
Albert Bazala dr., sveuč. profesor, Zagreb. 
Antun Barac dr., sveuč. profesor, Zagreb. 

Ante Jadrijević fra dr, prof. Višeg bogosl. 

Antun Jiroušek, muzejski ravnatelj u m., 

Antun Matasovič, prof. Trgovačke akademije, 

Antun Messner Sporšič dr., profesor u m., 

Antun Mayer dr., sveuč. prof., Zagreb. 
Alija Nametak, profesor, Sarajevo. 

Albert Ogrizek dr., sveuč. profesor, Zagreb. 
Ante Obuljen, asistent Geofiz. zavoda, Zagreb. 
Aleksandar Primožič dr., insp. ministarstva so- 
cijalne politike u m., Zagreb. 

August Pirjevec dr., knjižničar Sveuč. 
knjižnice, Ljubljana, 

Anthony Robinson, lektor engl, jezika na 

Aleksandar Sutlič dr., sveuč. profesor, Zagreb. 
Artur Schneider dr., sveuč. profesor, Zagreb. 

Bare Poparič, profesor u m., Zagreb. 

Dominik Budrović dr., dominikanac, 
Dubrovnik. 

Drago Ivanišević dr., prof. Zagreb. 

D. J. Popović, profesor, Beograd. 

David Karlović dr., profesor EKVS, Zagreb. 
Dragutin Kniewald dr., sveuč. prof., Zagreb. 
Davor Mikačić dr., privatni docent, Zagreb. 
Dominik Mandić dr., generalni definitor 
tranjevaca, Rim. 

Dragutin Nežić dr., duhovnik sjemeništa, 
Zagreb. 

Dragoslav Pavlović dr., sveuč. prof, Beograd. 
Drago Rubin dr., profesor, Zagreb. 

Dinko Štambak, novinar, Zagreb. 

Dušan Žanko, intendant Hrv. drž. kazališta, 
Zagreb. 


Đuro Besch, Zagreb. 

Duro Gračanin dr., sveuč. profesor, Zagreb. 
Đuro Kurepa dr., sveuč. docent, Zagreb. 
Đuro Stipetić ing., sveuč. profesor, Zagreb. 


Ernest Bauer dr., novinski ataše, Bukurešt. 
Emilije Laszowski, ravnatelj Drž. arhiva u m., 

Emil Mayerhofer dr. sveuč. profesor, Zagreb. 
Eugen Sladović dr., profesor EKVŠ, Zagreb. 
Emil Štampar, profesor, Zagreb. 


Franjo Bučar dr., profesor u m., Zagreb. 

Fran Bošnjaković dr. ing., sveuč. prof., Zagreb. 
Fedor Breitenfeld dr., grad. perovođa, Zagreb. 
Iranjo Durst dr., sveuč. protesor u m., Zagreb. 
Franjo Fancev dr., sveuč. profesor, Zagreb. 
Ferdo Hauptmann, svrš. fil, Zagreb. 

Fran Hrnčič dr, tajnik Hrvatske zemaljske 
banke, Zagreb. 

Franjo Kogoj dr., sveuč. profesor u m., Zagreb. 
Franjo Krajčević dr. ing., profesor EKVS, 
Zagreb. 

Fran Kušan dr., sveuč. profesor, Zagreb. 
Franjo Kordić ing., carinski činovnik, Zagreb. 
Filip Lukas, profesor EKVŠ, Zagreb. 

Frane M.haljevié dr., primarni liječnik, Zagreb. 
Franjo Margetić, opservator Geofizičkog 
zavoda, Zagreb. 

Fedor Mikić dr., sveuč. docent, Zagreb. 
France Mesesnel, dr., sveuč. docent, Ljubljana. 
Fedor Moačanin, Zagreb. 

Franjo Operman dr., sveuč. prof., Zagreb. 

Franjo Herman dr. sveuč. profesor, Zagreb. 

učilišta, Makarska. 

Georgij Konstantinov, književnik, Sofija. 

Georgije Ostrogorski, sveuč. prof., Beograd. 
Gustav Šamšalović dr., profesor Visoke peda- 

Gjuro Szabo, ravnatelj Grad. muzeja, Zagreb. 


Hijacint Bošković dr., profesor teologije, 
Dubrovnik. zat 
Hrvoje Iveković dr. ing., viši pristav Higijen- 

Hamdija Kreševljakovié, profesor, Sarajevo. 
Hazim Muftić, vakufski upravitelj, Sarajevo. 

akademije, Sarajevo. 

Henrik Bartek dr., književnik, Turč. Sv. Martin. 

Ivo Horvat ing., sveuč. asistent, Zagreb. 
Ivo Horvat, profesor, Zagreb. 

Ivo Ivančević dr., sveuč. profesor, Zagreb. 
Ivo Pevalek dr., sveuč. profesor, Zagreb. 

Ivan Petar Bock D. I., profesor bogoslovije u 
m., Zagreb. 

Ivan Rendeo, upravitelj I. klas. gimn., Zagreb. 
Ivo Stjepčević, kanonik dekan, Kotor. 

Ivan Slokar dr., bankovni ravnatelj, Ljubljana. 
Ivan Višošević dr., rektor grkokat. sjemeništa, 
Zagreb. 

Ivo Bendiš, učitelj u m., Zagreb. 


Juraj Andrassy dr., sveuč. profesor, Zagreb. 
Jozef Ambruš dr., zamj. glavara promič. ureda, 
Bratislava. 

Slovačke, Bratislava. 

Josip Demarin, profesor, Zagreb. 

Jean Dayre, ravnatelj Franc. instituta, Zagreb. 
Jože Glonar dr., knjižničar Sveuč. knjižnice, 
Ljubljana. 

Josip Goldberg dr., opservator Geof. zavoda, 
Zagreb. 

Julije Grabovac, profesor, Dubrovnik. 

Josip Hribar ing., priv. činovnik, Zagreb. 
Josip Hamm dr, profesor, Zagreb. 

Josip Horvat, novinar, Zagreb. 

Josip Ježić, dr., sveuč. profesor, Zagreb. 
Jakov Keimel, urednik Grafičke revije, 
Zagreb. 

Janko Kalaj dr., profesor, Zagreb. 

Josip Lach dr., biskup, Zagreb. 

Josip Mokrović, čin. Geofiz. zavoda, Zagreb. 
Josip Milković, državni tajnik, Zagreb. 

Josip Nagy dr., profesor EKVŠ, Zagreb. 
Janko Oberški dr., sveuč. prof., Zagreb. 

Josip Predragović D. I., Zagreb. 

Janko Polec dr., sveuč. prof., Ljubljana. 

Josip Poljak dr., ravnatelj Geološkog muzeja, 
Zagreb. 3 

Josip Roglić dr., profesor, Zagreb. 

Jaroslav Sakaš, sveuč. prof., Zagreb. 

Josip Šteler dr., fin. tajnik, Zagreb. 

Jaroslav Šidak dr., profesor, Zagreb. 

Juraj Šušnjak, gimn. ravnatelj u m., Zagreb. 
Jovan Tošković dr., profesor, Beograd. 

Josip Torbarina dr., sveuč. lektor, Zagreb. 
Jožef Turk, prof., Ljubljana. 

Josip Vrbanek D. L, prof. Višeg bogosl. učil., 
Sarajevo. 


Krunoslav Babić dr., sveuč. prof., Zagreb. 
Karlo Bošnjak dr., profesor u m., Zagreb. 
Konstantin Čulen, književnik i kulturni histo- 
ričar, Bratislava. 

Krunoslav Draganović dr., sveuč. docent, 
Zagreb. 

Kamilo Dočkal dr., kanonik, Zagreb. 

Karlo Grimm dr., provincijal D. L, Zagreb. 
Karlo Gustavson ing. Zagreb. 

Konstantin Hudec dr., Bratislava. 

Kosta Kerofilas dr., knjiZevnik, Atena. 

Kruno Krstić dr., profesor, Zagreb. 

Karlo Kempni dr, prof. opservator Geof. 

Kosta Manojlović, profesor, Beograd. 


Leonard Bajić, prof. Višeg bogoslovskog 

Lovro Bosnić dr., sveuč. prof., Zagreb. 
Leonardo Čuturić, sveć. franjevac, Fojnica. 
Ladislav Jurković dr., profesor na Evang. 
takultetu, Bratislava. 

Leonardo Kamerlato, bogoslov, Zagreb. 
Lujo Thaler dr., liječnik, Zagreb. 


Ljudevit Andrassy dr., sveuč. prof. u m., 
Zagreb. 
Liudevit Barić dr., sveuč. profesor, Zagreb. 

Ljudevit Barić dr., kustos Miner. petrogr. 
muzeja, Zagreb. 

Ljudmil Hauptmann dr. sveuč. prof, Zagreb. 
Ljudevit Jurak dr., sveuč. prof., Zagreb. 
Ljudevit Jonke, profesor, Zagreb. 

Ljubo Karaman dr., konzervator Konzer. 
zavoda, Zagreb. 

Ljubomir Maraković dr., profesor, Zagreb. 
Ljubomir Peterčić ing., sveuč. profesor, Zagreb. 
Ijubo Wiesner, književnik, član sred. ured. 
Hrv. Enciklopedije, Zagreb. 


Milan Anić dr., sveuč. docent, Zagreb. 
Marijan Andrašević dr., tajnik poslan. 

N. D. H., Helsinki. 

Marijan Markovac, nast. grad. $kole, Zagreb. 
Milostislav Bartulica, čin. Vel. župe Cetina, 
Omiš. 

Miho Barada dr., sveuč. prof., Zagreb. 
Marijan Banić dr., Zagreb. 

Mate Demarin, profesor, Zagreb. 

Milislav Demerec dr., zamjenik ravnatelja па 
Carneg. Inst., Coldspring Harbor. 

Mladen Deželić dr., sveuč. docent, Zagreb. 
Mirko Deanović dr., sveuč. profesor, Zagreb. 
Matija Evetović, Subotica. 

Mate Ferrich dr., sveuč. asistent, Zagreb. 
Mihovil Gračanin dr., sveuč. profesor, Zagreb. 
Marcel Gorenc., kustos Drž. muzeja za umj. i 
obrt, Zagreb. 

Milovan Gavazzi dr., sveuč. profesor, Zagreb. 
Mehmed Handžić, knjižničar Gazi 
Husrevbegove džamije, Sarajevo. 

Muhamed Hadžijahić, Sarajevo. 

Marijan Horvat dr., sveuč. profesor, Zagreb. 
Milan Ivšić dr., profesor EK VŠ, Zagreb. 
Mihajlo J. Dinić dr., sveuč. profesor, Beograd. 
Marin Katalinić dr., honor. sveuč. nastavnik, 
Zagreb. 

Milan Krištof ing., sveuč. prof., Beograd. 
Mihovil Kombol dr., profesor Visoke pedag. 
škole, Zagreb. 

Milan Kovačević, prof., opservator Geofiz. 
zavoda, Zagreb. 

Milko Kos dr., sveuč. profesor, Ljubljana. 
Mihajlo Lanović dr., sveuč. profesor, Zagreb. 
Marko Mohaček dr., upravitelj Gospod. 
pokusne i kontrolne stanice, Zagreb. 
Miljenko Marković dr., ravnatelj Saveza 
novčanih zavoda, Zagreb. 

Mijo Mirković dr., profesor EKVS, Beograd. 

Zagreb. 

Mladen Pliverič dr., sveuč. profesor, Zagreb. 
Marijan Petras dr., profesor, Zagreb. 

Matko Rojnič, knjižničar Sveuč. knjižnice, 
Zagreb. 

Milko Riffer, ing., Zagreb. 

Marijan Stojkovič dr., profesor, Zagreb. 

Mira Sablič, kustos Drž. muzeja za umj. i 
obrt, Zagreb. 

Mladen Stahuljak, profesor, Zagreb. 

Milan Šenoa dr., sveuč. profesor u m., Zagreb. 
Marinko Šunjić dr., prokurista Hrv. vjeres. 
zavoda, Zagreb. 

Mate 'Tentor dr., ravnatelj Sveuč. knjižnice, 
Zagreb. 

Marijan Tkalčič dr., profesor, Zagreb. 
Miroslav Tajder dr., kašna Mineraloško- 
petrografskog muzeja, Zagreb. 

Mate Ujevič dr., upravitelj Hrv. izdav. bibl. 

Miroslav Vanino dr., D. L, prof. Višeg bogosl. 
učilišta, Sarajevo. 

Mladen Žerdik ing., priv. činovnik, Zagreb. 
Marko Kostrenčič dr., sveuč. prof., Zagreb. 


Niktopolin Černozubov dr., liječnik, Zagreb. 
Nikolaj Fedorov, novinar, Zagreb. 

Nikša Fulgosi, sluš. prava, Zagreb. 

Nikola Fink dr., kustos Zool. muzeja, Zagreb. 


Nikola Kolarek dr., prof. u m., Zagreb. 


VII 


N.K. S.S. N. Stjepan Szavits Nossan ing., sveuč. asistent, 

IN. 2. Nikola Žic, profesor, Zagreb. St. B. PUR Bakšić dr. sveuč. profesor i kanonik, 
agreb. 
O.F. Oton Frangeš dr., sveuč. profesoru m., Zagreb. St. G. Stanko Gogala, Ljubljana. 

ya ТЫ S SE: , diplom. prav., Zagreb. 
IP. D. K Daske prof. Višeg bogosl. učilišta, TH. Teofil Harapin dr., sveuč. profesor, Zagreb. 
P.G. a M or upravitelj I. muške realne gimn., T. M. Tune А кил , profesor, urednik Hrv. 
Zagreb. VA = NE T. M-ć. Tomo 'Matić, pročelnik Hrvatske akademije 
Р, I. n un dr, prof. Višeg bogosl. učilišta, znanosti i umjetnosti, Zagreb. 

P.R. Pavao Rastovčan dr. sveuč. profesor, Zagreb. V.A.B. Vili A. Bačić dr., kapetan bojnog broda, 
Pa S, Petar Skok dr., sveuc. profesor, Zagreb. Zagreb. 
PST; Pavao Tijan, profesor, Zagreb. V.B Vladimir Bazala dr., zdravstveni savjetnik, 

R. G. Radoslav Grujić dr. sveuč. profesor, Beograd. Vacuum d. d., Bos. Brod. 
R.H. Kikard Hauptfeld dr., sveuč. docent., Zagreb. У. Br-6. Vladislav Brajkovič, sveuč. prof., Zagreb. 

R.M. Rastislav Marić dr., sveuč. docent, Beograd. V. K-h. Vilim Keilbach dr., sveuč. docent, Zagreb. 

R. S. Rudolf Schütz dr, profesor Višeg bogosl. V. P-6. Vladimir Petković, sveuč. profesor, Zagreb. 
učilišta, Đakovo. V. P-g. Vlado Prelog dr. ing., sveuč. prof., Zagreb. 
К. S-r. + Rudolf Signjar, ravn. Stat. ureda, Zagreb. V. P-k. Vinko Proštenik, profesor, Zagreb. 
R.Z. Kuža Zanon, činovnik DrZ. muzeja za umj. i V.R. т Vladimir Rozov, sveuč. lektor, Zagreb. 
obrt, Zagreb. 526; Vjekoslav Štefanić, profesor, Zagreb. 
E А E V. 8-6. Vladimir Škorić dr. sveuč. profesor, Zagreb. 
S. A. Stjepan Antoljak dr, sveuč. docent, Zagreb. MT Vladimir Tkalčić, upravitelj Drž. muzeja za 
S.B. Slavko Batušič dr., književnik, Zagreb. umjetnost i obrt, Zagreb. 
S. C. Sigismund Čajkovac dr., prof. Vis. ped. škole V. V-c. Vuk Vrhovac dr., liječnik Škole nar. zdravlja, 
u m., Zagreb. Zagreb. 
S. F-k. Stanko Frank dr., sveuč. profesor, Zagreb. үлү: Vladimir Vrkljan, sveuč. profesor, Zagreb. 
5.6. Stjepan Gunjača dr, ravnatelj Muzeja hrv. x VS Vinko Vuletić dr., sveuč. prof., Zagreb. 
j starina, Knin. — V.V-k. Vladimir Varičak dr., sveuč. prof. u m., Zagreb. 
S. G-é. Stanko Gašparović, književnik, Zagreb. V. V-r Vuk Vernić dr., sveuč. asistent, Zagreb. 
S.H. Stjepan Heimbach, tiskar, Banja Luka. | MZ: Viktor Živić, tajnik Muzeja hrv. starina, Knin. 
5. Н-6, Stjepan Horvatić dr., sveuč. prof., Ljubljana. V. W-g-r. Vjekoslav Wagner dr., rektor crkve sv. Vinka, 
S.Hr-é. Stjepan Hrčič, prok. I. hrv. šted. u m., Zagreb. Zagreb. 
S.L Stjepan Ivšić dr. rektor sveučilišta, Zagreb. VI. P. Vladimir Pavešić ing., Zagreb. 
5, K. Silvije Kadrnka dr. sveuč. docent, Zagreb. ` 3 
S. Lj. Salih Ljubunčić, profesor u m., Zagreb. ZA. Zdravko Arnold dr. ing, sveuč. docent, 
S. M. Stanko Miholič dr., upravitelj Inst. za gorivo, Zagreb. 
rude i metal., Zagreb. ZD: Zvonimir Doroghy, profesor, Zagreb. 
S. M. 5. Savić Marković Štedimlija, književnik, Zagreb. Z. D-i. Zvonimir Dugački dr., sveuč. docent, Zagreb. 
S. O. Stanko Ožanić, poljoprivredni savjetnik, Split. Z G. Zlatko Gašparović dr., čin. Drž. banke, Zagreb. 
' S. P-ć. Stjepan Pavičić, upravitelj II. klas. gimnazije, Z H. Zlatko Herkov dr., gradski senator, Zagreb. 
$ Zagreb. Z. D: Zdravko Lorković dr., sveuč. profesor, Zagreb. 
ES. Pi. Stevan Pataki dr. profesor Visoke pedagoške Z.M-é. Zdenka Markovič dr, profesor u m., Zagreb. 
škole, Zagreb. Zip Zvonimir Pavišić dr., liječnik, Zagreb. 
S. R. Stjepan Ratković, drž. tajnik u Ministarstvu Z.S.M. Zora Simić-Milovanović, Beograd. 
nastave, Zagreb. eu ES Zlatko Tanodi, čin. Drž. arhiva, Zagreb. 
S. S. Sergije Saltykow dr., sveuč. profesor, Zagreb. Z. J. Željko Jiroušek, sveuč. asistent, Zagreb. 
S. S-i. Stanislav StraZnicki, ravnatelj opere, Zagreb. Z, M. Željko Marković dr. sveuč. profesor, Zagreb. 


GLAVNI UREDNIK: Dr. Mate Ujevié. 





VIII 


CIA — 
(^10 = 
Coulon — 
Četz = 
(o 
СІС 
DHK = 
Geogr. Кау. — 
GHPD — 
GLZM = 
Grpp — 


HA — 
IG) = 

Ip = 

It. Ant. 


JUR. 
J. Meyer AKL 


| ou d gd Wd 


І 


lH HH H 


s. V. 
Tab. Peut = 
Thieme-Becker ALBK = 


Najobičnije kratice i takve, koje se mogu razabrati po smislu, ne donosimo u ovom popisu. 


KRATICE 


Analecta O. P., Rim 1893 i sl. 

Austro-ugarska monarhija 

Binoza 

Bacillus 

Bacterium 

Bullarium Ordinis Fratrum Praedicatorum 
L—VIIL,Rim 1829—1740 

Crijević (Cerva) Serafin, Bibliotheca Ragusina 
L—IV., 1740—174?- manuskript u dominikan- 
skoj knjiZnici u Dubrovniku 

Crijević (Cerva) Seratin, Iconotheca illustrium 
Fratrum Congregations | Ragusinae Ordinis 
Praedicatorum, 1728; autograf u dominikanskoj 
knjižnici u Dubrovniku 

Corpus Inscriptionum Atticarum 

Codex Juris Canonici 

Scriptores O. P. L—VIIL, Pariz 1910—14 
Cekovni zakon od 1928 

Zakon o činovnicima od 1931 

Corpus Inscriptionum Graecarum 

Društvo hrvatskih književnika 

Geographus Ravennas 

Glasnik hrv. prirodosl. društva 

Glasnik zemalj. muzeja, Sarajevo 

Zakonik o sudskom postupku u građanskim 
parnicama od 1929, 

Hrvatska Akademija 

Istok (istoéni) 

Zakon o izvršenju i obezbjedenju 1930 
Itinerarium Antonini 

Jug. (juZni) 

Jugoistok (jugoistočni) 

Jugoslavenska Knjigarna, Ljubljana 
Allgemeines Künstler Lexikon 

Zakonik o sudskom krivičnom postupku od 1929 
Konjska sila 

Kazneni (krivični) zakonik od 1929 

Letopis Matice Srpske 

Matica Hrvatska 

Matica hrvatskih kazališnih dobrovoljaca 
Monumenta Ordinis Fratrum Praedicatorum hi- 
storica L—XIV., Rim 1896—1904. š 
Mortier, Histoire des Maitres Généraux de 
ГОтаге des Frères Prêcheurs L—VIIL, Pariz 
1903—20. 

mille passuum 

Matica slovenska 

Mjenički zakon od 1928 

Narodne Novine, Zagreb 

Narodna Prosvjeta, Zagreb, ili Narodna Pro- 
svjeta, Beograd 

Nova založba, Ljubljana 

Opéi.gradanski zakonik od 1811 (u Hrvatskoj 
od 1852) 

Pauly-Wissova, Realencyclopaedie der classi- 
schen Altertumwissenschaft, Stuttgart 
Quetif-Echard, Scriptores Ordinis Praedicato- 
rum L—IL, Pariz 1719—21 

Sjever (sjeverni) 

Slovenski bibliografski leksikon 


Srpska Kraljevska Akademija 


Srpska književna zadruga 

Službene Novine, Beograd 

Stečajni zakon od 1929 

sub voce 

Tabula Peutingeriana 

Allgemeines Lexikon der bildenden Künstler 
Trgovački zakon 

Sjedinjene američke države 

Zakon o sudskom vanparničkom postupku 
Zapad (zapadni) 

Zabavna biblioteka, Zagreb 

Zbornik za narodni život i običaje, HA,, Zagreb. 
Zakon o unutrašnjem uređenju, osnivanju i 
ispravljanju zemljišnih knjiga od 1930 
Zakon o prinudnom poravnanju van stečaja od 
1929 

Zakon o uređenju redovnih sudova od 1929 
Zakon od zemljišnim knjigama od 1930 





AUTONOMASI (talij. autonomi) nazivahu se u Dalma- 
ciji od 1860 oni, koji su bili protiv sjedinjenja Dalmacije s 
Hrvatskom, a kasnije oni, koji su naginjali talijanstvu ili 
su se priznavali Talijanima. I jedni i drugi isticali su svoje 
dalmatinstvo, kao svoju zastavu imali su dalmatinsku mo- 
dru zastavu s tri zlatne leopardove glave. U njihovim se 
društvima upotrebljavao po mogućnosti što više talijanski 
jezik, i čitale su se talijanske novine. Njihove su glazbe, 
koje su postojale u skoro svim gradovima i gradićima, svi- 
rale gotovo isključivo talijansku glazbu, i njihove su pjesme 
bile na talijanskom jeziku. Komanda njihovih gimnasti- 
čkih društava bila je talijanska. Međutim talijanskog ire- 
dentizma, osim kod pojedinih intelektualaca, sve do rata 
1914—18 nije bilo. Postanak autonomaša pada u godinu 
1848, kada su splitska i zadarska municipalna kongregacija 
ustale protiv sjedinjenja Dalmacije s Hrvatskom i na oštar 
način odbile poziv hrvatskih rodoljuba za sjedinjenje. Isto- 
vremeno su i neki Dalmatinci, nastanjeni u Beču, podnijeli 
caru predstavku protiv sjedinjenja. Prema mišljenju ovih 
protivnika sjedinjenja trebala je Dalmacija ostati u 
Austriji, autonomna. Uza splitsku i zadarsku kongregaciju 
bila je većina tadašnjih dalmatinskih općina, kojima su na 
čelu stajali ljudi u talijanskom duhu odgojeni, ali su i 
mnogi drugi Dalmatinci, koji su inače isticali svoje »sla- 
venstvo«, bili protiv sjedinjenja, smatrajući, da za sada nije 
poželjno. Borba pristaša i protivnika sjedinjenja odrazila 
se u štampi. Uto je došlo do oktroiranog ustava 1849 i 
onda do apsolutizma. Pravi autonomizam i »autonomaštvo« 
nastali su u Dalmaciji 1860. Kad je naime 22. IX. 1859 
većina pojačanog carevinskog vijeća u Beču podnijela pri- 
jedlog za federativno uređenje monarhije, istakao je u 
svom govoru delegat iz Hrvatske, uz Strossmayera, Ambroz 
Vranicani, da bi trebalo pripojiti Dalmaciju Hrvatskoj. 
Sutradan je Dalmatinac conte Borelli, osvrćući se па Vra- 
nicanijeve riječi, kazao, da još nije vrijeme za to. Ipak je 
Borelli naglasio, da je velika većina naroda u Dalmaciji 
slavenska, ali da bi Dalmaciji trebalo vratiti autonomiju. 
Borelliju je odgovorio Strossmayer pobijajuci njegovu 
tvrdnju, da Dalmatinci nisu za sjedinjenje. Borellijev go- 
vor u carevinskom vijeću naišao je na vrlo živ odjek u 
Hrvatskoj i Dalmaciji. List »La Voce Dalmatica« isticao je, 
da je Borelli tražio vlastitu »autonomiju« za Dalmaciju. 
Oni, koji su odobravali Borelliju, nazivali su se »autono- 
maši«. Svoj pristanak uz Borellija izražavali su pojedinci, 
ustanove i općine, šaljući mu pozdrave i adrese. Međutim 
je došlo do oktobarske diplome 1860, kojom se davao 
nov ustav. Nato je banska konferencija 26. XI. zaključila, 
da se pošalje u Beč deputacija, koja će tražiti sjedinjenje 
Dalmacije s Hrvatskom. Kad su za to čuli protivnici toga 
sjedinjenja, autonomaši, razviše pod vodstvom Bajamontija 
veliku agitaciju u samoj Dalmaciji i u Beču sa svrhom, da 
se bečka vlada odvrati od takva koraka, prije negoli se 
saslušaju sami Dalmatinci. Budući da su tada protivnici 
sjedinjenja imali uza se većinu dalmatinskih općina, auto- 
nomaški je pokret primio izgled općeg pokreta. Dal- 
matinske su općine prosvjedovale u Beču i tražile, da se 

one rješava u tom pogledu ništa bez njih. Uz ove autono- 
maše bio je i tadašnji dalmatinski namjesnik, general ba- 
run Mamula, ma da je bio iz Hrvatske. Kako je i bečka 
vlada bila protivna sjedinjenju, doneseno je rješenje, da 
se o sjedinjenju sporazumiju delegati dalmatinskog sabora 
s hrvatskim saborom (21. II. 1860). Kad se međutim sastao 
dalmatinski sabor 6. IV. 1861, on ne izabere te delegate, 
nego njegova autonomaška većina pođe u Beč. Pokušaj, 
da.se u Beču sporazumiju vođe dalmatinskih autonomaša 
s nekim članovima hrvatskog sabora, nije uspio, i do sje- 
dinjenja nije došlo. Kroz ovo vrijeme 1859—60 vodila se 
žestoka borba u novinama i brošurama između autonomaša 
i pristaša sjedinjenja, u kojoj su se isticali na autonomaškoj 
strani Tommaseo i Duplančić, a na hrvatskoj Kuzmanić, 


Milić, Monti, Danilo, Bakotić, Ljubić i drugi, iznoseći 
argumente za sjedinjenje i protiv njega. G. 1861 bila je 
godina pobjede dalmatiskog autonomizma, ali i početak 
odlučne borbe između autonomaša i narodnjaka, koji su 
tada uvidjeli, da za sjedinjenje treba duga i organizirana 
borba. Za vrijeme zasjedanja dalmatinskog sabora 1863 
došlo je do bližeg dodira između narodnjaka i nekih auto- 
nomaša. To je dovelo iduće godine do osnivanja »Uni- 
one liberale«, Liberalne unije, u koju su ušli uz narodnjake 
i autonomaši pod Bajamontijem. Dne 10. III. 1866 izišao 
je prvi broj lista эП Dalmata«, na talijanskom jeziku, kao 
glasilo autonomaško-slavenske stranke. Glavna je svrha 
ovom listu bila, da rascijepa liberalnu uniju i da okupi 
sve autonomaše ponovno u jednu stranku. I doista se libe- 
ralna unija iste godine i raspala. Naredne se godine zbio 
jedan vrlo važan događaj u životu autonomaške stranke. 
Sve dotada istupali su autonomaši kao Dalmatinci, proti- 
vnici sjedinjenju s Hrvatskom. No kada se krajem 1867 
konstituirao u bečkom parlamentu »klub talijanskih za- 
stupnika«, uđoše u taj klub i dalmatinski autonomaši. Kako 
je međutim zbog austro-ugarske nagodbe stvoren u monar- 
hiji dualizam, pitanje sjedinjenja nije više bilo aktuelno, 
i ono je postalo programatsko. Tada je nastala borba za 
jezik u školama i uredima, za osvajanje općina, za većinu 
u dalmatinskom saboru i u carevinskom vijeću. Na izborima 
1870 za dalmatinski sabor bilo je izabrano 24 narodnjaka 
i 16 autonomaša, i tako su prvi put bili autonomaši pora- 
ženi. Otada su autonomaši u stalnom opadanju. Od 1889 
dalje imaju uvijek samo 6 mandata u dalmatinskom sa- 
boru. K tomu gube redom općine, 1882 i splitsku. Jedino 
je Zadar ostao u njihovim rukama. Međutim su na izbo- 
rima za carevinsko vijeće 1873 bili dobili većinu mandata, 
na onima 1879 jedan, a 1884 nijedan. U to vrijeme, još 
od 1870, autonomaši se približuju dalmatinskim Srbima, 
protivnima sjedinjenju. God. 1879 prilikom izbora za care- 
vinsko vijeće udružili su se u benkovačkom kotaru Srbi s 
autonomašima i srušili vođu dalmatinskih Hrvata M. Klaića. 
Kad je narodna stranka već smatrala, da nije zgodan čas 
Za poticanje pitanja sjedinjenja, nastupila je od 1892 
pravaška stranka, koja je na početku svakog zasjedanja 
dalmatinskog sabora predlagala adresu na kralja, u kojoj 
se tražilo sjedinjenje s Hrvatskom. Narodnjačka saborska 
većina nije taj prijedlog prihvaćala s motivacijom, da još 
nije zgodan čas za to. U 20. st. ističu dalmatinski auto- 
nomaši sve više svoje talijanstvo kao narodnost. Potanji 
prikaz o borbi autonomaša i narodnjaka — Dalmacija, 
povijest; Hrvatska, povijest, G. N. 
AUTONOMIJA (grč. aros osama i vouos »zakon«), 
znači »samozakonitost«, samoodređenje (Selbstgesetzge- 
bung, Eigengesetzlichkeit). Dolazi do vidljiva izražaja oso- 
bito u etičkom, političkom i pedagogijskom području. 
Suprotni pojam je heteronomija (v.). Etička ili ćudoredna 
autonomija znači etičko određivanje i djelovanje iz »čiste« 
moralne volje, isključujući »izvanjske« (heteronomne) po- 
bude, motive, poticaje, obzire, interese. Kant zasniva ćudo- 
rednu autonomiju na apriornosti »praktičnog uma«, uzi- 
majući, da je njegov imperativ nezavisan o iskustvu i 
uopće o bilo kakvom sadržaju (»materiji«) volje. Katego- 
rički imperativ glasi: »Postupaj tako, da maksima tvojega 
htijenja može u isto vrijeme vrijediti uvijek kao princip 
općeg zakonodavstva«. Autonomija čudoredne volje, ili 
njezina sloboda, na taj način samo je formalne pri- 
rode, osniva se na svojstvu volje, da sama sebi postavlja 
zakon. Kriterij ćudorednosti i njene autonomije leži u 
motivima čina, a ne u rezultatu ili učinu. Protiv Kantova 
etičkog rigorizma ustaje Schiller, a protiv formalizma u 
novije vrijeme vrlo odlučno M. Scheler, koji upozorava 
na etičke vrijednosti kao »sadržaje«, koji se intuitivno 
nadaju u etičkom iskustvu. Te su vrijednosti izvor eti- 
čkoga normiranja. Prema tome autonomija (ili sloboda) 

2 AUTONOMIJA — AUTONOMIJA LIČNOSTI 


volje sastoji se u sposobnosti (moći) odluke i čina u 
duhu etičkih vrijednosti, a s obzirom na njihov hijerar- 
hijski red. — U novijoj pedagogiji postavlja se problem 
a. u više različitih oblika. Radi se prvo o a. pedagogijske 
nauke, t. j. raspravlja se pitanje, da li je ona samostalna, 
o drugim naukama nezavisna. Zaslugom ponajviše E. 
Kriecka pedagogija je uspjela afirmirati svoju autonomiju 
na osnovi posebnosti i svojevrsnosti (t. j. specifičnosti) 
odgojnog akta. Ona je, kaže se, autonomna, a nije primije- 
njena filozofija, etika, psihologija ili »tehnika kulture«, 
dakle dio (poglavlje) neke druge nauke. Drugo je pitanje, 
da li je sam odgoj autonoman, da li naime postoje speci- 
fično odgojni ciljevi, da li postoji posebna i samostalna 
odgojna ideja, nezavisna o historijski određenim kulturnim 
idejama i idealima. U modernoj pedagogijskoj nauci to se 
pitanje živo raspravlja i razmatra na različite načine. Sta- 
jalište, koje, čini se, ima najviše pristalica, nalazi auto- 
nomiju odgoja u osobitosti odnosa prema djetetu, ili 
mladenačkom biću, ne dirajući pritom u nesumnjivu za- 
visnost svega odgoja o kulturnim faktorima (autonomija 
odgojnog odnosa uz činjenicu heteronomije odgoja). U 
uskoj vezi s tim postavlja se kao treće pitanje autonomija 
same škole i njezine organizacije. Traži se naime auto- 
nomni smisao škole i njezine pedagogijske zadaće. Očito 
je, da ova autonomija zavisi direktno o autonomiji same 
odgojne ideje. Ali je isto tako očito i to, da mnogolike 
sile kulturnog života formiraju školu prema svojim po- 
sebnim potrebama, idejama i idealima. Tako i ovdje uz 
moguću autonomiju očito i heteronomija obilježava po 
sili činjenica i duh škole i njezin organizatorni oblik. U 
borbi za svoju autonomiju pedagogija, odgoj i škola dolaze 
vrlo često u vidljive i nevidljive sukobe, napetosti ili 
disonance s onim silama života, koje svojom prevagom 
nastoje proširiti svoj utjecaj i svoju moć na odgoj i školu. 

LIT.: I. Kant, Kritik der praktischen Vernunft, 1781; Isti, Grundle- 
gung zur Metaphysik der Sitten, 1875; M. Scheler, Der Formalismus in 
der Ethik und die materiale Wertethik, 1927; E. Krieck, Philosophie 
der Erziehung, 1930; G. Geissler, Die Autonomie der Pidagogik, 1929; 
A. Baeumler, Politik und Erziehung, 1937; B. Bavink; Ergebnisse und 
Probleme der Naturwissenschaften, 1933; J. v. Uexüll, Theoretische 
Biologie, 1928; M. Scheler, Die Stellung des Menschen im Kosmos, 1928; 
N. Hartmann, Das Problem des geistigen Seins, 1933. S. P-i. 

Autonomija u sociološkom smislu označuje odnos rela- 
tivne nezavisnosti neke skupine prema skupini, koja vlada, 
a u sklopu koje se ona nalazi. Taj odnos nije ni ko- 
ordinacija ni subordinacija, nego integracija (Gurvitch). 
Osobito dolazi do izražaja danas, kad su se, zbog eko- 
nomske isprepletenosti i kulturne povezanosti, umnožila 
po broju i po vrsti različita udruženja, koja žele aktivnim 
sudjelovanjem u rješavanju društvenih problema pokazati 
svoju samosvijest. Izraz a. upotrebljava se u prvom redu, 
kad se govori o nekom odnosu prema državi. Stoga njeno 
istraživanje ide u područje sociologije politike. Ponaj- 
prije imademo pojavu latentnog sukoba između skupine, 
koja vlada i vodi, i skupine, koja sluša, a zatim pojavu 
suradnje između tih skupina. Svrha a. je pojačanje kohe- 
Zije države tako, da se negativne centripetalne sile upu- 
ćuju prema pozitivnom radu na izgrađivanju i očuvanju 
stečenog položaja. Međutim a. može biti prvi korak za 
potpunu nezavisnost ili aneksiju od druge države (kao što 
nam pokazuje tursko carstvo). 


S obzirom na razloge postanka i ciljeve imademo u 
državi različite skupine. No najjače dolazi a. do izražaja 
kod etničkih skupina, pa kad se o njoj govori, misli se u 
prvom redu na te skupine. Kod njih nisu razlozi za a. u 
načelu jednovrsni, kako je to slučaj kod ostalih skupina, 
koje imadu da namire neku potrebu, nego su raznovrsni, 
t. j. povijesne, kulturne i političke naravi, pojačani reli- 
gioznim, ekonomskim, lingvističkim i socijalnim momen- 
tima. Obično ovakve skupine traže kulturnu a., kad sku- 
pina ima pravo na upotrebu sredstava, koja joj omogućuju 
da očuva svoju posebnost, ali nije isključena i politička, 
kad ima pravo samostalnog upravljanja svojim poslovima 
političke naravi. A. može biti ne samo nacionalna, nego i 
provincijska, kad je žele pojedini dijelovi države, koji se 
etnički ne razlikuju jedan od drugoga. Takav je pokret 
pod imenom regionalizam poznat na pr. u Francuskoj. 

A. se dalje dijeli na personalnu (ili grupnu) i teritori- 
jalnu. Personalnu imademo, kada se jedna etnička skupina 
ne nalazi u dovoljnoj množini ili kompaktnosti naseljena 
na području neke države, tako da joj nedostaje teritorijalni 


supstrat. A. se uzela u mirovnim ugovorima 1919 kao 
modifikacija načela samoodređenja naroda, te je čak stav- 
ljena i pod međunarodnu garanciju. 

Teritorijalna a. dolazi do izraza u državama s prostranim 
područjem (imperiji) ili u etnički heterogenim državama, 
u kojima su pojedine skupine kompaktno naseljene. Obič- 
no takva a. ide pod ruku s političkom, ali nije isključena 
mogućnost, da i kulturna a. bude teritorijalnom, premda 
ona može prije biti personalna a. 

Pokret, koji smjera prema a., zove se autonomizam. U 
Evropi je poznat alzaški, flamanski, katalonski autonomi- 
zam. 

Nekad se a. izjednačivala sa suverenošću, pa se sumnjalo, 
da se može složiti suverenost države s autonomijom sku- 
pina. Međutim je ovakvo shvaćanje načeto pojavom samo- 
uprave, a definitivno je razbijeno razvojem složene i na- 
rodnosne države, te priznanjem autonomnih jedinica (engl. 
kolonija) subjektima međunarodnog prava, pa se danas a. 
smatra mogućom uz samu suverenost države. U najnovije 
vrijeme neki teoretičari (osobito u Engleskoj i Americi) 
u pitanju zahtjeva za ograničenjem suverenosti idu i 
dalje pa ističu a. u vezi s federalizmom kao pojam, koji bi 
mogao dovesti ne samo do skladnosti u heterogenoj drža- 
vi, nego i do mira i napretka u svijetu, uspostavom auto- 
nomnih državnih jedinica u sklopu državne zajednice ne- 
kog kontinenta. 


LIT.: Autonomie, Dictionnaire de Sociologie; H. Gerber, Kulturauto- 
nomie als Eigenart minderheitenrechtlicher Ordnung, Berlin 1929; G. 
Gurvitch, L'idée du droit social, Pariz 1931; Buell, International Rela- 
tions (Pogl. IX.), New York 1929; Federal Union, a symposium (razni 
autori), London 1940; I. Jakovljević, Razmatranja o hrvatskoj autono- 
miji (u »Savremeniku« od 1. VI. 1940). Z.G 


U pravnom smislu a. znači pravo izdavati obvezatna 
opča pravila u nekom užem krugu, bilo za same pripadnike 
toga kruga, ili za neko odredeno područje. Prvi slučaj po- 
stoji danas kod staleških samoupravnih tijela (različne 
komore), a drugi kod opčina i drugih nižih teritorijalnih 
jedinica u državi. Ta je a. podijeljena ustavom ili držav- 
nim zakonom. Posebnu važnost ima a. u složenoj državi, 
gdje je.po ustavu zakonodavstvo podijeljeno izmedu cje- 
line i dijelova. 

Pored toga se izraz a. (netočno) upotrebljava za ozna- 
čivanje položaja samoupravnih teritorijalnih jedinica, kor- 
poracija i zavoda (a. sveučilišta), nadalje državica u savez- 
znoj državi pa čak i polusuverenih država te u zadnja dva 
slučaja znači nezavisnost. Tako napose i u $ 47. i sl. hrvat- 
sko-ugarske nagodbe od 1868. J. A. 

AUTONOMIJA LIČNOSTI. Pitanje čovjekove autono- 
mije spada među probleme novijeg datuma. Iako je taj 
problem u svojim temeljima načet već kod Aristotela, 
dolazi do jačeg izražaja tek s pokretom »prosvjetitelj- 
stva«, koji je isticao nezavisnost razuma. S Kantovom 
filozofijom protegnut je zahtjev za autonomijom i na volju 
čovjekovu, i problem autonomije ličnosti postaje, po rije- 
čima Danijela Greinera, jedan od osnovnih problema Kan- 
tove filozofije. To je u nekom smislu njegov životni 
problem. Od najranije svoje mladosti Kant traži putove 
afirmacije ličnosti, proglašujući sve vanjsko, heterogeno 
nedostojnim čovjeka. On pokazuje dispoziciju, da sam 
sebi daje svoj zakon i da moralno obvezatnim smatra samo 
ono, što dolazi od njega samoga. Ovu naravnu sklonost 
pojačava kod Kanta ideja o navodno prirođenoj dobroti 
čovjekovoj, što je otkriva u »Emilu« J. J. Rousseau-a. 

U skladu s cjelokupnom svojom filozofijom, koja polazi 
sa stajališta, da se predmeti moraju ravnati prema nama, 
a ne mi prema njima, Kant i u pitanju autonomije ličnosti 
smatra, da je glavna stvar osloboditi volju od svega vanj- 
skoga. »Ličnost znači slobodu i nezavisnost o mehanizmu 
čitave prirode«, pa stoga je čitava stvar u tome, da s vanj- 
skim, heterogenim prekinemo vezu, da se oslobodimo vanj- 
skih utjecaja. Volja tako oslobođena po sebi je dobra, jer 
ničim nije uvjetovana ili vezana. Kao takva ona je vrhovna 
zakonodavka. Biti stoga autor svoga zakona ili biti neza- 
visan, autonoman, to je isto. 

Po ovome shvaćanju ne samo da nešto vanjsko ne može 
pridonijeti izgradnji nezavisnosti naše ličnosti, nego upravo 
vodi degradaciji njezinoj. Sloboda čovjekova mora biti 
apsolutna, suverena, i on mora biti nezavisan i o samom 
Najvišem Biću. To je pogreška samoga čovjeka, kaže Kant, 
ako mu se dogodi, da mu treba neko Više Biće. Jer ni 
subjektivno ni objektivno on se ne smije oslanjati na nj. 
Oslanjati se na neko takvo Biće značilo bi uvoditi vanjski 

cilj, a to je propast ličnosti. Tim samim, tvrdi K., što 
čovjek osjeća potrebu nekoga vanjskog cilja, postaje ne- 
vrijednik (ein Nichtswürdiger). 

Zanimljivo je, da je Kant za ove svoje ideje odnosno 
djelo, u kome su one najjače istaknute, zatražio odobrenje 
fakulteta teologije. Kad je od ovoga bio odbijen, pokušao 
je dobiti priznanje fakulteta filozofije, ali ni tu nije uspio. 

Nema nikakve sumnje, da je čovjek, metafizički govo- 
reći, sui juris, gospodar svojih djela, autonoman u pravom 
značenju riječi. Kao osoba naime, kao »substantia individua 
rationalis naturae«, zasebna supstancija razumske naravi, 
čovjek je izvor svoga gibanja, svojih čina, nezavisan u 
svojim nakanama i odlukama. No s ovim još nije riješeno 
pitanje praktične nezavisnosti u punoj mjeri. Sloboda nije 
u nama kao neka već razvijena sila u svom punom naponu. 
Ona je u nama, kao i sve naše sposobnosti, tek u zametku 
i pitanje je zapravo, kako je možemo razviti. Po načelima 
tradicionalne filozofije ljudskog roda to se ne postizava 
izolacijom volje od svega vanjskoga, nego slijedenjem 
samih osnovnih uvjeta slobode. A šta su osnovni uvjeti slo- 
bode? Šta je uzrok naše slobode, i prema čemu smo slo- 
bodni? Slobodni smo prema pojedinačnim stvarima ili 
dobrima, ali nismo slobodni prema Apsolutnome Dobru. 
Apsolutno Dobro mi nužno hoćemo. Dapače naša sloboda 
prema pojedinačnim dobrima uzrokovana je našom Zavi- 
snošću prema Apsolutnom Dobru. Stoga možemo birati 
između pojedinačnih dobara, što nužno hoćemo Posve- 
mašnje Dobro. I ukoliko je svijest nezavisnosti o ovom 
Dobru u nama jače razvijena i ukoliko jače uza nj pria- 
njamo, utoliko je i naša sloboda veća. D 

AUTONOMIJA VOLJE > Međunarodno privatno pravo. 

AUTONOMISTIČKA DEKLARACIJA, izjava, što su je 
u veljači 1921 dali slovenski intelektualci i javni radnici (43 
na broju); njome su prije donošenja vidovdanskog ustava 
upozoravali na to, kako država ne smije mehanički apsorbi- 
rati sve individualnosti, koje su dotada vodile pojedine 
pokrajine i njihovo stanovništvo. Isticali su, da narodno i 
državno jedinstvo ne obuhvaća nužno mehanične unifika- 
cije, nego da prilike u Jugoslaviji iziskuju organičan razvi- 
tak, koji računa s dosadašnjom strukturom gospodarskoga 
i kulturnoga života; izjavili su se za autonomiju slovenskih 
zemalja u takvu opsegu, koji ne bi slabio državne snage, 
nego je jačao, pružajući slobodan i jači polet individualnim 
silama jedinica. 

LIT.: Naši zapiski, 1921. J. G. 

AUTONOMNA PODRUČJA. Uzme li se kao bitna crta 
autonomije pravo jedne zemlje ili jednog naroda, da sam 
sobom upravlja po svojim vlastitim zakonima i da je ne- 
ovisan od bilo koje strane vlasti, pitanje se autonomije za 
pojedina područja javlja onda, kad je autonomija ili zajam- 
čena njezinim utanačenjima sa stranim državama ili uta- 
načenjima između pojedinih stranih država, ili kad se ta 
autonomija u bilo kojem obliku proteže i na vanjske 
odnose. Već Bečki kongres 1815 bijaše organizirao »Rusku 
Poljsku« kao autonomno područje, pa je ona po tome i 
dobila naziv. »Kongresne Poljske«. Dao joj je potkralja, 
sabor i posebnu vojsku. Prije nje je nastala Velika vojvo- 
dina Finska. Kongresna Poljska nije preživjela 1830. 
Austrijska Poljska, nakon 1867, dobila je širu autonomiju 
od ostalih austrijskih pokrajina. Britanski dominioni Ka- 
nada i Irska postadoše gotovo nezavisnima; u prvom je 
slučaju odlučivala udaljenost od Engleske, a u drugom 
razlika rase. 

U procesu raspadanja Turske dobile su pojedine pokra- 
jine autonoman položaj, a njihova je autonomija redovito 
prethodila njihovoj samostalnosti, kako se vidi kod Egipta, 


Bugarske, Srbije, Albanije. 

LIT.: Heilborn, Autonome Provinzen u K. Strupp, Worterbuch des 
Vólkerrechts und der Diplomatie, sv. I.; C. Piccioni, Autonomie (Ter- 
ritoires autonomes) u A. F. Frangulis, Dictionnaire diplomatique, sv. L; 
R. Redslob, Abhàngige Länder, Leipzig 1914. БМ; 


AUTONOMNI ŽIVČANI SUSTAV upravlja svim ne- 
svijesnim i od volje nezavisnim funkcijama, kao što su 
probava, rad žlijezda i druge vegetativne funkcije, pa se 
radi toga zove još i vegetativni živčani sustav. Prema na- 
činu djelovanja podijelio ga je Langley na 3 dijela: sim- 
patični, parasimpatični i utrobni dio. Simpatični i para- 
simpatični dio djeluju na pojedine organe suprotno kao 
pravi antagonisti (simpatikus ubrzava rad srca, a para- 
simpatikus ga usporuje), a utrobni dio je u svojim funk- 
cijama donekle i od njih nezavisan. Autonomni živčani 
sustav je izgrađen od malih živčanih stanica, koje imadu 


mnogo kraćih i duljih produljaka. One su smještene dije- 
lom u središnjem živčanom sustavu, a dijelom izvan njega, 
u većim i manjim skupinama, koje se zovu čvorići (gan- 
gliji), od kojih su jedni poredani sa strane duž hrptenice 
(gangliji simpatičnog lanca), drugi ispred nje (plexus so- 
laris), a treći u stijenci nekih organa (plexus myentericus). 
Najdulji produljci onih živčanih stanica, koje leže u sre- 
dišnjem živčanom sustavu, izlaze iz njega i idu sve do 
spomenutih ganglija, gdje se obilno granaju, a zovu se 
predganglijske niti, dok najdulji produljci živčanih stanica 
u ganglijima odilaze od njih prema pojedinim organima i 
zovu se postganglijske niti. Tako je čitav autonomni živ- 
čani sustav sastavljen od velikog mnoštva živčanih sta- 
nica, predganglijskih i postganglijskih niti, koje prema pe- 
riferiji oblikuju spletove (mreže), osobito u toku velikih 
arterija, a i u stijenci pojedinih organa (crijeva). Podražaj 
se od središnjih živčanih stanica do pojedinih organa ne 
provodi neposredno, već se prenosi na živčane stanice u 
gangliju, koje ga preko svojih najduljih produljaka (post- 
ganglijskih niti) dovedu do kraja. Put, kojim prolazi po- 
dražaj, vodi dakle preko dviju stanica i njihovih produ- 
ljaka, kako je to prvi Langley ustanovio, i sastoji se svaki 
put od po dva neurona: središnjeg sa živčanom stanicom 
u središnjem živčanom sustavu, i perifernog, sa živčanom 
stanicom u gangliju. Predganglijska nit se unutar ganglija 
obilno razgrana, i tako može obuhvatiti više živčanih sta- 
nica u njemu, a posljedica toga je, da se podražaj od je- 
dnog središnjeg neurona može prenijeti na više perifernih 
neurona. Središte, koje upravlja radom autonomnog živ- 
čanog sustava, nalazi se u velikom mozgu u predjelu velike 
jezgre talamusa i u produljenoj moždini, ali put, kojim ide 
to upravljanje, nije još poznat. Isto tako nije još točno 
poznat ni njegov spoj s organom svijesti, moždanom ko- 
rom, ali taj spoj nesumnjivo postoji. 

Simpatikus (od grč. ovazaJetv  »imati sućut«) djeluje 
na čuvstvene izražaje. Bljedoća od straha, lupanje srca, 
jeza kože i slične pojave su njegovo djelo. On djeluje na 
funkcije mnogih organa: podražuje znojne žlijezde na iz- 
lučivanje znoja, steže glatke mišiće gotovo svih arterija, 
raširuje zjenicu oka, ubrzava rad srca, a na crijeva i že- 
ludac djeluje tako, da ih sprečava u radu. Sastavljen je 
od središnjeg i perifernog dijela. Središnji započinje sa živ- 
čanim stanicama, koje leže u sivoj tvari hrptene moždine 
i to u pobočnom stupu. Siva tvar u hrptenoj moždini je 
smještena u sredini, a bijela periferno od nje. Poprečni 
presjek kroz hrptenu moždinu pokazuje, da siva tvar ima 
oblik slova H, i u tom se raspoređaju ona proteže, mije- 
njajući prema okolišu ponešto svoj oblik, duž čitave hrpte- 
ne moždine, tako da kao cjelina oblikuje stupove, i to na 
svakoj strani po jedan prednji i jedan stražnji. Između 
prednjeg i stražnjeg stupa nalazi se još i poseban pobočni 
stup, u kojem je, počevši od 8. vratnog do 3. slabinskog 
segmenta, uložena simpatična jezgra. Od živčanih stanica, 
koje su u toj jezgri, odilaze kao njihovi nastavci pred- 
ganglijske niti i ulaze u ganglije, koji su poredani duž či- 
tave hrptenice i krstače s jedne i druge strane. Ti gangliji 
oblikuju simpatični lanac (truncus sympathicus). Ispred 
vratnog dijela hrptenice nalaze se u simpatičnom lancu 3 
takva ganglija, od kojih je gornji najveći, srednji malen 
i promjenljiv, a donji često spojen s prvim grudnim gan- 
glijem, tako da u tom slučaju nastaje jedan veći ganglij 
zvjezdolikog oblika (ganglion stellatum). U grudnom di- 
jelu simpatičnog lanca ima 10—12 ganglija, koji leže ispred 
rebranih glavica, a u trbušnom njegovu dijelu su 4 gan- 
glija, postavljena više na prednjoj strani trupova slabin- 
skih kraliješaka. U krstačnom dijelu simpatičnog lanca 
leže 3—4 takva ganglija na prednjoj strani krstače, te 
prema trtici konvergiraju tako, da se na njenu vršku 
spaja desni i lijevi simpatični lanac u jedan neparni trtični 
ganglij. Na prednjoj strani hrptenice oko trodjelne arterije 
(a. coeliaca) na aorti i između nadbubrežnih žlijezda na- 
lazi se još čitav niz spljoštenih i međusobno povezanih 
ganglija, to su ganglia coeliaca (ganglion coeliacum dex- 
trum i sinistrum). Nešto niže od tih ganglija također na 
prednjoj strani hrptenice smješten je na početku gornje i 
donje crijevne arterije po jedan ganglij, gornji i donji 
crijevni ganglij (ganglion mesentericum craniale i caudale). 
Od svih tih ganglija, odnosno od živčanih stanica, koje su 
smještene u njima, odilaze kao njihovi nastavci postgan- 
glijske niti u obliku simpatičnih živaca ili spletova prema 
pojedinim organima, i to izravno ili priključeni uz spinal- 

ne Zivce. Tako od vratnih ganglija odilazi nekoliko sim- 
patičnih živaca za vrat i glavu (nervus caroticus externus 
i internus), za ždrijelo (n. pharyngici) i 3 živca za srce (n. 
cardiacus cranialis, medius i caudalis). Od grudnog dijela 
simpatičnog lanca odilaze kratki živci za grudne organe, 
pluća, krvne žile i jedan dio jednjaka, zatim 2 dugačka 
Živca za trbušne organe, veliki i mali trbušni živac (ner- 
vus splanchicus maior i n. splanchicus minor). Slabinski dio 
simpatičnog lanca šalje niti, koje čine splet oko trbušne 
aorte (plexus aorticus abdominalis), i on se zajedno s aor- 
tom dijeli na desni i lijevi dio, iz kojeg se priključkom 
postganglijskih niti od krstačnog dijela simpatičnog lanca 
stvara zdjelični splet (plexus hypogastricus). Za simpatikus 
je značajno, da sve njegove niti idu preko simpatičnog 
lanca, pa i one, koje se ne prekopčavaju u njemu, nego 
samo prođu kroza nj, da bi se prekopčale u kojem dru- 
gom gangliju. Tako su trbušni živci sastavljeni od pred- 
ganglijskih niti, koje samo prođu kroz ganglije simpatičnog 
lanca i prekapčaju se tek, kad dođu u ganglia coeliaca. 
Značajno je za simpatikus i to, da on čini spletove, mreže, 
koje su sastavljene od simpatičnih niti i simpatičnih gan- 
glija. Jedan od najvećih i najrazgranjenijih spletova je 
plexus solaris u trbušnoj šupljini, nazvan mozak trbušne 
šupljine. Sastavljen je od ganglia coeliaca i od simpatičnih 
niti, koje ulaze u nj i koje odilaze od njega zrakasto na 
sve strane po granama aorte, u obliku manjih spletova, 
prema pojedinim organima. Tako postoji jetreni splet, že- 
lučani splet, splet za slezenu, zatim gornji i donji crijevni 
splet. Od svih navedenih spletova najbogatiji je nitima 
nadbubrežni splet, od kojeg se nastavlja po sjemenskoj 
arteriji (a. spermatica) sjemenski splet za inervaciju muške 
spolne žlijezde, odnosno jajnika. 

Parasimpatikus (grč. mapa »uz« i simpatikus) i simpa- 
tikus nastupaju uvijek zajedno, tako da drže jedan dru- 
gome ravnotežu. Započinje u srednjem mozgu, produlje- 
noj moždini i u krstačnom dijelu hrptene moždine, pa se 
prema tome dijeli na tri dijela: na parasimpatikus sre- 
dnjeg mozga, produljene moždine i na krstačni parasimpa- 
tikus. Put parasimpatičnih niti iz središnjeg dijela vodi 
preko moždanih, odnosno spinalnih živaca na periferiju. 
Tako se predganglijske parasimpatične niti, koje dolaze od 
Živčanih stanica iz srednjeg mozga, priključe živcu, koji 
pokreće oko (nervus oculomotorius), i u cilijarnom gangliju 
prenesu podražaj na živčane stanice u njemu, koje će ga 
preko postganglijskih niti dovesti u kružni mišić šarenice 
i u akomodacioni mišić (musculus sphincter pupillae i m. 
ciliaris). Predganglijske niti, koje dolaze od živčanih sta- 
nica iz produljene moždine, priključuju se na tri moždana 
živca, na živac za lice (nervus facialis), zatim na živac za 
jezik i ždrijelo (n. glossopharyngicus) i na utrobni živac 
(n. vagus) i, nakon što su se prekopčale na živčane stanice 
u odnosnim ganglijima, odlaze od njih produljci kao post- 
ganglijske niti na sve žlijezde glave, a to su suzna, pod- 
ušna, podjezična, podčeljusna žlijezda, kao i mnogobrojne 
druge manje žlijezde, koje se ulijevaju u nosnu ili u usnu 
šupljinu. S utrobnim živcem parasimpatične niti dobivaju: 
srce, pluća, želudac, zatim jetra, gušterača i bubrezi. Od 
krstačnog parasimpatikusa, koji se proteže od 3. slabinskog 
segmenta do donjega kraja, odlaze niti za zdjelične orga- 
ne: zadnje crijevo, mokraćni mjehur te unutrašnje i vanj- 
Ske spolne organe.  Parasimpatikus djeluje na sve one 
organe, na koje djeluje i simpatikus, samo sa suprotnim 
učinkom, kao što je već spomenuto. Tako on sprečava 
izlučivanje znoja, sužuje zjenicu, usporuje rad srca, a 
ubrzava rad želuca i crijeva. 

Utrobni dio autonomnog živčanog sustava sastoji se od 
nakupina ganglijskih stanica, koje leže u stijenci nekih 
organa kao srca, mokraćnog mjehura, sjemenih mjehurića. 
U crijevima je između mišićnih slojeva, kao i ispod slu- 
znice razvijen čitav splet, plexus myentericus i submucosus. 
U vezivnom tkivu u blizini suženog dijela maternice na- 
lazi se ganglij, koji djeluje na glatke mišiće maternice i 
njezinu sluznicu. То je Frankenhiiuserov ganglij. V.D. 

AUTOPLASTIKA (grč. «tos »sam«, л/бітто »tvorim«), 
vrst operativnog zahvata, da se nadoknadi nedostatak kojeg 
dijela tijela ili tjelesne supstancije živim tkivom s tijela 
samoga bolesnika. - Plastika. R. P-ć. 

AUTOPORTRET zove se od umjetnika u nekom mate- 
rijalu ostvarena vlastita zrcalna slika. To ostvarivanje može 
biti izvedeno kao slika, crtež ili plastika. Obično je auto- 
portret slikan, crtan ili modeliran u polovičnoj figuri, 


dok su prikazi čitavog lika mnogo rjeđi. U najviše je slu- 
čajeva na tim autoportretima prikazano direktno gledanje. 
Zrcalna je slika en face; u dosta je rijetkim primjerima 
ea u profilu. Za takvu zrcalnu sliku potrebna su dva 
zrcala. 


Najstariji je poznati autoportret egipatski iz 2650 pr. 
Kr., naden u grobu Ptah-Hotepa kod Sakkare u blizini ve- 
likih piramida. Kipar je prikazao sama sebe, kako sjedeci 
na lađi modelira borbu veslača. Naznačio je svoje ime 
Niankh-Ptah. Ima i drugih egipatskih autoportreta iz tih 
dalekih stoljeća, tako poznati lik slikara koji moli pred 
bogom Thot iz 13. st. pr. Kr. 


Prema Plutarhovim zapisima izradio je u Grčkoj Fidija 
svoj vlastiti lik na štitu, što ga je držala u ljevici par- 
tenonska boginja Atena, napravljena od zlata i slonove 
kosti. Na tom je štitu prikazana borba Amazonka i Grka, 
a jedan od boraca je Fidija sam. Do nas je došao taj štit u 
malenoj kopiji. Prema istim je zapisima Fidija bio štaviše 
optužen, što je uklopio svoj lik na sveti kip boginje, aten- 
ske zaštitnice, i time počinio svetogrđe. Uz taj autopor- 
tret spominje povijest klasičnog svijeta više drugih; no 
kako je bio čitav antikni likovni izraz skloniji ostvariva- 
nju tipa nego stvaranju individualnih značajki, to su u tom 
periodu autoportreti rijetki. Kasnije se, u hijeratskoj umjet- 
nosti Bizanta, uopće i ne javljaju. Tek u 9. st. možemo 
utvrditi (835) u Milanu u crkvi sv. Ambrozija na zlat- 
nom antependiju autoportret zlatara Volvina. U daljnjem 
razvitku umijeća isto tako su rijetki nesumnjivi primjeri 
autoportreta; jedan od tih je iz 1180 španjolskog majstora 
Mattea u domu Santiago di Compostela. U gotskom ih pe- 
riodu ima više, a pogotovu kasnije, kad se prikazivanje 
ljudskog lika sve više oslobađa sheme, i kad se to prika- 
zivanje sve više individualizira. Tad kipari često umeću 
svoje vlastite likove kao dekoraciju na dovratnicima, pro- 
zorima ili obrubima svojih plastičnih djela, kako to sebe 
kleše Petar Parler 1392 na prozorskoj galeriji katedrale 
u Pragu, a Lorenzo Ghiberti (1381—1455) modelira svoj 
lik na dekorativnom obrubu Porte del Paradiso firentin- 
skog baptisterija (krstionice) 1450. Na šibenskoj kate- 
drali, toj jedinstvenoj riznici umijeća, na vanjskom ukra- 
snom vijencu apside nalaze se klesane glave, za koje se 
drži, da su poneke od njih autoportreti onih naših kle- 
sara, što su izvodili to kameno remek-djelo. 


Pogotovu se služe slikari svih kulturnih zona od prijelaza 
gotike u ranu renesansu svojom zrcalnom slikom, tako da 
od pojave renesanse imademo gotovo redom autoportrete 
od svih značajnih umjetnika, i to ne samo u Italiji, već i 
na sjeveru, gdje braća Eyck (1370—1426 i 1390—1443) upleću 
u svoje kompozicije vlastite likove. Njihovim usavršava- 
njem tehnike uljenih boja počinje tek pravi procvat a. Teh- 
nika naime freska ili tempere ne omogućuje slikaru tako 
lako i tako direktno ostvarenje i oblikovanje vlastite slike, 
kao što to omogućuje tehnika uljenih boja. Taj tehnički 
momenat kao i sasvim novo osjećanje za objektivnu pri- 
rodu u vrijeme renesanse stvorio je cio niz umjetničkih a. 
sasvim naročite draži. To promatranje i prepoznavanje 
svoje vlastite svijesti polazilo je uporedo s razvitkom umi- 
jeća, kako to dokumentiraju nebrojeni a. kroz vjekove i 
stilne periode do dana današnjega. Sva ta djela, sve te 
ostvarene zrcalne slike renesanse, baroka, 18. i 19. st. kao 
i sadašnjosti nisu drugo nego naslikana psihologija, koja 
po svojim primjerima otkriva više ili manje najvjernije i 
najtočnije tok samog razvitka čitave umjetnosti, jer su ti 
dokumenti najdirektniji. Govore o onima, koji su taj ra- 
zvitak kroz stoljeća ponijeli, više nego suha pričanja ili 
šarolike umjetničke biografije, makar ih ispričala i najjača 
pera povijesti umjetnosti. 

Svi ti naslikani i modelirani a. nisu samo neke naslikane 
ili izvajane autobiografije velikih i malih majstora, već 
su te slike nešto više i dosežu dalje. Već je Alberti 1435 
taknuo u suštini problematiku a. svojom kićenom i retor- 
skom uzrečicom, kad je ustvrdio, da je »Narcis bio u 
pravom smislu obretnik slikarstva, kad je zapazio svoju 
vlastitu sliku na glatkoj površini vode i kad je pred ljepo- 
tom svoga lica uzdrhtao«. 

Narcis, stvarni realni subjekt, koji promatra nestvarnu 
svoju sliku, odraz vlastitog subjekta, predstavlja svijest 
i njezin odraz. Realna tjelesnost i irealna slika dva su 
pola, koja se nisu još svojom suprotnošću razdvojila, jer 
ih veže jedinstvo realnog i nerealnog odraženog subjekta. 

Kako je umjetnost uvijek objektivacija subjekta u ma- 
teriji, to je upravo objektivacija umjetnikova lika po 
samom umjetniku prototip, u neku ruku škola, koja poka- 
zuje ne samo proces stvaranja, već je problematika auto- 
portreta upravo na samom izvoru ili bolje rečeno na za- 
četku umjetničkog stvaranja. 

Tumačenje te duboke problematike prostim pojmom nar- 
cisizma Freudovog psihoanalitičkog panseksualizma ne po- 
gađa bitne elemente te problematike procesa stvaranja, već 
ostaje na spoljašnjem, otkrivajući tek jedan mali sektor tog 
velikog kompleksa: ispravno opisujući samodopadna ostva- 
rivanja pojedinih umjetnika u izrađivanju svojih autopor- 
treta. Tomu ima više primjera u renesansi i u sadašnjosti. 
Tako na pr. Sandro Botticelli (1445—1510), koji je bio ne- 
ugledan, nizak, gotovo ružan, crta sebe u autoportretu kao 
vitkog stasitog mladića prekrasnih oblika — mladića iz 
sna. 

No sva uljepšavanja, prevođenja i idealiziranja, koja su- 
srećemo kod autoportreta kroz stoljeća, ne znače samo taj 
i takav narcisizam, već su korijeni i klice tim preinakama 
realnosti drugdje. Promatrajući u cjelini ogromni materijal 
autoportreta kroz stoljeća mogu se s pomoću četiri naj- 
važnija gledišta odrediti vrste i značajke pojedinih sku- 
pina kao i pojedinih autoportreta. Gledišta za rasuđivanje 
jesu: likovno (slikarsko i kiparsko), opisno, anegdotsko 
(biografsko), psihološko i metafizičko. 

Kao što su općenito umjetnička djela uvjetovana vre- 
menom, prostorom i ljudstvom, iz kojeg je umjetnik nikao, 
tako su i autoportreti naročito podvrgnuti toj uvjetova- 
nosti. Zato nose beziznimno ponajjače i ponajviše stilne 
oznake svog perioda, svoje zemlje i svoga naroda. Auto- 
portreti izrađeni u istom središtu u raznim periodima ra- 
zlikuju se izrazitije od drugih umjetničkih djela. Tako auto- 
portreti trecenta prema autoportretima quatrocenta u Fi- 
renci, a istodobno se takve slike Firence i Venecije luče 
kao dva sasvim različna svijeta. Razlika je još veća, ako 
se porede zaokruženi, u sebi gotovi autoportreti Firence i 
Venecije s autoportretima istog vremena na sjeveru, na 
pr. u Holandiji ili Njemačkoj. A. razliku u narodnom po- 
gledu možda će najbolje pokazati poređivanje istodobnih 
autoportreta Španjolske i Italije. Jednom riječju autopor- 
treti su najdirektniji i najvjerniji tumači osobina i pose- 
bnih značajki raznolikih umjetničkih izraza. 

U posljednje vrijeme u sadašnjosti kao da je oslabila 
ta prije istaknuta uvjetovanost, suvremeni autoportreti po- 
staju sve više jednolični i tu jednoličnost, osnovanu na 
običnom kopiranju realnog odraza, ne izmjenjuju a. s na- 
glašenim isticanjem spoljašnje zanimljivosti ili originalnosti. 
Svakako treba napose istaknuti, da velika većina današnjih 
autoportreta rijetko kada prelazi u likovnom pogledu razinu 
zanimljivog ili suvišnog kulturno-historijskog dokumenta. 
U većini naime tih automatskih odraza, blizih koloriranim 
fotografijama, nedostaje oduhovljenost materijalnog odraza, 
a prečesto nema ni običnog majstorskog svladavanja li- 
kovne materije, što je oboje bilo u starim klasičnim auto- 
portretima renesanse i baroka savršeno, kako to pokazuju 
ne samo slike prvih majstora, već i slike majstora drugog 
i trećeg reda. Za ostvarenje zrcalne slike služili su se 
majstori gotovo svim materijalima i gotovo svim tehnika- 
ma; prirodno je, da su prema tome i različite mogućnosti 
izražavanja. Tako je autoportret Signorellijev na Anti- 
kristu u Orvietu kao i Raffaelov u Vatikanskim stanzama 
na Atenskoj školi sažet, izražen s najmanje sredstava, jer 
je u fresku. Naprotiv Tizianov ili Tintorettov, izveden u 
ulju, pun je i bogat tonskih šara. U jučerašnjoj fazi, onoj 
19. st., titrava je tehnika impresionista Moneta dala s nje- 
govim malim djelićima postavljene boje na a. jasnu, gotovo 
protuslovnu razliku izrazu jednog Cézannea, koji sklapa te 
malene djeliće impresionističkog načina u cjelovite sonorne 
harmonije, te postizava u svojim a. monumentalna ostva- 
renja, jednako vrijedna klasičnim djelima starih majstora. 

U slučaju Cézannea kao i kod mnogih drugih slikara 
služila je zrcalna slika kao model u svrhu studija. 

Taj strpljivi model omogućuje i pomaže ponajviše u 
dugoj i teškoj borbi, koju svaki likovni umjetnik vodi go- 
dinama za ostvarenje svog izraza. U toj borbi i u tom 
mukotrpnom neminovnom studiju bili su prečesto slabi ili 
osrednji likovni radnici zavedeni svojom vlastitom zrcal- 
nom slikom, te su poput loših glumaca, što uvijek glume 
sebe, slikali i modelirali u svojim kompozicijama varijante 
jedne iste glave, koja je u stvari bila njihova. 


Dakako da je sasvim druga stvar, kad su bezbrojni maj- 
stori unosili u svoje kompozicije čitav ili djelomičan lik, 
kao da oni sami prisustvuju prikazanom činu ili da djeluju 
kao lica vlastite svoje kompozicije. Takvi su portreti na- 
Zvani portreti »assistenze«, a povijest umjetnosti navodi ih 
nebrojeno mnogo u svojim zapisima od najranijih faza do 
današnjih. Masaccio (1401—1428) asistira kao lice jednomu 
od apostola na freski Plaćanje tributa sv. Petra u Fi- 
renci u Sta. Maria del Carmine. Benozzo Gozzoli (1420 — 
1498) isto je tako prikazao sebe na freski Pohod triju kra- 
ljeva u firentinskoj palači Riccardi, a na isti su način i 
drugi majstori uklapali svoj lik u svoje slike, kao Ghirlan- 
dajo (1440—1494), Perugino (1446—1523), Raffael (1483— 
1520), Holbein (1465—1524), Grünewald (1475—1530), Vero- 
nese (1528—1588) i mnogi drugi. . 

Takvi a. »assistenze« imali su ponekad i biografske 
oznake u vezi s prikazom slike. Roger van der Weyden 
(1399—1464) prikazuje sebe kao svetog Luku, gdje slika 
Bogorodicu. Taj isti motiv iskorišćuju kasnije mnogi slika- 
ri. Brojni su a. Diirerovi (1471—1538) sasvim biografske na- 
ravi. Diirer još kao dijete crta svoj a., kad mu je bilo 13 
godina. On slika i crta sebe u raznim dobima; od njega je 
crtež, u kojem prikazuje sebe i na svojem tijelu označuje 
bolno mjesto. Diirer kao i Holbein često u svojim slika- 
ma upotrebljuju svoj lik. Anegdotski slika na primjer 
Bassano (1510—1592) sebe u krugu obitelji. Slično postupa 
čitav niz holandeskih slikara: Brouwer (1605—1638) u krugu 
svojih vinskih drugova, D. Teniers (1610—1690) u kne- 
ževskoj galeriji Bruxellesa, Gćrard Dou (1613—1675) kao 
promatrač ulične scene. Pogotovu slikari 18. st. prikazuju 
svoje a. anegdotski. Takvi su opisni prikazi od W. Ho- 
gartha (1697—1764), Charlesa van Looa (1705—1765), Da- 
niela Chodowieckog (1726—1801). Kao kakvi biografski 
podaci čine se poneke slike i velikog Goye (1746—1828), 
na tim se slikama nazire među drugim prikazanim licima 
i maska velikog satiričara. Takva je Goyina slika vojvot- 
kinje Albe i Goye, uz ostale takav je Goyin Zavodnik. 


Od stotine crtanih i slikanih Rembrandtovih a. mogla bi 
se sastaviti najrječitija autobiografija tog izuzetnog velikog 
slučaja evropskog umijeća. Jedna bi od slavnih stranica 
te čudesne životne knjige bila njegova slika sa Saskijom. 
U crtane ili slikane autobiografije umjetnika pripadaju i 
one bezbrojne autokarikature, što su ih umjetnici sami iz- 
veli služeći se svojim vlastitim licem. Putne su bilješke 
raznih umjetnika pune takvih autobiografskih dokumenata 
(Delacroixov dnevnik). Prikazi anegdota u vezi s a. bili 
su i u 19. st. česti, tako M. v. Schwind (1804—1871), F. 
Kriiger (1797—1857), A. v. Menzel (1815—1905), G. Cour- 
bet (1819—1877), koji slika svoj vlastiti doček (Bonjour, 
Monsieur Courbet) i izrađuje sliku svoga ateljea sa svim 
svojim modelima i znancima okolo sebe. I Leibl (1844— 
1900) prikazuje sebe sa svojim prijateljem u lovu u tipi- 
čnoj genre-slici. Biografske su naravi i a. Van Gogha (1853 
—1890). No oni nisu drugo nego tragični dokumenti, bolje 
rečeno ispovijedi, zapisi o stanicama križnog puta, koje je 
ta svijest u svojem mučeništvu prošla. Ti Van Goghovi a. 
tumače i osvjetljuju u naše dane psihološko značenje a., 
kao što to pokazuju sve one ostvarene zrcalne slike iz 
različitih stilnih doba, koje ne imitiraju spoljašnji običan 
odraz, već naprotiv ostvaruju i interpretiraju onu nutar- 
nju vitalnost same žive svijesti stvaraoca. Sigurno je, da 
su takvi a. u velikom broju likovnih, dokumentarnih i 
autobiografskih rijetki. U takvim a. je uhvaćena životna 
dinamika, oni nisu samo prikaz nekih patetičkih poza, sa- 
modopadnih gesta i izraza, i narcisoidnih imaginacija, oni 
nisu dobra ili loša, namještena ili uhvaćena gluma pred 
zrcalom, već u njima živi svijest, oni su i bez ikakvog de- 
korativnog pribora i izabranih gesta čisti i najdirektniji 
izraz. U upalom licu starog Tintoretta tinja ta živost, taj 
živi fluid, on iskri u rastvorenim bjeločnicama Greca, svi- 
jetli iza naočala Chardina i smijulji se u očima Quentin 
Latoura. Kao unutarnja vatra izgara u udubljenim tamnim 
očnicama Delacroixa i upravo prodorno se izvija iz maske 
C. D. Friedricha. Svijest je to ljudska sa svim svojim odli- 
kama, sa svim svojim životnim sadržajnostima, koja je ti- 
tanski provalila u oblicima božanskog Michelangela, da se 
smiri u bolnoj rezigniranoj maski a. »assistenze« njegova 
kipa Pieta. Na protivnom polu te životnosti zahvaćena je 
mirna 1 melankolična maska velikog Velasqueza. Nemir i 
mir, strast i predanje, buntovnost roba, koji je vezan, i 
rezignacija gospara, koji nije slobodan, dobrota i zloća, 

krepost i zločin, svjetlost i sjena — sve to nosi ta Zivot- 
nost. Sve se to cakli kroz to trajanje, što je zaustavljeno 
na tim platnima, mramorima i broncama a., čas kao tipus- 
simbol, kao apstraktna forma, čas kao izolacija jednog 
momenta, u kojemu su skupljeni, kondenzirani i začvoreni 
svi momenti jednog života — jedne sudbine. Takvi su a. 
svih velikih individualiteta, a svi ti individualni a. nose u 
sebi nešto od pitanja, od protuslovlja, i konačno svi nose 
u sebi tragičnu crtu. Slučaj je to Rembrandta. Sa stotinu 
a. zuri njegovo lice. Iz kaosa tame, sutona ili svijetla izvi- 
jaju se modifikacije jedne iste stovrsne svijesti od mlade- 
načkih ljeta do smrti. U njima je uhvaćeno trajanje, fiksi- 
rana funkcija i zahvaćena pokretnost duhovne živosti. I 
kao da je smijeh staračkog Rembrandta nastavak mlade- 
načkog smijeha, a taj je tako bolan. Tako se smiju u oluj- 
noj noći šekspirske vještice, tako se ceri maska slomlje- 
nog Leara, tako se ceri sam Usud nad životom i smrću. 

Kod Rembrandta je materijom ostvarena zrcalna slika 
svijesti u toku, u životnom ritmu. Ona postaje po svojem 
ostvarenju realnom, historijskom, a istodobno je po svojem 
unutrašnjem sadržaju, po svojoj vitalnoj dinamici izvan- 
vremenska, irealna kao i naša svijest, naš ja, što je naj- 
imaginarnije, a ujedno i najrealnije u nama samima. 

Nutarnja sabrana dinamika proviruje kroz maske a. i 
prodorno upravlja kroz oči svoje zrake poput velikih ti- 
cala u kaos izvan naše svijesti. Takav veliki ja pruža svoja 
ticala ispod vjeđa, iz očnih šupljina zrcalne slike velikog 
maga Leonarda da Vincija. Ta Leonardova snaga je sasvim 
druga i drugačija, premda raste iz istovetnih zona, nego 
što je ona Rembrandtova. Jedna i druga teče i prodire 
kroz Majinu koprenu jave u zone izvan prostora i izvan 
vremena spram apsolutnog. Dok su Leonardove zrake kao 
iz neke leće, uperene ravno spram posljednjih pitanja o 
životu i smrti, Rembrandt naprotiv iz svog sumraka, su- 
tonski prigušeno u samom ritmu ostvarenog života nosi 
imanentno pitanje smrti. Život i smrt! Svijetlo i sjena! 

Nadvladavanje tog dualizma kod problematike a. vodi 
nas do metafizičkog prafenomena umjetnosti: Ja i Ti, 
vanjska eksistencija stvarnosti suprot unutrašnjem pred- 
stavljanju stvarnosti (Kant). Individualitet vrši dvostruku 
funkciju fizičkog zrenja i duhovnog spoznavanja. | most 
preko te dvojnosti, između zrcalnog odraza i unutarnjeg 
gledanja (introspekcije), prebacuje se tako, da se produ- 
hovljuje osjetno promatranje, a da se duhovno gledanje 
oblikuje tjelesnim oblikom. Spoj i veza tih suprotnosti 
tvori novu totalnost, živi novi organizam, novu prirodu — 
umjetnost. 

U ostvarenju te nove prirode kod a. put je između su- 
protnih dvojnosti najkraći, svakako bliži nego kod drugih 
umjetničkih izraza, te se događa, da nabijena velika snaga 
nutarnje živosti prebaci običajnu metu. Stoga kod onih 
najvećih i najdubljih a. ljudskog umijeća gleda ta materi- 
jalizovana zrcaln4 ka zagonetno gotovo izgubljenim po- 
gledom. Gleda u izvanprostornost — u beskonačnost, koja 
je inače u našoj tjelesnoj tamnici nama nedokučiva. 

LIT.: Benhard, Das Selbstbildnis vom 15. bis zum 18. Jh.; Waetzold, 


Die Kunst des Portraits; Simmel, Rembrandt; Goldschneider, Fünfhun- 
dert Selbstportrüts, Beč 1936. 


Autoportret u umjetnosti Hrvata. Novovjeki razvitak sli- 
karske i kiparske umjetnosti u našoj domovini donosi čitav 
niz autoportreta naših umjetnika i likovnih radnika. Od 
Karasa (1821—1858) do najmlađih postoje gotovo od svih 
redom autoportreti. I oni najneznatniji likovni radnici 
držali su, da im je dužnost, da svoja lica spase za vječnost. 
Među tim ostvarenjima ponajviše je takvih, koji imadu 
vrijednost kulturnohistorijsku, manje ih ima značajnih li- 
kovno, a najmanji je broj onih, koji su bilo psihološkog 
bilo autobiografskog značenja. Svakako se ističu neki na- 
ročito, od starijih a. F. Quiquereza (1854—1893). On je 
slikao sebe kao Sv. Jurja u crnogorskom ruhu. Imamo i 
a. »assistenze«, tako kod Medovićevih (1857—1919) slika u 
palači Odjela za prosvjetu u Zagrebu. Lik s prvog plana 
na slici Splitski sabor je lik samog Medovića. Iveković 
je sebe naslikao u svojim nekim kompozicijama, isto je 
tako sebe J. Kljaković naslikao na svojoj freski Mojsija 
u zagrebačkoj crkvi Sv. Marka, kao i na dekoraciji u 
Trgovinskoj komori. Likovno se osobito ističu autopor- 
treti M. Kraljevića (1885—1913) s psom (Strossmayero- 
va galerija) i a. s lulom (Salon Ulrich). A. Josipa Račića 
(1885—1908) je jedinstven psihološki portret, koji je li- 
kovno na visokoj razini, a psihološki opet kao da svojom 
dubokom i teškom sumornošću zbijeno priča kratki i 


tragični put te izvanredne svijesti i darovitosti. Među 
mnogim a. kasnijih generacija valja napose istaknuti a. 
Uzelca. Autobiografskog značenja su a. Lj. Babića od 15. 
do 50. godine u nekih 20 varijanata. I Šulentić, Miše, Tar- 
taglia, Junek i drugi, pogotovu Becić izrađuju od vremena 
na vrijeme svoje likove, koji su likovno zanimljivi, a da 
ne ulaze u psihološki kompleks. 

Internacionalno priznanje su stekli a. u bronci I. Me- 
štrovića i T. Rosandića, toliko karakteristični po gesti. Je- 
dan i drugi a. su fiksirani momenti jakog zamaha, a nalaze 
se u zbirci svjetskih a. u firentinskim Ufficijima. 

I kod nas postoji naročita zbirka a. Sastavio ju je A. 
Ulrich. U njoj se nalaze 42 a. većinom hrvatskih umjet- 
nika i likovnih radnika. Ti su a. sabrani od 1910 do danas, 
autori su im: Aralica, Babić, Baruh, Becić, Benković, Bi- 
jelić, Borelli, Bužan, Csikoš, Gecan, Gjurić, Horvat, Ive- 
ković, Junek, Jurkić, Kaurić, Krizmanić, Križanić, Krušnjak, 
Miše, Orlić, Režek, Roje, Ružička, Simonović, Šimon (Čeh), 
Šulentić, Šumanović, Tabaković, Trepše, Tucić, Uvodić, 
Uzorinac, Vanka i Varlaj. Lj.B. 

AUTOPSIJA (grč. »vlastito gledanje«), proučavanje pred- 
meta vlastitim vidom za razliku od znanja stečena po izvje- 
štaju drugih o tom predmetu. U medicinskoj terminologiji 
pregled bolesnika, a da se on ne ispituje niti ne preslušava, 
već se po samim simptomima traži uzrok bolesti. Izraz a. 
upotrebljava se i kod pregledavanja lešina (mrtvozorstvo). 

AUTORITET (lat. auctoritas) znači ugled i na ugledu 
osnovanu vrijednost, dostojanstvo i utjecajnu snagu. Auto- 
ritet predstavlja uvijek duhovnu nadmoć, koja se po vri- 
jednosti opravdava, sebi priznanje pribavlja i na naslje- 
dovanje nuka. — Autoritet imaju ponajprije osobe, koje 
se znanjem, vrlinom, mudrošću, umještvom ističu u bilo 
kojoj grani ljudskoga stvaranja i djelovanja. Prema tome, 
u čem je vrsnoća, autoritet može biti naučni, moralni, od- 
gojni, politički i t. d. Naučnim se autoritetom naziva čo- 
vjek, koji je u nekom području znanja stekao glas stru- 
čnjaka, čije se mišljenje s pouzdanjem prima, čiji se sud 
u pitanjima neke struke traži i cijeni i u spornim se sluča- 
jevima smatra odlučnim. Autoritetima se vjeruje: oni se 
poštuju. Vjerovanje u autoritete potrebito je, jer ne može 
svatko imati u svemu vlastit, prav i siguran sud, već se 
mora osloniti na mišljenje drugih, koji su u neku stvar 
upućeni i o njoj mogu imati bolje i opravdanije mišljenje. 
Uza sve to vjerovanje u autoritete ne smije biti slijepo, 
ne smije biti naprosto »prisezanje na riječ učitelja« (iurare 
in verba magistri), nego se mora osnivati na uviđavnosti 
umnoga značenja autoritativno datih izjava ili odluka. 
Odnos prema a. kao duhovnoj sili mora i sam biti duhovan. 

Autoritet mogu onda imati korporacije (na pr. stručna 
društva) i ustanove (na pr. akademije, crkva), kao i izjave, 
odluke i odredbe (norme. zakoni i sl.), što ih one donose. 
Autoritet imaju i vlasti, naročito političke (državne) kao 
predstavnice nekoga objektivnoga, umnoga općega ovlašte- 
nja za donošenje pravnih norma i zahtjeva. 

Povjerenje u autoritete vrlo je važan uvjet kulturnoga 
života. Odgajatelji, vode, vjesnici novog doba predsta- 
vljaju autoritete, bez kojih bi napredak bio nemoguč. Oni 
postaju autoriteti po tome, što su dohvatili, otkrili i izni- 
jeli nove vrednote, koje če poslužiti oblikovanju života. 
I baš po toj individualnoj stvaralačkoj moči, koja uputivši 
na nove vrednote postaje autoritet, razvija se kulturni 
život uopče. 

U današnje doba često se ističe potreba autoriteta. Mje- 
sto principa demokracije, po kojem treba da odluke za ko- 
lektivni život donosi što širi krug ljudi, postavlja se princip 
autoriteta u smislu: ne majoritet, nego autoritet. V. F-č. 

Autoritet u sociološkom smislu znači organiziranje ili 
vlasti u društvu ili ideja u znanosti na temelju ugleda, koji 
netko uživa. Personalni a. javlja se u jednostavnijim za- 
jednicama, a institucionalni u večim društvima. Tip prvoga 
a. je porodica, a drugoga država. Kod manjih zajednica 
kulturna su dobra svojina svakoga člana zajednice, ali 
jer svi članovi nemaju jednakih intelektualnih i fizičkih 
svojstava i jer se razlikuju po dobi, to gdjekoji pojedinac 
stekne kulturnu sposobnost u savršenijem stupnju; on 
onda ima a., i svi članovi iskazuju mu poštovanje i slu- 
šaju njegove upute. Takvi su na pr. odnosi oca u poro- 
dici, učitelja u školi, zapovjednika u vojsci. Ali i kod 
velikih zajednica, naroda, mogu se pojaviti ljudi, kao 
na pr. Napoleon, kojima se a. zaslugom prilika, u kojima 
se nalaze, osniva na ličnim osobinama i prirodnoj spo- 


a 


w... ai 


AUTORITET — AUTORSKO PRAVO 7 


sobnosti da vladaju. No obično u velikim društvima, po- 
gotovu u državi, osnivaju se odnosi između ljudi na re- 
lativnoj jednakosti sudionika. Pojedinim općenitijim su- 
dovima počinje se pridijevati naročita vrijednost; oni do- 
biju najprvo snagu običaja, a zatim se legaliziraju u 
državnom pravnom poretku. Tako dolazi do depersonali- 
zacije a. i presađivanja a. na skup odredaba. Država po- 
staje nosilac a. Da bi u državi a. vrijedio, potrebno je, da 
se političke vrijednosti podudaraju s društvenim vrijedno- 
stima, t. j. da a. bude sinteza svih posebnih snaga, koje 
izlaze iz društvenog bića. 

Cilj a. je skladna i prirodna koordinacija ljudske dje- 
latnosti u društvu. Jedno od glavnih svojstava onoga, koji 
ima a., jest moć nagrađivanja ili kažnjavanja. Ali sila, koja 
se javlja kao neodvojiva pratilica a., ne čini a., jer on 
mora biti etički fundiran, da mu mogu biti odani oni, koji 
primaju naloge. Teorije o opravdanosti a. daju a. prirodni 
ili nadnaravni karakter. U prvu skupinu idu teorije, koje 
potječu od prirodnopravnih ideja o prirodnom društvenom 
poretku, odn. pozitivističke teorije o društvenoj solidar- 
nosti. Jedni kažu, da je čovjek po prirodi društven stvor, a 
da bi mogao ostvariti svoje društvene ciljeve i namiriti one 
potrebe, koje mu može zadovoljiti društvo, potrebno je, 
da se podvrgava pravilima, koja reguliraju njegovo vla- 
danje i radnje u društvu, radi čega treba da postoji u zaje- 
dnici vrhovni a. A opet neki tumače, da se a. osniva na dru- 
štvenoj prisili, podjeli rada i zakonima solidarnosti. Druga 
skupina, koja s pomoću metafizičkih načela razjašnjava a., 
prvu teoriju više nadopunjuje, nego što joj se protivi. Tu 
se ističe katoličko naučavanje, koje, tumačeći riječi sv. 
Pavla »Non est enim potestas nisi a Deo«, kaže, da narod 
samo označuje vladare, ali ne podjeljuje a., koji dolazi od 
Boga. Prema tome Crkva a priori ne cijeni nijedan poli- 
tički režim više od drugoga. 

Problematika poslušnosti autoritetu je od osobitog inte- 
resa kod t. zv. političke poslušnosti. Tu se javlja pita- 
nje, da li su državni interesi jednaki društvenima, pa ako 
nisu, koji će se od njih više poštivati. A. prema tradicio- 
nalnoj teoriji zahtijeva poslušnost građana. Država je 
apsolutno suverena, pa je volja države pravno iznad svih 
drugih volja u državi, koje prema tome vuku svoj a. iz 
državnoga a. Ali kad sociološki gledamo na akt stvaranja 
odluke u državi, dobivamo drugačiji pogled na stvar. Tu 
vidimo, da si država mora osigurati poslušnost. Ona mora 
paziti na kvalitetu svojih čina, jer će se poslušnost najbolje 
postići onda, ako su građani sporazumni s odredbama, koje 
ona objavljuje. Da bi vladao potrebiti mir i red u državi, 
potrebno je, da se pristajanje većine proširi u opće prista- 
janje. Ako ljudi više cijene zakon i poredak od zadovo- 
ljenja drugih potreba, njihova će poslušnost u prvom redu 
pripadati državi; ako naprotiv ona zadovoljenja, koja čo- 
vjek smatra bitnima, druga društva pribavljaju bolje od 
države, tada dolazi do sukoba između države i tih dru- 
štava. Taj sukob vodi do popuštanja discipline, koje je 
znak slabljenja autoriteta, a konačno do rušenja nosioca 
vlasti, koji je izgubio a. (na pr. kad su majordomi istisnuli 
Merovinge). Ali novi nosilac a. nastoji postaviti novi pore- 
dak (katkada mu uspijeva održati kontinuitet staroga po- 
retka supstitucijom; ispor. prije spomenuti slučaj) već po 
prirodi stvari, jer a. teži za organiziranjem. 

Da bi se a. održao i sačuvao, moraju oni, koji zapovije- 
daju, biti odani javnom dobru, a oni, koji slušaju, moraju 
vjerovati u a. i imati volju žrtvovati lične ambicije. Uz to 
je potreban neki razmak između prvih i drugih. A. može 
biti izveden, t. j. podržava ga neki viši a. Tek najviši a. je 
originaran i on se ne treba upirati na vanjsku moć ili pri- 
silu, makar njome često raspolaže u najvećoj mjeri. Taj a. 
može pripadati božanstvu ili ljudima, pojedincu ili skupi- 
nama, čak i neorganiziranima, a često i neosobnim nače- 
lima ili temeljnim zasadama pravnog poretka. Tome odgo- 
varaju razni oblici državnog uređenja (> država). 

А. je činjenica ljudskog društva. Zato se ne može teo- 
retski odrediti njegov najzgodniji oblik; s Michelsom može 
se reći, da povijest nije možda ništa drugo nego borba 
između različitih shvaćanja o autoritetu. 

LIT.: Članci o a. u Dictionnaire de sociologie; R. Hubert, Le principe 
d'autorité dans l'organisation démocratique, Pariz 1926; H. Laski: Autho- 
rity in the modern state, New Haven 1919; L. Stein, A., ihre Ursprung, 
ihre Begründung u Jahrbuch für Gesetzgebung, Verwaltung und Volks- 
wirtschaft im Deutschen Reich, 1902; Simmel, Soziologie, pogl. III., 


München 1923; R. Michels, Corso di sociologia politica, Milan 1927; A. 
Radié, Sabrana djela, sv. XVI. i XVII. 2. С. 


Autoritet s vjerskog gledišta je zahtjev ljudske naravi, 


koji proizlazi iz činjenice, da smo svojim bićem ograničeni 
i ovisni o pomoći drugih, ako želimo ostvariti uzvišene ci- 
ljeve života. Čovjek je po svojoj biti stvor, ovisan o Stvo- 
ritelju, zato je taj odnos temelj priznavanja apsolutnoga 
Božjeg autoriteta nad čovjekom. Bog je najviši čovjekov 
autoritet u prirodnom i natprirodnom redu. Po svojoj je 
naravi čovjek vezan na život u obitelji i državi. Kako ni 
obitelj ni država ne mogu biti bez autoriteta, to je Bog 
Zadnji razlog i izvor obiteljskog i državnoga autoriteta. 
Za natprirodni red spasenja Bog je neposredno postavio 
crkveni autoritet. Svaki autoritet, pa i Božji, pretpostavlja 
slobodno podredivanje podloZnika njegovim odredbama. 
Iz toga slijedi, da nosilac autoriteta mora, poput samoga 
Boga, poštivati dostojanstvo i slobodu svojih podložnika, 
služeći se autoritetom na njihovo dobro i uvažujući pritom 
njihove sposobnosti. Autoritet ne smije postati samom sebi 
svrha, kao ni sredstvo za osobne interese njegova nosioca. 
Autoritet i podložnici treba da se međusobno pomažu u 
vršenju zadataka svojih zajednica, koje su izraz volje 
Božje. 

LIT.: Cathrein, Moralphilosophie, II., 19245; С. v. Hertling, Recht, 


Staat und Gesellschaft, 19174; Mausbach, Die kath. Moral und ihre 
Gegner, 19215, N.K 
» 


AUTOROTACIJA (grč. ačzos »sám«, lat. rotatio »kre- 
tanje«). Ako u vjetar stavimo duguljastu ploču, koja je 
okomita na vjetar, a može se vrtjeti oko smjera vjetra, 
ploča ostaje mirna, poradi simetrije. Međutim ako jačim 
udarcem ploču zavrtimo na jednu ili drugu stranu, vrtnja 
ne će prestati, štoviše, ubrzat će se, naročito, ako je ploča 
prema vjetru ponešto konkavna, poput žlijeba. Taj pojav 

Zove se autorotacija. (Sl. 1.) Drugi je primjer kod ravne 
ploče, koja se može vrtjeti oko osi, koja leži u ploči, a oko- 
mita je na vjetar. Takva se ploča namješta okomito na 
vjetar (Dvofákov pojav), no i ona jačim udarcem prijeđe 


u trajnu vrtnju. (SI. 2.) St. ІН, 


AUTORSKO PRAVO. 

SADRŽAJ: I. Pojmovno i historički. A. Pojam, 7; B. Histori- 
Cki razvitak, 7; C. Pravna narav, 8; II. Domaće pravo. A. Vre- 
la, 8; B. Subjekt, 9; C. Objekt, 9; D. SadrZaj, 9; E. Posebni 
slučajevi, 10; F. Trajanje zaštite, 10; G. Povrede autorskog pra- 
va, 10; III. Međunarodna zz&tita autora. 11; IV. Zaštita autorskog 
prava u inozemstvu, 11. 

I. POJMOVNO I HISTORIČKI 

A. Pojam autorskog prava. A. p. je prema današnjem 
pravnom shvaćanju subjektivno pravo autora (tvorca, stva- 
raoca) književnoga ili umjetničkog djela na vlastiti (izvor- 
ni) duševni proizvod, koje mu prema državi (zajednici) i 
drugim licima daje vlast, da ga isključivo iskorišćuje on 
sam (njegovi pravni nasljednici) i druga lica za vrijeme, 
koje je zakonom ustanovljeno, i uz zakonska ograničenja. 

B. Historički razvitak. U starom vijeku nije postojalo 
nikakvo a. p. Rimsko pravo uredilo ga je prvobitno na ma- 
terijalističkoj podlozi: autoru je pripadalo pravo na njego- 
vo djelo, koliko je mogao raspolagati s materijom, u kojoj 
je ono bilo sadržano, t. j. ako je autor bio vlasnikom mate- 
rijala, na kojem je bilo napisano djelo. Idejnoj strani nije 
se pridavala važnost. Kako takvo materijalističko shvaćanje 
nije odgovaralo razvijenom individualističkom sustavu rim- 
skoga privatnog prava, omogućena je postepeno pored spo- 
menute stvarno-pravne zaštite i osobno-pravna zaštita u 
obliku tužbe za uvredu časti (actio iniuriarum) u slučaje- 
vima zloporabe. Tako se već u rimskom pravu zapažaju 
osobno-pravni i imovinsko-pravni elementi. 

Prije 18. st. ne može se uopće govoriti o a. p. kao samo- 
stalnom subjektivnom pravu u današnjem smislu. Na nje- 
gov postanak utjecao je izum tiska. Kad je izumljen tisak, 
izdavani su mnogi propisi o reprodukciji i prodaji tisko- 
pisa u obliku preventivne cenzure i privilegija tiskara i 
autora. Među prve takve privilegije ubraja se privilegij od 


M sa. 


8 AUTORSKO PRAVO 


1494, podijeljen Ermannu Lichtensteinu za tiskanje Specu- 
lum historiale od Vincenta de Beauvaisa, koji predvida ka- 
znu od 10 dukata za sve nepovlasne kopije. Ali svi su ti 
propisi imali u vidu drZavnoredarstvene interese i materi- 
jalnu korist tiskara-izdavača. Ipak su privilegiji omogućili, 
da izdavač pruži autoru nagradu za književno djelo, pa se 
tako empiričkim putem došlo do spoznaje, da plod duše- 
vnoga stvaranja može predstavljati samostalni predmet 
imovinskog iskorišćivanja. Uporedo s time rađa se spoznaja, 
da se autoru mora priznati isključivo pravo na iskorišćiva- 
nje njegova duševnog proizvoda (književnog ili umjetni- 
čkog djela). Ona je rezultat individualizma. U slabije dife- 
renciranom društvu postoji uska povezanost tvorca djela 
s njegovom okolinom (t. j. s prošlosti i sadašnjosti). Zato 
se on zadovoljava idealnom naplatom za one kulturne vri- 
jednosti, koje je stvarao za suvremenike i potomstvo. Spo- 
znaja o posebnom i samostalnom zvanju pisaca knjiže- 
vnika, pjesnika i glazbenika skladatelja razvila se također 
razmjerno kasno. To pokazuje i pravno-povijesni razvitak 
a. p., koji je utjecao i na pravnu znanost, jednako kao i 
uska povezanost između nakladnoga i autorskog prava, koja 
postoji i danas (> nakladno pravo). Konačno se osobno 
pravo autora usko povezalo s njegovim imenom i integri- 
tetom njegova duševnog djela tako, da se ovo smatralo ne- 
povredivim duševnim proizvodom, a podjedno se s njime 
spojio momenat privredne utakmice. Time je duševnom 
proizvodu priznat pored osobno-pravnoga i imovinsko- 
pravni značaj, a iz tih elemenata razvio se moderni pravni 
pojam autora i autorskog prava. Danas je općenito prizna- 
to, da autoru kao tvorcu duševnog proizvoda pripada is- 
ključivo pravo na njegovo iskorišćavanje poput vlasnika, i 
da stvaraoci duševnih dobara mogu opravdano tražiti, da 
im se za njihova djela prizna isključivo pravno raspolaga- 


“nje i iskorišćavanje. Danas se ujedno priznaje, da taj pra- 


vni zahtjev autora ne odgovara samo načelu pravednosti 
s obzirom na duševnog tvorca djela, nego i interesu dru- 
štva (zajednice, države) i općem dobru. Činjenica, da pra- 
vo štiti plodove duševnog stvaranja, potiče na nova dalj- 
na duševna stvaranja, a time se u najvećoj mjeri potiče 
kulturni napredak. No prema današnjem pravnom shvaća- 
nju autorsko pravo, koje kulturne države priznaju autorima 
svojim zakonodavstvom, ne daje autoru samo puko idealno 
i moralno priznanje, nego mu omogućuje njegovo prakti- 
čno iskorišćivanje i dalje stvaranje. Državni zakoni prizna- 
ju zato autorsko pravo samo onim duševnim proizvodima 
na području književnosti i umjetnosti, koji imaju određena 
svojstva. Kad bi se naime svakoj misli, kojoj pripada du- 
ševna i kulturna vrijednost, priznalo trajno i isključivo is- 
korišćivanje po njezinu autoru bez obzira na interese dru- 
štva (države), ograničio bi se zajednički privredni i kultur- 
ni život pojedinog naroda i većeg broja naroda između sebe 
samo na promet tjelesnim stvarima, a isključio promet du- 
ševnim proizvodima (idejama). Radi toga ograničuje moderno 
zakonodavstvo spomenutu zaštitu u tri pravca, i to: a) 
stvarno, jer štiti književno ili umjetničko djelo kao mani- 
festaciju duševne vrijednosti, koja je sposobna za promet, 
b) vremenski, jer shematički ustanovljuje trajanje zaštite, 
pri čemu polazi sa stajališta, da se konačno ne smije spri- 
ječiti opće iskorišćivanje bez svakog ograničenja, čim pro- 
tekne zakonski zaštitni rok, i c) prostorno prema načelu 
teritorijaliteta, koje se u novije vrijeme postepeno proši- 
ruje do međunarodnog uređenja. Prostorno ograničenje po- 
vezano je s državnim i jezičnim granicama, a vremensko 
ograničenje uključuje u sebi kompromis između individu- 
alnog interesa autora kao tvorca duševnog proizvoda i so- 
cijalnog interesa zajednice, društva i države. Stvarno ogra- 
ničenje tiče se samog djela i njegova nosioca, a uvažuje 
kompleks patentnog prava (prava na izume), prava uzo- 
raka, žigova i modela, umjetničkoga autorskog prava, film- 
skog prava i radio-prava (horizontalno stvarno ograničenje). 
No s druge strane mora stvarno ograničenje uvažiti i pra- 
vne zahtjeve, koji izlaze iz ličnosti autora kao tvorca du- 
ševnog proizvoda, nadalje oblik djela, koji uključuje u sebi 
momenat utakmice, i konačno imovinsko-pravni elemenat 
kao rezultat obiju tih komponenata (vertikalno stvarno 
ograničenje). Pored toga naglašuje se u novije vrijeme oso- 
bitost duševnih proizvoda kao izljeva ličnosti njihovih auto- 
ra, po kojoj se bitno razlikuju od drugih običnih (napose 
materijalnih) proizvoda ljudskog rada. Na uskoj poveza- 
nosti između duševnog proizvoda i njegova autora osniva 
se moralno pravo autora (droit moral; — II. D). 


Prvo uredenje a. p. doneseno je 1709 u Engleskoj i njime 
se autoru daje pravo tiskanja kroz 10 godina. Francuska na- 
rodna skupština zabranjuje 1791 reprodukciju autorova rada 
bez njegova dopuštenja, a pravni nasljednici (cesionari) 
autora smatraju se vlasnicima djela još pola godine iza nje- 
gove smrti. Konvent je zakonom od 1793 ustanovio isklju- 
čivo pravo autora na sve njegove duševne proizvode do 
njegove smrti i 10 godina iza njegove smrti u korist nje- 
govih nasljednika i cesionara. 

U 19. st. uređuje se autorsko pravo zakonodavstvom po- 
jedinih država, ali se brzo uvidjela potreba proširenja za- 
štite na međunarodnoj osnovi, koja se u prvo vrijeme po- 
stizavala (a i danas se postizava) dvostranim i višestranim 
ugovorima pojedinih država. Od polovice 19. st. nastojao 
se stvoriti svjetski savez (unija) za zaštitu a. p., što je ko- 
načno postignuto Bernskom konvencijom od 1886. Ta je kon- 
vencija nekoliko puta revidirana, napose u Berlinu 1908 i u 
Rimu 1928. U državama, koje su ratificirale tu konvenciju, 
postoje dakle dvije vrste zaštite: unutarnja (franc. protec- 
tion nationale) za djela vlastitih državljana, objavljena u 
tuzemstvu, i međunarodna (protection unioniste) za djela 
stranih državljana ili djela objavljena na području onih 
država, koje pripadaju Bernskoj uniji. 

C. Pravna narav. Materija a. p. ide u skupinu privatnog 
prava, ali je sporna njegova klasifikacija i pravna narav. 
U prvom početku smatralo se privilegijem, zatim priro- 
dnim pravom, a u novije vrijeme prevladava shvaćanje, da 
autorskom pravu pripada značaj prava ličnosti i prava vla- 
sništva na imaterijalno dobro. Od različnih mišljenja spo- 
minje se: a) feorija o pravu ličnosti ili posve ličnom pravu 
(Gierke), prema kojoj je ono sastavni dio autorove ličnosti 
tako, da se od nje nikad ne odjeljuje bez obzira na to, tko 
ga vrši; b) feorija umnoga (intelektualnog) industrijalnog 
vlasništva, koje ide u kategoriju imovinskih prava (Ihering, 
Dernburg, francuski teoretičari), a osniva se na analogiji 
prava vlasništva i a. p.; prema toj teoriji odvaja se djelo, 
koje je stavljeno u promet, od svog autora i postaje pred- 
metom prometa, koji se može otuđivati i nasljeđivati isto 
tako, kao i pravo vlasništva; c) feorija imaterijalnog prava 
na imaterijalno pravno dobro (duševni proizvod), prema 
kojoj je a. p. osobno pravo, koje se odvaja od ličnosti auto- 
ra i postaje zasebno pravno dobro (Kohler); d) dualistička 
teorija, koja uključuje kombinaciju osobno-pravnih i imo- 
vinsko-pravnih elemenata, a osniva se na ideji, koja je po- 
dloga svakoga a. p. (Elster). Ta teorija iznosi tri faze u stva- 
ranju djela: u prvoj dolazi ideja o djelu, koja nije odijelje- 
na od autorove ličnosti (imaterijalna vrijednost), u drugoj 
se ta ideja materijalizira i obrađuje, a u trećoj se stavlja 
u promet (imaterijalno dobro i objekt imovinskog prava); 
e) teorija o pravu apsolutne zabrane bez stvarnog značaja 
i f) teorija monopola na iskorišćivanje. Moderna nauka 
zabacuje teoriju privilegija. Teorija, koja a. p. smatra pra- 
vom vlasništva sui generis na imaterijalno pravno dobro, 


"što je usko povezano s ličnosti autora (moralno i osobno 


pravo), a koje u sebi uključuje imovinsku vrijednost i spo- 
sobno je za promet (Kohler-Elster), zadovoljava svojom 
konstrukcijom zahtjeve pravne znanosti i potrebe prometa 
(privrednog života), jer zajamčuje autoru isključivo pravo 
na iskorišćivanje njegova duševnog proizvoda. Okolnost, 
da pozitivni zakoni ograničuju vremensko trajanje a. p., 
ne isključuje opstojnost prava vlasništva, jer država može 
u interesu zajednice ograničiti vršenje prava vlasništva, a to 
je naročito važno kod intelektualnoga ili duševnoga vla- 
sništva. 
II. DOMAĆE PRAVO 


A. Vrela. Zakoni gotovo sviju zemalja, koje su pristupile 
Bernskoj konvenciji (i njezinim kasnijim izmjenama) razli- 
kuju se tek u nekim pojedinostima, dok su glavna načela 
ista, a mnogi propisi do u sitnice prilično izjednačeni. U 
Hrvatskoj vrijedi za a. p. do daljega zakonodavstvo bivše 
Jugoslavije, t. j. zakon o zaštiti autorskog prava od 26. XII. 
1929. K tome zakonu, koji su izradili stručnjaci Dr. M. 
Stražnicki i Dr. J. Šuman, izdani su različni pravilnici i 
provedbene naredbe. Prije toga zakona vrijedilo je parti- 
kularno pravo, i to u Hrvatskoj i Vojvodini zak. čl. XVI.: 
1884, u Sloveniji i Dalmaciji zakon od 26. XII. 1895 i novela 
od 26. II. 1907. U Srbiji i Crnoj Gori nije a. p. uopće bilo 
zakonski uređeno. Po uredbi o banovini Hrvatskoj od 26. 
VIII. 1939 spadalo je zakonodavstvo o a. p. u nadležnost 
državne zajednice, a izvršenje (uprava) u nadležnost 
banovine. e 

AUTORSKO PRAVO Bg 


U pogledu međunarodne zaštite a. p. Jugoslavija je u 
više trgovinskih ugovora s drugim državama (Njemačkom, 
Austrijom, Francuskom, Čehoslovačkom) prihvatila zaštitu 
prema odredbama Bernske konvencije, kojom još nije bila 
vezana, a na temelju zakona od 22. III. 1930 s vrijednošću 
od 9. VII. 1930 pristupila je Bernskoj konvenciji od 1886, 
kako je revidirana u Berlinu 1908 i u Rimu 1928. Nezavisna 
Država Hrvatska tim pristupom nije vezana. 

B. Subjekt (nosilac) autorskog prava je autor (tvorac) 
djela, koji je djelo stvorio. Autorom se smatra, doklegod se 
ne dokaže protivno: a) onaj, čije je građansko ime na uobi- 
čajeni način označeno na pojedinim primjercima djela; kod 
djela likovne umjetnosti može to biti znak, koji je karak- 
terističan za odnosnog autora; b) onaj, koji je označen svo- 
jim građanskim imenom prigodom javnog predavanja, ja- 
vnog prikazivanja, javnog izvođenja ili javnog izlaganja 
djela. Ako je djelo sastavljeno od priloga više autora (su- 
autori, skupna djela, zbirke), postoji pored a. p. pojedinih 
autora na njihov prilog i a.. p. na skupno djelo (zbirka); 
potonje pripada osobi, koja je izdala cijelo djelo, u pra- 
vilu nakladniku ili izdavaču; ako na takvu djelu nije ozna- 
čen izdavač, smatra se nakladnik izdavačem. Ako više oso- 
ba stvori djelo zajedničkim radom, pripada im zajednički 
nedjeljivo a. p., kojim mogu raspolagati samo sporazumno. 
Kod opera ili drugih glazbenih kazališnih djela potrebna je 
za javno izvođenje samo privola skladatelja (time se ne 
dira njegov odnos prema autoru teksta ili — kod plesova 
i pantomima — podložne radnje). Kod anonimnih ili pseu- 
donimnih djela ovlašten je prvenstveno izdavač ili nakla- 
dnik na čuvanje prava autora, dok se ovaj ne utvrdi ili ne 
prokaže. U novije vrijeme provodi se zaštita anonimnih i 
pseudonimnih autora s pomoću posebnog registra, u koji 
se upisuju anonimni i pseudonimni autori, ako žele saču- 
vati potpuno a. p. na svoje djelo. 

Kod preradbe, odnosno prijevoda — ako su autorizirani 
— postoji samostalno autorsko pravo prerađivača, odnosno 
prevodioca, uz pretpostavku, da je autor originalnog djela 
dopustio preradbu, odnosno prijevod. To vrijedi i za re- 
produciranje kinematografijom, postupkom sličnim kinema- 
tografiji ili mehaničkim instrumentima. 

Osim autora subjekt su a. p. one osobe, na koje je autor 
prenio svoje pravo. On može tim pravom (u cjelini ili dje- 
lomice) raspolagati pravnim poslom za života ili za slučaj 
smrti, a ako to nije učinio, nasljeđuju to pravo njegovi za- 
konski nasljednici, koji mogu njime opet raspolagati, sve 
dok traje zaštita. Ako autor nema nasljednika, prestaje 
autorsko-pravna zaštita djela (t. j. ne nasljeđuje a. p. drža- 
va po t. zv. kaducitetnom pravu). Ako djelo ima više autora, 
onda u slučaju smrti jednoga od njih bez nasljednika nje- 
govo pravo priraštuje suautoru. Isto se događa, ako se jedan 
suautor odrekne svog autorskog prava. Autor može preni- 
jeti a. p. i na buduće djelo, ali ako prenese a. p. na sva 
svoja buduća djela ili na sva buduća djela neke vrste, ima- 
du obje stranke pravo takav ugovor otkazati na godinu 
dana. Toga prava otkaza ne mogu se stranke odreći. Samo 
a. p. kao takvo ne može biti predmetom ovrhe, već to 
može biti samo dobitak od iskorišćivanja djela. 

C. Objekt a. p. sačinjavaju književna i umjetnička djela, 
među koja napose idu: a) djela lijepe književnosti i zna- 
nosti, b) predavanja, govori, propovijedi i druga slična dje- 
la, c) glazbena djela, d) koreografska i pantomimska djela, 
e) idejne skice, nacrti, planovi, zemljopisne karte, plastički 
predmeti, globusi, slikarski i crtački poslovi znanstvene ili 
tehničke struke, f) djela likovne umjetnosti, g) fotografska 
djela i h) kinematografska djela, kojima je autor dao ori- 
ginalan značaj. Kinematografsko djelo bez originalnog zna- 
čaja uživa samo zaštitu fotografskog djela. 

Poslije Svjetskoga rata pokrenuto je pitanje znanstvenog 
vlasništva sa željom, da se učenjacima, koji su svojim istra- 
živanjima dali temelj za neko novo tehničko iskorišćiva- 
nje, dade pravedna naplata za materijalnu korist, koju oda- 
tle vuku tehnički izumitelji i poduzetnici. Ta se vrsta za- 
štite proučavala, ali nije oživotvorena. 


Državno zakonodavstvo može pružiti zaštitu samo u gra- 
nicama države, ali ono je može pružiti bez obzira na to, 
tko je autor i gdje je djelo izdano. Međutim redovito se 
ograničuje zaštita na djela, koja imaju cdređene značajke: 
personalnu (autor ili bar jedan od suautora je državljanin 
te države), teritorijalnu (djelo je prvi put objavljeno u 
državi), jezičnu (djelo je napisano na jeziku dotične drža- 


ve). Zakon od 26. XII. 1929 kombinira te značajke i po 
njemu se štiti: a) djelo, koje je izišlo po prvi put u tuzem- 
stvu, b) djelo vlastitog državljanina, bez obzira na to, gdje 
je izišlo, ili je li uopće izišlo, c) svako književno djelo 
stranoga državljanina, koje je izišlo u inozemstvu na 
hrvatskom jeziku. Što se tiče zaštite književnih ili umjet- 
ničkih djela stranih državljana, izišlih ili objavljenih u 
inozemstvu, vrijede propisi odnosnoga međunarodnog ugo- 
vora, a ako oni ne postoje, daje zakon zaštitu samo u 
siučaju uzajamnosti. Ako djelo ima više autora, dovoljno je 
za zaštitu prema zakonu od 1929, da je državljanin 
jedan od suautora. Djelo se smatra objavljenim, kad 
postane pristupačnim javnosti s voljom autora ili drugog 
ovlaštenika a. p. Smatra se, da je djelo izišlo, ako je 
s voljom autora ili drugog ovlaštenika autorskog prava sta- 
vljeno u promet. Zakon izuzima od zaštite: a) zakone, na- 
redbe, službene odluke i rješenja te spise, izrađene od slu- 
žbenih lica za službenu upotrebu; tu s jedne strane nema 
imovinskog interesa autora, a s druge strane opći interes 
većim dijelom traži olakšanje rasprostranjenja takvih tek- 
stova; b) poslovne oglase, robne kataloge, cjenike, izjave i 
upute za upotrebu industrijalnih proizvoda i sl., ali samo 
onda, ako ni po obliku ni po sadržaju nemaju značaj knji- 
Zevnih ni umjetničkih djela; c) predavanja i govore, odrZa- 
ne na sjednicama javnopravnih tijela i na javnim politi- 
čkim skupštinama, kod suda ili kod druge javne oblasti; ali 
dopuštenje je potrebno za izdavanje zbirke, koja sadržava 
samo ili uglavnom govore nekog autora; d) posebni slučaj izu- 
zimanja od zaštite uveo je zakon — koristeći se moguč- 
nošću, koju daje Bernska konvencija — u interesu domaće 
prijevodne književnosti. Na stranom jeziku napisana i 
štampana djela slobodno je prevesti bez dopuštenja autora, 
ako autor u roku od 10 godina od prvoga izdanja nije dao 
dopuštenje za prijevod i ako taj prijevod nije stavljen u 
promet. 

D. Sadržaj autorsko-pravne zaštite bio je u prvom redu 
upravljen na materijalne koristi, spojene s objavljivanjem 
djela. Zato a. p. štiti svaku vrstu objavljivanja (tiskom, iz- 
vođenjem, prikazivanjem, umnažanjem, ili u originalu ili u 
prijevodu, odnosno u preradi). Ali se s vremenom počela 
jače isticati idealna strana autorovih interesa, te je 
rimskom revizijom Bernske konvencije priznato, a i u za- 
konu od 1929 zaštićeno t. zv. moralno pravo (droit moral) 
autora, koje se sastoji u pravu autora na priznanje, da je 
on tvorac djela i da je u pravu zabraniti svako kvarenje, 
sakaćenje ili drugo preinačenje djela, koje škodi njegovoj 
časti ili ugledu. To pravo postoji nezavisno od imovinskih 
prava autora, koja se mogu prenijeti na druge, a poslije smrti 
autora mogu po našem zakonu ustati na njegovu obranu 
akademije znanosti, sveučilišta te književničke i umjetničke 
organizacije, ako to ne učine autorovi nasljednici. 

Zaštita se sužuje u ovim slučajevima: a) Citiranje (do- 
slovno navođenje pojedinih mjesta) zaštićenih djela. Na- 
vedeni odlomci ne smiju iznositi više od tri strane izvornog 
izdanja, a svi citati zajedno ne smiju premašiti polovicu ci- 
tiranog djela. b) Uvrštavanje — uz primjerenu nagradu — 
manjih književnih djela ili njihovih dijelova u zbirke, koje 
služe crkvi, školi ili nastavi uopće. Analogna odredba vri- 
jedi za kinematografsko ili drugo optičko prikazivanje djela 
likovne umjetnosti ili fotografskih djela u znanstvene ili 
poučne svrhe. c) Umnažanje teksta nekog glazbenog djela, 
koje se izvodi u svrhu naplatnog ili besplatnog dijeljenja 
posjetiocima te izvedbe. U svim tim slučajevima treba na- 
vesti izvor, odakle je djelo uzeto. 

Autoru pripada napose isključivo pravo na: a) ponovno 
izdavanje djela u prvobitnom ili preradenom obliku, b) 
prijevod na drugi jezik, c) ponovni prijevod na prvobitni 
jezik, d) preradbu djela iz jedne vrste književnosti u drugu, 
е) izvadak iz glazbenog djela (posebno izdanje) i udešava- 
nje glazbenog djela na različite druge glazbene instrumente i 
različite pjevačke glasove, f) prijenos djela na instrumente, 
koji služe mehaničkom izvođenju glasova (naročito na plo- 
če, valjke, vrpce i sl.), i dopuštenje javnog izvođenja pre- 
nesenih djela s pomoću tih instrumenata, g) javno izvođenje 
i prikazivanje književnih i umjetničkih djela radio-električ- 
nim putem, h) javno izvođenje ili prikazivanje književnoga 
ili umjetničkog djela s pomoću kinematografije, projekcije 
i sl, i) reprodukciju i izložbu djela likovne umjetnosti, j) 
izvođenje inženjerskih ili arhitektonskih djela prema na- 
crtu, skici ili samoj zgradi, k) reprodukciju kinematograf- 
skih djela u obliku drugoga književnog ili umjetničkog djela. 

Dopušteno je reproduciranje objavljenog ili izišlog zašti- 
ćenog djela radi osobnog usavršavanja, odnosno, ako re- 
produkcija ostane nepristupačna javnosti. 

E. Posebni slučajevi. a) Članci objavljeni u novinama i 
časopisima (drugim periodičkim publikacijama) predsta- 
vljaju često važna književna, znanstvena ili umjetnička dje- 
la. Načelno uživaju ta djela autorsko-pravnu zaštitu, koja 
nije vezana na vanjski oblik (knjiga, brošura, časopis, no- 
vine), u kojemu su objavljena. Ali za razliku od ostalih 
književnih i umjetničkih djela prosuđuje se pitanje zaštite 
sa stajališta, da je sadržaj članaka u novinama i časopisima 
većim dijelom namijenjen širokim narodnim slojevima i da 
interes izdavača tih publikacija i pisaca traži njihov što 
veći publicitet, jer raspravljaju o aktualnim pitanjima. Zato 
se smatralo dovoljnom zaštitom autora njegovo pravo za- 
brane tako, da nije bilo zabranjeno preštampavanje člana- 
ka, ako to nije izričito zabranio autor ili izdavač. To je 
stajalište Bernske konvencije od 1886, ali je za njezinih 
revizija (1896 i 1908) sve više proširena ta zaštita u povodu 
zahtjeva, da se literarnom novinarskom radu pruži veća 
pravna zaštita. Naročito važnim se smatralo, da se kod 
pretiskavanja članaka političkog značaja, kojima često pri- 
pada velika književna vrijednost, mora označiti ime novina, 
odnosno autora. Prema tome i naš zakon daje bezuvjetnu 
zaštitu književnim, znanstvenim ili umjetničkim djelima, 
objavljenim u novinama ili drugim periodičkim publikaci- 
jama. Uvjetnu zaštitu uživaju ostali članci. Oni se mogu 
(izuzevši romane u obliku feuilletona i novele) pretiskavati 
u druge novine i periodičke spise, ako to nije izričito za- 
branjeno i ako se njihov sadržaj tiče aktualne politike ili 
religioznih, privrednih i drugih pitanja, koja u široj mjeri 
zanimaju javnost. Kod toga se ne smije izmijeniti njihov 
smisao. Pretiskavanje dnevnih novosti i vijesti o različitim 
događajima, kojima pripada značaj novinskih obavijesti, 
nije zabranjeno, ali se ne smiju u druge novine pretiska- 
vati vijesti, koje su primljene žičnim ili bežičnim putem, a 
kod kojih je označeno podrijetlo stranog korespondenta 
(agencije), prije izmaka roka od 24 sata, računajući od nji- 
hova prvog objavljivanja. U oba slučaja valja navesti po- 
drijetlo preuzetog članka ili vijesti. 

b) Portreti, djela likovne umjetnosti ili fotografije smiju 
se stavljati u promet ili javno izlagati samo s privolom por- 
tretiranoga. 10 god. iza smrti tog lica potrebna je privola 
njegovih srodnika (preživjeli ženidbeni drug i djeca, a ako 
tih nema, roditelji). Ta odredba uvažava interes, koji ima 
svatko na svojoj slici. Ipak je dopušteno bez privole ja- 
vno izlagati, prikazivati i stavljati u promet: portrete, djela 
likovne umjetnosti ili fotografije iz suvremene povijesti, 
slike, u kojima se prikazuju ličnosti kao dodatak određe- 
nog kraja ili scenerije; slike, koje prikazuju skupštine, po- 
vorke i slične događaje, kojima su prisustvovale prikazane 
ličnosti; nenaručene portrete, djela likovne umjetnosti ili 
fotografije, ako je njihovo javno izlaganje, prikazivanje ili 
stavljanje u promet u višem interesu umjetnosti. No to je 
sve dopušteno samo, ako se time ne vrijeđa opravdani 
interes dotičnika ili iza njegove smrti opravdani inte- 
res srodnika. U interesu pravosuđa i javne sigurnosti mogu 
oblasti umnažati, javno izlagati, prikazivati i stavljati u 
promet slike pojedinaca bez ičije privole. 

c) Privatna pisma, dnevnici i povjerljivi zapisi, koje 
autor nije namijenio javnosti, mogu se objaviti samo s nje- 
govom privolom i s privolom osoba, kojima su upućeni. 
Iza smrti koga od njih mogu se privatna pisma izdavati 
samo s privolom preživjeloga ženidbenoga druga i djece, a 
ako ovih nema, njegovih roditelja, koliko nije preminuli 
drugačije odredio. 

F. Trajanje zaštite. Zaštita a. p. prestaje 50 godina iza 
smrti autora. Ako je djelo objavljeno ili izišlo anonimno 
ili pod pseudonimom, prestaje zaštita nakon 50 godina od 
izdanja djela. Zaštita posmrtnih djela prestaje 50 godina 
iza smrti; no ako su ta djela objavljena ili izišla tek za 
vrijeme posljednjih 10 godina zaštitnog roka, traje zaštita 
10 godina nakon objavljenog ili izišlog djela. Kad jedno 
djelo ima više autora, računa se rok od dana smrti onog 
autora, koji je posljednji umro. Ako je djelo spremila i 
izdala neka pravna osoba, društvo, oblast i t. d., zaštita 
prestaje 50 godina, pošto je djelo izišlo. 

Zaštita a. p. na fotografsko djelo prestaje nakon izmaka 
od 20 godina, pošto je djelo izišlo, a ako je izišlo nakon 
smrti autora, prestaje za 20 godina računajući od dana 
smrti autorove. Rok zaštite a. p. na kinematografsko djelo 
određuje se prema tome, smatra li se književnim djelom, 


djelom likovne umjetnosti ili fotografskim djelom. Kod 
djela, koja su izišla u više dijelova, izdanih u različito vri- 
jeme, kao i u pogledu tekućih izvještaja, listova i svezaka, 
smatra se kod izračunavanja zaštitnog roka svaki dio, izvje- 
štaj, list i svezak kao posebno djelo. Ako se djelo izdaje 
u svescima, koji sačinjavaju jedinstvenu cjelinu, a izlaze 
u različito vrijeme, računa se zaštitni rok od dana izdanja 
posljednjeg sveska. Kod računanja roka zaštite a. p. ne 
uzima se u obzir kalendarska godina, u kojoj je nastala 
činjenica, koja je mjerodavna za njegov početak. 

Kad zaštita prestane, postaje djelo općim dobrom (franc. 
domaine public), te ga svatko može pretiskavati, izvoditi 
it. d U novije doba rodila se misao, da se iza završetka 
individualne autorske zaštite djela i dalje zaštite od ne- 
ovlaštenog iskorišćivanja, i to u korist zajednice. Tu bi 
se naplata za reprodukciju djela plaćala državi ili nekom 
javnopravnom fondu, a odatle bi se u prvom redu podupi- 
rala književnost i umjetnost one države (mirovine knjiže- 
vnicima i umjetnicima i sl). To se zove domaine public 
payant. Dosad je ostalo uz neke izuzetke samo kod poku- 
šaja i prijedloga. U Bugarskoj traje zaštita 30 godina po- 
slije smrti autora, a daljih 20 godina pripada a. p. savezu 
bugarskih pisaca, odnosno skladatelja ili likovnih umjetnika. 

Isto tako želi se usavršiti sadašnje pravo tako, da se i 
poslije završetka zaštite autor i djelo očuvaju od nedostoj- 
nog kvarenja i sakaćenja. 

G. Povrede autorskog prava. Povredu a. p. čini, tko bez 
pristanka autora, njegova pravnog nasljednika ili drugog 
autorsko-pravnog ovlaštenika ili uopće bespravno prisvaja 
ili iskorišćuje njihova autorska prava. On odgovara prema 
općim zakonskim propisima i propisima zakona o zaštiti 
a. p. Visina kazne (globa i zatvor) odmjeruje se i prema 
tome, je li povreda izvršena svijesno i postoji li teži slučaj 
koristoljublja. Kažnjava se i pokušaj. Povrijeđeni može 
tražiti, da se odrede sigurnosne mjere, kojima se spreča- 
vaju povrede njegova a. p. da mu se naknadi potpuna 
šteta, koja je nastala povredom, i dade zadovoljština nje- 
govu moralnom pravu. 

Prema zakonu od 1929 kažnjava se radi prestupka a. p. 
— koliko nije djelo teže kažnjivo po kaznenom zakonu — 
naročito onaj: 1. tko u namjeri varanja: a) tuđe djelo 
označi svojim imenom ili imenom drugoga književnika ili 
umjetnika, i b) podnese lažnu prijavu u registar autora, i 
2. tko u promet stavi djelo, ako zna, da je lažno označeno. 
Pod ustanovljene kazne potpada, tko svijesno: a) izmijeni 
određeno djelo ili njegov naziv ili naziv autora, odnosno 
tko djelo skrati, b) na djelo likovne umjetnosti stavi ime 
ili karakterističan znak autora ili umnožavajući takvo djelo 
na nj stavi ime ili karakterističan znak autora na način, 
koji omogućuje zabunu, c) umnožava ili u promet stavlja 
govore ili predavanja u zbirci, d) novinske vijesti, koje su 
primljene brzojavom ili bežičnim putem, prenosi u druge 
novine prije izmaka 24 sata, računajući od prvoga njihova 
objavljenja, e) vrijeđa opravdani interes preslikanog lica 
ili srodnika. 

Na zahtjev povrijeđenog lica može kazneni sud presu- 
diti, da se protupravno izrađene, prikazivane, javno izlo- 
žene ili u promet stavljene reprodukcije, portreti ili pri- 
mjerci djela, kao i oruđe i sprave, koje služe isključivo 
protupravnom umnažanju (oblici, valjci, ploče, kameni. 
vrpce i sl) unište, zatim da se unište rukopisi, knjige, 
tekstovi, partiture i prepisane uloge, te da se razloži slo- 
ženi tiskarski slog. Kada se spomenute reprodukcije ili 
sprave mogu preinačiti tako, da se ukloni ili spriječi po- 
vreda a. p., a da se one ne unište, presuđuje sud u tom 
smislu, ako vlasnik preuzme nastale troškove. Tako se 
postupa i kod povrede a. p. na arhitektonskim djelima. 
Mjesto uništenja predmeta može povrijeđeni zahtijevati, 
da mu se oni izdadu uz naknadu troškova izradbe. 

Na zahtjev povrijeđenog može kazneni sud dosuditi i 
naknadu štete. Naknađuje se prouzročena šteta i izmakla 
dobit. Povrh toga može kazneni sud dosuditi na zahtjev i 
posebnu novčanu naknadu za osobnu povredu, koje visinu 
određuje prema slobodnoj ocjeni. 

Za kazališna i kinematografska prikazivanja, koncertne 
i radiofonske izvedbe, javna predavanja i izložbe, koje su 
priređene bez privole autora ili ovlaštenika autorskog pra- 
va, mora povreditelj platiti povrijeđenom cijeli prihod ne- 
ovlaštenih izvedaba bez odbitka izdanih troškova. Ako je 
djelo prikazano, izvedeno, odnosno izloženo s drugim dje- 
lima, mora se uime odštete odrediti razmjeran dio prihoda. 

Tužitelj može zahtijevati, da se presuda kaznenog suda 
proglasi na trošak osuđenoga. O tomu odlučuje sud prema 
slobodnoj ocjeni. 

Povrijeđeni može kod građanskog suda zahtijevati prije 
predložene tužbe, a kod kaznenih sudova poslije predane 
tužbe, ali prije izrečene presude, da se spomenuti predmeti 
uzapte i očuvaju, ili da se izdaju sve mjere, koje su po- 
trebne, da se povreda a. p. ne izvrši ili ne ponovi. O tom 
zahtjevu odlučuje sud nakon saslušanja protivne stranke 
prije toga. Nezavisno od kaznenog postupka može se kod 
građanskog suda tražiti naknada štete. 

Pravo na podizanje kaznene tužbe zastaruje u roku od 
dvije godine, računajući od dana izvršene povrede autor- 
skog prava. Pravo na podizanje tužbe na naknadu štete za- 
staruje u roku od tri godine, računajući od dana, kad je 
autor saznao za počinitelja i nastalu štetu. U svakom slu- 
čaju zastaruje to pravo za 10 godina, računajući od dana 
počinjenoga protupravnog čina. 


II. MEĐUNARODNA ZAŠTITA AUTORA 


Međunarodna zaštita autora nastojala se ostvariti među- 
narodnom konvencijom, koju su 9. IX. 1886 zaključile u 
Bernu: Belgija, Francuska, Njemačka, Italija, Španjolska, 
Velika Britanija, Švicarska, Haiti, Liberija i Tunis. Ta je 
konvencija nadopunjena dodatnim aktom 4. V. 1896 u Pa- 
rizu, a revidirana je u Berlinu 13. XI. 1908 i u Rimu 2. VI. 
1928. Mnoge su države postepeno pristupile (s rezervama 
ili bez rezerva) tim konvencijama, među njima i bivša 
Jugoslavija. Istupila je Liberija (1930). 

Bernskom konvencijom ustanovljen je između država ugo- 
vornica savez za zaštitu prava autora na njihova književna 
i umjetnička djela. Glavna su joj načela: a) Autori pripa- 
dnici jedne države saveza uživaju u drugim državama je- 
dnako kao u državi podrijetla autorsku zaštitu na djela, koja 
su neobjavljena ili prvi put objavljena u jednoj od država 
saveza. Zaštita obuhvata prava, koja domaći zakoni pri- 
znaju vlastitim državljanima (protection nationale), i speci- 
jalna prava, koja izlaze iz navedene konvencije (protection 
unioniste), a koja se primjenjuju, ako nacionalni zakon ne 
sadržava takve propise. b) Uživanje i iskorišćivanje autor- 
skih prava ne potpada pod nikakve formalnosti, makar takve 
propisuje zakon države, u kojoj se traži zaštita, a iskorišći- 
vanje prava nezavisno je od opstojnosti pravne zaštite u 
državi podrijetla. c) Autori, koji ne pripadaju nijednoj 
državi saveza, a objavljuju svoja djela prvi put u jednoj 
državi saveza, uživaju u njoj ista prava kao i njezini vla- 
stiti državljani, a u ostalim državama saveza prava, koja 
pruža konvencija. Zaštita traje sve do smrti autora i 50 
godina nakon njegove smrti. Koliko to ne prihvate sve drža- 
ve saveza, određuje se trajanje zaštite prema zakonu one 
države, u kojoj se traži zaštita; ali ne može biti duže od 
trajanja zaštite u zemlji podrijetla djela. U početku 1941 
pripadalo je Bernskoj konvenciji 37 evropskih i izvanevrop- 
skih država s oko 1,116 milijuna stanovnika. Znatan broj 
tih država pristupio je savezu s različitim rezervama, a pri 
tom se drži propisa, koji su vrijedili prema prvobitnom 
nerevidiranom tekstu konvencije. Savez ima svoj ured (bu- 
reau) u Bernu, koji obavlja upravni posao saveza te pri- 
kuplja i daje članovima saveza potrebne podatke. On izdaje 
službeni list (Le droit d'auteur) na francuskom jeziku. 
Južnoameričke države stvorile su konvencijom u Monte- 
videu 1889 posebni savez, a konvencijom u Buenos Airesu 
1910, revidiranom na panameričkoj konferenciji u Havani 
1928, stvoren je savez američkih država za zaštitu knjiže- 
vnih i umjetničkih djela. Osim spomenutih saveza postoje 
o zaštiti a. p. ugovori između pojedinih država. 


IV. ZAŠTITA AUTORSKOG PRAVA U INOZEMSTVU 


Ta zaštita je u glavnim crtama posvuda u inozemstvu 
jednaka, što zbog potrebe same materije, što pod utjecajem 
međunarodnog prilagođivanja kao i prilagođivanja velikim 
međunarodnim konvencijama (bernskoj i panameričkoj), 
koje sadržavaju ista glavna načela. Mnoge razlike postoje u 
trajanju zaštite. Ona iznosi u pojedinim zemljama iza smrti 
autora: Argentina 10 g.; Chile, Haiti i Peru 20 g.; Salvador 
i Uruguay 25 g.; USA 28 g., uz mogućnost produženja za 
daljih 28 godina; Bolivija, Kina, Japan, Liechtenstein, Me- 
xico, Rumunjska, Siam, Švedska, Švicarska, Turska i Ve- 
nezuela 30 g.; Belgija, Danska, Vel. Britanija, Finska, 
Francuska, Grčka, Italija, Luxemburg, Franc. Maroko, Mo- 
nako, Nizozemska, Njemačka, Norveška, Palestina, Poljska, 


Češka, Slovačka, Ugarska 50 g.; Brazilija 60 g.; Kolumbija, 
Španj. Maroko, Panama i Španjolska 80 g.; Portugal, Nica- 
ragua i Guatemala trajno. 

Zaštitni rok kod fotografskih djela je kraći, a iznosi u 
pravilu 20 godina nakon objavljenja djela. 

Posebno treba spomenuti Sjedinjene države, koje nisu 

pristupile Bernskoj konvenciji. Strani državljani, koji žele 
ondje svoje a. p. steći i sačuvati, moraju udovoljiti odred- 
bama američkog zakona od 4. III. 1909 o zaštiti a. p. U 
USA postoji copyright (angloamerička oznaka za a. p.), 
koje predstavlja isključivo pravo autora na njegov duševni 
proizvod kroz 28 godina, ali se u korist samog autora i nje- 
govih nasljednika može trajanje zaštite produžiti na daljih 
28 godina. Za sticanje a. p. potrebno je, da se na svaki 
objelodanjeni primjerak djela stavi oznaka »Copyright« uz 
navod imena autora, nakladnika i godine izdanja, i da je 
djelo upisano u Copyright-registar u Washingtonu. 
, U nekim zemljama (na pr. Francuska, Belgija) uvedeno 
Je t. zv. pravo prosljeđivanja (droit de suite). To je 
pravo autora originalnog umjetničkog djela, da može zahti- 
jevati dio viška, koji je neki posjednik toga djela postigao 
daljom prodajom djela. Čehoslovački zakon dao je to pra- 
vo i književnicima (na pr. u slučaju povišenja cijena kod 
novoga izdanja djela). 

Isto tako postoji u nekim zemljama t. zv. prinudna li- 
cenca (licence obligatoire). To je mogućnost iskorišćivanja 
djela bez privole autora uz stanovite pretpostavke. Tako se 
u Engleskoj može 25 godina iza smrti autora reproducirati 
svako djelo, ako se sljedniku autora ponudi 10% od pro- 
dajne cijene. Prinudna se licenca za gramofonske ploče sa- 
stoji u tom, da autor djela glazbene umjetnosti, koji drugo- 
me dopusti obrtimično umnažanje radi mehaničke repro 
dukcije, mora svakom trećem licu, kojega se glavni obrtni 
nastan ili mjesto boravišta nalazi u tuzemstvu, podijeliti 
isto dopuštenje uz primjerenu naplatu. Današnje shvaćanje 
proširuje prinudnu licencu i na radio-emisije. 

LIT.: šuman, Bernska konvencija za zaštitu književničkih i umetničkih 
dela i njene revizije, Beograd 1928; Isti, Zakonski propisi iz autorskog 
prava, Zagreb 1930; Isti, Komentar zakona o zaštiti autorskog prava i 
međunarodnih propisa, Beograd 1935; Andrassy, Međunarodna zaštita 
znanstvene svojine, Nova Evropa, 1929; Darvaš, Teorijska osnovica pozi- 
tivnoga autorskog prava, Arhiv za pravne i društvene nauke, 47., 1935; 
Kobe, Izvršba na pravice intelektualne svojine, Slovenski pravnik, 1940; 
Ziv. Perić, Naučna svojina, Glasnik uprave za zaštitu industriske svojine, 
Beograd 1925; Sladović, Filmsko pravo, Filmska revija, 1923; Allfeld, Das 
Urheberrecht an Werken der Literatur und Tonkust, 2. izd., Miinchen 
1928; De Boor, Vom Wesen des Urheberrechts, 1933; Briggs, The law of 
international copyright, London 1906; Dienstag-Elster, Handbuch des 
deutschen Theater-Film-Musik- und Artisten-Rechts, Berlin 1932; Easton, 
The law of copyright in works of literature and art, 4. izd., London 
1904; Kohler, Urheberrecht an Schriftwerken und Verlagsrecht, Stuttgart 
1907; Magnus, Tabellen zum internationalen Urheberrecht, 1928; Oster- 
rieth, Das Urheberrecht an Werken der bildenden Künste, 2. izd., 1929; 
Piola-Caselli, Trattato del diritto d'autore, 2. izd., Turin-Napulj 1927; 
Róthlisberger, Die Berner Übereinkunft, Bern 1906; Isti, Der interne und 
der internationale Schutz des Urheberrechts, 4. izd., 1931; Stolfi, La 
proprietà intelettuale, Turin 1915/17; Valerio, Disposizioni sul diritto 
d'autore, Rim 1930. 

Autorsko pravno posredništvo je poslovno zastupanje 
autora u  autorsko-pravnim  odno$ajima.  Iskoriščivanje 
autorskoga prava zahtijeva često velik posao kontrole i 
poznavanja mnogih propisa ako se radi o zaštiti izvan gra- 
nica autorove domovine. Naročito je to teško vršiti autoru, 
koji se mnogo prevodi, ili čija se djela prikazuju ili izvode 
u mnogim zemljama. Zato su odavna autori imali svoje po- 
sebne zastupnike ili punomoćnike, a pomalo su se počele 
stvarati posebne agenture, koje su toliko uspješnije mogle 
djelovati, koliko su bolje bile povezane s jednakim agen- 
turama u inozemstvu. Napokon su se počeli sami autori po- 
jedinih zemalja udruživati radi zaštite svojih prava, i ta su 
društva stvorila međunarodnu organizaciju za međusobno 
zastupanje (Confćdćration internationale des socićtćs des 
auteurs u Parizu). 

Kod nas je posredništvo vezano za dopuštenje, koje se 
daje samo društvima autora, odnosno autorsko-pravnih 
ovlaštenika, koja odgovaraju određenim uvjetima. Ta po- 
sredništva nisu tečevna poduzeća i moraju sav ubrani pri- 
hod predavati autorima iza odbitka režijskih i upravnih 
troškova, koji ne smiju premašivati 50%. 

LIT.: Šuman, Organizacija autora u cilju zaštite i eksploatisanja nji- 
hovih prava, Mjesečnik 1931. ES 


AUTOS EPHA (gré. avtos čpa »on je rekao«), uzrečica, 
kojom su se služili učenici Pitagorini pozivajući se u do- 
kazivanju na autcritet svoga učitelja. Apsurde, koji su se 
pritom događali, osuđivao je već Ciceron pišući: »Kažu, 
da su pitagorovci običavali odgovarati: On je rekao (Ipse 
dixit), a On je bio Pitagora: uvriježeno je mišljenje bilo 

tako snažno, da je ugled vrijedio i bez razloga« (Cic. De 
nat. deorum І, 10). Rečenica ačros špa upotrebljava se 
često kao oznaka dogmatizma, koji uime osobnog autori- 
teta previše ograničuje slobodu raspravljanja. 

AUTOSEROTERAPIJA (grč.-lat.) znači liječenje bole- 
snika vlastitim serumom. Taj se način liječenja primjenjuje 
osobito ondje, gdje uzročnik bolesti nije poznat, a temelji 
se na pretpostavci, da se u krvnom serumu samog bolesnika 
nalazi antigen, koji bolest uzrokuje. Uzimanjem ovog anti- 
gena sa serumom iz bolesnika i ponovnim dovođenjem u 
isto tijelo drugim nekim putem, mimo probavnog sustava, 
želi se podražiti organizam na stvaranje specifičnih protu- 
tvari. Ovdje se prema tome radi o nekoj vrsti aktivne imu- 
nizacije (Lewin, Urbach i t. d.). 

LIT.: E. Urbach, Klinik und Therapie der allergischen Krankheiten, 
Beč 1935. M.B-ć. 


AUTOSUGESTIJA (grč. i lat.), podsvijesno oživotvore- 
nje vlastitih predodžba, iščekivanja, želja i pretpostavaka u 
vlastitom duševnom životu, pri čemu afekti imadu veliku 
važnost, a cijeli se proces često događa na račun logike. 
U očekivanju nekog mirisa čovjek već miriše; kod pretpo- 
stavke neke činjenice dobiva već uvjerenje o njoj; od 
želje, da se probudi u određeni sat, probudi se doista; boji 
se, da se ne zarekne i da ne izusti koju riječ, i baš mu se 
to dogodi. Sklonost autosugestiji je osobito razvijena kod 
histeričnih psihopatskih karakera, pri čemu se bolesnici svo- 
jom bujnom maštom lako uživljavaju u različne uloge i 
različne zamišljene i zaželjene situacije. Pod utjecajem 
autosugestije vjeruje čovjek i u svoje vlastite laži i fanta- 
zije. I hipohondrija je posljedica bolesne autosugestije, t. j. 
sklonost trpnji zamišljenih boli i bolesti; može biti na 
neurotičnoj ili histeričnoj osnovci, ali može biti i simptom 
neke teže duševne poremetnje. R. L-č. 

AUTOTIPIJA ima jednobojnih i višebojnih. Autotipija 
u jednoj boji dobiva se ovako: fotografija ili slika umjet- 
nika stavi se u aparat za fotografiranje, kojim se vrše snim- 
ke kroz mrežicu. Mrežica se stavi pred osjetljivu ploču. 
Svrha je mrežice, da snimanu sliku s pomoču crnih i pro- 
zirnih točaka u mrežici razdijeli u t. zv. polutonove. Gu- 
stoča mrežice primjenjuje se prema vrsti papira, na kojoj 
će se autotipija štampati. Ako se autotipija štampa na pa- 
piru za umjetnički tisak, tada se upotrijebi mrežica sa 80 
otvora (točkica) na 1 cm?. Autotipija u više boja snima se 
na isti način kao i autotipija u jednoj boji, s jednom razli- 
kom, da se za svaku boju upotrijebi mrežica druge boje, a 
kod snimanja se pomakne za 45% od položaja prvašnje mre- 
žice. Dobiveni se snimci, većim dijelom na mokru ploču, 
retuširaju i prencse umjesto na papir na ploču od cinka 
ili bakra. Tada se ploča stavlja u kupku, sastavljenu od 
kemičkih tekućina radi jetkanja. Jetka se vrlo oprezno i 
vrše se česti otisci ploče, da se vidi učinak jetkanja. Otisci 
služe ispoređivanju s originalom. Prema potrebi vrše se i 
popravci ili nadopune. Kad je jetkanje gotovo, ploča se 
pričvrsti na podlogu, i rad je završen. Kod autotipija u više 
boja, na pr. kod tri, potrebne su tri ploče. Postupak jetkanja 
je isti kao i za jednu boju. Od svake ploče učini se otisak, 
i to: 1. žutom, 2. crvenom i 3. modrom bojom jedno na 
drugo. U tako dobivenu otisku vidi se, da li tonovi slike u 
bojama odgovaraju originalu. Ako se to ne postigne, vrše se 
popravci na onoj ploči, koja svojom bojom ne odgovara, 
t. j. ton se pojačava ili oslabljuje. Popravci, odnosno nado- 
pune, vrše se pomoću različitih kemičkih sastavina. Sni- 
manje se vrši umjetnim osvjetljenjem. Joks 

AUTOTOMIJA (grč. avros »sam«, тепе?» »rezati«). Neke 
se životinje mogu same osakaćivati, t. j. mogu otkinuti pri- 
vjeske tijela i tako se zaštićivati od napadača. Obično su 
na njima, kao na pr. na nogama rakovnica i paličnjaka, već 
predviđena stalna mjesta, gdje se posebnim anatomskim ure- 
dajem mogu lako prekinuti, a udešena su tako, da se zapri- 
ječi krvarenje. Tako lako otkidaju u opasnosti noge neki 
kukci, osobito skakavci, pa paličnjaci, bogomoljke, komari, 
onda kosci i rakovnice. Ženke mravi i spolni termiti odbace 
nakon rojenja krila, koja se također otkinu na predviđe- 
nim mjestima. Ličinke nekih vretenaca odbacuju listiće 
škržnih uzdušnica na kraju zatka. Zatim se vrlo lako otkinu 
traci zmijača i dlakavica. Kad izvadimo trpove, oni izbace 
čitavu svoju utrobu, a slatkovodne gujavice Lumbriculus 
raskinu se od dodira na mnogo komada. Gušteri lako pre- 
kinu rep. Morski goli puž Tethys odbaci kod dodira velike 
lisnate rese, koje ima s leđne strane, a hobotnica Octopus 
defilippii trak, za koji je tko uhvati. N. F-k. 


AUTOTRANSFUZIJA, isključenje okrajnina iz općeg 
krvnog optoka, da se sva krv privede unutarnjim organima, 
koji su važni za život. 

Kod velikog gubitka krvi, gdje prijeti smrt, jer u srce i 
mozak ne dolazi dovoljno krvi, može se krv iz perifernih 
dijelova tijela potisnuti u ove organe na taj način, da se 
ruke i noge bolesnika podignu okomito uvis i počevši od 
prstiju prema centrumu omotaju elastičnim trakama. 

Ovaj od starine poznati postupak (autor mu je Hrizip 
s Knida) dade se svuda lako primijeniti, pa se njime često 
može život iskrvarenog bolesnika uzdržati, dok se krv ne 
nadomjesti krvlju od drugog čovjeka. R. P-ć. 

AUTOTROFIJA (grč. avros »sám«, тоор”  »hrana«). 
Po načinu prehrane možemo sve organizme podijeliti na 
dvije skupine: autotrofne i heterotrofne. Autotrofni orga- 
nizmi imaju sposobnost, da svoje tijelo izgrađuju isklju- 
čivo iz anorganskih spojeva sredine, u kojoj žive; auto- 
trofne su sve zelene biljke i nekoliko malih skupina bakte- 
rija. Svi ostali organizmi, kao ljudi, životinje i nezelene 
(besklorofilne) biljke ne mogu živjeti od sasvim anorgan- 
skih spojeva, već trebaju organsku hranu. Za razliku od 
prvih ti se organizmi zovu heterotrofni ili alotrofni. 

Upravo zato, što postoje ove dvije skupine organizama, 
moguće je kružno kretanje materije na našoj zemlji. Auto- 
trofni organizmi, poglavito zelene biljke, tvore svakoga časa 
goleme količine organske tvari iz anorganskih spojeva, a 
heterotrofni organizmi rastvaraju neprestano tu organsku 
tvar na najjednostavnije anorganske spojeve, od kojih je i 
postala. Bez autotrofnih organizama ne bi dakle bilo sinteze 
žive organske tvari ni vezanja sunčanih energija, toliko 
potrebnih za održanje života nezelenih bića. Bez hetero- 
troinih organizama naša bi zemlja postala ubrzo veliko 
groblje s nepreglednim brdima mrtvaca, ljudi, životinja 
i biljaka, pak bi radi toga i sam život autotrofnih organi- 
zama postao na njoj nemoguć. Autotrofna i heterotrofna 
bića dopunjuju se svojim radom i životnim manifesta- 
cijama i pružaju divan primjer sklada u prirodi. М.С. 

AUTOVAKCINA (grč.-lat.) označuje cjepivo spremlje- 
no od zaraznog materijala, uzetog od bolesne osobe sa 
svrhom, da se primijeni na istom bolesniku radi povećanja 
njegove otpornosti proti specifičnom uzročniku. Takvo je 
cijepljenje prvi propagirao Englez Wright. Danas se kao 
imuno-terapeutska metoda mnogo upotrebljava s vrlo do- 
brim uspjehom. M. B-ć. 





AUTUN, Janov hram 


AUTRAN — AUVERGNE 13 


AUTRAN, Joseph, * Marseille 1813, t Marseille 1877, 
francuski pjesnik. Bio je član Francuske akademije od 
1868. Odlikovao se čistoćom forme, ljepotom ritma i dubo- 
kim shvaćanjem prirode. 

BIBL.: Počmes de la mer, 1852; La vie rurale, 1856; Epitres rustiques, 
1861; Le Poéme de beaux jours, 1862. D. St. 

AUTUN, glavni grad okružja u franc. départementu 
Saóne-et-Loire, leži 270 m nad morskom površinom; pri- 
slanja se amfiteatralno na pošumljeni brežuljak Montjeu, 
kome na podnožju teče rijeka Arroux. Ima 17.000 stanov- 
nika. Tu se prije dizao rimski grad Augustodunum, gdje je 
bila čuvena škola za govorništvo. Od njega se danas vidi 
nekoliko ostataka 
(Janov hram, amfi- | 
teatar i t. d.). Grad | 
je bio u toku povi- 
jesti nekoliko puta 
porusen, ali ponovno 
sagraden. Tako ga je 
ponovno sagradio 
Aurelijan, pa Kon- 
stantin. G. 725 su ga 
opustošili Arapi, а 
8/8 Normani.  Krš- 
ćanstvo se tu zara- 
na uvrijeZilo, i grad 
je dao nekoliko sve- 
taca i mucenika. U 
njemu se držalo više 
sinoda; tako se tu 
sastala 1094 sinoda, 
koja je osudila kra- 
la Filipa I. zbog 
njegovih nedjela. U 
Autunu se nalazi 
potprefekt, sudište, 
biskup i više škola. 
Autun je bio bisku- 
pija čuvenog držav- 
nika  'Talleyranda. 
Vrlo je lijepa kate- 
drala iz 12. st.; bo- 
gata je galerija sli- 
ka i knjižnica s mno- 
go rukopisa i inku- 
nabula. ESE, 


AUVERGNE. Kraj 

se nalazi na sjeveru 
Središnjeg masiva, 
gotovo na sredini 
između istoka i za- 
pada te velike pri- 
rodne regije. Po svo- 
me smještaju cijela 
regija stoji kao po- 
srednik između sje- 
verne i južne Fran- 
cuske, a taj se utje- 
caj juga i sjevera 
zapaža i u dijalektu 
stanovništva. 

Granica A. na ju- 
gu je rijeka Truy- 
ère, na sjeveru Gannatta, na zapadu Dordogne, a na isto- 
ku Monts Forrez. 

Površina regije nije jednolična, nego se pruža od zapada 
prema istoku nekoliko orografskih jedinica, od kojih se 
svaka za sebe može uzeti zbog originalnosti nekih oblika 
u površini i klimi kao orografska cjelina za sebe. Premda 
se Auvergne nalazi na središtu središnjega ravnjaka, ne 
može se ipak u cijelom svom prostoru uzeti za ravnjak, 
jer se uz uzvišice nalaze na njemu i duboke zavale. A. 
je već bila u rano doba tercijara uravnjena površina (pe- 
neplain), ali je kasnije nabiranjem Alpa i Pireneja nastalo 
vibraciono gibanje, koje je zahvatilo i tu statu tablu, 
isprekidalo je lomovima i izazvalo na tom mjestu. vul- 
kanske erupcije, čime su bili izgrađeni mnogi planinski 
čunjevi, među kojima su najpoznatiji: Mont Dore, Puy de 
Dôme i Cantal. Tako se na tom prostoru stječe staro ka- 
menje, vulkanske naslage i tercijarni talozi. 

Klima je obzirom na ostale dijelove Francuske preko 


а 


A 

zime dosta hladna, dok preko ljeta zbog nesnosne vrućine 
po dolinama vladaju česte oluje. Na propustljivom vulkan- 
skom tlu šire se veliki pašnjaci, ali po dolinama zbog vul- 
kanske plodne zemlje uspijeva izvrsno žito, rastu voćke, 
vinova loza, pitomi kesten i mnoštvo povrća, dok u sjever- 
nom dijelu uspijevaju orasi. Stočarstvo je glavna grana 
narodnog zanimanja, a ima i mnogo nalazišta rudača (olo- 
va, bakra i ugljena), a kraj obiluje uz to i mnogim mine- 
ralnim izvorima. Uza sva ta prirodna vrela kraj se ubraja 
među slabije naseljene francuske pokrajine. Siromašni se 
i marljivi stanovnici najvećim dijelom bave stočarstvom. 
Najvažniji gradovi 
jesu: Aurillac i Cler- 
mont. 


A. je domovina 
starih Arverna. Zem- 
lju je kasnije poko- 
rio Eurik, kralj Vi- 
zigota; iza toga se 
tu uredila grofovija 
Auvergne s glavnim 
gradom Clermon- 
tom. Za dugo godi- 
na grofovi  auver- 
gnanski bili su mark- 
grofi Septimanije i 
vojvode Aquitanije. 
Kasnije je grofovija 
bila uzvišena na čast 
vojvodstva, a 1416 je 
prešla ženidbom na 
kuću Bourbona, dok 
nije bila 1527 ujedi- 
njena s krunom. 


LIT.: Ph. Arbos, L' 
Auvergne, Armand Co- 
lin, Pariz 1932. B. L. 


Književnost. Zem- 
lja junaka i učenja- 
ka, Auvergne se po- 
nosi ovim imenima: 
Grégoire de Tours, 
Sidoine Apollinaire, 
Jean Domat, Sava- 
ron, Montlosier, d' 
Aguesseau, Michel 
de l'Hospital, papa 
Gerbert, Pascal, La 
Fayette i t di, po- 
vjesničarima, pravni- 
cima, državnicima, 
misliocima, vojnici- 
ma. U tom kraju ne- 
ma pjesnika: nedo- 
statak mašte i umje- 
tničkih sklonosti, ve- 
le jedni; neosjetlji- 
vost i nedostatak 
oduševljenja, tvrde 
drugi. No ima i dru- 
gih razloga toj šutnji 
rase: posebna dispo- 
zicija za mali posao 
i trgovinu, a osobito potreba za iseljivanjem, koja Auver- 
gnanca baca u sve krajeve kontinenta. Auvergne ne zna, 
što bi od sanjalaca. U 16. st. je Jean de Boyssičre tek loš 
stihotvorac, a Durand de la Bergerie prevodilac i opona- 
šalac erotskog latinca Jeana Bonnefona. U 18. stoljeću 
Danchet (otmjeni stil) i Thomas (službeni stil) jednako 
su dosadni i osrednji; Louis de Boissy pisao je samo za 
kazalište. U 19. st. možete biti sigurni, da ćete kod 
Jacquesa Delillea i drugih novijih naći prije erudita nego 
pjesnika. 

Što se tiče pučke poezije, domene dijalekata, Auvergne 
sigurno ne sjaji u prvom redu francuskih pokrajina. Malo 
ima imena, koja bi trebalo zapamtiti. Pesant de la Ban- 
tusse, namjesnik clermontskog priorata u 16. stoljeću (lieu- 
tenant général de la prévóté); Nicolas du Bourg, kastelan 
Villarsa; Joseph i Gabriel Pastourel; Claude Laborieux, 
kanonik Montferranda; Francois Perdrix; Pellissier; Amable 
Faucon; i konačno Vermenouze, jedini, koji dostojno za- 

uzimlje najbolje mjesto medu suvremenicima. Parnas su 
mu planine njegova kraja. Probudio je zaspalu dušu rase. 
Vermenouze je tumač duše puka; okoristio se običnim 
govorom naroda i ostvario široku sliku života, običaja i 
legenda Cantala. Njegova se umjetnost nije nimalo uda- 
ljila od tradicionalnog duha, pravog smisla toga kraja. U 
njega je sva poezija Auvergne. 

Ona se nalazi također u napjevima, koje Auvergnanac 
pjeva u tmurnoj samoći svojih polja i visoravni, u pje- 
smama punim melankolije, koje se zovu »regrets« (žalje- 
nja); a osobito u tako zvanim »bourrčes«, pjevanim pleso- 
vima, koji su sad burleskni, sad ljubavni i tragični. P. CI. 

AUXERRE, glavno mjesto départementa Yonne (Fran- 
cuska), na lijevoj obali rijeke Yonne. Ima 22.900 stano- 
vnika (Auxerrois). Gospodarska aktivnost zasniva se u 
glavnom na iskorišćivanju ležišta okera, izrađivanju stro- 
jeva, oruđa i trgovini drvom i veoma cijenjenim vinom. 

A., kao grad Gala Senonaca, postao je važno središte u 
galsko-rimsko vrijeme (natpisi i nadgrobni spomenici u 
Gradskom muzeju). Grad je bio evangeliziran već u 3. st., 
a bio je i sjedište koncila 578 i 1098. Kao glavni grad 
grofovije prešao je u ruke kuće de Chalon, a 1371 pre- 
pušten kralju Francuske. Trpio je za vrijeme stogodišnjeg 
rata i u slijedećem stoljeću za vjerskih ratova. 

Sad je to malen slikovit gradić, nad kojim gospoduju 
veličanstvene linije katedrale i crkava sv. Petra i sv. Ger- 
mana (u kojoj je kripta iz 9. st.). Katedrala, posvećena Sv. 
Stjepanu (11.—16. st.), pruža nekoliko smionih arhitekton- 
skih rješenja, a značajni kiparski radovi na portalima 
(13. st.) daju nekoliko predmeta, koji su možda nadahnuti 
klasičnom starinom (Usnuli Eros, Plesačica s laganim velom 
i t. d.). Jedna od freski u kripti prikazuje apokaliptičkog 
Krista na konju. 

A. je domovina sv. Germana, erudita Lacurnea de Sainte 
Palaye, prirodoznanca i političara Paula Berta. J. D-e. 


AUZONIJA, ime izvedeno iz imena plemena Avooves, 
označivalo je isprva nezavisnu, negrčku Italiju. Kasnije 
i u prozi i u poeziji oznaka za čitavu Italiju. 2, ТР; 

AUZONIJE (Decimus Magnus Ausonius) oko 310—395 
pos. Kr., latinski pjesnik iz Burdigale (Bordeaux) u Galiji. 
Bio je učitelj Gracijanov. Kad je ovaj postao carem, A. je 
vršio redom visoke časti. Bio je među ostalim upravitelj u 
Iliriji, a 379 postao je i konzulom. Poslije Gracijanove 
smrti povukao se u svoju domovinu i bavio se samo knji- 
gom. Pod stare dane prešao je na kršćanstvo, ali je po 
kulturi svoga duha ostao i dalje poganin. A. je bio plodan 
pisac: pisao je pjesme, pisma u stihu i prozi, epigrame i dr., 
no djela mu nemaju osobite vrijednosti, premda su po sadr- 
Zaju zanimljiva i pokazuju njegovu veliku formalnu okret- 
nost i vjestinu. Glavnija su mu djela: Epigrammata, ima ih 
oko 120 većim dijelom u elegijskom metru. Mnogi su mu 
epigrami prevedeni iz grčke antologije; Idyllia, njih 20. 
Najvrednija je od njih 10. idila Mosella, u kojoj je zani- 
mljivo opisana vožnja po toj rijeci; De XII Caesaribus, sti- 
hovi napisani prema životopisima Svetonijevim. 

LIT.: F. Marx а Pauly-Wissowa, Realencyclopádie, II., 2562, Stutt- 
gart 1896; A. Gercke-F. Norden, Einleitung in die Altertumswissen- 
schaft, I., Leipzig 1891. Zi. D. 

AVA, t u Austriji 1127, eremitkinja (lat. reclusa), njem. 
pjesnikinja. Prije nego što se povukla u samoću, bila je 
udata. Napisala je tri pjesme, u kojima opisuje život, 
muku i uskrsnuće Kristovo, dolazak Antikrista i sudnji 
dan. Ona je prva poznata njemačka pjesnikinja. С. s. 

AVAKUM, Petrović, + 1681, protopop, protivnik patri- 
jarhe Nikona, reformatora ruske crkve, osuden zbog ras- 
kolničkih nazora, nije se pokorio i bio je s nekim drugo- 
vima spaljen na lomači. Njegovi spisi i vlastiti životopis 
znameniti su dokumenti iz povijesti raskola i ruske lite- 
rature. Zanimljiv je njegov susret s Jurjem Križanićem. 

LIT.: Jagić, Život i rad Jurja Križanića, Zagreb 1917. A. š-k. 

AVAKUM DAKON, * Bosna oko 1794, T Beograd 1814. 
Prešao je iz bosanskog manastira Moštanice u manastir 
Blagoveštenje u Srbiji. Kad je 1814 došlo do Hadži-Proda- 
nove bune, bio je uhvačen, mučen i osuden, da bude nabi- 
jen na kolac. Mogao je svoj život otkupiti tako, da se 
poturči, no to nije htio, več je s pjesmom na ustima išao na 
stratište. Turci su se ipak smilovali te ga najprije ubili pa 
tek mrtva udarili na kolac. KD? 

AV AKUMOVIC, Jovan, Ж Beograd 1. I. 1841, + Beograd 
2. VIII. 1928, pravnik i političar, jedan od vođa liberalne 


stranke u Srbiji. Svršio je pravo u Beogradu, a poslije 
nastavio u Njemačkoj. Bio je načelnik u ministarstvu unu- 
trašnjih poslova i kasacioni sudac. Dva puta je bio mini- 
star pravde: 1880 u liberalskoj vladi Jovana Ristića, a 1887 
u liberalsko-radikalskoj vladi. Dva puta je bio i ministar 
predsjednik: 1892—3 predsjednik homogene liberalne vlade, 
koja je oborena prevratom 1893, a 1903 predsjednik revo- 
lucionarne vlade, koja je dovela Petra Karađorđevića na 
prijesto. Pod ustavom od 1888 i pod ustavom od 1901 bio je 
vođa liberala u Skupštini. Kao pravni pisac postao je redo- 
vitim članom Srpske akademije nauka. Napisao je veći 
broj rasprava iz kaznenog prava te djelo: Teorija kaznenog 
prava, Beograd 1887—97. lič 


AVAL, mjenično jamstvo: Avalist preuzima jamstvo 
za kojeg mjeničnog obvezanika, da če isplatiti mjenicu. 
Aval se daje na taj način, da se na mjenici (gdjegod) na- 
pišu riječi »per aval«, »kao poruk« ili koje druge riječi 
jednakog značenja uz naznaku lica, za koje se jamstvo 
preuzima, a zatim se to potpiše. Osim toga postoji i jedna 
zakonska presumpcija: i sam potpis na licu mjenice bez 
dalje oznake, ako to nije potpis imena izdatnikova (trasan- 
tova) ili tezovnikova (trasatova), več potpis nekog trečeg 
lica, smatra se avalom. Aval se može preuzeti za svakog 
mjeničkog obvezanika. Ako nije naznačeno, za koga je dan, 
smatra se, da je dan za izdatnika (trasanta). 


Avalist je obvezan jednako kao i onaj, za koga je aval 
dan. Kad avalist plati mjenicu, ima pravo naknade (regresa) 
protiv onog, za koga je dao a., i protiv svih onih, koji su 
ovom odgovorni. 


U praksi je mjesto avala, koji se može označiti kao otvo- 
reno jamstvo, običnije t. zv. prikriveno jamstvo, t. j. da 
pojedinac preuzme kakvu drugu ulogu na mjenici (gdje se 
karakter jamstva tako očito ne ističe), tako na pr. ulogu 
prihvatnika odnosno najčešče nalednika (žiranta). 

Analogno upotrebljava se a. i kod čeka. 


Avalni kredit > Kredit. 


AVALA, planina u Šumadiji, oko 13 km JJI od Beo- 
grada, između Topčiderske Reke, gornjeg toka Rakovičke 
Reke—Bare—Zavojnicke Reke—Slatine. A. je duguljasta, 
više kupasta oblika, visoka je 511 m, posvema pošumljena, 
sastavljena od vapnenjaka, lapora i rožnaca donje krede, 
kroz koje su gdjegdje probile žice trahitoidnih stijena. 
Po stranama A. ima serpentinskih masa, osobito 1 niže 
sela Zuce. Na Šupljem Kamenu ima tragova rudarstva iz 
prethistorijskog doba. Olovne rude ima oko Crvene Grede, 
a na J strani А., kao i na Klenju, ima srebronosnih ruda. 
Živine rude na A. većim dijelom su pokrivene kristalima 
cinabarita, hromita, avalita i kalomela. U srednjem vijeku 
se A. zvala brdo Žrnov, a tu je postojao i grad. Na mjestu 
ruševina kule podignut je spomenik Neznanom junaku. 
Spomenik je izradio Ivan Meštrović. Na J strani A. je sa- 
natorij za živčane bolesti, a pod samim vrhom sagrađen je 
moderni hotel. P. V-ć. 


AVALIT je vrsta liskuna (tinjca), koji je bogat kromom. 
Nađen je na Avali (otuda ime) kod Beograda u serpentinu 
u obliku zelenih ljusaka i vlakanaca. Kemijski mu je sastav 
zamršen, pa bi mu formula bila 9SisO1wAl=H» + 3SisO1Cr2H» 
+SisOıoMgK:H:. Drugdje nije do danas nigdje nađen. 


LIT.: M. Blagojević, Analize nekih minerala iz Srbije, Geološki anali 
Balkanskoga Poluostrva, II., str. 70. BT. 


AVALON, Avalun (kelt. »jabukovac«), po keltskom na- 
rodnom vjerovanju Otok blaženih, gdje stanuju Side (vile). 
Nekoji odabranici dolaze u Avalon još za života, a vodi ih 
kakva sablasna bijela životinja, vepar ili košuta, koje pro- 
gone u lovu. Došavši na Otok blaženih uživaju ondje rajske 
slasti, tako da im se vrijeme čini vrlo kratkim, a u istinu 
borave tamo po stotinu ili više stotina godina. Kad se 
vrate na zemlju, iznenada ostare i umiru. Sličan je motiv 
priča o rajskoj ptici, koju sluša monah samo kratko vri- 
jeme, a kad tamo prošli su vjekovi. С. $ 


AVANCINI, Nikola, Ж Brez (Trento) 1. XII. 1611, 4 Rim 
1686, austrijski isusovac, profesor srednjih i visokih škola, 
austrijski provincijal (1675—80), asistent Germanije (1682— 
86), asketski pisac. Njegovo najpoznatije asketsko djelo 
preveo je s talijanskoga na hrvatski Ivan J. Maračić (Život i 
nauka Isusa Krista. Razmatranja za sve dane u godini, Za- 
greb 1929). Pisao je pjesme na lat. jeziku (Poesis lyrica, 
1670). Snažan je dramatičar (školske i dvorske drame). 


POR: 

LIT.: Sommervogel, Bibliothèque de la Compagnie de Jésus, I., Bru- 
xelles-Pariz, 1890; N. Scheid, P. Nik. Avancini, ein oesterr. Dichter des 
XVII. Jahrh., Feldkircher Programm, 1899; B. Duhr, Gesch. der Jesuiten 
in den Ländern deutscher Zunge, Il., Freiburg i. B. 1913. M. V. 


AVANTI, talijanski dnevnik, sluZbeni organ socijali- 
stičke stranke, osnovan 1896 u Milanu, zabranjen i prestao 
izlaziti 1925. Prvi mu je urednik bio Leonida Bissolati, a od 
1. XII. 1912 uređivao ga je Benito Mussolini. А. je radi cije- 
panja u redovima talijanskih socijalista imao sve manje 
čitatelja, a pogotovu je pod fašizmom puno izgubio od 
svoje važnosti. Pod Mussolinijevim uredništvom zastupao 
je mišljenje, da bi Italija trebala sudjelovati u Svjetskom 
ratu na strani antante. E. B. 

AVANTURA (franc. aventure, lat. adventura od lat. 
advenire »dogadati sex), pustolovina, dogodovština; ga- 
lantna a. je ljubavna pustolovina, u srednjem vijeku u 
prvom redu ljubavni i junački doživljaji i pothvati putu- 
jućih vitezova bretonskog kralja Artusa, koji je oko svojega 
okruglog stola (franc. table ronde) združio cvijet vitezova 
(Gawaina, Iwaina, Parzivala, Lanzelota, Tristana i dr.). 
Njima je bila glavna zadaća, da u avanturama proslave 
svojega kralja, obrane žene, koje su se našle u nevolji, i da 
steknu njihovu ljubav. (Por. dvorske viteške epe, što su ih 
napisali Francuz Chrćtien de Troyes i Nijemci Hartmann 
v. Aue, Gottfried v. Strassburg i Wolfram v. Eschenbach). 
Na galantnim avanturama sazdan je i znameniti, u 16. i 17. 
st. toliko prerađivani španjolski roman o Amadisu, a među 
avanturističke pripovijesti idu i španjolski pikareskni 
(obješenjački) romani Mendoze, pa Queveda, koji je utjecao 
na Nijemca Moscheroscha (17. st.), a ovaj opet na hrv. 
književnost (Reljković). G. 

AVANTURIN. Vrsta kremena. Svjetluca crvenosmedim 
i zlatnožutim iskricama. To svjetlucanje potječe od si- 
ćušnih uklopljenih listića nekoga crvenkastožutog liskuna 
(tinjca) i od željeznog sjajnika. Bruse ga kao uresni 
kamen. Danas prave umjetnim načinom avanturinsko sta- 
klo na otoku Muranu kod Venecije; ono zamjenjuje pri- 
rodni avanturin. (Ime mu je od franc. aventure »slučaj«, 
jer su ga slučajno dobili pri proizvodnji stakla.) F.T. 

AVANZO, talijanski slikar 14. st. Nije utvrđeno, da li je 
bio rodom iz Verone, Vicenze ili Padove. Prije se držalo, 
da su on i bolonjski slikar Jacopo degli Avanzi ista ličnost. 
U zajednici s Altichierom slikao je u Padovi (u oratorijima 
S. Felice u »Santi« i S. Giorgio kraj »Sante«) freske. Nauka 
se mnogo trudila, da odvoji radove jednog i drugog (Be- 
renson pače drži, da Avanzo nije bio samostalan majstor, 
nego pomočnik Altichierov, i to samo kod fresaka u ora- 
toriju S. Felice). Danas se uzima, da je Avanzo naslikao 


OPEKA IZ SRIJEMSKE MITROVICE S GRČKIM NATPISOM, 
koji se tiče opsade Sirmija oko g. 582 

(Natpis u hrv. jeziku glasi: Kriste Gospodine, pomozi gradu i zaustavi 

Avarina te zaštiti rimsko carstvo i onoga, koji je ovo napisao). 
Zagreb, Hrv. nar. arheološki muzej 

KOVINSKI UKRASI IZ GROBA U SMRDELJIMA KOD SKRADINA, 
vjerojatno avarski 
Knin, Muzej hrvatskih starina 


niz fresaka iz Zivota sv. Lucije u oratoriju S. Giorgio. Na 
jednoj od njih sačuvana je signatura umjetnikova, teško 
čitljiva (de Avanciis, Avancius ili Avantus). A. naslikao je 
još u istom oratoriju freske Raspeća, prizore iz mladosti 
Isusove i vjerojatno posljednji prizor iz života sv. Kata- 
rine. A. ne doseže monumentalnost svog učitelja Altichiera. 

LIT.: E. Foerster, Die Wandgemiilde der S. Georgs Kapelle in Padua, 
Berlin 1841; P. Schubring, Altichiero und seine Schule, Leipzig 1898; G. 
Biadego, Il pittore Jacopo da Verona, Treviso 1906; B. Berenson, Italian 
pictures of the Renaissance, Oxford 1932. А. Sch, 

AV ARI, u slav. jezicima Obri, u Kineza Dzut-Dzuti ili Dziu- 
dzieni (prema pogrešnom izgovoru u literaturi obično Zuan- 
Žuani ili Dzvan-Dzvani), mongolski narod u Pobajkalju, 
pred kojim Huni pobjegoše sredinom 4. st. na zapad. Oko 
400 njihova se vlast prostiraše već od Koreje do Tijen- 
šana. No 150 godina poslije digoše se u Altaju zapadni 
Turci i razoriše 552—55 državu svojih gospodara. Jedno 
pleme pobijeđenih, kojemu Bizantinci skrojiše ime Varho- 
niti prema mongolskom plemenskom nazivu Varguni, po- 
bježe tada stopama Huna isto tako na zapad i stiže 558 u 
zemlju kavkaskih Alana, pridruživši sebi usput dio turskih 
Ujgura s gornje Selenge ili Orhona. Ponovne molbe avar- 
skoga kagana Bajana za sjedišta s one strane Dunava u 
Dobrudži ostale su u Bizantu neuslišane. Justinijan I. odo- 
bri mu samo godišnju pomoć u novcu, a njegov nasljednik 
Justin II. uskrati mu i to. No međutim osvojiše A. već sve 
zemlje od Azovskoga mora do Slezije, pokorivši redom 
mala hunska plemena kao Hunugure, Sale, Sabire i Barselte, 
osim toga bugarske Utigure, Kutrigure i slavenske Ante u 
Zakarpaću. Tek Franci zaustaviše njihovo prodiranje dvje- 
ma bitkama u srednjem Podunavlju. 

Na glas o avarskim pobjedama sklopi langobardski kralj 
Alboin 567 savez s Bajanom protiv svojih starih neprija- 
telja Gepida i potuče ih još iste godine tako odlučno, da su 
Avari mogli bez otpora zaposjesti njihovu zemlju od sre- 
dnjeg Dunava do erdeljskih Karpata; poslije odlaska Lan- 
gobarda u Italiju 568 pripade im još i Panonija. Zaštićen kar- 
patskim lancima od Turaka, koji su međutim također pro- 
valili u Evropu i preoteli Avarima Utigure, Bajan je nasto- 
jao, da se pošto poto domogne Srijema, koji su kod sloma 
gepidske države prisvojili Bizantinci, da bi zakrčili Avarima 
put na Balkan. Poslije uzaludnih pregovora bizantska je 
vojska bila tako poražena, da je Tiberije morao 574 ustu- 
piti Srijem; sačuvao je samo utvrđeni Sirmij, koji je branio 
prijelaz preko Save. Ali pošto je Bajan 578 pokorio dačke 
Slavene, naložio im je već druge godine, da prijeđu preko 
Dunava, a sam se stvorio pred Sirmijem te ga 582 prisilio 
na predaju. Avarsko-slavenske gomile poplaviše nato gotovo 
cijeli Balkanski poluotok. Istom kad Mavrikije 591 za- 
ključi mir s Perzijancima i prebaci svoju vojsku u Trakiju, 
preplašeni kagan obustavi 592 svoje pohode i prenese svoju 
prijestolnicu iz Srijema dalje na sjever u sigurnije među- 
rječje između Dunava i Tise, okrećući za čas frontu avar- 
ske politike prema zapadu. 


Zajedno s podložnim Slavenima A. navaljivahu idućih 
godina na Franke, Bavarce, Langobarde i dalmatinske Ro- 


16 AVARI 





(Foto V. Živić) 


KOVINSKI UKRASI KESZTHELJSKE KULTURE, 
nadeni u starohrvatskim grobovima u Biskupiji 
Knin, Muzej hrvatskih starina 


mane, i to s tolikim uspjehom, da su se već 599 opet odva- 
žili obnoviti boj i na Balkanu. 602 bizantski je otpor skršen. 
Kako A. oko 620 ponovo pokoriše i Utigure ili — kako se 
zvahu novim imenom — Unogundure, kagan je sa svojim 
zamjenikom, jugurom, i sa svojim doglavnicima, kapkanom, 
tudunom i tarkanima, vladao cijelim područjem od sje- 
vernih obronaka Kavkaza do gornje Labe, Drave i do Fur- 
lanske, a samo su bizantski gradovi stršili kao otoci iz 
avarsko-slavenske plime. 

O vojničkoj sili, kojom je kagan zapovijedao, ima u 
bizantskim izvorima samo nekoliko podataka. Prema njima 
su A. brojili kod dolaska u Evropu dva »tiimena«, t. j. dva 
odreda po 10.000 jahača. Tome treba dodati još jedan tu- 
men Kutrigura, koji se doseliše s njima u Ugarsku, i jedan 
tümen Tarnijaka, Zabendera i Kutrigura, koji 595 prebje- 
goše k njima od Turaka. Jakost manjih skupina, koje su 
im se priključile, nije poznata. Ali kako su stalni ratovi 
zacijelo iziskivali velike žrtve, odgovara broj od 40.000 rat- 
nika otprilike stanju u doba najveće avarske moći. Glavni 
dio te sile bijaše združen u velikim okopima usred ugarske 
nizine. Manji su se odjeli utaborili na krajinama među po- 
korenim plemenima, kojih se otpor, gdje je trebalo, kršio 
raseljavanjem i preseljavanjem. O takvim posadama svjedoče 
pored mjesnih imena kao Obrje u Koruškoj još i vijesti o 
okopu, koji treba tražiti negdje u ljubljanskoj kotlini, ili o 
avarskim naseljima u Srijemu i Dalmatinskoj Hrvatskoj. 
Izraz »obarski« vikati ili tražiti i sl. u Lici i Dalmaciji ču- 
vaju do danas uspomenu na divljaštvo tih siledžija. 

Ali veliko doba njihove svemoći trajaše jedva četvrt sto- 
ljeća. Prvi se oslobodiše od Avara sudetski Slaveni, iza- 
bravši 623 za vođu franačkoga došljaka Sama; u vezi s time 
ustadoše karantanski Hrvati i srušiše avarsko gospodstvo u 
Koruškoj; poraz pred Carigradom 626 i dolazak zakarpat- 
skih Hrvata učiniše kraj kaganovoj vlasti na Balkanu; kan 
Kubrat na čelu Unogundura i pontskih Kutrigura uništi je 
oko 635 i u ravnicama od Kavkaza do Karpata, a međutim 
se raspala i sredina, gdje se doduše pobuna panonskih 
Kutrigura izjalovila, ali je gotovo čitav jedan njihov tümen 
utekao 631 u Bavarsku. 

Slom je bio tako potpun, da su A. za jedno pokoljenje 
nestali iz historije. Kad se oko 670 pojavljuju ponovo, drže 
samo još ugarsku nizinu i tri do četiri koridora: austrijski 
uz Dunav u Bavarsku, slovenački preko Kranjske u Furlan- 
sku, srijemsko-moravski na Balkan i možda sudetsko-kar- 
patski u Povislje. Posljednji su put jurili tim koridorima 
788 u Bavarsku i Furlansku, kad ih je vojvoda Tasilo po- 
zvao u pomoć protiv Karla Velikoga. No time su izazvali 
12-godišnji rat s Francima (791—802), u kojemu se i drugi 
njihov kaganat raspao. Tudun se sam predao 795 s pukom 
i zemljom, a u međusobnim su borbama A. ubili kagana i 
jugura. Tako je 803 bila cijela Avarija do Tise i Morave 
već u franačkim rukama, samo je timočki okrug prisvojio 
sebi bugarski kan Krum. 





Karlo je ostavio pojedinim plemenima njihove 
knezove tražeći samo da plaćaju danak i da se 
obrate na kršćanstvo. Ali je tada planuo bijes 
Slavena prema vjekovnim svojim mučiteljima. 
Karlo je nastojao prekinuti rat do istrage time, 
što je preselio ostatke A. u zabran izmedu Bečke 
šume i Rabe te ih opet sjedinio pod obnovlje- 
nom kaganskom vlašću. Ali progoni trajahu 
dalje; poslije 822 ne čuje se više ništa o Ava- 
rima. 

Samo u Kavkazu živi još danas lezgijsko 
pleme, koje susjedi zovu imenom starih Avara. 
Za velike se naime seobe prema zapadu jedan 
avarski roj nametnuo za gospodara Bijelim Hu- 
nima. Kavkaski pak Huni, koji potekoše od 
Bijelih, i kojih je vladar nosio titulu »avar«, 
prenijeli su to ime na svoje lezgijske podanike 
u Dagestanu. 

Ostavština je podunavskih Avara postala po- 
znata, tek pošto su madžarski arheolozi utvrdili, 
da je t. zv. kesztheljska kultura avarska. Zna- 
čajni životinjski stil njenih lijevanih ukrasa i 
nakita jasno upučuje na istočno-azijsko podri- 
jetlo pravih Avara, dok je umjetnost njihovih 
kutrigursko-pontskih drugova obilježena limenom 


tehnikom i geometričkim oblicima. 
LIT.: H. Howorth, The Awars, Journal of the Royal 
Asiatic Society of Great Britain and Ireland, NS 21, 1889; 
E. Chavannes, Documents sur les Toukiue occidentaux, 
1903; J. Marguart i W. Bang, Osttiirkische Dialektstudien, Abhandlungen 
der kóniglichen Gesellschaft der Wissenschaften zu Göttingen, phil.- 
hist. Kl. NS 13, 1914; L. Hauptmann, Les rapports des Byzantins avec 
les Slaves et les Avars dans la seconde moitié du VI siécle, Byzantion 
4, 1928; A. Alfoldi, Der Untergang der Rómerherrschaft in Pannonien, 
1926; Isti, Zur historischen Bestimmung der Awarenfunde. Eurasia Sep- 
tentrionalis Antiqua IX, 1934; N. Fettich, Das Kunstgewerbe der Awa- 
renzeit. Arhaeologia Hungarica L, 1926; G. Németh, A honfoglaló 
magyarság kialakulása, 1930. Lj. H. 


U starohrvatskim grobovima našlo se uz druge predmete 
i dijelova kovinskih ukrasa. Po svojim oblicima i ornamen- 

tici srodni su onim iz dobe kesztheljske kulture (Keszthely 
kod Blatnog jezera). Nosioci te kulture bili su uglavnom 
Avari i oni, koji bijahu pod avarskim gospodstvom kao Sar- 
mati i Slaveni (tu tezu zastupaju uglavnom madž. arheolo- 
zi). Pojava te kesztheljske kulture rijetka je u Hrvata, pa 
bi se tako mogla protumačiti, da su Hrvati u borbi s Ava- 
rima došli kao pobjednici u posjed tih ukrasa i njima se 
dalje služili te tako dospješe u starohrvatske grobove kao 
oni ukrasi iz Biskupije (v. sliku). Nalaz (v. sliku) iz Smrde- 
lja kod Skradina (sa dva medaljona s likovima nekih vla- 
dara u šljemovima i t. d.) mogao bi biti iz avarskog groba, 


ukoliko nije i on ratni plijen Hrvata. 

LIT.: Ljubo Karaman, Iz kolijevke hrvatske prošlosti. NES 

Avari na Kavkazu ne smiju se pomiješati s Avarima 
ili Obrima, narodom, koji ide u grupu srodnu s Hunima ili 
Mongolima. O njima vidi gore. Avari, o kojima se ovdje 
govori, kavkasko su pleme i zovu se u vlastitom jeziku 
Ma'aruld, što znači »stanovnici brda, brđani ili gorštaci«. 
Broje oko 700.000 duša muslimanske vjere sunnitskog 
obreda. Njihov je jezik najvažniji u Dagestanu, zbog toga 
što su u toj pokrajini stekli izvjestan politički prestiž. 
Dugo vremena su se opirali Rusima. Zajedno s kavkaskim 
jezicima andi i dido njihov jezik pripada jednoj od triju 
podgrupa, na koje se dijele kavkaski jezici uopće. Ova se 
grupa zove čečeno-lezgijska ili istočno-kavkaska. Avarski je 
najrašireniji saobraćajni jezik u istočnom Kavkazu; posje- 
duje veliku tradicionalnu (ili usmenu) književnost i piše se 
arapskim pismenima. 

LIT.: N. Trubeckoj u zborniku A. Meillet i M. Cohen, Les langues 
du monde, Pariz 1924. PIS 


AVARNA DI GUALTIERI, Giuseppe, duca d', * Pa- 
lermo 17. III. 1843, + Rim 31. III. 1916, talijanski diplomat. 
G. 1866 postade atašejem u Parizu, gdje je uz grofa Kon- 
stantina Nigra stekao mnogo iskustva i znanja na području 
vanjske politike. S njim je pošao na poslanstvo u Beč, a 
1894 bio imenovan opunomoćenim ministrom u Beogradu. 
Nakon dvije godine prijeđe u Atenu, 1902 u Bern, a 1904 
dođe za poslanika u Beč, gdje je ostao sve do 1915. U Beču 
je zatekao na čelu austro-ugarskog ministarstva vanjskih 
posala Agenora Goluchowskoga. Odlučno je zastupao tali- 
janske interese za bosansko-hercegovačke aneksione krize 
1908—1909, a 1910 zapodjeo je prijevremeno pregovore za 
obnovu Trojnoga saveza. Talijanska je vlada tada htjela 
u tekst trosaveznog ugovora uvrstiti garanciju, da ne će 
biti vezana ničim, što bi se kosilo s talijansko-engleskim 
prijateljstvom. Libijski je rat tražio izmjene u dosadanjim 
9. i 10. čl. ovog ugovora s obzirom na čuvanje postojećeg 
stanja na istoku. Dne 5. XII. 1912 bi po peti put potpisan 
u Beču ugovor o Trojnom savezu, u kome se priznavaše 
suverenost Italije nad Libijom. U uvjerenju, da Trojni 
savez predstavlja konzervativni elemenat u Evropi, na po- 
četku krize 1914 d'Avarna bi rado bio vidio, da je Italija 
intervenirala na strani Njemačke i Austro-Ugarske, iako 
bijaše uvjeren, da austro-ugarski ultimatum Srbiji ne obve- 
zuje Italiju, da snosi posljedice ovoga koraka. 

LIT.: Njegovo se diplomatsko djelovanje u Beču obilno odrazuje u 
zbirci diplomatskih dokumenata Osterreich-Ungarns Aussenpolitik von 
der bosnischen Krise 1908 bis zum Kriegsausbruch 1914, Beč—Leipzig 
1930. Na osnovi očevih bilježaka njegov je sin izdao 1924 djelce 
L'ultimo rinnovamento della Triplice. J. N. 

AVDES, od perzijske riječi abdest (ab »voda«, dest 
»ruka«), dakle: pranje ruku. Muslimani prije molitve peru 
lice, ruke i noge (uzimaju avdes). Zato se u dvorištu svake 
džamije nalazi česma ili šedrvan. 

AVEBURY, selo kod Marlborougha u Engleskoj, čuveno 
pe orijaškim tragovima megalitskih građevina s promjerom 
od 400 m iz prethistorijskoga doba, sjajan spomenik primi- 
tivne civilizacije nepoznatog naroda. N. Z. 

AVEBURY, John — Lubbock. 

AVEIRO, 1. sjeverozapadni distrikt portugalske pokrajine 
Beira, gotovo potpuno ravan, bogat šumama, obuhvata 
oko 2.900 km? sa 300.000 stan. 

2. Glavni grad portugalskog distrikta A., nalazi se na že- 
ljezničkoj pruzi između Lisabona i Oporta. Važna je 
luka i trgovačko mjesto. A. leži na rijeci Vouga. Radi 
brojnih laguna zovu ga i portugalskom Venecijom. Izvozna 
je luka za só, ulje, vino i naranče. U okolici A. proizvode 
se jaka vina, žito, ulje, a znatan je i lov na srdjele. O.O. 

AVEIRO, José, Ж Lisabon 1708, + Lisabon 1759, vojvoda 
od Maskarena i Lencanstre. Bio je vrlo utjecajna ličnost 
Za vlade portugalskoga kralja Ivana L, ali je pao u nemi- 
lost nastupom Josipa I. radi svoga neprijateljstva prema 


markizu Pombalu. Upleten u urotu pod nečijim tajnim 
utjecajem, organizirao je atentat 4. IX. 1758 protiv Josipa 
L, koji je bio teško ranjen. Kad je otkriven kao inspi- 
rator komplota, bi osuđen na smrtnu kaznu 1759. Neki 
povjesničari, ne samo protivnici Pombalovi, misle, da je 
vojvoda A. stradao kao žrtva njegove osvete. A 

AVELLANEDA, Alonso Fernandez, pseudonim nepo- 
znatog autora, koji je napisao i 1614 izdao u Tarragoni II. 
dio Don Ouijota napadajući u njemu i Cervantesa (v.), 
autora I. dijela. Do danas se nije moglo ustanoviti, tko je 
to bio. Radi slabe vrijednosti djela otpada hipoteza, da je 
bio Lope de Vega. Inače jedni misle, da je bio Luis de 
Aliaga, ispovjednik Filipa IIL, a drugi, da je bio domini- 
kanac Juan Blanco de Paz. Svakako je bio ugledna ličnost, 
koja se nije smjela napadati, no Cervantes mu u II. dijelu 
svoga djela nije ostao dužan. ; 

AVELLINO, 1. talijanska pokrajina u istočnom dijelu 
Campagne, istočno od Napulja, 3037 km? i 410.000 stan. 
Leži u Apeninima, a najviši joj je vrh Monte Cervialto 
(1809 m). Glavna je rijeka Calore s Ufitom, a na istočnoj 
je granici Ofanto. Tlo je vrlo plodno i dobro obrađeno. 
Mnogo se siju žitarice i sade voćke, vinova loza, maslina i 
povrće. Industrija napreduje, a najnaprednija je tekstilna. 
Pokrajina se nekada zvala Principato ulteriore. 

2. Glavni grad istoimene pokrajine (stari Abellinum). Ima 
30.000 stan. U blizini su izvori napuljskoga vodovoda i 
opatija Monte Vergine, znamenito proštenište. V. B-ć. 

AVELLINO, Francesco, * Napulj 14. VIII. 1788, + 9. I. 
1850, odvjetnik i sveuč. profesor u Napulju. Učio je pravo 
i postao činovnikom u ministarstvu pravde. Bavio se već 
u ranoj mladosti numizmatikom i arheologijom, pa je išao 
i u Rim, da prouči tamošnje spomenike. G. 1815 postao je 
red. profesorom grčkoga jezika i književnosti na napulj- 
skom sveučilištu, a uz to se bavio odvjetničkim poslovima. 
G. 1821 prešao je na pravni fakultet, gdje je najprije pre- 
davao političku ekonomiju, kasnije institucije rimskoga 
prava i napokon pandekte. Kao vrlo učen čovjek već je 
rano postao članom akademije Reale accademia ercolanen- 
se i tajnikom društva Societa reale borbonica. Kao takav 
bio je glavni urednik publikacije Real Museo Borbonico, u 
kojem je napisao niz članaka. Od 1832 on je stalni tajnik 
akademije R. acc. ercolanense i piše članke iz arheologije, 
epigratike i numizmatike. Pod konac 1839 imenovan je rav- 
nateljem napuljskoga muzeja i glavnim nadzornikom iska- 
panja. Dopisivao je i s njemačkim učenjacima i surađivao 
u njemačkim časopisima (Rheinisches Museum). Kao plod 
svojih opsežnih istraživanja na polju talijanske numizma- 
tike izdao je Corpus numorum Italiae veteris. М.Н, 

AVELLONI, Francesco Antonio, nazvan »il Poetino« 
(mali pjesnik), Ж Mleci 1756, + Rim 1837, talijanski drama- 
tičar. Pisao je na iaku ruku svakojake glume, da ugodi 
ukusu širih slojeva; ima ih 600, od kojih je 200 štampano. 
Postao je tako najplodniji kazališni pisac u Italiji. 

LIT.: С. B. Basseggio, F. A., u E. De Tipaldo Biografia degli Ita- 


liani illustri ... del sec. XVIII, svez. VIII, Mleci 1841; G. Natali, Il 
Settecento, П., Milan 1929. M. D-ić. 


AVE MARIA, »Zdravo Marijo...« ili »Anđeoski po- 
zdrav«, u zapadnoj crkvi najomiljelija molitva, kojom se 
zazivlje Majka Božja. Imade 3 dijela: 1. anđeoski pozdrav: 
»Zdravo milosti puna, Gospodin s tobom, blagoslovljena ti 
među ženama« (Luk. 1, 28); 2. Elizabetin pozdrav: »i blago- 
slovljen plod utrobe tvoje« (Luk. 1, 42) s dodatkom: Isus; 3. 
prozbenu molitvu: »Sveta Marijo...«. Do 15. st. bila su u 
upotrebi samo prva dva dijela i to najprije samo u litur- 
giji, a od 11. st. u pučkoj pobožnosti. U 15. st. dodane su 
riječi: Isus. Amen. Treći dio javlja se u različitim oblici- 
ma u 14. i 15. st. Današnji oblik potječe po svoj prilici iz 
Italije. G. 1568 uzeo ga je Pio V. u Časoslov, a u 17. st. po- 
stao je običajna molitva puka. Grci toga dijela nemaju. 

Kao liturgičko pjevanje javlja se 1. dio A. M. u zapa- 
dnoj crkvi u 4.—6. st., a 2. dio u 7. st. Otada su oba dijela 
kroz sva stoljeća do danas vrlo često obrađivali svi skla- 
datelji ne samo crkvene glazbe (na pr. polifone skladbe Pa- 
lestrine i njegovih suvremenika), nego i Schubert, Gounod 
itd St. B. 

AVEMPACE (zapravo Ibn BadZa), Ж Zaragoza u 11. st., 
umro u Fezu 1138, vrlo uvaZen arapski filozof, matemati- 
čar, liječnik, astronom i muzičar srednjega vijeka. Od njego- 
va je života malo poznato. Zabacio je, kažu, Kur'an, porekao 
je povratak k Bogu i smrt smatrao svršetkom opstanka. 
No ipak je i u ono ortodoksno doba postao vezir emira u 

Murciji. Kasnije je došao u Valenciju, pa u Zaragozu; na- 


kon njena pada došao je u Sevillu, a zatim u Jativu, gdje 
se, kako kažu, vratio islamu, da spasi svoj život. Konačno 
se povukao u Almoravid, dvorac kod Feza, gdje je bio 
otrovan 1138. Bio je prvi znatniji muslimanski filozof, koji 
je u Andaluziji udomaćio peripatetičku filozofiju. Njegovi 
spisi obrađuju uglavnom Aristotelovu filozofiju, pa je na- 
pisao i brojne komentare Aristotelovim djelima. Najzna- 
menitije mu je djelo Risalah fi tadbir al-mutawahhid (O 
vodstvu osamljenoga), u kojem pokazuje, kako se čovjek i 
posred neprilika socijalnog života može sam usavršiti. Od 
njegovih se djela sačuvalo malo. 

AVENARIUS, 1. Ferdinand, Ж Berlin 20. XII. 1856, 
+ Kampen na otočiću Syltu 22. IX. 1923, njem. pisac, nećak 
Richarda Wagnera. Živio je većim dijelom u Dresdenu, 
gdje je osnovao časopis Kunstwart, 1887, koji je stajao na 
neobičnoj visini i svojim prilozima živo djelovao na srednji 
stalež dižući ga intelektualno i upoznavajući ga s najvažni- 
jim zastupnicima likovnih umjetnosti, pjesništva i glazbe. 
Osnovavši »Diirerbund« djelovao je osobito na produblji- 
vanju smisla za veliku umjetničku prošlost svojega naroda. 
Njegove antologije balada i njemačke lirike budile su oso- 
bito u građanstvu smisao za autohtonu umjetnost. С. 5. 

2. Richard, Ж Pariz 19. XI. 1843, + Zürich 19. VIII. 1896, 
njemački filozof. Zastupa pozitivizam, koji se naziva empi- 
riokriticizmom, razumijevajući pod tim prirodni pojam o 
svijetu, osnovan na iskustvu očišćenu od metafizičkih ume- 
taka (introjekcija). To bi bio nazor, koji ne sadrži nikakve 
predodžbe ni izjave, koja bi išla izvan odnosa, u kojem se 
nalazi pojedinac čovjek kao centralni član sa sučlanovima, 
drugim ljudima prema okolini. Empiriokritički ograničeno 
određivanje je samo nastavljanje toga osnovnog odnosa 
(principijelne koordinacije); Promjene u okolini određuju 
Životne procese (sistem nezavisnih vitalnih redova), ovi 
cpet preko možđana (sistema C) određuju duševno zbi- 
vanje (zavisne vitalne redove) kao više no mehaničke 
odraze stvarnoga stanja, a ovi se sređuju u spoznajnim 
oblicima, koji se biologijski fundirani uglavnom svode na 
štedljiv izražaj iskustva (ekonomiju mišljenja). Jedinstvo 
osnovnoga nalaza razbija se, kad se doživljajno značenje 
okolnih podataka uzme kao predodžba u nama ili kao po- 
java u subjektu i suprotstavlja se svijetu kao objektu. Onda 
nastaje dualizam i s njim iskrivljeni pojam o svijetu. 
Zazbiljnost je zapravo samo jedna. Fizičko i psihičko jesu 
samo dva različna pogleda na jednu istu stvarnost: kad 
iskustvo promatramo u zavisnosti o možđanskom centru, 
onda dobivamo psihičke izraze; razlažemo li ga u zavisnosti 
o okolini, dobivamo fizička značenja. Avenariusov monizam 


nije P ost od materijalističke natruhe. 

BIBL.: Philosophie als Denken gemäss dem Prinzip des kleinsten Kraft- 
masses, 2. izd., 1903; Kritik der reinen Erfahrung, 2 sv., 2. izd. 1907; 
Der menschliche W'eltbegriff, 2. izd., 1905. A. B-a. 


AVENCHES (njem. Wiflisburg), švicarski okružni grad 
u kantonu Waadt, 3 km južno od Murten (franc. Morat) 
jezera na Zeljeznici Murten-Corcelles, 1800 stan. U staro 
doba zvao se Aventicum (po kelt. boZici Avenciji) i bio 
je glavni grad Helvećana. Tu je bila i biskupija, koja se 
610 preselila u Lausannu. Tu se nalaze ostaci rimskoga ka- 
zališta, amfiteatra, zidova s tornjem La Tornallaz, zamak 
iz 16. st., arheološki muzej. А. M. S. 

AVENDON (Strabon IV 207, VII 314; Ov£róov), naselje 
Japuda na cesti Senia—lader. Spominje ga i Itin. Ant. p. 
274, 'Tab. Peut. pa Geogr. Rav. IV 22, V 14. Nalazio se 
kod današnje Crkvine kraj Brloga, SZ od Otočca. Z.D. 

AVENEL, 1. Georges vicomte d', Ж Neuilly 1850, + Pa- 
riz 1939, francuski povjesničar. Njegovi se najvažniji ra- 
dovi dijele na dvije skupine. S jedne strane studije, koje je 
posvetio Richelieu-u i njegovu vremenu: Richelieu et la 
monarchie absolue (4 sv., 1884—1895), La noblesse francaise 
sous Richelieu (1901), Prétres, soldats et juges sous Riche- 
lieu (1907). S druge strane opseZna istraZivanja o cijenama 
u Francuskoj od početka 13. do 19. stoljeća. Na tom po- 
druéju on je ustanovio posebne metode istraZivanja, nasto- 
jeći na pr. utvrditi stalni elemenat usporedbe (tertium com- 
parationis) — kod njega je to vrijednost žita — na koji ne 
bi utjecale promjene i kretanja vrijednosti valuta. Uspjelo 
mu je izvesti stanovite ekonomske konstante u djelu 
Histoire économique de la propriété, des salaires, des den- 
rées et de tous les prix en général depuis l'an 1200 jusqu'en 
l'an 1800 (6 sv., 1894—1913). Za širu publiku je izvadio za- 
kljucke iz tih nagomilanih dokumenata u djelima La for- 


tune privée à travers sept siècles (1895), Le nivellement des 
jouissances (1913), Le revenus d'un intellectuel de 1200 а 
1913 (1922), Les enseignements de l'histoire des prix (1925) 
i t. d. Duhovita mu je knjiga razmatranja Les Francais de 
mon temps (1904). J. D-e. 
2. Раш, Ж Chamont 1823, + Pariz 1902, francuski pisac 
političkih satira. Njegove političke pjesme doživjele su 
uspjeh, a u njima se ogleda politička povijest imperija u 
stihovima. Pisao je i drame, ali s manje uspjeha. Glavna su 
mu djela: Chansons, 1869; Nouvelles chansons politiques, 
1870; Chants et chansons, 1872; Chansons de P. Avenel, 
1873. Pjesme su mu lako prodrle u narod, jer je karikirao 
ljude i događaje lakim i pristupačnim stilom. D. št. 
AVENOL, Joseph, * Melle 9. VII. 1879. G. 1916—1923 
bio je financijski delegat francuske vlade u Londonu, od 
1920 élan financijskog odbora Lige naroda, od 1924 zamje- 
nik glavnog tajnika, od 1932 glavni tajnik Lige naroda, dao 
ostavku u srpnju 1940. N. 
AVENTIN (lat. Mons Aventinus, od imena rijeke 
Avens), jedan od sedam brežuljaka grada Rima, sezao je 
do Cirka Maksima. Kralj Anko Marcije naselio ga je po 
priči plebejcima. G. š. 
AVENTINUS, Johannes Turmair, * Abensberg u Ba- 
varskoj (lat. Aventinum, odatle mu nadimak A.) 4. VII. 
1477, T Regensburg 9. I. 1534, humanist i prvi moderni 
njemački historičar, premda mu se djela nazivaju srednjo- 
vjekovnim imenom kronike. Učio je na sveučilištima u 
Ingolstadtu, Beču, Krakovu i Parizu. Kao odgojitelj prin- 
čeva na bavarskom dvoru napisao je vrsnu latinsku gra- 
matiku. U Ingolstadtu je osnovao znanstvenu akademiju 
Sodalitas litteraria za izdavanje povijesnih izvora. Kao 
dvorski historiograf napisao je kritičku povijest, dokumen- 
tiranu izvorima, točno razlikujući originalne isprave od 
izvora druge ruke. Objektivan je i ne ulaguje se svomu 
knezu poput drugih dvorskih povjesničara. Od 1519—21 
napisao je Annales Boiorum, 1526—33 njemački izvadak, 
Bayerscher Chroniken kurzer Auszug. A. simpatizira s re- 
formacijom i sudi strogo o prilikama u tadanjoj crkvi, po- 
bija način, kako se propovijedao oprost, ali je ostao vje- 
ran katoličkoj crkvi. Sabrana mu je djela izdala Bavarska 
akademija u 6 sv. 1880—1908. G. S. 
AVENZOAR (zapravo Ibn Zuhr), * Sevilla između 1091 
i 1094, glasoviti arapski liječnik. Suvremenik mu je bio 
Averoes (v.). Napisao je nekoliko medicinskih djela, od 
kojih su najznamenitija At-Taisir fi 'l-mudawah wa 't-tad- 
bir (Poboljšanje u liječenju bolesti i načinu života) i Al- 
Iktisad fi islah al-anfus wa 'l-agsad (Pravi način za pobolj- 
šanje duša i tjelesa). Djelo At-Taisir i t. d. je 1280 bilo 
prevedeno na hebrejski, a odande na latinski i objeloda- 
njeno u Mlecima 1490 i kasnije još nekoliko puta. 
AVERCAMP, Hendrik, Ж Amsterdam 25. I. 1585, { Kampen 
oko 1635, nizozemski slikar. Zbog jezične griješke zvali su 
ga »nijemac iz Kampena«. G. 1607 radi kod slikara Pietera 
Isaacsa u Amsterdamu, gdje se spominje još 1625. Nije is- 
ključeno, da mu je učitelj bio Gillis van Coninxloo. Poslije 
živi u Kampenu. Slikao je gotovo isključivo zimske pej- 
zaže i zaleđene rijeke, koje je oživljavao sitnim likovima 
sklizača. Kolorit je njegovih slika prigušen, gotovo mono- 
hroman. Avercamp, A. vam de Venne i Esaias van de 
Velde prethodnici su nizozemskog pejzaZnog slikarstva 17. 
st. A-ove vaZnije slike, rijetko signirane, nalaze se u gale- 
rijama u Amsterdamu, Berlinu, Oslo-u, Hamburgu, Kolnu, 
Londonu i Rotterdamu. A. Sch. 
AVERČENKO, Arkadij Т., Ж Sevastopolj 1881, + Prag 
1925, ruski humorist, najsjajniji i gotovo jedini zastupnik 
veselog i nezlobnog smijeha. Zbog organskih osobina nacio- 
nalnoga ruskog karaktera i društveno-političkih prilika ru- 
ska književnost gotovo i nije poznavala čistog humora, dok 
je satira obilno cvala. Bit je ruske satire klasično izražena 
u Gogoljevu »smijehu kroz suze«. Averčenko se možda prvi 
od ruskih pisaca počeo veselo i bezbrižno smijati. U nje- 
govu su smijehu: veselje, zdravlje, iskrenost i snaga. Poja- 
vio se sasvim neočekivano, i zato je njegov uspjeh bio pot- 
pun i svestran. A. je čvrsto povezan sa životom i njegovim 
svakidašnjim interesima, brigama i sitnicama. Revolucija 
1917 smela ga je potpuno u radu i životu, jer mu je politička 
satira, koju je tražila revolucija, posve tuđa. С. 1908 osno- 
vao je u Petrogradu humoristički tjednik Satirikon, koji je 
imao golem uspjeh. Obogatio je i rusku dramu uzornim ko- 
medijama-aktovkama i skečevima. Od brojnih zbornika spo- 
minjemo: Krugi po vodje, Veselyja ustricy, О malenjkih 

dlja boljših, u Rusiji; u emigraciji izdaje: Djužina nožej 
v spinu revoluciji, Šutka mecenata, onda u Zagrebu, 1922, 
na ruskom Raj na zemlje. N. F. 

AVERESCU, Aleksander, * Ismail (na Dunavu) 22. IV. 
1859, rumunjski general i državnik. С. 1876 stupio je u 
vojsku, 1883—1886 pohađao je vojnu akademiju u Turinu; 
kao pukovnik bio je 1895—1898 dodijeljen poslanstvu u 
Berlinu u svojstvu vojnog atašeja, a 1907—1909 je ministar 
vojni u kabinetu Dimitrija Sturdza. Kao divizijski general 
ravnao je vojnim operacijama za kratke kampanje 1913 
protiv Bugarske. G. 1916—1917 bio je na čelu glavnim ope- 
racijama rumunjske vojske, a na početku 1918 zapovijedao 
je vojsci, koja se borila na ruskoj fronti. Došao je u sukob 
s ministrom predsjednikom Bratianuom, a kad je ovaj u 
veljači 1918 odstupio, kralj Ferdinand povjeri A. obrazo- 
vanje ministarstva. Sad je imao spremati mir s centralnim 
državama. 5. III. 1918 potpisa primirje, a zatim prepusti 
mjesto kabinetu Marghilomana. Nakon rata ostavi vojsku 
i potpuno se dade па politiku. Organizira novu pučku 
stranku (poporului) protiv liberalne stranke Bratianuove. 
G. 1919 bijaše ministar nutarnjih poslova u kabinetu 
Vaida-Voevoda, a 1920 postade po drugi put ministar pred- 
sjednik, U prosincu 1921 srušio ga je njegov ministar vanj- 
skih posala Take Jonescu sa svojim nacionalno-demokrat- 
skim pristašama. Nakon poraza pučke stranke kod izbora 
1922 Averescu stupi u opoziciju prema liberalnoj stranci, 
a pučka stranka, nakon smrti Marghilomana 10. V. 1925, 
spoji se s Marghilomanovim konzervativnim naprednjaci- 
ma i uze ime pučke nacionalne stranke (partid national al 
poporului) U travnju 1926 postao je po treći put pred- 
sjednikom vlade. Isposlovao je ratifikaciju Italije zapis- 
nika o aneksiji Besarabije. Odstupio je u lipnju 1927 po- 
vodom opozicije Jonela Bratianua. J. N. 

AVERNO (prema grč. doovos »bez pticá«, jer su stari 
vjerovali, da na tom jezeru ugibaju ptice od otrovnih para), 
malo okruglo kratersko jezero sa 3 km u promjeru, 65 m 
duboko, na sjeverozapadu od Napulja. Po Homeru i Ver- 
giliju je tamo ulaz u podzemni svijet. 

AVEROES, pravim imenom Abdul Valid Muhamed Ibn 
Ruzd, * Kordova 1126, umro u Maroku 1198, najznatniji 
arapski filozof, neko vrijeme sudac u Sevilli i Kordovi, a 
onda na preporuku starijega suvremenika Ibn Tofaila po- 
zvan od kalifa Abu Jakuba Jusufa, da sastavi komentare 
Aristotelovih djela (1163), kasnije postavljen i za tjele- 
snoga liječnika na njegovu dvoru (1184); u službi i časti 
ostao je još za njegova nasljednika al-Mansura do 1195, 
kad je optužen, da zauzimanjem za grčku nauku i filozo- 
fiju radi protiv islama, te je bio prognan u grad Elisenu 
kraj Kordove, otkud je prešao u Maroko i doskora umro. 

Bavio se medicinom i matematikom, ali glavni je rad raz- 
vio na području filozofije, i to u posebnim spisima, ponaj- 
više sačuvanim samo u hebrejskom i latinskom prijevodu, 
među kojima najznatniji Obaranje obaranja odbija napa- 
daje Al Ghazelove na filozofiju. Ostala su mu djela ra- 
sprave, od česti izgubljene, o Aristotelovoj logici i fizici, o 
ljudskom i božanskom duhu, o odnosu religije i filozofije 
it. d., zatim komentari Aristotelovih spisa, od kojih je 
neke dvaput i triput obradio, a obrađivao ih je na tri nači- 
na: u kratkim prikazima, uz koje samo rijetko nadovezuje 
tuđe ili svoje misli, u izvodu (»resumć«) s tumačem i u 
iscrpnim prikazima nauke navodeći druga mišljenja i vla- 
stita izlaganja. Ne znajući ni grčki ni sirski A. sav taj 
posao vrši na osnovi arapskih prijevoda. 

O odnosu religije i filozofije drži A., da je vjerski nazor 
alegoričan, prilagođen shvaćanju obična čovjeka, dok filo- 
zotija vodi k pravom spoznavanju istine, ali oboje je po- 
trebno, vjera za puk i filozofija kao njezina zamjena za 
obrazovane ljude, pa se one, ne smiju međusobno pobijati. 
U vezi s tim drži, da nešto može biti u vjerskom pogledu 
ispravno, a u filozofijskom neispravno, i obratno. Nauka o 
»dvojakoj istini« isticala se kasnije u borbi protiv skola- 
stike. Od ostalih misli Averoesovih treba spomenuti ove: 
u stvarima oblik ne prilazi k tvari izvana, već je kao mo- 
žnost u njoj sadržan i s njom zajedno čini supstancijalno je- 
dinstvo, a to bi očito s nekim naturalističkim zanosom zna- 
čilo, da su oblici već u tvari predviđeni i da iz toga la- 
tentnoga stanja prelaze u čin. Općena pojmovna slika (uni- 
versale), pod kojom obuhvaćamo mnoštvo pojedinosti jedne 
vrste, nije ni izvan stvari ni u njima; ona se kao spoznajni 
sadržaj dohvaća umom. Najviše mjesto ideja je Bog, koji 
je supstancija odlučena od materije te ga treba zamišljati 


kao čisto duhovno biće; on je osnov stvaralačkoga procesa, 
početni uzrok, koji pokreće prijelaz možnosti u čin. Pri- 
hvaćajući Aristotelove dokaze, da ima Bog, naročito fi- 
zičko-teleološki dokaz, A. se zalaže za misao o vječnosti 
pranje vremena i svijeta u vezi s tvrdnjom, da je i tvar 

ao pretpostavka stvaranja vječna, te tim dolazi u opreku 
s kršćanskim naučavanjem o stvaranju svijeta iz ničega. 
S tim je mislima A. nastanak svijeta sveo na proces, pre- 
ma kojemu se svepokretna sila Božja razvija u svijetu, te 
je zaplovio naturalističkom strujom, u kojoj se kasnije 
ističe pojam prirode stvaralačke (natura naturans) i stvo- 
rene (natura naturata). Priključujući pak na nauku o ema- 
naciji uzima, da se proces stvaranja očituje u nizu svjetova 
s eksistencijama, određenima iz postepeno podređenoga du- 
ha. Osobitost je Averoesova shvaćanja emanacije u tom, 
što on drži, da je spoznaja uzroka u svakom krugu svoje 
vrste, i to tako, da viša inteligencija ne obuhvaća načine 
spoznavanja nižega stupnja, jer bi se to protivilo njezinu 
savršenstvu, naprotiv se podređena inteligencija, budući da 
je određena višom, može iz svojega vidika vinuti na više. 
U sporu, da li Bog spoznaje pojedinosti ili samo općene 
ideje, kako je to među ostalima tvrdio i Avicena, drži A., 
da najviši duh ne spoznaje ni općeno ni pojedinačno, nego 
samo sebe, uživajući u svojoj stvaralačkoj moći s punim 
blaženstvom. Niže inteligencije spoznaju sebe, kakve su, 
a i ono, što je nad njima. To shvaćanje postaje odlučno 
za misao o božanskoj promisli, jer vodi do poricanja nepo- 
sredne brige Boga za čovjeka. Položaj čovjekov određen je 
time, da se nalazi između nebeskoga i zemaljskog carstva. 
Dosljedno određenju odnosa oblika i tvari on drži, da 
duša nastaje u času začeća kao aktualiziranje svijesne mo- 
gućnosti svojstvene ljudskoj organskoj materiji. Pojedina- 
čna svijest prestaje smrću. Ipak ima nešto, što nadživljuje 
individualni život; u vezi s Aristotelovom naukom on drži, 
da je um princip različan i odvojen od svijesti, koji stoji 
nad pojedincem, te se na njem osniva objektivno, više no 
samo subjektivno uviđanje. Po Averoesu taj princip nije 
porazdijeljen na pojedince, nego je jedan u svih ljudi, i kao 
što je sunčano svijetlo svima zajedničko, i svi u njem vide 
stvari, tako je i um (intellectus activus) ljudima zajednički, 
i u njegovu se osvjetljenju spoznaje. Kad čovjek umre, 
prestaje veza s pojedinačnom svijesti, ali umno se spozna- 
vanje nastavlja u skupnom duhu, u tvorevinama kulture, 
napose u znanostima. Lične besmrtnosti po Averoesu nema. 

Averoes je glavni predstavnik arapskoga aristotelizma. 
Nauka je njegova među Arapima izazvala otpor pravo- 
vjernih, koji su njegova djela spalili na lomači, kao što su 
to učinili u Bagdadu s djelima Avicene i »čiste braće«. Ali 
se glas o njem već bio proširio preko granica arapske vla- 
sti. Njegov su rad napose zbog interesa, koji je kršćanska 
filozofija imala za Aristotela, zapazili skolastici, te je imao 
znatan utjecaj na razvitak njihova umovanja. Njegovi su 
spisi već početkom 13. st. bili poznati učenom svijetu napo- 
se u Francuskoj i doskora većim dijelom prevedeni na latin- 
ski. Pristajanje uz njegovu nauku (averoizam) vidljivo je 
dobilo maha i, razumljivo, naišlo na oštru kritiku, osobito 
Alberta Velikoga i Tome Akvinskoga, s obzirom na izvode, 
koji se protive kršćanskom naziranju, te su i od crkve bili 
osuđeni (1270). U vrijeme preporoda zovu se averoistima oni 
pristaše Aristotelove nauke, koji su se pozivali na Averoe- 
sa, dok su je drugi, nazvani aleksandristi, prikazivali na 
osnovu komentara Aleksandra iz Afrodizije. Njihov se spor 
kretao poglavito oko pitanja o besmrtnosti duše. Među 
averoistima se u to doba ističe Aleksander Achillinus, Nico 
Vernias, Aug. Niphus; donekle pristaju uz njih Andr. Cae- 
salpinus, Caesare Cremonini i dr. 


LIT.: Osim historijsko-filozofijskih djela radi o Averoesu napose: 
E. Renan, Averročs et l' Averroisme, Pariz 1869. A. B-a. 


AVERSA, grad blizu Napulja u kampanskoj nizini, u 
plodnom i vinorodnom kraju, koji rodi bijelim pjenušavim 
vinom (t. zv. asprino). Sjedište je biskupa od 11. st. Ima 
stolnu crkvu s kupolom u normanskom slogu. U rimsko 
doba zvao se Atella. Ovdje su Osci igrali vesele narodne 
igre (Osci ludi). Grad je za seobe naroda razoren, a obno- 
vili su ga Normani 1029. Ima 25.000 stan. V. B-ć. 

AVESNES, plemićka porodica u grofoviji Hainaut (Hen- 
negau). Grofica Margareta Hainaut-Flandrijska udala se 
1212 za Boucharda od Avesnesa, ali se rastavila od njega 
te se preudala 1223 za Vilima od Dampierrea. U sporu, koji 
je izbio između djece iz oba braka, dosudio je francuski 
kralj Luj IX. 1246 Ivanu od Avesnesa Hainaut, a Vilimu 
od Dampierrea Flandriju. Kako se Ivan oženio Adelhajdom, 

sestrom njemačkoga kralja Vilima Holandskoga, čiji je rod 
izumro već 1299, Ivanov je istoimeni sin s grofovijom Hai- 
naut združio i Holand, Seeland i Friesland. No i njegov je 
rod izumro već s njegovim unukom Vilimom IV., koji je 
pao u boju s Frizima 1345. Baština je prešla na sestru mu 
Margaretu, ženu njem. cara Ludovika Bavarskog.  Lj.H. 
AVESTA. Tako se zovu u 6. ili 5. st. pr. Kr. u nekom 
starom iranskom (starobaktrijskom ili istočnoiranskom) je- 
тіки na koži ispisani vjerski tekstovi pristaša Zaratustri- 
nih, jedan od najstarijih religijskih spomenika čovječan- 
stva, svete knjige predislamskih Perzijaca i današnjih Par- 
za. Odlomci, skupljeni u 4. st. pos. Kr. pod Sasanidima, obu- 
kvačaju 21 knjigu u 384 poglavlja, a napisani su prastarim 
crkvenim jezikom, kome je dodan tumač na srednjeperzij- 
skom jeziku: zend. Po tomu se isprvični tekst s komenta. 
rom naziva Zendavesta Ta se vulgata Zaratustrine religije 
raspada na 5 dijelova, a radi o vjeri, stvaranju svijeta, Za- 
ratustri i povijesti kraljeva, o državničkoj mudrosti, astro- 
nomiji, astrologiji i narodnom gospodarstvu. Sačuvana je 
otprilike samo jedna četvrtina, ostalo je uništio islam. I. dio 
yasna (žrtveni ritual) govori o žrtvovanju nekog opojnog 
pića; najstarije partije prvog dijela, gathas, su himne, a 
spjevao ih je navodno sam Zaratustra; II. dio visprat (sva 
božanstva i geniji), zazivanja liturgijskog sadržaja; III. dio 
yasht, hvalospjevi iranskim kraljevima, vrlo važan izvor 
starih iranskih mita i priča o herojima; IV. dio videvodad 
govori o općem potopu, o kozmologiji i o različitim poko- 
rama, o ritualnom čišćenju pri rađanju i umiranju; da se 
elementi vatre i zemlje ne onečiste, moraju se mrtvaci iz- 


lagati gavranima; V. dio khorda — zbirka molitava. 

BIBL.: Krit. izdanje Aveste od K. F. Geldnera, 3 sv., 1889—95; engl. 
prijevod Sacred Books of the East, 1880—87; njem. prijevod od E Wola 
1910—1924. * 


AVEYRON, 1. (rimski Veronius), desni pritok Тагпа u 
južnoj Francuskoj, 250 km dug, plovan u duljini od 45 km. 
2. Južnofrancuski département, jedan od većih u Fran- 
cuskoj, obuhvaća staru krajinu Rouergue, ima 8.771 km? 
s 370.000 stan. Vrlo je brdovit kraj i karakterističan zbog 
svojih širokih, pustih i kršovitih zaravanaka. Izgrađen je 
iz vapnenca i vulkanskog kamenja (granita), а razrovan 
dubokim erozionim dolinama. Žitelji se bave stočarstvom, 
naročito ovčarstvom (čuveni sir roquefort). Klima je opo- 
ra, ali zdrava. U dolinama rodi zob i raž, a žitelji su još 
zaposleni u rudarstvu (cink, željezo, bakar) i industriji (vu- 
na, koža). BEI. 
AVEZZANA, Giuseppe, Ж Chieri 1787, + Rim 1879, tali- 
janski general i političar. Sudjelovao je u različitim ustan- 
cima za ujedinjenje Italije. G. 1829 borio se u Americi za 
slobodu Mexica, 1848 u Piemontu za ujedinjenje Italije, 
1849 u Rimu protiv Francuza, pred kojima je pobjegao u Ame- 
riku, a od 1860 u redovima Garibaldija. G. 1878 stupio je 
na čelo novoosnovanog društva Italia irredenta. 
AVIANO, Marco d', * Aviano u Mletačkoj državi 17. XI. 
1631, # Beč 13. VIII. 1699, kapucin, propovjednik, papinski 
diplomat. Pročuo se najprije apostolskim radom u Italiji. 
Poslije toga pošao je kao misionar u Austriju, južnu Nje- 
mačku, Nizozemsku i Švicarsku. Turska je htjela da izvrši 
odlučan udarac u borbi protiv kršćanskog zapada. U prilog 
joj je bila rascjepkanost, izazvana protestantskim pokre- 
tom, i nesloga evropskih vladara i knezova. Papa Inocen- 
cije XI. uspio je diplomatskom akcijom i milijunskim fi- 
nancijskim žrtvama sastaviti od tih slabih dijelova snažnu 
cjelinu. Pomogao mu je osobito kao legat Marko iz Avia- 
na, koji je mirio zavađene i dizao slabe vršeći osobito 
velik utjecaj na nestalnog cara Leopolda, koji je svaki čas 
bio spreman da klone. Kad je 1683 turska vojska opsje- 
dala Beč, pošlo je Marku iz Aviana za rukom stišati spor 
između Karla Lotaringijskoga i poljskoga kralja Jana So- 
bieskoga, tako da je kršćanska vojska nastupila jedinstve- 
no i oslobodila Beč od Turaka. G. 1684 nije Marko iz Avia- 
na mogao pomiriti Karla Lotaringijskoga i kneza Starhem- 
berga, koji su opsjedali Budim, zato nije ni bilo uspjeha 
u toj opsadi. Potičući kršćane na ustrajnost i pribavljajući 
im s bečkim nuncijem Buonvisijem obilnu financijsku pa- 
pinsku pomoć, od koje je jednom zapalo i hrvatskoga bana 
15.000 forinti, išao je revni kapucin kao propovjednik i 
organizator s vojskom od jednoga uspjeha k drugom. Slu- 
šali su ga s oduševljenjem Nijemci, Madžari, Talijani, 
Hrvati. Tijelo mu je sahranjeno u bečkoj kapucinskoj 
crkvi. Rimska je kurija započela 10. XII. 1912 proces, da 
bude proglašen blaženim. Od njega je sačuvano oko 1500 
listova različitim evropskim vladarima i knezovima. P. G. 


AVICEBRON (Avicebrol, Avencebrol, židovskim naro- 
dnim imenom Šelomon ben Jehudah ibn Gebirol, arapski 
Abu Ajjub Sulaiman b. Jahja), * Malaga oko 1020, T Va- 
lencia oko 1069, Zidovski pjesnik i filozof. Skolastici su ga 
(neopravdano, kako je dokazao S. Munck) drZali Arapi- 
nom. Pjesme je pjevao hebrejski, ali glavno mu je filozo- 
fijsko djelo Izvor života pisano arapski (na židovski ga je 
preveo Šem Tob Falanguera). Po duhu prilično pristaje uz 
arapsku filozofiju razvijajući naziranje, koje stoji pod utje- 
cajem Aristotelove i novoplatonske nauke. Izvor života je 
Bog, koga treba zamišljati kao apsolutno, neizmjerno, je- 
dinstveno biće, a može se pravo spoznati samo intuicijom 
ili u ekstazi. Sva stvorena, relativna bića su složena, sastoje 
se od oblika i od tvari, i to jednako tjelesna kao i bestje- 
lesna, uzimajući, da je građa svijeta (opća materija) dvo- 
jaka, osjetno-tvarna i duhovna. Svijet proizlazi iz Božjega 
bića postepenim redom. Najprije je iz njega potekao um, 
po njem onda duhovni pa duševni svijet i napokon priro- 
da. U opreci s Filonom Aleksandrijskim (v.) ne uzima Avi- 
cebron, da um (logos) sam pokreće stvaranje, već drži, da 
to čini volja Božja, koja iz neizmjernoga vrela božanskoga 
spoznanja bira, što će da ostvari. Bog djeluje u svemu po- 
sredstvom sve dalje podređenih sila; s udaljenošću od 
izvora života sve se više umnost steže, i stvaranje se pri- 
miče mrtvom stanju, kao svijetlo što se pomalo gubi u 
mraku. Avicebronova nauka zacijelo je dosta utjecala na 
razvitak Kabale prema knjizi Sohar. А. В-а. 


AVICENA, * 980, umro 1037. Tako se u skolastika na- 
Ziva arapski filozof Abu Ali al Hosain ibn Sina, rođen ne- 
daleko Bukhare u Turkestanu od imućnih i uglednih rodi- 
telja. Studirao je prirodne nauke, medicinu i filozofiju u 
Bagdadu, provodio buran, ne besprikoran život, osim liječ- 
ničkoga zvanja i naučnog rada bavio se javnim poslovima i 
naposljetku dopao tamnice u Hamadanu, gdje je i umro. 
Golemi naučni rad njegov, manje bogat originalnim misli- 
ma nego opsegom znanja, prikazuje nam enciklopediju ta- 
danje učenosti, a napose je zaslužan zbog komentara Ari- 
stotelovih spisa, koji su u srednjemu vijeku bili važno vrelo 
za poznavanje Aristotelove nauke. Po njima je on i utjecao 
na skolastiku. Prihvaćao je neke Aristotelove misli, iako 
se poglavito kreće u pravcu Alfarabijevih novoplatonskih 
pogleda, ali nije prihvaćao misao, da u procesu emanacije 
tvar proizlazi iz božanskoga bića, već je zastupao dualizam, 
po kojem se stvari svode na dva principa, na djelujući uz- 
rok, to je Bog, i na osnov mogućnosti, to je tvar, koju po 
Aristotelu drži vječnom. U duhu nauke emanacije međutim 
tumači nastanak nebeskih krugova iz božanskoga izvora, 
kao postepeno ograničeno oduhovljavanje. Kako po njegovu 
naučavanju načini postojanja nižega reda specifikacijom 
proizlaze iz smislenih oblika višega reda, to se uzroci stva- 
ri u zemaljskom svijetu nalaze u nebeskom carstvu. U Bo- 
gu postoje općene ideje svega i redom se posebno obrazuju, 
ostvaruju se u čovjeku i u svijetu i u ljudskom se duhu 
spoznaju. Avicenino se naučavanje o trojakom postojanju 
ideja (prije stvari u Bogu, u stvarima i poslije stvari u 
ljudskoj misli) pored drugih, koji su to držali, često spomi- 
njalo u t. zv. sporu o univerzalijama (v.). Djelovanje ljud- 
skoga duha kreće se u dva pravca, u jednom je upravljeno 
na spoznavanje stvari (intentio prima), u drugom na sam 
rad razuma (intentio secunda); iz ovoga potonjega odnosa 
nastaje logika, u kojoj se Avicena uglavnom drži Aristo- 
tela. Isto se tako njegova psihologija osniva na Aristotelo- 
voj nauci, prema kojoj je duša oblik tijela i princip života; 
po toj se nauci razlikuju i tri vrste duša. Misao o uskrsnu- 
ću tijela kao i nauku o postojanju duše prije rođenja Avi- 
cena zabacuje. Duša nastaje zajedno s tijelom, no budući 
da je netvarna, ne propada s tijelom, ali i ne prelazi u 
druga tjelesa, kako to uzima nauka o seobi duša (metem- 
psihoza), već uvijek živi u blaženstvu ili u nesreći prema 
tome, kako se držala u svijetu. Blaženstvo se postizava po 
intelektualnom uzdizanju i moralnom nastojanju. Intelek- 
tualno se uzdizanje međutim po Aviceni ne završava bez 
nekoga, u novoplatonskom nazoru sadržana, zanosa u mi- 
stiku, moralno pak nastojanje pretpostavlja slobodu volje 
te nužno vodi k zabacivanju fatalizma, što A. mnogo od- 
lučnije ističe nego Alfarabi. Slobodni stav Avicene prema 
islamu doveo je do toga, da su mu djela kao i spisi »čiste 
braće« spaljeni u Bagdadu (1160). A. B-a. 

AVIGNON, glavni grad francuskoga dćpartementa Vau- 
cluse, 50.000 stan. Leži na donjem toku Rhóne pod 60 m 
visokim brežuljkom, na kojemu je stara tvrđava (sagra- 

dena od 1334 do 1392) s jakim tornjevima (la Campane, la 
Trouillas, les Anges i t. d.) i gotska katedrala Notre-Dame- 
des-Doms, kojoj idu počeci u 12. st. Na južnom pristranku 
je velik dvor, u kojem su stolovali pape od 1309 do 1377, 
danas vojarna. Noviji se grad širi u plodnoj nizini pod bla- 
gim podnebljem morskim, koje često osvježuje mistral. 
Ima znatnu industriju pamuka, svile, pokućstva i papira, 
a u okolici konzerviranje voća. Naselje je galskoga podri- 
jetla, u rimsko doba se zvalo Avenio. Sjedište je biskupa 
od davnine, a nadbiskupa od 1475. Ovdje je održano mnogo 
crkvenih sabora, osobito 1209, 1327 i 1328. A. je često mi- 
jenjao gospodare, dok nije došao 1348 pod pape, koji su 
ga držali do francuske revolucije. Najbolje je napredovao 
u 17. i 18. st. U А. se rodiše Crillon (duc de Mahon), sli- 
kari Joseph i Etienne Parrocel, pjesnik d'Aubanel i t. d. 
Pored grada ide glavna željeznička pruga sa Sredozemnoga 
mora u Pariz, koji je udaljen od A. 671 km. N. Z. 

AVIGNONSKI PAPE (1309—1378). Stolovanje papa u 
Avignonu kroz 70 godina veé suvremeni Talijani (Petrar- 
ca), a po njima i drugi nazivahu »babilonskim sužanj- 
stvom« s aluzijom na 70-godišnje sužanjstvo Židova u Ba- 
bilonu. Izraz ne odgovara stvarnom položaju papa u A., jer 
su oni bili mnogo manje 
ovisni o francuskim kra- 
ljevima, nego se tada i 
poslije mislilo. 

Klement V. (1305— 
1314), koji je prvi sto- 
lovao u A., bio je jedini 
pod jakim utjecajem Fi- 
lipa Lijepoga: njemu za 
volju ukinuo je 1312 bez 
redovnog suda templare 
na XV. opéem saboru u 
Vienneu. Talijani su naj- 
više skrivili »babilonsko 
sužanjstvo« rimskih bi- 
skupa: dugotrajnim glo- 
ženjem velikih i malih 
tal. tirana nastale su u 
Italiji i u Rimu takve 
prilike, da je 15 papa 
prije Klementa V. mora- 
lo dulje ili krače vrije- 
me stolovati izvan Ri- 
ma pa i izvan Italije. 
Medutim nema sumnje, da je dugim boravkom papa izvan 
Rima, posvečenog sijela Petrovih nasljednika, i nekom za- 
visnošču o franc. kraljevima trpio ugled papinske vlasti, ko- 
ja je po sudu mnogih izgubila puno od svoje univerzalnosti 
primivši pretežno francuski značaj: svi su avignonski pape 
bili Francuzi, a tako i večina kardinala. Avignonski pape 
uglavnom su bili dobri, neki veoma dobri. Napose treba 
istaknuti njihov veličajan rad za širenje krščanstva u Kini, 
Indiji, Egiptu, Nubiji, Abesiniji, Berberiji i Maroku. 

Ivan XXII. (1316—1334), koji je naslijedio Klementa V. 
i definitivno zasio u Avignonu, bio je učen i krepostan, ne- 
umoran u radu za Crkvu. U prijestolnoj borbi izmedu Lju- 
devita Bavarca i Fridrika Austrijskog, koji su se prizvali 
na papu, Ljudevit nezadovoljan papinom presudom postavi 
protiv njega protupapu franjevca Rainalduccia, koji se pro- 
zvao Nikola V. Ljudevitu su u borbi protiv I. bili save- 
znici »spirituali« (fraticelli), buntovni ogranak franjevačkog 
reda, pa Marsilius Patavinus, pisac djela »Defensor pacis«, 
kojim se diraju osnovi Crkve. Kako su boravkom papa u 
Avignonu prihodi, osobito iz Italije, malne presahli, propi- 
sivao je I. izvanredne namete u obliku anata, rezervacija i 
ekspektancija, što je urodilo zloupotrebama. 

Benedikt XII. (1334—1342), htio se vratiti u Rim, ali je 
odustao od nauma zbog nemira u vječnom gradu te počeo 
graditi veličanstvenu rezidenciju u Avignonu. Trudio se oko 
reforme klera i ukinuo velikim dijelom anate i t. d. 

Klement VI. (1342—1352), izišao je kao pobjednik u borbi 
s Ljudevitom Bavarcem, koga su napustili knezovi i izabrali 
Karla IV. »Spirituali« se pokoriše. Velik se pokazao u doba 
strahovite crne kuge. Dvjema bulama (1348) uzeo je Židove 
u zaštitu od pučkoga fanatizma. Ovaj inače izvrsni papa, 
koji bi znao reči, da je samo zato papa, da može usrečiti 
vjernike, razvio je na papinskom dvoru kneževski raskoš i 
opet raspisao one mrske namete. Tim je škodio ugledu pa- 
pinstva, koje je još jače privezao uz Francusku kupivši za 
Crkvu Avignon s područjem. 

Urban V. (1362—1370), benediktinac, uzoran papa, sveta 
života (Crkva ga štuje kao blaženika), zauzet za reformu, 
osobito klera i oholih monaha, i za procvat znanosti. Na 
molbe mnogih, naročito Karla IV., sv. Brigite i Petrarke, 
vratio se u Rim 16. X. 1367 uz veliko slavlje i neiskazanu 
radost rimskog puka, koji je nakon više od 60 god. prvi put 
vidio papu u svojoj sredini. U Rim dodoše, da mu se po- 
klone, car Karlo IV., Ivana Napuljska, kralj Cipra, Ivan V. 
Paleolog, koji se odrekao 
raskola nadajući se po- 
moći protiv Osmanlija. 
Koliko bješe Rim spao, 
vidi se već po činjenici, 
da su glavne bazilike 
(Lateranska, sv. Petra, 
sv. Pavla) bile pomalo 
ruševne; u njima je, ka- 
žu, rasla trava. Radi ne- 
snosnih prilika u razdvo- 
jenoj Italiji, a i u na- 
mjeri, da posreduje u su- 
kobu između Francuske 
i Engleske, U. se vrati u 
Avignon, gdje umre sko- 
ro iza svog povratka. 

Grgur XI. (1370—1378), 
muž velikih vrlina, prem- 
da ponešto slab prema 
rodbini, doživio je opći 
ustanak u papinskoj dr- 
žavi, gdje su Francuzi, 
tuđi narodu, zapremali 
najutjecajnija mjesta. Rim je ostao vjeran, ali je u njemu 
jedna stranka prijetila izborom protupape, ako se G. ne 
vrati u Rim. Opasnost je bila toliko veća, što je niži kler 
mnogih mjesta pristajao uz ustaše. Boležljivi i bojažljivi G. 
više se godina bavio mišlju, da prenese sijelo u Rim, no 
tome se opirahu kardinali, rodbina, francuski kralj. Napo- 
kon С. krene u Rim, očito i pod dojmom riječi i pisama 
neustrašive i neumorne dominikanke sv. Katarine Sijenske, 
te 17. 1. 1377 uđe u vječni grad. Protiv savjeta sv. Katarine 
neke je protivnike u Italiji dao pobiti oružanom silom. 
Napokon opća želja za mirom urodi kongresom u Sarzani 
(1378), za kojeg umrije Grgur XI., zadnji Francuz na pa- 
pinskoj stolici. Njegovim povratkom prestalo je »babilon- 
sko sužanjstvo«, ali nastade »zapadni raskol«, za kojeg su 
boravili u Avignonu dva protupape: Klement VII. (od 1379) 
i Benedikt XIII. (do 1408). 

LIT.: L. Pastor, Gesch. der Pipste, I., 1886; J. Hergenróther, Hand- 
buch der allgem. Kirchengeschichte, ІП., 5. izd. 1915. — O vezi hrv. ze- 


malja s avignonskim papama: A. Theiner, Vetera Mon. Slav. merid., 1., 
Rim 1863; K. J. Hefele, Conciliengeschichte, VI., 2. izd. 1890. М.У 


AVIJAN (Avianus ili Avidianus), latinski pjesnik basna 
iz 4. ili 5. st. pos. Kr. Njegova zbirka sadrZava 42 basne, na- 
pisane prema Ezopu, Babriju i Fedru. Sastavljene su u ele- 
gijskom mjerilu. U srednjem vijeku bila je njegova zbirka 
omiljeni školski udžbenik, koji su često proširivali i para- 
frazirali; tako je na pr. Aleksandar Neckam, koji se rodio 
1157, izdao zbirku Novus Avianus. Avijanove su basne do- 
živjele mnogo izdanja. Tako ih je izdao Lachmann (Berlin 
1845), Fróhner (Leipzig 1862), Báhrens (u Počtae Latini mi- 
nores, sv. 5), Ellis (London 1887), Hervieux, Les fabulistes 
latins (Pariz, 3. izd. 1894). 2. Б. 

AVILA, 1. španjolska pokrajina u Staroj Kastiliji, na 
sjeveru plodna visoravan, a na jugu šumovito gorje s gu- 
stim žiteljstvom u dolinama. Na 8.047 km? stanuje 220.000 
stan., koji se bave poljodjelstvom i stočarstvom. 

2. Glavni grad istoimene pokrajine na visoravni (1114 m), 
gdje se sastaju dva izvorna pritoka rijeke Duera. Važan 

mu je strateški položaj na prijelazu između Stare i Nove 
Kastilije. Najstariji dio grada ima dobro sačuvane zidine 
i tornjeve. Sjedište je biskupa od 4. st. (Abela, Abyla), a 
ima starih crkava s mnogo dragocjenosti. Rodni je grad 
sv. Tereze. Ovdje je bilo sveučilište od 1455 do 1807. Ima 
16.000 stan., koji se mnogo bave obrtom i industrijom, jer 
okolica ima različitih ruda (željeza, srebra i olova).V. B-ć. 


AVION, Avijacija > Zrakoplov. 


A VISTA (tal. »na ogled«, »po ogledu«) znači, da se neka 
obveza, redovito mjenična, mora izvršiti u času, kad se 
dužniku predoči isprava. Mjenicu, koja umjesto datuma do- 
spjeća nosi naznaku a vista ili po ogledu, zovemo a vista 
mjenica. Jedna podvrsta a vista mjenice jest mjenica, pla- 
tiva nekoliko dana po ogledu, u kom slučaju mjenični tekst 
glasi na pr.: »... deset dana po ogledu«. Da se ustanovi to- 
čan dan plateža takve mjenice, mora se predložiti tezovniku 
na prihvat, te se od datuma prihvata računa rok. J. B-r. 


AVIT (Alcimus Ecdicius Avitus), sv., Ж Vienne, Dauphiné 
(Francuska) oko 450, t oko 518, biskup u Vienne-u (oko 490— 
519), gordi protivnik arijevstva i semipelagijanstva, jedan 
od glavnih stupova tadanje katoličke crkve u kraljevstvu 
burgundskom. A. je iza Paulina iz Nole i Prudencija naj- 
znamenitiji kršćanski pjesnik srednjega vijeka. Kao član 
vrlo ugledne porodice, iz koje je potekao jedan burgund- 
ski kralj i u kojoj je biskupska čast bila gotovo naslje- 
dna, bio je u prijateljskoj vezi s burgundskim kraljem Gun- 
dobadom i njegovim sinom Sigmundom, koga je od arijev- 
stva priveo u krilo katoličke crkve. Isto tako je predobio 
franačkog kralja Hlodoveha za kršćanstvo i toliko mu po- 
godovao, da je gotovo kao veleizdajnik svoje uže domo- 
vine omogućio Hlodovehu da osvoji Burgundiju. Za crkve- 
nu i kulturnu povijest 5. i 6. st. važna su njegova 93 pisma. 
Proslavio se pjesničkom pohvalom djevičanstva: De con- 
solatoria castitatis laude u 666 heksametara, upravljenom 
njegovoj sestri duvni Fuscini. Sve asketske argumente, što 
ih već poznaju crkveni oci i pisci Tertulijan, Ciprijan, Am- 
brozije, Augustin i Jeronim, navodi i on. Taj je pjesmotvor 
bio vrlo omilio, valjda i zato što je iskićen biblijskim pa- 
rabolama i legendama. Mnogo dotjeraniji mu je biblički 
spjev: De spiritualis historiae gestis, po Genezi i Eksodu, 
jedinstveno i neobično dobro komponiran duhovni ep. Li- 
cima je pjesnik udahnuo dramatski život, a tragičke je do- 
gađaja znao psihološki produpsti. Čini se, da je slavni en- 
gleski pjesnik John Milton dobio pobudu za svoj vjerski 
ep Izgubljeni raj, čitajući Avitov biblički ep. Svakako po- 
tječe odanle neobično vješto, dramatski ocrtano lice Luci- 
ferovo. 


BIBL.: Monumenta Germaniae historica, Scriptores antiquissimi, sv. 
VL; U. Chevalier, Oeuvres complètes de s. Avite, Lyon 1890.  G.š. 


AVITAMINOZA je pojam, koji je uveo u kliničku me- 
dicinu poljski istraživač Kasimir Funk, a označuje ošteće- 
nje uzrokovano hranom kod ljudi (i životinja), i to zbog 
nedostatka različitih »minimalnih tvari« (vitamina). Takve 
su avitaminoze: skorbut, pelagra, t. zv. engleska bolest (ra- 
hitis), beri-beri u istočnoj Aziji (posve blage forme i kod 
nas u Evropi), nadalje hrambena (alimentarna) oštećenja 
kod dojenčadi i malene djece, i to naročito od jednolične 
ili previše kuhane (denaturirane) hrane (po Czerny-u na pr. 
Mehlnihrschaden, Milchnšihrschaden i sl.). Kod manje, t. j. 
nepotpune nestašice vitamina dolazi i do nepotpunih avi- 
taminoza (hipovitaminoza), a u protivnom slučaju do bo- 
lesnih stanja zbog prevelike količine vitamina (hiper- 
vitaminoza). Dok su vitamini još nedavno bili sasvim ne- 
poznati u kemijskom pogledu (strukturna formula), počinje 
se sada otkrivati kemijska struktura, odnosno točna kemij- 
ska individualnost nekih vitamina (na pr.: ergosterin Win- 
dausa, askorbinska i nikotinska kiselina, Be = laktoflavin, 
Be = adermin, flavon i sl). Po njihovu djelovanju razliku- 
jemo čitav niz vitaminskih tvari, koje se sada označuju slo- 
vima A, B, C, D EF, Н, К, P. Ti X, a uz to i brojkama 
kao na pr. В: (dotična je avitaminoza beri-beri) ili Bs—7 
(В:-вгира ili Be-kompleks). Avitaminoza te grupe Ba—7 je 
pelagra, koja i u našim kukuruznim krajevima ima veliku 
ulogu. Neki vitamini nemaju samo jedno, sasvim ograničeno 
djelovanje, nego uzrokuju cijeli niz različitih učinaka (po- 
livalentni vitamini). Nadalje postoji među vitaminima i 
međusobna suradnja (sinergija), a i međusobna opreka (an- 
tagonizam). Uopće vrijedi načelo za svako živo biće: Bez 
vitamina nema života. Za liječenje vrijedi načelo: Liječiti 
etiološki, t. j. na osnovi uzročne dijagnoze. 


Da se spriječe avitaminozne bolesti, treba kod naše obič- 
ne hrane uzimati u obzir ova praktična pravila: 1. Neka 
bude što veća promjena u mješovitoj dnevnoj hrani. 2. Pre- 
poruča se gruba hrana, t. j. bez previše finih denaturiranih 
sastavina (na pr. seljački kruh mjesto finog bijelog). 3. Jela 
neka se ne kuhaju predugo i neka se ne prekuhavaju (na 
pr. stara metoda strogog steriliziranja dječje hrane može 
s vremenom biti i štetna). 4. Hrana neka ne bude nipošto 
jednolična (varietas delectat i kod hrane; mješovita hrana 
pruža najveću mogućnost, da budu soli, sve potrebne sasta- 
vine, a naročito bjelančevine i svi oblici vitamina u dovolj- 
noj količini; v. još točku 1.). 5. Znatan dio dnevne hrane 
neka se uzima u sirovu stanju (voće, salata, orasi, sirovo 
neprokuhano mlijeko od zajamčeno zdravih krava, sir, si- 
rova jaja, maslac i neke vrste povrća, kao na pr. hren, rot- 
kvice, kisela repa, kiselo zelje, zelena paprika, rajčice, kra- 
stavci, luk i sl.). Kod tih navedenih namirnica vrijedi popu- 
larno pravilo, da najviše vitamina imaju one vrste, koje su 
jaka okusa (paprika), ili koje su pod utjecajem sunca jače 
obojene, na pr. rajčice. Isto vrijedi i za jaja i mliječne pro- 
izvode, koji su jače obojeni. 6. Najopasnije je vrijeme za 
avitaminoze zima, kad nema dosta svježih namirnica; stoga 
treba osobito u proljeće paziti, da se što prije jede svježa 
sirova hrana. 7. Djeci i mladim ljudima treba najviše vita- 
mina, te stoga neka uzimaju zimi riblje ulje. 

Avitaminoze nisu samo važne za opću prehranu pučanstva, 
nego i za vojsku, za ratne prilike, kod dugotrajnih putova- 
nja velikih ekspedicija i t. d. Pitanje avitaminoza i vitami- 
na još je u punom, naglom razvitku i zahtijeva posebni stu- 
dij. Tako reći svaki dan niču nove radnje i nova iskustva 
na tom polju. 

.LIT.: K. Funk, Die Vitamine, 1924; Stepp-Kühnau-Schroeder, Die 
Vitamine u. ihre klinische Anwendung, 1938; Bersonow, Bullet. d'hy- 
giéne alim., 11, 14; Debré-Busson, Compt. rend. Soc. Biol., 1933, 114, 
1164 i 1297; Presse médicale, 1934, 31; Mellanby, Brit. med. J., 1926, 1, 515 
i J. amerik. med. Assoc., 1931, 96, 325. E. M. 

Avitaminoze domaćih životinja, oboljenja, koja se ja- 
vljaju, kad u životinjskoj hrani nema dovoljno vitamina. 
To je onda, ako je hrana suviše jednostrana, bez potrebnih 
promjena u vrsti ili je redovito posebno priređena (kuhana, 
sušena i konzervirana). U svježoj hrani ima dovoljno vita- 
mina. Avitaminoze se mogu prouzrokovati eksperimentalno, 
kad se daje hotimično hrana bez vitamina, no one dolaze i 
spontano. A. se javljaju kod svih domaćih životinja, a slika 
je bolesti različita, već prema tome, kojega vitamina nema. 
Poznajemo ove spontane avitaminoze: 

A-avitaminoza, najviše kod peradi na izmaku zime, ka- 
rakterizirana promjenama na sluznici očiju, usta i ždrijela. 
Simptomi su konjunktivitis (upala očne sluznice), keratitis 
(upala rožnice), žućkasti čvorići i naslage na sluznici oko 
ždrijela, grčevi, ataksija (nejednomjerno kretanje). Kako je 
uzrok tome oboljenju nedostajanje zelene hrane, koja obi- 
luje vitaminskom ili provitaminskom zalihom, stanje će se 
u proljeće brzo i lako popraviti, kad je bude dovoljno. 

Bi-avitaminoza kao posljedica stalnog uživanja polirane 
riže ili kad nema zrnate hrane. Slika bolesti kod domaćih 
životinja (perad, pas) je slična beri-beri oboljenju čovjeka. 

B»2-avitaminoza nakon jednostranog hranjenja kukuruzom 
slična je pelagri čovjeka. Javlja se kod peradi, psa i konja. 

C-avitaminoza ili skorbut kod svinja i pasa (isključivo 
hranjenje konzervama). Od ostalih vitamina, u slučaju ne- 
dostajanja, važni su kod nastajanja različitih bolesti 
D-vitamin kod rahitisa i osteomalacije (omekšanje kostiju) 
i E-vitamin (smetnje u plodnosti životinja). 

Ova se razna oboljenja mogu liječiti odnosno sprečavati, 
ako se daje takva hrana, u kojoj ima dovoljno vitamina, ili 
lijekovi, koji sadržavaju vitamine. Tako na pr. zelena hra- 
na, voće, riblje ulje, vigantol, kvasac, sirovo meso i dr. 

LIT.: Hutyra-Marek-Manninger, Spez. Pathologie u. Therap. d. Haus- 


tiere, Jena 1938; Fróhner-Zwick, Kompendium d. spez. Pathol. u. Therap. 
f. Tierürzte, Stuttgart 1938. B. O. 


AVIT EPARHIJE (Avitus Eparchius, M. Maecilius), za- 
padnorimski car 455—456, podrijetlom Gal iz plemena Ar- 
vernjana. Za vlade cara Valentinijana III. bio je prefekt u 
Galiji pa se borio na Katalaunskim poljima protiv hun- 
skog kralja Atile, a car Maksim ga je imenovao vrhovnim 
zapovjednikom galskih četa. Nastojanjem zapadnogotsko- 
ga kralja Teoderiha bude poslije smrti cara Maksima 
isklican carem u Arlesu (10. VII. 455) te pozvan u Rim i od 
senata priznat. No svemoćni vođa plaćeničkih četa Ricimer 
svrgne ga 17. V. 456 s prijestolja te ga imenuje bisku- 

pom u Placenciji No kako se A. nije osjećao previše 
sigurnim, pokuša pobjeći u Galiju, ali ga na putu zateče 
smrt (456). J. G-c. 
AVOCCATO KRUŠKE, do 10 cm dugi, maslinasto obo- 
jeni i kruškoliki plodovi biljke Persea gratissima Girtn., 
por. lovornjače (v.). To je zimzeleno drvo, podrijetlom iz 
tropske Amerike, rasprostranjeno po svim tropskim ze- 
mljama. Zbog obilja ulja i sladora plodovi su na glasu kao 
ukusno tropsko voće, ali i kao lijek s ostalim biljnim dije- 
lovima u pučkoj medicini. F.K-n. 
AVOGADRO, Amedeo, conte di Quaregna, * Turin 
1776, gdje je i umro 1856, talijanski fizičar. Avogadrov za- 
kon (> atom, 2) ide među najznatnije osnove kemije, Za 
Avogadrov broj — atom, 6 St LE 


AVOIRDUPOIS (kratica avdp.), engleski i sjevernoame- 
rički sistem mjerenja težine za sve vrste robe osim za drage 
kovine, dragulje i lijekove. Jedinica je toga sistema funta, 
koja se dijeli na 16 unca, a unca na 16 drama. 100 funta 
čini 1 cental, koji odgovara našoj težini od 45,3592 kg. 

AVON (keltski »rijeka« u prasvezi s lat. aqua »voda«, 
njem. Ach »rijeka«), ime mnogih rijeka u Velikoj Brita- 
niji, najpoznatija: Uper-Avon ili Stratford-Avon, pritok 
Severna, plovna od Stratforda, Shakespeareova grada; po 
ovoj je rijeci Shakespeare prozvan »avonskim labudom«. 


AVRAMOVIĆ, 1. Dimitrije, Ж Sv. Ivan (Bačka) 15. III. 
1815, T Novi Sad 1. III. 1855, slikar i pisac. Počeo je slikati 
još u pučkoj školi, i njegove su male ikonice na staklu 
prodavali piljari po selima. Od ove zarade kupovao je mate- 
rijal za slikanje. Učio je dvije godine kod slikara Atana- 
sija Nikolića, a i kasnije je pored gimnazije učio slikanje i 
kaligrafiju. Poslije niže gimnazije pošao je u trgovinu, ali 
se ubrzo vratio slikarstvu, radeći kod Matije Jovanovića i 
kod nekog Ivana. Godinu dana proveo je u Beču. Po po- 
vratku slikao je portrete i ikone za vladiku St. Stankovića, 
s čijom stipendijom ode ponovo u Beč. Tu je ostao 6 go- 
dina. Zatim je na preporuku svojih profesora pozvan u 
Beograd, da slika novu sabornu crkvu. Na zahtjev kneza 
Aleksandra Karađorđevića ukrasio je i staru crkvu u To- 
poli. Srpska vlada pošalje ga 1846, da kopira po manastirima 
starinske slike, a 1847 uputi ба u Sv. Goru, da i tamo 
potraži starine vrijedne za srpsku historiju i umjetnost. 
Tom prilikom posjetio je A. Solun i Carigrad. Opažanja 
s toga puta objavio ie pod naslovom Sveta Gora sa strane 
vere, hudožestva i povesnice, Beograd 1848, i Opisanje 
drevnosti srbskih u svetoj Atonskoj gori, Beograd 1847. 
Osim ovih knjiga A. je objavio još dvije: Koređo i Zlatna 
zrna u 2 sv. kao i mnoge članke. Mnogo je slikao. G. 1852 
izradio je ikonostas manastira Ravanice i iste godine pre- 
nio svoju djelatnost iz Srbije u Novi Sad. Otada se bavio 
više pisanjem. Posljednje slike bile su mu dvije ikone za 
grob Kristov i šest slika Sv. Ivana. Muzej Kneza Pavla ima 
velik broj njegovih slika, skica i crteža. 

LIT.: Kukuljević, Slovnik umjetnikah jugoslavenskih; St. Popovič, 
D. Avramović, Srp. ilustrovane novine, 1882; M. Dimitrijević, Život D. 
Avramovića, slikara, Javor 1892; L. Nikolić, Srpski slikari, 1805; V. Pe- 
trović-M. Kašanin, Umetnost u Vojvodini, 1927; Simić-Milovanović, 
Vreme, 30. IX. 1935. 2. 8. М. 

2. Mihajlo, Ж Smederevo 4. ХІ. 1864, овпіуаб prvih 
zemljoradničkih zadruga u Srbiji i upravitelj Glavnog sa- 
veza srpskih zemljoradničkih zadruga u Beogradu. Gimna- 
Ziju i trgovačku školu učio u Beogradu, a više škole u 
Beogradu i Parizu. Poslije svršenih studija bio je najprije 
tajnik, pa zatim upravitelj Državne klasne lutrije i Podu- 
navske okružne zadruge. Predavao je i na sveučilištu. Tri- 
deset je godina uređivao i bio glavni suradnik Zemljo- 
radničke zadruge. Napisao je mnogo članaka i studija o 
zadrugarstvu, zemljoradnji i raznim gospodarskim i agrar- 
nim pitanjima. 

3. Ranislav, * Maće (općina brezovska, okrug čačanski) 
19. VII. 1874, inžinir. Učio je tehničke nauke u Beogradu i 
Berlinu. U državnoj je službi od 1898. G. 1922—26 bio je 
pomoćnik ministra željeznica i prometa. Radio je na tra- 
siranju državnih putova i željezničkih pruga u Srbiji, na 
organizaciji željezničke službe i obnovi međunarodnih pro- 
metnih odnosa sa susjednim državama. Sudjelovao je kao 
delegat u svim važnijim konferencijama. Napisao je: La 
Serbie pillée et saccagée; Destruction des Chemins de fer 
i dr. 

AVRIL, Adolphe baron d', % Pariz 1825, + Coppičres 
1904, francuski diplomat i publicist, generalni konzul u 


Bukureštu (1866), delegat u dunavskoj komisiji (1868), za- 
stupnik Francuske na carigradskoj konferenciji za uređe- 
nje režima Sueskoga kanala (1873) i konačno opunomo- 
čeni ministar u Chile-u (1876—1882). Objavio je pod. svo- 
jim imenom ili pod pseudonimom Cyrille u časopisima ili 
knjigama mnogobrojne studije, koje se tiču balkanskih 
zemalja i evropskog Istoka. Najvažnije su: Documents re- 
latifs aux Églises d'Orient considerées dans leurs rapports 
avec le Saint Siége de Rome, 1862 i 1885; La Bulgarie chré- 
tienne, 1868; De Paris à l'ile des Serpents à travers la Rou- 
manie, la Hongrie et les bouches du Danube, 1876; Voyage 
sentimental dans les pays slaves, Dalmatie, Monténégro, 
Herzégovine, Croatie, Serbie, Galicie, Bohéme, Slovénie, 
1876; La France au Monténégro d'aprés Vialla de Sommiéres 
et Henri Delarue, 1876 (ova tri posljednja sveska su izašla 
s potpisom Cyrille); Saint Cyrille et Saint Mćthode, pre- 
miére lutte des Allemands contre les Slaves, 1886; Négo- 
ciations relatives au traité de Berlin et aux arrangements 
qui ont suivi, 1887. Preveo je i nekoliko pučkih pjesama 
pod naslovom La bataille de Kosovo, rapsodie serbe, 1868. 
Ima od njega i nekoliko radova u vezi s francuskom sre- 
dovječnom književnošću. J. D-e. 

AVSENEK, Ivan, * Vrbnje kod Radovljice 28. IV. 1889, 
gospodarski stručnjak, živi u Ljubljani. Svršio je gimna- 
Ziju u Ljubljani, a Eksportnu akademiju u Beču. Od 1911 
do 1920 boravio je u Rusiji u privatnim službama. Nakon 
povratka u domovinu sudjelovao je u raznim industrijama, 
u prvom redu u uljarskoj struci. Bio je predsjednik »Hra- 
nilnice Dravske banovine« i član uprave više privrednih 
poduzeća. Mnogo je sudjelovao pri rješavanju pitanja o li- 
kvidaciji seljačkih dugova. Sudjelovao je u nekojim dele- 
gacijama za sklapanje trgovačkih pregovora. Pisao je razli- 
čite važne članke o mnogim suvremenim ekonomskim pi- 
tanjima. I. S-r. 

AVTONOMIST, ljubljanski tjednik, glasilo slovenskih 
autonomista, izlazio je od 1921 do 1925 (od studenoga 1924 
pod naslovom Slovenski republikanec). Vlasnik i urednik 
bio mu je A. Prepeluh. JG. 

AVTOVAC je mjesto u Hercegovini 5 km udaljeno od 
Gackog prema Crnoj Gori. Leži u Gackom polju na važnoj 
cesti Trebinje—Bileća—Gacko—Nevesinje 1083 m nad m. 
Blizu protječe ponornica Mušica. Za vrijeme Austrije bilo 
je u tom mjestu dosta vojske, pa su podignute i vojarne. 
U Lipniku nedaleko A. nalazila se kula Smail-age Čengića, 
koja je potpuno srušena. U mjestu i okolici nađeni su lijepi 
nadgrobni spomenici iz starokršćanskog doba. A. je sjedište 
općinske uprave. Ima 7.000 stan. N, P: 

AVULSIO — Vlasništvo. 

AVVENIRE (Budućnost), hrvatski tjednik na talijanskom 
jeziku, izlazio u Dubrovniku od 5. VIII. 1848 do 31. III. 
1849 (svega 35 brojeva) kao nasljednik prvih dubrovačkih 
novina »Rimembranze della Settimana« (1848). List je za- 
stupao politiku sjedinjenja Dalmacije s banskom Hrvat- 
skom i federalističko uređenje monarhije. L'Avvenire je 
izdavao štampar Petar Franjo Martecchini, a uređivao knji- 
ževnik Ivan August Kaznačić (1817—1883). List je pisan 
isključivo na talijanskom jeziku (dok su »Rimembranze« 
donosile i hrvatske priloge), što je Kaznačić u polemici 
s Medakovićem opravdavao pozivajući se i na primjere 
listova »Südslawische Zeitung«, »Der Serbe« i »Pologne«. 
Uz Kaznačića su surađivali Duro Pulić, Matija Ban, Orsat 
Pozza (kasnije Medo Pucić), I. F. Jukić, Vežić i dr. 

Pod istim imenom A. izlazilo je od 1875—1882 u Splitu 
glasilo Talijana i autonomaške stranke u Dalmaciji. Od 
1877 splitski L'Avvenire donosi hrvatski »Pridmetak«. Kad 
je iza izbora 1876 došlo do razdora u autonomaškoj 
stranci, list je zastupao politiku Bajamontija protiv za- 
darskog lista »Dalmata«. Prvi mu je urednik bio Enrico 
Matcovich, a od 1876—1880 uz male prekide Artur Colautti. 
Zadnji su mu urednici Giuseppe Staich i Andrea Mu- 
gliacich. ЖМ: 

AXENSTRASSE, 12 km duga cesta od Brunnena do 
Flüelena, izgrađena 1863—64 iznad vierwaldstittskoga je- 
zera Urn djelomice u tunelima, a uz nju ide i pruga že- 
ljeznice sa Sv. Gottharda. Na terasama nad jezerom leže 
kod Brunnena lječilišta Axenfels (640 m) i Axenstein (720 
m), onda Morschach (645 m) sa stanicom žične željeznice 
između Brunnena i Axensteina, pa Axenberg na strmoj 
pećini (1022 m) sjeverno od Flielena. Na podnožju brda 
Axensteina je kapelica Vilima Tella. N. Z. 

AXENTOWICZ, Teodor, * Brašov (Erdelj) 13. V. 1859, 
+ u rujnu 1938, poljski slikar. Gimnaziju je svršio u Lavovu, 
slikarske studije u Miinchenu, Parizu i Londonu. Od 1895 
prof. krakovske Akademije lijepih umjetnosti. Osnovao je 
društvo Sztuka za propagandu poljskog slikarstva u ino- 
zemstvu. Slika pučke ukrajinske (huculske) scene, naročito 
ženske glave i portrete (Sara Bernhardt, knez Czartoryski, 
nadvojvoda Karlo Stjepan). J. B-č. 

AXMAN, Emil, Ж Rataje (Moravska) 3. VI. 1887, glazbeni 
arhivar Narodnoga muzeja u Pragu. Uglazbio je vise zbo- 
rova, sonata za klavir i simfonija za orkestar. Napisao je 
disertaciju o moravskim operama 18. st. i opseZnu knjigu 
Morava v českć hudbé XIX. stol. 

AYACUCHO, 1. okruzje u republici Perü. Prostire se 
gotovo cijelom širinom Cordillera. Zaprema 47.111 km? sa 
330.000 stan. Premda zemlja leZi visoko, obraduje se dobro. 
Na visoravni je razvito stočarstvo i rudarstvo, a u doli- 
nama poljodjelstvo (kava, šećer, pamuk). Višak proizvoda 
prodaju u Limi. 

2. Glavni grad istoimenog okružja, položen u planinskoj 
dolini među istočnim i zapadnim Cordillerama na visini od 
2716 m. Osnovao ga je Francisco Pizarro 1539 nazvavši ga 
Huamanga, a sadašnje mu je ime dano kao uspomena na 
pobjedu ustaškoga generala Sucre nad španjolskim pot- 
kraljem La Serna dne 9. XII. 1824, kad je zadan smrtni 
udarac španjolskome gospodstvu nad Južnom Amerikom 
uopće. Grad je sjedište biskupa već od 1609, pa ima uz 
stolnu crkvu još druge 23 crkve. U njemu je preko 20.000 
stan., koji se mnogo bave obrtom (filigran u srebru), ru- 
darstvom (živa, zlato, srebro i nikalj), a još više planta- 
žama kave, kakaoa i kaučuka. Ima i sveučilište. V. B-ć. 

AYALA, Antun Marija, * Mineo (Sicilija) 24. VII. 1818, 
+ Split 14. XII. 1887, isusovac, pučki misionar. Kad je po- 
stao u 25. g. svećenikom, želio je otići među pogane, ali 
radi slaba zdravlja nije mogao. Kao pučki misionar držao 
je od 1852 oko 800 misija po hrvatskim krajevima J.P. 

AYLESBURY, glavni grad engleske grofovije Buckingham, 
u plodnoj dolini rijeke Tame, koja teče u Themsu, 13.500 
stan. U prošlosti je bio važniji nego je danas. Starinu mu 
odaje i crkva Sv. Marije s kriptom iz 14. st. Ima tvornicu 
čipaka, a osobito je poznat po uzgoju pataka mekoga bije- 
log perja i ukusnog mesa. М. Z. 

AYR, 1. grofovija u jugozapadnoj Skotskoj, oko Firth of 
Clyda, s 2.932 km? i 285.000 stan. 50% zemlje je obradivo. 
Uza stočarstvo razvijeno je rudarstvo i pamučna industrija. 
Čuvena je vrsta krava niskoga rasta, ali izvrsnih muzara 
(sir od Dunlopa). 

2. Glavni grad istoimene grofovije s 39.000 stan. Luka i 
kupalište, tvornice obuće, sagova i raznih tekstilija, brodo- 
gradilište; 4 km dalje leži Alloway, rodno mjesto engleskog 
lirskog pjesnika Roberta Burnsa. EE 

AYRSHIRE, grofovija u jugozapadnoj Skotskoj, 2932 km? 
velika. Tlo je breZuljasto, pa se može dobrim dijelom obra- 
divati. Važno je stočarstvo (goveda ayrshirske trage) i 
uza nj razvijena proizvodnja maslaca i sira. Ima i ruda 
(željeza, uglja, bakra, olova). Glavni grad Ayr je poznato 
lučko mjesto (izvoz uglja). SUR. 

Ayrshire govedo potjece iz istoimene grofovije jugo- 
zapadne Skotske. Daje obilno mlijeka. Zato ga mnogo 
izvoze u anglosaske zemlje te JuZnu Ameriku i Aziju. B. H. 

AYSEN, Aisen, teritorij juZnoamericke republike Chile 
oko fjorda i rijeke istoga imena, organiziran 1927 od dije- 
lova prija$njih pokrajina Llanquihue, Chiloé i teritorija 
Magallanes, zaprema 128.834 km?, a glavni je grad Puerto 
Aysen. N. Z. 

AYUNTAMIENTO (španj. »udruživanje«), u Španjolskoj 
od građana izabrana gradska uprava, kojoj je na čelu alcalde 
(kao načelnik). U srednjem vijeku, u vrijeme borbe s Mau- 
rima, imale su te autonomne gradske općine veliko političko 
značenje, koje izgubiše odmah u 16. st. Narodna predaja 
obavija to doba legendarnim čarom (Calderon, Sudac za- 
lamejski). U 19. st. ima više pokušaja, da se na osnovi tih 
velikih gradskih autonomija reformira novi španjolski 
ustav, no njihov je djelokrug u korist središnje uprave 
znatno umanjen kao u svim modernim državama. 

AYUTHIA ili Ajuthia, grad na željeznici Bangkok— 
Korat. Ima 50.000 stan. te mnogo budhističkih samostana i 
ruševina budhističkih hramova. Do 1767, kad su ga razorili 
Birmani, bio je glavni grad Siama. 

AYYUBIDI (Bent Ayyüb), dinastija u Egiptu poslije 
Fatimida, vladala od 1171 do 1251. Njezin je osnivač Sala- 


hudin Jüsuf ibn Ayyüb, kojeg je u pratnji njegova strica 
Esedudina poslao sultan Nuridin u Egipat, da suzbija na- 
vale križara. Esedudin je postao ministrom kod posljednjeg 
fatimidskog kalifa Adid li dinil-laha. Kad je umro, naslije- 
dio ga je u časti Salahudin, koji se nakon kalifove smrti 
(1171) popeo na vladarsko prijestolje i osnovao tu dina- 
stiju. Kad je 1174 umro i sultan Narudin, Salahudin je pro- 
tegao vlast na Siriju i jedan dio Mezopotamije. Osobito se 
proslavio svojim borbama, viteštvom i pravednošću za kri- 
Zarskih vojna. Poslije smrti Salahudinove proglasili su se 
njegovi sinovi i braća samostalnim u pokrajinama, u ko- 
jima su bili namjesnici, te su tako nastali mnogi ogranci te 
dinastije. Glavnim nasljednicima Salahudinovim ostao je 
samo Egipat i jedan dio primorja u Siriji i Palestini. Pored 
toga su i spomenuti ogranci ipak priznavali suverenost 
glavne dinastije. Svega se izredalo 10 vladara. Sedmi iz- 
među njih, El-Melik es-Sálih Nedžmudin, osnovao je voj- 
sku od robova, koja se kasnije osilila i preuzela vlast od 
svojih gospodara pod imenom Mameluka. Najznamenitiji 
ogranci te dinastije bili su u Himsu, Jemenu (1173—1229), 
Alepu (1183—1260), Hamatu i Damasku (1174—1250). M.H. 
AZA, Vital, * Pola de Lena (Ast.) 28. IV. 1851, + Mie- 
res (Ast.) 1912, španjolski komediograf, svršio medicinu u 
Madridu. Isprva je surađivao u različnim humorističkim 
listovima, kasnije je pisao komedije (oko 70) i librete za 
glazbene komade. Njegovi su šaljivi stihovi i komedije 
puni prirodnog veselja, zdrave šale, živog duha i ispravnog 
opažanja. A. 
AZALEJA, por. vrijesnjače (v.). U botaničkom sistemu 
priključen je danas rod Azalea najvećim dijelom rodu Rho- 
dodendron — sleč (v.), ali se njegovo ime sačuvalo u vrtlar- 
stvu, gdje se razumijevaju pod azalejama u prvom redu 
listopadne vrste sleča, dok se zimzelene nazivaju imenom 
rododendron. Kao ukrasni grmovi uglavnom iz Središnje 
Azije, ponajviše razni križanci, goje se u vrtovima u sku- 
pinama i po kamenjarama zbog lijepih cvjetova živih boja 
(cvatu od travnja do srpnja). Pojedine odlike pospješene 
u stakleniku dolaze u loncima na trg dijelom već oko Bo- 
žića pa služe kao ukras u sobi. Za pospješenu cvatnju služe 
osobito križanci zimzelene vrste Rhododendron Indicum 
Sweet, poznati pod imenom indijskih azaleja. A. 

AZANA, Manuel, Ж Alcala de Henares 1880, + Montau- 
ban u Francuskoj 4. XI. 1940, španjolski književnik, pra- 
vnik i političar. A. se osobito isticao književnim i političkim 
radom u vrijeme druge španjolske republike, koju su stvo- 
rile ljevičarske stranke nakon abdikacije kralja Alfonsa 
XIII. Bio je glavni tajnik liberalnog književnog društva i 
ministar rata u vladi Alcale Zamore; vođa stranke »Accion 
Republicana« i »Republikanske ljevice«, koja je nastala 
koalicijom ljevičarskih stranaka; 1931—1936 bio je pred- 
sjednik vlade, a 10. V. 1936, nakon izazvanog odstupa 
umjerenijeg Alcale Zamore, izabran je drugim i posljed- 
njim predsjednikom druge španjolske republike, koja je 
doživjela svega 8 godina (1931—1939). Bio je pristaša radi- 
kalnih reforma u tradicionalnom političkom i duhovnom 
životu Španjolske, koje je kušao provoditi bezobzirno, radi 
čega je stajao u trajnom sukobu s desnicom i umjerenijim 
reformistima. U rujnu 1934 kao podstrekač na javni nepo- 
sluh i nerad zatvoren, no već za nekoliko mjeseci pušten 
na slobodu. A. bezobzirnost i neumoljivost u provedbi re- 
forma prema ljevičarskom nazoru na svijet ubrzala je do- 
lazak nacionalističke španjolske revolucije, koju je 17. VI. 
1936 poveo general Francisco Franco, te druga španjolska 
republika nestaje u građanskom ratu, koji svršava pobje- 
dom nacionalista, 2. TV. 1939. Azana napušta zajedno sa 
svojim suradnicima domovinu i odlazi u progonstvo u 
Francusku, J. M-ić. 

AZAP (od arap. azeb »neoZenjen, bećar«). U Turaka 
pod imenom azaplar (azapi) susrećemo najprije pješačku 
vojsku, a zatim pomoćne radničke čete. U Anadoliji se 
javljaju azapi kao laki pješaci, kasnije se ta vojna organi- 
zacija prenosi i u Rumeliju. U prvo je vrijeme taj vojnički 
rod imao veliku važnost. Kasnije je postepeno dobio i drugu 
zadaću. Azapi su vršili pionirske radove (gradnju mostova, 
laguma i t. d.). U pograničnim tvrdavama spominju se kao 
džebedžije (cebeci), određeni za čuvanje i prijenos oružja 
i streljiva. U mornarici su bili zanatlije. Taj je vojnički 
rod ukinut reformom u Turskoj s ukidanjem janjičara. 

LIT.: Enzyklopaedie des Islám, s. v. Djebedji; Hammer, Des Osm. 
Reiches Staatsverfassung i t. d., Bec 1815; Prof. Uzungarsihoglu, Kuru- 
lugundan Ogmanh teşkilâtı. BSD; 

AZAPAGIĆ, Mehmed Tevfik (Hadži), Ж Tuzla 1838, 
umro kod Tuzle 22. V. 1918. Početne nauke svršio je u ro- 
dnom mjestu, a više teološke u Carigradu. Bio je upra- 
vitelj ruždije u Tuzli, iza okupacije kadija i muftija и 
Tuzli, 1887—93 prvi ravnatelj Šerijatske sudačke škole u Sa- 
rajevu, a onda je imenovan reis-ul-ulemom. G. 1909 je umi- 
rovljen. Napisao je na turskom jeziku Risalei-hidžre, Sara- 
jevo 1886 (Brošura o seobi), u kojoj je odvraćao od toga, 
da se muslimani sele iz Bosne u Tursku. A.N. 

AZARA, 1. don Felix de, * Barbufiales (Arag.) 18. V. 1746, 
+ Barbufiales 26. X. 1811, španjolski geodet i zoolog. Pro- 
putovao je 1781—1801 Južnu Ameriku. Napisao je Apun- 
tamientos para la historia natural de los quadrupedes de 
Paraguay (2 sv.) i Viajes á la America meridional (4 sv. 
s atlasom). A. M. 

2. José, Ж 1730, + 1804, španjolski diplomat i književnik. 
Bio je diplomatski predstavnik Španjolske kod Sv. Stolice 
od 1765 do 1798, a u posljednjim godinama života u Parizu. 
U Rimu je uživao veliko povjerenje Klementa XIV. Za- 
lagao se mnogo protiv izgona isusovaca iz Španjolske. 
Njemu je na čast iskovana 1796 medalja s natpisom »Prae- 
sidium et decus Romae«. Surađivao je kod Bodonijeva 
izdanja Horacija i Vergilija. Izdao je komentare uz djela 
Garcilasa de la Vega (Madrid 1765) i u dva sveska Opere 
di Antonio Raffaele Mengs, primo pittore della Maesta di 
Carlo III. (Parma i Madrid 1780). 


AZARIAH (Jehova pomaže), ime mnogih biblijskih oso- 
ba, među kojima se ističu: 
. kralj Jude, sin Amasije, češće zvan Ozija; 
. sin Osaije, koji je optužio proroka Jeremiju; 
. sin velikog svećenika Sadoka; 
. otac Amarije, velikog svećenika u vrijeme Jozafata; 
. ime, što ga je uzeo anđeo Rafael, kad se ponudio To- 
biji, da če ga pratiti na putu. 

AZARIO, Pietro, Ж Novara 1312. Bio je u službi Luchina 
i Giovannija Viscontija, a zatim njihovih nećaka Mattea 
i Galeazza. Između 1362 i 1364 napisao je Liber Gestorum 
in Lombardia per et contra Vicecomites (štampano u XVI. 
sv. Rerum Italicarum Scriptores, novo izd. Bologna 1927). 
U tom djelu opisuje priprostim, ali Zivahnim i slikovitim 

stilom dogadaje u sjevernoj Italiji, a napose u Milanu iz- 
među 1250 i 1364. Iako je djelo puno pogrešaka, ipak je 
važno poradi sudova, što ih izriče o glavnim licima, zatim 
radi opisivanja milanskog ambijenta u trečentu i poradi 
obilja bilježaka iz političkog i privatnog života. Manje 
važno drugo njegovo djelo De bello Canepicii liber prika- 
zuje građanske ratove oko polovice 14. st. 


AZAY-LE-RIDEAU, glavno mjesto kantona Indre-et- 
Loire. Ima preko 2000 stan. U gradu se nalazi dvorac sa- 
građen u doba Franje I. To je jedna od najotmjenijih gra- 
devina renesanse, a stoji u slikovitom položaju nasred 
otoka, što ga tvori Indre. U dvorcu se od 1906 nalazi 
muzej renesanse. Kanton ima 12 općina i 10.000 stan. 


AZBEST (grč. doBsoros »neugasiv, neizgoriv«). Vlaknata, 
vunasta, pamučasta vrsta minerala amfibola i serpentina. 
Prema tome dvije su vrste a., amfibolski i serpentinski. 
Serpentinski je sastavljen od dugih vlakanaca, koja, sku- 
pljena u guste mase, pokazuju svilasti sjaj. Vlakanca su 
tanka kao svila ili pamuk, zelenkasta ili bijela. Može se 
raščehati u vunaste mase. Vlakanca su savitljiva. Nalazi se 
po pukotinama gusta serpentina. Isto je tako sastavljen i 
amfibolski azbest od finih vlakanaca. Gdje su vlakanca 
vanredno fina, zovu amfibolski a. amijantom (grč. dulavros 
»neokaljan«). I on je bijel ili zelenkast. Neke su vrste 
amfibolskoga azbesta modrušaste boje, i to one, koje pri- 
padaju vrsti amfibola glaukofana. Takvih ima kod nas u 
Bosni kod Halilovaca u kraju Krupe. Amfibolski a. nala- 
zimo u amfibolskom stijenju, u milovkinim škriljavcima, 
kloritu i u zrnastim vapnenjacima. Zbog nekih njegovih fi- 
zičkih osobina, zbog savitljivosti njegovih vlakanaca, koja se 
daju plesti i presti, zbog njegove postojanosti u vatri već 
su ga u staro doba upotrebljavali. Tako je na pr. u zlatnoj 
svjetiljci boginje Atene bio stijenj načinjen od azbesta. 
Stari su Rimljani zamatali mrtvace u azbestne ovoje, da 
se pri spaljivanju mrtvaca ne bi rasuo pepeo i tako se iz- 
miješao s pepelom drveta. Poznato je, da je Karlo V. imao 
stolnjak od azbesta, koji je, da razveseli goste, poslije gozbe 
bacao u vatru, pa bi ga tada izvadio iz vatre. Vrlo se mno- 
go upotrebljava i danas, pa je veoma tražen mineralni ma- 
terijal. Upotrebljava se na pr. za priređivanje plinskih 
(Auerovih) mrežica, za neizgorive tkanine, koje služe tamo, 
gdje treba zaštite od vatre ili od električne struje. Od nje- 
ga priređuju i kazališne zavjese kao zaštitu od požara. 
Mnogo se upotrebljava u kemijskim laboratorijima, u ke- 
mijskoj i strojevnoj industriji, u građevinarstvu, a služi 
kao materijal za filtere (cjedila). Od njega se priređuje 
bakreni, platinski i paladijski azbest, koji služi kod nekih 
kemijskih analiza. Njime prevlače željezne posude, u ko- 
jima prevoze dušičnu kiselinu, tako da željezo oblože azbe- 
stnom ljepenkom, koja je postala nepropustiva za kiselinu, 
jer je natopljena parafinom, stearinom ili voskom. Služi u 
tvornicama šećera za lijevke, kroz koje istiskuju prerađe- 
vinu šećerne repe, a onda i kod visokih peći, gdje se treba 
zaštititi od visoke temperature. Trebaju ga i u vinarstvu, 
gdje služi za filtriranje. U električnoj industriji služi kod 
gradnje dinamo-strojeva kao izolator. U tehnici parnih stro- 
jeva upotrebljavaju ga za zaštitu kotlova od velike vrućine, 
tako da kotlove oblažu azbestom. Ovim nisu nikako nave- 
dene sve vrste upotrebe azbesta. 

Serpentinskog ili hrizotilskog azbesta ima na pr. u Ozren- 
planini u serpentinu kod Petrova Sela, pa po serpentinu 
kod Lojana u Skopskoj Crnoj Gori, u okolici Skoplja kod 
Pustenika, u okolini Kosovske Mitrovice kod Žabara i na 
dosta drugih mjesta. E 


AZBUKA > Alfabet. 


AZBUKOVICA, oblast u Podrinju, između rijeke Drine, 
planine Jagodnje, Sokol Planine, Jelšina Brda, Bare (976 
m), Medvednika, Jablanika, Tisove Glavice, Prosjeke, Peru- 
nike (902 m). Privredno središte A. je gradić Ljubovija. 
Rudnih žica olova, srebra i bakra ima kod sela Gornjeg 
Postenja i zap. od Selanca, a mjestimice se javljaju i žice 
željeza i cinka. Ime je postalo od Has Bukovica. P. V-ć. 

AZEGLIO, Massimo (Taparelli) d', Ж Turin 24. X. 1798, 
T Firenca 15. I. 1866, slikar, pisac i državnik. Sveučilište je 
polazio u rodnom gradu, a zatim je u Rimu učio slikarstvo. 
Kao slikar postigao je lijep uspjeh. Povezan i lično i idejno 
s Balbom i Giobertijem, a još više s Manzonijem, prilazi 
talijanskom romantičkom krugu i piše historijske romane 
Ettore Fieramosca, La Disfida di Barletta (Milan 1833), 
Niccolo de' Lapi (ibid. 1841). Kao i u slikarstvu, tako i u 
romanima voli žive, jarke boje. Poznatiji je po svojim po- 

litičkim spisima. Bio je protivnik republikanaca i tajnih 
društava. A. je radio na ujedinjenju Italije. Njegovi su 
politički spisi: Gli ultimi casi di Romagna (1846); Pro- 
posta di un programma per l' opinione nazionale italiana 
(1847) i dr. Razlikovao se od 
mnogih suvremenika u t. zv. 
rimskom pitanju. A. je Zelio 
da dode do tal. jedinstva, ali 
je drZao, da Rim treba ostaviti 
papi. С. 1848 borio se u Vi- 
cenzi protiv Austrije, gdje je 
ranjen. Naskoro je postao mi- 
nistar predsjednik u Turinu i 
poveo je politiku prijateljstva 
s Francuskom i Engleskom, 
dok se s Austrijom nastojao 
nekako nagoditi. U  unutra- 
šnjoj politici imao je više ne- 
prilika. S jedne strane je Ca- 
vour zajedno s parlamentom 
tražio radikalniju politiku, a 
s druge strane došao je u otvo- 
ren sukob s Crkvom. G. 1852 
dao je ostavku. I u stranim 





MASSIMO D'AZEGLIO 


novinama i u mnogobrojnim 7 


spisima radio je neumorno za ujedinjenje Italije. Punu 
mjeru svoga talenta dao je u autobiografskom spisu Miei 
ricordi (1866). 

LIT.: G. Gentile, M. d'A., La Critica, XX., 1922; M. Tabarini, 
M. d'A., pittore, Rassegna nazionale, CVI., 1899; N. Vaccaluzzo, M. 
d'A., 2. izd., Rim 1930; G. Mazzoni, L'Ottocento, 2. 

К ; M. Massari, 


Zivio je neko vrijeme u Kranjskoj te je u gradu Vagen- 
šperku (Wagensberg) kod Litije radio za Valvasorovo ve- 
liko djelo Die Ehre des Herzogthums Crain, koje je 
štampano 1689. Za izradbu bakroreza za to djelo pozvao 
je Valvasor veći broj bakrorezaca, slikara i crtača, među 
kojima su najvažniji bili Petar i Ivan Vereks (Wierix), 
Ivan Koch, Andrija Trost, a napose Pavao Ritter-Vitezo- 
vić, koji mu je mogao lijepo pomagati kod hrvatskih stvari, 
jer je poznavao i Krajinu i građansku Hrvatsku. A. je ilu- 
strovao djelo Historia de rebus in Gallia gestis ab Ale- 
xandro Farnesio i Freherov Theatrum virorum eruditione 
clarorum. U metropolitanskoj knjižnici u Zagrebu nalazi 
se jedan kalendar s mnogo njegovih bakroreza. 

LIT.: I. Kukuljević, Slovnik umjetnikah jugoslavenskih I., Zagreb 1858. 

AZERBAJDŽAN, 1. pokrajina na sjeverozapadu iranske 
države. Ima 105.000 km?, a dijeli ga Aras od Sovjetskoga A. 
i od Armenije. A. je visoravan okružena visokim brdima 
(vulkan Salavan 5160 m i Ararat 5198 m). Zemlja je plo- 
dna, ima nafte, lignita, osobito lijepoga mramora; glavni je 
grad Tabriz (219.000 stan.). Stanovnici (Perzijanci, Turci, 
Kurdi, Sirijci i Armenci) na glasu su kao dobri vojnici. Že- 
ljeznice ima 80 km od Tabriza do jezera Urmia. 

2. Sovjetska republika sa 86.000 km? i 2,891.000 stan. u 
području Arasa i Kura na Kaspijskom moru. Na jugu polu- 
otoka Apšerona glavni je grad Baku, znamenit izvor nafte. 
Stanovnici su Gruzijci, Armenci, Turci i Oseti. M. 8. 

AZEV, Evgenij, * 1869, + 1918, agent provokator ruske 
tajne policije (Ohrane), izdao policiji velik broj revolucio- 
naraca. 

AZEVEDO, Aluizio, Ж São Luiz de Maranhão 1858, 
t Buenos Aires 1913, brazilski romanopisac. U svom mlade- 
načkom djelu Una lagrima de mulher (Ženska suza) još je 
pod utjecajem romantizma. S romanom O mulato, u ko- 
jem prikazuje sudbinu crnaca u pokrajini, priklanja se po- 
sve naturalizmu, kojemu ostaje vjeran do smrti. А.М, 

AZIJA. 

Ime potječe iz zapadne Male Azije, gdje je 133 pr. Kr. 
prva rimska pokrajina u Aziji dobila to ime. Izvodi se iz 
asirske riječi acu, što znači sunce na izlazu. Tomu je opreka 
ereb »zapad«, odakle je izvedena riječ Evropa. Najsjever- 
niji je rt Celjuskin (77? 36' s. š.), a najjužniji Buru (0% 15' 55" 
s. $), dok se od azijskih otoka proteZe na sjeveru Lenjinova 
zemlja preko 81? sj. Sir, a na jugu otok Rotti preko 119 
1. šir. Najzapadniji je rt Baba (26" 5' j. d. gr.), a najistočniji 


rt Dežnjev (169? 50' z. d. gr.). Od sjevera na jug ima 8.580 
km, dok od zapadne točke do istočne (Bab el Mandeb—De- 
žnjev) 9380 km. Između krajnjeg zapada i istoka iznosi 
razlika srednjeg mjesnog vremena 10 sati i 56 minuta. 

Granice. Evropa čini s Azijom veliku kontinentalnu masu 
(Eurazija), pa se od Azije odvaja samo radi kulturno-geo- 
grafijskih razloga. Granica između ta dva kontinenta nije 
svagdje ustaljena, uzima se obično gora i rijeka Ural, 
pa dolina Maniča između Azovskog i Kaspijskog mora. 
S Afrikom je vezana geološki mladom Sueskom prevla- 
kom, dok ih razdvaja potolina Crvenog mora i tijesno 
Bab el Mandeb (17:5 km široko). Na jugoistoku pro- 
teže se prema Australiji Malajski arhipelag, ostatak uto- 
nule plasine, u osi koje se nalaze stari masivi Kambodže, 
Bornea i Celebesa, dok rubove čine Filipini na SI, a Suma- 
tra i Java na JZ. Ona je okružena dubokomorskim zavala- 
ma i žljebovima, pa tako čine Javanski i Timorski žlijeb 
te Halmaherska vrata ujedno i geomorfologijski opravdanu 
granicu Azije prema Australiji. Posljednjem se kontinentu 
pribraja samo Nova Gvineja i otočje Aru. Granica, koju je 
Wallace povukao između otoka Bali i Lomboka, ima samo 
zoogeografijsku važnost. U području Beringova mora i vra- 
ta (92 km), koja su nastala transgresijom mora tek u kvar- 
i ubrajaju se Beringovi otoci u Aziju, a Aleuti u Ame- 
riku. 

Veličina. Azija je najveći kontinent, s otocima obuhvata 
44,180.000 km?, a bez njih 41,665.000 km?. Veća je od Afrike 
i Evrope zajedno, kao i od obiju Amerika. Obuhvata 1/12 
cijele površine zemaljske, а 2/7 čvrste njezine kore. Udalje- 
nost od bilo koje morske obale jest u središtu Azije veća 
nego na ijednom drugom kontinentu, ona iznosi u Uliasu- 
taju (Mongolija) 2400 km. Srednja udaljenost od morske 
obale iznosi 770 km, dakle je za 100 km veća nego u 
Africi, koja se upravo ističe slabom razvedenošću. Odnos 
trupa prema udovima iznosi 3 : 1, no pri tom valja istaći, da 
su udovi često glomazni (3 južna poluotoka). 

Obala ima 699.000 km, t. j. 3.19 na 1000 km? površine 
kontinenta. 

Razvedenost je obala na raznim stranama različna. Naj- 
slabije je razvedena sjeverna obala, gdje je poluotok Jal- 
mal, Obski i Taski zaliv, poluotok Tajmir, otoci Lenji- 
nova zemlja, Nova Sibirija i Wrangelova zemlja. Dalje na 
sjeveroistok zatvara poluotok Čukča Beringovo more; na 
istočnoj se obali nalaze rubna mora, koja zatvaraju otočne 
girlande: poluotok Kamčatka, otoci Kurili, Hokkaido (Jeso) 
i Sahalin (Karafuto) zatvaraju Ohotsko more; tu su znatna 
tijesna iz toga mora: Tatarsko iznad Sahalina i kopna, La- 
pérouse (Soya) izmedu Hokkaida i Sahalina te Boussoll me- 
du Kurilima. Drugo je rubno more Japansko, koje zatvara 
s morske strane poluotok Korea (Chosen), Tsushima, otok 
Hondo (Nipon), Tsugaru tijesno pa Hokkaido i Sahalin. 
Dalje je prema jugu Zuto more (Hwang hai) s Korejskim 
zalivom i s poluotocima Liautung i Šantung, pa Istočno Ki- 
tajsko more (Tung-hai) s otokom Kiu Siu, otocima Lu 
Cu, Taiwan (Formosa) i tijesnom Formosa. Na jug 
ide Južno Kitajsko more (Nan hai) sa zatonima Tonkin, 
Siam, otokom Hainan, a zatvoreno je sa zapada poluoto- 
kom Malakkom, Carimata putem, otokom Borneom, Suma- 
trom, Balabac tijesnom, otokom Palavanom, Mindoro putem 
i Filipinima. Izmedu Jave i Bornea je Java more, iz koga 
vodi Makasar-tijesno u Celebes-more, onda preko Sulu-arhi- 
pelaga u Sulu-more, a na istok ima more Molukka i more 
Banda. Između Sumatre, otočja Andamana i Nikobara je za- 
ton Martaban. Juznu obalu A. karakterizira kontinentalni 
zaton Bengalski, koji odvaja Prednju Indiju od Stražnje, i 
otok Ceylon, pa otoci Maledivi i Lakadivi; u Arapskom 
su zatonu zaliv Cambay i Cutsh; između Arabije i Irana 
zavukao se zaliv Oman, vrata Ormuz i Perzijski zaliv s 
otocima Bahrain. Između Afrike i Arabije je zaton Aden, 
tijesno Bab el Mandeb i Crveno more. Iza Sueskoga ka- 
nala ide ravna obala Palestine i Sirije, gdje je struja sta- 
ložila riječni materijal Nila, onda okreće obala na zapad, 
tu je otok Cipar. Iza zatona Iskenderuna proteže se polu- 
otok Mala Azija sa zatonom Antalijom, a na zapadu vrlo 
razvedena obala sa čitavim skupovima otoka Sporada. Dalje 
dijele A. od Evrope prosječno 4 km široka, a 65 km duga 
vrata Dardanele, Marmara i Bospor, preko 3 km širok. 
Prilično ravna pontska obala ide najprije na istok, onda 
zakreće uz Kavkaz na sjeverozapad, ulazi kroz 10 km široko 
tijesno Kerč do sjeveroistočnoga dijela Azovskoga mora, 
gdje se počinje Manič. 

Reljef. Crta povučena od oaze Merva do rta Dežnjeva dijeli 
Aziju na pretežno nizinski sjeverozapadni dio i drugi visin- 
ski jugoistočni dio, gdje nizine dolaze samo na periferiji. 
Visočje је vrlo velikog prostranstva, pa 14% površine do- 
lazi na uspone iznad 2000 m. Stoga je i srednja visina veća 
nego kod ijednog drugog kontinenta te iznosi 940 m. Je- 
Zgru visočja čini trokut, kojega su vršci u Hindukušu na ko- 
rijenu Stražnje Indije te na sjevernom kraju Činganskog 
gorja. To je središnja Azija, koja je usprkos ekscentričnom 
položaju ipak središnji prostor kontinenta. Od vršaka toga 
trokuta razilazi se gorje prema SI do rta Dežnjeva, prema 
jugu do rta Buru, i dalje na Malajsko otočje, a prema za- 
padu do Male Azije. Ovim gorskim kosama odvojene su 
međusobno velike prirodne krajine: Istočna, Zapadna i Sje- 
verna te Južna Azija. Malajski arhipelag valja smatrati 
zasebnom krajinom radi mnogostrukih dodira između kopna 
i mora te radi posredničkog položaja prema Australiji. Slič- 
nu posredničku funkciju ima Prednja Azija prema Africi 
i Evropi. M.Š.i Z. D-i. 

Obreti. Kulturni naro- 


U 18. st. stekoše Englezi i Francuzi mnogo zasluga za pro- 
učavanje unutrašnjosti u Prednjoj Indiji, a smjela putova- 
nja u središnju Aziju i potanja proučavanja tih krajeva po- 
činju tek u 19. st. Englezi su iz Indije slali onamo znan- 
stveno spremne brahmane (»pundits«), a istim su putem pro- 
dirali onamo braća Schlagintweit, Forsyth i dr. Još više su 
uspjeha imali Rusi istražujući ove nepristupačne gorske 
krajeve sa sjevera i zapada. Ističu se Severcov i Semenov 
(а Tienšanu 1857) i osobito Prževalski, koji je poduzeo od 
1870 do 1884 četiri velika putovanja i proučio goleme po- 
vršine Mongolije, istočnog Turkestana i Tibeta, a za njim 
su slijedili Pévcov, Kozlov i dr. U tim su krajinama stekli 
slavna imena također Englez Younghusband i osobito Šve- 
đanin Sven Hedin, koji je od 1894 poduzeo pet putovanja 
u Tibet i Hanhai. 

Do nedavna se vrlo malo znalo o unutrašnjosti Arabije. 
U njoj je imao arheoloških uspjeha Čeh Musil prije Svjet- 
skog rata, a poslije su engleski časnici i činovnici prodrli u 
neke krajeve, o kojima se nije znalo upravo ništa. 

Kako se vidi, Evro- 





di staroga vijeka, Grci 
i Rimljani, poznavali su 
uglavnom samo Prednju 
Aziju, a poslije Ale- 
ksandra Velikoga  sa- 
znali su nešto i o jugo- 
istočnoj Aziji do Ma- 

lake. Koncem rimskoga —— 
carstva stvarane su ne- 
izravne veze s Kitajem 
i po moru i karavan- 
skim putem preko sre- 
dišnje Azije. Ali s ob- 
zirom na putovanja Fe- 
ničana čitavim Sredo- 
zemnim morem i dije- 
lom Atlantskog oceana 
do Britanije, moglo bi 
se reći, da su Azijci u 
starom vijeku bolje po- 
znavali Evropu nego 
Evropljani Aziju, a da 

pljani su dosta brzo 
upoznali Aziju, kad su 
se jednom prihvatili to- 
ga posla. Na poteškoče 
su naišli jedino u vi- 
sokim i u nekim od 
prirode zatvorenim kra- 
jevima. Lako upozna- 
vanje Azije je uvjeto- 
vano dobrim  pristani- 
štima, laganim  pristu- 
pom s obale u zemlju i 
osobito trgovačkom za- 
mamnošću (svila, riža, 
mirodije). Motivi puto- 
vanja bijahu sad voj- 
nički, sad vjerski, naj- 
više trgovački i politi- 
čki, a znanstveni su od 
sporedne uloge i veći- 
nom idu uporedo s impe- 
rijalističkim težnjama. 
































































































































ni ne mislimo na jaki 
kulturni utjecaj istoč- 
nih naroda na grčki i 
helenistički svijet. 
Početkom srednjega 
vijeka znalo se u Evro- 
pi još mnogo manje o 
dalekim zemljama Azi- 



































Velika su otkrića u 
Aziji završena, ali još 
ima mnogo posla idu- 
ćim pokoljenjima u po- 
tankom proučavanju po- 
jedinosti. Ta se zaosta- 
lost opaža najviše u 
kartografiji. Mapiranje 








je, iz koje su se toliki 
narodi preselili na za- 
pad. Promjena je na- 
stala tek poslije kri- 
Zarskih ratova u 13. st. 
To je u prvom redu 
zasluga neumornoga Mlečanina Marka Pola. On je dugo 
boravio u Aziji i od 1271 do 1295 proputovao Turkestan i 
Kitaj, a na povratku je pohodio primorje i otočje Indije i 
Perzije. Novo je doba započelo u novom vijeku, kad je 
Portugalac Vasco da Gama, ploveči oko Afrike, došao 1498 
u Prednju Indiju. Njegovi zemljaci su početkom 16. st. 
postepeno upoznali obale Prednje i Stražnje Indije te 
Sundajske otoke i doprli u Kitaj i Japan. Uporedo s time 
išlo je i širenje kršćanstva (sv. Franjo Ksaverski u Japanu) 
proširujući također znanje o ovom kontinentu. 

Koncem 16. st. započeše Rusi osvajati Sibiriju, a širili su 
se po njoj tako brzo, da su lovci krznaša stigli na obale 
Tihog oceana već u polovici 17. st. Poslije toga je upozna- 
vanje Sibirije zapinjalo. Čeljuskin je tek 1742 stupio na 
najsjeverniji rt, koji je prozvan po njemu, a brod »Vega« 
je pod zapovjedništvom Šveđanina Nordenskjolda oplovio 
obalu i primorje od Karskoga mora do Beringova tjesnaca 
istom 1879. 

Kad su Holanđani istisnuli Portugalce iz sviju njihovih 
posjeda u Aziji, istražili su naskoro dosta potanko otočje 
među Azijom i Australijom. Istodobno se u 17. st. obna- 
vljaju misionarska prodiranja u unutrašnjost kontinenta. 
Tako dopire isusovac Goes preko Afganistana i Turkestana 
u Mongoliju, isusovac Andrade iz Indije u Tibet, a neki 
drugi čak protivnim putem iz Kitaja u Lhasu, Indiju i t. d. 


1. Alpinsko boranje (u tercijaru); 
3. Kaledonsko boranje (u siluru); 
đenog doba, ali prije tercijara; 


TEKTONSKA SKICA AZIJE 

2. Hercinsko boranje (u karbonu i permu); 

4. Predkambrijsko boranje; 5. Boranje neodre- 
6. Glavni smjer bora; 7. 

8. Nizovi vulkana 


je provedeno u Prednjoj 
Indiji, na Javi i u Ja- 
panu, zatim u Palestini 
Zavale i depresije; i u Mezopotamiji, a 

svagdje drugdje samo 

površno i nesigurno, na 
velikim površinama jedino na osnovi približnih podataka 
putnika i obretnika. Moderna prometna sredstva (avion i 
automobil) olakšat će taj posao. Uspjesi su već očiti. U 
posljednjim decenijima učestale su ekspedicije na Hima- 
laju i druge krajeve. Američki zoološki muzej u New 
ee otpremio je Roy Chapmana automobilom u pustinju 

obi. 


LIT.: Od literature dovoljno je spomenuti najvažnija djela. To su C. 
R. Beazley, The Dawn of Modern Geography, 3 sv., London 1901—1906; 
P. G. Golubovich, Biblioteca bibliografica dell'Oriente francescano (1215 
do 1345), 5 sv., Firenca 1906—1929; C. Errera, L'epoca delle grandi sco- 
perte geografiche, Milan 1926; W. Sievers, Asien, Leipzig 1904 (poglavlje 
Erforschungsgeschichte). N. Z. 

Geologija i geomorfologija. Geološka prošlost Azije od 
arhaika do tercijara je neprekidna borba oko sjedinjenja 
glavnih paleogeografskih jedinica. To su sjeverno kopno 
Angara, Sinijska plasina (koja se može shvatiti i kao dio 
Angare) na JI, te južno kopno Gondvana, koje je bilo od 
prvih dviju odvojeno širokim pojasom mora Tetis. Borba 
se očitovala u brojnim transgresijama i regresijama, vulkan- 
skim erupcijama i intruzijama, dok nije konačno koncem 
tercijara došlo do povlačenja Tetisa i do sjedinjenja spo- 
menutih paleogeografskih jedinica а današnje azijsko 
kopno. Ti se veliki i snažni procesi očitovaše na azijskom 
kontinentu u taloženju silnih naslaga svih formacija, u 
stvaranju gorskih lanaca mladih nabornih gora i u kidanju 
starih ustaljenih ploča u timore i lančana gorja. Već je u 

EROZIJOM STVORENA KOTLINA (Bad Lands) kod Rawalpindija 
(Orbis terrarum) 


pretkambrijsko doba došlo do stvaranja nabornog gorja. 
Njegovi su tragovi vidljivi oko Bajkalskog jezera (»staro 
tjeme Eurazije«), gdje se jedno krilo pruža prema ZSZ 
(istočno Sajansko i Altajsko gorje), a drugo prema ISI 
(u Transbajkaliji). Nakon što je ovo gorje bilo odneseno, 
došlo je do transgresije u srednjem i gornjem devonu i 
u donjem karbonu. Iza donjeg karbona uslijedila je još 
jednom izgradnja gorja u nekoliko uzastopnih faza. Na 
staru se jezgru Angare priključilo tada novije naborno 
gorje Altaidi, dok su stare mase ostale pošteđene od na- 
biranja. Tako se proširio opseg Angare na jug sve do 
Pamira i Kvenluna, dok je more Tetis bilo znatno suženo. 
U vezi s nabiranjem došlo je do vulkanskih erupcija i 
intruzija silnih masa granita, kojih su se tragovi održali 
u gorju središnje Azije (izuzevši južne gorske lance), u 
južnoj Kini i u zapadnoj Stražnjoj Indiji. Od perma do 
krede taložio se rastrošeni materijal nabornog gorja u za- 
valama Angare i tako su nastale kopnene angarske naslage 
(konglomerati, pješčenjaci i gline). Analogni slatkovodni 
slojevi na jugu jesu gondvanske naslage, koje pokrivaju 
starije kamenje u unutrašnjosti Dekana. Njihova je važnost 
u tome, što je po njima nesumnjivo dokazano, da je i ovdje 
za gornjeg karbona bilo ledeno doba. 

U gornjoj juri nastala je nova transgresija Tetisa, koja 
je zahvatila prostrane krajeve zapadne Azije, pa se Tetis 
povezao s Arktičkim morem. Posljednje je preplavilo sje- 
verne dijelove Angare. Istodobno djeluju jake tektonske 
sile, koje su više puta borale slojeve Angare, dok se 
kopno Gondvana od njih raspuklo na više komada, pa je 
tom prilikom nastao preteča današnjeg Indijskog oceana. 
Dekan i Madagaskar činili su tada zajedno jedan otok. Iza 
povlačenja mora donje krede došla je velika transgresija 
gornje krede, koja je poplavila cijelu prednju Aziju. Slične 
su prilike vladale i u eocenu. Za ovih je transgresija mor- 
ska cesta uz istočno podnožje Urala spajala Tetis sa Sjev. 
ledenim morem. Za vrijeme svih tih oscilacija održalo se 
kopno Angara u Sibiriji i u pretežnoj česti srednje i istočne 
Azije. Na tim je prostorima odneseno sve do svoga kori- 
jena gorje nastalo u karbonu, pa je naknadno pokriveno 
kopnenim taložinama. Po svoj je prilici cijela Angara bila 
sve starijega tercijara suvisla krnja ravan valovite površine 
sa znatnim pojedinačnim uzvisinama. Između nje i ostataka 
kopna Gondvana, koje je bilo obrubljeno navlakama sedi- 
mentarnog kamenja, ljeskali su se zadnji ostaci Tetisa. 

Uporedo sa stvaranjem nabornog gorja u tercijaru bio je 
izdignut rubni dio Angare duž rasjeda, te su nastali strše- 
nici. Među njima se ističu Altaj (Bjeluha 4540 m), Sajansko 
i Jablonojsko gorje, a na dodiru s nabranom zonom Alaj, 
Tienšan (Chan Tengri 7200 m) i Kvenlun. Zapadna Sibirija 
i Turan bili su u tercijaru pokriti morem, a danas je to 
najveće nizozemlje na svijetu (15 mil. km?). Između Jeni- 
seja i Lene pruža se arhajska ploča s velikim pokrovima 
starog eruptivnog kamenja. 

Sinijskoj masi pripada istočni dio Azije od Stanovojskog 
gorja do južne Kine. Na toj plasini nabrane su samo arhaj- 
ske naslage. Duž meridijanskih rasjeda spustila se ta masa 
od Stanovojskog i Činganskog gorja stepeničasto prema ju- 

(Foto Sella) 


GORJE KARAKORUM 


goistoku. Najniža je stepenica potopljena, te je nastalo Ja- 
pansko more, dok japanski otoci pokazuju dokle je sezao 
stari kontinent. Na rasjednoj liniji od Kamčatke prema ju- 
gozapadu javili su se brojni vulkani, među kojima se ističu 
Ključevskaja sopka (4917 m) te Fudžijama (3776 m). 

Treća stara masa Gondvana obuhvata Dekan s Ceylonom 
te Arabiju sa Sirijom. To su plasine afričkog tipa, a bile su 
s Afrikom u vezi vjerojatno sve do sredine tercijara. De- 
kansku visoravan obrubljuju uz Malabarsku obalu nepre- 
kinuti Zapadni Gati (Nilgiri 2670 m), a na Koromandelskoj 
obali Istočni Gati, niži i prosječeni riječnim dolinama. Na- 
nosima rijeka Inda i Gangesa stvorena je prostrana Hin- 
dustanska nizina. 

Sirsko-arapska ploča odvojena je od Afrike potolinom 
Crvenog mora. S ovom se potolinom sastaje u zalivu Aka- 
ba sirska potolina, kojom protječe Jordan završujući u 
Mrtvom moru. Iznad ove potoline, spuštene između upore- 
dnih rasjeda, dižu se stršenici Liban (Kornet es Sanda 3360 
m) i Antiliban (Talaat Musa 2670 m). Arabija je koso po- 
ložena plasina, koje se najviši dio pruža uz Crveno more, 
dok se spušta prema Mezopotamiji i Perzijskom zalivu. 

U oligocenu je nastalo u području Tetisa intenzivno na- 
biranje uzrokovano horizontalnim pritiskom indoafričke pla- 
sine, a trajalo je i u miocenu, djelomično sve do kraja ter- 
cijara. Značajna je pojava, da se na tri mjesta sutiču na- 
bori u orografske čvorove, i to u Armeniji, Hindukušu i na 
korijenu Stražnje Indije, a iza toga se opet razilaze. Ta se 
činjenica tumači tako, da je spomenuta plasina imala u sje- 
vernoj Mezopotamiji, Pendžabu i Asamu izbočine poput 
poluotoka, koje su se zarinule u masu geosinklinale i tako 


. utjecale na savijanje nabora. 


Zona mlađeg nabiranja prelazi s Balkanskog poluotoka u 
Malu Aziju. Nastavak Balkana je po starijim nazorima Jaila 
na Krimu i Kavkaz (Elbrus 5630 m), koji je preko ogolje- 
nih grbina transkaspijskih u vezi s Hindukušem. Po novijem 
shvaćanju na Balkan se nadovezuje Pontsko gorje, dok bi 
Kavkaz bio nabrano predgorje po tipu Pireneja. Dinaridi 
se produžuju u Tauru (Demirkazik 3910 m) i Antitauru 
(Bimboga Dagh 2743 m), a s druge strane preko Cipra u 
Amanus gorju. Između ovih grebena nalazi se lidijsko-ka- 
rijska starokristalinska masa, usred koje se diže ugasli vul- 
kan Erdžias (3830 m). Maloazijski vijenci sučeljuju se u 
armenskom visočju. S tim u vezi nastali su ovdje veliki 
rasjedi, kroz koje su provalile mase lave te prekrile prvotnu 
građu armenskog visočja (Ararat 5156 m). 

Iza armenskog sutoka nabori se ponovno razvijaju na ši- 
rokom prostoru Irana. Među brojnim naborima ističu se 
oni, koji obrubljuju Iransku visoravan. Sa sjevera se pruža 
Elburs, na kojemu ima tragova vulkanske djelatnosti (ugasli 
vulkan Demavend 5670 m), a s juga se nižu vijenci uporedo 
s Perzijskim zalivom. Posljednjima pripada genetički i 
Omansko gorje (3020 m), danas povezano s Arapskom plo- 
čom. Preko Sulajmanskog gorja produžuju se ti vijenci do 
Hindukuša (Tiračmir 7750 m, Kuh i Baba 5140 m). Uporedo 
s Hindukušem pruža se na sjeveru visočina Pamir (Mus- 
tag-ata 7860 m). U Hindukušu se nalazi drugi sutok tercijar- 
nih nabora, iza kojeg slijede lanci srednje Azije. No ovdje 
je intenzivno mlađe nabiranje ograničeno na južni rub u 

Himalaji, dok su mezozojski slojevi Tibeta tek slabo na- 
brani, a Kvenlun, Alaj i Tienšan su stršenici izdignuti duž 
rasjeda. Himalaja se proteže u luku na duljini od 2500 km, 
a sastavljena je od dva niza lanaca: od Visoke Himalaje 
(Mount Everest-Čomolungmo 8840 m) i Niske Himalaje, 
koja se diže do 4500 m. U južnim vijencima nabrani su i 
neogeni slojevi, a čini se, da tektonski procesi još uvijek 
traju. Uporedo s Himalajom protežu se nabori Karakoruma 
(Godwin Austen 8618 m) te Hedinovo gorje (Transhimalaja). 

Iza stražnjoindijskog sutoka pruža se zona mlađeg na- 
biranja zapadnim dijelom Stražnje Indije prema jugu. 

Arakanski lanac nastavlja se preko Andamana i Niko- 
bara na Sumatru, dalje podmorskom grbinom južno od Ja- 
ve, preko otoka Sumbe, Timora i okružujući Banda more 
završuje na otocima Ceramu i Boeroe. Java je dio stare 
plasine, no prvotna je njezina građa pokrita gotovo sva 
vulkanskim materijalom. Od 121 vulkana na Javi je živih 
28 (Semeroe Gunung 3676 m). Drugi se niz nabora produ- 
žuje preko poluotoka Malake na sjeverozapadni dio Bornea 
te na filipinske otoke Palavan i Luzon, a možda i na For- 
mozu. Veći dio Bornea je stara kristalinska masa (Kini- 
balu 4560 m). 

SPLAVI NA RIJECI KISOGAWA 
(Orbis terrarum) 


LIT.: M. Blanckenborn, Syrien, Arabien, Handb. der regional. Geol., 
Sv. V. 4., Heidelberg 1918; J. Ebbert, Geosynklinale und Rahmenfaltung, 
Zehrungsgebirge und Vulkanismus im Austral-Asiatischen Archipel, Zeit- 
schrift d. Ges. f. Erdkunde, Berlin 1913; Handbuch der Geographischen 
Wissenschaft: Nordasien, Zentral- und Ostasien; K. Leuchs, Die Be- 
deutung der Überschiebungen im Zentralen Asien, Geof. Rundschau 2., 
Leipzig 1914; Isti, Zentralasien, Handbuch der regional Geol., У, 
7, Heidelberg 1916; F. Machatschek, Der Westliche Tianschan, Peterm. 
Erginzungsheft 176; Philippson, Kleinasien, Handbuch d. regional. Geol., 
V, 2, Heidelberg 1918; F. Richthofen, Ueber Gebirgsketten in Ostasien, 
Geomorphologische Studien aus Ostasien, Sitzungsb. d. k. Preuss. Ak. 
Berlin, phys.-math. Kl., sv. 40., 1903; Ruud, Eine neue Theorie über die 
Entwickelung der ostasiatischen Gebirgsbógen, Peterm. Mitt., sv. 75., 
1929; H. Yabe, Problemes Concerning The Geotectonics of the Japanese 
Islands, 'The Science of the Tohoku, Sendai, II. sv., IV, 1917. 

J. P-k. i Z. Dai. 

Rijeke i jezera. Od središnjeg visočja razilaze se rijeke 
na sve strane, te nema jednog riječnog sustava, koji bi bio 
značajan za cio kontinent, kao što su Missouri-Mississippi 
ili Amazonas. Najdulja azijska rijeka Irtiš-Ob (5300 km) je 
tek na četvrtom mjestu među najduljim rijekama svijeta, 
a po veličini porječja na petom (2,947.000 km?). 

Rijeke se mogu razdijeliti na pet porječja. Prvo je arkti- 
čko porječje, u koje ide Ob s Irtišem, Jenisej sa Selengom- 

(Foto Sella) 
SKUPINA MOUNT EVERESTA U HIMALAJI 


Angarom, koja protječe Bajkalskim jezerom (1523 m dubo- 
kim) (2,592.000 km? porječja), Lena s Aldanom, tako da od 
čitave površine Azije otpada na arktičko područje 29-270. 
Drugo je područje pacifičko, u kom se nalazi Amur-Argun 
Hoangho, Jangtse (1,775.000 km?), Mekong, od čitave povr- 
šine Azije to je 242%. — U indijsko porječje ide Ira- 
vadi, Brahmaputra, Ganges (1,060.000 km? p.), Ind (960.000 
km? p.), Godavari, Narbada pa Tigris i Eufrat, a to je 
17:5%% čitavoga kopna. — U pontsko porječje idu tri- 
četiri rijeke iz Male A. (Kizil Irmak) i jedna sa zapadnoga 
Kavkaza; područje iznosi tek 1:8% čitavoga kopna. 

Sibirske se rijeke zamrzavaju 6—9 mjeseci. Ušće rijeke 
Lene nije ni ljeti posve slobodno od leda, dok se manje 
rijeke smrznu do dna. U proljeće i rano ljeto dolazi do 
velikih poplava, kad u gornjem toku nadođe visoka voda 
radi otapanja snijega, dok je donji tok i ušće još blokirano 
ledom. Na hidrografske prilike istočne Sibirije utječe po- 
java stalno zamrznuta tla, koje obuhvaća 6 milijuna kme, 
a na jug dopire do 48? (kod Ulan Batora i kod južne okuke 
Amura). Ljeti se otapa samo na površini do dubine od 
1—15 m, dok sloj trajno zamrznute izdanske vode dopire 
do 70—100 m. Taj se sloj vlada jednako kao sloj nepro- 
pustljivog kamenja, pa ne prima vodu s površine, i stoga 
nastupaju iza ljetnih kiša velike poplave. 

Kod rijeka jugoistočne Azije količina se vode vrlo ko- 
leba. Zimi imaju malo vode te su bistre, a ljeti nabujaju 
radi monsunskih kiša, poplave i nose goleme količine mulja. 
Rijeke, koje dolaze iz središnjeg visočja, dobivaju u pro- 
ljeće vodu i od otapanja snijega, a ljeti od lednika, pa su 
opreke još pojačane. Jangtsekiang poraste za visoke vode 
u donjem toku za 28 m, a u sutjeskama i do 50 m. Radi 
jakog taloženja rijeke mijenjaju tok (Hoangho, Ganges, 
Satledž). 

Peto, neodvodno područje obuhvata Turansku nizinu, 
Iransko visočje, ist. Armeniju te središnju Aziju. Manja su 
područja bez odviranja u unutrašnjosti Arabije i Sirije. 





JANGTSEKIANG U POKRAJINI SEČUAN 
(Orbis terrarum) 

Gotovo trećina kontinenta (28:2%) je neodvodna. Rijeke u 
ovom području potječu iz visokih planina, koje imaju do- 
voljno padalina, pa se mogu shvatiti kao otoci vlažne klime. 
Prelazeći u niže sušne krajeve rijeke gube vodu i nestaju 
u pustinji ili završavaju u zatvorenim jezerima. U Arabiji 
i u pustinji Tharr ispunjaju se riječna korita samo iza 
kratkotrajnih kiša, a inače su suha (vadi). Među rijekama 
se ističu Sirdarja i Amudarja, Ural, Tarim i Ili. Sušna 
pora su bogata jezerima, koja se nalaze u zavalama i 
otlinama najčešće tektonskog podrijetla. Najviše ih ima 
na Kirgiskoj uzvišici i na Tibetskoj visoravni, dok su naj- 
veća u aralokaspijskoj zavali (Kaspijsko, Aralsko i Balka- 
ško jezero). 

Kulturno se tlo ograničilo u sušnim krajevima na blizinu 
vode, pa oaza ima trojakog podrijetla: 1. pribrežne oaze na 
podnožju gorja zavise o većem broju rječica, koje dotječu 
iz tog gorja; 2. riječne oaze nalaze se duž rijeka, tako uz 
Eufrat, Tigris, Amu, Sir, Ili, Tarim i Ind; 3. izdanskih oaza, 
koje su značajne za Saharu, ima u unutrašnjosti Azije malo. 

Između odvodnih i 





AZIJA 


maksimum doseže gotovo 30°, a inače u Sibiriji i preko 30°. 
Tako iznose ovdje amplitude preko 1000. 

Budući da zimi duvaju preko najvećeg dijela Azije kopneni 
vjetrovi, koji su relativno suhi, to je zima sušno doba go- 
tovo cijelog kontinenta. Izuzetak čini sredozemno područje 
u Prednjoj Aziji, gdje su zimske kiše opća klimatska zna- 
čajka. — Ljetni monsun dolazeći s južnih i istočnih mora 
u unutrašnjost donosi obilje kiša, i njemu zahvaljuje jugo- 
istočna Azija svoju napučenost i kulturu. Cherrapunji u 
Assamu prima najviše padalina na svijetu, u dugogodišnjem 
prosjeku 12.090 mm, dok je god. 1897 palo 27.920 mm, a u 
samom srpnju 11.000 mm. Koromandelska obala, istočni 
Ceylon, sjeveroistočna Stražnja Indija, sjeverozapadni Bor- 
neo i zapadni Japan primaju kiše i od zimskog monsuna, 
budući da je taj prethodno prešao preko morske površine 
pa je vlažan. 

Sušna zona Azije nadovezuje se na afričku te obuhvata 
Arabiju, Iran, Turan, Tibet i Mongoliju. Godišnja količina 
padalina iznosi 200 mm ili manje, a kiše padaju većim dije- 

lom u rano ljeto. U 





neodvodnih | područja 
postoji znatna razlika 
u reljefu. U neodvo- 
dnim područjima doli- 
ne su slabo razvijene, 
a tektonski stvorene za- 
vale i kotline su bez 
međusobne veze. Posto- 
ji tendencija izravnava- 
nja, budući da se pro- 
izvodi erozije ne odvo- 
de u more, nego ostaju 
na kopnu ispunjajuči 
kotline i doline. Ima i 
prelaznih područja, ko- 
ja su tek u nedavnoj 
geologijskoj prošlosti 
postala neodvodna, kao 
i slučajeva, da su poje- 
dine neodvodne zavale 
regresivnom erozijom 
povučene u područje 
normalnog oticanja. 

Klima. Na klimatske 
prilike utječe činjenica, 
da. je Azija najveća 
kontinentalna masa, da 
se proteže od ekvatora 
do polarnih strana, te 
da na njoj imamo naj- 
više gorje i visoravni. 

Veći dio Azije ima 
klimu kontinentalnih 
značajka. Zimi se stva- 
ra najviši maksimum 
uzdušnog pritiska s jezgrom u istočnoj Sibiriji, odakle se 
jedan ogranak produžuje preko jugoistoóne Evrope sve do 
suptropskog maksimuma (»velika osovina kontinenta«). 
Sjeverozapadna Azija je zimi stoga pod utjecajem zapa- 
dnih vjetrova s Atlantskog oceana. U istočnoj Sibiriji 
taj se utjecaj gubi i ovdje se zimi taloži miran, hladan 
i suh uzduh, pa je u Verhojansku zabilježena dosada 
najniža apsolutna temperatura od —69:8° C, dok srednja 
temperatura siječnja iznosi —512" C. Na jugoistočnoj stra- 
ni spomenute osovine duva suh i hladan sjeverni i sje- 
veroistočni monsun, koji znatno snizuje temperature sve 
do obratnice. Ekvatorska granica snijega na morskoj razini 
pomaknuta je ovdje daleko prema jugu, pa snijeg pada 
prigodice i u Kantonu. Na sjevernom dijelu pacifičke 
obale utječe na stvaranje negativne termičke anomalije 
također hladna Beringova struja. U tropskom dijelu Azije 
hladni kontinentski monsun ublažuje tropsku vrućinu, pa 
tu nastaje od listopada do konca veljače umjereno godi- 
šnje doba. 

Ljeti postaje kontinent područjem intenzivnog Zagrija- 
vanja, pa se stvara barometarski minimum. Njegova je je- 
zgra obuhvaćena reduciranom srpanjskom izotermom od 34", 
a pruža se iz Sahare preko Arabije i Irana do zapadnog 
Tibeta. Budući da je nad morem uzdušni pritisak veći, du- 
vaju vlažni morski vjetrovi, i to u Prednjoj Indiji kao jugo- 
zapadni, a u istočnoj Aziji kao jugoistočni monsun. Sje- 
verna Azija ima također znatne ljetne temperature. U Ver- 
hojansku iznosi srednja temperatura srpnja 15% prosječni 

AZIJA, Pregled oborina 


ekvatorskom području 
kiše su raspoređene pre- 
ko cijele godine. 

Glavne klimatske po- 
krajine jesu: 

1. Polumediteranska u 
Prednjoj Aziji s ljet- 
nom sušom i obilnim 
zimskim padalinama u 
primorju, dok se prema 
unutrašnjosti količina 
padalina brzo smanjuje. 

2. Sjeverozapadna Azi- 
ja ima klimu sličnu 
istočnoevropskoj, ali s 
većim razlikama topli- 
ne. Ljeta su kratka i to- 
pla, a zime duge i oštre. 

3. Središnja i sjevero- 
istočna Azija imaju 
ekscesivnu kontinentsku 
klimu, velike opreke iz- 
među ljeta i zime te ne- 
znatne količine pada- 
lina. 

4. Istočna Azija od 
Kamčatke do južne Ki- 
ne ima monsunske ljet- 
ne kiše i znatne razlike 
u temperaturi. 

5. Južna Kina od juž- 
ne Arabije do Malaj- 
skog arhipelaga ima 
monsunske kiše te vrlo 
OT visoke temperature. Na 
jugoistoku dolaze do izražaja značajke ekvatorske klime: 
jednolična visoka temperatura te kiše u sva četiri godi- 
šnja doba. 

A GENS visina | srednja| srednja| srednja obori 
a E. rak krako ri 

Verhojansk 67933: 100 |-50.5 | 15.4 |-16.3 | 135 
Vladivostok 4397 1515.1 | 208 43 |; 372 
Darjeeling 2103: 2253 45 | 16.4 | 11.5 | 3060 
Peiping 39957? 40 47 | 26.0 | 11.7 | 633 
Tiflis 41943: 410 0.2 | 245 | 12.7 | 488 
Taškent 41°20 490 | —1.1 | 27.1 | 13.4 | 408 
Tokio 35%41? 6 31 | 25.6 | 14:051 1562 
Kabul 34930” | 1760 | —0.7 | 24.8 | 13.9 | 285 
Jeruzalem 31948" 750 710712280 | 15;9-| 650 
Teheran 35%41' | 1160 0.9 | 23.4 | 16.5 | 251 
Hongkong 33054? ӚЗІ ІЗІ?) 205 205m 0 
Calcutta 22032* 6 | 18.4 | 27.8 | 25.5 | 1649 
Batavia 6911? 7 | 254 | 29.5 | 26.0 | 1801 
біпбароге 1912: 07| 257 | 265 | 26.7 1.2360 
Manila 14935 14 | 25.0 | 27.6 | 26.8 | 1988 
Colombo 6°36 12 | 26.1 | 28.8 | 26.8 | 2242 
Dzida 21°30 108122221 27:91 274 80 
Madras 13%? 3A DA 30;5 1 27.711243 
Perim 12:24 021.225.271 SES) 289 60 

М. š. i Z. D-i. 


































































































BILJNI POKROV AZIJE (po Hayeku i Aljehinu) 
l. Hladne pustinje. 2. Planinske rudine. 3. Tundre. 4. Pustinje i polupustinje. 5. Stepe. 6. Savane. 7. Polupustinje s bodljikavim grmovima. 


8. Crnogorióne šume. 9. Bjelogorične šume. 10. Tvrdolisne zimzelene šume. 1l. 
13. Monsunske šume. 14. Suptropske kišne šume. 15. Tropske kišne šume (džungle). 


Biljni pokrov. Opći pregled. Azija pripada u biljnogeo- 
graiskom pogledu dvjema flornim carstvima. Najveći, sje- 
verni dio, obuhvaćajući uglavnom suptropske umjerene i 
hladne krajeve, pripada holarktisu (v.), a manji dio ugla- 
vnom ispod Rakove obratnice paleotropisu (v.). Granica iz- 
među oba florna carstva polazi južnom Arabijom, diže se 
iza ušća Inda u Prednjoj Indiji do obruba Himalaje i pri- 
lagođujući se planinskim skupovima izbija iznad Formoze 
na Tihi ocean. 

Ova | mnogolikost 
u biljnom svijetu 
Azije nije u vezi sa- 
mo sa sadašnjim geo- 
morfološkim i kli- 
matskim prilikama, 
nego je ona uvjeto- 
vana i historijskim 
razvitkom flore kon- 
tinenta. Razlike iz- 
medu flore umjere- 
nih i hladnih podru- 
čja holarktisa i trop- 
ske flore paleotropi- 
sa postojale su već u 
ranom tercijaru. Di- 
zanjem visokih pla- 
nina ostala su kasni- 
je ta dva toliko raz- 
ličita svijeta na go- 
lemom prostoru Azi- 
je odijeljena, jedino 
je u njenom najisto- 
čnijem dijelu, u po- 
dručju kinesko-japan- 
ske regije, ostala ve- 
za među njima пе- 
prekinuta. To se vi- 





Zimzelene šume umjerenih krajeva. 12. Savanske šume. 


di još i danas u neobičnoj bujnosti flore i vegetacije ovih 
krajeva. Ў 
Kako su za razvitak flore Azije neobično važni upravo 
historijski faktori, vidi se već u raščlanjenju tropske ve. 
getacije. Zapadni dio, obuhvaćajući cijelu Prednju Indiju 
bez Ceylona, pokazuje jasne veze s Afrikom i pripada po- 
sebnoj indo-afričkoj regiji, dok istočni dio sa Stražnjom 
Indijom i malajskim otočjem pripada malezijskoj regiji. 
Razlike između flore obiju regija ne mogu se svesti na 
sadašnje klimatske 
prilike, več su očito 
u vezi s prošlošču. 
Po Wegeneru bila je 
još u početku terci- 
jara vezana Afrika s 
Prednjom Indijom, a 
ta se veza očituje još 
i sada u srodnosti 
flora ovih toliko uda- 
ljenih krajeva. 
Slično je i s holar- 
ktičkom florom, ko- 
ja je u tercijaru po- 
krivala goleme povr- 
šine sjevernog dijela 
Azije, Evrope i Sje- 
verne Amerike, a za 
vrijeme oledbe je na 
golemim površinama 
uništena i potisnuta 
u pojedina skloništa 
(refugije) u južnoj 
Evropi, jugoistočnoj 
Americi, a napose u 
jugoistočnoj Aziji. 
Oledba je ostavila 
vrlo jasne tragove u 


ma 


(Foto G. Radde) 
PLANINSKE VRIŠTINE KAVKASKOG SLECA (Rhododendron caucasicum) u vis. 2600 m. 

SUMA KAVKASKE JELE (Abies Nordmanniana) 
u vis. 800—900 m. 
(V egetationsbilder) 


biljnom pokrovu Azije. lako su se ledenjaci u Aziji zadr- 
žali za cijelih 20 geografskih stupanja sjevernije nego u 
Sjevernoj Americi, to su ipak proizveli neobičan utjecaj 
na biljni pokrov. Prostor, koji je ostao slobodan izmedu 
ledenjaka i srednjoazijskih stepa i pustinja, jedva je omo- 
gučio život arktičke vegetacije i vrlo oskudnih ernogoričnih 
šuma borealnog značaja. Te su se šume nakon oledbe pro- 
širile prema sjeveru i zauzele u jednolikom sastavu nedo- 
gledne površine Azije. Reliktne šumske flore sačuvale su 
se samo na Kavkazu, na nekim srednjeazijskim planinama 
i napose u kinesko-japanskoj regiji. Naprotiv su središnja 
područja sačuvala relikte stepskog i pustinjskog značaja. 

Na golemim prostorima Azije, koji se steru od polarnih 
krajeva do ispod ekvatora i koji su usto u visinskom po- 
gledu neobično raščlanjeni, nalazi se veoma mnogoliki biljni 
svijet, počevši od tundra i stepa do savana i pustinja i od 
jednolikih crnogoričnih šuma do bujnih džungla tropa. 

I. Holarktično florno carstvo (Holarktis) zastupano je u 
Aziji s pet regija, koje su, izuzevši sredozemne, zauzele 
goleme površine, pa su sa svojim posebnim biljnim pokro- 
vom i s tim u vezi s mnogolikim gospodarskim prilikama 
od golemog značenja za raščlanjenje Azije. 

1. Eurosibirsko-sjevernoamerička regija zaprema sjeverni 
dio Azije. Klima je umjereno hladna ili hladna, a vegeta- 
cija prekinuta zimom. Florni je elemenat uglavnom bo- 
realni i arktotercijarni. U vegetacijskom pogledu ističu se 
dva snažna pojasa: sjeverni arktički pojas ili pojas tundre 
(v.), koji obuhvaća u samoj Aziji oko 3 mil. km?, i južno 
od njega šumski pojas, obrastao uglavnom crnogoricom, 
koji obuhvaća blizu 9 milijuna km?. Arktički pojas (arktis) 
zaprema najsjeverniji dio Azije. Njegova granica prema 
šumi nije svagdje jednako visoka. Dok se na prostoru iz- 
među Oba i Jeniseja spušta znatno ispod polarnice, diže 
se u području Lene i Jane do 70% a u području Hatange 
i do 71% Na Kamčatki seže naprotiv arktička vegetacija sve 
do 50% sjev. širine. 

Najveće površine pokriva u arktičkom pojasu tundra. 
Njezin sastav nije svagdje jednak, te se u Aziji može 
razlikovati više tipova, koji usto pokazuju i geografske 






































GRANICA ŠUME SA šIKAROM KARPATSKE BREZE I ČEMERIKOM 
NA KAVKAZU 
(Vegetationsbilder) 


razlike. 'Tako dolaze na pr. od t. zv. polarnih vrba na za- 
pad od rijeke Jeniseja Salix polaris Wahlenb., S. retusa L., 
S. lapponum L. i dr., a na istok S. baicalensis Turcz; od 
breza dolazi na istoku od rijeke Jeniseja Betula nana L., a 
na istok B. exilis. Između prave tundre i šume nalazi se 
pojas šikarastih tundra izgrađen od vrba i breza. Šumski 
je pojas sastavljen u gornjem i srednjem dijelu od crno- 
gorice, poimence od raznih vrsta smreka, jela, borova i 
ariša. Bjelogorične šume, koje su u evropskom dijelu re- 
gije tako krasno razvijene, izgrađene su u azijskom dijelu 
samo od breze, lipe i klena, i ograničene su zapravo samo 
na pojas od 160 km širine između crnogorice i stepe. Taj 
je pojas razvijen u zapadnom dijelu Sibirije samo od Urala 
do Tomska, u najistočnijem dijelu па obali Ohotskoga 
mora zaprema veće površine i nadovezuje se na bujne bje- 
logorične šume kinesko-japanske regije. 

Pojas crnogoričnih šuma Sibirije i Dalekog Istoka nije 
jednoliko građen. Njegovu sjevernu granicu između Urala 
i Hatange izgrađuje sibirski ariš, a istočno od toga dahurski 
ariš. Zapadnosibirski dio u porječju Oba gotovo sve do Je- 
niseja pokriva vlažna, zapadnosibirska prašuma, tajga, iz- 
građena uglavnom od sibirske smreke same ili miješane sa 
sibirskom jelom. Šuma je ispresijecana velikim močvarama, 
te se ističe vlažnošću i zasjenjenošću. Od Jeniseja do Lene 
proteže se suha istočnosibirska tajga, izgrađena uglavnom 
od sibirskog ariša, koji seže sve do pravca, što spaja Baj- 
kalsko jezero s Hatangom. Na istok od toga pravca izgra- 
đena je šuma od dahurskog ariša. Istočno i južno od te 
tajge nalaze se »gornje šume« dahurskog ariša i bora. Pola- 
zeći od sjevera prema jugu može se unutar tajge lučiti neko- 
liko pojasa. Na tundru nadovezuje se pojas rijetke i niske 
tajge s brezom, ispod njega pojas sjeverne tajge već prilično 
visokih i gustih sastojina, zatim pojas najbujnije razvijene 
prašume i najzad najjužniji pojas tajge, u kome se javlja 
već bjelogorica, poimence lipa i klen. Bjelogorične šume 
Dalekoga Istoka izgrađene su od mongolskog hrasta i ne- 
koliko vrsta javora i lipe, dok je na Kamčatki zapremila 
velike površine hrastu slična kamčatska breza (Betula Er- 
mani Cham.). 

Gore: KINESKI ZID; dolje: KAŠMIR 


(Foto Szanto) 

(Orbis terrarum) 

PRILOG U BAKROTISKU 11 





Gore: PALESTINA, NEBI MOSA; dolje: JAPAN, FUJLSAN 


(Orbis terrarum) 


AZIJA 


2 


BAKROTISKU 1 


U 


PRILOG 


PALESTINA, 


WADI EN NAR 


( Orbis 


terrarum) 





INDIJA, GRANITNE STIJENE KOD HYDERABADA 

PRILOG U BAKROTISKU 13 


Gore: POLUPUSTINJE BIJELOG PELINA (Artemisia herba alba Asso) s Acanthophyllum elatius Bunge u Iranu; 


dolje: RABARBARA (Rheum Alexandrae Bat)) S BUJNOM ENDEMIČNOM VEGETACIJOM SJEVEROZAPADNOG YUNNANA 
U VIS. 3600 m 


(Vegetationsbilder) 

Gore: TROPSKA KIŠNA ŠUMA (DŽUNGLA) SA SLADORNOM PALMOM (Arenga saccharifera Labill) I LIJANAMA NA MOLUKIMA; 
dolje: BUJNE LIVADE STITARICE Angelica ursina (Rupr.) Benth. et Hook u JUŽNOJ KAMČATKI 
í Vegetationsbilder) 

PRILOG U BAKROTISKU 15 





Gore: ŽIDOVI PRED ZIDOM PLAČA U JERUZALEMU (Orbis terrarum); dolje: MLADI PERZIJANCI 
KOD TKANJA SAGOVA 

PRILOG U BAKROTISKU 16 





Gore lijevo: PERZIJSKI DERVIŠ; gore desno: SIRIJKA IZ PLEMENA DRUZA ; dolje lijevo: MLADA 
TIBETANKA IZ DARJEELINGA ; dolje desno: MUSLIMAN IZ KASMIRA 


(Slike gore: Foto Szanto, slike dolje iz Orbis terrarum) 


AZIJA 33 


U florističkom sastavu pokazuju sibirske šume veliku 
sličnost s evropskima, pa se u njima javlja cijeli niz vrsta 
naših crnogoričnih šuma, poimence neke paprati, borovni- 
ca, brusnica, crvotočine, kruščice, cecelj (zečja soca), neki 
kaćunovci i t. d. One pripadaju po Braun-Blanquetu po- 
sebnom redu borovničko-smrekovih šuma (Vaccinio-Pice- 
etalia Br.-Bl.), kome pripadaju i crnogorične šume Evrope 
i sjevernog dijela Amerike. Na jugu bivaju šume sve 
svjetlije i prelaze u »parknu« šumu. 

Osim tundra i šuma kao regionalnih vegetacijskih pojasa 
razvijene su u području eurosibirsko-sjevernoameričke re- 
gije obilne močvare s mrijestnjačama (Potamogeton), ša- 
ševima, trskom i rogozom, pa cretovi i livade. U najistoč- 
nijem dijelu regije ističu se napose bujne livade, izgrađene 
iz visokih trajnih zeleni, ponajviše raznih štitarica, jedića, 
pakujca, odoljena i t. d. 

U visinskom pogledu vidi se jasna raščlanjenost. Od azij- 
skih visokih planina pripada eurosibirskoj regiji zapravo 
samo Ural, altajsko-sajansko gorje, jablonsko-stanovski 
grbalj i visovi Kamčatke. Oni nose iznad granice šume 
uglavnom arktičku vegetaciju. 

Veoma je značajan biljni pokrov Kavkaza, koji leži već 
u području aralokaspijskih stepa i pustinja, ali u biljno- 
geografskom pogledu predstavlja neobično zanimljivu šum- 
sku pokrajinu eurosibirsko-sjevernoameričke regije. U flori 
Kavkaza sačuvali su se mnogi tercijarni oblici, koji upućuju 
nesamo na usku vezu s Balkanskim poluotokom, u prvom 
redu s planinom Strandžom (> Balkanski poluotok, biljni 
pokrov), nego i na vezu s jugoistočnim dijelovima Sjeverne 
Amerike i jugoistočnim dijelovima Azije. Osim toga razvi- 
jen je na Kavkazu obilno endemizam. 

U vegetacijskom pogledu ističe se Kavkaz velikom buj- 
nošću biljnog pokrova. Najniži šumski pojas zapadne Za- 
kavkazije sastavljen je od miješanih listopadnih šuma, u 
kojima već prema staništu preteže crni grab, koprivić, 
s orahom srodna pterokarija (Pterocaria caucasica C. A. M.), 
zelkova (Zelkowa crenata [Desf.] Spach.) i dr. Podstojna 
vegetacija izgrađena je iz velikog broja vrsta, među kojima 
se napose ističu zimzeleni grmovi božikovina, lovorvišnja 
(zeleniče), šimšir, prekrasni slečevi, veprina i dr. Od slečeva 
napose je zanimljiv zimzeleni pontski sleč (Rhododendron 
ponticum L.), koji dolazi i na planini Strandži, a često se 
uzgaja u vrtovima. Uz njega dolazi i listopadni žuti sleč 
(R. flavum Don.). U tim šumama nalazi se neobično obilje 
povijuša i penjačica, u prvom redu vinova loza, kolhidski 
bršljan, tetivika, vinjage, bljušt i kavkaska dioskoreja 
(Dioscorea caucasica Lip.). Još bujniju vegetaciju ima Ta- 
liš na obali Kaspijskog mora. Tamo se javljaju uz neke 
značajne endemične hrastove і mnoge azijske vrste sup- 
tropskog podrijetla. 

Povrh neobično bujnih kolhidskih šuma nalazi se na 
Kavkazu snažan pojas gorskih šuma izgrađen od kavkaske 
bukve (Fagus orientalis Lipsky) i kavkaske jele (Abies 
Nordmanniana Stev.). Rjeđe su šume kavkaske smreke 
(Picea orientalis Carr.) i običnog bora. U gornjem pojasu 
gorskih šuma i na njihovoj granici nalaze se na Kavkazu 
neobično bujno razvijene zadruge visokih zeleni (planinski 

vrtići), koje dosežu od 2 do 4 m visine. Tu se napose 
ističu različne šapike (na pr. Heracleum Mantegazzianum 
Som. et Lev.), krasna telekija (T'elekia speciosa [Schreb.] 
Baumg.), bujne zvončike, odoljeni i drugo. Iznad granice 
šume nalazi se pojas planinske vegetacije, koji se ističe 
neobično velikim brojem endemičnih vrsta. Na planinskim 
vrištinama ukrasuje velike površine kavkaski sleč (Rhodo- 
dendron caucasicum Pall.), a na planinskim rudinama na- 
lazi se veoma šarolika i bujna vegetacija. Kavkaz je do- 
movina većeg broja gospodarskih biljaka, među njima i vi- 
nove loze i šljive. 

2. Kinesko-japanska regija nadovezuje se u jugoistočnoj 
Aziji na prijašnju regiju i prostire se od Poamurja na sje- 
veru do Stražnje Indije na jugu. Ona zaprema prema tome 
južni dio Sahalina, Japan, Usurijski kraj i Poamurje, južnu 
Mandžuriju s Korejom, istočnu i srednju Kinu, nutarnji 
Yünnan i Birmu i istočne dijelove Himalaje. Flora pokazuje 
reliktni značaj i sastavljena je uglavnom iz arktotercijarnog 
elementa, kome se pridružuje na jugu paleotropski, a na sje- 
veru nordijski elemenat. U nastupanju cijelog niza rodova 
ona pokazuje usku vezu s južnom Evropom i jugoistočnim 
krajevima Sjeverne Amerike. Cijelo se područje odlikuje 
veoma povoljnom klimom, dovoljnom količinom oborina, 
koje padaju redovno u ljetnim mjesecima. U južnim je stra- 
nama zima blaga, na sjeveru već dosta opora i obilna mra- 
zovima. To se očituje i u samom vegetacijskom pokrovu, 
koji pokazuje sve prijelaze od vlažne suptropske zimzelene 
šume na jugu do listopadnih šuma u srednjem dijelu i crno- 
goričnih šuma na krajnjem sjeveru regije. Na vegetaciju je 
u znatnoj mjeri utjecala kultura, tako da su goleme povr- 
šine posve izgubile svoj prvotni izgled, ali su se neke važne 
značajke u biljnom pokrovu ipak sačuvale i daju Kini i 
Japanu svoj naročiti biljeg. Kinesko-japanska regija zastu- 
pana je s više pokrajina. Na kopnu se ističe jinansko-se- 
čuanska, južno-kitajska, srednje-kitajska i mandžurska po- 
krajina. U vlažnim dijelovima južno-kitajske pokrajine razvi- 
jena je suptropska kišna šuma s kamforovcima, palmama, 
zimzelenim hrastovima i magnolijama s obiljem epifita. Na 
suhim obroncima razvijena je šikara poput naše makije, 
izgrađena od tvrdolisnih kamelija (15 vrsta), čajevaca, zim- 

zelenih jorgovana, aukube i sl. U nutarnjem dijelu prodiru 
dosta visoko na sjever i savanske šume, koje su razvijene 
obilnije u južnim dijelovima Azije. Od crnogoričnog drveća 
dolazi tu značajna smrekuša ili biota (Thuia [Biota] orienta- 
lis Endl.), poznata pod imenom drvo života. U srednjem di- 
jelu opaža se postepeni prijelaz zimzelene šume u listo- 
padnu. Gube se jedna za drugom zimzelene vrste, a javljaju 
se mnogi rodovi, koji kod nas izgrađuju šume, ali su zastu- 
pani s drugim vrstama. Tako dolaze razni orasi, johe, grab, 

ukva, hrastovi (20 vrsta), božikovina (12 vrsta), ribizli, sle- 
čevi, kaline i dr. Od niskog rašća nalaze se posebne vrste 
lijerova, žutike, kamenike, jaglaci, biskupska kapica, Sala- 
munov pečat i t. d. Uz to se nalaze i novi rodovi, koji se 
kod nas često uzgajaju u nasadima, poimence pajasen, du- 
dovi, rujevi, trubača, pavlonija, hidrangeja, razne lozike 
(Vitis flexuosa Thunb., V. Veitschii Lynch, Ampelopsis- 
vrste), a od crnogorice veći broj borova, smreka, čuga, tuja, 
zatim Cryptomeria, Chamaecyparis i značajno sveto drvo 
Kine i Japana Ginkgo biloba L. Od posebne je važnosti u 
biljno-geografskom pogledu jinansko-sečuanska pokrajina, 
koja je zapremila jugozapadni dio Kine. Ona se odlikuje 
velikim brojem endema (do 40%). Najniži pojas zauzele su 
razmjerno suhe suptropske šume, koje sežu do 1800 m. 
Iznad njih je bujna vegetacija bjelogoričnih i crnogoričnih 
šuma izgrađenih od raznih jela, borova i smreka, a gdjegdje 
se javljaju i drvoliki slečevi. Granica šume između 3000 do 
3500 m izgrađena je od crnogoričnog drveća. Flora planin- 
skog pojasa pripada među najbogatije na svijetu. Napose su 
obilno razvijeni neki rodovi, tako na pr. rod slečeva (Rhodo- 
dendron) i jaglaca (Primula) i dr. Istočna Azija bila je 
neobično važno ishodište flore umjerenih krajeva sjeverne 
polutke. Diels je pokazao, da se u gorskim krajevima, koji 
se nadovezuju na Himalaju, nalazi cijeli niz rodova ne- 
obično važnih u sistematskom pogledu, iz kojih se razvila 
bujna flora sjevernih krajeva. 

U mandžurskoj pokrajini mijenja se već izgled vegetacije. 
Ona je izgrađena od velikog broja endemičnih mandžurskih 
vrsta, na pr. bora, oraha, breza i ariša. Uza šume raširene 
su livade i cretovi, a na krajnjem istoku i stepe. 

Biljni svijet japanskog otočja pokazuje mnoge osobine, 
ali je veza s kopnom mnogo veća, nego se prije držalo. 
I na otocima se može pratiti prijelaz od zimzelenih sup- 
tropskih šuma na jugu do listopadnih i crnogoričnih na sje- 
veru. Japan se odlikuje obiljem vrsta, od kojih se mnoge 
uzgajaju kod nas u vrtovima i nasadima. Biljni pokrov 
određuje izgled cijelih područja. »U proljeće uronjuje zemlja 
u moru cvjetova trešnje (Prunus pseudocerasus Lindl. i P. 
japonica Thunb.). Bujno mnoštvo glicinija s dugim obješe- 
nim grozdovima krasi ljeti sjenice japanskih čajnjača, i 
nježno crvenilo lotosova cvijeta ispunja brojna jezerca. 
U jesen se u svim vrtovima rascvatu krizanteme, taj japan- 
ski narodni cvijet (grb!) u raznim veličinama i nijansama 
boja, i šume se obojadišu čudnovatim obiljem zelenih, žutih 
i jasno crvenih boja. А za blage zime sjaju se u crvenom 
i bijelom sjaju cvjetova kamelije, koje se neobično snažno 
ističu sjajnozelenim lišćem.« (Rikli). 

U visinskom pogledu pokazuje biljni pokrov Japana šest 
različitih pojasa. Najniži je izgrađen iz zimzelenih hrastova, 
lovorika, mrča, palma i cikadeja. On seže do 500 m. Pojas 
kriptomerije s listopadnim šumama divljeg kestena, magno- 
lija i hortenzija seže od 500—1000 m, a pojas jele s listo- 
padnim bukvama, hrastovima i jasenima do 1700 m. Iznad 
njega nalazi se gornji pojas crnogorice, a zatim u visini od 
2480—2800 m pojas klekovine (Pinus parviflora Sieb. et 
Zucc.) i najzad pojas planinskih rudina sve do 3300 m. 

U gospodarskom pogledu dala je kinesko-japanska regija 
veoma velik broj gospodarskih, ljekovitih i ukrasnih bilja- 
ka. U njezinu se području nalaze glavna središta kul- 
ture i civilizacije žute rase. Zanimljivo je, da se i ovdje, 
slično kao i u Evropi i Americi, podudaraju kulturna sre- 
dišta s raširenjem bjelogorice. To pokazuje, da je područje 
bjelogoričnih šuma najpovoljnije i za djelovanje čovjeka. 

3. Aralokaspijska ili srednjoazijska regija zabila se kao 
velik klin između jednolikih crnogoričnih šuma na sjeveru, 
šarenih, listopadnih šuma na istoku i bujne tropske vege- 
tacije na jugu. Ona obuhvaća stepe zapadne Sibirije, nutar- 
nji dio Male Azije, Iran i srednjoazijsko visočje s Tibetom 
i Mongolijom. 

Aralokaspijska regija odlikuje se i pored golemog pro- 
stranstva i velikih visinskih razlika nadasve značajnom 
vegetacijom, prilagođenom izrazito suhoj kontinentalnoj 
klimi s dvostrukim prekidom, jednim zbog studeni zimi, 





a drugim zbog suše ljeti. Flora se ističe velikom osebujno- 
šću i nadasve obilnim endemizmom. Uz rašireni aralokaspij- 
ski elemenat može se lučiti još nekoliko flornih elemenata, 
tako na pr. sarmatski, pontski, iransko-turanski, prednjo- 
azijski i srednjoazijski. U području Altaja i Tienšana ja- 
vljaju se neobično zanimljive disjunkcije. Tu na pr. dolazi 
najbliži srodnik hrvatske velebitske sibireje altajska sibireja 
(Sibiraea laevigata Maxim.) i poznata rabarbara (Rheum 
rhaponticum L.), koja je poznata u Evropi samo na Rodo- 
pima i planini Rili u Bugarskoj. Mnogi rodovi zastupani su 
neobično velikim brojem vrsta, tako na pr. rod kozlinac 
(Astragalus) iz porodice lepirnjača broji blizu 1000 vrsta, 
luk (Allium) 141 vrstu, rod Acantholimon, srodan s našom 
babinom svilom, nekih 80 vrsta, perunika 52 vrste, tamarisk 
30 vrsta i t. d. 


U vegetacijskom pogledu ističu se u prvom redu stepe, 
kamenjare, slane polupustinje i pješčare, dok su šume ogra- 
ničene na vlažna područja u porječju rijeka ili se javljaju 
u višim planinama na osobito pogodnim mjestima. Zapravo 
se može lučiti snažni sjeverni pojas stepa, koji seže od 
Kaspijskog mora do Sajanskog gorja. Ispod toga pojasa 
stepa nalazi se golemo područje oskudnih polupustinja, 
koje se šire od Kaspijskog mora do granice pustinje Gobi. 
U tom području pretežu slane i pješčane pustinje s vrlo 
oskudnom, ali značajnom vegetacijom. Radde opisuje zna- 
čaj aralokaspijske nizine ovim riječima: »Priroda je dala 
toj zemlji samo nebo bez oblaka, gole planine, rijeke bez 
ušća i bez vode, oblake dima, beskrajne žive pijeske i pot- 
puno mrtve slane površine.« Golemo, ali raskidano područje 
stepa i kamenjara na čitavoj dužini od Male Azije do 
Tibeta rastavlja taj pustinjski pojas na jugu od velikog 
pustinjskog pojasa sjevernoafričko-zapadnoindijskog po- 
dručja, na koje se nadovezuje već tropska vegetacija. 

U tomu velikomu pustinjskomu i stepskomu području dižu 
se golemi planinski skupovi s vegetacijom, koja do najviših 
vrhova pokazuje stepski značaj. U planinskoj vegetaciji 
ističe se s jedne strane armensko-perzijsko gorje, a s druge 
strane tibetsko visočje od Pamira i Karakoruma do vrhova 
Himalaje. Iako biljni pokrov suhih tibetskih visova ne obi- 
luje ni brojem vrsta ni množinom individua, ipak je ne- 
obično zanimljiv, a biljni svijet doseže upravo ovdje svoj 
najviši uspon na površini zemlje. U visini od 4000—5000 m 
poznato je još 300, iznad 5000 m samo 100 biljnih vrsta. 
U toj visini dolazi još kovilje (Stipa splendens Trin.), kod 
5480 m nalazi se veći broj kamenika, sirištara i petolista. 
Kod 5791 m raste još krasni plavi mak Meconopsis horri- 
dula Hook. f., kod 6096 m još tri vrste runolista i nekoli- 
ko glavočika iz roda Saussurea. Najviši poznati uspon dose- 
že sitna busenasta biljka iz porodice karanfila Arenaria 
musciformis Wall., koja je nađena u visini od 6218 m. 


Aralokaspijska regija od velikog je značaja za kulturnu 
historiju čovjeka. Ona je dala najveći dio gospodarskih 
biljaka Starog svijeta, poimence pšenicu i grah, i velik dio 
ljekovitog i tehničkog bilja. 

4. Sredozemna regija zaprema u Aziji samo uski, zapadni 
dio primorskih krajeva od Male Azije do Palestine. Ona se 
ističe u nižim pojasima zimzelenom tvrdolisnom vegetaci- 
jom, na koju je u velikoj mjeri utjecao čovjek, i u višim 
crnogoričnim šumama, poimence nekim jelama i libanon- 
skim cedrom. U cijelom vegetacijskom pokrovu ističe se 
ipak već jak utjecaj srednjoazijskih stepa i pustinja. 
(> Sredozemlje, biljni pokrov). ІШІ: 

5. Regija paleoaridisa zaprema jugozapad Azije od Mezo- 
potamije do krajnjeg jugozapada Arabije, a Sinaj je veže 
s afričkim nastavkom, Saharom. Ona se proteže Iranom na 
istok sve do Sinda u 
sjevero-zapadnom di- 
jelu Prednje Indije. 
Poput afričkog paleo- 
aridisa i ovo je po- 
dručje velikim  dije- 
lom bez vegetacije ili 
s oskudnom ekstre- 
mno-kserofitskom ve- 
getacijom. Izuzetak 
čine i tu oaze, koje i 
tu kao 1 u Africi tvori 
datulja. Areal se pa- 
leoaridisa pokriva u- 
glavnom s arealom 
datulje. To je zapra- 

vo pogranično područje, koje spaja paleotropis s aralo- 
kaspijskom regijom holarktisa. Zato se u njemu nalaze 
pomiješani i povezani mnogi stepski araloskaspijski ele- 
menti s elementima indoafrikanuma, koji pripadaju već 
tropskom flornom carstvu. Datuljine šume uz obale Per- 
zijskog zaliva imadu već uglavnom tropsku podstojnu ve- 
getaciju. Velike površine Irana i sjeverne Mezopotamije 
Zaposjele su stepe i polupustinje, koje prelaze postepeno u 
aralokaspijsko područje. 

H. Paleotropsko florno carstvo (Paleotropis) zaprema u 
Aziji jugozapadnu Arabiju, te krajeve na jug Himalaji i 
paraleli, koja proiazi nešto sjevernije od Formoze. To po- 
dručje nije jedinstveno, iako je čitavo po flornom karak- 
teru, a i po karakteru vegetacije, nesumnjivo paleotropsko. 
Zapadni dio pokazuje mnogo zajedničkog s tropskom Afri- 
kom, pa se i ubraja u indoafrikanum. Istočni dio daleko je 
samostalniji i obilniji vrstama, pa se zove maleziakum. 
Malezijakum se širi u Stražnjoj Indiji i na Malajskom 
arhipelagu, a na sjever seže do gore označene granice paleo- 
tropisa, gdje se nadovezuje na kinesko-japansku regiju 
holarktisa. Ovom golemom tropskom području pripada i 
otok Ceylon sa svojom neobično bujnom vegetacijom. 
Na istok se to područje nadovezuje na novozelandsko i na 
sendvičko područje paleotropisa. 

Azijski je paleotropis veoma obilan vrstama. Iz Prednje 
Indije poznato je oko 21.000 vrsta, sa samog Ceylona 3000, 
iz Stražnje Indije 7000, flora Borneja broji 11.000, a ona 
Jave 5000 vrsta. S Filipina poznamo 10.000 vrsta viših bi- 
ђака. Klimatski je to područje izrazito tropsko, i to u 
istočnom dijelu vlažnije, a u zapadnom suše. U zapadnom 
je dijelu čovjek od pamtivijeka znatno utjecao na vegeta- 
ciju, pa je ona na velikim površinama znatno izmijenila 
svoje prvotno lice. U novo su doba i u istočnom dijelu 
ljudi znatno utjecali na vegetaciju, na pr. na Javi, ali se 
ondje još uvijek sačuvala naravna vegetacija. U tom po- 
gledu ističu se napose neki dijelovi Bornea i Nova Gvineja. 

U vegetacijskom pogledu razvijeno je u tropskom dijelu 
Azije nekoliko formacija uvjetovanih uglavnom količinom 
i raspoređenjem oborina. To je tropska kišna šuma ili 
džungla, monsunska šuma i savana sa savanskim šumama. 
Ove su formacije na obim Indijama upravo mozaično raspo- 
ređene, dok je biljni pokrov otoka radi jednolikosti u raspo- 
redenju vlage mnogo jednolikiji. Na otočju preteže redovno 
džungla, koja je zapremila područja stalnih oborina. 

U nekim je krajevima Azije džungla razvijena još danas 
u svoj veličanstvenosti, ali je u najvećem dijelu posve pro- 
mijenila svoj prvotni sastav. U prirodnoj džungli pretežu 
drvolike paprati, paome, bambusi, razni fikusi s mnoštvom 
epifita i lijana. Na Sumatri raste na posebnoj loziki (Cissus) 
kao parasit značajna Rafflesia Arnoldi R. Br. s posve za- 
kržljalim vegetativnim dijelovima i golemim prekrasnim 
cvjetovima. 

U mjestima, gdje se izmjenjuju sušne i vlažne periode 
uvjetovane monsunima, razvijena je monsunska šuma. Ona 
zaprema naročito na kopnu goleme površine i vrlo je zna- 
čajno građena. Česta su drveta u njoj: santalovo drvo (San- 
talum album L.) i cedrelovo drvo (Cedrela), zatim razno 
drveće rodova Pterocarpus, Shorea, Dalbergia i napose 
poznato tik-drvo (Tectona grandis L.) i palma Borassus 
flabellifer L. 

Savane i savanske šume ne pokrivaju velikih površina, ali 
su vrlo zanimljiva sastava. Za malajske savane značajna 
je trava Imperata arundinacea Cyr., a za Stražnju Indiju 
Arundo madagascariensis Kunth. 

Posebno je zanimljiva azijska mangrova, koja čini uski 
obalni obrub. Ona je mnogo raznoličnije sastavljena nego 
američka ili zapadnoafrička. Uz rod Rhizophora nalazimo 
još čitav niz drugih biljaka, poimence rodove Avicennia i 
Breguiera (= mangrova). 

Tropska je Azija poznata po obilju gospodarskih, tehni- 
čkih, ljekovitih 1 ukrasnih biljaka i predstavlja u tom po- 
gledu jedan od najbogatijih krajeva svijeta. 

LIT.: G. Radde, Grundzüge der Pflanzenverbreitung in den Kaukasus- 
làndern u A. Engler i O. Drude, Die Vegetation der Erde, sv. III. 1899; 
G. Karsten, Vegetationsbilder aus dem Malayischen Archipel u Vege- 
tationsbilder, 1. r. sv. 2., Jena 1903; M. Rikli i E. Rübel, Vegetations- 
bilder aus dem westlichen Kaukasus u Vegetationsbilder 11. r. sv. 6/7., 
Jena 1913; M. Rikli, Geographie der Pflanzen (Florenreiche), Handwort. 
d. Naturw., sv. IV., Jena 1913; A. Hayek, Allgemeine Pflanzengeogra- 
phie, Berlin 1926; L. Diels, Pflanzengeographie, Berlin—Leipzig 1929; E. 
Hulten, Süd-Kamtschatka u Vegetationsbilder, 23. т. sv 1.—2., Jena 
1932; A. F. W. Schimper i F. C. Faber, Pflanzengeographie, Jena 1935; 
H. Handel-Mazzetti, Hochland und Hochgebirge voi; Yünnan und Süd- 


west-Setschwan, III. и Vegetationsbilder, 23. т. sv. 2., Jena 1937; V. V. 
Aljehin, Geografija rastenij, Moskva 1938; K. H. Rechinger, Vegeta- 

tionsbilder aus dem nördlichen Iran u Vegetationsbilder, 25. r. sv. 5., 
Jena 1939; Karta rastiteljnosti SSSR, Moskva—Lenjingrad 1939; J. Bravn- 
Blanquet, G. Sissingh i J. Vlieger, Prodromus der Pflanzengesellscha, 
ten, sv. VI., Montpellier 1939; Rastiteljnost SSSR, Botan. Institut Akad. 
Nauk SSSR, Moskva-Lenjingrad 1938—40. To, 

Fauna je vrlo različita i pomiješana, jer je rasprostra- 
njena na najvećem kopnenom području Zemlje, gdje do- 
laze sve moguće životinje u svim mogućim staništima. U 
azijskom životnom prostoru dolazi najoprečnije podneblje 
od polarnih zaleđenih krajeva do vrućih tropa, od obala 
mora i močvara do najviših planina, s gustim prašumama, 
prostranim travnjacima, stepama, tundrama i pustinjama. U 
svakom od tih različitih staništa dolaze posebni životni 
uvjeti, i što su oni lošiji i nepovoljniji, to je teži i nesmilje- 
niji opstanak za životinjski svijet. Različiti uvjeti daju ži- 
votu manje ili više značajan izraz, a u tundrama, stepama i 
pustinjama je dakako vrlo osiromašen. 

Po rasprostranjenosti sisavaca, koji su identični s evrop- 
skima, sjevernoameričkima i afričkima A. je najviše uklju- 
čena u sjeverno carstvo, arktogeju. Najpretežniji dio A. obu- 
hvaća ovdje zajedno s Evropom, s kojom ima vrlo sličnu 
faunu, eurazijsko umjereno područje, polearktik, sjeverne 
oblasti, holarktika, koja se prostire i Sjevernom Amerikom. 
Najveći, sjeverniji dio A. zaprema njezina sibirska pokra- 
jina, a mnogo manji istočni dio (Kina, Japan), zaprema 
mandžurska pokrajina. Jugozapadni dio A. od Afganistana 
i Perzije na zapad potpada pod sredozemsko područje sje- 
verne oblasti, a samo južni dio Arabije prelazi u afričku 
oblast. Južni azijski poluotoci i Sundajsko otočje ima po- 
sebnu faunu indijske oblasti. 

Radi velikog prostranstva azijskog životnog prostora i 
radi povezanosti sa susjednim kopnima nema njegova fauna 
poseban izrazit karakter, pa se takav još najviše ističe na 
jugu u indijskoj oblasti. Najvećim srednjim dijelom A. 
rasprostranjene su sve naše dobro poznate evropske živo- 
tinje. Ali u onim krajevima, gdje se osobito izrazito ističu 
posebni životni uvjeti, dobiva i fauna poseban karakter. 





AZIJSKI SLONOVI 
(Encyclopédie Française) 


U sjevernom arktičkom prostoru tundra žive sjevernjačke 
životinje sob, lemar, sjeverna lisica, gorska kuna, sjeverni 
bijeli zec, sibirski samur, onda sjeverna bijelka, snježna 
strnadica, sjeverna juričica, bijela sova i zlatari. Ovdje ne- 
ma gmazova i vodozemaca, od riba ima najviše lososa, a 
ima dosta i mekušaca i kukaca. Za kratkog ljeta ima neiz- 
mjerno mnogo komaraca. Uz polarno more živi sjeverni 
medvjed, u moru mnogi pravi tuljani, sjeverni morž i mje- 
hurasti tuljani, sjeverni morski medvjed, morska vidra, pa 
golema jata ptica, galebovi, njorke, plijenori, guske i patke, 
koje se gnijezde u nepreglednoj množini na ptičjim brdima. 
U golemom životnom prostoru sibirske tajge ima uz obične 
eurazijske šumske životinje opet i nekih drugih životinja. 
Tu je prije svega carstvo vjeverica i drugih glodavaca, pa 
malenih zvijeri, kuna, zerdava, samura, kukcožderaca, kao 
vodene rovke, onda mnogih ptica pjevica, osobito zebov- 
ka, pa kukaca, a gmazova i vodozemaca ima malo. U rije- 
kama ima mnogo riba, osobito kečiga i posebnih lososa, kao 
keta, prodens, omul, pa njelma, sjelda, čokora, siroka, mok- 
suna (Coregonus njelma, Merkii nasus, Syrok, Moksun), 
bjeluga (Hucho orientalis) i t. d. Bajkalsko jezero ima vrlo 
značajnu posebnu faunu, pa u njemu živi štaviše i bajkalski 
kolutasti tuljan. 

U stepama, pustinjama i visoravnima, koje se protežu 
sredinom A., posebni su životni uvjeti probrali značajnije 
prilagođeni životinjski svijet. Tu se osobito ističu kopitari 
i dvopapkari, azijski divlji konj, divlji magarac džigetaj, 
dvogrba deva, mnoge divlje ovce, osobito argali, divlje 
koze, neke antilope, kao stepska, i gazele. Ima tu i mnogo 
glodavaca, osobito takvih, koji prave podzemne stanove, 
kao tekunica, svizaca, zviždara, skočimiša (Alactaga) i t. d. 
Uz veliko obilje tih biljoždera ima tu i mnogo zvijeri; uz 
vuka, čaglja, lisicu dolaze već i snježni leopard (irbis, Felis 
uncia), tigar, leopard, pas kunaš (Nyctereuthes) i t. d. Uz 
priličan broj običnih evropskih ptica ističu se osobito step- 
ske, kao potrk, neke ševe, mongolski gnjetao, pa kirgiska 
sadža. Od gmazova ima nešto zmija, značajan je gubavi- 
čavi legvan (Phrynosoma), a vodozemcima ne prijaju takvi 
sušni krajevi. U središnjoj tibetskoj visočini dolazi azijska 
fauna do posebnog izražaja. Izvanredni životni uvjeti pro- 
izveli su i endemičke životinje, osobito kod ovaca i koza, 
koje su tu dosegle vrhunac svog razvoja. Glavnu značajku 
daju visokoazijskoj fauni biljožderi: kopitari azijski divlji 
konj, divlji magarac kiang, dvopapkari jak, divlje ovce i 
divlje koze, antilope orongo (Pantholops) i druge, gazele, 
neki jeleni, kao toroldov (Cervus albirostris), moškavci, pa 
onda glodavci, zecovi, svisci, hrčak, zviždari i skočimiši. Uz 
tigra i snježnog leoparda tu su i posebni vuci, kune i ja- 
zavci, pa medvjedi (Ursus tibetanus, Aeluropus). U tome 
golemom visokogorskom prostoru može živjeti razmjerno 
malo vrsta životinja, ali zato ih ima u neizmjernom broju, 
kao na pr. ptica na ptičjim otocima. Tu pasu nepregledna 
stada divljih ovaca i koza, konja i magaraca, gazela, mo- 
škavaca, zviždara i svizaca. Od ptica ima kirgiških sadža, 
snježnih zeba, popića i t. d. Iz indijske oblasti dolaze i u 
Tibetu neki majmuni (Macacus, Semnopithecus, Rhinopi- 
thecus). 


JAK 
(Brehms Tierleben) 


U istočnom dijelu A. s japanskim otočjem ponešto je 
različita fauna, pa se taj dio azijskog prostora odvaja kao 
mandžurska pokrajina. Sa životinjama iz sibirske pokrajine 
miješaju se tu već mnoge iz indijske oblasti, majmuni (Ma- 
cacus, Semnopithecus), dikobraz, vodensrna, netopiri, le- 
pršava vjeverica i t. d. Tu su najznačajniji sisavci jeleni, 
kao sika, mandžurski, dibovskoga, mandarinski i t. d. U 
Japanu nema velikih zvijeri, vuka, lisice i mačaka. Od ptica 
su u mandžurskoj pokrajini osobito razvijeni gnjetli, zlatni, 
srebrnasti, kraljevski, alemski i t. d., kojih ima dosta i en- 
demičkih, pa onda zebe i sjenice. Od gmazova ima malo 
zmija, posebnih macaklina i kineskih aligatora, a od vodoze- 
maca tu živi još golemi štur (Megalobatrachus maximus). 
Od riba je odgojena na ures zlatna ribica, a od drugih ži- 
votinja žive posebni mekušci i mnogi lijepi leptiri, a tu je 
i postojbina dudova svilca i drugih svilaca. 

U zapadnoj A. dolazi do izražaja sredozemsko područje 
sa svojim visokogorskim životinjama. Od prvih su tu divlji 
magarac onager, jednogrba deva, lopatar, antilope saiga, 
adaks, gazele dorkas i dr., hijena, čagalj, lav, skočimiš 
(Dipus), dikobraz, a u visokim gorama divlje ovce i divlje 
koze, mufloni, divokoze, kozorošci, pećinari, а na Kavkazu 
ima i evropskog bizona. Ptice su najviše sredozemske, ja- 
rebica, obični gnjeteo, ružičasti čvrljak, supovi i t. d., a 
dolaze i medosasi. Od gmazova ima dosta guštera, rovaca, 
agama, varana, kameleona, pa zmija, otrovna egipatska 
guja (Naia haie) dolazi do Perzije, i onda krokodila. Druge 
Životinje su također sredozemske, tako mekušci, kukci i t. d., 
a vrlo su škodljive šaške. Južna Arabija prelazi u afričku 
oblast, pa je njeno životinjstvo posve afričkog izgleda, ali 
je vrlo siromašno radi teškoće pustinjskog staništa. Tu na- 
lazimo neke majmune, antilope, divljeg magarca onagera, 
jednogrbu devu, lava, leoparda, hijene, čaglja, neke glo- 
davce, noja, jarebice i neke ševe, šaške i termite. 

Konačno, južni azijski poluotoci i susjedno otočje imaju 
posebno, vrlo bogato i raznovrsno životinjstvo, jer su od 
ostale A. odijeljeni neprohodnim bedemom Himalaje. To 
su vrući tropski i suptropski krajevi s bujnom vegetaci- 
jom, prašumama i travnjacima, koja pruža životinjama 
najpovoljnije uvjete za život. Ti su osobito združeni u Sun- 
dajskom otočju, pa je radi toga tu životinjski svijet naj- 
bogatije razvijen. U indijskoj oblasti žive mnogobrojni 
majmuni (od kojih su najznačajniji giboni, nosani, zamorci, 
makaki, pa orangutan na Sumatri i Borneu). Od polumaj- 
muna se ističu loriji i avetnjak (Tarsius tarsius). Značajni 
su dvopapkari: zebu, bivo, gorsko govedo, neke antilope i 
gazele, jeleni, kao patuljasti, aksis, sambar, moškavci, pa- 
tuljasti moškavci i krivozuba svinja. Od kopitara se istiću 
tapir i 4 vrste nosorožaca, onda azijski slon, pa neki gio- 
davci. Od njih su osobito vjeverice na Sundajskim otocima 
postigle vrhunac svog napretka, pa ih ima i koje lete, kao 
lepršava vjeverica (Petaurista oral), a ima i mnogo ende- 
mičnih miševa i štakora. U tom dijelu A. dolazi i mnogo 
velikih zvijeri, tigar, leopard, gorska pantera i druge sla- 
bije mačke, donekle lav, hijene, cibetke, od kojih su ta- 
kođer neke endemičke, zatim neki jazavci i kune, pa po- 
sebni medvjedi, usnati, malajski, ogrličasti, pa od rakuna 

himalajski rakun. Zatim ima mnogo netopira i kukcožde- 
raca, rovka, jeZeva gotovo bez bodlja (Gymnura), pa ko- 
žuškara (Galeopithecus), kao lepršava rovka, i 3 vrste lju- 
skavaca. U velikim rijekama Gangesu i Indu Zivi kao ri- 
jetkost gangeska pliskavica. Zanimljivo je, da tu nema ne- 
kih sisavaca, koji su inače rasprostranjeni po čitavoj A. kao 
mrkog medvjeda, vuka i lisice. Vrlo su značajne u ovom 
dijelu Azije mnogobrojne ptice s prekrasnim perjem i ja- 
kim i živim bojama. Najviše se ističu kokoške. Od bankiv- 
ske kokoši potječu domaće; tu su krasni pauni, obični i 
okati, gnjeteli, kao blistavi i dr.; onda su značajne papige, 
Zure, ribolovci, djetlovi, neke kukavice, kljunorošci, pleti- 
lje, medosasi i t. d. 

Na sve strane ima ovdje vrlo mnogo gmazova, osobito 
zmija pedičavica, pa otrovnica, kao naočarka, zatim pomor- 
čica, pa od guštera varana, rovaca, macaklina, agama, štaviše 
i krilatih, kao krilati zmaj. Od por. krokodila dolaze gavi- 
jal i krokodili. Od vodozemaca ima tu mnogo žaba, na Su- 
matri i Javi štaviše letižaba (Rhacophorus), a nema repaša. 

Značajne su također i ribe, među kojima ima mnogo 
šaranaka, somova, čikova, a neke su štaviše amfibijske, pa 
izlaze i iz vode, kao labirintnjače. 

Neobično su bogato u indijskoj oblasti zastupani kukci, 
među kojima ima kao i kod ptica mnogo krasnih i velikih 
s jakim i sjajnim bojama. Takvi su mnogi prekrasni leptiri, 
kornjaši, opnokrilci i dr. I mekušaca ima tu u velikoj mno- 
Zini, a kopneni s poklopcem su tu dosegli vrhunac svog na- 
pretka. 

Fauna je susjednih otoka djelomično još vrlo bogata, ali 
što su oni dalji od kopna, to postaje sve siromašnija, oso- 
bito sisavcima. Otok Ceylon ima već ponešto različitu 
faunu s dosta endema, osobito među pticama i gmazovima. 
I па Formozi ima dosta endema. Sundajsko otočje ima 
uglavnom faunu sličnu kopnu, ali i na njemu se ističu 
neke osobitosti. Dalji otoci, kao Filipini, imaju već vrlo 
osiromašenu indijsku faunu s vrlo mnogo endema, osobito 
kod glodavaca i puževa. Drugi udaljeni otoci, Celebes, 
Moluki i Timor, imaju još siromašniju indijsku faunu, kojoj 
se priključuje i posebna endemička australazijska fauna. 
Ta je u vezi i s australskom faunom, pa tu ima i malo to- 
bolčara, zatim ima dosta ptica, a nema slatkovodnih riba. 

U morima indijske oblasti ima uz druge morske životi- 
nje bisernica, crvenog koralja, trpova i t. d. N. F-k. 

Stanovništvo. Azija ima 1.179,000.000 stan., što čini više 
od polovice čovječanstva. Prosječna gustoća iznosi 25 stan. 
na 1 km". Od toga stanuje 86% u monsunskoj zoni, naro- 
čito u Hindustanu, Kineskoj nizini i na Javi, gdje gustoća 
doseže 400 i više stan. na 1 km?. Cijela ostala A. sa 30 mili- 
juna km? broji samo 100 milijuna ljudi. Golemi prostori su 
Zapravo nenaseljeni, pa u jakutskom kraju u Sibiriji dolazi 
1 stan. na 10 kme. 

Rase. Kad se promatra geografijski raspoređaj rasa u 
Aziji, može se ustanoviti, da se tu ukrštavaju tri kruga, i to: 
1. otočnoazijski, 2. sjeveroistočnoazijski i 3. evropsko- 
prednjoazijsko-mediteranski. 

1. U otočnoazijskom krugu susrećemo ostatke primitivnih 
rasa, koje su danas potisnule mlađe i sposobnije rase u 
teže pristupačne krajeve (gorje i unutrašnjost otoka). 
Među njima se razlikuje vedidski i negritski varijetet. Ve- 
didska se rasa ističe malim ili srednjim rastom, dugom 
lubanjom, smeđom puti, valovitom kosom, niskim i širokim 
licem, te širokim i tupim nosom. Pojedine skupine žive 
odvojene jedna od druge, tako Vede na Ceylonu, Senoi na 
Malaci, Toala na Celebesu, Kubu na Sumatri, Munda u 
Sijamu, Kha u Laosu, Moi u Anamu. Negriti su patuljasta 
rasa, tamniji od Vedida, imaju kovrčastu kosu kao crnci, 
kratke su lubanje. Među njih se ubrajaju Semangi na Ma- 
laci, Andamanci i Negriti na Filipinima. 

Preko starog vedidsko-negritskog sloja, koji je danas ma- 
lobrojan i postepeno izumire, prelio se novi sloj. Prije po- 
četka drugog tisučlječa pr. Kr. došli su morskim putem iz 
Prednje i Stražnje Indije novi naseljenici (Tamili i možda 
još koji), koji su se miješali sa starosjediocima, pa su tako 
nastali Protomalajci. Boje su svijetlo cimetove do tamno 
smede, dok oblik lubanje, visina rasta i kosa vrlo variraju. 
To su Bataci na Sumatri, Dajaci na Borneu, Torade i Bugi 
na Celebesu, Tengeri na Javi i Igoroti na Filipinima. Mladi 
sloj doseljenika dolazi iz Stražnje Indije te donosi izrazite 
mongolidne rasne elemente, a ujedno visoku indijsku kul- 
turu, Tako su nastali Deuteromalajci, koji imaju oštru kosu, 
izbočene jagodične kosti, mongolski očni nabor i blijedo 
žutu boju kože. 





BOBAK 
(Brehms Tierleben) 


U Prednjoj Indiji u drugom su se tisućljeću pr. Kr. nase- 
lili Arijevci, koji su bili nordijske, alpinske i prednjoazij- 
ske rase. I pored podjele na kaste došlo je do miješanja sa 
starosjediocima. Ipak su i danas pripadnici viših kasta 
višeg rasta, užeg lica i svjetlije boje kože. Oni su potisnuli 
starije stanovnike Dravide na Dekan. Dravidi su možda 
sloj, koji je davno prije došao iz južne Evrope i sjeverne 
Afrike u Indiju. Neki ih uopće ne smatraju rasnom, nego 
samo jezičnom skupinom. Općenito su tamno smeđe kože, 
crne i glatke kose, srednjeg stasa, i jakog rasta kose i brade. 

2. Istočnu, središnju i sjevernu Aziju nastavaju ugla- 
vnom Mongolidi. Zajedničke su im oznake: kratka ili sre- 
dnja lubanja, oštra crna kosa, žućkasta boja kože i mon- 
golski nabor na unutrašnjoj strani očnih kapaka. Očni pro- 
rez je uzak, i stoga se dobiva dojam, da su oči koso polo- 
žene. Rast je najčešće nizak. U Japanu postoji miješanje s 
prastanovnicima Ainima, kod kojih su upadljive europeidne 
rasne značajke. Drugi Paleoazijati potisnuti su od Mongo- 
lida na sjever i ondje su izolirani (Jakuti, Ostjaki, Čukči, 
Itelmeni). 

3. Europeidi su zastupani u Aziji prednjoazijskom (ala- 
rodskom) rasom, koja je srodna dinarskoj, i orijentalnom 
rasom, koja je srodna mediteranskoj. Prva je zastupana 
najviše u Armeniji, Kavkaziji, istočnoj Maloj Aziji i sje- 
vernoj Siriji, a druga u Mezopotamiji i sjevernoj Arabiji. 
U južnoj Arabiji su se miješali pripadnici orijentalne rase 
s Negridima. Nordijskih elemenata nailazimo kod Oseta, 
Druza, Kurda, Perzijaca, Afgana i indijskih Sika. Z. D-i. 

Etnografijski se A. jedva može zgodno podijeliti u za- 
okružene cjeline, čemu smetaju i mnoge mješavine na- 
roda i kultura, često vrlo zamršene. Rasno preteže u A. 
mongolska rasa (mongolidna) s više glavnih ogranaka i 
različnih mješavina na 1, JI, S i u središtu; na J i Z ima 
dosta čistijih i mnogo miješanih pripadnika bijele (evro- 
pidne) rase, na J u Prednjoj Indiji dravidske, na JZ od 
Kavkaza do Arabije i Mezopotamije rase »orijentalne« 
(orijentalidne) i armenske (prednjoazijske, armenidne), — 
između kojih ima mnogo križanja; osim toga ima na različ- 
nim stranama malobrojnih, ali znanstveno važnih rasa, 
tako patuljastih (vedidnih, negridnih) na periferiji: Ceylonu, 
Malaki, Filipinima, ili Ainu na Jesu, Kurilima i okolini. 

CUKCA 
(Encyclopédie Frangaise) 


Donekle se te rasne grupe podudaraju s jezičnima. Ne uzi- 
majući u račun brojne utjecaje evropsko-američke kulture, 
odnosno kozmopolitske civilizacije, mogu se domorodne 
azijske kulture približno prikazati ovom razdiobom: Naj- 
primitivniji su ostaci relativno najstarijih kultura na jugu 
Azije — lovci i sabirači, nestalnih boravišta. Kolibe su im 
dijelom prirodna zakloništa, dijelom štitnici od nevre- 
mena, ili sošnice, a inventar je materijalne kulture opće- 
nito dosta oskudan (ipak svi poznaju luk i strelicu). Soci- 
jalna struktura nije komplicirana (slabo razvite grupne, 
plemenske cjeline i uloga poglavica), ponajviše s monogam- 
skim, katkada i poligamskim brakom, sad patrijarhatske, 
sad matrijarhatske pretege (povod su razlikama i dugi 
strani utjecaji). Umjetnost im je dosta oskudna (ipak je 
muzika u nekih većma razvita), dok u religiji ima pored 
različnih veoma raširenih oblika ljudskoga vjerovanja i 
kulta (manizma, magizma, animizma) konstatirano i mono- 
teističkih vjerovanja o jednom najvišem biću, začetniku 
svega, gospodaru i sucu svega. 

U skali primitivnosti na niskom je stepenu i dobar dio 
kulture sibirskih naroda, pogotovu onih pod imenom (ne 
sasvim određenim) Paleosibiraca. Lov i sabiranje i tu je 
važan dio brige za prehranu (ribe, krznaši morski i kopne- 
ni, različne trave, bobe, lukovice i dr.). Lovske i ribarske 
sprave i metode su brojne i vještine veoma razvite (raz- 
lične stupice i druge samolovke); oružje im je: luk i stre- 
lica, koplje i harpune. Dobrim dijelom su selci; stanovi su 
im ili pokretni šatori osobita oblika (dvostruki), ili zimski 
u zemlji pa i privremeni u snijegu. Odnos prema životi- 
njama osobito je značajan, s mnogo vjerovanja i s kultom 
nekih životinja, u prvom redu medvjeda pa nekih ptica 
(medvjeđe svečanosti u određeno doba godine, kada se ubija 
za tu svrhu odgajani mladi medvjed), izražajima straho- 
poštovanja prema njima, a u nekih naroda kao da ima 
i elemenata totemizma. Međutim uz ovaj primitivniji, sta- 
riji kulturni inventar nalazi se kod velikog dijela tih sje- 
veroazijskih (sibirskih) naroda primjesa stočarska, а ta 
pretežno daje ono većma vidljivo obilježje sibirskim naro- 
dima. Oni goje, odnosno love i pripitomljuju soba i isko- 
rišćavaju ga na mnogo načina: za hranu uzimaju svježe i 
sušeno meso, biljnu sadržinu želuca i mlijeko, za odjevne 
i druge svrhe služi im krzno, koža, kosti, tetive i dlaka. 
Sa sobovima kreću ljeti prema sjeveru, zimi prema jugu. 
Za kretanje i prijevoz pomažu im saonice različnih oblika, 
ski, dosta grubi i često podloženi krznom, krplje (v.), čamci 
sad od kore, sad čunovi (monoksili). U vjeri ovih naroda 
osim razvita manizma i osobito demonizma značajno pre- 
teže šamanizam (v.) pored ostale magije. U socijalnim 
odnosima značajni su patrijarhatski elementi pored matri- 
jarhatskih na pr. odslužni brak (> brak), razvite su tradi- 
cijske pravne norme i odnosi vlasništva na pr. s pojavom 
t. zv. prehrambenoga komunizma: dioba obilnije lovine na 
sve učesnike i ostale suseljane. 

Srednju, uglavnom stepsku Aziju zapremaju nomadsko- 
stočarski narodi. Jedan se dio tih naroda prihvatio kul- 
ture bilja, a da pri tome nikako ne zanemaruje stočarstvo, 

ali dobar se dio još drži prvobitnoga načina života i zani- 
manja. Stanovi su im pokretni, kružni čadori od pokret- 
ljivih i rastavljivih letava, pa zajedno sa svim inventarom, 
rastavljeni, sele s cijelom obitelji i stokom redovno ljeti 
na bolje (planinske) paše, zimi natrag u stepe. Odjeća je 
ponajviše kompaktna, krznom podstavljena ili opšita ili 
vatirana; žene ovijaju glavu i lice velikim rupcima. Potrebe 
u krznima i tkaninama podmiruju sebi pretežno sami, ali 
u novije doba primaju mnogo robe iz tvornica ili uvoze 
robu od susjeda. Žene su vješte tkalje, osobito ćilima, 
prave hasure i pust, a muškarci su vješti obradivači kovine 
i kože, ali i tu, kao i kod odječe, prodiru uvezene posude, 
samovari i dr. Žene se ne bave samo rukotvorstvom, nego 
su vezane uz kučanske poslove i djecu; često grade i raz- 
graduju kolibe-šatore, dok su muškarci vezani večma uz 
stoku: pastiri su i čuvaju je od otimačina, koje nisu ništa 
neobično, pa i otuda ratobornost i ekspanzivnost ovih 
centralno-azijskih naroda. S tim će u vezi biti donekle i 
sklonost bančenju i besposličarenju, a i pjesmi, pa je oso- 
bito pripovjedačko pjesništvo razvijeno u svih ovih naroda. 
U njih svuda preteže muškarac, i patrijarhatski režim 
vlada svuda u obitelji i društvu. Sinovi su baštinici i nosioci 
obiteljskih tradicija, uz značajno pravo primogeniture. 
Grupirani su redovno u rodove, a ovi u veće jedinice kao 
plemena odnosno narode — svuda sa starješinama, pogla- 
vicama manjih i većih socijalnih tvorba. U tom socijalnom 
vrstanju odlučni su različni faktori, često i veze s odre- 
đenim životinjama (ima značajnih sličnosti s totemizmom); 
inače se u religiji ističe vjerovanje u božanstvo neba (fengri 
i dr.), uz druge elemente pradjedovske vjere (nešto ša- 
manstva i magizma, kult pokojnika i demonizam), koja se 
dosta žilavo drži pored islama i gdjegdje lamaizma. 

Dalju veću etnografsku grupu sačinjavaju narodi visoke 
Azije — uglavnom Tibeta, Pamira, Himalaje i njihove 
bliže okolice. Razumljivo je, da u tih naroda kultura bilja 
ima samo sporednu važnost (napose u nekim pitomijim 
krajevima, gdje se goje i voćke), a mnogo više bave se 
stokom (deve, konji, goveda, koze i ovce, bivoli, jak). Raz- 
vijeno je rukotvorstvo, uglavnom isto kao i u pređašnje 
grupe. Neki stanuju u čadorima, dok su u drugih stanovi 
od zemlje (nepečenih cigala) i kamena. Naselja su grupi- 
rana i zbita na povoljnijim položajima, ali su dosta rijetka, 
među njima je razvijen živ promet, dijelom karavanski, 
i trgovina, koja tu ima svoje žile s istoka Azije prema 
zapadu i jugu. Osobita je pojava naroda te grupe, da pored 
velike sirotinje, koja se oskudno odijeva i hrani, postoje 
brojni samostani, čuvena lamaistička svetišta, i oko njih 
okupljena naselja, a k njima hrle gomile hodočasnika, da 
tu daju svoje priloge (na pr. u maslacu i dr.), da gledaju 
čudnovate priredbe u samostanskim zidinama, dramatske 
plesove s maskama (jedan od najznatnijih samostana je 
samostan Kum-bum). Većim dijelom su pripadnici lama- 
izma (v.). 

Dalja se kulturna grupa moZe obuhvatiti, takoder sasvim 
u krupnom, u zapadnoj Aziji. To je područje nesamo raz- 
ličnih prirodno-geografskih sredina (sjever gorovit i čak 

teško pristupačan, Kavkaz — na jugu ravnice i velike rijeke), 
nego se tu slijevaju i različni rasni tipovi i jezične porodice 
Semita i Indoevropljana pa Turko-Tatara. No ipak ima 
koješta, što ih veže u cjelinu, makar ima dosta pokrajinskih 
razlika. Tu su, osim ostaloga, i različni vrlo stari, a i mlađi 
vanjski kulturni utjecaji, kojih se struja prelila preko svih 
ili bar preko većine naroda ovoga dijela Azije sa zapada 
(iz Sredozemlja), istoka (Indija, Turkestan pa i dalje), sje- 
vera (Rusija), juga i jugozapada (Arapi) i t. d. Već sama 
imena glavnijih zemalja ovoga dijela Azije s njihovim kul- 
turama i poviješću (Kavkaz, Mala Azija, Mezopotamija, 
Sirija i Arabija, Iran i t. d.) mogu lako izazvati neku pre- 
dodžbu o svemu, što se tu moglo kroz stotine i tisuće go- 
dina naslagati u kulturnom pogledu — i u »višim« i u »ni- 
žim« slojevima stanovništva. Po velikom se dijelu ove za- 
padne A. zapažaju brojni rašireni arapski elementi (ili bar 
šireni posredovanjem Arapa, koji i sami zapremaju južne 
dijelove), kao što su neke arapske rukotvorske vještine: 
drvodjelstvo i drvorezbarstvo, intarz, tokarenje; metalur- 
gija, osobito izradba posuđa i nakita od mjedi, srebra i dr.; 
neki oblici i ukrasi lončarskih produkata; način svirke na 
nekim glazbalima i pjevanje; neke vrste jela i t. d. S druge 
strane treba tu zabilježiti kulturne nomadske elemente, 
koji su tamo prodrli uglavnom iz centralne Azije; donosili 
su ih sa sobom na pr. Turci-Osmanlije i drugi narodi u 
njihovoj pratnji (na pr. čador ili bar uređaj čadora, što- 
šta u stočarskoj praksi i t. d.). Starosjedioci Kavkaza još 
su razmjerno najmanje ostali pod utjecajem različnih 
etničkih i kulturnih strujanja, pa su prema tome održali 
više svoje izvorne kulture, osobito u običajima i vjerova- 
njima, mitologiji i demonologiji, koja ima mnogo vrlo zna- 
čajnih elemenata, u socijalnim odnosima i strukturi pa i 
u materijalnoj kulturi, što se vidi po građevinama, obliku 
grobova i groblja, stočarstvu, pčelarstvu i t. d. Čak i u 
običajima pa u različnim jezičnim izrazima zapaža se tu 
strujanje evropskih kulturnih dobara i sa sjevera od Rusa, 
osobito u odijevanju kod Kavkazaca, a ima utjecaja i sa 
Sredozemlja. Ipak je to, u cjelini, područje ratarsko-sto- 
čarskih naroda, koji zemlju obrađuju jednostavnim ralima, 
seljaci su u normalnom smislu toga pojma, izuzimajući 
donekle sjever s kavkaskim gorštacima i jug s arapskim 
stočarima selcima. Preko najvećega dijela ove zapadne A. 
prelio se val islama, negdje s dubljim, negdje samo s po- 
vršnim korijenjem, izuzimajući tek neka plemena na Kav- 
kazu, koja su ili pokrštena, ili su još zapravo neznabo- 
žačka; a islam, kako je poznato, donosi sa sobom čitav 
niz dobara, koja kao pečat obilježuju zemlje i narode, kamo 
se raširi, ponajviše vanjskim obilježjima (u materijalnoj 
kulturi), 

Južna Azija nije etnografijski i etnički manje zamršena 
od zapadne. Tu su pored prastarih rasnih elemenata, kao 
što su Dravidi u Indiji, pa spomenuti ostaci patuljastoga 
stanovništva, još i brojni došljaci Indoevropljani, koji su 
se negdje oko 1000 pr. Kr. razlijevali sa S i SZ ovamo i 
koji čine znatan dio stanovništva zapadnoga dijela južne 
Azije. Osim najprimitivnijih stanovnika (gore već spome- 
nutih) ostali se redovno vrstaju u 2 grupe: jedno su pri- 

mitivniji, u koje idu pripadnici jezične grupe Dravida i 
Mon-Khmer, a drugi su kulturniji, a to su svi ostali, u 
prvom redu podrijetlom Indoevropljani ili s njima mije- 
šani ili oni, koji su bili na položajima, povoljnijima za kul- 
turno razvijanje, osobito na udaru kulturnom strujanju sa 
sjevera, iz istočnih azijskih kultura. — Obilježje je kulture 
prvih primitivnijih naroda, da su i oni još dobrim dijelom 
lovci i sabirači (na pr. meda), no poznata im je kultura 
bilja (riža, paome i pravljenje paomina vina). Njihovi su 
stanovi četvorasti, no većim dijelom vrlo jednostavni (od 
jedne prostorije). U naroda više kulture na J A. stanje je 
gospodarstva ipak dosta elementarno: gajenje paoma, voća, 
gomoljika, u nekih i žitarica. Tlo se obrađuje osobitim tipom 
rala i motikama; navodnjavanje je također spomena vri- 
jedno. Iskorišćavanje paoma vrlo je značajno (drvo, lišće, 
sok za vino i t. d.). Život je razmjerno lak s obzirom na 
malene potrebe i zahtjeve (diktirane donekle i vjerskim 
zasadama) kao i na lako sticanje hrane i sirovina, te daje 
narodima ovoga dijela A. obilježje neaktivnosti, pače ne- 
baja, katkada samo površnog — u prvom redu u Prednjoj 
Indiji. Stepen kulture daje ovom sloju stanovništva južne 
A. svoj pečat i u stanovanju i u odijevanju. Stanovi su 
općenito (od zemlje i drvene građe sa slamnim krovovi- 
ma) prostraniji, četvorasti, a ima ih i čvršćih kamenih i 
s više prostorija; odjeća pokriva redovno samo dio tijela, 
pretežno se omata oko njega, a zapaža se, da vole žive 
boje i nakit svake vrste na svim dijelovima tijela (uši, nos, 
usne, ruke, noge, pače nožni prsti u nekih grupa). Znatan 
broj glazbala svake ruke u Prednjoj kao i u Stražnjoj In- 
diji, ljubav prema pjevanju i plesu (napose razvijeno u 
nekim zemljama Stražnje Indije do neobičnih oblika i vir- 
tuoznosti), napokon i likovna umjetnička tvorba ovih ze- 
malja južne A. od elementarne plastike u drvu i lijevanih 
figurica u broncu ili mjedi pa do monumentalnih plastika 
Budhinih kipova ili hramskih stupova, trijemova, stubišta 
i t. d. (na pr. Angkor-vat u Kambodži) — sve su to svje- 
doci duboko ukorijenjenih umjetničkih sklonosti. U povolj- 
nim prilikama te se sklonosti visoko izvijaju iz naoko »pri- 
mitivnoga« početnog stanja, kakvo je u mnogih »primiti- 
vaca« ovoga dijela A., i dižu se do neobične visine. Pri 
tom daju umjetničke poticaje i pravce nerijetko vanjski 
utjecaji — tako na pr. grčki, — koji su doprli sa zapada 
ovamo daleko na istok, na pr. u likovnoj umjetnosti 
Gandhara u Prednjoj Indiji (> Gandhara), a i arapski. Za 
ove posljednje moglo se također utvrditi, da su se sa za- 
pada Azije izlijevali kroz čitav jug A. prema istoku (čak 
do Indonezije). Kao u likovnoj umjetnosti, tako se ovaj 
dio A. vinuo visoko u književnosti i filozofiji, uglavnom 
u religijskoj filozofiji, gdje na prvom mjestu stoji Prednja 
Indija (> Indija, Brahmanizam, Budhizam). Koliko god je 
ovdje rasadište filozofijskih i religijskih sustava, pa umjet- 
ničke i umjetnoobrtne tvorbe za neke druge dijelove A. (na 

pr. Turkestan, Kinu, Indoneziju i t. d.), ipak treba i tu zabi- 
lježiti, da je mnogo toga u vjeri i filozofiji kao i u umjet- 
nosti ovog dijela A. plod nekoga sinkretizma. Ima i tu 
komponenata, pridošlih izvan obiju Indija, premda dakako 
domorodni indijski genij daje svojom vlastitom stvarala- 
čkom snagom najviše i najsuptilnije vrednote tvorbama ta- 
mošnje umjetnosti, likovne i pjesničke (muzička nije tima 
adekvatna, bar prema evropskim shvaćanjima), kao i filo- 
zofije. Već sama pojava pisma u velikoj davnini ovdje, pa 
poslije čitava niza različno variranih vrsta pisma i u Pre- 
dnjoj i u Stražnjoj Indiji sve do naših dana nagoviješta vi- 
soke ciljeve, do kojih su se ove kulture nastojale vinuti. 
— Kako se iz različitih, katkad i heterogenih komponenata 
u povijesti ovih kultura južne A. stvaraju tvorbe sa sin- 
kretističkim značajkama, tako je u mnogo različnih oblika 
izražena i socijalna struktura ovoga područja (na različ- 
nim stranama i u različnim vremenima različna, a malo gdje 
jednostavna). S jedne strane jaz između »primitivaca« obiju 
Indija i nosilaca više kulture (odnosno civilizacije), pojačan 
često i jezičnim i rasnim razlikama, s druge opet dodiri 
vanja pa i miješanja njihova u stotinama kombinacija 
dali su onaj društveni kaleidoskop socijalnih slojeva od- 
nosno kasta, međusobno odvojenih i ograničenih, sad ple- 
menski, sad kulturno, sad vjerski. K tome još dolaze i oni 
često golemi razmaci između pripadnika socijalno »najvi- 
ših« slojeva (vladara, »maharadZa« i slič.), nerijetko bajo- 
slovno bogatih — i najteže i najzapuštenije sirotinje. Jedva 
bi trebalo isticati, kako taj socijalni kaleidoskop još zamr- 
šuju različne glavne vjere ovoga dijela A., što domorodne, 
što izvanjske (islam). 

Napokon narodi golemoga područja istočne Azije (ugla- 
vnom pojam »Daleki Istok«) čine također donekle etnograf- 
sku cjelinu, premda i među njima ima znatnih razlika. Ta- 
kve su razlike nesamo u jezicima, na pr. bitno različni 
japanski (kome korijenje vodi u JI Aziju) i kineski, kore- 
anski, jezik Ainu i t. d., nego i u pismu (japansko, kinesko, 
koreansko), u društvenoj strukturi i u mnoštvu drugih re- 
gionalnih tradicija. U tih naroda, sad manje sad više, 
svuda preteže vrtna kultura s različnim načinima brižnoga 
navodnjavanja, gnojenja, izgrađivanja kulturnoga tla često 
u terasama, s poznatim karakterističnim biljkama: rižom, 
čajem, povrćem, voćem, bambusom i t. d. Osim ove vrtne 
kulture, kod koje je potreban najveći mar, mnoštvo strplji- 
voga sitnog rada (crpe- 
nje vode, gradnja ka- 
nala, nošenje gnojnice, 
plijevljenje, presađiva- 
nje i t. d.), važno je 
ratarstvo s ralima i 
drugim ratarskim оги- 
dem, često dosta do- 
mišljato sastavljenim. 

U kulturi različnih 
žitarica značajno је 
napose proso. Mnogo 
se proizvode i uživaju 
opojna sredstva: opij, 
čaj, rižino vino (sake), 
duhan i t. d. Uporedo 
s tim razvito je sto- 
čarstvo (goveda, na ju- 
gu jak). Proizvodnja 
različnih sirovina, koja 
se za pradavnih vreme- 
na razvijala, tako kao- 
lina, svile, bakra (bron- 
ce), željeza, dragih ko- 
vina, omogućuje razvoj 
veoma mnogih zanata i 
rukotvorstva uopće od 
; najelementarnijih obli- 
ka i produkata do najsuptilnijega umjetnoga obrta (por- 
culanski proizvodi i lončarski uopće, papir od svile ili riže, 
papir-machć, tkanja na jednostavnim kao i na vrlo 
kompliciranim kineskim stanovima, vrlo različna pletiva, 
visoko razvit metalurgijski umjetni obrt, drvodjelstvo, 
tokarstvo i drvorezbarstvo, radovi od laka i sedefa i t. d.). 
S tim u svezi razvila se do neobičnih razmjera i trgo- 
vina tih naroda I Azije, kojoj je pogodovao i smisao za 
štednju, pače škrtost, pregaranje i odricanje, silna mar- 
ljivost, žustrina, domišljatost, a i prepredenost. Tu je i 

područje razvitih forma novca (kružan, metalan, s rupom 
u sredini, da se može nizati na uzici), pored onoga u obliku 
bloka od prešanoga čaja (čajna cigla — s utisnutim zna- 
kom u unutrašnjosti). Odjeća u tom dijelu A. pokazuje 
također zasebne oblike: u žena je dosta prostrana (na pr. 
kimono), no bitno je, da je uglavnom jednaka sastava u 
muškaraca i u žena: hlače i gornji podugačak haljetak, 
s mnogo različnih vrsta pokrivala glave, među kojima se 
ističu vrlo široki stožasti šeširi; ima mnogo pokrajinskih 
oblika frizura (osobito »viših« slojeva — tu blagostanje 
uzrokuje i različne naoko čudnovate tradicije: njegovanje 
veoma dugih nokata, brade, deformiranje nogu i dr.). Obu- 
ća ima tu oblik papuče debela potplata (pust) ili drvenjaka 
(cokula), no i hodanje bosim nogama uobičajeno je kao i 
u južnim dijelovima A. — Neke se značajne crte mogu 
opaziti i u socijalnom životu i strukturi naroda ovoga 
dijela A. Biljeg daje patrijarhat, osobito izrazit kod ve- 
likog dijela Kineza, zbog čega su položaj i uloga žene pod- 
ređeni. Dok je žena u braku vrlo strogo držana i vezana, 
muškarcu pripada tradicijsko pravo veće slobode (tako 
na pr. da dovode u dom i inoče, čak i u naprednijoj sre- 
dini, na pr. u Japanu). Ravnotežje u tim odnosima drži 
neobična, često upravo klasična ljubav roditelja prema 
djeci, a i obrnuto; rijetko gdje ima te i takve vrsti lju- 
bavi kao u ovih istočnjačkih naroda (tako visoke cijene 
mukotrpne udovice, kojima se podižu često trajni spo- 
menici, a i inače obiteljske vrline uživaju opće, javno i 
trajno poštovanje). Obilje djece drži se blagoslovom; dobar 
dio naroda ovoga dijela А. živi u velikim porodicama, 
veoma sličnima našim seljačkim zadrugama (Kina). Veliko 
poštovanje prema starijima, starješinama, uzrokuje, da se 
u ovih naroda veoma razvijaju socijalni slojevi, hijerarhija 
časti i služba, razlike plemstva i puka sve do gotovo ropskih 
odnosa. Otuda dolaze i goleme razlike između »najnižih« 
slojeva, seljaka i radnika (kuli i slič.), koji žive dobrim 
dijelom mukotrpno, i »najvišega« društvenog reda do vla- 
dara i njegove okoline, plemstva, visokoga činovništva 
(na pr. mandarini), svećenstva i t. d. To zamršeno soci- 
jalno vrstanje nastaje tu kroz duga tisućljeća još i zbog 
promjena odnosa osvajanjima, odnosno podjarmljivanjem, 
širenjem ekspanzivnijih grupa pod njihovim vodstvom (na 
pr. Mandžu), pri čemu se često milom ili silom mijenjaju 
i sasvim bitne osobine podloženoga stanovništva (na pr. 
uvodi se nošenje perčina u Kineza tek nakon invazije 
Mandžuraca i utvrđenja Mandžu-dinastije). U vjerskom 
pogledu to je veliko područje A. izrazito područje sinkre- 
tizma, t. j. stapanja ili kombiniranja različnih vjerskih 
sistema, pače različnih osnova: od osobito razvijena ma- 
gizma, pa kulta predaka (na pr. čašćenja domaćih predaka, 
pokojnika, na određene dane, pri posebnim  oltarićima 
i t. d.) i demonizma (mnoštvo duhova-demona) do bud- 
hizma (sjeverna grana), koji tamo pobjedonosno prodire 
s juga, ili Konfucijeve nauke kao u jezgri etičko-vjerskoga 
smjera (svoje vrste reformacije), kakav sinkretizam poka- 
zuje i sam šintoizam u Japanu (uglavnom osnovan na kultu 
uzornih predaka, junaka i sl.). S religijskim životom dobrim 
je dijelom u uskoj vezi i umjetnička tvorba i likovnih i 
duhovnih umjetnosti toga dijela A. No i sva ta umjetnost, 

Gore lijevo: HINDU IZ KAŠMIRA; gore desno: STARI RADZPUT IZ JAIPURA ; dolje lijevo: MLADE INDIJKE 
IZ BHUBANESHVARA ; dolje desno: DJEVOJKA IZ PLEMENA PADAUNG S MJEDENIM OVRATNIKOM 


(Orbis terrarum) 

Gore lijevo: STARI PUNGI (SAMOSTANAC); Sore desno: SEOSKI POGLAVICA SA PEKONGA ; 
dolje: KINA, KULI U VEČERNJOJ ŠKOLI 


(Slike gore iz Orbis terrarum) 

Gore: JAPANCI KOD RIBOLOVA; dolje: JAPANSKI MAČEVAOCI 


(Foto Szanto) 

(Japan Press lllustration Service) 


Gore: MUŽ I ŽENA IZ PLEMENA AINU; dolje: JAPANSKI MLADI BRAČNI PAR 

DAMASK, DŽAMIJA SULTANA SELIMA 


(Orbis terrarum) 

(Foto Atlantic) 


Gore: SELO NA SUMATRI; dolje: TOKIO, SUMIDA PARK 

Gore lijevo: BUDHA SA ZMIJSKIM GLAVAMA U RUŠEVINAMA SAWANKALOKA (Orbis terrarum); 
gore desno: RELJEF IZ PALAČE SASANIANA U DAMGHANU (Foto Szanto); dolje lijevo: PORTRET JEDNOG 
JAPANSKOG BOŽANSTVA, MASANARI (15. stoljeće) (Foto Szanto); dolje desno: KINESKI GLUMAC, INTRIGANT 

umjetni obrt, skulptura, slikarstvo, književnost pa i glazba 
posebna su poglavlja, koja već prelaze preko granice etno- 
logije. 

Drevna povijest tih kultura, na prvom mjestu kineske, 
njihov stalan uspon i bogaćenje mogu protumačiti i ve- 
lku njihovu ekspanziju, širenje na sve strane, utjecanje 
na susjedne pa i na daleke narode, nesamo u novija vre- 
mena (kolonizacijom i emigracijom), nego i u vrlo davna 
vremena, pa se na pr. s razlozima sudi, da su čak kulture 
centralne Amerike još prije otkrića stajale u nekim kul- 
turnim dobrima pod utjecajem istočnoazijskih kultura (na 
pr. u kalendaru, možda ponešto i u pismu i dr.). I davno 
Prije putovanja Marka Pola (13./14. st.) i drugih otkrivača 
daleke istočne Azije ti su se utjecaji širili kojekuda i tamo, 
gdje se ne bi slutili. 

LIT.: L'espéce humaine (Encyclopédie francaise, VIL), Pariz 1936; 
Buschan, Zllistrierte Völkerkunde, IL./l., Stuttgart 1924; Verneau, L'hom- 
me, Pariz 1932; Bernatzik, Die grosse Volkerkunde, IL, Berlin 1939; 
Passarge, Geographische Volkerkunde, У., Frankfurt a/M 1937; Eick- 
stedt, Rassenkunde u. Rassengeschichte der Menschheit, Stuttgart 1934; 


W. Schmidt, Die Sprachfamilien u. Sprachenkreise der Erde, Heidelberg 
1926; Meillet-Cohen, Les langues du monde, Pariz 1924. M. G-i. 


Vjere. Kršćanstvo je osobito rašireno u zapadnoj A. i u 
gradovima Br. Indije i Indokine, pa ima 30,000.000 kršćana; 
islam se proširio iz Arabije po Turkestanu, Maloj Aziji, a 
onda u Br. Indiju, na Malajskom arhipelagu, a ima mu tra- 
gova u nekim kitajskim gradovima, svega oko 180,000.000; 
hinduizam u Indiji broji 320,000.000 pristaša, a budhistima 
pribrajaju sljedbenike Konfucija i taoiste, pa ih ima do 
200,000.000. Osim ovih vjera ima mnogo animista i šama- 
nista, osobito u Sibiriji i u unutrašnjosti velikih malajskih 
otoka, pa 600.000 mojsijevaca, i neke manje sljedbe Džaina 
i Sikha u Indiji. 

Privreda. Težište biljne proizvodnje su monsunske ze- 
mlje. One prehranjuju gusto naseljeno stanovništvo, a 
znatne količine njihovih proizvoda dospijevaju na svjetsko 
tržište. Glavna je žitarica riža, a pored nje su za prehranu 
stanovništva od važnosti sorgum, ječam, kukuruz i pšenica. 
Od ostalih biljaka valja istaći čaj, kavu i šećernu trsku; 
opojne i ljekovite biljke (duhan, mak, kininovo i kamforovo 
drvo), uljevite biljke (sezam, zemljani orah), tropsko voće 
(kokos, banana), mirodije (papar, cimet, karanfilić, muska- 
tov orah, đumbir) i tekstilne biljke (pamuk, juta, manilska 
konoplja, lan i konoplja). U Prednjoj Aziji od većeg je 
značenja među žitaricama ječam, a od ostalih biljaka ma- 
slina, smokva, datula, pamuk, mak i duhan. U sjevernoj 
Aziji raširili su Rusi sijanje raži, a od ostalih biljaka ističe 
se soja u Mandžuriji (i u sjevernoj Kini). 

Tropske se šume iskorišćuju uglavnom za dobivanje sku- 
pocjenog drveta (teak, ebanovina), dok se kaučuk danas 
dobiva najviše s plantaža (Malaka i Malajski otoci). Šume 
sjevernog umjerenog pojasa sve se većma iskorišćivaju, i 
to u onim krajevima, koji su uz plovne rijeke ili željeznice. 

U sušnoj zoni Prednje i središnje Azije glavna je grana 
privrede (ako izuzmemo oaze) nomadsko stočarstvo. Ono 
obuhvata goleme prostore, a budući da je uvjetom nesigurne 
eksistencije, broj se nomada postepeno smanjuje. Glavna 
domaća životinja je ovca, pored nje koza, deva i konj. Na 
krajnjem sjeveru raširen je nomadski uzgoj sobova, dok su 
ruski kolonisti raširili u Sibiriji govedarstvo. U monsunskoj 
Aziji značenje stočarstva zaostaje daleko za onim ratarstva. 
Može se istaći zebu govedo u Prednjoj Indiji i svinjogojstvo 
u Kini. Uzgoj dudova svilca raširen je najviše u Japanu i 





TEŽENJE RIŽE U TONKINU 








KONSTRUKCIJA BUNARA U KINI 
(Orbis terrarum) 


Kini. Japan ima najrazvijeniji ribolov na svijetu, i to oko 
matičnih otoka, pa Kurila, Sahalina i Kamčatke. 

Rudno je bogatstvo Azije veliko, ali intenzivnije isko- 
rišćavanje organizirano je samo u nekim krajevima. Kina i 
Mandžurija idu među najbogatije zemlje kamenim uglje- 
nom. Smeđeg ugljena ima u Sibiriji, Prednjoj Indiji, Japanu 
i па Malajskim otocima. Željezne rudače ima općenito, ali 
se jedva gdje nailazi kvalitetna rudača u takvim količi- 
nama, da bi se mogla stvoriti metalurgijska industrija 
velikog opsega. Nafta je dosta raširena, pa se ističu nalazi 
oko Kavkaza, u Perziji, Iraku, Fergani, Birmi, Javi i Saha- 
linu. U proizvodnji kositera A. je na prvom mjestu među 
kontinentima (Malaka, Biliton i Banka), jednako u proiz- 
vodnji volframa (Kina, Sijam), mangana (Kavkazija, Indija), 
antimona (Kina). Bakra i sumpora ima mnogo u Japanu, 
grafita na Ceylonu i Koreji, zlata u Sibiriji i Indiji, а dra- 
gulja na Ceylonu i Dekanu. 

Stari kulturni narodi Azije isticali su se odvajkada u 
pojedinim obrtima. Tako je u Maloj Aziji i Perziji odavno 
poznato ćilimarstvo, u Indiji izradba pamučnih i svilenih . 
tkanina te oružja i raznih nakita, u Kini svilarstvo, izradba 
porculanskih predmeta, papira, boja, brončanih i drvenih 
izrađevina. Suvremena industrija razvila se u Japanu, Indiji 
i Kini, a u posljednje doba i u Turskoj. Japan ima razvijenu 
tekstilnu (pamučnu i svilnu), metalurgijsku i porculansku, a 
Indija pamučnu i metalurgijsku industriju. M. š. i Z. D-i. 


Promet. Veći dio Azije ima i danas jedino tradicionalne 
oblike prometa, dok su suvremena prometna sredstva uve- 
dena tek sporadički. Promet nosača raširen je osobito u 
južnoj Kini, gdje se dopunjuje riječnom i kanalskom plo- 
vidbom u porječju Jangtsekianga i Sikianga. Promet jaha- 
čih i teretnih životinja prevladuje u pustinjskim i stepskim 
područjima. Najvažniji karavanski put je svilna cesta, koja 
vodi od Peipinga, odnosno od Turfana u Mongoliji do Lon- 
čana, dalje sjeverno od Richthofenova gorja, Tarimovom 
"avalom do Kulđe. Ovdje se grana, i jedan smjer vodi do 
Taškenta, a drugi do Semipalatinska. Druga je tradicionalna 
čajna cesta, koja je izgradnjom željeznica izgubila među- 
narodnu vrijednost. U većem se opsegu vrši promet samo 
u jugoistočnom dijelu: Peiping-Kalgan-Ulan Butor-Kjahta- 

Irkutsk. Najdulja kurirska linija svijeta vodi od Kalgana 
do Tifahtua u istočnom Turkestanu (6930 km). Kao teretna 
životinja služi u pustinjskim i stepskim krajevima deva, u 
Tibetu i susjednim kineskim pokrajinama jak, na krajnjem 
sjeveru sob, u Indiji slon, dok se konj upotrebljava od 
ekvatorskih do subpolarnih predjela. Sjeverna je Kina po- 
dručje kolnog prometa (i tačkama), i na taj se način pod- 
miruje ondje 90% prometnih potreba. Saonički je promet 
raširen u sjevernoj Aziji, i to poglavito u zapadnoistočnom 
smjeru, dok se ljeti vrši promet rijekama u meridijanskom 
smjeru. 

Duljina željezničkih linija iznosi 155.000 km, i prema 
tome otpada na 100 km? površine 0:4 km, a na 10.000 stan. 
1:3 km. Najviše željeznica ima Britanska Indija, dok izgra- 
đenu željezničku mrežu imaju pored Britanske Indije Japan, 
Java i djelomično Prednja Azija. U ostalim krajevima po- 
stoje samo pojedinačne pruge. Od tih se mogu istaći: tran- 
sibirska željeznica od Čeljabinska do Vladivostoka, trans- 
kaspijska: Krasnovodsk—Taškent, transaralska: Orenburg— 
Taškent, turkestansko-sibirska: Novosibirsk—Aris, nedavno 
dovršena bagdadska željeznica: Haidarpaša—Basra, sirsko- 
hedžaska: Haleb—Medina, transiranska: Bender Šah—Ben- 
der Šahpur, kineska: Peiping—Hankau i s prekidima do 
Kantona. 

Azijske rijeke su vrlo pogodne za promet, s obiljem vode, 
a u skladu s reljefom radijalno raspoređene. Sibirske se 
rijeke zamrzavaju, a pored toga protječu kroz rijetko nase- 
ljene krajeve i svršavaju (osim Amura) u polarnom moru. 
Stoga im promet nije velik. Kud i kamo je jače razvijena 
plovidba na kineskim rijekama i kanalima, pa nigdje nisu 
vodene žile u tolikoj mjeri iskorištene za promet kao u 
južnoj Kini. Među indijskim rijekama imaju živahan pro- 
met Ganges i Iravadi. Najmanja skupina je prednjoazijska 
(Eufrat i Tigris). Jezera nemaju veće prometne važnosti, 
pa bi se za Kaspijsko jezero moglo prije reći, da je pro- 
metnom zaprekom. 

Od azijskih naroda bavili su se pomorskom plovidbom u 
većem opsegu jedino Malajci i Arapi, dok su na pr. Kinezi 
bili uvijek narod kontinentalnog mentaliteta. Suvremeni 
Japan afirmirao se snažno na moru, no ipak je veći dio 
pomorskih linija, koje vode u jugoistočnu Aziju u evrop- 
skim i američkim rukama. Samo 7% svjetske tonaže ima 
matične luke u Aziji. 

Za razvoj uzdušnog prometa ima A. povoljne uvjete već 
radi svoje veličine. Transkontinentske veze podržavaju ko- 
lonijalne vlasti, tako Francuska do Saigona, Velika Britanija 


do Colomba, a Nizozemska do Batavije. Od ruskih uz- . 


dušnih linija valja spomenuti onu od Moskve do Vladivo- 
stoka, na koju se priključuju avionske linije do Šanghaja i 
dalje do Osake. 

Politička podjela. Azija je jedini kontinent, gdje je neko- 
liko autohtonih političkih tvorevina ostalo slobodno od 
evropskog skrbništva. Samostalne države ređaju se u nepre- 
kinutom nizu duž nabornog gorja od Sredozemnog mora 
do Tihog oceana: Turska, Perzija, Afganistan, Kina, Siam 
i Japan. One se nalaze po sredini između britanskih posjeda 
na jugu i ruskih na sjeveru. Velika Britanija i Rusija su 





(Foto Szanto) 


ORANJE U MANDŽURIJI 





(Foto Szanto) 
KINEZI NA SAONICAMA ZA BLATO 


odavno suparnici na azijskom tlu i do pojave modernog 
Japana ujedno i glavni politički faktori. Danas se u Aziji 
sukobljuju tri imperijalizma: britanski, ruski i japanski, dok 
ostale kolonijalne vlasti (USA, Francuska i Nizozemska) 











imaju tek regionalne interese. Z. D-i. 
Azijske države i kolonije. 
Površina Stanovnici 
km? u 1000  |na 1 km2 
Afganistan . . . 650.000 7.000 11 
Britanske kolonije 5,575.256 | 390.588 | 70 
Francuske kolonije . 940.377 27.166 | 29 
Nizozemske kolonije 
(s N. Gvinejom) . 1,904.346 66.400 | 35 
[tak San aa Nep DM 301.982 3.600 | 12 
Тап mec nakog a < 1,643.558 15.055 92 
Talijanski posjed . 2.701 140 | 55 
Тарату om < 382.545 71.253 | 186 
Japanski posjedi 296.580 30.722 | 103 
Jemen . ALS 62.000 1.000 16 
Kitaj i 6,911.985 | 430.341 | 62 
Mandžukuo . 1,303.143 | 35.338 | 27 
Mongolija 1,621.201 2.077 13 
Nepal e rm že е 140.000 5.600 | 40 
Portugalske kolonije 22.988 1198 | 52 
Saudi — Arabija . 1,585.000 5.750 35 
ЭТА = еса 529.036 14.464 | 27 
Singkjang 1,828.418 4.360 24 
SSSR ~=; 15,174.000 37.623 23 
Tanu Гама. Ф. < 165.754 70 04 
Turska (azijski dio) . 743.761 15428 21 
USA: kolonije“. 7:53 296.285 13.439 | 45 

















LIT. H: 
litz'sche Geographie, Breslau 1927; E. Argand, La tectonique de l'Asie, 
Compte rendu ХШе Congrčs géol. intern., Liège 1922; A. H. Keane, 
Asia 1.—11., London 1909; A. Hettner, Grundzüge der Láünderkunde П., 
Leipzig 1930; W. Sievers, Asien, Allgemeine Linderkunde, Leipzig 1904; 
L. Stamp Dudley, Asia, London 1929; Fallex-Hentgen, L'Asie au debut 
du XXe siécle, Pariz; H. Hassinger, Die Geographie des Menschen, u 
Klute, Handbuch der geogr. Wissenschaft, Potsdam; Schwalbe-Fischer, 
Antropologie (Die Kultur der Gegenwart), Leipzig 1923. М. š. i Z. D-i. 


Azijski jezici. Mnogobrojni jezici, koji se danas govore 
na azijskom kontinentu i na otocima uza nj, mogu se svr- 
stati u ovih 12 jezičnih porodica (njihovu geografsku ras- 
prostranjenost, kao i njihove nazive prikazuju priložene 
dvije geografske karte o jezicima i narodima Azije i Poli- 
nezije, na str. 42 i 43): 

Prvu sačinjavaju indoevropski jezici, od kojih su neki u 
Aziji od starine od 4000—3000 pr. Kr., a drugi su ranije 
ili kasnije došli, kao jezici osvajača i kolonizatora. U 
grupu starih indoevropskih jezika u Aziji ide najprije 
a) jermenski, koji se govori па zaokruZenom brdovitom 
teritoriju oko jezera Vana, jugoistočno od Trapezunta, a 
u južnom dijelu kavkaskih dolina; b) osetski, koji se govori 
na Kavkazu, a ostatak je skitskog iz staroga vijeka; c) iran- 
ska grupa, koja je također teritorijalno prilično cjelovita i 
naslanja se na jermensku, sadrži četiri jezika: perzijski, 
kurdski u istočnoj Anatoliji, afganski (v.) i beludži (v.); 
d) grupa indoarijska, koja ima danas također prilično za- 
okružen teritorij, samo je na istoku presječena grupom 
munda, a na jugu dravidskim jezicima. Ovu grupu na 


Lautensach, Làünderkunde, Gotha; W. Volz, Asien, Seyd- 


pP 


sjeveroistoku ogranićuje grupa tibetsko-birmanska. Naj- 
južnije narječje ove grupe, singalski jezik, govori se na 
južnoj polovini ostrva Ceylona. Sve te tri grupe imaju vrlo 
razvitu i vrlo staru književnost. e) Grčki jezik ubrajao se 
prije grčko-turskoga mira, sklopljenog 1922 u Lausanni, 
također među indoevropske azijske jezike, jer se govorio 
u više grupa na crnomorskoj obali u naseljima oko Trape- 
zunta, Sinopa i t. d., oko Mramorskog mora i na Egejskom 
moru južno od Smirne. 
Ali nakon izmjene pu- 
čanstva on više nije 
maloazijski jezik. Od 
otoka, koji geografski 
pripadaju Aziji, grčki 
su Mitilena pred Smir- 
nom, Cipar u istočnom 
Mediteranu i Dodeka- 
nez u Egejskom moru. 
f) Od 16. st. dalje Jer- 
makovim osvajanjem 
raširio se na sjevernom 
dijelu azijskog konti- 
nenta u Sibiriji veliko- 
ruski jezik i dopro sve 
do u Primorsku paci- 
fičku oblast i do Aleu- 
ta. Velikoruski je u Si- 
biriji jezik osvajača i 
služi kao jezik sporazu- 
mijevanja za sve mno- 
gobrojne inojezičnjake 
u Sibiriji i t. d. g) Od 
evropskih kolonizator- 
skih jezika rašireni su u 
Aziji kao jezici civiliza- 
cije 1. engleski u Indiji, 
Birmi, Hongkongu, Sin- 
gapuru i u velikim ki- 
neskim trgovačkim središtima. Ovdje se razvio t. zv. Pidgin 
english. 2. Francuski u Košenšini, Kambodži, Anamu i 
Siamu. 3. Portugalski u Goa i Makao. 4. Nizozemski u 
Nizozemskoj Indiji. 


U Aziji ima i izumrlih indoevropskih jezika. Ovamo ide 
tokarski, kojega se spomenici nađoše u kineskom Turke- 
stanu, i hetitski, o kojemu v. niže. 

. Druga azijska jezična porodica jest fino-ugrijska. Za raz- 
liku od fino-ugrijskih jezika u Evropi (finski, laponski, 
estonski, madžarski), azijska je rasparčana i ne stoji u 
geografskoj vezi često ni između sebe ni s evropskom 
grupom. Ovamo ide zyrjenski, koji se govori zapadno i 
istočno od Urala. Daleko od ove grupe južno leže čere- 
miski, mordvinski, votjak, a u Sibiriji između Oba i Urala 
vogulski, na Obu sjeverno od Tobolska i Tomska ostjak, 
i na Jeniseju jezik Samojeda. 


Treća, turska lingvistička grupa rasprostranjena je južno 
od fino-ugrijske i obasiže razna narječja, kojih ima 28. 
- Osmanlijski ili juZnoturski, koji je sporadično raširen i na 
Balkanu, govori se južno od donjeg Dunava, u čitavoj 
Maloj Aziji sve do Halepa u Siriji. Od istočnih turskih 
dijalekata osmanlijski ili južno turski odijeljen je kavka- 
' skim jezicima, koji se dijele na sjevernu i južnu grupu, 
' kurdskim i jermenskim jezikom. Rastrkanih Turaka, zvanih 
Čitah, ima u Rumunjskoj. Ondje se zovu i Gagauzi. U treću 
grupu idu i Tatari, koji žive u Rusiji, na Krimu, na Volgi 
(Kazan, Simbirsk, Saratov), na obalama Kaspijskoga mora 
i u okolnim zemljama, gdje se ističe jezik azerbajdžani 
(Baku), Kara-nogaj, Kirgizi (oko Orenburga sve do Irtiša), 
Turkmeni (Kiva) sve do Afganistana, Uzbek, Sarti (Ta 
škent). Između Irtiša i Oba stanuju t. zv. altajski Tatari. 
Ovamo idu i Turci zvani Urijankaj u kraju do Mongolije. 
Turskim narječjem govori se i u kineskom Turkestanu. Svi 
ovi istočni turski jezici govore se na prilično kompaktnom 
teritoriju, koji se proteže od Tiflisa pa sve do istočnih gra- 
nica, gdje turske jezike nastavlja mongolska i tunguska 
jezična grupa. Od ove grupe žive izolirano Jakuti u Sibiriji 
na rijeci Leni, koji su također tursko pleme. 

Istočno od turskog jezičnog teritorija govore se mongolska 
narječja, kojih ima oko 20. Mongoli sačinjavaju četvrtu 
azijsku lingvističku grupu. Njihov teritorij rasprostire se 
od Bajkala i ide na istok do u Čahar, gdje graniči s kine- 
skim jezičnim teritorijem. Najzapadniji Mongoli zovu se 

Kalmiki ili zapadni Mongoli, a najjužniji stanuju na 
Tibetu i izolirano u Afganistanu. Oni graniče na zapadu 
s turskim dijalektima, na jugu s kineskim, a na sjeveru 
s tunguskim. Njihov teritorij nema karakter rasparčanosti. 

Petu lingvističku grupu, istočno od turske i od Jeniseja 
a sjeverno od mongolske, sačinjavaju Tunguzi, koji broje 
dvadeset i dva narječja, a rasprostranjeni su sve do Tihog 
oceana. Od ovih najpoznatiji je jezik mandžu, koji se go- 
vori u Mandžuriji, danas službeno kineski Mandžu-(ti-)kuo. 

Mnogi učenjaci smatraju tursku, mongolsku i tungusku 
jezičnu grupu jedinstvenom i zovu je altajskom. 

Šesta lingvistička grupa naslanja se na tungusku. Nju 
čine hiperborejski ili staroazijski jezici, koji čine samo 
geografsko, nikako lingvističko jedinstvo. U staroazijsku 
grupu idu jezici jukagir, čukče i korjak u sjeveroistočnom 
kutu Sibirije, kamčadal na Kamčatki, giljak na sjevernom 
ruskom dijelu Sahalina, jezik ainu, koji se govori na južnom 
japanskom dijelu Sahalina, u sjevernom Japanu i na Kuri- 
lima. Zasebno stoje japanski i korejski, od kojih prvi po 
W. Schmidtu ima veza s altajskim i s austronezijskim 
jezicima. 

Sedma lingvistióka grupa obasize jugoistok azijskog kon- 
tinenta. Ovamo ide najprije kinesko-tibetanska jezióna po- 
rodica, koja sadrži tri jezika: a) kineski na istoku, b) tibeto- 
birmanski na zapadu i na jugu od kineskoga, c) jezik Thai, 
koji se govori u Siamu, zemlji koja se danas službeno zove, 
prema nazivu svoga jezika, Zemlja Thai (njem Thailand). 

Iskonski jezik Indije ne zastupa indoarijska grupa, o 
kojoj je bila riječ malo više, nego dravidska jezična (osma) 
grupa. Ona broji sedam jezičnih varijeteta, od kojih su naj- 
poznatiji tamul, kanara i telugu. 

Deveta, južna, lingvistička porodica vrlo je rasparčana i 
govori se na jugu sedme lingvističke porodice, kao i posred 
nje. Zove se austroazijska jezična porodica, a obasiže tri 
jezične grupe: a) anamitsku, koja se govori na prilično 
cjelovitom teritoriju u Anamu. Na zapadu do nje leže 
jezici mon-kmer, koji su rasparčani u osam raznih varijeteta 
bez ikakve geografske povezanosti. c) U sjeveroistočnom 
kutu indijskog poluotoka do Bengalije govore se jezici 
grupe munda, koji su opkoljeni indoarijskim jezicima. 

Desetu grupu sačinjavaju indonezijski jezici, koji se 
pes dijelom na poluotoku Malaka, a najviše na otocima. 

J ovu grupu ide jezik Filipina, gdje je najpoznatiji tagal, 
zatim jezici sundajskih otoka: Celebes, Borneo, Java, Ma- 
dura, Bali, Sumatra, kao i jezik malgache na Madagas- 
karu. Na ovu se grupu jezika nadovezuju jezici Melanezije, 
Mikronezije, Polinezije i Papua. Cijelu ovu grupu zovu 
lingvisti još zajedničkim imenom malajsko-polinezijskom 
grupom jezika. P. W. Schmidt stavlja austroazijsku i 
malajo-polinezijsku grupu jezika u jezičnu zajednicu, koju 
zove austrijski jezici (austrische Sprache), naziv, koji nije 
zgodan zbog suzvučnosti sa imenom zemlje Austrija u 
Evropi. 

U jedanaestu grupu idu hamito-semitski jezici, od kojih 
je u Aziji najvažniji arapski. On se govori u čitavoj 
Arabiji, Siriji, Palestini, Transjordaniji i Iraku i oko Per- 
zijskog zaliva i širi se dalje na zapad, preko sjeverne Afrike, 
sve do Mogadora ili bolje do ušća Senegala na Atlantskom 
oceanu, gdje graniči s jezikom peul, koji ide u crnačko- 
sudansku jezičnu grupu. U hamito-semitsku grupu računa 
se i aramejski (v.). Useljavanjem uvodi se u Palestinu po- 
novo jevrejski. 

Dvanaestu grupu sačinjavaju sjeverni i južni kavkaski 
jezici, koji u današnjoj lingvističkoj nauci izazvaše osobit 
interes zbog veza s etrurskim, iberskim i t. d. i zbog drugih 
ostataka iz starine. Najvažniji kavkaski jezici jesu adige 
ili čerkeski, avarski (v.), kabardinski, čečenski, georgijski 
it. d. Jedinstveno podrijetlo kavkaskih jezika nije utvrđeno. 

LIT.: P. W. Schmidt S. V. D., Die Sprachfamilien und Sprachenkreise 
der Erde, Heidelberg 1926 (k tome karta u Atlasu); Zbornik A. Meillet 
& M. Cohen, Les langues du monde, Pariz 1924 (jezike ovog kontinenta 
prikazuju A. Sauvageot, M. Cohen, J. Deny, J. Vendryés, S. Elisseev, 
N. Trubeckoj, A. Meillet, J. Bloch, J. Przyluski i G. Ferrand. Tu se 
navodi ostala literatura i geografske karte); A. Trombetti: Elementi di 
glottologia, Bologna 1924. bi 

Stari jezici u prednjoj Aziji. Stari jezici prednje Azije, 
t. j Male Azije, Sirije i Palestine zovu se prednjoazijski 
(azijanski), alarodski ili kasijski. Potonje ime dolazi od ime- 
na naroda Kassiti ili Gutei. Naziv alarodski stoji u vezi s 
grčkim imenom brda Ararat. Ovaj naziv ne odgovara, jer za- 
vodi na mišljenje, da su ovi jezici nastali oko toga brda. Ni 
naziv kasijski nije dobar, jer su Gutei možda Indoevropljani. 
Ovi su jezici vrlo važni za poznavanje mediteranske kulture 

prije dolaska Indoevropljana na obale Sredozemnoga mora. 
S jednim od ovih jezika stoji zacijelo u vezi i jezik starih 
Etruščana i stanovnika rimske provincije Retije u Alpama. 
U prednjoazijske jezike ubrajamo i predgrčke jezike važnih 
ctoka istočnog Sredozemnog mora, kao Lezba, Krete i Cipra. 
Na Lezbu se našao natpis u etruščanskom jeziku. Grčki naziv 
za Etruščane Tyrrhenoi, s kojim stoji u vezi i latinski naziv 
Tusci (od kojega je nastalo ime talijanske pokrajine Tosca- 
na), izvedenica je od maloazijskog grada Tyrsa. Ove dvije 
činjenice nesumnjivo dokazuju, da su Etruščani maloazij- 
skog podrijetla, što su tvrdili i stari pisci, kao Dionizije iz 
Halikarnasa. Ako je tako, onda se naseljavanje zapadne 
Evrope prije dolaska Indoevropljana vršilo iz Male Azije 
istim pravcem, kojim su išli i fenički kolonisti. Feničani, 
koji su, kako je opće poznato, semitski narod, naseljavahu 
mediteranske obale od istoka na zapad preko sjeverne 
Atrike i Španjolske sve do u južnu Francusku. 

Stari jezici prednje Azije dijele se u tri grupe. U prvu 
ide sumerski jezik donje Mezopotamije. Sumeri, veoma 
kulturan narod, razvili su klinovito pismo. Ovo pismo, 
rašireno sve do Egipta, bilo je najvažnije oruđe civilizacije 
prednje Azije. Sumer- 
ska kultura, kozmo- 
politskog karaktera, 
stvorila je prototip 
one civilizacije, kojoj 
dadoše kasnije svoj 
izraz Grci u naselji- 
ma po obalama Medi- 
terana. Naselja ovoga 
tipa predstavljaju u 
isto vrijeme grad i 
državu, grč. polis (tal. 
città — stato, fr. cité 
— ćtat, njem. Stadt 
— Staat) Poznat je 
sumerski grad Ur, koji 
je cvjetao 3600 pr. Kr. 
Pored toga Sumeri su 
pokazivali tendenciju 
stvaranja velikih im- 
perija. 

U drugu grupu pre- 
dnjoazijskih starih je- 
zika idu jezici oko 
periferijskih brda Ma- 
le Azije, kao i jezici 
samog poluotoka Male 
Azije.U sjevernoj Me- 
zopotamiji, oko grada 
Harana, stanovali su 
Mitanni ili Horriti. Ovamo idu i jezici Kos, Van i Elam 
s glavnim gradom Suza. Za elamski se drži, da stoji u 
vezi s današnjim kavkaskim jezicima. Nakon iskapanja 
u Bogaz-koy-u, u Turskoj, blizu Ankare, koja je vršio 
češki orijentalist Hrozny, zna se, da je postojao i jezik 
heteo-kapadokijski ili hetejski, koji ide također u ovu 
drugu grupu azijanskih jezika, premda je djelomice ne- 
indoevropski. 

U treću grupu idu jezici Male Azije, koji su se govorili 
u Kilikiji, Kariji, Likiji, Pisidiji, Izauriji, Likaoniji, Katao- 
niji, Lidiji i Miziji. 

Sve prednjoazijske jezike nadvladali su Akadi, koji su 
živjeli najprije kao semitski nomadi. Akadski jezik pred- 
stavlja istočno semitsko narječje. U njegovu grupu ide i 
asirski, jezik velike civilizacije. U Asiriji su prije dolaska 
semitskih Akađana stanovali prednjoazijski narodi. Jezici 
tih naroda izvršili su utjecaj na egipatski, grčki i latinski, i 
to zbog razvite trgovine, kojom su se uvelike bavili, kao i 
zbog svojih kolonizatornih i vojničkih pothvata. Sumerska 
ekspanzija vršila se oko 5000 pr. Kr. Širenje drugih naroda 
kao Akađana, koje zovemo i Babiloncima, stavlja se između 
4000 i 1500 pr. Kr. 

Hetejski narod zove se u nauci i Protohati, t. j. prvobitni 
(neindoevropski) Hatti. Jezik toga naroda zastupan je u 
tekstovima, nađenim u Bogaz-koy-u. Njegova gramatika 
bila je slična jeziku Mitanni. Oblici imenica i glagola stva- 
rali su se s pomoću raznih kombinacija s prefiksima. 

Prije dolaska indoevropskih Armenaca govorio se oko 
brda Ararata (u asirskom govoru Urartu) jezik naroda 
Haldi, koje ne valja zamijeniti sa semitskim Haldejima. 

Jezik Protohata kao i elamski stoji, kako je već rečeno, 

u vezi s kavkaskim jezicima. Na osnovi proučavanja ovih 
jezika stvorio je ruski lingvist Marr jafetsku teoriju, kojom 
označuje srodstvo ovih jezika. 

Prema Kretschmeru jezici Karije, Lidije i Likije idu u 
grupu protoindoevropskih jezika, t. j. u onu grupu jezika 
koja potječe od prvih Indoevropljana, naseljenih na Medi- 
teranu prije dolaska Armenaca, Frižana, Grka i Rimljana. 

Od Indoevropljana potisnuše azijanske jezike najprije 
Armenci i Frižani oko 1200 pr. Kr., koji se nastaniše na 
Araratu ili Urartu, u zemlji, koju su držali prije njih ne- 
indoevropski Haldi. Oba ova jezika pripadaju satem grupi 
indoevropskih jezika, kao i trački na Balkanu. Kako se iz 
iskopina u Bogaz-koy-u saznaje, najvažnija osvajanja na 
području  prednjoazijskih jezika  izvršiše indoevropski 
Hatti, koji se nastaniše u zemlji, nazvanoj kasnije Kapa- 
dokija. Oni su oko 1200 pr. Kr. osnovali veliko carstvo, 
prošireno do u Siriju i Palestinu. Češki orijentalist Hrozny 
utvrdio je indoevropski karakter hatskog jezika. 

Drugo veliko potiskivanje prednjoazijskih jezika izvršiše 
Grci i Perzijanci. Prvo prodiranje Grka označuje trojanski 
rat, opjevan u Ilijadi. Osvajanja Aleksandra Velikoga 
uništiše stare prednjo- 
azijske narode, tako 
da ih je sve prekrio 
helenski elemenat, a 
oni spadoše na stepen 
barbara. 


Ostaci prednjoazij- 
skih naroda mogli su 
se održati do danas 
samo u kavkaskim br- 
dima, na isti način 
kao što se održaše 
Arbanasi na Balkanu 
ili Baski u zapadnim 
Pirenejima. Іпдоеу- 
ropski narod, koji je 
izvršio prvu invaziju, 
zove se pored Hatti 
i Hittiti. Narod, koji 
je prije Armenaca sta- 
novao oko  Ararata, 
zcve se pored Haldi 
i Urartei. 

Za ostale jezike u 
Aziji v. pored ova 
dva članka, još poje- 
dine zemlje. 

LIT.: C. Autran, Langues 
propres del' Asie antérieure 
қ ancienne, а Zborniku Meil- 
let-Cohen, Les langues du monde, Pariz 1924, str. 273 do 319; vrlo lijep 
pregled s iscrpnom bibliografijom. Alarodskim jezikom bavi se Karl 
Oštir, prof. ljubljanskog sveučilišta. Ovamo idu njegovi radovi Bei- 
träge zur alarodischen Sprachwissenschaft, Beč—Leipzig 1921; Alaro- 
dika L, Razprave, Ljubljana 1923; Vorindogermanische (alarodische) 
Zahlwórter auf dem Balkan (Barićev arhiv za arbanasku arheologiju, 
starinu, jezik i etnologiju, IIL). U istom časopisu Vorindogermanische 
Metallnamen in Alteuropa; Sumerski izvor abac. številčnih imen, Lju- 
bljana 1922; Kleinasiatische Tremilai »die Wolfischen«; W. Branden- 
stein, Kleinasiatische Ursprachen (Paulys Real-Encyklopáüdie der klas- 
nome degli Etruschi (Barićev Arhiv za arbanasku starinu i t. d., IV., 
sichen Altertumswissenschaften, supl. sv. VL, 165—181); P. Skok, Sul 
str. 119—124). Р. 6; 

Hrvatski iseljenici. U različnim zemljama Azije ima iz 
Hrvatske oko 10.000 iseljenika, i to u Turskoj oko 8.000, 
u Perziji oko 500, u Siriji i Palestini oko 1.500. Bave se 
gradnjom cesta, željeznica, u prvom redu su klesari i bu- 
šioci tunela. Većim dijelom su iz Hrv. Primorja. M. B. 

AZIJANIZAM je oznaka za posebni stil u grčkoj reto- 
rici, koji je nastao u Maloj Aziji poslije Aleksandra Veli- 
kog. Taj je stil bombastičan, kićen, ali bez snage, pun pje- 
sničkih izraza, tropa i figura. Govor je sastavljen od ispre- 
kidanih kratkih rečenica, afektiran je i pun ritmike, te Ci- 
ceron (Orator 9, 27) kaže, da to znači »pjevati« (canere). 
Glavni je zastupnik toga smjera Hegezija iz Magnezije (+ 
oko 250 pr. Kr.). Protiv azijanizma pojavila se reakcija u 
aticizmu (v.). Azijanizam je dopro i u Rim. Glavni mu je 
zastupnik govornik Hortenzije (114—50 pr. Kr.), a pristaše 
su mu bili i triumvir Marko Antonije, pa neko vrijeme sam 
Ciceron. U Rimu je konačno prevladao aticizam, no azija- 
nizma nije ni tamo kao ni u Grčkoj mogao sasvim po- 
tisnuti. 2D. t 

AZIJATSTVO kao povijesno-sociološki pojam označuje 
azijske samonikle kulture, a s evropskog stajališta pod azi- 

jatstvom razumijevamo višestruki utjecaj Azije na Evropu. 
Već u mlađe kameno doba možemo ustanoviti tragove do- 
dira, koji su za vrijeme kovinskih kultura sve jači. Posre- 
dovanjem kretsko-mikenske kulture antika se dobrim dije- 
lom osniva na starim gradskim kulturama Bliskog Istoka, a 
helenizam je mješavina grčke kulture s istočnjačkim ele- 
mentima. Kasna antika sadrži također stanovite elemente 
istočnjačkog podrijetla. Neposredne azijske utjecaje poka- 
zuju uglavnom iranski prilivi u nekim dijelovima Evrope, 
pa tako i kod nas. »Barbarski narodi« velike seobe naroda, 
kao Huni, Avari, Madžari, imali su moćne države u samoj 
Aziji, і ma da je njihovo prodiranje na zapad predstavljalo 
tek neznatan odraz velikog previranja i nomadskih migra- 
cija, oni su bili za Evropu sudbonosni. Ti narodi nisu samo 
robili i palili, nego su vršili i kulturnu infiltraciju. Bizant- 
sko carstvo je evropska i azijska tvorba u isti mah, što je 
dakako moralo ostaviti traga u cjelokupnoj njegovoj kul- 
turi. Križarske vojne i naročito kasnija kolonizacija Evro- 
pljana znače posredan dodir Evrope s azijskim duhom; Ru- 
sija po svom geografskom eurazijskom položaju i stanoviti 
dijelovi evropskoga jugoistoka pokazuju u nekim svojim 
stranama toliko azijskih elemenata, da se mogu smatrati 
u neku ruku neposrednom azijskom utjecajnom sferom. Tri 
monoteističke religije istočnjačkog su podrijetla; isto tako 
filozofija i umjetnost Zapada mnogo duguju Istoku. 

U Evropi se uvriježilo shvaćanje, da se pod pojmom azi- 
jatstvo i Azijat smatra nešto, što je manje vrijedno, te 
se kao takvo manje cijeni. Uzrok je tome nedovoljno po- 
znavanje istočnjačkih kultura uopće, a posebno kulturne, 
etnopsihološke i rasne diferencijacije. To je i razumljivo, 
kad se uoči činjenica, da su mnogi pohodi tih Azijata imali 
pretežno pljačkaški karakter, pa se sve ostalo rado previđa. 

I prema suvremenom stanju znanosti, azijatstvu se ne 
smije nipošto pridavati derogativan ili možda štaviše negati- 
van značaj. Druga kultura, u ovom slučaju azijska, nije ma- 
nje vrijedna. U toliko je više taj stav neopravdan, kada 
pomišljamo na sve važne činioce azijskog podrijetla u ev- 
ropskoj kulturi. 

LIT.: A. Radić, Osnova za sabiranje i proučavanje građe o narodnom 
Životu, 1929. Ispor. i Sabrana djela IL, II., IX. i d.; Gowen, Histoire 
de l'Asie, 1929; Weber, Kulturgeschichte als Kultursoziologie, 1935; Strzy- 
gowski, Asiens bildende Kunst, 1930; Cohn-Wiener, Asia, 1929; Vinski, 
Glavni nosioci eurazijske nomadske umjetnosti, Vjesnik Hrv. arheol. dr. 
n. s. XVII., 1936. 2. 

AZIL (grč. ro dovlov »svetište« prema čovlos »nezarobljen«, 
»siguran od progona«), prvobitno posvećeno mjesto pod za- 
štitom bogova; zato na njem prestaje ljudska vlast. Ta se 
uredba azila prenosi iz staroga vijeka (napose od Židova i 
Grka; primjer: Demosten, kada se sklonio na Kalauriji) u 
srednji vijek te se veže uz crkvu i svećenstvo. No pored 
crkvenog razvija se i svjetovni a. Sociološki svodi se a. na 
religiozna shvaćanja o vrhovnoj božanskoj vlasti nad svije- 
tom ili u primitivnijim kulturnim krugovima o osobitoj moći 
- (tabu) određenih predmeta, životinja ili ljudi, kojima se pri- 

pisuju tajnovite sile tako, da je njihov dodir katkada spaso- 
- nosan, a katkada pogibeljan, te se smije samo oprezno vršiti. 
Takva svojstva pridavala su se i grobovima, stanovima 
vladara i svećenika, a napose hramovima. Čovjek, koji se 
dotaknuo takvih predmeta ili ljudi, dolazio je pod zaštitu 
njihove mistične moči te je uživao njihovu posebnu za- 
štitu. Na tom temelju izgraden je i pojam a. kao pravne 
uredbe te je u svoje vrijeme napose služio za ublaženje i 
suzbijanje krvne osvete. 

U međunarodnom pravu a. označuje zaštitu pred pro- 
gonom sa strane neke druge države, što je daju države 
pojedincima, koji se nalaze na njihovu podruéju (— izru- 
čenje), u zgradi poslanstva (> diplomatsko zastupanje 
država) ili na ratnom brodu (> ratni brod). U ratu brodovi 
zaraćenih stranaka nalaze do stanovite mjere a. u neu- 
tralnom teritorijalnom moru i lukama (> neutralnost u 
pomorskom ratu). 

| U nekim stranim jezicima, a po tome rijetko i u nas, a. 
Eu ubožnice, sirotišta, domove za nemoćne i duševno 
bolesne. 


- AZIMI (grč. dćvuos »beskvasan«, 42ша »beskvasan kruh«). 
Bježeći iz Egipta nisu Izraelci imali vremena da priprave 
asan kruh, pa su ispekli beskvasan. Na spomen toga 
aska (lat. exodus) slavili su svake godine pashu 7 dana 
i jeli za to vrijeme beskvasan kruh. U hramu su tada pri- 


nosili azime (beskvasne hljebove). A. simbolički označuje 


M 


čistoću i istinu. Svetkujući pashu ustanovio je Krist Euha- 
ritiju, pri čemu je upotrijebio beskvasni kruh. To čini i 

zapadna crkva, ali i armenska i maronitska. Riječju azima 
nazivali su Grci od 11. st. dalje sakramenat Euharistije u 
zapadnoj crkvi i neke slične obrede, a azimitima rimokato- 
like, Armence i Maronite, jer kod sv. Pričesti upotreblja- 
vaju beskvasan kruh. Azimitski spor, koji je nastao na 
pobudu carigradskog patrijarha Cerularija, riješen je na 
ferrarsko-firentinsko-rimskom saboru (1438—1445). С. š. 


AZIMUT, kut u horizontalnoj ravnini, kojim odredujemo 
smjer horizontalne projekcije zrake doglednice k jednom 
zemaljskom ili nebeskom predmetu. U astronomiji broji se 
taj kut od meridijana, i to od juZne tocke horizonta smje- 
rom prema zapadu od 0% do 360%, tako da zapadna točka 
horizonta ima azimut 90% sjeverna 180% istočna 2709. Azi- 
mut je ujedno kut, što ga čini ravnina vertikala jednog ne- 
beskog predmeta s ravninom meridijana (v. članak Astro- 
nomija 5. i sliku, kut o). Riječ azimut je arapskog po- 
drijetla. J. G-g. 

AZIMUTALNE PROJEKCIJE — Kartografija. 


AZINCOURT, selo u départementu Pas-de-Calais. Nala- 
zište ugljena. Tu su 1415 Englezi pobijedili mnogobrojnije 
Francuze, medu kojima je zbog feudalnog nadmetanja vla- 
dala nesloga. BID 


AZINIJE (Gaius Asinius Pollio), * 76 pr. Kr., T 6 pos. Kr., 
rimski drZavnik i vojskovoda. Kasnije se sav posvetio knji- 
Zevnosti i umjetnosti. Bio je dobar govornik, historičar, 
pjesnik, vrlo strog kritičar i na glasu mecena. Od plijena, 
koji je stekao 39 pobjedom nad Ilirima u Dalmaciji, osno- 
vao je u Rimu prvu javnu knjižnicu, koja postade uzorom 
kasnijima. Njegovu književnom krugu pripadahu Vergilije, 
Horacije i dr. Sačuvani su tek neznatni odlomci njegova 
histor. djela o građanskom ratu između Cezara i Pompeja. 


AZMAK (Sv. Nikolska Reka), desni pritok Bregalnice. 
Izvire na sjev. kraju Ovčeg Polja, a izvorište čini nekoliko 
potoka. Najglavniji od njih, Orlica, izvire na juž. strani 
Asanice (875 m) i teče na JJZ. Uzvodno Sv. Nikole sa- 
staju se tri druga potoka: Karataš, Beriš i Orleva Reka, a 
od Sv. Nikole rijeka se naziva A. Odatle mijenja svoj 
pravac, probijajući se od sela Delasinaca kroz klisuru, a 
utječe oko 3:5 km nizvodno od sela Adžibegova. Dužina 
A. toka je 39 km, a površina sliva 608.9 kme. P. V-6. 


AZO, * sredinom 12. st., † oko 1230, jedan od najglaso- 
vitijih pravnika pravne škole glosatora (v.). Porodično mu 
je ime Porcus ili Porcius, Azzo dei Porci. Bio je profesorom 
u Bologni od 1190 do 1229. Od njegovih učenika je naj- 
poznatiji Accursio (v.). Najglavnije mu je djelo Summa 
Codicis. To je komentar Justinijanovu kodeksu (v. Corpus 
juris civilis). Velik ugled tog djela dokazuje najbolje činje- 
nica, što se ono sve do 16. st. neprestano na novo izdavalo. 
I njegove su Quaestiones uživale velik ugled. 


LIT.: Langloi, La somme D'Azo (Mélanges d'archéologie et d'histoire, 
1885); Savigny, Geschichte des römischen Rechts im Mittelalter, VI. sv.: 
Landsberg, Die Quaestionen des Azo, 1888. B. E. 


AZOIK > Arhaik. 


AZOLLA je neobično sitna, vrlo razgranjena paprat iz 
porodice Salviniaceae (> paprati). Čitava biljčica, sasta- 
vljena iz stabljike s dva niza listića i korijenom pliva na 
površini vode. U posebnim udubinama listova nalaze se ko- 
lonije sinje alge roda Anabaena. Sorusi se stvaraju u poseb- 
nim nakupinama (sporokarpiji) i sadrže dvije vrste sporan. 
gija (makrosporangije i mikrosporangije). Azole su stano- 
vnici tropskih voda; u Evropi katkad pobjegnu iz kulture i 
nasele se u mirnim vodama. 


AZONALNA TLA > Tla, klasifikacija tla. 


AZOOSPERMIJA (od grč. а »ne«, gov »Zivi stvor«, 
onćoua »sjeme«), nedostatak sjemenih stanica — sperma- 
tozoa — u muškom sjemenu. Kod prave a. sjemenske se 
stanice uopće ne stvaraju; to je kod nedostatka organa za 
razvitak sjemenaka ili njegova uništenja ozljedom ili rent- 
genskim zrakama. Češći uzrok a. (neprava a.) su zapreke u 
provodnim kanalima, koje ne dopuštaju razvitim sjemen- 
kama izliv u mokraćnu cijev. Kroz prostatu vode ti kanali 
sjemenovodom u mokraćnu cijev i mogu biti od upale sli- 
jepljeni ili stisnuti. Obostrani prekid kanala dovodi do a. 
Najčešće su upale u tim dijelovima komplikacija kapavca, 
te je po tom ta bolest najčešći uzrok a. Katkada se a. za- 
mjenjuje nekrospermijom (grč. expos  »mrtav,  ozćoua 
»sjeme«), kod koje ima sjemenih stanica u sjemenu, ali se 
one radi smetnja u izlučivanju prostate i ostalih žlijezda 
nikako ili samo premalo giblju; zamjenjuje se i aspermijom, 

kod koje uopée sjeme nedostaje. Kod svih tih smetnja 
muškarac je neplodan. Postoje pokušaji operativnih liječe- 
nja a. (Ehrhard). R.H 
AZORELLA je opsežan biljni rod iz porodice štitarki 
(v.), kojemu pripada oko 50 zimzelenih vrsta, vrlo značajnih 
za vegetaciju na području Antarktika. To su trajne zeleni 
raznolične spoljašnjosti: ili imaju jastučast uzrast i gusto 
razgranjene stabljike, kojima su pojedini ogranci obrasli 
kratkim ljuskastim listovima, ili imaju listove s dugim pe- 
teljkama i okruglastim plojkama, koji su združeni u pri- 
zemne ružice. Cvjetovi (od 1—*) združeni su u jedno- 
stavne štitce na kratkim stapkama. Rod se dijeli u više 
podrodova. U vegetaciji južnih Anda vrlo su važne vrste 
A. caespitosa Cav., A. madreporica Clos. i dr., a na Falk- 
landskim otocima na pr. vrsta A. Glebaria (Comm.) A. 
Gray (— Bolax Glebaria Coram.). S. H-ć. 
AZORI (portug. Acores, t. j. »otoci jastrebova«, jer su 
obretnici 1431 ondje našli mnogo jastrebova), skupina od 
devet većih otoka (Corvo, Fayal, Flores, Graciosa, Pico, 
Santa Maria, São Jorge, São Miguel, Terceira) i više ma- 
njih školja, zapadno od Portugala, između 35% i 45% zap. 
duž. Veliki su 2300 km?, vulkanske grade i goroviti (naj- 
viši vrh Pico Alto na otoku Pico, 2320 m). U vezi su s vul- 
kanizmom topla vrela i potresi, a ostaci se te djelatnosti 
vide u eruptivnom kamenju, urušenim vulkanskim čunjevi- 
ma, zatrpanim grotlima i kraterskim jezerima. Zbog polo- 
žaja daleko u oceanu i utjecaja tople Zatonske struje ima- 
ju jednoličnu, blagu oceansku klimu mediteranskog karak- 
tera, što se tiče oborina. Niži krajevi su obrađeni (rano 
povrće, naranče, banane, ananasi u staklenicima), viši ima- 
ju mediteransku šumu, a najviši grmlje (macchiju). G. 1930 
imali su A. 254.000 stan., najviše Portugalaca, koji se većim 
dijelom bave obrađivanjem zemlje i ribarstvom. Izvoze se 
proizvodi zemljoradnje, a uvozi gotovo sva druga roba, 0so- 
bito fabrikati. Zbog svoga položaja imaju prometno i stra- 
tegijsko značenje. Sačinjavaju u upravnom pogledu por- 
tugalsku pokrajinu. Glavno je mjesto Angra do Heroismo 
na Terceiri, ali je veća Ponta Delgada na otoku São Mi- 
guelu. SR: 
AZORSKI MAKSIMUM (> akcioni centri) jest široko 
područje visokog tlaka zraka, koje se s manjim ili večim 
promjenama rasprostranjenosti i intenziteta postojano odr- 
žava u sjevernom suptropskom dijelu Atlantskog oceana, 
i to po prilici između 30% i 40% sjev. šir. On se prema tome 
prostire između otoka Bermuda i Azorskih otoka (po ko- 
jima je dobio ime), a u zimsko se doba spaja s kontinen- 
talnim centrima visokog tlaka u Sjevernoj Americi i u 
Evropi. Ovdje tvori vežući se preko Španjolske, Alpa i 
Rusije s velikom azijskom anticiklonom t. zv. »os konti- 
nenta«. M. Ko. 
AZOSPOJEVI, organski spojevi, u kojima dolazi t. zv. 
azoskupina (-N—N-) u molekuli, t. j. dva dušikova atoma 
medusobno dvostruko povezana, a na preostale slobodne 
valencije dušika vežu se organski ostaci ili radikali redovno 
aromatski. Najjednostavniji je aromatski azospoj: azoben- 
zol, CeHs. N = N. CsHs, lijepo kristalizirana tvar, naran- 
časte boje. Vrlo je postojan, tali se kod 68", a vrije kod 
293% A zobenzol je slabo bazičan i stvara sa НСІ sol hidro- 
klorid. Analogno građeni alifatski spoj azometan, CHs. N 
= N.CH,, je plin bez boje, vrlo nepostojan i eksplozivan 
(kod niske je temperature svijetložuta tekućina). Aromatske 
jezgre stabiliziraju prema tome molekulu azospoja, tako 
da je -N=N- skupina čvrsto vezana između fenila. Tako 
možemo tumačiti i postojanost azoboja. S mineralnim ki- 
selinama daje azobenzol crveno obojene soli. Hidriranjem 
s vodikom prelazi azobenzol u hidrazobenzol, C Hs NH- 
NH . CsHs. Oksidacijom s hidroperoksidom ili dušič. kiseli- 
nom prelazi azobenzol u azoksibenzol, CeHe . N —NO . CeHs. 
Svi su azospojevi obojeni (azoskupina je kromoforna), no 
ne bojadišu još tekstilna vlakanca. Azospoj postaje boja- 
disalom, kada u njegovoj molekuli dolaze i auksokromne 
skupine (bazične: — NH», — NHCHs ili kisele: — OH, 
— SOsH i t. d.). Velik broj važnih katranskih boja pripada 
azobojama (> boje, bojila). 
Azospojeve možemo sintetski prirediti na različne načine: 
1. Redukcijom nitrobenzola sa cinkovim ili željeznim pra- 
hom u alkalijskom mediju: 


2C«Hs . МО» + АН» > CeH5. N = N. CseHs + 4H2O. 
nitrobenzol azobenzoi 


2. Iz anilina i nitrozobenzola kuhanjem u octenoj kiselini 
nastaje kondenzacija uz izlučivanje vode: 


CsHsNH: + O:N . CsHs > CeHs. N—N. CsHs+H»O 
anilin nitrobenzol azobenzol 


3. Najvažnija metoda, po kojoj se i u tehnici dobivaju 
različni azospojevi, osniva se na reakciji diazonium-soli 
s aromatskim aminima, fenolima ili fenoleterima, na pr.: 


CsHsN»2. CI+H=N . CeH5 > CeHs. М= №. NH CsHs+ HCl 

benzoldiazo- anilin diazoamidobenzol 

nium klorid 

Diazoamidospojevi su žuto obojeni i dobro kristaliziraju, 

slabo su bazičnih svojstava i spajaju se s kiselinama. Naj- 

važnije je njihovo svojstvo, da prelaze u amino-azospojeve 

(intramolekularno premještanje): 

CeHs. N =N.NH.CsHs > СН». N = М. CseHa. NH2 
diazoamidobenzol p-aminoazobenzol 
(anilinsko žutilo) 


Na sličan način možemo sintetizirati velik broj različnih 
aminoazospojeva, koji služe u bojadisarstvu za bojenje vu- 
ne, svile i pamuka. Neki azospojevi služe u kemoterapiji 
infekcioznih bolesti, na pr. prontosil (rubiazol) je derivat 
krizoidina, djeluje na streptokoke, »Trypanrot« djeluje na 
protozoe, osobito tripanozome, uzročnike bolesti spavanja. 

LIT.: F. Mayer, Chemie der organischen Farbstoffe, Berlin 1934; A. 
Brunner, Analyse der Azofarbstojfe, Berlin 1929; 1. F. Thorpe-R. P. 


Lindstead, The synthetic dyestuffs and the intermediate products from 
which they are derived, London 1933. M. D-€. 


AZOT — Dušik. 

AZOTEMIJA (od lat. azotum »dušik« i grč. ačua »krv«) 
je gomilanje spojeva, koji sadrže dušik, u krvi (preostali 
dušik iz mokraćevine, aromatskih spojeva, mokraćne kise- 


line i t. d.) kod velike slabosti i nedovoljna izlučivanja 


bubrega. 

Kod t. zv. prave uremije, »uraemia vera«, »hyperazothe- 
mica«, chronica, asthenica, pojave su izraZene sa strane raz- 
nih organa, naročito živčanog sistema i probavnog trakta, 
koje su se prije zamjenjivale sa sliónim stanjima kod raz- 
nih bubreZnih bolesti i t. zv. »pseudo-uremije« ili »uraemia 
spuria«. 

Azotemiju, odnosno pravu uremiju nalazimo kod kronič- 
ne upale bubrega i u kasnijem stadiju skleroze bubrega, s 
glavnim kliničnim simptomima sa strane živčanog sistema 
i probavnih organa, kao pospanost, slabost, mršavljenje, 
bljedilo lica, svrbež kože, anemija, sklonost na krvarenje, 
ili pak besanica, grčevi, muskularni spazmi, sužene zjenice, 
amonijakalni zadah iz usta, povraćanje, proljevi, napokon 
besvjestica, »duboko, veliko disanje« po Kussmaulu, peri- 
carditis uraemica, uz povišen preostali dušik (rezidualni ni- 
trogen, RN) preko 100—200 mg"/e, štaviše i preko 400 mg"/o 
i više, povišen sadržaj indikana i aromatskih spojeva u krvi, 
istodobno smanjen sadržaj vapna i klora te poremećaj aci- 
do-bazične ravnoteže prema acidotičnoj strani, i na kraju 
obično coma uraemicum i smrt. V. V-ć. 

AZOTOBACTER - Nitrogeneza. 

AZOTOGEN - Bakterijalna gnojiva. 

AZOTURIA. Pod a. razumijevamo izlučivanje dušičnih 
tijela (mokraćevina 83%, NHs 5%, mokraćna kiselina 1:60, 
kreotinin 2%, aminokiseline 02%) u mokraći. Čovječji bu- 
brezi iziučuju dušična tijela samo u rastopljenom obliku i 
do stanovite, za svako tijelo zasebne koncentracije. Maksi- 
malna koncentracija za mokraćevinu iznosi kod zdravih bu- 
brega 56%, time je ujedno određena minimalna količina 
dnevne mokraće (volume obligatoire ро Ambachu) sa pri- 
bližno 750 cem. A. B-ć. 

AZOT VELEŠKI, planinska župa JZ od Veleške Klisure. 
Ograničena je grebenom Grohota i Lisca od Muči Babe 
(1076 m) do Demirove Livade (1546 m), planinom Karadži- 
com, Dauticom, Bisom, Mukosom i Rujnom. U župi ima 
oko 30 sela, a privredno središte je Bogomila u dolini Ba- 
bune. Ime A. V. je od poslavenjene turske riječi Has, koja 
označuje više sela, od kojih se danka izdržava činovni- 
štvo. P. V-é. 

AZOV (stari Tanais), grad u južnoj Rusiji, ima 17.000 
stan. Nalazi se na ušću Dona, pa se riječnim nanosima luka 
postepeno zamuljila. Danas ga je po važnosti pretekao su- 
sjedni Rostov. U srednjem vijeku pripadao je Mlečanima, 
Genovežanima i Turcima. Rusi su ga zauzeli prvi put 1697, 
a definitivno je pripao Rusiji 1774. Z. D-i. 


sa = 





AZOVSKO MORE — AZTEKI 49 


AZOVSKO MORE, plitki zaliv Crnog mora, s kojim je 
vezano kroz Kerčki tjesnac. Ima površinu od 37.700 km?, a 
najveća mu je dubina 14.5 m. Radi obilja slatke vode, koju 
donosi Don i ostale rijeke, slanost Azovskog mora iznosi 
samo 10—11%0. Ljeti doseže temperatura na površini 26:89, 
a na dnu 235% dok je zimi katkada cijela površina smr- 
znuta (što traje 2—3 mjeseca). Kroz Kerčki tjesnac prolazi 
površinska struja iz Azovskog mora u Crno (sa slanošču od 
10%0), dok u dubini od 5 m prolazi suprotnim smjerom 
slabija struja sa slanošču od 12--189/00. 

Značajno je kolebanje morske razine radi vjetrova, a to 
pored plitkoće također oteščava plovidbu. Na zapadnoj 
obali nalazi se mnoštvo prudova i otočića, pa zatoka i la- 
guna (Sivaš), koje kod zapadnog vjetra ostaju suhe, dok 
se voda nagomilava u Taganroškom zalivu. Kod istočnih i 
sjeveroistočnih vjetrova snizuje se u Taganrogu razina vo- 
de čak za 3.5 m, pa u tom slučaju ostaje dio luke na suhu. 

Azovsko je more vrlo bogato ribom, a u tom mu je naj- 
veća privredna važnost; plovidba je slabo razvijena. 


LIT.: A. Hettner, Das europäische Russland, Leipzig 1921; Camena 
d'Almeida, La Russie, u Vidal de la Blache-Gallois, Géographie univer- 
selle, V., Pariz 1932. Z. D-i 


-1. 

А?ТЕКІ, indijansko pleme iz уебе grupe Nahua, nekad 
veoma moćno u Mexicu. Prema vlastitoj predaji potječu iz 
Aztlana u sjev. Mexicu ili od drugud, što još nije utvrđeno. 
U 12. st. pos. Kr. ulaze u dolinu današnjega grada Mexica, 
kada je moć Tolteka bila u opadanju. U 14. st. osnovali su 
naseobinu Tenochtitlan i Tlatelulco. U 15. st. aztečki po- 
glavica Itzcoatl svrgne vlast susjednih gradova Tepanec i 
Atzapotzalcan, a grad Tenochtitlan ili Mexico stvori savez 
s gradovima Tezcoco i Tlacopan, koji je trajao sve do do- 
laska Španjolaca. A. predobiju odmah vlast i vodstvo u 
svoje ruke, te počnu osvajati okolne naseobine. Kralj Mon- 
tezuma I. (1440—69) započeo je osvajanje izvan doline Me- 
хіса, držeći ondje svoje posade, i tako budu upokorena 
okolna plemena. Za Montezume II. došao je 1519 Cortez 
na obalu, gdje je danas Vera Cruz. Vlast Azteka obuhva- 
tala je više plemena. Radi njihove nesloge i svoje nadmoćne 
vojne sile Cortez je zavladao nakon junačkoga otpora Az- 
teka, i tako Mexico postaje španjolska kolonija. Aztečka je 
država bila složena od nekoliko vazalnih jedinica, kojima je 
vladalo središte Tenochtitlan ili Mexico, prepun velikih 
građevina i hramova. Španjolci su ga 1521 razorili. — 
Glavna podloga kulture Azteka osniva se na kulturi njiho- 
vih prethodnika Tolte- 
ka. Starija od Tolteka 
je kultura Tarasca, a za 
još stariju drže primi- 
tivnu kulturu Huaxte- 
ca. Na osnovi arheolo- 
škoga istraživanja utvr- 
đeno je, da je aztečka 
kultura gradska i mo- 
numentalna. | Golema 
je bila kraljevska pa- 
Jača u Texcocou, a 
prostorije su bile ukra- 
šene mramorom, ala- 
bastrom, tekstilom, ko- 
žom, perjem i dr. Za 
gradnju je služilo drvo 
i vrsta cementa još 
danas neobične tvrdo- 
će. Glavni grad Те- 
nochtitlan (Mexico) 
imao je 60.000 kuća i 
300.000 stan. Мајро- 
znatiji su spomenici u 
Teotihuanacu dvije pi- 
ramide, posvećene sun- 
cu i mjesecu, i hramo- 
vi božanstva Quetzal- 
couatl i Tlaloc; nada- 
lje utvrđeni hram Xo- 
chicalco, piramide od 
Papautla ili Taiua, nekropola Mitla, hram poput tornja u 
Tepoztlanu, utvrda Oaxaca i dr. Piramide su, za razliku 
od egipatskih, tupa vrha i sastavljene su od više katova, 
vezanih stubama. Ne sadrže grobnice, nego na vrhu imaju 
hram. Građene su nadalje još utvrde, vodogradnje, no nije 
se znalo za luk i svod. Plastika A. je manje poznata od 
arhitekture, ona je često njen sastavni dio i dekorativna, 











BOŽICA XOCHIPILLI S MASKOM 
Mexico, Museo Nacional 
(Orbis terrarum) 





KAMENE SKULPTURE S PIRAMIDE BOŽANSTVA 
QUETZALCOUATL, San Juan Teotihuacán 
(Orbis terrarum) 


katkada sadrži još arhaične elemente i često groteskne i 
neobične deformacije ljudskoga i životinjskoga tijela. A. su 
najviše radili u tehnici štuka i pečene gline, osim toga 
upotrebljavali su još kao materijal: lavu, trahit, bazalt 
i t. d. Postoje velike plastike bogova i svećenstva, a 
mnogo je toga uništeno. Isto tako je sa slikarstvom, koje 
je služilo u vjerske svrhe; sačuvane su freske u hramo- 
vima, na kojima su ljudske figure neobično stilizirane, 
a boje su veoma lijepe. Osim freska sačuvale su se i 
slike u slikovnim rukopisima različnih mehičkih kodeksa. 
Keramika je bila vrlo razvijena, ali rađena bez lončar- 
skog kola. Lonci se mogu po savršenstvu mjeriti s onima 
iz Perua i Egipta. Poznavali su tkanine, a izrađivali su 
ih od lika agave. Služile su za odjeću, kao i koža pasa i 
kunića, a ovo sve u žarkim bojama. Izvanredno su lijepo 
obrađivali kamen, pravili su glave od kristala i ostalu sitnu 
plastiku, pa geme, mozaike; jadeit i tirkiz služe im za ukras 
oružja. Drage su kovine, osobito zlato (kojega su prašak 
držali u cijevima ptičjih pera) mnogo upotrebljavali. Oso 
bitost im bijaše pravljenje vještačkih mozaika od ptičjeg 
perja. 

Za A. su još značajne ljudske žrtve, koje su se prinosile 
uz plesove i ophode različnim božanstvima, a u najvećem 
razmjeru i za naše shvaćanje strahovitom postupku (kralj 
Ahuitzotl žrtvovao je u 15. st. ne manje nego 20.000 ljudi!) 
naročito bogu rata i sunca Huitzlipochtliju. Ostala su im 
božanstva bila bog kiše Tlaloc, bog ljeta Tezcatlipoca, te 
božanstva pojedinih rodova, ženska božanstva i dr. Važan 
je još bog vjetra Quetzalcouatl, t. zv. »bijeli spasilac«, za 
kojega je značajan beskrvni kult. — Duhovna kultura bila 
je na visokom stupnju. Imali su osobito slikovno pismo, u 
kojem konvencionalna slika predočava pojam; njime su pi- 
sani neki još danas očuvani dragocjeni rukopisi (kodeksi 
Vindobonensis, Borgia, i t. d.) najviše astronomskoga, ka- 
lendarskoga sadržaja. Kalendar im bijaše veoma razvijen, 
tako i astronomija; godina je imala 13 jedinica po 20 da- 
na, u- svemu 260 dana (osim toga Sunčana i Venerina godi- 

na). Država je A. bila sastavljena od bratstava ili rodova 
(calpulli). Plemensko vijeće od 20 ljudi provodilo je zakone. 
Na odgoj su veoma pazili, brak je bio u pravilu monoga- 
man. Poseban je položaj imala kraljevska porodica; kralj 
kao poglavar države bio je zapovjednik vojske i vladao je 
despotski. Uz vojnički stalež i neke vrste vojničko (rat- 
ničko) plemstvo isticali su se svećenici i trgovci. Zaroblje- 
nici su služili kao robovi (i za žrtve). Gospodarstvo se osni- 
valo na kulturi bilja, a zemlja je bila vlasništvo roda, kra- 
lja ili hrama. Sadili su najviše kukuruz, grah, rajčice, jams, 
batatu, manioku i dr. Kao opojno sredstvo služio je sok 
agave (pulque) i duhan, a i kakao je bio poznat. Obrt je 
bio razvijen u gradovima. Oružarski je obrt bio naročito 
cijenjen. Po svojoj materijalnoj kulturi A. sliče Maya Indi- 
jancima, no duhovna se kultura (umjetnost, pismo i dr.) 
znatno razlikuje. »Aztečko čelo« se krivo pripisivalo A., 
ono je značajno za Maya Indijance, koji su djetetu vezi- 
vali glavu i tako postigli deformaciju lubanje. Kako spome- 
nici A. kazuju, oni su bili lijepo razvijena tijela, srednjega 
rasta i crvenkaste puti, uglavnom slični ostalim Indijanci- 
ma. A. su srodni Pueblos-Indijancima Novoga Mexica, jezik 
im ide u skupinu Uto-Azteka i govore jednim od Nahua 
jezika (grupa Pima-Nahua, >Američki pretkolumbijski je- 
zici). — Nekadašnja visoka kultura Mexica s totemističko- 
matrijarhalnim elementima i nekim dokazanim značajnim 
utjecajima ovamo s onu stranu Pacifika danas je iščezla; 
potomci A. bave se pretežno kulturom bilja, živeći raste- 
peni po selima. Oni su važan sastavni dio stanovništva re- 
publike Mexico i govore španjolskim jezikom, s elementima 
jezika Nahua. Ima ih oko 2,000.000, a mnogo se miješaju 
s bijelcima, čineći tako podlogu t. zv. Meztika. 

LIT.: Palacios, De donde viene el nombre de Mexico, Bol. d. 1. Secr. 
d. Educ. Publ., 1927—1928; Seler, Gesammelte Abhandl. z. amerikan. 
Sprach- u. Altertumskunde, 1902—14; Biart, Les Aztegues, 1885; Lehmann, 
Alt-Mexico, 1933; Spinden, Ancient Civilizations of Mexico and Central 
America, 1922; Toro, Compendio de historia de Mexico, 1926; Bastian, 
Die Kulturlinder d. alten Amerika, 1878; Danzel, Mexico, 1922; Beuchat, 
Manuel d'archéologie américaine, 1912; Joyce, Mexican Archeology, 1914; 
Krickeberg, Amerika u Buschan, Illustrierte Völkerkunde, I., 1922; Ver- 


neau, L'Homme, Pariz 1931; L'Espece Humaine, u Encyclopédie Française, 
VII., 1936. 2; N: 


AZUAY (Assuay), pokrajina od 7.799 km? u južnoame- 
ričkoj republici Ecuador, rudama bogata visoravan popri- 
jeko Anda do nizozemlja rijeke Amazonke, nastanjena 
najvećim dijelom civiliziranim Indijancima (237.000 stan.), 
koji obrađuju zemlju, goje stoku, izrađuju lončarsko suđe 
i bave se obrtom. Ovuda prolazi iz doba Inka prastara 
cesta, koja spaja gradove Cuzco i Quito. Glavni grad 
Cuenza ima 45.000 stan. N. Z. 

AZULEJOS (čit. azuléhos), španjolski naziv (arapskog 
podrijetla, azul »modar«) maursko-španjolskih ukrasnih fa- 
jansnih pločica za oblaganje zidova i podova. Na Orijentu 
postojao je odavna običaj takovog ukrašavanja pločicama, 
koje su isprva bile modre, kasnije raznobojne, a u Špa- 
njolsku je uveden taj običaj zajedno s dolaskom islama. 

Opločivanje azulejosima isprva se radilo manjim koma- 
dima poput mozaika, koji su se sastavljali u ornamentalne 
oblike, a kasnije zbog točnije i lakše izvedbe pravljene su 
veće ploče, u kojima su bili kalupom plastično otisnuti 
sastavni dijelovi ornamenta. Usto se javlja kod okruglih i 
zavojitih dijelova prastara tehnika t. zv. »mrtvih rubova«, 
koji su izrađeni naslikanim crnim obrisima. Stare orijen- 
talne geometrijske ukrase i tehniku proizvodnje počeli su 
pomalo pod utjecajem talijanske renesanse zamjenjivati 
renesansni motivi, a kasnije, osobito u 16. st., utjecala je 
sve više tehnika i način ukrašavanja talijanskih majolika: 
na bijeloj kositrenoj caklini ukrasi, slikani bojama, koje 
podnose kod pečenja jaku vatru (visoku temperaturu). 

Najčuvenije radionice azulejosa bile su u Triani kod 
Seville, u Talaveri i Valenciji. Još danas se prave azulejosi 
u Španjolskoj i Portugalu, te se njima opločuju pročelja 
kuća. > Keramika. NET: 


AZURIT. Bakrena ruda. Kristalizira monoklinski. U kri- 
stalima je rijedak. Najviše je jedar, uprskan, trakast, bu- 
breZast, zemljast i kao prevlaka. Staklena je sjaja. U kri- 
stalima je providan, u kristalastim agregatima neproziran. 
Kristali su azurne boje, otuda ime (od arap. al-azurd »mo- 
drilo«), kristalasti agregati su svijetlomodri. To je bazični 
bakreni karbonat: 2СаСОз. Са(ОН)». Postaje preobraža- 
jem od drugih bakrenih ruda, zato ga i nalazimo tamo, 
gdje su se te rude razvile. Sam se preobražava vrlo lako u 
malahit. Gdje ga ima (u društvu s malahitom) u velikoj 
količini, kao na pr. u Zemijnogorsku na Altaju, vade ga 
za dobivanje bakra. Smrvljena u prah upotrebljavali su ga 
kao modru boju, t. zv. gorsko modrilo, no danas tu boju 
zamjenjuje umjetni proizvod, t. zv. vapneno modrilo, koje 
priređuju miješanjem bakrenog nitrata i paljenog vapna, a 
upotrebljava se najviše kao boja za tapete. EST. 

AZYGOS (grč. »neparan«), dugačka i neparna vena u 
grudnoj šupljini, koja počinje u slabinskom dijelu trbušne 
šupljine kao uzlazna slabinska vena. Leži u grudnoj šupljini 
na prednjoj strani hrptenice s njene desne strane, a u vi- 
sini 3. grudnog kraliješnjaka svija se oko desne grane duš- 
nika i ulijeva u gornju šuplju venu, neposredno prije nje- 
zina ulaska u srčanu vreću. U svom toku prima mnoge ma- 
nje vene, među njima i međurebrene vene, kao i dvije male 
vene azygos, koje dolaze s lijeve strane. Vena azygos pred- 
stavlja vezu između sustava gornje i donje šuplje vene. U 
nekim izuzetnim slučajevima ima nepravilan tok, tako 
da se usiječe duboko u gornji režanj desnog pluća, odjelju- 
jući od njega jedan manji dio, koji se zove azygos režanj 
(Wrisbergov režanj). Kod embrija je vena azygos za vrije- 
me razvitka glavna vena trupa i donjih udova, pa se stoga 
zove kardinalna vena, no kasnije iz najvećeg dijela organa, 
odakle ona skuplja krv, preuzima je donja šuplja vena. Po 
novoj se nomenklaturi vena azygos zove vena thoracica lon- 
gitudinalis dextra (desna grudna uzdužna vena) V.D. 

AŽBE, Anton, * Dolenčiče pri Javorju (Slov.) 30. V. 1862, 
t München 6. VIII. 1905, slikar. Rano je osirotio i učio trgo- 
vinu u Celovcu i u Ljubljani, gdje je 1882 ušao u Wolfovu 
slikarsku radionicu. Za godinu dana preselio se u bečku aka- 
demiju, gdje su ga podučavali profesori Griepenkerl, Eisen- 
menger i L'Allemand. Nauke je svršio u Miinchenu kao 
učenik profesora Hackla, Mülera, von Lófftza i Wagnera. 
G. 1891 osnovao je vlastitu slikarsku školu, koja je naskoro 
izišla na glas i pribavila mu međunarodnu družinu slikar- 
skih učenika. Kod njega je izučilo više poznatih umjetnika 
(Grabar, Javlenskij, Kuba, Pacovski, Kandinskij, Ru. B 
Vukanović, Nadežda Petrović i gotovo svi slovenski im- 
presionisti). Ažbčova je škola oslobodila učenike akadem- 
skih pravila i koristila njihovu samostalnome razvitku. Sam 
je bio kolorist osobite intenzivnosti, s potpuno slobodnom 
tehnikom znamenitog »krepkog poteza«. Upotrebljavao je 
doduše čiste boje, ali je ostao vjeran slikarskoj radionici te 
se dosljedno uklanjao plein-aire-u. Radi svoga bohemskog 
života, kojim je bio vezan uz krug mladih miinchenskih li- 
terata Wedekinda, Halbea i Kayserlinga i uz slikare Uhdea, 
Pettenkoffena, Hertericha i dr., sam je tek malo slikao. Va- 
žnije su mu radnje: Crnica, Pjevačka vježba, U haremu, 
Glava seljaka, Wolfov portret i Autoportret (posljednje su 
dvije izgubljene). Radnje su većim dijelom u Narodnoj ga- 
leriji u Ljubljani. Ažbč je bio najznatniji slikar па prije- 
lazu slovenskoga klasicizma u moderni realizam. Njegov sli- 
karski rad je vrlo slobodan, tehnički kultivira virtuoznost, 
a sadržajno genre i egzotičnost. Izložio je više puta u Glas- 
palastu, zatim 1900 u Ljubljani i 1904 u Beogradu. 


LIT.: Zbornik za umetnostno zgodovino. 

AZDAJA — Zmaj. 

AŽLA, tal. Azzida (164 m), krajnje slovensko selo u 
Beneškoj Sloveniji (Mletačkoj Sloveniji) uz Nadižu, 5 km 
iznad Čedada, 600 stan. TL R. 


F. MA. 












































B, 1. drugo slovo u svim alfabetima, koji su potekli iz semit- 
skoga, Iz sinajskog je preneseno u semitski, dakle i hebrej- 
ski, a posredovanjem Feničana u grčki. Iz zapadnog grčkog 
alfabeta južne Italije ili Velike Grčke preuzeli su ga 
Rimljani, a iz latinskog okruglog pisma monasi srednjega 
vijeka u svoje uglato ili frakturno pismo. Kako se b u 
grčkom jeziku srednjega vijeka izgovaralo kao v, na pr. 
grčki basileus »kralj«, bizantsko-grčki vasilej (odatle ime 
Vasilije), dobilo je slovo b vrijednost glasa v i u ćirilici, 
koja je potekla iz grčkoga pisma, kako se čitalo u kasnijem 
srednjem vijeku. B se kao i druga slova razvilo iz slikovnog 

|. pisma. U najstarijim spomenicima ima oblik šatora ili kuće, 
što mu hebrejsko ime beth (grč. betha) i znači. To je zvu- 
čan bilabijalni konsonant ili dvousneni suglasnik. Pri izgo- 
varanju toga glesa titraju napete glasilnice, a zrak struji 
kroz njih do zatvorenih usana, koje se pri tom naglo otva- 
raju. Nalazimo ga u indoevropskom prajeziku i u mnogim 
indoevropskim jezicima. Ispor. lat. labor »padam« sa sro- 
dnom slavenskom riječi slab. U germanskim jezicima razvilo 
se iz indoevropskog b pragermanski p, ispor. gotski slepan 
»spavati«, To se germansko p pretvorilo u južnonjemačkom 
jeziku u glas f; ispor. njem. schlafen »spavati« (u pravezi 
s lat. labor i slav. slab). Š 

2. U glazbi drugi ton nekadašnje prirodne osnovne lje- 
stvice: A B C D E F G. Kad se osnovna ljestvica počela 
računati od tona c (zbog razvitka tonalnog osjećaja dur- 
ljestvice), ton B nazvaše H, a В 
postade oznaka za sniZeni ton H. 
Razlog uvodenju naziva H je i u 
tom, što se kod štampanih nota po- 
čeo tip slova h upotrebljavati umje- 
sto znaka  povratilice (znakovi 
su uostalom i slični). Ipak u Nizozemskoj i Engleskoj ostade 
staro značenje tona B za veliku sekundu iznad A, dakle 
za ton, koji se drugdje naziva H; zato se u Nizozemskoj 
i Engleskoj Schubertova H-mol simfonija zove »B minor«, 
a Beethovenova B-dur simfonija se zove »B major«. 

Dvostruki znak za ton B: i to P — rotundum (lat. »okru- 
sli<), molle (lat. »mekan«), i ; = quadratum (lat. »četvo- 
rast«), durum (lat. »tvrd«), seže još u 10. st. Prvi ih je pisao 
opat Odo od Clunyja, kome pripisuju Dialogus de musica. 
U njima je izvor i ostalim znakovima akcidentalija, na- 
pokon i nazivima dur, mol. 

B. je kratica za Basso, na pr. c. B. — col Basso; C. B. — 
Contra-Basso; B. c. — Basso continuo. U Engleskoj Mus. 
B. — Musicae Baccalaureus. ss 

3. U kemiji kao kratica (simbol) označuje B elemenat bor. 

BAADER, Franz von, * 1765, t 1841, filozof i teozof, u 
mnogom pod utjecajem Schellinga, na kojega i sam poslije 
utječe. Naslanja se na teozofa Jakoba Bóhmea (1575—1624), 
čije mističke poglede združuje s elementima Kantove i 
- Fichteove filozofije. Naučava paralelizam između »svijeta 

prirode« i »svijeta milosti«. 
jama, pisani više aforistički, 
Prema Baaderovoj nauci 
praktičnoj (kako to Kant uči) ni u teorijskoj sferi. U volji 
i u umu sudjeluje kao zadnji izvor Božja volja i Božji um. 
Naše znanje је su-znanje (njem. Mitwissen, lat. conscientia) 
s božanskim znanjem, neprotumačivo bez toga, ali ne i pot- 





ogiji na sveučilištu u Miinchenu (u 5 sv., 1827—1838) 
EI: J. А 


EJ. philosophischen Standpunkt 
Baaders, 1854; Hamberger, Die Kardinalpunkte der Baaderschen Philo- 
phie, 1855. S. P-i. 


BAAL ili Bel (sirsko kanaanski »gospodar«), glavni bog 
Babilonaca, bog nebeskog svoda, sunca, oplođuje zemlju, 
otac bogova i vladar zemlje, ali, kao što grčki bog sunca 
Apolon svojim strelicama šalje i kugu, takoiB. kao Moloh 
označuje sunčev žar, koji razara i kojemu se ljudske žrtve 
prinose. Posvećen mu je bik, a simboli su mu prijestol i 
tijara. U doba sudaca i kraljeva raširio se B-ov kult među 
Židovima, pa su ga proroci morali pobijati. Ima i geograf- 
skih i ličnih imena izvedenih od B., na pr. Baalbek u Siriji; 





BAALBEK, Unutrašnjost Sunčeva hrama 
(Orbis terrarum) 


Belsazar (babilon. Bel-šar-ussur »da bi Bel čuvao kralja«), 
ime babilonskog kralja. B. označuje i babilonskog boga 
Marduka, koji se i u apokrifima spominje. — Belzebub. G. Š. 
BAALBEK, grad u 
srednjoj Siriji, u drža- 
vi Veliki Libanon, ima 
6000 stan. Nalazi se na 
rubu visoravni El Be- 
kaa (Celesirija) na raz- 
vodnici između rijeka 
Litani i Asi (Orontes). 
Stanovnici su u podje- 
dnakom broju kršćani, 
muslimani i  metavili 
(šijitska sekta). Baal- 
bek je bio poznat radi 
kulta sirskog Baala, ko- 
ji je kasnije izjedna- 
čen s grčkim bogom 
Sunca (odatle mu grčko 
ime Heliopolis »Sunčev 
grad«). Od znamenitog 
svetišta iz rimskog do- 
ba sačuvane su samo 
ruševine. Z. D-i. 
BAAR, Jindřich ši- 
mon, * Klenča (Če- 
ška) 1869, + 1925, sve- 
ćenik i češki knjiže- 
vnik. Istakao se kao 
književnik češke ka- 
toličke Moderne. Kao umjereni realist prikazao je u ro- 
manima i pripovijetkama život katoličkog svećenika i nje- 
gov odnos prema katoličkoj pastvi i društvu uopće. Taj 
motiy nalazimo u djelima Cestou křižovou, 1899; Farská 
panička, 1906; Farské historky, 1908; K Bohu, 1914. Drugi 
dio njegova rada su romani iz seoskog života kršnih Choda 





(Foto Szanto) 
BAALBEK, Unutrašnjost Bakhova hrama 


52 BAAR — BABAHMETOVICI 


oko Domažlica. Za razliku od J. Holečeka, koji je predočio 
misaonog južnočeškog seljaka u epopeji Naši, J. Š. Baar 
ocrtava pobožnog, Bogu predanog chodskog seljaka. Naj- 
bolji roman toga tipa je Jan Cimbura, 1908; ostali takvi 
romani su: Pro kravičku, 1905; Posledni z rodu Sedmerova, 
1908, i Hanča, 1917. 

Na hrvatski su prevedeni ovi Baarovi romani: Putem ljubavi, Zagreb 
1917 (preveo J. Andrić); Župnikova gazdarica, Osijek 1923 (prev. P. M. 
Rakoš); Za kravicu, Zagreb 1930 i Gorica 1931 (prev. J. Andrić); 
pu sud, Sisak 1931 (prev. P. M. Rakoš) i Zagreb 1932 (prev. A. 
mE: J. Michal, O českćm románu novodobém, 1930. Lj. J-e. 

BAATH (izg. Bot), Albert Ulrik, Ж Malmo 13. VII. 1853, 
+ Goteborg 3. VIII. 1912, &vedski pjesnik, uveo realisticki 
ton u švedsku poeziju. Motivi njegovih pjesama sad su 
svakodnevni, realistički, sad historijski: Dikter (Pjesme), 
1879; Nya Dikter (Nove pjesme), 1881; Pa gróna stigar (Po 
zelenim putovima), 1889, naglašuje sve više socijalne mo- 
tive. Veći epski poemi: Marit Vallkulla (1887), iz vremena 
progona vještica, K&rlekssagan på Bjórkeberga (Ljubavna 
priča iz B.), 1893, neobična ljubav Larsa Wiwalliusa, pje- 
snika 17. st. Socijalni i historijski motivi: Svenska Toner 
(Švedske melodije), 1893. 

LIT.: H. E. Larsson, A. U. Bååth (u Ord och Bild, 1901 11912). Lj. M. 

BAB EL-MANDEB (arap. »vrata suza«), 26 km široko 
morsko tijesno medu Afrikom i juZnim rtom Arabije, spaja 
Crveno more s Indijskim oceanom. Perim-otoci dijele ga 
na dva prolaza: istočni Bab-Iskender i zapadni Daht-el- 
Meium. Od otvorenja Sueskog kanala ima Bab el-M. svjet- 
sko političko značenje, napose za Veliku Britaniju, kojoj 
pripadaju Aden, Perim i engleska Somalija, te za Francu- 
sku, koja ovdje ima Somaliju i Šeih Said. Južno od Pe- 
rim-otoka strše vulkanski grebeni Džezirat es Saba (arap. 
»otoci sedmero braće«, engl. High Brothers) sa 100 m viso- 
kim znakovima za brodove. A. M.S. 

BABA, reduplikacijska tvorba dječjeg jezika, kao mama, 
tata, lat. ana »baka«, u njemačkim narječjima ana »baba«, 
sve riječi, koje su nekada odrasli, tepajući od milja ri- 
ječi male djece, poprimili u svoj jezik. U hrvatskom znači 
baba očeva ili materina majka, pa stara žena uopće, gdje- 
gdje i punica, štoviše i dadilja (ispor. od riječi baba izve- 
denu riječ babica, babinje i sl.). I neka se mitološka ženska 
bića nazivlju baba. 

Baba u mitologiji slav. naroda personifikacija je vjetre- 
noga, mračnoga, kišnoga. U Rusiji još Jaga baba i Ježibaba, 
osobito personifikacija zime, u Hrvata i Srba baba Ruga, u 
Slovenaca Vehtra ili Pehtra baba. U ostacima staroga vje- 
rovanja to je nekakav zli spiljski duh u liku starice ili ča- 
robnice ili uopće vještice: Baba Gvozdenka ili Gvozdanka 
ili Zlata baba. Bugari nazivaju najstariju Suđenicu Zlatom 
babom. Zlatu babu znaju i Slovenci. 

Kod Hrvata Pokladna baba (i Baba korizma) predstavlja, 
čini se, zimu ili samu smrt. S njom je spojen pokladni na- 
rodni običaj: slamnu babu zlostavljaju, voze iz sela (slično 
kao s Karnevalom, Konjem, Pustom, Mesopustom). I kod 
ostalih slav. naroda utvrđen je običaj, da u 4. korizmenu 
nedjelju (»Laetare«) izgone smrt u obliku slamne starice. 

LIT.: Niederle, Život starých Slovanu, II/1, Prag 1916; Máchal, Nákres 
slovanského bdjeslovi, Prag 1891; Schneeweis, Grundriss des Volksbrauchs 
u. Volksglaubens der Serbokroaten, Celje 1935; Ilić, Slavonski narodni 
običaji, Zagreb 1846; Zelenin, Russische (ostslavische) Volkskunde, Ber- 
lin 1927. М. S. 

Njemački mit poznaje božicu, staricu Frau Holle, perso- 
nifikaciju oplođujućih prirodnih sila. Ona živi pod zemljom, 
daje zemlji kišu i snijeg, a iz njezina zdenca života donosi 
roda djecu na svijet. Gdjegdje se zove i Berchta (Sjajna) 
i daruje djecu o Božiću namjesto maloga Isusa. Š. 

Babice. Srbi vjeruju, da porodilji i čedu za 7 prvih dana, 
ako ih bdeći ne čuvaju, mogu nauditi mračni neprijateljski 
(zemni, htonički) duhovi babice. Zato porodilju paze, razgo- 
varaju i časte susjedi; čedo bi moglo postati suludo ili s ko- 
jom drugom manom. 

Babin kut, strana na zapadnom obzorju, odakle ljeti redo- 
vno nastaju olujni vjetrovi i zla godina. Tim svima nazi- 
vima temeljna je zacijelo predodžba, da je Baba personifi- 
kacija zime, leda i mraka. 

Babine (babinje). Kad se žena obabi (t. j. porodi), idu joj 
bliža rodbina i znanice u pohode, t. j. na babine, noseći 
darove i milošte u krepkoj hrani. To osobito biva na dan 
krštenja djeteta. Muški ne idu u babine. Darovi su za dije- 
te: kapica, bječvice, košuljica i drugo; za majku: hljebac, 
(medene) pogače i kolači, pečena kokoš, pite, uštipci, vino i 
dr. (od davnine, danas već rjeđe, kašica, kao u ostalih Sla- 
vena). Ako porodilja odmah nema mlijeka, podoji čedo koja 
susjedna mlada majka (tako dolazi do braće »po mlijeku«). 





Babini dani, jarci (ili kozlići), pozajmljenici, ukovi (t. j. 
hukovi), zove se vrijeme na kraju ožujka (ili na početku 
travnja), kada preko očekivanja udare vjetreni hukovi, sni- 
jeg i led (te pomore kozliće). Ima i priča, da je žena u to 
doba izvela koze na pašu pa se smrzla zajedno s kozama i 
okamenila. Slično kazivanje postoji i u Bugara. MS. 

Babino ljeto ili bablje ljeto zovu se u hrvatskom narodu 
topli dani, koji u različitim krajevima traju različito, obi- 
čno između Male Gospe i Miholja ili još kasnije, kad več 
lišče pada i dolaze zimski dani. Tim imenom nazvali su i 
osobitu pojavu tih toplih dana, naime nježne niti paučine, 
koje dižu uzdušne struje. Nastaju tako, da neki maleni, a 
osobito mladi paučiči, najviše iz porodice Thomisidae, na- 
čine dulje niti paučine, pa pomoču njih aerostatički lete, 
ponajviše u jesen, a nešto i u prolječe. Na taj način raznesu 
vjetrovi i uzdušne struje ove pauke na sve strane, da se 
što više rasprostrane. Katkada ih vjetar odnese i vrlo dale- 
ko, pa ih je Darwin vidio s broda preko 100 km daleko 
od obale. To je jedini slučaj kod kopnenih životinja, da 
lebde u uzduhu bez tjelesne radnje, kao što lebde u vodi 
tolike životinje u planktonu. N. F-k. 

BABA, 1. planinski masiv u JZ kraju Makedonije, ogra- 
ničen kotlinom Prespe na Z, dolinom Brajčinske i Kra- 
ješke Reke na S, Bitoljskog Polja na I, dok na J prelazi u 
Grčku. B. je nastavak Peristera. Greben se pruža prema J 
s vrhovima Loš Kamen (2050 m), kota 2196 m, Ržana 
(2330 m) na granici s Grčkom. Na Z je najistaknutiji vis 
Cuce (2120 m), na I Krivi Kamen (2150 m). В. je sastavljena 
od paleozojskih i mladih filita, amfibolita te glinenih i kre- 
menih škriljaca. Kraj je neprohodan i rijetko naseljen. 

2. Planinica u mo- 
ravskom okrugu oko 
12 km ІЛ od Paraći- 
na, ograničena rječicom 
Grzom na S i Petruši- 
nim Potokom па 1. 5а- 
gradena je od vapne- 
njaka, a pruZa se go- 
tovo meridijanskim 
pravcem od sela Lešja 
do Plane. Greben B. 
je oštar, a strane pre- 
ma Z su okomite. Vi- 
soka je 654 m. Sjever- 
no od te planine pro- 
laze cesta i željeznička 
pruga  Paraéin—Zaje- 
čar. P. V-ć. 

3. Planina u jugoisto- 
čnoj Hercegovini iz- 
među Dabarskog i Ga- 
tačkog polja. Najviši 
su vrhovi Baba (1734 
m) i Kamena Glavica 
1666 m). IN zB: 


4. Vrlo lijep vrh u 
Karavankama, 1892 m, sa širokom gorskom livadom. Na 
sjevernoj se strani strmo ruši prema Koruškoj. Na SI je 
prostrana kotlina s vrlo prikladnim terenom za skijanje. 
5. Dosta teško pristupačan brijeg u Kamniškim Alpama, 
1543 m, blizu Češke kuće. (Tu su planinarsku kuću, blizu 
Jezerskoga, osnovali češki planinari). Vrh mu čini intere- 
santna glavica, nalik na glavu žene s rupcem. ЖЕТ); 
BABADAG, grad s 5.000 stan. u Dobrudži, nedaleko delte 
Dunava, oko 40 km udaljen od Crnog mora. Za turskoga 
gospodstva bio je glavni grad Dobrudže. Ima tatarsku vi- 
soku školu, više mošeja i grob muhamedovskog sveca Baba, 
po kojemu je i naselje prozvano. NEE 
BABAHASANICA, dio bila i vrh na Šar-Planini u 
Makedoniji, zapadno od gornjeg toka Tetovske (Šarske) 
Bistrice, oko 18 km južno od Prizrena i 18 km ZJZ od Te- 
tova. B. je sastavljena od paleozojskih škriljaca. Bilo je 
podjednake visine, s najvišim vrhom od 2494 m, a pruža 
se od S na J. Na njemu su očuvani tragovi ledenoga doba: 
JI strana sva je izrešetana cirkovima; u jednom od njih 
je jezero, kojemu je korito urezano u stijeni. P. V é. 
BABAHMETOVICI, junaci u narodnim pjesmama bosan- 
skohercegovačkih muslimana. Turski putopisac Evlija Če- 
lebija spominje cetinjskog dizdara Babahmeta i njegova 
sina (sredina 17. st.). Andrija Kačić pjeva o kliškom ka- 
petanu Mustajbegu Babahmetoviću u »Pismi drugoj od Po- 

ljičana, koji razbiše Turke, rata bečkoga, oli ti Morie na 
1686 srpnja na 2.« M. Hj. 

BABAK (Lytta vesicatoria), kukac, kornjaš kovno zelene 
boje, živi na jasenu i jorgovanu, izlučuje oštar miris, u krvi 
sadržava tvar kantaridin, koji izvlači prišteve, pa se kukac 
osušen i satrt u prah upotrebljava za pravljenje melema 
(> prištilci). K.B. 

BABAŠNICA, dio vijenca na J polovini Šar-planine, oko 
6 km JI od Broda, mjesta u Gorskom srezu, u prizren- 
skom okrugu. B. se zove i Brodska planina. Sastavljena je 
od metamorfnih paleozojskih škriljaca i trijaskih vapne- 
njaka i dolomita, a greben joj se pruža od S na Jiu 
istom se pravcu spušta. Ističu se kota 2610 m, Čubričevo 
(2533 m), Roša (2323 m). B. je odijeljena na I od Ru- 
doke planine samo prijevojima. P. V-e. 

BABBAGE, Charles, Ж 1791, + 1871, engleski matemati- 
čar. Povezao je na sretan način sposobnost iznalaženja i 
opažanja sa strogim naučnim obrazovanjem. Konstruirao je 
jedan od prvih strojeva za računanje; izdao vanredno 
zgodno poredane logaritmičke tablice i napisao mnogo ra- 
sprava u Transactions of the Royal Society of London, 
о i više djela iz područja matematike, tehnike i Бе 
ije. 6.5: 

ВАВВІТТ, Irving, Ж 1865, + 1933, američki kritičar. Pro- 
fesor franc. književnosti na Harvardovu sveučilištu u Cam- 
bridgeu (Mass.). U svojim djelima The New Laokoon, 1910, 
The Masters of Modern French Criticism, 1912, Rousseau 
and Romanticism, 1919, On Being Creative, 1932, zalaže se 
za klasične tradicije protiv romantizma. A.R. 

BABELON, Ernest, * Sarrey (Haute-Marne) 7. XI. 1854, 
T Pariz 3. I. 1924, francuski numizmatičar, konzervator u 
Nacionalnoj knjižnici, prof. numizmatike na Collčge de 
France u Parizu. Provodio je iskapanja 1883 u zajednici s 
Reinachom u Kartagi i juž. Tunisu. 

BABELJ, Isak E., Ж Odesa 1894, ruski pisac s izrazito 
slikovitim jezikom, majstor u karakteristici, s pritajenim, 
nešto tužnim humorom. 

BIBL.: Zbornik Odesskie rasskazy i snažan roman Konarmija. Dra- 


me Zakat i Marija u literarnom su pogledu jake, ali kao kazališni ko- 
madi nisu osobito uspjele. N. F 


BABENBERG, moćna istočnofranačka grofovska poro- 
dica, spominje se već za Karolinga, a dobila je svoje ime 
po zamku Bambergu. Najvažnije ličnosti Poppo i Gebbart. 
U borbama s Konradincima (902—906) izgubila je ta gra- 
na porodice svoju važnost. Austrijski Babenbergovci po- 
tječu od Luitpolda, koji je dobio od cara Otona II. 976 
Istočnu Marku (Ostmark) kao leno. Posljednji Babenber- 
govac bio je Fridrik II. Ratoborni, koji je 28. VI. 1246 
pao u bitki na Leithi, i njime je izumrla ta porodica. 

LIT.: Juritsch, Geschichte der Babenberger 976—1246, 1894. 

BABES, Viktor, Ж Beč 1854, + Bukurešt 1926, rumunjski 
patolog. Od 1887 sveuč. prof. za bakteriologiju, patološku i 
eksperimentalnu patologiju u Bukureštu. Velik broj ra- 
dova na mnogim svjetskim jezicima o bjesnoći, hemora- 
gičkoj septikemiji domaćih životinja, a napose otkriće 
uzročnika zarazne hemoglobinurije goveda, koji je po 
njemu dobio naziv Babesia, osigurali su mu dostojno i 
trajno mjesto u analima veterinarske medicine. ACTI 

BABESIAE, patogeni, nepigmentirani protozoi u crvenim 
krvnim tjele$cima, okruglog, prstenastog, kruškastog ili šta- 
pićastog oblika. Množe se u crvenim krvnim tjelešcima cije- 
panjem u 2 ili 4 potomka. Ovamo idu: b. bigemina, b. ca- 
balli, b. canis, b. motasi, b. trautmanni, te manji oblici, b. 
bovis, b. ovis, i t. d. Preno- 
sioci babesija su krpelji (ixo- 
dinae). > Piroplasmoze. А.Н. 

BABEUF, Frangois-Nočl, ж 
St. Quentin 23. XI. 1760, + Pa- 
riz 27. V. 1797, mjernik. Kad 
je izbila revolucija, odmah 
je oduševljeno uz nju pristao. 
G. 1793 dolazi u Pariz i uzim- 
lje ime rimskog tribuna Gaja 
Grakha Gracchus ističući se 
svojim žestokim demagoškim 
govorima. U svom listu Le 
Tribun du Peuple napadao je 
građanski poredak na najgori 
način. Mnogo puta je radi 
svoje pretjerane naglosti bio 
zatvaran, a nakon Robespier- 
reova smaknuća postaje naj- 
ogorčeniji protivnik t. zv. 





FRANCOIS BABEUF 


umjerenih, koji su bili na vlasti. Radi toga bude zatvoren 
i nakon dužeg vremena pušten na slobodu. G. 1795 osniva 
klub Des Egaux. S novim svojim drugovima skuje urotu, 
da sruši direktorij i provede u Francuskoi novo državno 
uređenje na komunističkoj bazi. Međutim je vlada izdajom 
otkrila tu urotu u svibnju 1796, i B. bude osuđen na smrt 
giljotinom. Njegovi suučesnici su dijelom deportirani, dije- 
lom pušteni na slobodu. Po njemu se jedna struja socija- 
lizma naziva babuvizam (— socijalizam). 

LIT.: Advielle, Histoire de Gracchus Babeuf, Bruxelles 1885; Fleury, 


Biographie de Babeuf, 2 sv., Bruxelles 1882; Fourničre, Les théories 
socialistes de Babeuf à Proudhon, 1904. S. A 


BABEV, Dimitr, * Veliko Trnovo 1880, bugarski knji- 
Zevnik i pjesnik. Učio je pravne nauke u Bruxellesu i So- 
fiji. Od g. 1913 uređuje literarni časopis Listopad, Izdao 
je nekoliko knjiga, među kojima je najvrednija Knjiga 
objavljenja (1926). Najčešći motiv u njegovoj lirici je lju- 
bav prema ženi, isprepletena pesimističkim razmišljanjima 
o životu, smrti, prirodi i Bogu. G. K. 

BABIA HORA (slovački; polj. Babia góra), sjeverni ogra- 
nak zapadnih Beskida nad Oravom. Najviši je vrh istog 
imena visok 1725 m. Na njemu ima tragova glacijalne 
oledbe. Pruža pogled na sve strane, jer se diže 400 m iznad 
pojasa šume. Nop. 

BABICA (primalja) je žena, kojoj je zvanje pomagati 
rodiljama u porođaju, savjetovati ih u trudnoći i njegovati 
u babinjama majku i novorođenče. 

To zvanje mogu danas vršiti samo žene, koje su postigle 
za to potrebnu kvalifikaciju, svršivši u babičkim školama 
po državi određeni tečaj i položivši na koncu tečaja ispit 
pred određenom komisijom. Kod nas postoji babička škola 
u Zagrebu od 1877. Babički tečaj sada traje 18 mjeseci, 
dok je u početku trajao tek 5 mjeseci. (U Zadru je po- 
stojala škola za babice od 1820. Gubitkom Zadra ostala 
je Dalmacija do danas bez primaljske škole.) Babičke uče- 
nice, kad svrše tečaj i polože ispit, dobivaju diplomu, koja 
im daje pravo na vršenje babičke prakse. Babice su ili su- 
kromne (privatne), kojih broj kod nas nije ograničen, ili su 
općinske i gradske. Sve se one moraju jedamput na godinu 
podvrći ispitu kod svoga službenog (kotarskog) liječnika 
i pregledu svoga pribora. Svake pete godine idu na opetovni 
tečaj (30 dana) u babičku školu. 

Glavna je zadaća babice pomaganje ženi u porođaju, koji 
ona smije da sama vodi jedino, ako je sve u redu i nor- 
malno. Druga je važna zadaća babice, da točno pazi, da ne 
nastupe u porođaju kakve nepravilnosti i pogibelj za maj- 
ku ili dijete. U takvu slučaju mora ona odmah pozvati 
liječnika. Ona je dakle posrednik između rodilje i liječnika. 
Samo u slučaju krajnje nužde, ako liječnik ne može da se 
brzo dozove, mora ona kod stanovitih nepravilnosti poku- 
šati da sama pomogne, o čemu mora odmah pismeno oba- 
vijestiti službenoga liječnika. i 

Zvanje je babice prema tomu veoma odgovorno, a za 
narodno zdravlje od najveće važnosti. I u stranom svijetu, 
a pogotovu kod nas babičko pitanje još nije riješeno, kako 
bi to prema važnosti njegovoj bilo potrebno. Kako kod 
liječnika, tako se nažalost opaža na selu i veliko pomanj- 
kanje babica, dok ih u gradovima i većim nijestima imade 

kud i kamo previše. Zbog toga u našem narodu golemi 
postotak žena rađa bez ikakove stručne pomoći, a hiljade 
majki i djece stradavaju u porođaju. Glavne potrebne re- 
forme u babičkom pitanju kod nas bile bi: da babici bude 
osigurana eksistencija, da se izobrazi veći broj babica, i da 
se one ispravno porazdijele na terenu (selu i gradu). F. D. 

BABICE (Blenniidae), većinom malene ribe, u plitkome 
moru uz kamenite obale i našeg Jadrana, u više vrsta. Ne- 
pravilno su pjegavo obojene kao morsko dno, sluzave 
gole kože ili s malenim okruglim ljuskama, velike glave. 
Trbušne su peraje na grlu, leđne peraje spojene u jedno, 
a pred očima nose kožnata pipala. Babice su grabežljivci, 
koji navaljuju iz zakutaka na druge ribe, školjkaše i crve, 
a plivaju u jatima. Mužjak brižno čuva jaja u kakvoj pu- 
kotini ili pod kamenjem. Neke vrste babica žive i u sla- 
tkoj vodi, na pr. Blennius vulgaris u jezerima Italije (Gard- 
sko jezero). K. B. 

BABIĆ, 1. Benedikt, + Mleci 18. IV. 1591, Dubrovčanin, 
dominikanac. U red stupio 1556, učio više nauke u Italiji, 
poslije bio učitelj u nekim talijanskim samostanima. Bio 
je i dobar propovjednik: njegove Sermones još u 18. st. 
čuvali su dubrovački dominikanci u rukopisu. 

LIT.: O. S. Cerva, Bibliotheca Ragusina, sv. І., pod Fr. Benedictus 
Babbich ord. Praed. TE 

O. Benedikta B. hvale i kao skladatelja i odlična orgu- 
ljaša. Po Cervi je fra B. znao graditi orgulje i napisao ne- 
koliko spisa o glazbi. Po Dolciju uveo je fra B. koralno 
pjevanje. G. 1591 pošao je u Italiju. U samostanu sv. Križa 
B blizu Alessandrije susreo se s poglavicom svog 
reda. 

LIT.: O. V. Kuzmić, Životi tolikih glazbenika (rukopis); fra A. Posin- 
kovića članci u »Sv. Ceciliji«, Zagreb 1917 i 1918; Ljubić, Dizionario 
biografico, Beč 1856. В.5. 

2. Božo, * Volarice kod Sv. Jurja 24. XII. 1840, + Sv. 
Juraj kod Senja 14. XI. 1912, pomorski pisac. U austro- 
ugarsku ratnu mornaricu stupio je 1858 kao privremeni ka- 
det. Radi slaba zdravlja umirovljen je 1862. Za vrijeme 
rata 1866 stupio je opet u službu mornarice i postao za- 
stavnikom linijskog broda. Službovao je u mornarici do 
1874, kada je imenovan privremenim učiteljem na Nau- 
tičkoj učioni u Bakru, a ujedno mu je bila povjerena 
uprava toga zavoda. G. 1882 za vrijeme preustrojstva te 
škole stavljen je u stanje raspoloživosti. Kao pisac nasto- 
jao je uvesti mjesto stranih izraza hrvatske. 

BIBL.: Morski rječnik hrvatsko-srpski usporeden sa italijanskim je- 
zikom, Trst 1870; Mladi mornar ili put brodom iz Senja u Trst, Kra- 
ljevica 1875; Nazivlje korita i jedrilja, Bakar 1877; Zapovijed brodov- 
nih objava u hrvatskom, njemačkom i talijanskom jeziku, Bakar 1878; 
O čamcu i njegovom upravljanju, 1879; U korist našega brodovlja; 
Morska matica; Pomorski rječnik, Senj 1901. Е. 5. 

3. Ivo, Ж Varaždin 29. VIII. 1900, prof. parasitologije 
na veterinarskom fakultetu u Zagrebu. Kao član čeh.-slov. 
delegacije sudjelovao je 1920—1921 u suzbijanju goveđe 
kuge u Poljskoj. Uredio je fakultetski parasitološki zavod 
za nastavno znanstvene i dijagnostičke potrebe. Mnogo je 
truda uložio oko novogradnje veterinarskog fakulteta u 
Zagrebu. Radovi o tumorima, tifu pasa, hermatroditizmu, 
svinjskoj kugi, o parasitima ptica, riba, domaćih sisavaca, 
posebno još o golubačkoj mušici i metiljavosti te iz po- 
dručja sudskoga veterinarstva. L. В-с. 

4. Krunoslav, * Senj 12. IV. 1875, prof. zoologije na 
sveučilištu i ravnatelj Hrvatskog narodnog zoološkog mu- 
zeja u Zagrebu. Služio je kao srednjoškolski profesor u više 
mjesta, postao kustos u Hr- 
vatskom narodnom zoološkom 
muzeju, 1927 sveuč. prof. i 
ravnatelj istog muzeja. Od 
1940 član Akademije u Za- 
grebu. Uređivao je i Glasnik 
Hrvatskog prirodoslovnog dru- 
štva. Bavi se specijalno istra- 
živanjem i proučavanjem fau- 
ne Jadranskoga mora. O tom 
je radu izdao mnogo znan- 
stvenih rasprava u Glasniku 
Hrvatskog prirodoslovnog dru- 
štva, Nastavnom Vjesniku, 
u Zoologische Jahrbücher, 
Zoologischer Anzeiger i dru- 
gdje. 

Mnogo je istraživao obrub- 
njake (Građa za poznavanje 
hrvatske faune hidroida, Rad 
akademije, 1898; Übersicht 

der Hydroiden des Adriatischen Meeres, Glasnik Hrv. pri- 
rodoslov. društva, 1900, i druge rasprave; 1911 utvrdio je 
novu vrstu iz Jadranskog mora: Aglaophenia adriatica) 
i druge mješince (režnjake, rebraše — Planktonički celente- 
rati iz Jadranskog mora, Rad akademije, 1913 i dr.). Isto je 
tako s velikom erudicijom proučavao spužve (uz više ra- 
sprava 1914—16, Monactinellida und Tetractinellida des 
Adriatischen Meeres, Zoologische Jahrbücher, Abt. f. Sy- 
stematik &c. 1922, gdje je opisao 7 novih vrsta), pa je 
danas u znanstvenom svijetu priznat kao kapacitet na tom 
području. Zatim se još od morske faune bavio mnogoče- 
kinjašima (1912), zvjezdačama (1913, 1922), kornjačama 
(sedmopruga želva, 1920), ribama (gorostasna psina, 1939) i 
dr. Osim toga je još istraživao i naše lažipauke (1916), 
pećinske rakove deseteronošce (1922), škrgonošce (1917) i 
slatkovodne spužve (1919). Vrlo mu je važna rasprava 
Hrvatska fauna i važniji radovi oko nje (Glasnik Hrv. 
prir. društva, 1928), gdje je sintetički prikazan čitav dota- 
dašnji rad domaćih i stranih stručnjaka oko hrvatske 
faune. Osim znanstvenog rada mnogo je pisao, da hrvat- 
skom narodu prikaže važnost njegova mora. U znanstve- 
nim djelima za opću naobrazbu izdala je Akademija 1910 
njegovo djelo Pogledi na biologičke i bionomicke odnose 
u Jadranskom moru, a 1928 je sam izdao Život Jadranskog 
mora. Kao iskusan nastavnik dao je našoj srednjoj školi 
školske knjige iz zoologije za niže (1926) i za više razrede 
(1936). N. F-k. 

5. Ljubo, * Jastrebarsko 14. VI. 1890, slikar, scenograf, 
historičar umjetnosti, profesor Umjetničke akademije u 
Zagrebu. Maturirao 1908 u Zagrebu, gdje je 1907—1910 
polazio Umjetničku školu kao 
dak M. Cl. Crnčića, zatim 
1910—13 na Umjetničkoj aka- 
demiji u Münchenu studirao 
crtanje kod A. Janka, slika- 
nje i kompoziciju kod Fr. v. 
Stucka, a tečaj za umjetničku 
anatomiju kod prof. Moliea. 
G. 1913—14 boravi na studi- 
jama u Parizu. Kasnije je bio 
na naučnim putovanjima u 
Austriji, Češkoj, na Balkanu, 
u Njemačkoj, Francuskoj, 
Švicarskoj, Italiji i Španjol- 
skoj. U Italiji i Francuskoj 
proboravio je duže vremena 
proučavajući galerije i umjet- 
ničke spomenike, a u Nje- 
mačkoj 1930 ustrojstva umjet- 
ničkih nastavnih zavoda. G. 
1932 svršio je nauke iz povi- 
jesti umjetnosti na zagrebačkom filozofskom fakultetu. 
Još kao đak Umjetničke škole izrađuje na Crnčićevu 
triptihu Pogled s Plasa desni dio. Prvi put priređuje izlo- 
žbu 1910 za otvorenja Ulrichova salona u Zagrebu. G. 
1911 izlaže u Rimu, 1912 u Münchenu, a 1913 u bečkoj Sece- 
siji; iste godine priređuje prvu kolektivnu izložbu u Umjet- 
ničkom paviljonu u Zagrebu. G. 1916 sudjeluje kod organizi- 
ranja Hrvatskog proljetnog salona. Uz njegovu suradnju 
osnovana je 1923 Nezavisna grupa umjetnika, 1929 Grupa 
trojice, a kasnije Grupa hrvatskih umjetnika. U ovim skupi- 
nama samostalno izlaže već četvrt vijeka, gotovo svake go- 
dine, te je priredio preko trideset izložbâ u Zagrebu i većim 
mjestima Hrvatske, Slovenije i Srbije. U Parizu je izlagao 
1914, 1919 i 1925, zatim u Barceloni, Londonu, Leipzigu 
(1927), Berlinu (1936), New Yorku (1939), Lyonu, Milanu 
i Veneciji (Biennale 1938). Kao prvi kustos zagrebačke Mo- 
derne galerije organizira 1918—19 prvu postavu te galerije 
i prvu kolekciju slika Josipa Račića, a kao tajnik kulturno- 
historijske izložbe grada Zagreba 1925 izložbu prigodom 
proslave 1000-godišnjice hrvatskog kraljevstva. Uređuje iz- 
ložbu naše knjige u Leipzigu, sudjeluje 1928 kod organizi- 
ranja prve veće izložbe suvremene francuske, a 1930 suvre- 
mene njemačke umjetnosti u Zagrebu. Organizira 1935 niz 
retrospektivnih izložaba »Sto godina hrvatske umjetnosti« 
prigodom 50-godišnjice Strossmayerove galerije, surađuje 
kod organizacije međunarodne lovačke izložbe u Berlinu 
i umjetno-obrtne u New Yorku 1939. Ilustrira i oprema po- 
jedina hrvatska književna djela: Narodne priče i pjesme, 
Nazorove Hrvatske kraljeve i Tolstoja, crta i osniva na 
stotine naslovnih strana različitih književnih izdanja. 

U okviru ove intenzivne djelatnosti sigurno se i odmje- 
reno razvija B-evo umjetničko iživljavanje u glavnoj dome- 
ni njegova stvaranja, u slikarstvu, Kao i Miroslav Kraljević, 
on je đak Munchena; ondješnja atmosfera, koja je tada u 
znaku impresionizma i secesije, pruža mu samo solidnu 
tehničku podlogu, ali se dublje ne urezuje u njegovu ličnost. 
Kao i Kraljević, on polazi na drugu etapu u Pariz, gdje 
proniče u bogati mnogostoljetni sadržaj francuskog slikar- 
stva. Ali on ni ondje ne podliježe nikakvoj pomodnoj maniri 
raznih struja t. zv. ćcole de Paris. Neka tvrdokornost i strogi 
kriticizam, njemu uvijek svojstveni, očituju se u njegovoj 
beskompromisnoj težnji, da se slikarski iživi svojim jezi- 
kom u stalnoj bor- 
bi za svoj vlastiti 
izražaj. Ipák se u 
tri decenija njegova 
slikarskog rada mo- 
gu jasno nazrijevati 
obrisi triju karak- 
terističnih faza. Pr- 
va, najranija, za- 
dahnuta je nekom 
primjesom literar- 
ne simbolike. To je 
razdoblje, kad је 
slikao veliko ulje 
Crna zastava, lito- 
grafirao Golgotu i 
psalme, te portreti- 
rao Matoša, Kova- 
čića, Begovića i Kr- 
ležu. S ovim poto- 
njim u doba izlaže- 
nja Plamena (1919) 
usko surađuje u 
književno—umjetni- 
čkim programima i 
borbama. Tomu raz- 
doblju pripada i nje- 
gova mapa litogra- 
tija Toledo (1921). 
Ali tada nastaje i 
niz njegovih lirski 
intoniranih odličnih 
akvarela iz Španjol- 
ske i Italije, koji na- 
goviještaju pojavu 
B-a u čisto slikarskoj 
i kolorističkoj fazi. 
Ta se druga faza 
ispoljila za vrijeme 
djelovanja Grupe 
trojice, kad prija- 
šnje  naglašavanje 
forme i sadržaja za- 
mjenjuje  duboka 





ruje ni figuralnih kompozicija kao ni slika za crkve (Sv. 
Marko. Nadbiskupska gimnazija). Treča se B-eva faza ispo- 
ljuje u slikarskom i naučnom zadubljivanju u hrvatski fol- 
klor. Ta komponenta izbija več od prvih njegovih slikar- 
skih početaka (crtež Skaričevo gornje), ali se osobito ispo- 
ljuje u posljednje doba. Crta i slika sve likovne manife- 
stacije u hrvatskom kolektivu, odabiruči stručnim znanjem 
i sigurnim ukusom ono najbitnije i autohtono, što se odra- 
zuje u gradnji seljačkih domova, u rezbarijama, ornamenti- 
ma, aplikacijama, vezivu i narodnoj nošnji. Ta njegova li- 
kovna ostvarivanja sretno spajaju u sebi znanje istraživača 
i osjećaj slikara. Smotre hrvatske seljačke kulture pružile 
su mu golem i bo- 
gat materijal; u nje- 
govu se  estetsko- 
etnološku і slikar- 
sku analizu dao s 
iskrenim elanom i 
oduševljenjem. 
Značajan je B-ev 
rad i u struci kaza- 
lišne scenografije. S 
kazalištem je došao 
u vezu još za borav- 
ka u Miinchenu, kad 
je па preporuku 
Stuckovu radio u 
ondješnjem Kiinst- 
lertheatru. U Za- 
grebu је osnovao 
prvo  marionetsko 
kazalište, a 1918 za- 
počinje inscenaci- 
jom Strindbergova 
Vampira u hrvat- 
skom kazalištu u 
svojstvu  scenogra- 
fa njegova surad- 
nja, koja traje do 
danas. Ovo je dje- 
lovanje značajno za 
njega, kao što je 
značajno i za napre- 
dak hrvatske kaza- 
lišne umjetnosti. B. 
i redatelj B. Gavel- 
la reformiraju hr- 
vatsku kazališnu 
umjetnost, podižu je 
na visok stupanj i 
izjednačuju s razi- 
nom evropskih mje- 
rila. Kao autor scen- 
skih oprema (deko- 
ra i kostima) preki- 
da sa šablonom jef- 


unutrašnja osječaj- tinog  iluzionizma, 
nost za boju. Tu su unoseći u scenu ele- 
njegovu osjećajnost mente plastike 1 
uzbudili naročito LJUBO BABIĆ, Seljakinja iz Mikulića konstrukcije, ali pri- 
more i dalmatinski državajući uvijek 


krajolici (Pelješac, Čiovo); stvorio je tada niz sunčanih i ko- 
loristički bogatih ulja s motivima mora, pećina, vrtova, ma- 
slina i svega onoga, što sačinjava naš bojama tako raskošan 
južno-dalmatinski ambijent. Tek se u portretima, koji nasta- 
Ju iu to vrijeme, uvijek očituje neka španiolsko-courbetovska 
čvrstoća modelacije i odricanje svega preglasnog u koloritu. 
Serija B. autoportreta, koji su nastajali u nizu godina, oso- 
bito je značajna za ovaj kompleks njegova slikarskoga vje- 
rovanja. Poniranje u koloristički čar hrvatskoga pejzaža, ro- 
deno u zaljubljenosti u južnjačke vizuelne senzacije, dovodi 
B-a postepeno i u gornjohrvatske krajeve. Njegovi krajo- 
brazi s ličkih polja uz gudure i pećine, kojima se divlje 
probija Zrmanja, pa poetična lirika modrozelene Mrežnice 
i Korane, blagi pastorale zagrebačke okolice i slikarsko bo- 
gatstvo zagorskih dolina i humova u proljetnoj svježini i 
ljetnoj zrelosti, pružaju mu obilje motiva, koje on umije 
Zahvatiti duboko urođenom slikarskom intuicijom i realizi- 
rati ih na svojim uljima i crtežima. Ali B. ne zanemaruje 
ni akvarel, koji u njegovu uzbuđenom i dinamičnom djelu 
uvijek znači tiha i nježna lirska intermezza. A ne zanema- 


prvotno slikarsko djelovanje, prilagođeno bitnosti pojedi- 
nog djela. Njegov scenografski rad sadržava preko 200 
kazališnih realizacija. 

Od klasika je ponajviše inscenirao Shakespearea, i u nje- 
govim je scenskim ostvarenjima dao najvrednije dokumente 
svog znanja, ukusa i originalnosti: Rikard IlI., Na Tri kralja 
(dvije koncepcije), Oluja, San ljetne noći, Hamlet, Romeo 
i Julija, Antonije i Kleopatra idu među događaje u povi- 
jesti zagrebačke drame. Od ostalih je klasika inscenirao 
Racinea, Calderona, Ben Jonsona, Moliérea, Goethea, Schil- 
lera. Predano surađuje kod obnavljanja hrvatskih klasika i 
starijih dramatičara Lucića, Držića, Gundulića, Brezova- 
čkog, Freudenreicha i dr. Od modernih hrvatskih pisaca 
inscenirao je čitavog Krležu (Golgota, Vučjak, Michelan- 
gelo, Gospoda Glembajevi, Leda), pa Vojnovića, Begovića, 
Kosora, Cesarca i t. d. I moderni svjetski pisci, kao Piran- 
dello, Hašek, Čapek, Bruckner, Lenormand, Pagnol, Arx 
našli su u njemu svog ingenioznog suradnika. Radio je u 
operi i baletu, inscenirajuči Glucka, Mozarta, Wagnera, 
Beethovena, Verdija, Debussyja, a od domaćih Lisinskoga, 


56 BABIC 





LJUBO BABIĆ, Zlarin 


Lhotku, Baranovića i Širolu. S ovim potonjim ostvario je 
balet Sjene (1919, prikazivan 1923). Izborom svojih insce- 
nacija na svjetskoj izložbi dekorativnih umjetnosti u Pa- 
rizu 1925 dobio je Grand Prix. 


B. stalno djeluje i kao slikarski pedagog. G. 1914 je otvo- 
rio privatnu slikarsku školu, od 1916 je učitelj, a od 1940 
redoviti profesor Umjetničke akademije u Zagrebu, u kojoj 
je odgojio čitave generacije slikara. Većina današnjih mla- 
dih umjetnika ili je prolazila njegovom školom ili im je 
bio učitelj u općem tečaju. Među tima su Tomašević, Ti- 
ljak, Augustinčić, Hegedušić, Motika, Mujadžić, Šestić, Ju- 
nek, Radauš, Parać, Šimunović, Job, kao i mnogi drugi. 

Književni B-ev rad sinteza je njegove solidne erudicije 
i dubokog poznavanja materijala, te ličnog slikarskog stava 
i osjećanja. Objelodanio je niz književno-kritičkih i likovno- 
povijesnih prikaza u časopisima Plamen, Književnik, Sa- 
vremenik, Kolo Matice Hrvatske, Hrvatska Revija i Pečat. 
Posebno je štampao slijedeće prikaze i knjige, sve u Za- 
grebu: Hrvatski slikari od impresionizma do danas (1929), 
Maestral (1931), Dijete i likovni život (1932), Umjetnost 
kod Hrvata u XIX. stoljeću (MH, 1934), Pod italskim ne- 
bom (MH, 1937), Hrvatska grafika u XIX. stoljeću (1936). 
U jubilarnom izdanju Obzora objelodanio je prikaz Umjet- 
nost kod Hrvata u XIX. i XX. stoljeću. Neki su prikazi u 
cijelosti ili djelomično prevedeni na strane jezike. B. je 
vrlo aktivan i kao predavač, te je u Pučkom sveučilištu u 
Zagrebu i hrvatskoj pokrajini održao mnogo predavanja. U 
predavanjima O boji i skladu (1939—40) iznosi pokušaj no- 
voga promatranja čitavog likovnog kompleksa kolektivnog 
umijeća, na osnovu mnogih crteža i studija hrvatske se- 
ljačke nošnje. Ova je radnja primljena u umjetničkom raz- 
redu Hrvatske akademije, kojoj je B. vanredni pravi 
član. O В-и je sumarno i u više navrata pisao M. Krleža. 
Prigodno su o njemu pisali Matoš, Nehajev, Lunaček, A. 
Schneider, S. Batušić i razni naši novinski kroničari. S.B. 


6. Ljubomir (Ksaver Šandor Gjalski), Ж Gredice u 
Hrvatskom Zagorju 26. X. 1854, + Gredice 9. II. 1935, knji- 
ževnik i političar. Otac mu, Tito, bio je vlasnik dobra 
Gredice, odvjetnik i neko vrijeme podžupan varaždinske 
županije; bavio se i politikom, te je bio zastupnik u hrvat- 
skom saboru i delegat na zajedničkom saboru u Pešti. 
Majka mu je bila kći vlastelina i zagrebačkog odvjetnika 
Franje Ksavera Šandora Gjalskoga (»de Gyala«). Prema 
njezinu djevojačkom imenu stvorio je kasnije svoj knji- 
ževni pseudonim. Gimnaziju je polazio u Varaždinu, pra- 
vne nauke učio u Zagrebu, a dovršio ih u Beču. Služio 
je kao upravni činovnik u Koprivnici, Osijeku, Virovitici, 
Pakracu, Sisku, Šidu, Sušaku i Zagrebu. U činovničkoj 
karijeri nije napredovao, jer ga ban Khuen Hedérváry 
nije trpio. Kad je nakon dvadeset godina službe umiro- 
vljen kao kotarski pristav, vratio se na očinsko dobro i 
stao se baviti politikom. Bio je (od 1906) više puta iza- 
bran zastupnikom za hrvatski sabor, kao član hrvatsko- 
srpske koalicije, a bio je i delegat na zajedničkom saboru 
u Budimpešti i predsjednik tamošnje hrvatske delegacije. 
G. 1917 imenovan je velikim županom zagrebačke župa- 
nije; umirovljen 1919, vratio se opet u Gredice. Nakon 


propasti Austro-Ugarske bio je član privremenog Narodnog 
predstavništva u Beogradu. 

U svome duhovnom razvitku prošao je B. kroz više faza. 
U mladim se godinama zanosio pravaštvom, a imao je i 
ličnih dodira s Kvaternikom. Potpao je bio i pod utjecaj 
ideja o potrebi socijalnog preokreta u svijetu, pače je pi- 
sao i utopistički roman Sin budućnosti. U kulturnom Zi- 
votu se približio Štrosmajerovim sljedbenicima. Zanosio se 
i misticizmom i okultizmom, a neko je vrijeme pristajao i 
uz naprednjake. Poslije propasti Austro-Ugarske nije bio 
zadovoljan razvitkom prilika u novoj državi, te je stao isti- 
cati beskompromisno hrvatstvo. Od najmlađih godina mno- 
go je čitao znanstvena i beletristička djela. Bavio se i filo- 
zofijom i nacionalnom ekonomijom. Osobit su utjecaj na 
njega izvršili Schopenhauer i Lorenz von Stein. Poznavao 
je njemačke, francuske i ruske beletriste. Osobito su ga se 
dojmili Turgenjev, Balzac i Franzos, autor djela Die Juden 
von Barnow. E 

B. je počeo rano pisati, ali je urednik »Obzora« otkla- 
njao njegove rukopise i ne pročitavši ih. Tek 1884 uvrstio 
je Vjekoslav Klaić u »Vijenac« njegova Illustrissimusa Ba- 
thoricha, i otad je stao B. obilnije književno raditi. Matica 
Hrvatska izdala mu je kroz dvadesetak godina ove 
pripovijesti i romane: Pod starimi krovovi (1886), Tri pri- 
povijesti bez naslova (1887), Bijedne priče (1888), Na ro- 
đenoj grudi (1890), Iz varmeđinskih dana (1891), Osvit 
(1892), Male pripovijesti (1894), Diljem doma (1899), Đur- 
đica Agićeva (1903, iz Vijenca 1886). Nakladom Društva 
hrvatskih književnika izišao mu je roman Za materinsku 
riječ (1906). Pored toga izišao mu je veći broj odužih pri- 
povijesti i romana u Vijencu: Maričon (1884), U novom 
dvoru (1885), U noći (1886), Janko Borislavić (1887), Rad- 
milović (1894), Mors (1897), Irinina udaja (1903), Djevojački 
jadi (1903). Od toga su neke pripovijesti i romani bili od- 
mah preštampani u zasebne knjige. Usto je u Vijencu, Ži- 
votu, Hrvatskom salonu i drugdje štampao oveći broj kraćih 
crtica i novela. Izdavši roman Za materinsku riječ, B. se 
neko vrijeme bio prestao baviti književnošću, ali se javio 
opet u Hrvatsko-srpskom almanahu (1910), a za vrijeme 
rata (1915) u Savremeniku. Poslije 1919 počeo je opet više 
raditi. Matica Hrvatska izdala mu je pripovijesti Ljubav 
lajtnanta Milića (1923) i roman Dolazak Hrvata (1924), a 
u dnevniku »Hrvat« izišao mu je roman Pronevjereni ideali. 
Sva su njegova poslijeratna djela ispunjena više manje ele- 
mentima iz tadašnjeg hrvatskog političkog života. U njima 
je on velikim dijelom iznio svoje razočaranje pod prilikama 
iz 1918. Pored pripovijesti i romana štampao je B. u razli- 
čitim časopisima i novinama (Vijenac, Savremenik, Mla- 
dost, sarajevska Nada, Književnik, Obzor i t. d.) oveći broj 
skica, književnih i umjetničkih prikaza, političkih članaka, 
na pr. o Bukovčevoj izložbi (Vijenac 1893), o prvoj izložbi 
hrvatskih umjetnika (Vijenac 1895), o autoru hrvatske 
himne (Vijenac 1896), o Jakši Čedomilu (Vijenac 1898), o 
Begovićevoj Knjizi Boccadoro (Život 1900), o Mariji Baš- 
kirčevoj i Šonji Kovalevskoj (Vijenac 1902), o Nikoli Ma- 
біб (Vijenac 1902), Milivoju Šrepelu (Vijenac 1893, Hrvat- 
ska revija 1930). 

Svoja sabrana djela počeo je B. izdavati 1913, ali je izda- 
nje ometeno ratom. Potkraj njegova života započela je iz- 
nova to izdanje zagrebačka knjižara Kugli. Srpska knji- 
ževna zadruga izdala je (1905) njegovu knjigu Pod starim 
krovovima. U Beogradu su izišle poslije rata dvije antolo- 
gije njegovih pripovijesti — u zbirci Školski pisci (1931, 
u redakciji A. Barca) i u knjižnici »Luča« (1937, u redakciji 
F. Alfirevića). Mnoge njegove pripovijesti prevedene su na 
različite jezike. Zasebna knjižica njegovih prevedenih pri- 
povijesti izišla je u Reclamovoj Univerzalnoj biblioteci 
(Erzählungen). 

Babić je ušao u književni život s pokoljenjem hrvatskih 
realista, pa je i sam upotrebljavao realističku tehniku i 
ugledao se ponajviše u strane realiste (Turgenjev, Fran- 
zos). Ali je već prvim svojim književnim djelima pokazao 
i svoju individualnu umjetničku crtu. Kad su se polovicom 
devedesetih godina stale u hrv. književnosti javljati borbe 
između Starih i Mladih, on isprva nije htio u njima sudje- 
lovati. No Mladi, imajući pred očima njegovu umjetničku 
individualnost, stali su ga sve više isticati kao svoj uzor, 
pa i kao svoj program (zadarski Lovor, 1905). Kako je on 
usto pisao o izložbi hrvatskih umjetnika i hvalio izrazite 
manifestacije Mladih (na pr. Begovićevu Knjigu Boccado- 
ro), sve je više pristupao uz njih, postajući donekle i nji- 

hovim reprezentantom. Bio je predsjednikom Društva hrvat- 
skih knjizevnika (1909—1918) u vrijeme, kad su mu oni da- 
vali obilježje. S toga položaja držao je i izrazite ideološke 
govore (na pr. Naša književnost, Savremenik 1913). 

U svojim prvim književnim radovima (Pod starim kro- 
vovima, Maričon, Iz varmeđinskih dana). B. je počeo s to- 
plinom iznositi svijet zagorskih plemića, koje su pisci prije 
njega — Bogović, Šenoa —, u vezi sa seljačkom bunom, bili 
nekako obilježili kao feudalne ugnjetače. B. je pristupio 
k tome svijetu s razumijevanjem i srcem iznoseći intimni 
život u starim kurijama, starinske ljubavi, običaje, strada- 
nja i slabosti. Prikazao je svoje zagorske plemiće kao ljude, 
koji propadaju pred navalom novih misli i u novom eko- 
nomskom poretku, što ga je izazvalo ukidanje kmetstva, no 
koji i u svom opadanju pokazuju simpatičnih čovječanskih 
crta. Počevši iznositi socijalne i ekonomske prilike Hrvat- 
skoga Zagorja išao je postepeno za tim, da prikaže cjelo- 
kupni hrvatski nacionalni ekonomski i kulturni život svoga 
vremena, a i najdublja čovjekova nastojanja u dodiru s 
problemima vječnosti i smrti. U svojim djelima obuhvatio 
je tako tri područja: 1. socijalni lom, koji je u Hrvatskoj 
nastao poslije ukinuća kmetstva, 2. politički, kulturni i dru- 
štveni razvitak Hrvatske u 19. st., 3. probleme najintimni- 
jeg čovjekova života. 

U svojim romanima i pripovijestima iz Hrvatskoga Za- 
gorja prikazao je s jedne strane domaći život tamošnjih 
plemića, gledajući ih kao ljude, a ne kao pripadnike dru- 
štvenog razreda, koji je izgubio svoju vlast. Obrnuto od 
dotadašnjih hrvatskih pisaca, B. je vidio i u feudalizmu ne- 
što prirodno, od čega je imao koristi i seljak i plemić, a u 
propasti feudalaca vidio je on i propast kmetova. Usto je 
prikazivao i stvarne gospodarske teškoće, s kojima se imalo 
boriti hrvatsko plemstvo nakon ukinuća kmetstva (Na 
rođenoj grudi, U novom dvoru). 

U romanima i novelama iz hrvatskoga nacionalnog živo- 
ta iznosi B. različita aktualna pitanja svoga vremena: po- 
ložaj hrvatskoga kulturnog radnika u sredini, koja ga ne 
shvaća (Radmilović, Đurđica Agićeva), politički i moralni 
problem Hrvatske, kako se odrazio u borbi između obzo- 
raša i pravaša (U noći), politički pritisak, koji su tuđin- 
ske vlasti vršile u Hrvatskoj. U grupu djela s određenom 
narodnom tendencijom idu i njegovi romani iz razdoblja 
ilirizma (Osvit, Za materinsku riječ), u kojima su prika- 
zani ljudi i prilike iz doba hrv. preporoda. 

Zasebnu grupu čine u njegovu radu pripovijesti, u koji- 
ma su prikazane težnje za rješenjem najosnovnijih pitanja 
života: smisao života, smrt (Janko Borislavić, Mors, San 
doktora Mišiča). Iz njih izbija misticizam. 

Po mnoštvu svojih djela i po širini svojih zahvata u 
hrvatski život B. je najuniverzalniji stariji hrvatski pri- 
povjedač. On je obuhvatio vrlo mnogo problema hrvat- 
skoga narodnog života i svoja opažanja iznosio s poraznom 
otvorenošču (na pr. u romanu U noči). Njegova su djela 
obilan dokumenat hrvatskoga života, tamo od zanosnih ilir- 
skih dana pa preko apsolutizma, pravaštva i jugoslavenstva 
sve do prvog decenija života u Jugoslaviji. Senilnost i 
beznačajnost velikog dijela hrvatske inteligencije, njezina 
otudenost od stvarnih narodnih potreba, nekulturnost naše 
sredine, puzavački mentalitet jednog dijela naših ljudi, 
demagogija političara, ali i zanos idealnih kulturnih prega- 
laca, privezanost pravog hrvatskog čovjeka njegovoj grudi 
it. d, sve je to našlo u njemu svoga slikara. Dok su ostali 
hrvatski pisci njegova vremena više manje obuhvatali samo 
jedno područje života, B. je pisao i političke, i socijalne, i 
OS romane i novele, a njegove najličnije stvari pri- 

azuju zalete u najspiritualnije stere čovječjega života. 

Po plodnosti svoga rada i svojim karakterističnim crtama 
B. je bio najsnažnija hrvatska književna ličnost kroz pu- 

nih dvadeset godina. Stoga je vrlo veliko njegovo lite- 
rarno-historijsko značenje. Umjetnička vrijednost svih nje- 
govih djela nije uvijek jednaka njihovu kulturnom zna- 
čenju. Došavši do popularnosti, pisao je on katkada odviše 
brzo, pod dojmom političkih događaja, među kojima je 
Živio (U noći). Psihologija nekih njegovih lica odviše je 
nategnuta, knjiška (Janko Borislavić). Njegova filozofija i 
misticizam doimaju se više kao produkt lektire negoli kao 
nešto istinski doživljeno. Ličnosti u njegovim djelima, na- 
pose ženske, odviše su idealizirane ili jednostrane, a da bi 
na čitaoca djelovale kao istinska ljudska bića. U njega 
ima često i namještenosti, i verbalizma, i klišeja. Osobito 
udara u oči odviše jako isticanje gospodskog ambijenta i 
gospodstva u hrvatskoj seljačkoj sredini. Seljak, najbroj- 

niji dio naroda, došao je u njegovim pripovijestima vrlo 
rijetko do izražaja, pa ni onda nije osobito simpatičan 
(Maričon, Illustrissimus Bathorych). 

U cijelom radu B-a opaža se neka podvojenost između 
njegova osjećajnog i intelektualnog života. Kao čovjek s ja- 
kom čuvstvenošću on se odviše povodio za novim dojmovi- 
ma. Bio je nesumnjiv i jak umjetnik, kadgod je bez uvija- 
nja iznosio život onako, kako ga je osjećao. Kad pak iznosi 
kakvu tezu, ili zauzima kakvo stajalište, opaža se u djelu 
ili neproživljenost, ili činjenica, da se nekim problemom 
bavio samo kratko vrijeme i da ga taj nije sasvim zaoku- 
pio. Zato od njegovih pripovijesti zadržavaju najviše umjet- 
ničke živosti i Životne istinitosti one, koje su proizišle iz 
njegova najintimnijeg osjećanja, iz njegova odnosa prema 
Hrvatskom Zagorju i njegovu patrijarhalnom životu u sta- 
rim kurijama. U njima je on bio u prvom redu pjesnik 
svoga kraja i slikar života, kojega nestaje. Tu je on sa 
srcem i dušom prikazivao ljude, koji propadaju u sukobu 
s novim vremenima, i tragedije profinjenih duhova, koji 
pogibaju u dodiru s prostotom. Pa iako je i sam spoznavao, 
kako oni moraju sigurno propasti, on je u tom njihovu 
propadanju vidio veličine, pa i ljepote. Iznoseći njih izno- 
sio je ujedno i vlastitu osjećajnost i vlastitu bol. Zato je 
u tome dijelu svoga rada bio i najoriginalniji, i najviše 
umjetnik. 

LIT.: Gjalski, Za moj životopis, Mladost, Beč 1898; Ljubav lajtnanta 
Milića, 1923; Jakša Čedomil, Ksaver Šandor Gjalski, Iskra, Zadar 1891; 
Ivanov (M. Dežman), Ksaver Šandor Gjalski, Mladost, Beč 1898; P. 
S. Mikov (P. Skok), Ksaver Šandor Gjalski, Svijetlo, Karlovac 1900; 
Lj. Dvorniković, Ksaver Šandor Gjalski, Nada 1903; F. St. Grabowski, 
Wspolczesna Chorwacyà, Lavov 1906; J. Pasarić, Sabrana djela Ks. Š. 
Gjalskoga, Savremenik 1913; A. Barac, Ksaver Šandor Gjalski, Bratstvo 
XXII., Beograd 1927; I. Nevistić, Gjalski, Zagreb 1927; K. Bego, Gjalski, 
Savremenik 1929; M. Savković, Gjalski kao istoričar hrvatskoga društva, 
Srpski književni glasnik XXX., 1930; M. Savković, L'influence du rća- 
lisme français dans le roman serbocroate, Pariz 1935; Lj. Maraković, 
Gjalski, Srpski književni glasnik XXL, 1927; Lj. Maraković, Uz pede- 
setu godišnjicu »lilustrissimusa Bathorycha«, Hrvatsko kolo 1934; Lj. 
Maraković, Ksaver Šandor Gjalski, Hrvatsko kolo 1935; Savremenik 1927 
(s prilozima M. Nehajeva, M. Hanžekovića, i t. d.). A. B-c. 


7. Nada, * Sv. Juraj kod Senja 5. II. 1903. Prešavši 
iz učiteljske škole u glumačku, postala je 1921 članica za- 
grebačke drame, u kojoj je osvojila simpatije javnosti 
igrajući naivne i srdačne djevojčice (Scampolo, Peg, srce 
moje, Crkveni miš, Triput vjenčani). Njezin svestrani ta- 
lenat dolazi do punog izražaja i u klasičnim, komično-ka- 
rakternim ulogama (Toinetta u Umišljenom bolesniku, Ma- 
rija u komediji Na tri kralja). Igra najrazličitije uloge do- 
maćeg i slavenskog repertoara. Gluma joj je prožeta iskre- 
nom osječajnošču. Interpretacijom Katjuše u Tolstojevu 
Uskrsnuću pokazala je snagu izražavanja dubokih dramat- 
skih osjećaja. Proćućeno recitira kajkavsku i čakavsku li- 
riku. Gostovala je u Splitu, Beogradu, Sarajevu i u svim 
većim gradovima hrvatske pokrajine. 

8. fra Tomaš, * Velim (sjeverna Dalmacija) oko 1680, 
+ Šibenik 31. VII. 1750, književnik. Stupio 28. VI. 
1701 u franjevački red u Visovcu na Krki, gramatiku i 
humaniora učio kod kuće, filozofiju i teologiju, kao ka- 
snije i A. Kačić, u Budimu u Ugarskoj. Kao svećenik-fra- 
njevac bosanske (do 1735), kasnije dalmatinske (sv. Kaje 
odnosno sv. Otkupitelja) redodržave bio je njen »pripovi- 
dalac« i definitor, gvardijan u Kninu i Visovcu, u Polači 
i u Skradinu župnik, a u Skradinu i biskupski vikar, U redu 
bio je vrlo aktivan, gorljiv u dušobrižničkim poslovima, po- 
pravljao je i nanovo podizao samostanske zgrade i Zrtvenike. 
Osim toga pisao je i izdavao knjige. Prvi njegov štampani 
rad Prima grammaticae institutio pro tyronibus Шугісіѕ ac- 
commodata (Mleci 1712, 2. izd. 1745) raden je prema Alva- 
resovoj latinskoj gramatici i namijenjen llirima, koji »po- 
čimaju učiti gramatiku... a drugoga jezika ne znadu«. Na- 
zivi Iliri i ilirički jezik Babiću znače jedan slavenski na- 
rod i jezik uopće, koji se po govorima dijeli u Bošnjake, 
Moskove, Poljake, Bojeme, Hrvate, Dalmatince i t. d., ra- 
širivši se »po mnogi kraljevstvi i država toliko na daleko, 
da se jedva mogu među se razumiti u govorenju«. Ilirički 
jezik njegove gramatike jest hrvatska ikavska štokavština 
sjeverne Dalmacije: »cića toga ja sam metnuo i upisao 
misto, iz koga sam, neka se znade, da se onde ovako 
govori: premda svak more u svoj jezik i na svoj način 
tumačiti i govoriti, kako je običaj u njegovu mistu go- 
voriti«, Gotovo tim istim riječima objasnio je i jezik svoga 
Cvita, koji on tu naziva upravo jezikom hrvatskim (»a da 
znam više, više bi učinio na poštenje Gospodina Boga i na 
korist duhovnu našega naroda slavnoga i jezika rvackoga«). 
U glavi »od kraljestva, država i gradova« (isp. Gram., 2. 
izd. str. 438—9) »Hrvatsku« latinski prevodi s »lllyricum«, 
a »Kroaciju« (prema Croatia) s »Liburnia«. Ovako naziva- 
nje i razlikovanje poznaje i Kačić u Razgovoru. Mnogo 
važniji od gramatike jest B-ćev Cvit razlika mirisa duho- 
vnoga... u dva dila razdiljen, prikazan... Vinc. Zmaelo- 
viću(!), arcibiskupu zadarskomu. 1 Cvit je B. još za života 
dva puta izdao: 1726 i 1736 (Mleci po Stip. Orlandinu kod 
S. Justine), a od drugoga izdanja imao je drugi dio i svoj 
osobiti naslovni list, pa se mogao i napose prodavati »za 
veću lakost štioca... neka se more s njima služiti svaki, 
zašto sam vidio, da je mnogim drago samo verse pitati i 
pisme«. U svom І. dijelu Cvit sadrži »Nauk krstjanski s 
mnogim molitvam i devocioni« i »Istomačenje nauka krst- 
janskoga«, a u II. dijelu »Verše od mnogi svetkovina priko 
svega godišta i druge pisme duhovne i bogoljubne«. U izd. 
1736 ovaj II. dio opet se dijeli u dva posebna dijela, zbog 
čega je i na naslov. listu bilo istaknuto, da je »Cvit... u 
tri dila razdiljen«. U posveti nadb. Zmajeviću B. je svoj 
Cvit nazvao kompilacijom, a to on uistinu i jest. Prvi je 
dio očito rađen prema predlošku, ali je i on u detaljima 
pun ispisa iz domaćih izvora pa i zapažanja iz domaćega 
folklora. Njegova poezija П. i III. dijela od najveće česti 
nije tek tu po prvi put štampana. Tako tu ima pjesama, 
koje se kao Proslavimo oca Boga, Promislimo, braćo, što 
smo potvrđuju iz naših sredovječnih izvora, druge opet iz 
štamp. djela J. Barakovića, M. Divkovića, P. Posilovića, 
Stip. Margitić-Markovca, Lovre Šitovića i t. d. Ipak time 
nisu utvrđeni i neposredni izvori, jer se njegove pjesme 
samo rijetko poklapaju s istovrsnim pjesmama spomenutih 
izvora. Ipak osobitu pažnju zavređuje njegovih 10—11 de- 
seteračkih pjesama i 3 »popivke poskočice« u 13-ercima na- 
rodne metrike. Na sve ove B. je čitaoca i napose upozo- 
ravao, kazujući mu, »da se mogu pivati u svako doba i na 
svakom mistu putujući, sideći i stojeći... i za ostaviti 
pisme isprazne«. Ni to nije propustio kazati, da će u njima 
biti i loših stihova, ali se nada, da će ih »pravi Hrvat i 
pivalac«, ako bi u stihovima koje slovo manjkalo, moći 
popraviti, »kako je njemu draže i lipše«. Cvit je u narodu 
bila omiljela knjiga; postoji predaja, da je bila nazivana 
Babuša, a u nekim krajevima tako je i danas još nazivlju. 
I poslije autorove smrti bila je često preštampavana; 
osim prva dva poznata su još i izdanja iz 1759, 1802, 
1829, 1851 i 1898. 

LIT.: J. Jelenič, Bio-bibliografija franjevaca Bosne srebreničke, sv. I., 
1925; J. Šetka, Pjesme fra Tome Babiča, Nova Revija XVII., 6, Makar- 


55 1938; С. Bujas, Katolička Crkva i naša narodna poezija, Šibenik 
1939, F.F 


9. fra Vicko, iz Kotora, dominikanac, učen bogoslovac i 
pisac. G. 1706 objelodanio je u Mlecima bogoslovno-povje- 
sničko djelo Radii theologici i t. d., u kojemu izlaže glavne 
istine katoličke vjere i govori o glasovitim redovnicima 
svoje dominikanske dalmatinske provincije. Na latinskom 





jeziku napisao je i Popis kotorskih biskupa, kojim se Far- 
lati poslužio za svoje veliko djelo Illyricum sacrum. G. 1726 
bio je izabran provincijalom dalmatinske provincije i više 
je godina živio u samostanu u Zadru. U tom je samostanu 
bila za svu dalmatinsku provinciju visoka filozofsko-teolo- 
ška škola, na kojoj je bio profesor i naš B. 

LIT.: A. Zaninović, Pogled na apost.-znanstveni rad dominikanaca u 
hrvatskim zemljama, Bogoslovska Smotra, VIII., Zagreb 1917. A. Mi-é. 


BABIJ, Ivan, * 1896, suvremeni ukrajinski slikar. Učio je 
slikarstvo u Kijevu, Berlinu i Parizu. S velikim je uspjesi- 
ma izlagao više puta u Njemačkoj i u Francuskoj. Spada u 
krug neoklasika. Naročito su mu poznati radovi autopor- 
treta, a majstorski slika portrete i mrtvu prirodu. S. G-ć. 


BABILON, kulturno središte čitave prednje Azije dva 
puna tisućljeća, političko središte države, koja je katkada 
bila golem imperij od Perzijskog zaljeva do Sredozemnoga 
mora. Taj grad, pred kojim su radi njegove kulturne misije 
stali i najveći ratnici Asirije, koji je poštivao Kir i koji je 
Aleksandar Veliki htio 
učiniti glavnim gradom 
svoga golemoga impe- 
rija, danas ne postoji. 
Na mjestu, gdje su se 
nekada dizali najdeblji 
bedemi, što ih historija 
pozna, hramovi i sve- 
tišta, za koja se govo- 
rilo kao u pričama, da- 
nas se nalaze malena 
sela Ananeh, Džumdžu- 
mah, Kvajreš i Sindžar, 
pokraj kojih teče Eu- 
frat. 

Povijest Babilona. He- 
katej, Ktesija i Herodot 
bili su u Babilonu i opi- 
sali ga. Taj «su opis po- 
punila iskapanja učinje- 
па u 191 20. st asu 
prvom redu spomenici 
pisani klinovim pismom. 
Grad Babilon sagradio 
je osnivač Akadske di- 
nastije Sargon (Sarru- 
ken, o. 2584—2530 pr. 

r.) i u njemu podigao 
hram bogu Marduku i 
svoju palaču, ali ga nije 
učinio prijestolnicom, 
kako su to neki prije 
mislili, nego je prije- 
stolnica ostala u gradu 
Akadu. Tek je Amori- 
jac Sumu-abu 2105 pr. 
Kr. dao da ga proglase 
za kralja babilonskoga. 
Amorijska je dinastija 
prihvatila i staro glavno 
božanstvo Babilona i cjelokupnu staru sumersko-akadijsku 
kulturu, koju je iz svoga glavnog grada širila tako uspje- 
šno, da je Babilon doskora postao kulturni centar cijele 
prednje Azije, a babilonskim su se jezikom i pismom 
služili i drugi narodi kao sredstvom međunarodne diploma- 
cije i trgovine. Na obalama Sredozemnoga mora poznavali 
su taj jezik isto onako kao i na obalama Perzijskoga zaljeva 
i u Elamu. Marduk, bog Babilona, postao je od vremena 
Hamurabija najviši bog, on je sada Bel, t. j. Gospodar. 
Odsada pa sve do Aleksandra Velikoga Marduk je najviše 
božanstvo babilonsko, a istovremeno i najviše božanstvo 
države, koju Babilon stvara. Hamurabi je ukrasio svoj 
glavni grad palačama i hramovima, ali od svega toga saču- 
vaše se tek neki temelji zgrada i stup s njegovim zakoni- 
kom, nađen u Suzi (danas u Louvreu). Historija Babilona 
postade ujedno historijom Babilonije. Ipak država, kojoj 
je stajao na čelu Babilon, nije se nikada zvala Babilonija, 
nego kad su Perzijanci osvojili Babilon, postao je on glavni 
grad satrapije, koja je po imenu glavnoga grada dobila to 
ime, koje su onda preuzeli Grci, a preko njih Rimljani, i 
ono je ostalo sve do naših dana. G. 1806 pr. Kr. osvojili 
su Babilon Hetiti (Mursil L) i odnijeli iz njega kip 
Marduka. Padom političke moći palo je i bogatstvo i sjaj 
Babilona. Prvi vladar kasitske dinastije restaurirao je hram. 


HAMURABIJEV ZAKONIK 
Pariz, Louvre 

Marduka u B., ali u njemu nije bilo boZjega kipa, koji je 

još uvijek bio u sužanjstvu. Istom kralj Agum II. (1598— 
1579) uspio je da vrati Mardukov kip, a s njim i ponos 
Babilona. Kada se Asirija digla i postala velevlast, bio je 
jedan od glavnih ciljeva njezinih vladara, da zauzmu Babi- 

| lon. Asirski kralj Tukulti-Ninurta I. (1255--1218) pobijedi 
| babilonskoga Kaštiliaša III. (1249—1242), osvoji Babilon, 
poruši ga dijelom i odnese Mardukov kip, što je značilo, 
da je Babilon opet potpuno podvlašćen. Međutim je već 
njegov sin Asur-nadin-apli vratio u B. kip njegova boga. 
Vijesti iz kraja 12. i početka 1l. st. govore o Sargonovoj 
palači, koja je još tada postojala, što je očit znak, da Babi- 
lon, uza sve to, što je bio toliko puta osvojen, oplijenjen i 
rušen, ipak nije bio potpuno razoren. Asirski vladari, koji 
su osvajali i dolazili u B., poštivali su Mardukov grad sve 
do Senaheriba, koji ga sasvim razori (689). Senaherib je 
sam opisao svoje djelo: kada su zgrade bile porušene, tada 
je on navratio vodu iz Eufratskoga kanala Arahtu-a na 
zemljište grada. Senaherib je odnio i Marduka i sve bogove 
- u Asiriju. Babilona nije više bilo. Medutim je Senaheribov 
sin Asarhadon, prijatelj Babilonaca, naredio, da se B. po- 
novno sagradi i da se podigne hram Marduku. Pravi obno- 
vitelji B. bili su babilonski kraljevi Nabopolasar (Nabu- 
apal-usur) i Nebukadnezar II. (Nabu-kudur-usur). Ruševine 
veličanstvenih zgrada, palača, hramova, kraljevskih dvo- 
| rova, silnih bedema sa stotinama kula, zigurata (kule babi- 
-lonske, toliko razglašene stoljećima), veličanstvenih vrata 
božice Ištare, što je sve otkopano od 1899 i nastavljeno 
do 1918 od jedne njemačke ekspedicije, uglavnom su ostaci 
rada te dvojice kraljeva. Na osnovu iskapanja ustanovljeno 
je, da je mjesto, na kom se dizao B., bilo nastavano još u 
prethistorijsko doba, prije 5. tisućljeća pr. Kr. Ostaci naj- 
starijih zgrada su iz Hamurabijeva vremena (u kraju zvanu 
Merkes). Tu se našlo i temelja kuća iz doba kasitskih kra- 
ljeva, asirskog gospodstva, pa dalje sve do partskog vre- 
mena. Hram boga Marduka, nazvan E-sag-ila (na dana- 
šnjem brežuljku Amram), sagrađen je bez sumnje već za 
Sargona, obnovljen i povećan za Hamurabija, porušen za 
Senaheriba, iznova građen od asirskih kraljeva Asarhadona 
i Sardanapala (Ašurbaniapli, 668—626) i dotjeran do naj- 
višega sjaja od Nebukadnezara. On je zidove hrama obložio 
mramorom, azuritom, zlatom i emajliranim pločicama s arhi- 
tektonskim ornamentima, načinio strop od libanske cedro- 
Vine i prekrio ga zlatnim nakitom, vrata obložio broncom, 
- a unutra postavio golem zlatni kip boga. Na sjeveru Esagile 
dizao se »zigurat« Etemenanki. Stari zigurat, koji je po- 
rušio bio Senaherib, počeo je obnavljati Asarhadon, a nje- 
gov je rad nastavio Sardanapal, ра Nabopolasar i svršio 
Nebukadnezar. Između Esagile i ogradnog zida svetišta 
Etemenanki počinjala je Sveta cesta, kojom je išla proce- 
sija za svečanosti Marduka na vrata božice Ištare i 
dalje. Na kulama tih vrata nalazili su se likovi Mardu- 
kovih zmajeva i bikova boga Ramana, a s obje strane svete 
ceste, iza Ištarinih vrata, bili su u zidovima Ištarini lavovi 
u emajlu. Ištarina vrata bila su ukrašena sa 575 reljefnih 
lavova, bikova i zmajeva, od kojih su otkopana 152 koma- 
da. Preko Eufrata podigao je Nebukadnezar prvi kameni 
most. Palače Nabopolasara i Nebukadnezara, koje su u 
najvećem dijelu otkopane, pokazuju velik sjaj i veličinu. 
Naročito veličanstveni bili su bedemi B. podignuti već u 
3, tisućljeću pr. Kr., toliko puta rušeni i toliko puta po- 




























































Zara i Nabonida. Herodot je zabilježio, da su ti bedemi 
bili dugački 480 stadija, t. j. preko 80 km, a visoki 200 
perzijskih lakata, t. j. više od 100 m. Naravno, da je to 
golema hiperbola, kao i neke druge Herodotove mistifi- 
kacije, na pr. pričanje o babilonskoj pšenici, koja je imala 
lišće tobože 4 prsta široko, ili natucanje o babilonskom 
prosu, koje je imalo stabljiku poput kakva drveta. Iskopine 
su pokazale, da je dužina bedema bila zapravo 18 km. Na 
bedemima se nalazilo 360 kula, 44 m udaljenih jedna od 
druge. Bedemi su bili dvostruki. Prvi su bili od glinenih 
eka, debeli 7 m, a drugi, oko 12 m dalje, od pečenih ope- 
debeli 7.80 m, i uz njih opkopni zidovi, debeli 3.30 m. 
ostor između bedema bio je ispunjen zemljom svakako 
bar do visine izvanjega zida, tako da su se na njemu mogla 
oziti dva četveroprega jedan pored drugoga. 

Prvi perzijski vladari poštivahu B., njegove svetinje i 
rava, ali kad se grad B. poslije perzijskog neuspjeha pro- 
Grka za Kserksa (485—464) pobunio, bješe njegov izu- 
n položaj dokinut, hram Mardukov oplijenjen i zatvo- 
m, a njegov kip odnesen u Suzu. To se isto dogodilo i s 


59 


drugim hramovima, a i cijeli je grad bio opljačkan. Ale- 
ksandar Veliki bio je počeo čišćenje terena, da ponovno 
sagradi Etemenanki, ali ga je uto zatekla smrt. Seleuk Je 
prenio sjedište iz Babilona u Seleukiju, a kasniji Seleukidi 
u Antiohiju. B. je sve više propadao, iako se još u partsko 
doba spominje kao važan grad. Za Sasanida (226—636 pos. 
Kr.) on je već zapušten, s nekadanjih hramova i palača 
odnose se opeke za gradnju seljačkih kuća, a nekadanji B. 
iščezava pod pijeskom pustinje. 

LIT.: Weissbach, Das Stadtbild von Babylon, u Der alte Orient V., 4., 
1904; H. Winkler, Geschichte der Stadt Babylon, u Der alte Orient, VI., 
1., 1904; R. Zehnpfund, Babylonien in seinen wichtigsten Ruinenstätten, 
Di A POI KL STAR. Koldewey, Das wieder erstehende Babylon, 
4. izd., Leipzig 1925; Dombart, Der Stand des Babelturm-problems, Klio 
1927. G.N. 

BABILONIJA, zemlja i država u starom vijeku, nazvana 
tako istom kasnije prema glavnom gradu Babilonu, a inače 
u dokumentima klinova pisma poznata kao Sumer (Šumer) 
i Akad. Ta dva imena nalazila su se i u naslovu babilonskih 
kraljeva. 

SADRŽAJ: Historijska topografija Mezopotamije 59; Narodi 
Babilonije 60; Povijest Babilonaca 60; Babilonska vjera 61; Babi- 
lonska kula 62; Babilonska matematika 62; Babilonska književnost 
63; Život u Babilonu 64; Babilonsko sahranjivanje mrtvaca 64; 
Babilonsko-asirska umjetnost 65; Babilonsko sužanjstvo 67. 

Historijska topografija Mezopotamije. Geopolitički temelj 
Babiloniji i Asiriji davao je teritorij Mezopotamije, koji 
je u davnini bio znatno drugačiji nego danas, jer je Per- 
zijski zaliv ulazio u kopno mnogo dublje, a rijeke Eufrat 
i Tigris imale su u donjem toku druga korita. Babilonija 
se prostirala od Perzijskoga zaliva do današnjega grada 
Bagdada. U njezinu južnom dijelu stanovahu Sumerci, a u 
sjevernom Semiti. Ovaj se dio zvao Akadija po gradu 
Akadu, koji osnovaše Semiti. Granicom među Sumerijom 
i Akadijom bijaše pretežno semitski grad Kiš. Babilonija se 
zvala i Kaldeja. Na istoku prema Perziji bijaše zemlja 
Elam, a na jugozapadu Sirijska pustinja prema Arabiji. 

Asirija se širila dolinom gornjega Tigrisa i njegovih 
dvaju pritoka Zabu sve do planina Armenije, ali je njoj 
pripadao također dobar dio gornje Mezopotamije, t. j. 
medurječja između gornjega toka Eufrata i Tigrisa. Ba- 
bilonija je prostrana nizina, natapana spomenutim rijeka- 
ma i njihovim mnogobrojnim kanalima, a Asirija je na 
istočnoj strani planinska i neprohodna. Babilonija je go- 
tovo cijele godine vrlo topla, a Asirija je zimi dosta hladna. 
Babilonija je od pravijeka vanredno plodna, jer je nepre- 
stanim nastojanjem njezinih starih vladara bila uvijek 
brižljivo kanalizirana. Tigrisu je bilo sumersko ime Idigna, 
a semitsko Diklat, dok se Eufrat zvao sumerski Buranun, 
a semitski Puratu, od čega je nastalo perzijsko ime Eufrat. 
Od brojnih kanala vrijedan je spomena Palukatu, koji je 
tekao zapadno od Eufrata na razmeđu Babilonije prema 
Sirijskoj pustinji. 

Glavni dio grada Babilona ležaše između Eufrata i Ti- 
grisa. Na ondašnjim obalama Perzijskoga zaliva bijaše grad 
Eridu (danas ruševine Abu Šahrein), svetište boga vode 
(Еа). Malo sjevernije u močvarama ležao je Uru, grad boga 
mjeseca (Sin), a to je biblijski Ur Caldaeorum, odakle je 
Abraham krenuo na put. Kao što je Eridu bio po svoj 
prilici prvi grad Babilonije u prethistoriji, tako je Uru 
mnogo značio u povijesnom vremenu Babilonije, kako po- 
tvrđuju čuveni hramovi bogova Nanar ili Sin. Na starom 
koritu Eufrata bio je dalje grad Larsa (sada Senkereh), 
posvećen bogu sunca (Babar, Utu, Šamaš). Na desnoj 
obali ondašnjega Eufrata nalazio se grad Uruk (sumerski 
Unug, u Sv. Pismu Erekh, a danas Varkah), gdje je slav- 
ljen bog neba Anu i boginja Inini, a babilonska priča spo- 
minje i junaka Gilgameša kao pradavnoga kralja u Uruku. 
Još je sjevernije stajao prastari grad Šurupak, gdje je bo- 
гауіо Noem. Istočno od Tigrisa, koji je onda tekao da- 
našnjim kanalom Sat-el Hayy, bijaše slavan grad Lagaš 
(sumerski Šir-pur-la-ki), gdje je dugo trajala vlada sveće- 
піка (patesi, među njima Gudea). Suparnik mu bijaše grad 
Uma s desne strane Tigrisa. Sjevernije je na Eufratu bio 
smješten sveti grad Nipur. Zakonitim se vladarom Babi- 
lonije smatrao onaj, koji je vladao tim vjerskim središtem 
zemlje. U njemu su bili veličanstveni i bogati hramovi, 
kojima su vladari sviju vremena posvećivali najveću pažnju. 
Nedaleko Babilona bijaše na lijevoj obali Eufrata grad 
Kiš (sada ruševine Tell-el-Oheimir), već u Akadiji i stoga 
pretežno semitski. 

Zapadno od Kiša prostirao se veliki Babilon (Bab-ilu »Bo- 
žja vrata«) na Eufratu, južno od Babilona Barsipa s krasnim 

hramom boga Nabu, a sjeverno Kutu (Kuthah u Sv. Pi- 
smu), gdje se slavio Nergal bog pakla. Gdje se Eufrat i 
Tigris najviše približuju jedan drugomu, stajahu odlični 
gradovi Akad, koji je osnovao Sargon, i Sipar, koji je 
slavio boga sunca. 

U Asiriji je bilo manje uglednih gradova. Glavni grad 
bijaše dugo vremena Ašur na Tigrisu. Ruševine su mu 
sačuvane do danas. Na istoj rijeci više uz vodu stajahu 
Kalkhu i Ninua ili Niniva (sada Kujundžik). Arbela je le- 
žala između lijevih Tigrisovih pritoka Zabu. Na Eufratovu 
pritoku Balikhu stajaše Harranu (i danas Harran). Tu je 
bio hram boga Sin-a. Okružja Mari i Khana prostirahu se 
duž srednjeg i gornjeg toka Eufrata, a glavni grad im bi- 
jaše Tirka sa hramom boga Dagana. 

Babilonci su obično dijelili svoju Babiloniju i susjedne 
zemlje u četiri dijela: Sumer i Akad na jugu, Elam na 
istoku, Subartu na sjeveru i Amurru na zapadu. N.Z 

Narodi Babilonije. Babilonija je bila, kako potvrduju po- 
vijesni spomenici, već od 4. tisućljeća pr. Kr. u različitim 
razdobljima povijesti nastanjena različitim narodima. Do- 
sada poznati najstariji stanovnici Babilonije bili su Su- 
merci. Njihovi povijesni spomenici sežu u doba oko 3700 
pr. Kr. Nastavali su južni dio Babilonije. Njihovo etničko 
podrijetlo, premda još nije potpuno istraženo, svakako nije 
semitsko, nego arijsko, jer potječu ili iz tibetskog visočja 
u središnjoj Aziji ili su starosjedioci Babilonije. Njihova 
je rasna karakteristika: stas nizak, ali širok. Brijali su kosu 
i bradu. Bavili su se ratarstvom, trgovinom, umjetnošću i 
znanošću te su za vrijeme od jednog i po tisućljeća razvili 
visoku i raskošnu kulturu. Njihov glavni grad bio je Uruk. 

Početkom 3. tisućljeća pr. Kr. osiljuje se sa sjeveroza- 
pada iz sirske pustinje jedan semitsko-nomadski narod te 
zaposjeda sjeverni dio Babilonije s glavnim gradom Akad, 
po kom dobiva ime Akadijci. Njihova je karakteristika, 
da oprečno od Sumeraca nose dugu bradu i kosu i vještiji 
su bojnom oružju. Oni potiskuju postepeno Sumerce prema 
jugu u močvarne krajeve. Za kralja Sargona I. Akadijci 
su se tako osilili, da su 2628 pokorili sumersko kraljevstvo, 
a doskora i Elamljane na istoku s glavnim gradom Suzom, 
zatim sjeverne susjede Subareje ili Urartu pleme i za- 
padne susjede Amorejce. 

Dinastija Amorejaca vlada oko 300 godina te je 1750 pr. 
Kr. obore Heteji, koji su se na zapadu u to vrijeme veoma 
osilili. Ali za kratko vrijeme bili su Heteji potisnuti od 
plemena ratobornih Koseja ili Kasita, koji su nahrupili sa 
sjeveroistoka iz perzijskog visočja u babilonsku nizinu 
nazvavši je Karduniaš, i održali se na vlasti do 1171 pr. Kr. 
Po svom etničkom podrijetlu oni su arijci, što potvrđuje 
i značaj njihova jezika. Razdoblje vlasti Koseja značajno 
je zbog slabe uprave, gdje je preotela mah pristranost i 
podmitljivost. U kulturnom pogledu zapaža se opći zastoj, 
tek što podržavaju tekovine pređašnje kulture; jedino je 
značajan za ovo razdoblje gospodarski napredak radi ve- 
likog uvoza konja, koji su u Babiloniji u vrijeme Sumeraca 
bili još nepoznati, a u vrijeme Hamurabija spominju se 
tek u trgovačkim listinama. 

U vrijeme, dok je Babilonija bila pod vlašću Koseja, 
uzdigao se do znatne moči narod Mitani, kojega se kra- 
ljevstvo prostiralo sjeverozapadno od pokrajine Babilonije 
od Eufrata do asirskog grada Ninive. Mitani nisu etnološki 
semitskog podrijetla, nego potječu kao i njihovi sjeverni 
susjedi Subareji od tipične maloazijskie rase t. zv. »homo 
tauricus«, a njihov jezik nosi oznake kavkaskog jezičnog 
stabla. Njihovo kraljevstvo bilo je moćno u vrijeme od 
2000—1300 pr. Kr. Prijestolni grad bio im je Vašugani u 
gorju Tur-Abdin. 

Poslije pada vlasti Koseja bile su u Babiloniji nestalne 
političke prilike. Zato se u to vrijeme sve snažnije zapaža 
utjecaj njihovih sjevernih susjeda Asiraca na političke pri- 
like u Babiloniji. Asirski je narod mješavina babilonskih 
iseljenika s različitim subarejskim plemenima. U njemu 
doduše prevladava semitski karakter, ali se inače znatno 
razlikuje od Babilonaca. 

Na razvitak babilonskih političkih prilika znatno su utje- 
cali također Elamljani, istočni susjedi Babilonije između 
Tigrisa i obronaka perzijskoga gorja s glavnim gradom 
Suzom. Za kralja Sargona I. (2637—2582 pr. Kr.) postala 
je Elamska zemlja neko vrijeme babilonskom pokrajinom, 
ali kasnije su se Elamljani tako ojačali, da su u vrijeme 
prije Amuru dinastije podigli i svoga kralja Rim-Sina 
(Arioha) na babilonski prijesto. Kralj Hamurabi bio je 
skršio moć Elamljana, ali u kasnija vremena oni su ipak 


sveudilj ugrožavali Babiloniju. Po smrti Salmanasara V. 
(722 pr. Kr.) podigao se uz pomoć Elamljana vojvoda Me- 
rodah-Baladan, da se otrese asirskog jarma (710 pr. Kr.), 
ali bi za Sargona II. skinut s babilonskog prijestolja. S 
Elamljanima imali su i Asirci više okršaja, dok ih nije 
Asurbanipal, kralj asirski (648 pr. Kr.), sasvim pokorio te 
ih kao buntovnike za kaznu preselio u Palestinu, a na 
njihovo je mjesto preselio Izraelce. Elamska zemlja pot- 
pade napokon pod vlast perzijsku i medijsku za kralja 
Kira i Darija, koji su zavladali Babilonijom. 

LIT.: A. Deimel S. L, Veteris Testamenti chronologia, Rim 1912; H. 
F. Helmolt, Weltgeschichte, II. sv., str. 1—148 (Das alte Westasien), 
Leipzig 1923; L. W. King, A History of Babylon and Assyria, sv. 1.—11., 
London 1910—15; F. Vigouroux, Dictionnaire de la Bible, sv. le, str. 1359 
do 1372 (Babylonie), Pariz 1912; F. Buchberger, Lexikon für Theologie 
und Kirche, I. sv., str. 894—898 (Babylonien), Freiburg i. B. 1930. J. O. 

Povijest Babilonaca. Poglavica amoritskih četa Sumu- 
abu (oko 2225—2212 pr. Kr.) dao se proglasiti kraljem u 
malom gradu Babilonu u zemlji Akadu. Spočetka je 
Sumu-abu vazal kralja Sumera i Akada. Sličnih istupa 
drugih amoritskih poglavica bilo je u to doba i u ostalom 
Akadu, i Sumu-abu se morao s njima boriti. Njegov sin 
i nasljednik Sumu-la-ilu (2211—2176 pr. Kr.) uspio je da 
ostale tada nastale amoritske državice svlada i novostvo- 
renu babilonsku državu učvrsti. On pobijedi vladara grada 
Kiša, a Kiš razori, zatim pobijedi vladara grada Kasalu-a, 
gdje poruši bedeme, a stanovništvo zajedno s vladarom po- 
bije. I grad Sipara mu se pokori. Dok je tako Sumu-la-ilu 
Sirio vlast, brinuo se i za učvršćivanje svojih gradova i za 
hramove i kipove bogova. On dade iskopati dva kanala 
i podigne velike bedeme u Babilonu, hram bogu neba 
Anu-u, prekrasno zlatno i srebrno prijestolje boga Mardu- 
ka, kip njegove žene Sarpanite, kipove Ištare i Nanaie, 
sagradi bedeme gradu Sipari i t. d. On je prema tome 
pravi osnivač Babilonije, a takvim ga i smatraju njegovi 
nasljednici. 

Od tih nasljednika prvi se i najjače istaknuo Hamurabi 
(2123—2081 pr. Kr.), osvajač, upravnik i zakonodavac. Po- 
što je već prvih godina svoga vladanja osvojio Uruk i 
Isin i tako zašao duboko u Sumer, napadne urskog kralja 
Rim-Sina i osvoji gradove Ur i Larsu, sjedišta stare sumer- 
ske moći i kulture. U novim napadima na Rim-Sina (2094— 
2093 pr. Kr) potuče ga potpuno. G. 2092 pr. Kr. bio je 
cijeli Sinear u Hamurabijevoj vlasti. U daljim godinama 
vladanja širio je Hamurabi vlast prema sjeverozapadnom 
dijelu Mezopotamije. Podložio je vladare Asura, pa su 
Asur i Niniva postali sastavni dio njegova carstva, ali im 
je on priznao i značaj gradova i bogove. Oni imaju svoje 
patesis (namjesnike) i svoju autonomiju. Vjerojatno je 
Hamurabi proširio vrhovnu vlast i na Siriju, možda i na 
Kapadokiju, a svakako na Elam. Na taj je način Hamu- 
rabi, osvajač, ponovno ujedinio u jednu državu cijelu Me- 
zopotamiju i ono, što k njoj gravitira. Marduk, glavni bog 
Babilona, svladao je sve ostale bogove, a Babilon, kraljev- 
ski grad Hamurabija, posta glavni grad velikoga carstva, 
Marduk je sada malo pomalo dobio atribute, koje su prije 
imali bogovi drugih gradova, njemu su se pridavali miti i 
kultovi tih bogova, on je sada jedini »bel matati«, t. j. 
gospodar zemalja. Od toga je kasnije nazivan skraćeno 
Bel. Već od svog nastupa na prijestolje Hamurabi mnogo 
gradi i uređuje: mnogobrojne utvrde, bedeme, kanale; diže 
hramove i kipove, i to ne samo bogovima Babilona, nego 
i onima ostalih gradova svoga carstva, brine se za to, da 
ti gradovi i njihova polja budu opskrbljeni vodom i t. d. 
Već od prvih svojih osvajanja nosio je Hamurabi naslov 
kralja Sumera i Akada. Sumerski jezik, koji su već nje- 
govi prethodnici bili primili, ostaje i dalje u službenoj 
upotrebi, ali pored njega je sada i akadski. Međutim su- 
merski izumire i ostaje dalje samo kao liturgijski, sveti 
jezik. Pobjeda semitskog elementa sada je definitivna. Iz 
Hamurabijeva vremena sačuvalo se mnogo spomenika, koji 
nas upućuju u organizaciju i upravu njegova carstva i po- 
kazuju, koliko je taj vladar bio bistar i energičan, pra- 
vičan i sposoban organizator i odličan vojskovođa i vojnik, 
skrban i brižan za dobrobit svojih podanika. Njegova naj- 
trajnija zasluga je glasoviti Hamurabijev zakonik (v.), koji 
se u originalu nalazi danas u Louvreu. Čini se, da Hamu- 
rabi nije prvi kodificirao pravne norme, nego da je to već 
prije bio učinio Sumu-la-ilu, ali Hamurabi ih je dao sku- 
piti, sastaviti i napisati u akadskom jeziku, da ih svatko 
čita, tko umije čitati. Velik je to bio posao. Hamurabi 
je tek potkraj svoga života mogao u Mardukovu hramu 
u Babilonu postaviti taj veliki dioritni stup, na kojem je 

zakonik bio ispisan. Sigurno je po carstvu dao postaviti 
kopije. Hamurabijev sin Samsu-iluna (2080—2043 pr. Kr.) 
nije mogao u dugim borbama održati Hamurabijevo саг- 
stvo u cijelom opsegu, pa se na krajnjem jugu stvorila 
jedna samostalna država. Međutim je u unutrašnjosti na- 
stavio rad svoga oca. Njegovi nasljednici morali su često 
braniti svoj posjed, a inače su mnogo gradili i podizali. 
Posljednji je kralj te dinastije Samsu-ditana (1956—1926 
pr. Kr). U njegovo doba su 1926 pr. Kr. prodrli u Babi- 
loniju Hetiti, zauzeli Babilon, opljačkali ga i srušili nje- 
govu državu. Oko 1760 pr. Kr. prodro je u Babilon i osvo- 
jio ga Gandaš, poglavica jednog kosejskog ili kasitskog 
plemena, i pošto je podvrgao okolne krajeve, prozvao se 
»kraljem četiriju strana svijeta, Sumera i Akada, Babi- 
lona«, Tako je došla u Babiloniju nova dinastija Kosejaca 
(Kasita). Nova država se nazva Karduniaš. Kosejci (Kasiti) 
su bili ratnički stalež, a kralj je bio o njima zavisan. Taj 
narod primio je brzo vjeru, jezik i kulturu starosjedilaca, 
i njihovi vladari su štićenici starih bogova, u prvom redu 
Marduka. Sada postaje Marduk potpun »gospodar zemalja« 
(Bel). Kosejski (kasitski) kraljevi upravo ističu svoje ba- 
bilonstvo. Međutim je za Kosejaca nastala stagnacija u 
cjelokupnom životu B. a u umjetničkom propadanje i 
prazna shematizacija. Stara sinearska kultura je u punom 
opadanju. Premda kosejska dinastija ide među one, koje 
su uopće najduže vladale, nijedan od njezinih trideset i 
šest kraljeva gotovo u 600 godina vladanja nije ništa uči- 
nio, što bi ga istaknulo u okviru velikih zbivanja. Sačuvala 
nam se u Amarni korespondencija kardunijaških kraljeva 
Kadašmankharbea (1415—1390 pr. Kr) i Burnaburiaša II. 
(1376—1351 pr. Kr.) s egipatskim vladarima Amenofisom 
Ш. i IV., ali ona pokazuje, koliko su se egipatski kraljevi 
visoko uzdizali nad kardunijaškima. Za posljednjih ko- 
sejskih (kasitskih) kraljeva napadaju Babiloniju i Asirci i 
Elamljani. Ovi posljednji odnose čak i najsvetije babilonske 
spomenike, kao stup Naramsinov i Hamurabijev zakonik. 
Pod tim udarcima svršila se kosejska dinastija s poslje- 
dnjim kraljem Enlilnadirnakheom (Balnadinahe, 1187—1185 
pr. Кт.). Malo zatim diže se ponovno Babilonija pod do- 
maćim sinom  Marduk-sapikcerom (Marduk-aherba?) iz 
Isina iz početka pod elamskim vrhovnim gospodstvom, a od 
Nebukadnezara l. (Nabukodonozor L, oko 1150 pr. Kr.) je 
samostalna. Napori asirskog kralja 'Tiglatpilesera I., da 
podjarmi Babiloniju, nisu uspjeli, jer ih je kralj Marduk- 
adinahe (1116—1100) odbio. Medutim malo iza toga nastaju 
u Babiloniji velika previranja, javljaju se različite dinastije, 
Aramejci sve više prodiru, a zemlja sve više propada. Na 
jugu su se posvuda smjestila aramejska plemena, a ponaj- 
više Kaldejci, prelazeči i preko Tigrisa na istok. Tamo su 
se stvarale pojedine gradske kneževine. Asirski kralj Samsi- 
Adad V. (824—810) osvoji Babilon i Borsipu, ukine babi- 
lonsko kraljevstvo, ali ne priključi Babilona Asiriji. Uto 
prigrabi kraljevsku vlast u Babiloniji Kaldejac Erbamarduk, 
koji priznaje vrhovnu vlast Asirije (oko 798). G. 729 osvoji 
B. asirski kralj Tiglatpileser IIL, a asirski kralj Sargon, 
poslije prvog neuspjeha, ude 709 u Babilon i pokori ga, a 
zatim osvoji cijelu kaldejsku državu. On nastupi u Babilonu 
kao sluga babilonskih bogova, kao kralj Babilona, i uze 
naslov kralja Sumera i Akada. Kad se međutim Babilon 
(700) pobunio, osvoji ga 689 asirski kralj Sanherib i do te- 
melja poruši, a stanovništvo pokla. G. 625 počinje nova 
nacionalna dinastija u Babilonu. Još oko 616 združio se 
Nabopalasar s medijskim kraljem Kijaksarom (pers. Hvakh- 
šatra) sa svrhom, da slome asirsku vlast. Oni uspješe, da 
su 614 osvojili Asur, a 612 Ninivu. Pobjednici podijeliše 
asirsko kraljevstvo, i Babilonu pripadne istočna Mezopo- 
tamija i Sirija. Stanje babilonske države u to vrijeme bilo 
je bijedno. Babilon je ležao u ruševinama, kanali zatrpani, 

razrušeni i opljačkani. Nabopalasar započne obnovu zemlje, 
a u prvom redu započne graditi gorostasne bedeme Babi- 
lona i novu kraljevsku palaču. Njegovo djelo nastavi Nebu- 
kadnezar II. (Nabukudurriussur, Nabukodonozor, 605—562). 
U sukobu s egipatskim kraljem Nehom II. (609—594) zbog 
Sirije još za vladanja svog oca potuče Nebukadnezar Neha 
kod Karkemiša (605). Cijela je Sirija i Palestina bila sada 
osigurana pobjedniku. Uto je umro Nabopalasar, i Nebu- 
kadnezar se vrati, da preuzme prijestolje, koje je bilo 
ispražnjeno. Kad judejski kralj Jojakim, pobunjen od 
Egipta, uskrati danak, dade Nebukadnezar Jeruzalem 
opsjednuti. Doskora je sin Jojakimov morao kapitulirati 
pred vojskom, kojoj je zapovijedao sam Nebukadnezar. 





Sve stanovništvo Jeruzalema bijaše odvedeno u sužanjstvo, 
grad opljačkan, a blago oduzeto (597). Kad su Zidovi 
poduprti od Egipta 587 ustali protiv babilonske vlasti, bi 
Jeruzalem (586) osvojen, kralj Sidkijah zarobljen i oslije- 
pljen, 70 najuglednijih pogubljeno, bedemi i hram razo- 
reni, a največi dio judejskog stanovništva odveden u Kal- 
deju. G. 568 krene Nebukadnezar na Egipat, ali ne da ga 
pokori, nego da spriječi njegovo djelovanje u Siriji i Pale- 
stini. Kad to postiže, vrati se i umre, a naslijedi ga sin 
Amil-Marduk. Uz čvrsto vodenje vanjske politike posvetio 
je kralj Nebukadnezar največu brigu obnovi svoje zemlje, 
koja je posljednjih 150 godina tako strahovito stradala. 
U prvom redu ju je trebalo osigurati od navala neprijatelja, 
koje su uvijek prijetile. On opasa Babilon dvostrukim 
golemim bedemima, od kojih je vanjski imao 18 km u 
opsegu. Osim toga sagradi t. zv. medijski zid pored naj- 
sjevernijeg kanala od Eufrata do Tigrisa. Nebukadnezar 
obnovi stare i sagradi nove kanale i uredi natapanje, re- 
gulira Eufrat u cijelom toku, kod Sipare iskopa jezero za 
reguliranje poplave, a obalu Perzijskog zaliva zaštiti nasi- 
pima od morskih valova. On podiže gradnje i hramove u 
Uru, Uruku, Larsi, Nipuru, Borsipi, Sipari i t. d., a najviše 
u Babilonu. Osobitu brigu posvetio je trgovini, koja pro- 
cvate sa svim okolnim i daljnim zemljama. Nebukadnezar 
podize Babiloniju ponovno u red najnaprednijih drZava. 
Nova Babilonija, koja je sada nikla, postade važno kul- 
turno središte staroga svijeta. Politički se Babilonija nije 
više dugo držala. Kralj Nabonid (Nabuna'id), koji je 
mnogo radio na podizanju svoje zemlje, bi od vojske no- 
vog i snažnog osnivača perzijske države Kira prisiljen na 
uzmak i predaju. Perzijski vojskovođa Gobrija zauze Babi- 
lon bez borbe (539). Posljednjem babilonskom kralju odredi 
Kir boravak u Karmaniji, kojom je on kao perzijski na- 
mjesnik i upravljao. Dne 27. X. 539 uđe Kir svečano u 
Babilon. Cijelo babilonsko carstvo postade njegovo, Babi- 
lonija dio njegova imperija. 

LIT.: U prvom su redu za povijest B. od najveće važnosti publikacije 
iskapanja, a napose natpisa i tekstova na glinenim pločicama. Stari pisci 
Herodot, Beros i drugi imaju danas samo sporednu važnost. Isto tako 
su i mnoga modernija djela danas poslije tolikih iskapanja i pročitanih 
tekstova izgubila vrijednost. Od vrijednih djela navodimo najbolja: E. 
Meyer, Geschichte des Altertums 1.2, IL!, IL?, II., za sve II. popunjeno 
izdanje, Stuttgart 1927—1937; A. Moret, Histoire de l'Orient, u Glotz, 
Histoire Générale, Histoire Ancienne, 1. dio, Pariz 1929—1936; The Cam- 
bridge Ancient History, 1. Egypt & Babylonia to 1580, 2 izd. 1928; II. The 
Egyptian and Hittite Empire, to 1000, III, 1926; The Assyrian and Per- 
sian Empire, to 478 B. C., Cambridge 1925; Delaporte, Les peuples 
de l'Orient Mediterranćen, I., Pariz 1938; Contenau, La civilisation а” Assur 
et de Babylone, 2. izd., Pariz 1937; Delaporte, La Mésopotamie. Les civili- 
sations babylonienne et assyrienne, Pariz 1923; C. Bezold, Babylonien 
und Assyrien, 2 sv., Heidelberg 1920—1925; Za kronologiju E. Meyer, Die 
ültere Chronologie Babyloniens, Assyriens und Aegyptens, 2. izd., Stutt- 
gart 1931, G.N 

Babilonska vjera. Kako su se na području Babilonije u 
različito vrijeme izmjenjivali narodi i njihovi kulturni utje- 
caji, razumljivo je, da su te promjene imale svoj odjek 
s obzirom na promjene u vjerskom naziranju, ali začudo 
one ipak nisu bile tolike, da bi kasniji vjerski sustavi sasvim 
potisnuli iz javnog života pređašnje, nego se u njima za- 
paža neka povezanost u vjerskoj predaji. Premda ima 
mnogo povijesnih izvora, iz kojih saznajemo imena mnogo- 
brojnih božanstava (oko 3000), što su se u davnini pošti- 
vala u Babiloniji i u bližoj okolini, ipak je veoma teško 
potpuno proniknuti savkoliki sustav babilonske vjere, oso- 
bito s obzirom na njihov hijerarhijski poredak. Najizdašnije 
podatke o vjerovanju Babilonaca nalazimo u čuvenom 
starobabilonskom epu iz vremena kralja Hamurabija Enuma 
eliš, gdje je približno izložen babilonski sustav naziranja 
o svijetu i postanju bogova. Ishodišna točka babilonskog 
politeizma jest poimanje kaotičke pramaterije pod imenom 
»mummu«, što znači etimološki u sumerskom jeziku isto, što 
i riječ »mama« — majka, dakle pramajka svega, što postoji, 
bio to materijalni svijet ili svijet bogova. U tom »mummu« 
razlikuju se dalje dva počela života: Tiamat-a — roditeljka, 
žensko počelo, personifikacija slane vode, i njezin muški 
oplodujuči kontrast Abzu — upoznavajuči (spolno oplodu- 
juči) otac, personifikacija slatkih voda. Od ta dva božan- 
stva rada se dalje naredni par: Lahamu = majka svijetla, 
noč ili tama, i Lahmu = sin svijetla = svijetlo, jer svijetlo 
se rada kao opreka tami; zatim slijedi: Anšar — gornji 
svemir, i Kišar = donji svemir. Od njih se rađaju An = 
nebo, i Nudimmud, što u akadijskom prijevodu glasi: Ea 
ša nabniti = bog stvoritelj. Akadijskom pojmu božanstva 
Ea odgovara u sumerskom Enki = gospodar zemlje, kao 
opreka atmosferskom svijetu. Budući da se drži, da Ап 
stanuje na nebu, a Nudimmud u podzemnom svijetu, to su 

An i Nudimmud, odnosno Enki, dva oprečna božanstva, t. j. 
personifikacije nadzemlja i podzemlja. Od njih se dalje 
rada En-Lil — gospodar zemlje i zraka, koji se inace kod 
Babilonaca zove Bel ili Marduk ili Tamuz, a kod Asiraca 
Ašur; zatim Šamaš, Sin, Ištara i mnogi drugi. Ukratko: 
Lahmu, Anšar i An personifikacije su triju faza svijetla, a 
Lahamu, Kišar i Enki triju faza tame, t. j. tama uopće, 
duboka tama i krajnja tama. Ovaj je sustav božanstava 
osnov fantastičkoj mitologiji o postanju drugih brojnih 
božanstava i o borbi bogova, koju zapodijeva Abzu i 
Mummu protiv ostalih mladih božanstava zbog njihove 
»prevelike buke«, koja im ne dopušta mirna počinka, prem- 
da se Tiamat-a protivi toj borbi. Nudimmud ubija Abzu-a 
i Mummu-a, i kao bog stvaralac stvara iz jednog dijela 
lešine Abzu-a bezdan slatke vode, na kojoj pliva tvrda 
zemlja, a iz nje izlaze izvori. Nudimmud sagradi sebi pa- 
laču na podzemnom otoku sred slatkovodnog mora i nju 
naziva Abzu, od čega etimološki potječe pojam abyssus 
»bezdan«. Tiamat-a se razljuti zbog umorstva svoga muža 
Abzu-a te predobivši za sebe znatnu stranku nižih bogova, 
među njima i Kingu-a, koji postaje njezin muž, sprema se na 
osvetu. Nudimmud i An sa svojom strankom kane zapo- 
djeti borbu protiv Tiamate i njezine čete, ali se prepadnu, 
kad opaze njihovu brojnu nadmoć. U velikom strahu pred 
osvetom Tiamatine stranke sastanu se na gozbi u palači 
Anšara i tu ujedno učine vijeće, kako da se odupru. U te- 
škoj situaciji zamole pomoć Marduka, ali on obeća tu po- 
moć uz uvjet, da mu se poslije pobjede prizna prvenstvo 
nad svim bogovima, na što svi pristanu. Marduk pobijedi 
Tiamatu, potom raspolovivši njezino tijelo, stvori nebo i 
zemlju. Marduku prirede bogovi pobjedničko slavlje i iza- 
beru ga poglavicom svih božanstava. Marduk je na savjet 
Enki-a pomilovao ostale pobijeđene bogove, izuzevši Kin- 
gu-a, kojega usmrti, a iz njegove krvi stvori prvog čovjeka 
Šumerca, komu stavi u dužnost, da služi božanstvima, što 
su dosele imali činiti niži bogovi. Po tom dovršuje Marduk 
stvaranje ostalih stvari u svijetu i napokon završuje djelo 
stvaranja izgradnjom hramske palače Esagila u nebeskom 
Babilonu, da bude stan svim bogovima. Kod posvete toga 
hrama pjevaju bogovi himnu Marduku, a An, Enki i Enlil 
predaju mu svoju najvišu vlast. 

Ova mitološka koncepcija povezuje u jedan sustav babi- 
lonski nazor o svijetu i o božanstvima, ali praktički babi- 
lonska je vjera mješavina naturalističkog politeizma, osno- 
vana na štovanju personifikacija prirodnih sila i na astral- 
nom kultu. Prema pučkoj koncepciji odnosa između bo- 
žanstava i svijeta, zemaljske pojave i život naroda na zemlji 
s različitim borbama i pobjedama jesu odraz borbe među 
bogovima na nebesima. Pobjeda pojedinog naroda nad dru- 
gim znači pobjedu dotičnog božanstva nad božanstvima 
pobijeđenih naroda. U babilonskoj mitologiji poima se Zi- 
vot bogova jednako kao i Zivot ljudi, ne samo s različitim 
vrlinama, nego i sa strastima i opačinama. U pojedinim 
pokrajinama i gradovima poštivala su se naročito ova bo- 
žanstva: An (Anu), bog neba, i njegova kći Ištara, božica 
plodnosti i ljubavi (kao kod Rimljana Venera), u gradu 
Uruk-u (Erek), zatim u Akadu i u Babilonu; Ea, gospodar 
vode, u Eridu na ušću Eufrata i Tigrisa; Šamaš, bog sunca, 
u gradovima Larsa i Sipar; Sin, bog mjeseca, u Uru i u 
Haranu; Marduk, nazvan također Bel ili Tamuz, bog pro- 
ljetnog sunca, gospodar života i izbavitelj, koji je zadobio 
prvenstvo među svim bogovima, poštivao se najviše u 
glavnom gradu Babilonu; uz njega štuje se i žena mu 
Ninlil-a; Enlil, gospodar zemlje i zraka, u gradu Nipuru; 
Nebo ili Nabu, bog pisma i umijeća, u gradu Borsipi; 
Nergal i žena mu Eriškigal-a, zimsko sunce, bogovi pod- 
zemlja i pomora, u gradu Kuthi; Ninurta, nazvan također 
Anšar ili Ašur, bog rata, poštuje se poglavito u Asiriji u 
glavnom gradu Ninivi; Adad-Ramman, bog oluje, blijeska 
i grmljavine, poštivao se u Babiloniji, premda je njegov 
kult inače bio raširen kod Feničana i Aramejaca. U spome- 
nicima religiozne literature, gdje nailazimo na izražaje 
pučke pobožnosti, često se zapaža isticanje relativnog prven- 
stva lokalnih božanstava. 

U vezi s vjerom Babilonaca ističe se teokratski značaj 
kraljevske vlasti, koja se smatra odsjevom i udioništvova- 
njem božanske vlasti, te kraljevi imadu po volji bogova kao 
oci i pastiri naroda vršiti upravnu i zakonodavnu vlast i 
brinuti se za opće dobro naroda. Osobito se ta crta ističe 
kod Hamurabija. 

Za vršenje javnoga kulta babilonskih božanstava bio je 
određen svećenički stalež, razdijeljen u više od 50 razreda, 
koji je mnogo utjecao na javni život naroda. Najznatniji 


svećenički čini bili su: prinošenje krvnih i nekrvnih žrtava, 
molitve, zaklinjanja demona, proricanje, gatanje po ulju i 
jetrima, tumačenje sna, promatranje zvijezda i s time spo- 
jena astrologija, određivanje kalendara, liječenje (osim ki- 
rurgije, koju su vršili posebni liječnici). Pored toga vršili 
su svećenici i neke činovničke službe, kao upravu dobara, 
vođenje poreznih listina i ubiranje poreza. Osobito je bio 
velik ugled Mardukova vrhovnog svećenika. K osobama 
hramskoga kulta pribrajala se i posebna vrsta ženskih, koje 
su ili kao doživotne djevice bile na službu božanstvu u 
hramu, ili opet takve, koje su bile određene za hramsku 
prostituciju; jedne i druge zvale su se zajedničkim imenom 
»kedeše« (posvećene). Isto tako bilo je i muškaraca odre- 
đenih za hramsku ps puelu Najglavnija vjerska sveča- 
nost slavila se na blagdan nove godine, i to 10 dana od 
1.—11. Nisana (15.—25. ožujka), u čast svim bogovima, a 
naročito pobjedniku Marduku, uz prinošenje mnogobrojnih 
žrtava te svečanim ophodom kroz grad Babilon, u kom se 
nosio bogato urešen Mardukov kip, uz pjesme i dramska 
prikazivanja. Tomu je obredu prisustvovao i sam kralj. 
Arheološki spomenici religiozne književnosti potvrđuju, da 
su postojali i različiti molitveni obrasci, kojima se božan- 
stvu iskazivala slava, molitva, prošnja za pomirenje, ili 
se izricala žalost. Predmet molitava obično su prošnje vre- 
menitih dobara: dug život, zdravlje, brojno potomstvo, po- 
bjeda nad neprijateljima; ali imade i primjera duboke 
težnje za božanstvom te nastojanja oko visoke moralne 
čestitosti, gdje dolazi na vidjelo svijest zavisnosti o volji 
božanstva i svijest grešne krivnje pred njim. Naročito se 
pripisuje Šamašu, bogu sunca, da se pred njim ne može 
sakriti nijedno grešno djelo. Ali pored toga imade i pri- 
mjera velikih moralnih zabluda, naročito u seksualnim na- 
stranostima, koje su se smatrale čak i predmetom hram- 
skoga religioznog kulta, zatim mnoštvo različitih prazno- 
vjerja. Nerijetko dolazi do izražaja i skeptički pesimizam 
о posljedica neizvjesnih pojmova и razlikovanju dobra 
i zla. 

U pogledu vjere u prekogrobni život drže, da se duše 
pokojnika nalaze u obliku sjena u Nergelovu kraljevstvu 
tmine bez utjehe; tek veoma rijetki, kao na pr. Utnapištim 
(junak iz epa Gilgameša, koji je preživio potop), postiza- 
vaju milost bolje sudbine poslije smrti, da budu uzeti u 
društvo bogova. 

Mjesta, gdje se vršio vjerski kult, bili su hramovi, koji 
su simbolizirali boravak božanstava na nebesima. Tipičan 
je bio način gradnje hramova u obliku četverostrane pira- 
mide, kao na pr. babilonski hram Marduka, koji je imao 
2а osnovku četvorinu od 90 m X 90 m i visinu 90 m, te se 
prema vrhu suzivao u obliku sedmerokatnog tornja, koji se 
zvao zigurat. Hramske prostorije bile su ma vrhu tornja, 
a na podnožju bile su prostorije za druge svrhe, kao škole, 
arhivi, stanovi za svećenike, gospodarska skladišta i slično. 
Broj od 7 katova simbolizirao je 7 nebeskih planeta. Na 
gdjekojim hramovima simboliziralo se ovih 7 planeta u 
različitim bojama. 

LIT.: A. Anwander, Die Religionen der Menschheit, str. 330—349 


(Zweistrómenland), Freiburg i. B. 1927; A. Deimel S. L, Pantheon baby- 
lonicum, Rim 1914; Isti, »Enuma eliš« und Hexaémeron, Rim 1934. J. O: 


Babilonska kula. Biblija (I. Mojs. I, 1—9) pripovijedajuéi 
osnivanje prastaroga grada Babela (Babilona) donosi i vi- 
jest o zidanju njegove akropole, Babilonske kule, po djeci 
Noemovoj te s tim dogadajem dovodi u vezu nacionalno 
i jezióno cijepanje tadanjega naroda (pometnja jezika). 
Kula je imala biti vrlo visoka (»doseći nebo«) i služiti 
Noemovoj djeci kao znak, da se ne će rastrkati po svijetu. 
Nekoć su držali da je babilonska kula Birs Nimrud. Da- 
nas je prevladalo mišljenje, da je ta kula hram Etemenanki, 
koji je otkopao njemački arheolog Robert Koldewey. 
Prema opisu na jednoj glinenoj ploči i prema iskopinama 
bilo je podnožje te kule kvadrat, kojemu su stranice duge 
90 m, visina joj je dosezala 90 m, a kula je građena od 
sušene cigle. Na vrhu se sjajio hram od gleđeisane opeke. 
Iz jednog su kata na drugi vodile stepenice. Prema natpisi- 
ma, koji su pronađeni, sastojala se kula Etemenanki za- 
pravo od 7 kula, koje su bile sve uže, što se čovjek uspinjao 
više. Na vrhu je bilo svetište boga Marduka, koje je čuvala 
zavjetovana svećenica. 

LiT.: E. Unger, Babylon, die heilige Stadt, Berlin-Leipzig 1931; x. 
Vlašić, Babilonski toranj, Bogoslovska Smotra, I., A.J. 

Babilonska matematika. Po vijestima iz klasične starine 
znalo se za znatan razvitak babilonske računske tehnike, 
napose u vezi s izračunavanjem astronomskih tablica; no 
istom su najnovija istraživanja pokazala visoko stanje ba- 
bilonske matematike, za koje se drži pače, da dobrim di- 

jelom potječe još iz sumerskih vremena. Već u velikoj 
davnini služili su se stanovnici Babilonije za označivanje 
brojeva jednim sustavom, koji je mješavina starijega deci- 
malnoga i novijega (3. tisućljeće pr. Kr.) seksagezimalnog 
sustava: od znakova za 1 do 10 aditivno se sastavljaju svi 
brojevi do 60, a mjesto potencija od 10, kao u decimalnom 
sustavu, služe kao više jedinice potencije od 60 i (1/60), 
koje se opet označuju sa 1 (na pr. 81 = 1.60 + 10 +10 +1), 
i to za prikazivanje i prirodnih brojeva (v.) i razlomaka 
(v.) te za sistematsko računanje s njima. Do potpunoga 
pozicionog sustava, kakvim se danas služimo, nedostaje 
samo spoznaja o važnosti ništice, koja se javlja tek kasnije. 
Za računanje razlomcima, važnog problema u svoj starini, 


| bile su izračunate tablice recipročnih vrijednosti (v.) 
5 қ х 52 т a 1 
prirodnih brojeva; kvocijent — računao se kao m. == 


te iste tablice mogle su služiti prema  babilonskoj 

metodi računanja i 2а množenje cijelih brojeva. 

Nađene su brojne tablice kvadrata, kuba, drugih i trećih 
. korijena, a nalaze se zabilježeni i koeficijenti kvadrata bi- 

noma, trinoma (v.) i dr. Približne vrijednosti drugih korijena 

računali su, kao da su znali za formulu, poznatu kasnije 
pod imenom Heronove formule (v.). Čisto algebarskim 
metodama rješavali su probleme, proizašle iz prakse, a koji 
su vodili do sustava linearnih jednadžba s više nepoznanica, 
do kvadratnih jednadžba, pa do dvije jednadžbe s dvije 
nepoznanice oblika x * y = a, x* y = b, koje vode na kva- 
dratne. Postupak pri rješavanju kvadratnih jednadžba isti 
je kao i današnji, i to već u staro doba (oko 1900 pr. Kr.). 
Znali su za dvoznačnost rješenja tih jednadžba, no nega- 
tivnih korijena nisu upotrebljavali. Rješavali su i kubne 
jednadžbe, služeći se pritom vrlo spretno tablicama za 
izraze n?--n?, gdje je n—1,..,60. Operacije s negativnim 
brojevima (v.) izvodili su po formalno istim pravilima 
za predznake kao danas. Radili su s aritmetičkim i geome- 
tričkim redovima (v.), poznavali su izraz za zbroj kvadrata 
brojeva od 1 do 10; računali su obični i složeni kamatni 
račun (v.). Omjer (v.) dviju veličina bio je za njih pojam, 
s kojim se računa kao s cjelinom, kao što je uopće njihova 
matematika karakterizirana apstrakcijom od geometrijskoga 
značenja veličina i algebarskim formalizmom. Odavno su 
znali za Pitagorin poučak (v.) i obilno se njime služili, isto 
tako i za poučak o pravom kutu u polukrugu. Računali su 
površine i volumene (na pr. prikraćene piramide i stošca), 

Pri računu površine kruga, čini se, da su se služili grubom 

aproksimacijom uzimajući broj 3 za x. Što se tiče podrijetla 

seksagezimalnoga sustava, koji se proširio kasnije u Grka 

i ustalio u astronomiji, pa po Arapima došao i u zapadnu 

Evropu, čini se, da potječe iz sustava za mjere, koji je bio 

u upotrebi u Sumeraca, dok se dioba kružnice na 360% svodi 
| na sustav mjera za dužine; najveća jedinica dužine (béru) 
može se proći u dva sata = 1/12 dana = 1/12 kruga na ne- 
|. bu; a kako se 1 bćru dijelio na 30 nižih jedinica (uš), di- 
| jelio se i krug na 12.30 = 360 usa, tako da se izraz uš upo- 
— trebljava i za naš stupanj. 

LIT.: O. Neugebauer, Vorlesungen iiber Geschichte der antiken ma- 
fhematischen Wissenschaften, sv. 1., Vorgriechische Mathematik, J. 
Springer, Berlin 1934, i specijalne radnje. Z. М. 

Babilonska knjiZevnost. Kada je 401 рг. Kr. Ksenofont sa 
10.000 helenskih vojnika prolazio Babilonijom i Asirijom, 
E^ je pokraj mnogih ruševina, pa i pokraj stare Ninive. 

ije opazio ni upoznao nikakve veće znamenitosti, jer je 
preteZni dio spomenika goleme asirske i babilonske civili- 
Zacije i kulture bio već prekriven novim naslagama perzij- 
ske države. Kasnije su nad Mezopotamijom prohujali novi 
- vihori i potopi, koji su bacili još u veću zaborav dokaze 
života starih tisučugodišnjih država. Poslije Perzijanaca 
došli su Arapi, Mongoli, Turci i drugi osvajači, koji se ni- 
jesu starali za asirsku i babilonsku propalu slavu. Jedino se 
nedaleko od Urmijskoga jezera održalo nekoliko desetaka 
tisuća Asiraca, koji su ispovijedali, da su oni potomci veli- 
Кора naroda, pred kojim je nekada drhtala čitava zapadna 
i srednja Azija. Istom u 19. st. počeli su poduzetni pojedinci 
i bogate engleske, njemačke, francuske i američke naučne 
ekspedicije i institucije iskapati iz pijeska i gline ostatke 
starih gradova. Pronađene su i velike knjižnice s mnogo- 
brojnim pismenim dokumentima. Međutim ti su spomenici 
bili nijemi, jer ih nitko nije umio čitati. Nijemac Georg 
Friedrich Grotenfend dao je ključ za dešifriranje klinastoga 
pisma pročitavši pravilno imena perzijskih kraljeva Darija, 
Histaspa i Kserksa. Njegovim je tragom pošao engleski 
asiriolog Rawlinson (v.), koji je gotovo do kraja skinuo 
velo sa staroga sumerskoga, babilonskoga i asirskoga pisma. 

Danas imademo zaslugom njemačkih, engleskih i francuskih 
učenjaka savršene gramatike i rječnike, tako da možemo 
točno čitati i razumjeti sačuvane asirske i babilonske je- 
zične spomenike. Ako između tih spomenika, pisanih klina- 
stim pismom, odijelimo ono, što ima samo praktičnu svrhu, 
kao što su na pr. kronogrami na važnijim zgradama, natpisi 
na medašnim kamenima, odredbe oblasti, obične ure- 
dovne bilješke i svakojake efemerne izjave, upute i napo- 
mene, ostat če nam velik broj djela, koja imadu trajnu 
estetsku ili poučnu vrijednost i svrhu, te ih možemo svrstati 
pod proširen pojam babilonsko-asirske književnosti. Ipak o 
povijesti te književnosti možemo govoriti tek u opčim 
crtama, jer nam točnije pragmatičko proučavanje onemo- 
gučuju mnoge praznine. Čitava su stolječa obavijena ta- 
mom, a uz to nijesu nam poznata ni imena autora ni vri- 
jeme postanka najznamenitijih pjesničkih i poučnih djela, 
nego se tek tu i tamo javljaju veliki anonimni umotvori, 
koji su stolječima i tisučlječima mijenjali više ili manje 
oblik i sadržaj. Babilonci i Asirci nijesu pronašli ni tema- 
tike ni morfologije svojih književnih vrsta, nego su sve to 
primili zajedno s pismom i vjerom od Sumeraca. Sumerski 
je jezik prestao biti svagdanje saobračajno sredstvo več pod 
kraj 2. tisučlječa pr. Kr., ali se sačuvao gotovo još dvije 
hiljade godina kao obredni i obukovni jezik. Mnoge himne 
bogovima i mnoge vjerske i poučne priručnike sastavili su 
tim »svetim jezikom« babilonski i asirski svečenici i u ona 
vremena, kada se i u njihovim književnim proizvodima i u 
držav лот životu upotrebljavao obično akadski jezik. 

Književnost, pisana babilonskim jezikom, postigla je 
vrhunac svojega cvata u doba prve babilonske dinastije, a 
asirska u doba kralja Asurbanipala. 

U babilonsko-asirskom pjesništvu osobito se razvila epi- 
ka. Kozmogonijski je mit najbolje obrađen u epu, koji se 
prema prve dvije riječi teksta naziva obično Enuma eliš (Ka- 
da gore), a sadržaj mu je borba između boga Marduka i božice 
Tiamate. Ep imade sedam pjevanja (> Babilonska vjera). 

Ep Gilgameš spjevan je u stihovima, kojima još ne mo- 
žemo ustanoviti potpuno točna pravila. Imade dvanaest 
pjevanja, od kojih nas se neka doimaju kao ekscerpti i 
prepričani sadržaji, a neka se uzdižu do prvorazredne 
umjetničke vrijednosti. Osnovna je misao epa čovječanska 
težnja za vječnim životom. Odgovor je na tu težnju pesi- 
mističan. U prvih šest pjevanja pripovijeda se o moćnom 
vladaru grada Uruka Gilgamešu, koji se najprije bori s ja- 
kim čovjekom, kojemu je ime Eabani, a onda ga odabire 
za svojega druga i vojujući u društvu s njime ubija u 
Cedrovoj šumi bezakonika Humbabu i u okolici grada 
Uruka nebeskoga bika, koji uništava ljudima sve zemaljske 
plodove. U sedmom i osmom pjevanju opisana je Eabani- 
jeva bolest i smrt. Od osmog do jedanaestog pjevanja opi- 
sana su lutanja Gilgameša, koji potresen smrću svojega 
prijatelja ostavlja grad Uruk i putuje na kraj svijeta, naj- 
prije do dvorova Sunca, a onda do otoka blaženih bića, na 
kojem stanuje i njegov pradjed Utnapištim. Pradjed mu 
kazuje, kako se spasio u općem potopu, i kako je njega i 
njegovu ženu bog Ea učinio besmrtnima. Na rastanku upu- 
ćuje Utnapištim Gilgameša, neka zaroni na dno mora, gdje 
će naći travu, koja mu može dati vječni život. Gilgameš 
nalazi tu travu, koja se zove »u starosti čovjek opet postaje 
mlad«, ali kada se vraća na kopno i polazi da se kupa, 
otima mu taj dragocjeni nalaz demon u liku zmije. U dva- 
naestom pjevanju vidimo Gilgameša, kako zaziva sjenu 
nezaboravnoga pobratima Eabanija. Sjena se javlja i kazuje 
mu: »Kad bih ti ja pripovijedao o zakonu podzemlja, koji 
su gledale moje oči, ti bi čitave dane na zemlji sjedio i pla- 
kao«. Temeljna je misao epa, da čovjek može od dru- 
goga svijeta očekivati samo žalost, zato neka uživa što više 
na ovoj zemlji. 

Pitanjem prekogrobnog života bavi se i mit Silazak Ištare 
u donji svijet. Ištara je babilonska božica plodnosti, lje- 
pote, lova i rata, dakle ujedno i Afrodita i Artemida i 
Atena. Ona je pošla u podzemlje, koje se naziva »kuća 
tame«, »zemlja bez povratka«, »kuća, koja ima ulaz, a nema 
izlaza«, »zavičaj tame i glada«. Podzemni je vratar vodi 
kroz sedmera vrata te joj otima krunu, naušnice, dragulje 
s glave i s čela, zlatno prstenje s ruku i nogu i najposlije 
raskošne haljine bacajući je među sjene žena, koje su osta- 
vile muževe, i među muževe, koji su bili nevjerni ženama, 
a i među omladinu, koja je živjela razbludno i nečasno. 
Ištara trpi paklene muke. Ali otkako je ona ostavila 
zemlju, prestala je na njoj svaka plodnost. Zato bog Ea 
šalje glasnika Uddu-šunamira u donji svijet, i on dovodi 
Ištaru natrag na zemlju. 

ZLATNO POSUDE IZ GROBA KRALJICE SUBAD 
(Woolley, Ur und die Sintflut) 


U lirici su postigle visok stupanj savršenstva himne, mo- 
litve, tužaljke. Neke pjesničke osobine zajedničke su svim 
istočnim, a osobito semitskim narodima. 

Pjesnički oblik poslanice bio je također prilično dobro 
razvijen. To se vidi i u pismima, koja su 1887 pronađena u 
egipatskom selu Tell el-Amarni, a pisali su ih u 16. i 15. st. 
pr. Kr. asirski, babilonski i sirski vladari, knezovi i vojsko- 
vođe egipatskim faraonima. Premda je svrha tih pisama 
bila praktična, ipak njihov oblik odaje katkada i visok 
umjetnički smisao. 

Znanost kod Babilonaca i Asiraca bila je još pomiješana 
s mitom i praznovjerjem. Ipak već tada nalazimo prilično 
dobrih astronomskih, historiografskih, medicinskih, geome- 
trijskih, matematičkih i drugih djela. Posebnu vrijednost 
imadu silabari i rječnici, među kojima su neki obrađeni 
kao enciklopedije. Najznamenitiji dokumenat babilonsko- 
asirskoga prava jest zakonik kralja Hamurabija (v.). 

Gotovo čitava babilonsko-asirska književnost sačuvala se 
na glinenim pločama, kockama, čunjevima i valjcima. Njih 
su umnažali posebni pisari, koji su se obrazovali u školama 
pokraj velikih hramova, gdje su se nalazile i knjižnice, 
koje su izgledale kao skladišta opeka. Svećenici su čuvali, 
tumačili, poučavali i usavršavali takva književna djela podr- 
žavajući veću obrazovanost samo u najvišim slojevima 
društva. P 

Život u Babilonu. Čini se, kao da je već u starom imenu 
Babilona bio nagoviješten smisao njegove budućnosti. Su- 
merci su ga nazivali Tin-tir (gaj života). Drugo ime Ka- 
dingira preveli su Semiti doslovno nazivom Bab-ilu (vrata 
Boga) ili Bab-ilani. (vrata bogova). Odatle je nastao he- 
brejski Babel, staroperzijski Babirus i grčki Babilon. U 
očima azijskih, afričkih i evropskih naroda bio je on čudo- 
vište, koje su jedni slavili, a drugi proklinjali. Bio je sličan 
glavi, od koje su poput motornih i senzornih živaca vodili 
u Mezopotamiju i u ostali svijet vodeni putovi, ceste, ka- 
nali. Kao kakav nezasitan gorostas sve je grabio, sve uži- 
vao. Mezopotamija ga je opskrbljivala žitom, datuljama, 
smokvama, uljem, asfaltom, zemljanim posuđem, od Perzij- 
skoga zaljeva dolazio mu je biser, iz Indije zlato, s Libana 
cedrovina, iz Fenikije grimiz, iz gorskih dijelova Asirije i 
iz Armenije mramor, bazalt, granit, hrastovina i drugi gra- 





IGRAĆA DASKA I SREBRNI ČAMAC 
(Woolley, Ur und die Sintflut) 


devni materijal, iz Egipta slonova kost, iz Arabije tamjan 
i svakojake mirodije, s iranske visočine mjed i željezo. Sve 
je to imalo zadaću, da uzveliča babilonske kraljeve, koji 
su svoj položaj shvaćali despotski, egocentrički, hedoni- 
stički, uzdižući samo sebe, a snizujući glavne stvaraoce kul- 
ture (vjerske reformatore, pravnike, filozofe, graditelje, ki- 
pare, pjesnike, glazbenike, slikare i t. d.) na anonimne 
rabotare. Čovjek se upravo iznenađuje, da povijest nije 
zabilježila ne samo života, nego ni imena nijednog većega 
babilonskog učenjaka i umjetnika. Više puta poharan i 
obnovljen, imao je Babilon svrhu, koju je kralj Nebuka- 
dnezar II. (604—562) označio riječima: »To je veliki Ba- 
bilon, koji sam ja sagradio za kraljevsku kuću svojom 
velikom moći na čast svojemu gospodstvu« (Dan. 4, 27). 
Kada je mjesto Nebukadnezarove obitelji zavladao Babi- 
lonom 538 Kir, nastavio je i on babilonski život po cere- 
monijalu prijašnjih vjekova. Tragičan se smisao nalazi u 
priči, koja kazuje, da je Kir prije svojih osvajanja sabrao 
jedan dan Perzijance s ratarskim oruđem i zapovjedio im, 
da mučno rade, a drugi dan im priredio bogatu gozbu, pa 
im rekao: Ako hoćete da se uvijek mučite kao jučer, 
ostanite ovako, kako sada živite; a ako hoćete, da vam 
uvijek bude kao danas, onda pođite sa mnom u boj, da 
zavladate drugima i da uživate. Od 538 do 331 razarao je 
duh Babilona vitalnu snagu Perzijanaca. Babilonski despo- 
tizam, depersonalizacija i hedonizam bili su zarobili i Ale- 
ksandra Velikoga i sve one, koji su se izredali za njim u 
vrijeme grčkoga vladanja (331—139) i u vrijeme Parta 
(139 pr. Kr. do 226 pos. Kr.). No budući da su izvori za 
izrabljivanje sve više sahnuli, Babilon je sve dublje padao. 

Među narodima kršćanske i islamske civilizacije ostao je 
Babilon simbol grada, koji nije shvaćao svojega poziva, 
nego je »vinom bludnosti napojio sve narode« (Otkr. 14, 8). 
Kršćanski pisci srednjega vijeka pisali su, da će se u obno- 
vljenom B. roditi Antikrist. 

LIT.: Herodot, knji. L, gl. 178—183; Koldewey, Das wieder erstehende 
Babylon, 4 izd., Leipzig 1925; Sven Hedin, Bagdad, Babylon, Ninive, 
Leipzig 1917; Unger, Babylon, die heilige Stadt, Berlin-Leipzig 1930. P. G. 

Babilonsko sahranjivanje mrtvaca. Premda ep Gilgameš 
dopušta mogućnost vječnog života samo za rijetke izabra- 
nike, ipak drugi babilonski izvori, a osobito običaji kod 
sahranjivanja mrtvaca dokazuju, da je u Babiloniji posto- 
jala vjera u prekogrobni život svih ljudi. Jedni su se 
mrtvaci spaljivali, a drugi zakapali čitavi, ali su se uz 
smrtne ostanke jednih i drugih našli darovi, koji svjedoče, 
da su njihovi bližnji vjerovali u dalji život svojih pokoj- 
nika. Taj prekogrobni život nijesu Babilonci zamišljali 
produhovljeno, nego kao nastavak tjelesnoga zemaljskoga 
vrčevi, čaše, zdjele, kokošji kosturi, riblje kosti, koštice 
datulja, pečati i tragovi svakojakih odijela. 

Najbolje sačuvane ostatke dali su nam dosada kraljevski 
grobovi u Uru, nastali između 3500 i 3200 pr. Kr. Pri iska- 
panju rake kralja A-bar-gisa i kraljice Šubad ustanovljeno 
je, da se pred kraljevom grobnicom nalaze 62 kostura, a 
pred kraljičinom 52. Abargis i Šubad, o kojima arheolog 
Woolley misli, da su bili muž i žena, nijesu smjeli da se 
umore na prekogrobnom putovanju, zato su im u grobnicu 
postavili i kola s volovima i magarcima. Za igru je služila 
krasno izrađena igraća daska, a za prijelaz preko voda 
srebrni čamac (v. sliku). Da kraljica ne mora nositi uvijek 
istu toaletu, stavili su na otvor njezine rake sanduk sa 
skupocjenim haljinama. Boja, koja se našla u blizini, imala 
je služiti valjda za ličenje obraza. Za razonodu su se imale 
starati sviračice, koje su držale u rukama harfe, nakićene 
sedefnim pločicama i drugim ukrasima. Da se mislilo i na 
gozbe, o tom svjedoče zlatni i srebrni pehari, glineni vrčevi, 
zdjele, kupe i plitice od bakra, srebra, vulkanskoga stakla, 


` azurita, alabastra i mramora (v. sliku). Dvorani su imali 


bakrene bodeže, a »dvorske gospođe« bile su odjevene 
crvenim, žutim ili zelenim haljinama, noseći na glavi, na 
rukama i oko vrata skupocjeni nakit od zlata, bisera, se- 
defa, srebra i azurita. Kraljica je imala bujnu vlasulju. 

U Uru su otkrivene i druge kraljevske grobnice s čo- 
vječjim žrtvama. U tako zvanom »velikom rovu smrti« 
pronađeni su kosturi šestorice slugu i 68 žena. 

Svi su kosturi ležali u najboljem redu, bez ikakva traga 
nasilne smrti i smrtnih trzaja. Ni toaleta »dvorskih go- 
spođa« nije pokazivala nigdje nikakve nepravilnosti. Svagdje 
su ruke ispružene prema ustima, svako je tijelo okrenuto 

malo na stranu, svi se dvorani, vojnici, sluge, dvoranke i 
sluškinje drže tako, da mogu što prije pružiti zdjelu, cijev 
Za ispijanje tekućina, čašu, haljinu, nakit ili što drugo 
svojemu gospodaru i gospodarici. Najvjerojatnije je, da 
su sve te osobe ispijale prije smrti kakav otrov, koji ih je 
prenio u san, iz kojega se više nijesu probudile, a kada su 
pomrle, poredali su ih posebni režiseri tako, da je sve bilo 
u najuzornijem redu. 

IT.: R. Koldewey, Das wiedererstehende Babylon, 4. izd., Leipzig 
1925; C. L. Woolley, Ur und die Sintflut, Leipzig 1930; G. Manojlovié, 
Povijest staroga Orijenta, knj. 1., sv. 2., Zagreb 1923. Р.С, 

Babilonsko-asirska umjetnost. Po originalnom stilu, po 
samosvojnoj izradbi, koja je uvjetovana općim geografskim 
i kulturno-religioznim prilikama Mezopotamije, kao i po 
velikom utjecaju, što ga je u čitavom starom svijetu pro- 
izvela, babilonsko-asirska umjetnost zaslužuje posebnu pa- 
žnju. Njezin duh živi u perzijskoj, sirskoj, feničkoj, židov- 
skoj, grčkoj i etrurskoj umjetnosti, a preko Etrurije i Pale- 
stine ulaze neki posebni građevni i ornamentalni motivi 
(svod, krila kod anđela i demona) čak i u rimsku i u 
kršćansku umjetnost. 


Konzervativnija od egipatske, inače u stilskoj i tehničkoj 
obradbi različita od ove, nema u bitnim razvojnim linijama 
velikih promjena, jer ne daje umjetniku mogućnosti, da se 
individualno izražava, naprotiv, strogo ga ograničava hla- 
dnim i nepromjenljivim zahtjevima tradicionalnih stilskih 
zakona. Ovi zakoni izviru iz općega socijalnog poimanja 
kraljeve ličnosti, koja je nad svima, i sve je radi kraljeve 
slave; iz religiozno-kulturnih odnosa prema božanstvu i svi- 
jetu; iz omiljelog načina Života, ratničkog i lovačkog, te 
konačno iz mogućnosti tehničkih sredstava (zidanje ope- 
kama). Odatle potječe ona opća tendencija glorifikacije 
kraljevih bojnih pohoda, pobjeda i okrutnih kažnjavanja 
pobijedenih, sve u veličanstvenim i strogim realističkim 
oblicima, pa one bezbrojne religiozne ceremonije i original- 
ni demoni i simboli, konačno najrazličitiji prizori lova, Кој? 
predstavljaju umjetnički najuspjelije od svega, što je stvo- 
rila umjetnost Mezopotamije, jer je na tom polju umjetnik 
bio najslobodniji. 



































Dje umjetnosti u toj najdaljoj epohi: kralj je uvijek pri- 
zan veći od drugih, sva su lica i tjelesa postavljena u 

1 ASIRSKI KRALJ U LOVU NA LAVOVE 


profilu, a prsa en face; sve osobe su u jednom redu, da bi 
se izbjegla perspektiva u dubinu; izgled kola i kočijaša sa 
strane. Takva je šumerska umjetnost ostala kroz vjekove. 
Iz ove prve epohe oko 3000 pr. Kr. datira i serija spome- 
nika, koji se odnose na vladare u Lagašu. Među ostalim 
treba spomenuti bas-reljef, koji prikazuje kralja Our-Nina 
i njegovu porodicu sa svim prije spomenutim odlikama. 
Pod konac arhajske periode sumerskih gradova imamo je- 
dan pokušaj stvaranja sumerskoga carstva osvajanjem ze- 
mlje od Akadijaca. Sargon stariji, osnivač dinastije Akada 
(ime grada, odakle dođoše osvajači), ujedinio je zemlju Su- 
mer-Akka. Glavni spomenik te dinastije jest pobjednička 
stela kralja Naram-Sina. Ova se sumersko-akadska umjet- 
nost razvija sve do epohe Gudea i treće dinastije Ura, kada 
se oko 2600 razvija novi procvat sumerske umjetnosti u La- 
gašu (neosumerska umjetnost). U eri III. dinastije Ura gla- 
vni je spomenik kraljevstva toranj na katove t. zv. zigurat, 
prototip onoga, koji su biblijski pisci opisali pod imenom 
babilonskoga tornja. Svaki je važniji hram iza toga imao 
jedan toranj sastavljen od terasa, koje su bile jedna nad 
drugom, a na najvišoj bijaše kapela. Ovih terasa je znalo 
biti tri, pet ili sedam. Sumero-Akađanin traži prirodu; “u 
njegovim velikim kipovima od diorita uspijeva uza svu 
tvrdoću kamena prikaz muskulature i maskiranje nabora, 
a kasnije se u tom opaža nazadovanje. Stoga je daleka sta- 
rina period, koji najsavršenije prikazuje čovjeka. Kipovi su 
inače rijetki; Louvre ih ima 8 u dioritu, koje je nekada 
Gudea stavio u hramove Lagaša. Svima je nažalost odbijena 
glava; a same glave, koje su zasebno nađene i za koje nije 
sasvim sigurno, da li pripadaju onim statuama, predstavlja- 
ju snažne tipove obrijana lica s velikim turbanom oko glave 
i s jako istaknutim mišičjem. Sumero-Akađanin se ne za- 
dovoljava samo prikazivanjem realnih bića, nego traži i 
vezu između čovjeka i životinje, te se dešavaju anomalije, 
toliko karakteristične za čitavu mezopotamsku umjetnost. 


S uništenjem Sumeraca umjetnost pada za prve dinastije 
u Babilonu, da se onda za dinastije Kasità u novoj tehnici 
raširi kroz čitav novobabilonski ili kaldejski period (625— 
538). Hamurabijevi su bas-reljefi frapantan izuzetak staro- 
babilonskoga perioda, a iza Kasita pokazuju kipari silnu 
snagu posebno u izradbi detalja; nema više draperije; ja- 
vljaju se bogato urešena odijela, sveta stilizirana stabla i 
životinje, sadržaji, iz kojih se pomalo razabire utjecaj he- 
titske umjetnosti, koji je nastao u Babilonu pod utjecajem 
Asirije. 

Asirska se umjetnost također može podijeliti na staro- 
asirsku (do lil5) i novoasirsku (do 606); u prvoj su pre-. 
težni sumerski, a u drugoj hetitski i egipatski utjecaji. Ali 
inače u osnovi asirska je umjetnost baštinica babilonske 
umjetnosti, kao što je civilizacija Ninive baštinica kaldej- 
skoga društva. Jezik, kojim su govorili ovi umjetnici, go- 
tovo je isti. Jedino se s promjenama socijalnoga reda i 
ostalih uvjeta života kaldejski pozitivizam pretvara u asir- 
sku brutalnost. Svećenik mudrac je zamijenjen surovim voj- 

skovodom, strašnim gospodarom života i smrti. Kaldejski 
sveti simboli su postali samo personifikacija političke snage. 

Od najstarijih sumerskih vremena jedini likovi, koje vaja 
ova hladna dvorska umjetnost, jesu kraljevi, vladari, bo- 
govi i životinje; ljudska osoba je zapravo uvijek u središtu 
interesa mezopotamske umjetnosti. Na prvi pogled se za- 
pažaju opće njezine ka- 
rakteristike: nepokret- 
nost (fiksiranost) i pra- 
vilnost, iz čega slijedi 
stroga pažnja na detalje 
i simetriju. Na licima 
se ne odrazuje nikakav 
život duše, nikakva ide- 
ja, kao što se to osjeća 
na dostojanstvenim cr- 
tama egipatskih faraona. 
Vanjski izgled je kon- 
vencionalan, uvijek ka- 
rakteriziran jako otvo- 
renim očima, istaknutim 
nosom, stisnutim usni- 
cama, hladnom i dosto- 
janstvenom distancom. 
Nepokretnost je inače 
najosjetljiviji medosta- 
tak asirske umjetnosti. 

Budući da kipovi ni- 
kada ne hodaju, strogo 
su obučeni, upravo oba- 
vijeni i utegnuti u svoja 
bogata odijela. 

U Sumeru su kipovi 
glomazni, zbijeni, sa gla- 
vama, koje više sliče glavama ptica nego ljudi, jer imaju 
naročito istaknut nos. Inače se ističe jaka muskulatura, 
koja u Asiriji poprima upravo tipičan izraz nekoga jezo- 
vitog naturalizma; taj ne škrtari isticanjem neke naivne, 
monotone, izrazite snage, u tehnici, koja konvencionalnim 
naslagama mišičja ne izaziva dubljeg udivljenja. 

Umjetnik osjeća tijelo plastično. Ruke su čvrsto stegnu- 
te uz tijelo, uvijek u svečanoj pozi. Čelo nisko i uokvi- 
reno kao i lice vanredno pažljivom majstorijom kovrčaste 
frizure. 

Taj naturalizam naročito upada u oči kod krilatih lavova 
i bikova s ljudskim glavama, koji čuvaju kraljevske por- 
tale. Sve do Senaheriba prikazuju ih sa pet nogu, da bi se 
mogli promatrati u punom realizmu sa strane i sprijeda. 
U njihovoj se savršenoj mješavini ljudskoga i životinjskoga 
lika realizira neka idealna veza između brutalne snage i 
razuma, ta — »svi su ovi monstrumi imali neku svoju lje- 
potu, ali oni gube vrijednost radi svoga zagonetnoga ka- 
raktera; njihova prekomjerna i uzavrela snaga nema ništa 
realna« (Ch. Picard). 

Reljefi su međutim najviši umjetnički izraz babilonsko- 
asirske umjetnosti. Makar se susreću posvuda još od naj- 
starije sumerske epohe do konca, sadržaj im je uvijek isti: 
glorifikacija vladarskih pobjeda, beskrajne ratne scene, bor- 
be demona i lov na divlje životinje. U novoasirskom pe- 
riodu postizavaju savršenstvo. 

Kralj i posred najstrašnijih scena pokolja ostaje miran, 
dostojanstven, bez ispravne primjene perspektive, veći od 
ostalih lica, upadno mišičav, svečan, indiferentan i minu- 
ciozno dotjeran u frizuri i bogatom odijelu. Umjetnik ne 
zna sretno riješiti odnos lica i pejzaža, slab je u proporci- 
jama pojedinih predmeta, ali posjeduje bogatstvo invencije 
i nevjerojatnom upornošću čuva sumersku tradiciju. To se 
naročito očituje u prikazivanju lova. Dok su ljudski likovi 
hladni i bez života, reljefi sa životinjama u novoasirskom 
periodu predstavljaju jedinstveno savršenstvo u povijesti 
umjetnosti i najvišu slavu mezopotamskoga genija. Scene 
Asurbanipalova lova, umjetnički do danas nenatkriljene, 
nose u sebi stvarnost i strast pokreta, svježinu i proučenu 
ispravnost. Taj bas-reljef, inače iz Nimruda (sada u Britan- 
skom muzeju u Londonu), zauzima prvo mjesto. Sve je su- 
višno iz pozadine uklonjeno, a likovi u prvom planu za- 
uzimaju svu pažnju. Silhueta je ovih figura plosnata, po- 
nešto zasjenjena, forme se ističu ravnim linijama. Ali te su 
linije ispunjene pokretom i aktivnom snagom! Sve je na- 
peto i snažno. »Nijedna primitivna umjetnost nije prika- 

zala život i snagu životinje iskrenijim akcentom ni razvila 
tako slobodno snagu instinkta u napetom mišičju« (Ch. Pi- 
card). Tu se osjeća krik, strast, patnja, klonuće, propinja- 
nje, sve energije u divnoj tragičnoj živosti. Ni Egipat, ni 
Kreta, ni Grčka nisu stvorili nešto superiornije u izrazu 
životinjskoga života. 


Inače asirski umjetnik traži gotovo isključivo dekora- 
tivni efekt, odatle i jesu bas-reljefi u profilu, na jednom 
planu privilegirane skulptorske forme. Odatle beskonačno 
ponavljanje i izvjesna monotonija u prikazivanju ljudskih 
skupina. Produkcija mu je monotona i ograničena. Studij 
ljudskoga tijela, naročito ženskoga radi etikete harema, 
potpuno manjka. Asirci nijesu marili za portret, od kojega 
nam nisu ništa ostavili; tijelo i njegove forme ne studiraju, 
klima traži duge haljine, pod kojima se nuditeti tek na- 
ziru. Asirci su dakle dobro poznavali samo životinju. Dru- 
štvo bez slobode nije dopuštalo slobodne ljudske inspira- 
cije. Ono je radije htjelo, da se narod interesira apoteozom 
vladara ratnika. Stoga je izražavana samo njegova snaga i 
slava. Bitke i lovori su jedini događaji. Društvo je dakle 
nametnulo skulpturi isključivo ukras svečanosti i snage. Tu 
leži impresija straha, smijeh kao da je isključen. U Ninivi, 
krvavom gradu, leglu lavova, nije bilo visokih kontempla- 
tivnih misli, koje su udahnule viši cilj na pr. egipatskoj 
skulpturi, pa i hetitskoj plastici. 


O slikarstvu nemamo mnogo podataka, jer je pustinjski 
pijesak zatrpao i uništio ovu najnježniju biljku mezopo- 
tamskih majstora, ali ipak se može reći, da su poznavali 
uljeno slikarstvo a i fresco. U glavnom se slikarstvo ogra- 
ničavalo na ornamente, a u prikazivanju ljudskih i životinj- 
skih likova oslanja se gotovo sasvim na stilske izraze re- 
ljefa. Upotrebljavaju se čiste boje: bijela, crvena, modra, 
zelena i žuta. 

Ornamenat je starih Asiraca srodan egipatskomu: ružica, 
lotos, trska, paoma — motivi su inače strogo stilizirana 
ornamenta. 

Po arheološkim se ostacima babilonsko-asirskog graditelj- 
stva, naročito iz Nipura i Babilona, Ninive i Asura mogu 
konstruirati osnovne ideje religiozne i građanske arhitektu- 
re. Hramovi i palače, 
to su dva glavna tipa, 
a poznatija je palača. 
Svaka je palača izgra- 
dena na povišenom za- 
ravanku u formi ogra- 
dene terase. Naokolo 
dvorišta se nalaze sobe, 
jer dvorišta su glavni 
centralni prostori. 
razdiobi tlorisa nema 
stroge simetrije. U ci- 
jeloj Babiloniji i u ju- 
žnim dijelovima Asi- 
rije dvorane se pro- 
stiru uvijek u širinu, a 
u sjevernoj Asiriji u 
dužinu, ali bez pravih 
razmjera, obično uske 
i duge. Glavna palača 
u Nimrudu ima veliku 
dvoranu, dugu 50 m, a 
široku samo 125 m. U 
palači ima 210 prosto- 
rija i 30 dvorišta (Vic- 
tor Place). Budući da 
Asirci poznaju svod, u 
njihovu graditeljstvu 
nema stup prave arhi- 
tektonske funkcije. U 
koliko ga ima, on je 
dekorativnoga kara - 
ktera, kako se to raza- 
bire iz nekih reljefa, 
na kojima je prikazan; 
nose ga na leđima la- 
vovi i krilate nemani 
(kao u sredovječnoj 
romanskoj arhitekturi), 
glavica sjeća na jonski 
stup. 


(Foto Szanto) 
KIP GILGAMEŠA IZ SARGONA 

Zidovi su građeni od opeke, savršeno pečene (za Nebu- 
kadnezara opeka ima dužinu 31 cm, a širinu 5 cm), tako 
da daju dojam naslaganih blokova. Opeka je glavni ma- 
terijal za sve palače; samo su najraskošnije palače i vrata 
postavljeni kamenom, alabastrom i bazaltom. Zidovi su 
izvana obloženi posebnim mezopotamskim sredstvom, na- 
ime pocaklenom opekom, koja je bila osim toga živo bo- 
jadisana i dekorirana reljefnim figurama različitih životinja. 
Sobe su iznutra obložene mramornim i alabastrenim bas- 
reljefima, koji poput sagova ukrašuju ove bogate prostore 
u više redova, prikazujući povijest silovitih vladara, bune 
i krvave prizore pobjeda i slavu ovih čudnih ljudi, kojima 
kao da nije bilo previše stalo do religiozne pažnje Egipta 
ni do duhovnih vrijednosti uopće. Najljepši građevni spo- 
menik u Babilonu jesu vrata božice Ištare, rekonstruirana od 
Nebukadnezara IL, s bojadisanim akadskim bikovima i 
Mardukovim nemanima. 

LIT.: С. Perrot i Ch. Chipier, Histoire de P art dans P Antiquité, 
IL: Chaldée et Assyrie, Pariz 1884; Ch. Picard, La sculpture antique, 
Pariz 1923; L. Delaport, La Mésopotamie, Pariz 1923; Elie Faure, Hi- 
stoire de Г art, I.: L'art antique, Pariz 1926; I. Kršnjavi, Oblici gradi- 
teljstva u starom vieku, П.: Oblici asirskoga graditeljstva, Zagreb 1883; 
R. Koldewey, Die Burgen von Babylon, 1931; Isti, Das wiedererstehende 
Babylon, 4. izd., 1925. 

Babilonsko sužanjstvo. U starozavjetnoj povijesti babi- 
lonsko je sužanjstvo perioda od kojih 70 godina (Jer. 25, 
12), za koje su Židovi iz južnog, Judina kraljevstva, bilt 
preseljeni u Babiloniju i tamo ostali. Silni babilonski kralj 
Nebukadnezar (605—562 pr. Kr.) više puta je svladao 
Židove i tri puta ih selio u svoje kraljevstvo: 605, 597, a 
osobito 587, kad je srušio Jeruzalem. Tamo su Židovi 
ostali do Kirova edikta (538 pr. Kr.), kad im je dopušten 
povratak u domovinu, u koju se oni većim dijelom povra- 
tiše pod vodstvom Zorobabela, Ezdre i Nehemije. Židovi 
su u sužanjstvu pokazali jaku vjersku i narodnu svijest. 
Tamo je nastalo i nekoliko knjiga Sv. Pisma (Ezekijel, 
Danijel, knjiga Esterina, neki psalmi). 

LIT.: Osim spomenutih knjiga 2. knj. Kraljeva, knj. Jeremije, Ezdre 
i Nehemije, 2. Paralipomenon, Baruh. AT, 

Babilonski jezici > Azijski jezici, semitski jezici. 

Babilonsko pravo — Hamurabijev zakonik, Klinopisno 


pravo, 

BABINA GORA, 1. 
najistočniji dio Bilo- 
gore između Ilove, Ri- 
jeke i Breznice. Naj- 
viši je vrh Bačko br- 
do, 278 m. Istočno od 
Breznice su također 
dva brežuljka nazva- 
na Babinom gorom 
(212 m i 205 m). 

2. Brežuljci 13 km 
jugoistočno od Karlov- 
ca između Radonje- 
Korane i Trebinje, us- 
pinju se do 269 m. 

3. Gora 10 km sje- 
veroistočno od Plaško- 
ga; podno nje teče 
Mrežnica. Najviši joj 
je vrh Drenovica, 
570 m. Z. D-i. 

BABINA GREDA, 
selo kotara Županje u 
Srijemu, 2-5 km dale- 
ko od Save, ima 3641 
stan. Proteže se duž 
ceste i potoka Berave 
preko 5 km. Naselje- 
na je krajem 17. st. 
iza odlaska Turaka iz 
Slavonije. Sjedište je 
katoličke župe, osno- 
vane 1785, ima paro- 
mlin i pilanu s elektri- 
čnom centralom. (> 
Babogredsko - županj- 
ska Posavina). Z. D-i. 

BABINA SVILA, 
Armeria, biljni rod 
por. vranjemilka (v.). 





BABINA SVILA 






Rodu pripadaju trajne zeleni s prizemnom ruZicom lineal- 
nih ili lancetastih listova i bezlisnim batvom, koje nosi 
na vrhu glavici sličan, od više malih kovrčica sastavljen 
cvat, u kojem su združeni brojni praviini peteročlani sula- 
tični cvjetovi. Najviše vrsta dolazi u zapadnom Sredo- 
zemlju, osobito u Portugalu, od toga mnogo endemičnih. 
Razmjerno velik areal imaju vrste A. vulgaris Willd. i A. 
alpina (DC.) Willd. Kod nas dolaze još A. canescens Host, 
endemična A. dalmatica Beck i dr. S. H-ć. 

BABINET, Jacques, * Lusignan 1794, +T Pariz 1872, fran- 
cuski fizičar. Isprva bijaše topnički časnik, od 1814 profe- 
sor matematike u Fontenay-le-Comte, zatim profesor fizike 
u Poitiersu i napokon u Collčge St. Louis u Parizu. Od 
1840 član francuske Akademije. Mnogo je radio u optici, 
meteorologiji, astronomiji, u nauci o magnetizmu i toploti. 
Konstruirao je različite sprave, kao polariskop, higrometar, 
goniometar i fotometar. Preporučio je Mollweideovu ekvi- 
valentnu projekciju za crtanje cijele Zemlje na jednom 
listu, davši joj ime homalografijska projekcija. Pod tim 
se nezgodnim imenom počela češće upotrebljavati Mollwei- 
deova ekvivalentna projekcija kao Babinetova homalogra- 
fijska projekcija. 

BABINGER, Franz, * Weiden (Bavarska) 15. I. 1891, svr- 
Sio filozofiju u Münchenu. U Svjetskom ratu kao časnik 
prošao je zemlje tadašnje Turske u Aziji. Od 1921 do 1932 
profesor za islamistiku u berlinskom sveuč. seminaru za 
orijentalne jezike. Glavna su mu djela: Hans Dernschwams, 
Tagebuch einer Reise nach Konstantinopel und Kleina- 
sien (München i Leipzig 1923); Die Geschichtsschreiber der 
Osmanen und ihre Werke (Leipzig 1927); Die altosmani- 
schen Jahrbücher des Urudsch (Hannover 1925); Aus Süd- 
slawiens Türkenzeit (Berlin 1927). B. je bio suradnik Enzy- 
klopaedie des Islam. Jedno vrijeme prikupljao je manu- 
Skripte za orijentalnu zbirku Hrv. akademije u Zagrebu, 
koje je od 1928 član dopisnik. 

LIT.: Ljetopis Akad., sv. 4l, Zagreb 1928. H.K, 

BABINGTON, Anthony, Ж 1561, + 20. ІХ. 1586, škotski 
plemić, katolik, nekada paž kraljice Marije Stuart, zanese- 
njak. G. 1586 skovao je urotu protiv engleske kraljice Eli- 
zabete, da kraljicu Mariju oslobodi iz engleske tamnice. 
Njegovo dopisivanje s Marijom Stuart sadržava plan ubi- 
stva engleske kraljice, radi čega su Marija Stuart i on 
osuđeni na smrt. Neki drže, da su mjesta u tim pismima, 
uperena protiv Elizabetina života, falzifikat. 


LIT.: Sepp, Hist. Zeitschrift, sv. 52, Breslau 1866; Pollen, B. Plot, 
1922. GS. 


BABINO JEZERO — Velebit. 

BABINO POLJE, najveće naselje otoka Mljeta, ima 1000 
stan. Nalazi se na najprostranijem i najplodnijem polju 
otoka između južnog primorskog i središnjeg grebena. Pri- 
stanište za B. P. je Sovra, draga na sjevernoj obali. Rimo- 
katolička župa spominje se već u ll. st, a u jednoj ispravi 
iz 1222 ističe se posebno B. P., zacijelo kao najvažnije 


naselje Mljeta. Danas je sjedište mljetske općine. 
LIT.: B. Gušić, Mljet, Zagreb 1931. 


BABINO UHO > Gljive. 

BABINSKI, Joseph Francois Félix, * Pariz 1857, T Pariz 
1932, francuski liječnik, neurolog. Poznat je po svojim 
radnjama o bolestima živčanoga sistema. G. 1914 izabran 
je za člana Akademije medicine. У 

Simptom Babinskoga је znak povrede motornih Zivéanih 
putova tako zvanih piramidnih u mozgu ili lednoj moZdini. 
Izaziva se podražajem stopala pri čemu nastaje savijanje 
palca prema pregibalu stopala. Važan je znak pri liječni- 
čkom ispitivanju za dijagnozu živčanih bolesti. R. L-6. 

BABIN VRH, 1. jedan od najviših vrhova Velebita, visok 
1690 m, iznad Babina jezera, 10 km južno od Medka. To se 
ime veže na specijalnoj karti o kotu 1741, koja se svoje- 
dobno radi netočne oznake visine (1798 m) smatrala naj- 
višim vrhom Velebita. 

2. 7 km jugoistočno nalazi se drugi vrh Velebita s istim 
imenom, visok 1746 m. 


LIT.: J. Poljak, Vodič po Velebitu, Zagreb 1926; V. Židovec, Najviši 
vrh Velebita, Hrv. Planinar 1939. Z. D-i. 


BABIN ZUB (Tribulus terrestris L.) je jednogodišnja 
biljka iz por. dvoliskovica (Zygophyllaceae) s parnopera- 
sto sastavljenim listovima i žutim, pravilnim, peteročlanim 
cvjetovima s 10 prašnika i tućkom s nadraslom, petero- 
gradnom plodnicom. Ime biljke odnosi se na značajan plod 
kalavac, koji se u zrelom stanju raspada u pet dijelova, a 
svaki od ovih ima na spoljašnjoj površini nepravilne, 
oštre bradavice ili šiljaste kvrge i zupce. Raste kod nas uz 


Z. D-i. 

putove i kulture po 
svim primorskim i ne- 
kim kontinentalnim 
krajevima. S. H-ć. 

BABINJE (u med.; 
puerperium, Wochen- 
bett) zove se vrijeme 
poslije porođaja, a tra- 
je 6—8 tjedana. Za to 
se vrijeme organizam 
žene, a naročito njeni 
spolni organi vraćaju 
u stanje, u kome su 
bili prije začeća, uko- 
liko je to uopće mo- 
guće. Jedino dojke se 
u babinjama dalje raz- 
vijaju i tvore mlijeko, 
nužno za ishranu no- 
vorođenčeta. 

Materica, koja je 
poslije poroda djeteta 
15 cm duga, a koje su 
zidovi 4—5 cm debeli, 
postepeno se smanju- 
je na duljinu od 7 cm. 
Težina je materice po- 
slije poroda 1 kg, a na 
koncu babinja 50—70 
gr. To smanjenje postizava se trajnim stezanjem materice 
i salastom degeneracijom njenog mišića te stvaranjem gli- 
kogena u njemu, koji se kao i salo (mast) resorbiraju. Ma- 
terica se u babinjama vidno smanjuje, tako da joj dno 
prvi dan poslije poroda dosiže do pupka, a već na koncu 
10.—12. dana jedva se ono pipa tik iznad stidnih kostiju. 
Dojenje zbog jačeg stezanja materice za vrijeme, kad dijete 
sisa, pospješuje njeno smanjenje. 

Zajedno sa smanjenjem (involucijom) materice smanjuju 
se i ostali spolni organi: rodnica postaje uža i čvršća, jajo- 
vodi, jajnici i veze materice se skraćuju. Mnogobrojne ra- 
nice nastale u porođaju na spolnim organima, a osobito 
velika rana u materici, gdje se odlupila posteljica, zacje- 
ljuju u babinjama. Za vrijeme babinja izlučuje se iz tih 
rana obilni sekret, koji se zove babinje pranje (lochia). Ono 
je prvih dana krvavo (l. cruenta), od 4.—5. dana više tamno- 
smeđe boje (1. rubra), onda bijeložuto (1. alba), te napokon 
više vodeno (l. serosa). Babinje pranje imade karakteri- 
stičan vonj, ali u pravilnim babinjama ne zaudara. 

Grljak materice, koji se u porodu morao toliko raširiti, 
da djetinja glava može proći kroz ušće materice, brzo se 
iza poroda opet steže te već nakon 10 dana nije ni za 1 prst 
prohodan. 

Na ušću materice ostaju promjene, koje su još i nakon 
mnogo godina sigurni znak, da je žena rodila. Ušće je ma- 
terice kod žene, koja nije rodila, mala okrugla rupica, dok 
je kod žene na koncu babinja otvor poprečan, češće s ma- 
njim zadorima desno ili lijevo ili na obje strane. I na vanj- 
skim spolnim organima ranice nastale u porodu, ako nisu 
dublje, brzo se slijepe i zarastu. Na ušću rodnice nastaju 
u porodu promjene, koje kroz cijeli život žene svjedoče, 
da je žena rodila. Zalistak (hymen, djevičanska opna), koji 
se kod prvog spolnog općenja zaderao, u porodu, kad glava 
djeteta širom rastegne ušće rodnice, razdere se na više dije- 
lova, koji se u porodu zgnječe tako, da od zalistka ostaju 
samo pojedini pukotinama odijeljeni ostatci, koji se zovu 
mrčasti čvorčići (carunculae myrthiformes). 

I na trbuhu žene u babinjama se zbivaju vidljive pro- 
mjene. U trudnoći rastegnuti trbušni mišići se stežu i učvr- 
šćuju, a na koži trbuha iz crvenomodrih pruga postaju 
bijele sjajne pruge, koje, ako su jako razvite, ostaju cijeli 
život vidljive. 

U pravilnim babinjama tjelesna toplina babinjače ne 
smije da dosegne 38% C. Što je iznad toga, može već biti 
početak teškog oboljenja: babinje groznice. Da bi 3. ili 4. 
dan, kad mlijeko navre u dojke, došla groznica od mlijeka, 
puke su pripovijesti. Bilo (puls) zdrave babinjače obično je 
nešto usporeno, dakle manje od 70 u minuti. 

Da se sav taj proces zarašćivanja ranica i involucije spol- 
nih organa pravilno svrši, treba da se babinjača naročito 
pazi i njeguje. Glavno načelo za babinje je kao i u porodu: 
velika čistoća svega, što dolazi u doticaj sa babinjačom, a 
naročito njezinim spolnim organima. Obično vrijedi pravilo: 

kakav porođaj, takove babinje, t. j. čistoća i asepsa u po- 
rodu preduvjet je za uredne babinje. 

Babinjača treba da barem 9 dana odleži u postelji, i to 
prva 2—3 dana na leđima, onda i postrance, a od 6. dana 
može pomalo da sjedi u krevetu. Kada 10. dana ustane, 
neka to bude na kratko vrijeme, pa dalje sve to više. 

Zadnjih decenija pokušavalo se sa ranim ustajanjem ba- 
binjače, t. j. da babinjača već nakon par dana sjedi u na- 
slonjaču 1—2 puta na dan po pola sata. Većina porodničara 
drži, da je to za posve zdrave babinjače, kod kojih u porodu 
nije bilo nikakvih komplikacija, na pr. šivanja razdora ili 
ureza, od 5. do 6. dana, dobro, ali samo u gore označenoj 
mjeri, t. j. sjediti po pola sata u naslonjaču, a ne hodati, 
prigibati se, pa onda čak i obavljati kućne poslove i t. d. 
Zato i većina njih ograničava to »rano ustajanje« na zavode 
(rodilišta, sanatorije), gdje je babinjača pod paskom. 

Hrana babinjače treba da je krepka, ali lako probavljiva. 
Žena, koja će dojiti, treba da se bolje hrani od one, koja 
ne doji. Prvi dan neka je hrana tekuća (mlijeko, juha), 
onda 2 dana kašasta (ukuhana, gusta juha, griz, riža na 
mlijeku i slično), a od 4. dana pileće meso kuhano pa pe- 
čeno s lakim varivom. Uvečer obilno mliječno jelo. Naj- 
bolje je piće za babinjaču čista zdrava voda. 

Kod takove hrane treba rano paziti na redovito ispražnji- 
vanje tijela (stolicu). Najkasnije od 3. dana poslije poroda 
treba babinjača da imade dnevno stolicu. 

Babinjača treba da 3—4 puta u 24 sata pušta mokraću, 
jer puni mokraćni mjehur smeta involuciji materice i gura 
ju u nepravilni položaj. 

Za babinjaču je od velike važnosti prvih 7 dana poslije 
poroda i duševni mir. 

Babica treba da babinjaču posjećuje 9 dana dva puta 
na dan. Ako su mati i dijete zdravi, ona mora najprije 
urediti dijete, a onda babinjaču, kojoj treba da svaki puta 
izmjeri tjelesnu toplinu i bilo, očisti joj izvana spolne orga- 
ne i uredi krevet. Babica je dužna kod svake nepravilnosti 
u babinjama odmah pozvati liječnika. 

Prvo mjesečno pranje pojavljuje se u babinjače, koja ne 
doji, najčešće 6 tjedana poslije poroda, a kod žena, koje 
doje, kasnije, ili ga uopće nema za vrijeme dojenja. Е. Р. 

BABINJE MLIJEKO zove se sekret iz mliječnih žlijezda 
novorođenčadi (Hexenmilch). Posljedica tog procesa je 
oteklina sisica novorođenčadi (galaktostasis), a uzrok je 
fiziološki, hormonalni. Treba spriječiti istiskivanje oteče- 
nih mliječnih žlijezda; mehaničkim podražajem može na- 
stati prava upala (mastitis neonatorum). E. M. 

BABINJSKA REPUBLIKA, društvo veselih i duhovitih 
ljudi u Babinju kod Lublina u Poljskoj, osnovano sredinom 
16. st. po uzoru talijanskih akademija. Babin je bio posjed 
bogatog i duhovitog suca Stanislava Pszonke, koji je s pri- 
jateljem sucem Petrom Kaszowskim osnovao to društvo, u 
kojem se šalom pokušavalo djelovati na javni moral u 
Poljskoj. Članovi su nosili naslove dostojanstvenika, koji 
su bili u najvećoj opreci sa sposobnostima tih članova. 
B. rep. je imala svoj senat, nadbiskupe, biskupe, vojvode, 
kastelane, hetmane, kancelare i t. d. Propovjednici su bili 
oni, koji su bili najslabiji govornici, liječnici, koji o me- 
dicini nisu imali ni pojma, svećenici, koji su najmanje 
marili za vjeru. Među članovima su bili odličnici kao Jan 
Zamoyski, Rey, Kochanowski, Andrzej Morsztyn i t. d. 
B. rep. je postojala sve do 1677. Sačuvani zapisnici izdani 
su, i o toj republici postoji velika literatura. J. B-ć. 

BABITS, Mihály, * Szekszárd 26. XI. 1883, jedan od 
najboljih pjesnika suvremene Madžarske, romanopisac i 
kritičar, po zvanju profesor. Od 1917 jedan od urednika 
časopisa Nyugat (v.). Po širokom području svoga stva- 
ranja vrlo značajan lik novije madžarske književnosti. U 
više knjiga pjesama ističe se osjećajnošću i smjelo za- 
mišljenim slikama, visokim stilom, idejama i finim jezi- 
kom kao velik pjesnik-mislilac. Njegovi romani puni su 
psihološkog naziranja i dubine misli.  Halálfiai (Sinovi 
smrti), 1926, iznose u velikim fresko slikama rasap i neuro- 
tički nemir tradicionalnoga madžarskog srednjeg staleža. 
Njegovo filozofsko zanimanje i duboke spoznajne ten- 
dencije prednjače na području madžarske književne este- 
tike. Znatni su mu eseji, među kojima je naširoko u 2 sv. 
izrađena Az európai irodalom tórténete (Povijest evrop- 
ske književnosti), 1931. Kao prevodilac B. je najveći 
umjetnik u povijesti madžarske knjige. Prevodio je mnogo 
Shakespearea, Poea, engleske i francuske liričare, a za pri- 
jevod Danteove Božanstvene Komedije dobio je 1939 na- 
gradu San Remo. E.K. 

BABIZAM, sljedbenici Bába (Sejid Ali Muhamed eš-ši- 
razi), koji se rodio u Širazu u Perziji 1821, a umro 1850. 
lako je Bab bio prvotno musliman, babizam se ne može 
smatrati islamskom sektom. Prema Babovu učenju Bog 
je jedan, a Bab je ogledalo, u kome se Bog pokazuje i u 
kome ga svatko može vidjeti. Broj 19 je svet. Godina ima 
19 mjeseci po 19 dana (361 dan). Društvenom zajednicom 
upravlja vijeće od 19 ljudi. Nema nikakvih kazna, osim 
davanja krvarine u novcu i rastavljanja između muža i 
žene na neko vrijeme. Posti se u godini 19 dana. Svaki je 
sljedbenik dužan dnevno pročitati po 19 odlomaka iz Ba- 
bova djela El-Bejan. Koliko ima sljedbenika babizma, nije 
poznato. Behaizam je frakcija babizma. Obje sekte nala- 
zimo u Perziji, Evropi i Americi. M.H. 

BABJAK — Kadulja. 

BABJE GORE, dio Požeškog gorja, zatvaraju Požešku 
kotlinu s jugozapadne strane. Najviši im je vrh Kapovac 
(637 m). Z. D-i. 

BABNER — Jeronim iz Ljubljane. 

BABNIK, Janko, Ж Ljutomer 9. V. 1861, T Ljubljana 21. 
XII. 1927, slovenski pravnik. Gimnaziju je svršio u Mari- 
boru, a pravo na sveučilištu u Beču. Od 1884 službovao je 
kao sudac po sudovima u Sloveniji i kao činovnik u mini- 
starstvu pravosuda u Beču. Od prevrata 1918 je u Lju- 
bljani, gdje je organizirao pravosudnu upravu u Sloveniji, 
najprije kao referent za uredenje sudstva i za zakonodavne 
poslove povjereništva za pravosude, zatim kao upravitelj 
odjela ministarstva za pravosude. Od 1923 bio je predsje- 
dnik Viš. deželnega sodišča u Ljubljani. Več na sveučili- 
štu napisao je raspravu iz slovenske pravne povijesti Sle- 
dovi slovenskega prava u Letopisu Matice Slovenske 1882 
—83;.a 1884 napisao je u »Kresu« Nekaj o zadrugi in ino- 
koštiji. G. 1894 izišla je njegova Nemško-slovenska pravna 
terminologija. Njom je silno pospješio slovensko uredova- 
nje i k tome ostvario jedinstvenu jezičnu podlogu i utjecao 
na razvoj terminologije drugih intelektualnih grana. G. 1888 
bio je prvi urednik obnovljenog »Slovenskega Pravnika«. 
U ministarstvu u Beču stekao je mnogo zasluga za upo- 
trebu slovenskog jezika kod oblasti i kao promicatelj slo- 
venskog pravnog, napose znanstvenog podmlatka, a u Lju- 
bljani kao organizator i stručnjak u legislativnim pitanjima 
za kontinuitet pravnog razvoja. 


LIT.: Slovenski biografski leksikon; Slovenski Pravnik 1923; škerlj, 
Slovenski Pravnik, 1928; J. Polec u Slovencu 23; KIT 1927: J. P-c. 


BABO, Josef Marius v., Ж Ehrenbreitstein 14. L 1756, 
1 München 5. II. 1822, intendant kazališta u Münchenu. Od 
mnogobrojnih njegovih gluma prikazivale su njemačke dru- 
žine u Zagrebu ove tri tragedije: Die Strelitzen (1811 i 
1818), Otto von Wittelsbach (prije 1791) i Oda, die Frau 
von zweien Männern (1785). Njegova vesela igra Der Puls 


davana je kod nas dvaput (1807 i 1826). 
LIT.: B. Breyer, Das deutsche Theater in agreb 1780-1840, Zagreb 

dijelu današnjega mjesta, zapremajuči zemljište prema šti- 
taru i Gradištu. Na Savi je bio brod, kojim se prelazilo u 


Usoru i Bosnu. Naselje je tu bilo znatnije zbog zgodnoga 
položaja na plovnoj rijeci. Stoga je Županje Blato unišlo 
i u geografske mape 16. st. 

Na kostromanskom posjedu zapisana su g. 1506 sela: Ba- 
bina Greda, Vrbica, Jaruge, Mihaljevci, Drinje, Vosiči, Bre- 
zovica, Hrastič, Hrastovica, Zablatje, Štitar, Saski Štitar i 
Repovac. Nešto kasnije izgraden je tu i Novi grad. Po- 
sjednici toga područja bili su dugo vremena Gorjanski, ko- 
jima je pripadala i susjedna Cerna. Kad su oni izumrli, 
stekli su ga Berislaviči, koji su pred dolazak Turaka držali 
i ostalu Posavinu otuda na zapad oko Broda i Kobaša. Na 
kostromanskom posjedu bila je crkva, posvećena sv. Di- 
janešu. Papin legat iz 1332—1335, koji je sakupljajući crkve- 
ni porez obišao sve župe u srednjoj Slavoniji, ne navodi u 
svojim računima crkvu u Kostromanu. Taj legat nije našao 
župa ni drugdje u tom dijelu Posavine, jer je tu naselje 
u 14. st. bilo velikim dijelom patarensko. Crkvu sv. Dija- 
neša podignuli su prema tome Gorjanski poslije 1335, ja- 
mačno zajedno s kastelom. Sv. Dijaneš bio je onda župna 
crkva za cijelo područje. Kastel Kostroman imao je braniti 
prijelaz preko Save na prostrane posjede Gorjanskih, koji 
su se preko Cerne i Ivankova protezali do Dunava. Upra- 
vo kraj Kostromana vodila je na Savu velika cesta, koja se 
u Usori nastavljala. Brod je za nju bio kod današnjega 
Šamca. Zvao se od starine Jurin ili Mihaljevački brod pre- 
ma selu toga imena, na kojega je području bio izgrađen. 
U Mihaljevici se cesta rašljala, te je jedan krak vodio 
preko Kopanice na Đakovo. Tom je cestom išao velik pro- 
met. Njome su i Husrevbegove bosanske čete 1526 i 1536 
prodrle u srednju Slavoniju, a po njoj su prošle i velike 
seobe, koje su od Modriče, Tramošnice, od Majevice i Tu- 
zle kretale na slavonsku stranu, na zemljište oko Kopa- 
nice, Đakova i Garčina. Kad su Berislavići stekli tu Po- 
savinu, odmah su, da obrane Mihaljevački brod, na oba 
kraka ceste, koji su od njega vodili, podigli na tom zem- 
ljištu još dvije, za ono doba moderne tvrđave, jednu u 
Jarugama, a drugu u Novome gradu. Te tri utvrde bile su 
u ono vrijeme jedine na cijelom području između Save, 
Bosuta i Biđa. Značajno je, da je na tome mjestu kod Mi- 
haljevačkoga broda i u velikom ratovanju od 1687—1696 
podignuta utvrda, koja je imala priječiti Turcima prijelaz 
iz Bosne na slavonsku stranu. Izveo ju je kapetan Lukač, 
te je po njemu dobila i ime »Lukačev šamac«. Tim je ime- 
nom poslije nazvano novo selo, koje je osnovano kraj te 
utvrde, na hataru starih Mihaljevaca. Ono već od 19. st. 
ima skraćeno ime »Šamac«. Ni u Selni, a ni u Kostromanu 
nije se prije Turaka razvilo nijedno mjesto s trgovačko- 
obrtničkim povlasticama. Dva sela na kostromanskom po- 
dručju, Štitar i Saski Štitar, podsjećaju na obrtništvo. Oba 
su dobila ime po stanovništvu, koje je izrađivalo štitove. 
U jednom od njih bilo je osnovno naselje sasko, i ti nje- 
mački majstori svakako su bili oni, koji su taj obrt ovamo 
i donijeli. To je bio jedan od rijetkih slučajeva naseljenja 
Nijemaca na području Vukovske župe, daleko od velikih 
gradova i prometa. Jamačno je nekoliko porodica tih Sasa 
došlo nekom zgodom na ovo zemljište iz njihovih rudar- 
skih naselja u Bosni. 


Na desnoj strani rijeke Save, u Usori, u dotursko je vri- 
jeme bilo razmjerno jako naselje. Jedan dio toga zemlji- 
šta darovao je oko godine 1240 ban Matej Ninoslav bosan- 
skom biskupu. Granica biskupova posjeda na istočnoj stra- 
ni bio je potok Tolisa, na južnoj isti potok i potočić Mo- 
driča, sa zapadne strane rijeka Bosna, a sa sjevera Sava. 
Naselje na tom zemljištu razvilo je donekle istu topono- 
mastiku kao ono na lijevoj strani Save. I tu su postojala 
sela Babina Greda i Mihaljevica, a s lijeve strane Bosne, 
u Nenavišću, Jaruge i Novi grad. Na usorskom području 
jače je naselje bilo u Mihaljevici. Ova je imala i trgovačko- 
obrtnički značaj te je zbog toga unišla i u geografske ma- 
pe 16. st. Ležala je na položaju današnjega Bos. Šamca. U 
staroj župi Nenavišću, koja se nalazila između rijeka Bo- 
sne i Ukrine, istočno od župe Glaž, znatna su naselja bila 
i Jaruge i Novi grad. Kad su Berislavići stekli velike po- 
sjede i u sjeveroistočnoj Usori oko Modriče i u susjednom 
Nenavišću, podigli su na međi jedne i druge od tih župa, 
u Doboru, jaku tvrđavu. Isto su tako i sa strane Nenavišća 
utvrdili položaj Jaruga, te su tu pri ušću Bosne i kod Mi- 
haljevačkoga broda načinili jaku mosnu branu, koja je 
imala štititi njihove posjede. Turci su posavski dio Usore 
i Nenavišća, od Brčkoga do Broda, zauzimali postepeno, 
kroz treću desetinu 16. st. Brčko su osvojili 1528, a tada 

su se približili pred 1536 Doboru i mosnoj brani kod Ja- 
ruga. Zemljiste na vukovskoj strani, od Bošnjaka do No- 
voga grada, nisu do te godine još sasvim bili osvojili. Po- 
sljednji Berislavić prešao je već 1530 Turcima, te su oni 
njegove posjede štedjeli. Kad su ga zbog njegove politike 
1535 Turci ubili, smatrali su otada, da su sva njegova ima- 
nja njihov posjed, koji treba samo zaposjesti. Stoga su 
u svome pohodu na srednju Slavoniju u proljeće 1536 
to i javno proglasili, te ratnička organizacija slavonske go- 
spode nije Berislavićeva dobra ni branila. Turske su čete 
na taj način unišle u sve Berislavićeve gradove bez ikakve 
borbe. Husrevbeg, koji je vodio bosansku vojsku na Sla- 
voniju, prvo je zauzeo Dobor i s njime i posavski dio Ne- 
navišća, koji je pripadao Berislavičima. Onda je prešao 
preko mosne brane u Jarugama i preko Mihaljevačkoga 
broda i došao na slavonsku stranu, gdje su mu se predali 
gradovi Jaruge i Novi grad i cijelo naselje do Bošnjaka. 
U isto su vrijeme njegove čete prešle Savu i kod Broda i 
unišle u tu tvrđavu. U Brodu je onda ostavio jaku četu od 
1500 ljudi, a u Jarugama i Novome gradu manje posade. 

Zagrebački biskup izričito navodi u jednom pismu iz 
toga vremena, da je starosjedilačko naselje, pošto su Turci 
unišli u Brod, prešlo na području toga grada u vrlo veli- 
kom broju na islam. Na to su ih prelaženje kroz više go- 
dina pripravljali političko djelovanje posljednjega Berisla- 
vića i susjedne turske vlasti, koje su trajnim radom uspi- 
jevale duhovno kvariti neprijateljsku okolinu. Na islam su 
prešli prema tome u većem broju i stanovnici ovoga kraja 
od Bošnjaka do Novoga grada i na suprotnoj strani u 
Usori i u Nenavišću. To prelaženje bilo je jače osobito u 
podgrađima tvrdih gradova, u jednim i drugim Jarugama, 
u Novome gradu i Doboru, i onda u većim mjestima, u 
Usorskoj Mihaljevici i u Županjem Blatu, a pogotovu u 
Vukovskoj Babinoj Gredi, koja je ležala u blizini Kostro- 
mana, te je imala značaj njegova podgrađa. Da je tu, i na 
vukovskoj strani i u Usori i Nenavišću, prešao veći broj 
starosjedilaca na islam, dokazuje i činjenica, što ovdje 
katolici nisu mogli održati svoje samostalne župe, nego su 
u crkvenoj upravi pripadali susjednim župama, i to sela 
s desne strane Save u Nenavišću Svilaju, u Usori Crkvištu 
i Tramošnici, na lijevoj strani sela od Štitara do Novoga 
grada župi Rastić, a Županje Blato i Bošnjaci Tramošnici. 
Starosjedilačko naselje toga područja, bilo u katoličkoj ili 
muslimanskoj vjeri, održalo se u jakom broju. To se vidi 
jasno iz toponomastike, zapisane u 15. st. Na kostroman- 
skom zemljištu sačuvane su iz nje sva imena osim jedno- 
ga, a s područja Selne više od polovine. U samom nase- 
lju nastale su za vrijeme turskoga gospodstva promjene. 
Stanovništvo se iz sitnih sela naseljivalo u veća, a musli- 
mansko se s vremenom skupilo u nekoliko velikih mjesta, 
gdje se dalo uglavnom na trgovačko-obrtničku privredu, ili 
je iz tih mjesta upravljalo svojim posjedima. Za to su se 
vrijeme razvila na slavonskoj strani dva veća središta, Žu- 
panje Blato i Babina Greda, oba s jakim muslimanskim 
naseljem. U Babinoj Gredi bilo je pred tursku katastrofu 
i nekih 50 katoličkih kuća. U Županjem Blatu bilo je ka- 
toličkoga naselja manje: nije bilo jače od 30 kuća. 

Na starom kostromanskom području do turskog odlaska 
održali su se naseljeni Štitar, Zablaća, Rastovica, Mihalje- 
vica, Jaruge i Novi grad. Na položaju nekadašnjih Vosića 
naselje je dobilo od tog vremena novo ime Kruševica. Sta- 
ra Selna prešla je u turskom gospodstvu postepeno u Žu- 
panje Blato, a to se dogodilo i s drugima sitnim selima tu 
u blizini. Od nekadašnjih sela područja Selne održali su 
se do turske katastrofe samo Bošnjaci, Bučje, Karaševo i 
nekoliko manjih sela, kojima je uspomena ostala u topo- 
nomastikonu Selišta, između Bošnjaka i Županje. 

Na zemljištu s desne strane Save starosjedilačko se na- 
selje isto tako dobro očuvalo. Ono je u 16. st. prešlo u 
nekom broju na islam, ali je i katolika ostalo nekoliko sto- 
tina domova. Prema Bošnjacima ležala su na toj bosan- 
skoj strani sela Obudovište, Vidovice i Županjica, а pre- 
ma Županjem Blatu nalazilo se selo Bajinac. Na hataru 
današnjih mjesta Orašja, Ugljare, Donje Mahale, Tolise i 
Kostrča bilo je samo jedno selo, Utorković, jako nase- 
ljem i područjem. Zapadno od njega bilo je selo Domalje- 
vac, na mjestu, na kojem i danas leži selo toga imena. 
Cijelo ono zemljište, na kojem se danas nalaze mjesta 
Bazik, Grebnice, Tišina, Škarić, Pisari i Bos. Šamac, obu- 
hvatalo je oko 1680 samo jedno selo, koje se zvalo Babina 
Greda, isto tako kao i naselje na suprotnoj strani Save. 
Na tom babogredskom području ležala je nekada Mihalje- 


vica. Ona je u 17. st. prešla u Babinu Gredu, a stari pri- 
jelaz na Savi nosi od toga vremena ime Jurin Brod. Južno 
od Utorkovića i Domaljevca ležalo je područje, kojemu je 
središte bilo Tramošnica. U tom je mjestu bilo sjedište 
katoličke župe, koja je 1673 imala 6301 vjernika. Pod nju 
su spadali katolici na zemljištu između potoka Tolise i 
Tinje, a s lijeve strane Županje Blato i područje oko Bo- 
šnjaka. Bosanska Babina Greda međašila je na južnoj stra- 
ni sa selom Crkvištem (danas Crkvina). Katolička župa u 
tome mjestu obuhvatala je u 17. st. zemljište između Save, 
Bosne i potoka Tolise, te su pod nju spadala i spomenuta 
Babina Greda i Domaljevac. G. 1673 imala je 1915 vjernika. 
Na području stare upravne župe Nenavišća, prema slavon- 
skim Jarugama i Novome gradu, bila su u 17. st. sela Du- 
bica, Dašinovac, Kneževica, Novi grad i Mikinci. Sasto- 
jala su se od mnogo područnih dijelova te su bila razmjer- 
no dobro naseljena. Koliko je bilo katolika u tim selima, 
spadali su pod župu u Svilaju. Značajno je, da su Turci 
s vremenom napustili ovdje staru tvrđavu u Jarugama. 
Tada se raselilo i naselje u podgrađu same utvrde, а 
kasnije je na njegovu selištu nastalo novo selo Zorice. 
Turci su već u 16. st. doveli na ovo zemljište u Posavini 
novo naselje pravoslavne vjere iz vlaških sela Donjega 
Podrinja. Ti su Vlasi osnovali nekoliko sela južno od Utor- 
koviča, na području Tramošnice. Osobito im je jako na- 
selje bilo u Obudovištu, Žabaru i oko tih mjesta. Na lijevu 
stranu Save nisu u 16. i 17. st. do odlaska Turaka prelazili. 
Starosjedilačko hrvatsko naselje na tom tlu, s obje strane 
Save, bilo je iz dinarskoposavske struje, štokavskoga go- 
vora s nekim čakavskim elementima, ikavskog narječja i 
stare akcentuacije. Od tih starosjedilaca razlikovali su se 
po govoru doseljeni Vlasi, koji su bili čisti štokavci i je- 
kavci. Od 16. st. nastao je među starosjediocima Hrvatima 
novi govorni proces u reflektiranju staroga glasa jata. U 
kratkim slogovima nastupio je kod njih mjesto ikavskoga 
izgovora jekavski, te se, na pr., prema dite pravilno razvilo 
djeteta, djetetu, prema lipo — ljepota, prema cvit — cvje- 
tati i t. 4. Taj je govorni razvitak mogao nastati ili samo- 
stalno ili pod utjecajem susjednih čistih jekavaca. Samo- 
stalan razvitak u reflektiranju glasa jafa proveden je na 
velikom podruéju kajkavaca, osobito oko Zagrebačke gore 
i Ivančice, gdje je u dugim slogovima nastupilo -ije-, a u 
kratkim je ostalo -e-. Pod djelovanjem čistih jekavaca taj 
je govorni proces nastao kod kajkavaca oko Banove Jaru- 
ge i Lipovljana, kod kojih se ekavski izgovor zadržao u 
dugim, a jekavski je nadošao u kratkim slogovima (na pr.: 
dete — djeteta, lepo — ljepota, cvet — cvjetati). Polu- 
ikavski i polujekavski refleks glasa jata zahvatio je u Sla- 
vonskoj Posavini kraj od Račinovaca do Dubočca, a dalje 
od Save cijelu Đakovštinu i Ruševo s okolinom. Na bosan- 
skoj strani taj je proces proveden kod starosjedilaca od 
Save, Majevice i Spreče preko Nenavišća do Ukrine. Mno- 
gobrojni naseljenici iz tog kraja donijeli su takav govor 
u svoja nova naselja na slavonskoj strani. 


U velikom ratovanju od 1687 do 1696 i kasnije 1716 i 
1717 doživjela je ova Posavina s jedne i s druge strane ve- 
like promjene u naseljivanju. Za vrijeme borbe pretrpjela 
je i više nevolja nego unutarnji krajevi, jer su na Savi 
trajali i bojevi duže, а i plijenjenje je bilo lakše. Već se u 
prvom ratovanju cijelo naselje na bosanskoj strani našlo 
u pokretu. Muslimanski dio, potaknut bježanjem turskih 
vlasti, vojske i svih muslimana sa slavonske strane prema 
unutrašnjosti Bosne, maknuo se u krajeve dalje od Save. 
Katolici i pravoslavni preseliše se u najvećem dijelu, čim 
su prilike za to nastupile, na lijevu stranu Save i nase- 
liše se po Slavoniji. I u lijevoj Posavini bilo je bježanja. 
Starosjedioci katolici, našavši se na bojnom zemljištu, iz- 
među Brčkoga i Broda, ostavljali su svoja sela i zakla- 
njali se u sigurnije krajeve. U takvim prilikama pobjeglo 
je mnogo porodica iz Bošnjaka, Bučja, Karaševa i Selišta 
u okolinu Vukovara, gdje su se smjestile na području sta- 
roga napuštenog sela Grabova. Kad su turske čete opkolile 
1696 Morović i odande počele nadirati prema Nijemcima, 
prebacili su se ti novi naseljenici u Grabovu iz straha na 
drugu stranu Dunava i zastali u selima Vajski, Plavni i 
Bođanima, gdje su se onda i naselili. U to se vrijeme ra- 
stipalo i Županje Blato. Raseljenika iz tog mjesta nalazi- 
mo poslije toga rata po selima dalje od Save. Iz Babine 
Grede pošla je struja raseljivanja daleko u Podravinu, 
gdje oko 1700 ima »Babogredaca« u Valpovu i u selima 


oko toga mjesta. U smirenim prilikama .poslije ratovanja 

od 1687 do 1696 uredeno je i naseljivanje bosanskih rase- 
ljenika na lijevoj strani Save po Slavoniji. Ono je počelo 
1697 po nekoj osnovi. Do te su godine velike skupine tih 
prebjega ležale po Slavonskoj Posavini, čekajući, da im 
se odrede naselja. Jedan je njihov dio ostavljen 1698 u 
Posavini, a drugi su otpravljeni na zemljišta dalje od Sa- 
ve. Pravoslavni su naseljeni uglavnom na nuštarskom vla- 
stelinstvu u selima Ostrovu, Gabošu, Markušici, Pačetinu, 
Bršadinu i inače po Donjem Povučju. Što je poslije Kar- 
lovačkoga mira 1699 ostalo još stanovništva na bosanskom 
dijelu te Posavine, ono je u ratovanju od 1716 i 1717 pot- 
puno napustilo taj kraj. Kršćanski dio toga naselja preve- 
den je u Slavoniju i prema uređenoj osnovi koloniziran po 
vlastelinskim imanjima u Podravini i bližem Podunavlju. 
Muslimani su opet izmakli na jug dalje od Save. Tada je 
po ugovoru uski trak Bosanske Posavine pripao Austriji, 
koja ga je držala do 1739, a bio je tada potpuno pust. 
Poslije ta dva ratovanja i poslije izvršenih seoba bilo je 
stanje naselja u Slavonskoj Posavini od Bošnjaka do No- 
voga grada ovako: Na području stare Selne prešla su iz 
turskog perioda u nove prilike dva sela: Bošnjaci i Bučje 
i nekoliko porodica na Selištima. Sve su te tri grupe ubrzo 
svedene u jedno selo, a svaka je od njih ostavila ime ulici, 
u koju je uvedena, U starom selu Bošnjacima naselje je 
bilo čisto ikavsko, u Buču i na Selištima polujekavsko. U 
novo selo došlo je iz Bosanske Posavine nekih 70 porodica, 
koje su bile polujekavske. Starih ikavskih obitelji bilo je 
u Bošnjacima desetak, a toliko je i starih polujekavskih 
bilo u Bučju i na Selištima. Novi doseljenici nisu ni ula- 
zili u Bošnjačku ulicu, nego su se nastanili u Bučju i u 
novim ulicama. Tako su stari ikavci u Bošnjacima ostali 
sami i nisu izgubili svojega narječja sve do danas, a dobro 
su se i razvijali, ne izgubivši gotovo ni jednu porodicu, te 
ih sada ima oko 200 domova. Od osamdesetak polujekav- 
skih porodica iz 1720 održalo se do danas u selu nešto 
više od 30. Neke od njih (Lešići, Domaćinovići) vrlo su 
se dobro razvijale. Sve skupa imaju gotovo 500 kuća. Po 
svojem razvitku bili su Bošnjaci u 18. i 19. st. u srednjoj 
Slavoniji jedno od najnaprednijih ratarskih naselja. Žu- 
panje Blato izgubilo je mnogo od svog stanovništva, kad 
su muslimani prebjegli 1687 u Bosnu. Kako su oko 1688 
i katolici ostavljali to mjesto, prešlo je ono u sređene pri- 
like samo sa desetak starosjedilačkih porodica, koje su bile 
polujekavske. U seobi s desne strane Save doselilo se u Žu- 
panje Blato nekih 20 porodica s mnogo čeljadi. Tradicio- 
nalnu važnost toga mjesta uočila je ubrzo Krajina te je tu 
postavila sjedište kapetana. U prvim godinama 18. st. osno- 
vana je u Županjem Blatu i franjevačka župa, pod koju su 
spadali Bošnjaci, Bučje, Selišta i Štitar. Naselje u mjestu 
vrlo se dobro razvijalo u 18. st. i u prvoj polovici 19. st. Od 
porodica iz prvih godina 18. st. izumrle su do danas samo 
dvije, tri. Ostale su razvile do 500 domova. Deset porodica 
između njih drže dvije trećine svih kuća. U Štitaru je iz 
turskoga vremena ostalo desetak starosjedilačkih kuća, koje 
su bile polujekavske. Od 1687 do 1716 doselilo se u to 
selo iz Bosanske Posavine još nekih 30 porodica, tako da 
je oko 1730 bilo u njemu na četrdesetak obitelji preko 80 
domova. Glavni dio bosanskih doseljenika u Štitaru bio je 
iz sela Utorkovića, koje je ležalo preko Save. Od starih 
i doseljenih porodica malo ih je izumrlo, ali ih se poveći 
broj raselio. Svega je danas iz toga naselja u selu oko 350 
kuća. Poslije odlaska muslimana i ponešto od raseljivanja 
ostalo je u Babinoj Gredi nekih 10 starosjedilačkih poro- 
dica s četrdesetak kuća. S bosanske strane doselilo se tada 
ovamo još 20 obitelji, i to ponajviše iz Domaljevca. Ba- 
bina Greda je imala tradiciju većega naselja, a to je i no- 
vim doseljivanjem oko 1690 opet postigla. Stoga je uzeta 
Za središte uređenja različitih odnosa pri osnivanju Kra- 
jine na tom zemljištu, te su u njoj vođeni pregovori iz- 
među ugarskih i austrijskih komesara. Naselje u njoj raz- 
vijalo se je izvanredno dobro. Starosjedilačke su porodice 
imale oko 1760 već preko 800 čeljadi, a cijelo selo blizu 
1500. Od 39 porodica, koje nalazimo u selu u početku 18. 
st, do danas je izumrlo samo 10. Ostalih 29 drže sada u 
selu oko 700 domova, a od njih 12 imaju ih zajedno preko 
600. Pet najjačih obitelji (Babići, Kneževići, Kopići, Stoja- 
noviói i Vukovići) broje od toga oko 370 kuća. Na po- 
dručju starih napuštenih sela Vrbice, Vosića, Mihaljevice 
i Drinja nalaze se poslije turske katastrofe dva nova sela: 
Kruševica i Lukačev Šamac. Prvo od njih nastalo je sva- 
kako još za Turaka, a osnovalo ga je naselje iz spome- 
nutih raseljenih sela. Smješteno je u blizinu stare crkve 


sv. Dijaneša, kraj koje je bilo centralno groblje za cijelo 
područje. Lukačev Šamac naseljen je istom poslije odlaska 
Turaka, na zemljištu stare Mihaljevice, gdje je zbog obra: 
ne od turskih četa carski kapetan Lukač 1692 podigao na- 
sipe i šamac pored Save prema brodu, na kojem su Turci 
običavali prelaziti. U Kruševici je bilo nekoliko starosje- 
dilačkih porodica prije seobe Bosanaca. I Lukačev Šamac 
naselili su u prvom redu okolni starosjedioci s nešto poro- 
dica. U preseljivanju s desne strane Save došlo je u svako 
od tih sela oko četrdeset novih porodica. Uglavnom su one 
bile iz Bosanske Babine Grede, koja im je ležala nasuprot, 
a koja je oko 1680 bila veliko selo. Tako se je oko 1700 
našlo u Lukačevu Šamcu i Kruševici preko 100 porodica u 
nekih 120 kuća. U tom velikom naselju podignuta je odmah 
crkva, koja je stajala u Šamcu. Oko nje je osnovana i 
župa, kojoj je bila podređena i susjedna Babina Greda. 

aj razmjerno veliki broj stanovništva održao se u Kruše- 
vici i Šamcu do 1735. Od toga vremena nastupilo je kroz 
desetak godina raseljivanje iz tih dvaju sela, koje je nasta- 
vljeno i dalje kroz 18. st. Od onih 100 porodica, koje su 
u tim selima zapisane oko 1720, ima danas 43 s nekih 170 
kuća. Poslije odlaska muslimana ostalo je u Jarugama i 
Novome gradu nekoliko starosjedilačkih porodica. Iz bo- 
sanske seobe s desne strane Save došlo je u ta dva sela 
po 10—15 obitelji. 

Kada je ono godine 1717 Austrija dobila na bosan- 
skoj strani uski trak Posavine i tamo zatekla pusto zemlji- 
šte, dala ga je na obrađivanje svojim graničarima s lijeve 
strane Save, koji su za te zemlje plaćali uredno dužne po- 
reze. Veliko područje stare Bosanske Babine Grede dobili 
su Šamčani i Kruševčani, a Domaljevac slavonski Babo- 
greci i u jednom dijelu Stitarci. Prostrano zemljište sta- 
roga sela Utorkovića dano je Štitarcima, koji su na njemu 
do 1725 osnovali već 65 posjeda. Županjci su obrađivali 
selište staroga sela Bajinca, a Bošnjačani Vidovice. Austri- 
ja je držala tu Bosansku Posavinu do 1739. Već se do 
te godine neki broj tih slavonskih graničara stalno nasta- 
nio na bosanskoj strani. 

Kad su 1739 Turci opet stekli i taj dio Posavine, zabra- 
nili su dvovlasništvo i uredili tu stalno naselje. Tada su 
mnogi slavonski posjednici na tom turskom području pot- 
puno prešli na bosansku stranu i ostali u turskom carstvu. 
Poslije 1739 osnovane su Vidovice, koje su u jakom broju 
naselili Bošnjačani i Županjci. Na području Utorkovića 
nastala su sela Tolisa, Donja Mahala, Kostrč, Bok i Matići, 
a pored njih i Oštra Luka. U tom su naseljivanju sudjelo- 
vali u velikoj mjeri Štitarci i ponešto Županjci i Babo- 
greci. Domaljevcu je najviše naseljenika dala Babina Gre- 
da, ali se u tom velikom selu osjećaju i Šamčani, Krušev- 
čani i Štitarci. Iz Šamca i Kruševice potječe jedan dio 
stanovništva i u Grebnicama, Hasiću, Prudu i Tišini. Po- 
red slavonskih graničara doselilo se na to posavsko zemlji- 
šte i naseljenika iz susjednih bosanskih strana, od Gra- 
dačca, Majevice i Brčkoga. Najviše je tih Bosanaca došlo 
u Vidovice, Oštru Luku, Tišinu, Hasić i Prud. Domaljevcu, 
Tolisi, Donjoj Mahali, Kostrču, Boku, Matićima, Vidovica- 
ma i Grebnicama dali su značaj ipak slavonski Posavci. U 
tim se selima govori i danas isti govor, kao i prijeko na 
slavonskoj strani, s polujekavskim poluikavskim narječjem 
i starom akcentuacijom, a i nošnja odgovara slavonskoj. 
U tim selima bit će danas potomaka slavonskih doselje- 
nika nekih 12.000. Taj broj pokazuje vrlo jak razvitak i 
veliku životnu snagu toga svijeta, pogotovu, gdje ga toliko 
ima i na slavonskoj strani. Kako su i ti slavonski Posavci 
u velikom dijelu zapravo preseljenici s bosanske strane, a 
kako su i slavonski starosjedioci u tom kraju jedno na- 
selje s tim posavskim bosanskim življem, vidimo u njima 
jasan primjer, kako su se starosjedioci, srasli sa svojim 
zemljištem, mogli u punoj snazi razvijati u dobrim pri- 
likama. 

U novom naseljivanju nisu u tu Bosansku Posavinu ula- 
zili muslimani, nego su njihova naselja na zemljištu juž- 
nijem od ovoga. Istom 1869 nastalo je tu na Savi kraj 
Donje Mahale muslimansko naselje Orašje, a osnovali su 
ga prebjezi iz Srbije. Na isti je način naseljen i Bos. Ša- 
mac. Pravoslavni su naseljenici zahvatili u tom naselji- 
vanju područje staroga sela Crkvista, Obudovca i jedan 
dio Vidovica. Oni su čisti jekavci nove akcentuacije, a 
taj su govor donijeli i muslimani u Orašje i Šamac, do- 
šavši iz desnoga Podrinja. U hrvatskim selima oko ušća 
Bosne ima naseljenika i iz Hercegovine i srednje Dalma- 
cije. 

BABOK, Danijel Vukšinački, Ж Sudovec 29. XI. 1766, 
+ Zagreb 20. V. 1834. Pripadnik je stare plemićke porodice 
križevačke županije ispod Kalnika. Sloboštine tih kalničkih 
plemića potvrdio je 1646 kralj Ferdinand III. Tu se spo- 
minje Stanislav B. iz Vukšinca. — Danijel B. svršio je po- 
četne i humanističke škole u Križevcima i u Zagrebu. Do- 
bivši »carski stipendij« učio je pravo u Grazu i u Zagrebu 
i svršio ga 1791. Tada je postao bilježnik kod banskoga 
stola. G. 1798 postao je odvjetnik i pravni zastupnik 
komorske uprave u Zagrebu. Za odvjetničke usluge da- 
rovao mu je grof Adelmo Petazzi imanje Šimunec kod 
Ribnika u kotaru karlovačkom, gdje je sagradio udobni 
zidani dvorac 1819 i tamošnje gospodarstvo visoko digao. 
Oporukom od 1832 osnovao je zakladu od 3.000 for. za 
jednoga pitomca u plemićkom konviktu u Zagrebu. Za- 
stupao je razne seoske općine u borbi protiv vlastele. E.L. 

BABOLNA > Ergele. 

BABONIĆI (možda točnije Babonezi, Babonezići, patro- 
nimik izveden od ličnog imena Babonég, Babonjeg, Babo- 
nig), najmoćnija porodica hrvatskog podrijetla u Slavoniji 
srednjega vijeka. Potječe od plemena, kome su se djedov- 
ske zemlje nalazile u goričkoj župi, oko tvrdog Steničnjaka 
(danas Sjeničak Donji i Gornji u kotaru Vrginmostu), 
južno od rijeke Kupe, na putu, koji vodi iz posavskih kra- 
jeva preko Kapele na more. G. 1243 sastavljeno je to pleme 
od ovih grana: Ratetića, Ladihovića, Koraničanića, Huti- 
njana i Banjana. Od kraja 12. st. izloženo je poput ostalih 
plemena procesu feudalizacije, koja s vremenom rastače 
njegovu patrijarhalnu organizaciju. 
Još pri kraju 12. st. i na početku 
13. st. poglavar je plemena Stjepan 
I. (comes Stephanus de Gorichia), 
koji je umro prije 1210. Osim ba- 
štinjenih posjeda u goričkoj župi 
ima dobara u današnjoj Kranjskoj 
između Krke i Kupe, a jamačno mu 
pripada u dubičkoj župi vlastelin- 
stvo Vodica (ili Vodičevo) nad 
Unom. Premda u polovini 13. st. 
još postoji plemenska zajednica, 
ipak se iz nje vidljivo izdvajaju si- 
novi Stjepana L, knez Baboneg 1. i ban primorski Stjepan 
Il., koji se spominje 1243—1249. Prvi od njih prelazi trajno 
u Vodicu, a drugi zadržava djedovinu sa Steničnjakom. Tako 
nastaju dvije loze, od kojih se Babonegova zadovoljava žu- 
panskim naslovom, dok Stjepanova dobiva s vremenom sve 
veče političko značenje, koje je u hrvatskoj povijesti vezano 
nekoliko stolječa uz ime Baboniča, odnosno knezova Blagaj- 
skih. Plemenska zajednica, od koje su potekli, nije se odr- 
žala. Pojedine su se grane proširile kasnije u samostalna 
plemena, ali su samo neki rodovi zadržali svoju nezavi- 
snost i plemenštinu, dok ih je večina pretvorena u podlo- 
žnike. Rod Baboniča (Blagajskih) potisnuo je napokon siro- 
mašniju rodbinu i neke od rodova (kao Banjane) pretvorio 
u svoje podložnike. 

Četvorica sinova bana Stjepana II. nose od reda čast sla- 
vonskog bana (banus totius Sclavoniae). Medu njima se 
ističu Radoslav I. i Stjepan III. Za budučnost porodice naj- 
znatniji је međutim knez Baboneg II., koji 1283 nije više 
na Zivotu. 

U vrijeme unutrašnjih previranja i građanskih ratova za 
Ladislava IV. Kumanca i Andrije III. Mlečanina (1272 do 
1301) raste naglo moč Babonića. Desetke godina bore se 
oni s rodovima Gisingovaca (Nemetujvarovaca) i Joaki- 
movaca (Gut-Keled). Borba je započela 1276 dolaskom 
Joakima (Ivačina) Pektara za slavonskog bana, sa zada- 
tkom, da zauzda »obijest hrvatskog roda« (ad coercendas 
...ferocitates croaticae gentis), osobito Gisingovaca. 
To je doba, kad se prilike u hrvatskim zemljama razvi- 
jaju pod znatnim utjecajem vanjskih odnosa. U sukobu 
Rudolfa Habsburškog sa češkim kraljem Piemyslom Ota- 
karom II. pristaju Babonići uz cara, dok Gisingovci po- 
mažu njegova protivnika. Posredovanjem napuljskog dvora 
dolazi među njima do privremene pomirbe (1278). Tim 
povodom daju Gisingovci Babonićima obje župe Pset, Go- 
ricu, Gaj, Drežnik, Novigrad i Petrinju (Petrina = Jabu- 
kovac, južno od današnje Petrinje). Kraljevim nastoja- 
njem izmiruju se Babonići na kraju iste godine i s Pekta- 

rovom braćom, koja im vraćaju Steničnjak i potvrđuju 
darovnicu Gisingovaca. 

Ipak nije time borba svršena. Slavonija ima zbog toga 
po dva-tri bana u isto vrijeme. Kada se 1280 Joakimovci 
povlače, bjesni pravi rat između Gisingovaca i Babonića, 
kojima se pridružuju krčki i modruški knezovi Ivan i 
Dujam. »Borba između tih porodica mora da je bila uža- 
sna, jer je dovela gotovo do razsula i skrajnjega siromaštva 
kraljevine Slavonije« (Klaić). Na kraljev nalog primire se 
napokon Gisingovci i obvežu 1280, da više ne će napa- 
dati imanja Babonića. 

Dok je u 80-tim godinama zemlja teško pogođena bor- 
bom za crkvenu desetinu, Babonići nastoje različnim sred- 
stvima uvećati svoj zemljišni posjed. Oni stječu Ostrožac 
(1281), kupuju Lipovac s kotarom (1283), uzimaju u zaštitu 
jamničko pleme (1283), dobivaju na neko vrijeme bosan- 
sku župu Zemljanik (1287), a ban Stjepan III. kupuje po- 
sjede u Pounju, gdje kasnije nastaje tvrdi Blagaj. Oko 
1300 protežu im se imanja od njemačke granice do Vrbasa 
i od Save do Gvozda (a Theutonia videlicet usque in Bo- 
znam et a fluvio Zava usque ad montem Gozd), ali im 
neko vrijeme pripadaju još mnoga imanja i tvrdi gradovi 
na sjever od Save, kao Medved i Susjed. 

S dolaskom Andrije III. na prijestolje (1290) otpočinje 
dugo kolebanje Babonića između Andrije i napuljskoga 
dvora. G. 1291, kad se i Hrvatska upleće u tu borbu, nisu 
Babonići jednodušni u svome stavu. Ban Radoslav I. pri- 
staje isprva uz kuću Anžu. G. 1291 šalje u Napulj sinovca 
Radoslava, a naredne godine potvrđuje mu Karlo Martel 
posjede. Kad je 1293 ponešto oslabila akcija Anžuvinaca, 
Radoslav se priklanja kralju Andriji. Međusobno izmireni 
ostaju B. odsad vjerni Andriji. Veliki čin pomirenja izme- 
đu kralja i sinova kneza Babonega (ban je Radoslav tada 
već mrtav) izvršen je 1299. Kralj im oprašta svaku nevjeru 
i uspostavlja Stjepana IV. u banskoj časti, a oni mu vra- 
ćaju gradove Susjed, Vrbaški i Glaž. Godinu dana kasnije 
рем se opet od kralja і pomažu Karlu Robertu do 
<rune. 

Uz bribirske knezove i u borbi s njima postaju B. pravi 
dinasti, težeči za nasljednom banskom časti. U suvremenim 
listinama zovu ih »velikim knezovima« (magni comites 
Sclavonie, 1309). Taj se isti naslov daje napose »velikom 
knezu« Stjepanu IV., koji 1310—1316 ima ponovno čast 
slavonskog bana i kao takav uživa velik ugled na njema- 
čkom kraljevskom dvoru. Neko je vrijeme u zavadi sa 
zagrebačkim biskupom Augustinom Kažotićem radi posjedo- 
vanja Medvedgrada, koji naposljetku vraća crkvi, zadrža- 
vajući nad njim upravu »po načinu kastelana« (1313). Iste 
godine, a zatim opet 1314, raspodijeljeni su prihodi među 
sinovima Babonega IL, Stjepanom IV., Ivanom 1. i Rado- 
slavom II. Prvi dobiva goričke posjede sa Steničnjakom — 
po kome nosi pridjevak —, drugi imanja oko Zrina, a treći 
krajeve oko rijeke Sane (comes de Glaas, Vrbaz et Sana). 

G. 1316 naslijedio je Ivan brata Stjepana u banskoj ča- 
sti, koju zadržava bez prekida do 1323. Po drugi put, a 
sada na izričiti nalog kralja, zameću B. borbu s Gisingov- 
cima Ivanom i Petrom, sinovima bana Henrika. Premda su 
ovi pobijeđeni, ipak ne miruju, našto su još odlučnije po- 
raženi. Tom je prilikom ban Ivan zadobio rana, podsjeda- 
jući grad Zdence (castrum Zdench), ali opsade nije uza 
sve to digao, dok grad nije pao. Za njegovu postojanu 
vjernost nagrađuje ga Karlo 1. potkraj 1316 Moslavinom, 
zemljištem u garićkoj župi i drugim posjedima. Jamačno 
vlastitom pobudom sukobio se tada ban Ivan s hrvatskim 
banom Mladenom. Svladavši sve kraljeve protivnike u Sla- 
voniji mogao je s pravom istaći na saboru, da je »u kra- 
ljevstvu ugarskom banska čast najodličnija« (1321). 

G. 1322 postizava Ivan prividno vrhunac ne samo osobne 
vlasti, nego i snage čitavog svog roda. On pridonosi od- 
lučno porazu bana Mladena kod Bliske u Poljicima i po- 
staje također ban hrvatsko-dalmatinski, s naslovom »banus 
tocius Sclavonie, Croacie et Dalmacie«. Hrvatski velikaši, 
koji su se borili protiv Mladenove svemoći, nisu htjeli za- 
mijeniti jednog gospodara drugim. Ivanu nisu protivna sa- 
mo Mladenova braća, nego i knez Nelep'c' (Nelipcius). U 
Slavoniji pak dobiva Ivan druga u Nikoli Omodejevu, koji 
se u početku 1323 javlja također kao ban tocius Sclavo- 
nie. Ne razabire se dovoljno uzročna povezanost događaja, 
koji su slijedili, ali je očito, da je tečajem 1323 Ivan 
prestao biti ban. А da to nije učinjeno po njegovoj volji, 
posvjedočuju sukobi, do kojih je došlo u kolovozu iste 
godine između Ivana i njegovih nećaka s jedne, a bana 

Obnovitelj banske vlasti, Mikac Mihaljević, oduzima na- 
pokon 1325 ostatak moći Gisingovcima, a 1326 i 1327 po- 
tiskuje njihove stare suparnike Baboniće na istok, odu- 
zimajući im u kraljevo ime niz tvrdih gradova, među njima 
Steničnjak. Nikad više nije uspjelo Babonićima da se vrate 
u djedovski grad. Pritisnuti banovom moći, utječu se krivo- 
tvorenju listina, koje će im doskora pomoći, da se oslo- 
bode sudačke vlasti bana, pa i drugih dužnosti. Pod udar- 
cima zajedničke sudbine postaju bliži Gisingovcima, skla- 
pajući s njima rodbinske veze. Kada im 1328 kralj opra- 
šta, dobivaju u naknadu za izgubljene gradove Donju Mo- 
pojmu, ali godinu dana kasnije (1329) gube nepovratno 

rin. 

Daljna povijest ove porodice vezana je uz potomke kneza 
Radoslava IL, koji je za sobom ostavio sinove Nikolu i 
Dujma. Potonji nosi od 1330 pridjevak de Blagay, pa 
se upravo on smatra osnivačem porodice knezova Blagaj- 
skih (f 1369 ili 1370). Nikola pomaže Karla І. u ratu s vla- 
škim vojvodom Basarabom. Za nagradu zaokružuje im kralj 
posjede u Pounju nekim kraljevskim selima. Dujam kupuje 
povrh toga dio vlastelinstva Kamen-grad u sanskoj župi i 
stječe baštinu sinova Stjepana III. kao i posjede roda Ra- 
tetiča, Ovaj »silni posjed vodičko-dubičko-sanski« izuzet je 
1369 potvrdom spomenute krivotvorene listine ispod banske 
vlasti i osloboden je plačanja kunovine te dužnosti zalazni- 
ne i obdržavanja kongregacija. Knezovi Blagajski podložni 
su ubuduče neposredno kralju. 

Sinovi bana Stjepana IV. nisu poslije 1328 ostali vjerni 
kralju Karlu. G. 1337 zavjerili su se Habsburgovcima, »da 
sa svojim protivnikom, ugarskim kraljem Karlom, bez spo- 
razumka vojvoda ne če sklopiti pogodbe«. Kad .je Karlo 
još iste godine iznio pobjedu, Baboniči nisu uključeni u 
mir. Ova grana ulazi u naročito usko srodstvo s porodicom 
grofova Ortenburških. Kasnije se izmiruju s Karlovim na- 
sljednikom Ludovikom, koji im 1361 predaje na čuvanje 
Krupu na rijeci Uni (comites de Kruppa, Graf von Krupp). 
Smrču Pavla (1382) izumire loza bana Stjepana, a grad 
prelazi na neko vrijeme u ruke Blagajskih. ' 

Blagajski stječu još uvijek nova zemljišta u dubičkom 
arcidakonatu. Za vrijeme 25-godišnjeg pokreta ne pridru- 
žuju se buntovnicima. Premda pomažu kralju Žigmundu, 
ipak im on oduzima Krupu i Ostrožac radi obrane granice, 
dajući im privremeno u zamjenu neka sela oko Sokola 
kraj Bihaća. (Istom 1440 uspijeva im dobiti natrag Ostro- 
Zac). U to vrijeme ističe se kao posljednja znatnija lič- 
nost ove porodice Ladislav. On se bije za Žigmunda na 
svim krajinama, od mletačke granice do Češke i Vlaške. 
Kod kuće vodi ogorčenu borbu s bosanskim vojvodom 
Hrvojem, koji mu otima sansku župu. Prati Žigmunda na 
crkveni sabor u Konstanci i uvećava svoje posjede novim 
darovnicama na donjoj Uni. 

U težnji, da podignu svoj ugled u opreci prema novim 
dinastima, Frankopanima i grofovima Celjskim, Blagajski 
se opet služe krivotvorenim listinama, od kojih neke znače 
prava remek-djela diplomatskog umijeća. U borbi s grofo- 
vima Celjskim, koji su 1415 gospodari Steničnjaka, Bla- 
gajski čeznu poslije 1430 za nezavisnom kneževskom časti 
i »postizavaju časovitu visinu čašćenja, koja lokalno po- 
staje ravnom onoj Celjskih, ali ozbiljni takmaci ne mogu 
da postaju ovima ...« (Šufflay). Potaknuti među ostalim 
putom krčkoga kneza Nikole 1430 u Rim, kojom je zgo- 
dom osobito istaknuto tobožnje srodstvo Frankopana s 
rimskim Frangepanima, Blagajski krivotvore 1432 listine, 
datirane 1218 i dr., u kojima dovode svoje podrijetlo u 
vezu s rimskim Orsinima. »Najmoćnijom polugom toga 
srodstva« bila je heraldička legenda: sličnost slavonske 
zvijezde u grbu Blagajskih s ružom Orsinija. 

Poslije smrti Ladislava 1439 pada stara slava B-à. Udo- 
va Ladislavljeva brata Ivana Doroteja, kći Baoše Herce- 
govića, traži zaštitu pred oametnim predijalcima i silovi- 
tim susjedima kod bosanskog kralja Tomaša i Janka Hu- 
njadija (1446—1447). Potkraj 15. st. pridonose  Blagaj- 
Ski svoj dio demoralizaciji hrvatskoga plemstva (1481), a 
na početku 16. st. osuđeni su neki radi krivotvorenih listina 
(1503). Neko vrijeme izmiču naletu Turaka plaćanjem 
danka i dopuštenjem, da prelaze preko njihova zemljišta. 
U međusobnim borbama služe se štaviše njihovom pomoći. 
G. 1512—1513 razaraju Turci prvi put Blagaj. Pobuđen sve 
žešćim napadajima Turaka poslije pada Jajca 1528, Stje- 


pan IX. Blagajski pregovara 1546 s Ivanom Ungnadom 
o kupnji Kočevja i Friedrichsteina u Kranjskoj. Kad je 
1547 umro, prelazi njegov sin Franjo Ursin ubrzo na novi 
posjed. Od habsburškog dvora postizava 1571 priznanje 
CHOIR orsinijevskog podrijetla i proširenje porodičnog 
grba. 

Posljednji potomak Babonića Ljudevit Blagaj umro je 
1897, a bogati arhiv ove porodice kupljen je od ugarskog 
narodnog muzeja u Budimpešti. Na hrvatsku povijest od- 
nosi se 280 listina iz vremena od 1200—1578; objelodanila 
ih je madžarska akademija u svojoj zbirci Monumenta 
Hungariae historica (Diplomataria, sv. 28., 1897) pod na- 
slovom Codex diplomaticus comitum de Blagay. Ovo je 
za hrvatsku povijest jedna od najvažnijih zbirki. 

LIT.: L. Thallóczy(-S. Barabas), Codex diplomaticus comitum de Bla- 
gay, uvod; Isti, Historička istraživanja o plemenu goričkih i vodickih 
knezova, Glasnik zem. muzeja, IX., Sarajevo 1897; Isti, Die Geschichte 
der Grafen von Blagay, Beč 1898; Vj. Klaić, Hrvatski hercezi i bani za 
Karla Roberta i Ljudevita 1., Rad 142; Isti, Povijest Hrvata, L, IL; 
M. Sufflay, Iz arkiva ug. narodnog muzeja: V. Iz muzeja Blagajskoga, 
Vjesnik zem. arkiva VIIL, 1906; C. Truhelka, Slavonski banovci, Gla- 
Snik zem. muzeja, IX., Sarajevo 1897; M. Kos, Odnošaji među gorickim 


grofovima i hrvatskim plemstvom u srednjem vijeku, Vjesnik zem. 
arkiva, XIX., 1917. J. Š-k 


Babonić, 1. Stjepan, biskup zagrebački (1225—1247). Na- 
stojao je oko toga, da zagrebačku biskupiju, koja je spadala 
pod nadbiskupiju u Kaloči, uzdigne na čast nadbiskupije, 
pa da zagrebački nadbiskup bude »primas« katoličke crkve 
u Hrvatskoj. Tomu se usprotivio splitski nadbiskup, koji 
je još od vremena kralja Tomislava bio metropolit Hrvatske 
i Dalmacije. Tako nije uspio Babonić, za koga njegov 
suvremenik splitski 
arcidakon Toma veli, 
da bijaše veoma bo- 
gat i vrijedan biskup. 
Babonič je u Čazmi 
na svoj trošak sagra- 
dio crkvu sv. Duha 
i uredio kaptol s 12 
kanonika, kojima je 
na čelu bio prepošt. 
Cazmanskomu je ka- 
ptolu podredio 2 cr- 
kvena arcidakonata 
(de Gvešća et Since). 
Usto jeu Cazmi podi- 
gao crkvu Bl. Djevi- 
ce Marije, a u Ivanić- 
Kloštru je utemeljio 
ženski samostan s 
| crkvom sv. Marije. 
УСЫ cae je križare, koji su pošli u Bosnu, da ondje 
istrijebe krivovjerje. S istoga je razloga u hrvatsku zemlju 
uvodio dominikance, koji su sprečavali razvoj krivovjer- 
stva. Kao biskup doživio je 1242 strašnu provalu Mon- 
gola i Tatara, koji su spalili i stolnu crkvu u Zagrebu. 
Nato je B. sagradio lijepu kapelu sv. Stjepanu Prvomuče- 
niku, da posluži njemu i njegovim nasljednicima, dok se 
ne sagradi nova stolna crkva. U svojoj je biskupiji po- 
digao još nekoliko crkvi. Umro je 1247 u Čazmi, gdje je 
i pokopan. 

2. Stjepan, prvi put se spominje 1279. On je dva puta 
(1299 i 1310—1316) bio »ban cijele Slavonije«, t. j. čitavoga 
kraljevstva hrvatskoga. Mlečanima je dopustio trgovanje 
po Hrvatskoj. Ostavio je sinove Jurja, Ivana, Dioniza i 
Pavla. R. H-t. 

BABORSKI, Vjekoslav, Ж Rijeka, 28. I. 1865, + Donja Ze- 
lina (kraj Sv. Ivana Zeline) 4. VII. 1921, nekadašnji viši 
časnik ratne mornarice, posvetio se nautičkoj nastavi trgo- 
vačke mornarice kao mnogogodišnji profesor, a zatim ravna- 
telj nautičke škole u Bakru. Njegovom zaslugom sagrađen 
je školski brod »Vila Velebita« i proširena je nautička 
škola u Bakru u pomorsku akademiju u rangu više srednje 
škole. Kao školski referent za nautičku nastavu kod Zemalj- 
ske vlade u Zagrebu reorganizirao je stručnu naobrazbu na- 
šeg pomorskog naraštaja. Uz akademiju osnovana je bila 
tada i strojarska škola u Bakru. Radio je kao pomorski 
stručnjak neumorno za dobrobit naše mlade trgovačke mor- 
narice te je uvelike zadužio naš pomorski stalež. AB: 

BABOVKA (njem. Gugelhupf), kolač s kvascem, pečen u 
visokom limenom: kalupu. ' S. Bi 

BABRIJE (gré. BaBo:os, lat. Babrius), grčki pisac basni, 
vjerojatno rimskog podrijetla, priredio je oko 200 pos. Kr. 
zbirku t. zv. Ezopovih basna, napisanu svježim pučkim 

jezikom u holijambima u 10 knjiga. Zbirka se upotreblja- 
vala u školama, a za njom su se povodili mnogi (tako i 
Avijan). Jedan rukopis sa 123 basne pronašao je na gori 
Atosu 1843 Grk Minoides Minas i prodao ga Britskom 
muzeju. Izdanje Crusius (Leipzig 1896). Z.D. 


BABUKIĆ, Vjekoslav, * Požega 16. VI. 1812, t Zagreb 
20. XII. 1875, hrv. preporoditelj. U vlastoručno pisanim 
Podatcima za biografiju sam je B. o svojoj mladosti zabi- 
lježio ovo: »Svršivši B. god. 1820 početne učionice u Pože- 
zi s pohvalom polazio je dvije godine »Oberšul« u Novoj 
Gradiški, štopu c. kr. gradiške krajiške regimente, god. 1821 
i 1822, gdi je prve temelje njemačkoga jezika uz krasopis, 
računstvo, zemljopis i ostale elementarne nauke pocrpio. 

Тегі God. 1823—1827 polazio je u 
Požegi kr. gimnaziju I—V. 
razr. s pohvalom. Iz Požege 
otišao je, radi nauke mađar- 
skoga jezika, u šesti gimnazij- 
ski razred na kr. gimnaziju u 
Pečuh, gdi je god. 1828 svršio 
gimnazijske nauke s pohva- 
lom. God. 1828/29 ode, radi 
nauka mađarskoga jezika, na 
kr. licej u Segedin, gdi je kod 
00. pijarista svršio prvu godi- 
nu filozofije. Iz Segedina dođe 
god 1829/30 u Zagreb, u drugu 
god. filozofije. Ovdje je svršio 
i pravoslovlje god. 1831/32. 
Koncem god. 1832 svršivši s 
pohvalom pravoslovne nauke 
postade zakletim biljeZnikom 
sudb. stola banskoga (Juratus 
Notarius Excelsae Tabulae Banalis). God. 1836 prigodom 
ročnih sjednica sudbenih uzviš. stola o Sv. Stjepanu Kralju 
(termino Stephaneo) podnio je odvjetnički ispit s pohva- 
lom. God. 1836 suplirao je pravo ugarsko, a god. 1837 i 1838 
pravo naravno do 3-a svibnja. Katedru prava naravnoga 
zadobio je od tada kao javni profesor... Theodor Pauler. 


Druge polovice god. 1838 bude izabran za tajnika društva 
narodne čitaonice zagrebačke, s kojom je od god. 1842 bila 
skopčana i »Matica ilirska« Kod ovih narodnih zavoda 
služio je B. kao iskreni rodo- i domoljub za punih 8 go- 
dina (1838—1846) revno i, kako je općenito poznato, s ve- 
likim uspjehom za razvitak i napredak književnosti ilir- 
ske. Za ove dobe izišla su na svijet u novom odijelu, 
t. j. organičkim latinskim pravopisom i njegovim rukova- 
njem i njegovanjem slavna djela Ivana Franjina Gun- 
dulića uz pripomoć inih vrlih rodoljuba, a troškom Matice 
ilirske. U ovo doba, od god. 1838 do 1846, pada također 
pod predsjedništvom Janka grofa Draškovića i radnja za 
»književno društvo« i »narodni muzej« (Narodni dom ku- 
pljen na akcije god. 1846), a prije toga (god. 1840 i 1841) 
nastojanje o zavedenju i uzdržavanju narodnog kazališta. 
God. 1840 i 1841 bijaše međutim i suurednik »Danice 
ilirske«, a uz to radio je gdješto i za »Narodne novine«. 
God. 1846 dne 16. lipnja, upravo na rodeni mu dan, 
bude imenovan... kralj. javnim profesorom jezika i knji- 
ževnosti hrvatsko-slavonske na kr. akademiji znanosti u 
Zagrebu, God. 1848 bude naimenovan od bana J. bar. Je- 
lačića 14. svibnja kod banskog vijeća u odsjeku prosvjete 
banskim savjetnikom. Istu privremenu službu obnašao je 
s pohvalom do 26. lipnja 1850, jer počam od ovoga dana 
nastala je nova uprava »c. kr. banske vlade«. 


God. 1849 izašao je ... troškom Matice ilirske rječnik 
ilirsko-njemačko-talijanski od Josipa Drobniča, što ga je 
prof. A. Mažuranič preradio i dopunio, a B. mu pripo- 
mogao te k istomu rječniku i osnovu slovnice ilirske 
njemačkim jezikom (Grundzüge der illirischen Sprach- 
lehre) spisao i pobrinuo se za prijevod talijanskim jezikom 
(Fondamenti della grammatica illirica od Vlad. Vežića) 
iste slovnice. God. 1850 kao starješina Čitaonice i Matice 
ilirske nastojao je on te su na svijetlo izišla organ. pravo- 
pisom djela pjesnička opata Ignjata Gjorgjića Uzdasi Ma- 
rije Mandaljene i Saltjer slovinski.« 

Dotle sam Babukić. 

U reorganizaciji hrvatskoga školstva od god. 1850 na si- 
stem austrijski stara zagrebačka arkigimnazija od 6 (4+2) 
razreda zamijenjena bi višom gimnazijom; predmetima iz 
filozofskog fakulteta bivše Akademije znanosti ona se 

proširila u gornjim razredima za dva razreda (4 + 4 = 8), 
dok je od njenog pravnog fakulteta postala naročita Pravo- 
slovna akademija. Tom reorganizacijom bio je pogođen 
i B., jer je od akademijskog profesora bio preimenovan 
gimnazijskim s obvezom, da uz hrvatski jezik predaje još 
i propedeutiku. 

B. postaje hrvatskim preporoditeljem, vođen istim ideali- 
ma i nošen istim strujanjima domaće sredine kao i nje- 
govi drugovi iz Zagrebačke akademije znanosti, gdje se u 
II. tečaju filozofije bio našao pored omladinaca Ivana 
Derkosa, Josipa Kundeka, Josipa Marića, Antuna Nem- 
čića, Matije Smodeka, Pavla Štosa, a s nekima od njih je 
produžio i svoj pravni studij. Tu su mu bili profesorima 
Hrvati: Ladislav Žužić, Antun Šuflaj, Mirko Domin, Josip 
Jurjević; uz njih još i Slovak Stjepan Mojzes. Svi ti pro- 
fesori s vrhovnim ravnateljem hrvatskoga školstva, kano- 
nikom Josipom Sermageom na čelu, stajali su i iza Matije 
Smodeka, kad je početkom god. 1832 bio počeo predavati 
hrvatski jezik. Babukićev školski drug Iv. Derkos brošurom 
Genius patriae dao je 1832 hrvatskom preporodu njegov 
kulturni program. 

Kad je ta hrvatska sredina organizirala preporod, a Lj. 
Gaj mu pribavio glasila »Horv. Novine« i »Danicu«, samo 
u prvom broju (1835) B. se javio pjesmom  Granici i 
Danici (»Svi su ovo Hrvatjani bili«), kasnije člancima, 
koji su rješavali pitanja jedisntvenog pravopisa (Danica, 
br. 11, 12, 1835) i književnog jezika (Danica, br. 10—15, 
1836) i t. d. Njegovu Osnovu slovnice slavjanske na- 
rččja ilirskoga (napose odštampanu u Zagrebu tiskom Fr. 
Župana, 1836) preveo je na njemački Rud. Frčhlich (Beč, 
kod Venedikta, 1839), na talijanski A. Kaznačić (Zadar, 
1846). Rezultat njegovih posljednjih napora u tom smjeru 
predstavlja Ilirska slovnica (Zagreb, tiskara dra. Lj. Gaja, 
1854, 89, str. 444). 

Kako su njegovi posljednji lingvistički radovi napisani 
diletantski, kritika ih nije primila povoljno. 

LIT.: T. Smičiklas i Fr. Marković, Matica Hrvatska od g. 1842 do 
g. 1892, Spomen-spis, str. 245—254. БОБ: 

BABUNA, 1. desni pritok Vardara. Izvire па Karadžici 
ispod Solunske Glave (2540 m) i teče na JI. Od Bogomile do 
Sognja teče па I proširenom dolinom dalje na JI kroz 
klisuru, a od Omorana na SSI opet kroz proširenu dolinu. 
Na donjem toku probija se kroz klisuru i utječe u Vardar 
oko 4 km nizvodno od Velesa. Pritoci su joj s desne strane 
Izvorštica i Bela Voda. Dužina B. toka je 53 km, površina 
sliva 640.6 km. 


2. Planina, koja se proteže između doline Vardara— 
Babune—Izvorštice—StareReke—Karamanice—Svinjarnice— 
Rajeca—Crne Reke, južno od Velesa. Sastavljena je od pa- 
leozojskih škriljaca i vapnenjaka, granitoidnih stijena sa 
gnajsom i tinjcem, mjestimice i od paleogenih slojeva. 
B. je zaravnjena, visoka 600—850 m i prema JZ se po- 
višava. Dijelovi B. su Klepa (1149 m), Babuna u užem 
smislu (Jasenova Glava 1110 m), Rujan (866 m), Borila 
(1502 m), Kozjak (1746 m). Jugozap. dio B. je sav pošu- 
mljen, osim Kozjaka. Zapadnim podnoZjem vodi drum 
Veles—Prilep, na J i JI drum Prilep—Gradsko, a na SI 
željeznička pruga Skoplje—Solun. 

3. Kotlina u dolini Vardara oko sliva Babune. Ogra- 
dena је planinama Golićem i grebenom Šiljegarnika 
па S, Karadžicom i njenim ograncima na Z i JZ, grebe- 
nom Mukosa, Borilom i Klepom na J, dok je od Vardara 
odvajaju niži bregovi. B. je planinska župa, pošumljena 
na Z i J do Borile i Jasenove Glave. Plodnije zemljište 
je u proširenoj dolini Babune oko Bogomile, glavnog na- 
selja kotline s pribl. 1300 stan., od Teova do ispod Busi- 
laca, a napose oko ušča Izvorštice. Zbog povoljne klime 
gaji se i riža. Naselja je u B. malo, razdaleka su i večinom 
zbijena. Osim domačega življa ima nešto malo Juruka, 
doseljenih Turaka (oko 3%) i Arnauta (5%). Blizu vrelišta 
Izvorštice, između Borile i Mukosa, nalazi se rudnik 
liskuna. B. se spominje na početku 14. st. kao sredovječna 
župa. 

LIT.: J. Cvijić; nov eografiju i geologiji akedonije i Stare 
EU T new Poe 

BABUNI (babuné, babunije, sing. babunin'), ime za bo- 
gumile u srpskim sredovječnim rukopisima. U knjizi 
krmčiji govori se izričito o »bogomiléh' rek'še babunćh'«, 
a njihova se nauka označuje kao »babun'skaja véra« ili 
»babun'skaja jeres'«. Istim se izrazom služe ti rukopisi, kad 
osuđuju vjernike »crkve bosanske«. U jednom zapisu (oko 

1328) kaže se o bosanskim četama, da su »bezbožnije i 
poganije b.« Kao b. proklinju se u t. zv. trojičanskom tre- 
bniku »krstijani i krstijanice«, redovnici bosanski, a u obre- 


ЭМА A 


du, koji je objelodanio N. Ružičić, uopće »v'si jeretici 


ni bosanskom tekstu. 

Pokušaji, da se riječ b. objasni, nisu uspjeli. Miklošić je 
sklon, da je dovede u vezu s planinom Babuna (Macedo- 
nija), gdje i danas leži u kotlini i na rijeci Babuni selo 

ogomila, U novije vrijeme izvodi je N. Radojčić iz imena 
gnostičke sekte Borboriana, a P. Skok upozorava na sje- 
verno-slavensku riječ »bobon« u značenju praznovjerja (što 
je već učinio Šafařík) i na izraz »baphom(et)« za idola na 
zapadu, ali unatoč tome zaključuje, da nijedno tumačenje 
nije prihvatljivo. 

Neobjašnjen ostaje također izraz »babun'ska rčč'« u za- 
koniku cara Dušana. Prema Šafafiku, Daničiću i Novako- 
viću obilježena je time neka formula opčinjavanja (carmen 
magicum); Novaković pomišlja također na neku heretičku 
formulu, a Jagiću je izraz istovetan s »bugarskim basnama«, 
odnosno »babjim basnama« (apokrifima). 

U Hercegovini je zabilježena psovka »prokleta babu- 
nija« i »proklete knjige babunjače« te spomen na »neke ba- 
bune« kao »bezvjeran narod«. U Konavlima je babun stra- 
šilo, kojim se plaše djeca. U Jablancu pod Velebitom zovu 
sv, Pismo »knjige babinke«, kad na temelju njegova teksta 
izriču prokletstva. Među nazivima mjesta nalaze se: Ba- 
bun (potok kod Mostara), Babunac (u selu Srhinju kraj 
Visokog), Babunović (selo u gradačkom kotaru), a medu 
prezimenima, osim posljednja dva, još Babunić i Babun- 
čić. Upravo raširenost navedenih izraza i imena isklju- 
čuje njihovu vezu s riječi babun u značenju, u kom se 
upotrebljava u starosrpskim tekstovima. 

LIT.: P. J. Šafařík, Serbische Lesekórner, 1833; Е. Miklošič, Еғуто- 
logisches Wörterbuch der slavischen Sprachen, 1886; St. Novaković, 
Zakonik Stefana Dušana, 1898; М, Radojčić, O zemlji i imenima Bogo- 
mila, Prilozi za književnost i t. d., VIL, 1927; P. Skok, Bogomili u 
svjetlosti lingvistike, Jugoslov. ist. časopis, L, 1935; J. Sidak, »Crkva 
bosanska« i problem bogumilstva u Bosni, Mala knjižnica Matice Hr- 
vatske, 28., 1940. J. š-k. 

BABUNOVIĆ, Stjepan, * Privlaka (Slavonija) 14. I. 1877, 
t Sarajevo 28. XI. 1918, isusovac. Od 1912 do 1918 uređivao 
je Glasnik Srca Isusova i Kalendar Srca Isusova i Marijina. 
Bio je dobar propovjednik i predavač. Objelodanio je sa- 
stavke O karmelskom škapularu (Đakovo 1897, 4. izd. 
Zagreb 1900), Veliko obećanje Srca Isusova (Zagreb 1907), 
O čestoj i svagđanjoj sv. Pričesti (Zagreb 1903 i 1910), 
Život bl. Margarete Marije Alakok (Zagreb 1917). J.P. 

BABURA — Krivač. 

BABURE (Isopoda), raci, sa leđne i trbušne strane plo- 
snata, široka tijela, u tvrdoj hitinoznoj koži. Na glavi imaju 
pored dva para ticala još dva sastavljena oka bez drška, na 
sedam slobodnih prsnih 
kolutića po jedan par 
jednakih nogu, a na 
kratkom zatku dvogra- 
nate noge s unutraš- 
njom granom kao škr- 
gom za disanje. Babu- 
re žive u moru, u slat- 
koj vodi i na vlažnim 
mjestima, hrane se ži- 
votinjskom hranom, a 
neke su nametnici na 
koži, u usnoj i škržnoj 
šupljini riba ili među 
škrgama i na koži dru- 
gih raka. Nametničke 
babure jesu: Aega, Cymothoa, Bopyrus i dr. Medu kopne- 
ne babure idu: obična babura (Oniscus murarius), ploskun 





BABURE 


- (Porcellio), svindara (Armadillidium), ра se ova potonja 


Pri dodiru savija. Među biljkama slatke vode živi voden- 
abura ili mokrica (Asellus aguaticus), a u spiljskim voda- 
ma Krasa, u dubokim zdencima i jezerima pećinska babura 
(A. cavaticus). K B. 

- BABUREN, Theodor ili Dirck van, nizozemski slikar ro- 
dom iz Utrechta, gdje mu je od 1611 dalje bio učitelj Pau- 
lus Moreelse. Boravio je i u Rimu, gdje je na nj najjače utje- 
Cao Caravaggio. Za rimsku crkvu S. Pietro in Montorio na- 
slikao je tri velike slike. G. 1625 vraća se u domovinu, gdje 
slika velike genre-slike po načinu Gerarda van Honthorsta. 

Njegova su djela danas vrlo rijetka. Ima ih u galerijama u 
Oslo-u (Mali Isus u hramu, 1622), Mainzu (Izgubljeni sin, 
1623) i Amsterdamu (Sapeti Prometej, 1624). B. je umro na- 
vodno 1624 u Utrechtu. 

LIT.: E. W. Moes u Thieme-Becker, Allgemeines Lexikon der bil- 
denden Künstler, II., Leipzig 1908; T. H. Fokker u reviji Oud Holland 
XLIV (1927); R. Longhi, Precisioni, Rim 1928. A. Sch 


ch. 

BABURICA, Pasko, * Koločep blizu Dubrovnika 28. IV. 
1875, najveći poslovni čovjek u povijesti Hrvata, veleindu- 
strijalac i trgovac. Od svoje 12. do 17. godine radio je u 
Trebinju kao trgovački pomoćnik. G. 1892 odselio se u 
Chile, nastanivši se u gradu Iquique-u, gdje je započeo kao 
pomoćnik u trgovini željeza. 
G. 1895 stupio je kao drug u 
tvrtku Mitrović & Cia u To- 
copilli. Otada osnivao je je- 
dno poduzeće za drugim u 
društvu Hrvata і Čilenaca. 
Postao je predsjednikom i 
glavnim faktorom u dvadese- 
tak velikih društava i podu- 
zeća. Kada je postao predsje- 
dnikom velike tvrtke salitre 
Lautaro (kapital 8,000.000 fun- 
ti sterlinga, sa 24 tvornice ni- 
trata u koncernu), postao je i 
jednim od glavnih faktora in- 
dustrije i izvoza nitrata u 
Chile-u. Poslovanje je razvi- 
jao u Valparaisu, Antofaga- 
sti, Santiagu, Iquiqueu, Lon- 
donu i Parizu. I danas je vrlo 
aktivan kao predsjednik go- 
lemog društva Balkan, velik dobrotvor Hrvatskog Radiše i 
stalan mecena različitih dobrotvornih svrha i ustanova u 
Dubrovniku i rodnom Koločepu. J. P, L. V. 

BABUSKA (Chiton), mekušac iz hrpe amfineura. U plo- 
snatoj ljušturi, sastavljenoj od osam pločica, živi i u našem 
moru nekoliko vrsta, na mjestima mlatanja valova o obalne 
stijene, a hrane se biljnim prevlakama. 

Babuška — Šišarka. 

BABUŠKAR — Zednjak. 


.BABUŠKIN, Mihajlo, Ж 1902, + 1938, poznati ruski avija- 
tičar, koji je sudjelovao u raznim ruskim polarnim ekspe- 
dicijama. G. 1926 spasavao je nastradale polarne istraži- 
vače iz Sibirije. Istakao se napose u polarnoj ekspediciji 
na »Čeljuskinu« te je dobio poran naslov »Junak Sovjeta«. 
G. 1937 preletio je pravac od Moskve do Nordkapa. G. 1938 


je kod leta od Zemlje Franje Josipa smrtno nastradao pred 
Arhangelskom. F.B. 


BAC, Sigismond Fernand, ** Stuttgart 15. VIII. 1859, fran- 
cuski slikar i književnik. Slikati je učio kod Juliena Bastien- 
Lepagea. Od 1880 dalje surađuje u poznatim francuskim 
časopisima Caricature i Vie Parisienne crtajući naročito 
ženske tipove iz pariskog društva, kazališta i kabareta. 
Ovim svojim crtežima mnogo je utjecao na poznati krug 
crtača oko münchenskog Simplicissimusa (Rezniczek). Ka- 
snije se istaknuo kao pisac, a u posljednje vrijeme i kao 
arhitekt vrtova. 

Djela: Albumi: Les fétes galantes; La femme intime; Femmes de 
théâtre; Nos femmes; Nos amoureuses; Les alcóves; Modèles d'artistes; 
Les Maitresses; Pessima (za koje su mu predgovore napisali Arséne 
Houssaye, Maurice Donnay, Léon Xanrof i Yvette Guilbert). Lite- 
rarna djela: Vieille Allemagne (1905); Louis II de Baviére (1911); Vieille 
France (1912); Souvenirs d'Exil (1916); Volupté romaine; Jardins enchan- 
tés (1925); Louis ler et Lola Montés; J. P. Richter (1927); Schubert 
(1928). > : A. Sch. 


BACAČ. Pod tim je imenom poznato više oružja: 

Bacač mina pomoćno je oružje, dodijeljeno pješadiji, 
u Svjetskom je ratu služilo najviše u rovovskom ratu. Ima 
oblik cijevi, kojoj je dužina 4,5 do 6 puta tolika, kolik 
joj je kalibar, a služi za bacanje mina različitih kalibara, 
od (--20 cm. U ratu 1939— upotrebljavani su i veći ka- 
libri. Cijev je iznutra glatka u starim sistemima, a za- 
ovojita u novim. Prema kalibrima imamo lake, srednje, 
teške i najteže bacače mina. Večinom se pune sprijeda, 
ravnanje je i nišanjenje vrlo jednostavno, a i posluga je 
jednostavna. Ponajviše se mine bacaju u strmom letu. 
Podnožje (lafeta) uredeno je i za strmi i za ispruženi let. 
Bacači mina upotrebljavaju se i na postavi, koja je spo- 
jena s lafetom. Lakše bacače prenose ljudi, srednje konji, 
a teški i najteži prevoze se motornim vozilima. Dok su 
se u Svjetskom ratu najteži bacači mina služili minama i 
od 100 kg težine, u ratu od 1939— postoje bacači velikog 
kalibra s minama i od 200 kg. Postoje posebne vrste ba- 
cača mina (u Njemačkoj, a vjerojatno i u Engleskoj), 
koji mogu i iz udaljenosti od 1 km preciznim udarima 
probijati najdeblje čelične kupole minama težine oko 
% tone. Tako su njemački bacači mina u navali na utvrde 
Dunkerquea i Maginotovu liniju probijali čelične i beton- 
ske tvrđavice. Ti se najnoviji tipovi približuju topovima, 
samo im je daljina bacanja kratka. Mina se upaljuje upa- 
ljivačem na udar ili na daljinu sa zapaljivanjem, ako bi 
zatajio upaljivač na udar. 


Bacač plamena sastoji se od cijevi, duge oko jedan me- 
tar, na koju se snagom baruta ili električnim upaljivanjem 
izbacuje plamen. Plamen nastaje iz lako upaljive teku- 
ćine, koja je sadržana u posebnoj patroni. Stariji tipovi 
bacaju plamen na udaljenost od 25 do 30 metara. U ratu 
od 1939— upotrebljavali su Nijemci bacače u blindira- 


nim kolima, koji su ba- 
TR T cali plamen nd udalje- 
ПІ nost od preko 100 me- 
| tara. 
\\ Bacač granata (bom- 
1 | ba) sluZi za izbacivanje 

| obične bombe (ručne 

\| granate) па udaljenost 
un 


od 200 i više metara. 
Bacači granata dodije- 
ljeni su redovno četa- 
ma pješadijskih bata- 
ljuna kao pomočno oru- 
žje. Sl. Bé: 
BACALO (tal. scanda- 
glietto a pandolo, njem. 
Wurfleine) je uzica, ko- 
: ja je privezana na ko- 
ug nopljano ili čelično čelo, 
[ШИ ЇЇ ЇЇ kojim veZu brod и pri- 
77 ШІ! ` staništu. A. P. 
BACANJE — stroje- 
vi za bacanje (grč. xa- 
талётол, lat. tormenta). 
To je zapravo topni- 
štvo staroga vijeka. Rimljani su to oružje primili od Grka. 
Strojevi su bili građeni na načelu lüka, a na njima su se 
razabirala 3 dijela: stalak, žlijeb, koji služi kao cijev 
na topu, i sprava za natezanje. U spravi za natezanje bili 
su s obje strane u čvrstu okviru u okomitom smjeru raza- 
peti jaki elastični konopi. U njih bi se utakli drveni kraci, 
koji zamjenjuju lik, a za njih je bila pritvrđena tetiva, 
koja bi se vitlom nategla do kraja žlijeba. — Razlikovali su 
katapulte (grč. ošvBelete хатал тай, lat. catapultae), kojima 
su se u vodoravnom smjeru odapinjale strijele do 700 m 
daleko, i baliste (grč. //00- ili zrereoBolor lat. ballistae), 
kojima se bacalo kamenje (librilia sc. saxa), grede (sudes) 
i zidna koplja (pila muralia) do 700 m daleko пов оза 

KATAPULTA 


od 45°. 


BACANJE U MEDICINSKOM SMISLU znači ispra- 
žnjivanje sadržaja, koji se skupio u ustima. Baciti se može 


iz samih usta, iz dna grla, iz želuca i jednjaka (> bljuva- 
nje), i iz plućiju. - 

Bacanje krvi nastaje kod krvarenja u samim ustima ili 
drugim organima, koji su s ustima u vezi (nos, ždrijelo, 
grkljan, pluća, jednjak i želudac). Najčešće je bacanje krvi 
iz pluća (> Haemoptoč), a zatim iz želuca. * 

Bacanje ili bljuvanje krvi, ili haematemesis (gré. alua 
»krv« i ёигов »povračanje«) nastaje od prsnute krvne žile 
bilo ozljedom ili zbog patoloških procesa u području Zdri- 
jela, jednjaka i želuca. 

Najčešći su uzroci čir, zatim rak želuca, proširene vene 
jednjaka kod ciroze jetre, nadalje gastritis haemorrhagica 
gravis, osobito kod otrovanja jetkim otrovima, ovapnjenje 
žila, opća sklonost krvarenju, a izuzetno i čir dvanaesterca, 
koji krvari, i kod nekih osobitih slučajeva upala crvuljka 
(vomitus niger, Dieulafoy). 

Izbačena krv ili sadržina želuca s primjesom krvi obično 
je tamno crvene ili crvenkastosmeđe boje, poput taloga 
kave i kisele reakcije, dok je krv ispljuvana iz pluća svi- 
jetlocrvena i često pjenušava, lužnate reakcije. 

Liječenje je obično simptomatsko. Najbolje je mirovanje, 
gladovanje uz hranljive klistire, tobolac leda na želucu, 
sredstva protiv krvarenja, a gdjekada je potrebna i trans- 
fuzija krvi. M: Več: 

BACAU, grad u rumunjskoj Moldaviji, na podnožju Kar- 
pata kod ušća Bistrite u Sereth, sa 31.000 stan. Židovi su u 
tom gradu veoma brojni (oko 50%). Važno trgovačko i 
industrijsko mjesto (papir, kožarstvo, mlinovi). zb. 

BACCALAUREUS (lat., engl. bachelor, franc. bachelier), 
u srednjem vijeku zakupnik seoskog imanja (lat. bacca- 
laria), kasnije viteški djetić, onda klerik s nižim redovima, 
Od 13. st. najniži akademski stupanj, podjeljivan na pariskoj 
Sorboni. Na sredovječnim visokim školama odgovarao je 
bakalaureat današnjoj maturi kao i danas u Francuskoj 
bachelier čs lettres ili b. čs sciences. U Sjedinjenim am. 
državama je bachelor of civil laws najniži stupanj juri- 
dičkog fakulteta, a bachelor of divinity odgovara našem 
kandidatu bogoslovlja. Na nekim njemačkim sveučilištima 
je baccalaureus iuris još i danas akademski stupanj prije 
postignuća doktorata. GaS 

BACCANI, Gaetano, Ж Firenca 6. VI. 1792, + 12. VII. 
1867, talijanski arhitekt. U firentinskoj akademiji bili su 
mu učitelji Paoletti i Cacialli, predstavnici talijanskog kla- 
sicizma. B. je nastojao u svojim građevinama oko čistoće 
linija i veličajnosti, koja ponekad podsjeća na klasičnu an- 
tiku. Glavna su njegova djela u Firenci: Palazzo Borghese 
(Via Ghibellina), sagrađen za Camilla Borghesea, muža Na- 
poleonove sestre Paoline Bonaparte, s nizom veličajnih dvo- 
rana; zvonik crkve S. Groce; Teatro della Pergola (Giardi- 
ni Boboli). Manje su uspjela njegova restauriranja u unu- 
trašnjasti firentinske katedrale S. Maria del Fiore i crkve 
S. Lorenzo. 


LIT.: C. J. Cavallucci u J. Meyer, Allgemeines Künstler-Lexikon, 
IL, Leipzig 1878. A. Sch. 


BACCARAT, hazardna igra kartama. Nastala u Italiji, 
ova je igra raširena kasnije u Francuskoj i po čitavom svi- 
jetu. Igra se sa dvije serije francuskih karata po 52. U 
igri sudjeluje bankir te dva ili više igrača. Cilj je igre, da 
se sa dvije ili tri karte postigne 9, 10 ili 29 bodova. Е.В. 

BACCARINI, Alfredo, Ж 6. VIII. 1826, + 3. X. 1890, tali- 
janski državnik. Sudjelovao u ratu za oslobođenje Italije. 
Nakon strašne poplave Tibera u prosincu 1870, kad je 
vodostaj iznosio 10,20 m nad normalom, postaje 1872 gene- 
ralnim ravnateljem vodogradnja u Rimu, a nakon izrade 
potrebnih nacrta pristupa regulaciji Tibera. Od 1878 do 1883 
bio je ministar javnih radova. Osobito je zaslužan za raz- 
vitak željeznica. VERA 

BACCELLI, 1. Alfredo, * Rim 1863, talijanski političar i 
književnik, dvaput ministar, član Senata. Autor je više 
romana i knjiga pjesama (probrane u knjizi Poesie, 1929). 

LIT.: A. Pigano, A. B. poeta e prosatore, Napulj 1920; V. Karko, 


4. B. romanziere e critico, Caserta 1922; Momus (A. Piccioni), 4. B. 
scrittore, Ferrara 1922. M. D-ić. 


2. Guido, * Rim 1832, T Rim 1916. Učio u Paviji i po- 
stao 1852 u Rimu liječnik, a 1856 profesor na sveuči- 
lištu. Najprije predavao sudbenu medicinu, dok je in- 
ternu počeo predavati tek 1863. Modernizirao je nauku 
medicine u svome rodnom gradu. Kad je Rim pripojen 1870 
kraljevini Italiji, stao se isticati i u javnom životu grada 
i domovine, te je duže vremena bio ministar prosvjete. U 
medicini se posebno bavio bolestima srca i porebrice. On 





BACCELLI — BACH “7 


je jedan od prvih, koji je posvetio pažnju asaniranju роп- 
tinskih močvara. Velike je zasluge stekao za očuvanje i 
restauraciju klasičnih spomenika u Rimu. LT. 

BACCHELLI, Riccardo, * Bologna 19. IV. 1891, talijan- 
ski književnik, jedan od najboljih današnjih talijanskih 
pripovjedača. Pripadao je književnoj grupi La Ronda 
(»patrola«), koju je osnovao Vincenzo Cardarelli (v.), i 
koja je, reagirajući na prvu poratnu književnost, pod 
egidom Leopardija, zagovarala povratak klasičnoj talijan- 
skoj tradiciji i strogo poštivanje forme. Važan je utjecaj 
te grupe, koja je podigla dostojanstvo i ozbiljnost knjiže- 
vnosti, ali neki su njezini pristaše griješili stoga, što su da- 
vali previše veliku važnost formi (nazvani zato »calligrafi«, 
virtuozi forme). Ta se mana osjeća donekle u prvim Bac- 
chellijevim djelima (Lo sa il tonno, Milan 1923; Bella Italia, 
Milan 1928). Odličnim se je piscem pokazao B. u kasnijim 
velikim romanima (1l diavolo al Pontelungo, Milan 1927; 
Mal d'Africa, ib. 1934; Il mulino sul Po: I. Dio ti salvi, 
Il. La miseria viene in barca, ІП. Mondo vecchio, sempre 
nuovo, ib. 1938—40). Tu je mudrost moralista, koji s visoka 
gleda na život svojih osoba, umjerena ljudskom simpatijom, 
koja se često očituje u žici blagog humora. U tim je histo- 
rijskim romanima opsežnog zapleta, koji su bolji od njegovih 
drugih psiholoških romana (Oggi, domani e mai, Milan 
1932), spojio klasičnu bistrinu i preciznost jezika, opsežno 
pripovijedanje, živahnu osjetljivost modernog književnog 
iskustva. Vrijedno je napose spomenuti njegov živahni 
roman Il Rabdomante (Milan 1936). 


LIT.: C. Pellizzi, Le lettere italiane del nostro secolo; G. Ravegnani, 
1 contemporanei, I., Bologna, 2. izd. 1939, II. Modena 1936; P. Pancrazi, 
Scrittori italiani del Novecento, Bari 1939. P. M. 


BACCHIGLIONE, 130 km duga rijeka u pokrajini Mle- 
tačkoj, izvire u Monti Lessini, od grada Vicence je plovna, 
a kod Padove se razlijeva u više kanala i utječe u Brentu. 
Njezina prirodna i umjetna korita, mnogo pregrađivana i 
mijenjana, klasičan su primjer, što može čovjek učiniti u 
naplavnim ravnicama. D.Z. 

BACCIARELLI, Marcello, Ж Rim 16. II. 1731, + Varšava 
5. 1. 1818, talijanski slikar. U Rimu bio mu je učitelj M. 
Benefial. G. 1753 pozvan je u Dresden, gdje je izveo crteže 
Za veliko bakrorezno djelo o drezdenskoj galeriji. G. 1761 
slika u Beču portrete Marije Terezije i članova carske po- 
rodice. Od 1765 do svoje smrti djeluje u Varšavi, osniva prvu 
poljsku slikarsku školu, u kojoj su mu bili učenici najznatniji 
kasniji poljski slikari onog vremena. Bio je generalni ravna- 
telj građevina i upravitelj kraljevskih dvorova, palača i ga- 
lerija. G. 1787 boravi u Italiji i nabavlja umjetnine za kra- 
ljevske zbirke. Na dvoru poljskog kralja Stanislava Augusta 
Poniatovskog bio je B. najznatniji predstavnik dvorskog sli- 
karstva poljskog u drugoj polovini 18. st. Slikao je u dvora- 
nama kraljevskog dvora niz dekorativnih alegorijskih mi- 
tologijskih slika po načinu Tiepolovu, a pored toga i slike 
s motivima iz poljske povijesti. Za dvor Lazienki naslikao 
je slike s prizorima iz života kralja Salamuna, na kojima se 
razabira utjecaj francuskih slikara Coypela, Vanloo-a, Le- 
moine-a i Natoire-a. Možebit su najbolja njegova djela 
mnogobrojni portreti članova kraljevskog dvora i poljske 
aristokracije. U svojim crkvenim slikama B. je sladunjav 
akademik. 

LIT.: G. Mycielski, Sto lat dziejów malarstva w Polsce, 1760—1860, 
Krakov 1897; Fournier-Sarlovčze, Les peintres de Stanislas Auguste roi 
de Pologne, Pariz 1907; C. Gamba, Ritratto italiano dal Caravaggio al 


liepolo, Bergamo 1927; V. Fracchino, L'arte in Polonia, Milan 1928. 
A. Sch. 


BACCIO D'AGNOLO (Bartolommeo d'Agnolo Bagli- 
oni), * Firenca 15. V. 1462, + Firenca 6. V. 1543, talijanski arhi- 
tekt i drvorezac. Učio je u očevoj radionici i izišao doskora na 
glas kao izvanredno vješt majstor-stolar, pa su u njegovu 
radionicu dolazili najznatniji umjetnici onog vremena, kao 
Michelangelo, Rafael, Cronaca, braća da San Gallo i Bene- 
detto Maiano. Od njegovih su se ranih drvorezbarskih 
djela sačuvale do danas jedino bogatim renesansnim orna- 
mentima i intarzijama ukrašene korske klupe u crkvi Santa 
Maria Novella u Firenci (1491—1496) i crkvi бап” Agostino 
u Perugiji (1502—1532). U drugom periodu svog života dje- 
luje B. isključivo kao arhitekt. Oko 1500 izrađuju on, Cro- 
naca i Antonio da San Gallo Stariji veliku dvoranu u firen- 
tinskom Palazzo della Signoria. Rane su njegove građevine 
u Firenci palače Taddei i Borgherini (Rosselli del Turco). 
Oko 1510 boravi B. u Rimu, gdje je na nj najjače utjecao 
Rafael (naročito njegov Palazzo d'Aquila). Poslije povratka 
u Firencu nastaju palače Cochi Serristori, Bartolini Salim- 
beni i villa Castellani (prije Borgherini) kraj Firence. B. je 


sagradio i tornjeve crkava S. Spirito i S. Miniato al Monte. 
B. je najznatniji kao arhitekt građanskih građevina, u ko- 
jima on vješto i ukusno provodi tradicije stila Brunel- 
leschijeva. 


LIT.: H. von Geymüller, Die Architektur der Renaissance in Toska- 
na, München 1904; A. Limburger, Die Gebäude von Florenz, Leipzig 
1910; A. Chiappelli, L'Arte del Rinascimento, Rim 1925. A. Sch. 


BACCIO DA MONTELUPO, Bartolommeo Sinibaldi 
zvan, Ж Montelupo 1490, + Lucca 1535, talijanski kipar i 
arhitekt. Živući u mladosti životom razvratnim uozbiljio se 
pod utjecajem Savonarolinim i postao jednim od njegovih 
najvjernijih sljedbenika, pa je 1498, kad su počeli progoni 
Savonarole, morao pobjeći u Mletke. Tu je izveo kip 
Marta za grobni spomenik Benedetta Pesara u crkvi S. 
Maria dei Frari, djelo malo značajno. Poslije je djelovao u 
Bologni, gdje je radio ponajviše terakote (biste apostola, 
danas u katedrali u Ferrari). G. 1504 je u Firenci. Od broj- 
nih djela, koja je tu izveo, sačuvana su samo nekolika (me- 
du njima Raspeti Krist na glavnom oltaru crkve S. Loren- 
zo). Posljednje godine svog života proveo je u Lucci, gdje je 
sagradio crkvu S. Paolino (tu se vidi, da je na nj utjecao 
Cronaca). I njegovi sinovi istaknuli su se kao umjetnici, 
Giovanni kao slikar, a Raffaelo kao kipar. U svojoj umjet- 
nosti B. je bio eklektik. usa 

: ulpture florentine, IV., Firenca 1900; F. Fi- 
lippini, poe griče (u 52 Dedalo, VIIL, 1927/8). A. Sch. 

BACENSKA SUMA (Bacenis silva, keltsko-lat., Caesar 
De bello Gall. 6, 10, staronjem. Buohhuna walt, lat.-njem. 
srednjega vijeka Buchonia »bukova $uma«), ime gorske šu- 
me u unutrašnjosti stare Germanije, između sjedišta Sveba 
i Heruska, možda današnje gorje Hohe Rhón (zapadni dio 
Thüringer Walda) ili Harz u Njemačkoj. Keltska riječ Ba- 
cenis u prasvezi je s gotskim boka, staronjem. buohha, 
novonjem. Buche, lat. fagus »bukva«, grč. yyyos »hrast«. 
Naziv Bacenis silva potječe kao i drugi geografski keltski 
nazivi iz vremena, kad su u zapadnim područjima kasnije 
Germanije stanovali Kelti. G. š. 

BACH, 1. Alexander, * Loosdorf (Donja Austrija) 4. I. 
1813, + Schónberg 13. XI. 1893, austr. državnik. Ucio je 
pravo u Beču, gdje preuzima po smrti svoga oca njegovu 
advokaturu. G. 1848 ističe se 
i zalaže za slobodoumno pre- 
uređenje Austrije, postavši 
član bečkog općinskog vijeća 
i narodni zastupnik. U mini- 
starstvu Doblhof-Wessenberg 
(1848) postaje ministar pravde, 
pošto je prekinuo s liberali- 
ma i pridružio se konzerva- 
tivno-slavenskoj većini. Na- 
kon listopadske revolucije u 
Beču, pošto se staro ministar- 
stvo povuklo, zauzima u no- 
vom Schwarzenberg-Stadiono- 
vu ministarstvu i dalje isti po- 
ložaj. Nakon istupa Stadiona 
iz vlade postaje ministar nu- 
tarnjih poslova (1849), i uži- 
vajući carevo povjerenje, pro- 
vodi krajnju centralizaciju 
oslanjajući se na carski patent 
od 31. XII. 1851, kojim se ukida austrijski ustav. U travnju 
1852, kad je postavljeno novo ministarstvo Buol-Schauen- 
stein, u kojem je B. duša svega, počinje zapravo izgradnja 
apsolutne monarhije (»Bachov sisteme). 

Bachov apsolutizam počinje u pravom smislu riječi car- 
skim patentom od 31. XII. 1851. Državni centralizam imao 
se provesti pomoću birokracije, vojske i klera. Glavni 
reprezentanti tog apsolutizma bili su ministri Aleksandar 
Bach, Antun Schmerling i Leon Thun. 

Pošto je B. bio najjači i najagilniji među njima, po 
njemu se i prozvao taj sustav. Ugarska i Hrvatska mnogo 
su pretrpjele pod tim režimom. U Hrvatskoj bansko vi- 
jeće bude raspušteno 26. II. 1850, banska vlada ро- 
stade c. kr. namjesništvo, a zemlja bi podijeljena na pet 
okružja s okružnim predstojnicima na čelu. Okružja budu 
podijeljena na kotare, kojima su na čelu bili kotarski pred- 
stojnici. Jelačić je bio ban samo po imenu. Birokratizam 
stranih činovnika: Nijemaca, Čeha i Slovenaca (»Bachovi 
husari«) gušio je hrvatski jezik. Zavladalo je štreberstvo, 
denuncijacije i špijunaža po zemlji, a uz to nemoral i 
beznačajnost. Službenim jezikom postade njemački i bez 

njegova poznavanja nitko nije mogao dobiti službe. 
Hrvati, koji nisu »politički sumnjivi«, postaju činovnici i 
popunjuju redove »Bachovih husara«. Štoviše, mnogi od 
njih moradoše ponijemčiti svoja prezimena. »Husari« pre- 
vedoše na njemački i imena naših gradova i sela. Žandar- 
merija, koja je došla u Hrvatsku 1860, postala je sada 
svemoćna, a tajni uhode preplaviše zemlju. Sloboda nauke 
i štampe ne postoji, dok »Narodne novine« postaju vladin 
službeni list. Politički i štamparski progoni pogađaju Gaja, 
Bogovića, Kvaternika, koji odlazi u svoje prvo progonstvo 
u Rusiju. Tu su ga onemogućili Gaj i neki Srbi. Dapače, 
Gaj prelazi u službu apsolutizma i radi toga gubi sve sim- 
patije javnosti. Stroga cenzura dovela je do pada knji- 
ževnosti. Ante Starčević, razočaran u pojedincima, poče se 
baviti književnošću, filologijom i poviješću. 

Mnoge hrvatske ustanove su ukinute. Hrvatski političari 
bacaju se sasvim na bezopasno književno polje, dok bura 
ne mine. Hrvatska je »ein deutsches Kronland« (njem. 
krunovina). Bachov apsolutizam izazvao je iz mržnje pre- 
ma Austriji ojačanje unionizma u Hrvatskoj, a otporom 
protiv njega položeni su temelji kasnijoj stranci prava. 

Za doba tog apsolutizma učinjene su i neke dobre stvari, 
tako 1852 postaje zagrebačka biskupija nadbiskupijom 
zaslugom Jelačića i Thuna. Kmetstvo se potpuno ukida. 
Ipak je seljaštvo opterećeno novim fiskalnim nametima, 
a propisima Građanskog zakonika od 1853 uništene su 
kućne zadruge u Hrvatskoj. Uvodi se opće plaćanje po- 
reza i jednakost svih pred zakonom. Unatoč svega toga 
apsolutizma. Franjo Josip I. morao je teška srca otpustiti 
od 1855 upotrijebio je za svoje ciljeve i crkvu, koja je 
dobila za to široke povlastice. 

Hrvatska postaje nezavisna od Ugarske u sudstvu i 
školstvu. Trulost apsolutističkog režima ubrzo se pokazala 
u bezglavom financijskom gospodarenju, te su državni 
dugovi porasli 1858 na 2439 milijuna forinti. Vanjska po- 
litika dovela je do sloma taj režim. Rat s Francuskom 
i bitka kod Solferina (1859) odlučili su sudbinom Bachova 
apsolutizma. Franjo Josip 1. morao je teška srca otpustiti 
Bacha (22. VIII. 1859), a oktobarskom diplomom 1860 


ponovno je vraćen zemljama carevine ustav. 

LIT.: M. F. Mayer, Geschichte Oesterreichs, II., Beč-Leipzig, 2. izd. 
1901; O. Redlich, Das österreichische Staats- und Reichsproblem, 1., 
Leipzig 1920; J. Redlich, Kaiser Franz Joseph von Oesterreich, Berlin 
1929; N. Andrić, Pod apsolutizmom, Zagreb 1906; R. Horvat, Najnovije 
doba hrvatske povijesti, Zagreb 1906; M. Marjanović, Savremena Hrvat- 
ska, Beograd 1913; F. 51516, Pregled povijesti hrvatskog naroda, Zagreb 
1916; J. Trdina, Bahovi huzarji in Iliri, Ljubljana 1903; K. Šegvić, Dr. 
Ante Starčević, Zagreb 1911; H. Friedjung, Osterreich von 1848 bis 1860, 
L/IL, Stuttgart-Berlin 1908, II. izd. 1912; R. Charmatz, Osterreichs in- 
nere Geschichte von 1848 bis 1907, Leipzig 1909; W. Rogge, Osterreich 
von Vilagos bis zur Gegenwart, Leipzig 1872—3, 3 sv. S. А. 


2. Karl Philipp Emanuel Ж Weimar 1714, + Ham- 
burg 1788, njemački skladatelj na raskrsnici dvaju zna- 
čajnih razdoblja u povijesti glazbe, vrlo nadaren i plodan; 
sin Johanna Sebastiana Bacha. Mnogo je pridonio unapre- 
đenju klavirske tehnike i klavirskog stavka priklanjajući 
se francuskom galantnom stilu, a od povijesne je važnosti 
za razvitak novije klasične sonate, kojoj je stvorio temelje 
u svojim t. zv. »pruskim« i »wiirttemberškim« sonatama 
(1742 i 1744). I na polju klavirskog koncerta polazi novim 
putovima; napisao je 52 takva koncerta. Na njegovim su 
sonatama i klavirskim koncertima stjecali izobrazbu veliki 
klasični majstori Haydn i Mozart. Njegova škola za klavir 
Versuch iiber die wahre Art das Klavier zu spielen (u dva 
dijela 1752 i 1762; novo izdanje W. Niemanna 1906 i 1921), 
u kojoj razlaže novu klavirsku tehniku, postala je glavnim 
izvorom za razumijevanje stila i manira sviranja na kla- 
viru u 18. st. Od njegovih se simfonija i danas još izvode 
dvije, jedna u b-duru i druga u d-duru. Bio je poznat i kao 
vokalni skladatelj; napisao je velik broj skladba na području 
crkvene glazbe: 22 pasije, kantate, 2 oratorija it. d. Suvre- 
menici su ga mnogo cijenili i kao skladatelja popijevaka: 
Geistliche Oden značajne su za razvitak te umjetničke 
forme. I u tom je bio velik njegov utjecaj na Haydna i 
Beethovena. B. je glavno težište u svojim skladbama pre- 
nosio na melodijski izražaj. 

LIT.: O. Vrieslander, Karl Philipp Emanuel Bach, München 1923. S. S-i. 

3. Johann Christian, * Leipzig 1735, + London 1782, 
najmlađi sin velikoga Johanna Sebastiana Bacha, orguljaš 
i mnogostrani skladatelj, poznat i pod imenom »milanski« 
i »londonski« Bach. U Milanu je živio od 1754 i postao 
orguljaš stolne crkve; od 1762 u Londonu kao dvorski glaz- 
benik engleske kraljice organizira i vodi »Bach-Abel-kon- 
certe«, koji su od povijesnog značenja. Kao skladatelj po- 
stao je najprije poznat po svojim talijanskim operama, ali 





je od većeg značenja kao pobornik novoga instrumentalnog 
stila, koji se javlja u povijesti glazbe sredinom 18. st. U tom 
je pravcu B. vršio znatan utjecaj i na samog Mozarta. 
Mnogo je unaprijedio i modernu klavirsku glazbu. Osim 12 
opera skladao je simfonije, koncerte, komorne i crkvene 
skladbe. Prvi je javno svirao 1768 u jednom od »concerts 
spirituels« u Parizu na »Hammerklavieru«, koji je 1711 kon- 
struirao B. Cristofori. 


LIT.: H. P. Schókel, J. Chr. B., Wolfenbüttel 1926; F. Tutenberg, 
Die Sinfonik J. Chr. Bachs, Kiel 1928; J. C. Terry, J. Chr. В.; A. Wenk, 
Beitráge zur Kenntnis des Opernschaffens J. Chr. Bachs. S. S-i. 


4. Johann Sebastian, Ж Eisenach 21. ІП. 1685, + Leip- 
zig 28. VII. 1750, jedan od najvećih skladatelja svih vre- 
mena. Bachov otac Ambrosius bio je gradski glazbenik 
u Eisenachu; majka Elizabeta rod. Limmerhirt potjecala je 

2 , iz Erfurta. Več devetgodiš- 

m njem dječaku umre majka, а 
malo poslije i otac, pa je B. 
došao u kuću svoga starijeg 
brata Johanna Christopha 
(1671—1721) u Ohrdruf, gdje 
je odgojen i počeo učiti gla- 
zbu; prvim učiteljem bio mu 
je taj stariji brat, koji je učio 
orgulje u čuvenog orguljaša 
Pachelbela. G. 1700 postade 
Johann Sebastian besplatnim 
pitomcem mihajlovske škole 
u Liineburgu, gdje je slušao 
Georga Bóhmea i odakle je 
pješačio u Hamburg, da čuje 
znamenite orguljaše Reinkena 
i Lübecka. Prvo namještenje 
njegovo bilo je u Weimaru; 
postao je violinistom privat- 
ne glazbene kapele saskog 
kneza, ali je tu ostao tek nekoliko mjeseci, jer je prihvatio 
mjesto orguljaša u Arnstadtu. Još je 1700 i 1703 pješačio u 
Celle, da sluša Lullyjeve skladbe, što ih je izvodila ondje- 
šnja dvorska glazbena kapela; tako je iz Arnstadta odlazio 
dvaput (1705 i 1706) u Lübeck, da sluša i uči kod uglednog 
orguljaša Dietricha Buxtehudea. Iako je premašio vrijeme, 
što mu je bilo dopušteno, ipak ga nijesu otpustili. G. 1707 je 
sam otišao u Miihlhausen i preuzeo mjesto preminulog orgu- 
ljaša Ahlea. Tada se oženio rodicom Marijom Barbarom. 
Tu su glazbene prilike doduše bile povoljnije za B., ali on 
ipak ostade samo godinu dana na tom mjestu i već 1708 
odlazi u Weimar kao dvorski orguljaš i komorni glazbe- 
nik i 1714 postaje dvorskim koncertnim meštrom. Tu je 
izobrazio nećaka Bernharda (1700—1743) za glazbenika. 
С. 1717 otišao je u Kothen, gdje je postao kapelnikom i 
ravnateljem komorne glazbe u anhaltskoga kneza Leo- 
polda. Kako nije morao vršiti službu orguljaša, mnogo se 
bavio orkestralnom i komornom glazbom. Najveću svoju 
djelatnost razvio je tek u Leipzigu, gdje ga namjestiše 
kao kantora u tomanskoj školi i kao glazbenog ravnatelja 
sveučilišta. U Leipzig je došao 1723 kao nasljednik Johan- 
na Kuhnaua. Na tom mjestu ostade do kraja svog života, 
punih 27 godina. Imao je doduše po koju nepriliku i ra- 
spru sad s rektorom J. A. Ernestijem, sad s vijećem, ali 
je znao i muževno braniti svoje ispravno stanovište. U 
zadnje tri godine života bolovao je na očima, pa je na- 
pokon i oslijepio. B. je bio dvaput oženjen. Prva mu je 
žena umrla 1720; iz toga je braka poteklo sedmero djece. 
Druga žena, Anna Magdalena rod. Wülken (oženio se 
njome 1721), rodila mu je sedam kćeri i šest sinova. Anna 
ga je preživjela s pet sinova i četiri kćeri iz oba braka. 

Broj B-ovih djela veoma je velik, ali sačuvanih je dosta 
malo. U području vokalne glazbe pisao je: pasije i orato- 
rije; mise, magnificat i sanctus; motete; crkvene kantate; 
prigodne duhovne kantate; duhovne popijevke i korale; 
svjetovne kantate, svjetovne popijevke. Napisao je pet 
potpunih godišta crkvenih kantata (za sve nedjelje i 
blagdane), od kojih se sačuvalo samo dvije stotine. Od 
pet njegovih pasija sačuvale su se samo dvije, i to Pasija 
po Mateju i Pasija po Ivanu. Uz ta velika djela valja 
staviti i znamenitu misu Hohe Messe H-Moll (na latinski 
tekst; čini se, da je to djelo, kao i druge mise, od kojih 
su se sačuvali samo dijelovi, napisano za katoličku crkvu 
u Dresdenu). Veličinom svojom i sadržajnom zamašnošću 
uz pasije i misu treba navesti i B-ove oratorije za Božić, 
Uskrs i Uzašašće. Majstori prije B-a znali su u takva 

djela uvrstiti umjetnički izrađene korale i biblijske izreke 
u polifonom stavku u izvedbi zbora, orkestra i orgulja, a 
tako postupa i B., ali on stvara i takve kantate, u kojima 
se izmjenjuju tek arije i recitativi na suvremeni način 
(kako je običavao izrađivati svoje svjetovne kantate). No 
i u tako zamišljenim djelima B. se odvaja od svih svojih 
suvremenika i bogatstvom melodijskih zamisli i dubinom 
sadržaja. U području instrumentalne glazbe B. je napisao: 
djela za klavir, skladbe za jedan ili više klavira uz pratnju 
drugih instrumenata; djela za violinu i flautu, za violon- 
cello, za orgulje i skladbe za orkestar. Po svom obliku to 
su preludiji i fuge, fantazije, sonate, toccate, partite, suite, 
koncerti, varijacije, koralne predigre i t. d. Osobito je 
forma fuge našla u B-ovim djelima zadnji i najsjajniji 
svoj izraz. Posebno se ističu ova djela: Das wohltempe- 
rierte Klavier (48 preludija i 48 fuga) u dva sveska za 
klavir (u svakom svesku po 24 preludija s njihovim fu- 
gama u svakom dur- i mol-tonalitetu, čime je udaren si- 
guran temelj modernom harmonijskom sistemu) i Kunst 
der Fuge sa 15 fuga i 4 kanona, sve na istu temu (napi- 
sanu za klavir). Orguljaške skladbe B-ove i danas su, a 
i ostat će uzorom orguljaške glazbe uopće. Za solo-violinu 
napisao je po 3 partite i sonate; sama Ciacona u d-mol- 
partiti pokazuje nedostižnu velicinu B-ova stila i stvara- 
nja. B. je pisao i za instrumente danas zaboravljene, naime 
za gambu, lutnju i violu pomposu. 

Samo je malen dio B-ovih djela izašao štampan još za 
njegova Života. Tek desetke godina iza njegove smrti po- 
čela se svraćati pažnja majstorovim djelima. Kritičko iz- 
danje svih B-ovih kompozicija izlazilo je od 1851 do 1900 
u 59 svezaka pod upravom B-ova društva (Bach-Gesell- 
schaft), a najvećim dijelom u redakciji W. Rusta. Prakti- 
čkih izdanja ima veoma velik broj. 

U Eisenachu je uređen B-ov muzej, a godimice se odr- 
Žavaju B-ove svečanosti u raznim njemačkim gradovima. 


Posebna B-ova društva u Njemačkoj, Engleskoj, Parizu i 
Americi brinu se oko izvođenja velikih majstorovih djela. 

Ima veći broj spomenika velikog majstora u raznim 
mjestima njegove djelatnosti. U Bachovim se djelima oči- 
tuje golema veličina stvaralačkog duha, koji kao da je u 
njima dotjerao do najveće mjere stilske značajke dvaju 
različnih razdoblja u razvitku glazbene umjetnosti. B. pri- 
pada u jednakoj mjeri glazbenom stilu prijašnjih vremena, 
razdoblju polifone glazbe, kontrapunktskog imitacijskog 
stila, kao i razdoblju glazbe, u kojoj je potpuno razvijeno 
harmonijsko poimanje. On je živio u vrijeme, kad se 
stari imitacijski stil nije još iživio, a novi se harmonijski 
stil nije još toliko razvio, da bi na sebi nosio značajke 
zrele i svršene umjetnosti. Genij B-ov ujedinio je i stopio 
značajke obiju stilskih razdoblja na način, koji se može 
smatrati idealnim primjerom za sva vremena. 


LIT.: Ph. Spitta, 7. S. B., 2 sv., 3. izd. 1921; C. S. Terry, J. S. B., 
eine Biographie, Leipzig 1929; bezbroj manjih biografija i rasprava o 
pojedinim djelima. B 


5. Paul — Baumbach, Rudolf. 

6. Wilhelm Friedemann, Ж Weimar 1710, + Berlin 1784, 
prozvan i »der Hallesche Bach«, najstariji sin Johanna Se- 
bastiana B. Bio je osobito darovit, zato ga je otac mnogo 
volio i za njega napisao Klavierbüchlein. Bio je neobu- 
zdane naravi, pa je rijetko kad mogao sabrano raditi. Naj- 
prije je bio orguljašem (Dresden, Halle na S.) Zbog ne- 
uredna života morao je napustiti službu orguljaša, pa je 
otada živio mijenjajući često mjesto boravka, a umro je 
kao propali genij u 74. godini života. Njegova djela poka- 
zuju sasvim individualni način izražaja, koji je pun srda- 
čnosti. Najveći broj tih skladba sačuvao se u rukopisu, 
pa su tek u novije vrijeme pojedinačno izdane. Pisao je 
trio-sonate, fantazije i fuge za orgulje, kantate, sonate za 
dva klavira. Kako su iza smrti očeve braća razdijelila ru- 
kopisnu baštinu velikog svog oca, to je — čini se — cijeli 

dio te baštine, koji je otpao na ovoga njegova najstarijeg 
sina, propao. Ls 

7. Josip, * Gospić 15. II. 1874, + Zagreb 6. VII. 1935. 
Svršivši Miletićevu glumačku školu 1898 stupio je u za- 
grebačko kazalište. Neko vrijeme je igrao manje karakterno- 


komične uloge. Poslije kazališnih nauka u Beču, Berlinu . 
i Pragu djeluje u Zagrebu od 1903 kao redatelj, а od 1908— - 
1920 kao ravnatelj drame, i onda kao ravnatelj admini- ç 
""Bachiacca), Ж Firenca 1. ІП. 1494, + Firenca 5. X. 1557. 


stracije te neko vrijeme kao upravitelj. Od 1931 ponovno 
je ravnatelj drame do bolesti prije smrti. B. je istaknuta i 
značajna ličnost u novijem razdoblju hrv. kazališta. Kao 
redatelj u prvom redu pazi na književno značenje kaza- 
lišnog djela. Budno prati modernu evropsku kazališnu knji- 
ževnost i donosi najnovije i najaktuelnije strane pisce. 
Usto iznosi na pozornicu hrvatske starije i mlađe autore. 
Odan kazalištu ulazio je fanatičkim žarom u polemike, u 


kojima je žilavo branio svoje nazore. S: B. 
8. Vjekoslav, ** Rujevac 1845, + Ljupča-klanac 11. X. 
1871, hrvatski novinar. Gimnaziju je polazio u Senju. Kao 
vatren hrvatski rodoljub bijaše protivnik apsolutizma, te 
je 1860 bio isključen iz gimna- 
zije. Ipak je kasnije položio 
ispit zrelosti te se u Zagrebu 
upisao u pravničku akademi- 
ju. Poput mnogih drugih pra- 
vnika postade i Bach oduše- 
vljenim pristašom politike, ko- 
ju su od 1861 vodili Ante 
| Starčević i Eugen Kvaternik. 
Surađivao je u političkom ča- 
| sopisu Hervat, što ga je 1869 
počeo izdavati pravas Ivan 
. Matok. U tom su mjesečniku 
izlazili oštri članci, koje su 
` pisali Starčević i Kvaternik. 
Kako je Bach bio odgovorni 
urednik, dopao je i zatvora. 
Matok je 1870 obustavio izda- 
vanje lista. koji je imao sa- 
mo 200 pretplatnika. Nato su 
pravaši 1. I. 1871 počeli izdavati tjednik pod imenom Her- 
vatska. Jamčevinu je položio Eduard pl. Halper, vlastelin 
iz Skaričeva kod Krapine, a urednikom postade Vjekoslav 
Bach. On je politiku, koju su tada vodili Nijemci u Austri- 
ji i Madžari u Ugarskoj, satirički opisivao u rubrikama 
Austrijanske diple i Madžarske gusle. Uredio je 41 broj 
Hervatske, a zatim je s Eugenom Kvaternikom pošao na 
Kordun, gdje su digli Rakovičku bunu. Da se smognu sred- 
stva za tu bunu, zaputio se Bach k svojemu ujaku Pauko- 
viću, koji bijaše poštar u Munjavi, te je iz poštanske bla- 
gajne uzeo 15.000 forinti. Tim su novcem buntovnici kupili 
u susjednoj Bosni konje i oružje. S Kvaternikom pogibe i 
Bach u znamenitom Ljupča-klancu, gdje su im Maksim 
Momčilović i Miloš Kosanović postavili zasjedu. R. H-t. 
9. Franjo, izdao je 1855 u tiskari Iv. Nep. Prettnera 
u Karlovcu djelo Otočaner Regiments-Geschichte. Vom Ur- 
sprung dieser Gegend, ihrer Bevolkerung und ihrer Schick- 
sale. V erfasst im Jahre 1851, 1852 und 1853 zu Otočac von 
Franz Bach k. k. Major іт Ruhestande. Knjiga obaseže V 
i 327 strana, a posvećena je banu Josipu Jelačiću. Sadržava 
mnoge vrijedne, znatnim dijelom izvorne podatke o povi- 
jesti, javnom životu i organizaciji opisanog područja na te- 
melju pouzdanih vrela te vlastita znanja i iskustva. M. B-r. 
BACHELIER, Nicolas, Ж Toulouse 1485, + Toulouse ро- 
slije 1566, francuski kipar i arhitekt. Ličnost je njegova 
ostala sve do novijeg vremena zagonetna. Čini se, da je 
učio u Italiji. G. 1510 vraća se u Toulouse, gdje djeluje 
sve do svoje smrti. G. 1533 izvodi dekoracije prigodom 
ulaska kralja Franje I. u Toulouse. Znatnija su njegova 
neosporna djela u Toulousi: Maison de Pierre, portali 
na Vijećnici, Hotel du Parlement, Hotel de Bágis i Hotel 
Lasbordes. Mnoga su njegova plasticka djela, izvedena za 
razne crkve, za revolucije propala. Izvan Toulouse sa- 
gradio je Castel de Jouy. B. je predstavnik bujnog rene- 
sansnog dekorativnog stila, koji je oko 1550 cvao u Lan- 
guedocu. 


LIT.: H. Grailot, N. B., Toulouse-Pariz 1914; J. de Lahondčs, Les 
monuments de Toulouse, Toulouse 1920; H. Coutet, Toulouse, ville arti- 
stique, plaisante et curieuse, Toulouse 1926. A. Sch 


BACHET DE MEZIRIAC, Claude Gaspard, Ж 1581, 
+ 1638, francuski matematičar i filolog, član Akademije u 
Parizu od njezina osnutka. Potpuno je riješio Diofantov 

problem neodređene analize 1. stup.; osim toga dao je sta- 
vak, koji je dokazao Lagrange, da se svaki cijeli broj dade 
predočiti kao suma od 4 kvadrata, od kojih su bar dva raz- 
ličita od nule. Glavno mu je matematičko djelo Les Pro- · 
blémes plaisants et délectables qui se font par les nombres, 
Lyon "1612, Pariz 1874. Izdao je na grčkom i latinskom 
jeziku djela Diofantova. Bavio se i pjesništvom. R.C. 
BACHIACCA, Francesco di Bartolommeo Ubertini (zvan 


Slika najprije predele ispod oltarskih slika drugih majstora. 
B., Andrea del Sarto, Granacci i Pontormo slikaju slike na 
škrinjama (cassoni) i na oplati u odaji, koje drvenu deko- 
raciju je izveo Baccio d'Agnolo za Piera Francesca Borghe- 
rinija (fragmenti tog djela u londonskoj Nacionalnoj Ga- 
leriji). С. 1533 slika dekoracije u dvorištu palače Medici 
(Via Larga) prigodom pira Cosima 1. i Eleonore di Toledo, 
i za pozorišnu predstavu komedije IZ Commodo Antonija 
Landija. Potkraj života, u službi Cosima Medicejca, izvodi 
kartone za seriju gobelina Godišnji mjeseci. B. ulazi u niz 
manjih, više pučkih i genre-slikara. Pored flamskog ve- 
rizma utjecali su na nj Perugino, Rafael, Granacci i Sarto, 
koji mu je bio prisni prijatelj. 
LIT.: M. Tinti, Il Bachiacca, Firenca 1925; A. Venturi, Storia dell'arte 
italiana, IX/I, Milan 1925. . Sch. 
BACHMANN, 1. Georg, * 1853, 1907, Švicarac, njemački 
pjesnik, živio u Rusiji. Na način njegova pjesničkog izra- 
žavanja i na njegov umjetnički lik utjecali su rimski lirici, 
Goethe, Schiller, njem., franc. i engl. romantici i Tolstoj, 
koje je strane pisce i prevodio. Lirska zbirka: Gestalten 
und Tone. 1897. (EME 
2. Раш, Ж 1837, T 1920, njem. matematičar. Napisao je 
enciklopedijsko djelo o teoriji brojeva (Zahlentheorie, 1.— 
V., 1872—1905), članke o njoj u njem. Matem. enciklope- 
diji, nadalje Das Fermatproblem (1919) i t. d. (Ispor. P. 
Bachmann, Grundlehren der neueren Zahlentheorie, II. izd. 
Berlin-Leipzig 1921, ss. VII—XT). D. K. 
BACHOFEN, Johann Jakob, Ж Basel 22. XII. 1815, + Ba- 
sel 25. XI. 1887, pisac različnih djela kulturnohistorijskih, 
etnoloških i pravnohistorijskih, osobito o rimskom pravu. 
Kao pravni historičar bio je sociološki interesiran. Njegovo 
je čuveno djelo Das Mutterrecht, eine Untersuchung über 
die Gynčikokratie der alten Welt nach ihrer religiósen und 
rechtlichen Natur (Stuttgart 1861) pobudilo veliku pažnju, 
jer je izašlo upravo u doba rascvata evolucionizma. Ono je 
dugo ostalo temeljno djelo etnološkoga naučanja o poro- 
dici i braku. U novije su vrijeme pobijeni neki njegovi 
izvodi u tom djelu, napose o prvenstvu matrijarhata u 
razvoju ljudskoga društva i obitelji, jer mu je građa bila 


u ono vrijeme odviše nepotpuna ili jednostrana. 

BIBL.: Antiquarische Briefe vornehmlich zur Kenntnis der ältesten 
V erwandtschajtsbegriffe (Strassburg 1881—1886); Der Bär in den Reli- 
gionen des Altertums (Basel 1863), Das rómische Pfandrecht Чг GI 

-i 


1847). ‚ Gi. 
BACHTOLD, Jakob, * 27. I. 1848, + Zurich 8. VIII. 1897, 
prof. njem. lit. historije u Zurichu. Na naučnoj su mu 
visini djela Geschichte ‘der deutschen Literatur in der 
Schweiz (1887—92), Gottfried Kellers Leben, 3 sv. 1892— 
97, novo obradio Ermattinger; s F. Vetterom izdavao Bi- 
bliothek älterer Schriftwerke der deut. Schweiz 1877—91. 
B. je priredio kriti- 
Cko izdanje Schweizer 
Minnesánger i drama- 
tiara 16. st. Niklasa 
Manuela. С. š. 
BACH-VAVRA, 
Nina — Vavra-Bach, 
Nina. 
BACICCIO, Gio- 
vanni Battista Gaulli 
(nazvan Васіссіо), Ж 
Genova 8. V. 1639, + 
Rim 2. IV. 1799. Uči- 
telj mu je bio L. Bor- 
zone, ali su veó u Ge- 
E n OP. novi na nj znatno 
азы | utjecale slike Ватоссі- 
7 % ja, Rubensa i Van 
; Dycka, kasnije u Ri- 
mu majstori Rafael, 
Bernini i Velasquez, 
a u Parmi Correggio. 
Mlad dolazi u Rim, 
gdje je po preporuci 
































GIOVANNI BATTISTA BACICCIO, 

Berninijevoj slikao freske u kubetu crkve S. Agnese (1665). 
Poslije boravka u Parmi izveo je u Rimu od 1669 do 1683 
svoje najznatnije djelo, freske u crkvi Il Gesu (među njima 
su najljepše: Krunisanje Bogorodičino, Klanjanje jaganjcu, 
Anđeoski koncert i Glcrifikacija sv. Ignacija). Uza sav 
bjelodani utjecaj Correggiov znao je B. svoje slikarije sreć- 
no povezati s arhitekturom crkvene unutrašnjosti. Zacijelo 
je pak B. slikar dublji i misaoniji od Pozza. Uporedo s rado- 
| vima u crkvi Il Gesù naslikao је B. i mnoge oltarske slike 
(u rimskim crkvama S. Niccolo da Tolentino, S. Andrea 
del Quirinale, S. Francesco a Ripa), portrete sedam papa 
(od Aleksandra VII. do Klementa ХІ.) i mnogih rimskih 
kardinala. Potkraj života naslikao je u crkvi SS. Apostoli 
fresku Triumf franjevačke vjere (Trionfo della Religione 
francescana). 


LIT.: М, Perotti, L'arte di Gian Battista Gaulli in Roma (u reviji 
L'Arte, XIX., 1916); H. Voss, Die Malerei des Barock in Rom, Berlin 
1924; М. Pevsner, Barockmalerei in den romanischen Ländern, I., Wild- 
park-Potsdam 1928. A. Se 


BACIL (lat. bacillus, »štapić«), jedan od temeljnih oblika 
bakterija. Dok je u običnom jeziku pojam bacila ili »bak- 
— cila« istovetan s pojmom klice, uzročnika bolesti, kod 
= stručnjaka pojam bacila ima uže značenje, te se bacilima 
С Zovu samo one bakterije nalik na štapiće, koje stvaraju 
= trajne i otporne oblike, t. zv. spore (endospore), kao što 
su na pr.: Bac. anthracis, tetani, botulinus, oedematis maligni 
it. d. Ovi sporogeni bacili izdvojeni su u sistematici u 
22 posebnu porodicu: Bacillaceae > bakterije. U praksi me- 
m» dutim ova podjela nije dosljedno provedena, tako da se 
b u bakteriologiji još uvijek zovu bacilima sve bakterije s 
oblikom štapića, iako ih nauka više ne ubraja u taj rod 
(na pr. uzročnike tuberkuloze, difterije, tifusa i t. d.). 
р Bacili mogu biti različitog oblika, iako uvijek zadržavaju 
temeljni oblik štapića. Samo se kod loših uvjeta života 
= mogu ti oblici donekle promijeniti, izobličiti. Bacila ima 
h kraćih i duljih, ravnih i savinutih, vrlo tankih i debelih. 
4 Krajevi im mogu biti zaobljeni ili šiljati (Bac. fusiformis), a 
kadšto su ravno odsječeni (Bac. anthracis). Bacili su često 
nejednake debljine po cijeloj dužini njihovih tjelesa te 
imaju proširene krajeve i naliče na buzdovane. Ima ih 
ovalnog i jajastog oblika. Oni, koji su osim toga još i 
kratki, a krajevi su im zadebljani, nalaze se na granici 
između koka (lat. coccus »kuglica«, od grč. xóxxoc »jezgra«) 
i bacila i zovu se koko-bacilima. Kad bacili nakon dije- 
ljenja ostanu povezani i čine lance, zovemo ih streptoba- 
cili (grč. orosnros »lanac«). U tom se slučaju granica između 
pojedinih štapića često ne vidi, a streptobacili poprimaju 
oblik neobično dugačkih niti. Bacili se uvijek kao i sve 
ostale bakterije množe poprečnim dijeljenjem, tako da od 
dugog štapića uvijek nastaju dva mlada kraća, koji opet 
izrastu do normalne veličine. Kod loših životnih uvjeta 
osim svojih običnih oblika (vegetativnih oblika) dobivaju 
neki bacili i druge trajnije i otpornije oblike, koje zovemo 
sporama. Spore imaju oblik okruglih ili ovalnih zrna, koja 
jako lome svijetlo, a nastaju uvijek u samoj stanici bakte- 
rije. Oblik i položaj spora je za pojedine bacile stalan. 
Tako kod bac. uzročnika bedrenice (Bac. anthracis) spore 
uvijek nastaju u sredini bacila, kod bac. uzročnika teta- 
Nusa nalaze se uvijek na kraju bacila (oblik palice za 
bubanj). U svakom bacilu može se razviti samo jedna 
spora. Spore su prema svim fizikalnim i kemijskim utjeca- 
jima mnogo otpornije nego vegetativni oblici bacila. Spore 
nekih bacila žive po 10 i više godina. Bacili su jako raši- 
reni u prirodi: u zemlji, u vodi, u zraku, u živim i mrtvim 
organizmima čovjeka, životinja i biljaka. N. Č. 
BACILIĆ, Jerolim, splitski kipar 16. st. Dne 8. XI. 1596 
omačiniše on, Antun i Marko Drivodiljič pogodbu s Ni- 
kolom Vitalom, zapovjednikom ratnog broda (triremis) i 
namjesnikom korčulanskoga kapetana Ivana Kontarena, da 
6e uz mjesečnu plaću od 8 dukata, računajući za svakoga 
od njih, u Korčuli raditi, vajati i sve ono činiti, što u nji- 
hovu umjetnost zasijeca (ad laborandum, incidendum et 
hujusmodi eorum exercitium et artem diligenter facien- 
dum), našto su dobili svaki na svoju ruku 16 dukata una- 
prijed. To je sve, što je Kukuljević našao o njima u split- 
skim kvadernama. Šta su radili, nije poznato. 


, LIT.: I. Kukuljevič-Sakcinski, Slovnik umjetnikah jugoslavenskih, 
Zagreb 1858. A. Sch. 


_ BACILLARIACEAE — Alge kremenjašice. 

| BACK (bek) > Nogomet. 

BACKER, Jakob Adriaensz, Ж Harlingen 1608, + Amster- 
am 27. VIII. 1651, nizozemski slikar. U Leeuwardenu bio 












































mu je učitelj Lambert Jakobsz. Od 1633 do 1634 boravi u 
Amsterdamu. Nije vjerojatno, da mu je kasnije bio uči- 
telj Rembrandt, iako je ovaj na nj znatno utjecao, jer se 
B. več 1634 istaknuo kao zreo majstor sa slikom Regent- 
kinja gradanskog sirotišta u Amsterdamu. Najjače se utje- 
caj Rembrandtov očituje u njegovim izvrsnim portretima 
(najljepši su oni W'ttenbogaería u Amsterdamu iz godine 
1634 i Portret mladiča u Mauritshuisu u Haagu). Slabije 


su njegove mitologijske slike (Braunschweig, Kassel). 
LIT.: K, Bauch, Jakob Adriaensz Backer, Berlin 1926. A. Sch. 


BACKHAUS-MLIJEKO (po Backhausu, Ж 1865, + 1927), 
mliječna konzerva za ishranu male djece. Princip je u to- 
me, da se teže probavljivi kazein kravljeg mlijeka izluči, 
odnosno da se mlijeko priprema fermentima grušala i tri- 
psina. Tome se pridodaje vrhnje (skorup). Postoje 4 mje- 
šavine, koje sve premašuju jednostruku hranu s bjelanče- 
vnim vrijednostima od 1 do 1,7. E. M. 

BACKLUND, Albert Victor, * 1845, + 1922, švedski ma- 
tematicar i fizicar. Bavio se teoretskom fizikom i diferen- 
cijalnom geometrijom, gdje je napose došao do važnih i 
originalnih rezultata. Osobito treba spomenuti transfor- 
maciju površina stalne zakrivljenosti, poznatu pod njego- 
vim imenom, koja se mogla proširiti i na druge geome- 
trijske tvorevine, definirane parcijalnim diferencijalnim 
jednadžbama (> difer. jednadžbe). S. š. 

BACKOFFEN, Hans, Ж Sulzbach (kod Höchsta ili 
Aschaffenburga?) oko 1480, + Mainz 21. IX. 1519, njema- 
čki kipar. Učio je valjda u radionici Tilmana Riemen- 
schneidera u Würzburgu. Od 1500 (1504?) do svoje smrti 
Živi i djeluje u Mainzu, naročito u službi nadbiskupa Al- 
brechta Brandenburškog. B. je jedan od najznatnijih ki- 
para njemačkih u početku 16. st. Radio je ponajviše u ka- 
menu, a rjeđe u drvetu. Stil je njegovih djela kasnogotički, 
ali se na njima zapažaju pogdjegdje i utjecaji dekora- 
tivnih elemenata renesanse. Broj njegovih sačuvanih djela 
razmjerno je malen. Među njima se ističu u stolnoj crkvi 
u Mainzu grobni spomenici nadbiskupa Bertholda von Hen- 
neberga, djelo još posve kasnogotičko, i Liebensteina, gdje 
kasnogotičko naziranje poprima nove oblike, pa se pre- 
stavlja u »veoma blagi barok« (Pinder). Odavde vodi put 
daljeg B-ova razvoja preko nekoliko grupa Kristova Raspeća 
(Eltville, Wimpfen, groblje sv. Petra i stolna crkva u 
Frankfurtu па Majni), nastalih od 1509 dalje, do čistog 
»ranog baroka«, koji se očituje u majstorovu najoriginal- 
nijem i umjetnički najsnažnijem djelu, grobnom spomeniku 
nadbiskupa Uriela von Gemmingena u stolnoj crkvi u 
Mainzu, nastalom od 1515 do 1517. U njemačkom slikar- 
stvu onog vremena mogao bi se s B. porediti jedino majstor 
Mathis Gothardt Neithardt zvan Griinewald. Međutim, B. 
nije toliko ekspresionist, jer uza svu pokretnost svojih li- 
kova ostaje uvijek otmjen, umjeren, dubok i osjećajan. 

LIT.: P. Kautzsch, Der Mainzer Bildhauer H. B. und seine Schule, 


Leipzig 1911; W. Pinder, Die deutsche Plastik des ausgehenden Mittel- 
alters und der Frührenaissance, Wildpark-Potsdam 1929, A. Sch. 


BACON (bekn), svinjsko meso na poseban način pri- 
premljeno. Kod nas su se produkcijom tog mesa počeli ba- 
viti u novije vrijeme, i to u vezi s izvozom mesa na en- 
glesko tržište, gdje se takvo meso traži. Stoga se b. prire- 
đuje onako, kako to propisuju uzance engleskog tržišta. 
Meso mora biti od mladih svinja, i to one pasmine, koja 
se odlikuje dobro razvijenim mišičjem, dok slanina ne do- 
lazi toliko u obzir. Težina živih životinja ne smije prema- 
Siti 75—80 kilograma žive vage. Radi što sigurnijeg kon- 
zerviranja zaklane se životinje ne šure neposredno poslije 
klanja, već se po čitavoj površini kože opale plamenom i 
to toliko, da se čekinje i dlake oprže, a površina kože 
poprimi smedu boju. Tek se iza toga vadi utroba. I kod 
komadanja životinje traži se poseban postupak: životinja 
se rasiječe u dvije polovine, onda se izvadi hrptenica u 
čitavoj svojoj dužini, zatim se odsijeku glava i butovi, 
dok se lopatičina kost posebno izvadi. Tada dolazi meso 
u hladionicu, gdje se mora naglo ohladiti. Konačno se 
osoli, stavi u salamuru i u njoj ostavi 5—6 dana, a onda 
se po potrebi osuši u dimu. Ako se u svemu pravilno po- 
stupalo, meso zadobije izrazito jasnu crvenu boju, na što 
se u potrošnji osobito pazi. 199, 

BACON, 1. Francis (Verulamski), * London 22. I. 1561, 
т Highgate 9. IV. 1626, filozof, osnivač empirizma na po- 
četku novoga vijeka. Sveučilište je polazio u Cambridgeu. 
Iza toga boravi u Parizu kao član engleskoga poslanstva. 
Radi smrti svog oca, koji bijaše čuvar državnog pečata, 
vrati se u Englesku (1579), ulazi u javni politički život i 

postizava najviše časti u državnoj službi, no 1621 pada 
u nemilost, optužen radi podmićivanja. Otada se povučen 
posvećuje naučnom radu. Priroda s čovjekom u njoj osno- 
vni su pojmovi, oko kojih se kreće Baconovo umovanje. 
Cilj je njegova rada, da odredi uvjete čovjekova napretka 
u svijetu. Pod tim vidom mo- 
ral i nauka nemaju vrijedno- 
sti naprosto po tome, što bi 
služili ideji dobrote i istine, 
već oboje ima praktičan ka- 
rakter. Iz toga izlazi i utili- 
taristički stav, po kojem je 
moral sredstvo za reguliranje 
međusobnih odnosa pojedi- 
naca, a nauka sredstvo za 
svladavanje prirode. Po tom 
svom stavu B. je preteča pra- 
gmatizma (v.), koji kriterij 
istine stavlja u vrijednost za 
ljudski rad. Sticanje znanja 
zasniva Bacon na iskustvu. 
Prirodi se valja najprije po- 
koriti te na osnovi iskustva 
otkriti njene sile i zakone, 
koji će —- svrstani u naučni 
sistem misli — poslužiti za 
vladanje njome. To je smisao riječi: prirodu svladava- 
mo, ako joj se pokorimo (natura parendo vincitur). Mi- 
sli o reformi naučnog duha razradio je u djelu Instaura- 
tio magna (Velika obnova), koje se raščlanjuje u dvije gla- 
vne rasprave. U prvoj pod naslovom De dignitate et 
augmentis scientiarum (O vrijednosti i obnovi znanosti) 
podaje klasifikaciju znanja (globus intellectualis), koje pre- 
ma trim osnovnim funkcijama duha: pamćenju, mašti i ra- 
zumu dijeli u historijske nauke, pjesništvo i filozofiju; filo- 
zofija se zanima prirodom, Bogom i čovjekom. U drugoj 
raspravi poznatoj pod naslovom Novum organum (Novi 
instrumenat) nastoji podati preporođenoj nauci nove lo- 
gičke i spoznajnoteorijske osnove, koje će se razlikovati 
od tradicionalne Aristotelove i skolastičke analitičko-de- 
duktivne metode. Odbacujući napose silogizam kao vješti- 
nu raspravljanja, B. izgrađuje logiku indukcije, koja pola- 
zi od činjenica iskustva. Slično kao Descartes drži, da spo- 
znavanje treba da započne na tlu čistu od predrasuda, koje 
B. naziva idolima, a dijeli ih u četiri vrste prema tome, 
nastaju li po općoj prirodi ljudskoj (idola tribus), po po- 
sebnoj prirodi ljudskoj (idola specus), po uvriježenu na- 
činu mišljenja (idola fori) ili po nekritičkom prihvaćanju 
tuđih misli (idola theatri). Polazeći od tako očišćena isku- 
stva nauke se imaju služiti induktivnim postupkom, koji 
se sastoji u tom, da se činjenice analiziraju, međusobno 
porede i srodni momenti sintetiziraju u općim oblicima, 
koji kao zakoni izražavaju bivstvo pojava. Pritom se pored 
opažanja ističe i važnost pokusa. B. zabacuje Aristotelovu 
indukciju, koja se, kaže, osniva na pukom nabrajanju, a 
ne vodi računa o oprečnom slučaju (instantia negativa). Sve 
naučno istraživanje i shvaćanje ide za utvrđivanjem uzro- 
čno-posljedičnih veza u svijetu prema riječi: istinito zna- 
nje je znanje po uzrocima (verum scire est per causas 
scire). Iako je time iz područja nauke isključio promatra- 
nje po svrhama (teleologijsko gledište), B. ga ne zabacuje 
naprosto, već ga dodjeljuje sferi religijskog doživljavanja, 
o kojem drži, da ono ne mora doći u sukob s naukom, ako 
se uzme, da su znanje i vjerovanje dvije različne perspek- 
tive, u kojima se ljudska misao razvija. 

BIBL.: The two books of Francis Bacon on the proficience and advan- 
cement of learning divine and human (London 1605), isto djelo kasnije 
izašlo pod poznatim naslovom De dignitate et augmentis scientiarum 
(1623); Cogitata et visa (1612), kasnije prerađeno kao Novum Organum 
scientiarum, London 1620 (njem. prijevod s biografijom u Kirchman- 
novoj Phil. Bibliothek, Berlin 1870); Essays moral, economical and poli- 
tical, 1597 (lat. prijevod pod naslovom Sermones fideles); Sabrana djela 
izd. W. Rawley, Amsterdam 1663; Mallet, London 1740; franc. izd. F. 
Riaux, Oeuvres de Bacon, Pariz 1834; Manji spisi prevedeni na njem. 


od J. Fürstenhagena, Leipzig 1884. 
LIT.: Überweg, Gesch. d. Phil., 3. sv. M. P-s. 


Baconska teorija (Baconian theory), teorija, prema kojoj 
je F. Bacon, slavni engleski filozof i državnik (1561—1626) 
sastavio Shakespeareove drame. Osniva se na t. zv. Nort- 
humberlandskom rukopisu, prozvanu po nalazištu u Nort- 
humberland House, nekadašnjem sjedištu velikaške poro- 
dice Percy. Napisan je u zadnjem desetljeću 16. st. Saču- 
vao mu se samo prvi dio na 23 lista. Rukopis je nagoren, 
jer je stradao od požara. Sadrži neke radove Baconove, 
dok je drugi dio, prema sačuvanom indeksu, sadržavao 


FRANCIS BACON 





BACON — BACUNTIUS 


Shakespeareove drame Rikarda II i Rikarda III. Nad na- 
slovom Rikard II. čitamo William Shakespeare, a kraj nje- 
ga Francis Bacon, ali potonje precrtano. Na omotu ruko- 
pisa zabilježeno je 5 puta ime Shakespeare, u tom obliku, 
a ne Shakspere, kako se zvao neki slabo poznati glumac 
Burbadgeove kazališne družine, dok je po tvrdnji pobornika 
Baconske teorije, da je naime slavni državnik Bacon sa- 
stavio Shakespeareove drame, Shakespeare pseudonim Ва- 
conov. Osim toga se na omotu vide slova i slovke Sh, Sha, 
Shak, kao da je anonimni pisac htio okušati pero. Isto tako 
čitamo na omotu na nekoliko mjesta dijelove Baconova 
imena: Mr. Fr., M. Francis Bacon. Pored tih igrarija perom 
nalazimo i čudesnu, upravo monstruoznu lat. riječ: honori- 
ficabilitudine. Ta se riječ nalazi u ono doba samo u Sha- 
kespeareovoj komediji: Love's Labour Lest (Zadnji trud 
ljubavi) u obliku: honorificabilitudinitatibus i u jednom 
rukopisu Baconovu, u istom padežu, ali napisana u obliku 


trokuta: I 
ho 


hono 
honori 
honorificabilitudinitatibus 
Na osnovu toga tvrde baconovci, da spomenuti jadni glu- 
mac Shakspere ne može biti onaj slavni dramatičar, nego da 
je te drame napisao Bacon pod pseudonimom Shakespeare. 
3 Međutim se način izraZava- 
nja u znanstvenim djelima 
Baconovim nikako ne slaže 
s jezikom i govornim ritmom 
Shakespeareovih drama. 


LIT.: S. Bogholm, Bacon og S., 
Kjóbenhavn 1906. G. Š. 


2. Roger, nazvan »doctor 
mirabilis«, Ж oko 1214, + Ox- 
ford 1294, filozof, teolog, pri- 
rodoslovac. Nauke je učio u 
Oxfordu i Parizu. U tride- 
setoj godini stupio je u fra- 
njevački red. Ne zna se, zašto 
je 1257 morao napustiti zva- 
nje nastavnika. Ipak se i da- 
lje bavio naukom. Tražio je, 
da se filozofija više osloni na 
matematiku i prirodne nauke. 
Neki su ga držali čarobnja- 
kom, a i u svojem radu na- 
išao je na zapreke radi že- 
stine kritike i radi nastranih astrologijskih nazora. Između 
1263 i 1264 napisao je djelce De computo naturali, u kojem 
traži reformu julijanskoga kalendara. Papa Klement IV. 
zatražio je, da mu pošalje na ogled svoje spise. B. mu Je 
poslao Opus majus, zatim Opus minus i naskoro Opus 
tertium. Napisao je osim toga Tractatus de multiplicatione 
specierum, Compendium studii philosophiae, Volumen verae 
mathematicae, Communia naturalia i Metaphysica de viciis 
contractis in studio theologiae. Stekao je velikih zasluga 
na polju matematike i fizike, napose optike. I$ao je za tim, 
da u svojim spisima enciklopedijski obuhvati sve znanje 
svojega doba. Znamenito je njegovo pismo, poslano Vilimu 
Pariskome, De secretis operibus artis et naturae et de 
nullitate magiae. Tu je predvidao mnoge izume, koji su se 
kasnije ostvarili, na pr. parobrod, lančane mostove, tele- 
skop, mikroskop, avion, eksplozive i t. d. U filozofiji se 
oslanjao najviše na Augustina i Aristotela. U teologiji je 
tražio ispravak teksta Biblije prema izvorniku i učenje se- 
mitskih jezika i grčkoga. TH 

BACS-BODROG, 1. južna madžarska županija, izmedu 
Dunava i Tise. Obuhvača 1676 km? sa 115.000 stan. Kraj 
je vrlo plodan, osobito za žitarice, voče i vinovu lozu. 
Razvijeno je konjogojstvo (konji nonius). 

2. Grad u madžarskoj županiji Bács-Bodrog, u željezni- 
čkoj vezi sa Suboticom. Ima 12.000 stan. U njemu ima 
mnogo Nijemaca. Okolica je vinorodna i žitorodna. М.Р. 

BACTERIUM ABORTUS BANG - Bruceloze kod do- 
mačih životinja. 

BACTERIUM RADICICOLA — Nitrogeneze. 

BACUN, Robert, dominikanac, teolog. Bio je medu nauči- 
teljima, koje je 1221 sv. Dominik poslao u Englesku, te je 
u Oxfordu predavao i osnovao tradiciju dominikanskog 
augustinizma. Napisao je tumač Sv. Pisma. zx B. 

BACUNTIUS, latinsko ime za rijeku Bosut. Spominje 
ga Plinije IIL, 148. Z: D: 


ROGER BACON 


BAČ, općina u Ba- 
čkoj, na želj. pruzi 
Sombor—Bačka Palan- 
ka, 4.050 stan., Hrva- 
ta, Nijemaca i nešto 
Madžara. B. je osno- 
vao sv. Stjepan i po 
njemu je dobila naziv 
Bačka županija. Več 
u ll. st. je to važno 
političko i crkveno sre- 
dište. Iz tog doba mu 
potječe i franjevačka 
crkva, u kojoj su ispr- 
va vršili vjersku pastvu 
templari, a od 1301 
franjevci. Sv. Ladislav 
je 1092 osnovao u B. 
nadbiskupiju, koja je 
bila vrlo kratkoga vi- 
jeka, jer ju je Bela II. 
ujedinio s katoličkom 
biskupijom, tako da je 
potonja dobila naslov 
nadbiskupije. G. 1267 
vojvoda Stjepan па- 
ziva B. svojim gradom. 
Karlo Robert (1308 do 
1342) sagradio je po- 
kraj B. četverouglastu, 
šestokatnu, od opeke građenu, i potokom Mostorgom okru- 
ženu tvrđavu, kojoj su se ruševine do danas sačuvale. Vla- 
dislav II. je 1494 podijelio B. naslov grada i njegovo sta- 
novništvo oslobodio plaćanja carina te municipijske vlasti 
velikog župana i podžupana. B. je otada lijepo procvao te 
su u njemu 1518—19, za Ljudevita IL, održani ugarski ze- 
maljski sabori. Poslije mohačke bitke (1526) Turci su osvo- 
jili tvrđavu B. i postavili u nju sjedište nahije. Kad je 1703 
izbila Rakocijeva revolucija, provalili su sa sjevera u Bačku 
Kuruci, zauzeli, zapalili i opustošili B., koji otada sve više 
| gubi svoj pređašnji politički značaj. Sada je obično selo. 
Stanovništvo se bavi poljodjelstvom, vinogradarstvom i in- 
dustrijom kudjelje. Pop 



























BAČ, Franjevačka crkva 


BAČEVAC bila je župa u arhiđakonatu Gušće (de 
) zapisana 1501 u Registru župnika zagrebačke 
Skupije. Danas je to selo u virovitičkom kotaru, u gra- 
Pod Turcima je 
župa propala, ali se starosjedilačko hrvatsko naselje u selu 
očuvalo i za to vrijeme u desetak kuća. Kada su Turci na- 
jište, B. su održali hrvatski starosjedioci i 
ni 18. st. doselilo je u njega nekih 30 po- 
3 lina, koje su selo ra&irile. Danas ima u B. 
blizu 700 stan., većinom potomaka doseljenih Gorana. 
f LIT.: Rački, Popis župa zagrebačke biskupije 1334 i 1501, Starine, 


IV, 208; Dominium Vučin 1770/71, Urb. et cons. Fasc. 150, 1i 2 u Drz. 
arh. u Zagrebu. 


njegov ikonostas u crkvi sv. Nikolaja u Zemunu iz 1762. 
Slikao je zajedno s Teodorom Dimitrijevićem i crkvu ma. 


Z.S.M. 
% Vela Luka 17. VII. 1867, T Rim 29. 
€, historičar. Predavao je crkvenu 
povijest na dominikanskoj teologiji u Dubrovniku, zatim 
20 godina na dominikanskom sveučilištu Angelicum u Ri- 
mu. Publicirao je među ostalim: Introductio in Opera S. 
Thomae, Rim 1925; Ex primordiis scholae thomisticae, Rim 
1928; Opera ecclesiologica F. F. O. P., Rim 1929; Nikola 

Matov Đorđić, Rad 197, Zagreb. H. B. 
2. Miho, * Dubrovnik 1858, + New Orleans 1938, pomor- 
Ski kapetan. Postao je poznat po svojim dramatskim do- 
ivljajima, kad se 1876 nakon brodoloma spasio na sjever- 
oj obali Australije. G. 1880 odselio se u New Orleans 
SA), gdje je postao veletrgovac. Radi njegovih za- 
ga prozvalo je poglavarstvo New Orleansa jednu ulicu 

u gradu: Baccich Avenue. PF: Өле 

3. Radoslav, * Plaški 28. II. 1875, t Zagreb 4. XII. 1931, 
osječki knjiZar i izdavač. Karijeru je počeo kao privatni 
činovnik, a 1904 preuzima Fritscheovu knjižaru u Osijeku, 
koju je podigao do zamjerne visine osnovavši i salon 
umjetnina. Vrlo je zaslužan za osnivanje hrvatskog kaza- 
lišta u Osijeku (1907), o kojemu je i mnogo pisao (Hrv. 
nar. kazalište u Osijeku u knjizi Dvadeset godina naro- 
dnog kazališta u Osijeku 1907—1927; Kazališta u Jugosla- 
viji u Hrv. Njivi 1918). Bačić je zaslužan i za sakupljanje 
narodnih umotvorina, o čemu također piše: Naša kućna 
industrija, Zagreb 1924 (u knjizi J. Lakatoša, Industrija 
Hrvatske i Slavonije); Pučko umijeće u južnih Slavena u 
Hrv. Prosvjeti 1930; Ornamentika našeg pučkog umijeća 
i narodni vez u Hrvatskoj Prosvjeti 1930; Narodno pučko 
umijeće u Hrvatskoj Prosvjeti 1931. Bačić je pisao i o 
umjetničkim problemima (Likovna umjetnost u Osijeku 
u Jubilarnom almanahu Kluba hrvatskih književnika i 
umjetnika u Osijeku), a osim toga bavio se književnim i 
prijevodnim radom. Poslije prevrata 1918 napustio je knji- 
žaru i došao u Zagreb, gdje je otvorio Salon umjetnosti, u 
kojem su izlagali poznati hrvatski umjetnici. M.O. 

4. Vili А, ж Pula 3. VII. 1896, kapetan bojnog broda, 
stručnjak za pomorsko pravo, sin kontra-admirala Alojza 
Bačića-Rečinskoga. Svršio 1914 pomorsku akademiju na 
Rijeci, iza toga stupio u ratnu mornaricu te je služio kao 
časnik odnosno zapovjednik na ratnim brodovima i kao 
nastavnik na pomorskoj vojnoj akademiji. Kao časnik svršio 
je i pravo na sveučilištu u Zagrebu. Napisao je Uvod u 
međunarodno pomorsko javno i ratno pravo (Beograd 1932) 
i Dubrovački brodovi u doba procvata dubrovačkog po- 
morstva u XVI. vijeku (Zagreb 1941). J. A 


BACIJA, BAČILO. 
U Srbiji bacija, bacilo 
znači planinski sto- 
čarski stan s torom i 
mljekarom. Ne može 
se naći sigurna razli- 
ka između pojmova 
tih dvaju naziva, jer 
se zamjenjuju. U Ma- 
kedoniji su ti stanovi 
gdjekad veliki, zajed- 
nički, bogataški, ali i 
pojedinačni; a u Sr- 
biji su najviše pojedi- 
načni, vlasništvo ma- 
lih seljaka, koji ih 
zovu još i stan, koliba. 

i b. su načinjeni 
kao primitivni naslon 
od grana, kao pripro- 
sta koliba i bolji stan. 
Bačijanje »stanovanje 
na planini s blagom«; 
bač »mljekar«, »sirar«. 
Ako je b. velika, on- 
da je tu još namje- 





A*. 


GRB BACKE ZUPANIJE 
na ulazu u negdašnji bački grad 


šten: paraćeaja, odadžija, fičor i dr. 

U Bugarskoj, sjevernoj i zapadnoj, »bačija, bačilnica je 
zajednica s ovcama i stanom na planini«, dok pojedini 
seljak zove svoj stan »mandra«, a to može biti i sirnica uza 
samu b.; ali b. može biti i u polju, Zupi, samo tu ne mora 
biti zajednica. Bugari vele 
još i »košara«, kao i kod nas 
po nekim krajevima. Bačijni- 
ca  »gradska mitnica«, Баҝ̆ 
»maltarina«. U Slovačkoj ba- 
ба »sirar«, u Madžarskoj bácsi 
»stric, ujak«. 

Sve ove neobične riječi po- 
tječu vjerojatno od turskih 
riječi: baekyle »zeleno polje«, 
»travnik« i  bak-mak  »gle- 
dati«. SE 


BAČKA, južni dio Panon- 
skoga nizozemlja između Du- 
nava i donje Tise bez izrazi- 
te granice prema 5, zaprema 
preko 10.000 km? površine, na 
kojoj stanuju Madžari, Slave- 





PEČAT BAČKE ŽUPANIJE 
iz 1699 god. 

BAČKA, Šokačka narodna nošnja 


ni i Nijemci, po zanimanju poljodjelci i stočari. Ta se 
ravan spušta posve polagano prema J (140—80 m) i od sre- 
dišnje grbine (Telečki bregovi) prema rubovima, gdje su 
pored rijeka Dunava i Tise prostrana područja močvarna 
i često poplavljena. U jugoistočnom kraju ispinje se Titel- 
ska visoravan do 129 m. Izuzevši podvodna područja pored 
rijeka tlo je vrlo plodno, jer je izgrađeno od diluvijalnih 
slojeva eolskog podrijetla i od aluvijalnih nanosa, kad su 
se goleme vodene mase cijedile iz Panonske kotline Du- 
navom prema Crnome moru. Poplave su do neke mjere 
uklonjene odvodnjavanjem tla i regulacijom rijeka na po- 
četku prošloga stoljeća. G. 1802 otvoren je kanal, koji veže 
Dunav s Tisom od Bezdana do Bačkoga Gradišta. Od nje- 
ga vodi drugi kanal u Dunav kod Novog Sada. Brojne vo- 
dne zadruge osposobile su velike površine močvarnoga tla 
za poljodjelsku kulturu. Te su melioracije vanredno važne, 
jer B. ide u red najplodnijih zemalja u Evropi. Podneblje 
je kontinentsko s nepovoljnim oprekama vrućega ljeta i 
oštre zime, s malim mnoštvom kiše, koja pada pretežno u 
proljeće i jesen. Proljeće se budi kasno, a jesen je duga i 
toplija od proljeća. Premda je količina oborina svuda ma- 
lena (oko 560 mm godišnje), drži se vlaga u tlu humusa 
dugo za proljetnih i ljetnih mjeseci djelujući povoljno na 
uspijevanje usjeva i na kakvoću njihovih plodova. U sre- 
dini B. su prostrane površine vrlo podesne za stočarstvo. 

Danas živi u B. gotovo 1 milijun stan., no još 1787 ih 
je bilo samo 184.000. Prošlost naseljenja je slabo poznata 
u potankostima. Najstariji sloj žiteljstva predstavljaju 
Slaveni i Madžari, za provale Turaka naseliše se Hrvati 
(Bunjevci) i Srbi, a u 18. st. dođoše Nijemci i druge manje 
skupine (Slovaka, Ukrajinaca, Židova). Stanovništvo je po 
narodnosti vrlo izmiješano, a živi ponajviše u velikim nase- 
ljima seoskoga tipa. Poljodjelski i stočarski proizvodi pro- 
meću se vrlo živahno, a ostale trgovačke grane su većim 
dijelom tek u zametku. Sva trgovina ide željezničkom mre- 
žom, koja je dosta gusta. Sredinom B. prolazi glavna pruga 
spajajući Budimpeštu preko Subotice i Novoga Sada s Beo- 

gradom, a druga važna pruga ide od Subotice i Sombora 
preko Dunava u Hrvatsku do Vinkovaca. Najveći su gra- 
dovi Novi Sad na Dunavu, Sombor na Z, Senta na Tisi, 
Subotica (100.000 stam), Baja і Jánoshalma па S. 

Veći dio B. (8.653 km?) bio je poslije Svjetskog rata pri- 
ključen bivšoj Jugoslaviji, a Madžarskoj je ostao na SZ 
Bács-Bodrog (1.628 km?). Bunjevačko-šokačkih Hrvata ima 
prema službenom popisu od 1931 93.000, a prema privatnim 
statistikama oko 180.000. Oni su vjere katoličke, a središte 
im je Subotica, po broju stanovnika najveći hrvatski grad 
iza Zagreba. Pobliže o Hrvatima u B. — Bunjevci > Šokci. 


LIT.: P. Pekić, Povijest Hrvata и Vojvodini, Zagreb 1930; Čović- 
Kokić, Bunjevci i Šokci, Zagreb 1938. N. Z. 
BACKA EPISKOPIJA, pravoslavna crkvena oblast, koja 
obuhvaća sve parohije u Bačkoj. Osnovana je u 16. sta 
kad su Srbi tu oblast u velikom broju naselili. Sjedište 
episkopa bilo je isprva u Segedinu, poslije po bačkim 
manastirima i napokon je početkom 18. st. ustaljeno u 
Petrovaradinskom Šancu, današnjem Novom Sadu. Bačka 
episkopija ima pod svojom vlašću oko 160.000 duša, dva 
manastira (Bogjan, muški, i Kovilj, ženski), 4 protoprezvi- 
terata (bečejski, Zabaljski, somborski i novosadski) i 85 
parohija sa 68 crkava i kapela te 87 svećenika. RG 
BAČKA TOPOLA, mjesto u Bačkoj, na želj. pruzi Subo- 
tica—Novi Sad, sijelo kot. oblasti. Ima 15.000 stan. Osno- 
vana je za vrijeme Turaka kao naselje subotičke nahije. 
Po izgonu Turaka B. T. je opustjela te se još 1731 spominje 
kao pustara, a pripadala je petrovaradinskom vojničkom 
šancu. U drugoj polovini 18. st. bila je B. T. u posjedu 
barunske obitelji Kray, koja je u većim grupama počela 
naseljavati Madžare, kojima su davani različiti privilegiji. 
B. T. se otada brzo razvila, te je već početkom prošloga st. 
imala 4.000 stan. B. T. je tipično seljačko mjesto; trgovina i 
obrt su joj u zametku. Ima građ. školu i vodnu zadrugu. P.P. 
BAČKI PETROVAC, mjesto u Bačkoj uz želj. prugu 
Sombor—Novi Sad, 7.500 stan. O postanku B. P. nema si- 
gurnih izvora; zna se samo to, da je 1703 kao pustara pri- 
padao futoškom vlastelinstvu. G. 1745 počinju se tamo do- 
seljavati Slovaci, većinom evangeličke vjere. B. P. je kul- 
turno središte Slovaka. Stanovništvo se većinom bavi ratar- 
stvom, napose kulturom hmelja; tu je središte proizvodnje 
i trgovine hmelja, koji se mnogo izvozi i u inozemstvo. Р.Р 
BAČKO GRADIŠTE, općina u Bačkoj, 6806 stan. Za vri- 
jeme Turaka je pripadalo segedinskoj nahiji, a po njihovu 
izgonu postalo-je šanac u vojnoj krajini. Poslije ukinuća 
vojne krajine u B. G. se kao i u mnoga druga mjesta u 
Bačkoj počinju naseljavati Madžari. Za madžarske revo- 
lucije tu su se vodile velike borbe, radi čega je bilo dosta 
uništeno. Stanovništvo mu se pretežno bavi poljodjelstvom 
i stočarstvom. Ima umjetni mlin i obrtnu školu. Р; 
BAČO KIRO, Ж Bela Čerkva 1835, + 1876, bugarski se- 
ljački pjesnik i revolucionarac. Potekao je iz vrlo bijedne 
obitelji, no zahvaljujući bistrini svoga uma postao je učitelj 
i narodni vođa. Za vrijeme narodnog ustanka 1876 predvo- 
dio je svoju četu. Uhvaćen od Turaka osuđen je na smrt 
i poginuo herojski na vješalima. Ostavio je dosta pjesama, 
različne bilješke, kronike i vrijedna pisma. 
LIT.: N. Načov, Bačo Kiro Petrov, Sofija 1910; Bačo Kiro Petrov, 
a građa i dokumenti, izdani povodom 
stogodišnjice njegova rođenja pod 
redakcijom Aleksandra Burmova i 
Stojka Stojkova, Sofija 1937. G.K. 


BACV ANSKI, Aleksa, * Te- 
mišvar 1832, + Beograd 26. III. 
1881, slumac i redatelj. Još 
kao dak u Segedinu osniva 
diletantsko kazalište. G. 1852 
napušta državnu službu, stupa 
u jednu madžarsku putujuču 
kazališnu družinu i dolazi u 
Beograd. G. 1869 postaje član 
Nar. pozorišta u Beogradu, a 
zatim i nastavnik glumačke 
škole. Bio je odličan kara- 
kterni glumac. Glavne su mu 
uloge bile: Shylock, Ljudevit 
XI., Đurađ ف‎ | UR 


pagon i dr. <E 
BAČVARSTVO (kačarstvo, 
sudarstvo) je obrt, koji obu- 
hvaća osim pravljenja bačava ili buradi i pravljenje dru- 
goga srodnog drvenog suđa, kao na pr. badnjeva, kaca, čo- 
banja i dr., različnih oblika, okruglog, ovalnog ili elipti- 

čnog presjeka, a stijena sastavljenih od više drvenih dije- 
lova: duga i danarica, koje stežu drveni (ljeskovi, brezovi 
ili vrbovi) ili željezni obruči. 

Bačve se grade iz različita drva prema tome, za što će 
se upotrijebiti. Za ulje prave se od bukovine; za vino, pivo 
i rakiju od hrastovine; za posoljene ribe i sir od jelovine, 
kao i za cement, što se izvozi morem. Jasen i dud daju ta- 
kođer vrlo dobro drvo za pravljenje bačvarske robe. Hra- 
stovina iz Hrvatske i Slavonije na glasu je po čitavu svi- 
jetu kao osobito prikladna za bačvarsku robu. 


Ta roba pravi se od kalana drva, t.j. drva, koje je cije- 
pano u smjeru polumjera presjeka trupca. Malo se upo- 
trebljava piljeno drvo, i to za suđe, u koje če se sta- 
viti suhe stvari, te koje zahtijevaju manje točnosti i nepro- 
mjenljivosti. Drveni trupci za cijepanu gradu, koji su otpi- 
ljeni od stabla u onoj dužini, što će je imati dužice, treba 
da su ravni i čisti, bez kvrga i bez srca. Poslije cijepanja 
dužice se tešu bradvom i poravnaju makljom. Kad se pro- 
beru, slažu se u vitlove, da se suše. 

Radnici, koji cijepaju i tešu duge, nazivaju se dugari. 
Oni rade u grupama od 4, 6 ili 8 ljudi. Svaka duga prođe 
kroz ruke svih radnika, jer svaki radi posebnim oruđem. 
Na glasu su radnici iz okolice Čabra u Gorskom Kotaru 
i iz gorskih krajeva Slovenije. 

Kod pravljenja bačava kao i drugog suđa razlikujemo 
dvije vrste duga: 1. francuske duge (36 palaca duge, 1 palac 
debele, 4—6 palaca široke), podesne za građenje buradi 
od 6—7 akova, dakle do 400 litara, kakva je burad pri- 
kladna za promet i za izvoz; 2. njemačke ili bačvarske du- 
Zice (duge od 16 palaca do 5 metara) za veliku burad, koja 
nije prikladna za promet, a izrađuju ih od drva, koje se 
slabo ili nepravilno kala. 

Dužice se upotrebljavaju za plašt (oplošje), a danarice 
za dno bačava. 

Duga se u šumi cijepa (najbolje zimi) i teše, da bude 
svagdje jednako debela, a bačvar je istanji na onim mje- 
stima, gdje je to potrebno: duge budu tako u sredini tanje, 
a na krajevima deblje; danarice, naprotiv, u sredini deblje, 
a na krajevima tanje. Radi trbušasta oblika bačve nisu 
duge svagdje jednako široke, nego su u sredini šire, a 
prema krajevima se sve više sužuju. Najveći promjer bačve 
u trbušastom dijelu odnosi se prema najmanjem kod dana 
obično kao 6:5. Stoga mora biti isto takav omjer između 
najveće i najmanje širine duge. (Kod tog mjerenja bačvari 
se služe šestarom. Njime se prema veličini bureta izmjeri 
i dno. Priprosti bačvari prave za svaku bačvu posebno 
šestar od račvaste grane.) Osim toga dužice su i savijene, 
t. j. izbočene prema vani. Izbočena površina vanjske stra- 
ne postigne se blanjanjem na klupi za blanjanje, a nutar- 
nja se strana istruže makljom na djeljači (makljionici ili 
podjelači), u kojoj se duga uhvati u škripac. Raznovrsnim 
blanjama izrade se bridovi. Dno (zadno, dano) je sasta- 
vljeno od daščica danarica, koje su sastavljene među sobom 
s pomoću drvenih ili željeznih klinova. 


Bačva se gradi tako, da se ponajprije na željeznom obruču 
učvrste s pomoću stegača četiri duge u međusobnoj uda- 
ljenosti četvrtine kruga, a zatim se između njih umeću 
druge duge. Tada se pomalo nabijaju na njih obruči, koji- 
ma se najprvo gornji dio bačve sasvim stisne i savije do 
trbušasta oblika. Da drvo ne popuca pod pritiskom, mora 
se ugrijati. Stoga se za vrijeme obručanja pali u unutra- 
šnjosti bačve vatra od blanjevine i strugotine, a izvana se 
duge prskaju vodom. Bolje je pariti duge, kako se to radi 
u tvornicama. 


Kad se stisne gornji dio bačve, treba prijeći na obruča- 
nje donjeg dijela. Oko ruba duga donjeg dijela ovije se 
uže, koje se nategačom tako čvrsto nategne oko duga, da 
se one skupe. Tada se bačva preokrene, pa se i s te strane 
nabiju obruči. Oni se nabijaju s pomoću potuka, drveta 
u obliku klina, kojega se uži kraj stavi na gornji rub 
obruča, a po gornjem dijelu se kuca maljicom. Pošto je 
bačva naobručena, otpile se neravni rubovi i izblanjaju. 
Sada valja umetnuti dno s obje strane (zadniti bačvu). 
Radi toga istruže se s pomoću utornika (rende) na unutra- 
šnjoj strani bačve nedaleko od rubova sa svake strane po 
jedan žlijeb: utor. Zatim se skinu najbliži obruči, tako da 
se duge malo rastave, umetne se (uglobi se, ugodi se, pod- 
utori se) dno, i obruči se ponovno nabiju. Onaj mali dio 
duga, što pretiče izvan dna, zove se utore. Pošto je bačva 

tako zadnivena s obje strane, postepeno se opet poskidaju 
Svi obruči, pa se bačva izvana izgladi, između sastava bri- 
dova duga i danarica te u utore umetne se rogoz (bačva se 
rogozi, da ne propušta). Napokon ве izvrta otvor па 
trbuhu bačve za ulijevanje tekućine, a drugi na jednom 
dnu za slavinu (pipu). Kod većih bačava načine se (prosi- 
jeku se) kod otvora za slavinu i vratašca, kroz koja se 
može staviti ruka u bačvu, ili, ako su veća, može se čak 
i čovjek uvući u nju, da je očisti. Ta vrata nemaju bagla- 
ma, nego su samo utisnuta i pomičnom prečkom učvršćena 
u dno bačve. Postrane stijene tih vratašca šire se koso 
(stožasto) prema unutrašnjosti bačve, pa se vratašca mogu 
samo tako otvoriti, da se ubace u unutrašnjost bačve. Na 
vanjskoj strani vratašca je ručka, kojom se vrata opet 
mogu uvući u svoj otvor. Radi što tješnjeg zatvaranja oviju 
se rogozom, pa kad su već dobro utisnuta, ustale se u svom 
položaju pomičnom prečkom, što je vijkom učvršćena na 
samim vratašcima. Vranj ili taplun (čep) za bačve može biti 
od pluta ili od drveta. Drvene čepove (vranjeve) izrađuju 
soma (djeljnici) ili tokari. Oni prave takoder i slavine 
ili pipe. 

Gotove bačve za pivo prevlače se (u tvornicama) iznutra 
vručom smolom, a bačve za vino i drugo vručim parafi- 
nom. To se radi zbog toga, da se pore na dugama začepe, 
pa da kroz njih ne hlapi sadržina. Bačve za ulje boje se 
spolja lakovim bojama. 

Bačvari imadu posebna mjerila (štap, koji se zove vizir 
ili na jugu saguma), kojima približno mogu izračunati sa- 
držaj (zapreminu) bačve, što je treba da naprave. 

Umiječe pravljenja bačava bilo je poznato več u starom 
vijeku. U našem bačvarstvu ima tradicija, koje su ba- 
ština još iz doba praslavenske zajednice. Može se pouzda- 
no dokazati, da su Slaveni tada umjeli izradivati čabrove, 
badnjeve, vedrice, kablice, dižve i druge srodne drvene su- 
dove, i to ne samo dubenjem od jednoga komada ili sa- 
stavljanjem od izdubena oplošja ili oplošja od drvene kore 
i usađena dna, nego i sastavljanjem od dušica. Po- 
uzdano se dade utvrditi, da su poznavali alat, koji se još 
i danas upotrebljava pri drvodjeljskoj vještini: teslu, bra- 
dvu, strugače, a napose baš utornik. Sva je prilika, da su 
sudove pretežno vezali drvenim obručima (od ljeskovine 
i dr, cijele ili kalane), rjeđe Zeljeznima. Samo bačvarstvo 
vjerojatno nisu još poznavali, nego su ga naučili i usvojili 
od susjeda, što dokazuje i činjenica, da nema zajedničke 
slavenske, odnosno praslavenske riječi za bačvu. Prema 
tome su u današnjem našem bačvarstvu održane stare tra- 
dicije badnjarstva i sličnoga drvodjelstva. 

U Hrvatskoj i Slavoniji, kraju vinorodnom i bogatom 
šljivama, bilo je bačvarstvo jedan od najstarijih obrta, no 
radilo se uglavnom samo za pokriće domaćih potreba, dok 
se naprotiv bačvarska građa (njemačke i francuske dužice) 
odavna izvozila. Od novijeg vremena počelo se međutim i 
naše bačvarstvo industrijalizirati, i to s velikim uspjehom, 
jer su naše bačve prodrle već na sva tržišta svijeta te su 
vrlo tražena roba. 

Pored tvornica bačava postoje kod nas još mnogi obrt- 
nici bačvari, koji rade bačve i kompliciranije suđe, dok 

seljaci prave jednostavnije sudove. Kablove, fucije, ma- 
slenike, brente i dr. naročito izrađuju u Hrv. Zagorju i 
Lici. 

LIT.: F. Hefele, Naši domaći obrti, Sisak 1896: Naše narodno du- 
garstvo; M. A. Markovac, Nauka o drvetu, Zagreb 1939; Velikanović- 
Andrić: šta je šta, Minerva, Zagreb 1938, slika 120 B; J. Lakatoš, Indu- 
strija Hrvatske i Slavonije, Jugoslavenski Lloyd, Zagreb 1924: Indu- 
strija bačava; Isti, Industrija Slovenije, Jugoslavenski Lloyd, Zagreb 
1022: Bačvarska industrija; O. Lueger, Lexikon der gesammten Technik, 
IL sv., pod Bóttcherei; Buch der Erfindungen, Gewerben und Industrien, 
Leipzig 1898; VIII. sv.: Die Bóttcherei und Fassfabrikation; H. Blümner, 
Die rómischen Privataltertümer, München 1911. 

I. B-h., V. T, M. Gi, M. A. M. S. B-č. 


BAČVE ZA VINO > Vinsko suđe. 


BAČIĆ, 1. fra Antun, Ж Vrba kraj Broda oko 1690, + Na- 
šice 12. XII. 1759, franjevac. Visoke je škole učio u Italiji. 
Vrativši se u svoju franjevačku redodržavu (do 1757 bosan- 
sku, poslije sv. Kapistrana) bio u njoj propovjednik, na- 
pose definitor, kustod, pa i provincijal. Za života izdao 
štampom: Istina katoličanska ili skazanje upravljanja spa- 
sonosnoga žitka krstijanskoga s zabileženjem zabludenja 
grčkoga odmetničtva iliti grčkie eresiah, u koje su upali, 
odkada su se od rimske crkve oddilili, Budim 1732, a po- 
slije smrti fra I. Velikanović izdao njegov prijevod: Život 
Majke božje kraljice i gospoje naše prisvete divice Ma- 
rije... (Pečuh 1773). 

LIT.: Jakošićev spis Scriptores Interamniae, Građa II. F.F. 


2. Josip, * Rešetari kod Kastva 27. I. 1874, prof. učit. 
škole i pisac. Udružio je istarska hrvatska učiteljska dru- 
štva u jedno »Učiteljsko društvo Narodna prosvjeta za 
Istru u Pazinu«, kojemu je bio dugogodišnji predsjednik. 
Osnovao je 1906 staleško glasilo Narodnu Prosvjetu, kojoj 
je bio više godina urednik, te je u njoj, kao i u listu 
Hrvatska škola, pisao pedagoške i druge članke. Sa Stoja- 
nom Brajšom izdao je knjigu Hrvatska škola, koja je štam- 
pana 1916 u Ljubljani. Sastavio je Udžbenik hrvatskoga ili 
srpskoga jezika za srednje škole na osnovu akcenta, i to za 
Slovence (Ljubljana 1924). J.D. 


3. fra Petar Krstitelj, * Brištani kod Drniša 1. X. 1847, 
+ Visovac 20. VII. 1931. U franjevačkoj provinciji Presv. 
Otkupitelja vršio je gotovo sve službe. Na franjevačkoj gi- 
mnaziji u Sinju bio je preko 30 godina profesor. Napisao 
je bezbroj članaka, crtica, novela, rasprava i pet knjiga, 
od kojih je najpoznatija: Pravilo kršćanskoga života (Za- 
dar 1882, Split 1892, Zagreb 1901), ikavski pisani molitvenik 
za puk. O njemu je pisao F. S. Petrov u almanahu: Vedre 
hrv. duše (Zagreb 1922, 293—302). ӨЕР, 


BAĆINSKO JEZERO, u Dalmaciji s desne strane ušća 
Neretve, površina mu iznosi oko 3 km?. Ima slatku vodu, 
iako je samo 750 m daleko od morskog zaliva. To je krško 
jezero, koje dobiva vodu od kiša i podzemnim putem (iz 
periodičkog jezera Pline), a do nedavno se i odvodnjavalo 
isključivo podzemnim putem. Najviše vode ima u kasnu 
zimu, a najmanje u kasnu jesen. Budući da je jezero plavilo 
okolna polja, izveden je 1911—12 tunel od 164 m i kanal 
od 500 m, kojim sad otječe voda do mora. Prije bi voda 
znala porasti na 844 cm (nul-točka je uzeta 79 cm iznad 
srednje razine Jadranskog mora), dok je iza gradnje kanala 
iznosio najviši vodostaj 209 cm. Najniže stanje vode usta- 
novljeno je —13 cm, tako da je apsolutno kolebanje izno- 
silo prije gradnje kanala 857 cm. Računajuči od nul-točke 
največa dubina iznosi 27:4 m. 

LIT.: A. Gavazzi, Die Seen des Karstes, Beč 1904; A. Gavazzi, Uber 
Bačina-See, Beograd 1935 (Verh. d. int. Vereines für theoretische u. an- 
gewandte Limnologie). Z. D-i. 

BAD LANDS, krajina na podnožju Cordillera u saveznim 
državama Dacoti i Montani (USA), koja se sastoji od 
naslaga krede i starijih tercijarnih slojeva. Ondje su prvot- 
ni manje više ravni oblici erozivnom snagom rijeka i vje- 
tra (možda u ledeno doba) tako rastrošeni, da se čini, kao 
da je čitav kraj sastavljen od bezbroj greda, tornjeva, la- 
birinata i stupova najfantastičnijih oblika, koje su dose- 
ljenici prozvali Mauvaises terres ili Pyramid Park. Putova- 
nje kroz to pustinjsko područje je teško. Tlo je podesno 
samo za stočarstvo. ONO! 

BADAJ, Aleksandar, Ж Cernik 9. III. 1858, + Zagreb 28. 
I. 1937. Iza svršenih pravnih nauka postaje odvjetnikom u 
Zemunu, gdje je stekao velike zasluge radom u komunal- 
nom i hrvatskom društvenom životu. Uz to se več od 1866 
svojim raspravama ističe kao vrstan pravni stručnjak, koji 
se ozbiljno brine za suvremena pitanja i dobro svoga naro- 
da. G. 1906 — iako nije bio član sabora — postaje u koa- 
licionoj vladi odjelnim predstojnikom za pravosuđe i tu 





napose djeluje plodno u zako- 
nodavnom radu (porota za ti- 
skovne prekršaje, nezavisnost 
sudaca, sloboda izbora). Iza 
pada vlade (1907) sudjeluje 
u radu koalicije; izabran za 
narodnoga zastupnika u No- 
voj Gradiški (1908) i Petrinji 
(1913). G. 1917—18 opet je 
odjelnim predstojnikom za 
pravosude i zadržava taj re- 
sor poslije prevrata kao po- 
vjerenik u vladi Narodnoga 
vijeća 1918—19, С. 1919 posta- 
je predsjednikom stola sedmo- 
rice, a 1928 odlazi u mirovinu, 
kojom zgodom ga Pravničko 
društvo izabire začasnim čla- 
nom. U javnom radu bio je 
neslomiva značaja, nepristran, 
bez stranačke nesnošljivosti, što je osobito pokazao za vri- 
jeme djelovanja u vladi i na mjestu vrhovnog suca. 

Njegove pravne rasprave osiguravaju mu vidno mjesto 
u hrvatskoj pravnoj knjizi. One su večinom izašle u Mje- 
sečniku: Dokaz imobilijarnoga stvarnoga prava u parnici 
gruntovnim izvatkom (1886), Osiguranje života sa gledišta 
socijalno-političkoga, pravoslovnoga i zakonarskoga (1899), 
Sloboda odvjetovanja, sloboda odvjetništva te osnova no- 
vog odvjetničkog reda (1899), Pravo na mrtvaca (1903), Li- 
hvarski zakon i naše zakonarstvo (1903), Za pomladbu 
hrvatskog zakonarstva (1905), Reorganizacija hrvatskog od- 
vjetništva (1909). Sve te rasprave — kao i mnogi njegovi 
govori u hrvatskom i zajedničkom saboru — odlikuju se 
svestranim poznavanjem predmeta i literature o njem, du- 
bokim socijalnim shvaćanjem i velikom brigom za potrebe 
naroda. Napose to vrijedi za njegovu najveću studiju 
Agrarnopravno iverje (1901). U njoj zagovara, da se za 
seljaštvo izradi posebno imovinsko pravo na temelju na- 
rodnog shvaćanja i u seljačkom narodu održanih pravnih 
institucija (zadruga). 

LIT.: Životopis (I. Politeo) u Mjesečniku pravničkog društva, Zagreb 
1928; Nekrolog (J. Andrassy) u Obzoru 20. 1. 1937. Lj. A. 

BADAJOZ, 1. španjolska pokrajina u južnoj Estrema- 
duri, pobrđe između planina Sierra de San Pedro i Sierra 
Morena, rijekom Guadianom natapano, ali slabo rodno i 
slabo naseljeno tlo, na kojemu pase mnogo ovaca i konja, 
a u unutrašnjosti se krije mnogo rudnoga blaga, koje se 
premalo iskorišćuje. Na 21.848 km" živi 730.000 stan. 

2. Glavni grad istoimene pokrajine, tvrđava nedaleko por- 
tugalske granice na rijeci Guadiani. Osnovali su ga Rimljani 
(Pax Augusta ili Batallium), a u srednjem vijeku ga drže 
Mauri do 1230. Za Napoleonovih ratova osvojiše ga Fran- 
cuzi pod Soultom 1811 i Englezi pod Wellingtonom 1812. 
Sjedište je biskupa od 13. st., kad je sagrađena stolna crkva 
poput tvrđave; preko Guadiane vodi stari most od granita 
na 32 luka. Prometan je grad od 43.000 stan. Goji se ma- 
slina, prerađuje koža i izrađuje tekstil. DŽ: 

BADAKŠAN, gorski kraj u Hindu-Kušu. U dolinama su 
nasadi voća, pa pašnjaci za konje, koje ondje pasu musli- 
manski Tadžici i Turkmeni. 
Tlo je bogato raznim minera- 
lima, željezom, bakrom; zna- 
meniti rudnik  lapislazulija; 
staro nalazište rubina badaša. 
Glavno mjesto Fyzabad, osno- 
vano 1732 (ima 65.718 stanov- 
nika). M. 5. 

BADALIC, 1. Hugo, * Slav. 
Brod 18. IX. 1851, + Zagreb 
4. V. 1900, književnik. Gimna- 
ziju je svršio u Zagrebu, a 
klasičnu filologiju u Beču. Bio 
je srednjoškolski nastavnik 
u Rijeci i Zagrebu, gdje je 
postao upravitelj ženskog li- 
ceja i prvi ravnatelj Donjo- 
gradske gimnazije (1896). U 
Vijencu (1874) izašle su mu 
prve pjesme: Dragin stan i 
Panem et circenses, kojom se 
napose istakao zbog aluzija na hrvatski politički život. 
Pored toga su mu izlazile pjesme u Velebitu, Hrvatskoj 

lipi, Hrvatskom domu, Hrvatskoj vili i Prosvjeti. Izabrane 
pjesme izdala mu je 1896 Matica Hrvatska. G. 1892 priredio 
je Hrvatsku antologiju. Preveo je Shakespeareova Koriolana 
(Zagreb 1889) i dijelove Goetheova Fausta (Prosvjeta 
1894). Za Zajčevu operu Nikola Šubić Zrinjski (1876) na- 
pisao je prema Korneru libreto i prevodio drame za kaza- 
lište. U pjesmama je idealist, nalazeći smirenje u Kristovoj 
nauci. Bez ličnih tonova pjevao je o ljubavi, slobodi, sla- 
venstvu i rodoljublju — često u prigodnicama. Pokušao je 
unijeti u hrvatsku književnost klasični stil. Е. 8. 

2. Ivo, * Zagreb 12. VI. 1890, + Zagreb 20. XI. 1937. Učio 
je glumu kod Antona i Prejca. Nastupio prvi put u zagre- 
bačkom kazalištu 1907 u Bernsteinovu Kradljivcu i otada 
angažiran. Isprva se ističe kao mladi ljubavnik i bonvivan, 
osobito u francuskom salonskom repertoaru. Poslije neko- 
liko godina rada u Splitu i Osijeku ističe se u Zagrebu 
karakternim ulogama u modernim i klasičnim dramama: 
Lenbach (U agoniji), Ignjat Glembaj, Janković (Hrvatski 
Diogenes), Jago, Shylock, Julije Cezar. Svoj 25-godišnji ju- 
bilej proslavio je 1932. Stvorio je velik broj plastičnih scen- 
skih likova oštrih kontrasta i sugestivne snage. Gostovao 
je u Pragu s velikim uspjehom. Glumio u mnogim pokra- 
jinskim gradovima. SB 

3. Josip, * Deanovac 7. VI. 1888, književnik. Gimnaziju 
je polazio u Zagrebu i Požegi, filozofijski fakultet u Za- 
grebu i Berlinu. Kao ratni zarobljenik podučavao je u Ru- 
siji na gimnaziji. Poslije povratka u domovinu namješten 
(1919) u Sveuč. knjižnici. Proputovao gotovo sve evrop- 
ske zemlje i Sjev. Ameriku. Bavi se napose ruskom knjiže- 
vnošću i njezinim vezama s hrvatskom književnošću. Sura- 
duje u mnogim domaćim i stranim časopisima (Savremenik, 
Hrvatska revija, Slavia, Izvé- 
stija akad. nauk SSSR, Revue 
de littérature comparée, Voix 
européennes i t. d.). Zasebna 
izdanja: Tolstoj u hrvatskoj 
književnosti (Prag 1930), Do- 
stojevski u hrvatskoj knjiže- 
vnosti (Zagreb 1932), Puškin 
u hrvatskoj književnosti (Za- 
greb 1937). Važniji radovi u 
časopisima i zbornicima: Iz 
ruske dramatike epohe Petra 
Vel. (Spomenik Srpske kr. 
akad., 62., Beograd 1925), Spo- 
menici ruske drame jelisave- 
tinskog vremena (ibid., 67., 
1930), Literarni programi u sa- 
vremenoj ruskoj književnosti 
(Hrvatska revija 1928), Igor 
Sjeverjanin (Savremenik 1934), 
Puškin u Jugoslaviji (Slavia 
(1939), Rusko lirsko pjesništvo u hrvatskoj književnosti 
(Ruska lirika, Zagreb 1939). Objavio niz eseja i feljtona 
s putovanja (o Bergsonu, Merežkovskom, A. Tolstoju, S. 
Tuciću i dr.) te kazališnih kritika. Na ruskom jeziku: Ob 
odnom dramatičeskom pamjatnike Petrovskago vremeni 
(Izvčstija, Lenjingrad 1926), Russkie interljudii pervoj po- 
loviny XVIII. v. (Slavia 1926). Na francuskom: Pouchkine 
en Yougoslavie (Revue de littérature comparée, Pariz 1937). 
Pisao o stručno-bibliotekarskim pitanjima: Javne knjižnice 
u Savskoj banovini (Zagreb 1937), Američko javno knjižni- 
čarstvo (Zagreb 1939). Prevodio Čehova (Ujak Vanja), 
Bloka (Pjesme, Zagreb 1927) i druge ruske liričare (Ruska 
lirika, Zagreb 1939). Sudjelovao na svjetskim kongresima 
knjižničara. A. B-c. 

4. Josip, Ж Hlebine 6. III. 1907, isusovac. Profesor nadb. 
gimnazije u Travniku. Napisao je među ostalim: Juraj Mu- 
lih (1694—1754), život i rad, u Vrela i Prinosi (1935). Izdao 
je zadnje pjesme Milana Pavelića Pod okom Gospodnjim 
s pjesnikovim životopisom (Zagreb 1939). M. V. 

5. Viktor, * Zagreb 28. VIII. 1880, lirski pjesnik. Sin je 
pjesnika Huge B. Gimnaziju i pravo svršio je u Zagrebu. 
Tajnik je Kreditne banke u Zagrebu. U Vijencu, Životu, 
Prosvjeti i sarajevskoj Nadi izlazile su mu pjesme ljuba- 
vnog sadržaja, a neke u smislu kršćanskog idealizma. Ima 
u njega i klasičnih motiva. Napisao je libreto za Kraljicu 
noći (glazba A. Mitrovića), a s A. Grundom za Gospođu 
Pokondirovićku (glazba F. Vilhara). Prevodio je za kaza- 
lište u Zagrebu; pisao je i feljtone u Obzoru. BES: 

BADALOCCHIO, Sisto, Ж Parma 28. VI. 1585, + Bo- 
logna 1647, talijanski slikar i bakrorezac. Učitelj mu je bio 

Annibale Carracci, koji ga 1606 povede sa sobom u Rim. 
Poslije smrti Annibalove, 1609, vraća se B. u Bolognu, gdje 
u palači Verospi slika četiri mitologijske slike po kartoni- 
ma Francesca Albanija, a u palači Bentivoglio (Gualtieri) 
Djela Heraklova. Naslikao je niz fresaka (Reggio Emilia: 
kube u crkvi S. Giovanni, pa u crkvama S. Maria del Car- 
mine i S. Pietro Martire; Parma: crkve S. Anna, S. Ber- 
nardino, S. Maria delle Grazie i S. Trinità de’ Rossi), u 
kojima se povodi za Correggiom. Najbolja je njegova slika 
Sv. Franjo Asiški prima stigmate (galerija u Parmi). Bio 
je osrednji talenat, ali dobar crtač i kolorista. Rezao je u 
bakar 23 prizora iz Starog Zavjeta ро Rafaelovim fre- 
skama u Loggijama vatikanskim. 

LIT.: C. Ricci, La R. Galleria di Parma, Parma 1896; Thieme-Becker, 
Allgemeines Lexikon der bildenden Künstler, Il., Leipzig 1908. A. Sch. 

BADANJKOVICI (Badnjevići), gospodari Krupe na Uni. 
To su po Rattkayju hrvatski plemići, koji su primili islam 
i kao age i bezi vladali Krupom do druge polovine 18. st. 
U Krupi su vršili službu dizdara (porkulaba) i kapetana. 
Spominju se često u narodnim pjesmama. Prvi po imenu 
poznati Badanjković musliman bio je Turhan-aga, dizdar 
Krupe 1627. Njegova su braća Omer-aga i Džafer-aga. 
G. 1637 bio je kapetan Sulejman-aga, a brat mu Redžep-aga 
dizdar. Kada je 1649 Petar Zrinski porobio krajeve oko Iza- 
čića i Klokota, otisnuo se za njim u potjeru Delibaša Ba- 
danjković. Dostigao je Zrinskoga kod crkve u Rakovici, 
gdje se zametnuo boj, u kojem je Delibaša pao od ruke 
Ivana Križanića. Između 1690 i 1700 spominju se ugledni 
članovi ove porodice: Mustafa-beg kao sandžak bihaćki, 
Ali-beg i Džafer-beg, kapetan krupski. U popisu bosanskih 
mjesta, koja su između 1639 i 1696 poharale hrvatske čete, 
spominje se i Čavica i u njoj kurija Alage i Ćorage Badnje- 
vića. U svojoj Kronici navodi Vitezović, da je knez Juraj 
Frankopan Tržački u rujnu 1656 pod Križanić-turnjem zaro- 
bio i dvojicu Badnjevića. U prvoj polovici 18. st. bio je 
krupski kapetan Omer-beg. Njegov sin Mustafa-beg bio je 
zadnji istaknuti Badnjević (oko 1760). Ovu su kapetaniju 
prisvojili Arnautovići, kasnije prozvani Krupići. Dizdarska 
čast ostala je u rukama Badnjevića do 1851. 

LIT.: R. Lopašić, Bihać i Bihaćka Krajina, Zagreb 1890; E. Laszowski, 
Dnevnik grofa Vuka Frankopana (Starine XL), Zagreb 1939. ELK. 

BADE, Wilfrid, ж Berlin 4. II. 1906, njem. pisac. U ro- 
manu Thiele findet seinen Vater (1934) obrađuje već u 
Sturm und Drangu iz 18. st. omiljelu temu o borbi izmedu 
starije i mlađe generacije. Pisac prikazuje ovdje između 
oca i sina jaz, koji iza Svjetskoga rata polagano iščezava. 

Osobito je napeto pisan utopistički roman Gloria über der 
Welt (1937), u kojem nepoznata zvijezda iznenada razori 
svu kulturu čovječanstva, tako da je čovjek mora iznova 
izgrađivati. Na lirsko narodno pjesništvo sjeća zbirka lju- 
bavnih pjesama Flamme und Wind (1936). Povijesno mu je 


djelo Geschichte des Dritten Reiches. 
LIT.: F. Lennartz, Die Dichter unserer Zeit, Stuttgart. 


С, 5, 

BADELJ ili badeljka, Tyrimnus leucographus (L.) Cass, 
je bodljikava dvogodišnja biljka iz porodice glavočika (v.) 
s jednostavnom ili razgranjenom, bodljikavo okriljenom 
i paučinasto dlakavom stabljikom i bodljikavo iscijepanim, 
duguljastim, na naličju takoder paučinasto dlakavim listo- 
vima. Na vrhu stabljike i njenih ogranaka nalazi se po 
jedna cvjetna glavica s grimiznim, rjede bijelim, cjevastim 
cvjetovima i bodljikavim ovojnim ljuskama. Raste po za- 
puštenim mjestima u našim primorskim krajevima. 

Imenom badelj ili badeljka označuje naš narod još i 
mnoge druge bodljikave biljke iz različnih porodica, kao 
što su na pr. vrste rodova stričak, bodljača, osljebad, dra- 
gušica, kotrljan i dr., koje največim dijelom osim svojstva 
bodljikavosti nemaju inače ništa zajedničko. S. H-ć. 

BADEM > Вајат. 

BADEN (іше je stari dativ množine od Bad »kupelj«), 
do 1918 veliko vojvodstvo, po Weimarskom ustavu jedna 
od njemačkih saveznih država, danas sastavni dio Reicha. 
Zaprema 15.070 km? sa 2,400.000 stan., pa je po veličini bio 
peta savezna njemačka država. Leži na jugozapadu Reicha, 
nasuprot Alzaciji. Proteže se u smjeru sjever—jug s različi- 
tom širinom. Ма zapadu je rajnska nizina. Gotovo sva 
ostala površina Badena pripada Schwarzwaldu (vrh Feld- 
berg 1493 m), koji se na sjeveru spušta u slabo valoviti, 
prosječno 270 m visoki Kraichgau. Osim jednog malog 

odručja na jugoistoku Baden pripada porječju Rajne. 
branim blagom je siromašan. Ima nešto kamenog ugljena 
kod Offenburga i solane kod Rappenaua i Diirheima, dosta 
dobrog gradevnog kamenja i mineralnih vrela. 

j Najstariji poznati stanovnici Ba- 
dena bili su Kelti, koje su kasnije 
potisnuli Rimljani. Oko 260 pos. 
Kr. došli su u te krajeve Alemani, 
a nešto kasnije sa sjevera i Franci. 
Iz te mješavine razvilo se dana- 
šnje stanovništvo, u kojemu ipak 
prevladavaju alemanski elementi. 

B. se ubraja među gusto nase- 
ljene krajeve Njemačke. Mnogo gušće je naseljena nizina 
nego viši krajevi. Zemlja je administrativno podijeljena u 
četiri okružja (Mannheim, Karlsruhe, Freiburg i Konstanz). 

Najviše je stanovništva zaposleno u industriji (oko 40%), 
a zatim u ratarstvu i šumarstvu (33%) te trgovini (13%). 
Najjače je razvijena industrija u rajnskoj nizini (metalna 
i tkalačka), dok su na Schwarzwaldu brojna manja podu- 
zeća drvne, papirne i staklene industrije pa proizvodnje 
satova. Velika industrijska poduzeća imaju Karlsruhe, Hei- 
delberg, Freiburg i Lahr. Rajnska pristaništa Mannheim i 
Kehl su od međunarodnog značaja. Poljoprivreda uzgaja 
sve vrste žitarica, zatim duhan, hmelj i šećernu repu. Razvi- 
jeno je i voćarstvo. Na svjetskom su glasu kupališta i lječi- 
lišta Baden-Baden, Badenweiler, St. Blasien. Zimski sport 


privlači mnogo stranaca. 
LIT.: E. von Seidlitsche, Geographie Deutschlands, Breslau 1925; W. 
Gerbing, Erdbild der Gegenwart, Europa, sv. I., Leipzig 1926. NJE: 


Povijest. B. su stvorili Zahringovci, zvani po gradu iznad 
istoimenog sela kod Freiburga. Oni su već u 10. st. vršili 
grofovsku vlast u Breisgauu. Bertold I. postade 1061 voj- 
voda koruški i markgrof veronski. Pa ako i nije nikad 
pravo vladao ni Koruškom ni Veronom, ipak su njegovi 
sinovi podijelili s očevom baštinom u Švapskoj i njegove 
naslove. Bertold II. osnovao je vojvodsku lozu, koja je 
izumrla 1218, a Herman I. markgrofovsku, koja je imala 
svoje posjede u Uffgauu, Murrgauu i Ortenauu. Stekavši 
1091 selo, a 1102 i grad Baden, spojio je Herman II. svoj 
naslov s tim posjedom te se otada zvao markgrof badenski. 
Iz različitih dioba izišle su napokon 1533 dvije markgro- 
fovske loze, Baden-Baden i Baden-Durlach. Iz prve je po- 
tjecao slavni vojskovođa cara Leopolda L, Ludvik Vilim, 
pobjednik nad Turcima 1689 kod Niša i 1691 kod Slanka- 
mena. S njegovim drugim sinom Augustom Jurjem utrnu 
kuća Baden-Baden 1771, a njezine zemlje prijeđu na Baden- 
Durlach. No i kraj toga je cijela udružena kneževina obu- 
hvatala samo 3900 km?, dok je nije Karlo Fridrih Napoleo- 
novom milošću gotovo početvorostručio. 

To se povećanje izvršilo u dvije etape: 1. Mir u Lunć- 








villeu 1801 otkinuo je od Njemačke čitavu lijevu obalu 
Rajne, ali je zajamčio njemačkim knezovima naknadu na 
desnoj. B. je stoga sklopio već 3. VI. 1802 potajni ugo- 
vor s Napoleonom, kako bi sebi osigurao što izdašniji dio 
plijena. Zamisao je francuske vlade bila, da sekularizaci- 
jom crkvenih knezova i medijatizacijom malih svjetovnih 
knezova, grofova i slobodnih gradova stvori nekoliko osre- 
dnjih država pod francuskim tutorstvom. Na osnovi toga 
je Karlu Fridrihu zaključkom »deputacije državnoga sa- 
bora« 1803 podijeljena čast kneza izbornika i dane sve 
zemlje, koje su na desnom brijegu Rajne imale biskupije 
Konstanz, Basel, Strassburg i Speyer, pa cijeli niz opatija, 
četiri slobodna grada i nekoliko svjetovnih teritorija. 2. 
Slom Austrije u trećem koalicionom ratu, zapečaćen požun- 
skim mirom 1805, pribavio je Badenu starohabsburške po- 
sjede u Breisgauu, Ortenauu i grad Konstanz te dao knezu 
potpuni suverenitet. Iduće je godine Napoleon udao 8. IV. 
svoju pokćerku Stefaniju Beauharnais za badenskog prije- 
stolonasljednika Karla i primio njegova oca kao velikoga 
vojvodu 12. VII. u Porajnski savez. Poslije bitke kod 
Leipziga prijeđe Karlo još u pravo vrijeme u tabor sa- 
veznika, da spase tekovine svoga oca, i pristupi 1815 novo- 
osnovanom Njemačkom savezu. 

Ipak je utjecaj francuskog duha ostao u Badenu tako 
jak, da je baš ta zemlja postala kolijevka njemačkoga libe- 
ralizma, kojemu se nisu mogli oteti ni knezovi južne Nje- 
mačke. Kao jedan od prvih dade Karlo 1818 Badenu libera- 
lan ustav. Reakcija u Austriji i Prusiji bijaše kriva, da 
badenski liberalizam dugo nije mogao naći veze s naciona- 
lizmom. Liberalac je bio partikularist, jer se bojao obiju 
njemačkih velikih sila. Ali tridesetih godina prodre nacio- 
nalizam i na jugu. Vođa badenskih liberalaca Welcker stavi 
1832 u skupštini prijedlog, da se sazove njemački parla- 
menat, a 1835 pristupi B. Njemačkom carinskom savezu, 
gospodarskom preteči nacionalnog jedinstva. Pariska ve- 
ljačka revolucija 1848 izazva u Badenu jak republikanski 
pokret, koji je doveo do tri oružana ustanka. Trebala je 
1849 stupiti u akciju pruska vojska pod zapovjedništvom 
princa Vilima, kasnijega cara, da se buna uguši i omogući 
povratak velikom vojvodi, koji je pobjegao u Alzaciju. 
G. 1866 stajao je B. uz Austriju protiv Bismarckove Prusije 
unatoč otpora velikoga vojvode Fridriha, koji je bio Vili- 
mov zet. Ali mir od 17. VIII. obuhvaća već i vojnički sa- 
vez s Prusijom, a u studenom 1870 uđe B. zajedno s Hesse- 
nom, Wiirttembergom i Bavarskom u Sjeveronjemački sa- 
vez, kojega se predsjednik nato proglasi 18. I. 1871 nje- 
mačkim carem. 

Revolucija u studenom 1918 srušila je badensku monar- 
hiju, a nacionalnosocijalistička je dokinula i badensku dr- 
žavu, ukinuvši zakonom od 30. I. 1934 federativni sustav 
Njemačke. 

LIT.: L. Hausser, Denkwiirdigkeiten zur Geschichte der badischen 
Revolution, 1851; Isti, Über die Regierung Karl Friedrichs von Baden, 
1864; F. v. Weech, Die Zihringer in Baden, 1881; Isti, Badische Ge- 


schichte, 1890; R. Carlebach, Badische Rechtsgeschichte, 2 sv. 1906/1909; 
A. Krieger, Badische Geschichte, 1923. j 


LicH. 
BADEN, grad u Švicarskoj sa 10.000 stan. (50% katolika), 
388 m nad m. u kantonu Aargau, sjeverozapadno od Zü- 
richa, na Limmatu, u zavjetrini, na željeznici Zürich— 
Bern—Basel. Grad s općinama Ennetbaden i Wettingen ima 
21.600 stan. U njemu je crkva iz 13. st., vijećnica iz 14. st., 
historijski muzej, kupališna dvorana, kazalište. Kupalište 
(rim. Aquae Helveticae) ima 17 radioaktivnih sumpornih 
vrela s 47? C i s Glauberovom te kuhinjskom soli; liječi 
reumu, uloge, katar, Zenske bolesti, bubreZne bolesti i bole- 
sti mjehura. Ima električku industriju, tvornicu željezne 
robe i obuće. Vinogradarstvo potječe iz 13. st. G. 1274 po- 
stao je posjed Habsburga, 1415 švicarskoga saveza, do 19. st. 

kanton, a tada priključen kantonu Aargau. A.M. S. 
BADEN-BADEN, poznato svjetsko kupalište u Badenu. 
Leži u kotlinastoj dolini u sjeverozapadnom Schwarzwaldu, 
180 m nad morem. Okružuju ga oko 600 m visoki bregovi. 
Baden ima 30.000 stan., većinom katoličke vjere. Željezni- 
com je vezan važnim prugama Frankfurt—Basel i Pariz— 
Miinchen. Klima je vrlo blaga, a samo mjesto je zaklonjeno 
od vjetrova. U njemu su termalni (449-609 С) radioaktivni 
izvori vode. Tu se liječe u prvom redu reumatizam i katari 
era za disanje. B.-B. ima i kazalište i razne umjetničke 

zbirke. up 
BADEN BEI WIEN, grad i najpoznatije kupalište Donje 
Austrije. Nalazi se 24 km južno od Beča u dolini Schwe- 
chata na izlasku iz Bečke šume, 200—250 m nad morem; 
ima 22.000 stan. Već za Rimljana poznato sumporno kupa- 
lište (Aquae Pannonicae), još danas mnogo pohadano. 

Izvori imaju od 230-379 С topline. Lijepo je uređeno, a u 
okolici nalazi se stari grad (tvrđava) Rauchenstein. B. se 
najviše razvio u prvoj polovici 19. st., kad je bio ljetna 
carska rezidencija. N. P. 
BADENI, Kazimierz, grof, Ж Surochów 14. X. 1846, + 9. 
VII. 1909. Pravne nauke svršio u Krakovu doktorskom di- 
sertacijom Nekoliko primjedaba o vrstama zle nakane u 
austrijskom pravu. SluZio kod namjesništva u Lavovu, ka- 
snije u min. unutr. poslova u Beču. Zatim je bio u upra- 
ynoj sluZbi, iz koje je istupio 1886 i Zivio na svom imanju 
u Busku. G. 1880 bude imenovan namjesnikom Galicije. 
Kao upravni činovnik nije bio birokrat, a ostao je dobar 
Poljak. Proveo je neke gospodarske reforme kao pristaša 
konzervativne stranke; dolazio je u sukob sa seljačkim po- 
kretom, kojemu je na čelu bio svećenik Stanislav Stoja- 
lowski; borio se proti starorusinskim rusofilima, podupirući 
ukrajinske »narodnjake«, no ipak su radikalni rusinski kru- 
govi 1894 stupili protiv njegove politike u opoziciju. Nakon 
posjeta cara Franje Josipa izložbi u Lavovu imenovan je 
1895 predsjednikom ministarstva u Beču. Na izborima je 
radio u duhu njemačko-liberalne stranke, te poznatoga 
bečkog pučkog tribuna 
Karla Luegera, koji je 
triput bio izabran, nije 
htio potvrditi sve do 
trećeg izbora. Tada mu 
njemački liberalci po- 
stadoše najljući protiv- 
nici; U parlamentu se 
oslanjao na većinu, sa- 
stavljenu od slavenske 
desnice i kršćanskih so- 
cijala. Provodi 1896 re- 
formu izbornog reda, 
što je 1907 dovelo do 
principa općeg prava 
glasa. Cesima je dopu- 
stio ravnopravnost upo- 
trebe jezika nesamo u 
vanjskom, nego i u unu- 
trašnjem uredovanju, što 
jenjegove protivnike to- 
liko izazvalo, da je do- 
šlo do dvoboja (Wolf- 
Badeni), u kojem je B. 
bio teško ranjen u ruku. 
Pod pritiskom opozicije 
predao je 1897 demisiju 
i vratio se u svoj Busk, 
gdje se bavio gospodar- 
stvom, no bio je i dalje 


zastupnik na zemaljskom saboru u Lavovu. J. B-ć. 


BIBL.: The Matabele Campaign, 1896; Quick Training for War, 1914; 
My adventures as a Spy, 1915; Pigsticking, 1924. BB. 
BADENSKA FILOZOFIJA ili t. zv. sBadenska školac, 
poznata i pod imenom jugozapadne njemačke škole (süd- 
westdeutsche Schule), pravac moderne novokantovske filo- 
zofije pod vodstvom W. Windelbanda (1848—1915) i H. 
Rickerta (* 1863). Krugu badenske škole pripadaju nadalje 
E. Lask, B. Bauch, J. Cohn, H. Miinsterberg, R. Kroner, G. 
Mehlis. Naslanjajući se na Lotzea pripisuje Windelband 
pojmu vrijednosti najšire filozofijsko značenje. Norme 
izviru iz vrijednosti. I Kantov »a priori« nije nešto zbilj- 
sko, nego je nezorni zahtjev (»Sollen«, ono, što treba da 
bude), imajući vrednosni sadržaj i smisao. Suđenje nije 
samo jednostavna veza ili sinteza predočaba, nego je povrh 
toga još i afirmacija ili negacija vrednosnog karaktera. 
Istina i zabluda ulaze tako u krug vrednosnog ocjenjivanja. 
To je osobito vidljivo u onim sudovima, u kojima je 
istaknut odnos subjekta prema predmetu suda (Beurtei- 
lung), kao na pr. u sudu: »Stvar je dobra«. Sud je uopće 
»funkcija pristajanja ili zabacivanja«. Najveća zasluga za 








BADEN-BADEN 





produbljivanje i sistematiziranje Windelbandovih misli pri- 
pada Rickertu. U klasičnom djelu Bie Grenzen der natur- 
wissenschaftlichen Begriffsbildung on opširno tumači razli- 
ku izmedu metodike prirodnih i duhovnonaučnih (historij- 
skih) disciplina. Kulturu shvača kao sustav opčevaljanih 
vrijednosti i dobara. Spoznajnoteorijske misli iznosi u 
djelu Gegenstand der Erkenntnis. Zabacuje metafizički re- 
alizam i mjesto »drugoga svijeta« ontologije uzima vrije- 
dnosti i njihovu normu. To je pravi transcendentni bitak; 
on nije realnost, nego je irealno (nezorno) važenje (Gel- 
ten), dakle sfera vrijednosti. Pravi bitak je »das transzen- 
dente Sollen«. Na taj način Rickert daje aksiologijskom 
gledanju (v.) bitni udio u filozofiji. E. Lask (* 1875, T 
1915), profesor na sveučilištu u Heidelbergu, i B. Bauch (Ж 
1877), profesor na sveučilištu u Jeni, idu još dalje. Oni 
na neki način uspostavljaju antikantovski odnos izmedu 
spoznajnoga subjekta i bitka. Bitak je »o sebi« i nije djelo 
subjektivne logičke svijesti, nije rezultat logičke funkcije 
mišljenja. Bitak je »logičan« več izvorno u sebi, — dakle 
objektivni logos predstavlja njegovu supstanciju. Spoznaj- 
na funkcija prema takvom bitku nije prema tome »omo- 
gučivanje« i producira- 
nje bitka, nego je »ot- 
krivanje« i zahvačanje 
(Erfassen). Mišljenje za- 
visi o bitku, a ne obra- 
tno. Tako je Kantov 
»Kopernikovski obrat« u 
evoluciji badenske filo- 
zofije doživio korektu- 
ru u pravcu ontologije i 
objektivizma. J. Cohn 
(Ж 1869) primjenjuje 
aksiologijsko gledanje u 
pedagogiji, ističuči s tim 
u vezi značaj pedagogi- 
je ličnosti. H. Miinster- 
berg (Ж 1863, + 1919) 
uzima bezuvjetne vri- 
jednosti kao postulativ- 
ne pretpostavke svega 
mišljenja, činjenja i vje- 
rovanja. Vrijednosti su 
u vezi s voljom. »Čista 
volja« cijeni i hoće bez- 
uvjetne vrijednosti, t. j. 
one vrijednosti, koje ne- 
maju veze s našom 
ugodom ili neugodom, a 
unatoč tome je njihovo 
važenje izvan svake su- 
mnje. »Nad-ja« (Über-Ich) je izraz aktivne jezgre ljudskog 
biča. Svijet je čin, »nad-ja« je čin, a i istina je naposljetku 
čin djelatne volje. Tako Miinsterberg ujedinjuje idealizam 
vrijednosti s fichteovskim voluntarizmom i aktivizmom. 


BIBL.: W. Windelband, Geschichte der Philosophie (od 3. izd. naslov 
Lehrbuch der Geschichte der Philosophie), Priludien, 1883; System der 
Kategorien, 1900; Über Willensfreiheit, 1904; Einleitung in die Philoso- 
phie, 1914; H. Rickert, Der Gegenstand der Erkenntnis, 1928, 6. izd.; 
Die Grenzen der naturwissenschaftlichen Begriffsbildung, 1920, 3. izd.; 
Vom System der Werte, 1912; Die Philosophie des Lebens, 1920; System 
der Philosophie, 1., 1921; E. Lask, Die Logik der Philosophie und die 
Kategorienlehre, 1910; Die Lehre vom Urteil, 1911; B. Bauch, Neuere 
Philosophie bis Kant, 1908; Das 
Substanzproblem in der griechischen 
Philosophie, 1910; Immanuel Kant, 
1917; Wahrheit, Wert und Wirklich- 
keit, 1923; Das Naturgesetz, 1924; 
Ethik, 1935; J. Cohn, Voraussetzun- 
gen und Ziele des Erkennens, 1908; 
Der Geist der Erziehung, 1919; Der 
deutsche Idealismus, 1921; Befreien 
und Binden, 1926; H. Münsterberg, 
Philosophie der Werte, 1921, 2. izd. 

LIT.: P. Goedecke, Wahrheit und 
Wert, Eine logisch-erkenntnistheo- 
retische Untersuchung über die Be- 
ziehungen zwischen Wahrheit und 


(Foto Scheri) 


Wert in der Wertphilosophie des 
badischen Neukantianismus, Mo 
. P-i, 


BADENSKA GLINA (po 
sradu Badenu kod Beča), du- 
bokomorska  taložina druge 
mediteranske stepenice u be- 
čkoj tercijarnoj kotlini. Ova- 
mo svrstavamo nježne, homo- 

gene i modrikaste lapore i gline, u kojima nalazimo dobro 
uščuvane kućice Pleurotoma s velikim brojem vrsta. Radi 
toga zovu badensku glinu i pleurotomnom glinom. Od ostalih 
porodica puževa česte su Natica, Scalaria i Solarium, a od 
školjkaša Pecten cristatus i spinolosus, pa porodice Cor- 
bula, Nucula i Leda. U tim sedimentima često dolazi i 
Dentalium. Od Foraminifera ističe se Nodosaria, a potpuno 
manjkaju Amphistegina i Heterostegina. Badenskoj glini 
odgovaraju u Italiji modre gline od Tortone (zato torto- 
nien). Badenska glina dolazi i u nekim tercijarnim kra- 
jevima u Hrvatskoj, na pr. kod Dolja u Zagrebačkoj gori 
iu Glinskom Pokupju. Boš: 
BADEV, Jordan, * Bitolj 1888, bugarski literarni kritičar. 
Gimnaziju je svršio u Bitolju. G. 1906 otputovao je u So- 
fiju, gdje je na sveučilištu učio slavensku filologiju. Godinu 
dana kasnije otputovao je u Lausannu, u Švicarsku, gdje je 
nastavio svoje obrazovanje. Poslije studija imenovan je uči- 
teljem u svom rodnom mjestu na petorazrednoj školi; tu ga 
je zatekao i Balkanski rat. Poslije ratova učiteljevao je u 
Sofiji, bio je tajnik Narodnog kazališta, a od 1931 je ure- 
dnik kulturne rubrike u najvećem bugarskom dnevniku, 
sofijskoj Zori. Surađivao je u svim znatnijim izdanjima 
makedonske emigracije. Svoje je literarne kritike štampao 
uglavnom u Zori i Zlatorogu. Izdao je dvije knjige, Skice 
o živima (1934) i Umjetnost i život (1939). G. 
BADGASTEIN, 1050 m nad morem, smješten je u dolini 
(dugoj 40 km) između Visokih Tura i Salzburških Alpa. 





BADGASTEIN 
(Orbis terrarum) 


Poznato svjetsko radioaktivno kupalište (godišnje 10.000 
gostiju). Toplina vode iznosi od 26°—50° C. Kupalište је 
moderno i bogato uređeno, a okolica je prekrasna, s mnogo 
vodopada. N.P 
BADICS, Ferencz, * 1854, madžarski književni historičar. 
Najznačajnije mu je djelo studija o povijesnim izvorima o 
Benku Botu (v.) Bánk-Bán. Izdao je komentirane serije sa- 
branih djela starih madžarskih pisaca (među njima Obsidio 
sigetiana i druge manje pjesme Nikole Zrinskoga). Е.К. 
BADIJA, otočić od blizu 1 km? površine, južno od grada 
Korčule, obrastao makijom, u mediteranskom podneblju sa 
srednjom godišnjom temperaturom od 16°C. Jedino je 
naselje franjevački samostan u slikovitoj uvalici, koju oži- 
vljava maslinova, borova i čempresova šuma. Taj je dio 
otočića korčulanska općina 1394 darovala franjevcima, 
kojima je kasnije darovan i ostali dio otoka. Stariji dio 
današnjeg samostana sa crkvom i klaustrom podignut 
je koncem 15. i početkom 16. st., kako pokazuje i kasna 
gotika, u kojoj su građeni. Na crkvi se ističe lijepi rano- 
renesansni portal škole Jurja Dalmatinca. Klaustar, koji je 
dovršen 1477, predstavlja tehnikom, vedrom harmonijom i 
proporcijama arkada i vitkih stupova jedan od »dragulja 
dalmatinske arhitekture« (T. G. Jackson). G. 1763 dogra- 
dena je crkvi barokna kapela, u kojoj je umjetničko 
drveno Raspelo neobično snažnog realizma, iz početka 
15. st., predmet osobitog poštovanja bliže i daljne okolice. 
Od slika su spomena vrijedne: velika Zadnja večera u 
blagovaonici te pala Uznesenje Marijino u crkvenoj 
apsidi, dobre radnje nepoznatih kasnovenecijanskih maj- 








(Foto Griesbach) 


BADIJA KOD KORČULE 
(Sprijeda: Franjevački samostan, u pozadini: Kamenolomi na Vrniku) 
stora. U knjižnici (oko 6000 svezaka) je nekoliko latinskih 
i grčkih inkunabula te zbirka starinskih kopalja, koja su 
navodno Korčulani oteli neprijatelju prigodom sukoba 
s kraljem Aragonije i Napulja 1483 i sa turskim kapetanom 
Uluz-Alijom 1571. Samostan je gotovo za polovicu povećan 
1909, kada je franjevačka provincija sv. Jeronima tamo 
otvorila nižu klasičnu gimnaziju, koja od šk. g. 1922/3 
prima u internat nesamo kandidate za red, nego i za 
ostala građanska zvanja. G. 1924 škola je dobila pravo 
javnosti. Otada je zavod u više navrata dograđivan te 
danas prima redovito oko 100 učenika iz primorja i ostalih 
krajeva domovine. 

LIT.: D. Fabianich, Storia dei Frati Minori in Dalmazia, Zadar 
1863-4; Vinko Foretić, Otok Korčula u srednjem vijeku do g. 1420, HA, 
Zagreb 1940. NT B-ra. 

BADILE, Giovanni Antonio, Ж Vicenza oko 1516, + Vi- 
cenza 1560, talijanski slikar. Potječe iz stare veroneške sli- 
karske porodice. Učitelj mu je bio Francesco Torbido, a 
utjecali su na nj Moretto da Brescia i Tizian. Osrednji sli- 
kar, ali poznat kao učitelj svog sinovca Paola Veronesa. 
Važnija se njegova djela nalaze u Veroni (u crkvama SS. 
Nazzaro e Celso i S. Bernardino, pa u Museo Civico) i Tu- 
rinu (Pinakoteka). 

LIT.: V. Cavazocca, 1 pittori Badile (u reviji Madonna Verona, VI., 
1912); A. Venturi, Storia dell'arte italiana, 1X./4., Milan 1929. A. Sch. 

BADJURA, Rudolf, * Litija 17. IV. 1881, slovenski turi- 
stički i sportski pisac. Svršio je gimnaziju u Ljubljani i te- 
čaj trgovačke akademije u Pragu, prošao mnoge alpinističke 
i skijaške škole, te tako stekao spremu za unapređenje 
turizma u Sloveniji. Već kao đak bio je jedan od naj- 
smionijih planinara i posjetilaca podzemnih jama, a kao 
skijaš je među prvim Slovencima, Njegovi prvi članci iza- 
šli su u listu Dom in Svet 1901—10. Od 1913 izdaje nomen- 
klaturom bogato opremljene putokaze po Sloveniji. Priredio 
je mnoge zemljovidne karte slovenskih krajeva. 


BIBL.: Na Triglav, v kraljevstvo Zlatorogovo, 1913, također hrvatski 
1922; Smuška terminologija, 1921; Jugoslovenske Alpe, I. Slovenija, 1922, 
hrv.; Slovenija, Pohorje, 1924; Kleiner Führer durch Slowenien, 1925 
2. izd. 1936; Praktičen vodnik. Kozjákovo pohorje, 1927; Prakticen vo- 
dnik. Zasavje, 1928; Izleti po Karavankah, 1932; Sto izletov po Gorenj- 
skem, Dolenjskem, Notranjskem, 1930; Zimski vodnik po Sloveniji, 1934; 
Prüvodce Bledem a okolim, 1935. LR 

BADKOVIC 


BADKOVIĆ, Antun, kipar 15 st., spominje se 1433 u &i- 
benskim kvadernama. 

LIT.: 1. Kukuljevič-Sakcinski, Slovnik umjetnikah jugoslavenskih, 
Zagreb 1858. A. Sch 


BADLJEVINA, bila je prije Turaka župa arhiđakonata 
svetačkoga (de Zinche) sa crkvom, posvećenom sv. Krstu. 
Zapisana je u popisu župa zagrebačke biskupije, prvi put 
1334, a onda opet 1501. B. je sada selo u pakračkom ko- 
taru, po položaju na sredini između Pakraca i Daruvara. 
U turskom prodiranju raseljeno je uglavnom cijelo zemlji- 
šte u zapadnoj Slavoniji, ali se u B. i u susjednoj Derezi 
održalo nekoliko kuća starosjedilaca Hrvata, koje su poslije 
oslobođenja od Turaka pojačali s nekoliko porodica nase- 
ljenici iz Bosne i Hrvatske. Tome naselju služila je isprva 
stara crkva sv. Krsta, u kojoj su od drveta ugradili kapelu. 
Danas je B. poveće selo, u kojem ima do 800 hrvatskih 
stanovnika. 

LIT.: F. Rački, Popis župa zagrebačke biskupije 1334 i 1501, Starine, 
IV.; T. Smičiklas, Dvijestogodišnjica oslobođenja Slavonije, Il. S. P-ć. 

BADMINTON, igra slična tenisu. Igralište je manje od 
igrališta tenisa, a igra se loptom od pluta, na kojoj su 
s gornje strane usađena pera. Lopta se odbija raketima, 
a mora se zahvatiti prije nego padne na zemlju. Igra se 
obično u zatvorenim prostorijama, no ljeti se gdjegdje igra 
i na otvorenim igralištima. Igru su prenijeli Englezi iz In- 
dije, te se razvila u dvoru Badmintonu, po kojemu je i 
dobila ime. Razmjerno je najviše razvijena i popularna u 
Danskoj. G. 1934 osnovana je »International Badminton 
Federation«, koja ima najviše članova u britanskim i skan- 
dinavskim državama. Е.В. 

BADNJAK, 1. cio dan (24. ХП.) prije Božića. 2. Samo 
veče uoči Božića, badnje veče (kajkavski božićno nave- 
čerje). 3. Obredni predmet za dan uoči Božića (grana, panj, 
pecivo). Za 1. i 2. u Bosni ima i naziv Badnjica, u Istri 
vilija (od lat. vigilia) Božja. 

Ime je izvedeno veoma davno od korijena »bd« u gla- 
golu bd-jeti i u pridjevima badar, budan (slično kao u lat. 
vigilia prema vigilare »bdjeti«), jer se u toj osobito važnoj 
Zimskoj svečanoj večeri (noći), kao i uoči drugih blagdana, 
moralo bdjeti. Naziv dana, odnosno večeri, prenesen je i 
na same obredne predmete. Narodni običaji na B. sadrže 
više različnih komponenata, različne starine i podrijetla. 
Prema dosadašnjim istraživanjima glavne su i najbrojnije 
zastupane u njima one tradicije, koje su u vezi s kultom 
predaka, a posebno s očitovanjem strahopoštovanja prema 
domaćim pokojnicima. Takve su u prvom redu: paljenje 
Svijeća (u Hrvata po Slavoniji i Bosni vrlo često po 3 — 
Zvane frojstvo, u ostalim krajevima ponajviše jedna), koje 
Se pale i trnu na svečan način, a gase vinom, kruhom, ži- 
tom; pritom se gata o smrti prvoga budućeg pokojnika u 
kući; poznata su već od davne starine jela posmrtnih sve- 
čanosti na badnje veče, tako: grah (poznat kao takaviu Ri- 
mljana), med, orasi, ribe. U nekim se hrvatskim krajevima 
ostavlja nešto jela i pića od badnje večere, katkada izričito 
dušama pokojnika. 1 sam zapaljeni badnjak-panj tumače 
neki stručnjaci kao vatru, paljenu pokojnicima, da se oko nje 
ovi tada okupe i griju na ognjištu, pa da se i slama prostire 
zbog njih. Štaviše i božićne darove (— Božić) tumače u 
Novije vrijeme kao (fingirane) darove pokojnika ukućanima. 

adnja večera redovno je intimna kućna svečanost, kod koje 
treba da se okupe svi ukućani (zajedno s domaćim pokoj- 


imo 
























































TRI BADNJAKA, OKICENA BRŠLJANOM, UZ NJIH ZAOBLICA 
(Klepci u Hercegovini) 





— BADNJAK 91 





BADNJAK-HRASTIĆ, POSTAVLJEN UZ STREHU 
(Radića brdo kod Travnika) 


nicima). Na stolu se te večeri, i idućih dana, a često i kroz 
čitavo božićno doba sve do Sv. tri kralja, mora naći pose- 
ban svetačni hljeb, pecivo — ili više njih, kako u kojem 
kraju: česnica, ljetnica, litnjak, božić, krsnica ili križnica 
i dr., što veći to bolje, u znak obilja iduće godine; taj je 
hljeb išaran ili ukrašen figurama od tijesta, često zajedno 
s drugim nekim predmetima na stolu (brus, češalj, Zitak). 
Osim manističke komponente (— Manizam) odnosi se velik 
broj čaranja (magije) i gatanja (divinacije) na prirod i bo- 
ljitak kuće u idućoj godini: tako posuda puna svako- 
vrsnog žitka (žita, sjemenja, plodova) — stručni je naziv za 
to panspermia — znači želju, da iduća godina bude tako 
obilna svakim rodom. I svetačni kolači, pa običaji s njima 
često imaju takav magički cilj u svrhu budućeg obilja žita. 
U takvu se kolaču često umijesi kakav srećonosni predmet, 
osobito novac, pa kome dopane, taj će biti čitavu godinu 
sretan i čestit; po Bosni i Hercegovini poznat je gdjegdje 
još i pod imenom česnica. U lopaticu pečenog brava, plećku 
ovce gata se o svemu, što će u idućoj godini zadesiti dom, 
ukućane, imanje, blago i t. d. (> gatanje). Po Hrvatskoj se 
izvlače vlatovi ispod stolnjaka i po njihovoj se duljini gata 
o duljini budućega lana ili konoplje. Kod sjevernih Hrvata 
ovija se oko nogu stola lanac, a pod stol stavlja lemeš, 
sjekira, ham, ili drugo oruđe, također s nekom magičkom 
svrhom; i kod gradišćanskih se Hrvata bilježi taj običaj. 
Takvu magičku tendenciju čini se da prvobitno ima i tra- 
dicija, da na B. i ostale božićne dane bude u kući nešto 
svježeg zelenila: vlatovi isklijale pšenice, posijane obično 
na sv. Luciju ili Barbaru; do novijih vremena nije to bilo u 
Hrvata na selu svuda rašireno. Isto se tako stavljala i grana 
ili stabljika koje zimzelene biljke, na pr. veprinca, imele, 
boZikovine, pa i crnogorična, katkada i okićena, možda to 
po primjeru »božićnog drvca«, tek iz novijega vremena; ta- 
ko je napose u sjev. hrvatskim krajevima, dok se u Herce- 
govini i po Dalmaciji sva kuća okiti do b. večeri bršlja- 
nom, lovorom i sličnim (gobinanje), a tako i druge zgrade i 
njihovi dijelovi kao vrata, prozori, ograde, pače i grobovi. 

o naše tradicijsko zelenilo dovodi se u vezu s dobro 

potvrđenom sličnom predajom, prema kojoj su Rimljani u 
isto ovo godišnje doba kitili svoje kuće zelenilom. Smisao 
ovoga božićnog zelenila tumači se što simbolski, što ma- 
gički: ono nosi u sebi životnu snagu i svježinu, koja se pre- 
nosi na ljude i blago i sve živo, te u to kritično zimsko 
doba donosi i zaštićuje zdravlje (o »božićnom drvcu« 
— Božić). Kod nas, kao i u drugih južnih Slavena, pa i 
mnogih drugih naroda Evrope, postoje gotovo svuda običaji, 
da se na b. veče u kuću unosi i rasprostire slama ili sijeno. 
Onaj, koji je unosi, a redovno je to starješina obitelji, 
obično govori osobite čestitke ukućanima. Slama se raza- 
stire na neka određena mjesta: pod stolom, na stolu, po 
klupama i stolicama, a gdjegdje i po svem podu sobe, pri 
čemu često djeca pijuču ili oponašaju druge životinjske 
glasove. Djeca se valjaju po slami (ili sijenu), a katkada i 
spavaju na njoj. Gdjegdje to čine i odrasli, tako po Bosni, 
Baranji i Bačkoj, a i drugdje, ili ima bar uspomena na to. 
То je bio negda opći običaj, obavezan i za odrasle, a tu- 
mači se različno: sad u vezi s poštovanjem domaćih pokoj- 
nika — slama se prostire, da i oni tu noć na stari način 
(arhaiziranje) s ukućanima na podu počivaju; sad kao osta- 
tak, kako se misli, negdašnjeg prostiranja trave, da na njoj 
ukućani blaguju zajedno s nekim božanskim bićima, koja 
tada k njima silaze; ipak je ovo manje vjerojatno. — Jedan 
od najznačajnijih običaja na B. i kod Hrvata kao i kod 
drugih južnih Slavena te još nekih naroda u Evropi jest 
postavljanje odnosno paljenje badnjaka. U nas ga ima 2 
vrste: jedno su badnjaci u obliku grane; ta se donosi do 
kuće i postavlja uz kuću ili strehu; uzima se najčešće od 
hrasta ili lijeske i ostaje tu dulje vrijeme, katkada, kao u 
sjevernoj Bosni, sve do iduće godine; — drugo su badnjaci 
u obliku panja ili više njih, tako po Bosni, Hercegovini i 
susjednoj Dalmaciji najčešće po 3, ili kako je u južnoj Dal- 
maciji i u Crnoj Gori, onoliko njih, koliko je muških čla- 
nova obitelji. Ti su panjevi najobičnije od hrasta, inače i od 
masline, česvine pa i drugoga drveta. Veličina badnjaka je 
po predaji ustaljena. Badnjak se donese kući i postavi vani 
uz kuću, a onda ga domaćin uveče svečano unese na ognji- 
šte i tu zapali. S b. panjem ima nekoliko vrlo značajnih obi- 
čaja: uza nj se katkada stavlja kruha i vode, ili se posipava 
žitom, prelijeva vinom ili uljem, ili se na nj stavlja malo 
od različnih jela. Kako se često s njim postupa kao s nekim 
živim bićem (upućuju mu se katkada i neke izreke), daje to, 
s ostalim, povoda tumačenju, da je b. panj svoje vrste za- 
mjenik nekoga živog bića ili neki fetiš. Drugo tumačenje 
dovodi b. panj u vezu sa suncem: on ima dati onu prijeko 
potrebnu vatru, svijetlo i toplinu u doba, kad je sunce naj- 
slabije, da mu te vatre pomognu, da ojača i prevlada tamu 
i studen. Treći ga tumače kao bitno srodna t. zv. svibanj- 
skom drvetu, koje se siječe i postavlja 1. svibnja, ali i na 
neke druge dane u godini, a gdjegdje ga u Evropi upravo i 
spaljuju (ovdje osobito dolaze u obzir običaji sa siječenjem 
drva za B. i postavljanjem uz kuću). Tome tumačenju 
dolazi ususret osobito onaj naš prvi oblik granatoga b. 
Četvrto tumačenje dovodi b. panj u vezu s glavnom kompo- 
nentom onih običaja na B., koji se odnose na pokojnike: 
on bi tu imao biti samo najzgodniji oblik trajne dobre vatre, 
oko koje će se pokojnici okupiti i grijati te noći. Tu će biti 
i razlog poštovanju prema njemu, pa i običajima s jelom i 
pićem uza nj. Paljenje b. panja u Hrvata nije tako staro, 


da bi sezalo u doba prije seobe na jug; danas se ono već 
gubi, odnosno izgubilo se u krajevima, gdje nestaje starin- 
skog ognjišta, a uvode se štednjaci, dakle uglavnom na sje- 
veru i sjeverozapadu, gdje ipak ima često nekih ostataka, 
redukcija tog običaja. — U nekim krajevima osobito su zna- 
čajni za taj dan i običaji s domaćim životinjama: blagu se 
daje bolja hrana, ovcama se u tor iznosi osobita pogača i 
daje im se jesti, protjeruju se među 2 svijeće (i 2 grebena) 
i dr. — Osim spomenutih već gatanja i čaranja ima joši 
drugih različnih, a vezana su napose za B. kao i mnogo 
vjerovanja, tako na pr. da domaće životinje o ponoći 
razgovaraju, pa neka vjerovanja o bilju i čovjeku. Po- 
božnost ukućana na B. značajna je napose kod večere: 
prije nje u nekim krajevima cijela porodica ustrajno moli 
mnogo molitava (osobito u Bosni i Hercegovini). Izražava se 
to i u popijevkama, od kojih su osobito značajne za sje- 
verne hrvatske krajeve »Narodi(l) nam se kralj nebeski« 
(v. tamo), a za južne i jadranske »U se(j) vrime godišća« 
(v. tamo). Po jadranskom području, tu i tamo i drugdje, 
a i kod gradišćanskih Hrvata obilaze na taj dan, kao i na 
druge neke dane božićnog doba selom mještani, pjevajući 
osobite popijevke (> kolede) i čestitajući blagdane, za što 
dobivaju dar. Čestitka badnjem danu (kalendarski je svetac 
Adam i Eva) pa dalje i Božiću uobičajena je kod seljaka 
upravo na badnje veče, na pr. kod unošenja slame, badnja- 
ka, a ima u svakom kraju neke ustaljene oblike, isto kao 
i odgovor na čestitku; tako na pr. iz Bosne: »Čestita vam 
Badnjica i sveto Porođenje Isusovo!« s odgovorom na pr. 
»Čestita ti i vira i dušal«. U Slavoniji se tada čestita »A dam 
i Eva«, a izvodila se i igra »A. i E.«. 

Običaj davanja darova na B. kod nas je na selu novijeg 
datuma, po građanskom primjeru. To isto vrijedi i o t. zv. 
božićnom drvcu (— Božić). 

Značajno je, kako se neki običaji, koji se vrše па B., 
odnosno Božić, ponavljaju i na neke druge datume ovoga 
svetačnog dana, osobito na Novu godinu i Sv. tri kralja 
— rjeđe prije samog B.; tako se na pr. b. panj nastavlja 
paliti ina Novu godinu, katkada i na Sv. tri kralja — no u 
tom ima znatnih regionalnih razlika. Tako se ponavljaju i 
neki oblici i pojedinosti napose seoskih čestitaka. То pona- 
vljanje potječe od poremetnja i mijenjanja datuma Božića 
i Nove godine u prošlosti (— Božić). 

(Foto Stj. Dokusec) 
UNOSENJE SLAME U KUĆU (Lupoglav kod Dugog Sela) 


Običaji našega građanskog B. dijelom su isti kao i ovi 
seljački i isti im je korijen: paljenje svijeće, neka badnjačka 
jela, svježe zelenilo, tu i tamo malo slame. Ostali su druk- 
Čiji i drugih izvora: kićenje božićnoga drvca, davanje razno- 
vrsnih darova (za oboje — Božić); mnogih običaja u gradu 
uopće nema, a poznaje ih hrvatsko selo ili ih je u prošlosti 
svuda poznavalo, tako badnjak panj. 


Nešto ostataka sličnih običaja na B. ima i u naših musli- 
mana, na pr. zalaganje lukom kao odbojnim sredstvom 
protiv vještica, rjeđe i badnjak panj i drugi neki, koji su 
ostali (po starom kalendaru) iz doba prije prijelaza na islam. 

LIT.: > Božić. M. G-i. 

Badnjak u crkvenom životu — Božić. 


BADOER, stara mletačka porodica, koje tradicija seže 
u početak 9. st. 

1. Alvise se kao generalni providur Dalmacije istakao u 
borbama s Turcima. G. 1538 bio je poslanik kod Karla V. 

2. Sebastiano, * 1424, t 1489, bio je poslanik kod Matije 
Korvina 1474 sa zadaćom, da ga potakne na križarsku 
vojnu, 

BADOGLIO, Pietro, * Grazzano Mon Ferrato (pokra- 
jina Alessandria) 28. IX. 1871, maršal Italije, sudjelovao 1912 
u Libijskom ratu; postao je general nakon zauzeća Gorice 
(kolovoz 1915); poslije bitke 
kod Caporetta (Kobarid, stu- 
deni 1917) zamjenik šefa gla- 
vnog stožera. U studenomu 
1918 vodio je u Villagiusti 
pregovore za primirje. Poslije 
rata zastupao vrhovnog zapo- 
vjednika vojske i obavljao di- 
plomatske misije u Rumunj- 
skoj, Sjevernoj Americi (1921) 
i Braziliji (1924). Šef glavnog 
stožera postao 1919 i па 
male prekide ostao na tom 
položaju do 1926. U prosincu 
1928 generalni guverner Libi- 
je. Pri kraju svoje vojničke 
karijere. Badoglio je postao 


T maršal Italije i šef glavnog 
stožera. Koncem 1940 je umi- 


PIETRO BADOGLIO 5 Я 
rovljen. SI. P-é. 


BADOVINAC, 1. Marko, ** 1771, + 1851, Žumberčanin, 
svećenik (župnik u Mrzlom Polju, rektor grkokat. sjemeni- 
šta, opat i kanonik u Križevcima), kao samouk bavio se iz 
pore kiparstvom i izradivao kipove od kamena, drva i 

osti. 

2. Nikola, Ж Badovinci u Žumberku 1827, t 1902, finan- 
Cijski stručnjak i političar. Pravne nauke svršio u Zagre- 
bu. G. 1850 stupio u financijsku službu. Kao dobar stru- 
čnjak pozvan 1878 na rad u Bosnu, gdje je uvelike pri- 
donio sređivanju financija. Nakon povratka u Zagreb bavi 
se kao nezavišnjak politikom. Biran za gradskog zastupnika, 
zastupnika u saboru, a 1887 suspendiran kao načelnik, jer 
je bio izabran za zastupnika. Bavio se žumberačkim pita- 
njem i o tome pisao (u Obzoru i posebno, Darstellung d. 
wahren Sachverhalts in d. Sichelburger-Marienthaler Frage, 
1902, Žumberak i Marindol). 


] BADR (ili Bedr), umro 921, prvi ministar (hadZib) Abd 

_ ar-Rahmana III. (v.). Bio je vjerojatno slavenskoga roda, a 
- več je 902 zapremao odlično mjesto na dvoru emira Abda- 
laha. Istakao se kao vojskovođa, ali je znao postići cilj i 
bez sile. Napose je za prvih godina Abd ar-Rahmanove 
vlade svladao brojne teškoće, na koje je nailazio mladi 
emir, mjesto kojega je Badr zapravo vladao sve do svoje 
smrti. Od vojnih uspjeha najznatniji su mu osvojenje 
 Ecije od ustaša (912) i dvostruka pobjeda nad Leoncima 
kod Matonije (918). JA. 


BADRIĆ, fra Stjepan, Ж Drniš o. 1687, + Verona 20. IV. 
- 1747, dalmatinski franjevac, profesor, propovjednik, vojni 
kapelan hrvatskih vojnika na mletačkom brodovlju. Nešto 
preradio i latinicom štampao  Ukazanje istine megju 
carkvom istočnom i zapadnjom, Mleci 1745, koje je pod 
naslovom Zarcalo 1716 bio tiskao bosančicom i onda u 
latinskom prijevodu kao Speculum veritatis (Mleci 1725 i 
Trnovo 1730) bugarski svećenik Krsto Pejkič. — Badrić 
je još izdao Pravi način za dovesti duše virni na život 
vičnji (Mleci 1746). 

LIT.: Zlatović, Franovci i hrv. puk, Zagreb 1888; Jelenić, Bio-biblio- 
grajija franjevaca Bosne Srebr., Zagreb 1925; J. Božitkovič, Bio-biblio- 
grajski prilog o fr. Stjepanu (griješkom: Josipu) Badriću Drnišaninu, 
Nova Revija, XVIL, 1938, br. 5., str. 548—562. SEP: 

BAENA, Juan Alfonso de, * prvih god. 15. st., španjolski 
pjesnik. Premda je bio niskoga podrijetla, bio je viđen na 
dvoru Henrika IIL i Juana II. Poznavao je povijest, mo- 
ralnu filozofiju i provansalsko pjesništvo. Među suvreme- 
nicima ističe se finoćom duha, vješto gradi stihove, a u 
svojim pjesmama (Cancionero) ima množinu metričkih 
kombinacija i rima. A. M. 

BAEOMYCES — Lišaji. 

BAERNREITHER, Joseph M. Ж Prag 12. IV. 1845, + 
Teplitz 19. IX. 1925, austrijski drZavnik. Potomak porodice, 
koja je mnogo značila u austrijskom kulturnom životu. 
Svršivši pravo u Heidelbergu i Pragu stupa u sudsku slu- 
žbu. Zarana sklapa prijateljske veze s Durdikom, profe- 
sorom filozofije na češkom sveučilištu u Pragu, i od njega 
dobiva posebnu obuku u filozofiji. Preko Durdika postaje 
pristaša Kantove filozofije. Putujući (1872) po Balkanu i 
bliskom Istoku upoznaje se s istočnim pitanjem. Proučava 
pitanja modernoga sudbenog postupka i zanima se za ra- 
dnička pitanja. Neko vrijeme pomišlja na habilitaciju na 
sveučilištu, ali se onda obraća politici, te je 1883 izabran 
u češki sabor, a zatim i u bečki parlamenat. Tim povodom 
istupa iz državne službe. Pripada stranci velikog posjeda, 
odanoj ustavu, a razvija široku djelatnost na području za- 
konodavstva, uprave, gospodarskih i socijalnih pitanja i 
školstva. Skupa s ministrom predsjednikom grofom Taaf- 
feom radi oko njemačko-češkog sporazumijevanja i oko re- 
forme sudbenog postupka. Kao ministar u kabinetu grofa 
Thuna sudjeluje kod obnove austro-ugarske nagodbe i 
stupa u uske veze s madžarskim državnicima Kolomanom 
Széllom, Wekerleom i grofovima Apponyijem i Andrássy- 
jem. Radi na jačanju nove struje u austro-ugarskoj politici, 
koja bi dala šireg udjela parlamentarnim državnicima, a u 
»steriliziranom sistemu« činovničkog vladanja vidi opasnost 
za budućnost monarhije. 

G. 1900—1905 njegova se politička djelatnost kreće u 
prvom redu oko prilika u Češkoj, a podjedno znanstveno 
obrađuje pitanje brige za mladež u vezi s kaznenim po- 
stupkom za mladenačke prekršaje. To mu je jedno od 
glavnih pitanja moderne socijalne politike. U tu svrhu 
putuje po Njemačkoj, Belgiji, Francuskoj, Švicarskoj i 
Engleskoj, a svraća se i u Sjedinjene američke države. Izu- 
čavajući pitanje zaštite djeteta, organizira prvi kongres 
za zaštitu djeteta u Salzburgu 1907. U parlamentu se za- 
laže, da opće, jednako i neposredno izborno pravo, koje 
tada stajaše na dnevnom redu, bude postavljeno na umje- 
reni demokratski osnov. Kad nije u povodu agitacije sve- 
njemačke stranke bio izabran u parlamenat, bude pozvan 
1907 u gornju (gospodsku) kuću. Ne puštajući s vida mo- 
gućnost ostvarenja sporazuma između Čeha i Nijemaca, 
dclazi konačno do uvjerenja, da do tog sporazuma ne će 
doći za života Franje Josipa. š 

S područja nutarnje politike prelazi B. na područje vanj- 
ske. Pred njegovim se očima pitanje južnih Slavena otvara 
u čitavom svom opsegu. Smatra, da se s pomoću Austrije 
može povoljno riješiti, ali da se nikako ne može dovesti 
u sklad s opstankom austro-ugarskog dualizma i s pre- 
moću Madžara u monarhiji. Stupa u vezu s glavnim pred- 
stavnicima Hrvata, Srba i muslimana u Bosni i Hercego- 
vini. Za razliku od Aehrenthala, Buriana te njemačkih i 
madžarskih članova delegacija, pitanje Bosne mu je samo 
dio čitavoga tog važnog pitanja. Da bi dobio što točniji 
uvid u njegove komponente, svake godine putuje u Zagreb, 
Sarajevo, Mostar, Split, Dubrovnik i dolazi u dodir s po- 
litičkim vođama i sa samim narodom. Putuje i u Beog.ad 
i po Srbiji sklapajući veze s vođama pojedinih stranaka. 
Političari s Balkana redovito ga posjećuju, kad dolaze u 
Beč, i obavještavaju ga o razvoju političkih i gospodarskih 
prilika. Svoje nazore o pitanju južnih Slavena iznosi ne 
samo u Austro-Ugarskoj nego i u Njemačkoj, kod poje- 
dinih državnika, pa i kod samoga cara Wilhelma. U ishodu 
balkanskih ratova nalazi potvrde svojim nazorima, da 
austrijski i ugarski državnici slabo sude o biti pitanja ju- 
žnih Slavena. Za sukob između Srbije i Austro-Ugarske 
1914 je uvjeren, da će dovesti u pitanje i sam opstanak 
habsburške monarhije. 

Za vrijeme Friedjungova procesa u Beču nastupa kao 
posrednik između obiju stranaka nastojeći, koliko je bilo 

moguće, spasiti ugled austro-ugarske diplomacije i habsbur- 
ške monarhije. 

Za rata 1914—1918 živi ponajviše na svom imanju u Če- 
škoj, podržava veze sa svojim političkim drugovima i osu- 
duje nutarnju politiku grofa Stürgkha. Zalaže se za što po- 
voljnije rješenje novih socijalnih pitanja, koja iskrsavaju u 
vezi s ratom, za brigu za udovice i siročad ratnika. Nakon 
smrti Franje Josipa stupa B. u vladu kao ministar socijalne 
politike i tako postaje organizatorom onog socijalnog si- 
stema, koji je preživio slom monarhije i koji je naslijedila 
nova Austrija. Nakon rata živi pretežno u Beču, ali i pu- 
tuje po Njemačkoj, Holandiji i Italiji. U Italiju ga je 
vukao, pored uspomena iz mladih dana, i Mussolinijev fa- 
šistički sustav. G. 1921—1925 sređuje bilješke i sastavlja 
dnevnik (v. Bibl.). 

BIBL.: Stammgütersystem und Anerbenrecht in Deutschland, Beč 1882; 
Die englischen Arbeiterverbinde und ihr Recht, Leipzig 1886 (prevedeno 
na engleski); Jugendfürsorge und Jugendstrajrecht in den Vereinigten 
Staaten von Amerika, Leipzig 1905; Bosnische Eindrücke, Eine politische 
Studie, Beč 1908; Grundfragen der sozialen Versicherung in Oesterreich, 
Beč 1908; Zur bóhmischen Frage, Beč 1910; Rómisches Tagebuch, Berlin 
1929; Fragmente eines politischen Tagebuches, Die südslawische Frage 
und Oesterreich-Ungarn vor dem Weltkrieg (izdao s uvodom J. Redlich 
u Berlinu 1928). 

LIT.: Redlichov uvod B-ovu dnevniku; A. Malbaša, Bosansko pitanje 
i Austro-Ugarske u svijetlu političkog dnevnika J. M. Baernreithera, 
Sarajevo 1933. J.N 


BAERZE (Baerse, Barse), Jacques de, * Dendermonde 
(Termond), flamanski drvorezac 14. st., jedan od najznat- 
nijih umjetnika, koji su djelovali na dvoru burgundijskih 
vojvoda u Dijonu. Godine 1390 izrađuje za vojvodu Filipa 
Smjeloga po uzoru svojih rezbarenih oltara u Termondu i 
opatiji Byloke dva oltara za crkvu kartuzijanaca u Champ- 
molu kraj Dijona. Ove je oltare polihromirao i naslikao 
za njih krilne slike majstor Melchior Broederlam. Za 
francuske revolucije zabačeni i oštećeni restaurirani su 
1841—1843, pa se danas nalaze u muzeju u Dijonu. Na 
prvome su u 37 likova prikazani Poklonstvo sv. Triju 
Kralja, Raspinjanje i Polaganje u grob, na drugom (28 
likova) Smrt Ivana Krstitelja, Mučeništvo jednog sveca i 
Iskušenje sv. Antuna. Stilistički pripremaju ova djela pri- 
jelaz u realizam 15. st., a važna su, jer su na njima prvi put 
dosadašnji veliki politički likovi nadomješteni slikovito 
shvaćenim prizorima s brojnim sitnim likovima. 


LIT.: C. Deshaines, Histoire de l'art dans la Flandre, l'Artois et le 
Hainaut avant le XVe siécle, Lille 1886; St. Lami, Dictionnaire des 


sculpteurs de l'école frangaise du moyen-áge au régne de Louis XIV, 
Pariz 1898; Thieme-Becker, Allgemeines Lexikon der bildenden Künstler, 
IL, Leipzig 1908. ch. 


BAEYER, Adolf von, * 
Berlin 31. X. 1833, + Starn- 
berg (kod Münchena) 20. VIII. 
1917, njemački kemičar, sveuč. 
profesor u Berlinu (1868) 
Strassburgu (1872) i Münche- 
nu (1875) U svojim nau- 
čnim radovima (oko 300) bavi 
se organskom kemijom; pro- 
našao je nove metode za or- 
gansku sintezu, razjasnio kon- 
stituciju indigo-modrila i po- 
kazao njegovu sintezu iz indo- 
la; istraživač konstitucije mo- 
kraćevine, benzola, terpena; 
sintetizira organske boje kao 
eosin, gallein i dr. Prvi je po- 
kušao razjasniti asimilaciju 
ugljične kiseline u zelenim bilj- 
ADOLF BAEYER kama. G. 1905 dobiva Nobelo- 

vu nagradu za kemiju. H.I. 

BAFFIN, William, Ж 1584, + Ormus 23. I. 1622, pomorski 
kapetan i istraživač. G. 1612 putuje s kapetanom Hallom 
između otočja Sjeverne Amerike, 1613/14 ide u službi Mo- 
skovskog društva do Spitzberga, 1615/16 otkriva s Bylotom 
sjeverozapadni prolaz kroz Davisova vrata, a 1617 u službi 
Istočnoindijskog društva na putu u Indiju izmjeri južnu 
obalu Crvenog mora i Perzijski zaliv. Na ponovnom putu 
u Indiju poginu kod opsjedanja Ormusa. On je prvi po- 
kušao odrediti geografsku dužinu s pomoću Mjesečevih 
udaljenosti, ali je pogreška bila veća od dva meridijana. 

LIT.: Voyages towards the N. West, London 1849; Markham, The 
voyages of W. Baffin 1612—22, London 1881. 0.0: 

BAFFINOVA ZEMLJA, največi otok Arktičkog arhipe- 
laga i drugi po veličini otok na Zemlji. Smještena je na 
zapadnoj strani Baffinova zatona s površinom od preko 
600.000 km". Sjeverni je dio ledeno visočje, a jugozapadni 





dio je niska ravan, na kojoj su dva reliktna jezera s mnogo 
tuljana. Otokom se protežu tri ulančena gorja, od kojih se 
najviše pruža duž sjeveroistočne obale s vrhuncima 2000— 
3000 m. Obale su vrlo strme i puste. Ljeti se po dolinama 
razvije oskudna i kratkotrajna arktička vegetacija. Stano- 
vnici su Eskimi. Jugoistočni dio otoka otkrio je 1576 Fro- 


bisher, a sjeverni dio 1616 Baffin. 
LIT.: Boas, Baffin-Land, Gotha 1886. О. O. 


BAFFINOVO MORE, široka morska zavala između Grón- 
landa i Baffinove Zemlje, Davisovim vratima spojena 
s Atlantskim oceanom. Otkrio ga W. Baffin 1616. U prija- 
šnje vrijeme bio je na B. moru razvijen lov na kitove, kojih 
danas ima već vrlo malo. Najveća dubina od 5223 m nalazi 
se istočno od Ponds-Inlet. Plovidbu otežavaju ledene sante, 
koje se pomiču prema jugu. ONO; 

BAFFO, Giorgio, % 1694, t 1768, mletački plemić, poznat i 
izvan Italije po svojim šaljivim i raskalašenim pjesmama u 
mletačkom narječju, koje su mnogo izdavali, prepisivali i 
dvaput preveli na francuski (Raccolta universale delle opere 
di G. B., L—IV., 1789; Le poesie di G. B., Catania 1926). 
Jedan prijepis njegovih Poesie iz 17. st., lijepo uvezan, pri- 
padao je grofu L. Sermageu (danas u Sveučilišnoj knjižnici u 
Zagrebu: Ex iibris Ludovici Comitis Sermage). 

LIT.: G. A. Moschini, Della letteratura veneziana del sec. XVIII, 1l., 


Mleci 1807; L. Pagano, Poeti dialettali veneti del Settecento, Mleci 1915; 
G. Raya, Poeti Licenziosi, Catania 1928. M. D-ič. 


BAG — Karlobag. 

BAGA (njem. Mauke, franc. eaux aux jambes), bolesni 
procesi, redovito akutni i kronični ekcemi kože na putištu 
konja. Uzrok im je obično mokrina i nečistoća. Posljedice 
njihove mogu biti blaže i prolazne ili teže i trajne. Prema 
tome utječu u manjoj ili većoj mjeri na radnu sposobnost 
bagljivih konja. L. B-é. 

BAGASSA se zovu ostaci sladorne trske poslije tiještenja 
sladornog soka, dakle: trop sladorne trske. Premda u tim 
ostacima ima još 15 do 30% prvobitnog sladora, oni se ipak 
troše kao gorivo, jer obično i nema drugoga goriva za pro- 
izvodnju trskina sladora. M.M. 

BAGATELLA, Antonio, Ж Padova 21. II. 1755, т Padova 
25. V. 1829, talijanski graditelj gusala, koje su bile na glasu 
i sjećale oblikom na prve gusle Amatijeve, a katkad i na 
Guarnerijeve. Izišao je na glas i svojom raspravom Regole 
per la costruzione de' violini, viole, violoncelli e violoni. 
Ta je rasprava bila nagrađena na natječaju, što ga je 1782 
priredila Accademia delle arti u Padovi. Doživjela je više 
izdanja, zadnje u Padovi 1914. Djelo je odobrio Tartini, za 
kojega je B. izradio nekoliko gusala. 

BAGATELNI POSTUPAK — Grpp. XI. 

BAGATIN (lat. bagattinus, denarius parvus, parvulus, 
obolus, tal. picciolo) je najsitniji mletački novac, iste vri- 
jednosti s dubrovačkom mincom, 
kovan ispočetka od bakra s nešto 
malo srebra, a kasnije od samog 
bakra. Bagatinom ili obolom se na- 
zivlje i najsitniji, od srebra kovani, 
slavonski novac. U mletački soldo, 
a isto tako i u slavonski dinar (de- 
narius banalis, banovac) išlo je 12 
bagatina. Svoje je bagatine kao au- 
tonomni novac kovao i grad Split 
od prve polovine 13. st. do 1357, 
kada je došao pod mletački protek- 
torat. Splitski su bagatini kovani od 
slabog srebra u pet vrsta s vrlo mnogo varijanata prema 
nekim madžarskim i mletačkim sitnim novcima. Za Ljude- 
vita Velikog (1342—1382) kovan je i u Zadru bagatin ili 
obol s natpisom: * M. IADRE. Da se namakne sitan novac 
za mali promet i trgovinu, dopustila je Mletačka republika 
koncem 16. st., da se u njenoj kovnici kuju bagatini od ba- 
kra za važnije dalmatinske gradove, i to na račun gradske 
blagajne. Tako su dobili svoje autonomne bagatine, ozna- 
čene svetačkim likom zaštitnika grada, Šibenik 1485, Split 
1491, Trogir 1492 i Hvar 1493. Prema sačuvanim pisanim 
spomenicima iz srednjega vijeka u čitavom našem Primorju 
pri kupnji i prodaji plaćalo se vrlo često bagatinima (libra 
denariorum venetorum parvorum). B. se javlja i pod na- 
zivljem bolanča, pinez, minca. 

LIT.: M. Rešetar: Dubrovačka numizmatika, 1., s. 34; I. Rengjeo, Hrv. 
dalmat. novci, Sarajevo 1934. I. R-o. 

BAGDAD (iran. »Božji dar«), grad na plovnom Tigrisu 
u središnjoj Mezopotamiji, nekad prijestolnica kalifa i 
muslimanskoga carstva, rasadište istočne kulture i islam- 
skoga duha, a danas važno središte trgovine i prometa. 





SLAVONSKI ВАСАТІМІ 
IZ NOVIH BANOVACA 
Zagreb, Hrv. nar. 
arheološki muzej 


- TTrguje sagovima, šalovima, svilom, riZom, Safranom, vunom 
i krznom. Okolica mu nije bogata, u njoj su oaze s da- 
tuljnim paomama. Domaće su Životinje ovca, mazga i ma- 
gare. Stanovnika ima preko 200.000. Gotovo % su Arapi i 
Perzijanci, a po vjeri je većina muslimanska, pored 50.000 
Židova i 1500 kaldejskih kršćana. Grad je po vanjskom 
izgledu razdijeljen u dvoje: stari grad s visokim kućama 
ravnoga krova, sa šarenim minaretima i velikim kubetima 
mošeja; novi grad oko željezničke stanice uređen je posve 
evropski. Poznat je od davnine kao stjecište putova u Iran, 
Meku, na Perzijski zaliv i preko Mosula u Malu Aziju, 
te je čvorište znamenitih željezničkih, parobrodarskih i 
avionskih pruga. M 
Povijest. B. je sagradio kalif al-Mansur za svoju prije- 
— stolnicu (763). Harun ar-Rašid ga je proširio i poljepšao. 
- Kalif al Mostanser osnovao je veliku akademiju, u kojoj 
se učila medicina, alkemija, apotekarstvo i dr. U 10. i 11. 
st. grad je u punom cvatu, a napose se ističe kao središte 
| nauke i trgovine. Tada on ima 2,000.000 stan. Kad je 1258 
mongolski kan Hulagu, unuk Džingis kana, uništio bagdad- 
ski kalifat, bude razoren i sam grad. Ipak se B. kasnije 
opet podigao i počeo 
cvasti, dok ga nije 1393 
i 1401 Timur Lenk, vo- 
đa Tatara, ponovno sa- 
svim oplijenio i razorio. =, 
U silnoj okrutnosti da- j 
de pred gradskim vra- | | 
tima nabiti na kolac 
90.000 glava njegovih 
stanovnika. G. 1543 za- 
uzmu B. Turci, a 1623 
oteše ga Perzijanci. G. 
1638 pada В. konačno u 
ruke Turaka. Oko 1650 
imao je B. samo 15.000 
stan. U Svjetskom ratu 
Zauzeli su ga Englezi 
| (1917, a od 1920 je 
glavni grad kraljevine 
Еак. 
= LIT.: Le Strange, Baghdad 
during the abbasid califate, 


К id, 1924; C. Huet, Hi 
о de Baghdad dans les 


temps modernes, 1901. S. A. 
Bagdadska željeznica 
Копа (u Maloj Aziji) — 
_ Mosul-Bagdad—Basra— 
Perzijski zaljev, važna 
je s gospodarskog i stra- 
| teškog gledišta, a poznata zbog dugogodišnje diplomatske 
borbe između evropskih velevlasti za utjecaj na nju i na 
područja, kojima je imala prolaziti. Već 1889 osnovale su 
| njemačke velebanke Otomansko društvo anatolskih željez- 
nica, koje je dobilo prvu koncesiju za gradnju, ali je radom 
Započelo 1903 novo društvo, gdje je uz njemački kapital 
jače (30%) sudjelovao i francuski, te je do 1914 izgrađeno 
з pruge u više odijeljenih odsjeka. Gradnja se nastavila 
Za rata 1914—18, a poslije rata nastaviše je Englezi. Ona je 
Prije rata teško napredovala i zbog zapreka političke na- 
ravi. Vel. Britanija i Francuska vidjele su u toj željeznici 
pogibao za svoje interese, prva na Perzijskom zaljevu, a 
druga napose u Siriji, Rusija se pobojala prevelikoga ja- 
čanja Turske, a sve tri oslanjanja Turske na Njemačku, 
kojoj je B. ž. bila sredstvom za isticanje utjecaja u cijeloj 
Prednjoj Aziji. G. 1903—14 Njemačka je postigla sporazum 
sa svakom od triju velevlasti: podijeljene su interesne 
sfere i priznat jak udio Njemačke sve do Basre. Svršetak 
| rata 1918 stvorio je novo stanje i doveo do podjele uprave 
željeznice po teritorijalnom načelu između Turske, Francu- 
ske i Vel. Britanije (za mandatno područje Iraka). 


LIT.: Opsežna literatura navedena je u člancima o В. ž. u Strupp, 
Wörterbuch des Volkerrechts und der Diplomatie, L, i u Dictionnaire 
diplomatique, I. 


Bagdadski kalifat — Arapi (Država). 


BAGEHOT, Walter, * Langport 3. II. 1826, t Langport 
-24. III. 1877, engleski ekonomist, pravni i politički pisac, te 
literarni kritičar. Poslije svršenih pravnih nauka posvećuje 
se odvjetništvu, zatim bankarstvu; od 1859 urednik je ča- 
sopisa Economist. Kao ekonomski teoretičar i pisac stiče 
znatan ugled, te je njegov savjet mnogo tražen u privre- 
dnom i političkom svijetu. Svoje mišljenje o problemima 

gospodarskog života izlaže u djelima Lombard Street (na- 
Ziv glavne ulice novčanog tržišta u Londonu, 1873) i Eco- 
nomic Studies (1882). B. nastoji da realistički gleda na 
stvari, t. j. ne kako nam se one prikazuju u zakonima i 
propisima, nego kakav učinak imaju u životu. Istu metodu 
upotrebljava već prije u epohalnom djelu The English Con- 
stitution (1867), u kome je prvi puta sustavno izložena ka- 
binetska vlada, prikazana uloga donje kuće, istaknuto, koju 
vrijednost još imaju monarhija i gornja kuća. Priznaje 
vrijednost mita u političkom i ulogu elite i vodstva u dru- 
štvenom životu. To svoje mišljenje je osobito jasno iznio 
u Biographical Studies (1881), gdje opisuje živote tada- 
šnjih vodećih engl. državnika. Sposobnost uvida u stvara- 
lačku ličnost književnika glavna je oznaka i njegovih lite- 
rarnih eseja, sakupljenih u 2 sveska Literary Studies (1879). 
S područja socijalne psihologije je djelo Physics and Po- 
litics (1872), »prvi važni pokušaj, da se iznesu svi zaključci, 
koje je nauka u doba kraljice Viktorije, napose darvini- 
zam i etnografski spisi Tylora i Lubbocka, imala za prou- 
čavanje društvene zajednice«. B. je tu još prije Tardea 
istaknuo važnost izuma i oponašanja za društvo. Unatoč 
sve svoje raznolikosti 
interesa, B. uvijek je- 
dnako pristupa predme- 
tu svojeg istraživanja, 
koji promatra u njego- 
vu društvenom, t. j. kul- 
turnom i tradicionalnom 
okviru, zalazeči iza za- 
vjesa stvarnosti u samu 
srž stvari, pa njegovo 
djelo znači novi poticaj, 
napose u  promatranju 
ustavnog života. 

LITE Barrington, Works 
and life of Walter Bagehot, 
1915. Z, G: 

BAGGESEN, Jens, Ж 
Korsór 15. II. 1764, + 
Hamburg 3. X. 1826, 
danski i njemački pisac, 
profesor danske litera- 
ture i jezika na sveuči- 
lištu u Kielu (1811 do 
1813), zatim sveučilišni 
profesor u Kjóbenhavnu 
(1813—1820). Putovao po 
Njemačkoj, Švicarskoj, 
Francuskoj i Italiji. Pr- 
va mu je proza Komiske 
Fortaellinger pod francuskim utjecajem. Ustao je protiv 
tadanje njemačke romantičke poezije, no ipak je slijedio 
Wielanda u melodramu Holger Danske (1789). Cijenio je 
Klopstocka, Vossa, Schillera i Goethea. Svoja putovanja 
opisao je u djelu Labirinth kićenim tonom (1792). Istim 
je načinom napisao i Ungdomsarbeider (1790), te Skiemt- 
somme Rimbreve (1807). Njemački je izdao Gedichte (1803) 
i dr, po uzoru Vossa i Goethea. Parthenais (1836) je pje- 
san puna mitoloških slika s Alpa. Na danskom je spjevao 
Digte till Nanna, lirsku zbirku Poetiske Epistler i epsku 
legendu Thora fra Havsgard (1814). Iza 1813 počeo je ve- 
liku polemiku s Oehlenschlügerom protiv izrodene danske 
romantike. Pod konac života bavio se i filozofijom i reli- 
gijom, napisavši: Det evige Sinbillede i njemački Die Philo- 
sophie des Christenthums. Sabrana danska djela, Danske 
Waerker, izišla su mu u Kjobenhavnu u 12 svezaka 1827/32, 
a njemačka, Poetische Werke, u 5 sv., Leipzig 1836. ВАВ: 

BAGIRMI, urođenička država u Sudanu, istočno od je- 
zera Čad, od 1897 pod francuskim protektoratom, uklo- 
pljena u koloniju Čad. Dosta plodan kraj, hrani oko 150.000 
stan. Glavni grad Masenija broji 10.000 duša. 

BAGLAMA, arapska kavkaska tambura sa 4 do 6, a i 
više tankih kovnih žica; na dugu vratu ima 16 priječnica, 
trupina je glazbala uvijena. Žice su ugođene: ei d: a: ai. 
Pod tim nazivom upotrebljava se u Srbiji tambura sa 3 
Zice. B: S; 

BAGLIONE, Giovanni, * Rim oko 1573, + Rim 1644, 
talijanski slikar i pisac. Učitelj mu je bio Francesco Mo- 
relli, ali su na nj najviše utjecali Cavaliere d'Arpino i 
Caravaggio. Slikao je freske u crkvama u Rimu, Perugiji, 
Mantovi i Loretu. Najznatnije njegovo djelo, slika Uskri- 
senja Tabitina (nekoć u rimskoj crkvi sv. Petra) propala 


(Foto Szanto) 


96 . BAGLIONE — BAGREM 


je potkraj 18. st. VaZniji je kao autor djela Le vite de' pit- 
tori, scultori, architetti, intagliatori, del Pontificato di Gre- 
gorio XIII dal 1572 fino a' tempi di Papa Urbano VIII, 
nel 1642, koje je izišlo 1644 u Rimu, a u drugom izdanju 
1733 u Napulju, pa Le nuove chiese di Roma, nelle quali 
si contengono le Istorie, Pitture, Scolture et Architetture 
di esse, Rim 1639. 
LIT.: Thieme-Becker, 
ler, II., Leipzig 1908. 
BAGLIONI, talijanska feudalna porodica u Perugiji, po- 
znata več u 12. st. Kao priznati kondotijeri i ratnici B. su 
bili vojskovode i vojnički organizatori ne samo u svom 
rodnom gradu, nego i u drugim gradovima srednje Italije. 
U Perugiji su vladali neko vrijeme tiranski. Cijela povijest 
ove porodice od 13. do 16. st. puna je napretka i nazado- 
vanja, nasilja i krvi, prijevara i zločinstava. U 15. st. iz- 
gubili su političko značenje, kad je papa Pavao ІП. pod- 
vrgao Umbriju pod erkvenu vlast. Ostali su vojnici. Za- 
meče im se trag u drugoj polovici 17. stolječa. 
š ' BAGLIVI, Duro, * 
Dubrovnik 1668, + 
Rim 1707, najznatniji 
liječnik, kojega je ro- 
dila naša zemlja. Nje- 
gov djed imenom Đu- 
ro Armeno, sin Niko- 
lin, došao je u Du- 
brovnik iz Armenije. 
U Dubrovniku se ože- 
nio  Dubrovéankom, 
imenom Anicom. S 
njom je imao četvo- 
ro djece: Mariju, Vi- 
cka, Jakova i Vlaha. 
Umro je u Dubrovni- 
ku, a oporuka njego- 
va od 3. X. 1655 ob- 
javljena je 9. X. iste 
godine i nalazi se u 
Arhivu dubrovačke re- 
publike, a spominje je 
i Appendini u Notizie 
istoricocritiche. 
Vlaho, najmlađi sin Đure Armena, oženio se u Dubrov- 
niku dva puta. S drugom ženom Anicom Lupi, kćerkom 
Savca Jakova Lupija, imao je 2 sina. Stariji se Đuro ro- 
dio 10. IX. 1668, a mlađi Jakov 24. II. 1670. Vlaho je umro 
u listopadu 1670. Za siročad Đuru i Jakova najprije se po- 
brinuo stric Jakov, no i on umre već 1679, a Marija Dra- 
gišić, neka sirota žena, valjda sluškinja kod Jakova, dade 
ih u školu isusovaca (Collegium Ragusinum), gdje su se za 
mladiće zauzeli isusovci Rafo plemeniti Tudizić i Miho 
Mondegai, obojica Dubrovčani. Tu je starijega 7. V. 1682, 
dakle u 14. godini, krizmao biskup Petar Torres, pa prema 
tome ne stoji uobičajena tvrdnja, da je u najranijoj mla- 
dosti otišao u Italiju. Naprotiv, njegov se odlazak u Italiju 
ima pripisati tome, što je isusovca Mondegaia, koji je 
naučavao u Italiji, jednom zgodom umolio Petar Angelo 
Baglivi, liječnik u Lecceu, u Apuliji, da bi mu isusovci iz 
Dubrovnika poslali darovitog dječaka, koga će on odgojiti. 
Isusovci poslaše Duru Armena. Brat liječnika Petra Angela 
Baglivija, koji je bio kanonik, uzme na odgoj brata Đu- 
rina Jakova. Tako obojica dobiše valjan odgoj. Braća su 
u naukama lijepo napredovala, i s njima su bili zadovoljni 
njihovi odgojitelji te im dali i svoje prezime, pa se otada 
zovu Baglivi. Tako je Đuro Baglivi po majci i baki, a i po 
ocu, rođenom Dubrovčaninu, podrijetla dubrovačkoga, a u 
Dubrovniku je proživio i svoju mladost, valjda sve dok 
nije pošao na sveučilišne nauke u Italiju. V.B. 
Medicinu je učio u Napulju, a dovršio u Padovi i Bo- 
logni, gdje je valjda postigao i čast doktora. Iza podužih 
putovanja nastanio se u Rimu 1692. Tu je stekao glas i po- 
ložaj: postao je liječnikom pape Inocenta XII., pa Klemen- 
ta XIL, profesorom anatomije, a onda teoretske medicine na 
rimskom sveučilištu i konačno članom različitih naučnih 
akademija. Njegova djela mnogo su puta izdavana u cjelini 
i napose. Glavna su: De praxi medica, 1696; Specimen 
quatuor librorum de fibra motrice sana et morbosa, 1700; 
Series variarum dissertationum, 1704; De morborum succes- 
sionibus; Canones de medicina solidorum; De morborum 
et naturae analogismo; De tarantula. U povijesti medicine 
poznat je Baglivi kao sljedbenik čiste nauke Hipokrata i 

neprijatelj teoretiziranja. No to nije sasvim točno. On je 
eklektik i pokušava najrazličitije struje na korist bolesnika 
sažeti u jedno. Pristaša je klasičnog opažanja bolesnika i 
svega oko njega. Odličan je eksperimentator. On drži 
jednako važnim sokove u tijelu čovječjem kao i njegove 
krute dijelove. I to uvažavanje krutih solidnih dijelova 
tijela i njihovih fizičkih svojstava navela su pogdjekojeg 
stručnjaka, da ga pribroji ondašnjoj liječničkoj školi fizi- 
kiatara (scuole fisiatriche). Međutim se u gdjekojim rado- 
vima približava idejama našega Patricija (1529—1597). 
LIT.: Najpotpuniji su radovi o Bagliviju: N. Selak, Život i djela 
Dura (Armena) Baglivija, Rad Akad. CVIL.; A. Castiglioni, Un clinico 
del secolo XVII, pa još neizdana predavanja na XI. međunarodnom kon- 


gresu za povijest medicine u Dubrovniku 1938, održana na svečanoj 
sjednici u počast Bagliviju (Sigerist, Thaller). (тізе 


BAGNACAVALLO, Bartolommeo Ramenghi (nazvan 
Bagnacavallo), Ж Bagnacavallo 1484, + Bologna 1542, talijan- 
ski slikar. U Bologni bio mu je učitelj Francesco Fran- 
cia. Kasnije, do 1520, boravi u Rimu i uči u školi Rafaelo- 
voj. Odavde odlazi u Bolognu, gdje je djelovao do kraja 
svog života. U Bologni je naslikao freske u crkvama San 
Pietro, S. Stefano, S. Vitale i S. Michele im Bosco. Njego- 
vih slika ima u galerijama u Italiji, Berlinu, Parizu (Lou- 
vre) i Dresdenu. Bio je eklektik, pa su u njegovoj umjet- 
nosti izmiješani utjecaji škole ferrarske, bolonjske i rimske. 

LIT.: A. Venturi, Storia dell'arte italiana, IX/4, Milan 1929, ` А, Sch. 


BAGNES je 28 km duga dolina (Val de B.) u kotaru 
Entremont švicarskoga kantona Wallisa (Valais) među alp- 
skim planinama od 4.000 m visine. Tom prekrasnom doli- 
nom teče Drance de B., koja skuplja otopljene vode mnogo- 
brojnih ledenjaka sa susjednih vrhunaca, prima Drance 
d'Entremont i svršava kod Martignyja kao desni pritok 
gornje Rhone. Dolina Drance trpi često od poplava, a 
kadgod se pretvara u jezero, poslije kojega ostaje pustoš. 
Mnogobrojna sela sačinjavaju opčinu B. U njoj živi preko 
4.000 stan., po vjeri katolika, koji se bave stočarstvom i po- 
ljodjelstvom. Ledene mase su 1595, 1795 i 1818 zatvorile 
vodu u dolini, a kad se led otopio, ostavila je voda pustoš 
u cijeloj dolini. N.Ž 

BAGRA - Pasmine i pasm. svojstva. 

BAGRATION, Pjotr Ivanovič, knez, * Kisliar (Kavkaz) 
1765, T u bitki kod Borodina ispred Moskve 7. X. 1812. 
Rodom je iz starog georgijskog kneževskog plemena, borio 
se 1799 pod Suvorovom u Italiji, odlikovao se u vojni proti 
Napoleonu 1805 kod Hollabrunna, a isto tako u istočno- 
pruskom ratu 1807, a 1809 zaposjeo je švedsko Aalandsko 
otočje. U ratu s Turcima bio je 1809—10 vrhovni zapovje- 
dnik. Poslije višekratnih uspjeha u Moldavi, sadašnjoj sje- 
vernoj Rumunjskoj, napredovao je sve do Silistrije na Du- 
navu, ali se morao vratiti na sjevernu obalu Dunava. G. 1812 
zapovijedao je drugoj zapadnoj ruskoj armiji te je s njom 
sudjelovao u svim borbama s Napoleonom i u onim teškim 
uzmacima sve do pred Moskvu. U krvavoj bitki kod Boro- 
dina istakao se osobnom hrabrošču. Bagration je bio svuda, 
gdjegod je bilo kolebanja, gdjegod je bilo teških i krvavih 
napadaja, i na onoj velikoj bateriji, koja je tako odlučno 
odbijala francuske napadaje. 7. IX. 1812 smrtno je ranjen. 
B. spada u red izvanrednih ruskih vojskovođa. SI. P-é. 

BAGREM Robinia pseudacacia L.), pripada porodici le- 
pirnjača (v.). Do 25 m visoko šumsko ili parkovno drvo. 
Kora mu je debela i grubo uzdužno ispucana. Pupovi 

maleni, goli, rđasto dlakavi; nalaze se po 3—4 na bazi 
peteljke lista. Lišće neparno perasto, 20—30 cm du- 
gačko. Na peteljci lista nalaze se dva trna (palistića). Na 
listu ima 7—19 listića, koji su eliptični, ravna ruba, na vrhu 
malo urezani, a u urezu se nalazi malen šiljak. Cvjetovi su 
bijeli, mirisavi, lepirasti, poredani u gustim grozdovima, du- 
gim 10—20 cm. Bagrem cvate na početku lipnja. Plod mu je 
mahuna 6—11 cm duga, 10—12 cm široka, smeđa, plosnata 
i gola. U njoj ima 4—8 smeđih bubrežastih sjemenki. 

B. ima velik broj varijeteta, koje se uzgajaju u vrtovima, 
kao: var. unifolia Talou (ima uglavnom jedan listić), var. 
erecta Rehd. (raste piramidalno), var. dependens Rehd. (vi- 
seće grane), var. inermis (bez trnova), var. umbraculifera 
D. C. (bez trnova, krošnja kuglasta i gusta), var. semper- 
florens Carr. (cvate cijelo ljeto). 

Iskonska nalazišta bagrema steru se duž sjeverno-ame- 
ričkog Appalachian gorja, od Pennsylvanije do Georgije, te 
od Appalachiana do Mississippija. Odanle se bagrem pro- 
širio u sve sjevernoameričke države. U Evropu ga je unio 
1601 Robin, liječnik francuskog kralja Henrika IV., zasa- 
divši ga u botanički vrt u Parizu. U minula 3 stoljeća 
udomaćio se u velikom dijelu Evrope. U Madžarskoj za- 
prema 14% površine svih šuma. Velik dio šumskih povr- 
šina zaprema i u Rumunjskoj. Kod nas b. raste u području 
šumske zadruge kitnjaka i običnog graba. M. A. 

B. uspijeva dobro samo u blagoj klimi, gdje dobro raste 
vinova loza, i to na rahlom, dubokom i razmjerno toplom 
tlu. Napose mu dobro odgovara ilovasto-pjeskovito, kao i 
suho pjeskovito humozno tlo. Izbjegava mokra i odviše ki- 
sela tla. Za dobar uzrast traži dosta svijetla. Izdanačka 
snaga iz panjeva vrlo mu je velika, a također se dobro po- 
mlađuje tjeranjem izdanaka iz žilja. Radi toga se bagre- 
move sastojine uzgajaju ponajviše kao šume panjače, koje 
se podižu sadnjom prikraćenih jednogodišnjih do dvogo- 
dišnjih biljaka. Bagremove sastojine rastu u mladosti vrlo 
brzo, te se iz njih u dobi od 5 godina dobiva dobro vino- 
gradsko kolje. Na 1 ha 5-godišnjeg bagremova koljosjeka 
može se na srednje plodnom tlu uzgojiti oko 7000—8000 
kolaca, 25—3 m dugih i u sredini 3—5 cm debelih. Ba- 
gremovi izdanci rode dobrim sjemenom počevši već od 


treće godine. Sjeme zadrži klijavost 3—4 godine. 

LIT.: E. Vadas, Die Monographie der Robinie, Selmecbanya 1914; M. 
D. Dracea, Beiträge zur Kenntnis der Robinie in Rumänien, Bukurešt 
1926; A. Petračić, Istraživanja o strukturi i prihodu bagremovih koljo- 
sjeka, Glasnik za šumske pokuse, br. 4, Zagreb 1935, s. 47—64. A. P-6. 


agremovina (drvo bagrema) je veoma izdržljiva i 
trajna, osobito na vlažnom. Odlično je kolarsko drvo. Upo- 
trebljava se kao brodograđevno, stolarsko i rudničko drvo, 
te za vinogradsko kolje. Dobro je ogrjevno drvo. Tehnička 
svojstva: spec. težina 0:73 g/emš, čvrstoća pritiska 590 
kg/em?, natezanja 1480 kg/cm?, savijanja 1200 kg/cm?, spec. 
radnja loma 114 mkg/cm?, tvrdoća 870 kg/cm?. 

LIT.: Kollmann, Technologie des Holzes, Berlin 1936. I. H-t. 

BAGRICKIJ, Eduard G., * 1897, + 1935, ruski pjesnik, 
pripada (zajedno s I. Babeljem, V. Katajevim i J. Olešom) 
južnoruskoj školi suvremene ruske književnosti. Dubok 
pjesnički erudit, koji traži svoj vlastiti put. Od akmeizma 
obratio se konstruktivizmu, t. j. od Gumileva k Majakov- 
Skom. Unatoč grozničavu radu nije mu se stvaralački lik 
potpuno izgradio. Kao učitelj sovjetskog pjesničkog pod- 
mlatka uživa veliku popularnost. Izdao je zbornike pje- 
sama: Truba pobjedy, Dumy pro Opanasa, Jugo-Zapad. U 
. Moskvi je izišao posmrtni almanah Eduard Bagrickij s član- 
cima D. Mirskog, Babelja, Katajeva i Oleše. an. 

BAGRINA — Vinova loza. 

BAGRJANA-BELČEVA, Jelisaveta, Ж Sofija 1894, bugar- 
| ska pjesnikinja. Svršila je slavensku filologiju i književnost 
na sofijskom sveučilištu, poslije čega je djelovala kao uči- 
teljica u Vraci, Custendilu i Sofiji. Stihove je počela pi- 
sati jo$ kao studentica (1916). Prva joj je zbirka stihova 
Vječna i sveta, izišla 1927, a poslije toga je izdala još dvije 
knjige: Zvijezda mornara (1932) i Ljudsko srce (1936). Iz- 
dala je i jednu knjigu stihova za djecu te jednu dramu 
napisanu u zajednici s Matvejem Valevom: Gospođa, koja 
se prikazivala u Narodnom kazalištu u Sofiji. 

Treća pjesnička zbirka Bagrjane Ljudsko srce sadržava 
nove produhovljene varijacije motiva poznatih iz zbirki 
Vječna i sveta i Zvijezda mornara: motiva o ljubavi, patnji 
i smirenju života. Ali sada je Bagrjana nekako mudrija, 
suzdrZljivija i etički zadubljena. Sam natpis zbirke sadr- 
Zava cijelu filozofiju: Ljudsko srce, sa svim svojim rado- 
stima, uzbuđenjima i grijesima. Srce joj daje jedinstven 
smisao života. Tajanstveni strah rađa samo misao, da 


jednoć to srce može uvenuti, 
umoriti se, oslabiti. Bagrjana 
pjeva: »Samo se ti, gorući 
ognju u mom duhu, nemoj 
ugasiti, samo se ti, izvore, 
klokoćući u srcu, nemoj za- 
ustaviti, samo ti, ljubavi, 
koja mistički opasuješ moj 
život, ne umri do posljednjeg 
časa!« Та je ljubav vječni 
elemenat u životu, koji gori 
u duhovima i svijetli u 
očima mladeži. Po njoj је 
pjesnikinja u vezi sa svije- 
tom i s Bogom, po njoj otkri- 
va i tajnu Zivota. A Zivot je 
Bagrjani teZnja, da se suzbije 
sve, što je prolazno, sve, što je zlo, sve, što je sitničavo. 
U osnovi joj je ljubav i vjera u budućnost. Ona će obra- 
čunati nesamo sa svim svojim ličnim neprijateljima, nego 
i sa svima zlim silama u životu uopće. 

Bagrjana je pjesnikinja vječnoga pokreta, nezaustavljive 
dinamike. U njezinu pronicanju u smisao i ljepote domaće 
povijesti, u osnovi njezina patriotskog vjerovanja leži utje- 
ha i ponos, da je kćerka budnoga, slobodnoga naroda, koji 
svojom skrivenom i postojanom čežnjom teži da dođe u 
vezu sa cijelim svijetom, da obuhvati sve ljepote zemalj- 
skoga bića. U takvu se patriotizmu Bagrjana približava 
Botjovu, Javorovu i Lilijevu, u poeziji kojih trepti rasna 
bugarska srdačnost i ljubav prema domovini i prema svijetu 
u isto doba. Ali novo, što Bagrjana unosi u bugarsku umjet- 
nost, jest njezino živo, do bola napeto čuvstvo za pokretom, 
za putovanjem, za vezama sa stranim svijetom. U drugoj 
njezinoj zbirci — Zvijezda mornara — to je čuvstvo tre- 
ptjelo gotovo nesuzdrživo, toliko bujno, da nije mogla naći 
uravnotežen ritmički izraz. U Ljudskom srcu iznosi Bagrjana 
nekoliko savršeno izraženih priviđaja, koji su ostali u nje- 
zinoj duši poslije putovanja po tuđini. Pjesme o Sloveniji, 
Bosporu, Ankari kao i Lađa iz Španjolske idu među njezine 
najljepše pjesme. One su plod nesamo svježe čuvstvenosti, 
nego i velikoga umjetničkog majstorstva. U njima se ja- 
vljaju nastojanja cijeloga jednoga pokoljenja, koje žeđa za 
više zraka i bratstva. Večer pri Vikarče, Kolo, spomenuta 
Lađa iz Španjolske, slično kao i Bretanja iz prve njezine 
zbirke, nisu samo pjesme lijepe, s originalnim slikama, nego 
su i nešto više: afirmacija zrela, samonikla uma. U pje- 
smama Ruke, Svijetlo pijanstvo i Magla dostižu ta otkri- 
venja toplu i tragičnu napetost. Tim pjesmama uzdiže se 
Bagrjana do najviših vrhova pjesničkoga zrenja, do kojih 
stižu samo istinski tragični i mudri heroji u životu. Nisu 
to tek smione i lijepo sabrane ispovijedi, prepričavanja 
lično doživljenih zbivanja ili sanja, nego i duboka proni- 
canja, stilizirane i kondenzirane istine, koje začaravaju, jer 
su uhvaćene na osnovi gorkoga iskustva i dane iskrenošću, 
koja ne traži da vara, nego da zadovolji samu sebe. Još više: 
Bagrjana je tako zavladala svojom vlastitom sudbinom, to- 
liko se privikla na filozofiju svoga života, da ironizira samu 
sebe. Ona može da piše čudne groteske o svojoj i tuđoj 
nesreći, da se igra onim stanjima, zbog kojih neki ljudi sla- 
bije duše počinjaju samoubistva ili zbog kojih polude. 
Njezina oslobođena ženska priroda uvodi je u intimna sta- 
nja života, otkriva joj cijelu veliku i istodobno ništetnu 
bitnost svakoga proživljavanja i spremna je, da s jednakom 
voljom pjeva himne, elegije ili da riše groteske. 

Bagrjana počinje s tipskim ženskim pjesmama o ljubavi i 
nevjeri, o majčinstvu i slobodi, o svetosti i grijehu ljuba- 
vnoga osjećaja. Poslije prelazi na silne porive zaboravi u 
vihoru moderne dinamike, na bolna razočaranja od raznoli- 
kosti i veličanstva svijeta. 

U posljednje je vrijeme postala koncentriranija, mirnija 
i mudrija. U pjesmama joj zvuči skladna struja tonova pe- 
simizma i smirenja. Počinje da u poeziji traži veze s vječ- 
nošću, sa životom poslije smrti. I nalazi ih bez traženja, 
isto tako kao što nalazi najjednostavnije srdačne veze 
s običnim životom. 

LIT.: Vl. Vasiljev, Zvijezda Bagrjane, Savremenik, Sofija 1932; С. 
Konstantinov, Poslije Lilijeva, Zlatorog, XIV., i Dvoje mladih, Bugar- 
ska misao, ІП.; M. Nikolov, Misli o najnovijoj našoj poeziji, Zlatorog, 
XV.; Iv. Mešekov, Grešna i sveta pjesma Bagrjane, Sofija 1930. С.К. 


BAHAIZAM, vjerska sekta. Osnovao ju je Mirza Husein 
Ali Nuri, zvan Baha Ullah »Ljepota Božja (Ж 12. XI. 1817, 
umro 29. V. 1892). Bahaizam isključuje materijalnu silu i 

propovijeda humanost i univerzalni pacifizam. Da dokaže 
istinitost svoje misije, utjecao se b. fantastičnom tuma- 
čenju dijelova Staroga i Novoga Zavjeta. To mu je kasnije 
mnogo koristilo za propagandu u Americi. U novije vrijeme 
podro je b. još i u Francusku i Njemačku. 

BAHALIJ, Dmitro, Ж Kijev 1857, ukrajinski povjesničar 
i od 1887 profesor harkovskog sveučilišta. Njegov se naučni 
rad odnosi isključivo na mjesnu povijest harkovskog kraja 
i predstavlja rezultate osnovane na bogatom arhivskom 
materijalu, sabrane uglavnom u različnim gubernijskim 
arhivima Ukrajine. 

BIBL.: Od mnogih njegovih povijesnih djela treba naročito spome- 
nuti: Istorija sjeverskoj zemlji, Očerki po istoriji kolonizaciji stepnoj 
Ukrajini, Ukrajinskaja starina, Arheologijska karta Harkovske guber- 
nije, Istorija gor. Harkova, Ruskaja istorija, Istorija Slobidskoji Ukra- 
jini, Naris ukrajinski istoriografiji i dr. Vrijedan je njegov rad Opit 
istoriji harkovskaho univerziteta d. i п. 99), na kojem je radio za 
stogodišnji jubilej harkovskog sveučilišta (1905). S. G-6. 

BAHAMSKI OTOCI, zapadnoindijski otočni niz između 
poluotoka Floride i otoka Haiti, sastavljen od mnogo gre- 
bena i tridesetak otoka (20 naseljenih), svi koraljnoga po- 
stanka sa strmim obalama u moru od 3000—4000 m dubine. 
U sjevernoj skupini su Veliki Bahamski otok, Veliki i Mali 
Abaco, u središnjoj dvostruki otok Andros, Veliki Exuma, 
Cat-Island i Long-Island, New-Providence i Eleuthera, a 
dalje ostali na JI. Među njima su grebeni i struje, koje 
smetaju plovidbi. Američani rado zimuju na njima u vru- 
ćem i vlažnom podneblju, a ljeti ih izbjegavaju radi čestih 
ciklona i potresa. Vegetacija je tropska i suptropska. Kuku- 
ruza, riže, ananasa, banana ima i za izvoz. Bogata je i mor- 
ska fauna (spužve, biser). Odavle se krijomčari mnogo 
alkohola u Sjedinjene države Sjeverne Amerike. Površje 
otočja iznosi 11.406 km?, a stanovnika je preko 60.000 (ve- 
ćim dijelom crnaca i mješanaca, ponešto Engleza i Ame- 
ričana). Glavni je grad Nassau. Prvo putovanje je dovelo 
Kolumba na jedan od ovih otoka. Pod Španjolcima su 
izginuli urođenici, a obnova je započela 1718 dolaskom 
britanske vlasti nad otočjem. 

LIT.: Shattuck, The Bahama Islands, New York 1905. N. Z. 


BAHČI-SARAJ (tur. »vrtna palača«), grad na južnom di- 
jelu Krima, ima oko 10.000 stan., većim dijelom Tatara. 
Grad ima orijentalni značaj, a radi 36 mošeja naziva se 
Mekom Krima. Iza raspada države Zlatne Horde bio je sje- 
dište krimskih kanova, a Rusiji je pripao 1783. Sačuvala se 
sjajna palača kanova, u kojoj se danas nalazi Muzej za 
orijentalnu umjetnost Krima. Radi mnoštva zelenila, vrtova 
i voćnjaka Bahči-Saraj je lijep grad. 

LIT.: A. Hettner, Das europäische Russland, Leipzig 1921. Z. D-i. 

BAHIA (španj. »zaliv«), 1. savezna država Brazilije na 
istočnom primorju, 530.000 km? i preko 4 mil. stan. Serra 
do Espinhaco od 1000 m visine dijeli zemlju u zašumljeno 
humlje s plodnim nizinama na I i u pustinjsku visoravan 
Chapadas па Z, kojom teče plovna rijeka Sao Francisco u 
tijesnoj dolini. Unutrašnjost je zgodna za stočarstvo, a u 
vrućem i vlažnom primorju uspijeva kakao, sladorna trska, 
duhan i kava. U visočju ima nešto dragoga kamenja i uz 
rijeke pamuka. Zapad i unutrašnjost su slabo naseljeni, a 





naselja su neznatna i u primorju izuzevši glavni grad istog 
imena. 

2. B. ili São Salvador da Bahia, glavni grad savezne bra- 
zilijanske države Bahia, do 1763 glavni grad čitave Brazilije 
i najvažnije trgovačko mjesto, na zalivu Svih Svetih (Bahia 
de Todos os Santos) s vrlo lijepom i sigurnom lukom, osno- 
van već 1510 i do 19. st. brojem stanovnika veči nego Rio 
de Janeiro i Sáo Paolo, a trgovinom jači nego Santos, Rio 
i Para. Sada ima 365.000 stan., od toga trećinu bijelaca. 
Donji grad se prostire uz obalu i sastavljen je od jedne je- 
dine uske i prljave, 7 km duge ulice s visokim poslovnim 
kućama, a gornji grad ima krasne državne palače, mnogo 
crkvi i vrlo lijepih privatnih kuća. Tu je i sjedište kato- 
ličkog nadbiskupa, koji je primas za Braziliju. Gornji grad 
je zračan i zdrav, opkoljen vrtovima naranča i banana, koji 
prema sjeveru prelaze postepeno u guštaru i dalje u pra- 
šumu, Dobro je razvijena industrija pamuka, jute, kože, 
cigara i sladora. Izvozi se duhan, slador, kakao, kava, kau- 
čuk, ružično drvo, koža i dijamanti. O. O, 

BAHIA BLANCA (španj. »bijeli zaliv«), lučki grad u 
argentinskoj pokrajini Buenos Aires, leZi na istoimenom 
zatonu 7 km daleko od ušća rijeke Napostá. Dobre Zelje- 
zničke veze, napose s Buenos Airesom, omogućuju mu živ 
izvoz zemaljskih proizvoda. Ima 160.000 stan. O.O. 

U Bahiji B. započeli su svoj veliki brodovlasnički rad 
hrvatski iseljenik Miho Mihanović i braća Rusovići, koji su 
osnovali Lloyd Bahia Blanca. M.B. 

BAHMETJEV, Vladimir M., Ж 1885, ruski pripovjedač i 
dramatičar, pristaša »biološke određenosti pojedinaca u 
sklopu ljudske i staleške zajednice« (Konec Vorošilina, 
Prah). Napisao je mnogo novela obrađujući problem sela, 
kojemu proriče bolju budućnost u tehničkoj revoluciji seo- 
skog gospodarstva (Na zemlje, Mašina, i dr.). Veća su mu 
djela roman Prestuplenie Martyna i drama Lipatovy. J.B. 

BAHNSEN, Julius, Ж 1830, + 1881, njemački filozof, pod 
utjecajem A. Schopenhauera, zastupa pesimistički volunta- 
rizam, koji nasuprot Hegelovoj nauci o dijalektičkom (v.) 
razvoju ideja za osnov i izvor svega uzima volju, koja se 
»stvarnom dijalektikom« razvija iz svojega unutrašnjega 
protuslovlja. To se protuslovlje ne da ukloniti, jer volja 
uvijek teži i nikad nije na 
svojem cilju, premda bi za- 
pravo htjela da dođe do mira, 
t. j. do nehtijenja; stoga je 
tečaj svijeta i života u osnovi 
svojoj bolan. 


BIBL.: Glavno djelo B. je Der 
Widerspruch im Wissen und Wesen 
der Welt, 2 sv., 1880—1881. A. B-a. 


BAHOR(N)ICA, bahoriti + 
Vračara, vračati. 
BAHORNICA  (Circaea), 
biljni rod por. pupaljka (v.). 
To su trajne zeleni s nasu- 
protnim listovima i crven- 
kastim ili bijelim, po broju 
2 građenim, aktinomorfnim 
cvjetovima, koji su združeni 
u grozdaste cvatove. Kod nas 
dolaze u šumama vrste: C. 
lutetiana L., C. intermedia 
Ehrh. i C. alpina L. S. H-ć. 
BAHR EL GHAZ-AL (arap. 
»rijeka gazela«), 1. pritok gor- 
njega Nila, izvire u zapadnom 
dijelu Englesko - egipatskog 
Sudana. 2. Pokrajina u En- 
glesko - egipatskom Sudanu 
(pamuk, dura, proso), 332.000 
km? i 1,100.000 stan., glavno 
mjesto Wau (4.000). 3. Apo- 
stolski vikarijat na gornjem 
Nilu, ima 3 mil. stan., od 
toga katolika 3500. A. M. S. 
BAHR, Hermann, * Linz na 
Dunavu 19. VII. 1863, + Mün- 
chen 15. I. 1934, njemački 
L književnik. Putovao je gotovo 

evropska duáa nema nikakvih tajna. U Berlinu je bio re- 
datelj njemačkoga kazališta, a u Beču ravnatelj dvorskog 
kazališta. Živio je osim toga u Salzburgu, dok se nije trajno 
Zaustavio u Miinchenu. Kao književnik bio je lutalac i 
utirač novih putova. Ranija je svoja djela pisao kao libe- 
ralac, ali se kasnije vratio katolicizmu, što dolazi do izra- 
Žaja osobito u njegovoj drami Die Stimme (1916) i romanu 
Himmelfahrt (1916). 


Napisao je 32 sveska eseja, studija i kritika osobito o 
kazalištu, o različnim kulturnim pitanjima i istaknutim 
kulturnim radnicima. Od 1894 izdavao je u Beču liberalni 
tjednik »Die Zeit«, gdje je, kao i u časopisu »Die freie 
Biihne«, zastupao naturalistički pravac u književnosti. G. 
1891 svojim djelom Die Überwindung des Naturalismus 
odrekao se naturalizma i udario putove novom književnom 
stvaranju. Kao poklonik Machove »filozofije osjeta« došao 
je do krajnjeg individualizma i do teorije impresionizma, 
a studijama Studien zur Kritik der Moderne (1894) i Re- 
naissance, Neue Studien zur 
Kritik der Moderne (1897) 
postao je ideolog novoga knji- 
ževnog pravca i dobio naziv 
»filozof moderne«. Utjecao je 
i na hrvatsku »modernu«, pa 
su naši »mladi« prihvaćali nje- 
govu teoriju, po kojoj umje- 
tnost rasterećuje suvišak čo- 
vječje energije. Kasnije je s 
istim žarom branio i smjer 
ekspresionizma  (Expressioni- 
smus, 1914). 


U dramskim djelima iznosi 
na pozornicu tipove suvreme- 
noga, osobito bečkog života, 
te mnoge ljudske mane do- 
vodi do groteske ili ih opet 
šiba blagim humorom, a gdje- 
kad je i dosta lascivan. Po- 
znatiji su mu kazališni ko- 
madi: Der Star (1898), Das Konzert (1900), Die gelbe 
Nachtigall (1907) i dr. 


Izmedu brojnih Bahrovih putopisa za Hrvate je osobito 
zanimljiv putopis Dalmatinische Reise (1909), gdje on go- 
Vori o našim kulturnim spomenicima, povezuje daleku 
prošlost sa sadašnjicom, divi se našim ljudima, koji su 
inkarnacija jakosti, značaja i dobrote, zanosi se za ne- 
nadmašivu ljepotu prirode, govori o karakteristikama 
različnih uprava u Dalmaciji, a usto šiba lošu politiku 
austrijske uprave u toj zemlji. Za B. je Dalmacija zemlja 
в, vedrine, ljepote, zakopanih talenata i neiskorišćena 

aga, 

Ovaj putopis potakao je u austrijskoj štampi polemiku, 
u kojoj se osobito istakao grof .Chlumecky, koji je, pro- 
tivno od B., uvredljivo tvrdio, da bi se Dalmacijom moralo 
upravljati kao kolonijom. 

U novelama i romanima, kojih ima oko 15, ide B. za tim, 
da život pojednostavni i da ljude u svim njihovim djelo- 
vanjima svede na nekoliko tipova. U njima se odražava 
Bahrov stav prema životu te različnim kulturnim i nacio- 
nalnim pitanjima. Tu se vidi Bahrov optimizam (O Mensch, 
1910), kritika austrijske birokratske uprave (Die Hexe 
Drut, 1909), odnos prema katoličkoj vjeri (Himmelfahrt, 
1916), stav prema židovstvu i nacionalizmu (Die Rotte Ko- 
rahs, 1918), nacionalni problem Austrije (Osterreich in 
Ewigkeit, 1929). 

Radovi su mu u javnosti snažno odjeknuli i izazivali 
brojne polemike. Sva mu se djela odlikuju blještavim i su- 
gestivnim stilom te mnoštvom problema, koje je kao 
sejzmograf svoga vremena iznosio u književnoj formi sa 
strašču i uvjerenjem. 

LIT.: W. Meridies, H. B. als epischer Gestalter und Kritiker der 
Gegenwart, Hildesheim 1927; I. Horvat, H. B. (u knjizi: Bahr-Claudel- 


Kossak Szezucka-Papini), Zagreb 1931; P. Grgec, Put H. B. do istine, 
Hrvatska Prosvjeta, br. 2. i 3., Zagreb 1934. I. Hvt. 


Pod utjecajem Francuza zagrijavao se Bahr za noviju 
anarhizam, ali je napokon 
Postao branilac starih austrijskih odgojnih ideala. Na 
njega su utjecali Dostojevski i Strindberg, D'Annunzio, 
Sardou, Schnitzler i pučka igra. Najveći je uspjeh postigao 
veselom igrom Das Konzert i dramama Die gelbe Nachti- 
gall i Der grüne Kakadu. U potonjoj dolazi do izraZaja 
bečki impresionizam i dekadansa u svojoj otmjenoj bez- 

briZnosti. Time se B. prometnuo od proleterskog pjesnika 
u aristokratskog, zadržavši ipak u svojim dramama tip 
ljubavnice iz radničkih redova (Das süsse Madel). Glavni 
junaci ne poznaju životne zbilje te se i s ljubavlju samo 
poigravaju. Vrativši se 1912 katolicizmu napisao je duho- 
viti roman Die Himmelfahrt s jakom vjerskom tenden- 
cijom; mlad aristokrat provodi život bez sadržaja, dok 
se ne smiri u katolicizmu. U drami Die Stimme događa se 
čudo, što glavnog junaka nuka na obraćenje. С. $. 

BAHRAIN, arhipelag s jednim većim otokom u Perzij- 
skom zalivu između El Hase i poluotoka Qatara, sastavljen 
je od numulitnoga vapnenca, nije osobito plodan, ima 552 
km?, a 120.000 stan., glavni grad je Manama (25.000 stan.). 
B. se ističe osobito kao nalazište bisera, pa se za nj oti- 
mahu Arapi, Turci i Perzijanci, a sada je pod protektora- 
tom Velike Britanije. Ima redovitu vezu parobrodima u 
Basru i Bombay. М. $. 

BAIA (klas. Baiae), mjesto и Kampaniji (Italija). U sta- 
rini luka grčkih kolonija. Legenda kaže, da se mjesto tako 
prozvalo po Baju, drugu Uliksovu. B. je poznato staro- 
rimsko lječilište (Aquae Cumanae). Rimljani su u okolici 
mjesta imali svoje ljetnikovce, tako Licinij Kras, Gaj Ma- 
rije, Lukul, Cezar, Pompej. Kasnije je B. postala ljetnom 
rezidencijom careva i njihovih doglavnika. Kod poznijih 
iskapanja u okolici Baje pronađeni su važni umjetnički 
objekti (golemi kip Dioskura). 


BIBL.: E. de Ruggiero, Dizionario epigrafico, 1.; De Rossi, Topografia 
delle spiagge di Baia, Boll. Arch. Napolitano, I 


BAIBARS, egipatski sultan (1260—1277). Podrijetlom rob 
iz Kipčaka prodan je u Egipat, gdje se doskora dovinuo 
položaja zapovjednika sultanove garde. Ubivši 1260 sul- 
tana, stupio je sam na njegovo mjesto i postavio poslje- 
dnjeg člana dinastije Abasida za kalifa. Pošto su Mongoli 
1258 uništili bagdadski kalifat, pobjedonosnim je borbama 
odvratio mongole od Sirije, zauzeo 1270 Jeruzalem i osvojio 
Cirenaiku i Nubiju. F.H. 

BAIF, Jean-Antoine, Ж Mleci 1532, + 1589, francuski pje- 
snik. Rodom iz pokrajine Anjou, po majci talijanskog 
podrijetla, prirodni sin Lazara de Baifa. Lazare de Baif, član 
stare anžujske porodice, za čitava je svoga života vršio 
diplomatske zadaće. Povrativši se u Francusku poslije dvije 
godine boravka u Veneciji, on je povjerio odgoj svoga sina 
nekomu profesoru po imenu Tusanu i onda slavnom Dau- 
ratu. B. je za svoje mladosti sklopio dragocjenih prijatelj- 
stava, pa se njegov pjesnički duh razvija pod utjecajem 
Ronsarda, s kojim je dugo bio kao učenik u koležu Co- 
queret, 

Prvi su njegovi objavljeni stihovi kvartine, prevedene iz 
latinskih distiha, koje su s jednom odom i jednim epitafi- 
jem izašle 1551 u djelu Tombeau de Marguerite de Valois. 
No to je bilo tek igranje njegove jedva rođene Muze. Do- 
skora se usudio slaviti svoje ljubavi, pa je u četiri godine 
objavio šest knjiga oda, soneta i pjesmica. 

Život B. je ispunjen s malo događaja. Zna se samo, da 
je bio na Tridentinskom koncilu i da je poslije toga po- 
šao u Italiju. U milosti na dvoru, on je zatim osnovao, 
zahvaljujući kraljevskoj darežljivosti, prvu francusku na- 
cionalnu Akademiju, nazvanu »des Valois«, te je prvi po- 
kušao usku suradnju pjesništva i glazbe, podvrgavajući 
jednu i drugu umjetnost strogim zakonima. Njegove pra- 
vopisne i metričke reforme su propale. Akademija, koju je 
stvorio, nije ga preživjela. Posljednje su mu godine bile 
ispunjene teškom i bolnom bolešću, koja mu nije davala 
odaha i od koje je umro 19. XII. 1589 u Parizu. Ostavio 
je brojna djela, od kojih slijedeća mogu zanimati upućene: 
Le ravissement d'Europe (1552), Chant de joie du jour des 
espousailles de Francois, roi dauphin, et de Marguerite, 
royne d'Ecosse (1558), Le premier de mćtćores, komedija 
(1567), Oeuvres en rime (Poémes, Les Amours, Les Jeux 
et les Passe-Temps, 1572—1573), Les Мітез, enseigne- 
ments et proverbes (1576), i t. d. 

B. je bio jedan od sedmorice u Plejadi. Uéenjak i eru- 
dit vaZniji su kod njega od pjesnika, iako neke pjesme nisu 
pisane bez dražesti i boje. Krivo je činio, što je do kraj- 
nosti dovodio pogreške Plejade i što je pisao previše 
brzo i s poslovičnom lakoćom. 

BIBL.: Potpuno izdanje svih njegovih pjesama: Poésies complétes, 
i t. d. izdao je Marty-Lavaux, Pariz 1870 u 2 sv. 

LIT.: Augé Chiquet, La vie, les idées et l'oeuvre de Jean-Antoine de 
Ваїў, 1909. P. СІ, 

BAIL, Joseph, X Limonest (Rhóne) 1862, T Pariz 1921, 
francuski slikar. Učiteljem mu je bio njegov otac Jean- 
Antoine B. Slikao je većinom intćrieure toplim bojama 

povodeći se za nizozemskim majstorima. Od slika mu se 
ističu: Mladi kuhari, 1887; Gazdarica, 1897 (Musće du Lu- 
xembourg). Za sliku Čipkarice dobio je 1902 počasnu me- 
dalju. Nadahnut životom sestara, koje vode hospital u 
Beaune-u, naslikao je brojne slike, od kojih navodimo: 
Molitva kod stola, 1903; Kutić rubenine, 1907; Kuhinja u 
hospitalu, 1910, i t. d. 

BAILE HERCULANE (u rimsko doba Thermae Hercu- 
lis »Herkulove kupelji«), rumunjsko kupalište u dolini rje- 
čice Cerne, na podnožju južnih Karpata, udaljeno 18 km od 
Đerdapa na Dunavu. Nalazi se na pruzi Temišvar (Timi- 
soara)—Turn Severin. Ima slane i sumporne izvore, 41—56° 
C topline. BE 

BAILEY, 1. John, Ж 1750, + 4. VI. 1819, škotski ekonom 
i mehaničar. Prvi je izgradio plugove po matematičkim 
principima. Takav se plug prema njemu naziva Baileyjev 
plug. Napisao je Essay on the construction of the plough, 
1795. 

2. Nathan, + Stepney (kod Londona) 1742, engleski filo- 
log i leksikograf. Sastavio je glasoviti Universal Etymolo- 
gical Dictionary, 1721, koji je služio kao osnov velikom 
djelu Dr. Johnsona. Još je napisao Household Dictionary, 
1736; The Antiguities of London and Westminster, 1726. 
Izdavao je i stare pisce. 

3. Philip James, Ж Nottingham 22. IV. 1816, + Glasgow 
6. IX. 1902, engleski pjesnik. G. 1839 izdao je bez naznake 
svoga imena veliki filozofski spjev Festus. To je djelo 
kasnije proširivao uvrščujuči u nj velike fragmente iz svo- 
jih prijašnjih djela The Angel World, The Mystic, The 
Age i The Universal Hymn, tako da je na koncu imalo 
preko 40.000 stihova. U njemu se očituje utjecaj Goe- 
theova Fausta. Djelo se nekada mnogo čitalo, pa ga je 
vrlo cijenio i Tennyson. Kasnije je palo u zaborav, iako 
možda nije tu sudbinu zavrijedilo. 


LIT.: J. Ward, Philip James Bailey, author of Festus, Personal Recol- 
lections, 1905. 


4. Samuel, % Sheffield 1791, + 1870, engleski filozof i eko- 
nomist. Njegovo prvo djelo Essays on the Formation and 
Publication of Opinions (1821) izazvalo je veliko zanimanje. 
G. 1825 napisao je i izdao malu raspravu pod natpisom 
A Critical Dissertation on the Nature, Measure and Causes 
of Value, u kojoj je napao nauku, što ju je naučao 
engleski ekonomist David Ricardo (v.), pristaša gospodar- 
skog liberalizma. U razdoblju od 1855 do 1863 napisao je 
na poznate Letters on the Philosophy of the Human 

ind. 

BAILLAUD,  Edouard-Benjamin, Ж Chalon-sur-Saône 
1848, + Toulouse 1934, francuski astronom. Od 1908 do 
1925 bio je ravnatelj opservatorija u Parizu. U svojim je 
raspravama pisao o kretanjima Saturnovih mjeseca, o foto- 
grafiji neba i t. d. Mnogo se cijeni njegovo djelo Cours 
d'astronomie à l'usage des étudiants des facultés de scien- 
ces (1893—1896). 

BAILLON, André, * Anvers (Belgija) 1875, francuski 
književnik. Poslije rata dolazi u Pariz, gdje piše romane: 
Histoire d'une Marie (1921), En sabots (1921), Zonzon Pé- 
pette, fille de Londres (1923), Par fil spécial (1924), Un 
homme si simple (1925), Le pot de fleur (1925), Chalet 
(1926), Délire (1927). B. je pjesnik Flandrije i čovjeka. 
Svoj kraj crtao je toplim bojama, a za malog čovjeka ima 
mnogo srca. Roman Histoire d'une Marie preveo je Branko 
Filipović (O jednoj Mariji), Beograd 1929. 

LIT.: Fr. Lefévre, Une heure avec A. Baillon, 1924. D. št. 

BAILLY, Jean-Sylvain, Ж Pariz 1736, + Pariz 1793, fran- 
cuski učenjak i političar. Bavio se književnošću i astrono- 
mijom, pa je 1763 postao član Akademije znanosti. Napi- 
sao je Histoire de l'astronomie ancienne (1775), Histoire 
de l'astronomie moderne (1779) pa Histoire de l'astronomie 
indienne (1787). Od 1783 bio je élan Francuske akademije. 
G. 1789 bio je izabran zastupnikom trećega staleža i do- 
skora postao predsjednikom Državnih staleža (états géné- 
тапх). Njegovo je držanje bilo napose odlučno 17., 20, i 
23. lipnja, naročito u Dvorani za loptanje (Jeu de Paume), 
gdje su se on i zastupnici trećega staleža zakleli, da se ne 
će razići, dok Francuska ne dobije ustav. Dne 15. srpnja 
1789 bio je aklamacijom izabran za načelnika Pariza, pa je 
kao takav nekoliko dana kasnije dočekao Luja XVI. u 
gradskoj vijećnici i izrekao one glasovite riječi: »Henrik IV. 
je natrag osvojio svoj narod; danas je narod natrag osvo- 
jio svoga kralja«. Njegova je popularnost tada bila velika. 
On je svakako htio održati red, pa je 17. srpnja 1791 nalo- 
Zio narodnoj gardi, da puca na razdraženo mnoštvo, koje 

je tražilo kraljevo svrgnuće. U studenomu iste godine je 
odstupio s načelničkog mjesta. Dne 10. studenoga 1793 bio 
je smaknut na stratištu. Kako su se priprave za smaknuće 
nešto otegle, zapitao ga je netko: »Ti dršćeš?«, a on je 
odgovorio: »Da, prijatelju, ali zbog studeni«, Njegove su 
uspomene bile objelodanjene u godini XII. pod natpisom 
Mémoires d'un témoin de la Révolution. 

BAILO, sredovječni naziv (u Francuskoj bailli) za više 
činovnika, koji su u pokrajini vodili i nadzirali upravu i 
vršili sudsku vlast u ime vladara. U mletačkoj republici 
stajao je b. na čelu trgovačkih faktorija u bizantskom carstvu, 
a kasnije u Turskoj, dok je b. u Carigradu vršio sudstvo 
u sporovima između mletačkih podanika, zastupao ih pred 
kadijskim i vojvodskim sudom i bio na čelu ureda tumača 
(dragomana), t. j. bio je poslanik republike. Naziv b. i 
bailija (punomoć) dolazi i u hrvatskim pravnim izvorima 
srednjega vijeka. AB: 

Srednjelatinski baiulus, ballivus »trhonoša«, bizantinsko- 
grčki Balovlog »nadglednik carskih ргіпбеуа«, U crkvenim 
viteškim redovima bio je ballivus upravnik balije (lat. bal- 
lia, balliva), koja je kod templara obuhvatala samo jedan 
samostan (komendu). Kod ivanovaca (malteških vitezova) 
bio je ballivus dostojanstvenik, čiji je rang bio niži od ve- 
likoga priora, a viši od komtura (komendatora). Balije nje- 
mačkog viteškog reda obuhvatale su po više komenda, t.j. 
samostana. GaS: 

BAIN (Ben), Alexander, Ж 1818, + 1903, prof. u Aber- 
deenu u Škotskoj, osnivač engleskoga filozofijskog časopisa 
Mind. Pored Jamesa i Johna Stuarta Milla jedan od naj 
istaknutijih predstavnika asocijavijske psihologije (v.), u 
kojoj zauzima posebno mjesto po tom, što mišićnim osje- 
tima pridaje osnovnu važnost za razvoj duševnoga života. 
Osjeti, što nastaju posredovanjem sjetilnih organa, nisu ni 
prve ni najjednostavnije psihičke činjenice. Prva duševna 
stanja potječu od naših kretnja, a očituju se u osjetima na- 
petosti; ona su u najužoj vezi s nama samima kao svijesni 
znak naše životne snage i spremnosti za rad. Na taj prven- 
stveni izražaj psihičke energije nastavljaju se onda odre- 
đenja, što idu na bliže ili dalje povode, koji iskušavaju 
našu djelovnost, i izražavaju ih po dojmu u čuvstvu, po sa- 
držaju u osjetima različitih modaliteta, po cilju u težnjama, 
koje izazivaju. Sva su ta određenja činjenice drugoga reda 
i već u elementarnim oblicima svojim složeni procesi, 
s određenim značenjem izvršeni u svijesti o snazi (sponta- 
noj aktivnosti), koja ih obilježava i veže autorstvom je- 
dnoga subjekta i tako čini osnov predodžbe o našem »ja«. 
B. drži, da je u tom našao momenat, koji psihičku kemiju, 
kako se asocijacijska psihologija naziva, izbavlja iz nepri- 
lična mehanizma utiska i objašnjava nastanak smislenih i 
svrhovitih veza. U tim je mislima B. dao vrijednih priloga 
napose teoriji čuvstva i volje. U logici se priključuje Millu, 
u spoznajnoj se teoriji poput njega kreće u pravcu empi- 
ričkoga idealizma, kojemu je izvanjski svijet skup kon- 
stantnih uvjeta razvijanja psihičke energije, a u metafizi- 
čkim konsekvencijama zastaje na teoriji identiteta (v.), da 
su duh i tvar dvije strane iste zazbiljnosti. 

BIBL.: Glavna djela B-ova jesu: The Sense and the Intellect, 1894, 
4. izd.; The Emotions and the Will, 1899, 4. izd.; The Mind and Body, 
1873, njem. prijevod Geist u. Körper, Intern. wiss. Bibl., sv. 3., 1874, 
2. izd. 1881. A. B-a. 

BAJA, grad i glavno mjesto županije Bacs-Bodrog u 
Madžarskoj, vezano željeznicom sa Suboticom. Ima 31.000 
stan. Poznata je izvozna luka na Dunavu, osobito za žito. 
Stanovništvo je pretežno madžarsko, ali ima i nešto naselje- 
nih Nijemaca. I jedni i drugi su većim dijelom katolici. Sta- 
novništvo se bavi trgovinom žita, stoke i vina, a razvijena 
je i industrija, kojoj su osnov poljoprivredni proizvodi 
(mlinarstvo i tvornice žeste). U B. je poznato državno 
uzgajalište pastuha. N. P. 

BAJA CALIFORNIA, teritorij republike Mexica, obu- 
hvata juZni komad Kalifornijskoga poluotoka sa 144.093 
km? i 100.000 stan., koje je u južnim dijelovima brojnije 
nego u sjevernim. Podneblje je na cijelom teritoriju otpri- 
like jednako, oceansko. Kiše pada najviše u kolovozu i 
rujnu. Sjeverni je dio zgodniji za stočarstvo. Glavni grad 
je La Paz sa 8300 stan. O. O. 

BAJADERA (portug. bailadeira »plesačica«). 1. Indijske 
obredne plesačice i pjevačice, dodijeljene hramovima za 
uređivanje hramova i sudjelovanje na svečanostima. Dijele 
se na devadasi (»službenice bogova«), koje stalno borave 
u hramu, i načni, putujuće »plesačice«, koje su svojim ra- 
spuštenim vladanjem dovele stalež na zao glas. 2. Vrst na- 

crta na pamučnim, svilenim i sl. tkaninama, složenog od 
pruga u raznim bojama. V. K-k. 

BAJALOVIĆ, Petar, Ж Šabac 14. V. 1876, arhitekt, prof. 
tehničkog fakulteta u Beogradu. Glavni su mu radovi: Izlo- 
žbeni paviljon kraljevine Srbije u Rimu 1911—1912, Konak 
u manastiru Kaleniću, nova zgrada Društva sv. Save u Beo- 
gradu, zgrada rumunjskog poslanstva i dr. B. teži u arhi- 
tekturi da oživi starosrpski i bizantinski stil. Pisao je i 
članke i prikaze iz svoje struke. Z. S.M. 

BAJAM, badem, mendula, menduo, mjenduo, omendul, 
klepiš, mandelnovo drevo, Prunus amygdalus Stok., por. ru- 
žičnjača. Bajam potječe iz Azije, gdje raste samonikao, a 
ima ga samonikla i na Kavkazu pa u Grčkoj. Bajama ima 
više vrsta. Najobičnije su: bajam pravi ili obični, Prunus 
amygdalus Stok., bajam patuljasti, P. nana (L.) Stok., bajam 
kineski, P. Davidiana (Carr.) Franch., i bajam perzijski, 
P. orientalis (Miller) Koehne. Posljednja tri upotrebljuju 
se više za ukras vrtova, dok se pravi bajam gaji kao voćka 
radi svoga ploda. 

Pravi bajam potječe iz Sirije, odakle je prenesen u Grčku, 
gdje su ga već 600 godina pr. Kr. gajili kao voćku. Iz Grčke 
su ga grčki kolonisti prenijeli duž obala Sredozemnoga 
mora i sadili u svojim kolonijama. Kako su oko 400 pr. Kr. 
osnovali svoje kolonije na Hvaru, Visu i Trogiru, vjero- 
jatno je, da su uz lozu donijeli tamo i smokvu i bajam. U 
staru rimsku državu donesen je u 5. st. pr. Kr. Rimljani su 
plod bajama zvali Nux graeca, što dokazuje, da su ga dobili 
preko Grka. 

Danas je gajenje bajama prošireno po svim primorjima 
Sredozemnoga mora. Na našem primorju izbrojeno je oko 
390.000. Opat Fortis navodi u svojim putopisima, da se 
bajam gajio u Makarskoj, Rabu, Kaštelima, na Braču, Hva- 
rui Visu. U zagorskom dijelu Dalmacije otpočelo je izdaš- 
nije gajenje bajama pred kojih 130 godina. Pobudu za to 
dao je t. zv. Grimanijev zakon (Legge Grimani) 1756. Tim 
su zakonom zagorskom pučanstvu podijeljena zemljišta 
preuzeta od Turaka uz obvezu, da na podvornicama ima sa- 
diti i voćke, među kojima Grimani izričito napominje i ba- 
jame, te za njih kao i za ostale voćke odobrava oprost od 
plaćanja desetine za punih 20 godina. Kasnije su Župnici i 
neki posjednici nastojali, da se gajenje što više proširi. 
Danas je bajam najviše proširen u kotarima: Šibenik, Knin, 
Benkovac i Brač. 

Stablo pravog bajama naraste 6—10 m visoko. Deblo mu 
je rijetko kada sasvim ravno, nego je više krivudavo i 
grbavo. Kora je za mlada glatka, u kasnijoj dobi hrapava 
i raspucana, boje pepeljaste ili sivosrebrnaste, dok su jedno- 
godišnje mladice zelene. Listovi su jednostavni, jajasto ko- 
pljasti i pilasto nazupčani. Na lisnoj peteljci je po više žli- 
jezda ili ih uopće nema. Drvni pupovi su konični i olako 
dlakavi. Cvjetni pupovi su vunasti i još na jesen gotovo 
jednaki drvnim pupovima. Cvjetovi su ili osamljeni ili po 
2—10 zajedno. Nekoje odlike cvjetaju odmah po Božiću, 


inače cvjetaju obično od veljače do konca ožujka. Nikad 
ne procvjetaju svi cvjetovi odjednom, i cvatnja traje oko 
20 dana. Čim cvatnja svrši, ukazuju se i listići, ali ima slu- 
čajeva, da se cvjetići otvore i listići ukažu u isto vrijeme. 
Cvjetovi su prilično veliki, dvospolni, pravilni, ružičasti ili 
bijeli i gotovo bez peteljčice. Bajam cvjeta PO prvi put već 
u 4. ili 5. godini, a ako je navrnut i ranije. 

Plod bajama je duguljasta, ponešto spljoštena ili okru- 
glasta koštica, obavita zelenom, baršunastom ljuskom, koja 
u zrelosti popuca i plod iz nje ispane. U tom se bajam 
razlikuje od ostaloga koštičavoga voća. Koštica je izvana 
točkasto jamasta ili glatka. U njoj su jedna ili dvije 
jezgre obavite žilavom i hrapavom kožicom. Koštica je već 
prema odlici tvrda, polutvrda ili mekana, a jezgra je po 
okusu slatka ili gorka. 

Žile bajama su osobito razvijene i prodiru duboko u 
zemlju, samo ako mogu, i radi toga se bajam ne boji mnogo 
suše, te može živjeti i preko 100 godina. Bajam raste i plodi 
se kao i maslina i narančevice u krajevima s umjereno su- 
him i toplim podnebljem, u kojemu nijesu običajne nagle 
promjene toplote niti kasni mrazovi. 

Bajam se umnaža sjemenom i navrtanjem. Za umnažanje 
sjemenom odaberu se s jakih stabala lijepo razviti plodovi, 
koji sami otpanu, kad dozore, i koji se odlikuju ranim pri- 
spijevanjem i ostalim poželjnim svojstvima. Umnažajući 
bajame navrtanjem upotrebljuju se divljačice razvite iz sje- 
mena gorkog bajama. Sjeme bajama, prepušteno samo sebi 
i uplivu zraka, gubi klijavost već nakon nekoliko mjeseci 
i zato je dobro, da se sjemenke stratificiraju u pijesku. 
Osim na samu divljaku može se bajam navrtati i na šljivu 
Dama ili St. Julien, ako je tlo, u kojem će se posaditi, 
nešto vlažnije. Postupak u rasadniku kao i kasnije isti je 
kao i za ostale voćke. Sjemenke se mogu posaditi i na 
stalno mjesto stavljajući u svaku jamicu po 3 sjemenke 
šiljkom dolje. To se osobito čini u krševitim i škaljastim 
zemljištima. Kad sjemenke izniknu, ostavi se najbolja, a 
ostale pogule. 

Njega budućih stabala bilo presađenih ili na mjestu od- 
gojenih jednaka je njezi ostalih voćnih stabala. Posebno 
obrezivanje krošnje za povećanje plodnosti rijetko se gdje 
izvodi. 

Odlike bajama. Budući da se bajam dobro umnaža sje- 
menom, nastao je s vremenom velik broj odlika, koje se 
međusobno razlikuju samim plodom, grananjem krošnje i 
cvjetovima. Plodovi iste odlike znadu biti različiti prema 
dobi stabla, nadmorskoj visini, u kojoj se gaje, prema polo- 
žaju i zračnoj vlazi, kao i prema godištu. Broj odlika, nasta- 
lih na osnovi umnažanja samim sjemenom, i kod nas na 
primorju ide u stotine i svake se godine povećava, jer se 
svojstva odlike samim sjemenom rijetko kada prenose 
vjerno na potomstvo. Prema tvrdoći koštice sve se odlike 
mogu svrstati u četiri skupine ili razreda, i to: 1. razred 
bajami slatkog ploda tvrde koštice, 2. razred bajami slatkog 
ploda polutvrde koštice, 3. razred bajami slatkog ploda me- 
kane koštice i 4. razred gorki bajami tvrde, polutvrde i 
mekane koštice. Svaki razred dijeli se u podrazrede prema 
obliku koštice, koja je dugačka, šiljasta, polujajasta ili polu- 
okrugla. 

Bajami tvrde koštice imaju svjetlije lišče, plod jajast ili 
okruglast, u različitom stepenu spljošten i sad više sad 
manje šiljast, a koštice se dadu otvoriti jedino čekićem. 
Bajami meke koštice imaju jezgru redovito šiljastu. Gorki 
pak bajami imaju velike cvjetove s bijelim laticama i 
crvenkastom mrljom na dnu cvijeta. Redovito su tvrde 
koštice, ali ima slučajeva, da i gorki bajami imaju polu- 
tvrdu ili štaviše i mekanu košticu. š 

Slatki bajami ugodnog su i slatkog okusa, osobito kad se 
oguli kožica s jezgre. Sadrže obično do 55% masnoga ulja, 
6% sladora, 3% ljepiva, 24% bjelančevine, 5% rudnih česti. 
Među bjelančevinama važna je sastavina emulsin. Gorki 
bajami sadrže iste sastavine, ali manje masnoga ulja (do 
44%). Važna je sastojina amygdalin, koji se, ako je plod 
usitnjen i navlažen, pretvara zajedno s emulsinom u gorko 
ulje, plavičinu i slador. 

Najbolje odlike za naše prilike su ove: Smokvički krupni 
mekiš (slične strane odlike su Princesa, Sultana, Regina), 
zatim Mekiš obični krupni, Čarski veliki polumekiš, Gro- 
zdasti polumekiš, Krupni zeleni tvrdiš i Obični gorkiš 
(grkiš). 

Način gajenja. Bajam se gaji ili u čistim nasadima za- 
jedno sa zeljnatim biljkama, koje prispiju prije, nego plod 
bajama počne dozrijevati. Razmak redova 10 m, a razmak 

bajama u redu 6 m. Može se gajiti i u vinogradima ili se 
pak gaji zajedno s lozom i maslinom, tako da se stavlja 
red bajama, red maslina, a razmak izmedu tih redova 
7—8 m. Medu redovima gaji se loza uz razmak od 1:2 m. 
Kad stabla zemlju prekriju, loza se povadi, a kad i bajami 
dotraju, posijeku se, pa ostanu same masline, koje traju 
fe Za kućnu potrošnju sadi se po koje stablo blizu 
uće. 

Oplodnja cvjetova bolja je i prinos sigurniji, ako se sadi 
po više odlika zajedno, jer ako jedna odlika zataji, ne će 
druga. Kako je bajam po naravi samobesplodan (autosteri- 
lan), sama jedna odlika redovito bi zatajila. Za sadnju 
valja odabirati odlike sa što težom jezgrom, a izlučivati iz 
sadnje odlike sitne i okrugle kao i odlike sa dvije jezgre 
(dvojčice). Kasnije odlike obično zameću plod bolje, ali na 
zametanje ploda kao i na otpornost protiv leda djeluje i 
prehrambeno stanje stabla, pa na to valja paziti. 

Berba i upotreba ploda. Bajami se mogu brati u dva na- 
vrata i to prvi put, dok je koštica mekana, a jezgra mliječ- 
na. Takvi nezreli plodovi ili se troše izravno, ili se ulažu 
u muštardu, ili se pak kandiraju. Zatim se bajami beru, kad 
su potpuno zreli, što obično biva u kolovozu, najkasnije na 
početku rujna. Plodovi rijetko kad otpadaju sami, nego se 
moraju ili otresti ili obrati rukom. Plodovi tvrde koštice 
obično se otresu, dok se bajami mekiši beru rukom. Pravo- 
vremeno obrani plodovi zlatožute su boje. Ako se berbom 
okasni, plodovi potamne, i manja im je vrijednost. Čim su 
obrani, suše se na suncu i zatim spreme. Neke odlike duljim 
čuvanjem postaju laganije, a neke mogu i ogrančaviti. Ču- 
vaju se obično u hambarima kao i žito, u nevisokim hrpama 
ili pak u sanducima tako udešenim, da se plodovi mogu 
s vremena na vrijeme presipavati radi zračenja. I mekiši i 
tvrdiši spremaju se u hambare neoljušteni. Bajami tvrdiši 
oljušte se u času prodaje, dok se mekiši prodavaju zajedno 
s ljuskom. Stablo srednje snage i srednje rodovitosti daje 
prosječno oko 12—36 kg ploda zajedno s košticama, dok je 
sam prosjek rodovitosti obično od 4 do 7 kg na jednom 
stablu. 

Bajami, osobito mekiši, cijene se kao desertno voće. Upo- 
trebljavaju se i za pravljenje različnih peciva i kandita, 
za proizvodnju masnoga ulja i različnih emulzija. Iz gorkih 
bajama vadi se gorko bajamovo ulje. Drop samljevenih 
bajama upotrebljava se, kada se iscijedi ulje, u smjesi s bo- 
raksom i praškom ljubičina korijena za njegu kože. Baja- 
movo ulje vadi se iz slatkih i gorkih bajama. Žutkaste je 
boje, bez mirisa, a blagog i slatkog okusa. Osim za emul- 
zije i blaže pomasti troši se i kao obično ulje; u trgovini 
je često pomiješano s drugim uljima. Upotrebljava se i za 
pravljenje bajamova sapuna, ali danas u manjoj mjeri, jer 
sapun, prodavan pod imenom bajamova sapuna, zapravo je 
kokosov sapun, parfimiran uljem gorkog bajama. Bajamove 
koštice upotrebljavaju se ovda-onda za bojadisanje rakije, 
a inače su dobro gorivo. I samo drvo bajama iskorišćuje se 
također za gorivo. 

LIT.: M. Kišpatić, Iz bilinskog svijeta; A. Engler-K. Prantl, Die na- 
türlichen Pflanzenfamilien; D. Tamaro, Trattato di frutticoltura; St. 
Ožanić, Bajam; I. Rittig, Voćarstvo; С. Bianca, Monografia del man- 
dorlo comune; Cav. An. Aloi, Trattato di agraria; An. Rolet, Les con- 
serves des fruits. S, O. 

Od gorkog bajama, Prunus amygdalus Stokes var. amara 
(L.) Focke, dobiva se droga amygdala amara. To su jaja- 
stoduguljaste spljoštene sjemenke, kratko šiljaste, zaodje- 
nute opnenastom i hrapavom žutosmeđom kožicom. Ami- 
gdalin, djelatna tvar sjemenke, raspada se na cijanovodik, 
benzaldehid i glikozu. U ljekarstvu uzimaju aqua amygda- 
larum amararum protiv kratkog daha. A.V. 

BAJAMONTI, splitska gosparska kuća, u kulturnom 
stvaranju hrvatske Dalmacije 18. st. zastupana je braćom 
Jerolimom i Julijem, sinovima Ivana Dominika Bajamontija. 

1. Jerolim je po školskim kvalifikacijama kao i po služba- 
ma bio pravnik, ali se i on, kao i brat Julije, mnogo bavio i 
problemima unapređenja poljodjelstva u Dalmaciji. U 
svojim službama bio je na čelu splitskoga suda i dubro- 
vačke apelacije, splitskog agronomskog društva, g. 1813 
predvodio je poklonstveno izaslanstvo Splićana franc. caru 
Napoleonu. Ostavio je više prigodnih pjesama, a naročito 
stručnih pravnih i agronomskih spisa (isp. Biblioteca di fra 
Innoc. Ciulich nella libreria de' RR. PP. Francescani di Ra- 
gusa, str. 410), od kojih je najvažniji: Sopra i veri mezzi 
di promuovere l'agricoltura in Dalmazia, 1791. 

LIT.: S. Ljubić, Dizionario biografico degli uomini illustri della 
Dalmazia. ELSE. 

2. Julije, Ж Split 24. VIII. 1744, + Split 12. XII. 1800, 
liječnik i književnik-polihistor. Sveučilišne nauke (filozo- 

fiju i medicinu) učio je u Padovi i tu ih je svršio s dokto- 
ratom medicine. Liječničkom praksom bavio se u Hvaru 
(kao općinski liječnik) i u Splitu. U oba spomenuta mjesta 
bio je i orguljaš i kapelnik u stolnim crkvama. Kao knji- 
ževnik pjevao je talijanske pjesme, a gotovo u svim zna- 
nostima bio je istraživač. Pisao je rasprave iz medicine, 
prirodnih nauka i iz narodnoga gospodarstva, pored toga 
još i iz arheologije, filozofije, historije, lingvistike, sku- 
pljao je biografijske podatke za stariju hrvatsku knjiže- 
vnost, a napose skupljao blago hrvatske pučke poezije. Iz 
ovog područja naročito je važan njegov rad ІІ Morlacchi- 
smo d'Omero (štampan u »Giornale enciclopedico d'Italia«, 
1797), na koji ga je potaknuo Talijan Giambattista Vico. 
U našoj pučkoj poeziji traži analogije i objašnjenje Home- 
rovim poemima. U tom svom radu B. se dotakao i našega 
A. Kačića Miošića (1704—1760), smatrajući ga predstavni- 
kom već sasvim degenerirane pučke poezije. »Kad bi ili- 
ričke morlačke pjesme ili popivkinje našle svoga Pisistrata 
i Aristarha, a ne fratra«, završio je B. to svoje razmatranje, 
»i ilirički bi narod mogao od njih dobiti svoje homerske 
poeme«. — U problematici svrsishodnosti pojedinih kul- 
tura iz narodnoga gospodarstva Dalmacije već je on pre- 
poručivao krčenje vinograda, da bi se dobile veće površine 
za kulturu žitarica, čime bi se ujedno smanjila hiperpro- 
dukcija vina. Krug njegovih korespondenata iz Dalmacije 
i iz Italije bio je vrlo velik: među njima se ističu Dubrov- 
čanin Juraj Ferić (1739—1820) i Miho Sorkočević (1739— 
1796), pa Talijan Alberto Fortis (1741—1803). 

a uci: I. Milčetič, Dr. Julije Bajamonti i njegova djela, Rad Akado 
Bajamonti se mnogo zanimao glazbom. Bio je i melograf, 
pa je zapisivao i tekstove i napjeve narodnih popijevaka. 
Od tih se njegovih zapisa sačuvao samo jedan poderani li- 
stić i na njemu tri napjeva: Canto delle fanciulle de Tra- 
vnik, canto dei gianizzari, canto dei cadi. Okušao se i u 
skladanju. Od njegovih su se crkvenih kompozicija saču- 
vale u arhivu Zupnog ureda kod stolne crkve u Splitu: mise, 
requiemi, creda, benedictus, pasije, različne himne, respon- 
sorija, 2 Stabat Mater, 4 Te Deum, nekoliko večernjica. 
Nešto se našlo i u arhivu ostavine Algarottijeve (sada u 
arhivu Hrvatskoga glazbenog zavoda u Zagrebu). Spominju 
se i njegove izgubljene skladbe, a među njima i duhovna 
pjesma na hrvatskom jeziku za makarskog biskupa. Naj- 
veće je njegovo djelo La translazione di San Doimo. Com- 
ponimento drammatico per musica, cantato in Spalato nel 
corrente anno 1770, oratorij izveden prigodom prijenosa 
moći svečevih u Splitu. Dugo se mislilo, da se glazba za 
taj oratorij izgubila. 

LIT.: B. Širola, Pregled povijesti hrvatske muzike, Zagreb 1922; N. 
Kalogjera, Povjesne crtice o glazbenim prilikama splitske stolne crkve, 
Sv. Cecilija 1924. B. š. 

3. Ante, * Split 18. IX. 1822, + Split 13. I. 1891, dal- 
matinski političar i načelnik Splita. Osnovnu i srednju 
školu svršio je u Splitu. Za odgoj mladog B. osobito se 
brinuo arheolog i etnograf Franjo Carrara. Medicinski fa- 
kultet svršio je B. u Padovi 1849. Poslije kratkog vršenja 
liječničke službe u Sinju napustio je liječničko zvanje i 
sasvim se posvetio politici. Zanesen ljubavlju za svoj Split, 
B. je 1856 zamolio vladu, da 
mu dopusti, da u Splitu po- 
digne kazalište, da osnuje 
banku i sagradi bolnicu. Bio 
je uvjeren, da Split opet može 
postati velik grad, kako je to 
nekada bila Salona. Da se to 
postigne, trebalo bi — mislio 
je B. — Split spojiti željezni- 
com preko Bosne s Beogra- 
dom. G. 1860 bi B. izabran za 
načelnika Splita. Uto je došlo 
do pozivanja Dalmacije, da se 


| sjedini s Hrvatskom. B. je 
najodluéniji protivnik ovog 
sjedinjenja. Organizirao je 


dalmatinske općine, da istupe 
protiv sjedinjenja i poduzimao 
sve moguće i u Dalmaciji i u 
Beču, da do njega ne dođe. 
Kako ni sama bečka vlada nije 
to sjedinjenje htjela, B. uspije. 
Odsada pa sve do svoje smrti Bajamonti je vođa dalma- 
tinskih autonomaša. Od otvaranja dalmatinskog sabora, 
6. IV, 1861, B. je njegov član i njegov prvi potpredsjednik. 


ANTE BAJAMONTI 

Iz njega je B. poveo najžešću borbu protiv sjedinjenja Dal- 
macije s Hrvatskom. Iza toga je na sastancima u Beču s ne- 
kim članovima Hrvatskog Sabora onemogućio sporazum za 
sjedinjenje. G. 1863 došlo je do zbliženja Bajamontija s na- 
rodnjacima, a 1864 do stvaranja »Unione liberale« — Libe- 
ralne unije — u dalmatinskom saboru, pa je na idućim 
izborima B. istupio zajedno s narodnjacima protiv vladi- 
novaca. G. 1866 Unione liberale se raspala, a B. opet vodi 
odlučnu borbu protiv narodnjaka, a naročito otkad su 1870 
narodnjaci dobili većinu. Odsada počinje i borba protiv B., 
a za osvajanje splitske općine. Ona se vodila nesmiljeno i 
svim raspoloživim sredstvima s obje strane i dovela do 
raspuštanja splitske općine 31. X. 1880, kad je i B. poslije 
gotovo neprekidnog načelnikovanja kroz 20 godina prestao 
biti splitskim načelnikom. B. je za grad Split i njegovo izgra- 
divanje bez sumnje najzaslužniji njegov građanin svih vre- 
mena. On je, u prvom redu na svoj trošak, sagradio kazalište 
(1859), koje je 1881 izgorjelo, uveo je vodovod, plinsku ra- 
svjetu, pobrinuo se za gradnju velikog lukobrana i crkve 
sv. Franje i sv. Petra, s njegovim je imenom spojena gra- 
dnja ribarnice i pazara, popločivanje nekih ulica, gradnja 
»prokurativa«, otvorenje prolaza sa trga Sv. Duje na obalu, 
klaonica i t. d. S druge je strane mnogo radio oko podi- 
zanja i jačanja autonomaške, a kasnije talijanske misli u 
Splitu. U tu je svrhu osnovao »Gabinetto di lettura«, gimna- 
stičko društvo »Bersagliera«, »Societa operaia« i dr. Nje- 
govo je djelo bila »L'associazione dalmatica«, ekonomsko 
društvo, koje je najviše i pridonijelo njegovu padu. Po- 
slije gubitka splitske općine B. se borio, da je opet dobije, 
ali 1882 osvoje općinu Hrvati. B. je ostao i dalje u dalma- 
tinskom saboru, 1884 je pokrenuo u Splitu list »La Difesa« 
i u njemu mnogo pisao. 1886 ponovno je izabran 
u dalmatinski sabor. Iste je godine osnovao u Splitu dru- 
štvo »Società Politica Dalmata« i postao mu predsjedni- 
kom. I poslije prestanka lista »La Difesa« (1887) učestvuje 


B. u političkom životu Dalmacije, sve do svoje smrti. 

BIBL.: Iniziativa della Congregazione municipale di Spalato, Split 1860; 
Nello inaugurare la publicita delle sessioni ecc., Trst 1862; L'associazione 
dalmatica, Split 1877; L' associazione dalmatica, Lettera II. ecc., Split 
1878; Sulla ricostruzione dell' acguedotto romano, Split 1880; Sullo scio- 
glimento del comune di Spalato, Discorsi, Zadar 1881. 

LIT.: O. Randi, Antonio Bajamonti, Zadar 1932; Mario Russo, L'epo- 
pea dalmatica e il suo eroe, Milan 1925. G.N 


BAJAN, kagan avarski. Bježeći sa svojim narodom od 
zapadnih Turaka traži od bizantskog cara Justinijana I. 
sjedište u Dobrudži. Kad ga ne može dobiti, udruži se 
s Langobardima protiv Gepida i zauzme njihovu zemlju, 
Erdelj i istočnu Ugarsku. Poslije odlaska Langobarda u Ita- 
liju 568 zaposjedne i Panoniju, pokori 578 vlaške Slavene, 
582 otme Bizantu Sirmij i naredne godine počne duž cijele 
fronte od Srijema do ušća Dunava ofenzivu protiv Bizanta, 
kojom prokrči Slavenima put do Peloponeza. aH, 

BAJAN, Pavel, * Vrádište pri Skalici 12. IV. 1721, godina 
smrti nepoznata, slovački glazbenik. Djelovao je kao franje- 
vac u samostanima u Vacovu, Hlohovcu, Beckovu, Pruskom 
i u Skalici. Njegove kompozicije sačuvale su se u zborni- 
cima Harmonica Seraphica, Harmonica Seraphica Missarum 
Choralium solemnium, Jubilus Seraphicus i Promptuarium 
Hebdomadae. Važna su za crkvenu pjesmu njegova dva slo- 
vačka kancionala, koji sadržavaju božićne pjesme, jedno- 
glasne i dvoglasne s generalnim basom. К.Н. 

BAJANJE (od glag. bajati), 1. pricanje, kazivanje, od 
čega dolazi basan, basna (srodno lat. fari, fa-ma, fa-bula), 
2. čaranje (lat. incantare), vračanje, bahorenje, t. j. kazi- 
vanje kojekakvih čarobnih, magičnih (drugima nerazumlji- 
vih) riječi u svrhu liječenja od uroka, nameta, naudba i 
uopće bolesti. Bajanje (kajk. copranje) je po tome liječe- 
nje ne lijekom, nego prelijevanjem vode, bacanjem živog 
ugljena ili žerave u vodu, usijanim vatraljem, nožem križa- 
jući i koječim drugim, najviše čarobnim formulama, moli- 
tvicama (> basma), a to znaju najviše žene, koje se zovu 
bajalice, bahorice, vračarice, koje čaraju, kad liječe bo- 
lesnika. 


LIT.: ZNŽO, Zagreb, I., 286, VII. 150, X. 267, XIII. 103, XVII. 355, 
XXXI. 239; Handwórterbuch des deut. Aberglaubens, s. v. Zauber. M. S. 


BAJAZID І., Jildirim (Munja), Ж 1347, umro u Ak-Sehru 
1403, turski sultan 1389—1402. Zavladavši poslije bitke na 
Kosovu, pogubi svog brata Jakuba. Od tog doba, kod stu- 
panja na prijesto, sultan redovito posmiče svu svoju braću. 
Bajazid nastavi osvajanja svog oca Murata I. Srbiju učini 
vazalnom državom. Tesaliju zauzme 1391, Skoplje 1392, 
Bugarsku 1393. U Bizantu se kao gospodar upleće u borbe 
Joana V., Joana VII. i Manuela II. te 7 godina vrši blokadu 
Carigrada. Osvojenje Bugarske i upadi u Vlašku uznemire 


ugarskog kralja Žigmunda, 
koji uz pomoć velike kri- 
žarske vojske, uglavnom 
francuskih vitezova, opsje- 
dne Nikopolj kao prvu eta- 
pu za oslobođenje Bizanta, 
no bude potučen, te jedva 
umakne. Na drugoj strani 
pokori Bajazid gotovo sve 
turske emirate u  jugoza- 
padnoj i centralnoj Maloj 
Aziji. Zatim se spremi da 
zauzme Carigrad. No pro- 
gnani emiri sklonu se Ti- 
muru. Kad ovaj 1400 osvoji 
ErzindZan i Sivas, postade 
sukob neizbjeZiv. Pošto su 
propali pregovori, opsjedne 
Timur 1402 Angoru. Bajazid 
dohrli u pomoć, ali u hra- 
broj borbi izgubi bitku i 
slobodu. Umro je kao Timurov zarobljenik. Legenda, da 
ga je Timur vodio Azijom u kavezu, nastala je netočnom 
interpretacijom arapske riječi kafes (krletka, ali i nosiljka 
s rešetkama i t. d.). F. M-n. 

BAJAZZO (tal. pagliaccio »slamnjača«), šaljivčina, lakr- 
dijaš kod pelivana i akrobati. Kostim mu sjeća na pierrota, 
bijel je i silno širok. Na glavi ima b. šiljast klobuk. Gru- 
blji mu je drug clown. 

BAJDANOV, Georgi, * Stara Zagora 1853, + Plovdiv 
1927, jedan od prvih bugarskih glazbenih radnika. Bio je 
samouk, više godine učitelj pjevanja u Kazanliku, Staroj 
Zagori i Plovdivu, među prvim zborovođama i organiza- 
torima pjevačkih društava u Bugarskoj. Pisao je priručni- 
ke za pjevanje, a s Manolovom je uređivao prvi bugarski 
glazbeni časopis »Gusle« (1891). B. S. 

BAJER, Fredrik, * Vesteregede kod Nüstveda 21. IV. 
1837, + Kjobenhavn 23. І. 1922, danski pisac, političar i 
gorljivi pobornik pacifizma. U početku časnik, od 1872 do 
1895 član parlamenta, 1882 osnovao je dansko društvo za 
mir, 1891 međunarodni mirovni ured u Bernu i postao nje- 
govim predsjednikom. G. 1908 dobio je skupa sa Šveđa- 
ninom Arnoldsonom Nobelovu nagradu za mir. Njegova 
su djela: Nordiske Neutralitetsforbund (1885), Det skan- 
dinaviske Neutralitetssystem (1906) i Nordens, saerlig Dan- 
marks Neutralitet under Krimkrigen (1914). TN 

BAJEZIDAGIĆ, Derviš-pasa, sin Bajezidagin, rodom iz 
Mostara. U Carigradu se odgajao u Atmejdansarajima (dvo- 
rima) u vrijeme sultana Selima II. Učitelj mu je bio po- 
znavalac perzijskih klasika Bošnjak Sudija. Vršio je kasnije 
mnoge visoke službe. Bio je i lični savjetnik Murata III. 
U dva maha za vlade Mehmeda III. bio je i namjesnik u 
Bosni. Junački je poginuo 1603 na otoku Cilu (Kovin) u 
Madžarskoj. Kao pjesnik na turskom i perzijskom jeziku 
izišao je na glas. Turske pjesme su mu sabrane u poseban 
divan, a tako i perzijske. Poznato mu je djelo u stihu 
Murádnáma, prijevod s perzijskoga. 

LIT.: Bašagić, Bošnjaci i Hercegovci u istočnoj književnosti, str. 
39—50, Sarajevo 1912. М. Н. 

BAJ GANJU, ime bugarskog literarnoga djela (autor 
Aleko Konstantinov), koje je izašlo 1895 u Sofiji i došlo 
na glas ne samo u Bugarskoj nego i u inozemstvu. Ime 
heroja Baj Ganje postalo je sinonim imena Bugarin, a to 
je dakako neopravdan i nezaslužen nadimak, protiv ko- 
jega odavna ustaje mlada bugarska inteligencija. Aleko 
Konstantinov se u nizu feljtona, spojenih u jednu knjigu, 
izrugao nekim nedostacima priprostoga Bugarina: maloj 
kulturnosti, prostoti, vitalnom, prakticizmu, samohvali, sa- 
modopadanju i t. d. upoređujući ga s naprednim Evroplja- 
ninom. Jasno je, da takvo poređenje između netom oslo- 
bođenoga bugarskog seljaka i profinjenoga zapadnog Evro- 
pljanina budi samo smijeh, štaviše i odvratnost. 

Sam je Aleko Konstantinov htio da izvrgne smijehu 
Bugarina i izvjesne nedostatke u javnom odgoju inteligen- 
cije, koja se u ono vrijeme stvarala, a prije svega nedo- 
statke onih, koji su se pojavili i u političkom životu Bu- 
garske. Baj Ganju je produkt prilika. On je tip socijalan, 
a ne nacionalan. Tu je razliku htio da istakne i sam autor, 
kada je ispovjedio: »Saznadoh, da je Baj Ganju bezobra- 
zan, da je odvratan, škrtac, egoist, lukavac, licemjerni 
prostak, grubijan do mozga i kostiju. Ali ga žalim... 
Kao da mi netko šapuće: Nemoj prezirati toga prostaka, 

lukavoga nesretnika! On je plod surove sredine, žrtva grubih 
odgojitelja; zlo se ne skriva u njemu samome, nego u utje- 
caju okoline i sredine. Baj Ganju je radišan, rasudan, pri- 
jemljiv. Postavi ga pod utjecaj dobrih upravljača i vidjet 
ćeš, kakve je pothvate kadar izvesti. Baj Ganju je dosad 
izrazio samo svoju životnu energiju, ali u njemu se krije 
velika zaliha potencijalne, duhovne sile, koja čeka samo 
moralni impuls, da se pretvori u živu silu.« 

Profesor solunskoga sveučilišta Papadopulos istakao je u 
jednom svom predavanju: »Kada je bugarski pisac Aleko 
Konstantinov objelodanio svoga Baj Ganju, u Bugarskoj 
se podigla bura prosvjeda protiv njega. Balkanski narodi 
ostali su ili ravnodušni prema toj knjizi ili su zlurado 
izrekli svoje veselje zbog toga, što eto i sami Bugari pri- 
znaju svoj užasni položaj. Trebalo bi uostalom, da jednako 
i Bugari, i Grci i Srbi, Rumunji i Albanci najpažljivije 
prouče tu knjigu Aleka Konstantinova i da u licu Baj 
Ganje vide svoj vlastiti lik. Položaj je svih balkanskih na- 


roda isti, i među njima nema osobite razlike.« 

LIT.: B. Penev, Kako nastade lik Baj Ganje, u jubilarnom zborniku 
družine prijatelja nauke »Iskra«, Gornji Kazanlik 1923; Isti, Preobra- 
ženja Baj Ganje, časopis Zlatorog 1923; Baj Ganju i karakterologija 
Bugarina, članci G. Konstantinova, K. N. Petkanova, Georgija Caneva i 
D. Mihalčeva, Filozofski pregled 1931; G. Gesemann, Der problematische 
Bulgare — Zur Charakterologie der Slaven, Slavische Rundschau, III., 
1931, br. 6. G. K. 


BAJICE, pleme u Crnoj Gori (Katunska nahija), koje 
naseljava obod Cetinjskog polja. Zemljište B. je krševito i 
bezvodno, te je i stanovništvo siromašno. Većinu plemena 
B. čine Martinovići, doseljenici iz okoline Gacka, dok je 
starinaca malo. P. V-é. 

BAJIĆ, 1. Izidor, Ж Kula (Bačka) 10. VIII. 1878, + 1915, 
kompozitor, profesor novosadske gimnazije, dirigent, ure- 
dnik Muzičke biblioteke, studirao pravo, posvetio se muzi- 
ci i svršio konzervatorij u Budimpešti. Muzički aktivno ra- 
dio u Novom Sadu, komponirao u narodnom duhu pjesme 
za glas i klavir, zborove, operu Knez Ivo od Semberije, li- 
turgije za mješoviti zbor, nekoliko klavirskih kompozicija. 
Pisac knjiga: Teorija notnog pjevanja; Klavir i učenje kla- 
vira; Naše crkveno pojanje; Muzički rječnik. Od njegovih 
popularnih solo pjesama poznate su: Jesen stiže, Magla 
pala, Bila jednom ruža jedna, Uspavanka. DMI 

2. fra Leonard, * Vojnići kod Sinja 28. IX. 1889, prof. 
Visoke franjevačke bogoslovije u Makarskoj. Piše iz podru- 
čja asketike i mistike u bogoslovskim revijama (Nova Re- 
vija, Život s crkvom, Duhovni život i t. d.). Napose je 
izdao: U duhu katoličke obnove (Šibenik 1940) i više prije- 
voda sa stranih jezika. SUD 

3. Miloš, barun od Varadije, * Zemun 1822, t Varadija 
31. VII. 1897, velik dobrotvor. Unuk Miloša Obrenovića 
po majci. Po smrti kneza Mihajla naslijedio je veliko bo- 
gatstvo, koje se tada cijenilo na nekoliko milijuna. Bio je 
zastupnik na ugarskom državnom saboru, a kasnije i član 
gospodske kuće. HP: 

BAJINA BAŠTA, gradić na lijevoj strani plodne doline 
rijeke Pilice blizu njena utoka u Drinu. Okolina B. B. je bre- 
govita. Gaji se kukuruz, krumpir i poznati duhan bajinovac. 
Od voća šljive, jabuke i orasi. Razvijeno je i stočarstvo. 
'B. B. ima oko 1200 stanovnika i privredno je središte 
kotara. P. V-ć. 

BAJKA (franc. conte de fées, njem. Mirchen) ili gatka. 
U oba slučaja korijen je riječi gotovo istog značenja: ba- 
jati, gatati, čarati — incantare. B. je kratka izmišljena pri- 
povijetka, bez obilježja mjesta, vremena ili lica u histo- 
rijsko-političkom smislu (»bezvremenska«), u kojoj se ra- 
dnja bitno osniva na čudesnim bićima ili pojavama. Mjesto: 
»iza sedam brda, mora ili rijeka«; vrijeme: »u davno do- 
ba, prije mnogo godina«; lica: kralj, kraljica, kraljevna i 
kraljević redovno nemaju nikakva vlastitog imena; druga 
su imena izmišljena prema svojstvima ili kojoj oznaci lica 
(Lakatbrade Pedaljmuža, Pepeljuga). Čudesno: vile, čaro- 
bnjaci, zmajevi; pretvaranje ljudi u životinje, u kamenje i 
sl. Realistična je u bajci životna pouka ili moralna, etička 
osnova: pravednost pobjeđuje, zlo se kažnjava; ljubav 
prema roditeljima, braći, životinjama izvor je blagoslova i 
blagostanja. Stajaći brojevi imaju naročito značenje, uvodi 
i svršeci su tipski. Pjesničko je značenje bajke naročito u 
potpunoj slobodi stvaralačke mašte, pedagoško u snažnom 
djelovanju na dječju maštu i u odgojnoj vrijednosti etičkih 
motiva, premda je narodna ili pučka bajka katkada i su- 
više okrutna u kažnjavanju. Umjetnička bajka stvara razli- 
čite nove kombinacije tim, što realističke elemente pre- 
pleće fantastičnim, irealnim, čudesnim motivima (njemački 


romantici: Brentano, Tieck, E. T. A. Hoffmann; Chr. An- 
dersen, Edgar Allan Poe, R. Kipling). Narodne, t. j. usme- 
nom predajom dočuvane bajke, sabrane su najprije kod 
Francuza: Histoires ou Contes du temps passć, poznate pod 
drugim naslovom: Contes de ma mere Loye od Charlesa 
Perraulta; kod Engleza: Chaucer, Canterbury Tales, no naj- 
znamenitija je njemačka zbirka braće Grimm: Kinder- und 
Hausmärchen (1812). Nijemci su najtočnije i obradili te- 
oriju bajke. 

LIT.: V. der Leyden, Das Märchen, 19305; Thimme, Das Märchen, 
1909; Bethe, Магсһеп, Sage, Mythus, 1922; Berendsohn, Grundformen 
volkstümlicher Erzühlerkunst in den Kinder- und Hausmärchen der Brü- 
der Grimm, 1922; Wesselski, Versuch einer Theorie des Butan Ne 

J. . 

BAJKALSKO JEZERO, najveće gorsko jezero u Aziji i 
najdublje na Zemlji. Dugo je 670 km, na najširem mjestu 
74 km, površina mu je 33.000 km?, visina razine 462 m, a 
dubina 1523 m (kriptodepresija). Jezero je najviše u rujnu, 
a najniže u travnju; amplituda iznosi 80 cm. Jesenske oluje 
(Sarmá) su uzrokom, da je jezero 120—160 dana zamrznuto, 
a u dubini od 250 m i niže temperatura mu je trajno 3.6? C. 
Dok nije sagrađena bajkalska obalna željeznica (1904), pre- 
vozili su putnike i robu na parnim splavima. U okolini žive 
oskudno Burjati i ruski doseljenici od ribe i šume. U jugo- 
zapadnom kraju utječe rijeka Selenga, a na suprotnoj obali 
izlazi iz jezera Angara. Vrlo je zanimljiva jezerska fauna, 
koja se kao nekadanji ostatak sasvim posebno razvijala. Od 
550 životinjskih rodova ?4 su endemički. MESI 

BAJKIĆ, Velimir, Ж Veliko Gradište (Srbija) 20. II. 1875, 
financijski i ekonomski pisac i publicist. Svršio je pravo u 
Beogradu, a političko-ekonomske nauke u Münchenu 1903. 
Iste godine postaje docent pravnog fakulteta u Beogradu, 
a 1914 ravnatelj trgovačke škole u Bitolju. G. 1919—20 bio 
je pomoćnik ministra financija, a 1920 izabran je za redo- 
vitog profesora političke ekonomije na beogradskom sve- 
učilištu. Iz njegove škole izišao je veći broj suvremenih 
ekonomista. Pisao je mnogo i bio suradnik velikog broja 
srpskih i stranih časopisa. Uređuje časopis Narodno bla- 
gostanje. 

BIBL.: Franzósische Handelspolitik (dokt. dis.); Pitanje o šećeru; Kri- 


tičke studije o našim ratovima; Kritisches und Begrijfliches vom Mora- 
torium; Monnaie, Banque et Bourse en Serbie. M. 


P. 

BAJLONI, Ignjat, Ж 20. VI. 1876, + 22. VII. 1935, industri- 
jalac, svršio trg. školu u Beogradu i abiturijentski tečaj u 
Beču. Učestvovao bilo kao član bilo kao upravitelj u mno- 
gim privrednim i financijskim poduzećima: Narodna banka, 
Udruženje beogr. industrijalaca, Srp. brodarsko društvo, 
Industrijska komora, Uprava drž. monopola, Centrala indu- 
strijskih korporacija. M.P 

BAJMOK, naselje i općina u somborskom kotaru. Ima 
oko 12.000 hrvatskih, madžarskih i njemačkih stanovni- 
ka. B. se spominje prvi put 16. II. 1462, kad je kralj Matija 
Korvin poklonio to selo zajedno s više posjeda svojoj majci 
Jelisavi Szilágyi. С, 1509 prijeđe u vlast grofa Jurja 
Brandenburškog. Za vrijeme Turaka je pod subotičkom na- 
hijom. U zapisima od 1580 spominje se pod nazivom Novi 
Bajmok sa 21 oporezovanim domom. Kasnije je ostao go- 
tovo bez žitelja. Ponovno su ga naselili Bunjevci Hrvati iz 
Subotice 1770, kad je u njemu osnovana i katolička župa. 
Marija Terezija dala je Bajmok u posjed Subotici, koja je 
sačuvala patronatsko pravo nad njim sve do sada. Na koncu 
18. st. počeše se ondje naseljavati Madžari i Nijemci. Sta- 
novništvo se bavi poljoprivredom, a obrt i trgovina su tek 
u početku razvoja. Ж; 

BAJOR, Gizi, Ж 1896, madZarska glumica, doživotni član 
Narodnog kazališta u Budimpešti. Ima vrlo opsežan glu- 
mački registar; sve, što glumi, od Shakespeareovih lirskih 
uloga do lakih komedija, puno je savršene i prave nagon- 
ske umjetnosti. Ni u modernoj drami nema uloge, u kojoj 
ne bi mogla da pokaže svoj talenat. E.K. 

BAJOSLOVLJE — Mitologija. 

BAJRAK MUHAMEDOV. Muhamedova vojska nosila je 
po običaju zastavu ili bajrak. Boja zastave nije bila uvijek 
jednaka, katkada bijela, a katkada crna. Crna se zvala 
Ukáb (orao). Nekad je ona bila žuta, a nekad je bilo 
više raznobojnih zastava, malih i velikih. Prema predaji 
pisalo je na jednoj od njih: sNema boga osim Alaha, Mu- 
hamed je njegov poslanike. Jedna vijest spominje i mjesec 
sa zvijezdom na bajraku. Zelena zastava je znak šiizma, 
i ona je uzeta kao vjerska zastava muslimana. Kod kalifa u 
Istanbulu čuvao se bajrak, za koji se držalo, da je Muhame- 
dov (sandžaki-šerif) i koji se računao u insignije hilafeta. 
Ovaj bajrak je iznošen na svečan način za vrijeme objave 
džihada (vjerskog rata). 

BAJRAKTAR, Mustafa paša, veliki vezir, sin je jenjičara 
Hasan-age, rođen u Ruščuku oko 1750. Prozvan je Bajrak- 
tarom 1768, kad je pred 45. odjelom vojske, koja je kre- 
nula put Rusa, nosio bajrak (zastavu). Trgovao je stokom 
i dobro se obogatio. Bio je vrlo darežljiv. Sudjelovao je 
u borbi protiv Pazvanoglua (v.) i pokazao se kao odvažan 
borac. U znak priznanja postavljen je za ajana u Hezar- 
gradu (Razgradsko). Jenjičare je silno volio, ali uvidjevši 
njihove mane postao im je neprijatelj. G. 1806 postao je 
vezir u Silistriji. Poslije jenjičarske revolucije proglasio je 
28. VII. 1808 Mahmuda II. sultanom i postao veliki vezir. 
Kao veliki vezir nastojao je uništiti jenjičare, ali ga oni 
u saraju napadoše, i on se ubije 14. XI. 1808. НЕК. 

BAJRAKTAREVIĆ, Fehim, * Sarajevo 14. XI. 1889, огі- 
jentalist. Svršio je gimnaziju u Sarajevu, а od 1911 do 1914 
učio na sveučilištu u Beču orijentalne (islamske) jezike i knji- 
Zevnost. Na gimnaziji u Bihaću predavao je arapski jezik. 
Poslije jednogodišnjeg specijaliziranja na londonskom sve- 
učilištu (University College, 1919—1920) i kratkog službo- 
vanja u Sarajevu proveo je radi usavršavanja u istočnim 
jezicima dvije godine (1922—1924) na sveučilištu u Alžiru. 
U travnju 1939 izabran je redovnim profesorom na sveuči- 
lištu u Beogradu. Kao profesor za orijentalne jezike izuča- 
vao je i obrađivao sva tri glavna islamska jezika gotovo 
podjednako, nastojeći da u orijentalistiku uvede evropsku 
naučnu metodu, napuštajući starije metode. Svojim rado- 
vima na stranim jezicima ušao je u opću svjetsku orijen- 
talistiku, postavši članom poznatog Société asiatique u Pa- 
rizu i medunarodnog odbora za izdavanje Concordance de 
la Tradition musulmane u Leydenu (Nizozemska), pa čla- 
nom odbora za istočnjačku građu Srpske kr. akademije u 
Beogradu i stalnim suradnikom Orientalistische Literatur- 
zeitung (Leipzig) i t. d. Obrađuje arapsku, iransku i tursku 
filologiju, pa poredbenu književnost, a zanimali su ga i 
spomenici naše pismenosti na arapskim slovima (t. zv. naši 
aljamiado tekstovi), i uopće utjecaji Istoka na južne Sla- 
vene. Pored toga napisao je 19 članaka u Enciklopediji 
Islama. 

BIBL.: La Lamiyya d'Abu Kabir al-Huddali, Pariz 1923; Le Duvan 
d'Abu Kabir al-Huddali, Pariz 1927; Rustem i Suhrab, epizoda iz Firdu- 
sijeve Šahname, Beograd 1928; Nasredin-hodžin problem, Beograd 1934; 
Turski dokumenti manastira Sv. Trojice kod Plevlja, Spomenik LXXIX:, 
Sarajevo 1935; Srpska pesma o Muhamedovu rodenju, Skoplje 1927; O na- 
šim Mevludima i o Mevludu uopšte, Beograd 1937; Les études islamiques 
en Yougoslavie, Prag 1931; Jedna bujruldija o prvom srp. ustanku, 


Skoplje 1932; L'état actuel des études islamiques en Yougoslavie, Beo- 
grad 1936; Uticaj istoka na Goethea, Beograd 1938. H. K. 


BAJRAM (tur. »praznik, blagdan«). Muslimani imaju dva 
bajrama: 1. Ramazanski bajram, koji počinje prvi dan mje- 
seca ševala, i zove se idul-fitr, t. j. bajram uz završetak 


' posta, i obično traje tri dana. 2. Kurbanski ili Hadžijski 


bajram počinje deseti dan mjeseca zul-hidždže i traje četiri 
dana. Tada se kolju kurbani, t. j. prinose žrtve, a na ha- 
džijski se vrše u Meki najglavniji obredi hadža. Poslje- 
dnja tri dana kurbanskog bajrama zovu se ejjamut-tešrik. 
Na bajram se obavljaju u džamijama zajednički na sve- 
čan način posebne molitve. To su bajram-namázi, a onda 
tekbiri, veličanje Boga naročitim formulama. Tada je obi- 
čaj, da se muslimani pohađaju i čestitaju jedni drugima 
bajram. U Bosni i Hercegovini čestita se obično turskim 
jezikom. Čestitalac kaže: Bajram mubarek olsun! (Nek je 
bajram sretan i blagosloven!), a drugi odgovara: Alah razi 
olsun! (Nek je Bog zadovoljan!), a onda i ovaj njemu na 
isti način čestita. Mjesec ramazan se posti, jer je tada 
došla prva kur'anska objava. Radi toga je prvi bajram ve- 
selje zbog početka objave. Pri koncu Muhamedova života 
objavljena je za vrijeme drugog bajrama kur'anska izreka, 
u kojoj se svjedoči, da je objava završena i vjera usavr- 
šena. Zato je drugi bajram veselje zbog završetka Božje 
objave. M. TI. 
BAJRAM CUR. U mladosti je služio u turskoj vojsci, 
gdje mu je sultan Abdul Hamid dao čin žandarmerijskog 
pukovnika. Po povratku iz vojske ističe se u svim pobu- 
nama i postaje čuven kod Arnauta. Od 1912 radi protiv 
Srbije i osniva kosovski komitet. U borbi između Ahmed- 
bega Zogu-a i Fan Nolija B. C. je na strani Fan Nolijevoj. 
Fan Nolijevi ljudi vodili su ga kao delegata na sjednice 
Društva naroda u Ženevi, ali je tu ostao nezapažen. Ne- 
stalo ga je bez traga, kad su ga svi napustili i došao na vlast 
Ahmed Zogu. IMP: 
BAJRAMIJE, derviški red, osnovao ga Hadži Bajram-veli 
iz okolice Ankare, koji je bio u početku nastavnik u An- 
ari i Brusi. Kasnije je stupio u derviški red šejha Hamida 
Aksarajija i stekao mnogo sljedbenika. Murat II. ga je 


pozvao, da propovijeda u Drinopolju. Umro je u Ankari 
1430, gdje je i pokopan. Poslije smrti Hadži Bajram-velijeve 
njegov se red podijelio na nekoliko ogranaka. M.H. 
BAJS, kajkavski izgovor riječi bas; označuje posebnu 
basovu gudaljku veličine violoncella sa 3 žice, ali i svi- 
rača, koji gudi u »bajs«. To je jedan od triju »muzikaša«, 
koji zajedno sa dva druga (violinista) sastavlja malu sku- 
Pinu svirača. Nekada su nastupali naročito prigodom seo- 
skih svadba u Hrvata kajkavaca. Zvali su ih »veselniki«. 
Danas su takve muzikaše zamijenili najvećma tamburaški 
zborovi. BS. 
BAJSANSKI, Milan, * Beograd 5. I. 1903, kompozitor, 
svršio Muzičku školu u Beogradu. Komponirao zborove, 
Pjesme za glas i klavir, kvartet, klavirske komade, sonatu 
Za solo violinu. Profesor muzičke škole Stanković, tajnik 
beogradske opere. K. M. 
BAJUK, Marko, * Drašiči kod Metlike 29, III. 1882, slov. 
glazbenik. Nakon studija klasične filologije bio je profe- 
sor na različitim ljubljanskim gimnazijama, potom šef od- 
sjeka za srednje škole kod prosvjetnog odjela banske 
uprave Dravske banovine. Od travnja 1940 je ravnatelj kla- 
sične gimnazije u Ljubljani. Glazbom se bavio u prvom 
redu praktično kao zborovođa i kao izdavač pet svezaka 
harmoniziranih slovenskih narodnih pjesama, a praktično 
i teoretsko-metodički u Pevskoj šoli, glazbenom priručni- 
ku za građanske, srednje, stručne i glazbene škole. Prire- 
divao je i narodne pjesme za tamburaški zbor i izdao dva 
sveska pod naslovom Odmevi naših gajev. Kao skladatelj 
radio je malo; napisao je samo nekoliko crkvenih mješo- 
vitih zborova. D.C. 











BAJUNETE 


BAJUNETA (po francuskom gradu Bayonne), srednje 
duga oštrica, koja se na pušku pričvršćuje tako, da se pre- 
tvara u udarno i probojno oružje. Uvedena je najprije u 
17. st. u francuskoj vojsci, da se olakša strijelcu obrana 
protiv konjaništva. Tada je bajuneta bila nož dug 30 cm, 
koji se s pomoću drvenog drZala stavljao u cijev pu&ke. 
Kasnije su oko oštrice stvorili posebne korice, a oštrica je 
S tri do četiri ugla prepravljena. I sada je pješadija obo- 
ružana bajunetom, koja se stavlja na pušku kod borbe iz 
bliza. SI. P-ć. 

BAJUS (de Bay), Michael, * Melin 1513, t 16. IX. 1589, 
profesor filozofije i eksegeze na sveučilištu u Louvainu, 
prisustvovao je 1569 posljednjim sjednicama Tridentskoga 
sabora. Preteča janzenizma, pobijao naučnu bogoslovnu 
metodu skolastike radi tobožnjeg zanemarivanja Sv. Pisma 
i sv. Otaca, osobito sv. Augustina, i patvorenja stare crkve- 
ne nauke. Ističe potpunu pokvarenost čovječju po istočnom 
grijehu, apsolutnu nemoć palog čovjeka za dobro i ne- 
odoljivo djelujuću milost. Pio V. i Grgur XIII. osudili su 
iz njegovih spisa 76 (79) propozicija. Iza dugih rasprava 
pokorio se B. sudu Crkve. 

LIT.: Duchesne, Histoire du Bajanisme, Douai 1731; Vacant, Diction- 


naire de théologie catholique, II. Sv., Pariz; Pohle, Lehrbuch der Do- 
gmatik, Paderborn I. sv. 1901, II. sv. 1903. IZE. 


BAJUVARI, njem. pleme — Boji. 

BAJZA, 1. Ivana, udata Slavik, % Zagreb 12. XI. 1834, 
T Zagreb 28. V. 1882, jedna od najzaslužnijih kazališnih 
umjetnica u vrijeme stvaranja stalnog hrvatskog ansambla. 
Glumila je i na njemačkom, a od 1860 samo na hrvatskom 
jeziku. Igrala je 1864 na premijeri Demetrovu Teutu. Iz 
struke heroina (Marija Stuart) prešla je u sentimentalne lju- 
bavnice i salonske dame, a kasnije glumi karakterne sta- 
rice. S. B. 
2. Jozef Ignác, ** Predmiera 1754, + Bratislava 1836, kano- 
nik. B. je prvi tražio, da slovačkom književnom jeziku 
bude osnov zapadnoslovačko narječje. Prema francuskim 

uzorima napisao je 1783 prvi slovački roman René Mla- 
denca Prihodi a Skusenosti, u kojem se već držao novoga 
književnog jezika. Tim je jezikom htio potpomoći razvoj 
narodne kulture i istaknuti pravo Slovaka na samostalan 
narodni život. Pisao je epigrame (Epigrammata gednako- 
konco-hlasné a zvuko-mirné; Weselć učinki a rečerij k strá- 
тейи trüchlivich hodín), te izdao u stihovima Prikladi ze 
swatého Pisma. Njegov pokušaj, da se stvori slovački 
književni jezik, ostvario je Anton Bernolák. J. A-&. 

3. Jozsef, * Szücsi 31. I. 
1804, т Budimpešta 3. IIT. 1858, 
madžarski pjesnik, po zvanju 
odvjetnik, no kasnije napusti 
zvanje i posveti se studiju 
estetike i književne kritike. 
Mnogo je prevodio s njema- 
čkoga. Nastojao je uvesti u 
madžarski politički život libe- 
ralne tendencije pa se morao 
žilavo boriti s istaknutijim 
predstavnicima svojega doba. 
Dvaput je biran za ravnate- 
lja Narodnog kazališta u Bu- 
dimpešti (1837 i 1847). Zbog 
sudjelovanja u borbama za 
samostalnost trpio je brojna 
progonstva i bijedu. G. 1851 
pokušao je izdati svoja ukup- 
na djela, ali je izdanje bilo 
zaplijenjeno zbog rodoljubive 
pjesme Apotheosis, u kojoj 
je prikazao tragediju svojega naroda. M. N. 

4. Jozsef ml., Ж 1885, Т 1938, madžarski književni histo- 
ričar, pisac mnogih studija, ravnatelj madžarskog Narod- 
nog muzeja, prof. hrvatskog jezika i književnosti na 
budimpeštanskom sveučilištu, čija su predavanja, osobito 
iz hrvatske književnosti (dubrovačka književnost, Šenoa, 
hrvatska lirika i t. d.) pobudila veliku pažnju. Pod pseudo- 
nimom Battorych Kornél mnogo se bavio hrvatskim pita- 
njem u dnevniku Magyarság. 


BIBL.: Horvátország népessége (O hrvatskom Zivlju), 1916; A ma- 
gyar-horvát unió felbomlása (Raspad madžarsko-hrvatske unije), 1925; 
Jugoszlávia, 1929, F K. 


BAKA, Jozef, Ж 1707, + 1780, isusovac, propovjednik. 
Bogosloviju svršio u Vilnu, misionar među litavskim pu- 
kom. Pisao stihove, koji su sve do danas izvor šalama zbog 
svoje nakaradnosti. Baka je služio nekolicini kasnijih knji- 
ževnika kao uzor za humoristične sastavke. Uwagi o $mier- 
ci niechybnej (Vilno 1766) pune su čudnih srokova i neho- 
tične komike, J: B-ć. 

BAKAC, Marin — Hrvatska, umjetnost. 

BAKAČ, Toma — Егабаі. 

BAKALAHARI, crnačko pleme u j. Africi iz grupe Be- 
čuana (> Crnci). 

BAKALARI + Tovari. 


BAKALOV, 1. Canko (psed. Cerkovski), * Bela Čerkva 
blizu stare prijestolnice Trnova 1869, + Sofija 2. V. 1926, bu- 
garski književnik i javni radnik. Otac mu je bio svijestan, 
radin i imućan gospodar, a majka mu je znala mnogo priča 
i pjesama, s kojima je začaravala dušu budućega pjesnika. 
Upravo u godinama njegova djetinjstva, u Beloj Čerkvi 
javlja se Bačo Kiro, prvi bu- 
garski seoski pjesnik i bun- 
tovnik (poginuo je 1876). Ma- 
li Canko Bakalov zaboravlja 
mračne i krvave dane ropstva 
i dijeli ushićenje naroda pri 
polasku u oslobodilačku rusku 
vojsku. Do 1888 godine — i 
poslije, kad je završio mjesnu 
školu, — ostaje u selu, poma- 
že svojima u poljskom radu i 
piše stihove i cijele pjesme 
u duhu narodne pjesme. Go- 
dine 1888 odlazi u Trnovo, da 
nastavi svoje školovanje dono- 
seći i tri bilježnice od po 200 
strana s pjesmama i opisima. 
Druge godine seli se u Plov- 
div i tamo se upoznaje s dje- 
lima Rakovskoga, L. Karave- 

CANKO BAKALOV 


BAJZA — BAKALOVIĆ 


lova, Zah. Stojanova, K. Veličkova, braće Miladinova i ne- 
kim prijevodnim djelima. Ali u Plovdivu nije mogao da 
bude marljiv učenik. Ne svršivši školske godine vraća se 
u selo. Kada se poslije posvadio sa svojim ocem, B. je kre- 
nuo u Kazanlik, ali i tamo također nije ništa svršio. Po- 
slije je lutao po različnim krajevima u Bugarskoj. Godine 
1897 otputuje opet u Belu Čerkvu, gdje uređuje svoje vla- 
stito seljačko gospodarstvo. Tri godine Bakalov radi in- 
tenzivno kao marljiv gospodar, kao pjesnik i javni radnik. 
Tada, poslije dugih idejnih lutanja dolazi do ideje poljo- 
djelskoga udruživanja. Pod oblikom »omladinskoga рто- 
svjetnoga društva« okupio je ratare i obrtnike u jednu 
zajedničku prosvjetnu cjelinu, dižući gospodarski napre- 
dak i političku samosvijest seljaka na selu kao i drugih 
težaka i obrtnika u Bugarskoj. Za članove toga društva 
mogli su biti uzeti samo ljudi, koji su se bavili poljodjel- 
stvom i obrtom, i izričito se branilo ljudima drugih zani- 
manja (kao na pr. učiteljima, svećenicima, trgovcima), da 
pristupaju u to društvo. 


U travnju 1899, na inicijativu Canka Bakalova bi sazvan 
veliki sabor u selu Musina, na kojem se odredio datum i 
mjesto za prvi kongres poljodjelskih društava. U listu Ze- 
medelska zaštita, koji je izdavao i uređivao Janko Zabunov 
(Pleven), objelodanjen je poziv seljacima u Bugarskoj, koji 
je spremio Bakalov. Do 28. XII. 1899 osnovalo se oko 400 
društava. Tako je udaren početak one javne organizacije, 
u kojoj se razviše D. Dragijev, Stambolijski, i koja od 
1918 dalje igra važnu ulogu u političkom životu Bugarske. 
Bakalov ostaje uvijek među njezinim prvacima; on je osni- 
vač pokreta. Godine 1913 započne u Beloj Čerkvi izlaziti 
časopis Selska probuda (Seosko budenje), koji je izlazio 
dvije godine. Godine 1906 izabran je za narodnog zastup- 
nika. Poslije katastrofe na Dobrom polju godine 1918, u 
koalicijskom kabinetu Todora Todorova, Bakalov je mi- 
nistar gradevina, kasnije, godine 1919, kada je Stambolijski 
preuzeo samostalnu upravu, Bakalov je bio ministar Ze- 
ljeznica, prosvjete i najdulje građevina. U listopadu 1921 
proslavljen je svečano narodni jubilej u povodu 30-godiš- 
njega književnog jubileja Bakalova. Poslije prevrata od 9. 
VI. 1923 godine Bakalov je zatvoren i osuđen. U zatvoru 
je napisao roman 12 kutova srca. Pušten je na slobodu 5. I. 
1925 godine, a zatim je, tri mjeseca kasnije, poslije atentata 
u crkvi sv. Nedelje (15. IV. 1925) ponovno zatvoren do 21. 
III. 1926, kada ga je sud riješio krivnje. Mjesec dana ka- 
snije, 2. V., umro je Bakalov. 

. BIBL.: Znatnija djela Canka Bakalova: 
sina 1895), Snimke i misli (Sofija 1901); Na rümane, pjesmotvor iz Zi- 
vota Zetelica (Sofija 1901); Ruža, priča u stihovima (Gabrovo 1904); 
Poljske pjesme, izbor stihova (Varna 1905); Dječje razmišljanje (Ga- 
brovo 1905); Besanica (Sofija 1908); Bolovi, političke pjesme i pripjevi 
(Sofija 1908); Ludi-mladi, scenska igra (Sofija 1908); Luđak, scenska 
igra (Sofija 1908). Godine 1918 u Sofiji izlaze u dva sveska Sabrana 
djela Canka Bakalova Cerkovskoga. Godine 1926 kao posmrtno izdanje 
izlazi u Sofiji u redakciji An. Štrašimirova, u zatvoru pisani roman 


Iz kuteva srca, a g. 1932 Pisma iz zatvora s pred ovorom St. Omar- 
čevskoga i kćerke N. Bakalova-Sevdalina S. CE PE ki 


.. LIT.: K. Veličkov, Bugarski pisci; N. Atanasov, C. Cerkovski — 
život i književni rad (Sofija 1921, državno izdanje); Jubilarni zbornik 
Canka Cerkovskoga (Šofija 1921, državno izdanje); Proslava Canka 
Cerkovskoga, zbornik o svečanostima i poštovanju pjesnika (Sofija 
1921, državno izdanje). 

2. Georgi, ** 1873, j 1939, bugarski književnik, jedan od 
osnivača socijalističkoga pokreta u Bugarskoj, lični prija- 
telj Plehanova, dopisni član Ruske akademije znanosti. 
Bakalov je napisao mnoge knjige i brošure o suvremenoj 
bugarskoj literaturi i o bugarskom političkom i duhovnom 
preporodu. Izdao je opsežan Rusko-bugarski rječnik, Sofija 
1938, i veliki Enciklopedijski rječnik tuđih riječi, Sofija, 

G. K. 


Tužni časovi (časopis Mu- 


1939. 


BAKALOVIĆ, 1. Georgije, Ж Srijemski Karlovci krajem 
18. st, + Ruma 13. IV. 1843, slikar. Stalno je živio u Sr. 
Karlovcima. Slikao je ikone i portrete. Radio je i u Srbiji. 
Naročito su mu interesantni portreti dama u srpskoj na- 
rodnoj nošnji. Boje su mu mrke, katkada izgledaju kao 
pečene, a crtež mu je tvrd. U muzeju kneza Pavla nalazi 
se nekoliko njegovih portreta. Ima ih i u Matici srpskoj, 
u muzeju Joce Vujića u Senti, u gimnaziji u Sr. Karlo- 
vcima i kod privatnika. Naslikao je svodove u Gornjoj 
crkvi u Sr. Karlovcima, u Pavlovcima i s Dimitrijem Đur- 
kovićem u Novim Karlovcima i u manastiru Grgetegu. 

LIT.: L. Nikolić, Srpski slikari, 1895. 

2. Petar, * u prvoj polovini 19. st., slikar i grafičar. Radio 
je u N. Sadu na staklu različne likove, obično portrete zna- 


. orijentalnu filologiju u 

(Foto Anderson) 


Rim, Museo delle Terme 


menitih ljudi. Cuveni su mu pehari s likovima Dositeja 
Obradovića, Jovana Rajića, Atanasija Stojkovića i dr. Neki 
se nalaze u Narodnom muzeju u Pešti. Dobro pogođeni ovi 
likovi imaju dekorativan karakter. 

LIT.: Javor, 1885. Z.S.M. 

BAKALOWICZ, Stefan Vladislavovič, * Varšava 1857, 
ruski slikar. Učio je u umjetničkim akademijama u Var- 
šavi i Petrogradu. Od 1882 dalje živi u Rimu. G. 1903 bo- 
ravio je u Tunisu, 1921 
u Tripolisu (iste je godi- 
ne u Rimu u Museo Co- 
loniale priredio izložbu 
svojih afričkih pejzaža). 
Slikao je isprva slike s 
motivima iz ruske povi- 
jesti, a kasnije iz antik- 
nog rimskog života. 

LIT.: Thieme-Becker, Allg. 
Lexikon d. bild. Künstler, II, 
Leipzig 1908. A. Sch. 

BAKAMOVIĆ, Salih 
beg, * Mostar 1885, umro 
Breza kraj Visokog 20. 
XII. 1940, gimnaziju i 
pravo učio u Carigradu, 


Beču i Budimpešti. Kra- 
će vrijeme bio je čino- 
vnik turskog konzulata u 
Budimpešti i tajnik mu- 
ftijskog ureda u Mosta- 
ru. S turskog je preveo 
Tarik ili Osvojenje Špa- 
njolske, dramu u 6 činova od Abdul-Hak Hamida (Musl. 
biblioteka, Mostar 1915), s francuskog Islamske dužnosti 
od A. DZejhuna (M. b., Mostar 1913). Panislamizam i pan- 
turcizam od X-a (M. b., Mostar 1914), te raspravu Alberta 
Fua Zivot i moral Muhamedov (Mostar 1928). M. Hj. 
BAKANALIJE (lat. bacchanalia), tajni sastanci u čast 
mističkog Dioniza, Bakha. B. su uvedene u Rim iz južne 
Italije. Svetkovale su se isprva 3 dana u godini, a pristup 
je bio dopušten samo ženama, dok nije Kampanka Anija 
Pakula, kao svećenica, dopustila pristup muškarcima, uvela 
noćno svetkovanje i broj sastanaka podvadesetorostručila 
(Livije, 39, 13, 8). Na tim su se sastancima dešavali nesamo 
seksualni ekscesi najgore vrste, već i umorstva, krivotvo- 
renja oporuka i urote protiv države. Zato je na prijavu 
Hispalije Fesceninije poveden 186 pr. Kr. protiv njih po- 
stupak. Od 7000 optuženih bio je veći dio osuđen na smrt 
(Livije, 39, 18, 3). Konzuli su raspustili sva njihova društva 
i zabranili ih za budućnost (Senatus consultum de Baccha- 
nalibus). Z.D. 
BAKAR, kemijski elemenat (od tur. bakr, bakyr, lat. 
cuprum), simbol Cu, redni broj 29, atomna težina 63.57. 
Bakar ubrajamo među prve kovine, koje je čovjek počeo 
upotrebljavati i obrađivati, već u prethistorijsko doba. 
Najstariji su kulturni narodi poznavali dobivanje bakra, a 
Znali su praviti i njegove najvažnije legure, broncu i mjed. 
Po novijim istraživanjima otkriće i upotreba bakra pada 





od prilike u isto vrijeme, kada i željeza, ali su prethisto- 
rijski predmeti iz bakra (bronce) ostali sačuvani, dok su 
oni iz željeza zarđali i nestali u prahu. Najstariji su pred- 
meti iz bakra nađeni u Prednjoj Aziji i Egiptu (> bron- 
čano doba). Grci su poznavali bakar već 1500 godina pr. 
Kr. Trojanski junaci, kako pjeva Homer, nosili su umjet- 
nički izrađene štitove i oružje iz bakra i bronce. Najsta- 
riji rudnici bakra nalazili su se na otoku Cipru, po kojemu 
su Grci bakar nazivali 
yalxos хӘтовов. Те su ru- 
dnike iskorišćavali stari 
Feničani, koji su bili pra- 
vi majstori u pravljenju 
i lijevanju bronce i bron- 
čanih predmeta. U vezi 
s time nastao je i latin- 
ski naziv za bakar aes 
cyprium i kasnije kraće 
cuprum. Za Rimljane su 
bila osobito važna nala- 
zišta bakra u Hispaniji. 
Bakar i broncu pozna- 
vala su i stara plemena 
Inka u Južnoj Americi. 

Fizikalna svojstva ba- 
kra zavise o čistoći i na- 
činu mehaničke obradbe. 
Čisti je bakar na svježoj 
površini svjetlocrvene 
boje. Na zraku  oksi- 
dira i poprima purpurno 
crvenu boju (od primi- 
ješanog СиО). Bakar se 
tali kod 1085% C, dakle niže od čistog željeza (15309). Vre- 
lište mu leži kod 2310" C. Specifična mu je težina 8,83— 
8,94. Dade se dobro kovati, valjati i rastezati u žice i tanke 
lističe (do 0,0026 mm). U čyrstoči premašuje ga jedino že- 
ljezo. B. je izvrstan vodič elektriciteta i topline. Malene 
količine primjesa (na pr. arsena ili silicija) znatno uma- 
njuju njegovu vodljivost. 

Kemijska svojstva zavise takoder o čistoči bakra. Čisti 
je bakar na suhom zraku kod obične temperature stalan, 
na vlažnom zraku duljim stajamjem stvara se po njegovoj 
površini tanka zelenomodra prevlaka (patina), koja se sa- 
stoji od bazičnog bakrenog karbonata. Bakar se lako otapa u 
jakoj dušičnoj kiselini uz razvijanje plina NO, dok se u 
vručoj koncentriranoj sumpornoj kiselini otapa uz razvi- 
janje plina SO». U solnoj kiselini otapa se bakar jedino 
uz prisuće kisika. Morska voda i zrak nagrizaju pomalo 
bakar, pa se stvara bazični klorid. 

Soli bakra stežu (adstringiraju) i nagrizaju sluznice; uzi- 
mane u malenim dozama (0,3—0,5 g) nisu otrovne, dok u 
većim količinama izazivlju bacanje, proljev i grčeve. Jak 
su otrov za bakterije i niže organizme. М. D-6. 

Nalazišta i rude. U Zemljinoj kori nalazi se bakar i u 
svom elementarnom, samorodnom stanju. Kristalizira te- 
seralno, ali su mu kristali dosta rijetki. Najviše ga ima 
jedra ili uprskana u kamenju. Tu se razvio u obliku lima, 
pločica, grančica, vlakanaca, koja se sabiru i isprepleću u 


(Foto Alinari) 
TRIUMF BAKHA I ARIJADNE, A. Caracci i Scolari 
Rim, Palazzo Farnese 


108 


mahovinaste nakupine. Negdje se nalazi u zrnju i grume- 
nju. Grumenje zna biti golemo, pa je nadeno komada 
teških 430 tona kod Gornjega Jezera (Lake Superior) u 
Sjevernoj Americi. U prirodi postaje većim dijelom re- 
dukcijom bakrenog sulfata (modre galice) i bakrenih sul- 
fida, koji su u Zemljinoj kori vrlo rasprostranjeni. Bakar, 
što ga čovjek treba, dobiva se najviše iz bakrenih ruda, 
jer se samorodan razvio u većim količinama samo oko 
spomenutoga Gornjeg Jezera. Svagdje se drugdje pojavljuje 
u malim količinama. Poznat je u Hrvatskoj u Trgovskoj 
gori і kod Vareša, 


Bakar pripada u red onih elemenata, kojih količina u 
Zemljinoj kori ne prelazi 0:5%. Računa se, da ga ima u toj 
kori 0:010%. Povijest njegova atoma vezana je za nekoliko 
elemenata, s kojima stvara nekih 200 minerala. Medu tim 
elementima napose je važan sumpor, s kojim stvara sulfide 
i sulfosoli, zatim kisik, s kojim stvara okside i oksisoli. Iz 
sulfida i sulfosoli može priječi u elementarno stanje ili oksi- 
dacijom u okside i oksisoli, a iz njih redukcijom ponovno 


BAKAR (RUDA) 


najviše bakra, buduči da je u Zemljinoj kori na nekim 
mjestima zapremila vrlo široka područja. I u Hrvatskoj 
je rasprostranjena. Tako su poznata njezina rudišta u Sa- 
moborskoj, Petrovoj i Trgovskoj gori; ona dolazi svuda 
u društvu s piritom i željeznim rudnicima, na pr. u Ba- 
kovičima kod Fojnice, u okolini Novoga na Uni (u dru- 
štvu siderita i galenita) i dr. U istočnoj Srbiji ima je kod 
Bora, Krivelja, Markova Kamena, Metovnice i Majdanpeka, 
po Kopaoniku i dr., u Makedoniji kod Damjana na JI od 
Štipa i dr., u Crnoj Gori kod Gusinja i Plava i t. d. 

Bakreni sjajnik ili halkozin. Kristalizira rompski. Naj- 
više je jedar, uprskan, u pločicama ili zemljasto praškast. 
Na svježem prijelomu pokazuje metalni sjaj, ali se brzo 
nahuče, pa postaje mutan i crn. Spoj bakra sa sumporom, 
CuS. Važna je bakrena ruda, jer se na nekim mjestima 
razvio u velikoj količini. Nalazi se u društvu bakrenih 
ruda, na pr. u Boru. 

Bakrena šarena pakovina ili bornit (po J. Bornu). Krista- 
lizira teseralno. Najviše je jedra u zrnastim i gustim ma- 
sama, metalna sjaja. Na svježem prijelomu boje je bakreno- 





u sulfide, sulfosoli i u elementarno sta- , 
nje. Pri raspadanju bakrenih minerala 
u biosferi sudjeluju i neki organizmi, 
napose pri postajanju njegovih karbo- 
nata. Na taj nacin zalazi bakar i u Zivu 
tvar, u biljku i Zivotinju. U Zivu tvar 
zalazi i iz vodenih otopina, u kojima 
ga ima, a iz žive tvari vraća se bakreni 
atom u Zemljinu koru među minerale. 
Najpoznatije su bakrene rude: samo- 
rodni bakar, bakreni sjajnik (halkozin), 
bakreni indigo (kovelin), šarena bakre- 
na pakovina (bornit), bakrena pakovi- 
na (halkopirit), crvena bakrena ruda 
(kuprit), bakreni sinjavac (tetraedrit), 
burnonit, modra galica, malahit, azurit 
ili lazurit i dr. 


Bakrena crvena ruda ili kuprit (od 
lat. cuprum). Kristalizira  teseralno. 
Cesto je jedra, zrnasta, lisnata, zemlja- 
sta i gusta. Nekad se zna razviti i u 
vlasastim nakupinama, koje zovu ba- 
krenim cvijetom ili halkotrihitom (od 
grč. yalxos  »bakar« i 906 »vlas«). 
Boje je crvene u različnim nijansama. 
Sjaja je polukovna do dijamantna. Ke- 
mijski je to spoj bakra s kisikom, 
Cu»O. Kao sve bakrene rude vrlo se 
lako preobražava u malahit i azurit. 
Važna je bakrena ruda, jer se mjesti- 
mice razvila u velikim količinama. U 
Hrvatskoj je ima nešto malo u Zagrebačkoj, Samoborskoj 
i Trgovskoj gori, kod Sinjakova i Fojnice. 


Bakreni indigo ili kovelin. Kristalizira heksagonski. Kri- 
stali su rijetki. Najviše je jedar. Blaga opipa. Na brido- 
vima i listićima savitljiv. Voštane sjajnosti, a па kaloti- 
nama sedefaste ili dijamantne. Neproziran. Boje kao indigo 
modre ili je još tamniji. Spoj bakra sa sumporom, CuS. 
Nalazi se po bakrenim rudnicima u cementacijskoj zoni, 
gdje je postao iz drugih bakrenih sulfidnih ruda. U većoj 
količini nalazi se u bakrenom rudniku u Boru. Ime kovelin 
dobio je po tal. kemičaru Covelliju. 

LIT.: S. Stevanović, Covellin, Kupferindig und Enargit von Bor in 
Serbien, Ztschf. f. Kristallographie u. Mineralogie, sv. 44. 

Bakrena pakovina ili halkopirit. Kristalizira tetragonski. 
Najviše se nalazi jedra i uprskana. Metalna je sjaja, mje- 
denoZuta s lakim prijelazom u zelenkasto; negdje je 
zlatnožuta i tada posve slična piritu, zbog čega je i dobila 
ime halkopirit. To je kemijski spoj bakra i željeza sa sum- 
porom CuFeSs, i smatramo je kao sulfosol sulfoferi kiseline 
HFeS»2, gdje je vodik (Н) zamijenjen bakrom (Cu). Djelo- 
vanjem atmosferilija lako se troši, preobražava, oksidira- 
jući u modru galicu, malahit, azurit, bakrene okside i 
limonit. Bakreni sulfat (modra galica) u dodiru s piritom 
može se reducirati ponovno u halkopirit ili još lakše u 
halkozin, bornit i kovelin. Na toj osobini osnovano je na- 
gomilavanje bakrenih ruda u cementacijskoj zoni halko- 
pirita i pirita (na pr. u Boru). Postanak halkopirita vezan 
je uglavnom za vulkanska djelovanja, pri kojima postaje 
djelovanjem pneumatolitskih i hidrotermalnih procesa. Ba- 
krena pakovina vrlo je važna ruda, jer se iz nje dobiva 

.. Crvene ili brončane s prijelazom u sme- 
| du. Vrlo se brzo nahuče, pa je tada 

modra i crvena. To je sulfosol sulfoferi 
| kiseline HsFeSs, gdje je vodik (H) za- 
, mijenjen bakrom (Cu), dakle joj je sa- 
stav CusFeSs. Djelovanjem atmosferilija 
prelazi u malahit i azurit. Važna je ru- 
da za dobivanje bakra, jer se na nekim 
mjestima razvila u velikim količinama. 
Uglavnom je sekundarna postanka, t. j. 
postala je iz drugih bakrenih sulfidskih 
ruda u cementacionoj zoni. Domovina 
joj je po bakrenim rudnim žilama, koje 
stoje u domašaju eruptivnih stijena, gdje 
su postale pneumatolitskim i hidroter- 
malnim prosecima. Nalazi se kod Litije, 
u Hrvatskoj nešto malo uz bakrenu pa- 
kovinu u Trgovskoj gori, pa u većoj 
količini u Boru. 

Bakreni škriljavac. Neke sedimentne 
(taložne) stijene škriljaste strukture, 
dakle škriljavci, znadu biti uprskane 
različnim bakrenim rudama, na pr. ba- 
krenom crvenom rudom, bakrenom pa- 
kovinom, bakrenim sjajnikom, bakre- 
nom šarenom pakovinom, bakrenim 
sinjavcima i dr. u tolikoj količini, da 
postaju važan materijal za dobivanje 
bakra. Gdje količina bakra u takvim 
škriljavcima koleba između 2--30/0, već 
se isplaćuje vađenje bakra iz njih. Po- 
znati su bakreni škriljavci u okolini Radeča. 

LIT.: F. Katzer, Die Schwefelkies- und Kupferkieslagerstátten Bosniens 
und Hercegovina, Berg- und Hiittenminn. Jahrb. d. k. k. montan. Hoch- 
schulen Leoben u. Pfibram, 53. 1905, III., 88; М. Kišpatić, Rude и 
Hrvatskoj, Rad Akad. knj. 147, str. 1; F. Tućan, Specijalna mineralogija, 
str. 120. a F.T: 

Dobivanje bakra ovisi o rudači, o sadržaju bakra u njoj 
i o primjesama. Najčešće sadržavaju bakrene rudače, koje 
se iskorišćuju u metalurgiji, ispod 12% Cu, a često i manje 
(ispod 3% Cu). Dobivanje bakra prastara je industrija, 
koja se razvila iz prvobitnih primitivnih početaka do da- 
našnjih usavršenih postupaka. Poticaj za taj razvitak dala 
je osobito elektrotehnika, koja treba goleme količine čistog 
bakra. 

Iz samorodnog bakra dobiva se čisti bakar jednostavnim 
postupkom. Rudača se najprije smrvi i ispire vodom, a 
nakon toga tali uz dodatak minerala, koji snizuju talište 
primjesa, pa se na taj način primjese lako odjeljuju od 
bakra. Iz oksidnih rudača dobiva se elementaran bakar 
redukcijom s ugljenom također uz dodatak sredstava, koja 
snizuju talište primjesama. 

Danas se u tehnici dobiva b. najčešće iz sulfidnih rudača, 
pa je postupak zamršeniji. Zato ima više metoda, uglavnom 
dva postupka: suhi i mokri. 

Suhi se postupak primjenjuje kod sulfidičnih rudaca, | 
koje sadrže više bakra, a mokri postupak kod rudača 
s veoma malim postotkom bakra (do 2%) i kod drozge, 
koja kao sporedni produkt sadržava u sebi još nešto bakra. 
Svrha je obaju postupaka, da se postigne što veča koncen- 
tracija bakra. Suhi postupak sve više ustupa mjesto mo- 
krome, koji je jeftiniji i racionalniji. 

Suhi postupak овпі- 
va se na stvaranju ba- 
krenog oksida i na re- 
dukciji ovoga u ele- 
mentarni bakar uglji- 
čnim monoksidom. Taj 
se postupak sastoji iz 
ponovnog kontinuira- 
nog prženja (žarenja) 
i taljenja rudače, od- 
nosno koncentrata, dok 
se ne dobije konačni 
produkt: sirovi, talio- 
nički ili t. zv. crni ba- 
kar, »bakreni kamen«, 
koji redovno sadržava 
sav bakar i plemenite 

= kovine osim neznatnog 
PEĆ ZA PRŽENJE BAKRA (po Wedgeu) postotka Cu, koji je 

(Uhlmann, Enz. d. techn. Chemie) otišao u drozgu. Ba- 
kreni kamen sadržava 
25—33% Cu. Kod ovog 
postupka razlikujemo 
uglavnom dvije meto- 
de: 1. dobivanje siro- 
vog bakra u visokim 
pećima (njemačka me- 
toda) i 2. u plamenim 
pećima (engleska me- 
toda). 

{ i | 1. Prženjem  (Zare- 
(mn 2 njem uz pristup zraka) 
izgara sumpor, kao 
SO» ili SOs, a nešto 
odlazi i neizgoren kao 
sumporna para. Prže- 
njem se ne smije istje- 
rati sav sumpor, već ga 
mora ostati toliko, da 
bi se vezan s bakrom 
pretvorio u bakreni 
sulfid (CusS). To se po- 
lučuje taljenjem pržene 
rudače s koksom uz 
dodatak redukcionih sredstava. Zahvaljujući velikom afi- 
nitetu bakra prema sumporu, veže se bakar sa sumporom 
u CuS, dok strani metali otječu s drozgom kao oksidi. 
Arsen i antimon odstranjuju se djelomično već prilikom 

PREREZ PECI ZA PRZENJE BAKRA 
(po Wedgeu) 
(Uhlmann, Enz. d. tehn. Chemie) 


“prženja. Dobiveni koncentrat, u kojem pored bakra ima 


još i željeza u obliku željeznoga sulfata, prži se ponovno 
i tali sve dotle, dok se ne odstrani gotovo sav sumpor i 
dok se ne pretvori sav bakar u bakreni oksid. Pri daljem 
taljenju s koksom ili drvenim ugljenom odvodi se različnim 
dodacima željezo u drozgu, a bakreni se oksid utjecajem 
užarenog ugljena i ugljičnog monoksida reducira na sirovi 
bakar s 80 do 95% Cu. 

2. Dobivanje bakra u plamenim pećima sastoji se u dje- 
lomiénom stvaranju bakrenog oksida i na međusobnoj re- 
dukciji bakrenog sulfida i oksida (Cu»S + 2 CusO = 6 Cu + 

Оз odnosno Сиз5 + 2CuO = 4Cu + SO»). Između obih 
metoda bitna je razlika u tome, što u plamenim pećima ne 
izgara ugljen u samoj rastaljenoj masi, već odvojeno, bu- 
dući da ovdje ugljen nije redukciono sredstvo. 

Mokri postupak sastoji se u taloženju bakra iz otopina. 
Postupak je slijedeći: 1. rudača se usitni i otopi u razrije- 
denim kiselinama (H»SO«) i dr. u velikim drvenim ili zida- 
nim posudama s poroznim dnom; 2. dobivena se otopina 
čisti od zelene galice, antimona, arsena i dr. i 3. bakar se 
taloži s pomoću željeza, sumporovodika ili elektrolizom. 


Na рг. u sumporno kiselu otopinu stavljaju se komadići 


željeza, pa se bakar izlučuje u elementarnom stanju: 
Fe + CuSO4 = FeSOx + Cu. 
Takav se bakar zove »cementni bakar«. 

Sirovi bakar (crni, cementni) sadržava još 2—20% različ- 
nih primjesa (plemenite kovine, bizmut, olovo, željezo, ko- 
balt, nikalj, kositer, tutija, arsen, antimon, sumpor) i mora 
se rafinirati u pećima ili elektrolizom. 

Rafiniranje u pećima. U plamenim pećima različnih kon- 
strukcija, u novije vrijeme u konvertorima, tali se sirovi 
bakar i kroz njega tjera zrak pod pritiskom od 1--1% atm. 
Neke nečistoće, kao na pr. bizmut, ispare se ili sagore kao 
sumpor, a druge (osim zlata) odlaze kao oksidi u drozgu. 
Nešto bakra oksidira pri tom u CusO, koji se mora re- 

PEC »MANSFELD« S HLADENJEM NA VODU (po Kruppu) 
(Uhlmann, Enz. d. techn. Chemie) 


dukcijom ukloniti (na pr. fosfor-bakrom i dr.). Ovako 
rafiniran bakar ima čistoću od 99-6—99-89/0 i lijeva se u 
kokile različnih oblika i veličina, najčešće u debele, če- 
tverouglaste blokove (cakes) za valjanje ploča ili u trupce 
(wirebars) za izradu žice. 

Rafiniranje elektrolizom upotrebljava se poglavito u slu- 
čaju, kad sirovi bakar sadržava veće količine plemenitih 
kovina (zlata i srebra). Bakrene ploče, izlivene iz bakra 
s najviše 1% nečistoće, objese se kao anode u kupku 
(elektrolit: vodena otopina, 12—15% CuSO4* 5H»O uz do- 
datak sumporne kiseline). Kao katode služe tanki listovi 
od najčišćeg bakra. Djelovanjem električne struje odvaja 
se bakar s anoda i taloži u čistom obliku na katode (ka- 
todni bakar). Nečistoće ostaju ili otopljene u kupki (nikalj, 
kobalt, tutija, željezo, dio arsena) ili se neotopljene oba- 
raju u talogu na dno kao anodni mulj (zlato, srebro, 
bizmut, antimon, dio arsena). Taj talog služi za dobiva- 
nje plemenitih ili drugih vrijednih kovina. Bakar za anode 
mora imati čistoću od barem 99%, što znači, da se sirovi 
bakar mora prije rafinirati. Borski rudnici dobivaju kao 
sporedni produkt elektrolize znatne količine zlata i srebra. 
Elektrolitsku rafinaciju bakra prvi je uveo James Elking- 
ton 1865. Elektrolitski bakar vrlo je čist i sadržava do 
99-95%9 Cu. 

Svjetska proizvodnja bakra prelazi godišnje 2 mil. tona, 
od čega otpada gotovo polovica na UŠA (Anaconda). Pro- 
izvodnja se bakra u posljednjih 30 godina gotovo udvo- 
stručila, zahvaljujuči velikim novim nalazištima i napretku 
elektrifikacije. Iza USA dolazi po vrijednosti proizvodnje 
bakra Chile, pa Belgijski Kongo (Katanga). U Evropi naj- 
više se bakra dobiva na Balkanskom poluotoku, godišnje 
oko 50.000 tona, t. j. gotovo trečina ukupne evropske pro- 
izvodnje. Najvažniji su rudnici u Boru u istočnoj Srbiji, 

BATERIJA KONVERTORA 
(Uhlmann, Enz. d. techn. Chemie) 


gdje je 5 visokih peći, a od 1938 elektrolitska rafinerija s 
godišnjim kapacitetom od 12.000 tona. Do 1938 proizvo- 
dio je Bor samo sirovi talionički bakar, t. zv. »blister« i 
»sulfatier« sa 98% čistoće. Najvažnija borska rudača je 
bakrena pakovina ili halkopirit (CuFeS2) sa srednjim sa- 
držajem od 7% bakra i s relativno visokim sadržajem zlata 
i srebra. U Evropi ima još bakra u Španjolskoj (Rio Tinto), 
Rusiji (Ural), Engleskoj, Njemačkoj (Mansfeld), Švedskoj 
(Falun) i Italiji. 

Upotreba bakra. Rafinirani bakar predmet je trgovine, a 
služi za dalje prerađivanje u poluprerađevine (lim, žica, 
šipke, cijevi i dr.). U tvornicama prerađuju trgovačke vrste 
rafiniranog ili elektrolitskog bakra u poluproizvode valja- 
njem, vučenjem, tlačenjem, kovanjem i t. d. u hladnom 
ili u toplom stanju ili kombinacijom ovih dvaju postupaka. 
Lim se dobiva toplim valjanjem blokova (cakes) najprije 
u ploče do debljine od 20 mm, koje se razrežu u manje di- 
jelove i valjaju dalje hladno ili toplo, prema kvaliteti, koja 
se želi postići, do određene debljine. Šipke dobivamo naj- 
prije prešanjem ili valjanjem i zatim vučenjem, žicu va- 
ljanjem i vučenjem, cijevi prešanjem ili valjanjem i vuče- 
njem preko trna i t. d. 

Zbog odličnih fizikalnih i tehničkih svojstava bakar se 
mnogo upotrebljava. Među neželjeznim kovinama zaprema 
prvo mjesto. Od svih praktički upotrebljivih kovina bakar 
je najbolji vodič elektriciteta; elektrolitski bakar jedva 
zaostaje nešto za srebrom. Zahvaljujući tom svojstvu upo- 
trebljava se preko polovice ukupne svjetske proizvodnje 
bakra u elektrotehničke svrhe kao žica, uže, kabeli, ko- 
lektori, segmenti i t. d. 

Kao izvrstan vodič topline upotrebljava se i za gradnju 
termijskih aparata, vatrišta parnih lokomotiva, kupaonskih 
peći, kokila, uređaja za centralno grijanje te za izradu ko- 
tlova i posuđa. Ako takve posude dolaze u doticaj s organ- 
skim kiselinama, moraju se prevući slojem kositera (kala- 
jisati), jer se bakar u organskim kiselinama otapa. Zbog 
lakoće oblikovanja, lijepe boje i patine cijenjen je, kao i 
njegove legure, u umjetnosti i umjetnom obrtu za izradu 
nakita, u arhitekturi, naročito za pokrivanje krovova, u 
galvanoplastici i dr. Ako se kroz otopinu bakrenog sulfata 
pusti električna struja, taložit će se elementarni bakar na 
katodi. Na tome se osniva pokrivanje elektropozitivnijih 
kovina (željezo, cinak) tankim slojem bakra (galvanoste- 
gija) i pravljenje bakrenih otisaka s negativa iz sadre ili 
voska (galvanoplastika). 

Legure bakra. Bakar ima važno tehničko svojstvo, da 
taljenjem s gotovo svakom kovinom, pa i s nekim neko- 
vinskim elementima daje korisne legure. Najvažnije su s 
tutijom (cinkom), kositerom, nikljem, a od nemetala s fos- 
forom; manje su važne legure s olovom, željezom, alumi- 
nijem, manganom, antimonom, bizmutom i t. d. Najvažnija 
je i najpoznatija legura žuta mjed s 20—50% tutije. Legura 
s manje od 20% tutije zove se tombak. Pored tutije može 
se leguri dodati i nešto olova, kositera i željeza. Prvi se do- 
daju, da učine mjed mekšom za mehaničko obrađivanje, 
a željezo, da se postigne dovoljna čvrstoća; tako je na pr. 
poznat delta-metal (Cu-Zn-Fe). Druga je legura po važ- 
nosti bronca s 2—30% kositera prema namjeni: bronca za 
ležaje, za medalje, za zvona, za topove i t. d. Umjetnička 

bronca, mašinska bronca i dr. imaju pored kositera tako- 
đer tutije (Cu-Sn-Zn), a ponekad i nešto olova (> bronce). 

Poznata je legura bakra novo srebro (Cu-Ni-Zn), koje 
prema vrsti legiranja ima različna imena: argentan, alpaka, 
pakfong i t. d. i služi za izradu pribora za jelo i za ukrasne 
predmete. Bakar, legiran s nikljem, vrlo je sličan srebru, 
pa ta legura služi za pravljenje novca. 

Legure bakra obrađuju se jednako kao i bakar u polu- 
prerađevine valjanjem, vučenjem, prešanjem i lijevanjem, 
ра se mnogo upotrebljavaju u industriji i obrtu. М. К-г. 


BAKRENI SPOJEVI 

Bakar je u svojim spojevima jednovaljan (Cul) i dvo- 
valjan (Cul). Od Cul-spojeva važni su: Cu2O, CuCl, CuBr, 
CuJ, CuCN, Cu:S. Ion Си’ (kupron-ion) bezbojan je. 

Važniji su Cull-spojevi napose: CuSO4, Са(МОз)», Саф 
i Са(СМ)». U čistom bezvodnom stanju ne postoje, jer se 
djelomično raspadaju u Cul-soli. Bezvodne Cull-soli obično 
su bezbojne ili žućkaste, dok je Cu'-ion (kupri-ion) modar, 
pa su i otopine tih soli u vodi modre. Od bakrenih spojeva 
imaju praktičnu važnost: 

Bakreni oksid, CuO. Dobiva se oksidacijom bakrenih 
otpadaka, ispiranjem dobivenog produkta vodom i sušenjem 
kod 1009 C. Služi u staklarstvu za dobivanje obojenog sta- 
kla pobakrivanje aluminija i kao katalizator kod redukcije 
organskih tvari. 

Bakreni karbonat (bazični), СаСОз: Са(ОН)». Dolazi u 
prirodi kao mineral malahit, koji služi kao ukrasni kamen. 
Stari slikari upotrebljavali su ga i kao zelenu boju. Danas 
je to napušteno, jer je boja otrovna, slabo pokriva i nepo- 
stojana je. Predmeti iz bakra i njegovih legura (krovovi, 
brončani spomenici), izloženi vremenu, prevlače se postepe- 
no slojem bazičnog bakrenog karbonata (patina). Ona se 
može i umjetno izazvati tako, da se predmet premaže oto- 
pinom od 50 g bakrenog nitrata, 40 g natrijeva klorida, 30 
6 kalijeva tartarata i 10 g amonijeva klorida u 250 g 
vode i pusti, da se osuši. 

Bakreni sulfat, CuSO:: 5H:O, modra galica, plavi kamen. 
Dobiva se otapanjem bakrenih otpadaka u toploj razrije- 
denoj sumpornoj kiselini uz pristup zraka. Iz otopine iskri- 
stalizirat če se modra galica u velikim kristalima, koji se 
čiste ponovnim otapanjem i kristaliziranjem. Služi naroči- 
to u vinogradarstvu za štrcanje vinograda kao sredstvo 
protiv gljivica (oidium), koje napadaju lišče vinove loze. 

Bakreni acetat, Cu(C2H3O»2)2, modrozelene je boje. Važni 
su njegovi bazični acetati, koji nastaju, kada na bakar 
djeluju pare octene kiseline (bakrena rda, »Griinspan«). 

Bakreni arsenit-acetat, 3Cu(AsO>)2 * Cu(C»HsO»)», sehwein- 
furtsko zelenilo, danas se radi svoje velike otrovnosti kao 
boja više ne upotrebljava, ali služi kao sredstvo protiv 
gamadi. д 

Bakrene soli upotrebljavaju se u medicini, u veterini i 
poljoprivredi. Djeluju poput soli drugih teških kovina, u 
slabom razređenju kao sredstva za učinjanje, a u jačem kao 
jetka (kaustička) sredstva. Najvažnija od njih, bakreni 
sulfat, upotrebljava se kod bolesti očiju i kao sredstvo za 
povraćanje. Primjesa k arsenskim preparatima. U poljopri- 
vredi za suzbijanje nametnika na bilju. LI 

BAKAR, grad u Hrvatskom Primorju, leži amfiteatralno 
u polukrugu na sjeverozapadnom dijelu Bakarskog zaliva. 
G. 1931 imao je 2075 stan. Dijeli se na t. zv. Grad, u kojem 
se nalaze stolna crkva sv. Andrije i stari Frankopanski 
grad, te na t.zv. Primorje s crkvom 
sv. Marije. Od javnih ustanova B. 
ima: gradsko poglavarstvo, kotar- 
ski sud, lučku kapetaniju, pomorsku 
akademiju i snjom spojenu strojar- 
sku školu, građansku i pučku školu. 
U B. nalazi se i dio kaptola modru- 
škog (3 kanonika), a tu je i sjedi- 
šte arhiđakonata bakarskog (trans- 
albinus). Crkve: stolna i župna 
crkva sv. Andrije (spominje se već 
u 15. st.), sv. Križa, sv. Margarete 
i sv. Marije. B. ima željezničku po- 
staju na pruzi Škrljevo—B., a vezan je sa Sušakom dijelom 
jadranske ceste. * 

B. je u prvoj polovici prošlog stoljeća postao znatnom 
lukom s velikim pomorskim prometom (g. 1828 2007 stan., 
1855 2400 stan.). Propadanje je započelo u doba, kad su 
parobrodi počeli potiskivati jedrenjake (g. 1869 2116 stan.). 
Izgradnjom željeznice Karlovac—Rijeka (1873) zadan je 

brodove. B. je doduše s Vinodolom bio 1749 pri- 

(Foto F. Palian, Sušak) 

velik udarac Bakru, koji od tog vremena pa do kraja 
Svjetskog rata jedva vegetira. G. 1919 doživio je B. opet 
kratko doba procvata (1920 ima 2405 stan.), da nakon eva- 
kuacije sušačke luke (1924) ponovno izgubi vrlo mnogo po- 
morskoga prometa. 

Najvažniji je izvoz drveta. Razvijen je i ribolov (osobito 
na tune), а u okolici vinogradarstvo (poznata bakarska 
vodica). Z. D-i. 

Povijest Bakra seže u rimsko doba, jer je na njegovu 
mjestu stajao tada grad Volcera. U srednjem vijeku pri- 
padao je B. Vinodolskoj županiji. Zato su i bakarski 
Zastupnici bili 1280 prisutni kod stvaranja t. zv. Vinodol- 
Kos zakona. Tada se uopće prvi puta spomenulo ime 

akar. 

Vinodolsku je županiju kralj Andrija 1225 darovao knezu 
Vidu Frankopanu. Tako je i B. došao pod vlast moćnih 
krčkih knezova Frankopana. Da se lakše brani od nepri- 
jatelja, dobio je dopuštenje, da se ogradi kamenim zidom. 
Vjerojatno se to dogodilo iza 1242, kada su Mongoli i 
Tatari spalili sva hrvatska mjesta, koja nijesu imala utvrda 
za obranu. 

Prirodno je, da se Bakrani posvetiše trgovanju po moru, 
čime je spojeno i blagostanje njegovih žitelja. Knez Martin 

rankopan podijelio je Bakranima znatne povlastice; ove 
je kralj Matija Korvin 1479 potvrdio, a 1489 i povećao. 
Naskoro je B. postao središtem velikog dijela Frankopa- 
novih imanja. 

G. 1527 provalili su u taj kraj Turci i porobili cijelo 
frankopansko imanje. Zato Frankopani 1530 u Bakru po- 
dižu kaštel, u koji su spremili trgovačku robu i prihode 
svojih imanja za izvoz po moru. Taj kaštel postoji i 
daras, a Bakrani mu dadoše ime Stari grad. Uz kaštel se 
vide i »Vela Vrata«, kroz koja vodi cesta iz Ba- 
kra na Sušak i Rijeku. 

Stjepan Frankopan predade B., Grobnik, Hre- 
ljin, Ozalj i Dubovac 1550 svojoj sestri Katarini, 
koja se udala za sigetskog junaka Nikolu Zrin- 
skoga. Otada pripada B. knezovima Zrinskim sve 
do njihova utamničenja 1670. Pred Bakrom je 10. 
VII. 1592 došlo do pomorske bitke između Mle- 
čana i senjskih uskoka. Mlečani su 1616 pokušali 
Zauzeti Bakar. 

B. je iza utamničenja knezova Zrinskih došao 
1670 pod vlast Kr. komore. Da se unaprijedi bakar- 
ska trgovina, dade kralj Karlo graditi lijepu Karo- 
linsku cestu od Karlovca do mora kod Bakra. Sam 
kralj Karlo dođe 1728 u B., gdje je odredio, da se 
bakarska luka ima povećati i urediti za najveće 


pojen »Austrijskom Primorju«, ali ga je kraljica 
Marija Terezija već 5. IX. 1777 vratila Hrvatskoj. 
Učinila ga je 13. V. 1778 slobodnom lukom te mu 
pridala sav teritorij od Trsta do Kraljevice kao 
Bakarski kotar. Štaviše, 23. IV. 1779 proglasila 
je Bakar slobodnim i kraljevskim gradom u po- 
velji, koja je pisana latinskim jezikom, a čuva 

se u gradskom arhivu u Bakru. Drukčije se prema 
Bakru ponio kralj Josip II. On je stvorio t. zv. 
Ugarsko Primorje, kojemu je 1786 pridao grad 
Bakar zajedno s Vinodolom, otkinuvši ih od 
Hrvatske. Ali već 1791 bude Bakar opet sjedinjen 
s Hrvatskom. Kralj Franjo I. naložio je 1807, da 
Bakar mora svoje zastupnike slati na hrvatske 
sabore. 

Kad je Napoleon Bonaparte 1809 (mirom u Be- 
ču) prisilio Austriju, da mu odstupi južnu Hrvat- 
sku od mora do rijeke Save, dospio je i Bakar 
pod francusku vlast. No već 1813 budu Francuzi 
otjerani iz Bakra, koji je tada bio pridijeljen no- 
vostvorenoj austrijskoj pokrajini »lliriji«. Istom 
1822 dođe Bakar opet pod vlast hrvatskoga bana. 

Bakarski je kotar kao municipij postojao sve do 
30. IX. 1874, kada se od grada Bakra odijeliše 
općine Kraljevica, Bakarac, Hreljin, Krasica, Gro- 
bnik i Trsat. Odonda ostadoše Bakru samo 3 obli- 
žnja sela (Sveti Kuzam, Vitoševo i Donje Škrlje- 
vo); sva druga mjesta pripadoše riječkoj županiji. 

Otkako je 1873 otvorena željeznička pruga Kar- 
lovac—Rijeka, počela je propadati bakarska trgo- 
vina i opustjela je bakarska luka, jer je sav pro- 
met bio navrnut na riječku luku. Istom 15. IX. 
1927 počeli su od spomenute pruge graditi 10 i po kilome- 
tara dugi odvojak do pristaništa u Bakru. Polagano se i to 
gradilo, pa je promet na toj bakarskoj željeznici otvoren 
tek 12. VII. 1931. 


LIT.: E. Laszowski, Gorski 


kotar i Vinodol, Zagreb 1923; Isti, Urbari 
vinodolskih imanja knezova 


Zrinskih, Zagreb 1915; Š. Ljubić, Arheo- 
logičko izkapanje u Bakru u Viestniku hrv. arh. dr., g. IV.; M. Mažić, 
Prilozi za poviest grada Bakra, Sušak 1896; Isti, Staro bakarsko 
plemstvo, rukopis u vijećnici Bakra; A. Schneider, Popis naučno pro- 
učenih i fotografski snimanih umjetničkih spomenika u hrv. primorju, 
Ljetopis Akad., Zagreb 1935—36; G. Kobler, Memorie per la storia della 
liburnica città di Fiume, I.—III., Rijeka 1896. R. H-t. 
Bakarsko pomorstvo. Iz listina 15. st. doznajemo, da je 
u to vrijeme cvala Ziva pomorska trgovina izmedu Bakra 
te Istre i Dalmacije. G. 1420 tuže se izaslanici korčulanske 
općine, da im je knez grada Raba zaplijenio korčulansku 
karaku, koja je iz Zadra otplovila u Bakar, da tamo krca 
drva. Iz Bakra izvozilo se mnogo robe, osobito željeza, 
lana, voska i pređe, te je na bakarske sajmove dolazilo 
mnogo dalmatinskih trgovaca. Do smrti kneza Bernardina 
Frankopana (+ 1529) bio je B. važno trgovačko mjesto, 
koje je 1524 dobilo i posebne odredbe za trgovinu (bakar- 
ska tarifa). No već nekoliko godina kasnije izmijeni se 
položaj u B., kada su se počeli doseljavati prvi uskoci. 
Oni su 1542 s jednim brigantinom i još jednim manjim 
brodom udarali na Mlečane. Nakon čestih okršaja između 
jednih i drugih dode 1581 do blokade Bakra, С. 1589 
tuži se knez Juraj Zrinski nadvojvodi Karlu, da je jedan 
bakarski brod s teretom kositera, koji je plovio u Vene- 
Ciju, zaustavljen na moru i upućen na Rijeku. Borba je 
dosegla vrhunac 1616 opsadom i bombardiranjem B. od 
mletačke mornarice. Po svršetku Uskočkog rata (1617) 
Zrinski su ponovno slali svoje trgovačke brodove krcate 
robom i u mletačke posjede. Osobito se mnogo izvozila 

BAKAR, školski brod »Vila Velebita« 

Griesbach) 
BAKAR, »Turska kuća« 


željezna roba, koja je dolazila iz Čabra. Od naoružanih 
brodova imali su Zrinski jedan brigantin, koji međutim 
nije smio ploviti izvan naših teritorijalnih voda, osim ako 
je unaprijed ishodio dopuštenje Venecije. Nakon propasti 
Zrinskih, pod upravom ugarske, a poslije austrijske komo- 
re, bakarska luka prilično radi, tako da se oko 1720 podno- 
se prijedlozi caru Karlu VI. za dalju izgradnju bakarske 
luke. Ipak Bakrani moraju da plove pod dubrovačkom za- 
stavom podržavajući trgovinu soli između Napulja i Trsta, 
jer Venecija nije trpjela prisutnosti druge zastave u svo- 
joj blizini. Pripojenjem Bakra Hrvatskoj (1777), ustanovlje- 
njem slobodne luke (1778) i gradskog municipija (1779) po- 
stavljeni su temelji velikom procvatu bakarskog pomorstva. 
Tada se i brodogradnja stala jače razvijati, a trgovina je 
bila najživahnija od 1780 do 1784, kada se uvezlo robe u 
vrijednosti od 97.747 for., a izvezlo u vrijednosti od 53.927 
for. Za vrijeme Napoleonovih vojna stradalo je bakarsko 
pomorstvo, da se nakon ratova opet podigne do zamjerne 
visine. Lijepo se razvila i brodogradnja. U brodogradilištu 
Mate Matrljana sagrađeno je 1833—1869 39 brodova sa 
16.876 tona. Na svim bakarskim brodogradilištima sagrađe- 
na su (1852—1863) 32 broda, i to 7 nava, 6 barka, 13 brika, 
2 škune, 1 luger, 2 trabakula i 1 bracera s ukupnom tona- 
žom od 12.407. Bakrani su imali 1856 u vlasništvu 22 bro- 
da sa 8320 tona. Pomorskih kapetana sa sjedištem u Ba- 
kru bilo je onda 81, a iz bakarske okoline: iz Bakarca, Hre- 
ljina, Kostrene, Sv. Barbare i Sv. Lucije i okolice Sušaka 
109. Poslije 1859 počela je brodogradnja opadati, a brodar- 
stvo se još održalo. G. 1875 osnovano je »Hrvatsko bro- 
darsko društvo«, koje je raspolagalo s brodovima »Ban 
Mažuranić« i »Hrvat«. Tih godina Bakar dobiva i prvi pa- 
robrod, vlasništvo J. Mikuličića »Grad Bakar«. Pobjedom 
parobroda u borbi s jedrenjacima dolazi u osamdesetim 
godinama prošlog stoljeća do potpune propasti bakarskog 
pomorstva, koje se nije uopće moglo takmičiti s društvima 
Rijeke, koja je subvencionirala država, te je i Bakar počeo 
gubiti na važnosti. 


Bakarska pomorska akademija. Za bana Jelačića 1849 
osnovana je u Bakru državna dvorazredna javna nautička 


BAKAR (GRAD) — BAKELIT 


škola. G. 1854—55 preuzeo je grad tu školu u svoju režiju, 
ali ju je prestao uzdržavati krajem prvoga polugodišta 1856. 
Bakarski građani uzdržavali su poslije toga školu kao pri- 
vatnu ustanovu 15 godina. 10. XI. 1871 hrvatska vlada 
ponovno uspostavlja u državnoj režiji bakarsku nautiku, 
koja je školske g. 1876—77 proširena na tri, a 1882 na če- 
tiri razreda. Od 1894 do 1899 izvršena je reorganizacija, 
kojom je nautička škola dobila 7 razreda. 19. VII. 1917 
pretvorena je bakarska nautika u Pomorsku akademiju. 
Nastavni je jezik otada za sve razrede hrvatski. Školska 
osnova proširena je 1932 trgovačkim disciplinama. 30. VII. 
1928 osnovana je uz akademiju i mašinska škola za brod- 
ske strojare. 

LIT.: A. Šporer, 90-godišnjica bakarske nautike, Sušak 1940. A.P. 

Školski brod pomorske akademije u Bakru. Zaslugom 
odjelnoga predstojnika za nastavu Ise Kršnjavoga kupila je 
hrvatska vlada 1894 od vojvode Roberta Permanskoga 
jahtu Farnese, koja je 22. IV. bila prekrštena te je dobila 
ime Margita, a imala je služiti za naučna putovanja ba- 
karskih nautičara. Prije toga nijedna sredozemna država 
nije imala svojega školskoga broda za obrazovanje časnika 
trgovačke mornarice. Kad je Margita postala premalena 
za svoju svrhu, dao je ban Pavao Rauch sagraditi u Kielu 
novi školski brod, znatno veći od prijašnjega. Taj je 
brod nazvan Vila Velebita. B. P-č. 

BAKARAC, selo i župa općine Dol-Bakarac sa sjedištem 
u Križišću u jugoistočnoj uvali Bakarskog zaliva, nasuprot 
gradu Bakru, s blizu 400 stanovnika, koji se bave ribolo- 
vom, osobito na tune, zatim vinogradarstvom. U novije 
se doba lijepo razvija promet stranaca. B. je vrlo staro 
naselje, iz rimskoga doba su nađena tri miljokoza, zatim 
u B. ima i neispitanih ruševina, po svoj prilici iz srednjega 
vijeka. Župna crkva sv. Petra je iz 18. st. Povijest B. je 
vezana uz povijest grada Bakra, njegova municipija i 
kotara. k 

BAKARSKA DRAGA, največa draga u Hrvatskom Pri- 
morju, zatvorena Kostrenskim poluotokom. S otvorenim 
morem vezana je uskim vratima (300 m) kod Kraljevice. 
Draga je eliptičnog oblika, duga je 4.6 km, široka 1.1 km, 
a duboka 42 m (kod grada Bakra 12 m). 

Draga je potopljeni dio Rječinsko-vinodolske udoline, 
koja se pruža od sjeverne Istre uporedo s obalom do No- 
voga. Ona se sastoji od flišnih lapora i pješčenjaka, a gre- 
beni su s obje strane gradeni od rudistnih vapnenaca. Pro- 
dor kod Kraljevice usječen je u vapnenačnom grebenu: 
Duž sjeveroistočne obale drage izbija 14 jakih izvora. U 
dragi se nalaze Bakar i Bakarac, a iznad nje Škrljevo, Kra- 
sica, Praputnjak, Meja i Hreljin. 

LIT.: F. Koch, Geotektonische Beobachtungen im alpinodinarischen 
Grenzgebiete u Cvijičevu Zborniku, Beograd 1924; B. Milojevič, Dinar- 
sko primorje i ostrva, Beograd 1933. Z. D-i. 

BAKARSKA VODICA > Vino. 

BAKELIT, umjetna smola, koja nastaje kondenzacijom 
fenola i formaldehida, nazvana po najvažnijem istraživaču 
L. H. Baekelandu. Več su A. v. Baeyer i njegov učenik E. 
ter Meer pronašli (1872—74), da se kemijskom reakcijom 
izmedu fenola i formaldehida uz prisutnost kiselina kao 
katalizatora stvaraju smolaste tvari. Kasnije su Kleeberg, 
Tollens, Hosaeus, Abel i dr. istraživali 20 godina te zamr- 
šene reakcije. Baekeland je izradio (1909) tehnički način 
proizvodnje te smole i njezinu primjenu. Ujedno je razja- 

RASPELO 


Split, Franjevački samostan na Poljudu 

snio kemizam ove zamršene reakcije. Od 1909 proizvode 
bakelit Bakelite Corporation u New Yorku i Bakelite Ge- 
sellschaft m. b. H. u Berlinu. Baekeland je namjesto kise- 
lina upotrijebio za ubrzanje reakcije izmedu fenola i for- 
maldehida različite alkalijske spojeve, natrijevu i kalijevu 
luZinu, amonijak, bazióne soli i organske amine. Tako je 
dobio određene spojeve, pogodne za tehničku upotrebu. 
Fenol s formaldehidom daje smole, koje možemo podijeliti 
u tri temeljne skupine prema fazi reakcije. U prvoj fazi 
reakcije vežu se na jednu molekulu fenola jedna, dvije ili 
najviše tri molekule formaldehida stvarajući fenolalkohole, 
koji se odmah dalje udružuju u veće molekule uz izlučiva- 
nje vode (kondenzacija). U fazi A nastaje balzamska ili 
kruta smola, koja sadržava još hidroksilnih skupina, pa je 
lako topiva u alkoholu, acetonu i ulju. Opreznim se grija- 
njem rastali, a zagrijavanjem do viših temperatura prelazi 
u novu fazu B. Ovako dobivena smola nije više topiva, već 
samo u otapalima bubri, kao želatina u hladnoj vodi. Ne 
tali se niti kod visokih temperatura, već postaje mekana i 
elastična, kao guma. Zato se može formirati u vrućem 
kalupu pod tlakom, te daljnim grijanjem stvrdne i vjerno 
zadrži oblik kalupa. Time ujedno prelazi ta smola u fazu C, 
koja ne će više smekšati niti grijanjem (istom iznad 300% C 
počinje se rastvarati i pougljeni). Ovako priređen bakelit 
ne otapa se ni u organskim otapalima niti u njima bubri. 

Na svojstvu bakelita, da jednostavnim grijanjem prelazi 
spomenute tri faze, osniva se njegova golema tehnička 
upotreba. Grijanjem stvaraju se sve veće i veće molekule, 
koje u svojoj konačnoj fazi daju tehnički vrlo vrijednu 
tvar, koja je netopiva, netaljiva i kemijski vrlo otporna. 

Kao sirovine za izradu bakelita služe: 1. čisti fenol (kri- 
stalna karbolna kiselina) i tekuća karbolna kiselina (smjesa 
krezola), a mogu se upotrijebiti i viši homolozi krezola, 
pa onda nastaju smole velike stalnosti prema svijetlu i 
velike elastičnosti; 2. dalja je sirovina formaldehid (409/o- 
tna otopina u vodi zove se formalin), nadalje u polimeri- 
ziranom obliku (polioksimetileni), te heksametilentetramin, 
zvan kraće heksa, a upotrebljava se i acetaldehid namjesto 
formaldehida. 

Bakelit služi za najrazličitije svrhe u proizvodnji umjet- 
nih masa, kao sredstvo za vezivanje, lijepljenje i impregni- 
ranje, te kao smola za izradu specijalnih lakova. Kod toga 
se iskoriščuje sposobnost bakelita, da grijanjem iz lako 
taljivog bakelita A, danas zvanog resol, nastaje netaljiva 

tvrda masa bakelit C, zvan resit. Srednju B fazu zovu resitol. 
Najrazličitiji predmeti iz bakelita prave se tako, da se 
resol rastali i nalije u dvodijelne kalupe i u kalupima se 
tlači i dalje grije parom ili električnom strujom, dok ne 
prijeđe u resit. Tako se mogu izrađivati različni predmeti 
sasvim jednostavnim postupkom, lijepe prozirnosti, slični 
po boji jantaru. Mogu se i bojadisati različnim transparent- 
nim bojama. Služe za ukrasne, elektrotehničke i druge 
svrhe (narukvice, drške za kišobrane, telefonske slušalice 
i kutije, ormariće za radioaparate i t. d.). Bakelit se upo- 
trebljava i kao sredstvo za vezivanje drvnog brašna, azbe- 
sta, kaolina, različnih boja i t. d., pa se na taj način prave 
različni predmeti iz umjetne smole na pr. sa 50% drvnog 
brašna. S bakelitom se mogu slijepiti slojevi papira i platna 
grijanjem u posebnim strojevima, pa nastaju ploče različnih 
dimenzija. Otopine resola u alkoholu, benzolu i drugim 
topilima služe za lakiranje, naročito elektrotehničkih proiz- 
voda. Tako lakirani predmeti stavljaju se u peći i suše 
do 130" C, pa lak prelazi u kemijski otporan i tvrdi sloj, 
koji štiti podlogu i izvrsno izolira. 

Bakelit je vrlo važan proizvod kemijske industrije i 
proizvodi se u hiljadama tona godišnje u raznim tvornica- 
ma po cijelom svijetu. Ime bakelit je zaštićeno prvobitnim 
vlasnicima patenta, pa je uvedeno za ovu vrstu umjetnih 
smola ukupno ime fenoplast. U Hrvatskoj postoje svi 
preduvjeti za izradu toga važnog proizvoda, jer se glavne 
sirovine dobivaju destilacijom iz drveta, a kod nas postoje 
velike i moderne destilacije drva u Belišću u Slavoniji i 
Tesliću u Bosni. 


BAKER, Sir Samuel White, * London 8. VI. 1821, + San- 
ford Orleigh (Devon) 30. XII. 1893, istraživač istočnog di- 
jela Afrike. U mladosti je duže vremena boravio na Cey- 
lonu sa svojim bratom, a iza toga je počeo 1861 istraživati 
istočnu Afriku. Na tim putovanjima pratila ga je često i 
njegova supruga. Otkrio je 1864 drugo izvorno jezero Nila, 
koje su urođenici zvali Mwutan Nsige, a on ga je nazvao 
Albert Njanza. U isto vrijeme otkrio je 40 m visok vodo- 
pad na Somerset Nilu, koji je nazvao Murchison-vodopad. 
Nadalje je utvrdio nesumnjivu vezu između jezera Vikto- 
rija Nyanza i Albert Nyanza. Radi tih zasluga odlikovan 
je u Engleskoj naslovom barona i medaljama geografskih 
društava u Londonu i Parizu. G. 1869 pozvao ga je potkralj 
Egipta, da na čelu jedne vojne ekspedicije zauzme i za 
trgovinu otvori zemlje na Bijelom Nilu i njegovim izvor- 
nim jezerima. Time je B. učinio Egiptu veliku trgovačku 
uslugu. 

BISL: The rifle and the hound in Ceylon, London 1857; Eight 
years’ wanderings in Ceylon, London 1855; The Albert Nyanza, great 
basin of the Nile, and explorations of the Nile sources, 2 sv., London 
1866; The Nile tributaries of Abyssinia, London 1867; Ismailia, 2 sv., 
London 1874; Cyprus as 1 saw it in 1879, London 1879. 

LIT.: Murray i White, Sir Samuel Baker, London 1895. O. O. 

BAKEWELL, Robert, Ж Dishley 1725, + Dishley 1795, 
glasoviti engleski praktički stočar, koji je metodom uskog 
srodstvenog parenja uzgojio poznatu Dishley ovcu i go- 
vedo. P. P-€. 

BAKHILID (grč. Baxyvličns), Ж Iulida na otoku Keju, 
grčki pjesnik, sin Medonov (Midilov ili Midonov) i nećak 
pjesnika Simonida, suvremenik pjesnika Pindara. Boravio 

je na dvoru Hijerona (tiranina 478—467 pr. Kr.) u Sirakuzi; 
prognan iz domovine boravio je na Peloponezu. Mozda je 
doživio početak Peloponeskog rata. U starini je bio vrlo 
cijenjen, hvalili su njegovu nježnu osjećajnost i eleganciju 
forme. Pjevao je himne, peane, ditirambe, prozodije, hipor- 
heme, epinikije, partenije, ljubavne pjesme, napitnice i epi- 
grame. Pobliže poznat tek od 1896, kad je na papirusima 
pronađeno 20 pjesama (14 epinikija i 6 ditiramba). Izdao 
ih je 1897 F. G. Kenyon u Londonu. Dijalekat mu je kao i 
u Simonida epski s dosta dorizama i nešto eolizama. 

IZDANJA: Blass 1898, 4. izd. Siiss 1912; Jurenka, Beč 1898; Jebb, 
Cambridge 1905. 


LIT.: Wilamowitz, Bakchylides, 1898; Christ, 1., 221; Jurenka, Wiener 
Studien, 31., 1910, 271. ZD 


BAKHO — Dioniz. 

BAKI, Mahmud Abdulbaki ef. Ж Carigrad 1527, umro 
Carigrad 1600. Uz pjesništvo bavio se i naukom te je osta- 
vio nekoliko naučnih djela i nekoliko prijevoda s arapskog. 
Kao pjesnik nastojao je preporoditi tursku lirsku pjesmu 
po uzoru perzijskih klasika i u tom je prilično uspio. M.H. 

BAKIĆ, 1. Ljubomir, * Zabrđe (Vasojevići, Crna Gora) 
20. VII. 1877, pravnik i političar. Gimnaziju i pravo svršio u 
Beogradu. Bio činovnik, kasnije predsjednik Velikog suda 
u Podgorici. U »bombaškoj aferi« branio je optužene. 
Osnovao je Klub (opozicije) i triput je biran za narodnog 
zastupnika, a 1913—1915 bio ministar pravde i isposlovao 
amnestiju za osuđene u »bombaškoj« i »kolašinskoj« aferi. 
Bio je predsjednik Nar. skupšine u Podgorici. Napisao je 
dosta članaka iz svoje struke, a poznat je i kao plodan 
publicist. M.P. 

2. Matijaš, + 1565, vojvoda grada Krupe, član hrvatske 
plemićke obitelji, koja se poslije preselila djelomice u 
Šibenik, a djelomice u Hrvatsko Zagorje, kraj Varaždina. 
Kad je 4. VI. 1565 bosanski namjesnik Mustafa Sokolo- 
vić podsjedao Krupu, bio je Bakićev drug vojvoda Tihić 
izišao iz tvrđave s jednim dijelom posade, da sakupi 
plaću za krupsku posadu, a uz B. je u tvrđavi ostalo samo 
28 vojnika. Ta se šačica ljudi održala tri tjedna protiv 
mnogobrojnih juriša neprijateljske vojske. U pomoć su 
Krupi došli hrvatski ban Petar Erdódi, zapovjednik hrvat- 
ske krajine grof Herbert Auersperg i namjesnik Kranjske 
Jobst Gallenberg. Premda su imali uza se prilično veliku 
vojsku, nisu se usudili navaliti na brojne čete bosanskoga 
namjesnika. Odbivši 23. VI. sve juriše, koji su trajali od 
rana jutra do 3 sata poslije podne, provalio je Matijaš 
Bakić sa šestoricom preostalih drugova kroz gradska vrata 
prema Uni. Četvorica drugova padoše u borbi, a Bakić i 
još dvojica prokrčiše sebi put do Une, u kojoj se izmrcva- 
reni i izmučeni vojvoda utopio, kad ju je pokušao preplivati. 

LIT.: R. Lopašić, Bihać i bihaćka krajina, 212—217, Zagreb 1890. Р.Р. 

3. Pavle, + 20. IX. 1537, posljednji srpski despot. Čini se, 
da je bio potomak srpske vlastele iz nemanjićke države. 
Porodici Bakić pripadala su velika imanja oko Venčaca u 
Šumadiji, koja su se i kasnije, pošto su se oni odselili, 
zvala »Bakićeva zemlja«. I poslije pada ovoga kraja pod 
Turke braća Bakići su zadržali svoj posjed i uživali lijep 
ugled i kod Turaka. Kako je pod Turcima nastajalo sve 
teže stanje, odluče preseliti se u Ugarsku. Sporazumjevši 
se prije s ugarskim kraljem napusti Pavle Bakić svoja ima- 
nja krajem 1525 ili početkom 1526 i prijeđe sa svojom 
braćom i dosta naroda u Ugarsku, gdje dobije nekoliko 
gradova i znatna imanja. On je prvi pobliže obavijestio 
ugarskog kralja o opasnosti, koja prijeti ugarskoj državi od 
Turaka. U borbi na Mohačkom polju sudjelovao je i P. B. 
sa svojom braćom, dok je u kasnijoj borbi oko ugarskog 
prijestola prišao najprije Zapolji, a poslije Zapoljina po- 
raza kod Tokaja Ferdinandu, kome je ostao vjeran do 
smrti, Ferdinand ga je 1528 postavio za vrhovnog zapovje- 
dnika dunavskih šajkaša, povjerio mu poslije organizaciju 
obavještajne službe o prilikama u Turskoj i uopće ga 
veoma cijenio i darivao. Osim grada Laka poklonio mu je 
grad Szombathely, zatim grad Đur i mnoge druge posjede. 
G. 1537 sudjelovao je u ratu protiv Turaka u Slavoniji. 
U bitki kod Gorjana pokušao je svojom konjicom zbuniti 
Turke, ali bude smrtno ranjen i pade s konja, a nato mu 
Turci odsijeku glavu. Neposredno pred smrt Ferdinand ga 
je imenovao srpskim despotom. 


LIT.: A. Ivić, Istorija Srba u Vojvodini, 1929; D. J. Popović, u mono- 
grafiji Vojvodina, I. D. J. P. 


4. Vojislav, * Perna kod Topuskoga 22. VIII. 1847, + 1929, 
pedagog. Učio u Leipzigu i Heidelbergu pedagogiju i filo- 
zofiju i doktorirao u Leipzigu 1874. Bio je školski nadzor- 

nik, profesor i upravitelj učiteljske škole u Kragujevcu i 
Beogradu, a od 1892 profesor Velike škole. Surađivao je u 
pedagogijskim i književnim časopisima i uređivao list 
»Vaspitač«. Bio je član i predsjednik Glavnoga prosvjetnog 
savjeta. B. je prvi predstavnik naučne pedagogije u Srba. 

BIBL.: Glavna djela: Rousseau's Pädagogik (dokt. disertacija); Opšta 
pedagogika, 1897, i Posebna pedagogika, 1901; Primenjena nauka o vaspi- 
tanju; O mehanizmu u školskoj nastavi i dr. M.P. 
Qi japanski pisac novela i romana — Kyokutei 

akin. 

BAKLANOV, Georgij A., Ж Petrograd 1882, + Basel 1928, 
ruski operni pjevač. Savršena tehnika, izvanredna glazbe- 
nost i velik glumački talenat postavili su B. pored genijal- 
nog Šaljapina u prve redove scenskih umjetnika. S trium- 
falnim je uspjehom gostovao po cijelom svijetu; u Zagrebu 
je pjevao 1927. N.F. 

BAKLAVA, turska slatka pita, bosansko narodno jelo. 
Peée se u okrugloj tepsiji, u koju se slaZe red tijesta, red 
nadjeva. Pečena pita prelije se sirupom od kuhana šećera. 
Jede se hladna. 


BAKLJA (riječ pozajmljena iz njem. Fackel, a ova iz iat. 
facula), crnogoričin prut ili štap, namazan smolom, omotan 
namaštenom kudjeljom i sličnim; služi za rasvjetu. Danas 
se pri bakljadama uzimlju zublje od magnezija ili smolaste 
baklje. Baklju su upotrebljavali u starom i srednjem vi- 
jeku, a služe se njom i danas primitivna plemena za ra- 
svjetu i signaliziranje. Grci su palili baklje i u božanskim 
kultima i kod različitih misterija, na pr. u čast božici Kibeli 
(grč. Meydin unrno »velika majka«), koju su kao prirodno 
božanstvo slavili u gajevima na vrhuncima gora ekstatičnim 
plesovima s gorućim bakljama. Atenjani i druga grčka ple- 
mena poznavali su i t. zv. lampadodromije (grč. /аилӣйє 
»baklja« i додиос »trka«) u slavu pojedinih božanstava. 
Tako su božici Ateni u čast na Panatenejama u ophodu 
trčali s užarenim bakljama. I Prometeja, koji je, po priči, 
s neba ljudima donio oganj, i Hefesta, boga zaštitnika ko- 
vača, častili su Grci na sličan način. U svim tim kultovima 
odražava se čašćenje sunca, izvora života na Zemlji. I pa- 
ljenje badnjaka i kotrljanje užarenih kotača s visina u 
proljeće simboli su zimskog i proljetnog porođaja sunca. 
Grci prikazivahu boga smrti ( Odraros) kao mladiča koji 
gasi baklju k zemlji okrenutu. Trčanje sa zapaljenom ba- 
kljom obnovljeno je kod Olimpijskih igara 1936, kad je 
bakljom nošen sveti oganj sa žrtvenika u grčkoj Olimpiji 
u Berlin. (x9. 

BAKONJSKA SUMA je jz. dio madžarskog gorja. Im 
je dobila po rječici Bakony (od slav. bukva), koja utječe 
u Dunav između Gyóra i Komaroma. Duga je oko 70 km, 
a široka 30—40 km. To je vrlo rastrgano gorje, sastavljeno 
od trijaskog i krednog vapnenca i dolomita. Na nekojim 
mjestima je pokriveno gustom šumom, gdje ima najviše 
bukve i hrastova. Najveći je vrh Koroshegy (713 m). М.Р. 

BAKOS, 1. Ján, * Modra (Slovačka) 1. III. 1890, profesor 
teologije Staroga Zavjeta na slovačkom državnom evange- 
ličkom teološkom fakultetu u Bratislavi i privatni docent 
za orijentalistiku i madžarski jezik na filozofskom fakul. 
tetu slovačkog sveučilišta u Bratislavi. Studirao je u Bra- 
tislavi i u Gottingenu. Radi na području semitske filo- 
logije, naročito sirske i arapske. Publikacije štampa fran- 
cuskim jezikom u reviji Patrologia orientalis. Osobito pro- 
učava djela sirskog književnika Bar-Hebraeusa. Zbog svojih 
naučnih istraživanja poduzeo je više naučnih putovanja u 
svjetske biblioteke i rukopisne zbirke. Ex 

2. Mihael, * Salovci (Prekomurje), T Surd (Madžarska) 
1803, prekomurski pisac. Bio je protestantski Zupnik u Kri- 
ževcima u Prekomurju i u Surdu, gdje je bio nasljednik 
Stefana Küzmiéa, najznamenitijeg prekomurskog prote- 
stantskog pisca. Dovršio je pjesmaricu, koju je počeo pre- 
voditi Kuzmič, te ju je izdao 1780 pod naslovom Nouvi 
Gráduvál. U predgovoru je iznio prve misli o metrici u 
prekomurskom narječju. Kasnije je bila ponovno prerađena, 
te se njome još danas služe prekomurski protestanti. 


LIT.: V. Novak, Slovenska krajina, 37., 1935; Isti, Izbor prekomurske 
književnosti, 1936. V.N. 


BAKOTIĆ, 1. Antun Karlo, * Gomilica 14. XI. 1831, 
t Zadar 13. I. 1887, književnik. Nakon gimnazijskih nauka 
u Splitu polazio je bogosloviju u Zadru, ali ju je ostavio te 
svršio filozofiju u Beču i postao nastavnik u Splitu, zatim 
upravitelj gimnazije u Šibeniku i Splitu i nadzornik osno- 
vnih škola. Djela: Pojavi u prirodi (prema tal. djelu A. 
Cime; Zagreb 1864), Vinarstvo (Rijeka 1867), Fizika neba 

(Izvještaj splitske gimnazije 1873/74) i pripovijest iz bo- 
sanskog Zivota Raja, koju je izdao sin mu Vladimir (Za- 
greb 1891). 
LIT.: A. Petravić, Trece studije i portreti, 52—63. E. $. 
2. fra Fulgencije (Bakotin), Ж Kaštel Gomilica 1720, 
T Amelia (kraj Perugije u Umbriji) 4. V. 1792, dalmatin- 
ski kipar, Bio je franjevac malobraćanin. Legenda priča, 
da je boraveći u samostanu Sv. Križa kod Trogira jedne 
noći u snu vidio na moru plivati tri drva, od kojih je 
on imao izdjelati tri križa. Kad je u zoru otvorio pro- 
Zor, ugledao je u moru kod samog samostanskog zida tri 
komada drva, izvadio ih i donio u samostan. To je drvo 
doplovilo iz Svete Zemlje. Od ta tri drva izdjelao je tri 
križa: jedan u samostanu Svetog Križa kod Trogira, drugi 
u franjevačkoj crkvi u Poljudu kod Splita i treći u crkvi 
sv. Jeronima u Kaštelu Gomilici. Kasnije je živio i radio 
u Italiji, gdje je i umro. 
LIT.: I. Kukuljevič-Sakcinski, Slovnik umjetnikah jugoslavenskih, 
Zagreb 1858; A. Šimčik, Tri križa Fra Fulgencija Bakotina (u časopisu 
Obitelj 1935; Isti, Raspelo Fra Fulgencija Bakotina u Poljudu (u istom 
časopisu 1936). A. Sch. 
3. Ignjat, splitski svećenik, rodom iz Kaštel-Gomilice. 
E. Laszowski u Znamenitim i zaslužnim Hrvatima kaže 
za B., da je bio »dobar hrvatski pjesnike. Opet prema 
svjedočanstvu splitskog kanonika Anđela Dalla Costa 
vu istomačenju hrvatskomu, koliko u ispisanju« njegova 
Zakona crkovnoga (Mleci 1778) B. mu je bio pomoćnik, 
koji je svoj posao s »potpunim zadovoljenjem i korišću 
dostojno izvršio«. U tom času B. je bio »pop Kastila opa- 
tiskoga države Splitske«. Е.Е. 
4. Lujo, Ж Split 21. XI. 1867, + Beograd 30. Ш. 1941. 
Gimnaziju je svršio u Splitu, а pravne nauke u Beču i 
Grazu, Bijaše odvjetnik u Šibeniku i Zadru i zastupnik 
srpske stranke u dalmatinskom pokrajinskom saboru. Na 
poziv srpske vlade vodio je 1913 pregovore o konkordatu 
između Vatikana i Srbije. Za rata 1914—18 boravio je u 
Nišu i Parizu i postao tajnikom poslanstva, a poslije rata 
poslanikom kod Vatikana. G. 1911 preveo je Justinijanove 
institucije, 1915 napisao na Potnik see, Dalmatinsko pita- 
nje, koje je štampano u Švicarskoj. Mnogo godina je radio 
na prijevodu Sv. Pisma, koji je štampan u Beogradu 
1933, G. 1936 izdao je Rječnik srpskohrvatskog književnog 
jezika. Osim toga objavio je mnogo pravno političkih čla- 
naka u različnim časopisima. J.N. 
5. Vladimir, * Rijeka 1862, t Makarska 1925, hrvatski 
književnik, svečenik. Dao je hrvatski prijevod latinskih 
pjesama pape Lava XIII. (Split 1905), jednu studiju o sv. 
Jeronimu (Sarajevo 1917) i dr. Pisao je i talijanski razli- 
čite književne članke u časopisu Antologia per la scuola 
e per la famiglia (Milan). Preveo je na talijanski Mažura- 
nićev ep Smrt Smail-age Čengića (La morte di Smail Aga 
Cengic, Split 1922). M. D-ič. 
BAKRENO DOBA. Već je 1861 Wilke u Dublinu tvrdio, 
da je između kamenog i brončanog doba postojalo posebno 
bakreno doba. G. 1863 prihvatio je Ferd. Keller tu misao 
i upozorio na bogate bakrene nalaze u Ugarskoj, a Fr. 
Pulszky izdao je opširnu radnju o »bakrenom doba« u 
Ugarskoj, dok je Mat. Much proširio i dalje obrazložio 
navode Pulszkoga. Danas se može reći, da posebnog doba, 





OVISNOST OBLIKA RANIJEG BAKRENOG DOBA OD KAMENO- 
DOBNIH. Uporedo bakreni bodeži uz analogne kremene: a—f iz Italije, 
8 iz Poznanja, h iz Ugarske 


gdje bi bakar bio isključivi kulturni materijal, koji bi po- 
tisnuo upotrebu kamena, nije bilo, nego se on u zadnjim 
fazama neolitskog doba, uz kremen i kamen, upotrebljavao 
za izradbu stanovitog oruđa, koje je imalo neke prednosti 
pred kamenim, i to se doba koeksistencije kamena i bakra 
označuje imenom eneolitske periode. 

Bakar je u to doba u Evropi bio stranog podrijetla, a 
Sirio se prometnim putovima u tri pravca. Mnogo bakra 

dolazi na Balkan i u srednju Evropu iz egejskog područja, 
osobito s Cipra, gdje već Homer (Odiseja I. 184) kod Те- 
mese spominje tržišta bakra, a Strabon (XIV. 684) identi- 
ficira to mjesto s Tamasom. Ciparski bakar spominje se 
već u analima Tutmosisa III. i na fragmentima arhiva 
asirskih kraljeva iz Tell el Amarne. Plinije (XXXIV. 2) go- 
vori o Cipru kao zemlji, gdje se najprije našao bakar, a 
nazivlje bakar imenom aes cyprium, od čega nastaje kas- 
niji naziv cuprum, koji prvi put nalazimo u jednom ediktu 
cara Dioklecijana. Oko brda Trooda bili su, osim u Tamasu, 
stari bakreni rudnici i kod Amata (Ovid., Met. X. 220) i 
kod Sola (Galen, XII. 214). Najstariji bakreni spomenik, 
koji se može približno datirati, jest bakreni zavjetni kip s 
imenom kralja Gudeaha, nađen kod Tello-a u Kaldeji, što 
ga Oppert stavlja u god. 4000 pr. Kr., a Homel u 3100 
Pr. Kr. Prema tomu bakar je u Mezopotamiji poznat već 
potkraj četvrtog milenija pr. Kr., a u isto doba pojavljuje 
se i u Egiptu, jer je Feinders-Petrie u grobnicama neolit- 
skih mrtvaca, pokopanih u stavu čučnja kod Ballasa i 
Naqade uz kameno oruđe našao i bakreno, a ovo se 
množi u kasno-neolitskim grobnicama kod Abida, Dija- 
spola i dr. Dok je bakar u Evropi imao kratkotrajno, pre- 
lazno značenje, održao se trajno u Egiptu, te se u ruševi- 
nama Kahuna kod El Fajuma još u doba XII. dinastije 
(2000—1785) nalazi pretežno u upotrebi. 

Uz Cipar je za izvoz bakra bila važna i Kreta u t. zv. 
minojsko doba, te se na više mjesta našlo bakrenih kolača 
teških 1 minu, koji su kao talionički proizvod puštani u 
promet. Njih je nađeno i u Mikeni, kod Kime na Eubeji 
(19 kom), u nuragu Serra Iliksi na Sardiniji (5 kom). Po- 
tez Cipar—Kreta bio je dakle najbliže ishodište bakre- 

nog importa na Balkan, a razlikuje se time, da Kreta izvozi 
sirovi, Cipar prerađeni bakar u obliku trouglatih bodeža, 
kopljastih mačeva s trnom za nasapljivanje i dlijeta. Dok 
se koplja ograničuju na Grčku i južni dio Balkana, nala- 
zimo trouglate bodeže u Ugarskoj, Bosni, Albaniji, Donjoj 
Italiji, Švicarskoj i Španjolskoj, a s time je u vezi i sličnost 
između geometrijskih motiva ciparske keramike i inkru- 
stacija našega kasnog neolitika. 

Drugo je ishodište bakra između Mezopotamije i Kav- 
kaza, otkuda obalom Crnog mora prometne veze vode u 
Panoniju, na Balkan, u Italiju i u germanske zemlje. 

Treća staza vodi preko Gibraltara u Španjolsku, u sje- 
vernu Francusku i na Britansko otočje, i njom se bakar 
širi u vezi s megalitskim spomenicima, dolmenima i grob- 
nim komorama te s t. zv. zvonolikim peharima i inkrusti- 
ranom ornamentikom. U drugom odsjeku presumptivnoga 
bakrenog doba dolaze za dobavu bakra u obzir već domaći 
evropski rudnici, i u to doba doseže kultura bakra svoj 
vrhunac. U Engleskoj su poznati prethistorijski bakreni 
rudnici u Cornwallisu, Angelseyu, Carnarvonu, Cheshireu 
i Cardiganu; u Irskoj Kerry, Cork i Galway. Mnogo ih je 
bilo i u Španjolskoj, a u srednjoj Evropi izišao je na glas 
rudnik na Mitterbergu kod Bischofshofena u Salzburgu, 
gdje je provala vode u starim rovovima konzervirala sav 
rudarski alat od kamena i drva, te se ustanovilo, kako se 
usijavanjem žile vatrom i naglim ohlađivanjem vodom po- 
stiglo, da se ruda kamenim mlatovima lakše lomi i na 
kamenim pločama mrvi i drobi i onda u primitivnim pe- 
ćima tali. Sličan manji rudokop bio je i na Kelchalpi 
kod Kitzbiihela u Tirolu. Zbog domaće produkcije bakra 
cpada naravski uvoz stranih proizvoda. Dokaz ove domaće 
proizvodnje je zemljani kalup za zavojite sjekire nađen 
na Sobunaru kod Sarajeva, iz kog su se lijevale sjekire, 
zastupane u većem broju u nalazima iz Karavide, Griče, 
Kozarca, Kosovače i Lohinje u Bosni; dalje s Dobre Vode 
kod Vukovara, Očure kod Ivanca, Lukova kod Senja te 
iz Bjelove kod Varne. Tragovi takve radionice s mnogo 
bakrom infiltrirane troske nađeni su na nalazištu bakrenog 
doba u Karavidi kod Kladara, a da je i u Brekinjskoj po- 
stojala domaća radionica bakrenog oruđa, dokazuje to, što 
je tamo nađeno uz mnogo amorfnog grumenja bakra pede- 
setak sjekira, kako su netom izišle iz kalupa, te im nije 
odstranjen ni šav kalupa niti je obrađena površina. Za 
domaću prvizvodnju govore i lokalni oblici, koji se ograni- 
čuju na uže područje, kao spomenute zavojite sjekire s 
cilindričnom u&icom i dvosjekli budaci s dijametralnim 
oštricama, od kojih se prvi nalaze u Bosni, Hrvatskoj i 
Slavoniji i susjednim krajevima do Bugarske, a potonji 
pripadaju istom području, proširenom na sjever i istok. 

U razvoju bakrene kulture na evropskom tlu razlikuje- 
mo tri faze. Prvu karakterizira koeksistencija bakra s kre- 
menom, koji je još uvijek vrlo važan, te su opće prilike 
još pretežno neolitske, a bakar se uvozi. Znatnija su na- 
lazišta ovog odsjeka Puzzuoli, Piazza del Lupo, Lecce, Re- 
medello u Italiji; El Argar, Ciempozzuelo i Acebuchal u 
Španjolskoj; Mondsee i Attersee u Austriji; Ljubljansko 
Blato kod Ljubljane; Vučedol, Sarvaš, Vukovar i Klakar u 

gornjim slojevima tih naselja. Sav bakar je tu uvezen, a 
naročito tipni trouglati ciparski bodeži i kopljasti mačevi. 
Ostalo je malenog formata, većinom nakit, načinjen hla- 
dnim okivanjem od lamela, žica i prutića. Spomenuti bodeži 
radi malog formata čine dojam, da su kao oružje bili od 
slabe vrijednosti; ali da su doista služili kao oružje, do- 
kazuje minojska statueta iz Petsofa na Kreti, koja ima u 
uzlu pasa zataknut takav bodež. U to doba idu i različni 
klinovi, sjekire, često dosta masivno saliveni iz jedno- 
stranih otvorenih kalupa i naknadno okivanjem dotjerani. 
Toga se u priličnom broju našlo na navedenom kulturnom 
području, a u nas su važnija nalazišta Vinjani, Surčin, 
Mikleuš, Kutjevo, Orolik, Bobota, Vukovar, Tešanj, Ora- 
šje, Karavida, Mačkovac, Laktaši, Griča, Travnik, Nemila, 
te Muć i Grabovac. 

Drugoj razvojnoj fazi pripadaju nadžaku slične bojne 
sjekire s cilindričnom ušicom i zavojito svedenim listom, 
koje prikazuju tipni oblik, svojstven nalazištima iz savske, 
dravske i dijela dunavske doline i susjednih zemalja. Tu 
se često naišlo na veće nalaze kao u Brekinjskoj u Hrvat- 
skoj, gdje je bilo na okupu 45—50 komada, u Griči u 
Bosni (11 kom.), Kozarcu (9 kom.) i pojedince u Kosovači 
(kod Zvornika), Lohinji (bos. Posavina), Vukovaru, Očuri 
(kod Ivanca), Lukovu (kod Senja). Hrvatsko područje bilo 
je očito središte područja, kojim se rasprostirala ova 
vrsta, i ono seže preko Srbije u Bugarsku (Slivnica, Bje- 
iovo, Loveč). Druga vrsta bakrenog oružja ovog doba jesu 
trnokopi s dvije dijametralno poredane oštrice, katkada 
znatnih dimenzija, do 42 cm dugi (Arčar, okrug vidin- 
ski). Predstavnika ovog tipa našlo se, medu ostalim, kod 
Karavide, Svilaja, Glavske i Tešnja, kod Klakara, Sviloša, 
Rume, Bečmena, Deča u Hrvatskoj; kod Stitara, Ripnja, 
Golubca, Valakonje, Bora, Slatine, Jelašnice u Srbiji; kod 
Arčara, Bukovca i Trembeša u Bugarskoj. Na sjever seže 
on daleko u panonsko područje, te Ugarska ima velik broj 
nalazišta sa znatnim komadima (Oroszfaja, Kóhalom, Szasz- 
Ugra, Glimboka, Hondorf, Verd, Szeged i dr.). Treči oblik 
sjekire je deltoidan s usukanim kracima, zaokruženim 
oštricama i jezičcem za nasapljivanje, koji se našao samo 
kod Griče (24 komada) i Lohinje (1 kom.). Bakar, koji se 
u to doba razraduje, vrlo je čist; procenat čistoče doseže 
u Arčaru 99.894%, a gdje se nade tuđe primjese, ona ide 
na račun rude ili na slučajno onečiščenje pri taljenju. 

U frecoj razvojnoj fazi eneolitskog doba, izmedu 2000 i 
1800 pr. Kr. pojavljuje se u bakru isprva kao slučajna, a 
kasnije kao namjerna primjesa kositer. Ta primjesa iznosi 
u to doba 3-6%, ali je dovoljna, da bakar oplemeni i 
poveća mu topivost i tvrdoću. Takva slitina s malim po- 
stotkom kositera zove se oskudnom broncom, a kad se upo- 
znala njena vrsnoća, povisuje se primjesa kositera do 10% 
i više, i tako nastaje prava bronca, te nastupa pravo bron- 
čano doba, koje će preobraziti i unaprijediti na neslućeni 
način kulturne prilike Evrope. 

Značajno je, da se u ovo doba prijelaza od kamene kul- 
ture k metalnoj uz bakar pojavljuje i drugi izvanevropski 
materijal, kao nefriti, jadeiti i drugi nefritoidi iz Azije, 
obsidijan s otoka Mela ili iz Karpata, a za nakit služe 

kaori-školjke i prerađevine od spondila iz Crvenog mora, 
što nas upućuje doduše na slabe veze s dalekim krajevima. 
U to doba mijenja se i oblik kuće, jer okrugle zemunice 
zamjenjuju četveraste brvnjare, koje više nisu utonute u 
zemlju, nego se u podvodnim krajevima izdižu na visokoj 
cd kolja nošenoj podnici. Povećava se i broj domaćih ži- 
votinja, te tu prvi puta nalazimo pripitomljena konja, 
koji služi za jahanje. 

Sve te promjene materijalne kulture tako su zamašne, 
da nisu mogle biti proizvedene od spokojnih i mekoputnih 
neolitskih mediteranaca, nego od nove, s istoka doseljene 
rase, a to su bili prvi Indogermani, koji preko Podunavlja 
ulaze u srce Evrope, da se odavde rašire dalje na zapad i 
jug i tu osnuju nesamo svoje domove, nego i novu kulturu. 
Ti doseljenici nisu bili jedne jedinstvene rase, jer na Bal- 
kan skreću predstavnici t. zv. dinarske rase (homo dina- 
ricus), а u alpinsko i izokolno područje homo alpinus. 
Njihova seoba očito ne predstavlja jedan jedinstveni val, 
nego dvije razlučne faze. CET 

BAKROPIS, BAKROREZ — Grafika. 

BAKROTISAK, ili udubljeni tisak, star je preko 400 go- 
dina. Najznamenitiji je bakrorezac i otiskivač A. Diirer. 
Taj postupak bio je jedini za štampanje slika u bojama sve 
do izuma Senefelderove litografije (otisak s kamena). Ba- 
krotisak usavršio je Karel Klič. B. se odlikuje bogatstvom 
potankosti, savršenom pravilnošću oblika, dubinom i jači- 
nom sjena. Zbog toga se upotrebljava za umnožavanje naj- 
finijih radova. Još pred nekoliko desetljeća vršio se bakro- 
tisak s ravne plohe, a sada se štampa s bakrenog valjka 
(rotirajući sistem). Neumornim radom uspjelo je postići, 
da se u isto vrijeme mogu zajedno štampati slike i slog. 
Izrada suvremenog bakrotiska vrši se u više odjela: od ori- 
ginala se najprije u fotografskoj kameri načini negativ, koji 
se nato razvije u dijapozitivnoj kameri i još jednom foto- 
grafira, čime se negativ pretvori u staklenu sliku, t.j. dija- 
pozitiv. Prema originalu eventualni se nedostaci na dijapo- 
zitivu brižno retuširaju olovkom i bojom. Tako izradeni 
pozitiy sad je prireden za kopiju te se pomoču električnih 
lučnih svjetiljaka kopira na papir, koji je prevučen oboje- 
nim slojem želatine i prije toga krom-kalijem učinjen osje- 
tljivim za svijetlo. Na taj način izradena kopija razmekša 
se u razrijedenu špiritu, da se može prilijepiti na bakreni 
valjak. U toploj se vodi odljušti i razvije. Zatim se kopija 
s pomoču špirita i ventilatora osuši, a sve što je suvišno po- 
krije se asfaltnim lakom. Nato se valjak jetka, t. j. pre- 
lijeva željeznim kloridom različite jakosti. Nakon toga se 

. valjak očisti i stavi u stroj za štampu. S pomoču rijetke boje 
i upojnog papira dobivamo baršunasti i u svakom pogledu 
umjetnički udubljeni tisak. Crteži umjetnika perom ili 
olovkom kao i različiti prospekti u više boja (turistički) 
mogu se najpreciznije izraditi u ovoj grafičkoj tehnici, koja 
je prikladna i za goleme naklade. TK: 

BAKSAY, Sándor, * 1832, t 1915, madžarski pisac, refor- 
mirani biskup. Crta u vedrim pripovijetkama idealizirano 
selo i veze između seljačkog naroda reformirane vjeroispo- 
vijesti i njegova pastora. U romanu Dáma prikazao je ja- 
kim historičkim osjećajem doba mohačkog poraza. Preveo 
llijadu, zamjenivši heksametre madžarskim metrima. E.K. 
BAKST, Lev S., pravim ime- 

nom Rosenberg, * Petrograd 

1866, + Pariz 1924, ruski sli- 

kar, grafičar i scenograf. Is- 

prva je slikao portrete i 

genre, a ponajviše se istakao 
kao scenograf ruskog baleta 

u Petrogradu. Od 1908 su- 

radnik koreografa Djagileva 

i inscenira predstave ruskog 

baleta u Monte Carlu i Pari- 
zu. Njegovi nacrti za kosti- 
me i dekoracije sadrže buj- 
nu raskoš u bojama i oblici- 
ma, a djelomično su izrađe- 
ni po ruskom folkloru. Naj- 
poznatije njegove inscenacije 
su baleti Faunovo popodne, 
Sv. Sebastijan, Šeherezada, 
Žar ptica, Tamara. 


LIT.: A. Levinson, 
Lćon Bakst, Pariz 1924. 

BAKSIC, 1. Bogdan(ov) fra Petar, * oko 1600, + 1674, Hr- 
vat iz bugarskog Ciprovca, kustod bugarske franj. kustodije; 
od 1638 koadjutor sofijski, 1641 biskup, a od 1643 prvi nad- 
biskup. Izvanredno agilan misionar, neustrašiv borac za 
vjersku slobodu i za svoje duhovno stado. Osim toga Bakšić 
je bio vrlo marljiv pisac. On je izdao prvi hrvatski prijevod 
glasovite i vrlo raširene po svoj Evropi Pseudo-Bonaventu- 
rine knjižice Meditationes (Rim 1638; uz preporuku fra Ra- 
faela Levakovića). To je djelo kasnije preradio fra Marijan 
Lekušić pod naslovom Bogoljubna razmišljanja (Mleci 1730), 
ali još nije riješeno pitanje, nije li i sam Bakšić preradio 
neki još stariji prijevod. U ostavštini O. Božitkovića našao 
se iz 1577 prijepis nekoga starijega sličnog spisa, pa će 
istom pobliža analiza rukopisa moći riješiti postavljeno pi- 
tanje. Spominju se i ova Bakšićeva djela: Blagoskrovište 
nebesko Marije (Rim 1643), Život Bogorodice, neki prijevod 


iz sv. Bernarda. 

LIT.: O fra Petru Bakšiću pisao je sofijski učenjak L. Miletié (v. 
Prohaska, Das kroatischserbische Schrifttum, 54—55); u novije doba I. 
Dujčev; kod nas P. Kolendić, Sofijski nadbiskup fra Petar Bogdan 
Bakšić (Glasnik Skopskog naučn. dr., II., 1927). Glavno je vrelo Fer- 
Deu. Acta Bulgar.ae Ecclesiastica (Mon. SÍ. Mer. XVIIL), Zagreb 
1887. Št. P. 


2. Stjepan, * Cvetković 15. XII. 1889, svećenik nad- 
biskupije zagrebačke, sveučilišni profesor bogoslovnog fa- 
kulteta u Zagrebu za spe- 
cijalnu dogmatiku, kanonik 
prvostolnog kaptola zagreba- 
čkog i papinski komornik. 
Srednje je škole i bogoslovni 
fakultet svršio u Zagrebu, za 
svečenika zareden 1913. Spe- 
cijalne filozofske i teološke 
studije svršio je u Rimu i 
Innsbrucku. G. 1918/19 bio je 
suplent za specijalnu dogma- 
tiku na bogoslovnom fakulte- 
tu u Zagrebu; od 1924 profe- 
sor spec. dogmatike na bog. 
fakultetu u Zagrebu. Vrativši 
se iz Rima bio je urednikom 
Katoličkog Lista sve do 1936, 
a od 1924 do 1938 urednik Bo- 
goslovske Smotre. Napisao 
brojne članke opće crkvenog, 
apologetskog i dogmatskog 
sadržaja, kao što i o važnijim javnim i kulturnim prigoda- 
ma. Om je jedan od najuglednijih crkvenih govornika u 
zagrebačkoj nadbiskupiji. Iz bogoslovske struke napisao je 
više opsežnijih znanstvenih studija, naročito o Bl. Dj. 
Mariji kao posrednici milosti, zatim monografiju o sv. Jo- 
sipu. Pisao je također popularne polemičke brošure o sta- 
rokatolicizmu, teozofiji, adventistima te članke o drugim 
aktuelnim pitanjima. Stručni je urednik Hrvatske Enciklo- 
pedije za katoličku teologiju. МО: 

BAKTERIJE (grč. Baxrnola »štap, palica«). Bakterije su 
veoma sitne biljke, koje nazivaju takoder mikrobima ili 
mikroorganizmima (v.). Ipak se ova dva posljednja naziva 
ne odnose samo na bakterije, već i na druge organizme, 
kojima je zajednička osebina njihova sitnoća, te ih mo- 
Zemo vidjeti samo s pomoću sitnozora ili mikroskopa. Ba- 
kterije su karakterizirane još i time, što su jednostanične, 
što se množe jednostavnom poprečnom diobom: na dva 
dijela i što nemaju vidljive formirane jezgre ni klorofila. 
Nauka o građi i životu bakterija naziva se bakteriologija 
(v.), a nauka, koja proučava sve mikroorganizme, mikro- 
biologija. 

Građa i umnažanje bakterija. Karakteristično je kod 
bakterija, da su jednostanične, bez klorofila i kromatofora, 
premda u nekih nalazimo naročito crvena i purpurna ma- 
stila. Rekosmo, da su veoma sitne, te je čest slučaj, da su 
duge 2-5 u, a široke tek 0:5—1 u (lu = 1/0 mm), no ima 
i takvih, koje su znatno manje, kao uzročnik septikemije 
miševa duljine 1 u, a širine samo 0:2 u, ili mnogi koki 
promjera 0:5--2 u. Ima međutim među bakterijama i pravih 
gorostasa, kao što je Spirillum jenense, koji je do 100 u 
dug, a do 3:5 u širok. Oblik bakterija je dosta raznolik pa 
ih ima kuglastih, štapićastih, vijkastih i nitastih. Iako često 
nalazimo bakterijske stanice pojedince, ipak je dosta često, 
da su one vezane po dvije (Diplococcus) ili u čitavim ni- 
Zovima poput lanca (Streptobacillus, Streptococcus), a za 
mnoge je karakteristično, da su skupljene kao u neke 
svežnjeve (Sarcina). 

U bakterijskih stanica razlikujemo plazmu i membranu, 
samo u ovom slučaju nije membrana tako lako vidljiva kao 
u drugih biljaka. Membranu vidimo prilikom plazmolize u 
onih bakterija, u kojih je plazmoliza moguća, a možemo je 
učiniti vidljivom posebnim metodama bojenja. Membrana 
bakterijskih stanica je od hitina, a prema vani nije oštro 
ograničena nego je ovijena s ponešto sluzi. Kadšto je 
sluzni ovoj obilniji te tvori tok, koji se naziva kapsula. U 
nekih je vrsta izlučivanje sluzi tako obilno, da se veći broj 
bakterijskih stanica nalazi u kuglastom ili razgrananom 
sluznom ovoju. Ta je tvorevina poznata pod imenom 
zooglea. 

U nekih bakterija nalazimo cilije ili bičeve, koji omo- 
gućuju aktivno kretanje bakterija. Kad se na jednom kraju 
nalazi samo po jedna cilija, zovemo ih monotrihnim bakte- 
rijama, kad su u čuperku, govorimo o lofotrihnim, a kad ih 
nalazimo po čitavu tijelu, o peritrihnim bakterijama. Cilije 
su veoma nježne tvorevine, koje se mogu vidjeti u živih 
bakterija u ultramikroskopu, no inače ih možemo dokazati 
samo posebnim metodama bojenja. U plazmi bakterijskih 
stanica nalazi se vakuola, no i razne rezervne tvari kao gli- 
kogen, granuloza, masti, volutin i mastila. Raznoliki kemi- 
zam bakterijske plazme uzrokom je njihova različitog bo- 
jenja. Poznato je bojenje po Gramu, te ima bakterija, koje 
bivaju obojene po tom postupku (gram-pozitivne), i takvih, 
koje ne primaju boju (gram-negativne). Sličan je slučaj i 
gubitka boje utjecajem kiseline. 

Vidnu jezgru, kao u stanica drugog bilja, u bakterija ne 
nalazimo. Prema sadanjem našem znanju čini se, da je 
jezgra razdijeljena u plazmi jednoliko u obliku sitnih 
hromatinskih tjelešca. 

Umnažanje bakterija vrši se poprekom diobom stanica, 
koju nazivamo cijepanjem. Ono se odigrava veoma brzo i 
traje obično tek nekih 30 minuta, no u časovima bujnog 
razvoja biva to i svakih 20 minuta. U slučaju kad bi svaka 
dioba trajala po jedan sat, dala bi jedna jedincata bakte- 
rijska stanica u 24 sata potomstvo od 17 milijuna bakterija, 
a u vremenu od dva dana upravo nevjerojatan broj od 281 
bilijuna individuuma. Premda su bakterijske stanice dosta 
otporne protiv vanjskih utjecaja, ipak u nekih vrsta pod 
nepovoljnim vanjskim uvjetima nastaju još endospore. En- 
dospore nastaju ili u sredini ili na kraju bakterijskih sta- 
nica gomilanjem plazme, koja se zaodjene posebnom čvr- 
stom membranom. U mnogih se bakterija pri tom ne pro- 
mijeni oblik bakterijske stanice, no u nekih vrsta na mjestu 
tvorbe endospore stanica trbušasto nabrekne (Clostridium, 
Plectridium). U nitastih bakterija nalazimo još artrospore 
i gonidije. 

Kad biva iscrpljeno hranljivo sredstvo rastom bakterija, 
povećavaju se često i napadno izobličuju bakterijske sta- 
nice. Tako izobličene oblike nazivamo involucionim for- 
mama. Ovaj pojav je češći u vijkastih nego u štapićastih 
bakterija. Involucione forme su česte kod bakterija čvo- 
rića na korijenju lepirnjača i kod octenih bakterija. 

Katkad nastupa potpuni raspad bakterijskih stanica u 
zrnatu sluzastu masu, koja je jednom nepokretna, a drugi 
put pokazuje i ameboidno gibanje. Lóhnis to smatra samo 
jednim stadijem u razvoju bakterija, pa je taj stadij nazvao 
simplazma. Iz simplazme mogu pod povoljnim prilikama 
ponovno nastati bakterijske stanice. Premda ima bakterio- 
loga, koji ne priznaju ovaj od Lóhnisa opisani razvojni 
ciklus bakterija, te iako nisu ova istraživanja privedena 
kraju, sigurno je utvrđeno prelaženje nekih bakterija u 
stadij simplazme i njihova ponovna regeneracija. 

Osebujnu skupinu sačinjavaju miksobakterije, koje po 
izgledu i razmnažanju vegetativnih stanica nesumnjivo spa- 
daju među bakterije. Razlikuju se od ostalih bakterija time, 
što se vegetativne stanice centrifugalno pokreću, iako ne- 
maju cilija. Osim toga stvaraju prije tvorbe spora posebna 
plodna tijela, koja su živahno obojena i kuglasta, kruškasta 
ili kijačasta oblika. Veoma se često pojavljuju na ekskre- 
mentima kunića, zečeva, srna, jelena, no i drugih biljo- 
Zdera, ako ekskremente držimo u velikoj vlazi i tempera- 
turi od 359 С, 

Raširenost i brojnost bakterija. Svuda u prirodi nalazimo 
bakterije u velikom broju, te je gotovo teško navesti mje- 
sto, gdje bakterija ne bi bilo. Raširene su kao nijedna 
druga skupina organizama, a nalazimo ih čak i na takvim 
mjestima, gdje ne bismo očekivali živih organizama uopće 
(vruća vrela i t. d.). Bakterije nalazimo u nizinama i u 
visinama, u tlu, vodi i zraku. Samo za predodžbu o njiho- 

voj brojnosti navest ćemo, da u 1 gramu zemlje crnice na- 
lazimo 50—100 milijuna bakterija, u površinskim slojevima 
više, a u dubljim sve manje. U zraku se bakterije nalaze 
u većem ili manjem broju, a zavisi to o množini prašine, pa 
je razumljivo, da je količina bakterija u zraku u velikim 
gradovima veća, nego na ladanju ili u brdima. Napose je 
velik broj bakterija u raznim radionicama. Tako je utvr- 
đeno, da broj bakterija na 1 m? iznosi u Bostonu 100—150, 
na morskoj obali 100, na Mont-Blancu 4—11, na Spitzber- 
gima 0, usred Pariza 4.000, u krojačkoj radionici 17.000, u 
cipelarskoj radionici 25.000. Količina bakterija u vodi za- 
visi mnogo o tomu, kolika je količina organskih tvari u vodi 
i iz koje dubine potječe voda. U dubokim bunarima nalazio 
je Harris manje od 50 klica na 1 cm?, a u osobito dubokim 
samo 27 klica па 1 cm. Plitki bunari sadrže prema položaju 
oko 400 klica па 1 cm?, a drugi i do 740 klica na 1 стз. 

Život bakterija. Brzo razmnažanje bakterija i njihova 
velika otpornost prema vanjskim faktorima, veoma razno- 
lika ishrana, začudna sposobnost prilagođivanja razlogom 
su tako velikog njihovog raširenja i javljanja u tako ve- 
likom broju. Bakterije su vrlo osjetljive na vanjske podra- 
žaje, te veoma brzo reagiraju na promjene količine hranlji- 
vih tvari, na svijetlo, toplinu i vlagu. Za dobar razvoj bak- 
terija potrebno je obilje vlage, no ipak su sposobne da po- 
vremeno podnesu i krajnji nedostatak vlage, pa ostanu u 
Životu. Već i same vegetativne stanice, a pogotovu spore 
ostaju žive po više mjeseci pa i godina pohranjene u su- 
him prostorijama. Toplina potrebna svim živim bićima po- 
trebna je i bakterijama, no i u tom pogledu one se vidno 
razlikuju od ostalih organizama. Bakterije žive od 0% C pa 
sve do 80? C. Prema tim toplinskim granicama razlikujemo 
psihrofilne bakterije (rast 0—10% C), mesofilne (10—40° C) 
i termofilne u temperaturama između 400-809 C. Napose 
dobro podnose niske temperature, od —40% C, --500, šta- 
više mogu podnijeti i temperaturu od —190% —252 C. 
Viša temperatura (50% C) uz neke iznimke dosta brzo ubija 
vegetativne stanice bakterija, ali zasušene podnose suhu 
toplinu i do 100% C. Pogotovu to vrijedi za spore, koje 
mogu podnijeti temperaturu od 100% C 10 minuta, pa i ne- 
koliko sati. Štoviše ima ih tako otpornih, da smo prisiljeni 
za sigurnu suhu sterilizaciju bakteriološkog suđa upotrije- 
biti temperaturu od 170% C barem u trajanju od pola sata. 

Prilična je osjetljivost bakterija na koncentraciju vodi- 
kovih iona hranljivog sredstva; za najveći je dio bakterija 
najpovoljnija neutralna ili slaba alkalična reakcija. 

Već manje povišenje ili sniženje atmosferskog tlaka dje- 
luje na čovjeka i životinje nepovoljno, a znatnije ubitačno, 
dok bakterije podnose i znatno povišenje tlaka. 

Bakterije se razlikuju i u svom odnosu prema kisiku, jer 
je za jedne slobodan kisik prijeka životna potreba (aerobne 
bakterije), a drugima nije potreban (anaerobne). Među 
ovim dvjema skupinama ima i prelaznih oblika. 

Svijetlo, koje je tako potrebno za život zelenih biljaka, 
za neke je bakterije indiferentno, a na najveći dio djeluje 
upravo ubitačno. Izuzetak su u tom pogledu purpurne bak- 
terije, jer na njih svijetlo povoljno utječe. 

Poput drugih biljaka trebaju i bakterije za odvijanje ži- 
votnih funkcija i izgradnju tijela biogena počela. Prema 
tome je potrebno, da se ta počela nalaze u hrani, kojom se 
mogu služiti bakterije. Ipak se bakterije vidno ističu u 
poredbi s drugim biljem, jer se mogu poslužiti i onim vre- 
lima ishrane, koja su drugom bilju nepristupačna. Neke od 
bakterija su kadre da se služe samo anorganskim tvarima. 
Tako mogu purpurne bakterije posredstvom bakteriopur- 
purina iskoristiti sunčeve zrake za tvorbu ugljohidrata i 
drugih organskih spojeva iz ugljičnog dvokisa i vode. Sum- 
pornim bakterijama služe sumporni spojevi za dobivanje 
energije potrebne za izgradnju organskih tvari. Nitrifika- 
cijskim bakterijama služe amonijske soli ili nitriti za stva- 
ranje organskih spojeva. Možda i željezne bakterije oksi- 
dacijom željeznih spojeva dobivaju također energiju po- 
trebnu za njihovu ishranu. Sve bakterije, koje mogu da 
izgrađuju organske tvari iz anorganskih, nazivamo autotrof- 
nim bakterijama. Osim toga ima i bakterija, koje su spo- 
sobne iskorišćivati elementarni dušik za tvorbu dušičnih 
spojeva, samo ako u tu svrhu imaju organske spojeve, či- 
jom oksidacijom dobivaju potrebnu energiju. Te su vrste 
napose važne, jer su jedino one sposobne da vežu elemen- 
tarni dušik u dušične spojeve potrebne za sve druge biljke 
(Azotobacter chroococcus Beijerinck, Azotobacter agilis 
Beijerinck, Clostridium pastorianum Winogradsky i druge). 

BAKTERIJE I. 
l. Micrococcus pyogenes (Rosenbuch) L. et N. a aureus (Ros.) L. et 


М. — 2. Streptococcus mastidis (Guillebeau) Migula. — 3. Sarcina lutea 
Flügge em. Lehmann et Stubenrath. — 4. Bacillus mesentericus (Flügge) 
Lehm, et Neum. — 5. Spirillum rubrum v. Esmarch. — 6. Vibrio cho- 
lerae (Koch) H. Buchner. — 7. Azotobacter chroococcus Beijerinck 
(kapsule). — 8. Streptococcus mesenterioides (Cienkowski) Mig. (zoo- 
glea). — 9. Bacterium campestre (Pammel) E. F. S. (monotrihne cilije). 
— 10. Bacterium pisi Sackett (lofotrihne cilije). — 11. Bacterium gra- 
veolens Plimmer (peritrihne cilije). — 12. Bacillus anthracis F. Cohn 
et Koch (stanice bakterije s endosporama) 
(Sve su slike originalne, samo je sl. br. 6 po Lehmannu i Neumannu) 


Ipak najveći broj bakterija treba gotove organske spojeve 
Za svoju ishranu, pa takve nazivamo heterotrofnim bakte- 
rijama. Ako organski spojevi, koji služe ishrani bakterija, 
Potječu od uginulih biljaka ili životinja, zovemo ovakve 
bakterije saprofitima. Naprotiv govorimo o parasitskim 
bakterijama, kad se one služe organskim spojevima živih 
organizama. U medicinskoj literaturi obično se parasitske 
bakterije nazivaju paratrofnima, saprofitske metatrofnima, 
« one, koje iz anorganskih tvari mogu izgrađivati organske, 
prototrofnima. Imade i takvih slučajeva, da bakterije žive 
od organskih spojeva drugih živih organizama, no pri tom 
ove ne samo da ne oštećuju, nego i podupiru njihov razvoj; 
tada takve bakterije zovemo simbiotskim bakterijama 
(Bacter. radicicola Prazm. u kvržicama na korijenju lepir- 
njača i Bacillus foliicola Miehe u čvorićima listova biljke 
Ardisia crispa D. C.). 

Velika je sposobnost bakterija u iskorišćivanju organ- 
skih spojeva; dosta je da nabrojimo neke od procesa, koje 
one uzrokuju. Općenito je poznato, da je gnjiljenje organ- 
ske tvari u najvećoj mjeri djelo bakterija, no da su osim 
toga bakterije uzrokom maslačno-kiselog vrenja, octenog 
vrenja, celuloznog, mliječno-kiselog, pektinskog i oksalno- 
kiselog vrenja. Važnu ulogu imaju bakterije i u razgradnji 
mokraće i drugih tvari. Da su bakterije uzrokom brojnih 
bolesti čovjeka i životinja, a kako se nešto kasnije utvr- 
dilo i brojnih biljnih bolesti, dovoljno je poznato. Brojni 
encimi i toksini, koje posjeduju bakterije, objašnjavaju nam 
veoma brojne mogućnosti njihova djelovanja. Time nije 
iserpljena sva šarolikost procesa, koje izazivaju bakterije. 
- Pokazalo se, da često ribe, morske Životinje, pa i meso u 
tami čudno svjetlucaju, te se govorilo o fosforesciranju, jer 
se držalo, da je to kemijski pojav, nalik onom u fosfora. 
Uskoro se i ovdje utvrdilo, da su uzrok tom plavo-zelen- 

kastom svjetlucanju također raznovrsne bakterije, koje zo- 
vemo svijetlećim bakterijama ili fotobakterijama. Snaga 
toga svijetla je tolika, da je moguće pri njem razabrati i 
predmete, a vršiti također i fotografske snimke predmeta, 
samo je potrebna dulja ekspozicija. Štoviše, i tvorba 
većih količina željezne rudače djelo je željeznih bakterija, 
a ove su bakterije često uzrokom začepljenja vodovodnih 
i bunarskih cijevi. 

Klasifikacija bakterija. Kraj svih mnogobrojnih istra- 
Zivanja bakterija još je i danas teško reći, da postoji ije- 
dan sistem bakterija, koji bi nas mogao zadovoljiti. Čak 
nisu pouzdano utvrđene ni veze bakterija s ostalim biljnim 
skupinama. Najbliže su srodne bakterije sa sinjezelenim 
algama, te ih neki istraživači (Wettstein) ujedinjuju s ovima 
u posebno stablo biljaka cijepalica (Schizophyta). Osim 
toga malo je poznato i o međusobnom srodstvu raznih sku- 
pina bakterija. U ovom pregledu bakterija usvojen je do- 
nekle sistem američkih bakteriologa, no s ograničenjima, 
koja uvjetuje jače oslanjanje na morfološke osebine. 

1. red. EUBACTERIALES. Jednostanične, nerazgranjene 
bakterije, koje se kadšto javljaju u nizovima. Ne tvore ko- 
nidija, a ako stvaraju spore, tada su to samo endospore. 

1. por. Coccaceae. Ovamo spadaju kuglaste bakterije s 
rodovima Micrococcus, Streptococcus i Sarcina. Za prvi 
rod je značajno, da stanice dolaze pojedince ili u hrpama, 
a dijele se u dva smjera. U taj rod spada uzročnik kapavca 
Micrococcus gonorrhoeae (Neisser) Flügge. Streptococcus 
S diobom stanica u jednom smjeru i tvorbom kraéih ili 
duljih nizova stanica. Streptococcus acidi lactici Groten- 
feld uzročnik je kiseljenja mlijeka, S. lanceolatus Gamaleia 
uzročnik upale pluća i S. mesenterioides (Cienkowski) Mi- 
gula sa jakim sluznim tokom česti je uzrok kvarenja šečer- 
nih otopina u šećeranama. Za sarcinu je značajno, da se 
stanice dijele u tri smjera, te sačinjavaju veće ili manje 
svežnjeve kao hrpu. Sarcina lutea Schrčter, koju često na- 
lazimo u zraku, vodi i tlu. 

2. por. Bacteriaceae. Organizmi u toj grupi su štapićasta 
oblika, ne stvaraju nikad endospora, te među njima nalazi- 
mo ne samo takvih, koje ne posjeduju sposobnost kreta- 
nja, no i drugih, koji su vrlo pokretni. Predstavnici te po- 
rodice spadaju u rod Bacterium, a poznate su brojne vrste. 
Napominjemo samo neke kao uzročnike čoviečjih bolesti 
kao tifusa Bacterium (Ebethella) typhi Buchanan, kuge 
Bacterium pestis (Kitasato, Yersin) L. et N. U taj rod 
spadaju i brojni uzročnici biljnih bolesti kao Bacterium 
carotovorum (Jones) K. B. Lehman, uzročnik gnjiloče 
mnogih mesnatih biljaka, Bacterium tumefaciens (Smith et 
Tows.), uzročnik biljnih tumora. I neke druge pojave uzro- 
kovane su vrstama toga roda, pa tako Bacterium phospho- 
reum (Cohn) Molisch i Bact. phosphorescens Fisch. uzro- 
kuju fosforesciranje mesa, a Bact. prodigiosum (Ehrenb.) 
Lehm. et N. tvori vidljive gotovo krvave kolonije na kruhu 
i drugim brašnenim produktima (krvava hostija). 

3. por. Bacillaceae. I ove su bakterije štapićaste, gibljive 
i negibljive, no napose karakteristične po tomu, što stva- 
гаји endospore. Poznata su dva roda Bacillus i Azoto- 
bacter. Kao predstavnike prvoga roda navodimo Bacillus 
calfactor Miehe, koji je uzročnik, da se vlažno sijeno 
upali. Nadalje je Bacillus anthracis Cohn et Koch poznati 
uzročnik bedrenice. Azatobacter vrste, koje vežu slobodni 
dušik, navode se doduše u ovoj porodici, ali je sistematski 
položaj toga roda još uvijek neizvjestan. 

4. por. Spirillaceae. Bakterijske stanice ove porodice ili 
su tek ponešto ukrivljeni štapići ili su vijkasta oblika. Tek 
malo ukrivljeni štapići spadaju u rod Vibrio, kojega je po- 
znati predstavnik uzročnik kolere Vibrio cholerae (Koch) 
Buchner. Rod Spirillum je uvijek izrazito vijkast. To su 
ponajčešće dosta velike bakterije, mnoge su stanovnici 
vode, kao Spirillum rubrum v. Esmarch ili Spirillum volu- 
tans Ehrenberg, no ima i takvih, koje nalazimo i na zubima 
ljudi kao Spirillum sputigenum Miihlens. 

2. red. CHLAMYDOBACTERIALES. U tom redu na- 
lazimo bakterije veoma nalike algama, u njih postoji samo 
nepravo razgranavanje, a imaju dobro razvit sluzni tok, 
obično impregniran željezom. Iste značajke ima i jedina 
porodica Chlamydobacteriaceae. 

Bakterijske niti učvršćene su donjim krajem za razno- 
like podloge u vodi kao kamenje, drvo, no i na raznim 
biljnim organizmima. Često se pojedine stanice odvoje iz 
veze drugih stanica, te su gibljive ili nepokretne, a u sva- 
kom slučaju služe širenju tih biljaka. Sluzni tok je pun že- 

BAKTERIJE II. 


1. Mycobacterium tuberculosis (R. Koch) L. et N. (po Beneckeu). — 

2. Actinomyces sp. (po Drechsleru). — 3. Cladothrix dichotoma F. Cohn 

(po Molischu i A. Fischeru). — 4. Crenothrix polyspora F. Cohn (ori- 

ginal). — 5. Thiothrix nivea (Rabenh.) Winogradski (ро Winogradskom). 

— 6. Chondromyces crocatus Berkeley et Curtis (po Thaxteru). — 
Beggiatoa mirabilis Cohn. (po Engleru) 


ljeznih spojeva (Zeljezne bakterije). Cesto nalazimo Chre- 
notrix polyspora Cohn i Leptothrix ochracea Kütz. u ve- 
likom obilju u vodi sa mnoZinom otopljenih željeznih spo- 
jeva. 

3. red. ACTINOMYCETALES. Ove su bakterije više ili 
manje razgranjene, te po tom nalike gljivama, no često se 
nalaze u štapićastim oblicima potpuno jednakim kao u 
drugih bakterija. 

1. por. Actinomycetaceae s izrazito nitastim oblicima, 
često razgranjenim upravo micelijskim tvorevinama. Neke 
viste stvaraju artrospore. Poznajemo samo jedan rod, i to 
Actinomyces. Bolje poznate vrste jesu: Actinomyces bovis 
Harz., uzročnik čestog oboljenja goveda, ali i čovjeka 
(> Aktinomikoza), Actinomyces scabies (Thaxter) Giis- 
sow, uzročnik svrabljivosti krumpirovih gomolja, Actino- 
myces termophilus Berestnew, uzročnik upale sijena, i 
Actinomyces chromogenes Gasperini, česti stanovnik tla. 

2. por. Mycobacteriaceae. Ti su organizmi izrazito para- 
sitski, štapićasti, rjeđe nitasti, sa rijetkim i slabim grana- 
njem. Spore ne stvaraju. Poznata su dva roda, i to Myco- 
bacterium, u koji spada uzročnik tuberkuloze M. tuber- 
culosis (Koch) L. et N., te rod Corynebacterium, kuda 


ubrajamo uzročnika difterije Corynebacterium diphteriae 
(LoffL) І. et N. 

4, red. THIOBACTERIALES. Karakteristično je za orga- 
nizme toga reda, da se u stanicama nalaze zrnca sumpora, 
bacteriopurpurin ili i jedno i drugo. Najbolje uspijevaju 
tamo, gdje ima dosta sumporovodika. 

1. por. Achromatiaceae sastavljena je od jednostaničnih 
gibljivih bakterija, sa zrncima sumpora u stanicama. U toj 
porodici ima više rodova, no spominjemo samo vrstu Achro- 
matium oxaliferum Schewiakoff, koji je cilindrička oblika, 
gibljiv, a ima u plazmi osim zrnaca sumpora i obilje 
oksalata. 

2. por. Beggiatoaceae. To su nitaste bakterije, bez toka, 
pune sumpora, pužu uokolo stezanjem tijela, a množe se 
raspadom niti u pojedine dijelove, ali i odvajanjem poje- 
dinih stanica. U vodi, koja sadrži sumporovodika, čine če- 
sto jako vidljive bjelkaste sluzne prevlake, te su naročito 
česti predstavnici rodovi Beggiatoa i Thiothrix. Poznate su 
vrste Thiothrix nivea (Rabh.) Winogr. u vodi stajačici u 
sumpornim vrelima, Beggiatoa alba (Vauch.) Trev. u sum- 
pornim vrelima i močvarama, te Beggiatoa mirabilis Cohn 
u morskoj vodi. 

3. por. Rhodobacteriaceae. Stanice sadržavaju crveno 
mastilo bacteriopurpurin, a u nekih vrsta i sumporna zrnca. 
Žive na sličnim mjestima kao ranije spomenute sumporne 
bakterije, te čine purpurne prevlake (»purpurne bakterije«). 
U toj familiji postoji velik broj rodova i vrsta, ali napo- 
minjemo samo jednu, koja je najprije bila poznata, Chro- 
matium Okenii Perty. 

5. red. MYXOBACTERIALES. Ove bakterije nalaze se 
u većem broju u zajedničkoj sluzi i zajednički se kreću 
poput nekog pseudoplazmodija, a nešto prije tvorbe spora 
stvaraju plodištima nalike tvorevine dosta raznolika oblika. 
Na ekskrementima raznih biljoždera nalazimo uz podesne 
vanjske prilike razne vrste pripadne rodovima Myxococcus, 
Polyangium i Chodromyces. 

6. red. SPIROCHAETALES. Stanice ovih su dosta 
nježne, gipke spirale, koje se zmijoliko giblju, te se čini, 
da se u jednih dijele uzdužno, a u drugih popreko. Još 
uvijek nije pružen definitivan dokaz, da li ti organizmi spa- 
daju među bakterije, kako to tvrde jedni autori, ili ih treba 
ubrojiti među pražive (protozoa), kako to drugi misle. 
neje je uzročnik sifilisa Spirochaeta pallida Schau- 

inn. 


LIT.: W. Benecke, Bau und Leben der Bakterien, Leipzig 1912; 
Lehman- Neumann, Bakteriologische Diagnostik, 1. i IL, München 1927; 
R. Lieske, Allgemeine Bakterienkunde, Berlin 1926; Ch. E. Marshall, 
Microbiology, Philadelphia 1921; B. F. Lutman, Microbiology, New York 
1929; D. F. Bergey, Manual of determinative Bacteriology, London 1930; 
Fitting-Sierp-Harder-Firbas, Lehrbuch der Botanik, Jena 1939; P. Hau- 


; 


duroy, G. Ehringer, A. Urbain, G. Guillot et J. Magrou, Dictionnaire 
des Bactéries pathogënes, Pariz 1937. V. 5-6. 

Bakterije kao uzročnici bolesti. Bakterije, koje uzrokuju 
bolesti, zovemo patogenim bakterijama. Neke su b. pato- 
gene samo za čovjeka, druge su patogene za pojedine vrste 
Životinja 31 biljaka, a ima ih, koje su u isto vrijeme pato- 
gene i za čovjeka i za pojedine životinje. To su uzročnici 
t. zv. zoonoza, t. j. životinjskih bolesti, koje mogu prelaziti 
i na čovjeka (kuga, sakagija, bedrenica i dr.). Osim bakte- 
rija i drugi mikroorganizmi mogu imati patogena svojstva 
(gljivice, spirohete, protozoi, virusi). Veličina je patogenih 
b. veoma različita. Tako najveći među uzročnicima bo- 
lesti čovjeka i Životinja Bac. oedematis maligni ima ra- 
zmjere 9.0 X 0.8 mikrona (1 mikron = 0,001 mm), dok se 
najmanji među njima nalaze na granici onoga, što možemo 
vidjeti s pomoću najsavršenijih optičkih sprava, kao što su: 
B. influencae, navodni uzročnik gripe, i Brucella melitensis, 
uzročnik malteške groznice, koji imaju razmjere 0.4X0.2 
mikrona. Oblici bakterija također su vrlo različiti, pa ih 
prema obliku nazivaju koki, bacili, spirile i vibrioni. 

Pojedine vrste bakterija teško možemo razlikovati pod 
mikroskopom, jer ih ima velik broj, koje su po veličini i 
po obliku (morfološki) vrlo slične ili sasvim jednake. Da 
bismo sigurno odredili vrstu bakterija i tako doznali, da 
li se radi o uzročnicima bolesti ili o neopasnim bakteri- 
jama, moramo osim njihovih oblika proučavati i njihove 
kulture na umjetnim hranilištima, kao i njihove biološke 
i kemijske osobine (> bakteriologija). 

U početku bakteriološke ere, u drugoj polovici 19. st., 
istraživače je zapanjila brzina razmnažanja bakterija na 
umjetnim hranilištima, te su štetan utjecaj bakterija па 
zaraženi organizam u početku tumačili kao smetnje, koje 
nastaju zbog zabrtvljenja sitnih kapilara mozga i drugih 

BAKTERIOLOGIJA 





A. KULTURE BAKTERIJA U NORMALNO]J VELICINI. 1 
B. UZROČNICI BOLESTI OBOJENI NA RAZLIČITE NAČINE I PROMATRANI MIKROSKOPOM. 4. Pneumokoki 
poz. oboj; 5. Streptokoki i stafilokoki u ispljuvku 600 x po Gramu POZ. ; 


. Uzročnik tuberkuloze; 2. Bact. prodigiosum; 3. Bact. coli comm. i Bact. typhi. 


600 x pov. ро Gramu 
6. Gonokoki u gnoju 700 x ро Gramu neg.; 7. Uzročnici tuberkuloze 

900 x pov. po Ziehl-Neelsenu; 8. Bac. tetanusa sa sporama; 9. Spirochaetae palidae (Treponema), uzročnici sifilisa 600 x pov. po Levaditiju; 
10. Parasiti tropske malarije u krvi 800x pov. po Giemsi; ll. Trypanosoma gambiense u krvi (uzročnici bol. spavanja) 800 x pov. po Giemsi 
(Sl. 1., 3. iz Kolle-Hetsch, Bakteriologie, sl. 2. iz Tomašek, Bakteriologie) 








BAKTERIJE — BAKTERIOLOGIJA 


po Život važnih organa golemom količinom bakterija. Kada 
su upoznali mikrobne otrove ili toksine (Roux i Yersin, 
v. Bering), počeli su tumačiti patogeno djelovanje bakterija 
kao otrovanje (intoksikaciju) organizma mikrobnim pro- 
duktima. Postoji međutim samo ograničena grupa patogenih 
bakterija, koje mogu izlučivati toksine (Corynebacterium 
diphteriae, Bac. tetani, Bac. botulinus i dr.). Uzročnici bo- 
lesti nemaju većim dijelom tu sposobnost, ali škode orga- 
nizmu na taj način, što ga truju otrovnim sastojinama svo- 
jih tjelesa, koje se oslobađaju u procesu izumiranja i raspa- 
danja. Otrovne tvari, koje se oslobađaju ugibanjem bak- 
terija, zovemo endotoksinima za razliku od pravih toksina, 
što ih b. izlučuju za života (eksotoksini). Patogena svoj- 
stva uzročnika zavise i o njihovoj sposobnosti, da prodiru 
duboko u organe i tkiva organizma. Ovu njihovu spo- 
sobnost zovemo virulencijom. Premda riječ virulencija po- 
tječe od lat. virulus »otrovan«, ona ipak ne znači otrovnost 
u pravom smislu, budući da sposobnost mikroba da izlu- 
čuju otrov zovemo toksigenost. Prema tome virulencija i 
sposobnost lučenja toksina nisu istovetni pojmovi. Mi- 
krob može biti vrlo virulentan, ali nesposoban da luči 
otrov, kao što je na pr. Bac. anthracis, uzročnik bedrenice 
(crni prišt), i obratno: mikrob može izlučivati najjači to- 
ksin, a da pri tom ostane avirulentan, kao što su na Pr. 
Bac, tetani, uzročnik tetanusa (zli grč), i Bac. botulinus, 
uzročnik jedne vrste trovanja hranom. Patogene osobine 
bakterija mogu jednim dijelom zavisiti i o njihovoj spo- 
sobnosti da se odupru obrambenim snagama zaraženog or- 
ganizma, što dovode u vezu s lučenjem nekih tvari, koje 
je Bail nazvao agresinima. Uloga agresina se sastoji u pa- 
raliziranju zaštitnih reakcija napadnutog organizma, po- 
sebno u sprečavanju fagocitoze. 

Pojava zarazne bolesti ne zavisi samo o jačini mikroba, 
već i o količini klica, koje prodru u organizam. S malim 
brojem bakterija organizam može da uspješno obračuna još 
prije nego što su imale vremena, da se u dovoljnoj mjeri 
namnože. U tu svrhu nam služe razna zaštitna sredstva: 
specifična (antitjelesa) i nespecifična (kiseli želučani sok, 
trepetljikavi epitel gornjih organa za disanje, fagociti i t. d.). 
Naprotiv kod velikih doza infekcije bakterije se probijaju 
do osjetljivih tkiva i organa, tu se namnože i počnu razor- 
no djelovati. Da li će organizam oboljeti od neke zarazne 
bolesti, ne zavisi samo o jačini i količini bakterija, već i o 
stanju zaraženog organizma, a također i o različnim činio- 
cima vanjske sredine. Što je jača patogena sposobnost uz- 
ročnika, to pojava bolesti manje zavisi o vanjskim utjeca- 
jima. Naprotiv, što je slabiji uzročnik, to je veća uloga 
tih vanjskih momenata (prehlada, stanje ishrane, pomanj- 
kanje vitamina, loše životne prilike i t. d.). Dok su na pr 
kod plućne kuge dovoljne samo patogene osobine Bact. 
pestis, da nastane bolest i smrt, kod zarazne upale možda- 
nih opna bolest nastaje kod zaraženih osoba samo iznimno, 
i to tek onda, ako postoje uslovi, koji povećavaju naklo- 
nost organizma (dispoziciju), odnosno slabe njegovu otpor- 
nu snagu. 

Patogene b. dijelimo u dvije vrste. Neke se mogu raz- 
mnažati samo u živom organizmu. Ako. padnu iz organizma 
u vanjski svijet, onda za dulje ili kraće vrijeme propadaju, 
jer nisu sposobne razmnažati se izvan tijela svog domaćina 
niti izdržati nepovoljne utjecaje topline, svijetla, sušenja 
i t. d. Tu vrstu bakterija zovemo obligatnim ili strogim 
parasitima. Druge bakterije mogu živjeti izvan organizma 
čovjeka ili životinje (u vodi, zemlji, u prašini). Tamo se 
mogu kadgod i razmnažati. Neke od njih stvaraju spore 
i u takvu obliku ostaju godinama i decenijima na životu, 
dok im se ponovno ne pruži prilika da prodru u živi orga- 
nizam. Takve b. zovemo fakultativnim ili uvjetnim para- 
sitima. 

Znanost, koja se bavi patogenim bakterijama, zove se 
medicinska bakteriologija i čini posebnu granu nauke o 
mikrobima ili mikrobiologije. Otkriće uzročnika bolesti i 
proučavanje njihova utjecaja na organizam čovjeka, živo- 
tinja i biljaka mnogo su pridonijeli liječenju, suzbijanju i 
predusretanju tih bolesti (— bakteriologija). N. C. 

BAKTERIJALNA GNOJIVA zovu se sva gnojiva, koja 
sadrže veću količinu živih bakterija. Plodnost tla u velikoj 
mjeri zavisi o mikrobiološkoj aktivnosti: bakterije mobi- 
liziraju hranljive tvari iz anorganskih i organskih spojeva 
tla, koji se teško rastvaraju te su zelenim biljkama malo 
pristupačni; pored toga neke od njih imaju sposobnost, da 
vežu slobodni dušik iz zraka i tako obogaćuju tla vrlo 
važnim hranivom. dušikom, 

Mnoga izrazito mineralna tla veoma su siromašna bakte- 
rijama, pa se njihova mikrobiološka aktivnost može pove- 
ćati samo gnojenjem ili cijepljenjem bakterijalnim gnoji- 
vima. Glavno je b. gnojivo stajski gnoj, koji u svakom 
gramu sadrži mnogo milijuna aktivnih bakterija. Tako ima 
u 1 gr čvrstih ekskremenata govečeta oko 9%, konja 15%, 
a ovce 27% svježe tvari bakterija (po Lóhnisu). 

U bakterijalna gnojiva ubrajamo još i kompost, zeleni 
gnoj, te različne preparate čistih kultura nitrogenih bakte- 
rija. Ovi preparati dolaze u trgovinu pod različitim ime- 
nima (azotogen, nitragin i dr.), sadrže čiste kulture simbiot- 
skih bakterija Bact. radicicola te služe za cijepljenje sje- 
mena  lepirnjača. Spomenuti Васі. radicicola žive na 
korijenju lepirnjača, vežu dušik iz zraka i tako olakšavaju 
prehranu zelenih biljaka dušikom, a za uzvrat lepirnjače 
snabdijevaju ove mikrobe ugljičnim hidratima. U tlima, u 
kojima se ne uzgajaju lepirnjače, nema dovoljno simbiot- 
skih bakterija, pa je potrebno cijepiti sjeme prije sjetve 
čistim kulturama tih bakterija. Te kulture proizvode obično 
naučni zavodi (zavodi za poljoprivrednu mikrobiologiju) 
ili privatna poduzeća. M.G. 

BAKTERIOLOGIJA, nauka o bakterijama kao dio mi- 
krobiologije ili nauke o sitnoživima, mikrobima (v.). 

Mikrobiologija se bavi proučavanjem svih mikroba bez 
obzira, da li idu u bilinsko ili životinjsko carstvo, i ne 
obaziruči se na njihovu ulogu u prirodi. Kao posebne pri- 
mijenjene grane mikrobiologije razlikujemo: medicinsku 
mikrobiologiju, koja se bavi proučavanjem mikroba uzro- 
čnika zaraznih bolesti; industrijsku, koja se zanima za mi- 
krobe korisne i štetne u tehnologiji; poljoprivrednu, koja 
se bavi mikrobima korisnim i štetnim u gospodarstvu (mi- 
krobi, koji fiksiraju dušik u biljkama, mikrobi truljenja i 
gnjiljenja, uzročnici različitih vrijenja: alkoholnog, octenog, 
mliječnog i t. d., uzročnici bolesti kod biljaka i dr.). Prema 
tome bi bakteriologija u strogom smislu riječi bila grana 
mikrobiologije, koja se bavi proučavanjem bakterija. Me- 
dutim se pojmu bakteriologije u praksi pridaje mnogo 
šire značenje od onoga, koje bi se moglo izvesti iz samog 
naziva ove znanosti. Kako večina uzročnika zaraznih bo- 
lesti čovjeka i životinja (t. zv. patogenih mikroba) ide 
medu bakterije, to se pod bakteriologijom obično razu- 
mijeva znanost, koja se bavi proučavanjem oblika, načina 
života i odnošaja mikroba uzročnika zaraznih bolesti prema 
višim organizmima čovjeka i životinja. Medicinska mikro- 
biologija i bakteriologija, premda su samo primijenjene 
grane opče mikrobiologije, najviše su pridonijele neobično 
brzom napretku naših spoznaja o mikrobima, te tako još 
danas zauzimaju glavno mjesto u nauci. 

Otkriče i istraživanja bakterija. Prvi početak bakterio- 
logije nalazimo 1659, kad je u Leipzigu izišla iz štampe 
radnja njemačkog isusovca Athanasiusa Kirchnera. U njoj 
je on opisao najsitnija živa biča — »crviče«, koje je otkrio 
u gnjilom mesu, mlijeku, siru, ustajaloj vodi, octu, trulim 
biljkama i u krvi bolesnih od »kužne groznice«. Ta otkriča 
je Kirchner učinio pomoču leče, koja je povečavala 32 puta. 
Slična ispitivanja sasvim neovisno od Kirchnera ponovio je 
nizozemski trgovac Anthonius van Loewenhoeck (1632 
do 1723). U Nizozemskoj, zemlji iskusnih mornara, dobro 
su znali brusiti leče za dalekozore. Loewenhoeck se dao na 
taj posao u svom dučanu u Delftu. Od tih leča, koje je 
sam izbrusio, napravio je primitivan mikroskop s pove- 
čanjem 160 puta, kroz koji je s pravom strašču promatrao 
sve, što mu je dolazilo pod ruku. Nakon 20 godina sa- 
motnog rada on je s pomoču de Graafa, znamenitog istra- 
Zivaca grade jajnika, stupio u vezu s londonskim Kraljev- 
skim društvom (bivša »nevidljiva akademija«) te ostao 
njegovim članom dopisnikom punih 50 godina. U tom je 
vremenu poslao oko stotinu referata, napisanih sočnim 
pučkim jezikom. U njegovim pismima Društvu nalazimo 
pored drugih objekata opis infuzorija, gljivica, plijesni, 
kvasnica i bakterija. Tako je otkriven dotle neslučeni 
svijet najsitnijih i običnim okom nevidljivih biča, koja je 
Sedillot prvi nazvao »mikrobima«. Botaničar Naegeli (1857) 
uvrstio je bakterije u grupu najjednostavnijih biljaka Schi- 
zomyceta. Ferdinand Cohn (1876) je predložio klasifikaciju 
bakterija, koja je uglavnom još i danas u porabi, na koke 
(coccus, kuglica), bacile (bacillus, štapić) i spirile (spiril- 
lum, zavoj). Tek pojavom Louisa Pasteura (1832—1895), 
najgenijalnijega bakteriologa, utrti su putovi poznavanju 
bakterija u prirodi i kao uzročnika bolesti kod ljudi i 
životinja. Nije slučajno, što je većina bakterija, uzročnika 
bolesti, otkrivena u deceniju 1880—1890. Istom nakon ra- 

zvoja i napretka tehnike mogla su se izvršiti ova epo- 
halna otkrića. Tako je Dolland (1844) izumio uljanu imer- 
ziju, koja je omogućila jasnoću mikroskopskih slika kod 
velikih povećanja (do 1000 puta), što dotle nije bilo mo- 
guće. E. Abbe (1870) izumio je svoj kondenzor, a C. Zeiss 
(1880) apohromatske leće. Louis Pasteur bio je po zani- 
manju kemičar i počeo se zanimati bakterijama onda, kad 
kod produkcije alkohola nije mogao neke pojave protu- 
mačiti, a da ne proučava bakterije, koje su te pojave stva- 
rale. I došao je do vrlo važnog otkrića, da je svako vrenje 
prouzrokovano bakterijama. Tako je 1857 otkrio, da su 
uzročnici alkoholnog vrenja gljivice kvasnice (Saccharo- 
myces cerevisiae). U bacilu kiselog vrenja mlijeka (Bacillus 
acidi lactici) otkrio je uzročnika »bolesti vina« i dao sa- 
vjete, kako treba tu bolest suzbijati. Odmah zatim otkriva 
uzročnika octenog vrenja i kiselog vrenja maslaca, razja- 
šnjava ulogu mikroba u procesu gnjiljenja i truljenja kao 
i ulogu mikroba t. zv. anaeroba, koji rastu samo gdje nema 
zraka (> anaerobni bakterij). С. 1878 pronašao je Pasteur 
još jednog anaeroba (Vibrion septique ili Bac. oedematis 
maligni), uzročnika plinovite gangrene. Prva istraživanja 
na polju pronalaženja uzročnika bolesti poduzeo je Pasteur 
kod oboljenja svilenih buba. Još je 1835 Talijan Bassi do- 
kazao, da je uzročnik bolesti svilenih buba plijesna gljivica, 
Botrytis bassiana. Pasteur je utvrdio način, kojim dolazi 
do oboljenja svilenih buba, i predložio čitav niz mjera za 
suzbijanje ove bolesti, te je time uštedio mnoge milijune u 
proizvodnji svile. Poslije tih radova bio je Pasteur tvrdo 
uvjeren, da nevidljivi mikrobi uzrokuju mnoge bolesti kod 
čovjeka i životinje. Prvoga uzročnika infekcije čovjeka 
pronašao je 1839 Schónlein kod favusa (zarazna ćelavost, 
koje kod nas ima dosta u siromašnim krajevima Bosne). 
Taj je uzročnik gljivica Achorion Schoenleinii. Delafond 
je (1838) pronašao u krvi životinja, koje su bolovale od 
bedrenice (anthrax), bacil, nazvan Bacillus anthracis, što 
je potvrdio Davaine (1850), ali ga je za uzročnika bedre- 
nice priznao tek 1863, pošto se upoznao s Pasteurovim ra- 
dovima o uzročnicima vrenja. Prva otkrića o uzročnicima 
bolesti omogućila su Listeru, da uvede u kirurgiju anti- 
septička sredstva (karbol) i da tako suzbije veliku smrtnost 
operiranih bolesnika od t. zv. »bolničke gangrene« i ba- 
binje groznice, od koje je u to doba umiralo 26% poro- 
dilja. Pasteurov članak »Istraživanja o gnjiljenju« u tje- 
dniku Francuske akademije od 29. VII. 1863 doveo je 
Listera do zaključka, da kao što gnjiljenje uzrokuju mi- 
krobi, koji se nalaze u zraku, na rukama, na predmetima, 
tako i bolnička gangrena nastaje prodorom tih nevidljivih 
uzročnika u ranu. Tako je godine 1867, uvođenjem anti- 
sepse, dobivena odlučna pobjeda nad ovom strašnom bo- 
lesti. Obermeyer je (1868) pronašao u krvi bolesnih od 
povratne groznice (febris recurrens) spirohete i utvrdio ih 
kao uzročnike ove bolesti. Pasteur je međutim nastavio 
svoj rad. Proučavajući koleru kod kokoši ustanovio 
je, da se uzročnici bolesti mogu tako oslabiti, da više ne 
izazivaju bolest, već naprotiv kod uštrcavanja zdravim 
kokošima čine ih otpornima prema istoj bolesti. Nakon 
toga Pasteur prelazi na proučavanje bedrenice. Gajenjem 
uzročnika kod temperature 42—43° C dobio je oslabljene 
kulture bacila bedrenice, kojima je cijepio životinje. Ve- 
liki triumf doživjeli su Pasteur i njegovi suradnici 2. VI. 
1881, kad su javno izveli pokus zaražavanja cijepljenih i 
necijepljenih ovaca velikim dozama uzročnika bedrenice. 
Nakon tih radova i otkrića nastupio je Pasteur 1882 na 
kongresu u Ženevi s referatom: »Kako se mogu sačuvati 
Živa bića od zaraznih bolesti tako, da se u njihov organizam 
unesu oslabljene kulture odnosnih mikroba uzročnika bo- 
lesti«, Na tom su se kongresu susrela kao protivnici dva 
najzaslužnija čovjeka u mikrobiologiji: Louis Pasteur i 
Robert Koch. Međutim Pasteurovu je pažnju privukao još 
jedan bič čovječanstva — bjesnoća. Pred njim i njegovim 
suradnicima stajala je zadaća: pronaći metodu liječenja 
bjesnoće. Nakon 3 godine napornog rada uspjelo mu je 
pronaći način, kojim se psi mogu zaštititi protiv bjesnoće. 
6. VII. 1885, na molbu majke dječaka Josefa Meistera iz 
Alzacije, kojega je ugrizao bijesan pas, pružila se Pasteuru 
prilika, da okuša svoje cjepivo, i to sa sjajnim rezultatom, 
jer dječak nije obolio. Pasteur je objavio svijetu svoj uspjeh, 
i sa svih strana svijeta hrlili su ljudi nagrizeni od životinja 
u Pasteurov laboratorij u Pariz, da traže pomoći. I zadnjih 
je sumnja nestalo, kad je od 19 Rusa iz Smolenska, koji 
su bili ugrizeni od bijesnog vuka, Pasteur spasio 16. Iza 

tog uspjeha sve se natjecalo, da Pasteuru izrazi zahval- 
nost, što je našao sredstvo protiv najstrašnije bolesti čovje- 
čanstva. Stizale su velike svote novca, da bi se Pasteurov 
laboratorij mogao što bolje opremiti. Tako je nastao prvi 
Pasteurov zavod u Parizu, ali u njemu on nije dugo radio. 
Umro je 1895 u maloj kućici kraj Pariza u blizini svojih 
staja za pokusne životinje, okružen svojom obitelji i vjer- 
nim učenicima, Robert Koch, donedavna liječnik u pokra- 
jini, javlja se kao bakteriolog 1876 svojom prvom, ali 
sjajnom radnjom o bedrenici. Da bi lakše mogao prouča- 
vati različite oblike bakterija, Koch je uveo u praksu nji- 
hovo bojenje pomoću anilinskih boja (1877). On je raz- 
radio metodu dobivanja čistih kultura iz mješavine razli- 
čitih bakterija (1881), dok je Pasteur uzgajao čiste kulture 
samo onda, kad je pojedini bakterij bio sam u zaraznom 
materijalu (na pr. uzročnik bedrenice u krvi bolesne živo- 
tinje). U tu je svrhu Koch uveo u bakteriološku praksu 
uzgajanje kultura na krutim hranljivim podlogama (žela- 
tina, stvrdnuti krvni serum, krumpir). Kasnije je Angelina 
Hesse uvela agar, koji i do danas služi kao podloga za 
umjetno uzgajanje i izoliranje bakterija. Zahvaljujući tim 
podlogama Koch i njegovi suradnici pronašli su uzročnike 
najopasnijih i najraširenijih bolesti. Tako je 1882 dobio 
na stvrdnutom serumu kulturu uzročnika tuberkuloze, a 
iduće godine izdvaja u Egiptu u čistoj kulturi uzročnika 
azijske kolere. Najbliži Kochov suradnik Loeffler do- 
biva (1884) čistu kulturu uzročnika difterije (Corynebacte- 
rium diphteriae). U istim godinama Kochovi učenici nalaze 
(Eberth, 1880) i izdvajaju u čistoj kulturi (Gaffky, 1884) 
uzročnika trbušnog tifusa (Bact. typhi abdominalis), zatim 
uzročnika tetanusa (Nicolaier 1885 i Kitasato 1889). U 
toku epidemije kuge u Hongkongu otkriva Yersin uzro- 
čnika ove bolesti (Bact. pestis). Shiga 1898 u Japanu i 
gotovo istodobno Kruse u Njemačkoj, Flexner i Strong na 
Filipinskim otocima otkrivaju uzročnika t. zv. bacilarne 
dizenterije (griže). U to doba najvećih otkrića u bakterio- 
logiji pronađeni su uzročnici poznatih veneričnih bolesti: 
1879 Neisser otkriva gonokoka, uzročnika kapavca (Micro- 
coccus gonorrhoeae), 1889 Ducrey i zatim Unna nalaze 
uzročnike mekog čankira (ulcus molle), 1905 Schaudinn i 
Hoffmann otkrivaju uzročnika sifilisa t. zv. blijedu spiro- 
hetu (Treponema pallidum). Gotovo istodobno sa sjajnim 
otkrićima različitih bakterija uzročnika bolesti otvaraju se 
stranice ne manje sjajnih otkrića kod oboljenja, koja 
uzrokuju protozoi (praživi). Patricku Mansonu, »ocu trop- 
ske medicine«, pripada zasluga, što je utro put otkriću 
načina prenošenja zaraznih bolesti insektima (filariosis ili 
»slonova bolest« u tropskim krajevima). Još je 1878 Pa- 
steurov učenik Laveran pronašao uzročnika malarije (Pla- 
smodium malariae). Ronald Ross (1897) i Grassi utvrdili 
su, da uloga prenošenja malarije pripada komarcima, i to 
posebnoj vrsti t. zv. anofelesa. Zadnji je dokaz tome opet 
pružio Manson, kad je u Londonu pustio, da zaraženi ko- 
marci poslani iz Italije nagrizu njega i njegova sina. Obo- 
jica su dobili malariju. Po njegovoj zamisli smjestila su se 
u Italiji u čuvenoj rimskoj Campagni dva liječnika u t. zv. 
»pokusnoj baraki«, dobro zaštićenoj od anofelesa. Oni su 
cstali zdravi, dok su svi naokolo dobili malariju. Carlos 
Finley (1881) prvi je ustvrdio, da žutu groznicu (febris fla- 
va), od koje je pri prokapanju Panamskog kanala oboljelo 
i umrlo 15—20 hiljada ljudi, prenosi jedna vrst komarca 
(Stegomyia fasciata s. Aedes Aegypti). Tome nije nitko po- 
vjerovao i tek 20 godina kasnije u vezi s pojavom žute 
groznice u američkoj vojsci na Cubi potvrdila je posebna 
komisija liječnika ono, što je već ustanovio Finley (James 
Carrol, Jasse w. Lesear, Reed, Agramonte). Carrol je 27. 
VII. 1900 pustio, da ga grizu zaraženi komarci, te je teško 
obolio od žute groznice. Isti je pokus ponovio Lesear, koji 
je nakon 5 dana obolio i kasnije umro. Tako je životom 
platio iskustvo, da se bolest, zvana u narodu »žuti Jack«, 
prenosi komarcima vrsti Stegomyia. Žrtva nije bila uza- 
ludna. Ona je omogućila jednu od najvećih pobjeda zna- 
nosti, jer je u toku idućih 20 godina žuta groznica iskorije- 
njena u svim krajevima, koje je prije nemilice pustošila. 
David Bruce pronašao je (1894) tripanosomu, uzročnika ži- 
votinjske bolesti »nagana« (Trypanosoma Brucei), i doka- 
zao, da posrednička uloga u prenošenju bolesti pripada 
muhi »Tse-Tse« (Glossina morsitans). Forde i Dutton (1900) 
nalaze tripanosomu uzročnika afričke bolesti spavanja kod 
ljudi. Nakon 9 godina iza Bruceova otkrića Sambon je na- 
kon svestranog proučavanja materijala mnogobrojnih eks- 

pedicija došao u tišini svoga londonskog kabineta do za- 
ključka, da se i uzročnik bolesti spavanja kod ljudi (Try- 
panosoma gambiense) prenosi muhom »Tse-Tse« (Glossina 
palpalis). Otkrićem uzročnika spomenutih tropskih bolesti, 
koji većinom ne spadaju među bakterije, već među parasit- 
ske protozoe, udareni su temelji novoj znanosti, koja se je iz 
mikrobiologije izdvojila pod imenom parasitologije. Upo- 
redo s radovima na proučavanju mikroba uzročnika bole- 
sti užurbano se radilo na razjašnjavanju odnosa između 
mikroba odnosno njihovih otrova i napadnutog organizma. 
Yersin i Roux, suradnici Pasteurova zavoda u Parizu, pro- 
našli su, da uzročnik difterije izlučuje jaki otrov (toksin) 
u tekuću podlogu, u kojoj je uzgajan. Taj je otrov ne- 
obične jačine, jer može da ubija životinje u tako malim 
količinama, u kojima ne djeluje ni jedan od poznatih 
mineralnih i organskih otrova (0,001—0,0005). Uskoro је 
E. v. Behring u Njemačkoj pronašao toksin Bac. tetanusa 
u filtratu kulture uzročnika tetanusa. S pomoću u&trcavanja 
toga toksina, oslobođenog od mikroba, Behring je dobio 
eksperimentalni tetanus u pokusu na miševima. Najveća 
je njegova zasluga u tome, što je s pomoću cijepljenja živo- 
tinja malim dozama difteričnog toksina dobio serum, koji 
je sadržavao protuotrove (antitoksine). Prvi je put serum 
protiv difterije upotrijebljen za liječenje bolesnika 1891 na 
Bergmannovoj klinici u Berlinu, a 1894 je uveden u sveopću 
praksu. Kasnije su dobiveni serumi protiv drugih zaraznih 
bolesti (tetanusa, griže, zarazne upale mozgovnih орпа, 
bedrenice i t. d.). Velik je napredak učinjen i na polju 
aktivne imunizacije ili cijepljenja protiv zaraznih bolesti 
s pomoću oslabljenih ili umrtvljenih uzročnika, njihovih 
toksina i t. d. Taj način borbe protiv zaraznih bolesti prvi 
je uveo engleski liječnik Jenner (1796), koji je izradio me- 
todu cijepljenja urezivanjem kozica protiv velikih boginja. 
Pasteur je pošao njegovim putem i pronašao cjepivo protiv 
kolere peradi, bedrenice i bjesnoće. Glavne principe zaštit- 
nih cijepljenja razradio je i praktički primijenio Haffkine 
kod azijske kolere (1893) i kuge (1896). Poslije tih radova 
Wright je predložio cijepljenje protiv trbušnog tifusa ubi- 
jenim kulturama uzročnika ove bolesti (Bac. typhi abdo- 
minalis). Kolle i Pfeiffer zamijenili su kulture u mesnoj juhi 
(bouillon) s emulzijama tifusnog bacila, uzgojenog na tvr- 
doj podlozi agaru, te su tako dobili cjepivo, koje je pra- 
vilo manje reakcije od Wrightova. Svima tim radovima i 
pronalascima udareni su temelji nauci o otpornosti protiv 
Zaraznih bolesti ili o imunitetu, nauci, koja sada također 
reflektira na samostalno mjesto pod imenom imunologije. 
Od najzaslužnijih učenjaka na polju te znanosti treba spo- 
menuti 1. Mečnikova, koji je još 1883 predložio svoju zna- 
menitu »fagocitarnu teoriju« imuniteta, i P. Ehrlicha s nje- 
govom »kemijskom teorijom« imuniteta, koja je zajedno 
s teorijom Mečnikova zadržala glavno mjesto u imuno- 
logiji (>> imunitet). 
LIT.: P. de Kruif, Microbe Hunters, New York 1926. 


Metode kod ispitivanja bakterija i ostalih mikroba. Ispi- 
tivanje mikroba vršimo: promatranjem (mikroskopiranjem), 
umjetnim uzgajanjem (kultiviranjem) i s pomoću pokusa 
na životinjama. Još u praskozorje bakteriološke ere Henle, 
a zatim Koch zahtijevali su za ustanovljenje uloge nekog 
mikroba kao uzročnika bolesti ovaj dokazni postupak: da 
se dotični mikrob nađe samo kod onih, koji boluju od iste 
bolesti, a nikada kod zdravih osoba ili kod onih, koji imaju 
druge zarazne bolesti; nadalje da se taj mikrob izolira 
(izdvoji) u čistoj kulturi na umjetnim hranilištima i, ko- 
načno, da se s pomoću istog mikroba u pokusu na životinji 
izazovu slične bolesne pojave kao i kod čovjeka. Ova tri 
zahtjeva poznata su u klasičnoj bakteriologiji pod imenom 
»Henle-Kochova trojstva«, koje je nekada bilo od velikog 
metodološkog značenja, a sada je samo od povijesnog in- 
teresa. Iskustvo je naime poučilo, da se uzročnici bolesti 
mogu nalaziti i kod zdravih osoba (»kliconoše«, »sijači 
klica«) i da prema tomu prisutnost mikroba u organizmu 
još ne znači i pojavu zarazne bolesti. Osim toga u pokusu 
na životinji ne možemo uvijek izazvati promjene slične 
onima kod bolesnog čovjeka, jer su životinje neosjetljive 
prema mnogim uzročnicima bolesti čovjeka i obratno: čo- 
vječji je organizam potpuno »ravnodušan« prema izvjesnim 
životinjskim zarazama. Rezultate pokusa na životinjama 
ne smijemo prema tome nekritički primjenjivati na orga- 
nizam čovjeka. 

Promatranje bakterija. Za promatranje mikroba služi 
nam mikroskop (v) ili sitnozor. Mikrobi se promatraju ili 

u živom stanju ili u razmazu na t. zv. predmetnom staklu, 
na kojemu se sasuše, fiksiraju i oboje različitim anilinskim 
bojama. 


Promatranje živih mikroba je od osobite važnosti za 
ustanovljenje njihove pokretljivosti, ako posjeduju bičeve 
(cilije). Kod protozoa se na taj način može konstatirati 
ameboidno gibanje i ispuštanje pseudopoda (plasmodiji 
malarije, Amoeba hystolytica, uzročnik tropske dizente- 
rije). S pomoću naročite metode promatranja u t. zv. »ta- 
mnom polju« možemo u sekretu primarnog sifilitičnog 
afekta (tvrdog čankira) promatrati treponeme (spirohete), 
kako se živahno kreću. Promatranje mikroba u živom sta- 
nju vrši se na ovaj način: Kapljica tekućine, u kojoj na- 
slućujemo bakterije, stavi se između većeg predmetnog i 
manjeg zastornog stakalca. Da se preparat prebrzo ne 
osuši, češće se upotrebljava t. zv. »viseća kap«, za koju 
je potrebno predmetno staklo s udubinom u sredini. 


Promatranje obojenih mikroba služi temeljitijem prouča- 
vanju njihova oblika i građe. Na predmetnom staklu načini 
se razmaz materijala, u kojemu tražimo mikrobe (gnoj, 
pljuvačka, sluz iz grla ili nosa, talog mokraće, sekret spol- 
nih organa i dr.). Sumnjivi materijal razmaže se s pomoću 
platinske žice ili između dva predmetna stakla. Razmaz se 
osuši, a zatim fiksira tako, da se provuče tri puta kroz 
plamen špiritne svjetiljke ili plina. Razmazi krvi, kičme- 
ne tekućine i drugog materijala, koji je osjetljiv na zagri- 
javanje, fiksiraju se prelijevanjem metilnim alkoholom, 
apsolutnim alkoholom ili mješavinom alkohola i etera u 
jednakim dijelovima. Nakon fiksiranja preparat se osuši, 
a zatim se oboji određenom bojom. Za bojenje bakterija 
služe različne bazične anilinske boje: metilensko modrilo, 
fuksin, genciana-violet, vezuvin i dr. One se dobivaju u 
otopinama ili u prašku u originalnim bočicama od različnih 
tvrtki (Griibler, Merck i dr.). Od boja u prašku najprije 
se prave t. zv. zasićene otopine u 96? alkoholu. Za bojenje 
bakterija upotrebljavaju se razblažene otopine, koje se 
prave iz zasićenih s pomoću destilirane vode. Da se boje 
čvršće uhvate za bakterije, često se tim otopinama dodaju 
različite kemikalije: karbolna kiselina, lužina, anilinsko 
ulje, octena kiselina i dr. Od običnih boja, koje se upotre- 
bljavaju u redovitom poslu bakteriološkog laboratorija, 
spomenut ćemo koncentrirani karbol-fuksin po Zielu, razrije- 
đeni fuksin po Pfeifferu, metilensko modrilo po Kiihneu 
i Loeffleru, karbol-genciana-violet. Razlikujemo jednostavne 
i složene metode bojenja. Jednostavno nam bojenje služi 
za brzu orijentaciju. Na fiksirani se preparat nalije meti- 
lensko modrilo ili razrijeđeni fuksin i ostavi 3 minute. Boja 
se zatim odlije, preparat se ispere destiliranom vodom, 
osuši i promatra pod mikroskopom. Kombiniranim ili slo- 
ženim metodama bojenja služimo se onda, kada nam je 
potrebno da istaknemo ili da učinimo vidljivima sastavne 
dijelove bakterija ili same bakterije, kada ih ima vrlo malo 
u materijalu (Bac. tbc u sputumu), ili pak u svrhu ispiti- 
vanja odnosa bakterija prema stanovitim kemikalijama, 
na pr. bojenje po Gramu. Ovom metodom bojenja možemo 
razvrstati bakterije u dvije velike skupine: gram-pozitivne 
bakterije, koje su u preparatu obojene tamno ljubičasto 
(vidi sliku u bojama br. 4 i 5), i gram-negativne, koje su 
obojene crveno (br. 6). Od najpoznatijih složenih metoda 
bojenja spomenut ćemo još bojenje bac. tuberkuloze po 
Ziel-Neelsenu (br. 7), Bac. diphteriae po Neisseru ili po 
Ljubinskom, bojenje po Gimzi (razmazi krvi kod malarije 
i bolesti spavanja [br. 10 i 11], zatim spirohete i dr.). 


Umjetno uzgajanje bakterija. Radi česte sličnosti uzgajaju 
se bakterije na umjetnim hranilištima, da bi se mogle razliko- 
vati. Većina patogenih bakterija uzgaja se u t. zv. termostatu, 
ormariću, koji drži stalnu toplinu od 37% C. Bakterije se 
kultiviraju na različnim tekućim i krutim hranilištima, koja 
se meću u posebno posuđe: staklene epruvete, Petri-ploče 
i dr. Najvažnija hranilišta za uzgajanje aerobnih bakterija 
jesu: bujon, agar i želatina. Osnovu ovih hranilišta čini 
mesna voda ili ekstrakt iz mesa (Liebigov ekstrakt, Lab 
Lemko i dr.). Bujon se pravi tako, da se mesnoj vodi doda 
1% peptona i 0,5% kuhinjske soli, otopi se grijanjem i 
dotjera na slabo alkaličnu reakciju (рН--7,4--7,6). Bujon 
se zatim stavlja u epruvete po 8—10 cms, sterilizira pod 
tlakom kod 121% C kroz 30 minuta ili na 100% C po 20 mi- 
nuta u toku tri dana uzastopce. Agar se pravi na isti način 
kao i bujon. Da podloga postane kruta, dodaje se 15—30% 
Agar-Agara (v.) u nitima ili u prašku. Sve to treba proku- 

hati na otvorenom plamenu ili u parnom kotlu (agar se 
topi kod 90—100% C, a postaje krut kod 40%). Zelatina se 
pravi tako, da se u bujonu grijanjem otapa 10—15% žela- 
tine. Osim ovih običnih podloga postoje također složene 
podloge s dodacima različitih kemikalija, šećera, boja i t. d. 
Boju, koju dodajemo podlozi, da učinimo vidljivom pro- 
mjenu reakcije u njoj, zovemo indikator. Najčešće upotre- 
bljavani indikatori jesu: lakmusova tinktura, zatim fuksin, 
kojemu oduzmemo boju dodatkom natrium-sulfita ili kali- 
jeve lužine, metilno crvenilo, fenolno crvenilo i dr. Slo- 
žene podloge također pravimo tekuće i krute. Kada u tim 
složenim podlogama porastu bakterije, onda se cijepanjem 
šećera (odnosno drugih ugljikohidrata) stvaraju kiseline, 
koje mijenjaju boju indikatora. Tako su kolonije Bact. 
typhi na agaru po Conradi-Drigalskom prozirne i bezbojne, 
kao kapljice rose, dok je na mjestu, gdje raste Bact. coli, 
intenzivno crvenilo, jer kiselina, koja nastaje cijepanjem 
mliječnog šećera, mijenja boju lakmusa (br. 3). Prisutnost 
plina, koji se stvara kod cijepanja šećera, vidi se po mje- 
hurićima, koji se skupljaju na rubu tekućine ili u prevrnu- 
toj maloj cjevčici, koju dodajemo tekućim hranilištima. 
Od poznatijih složenih podloga spomenut ćemo još agar 
po Endu, bismut-sulfit-agar po Wilsonu i Blairu (za izoli- 
ranje bacila tifusa i paratifusa), nadalje Loefflerov serum 
(kruti) i Claubergova telur-podloga za difteriju, krvni i 
ascites-agar za bakterije, koje ne rastu ili slabo rastu na 
običnim hranilištima i t. d. 

Bakterije ne rastu jednako na svim podlogama. Tekuće 
podloge, na koje smo zasadili neke bakterije, mogu biti 
prema vrsti bakterija mutne ili bistre, s talogom ili bez 
njega, s kožicom na površini ili bez nje i t. d. Na tvrdim 
podlogama bakterije prave veće ili manje točke različne 
boje i oblika, koje se zovu kolonije. Za svaku vrst bakte- 
rije tipični su osobiti oblici kolonija, koje se razviju obično 
već nakon 24 sata kod topline 37% C u termostatu, katkada 
ranije, a često i kasnije. Kolonije raznovrsnih bakterija 
razlikuju se i prema veličini: jedne su tako malene, da se 
jedva primjećuju (1 mm u promjeru i manje), druge mogu 
biti široke i 1 cm. Dižu se nad površinu podloge u obliku 
polukuglice ili su sasvim ravne, plosnate; neke su prozirne 
(svijetle), a druge neprozirne (mutne). Oblik im može biti 
okrugao ili nepravilan. Rubovi kolonija su ili potpuno 
glatki ili nazupčani. Razlika postoji i u boji kolonija: kod 
nekih su bakterija kolonije obojene (na pr. Bac. pyocyaneus 
ima zelene, a Bac. prodigiosus crvene kolonije [br. 2]), kod 
drugih su svijetlo sive, bijele ili koje druge boje. Pozna- 
jemo bakterije, čije su kolonije sluzaste, a i takove, čije su 
kolonije potpuno suhe. Katkada se mogu bakterije razliko- 
vati i po zadahu (Bac. proteus). 

Izolacija mikroba u čistoj kulturi je baza za sva bakte- 
riološka ispitivanja. U prirodi kao i u zaraznom materijalu, 
koji istražujemo, nalazimo najčešće pomiješane razne vrsti 
mikroba. Stoga je potrebno u istražnom materijalu pronaći 
pravog uzročnika bolesti i odvojiti ga od ostalih bakterija. 
Tek pošto smo ga izolirali u čistoj kulturi, možemo dalje 
ispitivati njegove osobine i odrediti vrstu, kojoj pripada. 

Za uzgajanje anaerobnih bakterija upotrebljavaju se: 
1. Obične podloge kao i za aerobne bakterije s tom razli- 
kom, da se one stave u veliku staklenu posudu, iz koje 
je na umjetan način ispražnjen zrak i na njegovo mjesto 
uveden drugi, za bakterije neškodljiv plin. 2. Na jednoj se 
polovici ploče s krutom podlogom nasadi gusto Bac. prodi- 
giosus, a na drugoj polovici materijal, u kojemu hoćemo 
kultivirati anaerobnog mikroba. Ploču pokrijemo staklom, 
a rubove zakitamo plastelinom. Kad Bac. prodigiosus po- 
raste, on potroši sav kisik iz zatvorenog prostora, i na taj 
se način stvore povoljni uslovi za razvijanje anaerobnih 
mikroba. Osim ovih ima još više drugih metoda za uzga- 
janje anaerobnih bakterija. 


Sav pribor (posuđe, instrumenti) i hranljive podloge, 
koje se upotrebljavaju u bakterioloskom laboratoriju, mo- 
raju biti sterilne, t. j. bez klica, jer se inače i ove klice 
mogu razvijati i onečistiti hranilišta i na taj način onemo- 
gućiti odvajanje patogenih bakterija. 

Pokus na životinjama. Često je potrebno, zbog bakterio- 
loške diagnoze, utvrditi štetni učinak mikroba. U tu svrhu 
služi pokus na životinjama ili t. zv. biološki pokus. Za po- 
kuse se obično upotrebljavaju bijeli miševi i štakori, za- 
morčad, kunići, rjeđe psi i mačke, a za neke bolesti maj- 
muni i ptice. Životinja se cijepi ili samim istražnim mate- 
rijalom (pljuvačka kod tbc i akutne upale pluća, krv kod 


pjegavca i t. d.) ili kulturom mikroba, koji je porastao na 
tekućoj ili krutoj podlozi (pokus na zamorčetu kod ispiti- 
vanja na difteriju). Već prema pojedinim bolestima i 
prema vrsti mikroba, koji se istražuju, životinje se cijepe 
na različne načine: a) na kožu (trljanjem u obrijanu, oči- 
šćenu, ali ne ozlijeđenu kožu), b) u kožu (uštrcavanjem 
kroz tanku iglu u sam sloj epidermisa), c) pod kožu, d) u 
mišić, e) u trbušnu i prsnu šupljinu, f) izravno u krvotok, 
t. j. u srce ili kroz venu (kroz vratnu venu kod konja, u 
ušnu venu kunića ili u venu repa kod miša i t. d.), g) uštr- 
cavanjem u mozak prenosi se virus bjesnoće na pokusne 
životinje, a h) u oko kunića virus crnih koza (sadržina 
gnojnih mjehurića). Životinje se mogu zaraziti i u pokusu 
hranjenjem (ispitivanje mikroba uzročnika trovanja namir- 
nicama). Na taj se način uvijek traži onaj put i način uvo- 
đenja zaraznog materijala u životinjski organizam, koji 
najlakše dovodi do bolesnih promjena. Za svaku vrst bakte- 
rija uzima se za pokus ona životinja, koja je prema njemu 
najosjetljivija (zamorac za tbe i difteriju, miševi za pneu- 
mokoke i bacile antraksa i t. d.). 

S pomoću pokusa na životinji možemo utvrditi dijagnozu 
bolesti indirektnim putem, ako dokažemo, da su u kulturi 
otrovni produkti bakterija (kod tetanusa, kod trovanja 
toksinima Bac. botulinusa i sl.). Najzad pokus na životi- 
njama služi za kontrolu sterilnosti, neškodljivosti ili ljeko- 
vite vrijednosti seruma, cjepiva, različitih lijekova i t. d. 


Bakteriološka ispitivanja vrše kod nas bakteriološko-epi- 
demiološki odjeli higijenskih zavoda (u Zagrebu, Banjaluci, 
Sarajevu i Splitu) i domova narodnog zdravlja (u Osijeku, 
Varaždinu, Gospiću, Mostaru, Tuzli i dr.). Svrha je ovih 
ustanova da pomažu i savjetuju liječnike praktičare i javne 
zdravstvene organe kod postavljanja dijagnoze zaraznih 
bolesti, da otkrivaju izvore zaraze, pronalaze sijače klica 
i znanstvenim radom osvjetljuju mnoge još neistražene 
probleme naše narodne patologije. 

LIT.: Poznatiji časopisi: Zentralblatt für Bakteriologie, Parasiten- 
kunde und Infektionskrankheiten, I. Abt. Originale (Jena); Annales de 
l'Institut Pasteur (Pariz); Journal of Bacteriology (Baltimore); Zurnal 
mikrobiologii, epidemiologii i immunologii (Moskva). N. či 

BAKTERIOZA. Bakteriozama nazivamo biljne bolesti 
uzrokovane bakterijama, kao što nazivamo bolesti uzro- 
kovane gljivama mikozama (— mikoze). Nije tako davno, 
što je prvu bakteriozu zapazio Th. Burill u USA (1880), a 
brzo zatim utvrden je veéi broj bakterijskih biljnih bolesti. 
U prvo vrijeme izazivalo je velik otpor tvrdenje, da su 
bakterije uzrcénici biljnih bolesti, a protivili su se tomu i 
odliéni predstavnici bakteriološke nauke (A. Fischer). Ve- 
lika je zasluga američkog istraživača E. F. Smitha, što je 
ustrajnim radom doveo do toga, da se opstojanje tih obo- 
ljenja općenito prizna. Kasnija su istraživanja samo potvr- 
dila i proširila njegove navode. Patogene bakterije uzrokuju 
nekoliko vanjskih i unutarnjih slika oboljenja, kao što je 
gnjiloća, pjegavost lišća i plodova, rak, tumori i uvenuće 
cijelih biljaka. 

Bakterije prodiru u biljku putem rana, veoma često i 
putem puči (stoma), puči vodenica (hidatoda), a po svemu 
se čini, bar u nekim slučajevima, i putem lenticela. Nakon 
prodora u biljku nalaze se bakterije uvijek samo u inter- 
celularnim prostorima te odavle izlučivanjem toksina i en- 
cima uzrokuju ugibanje stanica i maceraciju staničja. Nala- 
zimo doduše bakterija i u stanicama, no samo u mrtvima i 
uginulima. U živim stanicama nalazimo samo. simbiotske 
bakterije, dok patogene po mišljenju većeg dijela istraži- 
vača dolaze samo intercelularno. 


m 


BAKTERIOZA 


Infekciji biljke bakterijama pogoduje oblačno vrijeme, 
jako međusobno zasjenjivanje, vlaga tla, kiša, jaka rosa i 
dovoljna toplina. U takvim prilikama javljaju se i naglo šire 
bakterijska oboljenja. Za pojavljivanje tih bolesti od zna- 
čenja je, da neke pato- 
gene bakterije žive u 
zaraženom tlu, druge 
se prenose zaraženim 
sjemenom, a od veli- 
kog su značenja i kuk- 
ci kao raznašači ba- 
kterija. Kadšto je veza 
s kukcima toliko tije- 
sna, da neke bakterije 
nalazimo čak več u ja- 
jašcima insekata, te se 
čini, kao da žive u sim- 
biozi s njima. 

Premda su se kao 
uzročnici biljnih bole- 
sti navodile bakterije iz 
različnih rodova, poka- 
zalo se, da bakterije 
uzročnici biljnih bole- 
sti idu samo u rod Ba- 
cterium. 

Česta i u nas rašire- 
na bakterijska bolest 
javlja se na grahu (pa- 
sulju) i nekim drugim 
lepirnjačama te uzro- 
kuje pjegavost lišća i mahuna. Na listovima vidimo naj- 
prije brojne sitne poligonalne vodenaste pjeZice, a staničje 
oko njih postaje klorotično (požuti). Velik broj tih pježica 
uvjetovan je prodiranjem bakterija kroz puči, koje se na- 
laze u velikom broju na listovima. Pježice postaju pro- 
Zračne, polagano se međusobno stapaju, te tako zahvaća 
bolest veće dijelove biljke, a posljedica je djelomično ili 
Potpuno ugibanje, sušenje i padanje listova. 





(Foto Škorić) 
BOLEST GRAHA, uzrok joj je Bacterium 
vignae Gardner et Kendrick 


Kroz puči prodire bakterija i u mahunu, broj pježica nije 
velik, no one su veće i upale. Sjeme, koje leži ispod jače 
udubljenih pjega, pokazuje pjege na lupini, vidan znak, da 
je bakteriji uspjelo prodrijeti i u sjeme. Za vlažna vremena 
opažamo na pježicama bijele sluzne kapljice pune bakte- 
rija. Nekoliko bakterijskih vrsta uzrokuje ove promjene, i 
to: Bacterium vignae, Bacterium phaseoli i Bacterium medi- 
caginis var. phaseolicola. Sijemo li zaraženo sjeme, razvit 
će se iz mnogog od njih bolesne biljke, s kojih se zaraza 
dalje širi. Stoga treba za sjetvu upotrijebiti samo zdravo 
sjeme; no kako ima vrsta graha, koje odolijevaju toj bo- 
lesti, mogu nam i one dobro poslužiti. 


Kod čišćenja mrkve često se ustanovi, da je veći broj 
komada u nutrini posve omekšao, pa da malo i zaudara. 
Još je veća neprilika, kad se za jake kišne jeseni ustanovi, 
da su glavice kupusa potpuno smekšale, intenzivno zauda- 
vaju i raspadaju se pod rukom. Gubici priroda u takvu 
slučaju mogu biti naročito veliki. Ovoj gnjiloći uzrokom 
je također jedna bakterija, koja je prvi put pronađena kod 
propadanja mrkve, te je zato dobila ime Bacterium caro- 
tovorum. Sličnu bolest opažamo na luku, cikoriji, artičoku, 
celeru, hrenu, paprici i drugim biljkama. Važno je, da ta 
bakterija može vršiti i dalje razorno djelovanje, ako se u 
spremištima među zdravima nalazi i po koji bolesni komad. 
Stoga je potrebno, da kod spremanja biljaka u podrume iz- 
lučimo sve bolesne i sumnjive komade, a osim toga moraju 
spremišta biti suha, zračna i ne smiju biti previše topla. 


Prolazeći šumama, u kojima se nalazi jasen, opazit ćemo 
često, da su deblo i grane nekih stabala upravo posute 
malim prištičima i večim rakastim tvorevinama. Uzrok te 
bolesti je bakterija Bacterium fraxini. Bakterija živi u kori, 
razara staničje i stvara šupljine pune bakterija. Za kišna 
vremena javljaju se na rubovima raka kapi bakterijske 
sluzi, koje kiša ispire, a bakterije na ranjavim mjestima 
kore stvaraju nove rakove. Na sličan način dolazi i do za- 
raze mladih stabalaca, koja se nalaze ispod zaraženih sta- 
rijih stabala. Posiječemo li pravodobno pojedina oboljela 
stabla, spriječit čemo dalje širenje bolesti. 

Gotovo je nemoguče, da u vočnim rasadnicima kod pre- 
sadnje ne bismo našli veči ili manji broj krušaka, jabuka, 
bresaka i gorkih badema, u kojih se na prizemnom dijelu 

stabalca i korijenju ne nalaze veći ili manji čvorovi, koji 
su u početku mesnati, a kasnije drvenasti. Čest je slučaj, da 
nalazimo čvorove neravne površine na šećernoj repi, hme- 
lju, pelargonijama, krizantemama i mnogom drugom bilju. 
Osobito su veliki u šećerne repe, a često po nekoliko puta 
veći od same repe. Takve čvorove nazivaju tumorima, jer 
se po unutarnjoj građi toliko razlikuju od normalnog sta- 
ničja, da se sama od sebe nametala misao, da su te tvore- 
vine nalične tumorima u čovjeka i životinja, a to je razlo- 
gom, da se ta bolest naziva i biljnim rakom. Budući da se 
tumori javljaju osim na mjestu zaraze i na drugim mje- 
stima, smatrali su ih i nazivali metastazama. Pošto je 
otkriven pravi uzročnik tumora, Bacterium tumefaciens, te 
u vezi s tim točnije proučen postanak primarnih i sekun- 
darnih tumora, pokazalo se, da je sličnost ovih s onima u 
čovjeka i životinja samo prividna. U ovom slučaju bakte- 
rija putuje s mjesta primarne infekcije intercelularnim 
prostorima, usput mijenja izgled stanica, a na više ili manje 
udaljenom mjestu, gdje se bakterija obilnije razmnoži, 
nastaju sekundarni tumori. 

Biljke zaražene od te bakterije ne ugibaju odmah, no 
ipak slabo uspijevaju. Budući da bakterija živi u tlu, dobro 
je, da se na jače zaraženim tlima obustavi kultura osje- 
tljivih biljaka. Kako rane omogućuju prodor bakterija, treba 
pažljivo obavljati cijepljenje, a sadnice štititi močenjem u 
zemljanu kašu, kojoj se na svaku litru doda 5 gr uspuluna. 

U poljima zasađenim krumpirom primjećujemo ponekad 
pojedine biljke, koje su omlohavile, a lišće im je manje 
ili jače uvenulo. Na površini takve biljke ne vidimo drugih 
promjena, no ako poprijeko presiječemo cimu, opazit ćemo, 
da je staničje, koje provodi vodu, potamnjelo. Mikro- 


skopski pregled pokazuje, da je provodno staničje puno 





(Foto Škorić) 
JASENOV RAK, uzrokovan od Bacterium fraxini (Brown) škor. 

bakterije Bacterium so- 
lanacearum, a jer ne 
moZe primati vodu, bilj- 
ka vene. Ako zaraže- 
ne biljke stvore gomo- 
lje, tada zaraza prelazi 
i u provodno staničje 
gomolja, a sadnja ta- 
kvih gomolja omoguću- 
je ponavljanje bolesti. 
Tu bolest prenose i in- 
sekti, a održava se i na 
nekim trajnim biljka- 
ma. Odabiranje zdravih 
gomolja za sadnju, uni- 
štavanje zaraženog ko- 
rova, kao što je kuž- 
njak (Datura stramo- 
nium), i promjena mje- 
sta uzgoja krumpira do- 
vodi do uspješne borbe 
protiv te bolesti. 
Konačno  spominje- 
mo, da osim navedenih 
bakterijskih bolesti do- 
lazi u nas i veći broj 
drugih, pa još neke sa- 
mo poimence navodi- 
mo: bakterioza krasta- 





(Foto Skoric) 
TUMORI NA KORIJENJU I PRIZE- 
MNOM DIJELU STABLA U KRUSKE, 
uzrokovani od Bacterium tumefaciens 


EE D Dd vaca  (Bacterium  la- 
chrymans), bakterioza 
kupusa, karfijola, ke- 


lja, korabe i drugih kr- 
stašica (Bacterium cam- 
pestre), bakterioza gra- 
Ska (Bacterium pisi) i 
maslinova šuga (Bacte- 
rium Savastanoi). 

LIT.: E. F. Smith, Bacte- 
rial diseases of plants, Phila- 
delfija, London 1920; Isti, 
Bacteria in relation to plant 
disease, I.—III., Carnegie In- 
stitution of Washington, 1905 
—1914; Ch. Elliott, Manual 
of bacterial plant pathogens, 
Baltimore 1930; P. Sorauer, 
Handbuch der Pflanzenkrank- 
heiten, IL, Berlin 1928; G. 
K. Burgvic, Bakterialnije bo- 
lezni rastenii, Moskva 1936; 
V. Škorić, Bacterial blight 
of pea: overwintering, disse- 
mination and pathological hi- 
stology, Phytopathology, 17, 
1927; V. Škorić, Jasenov rak 
i njegov uzrocnik, Glasnik 
za šumske pokuse, 6, 1938. 

V. 5-6. 


BAKTRA, stara per- 
zijska prijestolnica, ko- 
ja se zvala i Zariaspa, 
nedaleko današnjeg gra- 
da Balha u afganistan- 
skom Turkestanu. Drže, 
da se u njoj rodio Kir 
i Zoroastar. Grad je najljepše cvao za vladanja helensko- 
baktrijskih vladara. I u arapsko doba bila je Baktra na 
glasu sa svoje važnosti, a zvala se Šahvaran. Džingis-kan 
razruši 1223 Baktru do temelja, jednako kao i sva naselja 
južno od Amudarje. Danas strše tek rijetke ruševine sta- 
roga grada, koji se prostirao na području od preko 35 km?. 

BAKU (perz. »na udaru vjetra«), glavni grad sovjetske 
republike Azerbajdžana sa 709.500 stan. na poluotoku Apše- 
ronu u Kaspijskom moru, izložen ljutim sjevernim vjetro- 
vima, 1880 imao je samo 15.000 stan. Dva su dijela grada: 
na obali moderni u ruskom stilu (stanovnici su Tatari, 
Armenci, Rusi, Perzijci) i »crni grad« s golemim izvorima 
nafte (Bibi-Ajbat, Bala, Sura), koja se cijevima tjera pored 
650 km duge transkavkaske željeznice u Batum. B. ima 
sveučilište, a luka je znamenita, jer odanle prolaze trans- 
porti robe na transkaspijsku željeznicu (Krasnovodsk— 
Andidžan). M. š. 

Područje petrolejskih nalazišta grada Bakua izgrađuju 
naslage eocena, oligocena, miocena i pontika. Glavni su 
izvori u produktivnoj seriji pontijskih slojeva od 1500—1600 
m debljine. Sastoje se od međusobno izmiješanih lapora i 





(Foto Škorić) 

KRUMPIROVA CIMA, uvenula djelova- 

njem bakterije Bacterium solanacearum 
E. F. S. (po E. F. Smithu) 


BAKTERIOZA — BAKULA 





BAKU, Nalazište nafte 


pijesaka s vulkanskim pepelom, a nad njima su apšeronski 
slojevi s plinovima. Od brojnih petrolejskih polja, kojih 
ima više tisuća, u području Bakua najizdašnije je polje 
Balakhamy s dosadanjom golemom produkcijom od 200 
milijuna tona. J. P-k. 

BAKUBA > Crnci. 

BAKULA, fra Petar, Ж Posušje 24. V. 1816, T Mostar 2. X. 
1873, hercegovački franjevac. Početnu i humanističku školu 
svršio je u Kreševu, gdje je 1833 stupio u franjevački red. 
G. 1836 otišao je na dalje nauke u Italiju (Lucca), gdje je 
svršio filozofiju i teologiju. Iako je bio stranac, zadržan je 
u Italiji do 1846, da predaje ove dvije struke. Imenovan 
je i tajnikom toskanske franjevačke provincije. B. je za- 
volio talijanski Risorgimento, 
pa je javno pisao protiv ap- 
solutistiókog i feudalističkog 
shvaćanja onoga doba. Leo- 
pold II. (1824—1849), veliki 
vojvoda toskanski, uvjeren, 
da je Bakulino pisanje upere- 
no protiv njega, zatražio je od 
redovničkog starješinstva, da 
ga ukloni iz Toskane. G. 1846 
vrati se B. u Hercegovinu i 
preuzme službu odgoja franje- 
vačkih pitomaca na Čerigaju, 
kraj Širokoga Brijega. S tim i 
počinje pravi kulturni i pa- 
triotski Bakulin rad. 

Bio je 12 godina župnikom 
u Hercegovini. Od 1860-1864 
obilazi Italiju i Austriju ku- 
peći milodare za izgradnju 
crkvenih zgrada u Hercegovi- 
ni i tražeći mecene, koji bi pomogli izdržavanje hercegova- 
čkih franjevačkih bogoslova u stranom svijetu. Od 1864— 
1873 B. trajno radi u Mostaru kao generalni vikar biskupa 
Kraljevića (1864—1879) i kao graditelj današnje samostan- 
ske crkve, negdašnjega sirotišta u Podhumu te osnovne 
škole, koju su do 1882 držali franjevci. Stekao je mnogo 
zasluga i kao crkveni organizator. Njemu se najviše mora 
zahvaliti, da je hercegovačka franjevačka provincija 1852 
dobila svoju samostalnost i uređenje. Sveto je preminuo u 
Mostaru i pokopan je u Šoinovcu, gdje su mu braća po- 
digla lijep nadgrobni spomenik. 

Književni rad B. više je znanstveno-poučan, nego u pra- 
vome smislu književan. Povijesna djela pisana latinski i 
talijanski odlikuju se ljepotom stila i jezika. Propagandi- 
stičko 1 Martirii... i t. d. daleko se više odlikuje divnim 
prikazom kraja 18. st. i prve polovice 19. st. Hrvatski jezik 
odaje, da je B. bio autodidakt. Ipak nije bio bez epskoga 
pjesničkog dara. Njegova Hercegovina za devetnest... i t. d., 
kao i Pjesma o francuskom i pruskom ratu odaju neobično 
poznavanje povijesti i strategije. Najljepše piše latinski, 
onda talijanski, a najslabije hrvatski, osobito u Politici i 
Pravom mudroznanju, gdje poput drugih svojih suvremenika 
nastoji, da bi svaki pravni, filozofijski i teološki termin izra- 
zio hrvatski, što mu stil čini na nekim mjestima teškim i 
nerazumljivim. 





PETAR BAKULA 


ww و و ووو‎ aii 





BAKULA — BALAC 


Bavio se i liječništvom. Bio je kućni lijeénik na dvoru 
Ali-paše Rizvanbegovića. Francuska mu je vlada dala dvije 
kućne apoteke, koje su služile općem dobru hercegovačkog 
svijeta, koji je on besplatno liječio i davao mu lijekove. 

BIBL.: B. je pisao historijska, propagandistička, nabožna, poučna i 
Pjesnička djela. Petnaest je njegovih djela tiskano, a sedamnaest ih je 
ostalo u rukopisu. Napomenut ćemo samo najvrednija djela: Historijska: 
Breve compendio sacro-istorico sulle vicende della regolare Missionaria 
Custodia e vicariato apostolico di Erzegovina, Dubrovnik 1853; Schema- 
tismus topographico-historicus Custodiae Provincialis et Vicariatus Apo- 
stolici in Hercegovina, Split 1867. Pjesničko-historijska: Hercegovina za de- 
vetnest godinah vezirovanja Hali-paše, Spievao jedan Hercegovac, Beč 1863; 
O francuskom i pruskom ratu god. 1870—1871, Pjesme, Dubrovnik 1873. 
Nabožna: Pribogoljubna bavljenja za slišati svetu misu, Split 1869; Pro- 
danje i život Josipa patrijarke, Split 1871. Popularno-poučna: Pravo 
mudroznanje, Split 1867 i 1869; Politika za svakoga čovjeka, Split 1869; 
Četiri dila godine, Split 1871. Propagandističko: 1 Martirii nella missione 
Francescana Qsservante in Erzegovina, Rim 1862. 

LIT.: R. Glavaš, Spomenica pedesetgodišnjice hercegovačke Franje- 
vačke redodržave, Mostar 1897, životopis str. 155—157, a popis Bakulinih 
djela 162—164; I. Milićević, Skromni, ali veliki radnik, u kalendaru »Na- 
predak« za 1936; L. Petrović, Život i rad O. fra Petra Bakule, u alma- 
nahu »Stopama otaca«, Mostar 1939, E 


D: 

BAKUNJIN, Mihail Aleksandrovič, * 1814, t 1876, ruski 
revolucionarac i anarhist. Vrlo je vjerojatno, da je već za- 
rana primio buntovne utjeca- 
je i mnoge ideje iz različnih 
ruskih sekta. Pripadao je pra- 
staroj plemićkoj porodici, pa 
je služio kao topnički časnik, 
ali je rano istupio iz vojske 
i otputovao u tuđinu. U Ber- 
linu, gdje je studirao Hegelo- 
vu filozofiju, pripadao je kru- 
gu »Mladohegelovaca«, ali se 
konačno priklonio Proudhonu 
i njegovoj anarhističkoj dok- 
trini. Aktivno je sudjelovao 
u svim revolucionarnim po- 
kretima svoga vremena kao 
agitator ili kao organizator. 
G. 1848 organizira bunu u 
Pragu za vrijeme sveslaven- 
skog kongresa, a 1849 je vrlo 
aktivan u dresdenskom ustan- 
ku. Tu je bio uhapšen i izru- 
čen Rusiji, gdje je osuđen na 
smrt. U zatvoru je napisao caru Nikoli I. svoju »Ispovijed«. 
G. 1857 pomilovan je i prognan u Sibiriju, odakle je 1861 
pobjegao u London svome prijatelju Hercenu, G. 1868 
osniva »Alliance internationale de la démocratie socialiste« 
kao anarhističku internacionalu. Kratko vrijeme iza toga 
pristupa I. socijalističkoj internacionali, ali ubrzo dolazi do 
sukoba između njega i Marxa i do isključenja iz interna- 
cionale. Kao ustuk tome osniva 1872 »Fédération Juras- 
sienne«, G. 1871 i 1874 organizirao je komunu u Lyonu i 
Bologni. 

Središte njegova naziranja je misao o potpunoj slobodi 
čovjeka na svakom području ljudske djelatnosti, vjera u 
prirodnu solidarnost ljudi i uvjerenje u nužnost nasilja. 
Mislio je, da se taj cilj može postići samo potpunim uni- 
štenjem postojećega društvenog i političkog poretka i ljud- 
skog mentaliteta te njegovim zamjenjivanjem s »anarhi- 
zmom, kolektivizmom i ateizmom«. 

Država, crkva i privatno vlasništvo su prema B. ustanove, 
koje sprečavaju razvitak humane strane čovječje. Ме- 
samo da je po njemu politički autoritet jamstvo za eko- 
nomsko izrabljivanje, nego on degradira moralno i inte- 
lektualno podanike, jer su njihova djela učinjena pod di- 
ktatom države, a ne slobodnom voljom, te demoralizira i 
one, koji vladaju, jer ubija u njima prirodne osjećaje soli- 
darnosti i bratstva među ljudima. Namjesto države treba 
doći slobodna federacija autonomnih udruženja, koja će se 
ugovorom obvezati, da ne će unutarnjom organizacijom 
ugrožavati slobodu ostalih naroda, općina i zadruga. Mo- 
mentu revolucionarne djelatnosti, koja vodi do tih pro- 
mjena, posvetio je B. u svojim spisima glavnu pažnju, a 
njegov učenik Nečajev učinio je taj dio naučavanja pod 
imenom »propagande djelom« opće poznatim širom svijeta. 
Premda je bio ekstremni individualist, ipak je bio protiv 
privatnog vlasništva kao i protiv socijalističke doktrine o 
općem društvenom vlasništvu, zalažući se samo za opće 
vlasništvo nad proizvodnim dobrima. Predložio je, da se u 
novom društvu osnuju produktivne zadruge, koje bi bile 
vlasnice proizvodnih sredstava, a te bi zadruge ili općine 
producenata vršile ujedno i podjelu dobara prema načelu, 





MIHAIL A. BAKUNJIN 





127 


da svaki član dobije čitav proizvod svoga ličnog rada. No 
cijeli taj pokret treba da ide odozdo: »Poučavati narod 
bilo bi glupo. Narod najbolje zna, što mu treba. Moramo 
učiti od naroda, moramo shvatiti tajne njegova života i 
njegove snage. Iako to nisu teške tajne, ipak su nedo- 
kučive svima, koji žive u obrazovanom društvu«. 

B. je bio i u teoriji iu praksi internacionalac, ali je vje- 
rovao'u osobitu misiju Rusije i Slavena, koji su, kako je 
mislio, svojim osobinama i ustanovama zvani da ostvare 
anarhistički ideal. Njegovu revolucionarnu taktiku (teror, 
pandestruktivizam) prihvatili su ruski nihilisti i anarhisti u 
romanskim zemljama i USA. 


BIBL.: Djela izdana u Parizu u 6 svezaka (1907—13), od kojih su va- 
žnija: Federalisme, socialisme et antithéologisme, Dieu et l'état, L'em- 
pire knouto-germanique et la révolution sociale. Dragomanov je izdao 
njegovu korespondenciju s Hercenom i Ogarjovom. 


LIT.: Nettlau, Leben Bakunins, Berlin 1896; R. Huch, B. und die 
Anarchie, Leipzig 1923; Brugbacher, Marx und B., München 1913; J. Seifert, 
Die Weltrevolutionàre (von Bogumil bis Lenin). M. T-é. 

BALA je smotak robe (na pr. svile, pamuka, jute, kože, 
hmelja it.d.) sašiven u platno, hasuru ili slično. Obično je 
bala veća od vreće, a razlikuje se od vreće i u tom, što 
bala na pritisak ili udarac elastičnije reagira, pa se može 
bacati i valjati, a da se roba ne ošteti. Tim se imenom u 
trgovini papira nazivlje i količina papira, pa je 1 bala 
10 risova, 200 knjiga, 5000 araka, a u trgovini suknom 1 bala 
je 12 komada po 32 rifa. DEK, 


BALAAM (hebr. Bileam »zatornik«), sin Beorov iz Pe- 
thora na Eufratu, prorok podrijetlom iz neznaboških na- 
roda, pozvan prigodom prolaska Izraelaca preko zemlje 
moapske od kralja Balaka, da izrekne prokletstvo na Izrael, 
ali poučen čudesnim govorom magarice i pojavom andela, 
mjesto prokletstva izrekao je po Božjem nadahnuču, makar 
i protiv svoje volje, blagoslov izraelskom narodu. Ujedno 
je tom prigodom prorekao »da če izači zvijezda iz Jakova, 
podiči se šiba iz Izraela, da obori vode moapske i opustoši 
sve potomke Setove« (IV. Mojs., 24, 17). To nije bilo po 
volji moapskom kralju Balaku, koji ga je poslao da prokune 
Izraela, a ne da ga blagoslovi. Balaam mu reče: »Kako da 
prokunem onoga, koga Bog ne proklinje?« Ali kad se 
Balaam vratio k Moapcima, dade im opak savjet, da zavedu 
Izraelce na grijeh bludnosti, pa če im time najviše nauditi. 
No Mojsije dade oštro kazniti one, koji su se dali zavesti 
na taj grijeh, i tako osujeti zlopaku namjeru moapskoga 
kralja Balaka i proroka Balaama. 

LIT.: E. Kalt, Biblisches Reallexikon, I. sv., Paderborn 1938. J. O. 


BALABANOV, 1. Aleksandr, * Štip 1879, bugarski knji- 
ževnik, pjesnik, esejist i profesor. U Štipu je stekao osno- 
vno obrazovanje, učio dvije 
godine u solunskoj gimnaziji, 
a poslije prešao u Sofiju. Svr- 
šio je sofijsku klasičnu gimna- 

7 аи i ziju i krenuo 1899 u Leipzig, 
a um : odakle se vratio 1904 kao 
i doktor klasične filologije. G. 
ij 1912 izabran je za redovnog 
docenta uz katedru kompara- 
tivne književne povijesti na 
sofijskom sveučilištu, a od 
1921 je redovni profesor grčke 
filologije. Napisao je nekoli- 
ko vrijednih monografija, me- 
đu ostalim Pravni položaj sta- 
rohelenske žene, Razvitak mo- 
tiva starohelenske poezije i 
Povijest klasične literature. 
Preveo je više djela staro- 
grčkih dramatičara, neke dije- 
love Ilijade i prvi dio Goe- 
mnogo članaka u časopisima i 
































ALEKSANDR BALABANOV 


theova Fausta. Napisao je i 
novinama. 


BIBL.: Aleksandr Balabanov — iz jednoga života, zbornik članaka u 
povodu tridesetpetgodišnjice književnoga i javnoga Sielovenis, Soie 
1934, 


2. Angelica, * Černigov 1877, talijanska socijalistkinja. 
G. 1912 član centralnog odbora tal. socijalističke stranke. 
Vodila je ured zimmerwaldske organizacije u Stockholmu. 
G. 1918 pristupa boljševicima. Kasnije je isključena iz ko- 
munističke internacionale. VVE 

BALAČ, Vinko, * Lopud 1628, Dubrovnik 29. IV. 1676, 
isusovac, misionar i pisac. Djelovao u Carigradu, gdje je 
njegovao okužene kršćanske sužnjeve, zatim u Dubrovniku 

(od 1667). Odrekao se baštine u korist budućega dubro- 
vačkog kolegija (1653). Izdao na talijanskom jeziku: Istru- 
zione per conoscere la vera Fede e Legge di Dio, Napulj 
1662. U rukopisu je ostavio na hrvatskom jeziku Uvježba- 
nje za lijepo pričestit se i (u dijalogu) tumačenje Vjero- 
vanja. Oba spisa su danas nepoznata. 

LIT.: D. Pavlović. Đorđe Bašić, Beograd 1931; Đ. Bašić, Шр e 


tarum Ragusinorum u Vrela i Prinosi sv. 3., 1933. ' 
BALADA, 1. (izvedena od provansalske riječi balar »ple- 
sati«) znači u francuskoj i talijanskoj poeziji (ballata) pje- 
smu, koja se pleše, dakle ima izrazito muzikalan i ritmičan 
karakter. U francuskoj starijoj poeziji balada ima tri strofe 
(couplets) i posvetu (envoi), sve u jednakom stihu, a svaka 
se strofa i posveta svršava istim stihom (refrain), i sva tri 
se stiha slažu u srokovima, istim redom. Posveta je za po- 
lovicu kraća, te ima samo srokove drugog dijela. Klasična 
je prekrasna Molitva pjesnikove majke Gospi, balada, koju 
je veliki i nesretni francuski pjesnik Francois Villon spje- 
vao za svoju majku (15. st.), a preveo na hrvatski Milan 
Pavelić (Iz duhovne lirike, Zagreb 1937). 2. U škotskoj 
narodnoj poeziji (po keltskom valad, pučka pjesma) nema 
naročita oblika, nego znači lirsku pjesmu narativna (pripo- 
vjedačkog) oblika, koja ima izrazito mračan, fatalističan 
karakter. Prikazivanje je kratko, dramatično, »na mahove«, 
te obrađuje naročito propast čovjeka u borbi s prirodnim 
silama, prikazanim kao demonična bića. Iz zbirke biskupa 
Percyja (Reliques of Ancien English Poetry, London 1765) 
preveo je Herder nekoliko balada, odakle ih je, kako se 
čini, upoznao Biirger, pjesnik glasovite Lenore (prev. P. 
Preradović), a i Goetheove balade, Erlkónig i dr., izrazito 
su pod tim dojmom. Ono, šo Schiller naziva baladama, već 
se znatno udaljilo od prvotnog tipa: nema muzikalna ka- 
raktera, nema pučke jednostavnosti, nego prevladava nara- 
cija i retorika. Uhland, Heine i Chamisso nastavljaju tu 
vrstu u njemačkom pjesništvu, a romantički ju je pokret 
udomio u čitavoj evropskoj poeziji 19. st. Kod nas je uvodi 
Stanko Vraz (Bjelana, Bura, Grob izdajice, Hajduk i vezir), 
a za njim pjevaju balade Preradović (Zmija, Mujezin) i 
Marković (Šaš-polje), dok su Šenoine »povjestice« posebna 
vrsta epizodne narativne poezije, koja njemu lično naj- 
bolje odgovara. Ono, što on naziva baladom (Lavov dvor 
i dr.), odgovara Schillerovu tipu balade. Lj. M. 
B. u glazbi. Iz jednostavnih oblika pučke plesne рорі- 
jevke sa zbornim pripjevom razvila se već u doba truba- 
dura i trouvčra (12. i 13. st.) posebna umjetnička vrsta 
opijevke uz instrumentalnu pratnju. Takvom je smatra i 
irentinska »ars nova«, ma da razvija dalje njezinu kon- 
strukciju. Oblik je te balade trodijelan: ripresa, piedi, 
volta s ripresom kao zbornim pripjevom. Krajem 15. st. 
nestaje te balade, nadomjestili su je instrumentalni plesovi. 
Kasnije balada znači vrstu popijevke uz pratnju klavira, 
koja je skladana po tekstu pjesničke balade. Iako je isprva 
ta balada u kiticama, kako ih je pjesnik ove epsko-lirske 
vrste poredao u svojoj pjesmi, to je poslije balada naj- 
više cijela komponirana; uzorne primjerke dali su sklada- 
telji Carl Loewe i Franz Schubert. Romantički majstori 
skladali su balade za sola i zborove uz pratnju orkestra. 


Instrumentalni skladatelji nazivaju »baladama« takve 
svoje kompozicije, u kojima prevladava širok epsko-lirski 
ugođaj. Majstorske balade za klavir pisali su Chopin i 
Brahms. 855: 

BALAENICEPS REX, krupnokljuna čaplja, velika 1.40 m, 
debela vrata, s golemim, širokim, čudnovatim kljunom na 
velikoj glavi, pepeljastosiva perja, živi u unutrašnjoj Africi, 
ponajviše u nepristupačnim močvarama Bijeloga Nila, a 
hrani se ribom. K. 

BALAGNA, sjeverozapadna krajina gorovitog otoka 
Korzike, pokrita mnoštvom maslina, medu kojima su po- 
lja sa žitaricama, raznovrsnim južnim vočem i aromatič- 
nim biljem u visokoj unutrašnjosti (pčelarstvo); vrlo je 
bogat kotar blagoga podneblja s gustim žiteljstvom u 15 
naselja, medu kojima je največe Calvi na moru (2500 
stan.). Slabije je naseljen pastirima južni dio, B. Deserta, 
u kojoj leži na moru gradič Porto. N.Z. 

BALAGUER CIRERA, Victor, * Barcelona 11. XII. 1824, 
T Madrid 14. I. 1901, španjolsko-katalonski književnik, uče- 
njak i političar. Po zanimanju arhivar i profesor; kao na- 
rodni zastupnik i ministar, kojemu je konačni ideal Iberska 
unija, potpomaže katalonski narodni pokret. G. 1867 bježi 
u Francusku, gdje stupa u vezu s provansalskim regional- 
nim pjesnicima (félibres). U domovini obnavlja pjesnička 

natjecanja, te dobiva naslov »Mestre en gay saber« (učitelj 
pjesništva). Piše kastiljanski i katalonski pjesme, novele, 
drame i rasprave. 

BIBL.: Na katalonskom: lirika: Lo trovador de Montserrat, 1850, i Oda 
a la Verge de Montserrat, 1859; na kastiljanskom: novele, inspirirane 
starim legendama: El doncel de la Reina, La espada del muerte, drama: 
Un corazon de mujer; povijesna djela: Historia de Catalufia, 1860; Hi- 
storia politica y literaria de los trovadores, 1878—80; cjelokupna djela 
Obras completas, 39 sv. 1882—99. A.M 


BALAKIRJEV, Milij Aleksejevič, * Nižnji Novgorod 
1837, + Petrograd 1910, ruski skladatelj. Najprije je u Ka- 

zanu učio prirodne nau- 
' ke, poslije se posvetio 
glazbi. G. 1855 nastu- 
pio je kao pianist. Oko 
njega se okupila skupi- 
na ruskih skladatelja, 
koji su prozvani »Mla- 
doruskom  petoricom« 
(Cui, Musorgski, Boro- 
din, Rimski-Korsakov). 
B. je vodio upravu Slo- 
bodne glazbene škole; 
bio je dirigent simfo- 
nijskih koncerata car- 
skoga glazbenog dru- 
štva, a od 1883 do 1895 
ravnatelj dvorskog pje- 
vačkog zbora. Po nje- 
govoj je inicijativi po- 
stavljen spomenik Cho- 
pinu u Zelazowoj Woli. 
Njegova su djela: Sim- 
fonije c-dur i d-mol, 
simfonička pjesan Та- 
mara, nekoliko uverti- 
ra, Chopinova suita, 
Klavirski koncerat es-dur, orijentalna fantazija Islamey za 
klavir, brojne transkripcije za klavir, dva sveska popije- 
vaka, izvrsne obradbe ruskih pučkih popijevaka. 

LIT.: B. Grodski, M. A. B. (s. a.); S. M. Ljapunov, M. A. B. (Go- 
dišnjak car. kazališta, 1911). Baš. 

BALAKLAVA, grad u autonomnoj republici na Krimu 
sa zanemarenom lukom na Crnom moru, 12 km od Sebasto- 
pola, lječilište. Skiti su tu imali svetište Palakion, a kasnije 
Grci svetište Artemidino. Grci su B. nazvali Symbolon, 
dok su je Rimljani zvali Portus Symbolorum. G. 1365, osno- 
vaše tu Genovežani grad Cembalo, koji su 1745 osvojili 
Tatari, a njima su ga 1783 preoteli Rusi. A. S-k. 

Za vrijeme krimskog rata (1853—55) uzeše B. Englezi. 
Kad su Rusi pod zapovjedništvom generala Liprandija 25. 
listopada 1854 htjeli B. oduzeti Englezima, dođe do bitke, 
u kojoj je izginula u junačkoj borbi gotovo cijela jedna 
engleska brigada laganog konjaništva pod zapovjedništvom 
lorda Cardigana. To je junačko djelo brigade Cardigan po- 
stalo u Engleskoj legendarno i učinilo bitku kod Balaklave 
glasovitom. G. N. 

BALAKOVO, ruski grad na Volgi nedaleko od Samare, 
ima preko 20.000 stan. B. je vaZno trZiste, jer ima mlinsku 
industriju, a izrađuju se tamo i strojevi. Pučanstvo se bavi 
gajenjem duhana, žitarica i ribolovom. B. je zimska luka 
za lađe na Volgi. 

BALAKRO (В4/ахоос), Makedonac. Bio je sin Nika- 
norov i dobio koncem 333 pr. Kr. od Aleksandra Velikoga 
satrapiju Kilikiju očito sa zadatkom, da upokori kilikijske 
gorštake. U boju s njima poginuo je još za života Aleksan- 
drova. ZD: 

BALALAJKA, popularni ruski glazbeni instrument sa 
žicama, koje se dovode u zvučanje pomoču trzaljke od pera. 
B. se prvi put spominje u doba Petra Velikoga. Drži se, da 
je postala od starijeg instrumenta domre. Trupina je b. 
trokutasta (na elastičnu pokrovcu trupine nalaze se male 
rupice za izlaženje glasa); po odugačkom vratu odreduju 
priječnice mjesta za smještaj prstiju kod prebiranja; od 3 
napete žice (od crijeva ili od čelika) dvije su ugodene u 
istom tonu, a treča u gornjoj kvarti. B. se gradi u 6 različnih 
veličina, pa se zbog toga mogu sastavljati zborovi balalajka 
(slični tamburaškim zborovima). Za razvitak takvih zborova 
zaslužan je vrstan virtuoz na balalajci Vasilij Vasiljevič 
Andrejev (1862—1919), koji je sastavio prvi velikoruski 
orkestar balalajka i s njim priredivao koncerte po Evropi. 
Andrejev je sam pisao i udešavao različne skladbe za takav 
zbor balalajka. B. š. 

BALANINUS Germ. rod malenih kukaca kornjaša iz 
por. Curculionidae (pipe, rilčari). Glava im je produžena 
u dugačko tanko rilce, a tijelo pokriveno dlačicama, koje 
imadu oblik ljuštica. Ličinke žive u plodovima hrasta (žiru), 
lijeske, kestena i nekog drugog drveća, pa čine štetu izjeda- 
jući ih. U jesen odlaze ličinke u zemlju, gdje se zakukulje 
i prezime, a u proljeće se pojave mlade pipe. Najpoznatiji 
i ujedno štetni su: B. glandium Marsh. (u žiru), B. nucum L. 
(u lješnjaku) i B. elephas Gyll. (u žiru i kestenu). Z.L. 

BALANITIS (od grč. šdlazos »Zir«) je upala glavića i 
unutarnjeg lista prepucija (kapice). Zove se i balanoposthi- 
tis (grč. moon »prepucij«). Razlikujemo balanitis simplex 
i b. erosiva circinosa. Kod obične je balanitide sluznica 
glaviča, koronarne brazde i unutarnjega lista prepucija 
crvena, upaljena i posijana površnim  erozijama; bole- 
snika upala svrbi i peče. Ova balanitida može pratiti vene- 
rične bolesti ili nastaje rastvaranjem smegme i zanemari- 
vanjem pranja, osobito kod dugog i uskog prepucija, fi- 
moze, koja međutim može kao i parafimoza nastati i 
obrnuto, kao posljedica balanitide. Erozivna, circinarna 
balanitida javlja se bijelim, oštro ograničenim, malim mrlja- 
ma, koje se zbog nekrotičkog raspadanja površnih slojeva 
tkiva brzo pretvore u crvene udubine, veličine prosa ili leće, 
koje se mogu spojiti i tako stvoriti policiklički omeđene 
tvorbe. U njihovu gnoju nalazimo uz različite bakterije i 
fuziformne bacile te spirile (Plaut-Vincentova simbioza). 
Prijenos je moguć, ali rijedak. Liječenje obiju vrsta balani- 
tida brzo napreduje. F.K. 

BALANOPHORACEAE su biljna porodica iz reda 
Santalales (> prostolatičnice). То su isključivo prave na- 
metnice tropskih i suptropskih krajeva, koje rastu kao pa- 
rasiti na korijenju tamošnjega drveća. S korijenjem doma- 
dara srasle su s pomoću gomoljastih, razgranjenih poda- 
naka. Značaj pravih nametnica izražen je kod tih biljaka i 
u velikoj jednostavnosti građe njihovih vegetativnih orga- 
na: one su na pr. potpuno bez klorofila, a imaju i vrlo 
reducirane listove ili su uopće bez njih. Na krajevima 
podanaka ili iz njihove nutarnjosti razvijaju se kuglasti ili 
klipu slični, jednostavni ili razgranjeni, pri dnu ljuskastim 

pridankovim listovima 
obaviti cvatovi, koji se 
dignu пай površinu 
zemlje, a sastavljeni su 
iz jednospolnih, jedno- 
domnih ili dvodomnih 
cvjetova s jednostav- 
nim (od 3—8 listova 
sastavljenim) регіво- 
nom ili bez njega. 
Prašnici muških cvje- 
tova stoje nad listovi- 
ma perigona, a tučko- 
vi ženskih cvjetova 
imaju u jednogradnim 
plodnicama ро 1-3 
sjemena zametka bez 
integumenata. Najpo- 
znatiji predstavnici po- 
rodice su rodovi Bala- 
nophora (iz indomalaj- 
skog područja), Langs- 
dorffia i Helosis (iz 
Srednje i Južne Ame- 
rike). Osnovno staničje 
prvih dvaju rodova sa- 
drži u sebi velike ko- 
ličine vosku sličnog ba- 
lanoforina, zbog čega 
se komadi njihovih po- 
danaka upotrebljavaju 
kao svijeće. S. H-ć. 

BALANOPOSTHITIS — Balanitis. 

BALASČEV, Georgi, Ж Ohrid 1869, + Sofija 1937, bugar- 
ski povjesničar i arheolog. Svršio je bugarsku gimnaziju u 
Solunu i sveučilište u Sofiji. Specijalizirao se u Beču i ra- 
dio mnogo kao arheolog u Carigradu, Parizu, Rimu i Ateni. 
Napisao je mnogo monografija o bugarskom narodu. С.К. 

BALASRUBIN, ružičasta vrsta spinela. Vrijedan dragi 
kamen (—> spinel). EST: 

BALASSA, Franjo, de Gyarmath, grof, + 1807. U doba 
centralizacije i germanizacije Josipa II. 1785 imenovan 
je za bana i careva povjerenika u Hrvatskoj. Bio je na- 
silan, ne poštujuči hrvatskih zakona ni običaja. Douš- 
ništvo i uhodarstvo bilo je za njegove vlade osobito raz- 
granjeno. Zagreb je terorizirao, a plemstvo i svečenstvo 
nastojao medusobno zavaditi. Otpušta Zupanijske činov- 
nike, koji mu se protive i ne rade, kako on Zeli. Hrvatski 
staleZi u svojim spisima puni su mrZnje i tuZba na njega 
valjda i radi toga, $to je careve reforme slijepo izvr- 
šavao. 28. XII. 1789, slomljen bolešću i ratnim neuspje- 
sima protiv Turaka, vrati Josip Hrvatima ustav. Kada je 20. 
II. 1790 car umro, dođe kraj i Balašinu pašovanju, te mo- 
rade naprosto krišom pobjeći »ispred bijesa mladeži«, kako 
piše grof Adam Oršić u svojim memoarima. 2. III. sastade 
se hrvatski sabor, koji se odmah potuži na njega kod ugar- 
skog namjesništva opisujući njegove zulume. Ipak je bio 
u Beču lijepo primljen. G. 1791 postaje štoviše predsjednik 
Ilirske dvorske kancelarije i tajni savjetnik. 

LIT.: R. Horvat, Najnovije doba hrvatske povjesti, Zagreb 1906; 
Memoiren des Grafen Adam Orssich de Szlavetich, Arkiv za povjest- 
nicu jugoslavensku, X., Zagreb 1869; T. Smičiklas, Poviest hrvatska, II., 
Zagreb 1879; F. Šišić, Pregled povijesti hrvatskog naroda, Zagreb 1916; 
Isti, Hrvatska povijest, ІП., Zagreb 1913. Si A. 

BALASSI, Balint, Ж Kékkó (žup. Nográd) 1551, T Ostro- 
gon 26. V. 1594, madžarski pjesnik. Potomak ugledne poro- 
dice, smatran vrlo zasluZnim pjesnikom, koji je narodni 
jezik podigao do knjizevnog jezika. Stihovi su mu nadah- 
nuti vlastitim doživljajima. Velik dio života proveo je u 
borbama protiv Turaka. Kasnije bude upleten u čitav niz 
sablažnjivih procesa, a optužen je i zbog navodnog propo- 
vijedanja islama. Osuđen, izgubi svoja dobra i skloni se u 
Poljsku. Umro je za opsade Ostrogona boreći se u redo- 
vima carske vojske. Njegove ljubavne pjesme širile su se 
samo u rukopisu, jer strogi moral onoga doba nije dopu- 
štao, da budu štampane. Napisao je i nešto religioznih pje- 
sama. Cjelokupna njegova djela izdao je u Budimpešti 1923 
L. Dćszy, Balassi Bálint minden munkái. : 

BALAST (od donjonjem. bailast »velik teret«). Da održe 
težište u nekoj određenoj dubini, brodovi ukrcavaju neke 
teže predmete (vreće pijeska, kamenje, komade željeza i 
drva, vodu i dr.). To vrijedi osobito za slučaj, kad bi se 
brodovi morali vraćati prazni. Jedrenjače se opterećuju 

zato, da mogu imati što više jedara. Baloni uzimaju za 
balast vreće pijeska, koji izbacuju, ako treba da se balon 
više uzdigne. Upravljivi zrakoplovi uzimaju za balast vodu. 
B. znači u prenesenu značenju sve, što je suvišno. 

BALATA i GUTAPERČA, kaučuku srodne mase, dobi- 
vene kao i on koagulacijom lateksa (soka) tropskih drveta 
iz porodice Sapotaceae: balata poglavito iz drva Mimusops 
Balata Gaertn. (Guajana, Antile), gutaperča iz drveta Pa- 
laquium oblongifolium Burck (Sumatra). Za razliku od 
kaučuka sadržavaju 20—80% smole te su zbog toga kod 
obične temperature tvrde, žilave i neelastične, dok u to- 
ploj vodi postaju meke poput tijesta. Ta se osobina isko- 
rišćuje za pravljenje različnih predmeta, cijevi, boca i t. d. 
iz gutaperče. Uklanjanjem smole dobivaju se iz njih vred- 
niji, kaučuku sličniji materijali. Mogu se i vulkanizirati 
poput kaučuka, ali se to rijetko čini. Gutaperča služi, zbog 
svoje otpornosti i električnih svojstava, poglavito za izoli- 
ranje kabela i za povoje, uloške, u industriji šešira i umjet- 
nog cvijeća, u zubarstvu za provizorne plombe, u industriji 
umjetne kože, vulkanfibera, ljepila za muhe i gusjenice, 
za flastre i izolacione vrpce, za impregniranje kože i dr. 
Balatom se impregniraju tkanine, poglavito za pravljenje 
remena za strojeve u vlažnim prostorijama. Қ.Б, 

BALATKA, Antonin, Ж Prag 1895, češki dirigent i skla- 
datelj. Učio je orguljašku školu u Pragu. Bio je više godina 
operni dirigent u ljubljanskom kazalištu; sada je u Brnu. 
Skladao je popijevke, zborove, klavirska djela. BS 

BALATON — Blatno jezero. 

BALATONFÜRED (balaton, izvedeno od slav. blato), 
kupalište na Blatnom jezeru u Madžarskoj, leži na ogran- 
cima Bakonjske šume, 156 m nad morem. Grad ima 2.900 
stan. Lječilište sa 3 hladna kisela vrela nalazi se 2 km 
jugoistočnije, a vlasništvo je benediktinskog samostana u 
susjednom Tihanyju. N. P. 





(Foto Griesbach) 
MOTIV IZ SENJA S BALATURAMA 


BALATURA (od tal. ballatoio, lat. bellatorium »trijem, 
podstrešje«), karakterističan je elemenat pučke arhitekture, 
koji kod nas dolazi najčešće u Hrvatskom Primorju i na 
otoku Krku, a javlja se još u Lici i u Dalmaciji. B. je 
hodnik, upravo ulaz u kuću, koji vodi stubama iz ulice ili 
dvorišta uz vanjski kućni zid u prvi kat. Najčešće se gradi 
od kamena, u Lici od drveta, a počiva na luku, ispod ko- 
jega je obično kakvo spremište i ulaz u konobu. B. može 
biti pokrivena strehom ili barsom vinove loze. Ograda na 
stubama i balaturi pravi se od kamena, opeke, drveta ili 
željeza. B. je nastala iz težnje, da se što bolje iskoristi 
unutrašnjost kuće. Pad. 

BALAVCI (Limacidae), goli puževi plućnjaci, dišu plu- 
ćima. Izvana nemaju kućice, ali im je pod plaštem na le- 
dima vapnena pločica kao ostatak kućice. Balavce nalazimo 
po poljima, u vrtovima i šumama. Svojom proždrljivošću 
prave veliku štetu na bilju, a rado jedu i gljive, te ih često 
nalazimo pod vlažnom korom panjeva u šumi. Poljski ba- 
lavac (Agriolimax agrestis) sive je boje s crnim uzdužnim 
pjegama; šumski slinavac (Arion empiricorum) crne je ili 
crvenožute boje i pod plaštem ima pojedine vapnene ko- 
madiće. K. B. 

BALAZS, Bela, Ж 1884, madžarski pisac. Među moderni- 
stima ističe se bogatom maštom i velikom kulturom. Kao 
liričar obrađuje naslućene tajne duše i podsvijesti. Njegove 
drame s intelektualiziranom građom nemaju prave snage. 


BALAST — BALBO 


Sposobnost psihologiziranja najslobodnije se ističe u nove- 
lama i romanima. Od 1919 živi najprije u Njemačkoj, po- 
slije u Rusiji. Posljednjih godina bavi se filmom. Njegova 
je filmska estetika prevedena na više evropskih jezika. 
BIBL.: Drame: Halálos fiatals4g, Az utolsó nap. Roman A testen tul 


(Izvan tijela), pisan u zajednici s danskom spisateljicom K. Michaelis, 
preveden je na hrvatski (ZB 1933). E.K 


BALBI, Adriano, Ж Mleci 25. IV. 1782, + Padova 14. III. 
1848, talijanski geograf i statističar. Predavao je geografiju 
u Muranu (Collegio San Michele), fiziku u Fermu, a od 
1822 do 1832 živio je u Parizu. Glavna su mu djela Atlas 
ethnographique du globe (Pariz 1826) i Abrégé de Géogra- 
phie (Pariz 1832). 

BALBIN (Decimus Caelius Calvinus Balbinus), rimski car 
238 pos. Kr. zajedno s Maksimom (Marcus Clodius Pupienus 
Maximus). Kao darovit čovjek bio je dvaput konzul, a za- 
tim je upravljao većim brojem pokrajina, među ostalima 
Galijom i Trakijom, pa Galacijom i Pontom. B. je bio pla- 
šljive naravi, ali poštovan radi osobito moralnog života i 
rijetke dobrote. Istakao se i kao govornik i kao pjesnik. 
Naprotiv je Maksim bio strog i odlučan. Nakon smrti 
Gordijana izabrao je senat Balbina i Maksima carevima i 
tako istakao povratak (barem prolazni) starorepublikan- 
skim načelima (2 konzula). Da se istakne načelo kolegijal- 
nosti, postali su obojica istodobno veliki svećenici (Pontif. 
max.). 

LIT.: Dumont, Mélanges d'archéologie et d'épigraphie, réunies par 
Th. Homolle, Pariz 1892. ZD. 

BALBIN, Bohuslav, Ж 1621, + 1688, isusovac, rodom 
iz Kraljičina Hradca (Králové Hradec), znamenit češki 
povjesničar i branilac češkoga jezika. U tužno doba češke 
povijesti, poslije gubitka češke samostalnosti (1620), B. piše 
svoja historijska djela u obranu češkog jezika latinskim 
jezikom, no srcem punim ljubavi za svoj narod i jezik. 
Nastojao je svim silama sačuvati češku prošlost od zabo- 
rava, pa je zamislio veliko djelo u 20 knjiga, u kojem bi 
iznio sva znanja o češkom narodu, zemlji i povijesti. To su 
njegova Miscellanea historica regni Bohemiae, od kojih je 
dospio izdati samo osam knjiga. Za Epitome rerum Bohemi- 
carum (1670—1677) podnio je mnogo neprilika, jer je tu 
češku povijest napisao u rodoljubivom duhu. A njegova 
sjajna obrana češkoga jezika (Dissertatio apologetica pro 
lingua Slavonica, praecipue Воһетіса, 1755) poslužila je i 
češkim preporoditeljima u 19. st. B. potiče u svojim djelima 
češko rodoljublje, diže duhove ukazujući na staru slavu, 
pokazuje na nepravde, govori o češkom jeziku kao o baštini 
predaka, izdiže njegovu starost i povezanost s ostalim sla- 
venskim jezicima, pa je opravdano stekao nadimak »prvog 
borca gotovo tristagodišnje bitke protivubjelogorske«. 

LIT.: Wl. Bobek, Boh. Balbin, Bratislava 1933. Lj. J-e. 

BALBIS, polazno mjesto (današnji »start«) u obliku pre- 
gratka na starohelenskim trkalištima za utrke na kolima. 
Po iskopinama (na pr. u Dom?) vidi se, da su staze za 
trkače bile odijeljene stupovima. Pregradak (3a4864s) je bio 
zatvoren užetom, koje bi se spuštalo na znak polaska. N. F-i. 

BALBO (Lucius Cornelius Balbus), 1. rimski konzul. Ži- 
vio je u 1. st. pr. Kr., a rodio se u Gadu (Gades, danas 
Cadix). Pompej mu je podijelio rimsko građansko pravo. 
Kad je 56 bio optužen, da si nepovlasno to pravo prisvaja, 
Ciceron ga je obranio svojim govorom Pro L. Cornelio 
Balbo. Taj je govor potaknuo Cezarova legata Aula Hir- 
cija, da dovrši povijest Cezarova ratovanja u Galiji. Zato 
je A. H., koji je napisao УШ. knjigu De beilo Gallico, 
ispred te knjige upravio Balbu pismo, u kojem se ispri- 
čava, što se usuđuje nastaviti djelo tako slavnog pisca i 
vojskovođe. 

2. Njegov sinovac. I on je dobio rimsko građansko pravo 
od Pompeja 72 pr. Kr. Čini se, da je kao kvestor u Hispa- 
niji bio neispravan i okrutan. Kasnije je postao prokon- 
zulom u Africi. G. 19 pr. Kr. potukao je Garamante. U 
Rimu je sagradio veličanstveno kameno kazalište, a spo- 
minju ga i kao pisca. ZAD. 

BALBO, 1. Cesare grof, * Turin 27. XI. 1789, Turin 
3. VI. 1853, talijanski državnik i historičar, voda umjerene 
stranke. Od 1808 do 1814 služio je u Napoleonovoj Italiji, 
a onda je prešao u pijemontsku službu. G. 1848 postao je 
prvi ustavni ministar predsjednik Piemonta, ali samo za 
nekoliko mjeseci. U spisima Le speranze d'Italia i Somma- 
rio della storia d'Italia iznosi zahtjev, da Austrija napusti 
Italiju i da se odšteti na Balkanu. Inače nije želio pravog 
ujedinjenja Italije. 

LIT.: E. Ricotti, Della vita e degli scritti del conte C. Balbo, Fi- 


тепса 1856; A. Vismara, Bibliografia di С. B., Milan 1882; E. Passa- 
monti, C. B. e la Rivoluzione del 1820 in Piemonte, Turin 1923. U. 

2. Italo, * Ferrara 6. VI. 
1896, + Tobruk 28. VI. 1940, 
maršal zračnih snaga kraljevine 
Italije, guverner talijanske Li- 
bije i vrhovni zapovjednik ta- 
lijanskih četa u Sjevernoj Afri- 
ci. Jedan od suosnivača talijan- 
ske fašističke stranke; među 
Mussolinijevim prvim suborci- 
ma, odličan organizator, hrabar 
i neustrašiv pilot i zračni vođa, 
stvoren da vodi i da organizi- 
i ra. Njegovi letovi sa 24 aero- 
plana preko Islanda u Sjever- 
nu Ameriku 1933 i 1935 i let 
preko Oceana u Braziliju i Ar- 
gentinu pronijeli su mu slavu 
širom svijeta. Kao guverner Li- 
bije podigao je i organizirao tu 
zemlju do nevjerojatnog па- 
napretka. Pao je u službi kao heroj kod leta na egipatskoj 
granici nad Tobrukom. SI. P-ć. 

3. Prospero, Ж Turin 1. VII. 1762, + Turin 14. III. 1837, 
talijanski političar i učenjak. Već pri kraju svojih nauka 
1781 zagovara prevlast države nad crkvom, i to izazva 
otpor turinske kurije. Vittorio Amedeo III. posla ga 1796 
za poslanika u Pariz. Napoleon ga 1806 postavi na čelo 
školstva u Piemontu. Viktor Emanuel L povjeri mu pre- 
uređenje financija, imenuje poslanikom u Španjolskoj, 1819 
ministrom javne nastave, a 1820 ministrom nutarnjih po- 
slova. Bio je predsjednik akademije znanosti u Turinu. Za 
akademiju je najviše radio 1821—1831. Karlo Alberto 
Postavi ga na čelo odsjeka za financije državnog savjeta, 
i па tom mjestu ostade do 1834. SINE 

BALBOA, lučki grad USA na pacifičkoj strani Panam- 
skoga kanala, 10.000 stan., lijepo se razvija, jer je ovdje 
uprava kanalskoga pojasa s vojnom posadom. N. Z. 

BALBOA, Vasco Núñez de, * Jérez (Estremadura u Sp.) 
1475, + Darien (rep. Panama) 1517, španjolski pomorac i 
konkvistador. Poput tolikih drugih pustolova svoga vre- 
mena krene i on u Novi Svijet, da stekne sreću i slavu. 
Kao član Bastidasove ekspedicije stigne 1501 do obale Ve- 
nezuele, kasnije u San Domingo na Haitiju. Zasitivši se 
mirna života, priključi se 1510 Encisu, koji je krenuo pre- 
ma zalivu Darien. Na Balboin savjet osniva se ondje kolo- 
nija Santa Maria, kojoj on sam doskora stupa na čelo. 
Odanle širi svoju vlast u unutrašnjost. Potaknut pričanjima 
urođenika, prelazi Panamsku prevlaku i otkrije Tihi ocean, 
koji odmah zaposjedne u kraljevo ime. Zbog svojih uspjeha 
postaje poglavarom zemalja uz Tihi ocean, ali ga zamrzi 
zavidni Pedro Dávila, namjesnik u Darienu, te bude 
smaknut. ЕН. 

BALBUENA, Bernardo de, Ж Valdepefias (Mancha) 1568, 
T Portorico oko 1627, španjolski pjesnik. Živio je u Špa- 
njolskoj, u Mexicu i Zapadnoj Indiji. G. 1608 imenovan 
je opatom Jamaike, a 1620 biskupom Portorika. Glavno 
mu je djelo viteški roman u stihovima (5000 oktava u 24 
BU ranje) El Bernardo ó la Victoria de Roncesvalles, 
sojim slavi istoimenog španjolskog narodnog junaka. 

U La grandeza mejicana pjesnički opisuje Mexico (ter- 
cine) pokazujući veliku učenost. El siglo de oro en las 
selvas de Erifile pastirska je novela u prozi i stihovima. 
Ро lakoći stila ide među najistaknutije pjesnike svoga 
vremena. А. M. 

BALCESCU, Nicolae, * Bukurešt 1819, # Palermo 1852, 
rumunjski povjesničar, stvaralac rumunjske moderne histo- 
rijske proze i jedna od glavnih ličnosti rumunjskoga pre- 
poroda u prvoj polovini 19. st. Potječe iz porodice, koja je 
pripadala malom rumunjskom plemstvu, sudjelovao je u 
revoluciji 1848 i pridružio se književnom pokretu, koji je 
vodio Kogálniceanu. Nastojao je da se sporazumi s Madža- 
rima protiv Rusa na osnovi autonomije Erdelja, ali u tom 
nije uspio. Ostavivši Rumunjsku organizirao je u Parizu 
rumunjsku emigraciju. Oduševljavao se idejama Mazzinija. 
Kao povjesničara zanimala ga je osobito ličnost narodnog 
rumunjskog junaka iz 16. st. Mihajla Hrabrog, oslobodioca 
Erdelja. U tom smislu napisao je Istoria Românilor sub 
Mihaiu Viteazul (1850—51). Bavio se i ekonomskim pita- 
njima dunavskih kneževina, naročito položajem poljopri- 
vrednih radnika u njima. 


LIT.: P. V. Hanes, Histoire de la littérature roumaine, Pariz 1934, 
str. 121—125. P. S. 

BALCK, Gustav Viktor, * 1844, + 1928, švedski general- 
major, najveći propagator švedske gimnastike i sporta u 
inozemstvu. Djelovao je kao učitelj i ravnatelj (1907 do 
1909) na Centralnom gimnastičkom zavodu u Stockholmu. 
Bio je predsjednik Međunar. klizalačkog saveza, član osni- 
vač Međunarodnog olimpijskog odbora, član M. O. O. za 
Švedsku, te urednik švedske sportske biblioteke i novina 
Idrottstidnig. G. 1903 održao je u Zagrebu vrlo uspjelo 
predavanje o nordijskim igrama u Stockholmu. F. B. 

BALDACCHINI, Francesco Saverio ** 1800, +T 1879, tali- 
janski knjiZevnik katoličko-liberalnog pravca, na prijelazu 
iz klasicizma k romanticizmu. Najbolja su mu djela sabrana 
u knjigama Prose (L—IIL, Napulj 1873—74) i u Purismo e 
rameni obio (Bari 1936). 


IT.: B. Croce, Storia della storiografia italiana, I.—IL, Bari 1921; L. 
Ambrosini, F. S. B., Bari 1924. M. D-ić. 


BALDACCI, 1. Anton, Ж Bec 1762, + Beč 9. VII. 1841. 
Ime B.usko je vezano s prvim počecima statistike u Austriji 
Za vrijeme Marije Terezije i Josipa IL, koji je statistici 
davao važnost, pa je štoviše odredio statist. predavanja u 
srednjim školama i stolice za statistiku na sveučilištima. 
G. 1753 izdan je prvi reskript za statistički popis žiteljstva, 
koji je proveden i u Hrvatskoj. Vodile su se župske matice 
i posebna statistika za uređenje zemljarine, pa trgovinska 
i industrijska statistika. B. je prvi predložio osnutak topo- 
grafsko-statističkog zavoda. 

LIT.: Die Einrichtung eines administrativstatistischen Dienstes 1829—1840, 
Denkschrift der K. k. statistischen Zentralkommission, Beč 1913. В. S.r. 

2. Antonio, * Bologna 3. X. 
1867, talijanski botaničar, pro- 
fesor u svojem rodnom gradu. 
Dovršivši 1884 srednju školu 
krene Dalmacijom pješke do 
Crne Gore. Nije doduše uspio 
tada doći u Crnu Goru, ali je 
zato od naredne godine go- 
tovo godimice dolazio tamo, 
a napose u Albaniju, istražu- 
jući te dvije zemlje floristi- 
čki. Prva mu je radnja, pod 
naslovom Biljke Cetinjskog 
polja, izašla 1886 u Glasu 
Crnogorca u Cetinju. B. je 
vrstan poznavalac flore i fito- 
geografije Crne Gore, a na- 
pose Albanije. Mnogo je pisao 
i o povijesti, politici i gospo- 
darstvu tih zemalja. LP: 

BALDACCIO, d'Anghiari, * oko 1400, vođa talij. voj- 
nika i avanturista u srednjem vijeku. Često je služio Fi- 
renci pa je postao i njenim građaninom. Svojim smjelim 
pothvatima navukao je na se mržnju Cosima de' Medici, pa 
ga je njegov pristaša Orlandini 6. IX. 1441 pozvao u Palazzo 
Vecchio i dao ubiti, a njegovu odsječenu glavu javno 
izložio. 


ANTONIO BALDACCI 

BALDAKIN NAD MARIJINIM KIPOM KATEDRALE U BAMBERGU 


BALDAKIN, ime potječe od grada Baldaka, t. j. Babi- 
lona u srednjem vijeku. Tako se nazivala prenosiva na- 
prava za zaštitu od sunca, slična malom šatoru s ravnim 
krovom na stupovima. B. — kod nas se zove i »nebo« — 
nosio se iznad vladalačkih osoba i crkvenih dostojanstve- 
nika. Krov je obično izrađen od skupocjenog materijala 
(svila ili baršun), a bogato je izvezen u bojama i zlatu. 
Kasnije, a napose u gotskom stilu, označio se tako mali 
krović, što ga nose konzole ili stupovi, a služi za zaštitu 
kipova. Nalazimo ga i nad žrtvenicima i propovjedaoni- 
cama. Kod potonjih služi za poboljšanje akustike. Upotre- 
bljava se i nad krevetima, izrađen od raznog materijala 
(brokat, mul i sl.) ili od drva. A.A. 

BALDASAR (Baldassare, Balthasar) SPLIĆANIN, navo- 
dno kroničar 16. st. »Po svjedočanju Lukarića i Orbina više 
je hrvatskih djela napisao, o kojih se ne zna, jedali još 
bivaju. Marko Alandi jedno je preveo na italijanski jezik 
pod naslovom: O stvarih ilirskoga naroda.« To je doslovce 
pribilježio o njemu Š. Ljubić u svom djelu Ogledalo (II., 
439), a to isto, uz dodatak, da je živio u 16. st., kazao je 
on o njemu još prije u Dizionario biografico. U Orbinija 
se doista B. spominje na dva mjesta: najprije u kazalu 
»autora, koji se spominju u djelu«, onda u djelu samome 
(sp. Il regno degli Slavi, Pesaro 1601, str. 191), gdje se 
neki navodi za 1l. st. potkrepljuju ovim rijecima: »come 
scrive Baldasar Spalatino nell origine di Spalato« i malo 
dalje »come scrive l'istesso Spalatino«. Iste navode, očito 
prema Orbiniju, potkrepljuje njime i Jakov Luccari u svom 
djelu Copioso ristretto degli Annali di Ragusa (Mleci 1605; 
izd. 1790, str. 23.). 

U sastavu Synopsis virorum illustrium  Spalatensium 
kanonik Marko Dumanić, spominjući prema Lukareviču 
i Orbiniju našega B., dodaje, da niti on sam, a niti Rafael 
Levaković ni Ivan Lucij nisu o njemu mogli ništa iznaći. 
Poslije toga ne iznenađuje, što Dumanićev suvremenik Je- 
ronim Kavanjin među slavnim Splićanima B-a nikako ne 
spominje u VI. pjevanju svoje velepjesni Bogatstvo i 
uboštvo. 


LIT.: A. Ciccarelli, Opuscoli riguardanti la storia degli uomini illustri 
di Spalato, Dubrovnik 1811. F. F. 





BALDASSARE, Estense, zvan i da Reggio, * Reggio oko 
1443, + Ferrara vjerojatno 1504, talijanski slikar i medaljer. 
Učio je u Milanu, gdje je bio u službi Francesca i Galeazza 
Marije Sforze do 1469, zaposlen pri dekoraciji kaštela u 
Paviji. Poslije živi i djeluje u Ferrari (gdje je u službi 
Borsa d'Este naslikao niz portreta, a u jednoj kapeli crkve 
S. Domenico prizore iz života sv. Ambrozija) i Reggiju. 
G. 1499 naslikao je portret pjesnika Tita Strozzija (zbirka 
Cook, Esher), 1502 oltarsku sliku Smrti Bogorodičine (Fer- 
rara). Engleski historičar umjetnosti H. Cook nastojao je, 
da u slikama, koje se pripisuju drugim ferrarskim majsto- 
rima, utvrdi djela Baldassarova, tako u Münchenu Portret 
porodice Sacrati, u Londonu (Nacionalna galerija) Koncert, 
u Hampton Courtu Portret Guidobalda d'Este. Slabiji je 


B. kao medalier. 

LIT.: H. Cook, Baldassare d'Este (u reviji The Burlington Magazine, 
te London 1911; A. Venturi, Storia dell'arte italiana, VHS IR 
1914 


5 . Sch. 
BALDE, Jakob, Ж Ensisheim (Alzacija) 4. I. 1604, + Neu- 
burg na Dunavu 9. VIII. 1668, njemački isusovac, novola- 
tinski pjesnik, vjeran sin kat. crkve, ali i poklonik grčke 
stoe, dvorski propovjednik u Minchenu. Kao njem. pje- 
snici isusovac Friedrich v. Spee i Angelus Silesius stavio je 
B. svu dubinu i ljepotu humanistički obojene vjerske ro- 
mantike u službu preporoda svojega Tridesetgodišnjim ra- 
tom izopačenog i napaćenog naroda. Za vrijeme, dok se 
sklapao westfalski mir, zaklinjao je evropske diplomate, da 
stvore pravedan i trajan mir. (S: 

BALDER (staroislandski Baldr, novoislandski Baldur), 
germansko božanstvo svijetla (ime dolazi od bald »brz«). 
Njega ubija grančicom od imele slijepi bog Нба, t. 1. Baldr . 
kao bog svijetlog sunca podliježe u zimsko doba demonu 
tmine. Njegova žena božica Nanna spaljuje se s njime na 
lomači. Božica podzemlja spremna je povratiti ga u život, 
ako bi ga sva bića oplakivala. To osujeti opaki bog Loki. 
(Prema pripovijedanju Edde). 

LIT.: Falk und Torp, Dünisch-norweg.-deut. Wörterbuch. G. š. 

BALDI, Bernardino, Ж Urbino 1553, + Urbino 1617, tali- 
janski pjesnik i polihistor. Bio je mnogo godina opat u 
Guastalli i konačno tajnik vojvode u Urbinu. Svestrano 
obrazovan, mnogo je razmišljao i pisao u prozi i stihu, 
a sa židovskoga je preveo lamentacije proroka Jeremije 
Najpoznatija su mu djela: La Nautica (u kojoj se katkada 
povodi za Enejidom, a opisuje, kako valja graditi lađu, 













































































RENESANSNI BALDAKIN, Rafael Sanzio, Gospa od baldakina 
Firenca, Galleria Pitti 

njome upravljati i t. d., štampana u Mlecima 1590), L'inven- 
zione del bossolo da navigare (štampana tek 1901 u Livor- 
nv i Vite dei matematici. 

LIT.: G. Zaccagnini, Della vita e delle opere di B. B., 2. izd., Reggio 
Emilia 1918; La Nautica, con introduzione di G. Bonifacio, TEE 1921. 

: |-1C. 

BALDINI, 1. Antonio, * Rim 10. X. 1889, talijanski knji- 
ževnik, jedan od osnivača časopisa i grupe La Ronda 
(> Bacchelli R.). Član Tal. akademije (Acc. d'Italia). Prva 
knjiga Umori di gioventù (Firenca 1920), gdje je sabrao 
svoja dotadašnja djela, među kojima je i Maestro: Pastoso 
(Rim 1914), pripada prvom razvoju pisca, koji se kasnije 
najbolje afirmirao djelima Nostro Purgatorio (Milan 1918), 
gdje su prikazane slike iz ratnog iskustva, i Michelaccio 
(Rim 1924), u kojem opisuje doživljaje talijanskoga Sancha 
Panze, pučkog predstavnika hiljadugodišnjeg iskustva, mu- 
drosti i preobražene talijanske povijesti. Obožavanje žen- 
ske ljepote i književnog i umjetničkog rada predmet je 
njegove knjige Beato fra le donne (1940), što je s dodacima 
preštampana La dolce calamita (iz 1929). Među drugim nje- 
govim djelima vrijedno je spomenuti: Salti di gomitolo 
(Firenca. 1920) i Amici allo spiedo (Firenca 1932). Veoma 
fini pripovjedač Baldini klasičnom jednostavnošću skriva 
svoj savjesni rad; aristokratski pisac uživa u prikazivanju 
pučke talijanske duše i u osjećaju, da i on sam pripada tom 
puku. U njegovim proznim djelima osjeća se ujedljiva mu- 
drost, uvijek pomiješana sa srdačnom dobrodušnošču; to je 
proza bogata divnim slikovitim odlomcima, to su više manje 
lični utisci ili ispovijesti i svijesno ograničen svijet, jasan, 
zdrav, vedar. 

LIT.: P. Pancrazi, Ragguagli di Parnaso, Firenca 1920; Isti, Scrittori 
italiani del Novecento, N. ediz. Bari 1939; С. Ravegnani, Í contem- 


poranei, П., Modena 1936; С. De Robertis, Scrittori del. Novecento, 
Firenca. 1940. P.M 


2. Baccio, Ж 1436 (?), Т oko 1487, talijanski zlatar.i bakro- 
rezac. Djelovao je u Firenci u drugoj polovini: 15. st., 
a naročito оа 1460 do 1480. O njegovim zlatarskim rado- 
vima nije ništa poznato, a nema ni pouzdanih vijesti o 
njegovu životu. Govoreći Vasari o vezama Botticellijevim 
s bakrorezom, ističe, da se on mnogo trudio oko izdanja 
bakroreza, što ih je po njegovim crtežima izvodio B. Čitav 
niz onodobnih firentinskih bakroreza izišao je iz ove su- 
radnje Botticellija i Baldinija. Uzima se, da je B. po crte- 
žima Botticellijevim izradio onih devetnaest bakroreza, 
koji ilustriraju izdanje Danteove Božanske Komedije, izišlo 
u Firenci 1481. 


LIT.: P. Kristeller, Kupferstich und Holzschnitt aus vier Jahrhunder- 
ten, Berlin 1905; F. Lippmann, Der Kupferstich, Berlin 1905. A. Sch. 


BALDINUCCI, Filippo, Ж Firenca 1624, + Firenca 1696, 

tal. pisac o umjetnosti. Na osnovu izvora napisao je životo- 
pise talijanskih umjetnika: Notizie dei professori del di- 
segno da Cimabue in qua... u 6 sv. (1681—1728). Napisao je 
prvu povijest bakroreza i sastavio rječnik umjetničkih 
izraza Vocabolario toscano dell'arte del disegno (Firenca 
1682). 
BALDISSERA, Antonio, Ж Padova 1838, + Firenca 1917, 
talijanski general. Učio je u vojnoj akademiji u Wiener- 
Neustadtu. Sudjelovao je u austro-pruskom ratu u Češkoj 
1866 i bio odlikovan redom Marije Terezije. Kada je Au- 
strija izgubila Italiju, prešao je u talijansku vojsku. S eks- 
pedicijom 1888 otputovao je u Eritreju te postao guverner 
nove kolonije. U ratu protiv abesinskog kralja Menelika 
1896 bio je zapovjednikom kolonijalne vojske. Nakon rata 
vratio se u Italiju. G. 1904 postao je senator. 

BALDO degli Ubaldi (lat. Baldus de Ubaldis), ж Perugia 
1327, + Pavia 28. IV. 1400, glasovit pravnik t. zv. škole 
postglosatora (>> pandektno pravo). Po svome značenju 
dolazi odmah iza svoga slavnoga učitelja Bartola. Bio je 
gotovo 50 godina odvjetnik i profesor u Bologni, Perugiji, 
Padovi, Firenci 1 Paviji. Pisao je komentare nesamo poje- 
dinim dijelovima corpusa iuris civilis, nego i dekretalima. 
Bio je dakle civilist i kanonist. Kao Bartolo i on je obra- 
divao također pitanja kolizija statuta. Stoga se ta dva 
pravnika škole postglosatora smatraju osnivačima među- 
narodnoga privatnog prava kao pravne discipline (^ medu- 


narodno privatno pravo Il). 

LIT.: Meili, Die theoretischen Abhandlungen von Bartolus und Bal- 
dus über das internationale Privat- und Strafrecht, u zborniku Nie- 
meyers Zeitschrift für internationales Recht, sv. V., 1895; F. Ercole, 
Da Bartolo all' Althusio, Firenca 1932. B. E. 


BALDOVINETTI, Alessio, Ж Firenca 14. X. 1425, T Fi- 
renca 29. VIII. 1499, talijanski slikar. Ne zna se, tko mu 
je bio ucitelj: U ranoj mladosti utjecao je na nj Fra An- 
gelico, a nije isključeno, da je bio neko vrijeme (1439 do 
1445) pomočnik Domenica Veneziana pri radovima u 

ALESSIO BALDOVINETTI, Bogorodica s malim Isusom u pejzažu 
Pariz, Louvre 


crkvi S. Egidio u Firenci. Najranije je njegovo sačuvano i 
vremenski utvrđeno djelo freska Rođenja Kristova (u 
predvorju crkve SS. Annunziata u Firenci), nastala 1460 
do 1462, u kojemu se očituje kao izvrstan crtač i pejza- 
Zist. Pejzaž, naročito onaj u dolini rijeke Arna, ima i u 
drugim njegovim djelima zamašno značenje. Slikao je 
freske u firentinskim crkvama S. Miniato al Monte (1466), 
S. Pancrazio (1467) i S. Trinita (1471). Važnije su nje- 
gove slike: Sv. Trojstvo (Firenca, Akademija), Navješte- 
nje i Bogorodica sa svecima (Firenca, Uffizi), Svadba u 
Kani Galilejskoj i Krštenje Kristovo (Firenca, Museo di 
S. Marco) i Bogorodica s malim Isusom u pejzažu (Pariz, 
Louvre). Po B-evim nacrtima izvedene su i nekolike intar- 
zije u firentinskoj katedrali. B. je utjecao znatno i na rani 
firentinski bakrorez. Tako kazuju njegov stil tri ilustra- 
cije u djelu I! Monte Sancto di Dio, Firenca 1477, pa ba- 
krorezi Religiozna alegorija i Bogorodica u Londonu (Bri- 
tish Museum). Naročitu draž B-eve umjetnosti čini nešto 
opori način njegova crtačkog stila, koji je uvijek deko- 
rativan. 

LIT.: E. Londi, 4. B., Firenca 1907; G. Poggi, I ricordi di A. B., 


Firenca 1909; R. ven Marle, The Development of the Italian Schools of 
Painting, XI., Haag 1929. A. Sch. 


BALDUIN, vladari toga imena: 

B. L, grof Flandrijski. Kada su kriZari 1204 zauzeli Cari- 
grad, izabraše Balduina za cara novostvorenog Latinskog 
carstva u Carigradu. Već 1205 bi kod Drinopolja od bu- 
garskog cara Ivana Asena II. pobijeđen i umre u bugarskom 
zarobljeništvu. 

B. IL, posljednji car Latinskog carstva (1228—1261). Za 
njegove vladavine stalno je opadalo Latinsko carstvo, te 
je 1261 Carigrad došao ponovno pod bizantsku vlast. Sve 
do svoje smrti (1273) uzalud je pokušavao, da s pomoću 
pape i Karla Anžuvinskog opet zadobije izgubljeni prijesto. 

B. L, jeruzalemski kralj (1100—1118), brat Gottfrieda 
Bouillonskog. Sudjelovao je u prvom križarskom ratu, 1098 
postao knez Edese, a nakon Gottfriedove smrti preuzeo 
vlast u Jeruzalemskoj kraljevini, kojoj je granice proširio, 
Zauzevši niz okolnih gradova i važnih luka. Naslijedio ga 

HANS BALDUNG, Portret grofa Ludwiga Lówensteina 
Berlin, Deutsches Museum 


je njegov bratió Balduin IT. (1118—1131). On je osvojio 
1124 Tir. Za njegova vladanja imalo je Jeruzalemsko 
kraljevstvo najveće područje. 

B. IIL, sin Fulkona Anžuvinskog, jeruzalemski kralj (1143 
do 1162), uspješno ratovao protiv alepskog sultana Nu- 
redina. 

BALDUNG, Hans zvan Grien, * Weyersheim kraj Strass- 
burga 1484/1485, + Strassburg 1545, njemački slikar, bakro- 
rezac i crtač, podrijetlom iz Schwäbisch Gmiinda. Čini se, 
da je od 1504 do 1505 bio u Nürnbergu učenik Albrechta 
Diirera. Od 1509 dalje boravi u Strassburgu, od 1512 do 
1516 u Freiburgu, a onda do svoje smrti opet u Strass- 
burgu, gdje je uživao velik ugled kao umjetnik i građanin. 
Rano je pristao uz Lutherov pokret pa je, kako kaže tradi- 
cija, prisustvovao 1518 saboru u Augsburgu. Primao je, oso- 
bito u svojim ranijim djelima, rado tuđe poticaje, ali ih je 
na svoj način misaono razrađivao. Kasnije se njegova mašta 
rado opaja bujnim nagim ženskim likovima, prikazima 
smrti i vještica. Bio je, međutim, podoban, da i slike s reli- 
gioznim motivima prožme strasnim senzualnim životom 
i patosom, koji kadikad biva divlje raspojasan. Među 
njegovim slikama su najznatnije: glavni oltar u stolnoj 
crkvi u Freiburgu (možebit potječe od njega i nacrt 
za raskošnu ornamentalnu rezbariju toga oltara) sa 
središnjom slikom  Krunisanja: Bogorodicina і krilnim 
slikama: Poklonstvo sv. Triju Kralja (Berlin, Kai- 
ser - Friedrich - Museum); Rođenje Kristovo (München), 
Smrt sv. Doroteje (Prag, Rudolfinum), Bijeg u Egipat i 
Alegorija glazbe (Nürnberg, Germanski muzej). Među 
portretima ističu se ovi: grofa Ludwiga von Lowensteina 
(Berlin), baruna Morsperga (Stuttgart) i markgrofa Kri- 
stofa 1. Badenskog (München). Na svojim kasnijim sli- 
kama prikazuje B. rado mitologijske i alegorijske prizore. 
Takve su: Dvije vještice (Frankfurt na Majni), Smrt 
cjeliva ženu (Basel), Heraklo i Antej (Kassel), Sedam stu- 
pnjeva ljudskog života (Seusslitz). — B. je bio znatan i ori- 
ginalan grafičar. Raniji njegovi bakrorezi do 1516, zapravo 
samo pokušaji, odaju utjecaj Diirerov. Važniji su njegovi 
drvorezi, pojedinačni listovi i knjižne ilustracije, njih 150 

HANS BALDUNG, Piram i Tizba 
Berlin, Deutsches Museum 


na broj. U njima napušta B. mirni opisni način Dürerov 
i daje maha svom temperamentu i svojoj fantastičnoj ćudi, 
koji se očituju u prevelikoj žestini kretnja i izražaja. Sve 
to zajedno daje ovim njegovim djelima poseban ugođaj 
i značaj. Često su njegovi drvorezi tiskani sa dvije ploče 
(jednom, na kojoj je crtež, i drugom tonskom, u kojoj su 
izdubena svijetla), čime se postizava efekt chiaroscura. 
Najznatniji su B. drvorezi: Vrzino kolo (B. 55) iz 1510, 
prvi njegov datirani list; Filida i Aristotel (B. 48); Izgon iz 
raja (B. 4), Sv. Sebastijan (B. 253), Uzašašće Kristovo (B. 
43), pa Serija konja iz godine 1534. Od B. sačuvan je i 
niz izvanrednih crteža. 

LIT.: G. v. Térey, Verzeichnis der Gemälde des H. B. genannt G. 
(Studien zur Deutschen Kunstgeschichte, 1.), Strassburg 1894; P. Kristel- 
ler, Kupferstich und Holzschnitt aus vier Jahrhunderten, Berlin 1905; 

. Lippmann, Der Kupferstich, Berlin 1905; H. Schmitz, H. B., Bielefeld- 
Leipzig 1922; H. Curjel, H. B. G., München 1923; E. Bock, Die deutsche 
Graphik, München 1922; L. Baldass, Hans Baldungs Frühwerke (Pan- 
theon 1928); C. Koch, Hans Baldungs Geburtsjahr (Zeischrift für Kunst- 
wissenschaft 1933); O. Fischer, H. B. G., München 1940; F. Winkler, 
Altdeutsche Tafelmalerei, München 1941. A. Sch. 

BALDWIN, 1. James Mark, * Columbia (južna Karo- 
lina) 1861, + 1934, američki filozof, zastupa estonomički 
idealizam, koji u estetskom promatranju (aesthetic con- 
templation) nalazi osnov jedinstvena pogleda na svijet. 
Razumsko obrađivanje iskustva razilazi se u dva pravca, 
koji čine razliku između agenetičkih nauka (o prirodi) i 
genetičkih (o životu) i vode do opreke objekta i subjekta. 
Taj se dualizam ne da ukloniti redukcijom, dakle ni tako, 
da se kategorije (v.) prirodnonaučna shvaćanja uvedu u 
razvojno-povijesno gledanje, ni obratno, da se u kvantita- 
tivno-mehanističko poimanje unesu pojmovi iz nauka o 
životu (biologije, psihologije, sociologije i dr.), već se može 
svladati samo sintezom na način estetske integracije, u ko- 
joj se svijest vraća k jedinstvu subjekta i objekta. Kako se 
potpuno shvaćanje zazbiljnosti svodi na zakon ljepote, 
označuje se Baldwinov nazor kao pankalizam: sve (mar) 
se ujedinjuje u vidu lijepa (««4ó»). 

BIBL.: Glavno djelo B-ovo je Genetic Logic, New York 1906—1908, u 
njem. prijevodu Leipzig 1908—1914. 

LIT.: D. Nedeljković, Pankalizam i dialektika, Skoplje 1936. А. В-а. 


2. Stanley, Ж Beldwey 3. VIII. 1867, engleski državnik, 

sin Alfreda B., velikog industrijalca. B. je školovan u 
koledžu Harrow i u Cambridgeu. Nakon svršenih škola 
ušao je u posao svoga oca. Iza očeve smrti (1907) B. 
ulazi i u Donju kuću (1908), gdje je ubrzo došla do izra- 
žaja njegova sprema u ekonomsko-financijskim pitanjima. 
Za vrijeme prvoga svjetskoga rata B. je postao (1916) pri- 
vatnim tajnikom Bonara Lawa, i time je započela njegova 
brza državnička karijera. Ulazi 1917 u koalicionu vladu 
Lloyda Georgea kao podsekretar ministarstva financija i 
na tome mjestu ostaje do 1921, kad je postao ministar 
trgovine. G. 1920 postao je članom kraljevskog tajnog 
vijeća. G. 1922, nakon pada koalicione vlade, postaje u 
konzervativnoj vladi ministar financija. Nakon povlače- 
nja Bonara Lawa, 1923, Bal- 
dwin postaje vođom stranke 
i prvim ministrom (ministrom 
predsjednikom). Provodi oštru 
borbu protiv laburista boreći 
se za zaštitne carine, ali jena 
izborima konzervativna stran- 
ka dobila manjinu, pa je na 
vlast došao Mac Donald. B. 
stupa u vrlo ogorčenu borbu 
te je 1924 oborio laburističku 
vladu i postao po drugi put 
ministar predsjednik (6. XI. 
1924). Laburisti su provodili 
štrajkove; osobito su teške 
prilike vladale u rudarskim po- 
dručjima Engleske. B. je vo- 
dio borbu protiv štrajkova, ali 
je laburistička stranka pono- 
vno ojačala, pa je 1929 pre- 
uzela vlast. No ekonomske prilike su postale s dana u 
dan sve to gore; ekonomska kriza je obuhvatila takve raz- 
mjere, te su laburisti postali nemoćni, da riješe pitanje 
nezaposlenosti, a počela je prijetiti ozbiljna opasnost i 
samoj funti. Da se izbjegne .katastrofa, Mac Donald je 
pristao na formiranje nacionalne vlade (1931), u kojoj je 
B. postao lord predsjednik vijeća, a u lipnju 1935 postade 
po treći put ministar predsjednik i na tome mjestu ostaje 
do svibnja 1937. Brzim financijskim mjerama, pooštrenjem 
zaštitne carine i aktiviziranjem vanjske trgovine ekonom- 
ska je kriza brzo svladana, ali pri kraju njegove vlade 
nastupila je teška politička kriza, koja bi se vjerojatno, 
da nije bilo neobične strpljivosti, vještine i energije 
Baldwinove, pretvorila u krizu engleskoga imperija. Kralj 
Eduard VIII. htio je uzeti za ženu Mrs. Simpson, podrije- 
tlom Amerikanku, koja je tada živjela u drugom braku. 
Engleska javnost je bila protivna toj ženidbi, a isto tako 
i dominioni. Kad je kralj Eduard vidio, da su i parlamenat 
i vlada protivni njegovoj ženidbi, zatražio je od parla- 
menta, da se može oženiti morganatski, ali je parlamenat 
— zapravo Baldwin — odgovorio, da englesko zakono- 
davstvo ne poznaje takvoga braka. Eduardu VIII. nije 
ništa drugo ostalo, nego da abdicira (10. XII. 1936) i da 
s Mrs. Simpson ode iz Engleske. Na njegovo je mjesto 
došao brat mu vojvoda od Yorka kao Đuro VI. J. N. 
BALEARI (Islas Baleares), španjolska skupina otoka u 
zapadnom dijelu Sredozemnoga mora, 90 km daleko od 
Pirenejskoga poluotoka, sastavljena od Mallorce i Menorce 

BALEARSKO OTOČJE 








(Foto Szanto) 
VJETRENJAČE NA BALEARIMA 


(B. u užem smislu) te Ibice i Formentere (B. u širem smi- 
slu ili Pitiuzi) s nekoliko otočića (Cabrera, Conejera) i ško- 
lja. Ova skupina otoka sačinjava španjolsku pokrajinu B. 
od 5014 km? sa 360.000 stan. katalonskoga govora. Otočje je 
odlomljeno od andaluzijskoga nabranoga gorja i povezano 
s njime zajedničkom podmorskom podlogom, kako pokazuju 
isponi na otočju i dubine u moru. Svi su otoci goroviti 
(Mallorca do 1571 m), ali slabo zašumljeni (čempresi, hra- 
stovi, u visinama vazda zeleno grmlje), a prostranije su ni- 


BALEARI, Zmajska spilja na Mallorci 

zine jedino na Mallorci i Menorci. Podneblje je (izuzevši 
oluje u jeseni) blago i jednolično. Plodnost tla je izvanredna 
za sve vrste južnoga voća, a dobro uspijeva i stočarstvo 
(svinje, mazge). Iz brda se dobiva sol, vapno i mramor, a 
more daje mnogo riba. I obrt je znatan. Glavni grad pokra- 
jine je Palma na Mallorci. Na B. su nađeni važni ostaci do- 
maće kulture iz brončanog i željeznog doba (goleme građe- 
vine na zemlji i pod njom). 

LIT.. Ludwig Salvator, Die Balearen, 9 sv., Leipzig 1869—91, malo 
izdanje u 2 sv., Leipzig 1897; Vuillier, Les iles oubliées, Pariz 1892. D. Z. 

Pod starim imenom Balearides (ili Gymnesiae) razumi- 
jevali su se otoci Mallorca (Balearis maior) i Menorca 
(Balearis minor). Krivo je uvriježeno mišljenje, da su Ba- 
leare zauzeli Feničani, jer oni uopće nisu nikada na njih 
došli. Tek su ih Kartažani kasnije zaposjeli. Stanovnici 
(Balearici), kojih je bilo oko 30.000, bijahu na glasu kao 
ratnici, a naročito se isticahu u spretnom izbacivanju 
velikog kamenja praćkom (balearski praćari), radi čega ih 
je mnogo služilo u kartaškoj, a kasnije u rimskoj vojsci. 
Kad ih je konzul Kv. Cecilije Metel 123 pr. Kr. pokorio, 
napučio je otoke romanizovanim življem iz j. Španjolske. 
Ovi su sagradili gradove Palmu i Polenciju, a Metel je 
dobio zato nadimak »Balearicus«. G. 425 osvojiše Baleare 
Vandali, a 560 istočnorimsko carstvo. Kasnije bijahu u 
vlasti Pise, dok ih 798 ne osvoje Mauri, koje istjera 1229 
aragonski kralj Jakov I. On obrazova državu »kraljevinu 
Mallorcu« za svog sina Jakova, kojega naslijediše Sancho 
i Jakov II. G. 1344 pripoji ih Petar IV. Aragoniji. U 
Utrechtskom miru 1713 došla je Menorca radi svojih luka 
pod vlast Engleza, koji je mirom u Versaillesu 1783 vratiše 
Španjolskoj. J. G-c. 

BALEGAR 


BALEGAR ili zujak (Geotrupes stercorarius), kukac, kor- 
njaš kovno modre boje ili se blista zeleno, traži konjsku 
balegu i ispod nje iskopa u zemlji cijev, u nju položi jaje 
s balegom, koja će služiti ličinki za hranu. Sveti balegar 
(Scarabaeus sacer) živi i u Dalmaciji; oba spola prave iz 
goveđe balege kugle, u koje ženka snese po jedno jaje. К.В. 

BALEN, 1. Hendrik van, Ж Antwerpen 1575, j Antwerpen 
17. VII. 1632, flamanski slikar. Učitelj mu je bio Adam van 
Noort. G. 1593 stupio je u slikarsku udrugu sv. Luke. 
Zatim je išao na daljne nauke u Italiju. Vrativši se u 
Antwerpen stupio je u slikarsku udrugu Bratstvo roma- 
nista, gdje je 1613 bio dekan. Imao je jedanaest sinova, 
od kojih su nekoji bili slikari. Od njegovih 26 učenika 
osobito su se kao slikari proslavili Anthonis van Dyk i 
Frans Snyders. B. je radio u zajednici s drugim slikarima, 
između kojih su najvažniji Josse de Momper, Frans Sny- 
ders, Jan Breughel (Bruegel) i Lucas van Uden. Ovi su 
slikali pozadine 1 pejzaZe, u koje je onda B. umetao osobe 
iz biblije i mitologije. Njegove se brojne slike nalaze po 
mnogim gradovima, tako u muzeju u Amsterdamu, u crkvi 
sv. Jakoba u Antwerpenu (Presv. Trojstvo, Navještenje i 
Uskrsnuće), u muzeju u Dresdenu, Miinchenu, Beču, Lille-u 
(Odmor sv. Porodice) i drugdje. 

Po njegovim su nacrtima radili neke svoje bakroreze 
Crispin de Passe, Lucas Vorstermann, Cornelius Galle, 
Hieronymus Wietrix i dr. 

LIT.: Thieme-Becker, Kznstler-Lexikon, IL, Leipzig 1908. U: 

2. Josip, Ж Krmpote (Hr- 
vatsko Primorje) 18. III. 1890, 
sveučilišni profesor. Gimna- 
Zijske nauke svršio u Senju, 
a šumarstvo na nekadašnjoj 
visokoj školi u Šćavnici. De- 
set godina iza svršenih na- 
uka promoviran je 1923 prvi 
na čast doktora šumarskih 
nauka sveučilišta u Zagrebu. 
G. 1927 postaje vanredan, a 
zatim redoviti profesor na šu- 
marskom fakultetu beograd- 
skog sveučilišta u Zemunu. 
Kao šumarski stručnjak razra- 
duje različna pitanja iz ро- 
dručja šumskoga gospodarstva, 
a osobito pitanje pošumljiva- 
nja goleti na Kršu. 

BIBL.: Les éléments climatiques du Karst et leur relation au repeu- 
plement; La technique du reboisement du Karst; Prilog poznavanju 
naših mediteranskih šuma; Drugi prilog poz. naših med. šuma; Treći 
prilog poz. naših med. šuma; Prilog poznavanju šumarstva Bugarske; O 
proredama, Zagreb 1929; Naš goli Krš, Zagreb 1931; Tumač zakona o 
šumama, Zagreb 1929; Josip Kozarac (monografija, Zagreb 1936); 


Šumski rasadnici, Zemun 1938. S ruskoga je preveo 1940 znamenito djelo: 
G. F. Morozov, Učenie o lese. N.N 


BALENOVIĆ, 1. Juriša, živio je u drugoj polovici 17. st., 
odlikovao se kao senjski četnik u bojevima na moru i na 
kopnu. Slavi ga njegov suvremenik Pavao Ritter Vitezović 
u svojoj Kronici, G. 1676 navalila su tri turska broda na 
njegovu lađu. S Jurjem Ritterom i s četrnaestoricom mor- 
nara suzbio je Balenović napadače, premda su oni izranili 
i njega i svu njegovu posadu. Četujući protiv Turaka u 
Lici, Dalmaciji i Bosni postao je strah i trepet neprijate- 
lja. G. 1678 bili su Kotarci oplijenili tursku krajinu, ali kad 
su se vraćali natrag, dostigli su ih Turci s premoćnim četa- 
ma. Našavši se u nevolji zavikali su Kotarci: »Aj Juriša 
Senjanine!« Turci misleći, da imadu pred sobom doista Ju- 
rišu, nagnuli su u bijeg. Poslije toga poslali su pobjednici 
odaslanstvo u Senj, koje je Juriši Balenoviću predalo sre- 
brom okovanu tursku sablju, zadobivenu u tom boju. Neki 
misle, da je Juriša Balenović identičan s Jurišom Senjani- 
nom (v.), o kojem se u ciklusu senjskih Uskoka najviše 
pjeva iza Ivana Senjanina i Jurja Daničića. Bit će doduše 
da je i Juriša Balenović pridonio slavi tipiziranoga Juriše 
Senjanina, ali Kačić u svojoj »pismi drugoj od vitezova 
hrvatskih, koji viteški vojevahu rata kandianskoga i be- 
čkoga«, razlikuje tu dvojicu junaka. P: G. 

2. Šimun, * Kruščica kod Pazarišta 21. X. 1835, + Zagreb 
17. V. 1872, povjesničar. Osnovnu školu je svršio u Paza- 








JOSIP BALEN 


biskupske knjižnice. Surađivao je u Katoličkom listu, kome 


je bio i urednik. 

BIBL.: Liturgija, Zagreb 1862; Molitvenica i pesmarica, Beč 1864; 
Društvo sv. Jeronima štampalo je 1870 njegovu Povjesnicu hrvatskoga 
natoda za puk. 

LIT.: V. Balenović, Život i rad Šimuna Balenovića, Zagreb 1935; A. 
Cuvaj, Grada za povijest školstva, II. izd., sv. V., Zagreb 1910. E.S. 


3. Vid, Ж Kruščica (Pazarište) 19. XII. 1883, pisac i peda- 
gog. Surađuje u časopisima Nastavni vjesnik, Hrv. njiva, 
Hrv. planinar i drugdje. 

BIBL.: Opća geografija za više razrede srednjih škola, Zagreb 1923, 
ll. izd. 1939; Kroz Srbiju, Bosnu i Dalmaciju, Zagreb 1926; Život i rad 
Šimuna Balenovića prigodom 100-godišnjice njegova rođenja, Zagreb 1935; 
Petar Karlić prigodom 30-godišnjice naučnoga rada, Zagreb 1937. J.D 

BALENTOVIĆ, Ivo, * Županja 26. TV. 1913, književnik. 
Svršio nekoliko razreda srednje škole, a onda se posvetio 
novinarstvu. Surađivao u Hrvatskoj prosvjeti, Hrvatskoj 
smotri, Kolu Matice Hrvatske. Izdao u Zagrebu pripovijesti 
Život za opanke (1936) i pjesme Krvavi ples (1939). E. Š. 

BALESTRIERI, Lionello, * Cetona (Siena) 12. IX. 1872, 
talijanski slikar i grafičar. Učio je u Rimu i Napulju, gdje 
mu je bio učitelj Domenico Morelli. Od 1893 živi u Parizu, 
gdje je 1900, za svjetske iziožbe, izložio u Salonu svoju 
poznatu sliku Beethoven (Trst, Museo Revoltella). I druge 
njegove slike prikazuju prizore iz života umjetnika i bo- 
hema. Istakao se i kao grafičar. "As. Sch. 

BALESTRILJA, astronomska sprava, koja se spominje 
svršetkom 15. st., a koja je u pomorstvu zamijenila prija- 
šnji astrolabij. A.P. 

BALES (Balezo), tvrdava na rijeci Rijali u sjevernoj 
Albaniji, na brdu Maja Balezit, na sredini puta Skadar— 
Hum. Taj je put u srednjem vijeku spajao Skadar s Du- 

VRTNA SVEČANOST LUJA XIV. U VERSAILLESU 8. V. 1674 
Thčitre de Verdure. Bakrorez Izraela Silvestrea 
(Denkmiler des Theaters, XI Mappe: Feste des Sonnenkónigs) 

MIA CORAK u filmu »Umirući labud« 


kljom i Onogoštom, pa je B. na njemu morao biti važna 
stanica. Po narodnoj predaji B. su podigli Rimljani, a u 
14. st. postaje on biskupskim sijelom. Prodiranje Turaka 
prisiljava stanovnike manjih gradova, da se sele u veće 
primorske gradove, pa je tako i B. u 15. st. opustio i više 
nije obnavljan. S. MES. 
BALET (franc. ballet, tal. balletto »malen ples< od ballo 
»ples«), plesna izvedba, praćena glazbom. U Španjolskoj i 
Francuskoj, a pogotovu u Italiji, nastaje balet na dvorovima 
kao pantomimsko-plesni prikaz u svečanim zgodama. U 
Francuskoj je prvi balet skladao 1581 Baldasarini, a izvela 
ga je kraljica, princese i dvorjanstvo. Za Henrika IV., Ma- 
rije Medici i Richelieua ulazi balet sve više u programe 
dvorskih zabava. Za Luja XIV. osniva se u Parizu velika 
opera, a balet dobiva jači umjetnički oblik. Skladateli Lully 
i baletni učitelj Beauchamps umeću u pojedine opere t. zv. 
baletne divertissemente. G. 1662 osnovana je u Parizu Kr. 
akademija plesa. Do 1681 plešu samo muškarci, a tek otada 
i plesačice, no njihovo pravo značenje ide tek od 1730. 
B. je reformirao Jean-Georges Noverre (1727—1810), koji ga 
odijeli od opere i dade mu karakter samostalne umjet- 
ničke grane. U 19. st. daju se u kazalištima baleti redovito, 
ali su većinom pantomimskog karaktera s pojedinim ple- 
snim točkama. Carlo Blasis uvodi ples na vršcima prstiju. 
Krajem 19. st. gubi b. prvotno značenje plesne umjetnosti 
uopće, a napose u operi radi prevlasti Wagnerovih glazbe- 
nih drama, koje ga odbacuju. Nova baletna era nastaje sada 
u Petrogradu, gdje u carskom teatru balet doživljuje sjajan 
uspon. Turneje ruskog baleta po Evropi stvaraju u početku 
20. st. njegovu obnovu. Ruske plesačice Ana Pavlova, Ta- 
mara Karsavina, plesač Nižinski i koreograf Mihajlo Fokin 
stječu svjetski glas. U Monte Carlu i Parizu stvara Sergije 
Djagilev sa svojim ansamblom na osnovi klasične škole 
nove moderne oblike. S njim surađuju ruski i francuski 
moderni skladatelji (Stravinski, Prokofjev, Milhaud, Auric), 
te čitav niz slikara-scenografa Rusa i Francuza (Bakst, Pi- 
casso). Iz tog je ansambla proizašao slavni plesač Sergije 

“sLifar Modernizirani ples; koji se dijelom vrača ritmičko- 


pantomimskim kretnjama tijela,. te je više gimnastički 
izražaj nego balet, ima svoje pobornike u Jeanu Borlinu 
(Švedska), Kurtu Joosu (Engleska), Mary Wiegman i Ru- 
dolfu Labanu (Njemačka): 


U zagrebačkom kazalištu daje se 1892 kao prva baletna 
predstava Bayerova Vila lutaka u izvedbi članova drame. 
Miletić uvodi balet kao posebnu kazališnu granu, angaži- 
ravši 1894 kao primabalerinu i baletnog učitelja Emu Gron- 
donu, koja postavlja plesove u operama i daje samostalne 
balete Đačka ljubav, Kopelija, Rococo (1895), Sunce i ze- 
mlja (1896), Gizela, Bečki valčik, Olga (1897). Prvi hrvatski 
baleti su Jela (1895) od Bele Adamovića i Na Plitvička je- 
zera od Srečka Albinija (1898). Kad je 1902 opera raspu- 
štena, nestaje i baleta, ali s obnovom opere 1909 osnovana 
je i baletna škola, koju kao baletni učitelji, a večim dije- 
lom i kao primabalerine vode Hana Vojaček, Klotilda 
Astrup i Claire Genta, Emilija Strigel, Andela Godler- 
Fiala, Josipa Weiss i Draga Špoljar. Za to vrijeme sudjeluje 
balet samo u opernim i operetnim predstavama. Novo raz- 
doblje nastupa 1921 dolaskom primabalerine bivšeg Impe- 
ratorskog teatra u Moskvi Margarete Froman i njezina 
brata Maksimilijana s nekoliko vrsnih plesačica. Taj an- 
sambl, popunjen domačim silama te učenicama, što ih je 
privatno pripremao baletni studio Margarete Froman, daje 
čitav niz značajnih premijera i upoznaje Zagreb s najzna- 
čajnijim baletnim djelima kao što su: Chopin Vizije noči, 
Čajkovski Labude jezero, Delibes Kopelija (1921), Rimski- 
Korsakov Seherezada, Borodin Polovjecki plesovi, Bayer 
Vila lutaka (1922), Stravinski Petruska, Balakirjev Tamara 
(1923), Schumann Karneval (1924), RoZicki Pan Twardow- 
ski (1925), Casella Zara, Debussy Kutija igracaka (1927), 
Falla Trorogi šešir (1930), Nedbal Priča o Honzi (1931), 
Čajkovski Ščelkunčik (1932), Vitézslav Novak Mladost i 
Nikotina (1936). Istodobno se daju i izvorne baletne pre- 
mijere hrvatskih autora: Zajc-Baranovió Svatovac (1922), 
Širola-Babić Sjene (1923), Baranović Licitarsko srce (1924) 
i Imbrek z nosom (1935), Šafranek-Kavić Figurine (1926) i 
Sanje (1934), Papandopulo Zlato (1930), Lhotka Đavo u 
selu (1937) i Lak (1940). Uporedo s baletom razvija se i 
umjetnost njegove opreme (dekoracije, kostimi), pri čemu 
surađuju scenografi Ljubo Babič, Maksimilijan Vanka, 
Marijan Trepše, Pavel Froman, Sergije Glumac i dr. U za- 





(Foto Enkelmann) 
HARALD KREUTZBERG KAO TILL EULENSPIEGEL 
(Menschenschónheit) 

K. BARANOVIĆ, Imbrek s nosom. Inscenacija Lj. Babića 


grebačkom baletu je uzgojena i u njemu započela svoje 

djelovanje i hrvatska plesačica svjetskoga glasa Mia Čorak. 
LIT.: Levinson, Meister des Ballets, 1923; O. Bie, Der Tanz, 1925; 

J. Gregor-Fülóp Miller, Das russische Theater, 1928. S.B 


Baletna glazba prati plesne izvedbe baleta, koji se valjda 
razvio iz antiknih pantomima. Ma da se već za humanizma 
kod različnih dvorskih svečanosti javljaju takve pantomim- 
ske priredbe u Italiji i Francuskoj (u Engleskoj kao 
masques), to se odmah u vrijeme postanka opere (počet- 
kom 17. st.) javljaju prvi skladatelji pravih baleta (u dana- 
šnjem smislu riječi). Među ovima se ističe kćerka Cacci- 
nijeva Francesca, pa i genijalni tvorac prvih velikih opera 
Claudio Monteverdi. Bujan je razvitak baleta na francu- 
skom dvoru, gdje su dvorski krugovi, a uz njih i sami fran- 
cuski kraljevi, aktivno nastupali kod takvih priredaba. 
Lully je komponirao glazbu za više takvih balet-opera, jer 
su u njima među plesnim prikazivanjima umetane i poje- 
dine solističke arije. Glazba je baš u tim plesnim stavcima 
baleta našla pravo područje svog samostalnog razvitka, jer 
je — oslobođena veze s pjevanjem — morala značajkama 
ritmijskim, pa melodikom i šarolikošću orkestralnog zvuka 
dočarati ugođaj zbivanja na pozornici. Baletna glazba ima 
i dalje u francuskoj operi zamašan udio i onda, kad je ba- 
let samo umetak u operu (Rameau i Grćtry). Iz pojedinih 
baletnih stavaka Lullyjevih opera razvila se suita, ciklička 
orkestralna forma, koja u baroknoj glazbi ima zamašnu za- 
daću. No i u velikoj operi balet ima znatan udio. Reforma- 
tori opere (Gluck i Wagner) nastojali su balet (kao vanj- 
sku napravu opere) ukloniti ili ga upotrijebiti samo na 
mjestima, gdje je to dramska logika zahtijevala. Ipak je 
sam Gluck pisao balete, štoviše i za bizaran sadržaj Don 
Juana. Velik zamašaj dobio je balet kao samostalna forma 
scenske umjetnosti u ruskoj glazbi, i to počevši od posta- 
vljanja nekih djela, koja prvotno nisu bila namijenjena 
baletnom prikazivanju (Rimski-Korsakov Šeherezada, Bala- 
kirjev Tamara). Balet postaje važnim područjem stvaranja 
najistaknutijih ruskih i drugih modernih skladatelja, koji su 
u igri svijetla i sjene, pokretu stiliziranih likova (na način 
marioneta) našli sredstva za sjajnu karakterizaciju svojih 
zamisli groteske i satire. Jedan od najistaknutijih prvaka 
današnje generacije evropskih skladatelja, Igor Stravinski, 
dao je u svojoj baletnoj glazbi uzore za svoj objektivni 
stil, u kojem glazba i ne će ništa drugo predočivati nego 
zamamnu zvučnu pojavu. U baletnu glazbu modernih skla- 
datelja proniču snažno elementi pučke muzike primitivnih 
i egzotičnih naroda (naročito svojim poliritmijskim obra- 
scima), ali i elementi američke jazz-band muzike. Od hrvat- 
skih skladatelja baletnoj je glazbi obratio prvi svoju pažnju 
Albini, poslije Širola, Papandopulo, Dobronić, Baranović, 
Šafranek, a uz tijesnu je suradnju s baletnim parom Piom 
i Pinom Mlakarom i Lhotka realizirao dosada već 3 ba- 

(Foto Tonka) 


letna djela koristeći se elementima narodne glazbe južnih 
Slavena. 


LIT.: L. Celler, Les origines de l'opéra et le ballet de la Reine, Pa- 
riz 1868; H. Pruniéres, Le ballet de cour en France avant Benserade et 
Lully, Pariz 1914; A, E. Johnson, The russian ballet, London 1913. B. S. 


BALFE, Michael William, Ж Dublin 15. V. 1808, + Row- 
ney-Abbey (Hertfordshire) 20. X. 1870, pjevač i skladatelj. 
Proputovao je Italiju, Francusku, Njemačku i Rusiju. Na- 
pisao je brojne opere uvijek u jeziku zemlje, u kojoj ih 
je dao izvoditi. Njegove su među ostalim opere: Enrico 
quarto al passo della Marna (1833), The Siege of Rochelle 
(1835), Catherine Grey (1837), Falstaff (1838), Keolanthe 
(1840), Le Puits d'amour (1843), La Bohémienne (1843), 
Les Quatre Fils Aymon (1844), L'Etoile de Séville (1845), 
The Bandman (1846), The Maid of honour (1847), Pittore 
e Duca (1856), The Rose of Castile (1857), Satanella (1858), 
Bianca (1860), The Puritan's Daughter (1861), The Armou- 
rer of Nantes (1863) i dr. Njegova su djela pisana vrlo 
korektno i svjedoče o lakoći, kojom ih je radio. 

BALFOUR, 1. Arthur James, Earl of, * Whittinghame 
(Haddingtonshire) 25. VII. 1848, + Fisher's Hill, Woking 
(Surrey) 19. III. 1930, engleski državnik i filozof. Kao član 
konzervativne stranke ulazi 1874 u Donju kuću i postaje 
privatnim tajnikom svog ujaka lorda Salisbury-a, 1885 mi- 
nistrom u Salisburyjevu kabinetu, a 1887 glavnim tajnikom 
za Irsku. G. 1891—1892 pa opet od 1895 je vođa konzerva- 
tivaca u Donjoj kući i prvi lord državne riznice. Kao na- 





(Foto Tonka) 
K. BARANOVIĆ, Licitarsko srce. Inscenacija M. Vanke 


BALFOUR — BALISTIKA 


sljednik Salisburyja postaje ministrom predsjednikom 
(1902—1905). Kad je J. Chamberlain razvio veliku propa- 
gandu u korist zaštitnih carina, B. zauzima posredujuće 
držanje. Za njegove vlade je 1904 uglavljen englesko-fran- 
Cuski sporazum i obnovljen savez između Engleske i Ja- 
pana. U opoziciji, neko vrijeme suzbija reforme liberalne 
vlade, a zatim napušta vodstvo stranke. S ulaskom kon- 
Zervativaca u kabinet Asquitha 1915 B. postaje prvi lord 
admiraliteta, a u kabinetu Lloyd Georgea 1916 ministar 
vanjskih posala. 2. XI. 1917 izdao je t. zv. Balfourovu de- 
klaraciju o stvaranju »narodne domovine« za Židove u 
Palestini. G. 1919 postaje lord-predsjednikom tajnog vijeća, 
1922 dobiva red podvezice i naslov earla te prelazi u Gornju 
kuću, a 1925 je ponovno lord-predsjednik tajnog vijeća u 
kabinetu Baldwina. Kao član imperijalne konferencije izra- 
dio je 1926 izvještaj, koji je dao temelj položaju dominiona 
u krugu britanskog carstva. 


BIBL.: Defence of Philosophic Doubt, London 1879; Essays and 
Addresses, Edinburgh 1893; The Foundations of Belief, London 1895; 
Reflections suggested by the New Theory of Matter, London 1904; 
Questionings on Criticism and Beauty, Oxford 1909; Theism and Hu. 
manism, London 1915; Essays speculative and political, London 1920; 
Theism and Thought, London 1923. 


LIP: B. E. C. Dugdale, Arthur James Balfour, first earl of Balfour, 
New York 19372. J. N. 


Kao filozof B. je blizu engleskom pragmatizmu, &to ga 
pod imenom humanizma zastupa F. C, Schiller. Po B-u 
teorijski je i praktički neosnovan »naturalizam«, t. j. nazor 

oji uzima, da prirodonaučno mišljenje predstavlja gra- 
nicu ljudskoga spoznavanja. Razumski stav ne može obu- 
hvatiti ni zadovoljiti sve potrebe ljudske niti se u njem 
samom može razviti jedinstven i cjelovit nazor o svijetu. 
Pored misaonih osnova dolaze pri izgradivanju životnoga 
sustava ljudskoga u obzir i ne-racionalni faktori, što stva- 
raju vjerovanja (»belief«), a B. ih obuhvaća pod pojmom 
autoriteta, Etičke, estetske i religijske vrednote traže upo- 
rište u nekoj umnoj instanciji, iako se ona razumski ne da 
potpuno dohvatiti. Činjenica pak, da i razumska (logička) 
spoznaja ostaje uvijek samo u granicama vjerojatnosti i 
da se ni po tom ne razlikuje od pretpostavaka uvjerenja, 
upućuje na to, da se traži izmir izmedu znanja i idealnih 
zahtjeva umne svijesti. A. B-a. 

2. Francis Maitland, * Edinburgh 1851, + kod uspinjanja 
па L'Aiguile Blanche na Mont Blancu 19. VIL 1862, 
engleski fiziolog, mladi brat pređašnjega. Glavno mu je 
djelo Comparative Embriology. E 

BALI, najzapadniji otok Maloga Sundajskog Otočja, iz- 
medu Lomboka i Jave, 5600 km?, 750.000 stan., 134 na km. 
Plodno tercijarno humlje izdiže se prema istoku u vulkan- 
skom isponu Gunung Agung 3200 m nad more. Otok je 
bogat rižom i kokosovom palmom, kukuruzom i pamukom, 
duhanom i kavom, različitim voćem i stokom, a izvozi 
mnogo riže i dosta kave i stoke. Velikih naselja nema, 
najveće je Singa Radja sa 10.000 stan. Žitelji su Malajci, 
do kojih je prodirao islam već u 15. st., ali su sve do danas 
sačuvali brahmanizam, stari način življenja, podjelu u če- 
tiri kaste, davno pismo, hramove i rezbarije životinjskih 
likova u drvu. Otporni su bili i prema Nizozemcima, ko- 
jima su se domaći knezovi pokorili poslije žestokih bojeva 
tek 1849, ali nemira ima još danas. N.Ž. 

BALICKI, Zygmunt, * Lublin 30. XII. 1858, + Petrograd 
12. IX. 1916, poljski političar, narodni socijalist, kasnije uz 
Romana Dmowskoga narodni demokrat. Organizator omla- 
dine, emigrant, urednik mjesečnika Przeglad Narodowy od 
1908 do 1914. Prije nego su Nijemci 1914 zauzeli Varšavu, 
preselio se zajedno s narodnim odborom u Petrograd. U 
raspravi Egoizm narodowy wobec etyki (1902) smatra B. 
narod najvišom društvenom individualnošću, koja će stvo- 
riti u Poljskoj tip vojnika-državljanina. Socijalni je pro- 
blem u psihološko; spoznaji zajedničkih dojmova, pojmova, 
sudova i shvaćanja među ljudima, koji zajedno žive. Njima 
odgovaraju pojmovi: narod, društvo, puk i država. 

BIBL.: Psychologja spoleczna, czynności poznania (1912). J. B-č. 

BALIČEVIĆ, fra Franjo, * Ričica kod Kr. Sutjeske u Bo- 
sni, + Fojnica 2. II. 1615, bosanski biskup franjevac (u stra- 
nim izvorima »De Stephano« i »Falconi«). Bogosloviju je 
učio u Italiji. G. 1587 izabran je bosanskim provincijalom, 
a 14. XI. 1588 imenovala ga je Sv. Stolica bosanskim bisku- 
pom. Kako B. nije bio imenovan bosanskim biskupom na 
prijedlog ugar.-hrv. kralja, njegovo je imenovanje dovelo 

o spora između bečkoga dvora i rimske kurije. Spor je na 
koncu tako riješen, da je B. i dalje vršio povjerenu mu bi- 
skupsku dužnost, a počasna prava i naslov bosanskoga bi- 

(Foto Szanto) 


DJEVOJKE S OTOKA BALI 


skupa dobili su drugi. Proputovao je više puta Bosnu i 
okolne krajeve organizirajući duhovnu pastvu. U Rim je 
poslao dva iscrpna izvještaja o svom radu i biskupskim po- 
hodima. Ti su izvještaji dragocjeni izvori za poznavanje 
stanja Hrvata katolika pod turskim gospodstvom koncem 
16. st. 

LIT.: K. Horvat, Noviji historijski spomenici za povjest Bosne u 
Glasniku zem. muzeja, Sarajevo 1909; Fermendžin, Acta Bosnae; Far- 
latti, Illyricum Sacrum, sv. IV.; J. Božitković, Kritički ispit popisa 
bosanskih vikara i provincijala, Beograd 1935. D. -6. 

BALIĆ, fra Karlo, Ж Katuni 1899, profesor na franje- 
vačkom sveučilištu u Rimu (Antonianum), stručnjak u ma- 
riologiji srednjega vijeka, organizator slavenskih skotisti- 
čkih kongresa (Zagreb, Krakov), utemeljitelj knjižnice: Bibl. 
Mariana medii aevi, predsjednik međunarodne komisije za 
izdavanje djela I. Duns Skota. 

BIBL.: Les commentaires de Jean Duns Scof..., Louvain 1927; Joannis 


Duns Scoti Theologiae Marianae elementa, Šibenik 1933; Ratio criticae 
editionis operum 1. D. S., Rim 1939; Kroz Marijin perivoj, šegi USE 


BALIEV, Nikita F., + New York 1936, ruski kazališni 
radnik, Zauzima odlično mjesto u povijesti ruskog, a done- 
kle i međunarodnog kazališta. Stvorio je kazalište malih 
forma, t. zv. vedru umjetnost, podigavši je na visinu velike, 
prave i čiste umjetnosti. U nizu reformatora ruskog kaza- 
lišta stoji odmah iza K. S. Stanislavskoga. Isprva kao skro- 
man glumac Moskovskog Hudožestvenog Teatra svratio je 
na sebe pažnju sjajnim nastupima na intimnim umjetničkim 
zabavama, pokazavši prekrasan ukus, živu maštu, humor, 
dosjetljivost, neodoljivu veselost i dar oštrog promatranja. 

ve je te vrline razvio u svojem kazalištu Letučaja myš 
(Šišmiš), koje je osnovao 1908 u Moskvi. Od 1919 gostovao 
je uspješno kao emigrant sa svojim kazalištem u Evropi i 

merici. 105 

BALIJE su skupina medu hercegovačkim seljaštvom 
islamske vjere, nastanjeni u području visokih planina (oko 
Veleža, na sjeveru Magliča, Zelen gore, oko Visočice, Bje- 
lašnice i u Borču na Neretvi). Radi slabih prometnih veza 
s islamskim središtima balije su dosta kasno primile islam, 
i to u nedovoljnoj mjeri, pa je, čini se, to razlog, da ih 
je ostalo muslimansko stanovništvo preziralo. Musliman- 
sko seljaštvo pripovijeda o njima: Ne vrše uredno propise 
islamske vjere, ne kriju žene kao drugi muslimani, nikada 
se ne kupaju i rijetko idu u džamiju. O podrijetlu balija 
postoje dvije teorije: K. Patsch-a, koji je u njima nazirao 
ostatke starog romanskog stanovništva, i G. Weiganda, koji 
je u balijama vidio mongolski tip. Nijedna od ovih teorija 
nije medutim dokazana. 

LIT.: J. Dedijer, Hercegovina, Beograd 1909. 

BALILLA — Fašizam. 

BALINSKI, Karol, * kraj Lublina 1817, T Lavov 1864, 
poljski pjesnik. G. 1833 Rusi su ga internirali, a zatim ga 
kroz četiri godine držali zatočena u Sibiriji. Iza toga je sve 
do pod kraj svoga života živio u Francuskoj. Njegove 
pjesme, od kojih je prva zbirka izišla 1849, nadahnute su 
religioznim osjećajem, koji katkada prelazi u mistiku. 

BALISTIKA je nauka, koja proučava put puščanog ili 
topovskog zrna u cijevi i u zraku ili put kojeg drugog 
izbačenog tijela. To je osnovna vojna nauka, i samo po- 
moću njena potpunog poznavanja može se postići uspjeh 
kod gađanja i ocijeniti vrijednost nekog oružja. Svrha je 


M. Hi. 

svakom gađanju, da se pogodi cilj, a put i ponašanje 
zrna do cilja proučava balistika, i to na osnovi mate- 
matike i mehanike. 

Ovu nauku dijelimo na unutarnju balistiku, koja pro- 
učava put i ponašanje zrna od časa njegova pomaka pa 
do napuštanja usta cijevi, i na vanjsku balistiku, koja 
proučava put zrna od časa, kad napusti usta cijevi do 
časa, kad udari u cilj. 

Glavni elementi unutarnje balistike su cijev, zrno i 
pogonsko sredstvo, t.j. barut. 

Cijev u svojoj šupljini ima barutni prostor, ležište zrna 
i vodište. Vodište ima žljebove, kojima je zadatak, da 
daju zrnu okretajnu brzinu oko uzdužne osi. Zrno je 
cilindričnog oblika sa stožastim vrhom i s prstenom iz 
bakra, da se poput vijka uvije u žljebove cijevi. Time 
zrno dobije potrebnu okretajnu brzinu. 

Baruta ima crnih, nitroceluloznih, nitroglicerinskih i 
drugih, a sastavljeni su od različnih kemijskih spojeva. 

Kad se zapali barut, oslobodi se potencijalna energija, 
te pritisak barutnih plinova izbaci zrno iz cijevi. Pritisak 
se izražava atmosferama, a mjeri se prema djelovanju na 
jedan bakreni valjčić (crusher). Taj bakreni valjčić nalazi 
se smješten u željeznom cilindru tako, da na njega dje- 
luje pritisak barutnih plinova preko jednog klipa. Ovaj 
cilindar metne se u topovsku cijev. Zbog djelovanja pri- 
tiska barutnih plinova smanji se visina valjčića. Kad se 
izvadi, izmjeri se vi- 
sina i s pomoću tabli- 
ca nađe pritisak, koji 
je bio u cijevi. Neki 
baruti izgaraju brže, a 
drugi sporije, pa pre- 
ma tome razlikujemo 
žive barute i lagane 
barute. Cjelokupan 
| pritisak barutnih pli- 
z LIT уе сч аскы уы eom поуа пе iskorišćuje se 

samo na povećanje 
napredne brzine zrna, 
već i na svladavanje 
otpora kod usjecanja u žljebove, trenja, otpora zraka i 
otpora zbog kosine žljebova, koji zrnu daju okretajnu 
brzinu. 

Krivulja barutnih pritisaka, koja se može dobiti na taj 
način, da se pritisak prenosi pomoću pera na jednu ploču, 
vidi se iz sl. 1. 

Jednadžbe, koje služe za izračunavanje kretanja zrna u 
cijevi jesu: 

1. jednadžba brzine izgaranja baruta; 2. jednadžba pre- 
tvaranja energije, oslobođene izgaranjem baruta, u rad i 
živu silu zrna; 3. jednadžba o kretanju zrna; 4. jednadžba 
o širenju barutnih plinova poslije izgaranja baruta. 

Unutarnja balistika rješava sve zadaće, što se tiče kon- 
strukcije topa i ostalog oružja, te usklađuje sve odnose 
između barutnog punjenja, otpornosti topovske cijevi i 
konstrukcije zrna. Prema prednjim podatcima ima svaki 
top ili oružje odredenu brzinu, kojom izbacuje zrno iz 
cijevi, a ta se brzina zove početna brzina zrna (vo). 

Tumačenje početne 
brzine. Na ustima ci- 
» jevi brzina ima vri- 
jednost vu, no baru- 
tni plinovi i dalje dje- 
luju na zrno, t. j. po- 
slije izlaza zrna iz ci- 
jevi i brzina se pove- 
ćava sve dotle, dok 
se ne izjednači pove- 
ćanje brzine zrna zbog 
učinka barutnih pli- 
nova sa smanjenjem 
brzine zbog otpora zraka. U ovom času brzina dostiže 
svoju najveću vrijednost. Ako se ova najveća vrijednost 
svede na usta cijevi, vodeći računa o otporu zraka, dobi- 
jemo početnu brzinu vo (sl. 2). 

Početna brzina je vrlo važan podatak za oružje, jer što 
je početna brzina veća, to će i domet dotičnog oružja 
biti veći. Nijemci su u svjetskom ratu (1914—1918) po- 
stigli u tom pogledu vrlo velike uspjehe s t.zv. pariskim 
topom. Tim topom oni su gađali Pariz iz daljine od 
120 km. 


(P) 








živ barut 


lagan barut 








Sl. 1 

Mjerenje početne brzine može se izvesti pomoču pre- 
kida strujnog kruga. Ako postavimo dva okvira jedan 
nedaleko drugog ispred usta cijevi, od kojih svaki ima 
namote žica, koje su u vezi s električnom strujom, to če 
zrno kod svoga leta prekinuti struju najprije u prvom 
strujokrugu, zatim u drugom. Na tom principu radi na pr. 
Wheastonov sat. Taj je sat zbog djelovanja elektroma- 
gneta zaustavljen, a stavlja se u pogon, čim se prekine 
struja u prvom strujokrugu, t.j. kazalo se pod težinom 
utega okreče. Kad zrno prode drugi okvir, prekine se 
struja, i sat se zaustavi. 

Budući da dobijemo na taj način vrijeme, onda se lako 
proračuna brzina iz jednadžbe: v =—; (v brzina, a razmak 
između okvira, t vrijeme). 


Ova osnovna ideja 
poslije se poboljšala, 
te se konstruirao vrlo 
velik broj sprava, koje 
rade na tom principu. 
Najpoznatija od njih 
je sprava od Boulan- 
gć-a (sl. 3). Ona se 
sastoji takoder iz dva 
okvira s električnim 
namotima i jednog 
štapa, koji visi na 
elektromagnetu. Kad 
se prekine struja u 
prvom strujokrugu, 
štap, koji je visio na 
elektromagnetu, više 
se ne drži te počne 
padati, a kad se pre- 
kine struja u drugom 
strujokrugu, otkači se 
jedan batić, koji uda- 
ri u sistem poluga. Je- 
dna od tih poluga je 
u obliku noža i udari u štap, koji pada. Prema tome put 
označen na štapu stoji u razmjeru s prekidanjem struje u 
prvom strujokrugu i drugom. Iz dužine označene na štapu 
može se pomoću tablica dobiti vo. 


Osim ovih metoda, koje se temelje na prekidu elektri- 
čne struje, postoje danas optičko-fotografske metode, po- 
moću kojih se mjeri brzina mnogo točnije. 


Vanjska balistika u 
bezračnom prostoru. 
Težište zrna, koje je 
izbačeno iz cijevi pod 
kutom a, obzirom na 
vodoravnu ravninu i s 
početnom brzinom vo, 
letjet će po paraboli 
(sl. 4). 

Zrno prevaljuje put 
vxt, a zbog zemljine 


























ŠTAP 





























y — xtga — + tz 
x = Vot. cos a 

x 
t <:—cosa 

Vo 

gx А 
= хібо — cos" a 
y 8 2vo? 


Ovo je formula parabole. 


U balistici zove se put zrna »putanja«, 0 zove se po- 
četna točka, xo vodoravni domet, S tjeme putanje, a po- 
lazni kut, T vrijeme letenja. 

Iz gornjih formula slijedi, da je: 


xo vo? sin 2 a 
g 
vo? sin 2 « 
Nm 2g 
T= 2vo . sin a 
g 
Y. aa Xo. tga 

Na osnovi ovih jednadžbi vidimo, da je domet najveći 
pod 45° i da je domet svakog kuta do 45% jednak njegovu 
komplementu. 

Prema tome se isti domet može dobiti na pr. s 30? ili 
60? (sl. 5.). 

Utjecaj početne br- 
zine vo. Ako је а kon- 
stantno, a vo se mije- 
nja, to će kod veće 
početne brzine biti pu- 
tanja  poloZenija za 
isti domet. 

Pravilo zaokretanja 
putanje. Kod prakti- 
čnih zadaća može se 
zrno izbaciti na kosu 
površinu, te je pitanje, na koji način će se postići određeni 
domet. Teoretskim razmatranjem dokazalo se, ako je po- 
lazni kut manji od 20", to se putanje, pod predpostavkom, 














— 


x 





0 


51. 6 


da je vo jednako, mogu smatrati kao dijelovi jednog te 

istog kruZnog luka. Na temelju toga pravila izvjesna kra- 

ća putanja može se smatrati kao dio druge veće putanie 

(sl. 6.). 

Ovo pravilo dopušta zaokretanje putanje oko ishodne 
točke o. No to okretanje moguće je samo do 20% a da 
ne nastanu velike pogreške. 

Pravilo zaokretanja putanje mnogo se primjenjuje kod 
topničkih gađanja na zemljištu, gdje top i cilj nije gotovo 
nikada na vodoravnoj ravnini ili na potpuno istoj nad- 
morskoj visini. Kod gađanja visokih ciljeva ovo se pravilo 

ne može primijeniti. 
zo Radi toga na ciljeve 

/ u zraku (па pr. zra- 

koplove) za istu kosu 

daljinu odgovarat će 
drugi polazni kut, od- 
nosno isti polazni kut 
dat će različne dalji- 
ne. Radi toga je do- 
bivanje potrebnih po- 
dataka za gađanje pro- 
tiv zrakoplova slože- 
nije nego je to kod 

gađanja na ciljeve u 

vodoravnoj ravnini, 

odnosno kod razlika 

do 20? (sl. 7.). 
Vanjska balistika u 

zračnom prostoru. Kri- 

vulja leta zrna obli- 
kuje se u zraku, jer na 
zrno djeluje osim sile 
teže i otpor zraka. 

Ako se kugla nalazi u 

struji zraka ili vode, čestice ove materije zaobilazit će 

kuglu (sl. 8.). 

Kod ispaljenog zrna ova se pojava komplicira, jer na- 
staje trenje zračnih čestica između sebe i s čvrstim tijelom. 
Zbog trenja stvaraju se kod leta iza zrna virovi, a osim 
toga nastaju u zračnom prostoru oko zrna valovi. Probi- 
janje zrna kroz zrak je slična pojava kao probijanje 
broda kroz vodu (sl. 9. i — sl. 13. pod Aeromehanika). 

Ako se uzme, da uzdužna os zrna leži točno u pravcu 
leta težišta zrna, onda će otpor zraka odgovarati ovim 
veličinama: 

a) okomitom presjeku zrna na uzdužnu os Rr; 

b) gustoći zraka A, koja je proračunana iz temperature, 
pritiska i vlage; A je uzeto u odnosu na normalnu 
gustoću Ao; 

€) koeficijentu, koji zavisi o obliku zrna »i«; 

d) jednoj funkciji brzine f (v). 


(у) a 








51. 7 


Prema tome бе jednadZba za otpor 
| VAŠI biti: 


У = К°. л. А. ШО (А): 


Na osnovi empirijskih istraZiva- 
nja može se bar donekle točno od- 
rediti »i« i f (v). 

Budući da otpor zraka zavisi o 
obliku zrna, to je prema tome va- 
žno pitanje, kakav će oblik imati 
zrno obzirom na početnu brzinu. 

8 Dokazano je, da su kod velikih 

početnih brzina najbolja zrna sa ši- 
ljastim vrhom i stožastim zadnjim dijelom. Ovakva su 
zrna za velike domete. 

















Sl. 





Kao što se iz prednjeg vidi, otpor zraka se može izra- 
čunati, a prema tome i krivulja leta zrna, jer su nam po- 
znati sada svi podatci, koji utječu na let zrna, a to su: 
početna brzina, sila teže i otpor zraka. 


M Krivulja leta zrna (putanja) u 

M zračnom prostoru. Putanja nije ni- 
kakva geometrijsko pravilna krivu- 
lja, koja bi se dala izraziti jednadž- 
bom, pa se za proračunavanje ove 
putanje mora poslužiti metodom 
postepenog izračunavanja pojedinih 
lukova do konačnog proračuna ci- 
jele putanje. Ova metoda može biti 
posve matematička (metoda Piton- 
Bressant i Hćlie, metoda komisije 
Gávre, metoda Duchéme i t. d.) ili 
grafička (metoda Poncelet i Didion, 
metoda Cranz i Rothe i t. d.). Pri- 
mjera radi navodimo postupak po Ponceletu (sl. 10 i 11). 





SD 


N 


SI. 10 





SI. 11 


Grafički postupak kod Ponceleta vrši se pomoću zakona 
o kinetičkoj energiji. Uzme se polazna točka X u Mo 
(sl. 10) i cijela se putanja razdijeli u male dijelove Mo 
Mi, Mi Me i t. d., tako da iz putanje dobijemo poligon 
s mnogo kratkih stranica. Otpor zraka je u protivnom 
smjeru tangente Mo М: t. j. Мі Mo, a u istom smjeru 
djeluje jedna komponenta sile teže. 

Silu teže zamišljamo si u svakoj točki Mo, Mı i t. d. 
rastavljenu u jednu vertikalnu komponentu i jednu kom- 
ponentu uzduž tangente No Ро (sl. 11). 

Dakle u Mo djeluje zbroj sila 

Fo = W + С sin ç (W otpor zraka, С sila teže). 

Ova sila može se izračunati iz početne brzine, polaznog 

ugla i otpora zraka. 


Dakle smanjenje žive sile zrna na putu Мо Mı jednako 
je radu Fo pod pretpostavkom, da je Fo na tom kratkom 
dijelu jedna konstantna veličina. 

Iz toga slijedi jednadžba: 

m vi? m vo? 


Mo Ma. Fo = ELCHE. 


Odatle se može izračunati veličina vi, jer se poznaje 
Fo, vo i masa zrna, а Мо Мі izabere se po volji malen luk. 

Komponenta sile teže Mo No ili sila u No prouzrokuje 
igre 

00 

Odavle se može dobiti radius krivine (оо) u točki Mo tako, 
da se iz Co opiše kratak luk Mo Mi. . 
` Na taj način došlo se do točke Мі, gdje je novi smjer 
tangente, te se radnja ponavlja. 

Kada zrno prođe tjeme putanje, mora se paziti, jer je 
tada komponenta sile teže suprotna otporu zraka. 

Vrijeme letenja zrna proračuna se na taj način, da se 
zbroje vremena t ovih dijelova luka a f se dobije izvodom: 


i Mo Mi 
vo + vi 
2 
Osobine putanje odnosno balističke krivulje u zračnom 
prostoru jesu: 
1. krivulja je nesimetrična, 2. tjeme putanje nalazi se 
bliže upadnoj točki, 3. krivina silaznog kraka je veća od 


uzlaznog, 4. horizontalni domet je manji od dometa u 
zrakopraznom prostoru (sl. 12.). 





savijanje puta zrna, a njena veličina je No = 


y S 


<—— x iui لو‎ 
Sl. 12 


Proračuni putanja su najvažniji podatci za pravilno 
iskorišćenje oružja, te se njima poklanja velika pažnja. 

Na osnovi ovih podataka izrađuju se tablice gađanja, 
koje sadrže sve potrebne elemente kod gađanja (elevacija, 
domet, visina tjemena, padni kut i t. d.). Tablica ima 
dvije vrste, numeričke i grafičke. Kod prvih su svi podatci 
složeni kao tablice, a kod drufih su svi podatci prikazani 
pomoću krivulja. Grafičke tablice mnogo se primjenjuju 
kod protivzrakoplovnog topništva. 

Na osnovu podataka iz balistike izrađuju se sprave (ra- 
čunari, električni i mehanički prenosnici elemenata), po- 
moću kojih se topovima i ostalom oružju daju potrebni 
elementi, da se pogodi cilj. Poznavanjem balistike i nje- 
nom ispravnom primjenom postizava se točnost gađanja. 
Velika točnost gađanja prouzrokuje velike učinke na cilju, 
a to je konačni zadatak svakog topničkog gađanja. І. Ho-t. 

BALISTIS, Krsto > Negri. 


BALK, Hermann, + vjerojatno 1239, prvi zemaljski me- 
štar Njemačkoga reda u Pruskoj. Potekao je iz donjosaske 
porodice. On je iza 1230 proširio svoju vlast i kršćanstvo 
na Kulmerland, Pomezaniju, Pogezaniju i na sjeverni dio 
Ermlanda. Nešto ranije t.j. 1202 bio je na poticaj livon- 
skog biskupa Alberta I. za borbu protiv pogana u Livon- 
skoj osnovan red Fratres militiae Christi. Tomu je redu 
njemačko ime bilo Schwertbriiderorden, a imao je pravila 
templarskoga reda. Njemačko mu je ime nastalo po tom, 
što su mu članovi na bijelom plaštu imali crveni mač i križ. 
Nakon poraza kod Saule 1237 združio se red Fratres mi- 
litiae Christi s Njemačkim redom u jedno, pa je B. k svo- 
jim dosadašnjim krajevima pridružio još i Livonsku, Ku- 
ronsku i dijelove Estonske. U tim je krajevima naselio 
njemačke koloniste i osnovao brojne gradove, među njima 
Thorn, Kulm, Rheden, Mariemwerder, Elbing i dr. 


BALISTIKA — BALKAN-ARCHIV 


LIT.: Mülverstedt u Zeitschrift für die preussische Geschichte, VI.; 
Allgemeine deutsche Biographie, IL, Leipzig; Bunge, Der Orden der 
Schwertbriider, 1875; Seraphim, Geschichte Liv-, Est- und Kurlands, 
3 sv. 2. izd. 1897—1904; Isti, Geschichte von Livland, I., 1906. 


BALKAN (tur. bug. »Stara planina«, u starini Haemus) 
nalazi se u istoónom dijelu Balkanskog poluotoka. Kod 
Crne Rijeke nadovezuje se na Karpate, dug je 600 km, a 
širok 20—45 km, do Iskera se pruža jugoistočnim smjerom, 
a dalje istočnim. Balkan se može podijeliti na tri glavna 
dijela; zapadni ide do prijevoja Arabakonaka, srednji do 
prijevoja Železnika, a istočni do rta Emine. 

Zapadni Balkan se sastoji od dva luka, od višeg Midžora 
(2190 m) i nižes Babinog Nosa. Uski središnji lanac (Veliki 
Balkan) je gotovo sav jedinstvena grbina, ali se na istoku 
javlja opet sve većma paralelizam. Visokogorski značaj ima 
između prijevoja Arabakonaka (988 m) i Šipke (1310 m) sa 
srednjom visinom bila od 2000 m, a srednjom visinom pri- 
jevoja od 1500 m. Glavice najviših vrhunaca nadvisuju bilo 
tek za nekoliko stotina metara (Jumrukčal 2379 m). Prema 
jugu se ruši strmo poput zida, a radi neznatne širine gorja 
djeluju usponi veličajnije nego inače. Istočni (Mali) Balkan 
je širi i niži, prelazi rijetko 1200 m, a konačno se gorje 
raspada na valovito humlje i svršava s Eminskom Planinom 
(427 m). Prema Dunavskoj se ploči glavni lanac djelomično 
postepeno spušta, a djelomično se pred njim dižu niži vi- 
jenci Prebalkana. 

U zapadnoj polovici Balkana nalazimo arhajsku i paleo- 
zojsku jezgru, na koju naliježu mezozojske naslage s mje- 
stimičnim pojavama eruptivnog kamenja. Istočno od Šipke 
prevlađuju općenito kredni fliš i mezozojski vapnenci. Pre- 
balkan je izgrađen od mezozojskih vapnenaca i pješče- 
njaka. Kod nabiranja Balkana djelovao je tangencijalni 
pritisak s juga, koji je dolazio od Rodopske mase. Stoga 
su slojevi Balkana uglavnom nagnuti prema sjeveru, a 
nabiranje je bilo intenzivnije na jugu nego na sjeveru. 
U starijem periodu nabiranja, koji pada u pretpermsko 
doba, uzdigao se zapadni i srednji Balkan. Drugo, slabije 
nabiranje bilo je u oligo-miocenu, kad su se oblikovali 
istočni lanci te predbrežje zapadnog i srednjeg dijela. 

Na jugu podbalkanske ulegnine diže se Antibalkan (Sre- 
dnjogorje), izgrađen od kristalinskog kamenja. Grupira se 
u više masiva, od kojih su najvažniji: 1. Vitoša, 2290 m 
(njegova je pripadnost Antibalkanu sporna); 2. Ihtimanska 
gora; 3. Srednja gora, 1572 m; 4. Sarnena gora. 

Balkan je dosta prohodno gorje. U cijeloj ga širini pro- 
bija Isker, inače postoji tridesetak povoljnih prijevoja, od 
kojih su najvažniji Šipka, Trojan (1651 m) i Železnik (1097 m). 

LIT.: La Bulgarie, devant le IV. Congres des gćographes et ethno- 
graphes slaves, Sofija 1936; H. Grothe, Bulgarien, u E. v. Seydlitz'sche 
Geographie, Breslau 1931; Y. Chataigneau, La Bulgarie, u Vidal de la 
Blache-Gallois, Géographie universelle, VIL, 2., Pariz 1934 J. Е. Gellert, 
Zur Morphologie des Balkangebirges, Geol. Rundschau, 1927. Z. D-i. 

BALKAN, više časopisa i listova. l. List za zabavu, 
pouku, umjetnost i književnost. Počeo ga je uredivati Aug. 
Harambašič 1886 u Zagrebu (prva 3 broja). Ostale brojeve 
1886, kao i prva dva 1887 uredio je Nikola Kokotovič, a 
od 3. do 5. broja (do 15. III. 1887, kada je prestao izlaziti) 
J. Kukor. U časopisu su suradivali medu ostalim Kranjčevič, 
Harambašić, A. Kovačič, Kumičić i Fran Mažuranić. Uz ori- 
ginalne hrvatske pjesme i prozu donosio je B. i književne 
prijevode stranih pisaca, ponajviše slavenskih. 

2. B. jedinstvu i bratskoj slogi. Časopis, koji je izdavao 
u Zagrebu Aleksander Bresztyenszky od 1896 do 1901, a 
zastupao je ujedinjenje zapadne i istočne crkve. Uporedo 
je izlazio i ćirilicom s istim tekstom. 

3. Politički dnevnik, koji je počeo izlaziti u Trstu 1907, 
a uređivao ga je Ivan Benko, i od iste godine dalje M. 
Cihlar-Nehajev. List je zastupao hrvatske političke i go- 
spodarske interese te interese Slavena uopće. U B. štampao 
je Cihlar-Nehajev Nazorova »Velog Jožu«. 

4. Politički list, koji je počeo izlaziti 1912 u Beogradu, 
a uređivao ga je Svetolik Savić. Za vrijeme Svjetskog rata 
nije izlazio, nego je nastavljen poslije rata te je izlazio sve 
do 1939, kada ga je uređivao Bogdan Lukić, a izdavao Krsta 
Cicvarić i Svetolik Savić. G. 1940 izlazi kao tjednik Novi 
Balkan, koji uređuje Raja-Radosav Pešić. ‚ 

5. Glasilo međunarodne pripomoćne zadruge »Balkan«; 
izlazio je u Zagrebu od 1. II. do 15. V. 1912. Urednici su mu 
bili I. Molinar i N. St. Kukić. МО. 


BALKAN-ARCHIV. Fortsetzung des Jahresberichtes des. 
Instituts für rumänische Sprache. Filološki časopis na nje- 

mačkom jeziku, koji je izdavao Gustav Weigand od 1925 
do 1928 (knj. 1—4) u Leipzigu. U časopisu su obrađeni razli- 
čiti rumunjski dijalekti i jezični problemi te utjecaj drugih 
balk. jezika, spec. albanskog, na rumunjski jezik. МО: 


BALKANSKI POLUOTOK nazvan je po gorju Balkanu, 
iako ono nije najviše ni najprostranije gorje. Prvi je upo- 
trijebio taj naziv njemački geograf Zeune 1808, no on 
smatra poluotokom samo zemlju južno od gorja Balkana, 
Zapravo hipotetskog središnjeg bila, koje se po nazoru 
starijih geografa proteže po cijeloj širini poluotoka. 

SADRŽAJ: Geologija, 143; Oblik i granice, 144; Reljef, 145; 
Hidrografija, 145; Klima, 145; Biljni pokrov, 146; Stanovništvo, 
150; Privreda, 151; Promet, 151; Balkan u prethistorijsko doba, 
151; Povijest, 154; Etnografski pregled, 156; Kulturnogeografski 
pregled, 156; Kulturncanalitički pregled, 157; Balkanizmi, 158; 
Balkansko pitanje, 159; Balkanski savez, 159; Balkanski ratovi, 
161; Balkanski pakt, 161; Balkanski institut, 162; Balkanske igre, 
162. 

BALKANSKI POLUOTOK. Geološka i tektonska skica 


Geologija. Kako se na B. P. sukobljuje više gorskih si- 
stema, koji se raspadaju u znatan broj gorskih nizova, to 
je i geološka slika B. p. na prvi pogled dosta zamršena. 
Ipak se pomnjivim uspoređivanjem geološke građe poje- 
dinih gorskih nizova može cjelokupna geološka građa B. p. 
podijeliti u tri glavna geološka područja ili sistema, naime 
u rodopski, dinarski i balkanski sistem. 

Rodopski sistem je za B. p. ono, što je centralni pojas 
Alpa za istočne Alpe. Izgrađen je od starog kamenja, gra- 
nita, gnajsa, tinjčevih škriljavaca i brusilovaca s ulošcima 
mramora. Sve je to staro kamenje bilo izvrgnuto davnoj 
tektonskoj djelatnosti i metamorfozi. Sile, koje su prouzro- 
kovale te promjene, istovetne su sa silama, koje su stvo- 
rile mlada lančana gorja, jer su tek one izdigle Rodope u 
sadašnji tektonski visinski položaj. Srednji dio tih uzdignu- 
tih masa ostao je u geološkoj prošlosti uvijek izvan poplava 
mora Tetisa, pa je sedimentarno kamenje taloženo preko 


144 BALKANSKI POLUOTOK 


starih kristaliničnih masa samo na rubovima rodopske mase. 
U tektonskom smislu pripadaju Rodopima i gorske mase 
kristaliničnog sastava istočno od crte Dojransko jezero— 
Strumica—Štip sve do obala Male Azije. Sa sjevera im se 
pridružuje Osogovska gora, pa kristalinično područje s obje 
strane rijeke Morave oko Vranja, Kruševca i Kragujevca. 

Između Rodopa i kristalinične jezgre zapadnomakedon- 
skog gorja povlači se oko 40—70 km široka gorska zona, 
koja se razlikuje od rodopskog niza drugim geološkim sa- 
stavom i pravilnim pružanjem slojeva. Značajno je za tu 
gorsku zonu, da je izgrađena od debelih naslaga paleozoj- 
skih rožnjaka i mramora, pa od slojnih nizova mezozojskih 
vapnenaca, koji su uti- 
snuti u slojeve starijeg 
kamenja. Najjača ka- 
rakteristika te zone su 
neprekidni nizovi pro- 
dora i izljeva starijeg 
vulkanskog kamenja, kao 
peridotita, gabra i dia- 
baza. Ovaj se pojas pru- 
ža od sjeverozapadne 
Srbije sve do Solunskog 
zaliva kao Vardarska 
zona. Odvajanje ovog 
pojasa od Rodopske ma- 
se počelo je u jurskoj 
periodi. 

Planine zapadno od 
Vardarske zone, Које se 
prostiru od ruba skop- 
ske doline sve do sje- 
vernog dijela otoka Eu- 
beje, sagradene su od 
kristaliničnog kamenja 
nastalog  dinamometa- 
morfozom u doba oro- 
genskih pokreta, koji su 
borali Rodope. Ovaj pe- 
lagonijski masiv tekton- 
ski je potpuno odijeljen 
od Rodopa i stoji kao 
samostalna jezgra u po- 
dručju Rodopskog siste- 
ma. Orogenski pokreti 
ovih područja bili su 
osobito jaki krajem ter- 
cijara i početkom kvar- 
tera, kada je potonulo 
staro Egejsko kopno, ko- 
je je spajalo Rodope s 
Malom Azijom. U to 
doba bilo je jako vul- 
kansko djelovanje, što 
se očituje nalazom mla- 
đeg eruptivnog kamenja 
na tom području. 

Zapadnim čestima Bal- 
kanskog poluotoka pro- 
lazi Dinarski sistem (Di- 
naridi) od Julijskih Al- 
a preko Grčke sve do 

ale Azije. Prema geološkom sastavu i tektonici sastavlja 
ga jadransko-jonski pojas, koji se pruža od sjeverne Istre 
preko otoka, obalom Dalmacije, Albanije i Grčke. Iz- 
graden je od vapnenaca krede i eocena sa sinklinalama 
eocenskog fliša. U Albaniji i Grčkoj prevučen je preko 
njega pojas Pindos-Cukali, sastavljen od mezozojskih na- 
slaga s diskordantnim flišem starijeg tercijara. Srednjo- 
dinarski krški pojas proteže se od južnog ruba ljubljanske 
kotline preko zapadnih i južnih česti Hrvatske pa preko 
Crne Gore. U jezgri je sastavljen od paleozojskih škri- 
ljavaca, na kojima leže vapnenačke mase mezozoika i 
kenozoika. To su područja najljućeg krša. Njemu na 
istoku je bosansko-unutarnjoalbanski pojas paleozojskih 
škriljavaca, pješčenjaka i mezozojskih vapnenaca. U nepo- 
srednoj vezi je pojas mezozojskog ofiolitnog kamenja, 
rožnjačko - škriljnih pješčanih slojeva sa  transgresijom 
krednog fliša. Polazi od Medvednice (Zagrebačke gore) 
prema jugoistoku kroz Bosnu, zapadnu Srbiju u Staru 
Rašku, Albaniju i Grčku. Ovamo pripadaju i slavonske 
gore. 





VRH OLIMPA 

(Vegetationsbilder) tze, 
von Montenegro, ۹ 

k. k. R. A., Beč 1884; R. Schubert, Geologija Dalmacije, Zadar 1909; 
I. M. Žujović, Geologische Übersicht des Konigreiches EUN Jahrb. 


Južni Karpati poprečno su prerezani Dunavom kod Đer- 
dapa, ali prelaze i u sjeveroistočnu Srbiju bez geoloških 
i tektonskih prekida na tlo B. p. Čukom jugoistočno od 
Zaječara počinje Stara Planina ili Balkan i proteže se kroz 
Bugarsku pravcem jugoistočnim. Poradi jednakog geološkog 
sastava i tektonske građe oba ova gorja sačinjavaju geolo- 
ški jedan Balkanski sistem (Balkanidi). Geološki su mu 
temeljne gorske zone rodopskog tipa s jezgrom kristalinič- 
nog kamenja i filita paleozoika. Na tu jezgru naslanjaju se 
bore sedimentarnog kamenja mezozojske i kenozojske sta- 
rosti uz eruptivno kamenje paleozoika i kenozoika. Tekton- 
ska se građa sastoji od nekoliko usporednih antiklinala, 
kojima na sjeveru dola- 
ze rasjedi, a na jugu bo- 
rane navlake. Orogenski 
pokreti vršeni su od za- 
pada na istok ili od ju- 
gozapada k sjeveroisto- 
ku, dakle suprotno po- 
kretima Dinarida. 

LIT.: St. Bončev, Geolo- 
gische Skizze Bulgariens, Co- 
mité d'organisation du : 
Congrčs des géographes et 
etnographes slaves,  Sofija 
1936; J. Cvijić, Geomorfolo- 
gija, knj. I., Beograd 1924; 
Er. Katzer, Geologische Über- 
sicht von Bosnien und der 
Herzegovina, Sonderabz. aus. 
der Einleitung des »Führers 
für die Excursion durch B. 
u H. des IX. internationalen 
Geologencongresses«, Saraje- 
vo 1903; K. Kramberger-Gor- 
janovič, Die geotektonischem 
Verhiltnisse des  Agramer 
Gebirges und die mit den- 
selben im Zusammenhang ste- 
henden Erscheinungen. Aus 





lin 1907; F. Kossmat, Geolo- 
gie der Zentralen Balkan- 
halbinsel. Die Kriegsschau- 
plitze 1914—1918 geol. dar- 
gestellt, sv. 12, Berlin 1924; 
F. Nopcsa, Zur Geologie von 
Nordbahnen, Jahrb. d. k. k. 
geol. A, SVA, 55... BOČ 
1905; E. Nowack, Die Geo- 
logie des mittleren und siid- 
lichen Albanien, Zeitschr. d. 
Deutsch. geol. Gesell, sv. 
72., Monatsberichte 8.—10., 
Berlin 1920; W. Penck, Grund- 
züge der Geologie des Bos- 
porus. Verčffentl. des Inst. 
%, Meereskunde, Berlin 1919; 
V. K. Petković, Geologie 
Ostserbiens, Srpska kr. ak. 
znanosti, sv. 105, Beograd 
1935; W. G. Radew, Beitrag 
zur Geologie der Rhodope, 
Geologie der Umgebung von 
Schech-D jumaja, Jahresb. der 
Universitat Sofia, sv. XXII, 
2., 1926; C. Renz, Über den 
Gebirgsbau Griechenlands, 
Zeitschr. d. Deutsch. geol. 
Gesell, sv. 64,  Monatsbe- 
richte 8., Berlin 1912; E. Tie- 
Geologische Übersicht 
Jahrb. 


d. k. k. geol. R. A., sv. 36, Beč 1886. 
Oblik i granice. Površina Balkanskog poluotoka iznosi 
oko 495.000 km?. Sjeverni njegov dio ima oblik trapeza i 
podsjeća na Pirenejski poluotok, a razvedeniji grčki polu- 
otok podsjeća oblikom na Apeninski. S evropskim se tru- 
pom veže na širini od 1200 km. Prema jugu se suzuje 
najprije postepeno (tako da je između Medovskog zaliva 
i Kuru Buruna širok 700 km), а na 40%" s. šir. se naglo 
suzuje na prosječnu širinu od nešto preko 200 km. Sje- 
verno-južna udaljenost je manja, te iznosi između Turnu- 
Severina i rta Matapana oko 900 km, a na istoku između 
Dunava i Egejskog mora mjestimice samo 300 km. 
Budući da nema gorja, koje bi ga ograničavalo prema 
evropskom trupu, uzimaju mu se kao granica uglavnom ri- 
jeke Dunav i Sava. Neki izdvajaju na istoku Dobrudžu i 
povlače granicu od Cerne Vode do Konstance. I na kraj- 
njem zapadu ima u pogledu razgraničenja nekoliko vari- 
janata. Najviše opravdanja ima granica, koja slijedi Savu 
do Brežica, a dalje vodi uz rijeku Krku, Postojnskim Vra- 

(Foto dr. Ivo Horvat, Zagreb) 


Gore: PRENJ, (Foto F, Novotny, Sarajevo); dolje: SAR-PLANINA, PLANINSKE RUDINE U SNJEZANICI (2640 m), 

Gore: KRF (Foto A. Economides); dolje: GRČKI KRAJOLIK IZ MISTRE 

(Foto Griesbach) 


NASELJA 
Gore: DRAKIA U GRCKOJ; dolje: OHRID 

NASELJA 
Gore: PANAĐURIŠTE U BUGARSKOJ; dolje: SARAJEVO 

(Foto K. G. Aspioti, Krf) 


TIPOVI I NOSNJE 
Gore: DJEVOJAČKO KOLO U SJEVERNOJ BUGARSKOJ (Plevenski okrug); dolje: SELJANKA S KRFA 


INIJOTA П VOINVONOT 


АЯЯЯ VN VODPILLSVd 


dí NSON I IAOdLL 


*uoidsy `D `3 0194) 


(42x 


PRILOG U BAKROTISKU 40 


BALKANSKI POLU 


OTOK 





BALKANSKI POLUOTOK 


PRILOG U BAKROTISKU 41 





TIPOVI I NOŠNJE 
Gore lijevo: SELJAKINJA IZ GOLUBICA KOD BIHAĆA (Foto Dabac); 


gore desno: SELJAK IZ VRLIKE (Foto Dabac) 


dolje lijevo: STANOVNIK IZ JAJCA (Foto Hollywood); dolje desno: BOZADŽIJA IZ SARAJEVA (Foto Božić, Sarajevo) 

TIPOVI I NOSNJE 


Gore lijevo: IOGORAC: gore desno: ARBANAS (Foto ENIT); dolje lijevo: BUGARI IZ OKOLICE .SKOPLJA (Orbis terrarum); 


dolje desno; BUGARSKA SELJAKINJA IZ STARE ZAGORE 





BALKANSKI POLUOTOK 


PRILOG U BAKROTISKU 43 


(Foto K. Gujic, Ljubuski) 
Gore: IZRADIVANJE SVILE U HASKOVSKOM OKRUGU JUZNA BUGARSKA: 
dolje: BERBA DUHANA U HERCEGOVINI 

Gore: BOGUMILSKI STEĆCI, VOŠTANE МА DALMATINSKO-BOSANSKOJ GRANICI; (Foto V. Curčič, Sarajevo); 
5 dolje: KLAUSTAR ЕКАМЈЕУАСКОСА SAMOSTANA, DUBROVNIK 


BALKANSKI 


tima, rijekom Vipavom, pa niz Soču do mora, Od tri juZno- 
evropska poluotoka Balkanski je najviše kontinentalnog 
značaja, pa mu tek grčki dio ima izraziti poluotočni oblik. 
Budući da je i najmanje izoliran, čini se više kao izbočina 
evropskog trupa nego kao poluotok. S druge strane pri- 
bližuje se Maloj Aziji, pa je stoga dio kopnenog mosta, 
koji veže Evropu s Azijom. Obale Balkanskog poluotoka 
različita su oblika i postanka. Istočna, a djelomično i 
južna obala njegova trupa je uglavnom slabo razvedena. 
Od potopljenih dijelova dolina nastali su limani, koji su 
riječnim nanosima opet zasuti ili prijesapima odvojeni od 
otvorena mora. Samo neke rijeke imaju deltasto ušće 
(Mesta, Marica i Dunav). Na zapadu se stvorio spušta- 
njem kopna tip kanalske obale, gdje su najvažniji oblici 
razvedenosti brojni 

stva mezozojske stijene. Njihovo je nabiranje počelo u 
gornjoj kredi, a intenzivnije je postalo opet u oligomio- 
cenu. Neki su nabori pravilni i jednostavne strukture, 
drugi su polegli, dok su mjestimice stariji slojevi pre- 
bačeni preko mlađih. Na oblikovanje gorja utjecali su 
i rasjedi, napose oni uzdužnog smjera, duž kojih su na- 
stale depresije (polja i doline). Poprečnih dolina i ule- 
gnuća ima malo, pa su se tako Dinaridi pružili kao teško 
prohodna barijera, koja s jugozapada odvaja unutrašnjost 
poluotoka od mediteranskih prirodnih i kulturnih utjecaja. 
Ta funkcija izoliranja pojačana je pojavom neplodnog 
krša. Istovremeno s dinarskim stvorio se i pindski sustav. 
Oba se sučeljuju oko rijeke Drima, a po općim značaj- 
kama postoje među njima mnoge sličnosti. 
Sjeveroistočni dio 








otoci, koji se pružaju 
uporedo s gorjem na 
kopnu, a odvojeni su 
kanalima. 

Grčki je poluotok 
izrazita individualnost 
nesamo radi smanje- 
ne Sirine, nego i radi 
intenzivne razvedeno- 
sti, napose juZno od 
zaliva Arte i "Vola. 
Rasjedi,najčešće smje- 
ra JI—SZ i I—Z, ras- 
članili su istočnu i ju- 
žnu obalu Grčke, ta- 
ko da ona ide u red 
najrazvedenijih  oba- 
la svijeta. Brojni oto- 
ci (Kikladi i Sporadi) 
ostatak su kopnene 
veze između Grčke i 
Male Azije. Nizom 
Kitera — Kreta — Kar- 
patos—Rod odvojen 
je ovaj otočni svijet 
od ostalog Sredozem- 
nog mora. Na sjever- 
noj obali Egejskog mo- 
ra veći je stupanj raz- 
vedenosti kod Halki- 


dike te kod Dardanela = 


i Bospora. 

Reljef. Balkanski 
poluotok je uglavnom 
planinski teren, a sa- 
mo u istočnom dijelu 
ima većih nizina. Do- 
sta komplicirani re- 
ljef može se podijeliti 
u tri glavna dijela. 
Jezgru poluotoka Cini 
Rodopska masa, koja 
je genetički slična uto- 
nuloj Tirenskoj masi 
(Apeninskog poluoto- 
ka) i Meseti (na Pi- 
renejskom poluotoku), pa predstavlja embrionalno kopno. 
Rodopska masa bila je u dva maha nabirana; u predperm- 
sko i u postkredno ili posteocensko doba. 

Iza toga je nastupilo rasjedanje, koje je bilo napose jako 
krajem tercijara i u kvarteru, kad je potonulo staro egej- 
sko kopno, koje je vezalo Rodope sa starom kristalinskom 
masom Male Azije. Rasjedima su stari nabori raznovrsno 
ispresijecani, i tom su se prilikom neke plasine uzdigle, a 
druge su se spustile. Tako su nastali osječenici i kotline. 
Ove su među sobom vezane antecedentnim odnosno epige- 
netskim riječnim dolinama ili niskim razvodnicama. Na 
taj je način omogućena prohodnost u raznim smjerovima. 
Kao teško prohodni planinski blok održali su se Rodopi sa- 
mo na istoku od Strume. Prilikom nabiranja mlađeg gorja, 
Balkana i Dinarida, bili su Rodopi otporna masa, pa se nji- 
hov utjecaj opaža u smjeru spomenutih gorskih sustava. 

Cio zapadni dio poluotoka zapremaju dinarski nabori, na 
koje se nadovezuje Pindsko gorje, jedno i drugo uglavnom 
uporedo s obalom Jadranskog i Jonskog mora na duljini 
od 1200 km. Dinarsko se gorje sastoji od paleozojskih, 
mezozojskih i tercijarnih slojeva, no najvećeg su prostran- 

poluotoka zaprema 
Balkansko gorje, koje 
se kod  Crnoriječke 
kotline sučeljuje s 
Karpatskim; poslje- 
dnje seže na poluotok 
samo neznatnim di- 
jelom. Balkansko je 
gorje građeno od pa- 
leozojskih i mezozoj- 
skih naslaga, koje le- 
že preko kristalinskog 
kamenja. Starije na- 
biranje izvršeno je u 
predpermsko doba, a 
drugo, slabije, u oligo- 
miocenu. U današnjem 
obliku ističe se taj dio 
time, što je s obzirom 
na svoju dužinu vrlo 
uzak. Rijeka  Isker 
presjekla je gorje po 
cijeloj njegovoj širi- 
ni, dok inače ima ve- 
ći broj povoljnih pri- 
jevoja, pa nije bio 
osobita zapreka za kre- 
tanje u meridijanskom 
smjeru. 

Hidrografija. U skla- 
du s nagibom terena 
jeverni se dio polu- 
otoka odvodnjava pre- 
ma Dunavu i Savi te 
pripada crnomorskom 
porječju. Najdulje su 
rijeke Vrbas, Bosna, 
Drina, Morava i Isker. 
Radi pružanja dinar- 






MJERILO 































sko - pindskog gorja 
I. 1—3. Jadransko-jonski pojas. II. Pindos-Cukali pojas. III. Srednji dinarski krški pripada Jadranskom 
pojas. IVa. Bosansko-nutarnji albanski pojas. ГУа:. Južnoalpinski vapnenački pojas moru razmjerno usko 
s paleozojskom podlogom. IVb. Pojas mezozojskog ofiolitnog eruptivnog kamenja. odručie kojem se 

paleozojskim pokrovom. VI. Vardarski DOO J % 2% J 

pojas. VII. Temeljno gorje Rodopa. VIII. Sedimentarne bore Balkana s temeljnim priključuje 1 ono pod- 
gorskim pojasom rodopskoga tipa. (Pregledna geološka karta po F. Kossmat-u). zemnog  odvodnjava- 

nja u kršu. Dublje 


zahvaća u unutrašnjost porječje Egejskog mora. 

Klima. Kod klimatskih prilika na Balkanskom poluotoku 
opaža se jak utjecaj reljefa. Dinarska barijera priječi ši- 
renje maritimnih utjecaja s Jadranskog mora u unutra- 
šnjost poluotoka, dok se na sjeveru i sjeverozapadu otvara 
poluotok klimatskim utjecajima srednje Evrope, a na istoku 
utjecajima pontskim. Dvije su uglavnom klimatske zone, 
mediteranska i srednjoevropsko-kontinentalna. 

Granica (shvaćeno kao uža ili šira zona) vodi dinarskim 
grebenom, u pozadini Skadarskog jezera prelazi na Šar- 
planinu, a odatle vodi prema južnim visovima Rodopskog 
masiva. Oko srednjeg toka Marice povlači se jače u unu- 
trašnjost, a odatle na istok dopire do Crnog mora. U me- 
diteranskoj klimi vladaju općenito blage zime, a ljeta su 
na istoku toplija nego na zapadu. Kiše padaju pretežno 
zimi i jeseni, a ljeta su suha. U toplo godišnje doba pre- 
vlađuju vjetrovi sa sjevernog kvadranta (na Egejskom 
moru etezije), no na Jadranskom moru prilagođuju se uz- 
dužnom smjeru morskog basena pa maestral puše sa sjeve- 
rozapada ili zapada. U hladnijoj polovici godine prevlađuju 
na Jadranskom moru bura i jugo. 

Temperatura 
8 2 б $]| ° 
Ba Н ge o = s E 
“> [7] [7] = o5 E а 
Zapad I AR 15| 8.7|25.0| — |16.5 | 16.3 | 1500 
P Zakint 3| 11.5 |26.6| — |18.7|151| 976 
Središnji nei 620| —1.4|22.2| — |11.7 23.6 | 726 
dio Tripolis 664|  4.6|22.8| —|13.3|18.2| 679 
Istok ird 75| 52| — 286|148 |184! 733 
daz Nauplia 6| 100, — |26.7|18.0|16.7| 437 





Kako se vidi, prema istoku se povećava kolebanje tem- 
perature, a smanjuje se količina padalina. 

Unutrašnjost poluotoka ima hladne zime; ljeta su vruća 
osim u planinskim i šumovitim krajevima. Kolebanja tem- 
perature su jača nego u mediteranskoj klimi. Padaline su 
raspoređene preko cijele godine. U područjima, koja su još 
pod utjecajem mediteranske klime, najviše padalina otpada 
na proljeće i jesen, a što je izrazitiji kontinentski značaj 
klime, to se i maksimum više pomiče prema ljetu. U sje- 
vernim dijelovima poluotoka otpada na ljeto 30—35% kiša. 
































Temperature 

š 322% 

Be e viki op: ЖЕ 

ат = a "O 

SP S 3 & 
Sarajevo 537 | -2.6| 19.4 91 | 220 | 941 
Beograd 138 | —0.7| 22.4 | 11.2 | 23.1 | 627 
BOJA a ++ 550 | —3.0 | 207 9.5 | 23.7 | 645 
Sulina“... 2 |—1.7| 225 | 11.0 | 24.2 | 414 


Značajne su velike razlike medu ekstremnim tempera- 
turama, koje uz godišnje kolebanje pokazuju kontinentalni 
značaj. Srednji minimum odnosno maksimum je u Beo- 
gradu —14.5? i 36.2, а u Sofiji —19.20 i 34.7? (Priložena kli- 
matska karta radena je uglavnom po Cvijiču). 

Biljni pokrov. Pregled botaničkih istraživanja. 


Prigodna botanička istraživanja B. p. počinju vrlo rano. Ona se 
ograničuju najprije na hrvatske krajeve, a tek kasnije prodiru na druge 
dijelove poluotoka. Ipak prva veča istraživanja flore počinju istom 
početkom 19. st. monumentalnim djelom R. Waldsteina i P. 
Kitaibela, koje je izišlo od 1802—1812 u tri sveska u Beču pod 
naslovom »Descriptiones et icones plantarum rariorum Hungariae«. Ovo 
djelo donosi uz opise mnogih novih biljaka iz hrvatskih krajeva i 
odličan geografski prikaz Hrvatske. G. 1841 izdaje A. Grisebach 
u Gottingenu svoju raspravu »Reise durch Rumelien und nach Brussa 
im Jahre 183%, а 1843—1844 neobično važni »Spicilegium florae rume- 
licae et bithynicae«, u kome opisuje niz novih značajnih biljaka iz 
dotad nepristupnog središnjeg dijela poluotoka. Nakon ovih temeljnih 
djela započinju sustavna istraživanja pojedinih balkanskih zemalja, koja 
donose konačno veći broj odličnih flora pojedinih zemalja. G. 1842—52 
izlazi »Flora Dalmatica« od R. Уіѕіапіја, 1857 »Syllabus Florae 
Croaticae«, a 1869 »Flora Croatica« od J. Sehlossera i Lj. Vuko- 
tinovića; malo zatim slijedi 1874 »Flora kneževine Srbije« od J. 
Pančića. Već 1867 počela je izlaziti i 1886 završena je velika »Flora 
orientalis« od E. Boissiera, koja obuhvata i izvjesne dijelove B. p. 
Nakon okupacije prenose se sustavna istraživanja flore i vegetacije u 
Bosnu i Hercegovinu i već 1886 počinje izlaziti »Flora von Süd-Bosnien 
und der angrenzenden Hercegovina«, na koju se 1901 nadovezuje, na 
žalost nedovršena, »Flora Bosne i Hercegovine« od G. Beck-a Man- 
nagette. Međutim je izišla 1891/1898 »Flora Bulgarica« od J. Vele- 
novskoga, a 1900/04 »Conspectus Florae Сгаесае« od E. Hala- 
с в y-a. Iza svjetskog rata izlazi 1925 »Flora Hungarica« od S. Ja vork e, 
koja obraduje i Bansku Hrvatsku, i prvo izdanje velike »Flore na 
Blgaria« od N. Stojanova i B. Stefanova. Osim ovih flora 
pojedinih zemalja izišao je još velik broj značajnih rasprava o pojedinim 
krajevima B. p. Cijela četa istraživača najrazličitijih naroda sabire i 
obrađuje neobično zanimljivu floru poluotoka, i tako nastaje neobično 
opsežna literatura. Među prvima ističu se D. Hirc, L. Rossi, А. Degen, 
S. Petrović, K. Maly, S. Javorka, I. Urumov, F. Novak, Ž. Jurišić, S. 
Murbeck, J. Bornmiiller, J. Rohlena, C. Vandas, Th. Heldreich, N. 
Košanin, E. Formanek, A. Baldacci, Th. Orphanides i mnogi drugi. 
Tako su stvorene osnove za obradbu flore B. p. kao cjeline, i 1927—1933 

(Foto B. Vrtar) 
JAKUPICA, Solunska Glava (2540 m) 


izlazi prethodno djelo A. Hayeka pod naslovom »Prodromus florae 
peninsulae Balcanicae« u tri sveska na 2800 stranica. To je djelo od 
golemog značenja za poznavanje mnogolike flore poluotoka, ali se time 
ne mogu floristička istraživanja smatrati ni izdaleka završenim. 


O vegetaciji B. p. postoje dva velika važna djela. Jedno G. Becka 

annagette o ilirskim zemljama i drugo Adamovića o 
mezijskim zemljama. Te dvije knjige izišle su kao IV. i XI. sv. monu- 
mentalnog djela »Die Vegetation der Erde«, koju su počeli izdavati 

Engler i O. Drude. U njima je navedena vrlo iscrpljiva bota- 
nička literatura i prikazana je povijest istraživanja sjevernih balkanskih 
zemalja. Tako je vegetacija B. p. postala jednom od najbolje poznatih 
u Evropi. 

Več 1907 izlazi u izdanjima bečke akademije rasprava L. A damo- 
vića pod naslovom »Die pflanzengeographische Stellung und Glie- 
derung der Balkanhalbinsel« sa tri velike bojadisane karte. Iako su flo- 
ristička i vegetacijska istraživanja od toga vremena znatno napredovala, 
te se u mnogom izmijenilo i samo gledanje na biljni pokrov, ostaje ta 
rasprava temeljem za biljnogeografsko raščlanjenje B. p. U preglednoj 
monografiji W. B. Turrilla pod naslovom »The plant-life of the 
Balkan peninsula« provedena je pomna analiza flore i ispitane su njezine 
veze sa susjednim područjima. Ako spomenemo još veliku raspravu F. 
Markgrafa o Albaniji, koja je izišla 1932 pod naslovom »Pflanzen- 
geographie von Albanien«, to smo naveli najvažnija starija djela o 
vegetaciji. U novije doba pošla su razvitkom biljne sociologije vege- 
tacijska istraživanja novim putem, pa u tom pogledu zauzimaju hrvatske 
zemlje prvo mjesto. 

Flora. U biljnogeografskom pogledu B. p. nesumnjivo je 
najzanimljivije područje Evrope. Flora je neobično obilna. 
U najnovijem Hayekovu djelu 1933, koje obuhvata paprati 
i evjetnjače, opisano je 148 porodica sa 1065 rodova i oko 
6700 vrsta s velikim brojem podvrsta i odlika. Od tog su 
vremena otkriveni još mnogi novi oblici, tako da se broj 
vrsta па B. p. stalno povećava. Ako se k tomu pribroje 
još alge, gljive, lišajevi i mahovine, to dobivamo upravo 
golem broj biljnih predstavnika, koji nastavaju B. p. Veće 
obilje nalazi se samo u suptropskim i tropskim područjima. 
Neke su porodice zastupane napose velikim brojem rodova 
i vrsta. Tako se ističe por. glavočika s nekih 100 rodova i 
oko 900 vrsta, por. štitarica s 82 roda i 334 vrste, por. le- 
pirnjača s 50 rodova i 565 vrsta, dok je por. ljubica za- 
stupana samo s jednim rodom i nekih 60 vrsta. Sam rod 
karanfila zastupan je na B. p. sa 100 vrsta, rod kozlinac 
sa 70 vrsta, dok je s druge strane poznata samo po jedna 
vrsta roda Degenia, Sibiraea i t. d. Balkanska flora nije 
zanimljiva samo zbog velikog broja vrsta, nego u prvom 
redu radi svoje starosti. Na B. p. dolazi doduše velik broj 
vrsta, koje su raširene općenito u sjevernim umjerenim po- 
dručjima ili su obilno zastupane u cijelom Sredozemlju. 
Ipak daju glavno obilježje flori u prvom redu endemi, od 
kojih mnogi pokazuju izrazito reliktni značaj. Među samim 
drvećem, koje izgrađuje sad veće sad manje površine šuma, 
nalazi se znatan broj takvih zanimljivih vrsta, na pr. omo- 
rika, molika, munjika, grčka jela, divlji kesten, macedon- 
ski hrast, orah, crni grab i dr. Te su biljke ili vezane na 
B. p. ili dolaze još tu i tamo u najbližim susjednim po- 
dručjima, u prvom redu na Apeninskom poluotoku i na 
Kavkazu. Znatan je broj takvih starih oblika poznat i među 
grmljem; pred svima se ističe hrvatska sibireja, jorgovan, 
forzitija, Blagajev likovac, različne Zutilovke i dr. Kud i 
kamo je veći broj starih endemičnih oblika među zelja- 
stim biljkama. Najpoznatije su velebitska degenija, različna 
zvonca (Edraeanthus), vulfenija (W'ulfenia Baldaccii), bi- 
skupska kapica, mekinjak, Košaninova ljubica, različne ka- 
menike, karanfili i t. d. Posebno se ističu u balkanskoj 
flori tri roda tropske porodice gesnerijaceja, i to rod Ra- 

(Foto I. Horvat) 
KORAB, Stijene i točila u vis. 2600—2700 m. 


mondia s dvije vrste (R. serbica Panč. i R. Nathaliae Panč. 
i Petr.), rod Haberlea s jednom vrstom (H. rhodopensis 
Friv.) i rod Jankaea s vrstom J. Heldreichii Boiss. One 
pokazuju vezu s kineskim rodovima Didissandra i Boea. 

Na neobično razvijeni endemizam B. p. upozorili su 
mnogi autori, napose Beck-Mannagetta, Adamović, Stoja- 
nov, Stefanov, Košanin i Degen. U novije doba ispitao je 
balkansku floru s genetskog i geografskog gledišta Turrill i 
došao je do vrlo zanimljivih zaključaka. Na posebnoj karti 
prikazuje isti pisac raširenje balkanskih endema u pojedi- 
nim područjima poluotoka. Tamo se vidi, da na pr. u ju- 
gozapadnoj Hrvatskoj ima 80, u Crnoj Gori 210, u sjever- 
noj Macedoniji 309, a u Grčkoj 564 balkanskih endema. 
Osim toga ističu se pojedina uža područja svojim posebnim 
endemizmom, tako ima na pr. Crna Gora 20 svojih, sjeverna 
Macedonija 54, a Grčka pače 260 endemičnih oblika. Ti 
endemi predstavljaju često različne flornogenetske ele- 
mente, pa su za raščlanjenje B. p. neobično važni. Sto- 
janov je pokazao, da se nalaze uglavnom četiri reliktna po- 
dručja: istočno crnomorsko od Strandže do Dobrudže po- 
kazuje usku vezu s Kavkazom, središnje, rodopsko, s onu 
stranu Vardara pokazuje vezu s Karpatima, zapadno, di- 
narsko, pokazuje vezu s Malom Azijom, i zasebno grčko 
područje. Ta se područja odlikuju više reliktnim značajem 
flore nego ekološkim prilikama. 

Osim ovog reliktnog značaja flore ističe se B. p. kao 
neobično važna biljnogeografska raskrsnica triju regija: 
eurosibirsko-sjevernoameričke, sredozemne i aralokaspijske, 
koje se ovdje sastaju, te je svaka od njih proizvela na nje- 
govu floru velik utjecaj. Zato je i razumljivo, da se na 
B. p. nalaze vrlo različiti florni elementi. Na otocima i 
obalama mora upravo preteže sredozemni elemenat (> Sre- 
dozemlje, biljni pokrov), dok su u kopnenom dijelu naj- 
rašireniji zapravo eurosibirski šumski elementi, koji slično 
kao i alpski i arktoalpski dosežu na B. p. svoju najjužniju 
granicu u Evropi. Osim toga mogu se lučiti ilirski, alpski, 
karpatski, dacijski, grčki, a rjeđe i kavkaski elementi, dok 
je u stepama veoma obilno zastupan sarmatski i panonski 
elemenat. 

Mnogolikost balkanske flore i njezina velika raščlanje- 
nost ne proizlazi iz sadašnjih prilika, nego je u vezi s nje- 
zinom prošlošću, jer je za oledbe znatno pošteđena, te je 
tako sačuvala izrazito reliktni značaj. Po svom geografskom 
položaju pokazuje poluotok jasnu vezu s Alpama i plani- 
nama srednje Italije. Ova potonja veza upućuje na terci- 
jarnu kopnenu vezu obaju poluotoka. Slična je veza i sa 
transilvanskim Alpama, dok planina Strandža upućuje očito 
na Kavkaz, s kojim je biljnogeografski vezana juž. rubom 
Crnoga mora. Posebno je zanimljiv odnos s Iberskim polu- 
otokom. Na oba poluotoka, Iberskom i Balkanskom, javlja 
se bez posredne veze veći broj vrlo značajnih dijelom istih, 
dijelom srodnih (vikarnih) vrsta. Tako se nalazi na pr. na 
Iberskom poluotoku Prunus lusitanica L., Viola cazorlensis 
Gaud., Ramondia pyrenaica Rich., a na B. p. srodni Prunus 
Laurocerasus L., Viola delphinantha Bois, Ramondia ser- 
bica Panč. i R. Nathaliae Panč. i Petr. Zato prelazi pozna- 
vanje balkanske flore daleko granice samog poluotoka i 
postaje zanimljivim problemom razvitka flore nesamo ci- 
jele Evrope, nego cijeloga sjevernog umjerenog područja. 

Vegetacija. U vegetacijskom pogledu pokazuje B. p. 
znatno prostorno i visinsko raščlanjenje. Najveći dio po- 
luotoka, koji zaprema uglavnom kopnene krajeve, pripada 
ilirskoj pokrajini eurosibirsko-sjevernoameričke regije, dok 
je primorske dijelove i cijeli južni dio poluotoka, obuhva- 
ćajući Grčku s Tesalijom i Epirom, zapremila sredozemna 
vegetacija. Granicu obiju regija nije lako povući; ona je 
doduše u najnižem pojasu, gdje se nalaze s jedne strane 
zimzelene, a s druge strane listopadne šume, vrlo jasna, 
ali samo raščlanjenje zadaje zbog prehvaćanja visinskih 
pojasa znatne poteškoće. Tako se na pr. nadovezuju po- 
lazeći od mora prema kopnu neposredno na sredozemnu 
zimzelenu vegetaciju li- 
stopadne šume hrasta 
medunca i bjelograbića; 
one izgrađuju osim to- 
ga povrh same zimzele- 
ne vegetacije posebni 
visinski pojas. S druge 
strane prehvačaju vrlo 
mnoge planinske biljke 
srednjeevropskih plani- 
na duboko prema jugu 
poluotoka dosežučiovdje 
svoju najjužniju grani- 
cu. Najteže je pitanje 
ograničenja obiju regija 
u središnjem i južnom 
dijelu Macedonije, gdje 
se u nizinama posebno 
ističu sredozemne i osta- 
le južne biljke prodiru- 
či u dolini Vardara da- 
leko prema sjeveru. Na- 
protiv je u planinskoj 
vegetaciji okolnih pla- 
nina snažno zastupan 
srednjeevropski planin- 
ski elemenat s mnogim 
alpskim i arktoalpskim 
predstavnicima. Na Sar- 
planini i na Korabu na- 
lazi se na pr. značajna 
zeljasta vrba (Salix her- 
bacea L.), svinuti šaš 
(Carex curvula All.), ra- 
zlične sirištare (Gentia- 
na Kochiana Perr. et 
Song., G. nivalis L., G. 
punctata L.), empetrum 
(Empetrum hermaphro- 
ditum [L.] Hag.), razli- 
čne  kamenike,  drijas 
(Dryas octopetala L.), 
trocjepni šaš (Juncus tri- 
fidus L.) i dr. Najveći 
dio tih vrsta zaustavlja 
se na Korabu, Peristeru 
i na Kajmakéalanu, a ju- 
žnije već ne dolazi. U 
planinskoj su vegetaciji 
Olimpa već vrlo rijetke 
biljke sjevernih planina i pretežu planinske biljke Sredo- 
zemlja; neke od njih sežu na sjeveru do Galičice i Bistre. 
Adamović je na svojoj klasičnoj karti raščlanjenja B. p. 
priključio sredozemnoj regiji još cijelo područje hrasta 
medunca i bjelograbića. Na taj je način zahvatio i Šar-pla- 
ninu i Jakupicu, premda one pokazuju već u šumskoj vege- 
taciji (smreka, jela, klekovina), a napose u planinskoj ve- 
getaciji izrazito srednjeevropske crte. 

Raščlanjenje B. p. na osnovu biljnih zadruga, kako je 
ovdje dosljedno provedeno, zadaje mnogo poteškoća, jer 
mnogi krajevi nijesu još dosad u biljnosociološkom pogledu 
istraženi. Najniži vegetacijski pojas izgrađen je od hra- 
stovih šuma, i to u primorskim stranama uglavnom od zim- 
zelene šume crnike i njezinih degeneracijskih stadija ma- 
kije, au kopnenom dijelu od različnih listopadnih hrastova, 
poimence medunca, cera, sladuna, macedonskog hrasta, kit- 
njaka i lužnjaka. Iznad toga razvijeno je nekoliko visin- 
skih pojasa značajnih po svome sastavu i raširenju. 

Zimzeleno područje, područje Sredozemlja u užem smi- 
slu, ograničeno je zapravo na razmjerno uski rub obale i 

otoka Jadranskog, Jonskog i Egejskog mora i prodire du- 
blje u nutrinu kopna samo u Grčkoj. Ono se može po 
Adamoviću raščlaniti u više zona, a značajno je po prete- 
zanju šume crnike. Te šume pripadaju svezi crnikinih 
šuma (Quercion ilicis Вт.-ВІ), a pretvorene su danas naj- 
većim dijelom u šikare — poznate pod imenom makije — 
ili su posve nestale i prepustile mjesto kamenjarama vrlo 
značajnog sastava. U tim kamenjarama nalazi se uz obilje 
mirisavih, dlakavih i mliječnih biljaka neobično velik broj 
jednogodišnjica. Kamenjare pripadaju dobrim dijelom sre- 
dozemnoj svezi Thero-Brachypodion Br.-Bl., koja na B. p. 
nije još dovoljno istražena. Osim vrlo mnogolikih šuma 
crnike nalaze se u zim- 
zelenom pojasu lijepe 
šume alepskog bora (Pi- 
nus halepensis Mil), a 
u višim pojasima i šu- 
me crnog bora (Pinus 
nigra Arn.). One zapre- 
maju znatne površine i 
u kopnenim dijelovima. 
Visinski pojasi pravih 
sredozemnih planina još 
su slabo poznati. Po 
Markgrafu nalazi se na 
Tomoru u Albaniji do 
500 m pojas makije, od 
500 do 900 pojas hra- 
stove šume, od 900 do 
1300 pojas miješane li- 
stopadne šume s crnim 
grabom i običnim gra- 
bom, od 1300 do 2100 
pojas šume munjike, a 
od 2100 do 2400 razvijen 
je pojas planinskih ru- 
dina. U planini Nemer- 
ca u Albaniji seže po 
istom piscu pojas hra- 
stove šume do 900 m, 
iznad njega do 2180 sna- 
žan pojas grčke jele, a 
do vrha se nalaze pla- 
ninske rudine. Mnogo je 
istraživan Olimp, ali se 
mišljenja o njegovu vi- 
sinskom raščlanjenju ra- 
zilaze. Po Hayeku na- 
dovezuju se na zimzele- 
ni pojas makije, koji se- 
Ze do 600 m, ovi pojasi: 
pojas crnog bora od 600 
do 1000 m, pojas bukve 
i jele od 1000—1900, po- 
jas munjike od 1900— 
2300 i pojas planinske 
vegetacije od 2300 do 
2915. Stojanov i Jorda- 
nov slažu se naprotiv 
uglavnom u visini zim- 
zelene vegetacije (500 
do 700 m), ali proširuju 
pojas crnoga bora s listopadnim hrastovima do 1750, nalaze 
iznad njega neposredno pojas munjike, sve do 2300 (i do 
2500), dok se povrh toga nalazi pojas planinskih rudina. 
Bukva i jela raširene su doduše često na Olimpu, ali samo, 
ako im pogoduju mjesne prilike, te zauzimaju uglavnom 
vlažnija staništa. 

Na zimzelenu vegetaciju nadovezuje se prema nutrini 
kopna uže ili šire područje listopadnih šuma hrasta me- 
dunca i bjelograbića. Ono zaprema sjeverne hrvatske otoke 
i zagorske krajeve dalmatinske i hercegovačke Hrvatske, 
niža područja Crne Gore, veće površine Albanije, Grčke, 
Macedonije, Tracije i jugoistočnog dijela Bugarske. U tom 
se području javljaju još obilno sredozemni elementi i 
mnoge značajne kulture, poimence duhan, pamuk, vinova 
loza i mak. Šume, poznate pod imenom krške šume, rijetko 
su sačuvane i najvećim dijelom pretvorene su u šikare, 
koje je Adamović opisao pod imenom šibljaka. One pri- 
padaju redu medunčevih šuma (Quercetalia pubescentis 
Вг.-ВІ.) i zastupane su s više asocijacija. U Hrvatskoj je 
opisana šuma bjelograbića (Carpinetum orientalis croati- 

(Foto 1. Horvat) 
ČVRSNICA, Planinske rudine s drijasom (Dryas octopetala) 


cum H-ić), a u Macedoniji po Oehmu šuma macedonskog 
hrasta (Quercus macedonica) sa šimširom. Potiskivanjem 
šuma i ši ага nastale su kamenjare submediteranskog zna- 
čaja, koje pripadaiu posebnim endemičnim svezama reda 
ovsikovih livala (Brometalia erecti Br.-Bl.). U Hrvatskoj i 
Crnoj Gori raširena je posebna sveza ovog reda (Chryso- 
pogoneto-Satureicn subspicatae Ногу. et H-ić). 

U nutrini korna s ovu stranu Dinarskih planina nalazi 
se golemo šumsko područje kopnenog dijela B. p., koje 
zaprema kopnene dijelove Hrvatske, Srbiju i sjevernu Bu- 
garsku i pokazuje velike razlike prema primorskim kraje- 
vima. Najniži šumski pojas sjev. Hrvatske, koliko nije pod 
utjecajem poplava, izgrađen je od šume hrasta kitnjaka i 
običnog graba (Querceto-Carpinetum croaticum  Horv.), 
koje pripadaju svezi bukovih šuma (Fagion silvaticae 
Pawl.). Te šume pokazuju umjereno vlažni značaj i odli- 
kuju se velikom bujnošću. Njihovim potiskivanjem nastale 
su goleme površine oranica i livada, a na ispranim tlima 
i vriština. Naprotiv nalazimo po istraživanjima Rudskog 
u Srbiji i Stojanova i dr. u Bugarskoj već posve drugi sa- 
stav šuma. Ondje pretežu također hrastove šume, ali su 
one znatno suše, te se u njima javlja obilno hrast sladun 
i cer (as. Quercetum confertae-cerris Rudski) s većim bro- 
jem vrsta suhih staništa. Šume kitnjaka i običnog graba 
vezane su tamo na vlažnije udubine. To područje šuma 
sladuna i cera prehvaća i u slavonsku Hrvatsku. 

Iznad listopadnih hrastova zapremile su u kopnenim 
dijelovima goleme površine šume obične bukve (Fagus sil- 

(Foto I. Horvat) 
PLANINA RUDOKA, Snježni žabnjak uz rub vječnog snijega 


vatica L.), koju zamjenjuje u istočnim dijelovima katkad 
kavkaska bukva (Fagus orientalis Lip.). Bukove šume po- 
kazuju na velikim udaljenostima slični sastav, ali se mogu 
ipak rastaviti u više asocijacija. Hrvatska bukova šuma 
(Fagetum silvaticae croaticum Horv.) neobično je bujno 
razvijena zadruga i može se raščlaniti na brdsku bukovu 
šumu, miješanu šumu bukve i obične jele i na pretplanin- 
Sku šumu bukve. Šuma bukve seže daleko prema jugu i još 
na Olimpu pokazuje izrazito srednjeevropski značaj. U 
Srbiji i sjevernoj Bugarskoj nalazi se iznad miješane šume 
bukve i jele posebni pojas smreke, koja je u Hrvatskoj 
razvijena na izloženim obroncima i u hladnim vrtačama, U 
srednjem toku Drine javlja se uz običnu smreku nadasve 
značajna endemična omorika (Picea omorica Panč.). Na 
višim planinama sjevernog dijela В. p. nalazi se iznad 
pojasa bukve sad širi sad uži pojas klekovine bora (Pinus 
mughus Scop.), dok se na planinama u središnjem dijelu 
nalazi na vapnenoj podlozi između bukve i klekovine još 
nadasve značajni pojas munjike (Pinus Heldreichii Christ). 
Na kamenu oskudnu vapnom javlja se u istim visinama 
središnjeg dijela poluotoka neobično značajna endemična 
molika (Pinus Peuce Gris.), koja izgrađuje na mnogim 
mjestima prekrasne šume. 

Na šumsku je vegetaciju u znatnoj mjeri utjecao čovjek, 
tako da su na mnogim mjestima šume potpuno nestale ili 
su pretvorene u jadne šikare, na kojima pasu silna stada 
ovaca. Najbolje su sačuvane šume u teže pristupačnim 
krajevima Hrvatske. Potiskivanjem šuma stvorene su u 
primorskim krajevima kamenjare, a u kopnenim polja i 
livade. 

Na suhim livadama veoma obilno je zastupan stepski ele- 
menat, dok su na primorskim i kopnenim pijescima razvi- 
jene vrlo značajne zadruge pješčarka. Od ostalih značajnih 
zajednica valja spomenuti slanuše kopnenog područja 
(Skopsko polje) i cretove. Ovi su potonji vrlo rijetki i 
nalaze se samo tu i tamo u Hrvatskoj, Srbiji i Bugarskoj. 
Njihova vegetacija pokazuje izrazito borealni značaj (Pe- 
valek). U pretplaninskom pojasu razvijene su vrlo obilno 
zadruge visokih zeleni. Iznad pojasa šumske vegetacije na- 
lazi se na visokim balkanskim planinama posebni pojas 
planinskih rudina. U Hrvatskoj nema po novijim istraživa- 
njima takva pojasa, jer ni najviše naše planine ne dosežu 
gornju granicu klekovine; on je razvijen istom u Crnoj 
Gori, Albaniji, Macedoniji, Bugarskoj i Grčkoj. Kako se 
vidi iz priložene slike, pokazuje visinsko raščlanjenje 
prema istoku i jugu značajan pomak svih granica na više. 
Dok na razmjerno niskom Risnjaku počinje pojas kle- 
kovine iznad 1400 m, nalazi se on na višoj Bjelašnici istom 
u visini od 1740 m, a na još višoj i istočnoj planini Rili 
u visini od 2000 m i doseže ovdje svoju gornju granicu u 
visini od 2600 m. Tako se na Rili nalazi povrh klekovine 
pojas planinskih rudina, koje su na Risnjaku i na Bjelašnici 
razvijene samo pod utjecajem lokalnih klimskih i orograf- 
skih prilika. Taj značajni pomak visinskih pojasa uvjetuje 
kopneni značaj klime u vezi s istočnijim položajem i uspo- 
nima planinskih skupova slično kao što je to u Alpama. 
Poredba visinskih pojasa balkanskih planina s Tatrom po- 
kazuje, da se u Tatri nalazi iznad pojasa šume i klekovine 
ne samo snažan pojas planinske vegetacije, nego i pojas 
predsnježne (subnivalne) vegetacije, koga po novijim istra- 
Živanjima nema na cijelom B. p. U Tatri su pomaknute 

(Foto B. Vrtar) 
OŠLJAK, Granica šume i klekovine u vis. 2212 m. 


sve granice znatno na niZe, a to je po Pawlovskomu u vezi 
sa sjevernim položajem i vlažnijom klimom Tatre. 

Planinska vegetacija razvijena je na balkanskim plani- 
nama neobično lijepo. Ni u kojem pojasu nije toliko izra- 
žena mnogolikost životnih prilika, koje su vladale u pro- 
šlosti i sadašnjosti, kao u planinskoj vegetaciji. B. planin- 
ska vegetacija pokazuje posebnu osebujnost i neobičnu 
raznolikost, koju ne nalazimo nigdje u Evropi. Kao u 
Alpama možemo i ovdje lučiti četiri osnovna skupa vege- 
tacijskog pokrova: zadruge na stijenama, na točilima, na 
planinskim rudinama i na rubovima snježanika. U svakom 
od tih skupova može se opet lučiti posebno vapnenačka, 
posebno silikatna vegetacija. Planinska vegetacija izgra- 
đena je od neobično velikog broja endemičnih vrsta, koje 
su se ujedinile s mnogim alpskim i arktoalpskim vrstama u 
nadasve značajne endemične zajednice. Sociološka istra- 
Zivanja na hrvatskim, macedonskim i bugarskim planinama 
pokazuju ne samo neobično velik broj posebnih endemič- 
nih asocijacija, nego i posebnih endemičnih sveza. Vegeta- 
cija vapnenih stijena pokazuje neobičnu mnogolikost i sa- 
stavljena je iz mnogih prekrasnih biljaka. Dosad je poznato 
više asocijacija, koje pripadaju u planinskim krajevima 
Hrvatske i Crne Gore svezi Micromerion croaticae Horv., 
a u središnjem dijelu poluotoka svezi Ramondion Natha- 
liae Horv., dok one na primorskim obroncima pripadaju 
posebnoj svezi Centaureo-Campanulion Н-16. Vegetacija 
suhih vapnenih točila pripada endemičnim asocijacijama 
aipske sveze Thlaspeion rotundifolii Br.-Bl., koja je zastu- 
pana s nekoliko endemičnih asocijacija. Od svih se za- 
druga najviše ističu zadruge mekinjaka, jedna u planin- 
skim krajevima (Drypetum Linneanae Ногу.) i druga па 
kvarnerskom području (Drypetum Jacquinianae H-ič). Na 
vlažnim točilima dolaze zadruge sveze Arabidion coeruleae 
Br.-Bl. predstavljene napose značajnom zadrugom prenjske 
kamenike (Saxifragetum prenjae Horv.). Neobično su obil- 
no razvijene planinske rudine na vapnenoj podlozi; one se 
ističu posebno velikim brojem endemičnih vrsta i u doba 
cvatnje ukrašuju cijele obronke. Dosad je opisan velik broj 
asocijacija, koje pripadaju posebnim endemičnim svezama 
(Seslerion tenuifoliae Horv., S. nitidae Horv., Festucion 
pungentis Horv.). 

Vegetacija silikatnih stijena i točila nije ni izdaleka tako 
razvijena, ali su zato planinske rudine na prakamenju sre- 
dišnjeg i istočnog dijela poluotoka zauzele velike površine 
i pokazuju neobično značajni sastav. One pripadaju dvjema 
endemičnim svezama (Poion violaceae Ногу. i Seslerion 
comosae Horv.) U svom geografskom rasporedenju poka- 
zuju pojedine zadruge zanimljive osobine i omogućuju na 
taj način jasno raščlanjenje biljnog pokrova b. planina. 
Na osnovu razlika u sastavu i raspoređenju mogu se već 
sada lučiti naravna vegetacijska područja, i to: na zapadu 
hrvatsko-crnogorsko od Snježnika do Prokletija, na istoku 
i središtu srpsko-bugarsko i na jugu albansko-grčko. 

Biljni pokrov balkanskih planina pokazuje jasne veze 
s Alpama i Karpatima, ali se odlikuje kao posebno, neo- 
bično važno područje Evrope, u kome se do danas sačuvao 
reliktni značaj tercijarne flore. 

LIT.: L. Adamović, Die pflanzengeographische Stellung und Glie- 
derung der Balkanhalbinsel, Denks. d. A. Wiss. Math.-Naturw. Kl., 
sv. 80., Beč 1907; Isti, Die Vegetationsverhaltnisse der Balkanlinder 


(Mósische Lander), Leipzig 1909; Isti, Vegetationsbilder aus Bosnien 
und der Herzegovina, Vegetationsbilder, 8. r., sv. 4., Jena 1910; Isti, 

(Foto I. Horvat) 
JAKUPICA, Pogled na sliv Treske 


Die. Pflanzenwelt Dalmatiens, Leipzig 1911; С. Beck-Mannagetta, Die 
Vegetationsverhültnisse der illyrischen Lander, Leipzig 1901; Н. Cze- 
czott, The distribution of some species in Northern Asia Minor and 
the problem of Pontide, Mitt. Königl. Naturwiss. Inst. Sofia, sv. .Х:, 
1937; O. Cyren і A. Hayek, Der Thessalische Olymp u Vegetations- 
bilder, 18 r., sv. 6/7, Jena 1928; I. Horvat, Vegetacijske studije o 
hrvatskim planinama 1. i IL, Rad Akad., knj. 238 i 239, Zagreb 1930 i 
1931; Isti, Pregled planinske vegetacije zapadnog i -središnjeg dijela 
Balkanskog poluotoka, Compt. rendus du IVe Congrès de. gćogr. et d. 
ethn. slaves 1936, Sofia 1937; Isti, Biljno-sociološka istraživanja šuma u 
Hrvatskoj, Glasn. za šum. pokuse, sv. 6, Zagreb: 1938; I. Horvat, B. 
Pawlovski i J. Walas, Phytosoziologische Studien über. die Hochgebirgs- 
vegetation der Rila Planina in Bulgarien, Bull. de Асай. polon. d. sc. 
et d. lettres, Ser. B., Krakov 1937; Stj. Horvatić, Karakteristika flore 
i vegetacije krša, Šum. List, 1938; Isti, Flora i vegetacija otoka Paga, 
Prir. istraž. Akad., sv. 19, 1934; М. Košanin, Četinjari Južne Srbije, 
Glasn. Skop. Nauč. društva I. 1925; Е. Markgraf, Pflanzengeographie 
von Albanien, Stuttgart 1932; I. Pevalek, Geobotanička i algološka istra- 
Zivanja cretova u Hrvatskoj i Sloveniji, Rad Akad., knj. 230, Zagreb, 
1924; М. Stojanov, Le caractére phytogćographique de la Bulgarie, u 
La Bulgarie, Sofija 1936; N. Stojanov i D. Jordanov, Botanische Studien 
auf dem Thessalischen Olymp, Godišnjak па sofiaskia universitet, 
sv. XXXIV., knj. 3, 1937/38; W. B. Turrill, The plant-life of the Balkan 
peninsula, Oxford 1929. U tim je raspravama navedena i ostala naj- 
vaZnija literatura. LH 


Stanovništvo. Kao kontinentalni most između Evrope i 
Azije bio je Balkanski poluotok teren, gdje su se ukršta- 
vali različiti rasni i kulturni utjecaji. Reljef je pritom omo- 
gućio očuvanje i održavanje pojedinih elemenata, pa tako 
ovaj poluotok pruža i danas u rasnom, etničkom i kultur- 
nom pogledu raznoliku sliku. 

Dinarske su zemlje rasadište istoimene rase, dok su pro- 
hodnije istočne zemlje bile područjem rasnog ukrštavanja, 
pa se ovdje miješala dinarska rasa s prednjoazijskom i 
orijentalnom. Prosječni tip je u istočnom dijelu poluotoka 
nižeg rasta i mnogo tamniji nego na zapadnom. Na grčkom 
se poluotoku miješa mediteranska rasa s prednjoazijskom, 
a sporadički se značajke mediteranske rase javljaju i na 
jadranskom primorju. 

Na osvitu povijesnog doba stanovali su na zapadnom 
dijelu Balkanskog poluotoka Iliri, na istočnom Tračani, na 
krajnjem sjeverozapadu Kelti, oko Vardara Makedonci, a 
na grčkom poluotoku Grci. Za rimskog gospodstva bio je 
sjeverni dio poluotoka uvelike romaniziran, a južni heleni- 
ziran. Od starog stanovništva održali su se do danas Grci, 
Albanci i Aromuni. Značajno je, da su se ta tri naroda 
održala gotovo isključivo u mediteranskom pojasu, gdje su 
usprkos kasnijih utjecaja sačuvali svoju jezičnu, a donekle 
i kulturnu baštinu. Najveći dio poluotoka posjeli su Sla- 
veni, koji su tu apsorbirali starije etničke elemente. Ista je 
sudbina zadesila i kasnije doseljeni sloj tursko-tatarskih 
Bugara. Posljednja je bila invazija Turaka, kojih je do 
danas ostalo dosta malo, jer je tokom 19. st. uporedo 
s gubitkom pojedinih turskih pokrajina nastupalo i povla- 
čenje turskih masa (a djelomično i muslimana neturskog 
podrijetla) u preostale krajeve turske države. 

Većinu stanovništva čine danas Slaveni; 61% (Hrvati, 
Srbi i Bugari), Grka ima 22%, Turaka 6%, a Albanaca 
390, Ostatak otpada na Aromune, Cigane, Židove i na druge 
manje skupine. Po vjerskoj je pripadnosti 63% pravosla- 
vnih, 19% katolika i 14% muslimana. Ukupni broj stano- 
vnika iznosi okruglo 25 milijuna, pa je gustoća oko 50 
ljudi na 1 km. 

Raščlanjenost Balkanskog poluotoka pogoduje stvaranju 
manjih država, dok je cio poluotok bio pod jednom poli- 
tičkom vlašću samo u onim slučajevima, kad se ta vlast 

upirala i na druge nebalkanske zemlje, rimsko-bizantsko i 
tursko carstvo. Ambicije pojedinih bugarskih i srpskih vla- 
dara, da zavladaju cijelim Balkanskim poluotokom ili ba- 
rem njegovim najvećim dijelom, stvorile su tek efemerne 
tvorevine. 

Značajna je činjenica, da je kod podjele rimskog carstva 
na zapadni i istočni dio granica (povučena uglavnom rije- 
kom Drinom i dalje do Skadra) presjekla Balkanski polu- 
otok. Ta je granica s nekim promjenama došla do izražaja 
i kod odvajanja istočne crkve od zapadne, a s tim u vezi 
i kod oblikovanja dvaju kulturnih krugova, zapadnoevrop- 
skog i bizantskog. S dolaskom Turaka unesen je i novi 
kulturni elemenat, koji se stopio s bizantskim elementima 
(kao i onima patrijarhalne kulture) u posebni oblik, koji 
se može nazvati balkanskom kulturom. Sjeverozapadni dio 
poluotoka stoji pod utjecajem zapadne kulture. Kontinen- 
talni su je krajevi primili uglavnom posredovanjem nje- 
mačkim, a primorski krajevi posredovanjem talijanskim. 

Tokom 19. st. stvorile su se nacionalne države: Grčka, 
Srbija, Crna Gora i Bugarska i konačno 1913 Albanija, dok 
je Turskoj preostala samo istočna Trakija s Carigradom. 


Slabljenje i uzmicanje turske državne vlasti prema istoku, 


dovelo je do izrazitog pomicanja pučanstva radi odliva 
muslimanskog stanovništva iz onih dijelova Turske, koji 
su pripali pojedinim kršćanskim državama. Iza svjetskoga 
rata to se pomicanje nastavilo kao posljedica novoga po- 
tezanja granica. Ovoga puta izvršeno je u velikoj mjeri 
na temelju međunarodnih ugovora, napose između Grčke i 
Bugarske te u upravo golemim razmjerima između Grčke 
i Turske. Dok se u prvom slučaju radilo o izmjeni stanov- 
ništva s obiju strana granica, u drugom je slučaju izvršeno 
preseljivanje velikih masa s balkanskog poluotoka u Aziju 
(350.000 Turaka) i iz Azije (1:5 milijuna Grka iz Male 
Azije) na Balkan, tako da je time znatno izmijenjen etni- 
čki sastav toga dijela poluotoka. 

Privreda. Ratarstvo sa stočarstvom glavno je zanimanje 
velike većine stanovništva. U sjevernom i istočnom dijelu 
poluotoka obuhvaća obradivo tlo velike površine s raznim 
biljnim kulturama. Uglavnom je to područje žitarica, nešto 
industrijskih biljaka, voćarstva i vinogradarstva. U kršu su 
kulturne površine, polja i uvale međusobno izolirane poput 
oaza, a obuhvaćaju razmjerno malo prostora. Ostalo ze- 
mljište, koliko nije goli kamen, nosi oskudne trave i grmlje, 
dok je šuma malo pa je to područje stočarstva. U sredo- 
zemnom području zaostaje uzgoj žitarica za onim raznih 
mediteranskih biljaka. Tu je općenito rašireno vinogradar- 
stvo, uzgoj maslina, smokava, a najvećim dijelom i duhana, 
dok su agrumi ograničeni na južni dio poluotoka. Biljni se 
prinos silno povećaje u onim krajevima, gdje je provedeno 
umjetno navodnjavanje, a ovo je radi suhih ljeta važan 
preduvjet za intenzivno ratarstvo. Najraširenija domaća 
životinja je ovca, a pored nje je za neke krajeve od važno- 
sti i koza. Ova vrst stočarstva je najbolje prilagođena 
oskudnim životnim uvjetima krških krajeva. U planinskim 
krajevima izvan krša paša je obilnija, ali radi primitivnih 
prilika stanovništva i ovdje prevlađuje ovčarstvo. Samo 
u nižim krajevima na sjeveru i istoku rašireno je u većem 
opsegu govedarstvo, a lokalno i svinjogojstvo. 

Šumom je najbogatije dinarsko gorje (izuzevši goli krš). 
U Rodopskom i Balkanskom gorju one su prilično prorije- 

đene, dok je grčki poluotok najvećim dijelom siromašan 
šumom. Rudnog blaga ima dosta u nekim dijelovima Bal- 
kanskog poluotoka (srednja Bosna, Srbija, zapadna Bugar- 
ska), no intenzivnije iskorišćavanje razvilo se samo mjesti- 
mice. Industrija je također u počecima. 

Promet. Prirodne brazde odredile su smjer najvažnijih 
prometnih linija. Prolaz iz Panonske nizine na Balkanski 
poluotok otvara se između karpatsko-balkanskog luka i di- 
narskih nabora. Prometna linija slijedi ovdje dolinu Mo- 
rave i Nišave te prelazi u dolinu Marice. Tim je smjerom 
vodila rimska via militaris, turski carigradski drum te su- 
vremeni simplonski orijent-ekspres. Od ove se odvaja ogra- 
nak kod Niša i vodi dolinom Južne Morave i Vardara do 
Soluna. Dok je istočni dio poluotoka općenito dosta proho- 
dan, na zapadu su preduvjeti za razvoj prometa kudikamo 
teži. Iz unutrašnjosti poluotoka na Jadransko more naj- 
povoljnija je linija, koja se probija na sutoku Dinarskog i 
Pindskog gorja i gdje se stvorio niz depresija i brazda od 
Kosova polja do Medovskog zaliva. Sama dinarska barijera 
je teško prohodna, to većma, što nema poprečnih dolina, 
koje bi je presjekle po cijeloj širini. Stoga se za promet 
iskorišćuje ono mjesto, gdje se gorje najvećma suzilo (že- 
ljeznička pruga Zagreb—Sušak), kao i brazda Neretve, koja 
je urezala poprečnu dolinu do najviših dinarskih grebena. 

Ako izuzmemo obje pogranične velike rijeke, nema na 
Balkanskom poluotoku nijedne rijeke, koja bi bila plovna 
na duljoj partiji. 

Razvedena obala, a napose obilje otoka na jadranskoj i 
egejskoj obali djelovali su povoljno na razvoj pomorskog 
prometa već u davnini. Na jednoj i drugoj obali odgojio se 
soj izvanrednih pomoraca, dok su stanovnici crnomorske 
obale, kao i ravne te močvarne albanske bili uvijek konti- 
nentalnog mentaliteta. 

Trup poluotoka nema radi reljefa središnje krajine, kao 
što je na Pirenejskom poluotoku Kastilija. Stoga se naj- 
važniji gradovi nalaze na periferiji: Carigrad, Solun, Beo- 
grad. Oni su smješteni na završecima dviju najvažnijih 
prirodnih prometnih linija. Za grčki poluotok i egejsko 
otočje središte je Atena. Ona je zaista i u geografijskom 
središtu grčkog svijeta, a današnji vodeći položaj u kul- 
turnom i privrednom pogledu nije bitno različit od onog, 
koji je Atena imala već u klasičnoj starini. 

LIT.: O. Маші, Die siidosteuropiiische Halbinsel, u Seydlitz'sche Geo- 
graphie, Breslau 1931; Y. Chataigneau, Les pays balkaniques, u Vidal de 
la Blache-Gallois, Géographie universelle, VII. 2., Pariz 1934; A. Philipp- 
son, Europa, Leipzig 1928; J. Cvijić, Balkansko poluostrvo, І., Zagreb 
1922; F. Kossmat, Geologie der zentralen Balkanhalbinsel, Berlin 1924; O. 
Maull, Linderkunde von Südeuropa, Beč 1929. Z. D-i. 

Balkan u prethistorijsko doba. Tragovi diluvijalnog čo- 
vjeka na Balkanskom su poluotoku još vanredno rijetki i 
— za razliku prema obilatim studijama o nalazu diluvijal- 
nog pračovjeka u Krapini — slabo su, gotovo nikako, pro- 
učeni. Od malobrojnih nalaza vrijedno je spomenuti tek 
ljudsku lubanju, koja je 1892 nađena u Beogradu, a pripa- 
dala je, sudeći po snažnim nadočnim lukovima i drugim 
osobinama, nekom neandertaloidu. Tragova diluvijalnog 
čovjeka nalazilo se i u Bugarskoj: u Malkatoj Pešteri kod 
Samovodena, u pećinama u Moravici kod Pložena i u Mal- 
katoj Podliski kod Bjelakovca; ali su tu diluvijalni slojevi 
izmiješani s mlađima i ne daju jasne slike o kronološkim 
stupnjevima pojedinih nalaza. 

Kud i kamo obilniji i jasniji su tragovi čovjeka iz neo- 
litskog ili mlađega kamenog doba, kada je već na raz- 
mjerno visokom kulturnom stupnju živio čovjek, koji je 
pripadao rasi, što je zovemo homo meridionalis, čiji su 
srodnici u to doba nastavali sve primorske zemlje, koje 
zaokružuju Sredozemno more, te su u Egiptu i Palestini, 
u Maloj Aziji, sjevernoj Africi, ро otocima Egejskog 
mora, na Balkanu, u Italiji, Liguriji i na Iberskom poluotoku 
dosegli izvjestan stupanj kulture. Glavna antropološka obi- 
lježja ove rase bila su: duga, uska, visoko svedena luba- 
nja s indeksom ispod 70, lica šireg, nego ga ima homo nor- 
dicus, niska uspravna čela, ortognatnih vilica, širokih, ho- 
rizontalno položenih očnih šupljina i lijepa, od čela slabo 
odvojena nosa. Glava je nešto manja nego je ima h. nor- 
dicus, a stas onizak, u muškaraca poprečno 162 em, u žena 
150 cm. Koštana je grada gracilna, ali gipka. Boja puti, 
kose i očiju je tamna, kako to razabiramo na slici nosača 
ritona ( guré») u palači na Knosu na Kreti i na egipat- 
skim i ciparskim zidnim slikarijama. Ishodište ove rase, 
koja se odlikuje visokim kulturnim sposobnostima, bila je, 
po Sergiju, zemlja Punt u istočnoj Africi (današnja Soma- 
lija), a odanle se rasprostrla afričkom, sirskom i maloazij- 
skom obalom te je prešla na evropsko tlo i napučila sva 
tri južnoevropska poluotoka. Najviši kulturni uspon dosegla 
je u Egiptu, a poslije u Siriji, Palestini, na Cipru, Kreti i u 
Mikeni, gdje je stvorila spomenike monumentalne vrijed- 
nosti. 

Pod konac neolitskog doba dolazi na Balkan sa sjevera 
druga pasmina, homo dinaricus, podrijetlom iz prednje 
Azije, a glavne su joj tjelesne osobine visok stas (oko 174 
cm) i brahicefalna lubanja (indeks 84—86). Glava je kratka, 
u stražnjem dijelu iza uha strma, upravo kao odsječena, a 
ovo djeluje i na formaciju lica, u kojega je čelo strmo i 
visoko, a često je u njega čeona kost dvodjelna, srasla u 
sredini vertikalnim čeonim šavom (sutura frontalis), a neki 
put se izbočuje u vidljiv povor (crista). Lice je duguljasto- 
usko, očne šupljine visoke, ne prevelike. Donja vilica je 
snažno razvijena. Ta se nova pasmina osobito raširila ilir- 
skim i tračkim područjem, a tragovi su joj se sačuvali u 
potomstvu do danas, osobito u dalmatinskom, crnogorskom 
i arnautskom primorju. 

Skupno ime Mediteranaca, ako ga je uopće bilo, nije se 
sačuvalo. Grci su doduše starosjedioce, koje su zatekli na 
grčkom tlu, prozvali imenom Pelazga, a to su ime. prenijeli 
1 па starosjedioce Balkana i Italije; ali je vjerojatno, da je 
to bilo tek plemensko ime onih starosjedilaca, s kojima su 
došli prvi put u doticaj te se s njima borili za posjed svoje 
nove postojbine, pa im se jače usjeklo u pamet i ostalo u 
uspomeni. Uostalom ni oni sami u praskozorje svoje po- 
vijesti, pa i u homersko doba, nemaju skupnog imena, nego 
različna plemenska, a tek kasnije postaju plemenska imena, 
kao FEllnyves i Toawot, Heleni i Grci, općenarodnim imenima. 

Neolitska kultura vezana je svuda u Evropi uz prhko, 
lako obradivo praporasto tlo većih riječnih dolova, bez 
obzira, utječu li oni u Baltičko, Sjeverno, Crno, Jadransko 
ili Egejsko more, a karta, koja bi predočivala evropska 
neolitska naselja, podudarala bi se posve s kartom geolo- 
ške rasprostranjenosti prapora. I tako se i na Balkanskom 
poluotoku naselja ovog doba rasprostiru Podunavljem i 
dolinama Drave i Save, dolinama padske nizine; u Bugar- 
skoj, Srbiji i Bosni dolinama rijeka, koje utječu u Dunav i 
Savu (Marica, Timok, Morava, Bosna), u Tesaliji dolinom 
Peneja i Sperheja. Takva naselja naći ćemo i u višim od- 
sjecima dolina u praporastim oazama, opkoljenim inače 
brdima (Butmir, Novi Šeher u Bosni, Lipovac, Luljaci, 
Leskovac u Srbiji). 

Prhkost ovakva tla dopuštala je, da se ono lako obra- 
đivalo i primitivnim ratarskim oruđem neolitičara: lopa- 
tama od drveta, otvrdnuta na žeravici, i motičicama s na- 
sađenim kamenim ili rožnim klinovima. Zato se ratarstvo 
ovog doba služi isključivo kopačinom (Hackbau), a kako 
se taj rad vrši u položaju čučanja, bez jačeg fizičkog na- 
pora, bilo je ratarstvo, kao i svuda u sličnim prilikama, 
isključivo u ženskim rukama. 

Ovi ratari žive već u stalnim naseljima, koja nalazimo 
u velikom broju svuda u balkanskim zemljama. Ta se sela 
sastoje od okruglih, oko 1 m dubokih jama, zarubljenih 
nizom prema središtu nagnutog kolja, opletena pleterom, 
s nutarnje strane oblijepljenog ilovačom, a s vanjske za- 
odjetog slojem zemlje i busa. Te zemunice naliče na velike 
krtičnjake, pa su zimi tople, a ljeti hladovite. Na pod- 

пісі u sredini je ognjište, do njega jama (grč. Bodoos) za 
pepeo i druge otpatke, a naokolo je niska zemljana klupa, 
koja služi kao ležaj ukućanima (nalik na subsellium). Uz 
glavnu zemunicu nalazilo se nekoliko manjih, koje su slu- 
žile kao spremnice i hambari. Na ovakvim se selištima mi- 
jenom generacija nanizaše zemunice jedna do druge, jedna 
nad drugom, te su s vremenom nastali čitavi humci, kao 
mogile u Bugarskoj ili magule u Grčkoj, napose u Tesaliji, 
dok ih je na sjeveru (u Srbiji, Slavoniji i Bosni) erozija ni- 
velirala te je razorila gornje slojeve. No i tu se ostaci 
ovakvih selišta izdižu nad izokolnim tlom. Ovaj čudnovati 
čunjasti oblik kuće preuzeli su i Grci od starosjedilaca i 
izgradili od kamena, pa tako nastadoše toli (olos) i 
kupolaste grobnice u okolici Mikene, Tirinta, Orhomena i 
drugih sjedišta ahejskih anakta. 

Na Peloponezu je neolitik slabo zastupan (Argolida, Mi- 
kena, Tirint); ali što dalje na sjever, sve se više množe 
nalazišta u Ahaji, Elidi (Kakovatos i Anemoduri), u Beo- 
tiji (Orhomen і Heroneja), u Fokidi (Hagia Marina i 
Drahmani); ali najbogatija je ostacima toga doba Tesalija 
kao prag Grčke, preko koga su sa sjevera strujali svi se- 
lidbeni pokreti i gdje aluvijalno tlo dolina Peneja i Sper- 
heja privlači neolitske ratare, da se stalno nasele. Tu nji- 
hova selišta tvore goleme magule kao u Cangliju, gdje do- 
sežu visinu od 8—10 m i zapremaju prostor od 40.000 т. 
Kao najglasovitija nižu se ovdje naselja Dimini i Sesklo, a 
uz njih oko Peneja Rahmani, Marmari, Argeša, Sakalar, 
Marinai, Topuzlar, Zakros; oko Sperheja Lianokladi; oko 
pritočica vološkog zatona Zerelia, Demetrios, Daudza, 
Mezil-magula, Aidhimotiki-magula, Pirgos, Cangli; na Ko- 
paiskom jezeru Heroneja, Šiste, Gulas i Caricani kod Ela- 
sone. 

Kako iz donedavno turskog dijela Balkana nemamo arheo- 
loških vijesti, nalazimo ih tek u sjevernoj poli, a napose u 
dolovima rijeka, koje gravitiraju Dunavu, i na samom Du- 
navu. Počevši od Kiistendže na Crnom moru, Petrenja u 
Besarabiji i Črne Vode u Dobrudži, nižu se Dunavom na 
bugarskoj strani neolitska naselja Magura, Blato pod 
Ostrovom, Kozloduj, Ciber-Varoš, Lom, Naklata, Vidbol i 
Unio Alba između Jasena i Košave. Ta se naselja nasta- 
vljaju prema jugu uz doline dunavskih pritočica: Čegedin 
kod Eski Džumaje, Kodžadermen kod Šumena, Sultantepe 
kod Popova, Deneva mogila kod Salmanova, Loveč, Trojan, 


. Moravica i t. d. Sve to gravitira prema Dunavu, a njego- 


vim rubom nižu se na srpskoj strani Radujevac, Prahovo, 
Slatina, Ljubičevac, Velesnica, Korbovo, Ratkovo, Vrbica, 
Kostol, Kladovo, Žuto Brdo, Požežna, Kisiljevo, Ram, Kli- 
čevac, Kostolac, Dubravica, Kovin, Vinča i Višnjica, a 
uzvodno Lipovac, Luljaci, Leskovac. 

U Slavoniji su važnija neolitska naselja Vučedol, Vuko- 
var, Adaševci, Novo selo kod Vinkovaca, Dalj, Sarvaš, 
Osijek, Kolodvar kod Čepina, Samatovci; u Bosni su na glasu 
naselja u D. Klakaru, Novom Šeheru i Butmiru i različna 
druga na oazama prapora pritočica Save. U ovo doba ide 
i prvi osnutak sojenica u Ljubljanskom blatu i D. Dolini. 

Sva ta naselja dakako nisu nastala u isto doba niti su 
trajala jednako dugo, a neka su se od njih sačuvala i kroz 
prve periode brončanog pa i željeznog doba te svjedoče 
o kontinuitetu kulturnog života pored svih perturbacija, 
koje su ih zadesile. 

Glavne žitarice neolitičara na Balkanu su ječam — Hor- 
deum u vrstama hexastichum sanctum, densum i distichum, 
pšenica u praformi Triticum spelta te vrste Tr. turgidum, 
Tr. vulgare antiquorum i varijetete Tr. dicoccum i Tr. 
monococcum, a tomu pridolazi i proha (Panicum milia- 
ceum). Kao varivo služi bob (Vicia faba) i leća (Ervum 
lens), а od industrijskih biljka lan (Linum augustifolium), 
koji služi za tkanje, te su otisci tkanina nađeni na ilovači 
(Butmir). Od domaćih životinja uzgajali su neolitičari 
balkanskog područja svinju (Sus palustris), kozu i govedo 
s kratkim rogovima (Bos brachyceros), dok se konj u to 
doba nije upotrebljavao. Glavna lovina bili su jelen, tur 
(Bos taurus) i prabik (B. primigenius). 

Da su se neolitske žene, osim kopačinom, bavile prede- 
njem i pletenjem, dokazuju zemljani prešljenovi, mosuri i 
utezi za razapinjanje osnove, a osim toga je lončarstvo u to 
doba bilo isključivo ženski rad, što dokazuju otisci prstiju 
na ilovači i t. zv. vrpčasta ornamentika na posudama, koje 
motivi odgovaraju tehnici tkanja, pirlitanja i pletenja. 
Među proizvode neolitskog lončarstva idu i dosta obilni 
zemliani idoli, koji nam prikazuju prve početke plastike, 

koja u nekih komada odaje i razvijeno naturalističko shva- 
ćanje. 

Kako su glavne privredne grane ratarstvo, keramika, 
tekstilna proizvodnja, a uz to i sav kućni rad u rukama 
žena, može se zaključiti, da se i tu, kao u svih ljudi, koji 
su se bavili kopačinom, društvena organizacija razvijala na 
temeljima matrijarhata, gdje je žena kao mati, glava kuće 
i porodice, imala glavnu riječ, dok su muškarci kao manje 
važni živjeli odvojeno u posebnim muškim kućama, a s 
rodnom su kućom bili u vezi bratstva i avunkulata. Takve 
muške kuće bile su one u butmirskom naselju. 

Posljedica matrijarhističkog naziranja bila je i to, da su 
Svi idoli, nađeni u Butmiru i srodnim nalazištima, bili žen- 
skog roda, a prirodno je, da su i prva božanstva bila žen- 
ska, te su i sami inače patrijarhistički zadojeni Heleni od 
prastanovnika preuzeli neka ženska božanstva i presadili 
ih na svoj Olimp. Amo idu Demetra, božica rodne zemlje, 
Hera, zaštitnica kuće, Hestija, božica domaćeg ognjišta, 
Atena, zaštitnica ženskog rada; pa i sama božica lova Arte- 
mida je ženskog spola. 

Muškarci se u to doba bave uglavnom lovom i izradbom 
kremenog i kamenog oruđa i oružja, a ostaci toga rada u 
obliku gotovih i polugotovih izrađevina, iverja i ostalih 
otpadaka glavni su dio inventara neolitskih naselja. Mate- 
rijal za tu izradbu jesu, uz kremen, jaspis, razni radiolariti 
prerađeni cijepanjem, okresivanjem i finim retušama u 
resko oruđe: noževe, strugalice, šila, svrdla i strelice, a 
granit, serpentin i različno tvrdo taložno kamenje služi 
Za izradbu često savršeno izbrušenih klinova za kopanje, 
dlijeta i bojnih sjekira. U krajevima, koji oskudijevaju 
kremenom i drugim podesnim materijalom, upotrebljava se 
Za proizvodnju oruđa jelenja rožina, osobito u sojenicama 
i drugim riječnim naseljima. 

Potkraj neolitskog doba pokazuju se prvi tragovi trgo- 
vačkih veza s udaljenim zemljama, jer domaćem materi- 
jalu pridolazi i strani. To su u prvom redu različni nefri- 
toidi, jadeiti i hloromelaniti iz srednje Azije, obsidijan iz 
Mela ili iz Karpata (Tokaj), a od spondila, školjke, koja 
Živi u Crvenom moru, prave se narukvice i zrna za đer- 
dane, koji su se u znatnom broju našli u Vučedolu, Vu- 
kovaru, Osijeku te u Bugarskoj u Kodži, Salmanovu i 
KodZadermenu. 

Neolitske grobnice su i na podruéju Balkanskog polu- 
otoka sadržavale kosture u stavu čučanja, dakle u istom 
položaju, u kome su neolitičarke okapale zemlju, obavljale 
druge poslove i odmarale se. Takvi grobovi nađeni su u 
D. Klakaru, Vučedolu, Vukovaru i Osijeku, a potonji je 
važan, jer u njemu nađena lubanja s indeksom od 78.2 
stoji na granici dolihocefalije, a čelo ima karakteristički 
dinarski čeoni šav. Prema nepreglednom nizu drugih 
starina broj je takvih grobnica upravo neznatan, a to se 
tumači time, da su mrtvace sahranjivali u zemunice, a 
kako su ove bile od nestalnog materijala, vrijeme ih je 
brzo razorilo, a zvjerad je raznijela kosti, i tako su se 
sačuvale samo onda, ako je nadošla voda muljem zaštitila 


kosti. Takve kućne grobnice nađene su iz toga doba u 


Grčkoj na više mjesta. 

Potkraj neolitskog doba pojavljuje se u južnim i sje- 
vernim balkanskim zemljama novi kulturni materijal, koji 
preobražava čitavo lice neolitske kulture. To je bakar, 
preteča bronce. To prijelazno doba ide uporedo s razvo- 
jem savršenije keramike, koju karakterizira finija izradba 
gline, savršeniji oblici i inkrustirana ornamentika. Bakar 
ulazi na balkansko tlo isprva uvezen ili iz Cipra ili preko 
Podunavlja iz Azije, a širi se u tri faze. U prvoj se po- 
javljuju manji predmeti načinjeni hladnim okivanjem žica 
ili lamela, a veći su saliveni iz otvorenih kalupa (Schalen- 
guss). U drugoj fazi proizvode se komadi saliveni iz za- 
tvorenih kalupa (Muschelguss); ta faza dolazi do snažnog 
izraza u Panoniji, Bosni, Srbiji i Bugarskoj te stvara niz 
tipnih lokalnih oblika. Trećoj fazi pripadaju konačno sta- 
rine od oskudne bronce, t.j. od slitine, koja ima 3—6% 
kositrene primjese. Ova potonja ide u razdoblje od 2000 
—1800 pr. Kr. i čini prijelaz u brončano doba. 

Nosioci brončane kulture jesu različna arijska plemena, 
koja su se odvojila od svoje matice u zakavkaskom po- 
dručju između Crnog i Kaspijskog mora i Mezopotamije 
te su u različnim skupinama krenula u Evropu, potisku- 
jući pred sobom jedni druge. Kelti dospješe najdalje na 
Zapad u prostor između Alpa i Španjolske, Grci u Grčku, 
Italci u Italiju, Tračani na istočni Balkan, a Iliri na za- 


153 


padni i u Panoniju, dok Germani, obišavši Karpate, za- 
posjedoše sjevernu Evropu i Skandinaviju. Svi ti narodi 
pripadaju rasi, koju je Linnć nazvao imenom homo euro- 
paeus, Broca kimrijskom rasom, a Holder germanskom. Oni 
su leptoprosopni, ortognatni, dolihocefalni tip, uske glave 
(ind. 76—79), duga, uska lica (ind. 92:0), s profilnim kutom 
od 85:55 visoka stasa, u muškaraca 172 cm, u žena 160 cm, 
koji je do danas narastao za daljih 4—6 cm. Da su ti prvi 
Indoevropljani bili plavokosi i plavooki, vidi se po saču- 
vanim vijestima, te je ta boja već u Homera predstavljala 
ideal ljudske ljepote. Menelaj, Meleagar, Ahil i Odisej 
bili su svijetle kompleksije, a tako i važnija mitološka lica 
kao Zeus, Apolon, Bakho, Atena, Demetra, Arijadna, Leta 
i lolaj, a od historičkih lica Ptolemej Filadelf, Aleksandar 
Vel., Meleagar i Antiloh. 

Doseljeni Arijci, fizičnom snagom i brončanim oružjem 
nadmoćniji, zavladali su autohtonim meridijancima te se 
njima i njihovoj zemlji nametnuli za gospodare, pa se po- 
malo gubi svaki trag neolitske kulture, a bronca nado- 
mješta kameno i bakreno oruđe. I zemunice propadaju, a 
mjesto njih niču četveraste brvnjare, koje se nižu u jeze- 
rima i rijekama u sojenice, na podvodnom tlu u ferramare, 
a na suhom u selišta. Prijelaz od okrugle zemunice četve- 
rastoj brvnjari može se u različnim razvojnim fazama pra- 
titi u ploščadkama kod Kijeva, kod Petrenya u Besarabiji, 
kod Kodžadermena u Bugarskoj, a naročito u velikim te- 
salskim magulama u Dimini, Sesklo i Cangliju. Tu se iz 
jednosobne brvnjare razvija dvosobna s megarom i tala- 
mom, kao i u sojenicama u D. Dolini, a pročelje dobiva i 
trijem (ažJovoa доистоѕ), i tako se tu razabiraju svi ele- 
menti homerske kuće, uveličani i uljepšani kasnije u Mi- 
keni u palačama vladara. 

Kakav je bio vanjski izgled tih brvnjara, predočuju nam 
tri zemljana modela iz Kodžadermena i četvrti iz Deneve 
mogile kod Salmahova. 

Središte ovih kuća je domaće ognjište, što ga imaju i 
ne u Tirintu, Mikeni i Troji i na Itaci, opjevanoj od 

omera, 

Druga vrsta građevina, nastalih u ovo doba, jesu gra- 
dine posagradene od neotesana kamena i suhozidinom po 
brdima i visovima sjeverozapadnog Balkana od Bos. Kra- 
jine do Albanije, a sastoje se od kružnog bedema, koji 
opasuje i štiti stanove, i na njima se razvijaju svi temeljni 
elementi i kasnije rimske i sredovječne strateške arhitektu- 
re. Bedem je rimski agger, oko njega je obično jarak 
(fossa), a okrugli podzidi uz bedem ili na vrhu u sredini 
grada predstavljaju arx, kao glavni dio obrambenog siste- 
ma. Ulaz se često zaštićivao posebnim bedemom ili štitom, 
koji predstavlja u različnim formacijama, prilagođenim tlu, 
prauzor sredovječnog barbekana, a često je i sam put do 
gradine zaštićen posebnim bedemom. Tih gradina je pun 
t. zv. ilirski trokut, a osobito u krševitom dijelu, gdje je 
erozija zgodni materijal iznijela na površinu. Na jugu, na- 
pose u Grčkoj, grade se u istu svrhu megalitske građevi- 
ne ili se preostale iz neolitskog doba dograđuju kao na pr. 
tvrđave u Mikeni, Tirintu i akropola u Ateni. U tim se 
gradinama koncentrirala sva ljudska djelatnost, a naro- 
čito obrađivanje bronce; tragova te domaće metalotehnike 
našlo se u mnogim sojenicama (D. Dolina i Ripač) i gra- 
dinama (Čungar te Zlatiste, Sobunar i Debelo Brdo kod 
Sarajeva, zatim gradine Varvara, Kotorac, Sanski Most, 
Crkvina k. Usore i više njih na Glasincu). 

Od bronce pravilo se sve oružje: mačevi, bodeži, koplja, 
strelice, štitovi, oklopi, kacige; sve oruđe potrebno razli- 
čnim obrtnim zvanjima, kao sjekire, bradve, dlijeta, kelto- 
vi, noževi, srpovi, britve, šila i igle, a osobito se obilno 
i bogato prerađivala bronca u različni nakit, za koji se 
kasnije upotrebljava zlato, srebro, jantar i emaljno biserje, 

Kod svih se ovih predmeta usavršavaju oblici, a poje- 
dini tipovi postaju značajni za kulturne faze i područja 
te predstavljaju važnu osnovu za prethistorijsku kronolo- 
giju. To vrijedi osobito za keltove (šuplje sjekire), jer se 
vrstaju u tri razvojne faze, te u najstarijoj kelt ima oblik 
klina, gore izveden u jezičac za nasapljivanje s peticom 
na sredini za držalo, a pripada dobi od 1900—1600 DI Kr 
U srednjoj fazi, 1600—1400 pr. Kr., kelt ima na sredini 
krila, koja obuhvataju procijep držala, dok treću fazu ka- 
rakterizira u panonskom i balkanskom području obilno za- 
stupani šuplji kelt od 1400—1050 pr. Kr. 

Dosadanju koštanu i bakrenu iglu za sapinjanje odjeće 
nadomješćuje bogatija od bronce izrađena igla, manje više 

urešene glavice (perone), ali je u trećoj periodi zamje- 
njuje već fibula s opruženim lukom — ad arco di violino —, 
koja dobiva po prvom nalazištu ime Peschiera-fibule. 

Na području keramike usavršuje se kasnoneolitska de- 
korativna tehnika inkrustacije ornamentima pomnije iz- 
dubenim i s boljom politurom površine. Ta »panonska« 
keramika ima svoje zastupnike u Vatini, Dubovcu, Vršcu, 
Vučedolu i Osijeku; u Srbiji na Žutom Brdu i u Kličevcu, 
a u Bugarskoj seže do Kutova kod Vidina. Ta se keramika 
podržava u obje ranije periode brončanog doba, a u trećoj 
je nadomještaju pupčaste izbočine na trupu posude (Bu- 
ckelkeramik), a njeno područje obuhvata osim Panonije, 
Moravsku Češku i D. Austriju. 


Činjenica, da većina bronca, nakupljenih u muzejima, po- 
tječe iz različnih nalaza, a manji dio tek iz grobnica i na- 
selja, može se protumačiti pretpostavkom, da su arijski 
doseljenici u prvo doba često mijenjali svoje boravište i 
da su se ustalili tek nakon seobe Dorana u Grčku (oko 
1200 pr. Kr.), te je tek onda došlo do smirenja i razvoja 
stalnih naselja. Ta seoba je važna i zato, jer u isto doba 
pada pojava željeza i početak novog, željeznog doba, ko- 
jega su nosioci na Balkanu bili Iliri i Dorani. 

Iliri, razdijeljeni u mnogo plemena i klanova, napučili 
su prostor između Karpata i gornje Italije do Makedonije 
te su zaposjeli svu Panoniju, tu žitnicu Evrope. Željezo su 
ponijeli sa sobom iz svoje zakavkaske pradomovine na 
iranskim visočinama i na stepama između Crnog i Kaspij- 
skog mora. Ti su ljudi bili jednako visoki i snažni kao i 
homo nordicus; ali je u njih postotak brahicefala znatno 
veći nego u potonjeg, a dolihocefala znatno manji. Na 
Glasincu je iznosio postotak dolihoida 66%, od čega je 
pravih dolihocefala s indeksom ispod 77 svega 595%. 
Možda valja porast brahicefalije u njih staviti na račun 
dulje simbioze s mongoloidnim elementima u azijskoj pra- 
domovini i miješanja s pripadnicima dinarske rase, što su 
ih zatekli u novoj postojbini. 

Ilirski doseljenici nisu zagospodovali zemljom samo gru- 
bom silom, nego očevidno kulturnom penetracijom, a dokaz 
je tomu, da nisu razarali sojenice i gradine svojih preteča, 
nego su ih usavršavali i dalje izgrađivali. Tako oni nado- 
vezuju željeznu na brončanu kulturu na starim slanicama 
u Hallstattu, na savskim i švicarskim sojenicama, u gornjo- 
italskim terramarama i u bosanskim i hercegovačkim gra- 
dinama i golemim nekropolama glasinačkim. 


Da su Iliri prije nego drugi evropski narodi poznavali 
željezo, vidi se po tome, što su ga upotrebljavali za nakit 
— bilo je ono dakle još skupocjeno — i što su na Glasincu 
upotrebljavali željezne mačeve, koji po svom obliku pri- 
padaju još III. periodi brončanog doba, a osim toga upo- 
trebljavali su u velikom broju željezna koplja (sigyna), 
od kojih su, kao u Ararevoj gromili ili u Plani kod Bileka, 
junacima polagali u grob čitave snopove. Ti su Iliri prvi 
u većoj mjeri iskorišćivali hallstattske slanice, oni su svo- 
jom visokom kulturom podigli japodsko područje u da- 
našnjoj Lici i bosanskoj Krajini i osnovali glasinacke 
nekropole, koje brojem i prostranošću prednjače svim sli- 
čnim spomenicima u Evropi. 

Isto značenje, što ga na sjeveru imaju Iliri, imaju na 
jugu Dorani, a kada se metalotehnika obogatila poznava- 
njem željeza, razvija se, osobito na jugu, orijentalnim 
dojmovima zasićena podloga, na kojoj će se u Grčkoj i 
Makedoniji izgraditi klasična helenska civilizacija. Starine 
ovoga doba su brojem i nizovima svojim gotovo nepre- 
gledne, a od novih vrsta razvija se napose fibula u mnogo 
tipova i varijanata, pa njena tipologija prethistoriji namiče 
dosta pouzdanu osnovu za kronološko razvrstavanje poje- 
dinih nalaza. 


Željezno se doba dijeli na Balkanu u dva odsjeka: sta- 
riji, izrazito ilirski ili hallstattski, koji obuhvaća razdoblje 
od 1200—500 pr. Kr., i mlađi, kelto-ilirski ili latenski, kada 
se zbog ekspanzije Kelta iz alpinskog područja njihov 
utjecaj širi prema jugu i istoku, zahvatajući japodsko po- 
dručje s njegovim nekropolama na Vitlu i Kompolju u 
Lici, Jezerinama, Sanskom Mostu i Ribićima u bos. Krajini. 
I tu je fibula glavni kriterij za razlučivanje obih perioda, 
a uz to i način sahrane, jer se u starije doba mrtvaci re- 
dovno sahranjuju u rakama i gromilama nespaljeni, a u 
mlađe se doba sve više širi običaj inkremacije, t. j. spa- 
ljivanja na lomači i sahranjivanja pepela u žarama. To 
doba obuhvaća tri zadnja stoljeća prije rimskih osvaja- 

nja, za kojih prethistorijske životne prilike uzmiču pred 
nasrtajima rimskih legija i rimske kulture. Qu 

Povijest. Iz zemljopisnog sustava B. p. može se izvesti 
zaključak o njegovu povijesnom razvitku. Dok su naime 
krajevi zapadnog dijela bogati uzdužnim dolinama sjevero- 
južnog pravca, koje omogućuju longitudinalna kretanja, 
krajevi istočnog trupla pokazuju obilježje zatvorenosti 
prema jugu i otvorenosti prema zapadu dajući time mo- 
gučnost transverzalnim kretanjima. S druge je strane polu- 
otok otvoren prema sjeveru i pruža u moravsko-vardarskoj 
dolini prvorazrednu prodornu priliku. Napokon se B. p. 
lancem egejskih otoka primiče Maloj Aziji, od koje ga 
dijele relativno uski tjesnaci Bospor i Dardanele. 


Zato je sudbina B. p. obilježena fluktuacijama između 
prodiranja sa sjevera i prodiranja s juga, preko Helesponta 
i Egejskog mora. Kao prve seobe se spominju sjeverne, koje 
su najprije dovele Tračane, nosioce kamene kulture, zatim 
Ilire, nosioce brončane kulture, i napokon na zemljište 
egejsko-mikenskog prastanovništva Grke ili Helene, no- 
sioce željezne kulture. U svom prodiranju Iliri su potisnuli 
Tračane prema istočnom dijelu poluotoka i prešli u Malu 
Aziju, gdje su Dardanci, ilirsko pleme, osnovali Troju. 
Prema jugu su prodrli u nekoliko mahova od Peloponeza, 
ali su se uvijek izgubili usred grčkog stanovništva, koje 
je osnovalo svoje državne zajednice seoskog ili gradskog 
tipa. Nakon početnog prodiranja u Malu Aziju, gdje su 
naselili obalu, isto kao što su naselili obale južne Italije i 
Cirenaike, Grci su se našli pred perzijskom i kartaškom 
silom, ali su joj se oduprli tečajem 5. st. pr. Kr. i ujedi- 
njeni pod vodstvom Aleksandra Vel. prešli u protunavalu, 
osvojili cijelu prednju Aziju i na njezinu zemljištu osno- 
vali nekoliko država, žarišta grčke obrazovanosti. — Pod 
makedonsku su vlast došli Tračani, dok su Iliri, potisnuti od 
keltske najezde prema Jadranu, osnovali državu pod Agro- 
nom i Teutom, ali svojim pomorskim pohodima izazvali 
pozornost Rimljana. Bojeći se njihovih veza s Kartagom, 
zaratili su se Rimljani s Ilirima, zatim s Makedoncima i sa 
Sirijom. Grčku, koja je i onako bila pod makedonskom 
vlašću, podjarmili su Rimljani 146, kasnije je došla na red 
Sirija. Pod Augustom je pokoren Ilirik s Panonijom, a pod 
Klaudijem I. Trakija. B. p. je pod rimskom vlašću sve do 
seobe naroda. Prilikom različitih podjela Rimskog carstva 
granice su između jednog i drugog dijela išle kroz B. p. 
Tako je Dioklecijanova ilirska dieceza obuhvaćala samo 
istočni Ilirik, dok je zapadni Ilirik pripadao Italiji, a Tra- 
kija Orijentu. Pod Valentinijanom je istočni Ilirik, pod 
Teodozijem samo zapadni Ilirik pripadao Italiji. I onda, 
kad je zapadno carstvo došlo pod barbare, zapadni je 
Ilirik bio povezan s Italijom, tako pod Odoakrom i Тео- 
dorikom. 

Za seobe naroda stvorena je Bugarska država između 
Dunava i Balkana, dok su istočni Latini, boraveći u Po- 
moravlju i Povardarju, spadali pod Carigrad. Na zapadu 
je Hrvatska država zauzela rimsku Dalmaciju, u kojoj se 
već rano izdvojila bosanska jezgra, dok su Srbi imali svoju 
državu južnije. Kasnije se Hrvatska sve više proteže prema 
jugu, Srbija prema istoku, dok su istočni Latini, kasnije 
Rumunji, dijelom potisnuti prema Podunavlju u današnju 
Rumunjsku, a dijelom od bugarske transverzalne struje 
prema sjevernom Primorju sve do Istre, gdje se spominju 
kao Vlasi. Za Albance se ne zna, da li su starosjedioci, 
potomci Ilira, ili potomci starih provincijala. 


Od državnih formacija, koje su sada nastale, ističe se 
Hrvatska, koja je pretežno primorska država pod Tomi- 
slavom, pretežno zagorska pod Zvonimirom, dok se složila 
u zajednicu s Ugarskom 1102 i ostala u njoj sve do 1918. 

Hrvatska državna tradicija je nastavljena u Bosni, koja 
je doživjela svoj vrhunac za Tvrtka I. (1367—1391), ali iza 
kračeg razdoblja slabosti pada pod Turke 1463. Srbija je 
s Primorja prešla sve dalje u Zagorje, doživjela procvat 
pod Nemanjičima (1176—1371), ali je podlegla turskim 
udarcima (Kosovo 1389) i propala 1459. Bugarska je pala 
pod tursku vlast malo ranije. 

Od velike političke i kulturne važnosti za povijest Evro- 
pe bilo je Bizantsko carstvo, koje je svedeno na najmanje 
razmjere neposredno prije Heraklija (610—641), Leona III. 
(710—741) i Mihajla VI. (1087), ali se podiglo do velike 
sile pod izaurijskom, makedonskom i komnenskom dinasti- 
jom. U vrijeme četvrtog križarskog rata propada (1204) pri- 
vremeno, da ustupi mjesto Latinskom carstvu (do 1261), a 
konačno nestaje 1453 zauzečem Carigrada. 

Tursko prcdiranje znači ponovnu, ovaj put uspješnu 
navalu Isto! a u Evropu. Prep avivsi redom balkanske drža- 
ve upadaju Turci u panonscu nizinu, osvajaju 1541 naj- 
veći dio Ugars e (budims i pašaluk) i prijete ponovno 
samom Beču. Turci su ujedinili jugoistočnu Evropu i pre- 
dnju Aziju, stvarajući tme veliku kulturnu i privrednu 
jedinicu i dajući pobudu zamisi istovetnosti vjere i na- 
rodnosti. Pcd tim utjecajem je i Hrvatska, ojačana u svojoj 
vjerskoj svijesti, uspjela da odoli Turcima. Prvi veći ne- 
uspjeh Tura a na kopnu jest bitka kod Siska (1593), i od 
toga doba je turs-a moč u zastoju do 1683, a onda sve 
naglije pada. rlabsburš a kuća je prva zakoračila na Bal- 
kan mirom u Požarevcu (1718), ali je mirom u Beogradu 
(1739) izgubi a stečene položaje, i odonda je njezina bal- 
kanska politi a nesigurna, premda su joj aspiracije trajne 
(cilj Solun), a us;ijeva tek djelomično 1878 okupacijom 
Bosne i Hercegovine i 1903 njihovom aneksijom. Uz Austri- 
ju nastupa od doba Petra Уез: оба, a napose od druge pol. 
18. st. Rusija, koja postaje ta. macem Austrije na Balkanu 
te svojim vojnim pohodima i diplomatskom djelatnošću 
odlučno utječe na povijest Ball ana u 19. i početkom 20. st. 
Uporedo sa slabljenjem tursse moči bude se kršćanski na- 
rodi Balkana i stvaraju balkanske nezavisne države, naj- 
prije Crna Gora 1692, pa opet 1717 i 1774, odnosno 1791; 
zatim Srbija (ratovi za oslobodenje 1804—1813), Grčka 
(1821—1831), Rumunjs a (1812), Bugarska (1878) (— Bal- 
kansko pitanje, Balkans' i ratovi, Balkanski savez). С. 1912 
stvorena je slobodna Albanija. Turcima je tako ostala samo 
Trakija s Drinopoljem. Svjetski rat doveo je do novoga 
prekrajanja karte Balkana. Bugarska je izgubila izlaz na 
Egejsko more u korist Grčke te manja područja u korist 
znatno uvečane Rumunjske i novo stvorene Jugoslavije; 
kakva če konačna slika Balkana biti nakon sadašnjeg rata 
— Dodatak. Za povijest pojedinih zemalja > Grčka, Ilirija, 
Bizant, Rimsko carstvo, Bugarska, Hrvatska, Albanija, 
1274: Zx ph: 

Etnograiski pregled. B. poluotok je kao rijetko koje 
područje Evrope i etnički (narodnosno) i etnografski 
(kulturno) zamršen. Dosadašnja proučavanja i znanje o 
toj strani B. p. nisu toliko napredovala, da bi slika mogla 
biti više nego privremena. 


Etnički daju B. p. obilježje, negdje u 6. i 7. st. pos. Kr., 
Slaveni. Ta je dominacija Slavena odonda s vremenom još 
većma jačala, jer su oni živo i stalno slavizirali preostale 
neslavenske starosjedioce B., a donekle i neke došljake. 
Od izravnih potomaka balkanskih starosjedilaca treba u 
prvom redu spomenuti i današnje Grke (Novogrke), za- 
tim Arbanase, a onda i balkanske Rumunje (Aromune). Ti 
etnički elementi B. p. nose i u svojim sadašnjim jezi- 
cima i u etnografiji brojne starobalkanske elemente. To 
međutim vrijedi u znatnoj mjeri i za same doseljenike, 
Slavene, koji danas nose u svojoj etnografiji dosta i nesla- 
venskih balkanskih kulturnih dobara onih starosjedilaca, 
s kojima su se miješali i koje su poslavenili (dijelom čak 
možda samo površno, jezično). Etničku sliku B. p. kompli- 
ciraju poslije u srednjem vijeku i Osmanlije (Turci) i 
ostali turko-tatarski pripadnici, koji dolaze ovamo u pra- 
tnji Osmana (na pr. Jürüki, Konjari i dr.). Nije pri tom 
imao većeg značenja njihov broj (danas već malen na čita- 
vom B. p.), nego su mnogo veće posljedice izazvale etni- 
čke poremetnje, koje potječu od njih, a uza to se duboko 
uvriježio njihov kulturni utjecaj na sve strane. Drugi ma- 
nji etnički ulomci na B. p. imaju ovdje sasvim sporedno 
značenje, na pr. Armenci. Povodom različnih miješanja 
i seoba na B. p. nastalo je tu dosta osebujnih manjih 
etničkih skupova, od kojih su vrijedni spomena Sarakačani 
(Karakačani, stočari, čini se, rumunjskog podrijetla, a gr- 
čkoga govora), Cigani različnih vrsta (crni C., bijeli C. — 
govore različnim jezicima, sad jezikom svoje okoline, sad 
jezikom svoje starije domaje, svagda mješavinama). Etnička 
slika, t. j. razmještaj naroda i njihovih pripadnih skupova 
najvećma se poremetila dva puta u historijskim vremenima: 
nakon dolaska Slavena i nakon provala Turaka. Poreme- 
tnje su bile, čini se, razmjerno najveće iza provala Turaka 
i dalje za čitavo vrijeme njihova prodiranja i gospodstva, 
jer su tada vrlo brojne lokalne i čitave pokrajinske grupe 
pod pritiskom njihovim i loših prilika tražile seobom bolje 
uvjete opstanku. Tako su s vremenom nastale ne samo seo- 
be, nego i čitave seobene (migracijske) struje — uglavnom 
u pravcu od juga na sjever: iz vardarske kotline prema 
Šumadiji i Podunavlju, iz sjevernih dijelova Srbije u Sla- 
voniju, Hrvatsku i Podunavlje, iz Crne Gore i Hercego- 

vin? u Šumadiju i dalje u Bosnu, iz Crne Gore u Meto- 
kiju, iz Bosne u Dalmaciju, Liku i sjeverozapadnu Hrvat- 
su (Žumberak i Marindol), iz Like i Dalmacije u Slavoniju 
i Podunavije (osobito Bunjevci), а iz Like, Korduna pa i 
sjeverczapadne Bosne čak mnogo dalje izvan Balkanskog p. 
u tadašnju Moravsku, Slovačku, Donju Austriju i Madžar- 
sku (Gradišće), druge pak sa zapada B. (Dalmacija, Alba- 
nija) u južnu Italiju; iz Albanije su se Arbanasi natiskivali 
sve do novijih vremena prema J i I — u Metohiju, Staru 
Srbiju i Makedoniju, Epir, dok su u daljoj prošlosti je- 
dnom seobenom strujom naselili i dio Grčke (Peloponez), 
a i dio južne Italije; na istoku B. p. Bugari su se također 
dosta kretali napose s juga prema sjeveru, dok su se bal- 
kanski Aromuni selili kao manje više nestalni ovamo ona- 
mo, često polunomadski (sve do novijih vremena). 

Kulturnogeografski pregled. Razdioba B. p. po kulturno- 
geografskim podruéjima (zonama, pojasima) nije laka ni 
jednostavna. Od novijih pokušaja Cvijićev na pr. dijeli 
B. p. u prvom redu u dva glavna područja: 1. područje »pa- 
trijarhalne kulture« — sav prostor na sjever od niza Šar- 
planina — Skopska Crna gora — Grdelička klisura — Balkan 
(s manjim »otocima« južno od toga niza) i 2. područje 
»preinačene bizantske civilizacije« — sav ostali B. p. na 
jug tome nizu. Za prvo područje ističe kao obilježja, osim 
samog duha patrijarhalnosti i konzervativnosti, razvitu 
grupaciju u plemena, bratstva, održavanje zadruga; za 
drugo navodi svoje vrste varošku patinu, koja se, makar 
i površno, prelila svuda, pa donekle i na selu toga podru- 
čja, dalje opću sklonost trgovanju, u nošnji fustan (fusta- 
nelu; manje ili više nabran poput kratke raširene suknjice), 
što ga nose muškarci osobito u svetačnim prilikama, tip 
zgrada na kat od kamena, nanizanih često u terasama, 
naselja na obroncima i dr. Unutar ovih dvaju velikih po- 
dručja luči dalje nekoliko užih pojasa, odnosno kulturnih 
slojeva. Takav je napose sloj »tursko-istočnjačkih utjeca- 
ja«, zatim pojas »utjecaja zapadne kulture« (u bitnom isto, 
što jadransko kulturno područje). 

Međutim, na osnovi dosadašnjega proučavanja i znanja 
o etnografiji balkanskih naroda može se dati uglavnom 
ovakva kulturnogeografska slika: jedan dio periterije B. 
p. od Istre do Grčke, čini jedno, u mnogom jedinstveno 
područje — jadransko (ili primorsko), s tipičnim kamenim 
građevinama, krovom od valjkasta crijepa ili kamenih 
ploča, tradicijskom kulturom vinove loze i maslina, pa 
smokava i dr., sa svim pripadnostima tih grana tradicij- 
skoga gospodarstva, razvitim ribarstvom i brodarstvom, 
s karakterističnim pomagalima, spravama i nazivljem, sve 
do 19. st. još održanim vjetrenjačama, gojenjem prete- 
žno sitne stoke, značajnim tipom mediteranske preslice, 
valjanjem sukna nogama, glazbenim instrumentom »lira« 
(sa 3 strune) it.d. Ne samo materijalna, nego i duhovna 
kultura, socijalne tradicije i uopće mentalitet stanovnika 
cijeloga ovoga pojasa pokazuju neke zajedničke crte, ma- 
kar se radi o pripadnicima više različitih naroda. Tome je 
u prvome redu razlog prirodno-geografska sredina, svuda 
manje više jednaka, a u drugom redu to, što je ovaj po- 
jas samo jedan isječak iz velikoga sredozemnog kulturnog 
područja, pa ima dakako mnogo istih zajedničkih kultur- 
nih dobara uzduž cijeloga jadranskog pojasa. Drugo je 
veće područje na B. p. dinarsko (ili planinsko). Pruža se 
od Korduna niz planinsko zaleđe jadranskoga područja u 
Albaniju, a prema SI granica mu teče Pokupljem i južnim 
dijelom Posavine sve do Podrinja, prema jugu dalje do 
Novog Pazara i Albanije. Karakterizira ga na pr. sve do 
nedavne prošlosti tradicijom ukorijenjeno sitno stočarstvo 
s mnogo njegovih specifičnih osobina, opanak prepletaš, 
upotreba krpalja za hodanje po visoku snijegu, nošenje 
niskih kapa (ravne ili malo stožaste gornje ploštine), vune- 
nih pregača (pretežno s resama), razvitih nekih socijalnih 
tradicija, kao krvna osveta i umir i t. d. (dakako, sve to 
nije svuda jednako zastupano). Uz ovaj dinarski pojas 
nadovezuje se — već izvan strogo geografskih granica B. 
p. — na SZ alpsko područje, a dalje na S panonsko, koja 
su kao granična u uskoj vezi s dinarskim. U ovome se su- 
sreće dosta kulturnih dobara prodrlih i iz onih prvih dva- 
ju (i obratno), što vrijedi donekle i za iduće područje. 
To je zona moravska, karakteristična za čitavo Pomoravlje 
u vrlo širokom pojasu sve do Povardarja. Etnografski 
je obilježava na pr. tip kuće od nepečene cigle, s krovom 
od crijepa, gotovo kvadratična tlocrta, u nošnji negda 
djevojački fes, osobit oblik šubare, opanak ispriječan 
remenjem, s velikim kljunom it.d. Toliko specifičnih etno- 
grafskih obilježja koliko dinarsko područje kao da nema — 

a tome je možda razlog, što su narod i njegova kultura 
upravo ovdje rezultat dugih i zamršenih miješanja zbog 
svakojakih migracija u ovo područje (osobito Šumadiju) 
i kroza nj. — Dalje prema istoku nadovezuje se područje 
zapadno-bugarsko (točnije sjeverozapadno-bugarsko; po Šo- 
pima, koji ga pretežno zapremaju, moglo bi se zvati i 
Sopsko). Ova uglavnom planinska etnografska pokrajina 
ima svoje karakteristike u bijeloj nošnji (napose bijelu 
suknu), još podosta održanim seljačkim zadrugama, epskoj 
pjesmi i drugim, osobito slavenskim, konzervativno ču- 
vanim tradicijama. Istok B. p. zaprema na sjeveru podu- 
navsko bugarsko područje, obuhvatajući čitavu dunavsku 
nizinu na S Bugarske, a karakterizira ga u ženskoj nošnji 
»sukman« (zobun, sprijeda zatvoren, bez rukava) i nošenje 
dviju pregača (sprijeda i straga), u građevinama upo- 
treba zemlje, kuće pretežno prizemne ili pače pola pod- 
zemne; no to je područje etnički i kulturno mješavina, u 
kojoj učestvuju i elementi zapadno-bugarskoga i južno-bu- 
garskoga. Kroz sredinu ovoga dijela B. p. pruža se od Z 
prema 1 središnja zona balkanska, obuhvatajući osim gorja 
Balkana i njegovo šire susjedstvo, tako Srednu Goru. 
Obilježje mu je pretežno mrka (crna) boja gornje odjeće, 
u žena »sukman« (zobun, ovdje s rukavima do lakta ili bez 
njih), pored ratarstva živo razvito stočarstvo (polupokret- 
no), kuće na kat ili dva, od kamena ili zemlje i dosta vi- 
dljivih greda, prostrane. Ovom srednjem pojasu na jug 
prostire se južno-bugarsko područje (koje zaprema sta- 
novništvo, pretežno zvano »Rupci« ili »Rupalani«), а 
etnografska su mu obilježja: u ženskoj nošnji »saja«, kao 
zobun, sprijeda otvoren (s kratkim rukavima), vrlo vid- 
ljivi utjecaji s juga, egejski i uopće sredozemni — u 
gradnji i unutrašnjosti kuća, u ratarskom oruđu (na pr. 
vršaća daska), u upotrebi deva i bivola it.d. Dalji jug 
B. p. zaprema tračko-egejska zona, s mješavinom medite- 
ranskih, tursko-orijentalnih i nešto slavenskih kulturnih 
dobara, uglavnom onih, koja su već u nekim prijašnjim 
područjima bila spominjana, tako da ova zona zapravo i 
nije toliko samostalno karakterizirana. i može se jednako 
priključiti uz bilo koje od posljednja dva kulturnogeograf- 
ska područja B. p.: vardarsko i (uže) grčko. Vardarsko ili 
makedonsko (ne svagda i od svih jednako ograničavano) 
ima svoja obilježja u cijelom nizu po izgledu različnih, no 
po sastavu sličnih nošnja (s vunenim raznobojnim prega- 
батпа, kratkim zobuncima »sajama«, velikim i širokim 
pojasima i dr.), kućama na kat ili dva sa stajom u pri- 
zemlju (»pondila«), otvorenim trijemovima, s nekim poseb- 
nim starim tradicijskim rukotvorskim vještinama i obrtima 
(na pr. pravljenje »šarlagana« it.d.). Grčko (u užem zna- 
čenju) etnografsko područje uglavnom je obilježeno mno- 
pu općim mediteranskim elementima i stoji blizu onomu, 

oje je na drugoj strani prikazano, jadranskom. Ipak ga 
kao posebno odvaja na pr. sastav nošnje, osobito mu- 
ške (obuća s uzvinutim kljunom s kiticom, u svetačnoj 
nošnji kape s dugim resama, fustan i dr.) kamene kuće 
s vrlo niskim krovom (na njemu nabita zemlja), upotreba 
zemljanih sudova za pohranu tekućina, žita i dr. Kako su 
južne kulturne pokrajine B. p. prema ostalima razmjerno 
vrlo slabo etnografski poznate, njihovo je razgraničavanje 
i karakteriziranje danas još teško i samo približno. 


Kulturnoanalitički pregled. Kao što je zamršena etnička, 
rasna i jezična slika B. p., tako će i analiza života i kulture 
naroda na B. p. s obzirom na podrijetlo i starinu kulturnih 
dobara pokazati gotovo još veću zamršenost. Mogu se kao 
glavna postaviti tri kulturna sloja na B. p.: starobalkanski, 
slavenski i tursko-istočnjački. Dva posljednja ujedno znače 
dvije važne kulturne struje na B. p., dobro znane i po 
smjeru i po vremenu, kada dolaze na B. p.; kod prvoga 
se radi o sloju, koji se samo donekle može dalje analizirati, 
t. j. određivati, kakvo je podrijetlo i starina njegovih po- 
jedinih kulturnih elemenata, ili koji im je narod ili pleme 
starih Balkanaca bio prvobitni nosilac, pa se jednim na- 
Zivom starobalkanski (ili paleobalkanski) obuhvataju sva 
ona kulturna dobra, koja su se od prethistorijskih vremena 
našla i množila na B. p. sve uglavnom do dolaska južnih 
Slavena. Starobalkanski kulturni sloj, od koga ima još 
dobar broj ostataka sve do naših dana, nije, dakako, za- 
premao cio B. p. svuda jednoličan, već se i tada mora 
računati čak i s krupnim etnografskim razlikama pojedinih 
njegovih dijelova, koje su nam iz nalaza prethistorijskih i 
ranohistorijskih dijelom poznate i jasne; uza sve to ima, 
Čini se po svemu, i takvih starobalkanskih elemenata, koji 
su u ona vremena bili rašireni po čitavom B. p., ili bar po 

njegovu najvećem dijelu. U toj starobalkanskoj kulturi 
može se kraj toga još posebno odvajati nekoliko značajnih 
skupova: tako u prvom redu samih starijih i mlađih rim- 
skih, na B. p. unesenih kulturnih dobara, grčkih (starih i 
bizantskih), dalje skup starih »orijentalnih« (prednjoazij- 
skih), pa ilirskih, keltskih (odnosno iliro-keltskih, pošto je 
nastala ta etnička mješavina na SZ Balkana) i dr. Od 
kulturnih elemenata ovoga starobalkanskog sloja u dana- 
šnjem etnografskom inventaru B. p. mogu poslužiti kao 
primjer: pekva (zemljana posuda za pečenje na ognjištu, 
— pekva), sošnice (građevine od drvene grade па stupo- 
vima, — sošnice), neki oblici kovnih nakita s privjescima 
od malih pločica od lima, slični onima iz različnih nalaza 
brončanoga i željeznoga doba na B. p.; na manja su područja 
ograničeni na pr. osobit oblik stolice (s 3 noge, polukru- 
žnim naslonom, odnosno sjedalom) po dinarskom podru- 
čju (koji je oblik potvrđen na kamenom spomeniku iz 
okolice Bihaća već kod Japoda), vjerojatno i t. zv. lička 
(i dalmatinska) kapa sa stožastim gornjim dijelom nad 
obodom s resama (sličnih su oblika i privjesaka japodske 
vojničke kape, od brončanoga lima). Ovome sloju pripada 
po starini i skup specifično sredozemnih kulturnih eleme- 
nata na zapadnoj i južnoj periferiji B. p. — tako male kružne 
kamene kućice s »nepravom kupolom« (>> bunja) u ja- 
dranskom području, tip preslice, koja gore ima u obliku 
buzdovana ili jabuke proširenje (prastari sredozemni oblik 
preslice, potvrđen na pr. s Cipra oko 2000 pr. Kr.), vrlo 
vjerojatno i tip jarma s po dvije šipke na obje strane, 
među koje dolaze vratovi volova, kultura maslina i napra- . 
va od kamena za njihovo tiještenje, rasvjeta uljem, kultura 
vinove loze, kojoj se prvo ishodište rado stavlja u Medi- 
teran, dalje veoma vjerojatno mnoge pojedinosti u ribar- 
Stvu i brodarstvu. I neki zanimljivi, ako i dosta rijetki 
zaostaci matrijarhata, kakvih ima više potvrđenih i u 
ranijim historijskim vremenima (Albanija, Istra i dr.), 
pripadaju zacijelo u krug sličnih starih matrijarhatskih 
elemenata u ostalom Sredozemlju (napose u istočnom). 
Vjerojatno je, da su predslavenski, dakle staro-balkanski 
elementi još i ženske vunene pregače s resama (osobito 
u dinarskim krajevima), opanak oputaš (prepletaš), ka- 
rakteristični ženski ukrasni prevjes sa zatiljka preko 
leđa (»kosičnik« po zapadnoj Bugarskoj odnosno Make- 
doniji — isti oblik jasno vidljiv na glinenim ženskim 
kipićima iz balkanskoga dijela Podunavlja, na pr. iz bron- 
čanoga doba iz Kličevca u sjevernoj Srbiji) i t. d. Od ovoga 
se sloja ne dadu svagda strogo odijeliti mlađi izrazitiji 
rimski i grčki elementi. Ovi su posljednji manje više 
poznati iz stare grčke pučke kulture, a raširili su se bili 
neki već u ona vremena i dublje prema sjeveru po B. p. 
Od izrazitijih rimskih kulturnih prijenosa na B. p. može 
se kao primjer spomenuti poznati tip uljenice (zemljane, 
ali već i u rimsko doba od kovine, kakva se do danas kod 
nas održala po jadranskom području); odavle potječe 
vjerojatno i bječva (čarapa), pa stari tip rala s rašljastim 
»ušima« (rimske »aures«) iza lemeša za razbacivanje ze- 
mlje, koji se pripisuje staroj rimskoj seljačkoj kulturi, 
a nalazi se na sve strane u Sredozemlju, pa i na dijelu B. 
p.; od običaja može poslužiti kao primjer biranje »kralja« 
(najčešće iza Božića) u jadranskom području, kome se izvor 
nazrijeva u rimskim »saturnalijama«, i t. d. 

Dalji, mlađi, a osobito jasno karakterizirani kulturni 
sloj B. p. jest slavenski (čitava baština iz doba slavenske 
zajednice), s mnogim tipnim slavenskim kulturnim dobrima. 
Tu je najveći dio seljačkoga ratarstva, s 2 (ili čak 3) oblika 
oraćih sprava (ralo, plug, možda i plužica), pčelarstva, 
lova i ribolova i mnogo drugoga u ergologiji. Osobito 
mjesto tu zauzimaju i neke rukotvorske vještine, napose 
obradba drva, pletarstvo i tekstilno rukotvorstvo (prired- 
ba prediva i predenje, tkanje, pravljenje sukna i dr.), pri 
čemu se kao osobita baština značajno ističu na B. p. stari 
slavenski tip preslice s gornjim dijelom u obliku (nasa- 
đena) stošca, dalje brojenje niti šezdesetinskim sustavom 
(3, 30, 60, 120), а s tim svim u vezi gotovo čitava današnja 
nomenklatura ove vještine (ne samo u južnih Slavena, nego 
vrlo često i u neslavenskih naroda B. p.). Od običaja tome 
baštinjenom slavenskom sloju pripadaju mnoge pojedino- 
sti svadbenih običaja (sakrivanje mladenke, svadbeni vije- 
nac, nakoljenče i dr.), neki porodni i pogrebni običaji (na 
pr. sakrivanje rodilje); od vjerovanja i mitskih bića na 
pr. suđenice (rođenice), vile, vukodlaci, vjerovanja u vezi 
sa strahopočitanjem prema pokojnim precima; među soci- 
jalnim tradicijama tu ima svoj korijen odlučna uloga 
patrijarhata, vjerojatno i kućne zadruge, pouzdano neki 

oblici seljačke kooperacije (kao sprega, moba). Ovi iza- 
brani primjeri prikazuju, kako taj stari slavenski kulturni 
sloj na B. p. obuhvata podjednako gotovo sve grane kulture, 
a prema svim ostalim kulturnim slojevima na B. p., stari- 
jima i mlađima, uglavnom se ističe vrlo jasno; kako je bio 
nošen od velike etničke mase doseljenih Slavena, koji su 
bili i ostali u svojoj baštinjenoj kulturi vrlo konzervativni, 
taj je slavenski sloj na B. p. bio ne samo dominantan u 
najvećem njegovu dijelu, nego se iz njega štošta i proši- 
rilo među neslavenske narode B. p. (osobito među Aro- 
mune, ali i Grke i Arbanase). 


Od ovoga slavenskog sloja mlađi je t. zv. tursko- 
orijentalni (»turski« zato, jer su glavni posrednici njegova 
širenja na B. p. Turci, bolje Osmanlije, а »orijentalni« 
zato, jer se tu radi zapravo o mnogo kulturnih dobara 
s bližega Orijenta, odnosno Levanta, koja i nisu bila pr- 
vobitno osmanska, nego su ih Osmanlije kao dio svoje 
kulture presađivali ovamo). Jedan dio takvih »orijental- 
nih« (prednjoazijskih) kulturnih dobara strujao je već 
davno, još od prethistorijskih vremena pa sve do inva- 
zije Osmanlija na B. p. — i štošta se od toga moglo odr- 
žavati dugo, štoviše, sve do naših dana, u etnografiji B. p. 
Tako je vrlo vjerojatno, da su epske gusle s 1 ili 2 
strune takav stariji »orijentalni« (levantski) elemenat, 
upotreba vršaće daske s oštrim kamenjem (dikanja, digmen, 
lat. tribulum), vjerojatno i karakteristična geometrijska 
ornamentika (kuke, rombi, stepeničasti motivi i dr.) vu- 
nenih tkiva — pregača, ćilima, torba i sl, a možda i sama 
tehnika toga tkanja (klječanje, u bitnom kao prednjo- 
azijska tehnika »karamani«). Мо polagano prelaženje 
pojedinih elemenata ove grupe zamijeni od provala Tu- 
raka prava invazija najrazličitijih tradicija i kulturnih 
dobara. Tu je od značajnijih mnogo predmeta i oblika 
opreme (odjeće, nakita, oružja), obrti, njihova tehnologija 
i proizvodi (kujundžije, kazandžije, samardžije, čurčije, 
kazazi i dr.), mnogi elementi glazbe (zacijelo na pr. t. zv. 
»orijentalna ljestvica«, ritmički manje više amorfne, »ne- 
pravilne« melodije i jaki emocionalni izražaji pri pjevanju), 
neki glazbeni instrumenti — napose tambure i zurne (vrste 
oboe), u ornamentici zacijelo figuralni »orijentalni« mo- 
tivi (poznati kod nas i pod oznakom »muslimanski«, u 
prvom redu u vezivu — stabla, kuče ili džamije, neke 
životinje it.d.); a i u poetsku tvorbu balkanskih naroda 
ušlo je tim putem kroz stolječa dosta »orijentalnih« mo- 
tiva kao i medu vjerovanja — na pr. da svijet stoji na 
glavi golemoga vola, o nekim nadljudskim bićima; dalje i 
u magiju — neki oblici talismana i hamajlija (zapisa). U 
socijalnim odnosima i tvorevinama bilo je utjecaja odavle 
takoder vrlo mnogo, no čini se ipak, poprijeko uzevši, 
manje nego na pr. u materijalnoj kulturi, u kojoj je večina 
balkanskih naroda primala više tim putem s jugoistoka 
posredstvom Turaka nego sa zapada — čak i onih dobara, 
kojima je podrijetlo ili ishodište širenja u Evropi bilo 
upravo na zapadu, a ne na istoku (na pr. duhan i pušenje, 
kukuruz, različni tipovi vatrenoga oružja, koješta u opre- 
mi čovjeka i njegova doma). Taj se kulturni sloj prelio 
gotovo preko čitavoga B. p.; negdje je gušći, drugdje pro- 
rijeđen, ponajjači, dakako, u muslimanskih stanovnika, 
ali njihovim posredstvom raširen manje ili više i u ne- 
muslimana, s većim brojem ovakvih »tursko-orijentalnih« 
elemenata zastupan po varošima, kasabama, а mnogo 
manje među pravim seljacima, što vrijedi i za samo mu- 
slimansko seljačko odnosno građansko stanovništvo. 

Osim ovih glavnih kulturnih (etnografskih) slojeva na 
B. p. treba spomenuti neke sporedne, t. j. ili zastupane 
s manjim brojem kulturnih dobara ili rasprostranjene na 
manjim prostorima B. p. Jedan se takav prostire sa sje- 
vernih panonskih rubova B. p. prema jugu s pojedinim 
karakterističnim elementima, ovdje već kudikamo rjeđima 
nego u graničnom pojasu na sjeveru, t. j. u Hrvatskoj, 
Slavoniji sa Srijemom te u južnom Podunavlju (na pr. 
nošenje čizama, ukrašenih kožuha, utjecaji u seljačkom 
tradicijskom gospodarstvu — па pr. vrlo vjerojatno kod 
oraćih sprava). Drugi je jedan takav priliv tekao na B. p. 
sa SZ preko Gorskog kotara uglavnom u Liku i Bosnu 
(preko Slovenije tekao je i u samu Hrvatsku, no to prelazi 
uže granice B. p.), a značajnom se drži za nj na pr. 
soba u potkrovlju vrlo mnogih dinarskih kuća (po mišlje- 
nju Cvijića), pokrivanje krovova daščicama (šimlom, šin- 
drom), sušenje pokošene trave na (trostranim) napravama 
od motaka i t. d. — Sa zapada, s Apeninskog poluotoka, 
prilijeva se na B. p. i dalje, poslije intenzivna priliva rim- 
ske epohe, dosta kulturnih dobara, zastupanih u jačem 

sloju na zapadnoj periferiji (izrazitije talijanskih, među 
tima i iz novijih vremena — u jelima, ribarstvu i brodar- 
stvu, predmetima nošnje i nakita, lončarskoj robi — na pr. 
iz Apulije, popijevci i ostaloj duhovnoj kulturi it.d.), a 
sve slabije dalje u unutrašnjost B. p. (na pr. neke vrste 
posuda, vjerojatno škrinje ravna pokrovca s reljefnom fi- 
guralnom rezbarijom na prednjoj ploči, različni motivi 
narodne poezije i dr.). Ne valja napokon mimoići ni one 
malobrojne elemente, koji su se s različnih strana točili 
na B. p. i u prošlosti i mnogo više u novija vremena iz 
evropske (i američke) civilizacije, građanskih navada; to 
su osobito zapadnjačke navade saobraćaja među ljudima 
(pozdravi, manire), odjeća »a la franka«, okićeno božićno 
drvce, kupovni svadbeni vijenac od voštanog platna, svirka 
na violinama it.d. Ne radi se tu samo o gradovima i va- 
roSicama, nego je mnogo toga preotelo mah i na selu, na 
svim stranama B. p. pa se tome još otimaju samo naj- 
zabitniji (osobito gorski) krajevi. 

LIT.: Cvijić, La péninsule balkanigue, I., Pariz 1918; Balkansko polu- 
ostrvo, I., Zagreb 1922; Buschan, Illustrierte Völkerkunde, IL, 2., Stutt- 
gart 1926; Nopcsa, Albanien, Berlin 1925; La Bulgarie, Sofija 1936; Na- 
rodna Starina, sv. 16—17, Zagreb 1928. M. Сз. 

Balkanizmi zovu se zajedničke pojave u jeziku, knjiže- 
vnosti, folkloru, društvenom i historijskom razvitku balkan- 
skih naroda. Nauka, koja se bavi izučavanjem ovih zaje- 
dničkih pojava, nazvana je u posljednje doba balkanologija 
ili balkanistika. Za nju postoji i naučni časopis pod naslo- 
vom Revue internationale des ćtudes balkaniques, uteme- 
ljen od Balkanskog Instituta u Beogradu 1934, od koga je 
dosada izašlo 6 svezaka. 

Zajedničke pojave ove prirode uočili su već osnivači sla- 
venske lingvistike Slovenci Kopitar i Miklošič. Na zajedni- 
čke pojave nailazio je svaki učenjak, ako je izučavao ma 
koje pitanje u vezi sa balkanskim životom. Zajedničke pojave 
nastadoše na Balkanu najprije zbog toga, što su balkanski 
narodi povezani i stanuju često puta ispremiješani na pro- 
storu, koji čini jedinstvenu geografsku jedinicu. Drugi ra- 
zlog zajedničkim balkanskim pojavama jest u tome, što su 
svi balkanski narodi bili podvrgnuti jedinstvenom utjecaju, 
najprije Grka ili helenizmu, zatim Rimljana ili latinizmu, 
pa Bizantinaca, Slavena i naročito Turaka. 

Zarodak zajedničkim pojavama na Balkanu treba tražiti 
vrlo često u jedinstvenom utjecaju religiozne, političke i 
kulturne prirode. 

U zajedničke balkanske pojave ide i jednak način, kako 
se obrazuju države na ovom poluotoku. U novije doba, kad 
se počela raspadati otomanska država, obrazuje se na sli- 
čan način srpska, grčka i bugarska država. 

Kad je Rim zakoračio na Balkan, nije se zadovoljio samo 
osvajanjem Ilirika, nego je išao dalje sve do ušća Duna- 
va, pa na jug u Grčku, da prijeđe zatim u Malu Aziju. 
Turci se nisu ograničili samo na osvajanje Bugarske i Grčke, 
nego su preko Balkana išli dalje na sjever. 

Međusobna povezanost balkanskih naroda na kulturnom 
i političkom polju odrazila se u stvaranju zajedničkih crta, 
ali kako nije došlo do stvaranja domaćih jedinstvenih drža- 
va na ukupnom Balkanu, nije moglo doći na ovom polu- 
otoku ni do stvaranja jedinstvenog osjećaja o balkanskoj 
zajednici, uza sve, što je došlo do stvaranja zajedničkih 
balkanskih crta na mnogim poljima ljudskoga rada. 

Prve slavenske države osnivaju se na Balkanu u uskoj 
vezi s Bizantom. Njihov stariji kulturni razvitak odraz je 
jakog utjecaja Bizanta. Slavenski val, došavši sa sjevera, 
prekrio je, kako kaže car Konstantin Porfirogenet, cijeli 
tadašnji grčki Balkan. Tragova slavenstvu nalazimo u topo- 
nomastici (imena mjesta) sve do rta Matapana u Grčkoj. 
Ali u toku razvitka slavenski se elemenat povukao na sje- 
verni, nekadašnji latinski Balkan. Ovaj i ovakav rezultat 
posljedica je historijskoga razvitka čitavoga Balkana. Ova- 
kovom razvitku pridonijeli su osobito mnogo Turci. 

Zajednički život balkanskih naroda razvijao se u osobi- 
toj mjeri na jednak način pod Turcima. Turci su dali ori- 
jentalni biljeg u prvom redu balkanskim gradovima. 

U 19. st. stvaraju se moderne države odmećući se, uz po- 
moć Evrope, od Turaka. Ustanci protiv Turske, koja nije 
znala uvesti stalan pravni poredak, pa četovanje, glavna su 
jezgra stvaranja modernih država na Balkanu. Sve su se te 
mlade države počeše razvijati na jednak način, oponašajući 
Evropu i uvodeći katkad na brzu ruku demokratske usta- 
nove. Može se s pravom ustvrditi, da ima neki historijski 
paralelizam ne samo u pogledu kulturnog, nego i političkog 
razvitka balkanskih država. 

Dosada se na Balkanu najviše studirao lingvistički i fol- 
klorni paralelizam, a manje sociologički, kulturnohistorijski 
i politički stoga, što su već prvi slavisti, Kopitar i Miklošič, 
obraćali pažnju u svojim studijama samo jezicima svih onih 
naroda, kojih se utjecaj može zapaziti u razvitku južno- 
slavenskih jezika. Miklošič se intenzivno bavio slavenskim 
utjecajem na rumunjski, kao i izučavanjem samoga rumunj- 
skoga jezika. Nešto manje pažnje posvetio je slavenskim 
elementima u albanskom i novogrčkom jeziku, a velike 
studije golemom turskom utjecaju na sve jezike jugo- 
istočne Evrope. 

Lingvistički balkanizmi su poglavito leksikologičke pri- 
rode. Tako nalazimo zajedničke rumunjsko-albansko-slaven- 
ske riječi tipa kopile, ima zajedničkih riječi, koje su samo 
albanske i rumunjske, kao rumunjski mazáre = alb. modhullé 
»grašak«. Ova riječ potječe iz zajedničkog tračkog sup- 
strata, iz kojega se razviše Rumunji i Arbanasi, od kojih su 
prvi romanizirani, a drugi neromanizirani Tračani. Pored 
leksikologičkih balkanizama ima mnogo sintaktičkih. Takav 
je t. zv. postpozitivni član u albanskom, rumunjskom i bu- 
garskom jeziku. Primjer: omu-l = alb. njeri-u = bug. č(1)o- 
včka-t, 

Pored ovih ima balkanizama i fonetske prirode. Primjer: 
Dočetno nenaglašeno a oslabljuje se u rumunjskom, alban- 
skom i bugarskom jeziku: rum. fará »zemlja« (od lat. terra), 
bug. raka »ruka«, alb. kofshë (od lat. coxa) »bedro«. 

Zajedničkih crta moguće je naći čak i u akcenatskom si- 
stemu balkanskih jezika. Napuštanje kvantiteta i samo je- 
dan tip akcenta u bugarskom jeziku pojava je, koja se na- 
lazi i u rumunjskom, albanskom i novogrčkom jeziku. Bal- 
kanizama ima i u morfologiji. Napuštanje infinitiva i za- 
mjena ovoga oblika sporednim rečenicama osebina je svih 
balkanskih jezika. Bugarsko napuštanje deklinacije i zamje- 
njivanje genitiva i dativa na jednak način pojava je, za 
koju se nalaze analogije u rumunjskom, albanskom i novo- 
grčkom jeziku. 

Vrlo je značajan, t. j. jednak način upotrebljavanja stili- 
stičkih figura. Izraz »izjesti vatru«, »batine« za »istući ne- 
koga« nalazi se u svim balkanskim jezicima. Nadalje ima 
zajedničkih motiva u tradicionalnoj pučkoj književnosti. 
Ovi balkanizmi su zastupani u zajedničkim motivima. Naj- 
poznatiji motiv je zajedničko vjerovanje o potrebi žive 
žrtve, da bi uspjelo veliko zdanje. To je vjerovanje našlo 
književni izraz u hrvatskim, srpskim i albanskim narodnim 
pjesmama o zidanju Skadra na Bojani i u pjesmi o zidanju 
grada u Matičinoj zbirci, u cincarskim i novogrčkim pje- 
smama o zidanju mosta na Arti, u rumunjskim narodnim 
pjesmama o zidanju manastira na rijeci Arđešu i t. d. 

LIT.: P. Skok-M. Budimir, But et signification des études balkaniques, 
u časopisu Revue internationale des čtudes balkanigues, Beograd 1934; 
isto pod naslovom Ziel und Bečeutung der Balkanforschung, Beograd 
1934, sve u izd. Balkanskog instituta; P. Skok, Balkanistika, u Glasniku 
jugoslovenskog profesorskog društva, 14, 1934, sv. 8; Kr. Sanfeld, Lingui- 
stique balkanique, Problémes et résultats, Pariz 1930 (sadrži najpotpuniji 
prikaz lingvističkih balkanizama); P. Skok, O bugarskom jeziku u svje- 
tlosti balkanistike, Južnoslovenski filolog, knj. XIL; Isti, Sarakačani, 
Glasnik skopskog naučnog društva, knj. III.; Isti, Iz balkanske kompa- 
rativne literature: Rumunjske paralele »Zidanju Skadra«, Glasnik srpskog 
naučnog društva, knj. V. 

Pored gore spomenutog časopisa, koji je osnovao Balkanski institut 
u Beogradu u redakciji P. Skoka i M. Budimira, postoji grčki časopis 
pod naslovom Les Balkans (Atena, dosada oko 10 sv., od 1930) i ru- 
munjski časopis pod naslovom Balcania, koji je počeo izlaziti 1938. U 
Parizu je Mario Roques osnovao Bibliothéque des études balkaniques, u 
kojoj je izašlo već nekoliko studija balkanistike i to iz pera André 
Mazona o slavenskom govoru u Boboštici kod Korče; od Crewsa o 
židovsko-španjolskom u Bitolju, od Recatasa o cincarskom govoru u 
Epiru i t. d 

Balkanske institute počela je prva organizirati bivša Austrija, koja je 
osnovala Balkansku komisiju pri bečkoj akademiji nauka, zatim bivša 
Bosansko-hercegovačka zemaljska vlada, koja je 1910 osnovala u Sara- 
jevu Institut za izučavanje Balkana kao posebni odio zemaljskog mu- 
zeja za Bosnu i Hercegovinu, zatim 1934 Balkanski Institut kao pri- 
vatno udruženje u Beogradu, kome je predsjednik bio Ratko Parežanin. 
U ovom kratkom pregledu nije moguće dati pregled svih domaćih ra- 
dova iz ovog područja, jer se svaki naš učenjak, koji se bavi ma kojim 
pitanjem iz područja narodnih nauka, nužno bavi i balkanistikom. 
Koliko je Kopitarova i Miklošičeva slavistika zaslužna za izučavanje 
općih balkanskih lingvističkih pitanja v. Skok. O važnosti Kopitarove 
i Miklošičeve slavistike za balkanologiju (Govori i predavanja trećeg 
međunarodnog kongresa slavista u Beogradu). PS. 


Balkansko pitanje pojavilo se u procesu rastvaranja 
turske države (> Istočno pitanje). S jedne strane kršćan- 
ski narodi Balkana žele postići slobodu i osnovati odnosno 
što dalje proširiti svoje narodne države, s druge strane 
velevlasti imadu svoje posebne interese na Balkanu i žele 
nasljedstvo Turske u što većoj mjeri upotrijebiti u svoju 
korist ili bar jedna spriječiti drugu, da je u tome na pre- 
teče. S toga su razloga velevlasti čas potiskivale nastojanja 

kršćanskih naroda i država Balkana, čas ih opet podu- 
pirale, ćak i poticale. Kod toga je u njihovu, često među- 
sobno suprotnom držanju oštrica ponekad bila uperena 
protiv Turske, a ponekad i protiv one između njih, koja 
bi se previše isticala u svojoj želji za preotimanjem utje- 
caja na Balkanu. Tako je krilatica »Balkan balkanskim na- 
rodima«, koja se često ponavlja u evropskoj politici, 
s jedne strane označivala zahtjeve balkanskih država prema 
Turskoj, s druge strane želju isključenja prevelikog utje- 
caja velevlasti ili pojedine između njih na balkanske prilike. 

Zbog isprepletanja s interesima velevlasti b, p. je često 
poprimalo šire, evropske razmjere. Zato je konačno rješenje 
balkanskog pitanja bilo vrlo teško. K tome dolazi okolnost, 
da su nacionalne i crkveno-političke težnje i poteškoće ze- 
mljopisnog odvajanja otešćavale točno poviačenje granica 
balkanskih država. 

U prvoj fazi došlo je redom do oslobođenja kršćanskih 
naroda i osnivanja narodnih država na području, koje je 
bilo uže od etnografskog područja dotičnih naroda. Tako 
su nastale Rumunjska, Srbija, Grčka, Crna Gora, kasnije i 
Bugarska. Isprva u vazalnom odnosu prema Turskoj one 
se pomalo povećavaju i stiču potpunu nezavisnost (-> po- 
vijest tih država). Ratovanje na Balkanu dalo je povoda 
krizama u Evropi (1854/5 i 1877/8). Berlinski kongres je za 
neko vrijeme ustalio odnošaje, a napose je riješio i pitanje 
Bosne. i Hercegovine. On tvori prijelaz u drugu fazu, kada 
su balkanske države, već nešto jače, željele protegnuti 
svoje granice na cijelo svoje etnografsko područje, kod 
čega su se njihove aspiracije donekle ukrštavale. Šada se 
b. p. kreće oko utjecaja velikih sila na pojedine balkanske 
države i oko Makedonije, koja bijaše ostala u vlasti Tur- 
ske. Bugarsko pitanje malo da nije izazvalo rat 1886/7; de- 
vedesetih godina nastade neko općenito primirenje. Rusija 
skrene pravac svoje politike prema Istočnoj Aziji, dok se 
na Balkanu zalagala za status quo i u tom smislu uglavila 
sporazum s Austro-Ugarskom u Petrogradu (1897) i u 
Miirzstegu (1903). Trajanje nesređenih prilika u Makedo- 
niji, postepeno jačanje balkanskih država, vraćanje poli- 
tike Rusije s istočne Azije na Balkan uz potporu, koju joj 
s općenitopolitičkih razloga pružaše Engleska, postaviše 
B. p. nakon 1907 u sredinu evropske politike. Mladoturska 
revolucija 1908, koja se usprotivila englesko-ruskom pro- 
gramu reforma i htjela uvesti u Tursku zapadnoevropske 
državne oblike, dade povod, da sve postojeće opreke dođu 
do izraza. Austro-Ugarska provede aneksiju Bosne i Her- 
cegovine (> Aneksiona kriza), Bugarska proglasi svoju pot- 
punu nezavisnost, a zahtjevi Srbije stvoriše zimi 1908/9 
stanje, koje je lako moglo dovesti do općenitog rata. Dalj- 
nje rješenje balkanskog pitanja imalo se izvesti na račun 
nesamo Turske, nego i Austro-Ugarske. Za talijansko- 
turskog rata zbog Tripolisa bi uglavljen balkanski savez 
(v.); balkanski ratovi (v.) slomiše velik dio turskog go- 
spodstva u Evropi, ali Carigrad i Dardaneli ostadoše Tur- 
skoj, a Bosna i Hercegovina Austro-Ugarskoj. Velikosrpski 
pokret bijaše od tada u stalnom porastu. U toj sredini je 
izvršen sarajevski atentat (v.) 1914, koji je bio povod 
svjetskom ratu 1914—1918. Svršetak toga rata nije preki- 
nuo vezu između istočnog i balkanskog pitanja, a niti 
jednome niti drugome oduzeo svjetskopolitičke crte. 

LIT.: Ed. Engelhardt, Le droit d'intervention et la Turquie, Pariz 
1889; St. Novaković, Balkanska pitanja i manje istorijsko-političke be- 
leške o Balkanskom poluostrvu, 1886—1905, Beograd 1906; Th. Sosnow- 
sky, Die Balkanpolitik Osterreich-Ungarns seit 1866, Stuttgart 1913—1914; 
K. Strupp, La situation internationale de la Grece, 1821—1917, Ziirich 
1918; J. Ancel, Manuel historique de la Question d'Orient (1792—1926), 
Pariz 1927; M. Bogičević (Boghitschewitsch), Die auswärtige Politik 
Serbiens. 1903—1914, Berlin 1928—1931; С. Hiller, Die Entwicklung des 
čsterreichisch-serbischen Gegensatzes 1908—1914, Halle 1934; W. M. 
Markov, Serbien zwischen Osterreich und Russland, 1897—1908, Stuttgart 
1934; E. Heymann, Balkankriege, Bündnisse, Revolutionen, 150 Jahre 
Politik und Schicksal, Berlin 1938. EN. 

Balkanski savez, savez balkanskih kršćanskih država pro- 
tiv Turske, bio je konačno sklopljen 1912. Veliki događaji 
kao rusko-japanski rat (1904/5), mladoturski prevrat, bo- 
sansko-hercegovačka aneksiona kriza i rat Turske s Itali- 
jom ubrzaše razvoj događaja. U proljeću 1912 stanje Tur- 
ske bijaše vrlo teško. Dok je rat s Italijom tražio velike 
napore, u unutrašnjosti se razmahaše oštre borbe. Ustanci 
se redahu jedan za drugim u Libanonu, južnoj Arabiji i 
Albaniji. Vojska je kadšto uskraćivala poslušnost, a vlada 
je ustašama morala davati razne koncesije. Od parlamenta 
zatraži širu vlast, a kad ju je dobila, onda ga raspusti. Sve 
je to poticalo balkanske narode na ostvarenje njihovih 
težnja. Njihove su se države u glavnim točkama slagale, 

ali su se razilazile u pojedinostima. Srpski ministar vanj- 
skih poslova Milovanović isticaše potkraj 1909 potrebu, da 
balkanske države uglave trajan sporazum. To isto poruči- 
vaše Bugarima Venizelos, čim je 1910 postao grčkim mini- 
strom predsjednikom. Sofiji je predlagao uglavljenje spo- 
razuma za obranu kršćanskih naroda na turskom području 
i sklapanje obrambenog saveza. 

Stvaranje saveza podupiraše Rusija osobito u doba, kad 
je svoju politiku, nakon sloma na Dalekom Istoku, stala 
odlučnije skretati u smjeru prema Bliskom Istoku i Bal- 
kanu. Ruski ministar vanjskih poslova Izvoljskij bijaše već 
12. prosinca 1908 god. spomenuo u Dumi, da bi trebalo, 
da Bugarska, Srbija i Crna Gora dođu do uvjerenja o po- 
trebi moralne i političke veze između sebe, dok bi zadatak 
Rusije bio, da ih najprije među sobom usko poveže, a za- 
tim spoji s turskom u zajedničkom cilju obrane nacionalne 
i gospodarske neovisnosti. Za vrijeme samih pregovora 1912 
ruski poslanik u Sofiji Nehljudov želio je takav sporazum 
Bugara sa Srbima i Grcima, kakav bi mogao Balkanski 
poluotok potpuno sačuvati balkanskim narodima, dok je 
poslanik u Beogradu Hartwig bio za što uži savez balkan- 
skih Slavena, ali protiv svakog preventivnog rata. Napokon 
poslanik u Carigradu Čarikov smatrao je, da bi Balkanski 
savez trebao obuhvatiti i Tursku. Ministar Sazonov pre- 
poručivaše umjerenu politiku. Držanje ostalih velikih sila 
stajaše pod dojmom njihovih težnja, da se održi mir. 
Austro-Ugarska i Njemačka računale su s pobjedom Tur- 
ske, Francuska i Engleska nastojale su izbjeći nepredvidi- 
vim zapletajima. 

Savez bi konačno ostvaren u odijeljenim dvostranim 
ugovorima između Srbije i Bugarske (13. III. 1912) i iz- 
među Bugarske i Grčke (29. V. 1912), a naknadno mu se 
pridruži i Crna Gora. U prvom ugovoru obje kraljevine ga- 
rantiraše jedna drugoj političku nezavisnost i teritorijalni 
integritet. Jedna se obvezuje drugoj, da će joj priteći u 
pomoć svim svojim snagama, ako bi je napala jedna ili 
više država. Stranke ugovornice obvezuju se priteći u pomoć 
jedna drugoj, ako bi koja velika sila pokušala pa i samo 
privremeno zaposjesti ili anektirati jedan dio područja 
Balkanskog poluotoka, koji se nalazi u vlasti Turske, a 
kad bi jedna stranka ugovornica taj pothvat smatrala opa- 
snim za svoje životne interese ili kao casus belli. Mir će 
sklopiti samo zajednički i po prethodnom sporazumu. U 
svrhu potpunog izvršenja tog sporazuma imala se sklopiti 
posebna vojna konvencija kao sastavni dio ovoga ugovora. 
Konvencija je trebala biti gotova u roku od dva mjeseca. 
Ugovor i vojna konvencija ostaju na snazi do 31. XII. 1920, 
a na osnovi naknadnog sporazuma mogu se produžiti i 
nakon toga roka. Nađu li se na dan isteka roka ugovora 
i konvencije stranke ugovornice u ratu ili u stanju stvorenu 
ratom, ostat će oni na snazi, dok se ne zaključi mir i ne 
likvidira stanje stvoreno ratom, Ni ugovor ni vojna kon- 
vencija nijesu smjeli biti objavljeni niti saopćeni drugim 
državama osim po prethodnom sporazumu stranaka ugovor- 
nica. Ugovoru je dodan tajni dodatak, po kome je jedna 
stranka ugovornica mogla predložiti drugoj vojnu akciju u 
slučaju unutarnjih nereda u Turskoj ili opasnosti za posto- 
jeće stanje na Balkanu. Sporazum o toj akciji imao se 
saopćiti Rusiji, pa ako mu se ova ne bi usprotivila, akcija 
je mogla započeti. Ne dođe li do sporazuma, mišljenje Ru- 
sije ima biti obvezatno za obje stranke. Ne izda li Rusija 
odluku, a jedna se ugovornica odluči na akciju na svoju 
ruku, druga ima sačuvati prijateljsku neutralnost, mobili- 
zirati i priteći u pomoć svom savezniku, ako bi koja treća 
država stupila na stranu Turske. Teritorijalne tekovine, 
koje bi se polučile zajedničkom akcijom, dospjele bi pod 
zajedničku vlast saveznika (condominium), a likvidirale 
bi se najdalje u roku od tri mjeseca. U slučaju razilaže- 
nja u tumačenju i izvršenju ugovorenih uvjeta odlučuje 
Rusija. 

Političke ugovore upotpunjuje vojna konvencija, potpi- 
sana u Varni 19. VI. 1912. Njome se Srbija i Bugarska ob- 
vezaše, da će u slučaju, predviđenom u ugovoru i u tajnom 
dodatku, jedna drugoj priteći u pomoć s određenim kon- 
tingentom vojske. Napadne li Rumunjska Bugarsku, Srbija 
će joj objaviti rat; napadne li Turska Bugarsku, Srbija će 
upasti u Tursku. Napadne li Austro-Ugarska Srbiju, Bu- 
garska će joj objaviti rat i njezina će vojska operirati 
skupa sa srpskom protiv Austro-Ugarske. Bugarska će po- 
magati Srbiju i u slučaju, da Austro-Ugarska izazove sukob 
sa Srbijom zbog Novopazarskog sandžaka. Napadne li 

Turska i Rumunjska Srbiju, Bugarska će udariti na Tur- 
sku, odnosno na Rumunjsku. U konvenciji se određuju 
kontingenti vojske, koje će poslati na ratište Srbija i Bu- 
garska, ako, po prethodnom sporazumu, objave rat Turskoj. 
Objavi li jedna stranka ugovornica, bez prethodnog spo- 
razuma sa svojim saveznikom, rat nekoj trećoj državi, 
druga stranka nije vezana na sudjelovanje u ratu po čl. 1. 
konvencije, ali mora sačuvati prijateljsku neutralnost i mo- 
bilizirati stanoviti kontingent vojske, da svom savezniku 
osigura slobodu kretanja. U slučaju zajedničkog rata če- 
tama će zapovijedati vlastita zapovjedništva. Ondje, gdje 
je srpska vojska brojčano jača od bugarske, zapovjedni- 
štvo će biti srpsko, a gdje je bugarska vojska brojčano 
jača od srpske, zapovjedništvo će biti bugarsko. Nakon 
zaključenja vojne konvencije ugovorili su glavni stožeri 
razdiobu četa na vardarskom ratištu za slučaj srpsko-bugar- 
skog rata protiv Turske i kad bi glavna turska vojska bila 
okupljena na području Skoplje, Kumanovo, Kratovo, Ko- 
čani i Veles. 

Grčko-bugarski pregovori bili su vođeni uporedo s bu- 
garsko-srpskim, a poslije prekida nastavljeni su u travnju 
i svibnju 1912. Bugarskoj je trebalo grčko brodovlje, da 
spriječi prijevoz turske vojske iz Male Azije u Evropu. 
Škakljivo bijaše pitanje autonomije Makedonije, no i pored 
nekih neriješenih pitanja grčko-bugarski ugovor o obram- 
benom savezu bi potpisan u Sofiji 29. V. 1912. Njegov je 
cilj bio omogućivanje mirnog života pojedinih naroda u 
Turskoj na osnovi stvarne političke jednakosti i poštivanja 
prava, koja proizlaze iz ugovora ili su na bilo koji način 
zajamčena kršćanskim narodima. Time se ciljalo na Gl. 
23. Berlinskog ugovora od 1878. Ugovor nema napadačke 
težnje, ali predviđa uzajamnu pomoć oružanom snagom u 
slučaju udara sa strane Turske ili oružjem ili povredom 
prava. U nastojanju, da se ostvari miran život svih naroda, 
koji sačinjavaju pučanstvo Turskog carstva, jedna će stran- 
ka ugovornica pružiti svoju pomoć drugoj u svim pothva- 
tima kod otomanske vlade i kod velikih sila, da se grčkom 
i bugarskom narodu osiguraju njihova prava, politička je- 
dnakost i ustavne garancije. Dođe li do rata između Grčke 
i Turske zbog toga, što bi Grčka dopustila pristup u svoj 
parlamenat zastupnicima sa Krete, Bugarska бе prema 
Grčkoj zadržati dobronamjernu neutralnost. Taj je ugo- 
vor upotpunila vojna konvencija od 5. X. 1912, koja pred- 
viđa bugarsku ofenzivu u Makedoniji. Uđe li Srbija u Ma- 
kedoniju s dovoljnom snagom, bugarska će vojska udariti 
na Trakiju. Pitanje Krete bit će riješeno prema želji sta- 
novništva tog otoka. Udari li Turska na Grčku, Bugarska 
će joj priteći u pomoć. 

Trima saveznicima, Srbiji, Bugarskoj i Grčkoj pridružila 
se Crna Gora. Sam savez disao je duhom načela Balkan 
balkanskim narodima, a u očima evropskih državnika zna- 
čio je slom politike čuvanja postojećeg stanja (status quo). 
Zato su se velevlasti zalagale za smirenje. Poincarć razla- 
gaše Izvoljskome, da balkanski sukob ne bi smio dati po- 
voda širokom tumačenju francusko-ruskog saveza. Poincaré 
se uputio u Petrograd, da uvjeri ministra Sazonova, kako 
javno mišljenje ne dopušta vladi republike, da se upusti u 
bilo kakvu vojnu akciju zbog izričito balkanskih pitanja, 
dok je ne poduzme Njemačka i dok ne uzme inicijativu za 
primjenu casus foederis. Austro-Ugarska predlagaše inter- 
venciju u glavnim gradovima balkanskih država. Ministar 
vanjskih posala grof Berchtold je tražio izmjenu misli ve- 
likih sila, a da bi se savjetovalo balkanskim državama, da 
mirno čekaju na rezultate koraka velikih sila u Turskoj. 
Poincaré i Sazonov prihvatiše austrougarski prijedlog tako, 
da se balkanskim državama i Turskoj upute savjeti po- 
sebno, a ne svima zajedno. U Carigradu su bili izvršeni 
posebni demarši; ali se odmah vidjelo, da je Austro-Ugar- 
skoj bilo više stalo do Albanije nego do Turske, dok je 
Njemačka bila zaštitnica Turske. Austro-ugarska politika 
uznemirivala je u jednakoj mjeri Njemačku i Rusiju. Sa- 


- zonov nije kod velikih sila uspio svojim memorandumom, 


da se od turske vlade zatraži provođenje reforma u Make- 
doniji Nije o tome uspio uvjeriti ni engleskog državnog 
tajnika za vanjske poslove Greya za svog posjeta u Lon- 
donu. U krugu Trojnog saveza Berchtold isticaše, da Austro- 
Ugarska ne traži nikakvo povećanje Srbije, jer da bi to 
bacilo svoju sjenu na Bosnu, Hercegovinu, Hrvatsku, Sla- 
voniju i Dalmaciju i dovelo u opasnost životne interese 
monarhije. Kad je Austro-Ugarska stala spremati mobili- 
zaciju, Njemačka se odlučila da ne intervenira. 13. X. 1912 

saveznici uputiše Porti ultimatum, kojim su zatražili pro- 
vedbu reformi i demobilizaciju. Poslanici Srbije i Bugar- 
ske ostaviše Carigrad 17. X., a poslanik Grčke 18. X. I tako 
se razmahao prvi balkanski rat (— Balkanski ratovi). En- 
gleska se doskora uvjerila, da se postojeće stanje ne će 
moći održati i da se teritorijalnim promjenama u korist sa- 
veznika ne će izbjeći. Nakon sloma gospodstva Turske u 
Evropi Rusija je izjavila, da se ne može oprijeti zahtje- 
vima balkanskih država za povećanje područja, a Beču nije 
preostalo drugo, nego da se prilagodi gotovim činjenicama. 
Kako je sloga između balkanskih država popuštala, pa 
29. VI. 1913 buknuo drugi balkanski rat, tako je i balkanski 
savez izgubio svoje značenje. 

LIT.: — Balkanski ratovi i Balkansko pitanje; H. Batowski, Pan- 
stva balkanskie 1800—1923, Zarys historii dyplomatycznej i rozwoju 
terytoralnego, Krakov 1938; O. Bickel, Russland und die Entstehung 
des Balkanbundes 1912 (Hoetzsch, Osteuropšische Forschungen, Neue 
Folge, sv. 14., Berlin 1933); E. Brandenburg, Von Bismarck zum Welt- 
krieg, 2. izd. 1925; Ed. Driault et M. Lhéritier, Histoire diplomatique 
de la Gréce, sv. V., Pariz 1926; J. Hashagen, Weltpolitische Entwick- 
lungstufen 1895—1914, Bonn 1916; H. Hauser, Histoire diplomatique de 
"Europe (1871—1914), Pariz 1929; Е. Stieve, Tragödie der Bundesge- 
nossen. Deutschland und Osterreich-Ungarn 1908—1914, München 1930; 
VI. Šulek, Diplomatska historija centralnih sila 1882—1915, sv. II., Za- 
greb 1939; H. Uebersberger, Die Interessengegensitze auf dem Balkan 
(u Handbuch der Politik, 3. izd., sv. IL, Berlin-Leipzig 1920). J. N. 


Balkanski ratovi su ratovi, koje su balkanske kršćanske 
države Bugarska, Srbija, Grčka i Crna Gora vodile 1912 
i 1913 protiv Turske te je gotovo potisle s Balkana (prvi 
balkanski rat); neposredno iza toga zaratile su se Bugarska 
s jedne strane, a njezini saveznici, Rumunjska i Turska 
s druge (drugi b. r. 1913). 

Saveznici su rat pripravili diplomatski (>> Balkanski sa- 
vez) i vojnički. Bugarska djelatna vojska brojila je 260.000, 
srpska 233.000, crnogorska 35.000, grčka 120.000 uz morna- 
ricu, koja je bila jača od turske i za rata vladala morem. 
Turska je digla protiv Srbije oko 115.000 boraca s mnogo 
topništva, protiv Crne Gore oko 45.000, protiv Bugarske 
oko 80.000 u Trakiji, 50.000 u Drinopolju, 38.000 zapadno 
od Rodope, a protiv Grčke 16.000 u Epiru i 24.000 oko So- 
luna i prema Tesaliji. Zbog slabe mornarice Turska nije 
mogla prevoziti u Evropu nove snage, kojih je imala dosta 
u Aziji. Napose nije mogla pojačati snage na zapadnom 
ratištu, ukoliko ne bi pobijedila Bugare. Prva je Turskoj 
navijestila rat Crna Gora 8. X. 1912, a ostali saveznici 
17. X. Saveznici su odmah na početku rata postigli velike 
uspjehe: već 23./4. X. potukli su Bugari Turke kod Kirk- 
Kilise, a Srbi kod Kumanova, nakon čega su ušli u Skoplje. 
Iza ponovne pobjede Bugara kod Lüle-Burgasa (30./1, X.) 
primakoše se Bugari Carigradu, ali ih na liniji Čataldže 
Turci krvavo suzbiše (17.—22. XI.). U isto doba osvojiše 
Srbi iza krvave bitke (15.—18. XI.) gradove Bitolj i Drač 
(28. XL), a Grci Solun (8. XL). Na zauzimanje velikih sila 
3. XII. sklopljeno je primirje; mirovni pregovori vođeni 
su u Londonu, ali se razbiše na pitanju Drinopolja, koje 
su Bugari prije sklopljenog primirja bili opkolili, Rat se 
nastavio 3. II. 1913; Bugari osvoje Janinu i Drinopolje (26. 
Ш.). Zauzimanju Skadra usprotiviše se velevlasti, jer su 
taj grad htjele osigurati Albaniji. Da zastraše saveznike, 
velevlasti izvedoše flotnu demonstraciju pred crnogorskom 
obalom. Srpska se vojska doduše povukla, no Crnogorci 
su nastavili opsadu i osvojili Skadar 22. IV., ali ga već 
6. V. moradoše isprazniti pod pritiskom velevlasti, naro- 
Sito Austro-Ugarske. Velevlasti su nastojale, da dođe do 
mira, pa je Bugarska već 23. IV. sklopila primirje. 30. V. 
bili su u Londonu uglavljeni mirovni preliminari. Sultan 
se morao odreći otoka Krete, a na kopnu područja, koje 
leži zapadno od pravca Enos-Midija. Velike sile pridržaše 
sebi pravo odluke u pitanju Albanije i otoka Egejskog 
mora, a balkanskim državama ostaviše na volju, kako će 
se sporazumjeti o podjeli osvojenog područja. Rusija i 
Austro-Ugarska bijahu se već sporazumjele, da svoje voj- 
ske svedu na stanje mira, pa je opasnost općenitog rata 
bila uglavnome minula. Kako se balkanske države nisu 
mogle sporazumjeti, ruski car, na osnovi odredaba save- 
znog ugovora, pozove k sebi njihove predstavnike. A kako 
su Rusi več bili istaknuli, da Rumunjskoj treba dati neku 
odštetu i da če se uvažiti želja Srbije u pitanju Makedo- 
nije, bugarski kralj Ferdinand odlučio se na sudbonosni 
korak, da sporna pitanja riješi oružjem u ruci te 29. VI. 
1913 udari na srpske položaje. Tako započe drugi balkanski 
rat, U tom ratu sudjelovahu nesamo Šrbija i Grčka, nego 
i Rumunjska (od 10. VIL) i Turska. Rumunjska je htjela 
dobiti juznu DobrudZu, a Turska pojedine dijelove izgu- 
bljenog područja. U početku su Bugari, iznenadivši pro- 


tivnike, napredovali, ali ih Srbi poraze na Bregalnici (30. VI. 
do 7. VII.), te domala Grci i Srbi zauzmu čitavu Makedo- 
niju, dok su Turci napredovali do Drinopolja i zauzeli ga 
22. VII. Kako su i Rumunji gotovo bez otpora počeli napre- 
dovati prema Sofiji, zatraži kralj Ferdinand pomoć Rusije 
i Trojnog saveza. Zatim se obrati rumunjskom kralju Ka- 
rolu, koji skloni ostale države na pregovore o miru. 

Mirovna konferencija u Bukureštu uglavi 10. VIII. 1913 
uvjete mira. Skoro čitava Makedonija je podijeljena izme- 
đu Srbije i Grčke; Grčkoj je obećan i velik dio obale 
Egejskoga mora s lukom Kavalom. Bugarska se morala 
preko volje prilagoditi u nadi, da će velike sile provesti 
neke izmjene u njezinu korist. Austro-Ugarska se doista 
protivila tekovinama, koje bijaše dobila Grčka, a osobito 
velikom povećanju Srbije. Pomišljala je na spoj s Bugar- 
skom, kako bi ostvarila protutežu srpskom utjecaju na 
Balkanu. Njemačka se nije protivila grčkim tekovinama 
te je uporno tražila priznanje sklopljenog ugovora o miru, 
pa je tako i Austro-Ugarska morala priznati bukureštanski 
mir. Turska je nastavila rat s Bugarskom do 29. IX. 1913, 
kad je kralj Ferdinand sklopio mir sa sultanom, kojim je 
vratio Turskoj ne samo Drinopolje nego i Kirk-Kilise. Ve- 
like su sile odredile granice Albaniji, a knezom nove dr- 
žave postade princ Vilhelm Wied. Nitko gotovo nije bio 
zadovoljan rezultatima bukureštanskog mira; mir je nosio 
u sebi klice za nove sporove, a da nije odmah tada došlo 
do općeg rata, treba zahvaliti engleskoj i njemačkoj diplo- 
maciji. 

LIT.: A. Hemberger, Illustrierte Geschichte дез Balkankrieges 
1912—1913, Beč-Leipzig 1913; St. Danes, Balkansky svaz a válka s Tu- 
reckem (1912—1913), Prag 1935; Ed. Driault, La Question d'Orient. 
Depuis ses origines jusq'à la paix de Sêvres (1920), 8. izd., Pariz 1921 
Iv. E. Gešov (Guechoff), L'alliance balkanique, Pariz 1915; G. P 
Gooch, History of Modern Europa 1878—1919, London 1928; G. Hano- 
taux, La guerre des Balkans et l'Europe 1912/13, Pariz 1916; D. Jele- 
nić, Nova Srbija i Jugoslavija (1788—1921), Beograd 1923; N. Jorga, Hi- 
stoire des Etats Balcaniques jusqu'a 1914, Pariz 1925; V. Maksimović, 
Bitka na Bregalnici 17.—25. juna 1913, Beograd 1926. J. N. 

Balkanski pakt između bivše Jugoslavije, Rumunjske, 
Grčke i Turske, prema nacrtu, što su ga izradili Titulescu 
i Politis, parafiran je 4. II. 1934 u Beogradu, a potpisan 9. II. 
1934 u Ateni. Njegovi su potpisnici Titulescu u ime Ru- 
munjske, Ruždi-bey u ime Turske, Maximos u ime Grčke i 
Jevtić u ime bivše Jugoslavije. Ugovor je sklopljen na se- 
dam godina i registriran kod Lige naroda i njime je osno- 
van regionalni savez spomenutih država, nazvan balkanska 
antanta (b. sporazum). Rumunjska, Grčka, Turska i Jugo- 
slavija jamče jedna drugoj sigurnost svih njihovih balkan- 
skih granica (čl. 1.). Nadalje se ugovornice obvezuju, da 
će se posavjetovati o mjerama, koje valja poduzeti prigo- 
dom eventualnosti, što bi mogle biti na uštrb njihovim 
interesima, kako su definirani u ovom ugovoru. One se 
obvezuju, da ne će poduzeti nikakvu političku akciju prema 
nijednoj balkanskoj zemlji, koja nije potpisala ovaj ugo-: 
vor, bez prethodnog uzajamnog obavještenja, te da ne će 
preuzeti nikakvu politióku obvezu prema nijednoj drugoj 
balkanskoj zemlji bez pristanka ostalih stranaka ugovornica 
(čl. 2.). Ugovor je otvoren svakoj drugoj balkanskoj ze- 
mlji; pristup paktu postaje pravomoćan, čim ostale zemlje 
potpisnice stave do znanja svoj pristanak. 

Svrha je ugovora bila obrana balkanskog status quoa 
s ograničenjem, da su predmet jamstva samo balkanske, a 
ne ostale granice potpisnica. Zato se mogao primijeniti 
samo prema Bugarskoj i Albaniji, obim balkanskim zemlja- 
ma, koje su ostale izvan sporazuma, ali je njihov kasniji 
pristup predviđen u čl. 3. 

Bugarska je za sklapanja balkanskog pakta izjavila, da 
ostaje po strani, jer se ne želi odreći svake mogućnosti 
revizije, koju predviđa i čl. 19. Ligina pakta. Dne 24. I. 1937 
potpisan je u Beogradu bugarsko-jugoslavenski »ugovor o 
vječnom prijateljstvu«, koji proglašuje: »Postojat će nena- 
rušiv mir i iskreno i vječno prijateljstvo između kraljevine 
Jugoslavije i kraljevine Bugarske«. А 31. VII. 1938 na sa- 
stanku četvorice ministara vanjskih poslova balkanskog 
sporazuma u Solunu članice B. p. i Bugarska izjavile su, 
da će se u svojim uzajamnim odnosima uzdržavati od svake 
primjene sile, te je dan zajednički pristanak na ukidanje 
odredaba neuillyskog mirovnog ugovora o ograničenju bu- 
garske vojske. 

Što se tiče Albanije, njezina je vanjska politika bila već 
od 1927 usko povezana s Italijom, tako da se nikad nije 
postavilo pitanje njezina pristupa balkanskom sporazumu. 
А 7. IV. 1939 Albanija je prestala postojati kao nezavisna 
država, te je 12. IV. 1939 u Tirani proglašena personalna 

unija s Italijom, što je drugi dan Vel. fašističko vijeće u 
Rimu prihvatilo, pa je Albanija postala sastavnim dijelom 
talijanskog carstva. 

Na beogradskom sastanku balkanskog sporazuma 2.—4. 
II. 1940 produljena je njegova valjanost na daljih sedam 
godina, t. j. do 9. I. 1948. No pakt je već izgubio na ko- 
heziji, kada se Turska od proljeća 1939 počela približavati 
Francuskoj i Engleskoj (ankarski ugovor o međusobnoj po- 
moći od 19. X. 1939), a stvarno je izgubio svaku važnost u 
ljetu 1940 priklanjanjem Rumunjske silama osovine (pri- 
stup Trojnomu paktu 23. XI. 1940). To su potvrdili doga- 
đaji, koji su neposredno slijedili 1940/41. . M-r. 

Balkanski institut, osnovan 1934 u Beogradu kao privatna 
ustanova sa zadatkom da radi na medusobnom upoznavanju 
balkanskih naroda i objektivnom obavještavanju ostalih 
naroda o prošlosti i sadašnjosti Balkana. Ostvarerju tog 
zadatka služio je časopis Revue internationale des études 
balkaniques (sv. I—Vl.), zatim serija knjiga Balkan i Bal- 
kanci (izašlo 6 knjiga) i veliko djelo na francuskom i 
njemačkom jeziku Encyclopédie économique des Balkans 
(Wirtschaftsenzyklopádie des Balkans) u dvije knjige. 
B. i. imao je biblioteku od preko 7000 djela o raznim 
pitanjima iz sadašnjosti i prošlosti Balkana, i stajao je u 
vezi s mnogim inozemnim naučnim ustanovama, s kojima 
je vršio izmjenu publikacija. ROME 

Balkanske igre, atletska takmičenja između reprezenta- 
cija balkanskih država. Održavale su se jedamput na godinu. 
Prvih je godina u programu bio i tenis, ali je kasnije napu- 
šten. Balkanske su igre osnovane 1929. Te su se godine 
održale prve pokusne igre. Od 1930 ovo se natjecanje 
službeno održavalo svake godine. Od početka su sudjelovale 
u ovom natjecanju Grčka, Jugoslavija, Bugarska, Rumunjska 
i Turska. Albanija je sudjelovala 1933, 1934, 1935 i 1938. 
Bugarska nije sudjelovala 1938 i 1939. Igre su obuhvaćale 

otpuni olimpijski atletski program, zatim balkansku štafetu 
(800--400--200--100 m) i bacanje diska helenskim stilom. 
Neprekidni pobjednik u ukupnom placementu po bodovima 


BALKANSKI POLUOTOK — BALKON 


bila je Grčka. Jugoslavija je uvijek osvojila drugo mjesto, 
osim godine 1937, kad je zauzela treće mjesto. Balkanske su 
se igre održavale redom po ovim mjestima: 1930—33 u 
Ateni, 1934 u Zagrebu, 1935 u Carigradu, 1936 u Ateni, 
1937 u Bukureštu, 1938 u Beogradu, 1939 u Ateni. М. F-i. 

Balkanska socijalistička konferencija — Socijalizam, po- 
vijest. 

BALKANSKO BRATSTVO. Časopis za socijalno-eko- 
nomska pitanja, kulturu i umetnost. Počeo je izlaziti u Beo- 
gradu 1935 pod uredništvom Petra Zorkića kao informa- 
tivni list o prilikama u balkanskim zemljama i njihovim 
socijalnim, ekonomskim i umjetničkim problemima i kul- 
turnopolitičkim vezama. U časopisu su objavljeni i prije- 
vodi pjesama i novela najboljih balk. književnika. M. O. 

BALKAŠKO JEZERO, u zapadnoj Sibiriji, 344 m visoko, 
560 km dugo, 20 m duboko; površina mu iznosi 18.745 km. 
Sjeverna strma obala je kamena, seže i do 100 m; južna 
strana jezera prekrita je neprohodnim šašem, u kojem ima 
još tigrova. Ondje utječe rijeka Ili na 7 struga (grč. Hepta- 
potamia). Jezero je slatko, bez odvirka, smrznuto od stude- 
nog do svibnja, njegova je fauna slična fauni Lop-nora u 
srednjoj Aziji. Na sjeverozapad proteže se Golodnaja 
stepa (Bakpak-dala). M. Š. 

BALKON (tal. balcone) označuje dio poda, koji je 
istaknut izvan zgrade ili na višem mjestu neke dvorane. 
Taj način neposrednog povezivanja pojedinih prostorija s 
vanjskim svijetom osobito je raširen u zemljama južnoga 
podneblja. U tim zemljama, na pr. u sredozemnom pro- 
storu, zadobila je arhitektura naročito obilježje radi obi- 
čaja, da se kod svih važnijih prostorija umjesto prozora 
upotrijebe vrata sa zaštitnim ogradama od željeza; kod sta- 
rih zgrada ograde su iz kamena u obliku stupića (balustra). 
Prema potrebi, običaju i konstrukcijskim mogućnostima 
balkoni imaju različit istak, koji rijetko premašuje 1:40 m, a 
obično se kreće oko srednje mjere od 0:90 m. Balkoni su 
u starom vijeku gotovo nepoznati. Oni se upotrebljavaju 
tek ondje, gdje se grade višespratne zgrade, kakvih u ono 
doba nalazimo veoma rijetko. U srednjem vijeku, koji je u 
arhitekturi više obilježen svojim tvrđavnim, zatvorenim na- 
činom gradnje, koji je nastao iz posebnih okolnosti, nije 
se ni pokazala potreba primjene balkona, a gdje ih i na- 
đemo, tu su glomazni, s malim istakom i primitivno kon- 
struirani. U doba renesanse, u vezi s novim načinom života, 
koji je težio za većom slobodom i kontaktom s vanjskim 

svijetom, dobio je balkon osobit značaj, koji se izrazuje 
u profinjenoj i brižnoj obradi pojedinih arhitektonskih di- 
jelova kao: konzole, ploče i ograde. Raspored mjesta, gdje 
se pojavljuje balkon na fasadi, odabran je s umjetničkom 
brižljivošću, a posvećena je pažnja jakosti istaka balkon- 
ske ploče, visini ograde, okviru balkonskih vrata i modela- 
ciji ovog dijela fasade prema cjelini. U baroku, a osobito 
u doba rokokoa, postaje balkon jednim od najznačajnijih 
elemenata kompozicije arhitekture, a kod ukrasa natječu se 
ponajbolji majstori kipari i kovinari. U ovo doba nastale su 
ograde posebnog ispupčenog oblika, koji je nastao iz prak- 
tične potrebe, da se dobije više mjesta radi uobičajene noš- 
nje krinolina. 

U alpskim krajevima primjenjuje se b. u drvenim grad- 
njama. Tu nailazimo na mnoge zanimljive konstrukcije, 
kojima se svladava problem što većeg slobodnog istaka 
poda bez stupova. Primjenom željezne i željezno-betonske 
konstrukcije omogućeno je dobivanje veoma istaknutih po- 
vršina, no estetska strana nije u većini slučajeva riješena 
tako, da bi zadovoljavala. Moderna arhitektura, sklona di- 
namičkim efektima, rado primjenjuje jake istake. A. A. 

BALKONSKE BILJKE služe za ukras balkona, prozora, 
veranda, otvorenih stubišta i t. d. Biljke se sade u drvene 
sanduke obojene uljenom bojom i napunjene prikladnom 
smjesom dobre hranljive vrtne zemlje. Najprikladnije su za 
tu svrhu razne biljke lončanice, u prvom redu zonalne i 
bršljanaste pelargonije (potonje s ovješenim mladicama), 
zatim begonije, i to za prisojni (osobito južni) položaj 
Begonia semperflorens Lk, et Otto, dok su gomoljaste be- 
gonije prikladne za polusjenoviti, istočni ili zapadni polo- 
žaj, a jednako i fuksije, te netek (Impatiens Holstii Engl. 
et Warb.). Sve spomenute vrste cvatu ljeti, dok za proljetni 
ukras mogu dobro poslužiti cinerarije. Za ukras balkona 
i t. d. mogu se upotrijebiti mnoge vrste jednogodišnjeg 
cvijeća, i to za proljetni ukras osobito maćuhica. potočnica, 
šeboj, tratinčica i t. d., za ljetni ukras zijevalica, kadifica, 
kunica, Mimulus, zatim petunija, ljetni plamenac (Phlox 
Drummondii Hook.), lobelija, ljetni zvjezdan (Callistephus) 
cinija, dragoljub i dr. 

Osim toga mogu se ukrasiti okviri prozora te dovratnici 
na balkonu raznim jednogodišnjim povijušama i penjači- 
cama, na pr. ukrasnim slakom (Ipomoea), vrstom Cobaea 
scandens Cav. i dr., ili drvenastim penjačicama, na pr. 
bršljanom, lozikom i dr. Penjačice i povijuše vode se uz 
prikladne špalire od letvica ili trskovače. 

Na većim balkonima i terasama postavljaju se također 
veće biljke u posudama, naročito zimzeleni grmovi kao 
lovorvišnja. oleander, aukuba i dr., pa cvjetne biljke kao 
hortenzije, agapantus i sl. 

Balkonske biljke zalijevaju se odstajalom vodom po po- 
trebi ujutro ili navečer, a za topla vremena poprskaju se 
jedamput dnevno mlakom vodom, da se lišće očisti od pra- 
šine. Zimi se trajne biljke spremaju u hladnoj sobi odnosno 
u svijetlu, zračnu, od mraza sigurnu podrumu. ZE A. 

BALL, Thomas, * Charlestown (Massachussets) 3. VI. 
1819, + Monclair (New Jersey) 1911, američki kipar. U 
više je navrata boravio u Italiji. Važnija su njegova djela: 

konjanički spomenik Washingtona (Boston), pa spomenici 
Lincolna (Washington), Washingtona (Methuen, Mass.) i 
Webstera (New York). Izradio je i mnoge portretne biste 
i idealne figure. 


LIT.: A. Ball, My Threescore Years and Ten, Boston 1891: CE ET 
Caffin, American Masters of Sculpture, New York 1913; C. R. Post, 
EDI of European and American Sculpture, IL, Cambridge (Mass.) 

21. A. Sch. 


BALLAD-OPERA — Beggar's opera. 

BALLAGI, 1. Aladár, * 1853, Т 1928, madžarski histori- 
čar, sveuč. prof, sin Móra B. Bavi se napose novijom povi- 
ješću: Császári kormányzat Budán és Pesten 1636—1711 
(Carska vlada u Budimu i Peiti 1636—1711), Budimpešta 
1926. Zaslužno mu je djelo zbirka spomenika iz madžar- 
ske kulturne povijesti. Glavni radovi: Povijesni razvoj 
madžarske štampe te Budim i Pešta u svjetskoj književnosti. 

2. Mor, Ж 1815, + 1891, madžarski filolog, istraživač he- 
brejskog jezika. Pošto je prešao u reformiranu crkvu, po- 
staje profesor teologije u Budimpešti. Bavio se književno- 
šću rječnika i borio za obnovu jezika. Osim potpuna 
ba keg rječnika izdao i bogatu zbirku uzrečica i po- 
slovica. 

BIBL.: A nyelvfejlódés tórténelmi folytonossága (O povijesnom kon- 
tinuitetu jezičnog razvoja), 1884. E.K. 

BALLENEGGER, Robert, Ж 1882, madžarski agrogeolog, 
sveuč. profesor, specijalist za poljoprivrednu kemiju i nauku 
o tlu. 

BIBL.: A termofold (O humusu), 1921; А termőföld hibái (O manama 
humusa), 1933; Bevezetés a nóvények életvégtánaba (Uvod u biologijsku 
kemiju biljki), 1934. БКС 

BALLERINI, Antonio, Ж 10. X. 1805, T Rim 27. XI. 1881, 
isusovac, Jedan od uvaženijih stručnjaka na polju moralnog 
bogoslovlja. 

BIBL.: Opus theologicum morale u 7 sv. (3. izd. 1900—01); Compen- 
dium theol. moralis, 1886—87, komentar moralci glasovitoga J. P. Gury-a. 
Istakao se i u obrani probabilističkog sustava. 

LIT.: Dict. theol. cath., П., 130; Hurter, Nomenclator, VI., 3; Lexi- 
kon für Theologie und Kirche, II. A. Z. 

BALLIF, Philipp, * Eggenberg kod Graza 1847, + Beč 
6. XI. 1905, inžinir. Studirao je tehniku u Grazu, Stupivši 

1879 kao inžinir u službu bosansko-hercegovaéke vlade 
postizava postepeno sve više položaje i 1905 postade ravna- 
teljem odjela za građenje putova. Organizirao je meteoro- 
lošku službu u Bosni i Hercegovini i time stekao velikih 
zasluga na području meteorologije. I osnutak opservatorija 
na Bjelašnici (2067 m) njegovo je djelo. To je u ono doba 
bio prvi i jedini visinski opservatorij na Balkanu. Napisao je 
Wasserbauten in Bosnien und der Herzegovina (2 sv., Beč 
1899) i Organisation du service météorologique en Bosnie- 
Herzégovine et résultats des observations relatives à la 
pluie (Pariz 1900). Do 1901 uredivao je Ergebnisse der me- 
teorologischen Beobachtungen an den Landesstationen in 
Bosnien-Herzegovina. K. K-i. 


BALLISTAE — Bacanje. 


BALLÓ, Edmund (Ede), * Liptovsky Sv. Mikulaš (Slo- 
vačka) 1859, + Budimpešta 1936, madžarski slikar slovačkog 
podrijetla. Studirao je u Budimpešti i Münchenu, radio u 
Rimu i Madridu. Isticao se kao portretist i odlično je kopi- 
rao stare majstore. Od 1895 bio je profesor visoke škole 
za crtanje u Budimpešti. Većinu njegovih slika čuvaju 
javne ustanove i zbirke u Budimpešti. Studije uljenih slika 
velikih majstora, svoje životno djelo, darovao je 1932 Szép- 
müvészeti muzeju u Budimpesti, a od velikog dijela svojega 
imutka osnovao je 1923 potporni fond za mlade slikare. 
Pitanjima uljenog slikarstva bavio se i teoretski u djelima 
Az olajfestés mestersége (izd. i njemački), Velasquez képei, 
Budimpešta 1908, i dr. 

LIT.: Szendrei-Szentiványi, 
Budimpešta 1915. or 

BALLOCSANSKY, Žiga, Ж Zemun 4. ІХ. 1847, + Zagreb 
24. 1. 1922, inžinir, svršio tehniku u Grazu. С. 1869—1873 u 
službi generalnog građevnog poduzetništva Pongratz na 
gradnji željeznice od Karlovca do Rijeke, gdje je napose 
upravljao radovima na dionici između Karlovca i Ogulina 
sa znatnim klizanjima. Važnije klizave partije i njihovu 
sanaciju opisao je B. u djelu: Ludwig Tiefenbacher, Die 
Rutschungen, ihre Ursachen, Wirkungen und Behebungen 
(Beč 1880), pridonijevši time važne empiričke podatke pro- 
blemu klizanja nasipa i usjeka. G. 1879 trasirao je zajedno 
s drugim hrv. inžinirima željeznice u Srbiji, a napose prugu 
Niš—Pirot. Kasnije je službovao dugo godina kod zem. 
vlade u Zagrebu. S. S.-N. 

BALLOD, Carl, X Kokenhusen 20. VI. 1864, nacionalni 
ekonom, statističar i demograf, baltijski Nijemac, najprvo 
protestantski svečenik u Rusiji, od 1920 profesor u Rigi. 
Pisao je studije iz populacione statistike, kao Lebensfčihig- 
keit der städtischen und ländlichen Bevölkerung (1897). 
Poznato mu je djelo Der Zukunftsstaat (1898), u kojem 
dokazuje veću proizvodnu sposobnost kolektivnog gospo- 
darstva. M. M-ć. 


BALLY, Charles, * Ženeva 1865, lingvista, učenik i na- 
sljednik Ferdinanda de Saussure-a (v.), profesor francuskog 
jezika na sveučilištu u Ženevi. Osnovao je (1905) lingvi- 
stičku školu, koja proučava jezike s gledišta, koliko osje- 
ćajne vrijednosti imaju pojedine riječi, čitavi izrazi i sin- 
taktičke konstrukcije. Ova lingvistička škola zove se inače 
stilistička lingvistika. Poznavanje ove nauke preduvjet je 
umjetničkoj literarnoj stilistici. Ova posljednja proučava 
stilove književnih djela, dok se prva ograničuje na stil sao- 
braćajnoga govora. 

BIBL.: Traité de stylistique française, 2 sveska, 2. izd., Heidelberg 
1921; Linguistique gćnćrale et linguistique francaise, Pariz 1932; Le lan- 
gage et la vie, Pariz 1926, 2. izd., Zürich 1937. 

LIT.: P. Skok, Pregled francuske gramatike, sv. I., Zagreb 1938, 
88 550—603; A. Belić, Stilistika i gramatika; Isti, Stilistika u svetlosti 
Ženevske škole, Naš jezik, Beograd 1939, VIL, sv. 1.—5.; P. Skok, Vu- 
kov stil, Glasnik Jugosl. prof. društva, knj. XVIII., 1938, sv. 4.—5.; A. 
Sechehaye, Indogermanische Forschungen, XLIV., 1926. P. S. 

BALMEROV NIZ, niz crta u vodikovu spektru (kada 
svijetle vodikovi atomi). 4 erte su u vidljivom dijelu spektra, 
ostale u ultraljubičastom, te ih nalazimo fotografijom. (SL) 
Crte se sve više zbližuju, kada se pomičemo prema granici 
niza. Dužine vala A (u praznom prostoru) prvih crta jesu 


4861:33 
modra 


Magyar Képzómüvészék  lexikons, I., 
€ 


= 656279 
сгуепа 


4340-46 
ljubičasta 


4101-73 
ultraljubičasta 


Zamamna zadaća, da se nađe matematički zakon toga niza, 
nije se lako riješila. Isprva se samo našlo, da je omjer prve 
i druge dužine vala 27:20 (6562-79 X 20 : 27 = 4861-326), 
omjer prve i četvrte 8 :5. Najposlije je 1884 Švicarac, gim- 
nazijski profesor i docent Johann Jakob Balmer (% 1825, 
+ 1898) saopćio, da izmjerene vrijednosti A udovoljuju 

jednadžbi A = aa 
n? — 4, 


cijele brojeve 3, 4, 5, 6, ..... Gornji brojevi mogu se dakle 
d 4 25 9 
pisati 5 Xa, 3 x 9,21 Хо, 8 X а, te je a = 3645.99, Ako 


se stavi n = ^, dobiva se dužina vala za granicu niza 
À = a. Značajno je, da su dužine vala iz mjerenja poznate 
neobičnom točnošču, a ipak su u skladu s Balmerovom 

formulom, koja je prema tome uzor točnog fizikalnog za- 
kona i daje pravo krilatici »spektroskopska točnost«. Bohr 
je 1913 teoretski objasnio Balmerov niz i time učinio 
prvi korak upoznavanju atomske ljuske. — Spektri, atom- 
ski. SEIL, 

BALMES, Jaime Luciano, * Vich (u Kataloniji, Špa- 
njolska) 28. VIII. 1810, + Vich 9. VII. 1848, svećenik, filo- 
zof, publicist. Svršio sveučilište u Cerveri. Umiješavši se 
u socijalne i političke prilike domovine stekao je brzo velik 
glas. U Barceloni je izdavao list La civilisación, pa La so- 
ciedad, a kasnije u Madridu El pensamiento de la nación. 
Povukavši se nakon političkih borba u Vich, objelodani 
veliko apologetsko djelo protiv protestantizma (1842—44 u 
4 sv.) i Filosofia fundamental, 1846—47 (4 sv.). Filozofsko- 
apologetski mu je i spis Carfas á un escéptico (hrv. Pisma 
jednom sumnjacu, u Vrhbosni, 1915, br. 12—24). Т9; 

BALNEOLOGIJA (lat. balneum »kupalište«, »kupka«), 
nauka o ljekovitim vodama і muljevima (> peloidi). 
U zapadnoj se Evropi radije upotrebljava riječ hidrologija 
(od grč. we »voda«). U širem smislu b. uključuje i 
nauke o liječenju klimatskim faktorima: suncem, zrakom i 
morem. 

Čovjek se od pamtivijeka služio ljekovitim vodama (hrv. 
izričaji rudna voda, rudnica, toplica, kiselica). U starom vi- 
jeku s rudnim vrelima bile su povezane božanske sile i tamo 
su se vršili vjerski obredi i liječenja. TA liječnici bijahu 
svećenici. Istom je Hipokrat, najveći predstavnik grčke 
medicine, uputio djelovanja i ljekovitosti takvih voda na 
kritičko, znanstveno istraživanje. Rimljani, nasljednici he- 
lenske medicine, priveli su u život načela tadašnje b. izgra- 
divši širom svoga carstva bezbrojne terme i kupališta. 
Upravo se može reći, da među ostalim terme i kupališta 
obilježuju rimsku civilizaciju. Njima su bile poznate i neke 
naše toplice, tako na pr. Varaždinske (Aquae  Jassae). 
Daruvarske (A. Balissae) i dr. U splitskoj se ljekovitoj vodi 
navodno kupao sam Dioklecijan. Premda tadašnja b. nema 
mnogo znanstvenoga, ipak se ona izrazuje u težnji, da se 
protumači bit ljekovitih voda i njihova djelovanja. Raspa- 
dom rimskoga carstva počinje ocvat terma i kupališta. U na- 
rednom periodu samostanske i skolastičke medicine interes 
za ljekovite vode biva sve slabiji. Istom je veliki preporod 
i na tom polju učinio dalji napredak. Veliki reformator 
Nijemac Paracelsus počinje sistematski analizirati ljekovite 
vode. Englez Francis Bacon (1560—1626), naslanjajući se na 
Paracelzov zahtjev, da se s eksperimentom i razumom (»ex- 
perimenta ac ratio«) provode ispitivanja, živo se zalaže za 
istraživanja ljekovitih voda. Francuski filozof Montaigne 
(1533—1592), kao i drugi, piše o ljekovitim vrelima. Nije- 
mac Adolf August Struve (1781—1840) kroči tim tragom i 
piše djelo o umjetnim ljekovitim vodama. Na tom polju 
obilno surađuju laici pored liječnika. 

B. poprima obilježja znanstvene discipline istom u 19. st. 
Isprva pod svijetlom kritičkog empirizma, a poslije na 
osnovi podataka s područja eksaktnih znanosti fizike i ke- 
mije počeše se b. baviti liječnici mnogo sustavnije. Među 
Francuzima Trousseau upozorava svoje učenike па lje- 
kovite vode; dalje Bourdon, pa Durand, Fleury i dr.; od 
Engleza Sir James Clark, zatim Barter i dr.; od Nijemaca 
August Vetter, Herman Brehmer i t. d. Među Slavenima 


BALNEOLOGIJA — BALON 


dadoše Poljaci nekoliko istaknutih balneologa. Napose 
Michael Zieleniewski (Ж 1821) izdaje balneološki časopis 
Krynica i piše o tom predmetu članke i rasprave na polj- 
skom jeziku. Kod nas na pr. Aleksis Rakovac piše uspjelu 
monografiju o Varaždinskim Toplicama. I ostali kulturni 
narodi pridonose svoje priloge balneologiji. 

Naročiti razvoj doživljava b. u ovom stoljeću, kad se 
pored fizičkih i kemijskih analiza, koje su se već prije 
uvele, upotrebljava i biološki eksperimenat. Kad se dakle 
eksperimentalna medicina u zajednici s kliničkom zainte- 
resirala za te probleme, dobiva b. svoj potpuni oblik. Danas 
se u suradnji na tom području natječu zajedničkim radom 
geolozi, fizičari, kemičari, tehnički stručnjaci, nac. ekonomi, 
uz liječnike, od kojih se zahtijeva stručno i specijalno 
obrazovanje. Suvremeno lječilište ili kupalište snabdijeva 
se potrebnim laboratorijima i t. d., a na medicinskim fakul- 
tetima osnivaju se katedre za balneologiju. 

U svijetlu današnje b. ljekovite su vode otopine čvrstih 
i plinovitih tjelesa, koja se nalaze u njima u obliku soli, 
kiselina i baza, u obliku jona i u koloidnom stanju. Joni, 
kao nosioci terapijske energije, među ostalim obilježuju 
intimnu građu termalne i mineralne vode (v.). 

Kritički obrađeni i znanstveno obrazloženi klinički uspjesi 
liječenja ljekovitim vodama proučavaju se po čitavom svi- 
jetu. Suvremena b. se tim radovima koristi i izgrađuje. Po 
ostvarenjima svojih naučno obrađenih načela b. postaje u 
Životu naroda sve važnijom. Kod nas se ona počinje obli- 
kovati i dobiva sve jasnije konture. Zagrebačka medicinska 
škola nesamo što nastoji presađivati svježe tekovine osta- 
lih naroda, nego i sama aktivno surađuje na tom području. 
Naše od davnine poznate toplice i naša rudna vrela, koja 
predočuju jedan od izvora narodnoga zdravlja, treba da 
postanu i jednim od izvora narodnog blagostanja. I. I. 

BALNEOTERAPIJA (od lat. balneum »kupaonica«, grč. 
Ўгоалгіа »lijeéenje«) je liječenje s pomoću kupelji. Re- 
dovno se misli na liječenje s termalnim i mineralnim vo- 
dama: ljekovite vode služe za kupelj, za piće, za irigaciju, 
za grgljanje i t. d. Takvo se liječenje uspješno provodi na 
samom vrelu, t. j. u 
kupalištima, ali tako- 
đer i u zavodima, koji 
se ne nalaze u topli- 
cama i koji su snab- 
djeveni modernim na- 
pravama za raznovr- 
snu primjenu tople i 
hladne vode u obliku 
kupelji, prskanja i t. 
d. (hidroterapija, od 
grč. 2000 »voda«), te 
koji su  opskrbljeni 
aparaturom za ostale 
načine fizikalne tera- 
pije (fizioterapije): za 
raznovrsnu masaZu i 
mehanoterapiju, za 
liječenje električnom 
energijom (toplinom, 
svijetlom) i t. d. Na- 
pokon se u širem smi- 
slu pod b. razumijeva 
uopće liječenje priro- 
dnim faktorima, mo- 
rem, suncem i klimom, 
pa se oba pojma rado 
kombiniraju u balneo- 
klimatoterapiju. Ova- 
mo ide i talasoterapija 
(grč. Pdlaooa »more«), 
liječenje morem, i he- 
lioterapija (grč. #/:0= 
»sunce«), liječenje sun- 
cem i dr. ТЕЗІ: 

BALOCE, Gagea, 
biljni rod por. ljiljan- 
ka (v.). Iz podzemne 
lukovice razvija ве 
nadzemno batvo s pa- 
štitastim cvatom па 
vrhu i linealnim ili 
lancetastim listovima, 
od kojih 1—2 stoje 

prizemno, a 2 ispod cvata. Cvjetovi građeni po broju tri 
imaju zlatnoZuti, izvana zelenoprugasti cvjetni ovoj. Kod 
nas dolazi nekoliko vrsta, najčešće С, lutea L. i С. arvensis 
(Pers.) Dum. S. H-é. 

BALOKOVIĆ, Zlatko, * Zagreb 21. III. 1895, violinski 
virtuoz. Glazbene je nauke učio 1911 u Zagrebu kod V. 
Humla i svršio u Beču kod Ševčika državnom nagradom. 
Već kod prvih koncertnih nastupa — u Moskvi uz pratnju 
orkestra gudio novi veoma teški violinski koncert Krziža- 
novskoga — postigao je vanredne uspjehe. U Zagrebu je 
nastupao i kao violinski virtuoz i u izvrsnim komorno- 
glazbenim ansamblima, na pr. 
kao prvi violinist u guda- 
čkom kvartetu | Baloković- 
Schlick-Huml-Tkalčić. Odmah 
iza svjetskog rata prošao je 
gotovo svim evropskim zem- 
ljama koncertirajući u Rusiji, 
Njemačkoj, Švicarskoj, Austri- 
ji, Madžarskoj, Francuskoj, 
Italiji. U Londonu je prvi put 
nastupio 1922. G. 1924 otišao 
je u Ameriku, gdje je i ostao 
oženivši se iz ugledne ameri- 
čke obitelji Borden. Sudjelo- 
vao je i u velikim koncertima 
u Australiji. Dvadesetpetgo- 
dišnjicu umjetničkog rada je 
proslavio u Zagrebu; u sezo- 
ni 1937—38 bio je na turneji 
po gradovima Hrvatske, u Sr- 
biji i Bugarskoj; tom je prilikom izvodio Carpenterov 
violinski koncert uz pratnju Zagrebačke filharmonije u 
Zagrebu i Dubrovniku. U Americi nastupa kao solist u 
koncertima, kojima su dirigirali znameniti američki i svjet- 
ski dirigenti, kao Kuševicki, Stokovski, B. Walter. В. $. 

BALON (tal. pallone, franc. ballon) je sprava loptasta 
oblika, napunjena plinom lakšim od zraka. 

Od davnih je vremena bila usađena u čovjeku neutaživa 
Zeda, kako bi se mogao popeti u zračne visine. Najpode- 
snija sprava za to bila je balon. Mnogo je bilo pionira, 
pokusa i žrtava, dok se došlo do cilja. 

Talijanski fizičar, isusovac Francesco Lana Terzi, 1670 
prvi je iznio ideju o zračnoj lađi, koja bi plivala po zraku 
pomoću balona, izrađenih od tankih bakarnih listova. Iako 
se ovaj projekt nije mogao ostvariti, ideja konstruiranja 
balona lakših od zraka bila je temelj daljem razvitku aero- 
statike. 

Fizičar Gusmao prikazao je 1709 na dvoru portugalskoga 
kralja spravu, kojom se podigao u zrak sagorijevanjem 
nekih tvari, što ih je sam zapalio. Za ovaj uspjeh nazovu ga 
»leteči čovjeka (Volador), ali ga španjolska inkvizicija 
osudi kao čarobnjaka na progonstvo, gdje je i umro. Ovaj 
prvi pokušaj dokazao je, da je uzdizanje balona moguće 
samo upotrebom sredstva lakšega od zraka. 

Francuzi, braća Joseph i Étienne Montgolfier, konstrui- 
rali su prvi sferni balon napunjen toplim zrakom. Prvi po- 
kusi izvršeni su 1783, i to 5. VII. u Annonayu i 19. IX. u 
Parizu. Braći Montgolfierima pripala je slava pronalazača 
balona. Pilatre de Rozier i markiz Arlandski prvi su se 
digli na jednom »Montgolfieru« od 2.000 m? 21. XI. 1783, 
koji su punili dimom paleći slamu. Oni su se digli blizu 
1.000 m, preletjeli Pariz, a kod silaska gotovo da nisu iz- 
gorjeli. Time je ostvaren davno željeni san, letenje čovjeka 
u zraku. 

Pronalaskom vodika, koji je iznašao engleski fizičar 
Cavendish 1767, bilo je riješeno pitanje punjenja balona. 
Francuski fizičar Charles nakon mnogih pokušaja, a koriste- 
ći se novim pronalaskom rastvaranja kaučuka, konstruirao 
je balon od 380 m? s neprobojnim omotačem, koji se pu- 
nio vodikom i koji je imao ventil za ispuštanje plina. U 
tom je balonu bio i poseban prostor za nošenje balasta 
od pijeska. Ovim se je balonom digao 1. XII. 1783 u Parizu, 
postigao visinu od 2900 m i nakon dva i pol sata spustio 
se 40 km dalje od mjesta, gdje je uzletio. Charlesov b. 
potpuno odgovara današnjim balonima. Pronalazak braće 
Montgolfiera imao je samo povijesni značaj, dok je pro- 
nalazak Charlesov bio od praktične vrijednosti. 

Od 1784 javlja se ideja o upravljanju balonom, a naj- 
jači joj je pobornik bio Blanchard. Kod svojih mnogobroj- 

nih pokušaja on je 7. I. 1785 slučajno preletio kanal La 
Manche iz Dovera u Calais. f 

Braća Roberts prvi su dali balonu duguljast oblik. Fran- 
cuski general inžinir Meusnier utvrdio je ove osnovne ideje 
za konstrukciju upravljiva balona — zračnoga broda: oblik 
jajast, umetanje baloneta sa zgusnutim zrakom, horizon- 
talno potiskivanje, upravljač po širini i bilo kakvo pogon- 
sko sredstvo. P 

Dalji napredak upravljanja balonom išao je uporedo s 
razvitkom tehnike motora. Francuski inZinir Giffard kon- 
struirao je 1851 prvi parni stroj od tri KS, koji je težio 
150 kg. Ovaj parni stroj ugradio je na svoj balon od 2500 
m?, 44 m dug, 12 m širok, a koji je težio 1800 kg. S njim se 
popeo 23. IX. 1852 na visinu od 1800 m i slobodno ga 
upravljao. Ovim je naučno bio riješen problem upravljanja 
balonom, samo je nedostajala potrebna pogonska snaga, 
koja bi omogućila veću brzinu. Giffard i Dupuy de Lome 
došli su 1872 nakon brojnih pokusa do zaključka, da se 
upravljanje balonom — zračnim brodom može riješiti 
samo spravama težim od zraka. z 

Njemački tehničar Paul Haenlein mnogo se bavio kon- 
strukcijom balona. Več je 1865 konstruirao jedan balon. U 
prosincu 1872 vršio je pokuse na svom novom balonu od 
2400 m?, koji je imao jedan motor od 3.6 KS. 

U listopadu 1883 brača Albert i Gaston Tissandier upo- 
trebom električnog motora od 1.5 KS uspjeli su da svojim 
balonom naprave dva kruga iznad Pariza. Francuzi Renard 
i Krebs vršili su 1884 i 1885 mnogobrojne pokuse svojim 
balonom »La France« od 1860 m3, koji je imao motor od 
8.5 KS. Time je bilo potpuno riješeno pitanje upravljanja 
balonom. 

Pronalazak i usavršavanje benzinskih motora pridonijeli 
su brzom razvoju upravljivih zračnih lađa, kojima su otpo- 
čeli prvi pokusi 1896, kako bi se one upotrijebile za vojne 
svrhe. 

Još za razvoja gradnje upravljivih zračnih brodova po- 
javila su se kod konstruktora različna mišljenja o gradnji. 
Tako su nastala tri sistema gradnje upravljivih zračnih 
brodova: tvrdi, polutvrdi i mekani sistem. 





BALON 


Njemački general grof Zeppelin konstruirao je 1898 prvi 
upravljivi zračni brod tvrdoga sistema, zapremnine 11.300 
m?, sa dva motora po 15 KS. Nakon ovoga slijedili su 
mnogi drugi zračni brodovi različnih dimenzija. G. 1908, 
2. VII. preletio je jedan od njegovih zračnih brodova da- 
ljinu od 800 km preko cijele Njemačke i ostao u zraku 
21 sat. 

Francuzi, braća Lebaudy, konstruirali su više zračnih 
brodova polutvrdoga sistema. G. 1805 jedan od njihovih 
zračnih brodova dao je dobre rezultate, pa ga je francu- 
ska država prihvatila za potrebe vojske. 

Santos Dumont konstruirao je od 1898 oko 12 različitih 
balona — zračnih brodova mekog sistema. Njemački major 
v. Parseval konstruirao je više balona mekoga sistema. 
Model broj 1 bio je 48 m dug, sadržaja 2500 m?, s Daimle- 
rovim benzinskim motorom od 100 KS. 


Sada je bio postavljen temelj za dalji razvitak balona, 
to više, što su se pokazali kao odlično ratno sredstvo. U 
svjetskom ratu 1914—1918 baloni su imali znatnu ulogu. 
Najviše se upotrebljavao vezani balon, koji je služio za 
motrenje. Veličina ovih balona kretala se oko 1000 m?, a 
mogli su doseći visinu od 1000 do 1500 m. Bilo ih je različ- 
nih sistema: njemački Drachen—Ballon; austrijski Sem- 
perit; francuski Caguian. — Slobodni su se baloni manje 
upotrebljavali, jer su ih potpuno zamijenili aeroplani. Zra- 
čni brodovi mnogo su učestvovali u ratu, ali zbog svoje 
veličine bili odličan cilj. Lijep primjer upotrebe i izdržlji- 
vosti dao je njemački zračni brod L. Z. 120, koji je 1917 
preletio put Njemačka—Egipat i natrag bez spuštanja u 
duljini od 6105 km za 101 sat. 

Engleski zračni brod R 34 preletio je u srpnju 1919 Atlant- 
ski ocean za četiri i pol dana, a natrag za tri. Po narudžbi 
Amerike izrađen je u Njemačkoj zračni brod Z. R. 3 za 
trgovačke svrhe, koji je zapremao 70000 m? i imao 5 mo- 
tora Maybach po 400 KS. G. 1924 preletio je Ocean za 
62 sata i ondje dobio ime »Los Angeles«. Talijanski pu- 
kovnik Umberto Nobile preletio je 1926 s polučvrstim 
zračnim brodom »Norge« sjeverni pol od Spitzberga do 
Alaske. 

Velik razvitak u gradnji zračnih brodova postigla je nje- 
mačka aeronautička industrija sa sjedišteni u Friedrichs- 








KOŠARA ANDREEOVA BALONA 


BALON — BALSAMON 


hafenu. Njemaéki zrakoplovi preletjeli su sjeverni pol, ci- 
jelu zemlju, i na koncu je uspostavljen saobraćaj s Ame- 
rikom. Engleska i Amerika mnogo su žrtvovale za izgra- 
dnju zračnih brodova i postigle lijepe rezultate i pored 
nekoliko nesreća, u kojima su stradali R 100 i R 101. Ame- 
rika je prva počela upotrebljavati helij umjesto vodika, a 
i danas ima nekoliko 
zračnih brodova u 
svom naoružanju. Po- 
radi sve većega na- 
pretka i usavršavanja 
aeroplana zračni se 
brodovi sve manje 
grade, ali još nije od- 
bačena njihova ideja. 
Za vrijeme sadašnje- 
ga rata balonstvo nije 
uopće došlo do upo- 
trebe, osim kod ba- 
ražnih  balona, koji 
služe kao zaštita po- 
jedinih važnijih obje- 
kata. No ni ovdje se 
nisu baloni pokazali 
praktičnima, jer je 
već prvih dana razbi- 
ta sva baražna mreža. 
Veliku ulogu ima ba- 
lonstvo (od svoga po- 
četka sve više) u me- 
teorologiji za različna 
zračna ispitivanja. Za 
tu svrhu dolaze u obzir baloni vrlo maloga opsega, kojima 
je postignuta najveća brzina od 36 km. Za njih se priveže 
košarica s različnim meteorološkim spravama, koje same 
registriraju sve promjene. 

Balon za registriranje služi za istraživanje meteoroloških 
prilika u visokim zračnim slojevima. Zove se i pilotski b. 
Malen je to balon, obično od gume, bez posade, s košarom, 
u kojoj se nalaze meteorološki instrumenti (barometar-ane- 
roid, termometar, higrometar i dr.). Može se dići do 35.000 
m, a plovi uz mirne atmosferske prilike prilično jednoli- 
čnom brzinom. Kad se pusti uvis, prati mu se let, dok je 
moguće, teodolitom, da se ustanove zračne struje. U naj- 
većoj dostiživoj visini rasprsne se, a instrumenti se tada 
polako spuštaju padobranom ili drugim balonom. Ovi se 
naime smještaju u balon za registriranje baš radi spuštanja. 
U balonu su i pismene upute za onoga, tko ga nađe, što da 
čini s instrumentima. Za manje visine (do 10.000 m) upo- 
trebljavaju se i zmajevi naročito sagrađeni za tu svrhu, da 
se njima dižu u zrak sprave za registriranje. Oni su vezani 
o kakav konopac, kojim se mogu prema potrebi povući na 
zemlju, da se ustanovi stanje aparata za registriranje. Ali 
postoji i sprava, s pomoću koje se može i iz visine dojaviti 
stanje aparata. Ovakvi se usponi i balona i zmajeva izvode 
obično prema međunarodnom dogovoru na određene dane 
i s određenih mjesta. Sl. Bee) 


BALOTA, Mate, pjesnički pseudonim dra. Mije Mirko- 
vića. (— Mirković Mijo). 

BALOTA, B. I. Anton, * Pitesti 17. I. 1901, rumunjski 
lingvist i publicist. Napisao je disertaciju Reči slovenskog 
porekla i rumunjska nazalizacija (Bukurešt 1925). Dalje su 
mu monografije La nasalisation et le rothacisme dans les 
langues roumaine et albanaise (Bukurešt 1926), L'ouverture 
des syllabes et l'origine de la nasalisation en Albanais (Bu- 
kurešt 1927). Baveći se kasnije književnom poviješću Hrva- 
ta i Srba objelodanio je monografije Borisav Stanković 
(Bukurešt 1934) i Ivo Vojnović (Bukurešt 1935). Našu 
narodnu epiku obrađuje njegova studija Eposul popular 
jugoslav (Bukurešt 1934). Tu je studiju s njime zajedno 
radio pjesnik Radu Gyr. Izdao je u dva sveska djelo pod 
natpisom Albanica (1936). Značajna mu je monografija 
Vladimir Nazor scriitor croat (Bukurešt 1936) i t. d. Mno- 
go je pisao po rumunjskim novinama o hrvatskoj književ- 
nosti, a održao je i mnogo predavanja, tako o Preradovi- 
ću, Mažuraniću i dr. Sada je profesor vojne akademije u 
Bukureštu. LE. 


BALOTAZA (engl. ballot »kuglica«), način glasovanja 
predavanjem bijele ili crne kuglice; crna znači zabacivanje 
prijedloga ili kandidata; u prenesenu smislu svako tajno 





(Foto Szanto) 
PICCARDOV BALON 


167 
glasovanje. U  Fran- 
cuskoj b. znači uži 
izbor. N. F-r. 


Takav način glaso- 
vanja poznat je u sta- 
tutima hrvatskih gra- 
dova. Glasovalo se ku- 
glicama (balota, na- 
ziv sačuvan u nas već 
u izvorima 12. st.), ko- 
je se bacalo u škrinji- 
ce (pissis, bussulum) 
raznih boja. A.D. 

BALOVIĆ, 1. An- 
drija, * Perast poče- 
tkom 18. st, # Perast 
28. VII. 1784, teolog i 
književnik. Dao ga je 
školovati biskup Vin- 
ko Zmajević u Zadru 
i u Ilirskom kolegiju 
u Loretu. G. 1766 po- 
stao je opatom sv. 
Jurja i župnikom u 
Perastu. Prevodio je i pjevao crkvene pjesme, a naročito 
se bavio domaćom povijesti, te je priredio za štampu 
Annali di Perasto. 

LIT.: Vulović, Prvi program C. K. Realne i Velike Gimnazije u Ko- 


toru za šk. g. 1872—73; Fr. Viscovich, Storia di Perasto; P. Butorac, 
Opatija sv. Jurja kod Perasta. 


2. Julije, Ж Perast u 17. st, pomorski kapetan i junak, 
Pisac i pjesnik. Odlikovao se u bitkama kod Sasena, Vo- 
nice i Preveze, te u vodama Eleosa. Sačuvala nam se nje- 
gova Kronaka peraška i njegovom rukom prepisana Palmo- 
tićeva Danica (1692) te tri sveska pjesama, koje je spjevao 
na hrvatskom jeziku, u narodnom stilu. 

LIT.: Vulović, Gospa od Škrpjela, Zadar 1887; Prvi Program c. k. 


Real. i Vel. gimnazije u Kotoru za šk. g. 1872—73; Knjiga u općinskoj 
biblioteci »Paravia« u Zadru br. 10627, I. 


3. Vicko, * Perast 11. VI. 1768, + Perast 14. I. 1844, ka- 
nonik kotorski, školovao se u Loretu i postao kanonikom 
u Kotoru (1810). Napisao je zanimljivu povijest Gospe od 
Škrpjela: Notizie intorno alla miracolosa Immagine di Ma- 
ria Vergine S.ma = detta dello Scarpello e del celebre 
suo santuario, posto sullo scoglio presso Perasto, koja je 
četiri puta izdana. 


LIT.: Š. Ljubić, Dizionario biografico; Vulović, Gospa od Skrpjela; 
Knjiga kotorskog Kaptola II. , А. Mi-č. 


BALSA DRVO, dobiva se od vrste Ochroma Lagopus 
Sw., por. Bombaceae (> baobab); raste u tropskim šumama 
Južne Amerike i Antiljskog otočja. Drvo je vrlo lagano 
i mekano, spec. težina 0,11 g/cm?. Upotrebljava se za grad- 
nju aviona i čamaca. Mnogo služi kao podložak ležišta 
strojeva (zbog smanjenja buke). I. H-t. 

BALSAMO, 1. Guido, * Turin 11. V. 1882, talijanski 
kipar, slikar i rezbar. Učio je na akademiji u Miinchenu i 
Stockholmu. U Stockholmu je velikim zidnim slikama 
ukrasio uredske prostorije tvrtke Cornelius. Vrativši se u 
Italiju postao je ravnateljem kr. umjetničke škole Pietro 
Selvatico u Padovi. 

2. Paolo, Ж Termini na Siciliji 1763, + Palermo 1816, sve- 
ćenik i ekonom. Putovao je po Italiji, Francuskoj i Engle- 
skoj. Tamo se sprijateljio s Arthurom Youngom, koji ga je 
u mnogočemu podučio i objelodanio neke njegove spise u 
Annals of Agriculture. Vrativši se u Italiju postao je B. 
profesor političke ekonomije na sveučilištu u Palermu. Bio 
je protivan tomu, da država određuje cijene proizvodima 
i da se upliće u proizvodnju i trgovinu. Metode poljodjel- 
skoga rada određivao je s gledišta tehnike prilagođujući 
se novim teorijama kemije. U. 

BALSAMO-CRIVELLI, Riccardo, * Settimo Milanese 
1874, + Bordighera 31. XII. 1938, talijanski književnik, autor 
pjesama, romana i novela. Spjevom Boccaccino (1920) oZivio 
je poem u oktavama (оНауе rime). Pjesme su mu sabrane 
u zbirkama: I Rossin di Maremma (1920), Voci alte е 
fioche (1937). Njegovu je novelu Zlatni oblačak preveo 
na hrvatski Frano Alfirević (Tisuću najljepših novela, sv. 
26, Zagreb 1931). 


LIT.: C. Pelizzi, Le lettere italiane del nostro secolo, Milan 1929; G. 
De Robertis, Scrittori del Novecento, Firenca 1940. 


P. M. 
BALSAMON, Teodor (Өғодооов 0 Balcaucv), Ж Cari- 
grad oko 1140, + Carigrad oko 1204, glasoviti bizantinski 
kanonist. Obnašao je više crkvenih časti i na koncu postao 
grčki patrijarka u Antiohiji. Kako su međutim križari tamo 

postavili latinskog patrijarku, ostao je u Carigradu. Oko 
1170 pisao je B. svoje glasovite sholije. Prvi dio njihov je 
komentar Fotijevu nomokanonu, u kojem B. nastoji, da 
uskladi prividne protivštine između canones i leges, i po- 
kazuje ukoliko su kasnije bazilike (v.) promijenile Justini- 
janovo pravo. Drugi dio sadrZava zbirku crkvenih pravnih 
izvora prema redu Zonarasovu. 

LIT.: K. Krumbacher, Geschichte der byzantinischen Litteratur; G. 
Rotondi, Problemi giuridici in alcuni scolii di Teodoro Balsamone u 
Seriti giuridici III.. Milan 1922. Bs 

BALSA (Baoáa) osobno ime vlaškog podrijetla, od ko- 
jega je izveden patronimik Balšić (Baošić). U 14. i 15. st. 
ističu se dinasti Balšići (v.) u Zeti, a ime Balša javlja se 
i u porodicama bosanskih Hrvatinića (v.) i Kosača (v.) u 
1551 16. st. J.Š-k. 

BALŠIĆI, zetska vlasteoska porodica. Praotac njezin Balša 
bio je sasvim neznatna ličnost; po Orbiniju držao je za 
vrijeme cara Dušana samo jedno selo. Njegovi sinovi Stra- 
cimir, Đurađ i Balša II. su me- 
đutim od 1360 stvarni gospodari 
Zete i sjeverne Albanije. Vrlo 
borbeni, Balšići su brzo ojačali 
na račun susjeda, naročito po- 
slije izumiranja dinastije Nema- 
njića; 1372 zauzeli su Prizren 
od nasljednika kralja Vukašina; 
1373 Trebinje, Konavlje i Dra- 
čevicu, posjede Nikole Altoma- 
novića (1377 preotima im ove 
tri oblasti Tvrtko L). Kao su- 
sjedi Dubrovnika primaju jedno 
vrijeme (1373—1377) svetodmi- 
tarski dohodak, plaćan ranije 
Nemanjićima. Prodiru i u južnu 
Albaniju; oko 1372 dobio je 
Balša II. kao miraz svoje žene 
despotice Komnine Valonu, Be- 
rat i Himaru; svojatao je i pravo na Drač (1385 naziva 
se duka drački). Vlast Balšiča u južnoj Albaniji slomili 
su Turci pobjedom od 18. IX. 1385 u Musakiji, gdje je 
poginuo i Balša II. 

Drugu generaciju Balšića predstavlja Đurađ II. Stracimi- 
rović (1385—1403), zet kneza Lazara. Moć Balšića znatno 
pada. Zarobljen od Turaka na prijevaru, Đurađ je oslobo- 
đen tek kada im je ustupio Skadar, Drivast i Sv. Srđ na 
Bojani; ali već 1395 uspio je da povrati ove gradove. Preslab 
da ih brani, predao ih je 1396 Mlečanima za 1000 dukata 
godišnje pomoći i članstvo u Velikom vijeću. 

LIT.: €. Mijatović, Balšići (Glasnik srp. uč. društva 49, 1881 i 66, 
1886); D. Stratimirovič, O Balšićima (Godišnjica М. Čupića, 15, 1895); 
G. Gelcich, La Zedda e la dinastia dei Balšidi, Split 1899; St. Stanojević, 


Borba o nasledstvo Baošino, Beograd 1902; K. Jireček-J. Radonić, Isto- 
rija Srba, І.-ІУ., 1923. M3. D. 


Balšiči u crkvenoj politici pošli su tragom Vukana Ne- 
manjiča, koji je u hierarhijskom uredenju dukljanskoga 
kraljevstva provodio naloge pape Inocencija III. G. 1368 
poslaše brača Stracimir, Durad i Balša papi Urbanu V. 
svačkoga biskupa Petra s porukom, da žele biti katolici. 
Prema Urbanovim uputama dali su Balšiči 29. I. 1369 po- 
kraj svoje prijestolnice Skadra pred svačkim biskupom 
Petrom, drivaskim biskupom Ivanom i drugim svjedocima 
svečanu usmenu i pismenu izjavu, potvrdenu zakletvom na 
Evandelje i vlastitim potpisom i pečatom, »da se odriču 
sasvim svakoga raskola« i da če se držati vjere, »kako je 
istinito drži i vjerno uči i propovijeda presveta rimska 
crkva«. Ipak Durad sudjeluje 1375 na saboru, koji bira no- 
vog patrijarha srpske crkve poslije njezina izmirenja s Ca- 
rigradom, a Balša III. gradi u Paštrovičima pravoslavni 
manastir Praskavicu. Đurađ IL Stracimirović zamoli papu 
Bonifacija IX., koji ga zove dominus et princeps Gente in 
regno Rasie, da mu pošalje pomoć protiv Turaka. Ujedno 
je odredio 1391, da njegova država pripadne Svetoj Sto- 
lici, ako bi umro bez muškoga potomstva. Cijelo vrijeme 
gospodovanja Balšića u Zeti cvala je barska metropolija, 
koja je imala pod sobom lijep broj sufragana i veliko 
mnoštvo rimokatoličkih župa i vjernika. 

LIT.: Theiner, Monumenta Slav. т., L, 261—264; І. Markovič, Du- 
kljansko-barska metropolija, Zagreb 1902; O. Halecki, Zupani Zety a 
Urban V. (SiSiéev zbornik 1930); M. Al. Purkovič, Avinjonske pape i 
srpske zemlje, Požarevac 1934. P.G. 

Balšići. 1. Balša IIL, + 28. IV. 1421, sin Đurđa Stracimi- 
rovića Balšića, po materi unuk kneza Lazara. Ratoboran 
i nemirne ćudi počeo je borbu s Mlečanima zbog gradova, 
koje im je ustupio njegov otac, kad se nalazio u nevolji 
zbog pritiska Turaka. Mlečani su mu kao sultanovu vazalu 

još oduzeli Ulcinj, Bar i Budvu. Saveznici su mu protiv 
Mlečana, pored Turaka, bili velikaši Tan Dukađin i Pama- 
lijati iz Zabojane, dok su uz Mlečane pristajali ва San- 
daljem Hranićem još Koja Zaharija, braća Đurađ i Ale- 
ksije Đuraševići (Crnojevići). Zbog pobune stanovništva 
Mlečani izgube Drivast i predgrađe Skadra, te ucijene 
Balšinu glavu s 2000 dukata. Poslije naporne borbe potisli 
su ga u planine, a despot Stevan Lazarević i Niketa Tho- 
pija posredovali su za mir, ali mu Mlečani nisu osim Budve 
povratili zauzete gradove. Balšin protivnik Sandalj Hranić 
oženi se njegovom majkom Jelenom, te se izmire i počnu 
zajednički raditi (1411). Uskoro dođe do rata između 
hrv.-ug. kralja Žigmunda i Mletaka radi Dalmacije, pa 
to Balša iskoristi, opkoli Bar i prinudi ga na predaju. 
Posredovanjem Sandaljevim (26. XI. 1412) dobio je Balša 
Budvu, Bar i Ulcinj s godišnjom mirovinom od 1000 du- 
kata, koju su prije Mlečani davali njegovu ocu. U rujnu 
1419 napadne B. mletačku posadu u Drivastu, zauzme grad 
na juriš, a Mlečani mu uzmu Budvu. B. se razboli, i dok su 
trajali pregovori o miru, ode svom ujaku despotu Stevanu 
i umre na njegovu dvoru. Mlečani zauzmu sve njegove gra- 
dove, a Sandalj zatraži Budvu, Bar i Gornju Zetu. B. je 
međutim oporučno ostavio sve te zemlje despotu Stevanu, 
koji dođe s vojskom te zauzme Bar i Drivast, a Skadar 
opkoli. 

2. Komnina Ksenija, žena Balše II., a kći despota Jovana 
od Valone (do 1366) i despotice Ane. Poslije smrti svoga 
muža (1385) upravljala je od proljeća 1386 njegovim ze- 
mljama kao mletački vazal. Naslijedio ju je muž njene 
kćeri Rugine gospodin (dominus) Mrkša Žarković, koji je 
postao posinak Đurđa Balšića, pošto mu se majka po drugi 
put udala. 

3. Konstantin, + 1402, sin Đurđa Balšića, vladao u sje- 
vernoj Albaniji u isto doba, kad i njegov rođak Đurađ 
Stracimirović u Zeti. Konstantin je bio turski vazal, te je 
nastojao da se za vrijeme bolesti Đurđa Thopije dočepa Ska- 
dra (1391). Oženivši se kasnije njegovom sestrom dobio je 
kao miraz tvrđavu Kroju, koju su Mlečani htjeli od njega 
otkupiti, ali on nije pristao. U njegovu je posjedu bila i 
tvrđava Danj, gdje je ubirana carina na putu Skadar—Pri- 
zren. S Dubrovčanima je sklopio ugovor o prijateljstvu 1395. 
U Draču je 1402 pao u ruke Mlečana, koji su ga smaknuli. 
Njegove su zemlje nakon toga došle pod vlast mletačkog 
vazala Nikete Thopije. M. Šufflay napisao je o njemu 
roman (pod pseudonimom Alba Limi). 

LIT.: > gore na kraju prvog članka. S. М, 8. 

BALTALUK. Austro-ugarska monarhija otkupila је 1910 
od mladoturskog režima sva erazi-metruke i erazi-muvat 
zemljišta, koja su dotad bila vlasništvo sultana. Tako je 
došla Bosna i Hercegovina u pravni posjed svih zemljišta: 
baltaluka (šuma) i mera (pašnjaka, utrina, gmajna). Povr- 
šina šuma, koje su tim putem postale državne, iznosila je 
ukupno 1,906.470 ha (od toga 1,368.073 ha visokih šuma, 
340.674 ha niske šume i 207.723 ha šikare), a površina 
pašnjaka iznosila je (uključivši one od vakufa i begluka) 
768.633 ha. B:lo je unaprijed posve isključeno, da bi država 
doista preuzela u svoju upravu sve te baltaluke i mere, 
pošto je po dotadašnjim zakonima (ramazanski od 7. rama- 
zana 1274 [2. V. 1858] i od 14. safera 1276 [12. IX. 1859]) 
svaki općinar imao pravo na paši besplatno pasti svoju 
stoku i u šumi sjeći potrebno drvo; bilo bi i nemoguće, 
da uz tolike servitute država vodi uredno gospodarenje na 
tim pašnjacima i u tim šumama. Zakonom od 20. VI. 1914 
o uređenju baltaluka i mera određeno je, da se za potrebe 
svih općina i sela izluče površine pašnjaka i šuma, kojima 
će ubuduće upravljati zajednice ovlaštenika (kao u imo- 
vnim općinama, odnosno u zemljišnim zajednicama u Hrvat- 
skoj). Šamo suvisli veliki šumski kompleksi na razvođima 
gorja, u slabo prohodnim i rijetko naseljenim krajevima 
imali su ostati vlasništvo države. 

Kako taj zakon nije nikad stupio na snagu, zadirao je na- 
rod svojevoljno sve više u šume i pašnjake i zaposjedao 
površine po miloj volji, koliko je tko zahvatio. lako je 
postojala naredba bos.-herc. zem. vlade već od 16. IX. 1888 
o zaštiti državnih šuma, nije mogla spriječiti njihovo samo- 
voljno uništavanje. Određenu kaznu zatvora za svaku samo- 
vlasnu okupaciju zemljišta narod je shvatio, kao da može 
odležanjem u zatvoru steći pravo na okupiranu zemlju. Tek 
naredba ministarstva za agrarnu reformu od 19. XII. 1924 
br. 53.550 određuje (u smislu zakona od 20. VI. 1914) pravo 
servituta na točno određenim površinama pašnjaka i šuma. 
Sva ostala za obradu pogodna državna zemljišta, koliko ni- 

jesu opterećena priznatim servitutima, primjenjuju se nu- 
trašnjoj kolonizaciji i to tako, da bi ponajprije svi ratni 
dobrovoljci dobili po 5 ha, onda invalidi, konačno svi ostali 
općinari. Na taj je način razdijeljeno: 











Oranica | Paše Šume Svega Broj 
nadjelje- 
u hektarima nika 





= 


. Ratnim dobrovoljcima 
od privatnog posjeda . 426 — — 426 122 


























2. Ratnim dobrovoljcima 
od državnog zemljišta . = 3114 | 17.090 | 20.204 | 4.200 
3. Drugim interesentima . — 94 | 13.640 | 13.734 9.484 
4. Prije ministarske 
naredbe razdijeljeno . 20.000 = 56.290 76.290 | 39.304 
Sveukupno 20.426 | 3.208 | 87.020 | 110.654 | 53.110 


* 


Na koloniste prije agrarne reforme otpalo je državnog 
zemljišta od baltaluka i mera po 10 ha, poslije agrarne 
reforme na dobrovoljce po 5 ha, a na ostale po 1 ha. 

LIT.: Stenografski zapisnik Sabora Bosne i Hercegovine o 10. sje- 
dnici godine 1914. Govor odjelnoga predstojnika dra. O. Frangeša za 
obrazloženje zakonske osnove o uređenju baltaluka i mera. О.Е 


BALTARD, 1. Louis Pierre, Ж Pariz 1764, + Lyon 1846. 
Od 1818 profesor teorije arhitekture u pariskoj École des 
Beaux Arts. Djelovao u Parizu i Lyonu. Od 1837 generalni 
nadzornik pariskih gradevina. Glavno je njegovo djelo kla- 
sicistička Sudbena palača u Lyonu. Kao slikar i bakrorezac 
surađivao je pri mnogim arhitektonskim publikacijama, kao 
Recueil de vues des monuments antiques et des principa- 
les fabriques de Rome (1801) i Paris et ses monuments, 
dessinés et gravés par Baltard, avec des descriptions histo- 
riques par le citoyen Amaury Duval (1803). 

2. Victor, Ж Pariz 1805, # Pariz 1874, sin prijašnjega, po- 
stao je 1860 glavni arhitekt, 1870 glavni nadzornik civilnih 
gradnja, a 1863 član Académie des Beaux Arts. Glavna su 
njegova djela u Parizu: krila Hótel de Ville, Halles cen- 
trales (1852—1859), crkva St. Augustin i restauracije crka- 
va St. Germain des Prés, St. Eustache i drugih. 

LIT.: Thieme-Becker, Allgemeines Lexikon der bildenden Künstler, 
IL, Leipzig 1908; S. Giedion, Bauen in Frankreich, Leipzig 1928. A. Sch. 

BALTI, grad u sjevernoj Besarabiji na rijeci Reutu sa 
30.570 stan., većinom Židova i Ukrajinaca, važno središte za 
trgovinu poljoprivrednih proizvoda. N. P. 

BALTIČKI ŠTIT je srednji i istočni dio Fenoskandije 
(Skandinavija, Finska i Kuola), koji se nije borao poslije 
arhaika. Kako je površje te krajine plosnato, ponešto 
uleknuto, Suess ga je nazvao štitom. Taj je štit suprotnost 
Kanadskom štitu i u geologijskom i u geomorfologijskom 
pogledu. Gnajsi, kristalinski škriljavci, graniti i drugo 
eruptivno kamenje izgrađuje cijeli kraj. Prema zapadu je 
omeđen »glintom«; to je nekako po sredini Skandinavskog 
poluotoka strmac, izgrađen od paleozojskih slojeva, koji ne 
prikazuje možda tektonsku crtu, već je samo međa, do 
koje su eksogene sile odnijele materijal mlađih slojeva sa 
kristalinskog kamenja po istočnom dijelu B. š. A.G. 

BALTICKO MORE (ruski Baltijskoje more, fin. Ita Meri, 
šved. Oster Sjön, njem. Ostsee) prostire se oko 60? sjev. 
širine i oko 20% ist. dužine od Gr. Sjeverna polovina ovoga 
prostora prodire u t. zv. Baltički štit između Skandinavije 
i Finske, a južna se širi po ravnoj ploči evropskoga trupa. 
Ova je južna polovina prošla od arhaika dalje znatne pro- 
mjene u razvoju. U tercijaru je bila pokrita prostranim šu- 
mama četinara, od kojih je smola otvrdnula u dragocjeni 
jantar, zamaman predmet trgovine među ljudima od pred- 
historijskih vremena. Taj je bujni život bilja uništen u dilu- 
viju golemim zaleđenjem, koje je poslalo silne mase leda iz 
Fenoskandije k jugu. One su ispunile područje današnjega 
B. m., izduble njegovu korutinu i doprle duboko u Srednju 
Evropu. Kad se led povukao, korutinu je ispunilo more, 
koje je ovamo prodiralo iz Atlantika s jugozapada i iz 
Arktika sa sjeveroistoka. Iza toga je dizanje kopna na isto- 
ku i zapadu prekinulo veze i pretvorilo more u jezero, ko- 
jemu je voda postala slatka. To dizanje traje u Finskoj i 
Švedskoj još danas, a ponovno spuštanje tla oko danskih 
otoka otvorilo je jezeru spoj s morem na jugozapadu i omo- 
E ulaz morskoj fauni iz Atlantskog oceana u današnje 

Em: 

B. m. zaprema površinu od 430.000 km?. Na istoku se 
prosulo po njemu mnoštvo otoka i grebena, koji predsta- 
vljaju grbine i vrhove potonula kopna. Južno primorje do 
Finskoga zaliva je plosno, pokriveno sipinama ili dinama, 

a drugdje je strmo i nakićeno otočjem. Dubine su mora 
neznatne. Na jugu je najdublje kod otoka Bornholma (105 
m) i pred gradom Danzigom (113 m), a najveće su dubine 
oko najvećega otoka Gotlanda (na istoku 249 i na sjeveru 
460 m). Znatne su dubine i u Botničkom zalivu (do 300 m), 
a Finski i Riški zaton su plitki. Podneblje je uglavnom 
umjereno. Temperatura u srpnju pada samo na sjeveru 
Botničkoga zaliva ispod 14% C, a usred B. m. iznosi 159-179, 
Ovdje ne pada ni u siječnju ispod ništice, ali u Botničkom 
i Finskom zalivu spušta se na —8" pa i na —12°, tako da 
su zimi dugo zamrznuti. Proljeće je uz obale zbog hladnih 
vjetrova hladno, no jesen je ugodna i duga. B. m. ublažuje 
podneblje čitave svoje okoline, osobito u sjeverozapadnoj 
Rusiji, gdje su pod njegovim utjecajem zime blage i ljeta 
topla. Godišnje mnoštvo oborina je neznatno, oko 500 mm. 
B. m. je zbog utoka mnogih rijeka (iz Švedske Dan, Anger- 
man, Ume i Tornea, iz Finske Ulea, iz Rusije Njeva, Nar- 
va, Zapadna Dvina i Njemen, iz Poljske Pregel i Visla, iz 
Njemačke Odra i Traun) malo slano, a u Finskom i Ri- 
škom zalivu je voda gotovo brakična. Dok morska voda 
sadržava prosječno 35%, и B. m. nema više od 6 do 8700 
soli. Plima i oseka je osjetljiva na zapadu u Sundu i u 
Beltima, a dalje na istoku joj se gubi trag. 

Plovidba nije laka, jer je B. m. plitko i ima mnogo pli- 
čina, obale su, u Švedskoj i Finskoj, kamenite i strme, a 
oluje su jake i česte (osobito u proljeće i jeseni), no plo- 
vidbu olakšavaju mnogobrojni svjetionici. Zimi prestaje 
svaki promet usred mora među Stockholmom i Gotlandom 
cd konca prosinca do polovice travnja, u južnom dijelu 
Botničkoga zaliva od polovice studenoga do početka svi- 
bnja, a u Finskom zalivu od prosinca do travnja (150 dana). 
Iz Njemačke idu brodovi, koji prevoze cijele vlakove (tra- 
jekti, ferry-boats) u Dansku (Warnemünde—Gjedser) i u 
Švedsku (Sassnitz—Trilleborg). Flora i fauna je vrstama i 
individuima siromašnija nego u Sjevernom moru. Uspjesi ri- 
bolova su promjenljivi. Tako je ovdje bilo do 1400 mnogo 
sleđeva, a sada se od 1927 pojavljuju opet više. Inače se 
mnogo lovi moruna i jegulja, a na zapadu lokarda. 

Živahnu su plovidbu provodili na ovom moru Normani- 
Varjazi (stoga kod Nestora »Varjaško more«), a na jugu 
Slaveni, koji su trgovali s Prusima i Litavcima. Ovu je plo- 
vidbu i trgovinu preuzela i razvila Hanza (v.). Kasnije su 
ovo sredozemno more nastojali obuhvatiti sjeverni narodi, 
osobito Švedi, pa Rusi i napokon Nijemci. Dominium 
maris baltici (prevlast nad B. m.) je krupno pitanje od 10. 
st. dalje. Dugo se na Sundu plaćala carina za prolaz bro- 
dova u Baltik i iz Baltika. B.m. je sad ploha, na kojoj se 
ublažuje opreka između zapadne i istočne Evrope, a sad 
područje žestokih sukoba njegovih susjeda za prvenstvo. 

LIT.: Credner, Entstehung der Ostsee, Leipzig 1895; Deecke, 
wickelung und Gestalt der Ostsee, 1910; G. Braun, Das Ostseegebiet, 
1912; Weule i Wegert, Die geschichtliche Bedeutung der Ostsee, 6. 
svezak Helmoltove Weltgeschichte, 1921. N. Z. 


BALTIĆ, 1. Mojsija, * Gore kraj Gline 1804, 131. x 1879, 
vojni i civilni upravnik, gospodarski struénjak i narodni za- 
stupnik banske Hrvatske. Svršivši osnovne krajiške škole u 
Glini, odlazi 1820 u Graz i tu kao krajiški stipendist uči 
. gimnaziju, filozofiju i naroči- 
to pravno-upravni tečaj, po- 
slije čega postaje najprije voj- 
nim upravnim praktikantom 
(ne auditor), a onda 1855 
upravnim unterlajtnantom 2. 
banske krajiške pukovnije u 
Petrinji. Kad je 1848 na ban- 
sku stolicu zasjeo glinski pu- 
kovnik Josip Jelačić, B. je 
upravnu vojničku službu za- 
mijenio građanskom, i to po- 
najprije u banskom vijeću, 
kasnije u banskoj vladi, od- 
nosno u hrv.-slav. namjesni- 
štvu, odakle je kao savjetnik 
otišao i u mirovinu. 

Od 1842, kad je u Zagrebu 
bilo osnovano Hrv. slav. go- 
spodarsko društvo, u njegovoj 
petrinjskoj podružnici Baltić, 
tada c. kr. upravni lajtnant, postaje članom i tajnikom; 
kasnije prešavši sa službom u Zagreb u samoj središnjici 
kao i u zagrebačkom pokušalištu on je do pred samu smrt 
najaktivniji član i odbornik, koji je u odborima obnašao 
sve položaje do predsjedničkoga. O njegovim je velikim 
zaslugama za društvo kao i za gospodarski napredak Hrvat- 
ske uopće cjelokupna hrvatska štampa prigodom B-ćeve 
smrti pisala najpohvalnije; glavno glasilo gospod. društva 
Gospodarski list (1879, str. 168) istom prilikom piše o nje- 
mu i ovo: »Što je gosp. društvu stari Mojsija bio, to je 
poznato svakom Hrvatu, koj se zadnjih 20 godina zanimao 
za javni život naše domovine, Navlaš u ono burno vrijeme, 
kad je prelazila javna uprava zemlje iz apsolutnih ruku u 
ustavne uredbe te se je uslijed toga sve zanemarivalo do 
jedinih političkih pitanja, bio je B. pravi dobar genij, koji 
je svom dušom i svom snagom štitio i nadahnjivao ovo 
društvo, da mu nije utrnula u pepelu općenita nemara 
tinjajuća iskra života«. B. je bio organizator i prvog hrv. 
gospodarskog stručnog školstva, odnosno, kako su utvrdile 
Nar. Novine 1879 (br. 252), »osnovatelj gosp. šumar. uči- 
lišta u Križevcih, kao što je uopće bio najzaslužnijim pro- 
micateljem gospodarstva u Hrvatskoj. Budući podpredsje- 
dnikom gosp. društva on je bio i njegovom dušom sve 
do predlanjske godine (1877) radeći sam u gosp. pokuša- 
lištu i pišući rasprave po gospodarskih i političkih listovih«. 
Prigodom smrti vrlo je pohvalno pisao o njemu i Obzor 
(1879, br. 252). 

Mojsija B. sin je krajiškoga upravnog časnika Demetra 
B., koji je u prva tri decenija 19. st. službovao u različitim 
posadama otočke i glinske pukovnije. Iako vjere grčko- 
istočne, politički je on bio Hrvat, koji je u svim svojim 
službama djelovao kao hrvatski rodoljub. Već 1842 kao 
»vrijednom domorodcu« Ivan Trnski, sam krajiški upravni 
časnik, posvečuje mu svoje Piesme. U biografijama Trn- 
skoga i inače spominje se B. s pohvalama (Vienac 1887, 
str. 297). S pohvalom se njegovo ime spominje i među 
prvim pokretačima neodvisnog glasila »Pozora«, jer, kako 
se ističe u biografiji I. Perkovca (isp. Pripovijesti iz bojnog 
odsjeka, Zagreb 1905, str. XXXVII), Gajeve »Narodne 
Novine pod uređivanjem dra Demetra nisu zadovoljavale 
hrvatskih rodoljuba«. 

Sve to pokazuje, da će se u povijesti hrvatskoga naroda 
B-ćevo ime moći i morati spominjati s priznanjem čak i 
onda, kad se utvrdi (kako dalje slijedi), da u bajkama o 
njegovu tobožnjem gradačkom upravljanju Gajeva spre- 
manja za rješavanje temeljnih pitanja Hrvatskoga prepo- 
roda nema ništa istinito. B. je učio filozofiju u Grazu 
1826—1828, Gaj 1827—1829. Gaj sam u svojoj autobiogra- 
fiji (isp. V. Gaj: Knjižnica Gajeva, Zagreb 1875, str. 
XXIV i d.) svoje đačko drugovanje s B-ćem veže za doba, 
kad »iz hrv. slav. krajine ondje boravljaše njekoliko izabra- 
nih mladića, koji su kano upravni pitomci slušali više 
nauke«. Te je nauke B. učio u Gr. u 1829—31, kad ondje 
nije više bilo Gaja, a isto tako nisu u isto vrijeme s njime 

učili u Grazu ni oni đaci, koje je s B-ćem u tobožnjem 
»ilirskom klubu« povezao njegov biograf Đ. Popović svojim 
»prilogom istoriji ilirstva« (Brastvo društva Sv. Save, 
knj. 15, Beograd 1892), a F. Šišić u svom djelu Biskup 
Štrosmajer i južnoslavenska misao (SKZ knj. 162, Beograd, 
1922) najspremnije prihvatio. Jer od tobožnjih funkcionara 
ovoga tobožnjega kluba učili su u Grazu pravnici Jos. Ko- 
vačević i Ivo Šupljikac 1823—4, filozofi Josip Plavšić i Teo- 
dor Petranović 1825—6 (ovaj posljednji 1826—7 nastavio 
filozofske studije u Beču), dok je Đorđe Mušicki 1827 bio 
još gimnazijalac. Geneza hrv. ilirstva uopće, а preporo- 
dnoga napose, sasvim je drukčija, nego to hoće Đ. Popović 
i njegovi prepričavači (isp. Ljetopis Akd., sv. 49, str. 130 
i d.), a štokavsko-dubrovačke koncepcije jedinstvenog knji- 
ževnog jezika Hrv. preporoda i nisu Gajeve, već u poslje- 
dnjem času (1832) upravo Iv. Derkosa (Genius patriae), a 
inače posljedica težnja od najmanje dva vijeka baš za 
ovakvim hrvatskim (slovinskim, iliričkim) književnim је- 
dinstvom nekoliko pokoljenja hrvatskih književnika iz svih 
hrvatskih strana. 

LIT.: Građa za povijest književnosti hrvatske, knj. XII.: Dokumenti 
za naše podrijetlo hrv. preporoda (1790—1832), str. VIII i dalje; Ljeto- 


pis Akd., sv. 52.; Dubrovnik u razvitku hrv. književnosti, str. 104 i 
dalje. F. F. 


2. Simeon, slikar, kaluder manastira Hopova. Pripada 
slikarima druge polovine 18. st. Osim raznih ikona naslikao 
je ikonostase manastira Gomirja, crkve u Perjasici i stari 
ikonostas u Plaškom. 

LIT.: M. Grbić, Karlovačko vladičanstvo, Il., 2:5. M. 

BALTIMORE, najveéi grad (820.000 d u saveznoj 
drZavi Maryland i ponajbolja prirodna luka na atlantskoj 
strani Sjev. Amerike, premda je udaljena od oceana 272 
km. Grad je osnovan 1729, nazvan po lordu Cecilu Balti- 
moreu, a kako je lijepo ureden i bogat kulturnim ustano- 
vama, zovu ga takoder Monumental City. LeZi u dnu zaliva 
Chesapeake na golemom ušću rijeke Patapsco. Gradska 
vijećnica od bijeloga mramora ima kupolu od 80 m. Sta- 
novništvo je različitih narodnosti i vjeroispovijesti (za 
20% katolika 60 crkvi). Pored metodističkoga i reformira- 
nog biskupa ovdje je rimokatolički nadbiskup, koji je pri- 
mas u USA. Od mnogih zavoda najčuveniji je John Hop- 
kins University, osnovan 1876. Golema je industrija kon- 
zerva (kamenica, voća i povrća), tekstilna, metalurgijska 
i brodograditeljska. Dobro uređena luka, koju zaštićuje 
Fort McHenry, promeće žito, stočarske proizvode, pamuk, 
duhan, bakar i zemno ulje rasterećujući time luku New 
Yorka. 

BALTISTAN, 33.684 km?, oko 60.000 stan., planinski kraj 
u Britskoj Prednjoj Indiji, najsjeverniji okrug Kašmira u 
sjeverozap. Himalaji (Malom Tibetu) i u Karakorumu (pu- 
sto gorsko sedlo, dobrim dijelom zaleđeno). B. je od 1846 
pod britskom vlašću. U toplim dolinskim oazama uspi- 
jeva lan, pšenica, heljda i proso. Razvijeno ovčarstvo i 
predenje vune. Jabuka, kajsija i grožđa ima i za izvoz. 
Žitelji Balti, mješanci Tibetanaca i Kašmiraca, musliman- 
ske su vjere, a govore nekim tibetskim narječjem. Zbog 
prenapučenosti sele se u Turkestan i Indiju. Glavno je 
naselje Skardu na rijeci Indu. 

BALTO-slavenska jez. grupa — Slavenski jezici. 

BALTRUŠAJTIS, Jurgis K., * 1873, ruski i litavski pje- 
snik. Njegova je filozofska lirika pod utjecajem Tjutčeva 
(v.). Uspješno prevodio na ruski strane pisce (Ibsena, Ham- 
suna, D'Annunzia i dr.). 

BALTZER, Friedrich, * Warren (USA) 1860, evang. pa- 
stor u St. Louisu (USA), američki Nijemac, lirski i idilski 
pjesnik, narodnosnog i strogo kršćanskog gledanja. Jedino 
kršćanska nauka (das Wort vom Kreuz) spasit će razula- 
reno čovječanstvo. Kao vjeran sin svojega naroda ne pjeva 
samo o svojim sunarodnjacima uže domovine oko rijeke 
Missourija, nego izražava i osvjedočenje, da će mu se da- 
leka domovina opet pridići iz nevolje, koja ju je ratom 
snašla. Zbirke: Welke Blätter, Zum Feierabend en 
Vom Missouri (1927). G. S. 

BALUCKI, Michal, * Krakov 29. IX. 1837, t 12. X. 1901, 
poljski komediograf i pisac romana. Svršio je filozofske stu- 
dije. Radi politike je odsjedio u tamnici godinu dana. Od 
1879 do 1884 na vrhuncu svoga stvaranja. U pripovijestima 
šiba klerikalizam i aristokraciju, brani demokratske ideale 
(Blyszcaca nędza, 1870; Siostrzenica księdza proboszcza, 
1873, Pariskie dziady, 1881). Nove struje napada u komedi- 
jama Етапсуротғапе, 1873; Komedje z oświata, 1877; Spra- 
wa kobiet, 1896. B. je privukao kazalištu građansku klasu, 


BALUCKI — BALUKOT 


koja je u to doba došla do riječi i u javnom životu. No 
s vremenom su njegove komedije postale lakrdije, a te opet 
karikature i anahronizam u doba, kad se na pozornici ja- 
vlja Ibsen, Hauptmann, Zapolska, Kisielewski i Wyspianski. 
Najbolje su mu komedije Grube ryby (1881), zatim Dom 
otwarty (1883), Klub kawalerów (1890), koje su se, obno- 
vljene novom režijom, ponovno prikazivale na poljskim po- 
zornicama. Neuspjesima za života, naročito poslije zadnje 
mu komedije Blagiery (1900), kad ga je kritika upravo smr- 
vila, natjeran u očaj, oduzeo je sebi život. Drame B-a pri- 
kazivane su i izvan Poljske, najviše u Češkoj, Rusiji i Nje- 
mačkoj. Zagrebačko je kazalište iznijelo njegove drame: 
1881 Gradski zastupnik (Radcy Pana radcy iz 1867) i 1894 
Klub neženja (Klub kawalerow). J. B-é. 

BALUDZISTAN (zemlja BaludZa«, u staro vrijeme Me- 
kija, kasnije Gedrozija, u srednjem vijeku Mekran), ima 
348.578 km? i 868.617 stan., 2:5 na km. B. je britska pokra- 
jina, koja se proteže od perzijske granice do Sulajman 
gorja i Sinda, pa od afganistanske međe do Arapskoga za- 
liva. Podijeljen je na dvoje: na kanat Kalat s brit. pro- 
tektoratom, na samostalne krajeve, kojima vlada kan bez 
brit. protektorata, i na brit. B. (na sjev. ist.), koji je Afga- 
nistan odstupio Britancima 1879. B. je zapravo visoravan 
isprekidana lepezastim lancima, koji idu od sjevera na jug, 
a onda zakreću na zapad; na istoku ima nešto višega gorja 
(3900 m), ali i to opada prema jugu, pa se prikazuje kao 
rastrgana visočina. Kratke primorske rijeke utječu u Arap- 
ski zaliv, dok su na sjeverozapadu bare Hamun i Mashkel 
bez odvirka. Ljetni topli monsum s mora ne može radi to- 
pline tla da se zgusne, zato B. ima vrlo malo kiše, a klima 
je na raznim mjestima dosta različna. U zimi prevlađuje 
suhi sjeverozapadnjak, pa su onda i oborine vrlo malene, 
rijetko iznad 300 mm. U Quetti ima u siječnju 4.49 C, u 
srpnju 25% C, a 252 mm oborina. Kalat ima u siječnju 2.6? C, 
u travnju 22.9% C, a 127 mm oborina. Prema toj klimi ze- 
mlja je pustopoljina: stepa s bizarnim stijenama, osušeni 
vadi, rijeke bez soli, slane močvare, u kojima je kadikad 
ostala sama sol. Tamariske, oleandri i topole prate suha 
riječna korita; šume ima vrlo malo. Najstarije žiteljstvo se 
nalazi na Arapskom zalivu, pa je možda u rodu s Ihtio- 
fagima na Perzijskom zalivu. Baludži, Iranci s tatarskom 
primjesom, dođoše ovamo tek u 10. st. pos. Kr., a istok na- 
stavaju Brahui. Od svega baludžistanskoga žiteljstva ima 
37% Brahuia, a samo 12% Baludža; ovih ima u svemu 
1300.000 duša, ali žive rastepeni u Perziji i ponajviše u 
Indiji. Ostali su stanovnici B. Tadžici iz Perzije i Afgani. 
Svi su stanovnici B. muslimani. Kako je B. pustopoljina i 
stepa, to je ondje najbolje razvito stočarstvo, pa se time 
bave Baludži i Brahui, koji žive nomadskim životom. Afgani 
i Tadžici su ratari, a poglavito u plodnom kraju Jacobabad 
Quetta. Iz B. izvoze se deve, ovce, koze, zebu, sagovi, proso, 
kukuruz, pšenica i datulja. Od ruda ima na sjeveru ugljena, 
petroleja i kromove rudače. Komunikacije podržavaju ka- 
ravanski i jašilački putovi, a ima i 1600 km željeznice, koja 
spaja B. s Indijom. 

LIT.: A. W. Hughes, The Country of Balucistan, London 1877; G. W. 
Gilbertson, The Balochi Language, Herford 1926; M. Longworth-Dames, 
The Baloch Race. u Journ. R. Asiat. Soc. IV., London 1904. M. š, 

Jezik. Baludži ide u istočnu iransku grupu indoevropskih 
jezika. Raspada se u dva glavna narječja. Nema osobite pi- 
sane književnosti, nego samo nešto tradicionalne (pučke), 
koja zaostaje za afganskom. Govori ga u Baludžistanu oko 
milijun duša. Nema jedinstvenog područja, jer centrum 
pripada narodu Brahui, koji govori nekim dravidskim na- 
rječjem. 

LIT.: J. Vendryčs, Les langues du monde, Pariz 1924. P.S. 

Povijest. Baludžistan je stara Gedrozija. Najstarije sta- 
novništvo ove zemlje su bili Brahui. U 10. st. počinju se 
Baludžistanci širiti prema istoku. Oni su se ubrzo domogli 
i Kalata, koji je bio u rukama Indijaca (1500). Sredinom 
16. st. zavladao je Baludžistanom vladar Delhia. Sredinom 
18. st. postade kanat Kalat nezavisan i slobodan pod Nezir 
kanom, koji je ubrzo i većinu baludžistanskih plemena pod- 
vrgao pod svoju vlast. Poslije njegove smrti (1795) nastade 
bezvlađe, te se Perzijanci domogoše velikog dijela zemlje. 
Englezi su prilikom ekspedicije u Afganistan 1841 zauzeli 
Kalat, ali se onda povukoše i ostaviše ondje staru vladala- 
čku porodicu. Kan od Kalata sklopi s njima ugovor, kojim 
je dopuštao Englezima, da u Baludžistanu drže čete prema 
svojoj volji. Kako su opet nastali nemiri radi prijestolja, 
Englezi su kanu pridijelili svoga rezidenta. G. 1872 zapadni 
dio zemlje prizna vlast Perzijanaca, Quettu zauzeše Engle- 

BALUSTRADA МА STUBIŠTU DVORCA BANZ U BAVARSKOJ 
(Orbis terrarum) 


Zi, a 1876 priznade kan njihov protektorat. Od 1877 nalazi 
se u Baludžistanu agent indijskog potkralja. 


. LIT.: Hughes, The Country of Balucistan, 2 sv., London 1877; Spiegel, 
Eranische Altertumskunde, 2 sv., Leipzig 1871—1873. S.A. 


BALUGDŽIĆ, Živojin, * Beograd 19. II. 1868, istaknut 
srpski publicist, političar i diplomat. Pravo je svršio u Že- 
nevi. U mladosti je bio socijalist i uređivao list Narodni 
prijatelj, a surađivao je i u drugim srpskim listovima, Kao 
protivnik dinastije Obrenovića morao je otići iz Srbije u 
inozemstvo, gdje je proveo gotovo 20 godina. Za to vrijeme 
podržavao je vezu s budućim kraljem Petrom, pa se poslije 
povratka dinastije Karađorđevića u Srbiju vraća u Beograd 
i postaje kraljeva povjerljiva osoba i šef Presbiroa. Neko 
se vrijeme nije slagao s Nikolom Pašićem, ali od 1906 sura- 
đuje s njim. G. 1906 postaje konzul u Makedoniji, a potom 
poslanik u Ateni i Berlinu, gdje ostaje na tom položaju do 
1935. M. P. 

BALUKOT, balkot, balokot, balukat (turski balyqotu 
»riblja trava«). Balukotom zovu otrov za ribe, koji pra- 
ve od kruha ili kukuruzna brašna i od bobica bilja, ku- 
pljenih u ljekarni, ili od divizme ili mliječca (Euphorbia), il: 


BALUSTRADA NA BALKONU NADBISKUPSKOG DVORA 
U ZAGREBU, arh. E. Sen 

od kravlje žuči, ili ljutoga kvasa, ili glista pomiješanih sa 
Zivim vapnom. U tihu vodu bacaju kuglice balukota u ve- 
ličini kukuruzna zrna. Od tih kuglica dobije riba grčeve i 
pliva omamljena po površini ili udara o obalu, i tako je 
lako ulove. Riba se »zabalukoti« i postane »balukotna«. I 
čovjeku, koji je mamuran, kaže se, da je balukotan. Poslo- 
vica glasi: »Čuvaj se balukotna čovjeka«. A. S-k. 
BALUSTER (gré. Balavoriov »nezreli plod mogranja«, 
Pomum granatum L.), u arhitekturi renesanse i baroka ko- 
lumni sličan, ali kratak i trbušast potpornjak, na kojemu 
počiva pokrovna ploča balustrade, stubišne ili kakve druge 
ograde. B. može imati različite profile, ali su njegovi stalni 
elementi baza, trup, vrat i kapitel. A. Sch. 

BALUSTRADA, ravna ili kosa probijena ograda, koja 
se sastoji od balustera. U širem smislu riječi b. je ogradi 
sličan završetak, a sastojao se od balustera, ploča ili mre- 
žišta. A. Sch. 

BALUŠKA — Ljiljanke. 

BALUZE, Étienne, Ж Tulle 24. XII. 1630, + Pariz 28. VII. 
1718, franc. učenjak i historičar. Na želju svoje porodice 
uči građansko pravo na sveučilištu u Toulousi, no jedva je 
dočekao, da se sa svom strasti dade na izučavanje povijesti. 
Kao tajnik nadbiskupa Toulouse Charlesa de Montchala, 
zatim njegova nasljednika Pierra de Marca, poznatog među 
ondašnjim učenjacima, surađivao je u njihovim radovima 
i objavio poslije smrti ovoga posljednjeg prelata njegovo 
glavno djelo Marca hispanica, dodavši predgovor, priloge i 
upotpunivši ga četvrtim sveskom i jednim dodatkom. Do- 
šavši u službu La Mothe Houdancourta, nadbiskupa u Auchu, 
ostao je kod njega pet godina, dok ga nije 1667 pozvao 
Colbert, da upravlja njegovom knjižnicom, a tu je službu 
zadržao i poslije Colbertove smrti sve do 1700. Cijelo to 
vrijeme nabavlja za svog zaštitnika i za sebe goleme 
zbirke dokumenata i rukopisa. Uz posao knjižničara ime- 
novan je 1689 profesorom kanonskoga prava na Collčge de 
France, kome je postao 1707 i ravnateljem. U starosti je 
bio mučen okrutnim iskušenjima. Na želju svog zaštitnika 
kardinala de Bouillona objavio je 1709 Histoire gćnćalogique 
de la maison d'Auvergne. (2 sv.), u kojoj je porodicu svog 
zaštitnika doveo u izravno potomstvo nekadašnjih vojvoda 
od Guyenne i knezova od Auvergne. No budući da je kar- 
dinal de Bouillon, već tada u nemilosti, navukao na se kra- 
ljevu srdžbu, optužen je Baluze, da je htio tobožnjim doku- 
mentima poduprijeti kardinalove tvrdnje, da pripada jednoj 
suverenoj kući. Osuđen 20. VI. 1710 bi otjeran sa Collčge 
de France, prognan iz Pariza i lišen imanja. Bilo mu je 
tada 80 godina. Tri godine provodio je život u lutanju bez 
sredstava, a jedina mu je utjeha bila, da je sačuvao prija- 
teljstvo slavnih učenjaka svojih suvremenika, kao što su 
bili Mabillon, d'Achery, Ducange i drugi, nastavivši bez 
očajavanja svoje radove. Kad je kuća Bouillon opet došla 
u milost, proglašen je i B. nevinim, te se mogao vratiti u 
Pariz, ali mu nije vraćeno ni njegovo mjesto ni imutak. 

Radio je neumorno cijeloga svog mukotrpnog života: 
javlja se već za svojih sveučilišnih nauka, i to kritikom 
djela Gallia Purgurata od Frizona, izdavši Anti-Frizonius 
(1652), a završava svoj bogati rad djelom Historia tutelen- 
sis (1717), izašlim uoči njegove smrti. Treba napose spome- 
nuti njegove opširne zbirke dokumenata: Capitularia regum 
francorum (1677, 2 sv.), Epistularum Innocentii III. papae 
libri XI (1682, 2 sv.), Nova collectio Conciliorum (1683), 
Vitae paparum Avenionensium (1693, 2 sv., na indeksu 


1698), Miscellanea (1678—1715, 7 sv.). 

LIT.: R. Fage, Les oeuvres de Baluze cataloguées et décrites (Bull. 
Soc. sc. Corréze, 1881, 1884); C. Godard, De Stefano Baluzio Tutelensi, 
Pariz 1901. J. D-e. 


BALVAN, Balvanište > Trupac. 

BALVAN, u mitologiji — Kumir. 

BALZAC, Honoré de, Ж Tours, 20. V. 1799, + 18. УШ. 
1850, francuski romanopisac. Učio je u rodnome mjestu 
Vendóme-u, a pravo svršio u Parizu, gdje je neko vrijeme 
bio zaposlen u odvjetničkoj pisarnici. Međutim više ga 
privlači literatura, koju je kao đak oratorijanaca gutao 
bez izbora. U dvadesetoj godini piše očajnome ocu, da će 
se potpuno predati književnosti. Proživljuje teške dane 
oskudice. Vjeruje u svoj talenat, po kojemu se nada doći 
do slave. Iz pisama upravljenih majci i sestri izbija veliko 
samopouzdanje i vjera u vlastiti genij. Zanesenost, od- 
lučnost i bujna mašta, odražena u nevjerovatnim planovima 
za budućnost, drže mladog Balzaca, da ne klone (> Bal- 
zac, par Mme Surville; spisateljica je njegova sestra). Za 
njegov kasniji nadčovječanski rad važno je, što tih godina 
piše sestri: »Moram započeti remek-djelom ili ću se ubiti.« 

Nečuvena ustrajnost u radu do smrti otkriva nam u sva- 
kom njegovu junaku dio Balzaca: svako važnije lice po- 
sjeduje luđačku energiju, koja ga goni naprijed. Prve ro- 
mane piše, da može preživjeti, a potpisuje ih sa lord R'hoone 
ili Horace de Saint-Aubin. To su romani, napisani do 1829 
(kasnije sakupljeni u 10 sv.), pod zajedničkim imenom 
Oeuvres de Jeunesse. Dodamo li ovome 96 romana, što će 
ih stvoriti, onda nam je očito, da je Balzac pisac energije. 
Radio je bez preduška, katkada čitave sedmice bez odmora, 
podržavan u budnosti prirođenom eksaltiranošću i uživa- 
njem kave. Otvorio je vlastitu štampariju i ljevaonicu 
slova, što ga je uvalilo u dug i novčane neprilike, s kojima 
se borio za čitava života. Mladenačko razdoblje opisao je 
u romanu Histoire de la grandeur et de la décadence de 
César Birotteau, 1837, i u drugome djelu, Louis Lambert. 
Umro je nekoliko mjeseci poslije vjenčanja s poljskom 
groficom Hanskom, s kojom je dugo dopisivao. Balzacovi 
su prvi učitelji t. zv. pisci pučkih romana, koji su bili jedina 
lektira poslije revolucije. Kao pučki pripovjedači isticali 
su se Pigault-Lebrun i Ducray- 
Duminil, a и melodrami Pi- 
scérécourt. Stranice tih ro- 
mana ispunjale su strahote 
sumnjivih četvrti Pariza, ra- 
zularenost, grubijanstvo, ma- 
kabrizam i neumjesna šala. 
Jednako djeluju na nj engle- 
ski pisci romana Maturin, Le- 
wis, Anna Radcliff sa jefti- 
nom sentimentalnošću i neču- 
venim prividenjima. lako je 
Balzac unosio u djela duh 
svojih uzora s većom umjet- 
nošću, ipak ih se kroz čitav 
život nije mogao osloboditi 
ne samo u stilu i tehnici, 
nego i sadržajno. Vulgarnost 
je tako bliska Balzacovu geniju, da je u opisu vulgarnosti 
najbliži svome predmetu i tu kudikamo bolje uspijeva 
nego u crtanju mističkih zanosa ili običnih plemenitih pot- 
hvata. Neuredno čitanje svega, što mu dođe pod oči, upo- 
znaje ga, srećom, sa boljim piscima, kao što su Richard- 
son, Goldsmith, Sterne, Walter Scott i Fenimore Cooper. 
Sternea nalazimo u La Muse du dćpartement i La Vieille 
fille. Englezi su ga potaknuli na slikanje života oko sebe. 
Walteru Scottu duguje vanrednu sposobnost u slikanju 
portreta i pojedinosti, dobar dijalog i kompoziciju romana. 

Drugu periodu Balzacova stvaranja obilježuje roman Les 
Chouans (1829), a s njime je započeo ciklus romana, kojima 
će dati naslov Comédie humaine. Roman je djelo realisti- 
čkog pisca, ali i romantičara, koji voli neobične junake, ne- 
nadane slučajeve, upadljive suprotnosti i teatralnosti. Ro- 
mantičar B. prati na svakom koraku Balzaca realista, koji se 
baca u život, u društva, da bi unio u svoje stranice istiniti, 
bučni i nepatvoreni život. Zanosi se mišlju, da postane 
povjesničar francuskog društva, Pariza i provincije. Iza Les 
Chouans slijede romani Gobseck, sa odličnom studijom li- 
hvara, Une double famille, portret pobožne žene. Već 1832 
izlazi Le Curć de Tours, iduće godine Le médecin de cam- 
pagne i Eugćnie Grandet, 1834 La Recherche de l'absolu i 
Pére Goriot. Po nagovoru Augusta de Belloy-a daje svim 
svojim djelima zajednicki naziv Comédie humaine, koja se 
dijeli na Études de moeurs (Scénes de la vie privée, Scenes 
de la vie de province, Scénes de la vie parisienne), Études 
philosophiques i Études analytiques. Comédie humaine je 
povijest o epohama francuskog carstva, restauracije i Luja 
Filipa. Balzac je bio točan i vjeran pisac. Kad hoće da 
stvori lik seoskog liječnika ili seljaka, ide kao slikar na 
selo i proučava. Provincije, u koje smješta lica, dobro po- 
znaje. Tako, da bi napisao La Vieille fille, polazi u Alencon, 
za Curć de Village ide u Limousin, za Paysans u Bourgogne, 
za Député d'Arcis u Champagne, Dauphinć-ju prolazi za 
Médecin de campagne, a kolikim je poznavanjem crtao 
Tours, najbolje se vidi u romanima Le Lys dans la vallée, 
Le Cure de Tours і L'Illustre Gaudissart. Balzacovi Zivoto- 
pisci donose, da je on čak prepisivao matice rođenih i 
umrlih, a iz obilnih pisama vidimo, da je prijatelje molio, 
da mu opišu položaj neke kuće, pita ih, da li je točno, što 
je napisao o tom licu, mjestu, ulici i t. d. Po njegovim ro- 
manima možemo upoznati običaje onoga vremena, namje- 
štaj siromašnog i bogatog hotela, vanjštinu Pariza u njegovo 
vrijeme i t. d. 


HONORE DE BALZAC 

BALZAC — BALZAMIRANJE 


B. nije pisao vedre stranice obasjane poezijom, osim u 
Eugćnie Grandet i Le Mćdecin de la campagne. U ovome 
romanu ima seoske idile, on nalazi među seljacima zdravih 
predstavnika prirode, ali brzo popravlja svoje mišljenje o 
seljacima u romanu Les Paysans, gdje od seljaka pravi teške 
propalice i pokvarenjake slične gospodskim drugovima. 
Pejzaž ne zaustavlja Balzacovo oko, on voli grad i u njemu 
samo čovjeka u odnosu prema drugim ljudima. 

Od 1832 do 1837 piše Contes Drolatiques jezikom Rabe- 
laisa. Htio se narugati plačljivom romantizmu. Ugledao se 
u tim pričama i na sredovječne farse i komedije. Začudo u 
romanima nema rableovštine, iako je Balzac po opisu su- 
vremenika bio stvoren da nastavi Rabelaisa. Godinama sve 
više i više gasne životno veselje u teškoj atmosferi nje- 
govih djela i poslije 1837 nije zapisao ni jedne »golicave 
priče«. B. je pesimist. Vjeruje, da je misao veličina i smrt 
čovjeka. Možda tu ima i pomodnog pesimizma i skepti- 
cizma. Svi njegovi junaci nose u sebi bolest, koja ih grize i 
nužno vodi u propast. Najpoznatija njegova lica zatrovana 
su i ukleta u sebi. Plemeniti Cćsar Birotteau, trgovac, pro- 
pada, Lucien de Rubempré (Les Illusions perdues), mladi 
pjesnik, klone u siromaštvu i ubija se, Philippe Brideau 
(Un mćnage de garcon) postaje nesnosan sebi i drugima, 
jer osjeća u sebi snagu, ali sputan zna, da je ništica, La 
Cousine Bette uvjerena u svoju propast želi uništiti oko- 
linu, Le Cousin Pons, sakupljač umjetnina, tragičan je kroz 
čitav život, u Physiologie du mariage ne nalazi poštene žene. 
I Pariz i provincija žive mučeći se u teškoj bolesti. Njegovi 
su junaci abnormalni. Gobseck i stari Grandet su škrtice, 
Goriot, plemeniti »Krist očinstva«, ludo propada zbog ne- 
obične ljubavi prema kćerima, koje su ga upropastile i na- 
pustile. Svijetlo je lice služavka Nanon, koje je odanost 
prema Grandetu bolesna, tako i seoski župnik, donekle 
César Birotteau, gđica Thuillier (Les petits Bourgeois), 
Mme Birotteau. 

B. je pokušao da zađe dublje i u duhovno područje, ali 
s malo uspjeha. Misticizam i želju za visinama htio je izni- 
jetiu nizu djela: Louis Lambert, La Peau de Chagrin, Jésus- 
Christ en Flandre, Melmoth réconcilié, Séraphita, Elixir de 
longue vie. Jamaéno Balzac nije imao tjesnijih veza s du- 
šama naklonim višim sferama, koje muči pitanje bezgra- 
ničnog, a stoji i to, da Balzac, čisti materijalist, nije imao 
smisla za mistička iživljavanja, pa i obična asketska kre- 
E. izlazi pod njegovim perom iznakaZena i kao izrugana. 

alzacovi junaci vitlani su sudbonosnom energijom, koja 
ih goni da dokrajée svoje planove. U ovom smislu njegova 
su lica konstruktivna i razlikuju se od junaka kasnijih rea- 
lista; koji nemaju jake volje. Njegovi su tipovi od reda 
bolesni i manijaci. Balzac će poći i dalje ustvrdivši, da 
»nema energije nego samo u bićima, koja su se izdvojila iz 
društva« (Splendeurs et miséres des Courtisanes). Balzacovo 
djelo po sebi je kult snage, ali baš tu vidimo znatan udio 
imaginacije, kojom je on transformirao stvarnost. U neznat- 
nom i preobičnom čovjeku nalazi sposobnost za najveće 
zločine. Balzacova imaginacija često graniči s halucinaci- 
jom, no i u svoj ognjici i maštovitosti kuca čovječje bilo 
junaka. Nije od presudne važnosti znati, da li je Balzac 
pisac »pod svijetlom dviju vječnih istina, Religije i Monar- 
hije« (uvod u Comédie Humaine, 1842). Balzac je povjesni- 
čar svoga vremena. Rijetko pjesnik, on je užurbani crtač, 
koji na papir hvata suvremenike. Njegovim platnom vuku 
se povorke seljaka, vojnika, svećenika, studenata, bankara, 
umjetnika, usjedjelica, kurtizana, radnika, kućevlasnika i t. d. 
Nema sloja, kojim se nije pozabavio. Kroničar je Pariza i 
nekoliko francuskih provincija. Galeriju tipova uzeo je 
ravno iz života i prenio u djela s okolinom, u kojoj su 
Živjeli, s ulicama, u kojima su se kretali, i predmetima, koji 
su im bili manija. Svakome tipu daje odgovarajući stil. 
Balzac je postavio za cilj svoje umjetnosti: kretanje i život. 
Nizovi ljudi kreću se njegovim djelima, a kad se čini, da 
su to fantomi, Balzac ih spušta k zemlji i puni ih životom, 
krvavim, bogatim, impulsom svoje energije i životnosti. 
Balzac je svoje junake pustio, da u galami ulica iskušaju 
svoju socijalnu prirodu u dodiru s drugima, ali je i sam 
krenuo za svojim stvorenjima, da promatra nove i da stvori 
oko stotinu tipova oštro ocrtanih i diferenciranih. B. nije 
uspio u drami (Vautrin, Les Ressources de Quinola, Paméla 
Giraud, La Marátre, Le Faiseur, Mercadet, koja je igrana u 
Zagrebu 29. IX. 1919). 

LIT.: F. Brunetiére, Honoré de Balzac; L. J. Arrigon, Les débuts 
littéraires de H. de Balzac, 1924; F. Baldensperger, Orientations 


étrangéres chez H. de Balzac, 1927; Blanchard, Témoignages et jugements 
sur Balzac, 1931 (thése); A. Le Breton, Balzac. L'homme et l'oeuvre, 

1905; A. Bellessort, Balzac et son oeuvre, 1925; P. Abraham, Balzac, 
1929: Vicomte de Spoelberch de Lovenjoul, Histoire des oeuvres de H. de 
Balzac. O Balzacu kod nas: P. Skok, Francuska književnost XIX. i XX. v., 
Zagreb 1939; Isti, O Balzacu i njegovim veselim pricama u hrv. prije- 
vodu, Hrvatska Njiva, IL; R. Maixner, Balzac et les Slaves du sud, 
Annales de l'Institut Francais de Zagreb, 1937; М. Andrič, O stogo- 
dišnjici Balzacova narodenja, Vienac, XXXL, 1899. D; št; 

BALZAM je kod sobne temperature gusta otopina smole 
u eteričnom ulju ili smjesa aromatičnih kiselina, njihovih 
alkohola i estera. U prvom redu su to različite izlučine drve- 
nastih biljaka, naročito balzamovaca (v.), nekih četinjača, pa 
hamamelidaceja, tropskih i suptropskih burseraceja i dr. Ci- 
jede se iz kore ili drva same od sebe ili nakon ozljede. U 
posljednjem slučaju su b. bolesne izlučine, jer se ne nalaze 
gotovi, preformirani, u biljci, već se stvaraju istom poslije 
zarezivanja, odnosno ozljede. B. imaju aromatičan miris i 
oštar okus, u vodi su netopljivi, u eteru djelomice, a u alkoho- 
lu redovno posve. Na zraku većina gubi svoja eterična ulja, 
osuši se i postaje smolom. Isprva se pod b. razumijevao samo 
Mekkabalzam, koji bijaše na Istoku glasovito sredstvo za ra- 
ne. No kasnije se to ime primijenilo i na druge ljekarničke 
preparate aromatična mirisa, koji se za razliku od prirodnih 
b. zovu umjetni b. U medicini nailaze na mnogostruku upo- 
trebu kao sredstva za liječenje kašlja, rana i t. d., za suzbi- 
janje nametnika, odnosno za liječenje bolesti, koje ovi uzro- 
kuju, za antiseptičke svrhe i u laboratoriju. Najpoznatiji su 
kanadski i peruanski b. te stiraks i terpentin. IE 

Balzam Peru ili peruanski balzam (Balsamum peruvia- 
num) dobiva se kao bolesna izlučina iz biljke Myroxylon 
peruiferum L. (= M. balsamum var. Pereirae). Početkom 
prosinca lupaju ušicama sjekire po kori toga balzamovca 
pri dnu stabla sve dotle, dok ona ne omekša i ne odijeli 
se od drva. Nakon pet dana počne curiti balzam, koji se 
hvata u krpe, omotane oko ranjenoga stabla. Krpe skidaju 
i iskuhavaju u vodi i tako se dobiva balzam, zvan balsamo 
de trapo, a ako iskuhaju cijelu koru, onda se dobiva bal- 
samo de cascara. Peruanski balzam je sirupasta crnosmeđa, 
a u tanjem sloju smeđecrvenkasta tekućina ugodna mirisa 
poput vanilije i benzoe, okusa nagorka. Topi se u apso- 
lutnom alkoholu, kloroformu i acetonu. Sastoji se iz 60 do 
709/0 cinameina, a to je benzilni ester benzojeve i cimetne 
kiseline, te 30—40% smole, koja je ester peruresino-tanola 
sa benzojevom i cimetnom kiselinom. U medicini služi in- 
terno kod oboljenja organa za disanje i eksterno kao anti- 
septikum kod parasitskih oboljenja kože. Prve vijesti o 
peruanskom balzamu potječu iz 1569, a već početkom 17. 
st. spominju ga gotovo sve njemačke takse o lijekovima. 
Najnovija istraživanja potvrđuju njegovo djelovanje u de- 
ка i lokalnoj anesteziji i priznaju ga kao izvrstan 
ijek. 

Balzam Tolu ili toluanski b. (Balsamum tolutanum) do- 
biva se tako, da se u stablo Myroxylon Balsamum (L.) 
Harms zareže poput slova V, a ispod zareza se pričvrste 
male tikvice, u koje polako b. curi po nekoliko mjeseci. 
U Južnoj Americi b. zovu balsamo de concolito. Ima ne- 
što balzama i u primarnoj kori, i to shizolizigenim se- 
krecionim kanalima, ali taj (po Tschirchu i Oberlinderu) 
nije tako djelotvoran kao onaj patološki, kojega ima i u 
većoj mjeri. Glavne izvozne luke za Tolu-b. jesu Barran- 
quilla i Cartagena. T. b. je gusta ljepiva masa crvenosmeđe 
boje, koja stajanjem postaje krta i lomljiva. Ugodna je 
mirisa poput peruanskoga b., a okusa slabo kiselastog. Topi 
se u kipućem etil-alkoholu, kloroformu, acetonu i u kalije- 
voj lužini. Sadržava do 80% smole, koja je ester toluresino- 
tanola sa cimetnom i benzojevom kiselinom, zatim 10—159/o 
slobodne cimetne i benzojeve kiseline te vanilina. Bio je 
već u 16. st. poznat u Evropi, i to u medicini i parfumeriji. 
Danas se upotrebljava kao ekspektorans, sedativum i anti- 
septikum. B.A. 

BALZAMINA — Netek. 


BALZAMIRANJE, poduzimanje mjera za očuvanje umr- 
lih od truljenja. Poznato je još iz starog vijeka. Stari Egip- 
ćani su bili osobito vješti balzamiranju, o čem svjedoče 
mumije, balzamirane lešine, koje su katkad vrlo dobro sa- 
čuvane do danas, usprkos njihove starosti od više hiljada 
godina. Za b. služe sredstva, koja sprečavaju proces tru- 
ljenja. U tu svrhu su se stari Egipćani služili solju i smo- 
lama. Oni su leševe podvrgli djelovanju soli, vrlo pomno 
umatali ovojima i premazivali smolama. Suvremeni način 
balzamiranja je mnogo jednostavniji, ali su rezultati s obzi- 
rom na trajnost slabiji. Vrši se tako, da se sredstva, koja 
sprečavaju truljenje, uštrcavaju u krvne žile. To su razli- 
čite tekuće smjese, uglavnom sublimata i formalina. Po- 


174 


sebnim štrcaljkama ili irigatorima pušta se, obično kroz 
vratne i bedrene kucavice, u tijelo umrlog stanovita koli- 
čina (za odraslog 4—5 litara) tekućine za balzamiranje. 
Krvnim žilama se tekućina širi po cijelom tijelu i vrši 
konzerviranje. Nakon nekog vremena može se pristupiti i 
sekciji lešine, kod čega se nadopunjuje balzamiranje. Šuplji 
organi se dobro očiste i ispune pamukom, natopljenim u 
tekućini za balzamiranje. Isto se učini s trbušnom šuplji- 
nom. Tjelesni otvori se tamponiraju, a poneki i sašiju, da 
se bakterijama truljenja spriječi prodiranje u tijelo. Bal- 
zamiranje mogu vršiti samo stručnjaci patološke i normalne 
anatomije, jer je kod toga potrebno dobro poznavanje 
građe normalnog i bolesnog organizma. Nekoja oboljenja 
krvnih žila mogu potpuno onemogućiti uspjeh balzami- 
ranja. бб. 

BALZAMOVCI, vrste roda Myroxylon, pripadaju veli- 
koj biljnoj porodici lepirnjača. Kao drveta narastu i preko 
25 m visoko i nose u gustoj krošnji neparno peraste listove. 
Brojni su bijeli i lepirnasti cvjetovi skupljeni u grozdastim 
cvatovima, koji nastaju u većem broju na krajevima ogra- 
naka. Rastu u šumama tropskih krajeva Južne i Srednje 
Amerike. Iz kore se ovih biljaka dobiva zarezivanjem i 
bušenjem balzam. U Južnoj Americi, napose u Novoj Gra- 
nadi, u krajevima donje Magdalene i nedaleko od mjesta 
Tolu, zatim u šumama na zapadu, između Cauca i Sinu, raste 
Myroxylon balsamum (L.) Harms, od kojeg se dobiva Bal- 
samum Tolutanum. U brdskim šumama (od 300—700 m 
visine) Srednje Amerike, na uskom području uz obalu 
republike San Salvador, raste 20—30 m visoko drvo srodne 
vrste M. peruiferum L., od kog se dobiva mirisavi balzam 
— Balsamum peruvianum. Kad su Španjolci došli u Srednju 
Ameriku, našli su, da urođenici upotrebljavaju ovaj balzam 
za liječenje rana. Otada se upotreba balzama jako raširila 
u medicini i u parfumeriji. F.K-n. 

BALZARENO, Drago, * Zagreb 1896, + 1939, poznati 
avijatičar Hrvat. Za velike zasluge u ratu Bolivije s Pa- 
raguayem u Chacu odlikovala ga je bolivijska vlada 1932. 
Nastradao je životom u avionskoj nesreći u Boliviji 12. IV. 
1939. M.B. 
BALZER, Oswald Marjan, * Chodorów 23. I. 1858, t La- 
vov 11. I. 1933, poljski pravni historičar. Sveučilište polazio 
u Lavovu i Krakovu. Profesor poljskoga prava u Lavovu. 
Glavno djelo: Genealogja Piastów (1895). Iz slavenskoga 
prava: O zadrudze słowiańskiej (1897), Historja porów- 
nawcza praw stowiariskih (1900). Stvorio je u Lavovu 
Društvo za unapređenje poljske nauke (1901), koje se od 
1920 zove Towarzystwo Naukowe, sa tri odjela: filološkim, 
historijsko-filozofskim i matematsko-prirodoslovnim. J. B-ć. 

BALZICO, Alfonso, Ж Cava de Tirreni kraj Napulja 
1820, T Rim 2. II. 1901, talijanski kipar. Učio je u Napulju, 
Rimu i Firenci. Glavno je njegovo djelo brončani konja- 
nički spomenik vojvode Ferdinanda od Genove u Turinu 
(1867). Druga su mu znatnija djela: spomenici Vincenza 
Bellinija i pjesnika Massima d'Azeglia, brojne portretne 
biste, reljefi i statuete. 


LIT.: Thieme-Becker, Allgemeines Lexikon der bildenden Künstler, 
П., Leipzig 1908. A. Sch. 


BALJMEN, Jakov, Ж Poltavščina 1813, + Kavkaz 1845, 
ukrajinski slikar. Učio je u Rusiji, a ponajviše u Nižini. 
Jedan od talentiranijih i plodnih slikara, koji je za kratko 
vrijeme svoga života puno dao, ali je još mnogo više obe- 
čavao. Godinu dana prije ne- 
| go što je nesretno poginuo u 
| boju na Kavkazu, ilustrirao je 
. (1844) Kobzar Tarasa Ševčen- 
ka, kojemu je bio velik pri- 
jatelj. S. G-ć. 


BALJMONT, Konstantin D., 
Ж Gumnišči (Vladimirska gu- 
bernija 15. VI. 1867, ruski 
pjesnik. Od 1922 živi kao 
emigrant u Francuskoj. Cist, 
nadahnut liričar snažne indi- 
vidualnosti. Melodiozan, sli- 
kovit, savrćen u tehnici, raz- 
nolik u ritmici, rasipan u ri- 
ječima. Panteist. Voli sunce i 
ljepotu, sličan D'Annunziju i 
donekle A. K. Tolstoju. Po- 
četkom 20. st. vlada neograni- 
čeno ruskim pjesništvom. Ne- 





KONSTANTIN D. BALJMONT 


BALZAMIRANJE — BAMBERG 





(Foto Scherl) 
BAMBERG, Vijećnica 


umorno prevodi s mnogih jezika, ali svojom individualno- 
šću potpuno zasjenjuje ličnost prevedenog pisca, Prva mu 
knjiga Sbornik stihotvorenij izlazi u Jaroslavlju 1890, 
. Važnije zbirke: Pod sjevernim nebom, Budimo kao Sunce, Zlyja 
Cary, Sonety Solnca, Meda i Luny, Perstenj, Dar Zemlje, Marevo, V 
razdvinutoj dali. Prozaička su mu djela: Gornyja Veršiny, Vozdušnyj 
putj, Pod Novim Serpom, Gdje moj dom? G. 1908—1913 izašle su mu 
sve pjesme u 10 svezaka. Na hrvatski je prevedena knjiga Sunčane 
vizije (Okeanija). 

LIT.: N. Andrić, Konstantin Baljmont (Obzor 14. IV. 1929); N. Fe- 
dorov, Baljmont, pjesnik i Sloven (Nova Evropa 16. IV. 1930) i Baljmont 
i Slavenstvo (Jut. List 18. III. 1936). N. F. 


i BAMBERG, grad u sjevernoj Bavarskoj, na franačkom 
jezičnom području, koje se odavle proteže duž Majne. Grad 
se pruža između tri rukava rječice Regnitz kao mlađe grad- 
sko naselje, nastalo u blizini starog biskupskog i kaptolskog 
grada. Potonji je sagrađen na sedam brežuljaka kao Rim, 
240 m nad morem. Već se u 9. st. spominje na tom mjestu 
tvrdi grad, osnovan po Babenbergovcima (odatle mu i ime). 
G. 1007 bi od cara Henrika II. sv. utemeljena bamberška 
biskupija za pokrštenje Slavena, koji su onda još dopirali 
do Majne i Regnitza. Biskupija je bila imedijatna, kao Nin 
za hrvatskih kraljeva, t. j. neposredno ovisna o Rimu. Iz- 
među 1102—39 misionirao je bamberški biskup sv. Oto s po- 





BAMBERG, Posljedni sud na timpanonu katedrale 
(Zehn deutsche Dome) 

BAMBERG, Katedrala 
(Zehn deutsche Dome) 


moću cistercitskog reda pomoranske Slavene na obali Bal- 
tičkog mora. Monumentalnu katedralu počeli su graditi car 
Henrik II. sv. i žena mu sv. Kunigunda, a dovršena bi istom 






































































































































BAMBERG, Motiv s katedrale (Ecclesia) 
(Zehn deutsche Dome) 


oko 1250. U romanskom slogu sagrađena, ima na svakom 
uglu po jedan 81 m visok toranj. U toj se građevini stopio 
stariji arhitektonski osnovni karakter sa mlađom plastikom 
13. st., stvarajući čarobnu cjelinu. Uzdužna i zapadna po- 
prečna lađa odaju školu cistercitskih majstora s prvim tra- 
govima gotike. Dva zapadna tornja imaju odlike francuskog 
gotskog sloga. Plastike se ne nalaze izvana kao na francu- 
skim gotskim katedralama, nego kite unutrašnjost crkve. 
Najveličanstvenije figure su Marija, Elizabeta i Jahač, 
nadalje reljefi na grobnici pape Klementa IL, koji je 
kao nekadašnji bamberški biskup u svojoj katedrali poko- 
pan. U kriptama počivaju carevi i biskupi. Grad ima danas 
nešto industrije (duhana, tekstila, kože, mlinova, pivovara), 
mnogo državnih ureda, prosvjetnih ustanova, visoku školu 
za teologiju i filozofiju i državnu biblioteku sa 40.000 sv. i 
mnogo dragocjenih rukopisa. U gradskoj su zbirci zastu- 
pani franački slikari 15.—16 st. Grad broji 54.000 stan. (84% 
katolika, 13% evangelika). 

LIT.: J. Looshorn, Geschichte des Bistums B., 7 sv. 1886 i d.; A. Sen- 
ger, Das Hochstift B. nach seiner kulturellen Bedeutsamkeit, 1907. G. š. 


BAMBERG, Otomar, * Ljubljana 22. I. 1848, + dvorac 
Impolca 1. IV. 1934, slovenski tiskar i knjižar. Sin je Fedora 
B., suosnivača tvrtke »Ign. pl. Kleinmayr & Fed. Bamberg«, 
kojoj je Otomar postao šefom 1869. Tiskaru i knjigovežnicu 












BAMIJA 


opremio je modernim strojevima. Do 1918 bio je predsje- 
dnik Društva tiskara u Ljubljani. Štampao je i izdavao 
isprva većinom njemačke knjige, od osamdesetih godina 
dalje u većem opsegu i slovenske (Stritara, Aškerca, Gre- 
gorčiča, Levstika, Tavčara, Cankara, Prešerna, Župančiča 
i t. d.). Tiskaru je 1919 preuzela »Delniška tiskarna d. d.«, 
a knjižaru 1922 društvo s o. j., koje je dalje vodi pod ime- 
nom »lgn. pl. Kleinmayr & Fed. Bamberg družba z o. z.«. 

LIT.: Slovenski biograf. leksikon, L; Slovenski tisk, I.; Kronika slo- 
venskih mest, 1934; Spominski zbornik Slovenije. I. S-r. 

BAMBERGENSIS COLLECTIO DECRETALIUM, još 
neštampana zbirka dekretalija naročito od pape Aleksan- 
dra III. Zbirka je nastala u doba pape Lucija III. (1181— 
85), a ime je dobila po tom, što je nadena u Kr. knjižnici 
u Bambergu. Upotrijebio ju je kanonik Bernardo iz Pavije 
(f 18. IX. 1213) u svom djelu Breviarium extravagantium, 
u kojem je sakupio crkvene zakone, koji su izdani počevši 
od Gracijana. То je djelo kasnije dobilo ime Compilatio 
prima. 

BAMBINO (tal. »djetešce«). U talijanskom slikarstvu i 
kiparstvu zove se b. lik maloga Isusa. Santo Bambino ču- 
veni je čudotvorni kip malog Isusa, izvajan u 16. st. od dr- 
veta s Maslinske gore u Jeruzalemu. Čuva se danas u jednoj 
kapeli rimske crkve S. Maria in Aracoeli. Odjeven je ha- 
ljinicom od bijele svile, ima draguljima ukrašenu krunu, 
okićen je biserjem i dragim kamenjem, pa se u prijašnja 
vremena dovozio često u kolima, koja je ostavio kao zadu- 
žbinu neki knez Torlonia, do bolesnika i umirućih, koji su 
ga cjelivali ili su ga se doticali, da ozdrave. А. Sch. 


BAMBOCCIATA (od tal. bamboccio »lutka«; franc. 
bambochade), slika, na kojoj su prikazani nezgrapni i gro- 
teskni prizori sa sela i iz krčama. U Rimu ih je slikao ho- 
landijski slikar Pieter van Laer (1582—1642), kojega su zbog 
njegova nakaznog lika zvali »il bamboccio«. Otuda i naziv 
za slike takve vrste. Francuzi su još u 18. st. nazivali b. 
(bamboches) slike s porodičnim i seoskim prizorima. A. Sch. 

BAMBUS — Trskovača. 

BAMBUTI - Pigmeji. 

BAMIJA, Abelmoschus esculentus (L.) Mayer, por. slje- 
zovki (v.). Stabljika ove trajne i dlakave zeleni naraste i do 
1 m visine te nosi na ograncima dlanasto isječene i dvo- 
struko nazubljene listove. Veliki su cvjetovi svijetložute 
boje, a plodovi tobolci s mnogo masnih sjemenaka. Vjero- 
jatno je istočnoindijskog podrijetla. Uzgaja se u Egiptu, u 
obadvije Indije, u tropskim Amerikama i u južnoj Evropi 
kao korisna biljka, uglavnom za povrće. Na Istoku, pa i 
kod nas u Bosni, beru nezrele plodove, koji su zbog bjelan- 
častih tvari i masti vrlo hranljivi i ukusni. Sjemenke daju 
jestivo ulje, surogat za kavu i sl. Biljna vlakanca služe kao 
jutovina. Ostali biljni dijelovi i kao lijek. 

LIT.: B. Kršnjavi, Bamija, Glasnik Minist. Poljopr., VIIL, br. 32, 
1930. F. K-n. 

BAN, uz vladara (kneza ili kralja) najviši dostojanstve- 
nik u hrvatskoj državi. 

SADRŽAJ: 1. Općenito, 176; 2. Etimologija, 176; 3. Povijesni 
razvoj, 176; 4. Banovi u Bosni, 179; 5. Druga upotreba naziva 
ban, 179; 6. Ustoličenje i znakovi banskog dostojanstva, 180; 
7. Banski dvori, 180; 8. Tradicija o banovima, 180; 9. Banovi u 
književnosti, 181; 10. Imenik hrvatskih banova, 182. 

1. U povijesnim dokumentima spominje se ban prvi put u 
djelu Konstantina Porfirogeneta De administrando imperio. 
U doba knezova ban je vladao prema Porfirogenetovu na- 
vodu u Krbavi, Liki i Gackoj. U doba kraljeva imala je 
hrvatska država i više banova. Petar Krešimir kaže u je- 
dnoj povelji, da se nalazi u svojem ninskom dvoru zajedno 
sa svojim županima, knezovima i banima (in nostro No- 
nensi cenaculo residens una cum nostris iupanis, comitibus 
atque banis). Banska se čast održala i poslije 1102, kad je 
Hrvatska na temelju ugovora, t. zv. Pacta conventa, stu- 
pila u personalnu uniju s Madžarskom. U to vrijeme spo- 
minje se samo jedan ban, obično bez pobliže oznake, osim 
u jednom slučaju, 1181, kada za bana Dionizija čitamo na- 
ziv Dionisius banus Chroatiae et Dalmatiae. G. 1225 spo- 
minju se na teritoriju Hrvatske dva bana, jedan za »čitavu 
Slavoniju«, a drugi za dalmatinsku Hrvatsku (de maritimis 
banus), što je otada ostalo kroz čitavo 13. st. No kasnije 
nema ni u tome stalnosti, pa se događalo, da je za čitavu 
kraljevinu bio postavljen samo jedan ban (na pr. Nikola 
Bantfy, 1353—1356), i on se tada nazivao banus totius 
Sclavoniae et Chroatiae, a katkada i samo banus totius 
Sclavoniae. U doba Matije Korvina naslov bana Ivana 
Thuza de Lak glasi: regnorum Bozne, Dalmacie ac tocius 
Sclavonie banus et capitaneus generalis. Od 1476 stalan je 
naslov Banus regnorum Dalmatiae, Chroatiae et Sclavoniae. 
Do 1476, kada su se postavljala dva bana, odličniji i moćniji 
bio je ban »čitave Slavonije«, iako mu hrvatsko-dalmatinski 
ban nije bio podčinjen. No kad je Hrvatskom vladao herceg 
iz kraljevske kuće kao kraljev zamjenik (obično brat ili naj- 
stariji sin kralja ugarskoga), kojega po prvi put susrećemo 
u 12. st., onda su oba bana bila njemu podložna. Ako u 
Hrvatskoj : nije bilo hercega, onda je njegove dužnosti 
vršio ban čitave Slavonije, a tada mu je hrvatsko-dalma- 
tinski ban bio podložan. 


Banove su između plemića imenovali kraljevi. Od 16. st. 
bio je običaj, da je hrvatski sabor predlagao kralju bana, 
a kralj ga je na temelju toga imenovao. Taj čin, zvan 
»commendatio«, smatran je u 18. st. kao prastari običaj, 
pa su zato bana, koji je bio imenovan bez toga, smatrali 
nezakonitim. Kralj je po svojoj volji mogao svrgnuti bana 
i imenovati novoga, pa banska čast nije bila obično ni 

nasljedna ni doživotna. Samo u jednom razdoblju bila je 
banska čast dana u nasljedno i doživotno pravo banu 
Pavlu iz plemena Šubića (1272—1312) ispravom kralja 
Andrije II. Mlečanina od 1293, pa je on u svojoj pokrajini 
vršio gotovo potpunu i suverenu kraljevsku vlast. 


U hrvatsko-ugarskoj državnoj zajednici spada ban među 
državne zastavnike (veri barones regni), a rang mu je tu 
odmah iza palatina i vrhovnog suca (iudex curiae regiae). 
Kod kraljeva krunisanja nosi državnu jabuku. On je podre- 
den samo kralju odnosno hercegu, a njegova je nadležnost 
jednaka onoj palatina u Ugarskoj. Zato ga smatraju i u 
zemlji i u tuđini podkraljem (prorex). On je u Hrvatskoj 
zamjenik kraljev, predstavnik vrhovne sudske, vojne i 
upravne vlasti, upravlja kraljevskim financijama, saziva 
sabor i predsjeda mu. Uz hercega imao je i on pravo kova- 
nja novca, koji se zvao »banovac« (moneta banalis), a ko- 
vao se u »camera banalis«, kojoj na čelu bijaše posebni ko- 
morni grof, »comes camerae«. To pravo kovanja novca tra- 
jalo je sve do 14. st., kad je konačno ukinuto. Ban nadalje 
vrši kraljevsku vlast potvrđujući zaključke hrvatskoga sa- 
bora, koji su tada dobivali zakonsku snagu, i dijeleći privi- 
legije slobodnih gradova. Konačno je ban imao pravo na 
»descensus« (na stan i hranu ondje, kamo bi u svrhu vrše- 
nja svoje dužnosti došao), što je ukinuto u 13. st., a banu 
je određena stalna plaća, koja je naročito služila za izdr- 
žavanje vojske (banski banderij). Sjedišta hrvatskih banova 
nijesu bila stalna; među njima se spominju Knin, Otočac, 
Bihać, Zagreb i t. d. 

2. O etimološkom podrijetlu riječi ban prevladala su u 
posljednjih sto godina različita mišljenja, a prvi je poku- 
šao temeljito riješiti taj problem slavist J. Р. Šafařík 
(f 1861), smatrajući riječ »ban« kontrakcijom imena avar- 
skog kana »Bajana«, a na temelju svjedočanstva cara Kon- 
stantina Porfirogeneta, koji veli, da je u 10. st. bilo među 
Hrvatima još avarskih potomaka, pa da je od toga avar- 
skog zapovjednika postao neke vrste pojam vladara, koji 
je vladao u onim krajevima, u kojima je bilo najviše avar- 
skih ostataka. S mišljenjem Safafíkovim složiše se ugla- 
vnom Rački i Daničić. Istim su se pitanjem bavili i Vjeko- 
slav Klaić, Miklošič, Smičiklas te Feher i Beneker, a u no- 
vije vrijeme pokušao je definitivno utvrditi Safafíkovu hi- 
potezu Šišić. No pristalice zasada još teorije o iranskom 
podrijetlu starih Hrvata, a među njima naročito Stj. Krizin 
Sakač, dokazuju, da je ime i bansko dostojanstvo autohtona 
riječ i pojam iranskih Hrvata, koji su se u porječju Visle 
u 5.—6. st. pomiješali sa Slavenima, primili njihov jezik i 
dali im svoje ime i državnu organizaciju. Po njima bi riječ 
»ban« bila staroiranski naslov za najbližeg vladareva su- 
radnika. J. G-c. 

Etimologijskomu tumačenju naziva ban valja dodati i 
mišljenje Du Cangea, koji je u svojem rječniku stavio tu 
riječ u vezu s riječju bannum. Ali bannum ne znači ličnost, 
nego stvar, i to ili oglas ili globu ili sudbenost ili zastavu 
ili zabranu. Du Cange citira Hesihija, koji spominje nekog 
Bannasa, careva povjerenika u Italiji. Ali se mogu navesti 
i slučajevi, kad je riječ »bannum« prenesena od stvari na 
ličnost, od zastave na zastavnika. To osobito vrijedi za 
izreku »bannum mittere«, koja je značila ujedno davanje 
ovlaštenja za neko područje, ali također imenovanje ovla- 
štenoga. Takvu upotrebu izraza »bannum mittere« našao je 
Krantz u jednoj listini Karla Velikoga. Tabularium Ca- 
rauriense navodi 891 formulu za imenovanje upravitelja 
nekog kraja (forma mittendi bannum). U životopisu toskan- 
ske grofice Matilde (IIL, 140) znači »bannum mittere« 
otpremanje punomoćnika (ut mitterent bannum super res). 
Od tih primjera do zaključka, da je predmet odredbe 
svakako bio »bannum«, ali da je vršilac odredbe bio »ban- 
nus« ili naprosto »banus« (njemački: Bannherr), nije raz- 
mak predalek. Zç D: 

3. Cini se, da ban izvorno nije bio podredeni organ hr- 
vatskoga vladara, nego više ili manje samostalni vladalac 
triju hrvatskih župa na području nekadanje rimske Libur- 
nije: Krbave, Like i Gacke. Taj je kraj tek negdje u 
prvoj polovini 9. st. podvrgnut knezu Dalmatinske Hrvat- 
ske, pa je možda već onda hrvatski knez ondje postavio 
sebi namjesnika pod imenom bana. Kao podređeni organ 
vladarev dolazi on istom u kraljevskim listinama ll. st., i 
to ili ispred ostalih svjedoka ili odmah iza biskupa, a ispred 
svih svjetovnih dostojanstvenika. Za njegov velik ugled 
svjedoči i to, što je sam bizantinski dvor bana odlikovao 
visokim naslovima. M. L-ć. 

Pod Arpadovićima ban je kraljev organ, te su banovi iz 
početka pripadali kraljevoj užoj pratnji, bili su »familiares« 
kraljeva kućanstva. Jačanje banova položaja pod poslje- 
dnjim Arpadovićima stoji u vezi sa socijalnim usponom 
pripadnika kraljeve pratnje, a osobito u vezi s jačanjem 
hrvatstva, koje je u unutrašnjoj i vanjskoj politici postalo 
presudan faktor. Sa slabljenjem Arpadove dinastije javlja 
se težnja za stjecanjem nasljedne banove vlasti kod Šubića 
i Babonića. Potkraj 13. st. ban je gotovo suvereni gospo- 
dar u Hrvatskoj i Slavoniji. Pavao Šubić uspio je da pre- 
nese svoju vlast na sina Mladena. Do potpune hrvatske 
nezavisnosti nedostajalo je samo ukidanje kraljeva prava, 
da raspolaže Hrvatskom u slučaju izumiranja loze Šubića. 

Ojačavši prema kralju Šubići su nastojali razbiti sustav 
hrvatskih župa i tako si podvrgnuti hrvatsko plemstvo. 
Zato dolazi do sukoba između njih i plemstva. Kralj je 
stao na stranu plemstva, a pokušaj Šubića svršio je neu- 
spjehom. Kao zaštitnik nižega plemstva protiv višega Lu- 
devik I. uspio je, da uspostavi narodno sudsko uređenje 
i da banov položaj povjeri svojim doglavnicima. Uporedo 
s potiskivanjem banske vlasti Anžuvinci su pazili na to, 
da hrvatski i slavonski sabor budu posve nezavisni od ugar- 
skoga, Tako je 1325 zabranjeno stanovnicima Slavonije, da 
traže svoje pravo u susjednoj Ugarskoj kod palatina ili 
kr, suca i da mimoiđu bana. Kao što je u Ugarskoj palatin 
zauzimao položaj posrednika između kralja i kraljevstva, 
imao je zauzeti isti položaj u Hrvatskoj (odnosno Slavo- 
niji) ban. Tko bi povrijedio bana, imao je da bude osu- 
đen kao izdajnik (in nota plenae et perpetuae infidelitatis). 
Kao podkralj ban je upravljao vojskom, nosio kraljevu za- 
stavu (bannum), kažnjavao nevjeru i uvredu veličanstva, 
upravljao zemljom. Kao što je ban nezavisan od palatina, 
bio je hrvatski, odnosno slavonski sabor nezavisan od ugar- 


skoga u zakonodavstvu i pravosuđu. Kao što je samo pala- 
tin bio ovlašten da sazove sabor u Ugarskoj, bio je to u 
Hrvatskoj i Slavoniji dotični ban. 


Taj samostalni položaj slavonskog i hrvatskog bana i za- 
konodavstva nije ostao bez promjene. Kada su Hrvati u 
borbi protiv Žigmunda Luksemburškog podlegli, pokuša on 
smanjiti hrvatske slobode. Tako je Stjepan Lacković 1396 
ubijen od Žigmundovih madžarskih savjetnika, jer se iz- 
lagao za prava slavonskog bana i sabora. Ali je pri kraju 
svoje vladavine Žigmund ipak morao pristati na potvrdu 
starih hrvatskih sloboda. 


Posljednji pokušaj, da se prijeđe preko prava Hrvatske, 
učinjen je inauguralnom diplomom Vladislava II. (1490), u 
kojoj je kralj obećao, da će poštivati prava Ugarske i pod- 
ređenih joj kraljevina i pokrajina (regnum Hungariae cum 
caeteris regnis et provinciis sibi subiectis). Protiv te for- 
mulacije Hrvati su s uspjehom istakli, da je hrvatskog 
kralja morao isto onako priznati sabor sazvan od bana, 
kao što je ugarskog kralja morao priznati sabor sazvan od 
palatina. Vladislav je morao izmijeniti inauguralnu diplomu. 
Banska vlast imala se povjeravati samo onim velikašima, 
koji su imali posjed i stalno boravište (indigenat) u Sla- 
voniji odnosno u Hrvatskoj. 


Time je otvoren put uspostavljanju starih prava, koja su 
bila ili zanemarena ili »de facto« ukinuta. Banu je priznat 
ne samo položaj političkog poglavice, nego mu je priznata 
i nezavisnost na polju financijalne politike. Ta je nezavi- 
snost doduše kasnije stavljena u pitanje, ali ju je ipak na 
svršetku priznao sam Leopold II. (čl. 12. za 1791). 


Banov položaj je krajem 15. st. ograničen ustanovom vr- 
hovnoga kapetana kraljevstva, kojemu je priznato staro 
banovo pravo, da raspiše opću mobilizaciju (insurekciju) 

u slučaju neposredne opasnosti. Poslije uvedenja banderi- 
jalnog sustava određen je banu najbrojniji i najbolje nao- 
ružani banderij, a njemu je povjereno predvodništvo osta- 
lih banderija, koje su o svojem trošku uzdržavali svjetovni 
i duhovni velikaši, gradovi i plemenske općine, kad sabor 
ne bi izabrao posebnog kapetana. Vladislav II. je 1499 od- 
redio, da ugarski velikaši razdvoje vojnike iz Slavonije od 
svojih vojnika i da ih podrede banovoj zastavi. Pravo in- 
surekcije je bilo isključivo pravo pojedinog kraljevstva. 
Oglašivanje slavonske insurekcije nije vrijedilo za Hrvat- 
sku ni obratno. 

Kao korelat posebnoj upravi Like, Krbave i Gacke sla- 
vonski je ban dobio kao posebno područje virovitičku i 
vukovsku županiju. Inače je položaj slavonskoga bana bio 
uređen posve nezavisno ustavom od 1273, ali je praksa pri- 
donijela izjednačenju pravnih običaja (primanje imenova- 
noga bana, instalacija, suradnja bana i sabora, imenovanje 
protonotara). 

Tako je pod svojim 
banom, koji je“ posre- 
dovao između kralja i 
sabora, svaka od naših 
kraljevina imala svoje 
posebno područje, svoj 
sabor za sve državne 
funkcije, t. j. za sud- 
stvo, financije, novčar- 
stvo, vojsku i morna- 
ricu. Izjednačivanje iz- 
medu Hrvatske i. Slá- 
vonije, na koje su utjé- 
cali brojni faktori, ja- 
čalo je banov državno- ,.. 
pravni položaj. Tu je 
bio osobito močan fak- 
tor hrvatski sabor, koji 
je zastupao stajalište, 
da pristanak Hrvatske 
uz ugarskog kralja mo- 
že biti opozvan nakon 
svake kraljeve smrti. 

S kolebanjem općih 
hrvatskih prilika pod 
Habsburgovcima javlja 
se uporedo i kolebanje 
banske vlasti. Ferdinand 
nije u početku imeno: 
vao hrvatskoga bana, 
nego je vojničkim za- 
povjednicima iz naslje- 
dnih habsburških ze- 1 
malja povjerio položaj 
vrhovnoga kapetana za 
Hrvatsku. Istom nakon dugih pregovora pristao je kralj na 
to, da banu daje žezlo kao znak sudačke i zastavu kao 
znak vojničke vlasti. Maksimilijan je htio, da se sabor sa- 
Ziva samo uz kraljev otpis, našto su staleži podigli oštar 
prosvjed i postigli 1567, da je kralj priznao banovu vlast 
sazivanja sabora pridržavajući za sebe pravo, da bude oba- 
viješten o predmetu saborskih zasjedanja. Ustrojenje vojne 
krajine i osnivanje Karlovca (1579) znače dalje sužavanje 
banove teritorijalne nadležnosti. Budući da je banu oduzeta 
svaka sudbenost nad vojničkim osobama, nisu se mogli iz- 
bjeći brojni sukobi između domaćih banskih i njemačkih 
vojničkih vlasti. Nakon smrti Petra Zrinskog nije banovo 
mjesto popunjeno nekoliko godina, tako da je Nikola Erdó- 
dy upravljao Hrvatskom i Slavonijom kao kr. namjesnik. 


Pregovori za požunski sabor u listopadu 1687 i za pri- 
znavanje nasljednog reda Habsburgovaca а zemljama 
krune sv. Stjepana prisilili su dvor na obzirnost prema 
Hrvatima. Zato nije izvršena nakana generala Herber- 
steina, da se banu ima oduzeti svaka vojnička nadležnost 
i da mu se ima prepustiti samo položaj građanskog upra- 
vitelja kraljevine i suca. Ipak istom onda, kada je izbila 
Rákóczijeva buna, prijeteći, da će se proširiti po Slavoniji, 
uspostavi Leopold I. bansku vlast i dade ustoličiti dota- 
dašnjeg banskog namjesnika Ivana Palffy ja. 

Poslije smrti Josipa I. unutrašnje je stanje Hrvatske 
posve nesređeno. Ban je bio na bojištu. Njegove je po- 
slove obavljao podban, čovjek iz nižeg plemstva, lično bez 
ugleda, dok je sudstvo bilo u rukama protonotara. Voj- 
skom je u Hrvatskoj upravljao kapetan kraljevstva. 


. Zasche, 

Pod Karlom III. obnovljena je banska sudbenost. Proto- 
notarov sud je ukinut, banski stol preuređen. Banovu dugu 
odsutnost htjeli su Madžari iskoristiti u to, da bi svog 
čovjeka dali izabrati za podbana ili banskog namjesnika. 
K tomu je županijsko uređenje uvedeno i u Hrvatsku. 
Time bi ban .i sabor postali suvišni. Nato je 1730 podignut 
prosvjed, u kojem je opisano pravno stanje u Hrvatskoj. 
Ban i sabor, stoji u tom prosvjedu, zastupaju cijelu zemlju, 
a ne pojedine županije. Saborski zaključci se izdaju pod 
pečatom staleža i redova s jedne, a samog bana s druge 
strane, a oba pečata se nalaze kod protonotara. Porezi i 
daće se pak пе raspisuju po županijama, nego po saboru 
s banom, koji je financijski gospodar, koji utjeruje i plaća, 
imenuje i otpušta. Prosvjed je urodio uspjehom, te je 
novoimenovani ban Ivan Drašković svečano ustoličen u 
Varaždinu 1732. 

Kolebanje državnopravnoga položaja bana opaža se oso- 
bito u doba Marije Terezije i Josipa II. Marija Terezija 
bila je uvela po cije- 
loj Hrvatskoj županij- 
ski sustav s pravom žu- 
panijskih predstavaka, 
Kad je ban uvidio, da 
je kraljica dopisujuči 
izravno sa  Zupanija- 
ma mimoilazila bana i 
sabor, dade  ostavku. 
Novi ban Franjo Na- 
dasdy morao je u za- 
kletvi obećati, da će 
staviti svoje mjesto na 
raspolaganje svake tre- 
će godine i da ne će 
tražiti, da mu se ustupi 
uprava krajine. Sabor 
se sada okuplja za pri- 
sa. Poslije neuspjeha 
požunskog sabora (1764 
do 1765) nije uopće 
Marija Terezija saziva- 
la saborskih zasjedanja, 
nego je izravno dopisi- 
vala sa županijama. 

Hrvatskom i Slavoni- 
jom je upravljalo po- 
sebno vijeće s banom 
na čelu, sastavljeno od 
pet članova, i to ро 
jednog predstavnika vi- 
sokog plemstva i viso- 
kog klera i tri pred- 
stavnika nižeg plemstva. 
Pristanak sabora na tu promjenu postignut je uz uvjet, da 
banova vlast ostaje neokrnjena, da ban bude svakako pri- 
padnik domaćeg višeg plemstva i da mu bude povjereno 
imenovanje vojvode i podvojvode kraljevstva. Kad je 
Hrvatska 1779 podređena ugarskom namjesničkom vijeću, 
bilo je banu dopušteno samo, da izreče svoje mišljenje o 
hrvatskim poslovima i da glasuje o njima. 

Josip II. je još više stegnuo bansku vlast, ali je iza 
njegove smrti Leopold II. morao uspostaviti staro stanje. 

Premda je banov položaj zbog ovih promjena znatno 
oslabio, ne može se reći, da je bio bez značenja. Ban 
je još uvijek predstavnik državne vlasti »svezan sa Zivo- 
tom ove domovine«. Kao takav je imao u svojim rukama 
izvršnu vlast, a nadzirao je i vojvode i podvojvode kra- 
ljevstva. Banova instalacija se uvijek vršila u starom 
obliku, a nakon ustoličenja ban je do 1757 birao podbana, 
koji je bio veliki župan zagrebački i križevački. Poslije 
1757 je kralj birao velike župane. Kao »iusticiarius« ban je 
bio predsjednik banskog suda i predsjedao je vijeću tro- 
jedne kraljevine, sve dok ono nije podređeno ugarskom 
namjesničkom vijeću (1779). Time, što je dvor pristupio 
preuređenju županija ne samo po novooslobođenoj Sla- 
voniji, nego i u krajevima Hrvatske, gdje prije nije bilo 
županijskog uređenja, smanjena je banova vlast. 

Borba Hrvata s Madžarima u prvoj polovini 19. st. po- 
stigla je vrhunac 1848. Sabor, okupljen 16. III. 1848, pro- 
glasio se državnim saborom. Novi ban Jelačić imao je 
upravljati svim zemljama kraljevine Hrvatske, Slavonije 
i Dalmacije. Uz bana je imala biti odgovorna vlada, koja 

je svake godine imala 
sazvati sabor. Narodna 
vojska pod izabranim 
vojvodom imala je da 
brani granice i da se 
zakune kralju i ustavu. 
Krajina se imala doki- 
nuti. Zbilja je Jelačiću 
povjerena bila ne samo 
uprava Hrvatske i Sla- 















































vonije, nego i cijela 
vojna krajina. Tako se 
moglo činiti prilikom 





uspona Josipa Jelačića 
na položaj hrvatskoga 
bana, da je time posti- 
gnuta punoća banske 
vlasti. 

IZVORI: Konst. Porf., De 
adm. imp. c. 30. i 31.; Rački, 
Documenta, Zagreb 1879; Smi- 
čiklas, Codex diplomaticus, 
П.-ХІП. 

LIT.: Rački u Radu Akad., 
sw. 17, 35. 06,557, 7 79, 91, 
99; Klaić, Porieklo banske 
časti u Hrvata i Hrvatski 
bani za narodne dinastije u 
Vjesniku kr. zem. arkiva, I., 
1899; šišič, Povijest Hrvata 
u vrijeme nar. vladara, Za- 
greb 1925; Tomašić, Temelji 
državnog prava hrvatskoga 
kraljevstva, I., najstarije do- 
ba: Pacta conventa, Zagreb 
1910 (II. dio izašao u Vje- 
sniku kr. drž. arhiva 1939); 
Rački, Odlomci iz drž. prava 
hrvatskoga za narodne dy- 
nastie, Beč 1861; J. Pliverić, Das rechtliche Verhältnis Kroatiens zu 
Ungarn, Zagreb 1888; Isti, Beiträge zum  ung.-kroat. Bundesrechte, 
Zagreb 1886; Isti, Der kroatische Staat, Zagreb 1887; Katona, Historia 
critica regum Hungariae, sv. 1.—30.; Timon von Akos, Ung. Verfas- 
sungs- und Rechtsgesch., Berlin 1904; I. Kukuljević, Jura regni, I.—III., 
Zagreb 1862; Šišić, Acta comitialia, I. —V., Zagreb 1912—18; Kostrenčić, 
Pravna povijest, Zagreb 1925; Vl. Mažuranić, Prinosi za pravno-povj. 
rječnik, s. v. ban, Zagreb 1908—22; M. Lanović, Ustavno pravo hrv. nar. 
države, Zagreb 1939; Probst, Comitiologia, Beč 1682; Car. Bel, De archi- 
officiis regni Hungariae, Leipzig 1749. A. D. 

4. U Bosni spominju banove povijesna vrela od 12. sto- 
ljeća dalje, ali je bosanski vladar nosio jamačno taj na- 
slov već prije. Bosanski ban nije samo predstavnik kra- 
ljevske vlasti, kao ban u Hrvatskoj poslije 1102, već je 
vladar s nasljednom časti. Od prvog po imenu poznatog 
bana Boriča (1154) do Tvrtka L, koji je 1377 postao kralj, 
naslov bosanskog bana glasi: ban bos'n'ski (banus bosnen- 
sis). Katkad se nastoji uveličati dodatkom: veliki (veliki 
ban bosanski, magnus banus Bosine), ali se to čini razmjer- 
no rijetko, a u 14. st. sasvim prestaje. U latinski pisanim 
spomenicima javlja se za bana poneki put naziv dux, a za 
zemlju — jednom prilikom — ducatus (1137). Uz banski 
naslov upotrebljava se još naziv gospodin (prvi put u latin- 
skom obliku: dominus Bosnae 1299). Njime se služe Stje- 
pan II. i Tvrtko I. Tomu se obično dodaju imena zemalja, 
od kojih je država bila sastavljena (gospodin vsim zemlam 
bosanskim i solskim i usorskim i Donjim Krajem [i Podri- 
niju] i humskije zemli gospodin; na pečatu bana Stjepana: 
svobodni gospodin vse zemle). Premda priznaju vrhovnu 
vlast ugarsko-hrvatskih vladara, bosanski banovi ističu, da 
svoju čast uživaju »po milosti božioj« (milostju božiom). 
Samo jednom, poslije svoga privremenog pada 1366, kaže o 
sebi Tvrtko, da je »ban bosanski po milosti božijoj i go- 
spodina našeg Ludovika« (T. dei et domini nostri Ludovici 
regis gratia banus Bosne). Koliko je do danas poznato, 
kuju vlastiti novac samo Stjepan П. i Tvrtko I. 

Svi su banovi od Boriča dalje pripadali jamačno istoj 
porodici, koju već suvremena dubrovačka vrela nazivlju 
Kotromanići (Kotromanoviči). Razumljiva je dakle izu- 
zetna pojava dvojice banova-braće u isto vrijeme (Stjepan 
І. Kotroman i Prijezda П. 1290; Tvrtko I. i Vikić oko 
1374), kao i velik utjecaj na javni život od strane naj- 
bliže rodbine, poglavito roditelja i braće (Vladislav, brat 
Stjepana П. i otac Tvrtka L; »gospoja banica« Jelisaveta, 
majka Vladislava i Stjepana IL; »gospoja bana matic 
Jelena, majka Tvrtka L). Banova se mati spominje u 
dubrovačkim vrelima redovno kao: comitissa Bossine. 

Ban nema stalna sjedišta. U 1. polovini 13. st. navodi 
se doduše Brdo (v.) kao mjesto, gdje se tada gradila stolna 
crkva bosanske biskupije, ali drugih podataka о njemu 

nema. U 14. st. borave banovi ponajviše u gradovima, koji 
su ostali »stolna mista« i pod kraljevima. To su: Mili 
(na Milčh; danas Mileševac na desnoj obali Save u gra- 
dačkom kotaru), Moištra (na Moištri; danas Moštre kraj 
Visokoga), Suha sna Prozračeč« (u Humu), Visoki i dr. 
Od dvorjanika se spominju: tepči ili tepčija, kaznac, pe- 
harnik, čelnik i dijak (»nadvorni pis'c'«). Kada ban izdaje 
povelju, prisutni su tome činu kao »pristavi i svidoci« 
ugledni plemići (na pr. dobri Bošnjane, kao predstavnici 
uže, prave Bosne), osobito vojvode (bosanski, usorski) i 
župani. Banovac se pod tim imenom ne spominje ni u 
jednom sačuvanom spomeniku. M. Wertner i Vl. Mažu- 
ranić misle, da se ta čast krije u ponešto nejasnom na- 
slovu rođaka bana Mateja Ninoslava, Ubana (= Vbana, 
t. j. Vicebana?) Prijezde 1233. 

Od postanka kraljevstva 1377 gubi se svaki trag ban- 
skoj časti kao državnom dostojanstvu. Podatak u povelji 
kralja Dabiše 1392, prema kome je hitno sakupio »bo- 
ljare, vojevode, banove, knezove, tepačije, župane i ine 
velmožani(e), vlasteli že i vlasteličiće«, objašnjava Mažu- 
ranić vrlo vjerojatno kao oznaku za »velmožu po rodu, 
a ne državnoga dostojanstvenika«. 

U doba pojačanog madžarskog utjecaja, kada se od 
Bosne otkidaju njezini sjeverni dijelovi, javljaju se još 
banovi Usore i Soli (»provincije ili banati« 1244; »banus 
de Wozora et de So« 1272—1273). 

Poslije pada bosanske državne nezavisnosti 1463 osniva 
kralj Matijaš od krajeva, koji su ponovno oteti Turcima, 
banovine jajačku i srebreničku, sa sjedištem u tvrdim 
gradovima Jajcu na Vrbasu (Donji Kraji) i Srebreniku, 
ist. od donje Bosne (Usora). Kao prvi jajački ban po imenu 
poznat je 1480 Petar Dóczy, Dojčin Petar u nar. pjesmi. 
Od njegovih nasljednika ističu se osobito Franjo Вегі- 
slavić (1499—1501 i 1503, s naslovom: ban bosanski) i Petar 
Keglević (1520—1526). Srebrenička se banovina održala do 
1512, jajačka do 1528. 

LIT.: Vj. Klaić, Poviest Bosne do propasti kraljevstva, Zagreb 1882; 
K. Jireček-J. Radonić, Istorija Srba, I.—IV., Beograd 1923; C. Truhelka, 
Državno i sudbeno ustrojstvo Bosne u doba prije Turaka, Glasnik zem. 
muzeja XIII, Sarajevo 1901; M. Wertner, Beiträge zur bosnischen 
Genealogie, Vjesnik zem. arkiva VIIL, Zagreb 1906; Vl. Mažuranić, 
Prinosi za hrvatski pravno-povjestni rječnik, s. v. ban. J. 8-k. 

5. Naziv b. susreće se i inače. Po primjeru Hrvatske 
(Slavonije) i Bosne nastali su u 13. st. novi banati u ugar- 
skim pograničnim krajevima na jugoistoku u Maloj Vla- 
škoj do rijeke Оке (Rumunjska) i u Mačvi (sjevernoj 
Srbiji). Prvi od njih, prozvan Severinski (Zewriensis — 
danas Turn Severin na Dunavu), osnovan je 1233 kao kra- 
jište prema Tatarima i Bugarima. Među banovima ističe 
se Ivan Hunjadi (1439). Drugi banat, mačvanski, osnovan 
je 1254 za obranu protiv Srba. Premda se jednom prili- 
kom (1272) spominje posebni ban u oblastima Kučevu i 
Braničevu, na istok od Mačve (banus de Kuchou et Bo- 
ronch), ipak su mačvanski banovi upravljali redovno još 
i spomenutim krajevima. Kada je Ludovik I. zavladao 
privremeno Vidinom (1365—1369), predao je upravu nad 
tom oblašću »banu Bugarske«. 

Kod turskih pisaca postao je izraz ban oznakom za voj- 
vodu. Pišući o bitki na Kosovu polju 1448 Ašik-paša Zade 
navodi ove vojvode Janka Hunjadija: »Jedno bijaše Leh 
ban, drugi Čeh ban, jedan opet sin Lik(aj) bana, a drugi 
Sukjulet ban«. Upotreba riječi ban je kod Turaka vrlo 





(Foto Gj. Szabo) 
NEGDAŠNJI BANSKI DVORI U ZAGREBU 


180 


česta, pa i ondje, gdje prvobitno nije bila poznata, kao 


na pr. u Bugarskoj. 
. Elezović, Turski izvori za istoriju Jugoslovena, Brastvo, 
XXVI., 1932. J. š-k. 
U Dubrovniku bio je b. kneZev pouzdanik. On je sudio 
u pograničnim župama i zaklinjao se u pograničnim ras- 
pravljanjima za kneza i za svu vlastelu. Spominje se 1243. 
LIT.: Jireček-Bogišić, Statut dubr., Monum. hist. iur., sv. 9., Zagreb 
1904; Monum. serbica, 40, 43. A. D. 


U povodu upravnog preuređenja bivše Jugoslavije 1929 
uzet je naziv »banovina« za novo stvorene upravne i samo- 
upravne jedinice. — Jugoslavija. 

6. Ustoličenje i znakovi banskoga dostojanstva. Ustoli- 
čenje (instalacija) bana prastari je pravni akt. Kralj bi 
odredio svoga izaslanika, redovno biskupa, pred kojim bi 
ban izrekao prisegu i primio znakove banske sudačke 
vlasti: žezlo, te vojničke časti: zastavu. Od starijih in- 
stalacija spominje se ona Jurja Zrinskoga u Varaždinu 
1622, pa Ivana Draškovića u Varaždinu 1732. Od instala- 
cija u 19. st. poznata je ona bana Vlašića (žezlo je saču- 
vano), pa Hallerova 1842, od koje postoji i prva slika. 
Najvažnija je bila instalacija bana Jelačića, koja je 
obavljena 5. VI. 1848, a opisana je u čl. 1. zapisnika 
prvoga dalmatinsko-hrvatsko-slavonskoga sabora. 

Najprije bude ban doveden iz Botinca u Zagreb: bo- 
gato narodno odijelo nosio je još samo jednom (ргі- 
kazano na njegovom spomeniku). Na Katarinskom trgu 
otvara Mirko Lentulaj, kao najstariji veliki župan (varaž- 
dinski), saborovanje, čita reskript kralja Ferdinanda o ime- 
novanju, te se saznaje, da je Haulik određen za kraljeva 
izaslanika. No kako je on po želji dvora otišao u Beč, 
zamijenio ga je patrijarh Rajačić. Tri deputacije pod 
vodstvom biskupa Ožegovića, pakračkog episkopa Kragu- 
jevića i karlovačkog Jovanovića dovedu bana, koji održi 
govor, naglasujući, da je on ban iz naroda. Tada izgovori 
formulu prisege, koju je posebni odbor po starinskom uzo- 
ru sastavio, u kojoj obriče vjernost vladaru, čuvanje prava 
i zakona zemlje, pravedno sudovanje, te obećaje, da ne će 
nigdje i nikako pristati uz kakvu potajnu družbu. Tada 
održi govor o svojim namjerama, a Rajačić završi insta- 
laciju pozdravnim govorom. Po običaju dignu bana tri puta 
u zrak, te mu predadu žezlo i bansku zastavu. 

Istu je prisegu izgovorio Šokčević 1860. 

Posljednja je instalacija bila baruna Levina Raucha, na 
dane 7.—9. X. 1869. Opet se stvaraju tri deputacije, da do- 
vedu bana do Černomerca, pa dalje do Zagreba. U povorci 
je konjaništvo, banski banderij, svi mogući velikaši kao 
nosači barjaka, a banski barjak nosi Ferd. Inkey iz Rasi- 
nje. Jul. pl. Jelačić nosi bansko žezlo. Kao gosti sudjeluju 
madžarski ministri, a izaslanstva madžarskih županija po- 
ljepšavaju tu ceremoniju, koja se svršava sječenjem vola i 
predstavom u gradskom kazalištu. Bila je mala krunidba, 
ali to je bila posljednja priredba te vrste. 

Zastava s posljednje instalacije sačuvana je u Muzeju 
grada Zagreba: na teškoj crvenoj svili izvezen je bogato 
grb Hrvatske, Slavonije i Dalmacije; s druge je strane grb 
obitelji Rauch. Žezlo bogato urešeno tirkizima, figurama 
Zrinskog i s madžarskim zapisom. 

LIT.: VI. Mažuranić, Prinosi za pravno-povj. rječnik, str. 30; Đeželić, 
u Nar. Star., knj. IV., str. 187; Szabo u Nar. Star., knj. XIII. Gj. S. 
7. Banski dvori. U srednjem vijeku imali su banovi svoju 
palaču u Zagrebu nedaleko biskupskoga dvora, pa se tra- 
dicija o tom sačuvala sve do biskupa Vinkovića, koji spo- 
minje položaj te palače još u sredini 17. stoljeća. Kad je 
stvorena utvrđena varoš na Gričkim Goricama (Gradec), 
odselili su i banovi gore, ali se ne može odrediti, gdje je 
mogla stajati banska nastamba. Kasniji banovi stanovali su 
većinom u svojim palačama (bili su redom velikaši) ili su 
iznajmili gdje stan. Ta- 
ko je n. pr. Ivan Er- 
dódy stanovao u Orši- 
ćevoj palači, današnjem 
magistratu, a Gyulay u 
Jelačićevoj kuriji na 
Markovu trgu br. 9. Još 
su 1620 tražili staleži 
i redovi, da se sisački 
grad otkupi i preda kao 
stalna rezidencija banu, 
ali vojništvo se tome 
usprotivilo, jer bi to 
bila »res mali exem- 
pli et consequentiae...« 
»Zemaljsku kuću« imao 
je Zagreb već odavno, 
to je kasnija županija 
na Markovu trgu, gdje 
je i hrvatska sabornica 
(iznajmljena od zagre- 
bačke županije). Bila 
je to prije malena zgra- 
da, a morala je služiti 
i za Županiju i za ar- 
kive, za banski i zem. 
sudbeni stol, a nakon 
nedovoljne dogradnje i 
za stan banu. No ban je 
Nadaždi volio deceni- 
jima ostajati u Varaž- 
dinu, jer da nema za 
nj dostojna stana u 
Zagrebu. Istom 1807 za- 
misle da prodaju ze- 
maljsku kuču županiji 
pa da kupe novu pa- 
laču. Nakon dugog do- 
pisivanja s dvorom do- 
de privola krune i nadu 
se sredstva, te bude 
kupljena stara palača 
Antuna Pejačeviča, ko- 
ja je 1803 prešla u 
vlast baruna Ivana Kulmera. Taj je započeo izgradnju na 
Markovu trgu, gdje je stajala kapela sv. Uršule, ali je 
cstavio palaču nedovršenu, kad je umro. Tada to sve 
prekupi od Kulmerovih nasljednika ban Gyulay, podigne 
na starom dijelu palače drugi kat, a banski stan prema 
Markovu trgu izgradi jednokatno, te odredi, da se sve zgra- 
de na Markovu trgu imaju zidati jednokatno zbog malog 
razmjera trga. I tako se od 1809 preseli u novu palaču ban 
Gyulay, dok je u krilu bila sabornica (do 1848), a u nado- 
gradenom dijelu prema Kapucinskoj ulici banski stol i zem. 
sudbeni stol. Arkiv je smješten u prizemlje novoga dijela 
pod banovim stanom, gdje je ostao do 1913. Odatle je 
Khuen 1885 poslao neke hrvatske spise natrag u Peštu. 
Kulmerovi su dobili za svoju gradnju 75.000 for. G. 1837 
kupljena je i susjedna kuča Danijela Raucha, gdje su 
danas prezidijalni uredi, pa je tako dobiven sklop sa dva 
dvorišta, u kojima su se obavljale »restauracije« županij- 
skog činovništva. Dvorište banske palače s izlazom u ne- 
kadašnju Kazališnu ulicu (sada zazidano) bilo je za ma- 
džarone, a dvorište nekad Rauchove palače za llire. Tako 
je bilo i na dan 29. VII. 1845, kad su pale srpanjske žrtve. 
Za Bachova apsolutizma htjedoše podiči još jedan kat nad 
banske dvore, ali se Jelačič tome s pravom usprotivio. 
LIT.: R. Horvat, Pov. banske palače, Vjesnik zem. arkiva 1915. Gj. S. 
8. Tradicija o banovima. Potkraj 14. st. ili na početku 15. 
st. unesena je u kartular samostana sv. Petra u Selu, u Po- 
ljicima, bilješka o tobožnjem načinu biranja hrvatskog 
kralja, kada bi kralj umro bez potomka. Pisac se bilješke 

Očito poveo za običajem, kakav je u njegovo doba postojao 
u Njemačkoj (kolegij od sedam knezova-izbornika, prvi 
Put 1257). On tvrdi, da je hrvatskoga kralja biralo sedam 
banova, i to banovi Hrvatske, Bosne, Slavonije, Požege, 
Podravlja (Podravoe), Albanije (najjužnijega dijela Dal- 
macije) i Srijema. Osim toga kaže, da je pravo na bansku 
čast pripadalo plemenima Kačića, Kukara, Snačića, Čudo- 
mirića, Mogorovića i Šubića, dok su ostala davala župane. 

Nijedna od tih tvrdnja ne odgovara povijesnim činje- 
nicama. Nema sumnje, da je poticaj za pretpostavku o 
sedmorici banova dobio Pisac iz t. zv. Ljetopisa popa 
Dukljanina. U njemu se banovi spominju na više mjesta. 
j VI. Mažuranić ne smatra navedenu bilješku potpuno 
izmišljenom. On ne isključuje, da je u hrvatskoj državi 
moglo biti više banova, i dopušta, da nije posve nemoguća 
ni vijest o načinu, kakvim se popunjavalo ispražnjeno 
Prijestolje. Još je Rački nalazio u bitnosti istinitom vijest 
ili — kako on misli — predaju o izboru bana iz šest na- 
vedenih plemena, pa to i Mažuranić Prihvaća kao moguće. 

Prema najnovijem mišljenju D. Švoba uperena je ta bi- 
lješka protiv madžarskih namjera prema Bosni, u vezi 
s ispravom kralja Ladislava Napuljskog iz 1406, kojom on 
potvrduje granice bosanske države. 

LIT.: Vj. Klaič, Hrvatski bani za narodne dinastije, Wjesnik zem. 
arkiva, L, 1899; F. šišič, Priručnik izvora hrvatske historije, Zagreb 
1914; Isti, Povijest Hrvata u vrijeme narodnih vladara, Zagreb 1925; 
Isti, Letopis popa Dukljanina, Pos. izd, Srpske kr. akademije, LXVII., 
1928; Vl. Mažuranič, Prinosi za hrvatski pravno-povjestni rječnik, s. v. 
ban; D. Švob, Pripis Supetarskog kartulara: izbor starohrvatskog kralja 
i popis onodobnih banova. J. š 

Tradicija, koja je u vezi s povijesnom uspomenom na 
hrvatske banove, stvorila je mnogo reprezentativnih lično- 
sti, koje predstavljaju narodne težnje. Ističu se kao tipovi 
banova mučenika, vojskovoda, mecena i političkih voda 
Pavao Šubić Bribirski, Mladen Šubić Bribirski, Stjepan 
Lacković, Petar Berislavić, Ivan Karlović, Nikola Zrinski 
Sigetski, Tomo Erdódy, Petar Zrinski, Josip Jelačić. Pored 
historijskih oznaka ovilo se oko tih likova i mnogo nehi- 
storijskih crta. Narod nije mogao katkada protumačiti, 
Zašto njegovi miljenici nijesu uspjeli u pothvatima, koje 
im je on namjenjivao, zato je izmislio o njima svakojake 
legende. Postoji niz hrvatskih banova, o kojima je nastala 

rica, da su ih dali ubiti kraljevi ili moćni velikaši. O Ivanu 

arloviću pjeva se do najnovijeg vremena, da ga je ubio 
budimski kralj, a njegova je žena Ana Karlovićka za osvetu 
ubila budimskoga kralja. O Jurju Zrinskom zabilježio je i 
sam Vitezović u svojoj Kronici, da je otrovan rotkvom. 
O Nikoli Zrinskom Mlađem govorkalo se i pisalo, da ga 
nije ubio vepar u Kuršanečkom gaju, nego plaćenik bečkog 
dvora. Slom bana Jelačića tumači narod još i danas tvr- 
dnjom, da je on otrovan od Franje Josipa. Naprotiv o ne- 





kim banovima, kojima je bilo dopušteno, da tlače dugi niz 
godina hrvatski narod, šaputalo se, da su to bili nezakoniti 
sinovi habsburških vladara. Mnoge su priče o banovima 
nastale u vezi sa starim gradinama, dvorcima, crkvama i 
prirodom. U taj kompleks možemo ubrojiti i priču o Crnoj 
kraljici. Zlatno doba Like povezao je narod s Ivanom Kar- 
lovičem. O banu Kulinu govori se i danas poslovično kao 
o predstavniku drevnih vremena i največega blagostanja. 
Orbini spominje u djelu IZ Regno degli Slavi, kako su Bo- 
sanci, kad je ljetina dobro ponijela, govorili: Vračamo se 
u Kulinove dane. Medu stanovnicima Lonjskoga polja 
čula se do nedavna poslovica: »Dobar kao Kulin«. U naro- 
dnoj pjesmi imademo opsežam ciklus hrvatskih banova 
(— Narodna pjesma). Glavni su junaci toga ciklusa banovi 
Derenčić, Berislavići, Karlović, Zrinoviči, Erdeljići i Jela- 
čić. Ime ban ostavilo je tragove u prezimenima: Ban, Ba- 
nac, Banić, Banovac, Banović i t. d. Banićima su bili na- 
zvani sinovi i potomci Pavla Šubića Bribirskoga. I madžar- 
sko prezime Banffy izvodi se od riječi ban. Toponomastika 
je također pod utjecajem banskog imena, kako svjedoče 
mjesta i krajevi: Banat, Banija, Ban-brdo, Banstol, Banska 
Gorica, Banska Kosa, Banski Marof, Banovci, Banovo Polje, 
Banova Jaruga, Banovačko Brdo, Banjaluka. Naziv banica 
ili banovac sačuvao se za neki novac do najnovijeg vre- 
mena. Opće je poznata dječja igra: »Stjepane bane, otvaraj 
vrata«. І Hrvati u Abruzzima imadu igru bani. Tijekom 
vremena stao je narod u nekim krajevima označivati ime- 
nom ban svakoga više- 
ga nosioca vlasti i sva- 
koga gospodina, а u 
zdravicama se govori i 
o banu domaćinu. Po- 
znata je osobito Kona- 
voska zdravica, o kojoj 
je dr. Antun Radić u 
»Prosvjeti« 1899  na- 
pisao: »To je prosto 
nasljedovanje nekada- 
šnjih običaja u banskim 
dvorima. Ova je poja- 
va vrlo zanimljiva. Ona 
je jedan primjer, kako 
se kultura i njezini obli- 
ci rađaju i usavršuju 
u najvišim društvenim 
slojevima pa se od njih 
sve dalje šire... Narod 
je sačuvao mnogu sta- 
rinu nekadašnjega cvije- 
ta svojih prvaka, najvi- 
ših i najbogatijih sloje- 
va, kako su evo Kona- 
vljani sačuvali staroga 
svoga bana — barem u 
nazdravici.« PIG, 

Crnogorska tradicija o banovima zabiljeZena je prvi put 
u gl. 9. Ljetopisa popa Dukljanina. Tu se pripovijeda, da 
je kralj Budimir (Svetopelek) razdijelio svoju državu na 
četiri pokrajine: Zagorje ili Srbiju sačinjavale su Raša i 
Bosna, a Primorje Bijela Hrvatska (od Duvna do Vino- 
dola) i Crvena Hrvatska (od Duvna do Drača). U svakoj 
Pokrajini postavio je kao svojega namjesnika bana, kojemu 
je podredio župane i satnike. Bansko ime sačuvalo se u 
Crnoj Gori, osobito u Nikšićima, Bjelopavlićima, Pipe- 
rima, Bratonožićima i Zećanima. Crnogorska predaja spo- 
minje bana Ugrena od Ugrenovića, bana grbaljskog, bana 
Petra Veljaja, bana Vuka Rvačanina, bana Lužanskoga 
i t. d. U narodnim pjesmama i u narodnom govoru u 
Crnoj Gori daje se naziv ban svakomu vojvodi i uzoriti- 
jemu čovjeku, a katkada i samomu knezu i vladici. 





PEČAT BANA JELAČIĆA 


Beograd 1938. 


9. Znanosti i književnosti dali su hrvatski banovi ve- 
liko obilje motiva, pobuda i tema. U starijim hrvatskim 
rječnicima upotrebljavaju se za bana najčasniji nazivi: 
»banus, prorex, najvekši pod kraljem vugerskem horvat- 
skoga, slovinskoga i dalmatinskoga kraljevstva ladavec i 
zapovednik« (Belostenec); »ban, prorex, banus, praefectus 
regni« (Jambrešić) i t. d. Pišući o hrvatskoj povijesti stali 
su historičari prema sukcesiji banova i prema kolebanju nji- 

hove vlasti obradivati 
čitavu povijesnu gra- 
đu. Najdosljednije je 
to proveo Juraj Rat- 
tkay, kod kojega se i 
po formiipo sadržaju 
vidi, da je sudbina hr- 
vatskoga naroda i kra- 
ljevstva bila uglavnom 
sudbina hrvatskih ba- 
nova. Vremenom se 
oko banova usredoto- 
čilo toliko problema, 
da ih je morala rješa- 
vati posebna discipli- 
na, koju je Vitezovič 
nazvao banologijom u 
svojoj pravno-povije- 
snoj studiji Pauli Rit- 
ter Eguitis Aurati Ba- 
nologia seu de Bana- 
tu Chorvatiae. U 11 
glava raspravlja Vite- 
zović 1. o imenu ba- 
na, 2. o starini bana, 
3. o banskom dosto- 
janstvu, 4. o banskom 
ugledu, 5. o banskoj 
uzvišenosti, 6. o ban- 
skom naslovu, 7. o banskoj moći, 8. o banskim prihodima, 
9, o banskom novcu, 10. o banskom sjedištu, 11. o banskom 
opsegu i diobi. Na mnoga pitanja nije Vitezović mogao 
odgovoriti. Kritičniji je od njega Josip Mikoczy u svojoj 
povijesti hrvatskih banova. Banologija je obrađena do kraja 
istom u 19. i 20. st. u naučnim radovima Kukuljevića, Ra- 
čkoga, Smičiklasa, Klaića, Rudolfa Horvata, Šišića, Dabino- 
vića i drugih historičara i pravnika. U pjesmama, romanima, 
novelama i u crticama prikazivali su hrvatske banove mnogi 
književnici odabirući za obradbu osobito rado velike likove 
iz vremena Pavla Šubića i njegovih sinova iz 25-godišnjega 
pokreta proti kraljici Mariji, palatinu Gorjanskom i kralju 
Žigmundu, iz vojevanja Krste Frankopana, iz opsjedanja 
grada Sigeta, iz zrinsko-frankopanske urote i t. d. Pored sta- 
rijih pjesnika Karnarutića, Vitezovića, Petra Zrinskoga i 
Kačića stvorili su čitavu galeriju banskih portreta osobito 
Mirko Bogović, August Šenoa, Franjo Marković, Ljuba Ba- 
bić-Gjalski, Eugen Kumičić, Đuro Arnold, Vladimir Nazor 
i Milutin Cihlar-Nehajev. Provodni motiv, što ga je opje- 
vao već Vladislav Menčetić govoreći u Trublji slovinskoj 
o Petru Zrinskom, da on ima biti »ban imenom, a kralj 
dilom«, ponavljao se više stoljeća u mnogobrojnim varija- 
cijama sve do Badalićeva libreta za Zajčevu operu Nikola 
Šubić Zrinski, gdje Menčetićevu misao nalazimo obnovljenu 
u stihu: »Hrvatu ban je kralj«. U lirici je najplastičniji 
spomenik hrvatskim banovima postavio A. G. Matoš spje- 
vavši sonet Pri sv. Kralju, koji se završuje riječima: »I dok 
je srca, bit će i Kroacije«. 





ZASTAVA BANA SOKCEVICA 
Zagreb, Hrv. nar. hist. muzej 


10. Imena hrvatskih banova. 


1. Banovi jedinstvene Hrvatske: 


Pribina oko 970 

Godemir oko 1000 

Gvarda (Varda) oko 1020 

Božetjeh oko 1030 

Stjepan (protospata) oko 
1040 

Gojko 1059—1069 

Zvonimir 1070—1073 

Petar 1074 

Ugrin 1107 

Kledin (Klaudije) 1116—1117 

Aleksije oko 1130 

Beloš 1142—1157 

Apa 1158 

Beloš 1163 

Ampud 1164—1176 

Dionizije 1181—1183 

Suban 1183—1185 

Kálán 1190—1193 

Dominik 1194—1195 


Andrija 1198 

Nikola 1199—1200 

(Benedikt 1199—1200) 

Martin Hontpázmán 1202 

Hipolit 1204 

Merkurije 1205—1206 

Stjepan 1206—1207 

Bank (Benedikt) 1208—1209 

Bertold Andechs-Meranski 
1209—1211 

Mihajlo 1212 

Đula Šikloški 1213 

Ohuz 1213—1214 

Ivan 1215 

Poža 1216 

Bank (drugi put) 1217—1218 

Đula (drugi put) 1219 

Ohuz (drugi put) 1220—1222 

Salamon 1222—1224 

Mihajlo 1224 


BAN 


2. Bosanski banovi iz porodice Kotromanića (spomen u 


vrelima): 


Borič 1154—1163 
Kulin 1180—1203 


Stjepan (navodi se 1236 kao 


mrtav) 
Matej Ninoslav 1233—1249 


Prijezda 1. 1240 i 1255—1287 


Prijezda II. s bratom Stje- 
panom 1290 


Stjepan sam 1290—1302 (t 
1310?) 

Stjepan (Stipoš) Kotromanić 
1322—1353 

Tvrtko I. 1353—1377, oko 
1374 s bratom Vlkičem 
(Vukom) 


3. Banovi »Cijele Slavonije« (Totius Sclavoniae): 


Aladar 1225 

Šalamon 1226 

Dula (treči put) 1229—1234 

Opoj 1235—1238 

Nikola 1240 

Dionizije od plem, Tiirje 
1241—1245 

Ladislav od plem. Kán 1245 

Ratislav Halički 1247 

Stjepan od plem, Gutkeled 
1248—1260 

Roland od plem. Ratold 
1261—1267 

Henrik Gisingovac 1267— 
1270 

Joakim Pektar 1270—1272 

Mojs 1272 

Matija Čak 1272—1273 

Pčez od plem. Dionizova 
1274—1275 

Ivan Gisingovac 1275 

Toma od plem. Hontpázmán 
1275—1276 

Ivan Gisingovac 1276—1277 

Nikola od plem. Gutkeled 
1278—1279 

Nikola Gisingovac 1279— 
1281 

Petar Pakrački 1281—1283 

Radoslav Babonič 1290— 
1293 

(Henrik Gisingovac 1291) 

Jakov Kopas 1298—1299 

Ladislav od plem. Ratold 
1300 


Henrik Gisingovac 1301— 
1309 

Stjepan Babonič 1310—1316 

Ivan Babonič 1316—1322 

Nikola Omodejev 1322— 
1324 

Mikac Mihaljevič 1325— 
1343 

Nikola Banffy 1343—1345 

Leustahije Ratold 1356— 
1361 

Stjepan Kaniški 1362—1366 

Nikola Széchy 1366—1368 

Petar Cudar 1368—1380 

TI Ivan Bánffy 1381 

Ladislav od Lučenca 1387— 
1389 

Detrik Bubek 1389—1392 

Ladislav Petrov 1392 

Detrik Bubek 1394—1397 

Pavao Cupor 1412—1415 

David Lacković 1416—1418 

Dionizije Marcali 1419—1421 

Herman Celjski 1423—1435 

Matko Talovac 1436—1444 

Fridrik i Ulrik Celjski 1445 
—1454 

Ulrik Celjski 1454—1456 

Ivan Marcali 1457 

Ivan Vitovec i Nikola Iločki 
1457—1463 

Ivan Thuz od Laka 1468— 
1469 

Ivan Česmički 1469—1470 

Ivan Ernušt 1473—1476 


4. Hrvatsko-dalmatinski banovi: 


Vojink 1225 

Valegin 1226 

Stjepan 1243—1251 

Butko 1259 

Pavao Bribirski 1273—1312 

Mladen Bribirski 1312—1322 

Ivan Ćuz 1356—1358 

Nikola Szćchy 1358—1366 

Konja Széchényi 1366—1367 

Emerik Lacković 1368 

Šimun Mauricijev 1369—1371 

Karlo Drački 1371—1376 

Nikola Széchy 1377—1380 

Emerik Bubek 1380—1383 

Stjepan Lacković 1383—1384 

Toma od Sv. Jurja 1384— 
1385 

Ladislav od Lučenca 1387 


Dionizij od Lučenca 1387— 
1389 

Ivan 1389—1392 

Nikola Gorjanski 1392 

Butko Kurjaković 1394 

Nikola Gorjanski 1394—1397 

Pavao i Ivan Kurjaković 
1410—1411 

Petar de Alben 1412—1419 

Albert de Ungh 1419—1426 

Nikola Frankopan 1426— 
1432 

Ivan i Stjepan Frankopani 
1434—1436 

Stjepan Frankopan 1437 

Perko Talovac 1438—1453 

Ladislav Hunyady 1453 

Pavao Špirančič 1459—1463 

Damjan Horvat 1473—1476 


5. Hrvatsko-dalmatinsko-slavonski banovi: 


Nikola Bánffy 1345—1346 
Nikola Széchy 1346—1349 
Pavao Ugal 1350 

Stjepan Lacković 1351—1352 
Nikola Bánffy 1353—1356 
Ivan od PaliZne 1386—1391 


Ivan Krčki 1392—1393 

Nikola Gorjanski 1397—1402 

Ladislav Grđevački 1402— 
1404 

Pavao Bessenyo 1404 

Pavao Pecz 1404—1406 


Herman Celjski 1406—1408 
Emerik Zapoljski 1464—1465 
Ivan Thuz od Laka 1466— 
1467 
Blaz Podmanicki 1470—1472 
Damjan Horvat 1472—1473 
Andrija Bánffy 1476—1477 
Ladislav od Egervára 1477 
—1481 
Blaž Podmanicki 1482 
Matija Gereb 1483—1489 
Ladislav od Egervára 1489-— 
1493 
Emerik Derenčin i Ivan Bot 
1493 
Ladislav Kaniški 1493—1495 
Ivaniš Korvin 1495—1498 
Juraj Kaniški 1498—1499 
Ivaniš Korvin 1499—1504 
Franjo Balassa de Gyármáth 
1505 
Andrija Bot 1505—1507 
Marko Mišljenović 1506— 
1507 
Juraj Kaniški i Ivan Ernušt 
Čakovački 1508—1509 
Andrija Bot 1510—1511 
Emerik Perényi 1512—1513 
Petar Berislavić 1513—1520 
Ivan Karlović 1521—1524 
Ivan Tahi 1524—1525 
Franjo Batthy4ny 1525— 
1531 
Ivan Karlović 1527—1531 
Tomo Nádasdy 1537—1539 
Petar Keglević 1537—1542 
Nikola Zrinski 1542—1556 
Petar Erdódy 1557—1567 
Frano Frankopan Slunjski 
1567—1572 
Juraj Drašković 1567—1576 
Gašpar Alapić 1575—1577 
Krsto Ungnad 1578—1583 
Tomo Erdódy 1584—1595 
Gašpar Stankovački 1595— 
1596 
Ivan Drašković 1595—1607 


BAN — BANAC 


Tomo Erdódy 1608—1614 

Benedikt Thuroczy 1615— 
1616 

Nikola Frankopan 1617— 
1622 

Juraj Zrinski 1622—1626 

Žigmund Erdódy 1627—1639 

Ivan Drašković 1640—1646 

Nikola Zrinski 1647—1664 

Petar Zrinski 1665—1670 

Nikola Erdódy (1670—1680) 
1680—1693 

Adam Batthyány 1693—1703 

Ivan Pálffy 1704—1732 

Ivan Drašković 1732—1733 


Josip Eszterházy 1733—1741 
Karlo Batthyány 1742—1756 
Franjo Nádasdy 1756—1783 
Franjo Eszterházy 1783— 
1785 
Franjo Balassa de Gyármáth 
1785—1790 
Ivan Erdódy 1790—1806 
Ignjat Gyulay 1806—1831 
Franjo Vlašić 1832—1840 
Franjo Haller 1842—1845 
Josip Jelačić 1848—1859 
Ivan Coronini 1859—1860 
Josip Šokčević 1860—1867 
Levin Rauch 1868—1871 
Koloman Bedeković 1871— 
1872 
Ivan Mažuranić 1873—1880 
Ladislav Pejačević 1880— 
1883 
Dragutin Khuen Héderváry 
1883—1903 
Teodor Pejačević 1903—1907 
Aleksandar Rakodezay 1907 
— 1908 
Pavao Rauch 1908—1910 
Nikola Tomašič 1910—1912 
Slavko Cuvaj 1912—1913 
Ivan Skerlecz 1913—1917 
Antun pl. Mihalovič 1917— 
1918. 


BAN, 1. fra Danijel, Ж Kreševo 21. X. 1857, + 14. IX. 1939, 
bosanski franjevac, profesor, neumoran kulturni i nacionalni 


radnik, 


BIBL.: Evangelium guartum (1887); rukopisna kronika s mnogim dra- 
gocjenim podacima za povijest njegova zavičaja. 

LIT.: R. Drljič, Dr. Fra Danijel Ban, Franjev. Vijesnik, 1939. St.P. 

2. Duro, svečenik i književnik iz Perasta, živio u 18. st. 





Prve je nauke izučio u Dubrovniku, a kasnije u Mlecima. 
Bavio se pjesništvom i napisao je dosta pjesama na hrvat- 
skom i na talijanskom jeziku. S talijanskoga je preveo Me- 
tastazijev igrokaz Temistokle. 

LIT.: Vulovič, Prvi Program c. k. Real. i Vel. ua коон 


za šk. g. 1872—73. i-6. 

3. Franjo, * Zagreb 1839, t Budimpešta 1873, glumac i 
pjevač. Nastupio prvi put 1863 kao Leicester u Mariji 
Stuart. Kasnije učio pjevanje na konzervatoriju u Pragu. 
Od 1869 ponovno glumio u 
Zagrebu. Umro u zavodu za 
umobolne. S; B: 

4. Matija, * Dubrovnik 4. 
XII. 1818, + Beograd 14. III. 
1903, književnik, političar i 
publicist. Srednju školu učio 
je u Dubrovniku, 1836 stupio 
je u franjevački red, ali ga 
je brzo napustio. Zatim je 
otputovao na Istok, bio učitejl 
talijanskog jeziku u Brusi i 
Carigradu, slušao predavanja 
iz vojničkih nauka u francu- 
skoj školi na otoku Halki. 
God. 1844 došao je u Beo- 
grad, gdje je 1845 postao od- 
gojitelj kćeri kneza A. Kara- 
đorđevića. U Beogradu je bio 
vještak za vanjsku politiku, 

osobito za pitanja odnosa na Balkanu, a srpska ga je vla- 
da slala u posebnim političkim misijama u Srijemske Kar- 
lovce, Zagreb, Cetinje. G. 1850 postao je profesor francu- 
skog jezika na beogradskom liceju, a 1861 šef presbiroa. 
Ма tom je mjestu ostao do umirovljenja 1880. Za svoje 
književne i publicističke radove odlikovan je više puta, 
postao je član beogradskog Učenog društva, tajnik Srpske: 
kraljevske akademije i član zagrebačke Akademije i više 
stranih učenih društava. 

р Ban je bio vrlo radišan čovjek; svoje je sposobnosti oku- 
šao na mnogim područjima javnoga rada. Počeo je pi- 
sati vrlo mlad. Ispočetka je pisao lirske pjesme, da za 
kratko vrijeme prijeđe na dramu. Što u Dubrovniku, što 
u Carigradu napisao je četiri drame na talijanskom jeziku: 
Il terremoto di Ragusa, 1835; Dobroslavo, 1836; Fingallo, 
1837, i Moscovita, 1839. Prve tri drame je spalio, a četvrtu 
je štampao u Carigradu 1839. Između ovih mladenačkih 
drama i drama na domaćem jeziku Ban je pjevao lirske 
pjesme. U osnovi slabo lirski raspoložen dao je nekoliko 
boljih ljubavnih lirskih pjesama posvećenih nesuđenici Ma- 
rici. Pjesme je izdao u dvije knjige pod imenom: Različne 
pjesme, 1. 1853, II. 1861. 

BIBL.: U dramskoj književnosti Ban je bio vrlo plodan. Napisao je 
14 drama: Mejrima ili Bošnjaci, 1847, štampana u Novom Sadu 1851 (u 
Zagrebu izvedena 1855); Miljenko i Dobrila, 1850; Smrt kneza Dobro- 
slava, 1851; Smrt Uroša V. ili Posljednji Nemanjići, 1857; Kralj Vuka- 
šin, 1857; Car Lazar ili Propast na Kosovu, 1858; Cvijeti Srpske, dvije 
drame: Takovski ustanak. i Uskrs srpske države, 1865; Vanda, 1868; 
Kobna tajna, 1869; Marta Posadnica, 1871; Marojica Kaboga, 1879; Jan 
Hus, 1879, i Knez Nikola Zrinjski, 1888. 

;Uz ovaj obilni rad on je pisao kao publicist o mnogim političkim 
Pitanjima: Pravo srpskog naroda u turskom carstvu, 1856; La question 
macédonienne, 1887; Réorganisation politique de l'Orient sur la base de 
l'équilibre des races, 1878; Pogledi na radnju hrvatskog sabora, 1865; 
Kako i zašto Južni Sloveni valja da stupe za svoju obranu, 1866. Pisao 
je također i o pitanjima prosvjetne politike kod Srba, a kao odgojitelj 
kćeri kneza Aleksandra Karađorđevića kanio je izdati jednu cijelu peda- 
goško-poučnu enciklopediju, od koje su tri knjige štampane (Vaspitatelj 
ženski, I.—III., Beograd 1847). Etičko-nacionalnu svrhu imale su njegove 
Moralne i političke iskrice, 1888. Napokon, kao negdašnji slušač voj- 
ničkih nauka. Ban je napisao i prvu knjigu o novoj strategiji kod Srba, 
Osnove ratne, 1848. Ban je mnogo pisao. Njegov književni rad nema 
osobite vrijednosti. U svoje vrijeme, drame su mu postigle znatan 
uspjeh. Cjelokupna djela M. Bana izdala je Srpska kraljevska akade- 
mija, Beograd 1889—1892. 

LIT.: A. Veber, Neven, 1852; Sv. Vulović, Otadžbina, I., 1874; L. 
Kostić, Šekspir i... Matija Ban, Otadžbina, II., 1875; S. Pjerlotić, Sulla 
vita e sulle opere di Mattia Ban, Zagreb 1881; J. Bošković, Glasnik 
srpskog učenog društva, 65., 1886; P. Popović, Matija Ban i njegov knji- 
ževni rad и Dubrovniku, SKG 1903; J. Skerlić, Omladina i njena knji- 
ževnosi, Beograd 1906; K. Lucerna, U spomen Matije Bana Dubrovča- 
nina, Ljetopis Akad. za 1906, Zagreb 1907. M. U. 

5. Mitrofan, Ж Grbalj (Boka Kotorska) 1841, + Cetinje 
30. IX. 1920, posljednji autokefalni arhiepiskop cetinjski i 
mitropolit Crne Gore, Brda i Primorja. Prešao u Crnu Goru 
1869 i kao arhimandrit manastira Morače 1877 odlikovao se 
u bojevima s Turcima. G. 1884 izabran je za crnogorskog 
mitropolita i zavladičen u Petrogradu 18. IV. 1885. Stekao 
je mnogo zasluga za reorganizaciju svoje mitropolije: uredio 
je crkvene sudove, odijelo i plaće svećeničke. Radio je i na 
podizanju prosvjete i duhovne kulture u svome narodu. 
Štampao je i nekoliko književnih djela s područja duhovnog 
pastirstva. R. G. 

6. Nikola, ** Dubrovnik 1736, + Dubrovnik 1815, zadnji 
dubrovaéki nadbiskup. Naslijedivsi Vjekoslava Spagnolet- 
tija (1792—1800), položio zakletvu Dubrovačkoj republici, 
zatim Napoleonu i caru Franji I. Iza njegove smrti ostaje 
nadbiskupska stolica prazna do 1830. Bulom Locum S. Petri 
od 30. VII. 1828 ukinuta je dubrovačka nadbiskupija i me- 
tropolija, te ustanovljena biskupija, s kojom su in perpe- 
tuum sjedinjene biskupije korčulanska i stonska. Prvi je 
biskup dubrovačke biskupije Antun Giuriceo (1830—1842), 
rodom s Krka. T M. 

7. Slavan, Ж Zagreb, + Zagreb 11. I. 1884, brat Franje 
B. i Hedvige, vjerenice Lisinskoga, hrvatski glumac, učenik 
Josipa Freudenreicha. Glumio je u starom kazalištu od 
1864. Nastupao je u dramama, operetama i operama. Bio 
je velik talenat, ali neizrađen i neobuzdan. Umro je duše- 
vno bolestan. 9. Bi 

BANAC, Božo, * Dubrovnik 13. III. 1883. Kao sin pomor. 
kapetana i brodovlasnika otišao je u ranoj mladosti u En- 
glesku, da svoju naslijeđenu nadarenost za pomorstvo u 
svjetskom središtu pomorsko brodarskih poslova još više 
usavrši. Kao zastupnik nekih stranih i domaćih brodovla- 
snika dao je nov zamah razvoju domaće trgovačke morna- 
rice. Suvlasnik je društva Atlantska Plovidba Ivo Račić. 
Njegovim nastojanjem dolazi 1924 do osnutka parobr. dru- 
štva »Jugoslavensko-amerikanska Plovidba«, u kojem sudje- 

luju hrvatski iseljenici, kao Nikola Mihanović, Pasko Babu- 
rizza i Frano Petrinović, a B. je stručno upravljao iz Lon- 
dona tim novim poduzećem. Fuzijom tog društva sa Atlant- 
skom Plovidbom 1929 osnovano je parobr. društvo Jugo- 
slavenski Lloyd, koje je do početka ratnih događaja 1939 
posjedovalo brodovlje od 110.690 br. reg. tona. B. je suvla- 
snik i glavni ravnatelj toga parobr. društva, koje je izvan- 
rednom vještinom doveo na uzornu visinu, a sudjeluje u 
kapitalu i vodstvu također i u drugim brodarskim poduze- 
ćima. B. je jedini strani brodovlasnik, koji je stalni član 
uprave Lloyd's Register of Shipping u Londonu. APP: 

BANACH, Stefan, * Krakov 30. III. 1892, profesor sve- 
učilišta u Lavovu, jedan od vodećih poljskih matematičara. 
Uspješno se bavi funkcionalnom analizom i srodnim pita- 
njima (»Banachovi vektorski prostori« i t. d., isp. M. Fréchet, 
Les espaces abstratis, Pariz 1928), pa je za ta područja osno- 
vao i uređivao internacionalni matematički časopis Studia 
Mathematica (I.—IX., Lavov 1929—1939). Glavno mu djelo 
Thćorie des općrations linćaires, Varšava 1932, čini 1. sv. 
u kolekciji Monografje Matematyczne, kojoj je on jedan 
od osnivača. DK. 

BANALAČKI je tajni jezik panalbanskih riječi, kojim 
su se u Bosni poglavito služili dunđeri iz kotara Srebrenice, 
t. j. majstori zidari i graditelji. 

LIT.: I. Grđić Bjelokosić, Banalački (radnički, dunđerski) jezik, Gla- 
snik zem. muzeja, 1900. MNE: 

BANALNOST (franc. banal »svagdašnji, prosječan«) na- 
staje uvijek, a osobito u književnom stilu, kad se čovjek 
služi takvim izrazima i čitavim izražajnim sredstvima, koji 
su dugotrajnom upotrebom postali preobični (vulgarni), 
tako da više ne postizavaju željena efekta. 

BANANA, lučki grad sa 1000 stanovnika na pješčanom 
poluotoku ušča rijeke Konga. Njegova dobro zaštičena du- 
boka i prostrana luka glavno je stovarište za belgijsku 
koloniju Kongo. Ima po jednu englesku, francusku, portu- 
galsku i više nizozemskih faktorija, sudište, nekoliko kon- 
zulata, meteorološku i bežičnu stanicu. 

BANAC — BANAT 


BANANA je rašireno ime tropskog biljnog roda Musa 
iz tropske porodice bananovki. To su veličanstvene, pal- 
mama slične zeljaste biljke, drvolike vanjštine s nepravim 
deblom, koje je sastavljeno od samih međusobno tijesno 
priljubljenih lisnih rukavaca, a nosi na vrhu skup velikih 
duguljastih listova; stariji među ovima imaju redovno na 
poseban način razderane plojke. Cvjetna se os diže po 
središnjoj šupljini prividnog debla sve do vrha, gdje se 
među listovima pojavi viseći klas trimernih, zigomorfnih 
cvjetova sa podraslim plodnicama. Iz potonjih razvijaju se 
mesnati plodovi (bobe), koji su kod većine kulturnih 
odlika bez sjemenaka; stoga se banane razmnažaju u kul- 
turi već od davnine korijenovim sađenicama. Najpoznatija 
je vrsta M. paradisiaca L. Njezina se kulturna podvrsta 
M, sapientium O. Kuntze gaji u svim tropskim krajevima 
radi poznatih plodova, koji se mnogo cijene kao voće 
(»banane«). U Evropi kultiviraju se pored ove još i neke 
druge vrste (na pr. M. ensete J. F. Gmel.) kao uresne biljke 
po nasadima i vrtovima. S. H-ć. 

B. je u modernoj ishrani vrlo važno voće. Noorden je 
preporučivao b. za hranu dijabetičara, nefritičara i kod 
kostobolje (arthritis). Czerny je uveo banane u dječju di- 
jetu. Oljuštena banana ima nemsku vrijednost 1, a bjelan- 
čevinsku samo 14 (> nem). Celulozna supstanca iznosi samo 
1%, a k tome je vrlo nježna; stoga uzrokuje osobito kod 
malene djece začepljenost. E. M. 

BANANOVKE (Musaceae) su tropska biljna porodica iz 
reda Scitamineae (— jednosupnice), kojoj pripadaju dijelom 
drvolike zeleni velikih dimenzija (na pr. rod banana, v.), 
dijelom prava drveta. Te biljke imaju često goleme cvatove 
u obliku klasa ili metlice. Jednospolni ili dvospolni, zigo- 
morfni cvjetovi imaju vjenčiću slično ocvijeće iz 6 listova, 
6 prašnika (jedan razvijen katkad kao staminodij) i iz 3 
plodnička lista sastavljen tučak sa trogradnom, podraslom 
plodnicom. Plod je tobolac ili boba, a sjemenke imaju endo- 
sperm i perisperm, a kod nekih i arilus. Osim već spo- 
menutog roda banana idu ovamo još na pr. kapska vrsta 
Strelitzia Reginae Ait. te srednjoamerička i južnoamerička 
Heliconia Bihai L., koje se obje u izvantropskim podru- 
čjima često kultiviraju u staklenicima. Vrlo je zname- 
nito i t. zv. »drvo putnika«, Ravenala madagascariensis 
Sonner. iz Madagaskara, kod kojega se u lisnim rukavci- 
ma sabira voda, upotrebljiva za piće. S. H-ć. 

BANAŠEVIĆ, Nikola, * 14. II. 1895, kao profesor ro- 
manske filologije na filozofskom fakultetu u Skoplju bavio 
se proučavanjem narodne, naročito epske poezije i istraži- 


vao veze između naše i francuske narodne epike. 
BIBL.: Kosovski ciklus i Chansons de geste; Ciklus Marka Kraljevića 
i odjeci francusko-italijanske viteške književnosti. М.Р. 


BANAT zaprema jugoistočni dio Panonskoga nizo- 
zemlja između Moriša, Tise i Dunava zajedno s Banatskim 
gorjem u južnim Karpatima. Njime protječe Temeš, koji se 
izlijeva u Dunav kod Pančeva, i Begin kanal, koji spaja 
gradove Temešvar i Veliki Bečkerek. Veći zapadni dio B. 
pripada velikoj nizini srednjega Podunavlja, a manji istočni 
je ispunjen Banatskim gorjem (1440 m). Stanovništvo je 
rijetko jedino na Deliblatskoj pješčari između Alibunara 
i Pančeva. U plodnoj nizini rode žitarice (pšenica i kuku- 
ruz), duhan i lan, voće i povrće, a znatno je također sto- 
čarstvo i svilarstvo. Šumovito gorje daje rude i ugljen 
(Steierdorf, Rešica), a prisojni pristranci gorja prema ni- 
zini pokriti su vinovom lozom (Lugoš, Vršac, Bijela 
Crkva). Slika stanovništva je po narodnosti vrlo šarena. 
Naseljenje je od reda novo, od par stoljeća, poslije izgona 
turske vlasti, Uglavnom žive Madžari na SZ, Nijemci (t. 
zv. Švabe), na SI i u rudarskim mjestima, Rumunji u gorju 
na I, Slovaci па Z, Srbi na JZ, a ima i Hrvata, Bugara i 
svagdje Židova. B. je bio pod Turcima 200 godina, poslije 
toga pod vojnom upravom do vremena Marije Terezije, 
a u manjem dijelu sve do 1873, tako da je sav B. bio izra- 
vno u sklopu ugarske države samo nekoliko decenija do 
svršetka prošloga svjetskog rata, kad je mali zapadni dio uz 
Tisu i Dunav s površ. od 9.776 km? pripao bivšoj Jugoslaviji, 
a veći istočni dio Rumunjskoj. Gradovi blizu Tise, Veliki 
Bečkerek (35.000 stan.) i Velika Kikinda (30.000), naliče 
na velika sela, a ostali su gradovi srednjoevropskoga tipa. 
Među njima je najtipičniji Temešvar (95.000), nekadašnja 
tvrđava i glavni grad Vojne krajine. Na prelazu nizine u 
gorje nižu se napredna trgovišta, od kojih su glavna Lugoš 
na Temešu (25.000), Vršac (30.000) i Bijela Crkva (10.000), 
a na ušću Temeša u Dunav leži Pančevo (25.000), nasuprot 
Smederevu Kubin i na početku dunavskoga prodora Bazijaš. 





BANAT — BANDELLO 

Mladotercijarno tlo pokrivaju diluvijalni slojevi eolskog 
podrijetla i aluvijalni nanosi golemih vodenih masa, koje 
su se iscijedile Dunavom iz Panonske kotline prema 
Crnome moru. Zemlja ima obilje humusa i svuda je plodna 
izuzevši neke pješčare i močvarne krajeve, u kojima je 
česta i barska glina i ilovača sa sodom, što čini tlo oporim 
i teško obradivim. Podneblje je kontinentsko s jakim opre- 
kama između ljetne žege i zimske studeni s mnogo mra- 
zova. U južnim krajevima znade kadgod skočiti toplina 
na 42° С. Količina vodenih oborina nije velika ni svuda 
podjednaka. U srednjem dijelu iznosi godišnje najviše 500 
mm, a na jugu uz Dunav tek malo više. Najčešći su vje- 
trovi sa zapadnog kvadranta i sjeverac, a najznačajniji je 
košava, koja se pojavljuje na mahove, katkada s vrlo snaž- 
nim i neugodnim udarcima. Zemlja se obrađuje uzorno 
najmodernijim poljodjelskim priborom. Prema tomu je po- 
voljan i odličan također žetveni prinos. Znatna je tako- 
đer kultura duhana i šećerne repe, a razvija se i povr- 
čarstvo. Vinogradarstvo je jače u okolici Vršca, Bijele 
Crkve i u dolini Lugoša. Ondje je znatno i voćarstvo. Sto- 
čarstvo je također jedna od važnijih grana privrede. Gotovo 
se podjednako goje konji, svinje i goveda. Nadaleko je po- 
znata rogata stoka u Čoki, a čuveni su sajmovi konja i 
stoke u Temešvaru i Lugošu. Jedino se u nizini osjeća 
oskudica drva. Mnogo se trguje žitaricama (banatska pše- 
nica) i stokom. Trgovina ide plovnim rijekama i dosta gu- 
stom željezničkom mrežom. Raskršće prometa je u Temeš- 
varu. Odanle idu pruge na sve strane, na Z u Veliku Ki- 
kindu, na J u Vršac, na I u Lugoš i na S u Arad, a postoje 
i na rubovima B. spojne željezničke veze Segedin-Velika 
Kikinda-Veliki Bečkerek-Vršac-Lugoš i t. d. 

U B. ima malo Hrvata, oko 10.000. Oni dođoše u ba- 
natsko Podunavlje na prijelazu iz 18. u 19. st. Hrvati iz 
ličke i modruške županije te iz okolice Petrinje i Gline 
nastaniše se u Perlezu, Opavi, Starčevu i Borči oko 1765, 
a 1802 potakne zagrebački biskup Maksimilijan Vrhovac 
seobu turopoljskih plemića u banatska mjesta Klariju, 
Keču i Hrvatsku Neuzinu. 


LIT.: P. Pekić, Povijest Hrvata u Vojvodini, Zagreb 1930; J. Radonitch, 
Le Banat, Pariz 1919. N. Z. 


BANATIT, eruptivna stijena iz skupine diorita. Sasta- 
vljen je od plagioklasa i piroksena. Uz ta dva minerala 
razvio se u nekima još i kremen u većoj ili manjoj koli- 
čini, pa rogovača (amfibol) i biotit. Strukture je zrnaste 
i portirske, a neki su i jedri. В-і su provalili u Banatu kroz 
t. zv. kaprotinske vapnenjake, koji pripadaju u formaciju 
jure, pa su prema tome mlađi od te formacije. Neki misle, 
da su mlađi i od kredne formacije, pa bi se prema tome 
erupcije magme, uz koje su se razvili b., vršile u doba ter- 
cijara. Na dodiru b-a sa vapnjenacima došlo je do razvitka 
mjestimice veoma bogatih rudnih žila i impregnacija. Prvi 
ih napominje Bernhardt von Cotta, profesor rudarske aka- 
demije u Freiburgu. On se bavio istraživanjem rudnih pri- 
lika u Banatu i u sjeveroistočnoj Srbiji, pa se ondje na- 
mjerio na niz eruptivnih stijena, koje se vuku kroz Banat 
zalazeći u sjeveroistočnu Srbiju. Sve je te eruptivne sti- 


jene nazvao zajedničkim imenom banatiti (po Banatu). 
LIT.: B. Cotta, Erzlagerstčitten im Banat und Serbien, Beč 1865. RT. 


BANATSKE PLANINE, dio južnih Karpata, protežu se 
najvećim dijelom u Rumunjskoj zapadno od rijeke Černe- 
Mehadike, gornjeg toga Tamiša i južno od srednjeg toka 
Tamiša. Preko Dunava prelaze u planine istočne Srbije, 
gdje prestaju sjeverno od kotline Homolja. U sastavu B. P. 
prevlađuju kremeni škriljci, liskunski tinjci, a od S na J 
pružaju se mlađe stijene, osobito kredni vapnenjaci. Prema 

panonskoj ravnici ograničene su rasjedima. Duž rasjeda su 
izbile eruptivne stijene, za koje su vezane rudne žice. 
B. P. su ujednačene visine, ali se na njima izdvajaju dva 
vijenca, kojih se vrhovi spuštaju prema jugu. Na 1 je Se- 
menik sa vrhovima Pjatra (1449 m), Svinjača (1226 m), Ko- 
priva (916 m), a na Z niski bregovi Grindul Petrij (368 m), 
Vršačke Cuke (641 m), Lokva (549 m). Banatske Planine 
su pod šumom. P. V-ć. 

BANCHIERI, Adriano, * Bologna 1567, T Bologna 1634, 
poznat i pod pseudonimom Camillo Scaligeri, talijanski mu- 
zičar i dijalekatski pisac, olivetanski redovnik. Mnogo je 
Pisao, osobito o muzici, i komponirao većinom za crkvu. 
Autor je komedija i šaljive novele Scempiaggini e buffo- 
nate di Cacasenno, koja je ne zbog vrijednosti, nego slu- 
čajno postala popularna: izdavali su je obično skupa s no- 
velama o Bertoldu duhovitog uličnog pjevača (cantastorie) 
Giulija Cesara Croce-a. To se Banchierijevo djelo toliko 
sviđalo i kod nas, da ga prevode i izdaju po više puta 
(s Bertoldom, skupa i Dvorski život Nasradinića od 1869 
do 1915 izašao je u Zadru preko 10 puta; ćirilicom je iza- 
šao 1806 u Trstu pod naslovom Uvelitelne basne Kakasena, 
Sina glupog Bertoldina u prijevodu Joakima Vujića). 

LIT.: L. Torri, A. B., u časopisu Il pianoforte, IX., Turin 1921; P. 


Kolendić, Trilogija o Bertoldu u našim prijevodima, Novo Doba, Split, 
1. IV. 1934. . D-ič. 


B. je bio orguljaš i skladatelj, osnivač bolonjske »Acca- 
demia de' floridi«, pisac mnogih tiskanih teorijskih djela 
(naročito iz područja kontrapunkta). Njegove su madrigalske 
drame, La pazzia senile (1598) i dr., zanimljive kao preteče 
opere, a Canzoni alla francese a 4 voci per sonar kao prve 
uspjele sonatne kompozicije. U nizu mnogobrojnih crkve- 
nih djela značajni su mu Concerti ecclesiastici (1595) kao 
Prvi primjeri kompozicija s taktovskim crticama. 

LIT.: Е. Vatielli, 7| madrigale drammatico e А. B., u Arte e vita 
musicale a Bologna, 1927; A. Schering, Zur Alternativ-Orgelmesse, Zeit- 
Schrift für Musikwissenschaft, 1935. S. S-i. 

BANCROFT, 1. George * Worcester (Massachusetts) 3. 
X. 1800, t Washington 17. I. 1891, americki historicar i drZa- 
vnik. Studirao je na sveučilištima u Cambridgeu, Gottin- 
genu i Heidelbergu. Neko je vrijeme bio profesorom grčko- 
ga jezika na sveučilištu u Cambridgeu, a zatim osniva vla- 
stitu školu u Northamptonu. Odlazi u Ameriku, gdje je za 
vlade predsjednika Polka 1845 postao ministar mornarice i 
utemeljio zvjezdarnicu u Washingtonu i mornaričku aka- 
demiju u Anapolisu. Njegovom zaslugom priključene su 
Kalifornija i Teksas Sjedinjenim državama. G. 1846—-49 
bio je američki poklisar u Londonu, a od 1868—74 u istom 
svojstvu u Berlinu. Napisao je povijest Sjedinjenih držav ı 
(History of the United States), koja je izišla u 10 sv. u 
Bostonu, History of the Formation of the Constitution oj 
the United States. Prevodio Goethea, Schillera i dr. nje- 
mačke pisce. J. G-c. 

2. Hubert Howe, * Granville (Ohio USA) 5. V. 1832, 
T Walnut Creek (Kalifornija USA) 2. III. 1918, američki 
historičar. Osnovao je u San Franciscu knjižaru i tamo se 
obogatio. Svoj je imetak utrošio na skupljanje građe za 
svoje glavno djelo Native Races of the Pacific States, 
koje je izišlo u 5 svezaka (1874—76). To djelo ima pro- 
sječnu znanstvenu i književnu vrijednost, no opet u njemu 
ima mnoštvo vrijednih podataka. Svoju bogatu zbirku do- 
kumenata, karata i knjiga poklonio je kalifornijskom 
sveučilištu. 

BANDA, otočje na istoku Sunda otočju, vulkan Gunung 
Api, 1511 obreteno od Portugalaca, od 1599 u posjedu Nizo- 
zemaca. Žitelji su Alfuri i Ambonezi. М. $. 

BANDARRA, Goncalvo Eannes, Ж 'Trancoso (Beira, 
sjev. Portugal) + poslije 1556. Bio je postolar, koji je 
dobro poznavao Bibliju. Njegove Trovas em ar prophecia, 
apokaliptióki snovi o budućnosti njegove domovine Por- 
tugala, živjele su u narodnoj predaji i poslije njegove 
smrti i bile neprestano proširivane, a kako su štampane 
istom 1600, teško je razlučiti pravo od nepravoga. 

BANDAZA ¬+ Povoi. 

BANDELLO, Matteo, * Castelnuovo Scrivia (kod Tor- 
tone, onda Lombardija, sada Piemont) oko 1485, + Agen 
(Lot-et-Caronne, Francuska) 1561, dominikanac, književnik, 
diplomat, dvoranin, prijatelj mondenskog života, od 1550 do 
1555 biskup u Agenu. Proživio je vijek u galantnom dru- 
štvu po mnogim mjestima Italije i Francuske. U Napulju 
je na pr. bio štićenik bivše ugarske kraljice Beatrice Ara- 
gonske, udovice Matijaša Korvina. Platonske su mu ljubavi 
inspirirale veliki petrarkistički kanconijer (Rime, 1544) i 11 
pjesama Lukreciji Gonzagi (Canti XI, 1545), a u vezi sa 

zabavama u aristokratskim salonima nastale su njegove 
brojne novele (Novelle, 3 knjige Lucca 1554, četvrta Lyon 
1573). B. je najbolji talijanski novelist 16. st., nazvan il 
Boccaccio lombardo, ne samo zbog velikog broja novela 
(214), nego i zbog njihove književne vrijednosti. Razno- 
lične su po sadržaju: predmeti su im historijski događaji 
ili starinske legende, bučne epizode ili skromne anegdote 
iz suvremenog života; ima ih strastvenih, dramatskih, ro- 
mantičnih, komičnih i razuzdano šaljivih; pred svakom je 
posveta drugom licu; u njima sudjeluju i suvremene ugledne 
ličnosti (na pr. Leonardo da Vinci, Machiavelli, Trissino). 
U tim se jednostavnim i živahnim pripovijestima odrazuje 
talijansko društvo i duh renesanse sa svijetlim i tamnim 
stranama. B. priča prirodno, kao da govori, na laku ruku, 
katkad i lascivno, bez dublje psihološke analize, ali ipak 
svoje pričanje zna zaodjeti živim slikama, duhovitošću, poe- 
zijom. Njegove su se novele čitale ne samo u Italiji, nego 
su ih prevodili i na francuski (prvi put 1559), na španjolski 
(1603), na njemački (1819), na engleski (1879). Sujet jedne 
njegove novele poslužio je Shakespeareu za njegova Ro- 
mea i Juliju. 

BIBL.: Le Novelle, a cura di G. Brognoligo, I.—V. knj., II. izd., Bari 
1928; Quaranta novelle di M. B., a cura di F. Picco, s bibliografijom, 
Milan 1911; ІІ Canzoniere, con introduz. e note di Е. Picco, Turin 1928; 
Le рій belle pagine di M. B., scelte da С. Lipparini, Milan 1929; Tutte 
le opere, a cura di F. Flora, I.—II., Milan 1934—35. 

LIT.: D. Morelli, M. B. novellatore, Sonrio 1900; E. Masi, M. B., Bo- 
logna 1900; Т. Parodi, Poesia e letteratura, Bari 1916; G. Brognoligo, 
M. B., Turin 1932; B. Croce, Poesia popolare e poesia d'arte, pari 1933. 

. -1C. 

BANDERIJ je riječ starogermanskoga podrijetla. Na- 
rodna skupština i vojska germanska bila je pod naročitom 
zaštitom boga Ziu, pa su njegovi sveti znakovi, izvješeni 
poput barjaka na kopljima, pratili vojsku na pohodu i bili 
simbolima lične prisutnosti božanstva. Zato se b. gotski 
zvao bandva »znak« (signum), pa je iz toga izveden i 
srednjovjekovni latinski banderium. To je značilo isto što 
i klasični latinski vexillum: barjak u prvome redu, napose 
baš vojnički stijeg, a onda, u prenesenom smilu, i samu 
momčad pod jednim barjakom, četu koja vojuje pod zasta- 
vom banderiata (zastavnoga gospodina). Po reorganizaciji 
se kralja Žigmunda, iz prve polovine 15. st., ugarska i 
hrvatska vojska dijelila na banderijalce (vojnike zastavne 
gospode), na plemiće, koji su lično vojevali, i na plaćenike 
(stipendiarii), koje su, prema broju kmetskih dimova, oru- 
žala i uzdržavala vlastela. Kralj, kraljica, prelati, državni 

baroni i drugi neki velikaši bili su zastavnom gospodom. 
Tako kod nas ban hrvatski, biskup zagrebački, prior vran- 
ski, pa knezovi Frankopani, Nelepići, Zrinski i t. d. Kraljev 
je banderij brojio 1000 konjanika, ostali obično po 400. 
Ali i svaki, koji je mogao postaviti 50 konjanika, smio je 
vojevati pod vlastitom zastavom, dok su se ostala vla- 
stela borila sa svojim junacima pod zastavom županije. 
Naročitom su vrstom banderijalaca bili t. zv. predijalisti. 
Zajednički su naime hrv.-ug. vladari stoljećima obdarivali 
crkvu i crkvene ustanove zemljišnim posjedima, o koje je 
bila, kao realni teret, vezana vojnoobrambena dužnost: 
crkveni su velikodostojnici i bogate crkvene ustanove mo- 
rali u vrijeme rata privoditi kraljevskoj vojsci određeni 
broj vojnika. Tako je na pr. nadbiskup ostrogonski posta- 
vljao dva banderija, a biskup zagrebački i prior vranski 
svaki po jedan. Da bi toj svojoj dužnosti mogli udovolja- 
vati, oni su na svojim imanjima osnivali neku vrst voj- 
ničkih beneficija: davali su manje dijelove posjeda (рге- 
dija) zaslužnima slobodnim ljudima uz dužnost da vrše 
vojničke službe u slučaju potrebe. Isprva su i svjetovna 
vlastela imala takvih vojničkih službenika. Ali kad je pre- 
stala dužnost privođenja banderija vojsci, svedena je čitava 
ta ustanova na predijaliste nekolicine crkvenih velikodo- 
stojnika i ustanova, tako te su konačno predijaliste imali 
još samo nadbiskup ostrogonski, biskup zagrebački, pa bi- 
skup i kaptol đurski i benediktinski nadopat sv. Martina in 
Monte Pannoniae. Predijalisti su imali i neke plemićke po- 
vlastice: tako nijesu plaćali nikakvih javnih daća, bili su 
oslobođeni od maltarine i od carine i nijesu trebali primati 
vojsku na konačenje. Svoja su predija trajno posjedovali 
i u muškoj lozi nasljeđivali, a ako bi ova izumrla ili bi 
predijalist počinio zločin nevjere, vraćao se njegov predij 
nadležnoj crkvenoj ustanovi. Predijalisti nijesu spadali pod 
nadležnost redovitih zemaljskih sudova, nego su imali svoga 
naročitog palatina, podžupana, suca i prisežnike, a sporove 
im je o predijalnim dobrima rješavao oktavalni sud, koji bi 
crkveni njihov poglavar na to ovlastio. U povodu razrje- 
šenja urbarskih odnosa, sredinom prošloga stoljeća, otku- 
Pili su i oni svoja predija, pa su postali potpuno njihovim 
vlasnicima. M. L-6. 
BANDEROLA, uska traka od papira, koja se stavlja na 
predmete, opterećene trošarinom te monopolskom ili dru- 
gom taksom. Najobičnija joj je upotreba na čvrsto zatvo- 
renim bocama alkoholnih pića, na koja se obično plaća veća 
trošarina, nego kad se stavljaju u promet u bačvama ili 
sličnim posudama. Budući da su ovakve boce obično uku- 
snije opremljene, to se i banderole za takve predmete izra- 
đuju od boljeg materijala, da ne bi kvarile vanjštinu opreme. 
Na druge predmete stavljaju se banderole lošije izradbe. 
Na banderolama nalazi se obično naznačeno ime dotične 
porezne oblasti, datum i oznaka, da je trošarina ili taksa 
plaćena. B.L-a. 
BANDI, Giuseppe, Ж 1834, + 1894, talijanski novinar, bo- 
rac za ujedinjenje Italije u redovima garibaldijevaca, bo- 
rio se kod Custozze (1866). Osim publicističkih radova izdao 
je i opis svojih doživljaja u zarobljeništvu: Da Custozza in 
Croazia — Memorie d'un prigioniero, 1. izd. Prato 1866; 
III. izd. Firenca 1904. : 
LIT.: P. Pancrazi, Racconti e novelle dell' Ottocento, Firence. sesa 
. -1C. 
BANDIĆ, 1. fra Ante, * Goranci u Hercegovini oko 1679, 
Т Omiš 7. ІП. 1740. Pribjegao s roditeljima 1684 u Potra- 
vlje, franjevcem postao u Živogošću, bio profesor filozofije 
u Udinama, teologije u Splitu, Šibeniku i Budimu. Slavljen 
govornik, izvanredan pjevač i dobar glazbenik. U omiškom 
arhivu ostavio više rukopisa. 


LIT.: Crnica, Naša Gospa od Zdravlja, Šibenik 1939; P. Kolendić, 
Rad 206. SE P: 


2. Danica, * Zagreb 30. IX. 1871, srpska književnica, kći 
Laze Telečkoga, glumca i dramskog pisca. Napisala je više 
pripovijedaka i dramskih slika iz dječjeg života (Tetka 
Danina knjiga i dr.). D..P. 

BANDINELLI, Baccio, * Firenca vjerojatno 7. X. 1488, 
T Firenca 7. II. 1560, talijanski kipar i arhitekt. Porodično 
mu je ime bilo de' Brandini, ali je poslije neovlašteno pri- 
Svojio ime stare sienske plemićke porodice Bandinelli. 
Učitelji su mu bili njegov otac (uvaženi medicejski zlatar 
Michelangelo di Viviano de' Brandini da Gaiole) i Giovan- 
francesco Rustici. Presudno su na nj utjecala čuvena dva 
kartona Michelangela i Leonarda. U svojoj taštoj. samo- 
svijesti stavljao se on u red najznatnijih suvremenih umje- 
tnika. Naročito se pak nastojao takmičiti s Michelangelom, 
čija je djela oponašao na posve izvanjski način. Uza sve 

to B. je veoma zanimljiva umjetnička ličnost na kraju 
visoke renesanse. Osobito je zamašna njegova kiparska 
tehnika, u kojoj se stare toskanske tradicije vežu s bra- 
vurom baroka. Važnija su B-jeva djela: grupe Herakla i 
Kaka (Firenca) i Adama i Eve (Firenca, Bargello), Bakho 
(Firenca, Uffizi), kopija Laokoona (Firenca, Uffizi), spo- 
menik Giovannija delle Bande Nere, oca Cosima I. (Firenca, 
Piazza S. Lorenzo), osamdeset i osam reljefa s prikazima 
proroka,apostola i sve- 
taca na korskoj balu- 
stradi firentinske ka- 
tedrale, svetački likovi 
na grobnim spomeni- 
cima Lava X. i Kle- 
menta VII. (Rim, kor 
crkve Minerva) i ne- 
koliko dekorativnih ra- 
dova za firentinske 
vrtove Boboli. Kao 
arhitekt dovršio je od 
Michelangela započetu 
crkvu Madonna della 
Quercia kraj Firence i 
bio neko vrijeme vr- 
hovni upravitelj rado- 
va u firentinskoj ka- 
tedrali. B. se istaknuo 
i kao vanredan crtač. 


LIT.: Thieme-Becker, All- 
gemeines Lexikon der bil- 
denden Künstler, II., Leipzig 
1908. A. Sch. 

BANDINI, 1. Angelo Maria, * Firenca 25. IX. 1726, 
T Firenca 1803, talijanski filolog i arheolog. U Rimu je 
postao svećenik i s kardinalima Passioneijem i Corsinijem 
radio u vatikanskoj i Corsinijevoj knjižnici. Vrativši se u 


Firencu postao je knjižničarom tamošnjih najvećih knji- 

2. Giovanni, zvan dell'Opera, * 1540, + 1600, talijanski 
kipar. Bio je učenik Bandinellijev. Njegovi su kipovi sv. 
Filipa i sv. Jakova u stolnoj crkvi u Firenci, i kip Gradi- 
teljstva za grobnicu Michelangelovu u crkvi Santa-Croce u 
Firenci, М 

3. Sallustio Antonio, Ж Siena (Italija) 10. IV. 1677, + 1760, 
arciđakon. G. 1737 napisao je djelo Discorso economico, 
štampano poslije njegove smrti (1775). U njemu daje pre- 
dnost poljodjelstvu pred ostalim privrednim granama, traži 
slobodu prometa i jedinstveni porez. Po svojim je nazorima 
prethodnik fiziokrata. Kasnije je postao predsjednik Aka- 
demije fiziokrata, koji se pokret u Francuskoj razvio u 
18. st. pod vodstvom F. Quesnay-a. Djelo mu je preštam- 
pano kasnije u zbirci Scrittori classici italiani di economia 
politica, Parte moderna, I. (Milan 1803). M.I. 

BANDINUS, skolastik 12. stoljeća. Sastavio je izvadak 
(abbreviatio, summa) iz sentencija Lombardovih (Petrus 
Lombardus), skolastičkog teologa (magister sententiarum), 
koji se rodio kraj Novare u Lombardiji, a umro 1160 u 
Parizu. 

BANDOENG, grad u zapadnom dijelu Jave na viso- 
ravni 715 m visoko. Ima 167.000 stan., od toga 16.000 Ev- 
ropljana i Eurazijaca. Radi visine ima ugodnu i zdravu kli- 
mu, pa služi kao ljetovalište i oporavilište iza boravka u 
vlažnoj primorskoj klimi. G. 1810 osnovali su ga Nizozemci, 
a razvio se u posljednje doba kao moderan grad. Ima 
tehničku visoku školu, različne znanstvene ustanove i ve- 
liku tvornicu kinina. U Bandoeng su preseljeni u zadnje 
doba neki središnji uredi Nizozemske Indije, a postoji na- 
mjera, da se iz Batavije preseli onamo cijela kolonijalna 
uprava. Z. D-i. 

4 mar PT OVSSLKADEN; Juljusz > Kaden-Bandrowski, 
uljusz. 

BANDTKIE, 1. Jan Wincenty, * Lublin 14. VII. 1783, 
T 1846, poljski pravni historičar, brat historičara, jeziko- 
slovca i bibliografa J. S. B., profesor rimskoga i poljsko- 
ga prava te administracije u Varšavi. Izdao je niz ras- 

prava o poljskom pravu, neke i latinski: De studio iuris 
polonici dissertatio (1806), Ius Culmense (1814), Ius Polo- 
nicum (1831). Najvažnija su mu djela: Historja prawa pol- 
skiego (1850) i Polskie prawo prywatne (1851). J. B-č. 

2. Jerzy Samuel, Ж 1768, + 1835, poljski književni histo- 
ričar i filolog, pisac poljske gramatike za Nijemce. Stajao 
je dugo godina (1810—1827) u korespondenciji s Do- 
brovskim. 

LIT:: V. Jagić, Istorija slavjanskoj filologii, 1910. BEE 

BANDULAVIĆ, Ivan, * Skoplje (danas Vakuf-donji) 
potkraj 16. st., franjevac. Učio u Italiji, a u Bolonji počeo 
»pisati« svoje: Novo istomačenje Pištola i evangelij priko 
svega godišta sa svimi koja dosad u slovinski jezik istoma- 
čena manjkahu. Po fra Ivanu Bandulaviću Skopljaninu. U 
Bnetcih, pri Bartol. Albertević knjigaru MDCXIII. U svom 
izdanju Pištola i evangelija B. je samo redaktor starijega 
teksta, koji je u štampanim izdanjima dao prvi 1495 fra 
Bernardin Splićanin, ali B. se sim služio za svoje izdanje 
upravo izdanjima Trogiranina Benedeta Zborovčića od 1543 
i Marka Andriulića od 1586, kako se to izrijekom kaže u 
štamparskom privilegiju od 1. IV. 1613 riječima »translato 
gia molt' anni dal Latino nella lingua schiaua dal M. R. D. 
Benedetto Zboroveo stampati nel 1543 & nel 1586 in Vene- 
tia«. Bandulavičeve »Pištole« bile su upotrebljavane u svim 
hrvatskim stranama (u Lepoglavi je postojao lični primjerak 
I. Belostenca) i zbog toga vrlo često preštampavane, tako 
1626, 1639, 1640, 1665, 1682, 1699, 1718, 1739, 1773, 1818, 1830, 
1838, 1840. 

LIT.: V. Jagić, Archiv fiir slav. Philologie, g. 34, str. 506—508; Jul. 
Jelenić, Biobibliografija franjevaca Bosne Srebreničke, sv. І., 1925. Е.Е, 

BANDUR, 1. Jovan, Ж Petrinja 24. ІХ, 1899, kompozitor, 
dirigent, vršilac dužnosti direktora opere te administra- 
tivni direktor Muzičke akademije u Beogradu. Muziku stu- 
dirao na konzervatoriju u Beču i Pragu. Komponirao: 
Himnu o čovjeku (stihovi iz Sofoklove Antigone) za an- 
tični kor, recitatora, flautu, 2 klarineta, fagot, trubu i kla- 
vir; originalne solo pjesme i u narodnom duhu za glas i 
klavir; ciklus narodnih pjesama za glas i komorni orkestar; 
zborove. K. M. 

2. Zinaida, Ж Ston 12. IV. 1885, slikarica. Učila je sli- 
karstvo u Dubrovniku i u Splitu kod Vidovića i Мепе- 
ghella. Izlagala je u Zagrebu i pokrajini, zatim u Bukure- 
štu, Cluju, Pragu i Beču. U: 

BANDURA, bandora, pandora, pandura, mandora, man- 
dola, nazivi za žičana glazbala od roda lutnje. Nazivi se 
upotrebljavaju u južnoj Evropi i na bliskom istoku. B. se 
javlja u Ukrajini u 15. st. i postaje vrlo raširenim narodnim 
instrumentom ukrajinskih Kozaka (istisnula je stariji in- 
strument kobzu). Danas još udaraju u banduru ukrajinski 
slijepci-prosjaci. Trupina je b. ovalna, pokrovac plitak i u 
njemu okrugla rupa za izlaz glasa; vrat je kratak; ima 6 
žica za prebiranje i drugih 6 žica za melodiju, ovako ugo- 
denih: С, c, d, g, a, di, gi, a1, hi, cis», de, e2. U b. se udara trza- 
licom (košćicom). Starija panskaja b. (gospodska) bila je 
većih protega i s većim brojem žica. 

LIT.: M. Pčtuhov, Narodnije muzikalnije instrumenti muzeja St. Pe- 
tersburgskoj konzervatoriji, St. Petersburg 1884. В. 5 


BANDURI, Anselm, Ж Dubrovnik 1671, + Pariz 14. XII. 
1743, benediktinac, numizmatičar i bizantolog. U Napulju 
i Rimu učio grčku i latinsku filologiju. U Firenci, na dvoru 
Cosima III. Medicija (1642—1723), upoznao se s glasovitim 
osnivačem grčke paleografije Bernardom Montfauconom 
(1655—1714) i otada je stao proučavati i bizantinske pisce 
i starine. Na poziv Montfauconov, a s preporukom vojvode 
Cosima IIL, pošao je u Pariz, da nastavi nauke i da radi 
pod vodstvom Montfaucona i latinskog paleografa Ma- 
ЪШопа. U Parizu izda štampom svoja dva velika djela 
Imperium Orientale sive Antiquitates Constantinopolitanae 
in quatuor partes distributae, 1711, i Numismata Imperato- 
rum Romanorum a Traiano Decio ad Paleologos Augustos, 
1718. Oba su djela u naučnim krugovima općenito priznata. 
G. 1715 postade članom pariske Acadćmie des Inscriptions. 

LIT.: Cerva, Bibliotheca Ragusina in qua Ragusini Scriptores eorumque 
gesta et scripta recensuntur, Dubrovnik 1740 (sv. I. u rukopisu HA , 
u Zagrebu); Đerić, Anselmo Banduri Dubrovčanin, Stražilovo, VI., 
Beograd 1893; J. Nagy, Prilozi za biografiju Anselma Banduri, Prilozi 
za književnost, jezik, istoriju i folklor, knj. IX., Beograd 1929; J. Dayre, 
Documents inédits sur la vie de Banduri à Paris, Annales de l'Institut 
Francais de Zagreb, I., 1937. J. N. 

BANDURRIA, španjolsko pučko glazbalo, slično gitari. 
Ima 12 žica, a u njih se udara trzalicom u obliku prstena 
(pua); u skupnoj svirci služi kao sopranski instrument. B. š. 

BANDY, engl. igra loptom na ledu. Igra se posebnim 
drvenim štapovima, koji su dolje zavinuti, da se može lopta 
zahvatiti. Lopta je malena i od masivna materijala, obično 

od gume. Igra se iz Engleske raširila po Skandinaviji, Ru- 
siji i Americi. Igrači moraju biti dobri klizači. Pravila su 
ista kao i kod hokeja na ledu (v.). BB; 

BANEK — Strgar-Banek Hedviga. 

BANER, Johan, Ж Djursholm kod Stockholma 1596, 
T Halberstadt 1641, švedski vojskovođa. U ratovima Gu- 
stava Adolfa protiv Poljske i Rusije postao je generalom, 
a 1634 feldmaršalom. Istakao se 1631 u bitki kod Breiten- 
felda, 1636 pobjedom kod Wittstocka. N jegovu ratnu tak- 
tiku obilježuju brzi i neočekivani potezi. қ 

BANEZ, Domingo (Dominik), Ж Medina del Campo 28. 
П. 1528, + 22. X. 1604, španjolski dominikanac, jedan od 
najglasovitijih tomista svih vremena. Po naravi oštra i pro- 
nicava duha, bio je dubok mislilac, koji je teološke prin- 
cipe željeznom logičnošču razvijao do najudaljenijih po- 
sljedaka. Bio je kroz 50 godina rektor mnogih učilišta do- 
minikanskog reda, profesor na sveučilištu u Alcali i Sala- 
manci, gdje je kroz 24 godine držao t. zv. »Cathedra prima«. 
Velikih je zasluga stekao za očuvanje čistoće nauke sv. 
Augustina i sv. Tome Akvinskoga i za njihovo proširenje. 
Njegov autoritet kao dubokog poznavaoca mističnog bo- 
goslovlja bio je vrlo velik. 

BIBL.: Klasični tumači djela sv. Tome Summa Theologica, In Dia- 
lecticam Aristotelis, In libros eiusdem de generatione et corruptione 
commentaria et quaestiones. Originalna su mu djela: Relectio de merito 
et augmento charitatis, Institutiones minoris dialecticae, Apologia fra- 
trum Praedicatorum, De intrinseca divinae gratiae efficacia, Libellus 
suplex Clementi VIII oblatus, De vitiis. 

LIT.: Quetif-Echard, Scriptor. O. Praed., IL, 352 slj.; Del Prado, 


De Gratia, III., Fribourg u Švicarskoj 1907; Ciencia tomista, 4 (1913), 14 
(1922), 37 (1928), 39 (1929). D.B 


ANFFY, 1. Andrija, ban Hrvatske i Dalmacije (1476 do 
1477) za kralja Matijaša Korvina; naslijedio je na banskoj 
stolici Ivana Ernušta, za čijeg je banovanja bio njegov 
banovac. Borio se protiv Turaka, ali s malo uspjeha. J. G-c. 

2. Dezsó, iz porodice Bánffy od Losoncza, barun, Ж Ko- 
lošvar 28. X. 1843, + Budimpešta 23. V. 1911, madžarski 
državnik. Sveučilište je polazio u Berlinu i Leipzigu, u 
politici se priključio Kolomanu Tiszi, 1875 postao je ve- 
likim županom te je radio na madžarizaciji nemadžarskih 
narodnosti. Szaparyjevo ministarstvo smatralo je njegov 
postupak pretjeranim, pa je B. podnio ostavku. G. 1892 
izabran je u parlamenat te je iste godine postao pred- 
sjednik parlamenta. Na tom položaju nije se mogao dulje 
održati te se povukao u Kološvar. Nakon Wekerleova od- 
stupa postade u siječnju 1895 ministrom predsjednikom 
s ciljem, da provede crkveno-političke zakone i nagodbu 
s Austrijom. Teškom je mukom uspio samo u provođenju 
crkveno-političkih zakona, ali ga ovo dovede u sukob s pa- 
pinskim nuncijem  Agliardijem; posljedica je bila pad 
austro-ugarskog ministra vanjskih posala Kalnokyja. Banf- 
fyjev se položaj ojačao, te je na izborima 1896 dobio 
većinu, dok je Apponyjeva stranka spala na polovicu. Ipak 
se prijedlog nagodbe nije mogao provesti radi parlamen- 
tarne opstrukcije u Austriji, au Ugarskoj se tri opozicione 
stranke spojiše, da obore vladu. Kad se B. odlučio da pro- 
vede nagodbu bez obzira na prihvaćanje nagodbe u austrij- 
skom parlamentu morao je predati (1899) ostavku, to više 
što njegova politika prema Hrvatima nije uspjela. U broj- 
nim člancima isticao je potrebu odlučne nacionalne 
politike u Ugarskoj. G. 1903 osnova Novu stranku (uj- 
part), i do kraja života ostaje u opoziciji. Svoje glavne 
političke članke izdao je 1903 pod naslovom »Magyar 
nemzetiségi politika« (Madžarska narodna politika). Z.T. 

3. Nikola, ban čitave Slavo- 
nije od 1343 do 1345, a hrvat- 
sko-slavonsko-dalmatinski ban 
od 1345 do 1346 i od 1353 do 
1356. Od najranije mladosti 
boravio je na dvoru kralja 
Karla Roberta, koji mu je po- 
slije pada Gisingovaca vratio 
očinsko imanje Lendavu. Ota- 
da je pristaša kraljevske poli- 
tike protiv nepokornog hrvat- 
skog plemstva, pa je nakon 
smrti bana Mikca postao ban 
čitave Slavonije. Odmah po 
imenovanju sazove sabor u 
Križevcima, da riješi financij- 
ska pitanja banovine. Kralj Ljudevit mu naredi da s voj- 
skom provali u Hrvatsku, da bi umirio nepokorne i ojačale 
Nelipiče, Kurjakoviče i Bribirske, Smrču Nelipiča bude banu 
olakšana borba protiv njegove hrabre udovice Vladislave, 





PEČAT NIKOLE BANFFYJA 


BANDY — BANGALORE 


koja se konačno 1345 pokorila kralju. Kralj ostavi bana 
s posadom u Nelipičevu Kninu, no sam se ne usudi udariti 
ni na Mlečane, ni na Bribirske, več se vrati u Ugarsku. 
G. 1345 sudjeluje B. u ratu protiv Mlečana, pa je skupa 
s bosanskim banom doveo vojsku pred Zadar, no radi 
slabih snaga ne poduzme ništa za spas Zadra, več se vrati 
u Knin. G. 1346 dode ponovno s kraljem pred Zadar, ali 
Mlečani potukoše kralja, a ban zadobi teške rane, pa je za 
neko vrijeme osloboden vršenja banske vlasti. Od 1353 do 
1356 spominje se u ispravama kao ban »čitave Slavonije i 
Hrvatske«, tako da je pod njegovom vlašču bio čitav teri- 
torij Hrvatske. Tek po njegovoj smrti 1356 nalazimo u 
Hrvatskoj ponovno dva bana, jednog za Slavoniju, a drugog 
za Dalmaciju i: Hrvatsku. — Baniči. J. G-c. 

BANFIELD, Gottfried, * Hercegnovi 1892, u ratu 1914 
do 1918 odličan a. u. pomorski avijatički časnik. Poslije se 
je, kao vlasnik tvrtke Tripković et Comp. u Trstu, speci- 
jalizirao kao stručnjak za spasavanje postradalih brodova. 
Radio je i na spasavanju razarača »Ljubljana« u proljeće 
i ljeto 1940. Ar. P. 

BANG, Hermann, * Als (otok Alsen) 20. IV. 1857, t na 
putovanju po Americi (Ogden, Utah) 29. I. 1912, danski 
novelist, pisac romana i kritičar. Studirao pravo, ali se 
zatim sasvim posvetio književnosti, započeo kao feljtonist 
(veoma cijenjen) i dramatičar (aktovke u stilu francuskih 
»proverbes«), u čemu nije naročito uspio. Njegove kritičke 
studije znače obračun s realizmom. Polazeći od Jacobsena 
poput danskih realista, B. udara svojim putem te postaje 
osnivačem danskog impresionizma, koji u tehničkom smislu 
znači izvjesni poentilizam, crtanje u finim, pojedinačnim 
točkicama, a u psihologijskom smislu dekadentnu umjet- 
nost. Pri tom su presudna za B. dva doživljajna momenta: 
1. što je kao dijete doživio vojničko-politički slom Danske 
1864, i taj ga dojam nije ostavljao sve do smrti. Bio je 
svijesno »dijete poraza« (kako su Danci karakterizirali to 
pokoljenje), i radi toga smatrao se nemoćnim, bezvoljnim, 
ne samo čovjekom slabe volje, nego uopće bez volje, »bez- 
domnim«, čovjekom bez zavičaja; premda je stoga sebe 
smatrao preZivljenim i iživljenim kozmopolitom, bio je 
uistinu žestok i nepomirljiv rodoljub; 2. što je neobično 
volio svoju majku, te mu je to uz preosjetljivu živčanu 
konstituciju i silno razvijenu osjećajnost inspiriralo naro- 
čito delikatne i nježne Ženske tipove. Ali kao svijestan 
dekadent, B. je i hotimice tražio bolesne senzacije, te je, 
poput Wildea, dao u nekim romanima izražaja i seksualnim 
nastranostima. Stil mu je razdražljivo nervozan, te sipa 
slike i riječi u naglim skokovima; djela su mu dokumenti 
bolesne duše. Klonulost, sive boje, oskudica dijaloga, 
umorna tupost stvaraju težak dojam, dok je naprotiv B. 
majstor trenutačne oštre, fine vizije duševnog svijeta. B. je 
svijesno ili nesvijesno odvojio čitav niz mlađih danskih 
romansijera od realizma i priveo ih impresionizmu. Odaje 
ih Bangov lako nabačeni stil, koji tek nagoviješta realnost. 
Danski impresionizam odvaja se tako od Brandesova utje- 
caja i stvara neku vrst mješovitog stila, pod kojim se u 
Evropi redovno razumijeva ono »specifično dansko«: reali- 
stična stafaža, a impresionistička psihologija. 

BIBL.: Članci i kritike: Realismen og Realister (1880), Kritiske Studier 
(1880), Herhjemme og deruden (1881). Aktovke (proverbes): Du og jeg, 
Hverdagskampe (1879), Graa vejr, Inde fire vaegge (1880). Pjesme: Digte 
(1889). Romani, novele i uspomene (svi su gotovo B-ovi romani pisani 
>à clef«, na ključ, u središtu im je B. ili njegova majka ili druga živa 
lica): Tunge melodier (novele, 1880), Stuk (1887, satira grada Kjóben- 
havna), Ved vejen (1886), Tina (1889, tihi heroizam žene, koja služi, 
hrv. prijev. Zab. Bibl., 1918; obje posljednje knjige, idilski tihe i čiste, 
pripadaju među najljepše, što je В. napisao); Excentriske Noveller 
(1885), Stille Existenser (1886), Under Aaget (1890), De fire Diavler 
(1895, slika artističke boheme, filmovano). Romani-ispovijesti i knjige 
uspomena: Haablose Slaegter (1880, definicija danskog dekadentizma), 
Ludwigsborkke (1896, sladogorka povijest bolničarke Ide Brand), Ti Aar, 
Erindringer og Hoendelser (1891), Det hvide Hus (1898), Det graa Hus 
(1901), Mikael (1904, glavni junak nije upravo Mihael nego Claude 
Jorest, »slikar boli«, vrlo fino i elegantno ocrtan, dinamički najbolji 
roman B-ov, prikaz njegova vlastitog sjetilnog Zivota), De uden Fadre- 
lande (1908, definicija B-ove depresije radi poraza Danske; Joán Ujházy, 
violinist, roden na dunavskom otoku, koji ne pripada nikojemu narodu, 
a ujedno njima svima, govori njemački, madžarski, rumunjski, hrvatski, 
a od majke nauči danski, putuje od zemlje do zemlje tražeći domo- 
vinu, koje nema — slika B-ova života, — napokon očaja). 

BIBL.: Voerker, 6 sv., Kjóbenhavn 1912. 

LIT.: F. Poppenberg, Nordische Porträts, Berlin 1904; E. Ludwig, 
uvod njem. prijevodu Vaterlandslose, Berlin 1912. Lj. M. 

BANGALORE, grad u sredini Dekana (Brit. Indija) u 
Mysoru, 950 m n. m., 306.470 stan., druga rezidencija my- 
sorskoga suverena. Ljeto vrlo zdravo, zato ga posjećuju 
Englezi. Sijelo engleskoga rezidenta, vojne i političke obla- 
sti, znanstveno indijsko središte, tvornice čipaka, sagova, 
svilane, predionice pamuka. Petah, stari grad Hinda, koji se 


BANGALORE — BANICI 


odlikuju bujnim životom, odijeljen je parkom od evrop- 
skoga dijela grada, koji ima mnogo crkava. Željezničke 
veze na sve strane. M. $. 

BANGHA, Béla, Ж Njitra 1880, + Budimpešta 29. IV. 
1940, madž. isusovac. Osnivač i urednik smotre Magyar 
kultura. Za emancipaciju katolika od tuđinske štampe po- 
krenuo veliko nakladno i tiskovno društvo, novine i časo- 
pise. Začetnik je madžarske katoličke enciklopedije. U hrv. 
prijevodu: Svijet i nadsvijet (Zagreb 1938). MEV. 

BANGI, glavno mjesto kolonije Ubangi-Tsari u francu- 
skoj Ekvatorijalnoj Africi, na rijeci Ubangi (sjeverni pritok 
Konga), na granici Belgijskog Konga; 13.300 stan.; Zeljeznica 
u Batangafo i Fort-Lamy. AMS: 


BANGKOK, glavni grad Siama, na rijeci Me-Nam, dokle 
dopiru valovi plime, pa tako mogu dolaziti i morski brodovi 
do grada. Najniza mu je temperatura 16° C, a najviša 40° C. 
Kiše pada 1521 mm. B. ima 700.000 stan., 1/з Kitajaca. Sagra- 





MALE PAGODE U BANGKOKU 
(Orbis terrarum) 


den je 1768 na mjestu ribarskoga sela. Velik dio starosjedi- 
lačkoga grada sastoji se od koliba, koje su smještene na 
brodicama, a tih ima vrlo mnogo na bezbrojnim strugama. 
Tu je rezidencija siamskog kralja, vlade i vrhovnoga sve- 
ćenstva budhista (pagode). 16 km sjevernije diže se na brdu 
čuveno svetište Phrabat sa samostanom, u kojemu je 2 m 
visoki kip Budhe. U gradu ima evropskih i kitajskih ba- 
naka, mnoštvo mlinova za rižu i pilana teak-drveta. Okolina 
B. opskrbljuje rižom gotovo čitavu Zemlju. Bezbroj kanala 
među gomilama drvenih kuća, koje su izgrađene na drve- 
nim stupovima za zaštitu od poplava, i među mnogobrojnim 
plivajučim kolibama na sidru, među kojima vrve lađice sa 
trgovačkom robom (»azijski Amsterdam«), sve to daje oso- 
bit izgled gradu, nad kojim se miješaju boje morskoga zele- 
nila i nebeskoga modrila. M. Š. 

BANGOVA BOLEST — Bruceloze. 

BANGVEOLO (Bemba), jezero u Središnjoj Africi na 
SI Rhodezije, 1120 m n. m., duboko do 5 m, oko 3000 km? 
površine. Kad ga je Livingstone otkrio 1868, bilo je mnogo 
prostranije i bogato otocima, a odonda biva sve manje. 
Obale su mu plosne, zamuljene, papirosom zarasle і mo- 
čvarne. Tu je Livingstone umro 1. V. 1873. Jezero pripada 
slivu Konga. S istoka utječe u nj Čambezi, koji na zapadu 
istječe kao Luapula, a to je gornji tok Konga. N. Z. 

BANI, rumunjski novac — Lej. 

BANICA — Banovac. 


BANIČEVIĆ (Banisius), Jakov star. * Korčula 1466, 
T Trento 1532. Znamenit i vrlo učen crkveni dostojanstve- 
nik i diplomat. Bio je na naukama u Bologni i Padovi. 
G. 1498 postade kanonik hvarskoga kaptola, a 1501 tajnik 
kardinala Rajmunda Peraulta, legata Svete Stolice u Nje- 
mačkoj. Kao biskup starodavne biskupije Gurk u Koruškoj, 
nasljednik čuvenog Matije Langa i tajni savjetnik Maksi- 
milijana L, bio je dodijeljen (1504) carskom poslanstvu u 
Rimu. Poradi njegove spretnosti i učenosti jednako su ga 
cijenili carevi Maksimilijan i Karlo V., kao i pape Julije Il., 
Lav X. i Klement VII., pa je vidno i trajno učestvovao u 
političkom životu onih vremena, među ostalim napose na 

državnim saborima u Augsburgu (1510) i u Wormsu (1515). 
G. 1518 podijeljeno je njemu i njegovoj obitelji plemstvo 
uz znatne povlastice, a iste godine imenovan je papinskom 
bulom biskupom hvarskim, ali on tu čast, iz nepoznatih 
razloga, nije prihvatio. Prijateljevao je i dopisivao s mno- 
gim odličnicima po znanju i položaju, od kojih se osobito 
ističu Erazmo Roterdamski i njemački humanist Willibald 
Pirckheimer. Od 1512 i sve do svoje smrti bio je B. 
dekan tridentskog kaptola. G. 1529 imenova papa Klement 
VII. za njegova koadjutora s pravom nasljedstva u kano- 
nikatu i dekanatu njegova nećaka Jakova Radića-Baniče- 
vića (»Giacomo Radichii de Banisiis chierico Curzolensis«), 
korčulanskog klerika. Potonji dao je u zajednici sa svojom 
braćom uklesati na nadgrobnoj ploči stričevoj u trident- 
skoj katedrali ovaj natpis: D. O. M. Jacobo Banissio Dal- 
matae S. R. E. Prot. Decano Tridenti et Antuerpiae, Maxi- 
miliani & Caroli V Imp. a Secretis et Consiliis, religione, 
pietate, hospitalitate, diuinarum humanarumque rerum pru- 
dentia insigni, cuius singularis apud privatos omnes, & 
Pont. Rom. Christianosque Reges, ac Franciscum Il. Me- 
diolani Ducem gratia & autoritas semper fuit. Patruo di- 
lectissimo... Jacobus Nepos cum Fratribus Pos. Vixit An. 
LXVI. Obiit Anno salutis MDXXXII. Die XIX. Novembris. 

LIT.: Š. Ljubić, Dizionario biografico degli uomini illustri della Dal- 


mazia, 1856; Bonelli, Monumenta Ecclesiae Tridentinae, vol. Ш., p. II, 
Tridenti 1765. M. B-r. 


ВАМІСІ, 1., potomci bana Pavla I. Bribirskoga (+ 1312) 
u prva dva koljena. To su sinovi: Mladen IL, »ban Hrvata 
i Bošnjana« od 1312—1322 (f prije 1341), Juraj IL, knez 
Klisa i Omiša (1322—1330), Pavao IL, knez Ostrovice 
(f 1346), i Gregorije II. (f 1350). Premda ovi, osim Mla- 
dena, nisu imali banske časti, ipak se nazivaju Banićima i 
njihovi sinovi. To je sin Pavla IL, Juraj III. (+ 1361), osni- 
vač porodice knezova Zrinskih, i sinovi Jurja IL, Mladen 
III. (f 1348) i Pavao III. (4 1356), knezovi Klisa, Skradina 
i Omiša, te Deodat (Božidar, + 1348). — Bribirski kne- 
zovi. 

2. Potomci bana Stjepana, koji je 1278 bio ban, iz ple- 
mena Hahold (Hoholth). Potječu od nekog njemačkog 
grofa Haholda, koji je došao potkraj 12. st. iz Tiringije i 
kao službenik kraljev dobio darom Donju Lendavu u za- 
ladskoj županiji. Po tome gradu nose ime Banića od Donje 
Lendave (Bánify de Als6-Lendva). Vjerno služe dinastiji 
AnZu, kojoj duguju svoj uspon u redove najmoćnijeg 
plemstva. Među njima se ističe osobito Nikola, koji vrši 
čast bana u dva maha (1343—1346 i 1353—1356). Doba 
njegova banovanja ispunjeno je velikim političkim bor- 

ema i društvenim promjenama. Lomi se snaga starih hr- 
vatskih rodova, a društveni razvitak dovodi — u savezu 
s poreznom reformom — do podjele društva u dvije strogo 
odijeljene klase. Seljak u Slavoniji prisiljen je 1351 plaćati 
vlastelinu devetinu. Njegov se društveni položaj znatno 
pogoršava i izjednačuje postepeno s onim roba (> Bánffy 
Nikola). — Banom postaje i sin Nikolin Stjepan, kome 
pomaže u vršenju te časti brat Ivan (1380—1385), zbog čega 
nose oba naslov bana. Njihova su imena podređenog zna- 
čenja u događajima, kojima je 1384 započeo 25-godišnji 
pokret u Hrvatskoj protiv kraljica Elizabete i Marije te 
vladavine kralja Žigmunda. 


3. Vuk Banić-Kotromanić, nećak kralja Ostoje. Uz nje- 
govo se ime veže događaj, veoma značajan za prilike i 
sigurnost u Bosni početkom 15. st. U proljeće 1412 ubio 
je Vuk dubrovačkoga trgovca Jakšu, sina Luke Bunića, koji 
je živio u bosanskom trgovištu Deževicama kod Fojnice. 
Taj je trgovac nosio sa sobom u Podvisoki preko osamdeset 
libara srebra i nešto novaca. Premda je preporučen Vuku 
od deževičkih oblasti i trgovaca, ipak ga je Vuk ubio i 
orobio. Dubrovčani su se tom prilikom potužili kralju 
Ostoji, da »hode naši po Turcéh' i po inčh' poganeh', da 
nigdér' tolika zla na$ém' ne učiniše koliko tuzi«. Šteta je 
podmirena, ali se isplata vražde, naknada za umorstvo, 
otezala još 1414, premda su je Dubrovčani zahtijevali kao 
preduvjet za isplatu običajnog danka kralju. Između 1422 
i 1428 nalazi se Vuk (»Grubačević, nazvan Banić«) u Du- 
brovniku kao bjegunac i protivnik Tvrtka II. U tijesnim je 
vezama s Ostojinom udovom Kujavom i velmožama San- 
daljem i Vukmirom Zlatonosovićem. Kralj je najprije za- 
htijevao od republike, da ga preda, a zatim, da ga pro- 
tjera ili zatoči, jer kuje protiv njega urotu. Republika je 
naprotiv nastojala da postigne izmirenje, ali nije u tome 
uspjela. Primivši naposljetku 200 perpera otpravnine, Vuk 
iščezne iz grada 1428, jamačno protjeran. Mišljenje Ć. Tru- 

helke o mjestu, koje zauzima u rodoslovu Kotromanića, 
nije točno. 

LIT.: €. Truhelka, Crtice iz srednjeg vijeka, IL, Glasnik zem. mu- 
zeja XX., Sarajevo 1908; Isti, Vuk-Banić Kotromanić (Isto, XXVII., 
1915); V. Ćorović, Historija Bosne, L, Beograd 1940. 


4. Postoji također oblik Banović, izveden od riječi ban. 
Među bosanskom vlastelom, koja su pomogla kralja Mati- 
jaša prigodom njegova pohoda na Jajce 1463, istaknuo se 
Radič, sin nepoznatog bana Radosava (filius Radozaw 
bani). Kralj ga daruje 1465 nekim posjedima u čanadskoj 
županiji. U ispravama se još spominje pod imenom R. Ba- 
nouik de genere Diuiak ili de Bozna. Netočno je dakle 
mišljenje Vl. Mažuranića, da se banovac zvao u Bosni 
banovnik. 


LIT.: E. Laszowski, Prinos historiji bosanskih porodica, Pripadnici 
roda »Divjak«, Vjesnik drž. arkiva VIL, 1937. J. š-k. 


BANIJA — Banska krajina. 
BANIJA — Karlovac. 


Turčanskom Sv. Martinu. Bavi se 
slovačke književnosti, a zanima se i za filologiju, povijest 
i kulturnu historiju. Od njegovih radova najvažniji su 
ovi: Slovenska reč a jej zovnutorny i vnütorny vyvoj; Jan 
Holly a slovenskć národné obrodenie, Devinizmus, Navrh 
Spolku Sv. Vojtecha na opravu pravidied spis. jazyka slo- 
venského, Pramene, literatura i podstata dejin o Pribinovi 
a Kocelovi, a za slovačku kulturnu povijest objavio je do- 
tad nepoznatog branitelja Slovaka u borbi s Madžarima i 
napisao o njemu dosada dvije studije: Ján Baltazár Magin 
a jeho politicka, narodna i kulturna obrana Slovákov z r. 
1728 i Novšie udaje na poznanie Jána Baltazára Magina, 
jeho diela i doby. J. A-&. 

BANISIUS — Baničević. 

BANK (Banc ili Banco = Benedikt?), od plemena Bór, 
ugledni madžarski velikaš. G. 1208—1209 i 1217—1218 hr- 
vatski ban. Kao palatin sudjeluje u buni, gdje je ubijena 
kraljica Gertruda, žena Andrije II. (1213). Objašnjenje, da 
je to učinio, jer mu je kraljičin brat Bertold obeščastio 
kćer, ne odgovara istini. Građu te priče obradili su mnogi 
dramski pisci kao J. Katona (Bánkbán, 1827), S. Kisfaludy, 
Fr. Grillparzer (Ein treuer Diener seines Herrn) i Fr. Mar- 
ković Benko Bot, 1872, izvedeno 1899), a F. Erkel je o 


Bank-Banu komponirao narodnu operu. 

LIT.: Vj. Klaić, Bani prije i poslije Belusa do g. 1225, Vjesnik zem. 
arkiva, L, Zagreb 1899; Isti, Povjest Hrvata, L, Zagreb 1899; F. Šišić, 
Pregled povijesti hrv. naroda, L, Zagreb 1920; M. Wertner, Ungarns 
Palatine und Bane im Zeitalter der Arpaden, Ung. Revue, XIV.. Bu- 
dimpešta 1894. J: Mk. i. E. K. 


BANKA (Bangka), nizozemski otok istoóno od Sumatre, 
od koje ga dijeli 11—27 km široka vodena staza istog 
imena. S drugim manjim otocima sačinjava oblast od 11.587 
km? sa 115.000 st. (75.000 Malajaca i 40.000 Kineza). Prije 
je pripadao državi Palembang, а od 1814 je nizozemski. Iz- 
vozi se s njega cinčana rudača. Glavni mu je grad Muntok. 

BANKA ZA MEĐUNARODNE OBRAČUNE, nakon 
duljih priprema i pregovora osnovana 1930 sa sjedištem 
u Baselu u svrhu konačnog uređenja svih pitanja oko re- 
paracija i ratnih dugova (Youngov plan). Imala je na 
prvome mjestu zadaću, da nakon različitih izmjena u 
pogledu visine i načina plaćanja njemačkih reparacija stavi 
taj problem na praktičnu ekonomsko-kreditnu bazu i da 
na taj način to pitanje depolitizira, a onda da sudjelova- 
njem i suradnjom središnjih banaka omogući što veće 
i uže financijske veze i međunarodne operacije, stvarajući 
preduvjete za monetarno izjednačenje najvažnijih svjet- 
skih valuta. Hooverov moratorij, te kasnija lausannska 
konferencija znatno su izmijenili i ograničili zadaću banke 
u pogledu reparacijskih plaćanja, koja su razvitkom pri- 
lika prestala, čime je prestala i jedna od glavnih zadaća 
banke. Ovoj je još preostalo, da omogući vladama i sredi- 
šnjim bankama slobodno sudjelovanje u njezinu radu, te 
da tom suradnjom unapređuje važne gospodarske, finan- 
cijske i novčane interese velikih narodnih gospodarstava 
na međunarodnoj osnovi. Nakon svjetske ekonomske i 
financijske krize u 1931 dana je banci prilika, da mnogo 
pridonese oživljenju svjetskog novčanog i kreditnog trži- 
šta. Da se to omogući, obvezale su se interesirane vlade, 
da ne će ni u doba mira ni u doba rata poduzimati bilo 
kakve represivne mjere protiv banke, njezine imovine kao 
i povjerenih joj vrednota. S time u vezi razvio se odmah 
u početku velik devizni posao u pogledu financiranja 
izvozne trgovine kao i veliki posao sa zlatom. Mnoge 

zemlje imale su veliki polog zlata kod banke, omoguću- 
jući time mnoge dispozicije i obračune interesiranih vlada 
i središnjih banaka bez skupog odašiljanja zlata. Kako su 
se međunarodne prilike sve više mutile i konačno dovele 
do ratnog sukoba, oslabilo je i poslovanje banke za među- 
narodne obračune. S vremenom je i posljednja veza banke 
s Ligom naroda i mirovnim ugovorima posve raskinuta, te 
ona danas čini zajednicu interesenata po slobodnoj volji. 


Banka je osnovana s glavnicom od 500 milijuna zlatnih 
švicarskih franaka, od čega je upisana jedna četvrtina. 
Upis glavnice osiguralo je sedam središnjih notnih banaka 
(Engleske, Francuske, Njemačke, Italije, Belgije, Sjedinje- 
nih američkih država i Japana). Glavni su zadaci banke, 
da unapređuje suradnju središnjih banaka, da olakšava i 
posreduje međunarodne financijske operacije i da vrši ulogu 
povjerenika ili agenta u međunarodnim obračunima i pla- 
ćanjima na osnovu posebnih utanačenja. Njezino poslo- 
vanje ima biti u skladu s monetarnom politikom središnjih 
banaka interesiranih zemalja. Prema pravilima bavi se 
banka kupnjom i prodajom zlata i deviza za vlastiti račun 
ili za račun središnjih banaka, primanjem ili davanjem 
zlata u polog, davanjem zajmova na osnovu zlata, mjenica 
i drugih prometnih vrednota na kratki rok, eskontom, re- 
eskontom, kupnjom i prodajom mjenica, čekova i ostalih 
kratkoročnih efekata, eskontom portfeljskih mjenica sre- 
dišnjih banaka kao i njihovim reeskontom, primanjem de- 
pozita i uložaka središnjih banaka te konačno poslom 
korespondenta i agenta središnjih banaka, a i obrnuto. 
Ona sama ne može izdavati novčanice, prihvaćati mje- 
nice, davati zajmove vladama, nabavljati ili posjedovati 
nekretnine osim onih, koje su joj nužno potrebne za vla- 
stiti rad i koje su uzete kao osiguranje za njezino potra- 
živanje. Bankom upravlja vijeće, koje se sastoji od 7 gu- 
vernera navedenih najvećih središnjih banaka, od pred- 
stavnika trgovine, financija i industrije iz pojedinih ze- 
malja te od 9 predstavnika središnjih banaka i privrede iz 
ostalih zemalja, koje sudjeluju u glavnici banke. Vijeće 
održaje godišnje 10 sjednica. Na glavnoj skupštini imaju 
pravo sudjelovati i glasovati samo središnje banke, odno- 
sno osobe ovlaštene po njima. Poslovna godina teče od 
1. travnja do 31. ožujka. Uz veću ili manju izmjenu svog 
ustrojstva i svojih zadaća banku čekaju u budućnosti nove 
i proširene zadaće na području narodnih gospodarstava. 

LIT.: Službene novine 4. VI. 1930 (tekst haaških konvencija o 
osnivanju banke i njezina statuta te izvješće odbora stručnjaka); 
Schlüter, Die Bank für internationalen Zahlungsausgleich, Berlin 1932; 
Griziotti; La banque des réglements internationaux (Recueil des cours 
akademije za med. pravo u Haagu, svez. 42., 1932). . Ma-č. 

BANKE (tal. banco »stol« na kojem su mjenjači u gor- 
njoj Italiji počevši od 13. st. postavljali zdjelice s razli- 
čitim vrstama novca). Bankom treba smatrati svako pri- 
vredno poduzeće, koje se kao obrtom bavi trgovanjem 
novčanim kapitalom i kreditom, te svim posredničkim 


poslovima, koji su s tim u vezi. O definiciji banke mi- 
šljenja se teoretičara još i danas dosta razilaze. Po 
engleskom ekonomistu Macleodu (v.) banka je stvaralac 


kredita (a manufactory of credit). Isto tako smatra nje- 
mački ekonomist J. Conrad bitnom značajkom banke da- 
vanje i uzimanje kredita. Liefmann smatra slično zadatkom 
banke trgovanje novčanim kapitalom, pa prema tomu ne 
smatra mijenjanje novca (valutni posao) bankovnim po- 
slom, a isto tako ni trgovanje vrijednosnim papirima, ako 
se vrši vlastitim kapitalom banke. Sigurno je glavna i naj- 
važnija funkcija banke u narodnom gospodarstvu u tome, 
da ona omogućuje i proširuje koristonosnu upotrebu kapi- 
tala u svim stadijima gospodarskog života, no uz to ona 
vrši i različite druge posredničke funkcije, koje su u vezi 
s kretanjem novčanog kapitala. Stoga definiciju banke ne 
treba stegnuti na sam kredit. U teoriji se pojam banke ve- 
ćinom luči od pojma kreditne zadruge (v.), jer se drži, da 
se kreditne zadruge po svojim poslovima, po svrsi svog 
rada kao i po svojoj klijenteli (»zadrugari«) bitno razlikuju 
od banke. Držimo, da je ovo shvaćanje pogrešno, jer kre- 
ditne zadruge vrše u načelu posve istu funkciju u naro- 
dnom gospodarstvu kao i banke. Razlika je samo u metodi 
rada i u odnosu spram klijentele. Kod banke je svrha rada 
isključivo tečevna u korist poduzetnika (bankara), dok je 
kod kreditne zadruge tečevna svrha rada koncentrirana 
na zadrugare, članove zadruge. Prema tomu nema sumnje, 
da i kreditne zadruge spadaju pod pojam banke u širem 
smislu riječi. 

U smislu gore navedene definicije dijele se poslovi ba- 
naka na ove kategorije: 1. mjenjački posao, 2. kreditni 







































































posao, 3. efektni i emisioni posao i 4. ostali posrednicki 
poslovi. Prema pravnom odnosu, u kojemu se banke nalaze 
kod pojedinih vrsta poslova, razlikujemo: 1. aktivne (banka 
je vjerovnik), 2. pasivne (banka je duZnik) i 3. indiferentne 
poslove, kod kojih banka nije ni duZnik ni vjerovnik. 


Mjenjački posao banke sastoji se u kupovanju i prodava- 
nju stranog novca (valuta) i u mijenjanju različitih vrsta 
domaćeg i stranog novca. Ovamo spada pohranjivanje go- 
tovine kod banaka i upravljanje gotovinama uloZenim kod 
banaka po privatnicima. Iz ovog je posla u povijesnom 
Tazvoju nastao žiro posao i izdavanje čekova (> »ček« i 
»Ziro«). U starom, srednjem pa i u novom vijeku do po- 
četka 19. st. mjenjački je posao imao mnogo veću važnost 
negoli danas, i to s razloga, što je s jedne strane u pro- 
metu bilo mnogo više različitih vrsta kovanog novca, a s 
druge zato, što nisu još postojali različiti oblici novčanih 
surogata (novčanice, čekovi i t. d.), ili im je važnost za 
poslovni promet bila mnogo manja nego danas. Mjenjački 
(valutni) posao može privremeno opet oživjeti u periodima 
večih poremetnja valutnih sustava, kad ljudi bježe od 
vlastite valute i nastoje, da se nabavkom stranih valuta 
zaštite od gubitaka, skopčanih s padanjem vrijednosti do- 
mace valute. Međutim strogi devizni propisi, koji se u naj- 
novije vrijeme izdaju gotovo u svim zemljama, i klirinški 
sustav plačanja kod izmjene dobara s inozemstvom stežu 
u največoj mjeri mogučnost nabavke stranih plačevnih 
sredstava. U tu skupinu bankovnih poslova ide i trgo- 
vanje zlatom i srebrom (valutnim metalom) kao i posre- 
dovanje kod kovanja valutnog novca. Tim se poslovima 
obično bave samo notne banke. 

Kreditni posao je najznačajniji, a u današnje vrijeme 

svakako i najvažniji posao banaka. Banke daju kredite ili 
- iz vlastitih sredstava ili kombinirano iz vlastitih i tuđih 
sredstava. Kreditni je posao banaka prema tomu pretežnim 
dijelom dvostran: aktivan i pasivan, jer je iznos kredita, 
danih iz vlastitih sredstava banke, redovno nerazmjerno 
manji od iznosa kredita, danih iz sredstava, koje banka 
pribire uzimanjem zajmova kod trečih lica. U teoriji se 
pretežnim dijelom zastupa mišljenje, da se opseg i vrsta 
aktivnih kreditnih poslova banaka mora ravnati prema 
vrsti i opsegu njihovih pasivnih kreditnih poslova. To znači, 
u prvom redu, da banka, koja ima pretežno kratkoročne 
uloške, smije takoder davati pretežnim dijelom samo kra- 
tkoročne zajmove. Banka treba da daje samo onakav kredit, 
kakav sama uzima (Schanz). To načelo treba smatrati 
' osnovnim za poslovanje svake banke. Sigurno je, da se 
največi dio potresa banaka u različitim zemljama sa svima 
često vrlo dalekosežnim štetnim posljedicama za narodno 
gospodarstvo (potresi u gospodarskoj strukturi) i za široke 
slojeve štediša i vlasnika mobilnih kapitala (gubitak po- 
vjerenja u banke) ima u prvom redu pripisati nepoštivanju 
ovog osnovnog načela. Njemački je ekonomist Albert Hahn 
(u djelu: Volkswirtschaftliche Theorie des Bankkredits, 
"Tübingen 1920) ipak u najnovije vrijeme postavio obrnutu 
tezu, naime da aktivni kreditni poslovi banaka dirigiraju 
pasivne. Hahn to dokazuje mogućnošću, koju ima suvre- 
mena banka, da upotrebom čeka i clearinga stvori kredit 
- iz ničega, a da pritom ona kao vjerovnik ne bude oštećena, 
dok njen dužnik iskorišćuje kredit, koji je stvoren jedino 
knjižnim potraživanjem banke upotrebom čeka i clearinga 
(teorija inflatornog kredita). No kolikogod je ta teorija 
zamamljiva, njom se ne može oprovrgnuti naprijed izlo- 
Ženo načelo, pa treba njeno značenje svesti na to, da sve 
veče proširenje plaćevnog prometa bez upotrebe gotovine, 
Које se provodi u suvremenom usavršenom privrednom po- 
slovanju, stvarno omogućuje bankama, da se u nekoj mjeri 
i uz neke pretpostavke mogu dijelom i prolazno osloboditi 
striktne povezanosti s opsegom svojih obveza. Ali se ni- 
pošto ne može dokazati, da i uz te pretpostavke aktivno 
kreditno poslovanje banaka nije funkcionalno tijesno pove- 
Zano s opsegom i strukturom kredita, koji te banke uživaju 
i iskoriščuju. 

Kreditni se poslovi banaka dijele u kratkoročne i dugo- 
točne, aktivne i pasivne. Glavni kratkoročni pasivni kre- 
ditni posao banaka čine ulošci (depoziti). Prikupljajući 
uloške stvaraju banke kapital, koji u obliku kredita sta- 
vljaju na raspolaganje narodnom gospodarstvu. Ulošci na- 
staju pretežnim dijelom štednjom, a dijelom ih stvaraju 
slobodni mobilni kapitali, koji privremeno nisu angažirani 
u privrednom poslovanju, pa se zato ulažu u banke. Tim 
utem vrši banka koncentraciju neiskorišćenih novčanih 
nosa (mrtvih kapitala) te time omogućuje proširenje pri- 

BANKA U 17. STOLJEĆU 
(Suvremeni bakrorez) 


vrednog rada u svim strukama narodnog gospodarstva. — 
Ulošci se ili ukamaćuju ili su beskamatni. Beskamatne 
uloške dobivaju većinom samo notne banke, koje za uzvrat 
vrše besplatne žiro-poslove za svoje komitente (ulagače). 
Inače su beskamatni ulošci običajni samo kod velikih ba- 
naka, koje za svoje komitente vrše blagajničke poslove. | 
Redovno se ulošci kod banaka ukamaćuju (t. zv. pasivni 
kamatnjak). Kamatnjak se određuje prema općoj visini 
kamatnjaka u pojedinoj zemlji, a redovno se kamatnjak 
za kratkoročne uloške (bez otkaznog roka, ulošci A vista) 
približuje renti kućnog posjeda i renti od državnih vri- 
jednosnih papira. Otkazni rokovi bankovnih uložaka kreću 
se redovno između 1 i 6 mjeseci. Kao dugoročni pasivni 
posao banaka javljaju se ulošci dosta rijetko. Taj je posao 
najviše uobičajen u Švicarskoj, gdje mnoge veće banke 
izdavaju obligacije s rokom od 3—5 godina. Osim putem 
uložaka mogu banke pribavljati kredite lombardiranjem 
vlastitih vrijednosnih papira (t. zv. nostro-obveze) ili da- 
vanjem u reeskont diskontiranih mjenica. 

Glavni oblici aktivnih kratkoročnih kreditnih poslova 
banaka jesu: mjenični, lombardni, reportni i aktivni konto- 
korentni posao. 

Mjenični kredit daje se u obliku diskontiranja, t. j. banka 
kupuje još nedospjele mjenice, odbivši od mjenične glavni- 
ce neki procentualni iznos (diskont). Prema kretanju ulo- 
Žaka i roku dospijevanja diskontiranih mjenica može banka 
uvijek regulirati opseg odobrenog mjeničnog kredita. U 
slučaju jačeg odliva uložaka može banka smanjiti potražnju 
Za mjeničnim kreditima povisujući diskontnu stopu. Osim 
u obliku diskontiranja može banka na bazi mjenice davati 
kredit kao avalni kredit, t. j. davanjem svog potpisa na 
mjenicu, čime ona dobiva u vrijednosti, ili kao t. zv. 
akceptni kredit. 

Kod lombardnog posla (engl. advances, franc. avances) 
daje banka kredit na osnovu ručnog zaloga u robi ili u 
vrijednosnim papirima. Ovamo pripada i kredit, odobren na 
osnovu zalaganja skladišnih listova (warranti), koje izdaju 
javna skladišta o robi, što je kod njih pohranjena, kao i 
t. zv. rembours-kredit, t. j. kredit, koji se odobrava na te- 
melju zalaganja konosmana i police pomorskog osiguranja 
za robu, što plovi na moru. Lombardni se kredit uvijek 
daje samo do nekog procentualnog dijela vrijednosti zaloga 
(obično 40—759/6). 

(Foto Henri Manuel) 
FRANCUSKA BANKA (Banque de France), Zlatna dvorana 


Reportni je kredit u vezi s burzovnim spekulativnim po- 
slom s efektima. On je sličan lombardnom kreditu, samo 
je riskantniji, jer se daje na cijelu vrijednost efekta i 
uvijek je kratkoročan, jer je vezan s kratkoročnim burzo- 
vnim reportnim poslom. 


Aktivni kontokorentni kredit otvaraju banke ili bez osi- 
guranja (bianco kredit) ili uz osiguranje (zalog, mjenica). 
Taj se kredit otvara do neke unaprijed utanačene svote, 
a osniva se na prvome mjestu na povjerenju, koje banka 
ima spram svog dužnika. Stoga banke moraju biti osobito 
oprezne kod otvaranja kredita ove vrste, te nastoje, da se 
cijelo poslovanje odnosnog komitenta razvija preko njih, 
da tako dobiju stalan i izravan uvid u njegovo poslovanje. 
Često traže banke u tom slučaju, da dobiju neku ingeren- 
ciju na cijelo poslovanje svog dužnika, da time bolje osi- 
guraju svoju tražbinu. 

U vezi s pravilnim odnosom aktivnih i pasivnih kreditnih 
poslova banaka, po iznosu i vrsti kredita, jest i pitanje nji- 
hova likviditeta. Likviditet označuje stupanj mogućnosti za 
brzu realizaciju potraživanja pojedine banke. Likviditet je 
prema tomu jedno od najvažnijih, a i najosjetljivijih pitanja 
za poslovanje svake banke. Po naprijed izloženom načelu 
moraju banke uvijek nastojati, da bude ravnoteža između 
njihovih aktivnih i pasivnih kreditnih poslova po vrsti, 
roku i riziku odnosnih poslova. Sredstva, kojima banke u 
slučaju naglog odliva uložaka ili nepovoljnog preokreta 
konjunkture mogu pojačati svoj likviditet, uglavnom su 
reeskont, prodaja ili lombardiranje vlastitih efekata, te 
upotreba općih ili specijalnih pričuva. Preporučuje se osim 
toga, da banke neki postotak ukupnih uložaka stalno drže 
kao gotovinu kod sebe ili na žiro-računima koje veće banke. 
U Engleskoj je običaj kod mnogih banaka, da traže od 
svojih ulagača, da neku minimalnu svotu uloška stalno 
ostavljaju kod banke cijelu godinu. 

Raspon između aktivnog i pasivnog kamatnjaka banaka 
(t.j. kamatnjaka, koji banke zaračunavaju svojim dužni- 
cima, i onog, koji plaćaju svojim vjerovnicima) određuje 
se uglavnom po općim prilikama na tržištu novca i kapitala, 
zatim po režijskim troškovima, poreznom opterećenju i 
riziku poslovanja. Privatnoekonomski interes banaka traži, 
da taj raspon bude razmjerno što veći, jer je u njemu 
glavna zarada banaka, dok opći narodnogospodarski inte- 


resi redovno traže, da taj raspon bude što niži, te da uopće 
nivo aktivnog i pasivnog kamatnjaka bude što manji. U 
tom rasponu dolazi do izražaja i elemenat rizika, te banke 
moraju jedan dio iznosa raspona rezervirati za pokrivanje 
eventualnih gubitaka ili za stvaranje pričuve za takve gu- 
bitke. I tu dakle dolazi do izražaja tendencija čuvanja 
likviditeta. 


Glavni oblik dugoročnog aktivnog kreditnog posla banaka 
jest hipotekarni posao. Banka daje kredit na zalog nekret- 
nina. Ti su zajmovi redovno dugoročni (10—40 godina); 
to naime odgovara strukturi poljoprivrede, jer se u njezinu 
korist obično davaju. Iznos hipotekarnog zajma određuje 
se redovno najviše polovinom vrijednosti založenog objekta, 
a otplata se obično vrši u jednakim obrocima, u kojima je 
izražena otplata glavnice i odnosnih kamata (anuitet) te 
u jednakim vremenskim razmacima (tromjesečno, polu- 
godišnje i sl). U tu grupu poslova ide i davanje dugo- 
ročnih zajmova različitim samoupravnim tijelima uz zalog 
nekih javnopravnih prihoda (na pr. trošarine). 

Hipotekarni se zajmovni posao često kombinira s pasi- 
vnim poslom izdavanja hipotekarnih založnica i komunalnih 
zadužnica. Banke mogu na taj način mobilizirati dobar 
dio sredstava uloženih u hipotekarne, odnosno komunalne 
zajmove i tako bitno pojačati svoj likviditet. Založnice 
se izdavaju uz posebne zakonske kautele i to tako, da je 
iznos emisije vezan s iznosom doziranih hipotekarnih zaj- 
mova, te vlasnici založnica imaju neka posebna prava na 
odnosne hipoteke. 


Efektni i emisioni posao banaka sastoji se u tome, da ban- 
ke sudjeluju kod emisija različitih vrijednosnih papira (dio- 
nica, obveznica), izdanih od države, samoupravnih tijela 
ili od različnih poduzeća, te da uopće trguju takvim 
efektima na vlastiti i tuđi račun. Stvaraju se često t. zv. 
emisioni sindikati, u kojima banke za proviziju preuzimaju 
garanciju za plasiranje nekog iznosa novo emitiranih еѓе- 
kata. 

Među ostale bankovne posredničke poslove ubrajamo: 

1. inkaso posao; 2. pohranjivanje efekata i dragocjenosti 
(dépót i sate) te upravljanje pohranjenim efektima (evi- 
dentiranje amortizacije, detaširanje kupona i t. d.); 3. 
otvaranje akreditiva; kod toga posla izdaju banke komi- 
tentu na temelju položene gotovine kreditno pismo, na 
temelju kojega on može podići odnosnu svotu kod koje 
druge banke (redovno u inozemstvu). Kreditna su pisma 
napose uobičajena u turističkom prometu. Istoj svrsi služe 
i t. zv. cirkularni čekovi, s pomoću kojih vlasnik čeka može 
tražiti isplatu određene svote kod unaprijed određenog 
broja banaka u inozemstvu; 4. dokumentarni akreditiv. 
Banka isplaćuje ovdje prodavaču robe kupovninu po na- 
logu kupca uz predočenje nekih poslovnih papira (konos- 
man, duplikat tovarnog lista ili skladišni list); 5. avalni 
kredit. Kod plaćanja carine i trošarine, a više puta i kod 
kupovanja šumskih objekata dopušta se kupcima obročna 
isplata ili im se za plaćanje dužnih iznosa odobrava neki 
rok (na pr. 6 mjeseci). Kupac mora međutim dati proda- 
vaču, odnosno državi garanciju. Kod avalnog kredita on 
je daje mjenicom, koju banka akceptira, i ta mjenica služi 
kao garancija. 

Struktura je bankarstva vrlo različita. Pored banaka, 
koje su vlasništvo pojedinaca ili različitih trgovačkih dru- 
štava, velike su banke redovno oblikovane kao dionička 
društva, a u zemljama, u kojima je uvedeno društvo 
s ograničenim jamstvom, i u tom obliku. U novije se vri- 
jeme ostvaruje sve više tendencija u zakonodavstvu mno- 
gih zemalja, da se za poslovanje banaka stvore osobite 
kautele (zaštita manjine dioničara, zaštita malih ulagača, 
publicitet bilance, revizija bilance po posebnim stručnja- 
cima, stvaranje i ulaganje pričuva, pojačanje kontrole rada 
i t. d.). Sve te tendencije odgovaraju shvaćanju, da se ne 
može više prepustiti slobodnom rasuđivanju pojedinca, da 
sam odluči o tom, da li poklanja banci svoje povjerenje, 
ulažući kod nje svoju uštedu i da sam snosi riziko za 
posljedice, kako to odgovara načelima ekonomskog libera- 
lizma, nego da je država do neke granice dužna u tom 
odnosu interpolirati svoju zakonodavnu ingerenciju u svrhu 
ostvarenja zaštite interesa velikog broja štediša, stvaralaca 
mobilnih kapitala. 

Po vrsti poslova, kojima se bave banke, pokazuju se, 
napose u nekim zemljama, tendencije neke specijalizacije. 
Ponajprije se svagdje odvajaju štedionice i kreditne za- 
druge, za koje postoje redovito posebni organizatorni i 

drugi propisi, kojima se njihovo poslovanje više ili manje 
ograničava spram poslovanja banaka u užem smislu riječi. 
A onda su te banke ili t. zv. mješovitog tipa ili su spe- 
cijalizirane. Mješoviti je tip banaka najviše raširen u ze- 
mljama kontinentalne Evrope, dok su u Engleskoj banke 
više specijalizirane. Mješovite se banke bave svim vrstama 
bankovnih poslova. U Engleskoj je napose prilično oštro 
provedena podjela banaka u depozitne i efektne. U Lon- 
donu je depozitni posao koncentriran kod pet velikih 
banaka, koje i inače dominiraju u engleskom bankarstvu 
(the big five »debelih pet«, to su Midland Bank, Lloyd's 
Bank, Barclays Bank, Westminster Bank i National Pro- 
vincial Bank). U Parizu postoji posebni tip banke: banque 
d'affaires, koja se bavi samo emisionim i kontokorentnim 
poslom (bez depozitnog). Hipotekarne i notne b. (>> Notne 
b.) vrijede u svim zemljama kao poseban tip, koji je sva- 
gdje reguliran posebnim zakonskim propisima. 

U naprednim se zemljama u novije vrijeme provodi u 
dosta jakoj mjeri koncentracija u bankarstvu. Velike 
banke stvaraju interesne zajednice, koje višeput dobivaju 
značaj kondicionih kartela. No i inače se u bankarstvu sve 
više javlja tendencija koncentracije: veće banke apsorbi- 
raju manje, banke u većim privrednim središtima apsor- 
biraju manje pokrajinske zavode. 

Ta se tendencija u priličnoj mjeri ostvaruje i kod nas. 
Značajno je, da se u novije vrijeme sve više javlja s jedne 
strane težnja za podržavljenjem bankarstva, a s druge se 
sve više javlja u bankarstvu konkurentna djelatnost različi- 
tih tipova državnih, poludržavnih i samoupravnih novčanih 
zavoda. Razlog toj pojavi treba tražiti u sve većim finan- 
cijskim potrebama države i samoupravnih tijela, a donekle 
i u tom, što se konkurencijom javnopravnih banaka želi 
utjecati na stvaranje što povoljnijih kreditnih kondicija. 
Kod nas postoji pored Državnog vjeresijskog zavoda (s po- 
družnicama u svim većim privrednim središtima zemlje) 
još Poštanska štedionica Nezavisne Države Hrvatske, te 
priličan broj komunalnih štedionica. Raspored uložaka naj- 
bolje nam pokazuje kod nas omjer poslovanja između 
javnopravnih i privatnih banaka. Od prilike polovina ulo- 
žaka otpada sada na državne i poludržavne banke, a po 
jedna četvrtina na komunalne i privatne novčane zavode. 
Kakav će biti razvoj u budućnosti, ne može se točno pred- 
vidjeti, ali je sigurno, da javnopravni novčani zavodi imaju 
spram privatnih u mnogom pogledu povlašten položaj, iako 
im je slaba strana u nekoj birokratizaciji i u opasnosti, da 
u njihovu poslovanju dođu do izražaja neekonomski ele- 
menti. 

Povijest banaka je veoma stara. Već u staro babilonsko vrijeme (3. 
tisućljeće prije Krista) vršili su se neki bankovni poslovi pod okriljem 
vladara ili hramova. Isto je tako postojao već onda depozitni posao 
i davanje zajma na temelju deponiranih iznosa novca ili robe (žita, da- 
tulje, sitne stoke). U novobabilonsko vrijeme (7.—5. st. pr. Kr.) po- 
stoje već privatna bankovna poduzeća većeg opsega (bankarska porodica 
Igibi u Siparu i Murašu u Nipuru). Slično se neki bankovni poslovi 
javljaju u staroj Grčkoj, i to najprije kod nekih čuvenih hramova (u 
Efezu, na Delu, na Samu i dr.), a počevši od 7. st., kad je u Lidiji 
počelo kovanje novca, javljaju se privatni mjenjači (trapeziti), kojih se 
poslovanje kasnije proširuje slično kao u novobabilonsko vrijeme (ban- 
kar Pasion u Ateni u 4. st. pr. Kr.). Po grčkom uzoru razvija se 
uglavnom posao privatnih bankara i mjenjača (argentarii) u starom Rimu. 
To sve doduše nisu potpuni bankari u današnjem smislu riječi, ali se 
već bave mnogim poslovima današnjeg bankarstva. U Grčkoj se čak 
javljaju i kontokorentni te Ziro-posao (dijagrafa, kod Rimljana trans- 
eriptio). 

U srednjem se vijeku mjenjači (bancherii) — caorsini po južnofran- 
cuskom gradu Cahorsu — pojavljuju najprije u sjevernoj Italiji (Lom- 
bardiji) te se ponajprije bave mijenjanjem novca i pohranjivanjem goto- 
vine, na temelju koje su deponentima izdavali priznanice, koje su ovi 
mogli unovčiti kod njihovih poslovnih prijatelja u drugim mjestima i 
time prištedjeti u ono vrijeme skupi i riskantni prijenos večih količina 
gotovog novca. Kao prve banke osnovane su u Italiji: Casa di San Gi- 
orgio u Genovi (1407), zatim Banco di Rialto (1587—1617) i Banco del 
Giro (1617—1806) u Mlecima. Posljednje dvije banke bile su državne 
banke mletačke republike, te su napose izgradile žiro-promet medu 
svojim stalnim komitentima, uglednim mletačkim trgovcima. 

U sjevernoj je ltaliji nastala i mjenica, koja ubrzo postaje važnim 
instrumentom poslovnog prometa i kreditiranja. 

U Njemačkoj je 1619 osnovana Žiro-banka u Hamburgu (koja je po- 
stojala do 1875) te je zasnovala posebni računski novac (t. zv. Mark- 
Banco = 87/: g finog srebra), koji je vrijedio u velikom dijelu Evrope. Taj 
je računski novac imao osobitu važnost zbog nesigurnosti, koja je vla- 
dala napose u 16. i 17. st. zbog stalnog prekivanja različitih vrsta novaca, 
kojim je novac sve više gubio u vrijednosti. Od prilike u isto vrijeme 
osnovana je i Wisselbanka u Amsterdamu. 

Golemi polet u narodnom gospodarstvu čitave Evrope izazvao je 
otkrićem Amerike stalnu potrebu kredita u veoma velikim dimenzi- 
jama. Ta je pojava dovela do uvedenja novog novčanog surogata, ban- 
kovne note. Prva je specijalna notna banka osnovana u Engleskoj 1694 
(Bank of England) po planu, koji je izradio Škot William Patterson. 
Nešto kasnije osnovao je Škot John Law u Parizu čuvenu asignatnu 
banku. No zbog nesolidne osnovice poduzeća asignati su ubrzo izgubili 
vrijednost i banka je propala. 

Počevši od 19. st. banke se sve više osnivaju u obliku dioničkih dru- 
štava, dok djelatnost privatnih bankara i mjenjača gubi zbog promjene 
općih prilika sve više u svom značenju. ML 

LIT.: Macleod, Theory and practice of banking, London 1858, novo 
izd. 1902—11; J. Schumpeter, Theorie der wirtschaftlichen Entwicklung, 
Leipzig 1912; E. v. Bóhm-Bawerk, Positive Theorie des Kapitals, 19211; 
Adolf Weber, Depositenbanken und Spekulationsbanken, München 19223; 
Ruotte, Opérations et travaux de banque, Lyon 19221; A. Marshall, 
Money, credit and commerce, London 1923; W. Lexis, Kredit- und 
Bankwesen, Berlin 19242; L. v. Mises, Theorie des Geldes und der 
Umlaufmittel, München 19242; Delaporte, La banque, ses opérations, son 
organisation, son exploitation, Saint-Didier 1924; Dunbar, Chapters on 
the theory and history of banking, New York 1929; F. Somary, Bank- 
politik, Tübingen 19302; G. Obst, Geld-, Bank- und Bórsenwesen, Stutt- 
gart 1937*; White, Money and banking, Boston 1935; Tomašević, Novac 
i kredit, Zagreb 1938; Zahn, Bankaufsichtsgesetze der Welt, Berlin 1937. 

ME 

Vrste banaka. Različiti gospodarski uslovi i kreditne po- 
trebe trgovine, industrije i prometa uvjetovali su vrlo 
mnogo različitih tipova banaka, koje se međusobno razli- 
kuju po vrstama poslova, po pravnom obliku, po ciljevima 
i zadatcima, po veličini kapitala i poslovnoj organizaciji 
it. d. Ta diferencijacija je još veća, kad se uzme u obzir, 
da bankarstvo gotovo svake zemlje pokazuje redovno i 
neke svoje posebne odlike. 

Stajališta, odnosno značajke, prema kojima se vrši po- 
djela banaka po vrstama i tipovima, mogu biti različiti. 
Najvažnije značajke za podjelu vrsta banaka su ove: 

1. Po pravnom obliku. 

a) Privatne b. su sve b., koje pripadaju privatnim oso- 
bama bez obzira na vrst poslovanja i zakonski oblik, u 
kome se pojavljuju (inokosna tvrtka, javno trgovačko dru- 
štvo, komanditno društvo, dioničko društvo, zadruga). U 
nekim zemljama razumijevaju se pod privatnim bankama 
samo b. u obliku inokosne tvrtke ili javnog trgovačkog 
društva. 

b) Javnopravni novčani zavodi su u prvom redu državne 
b., kod kojih čitav kapital pripada državi i kod kojih je 
organizacija i poslovanje uređeno posebnim zakonima. 
Funkcionari tih ustanova su državni službenici. U taj tip 
državnih banaka ulaze kod nas Državni vjeresijski zavod i 
Poštanska štedionica. Među javnopravne novčane zavode 
spadaju i novčani zavodi pojedinih samoupravnih jedinica 
(zemalja, pokrajina, općina), koji posluju kao ustanove tih 
jedinica pod njihovom upravom i nadzorom. 

Zajednička je značajka svih tih zavoda, da, iako posluju 
po komercijalnim načelima, njihova svrha nije postizavanje 
što većih dobitaka, nego ispunjenje općekorisnih zadataka 
i upotreba njihovih sredstava za one poslove, za koje pri- 
vatni kapital nema dovoljno zanimanja, a važni su za za- 
jednicu. Ti zavodi osim toga služe državi, samoupravnim 
jedinicama ili općinama, pomažući ih povoljnim kreditima 
u izvršavanju njihovih zadataka, a naročito kod izvođenja 
investicija. 

c) Mješovite (povlašćene) b. su one, koje po svojem 
obliku odgovaraju privatnim bankama. Kapital im je, bar 
većim dijelom, vlasništvo privatnika, ali radi njihova na- 
ročitog zadatka one uživaju posebne povlastice na temelju 
zakonskih propisa. Obično država, dajući im te povlastice, 
zadržava sebi pravo širokog nadzora nad poslovanjem i 
imenovanja jednog dijela uprave i viših funkcionara. Među 

banke toga tipa spada veliki dio emisionih (bivša Austro- 
ugarska banka, Banque de France i t. d.). 

2. Po vrsti aktivnih i pasivnih poslova. Te razlike nijesu 
u svim zemljama podjednako oštre, budući da je negdje 
specijalizacija u bankarstvu jača, a negdje slabija. Tako 
između depozitnih i poslovnih banaka postoje u anglo- 
saksonskim zemljama vrlo velike razlike, dok u Njemačkoj 
te razlike gotovo iščezavaju. U glavnom se razlikuju: 

a) Novčanične (emisione) banke su na čelu bankarstva 
svake zemlje. To su zavodi, koji uživaju zakonsku povla- 
sticu izdavanja novčanica (banknota), koje su zakonsko 
sredstvo plaćanja u odnosnoj zemlji. Osim te glavne uloge 
novčanična banka ima obično još čitav niz drugih važnih 
zadataka (blagajnička služba za račun države, briga o 
deviznim poslovima, organiziranje žiro-prometa, eskomptni 
i lombardni posao) tako, da joj se s pravom daje naziv 
»banka banaka«. V. još: Notne banke. 

b) Depozitne b. i kreditni zavodi čine glavnu skupinu 
banaka u svim zemljama. Uglavnom se bave kratkoročnim 
kreditnim poslovima, kao što su eskompt, lombard, konto- 
korentni posao, report i rembours-posao, a izbjegavaju po- 
slove dugoročne naravi i spekulativne poslove. Glavni 
izvor sredstava tih zavoda čine depoziti (>> pobliže pod: 
Depoziti i Depozitne banke). To vrijedi uglavnom za anglo- 
saksonske zemlje i u priličnoj mjeri za Francusku, dok u 
Njemačkoj, kao i u cijeloj Srednjoj Evropi, prevladava tip 
kreditne banke, koja se bavi svim mogućim bankarskim 
poslovima izuzimajući izdavanje novčanica i eventualno 
dugoročne hipotekarne poslove. Dakle u Njemačkoj, kao 
i kod nas, nije se izdvojio poseban tip poslovne banke, 
nego su veliki kreditni zavodi u isto vrijeme i depozitne 
i poslovne banke (mješoviti ili integrirani tip banke). U 
taj tip idu i naše najveće privatne banke, kao što su 
Prva hrvatska štedionica, Udružena banka, Hrvatska ze- 
maljska banka, Hrvatska sveopća kreditna banka i druge. 

c) Poslovne b. su posebna skupina privatnih banaka, koja 
se strogo razlikuje od depozitnih banaka. One se odlikuju 
tim, što ulaze redovito u poslove, koji za sobom povlače 
mnogo više rizika i mogućnosti imobilizacije uloženih kapi- 
tala, ali zato i mnogo veće mogućnosti dobitka. Poslovne 
b. sudjeluju izravno u privrednoj djelatnosti zemlje. One 
osnivaju i financiraju industrijska poduzeća, kojih dionice 


nabavljaju, da bi ih u povoljnom trenutku s dobitkom pro- 
dale, posreduju kod sklapanja državnih i samoupravnih 
zajmova i slično. Jasno je, da su za tu vrstu poslova po- 
trebni i drugi izvori sredstava negoli za kratkoročne kre- 
ditne poslove. Poslovne banke imaju stoga redovno veću 
vlastitu glavnicu i pričuve, a mnogo manje stranih sred- 
stava nego depozitne banke. Osim toga poslovne banke za 
razliku od depozitnih redovito nemaju podružnica. 

d) Hipotekarne b. treba da naročito zadovolje potrebe 
za dugoročnim amortizacionim kreditima. Ima ih »čistih« 
i »mješovitih«. Čiste hipotekarne b. bave se samo podjelom 
dugoročnih hipotekarnih zajmova i poslovima, koji su 
s tim u neposrednoj vezi, isključujući sve kratkoročne kre- 
ditne operacije, dok mješovite kreditno-hipotekarne b. uz 
dugoročne poslove vrše i sve ostale bankarske poslove 
kratkoročne naravi. Od pasivnih poslova najvažniji posao 
hipotekarnih banaka je izdavanje založnica i obveznica. 
Po pravnom obliku hipotekarne b. mogu biti državni, mje- 
šoviti, odnosno povlašćeni ili pak posve privatni zavodi. 


e) Specijalne b. su novčani zavodi, koji namjerno i na- 
ročito ograničavaju svoje poslovno područje bilo da se spe- 
cijaliziraju samo za točno određene vrste poslova, bilo pak 
da svoju klijentelu traže i nalaze samo među pripadnicima 
jednoga društvenog staleža ili jedne gospodarske grane. U 
Engleskoj, gdje je specijalizacija u bankarstvu najjače pro- 
vedena, sve su b. u neku ruku specijalne, jer se bave samo 
ograničenim brojem i vrstama poslova, dok se u drugim ze- 
mljama ubrajaju među specijalne b. na pr. eksportne b., 
koje se bave samo financiranjem izvoznih poslova, agrarne 
banke, koje kreditiraju samo poljoprivredu i poljoprivre- 
dnike, industrijske i obrtne banke za kreditiranje industrije 
odnosno obrta, činovničke banke, koje rade samo s čino- 
vnicima i t. d. 

U industrijski razvijenim zemljama, kao što je Njema- 
čka, veliki industrijski koncerni imaju često svoje vlastite 
banke (Hausbanken »kućne banke«), Које im služe za 
racionalnije obavljanje bankovnih poslova pojedinih podu- 
zeća koncerna i upravljanje njihovim nezaposlenim kapi- 
talima. I te banke ubrajamo među specijalne banke, iako 
рма njihovi bankarski poslovi mogu biti vrlo razno- 
iki. ч 
23. Po veličini sredstava i poslovnom području razliku- 
jemo: 

a) Velebanke, među koje ulazi samo nekoliko banaka 
najjačih po vlastitim i povjerenim tuđim sredstvima, sa 
sjedištem u političkom ili privrednom središtu države. One 
svoju aktivnost razvijaju bilo vlastitim podružnicama bilo 
i bez njih, na području cijele države, a često i u inozem- 
stvu. 

b) Srednji i pokrajinski zavodi posluju manjim kapita- 
lom nego velebanke i djeluju samo na području jedne po- 
krajine, a ne u cijeloj državi. Često te banke imaju i pri- 
ličan broj podružnica i vrše značajnu ulogu u privredi od- 
nosne pokrajine. 

c) Male i lokalne b. su novčani zavodi s malom glavni- 
com, s ograničenim krugom klijenata, s malo tuđih sred- 
stava, a posluju redovno bez podružnica. Njihova poslovna 
djelatnost je lokalnog značaja. 

LIT.: Boulle, Les grands établissements de crédit devant la crise, 
Pariz 1938; Kalveram, Bankbetriebslehre, Berlin 1939; Vl. Murko, Das 
óffentliche Bankwesen des Auslandes, Berlin 1934; Isti, Der Staat als 
Bankier, Ljubljana-Leipzig 1934. М. 5-6. 

Bankarstvo u inozemstvu. Razvojem cijele privrede u 
pojedinim zemljama nastali su različiti tipovi banaka. 


a) U Njemačkoj prevladava tip integriranog bankarstva, 
ali i ondje razlikujemo dva glavna tipa banaka: 

1. Banke, koje se bave dugoročnim zajmom na temelju 
jamstva javnih tijela (»Bodenkreditanstalt« različnih ti- 
pova, »Landschaft« sa zadružnim oblikom hipotekarnog 
zajma), i banke privatnog karaktera, koje se bave dava- 
njem dugoročnih zajmova na osnovu hipoteke, založnice i sl. 

2. Banke, koje se bave kratkoročnim poslovanjem. Amo 
se ubrajaju različite trgovačke, obrtne i industrijske banke, 
nadalje kreditne zadruge sustava Schulze-Delitzsch i Raiff- 
eisen, zatim komunalne banke, koje daju zajam malom čo- 
vjeku, a razvijaju u posljednje vrijeme znatan Ziro-promet; 
efektno poslovanje i financiranje poduzeća zastupano je 
ovdje tek kao sporedno poslovanje. 

Novčarsko i kreditno poslovanje usredotočeno je ipak u 
5 najvećih i najpoznatijih banaka: Deutsche Bank, Dres- 

dner Bank, Commerz- und Privatbank, Reichskredit-Gesell- 
schaft i Berliner-Handelsgesellschaft. 

Pregled poslovanja tih pet berlinskih velebanaka na dan 
30. VI. 1939 bio je ovaj (u milijunima RM): 

b) Engleska. Centar današnjega engleskoga bankarstva 
čini Bank of England, koja službeno upravlja novčanim 
životom. Pored nje dobivaju sve veču zadaču golemi de- 
pozitni zavodi Londona. Oni su udruženi u interesnu grupu, 
koja se obično nazivlje »clearing banks«, a ima ih 12. Naj- 
veče izmedu njih, a ujedno i največe od svih engleskih 
banaka su »Big five« (pet velikih), t. j. Barclay's Bank, 
Lloyd's Bank, Midland Bank, National Provincial Bank i 
Westminster Bank. Te banke su izrazito depozitnog tipa, 
a »Big five« posjeduju zajedno 90% svih depozita tih 
»clearing banks«. Kako i drugdje, i ovdje koncentracijom 
nestaju manje banke. Novac depozitnih banaka uzimaju 
uglavnom diskontni zavodi i stockbrokeri londonske burze 
(ovi obično uz pokriće efektima). Jedan dio novca uložen 
je i u Treasury Billima (mjenice na državnu blagajnu). 
Vrlo oprezno poslovanje tih banaka, naročito poslije svjet- 
skog rata, ulijevalo je ulagačima potpun osjećaj sigurnosti. 

Poslovanje pet velikih banaka pokazuje ovu sliku (po 
stanju od rujna 1940, u tisućama funta): 

Drugi tip čine privatni bankari (»Bankers«). Oni su u 
poslovanju posve slični depozitnim b., ali ih sve više ne- 
staje. Od tih tipova različiti su »Foreign Bankers and 
Merchants«. Ti su ponajviše stranog podrijetla: Rothschild, 
Baring Brothers i sl. U poslovanju oslanjaju se ti bankari 
na vlastiti kapital i vrše poslove plasiranja zajmova ino- 
zemstvu, kupovanje stranih mjenica, arbitraže i sl. Posebnu 
vrstu čine »Foreign and Colonial Banks«. To su b. sa sje- 
dištem u Londonu i podružnicama u kolonijama i inozem- 
stvu. Ove b. vode se također po uzoru engleskih »Joint- 
stock Banks« s engl. kapitalom. — Osim toga postoje u 
Engleskoj još »Finance Companies, Promoters, Financial 
Syndicates«, koje imaju slične zadaće s njemačkim emi- 
sijskim i efektnim b., iako po engl. shvaćanju nisu b. u 
pravom smislu riječi. Hipotekarnih banaka po kontinental- 
nom uzoru nema. 

c) Francuska. Prije rata francuske su banke bile po tipu 
između njemačkih i engleskih. Poslije rata one su se sve 
više približile njemačkom tipu. Poslovni je duh prevladao 





(Foto Dabac) 
GLAVNA POSLOVNA PROSTORIJA PALAČE 
PRVE HRVATSKE ŠTEDIONICE U ZAGREBU 


opreznost. U Francuskoj imamo uglavnom dva tipa b.: 
»établissements de crédit« i »banques d'affaires«. Prve se 
bave uglavnom depozitnim i diskontnim poslovanjem, a 
prošle su zamjerno dobro kroz krizu. One imaju mnogo 
podružnica za skupljanje novčanog tržišta. Druge financi- 
raju industriju i zastupaju tip izrazitih spekulacijskih ba- 
naka. Ima ih samo u Parizu. Povremenom emisijom dio- 
nica prenose svoje kreditno opterećenje na novčano trži- 
šte. Kraj toga daju zajmove na tekuće račune. One su 
često, a naročito prije krize, preuzimale emisije stranih 
državnih papira. Velika im je prednost, da rade s vrlo 
malo tuđih sredstava, pa prema tome ne moraju imati ve- 
like iznose u blagajnama. Najveće banke prvoga tipa jesu: 
Crédit Lyonnais, Société Générale, Comptoir National 
d'Escompte de Paris, Société de Crédit Industriel et Com- 
mercial, Banque Nationale pour le Commerce et l’ Industrie 
i Crédit Commercial de France. Najveće banques d'affaires 
jesu Banque de Paris et des Pays-Bas i Banque de l'Union 
Parisienne. 

Da se pokrajinske banke ojačaju u borbi s pariskim ban- 
karstvom, stvorile su sindikat za emisije (»Société centrale 
des Banques de Province«). Osim tih banaka ima u Fran- 
cuskoj i drugih tipova: zadružnih, štedionica, kolonijal- 
nih i t. d. 

d) U Švedskoj i Danskoj banke su vrlo stare. Najveće su 
u Švedskoj Svenska Handelsbanken i Skandinaviska Kre- 
ditaktiebolaget. Švedske b. bave se naročito financiranjem 
industrija, centralizirane su u velikoj mjeri i imaju kao 
i sve skandinavske banke velik vlastiti kapital s obzirom 
na uloge. Nasuprot tome danske su banke decentralizirane. 
Najveća je Den Danske Landmansbank. I norveške su 
banke vrlo decentralizirane. Osim normalnih bankarskih po- 
slova bave se financiranjem industrije. Njihovo se poslo- 
vanje jače razvilo istom poslije svjetskog rata. Tu su naj- 
važnije: Christiania Bank og Kreditkasse, Bergens Privat- 
bank i Den Norske Creditbank. U Holandiji prevladava 
tip depozitne i spekulacijske banke. Najvažnije su: Rot- 
terdamsche Bankvereening, Amsterdamsche Bank i De 
Twentsche. 

e) U Švicarskoj b. posluju kao i u Njemačkoj. Naročito 
se bave industrijskim i trgovačko-konzorcijalnim poslo- 
vima. Uglavnom se dijele na velebanke i kantonalne b. 
Velebanke imaju međunarodni karakter. Najveće su: 
Schweizerischer Bankverein, Schweizerische Kreditanstalt, 
Schweizerische Volksbank, Schweizerische Bankgesellschaft, 
Eidgenóssische Bank A. G., Baseler Handelsbank i A. G. 
Leu & Co. Stvaranjem koncerna štite banke svoje zaje- 
dničke interese. Kantonalne banke imaju poslovanje lokal- 
nog značenja. 

1) Italija. B. u današnjem smislu riječi novijeg su datu- 
ma. Isprva su mnogo surađivale s industrijom, a naročito 
su razvile depozitni posao stvorivši veliku mrežu podru- 
žnica. Za vrijeme krize izgubile su mnogo od svojeg po- 
slovanja, a nadomjestile su ih banke javno-pravnog tipa, 
naročito u depozitnom poslovanju. Da se izbjegnu veće 
štete, bio je zakonom od 1936 privatnim bankama, koje 
su od njih 90 imale svoje podružnice u 30 provincija, pri- 

znat javno-pravni karakter. Tako su i Banca Commerciale 
Italiana, Credito Italiano i Banco di Roma dobile tu po- 
vlast. Poslovanje je i danas mješovitog tipa, iako se opaža 
pomanjkanje srednjeg kredita. 

g) Sjedinjene američke države. Banke su podijeljene na 
»National Banks« (njih 8000), »Federal Reserve Banks«, 
koje imaju pravo izdavanja novčanica, i »State Banks« (oko 
1800), koje su zapravo samo koncesionirane banke pojedi- 
nih država i stoje pod javnim nadzorom. Osim tih banaka 
postoje u USA privatne b. većeg ili manjeg opsega. Naj- 
veće imaju internacionalno značenje (kao na pr. P 
Morgan & Cie). Posebna je vrsta »Loam and Trust Com- 
panies«. To su univerzalne b. u punom smislu riječi, а 
ujedno su tipične za američko bankarstvo. One ne smiju 
imati podružnica. Sudjeluju ponajviše konzorcijalno kod 
emisijskih poslova. Osim svih tih vrsta postoje u USA 
štedionice (Stock Savings Banks) i zadružne štedionice 
(Mutual Savings Banks), koje u mnogo država rade pored 
ostalih banaka. Svi su ti bankovni tipovi imali do 1932, 
kad ih je u krizi mnogo propalo, vrlo malo razlike u po- 
slovanju. Tek zakonom od 16. IV. 1933 provedena je stroga 
dioba depozitnog i emisijskog poslovanja, a uz to su de- 
poziti zaštićeni osnivanjem »Federal Deposite Insurance 
Corporation« i uvođenjem stroge kontrole. 

h) U S. S. S. R. osnovano je također više banaka, ali 
one su sve državne. Vneštorgbanka za financiranje vanj- 
ske trgovine. Prombanka, Poljoprivredna banka, Trgovin- 
ska banka za financiranje kratko- ili dugoročnim kreditima 
odnosnih grana sovjetske privrede i vršenje kontrole o 
utrošenju i štednji s državnim kreditima određenim za 
pojedine investicije. Središnja banka za financiranje i du- 
goročno kreditiranje stambenog i komunalnog građenja 
za financiranje gradnje stambenih, školskih i inih zgrada. 
Ona u suprotnosti s drugim bankama nema podružnica. 
Njezine zadaće u pojedinim mjestima vrše Komunalne 
banke. 

i) U Japanu stoji na čelu bankovnog života pet velikih 
banaka. To su Dai-Ichi, Mitsui, Sumitomo, Mitsubishi i 
Yasuda. Te banke bave se uglavnom srednjeročnim kredi- 
tiranjem industrije i emisijom industrijskih papira. Mitsui, 
Sumitomo i Mitsubishi su u uskoj vezi s istoimenim veli- 
kim koncernima. Osim toga poslovanja podjeljuju, u po- 
manjkanju posve hipotekarnih zavoda, i hipotekarne zaj- 
move. Podjeljivanjem hipotekarnog poljodjelskog zajma 
bave se b. javno-pravnog karaktera. Srednju i manju indu- 
striju kreditira državna industrijska b. Po poslovanju su 
dakle japanske b. mješovitog tipa. M. A-6. 

BÁNKI, Donát, Ж 1859, + 1922, madžarski pronalazač, 
prof. tehnike, propagirao upotrebu hidrostrojeva, kompre- 
sora i parnih turbina širom Evrope; konstruirao danas 
svuda upotrebljavani karburator za motore benzinom. Iz- 
radio osnovu za hidrocentralu u Jajcu. Njegov životni plan 
— iskorišćenje vodene snage Željeznih Vrata — nije iz- 
veden. 


BIBL.: Gázmotorok elmélete (Teorija plinskih motora), 1892; А göz- 
turbina szerkesztćs alapelvei (Osnovne ideje konstrukcije parnih шы), 
1905 


BANKIM, Сапаға Ćatterdži — Bengalska književnost. 

BANKNOTA (novčanica), u određenom obliku štampan 
i po notnoj banci izdan komad papira, koji služi kao opće 
redovno i zakonsko sredstvo plaćanja. Povijesno se bank- 
nota razvila iz bankine namire za stanovitu količinu kod 
nje deponirane plemenite kovine. Većinom radi veće 
prikladnosti počeo je postepeno umjesto plemenitog me- 
tala opticati (cirkulirati) papir, koji je sadržavao banki- 
nu obvezu, da će ga na zahtjev donosioca zamijeniti u za- 
konsku kovinu, u većini slučajeva zlato. U relaciji prema 
zlatu određuje se valutna vrijednost novčane jedinice tako, 
što se ustanovljuje, da na pr. jedna unca finog zlata vri- 
jedi 85 engl. šilinga, odnosno da 1 engl. šiling sadržaje 1/8 
unce zlata. Prema metalnoj novčanoj jedinici može se bank- 
nota označiti kao faksimile ili duplikat zlata, i to u pra- 
vnom kao i u stvarnom smislu riječi. Banka je ne samo 
dužna ispuniti svoju obvezu isplate u zlatu, nego ona po- 
sjeduje i stvarnu mogućnost, da to u svako vrijeme u cije- 
losti izvrši, jer za svaku izdanu papirnatu novčanicu po- 
sjeduje protuvrijednost u zlatu. To nazivamo  100%-tno 
zlatno pokriće opticaja papirnatih novčanica. Tom prilikom 
treba napomenuti, da će količina banknota, izdanih na 
temelju neke količine zlata, biti to veća, što je viša cijena 
zlata u valutnoj jedinici. Zato treba točno razlikovati 
pojam 100%-tnog pokrića i pojam valutne vrijednosti zlata. 


Ako se cijena zlata prigodom bilanciranja notne banke po- 
visuje na pr. od 85 na 140 engl. šilinga, onda se kraj ne- 
promijenjene zlatne podloge i nepromijenjenog 100%-tnog 
zlatnog pokrića može ipak izdati proporcionalno veća koli- 
čina banknota; pojedina novčanica onda ne sadražava više 
1/85, nego samo 1/4 unce zlata, čime je naravno međun. 
rodna vrijednost valute u omjeru pala. Takva devalvacija 
valute predstavlja u stvari isto što i smanjenje finoće ko- 
vine tokom prošlih vjekova. Druga je mogućnost za poveća- 
nje opticaja banknota u zlatnoj valuti, da se snizi postotna 
visina pokrića. Tokom vremena iskusile su naime notne 
(emisijske) banke, da se uvijek samo neki dio svih izdanih 
banknota donosi na izmjenu (honoraciju) u zlatu, te da 
zato i kod pune obveze izmjene banknote u zlato, i to uz 
nepromijenjenu njegovu cijenu, nije potrebno stvarno 
držati 100%-tno pokriće. 

Odnos između količine banknota u opticaju i zlatne 
podloge određen je individualno po zakonodavstvu po- 
jedinih država. Razlikujemo sustav kvote i sustav kon- 
tingenta, koji se u praksi često miješaju. Sustav kvote 
određuje, da ukupni opticaj banknota mora biti pokri- 
ven zlatom u nekom minimalnom dijelu, na pr. u !/з. 
Prednost, a i pogibao tog sustava leži u njegovu elasticitetu, 
jer se za svaku jedinicu zlata može izdati trostruki iznos 
banknota. Sustav kontingenta sastoji se ili u tome, da se kao 
u Francuskoj maksimira opticaj samih banknota, ili pak 
da se kao u Engleskoj ukupna količina banknota dijeli u 
dva dijela: jedan dio sa 100%-tnim pokrićem u zlatu, a 
drugi bez ikakva zlatnog pokrića s tim, da se iznos nepo- 
krivene (fiducijarne) emisije banknota zakonom kontingen- 
tira. Ako je taj iznos iscrpljen, onda se povećanje opticaja 
može provesti jedino na temelju proširenja 100%-tne zlatne 
podloge. Međutim ti strogi propisi engleske banke (Peel's 
acts iz 1844) onemogućivali su, da se opticaj banknota po- 
većava prema potrebama naglog gospodarskog razvitka 
Engleske tokom prošlog stoljeća. Praksom banaka izgra- 
đen je zato čekovni promet, koji služi kao ventil i ekvi- 
valent nedostatnoj emisiji banknota. 

No kako nije više cijeli, nego samo neki dio opticaja, 
pokriven zlatom, mijenja se naravno i karakter banknote. 
Ona sada nije više duplikat zlata, već doznaka na zlato, 
pravno a vista tražbina na zlato prema emisijskoj banci. 
Ista će banka u redovnim prilikama isplatiti svaku bank- 
notu u zlatu. No kad bi se zbog kakve panike i navale 
najednom sve banknote željele pretvoriti u zlato, ne bi 
notnoj banci radi pomanjkanja stvarnog pokrića bilo više 
moguće zadovoljiti sve pravne obveze. U tom će se slučaju 
ili povisiti cijena zlatu uz neograničenu prodaju; banknota 
time gubi samo neki dio svoje vrijednosti, jer predstavlja 
doznaku na manju količinu zlata nego prije; ili će se emi- 
sijska banka uopće razriješiti dužnosti obligatne prodaje 
zlata, što znači, da banknota uopće nije više povezana 
s metalnom rezervom notne banke. S tim se sa sustava 
potpune ili djelomične zlatne valute prelazi na sustav 
papirnate valute; na banknoti često je još i dalje zabilje- 
žena obveza isplate metala, koja obveza međutim nema 
nikakve vrijednosti, nego ima samo svoju povijesnu uspo- 
menu na banknotu, iskupivu u zlatu. — Pojam zlatnog po- 
krića je samo dio šireg pojma banko-tehničkog pokrića; 
notna banka kao novčani institut ne može teretiti pasivu 
svoje bilance, ako istovremeno među stavkama aktive ne 
dobije protuvrijednost prema izdanoj količini banknota. Te 
se stavke aktive sastoje uglavnom od plemenitog metala, 
trgovačkih mjenica i državnih obligacija. Omjer tih stavaka 
aktive različan je s obzirom na zakonodavstvo i ekonomsku 
strukturu pojedine države. Tako kod sustava zlatne valute 
prevladava većinom zlato. Kod sustava papirnate valute 
emisija se banknota (u većem ili manjem opsegu) osniva na 
trgovačkim ili državnim mjenicama. Količina eskompti- 
ranih trgovačkih mjenica zavisi s jedne strane od visine 
diskontne stope, a s druge od prosuđivanja budućnosti. 
Opticaj banknota raste u optimizmu konjunkture, a pada 
u pesimizmu krize; pored toga opticaj varira prema sezon- 
skim i terminskim poslovima, na pr. konac tjedna, konac 
mjeseca i t. d. Ма količinu opticaja banknota utječe 
mnogo diskontna politika emisijske banke. Tako svako 
povišenje ili sniženje diskonta povećava, odnosno smanjuje 
opticaj banknota, jer povišenjem diskonta postaju mnogi 
poslovi nerentabilni, i obratno. Po pravilima klasičke nauke 
notna će banka u sustavu zlatne valute povisiti diskont, 
čim se metalno pokriće banknota zbog povećane potražnje 

za kreditima približuje svojoj donjoj granici, t. j. čim notna 
banka smatra svoj likviditet ugroženim. Obveza isplate 
zlata predstavlja dakle ograničenje opticaja, i to ne samo 
banknota, nego i svih drugih surogata novca. — U vezi s tim 
postavlja se pitanje: U čemu se zapravo sastoji vrijednost 
pojedine banknote? Metalistička teorija na to odgovara: 
u njezinu metalnom pokriću, dok nominalisti vide bitni 
uvjet vrijednosti u državnoj moći. Prvo mnijenje ističe 
dakle materijalnu, a drugo nominalnu vrijednost. Većina 
suvremenih ekonomista drži, da nijedno od tih ekstremnih 
shvaćanja nije ispravno. Banknota naime i bez metalnog 
pokrića posjeduje kupovnu snagu, dok je iskustvo s poslije- 
ratnom inflacijom dovelo nominalističku tvrdnju, da »kruna 
ostaje uvijek jednaka kruni«, do potpunoga sloma. Suvre- 
mena teorija novca pokazala je, da kupovna snaga bank- 
note zavisi uglavnom .od relacije između količine bank- 
nota i količine dobara tako, da vrijednost banknote raste, 
ako kraj stalne količine dobara opticaj banknota pada, i 
obratno. 

Konačno treba još spomenuti i pojam državne note. Po 
dosadašnjem shvaćanju njezina osobina leži u tome, da je 
ona od države izdana bez ikakva metalnog pokrića te da 
zato prema naravnoj vrijednosti banknote ima samo pri- 
silni tečaj. Prijelazom na papirnatu valutu, napose sve 
većim utjecajem države na notnu banku, briše se sve više 
svaka stvarna razlika između banknote i državne note. 
Država naime, po etatističkom shvaćanju, ima mogućnost 
obustavom propisa o zlatnom pokriću, odnosno eskontom 
državnih papira, pribaviti si potrebne svote u pravim bank- 
notama, a da nije više potrebno izdavanje posebnih drža- 
vnih nota. mot si: 

BANKOVNA DOZNAKA, način plaćanja tražbine po- 
sredovanjem banke bilo na poticaj dužnika, koji upućuje 
vjerovnika na banku, koja će u njegovo ime izvršiti platež, 
bilo na poticaj vjerovnika, koji propisuje dužniku, da ima 
platež izvršiti kod određene banke. U prvom je slučaju 
banka pomoćnik dužnika kod izvršenja plateža, u drugom 
platežno mjesto vjerovnika. Plaćanje bankovnom doznakom 
mora uvijek biti točno i na vrijeme ugovoreno. U poslo- 
vnim je krugovima običaj, da oznaka računa kod neke 
banke na poslovnim papirima i fakturama vjerovnika 
zamjenjuje ugovornu odredbu o načinu plaćanja, te dužnik 
na temelju takve oznake ima izvršiti plaćanje kod ozna- 
čene banke. Dužnik je obvezan platiti dosta rano, da 
banka može do dospjeća roka prenijeti uplatu na konto 
vjerovnika. Od bankovne doznake treba razlikovati ček 
(v). V.L. 

BANKOVNI AKCEPT, oblik kratkoročnog bankovnog 
kredita, srodan kontokorentnom kreditu. Tražilac kredita 
ga dobiva time, da izda mjenicu na banku, koja tu mjenicu 
akceptira, ili da banka dopusti tražiocu kredita, da treća 
lica mogu na nju trasirati mjenicu. Posebna su vrsta ban- 
kovnih akcepata industrijski akcepti, naime mjenice nekog 
industrijskog poduzeća, koje banka akceptira. Takav ban- 
kovni akcept služi za davanje kratkoročnih kredita indu- 
strijskim poduzećima, koja su u tješnjoj poslovnoj vezi 
s odnosnom bankom. Slaba je strana bankovnog akcepta, 
da se kod te vrste kreditiranja ne može uvijek sa sigur- 
nošću ustanoviti, da li se radi o poslovnoj mjenici, t. j. 
o transakciji, kojoj služi osnovicom stvarno obavljeni 
robni posao, ili o t. zv. financijskoj (poreznoj) mjenici, 
koja nema te podloge. Kod industrijskih je akcepata ta 
opasnost još veća, jer kao podloga služe aktive industrij- 
skog poduzeća, koje su redovno dobrim dijelom nelikvidne. 
U zemljama s razvijenom privrednom strukturom i razvi- 
jenim bankarstvom često se bankovni akcept izgrađuje 
tako, da banke uz neku proviziju daju tražiocu kredita 
svoj akcept. U tom slučaju ne daju banke više u zajam 
tuđa sredstva, nego stavljaju tražiocima kredita na raspola- 
ganje svoj kredit. Kako za taj način poslovanja nema 
zakonskih ograničenja ni zakonske kontrole, krije takvo 
poslovanje u sebi opasnost kreditne inflacije (> inflacija 
kredita) i time opet pojačava nesigurnost u poslovanju 
banaka. N: l>, 

BANKROT. Riječ dolazi od tal. izraza banco rotto (>raz- 
bijeni stol«), jer su u srednjem vijeku mjenjačima novca 
u sjevernoj Italiji razbijali stolove, na kojima su radili, 
ako bi prijevarnim poslovanjem izgubili povjerenje javno- 
sti. Bankrot označuje obustavu plaćanja kod privrednog 
poduzeća (a i kod države), koja nastaje otud, što dospjela 
dugovanja u danom času prelaze iznos raspoložive goto- 

vine i likvidnih potraživanja odnosnog poduzeća. > Ka- 
žnjiva djela protiv imovine, Stečaj. I D. 

BANKSIJA (Banksia) je rod grmova i drveta iz porodice 
Proteaceae (red Proteales, > prostolatičnice), koji ima 
veoma veliku vaZnost u sastavu vegetacije Australije. Za 
rečenu je porodicu značajno, da ima izmjenično poredane, 
često kožaste ili opore listove bez palistića i najvećma dvo- 
spolne, u klasaste, grozdaste ili klipu slične cvatove zdru- 
žene cvjetove, koji se sastoje iz aktinomorfnog ili zigo- 
morfnog, vjenčiću sličnog, od 4 lista sastavljenog perigo- 
na, od 4 (najvećma uz perigon prirasla) prašnika i od tučka, 
koji je sastavljen iz jednog plodničkog lista, a sadrži 
1—po sjemenih zametaka. Oprašivanje se vrši pomoću ku- 
kaca ili ptica. Vrlo je značajno raširenje te porodice: u 
Australiji se nalazi oko 500 vrsta, na Kapu oko 260, u Ju- 
žnoj Americi oko 40, u istočnoj Aziji oko 25, a po ne- 
koliko vrsta na Madagaskaru, Novoj Zelandiji i drugdje. 

Sam pak rod b. ima produžene klasaste cvatove. Oni su 
pri dnu obaviti ovojnim listovima i imaju u pazušcu sva- 
koga pojedinog zalistka po 2 sjedeća cvijeta. Perigon je 
cvijeta razlučen u cijev i obod, a mala plodnica sadrži 
samo 2 sjemena zametka, i iz nje se razvija splošteni to- 
bolac. Listovi su ponajviše uski te često nazubljeni ili ras- 
perjani. Rodu pripada oko 50 vrsta, koje su rasprostra- 
njene isključivo na području Australije. S. H-ć. 

BANKSOV BOR > Bor. 

BANOSTAR (madž. Bán monostor »Banov manastir«), 
selo u Srijemu na Dunavu, u kotaru iločkom. Sjedište je 
općine, a ima 1784 stan. Na položaju B. nalazilo se 
naselje, koje se do 14. st. zvalo službeno madžarskim 
toponomastikonom Kó (»kamen«). U tom mjestu sagradio 
je ban Bjeloš oko 1150 prostran benediktinski samostan 
vrlo lijepa oblika sa crkvom sv. Stjepana Prvomučenika. 
Benediktinci su dobili i veliko zemljište oko samostana 
prema Dunavu i u Frušku goru s dobrim oranicama, šu- 
mama i vinorodnim tlom, na kojem su uzgajali staru fru- 
škogorsku vinovu lozu. Uza samostan su sagradili i hospi- 
tal za putnike. Samostan je bio uređen za trideset redo- 
vnika. Benediktinci su s vremenom zanemarili svoje du- 
žnosti, te su morali napustiti taj samostan, u koji je ka- 
ločki nadbiskup uveo regularne kanonike sv. Abre »de valle 
Ebron«. I ti redovnici nisu gospodarili, kako treba, te su i 
oni morali napustiti samostan. Tada je 1229 kaločki nad- 
biskup odredio, da samostan bude sjedište biskupije sri- 
jemske, koja je te godine osnovana. Od toga vremena pa 
sve do dolaska Turaka rezidirao je srijemski biskup u tom 
samostanu, ali je poslije tatarske provale imao, zajedno sa 

svojim kaptolom, i drugo sjediste, i to u Sv. Ireneju, koji 
je ležao nešto sjevernije od Mitrovice. 

Naselje u Kóu već je oko 1300 steklo značaj trgovačko- 
obrtničkoga mjesta, te ga već u to doba zovu »civitas«. 
Kako je samostan u njemu zbog sjedišta biskupova bio 
vrlo znatna ustanova, pored starog imena »Kó« to je mje- 
sto od početka 14. st. počelo dobivati i naziv Monasterium 
Bani ili u madžarskom jeziku Bán monostor. To drugo ime 
nadvladalo je u 15. st., i prema njemu nastao je hrvatski 
oblik Banoštar. 

U gradskom naselju postojala je i crkva sv. Jakoba sa 
župom, koja je zapisana u računima papina legata od 1332 
—1335 kao vrlo bogata. Biskupi su u Banoštru izgradili u 
15. st. i utvrdu, koja je trebala braniti njihovo sjedište od 
napadaja. 

Od organizacije vukovske i srijemske župe granica je 
između njih tekla zapadno od Banoštra, potokom Koru- 
škom, na kojem je prema tomu bila međa i biskupije pe- 
čujske i srijemske. U Banoštru bilo je prije Turaka na- 
selje hrvatsko i madžarsko, kao i u drugim većim mjesti- 
ma Srijemskoga Podunavlja. Ostataka madžarske topono- 
mastike ima i danas u banoštarskom području. 

U turskom prodiranju, kada je vojska sultanova dolazila 
podunavskom cestom od Petrovaradina, napustilo je ba- 
noštarsko naselje većim dijelom svoje domove. Turska je 
vojska mjesto oplijenila i razrušila, te su tu oko 1550 le- 
žale same razvaline. S vremenom je i pod Turcima nase- 
ljeno to mjesto, a novo naselje bili su muslimani, koji su 
kao obrtnici, trgovci i posjednici u Banoštru dobro napre- 
dovali. Poslije turske katastrofe, kada je muslimansko sta- 
novništvo izbjeglo u istočnu Bosnu, u pusti Banoštar do- 
selilo je strujom iz Mačve i Bačke pedesetak kuća Srba, 
koji su jednu od zidanih džamija pretvorili u pravoslavnu 
crkvu. Selu je sada službeni naziv Banoštar. 


LIT.: D. Csánki, Magyarország tórténelmi foldrajza a Hunyadiak ko- 
rában, Budimpešta 1894; Diplomaticki zbornik Kraljevine Hrvatske, Dal- 
macije i Slavonije, II., III.; Mon. vaticana Hungariae, I.; Ruvarac, Srpska 
mitropolija karlovacka oko polovine XVIII. veka, Srijem. Karlovci 1902; 
Godisnjak Banske Vlasti ban. Hrvatske, Zagreb 1940, 306. S: Ps. 


BANOVAC, 1. stari naziv banova zamjenika (podbana); 
b. zastupa bana u vršenju sudskih i upravnih poslova. Pri- 
padao je nižem plemstvu i bio je često ne samo društveno 
nego i agrarno podređen banu, koji je pripadao višem 
plemstvu i kojemu je podban kao plemić bio često ratar- 
ski najamnik. Nije sigurno, je li vršio i vojničku službu. 
Pod Ivanišem Korvinom je b. Gyulay bio u isto vrijeme 
i podvojvoda. Kod banskog stola je banovac prvi prisje- 
dnik, a vrši često sudske naloge, utjeriva novčane svote, 
pridržava stranke na izvršenje obveza, uvodi u posjed, ali 
Pri tome je s uvođenjem postupka po rimskom uzoru mo- 
rao ustupiti glavnu ulogu protonotaru kraljevstva, Kao ba- 
nov zamjenik se b. spominje samo u Hrvatskoj i Slavoniji, 
dok ga u Bosni nema. 


Kad je poslije pada Petra Zrinskog (1670) prevladao obi- 
čaj, da se ban poziva na dugi boravak na dvoru i da se 
njegove zadaće povjere b-u, bilo je to krivo višem plem- 
stvu, koje nije trpjelo, da b. kao pripadnik nižeg plemstva 
upravlja u banovoj prisutnosti kraljevstvom i zauzima kao 
banov zamjenik položaj velikog župana zagrebačke i kri- 
ževačke županije. Zato se vlast banova zamjenika dijelila 
između b-a i protonotara kraljevstva, koliko nije kralj iz 
redova višeg plemstva imenovao pored bana, koji je bo- 
ravio na dvoru, banskog zamjenika, kojemu je b. bio traj- 
no podložan. Poslije 1757 je kralj imenovao banovca iz 
višeg plemstva. 

LIT.: Kukuljević, Jura regni, osobito II., 89. A. D. 

2. B. (lat. moneta banalis, denarius Zagrabiensis). Hrvat- 
Ska je stupivši 1102 u personalnu uniju s Madžarskom 
ostala i nadalje politički i ekonomski posebna upravna i 
zakonodavna jedinica povezana s Ugarskom osobom zaje- 
dničkog kralja. Na čelu hrvatske samouprave stajao je kao 
predstavnik kraljevske vlasti ili koji član dinastije (dux — 
herceg) ili ban — sa širokim političko-upravnim ovlašte- 
njima i pravima. Jedno od tih prava hrvatskog hercega ili 
bana bilo je i kovanje autonomnog novca, koje je donosilo 
znatne prihode. Značajno je, da prema svjedočanstvu po- 
velje kralja Andrije II. od 1217 na teritoriju Hrvatske nije 
imao prava optjecaja kraljevski novac, kovan za Madžarsku. 
Samo se tako može protumačiti, što su u hrvatskim zemlja- 
ma madžarski novci u nalazima 13. i 14. st. vrlo rijetki. 
Prvi je kovao hrvatski autonomni novac herceg Andrija, 
dux Croatiae et Dalmatiae (1196—1204). To je ujedno naj- 

stariji novac kod svih južnih Slavena. Iza njega kuju do- 
maće novce banovi od 1204 do 1220, kada Hrvatska nije 
imala hercega. Kovanje je nastavio i herceg Bela (1220— 
1226), a jamačno i herceg Koloman (1226—1241). Hrvatski 
novac ovoga razdoblja kovan je prema uzoru novca salz- 
burških nadbiskupa iz kovnice u Friesachu u Koruškoj. Taj 
se hrvatski novac, poznat pod imenom hrvatski frizatici, 
mijenjao svake godine, pa su stoga poznati mnogi njegovi 
tipovi i varijante, a uz to je iz godine u godinu, kao i dru- 
gdje u Evropi, postajao sve slabiji gubeći postepeno od 
svoje vrijednosti. S madžarskim novcem za kralja Andrije 
II. bilo je još gore. Dok je prosječna težina hrvatskog novca 
iznosila 0,8 g, kod madžarskih dinara spala je na 0,5 do 0,6 g. 
Čim je došao na ug.-hrv. prijestolje mladi, ali razboriti kralj 
Bela IV. (1235—1270), počeo je raditi, da madžarskom novcu 
podigne vrijednost i ugled. Istu tu akciju, možda i pod utje- 
cajem Bele, pokrenuo je u Hrvatskoj, koja se od toga vre- 
mena počinje nazivati Slavonijom, herceg Koloman. Od toga 
vremena kuje se u slavonskoj kovnici novac solidan, stalne 
veličine i težine i dobre finoće srebra. Da se novome novcu 
osigura željena solidnost i trajnost, ukinuto je iza godine 
1237 svakogodišnje mijenjanje starijeg boljeg s novim i sla- 
bijim novcem, a da herceg ili ban ne ostanu bez uobičaje- 
nog prihoda kovnice, uveden je sedamdinarski porez (col- 
lecta septem denariorum) kao kompenzacija. Tom je refor- 
mom udaren siguran temelj za trajnu solidnost banskih 
dinara i pribavljen ugled, koji su oni imali svuda, i u Sla- 
voniji i izvan njezinih granica. Svojom vrijednošću istisnuli 
su ubrzo banski dinari iz optjecaja u Slavoniji tuđi novac 
iz Friesacha, tako da se on iza 1239 u hrvatskim ispravama 
više i ne spominje. Tip slavonskih banovaca ostao je čitavo 
vrijeme njihova kovanja uglavnom isti. Tek je u detaljima 
lica i naličja bilo nekih razlika, po kojima se mogu odrediti 
vladari, hercezi i banovi, koji su ih dali kovati. Na licu 
banovca prikazana je uvijek kuna u trku, a naokolo teče 
natpis MONETA REGIS P SCLAVONIA * ili MONETA 
DVCIS P SCLAVONIA "+, Banovce s prvim natpisom ko- 
vao je ban, a s drugim herceg (dux), i to samo za vlade 
Bele IV. Na naličju je dvostruki križ, u visini njegove gor- 
nje i manje priječke smješten je polumjesec i zvijezda, 
grbovna oznaka Slavonije, a sa strane donje i veće priječke 
križa stavljene su sigle, kojima je označena ili kovnica, ili 
vladar, za kojega se banovac kovao, ili ban, koji je dao 
da se novac u slavonskoj kovnici kuje. U dnu se vide dvije 
okrunjene glave. Osim dinara (denarius) kovali su se gdje- 
kada i poludinari (obolus) i bagatini. Prema svjedočanstvu 
pisanih spomenika slavonska se kovnica nalazila oko godine 
1256 u Pakracu, a od 1260 pa sve do prestanka njezina rada 
bila je ona u Zagrebu, pa su zato banovci nazivani i denarii 
Zagrabienses. Dokumentarno je utvrđeno, da su se banovci 
počeli kovati za vladanja Bele IV. (1235—1270), i to iza 
1237 pa sve do kralja Ludovika I. (1342—1382). Da poveća 
prihode od kovanja kraljevskog novca, Ludovik I. je 1364 
protiv volje plemstva i građanstva odredio, da se i u Slavo- 
niji uvede mjesto autonomnog kraljevski novac. U dugom 
razdoblju od jedno 130 godina kovali su se u slavonskoj 
kovnici banovci za kraljeva: Arpadovića Bele IV., Stjepana 
V. (1270—1272), Ladislava IV. (1272—1290) i Andrije III. 
(1290—1301) te Anžuvinaca Karla Roberta (1301—1342) i 
Ludovika L, a kovali su ih hercezi: Koloman (1237—1241), 
Dioniz (1242—1245), Stjepan (1246—1247), Bela (1260—1269), 
Stjepan (1350—1354) i brojni banovi, između kojih su bili 
znameniti u hrvatskoj povijesti 13. i 14. st. banovi: Stjepan 
(1248—1260), Roland (1261—1267), Henrik Gisingovac (1269 
—1270), Joakim Pektar (1270—1271), Radoslav Babonić 
(1290—1293), Stjepan Babonić (1310—1316), Ivan Babonić 
(1316—1322), Mikac Mihaljević (1325—1343), Nikola Seč 
(1346—1352). Slavonska je kovnica bila smještena u starom 
Zagrebu, in monte Grechensi, na Griču. Bila je jamačno 
uredena sa svim potrebnim priborom i osobljem kao i druge 
sredovječne kovnice. U spomenicima su sačuvana imena 
nekih upravitelja kovnice kao: Magister Benedictus, comes 
camerae (1256), Moys, summus camerarius Bele ducis (1263), 
Prencholo, comes camerae (1270—1272), Gyan comes (1294), 
Jakov, sin Ulfardov (1344—1346). Odličnim sadržajem, do- 
brim srebrom i ustaljenom solidnom vrijednošću izišli su 
banovci na glas u svim susjednim zemljama, naročito u 
Madžarskoj i u Bosni, pa su se tamo u trgovini i prometu 
rado primali i trošili. Da se to spriječi, počele su madžarske 
komore kovati dinare po uzoru banovaca. Pri tome su se 
držale samo vanjskoga izgleda, dok je vrijednost toga novca 
bila manja; to su t. zv. ugarski banovci. 


kovani za kralja Bele IV. (1—7), Stjepana V. (8, 9) 

SLAVONSKI BANOVCI, 
, Ladislava IV. (10, 11), Andrije III. (12, 13), Karla I. (14—18) i za Ludovika I. (19—21) 
(Slike ponešto povećane) 

LIT.: Truhelka, Slavonski banovci, Sarajevo 1897; Hóman, Magyar 
pénztórtével 1000—1325, Budimpešta 1916, gl. IX.; Rengjeo, Prvi hrvatski 
novci, Sarajevo 1936; Isti, Pocetak kovanja slavon. banovca, Sarajevo 
1939. I. R-o. 

BANOVAC, fra Josip, * Čista kod Skradina oko 1693, 
f Šibenik 5. VII. 1771, uvažen franjevac provincije Presv. 
оше 

BIBL.: Napisao do 20 djela, тейи njima: Pripovidanje korizmeno, 
Mleci 1747; Predike od svetkovina došašća Gospodinova, Mleci 1759; Iz- 
kazanje sabora grčkih i latinskih, Jakin 1763; Via crucis, Jakin 1768 i t. d. 

LIT.: Zlatovié, Franovci, Zagreb 1888. St. P. 


BANOVA JARUGA, selo u kotaru novskom, 11 km ji. 
od Kutine, sjedište je općine. Ima 684 stan., većinom Hrva- 
ta i nešto Čeha. U mjestu je tvornica platna. U B. J. od- 
vaja se od željeznice Dugo Selo—Novska pruga, koja vodi 
preko Lipika i Daruvara do Virovitice i Barča. Z. D-i. 

Predaja, zabilježena 1862, veli, da je selu ime »od bana 
i Jaruge, u koju je pao ban s konjem, kad je prije tri sto- 
tine godina obdržavao u susjednom Meduriču sabor sa sta- 
ležima i redovima Slavonije i Hrvatske viječajuči, kako bi 
se prognali Turci iz domovine«. Prema tomu povod bi pre- 
daji bio jedan dogadaj iz polovice 16. st., kad je ovaj kraj 
dospio pod tursku vlast (1544). M 

BANOVCI, dva sela u Srijemu, u kotaru staropazo- 
vačkom, 10 km istočno od Stare Pazove, na Dunavu, koji 
ovdje ruši desnu obalu i ugrožava naselja. 

1. Stari B. su sijelo općine, imaju 2195 stan. U selu je 
ciglana, industrijski mlin i pilana. Dunav ruši u posljednje 
doba i samo selo, pa je 1890 srušena pravoslavna crkva, a 
nad njezinim temeljima plove danas brodovi. 

2. Novi B. su sijelo općine i kat. župe, koja je osnovana 
1789, imaju 1320 stan., Nijemaca i Hrvata. Kod N. B. na- 
đeno je predmeta iz mlađega kamenog i željeznog (laten- 
skog) doba. Tu je bilo rimsko naselje Burgene, pa su otkri- 
veni tragovi bazilike iz doba Antonina Pija, rimsko gro- 
blje, ulomak žrtvenika Jupitera Dolihona, dva brončana po- 
prsja Atene, nakiti i novci. Našlo se tu predmeta i iz sre- 
dnjega vijeka, među njima i bizantskoga podrijetla. Z. D-i. 

BANOVIĆ STRAHINJA, nazvan i Strahinjić ban, junak, o 
kojem pjeva više hrvatskih i srpskih narodnih pjesama. Lj. 
Kovačević kušao je 1888 u beogradskoj Otadžbini (XXI.) 
dokazati, da se pod tim imenom krije Đurađ Stracimirović 
Balšić, koji je vladao Zetom od 1386 do 1404. Dokazi su 
slabo uvjerljivi. Motiv o Banoviću Strahinji i njegovoj ženi 
Anđeliji obradio je u drami Milan Ogrizović. 

LIT.: T. Maretić, Naša narodna epika, Zagreb 1909. po 

BANSE, Ewald, * Braunschweig 23. V. 1883. Posvetio se 
geografiji i zarana je pošao na putovanje po Africi i Ori- 
jentu. On je Orijent radi njegove važnosti smatrao samo- 
stalnim dijelom Zemlje (Erdteil). B. je od 1911 osporavao 
geografiji vlastitu građu i postavljao metodu nad građu. 
Sve, što je zemaljsko, nalazi se u dohvatu geografije, samo 
to treba geografijski oblikovati. Kasnije je još jasnije upo- 
znao sintetički karakter geografije i od tada nastoji, da je 
iz stadija obične znanosti »uzvisi« na stupanj umjetnosti. 
Napisao je vrlo mnogo knjiga i članaka: Der Orient, u 3 
sv. 1910, Illustrierte Linderkunde, 3. izd. 1922, Die Türkei, 
3. izd. 1919, Lexikon der Geographie, 1933, i t. d. А.С. 

BANSKA BYSTRICA, njem. Neusohl, madž. Besztercz- 
bánya, industrijski grad u jugoistočnoj Slovačkoj, na ušću 
Bystrice u Hron, 362 m n. m., na pruzi Zvolen—Harmanec. 
Ima 11.400 stan., Slovaka i nešto Madžara, katoličke i prote- 
stantske vjere. Sjedište biskupa, upravnih i sudskih vlasti; 
3 srednje škole, stara tvrđava, crkva sv. Marije, znamenita 
crkvenim blagom, arhivom i zidnim slikama, tvornica šibica 
i piva, industrija drva i sukna. U blizini bogati rudnici 
bakra (Starć Hory i Špana Dolina). B. B. se prvi put javlja 
u 13. st. kao rudarski grad (njemački rudari doseljeni za 
Andrije IL). Za vrijeme turskih osvajanja tu je održano 
više sabora; 1620 u B. B. izabran je Bethlen Gábor za 
kralja. B.J. 

BANSKA KOSA, 20 km dugi i 2—3 km široki brežuljci 
u Baranji. Protežu se od Batine uz Karašicu prema JZ do 
Bijelog Manastira s visinom od 243 m. Većinom su zasa- 
đeni vinogradima, koji daju vrsno baranjsko vino. Р.Р. 

BANSKA KRAJINA, zemlja između Kupe i Une s mje- 
stima Glinom, Petrinjom, Kostajnicom, Dubicom, Jasenov- 
cem i Zrinjem. Zvala se isprva Petrinjska ili Kupska krajina. 
Nastala je na teritoriju negdašnjih triju slavonskih župa- 
nija: goričke, gorske i dubičke. U njoj su bile čete hrvat- 
skoga bana, te je stajala pod njegovom neposrednom vla- 
šću. Sastojala se od dvije regimente, petrinjske i glinske, 
s kapetanijama: Kostajnicom, Glinom, Dubicom i Zrinjem. 
Za njeno utvrđenje i uređenje brinuli su se pored bana i 

staleži nutarnje Austrije. Zbog toga je dolazilo do svađa 
i raspra među njima. Inače je bila uređena kao Karlovačka 
i Varaždinska krajina. Podkapetan zemlje bio je ovdje za- 
povjednik vojske i brinuo se za sve njene vojne poslove, 
a zapovijedi je primao od vrhovnog vojvode, bana. Ta je 
Krajina proširena s vremenom uz Unu od Jasenovca do 
Karlovačke krajine. Stalna je težnja hrvatskih staleža, da 
predobiju za kraljevstvo i Karlovačku i Varaždinsku, a uz 
to se imaju boriti da sačuvaju i samu Bansku krajinu, jer 
gradačko vijeće buni u njoj stalno doseljene Vlahe, da se 
ne pokoravaju banu. Usred ovih nereda i nemira Leopold I. 
tek 1704 predaje konačno tu Krajinu u vlast bana, i od 
toga vremena zove se ona Banska krajina. 15. IV. 1728 
pokušali su reglementom uvesti u njoj red, a onda 16. I. 
1750 carskom diplomom, po kojoj su staleži zadržali u njoj 
svoju vlast, ali je ona stajala i nadalje pod vodstvom dvor- 
skog ratnog vijeća. Ban će i u buduće njom upravljati i 
imenovati sve časnike osim pukovnika. U međuvremenu 
preselila se uprava te Krajine u Zagreb. G. 1783 pređe 
ovamo i uprava Slavonske, a 1786 i Hrvatske krajine, te se 
sjediniše sve tri u jednu generalnu komandu. Poslije smrti 
Josipa II. ostao je na čelu banske generalne komande i 
nadalje ban. Ona je podčinjena generalnoj graničarskoj 
direkciji u Beču. G. 1805 došle su dvije banske regimente 
pod Napoleona, a 1813 opet su u austrijskoj vlasti. Car- 
skom naredbom od 15. VI. 1873 razvojačena je i ona, koja 
je bila u sklopu Slavonske i Hrvatske krajine, te dobiva 
civilnu upravu. Ali tek 1881 provedeno je njeno sjedinjenje 
s Hrvatskom. 

LIT.: R. Lopašić, Spomenici hrvatske Krajine, I.—IIL, Monumenta 
spectantia historiam Slavorum meridionalium, 15, 16, 20, Zagreb 1884— 
1889; H. I. Schwicker, Geschichte der österreichischen Militärgrenze, Beč 
i Tješin 1883; T. Smičiklas, Poviest hrvatska, П., Zagreb 1879; F. Šišić, 
Pregled povijesti hrvatskog naroda, Zagreb 1916; F. Vaniček, Spezialge- 
schichte der Militargrenze, 1., Beč 1875. S.A. 

BANSKA ŠTIAVNICA (njem. Schemnitz, madž. Selmecz 
és Bélabánya), rudarsko mjesto u jugoistočnoj Slovačkoj. 
Podignuta je na terasama od 590 m do 650 m n. m., jer je 
smještena u uskoj dolini Slovačkog Rudogorja, na pruzi 
Hronska Breznica—B. $. Ima 13.300 Slovaka, 1868 spojena 
s gradom Bela (njem. Dilln). Ima još i sada mnogo spome- 
nika znamenite prošlosti. B. Š. ima stari (sada muzej) i novi 
dvorac, gradsku vijećnicu iz 1488, samostan pijarista, drža- 
vni rudarski muzej u nekadašnjoj rudarskoj akademiji, ko- 
tarski sud, realnu gimnaziju, tvornicu duhana, tekstilnu i 
drvnu industriju, visoke peći. G. 1760 su bile osnovane 
rudarska i šumarska akademija, koje su 1919 prenesene u 
Budimpeštu. U 14. i 15. st., osobito za augsburških vele- 
trgovaca Fuggera, razvilo se kopanje zlata i srebra, ali je 
produkcija sve više opadala, tako da je sada neznatna. 
U vrlo lijepoj okolici leže kupališta Skleno i Vyhne. B. Š., 
osnovana u 14. st., kao rudarski grad, bila je naseljena i 
Nijemcima, ali je od protureformacije njemački živalj 
počeo opadati. B. J. 

BANSKE KONFERENCIJE. Zaključkom hrvatskog sa- 
bora od 1685 ban je bio ovlašten, da u slučaju potrebe 
— naročito pak u ratno doba, kad se ne može sazvati 
sabor, jer je velik dio plemstva na bojnom polju — može 
pozvati poseban odbor, redovito od šest osoba između 
duhovnih i svjetovnih članova hrvatskih staleža. Ti su od- 
bori poznati pod imenom banskih konferencija. Zaklju- 
čkom hrvatskoga sabora od 1693 ovlašten je bio i zagre- 
bački biskup, da sazivlje takve banske konferencije, kad je 
ban bio odsutan iz zemlje ili kad je banska stolica bila 
ispražnjena. Članove banske konferencije imenovao je 
sabor na svom redovitom zasjedanju, pa je prema tomu 
ona imala u neku ruku značaj i položaj saborskog odbora 
s posebnim ovlastima. 

Banske konferencije nemaju zakonodavnu, već samo 
upravnu vlast, a njihovi su zaključci obvezatni za sve sta- 
leže i redove kraljevstva, kao i za sve predstavnike drža- 
vne vlasti. U nadležnost banske konferencije spadali su 
samo oni poslovi, koji se nisu mogli odlagati do narednog 
zasjedanja sabora zbog opasnosti od štete za zemlju. Pre- 
dmeti izneseni pred banske konferencije kao i njihovi 
zaključci imali su se iznijeti pred naredno redovno zasje- 
danje sabora, da bi mogli ući među ostale saborske za- 
ključke. 

Banske konferencije — kao vrlo važna i praktična usta- 
nova — sačuvale su se sve do najnovijeg doba. Tako je 
još ban Šokčević sazvao dvije banske konferencije u svrhu 
rješavanja važnih političkih pitanja, jer nije bilo hrvat- 
skoga sabora, i to jednu 29. X. 1860, a drugu 20. I. 1865. 

One su bile sazvane u drugom sastavu, koji je odgovarao 
promijenjenim prilikama. F. H-€. 

BANSKI bili su porodica (od 14.—16. st.) iz plemenske 
organizacije Goričke župe, koji su to svoje plemićko ime 
stekli po posjedu Banšćini ili Banskom selu. Goričko pleme 
zauzimalo je područje između Donje Mrežnice i Donje 
Korane oko mjesta Gorice, koje se nalazilo sjeveroistočno 
od današnjega Barilovića. Nešto zapadnije od Gorice le- 
žalo je Bansko Selo, koje tu i danas postoji. U prodiranju 
Turaka članovi porodice Banskih sudjelovali su u obrani 
toga zemljišta, te su se u zaključcima hrvatskih sabora 
češće spominjali u odredbama, s koliko će kmetova i kola 
pojedine zajedničke posjedničke porodice čuvati okolne 
utvrde i raditi na njima. Kada su Turci 1576 porobili i uni- 
mu zemljište oko Donje Korane, nestali su Banski iz toga 
raja. 

LIT.: L. Thallóczy i S. Barabas, Codex diplomaticus comitum de 
Frangepanibus, Mon. Hungariae, Historica diplomataria, sv. 38., Budim- 
pešta 1913; E. Laszowski, Habsburški spomenici, ІП., Mon. spect. hist. 


Slav. merid., sv. 40., Zagreb 1917; Е. Šišić, Hrvatski saborski spisi, IIl., 
Mon. spect. hist. Slav. merid., sv. 38., Zagreb 1916. S. P-č. 


BANSKI STOL — Sudovi. 


BANSKO VIJEĆE. Težnja za smanjivanjem vlasti sabora 
i staleža i za jačanjem centralne vlasti došla je već u 
18. st. tako do izražaja, da je imenovano stalno vijeće, 
koje je imalo da savjetuje bana, kad je trebalo izdavati 
naredbe sa zakonskom snagom, a sabor nije radi rata ili 
drugih zapreka bio na okupu. Ustanova b. v. se nadovezi- 
vala na konsistorij, koji je imenovao sabor 2. III. 1696, da 
razrješava »tegobe, koje se ni u konferenciji ni pred stale- 
žima ne mogu riješiti ni izvoditi, kad je ban odsutan«. 
Predsjednik toga prvog banskog vijeća ili konsistorija bio je 
barun Franjo Cikulin, prvi vijećnik bio je zagr. prepozit 
Pavao Češković, a ostali vijećnici protonotar Đuro Plemić, 
Franjo Crnković, Ilijašić, Domjanić i Patačić. Tajnik vi- 
jeća je bio Pavao Ritter-Vitezović. To prvo b. v., zapravo 
konsistorij, kao staleška vlast postojalo je 1696—1697. 
Pod Marijom Terezijom je Baltazar Krčelić 1756 pred- 
ložio gubernium, komu je imao biti na čelu ban kao vojno 
lice, a uz bana po jedan savjetnik iz generalata karlova- 
čkog, varaždinskog, osječkog i iz banske krajine, jedan iz 
višeg katoličkog klera, jedan od pravoslavnog svećenstva, 
jedan velikaš, dva plemića, jedan zastupnik gradova, jedan 
zastupnik komore (t. j. uprave zrinskih i frankopanskih 
dobara) za Primorje, svega 12 osoba. 

Marija Terezija je zbilja 1767, nakon što je i u Hrvat- 
sku uvela županijsko uređenje, koje je već postojalo u 
Slavoniji, osnovala »vijeće kraljevstva Hrvatske, Slavonije 
i Dalmacije« po načinu ugarskog namjesničkog vijeća u 
Budimu. Na čelu vijeća bio je ban, a uz njega bijahu pet 


savjetnika, і to jedan prelat, jedan velikaš i 3 plemića. 


Sjedište mu je bilo u Varaždinu. Savjetnike, tajnike i 
koncipiste je imenovala kraljica, dok je ban imenovao 
kancelarijsko osoblje. 

To je kr. vijeće ukinuto 1779, i njegovi su poslovi 
predani ugarskom namjesničkom vijeću. G. 1791 su pače 
hrv. staleži predložili, da se to namjesničko vijeće pre- 
uredi u zajedničku vladu, koja je imala paziti na to, da 
izvršna vlast ništa ne čini protiv ustava i zakona Ugarske 
i Hrvatske. Takva je zajednica imala biti privremena, t. j. 
»dok se natrag ne osvoje oni dijelovi Hrvatske, što ih sada 
imadu Turci i Mlečani«. No kad se namjesničko vijeće 
pretvorilo u organ za provođenje ugarske centralizacije na 
štetu hrvatske samostalnosti, javila se sve jača težnja za 
uspostavljanjem posebnog vijeća za Hrvatsku, Slavoniju i 
Dalmaciju, a osobito prilikom ustoličenja bana Jelačića. 
Hrvatski sabor je tražio, da se ustanovi državno vijeće 
pod banovim predsjedništvom Као u vrijeme Marije 
Terezije. A.D. 

Kad je ugarska vlada svršila pripreme za rat protiv 
Hrvatske, predao je ban Jelačić posebnom naredbom od 
7. IX. 1848 vlast svome zamjeniku Marku pl. Lentulaju i 
imenovao je savjetnike za bansko vijeće. Ti su savjetnici 
ujedno vršili i dužnost načelnika pojedinih odsjeka tada- 
šnje novo uređene hrvatske vlade, prve nakon prestanka 
staleške državne organizacije. 

Ti su odsjeci bili: 1. za unutarnje poslove (predstojnik 
Metel Ožegović, zamjenik Franjo Novak); 2. za pravosuđe 
(predstojnik Janko Kukovič, zamjenik Benko Lentulaj); 
3. za bogoštovlje i nastavu (načelnik kanonik Stjepan 
Mojzes, zamjenik Ivan Kukuljević); 4. za financije, trgo- 
vinu i poljodjelstvo (predstojnik Ambroz Vranjicani, za- 

mjenik Maksim Piškorac) i 5. za bojne poslove, t. j. za 
organizaciju vojske (predstojnik Oto grof Sermage, za- 
mjenik Aleksa Kukuljević). 

Za vrijeme banove odsutnosti iz zemlje na ratištu bansko 
je vijeće zajedno s namjesnikom banske časti imalo voditi 
svu upravu kraljevine, a uz to pripremati potrebne prije- 
dloge i izrađivati osnove za budući hrvatski državni sabor. 
Ostalo je na vlasti sve do 6. IX. 1849, kad je u Hrvatskoj 
proglašen temeljnim državnim zakonom t. zv. oktroirani 


ustav od 4. ožujka 1849. 

LIT.: Šišić, Hrvatska povijest, Zagreb 1913, IIL, 22—23; Smičiklas, 
Povijest Hrvatske, Zagreb 1879, II, 253—4, 338, 347, 455; Virozsil, Das 
Staats-Recht des Kónigr. Ungarn, Budimpešta 1866, III., 82. F. H-č. 


BANŠELL, Koloman, * Točnica 1850, t Lucenec 1887, 
urednik Slovačkih novina (Slovenskć noviny) 1873, župnik 
u Lučencu. Izdao je 1886 zbirku pjesama Tuhy mladosti 
i pisao pripovijetke. G. 1871 izdao je zajedno s pjesnikom 
Hviezdoslavom almanah Napred, u kojem se javila nova 
slovačka pjesnička generacija. J. А-8. 

BANTAM, najzapadnija nizozemska pokrajina na Javi, 
ima 7913 km? i 900.000 stan. (Sundajaca i Kineza). Unutra- 
šnjost je gorovita (ugasli vulkani Karang 1900 m i Poelosari 
1275 m), ali je plodna i daje rižu, čaj, kavu, šećer, papar i 
indigo. Mjesto prijašnjeg Bantama, koji je cvao u 18. st., 
sada je glavni grad Serang. 

BANTENG (Bibos banteng), divlje govedo u Indokini, 
na Javi i Borneu, ne da se pripitomiti. Od njega potječe 
južnoazijsko domaće govedo. K. B. 

BANTIJEVA BOLEST, kronična bolest slezene i jetre 
mlađih osoba; opisao ju je Banti 1894. On razlikuje u toku 
bolesti tri stadija: u prvom (anemičnom), koji traje 3—12 
godina, povećava se slezena i razvija se anemija (slabo- 
krvnost); u drugom (prelaznom) stadiju javljaju se znakovi 
bolesti jetre: povećanje organa, žućkasta boja kože, pore- 
metnje probave. Taj traje nekoliko mjeseci do 1% god. U 
trećem (konačnom) stadiju dolazi do smežuranja jetre, 
radi čega se trbuh puni vodom. Žutica se pojačava. Bole- 
snik umire od velike slabosti (cachexia) ili iskrvari (radi 
sklonosti krvarenjima). Po Bantiju je glavno sjedište bolesti 
slezena, u kojoj se razvija proces karakterističan za tu bo- 
lest: stvaranje veziva (fibroadenija); stoga se preporučuie 
kao terapeutsko sredstvo odstranjenje (ekstirpacija) sr ^^i 
Uzrok bolesti nije poznat. Bolest se javlja naročito u trop- 
skim i suptropskim krajevima. U drugim je krajevima, kao 
i kod nas, rijetka, ali su česti znakovi Bantijeve bolesti kod 
drugih oboljenja jetre i slezene. F. M. 

BANTING, Sir Frederick Grant, Ж 1891, + 1941, kanadski 
lijeénik, koji je 1921 u Torontu (Ontario) u zajednici 
s Bestom, Collipom i Macleodom priredio hormon Zlijezde 
gušterače (pankreas) u čistom obliku, čime je omogućena 
primjena toga hormona, nazvana insulin, u liječenju šećerne 
bolesti i mnogih drugih bolesnih stanja. G. 1923 dobio je 
Nobelovu nagradu za medicinu za to otkriće zajedno s Ma- 
cleodom, profesorom fiziologije u Torontu, u čijem je insti- 
tutu uspješno izvršio ovo značajno djelo. Kanadski mu je 
parlamenat u znak narodne zahvalnosti podijelio oveću 
nagradu, kojom je stvorena zaklada za promicanje zna- 
nosti i podignut zavod za medicinska istraživanja u To- 
rontu, na čelu kojega se B. do smrti nalazio, proučavajući 
problem plućne silikoze i malignih tumora. Poginuo u 
avionskoj nesreči. V. V-c. 

BANTING-LIJECENJE, dijeta, koju je engl. liječnik 
Harvey poduzeo kod svog pacijenta trgovca Williama Ban- 
tinga (1797—1878), a služi protiv opće pretilosti. Sastoji se 
u davanju umanjenih količina kalorija, gdje prevladava 
bjelančevina. U praksi se daje: mršavo meso, mršava riba, 
malo kruha ili dvopeka, zelenje, prijesno i ukuhano voće, 
čaj i alkoholna pića (crveno vino, šampanjac, ali ne pivo). 
Po računu u nemima sadržava ta dijeta 1650 do 2410 mli- 
ječnih jedinica (— nem), od kojih je 1000 jedinica bjelan- 
čevina (t. j. 62,5% svih nemskih jedinica, dok je u normal- 
noj hrani samo 10—20%). Kod takove dijete opažalo se 
stanje slabosti, a i kolabiranja. Kasnije su Ebstein i Schwe- 
ninger s obzirom na te kolapse popravili to prvobitno 
liječenje. E.M 

BANTOCK, Granville, * London 1868, veoma istaknuti 
engleski skladatelj (sljedbenik impresionističkog stila), ra- 
zvio je veliku djelatnost kao organizator koncertnog života; 
od 1908 profesor je glazbenog fakulteta u Birminghamu. 
Njegove su skladbe: 3 opere, 1 balet, orkestralna djela, ko- 
morna glazba, skladbe za klavir, velika zborna djela s orke- 
strom, zborovi a capella u velikom stilu, popijevke, a među 
njima zbirke popjevaka orijentalnih naroda i t. d. 5. S-i. 

RATNICI ZULU IZ SVAZILANDA 


BANTU. Tako je Bleek 1862 prvi put nazvao afričke 
narode južno od Gvinejskoga Zatona i velikih jezera na 
temelju zajedničkih jezičnih kriterija. To je t. zv. »Crna 
Afrika«, u kojoj pretežno stanuju crnački etnički skupovi 
(oko 35 mil. ljudi). Riječ bantu znači ljudi, a to je mno- 
Zina od muntu, što znači čovjek. Prema jezičnoj diobi (Dre- 
xel, Schmidt) ovo su važnije grupe Bantu: Teke, u šumo- 
vitom dijelu Kameruna i Konga (veća plemena: Jaunde, 
Fan, Bakuba, Bafuba, Bakongo, Mongo, Bangala i dr.); ju- 
žno i jugoistočno od ovih velik je skup Ndonga, koji se 
sastoji od plemena Ambo (Ovambo), Katanga, Lunda, 
Urundi i dr.; u istočnom obalnom kraju oko Zanzibara 
nalazi se grupa Suaheli, koja se sastoji od manjih pleme- 
na i od onih, koja su u blizini područja od rijeke Tana 
(Vadžaga, Vakamba) do rijeka Somalije; južno od njih 
je grupa Konde (Kondo) u blizini jezera Njasa (plemena 
Vahehe, Vapagoro i dr.), pa dalje na rijeci Zambeziju ple- 
mena Maravi, Tete i dr.; u Mocambique-u je skup Makua, 
a zapadno skup Sotho s plemenima Kafri, Zulu, Herero, 
Bečuan, Matabele i t. d. Pored ovih crnaca govore jezi- 
cima bantu još njima srodne, a i neke druge etničke sku- 

PLESAČICE KOD SVEČANOSTI PLEMENA MAKERE 

pine, na pr. Pigmejci u središnjoj Africi. Unatoč mnogim 
razlikama imaju svi jezici bantu jednaku jezičnu struktu- 
ru, a karakteristično je, da se gotovo u svim gramatičkim 
oblicima javljaju prefiksi. Postoje oko 182 jezika bantu sa 
119 narječja. Imade i nekih znatnih utjecaja starih viso- 
kih kultura sa sjevera na neke grupe Bantu, o čemu nam 
govore nalazi Zimbabve (Simbabye) i Monomotapa. Bilo 
je i Bantu-crnačkih kraljevstva (na pr. Kongo, Lunda). Na 
istočnoj obali Afrike opaža se u ondješnjih plemena Bantu 
»orijentalni« utjecaj (iz Indije, Arabije, Perzije). 

Crnci Bantu dijele se redovno u manje jedinice (klano- 
ve), koje su dobrim dijelom uređene totemistički i patri- 
jarhatski, no opažaju se i matrijarhatske komponente, na- 
ročito u šumskom području Konga. Položaj žene dosta je 
povoljan, pogotovu prve, glavne. Poligamija je uobičajena. 
Kod inicijacija (uvođenja u krug odraslih) upućuju mla- 
diće i djevojke u tajne i prošlost plemena, što je popra- 
ćeno plesovima (s maskama) i slavljem, ali i određenim 
kušnjama. Zapadni crnci Bantu naročito imaju tajnih dru- 
štava, a bilo je uobičajeno i žrtvovanje ljudi i kanibali- 
zam. Zemlju obrađuju motikama, a goje, poglavito u po- 
dručju Konga, manidoku, jams, batate, banane i zemne 
orahe; svuda već danas prodire kultura kukuruza, na isto- 
ku i jugoistoku i durha (proso), ovdje uz gajenje goveda, 
što je utjecaj nilotski i hamitski. Ne poznaju svi stalnoga 
zemljišnog posjeda, već se često nalazi neka vrsta agrar- 
noga kolektivizma. Ujedno se nešto bave i lovom. Na za- 
padu grade četverouglate kolibe od drvene građe (krov sa 
zabatom), inače najviše kružne sa stožastim krovom. Upo- 
treba željeza veoma je raširena (šiljci kopalja, strelica, mo- 
tike, lančići za nakit, koluti i t. d.). Bantu su po svojim 
pećima za taljenje željeza i kovačkim mjehovima na 
glasu kovači, tehnički na znatnoj visini. Poznaju i lončar- 
stvo i različne pletarske vještine, a i tkanje (u Kongu). U 
religiji mogu se naći animističke pojave, vjerovanje u lo- 
kalne duhove, u zagrobni život i kult pređa. Magija je 
veoma raširena i često vezana s kovanjem željeza, krvlju 
i dr. Poglavici plemena (tako i »kralju«) pripisuju nadčo- 
vječne sile; postoje nadalje božanska bića u vezi s kišom, 
te u nekih nebesko biće u vezi s pradjedom i prvim čo- 
vjekom (Unkulunkulu), a i s kultom sunca. Imade mita 
o postanku čovjeka i svijeta. 


LIT.: Eickstedt, Rassenkunde und Rassengeschichte der Menschheit, 
1934; Ankermann, L'ethnographie actuelle de l'Afrique méridionale, 

Anthropos, I., 1906; I. Frobenius Verbreitung und Formen des Totemi- 
smus in Afrika, Zeitschrift fiir Ethnol., 1915; Isti, Totenkult und Seelen- 
glaube bei afrikanischen Volkern, Zeitschrift für Ethn., 1918; Isti, 
Masken und Geheimbünde Afrikas, Halle 1898; Meinhof, Afrikanische 
Religionen, 1912: Isti, Grundzüge einer vergleichenden Grammatik der 
Bantusprachen, Berlin 1910; Isti, Die Religionen der Afrikaner in ihrem 
Zusammenhang mit dem Wirtschaftsleben, 1926; Brown, Among the 
Bantu Nomads, 1925; Drexel, Gliederung der afrik. Sprachen, Anthro- 
os 1923/24; Schmidt, Sprachfamilien und Sprachenkreise der Erde, 
eidelberg 1926; Verneau, L'Homme, Pariz 1931; Isti, L'espece Humaine, 
Encycl. Franç., VIL, 1937; L. Frobenius, Der Ursprung der afrik. Kul- 
turen, Berlin 1898; H. Baumann, Afrikanisches Gewerbe (Bossert, Ge- 
schichte des Kunstgewerbes II.). ЖУУ. 


Bantu-jezici je općenito ime za afričke crnačke jezike, koji 
se govore u trokutu s vrhuncem kod rta Dobre Nade. 
Istočna crta toga trokuta ide do Somalije, a zapadna do 
Duala (Kamerun). Sjeverna osnovica toga trokuta proteže 
se Somalijom od Ugande preko Konga. Sjeverna međa ove 
jezične grupe još nije utvrđena. Njom se služi oko 50 mili- 
juna afričkih urođenika, ali neki drže ovaj broj prevelikim. 
Naziv bantu »ljudi«, koji služi kao općenito ime za je- 

zičnu grupu, plural je od singulara muntu »čovjek«. Ide u 
red ostalih afričkih crnačkih jezika, za koje se danas opće- 
nito misli, da su se razvili iz nekog prajezika, slično kao 
indoevropski jezici. 

Jezik Hotentota, koji stanuju također unutar spomenutog 
trokuta, ne ide u grupu jezika bantu. (Nauka, koja izučava 
te jezike, zove se afrikanistika.) Svim bantu-jezicima je 
zajednički rječnik i morfološki sistem. Etničko jedinstvo 
naroda, koji govore bantu, nije tako jasno kao lingvističko. 
Ipak se misli, da potječu starinom iz gornjeg Nila. Neki 
učenjaci (kao Schleicher i Reinisch) tvrde, da su bantu- 
jezici u srodstvu sa semitskom grupom. U vezi su s arap- 
skim preko Zanzibara. Narječja se dijele u deset grupa. 


U ovu grupu broji se i zulu. 
LIT.: Homburger, Les langues bantou, u zborniku Meillet-Cohen, Les 
langues du monde, str. 561—587. BS 


BANVILLE, Théodore de, * Moulins, 1823, T Pariz 1891, 
francuski pjesnik. Nastojao je, da mu stihovi budu savr- 
Seni, muzikalni, što mu tu i tamo i uspijeva. Vanjski sjaj 
pjesama glavna mu je briga, a prenatrpavanjem mitoloških 
imena samo je mitolozima potpuno jasan. Humor, kojim 
je izrugivao drugo Carstvo, današnjem čitaocu nije nimalo 
zabavan. Najbolja mu je odlika plastičnost. Djela: Les 
Stalactites (1846) i Odes Funambulesques (1859). Svoje lar- 
purlartističke nazore o poeziji iznosi u Petit traitć de poć- 
sie francaise (1872). Pisao je drame i novele prožete fanta- 
zijom legenda. 

BIBL.: J. Đorđević je prvi preveo Banvilleovu dramu Gringoire, Pan- 
čevo 1883. Ésope je preveo Vl. Stanimirović, Beograd 1922. U Zagrebu 
se Шо Gringoire 1870. ` қ 4 ч 

LIT.: J. Charpentier, Th. de Banville, Pariz 1925; M. Fuchs, Th. de 
Banville, Pariz 1912. I St 

BANJA, manastir u Dabru, oblast donjega Lima s crkvom 
sv. Nikole, gdje je 1219 bilo sjedište dabarskog episkopa. 
Sadašnja je crkva ona, koju je obnovio kralj Stevan Dečan- 
ski s dabarskim episkopom Nikolom. U crkvi se nalaze 
njihovi likovi. U priprati je naslikano, kako patrijarh Ma- 
karije predaje patrijarški prijesto svome nasljedniku Anto- 
niju. a pored drugih slika i ciklus legende o sv. Krstu. 





PREDMETI ZAPADNIH BANTU-CRNACA 
Čaša, boca, podglavak za naslanjanje šije kod počivanja — sve od drva. 
Zagreb, Hrv. nar. etnografski muzej, zbirka Dragutina Lermana iz 
pokrajine Kvango 


U 16. st. se spominju dabarski mitropoliti, samo je neiz- 
vjesno, da li su stolovali u B. U 18. st. se mitropoliti zovu 
dabro-bosanski, a sjedište im je u Sarajevu. Krajem 18. st. 
manastir je zapušten. B. je u srednjem vijeku bila zna- 
čajna stanica trgovačkih karavana. U crkvi je sahranjen 
knez Vojislav Vojinović. V. P-ć. 

BANJA LUKA, grad u sjevernoj Bosni uz obje strane 
Vrbasa. Nalazi se na položaju, koji ima sve preduvjete, da 
se razvije u veće političko, gospodarsko i prometno sredi- 
šte. Vrbas, koji se od Jajca probija kroz slikovite klisure 
visokih planina, prelazi u blizini Banje Luke na područje 
niskih tercijarnih brežuljaka, odakle se spušta u široko Li- 
jevče polje i s tim u veliku Panonsku nizinu. Tu je na pri- 
jelazu nastala kotlina, a njezin srednji, najprostraniji dio 
jest široka ravan Banjalučko polje, na koje se nadovezuje 
dolina Vrbanje, što znatno povećava prometno značenje 
ove plodne ravnice. Na južnom rubu ove ravnice nalazi se 
Banja Luka, s tri strane opkoljena niskim brežuljcima (Po- 
nijer 589 m, Starčevica 433 m, Sehitluci 403 m i Laus 383 
m), dok je prema sjeveru otvoren put uz Vrbas prema 
Posavini. Grad se nalazi na visini od 160 m nad morem 
(najviša točka 167 m u blizini džamije Ferhadije). Srednja 
godišnja temperatura iznosi 10,8% C (siječanj —1,4", srpanj 
20,8% C), a prosječna godišnja količina oborina 1100 mm. 
Kako je grad sa sjevera otvoren, najčešći su hladni sjeverni 
vjetrovi, dok su vjetrovi sa jugozapada topli i obično do- 

POLOZAJNI NACRT BANJE LUKE I OKOLICE 


nose kišu. Grad se prostire na velikom području od juga 
prema sjeveru, a pojedini dijelovi grada zovu se Novoselija, 
Gornji Šeher, Donji Šeher, Varoš i Predgrađe. Veliki dio 
grada leži na nasipima Vrbasa, osim Novoselije i većega 
dijela Gornjeg Šehera, gdje se naselja nalaze na uzvisinama 
iznad Vrbasa. 

Vrbas je u Banjoj Luci još uvijek brz, a voda je dosta 
bistra. Korito rijeke u gradu je prilično duboko. Desna 
strana je viša i strmija. U samom gradu utječe s desne 
strane u Vrbas nekoliko malih potoka (Cerinac, Pločati 
potok), koji teku ispod Starčevice i Ponijera, a na krajnjoj 
istočnoj periferiji grada utječe rijeka Vrbanja. S lijeve 
strane utječe u Vrbas još u klisuri kod Gornjeg Šehera 
znatan gorski potok Sutorlija i potok Crkvina ili Crkvena 
(kojemu ime potječe od nekadanje katoličke crkvice pod 
Laušem). Između Crkvine i Vrbasa nalazi se stara banja- 
lučka tvrđava, koja je već prirodno utvrđena s dvije strane. 

Na tlu današnje Banje Luke stajala je još za vrijeme 
Rimljana naseobina Castra, a nešto više kod mjesta Trna 
važno pogranično naselje na granici provincija Dalmacije 
i Gornje Panonije, označeno u Tabuli Peutingeriani nazi- 
vom Ad Fines, a u Antoninskom itinerariju Ad Ladios. 
Veé su Rimljanima bili poznati sumporni izvori u Gornjem 
Seheru, a također je tu u blizini nađeno veliko mnoštvo 
rimskih novaca i jedan žrtvenik. 

Najstarije tursko naselje razvijalo se na području Gor- 
njeg Šehera, dok se Gornji Šeher oko današnje tvrđave 
razvio tek u drugoj polovici 16. st, a naročito u doba 
Ferhad-paše Sokolovića. Ime Banja Luka spominje se pot- 
kraj 15. st. To se ime izvodi od »banova luka« (luka = ravnica, 
livada uz rijeku; veoma čest naziv u Bosni), a počelo se 
upotrebljavati, otkad se mjesto od Gornjeg Šehera stalo ra- 
zvijati prema ravnici (luci) na sjeveru. U to vrijeme pada 
najveći razvoj grada, koji je osobito porastao, kada je Fer- 
had-paša 1583 prenio središte bosanskog pašaluka iz Tra- 
vnika u Banju Luku, gdje je ostalo do 1639. U Donjem 
Šeheru je Ferhad-paša sagradio najveću i najljepšu dža- 
miju u Banjoj Luci (zvanu Ferhadiju) i tržnicu (»bezistan«). 
Predaja tvrdi, da je Ferhad-paša podigao džamiju sa 30.000 
dukata, koje je dobio kao otkupninu za zarobljenog sina 
generala Eberharda Auersperga. 

Novoselija, najjužniji dio grada, spominje se tek počet- 
kom 18. stoljeća. 

Svi putopisi 17. st. opisuju B. L. kao velik i napredan 
grad. Prema tim opisima u to doba je B. L. bila veća i na- 
seljenija nego za doba austrijske okupacije (1878), a prema 

nekima čak veća nego što je danas. Putopisi obično nava- 
đaju, da je tada B. L. imala 3000—4000 kuća (danas ima 
oko 3000), dok znameniti turski putopisac Evlija Čelebija 
1652 spominje čak 13.000 kuća, što je svakako pretjerano. 
Jedan njemački popis iz 18. st. spominje 3000 kuća. U dru- 
goj polovici 17. st. B. L. počinje opadati, u prvom redu, 
jer je prestala biti središte beglerbegata, a uzrok su pada 
bili također česti i dugi ratovi, a u vezi s time glad i 
bolesti. 

Početak moderne Banje Luke pada u doba pred okupa- 
ciju (1878). Tada je bio osnovan trapistički samostan »Ma- 
rija Zvijezda« u Delibašinu Selu, nedaleko od B.L. (1869). 
Premda se samostan nalazi izvan grada, ipak znatno utječe 
na razvoj i gospodarski život njegove sjeverne periferije. 

G. 1872 predana je prometu prva bosanska pruga normal- 
nog kolosijeka Banja Luka—Dobrljin, a 1873 osnovan je 
franjevački samostan Petričevac, što je još jače pospješilo 
proširenje grada prema sjeveru. U tom smjeru se razvija i 
nakon austro-ugarske okupacije. U to doba izgrađen je či- 
tav novi, kršćanski dio grada, t. zv. Varoš, a razvitak se 
nastavlja i dalje u tom smjeru, pa je glavna karakteristika 
grada duga razvučenost naselja, koje međusobno veže gla- 
vna ulica na lijevoj strani Vrbasa, koja je zapravo dio 
ceste Jajce—Gradiška. 

Najjužniji dio grada, Novoselija, nastanjen je skoro 
isključivo muslimanima, kojima je glavno zanimanje poljo- 
djelstvo, pa ima izgled velikih muslimanskih sela s mnogim, 
većinom drvenim minaretima. Drugi dio grada, Gornji Še- 
her, najstariji dio Banje Luke, naliči na staro bosansko 
trgovište. Tu su brojne obrtničke radionice i velika čaršija 
(Hunkarija). U Gornjem Šeheru nalaze se sumporna vrela 
topline 31,22—34? С, Jačina svih izvora iznosi oko 900 1 u 
minuti, a voda otječe u Vrbas. Liječi reumatična oboljenja 
mišića i zglobova, neuralgiju i različne kožne bolesti. 

Donji Šeher leži već sasvim u ravnici. Tu su većinom 
široke ulice na obje strane rijeke sa starim bosanskim ku- 
ćama, koje imaju ograđena dvorišta (avlije) i prostrane 
vrtove. Središte Donjeg Šehera je Ferhadija mahala s isto- 
imenom džamijom. Postepeno se pojedini dijelovi Donjeg 
Šehera moderniziraju, pa je to danas južni dio modernog 
gradskog središta. Na cijelom području Banje Luke nalazi 
se velik broj lijepih džamija. - 

Sjeverno od potoka Crkvine gradska četvrt Varoš pruža 
sliku modernoga evropskog grada panonskog tipa. Tu se 
nalaze velike javne i privatne zgrade, hoteli, crkve, šeta- 
lišta i parkovi. Najsjeverniji dio grada, Predgrađe, naseljen 
je većinom industrijskim radnicima i željezničarima. Na 
sjeveru su također vojnički uređaji i aerodrom. 

Nakon okupacije B. L. je imala 1741 kuću sa 9560 stan. 
Poslije okupacije stanovništvo stalno raste. G. 1895 bilo je 
13.566 stan., 1910 14.801 i 1921 18.001, a 1931 22.165 stan. 

Sastav stanovništva po vjerama također se znatno mi- 
jenjao. 


Godine muslimana katolika pravoslavnih Židova 
1885 bilo je 60,75% 16,69/0 19,479/0 2.809/o 
1895... <. 455 46079 21,20% 20,469/o 

1910 , , 44,50% 26,50% 24,900/0 2.840/0 
19319 5 л. 5302000 29,20?/o 30,509/o 1,609/o 


Prema zadnjem popisu od 1931, koji nije posve pouzdan, 
Hrvati (muslimani i katolici) imaju znatnu većinu u gradu. 





(Foto Griesbach) 


BANJA LUKA, Novi dio grada 





BANJA LUKA 


Medu katolicima ima manji broj Slovenaca, Nijemaca, Po- 
ljaka i Ceha, a medu pravoslavnima ima osim Srba tako- 
der manji broj Rusa. 

Sredovječni Vrbaski grad bio je prije svega važna stra- 
teška točka, dok je turska i današnja B. L. postala važno 
administrativno i trgovačko središte zbog povoljnog pro- 
metnog smještaja. 

U mjestu je i danas obrt vanredno razvijen, ali u 16. i 
17. st. nadaleko su bili poznati radovi banjalučkih obrtnika, 
osobito izradbe od kože, krzna i zlata. 

Industrija se počela razvijati dolaskom trapista, koji su 
pored samostana podigli 1872 veliki mlin, 1876 pivovaru, 
1877 ciglanu, 1878 tvornicu tkanina, a nešto kasnije veliku 
sirarnu, tvornicu tjestenina i električnu hidrocentralu, koja 
daje električnu struju za veći dio grada. Neke su tvornice 
trapista kasnije postale samostalna poduzeća. Na periferiji 
je grada državni ugljenokop Lauš. Tu se nalaze dosta veliki 
ležaji smeđeg ugljena (sa 4500—4800 kalorija). Naprave za 
iskorišćivanje su dosta primitivne, pa se godišnja proizvo- 
dnja kreće između 20.000—30.000 tona. Rudnik veže nje- 
gova željeznička pruga s banjalučkim državnim kolodvo- 
rom, a u najnovije doba dobio je i kaloričnu električnu 
centralu, koja opskrb- 
ljuje i jedan dio gra- 
da. Još su važna in- 
dustrijska poduzeća: 
velika parna pilana, 
koja ima vlastitu 
šumsku željezničku 
prugu na Kotor Va- 
roš i Šiprage, ljeva- 
onica željeza »Jelšin 
grad« i tvornica du- 
hana. Prema zadnjem 
popisu u B. L. živi 
od obrta i industrije 
37,1% stanovništva. 

Trgovina je u B.L. 
dovoljno razvijena, 
jer je grad trgovačko 
središte cijele sjever- 
ne Bosne. Od trgo- 
vine živi 8% stanov- 
ništva. Poznat je ve- 
liki duhovski sajam. 
U južnom dijelu B. 
L. je sačuvala agrar- 
ni karakter. 

B. L. je vezana željeznicom preko Prijedora, Kostajnice i 
Sunje s prugom Zagreb—Slavonski Brod, a preko Bos. No- 
voga i s Bihaćem. Kada bude naskoro otvorena unska pru- 
ga, dobit će B. L. spoj s morem na Šibenik i Split. Već je 
trasirana i djelomično u gradnji željeznička veza s Dobojem 
(pruga Sarajevo—Brod), a neophodno je potrebna izgradnja 
pruge na Jajce i veza preko Jajca, Bugojna i Rame s pru- 
gom Sarajevo—Mostar—Dubrovnik (ili Metković). Šumska 
pruga prema Kotor Varošu donekle služi i za osobni promet. 

Najvažnija cesta, osobito u gospodarskom i turističkom 
pogledu, jest Jajce—Banja Luka—Bosanska Gradiška, ali i 
stara cesta, koja skreće odmah od Gornjeg Šehera prema 
Varcar Vakufu, ima znatnu važnost, osobito za dovoz drva 
i drvene građe. Autobusne veze su najbolje na pruzi Jajce 
—Banja Luka—Gradiška—Okučani te prema Prnjavoru i 
Derventi. 

Lokalnom prometu zbog znatne dužine grada služe lo- 
kalni vlakovi Banja Luka grad i Predgrađe i autobusni pro- 
met između Gornjeg Šehera i trapista. 

Već od najstarijih vremena B. L. je bila važno admini- 
strativno i kulturno središte. Već smo spomenuli, da je 
za vrijeme Turaka bila sjedište pašaluka, kasnije pod 
Austrijom sjedište okružja, a od 1929, kada su bile rastr- 
gane granice historijskih pokrajina, središte Vrbaske ba- 
novine. Odmah nakon uspostavljenja Nezavisne Države 
Hrvatske B. L. je zbog važnih razloga, u prvom redu zbog 
centralnog smještaja na hrvatskom životnom prostoru, iza- 
brana za sjedište podpredsjednika državne vlade. 

B. L. je sjedište katoličkog biskupa (> Banjalučka bisku- 
pija), muslimanskog muftije i pravoslavne metropolije, 
okružnog suda, znatnog broja kulturnih i privrednih dru- 
štava. U gradu se nalazi muzej, kazalište i znatan broj 
srednjih škola (gimnazija, učiteljska škola, trgovačka aka- 
demija, gospodarska i obrtna škola). 

LIT.: V. Klaić, Opis zemalja u kojima stanuju Hrvati, sv. III., Za- 
greb 1883; Sv. Ilešić, Banja Luka, Geografski Vesnik, br. 1—4, Lju- 
bljana 1939; Stj. Pavičić, Tercijarna zavala Vrbasa kod Banje Luke i 
njene terase, Glasnik zem. muzeja u B. i H., XXX., Sarajevo 1918; 
Maldini-Novotni, Bosna i Hercegovina, Zagreb 1909; H. Kreševljaković, 
Banja Luka u XVI. i XVII. stoljeću, Glasnik jug. prof. društva, XIV. 

Razvijanje naselja i migracije. Područje grada Banje 
Luke i današnjega kotara banjalučkoga nalazi se na ze- 
mljištu, koje je u vrijeme prije Turaka najvećim dijelom 
pripadalo staroj hrvatskoj župi Zemljaniku. Istočni dio 
sadašnjega kotara s desne strane rijeke Vrbasa od potoka 
Vrbanje do Krmina zauzimala je župa Vrbanjska, kojoj je 
središte bio grad Kotor. Sjeverno otuda banjalučka sela, 
koja leže između Vrbanje i potoka Crkvine, obuhvatala je 
u dotursko vrijeme stara župa Glaž. Zemljanik je и svojem 
donjem dijelu dopirao do potoka Bukovice. Tu mu je u 
međi bila župa Vrbas, kojoj je sjeverna granica bila Sava, 
a istočna rijeka Vrbas. Od te stare Vrbaske župe zahvata 
sadašnji banjalučki kotar goru Kozaru s desetak sela oko 
nje, od Glamočana do Maglajana. Na zapadnoj strani pri- 
pali su banjalučkom kotaru oko potoka Stratinske dijelovi 
stare župe Sanske, kojoj je nekadanja granica prema Ze- 
mljaniku tekla od po- 
toka Meline, zapadno 
od Piskavice i Ivanj- 
ske potokom  Bistri- 
com u Kozaru plani- 
nu na izvor Bukovi- 
ce. Prema tome ovo 
zemljište oko Piska- 
vice i Bistrice i da- 
nas pripada banjalu- 
čkom kotaru. Zemlja- 
niku u jugozapadnoj 
medi oko Sokolova 
nalazila se župa Ba- 
njice sa središtem u 
Ključu, a s juga bila 
mu je župa Pliva, u 
kojoj je središte po- 
stao grad Jajce. Još 
u 10. st. postojale su 
u zapadnoj današnjoj 
Bosni i oko Save i 
Vrbasa, osim u Po- 
savini, koja je pripa- 
dala Donjoj Slavoni- 
r ; ji; samo tri velike 
župe, i to Psetska s obje strane Une i Unca, Hlivan- 
Ska u polju istoga imena te oko Glamoča i Plivska. Pre- 
ma poloZaju tih triju velikih Zupa i Donje Slavonije, u 
kojoj su ležale župe Dubička, Sanska, Vrbaska i Glaška, 
vidi se, da je Plivska župa obuhvaćala u ono vrijeme i 
područje kasnije nastalih malih župa Banjica, Zemljanika, 
Vrbanje i Luke (oko Vlašića), tako da je sa sjevera i 
sjeveroistoka graničila s Donjom Slavonijom, a s jugo- 
istoka s Usorom. Bizantinski pisac 10. st. car Konstantin 
Porfirogenet navodi za te tri velike župe, da se nalaze u 
onom sklopu hrvatskih zemalja, koje su u to vrijeme 
pripadale hrvatskoj kraljevskoj dinastiji. Nekako u 12. st. 
Plivska je župa bila u rukama velikoposjedničkoga hrvat- 
skoga plemstva, koje je zbog svojih interesa pristajalo i 
uz banovinu Bosnu, susjednu Plivi i Usori. U to se vrijeme 
Plivska velika župa raspala u spomenute male župe, ja- 
mačno zbog lakše uprave i velikoga plemićkoga posje- 
dovanja. Zbog svoga položaja prema gornjim hrvatskim 
krajevima to je područje još pod hrvatskim narodnim 
vladarima steklo ime Donji Kraji, pod kojim nazivom ono 
dolazi zapisivano od 13. do 15. st. Pojedini dijelovi tih 
Donjih Krajeva, male župe Zemljanik, Banjice i Vrbanja, 
još su u 14. st. kolebale između upravne vlasti iz Hrvatske 
i iz Bosne. Povijest porodice Hrvatinića, najvećih posje- 
dnika u staroj Plivskoj župi i kasnijim Donjim Krajevima, 
daje za to najznačajniji primjer. Župe Vrbaska, Sanska i 
Dubička ostale su u svom donjoslavonskom sklopu i dalje 
od 13. do 15. st. Tu vezu uništili su istom ratovi potkraj 
15. i u početku 16. stoljeća. — U crkvenoj organizaciji 
pripadala je Donja Slavonija s Dubicom, Sanom, Vrba- 
som i Glažom još biskupiji zagrebačkoj, u kojoj je crkva 
sv. Nikole nedaleko od potoka Ukrine, u međi s Usorom u 
Glažu bila skrajnja na toj strani. Velika župa Psetska 
pripadala je biskupiji kninskoj, a Hlivanska pod nadbi- 

skupiju splitsku. Područje stare velike župe Plivske pot- 
palo je u toj organizaciji pod biskupiju bosansku, te su 
u njoj bile i kasnije župe Zemljanik i Vrbanja kao dio 
Donjih Krajeva. 

Hrvatsko naselje na području staroga Zemljanika, Vrba- 
nje, Vrbasa, Glaža i Sane pripadalo je dinarskoposavskoj 
struji, koja je bila naselila i ostale hrvatske zemlje od 
mora do Dunava s granicom na Psunju, Papuku, Krndiji i 
Vuki. Govorna značajka te struje bila je u tome, što je 
u sebi imala čakavske elemente, koji su što dalje prema 
istoku sve više slabili, te su već dalje od Sane ostajali u 
maloj mjeri, ali ipak toliko znatnoj, da se taj govor i u 
svom istočnom dijelu razlikovao od štokavskoga, koji mu 
je ležao na istočnoj i južnoj međi. Prave su razlike između 
čakavskoga i čistoga štokavskoga govora u prvašnja vre- 
mena bile manje nego kasnije, kada su oba govora daljim 
razvitkom stekla nove elemente. Tipične su razlike od 
starine bile između njih u glasovima, te je prema štokav- 
skim glasovnim grupama d, lj, št (od skj) stajalo kod ča- 
kavaca j, j, šć. Tako čakavci govore: meja, tuji, jubav, 
ognjišće, šćap, što kod čistih štokavaca nikada ne dolazi. 
Zamjenica ča nije ni toliko važan govorni čakavski ele- 
menat, jer je istoga podrijetla kao i štokavska zamjenica 
što, koja je postala od č-to. Riječ ča lako se izgubi kod 
čakavaca, dok su spomenuti glasovi vrlo uporni, te se kao 
čakavska značajka najdulje drže u govoru. Oni su doista 
cčuvani u većoj ili manjoj mjeri svagdje na spomenutom 
zemljištu od mora do Papuka, Krndije i Dunava, te poka- 
zuju jasno čakavsko govorno podrijetlo toga naselja. U 
svome razvitku ta je struja dalje od Grmeča i Dinare 
razvila i zamjenicu što i provela pomlađivanje deklinacije, 
konjugacije i rječnika, te se u tome približila čistome 
štokavskom govoru. Stoga taj govor od Grmeča i Dinare 
do Dunava zovu i čakavsko-štokavskim za razliku od tipi- 
čnoga čakavskoga i štokavskoga dijalekta. U narječju bila 
je dinarskoposavska struja izrazito ikavska, što ju je opet 
razlikovalo od čistih štokavaca, koji su joj s juga bili 
jekavci, a s istoka ekavci. Tako su starosjedioci Hrvati 
prije dolaska Turaka na ovom banjalučkom današnjem 
području imali govor čakavskoštokavski, a narječje ikav- 
sko, kao što se govorilo i u drugim okolnim mjestima. 

Zemljište banjalučko- 
ga kraja u sjevernom 
dijelu niže je, osobito 
pored Vrbasa i potoka 
Ivanjske i Vrbanje, a 
onda se prema jugu sve 
više izdiže, te prima 
značaj visoke ravni s 
pojedinim | humovima, 
podesne za pastirsko go- 
spodarstvo. U župskoj 
organizaciji tu se razvi- 
lo središnje upravno 
mjesto, koje je zapisa- 
no latinski u obliku Ze- 
mlenik, a u hrvatskim 
spomenicima kao Zeml- 
nik. Prema onom pr- 
vom obliku vjerojatno 
je ime Zemljanik, pre- 
ma Zemln-ik mogao je 
nastati toponomastikon 
Zemun, Zemunac, Ze- 
munica. Tim se imeni- 
ma kod sela Piskavice, 
zapadno od Banje Luke, 
zove gradina, koja je, 
bez ikakve sumnje, osta- 
tak stare tvrđave, nekadanjega središta istoimene župe. 

Prije Turaka bilo je dobro naseljeno i zemljište na vi- 
sokoj ravni i na nižem tlu uz rijeku. Na ravni razvilo se 
više skupina gušćega naselja. Jedna je postojala tamo, gdje 
su danas Kola, koje je ime od starine obuhvaćalo nekoliko 
sela ma tom zemljištu sve do Vrbasa. Velika se skupina 
nalazila na višem tlu, podesnom za pastirstvo oko izvora 
Banjice, na zemljištu, koje se kasnije prozvalo Zmijanje. 
Tu su, na povišem humu, ostaci stare velike crkve, koja je 
u dotursko vrijeme služila katolicima toga kraja. Ime Kli- 
sina pokazuje njeno podrijetlo. Jugoistočno otuda, ispod 

brda, pored Vrbasa, razvilo se veće naselje, koje je u 15. st. 
imalo značaj trgovišta. To je Bočac, koji i danas postoji u 
varcarvakufskom kotaru. Sjeverno odatle, nešto na visokoj 
ravni, nešto u kotlini Vrbasovoj, koja je tu poširoka, dva 
su mjesta imala jači razvitak. Jedno je Krupa, a drugo 
Greben. Greben je ležao na boljem položaju, te se u 15.st. 
razvio u trgovište većega značenja. U njemu su franjevci 
osnovali samostan, koji je potrajao do turskoga dolaska, a 
ruševine mu se i sada vide. U Krupi i pored Grebena bio 
je preko Vrbasa sagrađen most, jedini prijelaz preko te 
rijeke u ovome kraju. Tim mostom vodio je važni put iz 
Zemljanika u Vrbanju i Glaž. Put i most štitile su dvije 
tvrđave, jedna nad rijekom. da brani prolaz njome, a 
druga kod puta iz klanca i kod mosta. U burno doba. tur- 
skoga prodiranja u svakoj je od njih bio kaštelan. Od 
mosta vodio je put na zapad dižući se postepeno uz potok 
na visoku ravan, koja se u 15. st. zvala Grebensko polje. 
Taj potok nosio je ime Krupa, a tako isto i naselje u nje- 
govu dolu. Ime Krupe preneseno je u 16. st. i na položaj 
oko ušća potoka i oko Grebena, te je to drugo ime nestalo. 
U 13. st., u opisu međa župe Zemljanika, zvao se krupski 
dol starom hrvatskom riječju sepina (vez, sap, tjesnac). 
Franjevački samostan u Grebenu spominje se već u Pi- 
zanskom popisu franjevačkih vikarija, sastavljenom do 
1378. Po tom popisu postojala je u Grebenu franje- 
vačka kustodija, kojoj su pripadali samostani u Krbavi, 
Krupi (na Uni), Glažu, Otoku i Podnovima. Još je u 15. st. 
grebenska kustodija bila na glasu. Samostan je bio rela- 
tivno siguran i za obranu. Samo mjesto Greben nalazilo se 
na visoravni, gdje je u polju bilo i inače gušće naselje. 
Tu se ispod brda Manjače prostiralo Dobrnjsko polje, puno 
stanovništva. S desne strane Vrbasa ležala su opet razvi- 
jena naselja ispod brda Osmače, Tisovca i Čemernice sa 
središtem u Krminama. To mjesto pripadalo je sa svojom 
okolinom i s Bočcem još staroj župi Zemljaniku, a granica 
župska prelazila je Vrbas upravo na prijelazu kod Gre- 
bena. Cijelo to dobro naseljeno zemljište s jedne i s druge 
strane Vrbasa mogao je u crkvenoj organizaciji uspješno 
posluživati jaki franjevački samostan u Grebenu. Oko 
8—9 km uz Vrbas na sjever u dubokoj okuci nalazilo se 
mjesto Zvečaj, u kojem su bili izgrađeni tvrđava i franje- 
vački samostan. Taj tvrdi grad podignuli su Hrvatinići. 
Vojvoda Hrvoje je tu rado boravio. Ovdje je on 1404 pot- 
pisao i ugovor s Dubrovčanima protiv kralja Stjepana 
Ostoje; ovdje su se sastali 1419 dubrovački poslanici s kra- 
ljem Stjepanom Ostojićem, te su opet potpisali ugovor, 
koji je štitio interese Dubrovčana. Kad su Turci 1463 po 
prvi put osvojili Jajce, unišli su i u Zvečaj i u njemu 
ostavili četu janjičara. Zvečaj je kralj Matija Korvin u 
svojoj vojni na Bosnu u jesen 1463 ponovno osvojio i u 
tvrđavu postavio svoju vojsku. Još su 1519 računali u 
hrvatsko-ugarskoj ratnoj organizaciji sa Zvečajem, iako je 
već bio staro utvrđenje. Franjevački samostan u Zvečaju 
osnovan je poslije 1378, da vrši duhovnu službu na zemlji- 
štu oko Rekavice i Kola i na desnoj strani Vrbasa oko 
Ljubačeva. 

Banja Luka se spominje u spomenicima istom potkraj 
15. st, ali tada već i kao veliko trgovište s franjevačkim 
samostanom i kao dobra utvrda. U opisu granice župe 
Zemljanika od 1287, koja je tekla od potoka Bukovice 
preko potoka Stupčevice na Kola i prolazila Vrbasom, ne 
navodi se Banja Luka, iako je međa prolazila pored nje. 
Svakako je naselje Kola, koje se sastojalo od raštrkanih 
nekoliko sela, bilo u to vrijeme znatnije nego ono u Ba- 
njoj Luci. Ona se podigla u većoj mjeri istom u 14, a 
osobito u 15. st., kada su razmnoženi planinci silazili na 
niže tlo po lukama, nesigurnim od povodnje. Banja Luka 
je još pripadala župi Zemljaničkoj, a ležala je oko utoka 

rbanje u Vrbas u međi sa sjeverne strane sa župom 
Glaškom, a sa južne s Vrbanjskom. Od stare donjoslavon- 
ske župe Vrbaske bila je udaljena petnaestak km, koliko 
je od nje bilo do potoka Bukovice, južne granice vrbaske. 
Njena tvrđava, prema tome, nije mogla nositi ime Vrba- 
skoga grada. Ona je nosila samo ime po svojem položaju, 
a zapisana je uvijek pod imenom Banja Luka. Tvrđava 
vrbaska bilježi se s druge strane uvijek pod svojim ime- 
nom, i to posebice pored one banjalučke. Naselje na tom 
zemljištu izgradilo je svoje domove na nižem tlu pokraj 
Vrbasa i bilo je toliko napredovalo, da je u drugoj poli 
15. st. već imalo stepen povlaštenog velikoga trgovišta, 
koje se u Povrbasju pored Jajca, Jezera, Vrbaske i Livača 
osobito isticalo. Ono je bilo vrlo podesno povezano ce- 
stama s cijelom okolinom, a preko Vrbaske župe starim, 
širokim drumom sa Savom, koju je taj glavni veliki put 
doticao kod Vrbaskoga Trgovišta i Livača. Po njemu je 
Banja Luka imala najbolju vezu s bogatom Slavonijom. 
Kad je kasnije u velikom upravnom sklopu Donjih Kra- 
jeva prestala djelovati organizacija starih župa, prešlo je 
ime banjalučko i na naselje s desne strane Vrbasa na 
mjestu današnjega Donjeg Šehera, koje se razvilo na vr- 
banjskom području. Odatle se onda širio utjecaj Banje 
Luke i na desnu stranu Vrbasa na područje stare župe 
Glaške, na koje je postepeno, nešto već u 15. st, a po- 
gotovu u 16. st. pod Turcima, prenesena iz nje i upravna 
vlast, tako te je s toga zemljišta između donjega Vrbasa 
i Ukrine nestalo s vremenom staro ime glaško, a mjesto 
njega je nadošlo banjalučko, te se već u 17. st. to područje 
zvalo Župa banjalučka, što je produženo i kroz 18. st. 

Franjevački samostan osnovan je u Banjoj Luci poslije 
1378, valjda u isto vrijeme, kada i u susjednom Zvečaju 
i Livaču. Pod njegovu duhovnu službu spadalo je mnogo- 
brojno naselje u samoj Banjoj Luci i bližoj okolini do po- 
toka Bukovice, od kojega su dalje na sjever bila područja 
Župa sv. Jure u Jurkovcima oko gornjega toka potoka Jur- 
kovice, sv. Mihajla u Turjaku i crkve sv. Petra u Vidu- 
šima, koje su župe pripadale Vrbasu i njegovu arhidako- 
natu. U ratnoj nevolji s kraja 15. st. potporu su od drža- 
Vnih poreza hrvatsko-ugarskih dobivali i banjalučki fra- 
njevci. Kako je Zemljanik pripadao isprva Kotromanićima, 
od kojih su i osnivač kuće Prijezda i njegovi nasljednici 
bili banovi, bit će, da staro ime i potječe od njihova po- 
sjedovanja. 

Zapadno od rijeke Vrbasa na visokoj ravni, razvilo se 
još jedno znatno naselje, koje je u 15. st. imalo značaj 
velikoga trgovišta i jake utvrde. To je mjesto Sokolovo 
Gnizdo, koje se nalazilo tamo, gdje je danas selo Soko- 
lovo, jugozapadno od Banje Luke. Položaj mu je bio ispod 
brda Zmijanja, koje se uzdiže iznad visokoga polja. So- 
kolovo Gnizdo ležalo je već na granici Zemljanika prema 
Župi Banjicama u blizini rudarskoga naselja, koje se nala- 
Zilo nešto sjevernije oko potoka Gomjenice i Stratinske, 
na zemljištu bogatu željeznom rudom, kamo su se izvozili 
pastirski proizvodi sa Zmijanja i drugih planinskih su- 
sjednih polja preko Sokolova Gnizda. Tvrđava je bila po- 
dignuta na jednoj od susjednih glavica povrh mjesta. Već 
u 15. st. bila su dva naselja na tom položaju. Jedno je 
bilo staro, kojemu je ostalo ime Sokolovo Gnizdo, a drugo 
novo, koje je nastalo kao podgrađe tvrdoga grada na gla- 
vici. Tvrđava je i zvana Sokolova Glavica, a to je ime 
nosilo i njeno podgrađe. Kasnije, kada je u turskom go- 
spodstvu utvrda napuštena, ostalo je jedino ime Sokolovo, 
koji je oblik s vremenom prevladao i kod Sokolova Gni- 
zda. I podgrađe je imalo povlašten položaj trgovišta, te 
njegovo stanovništvo 1495 zovu građanima (cives de S6- 
lyomk6), kao što i mjesto Sokolovo Gnizdo, u madžarskom 
Solyomićszek, 1504 zovu »civitas«. Oba ta mjesta unišla su 
kao znatna naselja, isto tako kao i Greben, Zvečaj i Banja 
Luka, u mapu Gerarda Mercatora iz 16. st. (Sokolovo Gni- 

zdo и ikavskom obliku). Pod svojim starim punim ime- 
nom to je mjesto zapisano i u 18. stoljeóu. Rudarski obrt, 
koji je na banjalučkom području bio najjači oko Obrovca, 
Stratinske i Broncanoga Majdana, uza spomenute potoke 
Gomjenicu i Stratinsku, imao je svoje središte u mjestu 
Peć, koje je po tom radu i steklo svoje ime. Najviše se 
tu vadila željezna rudača i pravilo željezo, čemu su slu- 
žili navedeni planinski potoci. Velika je talionica za to 
postojala u Peći. Ona se nalazila negdje na zemljištu da- 
našnjega Broncanog Majdana, koji sada i leži upravo na 
sastavku obaju potoka. Rudarsko naselje u tome mjestu 
ipak nije postiglo položaj trgovišta, svakako zbog blizine 
okolova i Banje Luke. U 15. st. sagrađena je u tom ru- 
darskom kraju jaka utvrda, koja ga je trebala braniti od 
Turaka. Ona je potkraj 15. st. išla u niz utvrda Jajačke 
banovine, koja je tekla od Cripanjske, Jajca i Jezera s ju- 
Zne do Vrbaske i Livača u Posavini sa sjeverne strane, 
sve uz rijeku Vrbas. U turskoj nevolji s kraja 15. st. do- 
bivali su i rudari u Peći državnu pomoć. Ona je 1495 bila 
gotovo tolika, koliku su primili građani banjalučki. 

Gušće naselje postojalo je prije Turaka i oko potoka 
Ivanjske, gdje se nalazi dovoljno ratarske i pastirske 
zemlje. Nema sumnje, da je ime Ivanjska kao naziv sela 
i potoka poteklo iz crkve posvećene sv. Ivanu, koja se 
nalazila na tom zemljištu. Središta povećih naselja u tom 
kraju bili su i Dragočaj i Motike, u kojima su i u 16. i 
17. st. bile katoličke župe, a dalje uz potok Bukovicu nala- 
zilo se veće selo toga imena. Danas banjalučki kotar za- 
uzima i dio zemljišta s desne strane Vrbasa, sjeverno od 
Vrbanje, koji je do Turaka pripadao župi Glaškoj. Tu se 
na brdovitu tlu nije u ono vrijeme razvilo nijedno jače 
naselje. U posjedovnom pogledu banjalučko područje pri- 
padalo je prije Turaka plemićkim rodovima, organiziranim 
u svojim župama. Pojedine se plemićke porodice i navode 
u sačuvanim spomenicima 14. i 15. st. Oko 1320 bile su 
znatnije plemenite kuće u Zemljaniku: Čavlovići, Dobrko- 
vići, Ignjevići, Jarčići, Kalinići, Markovići, Matijevići, 
Radogostići, Rodovići, Skočići, Tolislavići, Ugrinići, Voji- 
hnići, Vratislaviči, Zovinoviči. Posjedovno prvenstvo u 
Zemljaniku i župski njegov dohodak imali su Kotromanići, 
za koje ih je po svoj prilici stekao još njihov predak ban 
Prijezda od hrvatsko-ugarskoga kralja. Od Kotromanića 
dobio je to dobro i prihode Vladislav Babonić, zet bana 
Prijezde, ali taj se posjed nalazi nešto kasnije već u ru- 

kama bogate kuće Hrvatinića, koji su bili veliki posjednici 
i u susjednim župama Banjicama i Vrbanji. U 15. st. mije- 
njali su se tu, kao i drugdje u našim krajevima u ono 
burno doba, veliki posjednici, osobito za vrijeme Jajačke 
banovine, kada su mnoga znatna imanja prešla u kraljeve 
ruke. Pojedini plemići podigoše na svojim dobrima manje 
utvrde, od kojih se i danas vide ostaci u mnogobrojnim 
gradcima, gradinama i gradištima, osobito na planinskom 
banjalučkom zemljištu. Nekoje od tih gradina jamačno su 
i ruševine starih doturskih katoličkih crkava, koje su u 
novom pravoslavnom stanovništvu za turskoga gospodstva 
sasvim propale, te im tuđe naselje nije sačuvalo ni predaju. 
Staro, razmjerno gusto žiteljstvo na tom banjalučkom po- 
dručju imalo je u svojoj katoličkoj crkvenoj organizaciji i 
poveći broj crkava, oko kojih su bile organizirane župe. 
lako su tri jaka franjevačka samostana na tom zemljištu, 
grebenski s organizacijom kustodije, zvečajski i banjalučki, 
držala u svojim rukama razmjeran broj katoličkih župa, 
ipak ih je jedan dio pripadao i svjetovnom svećenstvu, 
osobito u zapadnijem kraju, gdje nije bilo franjevačkih 
samostana. Pored katolika na tom je području u nekoj 
mjeri bilo patarena, pogotovu u 14. i u početku 15. st. Ko- 
liko nisu nestali već prije, ti su patareni od osnutka Ja- 
jačke banovine unište- 
ni ili potpuno, ili su 
svedeni na sasvim ma- 
len broj. — U turskom 
prodiranju banjalučko 
je područje imalo po- 
sebnu sudbinu. Turci 
su 1463 osvojili velik 
dio Bosne, u kojem 
su zahvatili i Jajce, 
Ključ i Kamengrad, 
približivši se na JZ 
Dinari, a na SZ Uni. 
Njihove čete prošle 
su tada i zemljištem 
oko Banje Luke, ne 
načinivši mnogo nevo- 
lje. U kasnu jesen, u 
svojoj velikoj vojni na 
Turke u Bosni, kralj 
Matijaš Korvin pono- 
vno je osvojio Jajce, 
a time i vrbasku doli- 
nu i područje oko 
nje, u kojemu je orga- 
nizirao vojnu krajinu 
pod imenom Jajačka 
banovina sa središtem u Jajcu. Ona je uglavnom obuhva- 
tila zemljište s jedne i s druge strane rijeke Vrbasa od 
Jajca na jugu do Save na sjeveru s tvrdim gradovima 
Jajcem, Cripanjskim, Jezerom Sokolcem i Bočcem u ju- 
žnom dijelu, Grebenom, Sokolovom Glavicom, Zvečajem, 
Banjom Lukom u srednjem te Vrbaskom i Livačem u sta- 
roj Vrbaskoj župi u sjevernom dijelu. 





(Foto Griesbach) 
BANJA LUKA, šedrvan kod Ferhad 
pašine džamije 


Jajačka banovina trajala je do 1528, ali su pojedine 
njene dijelove Turci osvojili i prije te godine, a okrajne i 
inače lakše pristupne krajeve oni su češče oplijenili i po- 
robili. Osobito je stradavala u kasnijim godinama toga 
razdoblja stara Vrbaska župa, koja je ležala otvorena 
turskim četničkim napadajima od Travnika і od Sane. 
Turska ratna organizacija osnovala je oko te rijeke svoje 
središte u Kamengradu, odakle je preko Prijedora lako 
udarala prema Gradiški, Vrbaskoj i Livaču. Odatle je ona 
nesmetano prelazila i rijeku Sanu, te je zaposjedavala ili 
robila i plijenila zapadni dio banjalučkoga okružja oko 
Sokolova Gnizda, Zmijanja i Dobrnje. U posljednjih tride- 
setak godina te borbe stanje je već bilo takvo, da je u 
Jajačkoj banovini ostao samo uzak dio uz Vrbas, koji se 
poslije 1500 toliko suzio, da su jedva donosili životne 
namirnice posadama u branjenim tvrđavama. U toj borbi 
bio je međutim mnogo djelotvorniji duhovni i politički 
utjecaj, koji je u naselje toga kraja dolazio s turskoga 
područja. Odmah pri nastupu turske vlasti velik je dio 
starosjedilaca Hrvata, bilo katolika ili patarena, na ze- 
mljištu oko Kamengrada, Glamoča, Livna, Prozora, Bu- 
gojna, Travnika, Fojnice i Žepča, prešao otvoreno Turcima, 
primio je islam i unišao u tursku ratnu organizaciju. Ko- 
liko je ostao pri katoličkoj vjeri, priklonio se uglavnom 

novome stanju i prema prilikama ulazio je u tursku vojsku 
u čete vojnikluka, ratne turske organizacije, u koju su se 
primali i ratari i pastiri kršćani. Oko Jajačke banovine 
brzo se poslije 1464 stvorila izvanredno jaka starosjedi- 
lačka hrvatska ratna sprema u turskoj službi, koja je sta- 
jala na političkoj podlozi čuvanja starih i osvajanja novih 
zemalja. Kako je turska vlast donijela sa sobom pored 
političkih i vojničkih novih uređenja i oštre socijalne re- 
forme na podlozi jednakosti i lične vrijednosti, ona je i 
duhovno u velikoj mjeri djelovala i za sebe predobivala 
starosjedioce Hrvate u tome kraju. Taj politički i duhovni 
utjecaj ulazio je i u banjalučko područje na mnogo putova 
i načina i pripravljao je tamošnje naselje na dolazak turske 
vlasti. Kada je onda poslije muhačke pobjede turska vojska 
u jesen 1527 poduzela napadaj i na Jajačku banovinu, te 
je predajom zadobila Jajce, poispredavali su se i svi ostali 
tvrdi gradovi uz Vrbas Turcima, koji su tada osvojili i 
dotada branjene tvrđave Greben, Sokolovo i Banju Luku, 
a na starom vrbaskom području Livač i Vrbasku. G. 1528 
cijelo je to zemljište od Jajca do Save prešlo potpuno u 
tvrsku vlast. U novim prilikama nastale su i velike pro- 
mjene u naselju na tom banjalučkom području. Sama 
Banja Luka, koja je već oko 1520 bila veliko mjesto, iz- 
građeno s obje strane 
Vrbasa, porasla je još 
mnogo jače več и 
prvim godinama tur- 
skoga vladanja, a ka- 
snije, osobito između 
1580 i 1638, dokle je 
bila sjedište bosan- 
skoga paše, razvijala 
se još i više. U nju 
su u prvom redu 
smještene sve upravne 
i vojničke vlasti, s ja- 
kom tvrđavnom posa- 
dom, a uz njih se 
raširilo u jakoj mjeri 
trgovačko, obrtničko i 
posjedničko stanovni- 
štvo, što je sve dalo 
mjestu značaj napred- 
noga bogatoga nase- 
lja. Zbog te prednosti 
Banje Luke napustile 
su stare obrtničke i 
trgovačke porodice u 
Grebenu, Zvečaju i 
Sokolovu svoje domo- 
ve i preselile se u nju, 
gdje su sigurno mo- 
gle napredovati. Tako je Banja Luka odmah u početku 
turskoga gospodstva postala jedino veliko trgovište svoga 
okružja, što je ostala sve do danas. 

Već u prvim godinama turske vlade velik je broj hrvat- 
skih starosjedilaca prešao na muslimanstvo, pripravljan za 
to dulje vremena. Najviše ih je to učinilo u većim na- 
seljima, gdje je i duhovni i politički utjecaj okolnoga 
turskoga područja mogao naravnim putem biti najjači. 
Zato je islam primilo u prvom redu u velikom broju sta- 
novništvo u Banjoj Luci, a onda i u Bočcu i u Grebenu, 
Zvečaju i Sokolovu. U to vrijeme prelazilo je na islam 
u velikom broju i ratarsko stanovništvo u okolini tih trgo- 
višta, stojeći odavna pod turskim utjecajem, koji je na 
tom zemljištu bio trajan i jak svagdje izvan dohvata vrba- 
skih tvrđava još od 1464, a osobito poslije 1503, kada je 
cijeli kraj uokolo njih priznat ugovorom kao tursko po- 
dručje. Kako su onda uvođenjem turske vlasti građani 
Boéca, Grebena, Krupe, Zvečaja i obih Sokolova i musli- 
manske i katoličke vjere napuštali svoja stara sjedišta i 
prelazili na povoljnije prilike u Banju Luku, a to su činili 
i mnogobrojni ratari oko tih trgovišta i s drugih polja, 
ostala su već rano u turskom gospodstvu u tom kraju 
prostrana zemljišta s malo naselja i stanovništva. Tada je 
turska ratna organizacija po svom prokušanom načinu na- 
selila na te slabo naseljene zemlje svoje vojnički organi- 
Zirane Vlahe, podrijetlom od Ibra, Gornje Drine i Lima, 
od kojih su neki već bili nastanjeni po planinama oko 
Glamoča, Unca i Kamengrada. Prvu veću seobu tih Vlaha 
Turci su izveli na pastirsko zemljište oko Sokolova Gnizda, 
koju su tvrđavu oni zaposjeli već do 1518. Kao i svagdje 


r 

BANJA LUKA, Musliman u kavani 

u našim krajevima oni su i u okolinu te svoje nove gra- 
nične utvrde smjestili martološke Vlahe, da im čuvaju 
granicu i posluže za osvajanje daljnjega zemljišta. Ti su 
Vlasi tada naselili Zmijanje, gdje su se pomiješali sa staro- 
sjediocima Hrvatima. Koliko ti starosjedioci nisu prešli na 
islam, oni su tu postepeno primili pravoslavlje, stopivši se 
s novim doseljenicima. Stoga se i danas u pravoslavnom 
zmijanskom naselju, koje se s vremenom proširilo i po 
Dobrnjskom polju i dalje na sjever, nalazi dosta starinskih 
elemenata, značajnih za starosjedilačko hrvatsko stano- 
vništvo oko Vrbasa. Kasnije su Turci nove skupine Vlaha 
doveli i na ostalo slabo naseljeno područje Krupe i Gre- 
bena, Zvečaja, Kola, u susjedstvo Banje Luke s jedne i 
s druge strane Vrbasa, a s vremenom i na zemljište oko 
potoka Ivanjske. Pravoslavni Vlasi postali su već od 1650 
znatan dio naselja banjalučkoga područja, koje se u povla- 
štenom položaju ratne organizacije moglo nesmetano razvi- 


u novo osvojene hrvatske krajeve oko Une i Požege. Uz 
ovako raseljivanje i preseljivanje starosjedilaca u 16. st. u 
početku turskoga gospodstva i uz nastanjivanje doseljenih 
Vlaha na napuštenom zemljištu stanje je naselja od 1550 
na tom području bilo takvo, da su starosjedioci bili glavni 
elemenat u samoj Banjoj Luci, gdje ih je već oko 1620 
bilo oko 12.000. Poveći broj održao ih se i s obje strane 
potoka Ivanjske. Izvan Banje Luke moglo ih je biti do 
3000. Nešto se starosjedilaca očuvalo i na rudarskom tlu 
oko potoka Stratinske i Gomjenice, gdje su ih turske vlasti 
zadržale kao iskusne radnike u željezarama. Svega je oko 
1620 na cijelom banjalučkom području moglo biti oko 
16.000 starosjedilaca, dakako uglavnom u samoj Banjoj Luci. 
U tom su broju veliku većinu činili muslimani, koji su i 
bili glavno stanovništvo Banje Luke. U ratarskom tlu oni 
su se održali više na desnoj strani Vrbasa, bliže gradu, u 
Vrbanji i oko nje, u Memićima, u staroj tvrđavi Bočcu i 
u njenoj blizini. S lijeve strane Vrbasa islam su primile 
trgovačke i posjedničke porodice u starom rudarskom sre- 
dištu Peći, koja se u turskom gospodstvu prozvala prema 
turskoj nomenklaturi Broncani Majdan. Muslimana staro- 
sjedilaca bilo je na cijelom banjalučkom području oko 
1620 do 13.000. Katolici starinci održali su se uglavnom u 
ratarskom stanovništvu na boljim, nižim zemljama u Ba- 
njalučkom polju i uz potoke Ivanjsku, Bukovicu i Crkvinu. 
U Banjoj Luci oni su bili i obrtnici i mali trgovci, a oko 
Stratinske i Gomjenice rudari i ljevarski i kovački maj- 
stori. Otkako su se na tom području pod Turcima prilike 
sredile, katolici su u njemu imali kroz 16. i 17. st. tri župe, 
u Banjoj Luci, Motikama i Dragočaju. Od 4000 kuća, što 
ih u Banjoj Luci 1626 nalazi putopisac Atanazije Đorđić 


(Georgiceo), bilo ih je 200 katoličkih (i 50 pravoslavnih), 


koje su s nešto katolika u Polju činile posebnu župu. Ona 
je 1672 imala oko 1200 vjernika. Župa u Motikama, danas 
u Petrićevcu, imala je te godine 700, a ona u Dragočaju, 
danas u Barlovcima, 1200 katolika. Stanovit broj katolika 
s desne strane Vrbasa i oko Bukovice spadao je u župe 
Kotor, Vrhovine i Livač. Pored muslimana starosjedilaca 
bilo je u Banjoj Luci i nekoliko stotina muslimanskih po- 
rodica, koje su bile podrijetlom ili iz bližih bosanskih kra- 
jeva, osobito Travnika, Žepča, Bugojna i Livna, ili iz daljih 
turskih strana, doselivši se u upravnoj i vojnoj službi. 


Prema turskom službenom popisu oko 1620 bilo je izvan 
Banje Luke na pastirskom tlu preko 2000 domova pravo- 
slavnoga vlaškoga naselja, koje se ovamo doselilo poslije 
1515. Ono je s oko 10.000 čeljadi bilo za jednu trećinu 
slabije od starosjedilačkoga muslimanskoga i katoličkoga 
stanovništva na tom tlu. Stanovit broj strosjedilaca musli- 
mana što iz Banje Luke što s njena područja pošao je 
s turskom vojskom i upravom poslije 1550 i u zapadnije i 
sjevernije hrvatske krajeve, gdje se naselio po turskim 
tvrdavnim naseljima, osobito u Pounju i zapadnoj Slavo- 
niji. Banja Luka i njeno područje razvijali su se u daljem 
toku 17. st. do velikoga ratovanja vrlo povoljno, kako se 
to vidi iz suvremenih opisa. Ali u ratovanju od 1688 do 
1739 stradalo je to zemljište veoma mnogo. Već u početku 
toga rata osvojila ga je austrijska vojska, te je musliman- 
sko stanovništvo velikim dijelom pobjeglo. Poslije skoroga 
odlaska te vojske udarili su na taj kraj glad i pošasne bo- 
lesti, a 1730 kuga, koja je harala po cijeloj Bosni i Slavo- 
nij. U vrijeme tih nevolja bilo je ipak i raseljivanja i 
naseljivanja u tom kraju u većoj mjeri. Selili su se u 

prvom redu katolici i pravoslavni, koji su prelazili u Sla- 
voniju. S druge strane u samu Banju Luku doselilo se u 
to vrijeme mnogo muslimana iz Slavonije i Pounja, koji 
su bježali ispred kršćanske vojske. Isto su tako iz tih kra- 
jeva na banjalučko područje bježali i mnogi pravoslavni 
Vlasi, koji su služili u turskoj ratnoj organizaciji. Tako 
se od 1690 banjalučko područje opet punilo muslimanskim 
i pravoslavnim naseljem, koje se i u tim teškim prilikama 
u dobroj mjeri množilo. Poslije kuge, u sređenim prili- 
kama, mogao je opisivač toga kraja utvrditi u samoj 
Banjoj Luci do 3000, a u okružju oko 6000 kuća. Već su 
u to vrijeme bili pravoslavni dijelovi područja dobro na- 
stanjeni. I dalje u 18., pa i u 19. st., doseljivali su se u te 
krajeve novi pravoslavni doseljenici, te je to naselje raslo 
nerazmjerno prema ostalome. Starosjedioci katolici na- 
protiv, već oslabljeni seljenjem u Slavoniju, mogli su se 
razvijati jedino prirodnim porastom. Muslimana je u sa- 
momu gradu bilo još oko 1740 do 12.000 te su s onima na 
području sačinjavali trećinu cijeloga stanovništva. U drugoj 
poli 18. st. počeli su se iz grada raseljivati, pa su već do 
1860 pali gotovo na polovinu staroga broja i u ljudima i 
u kućama. Od 1879 napredovali su vrlo polagano u gradu, 
u kojemu su se stali množiti i katolici i pravoslavni. Po- 
sljednjih pedesetak go- 
dina u jakom su raz- 
mjeru na selima pora- 
sli pravoslavni, a po- 
gotovu katolici, koji se 
prirodnim razvijanjem 
u velikoj mjeri množe. 
Danas će u samom gra- 
du i po selima u oko- 
lici biti oko 30.000 
katolika, a muslimana 
nekih 12.000. Po go- 
voru su starosjedioci 
muslimani i katolici na 
tom banjalučkom ро- 
dručju dugo vremena 
bili ikavci, dok su pra- 
voslavni donijeli čisti 
štokavski govor i je- 
kavsko narječje. Pod 
ux , utjecajem toga govora 
= 7" prešli su u novije vri- 
(Foto Stj. Dokušec)  jeme i starosjedioci na 
BANJA LUKA, Seljakinje iz okolice  jekavštinu, ali se me- 
đu njima još drži po 
koji stari čakavski elemenat, osobito $c i Zd, a čuje se i 
tuji, mlaji, meja, mjesto tuđi, mlađi, međa. Te govorne 
značajke, iako jedva vidne, najbolji su dokaz starosjedi- 
laštva toga naselja, a kako se nalaze i kod muslimana i 
kod katolika, one nedvojbeno pokazuju, da su njihovi 
nosioci istoga podrijetla za razliku od pravoslavnih čistih 
štokavaca, koji su kasniji došljaci iz unutarnjosti Balkana. 
LIT.: L. Thallóczy i S. Barabás, Cod. diplom. comitum de Blagay, 
Mon. Hung. hist., XXVIII. Budimpešta 1897; L. Thallóczy i S. Horvath; 
Cod. diplom. partium regno Hungariae adnexarum (Banatus, castrum et 
oppidum Jajcza). Mon. Hung. hist., XL., Budimpešta 1915; isti, Cod. 
diplom. partium regno Hungariae adnexarum (Comitatuum: Dubicza, 
Orbász et Szana), Mon. Hung. hist, XXXVL, Budimpešta 1912; F. 
Rački, Popis župa zagrebačke biskupije 1334 i 1501 godine, Starine, IV., 
Zagreb 1872; G. Bodenstein, Povijest naselja u Posavini god. 1718—1739, 
Glasnik zem. muzeja u Bosni i Hercegovini, Sarajevo 1908; F. Šišić, 
Iz arkiva u Kormendu, Vjesnik kr. hrv.-slav.-dalm. zemalj. arkiva u 
Zagrebu 1905; M. Karanović Granica srednjevjekovne bosanske župe 
Zemljanik, Glasnik zem. muzeja u Bosni i Herceg., Sarajevo 1936; M. 
Batinić, Njekoliko priloga k bosanskoj crkvenoj poviesti, Starine, XVIIL., 
Zagreb 1885; J. Jelenić, Kultura i bosanski franjevci, I., Sarajevo 1912; 
Isti, Spomenici kulturnoga rada bosanskih franjevaca, Starine, XXXVI., 
Zagreb 1918;; K. Draganović, Izvješće fra Tome Ivkovića, biskupa skra- 
dinskoga, iz godine 1630, Croatia sacra, 7., Zagreb 1934; C. Truhelka, 
Kraljevski grad Jajce, Sarajevo 1904. S. P-ć. 
Banjalučka biskupija. Područje ove biskupije u doba na- 
rodnih vladara bijaše sastavni dio Hrvatske, pa je do 928 
spadalo pod Ninsku biskupiju, a od te godine do osnutka 
Zagrebačke biskupije 1094 pod Kninsku biskupiju, kojom 
upravljaju hrvatski biskupi (»Episcopi Croatorum«). Od 
1094 dijelilo se područje današnje B. b. na Zagrebačku i 
Kninsku biskupiju i to: Dubički, Sanski i Vrbaski distrikt, 
te dijelovi Gorskog i Goričkog arhiđakonata na Zagre- 
bačku biskupiju, a Lapački i Humski arhiđakonat sa Pse- 
tom, Bihaćem i Cazinom na Kninskoga biskupa, koji iza 
pada Knina stoluje u Cazinu od 1522 do 1575. Jedan mali 
dio sjeverno od Bihaća pripojen je Krbavskoj biskupiji, a 
Livno i Glamoč ulaze u Splitsku nadbiskupiju, dok Bosan- 

skoj biskupiji pripadaju starohrvatske Zupe Luka i Pliva te 
dio Vrbanje. Sve do dolaska Turaka bijaše na tom podru- 
čju preko 120 crkava, 15 franjevačkih i više dominikanskih, 
pavlinskih i templarskih samostana. Tih je crkava naj- 
većim dijelom nestalo, a neke su, kao ona gotska u Bihaću 
(»Fetija«), pretvorene u džamije, dok su na temeljima 
mnogih hrvatskih crkava podignute u kasnijim vremenima 
pravoslavne crkve. Današnja B. b. osnovana je 5. VII. 1881 
bulom Leona XIII. Njom upravlja isprva bečki nuncij, 
onda godinu i po vrhbosanski nadbiskup Josip Stadler, a 
od 1883 o. Marijan Marković, danapski biskup. Taj je kao 
apostolski administrator 1885 sagradio biskupski dvor i 
katedralu sv. Bonaventure. Prvim biskupom B. b. bude 
imenovan (14. XII. 1912) o. Jozo Garić, posvećen u Rimu 
20. II. 1913, koji joj je na čelu do danas. G. 1933 župa 
Unište pripojena je Šibenskoj biskupiji. Površina današnje 
B. b. iznosi 16.520 km?. U njoj ima katolika 129.132 (1. VII. 
1937). B. b. je tada brojila: 6 dekanata, 46 župa (28 admi- 
nistrira svjetovni kler i 18 franjevci), 2 samostalne kapela- 
nije, 67 crkava, 186 kapelica, 96 svećenika (od tih 36 svje- 
tovnih, 35 franjevaca i 24 trapista), 2 franjevačka samo- 
stana i 1 trapističku opatiju, te konačno 16 ženskih samo- 
stana sa 206 sestara. 


LIT.: K. Draganović, Opći šematizam katoličke crkve u Jugoslaviji, 
Sarajevo 1939. MZ 


Banjaluka, državni rudnik ugljena, nalazi se na samoj 
periferiji grada Banje Luke ispod brda Lauš kao sastavni dio 
prostrane oligomiocenske kotline. Kopati ugljen počelo je 
Trbovljansko društvo 1890. Od te družbe otkupila je ru- 
darsku povlasticu 1897 država, pa je rudnik do danas njena 
svojina. Ugljen pripada vrstama smeđega ugljena. Kalorička 
mu je vrijednost oko 4200 kalorija. 

i PA Opis naših rudarskih in fužinarskih podjetij, Rudarski 26 

BANJANI, 1. staro hrvatsko pleme u župi Malom Psetu, 
nedaleko od rijeke Une, južno od sela Žirovca. Oni su ži- 
vjeli u mjestu, koje se isprva zvalo Banja, te su prema tome 
imenu i nazvani, a poslije je opet to mjesto dobilo ime 
prema plemenu. Upravo kraj Banjana tekle su granice 
dviju župa i dviju biskupija. Mali Pset, koji je obuhvatao 
zemljište s desne strane Une, prelazio je tu blizu Banjana 
i na lijevi dio te rijeke te je zauzimao i poveće područje 
na toj strani, međašeći oko Banjana sa župom Gorskom. 
U naseljivanju Hrvata na ovom zemljištu i u uređivanju 
hrvatske države Pset je nastanila dinarsko-posavska struja, 
koja je hrvatsko ime nosila i kao državno. U crkvenoj orga- 
nizaciji ovo je psetsko područje prema tomu pripalo hrvat- 
skoj biskupiji kninskoj, te su i upravno i crkveno uređenje 
isticala ime hrvatsko. Susjedna Gorska župa pripadala je 
već prije Turaka Slovinskoj zemlji, koja je u tom dijelu 
ležala u zagrebačkoj biskupiji. Tako su se oko Banjana 
sastajale i stare upravne jedinice, Hrvatska i Slavonija, i 
dvije stare hrvatske biskupije, kninska i zagrebačka. Po 
položaju činile su tu kod Banjana psetska župa i kninska 
župa i kninska biskupija dubok i uzak klin u međašno 
područje Gore i zagrebačke biskupije, te je granica između 
njih bila vrlo vijugava. Upravo u Banjanima, oko potoka 
Godine, imao je od starine kninski biskup velik posjed, 
te je tu takva granica i shvatljiva. U kasnijem razvitku 
uprave u Hrvatskoj područje Maloga Pseta pripalo je 
zagrebačkoj župi, ali je u crkvenoj organizaciji ostalo pod 
kninskom biskupijom. Stoga se B. od 14. st. spominju 
kao pleme iz pounskoga dijela te župe, koje je u joba- 
gionskoj organizaciji bilo u službi kraljevoj. Iz te službe 
dobili su ih kao posjed od kralja Žigmunda Blagajski, 
a u 16. st. držali su ih Kegleviči. Pleme banjansko nije 
imalo svoje crkve, nego je spadalo pod župu u susjednoj 
Bašči (Baški). 

U prodiranju Turaka Banjanima je zaprijetila opasnost, 
kada su Turci osvojili Pounje oko Kostajnice i Novoga. 
Od toga vremena stajala je u njima straža Vojne krajine 
kao i u drugim susjednim mjestima. Kada su Turci od 
1575 do 1578 osvojili to zemljište, porodice iz plemena 
Banjana ili su primile islam i naselile se u susjednim 
hrvatskim plemenima, koja su isto tako prešla na musli- 
manstvo, a osobito u Bužimu, Menićima i Jezerskom, ili 
su izbjegli u sjevernije hrvatske krajeve. Među Banjanima 
navode se pred turski dolazak plemeniti Maličevići, Kova- 
čići, Vugrini i Pribegi. 

Na pusto područje Banjana naselili su Turci Srbe iz 
vlaškoga svoga naselja od Gornje Drine i od Ibra i Lima. 
Srpsko se naselje nekoliko puta u tom selu izmjenjivalo. 

Ovo današnje naselilo se uglavnom u 19. st. iz Like i 
Dalmacije. 

LIT.: L. Thallóczy i S. Barabás, Codex diplomaticus comitum de 
Blagay, Mon. Hungariae historica, sv. XXVIII, Budimpešta 1897; 
Fr. Rački, Popis župa zagrebačke biskupije 1334 i 1501 godine, Sta- 
rine H. A. znanosti i umjetnosti, IV., Zagreb 1782; F. Šišić, Hrv. 
saborski spisi, III. 26., Mon. spect. historiam. Slavorum meridionalium, 
sv, 38. Zagreb 1916; M. Karanović, Pounje и Bosanskoj Krajini, 
Naselja i poreklo stanovništva, knj. 20., izdanje SKA, Beograd 1925; 
E. Laszowski, Habsburški spomenici, VI., Mon. spect. hist. Slav. merid. 
sv. 40., Zagreb 1917. S. P.ć. 

2. Pleme u crnogorskoj Hercegovini > Crna Gora. 

BANJAVČIĆ, Ivan, Ж Barilović 29. V. 1843, + Heidel- 
berg 7. X. 1913, a pokopan 14. X. 1913 u Karlovcu, hrvat- 
ski političar i dobrotvor. Pu- 
čku školu učio u rodnom 
mjestu, gimnaziju na Rijeci, 
a pravo u Zagrebu i Grazu. 
Početkom sedamdesetih godi- 
na postaje odvjetnik u Kar- 
lovcu, gdje je otad djelovao 
sve do svoje smrti. Od 1887 
do 1906 bio je zastupnik gra- 
da Karlovca u Hrvatskom sa- 
boru, a poslije 1906 do smrti 
zastupnik  jastrebarskog ko- 
tara. Grad Karlovac ima Ba- 
njavčiću zahvaliti svoj sada- 
šnji privredni položaj. Nje- 
govom zaslugom dobio je 
Karlovac 700.000 kruna kao 
odštetu za  regalno pravo; 
njegovom inicijativom izgra- 
đeno je moderno kupalište na 
Korani, električna centrala na 
Ozlju, građanske dječačke škole u Karlovcu, a pučke škole 
u njegovoj okolici. Od 1887 bio je izabran i za skupšti- 
nara zagrebačke županije. Kao narodni zastupnik u Hrvat- 
skom saboru i županijski skupštinar odlikovao se pravim 
govorničkim darom. Pripadao je pravaškoj stranci, za koju 
je mnogo žrtvovao. Bio je član mnogih hrvatskih kultur- 
nih ustanova. Kao pravi mecena hrvatske knjige ostavio 
je 100.000 kruna za izdanja »Matice Hrvatske«, za društvo 
»Sv. Ćirila i Metodija«, za đake, za seljake i obrtnike. 
Svojim mecenatstvom i za života, kao i oporučnim zapi- 
sima ide među najveće dobrotvore naroda. M. I. 

BANJ DVOR bilo je mjesto u BuZanima s desne strane 
potoka Like, sjeverno od današnjega sela Kruščice, na 
položaju sadašnjega sela Mlakve. Na tom zemljištu još 
su se oko 1850 nalazili ostatci velikih zgrada, koje su u 
dalekoj prošlosti bile dobro izgrađene. Sudeći po imenu 
sela, te su zgrade bili banski dvori, sazidani u vrijeme, 
kada su Likom i Gackom vladali posebni banovi, te su 
služili i kasnije u župskoj organizaciji na tom zemljištu. 
U području Banjega Dvora postojala su i dva sela, od 
kojih se jedno zvalo Banje Polje, a drugo Banj Stol. Oba 
su pripadala knezovima Krbavskima, koji su bili banovi 
te su u tim mjestima izdali 1411 darovnice, kojima dari- 
vaju »špitalj« sv. Marije Magdalene u Bužanima. U Ba- 
njem Dvoru zapisane su plemićke porodice Hrsi, Makle- 
nići, Petrinići i Vrsalići, koje su pripadale buškome ple- 
menu Stupićima. Župna crkva u Banjem Dvoru stajala je 
blizu potoka Like. Ruševine joj se još vide u području 
današnjega sela Mlakve. U turskom prodiranju od 1522 
do 1526 Banj Dvor su starosjedilački naseljenici napustili 
kao i cijelo zemljište oko toga mjesta. Raseljenike iz 
njega nalazimo pod prezimenom Banjedvorac oko Zapre- 
šića i među senjskim uskocima. Pod Turcima i u naselji- 
vanju oko 1700 područje staroga Banj Dvora zauzeli su 
Srbi, koji su na njemu osnovali selo Mlakvu. 

LIT.: Đ. Šurmin, Hrvatski spomenici, 1., Mon. hist. juridica Slav. 
merid., VI., Zagreb 1808; L. Thallóczy i S. Barabás, Codex diplomaticus 
cemitum de Frangepanibus, VI. u Mon. Hung. historica, sv. 38., Budim- 
pešta 1913; Fr. Fras, Vollständige Topographie der Karlstádter Militàr- 


grenze, Zagreb 1850; Vjesnik hrv. arh. društva, VL, Zagreb 1902; Sta- 
rine 33., Zagreb 1911. S. P-ć. 


BANJICE, bile su hrvatska župa oko gornje Sane i po- 
toka Sanice sa župskim središtem u gradu Ključu. Sjeverna 
im je međa tekla od izvora Japre ispod Otiša i Oštrelja na 
ušće Sanice u Sanu. Na toj strani Banjice su graničile sa 
Sanskom župom. Na istoku je granica išla po Sani, a onda 
je od ušća potoka Vučaja tekla po njemu do njegova izvora 
i otuda na jug na potok Stražice. Tu je u sjevernijem dijelu 
u međi bila i dalje Sanska župa, a od Vučaja Zemljanik. 
Južna granica tekla je oko izvora Sane na zapad između 

planine Srnetice i Klekovače. Oko Sane bile su u susjedstvu 
župe Pliva i Glamoč, a na Klekovači Unac. Sa župom Veli- 
kim Psetom međašile su Banjice na zapadu. Granica je tu 
bila potegnuta istočno od sela Drinića i Smoljana preko 
Srnetice i Grmeča na izvor Japre. 


Ratarske zemlje nalaze se u Banjicama pored Sane i Sa- 
nice i u polju, koje se pružilo od Lužaca do Sanice, ispod 
Grmeča i Otiša. Visoko Bravsko Polje prikladno je za pa- 
stirsku privredu. Hrvatsko naselje na području Banjica pri- 
padalo je dinarskoposavskoj struji, te mu je govor bio ča- 
kavskoštokavski sa ikavskim narječjem. Do 11. st., u ranijoj 
hrvatskoj upravnoj organizaciji, područje banjičko pripa- 
dalo je velikoj župi Plivi, koja se nalazila oko gornje Sane 
i potoka Plive, između starih župa Pseta, Sane i Hlivna. Od 
12. st. Banjice su se odijelile kao župa od Plive, a politički 
su potpale u okružje Donji Kraji kao i susjedna Pliva. Obje 
te župe rano su povezane s Bosnom. Stoga i u crkvenoj orga- 
nizaciji Banjice nisu pripale kninskoj nego bosanskoj bisku- 
piji, u kojoj su same, ili u zajednici s Plivom, sačinjavale 
poseban arhiđakonat. U Banjicama su prije Turaka dugo 
vremena najveći posjednici bili Hrvatinići. Oni su i upravu 
župe držali u svojim rukama. U spomenicima 14. i 15. st. 
navode se na tom području: Ključ i varoš Potključ, Bilići, 
Rudinice, Slipanci, Peći Banjičke, Banjice, Ripišća, Prisika, 
Biljani, Korica, Kladje, Sanica, Bravsa, Ig, Pišćenica, Krasu- 
ljino, Triska, Hripavci, Lipovci, Ljubinje i Sveta Gora. 
Banjice su cijele pale pod Turke još 1463. Starosjedilačko 
hrvatsko stanovništvo prešlo je ubrzo gotovo u potpunom 
broju na islam. Stoga kroz 16. i 17. st. na starom banjičkom 
području nije bilo nijedne katoličke župe, iako ih je bilo 
i u susjednoj Sani i Plivi. Starosjedioci, koji su primili 
islam, zadržali su posjede na ratarskoj zemlji pored Sane 
i Sanice, i tu se je do danas očuvala stara toponomastika, 
zapisana još u 14. i 15. st, gotovo u cijelosti. S ovoga 
zemljišta mnogo se starosjedilaca muslimana u 16. i 17. st. 
iseljivalo u zapadne i sjeverozapadne hrvatske krajeve, da 
budu tvrđavno i posjedničko naselje na zemljama, koje su 
Turci u to vrijeme osvajali i naseljivali. Na planinski dio 
banjičkoga područja Turci su rano, još oko 1470, doveli 
skupine Srba iz vlaškoga naselja od gornje Drine, s Ibra i 
Lima. Ti su Vlasi u martološkoj i četničkoj službi čuvali 
tursku granicu isprva prema Uncu, Velikom i Malom Psetu 
i Humu. Kada su Turci i te župe osvojili, banjički, kao i 
susjedni glamočki, plivski i vrbanjski Vlasi, davali su tim 
krajevima stalno nove naseljenike, koji su, nalazeći se 
već nekoliko naraštaja u turskoj službi, bili ponajbolji 
ratnici turske neredovite vojske na Krajini. Poslije velikoga 
ratovanja koncem 17. st. mnogo se Srba sa banjičkoga 
područja preselilo u oslobođene krajeve, osobito u Baniju, 
Garić, Moslavinu i zapadnu Slavoniju. Tada se sasvim pro- 
rijedilo stanovništvo, naročito na Bravskom Polju, Lušcima 
i oko Sanice. Nove seobe na to zemljište navedene su onda 
kasnije, od druge polovice 18. st. U njima su došli mnogo- 
brojni pravoslavni doseljenici iz Like, sjeverne Dalmacije i 
bližih bosanskih krajeva. Oni su naselili puste zemlje oko 
Sanice, ispod Oštrelja i Otiša, u Lušcima i na Bravskom Polju, 
a osnovali su i mnoga sela pored Sane. Hrvati katolici u ma- 
lom su broju selili na ovo zemljište. Koliko ih u ratarskom 
naselju ima, došli su iz Like i susjedne Bosne. Takvo je 
hrvatsko katoličko naselje u Korjenovu i u Blaževićima. 
Poslije tih seoba stanje naselja na nekadanjem banjičkom 
područje jest ovakvo: Hrvatski starosjedioci muslimanske 
vjere održali su se na starom ratarskom tlu između Sane 
i Sanice i pokraj tih voda. Doseljeni Srbi zasjeli su na pla- 
ninske zemlje u gornjem, zapadnom i sjevernom dijelu 
područja. Na donjem dijelu pored voda njihova naselja leže 
svagdje tamo, gdje su iza starosjedilaca muslimana ostale 
prazne zemlje. Kako je muslimansko stanovništvo mnogo 
iseljivalo, a nije se u većoj mjeri popunjavalo novim dose- 
ljivanjem iz starosjedilačke okoline, nije se snažnije ni ra- 
zvijalo. Stoga od cijeloga naselja hrvatski starosjedioci 
imaju jednu trećinu, a doseljeni Srbi ostalo. Hrvati su odr- 
žali na tom zemljištu svoje ikavsko narječje s ponekim 
elementima čakavskoga govora. U tome se razlikuju od njih 
Srbi, koji su čisti štokavci najmlađega tipa i jekavci. Starom 
banjičkom području odgovara na svim stranama u cijelosti 
današnji ključki kotar. Jedino su nekadanji banjički Lušci 
sa cijelim poljem i planinskim dijelom pripojeni Sanskom 
Mostu. 

LIT.: F. Šišić, Iz arkiva u Kórmendu, Vjesnik zem. arkiva, VII.; P. 


Rađenović, Bjelajsko Polje i Bravsko, Naselja i poreklo stanovništva, 
XX., Fr. Miklošič, Monumenta serbica, 439. S. P-6. 


BANJO, omiljeni glazbeni instrument američkih crnaca; 
unesen iz Afrike (gdje se još upotrebljava pod imenom 
bania), ali znatno dotjeran. B. je vrst gitare s dugim vra- 
tom. Umjesto trupine na b. je kružni okvir prevučen kožom 
s jedne strane. Na b. je napeto 5 do 9 žica; žica, na kojoj 
se prebira palcem, nalazi se uz najdublje ugođenu žicu od 
onih, koje su određene za pratnju. U jazzband orkestru b. 
je važan instrument, koji zapada udaranje akordičke prat- 
nje. B. se gradi u više veličina. „Б 

BANJSKA, manastir и oblasti Kosovske Mitrovice. Podi- 
gao ga kralj Milutin 1313—1317 uz suradnju potonjeg arhi- 
episkopa Danila. Ovamo je arhiepiskop Danilo prenio mrtvo 
tijelo kralja Milutina, koje je u teškim danima 1389 pre- 
nijeto odavde u rudarsko mjesto kod Trepče, a odavde 
1460 u Sofiju, gdje se i sada nalazi. B. je bila samo kratko 
vrijeme sjedište episkopije; u nju je bilo smješteno kraljevo 
blago. U drugoj polovici 15. st. Turci su srušili crkvu i pre- 
tvorili je u džamiju, a manastir je pregrađen u tvrđavu, u 
kojoj je prebivala turska posada. Posljednjih godina radi 
se na obnovi crkve. U crkvi je sahranjena i kraljica Teo- 
dora, majka cara Dušana. Crkva je nekad činila čaroban 
dojam svojom vanjštinom od raznobojna kamena, bogatom 
primjenom zlata u slikarijama i svojom raskošnom opre- 
mom, ali od svega toga danas nije ništa ostalo. V. P-é. 

BANJSKA REKA, 1. lijevi pritok Crne Reke. Izvire 
između bregova Rudine (653 m) i Tilva Njagre (770 m), 
teče na JI pokraj Brestovačke Banje, a utječe blizu stanice 
Metovnica na pruzi Paraćin-Zaječar. Dužina toka je 22 km, 
površina sliva 149 km. 

2. Desni pritok Toplice. Izvire na istočnoj strani Madlji- 
ke (1318 m) i kao Žegrovačka Reka teče u pravcu JI; od 
sastava s Tačevačkom Rekom prima ime B. R. Ona teče 
do Kuršumlijske Banje na IJI, odakle skreće naglo na S i 
utječe niže od Kuršumlije. Dužina toka je 31 km, površina 
sliva 165.3 km?. 

3. Lijevi pritok Ibra. Izvire na istočnoj strani Rogozne, 
ispod Kose (1354 m) i Šanca (1329 m), uglavnom teče na 
ІЛ, kroz usku i duboku dolinu, izdubenu u flišolikim stije- 
nama i serpentinu. Na donjem toku, od ušća Suvodolskog 
Potoka, skreće na istok, protičući pokraj ruševina manastira 
Banjskog i istoimenog sela, koji su na desnoj strani doline, 
zatim upravlja tok na JI, pa na SI, i utječe u Ibar oko 
600 m nizvodno od sela Joševika. Rijeka je bogata vodom, 
velika pada, na gornjem toku obiluje pastrvama. Dužina 
toka je 19.4 km, površina sliva 82.3 km?. P. V-6. 

BANJSICA, krška visoravan nad lijevom obalom sre- 
dnje Soče, poznata iz svjetskog rata po bojištima Kuk 
(612 m), Sveta Gora (684 m) i Sv. Gabrijel (646 m). J.R. 

BAOBAB, Adansonia digitata L., biljna vrsta tropske 
por. Bombaceae, ima do 25 m visoko i jako debelo (do 8 
m u promjeru) stablo, koje brzo raste te sadrži obilje 
vode, zbog čega se može i za vrijeme suše 5—6 mjeseci 
upravo naglo razvijati. Drvo je lagano i slabo otporno, a 
plodovi su dugi i drvenasti. U vrijeme suše otpada lišće. 
Raste na savanama unutrašnje Afrike, gdje se naročito ističe 
gorostasnim i glomaznim oblikom. Mnogo se iskorišćuje kao 
vodeno spremište, za biljna vlakanca, za stanovanje, zbog 
jestivih plodova i sjemenka, kao lijek i t. d. Porodici Bom- 
baceae (red Columniferae — prostolatičnice), kojih su 
predstavnici razvijeni u obliku drveća s čitavim ili dlana- 
sto razdijeljenim listovima i s velikim, najčešće petero- 
članim i pravilnim cvjetovima, pripadaju među ostalim 
još i Ceiba pentandra (L.) Gaertnr. (> kapok), Durio zi- 
bethinus L. (v.), biljka s velikim jestivim plodovima, i 
Ochroma Lagopus Sw. (> Balsa drvo). F. K-n. 

BAOUR-LORMIAN, Pierre, Ж Toulouse 24. III. 1770, 
T Pariz 10. XII. 1854, francuski pjesnik. Otac mu je bio 
knjižar i tiskar. G. 1795 preveo je Tassov ep Gerusalemme 
liberata. Prijevod je dosta blijed. Iza toga je otišao u Pariz 
i tamo objelodanio svoje Poésies galligues, parafraze kale- 
donskih legenda. Tim pjesmama stekao je naklonost 
općinstva i samoga prvog konzula. Velik uspjeh polučile 
su njegove tragedije Omasis, ou Joseph en Egypte (1806) 
i Mahomet II (1810). Prigodom vjenčanja Napoleonova 
s Marijom Lujzom spjevao je Fétes de l'Hymen. Iza toga 
su slijedili Chant nuptial, L'Atlantide, ou Le Géant de la 
montagne bleue (1812), Rustan, ou les Voeux, Songes 
(1812). Napisao je i libreto za operu Jérusalem delivrée, 
koju je uglazbio Persuis (1812). Vrijedan je spomena nje- 
gov roman Duranti, ou La ligue en province (u 4 sv. 1828). 
Zadnje i najbolje mu je djelo pjesnički prijevod knjige 
Jobove, koji je usavršio kad je već bio oslijepio. 





BAOBAB 


Za vrijeme restauracije sudjelovao je u borbi protiv 
romanticizma a za klasicizam. U tu je svrhu napisao u 
obliku dijaloga satiru Le Classique et le Romantique 
(1825) i Encore un mot. ( 

BAOUSSÉ-ROUSSÉ ili Balzi Rossi zovu se stijene jura- 
vapnenca, koje između Nice i Ventimiglie blizu gradića 
Grimaldija strše strmo nad razinom Sredozemnog mora te 
se tu, 27 m nad morem, nanizalo devet pećina, a pred 
njima se sterala 35 m široka terasa s krasnim vidikom na 
more. Kada se 1870 gradila željeznička pruga od Nice do 
Ventimiglie, ove su pećine postale pristupačne, a po tra- 
govima ognjišta, koji su nađeni kod kopanja pruge, za- 
ključilo se, da su u neko davno doba bile nastanjene, te 
ih je od 1870—1875 istraživao Emile Rivičre. Te su pećine 
redom od zapada na istok prozvane: Grotte des Enfants 
(nazvana tako, jer su u njoj nađene dvije dječje okosni- 
ce); Abri Lorenzi; Grotte de Florestan; Grotte du Cavil- 
lon; La Barma Grande; La Grotta di Baousso da Torre; 
La Grotte du Prince i dvije bezimene manje udubine bez 
većeg značenja. 

Kako se na osnovi Rivičreovih izvještaja nije mogla stvo- 
riti jasna slika stratigrafije pojedinih slojeva i pouzdano 
odrediti njihova starina, povjerio je knez od Monaca, Al- 
bert L, de Villeneuvu i Lorenziju, da sistematski nastave 
iskapanja i da nastoje odrediti što pouzdaniju stratigra- 
fiju (1895). Ta iskapanja dala su važni paleolitski mate- 
rijal koji je bio lijep prinos za poznavanje prilika, u ko- 
jima je živio čovjek u kvarterno doba, ali je najvažniji 
uspjeh bio obret skeletnih ostataka jedne do onda nepo- 
znate ljudske rase s očito negroidnim osobinama, koja je 
između musterskog i solutrejskog doba živjela na Rivijeri 
te je prozvana imenom Grimaldi-rase. СТ. 


BAPAUME, gradić u sjev. Francuskoj, 22 km od Arrasa. 
Tvornica ulja, sapuna i sl. Prošlost mu je bila osobito 
burna, Već ga je Luj XI. osvojio i porušio, a Karlo V. obno- 
vio. Francuskoj je konačno pripao Pirenejskim ugovorom 
1659. Ima 2800 stan. Kod njega je 3. I. 1871 francuskoj vojsci 
od 30.000 momaka (zapovjednik Faidherbe) odoljela nje- 
mačka vojska (zapovjednik Goeben). Iza te bitke kapitu- 
lirao je grad Peronne i rasula se franc. sjeverna vojska. 

BAPSKA, selo južno od Šarengrada, bilo je već u dotur- 
sko vrijeme jače naselje na velikom vlastelinskom posjedu 

(Cliché Aviation A. O. F.) 


voćinskom. U njemu je stajala crkva bl. Dj. Marije. Oko 
nje je bila organizirana župa morovićkoga arhiđakonata, 
kojemu je granica prema vukovskom arhiđakonatu upravo 
tekla pored nje. U turskom gospodstvu održala se je ta 
župa, koju su najprije posluživali franjevci iz susjednoga 
voćinskoga (šarengradskog) samostana, a kada se taj konvent 
1600 rasuo, župnici su u njoj bili ili svjetovni svećenici ili 
franjevci olovskoga konventa, koji je u 17. st. držao i neke 
župe između Dunava i Save. Oko 1625 župa je u B. imala 
nešto više od 2000 vjernika u devet sela, što dokazuje, da 
je ona i pod Turcima bila razmjerno dobro naseljena. Pod 
nju su u to vrijeme spadali: Novak, Bodin, Berak, Lovren- 
ci, Voćin, Mohovo, Kundrovac i Tovarnik, sve starosje- 
dilačka sela, koja su ležala u blizini crkve, a samo su po- 
sljednja tri bila u većoj udaljenosti. U ratnoj nevolji 1664 
godine, kada su turske čete ležale preko zime u ovome 
kraju, Tatari su orobili crkvu u B. i pokušali su je i spaliti, 
ali nisu uspjeli. Ipak su sliku Bogorodičinu, koja se u crkvi 
nalazila još iz doturskog vremena, rasparali i inače oštetili. 
Samo selo B. tom je prilikom toliko stradalo, da se je 





BAPSKA, Zemljano posuđe iz neolitičke naseobine na Gradcu kod Bapske 
Zagreb, Hrv. nar. arh. muzej 

raselilo, te je leZalo pusto do prvih godina 18. st. O tur- 
skoj katastrofi i u uređivanju sela oko 1700 napustili su 
starosjedioci Hrvati i Mohovo, Bodin, Berak, Lovrence i 
Kundrovac i nastanili su se po okolnim mjestima, a najviše 
u Novak i Bapsku, Lovas, Tovarnik i Voćin. Nova Bapska 
naseljena je tada nešto sjevernije od stare crkve, pored 
Novaka, a oko crkve 
ostalo je groblje. Ona 
je oko 1710 restauri- 
rana, a popravljena je 
u njoj i stara slika 
Bogorodičina, U svo- 
jim osnovima ona je 

koja je potrajala to- 
lika stoljeća i prešla 
u današnje vrijeme. 

ima nešto preko 
800 stan. 

LIT.: D. Csánki. Ma- 
gyarország tórténélmi fóld- 
rajza a Hunyádiak korá- 
ban, Budimpe&ta 1894; Monumenta vaticana Hungariae, 1.; Brüsztle, 
Recensio universi cleri Dioecesis quinqueecclesiensis, I.—IV., Pečuh 1876; 
Smičiklas, Dvijestogodišnjica oslobođenja Slavonije, Zagreb 1891; Kr. 
Draganović, Izvješće apostolskog vizitatora Petra Masárechija g. 1623— 
1624, Starine XXXIX. S. P-6. 

U Bapskoj ima arheoloških slojeva, koji potječu od neo- 
litskog naselja, što još nije potanje proučavano. Tu je na- 
đeno mnogo oruđa od jelenje rožine i kosti, poliranih sje- 
kira, klinova, ulomaka i čitavih manjih posuda, među ko- 
jima se ističu dvije noge od pehara sa stalkom, kakvi su 
nađeni u većem broju u Butmiru i Donjem Klakaru, te 
jedna dobro očuvana zemljana kadionica u obliku obrnutog 
lijevka s gustim nizom rupica i s okruglim otvorom za si- 
panje tamjana ili mirisave smole. Inače ima tu od kera- 
mičnih predmeta preslica, utega za razapinjanje pređe ili 
grijalica i sličnih ostataka, običnih u ovakim naseljima, a 
najzanimljiviji je komad ženski idol od pečene ilovače 
s čepastom glavom, koji kao ukras ima oko vrata ogrlicu, 
niz koju visi niz kolutova na duljim peteljkama, a niz za- 
tiljak prikazana je pletenica, koja završava na kraju širo- 
kom kitom. Faunu ovog naselja zastupa dobro očuvana 
čeona kost od izumrlog goveda (Bos primigenius). Iznad 
ovoga neolitskog sloja redali su se mladi, iz kojih je izva- 
đena mlađa keramika s nizom bolje očuvanih posuda, koje 
pripadaju djelomice brončanom, a djelomice prvom želje- 
znom doba. Amo idu i dvije dobro očuvane ljudske lu- 
banje, koje međutim još nisu kraniološki ispitane. С.Т. 

Iz te su naseobine poznate i dvije zemljane ženske figu- 
rice (idoli), jedna u Beču, a jedna u Zagrebu. Iskapanji- 
ma, što ih je Hrv. nar. arheološki muzej u Zagrebu podu- 
zeo na tom brežuljku, otkriveni su ostatci kuća s pleterom 
i mazom od ilovače te grobovi s okosnicama. Hrv. nar. 
arheološki muzej u Zagrebu imade s toga mjesta vrlo lije- 
pu zbirku. 

BAPTISTERIUM — Krstionica. 

BAPTISTI (lat. baptizare »krstiti«), sljedba, prozvana tim 
imenom zato, jer je važan dio njezine nauke povezan uz 
krštenje, koje se dijeli samo odraslima i to uronjivanjem. 
Odmah u početku reformacije nastala je i zabluda o zaba- 
civanju krsta djece. Iz Njemačke i Nizozemske proširila se 
ta nauka i u Englesku, gdje je najviše odziva našla u sekti 
independenata ili kongregacionalista, koji su zabacili i epi- 
skopalni i prezbiterijanski (puritanski) ustav crkve, t. j. 
izlučili iz nje svaku upravnu vlast. Članovi ove sljedbe 
mogli su postati samo »preporođeni«, t. j. nanovo kršteni. 
Dok se u Engleskoj širila sekta independenata, razvila se u 
Nizozemskoj sljedba »Dompelaerovih uronjivača«, koji su 
naučavali, da se krst smije dijeliti samo uronjivanjem. For- 
malno nastaje sljedba baptista 1642, kad je u Londonu 
prezbiterijanac Richard Blount, prihvativši od independe- 
nata nauku o ponovnom krštenju, a od sekte Dompelaera 
nauku o pognjurivanju, obavio ponovno krštenje pognjuri- 
vanjem na 55 članova svoje općine. G. 1685 održali su ba- 
ptisti u Londonu vijeće, na koje je poslalo preko 100 općina 
izaslanike. U 18. st. nastale su među baptistima svađe. Jedni 
su govorili, da baptizam mora ići i u misije, a drugi su, 
držeći se Kalvinovih načela o preodređenju, govorili: Ako 
Bog hoće spasti pogane, spasit će ih bez ičije pomoći. Naj- 
poznatiji su engleski baptisti W. Carey, koji je 1792 osno- 
vao baptističke misije, i znameniti propovjednik Spurgeon 
(T 1892). U Sj. Americi osnivač je baptizma Rog. Williams. 
Došavši iz Engleske dao se 1639 ponovno krstiti i prikupivši 
oko sebe 11 istomišljenika osnovao je prvu baptističku opći- 
nu. Jače se baptizam počeo širiti iza rata za slobodu (1776). 
Već 1792 imadu baptisti 471 općinu i oko 35.000 članova. 
Do 1895 osnovali su preko 160 viših učevnih zavoda i semi- 
nara, sveučilišta i viših ženskih škola i brojili preko 5000 
odraslih (t. zv. komunikanata) — U Njemačkoj je za- 
četnik baptizma Joh. G. Oncken, koji se s baptizmom 
upoznao u Engleskoj. Kad je 1843 profesor baptističkog 
»Hamillton literarnog i teološkog instituta« Sears boravio 
u Hamburgu, dao se Oncken sa cijelom svojom obitelji 
od njega ponovno krstiti, te je tako osnovao prvu nje- 
mačku baptističku općinu. Od 1925 ima savez bapt. općina 
u Njemačkoj 65.000 krštenih, 50 propovjednika i 285 općina. 

Baptističke podsekte. Kako je baptizam gotovo u isto 
vrijeme neovisno i bez jedinstvenog vodstva nastao u En- 
gleskoj i Americi, a kraj toga su tečajem vremena u njemu 
nastale razne raspre, to se je on pocijepao na veliki 
broj naukom i životom oprečnih sljedbi. Glavne su: 
1. Regularni ili partikularni baptisti, najvažnija i najveća 
baptistička sljedba. U Americi ona imade oko 814 mil. 
odraslih baptista (80% svih baptista svijeta), u Engleskoj 
oko 500.000 pravih članova s preko 3000 općina i 2000 pro- 
povjednika, u Njemačkoj preko 55.000 pravih članova, u 
svim ostalim evropskim zemljama oko 15.000 regularnih 
odraslih baptista. Kod nas ih nalazimo ponešto u Sla- 
voniji, osobito oko Daruvara, u gornjoj Hrvatskoj oko 
Okića i Samobora i u nekim mjestima Zagorja i Međi- 
murja. 2. Slobodni baptisti zabacuju Kalvinovu nauku o 
preodređenju, dok su je regularni baptisti samo nešto ubla- 
Zili. 3. Kristovi učenici ili reformirani baptisti ili Camp- 
beliti, prema svom osnivaču Campbellu. Zabacuju svaki 
vjerski stavak, koji se ne da potpunom sigurnošću svesti na 
koju Kristovu riječ. U Americi ih imade oko 350.000 odra- 
slih. 4. Baptisti protivnici misija u trajnom su opadanju. 
5. Baptisti sedmoga dana slave subotu mjesto nedjelje. 
Imade ih oko 12.000 odraslih. 6. Baptisti šest načela. Sv. 
Pavao (Hebr. 6, 1—2) kaže: »Zato ostavimo početnu 
nauku Kristovu i dajmo se na savršenstvo, da ne posta- 
vljamo opet temelja (naukom) o pokajanju od mrtvih djela 
i vjere u Boga; naukom o krštenju i postavljanju ruku i 
uskrsnuću od mrtvih i sudu vječnom«. U ovim riječima 
nalazi ova sekta 6 točaka, koje drži za sebe obvezatnima. 
Polaganje ruku iza krštenja smatraju znakom, kojim se 
saopćuje Duh Sveti. Imade ih nekoliko tisuća. 7. Dunkeri. 
Nastali su u Westfalenu i 1719 prešli u Ameriku. Imade 
ih preko 100.000 odraslih. Niječu pakao, zabacuju zakletvu 
i službu u ratu. 8. Božja općina drži pranje nogu sakra- 
mentom te se naukom približava metodistima. Imade ih 
preko 50.000. 9. Kršćani ili Kršćanska općina, Niječu Kri- 
stovo božanstvo. Imade ih oko 100.000. 

Ukupni broj svih baptista iznosi oko 11 mil. odraslih, a 
s djecom i triput toliko. Zajednička baptistička nauka 
(izlučivši navedene osebujnosti pojedinih baptističkih gra- 
na) jest ova: Jedino vrelo objave je Sv. Pismo. Dogma nema 






































(Foto Griesbach) 
BAR, Gradski spomenik, u pozadini mjesto i planina Rumija 


za čovjeka nikakove obvezatne moći. Općenito uče baptisti 
preodređenje. Istočni grijeh nije pravi grijeh nego samo 
neraspoloženje i nesposobnost za sve, što je dobro. Sakra- 
menti gube značaj pravih uzročnika milosti. Napose krst 
nije sakramenat u kat. smislu. Opravdanje se ne polučuje 
krštenjem, nego se ono zbiva već prije, pokajanjem i vje- 
rom u Krista. Krist nije osnovao nikakove Crkve, ni sveće- 
nika kao posrednika između Boga i ljudi. S adventistima 
naučavaju skori dolazak Kristov i hilializam, a za papu 
drže, da je apokaliptička životinja (antikrist), označena 
brojem 666. Ustav im je demokratski. Svaka je općina po- 
sve samostalna i priznaje samo Krista kao svoju glavu. 
Baptistički pokret je kraj svih zabluda pogubnih za spa- 
senje duše svojim ustanovama učinio dosta dobra, napose 
na polju socijalne djelatnosti. 

LIT.: K. Algermissen, Christ. Sekten u. Kirche Christi, 1925; M. 
Т onohor, Die Baptisten, 1924; S. Bakšić, Baptisti i njihove (perje, 

BAOUEDANO, Fernando, Ж Santiago 1794, + Concep- 
cion 1862, čilski general. U ratu za nezavisnost Chile-a 
borio se kao običan vojnik i sudjelovao je u svim važni- 
jim bitkama (Chacabuco, Maipu, Yungai). General je po- 
stao 1839. 

BAR, 1. grad u crnogorskom primorju. Prostire se u 
plodnu polju, koje okružuju brda Sutorman na S, Ru- 
mija i Lisinje na I, Volujica na JZ. Stari Bar je podignut 
na brdu jz. od Rumije, na maloj ravnici sa maslinjacima i 
smokvarima, 3.5 km daleko od mora. Mnogo manji grad, 
Bar ili Novi Bar ili Pristan, pri samoj je obali na s. podno- 
žju Volujice, koja zatvara luku i štiti je od južnog vjetra. 
Zemljoradnja je glavno zanimanje stanovništva. Ulje se 
izvozi i preko mora. Smokve daju još mnogo veči prinos, 
pa i naranče. Zatim se najviše gaje dunje, breskve i kru- 
ške. Dosta je zemljišta i pod vinovom lozom. Od žitarica 
uspijevaju kukuruz i pšenica. Livade ima oko 1300 ha. Stoga 
je važno i stočarstvo: ovce, koze i goveda. Stanovništva je 
malo; Stari Bar ima oko 1950, Bar 865 stan., od čega su 
28% muslimani, ali po materinskom jeziku tek 6% Arnauta 
i Turaka. — Ime Bar je romansko (tal. Antivari, arn. Tivari); 
možda je grad postojao još za Rimljana. U 11. st. spadao je 
B. među veće gradove na istočnoj obali Jadrana; tada je tu 
već bilo sjedište katoličke biskupije. Kraljica Jelena osno- 
vala je krajem 13. st. manastir na Volujici blizu Pristana, 
kojega se ruševine vide još i danas. Od 1441—1571 bio je 
B. pod Mlecima, zatim pod Turcima do ratova 1877—1878, 
kada je pripao Crnoj Gori. 

LIT.: K. Kostić, Trgovinski centri i drumovi po srpskim zemljama, 
1900. P. V-ć. 

Veze Bara s hrvatskim krajevima bile su najživlje, kada 
je između 1142 i 1199 dukljansko-barska dijeceza izgubila 
značaj metropolije, što ga je bila stekla 8. I. 1089 bulom 
antipape Klementa III. Wiberta. Nezadovoljni Barani oslo- 
niše se tada na splitske nadbiskupe, da se riješe vrhovne 
vlasti Dubrovnika. Barski biskup Grgur, rodom Zadranin, 
pisao je 1177 splitskomu nadbiskupu Rajneriju pismo puno 
odanosti. I tadašnje političke prilike upućivale su Bar i 
Split još više na zajednički život i suradnju, jer je bi- 
zantski car Manuel Komnen od 1167 do 1180 udružio pod 
svojom vlašću Duklju, Dalmaciju, Bosnu i južnu Hrvatsku. 
U to doba nastao je i tako zvani Ljetopis popa Duklja- 
nina, u kojem se kraj od Duvna do Drača naziva Crvenom 
Hrvatskom. Poslije obnove dukljansko-barske metropolije 
(1199) dolazili su na njezinu stolicu i neki znameniti 

NOVI BAR 


Hrvati, na pr. Andrija Zmajević (1671—1694), Vinko Zma- 
jević (1701—1713), O. Šimun Milinović (1886—1900) i dr. 
LIT.: F. Šišić, Letopis popa Dukljanina, Zagreb-Beograd 1928; Šufflay, 
Acta Albaniae, I. Р. С. 
Barska nadbiskupija. Prvi put se barska biskupija ѕро- 
minje pod konac 9. st. Car Leon Mudri (886—912) u popisu 
biskupija podređenih dračkom metropolitu navodi i bar- 
sku. Kasnije Bar postaje metropolijom. Nije se to dogodilo 
g. 1067 (Šufflay, Acta et diplomata Albaniae, l., 17, je do- 
kazao, da je bula Aleksandra II. podmetnuta), nego g. 1089. 
Protupapa Klement III. (Wibert Ravenski) šalje palij 
»Petru nadbiskupu dukljanskom« na molbu »slavnog kralja 
Slavena Bodina«  Dukljanski vladari, listom oduševljeni 
katolici, htjeli su da i njihova država ima svog nadbiskupa. 
U tom nastojanju izvrsno im je poslužio golemi ugled 
razorenog biskupskog grada Diocleje, spomenute уеб u 
pismima pape Grgura Velikog 599, kojoj je, kao tobožnjoj 
nadbiskupiji, Bar htio biti Я = 
nasljednikom. Kao sufra- i M ) 
gani podloženi su bar- 
skom metropoliti biskupi 
Kotara, Ulcinja, Svača, 
Skadra, Drivasta, Pilota, 
Srbije, Bosne i Trebinja. 
U borbi s dubrovačkom 
crkvom mijenjao se broj 
sufragana i opseg b. me- 
tropolije. B. n. u 12. i 13. 
stoljeću imade velikih za- 
sluga za utvrđivanje i ši- 
renje katolicizma u Alba- 
niji. Kad je Duklja 1170 
dospjela u ruke Stefana 
Nemanje, raškog velikog 
župana, započinje borba 
katolicizma za opstanak 
sa srpskim pravoslavljem. 
Predznak crne budućnosti 
je bijeg nadbiskupa Gr- 
gura pred Nemanjom g. 
1189. Barski nadbiskup 
nastojao je osigurati svoj 
pravni položaj u srpskoj 
državi, ali je uza sve to proživljavao i gorke časove, oso- 
bito za kralja Milutina i Dušana Silnog. Anonimni latinski 
putopis (Anonymi descriptio Europae Orientalis anno 1308, 
izdanje Old. Gorko, Krakov 1916) pripovijeda, kako »shi- 
zmatici spomenute katolike progone, crkve razaraju, prelate 
napadaju i zarobljuju te čine svakojaka nasilja«. Nešto 
bolji dani osvanuše za B. n. nakon propasti Nemanjićke 
dinastije. Crnom Gorom vladaju Balšići (1360—1421), koji 
1368 prigrliše katoličku vjeru. Poslije zavladaju zemljom 
Turci, koji 1571 zauzimaju i sam Bar iz mletačkih ruku. 
Ostatci katolicizma sačuvaše se u primorskom pojasu 
B. n. U unutrašnjosti zemlje po zadnji put spominje nad- 
biskup Marin Bizza g. 1610 kao katolička plemena Bjelo- 
pavliće, Pipere, Bratonožiće i polovinu Kuča. Bjelopavlići 
su još 1633 jednim dijelom katolici, dok ne pređoše i oni 
na pravoslavlje, kao što to ranije učiniše i druga plemena 
osim manjeg dijela Kuča (vidi kod K. Draganovića, Massen- 
iibertritte von Katholiken zur »Orthodoxie« im kroatischen 
Sprachgebiet zur Zeit der Türkenherrschaft, Roma 1937). 









NOVCI GRADA BARA, 
kovani izmedu 1360 i 1421 g. 





NOVAC GRADA BARA, 
kovan pod mletačkom vlasti. 

Nadbiskup barski ima naslov primasa Srbije. Kad je 1878 
Crna Gora okupirala Bar i između Sv. Stolice i Crne Gore 
sklopljen 1886 konkordat, protegla se jurisdikcija barskog 
nadbiskupa na sve katolike u Crnoj Gori. U posljednje 
doba pripojene su joj 4 župe, koje su prije pripadale ska- 
darskoj nadbiskupiji. Nadbiskupija ima 20 župa sa 26.000 
vjernika. 

LIT.: Farlati, Illyricum Sacrum, VII.; Thalloczy-Jireček-Šufflay, Acta 
et diplomata res Albaniae Mediae Aetatis illustrantia, 1.—11., Beč 1913 i 
1918 I. Marković, Dukljansko-barska metropolija, Zagreb 1902; S. Sta- 
nojević, Borba za samostalnost Katoličke crkve u Nemanjićkoj državi, 
Beograd 1912; M. Šufflay, Die Kirchenzustinde im vortürkischen Albanien, 
budimpešta 1916, posebni otisak iz ыо уш Illyrisch-albanische 
Forschungen, str. 188—281; Faber, Pravo barskog nadbiskupa na naslov 
»Primas Srbije« (Glasnik zem. muzeja, Sarajevo 1905); D. Gruber u 
Vjesniku zem. arhiva 14, Zagreb 1912, 1—13, 121—178; K. Draganović, 
Opći šematizam Katoličke crkve u Jugoslaviji, Sarajevo 1939. І. S. i K. D-€. 

Barski novci. Grad Bar je kovao svoj autonomni novac. 
Izmedu g. 1360 i 1421 pu&tena su u optjecaj dva tipa u neko- 
liko varijanata. Prvi, kovan u bakru i srebru, ima na aversu 
lik sv. Durda, kako ubija zmaja, i natpis DAN-TIVAR, 
a na reversu je prikazan svetac na konju s natpisom S.G 
(Sanctus Georgius). Drugi tip ima na aversu natpis A(N)-TI- 
BAR, a na reversu slovo G ili natpis G-E-OR-GIVS. Veli- 
čina im je 20 mm, težina srebrnoga 0.55 g, a bakrenih 2.60 g 
i 2.14 g. Početkom 15. st. dospio je Bar pod mletačku vlast, 
pa je Venecija koncem toga stoljeća dala za njega kovati 
bagatine s natpisom na aversu S. GEORG. ANTIVARI i 
sa slikom sv. Đurđa, a na reversu je mletački lav. 

LIT.: Lazari, Le monete dei possedimenti veneziani, Mleci 1851; Pa- 
padopoli, Le monete anonime di Venezia, Milan 1906; Ippen, Uber Mün- 
zen Nordalbaniens, Num. Zeitschrift, Beč 1901; Corpus nummorum Itali- 
corum, vol. VI. I. R-o. 


2. Grad u zapadnom dijelu Ukrajine, koji ima oko 10.000 
stan. Znamenit radi konfederacije poljskog plemstva (1768). 

Barska konfederacija. U stranačkim borbama uoči prve 
diobe Poljske, između rusofilske stranke (t. zv. familije) i 
stranke patriota pod vodstvom biskupa Adama Krasinskog 
i dr., sklope ovi konfederaciju u Baru u Podoliji (Ukrajini) 
1768 pod geslom pro religione et libertate (za vjeru i slo- 
bodu), da se održi stari ustav i liberum veto. Bili su protiv 
ravnopravnosti disidenata (protestanata i pravoslavnih) i 
protiv kralja Stanislava Poniatowskog, koji se odviše vezao 
za Rusiju. B. k. je izazvala intervenciju Rusije, koja je 
pomagala kralja i disidente i dala neposredni povod za prvu 


diobu Poljske 1772. : 
LIT.: W. Konopczynski, Konfederacja Barska, 2 sv., Krakov 1930. Z. D-i. 


BAR, gostionica engleskoga tipa, zapravo pivnica, u kojoj 
barman gostima prodaje različita pića (mixed drinks); u 
Americi finiji kabaret, u kojem se skupljaju ponajviše sno- 
bovi (american bar). 

BAR, jedinica tlaka; — Tlak. 

BAR, Karl Ludwig von, Ж Hannover 24. VII. 1836, + 
Folkestone 20. VIII. 1913, njemački pravnik, profesor kazne- 
nog prava i grad. postupka u Rostocku, Breslau-u, Gottin- 
genu, član arbitražnog sudišta u Haagu i instituta za međ. 
pravo, počasni doktor više sveučilišta. 

BIBL.: Theorie und Praxis des internationalen Privatrechts, 2 svez., 
1889; Die Lehre vom Kausalzusammenhang im Recht, 1871; Handbuch 


des deutschen Strafrechts, 1882; Lehrbuch des internationalen Privat- 
und Strafrechts, 1892. Lj. A. 


ВАКАВА (aram. Barabbas), sin rabina Abbe. Židovi su 
tražili od Pilata, da njega pusti, a Isusa razapne, što je 
Pilat i učinio. 

BARABAS, 1. Miklós. Ж Márkosfalva 1810, + Budimpešta 
22. II. 1898, madžarski slikar. Učio je u bečkoj akademiji, 
a od 1834 dalje u Italiji. U Rimu je naslikao nekoliko por- 
treta, genre-slika i pejzaža. G. 1835 vratio se u Budimpeštu, 
gdje je živio i djelovao do smrti. Istaknuo se kao uvažen 
portretist, pa je naslikao više od hiljadu portreta brižno, 
glatko i savjesno. Njegovu sliku Cigani na putu, 1843, opje- 
vao je Petófy u dužoj pjesmi. Napisao je uspomene iz 
svoga života, koje su izišle u Budimpešti 1902 (Barabás 
Miklós emlékiratai). ` 

LIT.: C. Lyka, A tábla biróvilág müvészete, Budimpešta 1921. A. Sch. 

2. Samuel, madžarski historičar, čija su djela važna i za 
povijest hrvatskog naroda. Tako je B. 1898 i 1899 štampao 
2 historijska zbornika: Codex epistolaris et diplomaticus 
comitis Nicolai de Zrinio (Pisma i listine, koje se odnose 
na sigetskog junaka Nikolu Zrinskoga i članove njegove 
obitelji), znameniti prilozi za hrvatsku povijest od 1534 do 
1602 (29. i 30. knjiga zbirke Magyar történelmi emlékek 
Madžarske akademije znanosti u Budimpešti). R. H-t. 

BARABAŠ, Marija, * Zagreb 1860, hrvatska glumica 
na njemačkim pozornicama. U Zagrebu nastupa prvi put 
1874. Iduće godine djeluje s velikim uspjehom u Frank- 

furtu pod umjetničkim imenom Rovella. G. 1877 gostuje 
nekoliko večeri u bečkom Burgtheateru (Ofelija), zatim 
je stalno angažirana u Dresdenu, a kasnije u njemačkom 
kazalištu u Pragu. 5. В. 


ВАКАС, 1. Antun, Ж Kamenjak kod Grižana u Hrv. Pri- 
morju 20. VIII. 1894, sveuč. profesor, književnik. Svršio je 
gimnaziju na Sušaku, a filozofiju u Zagrebu, gdje je položio 
ispit za nastavnika srednjih škola i doktorat filozofije. 
Služio je kao gimnazijski profesor na Sušaku i u Zagrebu, 
a sada je redoviti profesor za noviju hrvatsku književnost 
na sveučilištu u Zagrebu. U zasebnim izdanjima i časo- 
pisima (Savremenik, Književni jug, Jugoslavenska njiva, 
Hrvatska revija, Književnik, Srpski književni glasnik, 
Slavia, Prilozi za jezik, književnost i folklor, Hrvatski 
jezik, Misao, Nova Evropa, Le monde slave, Annales de l'In- 
stitut francais de Zagreb, Mladost) te novinama (Novosti, 
Riječ) objavljivao je književne prikaze, eseje, referate, 
književno-povijesne rasprave i t. d., koji su se uvijek odli- 
kovali stilskom jasnoćom i preglednošću, kompozicijom i 
zaokruženošću esejističkog prikaza, odajući uz solidnu te- 
meljitost učenjaka i umjetničku sposobnost oživljavanja. 
U hrvatsku književnu kritiku 
i obrađivanje književne hi- 
storije unio je B. nove vrije- 
dnosti uvažavanja  milieua, 
razlikovanja samorodnosti i 
utjecaja te upotrebe modernih 
teorija književnosti u anali- 
ziranju književnih djela. Pri- 
državajući u svojim radovima 
uvijek naučan ton, zasnovan 
na upotrebi svih dokumenata, 
ali izbjegavajući samo suho- 
parno nizanje podataka i 
stvarne grade, B. uz mnoštvo 
hovih ideja i pobuda iz teo- 
rije književnosti naglašuje u 
prvom redu čovjeka u knjiže- 
vnom djelu, dajuči na taj na- 
čin i sliku pojedinog razdo- 
blja i portret čovjeka-pisca u 
it njemu. Takovi su primjerice 
njegovi uspjeli portret-eseji o Šenoi, Kovačiču, V jenceslavu 
Novaku, Franu Mažuraniču, Matošu i dr. Barac je stručni 
urednik odjela za modernu hrvatsku književnost u Hrvat- 
skoj Enciklopediji. 

BIBL.: Zasebna izdanja: Vladimir Nazor (Zagreb 1918), Knjiga eseja 
(Zagreb 1924), August Šenoa (Zagreb 1926), Članci o književnosti (Za- 
greb 1935), Hrvatska književna kritika (Zagreb 1938), Vidrić (Zagreb 
1940). — Opširniji sastavci u časopisima i zbornicima: August Haram- 
bašić (Jugoslavenska njiva 1926, i zasebno, s antologijom Harambašiće- 
vih pjesama, Zagreb 1926), Vjenceslav Novak (Savremenik 1928), Fran 
Mažuranić (Savremenik 1928), P. A. Kazali u Rešetarovu zborniku (Du- 
brovnik 1931), De Vigny, Carducci, Kranjčević (Hrvatsko kolo 1929), 
Literarna fiziognomija Grge Martića (Riječ 1931), Botić kao pjesnik 
(Hrvatska revija 1931), Mirko Bogovič (Rad Hrvatske akademije 
245., Zagreb 1933), Les études critiques sur la littérature de l'illyrisme 
(Le monde slave, Pariz 1935), Ulazak sela u hrvatsku knjizevnost (Sa- 
vremenik 1937), Notes sur les Francais dans la littérature de l'illyrisme 
(Annales, Zagreb 1937), Problem nacionalne knjizevnosti (Savremenik 
1937), Književni pojmovi Iliraca (Hrv. kolo, 1937), Selo u djelima hrvat- 
skih realista (Hrv. kolo 1938), Književni pojmovi u srpskoj književnosti 
(Prilozi, Beograd 1938), Pripovijesti Adolfa Vebera Tkalčeviča (Hrv. 
kolo 1939), O rukopisu Smrti Šmail-age Čengijića (Hrv. revija 1940), 
Mažuranić prema svome zavičaju (Savremenik 1940), Čitajući Kovačića 
(Hrv. kolo 1940), More u poeziji Neprimoraca, Kumičićev doživljaj mora 
(Jadranska straža 1940), Tipovi pomoraca u djelima Viktora Cara 
Emina (Ibid., 1941), Žena i ljubav u poeziji Ivana Mažuranića (Kalen- 
dar Napredak 1941), Narodna pjesma u nauci i u životu, Begovićeva 
Giga Barićeva (Savremenik 1941). — Za Srpsku književnu zadrugu pri- 
redio izdanje Kranjčevića (s predgovorom, Beograd 1929). Za kolekciju 
Školski pisci priredio izbore iz djela hrvatskih preporoditelja, Gjalskoga 
i Šenoe (Beograd 1931 i 1932), a za biblioteku »Luča« pripovijetke Vjen- 
ceslava Novaka (Beograd 1933). S Vladimirom Nazorom uredio čitanke 


za niže razrede srednjih škola. Uređivao (1925—1933) srednjoškolski list 
Mladost. Lj. W. 


2. Fran, * Šemovac kod Virja 26. VIII. 1872, + Zagreb 
20. IX. 1940, profesor bogoslovskog fakulteta i bivši rektor 
Hrvatskoga sveučilišta, kanonik, arhiđakon turopoljski, 
kućni prelat Nj. Sv. Pape. Bogoslovske studije svršio je 
u Zagrebu 1894, te je iste godine postao gimn. kateheta i 
prefekt u Nadbiskupskom orfanotrofiju u Požegi, gdje je 
razvio snažan rad među omladinom, Bavio se istodobno i 
političkim radom, te je zbog svoga neustrašivog hrvatskog 
držanja bio preteriran u napredovanju. Doktor bogoslovlja 
postao je 1902. G. 1909 premješten je u Zagreb u svojstvu 
katehete, a istodobno postaje i privatni docent na bogosl. 
fakultetu na katedri filozofije i apologetike. G. 1913 po- 
staje redoviti profesor, a 1915—16 rektor Hrvatskog sve- 

učilišta u Zagrebu. Ponovno bude progonjen zbog svog 
otvorenog hrvatskog nastupa u politici, te 1924 (za Pribi- 
ćevića) umirovljen. Ponovno imenovan, ostaje u službi 
profesora bogosl. fakulteta do 1937, kad se povlači u miro- 
vinu. Posljednjih godina bio je i rektor Nadbiskupskog 
dječačkog sjemeništa u Zagrebu. 

BIBL.: Njegov naučno-književni rad počinje 1895 u Katoličkom listu 
s raspravom: Je li religija absolutno nuždna? Piše zatim članke i ra- 
sprave: Slike iz biblijske povijesti na pozornici (1898), Naši zavodi i 
njihova zadaća (1904), Prilog reformi za nauk vjere u srednjim školama 
(1905), Vjera i znanost (1906). G. 1907 izlazi njegova habilitaciona 
radnja, a ujedno i najznačajniji naučni rad: O modernoj katoličkoj 
apologetici, zatim Liturgika (1908) i Katolička dogmatika za više ra- 
zrede srednjih učilišta (1909). Nadalje je pisao rasprave: Je li Isus Krist 
živio (1911), O tajnoj ispovijedi (1912), Apologetičke bilješke (1912), 
O religiji pretpovijesnog čovjeka (1913), Iz povijesti religija (1914), 
Prilozi k dokazima za eksistenciju Božju (1916), Prethistorija, etno- 
logija i znanost religija u apologetici (1923), Budizam i nauka o kul- 
turnim okruzima (1923), i mnogo drugih, što većih što manjih bilježaka. 
Neobjelodanjen mu je rad predavanje: Djevica majka i spasitelj u 
sumerskoj religiji. Svi ovi radovi izuzevši tri nabrojena djela većeg 
opsega tiskani su u časopisima: Katolički list, Bogoslovska smotra i 
Kršćanska škola. 

Od ostalog njegova rada treba spomenuti napore oko ustanove 
Hrvatske bogoslovske akademije, kojoj je bio jedan od glavnih mecena 
i višegodišnji predsjednik; posao oko priprave dijecezanske sinode, 
koja se trebala održati nakon punih sto godina; te organizacija javnih 
predavanja za laičku inteligenciju u priredbi Hrvatske bogoslovske 
akademije. 

LIT.: Bogoslovska smotra, XXVIIL, 1940, br. 5. Đ. G. 

BARAČ, 1. Ante, * Split 4. V. 1868, + Dubrovnik 23. III. 
1906, književnik. Gimnaziju je učio u Splitu, teologiju u 
Zadru i Đakovu, gdje ga je zaredio Strossmayer. Bio je vrlo 
obrazovan i govorio je više jezika. Uzoran svećenik, služio 
je kao kapelan u Mitrovici i drugim mjestima, a posljednjih 
godina kao kateheta u Brodu na Savi. Surađivao je u Kat. 
Dalmaciji, Pučkom listu, Vijencu, Obzoru, Hrvatskom 
braniku, Glasniku đakovačke biskupije, sarajevskoj Vrh- 
bosni i t. d. G. 1894 izdao je u Mitrovici knjigu Savjeti 
pitomcu sjemeništa za vrijeme praznika (po M. Gandel- 
Moscoviti), a 1895 pod pseudonimom Ante Split knjigu 
Hrvatski naslov u našoj starijoj književnosti, 2. izd. 1905. 

LIT.: Anđeo Čuvar, god. V., br. 9., Ilok 1906. E. š. 

2. Josip, * Split 31. VIII. 1871, + Split 1. VI. 1939, knji- 
ževnik. Klasičnu filologiju učio je u Zagrebu, Beču i Grazu, 
gdje je položio profesorski ispit 21. II. 1899. Moderne je- 
Zike učio je na ferijalnim tečajevima u Lausanni, Parizu, 
Grenobleu i Ženevi. Bio je profesor u Splitu i Zadru. 
Umirovljen 1927, no 1930 je reaktiviran i pozvan na rad 
u splitskom arheološkom muzeju. Pod kraj života bio je 
administrativni inspektor ministarstva prosvjete. 

B. je bio duhovit kozer, odličan poznavalac splitske pro- 
šlosti, pa je mnogim uglednim strancima bio ugodan tumač. 
Opisao je život Hrvata na Apeninskom poluotoku u knji- 
žici Hrvatske kolonije u Italiji (Split 1904), u društvu 
s I. Križanićem napisao je knjigu U kolijevci hrvatske po- 
vjesnice (Zagreb 1907). Osim toga izdao je Sentina Reipu- 
blicae (Split 1919) i Pogled u historiju Splita (1922). Pre- 
veo je Maeterlinckovu Smrt i Vernovu Logiku srca, a u 
Ivaniševićevoj »Pučkoj prosvjeti« prevodio je La Fontai- 
neove basne. Kao odličan poznavalac latinske poezije B. je 
i sam okušao svoje snage u brojnim satirama, koje je 
štampao u splitskim listovima. To je njegov najvredniji 
književni rad. M. U. 

3. Milutin, * Paukovac 14. II. 1849, + Sv. Ivan Zelina 
22. VII. 1938. Realku je svršio u Zagrebu, tehniku u Gracu 
i Beču. Kao tehnički kemičar službovao je u češkoj tvornici 
petroleja, a na Rijeci u svojstvu ravnatelja tvornice petro- 
leja, gdje je radio do prevrata (1918), a posljednjih je 20 
godina proživio u Sv. Ivanu Zelini na svome posjedu. Izu- 
mivši na polju kemijske industrije cerosin i dr., stekao je 
glas kemičko-tehničkoga stručnjaka. Izgradio je više tvor- 
nica petroleja (u Brašovi, Oderbergu i dr.). Pronašao je na- 
čin čišćenja vegetabilnog voska (carnanba), pa je zbog tih 
uspjeha dobio različna odlikovanja. Kompletiranjem građe 
muzejskih zbirki u Zagrebu stekao je velike zasluge za po- 
znavanje naše faune, a dragocjena ornitološka zbirka, po- 
znata i priznata u svijetu, velikim dijelom je njegovo djelo. 
U pčelarstvu je sastavio košnicu, koja je rasprostranjena 
pod imenom baračevka. Pisao je i književne priloge prirodo- 
slovnog sadržaja u mnogim našim i stranim stručnim listo- 
vima. Bio je glavni dopisnik carskog ruskog prirodoslovnog 
društva u Moskvi i prvi utemeljitelj Hrvatskog prirodo- 
slovnog društva u Zagrebu. з Век. 

BARADA, Miho, * Seget kraj Trogira 16. ПІ. 1889. 
G. 1912 svršava teologiju u Zadru i kao svećenik služi u 
Dolcu Donjemu, Biteliću i Segetu; 1929 promoviran za 








doktora filozofije. God. 1931 
položio diplomski ispit na vi- 
sokoj školi za paleografiju, 
diplomatiku i arhivistiku u 
Rimu. G. 1932 postaje van- 
redni, 1937 redovni profesor 
crkvene povijesti na bogosio- 
vnom fakultetu, 1940 redovni 
profesor za narodnu povijest 
na filozofskom fakultetu sve- 
učilišta u Zagrebu. Svi radovi 
M. Barade su istraživalačkog 
smjera. U njima se dosadašnji 
rezultati ili zabacuju ili ispra- 
vljaju ili daju novi. Pisao je 
kritike i prikaze, koji su ra- 
zasuti po našim naučnim časo- 
pisima. B. je stručni urednik 
za pomoćne povijesne nauke 
u Hrvatskoj Enciklopediji. 
LIT.: O našim običajima biranja kralja, Starohrvatska prosvjeta, Za- 
greb 1927; Topografija Porfirogenitove Paganije, Isto, Zagreb 1928; Vri- 
jeme smrti i obiteljski odnošaji bana Mladena Il., Šišićev zbornik, Za- 
greb 1929; Episcopus Croatensis, Croatia Sacra, Zagreb 1931; Le vicende 
de manoscritto di Paolo Diacono, Bulić, Prigodom pedeset-godišnjice Bul- 
lettina Dalmato, Split 1931; Dinasticko pitanje u Hrvatskoj XI. stoljeca, 
Vjesnik za arheologiju i historiju dalmatinsku, L., Split 1932; Dvije publi- 
kacije Jože Rusa, Bogoslovna smotra, Zagreb 1932; »Scriptorium« opa- 
tije sv. Krševana u Zadru, Godišnjak Univerziteta, Zagreb 1933; Seoba 
Hrvata i Srba, Nastavni vjesnik, Zagreb 1933/34; Natpis hrvatske kra- 
ljice Jelene, Nastavni vjesnik, Zagreb 1934/35; Tabella plumbea Tragu- 
riensis, Vjesnik hrv. arheološkog društva N. S. XVI., Zagreb 1935; 
Historicitet imena Svačić, Vjesnik hrv. arh. društva N. S. XVL, Za- 
greb 1935; Gdje se nalazio Ridition, biskupski grad sv. Aurelijana, 
Croatia Sacra, Zagreb 1937; Dvije vladarske isprave, Zagreb 1938. S.A. 


BARAGA, Friderik Irenej, * Mala Vas kod Dobrniča 
(Dol. Kranjska) 29. VI. 1797, + Marquette, Mich. (USA) 
19. I. 1868, apostol sjeveroameričkih Indijanaca. Školovao 
se u Ljubljani, studirao pravo u Beču. Osobni utjecaj re- 
demptorista Kl. Hofbauera-Dvofáka doveo ga je u bogo- 
sloviju u Ljubljani, koju je svršio 1824. Zbog protivljenja 
janzenista napustio je svećeničku službu na selu i odselio 
u Ameriku, gdje je do 1833 
vršio dužnost misionara među 
Otavcima u Arbre Croche-u 
uz Michigansko jezero, do 
1835 u Grand Riveru, zatim 
među Indijancima plemena 
Čipeva uz Gornje jezero, u 
La Pointe do 1843, u Anse-u 
i Fond de Lac-u do 1853, kad 
je bio posvećen za biskupa, 
od 1857 sa sjedištem u Sault 
Ste. Marie, od 1866 u Mar- 
quette-u. Kao misionar pre- 
dobio je svoje Indijance za 
civilizaciju, uzdržavanje od 
alkohola i stalno naseljenje. 
Uz mnoge nabožne spise u 
slovenskom jeziku izdao je 
njemačkim jezikom Geschich- 
te, Charakter, Sitten und Ge- 
4 brüuche der nordamerikani- 
schen Indier (Ljubljana 1837, još iste godine slovenski i 
francuski prijevod) i prve knjige u otavskom jeziku: mo- 
litvenik s pjesmaricom (Wawiyatanong 1832), Zivot Isusov 
(Pariz 1837), molitve (Pariz 1837) te u čipevskom jeziku 
Abecedar za pučke škole (Buffalo 1837), molitvenik (Pariz 
1837), čitanku (Boston 1840), rječnik (Cincinnati 1853), 
gramatiku (Detroit 1850), zgode iz Sv. Pisma (Ljubljana 
1843), katekizam (Detroit 1849), vječne istine (Cincinnati 
1855), pobožna razmatranja (Detroit 1846), propovijedi 
(Ljubljana 1843), pastirsku poslanicu (Cincinnati 1853). 
Proces za beatifikaciju pokrenut je 1931; spomenik mu je 
ctkriven 15. V. 1938 u Clevelandu. 

LIT.: Chr. Verwyst, Life and labors of F. B., Milwaukee, Wis., 1900; 
A. L Režek, History of the diocese of Sault Ste. Marie and Marquette, 
Houghton, Mich., 1907; Slovenski biografski leks., s. v.; Fr. Jaklié, Misi- 
jonski škof 1. F. B., Celje 1931; J. Gregorich, The Apostle of the Chip- 
pewas, Lemont Шіп., 1932; Н. Bren, F. B. v žaru svoje svetosti, 


Rocno 1940; I. L. Burgar, 1. F. B., oče indijanske književnosti (Dom in 
svet, 1899). T eus 


BARAKA (prema španj. oznaka za kolibu), obično pri- 
vremena zgrada od dasaka, koja služi za smještaj ljudi i 
kao spremište. Kod hitnih potreba većih površina prostora. 
koji je zaštićen, kao na pr. za vojsku, bolnice, radničke 
nastambe izvan naseljenih mjesta, izgrađuju se cijeli lo- 

gori. Za takove potrebe izraduju se pojedini dijelovi po 
nekom tipu, pa se montiraju na licu mjesta. А.А. 
BARAKOV AC, mjesto u neposrednoj blizini Еобе u do- 
lini Cehotine, gdje je 1889 otkopano nekoliko predhistorij- 
skih gromila, po gradi i sadržaju sličnih onima na Glasincu. 
Od ovih se međutim jedna bitno razlikovala, jer je lešina 
bila pohranjena u kamenoj cisti, t. j. sanduku, složenom od 
ploča škriljavca. Dvije su manje (45X45 cm), a dvije po- 
strane dulje (45X90), dok je peta velika ploča služila kao 
poklopac. Dno škrinje bilo je popločeno valjutcima srednje 
veličine, a nad njim slojem sitnijeg šljunka, i na to su u 
jednom uglu položene spržene kosti životinje (valjda po- 
pudbina). Ostali su prostor ispunjale kosti dječaka ili dje- 
vojke od nekih 12 godina. Kako je prostor u škrinji bio 
tako tijesan, te je bilo nemoguće, da se u njem smjesti 
skelet čitav, to su ga očito prije sahrane raskomadali u 
više dijelova i njih polagali u sanduk u posve neprirodnom 
redu. Osim kosti nađen je tu i trobridni kremeni nož, koji 
nas navodi, da grobnicu stavimo u neolitsko doba; a da 
ona ide u mlađi njen odsjek, potvrđuje nam kamena cista, 
kojima se služe neolitičari u doba dolmena, kada su na 
mjestima, gdje nije bilo pri ruci materijala za gradnju 
megalitskih komora, mrtvace sahranjivali u manjim kame- 
nim škrinjama. Takvih grobova s raskomadanim lešinama 
nađeno je u dolini Petit-Morina kod Villenevarda, a češće 
još u Liguriji. Sličan način sahrane našao je Luigi Pigorini 
kod Sgurgole i Pianose i inače u južnoj Italiji, a braća 
Siret u jugoistočnoj Španjolskoj. U oba područja bile su 
lubanje obojene crvenom bojom. Da se i u Barakovcu radi 
po svoj prilici o sličnom običaju, može se zaključiti po 
tome, što se u lubanji našla gruda mrke željezno-organske 
tvorevine, poznate pod imenom »Rasenerz«, u koje je že- 
ljezo potjecalo od okera, dakle od boje, te se pod utjeca- 
jem raspalih mesnih i možđanih sastavina trupla pretvorilo 
u spomenuti organski kovinski spoj. ET. 
BARAKOVIĆ, Juraj, * Plemići kraj Zadra 1548, T Rim 
1628, svećenik-glagoljaš, kasnije kanonik. Već u djetinjstvu 
preselio se s roditeljima u Zadar, pa se i smatrao Zadra- 
ninom. Od. njegovih dvaju štampanih djela starije je Jarula 
(lijeha), premda je izašla istom 1618 (u Mlecima). Ona je 
i najmanje zanimljiva od njegovih djela; to je sažeto Sv. 
Pismo Starog i Novog Zavjeta u jednoličnim stihovima. 
B. je u prvom redu pjesnik Vile Slovinke (Mleci 1613), ve- 
likoga spjeva u 13 »petja«, samo što ta pjevanja ne pred- 
stavljaju različne faze iste osnovne radnje ili istog duho- 
vnog procesa, već se spjev sastoji od nekoliko različitih i 
nedovoljno povezanih dijelova. Ime Vila Slovinka pristaje 
zapravo samo prvom, većem dijelu spjeva, u kojem vila 
pripovijeda pjesniku o njegovim predcima i o znatnim doga- 
đajima u povijesti Zadra, da zatim prijeđe na panegiričan 
opis raznih zadarskih gradskih znamenitosti i na mitsko 
podrijetlo gradova Nina i Zadra. Malo su ili nimalo s tim 
u vezi dalji događaji: opis gospodskih svatova u Zadru, gdje 
»niko dite mladolitno« pjeva poznatu dirljivu bugaršticu o 
majci Margariti, razgovor s pustinjakom u okolici Šibenika, 
koji B. također želi da proslavi, bježanje u pustoš zbog 
nesretne ljubavi i odlazak u lađici preko mora do gore na 
otoku, u kojoj se nalazi pakao. Opisom sprovoda ratnika 
Frana Dražoevića u Šibeniku svršava se spjev. Uporedo 
s razbijenošću sadržaja ide stilska nepovezanost u tom ne- 
skladnom djelu, u kojem prevladava didaktično-refleksivni 
ton pored bizarno-fantastičnih opisa i lirskih elemenata. 
Uspjeliji su dijelovi opis oluje na moru (12. pj.) i priča o 
ljubavi Neptunovoj prema Plankiti (7. pj.), koja će postati 
majkom Slovana, praoca slovinskog naroda. I u Dragi, rap- 
skoj pastirici, koja je ostala u rukopisu, upletena je u 
pohvalni opis Raba i njegove povijesti slična, za lokalne 
nazive vezana priča o pastirici Dragi, kćeri pastira Barbata, 
progonjenoj od napasnika, a od spasiteljke Dijane pretvo- 
renoj u kameni kip, kojemu iz očiju vječno teku suze, t. j. 
vrelo žive vode. Obje su priče zakašnjeli izdanci književnog 
roda populariziranog već pričama С. Boccaccia (Ninfale 
Fiesolano) i drugih, a kod nas Zoranićevim »pritvorima«. 
B. i spominje Zoranića kao svog prethodnika, dok na dru- 
gom mjestu Vile Slovinke ispoređuje svoju šibensku nehar- 
nicu s Livijom D. Ranjine. Zanimljivo je, da se u opisu 
pakla spominje samo jedno historijsko lice, »Juraj, smider- 
ski gospodina (Đurađ Smederevac). Kao svi pjesnici zadar- 
skoga kruga, neposredni svjedoci turske najezde (Zoranić, 
Krnarutić), i B. je našao toplih riječi za »rasap općeni na- 
šega kolina«. I njegova se vila tuži na one Hrvate, koji su 
»sramni svojim rodom«, dok njemu nema »draže riči« od 

rođene. B. je mnogo radio na jeziku i stihu, gradeći poslije 
pokušaja u zborniku Nikše Ranjine iz 1507 jedini kod nas 
sonete (zučnopojke) i oktave (osmoredke), ali su sva ta 
njegova ritmička nastojanja samo hladna formalna vještina. 

LIT.: Stari pisci hrvatski, 17. M. KJ. 

BARAN je najstariji poznati zagrebački kanonik; živio 
je oko 1193—1214, a vršio službu dekana i arhiđakona. Od 
kralja Bele (1174—1196) i Andrije primio je na poklon više 
posjeda i kunovinu od 100 podanika. Posjede Brestje, Sop- 
nicu i Trnavu istočno od Zagreba te Preseku i Posavje 
zajedno sa spomenutom desetinom poklonio je Baran Kap- 
tolu i tako postao njegov veliki dobrotvor. Po njemu je 
valjda Borongaj, nekoć Barangaj, dobio ime. 

Kako su prvi zagrebački kanonici bili benediktinci, nado- 
šli iz ugarskih strana, bio je B. možda Slovak i vukao lozu 
iz slovačke varošice S. Benedikt na rijeci Hron (Gron), koje 
se mjesto madžarski zove Garami-Sz. Benedek, a dobilo je 
ime po nekom benediktinskom samostanu. Tamo su od 
dane dobro poznati Barani, koji obnašaju čast gradskih 
sudaca. 


_ LIT.: Ivančan, Podaci o zagrebačkim kanonicima, str. 1—2, u arhivu 
Zbora duhovne mladeži zagrebačke. 728-021 GaS; 


BARANAC, Slobodan, * Obrenovac 10. III. 1899, šu- 
marski inZinir. Svršio je sveučilišne nauke u Oxfordu. 
Viši savjetnik u ministarstvu šuma i rudnika. B. je šu- 
marski stručnjak, publicist, provjetni i kulturni radnik; 
osnivač je i urednik mjesečnika Jugoslovenska šuma (Beo- 
grad od 1936); uredio je statističku publikaciju u min. 
šuma i rudnika Šumsko gospodarstvo imovnih opština od 
1919—1930 (Beograd 1933). U svojoj Narodnoj šumarskoj 
knjižnici izdao je knjige: Naše šumarstvo i lovstvo, Po- 
kretna poljoprivredna izložba i škola, Kratke pouke iz 
šumarstva. .N. 

BARAN-BARANYAI, Ivan, * S. Benedikt na Hronu (Slo- 
vačka) 23. X. 1753, + Osijek 29. I. 1822. Svršio pravo i tere- 
zijansku političko-kameralnu školu u Požunu. Došavši oko 
1778 u Slavoniju, postao je 1788 županijski odvjetnik Viro- 
vitičke županije, 1801 županijski veliki bilježnik, 1809 bi 
izabran prvim načelnikom slob. i kr. grada Osijeka (primus 
liberae et regiae civitatis consul) sa zadatkom, da organi- 
zira gradsku upravu. С. 1812 vraća se županiji i služi kao 
prisjednik Županijskog sudbenog stola sve do svoje smrti. 
k Ита 5 Bósendorter, Zbornik arheološkog kluba Mursa, Osijek 1936, 
T. 1 4 


3 С. 5. 

BARANOV, Nikolaj Iljič, Ж 1887, entomolog higijenskog 
zavoda u Zagrebu, ruski emigrant. Bavi se uglavnom pro- 
učavanjem i suzbijanjem gospodarskih i medicinskih ku- 
kaca. Specijalist je za Tachinidae i Simuliidae (Diptera). 
Otkrio više od 200 novih vrsti dvokrilaca iz Evrope, Azije, 
Afrike i Australije. Obradio Tachinidae holandijske Kara- 
korum-ekspedicije, zatim Solomunskih otoka po materijalu 
Britanskog muzeja. Objelodanio oko 100 naučnih radova u 
našim, engleskim, njemačkim, francuskim i ruskim časo- 
pisima. 

BIBL.: Najvažniji radovi: Morfologija marokanskog skakavca, Zaštita 
bilja, 1925, u kojem je prvi utvrdio postojanje faza kod ove vrsti; Stu- 
dien an parasitischen u. pathogenen Insekten, Zagreb 1929—1936; niz 
članaka o golubačkoj mušici u Veterinarskom Arhivu, Zagreb 1934—39; 
Maslinova mušica, Arhiv Minist. poljoprivrede, XVI., 1940; i dr. F. O 


BARANOVICE, grad na jugozapadu od Minska, važna 
željeznička raskrsnica na pruzi Brest Litovsk-Minsk, 12.000 
stanovnika; ima tvornicu strojeva i cementa. B: J: 

BARANOVIĆ, Krešimir, * Šibenik 25. VII. 1894, hrvat- 
ski skladatelj i dirigent. Škole je učio u Zagrebu, pa je 
NE «ме već kao srednjoškolac s uspje- 
hom sudjelovao u srednjoškol- 
skom orkestru. Poslije mature 
učio je glazbene nauke u Vi- 
sokoj školi u Beču. Odmah 
poslije studija, upravo prve 
godine svjetskog rata, postao 
je korepetitor i dirigent ope- 
re u zagrebačkom Hrvatskom 
narodnom kazalištu. Naglo se 
razvio u odličnoga opernog, 
zbornog i orkestralnog diri- 
genta, pa je gostovao u mno- 
gim evropskim velikim grado- 
vima nastupajući ponajviše 
kao dirigent u simfonijskim 
koncertima. Neko je vrijeme 
bio stalni dirigent u beograd- 
skoj operi. Najveći dio dje- 
latnosti posvetio je zagreba- 

čkim umjetničkim ustanovama: hrvatskoj operi, Zagrebačkoj 
filharmoniji i hrvatskom pjevačkom društvu »Lisinski«. Di- 
rigirao je djela svake ruke, moderna i klasična, a naročitu je 
pažnju vazda posvećivao promicanju slavenske (posebno ru- 
ske) glazbe. Danas je najznatniji hrvatski dirigent. Kao skla- 
datelj je mnogostran; skladao je popijevke za jedan glas uz 
pratnju klavira, zborove, operu Striženo košeno, dva baleta: 
Licitarsko srce i Imbrek z nosom u jednom činu, gudački 
kvartet i nekoliko orkestralnih kompozicija. Najveći je 
uspjeh postigao baletom Licifarsko srce; ovo je djelo po- 
svuda primljeno s osobitom pažnjom, jer se odlikuje — kao 
i druga djela njegova — briljantnim orkestralnim zvukom, 
neobično bogatim u zvučnoj šarolikosti. B: š: 

BARANOVYČ, Lazar, Ж 1593, + 1693, profesor i rektor 
kijevskog kolegija, arhiepiskop černigovski (1659). Pisac 
brojnih crkvenih knjiga: Meč duhovnij (1666), Trubi sloves 
propovjednih (1674) i dr., pa panegiričkih, kao Blahodat i 
istina (1680), koje je pisao u čast mladih careva Ivana i 
Petra. Vrlo je poznata i njegova polemika protiv katoli- 
čkog svećenika Pavla Bojma. Osim toga znatnog rada, ko- 
jemu je B. posvetio čitav svoj život, bavio se u drugoj po- 
lovini 17. st. i politikom u Ukrajini. 

LIT.: М. Sumcov, Lazar Baranovyč, Harkov 1885; М. Kostomarov, 
Жекен istorija v Zizneopisanijah eja hlavnjejših djejatelej, pps 

BARANTE, Prosper Brugičre baron de, Ж 1782, + 1866, 
franc. historičar, publicist i političar. Pod Napoleonom I. 
prefekt, a pod Lujem XVIII. državni savjetnik. Osim 
u politici istakao se i kao plodan pisac, a glavno mu je 
djelo Histoire des ducs de Bourgogne (13 sv. 1824—26), 





(Foto Kessler i drug, Beli Manastir) 
BARANJA, Hrvatice u narodnoj nošnji 


kojim je postao članom akademije i prvakom narativne 
škole. Njegove uspomene iz političkog života pod naslovom 
Souvenirs sadrže zanimljivih podataka iz onog vremena. 

BARANY, Robert, Ж Beč 22. IV. 1876, t Upsala 8. IV. 
1936, liječnik. Bavio se ponajprije internom medicinom, 
zatim neurologijom i konačno općom kirurgijom. Poslije 
ovakve temeljite priprave u predmetima, koji stoje u naj- 
užoj vezi s otorinolaringologijom, postao je asistentom 
prof. Politzera, osnivača moderne otorinolaringologije. Već 
1909 habilitirao se iz bolesti uha na sveučilištu u Beču, i 
to radnjom Istraživanja o ritmičkom titranju očiju, koje 
nastaje kao posljedica podražaja unutrašnjeg uha. Та 
radnja proširila mu je slavu diljem cijelog svijeta. On je 
naime otkrio, da se uštrcavanjem studene ili vruće vode 
u uho može po volji podraživati organ za održavanje ra- 
vnoteže. To je otkriće bilo od goleme važnosti za razvitak 
moderne otologije, jer Bárányjeva kalorička reakcija omo- 
gućuje preciznu dijagnozu različitih bolesti unutrašnjeg 
uha. Za svoj naučni rad stekao je brojna odlikovanja, a 
1915 podijeljena mu je Nobelova nagrada za medicinu, i 
to na temelju djela Fiziologija i patologija vestibularnog 
aparata kod čovjeka. O funkciji vestibularnog aparata, 
t.j. aparata za održavanje ravnoteže, postoji danas upravo 
nepregledna literatura u svim svjetskim jezicima, ali ipak 
je Bárányjevo djelo još uvijek nedostignuto. Njegove su 
misli razrađene do najsitnijih detalja, ali nije otkrivena još 
nijedna nova istina na tom području medicine. Ime Bárány 
vezano je još uz jedan naročiti aparat, kojim se može u 
kliničke svrhe privremeno oglušiti svako uho napose; to je 
t. zv. Bárányjev oglušivač, instrument poznat svakom 
liječniku. 


— BARANJA 





BARANJSKO PETROVO SELO, Seljaci i seljakinje kod plesa 


Za vrijeme svjetskog rata (1914—1918) bio je Bárány 
zarobljen u tvrđavi Przemyśl, gdje je imao prilike liječiti 
velik broj strijelnih ozljeda lubanje i mozga, te je izradio 
svoju metodu »zatvorenog« liječenja mozgovnih ozljeda, 
koja je prouzrokovala velike diskusije i žestoke polemike. 
Zaslugom švedskog kraljevića Karla oslobođen je ropstva 
te je pozvan za profesora otorinolaringologije i predstoj- 
nika klinike za bolesti uha, nosa i grla u Upsalu u Šved- 
skoj, gdje je djelovao do svoje smrti. Posljednjih godina 
života bavio se mnogo problemima psihologije te se istakao 
u radu oko promicanja svjetskoga mira. Trudio se, da u 
Ženevi osnuje visoku školu za buduće novinare i državnike 
svih naroda držeći, da bi sistematski odgoj i lični kontakt 
među tim ljudima mogao mnogo pridonijeti miru u svi- 
jetu, ali ga je u tom plemenitom nastojanju zadesila smrt 
od kapi. А. 8, 

BARANJA, trokutni dio Panonskog nizozemlja izmedu 
Drave i Dunava do gorja Mečeka, zaprema površinu od 
5.000 kme, na kojoj stanuje preko 300.000 ljudi različitih na- 
rodnosti i vjera. Meček, ogranak Alpa, izgrađen na gra- 
nitnoj podlozi u trijasu i juri, a poslije toga djelovanjem 
vanjskih sila znatno snižen (najviši vrh 680 m), bogat je 
kamenim ugljenom, koji služi dobro plovidbi Dunavom. 
Suhi ravnjaci B. su pod šumom, njihove pristranke pokriva 
prapor, na kojem uspijeva vinova loza, a područja uz 
Dravu i Dunav su močvarna, pa je po hrvatskoj riječi bara 
nazvan cijeli kraj B. Na južnom podnožju šumovitog Me- 
čeka leže gradić Siget (N. Šubić-Zrinski 1566), glavni grad 
baranjske županije Pečuh (74.000 stan.) i kraj Dunava 
Mohač (20.000, pobjeda Turaka 1526). Usred B. smjestio 
se na vinorodnim brežuljcima Villány pokraj željezničke 
pruge Pečuh—Osijek i nedaleko Karašice, koja pritječe 





(Foto A. Verli) 
BARANJSKO PETROVO SELO, Žene u kićenoj narodnoj nošnji 


BARANJA — BARATERIJA 


Dunavu u reguliranom koritu. Na jugu su kotarska mjesta 
Batina i Darda. ЕУР 
Baranjska se Zupanija spominje ргуі риё и povijesti 1193. 
Ime je dobila po gradu Baranyavár (Blatni grad). Za Ar- 
padovića je u 12. st. bila pripojena banovini Slavoniji, 1376 
banovini Mačvi, a 1526 je pod vlašću Krste Frankopana, 

Kraljzakra-ljem se - i na se po-gle- đe, 

el mu dob-ro sto — ji ro-kljai Ko- su -lja. 


BARANJA, Narodna »kraljička« pjesma.iz Draža 


te je Hrvati Nikola Jurišič, Juraj i Nikola Zrinski brane 
od Turaka, koji je zaposjedoše 1543. U to se stao širiti u B. 
kalvinski pokret, koji je mnoge Hrvate pomadžario. Po 
odlasku Turaka prvi je baranjski župan Matija Radonay, 
(pečujski biskup 1686—1703) naseljavao šokačke Hrvate, 
koji su došli pod vodstvom franjevaca iz okolice Srebre- 
nice. Istodobno dodoše s J Srbi i malo kasnije sa S Ni- 
jemci, pa su Srbi i Nijemci izmiješani u selima, a Hrvati 
i Madžari imaju kao stariji stanovnici zasebna naselja. U 
18. st. je u Pečuhu bila trećina stanovništva hrvatska, ali 
poslije 1867 provodi se madžarizacija, koja je broj Hrvata 
u B. smanjila na 15.000. Poslije prošloga svjetskog rata 
pripao je vrh baranjskoga trokuta, koji prometnim, gospo- 


Zaspa, zadrima mila jedina, 

Zaspa, zadrima majci na ruci 
Kundir držeći, kuma dvoreći. 

Gdje kundir padne, tu zemlja puče, 
Gdje zemlja puče, tu javor niče — 


Biserne stubi, zlaćane grane. 
Biser se kruni, u čašu truni. 
Pij, kume, čašu za ljubav našu. 
Pij, kume, drugu za ljubav dugu. 
Pij, kume, treću za dugu sreću. 
Iz Torjanaca. 





BARANJA, Narodna svatovska pjesma 


darskim i kulturnim životom teži prema Osijeku i Hrvat- 
skoj (1.285 km? i 57.000 stan.), bivšoj Jugoslaviji, a tri če- 
tvrtine B. ostadoše Madžarskoj (3943 km? sa 250.000 stan.). 
LIT.: J. Bosendorfer, Nešto malo о našoj Baranji, 1940. N. Z. 
Stanovništvo je Baranje vrlo raznolično. Pored Nijemaca 
(doseljenih u 18. i 19. vijeku), Madžara i Srba (ijekavaca) 
ima i znatan broj Hrvata (Šokaca, v.). U Jugoslaviji je od 
svega 34 baranjska sela bilo 10 pretežno hrvatskih, i to: 
Batina (madž. Kiš Keseg), Draž (Daraž), Gajić (Marok), 
Topolje (Ižip), Duboščvica (Daljok) uz Dunav, zatim Po- 

BARANJA, Narodna pjesma iz Gajiča 

BARANJA, Skupina žena iz Draža 


(Foto Dabac) 


dolje (Bodolja), Branjin Vrh (Brnjevar, Baranjavar), pa 
prema Dravi Luč (Leč), Baranjsko Petrovo selo (Petarda) 
i Torjanci (Torjanc). Ovamo pripadaju još Šokci iz Mohača 
i iz okolice Pečuha. Baranjski su Šokci i jezično i etno- 
grafski vrlo dobro očuvani. Govore štokavskim, pretežno 
ekavskim dijalektom sa sačuvanim starim naglaskom, koje 
osobine imaju i susjedna slavonska narječja. Znatan je i 
utjecaj ikavštine. Kultura je baranjskih Šokaca vrlo malo 
istraživana, premda i danas još vrlo živa. Dobro se drže 
različni običaji (božićni, uskrsni, svadbeni, ophodi »kralji- 
ca« o Duhovima i maskiranih »bušara« o pokladama), a 
naročito se ističe ženska nošnja s vrlo obilnim vezenim i 
tkanim ukrasom (što se kod svečane nošnje izrodilo u 
pretrpavanje kupovnim svilenim, »zlatnim« i »srebrnim« 
vrpcama, šljokama, staklenim zrnjem i sl.). Inače je ženska 
odjeća i po kroju i po načinu ukrašivanja posve slična sla- 
vonskim narodnim nošnjama (v. slike). I po drugim svojim 
elementima kultura je baranjskih Šokaca nastavak seljačke 
kulture u hrvatskoj panonskoj (nizinskoj) zoni, s vidnim 
utjecajem elemenata dinarske (planinske) zone i s izvje- 
snim podudaranjima s kulturom gornje Podravine i sje- 
vernih kajkavaca. Takav današnji etnografski sastav Šo- 
kaca — a i neki drugi znakovi, na pr. prezimena — svje- 
doči nesamo o različitim seobama s juga i jugozapada, nego 
daje i naslućivati, da je bar jedan njihov dio tu od starine, 
možda i ostatak najstarijeg stanovništva B.—- Šokci. B. B-ć. 
BARATERIJA (tal. baratteria), namjerna i protuzakonita 
šteta, učinjena brodovlasniku ili osiguratelju broda od 
zapovjednika ili članova brodske posade. Po engleskom, 
i djelomično po njemačkom pomorskom pravu razumije- 
vaju se pod b. dolozni čini kapetana ili posade trgovačkih 
brodova, kojim činima žele oštetiti brod i teret, dok se 
po francuskom pomorskom zakonodavstvu b. odnosi i na 
oštećenje broda i tereta, ako se takvo oštećenje dogodilo 
zbog nemara ili nehaja. Slučajevi b. jesu: namjerno zapalji- 
vanje broda u svrhu prikrivanja krađe, hotimično odstupa- 
nje od određenog smjera plovidbe, samovoljna prodaja 
broda ili tereta, prodor blokade. APP: 

BARATIERI, Oreste, * Condino (Trento) 13. XI. 1841, 
i+ Vipiten 1901. U ranoj mladosti garibaldijevac, od 1872 
га tal. redovitoj vojsci. Kao časnik borio se dva puta u 
' Eritreji (1887—1888 i 1890). С. 1891 postade zapovjednik 
talijanskih trupa u Africi, a 1892 imenovan je guvernerom 
kolonije Eritreje. G. 1895 započe rat s Abesinijom, koji je 
loše svršio po Talijane. B. je doveden pred vojni sud, 
oslobođen, ali neposredno iza toga umirovljen. Šest puta 
izabran za narodnog zastupnika. Napisao je mnogo djela iz 
vojničkih znanosti. 

BIBL.: Da Weissenburg a Metz, Cagliari 1870; Evoluzione delle truppe 


a piedi in Austria e in Prussia, Rim 1873; La guerra civile nella Spagna, 
Firenca 1875; Memorie d'Africa (1892—1896), Turin 1897. 


BARATINSKIJ, Evgenij A., Ж 1800, + 1844, ruski pje- 
snik. Najprije služio u vojsci, a zatim živio kao privatnik 
u Petrogradu. Originalan pisac; stil mu je izrazito indivi- 
dualan, slikovit, stih snažan i elegantan. U epima: Eda, Bal, 
Cyganka nasljeđuje Puškina i Byrona. Najjači je u lirici; 
pjesnik misli. Zastupa ideje Rousseaua i njemačke roman- 
tike. Ističe sebe kao ličnost i pjesnika, naglašava jaz izme- 
đu uma i srca, bori se protiv racionalizma, a značajke su 
mu: zaštićivanje prava osjećaja, razočaranje u osjećajima, 
iluzornost svijeta. Dugo zaboravljen, našao je krajem 19. 
st. opet priznanje. Sobranije sočinenij izd. 1869. MR. 

BARATTO TRGOVINA je trgovina izmjenom dobara 
u naravi za razliku od kupovne trgovine. Uz današnje 
novčano i kreditno gospodarstvo imamo rijetko baratto 
trgovinu. Ona postoji još gdjegdje u zemljama primitivnije 
kulture ili za vrijeme ratnog gospodarstva, kad u prometu 
nestane neke vrste robe. Tako se na pr. za vrijeme svjet- 
skog rata moderna trgovina vratila na ovaj posve primi- 
tivan način trgovine. Država je s državom sklapala robna 
utanačenja.. U jednom odsječku vremena imala је na pr. 
Švicarska uvesti u Njemačku 40.000 komada stoke za ras- 
plod, a za uzvrat morala je Njemačka uvesti u Švicarsku 
200.000 tona ugljena. DE, 

BARBACENA, grad i municipij u brazilskoj državi 
Minas Geraes, leži 1300 m iznad mora i ima preko 100.000 
stan. Grad je nastao od isusovačke misije. Važno je želje- 
zničko raskršće na centralnoj željeznici i ima jako razvi- 
jenu trgovinu stokom i sirom. 

BARBADOS, najistočniji otok Malih Antilla od 430 km? 
i sa 200.000 stan., većim dijelom mulata i 10% bijelaca. Sa- 
stavlja ga nisko humlje s najvišim vrhom od 350 m. Podne- 
blje je oceansko i tropsko, za kulturu tla vrlo povoljno. 
Goji se sladorna trska, banane, pamuk, žitarice i dr., a ima 
i zemnog ulja. Vrlo gusto Ziteljstvo bavi se ponajviše ribar- 
stvom i trgovinom zemaljskih proizvoda. Otok je u vlasti 
Engleza, koji podržavaju jake parobrodarske veze s glavnim 
gradom Bridgetownom. Otkrili su ga Portugalci u 16. st., 
ali je britanska kolonija već od 1625. Nijedan otok Amerike 
nije naseljen ovako gusto (500 na 1 km?) Da je kišom 
obilatiji i manje izvrgnut žestokim olujama, bila bi gu- 
stoća još veća, jer stanovništvo ne zna za političke trza- 
vice i gospodarske borbe, kakvih inače ima drugdje u 
Zapadnoj Indiji. - IN. Z. 

BARBALIĆ, 1. Fran, * Baška na Krku 30. I. 1878, knji- 
ževnik. Službovao u Pićnu i Bermu kao učitelj, zatim 
školski nadzornik u Puli, pa učitelj na Sušaku. Od 1929 
radi kao činovnik u Hrvatskoj akademiji u Zagrebu. 

BIBL.: Surađivao je u Hrvatskoj školi (Pazin), Narodnoj prosvjeti 
(Pula), Hrvatskom učitelju (Zagreb), Istri (Zagreb), Narodnim novi- 
nama (Zagreb), Danici, Krčkom kalendaru, Duhovnom življenju (Buenos 
Aires). Posebno je izdao brošure: Pučke škole u Istri (Pula 1918), Jugo- 
slaveni i školsko pitanje na Rijeci (Sušak 1922), Vjerska sloboda Hrvata 
i Slovenaca u Istri, Trstu i Gorici (D. sv. J., Zagreb 1931), Peroj srpsko 
selo u Istri (Zagreb 1933). Važniji su mu članci: O poučavanju anal- 
fabeta i Poljodjelska produžna škola (Narodna prosvjeta, 1906, 1911), 
Hrvatski i slovenski jezik u crkvama Istre (Istra, 1938), Jovan Miletić, 
osnovatelj srpske škole u Trstu i Bratovšćina hrvatskih ljudi u Istri 
(Narodne novine, 1933, 1934) i The Jugoslavs of Italy (The Slavonic 


Review, XV., London 1936); Borbe Slovenaca za carevinsko vijeće u 
Beču 1907 i 1911 (Duhovno življenje, Buenos Aires 1940). Ns 


2. Ivan, Ж Baška na Krku 1842, t Baška 1920, svećenik i 
religiozni pisac. Učio je gimnaziju na Rijeci, a bogoslovlje 
u Gorici. Službovao je po porečko-pulskoj biskupiji i radio 
za narodnu stvar. Izdao je zbirku propovijedi Evangjeoska 
razmatranja za sve nedčlje, Pula 1888, zatim molitvenik 
Učimo djetešce moliti, Pula 1889, i napokon poučnu bro- 
šuricu Svagdanje štivo za istarskoga seljaka, Rijeka 1911. 
pee Vj. Spinčić, Crtice iz hrvatske književne kulture Istre, Зенер 


BARBAN, gradić u južnoj Istri nad rijekom Rašom, sre- 
dište upravne općine za 24 zaselka u prostranoj okolici, na 
kojoj živi od ratarstva i stočarstva 4.500 stan., samih 


BARATIERI — BARBARA CELJSKA 


Hrvata, i sjedište kolegijatne župe sv. Nikole, koja postoji 
od 8. st. U B. se rodio i dugo je ondje živio kanonik Petar 
Stanković, vrlo obrazovan čovjek, hrvatski i talijanski pisac 
i pjesnik. Njegov Kratki nauk karstianski tiskan je u Trstu 
kod Marenigha 1828. — Stanković Petar. JN: 2. 

BARBAR (grč. 84о8аоо<, onomatopoetička tvorba, isprva 
»mucavac«). Grcima su barbari bili svi stranci, kojima su 
nasuprot stajali kao etnička i kulturna cjelina Heleni, koji 
su unatoč svih svojih nutarnjih uzajamnih borba ipak bili 
povezani snažnim osjećajem zajedničke pripadnosti, isto- 
rodnim jezikom, živim saobraćajem i općim kulturnim ži- 
votom (skupna proročišta, Olimpijske igre i sl.). Ratni po- 
hod, što ga je Aleksandar Vel., kralj makedonski, kao vođa 
Helena i predstavnik grčke kulture poduzeo na Istok, mo- 
rao je donekle izmijeniti značenje riječi barbar, jer je u 
uzajamnom dodiru naroda i protivština Heleni-barbari mo- 
rala izgubiti na svojoj oštrini. Barbar sada više ne znači 
čovjeka etnički različitog, nego čovjeka priprosta, divljeg, 
neobrazovanog, u suprotnosti s čovjekom kulturnim, civili- 
ziranim, uglađenim. Rimljanima je barbarus značio svakoga, 
koji nije Grk ili Rimljanin, ali je riječ kod njih, koji su 
u velikoj mjeri mislili politički, dobila i značenje čovjeka, 
koji nije građanin rimski — civis Romanus. Pored toga 
poznavali su Rimljani i ono drugo, kulturno i moralno, zna- 
čenje riječi barbarus za čovjeka priprosta i nekulturna. Sa 
stajališta kršćanskog mogao se barbarom zvati svaki ne- 
kršćanin, ali se za taj pojam radije upotrebljavao naziv 
gentilis, paganus, ethnicus. Tako se je pomalo stezalo zna- 
čenje barbara na čovjeka neke niže kulture i civilizacije, 
gruba, pa i okrutna. 

LIT.: Akad. Rj. brbati, brblati i sl.; Berneker, Slav. etymologisches 
Wörterbuch pod brebotb. M o. K-ć. 

BARBARA, sv., po legendi kéi poganina Dioskora u Ni- 
komediji. Od brige i straha za nju, jer je bila jedinica, 
otac ju je držao zatvorenom u kuli svoje kuće, te je dolazila 
u doticaj samo s ukućanima. Ona je postala kršćanka, a 
otac ju je tužio poganskomu sucu. Podnijela je mučeničku 
smrt 306 za Maksimina Daza. Po legendi sam joj je otac, 
da se svidi caru, odsjekao glavu, ali je i njega u isti čas 
ubio grom. Sv. Barbara odvajkada se štuje kao zaštitnica 
od groma, vatre, nagle smrti, nadalje kao zaštitnica rudara, 
utamničenika, graditelja i vojnika. Slavi se 4. ХП., a umjet- 
nost je prikazuje s kulom ili s kaležem, ili s palmom i knji- 
gom. St. B. 
BARBARA CELJSKA, + 1381, + Melnik (Češka) 1450, 
kraljica i carica, kći Hermana IL, po opisu njezina suvre- 
menika Eneje Silvija Piccolominija »žena krasnog stasa i 
ljepote«, duhovita, pametna i puna energije, ali spletkarica, 
strastvene prirode i željna vlasti. Kralj Žigmund, ostavši 
udovac, upoznao se na celjskom gradu s B. i zaručio se 
1401 s njome. Potkraj 1405 vjenčala se B. i okrunila u Stol- 
nom Biogradu, kada je njezin otac bio konačno privolio na 
njezin brak s kraljem. Iz početka je ova veza između Z. i B. 
bila sretna, i tast pomaže zeta, da svlada protivnike u 
Ugarskoj i Slavoniji, a ovaj ga zato imenuje banom Dal- 
macije, Hrvatske i Slavonije (1406). 

G. 1408 boravi kraljica u Slavoniji i zamjenjuje kralja 
i oca, koji su bili zaokupljeni drugim poslovima. Nekako 
u to vrijeme rodi im se kći Elizabeta, kojoj je bio kum 
na krstu vojvoda Hrvoje Vukčić Hrvatinić. 12. XII. 1408 
osnovaše B. i Z. Zmajev red s pravilima, koja su nalagala 
njegovim članovima, da brane kršćansku vjeru, vladalačku 
kuću i prava kraljevstva. 8. XI. 1414 bijaše B. okrunjena 
sa Žigmundom u Aachenu za rimsku kraljicu, a nakon 
toga sudjelovala je neko vrijeme i na crkvenom saboru 
u Konstancu. Dugotrajno izbivanje Žigmundovo izvan kra- 
ljevine Ugarske i Hrvatske izazvalo je velike nerede i 
nasilja, napose u Hrvatskoj. B. je u tom prednjačila, te 
su tužbe protiv nje dozlogrdile i samome kralju, koji je 
tada boravio u Konstancu. U to doba pogoršali su se 
odnosi između B. i Ž. radi njezina razvratnog života u 
Ugarskoj. Kada se kralj u veljači 1419 vratio u Ugarsku, 
osudi on s dopuštenjem prelata i baruna kraljicu u Požunu 
(Bratislavi), da ostavi budimski dvor i da ode u pusti kraj 
kod Velikog Varadina. Tu je ostala s kćerkom bolesna i 
u siromaštvu tri četvrti godine, sve dok 2. nije došao u 
Veliki Varadin te ih obje dao otpremiti u Budim. Kada je 
on htio Barbaru ponovno poslati u Veliki Varadin, ona mu 
se odlučno odupre. Tek na Badnjak 1419 posredovanjem 
uglednih velikaša i prelata i ganut kćerkinim suzama i mol- 
bama, popusti Ž. i izmiri se s kraljicom. Na taj način izra- 
vnan je taj razdor. B. je osobito pomagala i štitila svoj 





BARBARA CELJSKA — BARBARIĆ 








KRALJICA BARBARA KAO VENERA 
(Liber de septem Signis) 


rod. Tako je na pr. spasila svoga brata Fridrika II. od 
smrtne kazne, kada je dao ubiti svoju ženu (1424). Polazeći 
u svibnju 1430 u inozemstvo, predao je Ž. državnu upravu 
u ruke Barbari, njezinu ocu Hermanu, palatinu Nikoli 
Gorjanskomu i ostrogonskomu nadbiskupu Palociju. 
Celjski su grofovi iskoristili carevu odsutnost, da u Hr- 
vatskoj prošire svoju vlast na štetu porodice Frankopana. 
11. II. 1437 bila je B. svečano okrunjena za češku kra- 
licu u Pragu i tom prilikom dobi nekoliko posjeda u 
Češkoj. Već sedamdesetgodišnji car, videći, da mu se pri- 
blizava smrt, htjede osigurati prijestolje svojih zemalja 
kćeri Elizabeti i njezinu mužu Albrechtu V. Habsburgovcu. 
Ovo je carevo nastojanje vladohlepna B. ometala sa svojim 
rodom težeći, da sama ostane kraljica. Pače je pomišljala 
na brak s 13-godišnjim poljskim kraljem Vladislavom, samo 
da sebi osigura barem češku krunu s pomoću nekih ondje- 
šnjih velikaša. Kada je Ž. 
umro u Znojmu 9. XII. 
1437, dade njegov nasljed- 
nik Albrecht staviti Bar- 
baru pod pasku, dok ga 
ne izabere za kralja Ugar- 
ska i sve zemlje. Kao za- 
robljenica išla je ona u 
Požun, prateći lešinu ca- 
revu. Kasnije joj dade zet 
pristojno prebivalište u 
Melniku, gdje je umrla od 
kuge, a sahranjena je u 
grobnici čeških kraljeva u 
Pragu. Barbara C. ostavila 
je uspomenu i u hrvatskom 
narodu, koji ju je zvao 
»crna kraljica«, budući da 
je nosila crnu odjeću. Ima o njoj nekoliko sačuvanih priča. 
Boravila je duže vremena na Kalniku i Medvedgradu. Še- 
noa je u povjestici Zmijska kraljica spojio turopoljsku 

priču o »crnoj kraljici« s motivom iz remetske priče c 
ivanjskom sastanku svih zmija. 

LIT.: I. Kukuljević-Sakcinski, Događaji Medvedgrada, Arkiv za po- 
vjestnicu jugoslavensku, III, Zagreb 1854;; F. Krones, Die Freien von 
Saneck und ihre Chronik als Grafen von Cilli, Graz 1883; E. Windecke, 
Denkwürdigkeiten zur Geschichte des Zeitalters Kaiser Sigismunds, 
izdao W. Altmann, Berlin 1893; V. Klaić, Povijest Hrvata Il., Ton. 
Zagreb 1900 i 1901; H. Chilian, Barbara von Cilli, 1908; A. Gubo, Ge- 
schichte der Stadt Cilli, Graz 1909. S. UNS 


BARBARI, Jacopo de', Ж Mleci (?) između 1440—1445, 
T Bruxelles (?) prije 1516, talijanski slikar i grafičar. U 
Njemačkoj su ga zvali Jakob Walch, pa nije isključeno, da 
je njemačkog podrijetla. U Mlecima bio mu je učitelj 
Alvise Vivarini, a utjecali su na nj Antonello da Messina 
i kasnije njemački i ninozemski majstori, osobito Diirer. 
Od 1503 do 1508 djeluje u Njemačkoj, a 1510 u Zuyt- 
borchu i Bruxellesu kao »vallet de chambre et peintre 
attachć a la princesse« nizozemske namjesnice nadvojvot- 
kinje Margarete. Signirao je svoja djela znamenjem ka- 
duceja (Merkurova štapa), pa je po tome dobio i svoj 
nadimak »maitre au caducće« Od njega se sačuvalo 
dvanaest slika, među kojima su znatnije one u Berlinu, 
Dresdenu, Miinchenu (Mrtva priroda iz godine 1504, naj- 
raniji primjerak te vrste slikarstva), Parizu i Veroni. 
B. je znatniji kao grafičar. Već se 1500 istakao crtežima 
za vedutu Mletaka, koju je u šest golemih drvoreza izdao 
Anton Kolb. Njegovi bakrorezi, njih tridesetak, najznat- 
nija su djela onodobne talijanske grafike. Njihova tehnika 
podsjeća mnogo na Schongauera i Diirera, s kojim se 
posljednjim B. dobro poznavao u Mlecima i Njemačkoj, 
pa ga je ovaj cijenio. 

LIT.: P. Kristeller, Das Werk des J. de' B., Berlin 1896; A. de 
Hevesy, J. de B. le maitre au caducée, Pariz-Bruxelles 1925. A. Sch. 


BARBARIĆ, 1. Milivoj, Ж Ne&tin u Srijemu 2. X. 1861, 
T Osijek 27. III. 1925, glumac. Započeo glumiti 1877 u Beo- 
gradu, zatim obišao sve naše pozornice, a tri godine vodio 
vlastito putujuće kazalište. Od 1895—1917 član zagrebačke 
drame, u kojoj je igrao karakterne uloge. Poslije 1920 bio 
stalni gost osječkog kazališta. S. B. 

2. о. (Mladen = Ilok 17 VT. 1873, | Zemun 5. IX. 
1936, franjevac. Srednju školu svršio je u Osijeku, novi- 
cijat u Beču, bogosloviju u Baji. Vršio je službu kate- 
hete i profesora. Izdao je više zbirki pjesama. G. 1901 po- 
krenuo je i kroz petnaest godina uređivao hrvatski kato- 
lički dječji časopis »Andeo Cuvar« Dao je nekoliko pri- 

loga za povijest franjevaca u Slavoniji i Srijemu. Spomena 
su vrijedne: Iločke starine, Povijest prve franjevačke gim- 
nazije u Rumi, Relikvije sv. Ivana Kapistrana. Napisao je 
dramu Kod žalosne Gospe, u pet slika, i epsku pjesmu Pa- 
šino srce. L.E. 
3. Petar, * Šiljevišta (župa Klobuk, Hercegovina) 19. V. 
1874, + Travnik 15. IV. 1897. Njegov otac bio je subaša 
poznatih begova Kapetanovića iz Vitine. Pučku je školu 
svršio u skraćenom roku i s izvrsnim uspjehom u Velja- 
cima; učitelj mu je bio vrsni pedagog Tomislav Vuksan, 
koji je o blagdanima školsku djecu vodio na misu pod 
hrvatskom zastavom. Kratko vrijeme B. je bio trgovački 
naučnik u Vitini, a 1889 primljen je u Nadbiskupsko dje- 
čačko sjemenište u Travniku. Uzoran seminarac, dobar 
drug, odličan đak, voljen i cijenjen od svakoga, težio je 
svijesno i ustrajno za svetošću. Kao maturant umro je na 
glasu zbog svetosti u Travniku na Vel. četvrtak, pošto je 
dva dana prije toga (13. IV.) primljen u isusovački red 
i položio prve redovničke zavjete. 20. V. 1935 preneseni 
su mu vanredno sačuvani smrtni ostatci i svečano sahra- 
njeni uz vanjsku stranu temelja sjemenišne crkve sv. Aloj- 
zija u Travniku, kamo hodočasti na njegov grob mnogo 
svijeta i iz velike daljine. Kod vrhbosanskog ordinarijata 


u Sarajevu započet je pripravni proces za beatifikaciju. 

LIT.: A. Puntigam D. L, Petar Barbarić — hrvatski uzor mladić, Za- 
greb 1900. To je djelo prevedeno na više jezika. M. V. 

BARBARIZAM. Kod Grka je značio preuzimanje tuđih 
običaja i govora. U lingvistici se tako zovu kovanice i fraze, 
ropski udešene prema stranim jezicima (germanizmi, gali- 
cizmi, romanizmi i t. d.). 

LIT.: V. Rožić, Barbarizmi u hrvatskom jeziku, 1. izd. Zemun 1904, 
3. izd. Zagreb 1913; N. Andrić, Branič jezika hrvatskoga, 1. i 2. izd. 
Zagreb 1911; T. Maretić, Hrvatski ili srpski jezični savjetnik, Zagreb 
1924 


BARBARO, glasovita mletačka plemićka porodica, iz 
koje su potekli: 

1. Daniele, Ж 1528, + 13. IV. 1570, svećenik, državnik, 
filozof i matematičar. Papa Pavao IV. imenovao ga je 
koadjutorom akvilejskog patrijarke Grimanija. Na trident- 
skom koncilu gorljivo je zagovarao Pričest pod jednom 
prilikom. Napisao je Aurea catena u 50 psalama (Mleci 
1569), De eloquentia (1557), Prattica della Prospettiva 
(1568). 

2. Ermolao, Ж 21. V. 1454, + Rim 1493, humanist, profesor 
u Padovi, a 1491 patrijarka u Akvileji. Prevodio je Aristo- 
tela i Dioskoridove komentare klasika. 

BARBAROSSA, 1. Arudž (Horuk), * Lezbo oko 1473, 
umro Tlemzen 1518, prvi turski vladar u Alžiru, brat Hajre- 
dinov. Od tuniskoga sultana Muhameda dobio je otok Džibu 
pa je odatle kao gusar pljačkao španjolsku obalu. Kada ga 
je šeik Salim at Tumi pozvao u pomoć protiv Španjolaca, 
on je uklonio šeika i sam zavladao Alžirom. Kasnije su ga 
stanovnici Tlemzena pozvali u pomoć protiv svoga sulta- 
na, koji je bio saveznik Španjolske. Tada je prepustio Alžir 
svom bratu Hajredinu, a za sebe prisvojio Tlemzen. Me- 
đutim su Španjolci 1518 osvojili Tlemzen i ubili B. na 
bijegu. U. 

2. Hajredin, Ж Mitilena 1474, umro u Carigradu 4. VII. 
1546, zapovjednik turske mornarice (1536—1546, sin tur- 
skog spahije Jakub-bega. Sa starijim bratom Baba Aru- 
džem (Horuk) izađe na glas kao gusar. G. 1515 pozva 
obojicu emir Alžira Selim Eutemi u pomoć protiv Španjo- 
laca, koje protjeraju, a braća se proglase gospodarima Alži- 
ra. G. 1519 predade Hajredin Alžir turskom sultanu Se- 
limu L, koji ga postavi za namjesnika. G. 1533 progna 
Hajredin uzurpatora Munla Hasana iz Tunisa, no Hajre- 
dina porazi 1535 kod Tunisa Karlo V. G. 1536 postade 
Hajredin zapovjednikom turske flote, te 1539 zauze Her- 
ceg Novi, 1540 razbije kršćansku mornaricu kod Kandije, 
1541 suzbije navalu Karla V. na Alžir, a 1543 opljačka kao 
trancuski saveznik Nizzu. Hajredin je utemeljitelj osman- 
lijske vlasti u sjev. Africi i najslavniji turski admiral. ILE. 

BARBAROSSA — Friedrich. 

BARBAROUX, Charles Jean, Ж Marseille 1767, + Bor- 
deaux 25. VII. 1794, franc. političar. Isprva se bavio fizi- 
kom, ali se zatim dao na politiku i postao vođa žirondista 
u borbi protiv Robespierrea. Svršio pod giljotinom. 

BARBARSKI NOVCI su po slici i natpisu grube i loše 
kopije korektnih predložaka različnih novaca. U starom 
vijeku pojavljuju se barbarski novci uvijek na periferiji, i 
to ponajviše grčkoga kulturnog kruga. Osobito su u znatni- 
jim količinama poznati keltski barbarski novci u zlatu, 
srebru i bakru iz pokrajina od Pireneja pa do donjeg Du- 


BARBARIĆ — BARBERINO 


nava, gdje im se pridružuju skitski novci sve tamo do 
Kavkaza. Glavni uzori tih novaca bili su oni Filipa IL, 
Aleksandra Velikoga, Audoleona, Lizimaha te nekih grčkih 
gradova i otoka. Na dalekom istoku oponašaju se novci 
Atene, Aleksandra i Eutidema. Na Siciliji nalaze se bar- 
barski punski novci, izrađeni prema grčkim uzorcima. De- 
nari rimske republike također su služili kao uzor, ali je 
rasprostranjenje tih barbarskih novaca još slabo istraženo. 
Isto vrijedi i za rimske carske novce, kao i za one iz vre- 
mena seobe naroda. Vrijedno je spomenuti barbarske novce 
iz Pomoranja, koje su kovali tamošnji Slaveni prema pred- 
lo$cima njemačkih, engleskih i čeških feniga. Svaki barbar- 
ski narod, koji je za uzor uzimao tuđe novce, s vremenom 
je dao na njima toliko svojih elemenata, da se ti novci 
mogu smatrati njihovim vlastitim produktima. U fabrika- 
ciji novaca istočnih Gota opaža se velik utjecaj tračko- 





NAJSTARIJI I NAJMLAĐI TIP SAMOBORSKOG 

dačkih i ilirskih plemena, a nije isključeno, da se tu po- 
javljuju već i slavenski elementi. Tu imadu riječ još nu- 
mizmatika i prethistorija. U našim krajevima i po cijelom 
Balkanu rasprostranjeni su novci istočnih Kelta, a u No- 
riku, t. j. u Hrvatskoj, zapadnom dijelu Bosne te u Kranj- 
skoj i južnom dijelu Štajerske nalaze se posebni norički 
novci, od kojih su znameniti skupni nalazi u velikim količi- 
nama u Križovljanima kraj Varaždina, u Đurđevcu i najviše 
(oko 1600 komada) u okolici Samobora. S. Fir-é. 
BARBAT, porezna općina i rimokatolička župa na Jl 
otoka Raba, ima 1000 stan., samih Hrvata u 20 rasijanih 
zaselaka. Ime potječe od nekadašnje crkvice sv. Barbata 
na Gavranici, krajnjem rtu otoka nasuprot Jablancu pod 
Velebitom. Sadašnja župna crkva sv. Stjepana usred B. 
sagrađena je 1850 na mjestu davne benediktinske opatije 
sv. Stjepana »na Postrani«, koja je počela propadati u 
15. st. Povrh B. na 200 m visokom brdu stoje ruševine apsi- 
dalne crkvice sv. Damjana, koja se spominje u 14. st., a 
gradski bedemi oko nje ostatak su još starijega naselja, 
koje može potjecati od Grka iz 4. st. pr. Kr. Pjesnik Ba- 
raković dovodi njegov osnutak u vezu s bjeguncima, koji 
su tražili na otoku Rabu spas pred Atilom. Spomenika iz 
staroga vijeka ima također pod brdom uz more i u moru. 
Žitelji B. stanuju na plodnom tlu i marljivo obrađuju 
zemlju, a sporedno se bave pastirstvom na kršu u goro- 
vitom zaleđu svojih sela i ribolovom u Barbatskom kanalu, 
što ga čini nenaseljeni otočić Dolinj (t. j. donji) s otokom 
Rabom. N. Z. 
BARBATOVAČKA REKA, u župi Toplice, lijevi pritok 
rijeke Toplice. Izvire na planini Crnoj Čuki (1197 m) i 
Požaru (1163 m), a teče uglavnom na ІЛ, čineći od sela 
Barbatovca do Kaludre nekoliko okuka. Dužina toka je 
25 km, površina sliva 125.8 km?. Najveći pritok B. R. je 
Trnavska Reka. P. Veći 
BARBERINO, 1. Andrea da, * Barberino (Val d'Elsa, 
Toskana) oko 1370, t iza 1431. Autor je šest pučkih pripo- 
vijesti, među kojima je još i danas najmilija knjiga u naj- 
širim slojevima Italije 1 Reali di Francia i njezin nastavak 
Guerino Meschino. Predmete je uzimao iz epskog ciklusa 
o Karlu Velikomu, ali njegove razvučene i monotone pre- 
radbe nemaju umjetničke vrijednosti. Važne su za povijest 
znamenite starofrancuske epike. Poznavali su ga i pre- 
vodili također kod Hrvata na Jadranu (na pr. 1549 do- 
bavlja jedan dubrovački knjižar tri primjerka te njegove 
knjige, v. K. Jireček, Archiv f. slav. Philol. XXI., 1899, 512). 
LIT.: 1 Reali di Francia, per cura di G. Vandelli, Bologna 1892—1900; 


V. Rossi, Il Quattrocento, Milan 1933; М. Sapegno, I! Trecento, Milan 
1934. 


2. Francesco da, * Barberino (Val d'Elsa, Toskana) 1264, 
T Firenca 1348, talijanski pjesnik, notar u Firenci. Zbog 
političkih razloga preselio se u Mletke; pošto je poslije 
toga četiri godine proživio u Provansi, vratio se u svoj 
rodni grad. Od njegovih djela sačuvala su se dva alego- 
rijsko-didaktička spjeva s originalnim crtežima: Documenti 
d'amore (1310), etičke pouke (»documenti«) božanstva lju- 
bavi, izvora svih kreposti; Del reggimento e costume di 

donna (oko 1318), spjev o pristojnom ponašanju žene. Oba 


su djela važnija za kulturnu nego za književnu povijest. 
LIT.: Documenti d'Amore, a cura di F. Egidi, I.—IV., Rim 1905—1927; 

A. Parducci, Costumi ornati, Bologna 1928; С. Bertoni, Il Duecento, III. 

izd., Milan 1939; М. Sapegno, Il Trecento, Milan 1934. M. D-ić. 


BARBES, Armand, * Pointe-à Pitre (Francuska) 18. IX. 
1809, + Haag 26. VI. 1870. Od 1830 sudjeluje u svim repu- 
blikanskim i komunističkim pokretima. Za pariske revo- 
lucije u veljači 1848 postaje član revolucionarne narodne 
skupštine. Kao radikalni komunist i revolucionarac nije 
zadovoljan s političkim i socijalnim radom »privremene 
vlade«, zato digne 15. V. 1848 sa svojim drugom Louisom 
Blanquijem ustanak, zbog čega bude osuđen na smrt i po- 
milovan na doživotnu tamnicu. G. 1854 pušten na slobodu, 
polazi u Bruxelles, a zatim u Haag, gdje je kao socijali- 
stički organizator djelovao sve do svoje smrti. МЕСТ: 

BARBET (Canis aquaticus Lin.), pas ptičar, kojim 
napose mnogo služe u Belgiji u lovu na ptice vodarice. 
Donosi ubijenu divljač. Kad kopnena divljač pred njim 
bježi, on je traži, držeći nos nisko pri zemlji, a sakrivenoj 
divljači približuje se s visoko uzdignutim nosom, da ne- 
posredno pred njom stane. Vanredno je ustrajan i vjeran. 
Dlaka mu je valovita ili kudrava, a na tjemenu stazicom 
razdijeljena. Boje je bijele, crno-bijele ili mrke. 

LIT.: A. Gräfin vom Hagen, Die Hunderassen, str. 90. L 

BARBETTA (Bradica) Ivan, dominikanac 15. st. Možda 
je istovetan s učenim humanistom, pjesnikom i povjesni- 
čarom Ivanom Polikarpom Severitanom, koji je rođen u 
Šibeniku 1472. Polikarp je poznat i pod imenom Barbula 
Pompilius. 

BIBL.: Solimaidos libri tres, Rim 1509, Mleci 1522; Dionisii, Apollonii, 
Donati ... Senecae Junioris, Catonis ... libri cum commentariis, Peru- 
gia 1517; Feretreidos libri tres, Mleci 1522; Monoregia, Mleci 1522; Hi- 
storia Dalmatiae vel De laudibus Dalmatiae (Шугіге). 

LIT.: Š. Ljubić, Dizionario biografico, Beč 1856; M. 
k starijoj knjiz. 1 kult. povjesti hrvatskoj, Zagreb 1904. EP. 

BARBEY D'AUREVILLY, Jules Amédée, * Saint-Sau- 
veur-le Vicomte 1808, + Pariz 1889, francuski pisac romana 
i novinar, Normandijac po krvi. U romanima prikazuje 
Normandiju u času, kad se u njoj bore dva svijeta: stari 
režim s revolucijom. Prikazuje ljude strastvene, željne avan- 
tura, i kreposne junake, a osrednjih običnih ljudi on ne 
poznaje. Kad crta pale duše (kao svećenika Sombrevala u 
Un prčtre marić, 1865), ide do kraja u opisivanju mana, 
a kao protutežu d'Aurevilly stavlja uz rame zalutalome ju- 
naku plemeniti i svetački lik, koji će ispaštati Sombreva- 
love grijehe. Cijeli ciklus njegovih djela (Ensorcelće, 1854; 
Le Chevalier des Touches, 1864; Les Diaboliques, 1874) 
nosi žig čovjeka, u kome se borio ateizam, senzualizam 
i nihilizam, da na koncu piše pod vidom dvaju principa: 
katolicizma i monarhizma, prema kojemu dijeli ljude na 
izabrane i bezličnu masu. Naklon misticizmu i jezovitim 
događajima, žestoko se obara na pozitivizam i naturalizam 
(Les Oeuvres et les Hommes du XIXe s., 14 sv. 1860— 
1895). Bio je neobično oštar polemičar, pa je svojim pole- 
mikama izazvao mnogo gorčine protiv sebe. 


LIT.: E. Grelé, J. Barbey d'Aurevilly, sa vie et son oeuvre, Pariz 
1902; Don Juanova najljepša ljubav, Zagreb 1923. D. št 


BARBEZANIS, Miha Madijev. Plemićka obitelj de Bar- 
bezanis (Barbasanis) imala je dugi niz vjekova važnu ulogu 
u Splitu. Imena Madije (Madius) i Mihovil (Micha) izmje- 
njuju se gotovo redovito između oca i sina. Tako jedan 
Miha Madijev vrši različite gradske službe i poslanstva u 
Splitu u 1. pol. 13. st. i umire 70-tih godina toga st. Sin 
ovoga Madije Mihin spominje se u drugoj polovici istoga 
st. Najvažniji je Miha, sin ovoga posljednjega (Ж oko 1284), 
važna politička ličnost u Splitu u prvoj polovici 14. st. 
Misli se, da je on autor ljetopisa Incipit historia hedita per 
Micham Madii de Barbazanis de Spalato de gestis Roma- 
norum imperatorum et summorum pontificum pars secun- 
dae partis de anno domini MCCXC. Djelo je razdijeljeno 
na 29 poglavlja, a govori o pojedinim događajima od 1288 
do 1330. No jer se ime Miha Madijev javlja više puta i 
poslije toga vremena, nije isključeno, da nije autor i jedan 
od pom Miha Madijevih. 

LIT.: F. Šišić, Miha Madijev, Rad Akad. 153, 1—46; D. švob, Krnji 
B splitski, Vjesnik hrv. arheol. društva N. S. XVII. Per 


40. M. B-a. 

BARBI, Michele, * Sambuca Pistoiese (Toskana) 19. II. 
1867, talijanski filolog. Profesor talijanske književnosti na 
sveučilištu u Messini, а zatim u Firenci, senator kralje- 
vine, urednik narodnih izdanja Danteovih, Foscolovih i 
Manzonijevih djela. Jedan je od najboljih poznavalaca 
Dantea, odličan izdavač starih tekstova na osnovi moder- 
nih kritičkih metoda (»ogni edizione ben fatta č un primo 

commento«). Svojim je kritičkim duhom usavršio filološku 
metodu u Italiji. Glavna su mu djela: kritičko izdanje 
Danteovih djela (Vita Nuova, II. izd., Firenca 1932, i 
Rime, Firenca 1921); Studi sul Canzoniere di Dante (Fi- 
renca 1915); Studi di filologia italiana (Firenca 1927); od- 
lična monografija Dante: vita, opere e fortuna (Il. izd. 
Firenca 1940); La nuova filologia e l'edizioni dei nostri 
scrittori, da Dante a Manzoni (Firenca 1938); Poesia po- 
polare italiana: studi e proposte (Firenca 1939); Con Dante 
e coi suoi interpreti: saggi per un nuovo commento della 
Divina Commedia (Firenca 1941). Bio je urednik (1893— 
1906) časopisa Bullettino critico della Società Dantesca 
italiana. Sada uređuje (od 1920) časopis Studi danteschi, 
koji je on osnovao. M. D-ić. 

BARBIER, Henri-Auguste, Ж Pariz 1805, + Nizza 1882, 
francuski pjesnik. U Revue de Paris štampao je pjesme, 
kojima je izašao na glas. B. je imao jaku satiričku žicu, 
što se najbolje vidi u njegovim glavnim djelima Curée i 
Idol (1831). U prvom se obara na one, koji su se okoristili 
srpanjskom revolucijom, a u drugom šiba obožavatelje Na- 
poleona. Njegova satira lako prelazi u otvoreni napadaj, 
često je gruba i pojačana bezobzirnim cinizmom. Druga 
su njegova djela: Le Lion, La Popularité, lambes et Poêmes. 
1879 postaje članom Francuske akademije. 


LIT.: L. Séché, A. Barbier (Annales Romantiques, 1905). Kod nas je 
preveden u Viencu (XIV., Nisa, preveo M. Grlović). D. št 


BARBITURNA KISELINA (игеіа malonske kiseline). 
Važan derivat karbamida ili mo: 

NH—CO kračevine (urea). Nastaje konden 
co“ “ен zacijom iz estera ili klorida тпа- 
ES Z  ]onske kiseline i mokraćevine. Li- 
NH—CO jepo kristalizira, slabo se otapa u 


vodi, a otopina reagira kiselo. Od 
derivata barbiturne kiseline važni 
su: veronal (dietilbarbiturna kiselina), luminal (feniletilbar- 
biturna kiselina), proponal (dipropilbarbiturna kiselina), 
dial (dialilbarbiturna kiselina). Sve su to poznati lijekovi 
i cijenjena sredstva za spavanje (hypnotica). M. D-č. 
BARBIZON, selo u francuskom départmanu Seine et 
Marne na rubu fontainebleauske šume. U Barbizonu se 
nastanio francuski slikar Théodore Rousseau ogorčen, što 
mu je porota pariskog Salona 1836 odbila dvije njegove 
slike (L'allće de chátaigniers i La descente des vaches). 
S njim su pošli onamo pejzažisti Narcisse Diaz de la 
Pefia, Jules Duprć, Francois Daubigny, pa animalisti Con- 
stantin Troyon, Jacques Raymond Brascassat i Charles 
Emile Jacque. Svi oni sačinjavaju t. zv. barbizonsku ili 
fontainebleausku francusku slikarsku školu. Dok su pejza- 
žisti, povodeći se za holandijskim majstorima Ruisdaelom 
i Hobbemom, stvarali t. zv. »paysage intime« prikazujući 
na svojim slikama sve intimne draži i atmosferske ugodaje 
šume i njenih okrajaka, uzeli su animalisti za svoj uzor 
holandijskog slikara Paula Pottera, oživljavajući pejzaže 
životinjama. Stariji od Courbeta pripravljaju barbizonski 
slikari njegov realizam. Iako je živio u Barbizonu od 1840 
do svoje smrti 1875, ne pripada barbizonskoj školi Jean 


Francois Millet. h 
LIT.: J. N. Mollett, The painters of Barbizon, London 1890; D. C. 
Thomson, The Barbizon School of Painters, London 1891. A. Sch. 


BARBOT,  Vjekoslav, Ж 
Krapina 1812, + 30. VII. 1872, 
ilirac, član Narodne straže i 
gradski zastupnik, bio je vla- 
snik negdašnje tvornice Ка- 
menine i posuđa u Zagrebu, 
Nova Ves 25, koju je osno- 
vao god. 1828 Josef Krieger 
s Haslacherom. Svoj je za- 
nat izučio kod Lelisa u ke- 


Barbiturna kiselina 


par 


ramičkoj tvornici kamenine 
u Krapini. Poslije njegove 
smrti vodi tvornicu njegova 


žena Alojzija, a zatim pre- 
uzimaju tvornicu B. Kalina 
i E. Kornitzer, te je vode sve 
do 1907, kad prestaje s ra- 
dom. Neki predmeti izrađeni 
u ovoj tvornici sačuvani su 
u Hrv. narodnom muzeju za 


VJEKOSLAV BARBOT = 
umjetnost i obrt u Zagrebu. 
LIT.: A. J. Krickel, Fussreise durch den grossten Teil der Ost Staa- 
ten in den Jahren 1827—28 bis Ende Mai 1829, Allgemeine Deutsche 
Garten-Zeitung, Beč 1830; Z. Šenoa, »Zagreb«, revija društva Zagrepča- 
na, god. V. Roz: 

TANJURI OD KAMENINE, 


izradeni u tvornici Vjekoslava Barbota 
u Zagrebu 
Zagreb, Hrv. nar. muzej za umjetnost i obrt 


BARBULESCU, Ше, Ж Bukurešt 1870, rumunjski slavist, 
od 1906 profesor sveučilišta u Jasiju, sada umirovljen u 
Bukureštu. Prvi je rumunjski učenjak, koji je promo- 
viran na sveučilištu u Zagrebu (1899, kod Maretića) tezom 
Fonetika ćirilske azbuke u pisanju rumunjskoga jezika 
XVI. i XVII. vijeka u svezi sa srpsko-slavenskim, bugar- 
sko-slavenskim i rumunjsko-slavenskim spomenicima. Pet 
je pitanja, koja ga u izučavanju rumunjsko-slavenskih od- 
nosa najviše zanimaju: 1. obrazovanje rumunjske ćirilice 
(Fonetica alfabetului cirilic in textele romane din veacul 
al XVI si XVII, Bukurešt 1904, prerada njegove zagrebačke 
teze); 2. vrijeme, kad počinju ulaziti u rumunjski jezik 
slavenske riječi (Zbornik u slavu V. Jagića, 1908); 3. obra- 
zovanje individualnosti rumunjskoga jezika u vezi sa sla- 
venskim elementom (Individualitatea limbii románe si ele- 
mentele slave vechi, Bukurešt 1929; str. 534); 4. stare ru- 
munjsko-slavenske veze, naročito za doba t. zv. slavoni- 
zma, kao i moderne (Curentele literare la Romani іп pe- 
rioda slavonismului cultural, Jagi 1928; Relations des 
Roumains avec les Serbes, les Bulgares, les Grecs et la 
Croatie en liaison avec la question macédo-roumaine, Jasi 
1912); 5. razvitak i važnost rumunjske slavistike (O zna- 
čenju rumunjske filologije za proučavanje srpskog jezika 
i književnosti; Glas CXXI, 1926). Prigodom dvadesetpet- 
godišnjice nastavničkog rada 1931 posvetiše mu prijatelji i 
učenici zbornik članaka (Omagiu), koji sadržava detaljnu 
bibliografiju brojnih njegovih studija. Urednik je časopisa 
Arhiva, organa Historijsko-filologijskog društva u Jagiju. 

LIT.: P. Skok, Osnovi romanske lingvistike L, str. 113, 8 65, Za- 
greb 1940;; Isti, Slavia VIII., Prag 1930. ps 

BARBUN — Trlja. 


BARBUSSE, Henri, Ж Asnières 1873, + Moskva 1935, 
francuski književnik. U prvom svom romanu (Les Sup- 
pliants, 1903) mladi pisac traži put, kojim bi izašao iz 
svoga pesimizma; traži put, koji ne dovodi do samouni- 
štenja, te traži stvarnost, koja bi ga ozdravila. Vrhunac 
kolebanja dosiže u romanu L'Enfer (1908), u kojem glavni 
junak — Barbusse — nazivlje život paklom, jer vidi sve 
nagriženo bolešću i trulo. Nous Autres (1914) je nastavak 
pakla. Međutim je B. za rata zaboravio svoje unutarnje 
trzavice. Život rata dao je 
u najboljem djelu Le Feu 
(1916) s mnogo realizma. Cilj 
mu je života, da propovijeda 
sveopće bratstvo ljudi. S vje- 
rom u novi poredak pisao je 
roman Clartć (1919), Paroles 
d'un combattant (1920), La 
Lueur dans l'abime (1920), Les 
enchainements (1925), Les 
bourreaux (1926), Jésus (1927) 
i t d. Na njegovo je djelo 
utjecao ruski realizam, a kad 
nije propovjednik, B. stvara 
prave umjetničke stranice 
prožete istinskim socijalnim 
lirizmom. 

LIT.: H. Hertz, H. Barbusse, Pa- 
riz 1919; F. Lefèvre, Une heure avec 
M. H. Barbusse, Nouvelles Litté- 
raires, 25. IV. 1925. Na hrvatski 
je Oganj (Le Feu) preveo N. An- 
drié, ZB, Zagreb 1919; Intelektualcima, štampano u Beču (Biblioteka 


Svetlost, br. 1); u Beogradu je 1923 izašao roman Svetlost (Clarté) u 
prijevodu S. Džamonje. D” St; 

HENRI BARBUSSE 


BARBULESCU — BARCELONA 


BARCELONA, najveća španjolska luka, trgovačko i 
industrijsko središte te glavni grad Katalonije. Prirodni 
položaj nije naročito povoljan, a i luka je umjetno izgra- 
đena. Nalazi se između ušća Llobregata i Besosa. Ove 
rijeke probijaju niski primorski greben i omogućuju ulaz 
u plodnu i gusto naseljenu Katalonsku dugodolinu, koja se 
pruža od Ampurdana do Tarragone. Najvažnija linija pre- 
ma unutrašnjosti poluotoka vodi dolinom Ebra, no Bar- 
celona se ne nalazi na njezinu završetku nego 150 km sje- 
veroistočno. 

Grad se raširio u valovitoj primorskoj ravnici, koja se 
od obale postepeno diže prema SZ do brijega Tibidabo 
(532 m). Odatle se pruža izvanredan pogled na grad i 
okolinu, na daleku morsku pučinu (koji put do Baleara) 
te do Pireneja. Na JZ se diže neposredno uz obalu brežu- 
ljak Montjuich (175 m; ime je nastalo od Mons Jovis ili 
možda znači »židovski brijeg«), na kojem se nalazi stara 
utvrda. Lijep položaj grada istaknuo je već Cervantes: en 
sitio y en belleza unica (»položajem i ljepotom jedinstven«). 
Stari grad ima oblik nepravilna šesterokuta. Sastoji se od 
dvije polovice, starijeg Ciudada na I i modernijeg Arrabala na 
Z, koji su kroz stoljeća bili svaki 
za sebe utvrđeni. Na mjestu zidova, 
koji su ih dijelili, pruža se glavna 
ulica »Rambla«, a na mjestu okol- 
nih zidova su široke ceste, »Ronda« 
zvane. U središtu Ciudada diže se 
veličanstvena katedrala, jedno od 
najsjajnijih djela španjolske gotike. 
Gradnja je započeta 1298. U njoj 
se nalazi grob sv. Eulalije, pređa- 
šnje zaštitnice grada. Ulice su u sta- 
rom gradu krivudave i uske, kuće 
su crvenkaste boje s mnoštvom bal- 
kona i s niskim krovovima. Novije 
četvrti okružuju stari grad, a građene su po tipu šahovske 
ploče sa širokim pravilnim ulicama, drvoredima platana, 
ali bez većih zelenih površina. Mnoge su kuće izvedene 
u fantastičnom novokatalonskom stilu. 

Na Ramblu starog grada nastavlja se preko Plaza de Ca- 
talufia reprezentativna ulica Paseo de Gracia, široka 
preko 60 m sa četverostrukim drvoredom platana. S njom 
se siječe dijagonalna Gran Via de Argiielles. Na periteriji 
se redaju tvorničke četvrti Sans, Gracia, San Andrćs de 
Palomar i San Martin de Provensals, te četvrti vila Bona- 
nova i San Gervasio. Luka je zaštićena lukobranom dugim 
3 km. Njezin je razvoj oteščan radi brežuljka Montjuich, 
ali onkraj brežuljka ima па naplavljenu tlu Llobregata 
neograničenih mogućnosti za širenje slobodne zone (punto 
franco). Nad lukom dominira Kolumbov spomenik, visok 
60 metara. 

Od znanstvenih ustanova valja spomenuti Universidad 
Literaria s 4 fakulteta, osnovanu 1430, akademiju prirodnih 
znanosti, medicinski i kirurški kolegij te akademiju lijepih 
umjetnosti. 

Kao industrijski grad i velika luka razvila se B. od sre- 
dine prošlog stoljeća, što se vidi i po porastu broja sta- 
novnika. G. 1849 brojila je 190.000 stanovnika, a 1890 
272.000. U zadnje doba stupila je B. u red milijunskih 
gradova (1,006.000 stan.) te je pretekla Madrid i postala 
najvećim gradom Pirenejskog poluotoka. B. je središte ka- 
talonske industrije. Ova je gotovo bez domaćih sirovina 
i bez izvora energije osim gorskih rijeka, ali ima marljivo 
i vješto radništvo, a pogoduje joj i poslovni duh Katalo- 
naca. Osobito je razvijena pamučna i vunena, nadalje me- 
talurgijska i elektrotehnička industrija, brodogradnja, izrad- 
ba čokolade, sapuna i t. d. B. ide u red većih evropskih 
luka, te je brodarski promet iznosio posljednjih godina 
5—8 milijuna RT. Ona svladava jednu četvrtinu ukupne 
španjolske trgovine. U lučkom prometu uvoz je kudikamo 
jači od izvoza, te iznosi 90% ukupnog lučkog prometa. 
Uvozi se uglavnom žito, ugljen, sirovine, strojevi, a izvozi 
pamučna roba, južno voće i vino. 

Gradski promet svladava pored ostalih prometnih sred- 
stava podzemna željeznica otvorena 1924 te metropolitan- 
ska željeznica do predgrađa Gracia i San Gervasio. 

LIT.: M. Sorre, La Pćninsule Ibćrique, u Vidal de la Blache-Gallois, 
Géographie universelle VII. 1.; H. Lautensach, Spanien und Portugal, 
Klutes Handbuch der geographischen Wissenschaft, Potsdam. Z. D-i. 

Povijest. B. je, prema Ausoniju i Orosiju, osnovao Ha- 
milkar Barkas, po kojemu ona i ime nosi. Medutim to če 
biti pučka etimologija. U doba prije rimskog osvojenja 







































































BARCELONSKI GRB 





BARCELONA 


B. (Barcino) bila je glavni grad Laletanaca. Početkom 2. 
punskog rata csvojiáe B. Rimljani. U rimsko doba pripadala 
je B. pokrajini Hispania citerior (Tarraconensis) na obalama 
Balearskog mora. Za Augusta postade kolonija i zvala se 
Colonia Julia Faventia Augusta Pia, a bila je upisana u tri- 
bus Galeria. Odsada dalje B. se razvija sve više i smatrala 
se početkom 5. st. bogatim gradom. Iz ovog rimskog vremena 
nalazi seu B. mnogo ostataka, kao ostatci dviju polukružnih 
kula nekadanje Porta Praetoria (na Plaza Nueva), ostatci 
(stupovi) t. zv. hrama Herkulova, bedema, vodovoda i dr. 
Svoje bogatstvo zahvaljivala je B. industriji srebrnog olova 
i izvozu te rude. Ma da je bez sumnje samo legenda, da je 
u B. propovijedao sv. Pavao, bilo je u B. svakako u 3. st. 
kršćana. G. 415 osvoji B. gotski kralj Ataulf i učini je 
sjedištem svoga kraljevstva. G. 713 osvojiše B. Arapi. Tada 
ona za neko vrijeme propada. Arapima je preote Ludovik, 
sin Karla Velikoga, i učini je glavnim gradom španjolske 
marke (Marca hispanica). Ta bi marka pretvorena u grofo- 
viju, a B. postade njezinim glavnim gradom. G. 913 i 995 
osvojili su B. Arapi, ali im bude opet oduzeta. Otada su 
njeni grofovi samostalni. Kad se 1137 grof Raimund IV. Be- 
rengar oženio sa Petronillom, kćerkom aragonskog kralja, 
sjedini se grofovija B. s Aragonijom. Odsada B. neprestano 
raste i napreduje, pa se u 13. i 14. st. ubraja među najveće 
i najživlje trgovačke gradove Evrope, i svakako je prvi 
lučki grad na Pirenejskom poluotoku za trgovinu s Orijen- 
tom i svim trgovačkim centrima na Sredozemnom moru. 
B. je već u 13. st. imala kodificirano pomorsko pravo, 
kojim su se onda služili mnogi gradovi na Sredozemnom 
moru. Potporom kraljeva cvate u B. literarni i umjetnički 
život. B., centar Katalonije, ima velik utjecaj na politiku 
aragonsko-katalonskih kraljeva. Pod utjecajem B. osvojili 
su oni Baleare (1229—1230) i Sardiniju. U svojoj unutra- 
šnjoj upravi ostala je B. autonomna. Kada je 1474 sjedi- 
njena Aragonija s Kastilijom, kušala je B. više puta da se 
oslobodi kastilske vlasti, ali uzalud. G. 1640 stajaše ona 
na čelu katalonskog ustanka protiv Filipa IV., ali je bila 
prisiljena da se preda španjolskom kralju. Za vrijeme rata za 
španjolsko nasljedstvo pristade B. uz Karla Habsburgovca, 
no protivnici je osvojiše. Filip V. poruši jedan dio grada, 
oduze mu privilegije i proganjaše vođe otpora, G. 1809 osvo- 
jiše B. Francuzi, koji ostadoše u njoj s jakim vojnim snaga- 
ma sve do 1814. U ustanku »agraviadosa« 1827 učestvovala 
je B. vrlo aktivno, pa je i teško iskusila posljedice. I idućih 
godina bilo je u B. nekoliko ustanaka i pobuna, često s re- 
publikanskim težnjama (1835, 1836). I opet je 1841, pa 1842 
bilo u B. velikih nemira, a naročito 1842. Kad je u lipnju 
1843 uvedena središnja junta, došlo je u B. 4. i 7. rujna po- 
novno do sukoba vojske i naroda i do bombardiranja grada. 
G. 1856 za državnog udara O'Donella bukne ponovno usta- 
nak, koji je krvavo ugušen. Kad je nastao federativni po- 
kret Katalonaca, i opet je B. središte pokreta (1874). I 6. 
srpnja 1890 planuše u B. nemiri. B. bijaše u ovo doba i 
dalje središte socijalizma, liberalizma, anarhizma i anti- 
klerikalizma, koje su struje dovodile često do krvavih usta- 
naka. To se produžilo i u 20. st. B. posta središtem kata- 
lonskog pokreta i katalonske kulture, uopće glavni grad 
Katalonaca. U to je došlo do pada kraljevstva i stvaranja 
španjolske republike. Na osnovu ustava nove republike Ka- 
talonija je 1932 proglašena nezavisnom unutar španjolske 
republike te je dobila svoju autonomnu vladu i svoj posebni 
ustav. Za vrijeme građanskog rata u Španjolskoj (1936— 
1938) B. je žilavo podupirala republikance i madridsku vladu. 





BARCELONA, Carrer de les Corts i Coliseum (Saborska ulica) 





BARCELONA, Katedrala 


LIT.: F. Valls-Taberner i Ferran Soldevila, História de Catalunya, 
Barcelona 1922; A. Rovira i Virgili, Historia nacional de Catalunya, 
Barcelona 1922—26. G. N. 

Barcelonska deklaracija. Njome je riješeno, da li države, 
koje nemaju morske obale (kao Švicarska), mogu imati 
svoju trgovačku mornaricu. Mirovnim ugovorima od 1919 
to je pravo tim državama djelomično priznato, a B. d., iz- 
rađena na Barcelonskoj konferenciji (v.) 1921, postavila je 
u tom smislu opće načelo međunarodnog prava, da pomor- 
ski brodovi mogu vijati zastave i onih država, koje nemaju 
morske obale, ako su registrirani u određenom mjestu do- 
tične države. To se mjesto ima smatrati lukom pripadnosti 
broda. 

Posebnim utanačenjem između neke države, koja nema 
obale, i neke primorske države može se kao luka pripa- 
dnosti odrediti neka pomorska luka u toj državi. Tako je 
na pr. Genova određena za registriranje brodova, koji plo- 
ve pod švicarskom zastavom. V. Br-ć. 

Barcelonska konferencija 10. III.—24. IV. 1921, prva opća 
konferencija za promet i provoz, sazvana od Lige naroda 
radi ostvarenja načela slobode prometa i provoza, izreče- 
nog u čl. 23 e) pakta Lige. Na njoj su sudjelovale 44 drža- 
ve, a izradila je konvencije o slobodi provoza i o režimu 
plovnih voda međunarodnoga interesa (> Barcelonske kon- 
vencije) i B. deklaraciju (v.). 

LIT.:L'oeuvre de Barcelone, Exposće par quelquesuns de ses auteurs, 


1922; Hajnal, Verkehrskonferenz von Barcelona u Strupp, Wörterbuch 
des Volkerrechts und der Diplomatie, sv. IIL, Berlin—Leipzig 1929. 
J.N 


Barcelonske konvencije izradene na Barcelonskoj konfe- 
renciji (v.) 1921 ureduju pravne odnose na nutarnjim plo- 
vnim putovima i odreduju pravila kod svih prometnih obli- 
ka za provoz robe i putnika u medunarodnom saobračaju. 

U konvenciji o provozu usvojeno je kao temeljno na- 
čelo sloboda provoza robe i putnika i jednakost u postu- 
panju bez obzira na državnu pripadnost. 

BARCELONA, Spanjolsko selo na izloZbi 


U konvenciji o režimu plovnih putova međunarodnog 
značaja utvrđen je pojam tih plovnih vodenih putova i 
predviđena su prava i dužnosti obalnih država. Usvojeno 
je načelo slobode prometa na njima i jednakoga postu- 
panja u pogledu uvoza i izvoza bez prekrcavanja na plo- 
vnim putovima, koji nisu međunarodnog značaja. 

Predviđene su iznimke i nadležnost za rješavanje even- 
tualnih sporova. V. Br-č. 

BARCHENT je gusta pamuéna ili polulanena tkanina, 
otkana keperastim vezivanjem. Može biti glatka ili čupava. 
Služi najviše za izradu zimskog rublja kao flanel. F. Ko-ć. 

BARCLAY, 1. Alexander, Ж 1475(?), + 1552, britanski pje- 
snik, učenjak i bogoslov, rodom iz Škotske. Bio je redom 
svećenik u Devonshireu, redovnik u benediktinskom samo- 
stanu Ely, franjevac u Canterburyju i župnik u Londonu. 
Važna su dva njegova djela: The Shyp of Folys of the 
Worlde (Brod luđaka svijeta, 1509) i Certayne Ecloges 
(objavljene 1515, ali pisane mnogo prije). Prvo je djelo 
adaptacija poznatog satiričnog djela »Narrenschiff« bazel- 
skog profesora Sebastiana Branta (1457—1521), ali Barclay 
ne oponaša slijepo svoj uzor, već ga prilagođuje engleskim 
prilikama, slikajući prizore i tipove iz suvremenog engle- 
skog života. Tim djelom uvodi B. u englesku književnost 
novu vrstu satire, koja se bitno razlikuje od alegorijske 
satire prijašnjih vjekova. Lica mu nisu više apstrakcije, 
več konkretni primjeri nastranog bibliofila, podmitljivog 
suca, smiješnog dandyja, pokvarenog svećenika, i t. d. Bar- 
clayjeve »Ekloge« su zanimljive kao prvi primjer pasto- 
ralne poezije u engleskoj književnosti. Kao uzor poslužili 
su mu ovdje Johannes Baptista Spagnuoli (Mantuanus) i 
papa Pio II. (Aeneas Sylvius Piccolomini), no i tu pokazuje 
svoju originalnost, crtajući prizore iz engleskoga seoskoga 
Života, opisujući nogomet i različne druge igre. Preveo je 
na engleski Salustijev »Bellum Jugurthinum« (oko 1520) i 
nekoliko života svetaca. J. T-a. 

2. William, Ж Aberdeen 1546, + Angers 3. VII. 1608, pra- 
vnik. Nauke je svršio u Francuskoj i postao profesor gra- 
danskoga prava na sveučilištu u Pont-à-Moussonu. Najpo- 
znatije njegovo djelo je polemičkog sadržaja i ima natpis 
De regno et regali potestate, Pariz 1600. 

BARCLAY DE TOLLY, Mihail Bogdanovič, Ж 1761, 
+ 1818, ruski vojskovođa. Istakao se kao general 1806 kod 
Pultuska i 1807 kod Preussisch-Eylaua. Kad je prisilio Šved- 
sku na mir, postade 1810 ministrom rata, a 1812 vodi 1. za- 
padnu armeju protiv Napoleona. U tom su mu ratu oduzeli 
zapovjedništvo radi njegove taktike povlačenja. Zamijenio 
ga je Kutuzov, pod čijim se zapovjedništvom borio u bitki 
kod Borodina. U vojni 1813 poslije bitke kod Budišina 
postao je vrhovnim zapovjednikom ruske vojske. 

BARCO CENTENERA, Martin del, Ж Logrosano (Estra- 
madura) oko 1535, španjolski pjesnik, pustolovna života. 
G. 1572 odilazi kao svećenik ekspedicije Juana Ortiza u 
Argentinu, gdje živi 24 godine, postavši napokon arciđa- 
konom u biskupiji Tucuman. Od različnih djela, koja mu 
se pripisuju, sigurno je njegov spjev od 28 pjevanja Argen- 
tina y coquista del Rio de la Plata. To je pjesnička kronika 
Ortizova pothvata s mnogo povijesnih podataka i prikaza 
urođeničkog života. A.M. 

BARČIĆ, Erazmo, * Rijeka 9. VI. 1830, + Rijeka 5. IV. 
1913, hrvatski političar. Na Rijeci svršio gimnaziju, a filo- 
zoliju i pravo u Zagrebu na pravoslovnoj akademiji. Iza 
svršenih nauka bi kratko vrijeme u sudačkoj službi, a zatim 
sve do smrti odvjetnik na Rijeci, odlikujući se u tom zva- 

nju spremom i pravničkom pronicavošću u građanskim stva- 
rima i kao dobar govornik u kaznenim raspravama. G. 
1865 započe njegova parlamentarna karijera izborom u 
hrvatski sabor, gdje se pridružio Anti Starčeviću. Stranku 
prava je kasnije napustio radi neslaganja s nazorima Jo- 
sipa Franka. Živo se zalagao za ujedinjenje svoje stranke 
s nezavisnom narodnom, a iza pada grofa Khuena stupi u 
hrvatsko-srpsku koaliciju. 

Rođen u doba izumiranja feudalizma, u ranoj je mladosti 
usisao ideje četrdesetosme. Imao je prilike da prati histo- 
rijsku epopeju oslobođenja Italije od tuđinskih vlasti i nje- 
Zina ujedinjenja, pa da se za nju zanosi i njome nadahne. 
Taj zanos i oduševljeno poštovanje, gotovo obožavanje 
heroja te borbe isticalo se već u njegovoj radnoj sobi, 
okićenoj slikama Mazzinija, Garibaldija, braće Cairoli i 
drugih mučenika talijanskoga preporoda, a nalazilo je pri- 
lika da se očituje i u njegovim saborskim govorima. No nije 
mu zamračilo osjećaja za hr- 
vatsku rodnu riječ, nego je 
štoviše jačalo privrženost vla- 
stitom narodu i slavenskoj mi- 
sli, od koje je očekivao djelo- 
tvorne pomoći za ostvarenje 
svojih slobodarskih ideja u 
rušenju Austrije, koje je u tu 
svrhu smatrao neizbjeZivim. 

Politički je djelovao za či- 
tava svoga života dvojako: na 
Rijeci kao vođa riječkih Hr- 
vata, u hrvatskom saboru kao 
odlučni i uvaženi pobornik 
oslobođenja Hrvatske od tu- 
dina. 

Brošura, izdana na Rijeci u 
studenom 1860 na 79 stranica 
pod naslovom La voce di un 
patriota (Glas jednog rodo- 
ljuba), pisana talijanski s ra- 
zloga, da bude čitana i shva- 
ćena (jer »narodni govor... doduše svi moji sugrađani 
govore, ali nisu navikli čitati i pisati inače nego samo 
talijanski«), crta u prvom odsjeku povijest grada Rijeke 
od postanka do listopadske diplome, u drugom pobija 
autonomaštvo, ukoliko ide za političkim odcjepljenjem od 
Hrvatske, a u trećem dokazuje hrvatsku narodnost Rije- 
čana i potrebu političke pripadnosti Rijeke Hrvatskoj. Tim 
idejama ostade vjeran do groba, pa ih je razvijao u mnogo- 
brojnim novinskim člancima u sušačkoj Slobodi. Kad se 
Sloboda preselila u Zagreb, potakne osnivanje novog lo- 
kalnog primorskog lista Kvarner. Bio je uvijek na čelu 
inicijativama riječkih Hrvata. 

U hrvatskom saboru govorio je često i gotovo o svim 
važnijim političkim pitanjima naročito za Khuenove vlada- 
vine, upućujući na vladu brojne interpelacije. Njegovi se 
saborski govori isticahu uvijek temeljitim obrazloženjem i 
poletnom rječitošću. 

LIT.: Članci u riječkom Novom listu 7.—9. IV. 1913; članci M. Mažića 
u sušačkoj Našoj slozi, 1920; u Jutarnjem listu 5. TV. 1936 i u sušačkim 


Primorskim novinama 4. i 19. IV. 1937; članak Fluminiensia 1. u Pri- 
morskim novinama 17. X. 1918. R. L-c. 


BARDA, cezar, ujak bizantskog cara Mihajla III. (842— 
867). Za maloljetnosti Mihajla III. vlast se nalazila u ru- 
kama carice majke Teodore i njena ljubimca logoteta Teok- 
tista, dok je B. bio potisnut u pozadinu. Međutim je 
Teoktist 856 bio ubijen, Teodora se morala povući, a vlast 
je preuzeo Mihajlo ІП. uz pomoć Barde, koji je kasnije 
dobio naslov cezara (862). B. je bio velik državnik i vodio 
cijelu bizantsku politiku u značajno doba od 856 do 866, 
u koje pada odlučna pobjeda nad Arapima što ju je 863 
izvojevao Bardin brat Petrona, nadalje misionarska djelat- 
nost Ćirila i Metodija u Moravskoj, pokrštenje Bugara, 
početak borbe između rimske crkve i Fotija, koga je Barda 
bio doveo na prijesto patrijarha. Osim toga B. je mnogo 
doprinio kulturnom cvjetanju Bizanta, osnovavši visoku 
školu na carskom dvoru u Carigradu. G. 866 pao je kao 
žrtva zavjere; ubio ga je Vasilije Makedonac (> Vasilije I.), 
potpomognut od cara Mihajla III. CO 

BARDAK (žbanjica, žbanj) za prenošenje manje količine 
vina ili vode kod obradbe vinograda. Drveni kablići (u 
obliku badnjića) sa željeznim okovima i okovani kositre- 
nim ukrasima poznati su već početkom 9. st. iz staro- 
hrvatskih grobova u Biskupiji kod Knina na položaju neka- 
dašnje biskupske crkve sv. Marije. Tako su se uz staro- 

hrvatski mač, pozlaćene ostruge, zlatni bizantski novac i 
tavu našli uz kostur hrvatskog junaka ostatci bardaka ukra- 
šenog kositrenim ukrasom (na slici najgornji). I u grobo- 
vima u njemačkom rajnskom području nađeni su iz mero- 





(Foto V. Živić) 
BARDACI IZ STAROHRVATSKIH GROBOVA 
U CRKVI SV. MARIJE U BISKUPIJI KOD KNINA 
Knin, Muzej hrvatskih starina 


vinškog doba drveni, valjasti, kusočunjasti kablići (Eimer), 
okovani gvozdenim obručima i brončanim uresnim okovom 
koji naliče na hrvatske bardake iz Biskupije. 

LIT, Starohrvatska prosvjeta, god. III., br. I., 1897. 

BARDELEBENOV POVOJ — Povoj 

BARDI, keltski pjevači i pjesnici srednjega vijeka, sa- 
stavljali su pjesme po stalnim metričkim pravilima, a pje- 
vali ih uz pratnju lire, koju su zvali krota. U Wallesu sa- 
činjavali su cehove kao majstori pjevači na kontinentu. 
Priređivali su pjevačka natjecanja u himnama, elegijama, 
bojnim koračnicama i kršćanskim pjesmama. Dok nauka još 
nije točno lučila Kelte od Germana, smatrali su ih german- 
skim pjevačima (na pr. Klopstock), tumačeći krivo Tacita, 
koji spominje riječ barditus, koja ne znači pjevanje barda, 
nego bojno urlikanje Germana u drveni štit. (Riječ barditus 
u srodstvu je s njem. Brett »daska«). G. S. 

BARDIA, Porto Bardia, talijanska luka i utvrda u Ci- 
renaici, na granici talijanske Libije i Egipta, odakle je 
maršal Graziani početkom jeseni 1940 poduzeo navalu u 
Egipat i prisilio Engleze na uzmak u Masru Matruh, ali 
je engleski general Wilson u ranu zimu 1940 započeo pro- 
tunavalu, koja je svršila osvojenjem čitave Cirenaike do 
granice ТтіроПва. U proljeće 1941 su generali Garibaldi 
i Rommel potisnuli Engleze natrag na libijsko-egipatsku 
granicu i u lipnju 1941 odbili ponovni pokušaj Engleza, 
da zavladaju Cirenaikom. SI. Р-с. 

BÁRDOSS, Lajos, Ж 1899, madžarski kompozitor, profe- 
sor Muzičke akademije, vođa pokreta za obnovu madžar- 
ske popijevke (»Red pjevača«). Dirigent budimpeštanskog 
pjevačkog zbora »Sv. Cecilije« U svoje crkvene zborove, 
komorne kompozicije i t. d. unio je golemi muzički mate- 
rijal stare madžarske pučke popijevke. E. K. 

BARE — Gospodarstvo, melioracija. 

BARENTS, Willem, * Amsterdam oko 1550, + Arktik 20. 
VI. 1597, nizozemski kapetan i polarni istraZivalac. Trašeéi 
sjeveroistočni put polarnom obalom Eurazije u Kinu podu- 
zeo je tri putovanja, pa je na prvom putovanju 1594 i na 
drugom 1595 poradi zaleđenosti mora dopro samo do Nove 
Zemlje, a na trećem 1596 je otkrio Medvjeđe otoke i Spitz- 
berge te dopro do 80911” sjev. širine. Ne mogavši ni u pro- 
ljeće osloboditi brodove od leda zaputi se s drugom de 
Veerom u nekoliko krhkih čamaca natrag i umre na putu 
20. VI. 1597, a njegova se momčad probije teškom mukom 
do Kuole, odakle ih Cornelis vrati na svojim brodovima u 
Amsterdam. Barents je prvi prezimio u Arktiku. Poslije 
tri stotine godina otkrio je norveški kapetan Karlsen Ba- 
rentsovo zimovalište i njegovu neoštećenu kolibu sa cijelim 
inventarom. 

LIT.: Linschoten, Voyagie ofte schipvaert van by Norden om langes 


Noorwegen, Franeker 1601; Gerit de Veer, Waerachtighe Beschryvinghe 
van die Seylagien, Amsterdam 1598. DO: 

BARERE, Bertrand, Ж 1755, + 1841, franc. političar. Kao 
član Konventa predsjedao je u procesu protiv Luja XVI. 
Kasnije je pomogao rušenju žirondista i Dantona. Živio je 
neko vrijeme u progonstvu, a napisao je i neka djela poli- 
tičke prirode. Macaulay ga u sjajnom eseju — nešto pre- 
tjerano — crta kao tip krvoloka niskog značaja. 

BARET — Biret 

BARESTEZIJA (grč. Bdoos»težina«, аі09%у04< »osjećanje«), 
osjetljivost za -težinu ili pritisak. Mjeri se s pomoću ba- 
resteziometra. R. B-s. 

BARETTI, Giuseppe, Ж Turin 24. IV. 1719, + London 
5. V. 1789, talijanski književnik. Zbog borbene naravi napu- 
šta 1751 domovinu i seli se u Londonu, gdje uz prekid od 
pet godina (1760—1765) ostao do kraja Života, najprije kao 
upravitelj talijanskog kazališta, učitelj talijanskog jezika 
i publicist, a kasnije kao činovnik Kraljevske akademije 
umjetnosti. Energičan i otvoren čovjek (»franca e schietta 
maniera«, kaže on o sebi), poštenjak, podigao je u stranom 
svijetu ugled Talijana, onda kompromitiran od mnogih 
pustolova. Najbolji talijanski kritičar 18. st., obožava zdrav 
razum i smisao za realnost. Nemiran, bizaran i borben tem- 
peramenat, zapaža i ističe negativne strane ondašnje poe- 
zije. Divi se Englezima i napada francusku filozofiju. Vra- 
ćajući se u domovinu dugo putuje po Francuskoj i po 
Pirenejskom poluotoku; neposredno zatim u svojim Lettere 
familiari ai fratelli (L, Milan 1762; IL, Mleci 1763) daje 
živu sliku svojih opažanja u tim zemljama, i to je jedno 
od najboljih njegovih djela. Ozlojeđen, što su mu spriječili 
da nastavi izdavati Lettere, Baretti osniva u Mlecima bor- 
beni književni list Frusta letteraria (Književni bič), kratkog 
vijeka (1763—65), u kojem žestoko šiba književne pred- 
rasude, neiskrenost, prazninu i manire (osobito arkadskih 
pisaca). Hoće da se talijanska književnost približi stvar- 
nom životu, da bude ozbiljna, značajna, korisna, kao što je 
kod drugih velikih naroda. Buni se proti izvještačenom, 
konvecionalnom karakteru talijanske književnosti i zago- 
vara spontanost, prirodnost, ugledanje u živi narodni govor, 
mjesto u zastarjele klasike. Iako je višeput čudan, pretjeran 
i ličan, B. je uza sve to odličan kritičar, polemičar, karika- 
turist jaka i živahna stila, zapravo više moralist nego knji- 
ževni kritičar (A. Momigliano). Piše također engleski, fran- 
cuski i španjolski, da obrani Italiju od njenih klevetnika, 
Shakespearea od Voltaireovih napadaja i samoga sebe od 
brojnih neprijatelja. Napisao je i neka djela, da Englezima 
olakša učenje talijanskog jezika i književnosti (na pr. za 
ono doba najbolji englesko-talijanski rječnik). 

BIBL.: Prefazioni e Polemiche, 1911; La scelta delle lettere famigliati, 
1912; La Frusta letteraria, І--П, 1932; Epistolario, I—II, 1936. Sva su ta 
djela izašla u Bariju, priredio ih je L. Piccioni. 

LIT.: G. Prezzolini, Uomini 22 e citta 3, Firenca 1920; E. Moroncini, 
Il Baretti artista, Rim 1921; B. Croce, Problemi di estetica, II. izd. 
Bari 1923; C. Arici, Un avventuriero della critica, Palermo 1926; G. 
Natali, Л Settecento, II., Milan 1929; С. A. Borgese, La vita e il libro, 
III. ser., Bologna 1928; G. Piccioni, G. B., Turin 1931; A. Devalle, La 
critica letteraria nel Settecento, Milan 1932; Е. Fattorello, Il giornalismo 


veneto nel Settecento, Udine 1933; A. Momigliano, Studi di poesia, 
Bari 1938. M. D-ić. 


BAREZA, fra Jeronim, Ж Sinj 1722, + Bol 25. III. 1782, uči- 
telj gramatike, izvrstan propovjednik, jedan od najglavnijih 
promicatelja štovanja Majke Božje u narodnom svetištu na 
Dobrome u Splitu. Njegovu se nastojanju ima zahvaliti iz- 
gradnja prve velike crkve Gospe od Zdravlja (1759—1771). 

LIT.: Crnica, Naša Gospa od Zdravlja, Šibenik 1939. St. P. 

BAREZAR MALI (Galba truncatula), 6—10 mm, izu- 
zetno od 12 mm dugi pužić iz porodice Limnaeidae, Živi 
u jarcima, podvodnim livadama, manjim potocima i t. d. 
Važan je zbog toga, što je on posrednik parasitskom crvu 
velikog metilja (Fasciola hepatica) iz žučovoda i žučnog 
mjehura preživača. U B. m. razvijaju se 3 razvojna stupnja 
gore navedenog crva. Suzbijajući njegovo djelovanje suzbija 
se metiljavost. (— Metilj veliki). D.M. 

BARGAGLI, Giuseppe, iz Siene, bio je na početku 
18. st. »pravnik republike« (legista della repubblica) u Du- 
brovniku, gdje je također poučavao u pravu mlađe Du- 
brovčane; među njegovim je učenicima bio i tadašnji taj- 
nik Dubrovačke republike Ivo Natalić Aletin. Stekao je 
toliko ugleda među dubrovačkim književnicima, da su ga 
imenovali članom Akademije ispraznih (»Accademia degli 
oziosi«). Bio je također član Accademie degli Intronati u 
rodnoj Sieni. 

LIT.: M. Deanović, Odrazi talijanske akademije »degli Arcadi« preko 
Jadrana, Rad Akad. 250, Zagreb 1934. M. D-ić. 

BARHAM, Richard Harris, Ж Canterbury 1788, + Lon- 
don 1845, engleski humorist i pripovjedač. Ingoldsby Le- 
gends (1840) je zbirka pripovijedaka u stihu i prozi, od ko- 

jih su naročito uspjele groteskne parodije sredovječnih le- 
genda. AR. 
BARHAN (turkmen.) je prud (sipina) u obliku luka, 
srpa ili potkove, osobito po srednjoj Aziji. Konveksna, a 
položitija je strana u navjetrini, dok je konkavna strme- 
nita i u zavjetrini. Prud je položen okomito na smjer vje- 
tra; osnovni svoj oblik ima odatle, što vjetar lakše goni 
naprijed materijal niskih okrajaka pješčanog brežuljka 
nego glavnu masu u središtu pruda. Često su takvi prudovi 
jedan do drugoga ili jedan iza drugoga. А.С. 
BARI, afričko pleme — Niloti. 


BARI DELLE PUGLIE, najnapučeniji grad i poslije Brin- 
disija najvažnija trgovačka luka Italije na Jadranu, glavni 
grad istoimene pokrajine u staroj Apuliji. Moderni korzo 
Vittorio Emanuele II. dijeli stari grad s kaštelom od no- 
voga, koji se razvio izvan bedema u 19. st., tako da se 
podesetorostručio izgradnjom otmjenog istočnog i perife- 
rijskog industrijskoga dijela. Na početku 19. st. imao je 
18.000 st, a sada ih ima 200.000. Poslije ujedinjenja 
Italije postao je središte nesamo čitave Apulije, nego po 
svom primorskom položaju i plodnom zaleđu također važna 
veza Apeninskoga poluotoka s Balkanskim i s Levantom 
uopće. Zaleđe je pored voćnjaka i maslinika uvelike una- 
prijedilo pašnjake i oranice. Izuzetno jaku populaciju obja- 
šnjuje i trgovačko-industrijski napredak grada, u koji do- 
lazi jak priliv radnika iz pokrajine na rad u nekim speci- 
jaliziranim industrijskim poslovima, tako da je B. postao 
važno industrijsko središte čitave Italije. Vanredno živu 
trgovinu podržavaju brojne željezničke pruge i pomorske 
linije u luku vrlo starih tradicija. Ta je luka proširena u 
19. st, ali je poradi pličina još uvijek nepristupačna za 
velike oceanske brodove. Stoga je u njoj godišnji promet 
tek 500.000 tona, ali su započeti radovi na ponovnom pro- 
širenju za jači kapacitet. Usto postaje B. i kulturnim sre- 
dištem. Pored svih vrsta srednjih škola ima staru i reno- 
miranu trgovačku školu, a od 1924 i sveučilište s dva fakul- 
teta (medicine i prava). 

Oko g. 1000 javlja se u B. umjetnički život, koji je osta- 
vio veličanstvene spomenike u romanskom slogu, baziliku 
sv. Nikole iz ll. st., prototip sviju velikih crkvi u Apuliji, 
katedralu iz 12. i 13. st., koja predstavlja remek-djelo apu- 
lijske umjetnosti. U njoj su slike Tintoretta, Bordonea i 
Paola Veronesa. Gotika je zastupana crkvom sv. Franje, a 
renesansa privrednim palačama. D.Ž. 

Povijest. Bari (lat. Barium, grč. Bdoror) je vjerojatno 
osnovan od italskih Ilira. U hist. doba je na teritoriju Peu- 
ceta. B. spominje prvi Livije (XL., 18). U to doba B. ima i 
svoj novac. U republikansko doba nije B. sa svojom lukom 
mnogo značio, jer je tada bila glavna luka za trgovinu sa 
Balkanom i Orijentom Brundizij. U doba carstva B. je 
municipij, pripada u Tribus Claudia. Već u 4. st. ima 
Bari svoga biskupa. B. je mijenjao u 6. i 7. st. naizmjence 
gospodare: Gote, Langobarde, Bizantince. G. 840 zauzeše 
Saraceni B. i držahu ga preko 30 godina. G. 867, pozvan od 
južnoitalske sospode, opsjedne B. car Ludovik II. Da se B. 
opkoli i s m«rske strane, pozva Ludovikov saveznik bizan- 
tijski car Vasilije svoje podanike Zahumljane, Travunjane, 
Konavljane i dalmatinske gradove, da pošalju vojsku pod 
Bari, a pod zapovjedništvom Nikete Orife posla on jaku 
flotu od četiri stotine lađa. Ali do zajedničkog napada na 
B. ne dođe, a Orifa se vrati. U toj nezgodi pozva Ludovik 
u pomoć hrvatskog kneza Domagoja, da dođe pod B. sa 
hrvatskim brodovljem. Domagoj se pozivu odazva, i B. bi 
2. II. 871 zauzet. Međutim, dok je Domagoj sa svojima bo- 
ravio pod B., dade Niketa Orifa opljačkati Neretljansku 
oblast i Hrvatsko Primorje. Kad je umro car Ludovik II. 
(875), Bari priznade bizant. vlast i postade glavni grad te- 

mata Langobardije (Apulija i Lukanija); iza toga B. pripade 
beneventskim knezovima. G. 968 B. uze Oto L, a pripadao 
je i Otonu II. do 982, a onda Bizantu. Tada je B. sjedište 
bizantijskog katapana. Početkom 11. st. (1002) ponovno na- 
padnu Saraceni (sa Sicilije) B. i opsjednu ga. Od opsade 
ga oslobodi poslije 6 mjeseci mletački dužd Petar Il. Or- 
seolo. Potporom Langobarda i cara Henrika II. diže se B. 
1009 protiv vlasti bizantinske, ali taj ustanak svrši poslije 
uspjeha (1016) porazom. U ratovima između vojvoda Bene- 
venta, Grka i Saracena B. je mnogo stradao. G. 1071 osvoji 
B. Robert Guiscard. Poslije njegove smrti vladao je B-jem 
njegov sin Boemund, a onda brat mu Rugger, pa opet 
Boemund. G. 1089 bi sv. Nikola, čije moći oteše barski 
mornari u Miri, proglašen za gradskog patrona. Malo go- 
dina zatim (1098) održa u B. papa Urban II. veliki crkveni 
koncil (198 biskupa grčkih i lat.), na kojemu se raspravljalo 
o pitanju ishođenja sv. Duha. Važnost B. raste sve više. 
Za vrijeme križarskih ratova B. služi mnogo puta križarima 
kao luka za ukrcavanje za put u Sv. Zemlju. G. 1136 osvoji 
B. car Lotar. Iza toga predade se B. bizantinskom caru 
Emanuelu Komnenu, ali ga 1156 osvoji Guglielmo Malo i 
potpuno razori, sve osim nekih crkvi. Fridrih II. popravi 
utvrdu i podiže novu luku. Iza toga pade B. pod Anžuvince. 
Za vrijeme rata ugarsko-hrvatskog kralja Ludovika I. i 
kraljice Giovanne B. podsjedne 1349 Ludovikova vojska 
i osvoji ga. Poslije ovog rata B. je opet pod vlašću kraljice, 
koja ga je davala raznim velikašima, a onda je mijenjao 
razne gospodare. Još je 1464 pripao na kratko vrijeme 
Aragoncima, a car Ferdinand I. kao arbiter u sukobu odredi 
ga Španjolcima. B. sada propada, unutrašnje gradske borbe 
urodiše nevoljama, a pogibao od Turaka i Barbareska učini 
boravak teškim; trgovina propade. G. 1647 planu velika 
pobuna, koju je podigao mornar Paolo Ribecco; on opljačka 
grad, a 1656 uništi mu stanovništvo kuga. Iza Španjolaca 
zavladaše B-jem Austrijanci, a onda Burbonci. G. 1799 za- 
sađeno je na trgu drvo slobode i obrazovana municipalita. 
Francuzi, koji dođoše, opljačkaše riznicu Sv. Nikole. Za 
Murata pripadao je B. kraljevini Napuljskoj. Odsada se 
B. sve više diže i napreduje. G. 1860 B. se priključi kralje- 
vini Italiji i grad od tada sve više raste. U posljednje vri- 
jeme dobio je B. sveučilište i u njemu se održava glasovita 
Fiera di Levante (istočni sajam). 

LIT.: A. Beatillo, Storia di Bari, Bari 1889; Petroni, Della storia di 
Bari, Napulj 1858, 2 sv. G.N 


BARIBAL (Ursus americanus), 1:5—2 m velik, sjajno crn, 
dugodlakavi medvjed sa žućkastom gubicom i žutom pje- 
gom pred očima, dobroćudne prirode, živi u Sjev. Americi; 
mladi su mu s početka svjetlosivi. = KB: 

ВАКІСЕУІС, 1. Adam Alojzij, * Zagreb 12. IX. 1756, 
T Brdovec 21. ІП. 1806, svećenik, latinist, literarni historičar. 
Gramatiku i humaniora učio 1768—1773 u Zagrebu, filozo- 
fiju i teologiju u Beču, gdje se u matrikulama kao slušač 
povijesti (historicus) prvi put spominje 1775. Za svećenika 
zaređen 14. I. 1780, polazi za kapelana u Pakrac, ali brzo 
zatim odlazi na specijalne sveučilišne studije u Peštu, gdje 
ostaje do srpnja 1782. Od 1782—1790 učiteljuje na zagre- 
bačkoj gimnaziji, poslije toga do 1803 župnik je Sv. Marije 
u Zagrebu, a posljednje tri godine života župnikuje u 
Brdovcu. Za literarnog historičara počeo se spremati već 

1781 prema načelima, koja je lit. historiografiji postavio 
Nijemac Kristofor August Heumann, čije je djelo Conspec- 
tus Reipublicae litterariae sive via ad historiam juventuti 
studiosae aperta (Hannover 17637) tada već imao. Prema 
podatcima, koje je on sam dao o sebi historičaru Aleks. 
Horanyi-u za djelo Nova memoria Hungarorum et provinc. 
Scriptis editis notorum (1792), B. bi do 1792 bio napisao: 
Historia litteraria Croatiae i Commentariolum de scriptori- 
bus patriae, a osim toga još i sastavke Vita B. A. Krčelić i 
Vita H. Ferii Longianensis te kolekciju Epistolae latinae ad 
diversos. Medutim osim dviju biografija od onoga, &to je 
prema navodima iz svoje korespondencije mislio napisati 
odnosno od česti i bio napisao, sačuvaše se do danas: 
Catalogus librorum Zagrabiae impressorum 1690—1800, 
Scriptores Soc. Jesu Croatae a Rmi Mich. Paintner comme- 
morati, De scriptoribus Pannoniae Saetae collectanea, Col- 
lectanea de rebus Zagrabiensibus, Status primaevus et prae- 
sens Seminarii Zagrab. S. Josephi &c., Varia historica et 
biographica nofata i t. d. Medu papirima ovih posljednjih 
bilježaka ima umetak o nekom radu, koji je raspravljao o 
kulturi Hrvata, a koji inače u cijelosti nije poznat. Bariče- 
vićeva Historia litteraria Croatiae, sudeći po onim bilje- 
škama, što su od pripremnih radova sačuvane, bila je zami- 
šljena na vrlo širokim temeljima i u nju trebala je ući 
Hrvatska u mnogo širem opsegu nego ga čini samo kajkav- 
ska. Iz 1795 ima Baričević za nju svojom rukom prepisan 
poznati Jakošićev spis o književnicima Slavonije (Akad. 
arhiv I. c. 3.), ima bilježaka o piscima čakavskog Hrv. Pri- 
morja, Bosne, a poznat je i njegov živ interes za hrv. i 
lat. književnost Dubrovnika — njegovom rukom prepisan 
je primjerak Gundulićeva Osmana u Akad. arhivu I. b. 26. 
— pa i za srpsku književnost 18. st. Osim za našu knji- 
ževnu prošlost B. se najživlje zanimao još i za klasički 
latinski jezik i njegovu književnost. U njegovoj korespon- 
denciji najviše se pisama bavi pitanjima suvremene lati- 
nistike; po njoj je trebao B. postati sveuč. profesorom u 
Pešti, a i najviše priznanje u Evropi pribavio mu je njegov 
glas odličnog latiniste. Članom turinske akademije »Una- 
nimium« postao je 1798, napuljske akademije »Arcadia 
reale« 1799. 

LIT.: Vl. Dukat, O književnom i naučnom radu A. A. Baričevića 
(1756—1806), Rad 224; Korespondencija А. A. Baričevića, o. c. knj. 243; 
Fr. Fancev, Literarna historija A. A. Baričevića, Nast. vjesnik, а. а 

2. Josip, * Bakar 1884, + Zagreb 9. IX. 1919, književnik 

' i novinar. Kao sin siromašne porodice financijskog stražara 
polazio je osnovnu školu u Bakru, šest razreda gimnazije 
na Sušaku i tri tečaja nautičke škole u Bakru. Nije svršio 
škola do kraja. Zanimanje mu je poslije toga neodređeno: 
čitanje, prvi književni pokušaji, stalno društvo Janko Polić- 
Kamov, slikar Beppo Moretti-Zaje, Josip Pavič. С. 1908 
stupa u uredništvo Supilova »Novog lista«, djelujući u 
njem kao korektor, reporter i feljtonist od 1908 do 1912. 
U to se vrijeme oženio. G. 1912, za tmurnih dana iza aten- 
tata na Cuvaja, otišao je iznenada u Srbiju, gdje ga je 
zatekao svjetski rat. Poslije sloma Srbije i prolaza kroz 
Albaniju živi oskudno kao emigrant do svršetka rata u Pa- 
rizu, odakle se, potpuno oronuo i sušičav, vraća u Hrvatsku 
i umire u zagrebačkoj bolnici s 35 godina od upale mozga. 

»Moderna biblioteka« u Zagrebu izdala je 1910 njegove 
Novele i portrete, malu zbirku od sedam novela, u kojima 
on, srodan Matošu i J. Poliću, ali mirniji od njih, opisuje 

nesvagdašnje tipove iz svoje intelektualne okoline. Objavio 
je nekoliko novela i u »Narodnim novinama« pod uredni- 
štvom dra. N. Andrića (1910—1912). Dvije novele (Naopaki 
život i Histerično umorstvo) štampane su mu u »Savreme- 
niku« 1911. U rukopisu je ostavio satiričan roman Glupko 
Tuka, pisan u Parizu, kojega je početak objavljen već u 
Novelama i portretima (Sa mog ladovanja). Lj. W. 

BARIĆ, 1. Adalbert Adam, Ж Novi Sad 1742, + Budim 1813. 
Prvi od države postavljeni profesor prava u Hrvatskoj. 
Sveučilišne nauke (doktorat prava) svršio je u Beču. Ponaj- 
prije je bio bilježnikom kod stola sedmorice u Budimu, a 
1769 postao je profesorom na novo osnovanoj školi za poli- 
tičko-kameralne znanosti u Varaždinu, koja je 1772 premje- 
štena u Zagreb. G. 1776 imenovan je profesorom u Đuru, 
a 1777 na pravnom fakultetu sveučilišta u Budimu. Za svoje 
slušače u Hrvatskoj preveo je na latinski jezik Sonnenfel- 
sovo djelo Grundsátze der Polizey, Handlung und Finanz, 
po kome je i držao svoja predavanja. Prijevod nije štam- 
pan, pa ni rukopis nije dosada pronađen, ali glavna načela 
te nauke nalazimo u sačuvanim tezama (Positiones, Asser- 
tiones) Baričevih slušača Ivana Bužana, Matije Krčelića, 
Ivana Smendroviča i drugih. Osim toga je napisao Die ge- 
wohnliche Krónungsfeier der ungarischen Kónige und Koni- 
ginnen (Pešta 1790, iste godine i madžarski prijevod od 
E. Lambacha); Dissertatio statistica de forma legali regimi- 
nis hungarici (Košice 1790); Dissertatio statistica de pote- 
state exseguente regis Angliae (Budim 1790; prevedeno na 
madžarski i na njemački), Nonnihil de educatione juven- 
tutis scholasticae et studiorum reformatione in ditionibus 
Pannonicis (Pampelonae 1792). U madZarskom nar. muzeju 
sačuvan mu je rukopis Sfatistica Europae, 1792. 

LIT.: Vj. Klaić, Kr. akademija znanosti u Zagrebu, Hrv. kolo 1912; 
Isti, Preteče sveučilišta, Spomenica sveučilišta u Zagrebu, 1925; 
Laszowski, Iz povijesti hrv. školstva — Adalbert Barić, Nastavni vje- 
snik 1923; M. Stahuljak, Dr. Ad. Barić, Mjesečnik 1941, br. 2. M. S-k. 

2. Henrik, * Dubrovnik 22: 1. 1888, lingvist. Studirao 
romansku filologiju i lingvistiku u Gracu i Beču. Od 
1919 profesor uporedne gramatike indoevropskih jezika na 
beogradskom sveučilištu. Uređivao je časopis Arhiv za 
arbanasku starinu, jezik i etnologiju (4 sv.). Bavi se medu- 
sobnim odnosima izumrlih i živih jezika u balkanskomedi- 
teranskoj oblasti, a u novije vrijeme i historijom rimske i 
dubrovačke književnosti. Član je leksikografskog odsjeka 
Akademije nauka u Beogradu. M.P. 


3. Ljudevit, * Zagreb 20. X. 1902, kustos Hrvatskoga 
narodnoga mineraloško-petrografskoga muzeja u Zagrebu. 
Svršivši nauke na zagrebačkom sveučilištu služio je neko 
vrijeme kao suplent u Brodu, odakle je bio premješten 
u Zagreb u mineraloško-petrografski muzej, gdje je ostao 
sve do danas. Da se što bolje 
usavrši u svojoj struci, podu- 
zimao je gotovo svake godine 
naučna putovanja. Osobito je 
u Makedoniji sakupljao mate- 
rijal za mineraloško-petrograt- 
ske studije, koje je štampao 
hrvatskim i njemačkim jezi- 
kom. Najvažniji su mu rado- 
vi o distenu i to: a) Disthen 
(Cyanit) von Prilipec im Se- 
lecka-Gebirge, Zeitschrift für 
Kristallographie, sv. 93, Leip- 
zig 1936. U tom je radu na 
materijalu, koji je bio osobito 
prikladan za optička istraži- 
vanja, detaljno odredio opti- 
čka svojstva distena. b) Ka- 
snije je uspio u distenskom 
materijalu sa Greinera u Ti- 
rolu i sa Monte Campione u 
Švicarskoj pronaći sjajno razvijene kristaliće distena, što je 
jedna od najvećih rijetkosti u mineralogiji. Proučavajući te 
kristaliće otkrio je 26 novih dosada za disten nepoznatih 
kristalnih oblika, a uz to je odredio osne elemente distena 
točnije nego je to dosad bilo moguće. Rezultate je iznio u 
studiji: Disthen vom Greiner in Tirol und vom Monte Cam- 
pione (Schweiz), izašloj u Neues Jahrbuch für Mineralogie 
(Abt. A, Beilage-Band 76, Stuttgart 1940). Da prouči naj- 
novije rezultate i da se upozna s modernim metodama za 
istraživanje minerala, boravio je nekoliko puta duže vre- 
mena u Njemačkoj (uglavnom u sveuč. zavodima u Heidel- 
bergu i Leipzigu) i kod profesora Nikitina u Ljubljani, koji 

ga je specijalno upoznao sa cjelokupnim područjem Fedo- 
rovljeve teodolitno-mikroskopske metode. Od 1937 je pri- 
vatni docent za mineralogiju na zagrebačkom sveučilištu. 

BIBL.: Osim spomenutih radova napisao je Lj. B. više naučnih 
rasprava, među kojima se ističu: Plumozit od Trepče kraj Kosovske 
Mitrovice, Glasnik skopskog naučnog društva, Skoplje 1931; Gonio- 
metrijsko istraživanje dekloazita od Črne kod Mežica, Rad Akad., Za- 
greb, 1935; Rutil od Prilepca i sa Bakarnog Gumna u vardarskoj bano- 
vini, Glasnik Hrv. prirodosl. dr., Zagreb 1936; O utjecaju razlike u 
lomu segmenata i minerala na određivanje položaja osiju Ng, Nm i 
Np minerala u Včstniku královské českć společnosti, Prag 1937; Mine- 
raloško-petrografska ekskurzija po sekciji Kruševo-Resan i Ohrid, 
Ljetopis Akad., sv. 50, Zagreb 1938. M. T-r. 

4. Stjepan, * Zemun 16. IV. 1889, novinar, političar i 
zadružni radnik. Gimnaziju je svršio u Zemunu, sveuči- 
lišne nauke (pravo i filozofiju) učio u Zagrebu i Fribourgu 
(Švicarska). Sudjelovao je kod osnutka Hrvatske pučke 
stranke, kojoj je postao i predsjednik. G. 1928 ušao u vladu 
A. Korošca kao ministar socijalne politike. Bavio se i za- 
drugarstvom, pa je neko vrijeme bio predsjednik Zadružne 
sveze. Poslije 6. I. 1929 napušta aktivnu politiku te se za- 
nima privrednim pitanjima. 

BARIJ, pripada u red kružnih (cikličkih) elemenata. U 
Zemljinoj kori sudjeluje pri njezinu sastavu sa 0,0479/o. 
Povijest njegova atoma vezana je uglavnom za povijest 
ugljikova, sumporova i kisikova atoma, jer s ugljičnom i 
sumpornom kiselinom stvara karbonate, odnosno sulfate. 
Kako zalazi u sastav nekih alumosilikata (na pr. u glinence 
i zeolite), vezana mu je povijest i za povijest aluminijeva 
i silicijeva atoma. Negdje je zašao i u sastav fosforno- 
uranskih minerala, na pr. u uranit, pa mu je povijest vezana 
i za povijest fosfornoga i uranskog atoma. Djelovanjem 
nekih fizičko-kemijskih procesa migrira (seli se) iz tih mine- 
rala i zalazi u nove, a iz tih opet u one, iz kojih je došao. 
Vrši cikličko gibanje, dakle je ciklički elemenat. ОГ: 

Barij (lat. Baryum). Simbol: Ba. Atomna teZina 137,36, 
dvovaljani elemenat (+ alkalijske zemlje). Ime mu potječe 
od njegove najvažnije rudače, barita, koji se poput ostalih 
pues barija odlikuje velikom težinom (grč. Baovs »te- 
žak«). 

Barij je poput srebra bijela, mekana kovina, koja već kod 
obične temperature rastvara vodu i alkohol, iako ne tako 
žestoko kao alkalijske kovine. Tali se kod 8509—900? C, a 
kod 1150% se isparuje i sublimira. Zbog velike atomne težine 
ima barij mnogo jače istaknuti kovinski karakter od ostalih 
alkalijskih zemalja. Soli barija bojadišu plamen zeleno, pa 
se stoga i upotrebljavaju u pirotehnici za pripremanje ze- 
lene bengalske vatre. Svi spojevi barija, koji se otapaju 
u vodi ili želučanom soku, jaki su otrovi i djeluju smrto- 
nosno. Zbog velike nepostojanosti prema vodi i kemikali- 
jama ne dolazi barij u prirodi u slobodnom stanju, nego 
samo u spojevima. Od rudača je najvažniji barijev sulfat ili 
barit, težac, BaSO4, te barijev karbonat ili Witherit, BaCOs. 
Spojevi barija dolaze i u mnogim mineralnim vodama. 
U zemaljskoj kori ga ima oko pol posto. Elementarni barij 
se dobiva žarenjem barijeva oksida s aluminijem u prašku 
na 11009 C u vakuumu, te elektrolizom otopine barijeva 
klorida. Pritom se kao katoda uzima živa, koja s izlučenim 
barijem stvara barijev amalgam. Zagrijavanjem destilira 
najprije živa, a kod 1150% destilira čisti barij. 

Spojevi barija: Barijev oksid, BaO. Sitni bijeli kristalići 
dosta topivi u vodi. Dobiva se žarenjem barijeva karbonata 
s ugljenom: ВаСОҙ--С--ВаО--2СО. Posve čisti BaO do- 
biva se žarenjem barijeva nitrata. S vodom žestoko reagira 
i prelazi u barijev hidroksid: BaO + HO — Ba(OH)s. Na 
vlažnom zraku nije postojan, jer privlači iz zraka vlagu, a 
stvoreni barijev hidroksid privlači ugljičnu kiselinu te pre- 
lazi u karbonat. Barijev oksid služi kao ishodni materijal 
za dobivanje elementarnoga barija. 

Barijev hidroksid, Ва(ОН)»: SHO. Prizmatički kristali 
lužnata okusa, dosta topivi u vodi. Vodena otopina (baritna 
voda) reagira jako lužnato, a u analitičkoj kemiji služi za 
dokazivanje i određivanje ugljične kiseline. Na zraku pri- 
vlači СО» i prelazi u netopivi barijev karbonat. 

Barijev peroksid, BaO». Sitni bijeli prašak, koji se dobiva 
žarenjem barijeva hidroksida ili karbonata u struji zraka pri 
temperaturi od 5009—550" C i pod tlakom od 2 atmosfere. 
Služi za dobivanje vodikova superoksida (-> vodikov super- 
oksid, perhidrol). Kao jako oksidaciono sredstvo upotre- 
bljava se mnogo i u pirotehnici. 

Barijev karbonat, BaCOs. Dolazi u prirodi u velikim koli- 
činama pod imenom Witherit. Sjajni rompski kristali ili 
sitni bijeli prašak. Služi uglavnom kao ishodni materijal za 
dobivanje ostalih spojeva barija. 

Barijev nitrat, Ba(NOs)s. Teški bijeli kristali, dosta teško 
topivi u vodi. U pirotehnici služi za pripremanje zelene 
bengalske vatre i eksplozivnih smjesa. U analitičkoj kemiji 
kao reagens za dokazivanje sumporne kiseline i sulfata. 

Barijev sulfat, Barit ili Težac, BaSO«, Glavna i najrašire- 
nija rudača, iz koje se dobiva barij i njegovi spojevi. U pri- 
rodi dolazi u velikim naslagama. Poznat je več od početka 
17. st., kad je neki bolonjski postolar opazio, da barit, žaren 
ugljenom ili drugim reduktivnim sredstvima, u tami svijetli 
(»bolonjski kamen«, »lapis solaris«). Stručno ga je prvi put 
ispitao Scheele 1774, kome je uspjelo pripremiti i neke 
druge spojeve barija, ali nije mogao izolirati sam barij; to 
je uspjelo tek 1808 Davyju. 

U prirodi dolazi barijev sulfat u obliku velikih pločastih 
kristala. Smrvljeni ili umjetno pripremljeni BaSO, je veoma 
sitni, posve bijeli teški prašak. U vodi i razrijedenim kise- 
linama se ne otapa, pa je radi toga neotrovan, jer iz tijela 
izlazi nepromijenjen. Tali se kod 16009 C. Umjetno se do- 
biva — a tako je nastao i u prirodi — djelovanjem sum- 
porne kiseline ili otopina sulfata na spojeve barija. U medi- 
cini se upotrebljava kod rentgenskog snimanja probavnih 
organa. U industriji se upotrebljava kod proizvodnje finih 
vrsta papira, u industriji gume, u slikarstvu kao lijepa i 
postojana bijela boja (mletačko bjelilo, holandsko bjelilo, 
litopon — boje). Radi velike težine upotrebljava se i kao 
sredstvo za otežavanje (na pr. kod seizmografa). Kod nas 
ga ima u Gorskom Kotaru kod Mrzle Vodice, u Lici kod 
Matijevića Kose, te u nekim mjestima Bosne. 

Barijev klorid, BaCles. Teški bijeli kristali, lako topivi u 
vodi. Služi za dobivanje elementarnoga barija elektrokemij- 
skim putem, a u analitičkoj kemiji uglavnom za dokazi- 
vanje i određivanje sumporne kiseline. M. F-ch. 

BARIJA, jedinica tlaka — Tlak. 

BARIJERA znači općenito zapreku. U užem smislu u 
vojničkoj terminologiji znači dulju zapreku, na pr. rijeku, 
potok, pa čak brdski lanac, ili ma što, čime se zaustavlja 
napredovanje vojske. B. je ili prirodna ili umjetna, kao 
na pr. rijeka, odnosno utvrđena linija. Sl. P-6. 

BARIJERNI GREBEN je koraljni greben, koji se pro- 
teže usporedno s morskom obalom, ali tako da između 
kopna i grebena ostaje uzak morski kanal. Barijerni grebeni 
nastaju životnim radom koralja, koji žive u tropskim mo- 
rima, gdje voda ima cijele godine stalnu temperaturu od 
209 C. Najpoznatiji je veliki australski koraljni greben, 
koji se proteže uz sjeveroistočnu obalu Australije u dužini 
od 1725 km. Od australskog kopna rastavljen je 25—160 km 
širokim kanalom. — Koralji. O; O. 

BARIJERNI LED. Antarktički uzemni led pokazuje neke 
značajne osobitosti za morfologiju uzemnog leda uopće. 
Ruši se strmo prema moru visokim ledenim stijenama, koje 
nazivlju ledenom priječkom ili barijernim ledom. Ovu je 
pojavu prvi motrio kapetan James Ross ispod 78. stupnja 
Širine, južno od Rossova mora, u dužini od 30 dužinskih 
stupanja. Robert Scott je ustanovio, da te ledene mase ne 
počivaju na morskom dnu, nego da plove i da se giblju 
poput ledenjaka. J. P-k. 

BARIJEVA KAŠA, mješavina, koja sadržava suspendiran 
netopljiv prašak baryum sulfuricum purissimum. Daje se 
bolesniku u svrhu rentgenskog pregleda želuca, jednjaka i 
crijeva. Da suspenzija bude što jednoličnija i da se što dulje 
održi, pridodajemo sluzave tvari. Tekućina je bljutava, a 
lakše se uzima, ako joj se dodaju sredstva za popravljanje 
okusa. Želučanu sluznicu bolje ćemo predočiti, ako uzmemo 
barij u što sitnijem prahu, suspendiranom u vodi bez drugih 
dodataka. Prije se upotrebljavala t. zv. Riederova bizmu- 
tova kaša. Prvi pokusi na životinjama vršeni su također 
bizmutom od 1896 (Cannon, Roux, Balthazard, Becher i dr.). 
Barijeva se kaša pojavljuje nakon 10 minuta u dvanaesniku, 
a nakon 2—3 sata ispunjava vijuge tankoga crijeva. Nakon 
10 sati ispunjen je dio debelog crijeva ispod jetre. Nakon 
10 sati stigne do područja slezene, a prije 24 sata ispuni 
čitavo debelo crijevo. Da se crvuljak ispuni, treba čekati 
10 sati do 24 sata. Ovaj redoslijed crijevne pasaže pore- 
mećen je kod bolesti probavnih organa. Baryum sulfu- 
ricum je indiferentno sredstvo, koje ostavlja crijevo u 
nepromijenjenom obliku. Razrijeđenu mješavinu barija da- 
jemo i klizmom u svrhu pregleda debelog crijeva. Kod toga 
je potrebno prethodno očistiti crijevo purgantom, odnosno 
klizmom. Želudac se uvijek pregledava natašte. Kod pre- 
gleda bez barija trbuh daje jednoliku i slabu sjenu, u kojoj 
ne možemo međusobno razlikovati pojedine probavne i 
susjedne organe, jer podjednako slabo apsorbiraju rent- 

1. RENTGENOGRAM ŽELUCA (A, B, C,), DVANAESTNIKA (a, b, c) I POČETNIH VIJUGA TANKOGA CRIJEVA (D), punjenih bari- 
jevom kašom u uspravnom položaju. A mjehur zraka, B sloj sekreta iznad barijeva izljevka želuca (C). — 2. RENTGENOGRAM ZELU- 
ČANE SLUZNICE. 1, 2, 3, 4 svijetle pruge, koje prikazuju bore sluznice u tamnoj slici nutarnje površine želuca, pokrivene tankim slojem 
barijeve kaše. — 3. ČIR ŽELUCA PREDOČEN BARIJEVOM KAŠOM. A izbočine barijeva izljevka želuca na mjestu, gdje je čir prodro u 
želučanu stijenu. — 4. RAK ŽELUCA PREDOČEN BARIJEVOM KASOM. A svijetle mrlje u rentgenogramu želuca prikazuju izljevak izra- 
sline raka u barijevoj kaši. — 5. DEBELO CRIJEVO PREDOCENO BARIJEVOM KAŠOM PUTEM KLIZME. С (cekum) početni dio, R 
(rektum) završni dio, D (kolon descendens) silazni dio, koji je grčevito sužen, ] (ileum) posljednje vijuge tankoga crijeva. 

genske zrake. Barij zbog svoje visoke atomske teZine imade 
veliku apsorpciju i daje tamnu sjenu. Dobivenim izljevkom 
želuca i drugih probavnih šupljina omogućeno nam je utvr- 
diti bolesne promjene na njihovim stijenkama. Tako se čir, 
koji izdube stijenku, raspoznaje na sjeni izljevka kao izbo- 
čina, izraslina raka kao defekt ito d (Vidi slike). SK. 

BARIKADA (franc. barricade, tal. barricata »prepreka«, 
u vezi s franc. barrigue »zemljom napunjeno bure kao 
zaklonište u boju«), zatrpavanje važnih prolaza u gradu 
(ulice, trgovi, mostovi) i u prirodi (raspuća, rijeke, klanci, 
prijevoji) drvljem, pokućtvom, kamenom razrovanih ploč- 
nika i različnom građom, koja je pri ruci, osobito za gra- 
danskih revolucionarnih sukoba ili u ratu za obranu od 
prodiranja neprijatelja, da se protivnik odbaci ili barem 
zaustavi, dok ne stignu pojačanja ili dok se ne provede 
neki drugi taktički potez. U prošlom svjetskom ratu di- 
zane su b. ponajviše u gradovima i mjestima, a u sada- 
šnjem velikom ratu bile su podignute na pr. u Varšavi 
protiv prodiranja oklopljenih kola, no general Reinhardt 
ih je s divizijom tankova lako probio 8. IX. 1939. Poznate 
su b. iz francuske revolucije u Parizu i ožujske revolucije 
1848 u Beču. Nekad su se jurišem osvajale i topništvom 
razarale, a sada ih lako uništavaju i aeroplani bombarderi. 
B. su bez ikakve vrijednosti protiv prodorne snage da- 
našnjih projektila, dinamitskih naprava, ručnih granata, 
bacača mina i drugih sredstava. SI. P-¿. 

U pomorskom ratu b. je prepona, koja sprečava bro- 
dovima prolaz ili ulaz u luku, zaliv ili koji drugi morski 
dio. Pomorske b. sastoje se iz niza balvana, koji plivaju 
međusobno spojeni lancima ili teškim čeličnim konopima. 
Na podvodni dio vješaju se mreže, ili se ispreplete neko- 
liko redova čeličnih užeta, koja sprečavaju prolaz pod- 
mornicama. Krajevi b. vežu se za bitve na kopnu, a po- 
stoje i pokretna vrata za slobodan prolaz vlastitim jedini- 
cama. Naročitu vrstu čine t. zv. alarmne b., koje služe 
samo za uzbunu i dojavljivanje eventualnoga prolaza koje 
neprijateljske plovne jedinice. Alarmne b. sastoje se iz 
tanjih konopa ili žica, koje se za prolaza pokidaju i time 
stave u pogon svjetlosne ili zvučne signale (zvonca i sl.). 
Najmodernije al. b. nemaju uopće nikakvih konopa ni slič- 
nih prepreka, nego se osnivaju na svjetlosnom efektu sele- 
novih ćelija. Brod, prolazeći ovakovu b., prekida na časak 
vrlo slabu, jedva vidljivu svjetlosnu traku, koja veže kra- 
jeve prolaza ili ulaza u luku. Ovakvo kratko zasjenjivanje 
dovoljno je, da se odmah dade alarmni znak za uzbunu 
i obranu. Ar. P. 

BARILLI, Bruno, * Fano 14. XII. 1880, talijanski knji- 
Zevnik i muzički kritičar, veoma originalan, duhovit pisac. 
U žestokim polemikama protiv muzičkih oblika, kojih ne 
trpi, u veličanju njemu milih muzičara, kao što je Verdi, 
u opisima i uspomenama B. žonglerskom vještinom i mudro- 
šću veselog iluzionista barata svojom prozom, koju sma- 
traju baroknom zbog bogatstva i novosti njezinih slika i 
duhovitih dosjetaka (I! sorcio nel violino, Milan 1926; Il 
paese del melodramma, con prefazione di E. Cecchi, Lan- 
ciano 1929). U Srpskom književnom glasniku (XXV., 1928) 
izašao je u prijevodu njegov Maestro Tita. 


LIT.: A. Baldini, Amici allo spiedo, Firenca 1932; С, De Robertis, 
Scrittori del Novecento, Firenca 1940. P. M. 


BARILLI-PAVLOVIĆ, Milena, Ж Požarevac 5. ХІ. 1909, 
slikarica. Otac joj je Bruno B., kompozitor-muzičar, pisac i 
umjetnički kritičar. Svršila je umjetničku školu u Beogradu. 
Kao učenica prof. Habermanna i F. Stucka provela je dvije 
godine u Münchenu. Poslije je više godina živjela u Špa- 
njolskoj, Francuskoj i Engleskoj. Sada živi i radi u New 
Yorku. Surađuje u newyorškom listu »Vogue«. U početku 
je slikala temperom, pastelom i akvarelom. Sad radi crteže 
perom i slika uljem portrete i kompozicije. Prvu samostalnu 
izložbu priredila je 1928 u Beogradu, zatim u Londonu, Pa- 
rizu, Rimu i New Yorku. Izlagala je i u Beogradu, u Rimu, 
Firenci, Haagu i Parizu. Njeni radovi nalaze se u muzeju 
u Parmi i u Galeriji moderne umjetnosti u Rimu. Bavi se 
i literaturom. Piše pjesme (na talijanskom jeziku), i otuda 
svakako i njeno slikarstvo ima mnogo snova i mašte, a 
manje realizma. Z. S: M, 


BARILO (od tal barile), bačva, bure i mjera za teku- 
ćine, ploska, buklija, čutura. Barila su po veličini različna, 
u različnim zemljama i mjestima od 33 do 79 litara, tako 
ima mletačko 64.30 1, napuljsko 43.625, grčko 74.236, mal- 
teško 43.162, dubrovačko 77.075, primorsko hrvatsko 48 
bukala (vrčeva). U Istri sadržava 1, 5, 25, 30 litara. Mala 

BARILOVIĆ U 17. STOLJEĆU 
(Valvasor, Die Ehre des Herzogthums Krain) 


b-a, barilci, barioca imaju oblik bačvice, gore otvor i 
ručku, za koju se drže. A. Š-k. 
BARILOVIĆ, stari kaštel iznad rijeke Korane, dobio je 
ime po staroj hrvatskoj plemićkoj obitelji Barilović, koja 
je tamo imala svoje imanje. Barilovići se spominju već u 
15. st. Njihovo su imanje Turci prvi put opustošili 1524. 
Kasnije su tvrđu Barilović zaposjeli zapovjednici krajiške 
vojske iz Karlovca. Radi toga je hrvatski sabor 1603 zamo- 
lio kralja, neka Barilovićima vrati njihovu tvrđu. Ipak je 
tvrđa i nadalje ostala u vojničkoj vlasti, a posadu su činili 
hrvatski haramije i njemački plaćenici. Tako je 1690 vojna 
posada u Bariloviću brojila 80 vojnika, 2 vojvode, 1 za- 
stavnika i 1 poručnika. Tvrđom je zapovijedao krajiški 
kapetan, pod kojega su spadale također susjedne tvrđe 





(Foto Alinari) 
BARISANUS DA TRANI, Dio brončanih vrata s katedrale u Traniju 








BARILOVIC — BARITON 


Budaéki, Perjasica, Klokoé i Skrad. Kad je 1749 bila Vojna 
krajina preustrojena, smješteno je u Barilović zapovjedni- 
štvo 8. satnije slunjske pukovnije. Počevši od 1871 bijaše u 
Bariloviću sjedište kotarske oblasti, koja je 1876 premje- 
štena u Rakovac kod Karlovca. U staroj tvrđi ostadoše 
pučka škola i općinski ured. 

LIT.: R. Lopašić, Oko Kupe i Korane. R. H-t. 

BARINAS, kulturom duhana čuven gradić od 3.000 stan. 
na istočnom podnožju Cordillera de Mćrida, glavni grad 
savezne države Zamore u južnoameričkoj republici Vene- 
zueli. 

BARING, Maurice, Ж 1874, engleski književnik i diplo- 
mat. Pisao pjesme (Selected Poems, 1930), drame (Diminu- 
tive Dramas, 1911), romane (»C«, 1924; In my end is my 
beginning, 1936), novele i eseje (Punch and Judy, 1924). 
Poznata biografija Sarah Bernhardt (1933). Iskustva iz pred- 
ratne Rusije izlaže u više knjiga (Russian essays and stories, 
1908; Landmarks in Russian Literature, 1910; roman Tinker's 
leave, 1927). А.К. 

BARISANUS DA TRANI, južnotalijanski kipar u dru- 
goj polovini 12. st. Izradio je troja dvokrilna vrata na 
katedralama u Traniju, Ravellu i Monrealu. Najstarija su 
ona u Traniju, koja imaju dva krila od hrastova drveta, 
na koja su pribijene 32 uskim trakovima odvojene bron- 
čane ploče, na kojima su prikazani Bogorodica, apostoli i 
sveci, pa i lik majstorov s natpisom Barisanus Tran. me 
fecit. Vrata u Ravellu (1179) imaju 54, a ona na sjevernom 
portalu katedrale u Monrealu 28 brončanih ploča sa sličnim 
prizorima kao u Traniju. Zanimljive su na tim pločama 
ornamentalne česti izvedene ро bizantinskim uzorima. 

LIT.: A. Venturi, Storia dell'arte italiana, П., Milan 1902; P. Toesca, 
Storia dell'arte italiana, I. (Il Medioevo), Turin 1927. A. Sch. 

BARISFERA. Pod pojmom barisfera obično se razumi- 
jeva središnji dio Zemljinog tijela, koji predstavlja t. zv. 
jezgru Zemlje. Prema seizmološkim istraživanjima ova je- 
zgra počinje u dubini od 2900 km pod površinom Zemlje, 
te prema tomu ispunja kuglu s polumjerom od 3470 km 
unaokolo njezinog središta. Obzirom na veliku gustoću, 
koja se prema raznim geofizikalnim istraživanjima pripi- 
suje ovoj jezgri, predstavlja ona sferu (opata) teških 
(Baovs) kovina, odakle joj i ime barisfera. No budući da 
bi među ovim kovinama najbitniju sastavinu Zemljine 
jezgre imale tvoriti kovine nikalj (Ni) i željezo (Fe), to 
se ova često naziva i nije (— litosfera). J.M-ć. 

BARIŠIĆ, 1. fra Gabrijel, Ж Ocevija u Bosni 1788, + Capo 
Rodoni u Albaniji 1839, bosanski franjevac. Pleme Barišić 
iz Očevije, kotar Vareš, dalo je više odličnih misionara. 
G. B. je u Sutjesci svršio humanističku školu i stupio 1803 
u franjevački red. Oko 1806 nastavio u Italiji filozofske 
i bogoslovske studije. Markiz Spretti zamolio je Pija VII. 
za eksklaustraciju Barišićevu, kako bi bio odgojitelj nje- 
gove djece u Raveni. Zauzimanjem fra Augustina Miletića, 
apostolskog vikara u Bosni (1803—1831), povratio se u red 
i postao radi svoje vještine in lifteris biskupovim tajnikom. 
G. 1826 Leon XII. imenovao ga je biskupom grada Lješa u 
Albaniji, a Grgur XVI. 1831 ponudio mu je apostolsko vi- 
karstvo u Bosni, koje je on otklonio u korist svoga rođaka 
fra Rafe Barišića i ostao i dalje apostolskim vizitatorom i 
misionarom u Makedoniji, Srbiji i Albaniji do 1839, kada 
je umro od tuge, jer su ga grčki razbojnici oglobili, kuću mu 
opljačkali, a njega napola gola ostavili. 

LIT.: Donato P. Fabianich, Sto- 
tia dei frati minori in Dalmazia e 
Bosnia, sv. П., Zadar 1864; Mijo fra 
Batinić, Djelovanje bosansko-herce- 
govačkih franjevaca, sv. ІП., Zagreb 


1886; Jelenić, Kultura i bosanski fra- 
njevci, sv. IL, Sarajevo 1915. P.D. 


2. fra Rafo, * Očevija kod 
Visokoga 24. VI. 1796, t Ši- 
roki Brijeg 14. VIII. 1863. Ni- 
žu školu svršio u samostanu 
Sutjeska, zatim stupio u fra- 
njevački red i svršio na fra- 
njevačkom sveučilištu u Tu- 
rinu filozofsko-teološke nauke. 
Filozofiju je predavao u Tu- 
rinu, teologiju u Bologni. Go- 
dine 1832 postao bosanskim 
biskupom i ap. vikarom za 
Bosnu i Hercegovinu. Kao bi- 
skup došao je u sukob sa sta- 
rješinstvom bosanskih franje- 

vaca. U to doba dopro je ilirski pokret u Bosnu, uz koji 
su pristajali mladi franjevci. Barišić je istupio protiv ili- 
rizma, jer mu je to bio dobar adut u borbi s bosanskim 
franjevcima, a s druge strane u ilirizmu je nazrijevao ru- 
ski panslavizam. Borba je bila ogorčena, te su se u nju 
umiješali Beč, Carigrad i Rim. B. je napokon izgubio par- 
nicu s franjevcima i nešto kasnije, 1846, prešao u Herce- 
govinu, da uredi posebni hercegovački apostolski vikarijat. 
Kao apostolski vikar u Hercegovini razvijao je zamjeran 
rad na obnovi i organizaciji pastve u ovoj zapuštenoj 
zemlji. Uz pomoć Ali-paše Rizvanbegovića postigao je, da 
se u Mostaru podigla biskupija i zasebna franjevačka pro- 
vincija. 

BIBL.: Napisao je Obranu pravovjernoga i pravoslavnoga. rimokato- 
ličkoga svećenstva i naroda u Hercegovini (Dubrovnik 1853) kao od- 
govor na spis Janićija Pamučine, koji je štampan u Srpsko-dalmatin- 
skom magazinu, 1851. 


LIT.: R. Glavaš, Život i rad fra Rafe Barišića, naslovnoga biskupa 
Azotskoga i apost. namjesnika u Bosni i Hercegovini, Mostar, 1900. 

3. Rafo, ml. Ж Očevija 3. II. 1865, t Vijaka 26. XII. 1898, 
franjevac. Više škole učio u Pečuhu. Kapelan u Tuzli i 
Brčkom, župnik u B. Brodu i Vijaci. Pisao pripovijesti, 
historijske rasprave i nabožne knjižice. 

BIBL.: Franjevački samostan i crkva u Kr. Sutjeskoj, GZM, 1890 
(njemački u W. M. B., II, prerađeno u Franjevačkom vjesniku 1895 
pod naslovom Samostan sv. Ivana Krstitelja u Sutjeskoj); preveo s tal. 
Devetnicu presv. Srcu Isusovu, Zagreb 1891; Pobožnost sv. Križnog 
puta, Zagreb 1891; po talijanskom preradio Loretsko svetište Majke 
Božje (rukopis). 

LIT.: Jelenić, Bio-bibliografija, I. O. K-č. 

BARIT (od grč. Baovs »težak«). Kristalizira rompski. 
Kristali su vrlo česti, ali češče dolazi u zrnastim, trakastim 
i vlaknastim nakupinama; ponekad je bubrežast, sigast 
i zemljast. Staklasta do sedefasta sjaja, a na prelomu 
masna. Kristali su bistri, prozirni, a nakupine neprozirne, 
bijele, žučkaste, crvenkaste, modrikaste, smedaste, sive, 
crnkaste. Odlikuje se vrlo lijepom kalavosti u tri smjera. 
Znatne je specifične teZine, 4-3—4-7, zbog čega je dobio ime 
težac. Na baritu, što se razvio u glini od Monte Paterno 
kod Bologne, zapažena je prvi put pojava fosforescencije. 
Taj se barit (koji je nazvan bolonjskim kalavcem) ra- 
zvio kao konkrecija u kuglastom obliku. Kugle su mu 
sastavljene od radijalno poredanih vlakanaca, Ako prah 
toga barita žarimo s ugljevitom tvari, pa ga tim žarenjem 
pretvorimo u sulfid, prah svijetli u tami sam od sebe, na- 
ročito, ako je prije toga bio na sunčanom svijetlu. Tu po- 
javu svijetljenja zovemo fosforescencijom. Po kemijskom 
sastavu barit je barijski sulfat BaSO,. Pripada medu mine- 
rale, koji se u vodi najteže otapaju. Prilično je rasprostra- 
njen u Zemljinoj kori, pa ga često nalazimo po rudištima 
kao stalna pratioca sulfidnih ruda. U rudnim žilama zna 
se razviti u izvanredno lijepim kristalima. Može i sam stva- 
rati ležišta, kao na pr. kod nas u Gorskom Kotaru kod 
Mrzle Vodice ili u okolini Kladuše u Bosni. Ima ga u 
Zagrebačkoj gori, u Velebitu na Matijeviča Kosi, pa po 
željeznim i sulfidskim rudnicima Bosne. Mnogo ga upo- 
trebljavaju u industriji boja, gdje zamjenjuje olovno 
bjelilo, koje je otrovno, dok baritsko bjelilo nije otrovno 
(jer je barit u vodi netopljiv; ostali su barijski spojevi, 
koji su u vodi topljiyi, otrovni). Kao bijela boja upotre- 
bljava se ili sam za se ili s drugim bijelim bojama. Mnogo 
se upotrebljava i u kemijskoj industriji za priređivanje 
svakovrsnih barijskih preparata. Treba ga i industrija ta- 
peta, i to kao pridodatak za boje tapeta i kao materijal 
pri priređivanju linoleuma i t. d. Upotrebljavaju ga i u indu- 
striji papira i svile, zatim za priređivanje glinene robe, 
opeka i t. d. U medicini piju njegov prah prije rentgen- 
skoga pretraživanja želica (> barijeva kaša). pi. 

BARITIU, George (piše se i Barit, što odgovara našem 
prezimenu Barić), Ж 1812, + 1893, rumunjski buditelj iz Er- 
delja; 1837 osniva rumunjsku školu u Brasovu; 1860 erdelj- 
sko-rumunjsko društvo za književnost i prosvjetu Rumunja; 
1838 izdaje u Brasovu rumunjske novine pod naslovom 
Gazeta transilvaná, u kojoj ustaje protiv ruskoga utjecaja 
na dunavske kneževine; 1848 opire se ujedinjenju Erdelja 
s Madžarskom. Otac je rumunjskoga političkog programa u 
Erdelju. Njegove sljedbenike proganjale su madžarske vla- 
sti. Kao književnik istakao se kao pisac povijesti Rumunja 
u Erdelju. P.O: 

BARITON (prema grč. Baovs »snažan« i trovos »glas«). 
1. Srednji muški pjevački glas snažna zvuka kao u basa, au 
isti mah i pun sjaja kao u tenora. Razni operni skladatelji 
zahtijevaju znatan opseg glasa u svojih baritona, na pr. 

od A do fis: ili od G do gi. Baritonima se u operama po- 
vjeravaju najvećma uloge ponosnih junackih likova. 

2. Od Viadane (1612) nalazi se b. kao naziv za dionicu 
visokih basova u zbornim partiturama. 

3. Gudaljka, rasprostranjena u 18. st., po veličini jednaka 
odprilike violoncellu, a po konstrukciji basovski instrument 
gudaljke od roda viole d'amore. Na baritonu je bilo 6 do 
7 žica, na kojima se gudilo, i ispod ovih još 9 do 24 kovne 
žice, koje su za vrijeme sviranja suzvučale, a da se na 
njima nije sviralo, nego bi svirač tek prigodice koju od 
njih trzao prstima. Žice, na kojima se gudilo, bile su naj- 
većma ugođene u zvukovima: D, С, c, e, a, di. Dobar svi- 
rač na baritonu bio je knez Miklos Eszterházy, kod koga 
je vršio službu kapelnika u privatnom orkestru Joseph 
Haydn. Zato je Haydn i napisao velik broj kompozicija 
za bariton (175), pa i za bariton uz druge gudaljke. U ono 
su doba i drugi skladatelji pisali skladbe za bariton; tako 
A. Tomasini, G. J. Krause, J. Burgkstein, F. Paer i dr. Bari- 
ton je građen već u 17. st. U 19. st. prestao se upotreblja- 

ME vati, jer je tehnika 
svirke bila dosta te- 
ška, a zvučnost nje- 
žna i sitna prema osta- 
lim gudaljkama od ro- 
da violine. 


BARJAK (zapravo 
bajrak), turski naziv 
Za zastavu (v.). Obič- 
no se u starijoj knji- 
ževnosti i u narodnim 
pjesmama razumijeva- 
la pod tim imenom 
vojnička ili svatovska 
zastava. Razvijanje b. 
značilo je poziv voj- 
nih  obvezanika па 
oružje. B. je simbol 
hrabrosti i nerazdruži- 
vosti. Njemu se voj- 
nici nisu smjeli nika- 
da iznevjeriti. Četa je 
imala dužnost, da prije žrtvuje život, nego da izgubi b. 
ili druge vojničke znakove. Njegov gubitak imao je za 
posljedicu beščasnost i sramotu, koja se mogla oprati samo 
izvanrednim junaštvom. Savijanje barjaka značilo je žalost. 
Pjesnici su opisivanjem barjaka dali vrlo živu plastiku 
vojsci na njezinu putovanju ili u boju. Izradivali su se od 
različite tkanine, a na njima su bili izvezeni različiti zna- 
kovi: na krščanskoj strani svakako križ (krstaš barjak i 
krstaš alaj-barjak), a na turskoj strani polumjesec. P.G. 

Barjak kod Arbanasa je pleme pod oružjem ili njegova 
eruZana snaga. Arbanasi ni pod turskom vlašču ni u mle- 
tačkoj vojsci nijesu htjeli vojevati pod tudim zapovjedni- 
cima, nego pod svojima vlastitima. Jedno pleme može 
imati više barjaka. Tako su katolički Miriditi imali 8 bar- 
jaka sa 6000 oružanih ljudi. Prema tome i plemenski gla- 
var u Arbanasima zvao se barjaktar. 


Barjaktar u Crnogoraca i Arbanasa je nasljedni glavar 
plemenski, koji u ratu ima najtežu i najodgovorniju službu 
zastavnika, Kod Miridita se ovakav glavar zove vojvoda. 
Glavaru su uz bok starješine (plekje), koji tvore viječe 
(plječenija). A. Š-k. 

BARJAKTARI, Juraj, * Pečuh 22. IV. 1725, + Požega 
1788 kao gimn. ravnatelj, hrv. isusovac (od 1744), pučki 
prosvjetitelj, 9 godina pučki misionar, osobito u požeškom 
kraju, gdje je s Milunovičem uspješno širio pismenost po 
selima. Po Baričeviču (rkp. Scriptores S. J.) Barjaktari je 
usavršio i 1780 izdao djelo Kamen pravi smutnje velike, 
koje je starac Kanižlič ostavio nedovršeno. Ostavio je u 
rukopisu latinski prijevod Orbinijeva djela I regno degli 
Slavi (Mikloušić, Izbor dugovanj). M. V. 

BARJAKTARICA (Salmo fontinalis) ili kanadska pa- 
strva, živi u sjevernoameričkim rijekama, koje utječu u 
Atlantski ocean; voli hladnu vodu, zalazi u jezera i u more. 
Kod nas je također uzgajaju, pa naraste obično do 1 i pol 
kg, brzo raste, a meso joj je tečno. K.B. 

BARJATINSKIJ, Aleksandr I., Ж 1814, + 1879, knez, ru- 
ski vojskovođa. Odlikovao se u više bitaka s kavkaskim 
brđanima i Turcima. G. 1856—1859 namjesnik je Kavkaza. 
Rat s muslimanskim fanatikom Samilem, koji je trajao oko 





BARJAK BANA NIKOLE ERDÖDYJA 
(T 1693) 


Zagreb, Riznica katedrale 






































































































































BARK »MATI ANE« PELJESKOG BRODARSKOG DRUŠTVA 


40 godina, završio je za tri godine i osvojio istočni Kavkaz 
i dio zapadnog te zato postao general-feldmaršal. У.К. 

BARK (njem. Barkschiff) je jedrenjak sa tri jarbola, 
od kojih oba prednja nose potpunu križnu takelažu (če- 
tverouglasta jedra na križevima), dok su na krmenom jar- 
bolu (bezanu) isključivo samo sošna jedra. Ima nekoliko 
prečaka (flokova). Budući da je poslužba radi pomanjkanja 
križne takelaže na krmenom jarbolu znatno olakšana, ne 
treba kod ovoga tipa toliko posade. Ima jedrenjaka tipa 
bark i sa pet jarbola. Barku je sličan škunabark, koji je 
danas već vrlo rijedak. On nosi na deblu prednjih jarbola 
sošnu takelažu, a na njihovu nastavku križeve s križnim 
jedrima i na trećem jarbolu samo sošna jedra. A. P. 

BARKA, sjevernoafrička visoravan na obali talijanske 
kolonije Kirenaike, vapnenačko-krška ploča, prekrita pje- 
ščanikom, visoka 850 m. Vlažni pristranci prema Sredo- 
zemnom moru obrasli makijama (v.), maslinom, smokvama, 
žitnim poljanama i vinovom lozom, a istočna i južna strana 
ravna je stepa s travom. Glavni grad i luka je Bengasi 
(43.000 stan.) te Derna (10.000 stan.). А.М. S: 

BARKA (talij. imbarcazione, barca, njem. Boot, engl. 
boat) je opéenit naziv za razlióne vrste manjih lada na 
moru, koje su otvorene, bez palube ili s djelomičnom pa- 
lubom. Barka, riječ egipatskog podrijetla, poznata je kao 
stara mediteranska riječ, uobičajena u našim primorskim 
vodama od najstarijih vremena. Naziv lade barcusius, koji 
se spominje u dubrovačkim spomenicima, može biti izve- 
den od barca u romansko-dalmatinskom obliku te se du- 
brovačkim statutom pod imenom barcusius označuje lađa 
veća nego je barca. Prema načinu pogona postoje barke 
na vesla, na jedra, na parni, motorni i električni pogon. 
B. na paru imaju mali parostroj, a motorne b. imaju bilo 
ugrađeni benzinski bilo izvanjski motor. Osim toga b. se 
dijele na više vrsta, i to prema svrsi, kojoj služe, prema 
materijalu, iz kojega su građene, i t. d. 

B. se grade na isti način kao i ostali pomorski plovni 
objekti. Građene su s kobilicom za razliku od plovnih 
objekata na rijekama, koji imadu obično plosnato dno. 
Glavni sastavni dijelovi jesu: kostur, koji sačinjavaju re- 
bra s kobilicom i osovinama pramca i krme kao i oplata, 
t. j. plašt, koji pokriva kostur. Ova konstrukcija pojačana 
je s dvije ili tri poprečne spone, koje mogu služiti isto- 
dobno kao klupe za veslače, dok su na krmi uređena na- 
okrug sjedala za putnike. Dno korita pokriveno je ravnim 
podom od dasaka, ispod kojega je slijevak, gdje se sakuplja 
voda od kiše ili voda, koja ulazi zbog propuštanja oplate. 
Na dnu korita probušena je rupa, koja je začepljena 
čepom, kako bi se mogla isprazniti voda iz slijevka, kad 
se b. izvuče na obalu zbog čiščenja ili popravka, ili se 
digne na sohe. 

Građevni materijal za b. je drvo, ali imade i takvih 
barka, koje su građene iz željeza ili čelika. Kao drveni 
građevni materijal dolazi u obzir hrastovina, naročito za 
kostur, nadalje borovina, brestovina, jasenovina, jelovina 
(za oplatu i unutrašnji uređaj). Za luksusne i sportske b. 
upotrebljava ве огаһоуіпа, mahagoni, teak, pitch-pine, 
i t. d. Ima i malenih sportskih brodića iz gume i nepro- 
močiva platna s kosturom iz drva. Veličina barka kao i 
njihov oblik različit je prema svrsi i upotrebi te prema 
mjesnim prilikama i običajima. Najčešća veličina b. je od 

(Foto Morpurgo, Split) 


BARKE U LUCI 


4 do 8 m, dok b., koje sluZe za spasavanje, doseZu i du- 
ljinu od 15 m. Oprema se sastoji od vesala s priborom (palci 
i štropi ili rašlje, viljuške), kormila s rudom, jarbola i 
jedra s potrebnim užetima, sidra, konopa za privezivanje, 
paljka (posude za izbacivanje vode iz slijevka). Vesla 
imaju različit oblik i veličinu prema vrsti i veličini same 
barke. Jedra su najčešće latinskog (trcuglastog) tipa. 

Prema svrsi, kojoj barke služe, dijele se uglavnom na 
takve, koje služe prijevozu dobara i osoba, ribarenju, 
sportu i spasavanju na moru. 

1. Barke za prijevoz. Brodica ili šajka na vesla, jedra ili 
motor nazvana je ona b., koja služi za prijevoz osoba i 
robe u lokalnom prometu luka i među obližnjim mjestima, 
a koju upotrebljavaju šajkaši od zanata (battellanti). U 
ovu grupu idu i b. za zabavnu vožnju u morskim kupali- 
štima. To je otvorena lađica u duljini od 4 do 8 m, koja 
može nositi do osam osoba. Gondola je naročiti tip prije- 
voznog brodića u lagunama venecijanskim. Batela je mala 
lađica s ravnim dnom u dužini od 3 do 5 m, čun, vrlo 
malena lađica za čišćenje i bojenje brodskog trupa, kajić 
(talij. caicco), mala drvena lađa, otvorena ili pokrivena 
na prednjem dijelu, ovalnoga dna, koja je služila nekad 
za galije. Riječ kajić odgovara turskome kajyk te je 
istočnog podrijetla. Ako je kajić sa širokom krmom, 
naziva se češće pasara. Guc (talij. gozzo) je kajić, kome 
je stražni dio sličan prednjem, t. j. šiljast, a koji je dug 
4 do 6.50 m. Traget (talij. traghetto je veća prijevozna 
lada s jedrom, imade nosivost izmedu 8 do 15 tona te je 
zapravo neka velika gajeta, koja služi za prijevoz većeg 
broja osoba i veće količine dobara. Među barke ubrajaju 
se i one dosta velike teretne lađe, nazvane mauna (talij. 
maona ili barca di carico, njem. Lastboot), koje služe za 
prijevoz dobara od ili do broda, te ih vuku remorkeri. 

2. Ribarske barke za profesionalni ribolov su jače i je- 
dnostavnije građene lađe s pogonom najčešće na vesla, 
ali i na motor ili parostroj. Kao istaknuti tip ribarskih b. 
za lov s povlačnim mrežama uz obalu poznata je u gor- 
njem našem primorju barka ribarica, a u Dalmaciji na- 
zvana leut. To je b. od nekih 7 do 10 m duljine, najčešće 
pokrivena, s palubom na pramcu od oko !/s duljine za 
smještaj mreža, do šest dugačkih vesala, a veslači stoje pri 
veslanju licem prema pramcu. Na pramcu imade leut na- 

ročit nos (špirun). Gajeta ili gaeta ribarica je slična leutu, 
ali je manja od njega, dužine 4 do 7.50 m, obično je po- 
krivena i ovalnoga dna. 

3. Barke za sport, koje su građene obično iz skupocjenog 
drva, na pr. iz mahagonija, imaju uski i dugački oblik, 
kako bi se smanjio što više otpor kod veslanja. Prema 
broju veslača zovu se samac (engl. skiff), kad vesla jedna 
osoba s dva vesla, dvojac (engl. double scull) za dva ve- 
slača po dva vesla, dvojac bez krmilara (engl. pair oars), 
kad veslaju dva veslača svaki jednim veslom, frojac za tri 

veslača, četverac za četiri veslača, od kojih svaki vesla 
jednim veslom, osmerac, i t. d. Sjedala za veslače su po- 
mična te se nalaze na kotačićima, koji kližu po šinji. Vesla 
su na tim tipovima sportskih lađa načinjena iz laganog i 
čvrstog drveta sa širokim i savinutim lopatama. Takve se 
barke upotrebljavaju na veslačkim utakmicama (regate). 
Sandolina je malena drvena lađica za zabavu kupača. 
Gig je barka s oplatom na preklope (talij. scale, njem. 
Klinker), koja ima duguljast oblik, šiljast pramac i od- 
sječenu krmu s pogonom na četiri vesla. Tako je nazvana 
i b. zapovjednika na ratnom brodu. Među sportske b. idu 
i sportske jedrilice, nazvane kuter, vrlo fino građene ladice 
s djelomičnom palubom na pramcu i na krmi, 5 do 7 m 
dugačke, s visokim jarbolom i trokutnim jedrom, kao i 
motorne sportske lađe različitih tipova i različite veličine s 
ugrađenim motorom ili izvanjskim motorom, koje služe 
također za sportski ribolov. 

4. Barke za spasavanje posada i putnika osobito su jako 
konstruirane i vrlo stabilne, da mogu odolijevati uzburka- 
nom moru. Na pramcu i na krmi, a češće i sa strane imaju 
ugrađene metalne sanduke sa zrakom, kako ne bi poto- 
nule, ako se izvrnu. Prema međunarodnim propisima mora 





PRIBOR ZA BARKE 
1. Paljak, 2. škeram, 3. štrop, 4. rašlje (vilice), 4a. ležaj za rašlje, 5. soha 


svaki brod imati dovoljan broj b. za spasavanje, da bude 
svakoj osobi na brodu osigurano mjesto u tim barkama 
za slučaj neke morske nesreće. Ove b. su namještene na 
palubi broda tako, da se mogu spustiti u more u najkra- 
ćem vremenu. Spuštanje se vrši s pomoću različnih sistema 
soha (engl. davit), a na modernim brodovima pomoću auto- 
matskog otkapčanja. Veličina barka za spasavanje je u 
razmjeru s veličinom dotičnog broda. Veliki prekooceanski 
kolosi imaju takve b. do 15 m duljine i do 4 m širine 
te mogu nositi do 140 osoba. U najnovije vrijeme imaju 
takve velike b. za spasavanje i radio stanicu. 

Pored brodskih barka za spasavanje postoje i obalne b. 
za spasavanje, kojima se služe obalne stanice za spasa- 
vanje brodolomaca, nastradalih u blizini kopna. One su 
različne veličine već prema obalnim prilikama. Naročito 

su građene, da se njima mogu služiti i u najjačim olu- 
jama i u najuzburkanijem stanju mora, te imaju sve po- 
trebne sprave i pomoćna sredstva za spasavanje i pružanje 
pomoći brodolomcima. 

Sve ove navedene kategorije barka u praksi nisu strogo 
omeđene ni po svrsi, kojoj služe, ni po pogonskoj snazi, 
već postoje b., koje služe istovremeno i za jednu i za 
drugu koju svrhu te su uređene na jedno ili drugo pogon- 
sko sredstvo. Posebno valja još spomenuti barke, koje u 
ratnoj mornarici i u nautičkim školama služe za vježbanje 
mornara ili učenika u veslanju i jedrenju. To su otvorene 
lađice od 6 do 10 m duljine, sa 8 do 16 vesala, jednim 
ON jarbolom ili s dva jarbola, s jedrima za izo- 
razbu u jedrenju. Barkača je najveća lađica na ratnom 
brodu na 12 do 14 vesala, koja može biti i s parnim 
pogonom. Nadalje imade još različnih specijalnih b. za 
različne tehničke svrhe, kao što su one b. i pontoni, koji 
služe za izvršenje lučkih radova, na pr. za polaganje i 
dizanje plutača, sidra, lanaca i t. d. F. S-é. 

ВАККАСА, veliki (obično najveći) teški čamac, koji nose 
stalno sa sobom, na sohama na palubi, veći ratni brodovi. 
Barkače mogu biti na vesla, na jedra, ili na parni, motorni 
pogon. Građene su vrlo solidno i čvrsto od drva, a one na 
strojevni pogon od čelika. B. služe za promet s kopnom, 
za prijevoz teških tereta kao i za teške maritimne rado- 
ve, iznošenje većih sidara, teških konopa, pružanje pomo- 
бі, naročito kod rđava vremena, i slično. U ratno doba i kod 
vježba barkače se naoružavaju topom manjeg kalibra, ili 
mitraljezima i služe za prijevoz trupa i dijelova brodskih 
posada do mjesta iskrcavanja i pristaništa. Barkačama se 
nazivaju i teški teretni čamci, kojima prevoze radnike i 
terete u ratnim pomorskim arsenalima. Ar. P. 

BARKAROLA (tal barcarola, od barca »čamac«), po- 
pijevka talijanskih (upravo mletačkih) veslača, onda uopće 
popijevka mornarska. Najpoznatije su instrumentalne bar- 
karole iz Mendelssohnovih »Lieder ohne Worte«; poslije 
su i drugi romantičarski skladatelji pisali skladbe sličnog 
ugođaja. Često se u operama i operetama umeću kao b. 
pojedine zaokružene popijevke najvećma u strofnoj kon- 
strukciji. Poznata je barkarola iz Offenbachove opere 
»Hoffmannove priče«. В.5. 

BARKAS, »Munja«, pridjevak Hamilkara, оса Haniba- 
lova т Hamilkar). 

BARKER, Ernest, * 23. IX. 1874, suvremeni engleski po- 
litički mislilac. Predavao je po raznim engleskim i ame- 
ričkim visokim školama, konačno se smjestio na sveučili- 
štu u Cambridgeu. Ne ističe se toliko originalnošću svojih 
ideja, koliko sposobnošću u sintezi i preglednom razlaga- 
nju zakučastih i kontraverznih pitanja u razvoju političke 
misli. U tom je pogledu njegov utjecaj na sadašnju gene- 
raciju političkih teoretičara u Engleskoj znatan, jer su go- 
tovo svi prošli kroz njegove ruke. Kod Hrvata je imao 
utjecaj na Vinka Kriškovića. Napisao jedno od najboljih 
djela o grčkoj političkoj filozofiji: The political thought 
oj Plato and Aristotle (1904). Ostala znatnija djela: Politi- 
cal thought in England (1913), National Character (1927), 
The Citizen's Choice (1937). Z. G. 

BARKEROV MLIN — Eolipila. 

BARKHAUSENOV POJAV. Kada u blizini Zeljezne Zice 
pomičemo magnet, može se udesiti, da mijenjanje magne- 
tičnosti željeza izvodi šuštanje. Žica je u tu svrhu utaknuta 
u bakrenu uzvojnicu, a krajevi su uzvojnice sastavljeni 
s aparatom za pojačavanje električkih struja, pojačalo 
s telefonom ili zvučnikom (v. sl.). Mijenjanje magnetizma 
nije drugo nego promjena smjera sićušnih magneta u že- 
ljezu. Te se promjene zbivaju skokom, tako da pojedine 

grupe »elementarnih« magnetiča jedna za drugom pro- 
mijene smjer magnetičnosti. Kad god se to dogodi, poteče 
uzvojnicom slabašna inducirana struja, ta struja pojačalom 
uvećana dade udarac membrani zvučnika, a nepravilni 
slijed mnoštva udaraca stvara šuštanje zvučnika. Ako se 
pokus načini s bakrenom žicom umjesto željeznom, nema 
toga učinka, jer se bakar ne da poput željeza magnetizirati. 
Taj je pojav otkrio 1917 njem. fizičar Heinrich Barkhausen 
(Ж Bremen 1881). st.H. 
BARKLA, Charles Glover, * Widnes, Lancashire 1877, 
engl. fizičar. G. 1905 pokazao je polarizaciju rentgenskih 
zraka; 1907 mjereći apsorpciju rentgenskih zraka otkrio je 
karakteristične zrake, za koje je 1911 uveo oznake »K«, 
»L«, »M« (—> spektri, rentgenski). Kada se 1913 našlo, kako 
valja praviti rentgenske spektre, Barklaovi su rezultati 
sjajno potvrđeni. G. 1917 podijeljena mu je Nobelova na- 
grada za fiziku. St. FI. 
BAR-KOHBA (hebr. »sin zvijezde«), voda Zidovskog na- 
roda u Palestini za vrijeme bune protiv cara Hadrijana 
(132—134), koja se svršila pobjedom Rimljana. B. K. su radi 
njegova imena smatrali suvremenici mesijom. Pravo mu ime 
bijaše Simon. 
US J. Vrchlicky, Bar-Kochba, na hrvatski preveo M. Kuntarić, Zagreb 
BARKOVIĆ, Franjo Vjenceslav, * Mleci oko 1700, # 1779. 
Bio je po zanimanju svećenik i živio u Mlecima, gdje je 
okupio oko sebe krug obrazovanih ličnosti. Pisao je mnogo 
iz područja filozofije. 
BIBL.: Najbolja su mu djela: Della esistenza, della providenza o 
degli attributi di Dio; Della natura e dell'origine delle passioni; Dialo- 
ghi astronomici dell'Harvis, trad. dall'inglese con note scientifiche. 


LIT.: Dandolo, La caduta della rep. di Venezia ed i suoi ultimi cin- 
quant'anni, Studii storici, Mleci 1885. 


20; 

BARLA, Mihael, Ж Murska Sobota 1778, + Kóvázó Örs 
4, II. 1824. Učio je u Sopronu i Jeni. Bio je učitelj na 
latinsko-madžarskoj školi u Szent Lórinczu, zatim župnik 
u Kóvázó Orsu. Izdavao je knjige molitava i pjesama za 
prekomurske protestante. Najvažnija je Krščanske nove 
pesmene knige, 1823. To je preradeni Bakošev Nouvi Gra- 
duval, prireden u »čistom slovenskom jeziki«, kako kaže 


on sam. 
LIT.: V. Novak, Izbor prekomurske književnosti, 1936. 


BARLAAM I JOSAFAT — Varlaam. 

BARLACH, Ernst, Ж Wedel (Holstein) 2. I. 1870, + Ro- 
stock 28. X. 1938, njemački kipar, grafičar i dramatičar. 
Učio je u Hannoveru, Dresdenu (kod Roberta Dieza), a od 
1895 do 1897 u Parizu. Prvi put se javlja 1906 s porculan- 
skim vlastikama, među kojima se naročito istaknula por- 
` tretna bista glumice 
Tille Durieux. Iste je 
godine boravio u Ru- 
siji, gdje mu se, kako 
sam kaže, objavila »nor- 
dijska duša«. Ovaj је 
boravak bio presudan 
za njegov dalji umjet- 
nički razvoj. Naročito 
su ga se duboko doj- 
mili ruski seljaci i ti- 
povi Dostojevskoga. 
Otada izrađuje, goto- 
vo isključivo u drvetu, 
a rjeđe u bronci, svoje 
značajne i znatno stili- 
zirane likove (seljake, 
prosjake i skitnice), 
koje uza svu njihovu 
glomaznost prožima 
snažno unutrašnje gi- 
banje. B. je izradio i spomenike ratnim zarobljenicima u 
Kielu i Güstrowu, a palim vojnicima u Magdeburgu. Iste 
značajke, koje pokazuju njegove plastike, javljaju se i na 
B-ovim grafičkim listovima (crtežima, litografijama i drvo- 
rezima). B. je napisao drame: Der tote Tag, 1912; Der arme 
Vetter, 1917; Die echten Sedemunds, 1920; Der Findling, 
1922, koje je sam i ilustrirao. Napisao je i uspomene iz 
svoga mladenaštva Ein selbsterzáhltes Leben, Berlin 1928. 

LIT.: K. Scheffler, E. B. (Kunst und Künstler, VIII.), Berlin 1910; W. 
Wolfradt, E. B. (Das Kunstblatt), Weimar 1918; H. Friedeberger, E. B. 
(Jahrbuch der jungen Kunst), Leipzig 1921; A. Kuhn, Die neuere Pla- 


stik, München 1921; K. 5сһе ет, Barlachs Bronzen (Kunst und Künstler, 
XXIX.), Berlin 1931 A. Sch. 


BARLAD, grad u Rumunjskoj s 26.200 stan., na isto- 
imenoj rijeci, pritoku Sereta, na pruzi Jasi—Galati (Ga- 
lac), važno tržište poljoprivrednih proizvoda. 2 

ERNST BARLACH, Autoportret 

ERNST BARLACH, Panički strah 


BARLE, Janko, * Budanje kod Vipave 12. III. 1869, 
+T Zagreb 18. II. 1941, književnik i zagrebački kanonik. Živio 
je s ocem učiteljem u Beloj Krajini i tu je već dobrano 
naučio hrvatski jezik; četiri 
razreda učio je u njemačkoj 
gimnaziji u Novom Mestu, 5. 
i 6. razred učio je u Karlovcu, 
a 7. i 8. u Zagrebu kao pito- 
mac nadbiskupskog sjemeni- 
šta. Bogosloviju je svršio u 
Zagrebu; najprije je služio kao 
kapelan u Garešnici, a 1893 
dolazi u Zagreb, gdje ostaje 
do konca života, najprije kar 
vjeroučitelj, a zatim je bio 
nadbiskupski tajnik i na kraju 
ravnatelj nadbiskupske kance- 
larije. Već kao gimnazijalac 
počeo je pisati na slovenskom 
jeziku. J. Mantuani navodi u 
ljubljanskom »Času« na 6 stra- 
nica natpise njegovih radova 
— dječjih pjesmica, narodnih 
pripovijedaka, običaja, pjesa- 
ma, putopisnih crtica, povijesnih rasprava i životopisa. Su- 
rađivao je u Angeljčeku, Carnioli, Dolenjskim novicama, 
Domu in svetu, Koledaru družbe sv. Mohorja, Letopisu Ma- 
tice Slovenske, Lovcu, Slovanu, Slovencu, Slovenskim ve- 
černicam, Vrtcu, Zgodovinskom zborniku. Barlé je jedan 
od najvećih slovenskih etnografa, a u isti mah odličan 
lokalni historičar i posrednik između slovenskog i hrvat- 
skog svijeta, naročito na području književnosti i glazbe. 
Osobito su važne njegove Zgodovinske crtice iz Bele Kra- 
jine do 1. 1374 (Zgodnja danica, 1904). 

LIT.: J. Mantuani, Msgr. Janko Barle, Cas, XXIII. (1928—29); J. 
Glonar u Slov. biogr. leksik. s. v.; Slovenec br. 41 od 1941; Ljetopis 
Akad. 1922. Z.D. 

Velik je rad Barléov i na hrvatskom jeziku. Kao vrlo 
mlad svećenik napisao je Povijest župa i crkava zagrebač- 
kih, u 2 sv. 1896. Kasnije je izdao Zagrebački arhiđakonat, 
1903, pa Povijest turopoljskih župa, 1911, kao dio velikog 
djela Povijest plemenite općine Turopolje, koje je izdao 
Laszowski uz sudjelovanje Vel. Deželića, J. Barléa i M. 
Šenoe. G. 1913 osvanulo je njegovo djelo Naše dijecezan- 
ske sinode, u kojem je obrađen važan dio crkvenoga života 
Hrvatske. U Vjesniku hrvatskog arheološkog društva na- 
pisao je cijeli niz odličnih rasprava, kojima se dokumen- 





JANKO BARLE 


BARLE — BARLETTA 


tarno tumači postanak Vinkovićeva portala, pa postanak 
sakristije katedrale i dugi niz drugih pitanja. 

Nepregledan mu je niz rasprava po raznim časopisima, 
napose u Vjesniku zemaljskoga arhiva, gdje je u prvih 20 
godina raspravlja o plemićkim dvorovima u goričkom ko- 
taru, daje priloge za povijest Židova, donosi popis župa u 
Slavoniji 1660, prikazuje žiteljstvo Zagreba 1742—43, javlja 
misli biskupa Vinkovića o dvoru i samostanu u Kloštru 
Ivaniću, upoznaje nas s nekim nepoznanicama iz života 
Antuna Vramca i t. d. 

Crkva je predmet povijesnih istraživanja jednog dijela 
Barlčovih radova; osim toga ispituje on i povijest zdrav- 
stva. Iz Liječničkog vjesnika 1902 preštampana je njegova 
rasprava O zdravstvu staroga Zagreba. Pet godina kasnije 
izdao je rasprave: Ranarnici i ljekarnici iz franjevačkog 
reda. Prigodom rušenja stare bolnice u Zagrebu 1931 pri- 
kazuje u Liječničkom vjesniku vrlo zanimljivu raspravu 
iznoseći naskroz nepoznat materijal, te je čudo, kako je 
neliječnik mogao takvo djelo napisati. Amo idu i dva 
važna članka: Kuga u Hrvatskoj 6. 1743—1745, Prosvjeta 
1897, pa Kuga u Hrvatskoj 1838—1845, Prosvjeta 1900. 

Osobitu je brigu B. posvetio glazbi i povijesti glazbe. 
Bio je član ravnateljstva Glazbenog zavoda. O njegovu 
radu na polju glazbe govori Fr. Dugan u Ljetopisu Mu- 
zičke akademije od g. 1923. Već od 1908 bio je suradnik 
glazbenog časopisa Sv. Cecilije, a od 1913 bio je nesamo 
urednik, već i glavni njegov suradnik, izdavač, otpremnik 
sve do smrti. Tu je izdao pjesme o. Nikole Krajačevića, 
Pavlinsku pjesmaricu i nepregledan niz manjih članaka. 

Posljednji veliki rad Barlčov su Prinosi slovenskim na- 
zivima bilja а XX. i XXI. sv. ZNŽO. Tu je iza savjesno 
izrađena uvoda, u kojem je obradio svu stariju literaturu, 
donio vanredno zanimljiv rječnik nazivlja bilja, a uz to i 
svu silu vijesti o upotrebi toga bilja. 

Njegove su članke objelodanjivali listovi: Bogoslovska 
smotra, Farmaceutski vjesnik, Katolički list, Koledar »Da- 
nica«, Liječnički vjesnik, Obzor, Vjesnik hrvatsko-slavon- 
sko-dalmatinskog zemaljskog arhiva, Vitezović i dr. 

Dosta točan popis njegovih hrvatskih radova donosi Ve- 
limir Deželić u Povijesti plemenite općine Turopolje, II. 
sv. j 5. 
BAR-LE-DUC ili Bar sur Ornain, ji. od Verduna glavni 
grad départementa Meuse, 16.697 stanovnika, na Marninu 
pritoku Ornainu i na kanalu Marne—Rajna. Gornji grad 
s gotskom crkvom sv. Stjepana je starinskog karaktera, a 
donji grad moderniji. B. je industrijski grad s predionicama 
i tkaonicama pamuka. Nekoć rezidencija vojvodine Bar. 
Stara grofovija Bar pripala je 925 Njemačkom carstvu, 1355 
postala vojvodinom, 1431 združena s Lotaringijom. 

BARLETIUS, Marin, * Skadar oko 1450, svećenik, pisac 
povijesnih djela o Albaniji: De obsidione Scodrensi i De 
vita et gestis Scanderbegi. O opsadi Skadra (1478) pripo- 
vijeda B. u prvom redu po ličnim uspomenama, a djelo 
o Skenderbegu se osniva na kazivanju starijih suvreme- 
nika, no u načinu obrade ima u njemu očitih tragova utje- 
caja rimskoga historika Tita Livija. To se djelo često 
štampalo i u kasnijim stoljećima, a prevodilo se također 
na druge jezike. U hrvatskoj je književnosti ostavilo oso- 
bito traga u Razgovoru ugodnom kao vrelo Kačićeva pri- 
povijedanja i pjevanja o Juri Kastriotiću Skenderbegu. 
Jedno izdanje pod naslovom Vita et res praeclare gestae 
Christi athletae Georgii Castrioti štampao je 1743 u Za- 
grebu kanonik F. Thauszy i posvetio ga banu Karlu 
Batthyány-ju potičući ga u uvodu, da »povrati u djedov- 
sku slobodu dio Hrvatske, koji stenje pod osmanlijskim 


jarmom«. 
LIT.: F. Pall, Marino Barlezio, uno storico umanista, Mélanges d'hi- 
stoire générale, IL, Cluj 1938. T.M-ć. 


BARLETT (Villa Muguetta), hrvatska iseljenička naseo- 
bina (oko 2000 iseljenika) u Argentini, uz željezničku prugu. 
Naši iseljenici razvijaju agrikulturu postavši mnogi vele- 
posjednicima (estancieros), osnivaju Hrv. slav. pripomoćno 
društvo, koje ima društvenu zgradu (vrijednost preko 400 
hiljada din.) pod predsjedanjem Mate Mage, iz dubro- 
vačke okolice. M. B. 

BARLETTA, talijanski lučki grad u pokrajini Bari, u 
gusto naseljenu kraju (52.000 stan.). B. je sijelo nadbisku- 
pije, ima brojne vanredno vrijedne spomenike, među njima 
krasnu katedralu, koju su počeli zidati 1139 u romanskom 
slogu, a dovršena je u 14. st. u gotskom slogu. Portal roman- 
ske crkve iz 13. st. ima natpis, u kojem se kaže, da ga je 

izradio Šimun Dubrovčanin (Simeon Raguseus). U B. se na- 
lazi i 5 m visok antikni kip jednog istoénog cara, vjerojatno 
Valentinijana. Luka B. je jedna od najsigurnijih u južnom 
Jadranu. Stoji u živahnoj parobrodarskoj vezi s Mlecima, 
Barijem i Trstom. U B. je razvijena trgovina vinom, ribom 
i solju. 

BARLOWLJEVA BOLEST opisana je prvi put 1883 od 
engleskog pediatra i interniste Th. Barlowa, a nazvana je 
također i Moller-B. bolest po internisti u Konigsbergu J. 
Molleru. M.-B. b. ili »scorbutus infantilis« sastoji se u bol- 
nim oteklinama na dugim kostima i rebrima, s promjena- 
ma u kosnoj moždini, zaostalim rastom, nerijetko napuknu- 
tim i prelomljenim kostima, obilnim krvarenjima desni, 
spojnica, zglobova, crijeva i mjehura. Zbog toga bolesnici 
imaju upadljivo blijedu kožu i sluznice i jači stepen malo- 
krvnosti. Spomenute otekline nastaju zbog krvarenja u ve- 
Zivu iznad pokosnice kao i u mišičju, često s povišenom 
temperaturom. Barlowljeva bolest nastaje uslijed nestašice 
vitamina C kod jednolične umjetne ishrane sa sterilizira- 
nim mlijekom. U početnim slučajevima i kod lakših oblika 
uspijeva poboljšati i izliječiti bolesnika davanjem vitamina 
C ili hrane, koja sadržava mnogo toga vitamina, na pr. 
majčino mlijeko, voćni sokovi, limuni, naranče, razno po- 
vrće, meso i t. d. V. Ұ-с. 

BARMA GRANDE je peta pećina u stijeni Baoussć Roussć 
kod Grimaldija, gdje je 1884 L. Julien u dubini od 8.40 m 
našao ljudsku okosnicu s tri velika kremena ivera. Lubanja 
se bila rasprsla u komade, a kada su ovi sastavljeni, po- 
kazalo se, da pripada — po dugoj glavi, niskom licu i nešto 
izbočenim nadočnim lukovima — kromanjonskoj rasi. Ka- 
snije su tu nađene još tri okosnice, dvije muške i jedna 
ženska, položene uporedo, koje je otkopao Verneau. Jedan 
odrasli muškarac imao je do lijeve ruke 9 palaca dugi 
kremeni nož, oko glave različit nakit od provrtanih zubi, 
kosti i ribljih kraliješaka te školjke Nassa neritea i 
cypraea. Kraj ženske okosnice bio je drugi dugačak nož 
i nešto nakita, a treća okosnica mladića imala je uza se 
samo nož. G. 1894 otkopana je tu još jedna muška okosnica 
s mnogo nakita od školjaka, jednim privjeskom od slonove 
kosti, a konačno je u dnu pećine Abbo našao spržene kosti 
s ostatcima nakita. Sve lubanje pripadale su kromanjonskoj 
rasi, koja je tu imala svoje grobnice. GIT. 


BARMEN —> Wuppertal. 


BARNABA (aram. Bar-nebu'ah »sin utjehe«), sv., nadi- 
mak levite Josipa iz Cipra, koji je potaknut propovijeda- 
njem sv. Pavla apostola ovoga pratio na njegovu prvom 
misijskom putovanju oko 50 po Cipru i Maloj Aziji. Sv. 
Luka zove ga »vrlim mužem, punim Duha Svetoga i vjere« 
(Dj. 11, 24). Na apostolskom saboru u Jeruzalemu zalagao 
se za to, da se obraćenici na kršćanstvo ne sile na obre- 
zanje (Dj. 15, 1—34). Još se jednom sastaje sa sv. Pavlom 
u Korintu (I. Kor. 9, 6). Njemu se pripisuje »Poslanica 
Barnabina«. Prema kršćanskoj predaji umro je kao mučenik 
na otoku Cipru. (Spomen 11. lipnja.) J.O 


BARNABA DA MODENA, talijanski slikar 15. st. O nje- 
govu životu nema pouzdanih vijesti, ali je vjerojatno, da 
je živio najprije u Modeni, a poslije u Liguriji i Piemontu. 
G. 1361—1367 djeluje u Genovi, a 1380 pozvan je u Pisu, 
da u Camposantu dovrši freske s prizorima iz života sv. 
Rainerija, što ih je bio započeo Andrea da Firenze. Ali se 
ovdje od njegove ruke nije ništa sačuvalo; poslije je te 
freske nastavio Antonio Veneziano. G. 1383 boravi opet u 
Genovi, a to je i posljednja vijest o njegovu životu i djelo- 
vanju. Od njegovih sačuvanih slika (Frankfurt na M., Ber- 
lin, Turin, Pisa, Genova, Modena) prikazuje veća čest Bo- 
gorodicu s malim Isusom. Likovi su B. slađani i fino crtani, 
odjeveni raskošnim, zlatom protkanim haljinama, pa pod- 
sjećaju na bizantinske uzore, ali se pogdjegdje razabiraju 
i utjecaji sienske slikarske škole i Lorenzettija. 

LIT.: A. Venturi u Thieme-Becker, Allgemeines Lexikon der bildenden 
Künstler, II. Leipzig 1908; C. Ricci, B. da M. (The Burlington Maga- 
zine, XXIV.), London 1914; R. van Marle, The Development of the 
Italian Schools of Painting, IV., Haag 1924. A. Sch. 

BARNABITI, »regularni klerici sv. Pavla« ili paulani; 
red osnovan 1530 u Milanu od sv. Antonija Zaccarija, Bar- 
tolomeja Ferrarija i Jakoba Morigija, nazvan po samostanu 
sv. Barnabe u Milanu. Zadaća reda: obnavljanje vjerskog 
duha među svjetovnim svećenstvom i pridizanje ćudoređa 
kod svjetovnjaka propovijedanjem i držanjem pučkih mi- 
sija. Red ima 7 provincija (4 u Italiji, 1 za Francusku i Bel- 
giju te po 1 u bivšoj Austriji i Braziliji) s 35 kuća i oko 400 

članova. Na čelu uprave je general reda, biran na 3 godine 
u Rimu, zatim provincijali u pojedinim provincijama i pre- 
poziti u pojedinim kućama. Matica je u Rimu u San Carlo 
ai Catinari. 20; 

BARNARD, Edward Emerson, * Nashville 16. XII. 1857, 
T Williamsbay 6. II. 1923, američki astronom, otkrio 5. Jupi- 
terov mjesec, 17 novih i 6 starijih periodičkih repatica, oso- 
bito zaslužan za fotografiju nebeskih fenomena. Mikrome- 
trički je izmjerio promjer nekih planetoida i debljinu Sa- 
turnova prstena. 

Barnardova zvijezda, zvijezda (10. veličine) s najvećim vla- 
stitim gibanjem, koje iznosi 10" u godini. Ova zvijezda pri- 
jeđe na nebu u 180 god. dužinu promjera Mjesečevog. A. Ob. 

BARNAUL, okružni grad u južnoj Sibiriji na utoku 
Barnaulke u Ob, ima 125.000 stan. Osnovan je 1790 u 
plodnom kraju crne zemlje nedaleko plovnog Oba. U 
posljednje vrijeme napreduje sve naglije kao sjedište ru- 
darskih poduzeća u Altaju. U njemu se proizvodi soda, 
prerađuje rudača zlata i srebra, stroji koža. Jako je tržište 
poljoprivrednih sirovina, na kojima se razvija i industrija 
(maslac). Kulturni život promiču rudarska škola, kazalište, 
knjižnica, prirodoslovni i narodopisni muzej. Željezničko je 
čvorište za Novosibirsk, Semipalatinsk i Altaj. N. Z. 

BARNAVE, Antoine-Pierre-Joseph-Marie, * Grenoble 
1761, + pod giljotinom 1793, francuski pisac i političar. Sna- 
žan govornik, uvelike je utjecao na duhove u Skupštini. 
Protivnik Mirabeauov i pristaša ustavne monarhije, bio je 
raskrinkan kao pristaša Luja XVI. s kojim je i dopisi- 
vao. »Strahovlada« ga je osudila na smrt. Njegovi su go- 
vori štampani 1843. 

LIT.: Janin, Barnave, 2 sv., Pariz 1878; Aulard, Les orateurs de la 
Revolution, La Constituante, Pariz 1905; J. J. Chevallier, B. ou les deux 
faces de la Revolution, Pariz 1936. D. št. 

BARNES, 1. Harry Elmer, ** Auburn (N. Y.) 15. VI. 1889, 
jedan od najplodnijih suvremenih američkih sociologa. 
Bavi se osobito poviješću sociologije. Za razliku od većine 
američkih sociologa kuša obuhvatiti u svojim razmatranji- 
ma što šire područje sociologije i dati sintetički pregled 
najvažnijih socioloških područja i problema. Tako je obra- 
dio reformu kaznionica, uzroke ratova, uzroke političkog 
i vjerskog držanja i t. d. U knjigama The immediate 
causes of the world war (1926) i Inquest of truth and ju- 
stice (1928) izjavio se protiv objeđivanja Njemačke zbog 
ratne krivnje 1914. 

BIBL.: Najpoznatije djelo: History of Western Civilization (1935), 
zatim Sociology before Comte (1917), History, its rise and development 


(1919), Sociology and political theory (1923), Social philosophy from lore 
to science (1938). Z. G. 


2. William, * 1801, t 1886, engleski pjesnik, odgojen u 
Cambridgeu. Ponajviše pjeva u dijalektu grofovije Dorset. 
Njegove se pastirske pjesme odlikuju ugodnom sentimen- 
talnošću i jakim suosjećanjem s prirodom (Poems of Rural 
Life, tri knjige, 1844, 1859 i 1863). A.R. 

BARNEVELT (Oldenbarnevelt), Jan van, * Amersfort 
1547, + Haag 13. V. 1619, nizozemski državnik. Kao vođa u 
borbi za oslobođenje domovine držao se aristokratsko- 
republikanskih načela pobijajući s uspjehom monarhistička 
nastojanja lorda Leicestera. G. 1619 uhapsiše ga i smakoše. 

BARNUM, Phineas Taylor, * Bethel (Connecticut, Sjev. 
Amerika) 5. VII. 1810, 4 Bridgeport 7. IV. 1891, vlasnik 
glasovitog putujućeg muzeja i cirkusa, proglašen »ocem ne- 
solidne reklame, obmane i humbuga«. Bio je najprije trgo- 
vac, zatim novinar. Pravu karijeru počinje 1835 pokaziva- 
njem crnkinje Joyce Heth, za koju je tvrdio, da je dadilja 
Georgea Washingtona (premda je ženi, koja bi morala 
imati 160 godina, kad je umrla 1836, bilo jedva 70 godina). 
G. 1841 kupi »Scudder's American Museum« u New Yorku, 
poveća ga, praveći za nj nevjerojatnu reklamu. S tim muze- 
jem putuje po Evropi; pokazuje među ostalim rijetkostima 
dječaka patuljka od 7 godina, za kojega tvrdi, da ima 15 
godina, nazivajući ga u reklami general Tom Thumb (gene- 
ral Toma Palčić). Tom prilikom zaradi preko 700.000 dolara. 
Kad je režirao turneju znamenite švedske pjevačice Jenny 
Lind po Americi, zaradio je do tisuću dolara po koncertu. 
G. 1871 osniva »najveći muzej na svijetu«, neku mješavinu 
konjskog cirkusa, seraja i baraka, te obiđe s tom pokret- 
nom izložbom gotovo čitav globus. Zadnje dane proživi 
u Bridgeportu. B. je napisao The Humbugs of the World, 
1865, i autobiografiju Struggles and Triumphs forty years 
recollections, 1869. 


LIT.: M. R. Werner, Barnum, New York 1923; H. W. Roat, The 
unknown Barnum, 1927. M. А-6. 

BARNUT, Simion, * 1808, + 1864, erdeljski rumunjski 
buditelj, glavni predstavnik rumunjskog govorništva u prvoj 
pol. 19. st., pristaša latinske ideje među Rumunjima i pro- 
tivnik ujedinjenja Erdelja s Madžarskom. Osobito je zna- 
čajan njegov govor, što ga je držao u unijatskoj katedrali 
u Blažu 1848 pred hiljadama rumunjskih seljaka, svećenika 
i drugih intelektualaca o odnosu Erdelja prema Madžarskoj. 

LIT.: P. Hanes, Histoire le la littćrature roumaine, Pariz 1934. P.S. 

BARNJACI (Limnaeidae), puževi plućnjaci, imaju oči na 
osnovici ispred dva široka, plosnata i trouglasta ticala. Ku- 
ćica im je tanka i ze- 
lenkastožute boje. B. 
žive u slatkoj vodi i 
hrane se vodenim bi- 
ljem, a kod nas ih 
ima više vrsta. Obi- 
čni stanovnici naših 
voda stajačica jesu: 
Limnaea stagnalis, L. 
auricularia, te L. (Gal- 
ba) truncatula (minu- 
ta) od 4—8 mm duži- 
ne, najmanji barnjak, 
u kome Zivi metilje- 
va ličinka. Barnjaci- 
ma se pribraja i plo- 
šnjak (Planorbis) crne boje sa dva nitasta ticala i s plo- 
snom, koturasto savitom kućicom. KB. 

BARO, 1. Balthasar, Ж Valencia 1600, + Pariz 1650, fran- 
cuski knjiZevnik. Franc. romanopisac Honoré d'Urfé (1568 
do 1625) uzeo ga je za svoga tajnika i B. je prema nje- 
govim bilješkama dovršio peti dio njegova romana 1/ Astrée. 
Kasnije je postao član Francuske akademije. Prikazao je 
REGN Parthčnie (1641), Clarimonde (1640), Rosemonde 

51) i dr: 

2. Bonaventura, * Clonmel (Irska) 1610, + Rim (?) 1696, 
franjevac, skotist. Njegova brata pravnika Galfrieda sma- 
knuli su Englezi 1644. B. je bio lektor teologije u Rimu. 
Kasnije se bavio naukom u Salzburgu, Parizu, Würzburgu i 
Lyonu. Bio je gorljiv branilac Scotov. 

BIBL.: Cursus philosophiae seu Scotus defensus et amplificatus, 3 sv. 


Kóln 1644; Cursus Theologiae, 6 sv. 1676; Opuscula. 4 sv. Würzburg 
1666—71 i dr. 


BAROCCI, Federico, * Urbino 1535, t Urbino 1612, tali- 
janski slikar. Učitelji su mu bili: u Urbinu Battista Franco, 
a u Pesaru njegov ujak arhitekt Bartolommeo Genga. Oko 
1555 dolazi u Rim, gdje je na nj isprva utjecao Rafael. 
Rafaelov se utjecaj oči- 
tuje u ranim slikama, 
kao što su Judita (Fi- 
renca, Uffizi) i Sv. Ce- 
cilija (Urbino, katedra- 
la). Za njegov dalji 
razvoj ima međutim 
presudno značenje Cor- 
reggio. Nije utvrđeno, 
da je B. boravio u Par- 
mi, pa je sva vjerojat- 
nost, da je djela Cor- 
regiova upoznao po cr- 
težima i pastelima, što 
ih je neki slikar donio 
iz Parme u Rim. Iza 
kraćeg boravka u Urbi- 
nu dolazi B. ponovno u 
Rim, gdje od 1560 do 
1563 slika s Taddeom 
Zuccarijem freske u 
Kasinu pape Pija IV. 
Legenda priča, da ih ni- 
je dovršio, jer je teško 
obolio otrovan od svo- 
jih zavidnih drugova. 
Uistinu je B. za čitava 
svoga života pobolije- 
vao. Od 1569 dalje nastaju u Urbinu njegova majstorska 
djela: 1569 dramatičko Skidanje s križa (Perugia, oltar u 
kapeli sv. Bernardina u katedrali); 1579 čuvena Madonna 
del Popolo (slikana za Arezzo, danas u Firenci, Uffizi); 
1582 veličajno Polaganje u grob i Bogorodica ružarija (za 
crkve S. Croce i S. Rocco, Senigallia); 1583 Pozvanje apo- 
stola Andrije (Bruxelles); 1590 Obrezanje Kristovo (Pariz, 
Louvre); 1503 Muéenje sv. Vitala (slikano za Ravennu, da- 

FEDERICO BAROCCI, Autoportret 
Firenca, Galleria degli: Uffizi 


BARNUT — BAROGRAF 


nas u milanskoj Breri); 1595 Krist na križu (Genova), pa 
kasne slike izvedene za katedralu u Milanu i za rimske crkve 
S. Maria sopra Minerva i S. Maria in Vallicella. Druge se nje- 
gove slike nalaze u Urbinu, Madridu, Rimu, Milanu, Parizu i 
Dresdenu. B. je isključivo slikao religiozne slike, njih oko 
stotinu. Izuzetak čini slika Požar Troje, koju je 1598 na- 
slikao za cara Rudolfa IL, a poslije ponovio za kardinala 
della Rovere (Rim, Galerija Borghese). Nadasve su važni 
B-jevi crteži, kojih se sačuvalo više stotina. Od svog uči- 
telja B. je naučio temeljna načela srednjotalijanskog mani- 
rizma, pa su mu rana djela još maniristička. Kasnije razra- 
đuje on posve samostalno i lično načela Correggiova. Zna- 
čajna je pri tome njegova sklonost za prikazivanje naoko 
neznatnih motiva iz svakidašnjeg života i intimno zapaže- 
nih genre-crta (primjer: Madonna del Popolo). Ova je sklo- 
nost više u duhu 17., nego 16. st., kao što i B. umjetnost 
neposredno veže protobarok na početku 16. st. s barokom 
17. st. Zemaljska vedrina, značajna za ranija djela B., išče- 
zava kasnije, pa je nadomješta duboko proćućena reli- 
gioznost, koja je i bila osnovna crta B-jeva bića. Kolorizam 
B. podsjeća mnogo na onaj Rubensa, ali nema njegove 
krepčine. Rubens je u Italiji dobro proučio djela B. 

LIT.: W. Friedlinder u Thieme-Becker Allgemeines Lexikon der bil- 
denden Künstler, II., Leipzig 1908; A. Schmarsow, Е. B., еіп Begründer 
des Barockstiles in Italien, Leipzig 1909; Isti, F. B's Zeichnungen, Leip- 
zig 1909--1911; R. K. Krommes, Studien zu F. B., Leipzig 1912; C. Ricci, 
Studi e notizie su F. B., Firenca 1913; N. Persner, Die italienische Ma- 


lerei vom Ende der Renaissance bis zum ausgehenden Rokoko (Barock- 
malerei in den romanischen Ländern, 1.), Wildpark-Potsdam 1928. А. Sch. 


BARODA, 1. vazalna drZava Brit. Indije na poluotoku 
Gudžeratu, ima 21.137 km? i 2,443.000 stan.; od toga 75% 
Hindu seljaka. 

2. Grad na rijeci Viswamitri, ima 112.862 stan., sa mnogo 
hramova i parkova, naučnih zavoda; industrija svile, pa- 
muka, sijelo britanskog rezidenta. М. š. 

BAROGHIL, vaZan prijelaz na 3798 тп visine, koji spaja 
Indiju s Afganistanom preko vrletnog lanca Hindukuša. 
Njim su već od davnine prolazile tisuće budhističkih hodo- 
časnika iz Indije u sveta mjesta u Kini. 

BAROGRAF (od grč. Baove »teZak«; удафо »pišem«) je 
instrumenat, koji sam piše, t. j. registrira tlak uzduha. 
Barografi su u bitnosti barometri udešeni tako, da se baro- 
metrijsko stanje i njegove promjene automatski s pomoću 
posebnog mehanizma grafički bilježe u obliku krivudave 
linije kao dijagram tlaka uzduha ili barogram (v.). Tipovi 





SIL d. sa shematičkim prikazom 


ANEROIDBAROGRAF (R. Fuess) 
sustava zrakopraznih posudica po Beckeru; u nutrini sustava ugradeno 
je elastično pero. 


barografa razlikuju se prema fizikalnom principu, na ko- 
jem se osniva ugradeni barometar (v.), koji je sastavni dio 
instrumenta. Prema tome razlikujemo uglavnom dva naj- 
važnija tipa barografa: kod jednoga tipa ugrađen je u 
instrumenat kao receptor (barometar) sistem elastičnih 
zrakopraznih posudica (Vidie uzima dozu, a Bourdon cijev; 
— barometar) Kod drugoga tipa služi za tu svrhu živin 
barometar. — Prema tipu barografa različno je udešen i 
mehanizam za prijenos i registriranje, koji služi za to, da 
se mala gibanja na receptoru, uzrokovana promjenama 
tlaka uzduha, povoljno povećaju i prenesu grafički na lje- 
stvicu, koju pokreće satni mehanizam. 

Barografi s aneroidnim dozama (aneroidbarografi) upo- 
trebljavaju se u praksi ili za stalno registriranje tlaka 
uzduha na jednom mjestu, ili za mjerenje tlaka u različi- 
tim slojevima atmosfere; u zgodnu obliku služe oni i kao 
registrirajući visinomjeri u zrakoplovstvu (— altimetar), a 
naročito i kao sastavni dijelovi t. zv. meteorografa (v.), 
posebno građenih autografskih instrumenata za aerološko 
istraživanje atmosfere. 


DARGGCI 

(Foto Alinari) 


MADONNA DEL POPOLO 
Firenca, Galleria degli Uffizi 

BAROK 


PRILOG U BAKROTISKU 47 





Gore lijevo: BORROMINI, ZVONIK SV. ANDRIJE DELLA FRATTE U RIMU (Foto Anderson); 


; 


gore desno: BORROMINI, PROCELJE CRKVE SV. AGNEZE U RIMU (Foto Anderson); 
dolje: BAZILIKA SV. PETRA U RIMU S TRGOM SV. PETRA (Foto Alinari) 


BAROK 


PRILOG U BAKROTISKU 48 





Gore lijevo: MARTINO LONGHI, PROCELJE CRKVE SV. VINCENCIJA I ANASTAZIJA U RIMU; 
gore desno: CRKVA SV. SUZANE U RIMU; dolje: NICCOLO SALVI, ZDENAC TREVI U RIMU 


(toto Alinari) 


BAROK 

(Foto .Alinari) 


POZZO, SVOD S PRIKAZOM ULAZA SV. IGNACIJA NA NEBO 


Rim, Crkva sv. Ignacija 

JOHANN BERNHARD FISCHER VON ERLACH, 
PALACA TRAUTSON U BECU 


(Deutsche Kunst) 





JOHANN BERNHARD FISCHER VON ERLACH, 
STUBISTE ZIMSKE PALACE PRINCA EUGENA U BECU 


BAROK 

JOHANN LUCAS VON HILDEBRANDT, BELVEDERE U BECU 


Gore: DVORISNO PROCELJE; dolje: STUBIŠTE 
(Deutsche Kunst) 


BAROK 


PRILOG U BAKROTISKU 54 





Gore: GEORG RAPHAEL DONNER, KIP SA ZDENCA; dolje lijevo: BALTHASAR PERMOSER, 
APOTEOZA PRINCA EUGENA; dolje desno: FRANZ ANTON MAULBERTSCH, AUTOPORTRET 


Beč, Barockmuseum 


(Angelsachsen Verlag) 


OK 


BAR 


иу 
(roj 


J BAKROTISKU 


PRILOC 


(afnuopexe 


9UHEJEM 'AS BANIO 'gelše7 


ЯҸПІУУПІЅ I JAIS OMSANA ANdO 


AJ] аде vjslijea 





М 


LS 


e 


(22980 


0704) 


gorja 


НОПУЯ 


BA2S0JE W 


991827 


ОІ5ЯО VOV'IVd 


siis 


Sutta 224 


ай 





пан 


IAXHO AND2VAOSOSI LSOTNSVALONON 


( 
Ë 


NJHINAOJH 


AS VANIO 


ONINAOJANA N УНУТА 


PRILOG U BAKROTISKU 56 





BAROK 


BAROK 


PRILOG U BAKROTISKU 57 


euzefug efzog ye rayı vudnz '99]9g 


VOINOVG'If AOdO?lId 


(әГішәрвҗв ‘лар 


aye 14811828004) 


ezu 


VZ 


M CAS VAXIO) GAZNI 


TO 


ГІЯ AS HVL 





BAROK 


58 


OG U BAKROTISKU 


PRIL 


IVAN RANGER, SLIKE NA STROPU 


Belec, Zupna crkva Majke Bozje SnjeZne 





(Fotografijski arhiv Hrv. akademije) 





BAROGRAF — BAROK 


= Druga vrsta barografa 
zapravo su registrirni 
barometri na Zivu. 
pomoéu zgodno urede- 
na »plivača«, koji leži 
na površini žive u otvo- 
renom kraku  baro- 
metrove cijevi, može 
se obični barometar na 
živu preudesiti u auto- 
grafski instrumenat (Ri- 
chard — Pariz). Drugi 
tip ove vrste instrume- 
nata jesu barografi na 
vagu. Gradeni su u ra- 
zličitim oblicima, no u 
praksi se zadržao još 
samo najstariji tip po 
Morelandu (1675), a u 
novije doba  upotre- 
bljavaju se  večinom 
barografi na vagu po 
Sprung-Fuessu. Kod oba 
instrumenta bitno je, 
da se promjene baro- 
metrijskog stanja na 
živinu barometru, koji 
je obješen o jedan krak 
vage, stalnim podrža- 
vanjem vage u ravno- 
teži grafički prenose u 
povoljno uvećanu obli- 
ku na pomičnu ljestvi- 
cu, vezanu uz satni 
mehanizam. Osobite 
prednosti barografa na 
vagu po Sprung-Fuessu 
jesu u tome, što se ci- 
lindričkim proširenjem 
barometrove cijevi u 
srednjem gornjem di- 
jelu postizava nezavi- 
snost o  promjenama 
temperature (tempera- 
turna kompenzacija); 
osim toga je upotre- 
bom pomičnog utega 
(na dužem kraku vage), 
koji nosi  registrirno 
pero, osigurana propor- 
cionalnost izmedu ve- 
ličine zamaha vage i 
promjene tlaka. Za to- 
čna mjerenja vrlo ma- 
lih varijacija tlaka služe 
variometri i variografi 
(v.). 

LIT.: E. Kleinschmidt, 
Handbuch der meteorologi- 


schen Instrumente, Berlin 1935; R. Habermehl, Handbuch der Flieger- 
wetterkunde, sv. ІП., 1939. M. Ko 


BAROGRAM (od grč. Baovs »težak« i yoduua »slovo«) je 
dijagram barometrijskog tlaka, t. j. neprekinuta linija, koja 
se dobiva grafičkim registriranjem na barografu. Geo- 
metrijski predočuje b. manji ili veći broj pojedinačnih 
barometrijskih stanja u neprekinutom nizu i omogućuje, 
da se s pomoću razdiobe na ljestvici, na kojoj je zabilje- 
žen, odredi barometrijski tlak i njegove promjene za svaki 
dio onoga intervala vremena, na koji se odnosi. M. Ko. 

BAROJA Y NESSI, Pio, * San Sebastian 28. XII. 1872 
od majke Talijanke, španjolski književnik i liječnik u baskij- 
skom mjestu Cestona. Kasnije je u Madridu izmjenično i 
istodobno pekar i novinar. Broji se među najveće suvre- 
mene španjolske književnike. Piše u jednu ruku pod utjeca- 
jem starih španj. pikaresknih romana, a u drugu su mu 
ruku uzorom Zola, Dostojevski i Poe. Stil mu je jednosta- 
van, ali snažan; uz slikovito opisivanje krajeva ima osobit 
dar opažanja ljudi i ambijenta. Romani su mu puni dijaloga. 
U njima se često bavi soc. pitanjima, a životna mu je filo- 
zofija gorka. 

BIBL.: Tierra vasca, Silvestre Paradox (roman u 2 dijela), La lucha 


por la vida, El pasado, Juventud egolatria (autobiografski roman), Los 
amores tardios, Las memorias i t. d. A.M. 





SI. 2. REGISTRIRNI BAROMETAR 
S PLIVACIMA NA ŽIVI 
(Jules Richard, Pariz) 























SI. 3. SHEMATICKI PRIKAZ BARO- 
GRAFA NA VAGU SA ZIVINIM 
BAROMETROM, po Sprung-Fuessu 

BAROK (tal. barocco, španj. i portug. barrucco, berrucco, 
franc. baroque), stil evropske umjetnosti, koji počinje po 
prilici 1600, a završava oko 1750. 

I. OPĆENITE OZNAKE 

Ime i granice. Barok je nastao u vrijeme katoličke obnove 
(protureformacije) i traje do »prosvjetiteljstva«. Njegov 
posljednji razvojni stupanj možemo nazvati, uz neka ogra- 
ničenja, i rokokoom. Etimološko značenje riječi b. sa- 
drži zapravo nešto prezirno i nepraviino, bilo stoga, što 
se ta riječ izvodi od lat. riječi verruca (»grba«) ili od por- 
tugalske riječi barrucco (»nepravilni biseri«), koja potječe 
po svoj prilici iz umijeća zlatarsko-draguljarskog ili opet 
od grčke riječi Baovs (»teZak, trom«) ili лаобхолоѕ (»lud, 
mahnit«). Nije poznato, tko je prvi upotrijebio riječ b. za 
oznaku umjetničkog smjera. U Italiji već u 16. st. upo- 
trebljavaju neki pisci o umjetnosti (Vasari) za oznaku toga 
novoga, modernoga stila, što ga danas nazivamo barokom, 
neke nazive, koji se prije u ovom značenju nisu upotre- 
bljavali: capriccioso (»neobično, duhovito, hirovito«; od 
riječi capro »jarac«), bizzaro i stravagante u istom znače- 
nju, ili jednostavno »nuovo«. U tal. jeziku pojavljuje se 
riječ barocco tek u 18. st., i to ponajprije u filozofiji, ali 
još sto godina kasnije pojam b. nije pobliže protumačen. 
Franc. riječ baroque prešla je u 18. st. i u njemačku ter- 
minologiju, a znači zapravo u prenesenom smislu nešto 
čudnovato (sonderbar), osebujno, prevrtljivo, bombastično 
(naduto), prenatrpano, smiješno. Tek u drugoj polovini 
19. st. upotrebljavali su pojam b. u njemačkoj povijesti 
umjetnosti za oznaku stila između renesanse i klasicizma, 
i to ponajprije u graditeljstvu (16., 17. i 18. st. — izvjestan 
nemir linija u tlocrtu, gradnji i ornamentu), a zatim tako- 
đer u kiparstvu i slikarstvu, і to kada su se u općenom 
preokretu evropskog ukusa negativne strane baroknog gra- 
diteljstva počele smatrati pozitivnim vrednotama. Na taj 
način postaje b. u isto vrijeme predmetom istraživanja nauke 
o umjetnosti. Iz nauke o umjetnosti bio je pojam baroka 
prenesen i na druga područja duhovnoga stvaranja (na 
pjesništvo, glazbu, filozofiju), štoviše i na čitavo jedno 
stoljeće. Danas se b. smatra posljednji u nizu evropskih 
umjetničkih stilova, koji je još prožet stvaralačkim snaga- 
ma, a također nosi najnevjerojatnije izražaje umjetnosti 
svoga vremena. B. je kao kulturni stupanj posljednji veliki 
oblik zapadnoevropske kulturne zajednice, u svojoj bitno- 
sti i svojim temeljima katolički, u svojoj koncepciji i 
umjetničkom stvaranju namijenjen Bogu, u suprotnosti 
prema (antropocentričkoj i autonomnoj) klasici, kojoj je 
središte bio čovjek. B. nadalje znači duhovno mnogoliko 
proživljavanje ili obnavljanje sredovječnog vala religioznog 
oduševljenja, koji je narod u čitavoj njegovoj širini i du- 
bini zahvatio (česte pričesti, život u bratovštinama i kon- 
gregacijama, procesije, devocionalija, crkvena umjetnost, 
koja prodire sve do u posljednje pa i najmanje selo), b. je 
vrijeme velikih inspiratora (sv. Terezije i sv. Ignacija) i 
učvršćenja tridentinskog koncila. Nosioci su baroknog kul- 
turnog pokreta bili viši staleži, plemstvo i visoko svećen- 
stvo podjednako kao i samostani (naročito benediktinski, 
isusovački, pavlinski, a i franjevački). Pored toga je za 
razdoblje baroka zanimljiva pojava, da su se barokni oblici 
viših staleža raširili također i u pučkoj umjetnosti i prila- 
godili ukusu širokih seljačkih slojeva (t. zv. seljački b.). 

Značajke baroka. Kao općenite značajke baroka smatraju 
se: uzbudljive kretnje svih oblika, koje nisu izražaj har- 
monije, već naprotiv izraz snage, koja pri tom prodire i 
uzdižući se prelazi pače dotadašnje granice između gradi- 
teljstva, plastike i slikarstva. Pričinja se kao da iz građevi- 
ne izviru plastičke snage; skulptura se sada lako povezuje 
s graditeljstvom, pa kada u baroknom intćrieuru još k tome 
pridođe slikarstvo, tada nastaje jedinstveno umjetničko 
djelo, kod kojega pojedine likovne vrste nisu samostalne, 
već su naprotiv jedna s drugom organski čvrsto povezane 
u suvislu cjelinu. Iz cjelokupne barokne umjetnosti izbija 
snažno značaj reprezentativnosti; sve, što je priprosto i 
povučeno, smatra ве protivštinom pojma b. Sjaj, ra- 
skoš, patetika, bučna punoća, stupnjevanje razmjera — 
različite su pojave reprezentativnog prikazivanja. Ove su 
odlike u jednakoj mjeri prisvojile i crkvena i svjetovna 
umjetnost, koje su se u baroku međusobno izjednačile, što 
se nije događalo u umjetnosti nikada prije, a ni kasnije. 

Početak baroka. B. je nastao u Italiji (Rimu), i to ne kao 
reakcija na visoku renesansu, ni kao neko postavljanje po- 
sve novog formalnog principa, već naprotiv kao neko dalje 

razvijanje klice, koja je bila već u visokoj renesansi začeta. 
U slikarstvu se pojavljuje između visoke renesanse i ba- 
roka stilski pojam manirizam (1530—1600) kao neki među- 
stupanj, koji ide paralelno s protobarokom (Correggio, Ve- 
ronese). Predstavnici su toga manirizma u Rimu učenici 
Raffaelovi i Michelangelovi: Pierino del Vaga, Giulio Ro- 
mano, Giovanni da Udine, Polidoro da Caravaggio, Seba- 
stiano del Piombo, Daniele da Volterra, Jacopino del Con- 
te. U Firenci djeluju kao maniristi učenici Andrije del 
Sarta: Rosso Fiorentino, Pontormo, Bronzino, Salviati i 
Vasari. Kao pristaše istoga smjera istakli su se nasljednici 
Correggiove parmanske škole: Parmeggianino i Federico Ba- 
rocci, koji se smatra jednako kao i Tintoretto završiteljem 
manirizma. U Veneciji su glavni predstavnici manirizma: 
Tintoretto i članovi porodice Bassano da Ponte, a spora- 
dički EI Greco kao posljednji fanatik manirizma u zami- 
ranju. 

Drugačije stoji s barokom u Njemačkoj. Ovdje se po- 
javljuju u skulpturi i u ornamentu barokni elementi već u 
kasnoj gotici. Ovaj »kasnogotički barok« nije samo puka 
paralela pravome baroku 17. st., već naprotiv njegova ne- 
posredna priprema. K tome pridolazi dakako još i utjecaj 
talijanskih baroknih elemenata. Dalje su glavne zemlje 
baroka: Španjolska, Francuska, južna Nizozemska i Belgija, 
gdje su najrevniji širitelji toga stila bili isusovci, koji su 
takoder bitne crte baroka doveli do najzamašnijeg razvoja. 

Barok i crkva. Budući da je b. bio službena umjetnost 
protureformacijom ojačane katoličke crkve, to se on naj- 
snažnije i najosebujnije razvio i odrazio u katoličkim ze- 
mljama. Stoga je i često puta zapažena veza izmedu ba- 
roknog stila i pojave isusovaca, i to naročito kod podiza- 
nja i ukrašivanja njihovih crkvenih građevina po nekom 
posve odredenom planu i pravilu, dovela do toga, da se 
počelo govoriti o naročitom »isusovačkom« stilu. Pisci 
povijesti umjetnosti, članovi Družbe Isusove, a medu njima 
osobito o. Josip Braun, dokazali su, da takav stil u stvari 
nije ni postojao i da su se isusovci kod gradnje svojih 
crkvenih građevina služili uvijek samo onim suvremenim 
umjetničkim oblicima, koji su im se u pojedinim slučajevi- 
ma činili najprikladnijima. Međutim iako se u povijesno- 
umjetničkom smislu ne može govoriti o nekom »isusova- 
čkom« stilu, već naprotiv samo o baroknom stilu isusovaca, 
to treba ipak priznati, da izbija iz svih građevina isuso- 
vačkih — naročito iz one otmjene i bogate dekoracije nji- 
hovih intćrieura — posve određeni, jedinstveni značaj i na- 
mjera. To je već Goethe prozreo, kad je u svojoj knjizi 
»Italienische Reise« napisao, da isusovačke crkve imaju u 
svojim osnovama nešto veliko i cjelovito, što izazivlje u 
unutrašnjosti ljudske duše strahopočitanje. 


Preneseno značenje baroka. Bez obzira na njegovo ogra- 
ničenje na vremenski određeni razvojni odsjek zapadno- 
evropske umjetnosti upotrebljava se pojam b. također u 
prenesenom smislu za kasnu fazu jednog stila, u kojoj taj 
stil poprima slobodnije i kompliciranije forme te se sliko- 
vito obrađuje proizvodeći kod toga živo pokrenuti i jedin- 
stveni monumentalni dojam, koji se djelomično još poten- 
cira bombastičnom prenatrpanošću. U tome smislu može se 
govoriti o helenističkom stilu kao baroku grčke umjetno- 
sti, o kasnoantiknom, kasnoromaničkom i kasnogotičkom 
baroku. (Wilhelm Pinder, na pr., razlikuje u Njemačkoj 
plastici kasnog 15. st. manirističku i baroknu nijansu kasne 
gotike.) 

.Povjesničari umjetnosti o baroku, H. Wölfflin u svojem ranom 
djelu Renaissance u. Barock, u kojem raspravlja u prvom redu o arhi- 
tekturi, kaže, da poslije 1520 nije više nastalo nijedno sasvim čisto re- 
nesansno djelo, već se postepeno javljaju vjesnici novog (baroknog) 
stila, koji je dozreo od prilike oko 1580. Na taj način po Wolfflinu po- 
stoji, primarno u graditeljstvu, neprekinut razvoj od renesanse direktno 
k baroku. U znatno kasnije izašlom djelu (Kunstgeschichtliche Grund- 
begriffe), govoreći o renesansi i baroku u slikarstvu, plastici i arhitekturi, 
postavlja Wölfflin ove suprotnosti: linearnost (renesansa) — slikovitost 
(barok), plošnost — dubina, zatvorena — otvorena forma, mnogolikost — 
jedinstvo, jasnoća — nejasnoća. A. Schmarsov (Barock u. Rokoko) smatra, 
da povijest baroknog stila ne započinje s Vignolom, već nastupom braće 
Carracci. J. Strzygowski (Das Werden des Barock bei Raffael und 
Correggio) govori o postanku baroka kod Raffaela i Michelangela, pa 
između ostaloga kaže, da je Italija trebala pola stoljeća, da se uživi 
u te novote. Kao pobjedu baroka nad renesansom smatra 1580 godinu. 
E. Cohn-Wiener (Die Entwicklungsgeschichte der Stile in der bildenden 
Kunst) uzima renesansu kao tektonički, a b. kao kontratektonički stil. 
Tektoničkom (statiókom) stilu renesanse suprotstavlja L. Coellen (Der 
Stil in der bildenden Kunst) slikoviti (dinamički) stil baroka. W. Weis- 
bach (Der Barock als Kunst der Gegenreformation) smatra barok kao 
umjetnost protureformacije i govori o vremenskom razdoblju manirizma 
oko 1520—1590 (Manierismus, Zeitschrift f. bild. Kunst, 1919, Manierismus 
u. Gegenreformation, Repert. f. Kunstwissenschaft, 1928). L. Fróhlich- 
Bum govori posebno o manirizmu kod Parmigianina (Parmigianino u. der 

ZGRADA BIVSEG ISUSOVACKOG SAMOSTANA S CRKVOM 
SV. KATARINE U ZAGREBU (17. stoljeće) 


Manierismus). W. Pinder (Das Problem der Generation in der Kunst- 
geschichte Europas), danas najodličniji povjesničar njemačke umjetnosti, 
dotakao se u problemu promatranja tijeka povijesti umjetnosti prema 
generacijama općenito i problema manirizma, pa time dao znatne poti- 
caje svome učeniku N. Pevsneru za dalje proučavanje problematike 
toga stilskog razdoblja. M. Hoerner (Der Manierismus als kiinstlerische 
Anschauungsform, Zeitsch. f. Aesthetik u. allg. Kunstwiss., sv. XXII., 
1928) smatra manirizam kao povratnu pojavu i označuje ga kao nužni 
prijelaz od klasike (renesanse) k baroku. N. Pevsner (Barockmalerei in 
der romanischen Ländern, Handbuch d. Kunstwissenschaft, Berlin 1928) 
stavlja izmedu visoke renesanse i ranoga baroka stilsko razdoblje mani- 
rizma i protobaroka. M. Dvorak povon o El Grecu i manirizmu (u 
Kunstgeschichte als Geistesgeschichte) te o postanku barokne umje- 
tnosti (u Geschichte der italienischen Kunst, sv. II.) u 16. st. (crkva 
Il Gesù i manirizam). H. Hoffmann (Hochrenaissance, Manierismus, 
Frühbarock) raspravlja o granicama manirizma prema renesansi i baroku. 


Barok i Michelangelo. U likovnoj se umjetnosti barokni 
stil razvio iz (visoke) renesanse, i to u Rimu u drugoj po- 
lovini 16. st. Kao otac baroka smatra se Michelangelo, čiji 
se titanski stvaralački nagon kod arhitektonskog i pla- 
stičkog djelovanja nije više posve zadovoljio prostom je- 
dnostavnošću, već se počeo služiti bujnim i raskošnim obli- 
cima, koji su odsad prihvaćeni kao opće dobro. Međutim, 
dok su ti novi oblici bili kod njega izražaj strastvenog 
unutrašnjeg života, upotrebljavaju ih sada umjetnici u 
svrhu vanjskih efekata, u posve dekorativnom smislu, ili 
bolje rekavši kao sjajnu kazališnu dekoraciju života. Ka- 
sna Michelangelova djela (M. »ultima maniera«) pokazuju 
već karakteristične značajke baroknog stila: nastoje oko 
utiska pokreta, jedinstveno zatvorenog raščlanjivanja i pla- 
stično snažnijeg djelovanja. 


П. GRADITELJSTVO 


Oznaka. U graditeljstvu, koje se odsad podvrgava posve 
slikovitim načelima, obraća se glavna pažnja na dekoraciju 
kićenih fasada (pročelja) i raskošnih intérieura. Upotreblja- 

CRKVA MAJKE BOZJE GORSKE KRAJ LOBORA 


vaju se kao posve atektonički elementi pozlaćeni korintski 
i kompozitski kapiteli na glatkim i zavojitim kolumnama, a 
naročito pak kanelirani pilastri, girlande, festoni, vijenci, 
korniži, volute i prekinuti zabati. Pročelja crkava i palača, 
ukrašena brojnim skulpturama i plastičkim ukrasima, gube 
svoj tektonički mir i dostojanstvo; njihove linije i profili 
postaju nemirni i nestalni, jer ih arhitekti kojekako preki- 
daju, svijaju i vrte. Zabati i kruništa iznad prozora ovijeni 
su zaobljenim konturama, koje se završuju teškim zavoji- 
ma ili se naglo prekidaju. U težnji za svjetlosnim efektima 
izvode se u graditeljstvu snažne profilacije, kako bi se što 
lakše lomilo svijetlo kroz tamne pruge stijena. Sve je na- 
gomilano, često upravo prenatrpano ornamentikom. Upra- 
vo u ukrašavanju velikih zidnih ploha u intćrieurima poka- 
zalo je 17. i 18. st. svoju najsnažniju originalnost i draž, 
t. j. u kombiniranom primjenjivanju slikarstva i kiparstva, 
blještavih šara i pozlata, u uljepšavanju arhitektonskih 
oblika, u ljepoti kapitela, dekoraciji korniža, vijenaca i za- 
bata. Naročitu ljepotu čitave te dekoracije sačinjavala je 
raskošna boja nadasve pitoresknog materijala (bijeli i zla- 
tom obojeni stucco, različne vrste šarenog mramora, intar- 
zije, inkrustacije, drvorezbarije i dr.). 

Razdoblja baroka u graditeljstvu. Prvo razdoblje baroka 
(rani barok 1580—1630) nadovezuje se na djela građevne 
umjetnosti u Rimu, poimence na Giacoma Barozzija da Vi- 
gnola, Giacoma della Porta, Domenica Fontanu (t 1607) i 
Carla Madernu (+ 1629), u Firenci na Bartolommea Ammana- 
tija (T 1592) i Giorgia Vasarija (+ 1574). Oko 1630 nastupa 
drugo razdoblje (visoki barok 1630—1730), koje ublažuje 
tešku ozbiljnost ranoga baroka, izbjegava ravne linije za- 
mjenjujući ih snažnim zavojitim linijama, a temelji se na 
bogatim slikovitim efektima. Glavni su predstavnici viso- 
koga baroka: Lorenzo Bernini i Carlo Rainaldi. Već oko 
1675 postepeno prelazi barok u svoje posljednje razdoblje 
(kasni barok, odnosno klasicizam 1730—1800), koje se odli- 
kuje dekorativnim preopterećivanjem i nerazmjernim go- 
milanjem pojedinačnih oblika. Ovom razdoblju baroka 
prethodi ličnost rimskog arhitekta Francesca Borrominija. 
Glavni su predstavnici kasnoga baroka: Guarino Guarini 
(1624—1683) te Andrea dal Pozzo (1642—1709), koji je iz- 
među ostalog načinio nacrte (planove) za isusovačku crkvu 
u Dubrovniku (o. 1700) i današnju stolnu crkvu u Ljubljani 
(1700), dok je isusovačku (sveučilišnu) crkvu u Beču pre- 
gradio (1702/3). U 17. st. proširio se duh rimskoga baroka 
po čitavoj Italiji i po ostalim evropskim zemljama, prožet 
naročitim lokalnim, odnosno nacionalnim značajkama. 

Italija. Rimsko barokno graditeljstvo odrazilo se naj- 
snažnije u brojnim crkvenim spomenicima. Neko vrijeme 
služila je kao uzor rimska isusovačka crkva Il Gesü, djelo 
Giacoma Barozzija da Vignola (1507—1573). Raspored nje- 
zina tlocrta i intérieura zamašno je utjecao (1568—1640) na 
gradnju kasnijih baroknih crkvenih građevina u Rimu. Tako 
primjerice pod utjecajem Vignolina intérieura Il Gesu (1568 
—1573) izgrađuje 1579 njegov učenik Giacomo della Porta 
(1541—1604) crkvicu Santa Maria dei Monti (Rim), Mar- 
tino Longhi stariji rimsku crkvu Santa Maria in Vallicella 
(Chiesa nuova, 1580), a prema nacrtima Domenichinovim 
isusovac Orazio Grassi dovršio je intérieur crkve S. Igna- 

zio. Za pročeljem crkve Il Gesu, koje je 1575 izveo po dje- 
lomiéno izmijenjenom nacrtu Giacomo della Porta, povo- 
dili su se: Martino Longhi stariji u pročelju crkve Santa 
Maria in Vallicella (1605), Giovanni Battista Soria (+ 1651) 
u pročelju rimske crkve San Carlo ai Catinari (1631) i 
Alessandro Algardi (1602—1654) u pročelju crkve San Igna- 
zio, koje je izvedeno po njegovim nacrtima (1650—60). 
Drugo je glavno djelo rimskoga ranoga baroka crkva San 
Andrea della Valle, koju je dovršio 1628 Carlo Maderna 
(1556—1629). Njezinu unutrašnjost ukrasio je kasnije (1665) 
Carlo Rainaldi polukolumnama i kipovima u nišama, te 
na taj način dobio kičeniji intérieur od onoga u crkvi Il 
Gesù. Madernina izgradnja crkve sv. Petra (San Pietro) (od 
1603 dalje) označuje već prijelaz visokom baroku. Umjesto 
glatkih pilastara pročelja crkve Il Gesu upotrebljava Ma- 
derna na pročelju crkve sv. Petra (dovršeno 1612) čvrste 
kolumne, iako prislonjene uza zid; dolje široko razvedeni 
portik (crkveni peristil), a u prvom spratu Loggia della Be- 
nedizione i niz prozora, koji bi djelovali posve profano, da 
nema ispred njih onih kolumna. Krunište (atiku) pročelja 
crkve sv. Petra ukrasio je Maderna kipovima i učinio je, 
koliko je bilo moguće, nižom zbog vidika na gorostasnu 
kupolu. Maderna je 1596—1603 sagradio rimsku crkvu Santa 
Susanna i načinio unutrašnjost rimske crkve Santa Maria 
della Vittoria (samo pokrajnje kapele, donji dio broda i 
likove nad lukovima kapela). — Glavni je spomenik rim- 
skoga visokoga baroka crkva S. Agnese na Piazza Navo- 
na — Circo Agonale, a njegovi su glavni predstavnici: Pi- 
etro Berettini da Cortona (1596—1669), Lorenzo Bernini 
(1598—1680), Francesco Borromini (1599—1667), Martino 
Longhi mladi (1601—1656), koji je stvorio vanredno i ori- 
ginalno pročelje rimske crkve San Vicenzo e Anastasio, i 
Carlo Rainaldi (1611—1691). Lorenzo Bernini preuzima 1629 
—1669 uređenje unutrašnjosti crkve sv. Petra u Rimu. 
Glavno su njegovo arhitektonsko djelo polukružne kolo- 
nade, koje u širokom ovalnom luku ograđuju trg ispred 
crkve sv. Petra (1646—1667), a sastoje se od 88 pilona, 284 
dorske kolumne i 162 kipa (izveli su ih po Berninijevim 
nacrtima njegovi učenici). Od Berninija je i Scala Regia 
(Rim, Vatikan), gdje je kolumnama uskladio nepravilnost 
zidova i načinio optičku varku. Izgradio je crkvu San An- 
drea al Quirinale s eliptičnim planom unutrašnjosti, pa 
crkvice u Arricciju i Castel Gandolfu. Čuvene su Bernini- 
jeve Fontana dei Fiumi na Piazza Navona (Circo Ago- 
nale) i Fontana del Tritone na Piazza Barberini. Prema 
Berninijevim nacrtima izvodi kasnije Niccolo Salvi (1699— 
1751) rimsku Fontanu di Trevi. Na rimskoj crkvi S. Agnese 
radio je Carlo Rainaldi u zajednici s arhitektom Frances- 
com Borrominijem. Zavojito uvučeno (konkavno) pročelje 
s dva zvonika (svakako Borrominijeva) i s centralnom ku- 
polom nije u Italiji bilo osobito omiljeno, jer je talijanske 
arhitekte podsjećalo na gotiku, ali je zato u ostaloj Evro- 
pi doživjelo veliku primjenu. Upravo fantastično djeluje 
Borrominijev zvonik rimske crkve San Andrea della Fratte 
iz 1654, gdje mali antikni hramić nadvisuje krug izduženih 
serafa, koji po uzoru karijatida nose ukras iz grbova i po- 
vrh toga krunu. Još fantastičnije djeluje Borrominijev zvo- 
nik crkve San Ivo della Sapienza iz 1660 sa spiralnim kro- 
vom i iglatim uresom. Valovito pročelje i tloris ima Bor- 
rominijeva crkva San Carlo alle quattro fontane (s kon- 
veksno-konkavnim svodom). Pod utjecajem paladijanske 
arhitekture gradi Pietro da Cortona rimsku crkvicu sli- 
karske bratovštine S. Luca e Martino (tlocrt na grčki krst, 
a pročelje s kolumnama), dok po uzoru Bramanteova »Tem- 
pietta« izvodi rimsku crkvu Santa Maria della Pace. — U 
Firenci se nadograđuje Brunellescova i Ammanatijeva pa- 
lača Pitti, a barokni se stil ovdje uglavnom ograničio na unu- 
trašnju dekoraciju palača (Pietro da Cortona ukrašuje dvo- 
rane i salone palače Pitti). Isto tako stoji u Genovi (sve- 
učilište, bivši isusovački kolegij, palača Durazzo od Barto- 
lomea Bianca) i Veneciji (Procurazie Nuove od Vicenza 
Scamozzija, palače Rezzonico i Pesaro od Baldassara Lon- 
ghene) izgradnja palača na prvome mjestu. Glavno je djelo 
mletačkog baroknog crkvenog graditeljstva crkva Santa 
Maria della Salute od Baldassara Longhene (1604—1675). 
Veličajna kupola (treća po svojoj ljepoti i veličini u čita- 
voj Italiji) te crkve, koja stoji na ulazu u Canal Grande, 
počiva na pobočnim kapelama, a poduprta je velikim vo- 
lutama. U zajednici s Giuseppom Sardijem (1604—1699) iz- 
gradio je B. Longhena mletačku crkvu Santa Maria dei 
Scalzi. Od Alessandra Tremignana potječe kićeno pročelje 

crkve San Moise (1668). Talijanski kasni barok uglavnom 
se iživio u Messini (crkva S. Gregorio) i u Turinu (crkva 
San Lorenzo). Iz Italije se proširio barokni stil u Španjol- 
sku i Portugal, te u njihove kolonije (»isusovački stil«). 

Nizozemska i Belgija. Jedno od glavnih područja baroka 
pored Italije bila je i južna Nizozemska, koja je stajala 
posve pod utjecajem isusovaca. S crkvenom reformom, koju 
je uveo kardinal Granvella, bilo je uvedeno i talijansko 
graditeljstvo u Belgiju. Medutim, iako Belgija, posve ra- 
zumljivo, prihvača oblike talijanskoga baroka, ona ih ipak 
prilagoduje u nacionalnom duhu, naglašujuči kod toga nji- 
hove slikovite vrednote. Glavni je predstavnik baroka u 
Belgiji Jacgues Francguart (1582—1651), koji je izgradio 
isusovačku (1606—1616; 1812 porušena) i augustinsku crkvu 
(1620—1642; kasnije je služila kao zgrada pošte) u Bru- 
xellesu. 

Francuska i Engleska. Dok se u Italiji sredinom 16. st. 
javljaju več novi formalni problemi, zahvača renesansa u 
Francuskoj tek sada čvršče korijene postavljajuči težište 
na dekorativnu stranu graditeljstva (utjecaj sjeverozapa- 
dne Italije sa središtem u Milanu). Medutim u času, kad 
francuski arhitekti dosežu u svojim prostornim i plastičkim 
predodžbama stupanj visoke renesanse i ranoga baroka, 
javlja se postepeno zamiranje tih dekorativnih sklonosti. 
U Francuskoj nastaje u to vrijeme velik broj teoretskih 
djela, a razvoj se graditeljstva ogleda najzornije na privat- 
nim palačama (t. zv. hotelima) i dvorovima, dok se u crkva- 
ma jasno zapaža, da barokna prostornost djeluje na tradi- 
cionalni (gotički) dugi glavni brod, pa ga proširuje i čini 
jasnijim i preglednijim. lako se javljaju brojne kombinacije 
s postranim crkvenim prostorima, ostaju ti prostori samo 
kao neki samostalni dijelovi, a ne stapaju se u organičku 
cjelinu crkve. Barokni stil u Francuskoj prožet je snažno 
nacionalnim obilježjem, a označuje se ponajviše kao »style 
Louis XIV«. Glavna su pariska djela: Palais de Luxem- 
bourg od Salamona Debrossea, crkva Sorbonne (1635—1659) 
i crkva St. Roch (1653) od Jacquesa Lemerciera. U 17. st. 
razvijaju se u Francuskoj dva smjera uporedo, jedan pala- 
dijansko-klasicistički, koji je zastupao Louis Levau i Fran- 
cois Mansart, a drugi posve barokni, kojega je predstavnik 
Charles Lebrun. Između oba smjera posreduje arhitekt Ju- 
les Hardouin-Mansart (glavni dijelovi dvora u Versaillesu 
i Dom invalida u Parizu). Glavni je majstor baroka u En- 
gleskoj, koji strogo uzevši djeluje gotovo klasicistički (pa- 
ladijanski), Christopher Wren (katedrala sv. Pavla u Lon- 
donu). 

Njemačka. U Njemačkoj se upotrebljavaju oblici rim- 
skoga baroka za crkvenu arhitekturu katoličkog juga, dok 

protestantski sjever prima snažnije poticaje iz Nizozemske. 
U Njemačkoj postoje tri razdoblja baroka: rani barok 
(1620—1680), visoki barok (1680—1730) i kasni barok 
(1730—1780). Stolna crkva u Salzburgu (1614—1634) izgra- 
dena je pod utjecajem Vignoline crkve Il Gesu. Nakon 
znatnog broja talijanskih (Chiaveri, A. Barelli: dvor Nym- 
phenburg u Minchenu, dovršio ga J. Effner, E. Zuccali: 
crkva Teatinaca u Münchenu, Martinelli, Petrini, Pezzani 
i dr.) i francuskih (Robert de Cotte, de la Fosse, Froimont, 
Cuvillier i dr.) graditelja pojavljuju se domaéi, koji van- 
redno spajaju talijanski barok s francuskim rokokoom. 
Njemački arhitekti bili su školovani što u Parizu, što u 
Rimu. Glavni su predstavnici baroka u južnoj Njemačkoj: 
Johann Bernhard Fischer von Erlach (1656—1723), koji dje- 
luje u Salzburgu, Beču i Pragu — od njega su: crkva sv. 
Karla Boromejskog, Palača Trautsohn (1710—12), zimska 
palača princa Eugena u Beču, kolegijatska (danas sveuči- 
lišna) crkva u Salzburgu i t. d.; — Johann Lucas von Hil- 
debrandt (1668—1745) — djela su mu: dvorac Belvedere, 
1714—1723, palača Daun-Kinsky, 1713—1716, palača Schón- 
born u Beču, 1706—1711, dvor Mirabell u Salzburgu, 1721— 
1727, stubište Weissensteinova dvora u Pommersfeldenu 
i t. d.; Kilian Ignaz Dientzenhofer (1689—1751) dovršio je 
crkvu sv. Nikole u Pragu; — Jakob Prandtauer (1658—1726) 
djeluje u Austriji — samostanska crkva u Melku nastala 
poslije 1701; — Johann Balthasar Neumann (1687—1753) — 
djela: po idejama Guarinijevim sagrađena je Wallfahrts- 
kirche u Vierzehnheiligenu i samostanska crkva u Neres- 
heimu, stolna crkva u Wirzburgu, stubište rezidencije u 
Würzburgu, stubište dvora u Bruchsalu i Brühlu; — Joseph 
Effner (1687—1745) — djela: palača Preysing u Miinchenu, 
dvor u Schleisheimu i t. d. U središtima umjetnosti u sje- 
vernoj Njemačkoj djeluju Andrija Schlüter (1664—1714): 
dvor u Berlinu; Johann Arnold Nering (t 1695): oružana u 
Berlinu, dovršena 1706; Johann Friedrich Freiherr von 
Eosander (Eosander von Goethe, 1670—1729) — djela su 
mu: nastavio je Schlüterovu gradnju dvora u Berlinu, dvor 
Monbijou kraj Berlina, dvorac Übigau kraj Dresdena; Ma- 
theus Daniel Póppelmann (1662—1736): Zwinger u Dres- 
denu, 1711—1722; Georg Bahr (1666—1738): protestantska 
crkva »Frauenkirche« u Dresdenu; Georg Wenzeslaus Kno- 
belsdorff (1699—1753) — djela su mu: zgrada Opere u Ber- 
linu (oko 1750), dvor u Potsdamu (1745—1751), dvor u 
Sanssouciju (1745—47) s intérieurima u rokoko-stilu, novi 
dvor u Charlottenburgu (1740—43). 

Hrvatska. a) Crkveno graditeljstvo. U Hrvatskoj su u 
prvoj polovini 17. st. obrazovali isusovci tip ranobarokne, 
jednobrodne uzdužne crkvene građevine (bez poprečnog 
broda) s pobočnim kapelama kao neku varijantu matice- 
crkve isusovačkog reda u Rimu (crkva Il Gesu). Tako je 
nastala ponajprije (1620—1631) isusovačka crkva sv. Kata- 
rine u Zagrebu, a zatim (1642—1646) ona Uznesenja Mari- 
jina u Varaždinu (graditelj isusovac o. Juraj Mattota). Za- 
nimljiva je činjenica, da su pod utjecajem ovih crkava u 
17. st. bile obnovljene i barokizirane zagrebačka i varaždin- 
ska franjevačka crkva. Ovaj tip isusovačke crkve sv. Kata- 
rine u Zagrebu — izgrađene po zamisli i planovima jednog 
isusovca — znatno je utjecao i na kasniju gradnju isuso- 
vačke crkve u Varaždinu i nekih samostanskih crkava u 
Hrvatskoj (na pr. na gradnju franjevačke crkve u Samo- 
boru, koja je dovršena 1733). U Dalmaciji susrećemo 
znatno kasnije pojavu toga tipa jednobrodne uzdužne gra- 
đevine s pobočnim kapelama u isusovačkoj crkvi sv. Igna- 
cija u Dubrovniku, koju je 1725 dovršio o. Simon Сарі- 
tozzi po nacrtima poznatog isusovca o. Andrije Pozza 
(1 1709). Nešto prije izgrađene su u Dubrovniku: katedrala 
(»Gospa«) 1671—1713 na tri broda s pokrajnim kapela- 
ma po nacrtima urbinskog graditelja Andrije Ruffaldi- 
nija i centralna građevina, crkva sv. Vlaha, 1707—1715, 
po planovima Marina Gropellija mlađega iz Mletaka. Pot- 
kraj 17. i u prvoj polovini 18. st. provodi se barokizira- 
nje u unutrašnjosti i na spoljašnjosti nekih većih gotičkih 
crkvenih građevina u Hrvatskoj (na pr. stolna crkva i 
župna crkva sv. Marka u Zagrebu, bivše pavlinske, danas 
župne crkve u Lepoglavi i u Remetama kraj Zagreba). 
U 18. st. javljaju se međutim u Hrvatskoj, pored već 
spomenutog tipa jednobrodne uzdužne građevine, crkve 
s poligonalnim, kružnim i ovalnim osnovama. Župna crkva 
sv. Trojstva u Daruvaru (sagrađena 1764) bila je prvotno ro- 
tunda s dva postrana zvonika. Kasnije je dograđena toj 
rotundi polukružna apsida, a još kasnije sagrađen je s njo- 
me neorganički povezan glomazni četverougaoni toranj. 

Posebnu grupu crkava u Hrvatskoj sacinjavaju sredinom 
18. st. gradevine, kojima je graditelj konstruirao iznad sve- 
tišta pravu kupolu s laternom (na pr. crkva sv. Ksavera, 
koje je gradnjom upravljao 1748—1752 isusovac o. Matija 
Jušić, i crkva sv. Marije u Zagrebu, kojoj je svetište obno- 
vljeno 1766 pod utjecajem svetišta crkve sv. Ksavera; župna 
crkva sv. Magdalene u Selima kod Siska, građena 1759— 
1765, s dva vitka zvonika, u arhitektonskom pogledu jedna 
od najljepših seoskih crkava u Hrvatskoj; crkva sv. 
Ksavera na Plješivici, župna crkva u Bedekovčini u Hrvat- 
skom Zagorju, župna crkva u Vukovini u Turopolju i 
crkva sv. Jeronima u Štrigovi u Međimurju). U ovu grupu 
uklopljen je i tip crkava, koje u svom tlocrtu predstavljaju 
dva ovala sa znatno sploštenim kupolama iznad lađe i sve- 
tišta (prekrivenih s izvanjske strane sedlastim krovištem), 
a koje su u nekim slučajevima ukrašene baroknim iluzio- 
nističkim freskama. Kod ovih se crkvenih građevina više 
puta iznad glavnog crkvenog ulaza uzdiže zvonik s karak- 
terističnom baroknom kapom u obliku lukovice, a iza njega 
se uspinje ponajprije više krovište iznad niske (plitke) 
ovalne kupole glavnog crkvenog prostora, a zatim niže kro- 
vište iznad svetišta (na pr. zavjetna crkva Marije Jeruza- 
lemske na Trškom Vrhu kod Krapine, župna crkva sv. 
ivana u Zagrebu, župna crkva u Sv. Nedjelji kraj Samo- 
bora i t. d.). Osobito slikovitu grupu građevina imadu t. zv. 
proštenjarske (zavjetne) crkve, okružene cinkturom (cinto- 
rom), koja se prema unutrašnjosti otvara na arkade (na pr. 
nova župna crkva sv. Marije Snježne u Belcu, crkva sv. 
Marije Gorske kod Lobora, crkva sv. Triju Kralja u Ko- 
minu kod Vel. Bisaga, crkva na Trškom Vrhu kod Krapine 
i t. d.). Od crkava, kod kojih se iznad pročelja uzdiže zvo- 
nik sa skladnim i vanredno otmjeno profiliranim kasno- 
baroknim arhitektonskim oblicima, naročito se ističu uršu- 
linska crkva u Varaždinu, župna crkva sv. Terezije u Slav. 
Požegi (građena 1756—1763) i župna crkva uz franjevački 
samostan u Vukovaru. Od graditelja toga doba, koji grade u 
Hrvatskoj, ističu se: Hans Albertal (t oko 1655 u Zagrebu, 
v.) graditelj i klesar, Antonio Macetti iz Zagreba ( 1665 
u Zagrebu), koji je polovinom 17. st. po prvotnim nacrtima 
jednog zagrebačkog isusovca izgradio veliku jednospratnu 
zgradu isusovačkog samostana (Jezuitski trg br. 4 i 5), a 
1660 započeo je gradnju zvonika crkve sv. Marka, koji su 
1667 dovršili Bartolommeo Macetti i Silvestro Donati; Ivan 
Mongino iz Ptuja, koji je 1676—77 pregradio staru sakri- 
stiju zagrebačke katedrale; Josip Avornik, graditelj zavjet- 
ne crkve Majke Božje Jeruzalemske na Trškom Vrhu kraj 
Krapine (1750—1761); Hans Allio, graditelj župne crkve u 
Samoboru, i dr. Po uzoru na slične crkve u Austriji, Tran- 
silvaniji i Bukovini nastao je u doba baroka u Hrvatskoj 
na periferiji kulturnih središta (naročito u krajevima, koji 
obiluju drvenom građom) poseban tip pučkih, primitivno 
građenih, drvenih crkvica. To su jednobrodne drvene seoske 
kapele (zacijelo najosebujniji hrvatski umjetnički spome- 
nici 17. i 18. st.), koje u njihovoj unutrašnjosti, uza svu 
primitivnost crkvenog namještaja i posve na pučki način 
oslikanih stijena i stropova, znatno prožimaju suvremeni, 
izrazito barokni oblici i motivi (često slični onima na na- 
rodnom vezivu). Oltari u tim drvenim kapelama vješto su 
povezani s ostalim bujnim slikovnim ukrasom u neobično 
skladnu i profinjenu cjelinu. Najviše ih ima u Turopolju 
(jedna je od najljepših kapela sv. Barbare u Velikoj Mlaki 

kraj Velike Gorice), a zatim u okolici Siska i Petrinje 
(najveća se nalazi u Pokupskom Brestu). Znatan je broj 
drvenih kapela danas posve obnovljen ili je pak s vreme- 
nom bio porušen (kao na pr. kapela sv. Katarine na groblju 
u Erdovcu kraj Križevaca i ona velika u Turnašici kod 
Sedlarice). 

b) Svjetovno graditeljstvo. Barokne oblike i otmjeni 
ukras pokazuju na svojoj spoljašnjosti i unutrašnjosti na 
prvome mjestu palače i građanske otmjene kuće u grado- 
vima, dvorovi na seoskim imanjima, vojničke zgrade, ku- 
rije i obične zgrade, a zatim i samostani crkvenih redova 
(isusovaca, pavlina, franjevaca, kapucina, klarisa, uršulin- 
ka). Tako se primjerice od svjetovnih građevina u Zagre- 
bu naročito ističe svojim nadasve skladnim kasnobaroknim 
oblicima marijaterezijanskog doba palača Oršić-Rauch, nad- 
biskupski dvor, zatim dvorac u Mesničkoj odnosno u Vi- 
sokoj ulici iz 1780 (nekad vlasništvo obitelji Pongratz), 
kuća Zrinskih (Markovićev trg br. 3), zgrada obitelji Ku- 
ševič (prije Jelačić, Ulica sv. Ćirila i Metodija br. 3), ku- 
rije zagrebačkih kanonika: Ivana Znike (danas Dijecezan- 
ski muzej), Tome Kovačevića (Kaptol br. 8) i t. zv. Galju- 
fova zidanica (Gregorijančeva ul.), a u Varaždinu, između 
ostalih, palača grofa Franje Patačića (iz 1764), gradska vi- 
jećnica i zgrade grofova Draškovića, Keglevića, Sermagea 
i Niczkyja. 

III. KIPARSTVO 

Opčenite oznake. U skulpturi baroka preobražava se po- 
sve plastički (haptički) stil renesanse u posve slobodni, 
razriješeni i slikoviti stil. Tehnika obradbe kamena i drva 
dovodi se do rafinirane virtuoznosti. U uzajamno potenci- 
ranim dramatskim pokretima uobličuje se barokni stra- 
stveni život. Pojedinosti i sadržajni detalji prožeti su od- 
sada naturalizmom. Nastoji se dakle oko prirodne istini- 
tosti i zavodljive živahnosti držanja, izražaja i kretnja. 
Duševne strasti i religiozne ekstaze dolaze s patosom do 
izražaja. 

Italija. U Italiji je rani predstavnik baroka Flamanac 
Jean Boulogne, poznat pod imenom Giovanni da Bologna 
(1529—1608). Od njegovih su djela najvažnija: Neptunov 

zdenac pred vijećnicom u Bologni, zatim poznata grupa 
Otmica Sabinjanka (iz 1581) u Loggia de' Lanzi u Firenci 
i lebdeći kip Merkura u firentinskom Bargellu. Najvećem 
talijanskom kiparu baroka, Lorenzu Berniniju (1598—1680), 
uspjelo je talijansku skulpturu osloboditi od nesamostalnog 
oponašanja Michelangela. Bernini postaje uzor novoga stila 
za čitav Zapad. Od njegove slikovite plošne plastike (u 
Galeriji Borghese u Rimu) ističu se: David (sa spiralnom 
osi), Pluton i Prozerpina (s dvije osi i naturalističkom 
obradbom epiderme), Apolon i Dafna (dvije osi paralelne 
u krivuljama, ali kontrasne u odvojcima; pokretnost likova 
doseže ovdje gotovo draž plesača). Bernini je izradio kate- 
dru sv. Petra sa četiri velika brončana lika crkvenih otaca, 
koji su snažno utjecali na kasniju baroknu njemačku pla- 
stiku (osobito kip sv. Augustina, koji je prvi izliven 1661); 
vanredno su slikovito i efektno izrađene njegove biste (po- 
prsja). Kao njegovo najbolje i najefektnije djelo u kipar- 
stvu smatra se njegova patetička grupa sv. Terezije u ka- 
peli Cornaro rimske crkve S. Maria della Vittoria (1644— 
1647), u kojoj dolazi do snažnog izražaja naturalistička 
obradba puti, odijela i oblaka; posljednje je Berninijevo 
djelo Lodovica Albertoni na samrti (u crkvi S. Francesco 
a Ripa u Rimu). Pored Berninija najznatnija je pojava u 
baroknoj plastici Stefano Maderna (1571—1636) iz Lombar- 
dije i njegov protivnik, klasicist Alessandro Algardi (1602 
—1654) iz Bologne, pa Francois Duquesnoy, il Fiammingo 
(1594—1643) iz Bruxellesa. 

Španjolska. U Španjolskoj je u doba baroka bila više 
omiljena drvena plastika, koja se općenito razvijala u stilu 
bližem prirodi i idealističkom, a držala se čvrsto tradicija 
naturalističkog oslikavanja u težnji za suštim verizmom. Te 
jedinstvene drvene plastike, koje zapravo idu u panopti- 
kum, izvedene u t. zv. »estofado-tehnici«, djeluju vanredno 
sugestivno. Ti su naime drveni kipovi obojeni jarkim bo- 
jama, vjerno je na njima prikazana put, krvave rane, u 
očnim se šupljinama nalaze kristalne oči, trnova kruna je 
od pravoga trnja, obučeni su u haljine od svile natopljene 
sadrom, niz obraze teku im suze od stakla, dok su im vla- 
sulje napravljene od prave kose. Površina tih drvenih 

kipova sjajno je ulaštena i izglačana, Glavni su predsta- 
vnici ove umjetnosti: Gregorio Hernandez, Juan Martinez 
Montafies, Alonso Cafio, Pedro de Mefia. 

Nizozemska. Posve u duhu umjetnosti Rubensa razvija 
se barokna plastika južne Nizozemske (Flandrije), gdje se 
ističu Artus Quellinus iz Antwerpena, G. Grupello i L. 
Faid'herbe, dok Jean Boulogne i François Duquesnoy dje- 
luju u Italiji. Glavni predstavnik ranoga baroka na sjeveru 
(u Holandiji) je Adriaen de Vriesz, koji je bio takoder 
zaposlen i u Njemačkoj (fontana u Augsburgu). 

Francuska. U Francuskoj je na razvoj plastike vrlo sna- 
žno utjecao Giovanni da Bologna (Pierre Franqueville, Si- 
mon Guillain). Tek pojavom braće Michela i Francoisa 
Anguiera izvija se nacionalni smjer u francuskoj plastici 
17. st. Glavni su predstavnici: Pierre Puget, Francois Girar- 
don, Antoine Coysevox. 

Njemačka. Od kipara ranoga baroka u Njemačkoj ističu 
se: Melchior Barthel, Hans Reichel, Jorg Ziirn. Nadaleko 
je poznat i uvažen predstavnik njemačkog baroka Andrija 
Schlüter (1664—1714), koji je više pod utjecajem nizozem- 
skim stvorio snažan dekorativni stil. Kao kipar bio je 
pozvan u Berlin, ali je ubrzo iza svog dolaska tamo bio 
zaposlen i kao graditelj. Dobro je poznavao i pomno pro- 
učavao francusko, a osobito talijansko graditeljstvo i pla- 
stiku, kako to dokazuju brojni detalji na njegovim građe- 
vinama i skulpturama. Prava je vrijednost njegovih djela 
baš u tome, da je svim tim stranim utjecajima znao svojom 
ličnošću dati posve individualni izražaj, a pored toga je 
suvremeni barokni pretjerani sjaj znao ublažiti uzornim 
primjesama antikne umjetnosti. 

Austrija. U Austriji je razvio Georg Raphael Donner 
(1693--1741) nov osebujni stil, u kojem nastoji povezati 
teški talijanski b. s elegantnim i povodljivim francuskim 
klasicizmom. Djelovao je u Beču, Salzburgu i Bratislavi. 
Između njegovih brojnih djela ističu se: velika plastička 
grupa sv. Martina za glavni oltar stolne crkve u Bratislavi; 
mramorna grupa cara Karla VI. u Belvederu, Beč; plastički 
radovi na zdencu na Neumarktu u Beču i dr. Balthasar 
Permoser (1651—1733) ima isto značenje kao skulptor kako 
velikih tako i malih (iz slonove kosti izrađenih) plastika. 

Iza prvih pouka u Salzburgu i Beču učio je duže vremena 
u Italiji. Stalno je djelovao u Dresdenu, a neko vrijeme i 
u Berlinu. Najznatnija su njegova djela: nadgrobni spo- 
menik nadvojvotkinje Ane i Wilhelmine u stolnoj crkvi u 
Freiburgu; skulpture na Zwingeru (1711-18) u Dresdenu; 
Apoteoza princa Eugena iz 1721, Beč, Barockmuseum i dr. 


Hrvatska. Barokna plastika u Hrvatskoj stoji očito pod 
snažnim utjecajem suvremene njemačke (austrijske) i 
gornjotalijanske (mletačke) postberninijevske plastike. Izu- 
zetak od toga čine dakako samo one ne toliko brojne lo- 
kalne primitivne plastičke tvorevine, koje su zato simpa- 
tičnije, što kazuju posve jednostavni značaj, po kojem se 
više približuju shvaćanju i izražavanju pučke umjetnosti. 
U 17. st. prevladava u Hrvatskoj više drvena polihromirana 
(obojadisana) i pozlaćena plastika te skulptirana ornamen- 
talna dekoracija, koja se nadovezuje na njemačku drvenu 
kasnogotičku »baroknu« plastiku (umekšani stil Veita 
Stossa). Tako se u drugoj polovini 17. st. ističu u drvenoj 
plastici i drvorezbarstvu predstavnici domačih (lokalnih) 
škola: isusovac Andrija Fabijanić (»Croata Zagrabien- 
sis« T 1668), Ivan Jakov Altenbacher i Toma Derwant 
(Varaždin), Ivan Komersteiner i Matija Erlman (Zagreb), 
koji izrađuju po narudžbama različni crkveni namještaj 
(oltari u crkvi sv. Katarine u Zagrebu, oltar sv. Križa u žu- 
pnoj crkvi u Lepoglavi, oltar u kapeli sv. Franje u Drob- 
kovcu [Štrigovcu] kod Gornje Rijeke, oltar sv. Ladislava u 
Hrv. muzeju za umjetnost i obrt u Zagrebu i t. d.). Osobito 
treba istaknuti vanredno bujne i profinjene ornamentalne 
domišljaje upravo genijalnog zagrebačkog drvorezbara Iva- 
na Komersteinera, kojima podjednako u stilskom kao i u 
tehničkom pogledu gotovo i nema ravnih ni u suvremenom 
evropskom dekorativnom rezbarstvu. U kamenoj plastici 
ističu se u doba ranoga baroka: Kuzma Miller iz Krškog 
(stari portal stolne crkve u Zagrebu, 1640-43) i Mihajlo 
Cussa iz Ljubljane (+ 1699; propovjedaonica u stolnoj crkvi 
u Zagrebu iz 1695-96). U 18. st. (t. j. u razdoblju zamašnije 
pojave mramorne plastike u crkvenim  intérieurima u 
Hrvatskoj, naročito u Zagrebu i bližoj okolici) djeluju 
remetski pavlini Toma Jurjević ( 1713) i Pavao Belina 
(f 1715) (glavni oltar u župnoj crkvi u Remetama kraj Za- 
greba iz 1706), koji u svojim djelima nadovezuju na pla- 
stički stil Mihaela Cusse, zatim kipari Giovanni Rossi 
(slavni oltar u franjevačkoj crkvi u Jastrebarskom iz 
1733-34) i Antonio Micchelazzi iz Gorice (oltar sv. Jurja 
i bl. Augustina Kažotića iz 1746, danas u župnoj crkvi u 
Lupoglavu kraj Dugog sela). Najviše se ističe bez svake 
sumnje Francesco Robba (o. 1698—1757) rodom iz Mletaka, 
vajar i graditelj, od 1721 stalno nastanjen u Ljubljani, koji 
je posljednje godine života proveo u Zagrebu, gdje je 
stvorio plastička djela vanrednih kvaliteta, koja možemo 
u pravom smislu riječi smatrati najljepšim klasičnim pri- 
mjerima kasnobarokne mramorne crkvene plastike u Hrvat- 
skoj (kao na pr. oltar sv. Križa u Križevcima iz 1756), On 
je u stvari epigon berninijevskog stila u našim krajevima, 
nastojeći se približiti u svojim kasnijim djelima klasici- 
stičkim idejama. Najistaknutiji sljedbenik i predstavnik 
Berninijeva stila u Mlecima bio је u 17. st. Flamanac 
Giusto le Corte (+ 1697), a učenici i nastavljači njegova 
stila bili su izravni uzori Francescu Robbi za njegova ranog 
mladenačkog boravka i kasnijeg višekratnog zadržavanja u 
Mlecima. Vitkost i pokretnost tijela kod Robbinih plastika 
nije tek slučajna pojava, već naprotiv neko stilsko-zna- 
čajno očitovanje snažne unutrašnje akcije, koju izražava 
također patetičko uzdignuti pogled kipa prema gore. Od 
njegovih radova ističu se: poprsje cara Karla VI. iz 1728 
(zgrada magistrata u Ljubljani), kip sv. Trojstva (na ko- 
lumni na Kongresnom trgu u Ljubljani), fontana pred ma- 
gistratom u Ljubljani, brojni oltari po crkvama u Ljubljani, 
oltari u stolnoj crkvi u Celovcu (Klagenfurtu) i kipovi s 
porušenog spomenika (1874) sv. Ivana Nepomuka na Sta- 
rom trgu u Celovcu; oltari u crkvi sv. Katarine u Zagrebu 
(sv. Ignacija iz 1730), oltari iz starog intćrieura stolne 
Crkve u Zagrebu: oltar sv. Katarine i Barbare (danas u 
župnoj crkvi u Varaždinskim Toplicama), oltar sv. Emerika 
(danas u župnoj crkvi sv. Ivana u Zagrebu), sv. Križa (u 
Crkvi sv. Križa u Križevcima); mramorni portal na kuriji 
prepoziture (Zagreb, Kaptol br. 7) i t. d. Nastavljač i van- 
redan nasljedovatelj umjetnosti Francesca Robbe bio je 
njegov učenik i najbolji pomoćnik Francesco Rottman (0. 
1710—1788), koji je svoje plastike nastojao produhoviti su- 
vremena općim idejama i značajkama klasicističke kasno- 

(Fotografijski arhiv Hrv. akademije) 
FRANCESCO ROBBA, Mojsije. Detalj s mramornog oltara sv. Križa 
u Križevcima iz g. 1756 


barokne skulpture. Poznati su njegovi radovi: oltari u crkvi 
sv. Ivana Krstitelja u Matejnoj Vasi, oltar u kripti kate- 
drale u Gurku, oltari u crkvi sv. Marije u Zagrebu. U dru- 
goj polovini 18. st. djeluje u Zagrebu Josip Puntler kao 
»magister« zagrebačkog klesarskog ceha. U kamenoj poli- 
hromiranoj plastici toga doba ističe se Antun Zoger iz 
Brežica (glavni oltar u župnoj crkvi u Brdovcu iz 1776). 
Inače su se na području drvene pozlaćene i polihromirane 
barokne plastike u Hrvatskoj istakli pavlini (Lepoglava, 
Olimje, Kamensko, Svetice, Remete kraj Zagreba) kao 
suvereni majstori. Tako su se primjerice već potkraj 17. 
st. pavlini u Olimju bavili izradbom oltara, dok su u samo- 
stanu u Lepoglavi živjeli i djelovali pavlinski drvorezbari: 
David Steppan (+ 1721) i Clemens Lach (1707—1755; u žup- 
noj crkvi u Lepoglavi izradio je 1753 tabernakul na gla- 
vnom oltaru); Aleksije Kóniger (spominje se o. 1770 kao 
»statuarius«). U drugoj polovini 18. st. istaknuo se u drvenoj 
plastici pavlin Pavao Riedl (statuarius & sculptor) (glavni 
oltar u bivšoj pavlinskoj župnoj crkvi u Crikvenici iz 1776). 
Veliku umjetničku vrijednost ima drvena plastika namje- 
štaja u novoj župnoj crkvi Marije Snježne u Belcu (oko 
polovine 18. stoljeća). Na žalost su nam imena majstora 
ovih vanrednih skulptura, koje se snažno oslanjaju na ka- 
snobaroknu drvenu plastiku u Austriji, ostala do danas ne- 
poznata. — Od umjetnika na području drvene plastike u 
drugoj polovini 18. st., koji su poznati po imenu, ističu se: 
Filip Jakob Straub iz štajerskog Graza (glavni oltar u zavjet- 
noj crkvi na Trškom Vrhu kraj Krapine), Antun Merzi (ol- 
tari i propovjedaonica u istoj crkvi), Franjo Straupp i Luka 
Solcer (Szolezer) iz Zagreba. Crkve u Hrv. Primorju (Trsat, 
Senj, Novi, Krk, Rab i t. d.) i Dalmaciji (Šibenik, Trogir, 
Split, Hvar, Makarska, Korčula, Dubrovnik, Kotor i t. d.) 
dovoze u doba b. (17. i 18. st.) svoj raskošni crkveni 
namještaj uglavnom iz Mletaka. Uz brojne anonimne ba- 
rokne klesare i kipare izrađuje poimence Lorenzo Viviani 
1700 god. prekrasan visoki tabernakul za oltar Sv. Otajstva 
u stolnoj crkvi u Hvaru, Francesco Ca Bianca monumen- 
talni oltar u crkvi sv. Klare u Kotoru, a poznati mletački 

kipar settecenta Giovanni Maria Morlaiter (1699—1782) iz- 
raduje oltar sv. Dujma u stolnoj crkvi u Splitu (1767). U 
stucco-dekoraciji ističe se u Hrvatskoj potkraj 17. i u prvim 
decenijima 18. st. poimence Antonio Giuseppe Quadrio, 
član glasovite milanske porodice štukatora i graditelja. Od 
njegovih radova, koje je izveo u Hrvatskoj, poznati su 
nam: stucco-dekoracije u crkvi sv. Katarine u Zagrebu, ka- 
pela obitelji Patačić u župnoj crkvi (1718) i knjižnica (da- 
nas arhiv kaznionice) bivšeg pavlinskog samostana u Lepo- 
glavi (1710—11), kapela sv. Franje Ksavera u bivšoj isuso- 
vačkoj crkvi u Varaždinu (1710), mala kapela (iz 1710) u 
zavjetnoj crkvi Sv. Triju Kralja u Kominu (župa Veliki Bi- 
sag), kapela sv. Antuna u Tužnom Cerju u Hrvatskom Za- 
gorju i dr. 


IV. SLIKARSTVO 


Značajke baroknog slikarstva. Slikarstvo kao vodeći 
faktor u likovnoj umjetnosti b. donosi u suprotnosti 
s renesansnom umjetnosti znatno proširenje na području 
sadržaja. Razvijaju se samostalne slikovne vrste: pejzažno, 
genre, arhitekturno slikarstvo i mrtva priroda. Umjesto kla- 
sične formalne ljepote dolazi prikazivanje duševnog izra- 
žaja, patetičko potenciran unutarnji život i vizionarna du- 
ševna stanja. Intenzivno oduhovljeni izraZaj glave (fizio- 
nomije) i patetički prema gore upereni pogled odrazuju 
se na okrutnim prizorima brojnih mučenja: (martirija). U 
drugu ruku pojavljuju se sve više profani prizori. U suprot- 
nosti s ertačko-plastičnim idealom visoke renesanse na- 
stao je u slikarstvu b. nov u biti osebujan slikovit stil. 
Snažni kontrasti svijetla i sjene (clair-obscur) odreduju sa- 
mu koncepciju slike. Otkrivaju se novi zakoni kolorizma; 
same boje služe vlastitoj slikovitoj izraZajmoj snazi. Bogat- 
stvo perspektivnih efekata dovodi često do svijesnog ne- 
giranja plohe slike kao estetske granice. Smjelim pokra- 
tama i vanrednim kontrastima svijetla i sjene pojačava se 
djelovanje dubine kod primjene oštrijeg, jednostavnijeg 
osvjetljenja do u beskonačno. Velika je tekovina u slikar- 
stvu b. prostor, kojim slikari odsad suvereno vladaju. 
Slikarstvo b. nastoji, da taj prostor u pravom smislu 
riječi doživi i da lik s tim prostorom toliko organički po- 
veže, te se na časove čini, da se taj lik s tim prostorom 
gotovo sasvim splinjuje. Sad konačno netragom nestaje 
renesansnog simetrijskog vezivanja na slici, jer simetrija 
kao kritička relacija uvijek traži plošnost, a ne dubinu. U 
b. postoji bezuvjetna relacija između svih dijelova 
slike, koja se osniva na činjenici, da slikari sad sve manje 
prikazuju predmete s obzirom na njihove haptičke (pla- 
stičke, taktičke) vrednote, već nastoje da ih povežu na 
osnovi njihovih optičkih (slikovitih, tonovnih) vrednota 
(А. Riegl, A. Schmarsow). Nestaje pomalo t. zv. slike 
»blizih likova«, a preotima maha slika sa sitnim, udaljenim 
likovima. Sve više prevladava slikovitost; oris i linija (li- 
nearno shvaćanje) ustupaju mjesto šarenim mrljama (sliko- 
vito shvaćanje). U pojedinim zemljama razvilo se slikarstvo 
u doba baroka do potpuno samostalnog oblikovanja. 


Italija. U Italiji se u slikarstvu b. jasno razabiraju 
dva smjera. Jedan se očituje u veličajnom potenciranom 
zanosnom (patetičkom) naturalizmu, a zastupaju ga Cara- 
vaggio (1573—1610), koji je proizvodio trajan utjecaj na ka- 
sniju generaciju slikara, i napuljska škola, koje su glavni 
predstavnici Španjolac Giuseppe Ribera (1588—1652) sa 
svojim slikama mučenika i prikazima vizionarnih zanese- 
nosti svetaca, Salvator Rosa (1615—1673), slikar. pejzaža 
s čudnim, sablasnim osvjetljenjima i naročito slikar bitaka, 
u kojima je bio nenadmašiv, pa virtuozni tehničar i slikar- 
iluzionist Luca Giordano (1632—1705), zvan »Fa presto«, 
jer je neobično brzo radio dobre kopije i vlastite improvi- 
zacije. Caravaggio je prvi pokazao, kako se imaju upotre- 
bljavati neiskorišćeni motivi, koji su se nalazili u životu 
građanstva i nižega puka. U želji da zadovolji što većoj 
oporosti svoga naturalizma uzima za modele tipove nepo- 
sredno s ulice, pa čak i iz tamnice, slikajući u vještački 
zamračenu atelieru, osvijetljenu odozgo uzanim  prozo- 
rom, postigavši na taj način vanredne luminističke, pla- 
stičke i kolorističke efekte. Caravaggio postaje kroz čitavo 
l7. st. uzor za slikanje kontrasta svijetlo-tama (clair-ob- 
scur), koje je u Rembrandtu našlo svoga najvišega pred- 
stavnika. Sa zamašnom energijom prelazi od običnog stili- 
ziranja k prirodnoj istinitosti, od idealističke svečanosti 
dramatskim epizodama iz svagdašnjega života (ubijstva, 
tučnjave, scene iz krčama). Drugi smjer u talijanskom ba- 

roknom slikarstvu, koji se očituje u eklekticizmu, osvježe- 
nom eksaktnim studijem prirode, zastupa bolonjska škola 
(Akademija braće Carracci, Accademia dei desiderosi ili 
degli Incaminati, otvorena 1585), kojoj su uzori Michel- 
angelo, Raffael i naročito Caravaggio. Iz ove su škole 
braće Carracci (Lodovico, Agostino i Annibale) proizašli: 
Guido Reni (1575—1642), Domenichino (1582—1641); Fran- 
cesco Albani (1578—1660), Giovanni Francesco Barbieri- 
Guercino (1590—1666) i Giovanni Lanfranco (1580—1647). 
Ovi umjetnici najviše nastoje oko dekoracije prostora 
(perspektivno, smjelo izvedene slike na stropu). U njiho- 
vim pretežno velikim oltarnim i štafelajskim slikama uobli- 
бепі su u slobodno-ritmijskoj kompoziciji strast i ра- 
tos, vizionarni i ekstatični prizori. Manje su značajne škole 
Firence (Lodovico Cigoli, Cristofano Allori, Carlo Dolci i 
Pietro da Cortona) i Rima (Andrea Sacchi, Giovanni Batti- 
sta Salvi zvan Sassoferrato i Carlo Maratta). Na području 
iluzionističkog slikarstva na svodu, u kupolama, apsidalnim 
kcnhama i stijenama stoje na prvome mjestu u razdoblju 
visokog baroka Pietro da Cortona i Giovanni Lanfranco, 
dok se u kasnom baroku ističu: učenik Pietra da Cortone 
Giovanni Battista Gaulli zvan Bacciccio, čije su glavno 
djelo freske u isusovačkoj crkvi Il Gesu u Rimu (1683), 
isusovac Andrea Pozzo (1642—1709) sa svojim slikanim 
iluzionističkim arhitekturama s figuralnim prizorima (ve- 
lika freska na svodu rimske crkve S. Ignazio, 1685—89), 
Giovanni Antonio Fumiani (1643—1710) i Giovanni Batti- 
sta Tiepolo (1696—1770) u Veneciji. U gornjoj Italiji (Ve- 
neciji) slijedi poslije razdoblja manirista (Medulića, Tinto- 
retta, članova porodice Bassano da Ponte, El Greca i Jaco- 
pa Palme mlađega) u 17. st. razdoblje bezizražajnih eklekti- 
čara, od kojih se odvaja Alessandro Varotari il Padovanino 
(1588—1648) oživljujući tradiciju Tizianovu. Od ostalih umje- 
tnika, koji djeluju u Veneciji, ističu se: Pietro Liberi (1605— 
1687), Pietro della Vecchia (1605—1678) i Giulio Carpione 
(1611—1674), koji izrađuju brojne oltarne slike po gornjota- 
lijanskim crkvama. Na prijelazu iz 17. u 18. st. ističu se: An- 
drea Celesti (1637—1706), Sebastiano Bombelli (1635—1717; 
portret mletačkog prokuratora u Strossmayerovoj galeriji u 
Zagrebu), Antonio Bellucci (1654—1726), Antonio Molinari 
(1665 do poslije 1727; njegovim ranim djelima pripada ve- 
lika slika Posljednjeg suda u franjevačkoj crkvi u Makar- 
skoj, nastala oko 1681) i dr. U 18. st. djeluju u Veneciji: 
Giovanni Battista Piazzetta (1682—1754), koji ide u red 
slikara t. zv. »tenebrosa«, kao i Federiko Benković (1677 do 
1753), rodom iz Dalmacije, koji je znatno utjecao na mle- 
tački settecento i na austrijsko slikarstvo rokokoa (Žrtva 
Abrahamova u Strossmayerovoj galeriji u Zagrebu, Sv. Pe- 
tar od Alcantare u galeriji franjevačkog samostana па 
Hvaru, Sv. Franjo od Paole u kolekciji dra I. Tartaglie u 
Splitu), Pietro Longhi (1702—1762); učenik Bombellijev Fra 
Vittore Ghislandi (1655—1743) i Rosalba Carriera (1675 do 
1757) istakli su se u slikanju portreta; isključivo vedutno 
odnosno perspektivno slikarstvo i ugođajni pejzaž njegovali 
su: Antonio Canale zvan Canaletto (1697—1768), Bernardo 
Belotto-Canaletto (1720—1780) i Francesco Guardi (1712 
do 1793). U razdoblju zrelog baroka djeluju u Gornjoj Ita- 
liji: Domenico Fetti, Giovanni Liss i Bernardo Strozzi ro- 
dom iz Genove, a u kasnom baroku Alessandro Magnasco 
i Giuseppe Maria Crespi. 

Španjolska. U Španjolskoj u Toledu radi Domenico 
Theotocopuli (0. 1548—1625), po svome grčkome podrijetlu 
(rođen na otoku Kreti) nazivan ponajčešće El Greco; on 
je najreprezentativniji i najdublji umjetnik u slikarstvu 
ranoga b. u Španjolskoj. Ponajprije je bio u Mlecima 
učenik Tizianov, a od 1575 nastanio se stalno u Toledu, 
gdje slika njegovu dušu: triumf rimske univerzalne crkve i 
samrtne časove svjetske španjolske monarhije. El Grecove 
slike snažno prožima njegovo transcedentalno shvaćanje, 
koje dolazi do pravog izražaja u uvenulim kretnjama nje- 
govih likova, u njihovim čudno zgrbljenim i svinutim tjele- 
sima, vizionarnim pogledima, u neprirodnom, magičnom 
skraćivanju prostora i raspodjeli svijetla i sjene. Od neko- 
likih lokalnih škola dolaze do jačeg izražaja: valencijanska 
(Francisco Ribalta, Jusepe de Ribera, zvan »lo Spagnolet- 
to«, koji djeluje u Napulju), seviljska škola (Juan de las 
Roelas, Francisco de Zurbaran, Bartolomć Esteban Murillo) 
i madridska sa svojim najvećim predstavnikom Diegom de 
Silva y Velazquezom (1599—1660), u čijim se djelima ukršta- 
vaju komponente Tizianova i Tintorettova stila. Istakao se 
kao slikar genrea, portreta, religioznih i historijskih tema. 

(Fotografijski arhiv Hrv. akademije) 
UNUTRASNJOST KAPELE SV. ANTUNA U CERJU TUZNOM, Stuko-dekoracije iz prve polovice 18. stoljeća. 

UNUTRAŠNJOST ŽUPNE CRKVE MAJKE BOŽJE SNIJEZNE U KUTINI (18. stoljeće). 

Nizozemska. U južnoj Nizozemskoj (Flandriji) stoji u 
središtu b. Rubens (1577—1640), čija umjetnost, vezana 
uz Italiju, daje biljeg cjelokupnom flamanskom slikarstvu 
baroka. Izrađivao je brojne povijesne, religiozne, mitolo- 
gijske, genre-slike i portrete. Bogatstvo i bujnost kolorizma, 
te velike dimenzije njegovih kompozicija ushićuju i upravo 
zasljepljuju oči gledalaca. Gotovo neovisno od talijanskog 
utjecaja stvarao se b. u Holandiji, gdje se slikarstvo kretalo 
oko umjetnosti Rembrandta Harmensza van Rijna (1606 
—1669) kao glavnog predstavnika nizozemske umjetnosti. 
Osamljen i superioran ističe se on u bučnoj i radinoj vrevi 
svojih brojnih suvremenika, stojeći pred nama kao naj- 
snažnija umjetnička pojava, koju su germanska rasa i pro- 
testantski duh ikada dali, kao sinteza svega onoga, što od 
umjetnosti uopće očekujemo. Iz djela toga naturaliste i 
prvaka impresionizma izbija duboka čežnja, da najvišim i 
profinjenim sredstvima posve slikovitoga izražaja objasni 
okolni svijet i da istovremeno izrazi najskrovitije titraje 
ljudske duše, pa da onu slikovitost boja poveže s očitova- 
njima najdubljih čuvstava. 


Francuska. U Francuskoj stoji slikarstvo u doba b. 
mnogo više pod talijanskim utjecajem negoli graditeljstvo. 
Samo neznatan broj umjetnika predstavljaju sjevernjački 
duh i vezu s realizmom susjedne Nizozemske. Jacques 
Callot, braća Lenain, Nicolas Poussin, Claude Lorrain i 
Gaspard Dughet stvorili su klasičnu francusku umjetnost 
17. st. kao općenu osnovicu kasnije moderne umjetnosti. 
Razvojni niz stilova u Francuskoj ne teče kao drugdje. 
Iza renesanse slijedi klasika (17. st.) i rokoko (18. st.). Do- 
duše u francuskom slikarstvu 17. st. ima baroknih stilskih 
elemenata, ali je njegova osnovna značajka posve »klasici- 
stička«. Jacques Callot (1592—1635) crta na bakrenoj ploči 
s jetkim humorom i besprimjernom invencijom šareni mi- 
krokozam: sjajne dvorske svečanosti, kićene maskirane po- 
vorke, ratne prizore (zbirka listova Miseres de la guerre), 
sajmove, proštenja, tipove talijanske »commedie dell'arte«, 
vojnike, prosjake, cigane, pelivane, bogalje, grbavce kao i 
druge mnogobrojne tipove evropskog društvenog života 
17. st., a braća Lenain (Antoine, Louis i Mathieu) prikazuju 
na svojim slikama (tableaux de moeurs) sjevernofrancuskog 
seljaka, 17. st., i to posve priprosto i jednostavno, trijezno, 
realistički i izražajno. Od ovih se slikara odvaja grupa 
irancuskih umjetnika zavisnih od ideja talijanske rene- 
sanse, koji su provodeći znatan dio svoga života i rada na 
studijama u Rimu dali glavno obilježje francuskom slikar- 
stvu za Luja XIV. I tako u isto doba, dok su nizozemski 
slikari obrazovali posve moderno pejzažno slikarstvo, stva- 
raju ovi francuski slikari brižnim kopiranjem i stiliziranjem 
talijanskih motiva (na pr. rimske Campagne) posebnu kla- 
sično-herojsku umjetnost pejzaža na osnovi crteža i stili- 
zacije. Na taj je način Nicolas Poussin (1594—1665) postao 
glavni zastupnik »herojskog pejzaža«, a Claude Gellée Lor- 
rain (1600—1682) »idealnog (lirskog) pejzaZa«, blještavog 
kolorizma i poezije svijetla. Međutim, oficijelni je pred- 
stavnik slikarstva u Francuskoj, oko kojega se kretao či- 
tav umjetnički život te epohe, istaknuti dekorator i portre- 
tista Charles Lebrun (1619—1690), jedan od suosnivača 
francuske »Acadćmie des Beaux Arts« (1648) te miljenik 
Luja XIV. i Colberta. Kao najbolji zastupnici portreta po- 
red Lebruna ističu se: Philippe Champaigne (1602—1674), 
D Mignard (1612—1695), Hyacinthe Rigaud (1659—1743) 
i drugi. 

Njemačka. Njemački slikari 17. st. (Gottfried Kneller, 
Peter Lely, Nikolaus Knüpfer) djelovali su ponajviše u 
inozemstvu (Engleskoj). Najvažnija je i najutjecajnija 
umjetnička ličnost toga vremena Adam Elsheimer (1578 
—1620) iz Frankfurta, koji je slično kao Poussin i Lorrain 
proveo polovicu svoga života u Rimu, ali se u svojim rado- 
vima nije povodio za Italijom, već za njemačkom tradici- 
jom (Math. Griinewald). U 18. st. plastično štukiranje svo- 
dova i zidova u crkvenim i profanim intérieurima sve više 
zamjenjuje dekorativno i iluzionističko  fresko-slikarstvo, 
koje su Nijemci strastveno prihvatili od Talijana. Jedan je 
od prvih slikara ovoga kruga u Njemačkoj Cosmas Damian 
Азат (1686—1739), školovan u Rimu kod Giuseppa Ghez- 
Zija. Njegovim velikim dekorativnim freskama ukrašeni su 
intérieuri crkvenih i profanih građevina ne samo u južnoj i 
istočnoj Njemačkoj, već i u Tirolu i zapadnoj Njemačkoj. 
U Tirolu uz brojne ostale umjetnike na području iluzio- 
nističkog slikarstva djeluju: Johann Paul (1615—1674) i 
Egidius Schor (Ж 1627), Johann Joseph Waldmann ( 1712). 

Barokno dekorativno slikarstvo 18. st. u Austriji slijedi sve 
moguće smjerove umjetnosti, što su ih dali Pietro da Cor- 
tona i Andrea Pozzo. Osim toga postoje iz toga vremena 
brojne oltarne slike i kompozicijske slike izvedene u &iro- 
kim i slobodnim mrljama, kojih se kolorističke vrednote 
danas osobito cijene. Od pojedinih se umjetnika ističu: Jo- 
han Franz Rottmayr (1660—1730), Daniel Gran (1694— 
1757), Michelangelo Unterberger (1695—1758), zatim Paul 
Troger (1698—1777), Franz Anton Zeiller (1716—1794) i 
Franz Anton Maulbertsch (1724—1796), koji stoje pod utje- 
cajem Tiepolove, a djelomiéno i Pozzove umjetnosti. 
Hrvatska. Spomenici baroknog slikarstva u Hrvatskoj na- 
stali su — kao i spomenici kiparstva — uglavnom pod utje- 
cajem suvremenog austrijskog (istočnonjemačkog), a djelo- 
mično i gornjotalijanskog slikarstva, bilo neposredno (Ber- 
nardo Bobić, pavlinski slikari Franjo Bobić, Ivan Ranger, 

Daniel Taller, Josip Paller i Antun Keller), ili posredno 
(Giulio Quaglio, Franjo i Andrija Ilovšek, Anton Lerhinger, 
Valentin Metzinger, Antun Cebej). Prema tome treba razli- 
kovati slikarske barokne spomenike, koji su neposredno na- 
stali u Hrvatskoj (u 17.118. st.) kao plod utjecaja iz vana — 
a koji uza sav svoj provincijalni, više lokalni značaj (s obzi- 
rom na sadržaj i oblik), kazuju znatne umjetničke kvalitete — 
od onih posredno nastalih i importiranih slikarskih spomeni- 
ka, koje su izrađivali prema narudžbama slikari susjednih ze- 
malja. Tako u 17. st. izrađuju po narudžbi Elias Wolf (f 1653), 
iz Ljubljane, oltarne slike za crkvu sv. Katarine u Zagrebu, 
a Ivan Juraj Geiger (+ 1682), iz Novog Mesta, za crkvu sv. 
Ksavera i sv. Katarine u Zagrebu. Oko 40-ih i 50-ih godina 
17. st. radi zagrebački slikar i pozlatar Ivan Maurer za ka- 
tedralu i za crkvu sv. Marka i sv. Katarine. Od fra Serafina 
Sch&na potječu iz 1640 velike slike u refektoriju franjeva- 
čkog samostana na Trsatu. Između ostalih brojnih ano- 
nimnih i po imenu poznatih slikara napose se istaknuo u 
posljednjoj četvrtini 17. st. zagrebački barokni slikar Ber- 
nardo Bobić (+ između 1693—1698), »prvi hrvatski impresio- 
nist«, zacijelo školovan u Mlecima, kako to jasno potvr- 
duju njegova dosad poznata djela. Utjecaj djela velikih 
mletačkih slikara (Tiziana i Tintoretta) zapaža se u kompo- 
ziciji i kolorizmu njegovih oltarnih slika, na kojima domi- 
nira crvena boja. Od njegovih slika ističu se: dvije na ol- 
taru sv. apostola u crkvi sv. Katarine iz 1683 (nažalost u 
19. st. znatno preslikane) i krilne slike na velikom oltaru 
sv. Ladislava iz 1691, nekad u zagrebačkoj stolnoj crkvi 
(danas u Hrv. muzeju za umjetnost i obrt), s historijskim 
prikazima iz života sv. Ladislava, zatim dvije slike (iz 1688) 
s prizorima iz života Marijina sa bivšeg oltara bl. Dj. Marije 
iz stolne crkve u Zagrebu (danas u privatnoj zbirci u Za- 
grebu). Potkraj 17. i u prvoj polovini 18. st. istakli su se u 
Hrvatskoj kao vrsni slikari neki pavlini, kojih je djelova- 
nje ograničeno uglavnom na njihov najveći samostan u 
Lepoglavi, te njegovu bližu i dalju okolicu. Tako se među 
prvima poimence spominje Luka Marggraff (+ 1704) rodom 
iz Bamberga, koji je u zimskom i ljetnom refektoriju biv- 
šeg samostana (danas kaznionice u Lepoglavi) naslikao (od 
1694—1704) znatan broj portreta uglednih i zaslužnih pa- 
vlina te velikih dobrotvora pavlinskoga reda (od tih postoje 
danas samo još neki, kao na pr. portret Pavla Ivanovića, 
generala pavlinskog reda). Drugi pavlinski slikar Franjo 
Bobić (1677—1728), koji je 1708 stupio u Red, imao je svoj 
atelier također u lepoglavskom samostanu, u kojem radi do 
svoje smrti. Bio je zacijelo učenik zagrebačkog slikara Ber- 
narda Bobića, što očito potvrđuje stilska srodnost njihovih 
djela. Da li je bio Bernardov sin ili bliži rođak, dosad još 
nismo mogli dokumentarno utvrditi. Između ostalih, što 
poznatih, a što još nepoznatih njegovih slika, izradio je 
Franjo Bobić bez svake sumnje neke slike, koje su se do- 
nedavna nalazile u sakristiji bivše pavlinske, danas župne 
crkve u Lepoglavi (sada u Dijecezanskom muzeju u Za- 
grebu), a jasno kazuju stilsku srodnost sa slikama Bernarda 
Bobića. Svakako najistaknutiji i najznatniji pavlinski sli- 
kar, a ujedno i glavni predstavnik baroknog iluzioni- 
stičkog slikarstva u Hrvatskoj, bio je lepoglavski pavlin 
Ivan Ranger (1700—1753), suvremenik velikih austrijskih 

baroknih slikara Danijela Grana i Paula Trogera, sloven- 
skog slikara Franje Ilovšeka, a dijelom i Mlečanina G. B. 
Tiepola. Rođen u Tirolu imao je već vrlo rano prilike, da 
se pobliže upozna s djelima i tečevinama tirolskog barok- 
nog iluzionističkog slikarstva, a to je kasnije, čini se, još 
dublje proučio na daljim studijama u Italiji (Veneciji, Man- 
tovi, Bologni, Rimu). lako se u njegovim freskama još i 
ne objavljuje prelaženje starijeg kvadraturnog stropnog 
fresko-slikarstva u atmosferičko, ipak njegova umjetnost 
ima mnogo zajedničkih crta s onom spomenutih majstora, 
premda su i jedna i druga izdanci umjetnosti isusovca 
Andrije Pozza. U Hrvatsku došao je I. Ranger već kao go- 
tov umjetnik, te se pojavljuje sa svojim majstorskim dje- 
lima od 1731 dalje (slikana dekoracija kapele sv. Ivana na 
Gorici kraj Lepoglave). Kasnije je stupio u pavlinski red u 
Lepoglavi kao »brat lajik« (conversus), gdje ostaje sve do 
smrti (1753). Rangerove kasnobarokne iluzionističke freske 
nalaze se u ovim crkvama: Lepoglavi (u kapeli sv. Ivana 
na Gorici, u župnoj crkvi i fragmentarno u zgradi bivšeg 
samostana, danas kaznionice), Sveticama (?), Belcu (za- 
vjetna crkva Marije Snježne), Olimju, Štrigovi (sv. Jero- 
nim), Remetama kraj Zagreba, lepoglavskoj Purgi (sv. 
Juraj), Varaždinu (refektorij franjevačkog samostana), Kra- 
pini (franjevačka crkva — na stijeni svetišta i u sakristiji), 
Kamenici (kapela sv. Jelene), Gornjoj Stubici (kapela u 
bivšem Oršićevu dvoru), Hrašćini (Sv. Trojstvo na svodu 
lađe župne crkve sv. Nikole) i Voći (desna pobočna kapela 
u župnoj crkvi sv. Martina). Bez svake sumnje među naj- 
znatnije štafelajske slike, nastale u 18. st. u Hrvatskoj, idu 
Rangerove zanimljive sitne slike, koje su sačuvane na na- 
leđima klupa u svetištu i na pjevalištu crkve u Lepoglavi 
(od kojih je 10 svojedobno preneseno u svetište župne 
crkve sv. Nikole u Varaždinu), kazujući sasvim naročit 
stil i posebno poglavlje u cjelokupnom djelu Rangerovu, 
kao i one nekolike mrtve prirode (cvijeće, voće, girlande i 
festoni) slikane na drvu (tako primjerice oslikana vratašca 
ormara u sakristiji kapele sv. Jurja u Purgi i u sakristiji 
župne crkve u Lepoglavi; tri slike na drvu s prikazom cvi- 
jeća, danas u Muzeju za umjetnost i obrt u Zagrebu). 
Oltarnim slikama istaknuo se polovinom 18. st. lepoglavski 
pavlinski slikar Gabrijel Taller (Daller), a u jednom se po- 
pisu spominje još 1770 godine. U djelu J. Bedekovića Na- 
tale solum S. Hieronymi nalazi se bakrorez sv. Jeronima 
(po Dallerovu crtežu iz 1747). Njegove su zacijelo dvije 
oltarne slike: Poklonstvo Sv. Triju Kralja i Poklonstvo 
pastira, iz 1760, nekad u crkvi Sv. Triju Kralja na Baniji 
kraj Karlovca (danas u Muzeju za umjetnost i obrt u Za- 
grebu) i slike na vratima sakristije (iz 1760) bivše pavlin- 
ske, danas župne crkve u Kamenskom kraj Karlovca. Od 
stranih, dijelom slovenskih umjetnika, koji su radili u 
Hrvatskoj po narudžbama, spominju se na području fresko- 
slikarstva u 18. st.: Giulio Quaglio (1668—1751) iz Laina, 
Franjo llovšek (1700—1763) iz Ljubljane, koji je naslikao 
1752 veliku iluzionističku fresku na apsidalnom zidu franje- 
vačke crkve u Samoboru, a njegov sin Kristofor Andrija 
(1729—1776) fresku iz 1762 (s autoportretom) na stijeni iza 
glavnog oltara u crkvi sv. Katarine u Zagrebu, zatim Antun 
Lerhinger (»pictor Roichensis«), koji je 1772 ukrasio ilu- 




















































zionističkim freskama zavjetnu crkvu na Trškom Vrhu kraj 
Krapine, 1787 pobočnu kapelu, a 1792 svetište. župne crkve 
sv. Ivana u Zagrebu (u zajednici s Antunom Arherom), pa 
Josip Gorner, koji je 1779 izveo fresko-slikarije u župnoj 
crkvi u Kutini. Isto tako i oltarne slike po crkvama u Hr- 
vatskoj izrađuju u 18. st. pored nekih stranih većinom 
slovenski slikari: Danijel Savoye, Valentin Metzinger, For- 
tunat Bergant, Antun Cebej, pa Franz Kochler iz Beča 
(1777) i Ivan Mertz iz Budimpešte (1798). Potkraj 18. st. 
živi u Hrvatskoj slikar Josip Paller, koji izrađuje kvalita- 
tivno vrlo dobre oltarne slike (dvije su mu signirane slike 
apostola sv. Petra i Pavla iz 1780 u Dijecezanskom muzeju 
u Zagrebu). Jedan od posljednjih umjetnika, koji je radio 
još početkom 19. st. u tradicijama baroka freske i oltarne 
slike, bio je zagrebački slikar Antun Keller (oltarna slika 
sv. Barbare u župnoj crkvi u Knegincu kraj Varaždina iz 
1811, sv. Antuna Padovanskog u crkvi u Vinici iz 1815, slika 
sv. Ivana Nepomuka iz 1820 u Dijecezanskom muzeju u Za- 
grebu i t. d.). Dalmacija u 17. i 18. st. importira za svoje 
crkve i samostane brojne slike iz Italije (naročito Venecije). 
Izuzetak od toga čine one slike, koje su izradili u Dalmaciji 
domaći majstori Matej Pončun (1580/90—1660), školovan u 
Mlecima (djela u Šibeniku, na Čiovu kod Trogira i u Splitu) 
i Marko Kavanjin (17. st.), njegov učenik (stolna crkva u 
Splitu). Od talijanskih slikara u Dalmaciji najbolje je za- 
stupan svojim djelima Jacopo Palma mlađi (Šibenik, Split, 
Hvar, Pučišće, Splitska i t. d.), a u znatno manjem broju 
članovi slikarske porodice Bassano (Jacopo i Leandro) 
(Hvar, Vrboska, Korčula, Prčanj), Jacopo Tintoretto (Bol 
na Braču, Šibenik, Korčula) i Alessandro Varotari (Tro- 
gir, Hvar, Dubrovnik). Po svojim velikim dimenzijama, 
vanrednoj kompoziciji i blještavom kolorizmu naročito 
iskače slika Posljednje večere od Mattea Rossellija (oko 
1578—1650) u Galeriji franjevačkog samostana na Hvaru, 
gdje se također nalazi jedna, na žalost znatno oštećena, 
slika mletačkog slikara Marca Liberija (1640—0. 1725; Glo- 
rifikacija sv. Antuna Padovanskog) i jedna dobro uščuvana 
slika baroknog slikara Federika Benkovića (Sv. Petar od 
Alcantare). Sicilijanski slikar Gaetano Garzia dovršio je 
1738 efektnu iluzionističku fresku Apoteoza sv. Ignacija) 
u apsidi isusovačke crkve u Dubrovniku. Na području 
sitnoslikarske barokne umjetnosti u Dalmaciji istakao se 
fra Bonaventura Razmilovič (oko 1636—1680/90) iz Splita 
(minijature su mu u samost. knjižnici u Poljudu kraj Splita). 

LIT.: Općenito: A. Schmarsow, Barock u. Rokoko, Leipzig 1897; H. 
Wölfflin, Kunstgeschichtliche Grundbegriffe, München 1915; W. Hausen- 

renaissance, Manierismus, Frühbarock, Zürich 1939; I. Kukuljević, Slo- 
vnik umjetnika jugoslavenskih, Zagreb 1858; A. Schneider, Izvjestaji o 
popisivanju, proučavanju i fotografiranju umjetničkih spomenika u Hr- 
vatskoj i Dalmaciji, Ljetopis Akad., sv. 46., 47., 49., 50., 51., 52., Zagreb 
1934—40; Z. Jiroušek, Historijsko-umjetnički spomenici Jugoslavije, Za- 
greb 1938; Gj. Szabo, Kroz Hrvatsko Zagorje, Zagreb 1939; Lj. Karaman, 
Eseji i članci, Zagreb 1939. Graditeljstvo: C. Gurlitt, Geschichte des Ba- 
rockstiles in Italien, Stuttgart 1887; H. Wolfflin, Renaissance u. Barock, I. 
izd., München 1888; C. Gurlitt, Geschichte des Barockstiles u. des Rokoko 
in Deutschland, Stuttgart 1889; H. Willich, Giacomo Barozzi da Vignola, 
Strassburg 1906; A. Riegl, Die Entstehung der Barockkunst in Rom, 
Beč 1908; K. Escher, Barock u. Klassizismus in Rom, Leipzig 1910; W. 
Pinder, Deutscher Barock, Diisseldorf-Leipzig 1912; P. Frankl, Die Ent- 
wicklungsphasen der neueren Baukunst, Leipzig-Berlin 1914; A. E. Brinck- 
mann, Die Baukunst des 17. и. 18. Jahrhunderts in den romanischen Län- 
dern, Berlin-Neubabelsberg 1915; M. Wackernagel, Baukunst des 17. u. 
18, Jahrhunderts in den germanischen Lündern, Berlin-Neubabelsberg 
1915; M. Hauttmann, Geschichte der kirchlichen Baukunst in Bayern, 
Schwaben u. Franken 1550—1780, München 1921; C. Ricci, Baukunst u. 
dekorative Skulptur der Barockzeit in Italien, Stuttgart 1922; H. Popp, 
Die Architektur der Barock- u. Rokokozeit in Deutschland und der 
Schweiz, Stuttgart 1924; H. Sedlmayr, Oesterreichische Barockarchitek- 
tur 1690—1740, Beč 1930; Isti, Die Architektur Borrominis, Berlin 1930. 
Kiparstvo: A. E. Brinckmann, Barockskulptur, Berlin-Neubabelsberg 1917; 
A. Feulner, Münchner Barockskulptur, München 1922; M. Sauerlandt, 
Die deutsche Plastik des 18. Jahrhunderts, München 1926; G. Sobotka, 
Die Bildhauerei der Barockzeit, Beč 1927; W. Pinder, Deutsche Barock- 
plastik, Leipzig 1933. Slikarstvo: A. Venturi, Storia dell'arte italiana, 
Sy. IX., L—7., Milan 1924—1934; H. Voss, Die Malerei des Barock in 
Rom, Berlin 1925; M. Pevsner i O. Grautoff, Barockmalerei in den roma- 
nischen Lündern, Wildpark-Potsdam 1928; A. Feulner, Skulptur u. Male- 
Tei des 17. Jahrh. in Deutschland, Potsdam 1929; A. Schneider, Umjet- 
nici rodom iz Dalmacije i Hrv. Primorja, koji su djelovali u tudini, 
»Na$ Jadran«, Split 1938; Z. Jirousek, Bernardo Bobić, hrvatski slikar 


baroka, Jut. List, Zagreb 3. I. 1939; G. Delogu, Italienische Malerei vom 
14. bis 19. Jahrhundert, Zürich 1939. Z 3. 


BAROK — BAROMETAR 

BAROLO, Giulietta, marchesa di, * dvorac Maulévrier 
(Vendée) 27. VI. 1785, + Turin 21. I. 1864. Bila je kći Ed. 
de Maulćvriera. Za francuske revolucije pobjegla je s ocem 
u Njemačku, a zatim u Nizozemsku. Kada se za Napoleona 
vratila u Francusku, uze je za ženu piemontski markez 
Tancredi Faletti di Barolo. Kao vrlo kulturna žena bila je 
prijateljica Lamartineova. Najviše se istakla kao dobro- 
tvorka. Za vrijeme kolere u Turinu bila je bolničarka. 
Svoj veliki imetak ostavila je u dobrotvorne svrhe. 


£ BAROMETAR (grč. Baovs »teZak«) 
ili tlakomjer je sprava, kojom se mje- 
ri tlak uzduha i drugih plinova. Tor- 
ricelli je prvi ustvrdio (1644), da po- 
A stoji tlak uzduha atmosfere, i našao 
je njegovu veličinu. Razjasnio je već 
otprije poznatu činjenicu, da se voda 
u cijevi sisaljke ne penje više od oko 
10 m s pretpostavkom, da visina 
uspona vode zavisi o veličini tlaka 
uzduha. S istog razloga zaključio je, 
da će se živa, koja je trinaest i pol 
puta teža od vode, držati u cijevi 
na toliko puta manjoj visini. Svoju 
pretpostavku potvrdio je glasovitim 
pokusom (esperienza delľ argento vi- 
vo), što ga je prema njegovoj zami- 
sli izveo već koncem 1643 drug mu 
Viviani.  Podužu staklenu cijev, na 
jednom kraju zatvorenu, napunio je 
živom, zatim je otvor cijevi začepio 
prstom i preokrenuvši cijev uronio 
njen otvor pod površinu žive u dru- 
goj široj posudi; kad je otvor odče- 
pio, živa se u cijevi spustila toliko, 
da je stup žive u njoj sezao u visinu 
za dužinu »jedne ruke i četvrt i još 
jedan prst«, Torricelli je upoznao, da 
je prostor iznad žive u cijevi zrako- 
prazan (vakuum, kasnije prozvan i 
Torricellijev prostor), a jednako je 
razabrao i to, da su promjene visine 
živina stupa ovisne o promjenama 
tlaka uzduha kao i o promjeni tem- 
perature, pa je time dao osnovu za 
spravu, kojom se može mjeriti tlak 
uzduha. Opis toga pokusa sa slikom 
i tumačenje sačuvano je u pismima 
Torricellijevim iz Firence prijatelju Ricciju u Rim iz mje- 
seca lipnja 1644. 

O novom otkriću brzo se saznalo, pa su na više mjesta 
počela prva redovna mjerenja i to, kako se čini, najprije 
u Francuskoj. Već 1648 izvršio je Périer istodobna mje- 
renja na podnožju i vrhu brijega Puy de Dome i time 
upoznao, da tlak uzduha opada s visinom. U Stockholmu 
vrše mjerenja Descartes i Chanut (1649—1651). Iz Italije 
sačuvala su se mjerenja iz 1654. U Engleskoj su, čini se, 
prvi redovno mjerili Robert Boyle (oko 1659), kasnije John 
Beal i John Wallis. Od Boylea potječe i naziv »barometar«, 
dok je Beal već 1666 upoznao dnevnu periodu tlaka 
uzduha. U Njemačkoj izvršio je, čini se, prva mjerenja 
profesor R. S. Camerarius 1691 u Tiibingenu. 

Priugotavljanje barometara, koji su prije Boyleova na- 
Ziva (a još i kasnije) nosili ime Torricellijeve cijevi (Tubus 
Torricellianus), čini se, da su dugo vremena vršili isključivo 
puhači stakla u Italiji. Profesor Algewor iz Ulma priča 
opširno o Talijanu po imenu Cossa, koji je na prijelazu od 
17. na 18. st. »raspačao mnogo stotina takvih instrumenata 
u Njemačkoj«. 

Barometara ima danas više vrsti, a način mjerenja zavisi 
o fizikalnom principu, na kojem se osnivaju, i o njihovu 
posebnom uređaju. 

1. a) Barometri na tekućinu (Torricellijev princip) pune 
se danas obično živom, a izgrađuju se u više oblika: bilo 
tako, da je donji dio staklene cijevi svinut u obliku slova 
U, bilo tako, da je otvor cijevi zaronjen u živu u posebnoj 
posudici. Ovakvim uređajem dobivaju se dvije površine 
tekućine; na slobodnu donju površinu djeluje tlak uzduha 
(plina), dok je nad gornjom površinom u cijevi vakuum. 
Mjerenje se u bitnosti sastoji u tome, da se odredi visina 
(dužina) stupa-tekućine u cijevi, koja je data linearnim 
razmakom obiju površina tekućine. 

Sl: A; 
a) Vanjski oblik instrumenta, b) barometar u okomitom presjeku, 
c) vizir s nonijem, d) Buntenov šiljak 


POSTAJNI BAROMETAR S REDUCIRANOM LJESTVICOM 


Bitni sastavni dijelovi ovih barometara osim cijevi (i 
posudice) jesu još: skala, kojom se mjeri dužina živina 
stupa, viziri, t. j. naprave, kojima se na skali odreduje 
položaj površina žive (meniskus), i nonij (v.), koji omo- 
gučuje veliku točnost čitanja manjih dijelova skale. Kod 
t. zv. »apsolutnih« ili »normalnih« barometara može se 
ispravnost njihova stanja uvijek utvrditi kvantitativnim 
ispitivanjem vakuuma (metoda po Aragou), kao na pr. 
kod barometara tipa Wild-Fuess. Kod t. zv. »relativnih« 
barometara (na pr. »Fortin«, »Stationsbarometer«, »Kew 
pattern«) nema mogućnosti ovakve kontrole, pa je po- 
trebna povremena uporedba njihova stanja s normalnim 
barometrom. Kod nekih barometara ove vrste ugrađena je 
unutar staklene cijevi posebna naprava, t. zv. Buntenov 
šiljak, da se prepriječi ulaženje uzduha u vakuum. 

Stup žive u barometru drži ravnotežu stupu uzduha (je- 
dnakog presjeka), koji seže od slobodne površine žive do 
kraja atmosfere. Dužina živina stupa iznosi na morskoj 
razini oko 76 em. Pošto 1 cm? žive važe 13,6 g, pa ako je 
presjek barometrove cijevi 1 cm", težina živina stupa bit 
će: 76X13,6=1033 g, t. j. nešto više od 1 kg. Ova težina 
predočuje ekvivalenat težine stupca uzduha, a prema tome 
statički i tlak atmosfere na plohu od 1 cm? na površini 
mora. Kao mjerne jedinice na skali barometara služe danas 
obično milimetri (mm), a u novije doba i milibari (mb) 
(1 mb =0,75 mm); starije mjere bile su: »engleski palac« 





BAROMETAR 


= 2,54 em i »pariski palaca = 2,71 cm. Kod barometara sa 
t. zv. »reduciranom« skalom dijelovi skale su reducirani 
(umanjeni) u omjeru presjeka cijevi i posudice, da se time 
kod mjerenja uvaže promjene živine površine (u posudici) 
kao pomične nul-točke skale. Kod ove vrsti barometara 
važno je, da je količina žive za svaki instrumenat točno 
određena i stalna. Kako bi se mjerenjem dužine živina 
stupa dobili međusobno uporedivi iznosi »barometrijskog 
stanja«, potrebno je, da se na vrijednosti, dobivene mje- 
renjem, primijene još neke korekcije i to: za temperaturu, 
za silu težu i za kapilarnu depresiju živina meniskusa (v.). 
Primjena prvih dviju korekcija potrebna je s razloga, što 
dužina živina stupa zavisi osim o tlaku uzduha još i o tim 
faktorima, koji su promjenljivi, dok treća korekcija stoji 
u ovisnosti o veličini presjeka barometrove cijevi. 

b) Barometri na vagu uređeni su tako, da na jednom 
kraku vage visi živin barometar, a na drugom protuuteg, 
koji vagu održava u stanju ravnoteže. Instrumenti ove 
vrsti uređeni su većinom kao barografi (v.). 

2. Kod elastičnih ili aneroid-barometara služi kao osnovni 
dio instrumenta potpuno zatvorena metalna posudica s tan- 
kim stijenama, iz koje je manje ili više isisan uzduh. Tlak 
uzduha deformira stijenu posudice, dok se elastičnim otpo- 
rom stijenke ili ugrađenog elastičnog pera ne uspostavi 
ravnoteža. Kod promjena tlaka mijenjaju sé i ravnotežna 
stanja, a mala gibanja stijene posudice ili elastičnog pera 
uvećavaju se zgodnim načinom i prenose na kazaljku, koja 
stoji nad mjernom skalom. Aneroidi (ili holosterik-baro- 
metri) nijesu apsolutni instrumenti i moraju se za ispravan 
rad urediti (justirati) uporedbom sa živinim barometrom. 
Mjerenje tlaka aneroidima neovisno je od sile teže, pa su 
osobito podesni za aerološka mjerenja kao visinomjeri 
(altimetar) i kod meteorografa (v.), ili kao aneroid baro- 
grafi za redovne registracije tlaka. Zbog pojava tromosti 
podatci mjerenja su manje točni nego kod barometara na 
Živu. Općenito uzevši aneroidi su to manje točni, što su 
veći skokovi kazaljke, kad se aneroid lako potrese. АЖ 
»kompenzacija na temperaturu« postizava se kod boljih 
instrumenata time, što posudica sadržava nešto zraka ili 
čistog dušika. 

Već je Leibniz 1702 dao u jednom svom pismu osnovnu 
misao  aneroida, no 
općenito su oni uve- 
deni istom 150 godina 
kasnije. Najvažniji 
oblici aneroida potje- 
ču od L. Vidiea (1845) 
i E. Bourdona. Kod 
prvih služi kao bitni 
dio instrumenta t. zv. 
»Vidie - doza«, mala 
metalna posudica u 
obliku niskog valjka; 
niski plašt valjka (pr- 
stem) je čvrst, a široke 
osnovke su vrlo ela- 
stične o membrane «, 
katkad spojene prije- 
nosom uz elastično 
pero; kod drugih služi 
za to »Bourdonova ci- 
jev« kružno svinuta 
evakuirana cijev, obi- 
čno eliptičkog presje- 
ka. Najraširenija vrst 
aneroida je ona po 
Naudetu, mnogo ma- 
nje aneroidi s mikro- 
metričkim vijkom po 
Goldschmidu. U naj- 
novije doba konstrui- 
rao je Paulin (Stock- 
holm) vrlo usavršen 
aneroid bez ijednog 
rotacionog ležaja; kod 
njega su uspješno uklo- 
njeni dosadanji nedo- 
statci (t. zv. »mrtvi 
hod« u osima, otpori 
zbog trenja, a zgodnim 
izborom metala i šte- 








SI. 2 BAROMETAR PO FORTINU 
Sa strane gornji i donji vizir 

tan utjecaj temperature i poremećaji u 
elastičnosti doze. 

3. Tlak uzduha, a prema tome i nad- 
morska visina, može se mjeriti i hipso- 
metrom (v.), t. j. spravom, koja služi u 
prvom redu za točno određivanje vre- 
lišta vode. 

LIT.: Meteorologische Zeitschrift, 1894, s. 445; 
Hann-Siiring, Lehrbuch der Meteorologie, Leipzig 
1926; E. Kleinschmidt, Handbuch der meteoro- 
logischen Instrumente, Berlin 1935; Meteorolo- 
gical Glossary. London 1918. M. Ko. 

BAROMIĆ, 1. Blaž, * Vrbnik prije 
1450, kanonik-glagoljaš, štampar. Mladu 
je misu čitao 27. X. 1471 (isp. Starine, 
knj. 33, str. 57), a potkraj života kao 
senjski kanonik 1493 izučio u Mlecima 
štamparsko umijeće. Pri mletačkom 
izdanju glagoljskoga Brevijara (ili upra- 
vo »brvijali hrvatskih«) u tiskari An- 
drije de Torresanis de Asula od 1493 
sudjelovao je kao korektor (»koreženi 
po pre Bl. B. kanonigi crikve senske«), 
učeći u isti čas i umijeće štampanja. 
Kao samostalni štampar 1494 uz pomoć 
arhižakna Silv. Bedričića i žakna Ga- 
špara Turčića izdao je glagoljski Misal 
(»Misali«), a 1496 Spovid općenu prema 
prijevodu Jakova Blažiolića. 

LIT.: I. Kukuljević, Tiskari jugoslavenski 15. 
i 16. včka, Arkiv, knj. 1., Zagreb 1851; Oskar 
Asbóth, Das zu Zengg im Jahre 1494 gedruckte 
glagolitische Missale, Archiv f. slav. Phil, sv. 
19., Berlin 1897; V. Jagić, Hrv. glag. knjiže- 
vnost, Zagreb 1913; F. Fancev, Prvi izgrađivači 
hrvatskoga štamparstva, Grafička Revija, Za- 
isreb 1926; M. Breyer, Senj — kolijevka hrvat- 
skog tiskarstva, Hrv. kulturni spomenici, knj. I., 
Zagreb 1940. F.F. 

2. Jakov, štampar. U društvu sa 
štamparom Ambrogiom Corso-om ovaj 
je B. u Mlecima 1571 izdao ćirilicom 
Oficija. U kolofonu toga izdanja on se 
nazvao upravo Jakob de Barom (»Stam- 
pano u Bnecieh, Jakob dje-barom i 
AbroZo Kor'so kum'pano«), što su prof. 
M. Rešetar i C. Gianneli (isp. Dva 
dubrovačka jezična spomenika iz 16. 
st., Beograd 1938) objasnili kao Jakob de 
Barom, t. j. Jakob Baromov sin ili upra- 
vo Baromič. I Blaž se u kolofonu Spo- 
vidi općene (1496) također nazvao »Ja 
pop Blaž Bar(o)m(o)v sin z Vrbnika«. 
Kako u Jakovljevu izdanju Oficija, i 
pored naslanjanja na starije dubrovačko 
ijekavsko-štokavsko izdanje od 1512, 
ima čakavizama, naslućuje se, da je i 
) Jakov porijeklom s otoka Krka. F. F. 
vora fe pristo, па BARON, 1. Gustav, Ж Kutina 1847, 
ka; bijela pločica s tri T Zagreb 1914, sveuč. profesor i kano- 
marke je donji viziri nik, Skole polazio u Kutini, Bjelovaru, 
pu бата: za. dizanje Koprivnici, Požegi, Zagrebu i Beču. 

puštanje žive. £. Te = 
Vršio različne odgovorne službe: pre- 
fekt u sjemeništu, profesor nadb. liceja i bogosl. fakulteta, 
1885 rektor sveučilišta, rektor sjemeništa, arhiđakon i gene- 
ralni vikar. Bio je velik dobrotvor; razdijelio preko 100.000 
kruna. Napisao mnogo članaka u Kat. listu. 
LIT.: Katolički list, 149—64, Zagreb 1914. J. B-c. 


\ 2. Louis, ** Pouyloubrin 
407 (Gaskonja) 1612, + 1663, 
francuski pjesnik. Njegov 
407 otac, bivši advokat u po- 
\  krajinskom parlamentu (su- 
dištu), bio je javni čino- 
vnik u svojoj pokrajini. 
B. je studirao u Toulousi. 
Sa dvadeset i jednom go- 
dinom je ušao kao ргоѓе- 
sor-regens u slavni kolež 
Esquille. Tri puta je od- 
nio nagradu u natjecanju 
»Jeux Floraux« (v.) i odon- 
da je imao čast biti među 





Sl. 3. »NORMALNI« 
BAROMETAR PO 

WILD-FUESSU. Slika 
prikazuje donju polo- 
vicu instrumenta dije- 
lom u vertikalnom pre- 





Sl. 4. SHEMA ANEROIDBAROME- 

TRA S IZVANJIM ELASTIČNIM 

PEROM. Crtež prikazuje gibanje slo- 

bodnog kraja elastičnog pera kod 
različnih tlakova. 

sucima. Pošto je ušao u 
advokatsku karijeru, po- 
vukao se kasnije u ro- 
dno selo kraj svog sta- 
rog oca, pa je tu dugo 
živio životom filozofa i 
pjesnika. 

. Pjesme toga dobrog 
seoskog duha, koga su 
nazvali »najdražim žre- 
| com  Gaskonje«, nisu 
|| objavljene u zbirci. Pi- 
sane su gaskonjskim di- 
jalektom. Michelet je 
izdao neke od njih, uz 
komentar i francuski 
prijevod, u svome djelu 
Poètes gascons du Gers, 
Auch (1904). РСТ: 





S 


a и 1 BARONCELLI, Nic- 
ma Side < SAME POR coló, + Ferrara u listo- 


padu 1453, tal. kipar. 
Vasari tvrdi, da je bio učenik Brunellescov. Djelovao je 
od 1436 do 1442 u Padovi, ali se od djela, što ih je ovdje 
izveo, sačuvalo veoma malo. U Ferrari je bio u službi Lio- 
nella d'Este, pa je 1451 izradio konja za konjanički spome- 
nik Nikole III. d'Este (zbog toga su ga i nazivali Niccolo 
del Cavallo). Spomenik je propao 1716. Za katedralu u 
Ferrari izradio je tri kipa, koji se još i danas nalaze ondje 
(Krist na križu između Bogorodice i Ivana). Ovi likovi 
odaju, da je na B. znatno utjecao Donatello, ali su oblici 
Donatellovi izišli ispod ruke B. konvencionalno. 


LIT.: Thieme-Becker, ALBK IL, Leipzig 1908; A. Venturi, Storia dell 
arte italiana, VI., Milan 1908; G. Fiocco u Rivista d'arte XI. (1929). A. Sch. 


BARONE, Enrico, * Napulj 22. XII. 1859, + Rim 14. V. 
1924, ugledni tal. vojni struénjak i ekonomist. Predavao je 
povijest vojne vještine na Scuola superiore di guerra. 
G. 1911 napušta vojničku karijeru i posvećuje se teoret- 
skom studiju narodnog gospodarstva. Dobiva katedru te 
znanosti na Institutu za ekonomske nauke u Rimu, gdje je 
djelovao do svoje smrti. 

BIBL.: Od djela vojnog karaktera odlikuju se: Del combattimento 
autonomo, a proposito del nuovo regolamente della fanteria tedesca, 
1889; Come operavano i grandi eserciti, 1892; Il fuoco di fucileria, 1893; 
La storia militare della nostra guerra fino a Caporetto, 1919. S područja 
političke ekonomije: Principii di economia politica, 19255; Economia colo- 
niale, 1912; Moneta e risparmio, 1919. M. A-č. 

BARONES REGNI (baruni kraljevstva) — Staleži. 

BARONET (engl. »mali barun«), velikaški stupanj izme- 
đu viteza i baruna, koji je uveo kralj Jakov I. 1611 u 
Engleskoj, 1619 u Irskoj, a 1624 u Novoj Škotskoj. Baro- 
neti imadu naslov Sir, a njihove žene Lady. Tu su čast 
dobivali u početku sinovi vitezova i mlađi sinovi baruna. 

BARONIUS, Caesar, * Sora (Campania, Italija) 31. X. 
1538, + Rim 30. VI. 1607, oratorijanac, kardinal, crkveni 
historičar. Poznat je osobito zbog monumentalnog djela 
Annales ecclesiastici (od Krista do 1198, u 12 folio sve- 
zaka, Rim 1588—1607). To djelo s nastavkom iznosi danas 
37 folio svezaka. Theinerovo izd., Pariz 1876—83. TH 

BAROSS DE BELLUS, Gabor, Ж Pruzsina u Trenčinskoj 
županiji 6. VI. 1848, + Budimpešta 8. V. 1892, madžarski 
državnik. Poslanikom u parlamentu postade 1875, a 1883 
podtajnikom za saobraćaj. Reorganizirao je državne želje- 
znice i pojednostavnio njihovu upravu. 29. XII. 1886 po- 
stade ministar poljodjelstva, a 16. VI. 1889 uz to i ministar 
trgovine. Na tom mjestu ostade do smrti. Uz željeznice 
usavršio je i riječni saobraćaj, osobito na Dunavu,. podigao 
skladišta na Rijeci i podupirao osnivanje Ugarsko-hrvatskog 
parobrodarskog društva. Dio riječke luke prozvan je po 
njemu (luka Baross). J. N. 

BAROTSE — Crnci. 

BARRANCOS su duboke doline nastale erozijom, radi- 
jalno raspoređene na pristrancima vulkanskog čunja. Ime 
potječe s kanarskog otoka Palma. Z. D-i. 

BARRANDE, Joachim, X Saugues (Haute-Loire) 1799, 
T Frossdorf kod Beca 1883, paleontolog. Svršio politehniku 
u Parizu, kao odgojitelj grofa Chamborda pošao u emi- 
graciju, nastanio se u Pragu proučavajuči paleozojsku for- 
maciju u Češkoj. Klasično djelo Systeme silurien du centre 
de la Bohéme (Pariz i Prag 1852—1877). Bavio se naro- 
čito trilobitima i njihovim razvojem (Trilobites, svezak 
I—II, Prag 1871). Njegova teorija o kolonijama bila je 
žestoko pobijana (o tome Defense des colonies, Prag i 

Pariz 1861—70). Općim baštinikom njegovih zbirka, ruko- 
pisa i knjiga je češki muzej u Pragu. J.P-k. 

BARRANQUILLA, glavni grad okružja Atlantico u ju- 
žnoameričkoj republici Columbiji i najvažniji trgovački 
grad u zemlji, s prostranom lukom na rukavu rijeke Mag- 
dalene, željeznicom spojen s primorskom lukom Puerto 
Colombia u Darijevu zalivu Karipskoga mora. Ima 68.000 
stan., koji se bave industrijom šećera i tekstila i izvozom 
zemaljskih proizvoda (kože, kave, duhana i zlata). O. O. 

BARRAS, Раш, Ж Fos. Emphoux 1755, + Chaillot kod Pa- 
riza 1829, francuski političar. Kao član parlamenta pristao 
je 1789 uz revoluciju, sudjelovao kod juriša na Bastillu i 
Tuilerije, glasovao za neodgodivo smaknuće Luja XVI, 
1794 srušio Robespierrea, pa je od 1795 do 1799 najmoćniji 
član direktorija, više puta s diktatorskim ovlastima. Upo- 
znavši 1793 Napoleona isposlovao mu je zapovjedništvo u 
talijanskoj vojni. G. 1799 morao se ukloniti konzularnoj 
vladi i poći u progonstvo. 

BARREAU — Odvjetnik. 

BARRERE, Camille, * La Charitć-sur-Loire 23. X. 1851, 
+ Pariz 7. X. 1940, francuski diplomat. Kao časnik priklju- 
čio se komuni te je zato bio osuđen na deportaciju, ali je 
pobjegao u London. U doba Berlinskog kongresa živio je u 
Berlinu te je bio na glasu kao dobar poznavalac istočnog 
pitanja. Francuski predstavnik na kongresu Waddington uze 
ga za osobnog tajnika. Stajao je u uskoj vezi s Gambettom 
i surađivao u njegovoj La République francaise. Iza pomi- 
lovanja stupio u diplomaciju te je kao poslanik kod Kviri- 
nala u Rimu (1897—1924) radio na zbliženju Francuske i 
Italije. Njegov rad odražavao se u smjeru slabljenja veza 
Italije s Trojnim savezom. B. je 1900 uglavio sporazum 
s talijanskim ministrom vanjskih posala Visconti- Venosta 
u pitanju francusko-talijanskih interesnih sfera u sjever- 
noj Africi, po kome Italija dobi slobodne ruke u Tripolisu, 
a Francuska u Maroku. G. 1914 radio je odlučno na tome, 
da Italija proglasi svoju neutralnost, a 1915, da stupi u rat 
na strani antante. 

Znatnije događaje iz vremena svog diplomatskog djelo- 
vanja obradio je u člancima, ponajviše u Revue des Deux 
Mondes i u Revue de Paris između 1929 i 1938. 

LIT.: Ch. Roux, Trois ambassades francaises a la veille de la guerre, 
Pariz 1928; Ernst Ed. Berger, Die grosse Politik Delcassés. Frankreichs 
Kampf um die Vorherrschaft in Europa, Essen 1939; Isti, Camille Barrére 
u Berliner Monatshefte, 1940. JN 

BARRES, Maurice, * Charmes-sur-Moselle 1862, T Pariz 
1923. Složen i nemiran duh, razrovan nutarnjim borbama, 
skeptičan i zadojen u velikoj 
mjeri pesimizmom i krajnji 
individualist. U prvim је 
djelima iznio svoje duševne 
trzavice i upornost, da saču- 
va jedinu vrednotu, u koju 
nije posumnjao, a to je nje- 
gov »ja« Prvi roman Sous 
l'oeil des Barbares (1888) je 
ispovijest intelektualca, koji 
ljubomorno bdi nad sobom, 
ali priznaje, da je njegov »ja« 
nemoćan. B. traži istinu i stal- 
nost, hoće da se oslobodi ego- 
izma (culte du moi) s pomo- 
ću vanjskoga svijeta, koji će 
mu pružiti potpunost doZi- 
vljaja. Kao narodni zastup- 
nik za Nancy oštro se obara 
na dreyfussovce i Zolu. U 
Un Homme libre (1889) Bar- 
résov individualizam je razapet između Lotaringije i 
Crkve. Le jardin de Bérénice (1891) najavljuje Barrčsa, 
koji hoće da se čvrsto »ukorijeni«. Kroz stalna traženja, 
odražena u jakim djelima: Du Sang, de la Volupte, de la 
Mort (1895), Le Culte du moi, examen de trois idćologies; 
L'Ennemi des lois (1893), on je našao svoj put u naciona- 
lizmu i kultu mrtvih. Otada postaje istraživač narodnih 
snaga, pjesnik Lotaringije i grobova, pa je od pejzaža i gro- 
bišta stvorio svoju novu filozofiju. Njemu je Lotaringija 
pravilnik života, a mrtvi pređi — kojih život samo produ- 
bljuje — njime zapovijedaju i on ih sluša (Les Amitiés 
francaises, 1903), jer je pustio korijenje duboko u francusku 
zemlju. »Iščupana stabla« moraju uginuti (Déracinés, 1897). 
Od ovoga vremena izlaze njegova glavna djela: L'Appel 
au Soldat (1900), Leurs Figures (1902), Colette Baudoche 
(1909), Colline inspirée (1913), Scénes et Doctrines du Na- 

tionalisme (1902), Bastions de l'est; Au service de l'Alle- 
magne (1905). B. je bio velik umjetnik, pa je mnogo utje- 
cao na mlađe naraštaje, a kod nas je imao učenika u A. 
G. Matošu. 

LIT.: O Barrčsu je pisao Matoš u Mladoj Hrvatskoj 1902, u sarajevskoj 
Nadi 1903, Obzoru 1912; P. Skok, M. Barrés. Jug. Njiva, VIIL, L; A. 
Wenzelides, M. Barrés, Genij Rajne, Jug. Njiva, VIL, 2.; 1923; А. 
Thibaudet, La Vie de М. Barrès, 1921; V. Giraud, Les Maîtres de 
l'heure, M. Barrés, 1922; H. Brémond, M. Barrés, 1925. 

PRIJEVODI: Od B. su preveli: Z. Terković, Vrt na Orontu, R. M. 
Ivanović (R. Maixner), O krvi, slasti i smrti, ZB, Zagreb 1923; 1000 
najljepših novela: Ljubav u zemlji Thule, br. 52—54, Zagreb 1933. D. št. 

BARRIE, Sir James Matthew, ** Kirrimuir 9. V. 1860, 
t London 19. VI. 1937, škotski dramatičar i pripovjedaé, 
osnovao Kailyard-školu, koja realistički opisuje život škot- 
skih siromaha. U dramama Quality Street (1901), The Admi- 
rable Crichton (1914), Dear Brutus (1922) i Mary Rose 
(1924) obrađuje prilično beznačajne teme na sentimentalan 
način, idealizirajući žene i djecu, spajajući keltsku fantaziju 
s bizarnim humorom. Bolji je u djelima, gdje škotski hu- 
mor ublažuje sentimentalnost (komedija What every wo- 
man knows, 1918). Svjetski je glas stekao dječjom dram- 
skom pričom Peter Pan (1928), stvorivši vilinsko biće, koje 
je već prešlo u engleski folklor. U knjizi Margaret Ogilvy 
(1896) opisuje život svoje majke. J. T-a. 

BARRILI, Anton Giulio, Ж 1836, + 1908, talijanski pri- 
povjedaé iz Savone (Liguria), sudjeluje u borbama za oslo- 
bodenje Italije. Osobito su se u ono doba sviđali njegovi 
lako pisani romani (ima ih preko 60), na pr. Come un 
sogno, 1875; L'olmo e l'edera, 1877, koji se još uvijek či- 
taju i izdaju (najnovije izdanje 1934). Prevodili su ga prije 
i kod nas (na pr. Narodne novine, 1882, br. 34—96: Val 
d'Olivi). 


LIT.: E. E. Morando, A. G. B. e i suoi tempi, Napulj 1926; R. Bar- 


biera, Ideali e caratteri dell' Ottocento, Milan 1926; B. Croce, La lette 
ratura della nuova Italia, I. knj., III. izd., Bari 1929. M. D-ić. 


BARRISTER — Odvjetnik. 

BARROIS, mala historijska krajina (pagus Barrensis), 
kojoj je središte Bar-le-Duc. Pripada većinom dćparte- 
mentima Meuse i Meurthe-et-Moselle. 

BARROS, Joáo de, Ж Vizeu 1496, + 1570, portugalski 
pisac i historičar. Napisao je roman Cronica do emperador 
Clarimundo, a glavno mu je djelo Asia, najvaZnije vrelo za 
povijest Portugalaca u Aziji do 1539. Ubrajaju ga medu 
najveće portugalske pisce. 

BARROS ARANA, Diego, Ж 1830, + 1907, čilenski po- 
vjesničar. 

BIBL.: Glavna djela: Historia General de la Independencia de Chile, 
Historia de la Guerra del Pacifico i Historia General de Chile. 

BARROW, Isaac, Ж 1630, + 1677, profesor matematike 
na sveučilištu u Cambridgeu. G. 1669 odrekao se katedre 
u korist svoga učenika Newtona i posvetio se teologiji. 
B. je prvi potpuno riješio teoretski problem stvaranja slike 
u dalekozorima; prvi je razmatrao diferencijalni trokut kod 
određivanja tangente (v.) u točki krivulje, a to je bio jedan 
od povoda za otkriće diferencijalnog računa (v.). Ujedno je 
on prvi opazio recipročnu relaciju između diferencijacije 
(v.) i integracije (v.). Glavna su mu djela Lectiones opti- 
cae et geometricae; Lectiones habitae in scholis. Izdao je 
neka djela Euklida, Arhimeda, Apolonija i Teodozija. S.Š. 

BARRY, 1. Sir Charles, * London 23. V. 1795, + London 
12. V. 1860, najznatniji engleski arhitekt u prvoj polovini 
19. st. Isprva samouk, polazi 1816 na studij starih spome- 
nika u Italiju, Grčku, Palestinu i Egipat, i vraća se 1820 u 
Englesku. Dojmovi, što ih je primio na tom putovanju, 
ogledaju se u građevinama, koje je tada podizao (Town 
Hall u Halifaxu, Athenaeum u Manchesteru). U stilu tali- 
janske renesanse sagrađeni su njegovi Travellers Club i 
Reform Club u Londonu. Glavno je njegovo djelo london- 
ski parlamenat u gotičkom stilu (dovršen tek poslije nje- 
gove smrti 1868). B. je znatno utjecao na svoje suvremenike, 
nasljednike i učenike, među kojima su najznatniji Somers 
Clarke, John Gibson i njegovi sinovi Edward Middleton 
B. Charles B. i John Wolfe B. koji je osnovao čuveni 
londonski Tower Bridge. 


LIT.: A. Barry, Life and works of Sir Ch. B., London 1867; Isti, 
Memoirs of the life and works of Sir Ch. B., London 1870; Thieme- 


Becker, ALBK, IL, Leipzig 1908. 

2. Edward Middleton, Ж London 1830, + London 27. r 
1880, engleski arhitekt, treći sin Charlesov. Dovršio je od 
oca započeti londonski parlamenat (Westminster House) i 
sagradio u Londonu Royal Opera House, Floral Hall u 
Covent Gardenu, kolodvore Charing Cross i Cannon 
Street. Najznatnije su njegove gradevine Burley Grammar 


School i Public Library u Birminghamu. 


LIT.: Thieme-Becker, ALBK, IL, Leipzig 1908. A. Sch. 








































































BARRYMORE, američka glumačka porodica: 1. Maurice, 
Ж 1847, + 1905, pravim imenom Blythe, rođen u Indiji, 
došao u Ameriku 1875, poznat kao glumac starog ro- 
mantičnog tipa, ujedno pisac i dramatizator. Žena mu, 
Georgiana Drew, također iz glumačke porodice. Djeca: 

2. Lionel, * London 1878; 

3. Ethel, Ж Filadelfija 1879, kao kazališna glumica imala 
velike uspjehe u Americi u komičnim i ozbiljnim ulogama; 

4. John, * Filadelfija 1882, glumac kao i brat mu Lionel, 
igrao u Americi i Australiji, naročito uloge u Shakespea- 
reovim dramama. Oba su brata postigla svjetske uspjehe 
kao filmski glumci karakternih likova. John u filmovima: 
Dr. Jekyll and Mr. Hyde, Beau Brummell i dr. Lionel režira 
Lady X s Ruthom Chatterton, otkriva Clarka Gable u 
The last Mile, igra The yellow ticket s Elissom Landi, 
Little Colonel sa Shirley Temple i dr. Oba brata igrala su 
Arsène Lupin, Grand Hotel, Shanghay-Express (s Marle- 
nom Dietrich) i dr. Lj. M. 

BARSANTI, Eugenio, * 12. X. 1821, + 18. IV. 1864, re- 
dovnik, talijanski fizičar. U 20. godini života postaje pro- 
lesorom fizike, matematike i filozofije. Eksplozija praska- 
vog plina u Voltinoj pištolji dovela ga na misao, da bi se 
takve eksplozije mogle upotrijebiti za tjeranje motora. 
Prve pokuse s takvim motorom na eksploziju pravio je u 
Firenci 1849 i s fizičarom Feliceom Matteuccijem polučio 
patent 1854. Izrađuje prvi motor u radionici Benini u Fi- 
renci, a več 1860 osniva društvo za eksploataciju svog 
izuma, Na izložbi u Firenci 1861 prikazivan je njegov mo- 
tor od 20 KS, tjeran rasvjetnim plinom. B. je predviđao i 
upotrebu tekućih goriva za motore na eksploziju. Francuzi 
su mu osporavali prioritet izuma i pripisivali ga Belgijancu 
Lenoireu, koji je svoj patent dobio tek 1859. DS. 

BARSEGAPE, Pietro da — Pietro da Barsegape. 

BARSKA TLA — Tla, klasifikacija tla. 

BARSONY, Istvan, Ж Sárkeresztür 15. XI. 1855, + 1928, 
madžarski pripovjedač, pisac lovačkih crtica. Napisao je 
velik broj romana i novela, u kojima crta prirodu u svim 
nijansama. U romane unosi lovačke doživljaje i žive opise 
prirode, osobito šume. 

BIBL.: Najčitanija djela: A szabad eg alatt (Pod vedrim nebom), 
Budimpešta 1888; Erdón-mezón (Preko šuma i livada), Budimpešta 1893; 
A róna és az erdó (Šuma i ravnica), Budimpešta 1902; Vadász-tórténetek 
(Lovačke priče), Budimpešta 1897; Az ёп világom (Moj svijet), Budim- 
pešta 1925. Od njega je i roman iz života životinja A rab király 
szabadon (Zarobljeni kralj u slobodi), Budimpešta 1903. N 


BAR-SUR-AUBE, stari francuski grad s preko 4000 st. 
(Barrois) u dćpartementu Aube, u bogatom, rijetko napu- 
čenom kraju. Važno je tržište žitom i vinom. U gradu ima 
vrlo zanimljivih građevina. Crkva Notre-Dame s neobičnom 
izvanjskom drvenom galerijom potječe iz 12. st., isto tako 
i crkva Saint Maclou, dok je kapelica Saint-Jean iz 13. st. 

BARŠUN (somot, samt, pliš), tka se obično s dvije osno- 
ve (osnovno tkanje osnove i flor osnove) ili s dvije 
potke (osnovno tkanje potke i flor potke). Pri ovakvu 

anju konac, koji leži na licu osnove ili potke, pravi za 
baršun karakteristični flor u obliku petlje. Kad se ova 
petlja rasiječe, daje tkanini dlakavu površinu. Čupave se 
tkanine ipak razlikuju od baršuna u tom, što je površina 
tkanine postala dlakava zbog češljanja osnovnog tkanja. 
Baršunu slične tkanine su tkanine za ručnike i ogrtače 
za kupanje. Baršun se pravi od pamučnog materijala, a 
često i u kombinaciji s umjetnom svilom ili lanom. F. Ko-6. 


log) cvijeta te dviju uskih, šilastih, na vrhu u osat suženih 
pljevica; obuvenac ima također osat, na vrhu dva ravna, 
а na hrptu jedan poput koljena svinuti. Baršunka raste na 
iše ili manje pjeskovitim i suhim mjestima u primorskim 
krajevima. S. H-ć. 

- BARŠUNOVAC ili getit (po Goetheu). Željezna ruda, 
koja kristalizira rompski. Kristali se vrlo često razvijaju 
u vidu iglica i u tanušnim vlakancima. Ako se razvije u 
bubrežastim ili kuglastim masama, koje su vlasaste struk- 
ture, a na površini pokazuju kao oker žuto, kestenjasto ili 
crno baršunasto prelijevanje, zovemo ga baršunovcem, Pre- 
asnih baršunovaca ima kod nas u željeznim rudnicima u 
biji. Tu se po pukotinama limonita prevukla baršunasta 
vlaka, koja se prelijeva kao crni baršun; sva je posuta 
tanušnim sićušnim iglicama getita, koje se u baršunastu 

prelijevanju ističu svojim 
metalnim sjajem. Getit je že- 
ljezni hidroksid FesOs.HsO. 
Postao je iz limonita gubit- 
kom jednoga dijela njegove 
vode. A postaje i neposre- 
dno iz vodenih otopina. F. T. 

BART, 1. Arnošt, * 1870, 
lužičkosrpski javni radnik i 
političar, istakao se mnogo 
radom oko kulturnog, gospo- 
darskog i političkog osvješ- 
Čivanja lužičkih Srba. Od 
1911 je narodni zastupnik u 
saskom zemaljskom saboru, 
a poslije svjetskog rata osno- 
vao je u studenom 1918 sa 
svojim političkim sumišlje- 
nicima »Lužički narodni od- 
bor«. U nastojanju, da za- 
stupa interese svoga naroda, 
boravio je 1919 na mirovnoj 
konferenciji u Parizu bez 
većeg uspjeha. Poslije se ba- 
vio organiziranjem seljačkih 
kreditnih zadruga i gospo- 
darskih društava, a radio je 
i kod Prve lužičke pučke 
banke. Bio je urednik budy- 
šinskog dnevnika »Serbskih 
nowina«. 


LIT.: J. Раға, Lužice a mirovy 
kongres 1920. j 


j. J-e. 

2. Jean, Ж Dunkerque 1651, 
T Dunkerque 27. IV. 1702, 
francuski pomorac. Sin ri- 
bara, služio je najprije u 
nizozemskoj mornarici, a 
kad je izbio nizozemski rat, 
prešao је u Francusku. 
Upravljao je gusarskim bro- 
dom, te se istakao tolikom 
smionosti, da ga je Luj XIV. 
imenovao poručnikom boj- 
nog broda, zatim kapetanom, 
napokon zapovjednikom es- 
kadre. Nakon mira u Ris- 
wycku povukao se u Dunkerque, gdje je umro. J. D-e. 

BARTALINI, Biagio, Ж Torrita (Val di Chiana) 1746, 
T Siena 1822, talijanski prirodopisac. Osnovao je botanički 
vrt u Sieni i sastavio herbar, koji u svom muzeju čuva 
Accademia dei fisiocritici di Siena. 

BARTALIS, István, * 1821, 4 1899, madžarski muzički 
historičar, pijanist, istraživač spomenika stare madžarske 
muzike. Izdao zbirke madžarskih crkvenih pjesama 16. i 17. 
st. i 7 svezaka pučkih popjevaka. E.K. 

BARTAS, Guillaume de Salluste, seigneur du, * Montfort 
kraj Aucha 1544, + 1590(?), francuski pjesnik. Otac, po- 
birač desetine u biskupiji Lambez, namro mu je imanje 
Bartas, po kojem je pjesnik uzeo ime. 

B., odgojen u vojničkom duhu, isticao se i kao diplomat 
i kao pjesnik. Isprva plemić u odajama navarskoga kralja, 
kasnijeg Henrika IV.; služio је u konjaništvu. Po nalogu 
Henrika IV. boravio je u Škotskoj na dvoru Jakova VI. 
koji ga nastojao sebi privući. Umro je od rana 1590 
ili 1591. 

Iza pokušaja u duhu Plejade (tragedija, oda, ljubavna 
poezija) zanijela ga je žarka vjera pjesnika protestanta, 
koji se diže protiv pomodnog književnog poganstva. Oku- 
šao se u religioznoj poeziji Judithom (u šest knjiga, 1573), 
djelom dosta loše kompozicije, ali s lijepim stihovima o 
pobjedi crkve nad nevjernicima. Najvažnija su mu djela 
La Semaine ou Création du Monde (1579) i Seconde se- 
maine (1584), koja su mu pribavila opće štovanje. 

Prvo djelo, u kojem slavi stvaranje svijeta u sedam 
dana, postiglo je skoro 20 izdanja u četiri godine, a bilo 
je prevedeno na latinski i na mnoge jezike, te se u slavi 
izjednačilo s Ronsardom. г 

La Seconde Semaine, nedovršeno djelo, trebalo je pri- 
kazati cjelokupnu povijest čovječanstva. Religioznim i mo- 
ralnim karakterom svog nadahnuća izdigao se B. nad ostale 
pjesnike 16. st., ali mu je mana, da uz velike svoje odlike, 

snagu i osjećaj veličine, veže nažalost prostaštvo, nadutost 
i neprirodnost, a uz to mu i hrapav jezik sve kvari. 

lako mu je slava u Francuskoj bila kratkog vijeka, traj- 
niji mu je uspjeh u stranim zemljama. Engleski prijevod 
La Semaine (Divine Weekes and Workes, 1590—2) od Jo- 
suaha Sylvestera inspirirao je Spencera i Donnea, a imao 
_ je neki učinak i na Miltonov Paradise lost. I Goethe ga je 
štovao. 

U gaskonjskom narječju spjevao je sonet, koji nam je 
sačuvao njegov prijatelj Pierre de Brach u svom djelu 
Voyage en Gascogne. U slavu ulaska Margarite de Valois 
u Nćrac 1579 ispjevao je pjesmu, koja je još i danas ču- 
vena. To je neka vrsta dijaloga, u kojem se tri nimfe (la- 
tinska, francuska i gaskonjska) prepiru o čast, koja će 
kraljici zaželjeti dobrodošlicu. Ta je pjesma lijepa u svojoj 
jednostavnosti, koja se kosi sa stilom drugih njegovih 
djela. 

Olivier Gourcuff i Paul Bćnćdix izdali su malu knjižicu 
Choix de poćsies francaises et gasconnes... (Auch 1890), 
kojom su htjeli popularizirati najbolje strane toga gaskonj- 
skog pjesnika. 

LIT.: G. Pellisier, La vie et les oeuvres de Du B., Pariz 1883; H. 
Guy, La science et la morale de Du B. (Annales du Midi, XIV., 


Toulouse 1902; H. Ashton, Du B. en Angleterre, Pariz 1908; A. Beckman, 
Influence de Du B. sur la littérature néerlandaise, Poitiers 1912. Р.СІ. 


BART CISINSKI, Jakub — Ćišinski Jakub. 

BARTEK, Henrich, * Zilina 1907, slovački filolog. Ucio 
je slavistiku i romanistiku u Pragu, djelovao kao lektor 
na sveučilištu u Strassburgu, zatim kao tajnik kazališne sre- 
dišnjice u Turčanskom sv. Martinu, a poslije kao referent 
jezikoslovnog odbora Matice Slovačke. Sada je šef naučnog 
društva za Slovake izvan Slovačke u Bratislavi. Bio je ured- 
nik purističkog časopisa Slovenska reč, gdje je objavljivao 
i svoje studije: 

BIBL.: Rozbor najstarších slovakizmov; Slovenské výsledky praslo- 
vanskych akütovych dlžok, 1933; Príspevok k dejinám slovenčiny, 1935; 
K základom slovenskej prozodie, 1935. J. A-š. 

BARTEL, Kazimierz, * Lavov 3. IIL 1882, profesor 
geometrije na politehnici u Lavovu. G. 1920 ministar že- 
ljeznica, narodni zastupnik u Sejmu, predsjednik ministar- 
skog vijeća 1926 i 1929-30. Pisac stručnih djela iz područja 
opisne geometrije i slikarske perspektive. J. B-ć. 

BARTELS, Adolf, Ж Wesselburen 15. XI. 1862, njem. 
pisac, literarni historičar i branilac t. zv. domovinske 
umjetnosti (Heimatkunst), zakleti neprijatelj racionalizma, 
kome pripisuje rastrojenost u literaturi 19. st. Kao osvje- 
dočeni antisemit krivi Židove radi nesređenih prilika u 
književnosti 19. st. Surađivao je u časopisu Kunstwart i 
zauzimao se za velike njemačke pisce Hebbela, G. Kellera 
i Grotha. 

BIBL.: Roman Die Ditmarscher (19274); drame Martin Luther (1903) i 
Römische Tragódien (1905); Die deutsche Dichtung der Gegenwart, 12. 
izd. 1922; Geschichte der deutschen Literatur, 1901—02, 2 sv., u 3 sv. 
1924; Einführung in die Weltliteratur, 3 sv., 1912—13. GS. 

BARTENSTEIN, Johann Christoph, * Strassburg 1689, 
t Beé 1767, austrijski drZavnik. G. 1715 prešao je na kato- 
licizam i stupio u austrijsku sluzbu, u kojoj je stekao na- 
klonost Karla VI. i Marije Terezije. Vodio je vanjsku po- 
litiku Austrije za priznanje pragmatičke sankcije, ali nije 
bio dorastao pruskom kralju Fridriku Velikom. Ograničio 
se na prijateljstvo Francuske, a zazirao je od Engleske. 
Kada ga je zamijenio Kaunitz, bila mu je povjerena briga 
oko odgoja prijestolonasljednika Josipa II. 

S um A. v. Arneth, Joh. Christoph Bartenstein und seine Zeit, Beé 


BARTH, 1. Heinrich, * Hamburg 16. II. 1821, + Berlin 
25. XI. 1865, najveći njemački istraživač Afrike. Iza puto- 
vanja po Italiji i obalama Sredozemnog mora proputovao 
je 1850-55 sjevernu i srednju Afriku kao član Richardso- 
nove britanske ekspedicije. Bio je i u Timbuktuu na Čad- 
skom jezeru. Ta je ekspedicija bila epohalna za povijest 
afričkih istraživanja, a B. ju je opisao u djelu Reisen und 
Entdeckungen in Nord- und Zentralafrika (5 svez.). Propu- 
tovao je i Balkan, Reise durch das Innere der europ. Tür- 
kei, Berlin 1864. 

LIT.: Schubert, Heinrich Barth, Berlin 1897. U. 

2. Paul, * Baruth (Njemačka) 1. VIII. 1858, + Leip- 
zig 30. IX. 1922, pedagoški pisac, bavio se u početku filo- 
zofijom povijesti i sociologijom, a poslije pedagogijskim 
pitanjima. Odgoj je proučavao s historijskog i sociologij- 
skog stajališta. Zabacio je Hegelovo idealističko (i logici- 
stičko) tumačenje povijesti, a isticao ekonomski faktor u 
njoj; ali ne tako, da bi se mogao ubrojiti među sljedbenike 
Marxove koucepcije povijesti. Odgojni cilj tumači u soci- 
jalno-etičkom smislu. Pojedinac je, veli Barth, produkt 


BARTAS — BARTHOLOME 


društva, te tako on i u pedagogijskom smislu treba da 
bude odgojen za društvo, za zajednicu. Jačanje socijalne 
volje — to je u posljednjem redu smisao njegove socijalne 
pedagogije. 

BIBL.: Die Philosophie der Geschichte als Soziologie, 1. dio, 1922; 
Die Geschichte der Erziehung in soziologischer und geistesgeschichtli- 
cher Beleuchtung, 5. i 6. izd., 1925; Die Elemente der Erziehungs- und 
Unterrichtslehre, auf Grund der Psychologie und der Philosophie дег 
Gegenwart dargestellt, 9. i 10. izd., 1923; Geschichte der sozialpádago- 
gischen Idee, 1920. 

LIT.: J. Góttler, Geschichte der Pädagogik іп Grundlinien, 1935. ` S. P-i. 

3. Peter, * Blumenthal u Banatu 1898, ljekarnik u Fer- 
dinandbergu (Banat), njem. liricar. Zbirka lirskih pjesama 
Flammengarben (1934) odlikuje se bujnom mitološkom 
maštom i neobičnim pjesničkim vizijama. Pjesnik pod- 
sjeća na Lenaua i Реб ја, ali tu tradiciju nije сграо iz 
knjiga, nego je poput navedenih pjesnika usko srastao s ro- 
đenom grudom- С. 8. 

BARTHEL, 1. Ludwig Friedrich, Ж Marktbreit (majnsko 
područje) 12. VI. 1898, državni arhivar u Münchenu, njem. 
pjesnik himna. Domovinu, djetinjstvo, ljubav i životnu 
radost opjevao u lirskoj zbirci Gedichte der Landschaft, 
1931, i Gedichte der Versóhnung. Domovinsku ljubav slavi 
u svom najznačajnijem djelu Dem inneren Vaterlande, 
1933. Ratne novele: Das Leben ruft, 1935; lirski roman, 
pun skladnosti i ljepote: Die goldenen Spiele, 1930; uzo- 
ran prijevod Sofoklove Antigone, 1926. 

2. Max, * Loschwitz kod Dresdena 17. XI. 1893, njem. 
pjesnik himna. Domovinu, djetinjstvo, ljubav i životnu 
proputovao Njemačku, Holandiju, Belgiju i Italiju. 

Njegova ratna lirika: Verse aus den Argonnen (1916) i 
Neue Gedichte aus dem Kriege (1917) osvjetljuje jedno- 
stavnom dikcijom ratne doživljaje priprosta vojnika. Zbirka 
Arbeiterseele (1920), nježni stihovi, rođeni u grudima 
pjesnika, koji čezne za svijetom, ali se ujedno strastveno 
bori za pravo i oslobođenje radničkog staleža. Pripovi- 
jesti Der grosse Fischzug (1930), Das unsterbliche Volk 
(1933) prikazuju razvoj njem. radnika, zaslijepljena stran- 
čarskim parolama, do poimanja narodne zajednice. Druge 
pripovijesti: Das vergitterte Land (1922), Sturm im Argon- 
nerwald (1936). G: 

BARTHÉLEMY, 1. Auguste, * 1796, + 1867, francuski 
pisac, s izrazitom političkom tendencijom. Između ostaloga 
napisao komični ep protiv restauracije La Villéliade (1826), 
Napoléon en Égypte (1828). Cjelokupna djela počela su 
izlaziti 1883 (Oeuvres poćtiques, u 6 sv.). 

2. Francois, marquis de, Ж 1747, T 1830, francuski drža- 
vnik. U Napoleonovo vrijeme bio je podpredsjednik senata, 
ali nakon pada N. znao se prilagoditi novim prilikama, pa 
je bio od 1815 do 1819 ministar. 

3. Jean Jacques, * 1716, 11795, francuski arheolog i pisac 
romana. Glavno djelo Voyage du jeune Anacharsis en 
Grece, 1788. 

BARTHEZ, Paul Joseph, * Montpellier 11. XII. 1734, 
+ Pariz 15. X. 1806, jedan od najznamenitijih francuskih 
liječnika 18. st, učio je filozofiju, književnost i retoriku 
te pravne nauke i napokon medicinu. Bio je vojni lije- 
čnik, a 1761 nasljednik Chicoyneaua kao profesor medi- 
cine u Montpellieru. Postao član akademije znanosti 
i ugledan liječnik, pa je i za vrijeme revolucije, i kasnije 
za carstva, bio cijenjen. U nauci je jedan od osnivača 
vitalizma (biološko-filozofske teorije, po kojoj se život 
i Zivotne pojave ne mogu protumačiti samo iz fizikalnih 
i kemijskih činjenica). Ovu je nauku kasnije razvio u 
medicini Bichat; bila je cijenjena u Montpellieru, a žestoko 
napadana u Parizu. 

LIT.: Haberling-Hübotter-Vierordt, Biogr. Lexikon, 2. izd. V. В. 

BARTHOLINUS, Erasmus, Ж 1625, + 1698, danski mate- 
matičar i liječnik, najposlije sudac, švedskoga podrijetla 
(Berthelsen). G. 1669 saopćio je otkriće dvoloma svjetlosti 
u islandskom kalcitu i utvrdio, da se jedna od zraka svje- 
tlosti, dobivenih dvolomom, lomi prema običnom zakonu 
loma. SEM. 

BARTHOLOMAEIS, Vincenzo De — De Bartholomaeis 
Vincenzo. 

BARTHOLOME, Albert, * Thiverval (Seine-et-Oise) 29. 
VIII. 1848, + Pariz 1929, francuski slikar i kipar. Učio je u 
Ženevi i Parizu (kod Léona Gćromea). Na njegovim sli- 
kama, od 1879 dalje, zapažaju se utjecaji Bastien-Lepagea 
i Maneta. Poslije smrti svoje žene, 1886, postaje kipar i 
živi posve osamljeno. Najpoznatije je njegovo djelo Mo- 
nument aux morts, postavljeno 1899 na pariskom groblju 
Pčre-Lachaise, koje simbolizira borbe i patnje čovječanstva. 

ALBERT BARTHOLOME, 
Spomenik mrtvima, Pariz, Groblje Pčre-Lachaise 


Manje su uspjeli njegovi drugi spomenici (Sardou, Monu- 
ment aux avocats, Paris 1914—1918). B. je izradio još čitav 
niz statueta, genre-figura i portretnih bista u mramoru i 
bronci. 

LIT.: Thieme-Becker, ALBK, II., Leipzig 1908; P. Vitry u A. Michel, 
Histoire de l'Art, VIII./2., Pariz 1926. A. Sch. 

BARTHOU, Jean Louis, Ж Oloron-Sainte-Marie (Basses- 
Pyrenées) 25. VIII. 1862, + Marseille 9. X. 1934, francuski 
državnik. Najprije odvjetnik u Pau-u, od 1889 član komore, 
od 1894 ponovno ministar u različnim kabinetima. G. 1913 
postaje ministar predsjednik i podjedno ministar nastave. 
Za njegove vlade uvedena je trogodišnja vojna služba, po- 
jačane su utvrde na istoku i dotjerano zrakoplovstvo. Za 
svjetskoga rata i poslije rata opet je više puta ministar. 
Zastupao Francusku na konferenciji u Genovi, a 1922— 
1926 je predsjednik komisije za reparacije. Zagovarao je 
zaposjedanje područja Ruhra. Od 1922 je senator. U kabi- 
netu Doumergue postaje 1934 ministrom vanjskih posala, 
putuje u Prag, Varšavu i Beograd radi učvršćenja francu- 
skog saveznog sustava. Pogiba prigodom atentata u Mar- 
seilleu. Ističe se i kao pisac te 1918 postaje članom Fran- 
cuske akademije. 

BIBL.: L'action syndicale, 1904; Mirabeau, 1913; Lamartine orateur, 


1914; Sur les routes du droit, 1917; Lettres a un jeune Francais, 1918; 
Les amours d'un poete (o Victoru Hugou), 1920. 3.. N; 


BARTKIEWICZ, Zygmunt, * L6dž 1870, poljski knji- 
Zevnik. Učio je slikarstvo u Münchenu i Parizu. U svojim 
novelama opisuje život sela i životinja. Živi u selu Brwi- 
now kod Varšave. 

BIBL.: Zle miasto, 1907, Slabe serce, 1909, Psie dusze, 1910, Pierwszy 
grzech, Krwią i atramentem, 1918, Historja jednego podwórza, 1922, 
Stare gniazdo, nowe ptaki, Polityka w lesie, Wyzwolenie. J. B-č. 

BARTLING, Friedrich Gottlieb, * Hannover 9. XII. 1798, 
T Góttingen 19. XI. 1875, botaničar. Za vrijeme studija 
(1816—1820) proputovao Hrvatsku i Istru i napisao radnju 
De litoribus ac insulis maris Liburnici (Hannover 1820). 
Kasnije je u Beitrige zur Botanik, koje je izdavao zajedno 
s L. Wendlandom, u 2. sv. (1825) publicirao priloge, u ko- 
jima je opisana flora hrvatskih primorskih krajeva. Т.Р. 


BARTOK, Bćla, * Nagy- 
szentmiklos 1881, moderni ma- 
džarski skladatelj medunaro- 
dnoga glasa i značenja, odličan 
pijanist. Isprva pod utjecajem 

asne romantike, dao se sve 
više na proučavanje i istra- 
živanje pučkih popjevaka i ple- 
sova, napose madžarskih, ru- 
munjskih i slovačkih, te je na 
osnovi toga oblikovao svoj po- 
| [| sebni stil s izrazitom ličnom 

| notom. Njegove obradbe pu- 
čkih popjevaka, kojih je saku- 
pio oko 6000, dobrim dijelom 
još nepoznatih, posve su iz- 
vorne i samostalne. U novije 
se vrijeme posvetio mnogo i 
glazbi za mladež. Profesor 
je glazbene akademije u Bu- 

dimpešti. Djela: scenska djela, oratorij Cantata profana, 
orkestralna glazba, izvorne skladbe i obradbe pučkih popje- 
vaka i plesova za klavir, popijevke za glas i klavir, zborovi, 
različite zbirke pučkih melodija. Osim toga napisao je 
opširne i duboke folklorističke studije. 

LIT.: Edwin v. d. Nüll, B. B., Halle 1930; E. Haraszti, B. B., His life 
and work, Pariz 1939 (1i u Revue musicale, 1931). S. S-i. 

BARTOL, Bartolomej sv. apostol Rodom je iz Kane 
Galilejske. K Isusu ga je priveo apostol Filip. Općenito se 
drži, da je Natanael u Ivanovu evanđelju (Iv. 1, 47), isto- 
vetan s Bartolomejem kod ostalih evanđelista. Natanael 
(hebr. »Bog je dao«) bilo bi mu prema tome vlastito ime, 
a Bartolomej (aramejski Bar Thalmaj »sin Tolmajev«) 
oznaka očeva imena. Po svjedočanstvu starih pisaca pro- 
povijedao je u Indiji, Mezopotamiji, Likaoniji i Armeniji, 
gdje je umro kao mučenik. Novijega je datuma predaja, 
da su mu živom oderali kožu. Tijelo mu se častilo najprije 
na otoku Liparu, potom je preneseno u Benevento, a ko- 
načno (djelomično) u Rim u crkvu sv. Bartola na Tiber- 
skom otočiću. Osobito ga časte pastiri, kožari i mesari. 
Spominje se i kao zaštitnik protiv nevremena. Blagdan mu 
je 24. VIII., u Istočnoj crkvi 11. VI. Spominje se u misnom 
kanonu. Atributi su 
mu koža i nož. Umje- 
tnost ga prikazuje s 
kratkom kosom, u 
desnici drži nož, lije- 
vom rukom knjigu; 
Michelangelo ga je na 
slici Sudnjega dana 
naslikao, kako drži 
kožu preko ruke. 


LIT.: Biblica 1940, sv. 
21. (1), str. 28; Vigou- 
roux, Dict. de la Bible, 
sv. I. 2., stup. 1470. D. N. 


BARTOL IL, + oko 
1224, knez modruški, 
mladi sin  krékoga 
kneza Dujma I, а 
brat Bartola I. i Vi- 
da. U borbi Bele III. 
(IL) s Venecijom od 
1181 do 1190, koja je 
na svaki način htjela 
da osvoji Zadar, Bar- 
tol je bio na strani 
kralja Bele. Za uslu- 
ge, koje je Bartol u 
tom ratu učinio Beli, 
dade mu on 1193 žu- 
paniju Modruš kao 
vječno nasljedstvo; u 
slučaju da Bartol ne 


bi imao svojih di- 
rektnih potomaka, 
može ga naslijediti 


jedan od sinova nje- 
gove braće. Bartol se 
pak obvezuje, da će 
u slučaju rata u ze- 
mlji pomoći kralju s 
10 oklopnika, a izvan 
državnih granica sa- 
mo sa 4, i to kad je 
dignuta cijela hrvat- 
Ska vojska (exercitus croaticus). Bartol tako postaje hrvat- 
ski plemić i kraljev vazal. U svojoj županiji ima uz druge 
povlastice isključivu sudačku vlast; jedino u parnicama 
između kneževih i tuđih podanika, ako knez ne bi htio da 
sudi, može u tom slučaju suditi ban, no samo ako se 
nalazi u toj županiji, a nikako ako je izvan nje. Kako 
Bartol nije imao djece, prenio je sva svoja prava na ne- 





(Fotografijski arhiv konzervatorskog 
zavoda u Zagrebu) 
Francesco Robba, 
SVETI BARTOLOMEJ 
Varaždinske Toplice, Župna crkva 


ćaka Vida IL, sina Bartola L, što mu kralj Andrija 1209 


dopušta. 

LIT.: Smičiklas, Codex diplomaticus, Il.: Šišić, O Bartolu knezu mo- 
druškomu, Vjesnik zem. arhiva, 1899; V. Klaić, Krčki knezovi Franko- 
pani, Zagreb 1901. M. B-a. 

BARTOL, 1. Marica, rod. Nadlišek, Ж Trst 1867, + Lju- 
bljana 2. I. 1939, slovenska pripovjedačica i novinarka. Kao 
učiteljica u Trstu pisala je članke u Edinosti, Slovanskom 
svetu i u Slovenki, koju je osnovala i sama uređivala (1897 
do 1900). Pod utjecajem Stritarovim i Kersnikovim priopći- 

vala je crtice, novele i pripovijesti u Ljubljanskom zvonu. 
U svojim je djelima sredstvima poetičkog realizma pri- 
kazivala malomještanske ženske sudbine. Za slovensku je 
knjigu novost njeno prikazivanje velegradske tršćanske sre- 
dine i života. Najbolja su joj djela: novela Pod streho 
(1897) i pripovijest Fata morgana (1899). Kad je u sloven- 
skoj književnosti pobijedila »moderna«, ona je napustila 
pripovijedanje, ali je ostala vjerna feminističkoj publici- 
stici i omladinskoj književnosti. 

m айды Slov. biografski leksikon, s. v.; M. Boršnik, Slovenski jezik, 


2, Vladimir, * Sv. Ivan kod Trsta 24. II. 1903, slovenski 
publicist i pripovjedač. Gimnaziju je polazio u Trstu i 
Ljubljani, a prirodne nauke i filozofiju učio je na sveuči- 
lištu u Ljubljani. Boraveći 1926—27 kao francuski stipendist 
u Parizu odrekao se znanosti i dao se na beletristiku i pu- 
blicistiku. Odabravši tako zvanje slobodnoga književnika 
ostao je tom životnom idealu kraj svih gorkih iskustava 
vjeran do danas. Isprva je na sveučilištu bio pod utjeca- 
jem Fr. Vebra i njegove škole, a 1924 namjerio se na djela 
S. Freuda, koja su na njega tako silno djelovala, da su nje- 
gove novele bile prave literarne ilustracije Freudovih misli. 
Sam je bio svijestan, da započinje novu stranu u sloven- 
skoj književnosti. Kritika je njegove prve novele držala 
popularno-znanstvenim traktatima, a ne umjetničkim dje- 
lima. U borbi, da stekne priznanje za sebe i za svoj smjer, 
napisao je svoje prvo veće djelo, dramu Lopez (1932), u 
kojoj se još nespretno kolebao između pamtfleta i satire. 
Djelo nije postiglo uspjeha ni kao knjiga ni na pozornici. 
С. 1935 sakupio je u knjizi Al Araf svoje psihoanalitičke 
rasprave, dijaloge, monologe i doživljaje. Već u toj knjizi 
nalaze se klice njegova najvećeg dosadašnjeg djela, orijen- 
talnog romana, koji nosi ime Alamut (1938), a u umjetni- 
čkom pogledu znači velik napredak. U njemu se prvi put 
u zaokruženoj radnji, koja nas sjeća klasičnog oblika hi- 
storičnog i pustolovnog romana sa snažno crtanim znača- 
jevima, dao na rješavanje problema bezuvjetne poslušnosti, 
na kojoj se osnivalo nekadašnje uređenje svijeta i za kojim 


BARTOL — BARTOLI 


(Cliché Giraudon) 


teži, kako svi znaci kazuju, sutrašnje. Građu je uzeo iz 
povijesti muhamedanskih vjerskih borba; ključ do zadanog 
problema nalazi mu se u nekom erotičnom blaženstvu, za 
koje je tobože čovjek spreman poduzeti sve. 

LIT.: M. Mohorič, Modra ptica, 1935—36; autobiografski naglašen 
esej Ob smrti S. Freuda, Modra ptica 1938—39. A. S-k. 

BARTOLAC, Šimun, u talijanskim izvorima Bertolazzo, 
u narodnoj tradiciji i u Kačićevoj pjesmarici Bartulačić, 
hrvatski vojvoda rodom iz Zadra. Kad je poslije druge 
opsade Beča i mletačka republika prihvatila ponovno rat 
proti turskoj carevini, oboružao je 1684 vrhovni providur 
Dalmacije pučanstvo u zadarskoj i šibenskoj okolici posta- 
vivši mu na čelo vojvodu Ivu Radoša, a pod njegovim su 
se zapovjedništvom nalazili vitez Mitrović, serdar Smilja- 
nić, knez Posidarski i vojvoda Bartolac. Odmah u početku 
napali su ti vojvode tursku trgovačku karavanu, koja je 
išla iz Bosne u Split, i oteli joj 200.000 dukata. U bojevi- 
ma s Turcima po Dalmaciji i po Bosni odlikovao se Bar- 
tolac tako, te je narod još dugo govorio, kako svjedoči 
Kačić, da takve sablje nije bilo »u svem Zadru ni okolo 
njega«. 

LIT.: Ljubić, Ogledalo književne poviesti jugoslavenske, II. sv., 
Rijeka 1869. P.G. 

BARTOLI, 1. Adolfo, * 1833, + 1894, talijanski knji- 
ževni historičar iz Fivizzana (Toskana), profesor sveučilišta 
u Firenci. Ističe se u obnovljenoj literarnoj povijesti Italije 
historičkog pravca. 

BIBL.: ] primi due secoli della letteratura italiana, Milan 1870—1880; 
Storia della letteratura italiana, I.— VII. knj., Firenca 1878—89. 

LIT.: F. Martini, С. Biagi, Il primo passo, Firenca 1923. М. D-ič. 

2. Daniello, Ж Ferrara 12. IL 1608, + Rim 12. I. 1685, 
učeni isusovac. Istakao se kao mnogostran i vrstan pisac, 
istančanoga suda i klasičnoga jezika. Djela su mu izdana u 
67 sv. u Napulju 1854—59. Među njima se nalaze i životo- 
pisi sv. Ignacija, Fr. Borgije, povijest isusovaca u Aziji, 
Engleskoj, Italiji i dr. 

LIT.: С. Mazzuchelli, Gli scrittori d'Italia, П.; P. Tacchi Venturi, 
Opere storiche del P. Matteo Ricci, Macerata 1911—13. 


—— 

(Foto Anderson) 
BARTOLOMMEO DELLA PORTA, Pietà. Firenca, Galleria Pitti 


3. Francesco, Ж Bologna 1745, + 1806, talijanski knjižar 
i pisac. Njegovo djelo Notizia delle pitture, sculture e 
achitetture d'Italia (Mleci 1776—77) još je danas od velike 
vrijednosti. Napisao je komedije II Mago  Salernitano 
(Mleci 1772) i La sepolta viva (Parma 1775) te tragikome- 
diju II silenzio, o l'Erasto (Vicenza 1780). luk 

4. Matteo, * Labin (Albona u Istri) 22. XI. 1873, tali- 
janski lingvist, profesor sveučilišta u Turinu. Jedan od 
glavnih predstavnika neolingvističkog pravca (Introduzione 
alla neolinguistica, Ženeva 1925, i skupa s G. Bertonijem 
Breviario di neolinguistica, Modena 1928). Prvi je osvijetlio 
starodalmatski romanski jezik; proučava također i njegove 
tragove u hrvatskom na jadranskim obalama (Das Dalma- 
tische, L—IL, Beč 1906; najavljeno je talijansko izdanje: 
ll dalmatico; u Rešetarovu Zborniku, Dubrovnik 1931: Le 
Tre Basolche di Ragusa). Bavi se postankom i glavnim ka- 
rakteristikama romanskih jezika (Alle fonti del neolatino, 
u Miscellanea di studi in onore di A. Hortis, Trst 1910; 
Caratteri fondamentali delle lingue neolatine, u Archivio 
glottologico italiano, XXVIII. i XXIX., 1936 i 1937). Pro- 
učava također odnose između drugih jezika i svoje teorije 
o prostornim normama (aree, norme spaziali); rezultate pri- 
mjenjuje i na indoevropske jezične pojave (Riflessi slavi di 
vocali labiali romane e romanze, greche e germaniche, u 
Zborniku u slavu V. Jagića, Berlin 1908; Le sonore aspirate 
e le sonore assordite dell'ario-europeo, u Arch. glott. ital. 





BARTOLOMMEO DELLA PORTA, Gospa se ukazuje sv. Bernardu 
Firenca, Akademija 

ХХП.-ХХІП. 1929; Studi sulla stratificazione dei linguaggi 
ario-europei, ibid. XXV. i XXVL, 1933 i 1934; Linguistica 
spaziale, u Le razze e i popoli della Terra od R. Biasuttija, 
Turin 1939). Osnovao je i sprema veliki Atlante linguistico 
italiano, uređuje Atlante linguistico albanese u izdanju 
Talijanske akademije. Urednik je časopisa: Archivio glotto- 
logico italiano, Bollettino dell' Atlante linguistico italiano i 
Studi albanesi. 

LIT.: С. Maver, Slavia, VIL, Prag 1928—29. M. D-ič. 

BARTOLINI, Lorenzo, * Savignano (Prato) 6. I. 1777, 
T Firenca 20. 1. 1850, talijanski klasicistički kipar. Od 1797 
uči u Parizu, gdje mu je bio prijatelj Ingres. G. 1808 šalje 
ga Napoleon u Carraru, da ondje osnuje umjetničku aka- 
demiju. Od 1815 djeluje u Firenci kao profesor u umjet- 
ničkoj akademiji. Klasicistički stil B-ja bliži je onome Ca- 
nove nego Thorwaldsena. Znatnija su B-jeva djela: konja- 
nički kip Napoleona (Bastia, Korzika), Neoptolem (Milan, 
Muzej Poldi Pezzoli), grobni spomenici L. B. Albertija i 
grofice Zamojske (Firenca, crkva S. Croce) i mnoge por- 
tretne biste (Ingres, Byron, gospođa de Staël, Denon, Ros- 
sini, Cherubini, Thiers, Mćhul, Liszt). 

LIT.: G. Scartabelli, Biografia di L. B., Firenca 1852; F. Bonaini, 
Dell'arte di L. B., Firenca 1852; M. Tinti, L. B. e il classicismo (Ras- 
segna d'arte, IX.), Turin 1922. A. Sch. 

BARTOLINIJEVA ŽLIJEZDA kod žene je analogna 
Cowperovoj žlijezdi kod muškarca. To je parna, kao gra- 
šak velika žlijezda u stražnjem zidu predvorja rodnice. 
Ime je dobila po njenom otkrivaču Bartholinu Casparu 
(1655—1738), poznatom profesoru fizike i medicine u 
Kopenhagenu. MDA 

BARTOLINITIS je upala bartolinijevih žlijezda; ona je 
gotovo uvijek gonoroičnog podrijetla (— gonoreja). ARE 

BARTOLOMEJSKA NOĆ. Izmirenje hugenota i kato- 
lika u Francuskoj, započeto Saint-Germainskim ediktom 
1570, trebalo je da se još više učvrsti ženidbom jednog od 
prvaka hugenota, Henrika Navarskog sa sestrom francuskoga 
kralja Karla IX. Margaretom. Ujedno su hugenoti pod vod- 
stvom admirala Colignyja nastojali da predobiju mladoga 
kralja za to, da svim silama podupre nizozemski ustanak, 
kako bi skršio španjolsku hegemoniju. No kraljica majka, 
Katarina Medici, bojeći se, da je Coligny ne liši svakog 
utjecaja u politici, zaključi, da ga se pošto poto riješi. Kad 
atentat na njega nije uspio (22. VIII. 1572), ona odredi, da 
se hugenoti, okupljeni na svadbi Henrika Navarskog, po- 
kolju. Tako je bilo u noći prije dana sv. Bartolomeja 
(23./24. VIII.) ubijeno u Parizu oko 2000 osoba, među njima 
i Coligny, a u cijeloj ostaloj Francuskoj oko 20.000. Е.Н. 

BARTOLOMMEO (Baccio) DELLA PORTA, Fra (svje- 
tovno ime Bartolommeo Pagholo ili di Paolo del Fattorino, 
Ж Firenca 28. III. 1472, + Pian’ di Mugnone (Toskana) 31. X. 
1517, talijanski slikar. Otac mu je bio podrijetlom iz Ge- 
nove, pa je u Firenci kupio kuću kod gradskih vrata Porta 
S. Pier Gattolino. Zbog toga je B. primio nadimak della 
Porta. Učitelj mu je bio Cosimo Rosselli, ali su na nj jače 
utjecali Domenico Ghirlandaio, Giovanni Bellini, Perugi- 
no, Rafael i Leonardo. Neko je vrijeme radio u zaje- 
dničkoj radionici s Mariottom Albertinellijem. Pod doj- 
mom Savonarolinih propovijedi spalio je i В. za poznatih 
»bruciamenti della vanità« sve svoje slike i crteZe profa- 
nog značaja. G. 1500 postaje redovnik u dominikanskom 
samostanu u Pratu, a 1501 ulazi u samostan S. Marco u Fi- 
renci odrekavši se slikanja i povjerivši Albertinelliju za- 
daću, da dovrši njegovu fresku Posljednjeg suda (prenese- 
nu s groblja pri crkvi S. Maria Nuova u firentinsku galeriju 
Uffizi). Iz ranog perioda njegova sačuvale su se još slike 
Portret Savonarole (Firenca, samostan S. Marco) i Navje- 
štenje (katedrala u Volterri). G. 1505 počinje B. opet sli- 
kati, a 1507 je nastala njegova slika Bogorodica se javlja 
sv. Bernardu (Firenca, Akademija). Odlučan je bio njegov 
boravak u Mlecima .1508. Pod snažnim dojmom umjetnosti 
Giovannija Bellinija slika B., vrativši se u Firencu, niz 
slika, od kojih se ističu Bogorodica sa sv. Ivanom i sv. Stje- 
panom (Lucca), Zaruke sv. Katarine (Pariz, Louvre, i Fi- 
renca, Pitti), pa oltarska slika u katedrali u Besanconu. G. 
1514 boravi u Rimu, gdje je na nj najjače utjecao Rafael. 
Utjecaj Rafaelov očituje se u slikama Krist kao Spasi- 
telj svijeta i Pieta (obadvije u firentinskoj palači Pitti). Od 
B. sačuvao se velik broj izvrsnih crteža. U djelu B. zapre- 
maju najvažnije mjesto oltarne slike velikih razmjera i 
s mnogo likova. Sve ih prožima svečan ugođaj. Blaga ćud 
B. i njegova duboka religioznost tražile su i nalazile uvi- 
jek snažnih poticaja u drugih, znatnijih umjetničkih lično- 
sti. Premda je B. bio upravo slikar visoke firentinske re- 

BARTOLOMMEO VENETO, Portret djevojke 
Frankfurt na M., Stidel'sches Kunstinstitut 


nesanse, ipak se u formalnom pogledu javljaju u njegovim 
djelima tragovi manirizma. 

LIT.: F. Knapp, Fra B. della P. und die Schule von San Marco, 
Halle a. S. 1903; H. v. der Gabelentz, Fra B., Leipzig 1922; A. Venturi, 
Storia dell'arte italiana, VIII., 1., Milan 1925. A. Sch 


BARTOLOMMEO VENETO, talijanski slikar 16. st. O 
njegovu Zivotu nema vijesti, pa se vrijeme njegove dje- 
latnosti očituje jedino u datiranim djelima. Najranija 
njegova poznata djela, koja prikazuju Bogorodicu s djete- 
tom, nalaze se u Mlecima (zbirka Dona delle Rose i gale- 
rija Cà d'oro) i Bergamu. Na njihov su stil utjecali Alvise 
Vivarini, Giovanni Bellini i Girolamo da Santa Croce. Naj- 
značajnija su međutim B. djela portreti. Premda se i na 
njima razabiraju razni tuđi utjecaji (lombardijski i sjever- 
njački), ipak se na njima očituje B. kao posve samostalna 
snažna umjetnička ličnost. Među njima su najljepši oni u 
Rimu (Galerija Corsini), New Yorku (zbirka Bayer), Lon- 
donu (zbirka Duveen Brothers), Frankfurtu na Majni (Stà- 
delov Institut), Dresdenu, Milanu (zbirka Contesse Cesare 
del Mayno) i Washingtonu (zbirka James Parmelee). B. je 
djelovao do 1530. 


LIT.: A. Venturi, Storia dell' arte italiana, VIL, 4., Milan 1915; A.L. 
Mayer, Zur Bildniskunst des B. V. (Pantheon II.), München 1928. A. Sch. 


BARTOLOVEC, selo u Hrv. Podravini, 8 km istočno od 
Varaždina, kotar varaždinski, ima 393 stanovnika. Crkva 
sv. Bartola, po kojoj je selo dobilo ime, spominje se 
1254, a župa 1334. i 

BARTOLOVIĆ, Ivan, * Nova Gradiška 22. VI. 1823, 
+ Zagreb 29. VI. 1903, hrvatski financijski stručnjak. Učio 
pravo u Gracu, a dovršio ga u Zagrebu. С. 1846 vježbenik 
kod krajiške uprave, gdje je 1849 imenovan poručnikom, 
ali već 1852 prijeđe u financijsku službu. G. 1866 postao 
je financijalnim savjetnikom u Osijeku, a 1868 nadsavjet- 
nikom u Zagrebu, gdje je 1873 imenovan ministarskim sa- 
vjetnikom i zemaljskim financijalnim ravnateljem. Hrvate 
je vrijeđalo, kad je B. bio 20. IX. 1879 prije reda umiro- 
vljen, a mjesto njega imenovan zem. financ. ravnateljem 
Madžar Antun David. G. 1880 izabran je za narodnog za- 
stupnika u Pakracu, a 1881 u Rasinji. Kao financijski struč- 
njak napisao je više rasprava, u kojima je zagovarao finan- 
cijsku samostalnost Hrvatske. Napose su štampana njegova 
djela Die Tangente fiir die autonomen Bediirfnisse Kroatien- 
Slavoniens, Zagreb 1881, i Račun Bele Lukacsa za financi- 
jalno samostalnu Hrvatsku, Zagreb 1884. B. je bio i delegat 

hrv. sabora na zajedničkom saboru u Budimpešti, ali je 1883 
položio mandat u znak protesta protiv dvojezičnih grbova, 
što ih je Antun David stavio na financijalne urede u Za- 
grebu. R. H-t. 

BARTOLOZZI, Francesco, Ж Firenca 1727, + Lisabon 
1815, talijanski grafičar. Učio je u Mlecima, gdje mu je bio 
učitelj J. Wagner, i u Rimu, gdje se istaknuo portretnim 
bakrorezima za jedno izdanje Vasarijevih Života i bakro- 
rezima po crtežima Guercinovim. G. 1764 dolazi u London, 
gdje postaje dvorski bakrorezac, a 1768 član Akademije. 
B. je u Londonu usavršio tehniku bakroreza, na kojima 
se crtež ne sastoji od neprekinutih crta nego od sitnih 
točaka (t. zv. stipple engraving). Njegovi bakrorezi rađeni 
su većinom po slikama i crtežima starih talijanskih slika- 
ra (Annibale Carracci, Carlo Dolci, Luca Giordano i dr.) i 
suvremenih engleskih majstora (Hamilton, Gainsborough, 
Reynolds, Lawrence, Copley). B. je bio toliko zaposlen (i 
drugim grafičkim poslovima), da se morao uteći pomoći 
svojih učenika, među kojima se ističu Minesi, Schiavonetti, 
Tomkins, Cheesman i Marcuard. G. 1802 preselio se B. u 
Lisabon, gdje je i umro kao ravnatelj Akademije. Rad 
B. nema znatnije umjetničke vrijednosti, pa je zanimljiv 
samo s obzirom na tehniku. 


LIT.: I. T. Herbert Bailly, F. B., London 1907; A. Baudi di Vesme, 
F.- B., Milan 1928; A. Calabi, F. B., Milan 1929. A. Sch. 


BARTOLUS DE SASSOFERRATO (tal. Bartolo), Ж Ve- 
natura kraj Sassoferrata u Umbriji 1313, + Perugia 1357, 
glavni predstavnik postglosatora (— Pandektno pravo), 
koji se po njemu zovu i bartolisti; učenik je Cinusa de 
Pistoia, a učitelj Baldov (v.). Djelovao je kao pravni 
teoretičar, profesor i praktičar u Pisi i Perugiji. Napisao je 
opširne komentare uz Justinijanov Corpus iuris civilis i 
brojne monografije (oko 45) približavajući i prilagođujući 
rimsko pravo potrebama svoga vremena i prakse. Primjenom 
skolastičke metode nije doduše pridonio boljemu pozna- 
vanju rimskoga prava, ali je obrađivanjem i stapanjem 
rimskoga, kanonskog i na langobardskom pravu osnova- 
noga statutarnog prava sjevernih talijanskih gradskih 


državica stvarao novo opće talijansko pravo i pripremio 





(Foto Alinari) 
BARTOLOMMEO VENETO, Portret 
Rim, Galleria Corsini 


time recepciju tog prava u Njemačkoj i ostalim zapadno- 
evropskim državama. Sredovječna praksa služila se mnogo 
njegovim komentarima, koji su u Španjolskoj i Portugalu 
djelomično vrijedili koliko i zakon. B. je razvio mnoge 
nove pravne teorije te je začetnik t. zv. teorije statuta 
(— Međunarodno privatno pravo). Zbog velikog ugleda 
proučavala su se njegova djela na posebnim katedrama 
nekih talijanskih sveučilišta, te je došlo do krilatice 
»Nemo bonus iurista nisi bartolista«. 

LIT.: F. K. v. Savigny, Geschichte des rómischen Rechts im Mittel- 
alter, Heidelberg 1815—18, sv. IV. pogl. 53.; C. U. Sidney Woolf, Bar- 
folus of Sassoferrato, his position in History of Medieval political 
Thought, Cambridge 1913. M. H-t. 

BARTOSZEWICZ, Juljan, Ж Biala Radziwillowska (pod- 
laska) 17. I. 1821, + Varšava 5. ХІ. 1870, poljski historičar. 
Učio je u Petrogradu kao stipendist i morao zato mnogo 
godina provesti kao gimn. učitelj, premda su mu sve sklo- 
nosti bile upravljene proučavanju poljske povijesti, naro- 
6 TAR 
ie р mežowie polscy w XVIII. w., 1853—1856. J. B-č. 

BARTOS, 1. František, * Mladcova kod Zlina (Moravska) 
16. III. 1837, + Mladcova 10. VI. 1906, češki filolog i sa- 
kupljač narodnog blaga. Učio je u Olomucu i Beču, gdje 
je slušao Miklošića. Služio je kao gimn. profesor u više 
mjesta, a najviše u Brnu, gdje je bio i ravnatelj gimna- 
zije. Nosio je u sebi za čitavoga života ljubav prema selu 
i njegovoj kulturi. Putujući Moravskom sakupio je neko- 
liko zbirki narodnih pjesama (Nove národní písně morav- 
ské, 1882, Narodni pisnč moravské v nové nasbiranć, 1888, 
1889, 1900 i 1901, i dr.) i pribilježio za njih i napjeve. 
Rezultate proučavanja narodnog života iznio je u narodno- 
znanstvenim djelima: Lid a národ (1885 i 1891). Naše dčti 
(1888), Moravsky lid (1892), Moravska svatba (1892) i De- 
set rozprav lidopisnych. Filološki njegov rad dijeli se u 
dijalektološki, sintaktički i puristički. Moravska narječja 
opisao je sistematski u dva velika djela: Dialektologie 
moravská (1886 i 1895 u 2 dijela) i Dialektologicky slovnik 
moravsky (1906). Njegova Skladba jazyka českćho doži- 
vjela je sedam izdanja (1878, 7. izdanje). Purističko mu 
je djelo Rukověť správné češtiny, 1891 i 1901. U svim 
svojim filološkim djelima upućivao je B. na narodni jezik 
kao na izvor, koji osvježuje književni jezik. Istakao se i 
kao sastavljač školskih knjiga i antologija. 

LIT.: J. Bartocha, Z pamčti a života Fr. Bartoše, 1907. 

2. Jan, * 1893, češki dramatičar i esejist, pripada če- 
škom ekspresionističkom krugu, kome je središte bilo 
u Brnu. Tu su se oko časopisa »Host« okupili F. Gotz, L. 
Blatny, B. Vléek, B. Stejskal, C. Jerabek, J. Bartoš i dr. 
B. je napisao čitav niz žučnih i porugljivih drama, među 
kojima se ističu Krkavci, 1920; Namluvy čili škola diplo- 
macie, 1923; Strašidelny dum, 1926; Hrdinovć naši doby, 
1926. Napisao je i nekoliko temperamentnih eseja o kaza- 
lištu: Narodni divadlo a jeho budovatelé, 1933; Hercovo 


tajemstvi, 1926. 
LIT.: J. V. Novák-A. Novak, Pčehledne déjiny [дегин česke, 
Olomouc 1936—1939. j. J-e. 


3, Milan, Beograd 10. XI. 1901, profesor prava. Svršivši 
studije postao je razmjerno mlad redovitim profesorom na 
pravnom fakultetu sveučilišta u Beogradu. Glavni su mu 
radovi: Stvarno pravo, 1934; Osnovi privatnog prava, 1935. 
U stručnim je časopisima objavio veči broj članaka. R. M. 

BARTRINA, Joaquín-Maria, Ж Reus 1850, + Barcelona 
1880, katalonski pjesnik. Napisao je zbirku pjesama Algo 
(1876), koja odiše velikim pesimizmom. 

BARTSCH, 1. Adam von, Ж Beč 17. VIII. 1757, + Hietzing 
21. VIII. 1821, austrijski crtač, bakrorezac i pisac. Učio je 
kod Schmutzera u Beču, a istakao se 1775 kao crtač me- 
dalja kovanih u vrijeme Marije Terezije. Bio je najprije 
pisar u bečkoj Dvorskoj knjižnici, a kasnije (1816) kustos 
njene grafičke zbirke. Od 1794 objelodanio je niz kritičkih 
kataloga (»catalogues raisonnćs«) grafičkih djela znatnih 
starih majstora (Waterloo, Molitor, Guido Reni, Rem- 
brandt, Luka iz Leydena). Glavno je njegovo djelo Le Pein- 
tre-Graveur (Beč 1803—1821, 21 svezak) i Anleitung zur 
Kupferstichkunde (Beč 1821, 2 sveska), kojima je postavio 
temelje modernoj nauci o bakrorezu. Izdao je nova izdanja 
drvoreza Dürera (Die Ehrenpforte. Arc triomphal de l'Em- 
pereur Maximilien 1, Beč 1799) i Hansa Burgkmaira (Le 
Triomphe de l'Empereur Maximilien 1, Beč 1786, i Der 
Weisskunig, Beč 1798). Izveo je oko pet stotina grafičkih 
listova, od veće česti po crtežima starih majstora (naročito 


Dürera i Guercina). 
LIT.: F. de Bartsch, Catalogue des estampes de A. de B., Beč 1818; 
1. Meyer, Allgemeines Künstler-Lexikon, ІП., Leipzig 1885. A. Sch. 

2. Ignatz, kazališni ravnatelj prve njemačke glumačke 
družine, s kojom gostuje u Zagrebu. Predstave su počele 
19. VIII. 1784 na ljetnoj pozornici na Harmici, a nastavile 
se te jeseni i zimi u refektoriju napuštenog samostana 
klarisa (danas Financijsko ravnateljstvo, Opatička 20). 
U studenom i prosincu gostuje u Bjelovaru i Karlovcu. 
Posljednje predstave u Zagrebu daje u siječnju 1785, a 


onda odlazi u Beč. 
LIT.: E. Laszowski, Crtice iz kazališne prošlosti grada Zagreba, 
Narodna Starina, sv. 10., str. 79. SB. 


3. Karl, Ж Sprottau 1832, + Heidelberg 1888, germanist i 
romanist u isto doba, i to filološkog pravca. Kao ger- 
manist istakao se istraživanjem o pjesmi o Nibelungima. 
Utvrdio je mišljenje, da rukopisi ovog srednjo-visoko-nje- 
mačkog epa ne sadržavaju originalan spjev. Kao romanist 
izučavao je provansalske i starofrancuske književne spo- 
menike. Poznate su njegove filološki odlične hrestomatije: 
Chrestomathie provencale (6. izd. 1901), Chrestomathie 
de l'ancien francais (12. izd. 1910—13). Izdao je pjesme 
trubadura Peire Vidala (1857). Od ostalih djela važna su 
još Grundriss der Geschichte der provenzalischen Literatur 
(1862) i Altfranzosische Romanzen und Pasturellen (1870). 
Preveo je na njemački Danteovu Divinu Commediju. P.S. 

4. Rudolf Hans, * Graz 1873, njemački pisac, isprva 
austrijski oficir. Pripovijesti su mu prožete lirskim čuv- 
stvovanjem, lijepim opisima prirode i psihološkim opaža- 
njima, jezično vrlo dotjerane, pune optimizma i humora. 
Siabe su mu strane, što oprašta sve ljudske zablude i što 
su mu glavni junaci većinom bez energije, moralni slabići, 
Roman Elisabeth Kott (1909) opisuje za pozorišnu umjetnost 
oduševljenu ženu, koja tome pozivu žrtvuje svoj mlade- 
nački život. Na visini umjetnosti je u novelama Vom ster- 
benden Rokoko (1909). Svijetlim bojama crta ono dražesno 
lakoumno graciozno više društvo Pariza baš u času, kada 
ga je velika revolucija zbrisala s lica zemlje. Romani: 
Das deutsche Leid, Schwammerl (tragika velikog muzičara, 
ali moralnog slabića Schuberta) i Geschichte von der 
Hannerl und ihren Liebhabern. С. $. 

Pjesnik je naglo izišao na glas svojim romanom Zwolf 
aus der Steiermark (1908), koji je roman njegova rodnog 
mjesta i štajerske pokrajine. To je, kao većina njegovih 
najboljih stvari, eksotičan, opojno mirisavi cvijet, koji je 
potjerao iz truloga stabla ostarjele austrijske kulture. U 
svojim djelima pokušava s nekim estetskim svjetovnim 
nazorom i melankoličnim traženjem ljepota u prošlosti ri- 
ješiti konflikte vlastite generacije, koja se koleba između 
hladnoga sjevera i toploga juga, koju izjedaju neriješena 
pitanja vlastite nutrašnjosti, socijalne i nacionalne suprot- 
nosti sredine i doba. I ako je mlađi od H. Makarta, ipak je 
na epskom polju, kako s obzirom na sadržaj i oblik, tako i 
s obzirom na osjećaj i izraz, njegov pendant u crtanju 
pokoljenja i dobi, koja u svojoj visokoj, ali boležljivoj 
kulturi s nekakvom lirskom melankolijom očekuje neiz- 
bježivi zalaz. Po toj svojoj osebini, više nego po blje- 
štavoj formi, koja više puta čitatelja umara, njegovo će 
djelo ostati trajno zanimljiv historijski dokumenat toga 
pokoljenja i toga doba. 

- LIT.: A. Kraigher, Kontrolor Skrobar, Ljubljana 1914 (odgovor na 


»Das deutsche Leide); A. E. Schönbach, Hochland, VI. 2.; Nagl u. 
Zeidler, Deutsch-ósterr. Literaturgeschichte, IV. 1229, 1533. J. G. 


BARTTELOT, Edmund Musgrave, Ж 1859, + (ubijen u 
a 1888, engleski kolonijalni časnik i pratilac Stan- 
eyev. 

BARTUCZ, Lajos, Ж 1885, madžarski antropolog, prof. 
zoologije na budimpeštanskom sveučilištu, popularizator 
rasne teorije. 

BIBL.: Honfoglaláskori magyar koponyák (Madžarska lubanja iz doba 
zauzimanja madžarskog teritorija), 1926; A magyarság faji Osszetétele 
(Obrazovanje madžarske rase), 1927, i t. d. E.K. 

BARTUL s Alverne, + Cetin u Hrvatskoj oko 1407. Bio 
je šesti (po službi sedmi) vikar Bosne Srebreničke, učen i 
svet franjevac. Za njegove duge uprave (od 1367 do 1406, 
iako možda ne bez prekidanja) bosanska vikarija dostigla je 
izvanredan opseg i ugled. On je i prvi bosanski franjevački 
pisac: Statuta super regimine fratrum (oko 1376); Tractatus, 


guomondo debemus nos ponere ad rec. Corpus Christi... 

LIT.: Jelenić, Bio-bibliografija franj. Bosne Srebr., Zagreb 1925; Bo- 

žitković, Kritički ispit popisa bosanskih vikara i provincijala, Beograd 
St. P. 


1935. 

BARTULICA, Milostislav, * Kaštela 1893, novinar, pu- 
blicist i književnik; gimnaziju je pohađao u Kotoru, sveuči- 
lište u Grazu, Beogradu i Ženevi. Iseljenički stručnjak i pi- 
sac, osnivač iseljeničke organizacije, organizator i ravnatelj 
Iseljeničkoga muzeja u Splitu-Zagrebu. Kao politički radnik 

i urednik političkih listova napisao je brojne rasprave o 
našim političkim, gospodarskim, kulturnim i socijalnim pi- 
tanjima, te izdao više brošura. Kao književnik objavio je 
pjesme, putopise, odlomke romana i drama, novele po ra- 
zličnim književnim časopisima. Spominjemo: Lijer (Zagreb 
1938), uvod u trilogiju pjesama, knj. 1. Uzvišenja, II. Po- 
svećenja, III. Uskrsnuće; zbirke pjesama: Lahori, Plamsaji, 
Krijesnice, Zemlja i more; zbirke crtica i novela: Zrnca, 
Luči, Patnici; putopise: Niz Atlantik i Pacifik, Diljem svi- 
jeta; romane: Vihor, Zavjet; drame: Vječna tajna, Na 
prudu; eseje: Studije i prikazi (I. i IL); soc. rasprave: Ise- 
ljenički problem (1.--Х.). Tajnik je Hrv. iselj. saveza. Po- 
slije rata posvetio se socijalnom radu. Izdavao je i uređi- 
vao 35 novina i časopisa od 1911 do 1940. 

BARTULOVIĆ, Niko, Ж Starigrad na Hvaru 23. XII. 
1890, književnik i publicist. Srednju je školu svršio u Splitu, 
filozofski fakultet polazio u Pragu i u Gracu. Neko je vri- 
jeme bio suplent na gimnaziji u Kotoru. Kasnije je prešao 
u uredništvo Slobode u Splitu. G. 1918 pokreće s Brankom 
Mašićem i Ivom Andrićem u Zagrebu časopis Književni 
jug. Radio u različitim uredništvima (Hrvatska država i 
Riječ u Zagrebu, Echo de Belgrade u Beogradu i t. d.). 
Uređivao u Splitu Jadransku stražu, u Beogradu Javnost. 
Od 1921 do 1926 bio upravitelj splitskog kazališta. Piše 
pripovijesti, književne prikaze, članke o javnim pitanjima 
i t. d. Surađivao u svim znatnijim hrvatskim i srpskim 
časopisima. — U najboljim pripovijestima slikar svoga 
rodnoga kraja i Dalmacije, patnja, slabosti, strasti i veli- 
čine njezinih ljudi. 

BIBL.: Kuga, drama, Zagreb 1919; Ivanjski krijesovi, pripovijesti, Za- 
greb 1920; Bijedna Mara, drama, Split 1922; Na prelomu, roman, Beograd 
1928; Ljudi na ostrvu, Beograd 1931; Sedam pripovedaka, Beograd 1932; 
Izabrane pripovetke, Beograd 1938; Moj prijatelj Tonislav Malvasija, 
Beograd 1940. Sabrana djela počela mu izlaziti u Beogradu 1932 u Biblio- 
teci jugoslovenskih pisaca, ali su izišle samo dvije knjige. Pored beletri- 
stičkih radova izdao: Jadransku antologiju, Split 1934; More u našoj 
književnosti, Split 1927; T. G. Masaryk, Beograd 1938. Prevodio s tali- 


dosao jezika (Bontempellija). Pisao o Cankaru i prevodio ga (SKZ 
s . B-c. 
BARTUS, Franjo, Ж Krapina 8. II. 1860, + Zagreb 6. IV. 
1934, književnik. Učitelj u Zagrebu, umirovljen kao ravna- 
telj osnovne škole. Uredivao je »Mali dobrotvor« i »Malu 
knjižnicu za svakoga«. Izdao je u Zagrebu mnogo knjiga 
za omladinu. 

BIBL.: Dobroslavke, 1897, Rad i poštenje, 1897, Dobrašinke, 1911, 
Milovanke, 1912, Božićnice, 1922, Snježanke, 1922, Bosiljke, 1938, Cetr- 
naest najljepših priča i narodnih pripovijedaka, Izletar ili građa za 
stvarnu obuku . .., 1917, O vladanju u obitelji i u društvu, Veliki česti- 
tar, 1886, Život i rad znamenitih Hrvata i Hrvatica, 1898. Priredio je za 
štampu dječje izabrane pjesme Preradovićeve (1896) i Šenoine (1896). Е. S. 


ВАКОН (hebr. »blagosloven«), sin Nerije iz plemena 
Judina, prorok, pratilac i pisar proroka Jeremije. Djelovao 
je od početka ropstva babilonskoga za vrijeme kralja Joa- 
kima i Sedekije. Jeremija mu je diktirao 605 pr. Kr. svoja 
proroštva o propasti judejskoga kraljevstva i poslao ga, da 
ih pročita u hramu jeruzalemskom, jer se sam nalazio u 
zatvoru. Kralj Joakim je taj rukopis spalio, ali je B., prema 
diktatu Jeremije, ponovno napisao to proroštvo. B. je bio 
drug proroku Jeremiji i u progonstvu. Za kralja Sedekije 
(595) pohodio je zarobljenike u Babiloniji te od njih donio 
pismo za Židove, preostale u Palestini. Za razorenja Jeru- 
zalema 587 pr. Kr. bio je zajedno s Jeremijom po Babilon- 
cima izbavljen iz tamnice i otpratio je proroka u Egipat. 
Ali iz Egipta zaputio se opet u Babiloniju, gdje je napisao 
svoju proročku knjigu, koju je čitao na petu godišnjicu 
razorenja Jeruzalema (582). Iste godine vratio se u Jeru- 
zalem, donijevši natrag dio srebrnog posuđa, koje je bilo 
prigodom razorenja hrama odneseno u Babilon. Prema ra- 
binskoj tradiciji vratio se u Babilon i tamo umro. U svojoj 
knjizi prekorava idololatriju Židova, zbog koje ih je stiglo 
progonstvo, te ih potiče na pokoru. Autencija i kanonsko 
svojstvo knjige Baruhove je izvan sumnje, jer je uvrštena 
i u Septuagintu. 

LIT.: Koment.: J. Knabenbauer, 1907; Kalt, 1932. к 8 

BARUH, Bora, * Beograd 19. XI. 1911, slikar, samouk, 
od 1935 do 1938 radio je i izlagao u Parizu. Slika pejzaže, 
` mrtve prirode i kompozicije. Ističu se Bjegunci, Majka i 
dijete, Parisko predgrađe. Utjecaj Pariza na B-ov rad bio 
je odlučan. Kao slikar pojavio se najprije na beogradskim 
izložbama i u Salonu nezavisnih umjetnika. U Parizu je 
izlagao u Salon des Tuilleries 1935, po raznim privatnim 
galerijama te po mnogim francuskim gradovima i u Lon- 
donu. Prvu samostalnu izložbu imao je u Beogradu 1938, 
a zatim u Zagrebu 1939. Z.B. М: 

BARUKČIĆ, fran Andrija, Ж Foča kod Dervente 11. XI. 
1805, + Tremošnica 16. IV. 1839, franjevac, u svoje vrijeme 

među franjevcima cijenjen kao vrijedan latinski pjesnik. 
Poznata je samo jedna njegova pjesma, spjevana u čast 
biskupa fra Rafe Barišića prigodom ustoličenja za apostol- 
skog vikara u Bosni (Carmen elegiacum honoribus illu- 
strissimi... Raphaelis Barischich... episcopi... occasione 
installationis dicatum, Vacii in Hungaria 1833). Uz misli, 
koje se u prigodnicama inače nalaze, u pjesmi ima refle- 
ksija o tužnom stanju Bosne. 

LIT.: O. J. Jelenić, Kultura i bosanski franjevci, II. dio, Sarajevo, 


1915; Isti, Biobibliografija franjevaca Bosne Srebreničke, Zagreb 1925; 
С. Gavranić, Pjesme fra Blaža Josića, Franjevački vjesnik, 1927. С. С. 


BARUN. Od srednjolat. i staronjem. riječi baro (»muž, 
čovjek«) razvila se ta riječ do naziva velikaša, nosioca 
najviših dvorskih služba (baro regni), 
a napokon postaje naslovom za prvi 
stupanj višega plemstva. Kod Hrvata 
pojavljuje se u posljednjoj formi od 
1527. Prvi Hrvat, kojemu je podijeljeno 
BARUNSKA KRUNA barunstvo, bio je Nikola Jurišić 1533. 

Venecija nije podjeljivala tu vrstu 
plemstva, pa se ono javlja u Dalmaciji tek od 1815. B.Z. 

BARUŠIĆ, Feliks, * Ivanić Kloštar 14. I. 1864, T Slav. 
Brod 28. VIII. 1917, ravnatelj učiteljske škole u Osijeku. 
Surađivao je u Vijencu i Nastavnom vjesniku. Izdao je 
knjige: Iz prirode, Osijek 1899; Aforizmi, Osijek 1911; pri- 
povijesti: Za dokolicu, Zagreb 1905; Sretne naravi, 1907; 
Pripovijesti, 1912, i Pabirci, Osijek 1914. ELS. 

BARUT. Obiéni ili crni b. je smjesa, koja 'sadrZava 
74—75%о kalijeva nitrata, 10—12,5% sumpora, 12,5—169/o 
drvenog ugljena i 1—1,5% vlage. Ugljen, potreban za fa- 
brikaciju baruta, pravi se od lipova ili vrbova drveta. Drvo 
se izreže u štapiće, koji se onda pougljene u željeznim 
retortama bilo kod 270% C, bilo kod 280%—400% С. U prvom 
se slučaju dobiva crveni ugljen, drobljiv i crvenosmeđe 
boje, u drugom slučaju crni ugljen, mekan i porozan, crne 
boje. Drveni ugljen, koji se dobiva kod temperature iznad 
430% C, neprikladan je za fabrikaciju baruta, Sastojine ba- 
ruta samelju se zasebno u drvenim ili željeznim bubnje- 
vima, koji se vrte, a sadrže brončane kugle. Zatim se sa- 
stojine pomiješaju u bubnjevima od kože, koji sadrže drve- 
ne kugle, ovlaže i ponovno melju u mlinu, koji se stavlja 
u pogon iz daleka električnim putem radi mogućnosti eks- 
plozije. Sad se smjesa u hidrauličnoj preši ispreša u ploče, 
koje se razdrobe i prosiju, da se odluče zrnca razne veli- 
čine. Masa se suši i polira u drvenim bubnjevima, koji se 
okreću. U ovoj se fazi doda pri koncu nešto grafita, da 
zrnca dobiju sjaj. Zatim se barut suši kod 40—50° C, po- 
novno prosije, da se ukloni prašina. Produkt dolazi u trgo- 
vinu u hermetički zatvorenim kutijama. Crni se barut upo- 
trebljava za lovačke puške, punjenje mina i šrapnela i kod 
rudarskih radova. 

Reakcija, koja nastaje kod eksplozije crnog baruta, dosta 
je komplicirana, ali bi se približno mogla izraziti ovako: 
2KNOgs+3C+S=K»2S5-+3CO2+N2 

Pri tome se uz plinovite produkte (ugljikov dioksid i du- 
šik) stvaraju i kruti produkti (kalijev sulfid), poradi čega 
eksplozije crnog baruta prati uvijek jako razvijanje dima. 
Da se ovaj nedostatak ukloni, a ujedno dobije eksploziv 
veće snage, uveden je 1886 bezdimni barut, koji je po svom 
kemijskom karakteru potpuno različit od crnog baruta. 
Razlikujemo dvije vrste bezdimnog baruta: barut od čiste 
nitroceluloze i barut od smjese nitroceluloze i nitroglice- 
rina. Barut od čiste nitroceluloze pravi se tako, da se 
nitroceluloza suši kod 400-459 C, a zatim u posebnim na- 
pravama mijesi sa acetonom ili smjesom alkohola i etera. 
Dobiva se prozirna plastična masa, koja se formira u obliku 
štapića, vrpca ili listića i onda suši. Gotovo u svim drža- 
vama upotrebljava se za puščane naboje ovakav bezdimni 
barut u obliku listića. Bezdimni barut od smjese nitroce- 
luloze i nitroglicerina pravi se tako, da se nitroceluloza sa 
nitroglicerinom mijesi u toploj vodi, dok se ne dobije dro- 
bljiva masa, iz koje se prešanjem ukloni voda. Masi se sada 
doda nešto vazelina, pa se zatim provlači među ugrijanim 
valjcima, dok se ne dobije prozirna elastična ploča, koja se 
reže u vrpce i pločice. Ovaj se bezdimni barut pod imenom 
cordit upotrebljava u Velikoj Britaniji. Sadrži 65% nitro- 
celuloze, 30% nitroglicerina i 5% vazelina. Sigurniji je od 
čistog nitroceluloznog baruta, ali jače korodira puščane i 
topovske cijevi. Eksplozijom i jednog i drugog bezdimnog 
baruta nastaju samo plinoviti produkti, pa se zato prigo- 
dom eksplozije razvija vrlo malo dima, koji se uglavnom 
sastoji od čađe. S. M 

(Foto Bulloz) 


ANTOINE-LOUIS BARYE, Lav i gazela 
Marseille, Musće de Longchamp 


BARVINSKIJ, 1. Aleksander, * 1847, + 1927, ukrajinski 
književnik, političar i literarni historičar. Autor je mnogih 
dobrih literarnih djela, među kojima su osobito poznate i 
vrijedne brojne školske knjige povijesti ukrajinske knji- 
ževnosti: Ogljad istorii ukrajinsko-ruskoj literaturi, Lavov 
1910, Istorija ukrajinskoj literaturi, u dva dijela, Lavov 
1920 i 1921. G. 1888 bio je B. redaktor »Pravde«, kasnije 
»Dila« i dr., a potom se isticao naročito u politici, u kojoj 
je najaktivnije sudjelovao od 1891—1918. Važno je još nje- 
govo djelo Spomini z mojeho žitja (1912—1913). 

2. Vasilj, * 1888, suvremeni ukrajinski kompozitor i 
Pijanista. Neko je vrijeme bio direktor muzičke akademije 
»Lisenka« u Lavovu. Uglavnom komponira skladbe za kla- 
Vir, a napose su mu poznate zborne kompozicije Zapovit 
i Ukrajinska rapsodija. Kao kompozitor je predstavnik no- 
voromantičnog smjera u ukrajinskoj muzici. Učenik је 
češke škole (V. Novak). 

3. Vladimir, * 1850, + 1883, ukrajinski kulturni radnik 
i književnik. Bio je urednik »Pravde«, osnivač i urednik 
»Dila« (1880), a poznat je i kao jedan od tvoraca ukra- 
jinske nacionalno-političke ideologije u Galiciji. Od bele- 
trističkih djela, koja je pisao uglavnom pod pseudonimom 
Vasilj Barvinok, treba spomenuti: Skošeniji cvit, Soni mari 
molodaho pitomcja, Beztalane svatanja. S. G-6. 

BARVITIUS, Antonin, * 1823, + 1901, Pražanin, češki 
arhitekt, učio u Pragu, Beču, Berlinu i Rimu. Istakao se 
mnogo u crkvenoj arhitekturi kod kuće i u Italiji; bilo mu 
je povjereno vodstvo restauratorskih radova na Palazzo di 
Venezia u Rimu, a bio je i član ravnateljstva pri gradnji 
praške katedrale sv. Vita u Pragu. U Češkoj je izgradio 
više crkava, nadgrobnih spomenika, a i nacrt za Jungman- 
nov spomenik u Pragu. Za zasluge oko crkvenog graditelj- 
stva postao je vitez reda sv. Grgura, vlasnik papina poča- 
snog križa i vatikanske zlatne medalje. Lj. J-e. 

BARYE, Antoine-Louis, * Pariz 24. IX. 1796, T Pariz 
25. VI. 1875, francuski kipar, slikar i grafičar. Učio je u 
Parizu, gdje su mu učitelji bili Bosio (kiparstvo) i Gros 
(slikarstvo). Prvi je svoj uspjeh postigao u pariskom Sa- 
lonu 1831 i 1832 brončanim: plastikama Tigar razdire kro- 
kodila i Lav u borbi sa zmijom (obadvije u Louvreu). 
Ovim je svojim djelima B. utro francuskoj realističkoj pla- 
stici nove putove, analogne onima Géricaulta u slikarstvu. 
lu daljim su B-evim djelima životinje glavni motiv. Kad je 
1837 porota pariskog Salona odbila njegove bronce, B. ne 
izlaže deset godina javno, nego osniva radionicu, u kojoj 
izraduje pored životinjskih plastika i predmete umjetničkog 
obrta. G. 1848 imenovan je ravnateljem Gipsoteke u Lou- 
vreu. U ovom su vremenu nastala njegova majstorska djela 
Kentaur i Lapit (muzej u Puy-u), Jaguar razdire zeca 
(Louvre) i niz sitnih bronca (medu njima najznatnije 
Pobjeda, Studija gole žene, Antikni lik). Izradio je još 
kamene grupe Pobjeda i Mir, Snaga i Umjerenost, za- 
batnu grupu Napoleon I. kao vladar povijesti i umjetnosti 
(sve se one nalaze na pročelju Louvrea) i brončani konja- 
nički spomenik Napoleona I. (Ajaccio) Razvoj B-eve 
umjetnosti teče od čistog idealističkog shvatanja preko 
romantike do savršenog realizma. 

LIT.: Ch. de Kay, Barye, Life and Works, New York 1889; Ch. Sau- 
nier, Barye, Pariz 1926; L. Benoist, La sculpture romantique, Бап. ec 

. Scn. 

BARZELLOTTI, Giacomo, * 1844, T 1917, profesor u 
Rimu, potječe iz Mamianijeve škole, zastupa u Italiji filo- 
zofijski pravac, koji se povodi za Kantom; bavi se napose 
poviješću filozofije i psihologijom umjetnosti i religije. 

LIT.: G. Gentile, Le origini della filosofia contemporanea in Italia, 
L, Messina 1917. . B-a. 

BAS (tal basso) 1. najkrupniji muški pjevački glas. 
Osobito duboki glasovi opernih pjevača zovu se basso 
profondo. Redovno se od b. traži opseg od F do Fı, ali neki 
operni skladatelji zahtijevaju i dublje tonove. Znameniti 
su duboki basovi u ruskih zbornih pjevača (do kontra-B); 
tako je opsežan glas imao znameniti ruski basist Šaljapin. 

2. Najveća gudaljka (kontrabas), uopće svaki instru- 
ment, koji ima izvoditi najkrupniju dionicu u orkestru. 

3. Najkrupnija dionica u partituri, služi kao temelj (isp. 
basis) sazvučju, koje nastaje svirkom ostalih instrumenata 
u orkestru ili pjevanjem ostalih dionica u pjevačkom 
zboru. Skladatelj mora paziti, kako će izraditi tu basovu 
dionicu, pa se takva pažnja zapaža već u skladbama firen- 
tinskih majstora u 14. st. Imitacijski stil oslobodio je ba- 
sovu dionicu, ali prva pravila o vođenju basove dionice 
daje već Guglielmus Monachus (oko 1450). Nijesu dakle 
nastala — kako se to često misli — tek postankom mo- 
nodije iza 1600. 

4. Kao pridodatak imenu instrumenta, da se označi veči 
oblik i krupnija položina njegova; na pr. bas-klarinet, bas- 
tromba, basse de viole i sl. B.S. 

BASAITI, Marco, talijanski slikar, djelovao u prvim de- 
cenijima 16. st. u Mlecima. Pouzdanih vijesti o njegovu Zi- 
votu nema, ali je sigurno, da mu je učitelj bio Alvise Vi- 
varini, čiju je oltarnu sliku za mletačku crkvu S. Maria 
dei Frari poslije učiteljeve smrti dovršio, kako se to raza- 
bira iz natpisa: »Quod Vivarine tua fatali sorte nequisti 
Marcus Basaitus nobile prompsit opus«. Važnija su B-jeva 
djela: Pozvanje sinova Zebedejevih (jedan primjerak iz 
1510 u mletačkoj Akademiji, drugi, iz 1515, u Beču), Sv. 
Juraj (Mleci, Akademija), Portret muškarca (Bergamo). 
Ostale se njegove slike nalaze u Mlecima (Museo Civico 
Correr), Padovi (Museo Civico), Miinchenu, Berlinu i Lon- 
donu. Na B-a su utjecali, pored njegova učitelja, Anto- 
nello da Messina, Giovanni Bellini i Carpaccio. Naročito 
su značajni na B-jevim slikama pejzaži. 

LIT.: O. Occioni, M. B., Mleci 1868; A. Venturi, Storia dell'arte ita- 


Папа, VIIL, 4., Milan 1915; L. Venturi, Le origini della pittura vene- 
ziana, Mleci 1907. A 


. Sch, 

BASAJ, Joža, * Suha (kod Kranja) 5. X. 1887, zadružni 
ideolog i organizator. Živi u Ljubljani. Radi najviše na 
polju zadrugarstva kao organizator і predavač. O za- 
družnim i gospodarskim pitanjima napisao je velik broj 
rasprava i članaka. Najviše je njegovih stvari donio Na- 
rodni gospodar, glasilo Zadružne zveze u Ljubljani. I. S-r. 

BASANTE, rimska postaja (statio) u Donjoj Panoniji 
na cesti Siscia—Sirmium, 60 m. p. zapadno od Sirmija, na 
ušću Bosne u Savu. Tab. Peut. spominje Ad Basante, a 
Geogr. Rav. IV. 19 p. 205 Bassantis. ZAD: 

BASARAB (ime u vezi s nazivom Besarabija), vlaška 
kneževska dinastija. Prvi put se javlja u 14. st. s knezom 
Basarabom Velikim, kojega potuče srpski kralj Stjepan 
Dušan, a on sam pobijedi madžarskoga kralja u Posadi 
1330. Njegovi se nasljednici opčenito zovu Basarabi. Medu 
ovima spominje se njegov sin Nikola, zatim Ladislav, Rad, 
Dan i Mircea (1386—1418), koji je bio prvi pravi organizator 
vlaške kneževine, ali je priznao vrhovnu vlast Turske. 
Basarab II. dolazi tek oko 1440, a dinastija se spominje 
još u 17. st. Čini se, da su se i neki nezakoniti nasljednici 
služili tim imenom, da jače istaknu nezavisnost zemlje, na- 
ročito prema Moldavskoj, koja ju je ugrožavala. Neki vla- 
dari te dinastije nose slavenska imena, možda pod utjeca- 
jem pravoslavlja. 

BASARIČEK, 1. Duro, Ж Zagreb 13. III. 1884, ubijen u 
Narodnoj skupštini u Beogradu 20. VI. 1928, hrvatski soci- 
jalni radnik i političar, sin Stjepana Basarička (v.) i Ama- 
lije rođ. Pogačnik iz Đurđevca. Pučku školu, gimnaziju i 
sveučilište svršio je u Zagrebu. Od najranije mladosti poka- 
Zivao je neobično razvijen smisao za sve bijednike i zapu- 
štene; vrlo osjetljiv za patnju bližnjega on je u zrelijim go- 
dinama postao jedan od najzaslužnijih i najustrajnijih naših 
socijalnih radnika. I ako gradsko dijete, bio je u najužoj vezi 
sa selom i životom seljaka, pa su ga te osjećajne veze sa 
seljakom dovele u hrvatski seljački pokret, u kome je 
ostao sve do svoje prerane i tragične smrti. — Nakon 
svršenih pravnih nauka stupa u sudsku službu te postaje 
sudac u Brodu na Savi. Kao sudac on ide svojim putem, 

nadahnut dubokim socijalnim osjećajem i etosom; rijetko 
kada izriče kaznu, ali zato kod svake rasprave nastoji krivca 
navesti na pravi put. On želi napraviti od prestupnika is- 
pravna i socijalno aktivna člana ljudske zajednice. Ne- 
umorno obilazi sela po Slavoniji, osniva cijeli lokalan po- 
kret pod imenom Narodna straža; drži predavanja i do- 
s govore i tako stvara seljačke 
pobornike: traga za ostacima 
narodnog pjesničkoga blaga i 
izdaje ga u posebnoj knjižici. 

Pravo područje rada pruži- 
lo mu se, kad je 1916 premje- 
šten u Zagreb kotarskomu su- 
du i dodijeljen Središnjem 
zemaljskom odboru za zašti- 
tu porodica mobiliziranih i u 
ratu poginulih vojnika. Tu je 
kao tajnik razvio neumornu 
djelatnost i osnovao list Na- 
rodna zaštita, po kome se ka- 
snije nazvao savez dobrotvor- 
nih društava, osnovan 1920 
na mjesto rečenog odbora. 
22. : Najviše njegovim nastojanjem 

DURO BASARICEK i radom odbor i Narodna 
za&tita su spasili za vrijeme 
rata i neposredno poslije rata 62.581 dijete preseljavajući 
djecu iz pasivnih krajeva u plodne krajeve, većim dijelom 
slavonske. Brine se za t. zv. abnormalnu djecu; za napu- 
štenu djecu osniva se na njegovu inicijativu poseban dom 
na Goljaku; stara se za iseljenike i iseljeničku djecu; pri- 
tječe u pomoć malodobnicima i njegovim posredstvom ti 
malodobnici dobivaju beskamatne zajmove u visini preko 
4,000.000 Din, da se spasi njihova baština. U isti mah 
postaje inicijator i duša naše hrvatske unutrašnje koloni- 
zacije. Na hiljade obitelji iz pasivnih i siromašnih krajeva 
našle su svoj dom u ravnoj Slavoniji. Tako je u daru- 
varskom kotaru osnovao naseobinu Stražanac, u koju je 
smjestio Okićane; u Lipovcu je osnovao naselje Turopo- 
ljaca, u Dežanovcu naselje Stubičana. U virovitičkom ko- 
taru naselio je Podravce u Rogovac, Starogradečki Novi 
Marof i Spišić-Bukovicu; Zagorce i Podravce u Koriju, 
Okrugljaču, Eržebet, Madinac, Jeliku, Jugovo Polje i Žle- 
bin; Ličane i Primorce naselio je u Rodin Potok i Rezo- 
vačke Krčevine, a Dalmatince u Žlebinski Lug. U po- 
dravsko-slatinskom kotaru naseljuje Ličane u Sladojevački 
Lug, a Prigorce u Slatinski Lipik. U našičkom kotaru osni- 
va naseobine Zagoraca i Međimuraca: Veliki Rastovac, Mali 
Rastovac i Paušince. Sav taj rad proveo je tako reći bez 
ikakve javne pomoći, a najbolji su mu pomagači bili sami 
naseljenici, među kojima se posebno ističu: Jure Valečić, 
Pero Matovina, Josip Matijašec, seljačka spisateljica Mara 
Matočec i braća Domovići. Taj njegov veliki posao, velik i 
s nacionalnoga i sa socijalnoga stajališta, trajao je od 1919 
pa sve do njegove smrti. Posljednje naselje osnovao je u 
Okrugljači, koju zahvalni naseljenici prozvaše Basaričko- 
vim Selom, i tu su mu odmah iza smrti podigli i spomenik. 
Sav veliki socijalni i humanitarni posao nije ga zapriječio, 
da razvije svoju aktivnost i na drugim područjima. Bio je 
biran za narodnog zastupnika kod izbora 1920, 1923, 1925 i 
1927. Osim toga on je jedan od osnivača Seljačke. sloge, 
seljačkih ženskih društava, Prosvjetnog saveza i Odbora 
Za spas rođene grude. Mekan, pun želje, da pomogne sva- 
kome, tko treba pomoći, on je i pisao o svim pitanjima, 
koja su tada zanimala našu javnost na području socijalno- 
humanitarnoga rada. 

BIBL.: Posebno je izdao raspravu O državi, Zagreb, 1908, Mala 
knjižnica sv. 1.; Kako da se suzbije kriminalnost u nedoraslih. Prinos 
kriminalnoj pedagogiji, Zagreb 1916; Kolo. Pjesmarica. Zbirka па- 
rodnih pjesama i poskočica, što se u kolu pjevaju. Pribiljezio D. B., 
Zagreb, 1916; Konac jedne laži. Savremeno razmatranje o najvažnijem 
socijalno-gospodarskom pitanju Hrvatske, Zagreb 1924 (Knjižnica 
»Grude« sv. 1.). Osim toga pisao je u Domu, Božićnici, Seljačkoj 
prosvjeti, u kalendaru Danici, Narodnoj zaštiti, Napretku. U Na- 
rodnoj zaštiti potpisivao se pseudonimom Osip Pravedni, S. Sanjin 
Neždanov i Oruđ Kečirasab. G. 1908 pokrenuo je Malu knjižnicu, u 
kojoj je izdao 7 knjiga u 14 sv. R. P-k. 

2. Stjepan, * Ivanićgrad 27. III. 1848, + Zagreb 23. III. 
1918, osnivač hrvatske školske pedagogike. Gimnaziju i 
učiteljsku školu učio je u Zagrebu, bio učitelj u Virovitici, 
a zatim postao nastavnik učiteljske škole u Zagrebu, gdje 
je predavao pedagogiju i metodiku preko 30 godina. Kroz 
to vrijeme on je kao nastavnik, kao pisac i kao organi- 
zator razvio veliku aktivnost. 

Pedagoškonaučni rad. Najvažnija je Basaričkova djelat- 
nost na izgradnji pedagogijskoga škol. sistema u Hrvatskoj. 
Njegova se pedagogika osniva na Herbartovoj pedagogici 
(> Herbart), ali ju je Basariček nastojao prilagoditi našim 
prilikama i novim pedagogijskim tekovinama, a cijeli svoj 
pedagogijski sistem izradio je u tančine tako precizno i 
jasno, da s formalnoga gledišta može biti uzorom pedago- 
škim radnicima. Kao pisac velikog broja pedagoških udžbe- 
nika B. je bio neobično savjestan, pa je nova izdanja svojih 
udžbenika trajno prilagođivao novim tekovinama pedago- 
gijske nauke. I ako je osnove empirijske psihologije i peda- 
gogije realizma preuzeo od Herbarta, ipak je školsku praksu 
dovodio u sklad s načelima radne škole, koja nije u su- 
protnosti s Herbartovom pedagogikom realizma, ali ne pri- 
hvaća njegovo tumačenje o funkciji predočaba u psiholo- 
giji. Glavno mu je djelo Pedagogija u četiri dijela. Izlazila 
je u više izdanja kroz četrdeset godina. Tim su udžbeni- 
cima uspješno odgojeni hrvatski pučki učitelji kroz cijelo 
to vrijeme. Njegov smisao za praktični nastavnički rad do- 
lazi naročito do izraza u djelu Rukovođ za početnu stvarnu 
obuku, koje je u drugom izdanju postalo upravo klasično 
djelo, u kome je B. postavio početnu stvarnu obuku osno- 
vnim predmetom, koji koncentrira svu nastavu u L i II. 
razredu. Kao urednik »Napretka«, najstarijeg pedagoškog 
časopisa na Balkanu, B. je taj časopis podigao na zamjernu 
visinu okupivši oko njega velik broj uglednih i vrijednih 
suradnika. Surađivao је u 
njemu pedeset godina, od 1868 
do smrti; urednikom mu je 
bio 23 godine. Kao urednik 
Knjižnice za učitelje B. je 
mnogo učinio za produbljenje 
pedagogijskih problema kod 
Hrvata, Za izdanja birao je 
djela, koja če najbolje una- 
prijediti strukovnu naobrazbu 
hrv. učitelja, Pedagogijska en- 
ciklopedija osnovana je nje- 
govom inicijativom i uredi- 
vana od njega. Mnoge je član- 
ke on u njoj napisao; sabrao 
je oko nje prve hrv. peda- 
goške stručnjake. 

Organizatorni rad. Suradi- 
vao je kod izrade obadvaju 
hrv. škol. zakona 1874 i 1888. 
Pisao im je obrazloženja; bra- 
nio njihove ustanove; tumačio prijeporna pitanja i zalagao 
se za njihovu pravilnu primjenu. Šuradivao je kod mnogih 
školskih uredaba i nastavnih osnova, koje je izdavala hrv. 
slav. dalm. zemalj. vlada. Znamenitu nastavnu osnovu od 
1905 izradio je B., napisao joj obrazloženje i instrukcije. 
U nju je unio napredne tekovine tadašnjega odgojnoga i 
metodičkoga shvačanja. Sudjelovao je kod izrade čitanaka 
za pučke škole za cijelo vrijeme svoje pedagoške aktivnosti. 
Redovno je uredivao estetičkoetičke i povijesne članke. Iz- 
radio je Početnicu za pučke škole, koja se upotrebljavala 
mnogo godina. Uredio je dvije čitanke za više pučke (gra- 
danske) škole. U Hrv. pedag. knjiž. zboru radio je 40 god. 
B. se nalazi medu osnivačima Zbora 1871. On je kao član 
odbora, kao predsjednik, kao počasni član i kao prvi i naj- 
marljiviji radnik duša Zbora kroz to vrijeme. Najviše je 
njegova zasluga, da se je hrv. pučko učiteljstvo visoko di- 
glo svojom strukovnom spremom. Savezu hrv. učiteljskih 
društava B. je bio glavnim radnikom, a kroz 15 godina i 
predsjednikom. Bio je uvijek učiteljima pučkih škola sa- 
vjetnik i suradnik nesamo oko unapredenja njihove stru- 
kovne naobrazbe, nego i njihovih pravnih i materijalnih in- 
teresa. Njegovom inicijativom izgraden je »Hrv. učiteljski 
konvikt« za učiteljsku djecu, koja se školuju u Zagrebu. U 
sedamdesetim i osamdesetim godinama devetnaestoga sto- 
lječa B. je desna ruka I. Filipoviča u vodstvu učitelja, a po- 
slije ga u tom nasljeduje gotovo do svoje smrti. Za njego- 
va predsjednikovanja u Savezu raspravljena su na skupšti- 
nama, njegovom inicijativom, mnoga pitanja od važnosti 
za školu i za učitelje kao: pitanja nastavne osnove, Citana- 
ka, učiteljskih plača, uprave i izdržavanja škole, školske 
obvezatnosti i dr. 

Cijelog je života bio prožet dubokom sviješču posebnoga 
poziva u službi hrv. naroda za unapredenje njegove osnovne 
prosvjete. Taj zadatak vršio je do smrti promišljeno i od- 

luéno. U svojim raspravama, djelima i cijelom radu uvijek 
je bio prirodan, stvaran i odmjeren, 

BIBL.: Kratko iskustveno dušoslovlje, 18771, 18782; Pedagogija, I. dio, 
Nauka o uzgajanju (Uzgojoslovlje), 9 izd. od 1880 do 1922; II. dio, Opća 
nauka o obuci, 6 izd. od 1882 do 1919; III. dio, Posebna nauka o obuci, 
6 izd. od 1884 do 1921; IV. dio, Povijest pedagogije, 4 izd. od 1881 do 
1918; Psihologija na fiziološkoj podlozi i Kratka logika, 1911; Narodne 
pripovijetke i basne, 1888; Rukovod za početnu stvarnu obuku (I. izd., 
1899, II. izd. u dva dijela, 1. knj. 1914, 2. knj. 1915). 

LIT.: A. Cuvaj, Građa za povijest školstva, II. izd., sv. VL, VIL, 
IX., X. i XL, Zagreb 1911 i 1913; Pedesetgodišnjica Hrvatskoga peda- 
goškoknjiževnoga zbora, Zagreb 1923. S.C! 

BASEBALL (engl), igra loptom, podrijetlom iz Engle- 
ske, gdje se spominje već 1330. Međutim danas se baseball 
u Engleskoj još jedva nešto gaji, dok je u Americi postao 
gotovo najpopularniji sport. U New Yorku je 1845 osnovan 
»Clubball« a 1859 nastao je savez baseball-klubova »Na- 
tional Association«. Igra se na ravnu travnjaku. Oblik je 
igrališta četverouglast. Igra se odvija između dvije mom- 
čadi po devet igrača, a sastoji se u bacanju malene lopte 
(od pluta, a opšivene kožom) rukom, u odbijanju ove 
drvenom batinom (dugom 110 cm) te u izmjeni mjesta 
trkom igrača. Igra svršava, kada devet puta momčadi izmi- 
jene mjesta i uloge. N. F-i. 

BASEDOW, 1. Johann Bernhard, * Hamburg 11. IX. 
1723, + Magdeburg 25. VII. 1790, njemački pedagog, svršio 
je teologiju i filozofiju. G. 
1753 bio je učitelj na Viteškoj 
akademiji u Soroe u Danskoj, 
a 1761 na gimnaziji u Altoni. 
Kao protivnik  ortodoksnih 
protestantskih teologa prvi 
je počeo promicati inter- 
konfesionalnu t, zv. filantrop- 
sku školu. Pod dojmom Rous- 
seauovih ideja napisao je 1770 
Methodenbuch für Väter und 
Mütter, a 1774 osnovao u Des- 
sauu školu Philantropinum. 
Zalaže se za tjelesni odgoj, 
zornu obuku, ručne vještine, 
spolno obavještavanje i mo- 
derne jezike. 

LIT.: Diestelmann, J. B. B., 1897. U. 

2. Karl Ж Dessau 1799, + 
Merseburg 1854, liječnik. Učio 
je u Halle a. d. S., a radio 
u Merseburgu. Poznat je radi 
| svojega opisa bolesti žlijezde štitnjače, koju u zemljama 
pod utjecajem njemačke medicine nazivlju njegovim ime- 
nom, i ako su je prije njega opisali Graves (A newly obser- 
ved affection of the thyroid gland, 1835) i Talijan Flaiani 
(Collezione d'osservazioni e reflessioni di chirurgia, 1802). 

BIBL.: Exophthalmus durch Hypertrophie des Zellgewebes in der 
Augenhóhle, Caspers Wochenschrift, 1840. EDT. 


BASEDOWLJEVA BOLEST, prozvana po njemačkom 
liječniku Basedowu, koji ju je potanje opisao 1840. Talijani 
Je nazivaju morbo di Flaiani (1802), Englezi Graves’ disease 
go». dok je u Francuskoj poznata pod imenom goitre 
exophthalmique. Uzrok je pojačana i promijenjena funkcija 
povećane štitnjače, koja sadrži manje joda, a više fosfora. 
Poradi toga nastaje duševno uzrujanje i podražaj simpa- 
tikusa. Obično su glavni i početni simptomi t. zv. Merse- 
burški trias, t. j. izbočene i raskolačene oči (eksoftalmus), 
povećana štitnjača (struma) i učestano bilo, do 150 i više 
udaraca u minuti, često uz lupanje srca. Osim toga se može 
ustanoviti drhtanje ruku, mršavljenje, znojenje, topla i 
vlažna koža, ispadanje kose, atrofija resica na jeziku, 
eventualno povraćanje i proljevi, slabost jačeg stepena i 
povečana mijena tvari u organizmu. Potrošnja bjelanče- 
vine je povišena, a u mokraći se često izlučuje groždani 
šećer, Postoji i kombinacija Basedowljeve bolesti s Addi- 
sonovom bolešću, t. j. smanjenom funkcijom kore nad- 
bubrežne žlijezde. 

Tok Basedowljeve bolesti je obično kroničan, a u vrlo 
teškim slučajevima dolazi do smrtnog završetka, a nisu 
baš rijetki i izliječeni slučajevi. Liječenje je individualno, 
ito u lakšim slučajevima interno, dijetetsko (mliječna i 
iljna hrana), oprezno davanje joda, sredstva za umirenje, 
boravak u gorskim krajevima; kod mekanih struma dolazi 
u obzir rentgenska terapija, dok je kod više čvorastih gu- 
ša i onih, koje su pune krvnih žila, i kod zatajivanja inter- 

nog liječenja vrlo često potreban 
kirurški zahvat (podvezivanje krvnih 
žila, uklanjanje pojedinih dijelova 
štitnjače ili čak skoro čitave štitne 
žlijezde). Ç V. V-é. 
BASEL (njem., a franc. Bale), 
grad i kanton na sjeveru Švicar- 
ske. Grad leži s obje strane rijeke 
Rajne na njezinu zaokretu prema 
sjeveru, 248 m nad morem, a sastoji 
se od velikoga Basela na lijevoj stra- 
ni i od maloga B. na desnoj strani 
rijeke, ukupno 202.000 stan., veči- 
nom Nijemaca, ?/s protestanata i 
1/3. katolika. Grad je nastao već u 
rimsko doba (Basileia), valjda u 4. 
st. pos. Kr. Ovdje je osnovana biskupija u 7. st. U srednjem 
vijeku je grad pripadao Rimskom carstvu njemačkoga naro- 
da. U Baselu su održani crkveni sabori 1431—1448 za refor- 
mu crkve. Sveučilište je osnovano 1460. Prema baselskom 
miru od 1499 pripao je grad švicarskom savezu 1501. Sta- 
novništvo je 1529 prihvatilo protestantizam. U Baselu je 
Napoleon zaključio mir s Pruskom i Španjolskom. Gotska 
katedrala potječe iz 11. st. gradska vijećnica iz 16. st. 
Važni su zavodi muzej, galerija slika (Holbein) i zavod za 
evangeličke misije. Industrija prerađuje svilu i tekstil, pro- 
izvodi kemikalije i papir, boje, satove. Basel je prvi trgo- 
vački grad Švicarske, osobito u tranzitu. Ima mnogo mili- 
junaša i velikih banaka. Prema smještaju i krajini ovdje 
su »zlatna vrata Švicarske« prema Porajnju. Stari se ba- 
selski kanton raspao 1833 u dva dijela, naime u polukan- 
ton grada Basela, koji na 37 km? obuhvaća grad i tri seoske 
općine, te na polukanton okolice Basela s površinom od 
427 km? i 93.000 stan. Ovaj se vanjski polukanton prostire 
po gorju Juri, a glavni mu je grad Liestal. Žitelji se bave 
poljodjelstvom, vinogradarstvom i svilarstvom. I oni su 
većinom protestanti. N. Z. 


Baselski koncil (1431—1448). Glavne su mu zadaće bile 
opća reforma crkve i rješenje husitskoga pitanja. Papa 
Eugen IV. (1431—1447) bijaše od početka protiv koncila, 
radi njegova buntovna karatera. Raspustio je stoga sabor 
već četiri dana poslije konstituiranja i tek velik uspjeh 
koncilskih otaca, sporazum s husitima, ostvaren praškim 
kompaktatima (30. XI. 1433), naveo ga je da prizna koncil 
i složno surađuje na dekretima od 22. I. 1435 protiv sve- 
ćeničkog priležništva, neopravdanih apelacija na papinsku 
kuriju i protiv zloupotreba, koje su se vršile izopćivanjem 
i interdiktom. Ipak načelna protivnost između pape i 
koncila time nije bila uklonjena, jer je izvirala iz same 
biti koncilijarizma, koji je išao za tim, da pretvori mo- 
narhičko papinstvo u ustavno, namjenjujući općem kon- 
cilu ulogu redovnog crkvenog parlamenta. Ta je pro- 
tivnost postala pače nepremostiva, kad je koncil oteo papi 
glavnu tinancijalnu podlogu njegove vlasti dekretom od 9. 
VI. 1435 protiv anata. Dolazak Grka radi ujedinjenja s rim- 
skom crkvom dao mu je dobrodošao povod, da prenese 
1437 koncil u bližu Ferraru, a 1439 u Firencu. No samo se 
manjina pokorila njegovoj odredbi; drugi nastavljahu sa sve 
radikalnijim reformama, dok nisu saželi 16. V. 1439 svoje 
shvaćanje u »tri istine katoličke vjere«, da opći koncil 

ima stajati iznad pape, da ga on ne može bez njegova pri- 
stanka ni raspustiti ni odgoditi ni prenijeti u drugo mjesto, 
a da je heretik, tko u to ne vjeruje. U skladu su s time i 
skinuli Eugena IV., te izabrali vojvodu Amadeja Savoj- 
skoga kao Feliksa V. 

Ali radikalizam baselskih reformatora nije uspio, jer nije 
vodio računa o realnom omjeru sila. Prije svega je Eugen 
sam učvrstio svoj položaj time, što je tako sretno završio 
pregovore s Grcima, da je mogao već 6. VII. objaviti uniju 
s istočnom crkvom. Osim toga svijet uopće nije htio ni čuti 
Za novu shizmu. Spor je između pape i koncila bio vlada- 
rima samo zato dobro došao, što im je dao prilike, da pro- 
šire svoju vlast nad crkvom. Tako je Francuska uzakonila 
»pragmatičkom sankcijom u Bourgesu« od 7. VI. 1438 »gali- 
kanske sloboštine«, na kojima se osnivao osebujni položaj 
francuske crkve; car Fridrih III. osigurao je sebi tajnim 
ugovorom od 1445/1446 pravo na popunjavanje šest biskup- 
skih stolica i mnogih drugih crkvenih mjesta. Ostali su nje- 
mački knezovi sklapali slično unosne konkordate s papom 
1447/1448, a istim su putem pošli i drugi evropski vladari. 
U takvim se prilikama baselski koncil preselio 1448 u Lau- 
sanne. Kad se Feliks V. 1449 odrekao svoga dostojanstva, 
koncil nije više vidio drugog izlaza, nego da izabere i sa 
svoje strane Eugenova nasljednika, Nikolu V. (1447—1455), 
Za papu, te se na to sam raspusti. 

LIT.: 1. Hefele, Konziliengeschichte, 6 sv., 2. izd. 1890; L. Pastor, 
Geschichte der Püpste seit Ausgang des Mittelalters, 1., 9. izd. 1926; 
G. Voigt, Enea Silvio de Piccolomini als Papst Pius II. und sein Zeit- 
alter, 1., 1856; J. Haller, Die Protokolle des Konzils zu Basel, Histo- 
rische Zeitschrift, 74., 1895; P. Lazarus, Das Basler Konzil, seine Beru- 
fung und Leitung, seine Gliederung und Behórdenorganisation, 1912; E. 
Bursche, Die Reformarbeiten des Basler Konzils, 1921. L$. 

Nastavak koncila u Ferrari, Firenci i Rimu. Kad su se 
baselovci razišli u mišljenju, gdje se ima održati unionisti- 
čki sabor, na koji će doći Grci, potvrdi Eugen IV. zaklju- 
čak one strane, s koje je bio grčki delegat Ivan Dishipat, i 
premjesti sabor u Ferraru 18. IX. 1437. Papa iznajmi mle- 
tačke galije i pošalje ih sa svojim poslanicima u Carigrad. 
Car Ivan VIII. Paleolog, prestrašen padom Soluna u turske 
ruke (1430), tražio je svim silama uniju s Rimskom crkvom 
nadajući se pomoći protiv Turaka od pape i katoličkih vla- 
dara. I među samim grčkim teolozima 14. i 15. st. bilo je 
iskrenih prijatelja Rima i zagovornika unije, nalik na De- 
metrija Kidona, koji prevodi na grčki jezik djela sv. Tome 
Akvinca. U Ferrari otvara sabor 8. I. 1438 kardinal Nikola 
Albergatti. Već na slijedećoj sjednici udara papa crkvenim 
kaznama tvrdokorne članove krnjega baselskog sabora. U 
to stiže najprije u Mletke 8. II. i kasnije u Ferraru 4. i 7. 
III. sjajna svita od 700 Grka, upravo cvijet duhovne i svje- 
tovne inteligencije, na čelu s carem Ivanom VIII., carigrad- 
skim patrijarhom Josipom, zastupnicima aleksandrijskog, 
antiohijskog i jeruzalemskog patrijarke te brojnim metro- 
politama i biskupima. Da se izbjegnu poteškoće s rimskim 
ceremonijalom, poljube se papa i patrijarka u lice, a ostali 
istočni biskupi ljube papu u lice i ruku. Nakon svečanog 
otvorenja zasjedanja u ferrarskoj katedrali izabiru i Grci 
i Latini po 10 lica, koja će raspraviti prijeporna pitanja 
(nauka o čistilištu, izlaženju Duha Svetoga od Oca i Sina, 
papinom primatu i beskvasnom kruhu za Euharistiju). 
5 grčke strane ističe se najviše učeni nikejski nadbiskup 
Bessarion i efeski Marko Eugenik, a s latinske, uz Alber- 
gattija, dominikanac Ivan Stojković, Dubrovčanin, Ivan 
Torquemada i rodski nadbiskup Andrija. Postigavši nakon 

dulje rasprave slogu u pitanju čistilišta prelaze na najteže 
pitanje, izlaženje Duha Svetoga i od Sina (Filioque). Trebalo 
je osam mjeseci svestranog ispitivanja i disputiranja, dok 
se na saboru ne složiše Grci s Latinima, da je nauka Za- 
padne crkve u skladu sa Sv. Pismom i grčkim ocima. Uto, 
radi kuge i lakšega uzdržavanja učesnika, papa premjesti 
sabor u Firencu (16. I. 1439). Tu umre patrijarka Josip 
(10. VI. 1439), velik borac za crkveno jedinstvo; sanra- 
njen je u crkvi St. Maria Novella. Glede papina prvenstva 
i beskvasnoga kruha mišljenja se dosta brzo složiše (12. 
odnosno 27. VL). Među svim Grcima zauze nepomirljivo 
stanovište jedino Marko Eugenik, koji izjavi: »Radije 
umrijeti nego se polatiniti«. Bessarion mu uzvraća, da La- 
tini nijesu krivovjerci, jer da bi onda bili krivovjerni i 
grčki oci, među njima veliki Bazilije, Damascen, Grgur 
Niški, Maksim i drugi. Bula »Veselite se nebesa i kliči ze- 
mljo!« o uniji Grka s Rimskom crkvom izađe 6. VII. 1439 
na latinskom i grčkom jeziku; potpisaše je prisutni Latini i 
Grci zajedno s kasnijim ljutim neprijateljima unije S. Siro- 
pulom i Georgijem Skolarijem, kasnijim patrijarkom Gena- 
dijem IL; jedino Marko Eugenik uskrati potpis. Grci na 
saboru, koji je i po grčkim kanonima bez sumnje bio -eku- 
menski, priznaše pravovjernost nauke Rimske crkve i uvr- 
stiše papino ime u svoje diptihe; papa opet potvrdi grčke 
običaje i priznade im kao katolicima sva prava. 

Nakon ujedinjenja Grka s Rimskom crkvom postignuto 
je jedinstvo s Armencima (dekret unije 22. XI. 1439) i egi- 
patskim (jakobitskim) koptima (dekret 4. II. 1442). Papi- 
nom odlukom 25. IV. 1442 premješta se sabor u Rim. Tu 
obećaju poslušnost papi zastupnici monofizitskih Jakobita 
iz Mezopotamije (30. IX. 1444) te nestorijanskih Kaldejaca 
i Maronita sa Cipra (29. VII. 1445). Iz pisma Eugena IV. od 
17. IV. 1444 doznajemo, da su se također Bošnjaci sjedinili s 
Rimskom crkvom. Neki suvremenik (pismo sačuvano u Mar- 
tena, Vetera Monumenta, L, p. 1592) izvješćuje, da je po- 
slanik bosanskog kralja, došavši u Rim, u javnom konzi- 
storiju uime svog kralja i njegovih podanika izjavio, da 
se odriče manihejske hereze i ispovijeda rimsku vjeru. 
To nije, kako piše Martine, moglo biti u prosincu 1442, već 
negdje tokom 1443. Pobliže stvar nije razjašnjena, a gla- 
vni i najpouzdaniji izvor, saborski akti, nisu nam sačuvani. 
(V. kod Hefelea, Conciliengeschichte VII., 814.) 

Zaključci ovoga unionističkog sabora ostaju i dalje po- 
dlogom svih kasnijih pokušaja ujedinjenja istočnih crkava 
s Rimskom, bili oni provedeni ili ne. Crkva smatra koncil 
ekumenskim od njegova otvorenja u Baselu do prijenosa u 
Ferraru (25 prvih sjednica) pa dalje do završetka u Rimu, 
ali tako, da od dekreta u Baselu imaju snagu samo oni, 
koji su izdani u duhu ispunjenja zadaće koncila (pobijanje 
krivovjerja i reforma Crkve), a ne zadiru u autoritet Svete 
Stolice. 

LIT.: Mansi, Sacrorum conciliorum nova et amplissima collectio, 
31 A, 31 B; S. Syropulus, Vera historia unionis i t. d., Haag 1660 (krivi 
prijevod i umetanja predavača Creughtona ispravlja L. Allatius: In Ro- 
berti Creugthoni apparatum i t. d., Rim 1674); E. Cecconi, Studi storici 
sul concilio di Firenze, Firenca 1869; L. Petit, Les documents relatifs au 
concile de Florence, Pariz 1920; Hoffmann, Concilium Florentinum, 1.-П., 
Rim 1929—30; Hefele, Conciliengeschichte, VII. sv., Freiburg in Br. 1874; 
Hefele-Leclerq, Histoire des conciles, VII., 2., Pariz 1916; Pastor, Ge- 
schichte der Papste, I., Freiburg in Br. 1901; Frommann, Kritische Bei- 
trige zur Geschichte der Florentiner Kircheneinigung, Hall 1872; I. 
Marković, Cezarizam i bizantinstvo, II sv., 1892. K. D-6. 

Baselski koncil i Bosna. U teZnji, da vrati jedinstvu sve 
kršćanske crkve, nesamo istočnu, nego i one, koje su sma- 
trane za izrazito heretičke, crkveni koncil u Baselu obra- 




















































tio je pažnju i na samostalnu »crkvu bosansku«. 
vjernici, koje koncilski legati u pregovorima s Husitima 
1433 nazivaju Bosnenses (Bošnjani), služe tim poslanicima 
kao primjer neželjenih posljedica u stajalištu Husita. Oni 
predočuju Husitima Bošnjane kao ljude, koji se služe samo 
narodnim jezikom i prema tome nemaju dodira s drugim 
narodima, ostajući neuki i učeći, štogod hoće. Husiti su 
naprotiv smatrali Bošnjane za dobre kršćane i pozivajući 
se na njih branili su 1435 svoje učenje, da ne valja slije- 
diti odredbe sv. otaca, već samo zakon Božji. Misao o po- 
kušaju, da se izmire s crkvom i »Manichei et Patareni in 
Bosna«, dao je, čini se, prvi istaknuti član koncila, domi- 
nikanac Ivan Stojković, podrijetlom Dubrovčanin (Joannes 
de Ragusio), u jednome svom traktatu. Ovlašten od kon- 
cila obratio se Ivan 1433 na Dubrovačku republiku s mol- 
bom, da posreduje u odašiljanju bosanskih poslanika na 
koncil, Iz odgovora Republike od 5. X. 1433 proizlazi, da 
se koncil namjeravao obratiti pismeno kralju Tvrtku TE; 
vojvodi Sandalju i vojvodi Radosavu Pavloviéu, kao i de- 
spotu Đurđu. A pomišljalo se i na predstavnike bosanskih 
heretika, patarene, koje — po svjedočanstvu Dubrovčana 
u istome pismu — nazivaju u Bosni redovnicima. Posredo- 
vanje Dubrovčana nije uspjelo zbog rata i borbe za prije- 
stolje u Bosni. Pokušaj je privremeno napušten. Iduće go- 
dine 1434 pokreće ga ponovno u sjednici koncila 3. IX. ter- 
mipolski biskup, koji je »stanovnike Bosne, zaražene ma- 
nihejskom bludnjom«, osobno poznavao. Punomoćnik kon- 
cila u Bosni postaje tada poznati inkvizitor Jakov de Mar- 
chia, zabavljen već prije preuređenjem tamošnje franje- 
vačke vikarije. Od toga se vremena pitanje povratka Bo- 
sne u krilo crkve povezuje s boravkom kralja Tvrtka II. 
na Žigmundovu dvoru. Tečajem mjeseca veljače 1435 dao 
je sam Žigmund poticaj za dalji rad u tome pravcu. Na- 
stojanjem Ivana Stojkovića određeno je napokon u istom 
mjesecu, da se odašalje poslanstvo u Bosnu. Poslanstvo se 
potkraj 1435 pojavilo na Žigmundovu dvoru u Ugarskoj i 
raspravljalo u nazočnosti kralja Tvrtka o svojoj zadaći. 
Isto se ponovilo u mjesecu ožujku 1436. U vrelima nema 
traga djelovanju kakvog poslanstva u Bosni, niti se u 
koncilu o tome ikad više raspravljalo. »Crkva bosanska« 
ostala je i dalje samostalna. 


- LIT.: Joannis de Segovia Historia gestorum generalis synodi basili- 

- ensis, Веб 1873 (izd. E. Birk); P. Matkovié, Prilozi k trgovacko-politickoj 

historiji republike dubrovacke, Rad VII, 1869; F. Rački, Bogomili i 

Patareni, Rad VIII, 1869; D. Prohaska, Husitstvi a bogomilstvo, Casopis 

Pro moderni filologii a literatury, V., Prag 1915; Isti, Husiti i bogomili, 

br njiva IIL, 1919; J. von Asbóth, Bosnien und Hercegovina, Beč 
1 J 


odanle do bavarsko-češke granice. Lj.H 


BASEN (franc. bassin). 1. Oveća dublja posuda za raz- 
dičitu uporabu. 










irka u Evropi; zanimljiva je i za folklor. Prevedena je na 

janski, njemački i engleski; mnogi su književnici i izvan 
€ crpli građu iz nje (na pr. C. Gozzi, Ch. Perrault, 

K, M. Wieland). 

- LIT.: G. B., Lo cunto de li cunti, a cura di B. Croce, Napulj 1891; 

isti, ІІ Pentamerone, tradotto da B. Croce, I.—II., Bari 1925; B. Croce, 

Jaggi sulla letteratura italiana del Seicento, II. izd., Bari 1922; Isti, 

Storia dell'età barocca in Italia, Bari 1929; L. di Francia, Il Pentame- 
rone di G. B. B., Turin 1927; U. Grizzuti, Le »Pentamerone« de G. B. B. 
et »Les contes de ma mére l'oye« de C. Perrault, Rim 1934. M. D-ič. 
BASILICATA, talijanska krajina u istočnom dijelu stare 
Lukanije, nazvana po bizantinskom carskom funkcionaru 
(боо4ахое), između zaliva Policastro i Taranto, neprohodna 
i zanemarena zemlja po vanjskim ograncima Apenina, koji 
su dosta neplodni, jer su doline oskudne tekućicama i ispu- 
njene grubim nanosima s pristranaka, koje kiša ispire i u 
velikim masama pomiče. U starom vijeku je ovaj kraj bio 
napredan i gusto naseljen bogatim gradovima u primorju 
(Metapont, Heraclea), a danas je malaričan i nastavan pa- 
stirima, koji mnogo sele u prekomorske zemlje, osobito u 
Argentinu. Na površini od 9987 km? ima oko pola milijuna 
Talijana, koji su mješavina Grka, Arapa, Bizantinaca, Nor- 
mana, Albanaca i Hrvata (u Materi). G. 1927 podijeljena je 
B. u dvije pokrajine, i to Matera u istočnom i Potenza u 
zapadnom dijelu. Glavna su naselja Potenza i Melfi s 
ugaslim vulkanom Vulturom (1330 m). 
LIT.: Germano, La Basilicata, Firenca 1909. 
BASILICUM — Bosiljak. 


BASILIDES, jedan od glavnih gnostika 2. st., čije su he- 
reze životarile do 4. st., učenik Menandrov u Aleksandriji, 
gdje se iza dugih putovanja stalno nastanio. I. P. Steffes u 
spisu Bit gnosticizma 1922 raspravlja o njemu i basilidi- 
jancima. Prema Ireneju (Adv. haer. L, 24) bio je dualist i 
emanacionist, a prema Hipolitu (Philos. VII., 20 ss.) evo- 
lucionist i panteist. On i njegov sin Izidor pozivali su se na 
nekog Glaukija, učenika sv. Petra, i na sv. apostola Matiju. 
I ako su moralna načela oca i sina bila još stroga, to se ipak 
već Irenej obara na raspušteni život basilidijanaca, a Kle- 
ment Aleksandrijski spominje njihovu opaku nauku, prema 
kojoj »im grijeh ne može oduzeti spasenja«. Tako se ta 
sekta kasnije sve više podavala krupnim nemoralnim izgre- 
dima. L PB. 

BASILIDES, Maria, * 1897, madžarska pjevačica, doži- 
votni član madžarske Kr. opere. Gostovala je na velikim 
evropskim pozornicama i u koncertnim dvoranama. Stekla 
svjetski glas kao pjevačica u oratorijima. FE. K. 

BASILIUS VALENTINUS. Pod tim je imenom izdano 
na prijelazu u 17. st. nekoliko prirodoznanstvenih djela, 
u glavnom kemijskog značaja, koja su imala znatan utjecaj 
na tadašnji znanstveni svijet. Prema J. M. Gudenusu (17. 
st.) živio je B. V. 1413 kao fratar u erfurtskom samostanu, 
ali noviji autori pobijaju tu tvrdnju (Gmelin, Sprengel, 
Kopp). Djela: Von dem grossen Stein der Uralten Weisen, 
Eisleben 1599; Von den natürlichen und übernatürlichen 
Dingen, 1603; De occulta Philosophia oder von der heim- 
lichen Wundergeburt der sieben Planeten i dr. izdao je 
Johann Thólde, suvlasnik solane u Frankenhausenu, tvrdeći, 
da su mu rukopisi fratra B. V. iz 15. st. došli u ruke samo 
slučajno. Po sadržaju tih djela vidi se međutim, da mogu 
potjecati tek iz zadnjih decenija 16. st., jer sadrže mnoge 
Paracelzove zasade, pa je štoviše i jezik sličan jeziku 
Paracelzovu. To je bio uzrok, da su Paracelzovi proti- 
vnici s nepravom napali ovoga, da je plagirao B. V. Pod 
sumnju autorstva došao je i Tholde. Danas je dokazano, 
da se pod imenom B. V. krije nekoliko autora, među njima 
i Nicolaus Soleas, koji je izdao Das letzte Testament (o ru- 
darstvu). U djelima B. V. nalazi se mnogo sasvim novih 
spoznaja za ono vrijeme, tako na pr. o amonijaku, solima, 
dobivanju sumporne i solne kiseline te antimonu i njego- 
vim spojevima; ovo posljednje osobito u spisu Der 
Triumphwagen des Antimonii, 1604. E 

BASILY, 1. Andrea, 4 Loreto 1777, crkveni kapelnik, po- 
znat kao pisac udžbenika o kontrapunktu i generalbasu 
Musica universale (izd. oko 1775); 2. Francesco, * Loreto 
1767, + Rim 1850, sin pređašnjega, skladatelj mnogih opera 
(14), oratorija Sansone, crkvenih kompozicija: misa, rekvi- 
jema, ofertorija, moteta. 919-1. 

BASKETBALL (engl) je nov američki oblik košarke 
(Korbball), koja se prvi put spominje u Njemačkoj 1603. 
Basketball je igra dviju momčadi po pet ljudi. Cilj igre je 
ubaciti loptu u protivničku košaru. Igralište je ravno tlo, 
24—28 m dugo, 13—15 m široko. Lopta je teška 600—650 
grama, a u opsegu 75—80 cm. Mreža duboka 60 cm, visi na 
obruču od 45 cm promjera. Obruč s mrežom pričvršćen je 
s dvije (15 cm duge) prečke na četverouglastu dasku 
(180X120 cm), koja stoji okomito na stupu (ili stupovima), 
visokom 275 cm. Gornji rub mreže s obručem visok je 
iznad zemlje 305 cm. Stupovi s mrežom postavljeni su na 
sredini crta, koje omeđuju igralište po dužini. N.F-i. 

dištima. Ima ih oko jedan milijun. 

Baski su u primorju od davnine smjeli pomorci i ribari, 
a u unutrašnjosti ratari i stočari. Stočarstvo prevladava u 
planinskim krajevima. Sve svoje potrebe pokrivaju doma- 
ćom radinošću. Vjera ovoga naroda je katolička. Neki reli- 
gijski elementi potječu jamačno iz rimskih izvora (nimfe i 
vodeni dusi, čišćenje zemlje ognjem, figura stare godine, 
koja se spaljuje na Silvestrovo), a neki čak iz indoevropskih 
i starijih izvora. Sunce im je ženskoga roda (zovu ga ama- 
andre »gospođa majka«), a smatraju ga i okom Božjim. 
Mjesec oplođuje zemlju. Pročelja svojih kuća, pokućtvo, 
igračke i t. d. rado ukrašavaju drvenom rezbarijom. Etno- 
grafija francuskih Baska ne pokazuje toliko kulturne je- 
dinstvenosti, ali ima neke elemente, koji su zajednički svim 
Baskima, i neke zasebne svoje elemente. Oni su do danas 
sačuvali svoju vlastitu kulturu. Od 1919 dalje drže se go- 
dišnje kongresi sviju Baska. U gradu Bilbao postoji i nji- 
hova akademija, a središte kulturnoga života predstavlja 
Sociedad de los estudios vascos u San Sebastianu. 

Rimljani su za cara Augusta prodrli u planine Baska, ali 
narod nisu nikada potpuno pokorili. Kad su ih Vizigoti 580 
pobijedili, mnogo se Baska iselilo u Francusku. Pokršteni su 
u 7. st. nastojanjem sv. Amanda i Vizigota. U 9. st. izvedoše 
ekspanziju iz Pireneja dolinom Ebra u Španjolsku i osno- 
vaše kraljevinu Navarru, ali se u 11. st. povukoše natrag u 
svoju domovinu čuvajući nezavisnost i slobodu, a poslije 
ugovora s Kastilijom 1202 spasiše autonomiju i povlastice 
(iveros). U Francuskoj im je prošlost brisana s revoluci- 
jom 1789, a u Španjolskoj su je čuvali dugo kao pristaše 
karlista, ali nakon poraza karlista 1839 ukinute su povla- 
stice Baska 1872—1876, pa ih se poslije toga iselilo mnogo 
u Južnu Ameriku. D.Z. 

Jezik. Baski zovu sami sebe Euskaldunak (plural), a svoj 
jezik euskara. U literaturi poznati su po Lotijevu romanu 
Ramuntcho. Dali su i Francuskoj i Španjolskoj mnogo ista- 
knutih ljudi. Zato ima mnogo i francuskih i španjolskih pi- 
saca i javnih ljudi s baskijskim prezimenima, kao španjol- 
ski dramatičar Echegaray (»stara kuća«), francuski narodni 
zastupnik Ibarnegaray. Crkvi su dali mnogo svetaca, kao 
sv. Franju Ksaverskog, sv. Ignacija Loyolu. Njihov jezik 
stoji izvan indoevropske jezične porodice. Nekoji tvrde, 
da je to današnji ostatak jezika starih Ibera, drugi opet, da 
su ostatak prediberskog stanovništva. Za njihov jezik 
traže se veze i s kavkaskim jezicima. Potomci su rimskih 
Vascones. Odatle im današnje španjolsko i francusko ime. 
Ovim jezikom govori u Španjolskoj oko 700.000, a u Fran- 
cuskoj oko 150.000 duša. Glavna su im mjesta u Španjol- 

skoj Guipuzcoa i Bilbao, a u Francuskoj Biarritz, Soule, 
Bayonne i Mauléon. 

Njihov se jezik raspada na 20 narječja, koja se dijele na 
8 grupa. Ima deklinaciju sasvim različitu od indoevropske 
i postpozitivni član, koji je pokazna zamjenica, ali se sta- 
vlja pred padežne nastavke, t. j. između imenice i padež- 
nih nastavaka, što ne čini nijedan indoevropski jezik. Pri- 
mjer: djetetu (određeno: à l'enfant) aurr-a-(r)i, gdje je a 
»ono« član, a i »njemu« padežni nastavak. Ovaj oblik 
znači od riječi do riječi »dijete ono njemu«, t. j. djetetu, 
Glagolski se oblici izražavaju perifrastički prema ovome 
tipu: dajem = imam u davanju. Primjer: ematen (»u da- 
vanju«) daitzinut (dait = nju, zin = njoj, u = imam, f = 
ja). Sve to znači »dajem ti ju« (rečeno ženskoj osobi). Za 
romanistu je ovaj jezik vrlo važan zbog brojnih latinskih 
elemenata iz najstarijeg vremena. Baski su izbjegli potpu- 
noj romanizaciji kao i Arbanasi na Balkanu. Bili su gor- 
štaci, malo pristupačni Rimljanima, ili, bolje reći, Rimlja- 
ni nisu imali interesa, da ih sasvim privuku pod svoju 
vlast i kulturu. Baski posjeduju prilično razvitu pisanu 
književnost, kao i pučku ili narodnu (tradicionalnu). 

LIT.: Lacombe, La langue basque (u Zborniku Meillet-Cohen, Les 
langues du monde); G. Gerland, Die Basken und die Iberer (Grčber, 
Grundriss der romanischen Philologie, sv. 1.); P. Skok, Osnovi romanske 
lingvistike, sv. 1., str. 133 sl. Izučavanjem baskijskog jezika bavi se i 
Karl Oštir, profesor ljubljanskog sveučilišta. P.S; 

Etnografija. Uobičajena tvrdnja, da su Euskaldunak 
(Baski) ostatak Ibera, starih stanovnika Iberskoga polu- 
otoka, danas sve više ustupa mjesto tvrdnji, da su stari 
Iberi i praoci Baska dva etnički odnosno jezično (a 
možda i rasno) različna elementa toga poluotoka, premda 
su oboje neindoevropskoga jezičnog podrijetla. Kako su B. 
pretežno u teško pristupnom gorju, koje pogoduje izo- 
laciji starih kulturnih tradicija, kod njih se u prošlosti pa 
sve do danas održalo mnogo arhaičnoga u životu i kulturi 
seljaka. Svojstveno im je, i zato se pripisivalo njihovoj 
prvobitnoj kulturi, na pr. okopavanje zemlje spravom laya 
od dva duga kraka s drškom na jednoj strani, koja se 
nogom utiskuje u zemlju (čitav niz kopača, obično u 
ritmu); osobita igra loptom, koja se baca posebnim ple- 
tenim žlijebom, dvadesetinski sistem brojenja, pa neke 
osobine u obiteljskim odnosima i nazivima srodstva. U 
etnografiji B. ima i takvih elemenata, za koje se nalaze 

značajne paralele u drugih naroda južne Evrope, stare i 
Suvremene, a dijelom i u ostalih naroda na samom Iber- 
skom poluotoku, makar i rjeđe; tako vrsta opanaka od 
goveđe kože (abarka), sličnih našima, ali i starim rimskima, 
uza to ovojni trak oko listova, kuhanje vrućim kamenjem, 
nazubljen srp, upotreba osobite vrste saonica (lera, lerea) 
za prijevoz na suhu, dalje osobito značajna »škripava« 
kola s »primitivnim« punim kotačima i pletenom ljesom 
gore, a za tjeranje volova ostan (od koga se razvilo neke 
vrste nacionalno oružje B. makhila — štap sa šiljkom). 
Štošta od navedenoga može se jednako ili slično zabilježiti 
i па Balkanu, Karpatima, Alpama i dr. Nošnja B. nema 
nešto izrazito baskijsko, za nju su značajnije sastavine: 
»baskijska« kapa (kao poznata »francuska« kapa s kitom 
ili vrškom), oko pasa 
muškaraca više puta 
ovijen širok pas, ljeti 
postole pletene od tra- 
ve esparto, cokule, pa 
spomenuti opanci. U 
likovnoj umjetnosti 
ističe se, osobito u 
prošlosti, vajanje ku- 
kastog križa, rozeta, 
pentagrama i drugih 
takvih likova u kame- 
nu (nad grobovima) i 
drvetu. Mnogo prazno- 
vjerja prati inače tri- 
jezan i radin život 
baskijskih seljaka, a i 
obiteljski su odnosi 
stoljetnim tradicijama 
obilježeni sve do u 
najnovije doba isto 
nekim osobinama, ko- 
je ih odlikuju i prema 
susjedima i u etno- 
grafiji Evrope uopće 
(na pr. pažnje vrije- 
dni ostatci couvada, 
odvojen život muška- 
raca i žena s izrazitom 
ulogom žene gotovo na matrijarhatskoj podlozi — pa je i 
najstarija kći u pravilu baštinila obiteljski imutak s dužno- 
šću, da ostale mlađe uzdržava, što bilježi već u davnini 
Strabon). Analitički se u etnografiji B. dade zasad utvrditi, 
Pored jednoga sloja zacijelo »starobaskijskoga«, niz starih 
rimskih, zatim potonjih manje više općeno »romanskih« 
elemenata, dalje nekih općih mediteranskih, uz one, koji bi 
$e mogli nazvati novoiberskima — a to su posebnosti, koje 
Su u mlađa vremena nastale na tom poluotoku i njegovu 
susjedstvu u tamošnjih romanskih naroda, pa su ih B. hrpi- 
mice i primali. 

LIT.: Aranzadi, Problemas de etnografia de los Vascos (Revue intern. 
des études basques, 1907); Isti, Antropologia y etnologia del pais Vasco- 
Navarra, Barcelona 1911; Isti, El Tipo y Raza de los Vascos, Bilbao 
1919; Karutz, Zur Ethnographie der Basken (Globus, 1898); Isti, Volks- 
tümliches aus den baskischen Provinzen (Zeitschr. für Ethnologie, 1899); 
Bosch-Gimpera, Die baskische Ethnologie (Zeitschr. f. Ethnologie, 1923); 
Isti, Die Vorgeschichte der Iberer (Mitteilungen der anthropologischen 
Gesellschaft in Wien, 1925); Anuario de la Sociedad de Eusko Folklore 
(Vitoria); Revista international de Estudios Vascos (Rev. Int. des 
Études Basques, Pariz). M. G-i. 

Baskijska književnost. Narod, nastao iz prastanovništva 
Iberskoga poluotoka i kasnije doseljenih Iberaca, nije mo- 
gao stvoriti velike književnosti, jer je politički uklopljen 
među dva velika naroda — španjolski i francuski, pa je i 
pod jakim utjecajem njihovih kultura. Ipak su žilavi brđani 
sačuvali svoju narodnu nošnju, običaje i uopće oznake svoje 
posebne kulture, napose pak jezik, koji se radi nepovolj- 
Tih geografskih prilika gorovitoga zavičaja ustalio u četiri 
glavna narječja, ali se ni iz jednoga nije stvorio jedinstven 
književni jezik. 

Ovaj je otporni element stvorio svoju narodnu (usmenu) 
književnost, u kojoj dolaze do izražaja sve glavne oznake 
narodnoga karaktera, u prvom redu duboka religioznost, kao 
1 odraz vjernosti i stalnosti narodne duše uz ideje, koje 
usvoji. Bogata je pripovijetkama, satirama, bogoljubnim i 
dijelom ljubavnim pjesmama kao i poslovicama. Kola od 
usta do usta i širi se u rukopisnim prijepisima. 

Brojne drame, sadržajem iz povijesti i legenda, koje sje- 
čaju na francuske misterije i pastoralne igre, prijelaz su iz 
narodne u umjetnu književnost. 

Prva baskijska $tampana knjiga jest zbirka pjesama, ugla- 
vnom bogoljubnih, Zupnika Bernarda Decheparea Linguae 
Vasconum Primitiae (Bordeaux 1545). Kasnije se javljaju 
prijevodi duhovnih djela. Novi je Zavjet prvi preveo Juan 
Leizarraga de Briscous (Rocello 1571), a najraširenija ba- 
skijska knjiga bio je molitvenik Guero (1643) svećenika 
Pedra de Axular. 

Od konca 19. st. do današnjega dana izdaju se štampom 
Zbirke baskijske narodne poezije, od kojih su najvažnije: 
J. F. Cerquand, Légendes et récits populaires du pays 
basque (1875—82) i R. M. de Azkue, Cancionero popular 
vasco (Bilbao 1919 i d.). U prilogu lista »Gure Herria«, 
koji izlazi u Bordeauxu od 1921, štampaju se i baskijske 
narodne pjesme i priče. 

Studijem baskijske kulture bave se L'Acadćmie Basque 
u Bayonni i Sociedad de los Estudios Vascos u San Še- 
bastianu. 

Od 1880 javlja se sve više prijevoda romana, novela, pje- 
sama i članaka na baskijskom jeziku, a isto tako i origi- 
nalnih djela. Od baskijskih pjesnika ističu se: Arrana Goiri, 
F. Arrese Beitia, A. Barriola, D. Aguirre i dr. Iako njihova 
djela nisu općenito poznata u stranom svijetu, ipak se po 
njima i po usmenoj narodnoj književnosti ubraja taj sim- 
patični mali narod u ostale kulturne evropske narode. 


LIT.: H. Schuchardt, Primitiae linguae Vasconum, Halle 1923; Enci- 
clopedia Universal, XXL, Barcelona 1923; Saroihandy, Le pastorale de 
Roland, 1927; Hérelle, Le répertoire du théátre tragique basque, 1928; 
J. Vinson, Essai d'une bibliographie de la langue basque, prs t y: 


1891, II. sv. 1898 Р 
Baskijski bubnjić (prema franc. tambour basque, njem. 
Schellentrommel, ali i Tambourin) sastoji se od plosnoga 
kružnog okvira, na koji je samo s jedne strane napeta koža. 
Na kružnom obodu su šupljine (5 njih), u kojima su ume- 
tnute male kovne (mjedene) pločice (pladnjići). Kod uda- 
ranja rukom o kožu bubnjića zaječe glasnije pladnjići, pa 
nadglasaju mukli i kratkotrajni zvuk samog bubnjića. Ta- 
kav bubnjić, ali bez pladnjića, poznavali su već Rimljani. 
B. b. s pladnjićima unesen je u Evropu kasnije s Istoka. 
Bosanski Cigani upotrebljavaju ga pod imenom def. Fran- 
cuski naziv teško je gonetati, jer Baski takvog bubnjića ne 
poznaju. : 
BASMA, čarobna formula, molitvica za magično liječenje 
bolesti i odbijanje zla. Primjer: »Tako ti nebeske visine, 
morske dubine, nebeskih zvijezda... odstupi, bolesti, od 
ove dobre duše i pobjegni u dubinske dubine, u visinske 
visine... u pustinje, gdje kokot ne pjeva, a sunčana zraka 
ne sijeva« i t. d. Ili: »Zaklinjem svim kolicim kripostima 
jakoga i visokoga, strašnoga, čudnovatoga, neumrloga i ve- 
likoga Boga i svim njegovim strašnim imeni: hagios, o theos, 
athanatos, soter, sabaot, Adonai, Emanuel, Eloim, homou- 


sion, Jehova, Tetragramaton« i t. d. 
LIT.: Handwórt. des deut. Aberglaubens, s. v. Besprechen. M.S. 


BASNA (lat. fabula, otuda je izveden izraz u većini 
evropskih jezika) je pripovijest (obično kratka), iracionalna, 
t. j. nezbiljska, jer u njoj životinje, biljke, nežive stvari 
poprimaju ljudske osobine (govor, razum i dr.: arbores 
loquuntur, non tantum ferae), te pripovijetka svojom 
oštricom (pointom) daje moralnu pouku. Ta je pouka če- 
sto i dodana basni u obliku poslovice ili stiha pod imenom 
»moral basne«. Izričita je svrha basne, kako kaže Lafon- 
taine, da »zabavljajući podučava«. Ali je, kako se čini, 
prvotna podloga basne životinjski mit, t. j. niz priča, u ko- 
jima vuk, lisica, lav i t. d. imaju neka naročita svojstva 
poput ljudi, ali same priče ne izvode iz toga neku odre- 
đenu moralnu pouku. Iz životinjskog mita razvio se tip 
basne, kakav nam je poznat i ustaljen u Grčkoj i Indiji i 
otuda preuzet u svjetsku književnost. 

Grčka je basna starija te potječe od Hezioda, a u drugoj 
polovini 5. st. dobila je Ezopovo ime (Ezopova ličnost nije 
historijski utvrđena). Grčku zbirku, koja potječe iz 300 
pr. Kr., obradio je u stihovima Babrije (200 pr. Kr.), ali se 
čitav srednji vijek služio latinskom zbirkom Fedrovom 
(prva pol. 1. st.) i Avijanovom (4. st.). Najstarija je indij- 
ska zbirka Pančatantra, budističkog izvora, iz 4. st. ili ra- 
nije. Hitopadesa je srednjovjekovni njezin oblik, a kao 
Kalilah i Dimnah ili Bidpajeve (Pilpajeve) basne došle su 
b. preko stare perzijske i arapske u latinsku književnost, 
gdje su im dodani različiti motivi, te su oplodile različite 
književnosti u narodnim jezicima. S tim je u vezi postanje 
životinjskog epa Roman du Rénard (v.). 

U modernoj književnosti najviše je njegovalo basnu 
18. stoljeće, doba racionalizma, jer se pouka basne osniva 
na praktičnom iskustvu »zdravog razuma«. Redovno na 

podlozi Ezopove ili Pilpajeve zbirke stvorili su klasične 
zbirke u Engleskoj Dryden i John Gay, u Španjolskoj 
Yriarte, u Rusiji Krylov, u Italiji Pignotti, u Njemačkoj 
Lessing i Gellert, dok je najslavniji od svih Francuz Lafon- 
taine. Kod nas je Matija Antun Reljkovič (1732 —1798) na- 
pisao Ezopove fabule i Pilpajeve fabule, ali su one ostale 
u rukopisu i tiskane su tek 1804 (u Osijeku). U srpskoj 
književnosti općenito su poznate Dositeja Obradovića 
(1742—1811): Ezopove i pročih raznih basnotvorcev ... 
basne (1788). Li. M. 

BASOV, Sergej A. (pseud. Verhojancev), * 1869, ruski 
pjesnik i pamfletist, pisac popularne političke basne Konek- 
skakunok (Konjić skakač), pučkoga pjesmotvora Rasseja 
(Rusija) i dr. me 

BASRA (Basora), jedina luka kraljevine Iraka, na Šat 
el Arabu u močvarnom kraju, jer plima usprkos udalje- 
nosti od Perzijskog zatona (110 km) dnevno poplavljuje 
ovaj kraj. B. je konačna stanica bagdadske željeznice i zračne 
pruge iz Kaira, ima preko 50.000 stan. (60°/o Arapa, 20% mu- 
slim. Perzijaca i 20% kršćana), a sjedište je kaldejskog 
nadbiskupa. Izvozi vu- 
nu, žitarice, datulje, 
kože, sagove, a uvozi 
pamuk, drvo i dr. Ru- 
ševine stare В., koju su 
637 osnovali Arapi, na- 
laze se 15 km jugoza- 
padno. Nekada znatno 
središte arapske kultu- 
re počelo je poslije ne- 
stanka Omejida naza- 
dovati. Sadašnja B. 
osnovana je u 17. st., 
a spadala je pod Tur- 
sku. G. 1914 zaposjeli 
su grad Englezi, koji 
ga 1920 odstupiše Iraku. 

BASRELIEF — Reljef. 

BASS, 1. Eduard, * 
1888, češki humoristički 
i satirički pisac, novi- 
nar, kasnije glavni ure- 
dnik Lidovih novina, ista- 
kao se humoreskama i 
satirama protiv Austrije 
i protiv poslijeratne po- 
kvarenosti. Zbirke nje- 
govih humorističko-sati- 
ričkih pripovijedaka je- 
su Fanynka (1917), Pří- 
pad 6. 128 (1921), Letohrádek Jeho Milosti (1921). Velik 
uspjeh postigao je veselim nogometnim sportskim romanom 
Klapzubova jedenáctka (1922), Potulky pražskeho reportera 
(1929) sadrže njegove praške kozerije, a Holandsky deniček 
(1930) putopisne feljtone. Pravo je piščevo ime Eduard 
Schmidt. 

Sportski njegov roman preveo je na hrvatski A. Šimčik 
pod naslovom Nepobjediva momčad (1926), a neke pri- 
povijetke prevedene su u »Slavenskom humoru«, Zagreb 
1935. Lj. J-e. 

2. George, engleski liječnik, istraživao 1798 sa Flindersom 
Australiju, oplovio Tasmaniju i otkrio vrata, koja se zovu 
po njemu. "ss 

BASSANI, Giovanni Battista, Ж Padova oko 1657, t Ber- 
gamo 1716, talijanski violinist i plodan skladatelj, koji se 
kreće uglavnom u tradicionalnim oblicima. Napisao je in- 
strumentalne skladbe (koncerti, sonate za violinu, balletti, 
gighe, sarabande), vokalne svjetovne (nekoliko knjiga solo- 
kantata s continuom, 6 opera, 9 oratorija) i mnoštvo du- 
hovnih (mise s instrumentima, requiemi, concerti sacri, 
moteti i t. d.). 


LIT.: F. Passini, Notes sur la vie de G.B.B., Sammelbinde der 
Intern. Musikgesellschaft, VII., 1906. S. S-i. 


BASSANO (Del Grappa), talijanski grad od 12.000 stan. 
u pokrajini Mletačkoj na rijeci Brenti kod njezina izlaza 
iz Vicentinskih Alpa u nizozemlje. Žitelji se u okolici 
bave kulturom plodnoga tla (vino i duhan), a u gradu 
trgovinom (sajmovi) i različitom industrijom (tekstila i 
svile, kože i sapuna, porculana i pergamene). B. je rodno 
mjesto slikara Giacoma, Francesca i Leandra Bassano, ko- 
jima je pravo prezime da Ponte. Njihovih radova ima i u 
mnogobrojnim crkvama ovoga grada, koji se ponosi uku- 

snim spomenicima i građevinama iz srednjega vijeka, re- 
nesanse i baroka. Ovdje je Napoleon 8. IX. 1796 potukao 
austrijskoga generala Wurmsera i time omogućio pad tvr- 
đave Mantove. М. 7. 

BASSANO, porodica talijanskih slikara s prezimenom 
Da Ponte i nadimkom B. po svom rodnom gradu, u kojemu 
su djelovali više od jednoga stoljeća. Bilo ih je šest: Fran- 
cesco Stariji, Jacopo (Giacomo), Francesco Mlađi (1549— 
1592), Giambattista (1553—1613), Leandro i Gerolimo (1566 
—1621). Među njima su važniji: 

1. Francesco da Ponte, zvan F. Bassano Stariji (il Vec- 
chio), Ж Bassano između 1470 i 1480, + Bassano oko 1540. 
Od njega su se sačuvale slike u crkvama i muzeju u Bassa- 
nu te župnim crkvama u Solagni i Olieru kraj Bassana i 
Asiagu. U stilističkom su pogledu sve one zavisne o umje- 
tnosti Bartolommea Montagne. Crtež je F. slab i tvrd, ko- 
lorizam svijetao, tehnika brižna. Likovi su u svojim sta- 
vovima otmjeni, a naročito su lijepi pejzaži u pozadinama 
njegovih slika (na pr. onaj na slici Polaganja u grob, Muzej 
u Bassanu). 

2. Jacopo (Giacomo) 
da Ponte zvan Bassano, 
** Bassano između 1510 
i 1515, # Bassano 1592 
(pokopan 14. IL). Učio 
je po svoj prilici u Mle- 
cima, kamo se kasnije 
često navraćao. Djelo- 
vao je do svoje smrti u 
Bassanu, uvažen i bo- 
gat. Iz njegova ranog 
perioda sačuvalo se u 
Muzeju u Bassanu ne- 
koliko religioznih slika, 
nastalih oko 1534, na 
kojima se zapažaju utje- 
caji njegova oca, Boni- 
facija  Veronesa, Рог- 
denona i Tiziana. Ka- 
snije se J. povodi za 
modnim smjerom Раг- 
meggianina i Tintoretta 
(primjeri: Posljednja 
večera, Rim, Galerija 
Borghese, pa Bogorodt- 
ca medu sv. Rokom i 
sv. Ivanom Krstiteljem, 
Miinchen, Stara Pinako- 
teka). Možda su kod 
ovih njegovih djela bili 
odlučni već i utjecaji flamske umjetnosti. U drugom pe- 
riodu njegova rada glavni su motivi njegovih slika prika- 
zi životinja i daleki pejzaži, pa pored njih biblijski i reli- 
giozni prikazi imaju gotovo podređeno značenje. U nje- 
govoj se radionici mnogo slikalo, pa je još i danas na 
mnogim slikama, koje idu pod njegovim imenom, teško 
odvojiti ruku majstorovu od ruku njegovih učenika i po- 
moćnika. Izuzevši nekoliko portreta slikao je J. religiozne, 
historijske, mitologijske i genre-slike, a pored toga i one 
za nj toliko značajne prizore iz kućnog i seoskog života. 

Kasni stil J-a počinje 1562 
sa slikom  Raspetoga Krista 
(Treviso, crkva San Теопі- 
sto). U djelima, koja su na- 
stala u ovo kasno vrijeme, 
iščezavaju različni raniji utje- 
caji. J. je sad našao svoj sa- 
mostalni i lični stil. Majsto- 
“rova se djela nalaze u Bassa- 
nu, Vicenzi, Padovi, Modeni, 
Turinu i Mlecima, pa gotovo 
u svim znatnijim evropskim 
galerijama. I Strossmayerova 
galerija u Zagrebu ima od 
njega značajnu sliku Krist na 
Maslinskoj gori. 

3. Leandro da Ponte zvan 
Bassano, * Bassano 1557 (kr- 
šten 26. VI. 1557), T Mleci 
15. IV. 1622, istakao se naro- 
čito kao slikar portreta. Dje- 

lovao je u Bassanu, a poslije smrti svoga oca Jacopa u 
Mlecima. Možda je neko vrijeme radio i u Pragu na 
dvoru cara Rudolfa IL Pored portreta slikao je i genre- 
slike, alegorije mjeseci i godišnjih doba. I njegove se slike 
nalaze u svim znatnijim galerijama talijanskim i evropskim. 


LIT.: L. Zottmann, Zur Kunst der Bassani, Strassburg 1908; A. Ven- 
turi, Storia dell' arte italiana, IX., 4., Milan 1929; W. Arslan, J. Bassa- 
no, Bologna 1931. A. Sch. 


BASSEGLI (De Basileis), Toma, + oko 1511, dominikanac, 
od plemićke dubrovačke obitelji. Nauke je svršio u Padovi, 
Bio profesor bogoslovlja na sveučilištu u Budimpešti i uži- 
vao je velik ugled kod kralja Matije Korvina. G. 1486 
na općenitom saboru dominikanskog reda u Mlecima ispo- 
- slovao je odcjepljenje nekih samostana od Ugarske i osni- 
vanje zasebne dubrovačke kongregacije, kojoj je bio drugi 
starješina. Ostavio je nekoliko pisanih djela, ali su izgu- 
bljena. 

Dr. Cerva, Bibliotheca ragusina (manuskript), IV., 210—211; Appen- 
dini, Notizie istorico-critiche, II., 81, Dubrovnik 1803. H. B. 

BASSELIN, Olivier, francuski pjesnik 15. st. Ne znamo 
sigurno ni za godinu njegova rođenja ni smrti. Njegov lik 
oživljuje u sastavcima kasnijih pisaca i pjesnika, koji na- 
stavljaju njegovu školu. B. se — prema najvjerodostojnijim 
kombinacijama — rodio na početku 15. st. u Vireu. Bio 
je vlasnik malog mlina, gdje je okružen svojim prijatelji- 
ma sastavljao svoje vesele pjesmice, zvane »vaudevires«, 
po mjestu, gdje su nastale. Tamo je napisao i neke rato- 
orne pjesme protiv tlačitelja Normandije. To je bilo pod 
konac engleske okupacije. Prema legendi, u koju se vjeruje 
u tome kraju, Basselin je poginuo s oružjem u ruci nešto 
prije bitke kod Formignyja (1450). Njegova je smrt bila 
prava javna žalost. 


Kritika je utvrdila, da je neke pjesme, koje su se njemu 
pridavale, spjevao Jean Le Houx. Ipak se nalazi mnogo 
pjesama od B. i njegovih prijatelja zvanih Compagnons du 
Vau et de Vire u rukopisima Bayeuxa i Virea, objavlje- 
nima 1866 pod naslovom: Chansons normandes du XVe 
siècle, publiées pour la première fois sur les manuscrits de 
Bayeux et de Vire. PAG: 

BASSERMANN, Albert, X Mannheim 7. IX. 1867, nje- 
mački glumac. Započeo glumiti 1890 na dvorskom kazali- 
štu u Meiningenu, 1899—1915 je u Berlinu, a iza toga dje- 
luje na mnogim njemačkim i austrijskim pozornicama. 
Osim klasičkih uloga (Mefisto, Egmont, Tell) ističe se i 
snažnim realizmom u lbsenovim dramama (Nora, Divlja 
patka, Neprijatelj puka). Gostovao u Zagrebu s ansamblom 
bečkog Volkstheatera 1933 (Alsberg: Konflikt). BB. 


BASSETHORN (njem.; tal. corno di bassetto) zapravo 
je klarinet u altovoj poloZini s osnovnim tonom F (rjede 
Es). Ima ipak uZu duplju, a i stijenke su mu tanje nego na 
pravom altovom klarinetu; zato je zvuk b. u dubokoj polo- 
Zini mukao i mekan u isti mah. Najstariji je sačuvani pri- 
mjerak b. iz 1770 (načinio ga je vjerojatno Mayrhofer u 
Passauu) i čuva se u Germanskom muzeju u Nirnbergu. 
Zbog velike duljine gradili su ga savijena u luku, poslije 
ravna s pregibom u sredini; savijene pregibe cijevi pri 
krilu zatvarali su u posebnu limenu kutiju (»Buch«), a na 
nju je još bilo usadeno malo limeno krilo. Noviji je oblik 
b. ravan s malim pregibom prije same glave s piskom. 
Takav se i danas gradi za Mozartovski orkestar (Mozart je 
propisao 2 b. u svom Requiemu, pa u operi Titus; Mendels- 
sohn je za b. napisao dvije koncertne skladbe; R. Strauss 
upotrijebio je b. u svojoj operi Frau ohne Schatten). Opseg 
bassethornov seže od Е do cs, a bilježi se u violinskom 
ključu od c do gs. 


' BASSIANA. Rimski grad u Donjoj Panoniji. Rimski ii 


skoga kanala Jarčine, 
E u obliku pačetvorine. Spominje se još početkom 
2. st. pos. Kr., ali je i kasnije u bizantsko vrijeme poznat 
kao sabiralište vojske protiv barbara, koji su dolazili s isto- 


izneseno je mišljenje, da je grad bio kod susjednih Dobri- 


maca, gdje također ima rimskih spomenika, a utvrda kod 

Petrovaca da je kasniji vojnički tabor, za čiju se gradnju 
upotrijebio materijal iz B. Pred nekoliko godina kopao je 
na tom mjestu ] ustos beogradskog muzeja Grbić. U neko- 
liko natpisa sa petrovačke gradine spominje se colonia 
Bassianensis, a u jednom natpisu, nađenom u ugarskom 
mjestu Duna-Pentele, spominje se vojnik, rođen in regione 
Bassianensi. 

LIT.: CIL, III.. str. 417 i 1670; Ljubić, Viestnik hrv. arkeol. družtva, 
1883. MH. 


BASSO CONTINUO (tal. »neprekinuti base), skraćeni 
naziv continuo, ali i basso generale (njem. Generalbass); 
to je basova dionica u partiturama 17. i 18. st., koju je 
Svirač na klavirskom instrumentu (na cembalu ili orgulja- 
ma) izvodio improvizirajući k tome harmonijsku pratnju 
najvećma prema označenim brojevima. В. $. 

BASSO OSTINATO (tal ostinato »tvrdokoran«), teh- 
nički izraz za neprestano ponavljanje jednakoga basova 
motiva ili cijele fraze, pa i čitave popijevke. U razvitku 
glazbe javlja se ta skladateljska tehnika pod različnim 
imenima u mnogim stilskim oblicima (follia, ground, cha- 
conne, passacaglia). U modernoj glazbi ostinatne se figure 
javljaju i u drugim dionicama, a nesamo u basovoj; njima 
se polučuju znatni ugođajni efekti, ma da se ponekad ne 
može izbjeći pojavi monotonije. Т) 

BASSOVA VRATA, 224 km &iroka і 70 m duboka vrata 
između Australije i Tasmanije, s otočjem Furneaux na nji- 
hovu izlazu. М. $. 

BAST (nadmor. vis. 332 m, stan. 461), planinsko selo u 
Makarskom primorju podno Biokova. Uz crkvu bl. Gospe 
nalaze se nadgrobne ploče s uklesanim mačem i štitom. 
Vojvoda Sandal osvojio je B. sa selima Makarskog pri- 
morja. G. 1434 Juraj, sin brata Hrvojina, vraća B. s osta- 
lim selima (Živogošće, Tučepi, Makar, Kotišina i t. d.) sta- 
rim vlasnicima (vojvodi Pavlu, knezovima Nikoli i Vlatku 
Jurjeviću i knezu Vuku Vukićeviću). B. spominje u 18. st. 
Fortis kao nalazište starinskih natpisa i da je po njegovu 
vrelu skup ribarskih kolibica pri moru dobio ime Baška 
Voda. Razvijeno stočarstvo. B. je polazna točka za uspon 
na Biokovo. 


LIT.: Fortis, Viaggio in Dalmazia, Mleci 1774; P. Eusebius Fermen- 
džin, Acta Bosnae, Zagreb 1892. 2. 


BASTAARDI (Bastards), mješanci Hotentota i Evrop- 
ljana u Južnoj Africi, tjelesno i duševno dosta sposoban 
soj ljudi. M. Сз. 

BASTABLE, Charles F., Ж Charleville, Co. Cork 1855, 
Svršio školovanje u Dublinu, gdje je nastavio radom kao 
profesor političke ekonomije na sveučilištu od 1882— 
1932. Ide među najistaknutije zastupnike nove struje u 
financijalnoj znanosti Engleske pod konac prošlog stoljeća. 
Njegovo je glavno djelo Public Finance (London 1893) do- 
živjelo više izdanja. Porezni je sustav razdijelio u dvije 
grupe: primarne poreze, koji se oslanjaju na produktivne 
snage, i sekundarne (prometni porez, porez na potrošnju 
i sl.). U pogledu doprinosa i pristojba zauzima slično sta- 
jalište kao АШх u Francuskoj, odnosno Lotz u Njema- 
čkoj: ne luči ih od poreza. Smatra, da se veliki dugovi 
Engleske imadu u prvom redu pripisati bojazni pred veli- 
kim poreznim teretima. Zagovara uređenje samoupravnih 
financija, kojima daje posebnu važnost u mjesnoj upravi, 
te otklanja sustav subvencioniranja. Glavni prihodi samo- 
uprava treba da su porezi na prihod i prihodi od vlastite 
privrede. Dopušta i prirez na državni porez. Preporučuje 
najveću štedljivost. 

BIBL.: Uz nekoja djela na području političke ekonomije (Theory of 


International Trade, Commerce of Nations) osobito su važni njegovi 
radovi, što ih je donio Economic Journal. VH. 


BASTAJI, Veliki i Mali, dva sela u Slavoniji u kotaru 
daruvarskom, 10 km na SI od Daruvara. Veliki B. imaju 
1245 stan. te željezničku postaju; sjedište su općine. Nepo- 
sredno se nadovezuju Mali B., koji imaju 501 stan. Z. D-i. 

BASTARD — Križanac. 

КАЗАНА OPLODNJA — Rasplodivanje u stočar- 
stvu. 

BASTARNI, najistočnije germansko pleme, koje je prvo 
došlo u dodir i saobraćaj sa Slavenima. Isprva su nasta- 
vali Halič i Bukovinu, a na donjem su se Dunavu pojavili 
oko 200 pr. Kr., i to na istočnim obroncima Karpata pa sve 
do Crnoga mora, pošto su se u službi kralja Filipa V. 
Macedonskog borili protiv Tračana. Jedan dio B., Peucini, 
naselili su se na dunavskom otoku. Kao saveznici Perseja, 
zadnjega kralja macedonskog (179—168), i pontskoga kralja 

Mitridata Vel., napokon i iz vlastite pobude borili su se 
protiv Rimljana, dok ih nije u doba cara Augusta Kras 
(29—28) konačno pobijedio. Izmiješavši se dobrim dijelom 
s Gotima budu od Rimljana na desnoj obali Dunava, u 
Traciji, naseljeni. Tacit ih naziva Germanima, ali veli, da 
su se izmiješali sa Sarmaćanima. Imamo ih smatrati ne- 
kom predstražom istočnih Germana, koji su u sebe pri- 
mili gotskih, keltskih i sarmatskih elemenata. 

BASTIA, mjesto ua Korzici, koje su osnovali Genove- 
žani 1313, kada su vladali otokom, i to najprije kao utvrdu 
(Bastia), a kasnije se oko te utvrde razvilo naselje, i ono 
je postalo glavnim mjestom na otoku. Iza pripojenja Kor- 
zike Francuskoj nije B. ostala glavnim gradom départe- 
menta, već samo glavno mjesto jednoga okružja na Kor- 
zici. B. leži sučelice otoku Elbi i toskanskoj obali, pa ima 
vrlo važan trgovački i strategijski položaj. Najaktivnije je 
trgovačko mjesto s velikim lučkim prometom. U njemu je 
industrija ulja, tjestenina i strojenja koža; bogata knji- 
žnica i muzej s mnogo škola; sjedište biskupa, prizivnog 
sudišta i vojnog guvernera. F.L. 

BASTIAN, Adolf, * Bremen 26. VI. 1826, t Port of 
Spain (Trinidad) 2. II. 1915, njemaëki etnolog. istraZivac. 
Učio je pravo, medicinu i prirodne nauke. Kao fanatičan 
istraživač i sakupljač neobično je mnogo putovao te sa- 
kupio velik i mnogostran etnološki materijal. Vrlo je za- 
služan za organiziranje etnoloških istraživanja i sakupljanja 
građe u Njemačkoj. Znanje i iskustvo stečeno na mnogo- 
brojnim putovanjima stavljaju ga u prvi red etnologa. 
Postavio neke osnovne zasade u etnologiji (poslije modifi- 
cirane ili pobijane u pogledu njihova općega važenja): o 
elementarnoj misli (Elementargedanke) i narodnoj misli 
(Vólkergedanke). 

BIBL.: Glavna djela: Allgemeine Grundzüge der Ethnologie, 1885; 
Der Vólkergedanke im Aufbau einer Wissenschaft vom Menschen, 1881; 


Der Mensch in der Geschichte, 1860; Ethnologische Forschungen, 1871. 
Djela su mu pisana teško. V. K-k 


BASTIANI (Sebastiani), Lazzaro, * Mleci (?) oko 1430, 
+ Mleci oko 1512, talijanski slikar. Djelovao je u Mlecima. 
Učitelj mu je bio Bartolommeo Vivarini, a utjecali su na nj 
Gentile i Giovanni Bellini, te kasnije Carpaccio i Cima. 
Na svojim: slikama voli prikazivati duboke perspektive, 
paralelno namještene stilizirane likove i pejzaže. Važnije 
se njegove slike nalaze u Mlecima (Akademiji, Museo ci- 
vico Correr, Scuola di S. Giovanni. Evangelista), Muranu 
(crkva.S. Donato), Zadru (samostan sv. Franje), Milanu, 


Bergamu Padovi, Londonu i Beču. 
LIT.: A. Venturi u Thieme-Becker ALBK, IIL, Leipzig 1909; B. Be- 
renson, Venetian painting in America, New York 1915 A. Sch. 


BASTIAT, Frédéric, * Bayonne 29. VI. 1801, + Rim 24. 
XII. 1850, trgovac, političar i gospodarski pisac. Strastveni 
pristaša Engleza Cobdena i manchesterskog pokreta 2а 
ostvarivanje apsolutne gospodarske slobode. Poslije revo- 
lucije u veljači 1848 pobijao socijalizam. Glavno B. djelo 
Les harmonies ćconomiques (1850) ostalo je nedovršeno. 
Poslije njegove smrti izdana su mu 1855 djela (Oeuvres 
complétes) u 7 knjiga. Na hrvatski je preveo i izdao Mijo 
Krešić posljednje Bastiatovo djelo pod naslovom Blago- 
glasnost u narodnom gospodarstvu, Zagreb 1912. 

B. predstavlja među liberalnim gospodarskim piscima 
skrajnje liberalno stanovište; pripada naučnoj skupini opti- 
mističkih epigona klasične liberalne škole (Adam Smith, 
Ricardo, Malthus, J. B. Say). Drži, da će se kod primjene 
potpuno nesmetanih gospodarskih zakona (laisser faire), 
slobodne konkurencije, slobodne trgovine razvijati potpuna 
gospodarska harmonija. Zato B. pobija svako miješanje 
države u gospodarski život, svaki protekcionizam i svako 
ograničavanje slobodne konkurencije. M.I. 

BASTIEN-LEPAGE, Jules, * Damvillers kraj Verduna 
1. XI. 1848, t Pariz 10. XII. 1884, francuski slikar. G. 1867 
dolazi u Pariz, gdje mu je u Ecole des Beaux-Arts bio uči- 
telj Alexandre: Cabanel. Od 1874 pa sve do svoje smrti 
izlaže redovno svoje slike u pariskom Salonu. Medu dje- 
lima se ističu: La fenaison i Les Foins (obadvije u pariskom 
Luxembourgu), L'amour au village (Moskva, galerija Tre- 
tjakova), Pas méche, La petite fille allant à l'école i Le 
mendiant. Naslikao je i nekoliko portreta, medu kojima 
je najbolji onaj njegovih roditelja, a najpoznatiji portret 
glumice Sarah Bernhardt. Seljački sin, slika najradije pri- 
zore sa sela u plein-aireu, pa je neko vrijeme i bio vođa 
francuske pleinairistióke slikarske škole. Prestavljao je 
seoske motive Milletove u nešto suhi i tvrdi realizam. 
Kadikad je romantički sladunjav i sentimentalan (primjer: 
Jeanne d'Arc écoutant les voix). 


BASTARNI — BASTION 


LIT.: A. Theuriet, J. B.-L., l'homme et l'artiste, Pariz 1885; L. Four- 
сапа, B.-L., sa vie et ses oeuvres, Pariz 1885; H. Arnic, J. B.-L. Lettres 
et souvenirs, Evreux 1896. A. Sch 


BASTILLE. Isprva znači obrambenu građevinu, a kasnije 
tvrđavu u Parizu podignutu u 14. stoljeću (1369—1383), 
sastavljenu od osam velikih kula, spojenih debelim zidanim 
masivima. Ona je najprije tvorila vrlo važnu stratešku 





BASTILLE, prema crtežu iz 18. st. 


točku pariskih bedema. Kasnije (1634) je bila odvojena i 
opasana jarkom širokim 36, a dubokim 7 m. Vrlo je rano 
služila za vrijeme mira kao državna tamnica, a neko vri- 
jeme i kao kraljevski dvorac. U više navrata bila je važna 
u borbama oko Pariza: za vrijeme stogodišnjega rata, kad 
su Burginjanci zauzeli Pariz, bila je sklonište francuskog 
prijestolonasljednika; osamnaest godina kasnije, kad je 
kraljeva vojska opet zauzela prijestolnicu, sklonili su se u 
nju posljednji prvaci engleske stranke (1436). Za vrijeme 
Fronde njezini topovi, upereni protiv kraljevske vojske, 
spasili su od sigurnog poraza princa Condća, vođu urotnika. 

U 17. i 18. st. raširio se o njoj kobni glas kao o sredstvu 
kraljevske tiranije i despotizma. Za vlade Luja XIV. bio 
je tu zatvoren Fouquet. Boravio je ovdje i Voltaire, kao i 
drugi književnici: Morellet, Marmontel i t. d. Dostajalo je 
»lettre de cachet« s kraljevim potpisom, pa da se netko 
bez tužbe i parnice zatvori na neodređeno vrijeme. Zatvo- 
renici su tu ostajali čitav niz godina (Isaac Armet de la 
Motte 54 godine i 5 mjeseci), a neki sve do smrti. 

Parisko pučanstvo mrzilo je B-u. Da se ta mržnja zado- 
volji, zasnovano je 1784, da se tvrđava razori i na njezinu 
mjestu stvori trg Luja XIV. 14. srpnja 1789, odmah u 
početku revolucije, narod ju je zauzeo oružjem i to sma- 
trao prvom pobjedom nad despotizmom, a njezino razo- 
renje bio je prvi simbolični revolucionarni čin. Od 1880 je 
godišnjica toga događaja narodni blagdan Francuza. 

LIT.: Bournon, La Bastille 1370—1789, Pariz 1893; Funck-Brentano, 
Légendes et archives de la Bastille, Pariz 1898; J. Durieux, Les vain 
queurs de la Bastille, Pariz 1911. J. D-e. 

BASTION (franc.), jaka utvrđena linija u najširem smi- 
slu, kao na primjer Maginotova, Siegfriedova i t. d. U užem 
smislu razumijeva se pod bastionom jako utvrden prostor, 
načičkan najmodernijim barem srednje stalnim utvrdama, 
kojima se oblik mijenja tečajem vremena. Tako na pr. 
kaže se, da je general Weygand u ovom ratu Reims učinio 
najjačim bastionom. U najužem smislu razumijeva se pod 
imenom b. ona pojedinačna utvrda, koja je stalno utvrđena 
sa svih strana: i prema neprijatelju i u bokovima i u za- 
leđu, tako da se mora napadati sa svih strana u slučaju 
opsade. SI. Р-6. 

S usavršenjem topništva izgubile su svoju važnost i 
sredovječne utvrde. (Golemi tornjevi burga, nekoliko 
metara debeli zidovi uokolo ne znače više mnogo, a još 
manje golemi zidovi oko gradova s bezbrojnim tornjevi- 
ma i polutornjevima: sve je to postalo tek izvrsnim ciljem 
za dalekometne topove. Od 16. st. pokušava se upotrijebiti 
za obranu toranj, udešen za topove raznih kalibara, t. zv. 
bastionski toranj, kakve vidimo još u sisačkom starom 
gradu, pa u brojnim drugim burgima (na pr. dogradnja u 
Vel. Taboru, u Cesargradu, Kostelgradu i t. d.). Takvi su 
tornjevi branili zagrebačku katedralu, a bili su dograđeni 
i uz varaždinski grad. Cijeli Nehajgrad bastionska je kula 
Sve su to djela 16. st. 

Kad su burgi izgubili prijašnje značenje, počinje gradnja 
tvrđava. Utvrde se spuštaju do zemlje, da kasnije nestanu 
sasvim u zemlji. Mijenja se sasvim sistem: gradovi se okru- 

Gore: BIJEG U EGIPAT, Mletci, Museo civico (Foto Alinari); 
dolje: KRIST NA MASLINSKOJ GORI, Zagreb, Strossmayerova galerija 

SV. ROK POSJECUJE GUBAVCE 
Milan, Brera 


(Foto Alinari) 


U 


SKRSNUCE LAZAROVO 


Mletci, R. Accademia 





(Foto Anderson) 

KARLOVACKI BASTIONI 
Nacrt u izvještaju M. Stiera g. 1660 


Zuju niskim zidovima, utvrđenim bedemima, a redovno je 
temeljna forma mnogokut; uglovi se utvrđuju bastionima. 
To su tada u eri tvrđava peterokutnici, postavljeni na uglo- 
vima, tako da se sa stranica bastiona lako brane spojni zi- 
dovi do drugoga bastiona. Prvotni je takav sistem izgra- 
đen kod utvrda grada Verone 1527. Dakako, kasnije je taj 
cijeli sistem bio usavršivan i u Italiji i u Francuskoj (Vau- 
ban), pogotovu u Holandiji i Pruskoj. A kušali su takve 
peterokutnike dograđivati i na starim burgovima, u nas na 
Pr. u Vel. Taboru, a najpoznatiji je kod burga samobor- 
skog, ali se ne zna, da li je to imalo efekta. 

I naše su tvrđave tako građene, a najstarija je svakako 
Karlovac. To je šesterokutnik; na svakom uglu stoji po 
jedan bastion, koji ima i svoje ime: kranjski bastion, Kar- 
lov, Josipov, Jelisavin, korutanski i banski bastion. Sve je 
opasano bedemima, koje su stvorili od nabijene zemlje i 
zida. Taj se sistem dakako s vremenom usavršavao; carski 
inžinir Matija Stier predložio je sam pet varijanta za mo- 
derniziranje karlovačke tvrđe 1660—1665. 

Orijent nije prihvatio toga sistema ili ga je prihvatio tek 
pojedinačno. Značajno je, da su oni voljeli preinačivati 
ugaone kule u poligonalne obrambene građevine, t. zv. ta- 
bije, kako je bilo uređeno i u tvrđi Cetinu sve do njene 
propasti. СІ. S. 

BASTIT, vrsta serpentina, koji je postao preobražajem 
iz rompskih piroksena. Ljuskava je sastava, blistava me- 
talna sjaja; siv-smeđ. Savršeno se kala. Kemijski mu je 
sastav malo drugačiji od serpentinova; ima nešto manje 
magnezija. Kod nas je vrlo rasprostranjen u serpentinskom 
stijenju. Zove se po nalazištu Baste kod Harzburga. F.T. 

BASTL, Vjekoslav, Ж Pribram 13. VIII. 1872, arhitekt, 
svršio je graditeljsku školu u Zagrebu i bečku akademiju. 
Kao nastavnik djelovao je na Srednjoj tehničkoj školi u 
Zagrebu. Uspješno je sudjelovao kod različitih natječaja u 
Zagrebu, Beču, Ljubljani, Sarajevu i Beogradu. Od mnogih 
njegovih gradnja najvažnije su u Zagrebu: Kemički labo- 
ratorij, Fizikalni institut i tržnica na Dolcu s Bartuliće- 
vom kućom. Uza svoj graditeljski rad bavi se intenzivno 
astrologijom. Mnogo zapažene horoskope publicira pod 
pseudonimom Uranus. 

BASTONADA — Batine. 

BASUTO, britanski posjed u Južnoafričkoj Uniji, među 
28931" i 30931" j. š. te od 27930" do 299307 ist. duž., 3400 m 
nepristupačna visoka ravan, razdijeljena od sastavaka i 
pritoka rijeke Oranje, među rijekom Caledon i Kathlamba- 
gorjem, 30.343 km? i 562.000 stan. (Evropljana 1500), pre- 
težno Basuta (ogranak Bečuana). Urođenika ima 559.000. 
Basuto je urođenička rezervacija, pristupačna činovnicima, 
misionarima i trgovcima, umjerene i zdrave klime. Uro- 
đenici su radljiviji i nadareniji od Kafra, no nerazvijeniji 
i miroljubivi. Žive polucivilizirano kao nezavisan narod 
pod britanskim vrhovnim gospodstvom. Dvije trećine mu- 
ških zaposleno je u rudnicima; škole su misionarske; obilno 
ima pšenice, dure i stoke. Jezik spada među bantu-jezike. 
Zemlja je podijeljena u četiri distrikta s urođeničkim 
poglavicama pod britanskim komesarom Unije. Vlada je u 
Maseru (3300 stan., 330 Evropljana), koji ima željezničku 
vezu s Bloemfonteinom i telegraf s Kapskom zemljom i 

kolonijom Oranje. Basuto su se 1828 ujedinili u moćnu 
državu, 1868 su se stavili radi bojeva s Burima i Britima 
pod britansku zaštitu i od 1884 su izravno pod britanskom 
zaštitom. Katolika ima oko 123.000 (apost. vikar u Rimu), 
evangelika 90.000, anglikanaca 40.000, neznabožaca 305.000. 
— Crnci. 
LIT.: Lagden, The Basuto, 1909; Ellenberger, History of the Basuto- 
Land, 1912. A. M. S. 
BAS, Franjo, * Kamenče pri Braslovčah (Slovenija) 22. 
1. 1899, povjesničar i zemljopisac, arhivar i kustos muzeja. 
Gimnaziju je polazio u Celju i Kranju, a sveučilište u 
Beču, Münchenu i Ljubljani. Podučavao na srednjim ško- 
lama u Mariboru, dok 1932 nije postao ravnatelj novoosno- 
vanog arhiva u Mariboru. Zanimao se za sve, od zemljopisa 
i arheologije do povijesti umjetnosti i etnologije, a najra- 
dije je samostalno studirao po zbirkama i arhivima i mnogo 
putovao po Sloveniji. Napisao je mnogo članaka, u kojima 
se bavi čas znanstveno-stručnim, a čas opet informativno- 
pučkim načinom svima pitanjima domaće prošlosti i sada- 
šnjosti. Jedan je od osnivača Geografskoga društva u Lju- 
bljani i lista Geografski vestnik. Glavni je svoj rad posvetio 
znanstvenim ustanovama Maribora: muzeju i arhivu, kojima 
je osigurao nove prostorije u mariborskom gradu. J.R. 
BAŠA, 1. Ivan, Ж Béltinci 11. IV. 1875, + Bogojina 13. II. 
1931. Gimnaziju je polazio u Kisegu i u Szombathelyu, gdje 
je dovršio i bogosloviju. Bio je svijestan Slovenac, pa je 
kao kapelan bio premješten u gradišćanski kraj. Od 1906 
do 1908 bio je župnik među Bijelim Hrvatima u Novoj 
Gori. Zatim je došao u Bogojinu u Prekomurje, gdje je po 
Plečnikovu nacrtu zidao prvu njegovu crkvu u Sloveniji. 
Bio je i oblasni poslanik i upravitelj dekanije Lendava. 
Zajedno s Ivanocyjem i Kleklom zasnovao je Kalendar Srca 
Jezušovoga (od 1904), najrašireniju prekomursku pučku 
čitanku, kojoj je bio i urednik i suradnik. Uređivao je i 
mjesečnik Marijin List i dosta surađivao u tjedniku Novine. 
2. Jožef, * Béltinci 28. IV. 1895, t Szombathely 25. I. 
1916, prekomurski pjesnik. U Szombathelyu je učio bogo- 
sloviju. Svoje rodoljubne, nabožne i refleksivne pjesme pi- 
sane u prekomurskom narječju objelodanjivao je u Mari- 
jinu listu i Novinama. Izabrane njegove Prekomurske 
pesmi izišle su u Celju 1936 (uredio ih V. Novak), te su 
zajedno s pjesmama Augusta Pavla najuspjeliji literarni 
pokušaji u prekomurskom narječju. VIN: 
BAŠAGIĆ, Safvet beg (Mirza Safvet), * Nevesinje u 
Hercegovini 6. V. 1870, umro Sarajevo 9. IV. 1934. Otac mu 
Ibrahimbeg bio je poznat kao kulturni historičar i pjesnik 
na turskom jeziku. Po majci je Safvet beg unuk Smailage 
Čengića. Ruždiju i gimnaziju je svršio u Sarajevu, a filo- 
zofski fakultet (grupu istočnih islamskih jezika) u Beču. 
Od 1900 do 1907 bio je nastavnik arapskog jezika u 
gimnaziji u Sarajevu. Od 1918 do 1927 bio je kustos orijen- 
talne zbirke u Balkanskom institutu pri Zemaljskom mu- 
zeju u Sarajevu. Tada je umirovljen. Umro je u Sarajevu 
i pokopan je na počasnom mjestu kod Gazi Husrevbegove 
džamije u Sarajevu. B. je lirski i dramski pjesnik, uče- 
njak orijentalist, društveni radnik i političar. Obilje lirskih 
pjesama štampao je u više časopisa i u zbirkama Trofan- 
da iz hercegovačke dubrave (Zagreb 1896, II. izdanje Sa- 
rajevo 1928), Misli i čuvstva (Nove pjesme), Sarajevo 1906, 
i Izabrane pjesme, Sarajevo 1913. Religiozni ep mu je 
Mevlud, u slavu rođenja Muhamedova, Sarajevo, I. i II 
izd. 1924, a III. izd., s predgovorom Alije Nametka, 1931. 
Ova epska pjesma je izvorna, ali se za točnost njezina 
sadržaja služio »muteber ćitabima«, t. j. odabranim teolo- 
škim knjigama, Prepjevao je s perzijskog refleksivne pje- 
sme Omera Hajjama Rubaije (dvije knjige, I. 1920, II. 
1928). Napisao je drame Abdullah paša, dramski spjev iz 
18. st., u 4 čina, Sarajevo 1900, Pod Ozijom ili Krvava na- 
grada, dramski spjev iz 16. st., u 3 čina, Sarajevo 1905, i 
Bosanski ponos (u fragmentima). Mnogo su citirani nje- 
govi stihovi, koji su bili moto pravaškog lista »Osvita« u 
Mostaru: 


Jer hrvatskog jezika šum 
Može da goji, 

Može da spoji 

Istok i zapad, pjesmu i um. 


Pored obilja štampanih naučnih radova u »Beharu«, 
»Glasniku Zemaljskog muzeja za B. i H.«, »Novom Be- 
haru« i drugdje štampao je i knjige: Kratka uputa u pro- 
šlost Bosne i Hercegovine (od 1463 do 1850), Sarajevo 
1900, Gazi Husrev beg, Sarajevo 1907, Bošnjaci i Herce- 

govci и islamskoj knjizevnosti, Sarajevo 1912, Znameniti 
Hrvati Bošnjaci i Hercegovci u Turskoj carevini, Zagreb, 
Matica Hrvatska, 1931, i Popis orijentalnih rukopisa moje 
biblioteke, Sarajevo 1916. S 
turskoga je preveo djelo Ha- 
Sana Сай Pruščaka Nizamul 
alem (Uredba svijeta). Bio je 
urednik I god.  »Behara« 
(1900—1). G. 1903 osnovao je 
društvo za pomaganje siro- 
mašnih đaka »Gajret« i bio 
mu predsjednikom do 1907. I 
kasnije se isticao u radu u 
društvima, koja su imala za cilj 
kulturno pridizanje b. h. mu- 
slimana: »El-Kamer«, »Musli- 
manski klub« i sl. 

Intenzivnije se počeo baviti 
politikom 1907 i izdavao tje- 
dnik »Ogledalo« (13 brojeva). 
G. 1910 je izvan programa 
postojećih muslimanskih stra- 
naka biran za narodnog za- 
stupnika u Banjoj Luci za b. 
h. sabor u Sarajevu. Kao kandidat ujedinjene Narodne 
organizacije i Samostalne stranke postao je prvim pred- 
sjednikom bosansko-hercegovačkog sabora u Sarajevu 1910. 
U 2 zasjedanja bio je podpredsjednik i ponovo 1914 pred- 
sjednik. Za svjetskog rata bio je šef saborske kancelarije. 

Njegov utjecaj na mlađe muslimanske generacije bio je 
velik. Muslimanski dio hrvatskog naroda je naročito cije- 
nio, a i danas cijeni njegovu poeziju, a najveća mu je 
vrijednost učenjaka — kulturnog historičara i orijentalista, 
čiji su naučni rezultati dosta pouzdani, a često su prva i 
posljednja riječ na tom području. 

LIT.: Novi Behar, g. VIL, br. 19—21, 1934; Hrvatska revija, g. VII, 
br. 6, 1934. A.N. 

BAŠČA je bilo hrvatsko pleme i selo u župi Malom 
Psetu u blizini Banjana pored potoka istoga imena, koji 
istočno od Cazina utječe u Unu. Naseljenici za vrijeme 
Turaka pretvorili su stari oblik u Baštra preko Bašta. U 
doturskom naselju stajala je župna crkva, koja je pripa- 
dala kninskoj biskupiji. Ruševine joj i danas postoje. U 
turskom prodiranju oko 1576 pleme Bašča ili je prešlo na 
islam i nastanilo se po okolnim turskim tvrđavama, ili je 
izmaklo u sjevernije hrvatske krajeve. Novi doseljenici na 
tom zemljištu bili su iz srpskoga vlaškoga naselja, kao i 
inače u okolini. U turskom vladanju Baštra je nekoliko 
puta raseljivana. Današnje stanovništvo u njoj uglavnom 
je podrijetlom iz srpskoga naselja u Lici i sjevernoj Dal- 
maciji. 

LIT: L. Thallóczy i S. Barabas, Cod. dipl. comitum de ВІавау, 
u Mon. Hung. historica, sv. 28, Budimpešta 1897; Mil. Karanović, 


Pounje u Bos. Krajini, Naselja i poreklo stanovništva, SKA, knj. 20, 
Beograd 1925. S. P-6. 


BAŠČANSKA PLOČA. Tako se prozvao po svom nala- 
zištu Baški na otoku Krku znameniti hrvatski glagoljski 
natpis, koji nosi prvenstvo među hrvatskim jezičnim spo- 

BAŠAGIĆ — BAŠČANSKA PLOČA 


menicima i po svojoj kulturnohistorijskoj važnosti kao i 
po vremenu postanja, a to je po svoj prilici g. 1100. 

Historijat i opis. Na ploču je bila svraćena pažnja po- 
lovicom prošloga stoljeća. Na nju su upozorili Ivana Ku- 
kuljevióa domaći svećenici 1851, i on je pokušao, da je 
čita, ali bez uspjeha. Svoj mršavi prijepis zajedno s prije- 
pisom M. Sabljara i jednoga domaćeg klerika, jamačno 
Petra Dorčića, kasnijeg župnika, šalje Pavlu Šafariku, koji 
1853 u Památky hlaholskćho pisemnictvi još ne zna ka- 
zati ni kakvo je to pismo ni jezik. Odonda dolaze u ma- 
lenu, negda benediktinsku crkvu sv. Lucije kraj seoca 
Jurandvora, općina Baška, mnogi učenjaci na proučavanje 
ploče ili je proučavaju 
po tuđim skicama i fo- 
tografijama. Tako su 
redom i ploču i povi- 
jest crkve proučavali, 
osim Kukuljevića i Ša- 
farika, Matija Mesić, 
Ivan  Črnčič, Franjo 
Rački, Leopold Geitler, 
Vatroslav Jagič, Rudolf 
Strohal i drugi. Najvi- 
še je svakako zasluga 
za čitanje stekao Črn- 
čić, koji je dolazio k 
sv. Luciji na čitanje vi- 
še puta. 

Ploču je Kukuljević 
našao u crkvenom po- 
du, a već 1861 našao ju 
je Črnčić u pobočnoj 
kapelici Gospe Ružari- 
ce, naslonjenu uza zid 
na dva kamena zuba, 
kamo ju je bio dao 
smjestiti krčki biskup 
Ivan Vitezić (1854— 
1877). Kako se ploča 
bila već raspukla u tri 
dijela, dade je biskup 
Franjo Feretić (1880— 
1893) vezati željeznim obručem; ali je ploču stala izjedati 
vlaga, i hrvatska javnost je bila zabrinuta, kako da se dra- 
gocjen spomenik spasi od propadanja. Stoga je dala Staro- 
slavenska akademija u Krku, odnosno biskup Antun Ma- 
hnić, negdje između 1903 i 1910 ploču zatvoriti u staklenu 
vitrinu, ali to je pospješivalo njeno raspadanje. Kad se 
vidjelo, da se ploča ne će moći drugačije sačuvati, odlu- 
čeno je konačno, da se prenese u Zagreb. Biskup Josip 
Srebrnić dao ju je 1934 na vječno čuvanje Hrvatskoj aka- 
demiji u Zagrebu uz obavezu, da je ona stručno konzer- 
vira. U Zagrebu je ploča ispiranjem oslobođena od soli, 
koja ju je izgrizala, pa je sada opet čvrsta. 

Gdje je ploča bila najprije smještena, danas se ne može 
kazati. 

Ploča je duga 194 cm, a visoka 73 cm. Gornji joj je 
rub ispunjen ukrasom u obliku troprutastih ornamentalnih 
vitica. Ispod njega je 13 redaka glagoljskih slova, koja 
ispunjaju cijelu ploču. Ploča je prelomljena na tri dijela, 
kako je već bila i pred sedamdeset godina, što se može 
vidjeti i na Standlovoj fotografiji i na Rendićevu otisku, 
napravljenima početkom sedamdesetih godina prošloga sto- 
ljeća. Ali se na tim snimcima vidi i to, da je ploča odonda 
postala nečitljivija, osobito u desnom gornjem području, 
gdje se ploča, zbog djelovanja soli u vapnenastom školj- 
kastom kamenu, najviše respadala. Osim toga gornji je 
dio ploče stradao i od rđe, koja je dolazila od željeznog 
obruča. Naravno je, da je već otprije dosta bila istrošena 
radi dugotrajnoga gaženja vjernika, dok je bila položena 
u crkvenom podu. 

Čitanje natpisa. Oštećenost ploče uzrokom je, što nije 
do danas uspjelo do kraja pročitati njen natpis, a njenim 
prvim čitačima, koji su imali pred sobom manje oštećenu 
ploču, smetalo je i slabo poznavanje glagoljske paleogra- 
fije. Natpis nije naime pisan slovima t.zv. hrvatske uglate 
glagoljice štampanih knjiga, koju su dobro poznavali svi 
čitači, nego oblicima prelazne, pa čak i okrugle glagoljice, 
koju su još onda smatrali samo bugarskom glagoljicom; 
osim toga u natpisu dolazi pored nekoliko latinskih slova 
i nekoliko znakova, koji se u pojedinostima razlikuju od 

poznatih tipova, a ima i takvih, koja uopće ne dolaze 
nigdje drugdje; te poteškoće pojačava i nešto nejasna 
stilizacija teksta. Iz svih tih razloga bio je dug put, dok 
se došlo do današnjega, iako još ne posve definitivnoga 
čitanja. Prvo Črnčićevo čitanje objavljeno (u Književniku 
IL) 1865 rasvijetlilo je već bilo veći dio ploče ostavljajući 
imnogo praznina; zatim je svoje čitanje objavio Rački 1875 
(u Starinama VIL) i 1877 (u svojim Documenta historiae 
chroaticae), gdje je Črnčića dopunjao i ispravljao; g. 1883 
dao je svoje čitanje Geitler (Die albanesischen u. slavischen 
Schriften, Beč 1883), u kojem se u glavnom drži Račkoga; 
g. 1888 daje ponovno Črnčić svoje definitivno čitanje (Sta- 
rine XX.) pobijajući neke tvrdnje Račkoga, To se njegovo 
čitanje može doista smatrati najboljim, jer dopune i ko- 
rekture, što su ih kasnije dali Jagić 1911 (Enciklopedija 
slavjanskoi filologii, sv. 3.) i Strohal 1912 (Vjesnik hrv. 
arheološkog društva, N. S. 12), nisu baš bile sretne, i ako 
je nauka primala baš Jagićevo čitanje kao najbolje. Stoga 
se V. Štefanić u svojem čitanju 1936 (Croatia sacra VI.) 
uz neke svoje korekture ponajviše vraća na Črnčićevo či- 
tanje, a djelomično Račkoga. Takvo čitanje donosimo i 
ovdje. Eto najprije idealnoga prijepisa natpisa sličnim gla- 
goljskim slovima, u kojem su posve nečitljivi dijelovi kao 
konjekture stavljeni u oble, a djelomično ili nejasno vi- 
dljivi dijelovi u uglate zaporke: 


+1.5.B.] (UVB 82232)| GI | ve IP 45970 h) MIND (k) Hh Bs cb 
87D OV (cD) bb od GbE PI TD BO hls? 938 35 (Р) A70 э 
ФФ cb РӘ 8|8 | BrPLErh[ db Jod bboĐ U BI DD sd PLĐ( BVP) 
MPEP VIE VALVI N Æla mse va] ) 


RE db DIDMPB M398 ( )EBLE (&)|-- voa | ME |( )eb U (DR) 

Ova slika pokazuje jo$ dosta praznina i konjektura, a 
oko njih se najviše i razilaze svi dosadašnji čitači ploče, 
jer ta mjesta doista dopuštaju nagađanja. Evo toga istog 
čitanja u relativno točnom latiničkom prijepisu: 


*[6.r.] (ve ime o)[t]ca i sn(a i sta)go du(h)a az» 
ора((һ) drežiha pisah* se o ledi(n)é juže 

da z»venim[i]rs Кга[1]ъ hrevateskt(i ve) 

dni svoje v* svetu[ju l]uciju i s[ve] ( ) 

mi župan: desi( )ra kre(b)[a]vč [mr] ( )ъ у(э) [lu] 
cé prbenebga (s)e posl(a) vi( — )lé( )va v[o] 

tocé da ize to poreče kleni i bo i b(n)a [ ] la i ge 
vaglisti i stač lucié amn da iže sdč.žive 

ts moli za ne boga az» opa[t]* dbrovit» z% 

dahs crčkeve siju [i] svoeju br[a]tiju sk dev 

еніп ve dni keneza К[о]ѕътъѓа oblad 

ajučago vesu Къгаіпи i bčše ve te dni [m] 

ikula уь otoësc[i] (sb s)vetuju luciju уь edin [o] 


U ovom se prijepisu (transliteraciji) nisu, naravno, mogle 
reproducirati sve paleografske osobine originala, koji ima 
i po više znakova za jedan isti ili sličan glas; no i bez 
obzira na to u tekstu ima više kratica, više gramatički ne- 
jasnih mjesta, a povrh svega praznina, pa je nemoguće 
dati suvislo čitanje i prijevod na današnjem jeziku, koji bi 
zadovoljio. Najviše teškoća zadaju 4., 5. i 6., a ponešto i 
l.i 7. redak. U prvom retku je spomenik datiran; tu su iza 
križa nejasna slova č r, što znače broj 1100. Strohal ie 
jedini pokušao čitati bez križa č r i, što bi značilo broj 
1120, ali se njegovo čitanje općenito ne prima. Na kraju 
četvrtoga retka čitao je Rački isašeda, Črnčič i svedoks, 
a stvarno se vidi samo i sve..., što veoma mijenja zna- 

čenje cijelog teksta. U petom retku su Črnčić, Rački i 
Jagić čitali ime Desila, a Strohal Desida, no vidljivo je 
desi( )ra; malo dalje u istom retku Rački dokazuje, da 
vidi riječ Zupans, gdje se danas vidi tek slovo M i ništa 
više sigurno. U šestom retku Rački hoće da vidi ime Vito- 
sléava, ali danas je kao u našem prijepisu, Pred kraj se- 
dmoga retka opet je jedno nejasnije mjesto, koje hoće 
svaki da na svoj način čita, odnosno razrješava. Rački i 
po njem Črnčić hoće da čitaju bna bga, što razrješuju kao 
blažena bogorodica; Jagić čita božja sila, a Strohal bogo- 
rodilja; bit će najbliže grafici i jeziku, ako to mjesto re- 
konstruiramo kao bna rla pa to razriješimo u blažena rodi- 
telnica. 

Imajući na umu sva ta nesigurna mjesta s rezervom 
mogu se razriješiti kratice i popuniti praznine te natpis 
prenijeti u današnji jezik ovako: 

Ж 1100. U ime Oca i Sina i Svetoga Duha. Ja opat 

Držiha pisah ovo o ledini, koju dade Zvonimir, kralj 

hrvatski, u svoje dane svetoj Luciji; i svjedok (ili svje- 

doci) mi župan Desi?ra (Desila?) Krbavi, ..... (župan?) 

u Luci Pribinega (ili Prvaneg); ovaj posla Vitoslava na 

otok, da tko to poreče, neka ga prokune Bog i blažena | 

Roditeljnica (t. j. Bogorodica) i 4 evanđelista i sveta 

Lucija, amen; da tko ovdje živi moli za njih Boga. — 

Ja opat Dobrovit sazidah ovu crkvu sa svoje devetero 

braće (t. j. redovnika) u dane kneza Kozmata (Kuzme), 

koji je vladao svom krajinom, A bijaše u te dane 

(sveti) Mikula u Otočcu sa svetom Lucijom zajedno. 

Diplomatičke osobine. Natpis ima karakter kamenog 
kartulara, t. j. sastoji se od kratkog izvatka dviju isprava, 
kojima su baščanski benediktinci htjeli zasvjedočiti za 
vječna vremena svoje pravo na zemlju, darovanu im od 
kralja Zvonimira, i crkvu (a možda i samostan), što su je 
sami na darovanoj zemlji sagradili. Tako je B. p. i primjer 
najstarije hrvatske isprave. Ta isprava ima najprije simbo- 
ličan kršćanski križ, zatim datiranje g. 1100, onda zazi- 
vanje presv. Trojstva, titul posjedovanja, t. j. darivanjem 
kraljevim, slijede svjedoci, uvođenje u posjed po Vitoslavu 
i napokon sankcija, t. j. minacija ili prokletstvo na krši- 
telje stečenog prava. Minacija je svojom opširnošću kara- 
kteristična za isprave toga vremena. 


Paleografske i jezične osobine. Natpis naše ; ploče je 
jedan od malobrojnih spomenika sa hrvatskog područja 
pisanih poluoblom, starijom glagoljicom, zvanom i bugar- 
skom, dok je t. zv. hrvatska mlada glagoljica uglatijih 
oblika. No i naša ploča već pokazuje smjer kasnijega ra- 
zvoja hrvatske glagoljice, t. j. u njoj su pojedina slova već 
dobila uglati oblik (na рг.%, gu), mnoga slova pokazuju 
prelaznost u oblicima, t. j. blažu uglatost. Imajuči na umu 
tvrdi materijal, u kojem je ispisan natpis, sigurno je, da je 
tip slova ispao ispod klesarovih ruku uglatiji nego što je 
bio njegov uzorak. Ali ne samo u toj osnovnoj crti, nego 
i u drugim grafičkim osobinama ovaj natpis pokazuje sta- 
rinu i prelaznost, jer tu dolaze stariji i relativno mladi 
tipovi glagoljskih slova; stariji su na pr. znakovi za glas 
m —%, v <Y / d= 4і poluglas = v8. Upotrebljavaju se 
različiti znakovi za isti glas, tako na pr. za glas a dolazi i' 
redovni rh kao i samo s naše ploče poznati znak Bl. Isto 
tako samo je s naše ploče poznat znak В za v i % za polu- 
glas. Napokon ima tu i nekoliko latinskih slova, a to su 
M,I, N,O,T; koja dolaze uporedo s glagoljskima za iste 
glasove. Paleografski dakle naša ploča pokazuje staro i 
prelazno doba, a s krčkim natpisom čini čvrstu vezu iz- 
medu hrvatske i starobugarske glagoljice i pokazuje, da 
potječe iz vremena, kad se još nije ustalila hrvatska glago- 
ljica. Od rukopisnih glagoljskih spomenika najsrodniji su 
baščanskoj ploči Bečki lističi (v.), koji se stavljaju u 11, st. 
i kojima trag vodi u Hrvatsku. Iz paleografskih razloga 
baščanski se natpis može dakle također datirati početkom 
12. st. 

Jezik B. p. u osnovi je starohrvatski, odnosno staro- 
čakavski, ali i on je neustaljen i prelazan. Hrvatski su 
naročito vokali, jer su već svi nosni zamijenjeni usnenima, 
tek jedan put dolazi nosni znak 3E (u riječi »svoje«); ka- 


rakterističan je i hrvatski oblik »poreče« i »moli« (bez f 


na kraju), tek evo niže riječi »živet'«. Pisar je dakle pod 


utjecajem crkvenoslavenske grafike i jezika, kako to poka- 


zujuiriječi: az, iZe, svetaja. Za ostale oblike, kojima se jezik 
ploče razlikuje od današnjega jezika, možemo u glavnom 
reći, da su to još starohrvatske osobine; riječ créksvs іс 
u čakavskom obliku.“ 

Povijesni sadržaj. Ploča je jamačno pisana u ono doba, 
na koje se odnosi drugi dio natpisa, t. j. oko g. 1100; tada 
je dakle građena crkva sv. Lucije. U to doba prilike su u 
hrvatskoj državi nesređene, pa se neki hrvatski otoci pod- 
vrgavaju mletačkoj vlasti, a i sam Krk negdje 1115 ili 1116, 
stoga opat Dobrovit za sigurnost kleše u kamen Zvoni- 
mirovu darovnicu, o kojoj govori prvi dio natpisa. Prvi se 
dakle dio odnosi na doba vladanja hrvatskoga kralja Zvo- 
nimira (1076—1089). 

Za benediktince ploča dokazuje, da su oni bili na Krku 
već za vrijeme kralja Zvonimira; čini se, da su došli iz 
Osora, a onamo iz Ancone. Ako su ti benediktinci i po- 
tekli iz Italije, njihovi su se samostani morali brzo pohr- 
vatiti u hrvatskoj sredini, tako da im i opati nose hrvatska 
imena (Držiha i Dobrovit) i da natpis klešu hrvatskim 
jezikom i glagoljskim slovima. To je ujedno dokaz, da je 
u to doba glagoljica na Krku posve obično pismo, kad 
njime pišu i ovi zapadnjaci; posebno upliv crkvenoslaven- 
skoga jezika na njihovu natpisu pokazuje, da je njima taj 
jezik i predobro poznat, dakle da oni i službu Božju vrše 
tim jezikom. Sjetimo se, da i legenda Tome Arciđakona o 
pseudobiskupu krčkom Zdedi (1063) govori o njegovu su- 
radniku opatu Potjehi (Potepi) i da 1252 papa Inocen- 
cije IV. legalizira slavensko bogoslužje omišaljskih bene- 
diktinaca (na Krku), kojim da su se služili oni i njihovi 
predšasnici, jer da oni drugog jezika ne znaju. Krčki su 
dakle benediktinci i prije i poslije g. 1100 bili glagoljaši, 
što dokazuju i drugi spomenici. U ono doba, kad je Do- 
brovit klesao ploču i gradio crkvu, bilo je jamačno u sveto- 
lucijskom samostanu devetero braće, a njihov je samostan 
činio jednu zajednicu sa samostanom u Otočcu; tek mi 
danas ne znamo sa sigurnošću kazati, koji je upravo to 
Otočac. Ovaj samostan u Baški (Jurandvoru) ostao je u 
rukama regularnih benediktinskih opata do 1457, a odonda 
je postao laička nadarbina, iako su još neko vrijeme u 
njem boravili samostanci. Danas titulu opata sv. Lucije 
nosi krčki biskup. Samostanu nema gotovo ni traga, a 
crkva još stoji. 

Kralj Zvonimir bio je dakle prijatelj benediktinaca gla- 
goljaša, kad im je dao zemlju za zidanje crkve. Ploča 
svjedoči, da je za Zvonimirova vladanja otok Krk pri- 
padao hrvatskom kraljevstvu kao i kasnije 1100, kad je 
ploča bila pisana. Iz nje saznajemo za imena dvojice žu- 
pana Zvonimirova vremena, i to župe Krbavske i Lučke, 
kao i za kraljeva opunomoćenika Vitoslava; nadalje sa- 
znajemo, da je 1100 vladao cijelom krajinom, u koju je 
spadao i otok Krk, neki knez Kozmat (Kuzma), tek ne 
znamo, koja je to bila krajina i koji knez. Može biti, da 
je to onaj Kuzma, koji je bio prisutan kod krunjenja 
kralja Kolomana 1102 u Belgradu te vladao u ime istoga 
Kolomana; a nameće se sumnja, nije li on iz porodice, 
koja je postala maticom krčkih knezova Frankopana kao i 
onaj »slavni« Dragoslav iz dobrinjske listine od 1100. 

Od svega je za Hrvate najdragocjeniji onaj redak: Zvo- 
nimir (ili točnije Z'v'nimir') kralj hrvatski (ili točnije 
hr'vat'sk'), jer se tu prvi put u hrvatskoj povijesti spo- 
minje hrvatsko ime na hrvatskom jeziku i jer tu prvi put 
dolazi na hrvatskom jeziku naslov jednoga hrvatskoga 
kralja: kralj hrvatski, i to zajedno s hrvatskim oblikom 
kraljeva imena, koje također dolazi ovdje prvi put u hrvat- 
skom jeziku. Ima naime i starijih spomenika i napisa, koji 
nose naslov hrvatskoga kralja, ali ti su spomenici latinski. 

Opće značenje. Hrvatima je Baščanska ploča velika dra- 
gocjenost. Ona je prije svega najstariji ili jedan od naj- 
starijih spomenika hrvatskog jezika i glagoljskog pisma, 
koje je neko vrijeme bilo postalo tipično hrvatskim 
pismom; ona je najstariji hrvatski spomenik hrvatskom 
imenu i hrvatskom kralju. Baščanska ploča ujedno je 
simbol hrvatske kulturne samosvojnosti: zapadnjaštva u 
hrvatskom narodnom ruhu. Ona je simbol hrvatstva, te 
je inspirirala hrvatske duhovne vođe i pjesnike (Kranj- 
čevića i Nazora). 

LIT.: Osim već citirane literature vidi: V. Štefanić, Opatija sv. Lucije 
u Baški, Zagreb 1937 (iz Croatia sacra, 1936) i ondje navedenu litera- 
turu; F. Šišić, Priručnik izvora hrvatske historije, Zagreb 1914; Isti, 
Povijest Hrvata u vrijeme narodnih vladara, Zagreb 1925; F. Barbalić, 


Baščanska ploča, Narodne novine 1934, br. 243—248; D. Kniewald, Ba- 
ščanska ploča u Zagrebu, Bog. smotra, XXII. NS 


BASCARSIJA (tur. baš »glava«, čaršu »trg«), glavni trg 
sarajevske čaršije, s koga je prije regulacije od 1913 pola- 
zilo osam ulica. Na trgu je bio sebilj (v.). Tu su se odr- 
žavali sedmični sajmovi, na kojima su se prodavale životne 
namirnice i glineno posuđe, što se dovozilo iz bliže i daljnje 

okolice Sarajeva. Do 1878 imali su na Baščaršiji svoje du- 
Cane atari (drogisti), demirdžije (trgovci željeznom robom) 
i tutundžije (trgovci duhanom). H.K. 

BASESKIJA, Mula Mustafa, * Sarajevo 1732, umro va- 
ljada 1803, sarajevski ljetopisac. Bez kakove osobite nao- 
brazbe bavio se pisarskim poslom, a neko je vrijeme bio 
učitelj u mektebu (početnoj vjerskoj školi), imam i hatib 
(župnik) jedne sarajevske džamije te konačno službenik 
Gazi Husrev-begova vakufa. Ostavio je opsežniju medžmuu 
(bilježnicu) na turskom jeziku, u kojoj je, počevši od 
ožujka 1756, zapisivao sve važnije događaje i donosio 
imenik umrlih u Sarajevu. Kroniku i nekrologij preveo je 
na hrvatski Riza Muderizović i tiskao u »Glasniku Zem. 
muzeja« 1918 i 1919. U bilježenju događaja dosta je po- 
uzdan, a donoseći sud o političkim prilikama svoga vre- 
mena tumač je mišljenja i raspoloženja širokih masa u 
Sarajevu i ostaloj Bosni. Protivnik je svakog nasilja i 
nepravde i zato često iznosi svoje negodovanje prema 
zulumćarima i otimačima. Hrvatskim je jezikom spjevao 
jednu didaktičku pjesmu i kao prvi Bošnjak zabilježio 
nekoliko narodnih pjesama. 

LIT.: Š. Ljubić, Dizionario biografico; La Dalmazia, br. 1—2, Zadar 


vijeka, Sarajevo 1927; Kemura-Corovié, Serbokroatische Dichtungen bos. 
Moslims, Sarajevo 1912, str. XVII—XVIII, 35—37. M. Hj. 


BAŠIBOZUK (tur.: basi bozuk »luckast, nastran čovjek«), 
turska milicija, neredovne trupe. B. se obrazovao za velikih 
ratova od Albanaca, Kurda i Čerkeza. Ta je vojska bila 
hrabra, ali bez ikakve stege, čuvena zbog divljaštva i želje 
za pljačkom za kršćanskih ustanaka. Ime dolazi prvi put 
1853 za Krimskog rata. B. D. 

BAŠIĆ, 1. Antun, Ж Perast 1793, + Kotor 1878, svećenik i 
pisac. Izučio bogoslovlje u Rimu, postao upraviteljem više 
pučke škole u Kotoru i začasnim kanonikom. Bio je obra- 
zovan čovjek i plodan pisac na talijanskom jeziku. Glavniji 
su mu radovi: Della vendetta (Padova 1818), Dell'eccellen- 
za della vera religione (Mleci 1819), Della vastità dell'uni- 
verso (Zadar 1825), Notizie della vita e degli scritti di tre 
illustri Perastini (Dubrovnik 1833, tu je Zivot nadbiskupa 
Andrije i Vicka Zmajevića te isusovca Josipa Marinovića), 
Orazione panegirica di S. Luigi Gonzaga (Zadar 1845), Della 
vita e del martirio di S. Trifone (Beč 1845) i Discorsi e 
panegirici (Rim 1848). 


urs Š. Ljubić, Dizionario biografico; La Dalmazia, br. ma MU 
1847 


2: Duro, ж Dubrovnik 24. X. 1695, + Dubrovnik Ж. Мп, 
1765, isusovac i književnik. — Bašići su pučanska kuća, 
koja je došla u Dubrovnik prije 1640 iz konavoskih Nartica. 
Prema dubrovačkim genealogijama osnivač joj je Stjepan 
Bašica. Već njegov unuk Stjepan Đurov bio je članom la- 
zarinske družine (»Nastavni Vjesnik«, 39, 1931), koja je 
potkraj 17. st. priređivala predstave za razveseljavanje Du- 
brovčana u pokladama. Iz braka toga Stjepana sa Slavom 
rođ. Draghi rodio se Đuro. Iz porodice tih Bašića potječu 
još niže navedeni Matej, Petar i Stjepan. — Đuro je gra- 
matičke rauke učio u Dubrovniku, zatim je otišao u Rim. 
Stupivši 18. X. 1712 u isusovački red učio je dalje huma- 
niora i filozofiju, a poslije trogodišnjega magisterija u Lo- 
retu i Fermu još i teologiju. Zaređen 1727 za svećenika 
vratio se u Dubrovnik, gdje je ostao do smrti. Svećenstvu 
za pouku napisao je Besjede krstjanske za nedjeljnijeh i 
blazijeh dana od godišta (Mleci 1762) i Instructio sacer- 
dotum et summa eorum casuum, qui in administrandis 
novae Legis Sacramentis confessori occurrunt (rukopis 
1756). Njegova Elogia Jesuitarum Ragusinorum, qui usque 
ad ann. 1764 obiere izdao je D. Pavlović u 3. broju Vani- 
novih Vrela i prinosa (1933). PF 

3. Franjo, * Subotica 2. XII. 1912, omladinski pjesnik. 
Svršivši srednju školu postao je gradski činovnik u Subo- 
tici. Pjesme su mu izišle u zbirci Pupoljci (Subotica 1934), 
u časopisu »Bunjevačko kolo« i u »Kalendaru Pau 
Ivana Antunoviča«. M. E. 

4. Matej, Dubrovčanin. Za nj stoji u »Collezione di No- 
tizie storiche di Ragusa« u »Biblioteca di fra Innoc. Ciu- 
lich« pod br. 891 па str. 184. napomena »L'autore ignoto 
e Matteo Bassich«. F. F. 

5. Milivoje, ** Beograd 13. II. 1868, + 1927, srpski pro- 
svjetni radnik, gimnazijski profesor. Uređivao je list Slavu, 
1896. Najpoznatiji je po svojim prijevodima srpskih sre- 
dnjovjekovnih spisa (Iz stare srpske književnosti, SKZ 137; 
Stare srpske biografije, SKZ 180). DIE 

6. Petar, Dubrovčanin, Ж 1749, + 1814, svećenik-kanonik. 
Od njega imamo prvi prijevod Ovidijeve Heroide, zatim 
Život svetoga Vlasi, branitelja skupnovladanja dubrova- 

čkoga (Dubrovnik 1803), pa dubrovačko izdanje O. Ard. 
della Bellina rječnika: Dizionario italiano-latino-illirico 
(Carlo Vechi 1785). On je nastavio i završio (1805) Ignjata 
Dordiča prijevod Pokornik uvježban iliti nauk lastan za 
podobno se ispovidet, sloZen po o. Pavlu Segneri D. I. ББ: 

7. Salih Safvet, Ж Tomislavgrad (Duvno) 11. VI. 1873, 
rektor Više islamske šerijatsko-teološke škole u Sarajevu. 
Teološku obrazovanost stekao je u Travniku i Carigradu, 
gdje je 1904 postigao idžazet (diplomu). Služio je u privat- 
nim školama u Turskoj kao nastavnik arapskog jezika. Od 
1915 bio je profesor Šerijatske sudačke škole do njezina 
prestanka 1937. Bio je Prvi naib (zastupnik) Islamske vjer- 
ske zajednice od 1936 do izbora Reis-ul-uleme 1938. Pjeva 
na turskom jeziku, osobito kronograme i epitafe. А.М. 

8. Stjepan, Ж Dubrovnik 22. I. 1736, + Dubrovnik 3. III. 
1826, hrv. isusovac (od 5. V. 1753), profesor i pisac. Izdao 
(anon.) Regole e Precetti della volgar Poesia, Rim 1765, i 
Synopsis Universae Philosophiae, Firenca 1771. Od brojnih 
rukopisa poznat je naslov spisa Trattato della sfera armil- 
lare (katal. bibl. majora Bizzaro), a sačuvana je (bibl. dubr. 
Franj.) besjeda izrečena 
u Firenci 1768 prigodom 
rođenja kasnijega cara 
Franje І, koju je B. 
predao caru 1818 u Du- 
brovniku. 


LIT.: C. Sommervogel, Bi- 
bliothéque de la Compagnie 
de Jésus, svez. 1., Bruxelles- 
Pariz 1890. М.У 


BAŠIČ РАІКОУІС, 
Pavle, Ж Subotica 1879, 
T 1937, novelist. Bio je 
suradnik Nevena i Su- 
botičkih novina. Pisao je 
lakim i lijepim stilom, 
pa su se mnogo čitale 
njegove kraće novele, ve- 
ćinom iz seoskoga živo- 
ta: Doći će i dan svadbe 
(1895), Nevirni ljubaznik 
(1895), Ogrtač (1895), 
Jesam li ja on (1913), 
Oskuda u  divojkama 
(1914), M. E. 


BASKA, trgoviste i općina na južnom kraju otoka Krka, 
kotar Krk. Ime je jamačno supstantiviran pridjev bsški 
odnosno baški od Bag. U hrvatskim spomenicima dolazi 
od 1375, a u latinskim, u obliku Besca, od 1248. U prošlosti 
se pod Baškom razumijevao sada stari kaštel, koji je stajao 
na brdu iznad današnje Baške, a sad opet čitav kraj sa 
selima, koja sačinjavaju baščansku općinu. Danas se Ba- 
škom zove naselje pri moru i sijelo općine, koje se u svima 
starim spomenicima zove Pri mori ili Primorje, kako ga i 
sada zovu okolna sela. Za ovo se mjesto od 18. st. javlja 
naziv Baška Nova za razliku od stare Baške na brdu, koja 
se nazivala i Starigrad. Od ostalih naselja spominje se na 
baščanskom teritoriju najprije (15. st.) selo Kraje, koje se 
od 17. st. zove tal. Besca Vecchia, a po tom i hrvatski Stara 
Baška, ali susjedni stanovnici ga i danas zovu Kraje. Ostala 
naselja (Draga Bašćanska, Jurandvor i Batomalj) nastala su 
odnosno pojačana su doseljenicima iz senjskog kraja tokom 

15. i 16. st, pa se stoga i jezikom razlikuju od starih 
hrvatskih naselja na Krku. Baška je uvijek dijelila sud- 
binu otoka Krka. Tragova predslavenskih naselja, posebno 
rimskih, ima na više mjesta (Zablatje i Vela Luka). Sredo- 
vječni kaštel na brdu bio je zapaljen 1380 od Mlečana za 
njihova rata s kraljem Ludovikom. To, kao i pojava kuge, 
bilo je razlogom, da su se stanovnici naselili »pri moru« 
(odatle Primorje). Na brdu je do danas sačuvana bivša 
župna crkva sv. Ivana. Nova je sagrađena (u Primorju) 
istom 1740 i posvećena presv. Trojstvu. Od najstarijih 
vremena Baška je sjedište župe odnosno seoskoga kaptola, 
gdje se obavlja glagoljska oficijatura. Kaptol je uvijek 
brojio velik broj svećenstva (u početku 18. st. čak 60), 
koje se školovalo većinom kod kuće. Početkom 19. st. 
kaptol je raspušten, a župa se razdijelila na tri: Baška, 
Draga i Stara Baška (Kraje). Od redovničkih institucija 
postojala je u Baški znamenita benediktinska opatija sv. 
Lucije (kraj Jurandvora) kao zadužbina hrvatskoga kralja 
Zvonimira, izgrađena istom oko 1100. Od konca 15. st. 
opatija je u svjetovnjačkim rukama. U njezinoj se crkvi 
sačuvala znamenita Ba- 
ščanska ploča. U Baški 
su i pavlinci sv. Spasa 
iz Senja imali hospicij 
sv. Kuzme i Damjana 
(po darovnici Ivana 
Frankopana od 1455), 
kojemu se danas jedva 
ruševine poznaju. Baška 
ima od najstarijih vre- 
mena svoju općinu, ko- 
joj je za frankopanskih 
i mletačkih vremena bio 
na čelu sudac, a njemu 
uz bok rotnici. Krčko je 
vijeće izašiljalo u Bašku 
svoga potknežina. Od 
prve polovice 19. st. 
Austrija je reformirala 
općinu na modernim te- 
meljima. Broj stanovni- 
štva možemo pratiti od 
16. st. Ono je početkom 
16. st. iznosilo u cijeloj 
općini oko 1600 duša, u 
17. st. pada na 1000 duša, a zatim se neprestano penje, te 
početkom 19. st. iznosi 3000, g. 1857 već 3400 (od toga u 
samoj Baški 2360). Danas cijela općina broji 3350 stan., od 
toga sama Baška (Primorje) 1596. Od najstarijih vremena 
bilo je ovdje razvijeno vinogradarstvo, zatim pomorstvo i 
trgovina, isprva preko Senja, poslije preko Rijeke. Oko 
1910 počinje se Baška pretvarati u morsko kupalište. Ima 
naime do 1 km dugi žal, nekoliko hotela, električnu ra- 
svjetu, ljekarnu, poštu, brzojav i telefon. U Baški se nalazi 
uz osnovnu školu građanska škola i ženska stručna škola; 
osnovne škole se još nalaze u Jurandvoru, Drazi Bašćan- 
skoj i Staroj Baški. 

LIT.: V. Štefanić, Fragmenat glagoljske notarske knjige, Vjesnik kr. 
drž. arkiva u Zagrebu za g. 1934; Isti, Opatija sv. Lucije u Baški, 
Croatia sacra, 1936; Vj. Klaić, Krčki knezovi Frankapani, Zagreb 1901; 
S. Ljubić, Baška, Viesnik arheol, družtva, VI. VLA. 

BAŠKALUK — Zadruga. 

BAŠKIRČEVA, Marija Konstantinovna, * Gavronci kod 
Poltave 11. XI. 1860, t Pariz 31. X. 1884, ruska slikarica. 
Od 1877 dalje uči u Parizu, gdje su joj bili učitelji T. R. 
Fleury, R. Julian i J. Bastien-Lepage. Prve je svoje slike 
izlagala pod pseudonimom Marija Konstantinovna Rus i 
Andrei. G. 1883 postizava znatan uspjeh u pariskom Sa- 
lonu pastelom Parižanka, a 1884 slikama Le Meeting (Pa- 
riz, Luxembourg) i Jesen. Druge njene slike prikazuju lite- 
rarne i socijalne motive. B. je bila talentirana diletantkinja. 
Pobolijevala je od sušice već od 1878, pa je umrla u cvijetu 
mladosti. Sva tragika njena života ogleda se u njenom 
dnevniku Journal, Pariz 1885 (neobjavljene dijelove izdao 
je kasnije P. Borel, Confessions, Pariz 1915, i Cahiers inti- 
mes inédits, Pariz 1925). Njena pisma, Lettres, među ko- 
jima su naročito zanimljiva ona, što ih je izmijenila s Mau- 
passantom, izišla su 1885 s predgovorom Fr. Coppée-a. 

LIT.: Ks. š. Gjalski, O Mariji Baškirčevoj i Sonji Kovalevskoj (Vie- 
nac, XXXIV.), Zagreb 1902; F. Bournand, Trois grandes artistes: Elisa- 
beth Vigće-Lebrun, Rose Bonheur et Marie Bashkirtseff, Pariz 1906; M. 
Barrčs, La légende dune cosmopolite (u knjizi Huit jours chez M. Re- 
nan), Pariz 1913; A. Cahuet, Moussia ou la vie et la mort de Marie 


Bashkirtseff, Pariz 1926; Isti, Moussia et ses amis, Pariz 1930; N. Fe. 
dorov, Gjalski i ruska književnost, u Jut. Listu od 2. II. 1936. A. Sch. 

BAŠKIRIJA, autonomna soc. sovj. republika u RSFSR, 
ima 140.500 km? sa 2,888.400 stan. (1933). Obuhvaća po- 
dručje južnog Urala te njegove zapadne ogranke u po- 
rječju Bjele. Većina teritorija je stepa s manjim skupi- 
nama drveća u obliku parkova. Baškiri su turskog podrijetla 
s nešto finskih primjesa, vjere muslimanske (1.4 milijuna). 
Uglavnom su nomadi, uzgajaju goveda i konje. Čuvena je 
proizvodnja kobiljega mlijeka (kumys), radi kojega dolaze 
ovamo bolesnici iz čitave Rusije, a znatno je i pčelarstvo. 
Velika je važnost šuma, koje daju drvo za krajeve oko 
donje Volge i u središnjoj Aziji. Ratarstvo je neznatno, 
a rudarstvo se diže u zadnje vrijeme (dobivanje zlata u 
Uralu). Najplodnija zemljišta kolonizirali su Rusi. Glavni 
je grad Ufa (167.900 stan.), a ostali su gradovi Sterlitamak 
(25.100 stam), Birsk i Belebej. Z. D-i. 


Baškiri su narod tursko-tatarske pripadnosti u južnom 
Uralu i u nizini rijeke Bjele, pritoka Kame, nekada u gu- 
bernijama Ufa, Orenburg, Perm, Samara i dijelovima Vja- 
tke. Ugrijskoga podrijetla, B. su u 11. stoljeću vrlo tur- 
kizirani. Već u 10 stoljeću spominje B. Ibn-Foslan opisu- 
jući život Bugara na Volgi. Kao susjedi Bugara i Peče- 
nega bili su slobodni do provale Mongola (13. st.), u 14. st. 
primaju od Zlatne horde islam. U 16. st. dolaze pod Ru- 
siju, radi velikih daća u više mahova se bune u 17. i 18. 
st. (čine dio Pugačovljeve bune), poslije služe u ruskoj 
vojsci s uralskim kozacima te pomažu kod podjarmljiva- 
nja susjednih nomadskih plemena. Kirgizi ih zovu Istak. 
I pored ruske infiltracije održali su B. tatarsko narodno 
obilježje i društvene razlike, koje im Mongoli nametnuše. 
Život u porodici pokazuje muslimanske utjecaje, poliga- 
mija međutim nije odviše česta. Prije su bili nomadski sto- 
čari, no danas se pretežno bave ratarstvom, stočarstvom i 
pčelarstvom. Stanuju zimi u stalnim naseobinama, dok ljeti 
lutaju po stepi sa svojim stadima. Stanuju što u kolibama, 
što u šatorima, koji su pokriveni pustom. Muškarci nose 
kaftan (bešmet), krzno i pusteno stožasto pokrivalo glave. 
Ženski kaftan (zinlen) ukrašen je na grudima novcem. Vole 
raskošan nakit. Hrana im je meso (ovčje, konjsko, goveđe), 
mliječni proizvodi (kumys = kobilje uskislo mlijeko, krut = 
sušeni sir, airan = ugrijano mlijeko i kiselo vrhnje) i med. 
Stepski B. nešto su niži od šumskih B., svi su mongoloidi 
s armenidnim primjesama. Po vjeri su muslimani-suniti, nisu 
fanatici. Opaža se staro vjerovanje u prirodne sile; osobito 
su značajne proljetne svečanosti, na kojima se okupljaju; 
u vezi s tim konjske utrke i dr. Šamana nazivaju mašmeš. 
Jezikom B. služe se mnogo i ostali stanovnici područja od 
Volge do Urala (Tatari dr.). Postoji razlika između step- 
skoga i gorskog baškirskog narječja, a oba pripadaju u skup 
zapadnih turskih jezika. 

LIT.: Rudenko, Baškiri, 1926; Nikolskij, Baškiri, 1899; Sommier, Fra i 
Baschiri, Arch. per l'antropol e l'etn. XL; Dmitriev, Étude sur la 
phonétique Baschire, Journ. Asiatique, CCX., 1927; Roskoschny, Die 
Wolga und ihre Zuflüsse, 1877; Buschan, Illustrierte Völkerkunde, Il., 
Berlin 1923. Z. V. 

BASKO JEZERO, njem. Faaker See (561 m), u Koruskoj 
uz prugu Jesenice—Beljak. Po svojoj dijelom milovidnoj 
okolici, sinjoj boji i dražesnom otoku jedno od najljepših 
koruških jezera (2,4 km? površine, duboko do 29,5 m). Na 
otoku hotel s kupalištem. Ja, 

BAŠTIJAN, Matko, * Baštijani 5. IX. 1828, + Trst 25. 
XI. 1885, književnik. Učio filozofiju u Zagrebu, bogoslo- 
viju u Gorici. Kao sveéenik sluZio u Umagu, a iza toga 
kao vjeroučitelj na različitim školama u Trstu. Oduševljen 
narodnim pokretom 1848 u Zagrebu postao je i sam dobar 
rodoljub. Jedna od prvih njegovih pjesama Liburnjanin sa 
vrha Učke na povratku u domovinu izašla je u Nevenu 
(1855). Svojim pjesmama nastojao je učvrstiti narodnu 
svijest u Istri, da bi se poslije mogla sjediniti s Hrvat- 
skom. Surađivao je u Pozoru, Obzoru, Svjetozoru, a naj- 
više se javljao političkim člancima u Trstu u Našoj slozi, 
koju je osnovao s prijateljima 1870. U rukopisu su mu 
ostali nedovršeni: religiozni ep o Trsatu, heroično-komični 
ep o zidanju Lovranske lože i historijska drama Zadnji 
kastavski kapetan. 

LIT.: M. Sabić, Mate Baštijan, istarski pjesnik, Vienac 1889, 62; Isti, 
Mate Baštijan kao dramatski i epski pjesnik, Vienac 1895, 340. Е.5. 


BAŠTINA, Bašćina, od bug. bašta »otac« (lat. patrimo- 
nium, od pater), označuje očevinu, t.j. imovinu (naročito 
nepokretnu: zemljište i kuću s pripadnosti), koja prelazi od 
oca na nasljednike po muškom rodu, u prvom redu na si- 
nove. Zato se označuje često i kao djedina (djedino 
imanje). U hrvatskim izvorima pisanim latinskim jezikom 

upotrebljava se i izraz bona hereditaria, koja su dvovrsna: 
bona avita, avitica, abiaria ili prava djedovina, — i 
bona donatialia (data, dar, darovanje kraljevo, stečena 
ili zadobita, iziskana, ziskana); no kako kralj uvijek da- 
ruje dobro rodu (a ne osobi), stečenim dobrom u pravom 
smislu smatra se samo ono, koje je nabavljeno novcem 
(kupljena dobra, bona emta, založna, pignoratitia). U Hr- 
vatskoj je za domaće dinastije kralj dijelio zemlje crkva- 
ma, samostanima i pojedinim rodovima. Uz plemenšćine, 
koje su držali slobodni ljudi i plemići po svojem vlastitom 
pravu, nastala je i druga vrsta plemenitih zemalja od kra- 
ljevih darovanja. Za vlasnike nije bilo razlike među tim 
zemljama, izuzevši za slučaj izumrća odnosnog roda (prve 
se vraćaju plemenu, a druge kralju). Stari hrvatski statuti 
sadržavaju odredbe o baštinama. U Skradinskom statutu 
je ustanova u skladu s hrvatskim običajem i prema najsta- 
rijim obilježjima, dok ostali dalmatinski statuti (napose 
splitski) sadržavaju odredbe i prema stranim pravima. 
Odredbe o baštini sadržane su i u Poljičkom statutu. S ku- 
pljenim dobrima mogao je vlasnik slobodno raspolagati 
»i u smrt i u život« (Poljički statut), dok kod baštine 
postoje određena ograničenja u korist potomaka i naslje- 
dnika ili roda uopće, odnosno u vezi s pravom prvokupa. 
Vlasnik ne smije načelno baštinu otuđiti bez velike po- 
trebe, nego je mora ostaviti potomstvu onakvu, kakvu je 
primio. Ako vlasnik smatra, da su nastupile prilike, koje 
opravdavaju otuđenje, mora o tom obavijestiti sud, koji 
ispituje i ocjenjuje razloge, pa ako dopusti otuđenje, pri- 
pada srodnicima i bližima pravo, da baštinu (»plemen- 
štinu«) kupe prije stranih osoba, a ako je već prodana, da 
je od njih биро, Time je vlasnik obvezan na javnu pro- 
daju i da prije takve prodaje trećim osobama ponudi 
baštinu svojim srodnicima s pravom prvenstva. Ako se 
dogodi, da se baština ipak proda stranoj osobi, pripada 
srodnicima s pravom prvenstva ovlaštenje, da je od nje 
otkupe u određenom roku (prema Poljičkom statutu u 
roku od jedne godine). Pravo otkupa priznato je i bližem 
srodniku pred daljim. U baštini uključeno je moralno 
načelo, prema kojemu onaj, koji nije nešto stekao, ne 
smije to ni rasipavati bez obzira na svoje potomstvo i 
srodstvo. Baština po tome nije predmet individualnog na- 
sljedstva u smislu općega građanskog zakona, nego na- 
sljedstvo s dužnošću čuvanja za čitavo potomstvo. Baština 
održava privredna dobra, od kojih se sastoji, nedjeljivo u 
istoj obitelji prenoseći ih od koljena na koljeno, pa time 
u pojačanoj mjeri služi privrednim potrebama obitelji 
(roda, plemena). U Bosni i Hercegovini označuje se ba- 
ština i izrazom plemenito ili djedovina i očevina (naro- 
čito za vrijeme domaćih vladara, ali je izraz zadržan i za 
vrijeme turske vlasti). U srpskom pravu sadržane su 
odredbe o baštini u Dušanovu zakonu, koji ih normira 
s javnopravne (a ne s privatnopravne) strane, pa zato ne 
uređuje pravo roda. 

LIT: V. Mažuranić, Prinosi za hrvatski pravno-povjestni rječnik, 
Zagreb 1908, svezak I; M. Kostrenčić, Baština, Narodna Enciklo- 
pedija, Zagreb, I. knjiga, str. 149; M. Dolenc, Pravna zgodovina za slo- 
vensko ozemlje, Ljubljana 1935; M. Lanović, Ustavno pravo hrvatske 
narodne države, Zagreb 1928. ES 

Baština u turskim dokumentima javlja se u istom izgo- 
vornom obliku (bastina). Nije još dovoljno istraženo, 
što se pod tim ima razumjeti. Ona se javlja naročito kod 
povlaštenih kršćanskih vojničkih i stočarskih redova (voj- 
nika, negdje martoloza, Vlaha i t. d.), ali i u rukama ne- 
povlaštenih seljaka pod Turcima. 

Mišljenje, da je to sredovječna »plemenita baština«, ne 
može se održati, jer povlašteni kršćanski redovi nisu na- 
stali od sredovječnoga plemstva, nego od stočarsko-voj- 
ničkih grupa na Balkanu. Poznati izdavač turskih doku- 
menata Arif bey misli, da je baština pod Turcima vino- 
grad, bašča i livada u posjedu kršćana u Rumeliji. Prof. 
Uzuncarsilioglu ne dopušta tako široku definiciju. Bugar- 
ski učenjak Sakazov piše, da baština pod Turcima u pri- 
vrednom pogledu odgovara čifluku. Ali Čauš iz Sofije (17. 
st.) tumači također baštinu kao čifluk (> čiftlik). Naslje- 
dnost baštine u pravoj lozi s oca na sina, kako se čini, 
najznatnija je njezina karakteristika. Kasnije su i musli- 
шөлі imali u posjedu ba&tine, dok su ih u Slavoniji imali 

lasi. 


LIT.: T. Smičiklas, Dvjestagodišnjica oslobođenja Slavonije, II. dio, 
Zagreb 1891; St. Novaković, Srpska baština u starijim turskim spome- 
nicima, Beograd 1892; Arif bey, Kanünáme-i Al-i Osman (ikincisi Ta- 
rih-i osm. encüm. mecmuase br. 16), Carigrad 1912; C. Truhelka, Histo- 
rička podloga agr. pit. u Bosni, Sarajevo 1915 (prešt. iz Gl. Z. m.); M. 
Ninčić, Istorija agrarno-pravnih odnosa pod Turcima, Beograd 1920: Saka- 

MAUZOLEJ TEPCIJE BATALA 
А Tlocrt mauzoleja, А” poprečni presjek mauzoleja, B grobnica sa sarkotagom, C kameni sanduk, D uzdužni presjek grobnice, D’ poprečni 
presjek grobnice, E rekonstrukcija natpisa: *k Ase leži uzmožni muz’ tep'čija Batalo bosan'ski a pisa Radomil’ dijak'. 


zov, Bulgarische Wirtschaftsgeschichte, Berlin-Leipzig 1929; Uzunçarşı- 
lioglu, Kurulugundan Osmanli teskiláti (umnoZeno na stroju u 100 pri- 
mjeraka). B.Đ. 


BAŠTINA — Nasljedstvo. 

BAŠTINSKE KNJIGE — Gruntovnica. 

BAŠTRA — Plamenjača. 

BAŠ-VAIZ, član Ulema-Medžlisa, najviše vjerske musli- 
manske ustanove poslije vrhovnog vjerskog poglavice. Nje- 
gova je dužnost, da organizira održavanje vazova (pro- 
povijedi) kao i njihovo sastavljanje i širenje. Pored toga 
brine se za izdavanje poučnih vjerskih i moralnih knjiga 
za narod i za suzbijanje širenja svake protuvjerske agi- 
tacije. H. M. 

BAT (čekić), alat za obradu, pogotovu kod metalnih 
struka. Bat je obično čekić veće težine. Oblik i težina 
zavise od vrste rada. Najobičniji je bravarski čekić, težine 
0,5—1 kg. Za kovačke radove služi u više oblika: bat na- 
bijač za teške radove, težine 3—10 kg, sjekač s oštricom 
za odrezivanje na jednoj strani; bat ravnalac za poravna- 
vanje površine, s ravnom plohom; čekić za bušenje i pro- 
širivanje rupa; čekić za zakivanje i formiranje zakovične 
glave i t. d. Materijal batova i čekića za kovačke i bra- 
varske radove je čelik, a za obradu mekanog i osjetljivog 
materijala (kao što su bakreni lim, gotovi i fino obrađeni 
mašinski dijelovi) uzima se bat od bakra, drveta, gume 
i dr. Mehanički batovi i čekići — Mehanički bat. TET: 

BATA, Tomaš A. * Zlin (Moravska) 1876, t (u avion- 
skoj nesreći) Batovo kod Zlina 12. VII. 1932, veliki češki 
industrijalac, osnivač Batinih poduzeća i t. zv. batizma. — 
Njegovi su se pređi doselili u Zlin u drugoj polovini 17. 
St, a bave se postolarstvom preko 300 godina. Prvi Bata, 
koji se bavi tim obrtom, bio je Lukaš Bata, koji se do- 
selio u Zlin 1667. Tomaš je naslijedio postolarsku radi- 
onicu u Zlinu od svog oca Antonina. Od te je radionice 
stvorio jedno od najvećih industrijskih poduzeća na svi- 
jetu. Njegova poduzeća u Zlinu uposluju oko 40.000 ra- 
dnika. Osim njih postoje Batine tvornice skoro u čita- 
Vom svijetu, gdje je gotovo svagdje izvršena »nacionaliza- 
cija« Batinih poduzeća. 

Bata u Hrvatskoj. U Hrvatskoj podigao je Bata svoje 
tvornice u Borovu na Dunavu kraj Vukovara. Prva tvor- 
nička zgrada podignuta je 1932, a već je 1940 Borovo to- 


liko uznapredovalo, da je postalo vrlo veliko industrijsko 
središte. Tvornice u Borovu prerađuju kožu, izrađuju kožnu 
i gumenu obuću, gume za bicikle i automobile, plinske 
maske i bezbroj drugih artikala potrebnih za proizvodnju 
obuće. Tvornice u Borovu uposluju oko 4 i pol hiljade 
radnika. Prosječna nedjeljna proizvodnja obuće iznosi 
200.000 pari. Od godine 1939 izvozila se obuća iz Borova 
u Afriku, Aziju i Ameriku. — Borovo. M.I. 

BATACCHI, Domenico, Ж 1748, + 1802, talijanski knji- 
ževnik iz Livorna. Glavno mu je djelo zbirka pripovijesti 
u stihovima Novelle (Pisa 1791). Lak i lascivan pripovje- 
dač, čija su sva djela ponovno izdana (Opere complete 
I—VI., Milan 1926). 


LIT.: G. Natali, Idee, costumi, uomini del Settecento, II. izd., Turin 
1926. M. D-ić. 


BATAILLE, 1. Frćdćric, * Mandeure sur le Doubs 17. 
VII. 1850, francuski pjesnik. Od 1870 do 1884 bio učitelj 
u svome kraju, onda imenovan profesorom na gimnaziji 
Michelet u Vanvesu (Seine). Kad je pošao u mirovinu, po- 
vukao se u Besancon. Njegovi prvi literarni pokušaji bili 
su zapaženi među majstorima pjesništva i kod publike. 
Surađivao je u većem broju časopisa, osobito u pokrajini, 
tako La Revue Franche-Comtć, Les Gaudes, Le Petit Com- 
tois, Le Pays de Montbéliard i t. d. Frédéric Bataille je 
pjesnik pun srca. Osjeća se, da on proživljuje ono, što 
pjeva. Kad govori o prirodi i životinjama, osobito je istan- 
čan u formi i mislima. Slavi također radosti ognjišta i pri- 
vlačivost prijateljstva. Slika seljake onakve, kakvi jesu. 
Rado govori o tome, što je san, i filozofira o smrti. On je 
optimist, uz koga stoji stoik. 

BIBL.: Rad mu je veoma opsežan. Imamo od njega i pedagoških 
knjiga i zbirka pjesama, među kojima navodimo: Delassements, 1873; 
Premières rimes, 1875; Le Pinson de la Mansarde, sonnets, 1874; Poèmes 
du soir, 1889; Les Chansons de l'école et de la famille, 1890; Choix de 
poésies, 1892; Les Fables de l'école et de la Jeunesse, 1893; Nouvelles 
poćsies, 1900; Les Trois Foyers, 1905, i t. d. P: CI. 

2. Henry * Nimes 1872, + Rueil 1922, francuski pjesnik 
i pisac drama. U pjesmama je simbolist, profinjema ukusa 
(na pr. La Chambre blanche), a poezije nestaje u njegovim 
dramama postepeno, kao što istiniti Zivot ugušuje artifici- 
jelnost i traženje nesvakodnevnih slučajeva. Junak njegove 
pozornice je žena, nošena jedino brutalnim nagonom, pro- 
tivnica svih društvenih i moralnih zakona. 

BIBL.: Glavna su mu djela: La femme nue, 1908; La Vierge folle, 
1910; Le masque, 1902; La Marche nuptiale, 1905. Za rata igrana je u 
Zagrebu Gola Zeiia (La femme nue). 

LIT.: P. Blanchart, H. Bataille, son oeuvre, Pariz 1922; G. de Cata- 
logne, H. Bataille, ou le romantisme de l'Instinct, 1925; D. Amiel, H. 
Bataille, biographie-critique, 1909. D. št. 

BATAJNICA, selo u Srijemu, zemunski kotar, ima 
3212 stan. Sjedište općine. U B. se od glavne pruge Za- 
greb—Zemun odvaja krak do Boljevaca (22 km). Ima dva 
veća mlina. Z. D-i. 

BATAK, narod, koji je prije zapremao cijeli sjeverni 
dio Sumatre, a danas su njegova plemena, od kojih su 
najvažnija Toba i Karo, potisnuta od obale u unutrašnjost 
otoka te žive u gorju Barisan pod vladom nasljednih po- 
glavica od ratarstva i stočarstva. Vrsta se u srednji kul- 
turni sloj indonezijskih naroda, a pripisuje se tamošnjem 
staromalajskom sloju; jezik im je zapadno-indonezijski. 
Osim dijela kulture, koji im je u bitnom zajednički s 
ostalim susjednim narodima Indonezije, imadu i samosvoj- 
nih osobina. Tako se pri ratarstvu (riža) služe ralom, no 
vuku ga ljudi; vrlo su vješti rukotvorci (drveni radovi, 
osobito ukrašene kuće-sošnice, lijevanje bronce, zlatarski 
radovi, vrlo vješte tkalje); karakteristični su im veliki šti- 
tovi od drva i mali za pesnicu od kože. Obiluju naki- 
tom, osobito u značajnoj opremi mladenke. Kao u nekih 
drugih indonezijskih naroda isticao se i kod njih kanibali- 
zam (prema tatima, preljubnicima, neprijateljima). Soci- 
jalni život obilježava patrijarhat, a plemena se dijele u 4 
među sobom eksogamne grupe (marga). Pored indijskih 
utjecaja u religiji (božanstva) ističe se demonizam i vje- 
rovanja o dušama odnosno o životnom elementu čovjeka 
(tonda). Upotrebljavaju pismo, a običajno pravo dosta je 
razvijeno. Ima ih oko % milijuna. M. С-і. 

BATALO (ime vlaškog podrijetla), tepčija na dvoru 
bosanskih vladara (1392—1400). Gospodar je zamka То- 
ričan (danas ruševine Varoškog grada), koji se spominje 
još 1423 i 1503, zatim župa Lašve i Sane. Po ženi Resi, 
sestri vojvode Hrvoja, u svojti je s Hrvatinićima. Kao 
vjernik crkve bosanske pomaže njezine krstjane i daje po 
svome dijaku Stanku Kromirjaninu izraditi rukopis evan- 
đelja, od koga se sačuvao samo odlomak (danas u Lenjin- 
gradu). Pronađena je njegova grobnica s kostima, na vrhu 
glavice nad izvorom Lašve kod Gornjega Turbeta (kot. 
Travnik). U jednoj ispravi na lat. jeziku nosi B. prezime 
Šantić. 

LIT.: Lj. Stojanović, Jedan prilog k poznavanju bosanskijeh bogu- 
mila, Starine XVIIL; C. Truhelka, Grobnica bosanskog tepčije Batala, 
obretena kod Gornjeg Turbeta, Gl. Z. M., Sarajevo 1915; M. Mandić, 


ae kod Travnika, Ib. 1924; Il. Ruvarac, Draga, Danica, gren Tb: 
1891. . Š-k. 
BATALJUN (od tal. battaglia »boj«, zato u hrvatskoj 
vojsci »bojna«). Pod b. razumijeva se ona taktička jedi- 
nica, koja se sastoji kod pješadije, tehničkih odreda, a 
prije i kod tvrđavnog topništva, od četiri satnije. Bataljun 
nije administrativna jedinica, nego taktička, pa zato zapo- 
vjednik bataljuna u rangu stožernog časnika, dakle bojnik 
ili podpukovnik, vrši samo taktički nadzor i zapovjedništvo 
nad bataljunom, dok satnik vrši i upravu svoje satnije, 
naročito u pogledu odijevanja, ishrane i t. d. SI. P-ć. 
BATATA, topinambur, slatki krumpir, Ipomoea Batatas 
Lam., por. slakovke (v.), Penjačica, potječe vjerojatno iz 
Srednje Amerike. Listovi su joj duboko zarezani, sa 3 ili 
više krpa, a cvjetovi veliki i ljevkasti, okupljeni u cvato- 
vima. Uzgaja se mnogo u suptropskim zemljama, i to zbog 
velikih i duguljastih gomolja (mogu biti teški i po neko- 
liko kilograma), u kojima ima obilje sladora. Iz njih se 
priređuje brašno kao vrlo važna hrana u mnogim zemljama 
(brazilski arrow-root). Neke se vrste roda Ipomoea uzga- 
jaju u Evropi kao ukrasne biljke. Neke su opet ljekovite, 
kao na pr. I. Orizabensis Ledomois i srodne vrste, iz isto- 
čnog Mexika, te imaju djelovanje slično jalapi (v.), pa se 
kao Stipites Jalapae, Radix Jalapae fibrosae i sl. upotre- 
bljavaju u medicini. Kao jalapa se upotrebljava i droga 
Semen Kaladanae, koja se dobiva od vrste I. hederacea 
Jacgu. iz Indije. F. K-n. 
BATAVCI (lat. Batavi), sermanski narod u delti Rajne 
(lat. insula Batavorum, u sred. vijeku Betuwe), od kraja 
l. st. pr. Kr. pod vlašču Rimljana, kojima su davali dobre 
konjaničke čete. G. 69 pos. Kr. digli su se B. pod vodstvom 
Julija Civila na ustanak, no iduče su se godine opet pri- 
mirili. U 4. st. pokoreni su od salijskih Franaka. Z. D-i. 
Na mjestu keltskog naselja Boiodurum (tvrdava Boja) na 
ušču Inna u Dunav u kasnijoj Bavarskoj, koja je prozvana 
po Bojima, smjestili su Rimljani 9. batavsku kohortu u 

utvrden tabor Castra Batavorum (tabor Batavaca), i ta je 

kohorta branila limes (krajinu) od germanskih Markomana. 

Iz toga se tabora razvio grad Passau. G.S. 
BATAVIA, pomorska luka i glavni grad otoka Jave i 


, nizozemske Indije uopće, središnje mjesto čitavog Malaj- 


skog otočja. Grad je osnovan 1611 u močvarnu kraju kao 
nizozemska faktorija i danas je glavno tržište па jugo- 
istoku Azije. U 18. st. je brojio do 170.000 stan., u 19. st. 
zbog konkurencije Singapura samo 75.000, a u 20. st. na- 
preduje vrlo naglo, jer su izgrađene željeznice i dobre 
ceste, uzorno unaprijeđena kultura tla i trgovina, pa ima 
sada već 440.000 stanovnika, većinom Malajaca, 30.000 
Kitajaca i 10.000 Evropljana, tako da je od 1931 u saboru 
većina Azijata. U sjevernom dijelu grada je stari grad 
Benedenstad, koji mnogo trpi od malarije. Luka Tadjong 
Priok udaljena je 10 km prema sjeveru. Lijepa aleja, kanal 
i željeznica spajaju stari grad Benedenstad s novim, koji 
se zove Veltevreden. Ovdje je sjedište nizozemskoga rezi- 
denta, mnogih znanstvenih zavoda, visoke škole za medi- 
cinu, malajski arheološki muzej, aerodrom. Još dalje leži 
predgrađe Meester Cornelis sa 40.000 stanovnika. Ovo je 
naselje ljetnikovaca, a i Veltevreden je posve moderan grad 
evropskoga odnosno nizozemskog izgleda. Мов. 

BATAVSKA REPUBLIKA, osnovana и Parizu na poziv 
demokratskih emigranata iz Nizozemske, s pomoću francu- 
ske revolucionarne vojske pod zapovjedništvom generala 
Pichegrua u siječnju 1795, po francuskom uzoru. G. 1806 
pretvorena je za cara Napoleona I. u ustavnu kraljevinu 
Nizozemsku, kojoj je postavljen na prijestolje carev brat 
Louis. Premda je Pichegru strogom i pravednom upravom 
uveo red u zemlji, nije pučanstvo bilo zadovoljno, jer je 
Francuska nametnula Bataviji ratnu odštetu i oduzela su- 
sjedne pokrajine. Bila je samostalna samo po imenu, a u 
stvari je služila revoluciji za borbu s Engleskom. 

BATAVSKE KAPI ili »staklene suze« (batavski mjesto 
holandijski) dobiju se, kad rastaljeno staklo kaplje u hla- 
dnu vodu. Radi brzog hlađenja u takvoj »kapi« vladaju 
unutarnje napetosti, pa kad se nit na uskoj strani kapi 
blizu kraja kliještima otkine, kap se s velikom snagom 
(oprez!) rasprši u prašinu. Poput bolonjske bočice (v.) po- 
znate su već od prve polovice 17. st. St. H. 

BATEKE — Crnci. 

BATERIJA. 1. Galvanski članci mogu se žicama sasta- 
viti u galvansku bateriju, električki kondenzatori u bateriju 
kondenzatora. Članci se obično spajaju »u seriju« (lat. se- 
ries »niz«): pozitivni pol jednoga članka jest pozitivni pol 
baterije, negativni pol toga članka sastavi se s pozitivnim 

















polom drugoga, negativni drugoga s pozitivnim trećega 
i t. d, te je najposlije negativni pol posljednjega članka 
ujedno negativni pol baterije (sl. 1.). Kod »usporednoga« 
spajanja svi se pozitivni polovi spoje međusobno, isto 





tako svi negativni. — Kako su u kondenzatora oba vodiča 
ravnopravna, ne treba pri njihovu spajanju paziti na po- 
larnost. Obični — uporedni — spoj kondenzatora prika- 
zuje sl. 2., spoj u seriji sl. 3. БЕН 
2. B. (franc. batterie, od tal. battere »tući, biti«; odatle 
hrvatski naziv »bitnica«), u vojnickom smislu sklop od vise 
topova u stalnom ili provizornom sastavu u opće svrhe ili 

u svrhe naročito određenih zajedničkih borbenih zadataka. 
Isto tako je baterija izgrađeni topovski položaj u zemlji, 
betonu ili u čeliku. Na ratnim lađama sačinjavaju bateriju 
svi topovi postavljeni na jednoj palubi ili u jednom ili 
dva tornja. Ako neka lađa služi samo u svrhe postavljenja 
topova bez sposobnosti manevriranja, zovu je plivajućom 
baterijom. Više baterija odnosno veći broj topova, koliko 
se postavljaju u jedinstveni, kontinuirani položaj, nazivlju 
se također baterijom često i s dodatkom naziva mjesta, 
na kojem je taj položaj. Poljska baterija ima četiri do šest 
"topova, srednjoteška baterija četiri topa, a teška baterija 
s velikim topovima iznad 18 cm obično samo dva topa. 
Poznati njemački dalekometni top »Berta«, koji je pucao 
na Pariz, sačinjavao je sam za se bateriju s velikim bro- 
jem časnika i s jednim generalom. SI. P-é. 
BATESON, William, * Whitby (Yorkshire) 8. VIII. 
1861, + Merton (Surrey) 8. II. 1926, engleski genetičar, 
sveuč. profesor u Cambridgeu od 1885 do 1910, kada je 
preuzeo upravu John Innes Horticultural Institution u 
Mertonu kraj Londona, koji je razvio u važan naučni ge- 
netički zavod. Putovao je po Sjedinjenim državama (1883— 
84) i Srednjoj Aziji (1886—87) i rezultate studija napisao 
u knjizi Materials for the study of variation (1894), koja 
| je imala znatan utjecaj na biologiju. Cim su bili otkriti 
Mendelovi zakoni, postao 
je jedan od njihovih naj- 
važnijih pobornika. Od 
njega potječu riječi ge- 
netika, alelomorf, zigota, 
homozigotan, heterozigo- 
tan, epistatik, hipostatik 
i mnoge druge. Napisao 
je udžbenik Mendelian 
principles (1909—13), а 
zajedno s R. C. Punnet- 
tom osnovao je časopis 
Journal of Genetics (1911). 
Bateson je prvi zamijetio 
linkage, no njegovo obja- 
$njenje pokazalo se ne- 
ispravnim. M. D-c. 
BATH, grad u jugo- 
zapadnoj Engleskoj, sije- 
lo biskupa i čuveno ku- ` 
palište, 69.000 stan. Diže 
se amfiteatralno iz do- E 
line Avona, ima &iroke ulice, lijepe trgove i krasne zgra- 
de, gradene iz oolita. Iz toga kamena gradena je katedrala 
u gotskom stilu i gradska vijećnica. U Bathu su više škole 
i mnoga naučna društva. Ljekovita voda iz 6 izvora (40— 
49" C) nalik je po svom sastavu na vode Gasteina; služi za 
Piće, a liječi reumatizam, išijas, bolesti bubrega i ženske 
bolesti, Rimljani su zvali to kupalište Aquae Sulis. F.L. 
BATH, William Pulteney, Earl of, Ж London 22. III. 1684, 
1 London 7. VII. 1764, engleski političar. Od 1705 bio je 
član parlamenta i pripadao stranci Whiga. Kao pristaša 
Roberta Walpolea bio je 1714—17 državni tajnik za rat. 
Kada se 1721 s Walpoleom posvadio, postao je njegov 
najžešći neprijatelj i 
prouzročio njegov pad 
u parlamentu 1742, ali 
je i sam izgubio svaki 
politički utjecaj. 
BATHORY, stara 
plemićka i kneževska 
porodica u Sedmo- 
gradskoj. Pradjed joj 
je po jednoj verziji 
Guthkeled ^ »Štaufo- 
vac«, a po drugoj Ven- 
celin od Wasserburga. 
Ime Bator pojavlju- 
je se prvi puta za vla- 
danja kralja Salamo- 
na (1063—1074). Bric- 
ciusu, sinu Andrije od 
Rakomaza, podijelio je 
kralj Ladislav (1272— 
1290) kao dar mjesta 
Abram, Batur i Kis- 
Baka. U 14. st. dijeli 
se ova porodica na 

dvije grane: Somlyó i Ecséd. Sedmogradski vojvoda Stje- 
pan IL Báthory pobijedio je Turke kod Sibinja (1479), a 
umro 1494. U 15. st. rod B. de Somlyó posjedovao je dvo- 
rac i dobro Zdence u križevačkoj županiji. 

Stjepan III. B., vojvoda Sedmogradske i palatin Ugar- 
ske, sudjelovao je u mohačkoj bitki 1526. On je vođa dvor- 
ske stranke i odlučni pristaša Ferdinanda L, a neprijatelj 
Ivana Zapolje. Umro je 1534. Andrija grof od Szatmara i 
Szabolcsa bio je zapovjednik Velikog Varadina, a umro je 
1563. Stjepan IV. »Nogati« (Nagyláby), isprva vojskovođa 
Ivana Zapolje, a po izumrću ove porodice knez Sedmograd- 
ske i od 1575 kralj Poljske, umro je 2. V. 1586. Postavio 
je za vojvodu Sedmogradske brata Krištofa, koji je umro 
1581. Njihova sestra Elizabeta, žena grofa Nadasdyja, osu- 
dena je radi svoje okrutnosti na vječni zatvor, gdje je i 
umrla (1614). Sinovi Andrije bili su Stjepan V., judex 
curiae (T 1601), zatim Baltazar, koji radi protiv planova 
svoga rođaka Žigmunda, erdeljskog vojvode, da se pripoji 
Sedmogradska Austriji, te je zato osuđen na smrt (1594). 
Treći sin, Andrija IL, bio je kardinal, a od 1599 i knez 
Sedmogradske, ali je iste godine umoren. Sin Krištofa bio 
je već spomenuti Žigmund, koji je stajao pod utjecajem 
isusovaca i povezao se s Rudolfom II. te mu 1597 predao 
Sedmogradsku, a car mu u zamjenu dao Oppeln i Ratibor. 
Iduće godine vrati se ku- 
ći i opet zavlada njome, 
ali već 1599 preda Andri- 
ji IL ovu zemlju, а kad 
je ovaj umoren, on je 
ponovno preuze. G. 1602 
morade se odreći prije- 
stolja i umre na svojim 
imanjima u Češkoj (1613). 
Sin Stjepana V., Gabri- 
jel, bio je zadnji Bátho- 
ry i vladao je Sedmo- 
gradskom kao knez od 
1608 do 1613. Sestra mu 
se Sofija bila udala za 
kneza Đuru Rákoczyja 
IL, kneza Sedmogradske. 
Njenom smrću ugasio se 
rod Báthoryja (1661). 

LIT.: F. Krones, Handbuch 
der Geschichte  Oesterreichs, 
1.—IV., Berlin 1876—1879; J. 
Rampelt, Stephan Báthory von 
Somlyó, Medias 1863; К. A. Elsberg, Die Blutgráfin (Elisabeth Bathory), 
Breslau 1904; B. Reviczky, Elisabeth Báthory, Gipsz, 1903 I. Bojničić, 
Der Adel von Kroatien und Slavonien, Nürnberg 1899; Étienne Báthory, 


izd. Académie des sciences hongroises et Académie polonaise des 
sciences et des lettres, Krakov 1935. S. A 


BATHURST, 1. zvan takoder St. Mary of B., utvrdeni 
i glavni grad engleske kolonije Gambije u zapadnoj Africi, 
na nezdravom močvarnom otoku u ušću rijeke Gambije, 
14.370 stan., kabel i parobrodarska postaja, tramvaj, sre- 
dište kolonijalne trgovine. A. MS; 

2. Australski grad u Novom Južnom Walesu, s unutra- 
šnje strane Plavoga gorja, u bogatom kraju na gornjem 
toku rijeke Macquarie, gdje uspijeva poljodjelstvo, sto- 
čarstvo i rudarstvo, 
665 m nad m. Osno- 
van 1815 kao prvi 
grad u unutrašnjosti 
Australije, ima 9300 
stan., katoličkog i an- 
glikanskog biskupa, li- 
jepe katedrale i kato- 
ličke redove, željezni- 


= 


čku stanicu i jaku 
proizvodnju ¿Zita i 
stoke. 


3. Otok u skupini 
arktičkog otočja Par- 
ry Sjeverne Amerike, 
bogat ugljenom. N.Ž. 

BATHURST, Hen- 
ry, Earl, * 22. V. 1762, 
T 27. VII. 1834, engle- 
ski političar. Bio je 
lični prijatelj Pittov, 
1809 postao državni 
tajnik za kolonije. Is- 
taknuo se svojom opo- 


Hot 

zicijom protiv liberalnih metoda, što ih je zahtijevala 
stranka Whiga, i mržnjom na Francusku i Napoleona. 

BATIĆI (Saxicola), ptice pjevice, malene, šarene, selice; 
kod nas dolazi smeđogrli batić (S. rubetra) i crnogrli batić 
(S. torquata). K. B. 

BATIC-MIRKOVIC, »knez bosanski« (u listinama od 
1405—1420), gospodar tvrdog grada, koji se od 1503 spo- 
minje najčešće pod imenom Dubrovnik (danas ruševine na 
brdu Humu, ispod sela Kopošiča, sjeverno od Sarajeva). Ма 
sedlu između Huma i Čemerina nalaze se ostatci sredovje- 
čne nekropole, među kojima se ističu nadgrobni spome- 
nici porodice kneza B.-M. Knežev spomenik nosi lijepo 
uklesan natpis, koji glasi: >* Va ime Otca i Sina i svet(o)ga 
Duha amin'. Se leži knez' Bati na svoe zemli na pleme- 
nitoi, milostiju b(o)žiom' i slavnoga g(os)p(o)d(i)na krala 
Tvrtka knez’ bosan'ski. Na Visokom’ se pobolih', na Du- 
bokume me ап” doide. Si bilig' postavi gospoja Vukava 
s moimi dobrimi; živu mi vérno služaše, a mrtvu mi po- 
služi.« Po umjetničkoj izradbi ističe se osobito drugi ро 
veličini stećak (možda kneževe žene Vukave), izrađen u 
obliku bosanske drvene kuće. 


LIT.: K. Hórmann, Nadgrobni spomenik kneza Batića, Glasnik zem. 
muzeja, III., Sarajevo 1891; С. Truhelka, Osvrt na sredovječne kulturne 
spomenike Bosne, Isto XXVI., 1914 i posebno; D. Mazalić, Starine u 
okolici Sarajeva, Isto LI., 1., 1939. J. š-k 


BATIĆ PREKIDAČ (Wagnerov ili Neefov batić) je naj- 
starija vrst prekidača. Upotrebljava se kod manjih Ruhm- 
korffovih induktora za prekidanje primarne struje. Nasu- 

je prot elektromagnetu 
A U F (sl. 1.) stoji na ela- 


NON stičnom kovnom pe- 










ru komad mekog že- 
ljeza A, a na istom 
peru nalazi se ploči- 
ca od platine. Nasu- 
prot njoj stoji štapič 
od platine u. Dok je 
štapič u dodiru, stru- 
ja iz baterije je spo- 
jena, ра  elektroma- 
gnet privuče Zeljezo 
A. Ali tim se prekine 
dodir kod u, struja je 
prekinuta, elektroma- 
gnet otpusti željezo, 
pa se kod u opet us- 
postavi dodir, i t. d. 
Obično je batić na- 
(2 S mješten na samom in- 
И duktoru tako, da kao 
F služi njegova pri- 
marna  uzvojnica sa 
željeznom jezgrom. 
Isti spoj ima i elek- 
trióno zvonce. Kod 
njega željezo A nosi 
jedan batić, koji udara u zvono. Zujalo (sl. 2.) je minija- 
turni batić prekidač, a upotrebljava se u vezi s električnim 
titrajnim krugom od samoindukcije L i kapaciteta C, da bi 
se u ovome uzbudile slabe visokofrekventne struje u svrhu 
mjerenja. S je malen elektromagnet, w je otpor, koji leži 
paralelno s njim. M.K 

BATIFFOL, Pierre, * Toulouse 27. I. 1861, + Pariz 13. I. 
1929, svećenik, crkveni historičar svjetskoga glasa. Napisao 
je brojna djela: Etudes d'histoire et de thćologie positive, 
I. i IL. dio; L église naissante et le catholicisme, questions 
d'enseignement supérieur ecclésiastique i dr., i rasprave. 
Djelo L'Eucharistie (3 izd.) doslo mu je na indeks. Autor 
je nakon toga svoje nazore doveo u sklad s naukom 
Crkve. 

BATIK (u javanskom glagol ambatik i imenica batikan) 
je način bojadisanja tkanina u zemljama istočne Azije t. zv. 
rezervacijom (tehnikom reservage) s pomoću pčelinjega 
voska. U Malajskom arhipelagu i ponajviše na otoku Javi 
bojadisali su se tako odjevni predmeti. U 19. st. je batik 
preko Engleske i Holandije donesen u Evropu, gdje se 
primjenjuje za bojadisanje raznovrsnog tkiva, svile, baršu- 
na, pamučnih i lanenih platna te kože i papira (za uveze). 
Danas se mnogo izrađuju batik-tkanine tvornički za rupce 
za glavu i za oblaganje zidova (tapete). 

Na tkivo, preparirano na osobit način, prenese se crtež, 
kojemu se konture pokriju voskom, ito s pomoću fjantinga 





Sl. 2. 





BATHURST — BATINA 





(Foto V. Ćurčić, Sarajevo) 


GROBNICE OBITELJI KNEZA BATIĆA U KOPOŠIĆIMA 
(Na stećku u pozadini natpis) 


(bakrena posudica sa svinutom cjevčicom na dnu za izli- 
jevanje voska i s drvenim drškom). Vosak mora uvijek 
biti vruć i jednomjerno teći, plohe se pokrivaju s pomoću 
kista. Boja je hladna i ne prodire u tkivo na mjestima, 
koja su pokrita voskom. Ponavljanjem toga postupka do- 
biva se višebojno tkivo. Iza svakog bojadisanja mora se 
tkanina dobro isprati i osušiti. Vosak se skida kipućom 
vodom ili glačanjem preko bugačice ili papira, koji dobro 
upija, a i pranjem benzinom. Boje moraju biti otporne na 
svijetlu i kod pranja, inače je sav trud uzaludan. U veli- 
kom dijelu istočne Evrope i kod nas u Hrvatskoj bojadišu 
se na sličan način uskrsne pisanice, i to s pomoću kiščice 
(pisaljice), drvene žličice s limenom cjevčicom. 

LIT.: Ronffaer-Inyboll, Die Batikkunst in Indien und ihre Ge- 
schichte, Haarlem 1900—14; J. A. Loeber, Das Batiken, Oldenburg 1/0. 
1925; M. Gavazzi, Iz naše umjetnosti: Uskrsna šarena jaja, Vijenac 
IL., Zagreb 1924—25. ТОР! 

BATIN (Bathinus flumen), rijeka u rimskoj pokrajini 
Panoniji, na kojoj je Tiberije 8 pos. Kr. ametom po- 
tukao panonsku vojsku Pinovu i Batonovu (Vell. Paterc, IL, 
114). Kako je C. Gooss (Archiv des Vereines für sieben- 
bürgische Landeskunde, N. F. 13, 1876, 453) identificirao 
Batin s Bednjom u Hrvatskom Zagorju, bilo je to opće- 
nito prihvaćeno. Već je W. Tomaschek (u Pauly-Wissowa, 
Realencyclopádie IL, 124) upozorio na to, da se u Hrvatskoj 
nalazi češće ime Batina: tako se na pr. u Mon. episc. 
Zagreb, L, 14 spominje ferra, quam rivus Batina interfluit 
(13. st.), no i on sam drži, da se odatle ne da ništa za- 
ključiti. Međutim Balduin Saria u članku Bathinus flumen, 
otisnutom u Šišićevu Zborniku, navodi dva dokaza, da je 
Bathinus identičan s rijekom Bosnom: 1. rijeka Bosna bolje 
odgovara čitavom toku ovoga vojnog pohoda nego rijeka 
Bednja; 2. samo ime Bednja bezuvjetno je slavensko, kao 
i druga geografska imena: Badanj, Badnjevac, Badanja, a 
e u Bednja samo je kajkavski dijalekatski oblik. Najstariji 
slavenski oblik za Bosna glasi Bosbna. Slavensko » transkri- 
bira se latinski kao i ili o. Tako se nalaze za Bosnu 
latinska imena Bosina (Mon. Rag., L, 72) i Bosona (Rački, 
Documenta 407). Glas o u prvom slogu nastao je od pred- 
slavenskog a, dok je krajnje a nastalo analogijom prema 
rijeka. Tako pisac dolazi do predslavenskog ilirskog oblika 
Basinus, u kojem s stoji mjesto fh, a za takvu promjenu 
ima više primjera: tako ima za riječ  ZevJelyrar latinska 
transkripcija Denseletae. Z. D. 


BATINA, sijelo kot. oblasti u Baranji (oko 2700 stan.), 
Bila je nastanjena još za vrijeme Rimljana, ali je kasnije 
opustjela. Početkom 18. st. počeše je naseljavati Hrvati, 





(Foto V. Ćurčić, Sarajevo) 
NATPIS NA STECKU KNEZA BATICA 

































































Srbi te Madžari i Nijemci. Stanovništvo se bavi poljodjel- 
stvom i vinogradarstvom. Р.Р; 

BATINE su najstarija i najopćenitija vrsta tjelesne 
kazne. Poznaju ih svi pravni sustavi, a ta kazna primje- 
njivala se obično kod kažnjavanja javnih zločinstava. 

Osim u kaznenom pravu primjenjuju se batine i kao 
disciplinsko sredstvo. Otac obitelji, kućedomaćin, zemalj- 
ski gospodar, svi oni imadu pravo kažnjavanja batinama. 
Kasnije prelazi ta kazna u sve ustanove, koje ne mogu 
postojati bez zapta, a to su vojska, škole, kazneni zavodi 
Ed. 

Austrijski opći građanski zakon, koji vrijedi i u Hrvat- 
skoj, daje roditeljima pravo kažnjavanja neposlušne i ra- 
zuzdane djece svakim umjerenim i zdravlju neškodljivim 
načinom, dakle i batinama ($ 145). Njemački opći gra- 
danski zakon (8 1631) jasniji je i daje roditeljima i skrbni- 
cima, a osobito ocu, »das Zuchtigungsrecht«, dakle pravo 
na tjelesnu kaznu. 

Pravo oca obitelji prešlo je u svom razvoju i na ostale 
odgojitelje, dakle učitelje. Tako je i škola prihvatila b. 
kao sredstvo za držanje discipline. Još i danas neke škole 
(osobito u Engleskoj) upotrebljavaju tu kaznu. Pravo uči- 
telja, da primijeni tjelesnu kaznu, počelo se sve više ste- 
zati, pa je u nekim državama i ukinuto. U Njemačkoj se 
kao strože pedagoško sredstvo dopušta učitelju upotreba 
tjelesne kazne, no uz sve mjere opreza zbog sprečavanja 
zlostavljanja. 

Kaznenopravnu upotrebu batina dopuštaju danas još 
samo neke države. Tako se još tom kaznom služe sjeverno- 
američke savezne države Delaware (za teža zločinstva) i 
Oregon (za zlostavljanje žene) te Kanada i Velika Brita- 
nija i neke azijske države. Poglavito se primjenjuje kod 
kažnjavanja razbojstva. Engleski je parlamenat 1920 po- 
novno uzakonio upotrebu devetorostrukog biča (t. zv. 
cat-o'-nine-tails »mačka s devet repova«). U Rusiji je po- 
znata knuta, kojom su bičevali zločince. U Americi se 
vodila velika borba za ukidanje bičevanja crnačkih robo- 
va, pa je to svršilo i građanskim ratom u prošlom stolje- 
ću, jer su abolicionisti tražili osim ukidanja ropstva i uki- 
danje okrutnih kazni. 

Osobita je vrsta batina t. zv. trčanje kroz šibe (Spiess- 
rutenlaufen). Tu je kaznu upotrebljavala najviše vojna 
vlast. Kažnjenik bi morao protrčati kroz dva usporedna 
reda vojnika, koji bi ga udarali mokrim ljeskovim šibama. 
Danas se takva kazna više ne upotrebljava. Sredstva za 
izvršenje kazne batina različita su. Osim spomenutih vrsta 
bičeva upotrebljavaju se različite palice, štapovi, šibe i 
drugi predmeti. Mnogi kazneni propisi određivali su, za 
koje se kažnjenike ima uzeti koje sredstvo. Žene i malo- 
dobnike bili su obično šibama, a odrasle muškarce štapo- 
vima. — Kazne u Hrvatskoj. 

LIT.: Frinkel, Strafrechtliche Grenzen des Ziichtigungsrechts, 1914; 
Handwerker, Wesen, Ursprung und biolog. Bedeutung der Priigelstrafe, 
1932; Sir C. J. Napier, Remarks on Military Law & the Punishment of 
Flogging, London 1837; H. S. Salt, The Flogging Craze, London 1916; 
E Thompson, Early Corporal Punishment, Illinois Law MODUS. 

TLOCRT BATIN-GRADA 


BATIN-GRAD, kod Posušja, kotar Ljubuški, ide među 
najzanimljivije konstruirane prethistorijske gradine u Her- 
cegovini, koja ima oblik produljene elipse, a iz jednog јој 
je žarišta upisana u obliku kružnice manja, jačim bedemom 
opasana gradina, koja je služila kao arx ili glavna gradska 
utvrda (v. sl). Zanimljivo je ime te gradine, koja se na- 
lazi na nekadanjem području plemena Dalmata, kojih se 
glavni vođa u t. zv. batonijanskom ratu zvao Bato, te nije 
isključeno, da je u vezi s tim imenom. (> Baton). С.Т. 


BATINA — BATOMETAR 

BATINIĆ, fra Mijo Vjenceslav, * Fojnica 25. X. 1846, 
т Fojnica 26. VIII. 1921, bosanski franjevac, starinom iz 
Dicma u Dalmaciji. Više škole učio je u Italiji. Vrativši 
se u domovinu, vršio je službe u samostanima (kao učitelj 
i gvardijan u Fojnici) i u duhovnoj pastvi. Bio je izabran i 
u vrhovno vijeće franj. reda u Rimu. Napisao je mnogo 
povijesnih studija, većinom o djelovanju hrvatskih franje- 
vaca u provinciji Bosni Srebrnoj. Glavno mu je veće su- 
stavno djelo Djelovanje franjevaca u Bosni i Hercegovini 
za prvih šest viekova njihova boravka, Zagreb, 1. sv. 1881, 
2. sv. 1883, 3. sv. 1887. Odgojio je nasljednika u osobi dra. 
fra Julijana Jelenića. Odlikovao se asketskim životom i 
visokim krepostima. 

LIT.: Jelenić, Biobibliografija; Vladić i Šumanović, Vedre hrvatske 
duše, Zagreb 1922; Isti, Hrvatska duša, Zagreb 1923. L. C. 

BATINOVAC, jedno od Plitvičkih jezera. Površina mu 
iznosi 1:3 ha, dubina 5:9 m, a apsolutna visina nad morem 
605 m. U B. se ruši voda iz Okrugljaka (612 m), a iz Bati- 
novca prelazi slapom u Galovac (582 m n. m.). Z. D-i. 


BATIST, pamučna tkanina, otkana platnenim vezom, 
uglavnom bijele boje. Drži se, da je dobila ime po Bapti- 
stu Chambrayu, koji je, kako se misli, pronašao b. i pod 
tim imenom proizvodio samo lanenu tkaninu. F. Ko-é. 


BATISTIC, Niko, * Žrnovo (na Korčuli) 1. V. 1846, 
T Žrnovo 28. VIII. 1929, profesor. Gimnaziju je učio u Du- 
brovniku, bogosloviju u Zadru. Neko vrijeme vršio je du- 
šobrižničku službu, ali ga je želja za naukom odvukla u 
Beč, gdje se na sveučilištu osposobio za profesora iz 
grčkoga, latinskoga i hrvatskog jezika. Služio je kao pro- 
tesor u Dubrovniku, Arbanasima kod Zadra i u Zadru. 
Poslije umirovljenja vršio je dužnost ravnatelja gimnazije 
na Badiji. Opjevao je u narodnom desetercu živote sveta- 
ca. Napisao je na grčkom jeziku kritičku studiju La Ne- 
chyia s talijanskim tumačem, koja je na sebe svratila oso- 
bitu pažnju učenog svijeta. 

BIBL.: La Nechyia, ossia il libro XI. dell'Odissea, considerato dal 
lato linguistico e 'sintatico, e confrontato col testo delle poesie di 
Omero, Zadar 1895; Život sv. Vida, Zadar 1898; Život sv. Lucije, Za- 
dar 1908; Život sv. Katarine, Zadar 1910; Sotona i sotonski šegrti, Ri- 
jeka 1912; Križ (opjevan pučki), Dubrovnik 1922; Isus Krist ljubljen i 
mržen, Šibenik 1925; Vinculum charitatis, Split 1928. Iv. B. 

BATJUŠKOV, Konstantin N., * 1787, T 1855, ruski pje- 
snik. Služio je većinom u vojsci; sudjelovao u pohodu na 
Finsku 1808 i u ratu s Napoleonom 1812—14. Kao pjesnik 
preteča je Puškinov, na koga je imao velik utjecaj, oso- 
bito u formi, jer nitko prije Puškina nije imao tako zvučan 
i lijep stih, tako slikovit i umjetnički stil kao B. Čini prije- 
laz od neoklasicizma k romantizmu. Od neoklasičkih forma 
njeguje anakreontsku pjesmu nasljedujući Anakreonta i 
franc. pjesnika Parnyja. Slavi mladost i proljeće, ljubav, 
vino, zabave, nerad, prijateljstvo. Najbolje su mu pjesme: 
Bakhantkinje, i u seriji: Iz grčke antologije. Kasnije odaje 
odjeke talijanske renesanse: Smertj Tasso (Tasso na samrti) 
i romantične melankolije: Uspomene, Sjenka prijatelja, 
Na ruševinama zamka u Švedskoj, Prijelaz preko Rajne. 
Polnoe sobranie sočinenij, 3 sv., 1887. 

BATOFOBIJA (grč. Bados  »dubina«), strah pred du- 
binom, često s osjetima vrteži. Slično i pred visokim 
predmetima. R. B-s. 

BATOKLJUN TRESNJAR (Coccothraustes coccothrau- 
stes), zovu ga i dlesk, ptica pjevica iz porodice zeba, sa 
snažnim debelim kljunom, kojim pregriza koštice trešnje, 
višnje i t. d. i pojede sjemenku. B. 

BATOLIT (grč. Badws »dubok«, 449os »kamen«). Vul- 
kanske erupcije nisu se zbivale samo na površini zemlje, 
nego i u njenoj unutrašnjosti, duboko ispod površine. 
Tako su nastali u podzemlju različiti oblici izlivene i 
skrućene lave. Važan takav podzemni oblik skrućene lave 
jest b. s eruptivnom i strmo ograničenom masom velikih 
dimenzija na podlozi, koja je nepoznata, jer seže vrlo 
duboko u nutrinu zemlje. Batolitne oblike sastavljaju go- 
tovo isključivo granitna kamenja potpuno kristalinične vla- 
stitosti, a uvijek im nedostaju razne drozgaste, mjehuraste 
i staklaste tvorevine, kao i pršinci i eruptivni kršnici. No 
zato je kamenje, koje je u dodiru s lavom, prošlo znatnu 
preobrazbu ili metamorfozu. Batoliti se javljaju često u 
boranim gorskim područjima, gdje sačinjavaju jezgre širo- 
kih antiklinalnih svodova, kao na pr. granitni masivi Mont 
Blanca, Алта i Gotharda. Batolitu je sličan lakolit. J. P-k. 

BATOMETAR, batimetar (grč. BadĐo« »dubina), sprava 
za mjerenje dubine mora i jezera. Najobičniji b. se sastoji 
od duge čelične žice, na kojoj visi uteg. Žica se kod mje- 

renja odmata s bubnja i spusta s utegom u dubinu, a na 
samom bubnju pokazuje kazaljka dosegnutu dubinu. U 
novije se doba mjeri dubina s pomoću zvuka. Nešto ispod 
površine vode izazove se detonacija, zvučni val dopire do 
dna te se odbija, a dubina se ustanovljuje u vremenskom 
razmaku između detonacije i jeke. Z. D-i. 


BATON (Bato) je lično ime, koje nalazimo i kod Ilira 
i na ostalom Balkanskom poluotoku, u Maloj Aziji i sje- 
vernoj Africi. Da spomenemo samo nekoliko Batona: Bato 
Longari filius (Liv. XXXI, 28), Baton na natpisima kod 
Akvinka (Aquincum, Pannonia inferior, CIL III 3558), 
u Adijeju (Adiaeum, Pannonia superior, CIL III 4276), 
u Vrlici (CIL III 2749, X 3618), u Malom Kabliću (Glasnik 
BH muzeja 1906), kod Livna (ib.). Da je Baton bilo samo 
ime, a da nije značilo knez, dovoljno je da citiramo Stra- 
bona (Strabo VII, 5), koji kaže: »Desitijati, kojih je vođa 
Baton«. I Dio Kasije kaže, da je vođa Breuka Baton (Dio 
Cass, 55, 29; 55, 33; 56, 13, 16). U trojanskoj zemlji, u Ma- 
loj Aziji, još u doba Ilijade, jedan se kralj zvao Baton, 
a jedan grad Batijeja ili Bateja. Strabon spominje i grad 
Batu na sjeveroistočnoj obali Crnoga mora. Poznat nam 
je jedan Baton iz Sinope, koji je napisao neka historijska 
i literarnohistorijska djela, a živio je u drugoj polovini 
3. st. pr. Kr. Krajem 3. st. pr. Kr. radio je u Africi Baton 
iz Herakleje. Jedan Battos bio je knez na Malti, jedan 
grad u Hispaniji Betici zvao se Batora, vođa Korinćana 
425 pr. Kr. zvao se Battos, a i osnivač Kirene u sjevernoj 
Africi zvao se Battos. Baton je ime uzeto iz predindo- 
evropskog jezika, koji se govorio i na Balkanskom polu- 
otoku i obalama Male Azije, a i sjeverne Afrike, a možda 
i dalje na Mediteranu. Od svih se Batona ističu dva ilirska: 
Baton Dalmat i Baton Breuk, vođe Ilira u batonijanskom 
ratu 6—9 pos. Kr. 

LIT.: G. Novak, La nazionalita dei Dardani, Arhiv za arbansku sta- 
rinu, IV., 1.—2., 1929. G. N. 

Bato je poznato i kao ime sina dardanskog kneza Lon- 
gara. Nije jasno, da li je to osobno ime, oznaka dosto- 
janstva ili, analogno keltskom Brennus, oboje. Cini se, da 
su ga lliri za svoje seobe ponijeli sobom iz stare zakav- 
kaske postojbine, jer se po Herodotu IV. 155. tako zvao 
i lidijski kralj, a u današnjem gruzinskom jeziku riječ 
bato znači gospodar. Vjerojatno je u vezi s ovim imenom 
i naziv hercegovačkog sela Batovići pa Batin-grada kod 
posuškog Gradca, te bosanskog sela Batova. CiT, 


BATONI, Pompeo Girolamo, Ж Lucca 25. I. 1708, + Rim 
4. II. 1787, talijanski slikar. Učio je, od 1728 dalje, u Rimu 
kod različnih učitelja, pa studirao i kopirao djela antike i 
Rafaela. Najpoznatija je njegova slika Magdalena pokor- 
nica (naručio ju je grof Cesare Merenda iz Forlija) danas, 
uz svoj pendant sliku Sv. Ivan Krstitelj, u dresdenskoj ga- 
leriji. U Rimu je naslikao oltarske slike za crkve S. Celso 
e Giuliano i S. Maria Maggiore, pa dekorativne slike u 
palači Colonna i u Kasinu Benedikta XIV. u Kvirinalu. 
Njegova slika Pad Šimuna Čarobnjaka, naručena za rimsku 
crkvu sv. Petra, nalazi se danas u crkvi S. Maria degli An- 
geli, jer nije bila dosta »biblička«. B. je bio jedan od naj- 
boljih portretista svog vremena. Slikao je pape Benedikta 
XIV., Klementa XIII. i Pija VL, cara Josipa П. i njegova 
brata Leopolda IL, pa mnoge odličnike poljske i ruske. 
Najbolji je njegov portret markize Brignole (London, zbir- 
ka Colnaghi). Druge se njegove slike nalaze gotovo u 
svim evropskim galerijama. I Strossmayerova galerija u 
Zagrebu ima od njega sliku Sv. Trojstvo. B-ja su mnogo 
cijenili Mengs i Winckelmann, uvjereni, da je on jedan od 
velikih »obnavljača« umjetnosti. Uistinu je on akademik 
i eklektik, koji je nastojao, da savjesnim studijem prirode 
i majstora Rafaela, Correggia i Tiziana dosegne što veće 
savršenstvo. U njegovoj umjetnosti razabiraju se i znatni 
utjecaji francuskog slikarstva 18. st. 

LIT.: O. Boni, Elogio di P. G. B., Rim 1787; F. Benaglio, Abbozzo 


della vita del pittore Lucchese P. B., Treviso 1894; H. Posse u Thieme- 
Beckerovu ALBK, III., Leipzig 1909. A. Sch. 


BATONNIER — Odvjetnik. 


BATONSKI RAT (bellum battonianum) nazivamo rat, 
koji su Rimljani vodili s Ilirima od 6 do 9 pos. Kr. Ilirska 
su plemena teško snosila rimsko gospodstvo, koje je od 
njih sve uzimalo, a ništa im nije davalo, pa kad su 6 pos. 
Kr. uzimali kod plemena Desitijata mladiće za vojsku, plane 
kod Desitijata ustanak pod vodstvom hrabroga i izvan- 
redno sposobnog Batona. Ustanak se brzo proširio, prešao 
Savu i zahvatio tamošnje Breuke. Kralj Breuka Pines i 
njegov vojskovođa Baton (Bato) pristadoše uz Desitijate, a 

iza njih i sva druga ilirska plemena. Od Drave i Drine do 
mora sve je bilo u plamenu. U Rimu je zavladao golem 
strah. Govorilo se, da ima oko 800.000 ustaša, od kojih 
200.000 pješaka ratnika i 9000 konjanika, a mnogi su od njih 
izvježbani na rimski način. Baton Desitijat krene na Salonu 
i na nju navali, a kad bi teško ranjen, dade opustošiti svu 
obalu sve do Apolonije (kod današnje Valone u Albaniji). 
Sve se to događalo na granicama Italije, pa je sam August 
govorio u senatu, da bi neprijatelji, ako se ne poduzmu 
energične mjere, mogli za deset dana biti pred Rimom. 
Zbog toga naredi August svom pastorku Tiberiju, koji je 
vodio operacije na sjeveru Dunava protiv Marboda, kralja 
Markomana i Kvada, da sklopi s Marbodom mir i da 
krene na Ilire. Uto je Baton Desitijat krenuo na sjever, 
da prodre u Italiju. Opre mu se Valerije Mesalina, tadanji 
carski namjesnik u Iliriku. U prvom sukobu porazi ga 
Baton, međutim kod ponovnog sukoba spriječi on Batonu 
napredovanje. 

Drugi je Baton, Breuk, uto podsjeo bio Sirmijum (Sir- 
mium, Mitrovicu). Ali kad je Sirmijumu došao u pomoć 
Antonije Cecina Sever, namjesnik Mezije, Baton Breuk 
se povuče, a zatim bi potučen od Cecine. Cecina se 
vrati u Meziju. Uto stiže Tiberije s deset legija i uta- 
bori se u Sisciji (Sisak). Doskora je on imao oko 100.000 
pješaka i konjanika, sve najboljih četa. Međutim Tiberije 
nije htio navaliti. Iduće godine posla August Tiberiju 
kao pomoćnika njegova nećaka Germanika. Kad su tada 
(7 pos. Kr.) oba Batona napala Cecinu Severa i azijskog 
namjesnika Plaucija Silvana, koji su dolazili u pomoć Tibe- 
riju s 5 legija, bijahu oni od Rimljana poraženi u barama 
Vuke u današnjoj Slavoniji. Sada Germanik prodre u 
zemlju Mezeja, koji su obitavali istočno od Japoda, na 
istoku Vrbasa, i potuče ih. Baton Breuk počini izdaju, na- 
govori vojsku, da položi oružje, predade Rimljanima Pi- 
nesa i posta vladar Breuka, sve s privolom Rimljana. Ali 
Baton Desitijat, kad doču za ovu izdaju, dohrli iz Dalma- 
cije, napadne izdajnika, zarobi ga i dade ga osuditi na smrt. 
Kad je to učinio, vrati se Baton u Dalmaciju, da je spremi 
na obranu od Rimljana. Panonija je bila upokorena, a Ti- 
berije se vrati u Rim. Rat u Dalmaciji vodio je iduće 
godine Germanik, krenuvši iz Panonije prema jugu. On 
osvoji uz velike borbe Splon, Retin i Serecij. Kako je 


(Foto Alinari) 
POMPEO BATONI, Portret markize Brignole 
London, zbirka Colnaghi 

Germanik teško uspijevao, posla August Tiberija u Dalma- 
ciju, da je zajedno s Germanikom umiri. Tiberije zađe u 
neprohodne šume Pirusta i Desitijata, i tek poslije duga 
napora uspije mu da podsjedne Batona u tvrdom Ande- 
triju (Muć). Kad je B. vidio, da su Rimljani zauzeli cijeli 
Ilirik i da je preslab za nastavak borbe, zamoli, da se 
- pregovara o miru. Ali posada Andetrija ne htjede se pre- 
dati, і В. izađe iz grada, koji su tek poslije očajnoga otpora 
Rimljani osvojili. Još je trebalo zauzeti Ardubu, gdje su 
se Desitijati odlučno opirali. Tek poslije junačke borbe 
pade i Arduba (Vranduk) u ruke Germanika. B. posla svog 
sina Scevu, da ugovara s Tiberijem o predaji, a kad mu 
Tiberije obeća nepovredljivost, pođe on sam k njemu, ali 
nije tražio ništa za sebe, nego za svoje drugove. Tiberije 
ga primi kao hrabrog borca i posla ga u Ravennu, gdje je i 
umro. Poslije tri godine napornog rata Rim je definitivno 
pokorio Ilirik. 

LIT.: Dio Kasije, Svetonije, Velej Paterkul; Cons, La province ro- 


maine de Dalmatie, Pariz 1882; Zippel, Die römische Herrschaft іп 
Шутіеп. С. М. 


BATOWSKI, Henryk, Ж Lavov 1907, poljski slavist, su- 
radnik poljskih, čeških i srpskih časopisa. Studija o P 
Njegošu izišla je uz njegov prijevod Gorskoga Vijenca 
(Bibl. Jugosl., Varšava 1932), Paristwa balkariskie (1800— 
1923 (Krakov 1938) prikaz je diplomatske povijesti balkan- 
skih država. J. B-é. 

BATRAHOMIOMAHIJA (grč. Bazoayouvonayia »boj žaba 
i miševa«), parodija, koja se oslanja tematikom na basnu 
i životinjski ep stare grčke književnosti, a tehnikom na 
Homerovo junačko pjesništvo. Pripisivali su je neoprav- 
dano Homeru. Ludwich dokazuje, da ju je spjevao Pigres, 
brat karske kraljice Artemizije, koja se 480 borila u perzij- 
skoj vojsci kod Salamine. Drugi se ne slažu s tim mišlje- 
njem. Ozbiljnom frazeologijom Homerove llijade opjevan 
je u parodiji smiješan dogadaj: rat od jednoga dana, koji 
je nastao radi toga, jer je žabac Napniguša (DvolyvaJos), 
noseči na leđima površinom bare miša Mrvičara (Zuydomač), 
zaronio bježeći pred zmijom u vodu i tako utopio svojega 
gosta, kojemu je bio obećao, da će ga povesti u svoje vla- 
darske dvore, gdje će ga obdariti gostinjskim darovima. 
Velika mišja vojska podigla se zato proti žabama, koje bi 
u bitki bile posve utamanjene, da im Zevs nije poslao u 
pomoć rake, koji su miševe natjerali u bijeg. Mnogi su ka- 
sniji pjesnici stajali posredno ili neposredno pod utjecajem 
B., među njima i Janko Jurković u komičnoj epskoj pjesmi 
Kako su se zavadili psi, mačke i miševi. Na hrvatski je 
preveo B. Gejza Ašner. 

LIT.: A. Baumeister, Hymni Homerici, Leipzig 1906; A. Ludwich, 
Die homerische Batrachomyomachia des Karers Pigres, Leipzig 1896; 


G. Ašner, Boj žaba i miševa, prijevod u Pobratimu X., br. 2. i 3. za 
škol. godinu 1899/1900. P. . 


BATRINA, selo u Slavoniji, na ulazu u Požešku kotlinu 
dolinom Orljave, kotar Nova Gradiška, ima 954 stan. Že- 
ljeznička je postaja Nova Kapeta-Batrina na glavnoj pruzi 
Zagreb-Zemun i na sporednoj prema Požegi i Osijeku. Z. D-i. 

BATSANYI, János, Ж 1763, + 1845, najobrazovaniji ma- 
džarski pjesnik svoga doba; francuska revolucija imala je 
na nj velik utjecaj. Preveo Marseljezu prilikom Napoleo- 
nova ulaska u Beč. Poslije pada Napoleonova zatvoren u 
Kufstein, pa interniran u Grazu. Pisao elegije; značajne 
su mu studije o starim madžarskim pjesnicima; prvi pre- 
vodilac Osijana. E.K. 

BAT-ŠEVA, žena Urije, časnika kralja Davida. Nakon 
smrti svoga muža udaje se za kralja Davida. B. Š. je majka 
kralja Salomona. М.Е 

BATTAGIO (BATTACCHIO), Giovanni, talijanski arhi- 
tekt i modelator terakota u drugoj polovini 15. st. Dje- 
lovao je u Lodiju (crkva S. Maria lncoronata), Piacenzi 
(palača Landi), Milanu (crkve S. Satiro i S. Marcellino) i 
Cremi (crkva S. Maria della Croce). Kao arhitekt povodi 
ose B. za Bramantom. Kao modelator terakota znao je B. 
(osobito na pročeljima građevina) veoma vješto i povo- 
dljivo uskladiti plastički dekorativni ukras s arhitekturom. 

LIT.: Thieme-Becker, ALBK, III., Leipzig 1909; A. Venturi, Storia 
dell'arte italiana, VIII. 2., Milan 1927. A. Sch. 

BATTAGLIA DEL GRANO (»žitna bitka«) je krila- 
tica, kojom je Mussolini nazvao utakmicu proizvodača žita, 

koja se vrši unutar kotareva, pokrajina i čitave države. 
Nagraduje se samo visina priroda u kg po l hektaru bez 
obzira na proizvodne troškove. U natječajima se ustano- 
vljuju najveći prirodi u općinama jednog kotara, a između 
prvaka po kotarevima ustanovljuje se prvak u pokrajini i 
konačno prvak u državi. Nagrade se sastoje u diplomama, 

odlikovanjima i novcu, a dijele se svečano. Državnom 
prvaku podjeljuje nagradu redovito sam Duce. Posljedica 
je natjecanja vrlo povoljna sa stajališta prehrane Italije, jer 
su prirodi pšenice porasli od prosjeka u godinama 1923—24 
sa 48,500.000 mtc u prosjeku 1937—38 na 61,500.000 mtc, a 
prirod kukuruza u istim godinama od 23,800.000 mtc na 
28,500.000 mtc. 

Italija, koja je prije uvozila prosječno 1923—24 oko 
26,00.000 mtc, nakon B. d. g. uvozi u 1938 samo 2,900.000 
mtc pšenice; isto je tako uvoz kukuruza pao od 7,500.000 
mtc na 550.000 mtc. U Njemačkoj je B. d. g. služila pri- 
mjerom za tamošnji »Erzeugungsschlacht« pod vodstvom 
»Reichsbauernführera« W. Darréa. 

LIT.: E. Angelini, L'organisazione fascista dei lavoratori dell' agri- 
coltura, Rim 1938; G. Acerbo, L'agricoltura nel Regime fascista (»Lo 
stato Mussoliniano«), Rim 1930 QE. 

BATTAGLINI, Giuseppe, Ж 1826, + 1894, talijanski ma- 
tematičar, profesor više geometrije u Napulju i Rimu. 
G. 1863 osnovao je časopis Giornale di matematiche ad 
uso degli studenti delle università italiane. Napisao je 
elementarno djelo o racionalnoj mehanici, a važni su i 
njegovi prijevodi epohalnih djela Lobačevskoga i Bolyaija 
o neeuklidskoj geometriji. Najviše je proučavao probleme 
iz teorije involucijá, teorije algebarskih forma, teorije in- 
varijanata i kovarijanata, te iz neeuklidske geometrije 
(Sulla geometria immaginaria di Lobatschewsky, 1867). 

LIT.: E. d'Ovidio, Atti della R. Accad. dei Lincei, Rim 1894; A. 
Capelli, Giornale di matematiche, 1894. R.C. 

BATTAMBANG, grad u Kambodži u francuskoj Indo- 
kini, na lijevoj obali rijeke Stung Sang-he, ima 9000 stan. 
is Kambodži, !/s Kinezi), znatnu kulturu riže i proizvo- 
dnju alkohola. 

BATTARA, Antonio Luigi, poznati tiskar, koji je dje- 
lovao u Zadru u prvoj polovini 19. st. Među najbolje i naj- 
poznatije stvari, koje su tiskane u njegovoj tiskari, pri- 
padaju prve novine na hrvatskom i talijanskom jeziku u 
Dalmaciji П Regio Dalmata — Kraljski Dalmatin, koje su 
izlazile od 1806—1810, zatim Gazzetta di Zara (1832), Zora 
Dalmatinska (od 1844—1849), Preradovićevi Prvenci (1864), 
Srpsko-dalmatinski magazin i mnoge druge. 

LIT.: 5. Ljubić, Dizionario biografico degli uomini illustri della Dal- 
mazia, Beč 1855; M. Breyer, Der kroatische Buchhandel (Osterr.-ungar. 
Buchhiindlerkorrespondenz, Festnummer, Beč 1910); Vj. Klaić, Knjižarstvo 
u Hrvata, Zagreb 1922. М. О. 


BATTHYANY, 1. Adam, de Németujvar, + 1703. Poro- 
dica Batthyány je jedna od najstarijih u Ugarskoj, a već 
š ата C - od 15. st. bila je nastanjena 
u Hrvatskoj, gdje je imala 
vlastelinstvo Ludbreg, pa su 
njeni članovi kao  virilisti 
imali pravo prisustvovati hr- 
vatskom saboru. Po smrti ba- 
na Nikole Erdódyja posta- 
vljen je za hrvatskog bana 
Adam Batthyány (26. VIII. 
1693). On sudjeluje živo u 
ratu protiv Turaka i prova- 
ljuje u Bosnu čak do Bihaća 
(1697). Poslije karlovačkog 
mira (1699) bečki se dvor 
zapleo u rat s Francuskom 
radi španjolske baštine, i ban 
diže insurekciju. Hrvati su se 
u tom ratu osobito iskazali. 
Zaslugom Batthyányja ukida 
car Leopold varaždinski ge- 
neralat i stavlja ga pod ban- 
sku vlast (10. VII. 1703), ali B. nije toga dočekao živ. U 
Hrvatskoj je bio vrlo popularan među plemstvom i sve- 


ćenstvom. 1 р 
LIT.: I. Bojničić, Der Adel von Kroatien und Slavonien, Nürnberg 


1899: Ex diario vitae Balthasari Pattachich, Arkiv za povéstnicu jugo- 
slavensku, X., Zagreb 1869; R. Lopašić, Spomenici Vojne Krajine, Ui., 
Zagreb 1889; T. Smičiklas, Poviest hrvatska, II., Zagreb 1879. 

2. Franjo, de Németujvar, ban hrvatski. Bio je drug iz 
mladosti kralja Ljudevita II. i obnašao je sve do svoga 
imenovanja banom (12. III. 1525) čast meštra kraljevskih 
peharnika. Hrvatski staleži slabo mare za njega. Poslije 
mohačke katastrofe B. je pristaša Ferdinanda I. i radi pro- 
tiv kneza Krste Frankopana. Od 1527 do 1531 drug mu je 
u banskoj časti Ivan Karlović. Franjo B. banuje samo do 
1533, a od te godine do 1537 ostaje Hrvatska bez bana. 


LIT.: V. Klaić, Povjest Hrvata, 11/3, III/l, Zagreb 1904—1911; Т. 
Smičiklas, Poviest hrvatska, Il., Zagreb 1879. 


qum 





286 


3. Karlo, de Németujvar, t Beč 15. IV. 1772. G. 1742 
postavi carica Marija Terezija za bana grofa Karla B., sina 
pokojnoga bana Adama. Novi ban se napose proslavio u 
ratovima protiv Francuske i Turaka. G. 1743 ugušuje bunu 
u Slavoniji. Ratuje s hrvatskim četama po Njemačkoj, a 
u Bavarskoj bude imenovan za guvernera i maršala. Ratuje 
po Češkoj i Nizozemskoj. Kada je imenovan odgojiteljem 
mladoga nasljednika prijestolja Josipa, trebao se odreći 
banske časti (1748), ali na molbu hrvatskih staleža ostade 
i dalje banom, imenovavši u Hrvatskoj zamjenika, koji će 
upravljati mjesto njega. Hrvatski staleži imali su mnogo 
da pretrpe od reforama Marije Terezije za njegova bano- 
vanja. Nastale su i bune. Kada je carica izdala naredbu, 
da se u Hrvatskoj uvedu županije, a župane je imenovala 
ona, a ne ban, B. se odreče banske časti (6. VII. 1756). 
G. 1764 podiže ga kraljica u red knezova. 

LIT.: T. Smičiklas, Poviest hrvatska, Zagreb 1879; Isti, Balthasari 
Adami Kercselich Annuae 1748—1767, Scriptores, IV., Zagreb 1901. S. A. 

4. Kazimir, Ж 1807, + 1854, pod Kossuthom ministar vanj- 
skih poslova, poslije sloma revolucije pobjegao u Tursku. 

5. Lajos, Ж 1806, Т 1849, bio je od kralja Ferdinanda po- 
stavljen 17. III. 1848 za prvog madžarskog ministra pred- 
sjednika. Kad je ban Jelačić prešao s vojskom preko Dra- 
ve, preda Lajoševo ministarstvo ostavku u znak prosvjeda, 
a madžarski sabor povjeri vlast Kossuthu. Poput mnogih 
vođa revolucije, koji su pali u ruke Austrije, bio je i L.B. 
osuđen radi veleizdaje i strijeljan (6. X. 1849). Z. D-i. 

BATTIFERRI, Laura, Ж 1523, + 1589, talijanska pjesni- 
kinja, iz Urbina. Živjela je u Firenci. Njezinu su zbirku 
lirike, IZ primo libro delle opere toscane (Firenca 1560), 
hvalili mnogi njeni suvremenici; bila je u vezi i s hrvat- 
skim pjesnikom Sabom Bobaljevićem, koji joj je uputio 
jedan talijanski sonet, uznoseći je kao miracol di natura, 
na što mu ona odvraća također jednim sonetom punim 
hvale za njegovu poeziju (Rime del nobil uomo S. de 
Bobali Sordo ..., П. izd. Dubrovnik 1783, 122—23). 

LIT.: G. Bertoni, Intorno a tre letterati cinquecentisti moderni, u 
Giornale storico della letteratura italiana, LXXXV., 1925. M. D-ič. 

BATTISTI, 1. Carlo, * Trento 2. IX. 1882, talijanski 
lingvist, učenik velikog romanista W. Meyer-Lübkea u 
Beču, obnavljač državne knjižnice u Gorici, od 1923 pro- 
fesor romanske lingvistike na sveučilištu u Firenci; ravna- 
telj lingvističko-epigrafskog razreda Internacionalnog etrur- 
skog instituta, ravnatelj Bibliotekarsko-arhivističke škole i 
Glotološkog instituta u Firenci; osobit stručnjak za topo- 
nomastiku (imena mjesta) južnog Tirola. 

BIBL.: Glavna djela: 1. u vezi s Trentinom i južnim Tirolom: Studi 
di storia linguistica e nazionale del Trentino, Firenca 1925; Popoli e 
lingue dell'Alto Adige, Firenca 1931; Dizionario toponomastico atesino, 
dosad 6 knjiga, Firenca 1938—40; rasprave u Archivio per l'Alto Adige. 
2. iz fonetike: Testi dialettali in trascrizione fonetica, I.—IL, Leipzig 
1921; Fonetica generale, Milan 1938; rasprave u Italia dialettale (I.—XII.) 
i u Studi etruschi (L—XIV.), 3. u vezi s ladinskim ili retoromanskim 
jezicima: Storia della questione ladina, Firenca 1937. . D-ić. 


2. Cesare, Ж Trident 4. II. 1875, + Trident 13. VII. 1916, 
talijanski političar. Osnivač i urednik socijalističkog časo- 
pisa II popolo, B. je bio u isti mah i borac za talijanski 
značaj južnog Tirola. G. 1911 postao je član austrijskog 
parlamenta. Na početku svjetskoga rata 1914 B. je prebje- 
gao u Italiju, a kad je Italija ušla u rat, B. je pošao u rat 
kao časnik. Na Monte Carnu Austrijanci su ga zarobili i 
kao veleizdajnika strijeljali. U. 

BATTISTINI, Mattia, Ж Rim 1857, T Rieti kraj Rima 1928, 
znamenit talijanski operni pjevač svjetskoga glasa (bari- 
ton); sjajan interpret talijanskih belkantističkih uloga te 
Mozarta (Don Giovanni), Wagnera (Wolfram, Telramund 
i dr.; pjevo je i u koncertima. 

LIT.: Francassini, M. B., 1915; G. Monaldi, Cantanti celebri, 1929. S. S-i. 

BATTORYCH, Kornél > Bajza Jozsef ml. 


BATU-KAN, Жи početku 13. st, + Saraj na Volgi 1255, 
vnuk Džingiskanov, osnivač dvjestogodišnje vlasti Mongo- 
la nad Rusima. G. 1235 poslan je na čelu mongolske vojske 
u Evropu. Pokorio je 1237—38 sjevernu Rusiju, potukao na 
povratku Kotana, kana Polovaca ili Kumana, koji pobježe 
sa 40.000 porodica u Madžarsku. G. 1239—40 pokorio je i 
južnu Rusiju, 1241 opustošio Poljsku i uništio madžarsko- 
hrvatsku vojsku kod Mohija na rijeci Šaju. Početkom ve- 

.ljaée 1242 poveo je Batu-kan jedan dio vojske u zapadnu 
Madžarsku, a s drugim je dijelom vojske poslao rođaka 
Kadana u Hrvatsku, kamo je bio pobjegao kralj Bela III. 
Kadan je opustošio Zagreb, Čazmu i mnoge druge hrvatske 
gradove i krajeve. Progoneći kralja Belu prodro je u dal- 
matinsku Hrvatsku, gdje su odoljeli njegovim navalama 
Klis, Split, Trogir i drugi primorski gradovi. Kada je mon- 

golskim četama stigla u proljeće vijest, da je u Karakorumu 
umro vrhovni kan Ogotaj, dao je Batu-kan nalog za po- 
vratak. Mongoli su na tom povratku opustošili okolinu 
dubrovačku, Bosnu, Srbiju, Bugarsku, Erdelj i Moldavsku. 
Batu-kan je na donjoj Volgi osnovao kanat Kipčak ili 
Zlatnu hordu s glavnim gradom Sarajem blizu današnjeg 
Astrahana. (— Mongoli u Hrvatskoj). 

BATUM, glavni grad Adžarske sovjetske republike sa 
66.800 stan., najznatnije mjesto na Crnom moru u Trans- 
kavkaziji s lijepom lukom, koju urediše Rusi poslije 
zauzeća 1878. Leži na završetku petrolejskoga voda (od 
1928) iz Bakua, pa je željeznicom spojen s Kaspijskim 
morem. B. ima tropski zavod, pedagogij, velik botanički 
vrt i državne nasade čaja. Izvozi naftu, manganovu rudaču, 
svilne kokone i krzna. „8, 

BATUŠIĆ, Slavko, * Novska 2. VI. 1902, književnik. 
Gimnaziju polazio u Zagrebu, filozofijski fakultet (povijest 
umjetnosti) u Zagrebu i Pa- 
rizu. Od 1921 djeluje na za- 
grebačkom kazalištu kao taj- 
nik, pomoćni dramaturg, reda- 
telj i dramaturg. Proputovao 
gotovo cijelu Evropu. Sura- 
đuje u mnogim časopisima i 
novinama (Obzor, Hrvatska 
revija, Savremenik, Nova Ev- 
ropa, Jutarnji list, Novosti, 
Vijenac, Književnik, Književ- 
na republika, Pečat i dr.), pi- 
šući književne prikaze, pje- 
sme, putopise, novele i t. d. 
Uređuje | kazališne listove 
(Teatar, Komedija, Hrvatska 
pozornica), Kazališni almanah, 
Savremenu biblioteku (prije- 
vodi suvremenih evropskih 
djela). Prevodi drame i ro- 
mane. Držao brojna predava- 
nja iz povijesti umjetnosti. Zasebno je izdao pripovijetke 
i romane Čuda i čarolije (Zagreb 1931), Na dragom tragu 
(Zagreb 1933), Argonauti (Zagreb 1936); dramu Komorni 
trio (Zagreb 1938); putopise Kroz zapadne zemlje i gra- 
dove (Zagreb 1932), Od Kandije do Hammerfesta (Zagreb 
1937), Od Siene do Haarlema (Zagreb 1941); pjesme 23 pje- 
sme (Zagreb 1938). Građa, tehnika, područja B-eve lit. 
djelatnosti vrlo su raznovrsni: uz fantastične elemente ima 
u njega realističnih strana. No sav je njegov književni 
rad prožet lirizmom, bolno-radosnom čežnjom za daljina- 
ma; odatle svuda lični ritam i dublja unutrašnja poveza- 
nost. A. B-c. 

BATUTA IBNI — Ibni Batuta. 


BATUT JOVANOVIĆ, Milan — Jovanović Milan Batut. 


BATY, Gaston, * Pelousin (dép. Loire) 1885, francuski 
kazališni ravnatelj i redatelj, jedan od pionira moderne 
francuske scenske umjetnosti. G. 1922 osnovao avantgardi- 
stičku pozornicu La Chimčre, 1924 vodi Studio des Champs- 
Elysćes, 1928 kazalište Avenue, 1930 Pigalle, od 1935 Mont- 
parnasse, a kao gost režira u Comédie-Française. Režira 

lasike i moderne franc. dramatičare. Izdavao je i uređivao 
kazališne revije Bulletin de la Chimére i Masques. S.B. 

BAUDE, Henri, ж Moulins 1430, + oko 1490, francuski pje- 
snik. Već rano je živio na dvoru. Kad se Dauphin, kasniji 
Luj XL, rastavio od oca, B. je pratio u Dauphinéju nepo- 
dložnog sina. No videći, da ne može ništa postići od prije- 
stolonasljednika u nemilosti, pristao je uz Karla VIL, 
koji mu je 1458 dao neku malu službu. Kao i Villon, ali 
iz časnijih razloga, bio je i on često u zatvoru. Vla- 
stite mu pustolovine ispunjuju dio pjesama. Njegovu 
umjetnost uspoređuju s Villonovom, iako nema njegove 
snage ni bolne oporosti. Kod B. nema ništa teološko, pe- 
dantno, alegoričko. On je živahan, komičan, oštar. Svojim 
jezikom, slikarskim darom, svojom sudbinom proširio je 
glas svoje uže domovine. 

Quicherat je sabrao velik broj njegovih stihova i objavio 
među ostalim mali svezak Les vers de maitre Henri Baude, 
počte du XVe siécle, etc., avec les actes qui concernent 
sa vie (1856). P. СІ. 

BAUDELAIRE, Charles, * Pariz 21. IV. 1821, + Pariz 
31. VIII. 1867. Rano je izgubio oca, koji je bio od žene 
stariji punih četrdeset godina. Majka mu se preuda za 
Aupicka, generala i uglednu diplomatsku ličnost. Pjesnik 

je učio u Lyonu i Parizu, gdje se je odlikovao u klasičnim 
jezicima. Kasnije je veoma spretno ispjevao dekadentnim 
latinskim jezikom Franciscae meae laudes. Iz ovih godina 
sačuvali su se stihovi, koji u nekim motivima odaju ka- 
snijeg Baudelairea (v. Vers retrouvés, Pariz 1929). Sjeća- 
jući se prve mladosti piše o »teškim melankolijama« i 
- »doživljavanju osamljenosti. U Oeuvres posthumes či- 
tamo: »Već kao dijete osjetio sam dva oprečna osjećaja: 
strah i zanos pred Zivotom«. В. nije volio očuha, a па 
majku je bio kivan. G. 1841 došlo je do prekida s kućom 
i nalazimo ga na putu u Kalkutu. Desetak mjeseci je živio 
na Madagaskaru, Maurice-u i Bourbonu, odakle se po- 
vratio s nekoliko pjesama. Uza svoju ljubavnicu і muči- 
teljku Mulatkinju Jeanne Duval dozivlje u mašti »lijeni 
otok, obdaren eksotičnim raslinjem i slatkim plodinama«, 
uza nju ga draška »miris zelenih tamarisa, koji kruži zra- 
kom i širi mi nozdrve i u mojoj duši miješa se s pjesmom 
mornara« (Parfum exotique). U veljači 1842 nalazi se u 
Parizu, samostalan, u društvu Louisa Mćnarda, P. Duponta, 
de Nervala, Lecomte de 
Lislea, Gautiera i drugih. Me- 
du dandyjima i on je dandy, 
s naročitom nošnjom i nači- 
nom života, u oporbi sa živo- 
tom malogradanina. »Dandy 
mora težiti za uzvišenijim«. 
Legenda je već kružila oko 
njegova imena, a mnogi ga i 
danas sude i osuđuju na teme- 
lju anegdota i sumnjivih pri- 
ča. Među neupućenima iza- 
zvalo je B-ovo ime skandal 
u povodu osude, kad je izdao 
zbirku pjesama Fleurs du Mal 
(1857). Bio je prisiljen da 
plati odštetu radi »povrede 
morala i stidljivosti«. Od ta- 
da šest pjesama nose naslov 
u zbirci: Pièces condamnées 
(Les Bijoux, Le Léthé, A celle 
Qui est trop gaie, Lesbos, Femmes damnćes [Delphine et 
Hippolyte], Les Métamorphoses du Vampire). Potpuno iz- 
danje pjesama izašlo je 1868, godinu dana poslije njegove 
smrti s Gautierovim predgovorom i nekim obranama, koje 
su imale na sudu prikazati pjesnika u moralnom svijetlu. 
Poslije Fleurs du Mal štampao je malu knjižicu Petits 
poémes en prose. 
„O hašišu, vinu i drugim opojnim drogama izdao je 
Paradis Artificiels, а kritike je skupio u L'Art Roman- 
lique i Curiosités Esthćtiques. U dva navrata preveo je 
Histoires extraordinaires i Nouvelles histoires extraordi- 
aires (1856—1857) od Edgara Allana Poea. Nepotpuni pje- 
snikov dnevnik nalazi se u Mon coeur mis à nu (Oeuvres 
posthumes). Posljednje tri godine B. je bio shrvan para- 
lizom, koja mu je oduzela i govor. Paralizi je bio podložan 
od očeve strane. Možda mu je ranoj smrti pridonio i ne- 
uredan život, stalno ekscitiran. 


B. je napisao samo jednu knjigu pjesama, Fleurs du Mal, 
koju je salio »čitavo svoje srce«. Cvijeće Zla je krvava 
ispovijest neobično izmučene umjetničke duše, a teška 
priznanja mogu se protegnuti na druge generacije jednake 
sredine i odgoja. B. je pjesnik modernog čovjeka, deka- 
dentnog i natrulog vremena. U prvom odsječku zbirke 
Spleen et Idéal pjeva čovjeka razrovana sumnjama, utu- 
čena dosadom života (Spleen), razapeta na križ stvarnosti 
i ideala, koji su daleko, a kad su ostvareni, tada se ruše 

bavlju, ljepotom. U ljubavi nalazi otrov, u ljubovnici 
gleda kroz namirisano i skladno tijelo kostur. Klasična lje- 
pota Osuđenih pjesama istrzana je i zamračena spoznajom 
zla, Spleen et Idéal orgijaju požudom krvi, ali su jače 
Опе orgije, koje pjesnika vode do krize. Pjesnik u Ta- 
bleaux Parisiens izlazi iz sebe, ali će se uvjeriti, da je i 
ad napučen himerama, koje traže otrovanu hranu i cvije- 
niklo na truleži. Nije slikao Pariz, ušao mu je u dušu. To 

je grad »pun sanja, gdje se spotiče prikaza o prolaznika« 
(Les sept Vieillards), gnijezdo nakaza, kojima »nemilo- 
srdno vitla Demon« (Petites Vieilles), ludih slijepaca Breu- 
ghelove slike (Les Aveugles), noći »prijatelja kriminala« i 
beskućnika, od kojih »većina nije upoznala toplotu ognjišta« 
(Le Crépuscule du Soir), zore, kad »vojnička truba odje- 
kuje dvorištima vojarna, a jutarnji vjetar duše na svje- 
tiljke... a drhtava zora... žuri se na pustu Seinu« (Le 
Crepuscule du Matin). B. voli sunce grada, što se probija 
kroz tvorničke dimnjake i blaži ljude oboljele od rafini- 
ranih strasti, U Parizu je našao svoj pejzaž, napučen oro- 
nulim bičima, otkrio u njemu prolječe i jesen. Priroda 
muči Baudelairea, nalazi je u suprotnosti sa svojim srcem, 
koje »prekrito crnim velom ide udarajuči pogrebne mar- 
ševe« (Le Guignon). Sumornost iživjele civilizacije odbija 
se u ovoj poeziji, koja u slijedečim ciklusima (Le Vin, Les 
Fleurs du Mal) izričito niječe utjehu u himerama. Postao je 
sarkastičan, cinik, pobunjenik (Revolte). Knjigu svršava 
Le Voyage. Dosta mu je života, zove Smrt: »O Smrti, stari 
kapetane, vrijeme je, dižimo sidro, ovaj nas je kraj do- 
tukao, dižimo jedra«. Baudelaire je pjevao zlo »novim 
drhtajem«, otkrivajući »suglasnostima« i muzikom dušu 
stvari i. dajući im značenje. Umjetnošču suglasja (Corres- 
pondances), simbolikom i lirskom alkemijom i muzikal- 
nošću stihova i evociranjem pronašao je ključ za nove 
izvore poezije, koja je proključala da napoji čitavu falangu 
pjesnika, ne samo francuskih. U jeku romantizma raskivao 
je sputani parnasizam, da mu ulije život i najavi simbo- 
lizam, a i dalje od njega. 

B. je bio veoma oštrovidan kritičar. Na svoje mjesto po- 
stavio je slikara Delacroixa, izviždanog Wagnera samo on 
brani i proriče mu slavu, »otkrio« je Evropi najvećeg ame- 
ričkog pjesnika E. A. Poea. Njegove kritike održale su se 
do danas kao ispravne. 


B. je dosta rano ušao u naše listove. Uzevši u obzir, da 
ga prerađuju kod nas od 1889 (> P. Skok, Francuska 
književnost XIX. i XX. v., Zagreb 1939), znači, da smo 
mi vremenski među prvima, koji su se upoznali s njime. 
Najbolje o B. imamo od Matoša (1903), Tina Ujevića, 
Prokletstvo Bodlera (1935) i Mučeništvo života i raj u 
afionu (1933). Ujević je preveo s latinskoga njegovu pje- 
smu Franciscae meae laudes. 


Ivo Hergešić u knjižici Baudelaireov slučaj, 1933, osvrnuo 
se na sudbeni proces pjesnikove zbirke i dao svoj pogled 
na njegovu poeziju. 

LIT.: Ch. Asselineau, Ch. Baudelaire, sa vie et son oeuvre; Isti, 
Ch. Baudelaire, souvenirs; Th. Malassis, Ch. Baudelaire, souvenirs et 
correspondances; Eug. Crépet, Ch. Baudelaire, étude biographique. 

Ovim suvremenicima Baudelairea treba nadodati imena ostalih zna- 
naca i prijatelja: Du Camp, Champfleury, Gautier, Barbey d'Aurevilly, 
Banville. 

Noviji: P. Bourget, Essai de psychologie contemporaine; A. Ferran, 
L'Esthétique de Baudelaire, 1933; G. de Reynold, Ch. Baudelaire, 1926: 
Séché et Bertaut, Ch. Baudelaire, 1928; E. Seilliere, Baudelaire, 1931; 
Ch. Soupault, Baudelaire, 1931. 

Za reputaciju Baudelairea važna su svjedočanstva M. Barrčsa, A. 
Gidea i P. Valćryja, M. Prousta i drugih. D. št. 


BAUDIN, Louis, * Bruxelles 2. V. 1887. Profesor prava 
u Dijonu, a zatim u Parizu. B. ide u red najplodnijih su- 
vremenih francuskih ekonomskih pisaca. Naročito se bavi 
ekonomskim problemima Španjolske i Latinske Amerike. 

BIBL.: Od brojnih djela najvažnija su: L'Empire socialiste des Inka, 
1928; Le crédit. Qu'est-ce que le crédit? L'essor du crédit au XXe 
siécle. La crise actuelle, 1934; La monnaie et la formation des prix, 
1936; L'utopie soviétique, 1937; La doctrine corporative, 1937; La mon- 
naie. Ce que tout le monde devrait en savoir, 1938; La réforme de cré- 
dit, 1938; Quelques observations relatives à l'influence des variations 
de la production de l'or sur les mouvements de longue durée des prix, 
1938; Le mécanisme des prix, 1940. B, 

BAUDOIN, Francois-Alphonse, * Fontette 8. X. 1830, 
francuski pjesnik. Potomak je seljaka i vinogradara i sa- 
čuvao je kao baštinu svojih predaka seosku jednostavnost 
i veoma jaku sklonost k nezavisnosti. Kao ispitivač mjera 
i vaga prešao je kroz trideset godina sve kotare Nogenta 
i Bara sur Aube, sjedajući po koji put uz cestu, da zapiše 
stihove. Kasnije je postao knjižničar u Langresu. 

BIBL.: Prve njegove pjesme i nekoliko članaka u prozi izašli su u 
almanasima Champagne. Djela su mu: Fleurs des ruines (1866), zatim 
Sylvestre Flachot, šumski roman, Revers de Medailles, pjesme (1876), 
novele Drames du village; Types effacćs, mali sredovječni seoski ro- 
man; Le Val d'Absynthe; Glossaire du patois de la forét de Clairvaux 
(Troyes, 1886) i t. d. 

Taj se originalni i iskreni pjesnik voli baviti idejama, koje sadržavaju 
pronicave analize u jasnoj, Zivahnoj i jednostavnoj formi. Stih mu je 
pun, zvučan, slikovit. IP. CL 

BAUDOUIN DE COURTENAY, Jan Ignacy Niecislaw, 
ж Radzimin kod Varšave 13. III. 1845, + Varšava 3. XI. 
1929, jedan od najvećih poljskih lingvista prošloga i ovoga 
stoljeća. Bio je potomak starog francuskog roda, kojemu 
pripada i iz četvrtoga križarskog rata poznati flandrijski 
grof Balduin, potonji carigradski car. Taj je rod u domo- 
vini na početku 18. st. izumro, održavši se samo u Poljskoj, 
u koju je došao pradjed našega lingvista pukovnik tjelesne 
garde Augusta Il. — Jan B. de C. svršio je srednju (realnu 
gimnaziju) i više (slavističke) nauke u Varšavi. Školske g. 
1867—8 boravio je radi studija u Pragu, Jeni i Berlinu, a 
zatim dvije godine u Petrogradu. G. 1870 dobiva doktorat 
u Leipzigu i magisterij u Petrogradu (radnjom O drevne- 
pol'skom jazykč do XIV-go stolčtija), gdje pod kraj te 
godine postaje i privatni docenat predajući poredbenu gra- 
matiku indoevropskih jezika. Od 1872 do 1875 boravi u 
sjevernoj Italiji proučavajući tamošnje slovenske dijalekte. 
Iz tih i nekih potonjih proučavanja izišlo je više znatnih 
priloga za slovensku dijalektologiju (Opyt fonetiki rez'jan- 
skih govorov, s dodatkom  Rez'janskij Katihizis, 1875; 
Obrazcy govorov Friulskih Slavjan, 1878; Der Dialekt von 
Cirkno, 1884; Sprachproblem des Dialektes von Cirkno, 
1885; Materialy dlja juznoslovjanskoj dialektologii i etno- 
grafii, L, 1895, IL, 1904, IIL, 1913). Ostajući postojano u 
vezi sa Slovencima posvetio im je jedan članak i pod sam 
kraj života (Ze wspomnień і rozmyślań o Slowericach i 
Slowianach w Italji, Varšava 1929). Boravljenje među Slo- 
vencima približilo ga je i nama, pa se zato osvrtao gdješto 
i na naše radnje (na pr. na Jagićevu »Podmlađenu vokali- 
zaciju«, Bogišićevu zbirku narodnih pjesama, Miklošičev 
prilog o hrvatskoj epskoj poeziji i dr.). B. je proživio vrlo 
nemiran život izmijenivši kao profesor nekoliko sveuči- 
lišta. G. 1875 dolazi iz Petrograda u Kazanj, iz Kazanja 
1883 u Dorpat. Tu ostaje do 1893. Stekavši pravo na miro- 
vinu odlazi 1894 kao titularni profesor u Krakov, iz koga 
se poslije šest godina vraća u Petrograd, gdje ostaje do 
g. 1918, kad se vraća u Varšavu. Tu je među svojima, 
fizički doduše već slab, ali duha sveđ mlada, djelovao po- 
sljednji decenij života. B. se javljao i kao publicist. Zbog 
svoje iskrenosti u brošuri Teritor'jalnyj i nacional'nyj 
vopros v avtonomii, u kojoj je preporučivao carskoj ruskoj 
vladi, da svojim narodima dade nacionalna prava, odsjedio 
je nekoliko mjeseci u tamnici pred rat godine 1914. — Bi- 
bliografija radova B. de C. od g. 1865 do g. 1930 iznosi 358 
brojeva. Radovi mu zahvataju u šest područja: jezik polj- 
ski, drugi slavenski jezici, litavski jezik, sanskrt, latinski 
jezik i opća lingvistika. Najviše njegovih radova tiče se 
opće lingvistike; u njima je i najjači. On je protiv pre- 
tjeranog historizma učio, da jezične pojave treba proma- 
trati istražujući psihološko-fiziološke momente i pazeći na 
geografsko prostiranje. Po tome on ide među one, koji su 
pravo uočili razliku između dijahronijskog i sinhronijskog 
promatranja jezičnih pojava. Govoreći o glasovima isticao 
je psihofonetske elemente, po čemu je jedan između tvo- 
raca moderne fonologije. Iz polonistike se uz magistarsku 
radnju O staropoljskom jeziku do 14. stoljeća (1870) ističe 
njegova rasprava Charakterystyka psychologiczna jezika 
polskiego, štampana u djelu Poljske Akademije u Krakovu 
Jezyk polski i jego historya..., L, 1915. U toj se studiji na 
primjerima iz poljskoga jezika jasno razabiraju njegovi 
opći pogledi na jezik. — B. de C. bio je član triju Aka- 
demija (ruske, poljske i češke) i počasni doktor triju sve- 
učilišta (kazanjskog, dorpatskog i varšavskog). Za 70. go- 
dinu života spremali su mu poštovaoci zbornik, koji je 
zbog prošloga svjetskog rata mogao izići tek godine 1921 u 
Krakovu pod natpisom Prace lingwistyczne ofiarowane Ja- 
nowi Baudouinowi de Courtenay. U tome je zborniku i 
pisac ovih redaka, njegov slušač godine 1914 u Petrogradu, 
štampao članak s fonetskim objašnjenjem našega naziva 
duždevnjak. 

LIT.: St. Szober, Jan Ignacy Niecislaw Baudouin de Courtenay 
(1845—1929), u časopisu »Prace Filologiczne« ХУ./1. 1930 (biografija i 
karakteristika); Isti, Bibliografja prac naukowych prof. Jana Baudouina 


de Courtenay, u istom časopisu; A. B(elić), Jan Boduen de Kurtene, u 
»Južnoslov. Filol.«, IV., 1924, 190—193 (kratka karakteristika). gel. 


BAUDRILLART, 1. Alfred, * Pariz 6. I. 1859, francuski 
kardinal i historičar. Kao agrćgć d'histoire (najviši sveuči- 
lišni stupanj u Francuskoj) počeo je služiti kao profesor na 
gimnazijama u Lavalu i Caenu, zatim na College Stanislas 
u Parizu, a 1883 postaje vanrednim profesorom na Kato- 
ličkom institutu u Parizu, pa objavljuje svoje radove La 
politigue de Henri IV en Allemagne (1885), Philippe V et 

la cour de France (1890—1900, 5 svez.) i t. d. Budući da 
je odavno osjećao svećenički poziv, dao se zarediti 1893 
sa 34 godine, a onda je izučio i teologiju i postao 1907 
rektorom Katoličkog instituta, kojim je upravljao jeda- 
naest godina. Ne napuštajući povijesnih radova, posvetio 
je dobar dio rada polemici o vjerskim pitanjima za obranu 
prava i prerogativa Crkve. Za vrijeme svjetskog rata bio 
je jedan od najvatrenijih pobornika francuske stvari u 
inozemstvu na tri kontinenta. Primljen je u Francusku 
akademiju. Rad mu je znatan, a stotine njegovih članaka 
izašlo je u različitim časopisima. Uređivao je Bulletin 
critigue, Revue pratigue d'apologetigue, Dictionnaire d'hi- 
stoire et de gćographie ecelesiastigues, a napisao je još i 
cva djela: L'Eglise catholigue, la Renaissance, le Prote- 
stantisme (1904), Ouatre cents ans de concordat (1905), 
L'enseignement catholigue dans la France contemporaine 
(1910), Vie de Msgr d'Hulst (1912—1914, 2 sv.), Lettres du 
duc de Bourgogne au roi d'Espagne Philippe V et à la 
reine (u suradnji s Lecestreom, 1912—1916, 2 sv.), La vie 
catholique dans la France contemporaine (1918) i t. а. J. D-e. 

2. Henri Joseph Léon, Ж Pariz 1821, + Pariz 1892. Pre- 
davao političku ekonomiju na College de France. Od 
1855 glavni urednik časopisa Journal des Economistes, a 
1856 urednik novina Journal des Débats. Nekoja mu je 
djela nagradila Francuska akademija, tako: Jean Bodin 
et son temps, 1853, te Manuel d'économie politique, 2 sv., 
1857. Izdao je dalje: Études de philosophie morale et 
d'économie politique, 2 sv., 1858, L'histoire de l'économie - 
politique (Journal des Economistes, siječanj 1867), Des 
rapports de l'économie politique et de la morale, 1883, 
2 izd. G. 1877 poziva ga Akademija moralnih i političkih 
znanosti, da prouči te akademiji priopći moralni, inte- 
lektualni i materijalni položaj seljačkog pučanstva. Prve 
rezultate s ankete objelodanjuje u knjizi Normandie 
(1880), a malo kasnije u Bretagne et Normandie (1885) i 
konačno izdaje u 3 sv. Les populations agricoles de la 
France, 1885. Između 1878—1882 objelodanjuje u 4 sv. 
Histoire du luxe public et privé depuis l'antiquité jusqu'à 
nos jours, jednu od najvećih ekonomskih studija te epohe. 
G. 1885 objavljuje Manuel d'éducation morale et d'in- 
struction civique. Od 1881 bio je profesor političke eko- 
nomije na École des ponts et chaussées i član Francuskog 
instituta. Kao pisac odlikuje se elegantnim i jasnim stilom, 
a u ekonomskoj nauci pripada liberalnoj struji, t.zv. epi- 
gonima klasične nauke. B.L. 

BAUDRY, Paul-Jacques-Aimć, * Bourbon-Vendée 7. II. 
1828, + Pariz 17. I. 1886, francuski slikar. Učio je u Parizu, 
a boravio duže vremena u Italiji, gdje je proučavao djela 
Rafaela, Tiziana, Paola Veronesa i Correggia. Najpoznatije 
su njegove i često reproducirane slike La perle et la 
vogue (Pariz, Luxembourg), La toilette de Venus (Bor- 
deaux, Muzej) i Charlotte Corday (Nantes, Muzej). Pored 
mnogih portreta naslikao je trideset i tri dekorativne slike 
za Foyer Garnierove pariske Velike opere, pa brojne de- 
koracije u pariskim palačama i francuskim dvorovima. Bio 
je eklektik, ali je vrlo vješto znao povezati dekorativne 
tradicije talijanske umjetnosti 16. st. s francuskom dražesti 
i elegancijom. 

LIT.: Ch. Ephrussi, P. B., sa vie et son oeuvre, Pariz 1878; A. Lan- 
son, L'oeuvre de P. B., artiste, Pariz 1886; J. E. Blanche, P. B. (Revue 
de Paris), Pariz 1929. A. Sch. 

BAUER, 1. Albert, * Ravensbeuren 2. X. 1890, živi na 
svojoj očevini, seljačkom imanju. Napisao je roman Huns- 
riickbauern (1930), kasnije (1933) objelodanjen pod sim- 
boličkim naslovom Das Feld unserer Ehre. U tom djelu je 
bojno polje oranica, na kojoj i s kojom se seljak bori 
kroz cio život, s kojom je zauvijek povezan. Samo jak 
značaj ne podliježe u toj gigantskoj borbi. Folkert der 
Schóffe (1935), seoski knez, prekaljen karakter kao Immer- 
mannov Hofschulze u Oberhofu — odolijeva svim osva- 
dama, da spasi seosku zajednicu. 

2. Andreas Friedrich, Ж Stuttgart 18. VIII. 1783, + Ober- 
zell 27. П. 1860, njemački izumitelj. Isprva se usavršavao 
u radovima precizne mehanike i optike, a kasnije polazi 
sveučilište u Tubingenu. Za njegov daljni rad bilo je 
važno, što je 1805 upoznao Fr. Koniga, izumitelja rota- 
cionog tiskarskog stroja. Od Bauera potječu mnoga usa- 
vršenja strojeva za brzotisak. 


LIT.: Matschoss, Маппег der Technik, 1925; Th. Góbel, Fr. K. und 
seine Erfindung der Schnellpresse, Stuttgart 1906. Ú. 

3. Antun, Ж Breznica kod Bisaga 11. II. 1856, + Za- 
greb 7. XII. 1937, nadbiskup zagrebački. God. 1879 za- 
ređen je za svećenika. Kao kapelan službuje u Ivancu i 
Zagrebu, a kao katehet u Sa- 
moboru, odakle dolazi u Za- 
greb na gimnaziju 1884. S ka- 
tehetske službe dolazi na bo- 
goslovski fakultet 1887 kao 
profesor filozofije i apologe- 
tike. Zbog političkih prilika 
ostaje izvanrednim  profeso- 
rom sve do 1904, kada bude 
imenovan redovnim profeso- 
rom. U tom svojstvu vrši 
službu do konca 1910. Iste go- 
dine imenovan je kanonikom 
zagrebačkim, a 6. I. 1911 koa- 
djutorom nadbiskupa J. Posi- 
lovića. Posvećen je za biskupa 
u Rimu 29. I. 1911, a 26. IV. 
1914 preuzima kao nadbiskup 
upravu zagreb. nadbiskupije. 
Od 1886 do 1890 g. uređuje 
B. Katolički list i piše čitav 
niz apologetskih, filozofskih i polemičkih rasprava i čla- 
naka. Kao profesor na bogoslovskom fakultetu izdaje dvije 
odlične filozofske knjige: Naravno bogoslovlje (1892) i 
Opća metafizika (1894). B. je suvremeni skolastički meta- 
fizičar. Držeći vezu sa suvremenom modernom filozofijom 
podvrgava kritici Wundtovu filozofiju u dvije rasprave, 
od kojih u jednoj obrađuje Wundtovu nauku o mišljenju 
i spoznaji u poredbi sa skolastikom (Rad, 127 i 132), a u 
drugoj ispituje Wundtovu nauku o supstanciji (Rad, 144). 
U svojim filozofskim djelima stvara B. hrvatski filozofij- 
ski jezik i postavlja temelje suvremenoj hrvatskoj filozo- 
fiji. Akademija ga 1896 bira dopisnim, a 1899 pravim 
članom. Dne 20. V. 1915 izabran je pokroviteljem Akade- 
mije. Kao pokrovitelj pomaže 1917 osnutak razreda za 
umjetnost i lijepu knjigu. Strossmayerova galerija slika 
također imade u B. velikoga mecenu. 


G. 1906/1907 vrši čast rektora hrvatskoga sveučilišta. Da 
osigura izgradnju medicinskoga fakulteta, 1919 poklanja 5 
rali i 1541 hv. zemljišta. G. 1918 osniva stipendijalnu za- 
kladu za slušače medicine u iznosu od 210.000 kruna. G. 
1921 prodaje gospodarsko-šumarskom fakultetu dobro Ma- 
ksimir za malu cijenu i tako omogućuje razvitak ovog fa- 
kulteta. Kad je bio ugrožen opstanak pojedinih fakulteta, 
poduzima nužne korake za održanje cjelokupnosti hrvat- 
skoga sveučilišta. 


Kao nadpastir u korizmenim okružnicama obrađuje 
aktuelne probleme i daje upute za kršćanski život. Izdaje 
naredbu o klanjanju presv. Oltarskom Sakramentu u čita- 
voj nadbiskupiji. U Zagreb dovodi nove muške i ženske 
redove: konventualce, glagoljaše Trećega reda sv. Franje, 
salezijance, dominikance, službenice Maloga Isusa, karme- 
lićanke. G. 1925 održava prvu sinodu zagrebačke nadbi- 
skupije, a 1928 otvara dječačko sjemenište za 400 pitomaca. 
Nastojanjem B. kao predsjednika biskupskih konferencija 
dolazi 1920 do imenovanja prvoga nuncija u državi SHS. 
G. 1922 sudjeluje u Beogradu u komisiji za proučavanje 
pitanja o konkordatu. Njegovim zauzimanjem dolazi u 
. naše ruke i Zavod sv. Jeronima u Rimu 1924. B. je ishodio 
kod Sv. Stolice transkripciju glagolskog misala povjerivši 
taj posao prof. Vajsu iz Praga. Staroslavenski misal u latin- 
skoj transkripciji bio je dovršen 1927. G. 1922 ustaje protiv 
nakane državne vlasti, da zabrani pristup svećenicima u 
školu. G. 1923 otvara prvi hrvatski euharistijski kongres 
u Zagrebu i time daje poticaja za održanje euharistijskih 
kongresa širom hrvatske domovine. Prigodom  tisućgodi- 
šnjice hrvatskoga kraljevstva 1925 vodi poklonstveno hodo- 
čašće u Rim. 

Kao prijatelj seljaka radi B. oko osnutka Poljodjelske 
banke, koja je imala novčano podupirati zadrugare. Brine 
se za kolonizaciju seljaka u manje napučene krajeve i radi 
oko promicanja svilogojstva. Nastoji i oko pučke prosvjete 
i zato izdašno podupire Hrv. knj. društvo sv. Jeronima 
osnivajući zaklade za pojedine župe, a 1914 postaje po- 
krovitelj Društva sv. Jeronima. 

LIT.: Barlé-Rittig, Zagrebački nadbiskup dr. Antun Bauer u životu i u 


djelu, Zagreb 1929; Stj. Zimmermann, Bauer kao filozof, Ljetopis, sv. 
51., Zagreb 1939. J. L-h. 

4. Antun, * Vukovar 18. VIII. 1911, hrvatski arheo- 
log, ravnatelj zagrebačke gipsoteke. Gimnaziju je svršio u 
Osijeku, a sveučilišne nauke na filozofskim fakultetima u 
Zagrebu, Beču i Münchenu. Od 1936 je asistent arheolo- 
škoga zavoda zagrebačkog sveučilišta, te je 1938 sudjelovao 
kod iskapanja na Vučedolu. Od 1936 do 1938 bio je hono- 
rarni nastavnik povijesti umjetnosti na Obrtnoj školi u 
Zagrebu. G. 1937 ustupio je gradu Zagrebu svoju veliku 
zbirku moderne plastike i bogatu zbirku sadrenih odljeva 
krvatskih historijskih i umjetničkih spomenika. Ovom je 
zbirkom osnovana Gipsoteka grada Zagreba (v.), kojoj je 
B. ravnatelj od 1938. B. je od 1941 kustos muzeja Braće 
hrvatskoga Zmaja na Ozlju. 

BIBL.: Napisao je Rimska olovna plastika (Vjesnik hrvatskog arheo- 
loškog društva, XVIL, 1936); Srijem u prehistorijsko i rimsko doba, 
Zagreb 1938. Osim toga ima od njega oko 30 članaka pedagoških, arheo- 
loških, o povijesti Srijema i pojedinih gradova, napose Vukovara, pa o 
čuvanju historijskih i umjetničkih spomenika. Z D. 

5. Bruno, * Zagreb 1884, arhitekt. Nakon studija u 
Zagrebu, Gracu i Beču bio je u atelieru Paul Schultze- 
Naumburga u Saalechu i O. Bartninga u Berlinu. Gradi 
samostalno od 1912: Jadransku banku u Splitu, različite 
hotelske gradnje u Crikvenici i Novom, te različne vile 
(Novi). Profesor je graditeljske škole u Zagrebu, pa je tu 
izgradio Novinarski dom i čitav niz privatnih kuća i vila. 
Obnovio je crkvu i sagradio samostan sv. Ksavera. Sura- 
đuje kod obnove i pregradnje crkve sv. Marka. Od god. 
1925 bavi se isključivo radom oko čuvanja i obnove histo- 
rijskih građevina i gradskih predjela: projekt regulacije 
Kaptolskog trga, a po nalogu zagrebačke gradske općine 
osniva regulaciju Gornjega grada. Od god. 1935 gradski je 
referent za regulaciju i konzervaciju historijskih dijelova 
grada. Lj B: 

6. Ernest, * Zagreb 4. IV. 1910, publicist. Gimnaziju 
i filozofiju svršio je u Zagrebu. U Leipzigu je studirao 
nauku o publicistici, sociologiju i povijest. Bio je profesor 
u Zagrebu i Vinkovcima. Zatim ravnatelj štampe u mini- 
starstvu vanjskih poslova u Zagrebu. Surađuje u Hrvatskoj 
reviji, Kolu, Omladini i Ekonomistu člancima o književnosti i 
publicistici. Izdao je zasebno knjige: Današnja Njemačka 
(Zagreb 1937), Štampa evropskih velevlasti i Amerike (Za- 
greb 1940), Meinungswerbung und Nachrichtenmittel іп 
den kroatischen Gebieten (Leipzig 1939). E. š. 

7. Georg — Agricola. 

8. Josef Martin, * Taufkirchen 11. III. 1901, kao potomak 
stare seljačke porodice vjerno opisuje selo i sve tegobe, 
koje seljaštvu sadašnjica donosi. U romanu Achtsiedler 
(1931) opisuje, kako osmorica muku muče, da bi na trese- 
tištu stvorili plodno tlo, ali propadaju. Na visini pripovje- 
dalačkog umijeća je roman Die Nothaften (1931), u kojem 
se pripovijeda, kako seljačka porodica upada u nevolju, iz 
koje će je možda osloboditi tek buduća pokoljenja. Napi- 
sao je drame za radioemisije: Der ewige Bauer, Ein Mann 
kehrt heim. (us 

9. Juraj, * Karlobag 1848, + Zagreb 1900, srednjoškolski 
profesor matematike na hrvatskim gimnazijama u Rijeci i 
Senju i na nautici u Bakru. Bavio se problemom jedinstve- 
noga umjetnoga svjetskoga jezika na osnovi volapiika (v.), 
za koji je 1885 dao hrv. gramatiku pod naslovom Svjetski 
jezik Volapiik. Na osnovi Schleierove zamisli toga jezika 
i sam je dalje radio i došao do svoga sistema, koji je 
nazvao spelin. Ta mu riječ sadrži tri elementa: s (čestica, 
koja služi za izražavanje plurala i kolektivnosti) + prefiks 
pe (od grčkoga pan »sve«) + lin (skraćenica od lat. lin- 
gua). Ova umjetna tvorevina ima da izrazi ono, što se 
njem. kaže »Allsprache, auf allgemeinen Grundlagen beru- 
hend«. Znak s uzeo je dijelom od matematičke kratice za 
sumu ili za integral, dijelom iz lat. dočetka za plural. Ova- 
kvim kombinacijama stvorio je čitavu gramatiku. Drugi 
primjer njegovih kombinacija: i »ja«, il »moj«, if »ovaj« 
(lat. hic), ife »tako«. Svoj sistem popravljenog volapiika 
objavio je u New-Yorku 1889 na engleskom jeziku i njem. 
u Zagrebu i Bruxellesu 1888 pod naslovom Spelin — eine 
Allsprache auf allgemeinen Grundlagen der sprachwissen- 
schaftiichen Kombinatorik aufgebaut. Osim toga napisao 
je više brošura, objavljenih u Zagrebu na njemačkom je- 
Ziku, u kojima opravdava svoj popravak volapiika. Ovaj 
njegov rad bio je zapažen i u inozemstvu. "Sr 

10. Kurt, Ж kraj Leipziga 1888, učitelj i upravitelj ško- 
le u Puerto Varras (Chile). U svojim pjesmama obra- 
duje problem, kako će se njegovi zemljaci kao iseljenici 
održati u dalekom svijetu i očuvati svoj narodni karakter, 
t. j. ostati vjerni svojoj njemačkoj domovini. Zbirke pje- 

sama: Helden der Arbeit, 1920; Um Volk und Heimat, 
1936. G. &. 

11. Marija, * Linz 1852, T Gablonz u Sudetskoj krajini 
1936, slikarica minijatura i pijanistica. Na novoosnovanoj 
Obrtnoj školi u Zagrebu u zajednici sa suprugom slikarom 
Josipom bavila se više decenija tehnikom limuzinskog 
emajla i keramikom, a samostalno minijaturnim slikarija- 
ma, napose portreta, na slonovoj kosti, od kojih su mnoge 
sačuvane u zagrebačkim porodicama. 

Izlagala je u Zagrebu, Beogradu, Beču, Linzu i Grazu i 
bila je nagrađena različnim medaljama. 

12. Otto, Ж Beč 5. IX. 1881, Т Pariz 1937, austrijski soci- 
jaldemokrat. S F. Adlerom osnovao Der Kampf, teoretski 
časopis austr. socijalne demokracije. Surađivao u Arbeiter- 
zeitungu, te u teoretskom organu predratne njemačke soc. 
dem. stranke Die Neue Zeit. Tajnik parlamentarne frakcije 
soc, dem. stranke 1904, za vrijeme rata zarobljenik u Rusiji, 
1917 vraća se u Austriju. G. 1918 državni podtajnik za 
vanjske poslove, po smrti Viktora Adlera tajnik. U srp- 
nju 1919 morao odstupiti radi svog stava u pitanju »An- 
schlussa« Austrije Njemačkoj i Južnog Tirola. Teoretska 
glava austr. socijalno-demokratske stranke, sudjelovao kod 
izrađivanja novog programa 1926. Predstavnik austro- 
marksizma u 24., kasnije 2. internacionali. Nakon neuspje- 
log pokušaja oružanog otpora austr. socijalista Dollfussu 
12. II. 1934 odlazi u emigraciju, najprije u Češku, zatim u 
Pariz, gdje je i umro. 

BIBL.: Od mnogih njegovih djela spominjemo Das arbeitende Volk 
und die Nationalitiitenfrage, 1911; Der Balkankrieg und die deutsche 
Weltpolitik, 1912; Der Weg zum Sozialismus, 1919; Bolschewismus oder 
Sozialdemokratie, 1920; Die österr. Revolution, 1923; Der Kampf um 
Wald und Weide, 1925; Soziald. Agrarpolitik, 1926; Kapitalismus und 


Sozialismus nach dem Weltkrieg, 1931; Rationalisierung und Fehlratio- 
nalisierung; Zwischen zwei Kriegen (neke vrsti teoretska oporuka). V. Vr. 


BAUERLE, Adolf, X Beč 9. IV. 1786, t Basel 19. IX. 
1859, njemački kazališni pisac, autor brojnih pučkih ko- 
mada i lakrdija iz bečkoga malograđanskog života. G. 1806 
osnovao je Wiener Theaterzeitung, u kojem ima dosta vi- 
jesti o kazališnom životu starog Zagreba, pogotovu o nje- 
mačkim predstavama u Amadeovu teatru i kazalištu na 
Markovu trgu. Tako na pr. opisuje otvorenje toga kazali- 
šta u 230. broju od 18. XI. 1834, što nam je jedini izvor o 
tom događaju. 

LIT.: R. Fürst, Raimunds Vorginger, 1907. S; B. 

Do 1840 prikazivano je u zagrebačkom njemačkom ka- 
zalištu 17 njegovih veselih igara i lakrdija. Najčešće su se 
prikazivali ovi komadi: Staberls Reiseabenteuer, Der Freund 
in der Not, Die falsche Primadonna im Krühwinkel, Aline 
oder Agram in einem anderen Weltteile. U toj čarobnoj 
igri (parodiji) lokaziliran je poznati njegov komad Aline 
oder Wien in einem anderen Weltteile kao i druga jedna 
njegova čarobna igra Der Schatzgrüber bei der Burg 
Medvedgrad oder Agram (u originalu Wien), Paris, London 
und Konstantinopel. 

LIT.: B. Breyer, Das deutsche Theater in Zagreb 1780—1840, Zagreb 
1938; V. Deželić, Iz njemačkoga Zagreba, Zagreb 1901. Sg. 

BAUERNFELD, Eduard von, Ж Beč 13. I. 1802, + Ober- 
dobling 9. VIII. 1890, njem. pisac. U salonskim komadima 
je ocrtao društvene prilike i duhovna nastojanja svojega 
vremena. Dijalog mu je duhovit i elegantan. Velik je 
uspjeh postigao veselim igrama Die Bekenntnisse, 1834; 
Bürgerlich und romantisch, 1835; Grossjührig, 1846. Osim 
toga je napisao libreto Schubertovoj operi Der Graf von 
Gleichen, zatim epigrame Zahme Xenien i lične uspomene 
Aus Alt- und Neu-Wien. 

BIBL.: Gesammelte Schriften, 12 sv., 1871—73. G. 5; 

Na zagrebačkoj pozornici prikazivan je 1836 na njemač- 
kom jeziku 2 put njegov igrokaz Helene i vesele igre Das 
letzte Abenteuer, 1835; Das Liebesprotokoll, 1836; Bürger- 
lich und romantisch, 1838; Der Vater, 1839, i Das Tagebuch, 
1839 i 1840. 

LIT.: B. Breyer, Das deutsche Theater in Zagreb, str. 93. ST. 

BAUGUT, Josip, * 1889, profesor. Surađuje u pedag. 
časopisima Nast. vjesniku, Napretku i Savremenoj školi. 
Kao pedag. instruktor Ogledne škole u Zagrebu isticao je 
značenje oglednih škola za promicanje reforme naše osno- 
vne nastave. Radovi: Roditelji i đački samorad (1935); 
Vrijednost i struktura u savremenoj pedagogiji (Napredak 
1936); Imade li osnivanje oglednih škola svoje opravdanje 
(Savremena škola 1938); Politika i odgoj (Nast. vjesnik 
1939—40) i dr. J D: 

BAUHAUS. Njemački državni B. utemeljen je 1919 u 
Weimaru tako, da su u njemu sjedinjene onamošnje »Vi- 

soka škola za likovne umjetnosti« i »Skola za umjetnički 
obrt«. G. 1925 premješten je B. iz Weimara u Dessau kao 
»Hochschule für Bau und Gestaltung«. Osnivač i ravnatelj 
B. bio je do 1928 profesor Walter, Gropius, a od 1928 Han- 
mes Meyer. Ovoj je ustanovi bila zadaća, da ponovno tije- 
sno poveže nauk o oblicima i nauk o rukotvorstvu (Hand- 
werk) kao zajedničke temelje svakog umjetničkog stvara- 
nja. Zbog njena moderno-radikalnog stajališta (t. zv. Bau- 


hana nD jedni su je velicali, a drugi Zestoko napadali. 
LIT.: Wasmuths Lexikon der Baukunst, I., Berlin 1929. A. Sch 


BAUHIN, Caspar, Ж Basel 17. І. 1560, + Basel 5. XII. 
1624, botaničar, svestran učenjak, jedan od »otaca bota- 
nike« Nomenklatura u njegovim sistematskim djelima 
početak je binarne nomenklature. ТЕР 

BAUR, strašilo pomišljeno kao živo biće, kojim se plaše 
mala djeca. Riječ je onomatopejski postala od »bau-babau« 
po zavijanju vučjem. М. S. 

BAUM, 1. Hermann, * Plauen 1864, t 1932, sveuč. profe- 
sor. Jedan od najuvaženijih svjetskih učenjaka na polju ve- 
terinarske anatomije. Od njega su najznatniji anatomski 
udžbenici i velike monografije o limfnom sustavu goveda, 
konja, pasa i svinja. Njegovim se djelima služe svi veteri- 
narski anatomski zavodi. 8 

2. Kurt, ж и Sleziji 1876, živi u Milwaukee (Sjev. Ame- 
rika), njem. književni historičar i pjesnik. Svoj lirski 
način izražavanja izgradio je proučavajući umjetnički ne- 
obično dotjerane pjesme St. Georgea, R. M. Rilkea, H. v. 
Hofmannsthala. U ljepoti dikcije i čistoći sroka može se od 
kraja srednjega vijeka do danas mjeriti s njegovom liri- 
kom samo malo njemačkih pjesnika. Ali i po sadržaju i 
po motivima ide njegova lirika uz bok velikih njemačkih 
pjesnika. U prirodi i u emocijama čovječje duše traži B. 
izražaj božanstva. Zbirke pjesama: Zeitgedichte (1915), 
Pokale und Kelche (1916), Das stille Buch (1917), Das Le- 
ben entlang (1933). 


LIT.: K. K. Klein, Literaturgeschichte des Deutschtums im Ausland, 
Leipzig 1939. Сб. 8 


BAUMANN, 1. Émile, Ж Lyon 1868, živi u Maroku, franc. 
pisac romana i esejist. Prof. u Alžiru, Sensu, Le Mansu. 
Podrijetlom s Rajne, udružuje sanjarsku mekoću unutarnje 
vizije s naturalističkom oštrinom i bezobzirnošću u proma- 
tranju svakidašnje zbiljnosti. Teške konflikte savjesti i 
mutne časove života rješava prožimajući realnost duhom i 
nadprirodnim. Romani L'Immolé (1908, slika Lyona i borba 
oko rastave Crkve i države); Le Baptéme de Pauline Ardel 
(1914, posljedice lajičkih zakona); Le Fer sur l'Enclume 
(1920, ratna luka Brest i mornarica u svjetskom ratu); Job 
le Prédestiné (1922, Le Mans i život pozadine za svjetskog 
rata), i dr. Osim toga Les grandes formes de la musique 
(1905); Saint Paul (1925, ubraja se među najbolja moderna 
književna djela iz hagiografije). Lj.M. 

2. Hans, Ж Amberg 22. IV. 1914, njemački pjesnik. Ne- 
ko je vrijeme poučavao djecu drvara u šumskom naselju, 
kao Roseggerov »Waldschulmeister«. Pjevao je pučke pje- 
sme, kantate i sastavljao dramske zborove. Zbirke su mu: 
Horch auf, Kamerad (1936), Bergbauernweihnacht (1934) 
i Bauernlieder (1935). Mnoge od tih pjesama postale su 
narodnima. Blagotvorni rad seljakov slavi korska pjesma 
Das Jahr überm Pflug (1935), a kantata Das heimliche Haus 
(1935) majčinstvo i domovinu. Napisao je i zbirku korskih 
pjesama Wir ziinden das Feuer (1936). G. Š. 

3. Oskar, * Beč 25. VI. 1864, t Beč 12. X. 1899, njem. 
istraživalac Afrike, austrijski konzul u Zanzibaru. Pisao 
je naučna djela i crtao pouzdane karte o istočnoj Africi, 
napokon dokazao, da je Kagera vrelište Nila i najjači pri- 
tok Viktorijina jezera. 

BIBL.: Durch Massailand zur Nilquelle, 1894; Der Sansibararchipel, 


1896—99, Usumbara und seine Nachbargebiete, 1891; Afrikanische Skiz- 
zen, 1900. U; 


BAUMBACH, Rudolf, * Kranichfeld (Sachsen-Meinin- 
gen) 28. IX. 1840, + Meiningen 21. IX. 1905, njemački pjesnik 
s pseudonimom Paul Bach. Učio je prirodoslovne nauke u 
Heidelbergu. Kako se nije mogao posvetiti sveučilišnoj kari- 
jeri, bio je privatan učitelj po različitim krajevima, a od 
1868 do 1878 u porodici bogataša Ascendulisa u Gorici i 
Trstu, zatim privatnik u Trstu do 1885, kada se preselio u 
Meiningen. Kao ljubitelj prirode dobio je u Trstu prvi 
poticaj za pjesničke pokušaje, osobito otkada se tamo osno- 
vala primorska podružnica njemačko-austrijskoga planinar- 
skog društva. Slavan je postao po svom epu Zlatorog (1877), 
koji obrađuje slovensku narodnu priču iz Trente. Taj ep je 
na češki preveo A. Heyduk (1885), na slovenski A. Funtek 
(1886, 2. izd. 1922), na poljski L. Glatman (1907), na lu- 

žičkosrpski J. Sura (1931), na srpski М. Vučetić (1937), 
na talijanski A. Tribel-Tribelli (1930). 

Po Scheffelovu uzoru pjevao je u svojim daljnjim djelima 
o vinu, ženi i pjesmi. Obnavljao je staru fabulistiku i radi 
svog osjećaja za prirodu i prirodnost bio je nazvan »ro- 
mantičarom u odori turista i alpinista«. Laka verzifikacija, 
životni optimizam, blaga, ne bolna satira i umilan humor 
pribavili su mu širok krug čitatelja, napose među ženskim 
svijetom. U antologiji svoje mladenačke lirike Mein Friih- 
ling (1882) donio je i prijevode Prešernovih pjesama. 

LIT.: Dom in svet, 1905; P. Rosegger, Heimgarten, 1906; A. Dreyer, 
Mitteilungen des deutsch. u. oesterr. Alpenvereines, 1905; Fr. Briimmer, 
Lexikon der deutschen Dichter u. Prosaisten des XIX. Jh., I. s. v.; 
A. Funtek, Literarna pratika za 1914, 1.; J. Kugy, Aus dem Leben eines 
Bergsteigers; P. Rosegger, Gesammelte Werke, 36; A. Selka, В. B. Ein 
Lebensbild, Meiningen 1924. G 


Jo. 
BAUMGARTEN, 1. Alexander Gottlieb, Ж 1714, + 1762, 
njemački filozof, profesor u Frankfurtu na Odri, najznatniji 
učenik Chr. Wolffa, osnivač filozofijske nauke o ljepoti, 
koju smatra teorijom osjetne spoznaje, zato ju je nazvao 
»estetikom« i stavio je uz logiku kao nauku o razumskoj 


spoznaji, i tako nadopunio Wolffovu enciklopediju nauka. 
BIBL.: Metaphysica, 1739; Ethica philosophica, 1740; Aesthetica, 1750, 
2. izd. 1759. M. P-s. 


2. Раш, Ж Dresden 1848, + Dresden 1928, njemački pato- 
log i bakteriolog, profesor u Kónigsbergu, a od 1889 za 
opću patologiju i patološku anatomiju u Tübingenu. Izme- 
đu 150 objelodanjenih naučnih radova najznatniji položaj 
zauzimaju radovi o patologiji i bakteriologiji tuberkuloze. 
G. 1882 pronašao je uzročnika tuberkuloze neovisno od R. 
Kocha. Mnogo se bavio i eksperimentalnom tuberkulozom, 
proučavajući njenu morfogenezu i patogenezu. Napisao je 
veliki udžbenik bakteriologije Lehrbuch der pathogenen 
Mikroorganismen. S.S. 

BAUMGARTNER, 1. Alexander, * St. Gallen 1841, 
T Luxemburg 1910, švicarski isusovac (od 1860), literarni 
historičar i književnik. 

BIBL.: Glavna djela: Goethe, Sein Leben und seine Werke (2. izd. 
1885—86, 3. i 4. od Stockmanna 1911—13 i 1923—25) i monumentalna 
Geschichte der Weltliteratur (7 sv., 1897 i slij). Monografije: о Long- 
fellowu, Vondelu, Rámáyani i Ráma-knjizevnosti Inda. Klasični puto- 


pisi; Nordische Fahrten, 3 sv. Načelno-polemički spis; Stellung der 
deutsch. Katholiken zur neueren Literatur, 1910, Koch, Jes. Lex. M.V. 


2. Julius, Ж Melk 10. IV. 1870. Svršivši na bečkom sve- 
učilištu nauke stupio je 1894 u financijsku službu, u kojoj 
je ostao sve do 1930, kad je kao dvorski savjetnik umi- 
rovljen. Od 1900 pa do 1914 dolazio bi svake godine na 
neše otočje i sabirao mahovine. Sabrani materijal obradio 
je većinom sam, a dijelom Schiffner. Važne su i njegove 
studije o rasprostranjenju drveća po hrvatskim otocima 
(Beč 1911 i 1916). 

BIBL.: Studien über die Verbreitung der Gehólze im nordostlichen 


Adriagebiete, Abhandlungen der zool.-bot. Gesellschaft, Wien I. 1911, 
H. 1916. 1; 


Р. 
BAUR, 1. Erwin, Жж Ichenheim (Baden) 16. IV. 1875, + Ber- 
lin 2. XII. 1933, njemački genetičar, oplemenjivač bilja. 
Od 1910 sveuč. prof. u Berlinu, 1911 profesor botanike na 
Landwirtschaftliche Hochschule, 1913 profesor genetike. 
G. 1921 osnovao je Institut für Vererbungsforschung u 
Miinchebergu kraj Berlina. G. 1909 osnovao prvi genetički 
časopis Zeitschrift für induktive Abstammungs- und Ver- 
erbungslehre, a 1927 bilinogojski časopis Der Züchter. Na- 
[о je važan udžbenik Einführung in die experimentelle 
ererbungslehre (I. izd. 1911). Njegovi su pokusi s biljnim 
himerama rastumačili podrijetlo himera, naime da se one 
sastoje od dviju vrsta tkiva, koje mogu biti ujedinjene 
cijepljenjem. Intenzivno je proučavao genetiku Antirrhi- 

num majusa. M. D-c. 

2. Harry, * Pariz 1880, francuski kazališni i filmski 

glumac. Glumi od 19. godine na raznim pariskim pozorni- 
Cama, te se postepeno razvio do trageda potresne snage, 
koji sugestivnim realizmom snažno kreira nesretne očeve 
i likove iz puka. Gostovao je s ansamblom pariskih glu- 
maca u zagrebačkom kazalištu u dramama Bernsteina i 
Pagnola 1938. Kao filmski glumac došao do izražaja u 
govornom filmu (David Golder, Jean Valjean u Les Mi- 
sćrables, Beethoven, Les yeux noirs, Samson i dr.) u ulo- 
gama iste struke. S: Б. 

BAURA — Ovčarstvo, pasmine. 

BAUTAIN, Louis Eugčne, Ж Pariz 1796, + Viroflay 1867, 
franc. filozof i teolog, profesor filozofije u Strassburgu, za- 
četnik filozofsko-teološkog tradicionalizma; naučava: ra- 
zum, oslabljen ist. grijehom, sigurno spoznaje istinu samo 
po prvotnoj Objavi, koja se mora usvojiti vjerom. Dalje 

jeluje sam razum. Osuđen, priznao je moć razuma i bez 
Objave. i IPSE 

BAUXIT — Boksit. 

BAVARSKA, do 1918 kraljevina, treća je po veličini (do 
pripojenja Austrije druga) među zemljama u njemačkom 
Reichu. Zaprema površinu od 76.089 km? sa 7,682.447 stan. 
(1933), na 1 km? dolazi 101 stanovnik. Ime je dobila po 
germanskom plemenu Bajuvara (> Boji). 

Položaj i smještaj. Prostire se između Alpa na jugu i 
rijeka Salzacha i Inna, zatim Bavarske i Češke šume na 
istoku; Thirinške šume na sjeveru; Rhona, Spessarta, 
Odenwalda i Illera (desni pritok Dunava) na zapadu. Ba- 
varska ima približno oblik četverokuta. Najveća dužina 
sjever-jug iznosi 543 km, a širina istok-zapad 410 km. Ba- 
varskoj pripada odijeljeno područje Falačka (5492 km?) od 
lijeve obale Rajne do lotarinške granice. Saarsko područje, 

е Које је nakon plebiscita u siječnju 
1935 vraćeno Njemačkoj, sastav- 
ljeno je iz 1486 km? južnog dijela 
pruske Rajnske pokrajine i 426 
km? zapadnog dijela bavarske Fa- 
lačke. Zasada je još zbog poseb- 
nih prilika ostavljeno kao posebno 
upravno područje. Do 30. I. 1933 
Bavarska je imala svoju vladu, 
zastupstvo i upravu; nakon dolaska 
nacional-socijalista na vlast zadržala je samo neke auto- 
nomne poslove, jer je treći Reich stvarno jedinstvena drža- 
va, dok podjela na 16 zemalja ima manje ili više upravno- 
tehničko značenje. 

Na bavarskom tlu postoje tri njemačka plemenska po- 
dručja: bavarsko, švapsko i franačko. Ni u geološko-morfo- 
loškom pogledu ne predstavlja cjelinu, već je sastavljena 
od nekoliko geografskih krajina raznoga postanka i oblika. 

Alpska Bavarska obuhvaća skoro sve njemačke alpske 
dijelove. Tek neznatan dio nalazi se na wirttemberškom 
tlu. Dioba na Allgiuske, Bavarske i Salzburške Alpe ima 
osnova tek po pravcu boranja i slaganja pojedinih tekton- 
skih elemenata, ali sva tri dijela pripadaju vapnenačkoj 
zoni, koja se odlikuje bogatstvom oblika i strmina, alp- 
skim jezerima i mnogim rijekama s jakom erozivnom sna- 
gom. Doline imaju pretežno transverzalni smjer. Najviši su 
vrhunci u Bavarskoj Zugspitze (2964 m) u Wetterstein 
grupi i Watzmann (2714 m) poviše Konigsseea. U nižim 
zonama do 1300 m nema snijega kroz 6 mjeseci (svibanj- 
listopad). Tu se nalaze mnoge bukve i četinjari, pa je 
znatno razvijena šumska industrija. Ti krajevi obiluju i 
pašnjacima. Stanovništvo živi najviše u selima, jer alpske 
doline ne pružaju pogodan teren za razvoj većih gradova. 
U području od 1300—1700 m snijeg se rastapa u lipnju i 
ponovno napada koncem rujna. Tu još ima crnogorice i 
pašnjaka za stoku u ljetno vrijeme. U zoni od 1700—1900 
m prevladava visoko grmlje, a dalje u visini tlo je većinom 

rekriveno snijegom i ledenjacima. Na Alpe se nadovezuje 
vapsko-bavarska visoravan, koja se proteže od Illera do 
Inna i Salzacha na istoku i do Dunava na sjeveru. Tlo je 
pokriveno tercijarnim sedimentima, koji su na nekim mje- 
stima uzdignuti i naborani. Premda je i u tom dijelu sto- 
čarstvo znatno razvijeno, gradovi se razvijaju od prometa, 
trgovine i industrije. U tom dijelu leži i glavni grad Mün- 
chen (742.000). Od poljoprivrednih proizvoda najviše se 
uzgaja pšenica, ječam, raž i hmelj. Sjeverno od Švapsko- 
bavarske visoravni, a preko Dunava prostiru se franački 
ravnjaci. Tu su najviši krajevi Švapska i Franačka Jura 
(često se čuje mjesto Jura naziv Alb), kojih vrhunci rijetko 
prelaze 700 m. To su krajevi razvijenije poljoprivrede i 
brojnije industrije nego u Švapsko-bavarskoj visoravni. 
Bavarska je s istočne, sjeverne i sjeverozapadne strane 
okružena gorjem, koje predstavlja ostatak starog varisti- 
čkog sistema, poglavito još iz karborunske epohe. U nju 
možemo u prvom redu ubrojiti Bavarsku i Češku šumu. 
Konačno se na sjeverozapadnoj granici Bavarske nalaze 
gorske formacije Thürinske šume, Rhona i Spessarta, koji 
je poznat po gustim bukovim šumama. 

U odijeljenom, zapadnom dijelu Bavarske, u Rajnskoj 
Falačkoj ima na malom prostoru od 5492 km? nekoliko geo- 
grafskih krajina. Uglavnom treba razlikovati rajnsku ra- 
vnicu na lijevoj strani rijeke Rajne (oko 300 km duga, 30 
km široka s poprečnom nadmorskom visinom od 90 m) i 
bregovito područje između gora Hardta i Hunsriicka. 

Rijeke. Rijeke Bavarske pripadaju uglavnom slivu Du- 
nava i Rajne. Tek neznatan dio voda otječe iz sjeverne 
Bavarske Saalom k Labi, a pritokom Werre k Weseri. Naj- 
važniji pritoci Dunava u Bavarskoj s desne strane su Шег, 

Lech s Wertachom, Isar i Inn sa Salzachom, a s lijeve 
strane Wórnitz, Altmühl, Naab i Regen. Regnitz s Reza- 
tom i Tauber s juga, Itz i Franačka Saala sa sjevera teku 
u Majnu, koja kod Kahla ostavlja bavarsko područje. Slivu 
Rajne pripadaju i vode Rajnske Falačke. 

Gornja Bavarska bogata je lijepim jezerima, većinom le- 
denjačkog postanka. Najveća su i najpoznatija: Ammer-, 
Chiem-, Starnberg-, Würm-, Tegern-, Schlier-, Kčnigs-, Ko- 
chel- i Walchensee. 

Klima. Bavarska pripada u srednjoevropsko klimatsko 
područje. Teško je govoriti o jedinstvenoj klimi cijele Ba- 
varske, jer ima znatnih razlika između pojedinih geograf- 
skih krajina. Jug, koji bi po matematičkom smještaju mo- 
rao imati blažu klimu, ima zbog Alpa znatno oštriju klimu 
nego sjever. I južni dio Švapsko-bavarske visoravni stoji 
pod utjecajem Alpa. Nizina Dunava ima razmjerno blage 
zime i topla ljeta, ali je dnevna amplituda velika. Oborine 
su u alpskim krajevima znatne. Područje Garmischa i 
Berchtesgadena spada u oborinama najbogatiji kraj Nje- 
mačke. Srednja količina oborina u ostalim bavarskim kra- 
jevima iznosi 600—800 mm godišnje. 

Stanovnici. Stanovnici Bavarske pripadaju plemenima Ba- 
varaca, Švaba i Franaka. Međusobno se donekle razlikuju 
po naravi, narječju, običajima i načinu života. Bavarci 
(Bajuvari) stanuju u Alpama i na Bavarskoj visoravni de- 
sno od Lecha, Švabe na visoravni lijevo od Lecha, a Franci 
sjeverno od Dunava. 

Vjera. Bavarska je pretežno katolička zemlja. Katolika 
ima 5,372.300, evangelika 2,202.800, a izraeličana 41.900. 
Katolički su krajevi južna i srednja Bavarska, a sjever i 
Rajnska Falačka imaju evangeličku većinu. 

Upravna podjela. Bavarska je podijeljena u 8 upravnih 
područja: 

Gornja Bavarska 16.000 km?, 1,776.000 stan., glavni grad 
Miinchen, važniji gradovi Ingolstadt, Rosenheim. 

Donja Bavarska 10.700 km?, 770.000 stan., glavni grad 
Landshut, važniji gradovi Staubing, Passau. 

Gornja Falačka 9.600 km, 650.000 stan., glavni grad Re- 
gensburg, važnija mjesta Amberg i Weiden. 

Gornja Franačka 7.500 km, 780.000 stan., glavni grad 
Bayreuth, važniji gradovi Bamberg i Hof. 

Srednja Franačka 7.600 km, 1,030.000 stan. Glavni grad 
Ansbach, važniji gradovi Niirnberg, Fiirth, Erlangen. 

Donja Franačka 8.400 km?, 790.000 stan. glavni grad 
Würzburg, važnija mjesta Aschaffenburg, Schweinfurt. 

Švapska (Schwaben) 9.800 kme, 887.000 stan.; glavni grad 
Augsburg, važniji gradovi Kempten, Memmingen, Lindau. 

Rajnska Falačka 5.493 К°, 985.000 stan.; glavni grad 
Speyer, važniji gradovi Ludwigshafen, Kaiserlautern, Pir- 
masens. 

Upravna područja Donja Bavarska i Gornja Falačka, za- 
tim Gornja Franačka i Srednja Franačka u novije vrijeme 
spojena su u jedno upravno područje sa središtima u Re- 
gensburgu, odnosno u Ansbachu. 

Kultura je na dosta visokom stupnju. Nepismenost je ri- 
jetka. Uz znatan broj srednjih, stručnih i visokih škola ima 
i sveučilišta u Miinchenu (osn. 1806), Wiirzburgu (1402) i 
Erlangenu (1743). 

Privreda. Privredno stanje Bavarske ovisi u prvom redu 
o sastavu i obliku tla. Nestašica rudnog blaga jedan je od 
glavnih razloga, da je industrija razvijena u Bavarskoj 
manje nego u ostaloj Njemačkoj. Ugljena i željeza ima 
samo u manjim količinama. Jedino su nalazišta treseta 
brojna. Grafit se kopa kod Passaua, a kvarcit iz Bavarske 
šume upotrebljava se u staklarskoj industriji. Veće zna- 
čenje imaju nalazišta soli. Znatna su nalazišta kaolina. 
Bavarska je u prvom redu ratarska i stočarska zemlja. 
Uzgaja se pšenica, ječam, zob, krumpir, šećerna repa, mak 
i hmelj. Doline Rajne, Majne i Dunava daju dosta voća i 
vina, čak ima nešto i duhana. Najrazvijenija je industrija, 
koja se temelji na poljoprivrednim proizvodima: pilane, 
preradivanje maslaca, kožare (München, Augsburg, Nürn- 
berg), galanterijska roba (Nürnberg, Fürth), cipele (Pirma- 
sens). Poznato je rezbarstvo oko Berchtesgadena i Ober- 
ammergaua. Brojne su pivovare, tvornice stakla i porcu- 
lana, te ciglane. U novije doba razvila se znatna metalna 
industrija u Münchenu, Augsburgu, Nürnbergu i Fiirthu. 
Tekstilna poduzeća su manjeg značaja. Niirnberg je još 

oznat kao središte proizvodnje sitne robe i igračaka. 
Edo isarog je znatno središte kemijske industrije. Uopće 
ima Rajnska Falačka znatnu industriju. 

Bavarska je u prometnom pogledu prolazna zemlja, u 
prvom redu između južnih i sjevernih krajeva. Željezničke 
pruge su brojne i dobro uređene. Isto tako i ceste, osobito 
one, koje su sagrađene u najnovije doba (Reichsautobahnen). 
München je prometni centar. Plovne su rijeke Dunav i 
Majna, međusobno preko Altmiihla vezane starim Ludwi- 
govim kanalom, koji ima samo lokalno značenje. Radi se 
na spoju Rajna—Majna—Dunav, koji bi bio za Bavarsku 
od neizmjerne važnosti. 

Lijepa alpska zemlja Bavarska je cilj mnogih stranaca i 
turista, koji u velikom broju posjećuju osobito poznata 
kupališta Reichenhall, Berchtesgaden, Kissingen i mnoga 
druga. U bavarskom selu Oberammergau daju se glasovite 
pasionske igre, koje posjećuju gledaoci iz cijeloga svijeta. 

LIT.: A. von Hofmann, Das bayerische Land und seine Geschichte, 
Berlin 1936; N. Krebs, Süddeutschland, Berlin-München 1923; Isti, Landes- 
kunde von Deutschland, sv. HI. Berlin 1931; А. М. Pfannholz, Deu- 
tsches Alpenland, Leipzig 1920; M. Haushofer i A. Rothpletz, Bayerns 
Hochland und München, Bielefeld i Leipzig 1924; G. Braun, Deutschland, 
Berlin 1926. N. P. 

Povijest. I. Od 6. st. do 1505. Bavarsko je pleme zauzelo 
u 6. st. Nordgau između Češke Sume i Franačke Jure, au- 
strijsko-bavarsku visoravan od rijeke Lecha do Aniže, 
Salzburg i Tirol do sutjeske kod Salurnsa blizu Bozena. 
Sredinom 8. st. proširilo je svoju vlast i na karantanske 
Slavene, tako da se B. prostirala od Franačke Jure do 
Karavanka. Već prvi poznati bavarski vojvoda, Garibald 
(oko 555), bijaše podložnik franačkog kralja. Udaljenost je 

uzrokom, da ta zavisnost nije bila stroga, pogotovu je pak 
prestala za propadanja Merovinga. Na početku 8. st. bijaše 
B. samostalna: vojvoda Teodo, koji je 696 pozvao biskupa 
Ruperta iz Wormsa, da pokrsti većinom još poganski na- 
rod, samostalno je pregovarao 716 s papom u Rimu o orga- 
nizaciji bavarske crkve. Tek Karlo Martel opet uspostavi 
125 franačku vlast u Bavarskoj, ali ne za dugo. Odilo se 
ponovno odmetnuo, a istom su ga Karlmanovi sinovi, Pipin 
- i Karlman, pokorili 743. Dvadeset godina poslije otpade i 
Tasilo. Stoga ga 788 Karlo Veliki uhapsi, ukine vojvodinu i 
podijeli Bavarsku na grofovije. Ali potkraj 9. st. Bavarci 
vladaju Njemačkom: rođeni Bavarac, nezakoniti sin pra- 
unuka Karla Velikoga, Arnulf Koruški, postaje 887 kralj 
Istočnofranačke države, bavarski mu je Regensburg prije- 
stolnica, bavarski primas, nadbiskup salzburški, kraljev je 
arhikapelan, a bavarski velikaši pune kraljev dvor. Kad se 
Arnulfov sin Ludvik IV. povukao pred Madžarima na si- 
gurniji zapad, uskrsne ponovno plemenska B. pod »prefek- 
tom« Liutpoldom. Kad on pade 907 u bitki s Madžarima, 
naslijedi ga sin Arnulf (907—937), »božjom odredbom voj- 
voda Bavaraca i susjednih krajeva«, t. j. ostataka Karanta- 
nije, Koruške i sjeverne Štajerske. Njegov je položaj tako 
samostalan, da tek ugovorom u Regensburgu 921 pristaje, 
da bar formalno prizna 
Henrika І. Saskoga za 
kralja. No protivnost iz- 
medu centralne vlasti i 
bavarskoga partikulari- 
zma dovede već 947 do 
toga, da Oton І. skine 
domaću dinastiju i po- 
sadi na bavarski prijesto 
svoga brata Henrika, ko- 
jemu dade 952 i Veron- 
sku marku sa Furlanskom 
i Istrom. Kad je vojvoda 
Henrik II. (955—995) po- 
tisnuo Madžare do Bečke 
šume i pobjedonosno pro- 
dro i u gornju Posavinu, 
dostigne B. za saske se- 
kundogeniture  vrhunac 
svoje moći, pružajući se 
od Franačke Jure do hr- 
vatske granice i Jadrana. 
Ali kad vojvoda Henrik 
IV. steče 1002 njemačku 
krunu, on sam razbije 
svoju vojvodinu otkida- 
jući od nje Korušku s jugoistočnim markama. B. se nije 
nikad više oporavila od tog udarca, to manje što su carevi 
u borbi s bavarskim partikularizmom stalno mijenjali voj- 
vode i dinastije. Tek 1156, kad je Welf Henrik Lav dobio 
Bavarsku, činilo se, da počinje novi polet. Premda se 
morao tada odreći vrhovne vlasti nad Austrijskom mar- 
kom, bio je ipak najjači njemački knez onoga doba, jer 
je posjedovao i vojvodinu Sasku. Smatrao je svoje vazal- 
stvo prema caru tako formalnim, da je uskratio Fridrihu 
Barbarosi 1176 čak pomoć u borbi protiv Langobarda; ali 
ga je baš to srušilo. G. 1180 car ga je svrgnuo i dao Ba- 
varsku Otonu Wittelsbachu. 


Nova je dinastija nastojala, da se učvrsti dosljednom 
kućnom politikom, koja je išla za tim, da silom, kupnjom 
i ženidbom skupi što više zemalja u svojoj ruci. Tako je 
Ludvik I. stekao 1214 i Porajnsku Falačku. Ali što je žilav 
dinastički egoizam sagrađivao, to su diobe opet razgrađi- 
vale. K tome je došla i utakmica s Habsburgovcima. Za 
Ludvika Bavarskoga moglo se vjerovati, da бе Wittels- 
bachovci prestići svoje susjede. On je nesamo pobijedio 
u borbi za njemačku krunu 1322 kod Mihldorfa svoga 
habsburškog takmaca Fridriha Lijepoga, nego je Habsbur- 
govce i daleko nadmašio uspjesima kućne politike. G. 1323 
pribavio je svome sinu Ludviku Brandenburg, 1342 Tirol, 
a 1346 svojoj ženi Holland, Friesland, Seeland i Hennegau. 
No Tirol je prešao već 1363 u habsburške ruke, Branden- 
burg 1373 u luksemburške, a nizozemski su feudi pripali 
1433 Burgundu. Međutim se i Bavarska sama razdrobila 
na četiri loze: Straubing, Ingolstadt, Miinchen i Landshut, 
koje je tek Albrecht IV. 1505 konačno združio. 

Il. Od 1508 do 1648. Za Vilima IV. (1508—1550) zađe B. 
u dilemu, koja ju je mučila sto i pedeset godina. Kao uvje- 
reni katolici morali bi bavarski vojvode biti prirodni sa- 

veznici Habsburgovaca u borbi protiv protestanata, a kao 
članovi njemačke kneževske republike, koji su ljubomorno 
čuvali svoj »libertet« te ga bezobzirno produbljivali, bili 
su isto tako prirodni saveznici protestanata protiv Habs- 
burga. Beskompromisni katolicizam Vilima IV. jasno ozna- 
čuju njegova tri vjerska mandata od 1522, 1524 i 1531 pro- 
tiv Luthera i njegovih pristaša, koje je izdao u smislu 
Wormskoga edikta cara Karla V. Zabranjujući i samo 
raspravljanje o novoj vjeri postigao je globama, uzama, 
progonima i smrtnom kaznom, da je B. već sredinom tri- 
desetih godina opet imala vanjski izgled posve katoličke 
zemlje. : 
Nerješivo je pak bilo za nj habsburško pitanje. Habsbur- 
govci su sticanjem Württemberga 1520 opasno pojačali kli- 
ješta, u kojima su držali Bavarce svojim austrijskim i švap- 
skim posjedima. Tražeći za to naknadu na drugoj strani, 
htio je Vilim upotrijebiti seljačku bunu u Salzburgu 1525, 
da zaposjedne onu zemlju, ali ga je u tom spriječio Ferdi- 
nand Austrijski. G. 1526 Vilim se natjecao za češku krunu, 
no i pored papine, francuske i poljske potpore opet pro- 
pade protiv Ferdinanda. Ostala mu je još nada, da će ga 
knezovi narinuti caru Karlu kao rimskoga kralja, t. j. kao 
nasljednika njemačkoga prijestolja. Od 1524 trudio se, da 
predobije izbornike. Kad 
2 dode do izbora 1531, 
| prođe Ferdinand. Vilim 
. je stoga traZio od svojih 
. staleZa sredstva za na- 
, oružanje, jer da Habs- 
burgovci kane učiniti 
knezove svojim »robovi- 
ma«. U skladu s time 
sklopi 24. X. 1531 savez u 
Saalfeldenu s protestant- 
skim knezovima, koji su 
se svezali jedva pol go- 
dine prije schmalkalden- 
skim ugovorom protiv 
cara, a 26. V. 1532 Saal- 
feldenci zaključe u istu 
svrhu ugovor u Scheyernu 
čak sa Francuskom. No- 
vac, udaje francuskih 
princesa za bavarske pri- 
jestolonasljednike i po- 
dupiranje bavarske žu- 
dnje za rimskom kraljev- 
skom krunom bili su ota- 
da sredstva, kojima je 
Francuska izigravala Wittelsbachovce kroz vjekove protiv 
Habsburgovaca. 


Udaja Ferdinandove kćeri Ane za Vilimova sina Al- 
brechta V. 1546 i slom habsburškoga univerzalizma 1552 
otupiše donekle austrijsko-bavarski dualizam, a s druge 
strane je baš suradnja s protestantskim knezovima uskri- 
sila i bavarski protestantizam. Stoga stoji wittelsbaška 
politika u drugoj polovini 16. st. prije svega u znaku tota- 
litarnoga katoličanstva. 


Pošto je već Vilim otvorio isusovcima put u Njemačku, 
pozvavši ih kao učitelje 1549 na svoje sveučilište u Ingol- 
stadt, nagrnuo je za Albrehta V. (1550—1579) novi val: isu- 
sovački kolegiji niču 1556 u Ingolstadtu, 1559 u Münchenu 
i 1578 u Landsbergu. Kako je B. prije borbom za kneževski 
»libertet« pridonijela svoj dio, da spase njemački prote- 
stantizam, tako je sada spasla svojom inicijativom za pro- 
tivureformaciju njemački katolicizam. Kada je Albreht V. 
umro, nesamo da je protestantizam u Bavarskoj istrije- 
bljen, nego je katolicizam već prešao u ofenzivu preko 
bavarskih granica. Sam je Albrecht doveo još 1569 trinaest- 
godišnjega svoga nećaka Filipa iz Baden-Badena u München 
i rekatolizirao njegovu djedovinu. 1571 prenio je protivu- 
reformaciju i na štajerski dvor u Graz udajom svoje kćeri 
Marije za nadvojvodu Karla, a međutim je počeo osvajati 
i sjeverozapadnu Njemačku. G. 1566 postade njegov dva- 
naestgodišnji sin Ernst, biskup freisinški, koadjutorom bi- 
skupa u hanoverskom Hildesheimu, 1573 i njegovim naslje- 
dnikom, 1581 biskupom u Lüttichu, 1583 nadbiskupom u 
Kölnu, a 1586 steče uza sve to još i biskupiju Münster. 
Rekatolizacija donjega Porajnja i Westfalske bila je time 
osigurana, to više, što je otada Köln bio tako rekavši ba- 
varska sekundogenitura, jer su se do 18. st. redali bavar- 
ski prinčevi na nadbiskupskoj stolici. 

Maksimilijan I. (1597—1651) kao vođa katoličke Lige, 
koju je osnovao 1608 za borbu protiv protestantskih knezo- 
va, stavi za tridesetgodišnjega rata svoju vojsku na raspo- 
loženje caru Ferdinandu II. i dobije za to kao nagradu 1623 
Gornju Falačku i čast kneza izbornika. Ali čim se car rije- 
Sio bavarskoga tutorstva osnutkom svoje vojske pod Wal- 
lensteinom, izbije stara protivnost Habsburg-Wittelsbach. 
Wallensteinove su pobjede odjednom nesamo dovele u 
pitanje nesporno diplomatsko i vojničko vodstvo, koje je 
Maksimilijan dotada vršio, nego su plašile knezove i sabla- 
šću, da će car sada napokon smrviti njihov libertet i prema 
Wallensteinovu savjetu prekovati njemačku anarhiju u 
apsolutnu monarhiju nalik na Francusku. Stoga stupi Maksi- 
milijan smjesta u vezu s protestantskim knezovima i Fran- 
cuskom te prisili cara, da 13. VIII. 1629 otpusti Wallen- 
steina. B. je ispaštala tu politiku ratnim grozotama, koje su 
švedske čete ubrzo prenijele i na njeno tlo; ali je bavarski 
vojvoda još doživio zadovoljstvo, da je westfalski mir 1648 
uništio posljednje ostatke carske vlasti u Njemačkoj. 

III. 1648 do 1801. U središtu bavarske politike stoji u 
drugoj polovini 17. st. španjolska baština, koja je dospije- 
vala, jer se moglo računati, da će s Karlom II. izumrijeti 
španjolska loza Habsburgovaca. Car Leopold 1. i Luj XIV. 
prisvajahu sebi pravo na nasljedstvo. To je dalo Ferdi- 
nandu Mariji Bavarskom mogućnost, da se umiješa. G. 1670 
sklopi sa Francuskom ugovor, koji je predviđao za Luja 
njemačku krunu, a za Ferdinanda jedan dio španjolske ba- 
štine. Njegov je sin Maks Emanuel mislio, da može isto 
postići s austrijskom pomoći. Prva je naime Leopoldova 
žena, Margareta Terezija, bila Karlova sestra, a jedino di- 
jete iz toga braka bijaše Marija Antonija. Maks Emanuel 
oženi se njom 1683, a u reverzu, koji je morala tom prili- 
kom potpisati, odrekla se doduše svih prava na španjolsko 
nasljedstvo u korist muških potomaka svoga oca, ali je 
njen muž imao dobiti poslije Karlove smrti španjolsku 
Nizozemsku. Kako madridski dvor nije pristao na to, da 
odobri taj reverz, smatrajući Mariju Antoniju za jedinog 
zakonitog nasljednika, to su bavarski izgledi bili u svakom 
slučaju osigurani, kako se činilo, bar minimalnom bečkom 
ponudom. G. 1691 Maks Emanuel postade zaista već na- 
mjesnik u Nizozemskoj, a iduće mu se godine rodi sin 
Josip Ferdinand, kojega Karlo odredi oporukom za bašti- 

nika cijele monarhije. Pod austrijskim je utjecajem ta opo- 
ruka bila opet poništena, ali s tim uspjehom, da Karlo 1700 
na samrti odredi nasljednikom unuka Luja XIV., Filipa V. 
Burbonskoga. Budući da austrijski dvor tada još nije shva- 
ćao, od kolike bi važnosti bilo za nj, da Wittelsbachovci 
nađu napokon poprište svojim ambicijama što dalje od 
Beča izvan njemačkih granica, to je Leopold prihvatio bor- 
bu sa Francuskom, uskraćujući svom zetu i Nizozemsku. 
Pristanak Maksa Emanuela uz Francuze omogući doduše 
Austriji, da 1704 osvoji cijelu Bavarsku, ali je morade 
1714 mirom u Rastattu, iako teška srca, vratiti. 

Nedavna je okupacija uvjerljivo pokazala, koliko bi se 
položaj habsburškoga cara pojačao u Njemačkoj priključe- 
njem wittelsbaške države, jer bi se time stari, švapski po- 
sjedi spojili s Austrijom i uspostavila apsolutna prevlast 
habsburškoga cara nad dinastički rasparčanim ostatkom 
južne Njemačke. Stoga je princ Eugen dao Wittelsbachov- 
cima na izbor, štogod hoće, u zamjenu za Bavarsku: 
Belgiju, Milan ili Siciliju. No Wittelsbachovci su željeli 
nove zemlje uz Bavarsku, ali ne mjesto nje. 


Baš gubitak španjolske baštine svratio im je poglede na 
austrijsku. Od dva Leopoldova sina jedan je, Josip, umro 
1711 bez muške djece, a isto ih tako ni drugi, Karlo VLI. 
nije imao. U ovakvim se okolnostima Maks Emanuel kao 
potomak i muž habsburških princeza smatrao za budućega 
gospodara Austrije, a njegov sin Karlo Albert još je poja- 
čao svoj položaj 1722 vjenčanjem s Josipovom kćeri, Mari- 
jom Amalijom. Čim Karlo УІ, 1740 umre, prijavi on svoj 
zahtjev za baštinom. U ratu za austrijsko nasljedstvo 
zauzme 1741 Gornju Austriju, 7. XII. primi u Pragu kao 
češki kralj zakletvu vjernosti češkoga plemstva, a 12. II. 
1742 dade se kao Karlo VII. okruniti za njemačkoga cara. 
Ali istoga dana, kad se Wittelsbachovcima ispunio vjekovni 
san, Austrijanci su ušli u Minchen i zaposjeli Bavarsku. 
Marija Terezija je sada obnovila ponude princa Eugena. 
Zanesena nadama u uspjeh svoje ofenzive protiv Francu- 
ske, stavila je Karlu Albertu na izbor osim Belgije i Alza- 
ciju, Lotaringiju i Franche-Comté s kraljevskom krunom. 
Ali on odbi te se u listopadu 1744 čak opet dočepa većega 
dijela svoje zemlje. Smrt, 20. I. 1745, sačuva ga od poni- 
ženja, da bi morao opet ponovno bježati; stoga njegov sin 
Maksimilijan Josip hitno sklopi mir u Fiussenu, da bar 
spase Bavarsku. ; 

Sticanje je Bavarske postajalo za austrijske dršavnike 
sve prešniji cilj, kad se pokazalo, da nije više moguée oteti 
pruskom kralju Fridrihu Velikom Šleziju. Položaj је 
Austrije i gubitkom Šlezije bio u Njemačkoj tako po- 
ljuljan, da je kancelar grof Kaunitz pomišljao već za 
sedmogodišnjega rata opet na to, da steče Bavarsku. Ni 
Maksimilijan Josip ni njegov zakoniti baštinik Karlo 
Teodor, knez izbornik Falački i vojvoda Jüliški, nisu imali 
djece. Budući da je Bavarska bila skup njemačkih i čeških 
feuda, bio je Kaunitz već 1772 na čistu o tome, da bi 
Habsburgovci mogli zahtijevati poslije smrti Maksimilijana 
Josipa velik dio Bavarske kao ispražnjen feud. Karlo 
Teodor slagao se s time bez obzira na svoga nasljednika 
Karla Zweibrückenskoga. Kad je Maksimilijan Josip 30. 
XII. 1777 umro, potpisao je Karlo Teodor već 3. I. 1778 
sporazum s Austrijom, koja je odmah nato zaposjela ustu- 
pljene krajeve. To bi priključenje toliko poremetilo odnos 
sila u Njemačkoj na štetu Prusije, da je Fridrih II. već 
3.VII. navijestio Austriji rat i prisilio je tješinjskim mirom 
1779, da isprazni Bavarsku osim desnoga brijega Inna. Novi 
pokušaj Josipov, da dobije Bavarsku, nije bio sretniji. Karlo 
Teodor pristao je doduše, da je zamijeni za Belgiju, ali je 
Fridrih Veliki pokrenuo »savez knezova« za očuvanje 
status quo-a. Za drugoga je koalicionog rata protiv Fran- 
cuske Austrija još jedamput nabacila pitanje zamjene 
Bavarske, ali opet uzalud, jer je Maksimilijan Josip, na- 
sljednik Karla Teodora (1799—1825), stekao ugovorom u 
Gačini od 1. X. 1799 jamstvo čak ruskoga cara Pavla I. 
protiy austrijskih namjera. Poraz pak koalicije i mir u 
Lunévilleu, koji je Bavarskoj oteo 1801 Falačku i Jülich, 
pokopao je zauvijek te namjere. | 

Što bi bilo značilo za Austriju, da je mogla priključiti 
sebi Bavarsku, pokazalo je u punom svijetlu tek 19. sto- 
ljeće. Austrija bi s proširenom njemačkom podlogom bila 
mogla ući sa sasvim drugim izgledima i u rat protiv Prusije 
za njemačko jedinstvo i u borbu sa slavensko-madžarsko- 
talijanskim nacionalizmima kod kuće. 

IV. 1801. do 1934. Budući da je Napoleon osigurao naro- 
čitom odredbom mira u Lunćvilleu njemačkim knezovima, 







































































da im se gubitci na lijevom brijegu Rajne moraju nadokna- 
diti na desnom, to je Maksimilijan Josip već ugovorom od 
24. VIII. 1801 prešao na francusku stranu i dobio zaklju- 
čkom »odbora državnoga sabora«, koji je imao provesti 
Napoleonov diktat, kao naknadu biskupije Bamberg, Frei- 
sing, Augsburg, dijelom i biskupije Würzburg, Passau i 
Eichstadt, osim toga veliki broj opatija, slobodnih gradova 
i sela, svega 854.000 novih stanovnika. Zato se B. za trećeg 
koalicionog rata 1805 već borila uz Napoleona te je ste- 
kla požunskim mirom suverenitet s kraljevskom krunom, 
Tirol, Vorarlberg, veći dio starohabsburških posjeda u 
Švapskoj, Augsburg i ostatak biskupija Augsburg i Passau. 
14. I. 1806 udao je kralj svoju kćer Augustu za Napole- 
onova pastorka Eugena Beauharnaisa, 12. VII. pristupio je i 
Porajnskom savezu i bio za to nagrađen medijatizacijom 
Niirnberga i cijeloga reda malih knezova, grofova i slobo- 
dnih vitezova; bečki mu je mir doznačio između ostaloga 
još i Regensburg, Salzburg i Bayreuth u zamjenu za južni 
Tirol. A kako se priključio saveznicima još prije bitke kod 
Leipziga ugovorom u Riedu 8. X. 1813, to je doduše morao 
opet ustupiti Austriji Tirol, Vorarlberg i Salzburg, ali mu 
je bečki kongres to nadoknadio Wiirzburgom, Aschaffen- 
burgom i Porajnskom Falačkom, tako da je B. ušla 1815 u 
. novi Njemački savez sa 75.000 km? i 3 i po milijuna stano- 
vnika prema 40.000 km? i 1 milijun, koliko je imala 1800. 
Francuski je utjecaj ostavio u južnoj Njemačkoj jak 
osjećaj kulturne superiornosti prema reakcionarnoj Austriji 

i Prusiji. »Rukopis iz Južne Njemačke« daje mu 1820 i 
| jasan izraz, kad predstavlja kao prave Nijemce samo na- 

predne, liberalne južne Nijemce, a ne polunjemačke velike 

sile na istoku. S toga stajališta još naknadno opravdava 

Porajnski savez te ga nastoji ponovno uskrsnuti u naciona- 
| lističkom ruhu kao savez čiste Njemačke, о koju bi se 
Berlin i Beč mogli oslanjati, ali u koju ne bi smjeli ulaziti. 
Upravo je iz te protivnosti prema austrijsko-pruskom apso- 
lutizmu Maksimilijan I. Josip dao Bavarskoj već 26. VI. 1818 
i ustav sa dva doma. Ali nemiri u Münchenu 1830, po- 
taknuti srpanjskom revolucijom u Parizu, i demokratski 
Pokret, koji je našao svoje središte u Falačkoj zbog za- 
razne blizine Francuske i uzbunio vlasti 1832 skupštinom 
u Hambachu, gdje su izvjesili crno-crveno-Zutu zastavu nje- 
mačkoga jedinstva i klicali udruženim republikama Evrope, 
navedoše i Ludvika I. (1825—1848) na reakciju. Studentski 
. izgredi, izazvani u veljači 1848 mržnjom na kraljevu lju- 
_ bavnicu, plesačicu Lolu Montez, pretvoriše se pod utjeca- 
jem pariskih vijesti u ožujsku revoluciju i iznudiše uspo- 
stavu liberalnoga režima. Kralj se pak odreče krune u ko- 
rist svoga sina Maksimilijana II. 

Kad je narodna skupština u Frankfurtu izglasala u ožujku 
1849 ustav ujedinjene Njemačke s pruskim carem, a bez 
Austrije, B. mu je uskratila priznanje. Protiv pruske Unije, 
koja je htjela 1849/1850 ujediniti Njemačku slobodnim spo- 
razumom knezova pod vodstvom Prusije, B. je sklopila 
»savez četiriju kraljeva« s Hannoverom, Saskom i Wiirttem- 
bergom te pomogla Austriji, da obnovi Njemački savez, 
kako je postojao prije revolucije. Bavarskom je ministru 
von der Pfordtenu lebdio pri tome pred očima »njemački 
trijas«, koji bi postavio uz Austriju i Prusiju blok srednjih 
i malih država pod vodstvom Bavarske. Kad se odnos iz- 
među Beča i Berlina sve više zaoštravao, stajao je Pfordten 
na strani Austrije i predložio 1866 reformu saveznoga 
ustava, prema kojoj bi Austrija ostala u savezu, ali Prusija 
bi dobila vojno zapovjedništvo nad sjevernom Njemačkom, 
a B. nad južnom. No prijedlog nije prodro. B. je u ratu 
protiv Prusije 1866 podlegla zajedno s Austrijom. Platila 
je samo neznatnu ratnu odštetu, jer je pristala 22. VIII. 
na tajni savez s pobjednikom za obranu i napadaj. Ver- 
sailleskim ugovorom od 23. XI. 1870 pristupila je Sjevero- 
njemačkom savezu, a već pismom od 30. XI. pozvao je 
Ludvik II. pruskoga kralja, da obnovi njemačko carstvo. 

Revolucija od 7. i 8. XI. 1918 proglasila je bavarsku repu- 
bliku. Predsjednik vlade postade nezavisni socijalni demo- 
krat Kurt Eisner, predsjednik sovjeta radnika i vojnika u 
Münchenu. Kad je pao kao žrtva atentata grofa Arco- 
Valleya 21. II. 1919, digao se centralni sovjet radnika, voj- 
nika i seljaka, i razjurio skupštinu. Umjereni su socijalisti 
ipak uspjeli, da sastave parlamentarno ministarstvo, ali ga 
je treća revolucija od 7. IV. prisilila, da pobjegne u Bam- 
berg. Tek u borbama 1. i 2. V. bavarski, wiirttemberški i 
Pruski dobrovoljci osvojiše opet Miinchen i srušiše sovjete. 
Isto je tako bio skršen ustanak nacionalsocijalista 8. IX. 
1925 pod Hitlerom i Ludendorffom, koji su kanili maršem 

(Foto H. Retzlaff) 
SELJACI IZ GORNJE BAVARSKE 
( Menschenschónheit) 


na Berlin osnovati nacionalsocijalistióku vlast. Iza dolaska 
Hitlera na vlast 30. I. 1933 postao je general von Epp 9. 
III. drZavni komesar za Bavarsku, 10. IV. drZavni namje- 
snik, a zakonom od 30. I. 1934 uopée je ukinuta drZavnost 
njemačkih zemalja. 

LIT.: E. Rosenthal, Geschichte des Gerichtswesens und Verwaltungs- 
organisation Bayerns, 2 sv., 1889—1906; S. Riezler, Geschichte Bayerns, 

sv., l. u 2. izd., 1878—1927; Th. Bitterauf, Bayern als Königreich 
1806—1906, 1906; M. Doeberl, Entwicklungsgeschichte Bayerns, 3 sv. 1.— 
3. izd., 1916—1931; Isti, Bayern und Frankreich, 2 sv., 1900—1903; Isti, 
Bayern und die deutsche Erhebung wider Napoleon, 1., 1907; Isti, Bayern 
und Deutschland, 2 sv., 1922—1925. Lj. H. 


BAVARSKO-AUSTRIJSKA NARJEČJA njem. jezika 
prozvana su po bavarskom plemenu, koje se starogerman- 
ski nazivalo Baiuvarios. Oznaka potječe od imena keltskih 
Boja, koji su prije Isusa stanovali u današnjoj Češkoj, ali 
i nešto zapadnije u kasnijoj Bavarskoj. Po njemu su pro- 
zvani germanski Markomani i neki drugi Germani, koji su 
se kasnije tamo naselili, Bajuvarima. Bavarsko-austrijska 
narječja čine в alemansko-švapskim i gornjofranačkim 
južno- ili gornjonjemačko jezično područje. Ti se dija- 
lekti razlikuju poglavito od sjevernog ili donjonjem. je- 
zičnog područja zajedničkom promjenom konsonanata p, 
t, k, koja je nastala u 5. i 6. st. pos. Kr. i učinila velik jaz 
između sjevernih i južnih njemačkih dijalekata. Tako 
na pr. sjeveronjem. slapen u južnonjem. i današnjem knji- 
ževnom jeziku glasi schlafen »spavati«, sjeveronjem. water 
južno- i knjiZevnonjem. Wasser »voda«, sjeveronjem. mik 
južno- i književnonjem. mich »mene«. Bavarsko-austrij- 
skim dijalektima je najzapadnija crta rijeka Lech i istočna 
granica pokrajine Vorarlberga, najsjevernija se proteže od 
Nürnberga do Egerlanda u Sudetima i Karlsbada, na jugu 
seže do talijanskog i slovenskog jezičnog područja, a na 
istoku se dotiče češkog i madžarskog. Govori se u najve- 
ćem dijelu Bavarske, u Gornjoj i Donjoj Austriji, Sude- 
tima, Burgenlandu, Koruškoj, Štajerskoj, u Sette comuni 
(u talijanskom Tirolu) i u Kočevju. Na bavarsko-austrij- 
skom dijalektičkom području imade dosta velikih lokalnih 
razlika u izgovoru, ali je svim krajevima zajednički izgo- 
vor staronjem. diftonga ia, ie: liap »mio«, schiassen »pu- 
cati«, čemu u književnom jeziku odgovara monoftong î 
(pisan ie): lieb, schiessen. Austrijski dijalekt zamjenjuje 
diftong ei sa oi. Cijelo bavarsko-austrijsko područje po- 
znaje prastari dual drugog lica lične zamjenice 6s, enk, 
koji oblici danas služe mjesto plurala ihr »vi«, euch »vama«; 
mjesto složenica sa zer voli složenice sa ver, na pr. verbre- 
Chen »razbiti« mjesto književnonjem. zerbrechen, ili slo- 
ženice sa der mjesto složenica sa er, na pr. derschlagen 
»ubiti« mjesto književnonjem. erschlagen. Deminutiva ili 
umanjene riječi tvore se sa le, na pr. maidle »djevojka«, 
mjesto književnonjem. Mádchen. I rječnik pokazuje znat- 
nih razlika. Mjesto književnonjem. hören »slušati« kaže 
se losen, mjesto književnonjem. heben »dizati«, govori se 


dijalektički lupfen. — Alemansko-švapska narječja. 

LIT.: J. Schmeller, Die Mundarten Bayerns (Neudruck) 1929; O. 
Brenner i A. Hartmann, Bayerns Mundarten, 2 sv., 1892—95; I. Schmeller, 
Bayerisches Wörterbuch, 2. izd., 2 sv., 1872—77. š 


С. 5. 
BAWOROWSKI, Wiktor, grof, Ж 1826, + 1894, poljski bi- 
bliofil i književnik. Sabirao je dragocjene i rijetke knjige i 
prevodio djela Racinea, Wielanda i Byrona na poljski. 
G. 1853 preveo je Hasanaginicu (Zona Agi Hasan-Agi). 
Prijevod je izišao u lavovskom časopisu Dziennik Literacki 

pod pseudonimom Wiktor z Baworowa. Pod starost je 
izgubio vid i u očaju počinio samoubojstvo. J. B-č. 
BAX, Sir Arnold Edward Trevor, * London 1883, mo- 
derni engleski nacionalni skladatelj s izrazito ličnom no- 
tom. Njegova umjetnost polazi od pučke popijevke. Pisao 
je kompozicije za orkestar (simfonije, simfonijske pjesme, 
varijacije, koncerte za violinu i violoncello, fantazije, ba- 
lete), velika zborna djela s orkestrom i manjim instrumen- 
talnim ansamblima te a capella-zborove. Osim toga ima 
od njega komorne glazbe, kompozicija za klavir, popje- 
vaka i obradba pučkih popjevaka. . S-i. 
BAXTER, Robert Dudley, Ж Doncaster (Engleska) 1827, 
T Hampstead 1875, financijski stručnjak i statističar. Kao 
član Statistical society i drugih ekonomskih i kulturnih 
društava donio je svojim analitičkim i deskriptivnim du- 


hom ma polju statistike i ekonomije mnogo novih ideja. 
IBL.: Najvažnija su mu gospodarska djela: The Budget and the 
Income Tax, 1860; Railway Extension and its Results, 1866; The National 
Income, 1868; The Foreign Cattle Market Bill, 1869; The Taxation of 
the United Kingdom, 1869; National Debts of the World, 1871; Recent 
Progress of National Debts, 1874; Local Government and Pa Von 
1874. . A-6. 


BAYARD ili BAYART, Pierre du Terrail, seigneur de, 
Ж dvorac Bayard kraj Grenoblea 1475, + 30. IV. 1524. Naj- 
prije je bio paž savojskog vojvode, a zatim je prešao u 
službu francuskog kralja. С. 1495 prati Karla УШ. u Ita- 
liju, gdje prvi put sudjeluje u borbi. Za vrijeme Luja XII. 
sudjelovao je u zauzeću Milanske pokrajine (1499) i odli- 
kovao se u napuljskom kraljevstvu (1503). G. 1505 on je 
sam branio most na Gariglianu protiv čitave čete neprija- 
telja, 1507 ugušio je pobunu u Genovi, a 1509 je mnogo 
pridonio pobjedi kod Agnadela. G. 1515 je Franjo I. nje- 
govom zaslugom pobijedio kod Marignana. G. 1521 spasi 
grad Mézières, koji je podsjedao Karlo V. Vrativši se u 
Italiju, da dođe u pomoč nesposobnom Bomnivetu, uspio 
je da spasi vojsku prijelazom rijeke Sesije kod Romagnana. 
Štiteći vojsku za tog prijelaza, bio je smrtno ranjen. Ima 
nadimak »viteza bez straha i bez prigovora«. Tri su mu 
suvremenika napisala životopis: Symphorien Champier (Les 
Gestes ensemble la vie du preux chevalier Bayard avec sa 
généalogie, 1525, novo izdanje Pariz 1918), Aymar Rival i 
anonimni pisac »Le loyal serviteur« (po svoj prilici Jacques 
de Mailles, Bayardov tajnik) (La tres joyeuse, plaisante et 
récréative histoire... des faits, gestes, triomphes et prouesses 
du bon chevalier sans peur et sans reproche, le gentil sei- 
gneur de Bayart.. 1527, novo izdanje Pariz 1878). 


LIT.: A. de Terrebasse, Histoire de Pierre Terrail seigneur de 
Bayart; P. P. Plan, Histoire du chevalier Bayard, Lausanne 1913. J. D-e. 

BAYER, Josef, * 1847, + 1925. Od 1880 prof. kirurgije i 
prvi rektor na Visokoj veterinarskoj školi u Beču. Pionir 
na polju veterinarske kirurgije i jedan od glavnih suradnika 
velikog priručnika veterinarske kirurgije: Bayer-Fróhner- 
Schmidt, Tierärztliche Chirurgie und Geburtshilfe. (бә 

BAYEUX, gradić u sjevernoj Francuskoj, u Normandiji, 
ва prastarom biskupijom i krasnom katedralom. 

U arheološkom muzeju toga grada čuva se znameniti sag ili ćilim 
(franc. .Tapisserie de Bayeux), umjetničko djelo od neprocjenjive vri- 
jednosti za povijest, kulturnu historiju i folklor 11. st. To je 70 m dug, 
im širok ćilim od bijelog, ali sada već svjetlosmeđe izblijedjelog platna, 
majstorski izvezen svilom u osam boja, a prikazuje u detaljima voj- 
nički pohod i zauzeće Engleske po normanskom vojvodi Vilimu Osva- 
jaču (engl. William the Conqueror) 1066. Izvezena su 72 prizora: od 
dolaska zadnjeg anglosaskog kralja Haralda u Normandiju prilikom 
brodoloma, pa sve do pobjede normanske vojske kod Hastingsa i 
divljeg bijega Anglosasa. Sag je s obje strane obrubljen dekorativnim 








NORMANI SE UKRCAVAJU ZA ENGLESKU 
Bayeux, Katedrala 

okrajcima, na kojima su prikazani prizori iz Ezopovih i Fedrovih 
basana, nadalje raznolike životinje i scene iz ratarstva i lova. To je 
bez sumnje dragocjen spomenik za izučavanje stare engleske povijesti. 
Lokalna tradicija grada Bayeuxa pripisuje taj umjetnički rad norman- 
skoj vojvotkinji, a kasnijoj engleskoj kraljici Matildi, ženi Vilima 
Osvajača, koja da se za vrijeme ratnoga pohoda na Englesku bila 
Povukla u samostan i s opaticama izradila sag prema autentičnim vije- 
stima, što ih je po glasnicima neprestano dobivala od svojega muža iz 
Engleske, tako da su prikazane scene s latinskim natpisima nad poje- 
dinim slikama neobično važni dokumenti za rekonstruiranje povijesti 
osvojenja Engleske. Međutim nastoji F. Pluquet (Essai historique sur la 
ville de Bayeux, Caen 1829) dokazati, da je sag u vezi s Odonom, polu- 
bratom Vilima Osvajača, koji je bio biskup Bayeuxa i svojega brata 
pratio u Englesku. On da je ćilim dao izvesti za svoju katedralu, u 
kojoj se zaista ta umjetnina kroz cijeli srednji vijek izlagala svake 
godine na Ivanje. Od Napoleonovih vremena ne čuva se sag više u 
biskupovoj katedrali nego u arheološkom muzeju. Najbolja reprodukcija 
u bojama od C. A. Stotharda, 1818, Vetusta monumenta, 6 sv. 

Sličan je sag sačuvan u Njemačkoj, a izradile su ga u prvoj polovici 
14. st. opatice cistercitskog samostana Wienhausen. Slike predstavljaju 
scene iz znamenitog ljubavnog romana o Tristanu i Izoldi, po epskoj 
obradbi Eilharda von Oberg. С. 5, 


BAYLE, Pierre, Ж 1647, T 1706, francuski filozof, u pro- 
svjetiteljskom pokretu vrlo utjecajan mislilac, Zivo i odluc- 
no, upravo borbeno zastupa misao, da izmedu nauke i reli- 
gije, umne spoznaje i vjerovanja, postoji nepomirljiva 
opreka. Vjerski nazor ne nadmašuje uma, već mu je napro- 
sto protivan. Stoga B. zabacuje razumsku religiju deista, 
odvaja moral od religije, držeći, da se on osniva na osnovu 
razumskom, i zastupa konfesionalnu toleranciju. Utjecaj 
njegovih misli udario je međutim drugim putem, nego što 
je on htio, jer pravo uzevši on ne zagovara bezboštva niti 
je želio da obori religiju, iako je u svojoj toleranciji tvrdio, 
da je država ateista moguća. Bio je naime skeptik, koji je 
bio uvjeren, da razumska spoznaja ne dolazi do izvjesnosti, 
ali je ipak ostao vjernik, jer je držao, da se vjerske istine 
ne utvrđuju logički. Njihova snaga ne leži u dokazu, veli 
on, nego u potrebi čuvstva. A. B-a. 

BAYONNE, 1. grad u Francuskoj na utoku Nive u 
Adour, koji čine njegovu luku, udaljenu 5 km od Atlant- 
skog oceana, staro naselje Baska s građevinama španjolskoga 
sloga, glavni grad okružja (arrondissementa) između Pire- 
neja i oceana, ima 32.000 stan. Važnija mu je prošlost 
nego sadašnjost. Od 10. st. sjedište je biskupa. Stolna 
crkva potječe iz 13. st. Tvrdi se, da je u B. 1565 na 
sastanku Katarine Medici i njezina sina francuskoga kralja 
Karla IX. s vojvodom Albom, izaslanikom španjolskoga 
kralja Filipa IL, zasnovan strašni pokolj francuskih prote- 
stanata u Bartolomejskoj noći. Ovdje su održana 1808 
međunarodna vijećanja za nov poredak u Španjolskoj i 
Varšavskoj vojvodini po volji Napoleonovoj. Navodno je 
u B. 1640 napravljen bodež, koji je prozvan bajuneta 
(franc. bayonnette). Luka nema mnogo prometa, jer pli- 
čine Adoura oteščavaju vezu s oceanom. U njoj je cvala 
gradnja brodova od drva iz Pireneja. U gradu su tvornice 
šunke i čokolade, podrumi vina iz okolice i predionice 
španjolske vune, a velika se industrija razvija izvan grada 
(Forges de l'Adour). 

2. Luéki grad u saveznoj drZavi New Jersey, USA, za- 
pravo predgrade New Yorka, ima 90.000 stan. U njemu su 
rafinerije petroleja i kemijska industrija. N. Z. 

BAYREUTH, glavni grad bavarskog upravnog okruZja 
gornje Franačke. Leži u kotlini između Franačke Jure i 
Smrečine (Fichtelgebirge). Ima 37.000 stan., većinom evan- 
geličke vjere. Zbog ugodna položaja izabran je za rezi- 
denciju markgrofova Brandenburg-Kulnbach i otada poči- 

BAYREUTH, Stari dvorac 


nje njegov jaéi razvoj. Njihov stari dvor je i danas sre- 
diste mjesta. B. je postao glasovit djelovanjem Richarda 
Wagnera. Grob mu se nalazi u vrtu njegove vile »Wahn- 
fried«. U B. je umro i Franz Liszt, koji je pokopan na ta- 
mošnjem groblju. Na jednom brežuljku sjeverno od kolo- 
dvora nalazi se Wagnerov Festspielhaus (zgrada za svečane 
igre). To je prilično jednostavna građevina, građena od 
1872—1876. U B. je znatna tekstilna industrija. N. P. 


Svečane igre u B. B. postade znamenit upravo zbog toga, što ga 
je R. Wagner već 1871 odabrao kao mjesto, u kome će sagraditi svoje 
kazalište za svečane igre. U manjem mjestu, daleko od industrijske 
vreve velegrada, imali su — po Wagneru — posjetnici svečanih igara 
jedino mogućnost, da nađu prilike za mirnu koncentraciju, kojom 
valja te svečane igre slušati i njihovu idejnu sadržinu, prikazanu na 
Sceni samo u simbolima, doživjeti kao najvišu manifestaciju cjelovitog 
umjetničkog djela. Bayreuthsko je kazalište bilo sagrađeno, i kad nisu 
dostajala sredstva sakupljena od brojnih patronatskih društava, morao 

. je pomoći darežljivi i Wagneru naklonjeni bavarski kralj. Članovi pa- 
tronatskih društava imali su prednost kod posjeta svečanih igara, a 
osim toga dijelile su se stipendije za manje imućne posjetnike. Zapravo 
su bayreuthske svečane igre postale znamenitom svjetskom umjetni- 
čkom atrakcijom, koja je imućne strance (među ovima i umjetnike) va- 
bila godimice, da gledaju Wagnerove muzičke drame u stilski dotjera- 
nim izvedbama, naročito u doba, kad je zbog autorske zaštite poslje- 
dnja opera Wagnerova Parsifal bila prikazivana samo u Bayreuthu (do 
1913). Prve svečane igre bile su 1876, kad se prvi put prikazivala cijela 
Wagnerova tetralogija Der Ring der Nibelungen. Financijalni neuspjeh 
prisilio je Wagnera, da narednih godina ne nastavi s prikazivanjem sve- 
čanih igara, a Ring postade repertoarnom svojinom svih opernih kaza- 
lišta. Tek 1882 opet su priredene svečane igre u B.; prvi je put prika- 
zivan Parsifal. Iza smrti Wagnerove njegova je udovica Cosima, zaje- 
dno s drugim uglednim promicateljima Wagnerove umjetnosti, nastavila 
S priredivanjem svečanih igara, pa su se one postepeno ustalile. Od 
prvotne namisli Wagnerove, da se u B. prikažu u stilski najdotjera- 
nijim izvedbama najznatnija djela velikih njemačkih opernih sklada- 
telja, poslije se odustalo; B. postade i ostade sve do današnjega dana samo 
mjesto prikazivanja Wagnerovih muzičkih drama. Tu nastupaju najzname- 
nitiji dirigenti i najbolji interpreti pojedinih uloga u Wagnerovim dje- 
lima (i to ne samo Nijemci, već i umjetnici drugih naroda). Postepeno 
su izvedena u svečanim igrama sva Wagnerova djela, ali se svake go- 
dine ne prikazuju sva ta djela. Wagner je namijenio B. još jednu za- 
daću: htio je, da se uz kazalište za svečane igre osnuje visoka škola za 
opernu (dramsku) umjetnost; no ni to nije moglo biti ostvareno. Bay- 
reuthsko kazalište postade uzorom za gradnju kasnijih opernih kazali- 
šta na cijelom svijetu. Osnovnu zamisao nacrta znamenitog arhitekta 
Sempera Wagner je kasnije tek dotjerao; novost je u duboko spušte- 
nom (nevidljivom) prostoru za orkestar, kao i u natkrivanju tog pro- 
stora, da se zvuk orkestra priguši i učini cjelovitijim. 

LIT.: A. v. Puttkamer, Fünfzig Jahre Bayreuth, Berlin 1927; H. v. 
Wolzogen, Bayreuth, Berlin; W. Golther, Bayreuth, Berlin. В. 5. 


BAZA, 1. (grč. @@ов »osnova« od glagola Варо »ici«) 
označuje u  uporednoj indoevropskoj gramatici, prema 
Brugmannu, jednosložne ili dvosložne upoređenjem iskon- 
struirane dijelove riječi (njem. Wortstiicke »komadi ri- 
ječi«), koji mogu sadržavati duge i kratke vokale i dolaze 
ili u korijenima — tada se zovu korenite baze, ili u su- 
fiksima — tada se zovu sufiksalne baze. U njima se ора- 
Zaju pojave apofonije ili prijevoja (v.). Zovu ве tada prije- 
vojne baze (njem. Ablautbasen). Brugmann ih razlikuje 
od korijena. Primjer: Indoevropski korijen naše riječi lju- 
biti glasi *leubh-, koji se dobije upoređenjem svih indo- 
evropskih srodnih izraza. Naprotiv, naš infinitiv bi-ti sa- 
drži jednosložnu korenitu indoevropsku bazu *bhi-, koja 
stoji u prijevojnom odnosu sa dvosložnim indoevropskim 
*bhava-. Ova je baza očuvana u našem infinitivu baviti. 
Naša imenica jetra sadrži jednosloZnu sufiksalnu bazu "-tro, 
koja je u latinskom očuvana kao dvosložna sufiksalna baza 
u prijedlogu in-fer. Ova baza pokazuje prijevoj -e- -o- u 

starocrkvenoslovenskom Коѓегујь kotoryje = 
slovenski kateri i kteri »koji«. 

LIT.: K. Brugmann, Kurze vergleichende Grammatik der indogerma- 
nischen Sprachen, Strassburg 1902—4, $ 211, 365, 653—660. P.S; 

2. B. (u arhitekturi) označuje kod građevina temeljni 
dio, podziđe građevine, a kod kolumne i stupa izbočeno 
i samostalno izrađeno podnožje. Svrha je baze, da razdi- 
jeli tlak potpornjaka na širu plohu, da pripravi prijelaz 
na podnožnu ploču (plintu). Na taj način posreduje b. 
u estetskom pogledu između vodoravnog položaja plinte 
i okomitog položaja potpornjaka. Kod stare egipatske t. 
zv. protodorske kolumne b. je jednostavna okrugla ploča 
slična disku. Nema je (ili ako je ima, onda je to u 
kasnom razvojnom razdoblju rijedak izuzetak) u dor- 
skom redu, gdje trup kolumne počiva neposredno na te- 
melju. U jonskom redu stoji trup kolumne na bazi, koje 
su bitni dijelovi: uvučeni i izbočeni okrugli jastuci (lat. 
trochilus i torus) odvojeni jedan od drugoga užljebinom 
(grč. oxoruos). Atička b. (koja je nastala u 5. st. pr. Kr. u 
Atici kao zaseban oblik jonske b.) ima dva torusa; korint- 
Ska dva torusa, dva astragala (v.) i dvije uZljebine, T. zv. 
toskanska b. (kako ju je nazvao talijanski barokni arhitekt 
Giacomo Barozzi Vignola) zapravo je vrsta jonske b, a 
javlja se u svom rudimentarnom obliku već u etrur- 
skom graditeljstvu. Sačinjavaju je (odozgo prema dolje) 
uska okrugla traka, torus (katkad i niz jajolikih izdanaka) 
i plinta. Mogući su dakako i drugi oblici toskanske b., kako 
se oni javljaju u razvoju rimske arhitekture. U graditelj- 
stvu srednjega vijeka prevladava atička b. Nalazimo je, 
iako nešto izobličenu i u profilu zaobljeniju, u bizantinskoj 
arhitekturi. U romaničkom stilu biva b. sve viša, a naro- 
čita je pri tome značajka, da se u uglovima plinte često 
nalaze ugaoni biljni listovi. Često, kao u Apuliji i u južnoj 
Francuskoj, nalaze se na b. likovi životinja (najčešće la- 
vovi), na kojima stoje trupovi kolumna. U gotičkom stilu 
postaju razmjeri b. opet ispravniji, a ona sama složenija, 
pa i dosta visoka. Renesansa, barok i klasicizam vraćaju se 
opet oblicima antiknih baza. > Kolumna. A БСН; 

3. B. (osnovka ili podnica). U planimetriji jedna od stra- 
nica trokuta, četverokuta odnosno višekuta (poligona); spe- 
cijalno u istokračnom trokutu stranica različita od ostale 
dvije jednake, odnosno u trapezu su baze dvije paralelne 
stranice. U stereometriji jedna od ploha uglastog tijela; 
specijalno kod n-terostrane piramide sa n>3 ona ploha, 
koja nije trokut, а kod n-terostrane prizme sa n = 4 ona 
ploha, koja nije paralelogram; kod stožaca i valjaka ona 
ploha, koja je ravan lik. U aritmetici potreban broj zna- 
kova u nekom brojnom sustavu za predočivanje broja. 
Slovo a u potenciji ab i logaritmu log ab. U novijim matem. 
granama dio (obično najmanji) nekog skupa, s pomoču 
kojega se na izvjestan način proizvodi cio skup (na pr. 
baza grupe, ideala, sustava invarijanata i t. d.). 

4. B. (u kemiji). Hidroksidi elektropozitivnih elemenata, 
medu koje ubrajamo večinu kovina, pokazuju u vodenoj 
otopini niz zajedničkih osobina: lužnatog su ukusa, crvenu 
lakmusovu otopinu ili njome obojen papir bojadišu mo- 
dro, a s kiselinama daju soli. Takvi se spojevi nazivlju 
bazama. U vodenoj su otopini ovi hidroksidi disociirani 
na kovinu kao elektropozitivni ion i na skupinu OH (hi- 

droksil) kao elektronegativni ion (-> Elektrolitička disoci- 
jacija). Hidroksilni ion, koji im je svima zajednicki, nosilac 
je bazičkih svojstava. Nisu sve baze u istoj mjeri disoci- 
irane. Dok su hidroksidi alkalija i alkalijskih zemalja u 
vodenoj otopini gotovo posve disociirani (jake baze), dotle 
se hidroksidi drugih kovina u vodenoj otopini javljaju pre- 
težno kao nedisociirane molekule (slabe baze). Prema tome 
je stepen disocijacije ujedno i mjerilo za jakost baza. Što 
je stepen disocijacije veći, to će biti veći i bazicitet nekog 
hidroksida. : 

BAZAINE, Francois Achille, Ж 1811, + 1888, francuski 
maršal. G. 1863—67 bio je zapovjednik franc. ekspedicij- 
skog zbora u Mexicu. G. 1870 zapovjednik vojske kod 
Metza. Pruska ga je vojska potisnula u tvrđavu Metz, 
opkolila i 27. X. prisilila radi oskudice hrane na predaju 
sa 173.000 vojnika, sa svim topovima i vojnim materija- 
lom. Osuđen je radi toga na smrt, onda pomilovan na 20 
godina tvrđavnog zatvora. No već iduće godine pobjegao 
je u Španjolsku. 

BAZALA, 1. Albert, Ж Brno 13. VII. 1877, profesor filo- 
zofije na zagrebačkom sveučilištu, predsjednik Akademije 
od 1933 do 1941, počasni predsjednik Pučkog sveučilišta i 
poč. član Hrvatskog pedago- 
gijsko-književnog zbora. Sred- 
nju je školu polazio u Bjelo- 
varu, Požegi i Zagrebu, gdje 
je 1900 promoviran na teme- 
lju disertacije Psihologijska 
nauka o apercepciji. Neko je 
vrijeme proveo na naukama u 
inozemstvu u Leipzigu, gdje 
je radio u Wundtovu psiho- 
logijskom institutu, u Jeni, 
Münchenu i Pragu. G. 1909 
izabran je za izvanrednog, a 
1912 za redovnog profesora 
Hrvatskog sveučilišta. G. 1920 
bio je povjerenik za prosvjetu 
i vjere u Zagrebu. G. 1932 
rektor sveučilišta u Zagrebu. 
B. je bio tajnik i predsjednik 
Matice Hrvatske. G. 1912 os- 
niva se u Zagrebu njegovim 
nastojanjem Pučko sveučilište, kome je bio tajnik. Član je 
uredničkog vijeća i stručni urednik za filozofiju u Hrvat- 
skoj enciklopediji. 

Po B. filozofijska funkcija nije neko zanimanje za se, 
rodom i duhom odijeljeno od ostalih vrsta umna očitova- 
nja, već se kao osnovni nagon duhovnoga života krije ne 
samo u težnji za znanjem, nego i u svim očitovanjima svi- 
jesne ljudske prirode. Filozofija nije samo sinteza i uskla- 
đenje raznovrsnih intelektualnih podataka kao »nauka o 
naukama«, »kvintesencija znanja«, nego i ujedinjen i us- 
klađen izraz čitavoga životnoga ljudskog nastojanja. U 
crtanju filozofijske slike ne surađuju samo razumske snage; 
naprotiv se ta slika odvija prvotno iz osnova, koje se ne 
dadu svesti na logičke pretpostavke: korijen je filozofiji 
»metalogičan«. 

Kritički dio B-ina filozofijskog djela usmjeren je protiv 
racionalističkog nastojanja, koje svijest i svijet osniva na 
razumskom načelu uzimajući, da u svemu, što jest, djeluje 
»neka logička sila«. To se nastojanje javlja u dva oblika: 
sad kao »racionalizam odozdo« (aposteriorizam, empirizam), 
sad kao »racionalizam odozgo« (apriorizam, »racionalizam« 
u užem, običajnom značenju riječi). Vjekovni spor između 
tih dvaju tipova racionalizma počiva po B. na zajedničkoj 
pretpostavci, da je »intelekt os, oko koje se kreće duševni 
Zivot«. Svijest je po shvaćanju jednoga i drugoga tipa na 
objekt upućena, »u neku ruku prema vani okrenuta«, a 
»odnošaj njezin prema stvarnosti statički određen«. Duše- 
vni život međutim promatran na svom vrelu, u neposre- 
dnom doživljavanju, očituje se kao ustrajan proces usmje- 
ren k održanju bitka u obliku »ja« sređena. »Sve je duše- 
vno čin (radnja) ili izraženo u psihologijskoj terminologiji: 
sve je duševno volja ili derivat volje«. Svijest je samo- 
svojna zazbiljnost dinamičko-teleološke prirode: ona nije 
tek pasivno mjesto, zrcalište gotova bitka, nego poprište 
stvaralačkih napora, koji iz sebe grade život. Metafizički 
promatrana ona je osebit eksistencijalni sloj unutar cjelo- 
kupne zazbiljnosti, koja je po B. zamišljena kao dina- 
mički pleter od više načina postojanja (tvarna. životna, 

svijesna, duhovna), samosvojna bistva i svrhovitosti, me- 
đusobno ograničenih mogućnošću zajedničkoga postojanja. 
U razvijanju svijesnoga bitka (oko središta »ja«) spozna- 
vanje je sekundaran proces, »akt povrh akta«, u kojem se 
svijesna radnja razvija na jednu stranu kao idejna kon- 
strukcija objekta, a na drugu stranu kao predodžba o 
vlastitom »ja«. Spoznaje su prema tome samo jedan aspekt 
izveden iz doživljaja, jer nisu naprosto »impresije« izvana 
dobivene, nego funkcionalna »ekspresije« svijesti, kojima 
voljni procesi kao pokušaji, desiderata, propozicije tvore 
prvi zametak. Središnji je motiv B-ine zamisli svijesnog ži- 
vota: da znanje stoji uvijek genetički u odnosu prema ne- 
kom voljnom (svršnom, metalogičkom) aktu, koji je prvo- 
tan. Kroz taj temeljni nalaz B. promatra čitavu proble- 
matiku filozofije, područje logike, spoznajne teorije, meta- 
fizike i etike. Logička se funkcija redovito smatra nekom 
neosobnom notom svijesti, kojoj su bitne karakteristike 
općenitost i stvarnost. Po B. općenitost je tendencija, da 
se valjanost iz individualnoga kruga prenese u nadsubjek- 
tivni. Spoznajni čin smjera k općenitosti, određuje se u 
volji, da se spoznajnim činom dade optimum misaonog 
prilagođivanja svijesti. Slično se kao derivat volje može 
objasniti i stvarnost logičkih presuda. »Stvar« je uvijek 
»skup projekcija po mogućnosti svedenih na jednu zaje- 
dničku bazu«. Bistvo stvari ne može se smatrati prapo- 
datkom zazbiljnosti, koji treba pronaći u mnoštvu slučaj- 
nih i nevažnih podataka; naprotiv je ono plod običajnih 
metoda, iskušanih načina odnošenja, »koji su se pokazali 
kao mogući i uporabivi« u raznovrsnim i raznodobnim 
radnjama svijesti. »Stvari« se prilazi s različnih djelatnih 
ishodišta, i zato ona pokazuje različite »strane«. Odabi- 
ranjem tih strana i njihovim svođenjem na jedinstvo 
upravlja metalogički kriterij: važnost i značajnost njihova 
za ostvarenje pretežnih životnih svrha. Objekt nije »dat, 
nego zadane. B. ističe, kako ova objašnjenja geneze 
»stvari« ne znače subjektivnu samovolju u spoznajnom 
činu: svaka aktuelno postavljena propozicija, da bi se 
spoznajno opravdala, treba da se održi vremenski (ustra- 
janjem) i sustavno (mogućnošću uvrštenja u cjelinu misli), 
i o tom održanju zavisjet će njena spoznajna vrijednost. 
Bazalina metafizika je voluntaristička: kao što se svijest 
sa stajališta doživljaja prvenstveno ukazuje kao volja, 
tako se s istog stajališta i bitak očituje kao voljni proces. 
Temelj je bitka volja kao aktivnost, bitak je trajno stva- 
ranje, ontologijski korelat vremena, bistvo izvod iz čina. 
Jedina je pretpostavka bitka beskrajna mogućnost kao 
ishodište djelovanja. Mnoštvo voljnih čina, koji sami iz 
sebe na osnovi mogućnosti grade zazbiljnost, ne sređuje 
se po zakonu logičke povezanosti, nego u smislu djelovne 
komposibilnosti. Tendencije k bitku konvergiraju prema je- 
dinstvu: »trajanje i jedinstvo osnovni su uvjeti bitka«. Mimo 
te uvjete odvijanje je akata kontingentno, vrši se mimo 
načelo dovoljnog razloga kao slobodan proces. Ustavnost 
svijeta (»uniformity of nature«) nije nipošto skup vječno 
postojećih zakona, nego je vremenski nastala međusobnim 
prilagođivanjem raznosmjernih tendencija. Rezultati su ta- 
kva prilagođivanja i »supstancije«, ukrućeni načini posto- 
janja, mišljeni kao podloge za djelovanje. Supstancija je 
»misaona kratica za sva moguća djelovanja u određenom 
relativnom krugu«. — Precizirajući pojam istine B. ga do- 
vodi u vezu sa strukturom bitka, i za nju vrijede temeljni 
uvjeti bitka: ustrajanje i jedinstvo. »Sve, što se hoće u 
redu spoznavanja kao zazbiljnost održati, mora ustrajati 
u vremenskom nizu i organički se povezati u neku cjelinu«, 
ne može biti subjektivno ni pojedinačno. Pojedine znanosti 
pojedinačni su »profili kroz svijet«, »koji teže k tome, da 
druge poglede potisnu ili sebi podrede«. Tako svaka nauka 
ima svoju istinu, ali nijedna nije u posjedu čitave istine. 
Filozofija kao cjelovit stav nastoji ujediniti sve perspektive, 
ali konkretno će njen pogled biti rezultanta iz omjerava- 
nja i izbora tendencija dobivenih iz različnih područja, te 
će često zavisjeti o nekom specifičnom znanstvenom 
aspektu. — Nagodbama, prilagođivanjem i navikama svijet 
je poprište nekih konstanta, ali čovječja voljna djelatnost 
nije time okovana. B. osuđuje etiku, koja niče iz racio- 
nalističke slike svijeta: takva etika je ili mehanika podra- 
žaja i reakcija, anonimna igra elemenata povezanih kau- 
zalnom nuždom oko užitka i koristi, u kojoj nema mjesta 
ličnosti ni slobodi (naturalizam), ili svodi etičke snage na 
razumske komponente zanemarujući emocionalne i voljne 
motive (spekulativni racionalizam). B. se zalaže za volun- 
tarističku etiku ličnosti, kojoj u dubini leži svijest o stva- 

ralačkom zadatku i odgovornosti: »Sa točke, na koju je pao 
život naš, treba da zalažući se voljom razvijemo dostojan 
lik čovječnosti«. 

BIBL.: Povijest i sustav filozofije: Povijest filozofije, 3 sv., MH 
1906—1912; Metalogički korijen filozofije, HA 1924; Tajanstvene pojave, 
1924; Svijet i život u perspektivi fizikalnog racionalizma, 1932; Filozof- 
ski portret Franje Markovića, 1921; Masaryk mislilac, 1934; Filozofijska 
težnja u duhovnom životu Hrvatske, 1936; O ideji nacionalne filozofije, 
1938; Pogled na kompoziciju svijeta, 1938; Značenje mistike u životu 
ljudskom, 1939; Napomene uz problem rase, 1939; Prirodni osnovi kul- 
ture, 1941, i dr. — Pedagogija i školstvo: Filozofijska propedevtika u 
gimnazijama, 1900; O reformi naših srednjih škola, 1906; Psihologički 
eksperimenat u nauci i obuci; Iz škole k životu; Filozofija u srednjoj 
školi; O kaznama i dr. — Pučka prosvjeta: O ideji prosvjete; Soci- 
jalno-psihološki uvjeti pučkog prosvjećivanja; Pučka sveučilišna preda- 
vanja; Od predavanja do radne zajednice; O nekim problemima moder- 
nih pučkih knjižnica; Prosvjetni napredak i radno vrijeme; O uzgoju 
društvenosti; Narodna kultura i dr. — Umjetnost i književnost: Slo- 
boda stvaranja; Pravo nagona; O umjetnosti; Apoteoza nemorala i dr. 
— O slobodi volje; O slobodi nauke i umjetnosti i dr. 

LIT.: K. Krstić, Dr. Albert Bazala (o 60-godišnjici rođ.), 1937. 

2. Vladimir, Ж Zagreb 15. IV. 1901, liječnik i medi- 
cinski pisac. Srednju školu svršio u Zagrebu, medicinski 
fakultet u Zagrebu i Beču, a filozofski u Zagrebu. Bolni- 
čki liječnik i klinički asistent do 1940; otada zdravstveni 
savjetnik u Zagrebu. Bio je glavni tajnik XI. međunaro- 
dnog kongresa za povijest medicine u Zagrebu 1938, zatim 
član stalnoga odbora međunarodnog društva za povijest 
medicine u Parizu, tajnik Hrvatskog sveučilišnog društva 
i Hrvatskog društva za povijest medicine u Zagrebu. Ure- 
dnik je časopisa Alma mater Croatica i Godišnjaka hrvat- 
skog sveučilišta za 1933—39. Napisao je veći broj (oko 60) 
znanstvenih radova iz ginekologije, porodništva i povijesti 
liječništva u domaćim i stranim časopisima kao i nekoliko 
knjiga iz istih područja. 

BIBL.: Ginekologija praktičnoga liječnika, Zagreb 1932, II. izd. 
Zagreb 1936; Porodničke operacije, Zagreb 1934; Ginekološka krva- 
renja, Zagreb 1932; Ženska gonoreja, Zagreb 1935; Samozvani liječnici, 
Zagreb 1936; Bibliografija povijesti medicine, veterine i farmacije do 
konca godine 1940, Zagreb 1941. K. K-ć. 

BAZALNI METABOLIZAM (od grč fo: »osnova«, 
ueragoly »promjena, izmjena«) je najmanja količina energije, 
koju troši čovjek (ili životinja) u jedinici vremena (24 sata) 
za održanje života (srčani rad, disanje, rad bubrega, odr- 
žanje stalne temperature i t. d.); mjeri se stoga uz potpuno 
mirovanje mišičja (najbolje ujutro u krevetu), uz gladova- 
nje (barem 12 sati nakon zadnjeg primanja hrane radi 
mirovanja probavnih organa) i uz sobnu temperaturu od 
20° C. Ta se energija crpe od izgaranja bjelančevina, ugljič- 
nih hidrata i masti s pomoču udisanja kisika i pojavljuje se 
uz opisane uvjete u cjelini u obliku topline. B. m. se zato 
izražava brojem kalorija. Mjerenje tog potroška energije 
obavlja se ili izravnim metodama, koje odreduju količinu 
stvorene topline izravno (kalorimetar prilagoden za ispiti- 
vanje topline stvorene od živog organizma) ili neizravno 
prema količini kisika, primljenog iz udisanog zraka u tijelo 
(s pomoču t. zv. respirometra); potrošku jedne litre udisanog 
kisika odgovara stvaranje 4.9 velikih kalorija. B. m. kod 
odrasla zdrava čovjeka iznosi dnevno 1500 do 2000 kalorija, 
ali je individualno različit i zavisan od težine tijela, visine 
rasta, godina života i od spola. Veličina tijela ima kod 
toplokrvnih životinja i čovjeka največi utjecaj na visinu 
b. m. Što je manji organizam, to više energije troši na l kg 
svoje težine. Uzrok je tome u razmjerno večoj površini 
tijela, t. j. na svaki l kg težine otpada kod malog orga- 
nizma veča ploha površine tijela (kože) nego kod velikog. 
Putem kože gubi toplokrvni organizam stalno toplinu na 
hladniju okolicu, a taj gubitak mora biti veči, što je veča 
ploha kože u razmjeru prema težini tijela. Kod stalne tem- 
perature tijela mora mali organizam radi toga proizvoditi 
veču količinu topline nego veliki, da održi temperaturu na 
nepromjenljivoj visini; tako na pr. pas, koji je težak samo 
3,2 kg, troši u l satu na kg svoje težine 3,67 kalorija, a 
drugi s težinom od 31 kg troši uz iste uvjete samo 1,48 ka- 
lorija. Zato i visok, a mršav čovjek pokazuje veči b. m. 
nego malen, a debeo uz jednaku težinu tijela. B. m. kod 
muškarca je viši nego kod žene, kod mladog organizma 
viši nego kod starog. Bezbrojnim mjerenjima b. m. kod 
ljudi razne visine i težine tijela, dobi života i spola ustano- 
vljen je normalan broj kalorija, koji zdrav čovjek mora 
trošiti prema svojim uvjetima i koji je baš s navedenih ra- 
zloga za svakog pojedinca unaprijed poznat. Sniženje ili 
povišenje b. m. prema toj brojci znači poremečenje nor- 
malnog stanja. Tako je b. m. povečan u vručici, a napose 
izrazito kod promjena u štitnjači kao regulatoru intenziteta 
izmjene tvari. Kod smanjena stvaranja specifičnog pro- 
dukta ove žlijezde (hormona, zvanog tiroksin) b. m. je 
niži od normalnog za 10—50% (kod oboljenja zvanog 

miksedem ili kod kretinizma), kod povećane funkcije štit- 
njače (t. zv. Basedovljeva bolest) je b. m. viši, prema težini 
oboljenja i za 100%. Mjerenje b. m. je važno pomagalo 
liječniku. F S; 

BAZALT. Eruptivna površinska, izlivna stijena, sasta- 
vljena od plagioklasa i monoklinskih piroksena. Ponekad su 
se razvili u bazaltu i rompski pirokseni, te amfibol i biotit, 
ali to je vrlo rijetko, pa se te tri vrste minerala ne javljaju 
u najvećoj česti bazaltskih lava. U nekim se bazaltima ra- 
zvio još olivin; to su olivinski bazalti. U kojima ima mnogo 
olivina, zovu se pikriti (od grč. лиходе »gorak«, jer sadrže 
mnogo magnezijskog oksida, koji je gorka okusa). Od svih 
izlivnih stijena b. su najrasprostranjeniji. Zapremili su u 
Zemljinoj kori golem prostor. Pretežno se nalaze u onim 
dijelovima Zemljine kore, koji ne pripadaju naboranom 
gorju. Izgrađuju dno oceana, gdje se nalaze ispod globi- 
gerinskog mulja. Oni su podloga i t. zv. sialskim stijenama 
kopna. Najveći izlivi lave na Zemlji pripadaju bazaltima. 
Izlivi, vulkanske provale bazaltske lave vršili su se kroz 
goleme pukotine jednomjerno bez eksplozivnih događaja, 
kojih bi posljedica bila postanak pršinaca ili vulkanskog 
mineralnog drobiža. Poznata je historijska erupcija bazalt- 
ske lave, koja je rastrgala 90 km dugu pukotinu Laki na 
Islandu. Kroz tu je pukotinu provalilo lave 12.320,000.000 
km?, Bazaltska magma, iz koje su se razvili erupcijom ba- 
zalti, matična je magma, iskonska. Iz nje su se izdvaja- 
njem ili diferencijacijom razvile sve druge magme, koje su 
dale materijal za razvitak svih drugih eruptivnih stijena. 
Bazalti su stijene mrke, crne zbog velike količine željeza, 
koje se nalazi u nekim njegovim sastavnim mineralima 
(pirokseni i olivin). Gusta su sastava. Pri očvršćivanju lave 
mogu se raskidati u poliedarske stupove. Vrlo su dobar 
materijal za gradnju cesta. Kod nas bazalt nije mnogo ras- 
prostranjen. Jedna njegova erupcija dogodila se u Hrvat- 
skoj u okolini Kutjeva, gdje nalazimo bazaltskih stijena 
na Lončarskom Visu. Ima ih і u Macedoniji u okolini 
Kumanova, Demir Kapije i Štipa. Ime bazaltu od lat. basal- 
tes, iskrivljeni grčki naziv Baoavlrys, kamen od Basana u 
Siriji. EL. 

BAZAR (perz. trg). To je zapravo red dućana u jednoj 
ulici, koja je prekrivena drvenim ili kamenim krovom, a na 
obje strane ulice su vrata, koja se mogu zatvoriti. Ako ova- 
kvu ulicu presijeca druga, onda se raskršće zove arapski 
murabba' ili perzijski čahar-sug, a turski čarshy, odatle 
čaršija. Hanovi ili karvansaraji su obično usred bazara. 
Poznat je bazar u Teheranu iz 19. st., što ga je izgradio 
ministar Mirza Taki-Khan. Manji se trgovi u pojedinim 
gradskim četvrtima zovu bazarča. Do 1852 bilo je Sarajevo 
pravi bazar. 

LIT.: Enzyklopaedie des Islam, I. H. K. 

U gradovima se tim imenom nazivlju velike trgovačke 
kuće i magazini, u kojima se na malo prodaje različita, 
obično jeitinija sitna i galanterijska roba, često i uz 
jedinstvene, na robi označene cijene. Prije 1850 bili su 
bazari slabo poznati, no koncem 19. st. znatno se povećao 
njihov broj. U novije doba grade se za njih velike palače 
s posebnim odjelima za pokućstvo, konfekciju, poslastice 
i t. d. Obično kupuju robu na veliko u golemim količi- 
nama, i to izravno od proizvođača. D. K. 

BAZARD, Saint-Amand, ** Pariz 19. IX. 1791, + Courtry 
kraj Montfermeila 19. VII. 1832, pristaša republikanske 
opozicije za restauracije monarhije, jedan od osnivača 
karbonarizma i tajnog republikanskog društva Ami de la 
vérité. Sudjelovao je i u ustanku protiv monarhije, radi 
čega je na smrt osuđen, no poslije pomilovan. Širio je 
ideje grofa Saint-Simona i u zajednici s Enfantinom ure- 
divao glavne časopise  saint-simonističkoga pokreta: Le 
Producteur (1825), L'Organisateur (1828—30) i Le Globe 
(1831). Surađivao je kod glavnog djela nauke saint-simo- 
nizma Doctrine de Saint-Simon, Exposition (I. svezak 6. 
1829), dok je II. sv. izašli 1830 sam sastavio. Međutim 
u saint-simonističkom pokretu, koji se pretvorio u neku 
poluvjersku sektu, nastaje 1831 pravi raskol među glavnim 
učenicima. B. ostavlja Enfantina i objavljuje protiv njega 
manifest pod naslovom Discussions morales, politiques et 
religieuses (I. dio 1832, Pariz). MT. 

BAZARGIC — Dobrič i Pazardžik. 

BAZGA, zova, Sambucus nigra L. (por. kozokrvnice), 
raste kao nisko drvo ili grm sa mnogo ogranaka, na ko- 
jima se nalaze neparno perasti listovi. U stabljici je i u gra- 
nama jako razvijena srčika, zbog čega su ti dijelovi vrlo 
lagani. Na krajevima se ogranaka razvijaju u lipnju i srpnju 

brojni, jako mirisavi, bijeli, nešto žućkasti, zvjezdasti cvje- 
tovi, okupljeni u velikim i sastavljenim štitastim cvato- 
vima. Isto su tako mnogobrojni i sitni, gotovo posve crni i 
sočni plodići (bobe). Bazga je rasprostranjena po velikom 
dijelu Evrope i umjerene Azije. Raste samonikla u vlažnim 
šumama i zasađena u dvorištima. U pučkoj medicini upo- 
trebljavaju se svi dijelovi ove biljke, naročito cvijet, list i 
kora. Različito ukuhani plodovi daju zdravu hranu. Osim 
bazge i abdovine (v.) nalazi se u našoj flori i crvena bazga 
(S. racemosa L.), biljka sjenovitih šuma, sječina i čistina 
brdskog i planinskog područja srednje i južne Evrope, sje- 
verne Azije i Sjeverne Amerike. Nižeg je rasta od crne 
bazge, ima neparno peraste listove i žućkasto zelene cvje- 
tove (cvate od ožujka do svibnja), iz kojih nastaju gri- 
mizno crvene bobe, koje čine ovu biljku pravim ukrasom 
brdskih šuma. F.K-n. 

B. se smatra za životno stablo, ali može postati i zlo- 
kcbno, smrtno stablo. Ona stoji u vezi i s mrtvima. Dolazi 
u narodnom vjerovanju: zakopiti li se kod koje kuće, nema 
toj kući napretka, dok se b. ne iskorijeni. Ne smije se 
sjeći ni presađivati, jer u njoj živi nekakav duh. Inače 
služi u narodnom ljekarstvu. 

LIT.: Handwórterbuch des deutschen Aberglaubens, s. v. Holunder; 
H. Marzell, Die heimische Pflanzenwelt im Volksbrauch und Volksglau- 
ben, Leipzig 1922; ZNŽO 1, 2, 8, 31. M.S. 

BAZIAS, rumunjska luka i granična postaja na Dunavu 
prije ulaska u klisuru Željeznih vrata. Ima preko Bijele 
Crkve i Vršca željezničku vezu s Temišvarom. N.P 


BAZICNO ERUPTIVNO KAMENJE je ono, kod kojega 
količina kremične kiseline koleba približno od 44% do 52%. 
Obzirom na mineralni sastav najjače su u njemu zastupani 
plagioklasi, redovno labradori, bitovniti ili anortiti. Ne 
manje su važni pirokseni (diopsid, dijalag, hipersten), a vrlo 
često amfiboli (aktinolit-rogovača) i manje količine olivina. 
U alkalijskoj seriji dolaze alkalijski glinenci (ortoklas, mi- 
kroklin, anortoklas), feldšpatoidi (analcit, nefelin, leucit), 
a i alkalijski pirokseni i amfiboli. Obje grupe, intruzivnu i 
efuzivnu, možemo s obzirom na međusobni odnos plagio- 
klasa i alkalijskih glinenaca (+ feldšpatoida) podijeliti na 
kalcijsko-alkalijsku seriju s bazičnim plagioklasima, alka- 
lijsku seriju s alkalijskim glinencima i feldšpatoidima, te 
na monzonitsku seriju, u kojoj se plagioklasi i alkalijski 
glinenci nalaze u ojednakom omjeru. Glavna podjela ba- 
zičnih eruptivnih stijena označena je u ovoj tabeli: 











Serija | Intruzivi | Efuzivi 
Alkalijska Alk. gabro Alk. bazalt 
Monzonitska Kentalenit Trahitski bazalt 
Kalc. alkal. Gabro Bazalt 








U stvari svaka gore navedena stijena predstavlja samo 
izvjestan tip, oko kojega se okupljaju različite stijene više 
ili manje sličnog mineralnog sastava. Tako je gabro stijena 


sastavljena od monoklinskog piroksena (redovno dijalaga) 
i nekog bazičnog plagioklasa. Ako je taj plagioklas anortit, 
nazivamo takav gabro obično eukrit. Kamen s bazičnim 
plagioklasom i hiperstenom zovemo norit. S malenim koli- 
činama olivina u gabru i noritu nastaju varijeteti olivinski 
gabro i olivinski norit. Gabroidskoj grupi možemo još do- 
dati froktolit, stijenu izgrađenu uglavnom od bazičnog 
plagioklasa i olivina. Ako plagioklas pripada anortitima, 
nastaje poseban tip alivalit. Konačno anortozit je kamen, 
sastavljen gotovo isključivo od bazičnih plagioklasa. Gabru 
među efuzivima odgovara bazalt, a olivinskom gabru 
olivinski bazalt. Tahilit i variolit su neiskristalizirane, sta- 
klaste vrste bazalta. 


Alkalijskih bazičnih stijena ima vrlo mnogo. Tako su 
na pr. šonkinit i eseksit uglavnom bez feldšpatoida. Teralit 
sadrži i nefelina, а fešenit analcita, dok je misourit leu- 
citska stijena bez glinenaca, a iolit nefelinska stijena bez 
glinenaca. Među alkalijske bazalte sa feldšpatoidima spada 
tefrit, dok je bazičnija vrst s olivinom nazvana bazanit. 

Intruzivna facija kalcijsko-alkalijske serije neobično je 
jako raširena u Hrvatskoj. Gabroidskih stijena ima po 
Slavonskom gorju, Fruškoj gori, no najveća se gotovo 
neprekidna zona prostire od Zagrebačke gore k jugu, za- 
hvaća golemu bosansku serpentinsku zonu, prelazi u Mace- 
doniju sve do grčke granice. Bazalt (kremeni) je poznat 
jedino u Slavoniji kod Kutjeva. Članovi monzonitske se- 
rije nisu kod nas poznati. Nekoliko varijanata feldšpa- 
toidskih bazalta poznato je jedino u Macedoniji (Kure- 
šnička Krasta, Nagoričino Mlado i Ovčje Polje). M. T-r. 

BAZIDIJA > Gljive. 


BAZIL, Lupu, Ж 1634, + 1654, turski vazal, gospodar (knez) 
Moldavije. Već u 16. st. bila je Moldavija pod turskom 
vlašću. No kada je sultan Murat IV. svu vojsku svojega 
carstva poslao u Aziju na Bagdad, vladao je B. gotovo 20 
godina Moldavijom kao nezavisan kralj, nastojeći da sebi 
podloži i Vlašku i potpomažući obilno istočnu crkvu. 

BAZILIJANCI su kat. redovnici istočnog obreda, koji 
žive po pravilima sv. Bazilija (v.), organizirani u redo- 
vničke družbe po uzoru zapadnjačkih redova. Istočno mo- 
naštvo inače nije organizirano u kakve redove, već je svaki 
manastir sam za sebe. Različiti tipikoni (kao sv. Teodora 
Studite, sv. Atanazija Atonskog, sv. Teodozija Pečerskog, 
sv. Save srpskog), prema kojima se i danas uređuje mo- 
naški život na Istoku, nisu drugo nego pravila sv. Bazilija, 
primijenjena klimatskim, kulturnim i nacionalnim osebi- 
nama pojedinih krajeva i naroda. Od 5. st. istočni monasi, 
bježeći na Zapad od progomá, osnivali su manastire po 
Italiji, Siciliji i Španjolskoj, te su se nastojanjem Grgura 
XIII. 1573 udružili u zasebnu Družbu Bazilijanaca, koja 
postoji i danas pod imenom Bazilijanaca Grcttaferrate. 
Nakon unije u Brestu Litavskom (1595) monah manastira 
sv. Trojstva u Vilni sv. Josafat Kuncević pridigao je palo 
monaštvo, te ga uz pomoć učenog metropolita Benjamina 
Rutskog. 1614 organizirao u posebnu ukrajinsku Družbu 
bazilijanskog reda. Ta je družba 1882 prema buli Leona 
XIII. Singulare praesidium obnovljena po uzoru zapadnja- 
čkih redova, te od 1931 nosi službeni naziv Bazilijanski 
red sv. Josafata i imade svog generala u Rimu, te provin- 
cije u Galiciji, Karpatskoj Ukrajini, Rumunjskoj, Kanadi 
i Braziliji U Hrvatskoj su djelovali članovi ovog reda 
s prekidima od samog početka unije 1611, a stalno djeluju 
od 1924 osnovavši provinciju sv. Ćirila i Metoda sa sje- 
dištem u Zagrebu. Pored muških postoje i ženski samostani 
bazilijanskog reda, pa i u Hrvatskoj u Križevcima, Soši- 
cama, Šidu i Osijeku. Has АУ 

BAZILIJE, 1. Veliki, sv., * Kapadocija oko 330, + 1. I. 
379, biskup, naučitelj Crkve. Njegova baka, majka, dva 
brata i sestra štovani su kao sveci. Učio je u Cezareji i 
Ateni, postao retor, ali se brzo povukao u samoću s prija- 
teljem Grgurom Nazijanskim i zasnovao pravila za redo- 
vnički život (bazilijanci). Postao svećenikom i biskupom 
(eksarhom) Cezareje i kao takav odlučno se borio protiv 
arijevstva cara Valensa i njegova doglavnika Modesta. 

2. Ancirski, sv., # 29. VI. 362. Kao svećenik borio se protiv 
arijevstva i pod Julijanom Odmetnikom protiv poganskih 
žrtava. Strahovito mučen. 

3. Glemonski, + Sansi (Kina) 1703 kao apostolski vikar, 
franjevac, glasoviti poznavalac kitajskog jezika (Dictio- 
narium Sinico-latinum). 

4. Valentinus, tobožnji benediktinac-alkimist iz 15. st., 
koji da je već onda otkrio mnoge kemijske zakone. Čini se, 
da nije nikada ni živio, već da mu je djela (1599—1604) 
podmetnuo izdavač J. Tholde. T.H. 

BAZILIKA (grč. «oux očala ili oroć lat. basilica do- 
mus) zvao se isprva trijem, u kojemu je uredovao u Ateni 
arhont kralj (čoyw2 Baoieve). Ime i oblik b. prešli su ka- 
snije na slične zgrade, namijenjene javnim svrhama: trgo- 
vanju, sudovanju, primanju stranih poslanika i t. d. Rimske 
su bazilike imale duguljast središnji prostor, uokolo kojega 
su bili trijemovi na kolumne (pobočni brodovi). Na jednoj 
je užoj strani, sučelice ulazu, bila prigradena udubina (t. zv. 
tribunal sudaca), koja je bila viša od ostale dvorane. U ni- 
žim su se pobočnim brodovima nalazile empore ili galerije, 
odredene za opčinstvo. Prema tome je rimska b. imala naj- 
manje tri broda, od kojih je srednji (dvorana) bio viši i širi 
od pobočnih, pa su se iznad krovova pobočnih brodova di- 
zala dva izvanjska zida srednjeg broda s nizom prozora, 

koji su ga osvjetljivali, Najstarije su rimske bazilike: Ba- 
silica Porcia, Sempronia, Opimia, Aemilia i lulia. Pored 
javnih tržišnih i sudbenih b. bilo ih je u Rimu i u kupa- 
lištima (termama), carskim palačama i otmjenim privatnim 
kućama. Od 4. st. pos. Kr. javlja se, najprije u sjevernoj 
Africi, naziv b. kao oznaka za kršćanske, i to iznajprije 
privatne oficijelne bogoslužne prostorije, koje su se prije 
nazivale grč. zroodevxrnotov ili xvotaxov, a lat. dominicum, 
ecclesia i conventiculum. B. je u kršćanskom graditeljstvu 
najraniji tip crkve, koji je bio od odlučnog značenja u nje- 
govu kasnijem razvoju. U najstarijim do danas sačuvanim 
ili po suvremenim vijestima potvrđenim primjerima iz vre- 
mena Konstantina Velikoga javlja se tip kršćanske b. u ovo 
vrijeme več posve razvijen i gotov. Kako se on razvijao 
rije toga vremena, o tome se razilaze mišljenja učenjaka. 

ok se prije općenito držalo, da je kršćanska b. izravna 
kopija stare klasične bazilike rimske (t. zv. basilica foren- 
| sis), iznesene su u novije vrijeme različne hipoteze o njenu 
postajanju. Tako drži Zestermann (Die antiken und christ- 
lichen Basiliken, 1847), da su klasične i krščanske b. dvije 
- posve samostalne tvorevine. Messmer (Über den Ursprung 
der christlichen Basilika, 1859) i Weingirtner (Ursprung 
und Entstehung des christlichen Kultgebáudes, 1858) misle, 
а je rimski »domus« (a naročito bazilici slična t. zv. »egi- 
. patska dvorana« rimskih privatnih palača) izvor kršćanskoj 
b. Richter (Der Ursprung der abendlindischen Kirchen- 
gebäude nach neuen Entdeckungen kritisch erläutert, 1878) 
izvodi b. iz arhitekture kršćanskih katakomba. Kraus (Ge- 
schichte der christlichen Kunst, 1896) smatra, da je b. samo 
proširivanje nadzemne cemeterijalne (grobišne) »cellae«. 
Wulff (Altchristliche und byzantinische Kunst, 1914) drži, 
da su prve prostorije za skupljanje kršćanske općine vjer- 
nika bile neka vrsta jednobrodne dvoranske crkve s ne- 
potpuno odvojenim prezbiterijem (prostorom za službu Bo- 
Zjv i svećenike), koja je kasnije nadomještena prostranijim 
građevinama. U njihovim dvoranama imali su svećenici 
svoj zasebni naročiti prostor. Povodeći se za antiknim uzo- 
rima imale su takve dvorane već rano na jednoj svojoj 
uskoj strani polukružni završetak (sigma), dok su katedra 
(sjedalo biskupovo) i klupe za svećenike imali svoje uzore 
u sličnom namještaju u antiknim retorskim školskim 
dvoranama. Pored toga se, dašto, u njima nalazio i oltar- 
ski stol (mensa). Sve je to, međutim, bio pokretni namje- 
štaj. Po vremenu, kad se javila potreba za većim prosto- 
rijama, nastao je nov bazilikalni prostorni oblik, koji se 
odmah s početka javlja u trobrodnoj crkvenoj konstrukciji. 
Upravo ovaj novi crkveni tip ima svoj izvor u antiknoj 
privatnoj b., od koje je i dobio svoje ime. Konstruktivni 
su elementi najstarijih jednobrodnih bazilika bili: jedno- 
struka ili trostruka apsida (v.), koja je služila kao prostor 
za službu Božju i svećenike, i brod, pokrivena pravokutna 
dvorana, određena za vjernike. Pored ovoga jednostavnog 
oblika razvio se onda, opet iz antikne tradicije, složeniji 
građevni oblik trobrodne, peterobrodne ili višebrodne t. zv. 
konstantinske b. Ovdje se apsida proširuje, ispred nje se 
od glavnog broda odvaja zaseban prostor za svećenike i 
pjevače. Tek relativno kasno, od kraja 2. st. dalje, javljaju 
se određeni propisi za gradnju i opremu bogoslužnih pro- 
storija. Glavni su dijelovi kršćanske bazilike: 1. apsida. 
Već se zarana ukazala potreba, da se zbog zahtjeva bogo- 
služnoga čina apsidni prostor dalje razvije i proširi doda- 

vanjem pobočnih prostorija. U tu je svrhu paralelno s apsi- 
dom na krajevima pobočnih brodova izgrađen po jedan 
zasebni prostor, kojega je tlocrt imao oblik četverokuta, 
pačetvorine ili polukruga. Jedan je od tih prostora služio 
kao mjesto za primanje i pripremanje žrtvenih darova 
(лоддеов), a drugi kao sakristija (Ov«xovuxóv). Obadva se 
prostora zajedno nazivaju grč. zaorogooeta, a lat. secretaria. 
Kadšto su iz diakonikona vodila vrata izravno u apsidu. 
2. dvorana ili uzdužna crkva (lat. oblongum), koja se zvala 
grčki vaos (brod) ili čxx/Anyola, lat. ecclesia ili oratorium 
populi u protivštini prema apsidi. Već rano odvaja se ova 
dvorana nizom kolumna jonskoga ili korintskoga reda 
(rjeđe stupovima), često antiknog podrijetla, ponajčešće 
u tri broda. Crkve s pet i više brodova bile su rijetke. 
Pored posve umjetničkih i konstruktivnih razloga bilo je 
takvo odvajanje u skladu s najstarijim crkvenim propisima, 
koji su određivali, da se oba spola u crkvi odvoje (mu- 
škarci u desni, južni, a žene u lijevi, sjeverni, brod). Visoki 
svodovi srednjeg, glavnog broda, s nizom prozora, poči- 
vaju rjeđe na ravnim gredama, arhitravima (kao na pr. u 
rimskoj bazilici S. Maria Maggiore), a češće na oblom 
luku, arhivoltu, koji je toliko značajan za antiknu arhitek- 
turu, a dopušta znatno Sire interkolumnije. Da se tlak zi- 
dova što više smanji, ugrađuju se u te zidove katkad 
izvana nevidljivi plošni lukovi. Dvorana je bila isprva ili 
s otvorenim krovištem ili ravnim stropom, kojega su grede 
(lat. trabes) počivale ili u zidovima glavnoga broda ili na 
izbočenim konzolama. Isprekrštane su grede dijelile ravni 
strop u kvadratične ili pačetvorinske »međuprostore« (lat. 
lacunaria, laquearia ili kasete), koji su često bili raskošno 
pozlaćeni i bojadisani. Pobočni su brodovi imali jedno- 
strešni sedlasti krov, koji je bio pokriven daščicama (lat. 
scindulae) ili crepovima (lat. tegulae) različnih oblika, a 
rjeđe olovom ili drugom kovinom. Pobočno proširivanje 
bazilikalnog prostora s pomoću poprečnog broda (tran- 
septa), koji se uklapa među uzdužnu crkvu i apsidu, u rano 
je vrijeme dosta rijetko. Transept je bio potreban u slu- 
čajevima, kad je trebalo prezbiterij proširiti, a bio je odi- 
jeljen od crkvenih brodova arkadama, koje su se mogle 
Zatvoriti zastorima. Luk, koji se otvara u srednji, glavni 
brod crkveni, zove se arcus maior. Naziv »triumfalni luk« 
javlja se istom u srednjem vijeku, a označuje često apsidni 
otvor i kod crkava, koje nemaju transepta. Glavni je ulaz 
u baziliku bio na njenoj prednjoj uskoj strani. Redovno 
ima svaki brod svoj zasebni ulaz. Onaj u srednji brod ima 
veće razmjere i bogatiji ukras. Ispred crkvenih vrata ili 
portala javlja se često t. zv. pronaos ili narthex (propylon, 
porticus), neka vrsta ulaznog trijema. Češći je na Istoku, 
a rjeđi na Zapadu (imaju ga u Rimu bazilike S. Lorenzo 
fuori le mura i S. Maria in Trastevere). U narteksu su se 
skupljali katekumeni i pokajnici. Narteks nije drugo, nego 

zamjena kod crkava, koje nisu imale zasebnog predvorja. 
Ispred velikih bazilika javlja se često atrij, otvoren kva- 
dratni prostor, okružen trijemovima na kolumne. U njego- 
voj se sredini obično nalazio studenac (grč. xofjva:, lat. 
cantharus). Od 5. st. dalje javljaju se uz bazilike i tornjevi, 
ali odvojeni od same crkvene građevine. Imaju kvadratičan, 
poligonalan ili okrugao tlocrt. Služili su kao zvonici, a 
na Istoku često i u obrambene svrhe. Kršćanske su bazilike 
orijentirane, t. j. apsida je redovno na istočnoj strani, a 
ulaz na zapadnoj. Ima i izuzetaka, naročito u velikim gra- 
dovima, uvjetovanih položajem crkvenih građevina u gusto 
napučenim dijelovima gradskim. Od antike preuzelo je 
kršćanstvo običaj, da podove, pavimente, svojih crkava 
ukrasi raskošno mramornim ili mozaičnim pločama, mo- 
zaičnim kompozicijama bilo linearnim bilo figuralnim. Dok 
su se isprva na takvim crkvenim podovima javljali prikazi 
poganskih simbola i mita, prevladavaju kasnije kršćanska 
ornamentika i simbolizam. I zidovi su često u bazilikama 
ukrašeni mramornim pločama i mozaicima. U unutrašnjoj 
su opremi bazilike najvažniji predmeti: 1. oltar (grč. rod: ča, 
rjeđe wuds, lat. mensa, altare, altarium), isprva jedno- 
stavan drven pokretan, a kasnije stalan kameni stol. Naj- 
stariji je njegov oblik ploča, koja počiva na četiri pot- 
pornjaka. Na Istoku ima oltarna ploča katkad oblik polu- 
kruga (t. zv. sigma-stol). Oltari su podizani iznad grobova 
mučenika (supra corpus martyris) i to tako, da su bili ili 
u neizravnoj vezi s grobom (s pomoću rova ili stuba) ili 
u izravnoj vezi, kad je crkva bila sagrađena u razini groba. 
Tako je oltar pokrivao grob ili se dizao nad njim, pa je 
iz crkve do predvorja groba (t. zv. confessio) vodilo ne- 
koliko stuba do groba ispod oltara, ili, najposlije, a to je 
bivalo najčešće, prijenosom (translacijom) mučeničkih moći 
u sam oltar. U najstarijim je crkvama bio samo jedan 
oltar, pa je značajno, da je još u ranom srednjem vijeku 
svaki dalji oltar morao imati svoju zasebnu kapelu. 2. cibo- 
rij (grč. xtBworov »kućica«), koji se javlja od vremena Kon- 
stantinova, tabernakul ili baldahin, koji pokriva oltar, a 
počiva slobodan na kolumnama. Prostori između kolumna 
zatvarali bi se zastorima ili rešetkama. Ciborij je bio izra- 
đen od drva, kamena ili kovina. 3. cancelli: drvene, 
mramorne ili kovne pregrade, koje su zatvarale prezbiterij. 
4. ikonostas ili slikana stijena ispred oltara, koji se razvio 

iz iskićenog korskog završetka i iz cancella u zajednici s ni- 
zom kolumna ispred apside. I ovdje su se interkolumniji 
mogli zatvoriti zastorima. Umjesto ovakvih slikama ukra- 
šenih zastora (ćilima) razvio se na Istoku čvrst zid s vra- 
tima, t. zv. ikonostas. 5. katedra i klupe. U pozadini apside 
starih bazilika nalazilo se povišeno sjedalo za biskupa (grč. 
Vgovos, lat. cathedra). S jedne i druge strane njegove bile 
su u više redova u polukrugu namještene klupe za sveće- 
nike (lat. subsellia). Pored čvrste katedre javlja se i po- 
kretno sjedalo (sella). 6. ambon, podij ili propovjedaonica 
za čitanje evanđelja i propovijedanje. Kako je ambon bio 
redovno dosta visok, uzlazilo se na nj stubama, pa je otuda 
i dobio svoje ime (grč. draBalvew »uzlaziti«). Neke su 
crkve imale dva ambona, jedan za čitanje evanđelja, drugi 
za čitanje poslanice i propovijedi. Ambon je bio smješten 
u samom glavnom brodu. 

LIT.: Н. Holtzinger, Die altchristliche Architektur in systematischer 
Darstellung, Stuttgart 1889; C. M. Kaufmann, Handbuch der christlichen 


Archäologie, Paderborn 1922; С. Truhelka, Starokršćanska arheologija, 
Zagreb 1931. A. Sch. 


Bazilika u crkvenom pogledu — Crkva. 

BAZILIKE (gré. #аоших ро caru Basiliku І), grčka 
obradba Justinijanovih zakona, koju je započeo car Vasi- 
lije L, a dovršio i kao zakonik za bizantinsko carstvo 887 
u 60 knjiga izdao njegov sin Leon Filozof. Knjige su podi- 
jeljene na titule, poglavlja i paragrafe. Zbirka nije saču- 
vana u cijelosti. Za razumijevanje važne su dodane sholije, 
koje se sastoje od starih prijevoda i komentara. 

Oko 969 sastavio je nepoznati pisac izvadak iz bazilika. 
Taj je izvadak poznat pod imenom Basilicorum Synopsis 
(Baotdlixor ovvovis »Pregled bazilika«). Z. D. 

BAZILISK, zmijski kralj, oblik mu je sloZen od Zabe, 
zmije i kokota sa zlatnom krunom; bajoslovni otrovni i 
pogubni gmaz, poznat već u psalmu 91, 13 i kod Rimljana 
(Plinije, Histor. natur. 8, 21) kao nešto strašno. On svojom 
otrovnom parom i psikanjem sve oko sebe truje, grane na 
drveću i travu suši i druge zmije mnogo veće od sebe 
umara. | sam mu je pogled otrovan. Poznata je bajka, da 
se bazilisk izleže iz jaja bez žumanca kokota od 7 ili 9 
godina, ako se gdje naročito drži (na pr. ako se nosi pod 
pazuhom 7 mjeseci). 


LIT.: Handworterbuch des deutschen Aberglaubens, s. v. Basilisk; M. 
Stojković, Čudo od kokota, ZNZO 28/I, Zagreb M. S. 


BAZIN, René, Ж Angers 1853, + Pariz 1932, franc. no- 
velist i pisac romana, prof. kaznenog prava u katoličkom 
fakultetu u Angersu, član Franc. akademije. Nastojao je 
umjetničkim sredstvima stvoriti roman za široke krugove: 
jednostavnost pripovijedanja, povezanost misli o pripa- 
dnosti čovjeka k zemlji, veze između tradicije i vjere, 
socijalne svijesti i patriotizma. Iznosi doživljene slike la- 
danja, seljaka i »malog čovjeka« svih zanimanja. Novele: 
Les contes de bonne Perrette, 1898; Le mariage de Mlle 
Gimel, dactylographe (Udaja gđice G., daktilogratkinje, 1909, 
prev. A. Šimčik, Zagreb 1921) i dr. Romani zemlje i pa- 
triotske svijesti: La Terre qui meurt (Zemlja umire, 1889, 
hrv. prev. V. Rabadan, Zagreb 1935); Les Oberlé, 1901; Les 
nouveaux Oberlé (1919, kriza patriotske svijesti Alzašana 
iza 1871 i 1914); La douce France, 1911. Porodični i soci- 
jalni: De toute son ате, 1897; Davidée Birot (1911); Ma- 
gnificat, 1931 (hrv. prijevod Đakovo 1939) i dr. Lj. M. 

BAZOVSKY, Ludovit, Ж Závada v Novohrade 22. VII. 
1872, slovački političar, odvjetnik u Lučencu. U ovom ma- 
džarsko-slovačkom pograničnom kraju učinio je mnogo za 
slovačku stvar na kulturnom, gospodarskom i političkom 
polju. G. 1910 sudjelovao je i na sveslavenskom kongresu 
u Sofiji. Njegova je zasluga, što je poslije svjetskog rata 
Lučenec s okolicom pripao Čehoslovačkoj. Miinchenskom 
presudom otrgnuti su ti krajevi od Slovačke. B. je poslije 
prevrata 1918 postao načelnik Novohrada, ali ne za dugo. 
Politički se priklonio krajnje autonomističkoj struji na- 
rodne stranke. Njegovi članci, govori i neke brošure idu u 
red najradikalnijih izjava slovačkog političkog života. 
Pokušao je organizirati Slovačko narodno vijeće. Poslije 
münchenske presude ostao je u Lučencu. 4 


BAZZANI, Giuseppe, Ж Mantova 1600, + Mantova 17. 
VIII. 1769, talijanski slikar. Učio je u Parmi, ali su na nj 
presudno utjecale slike Rubensa i Domenika Fetija, što ih je 
proučavao u mantovanskim crkvama, pa mletački slikari, a 
naročito Paolo Veronese. Djelovao je za čitava svog ži- 
vota u Mantovi. Njegova se umjetnost počela visoko cije- 
niti tek u novije vrijeme. Važnija su njegova djela: Via 
crucis i Vizija sv. Romualda (obadvije u mantovanskoj 

crkvi S. Barnaba). Ostale se njegove slike nalaze u gale- 
rijama u Mlecima, Bologni, Milanu, Rimu, Miinchenu i Ber- 
linu. Slikao je religiozne, historijske, mitologijske i alego- 
rijske slike, koje se odlikuju sasvim naročitim, posve ličnim 
Eom, jakim kontrastima šara i smjelom kompozicijom. 


T.: G. Pacchioni, б. B. (u Dedalo III.), Rim 1922—23; U. Ojetti, L. 
Dami, N. Tarchiani, La pittura italiana del'600 e'700, Milan 1924, A. Sch. 


BAZZI, Antonio — Sodoma. 

BAZZINI, Antonio, * Brescia 1818, T Milan 1897, tali- 
janski violinski virtuoz, koji je velikom vještinom svladavao 
najznatnije teškoće; mnogostrani ozbiljni skladatelj (6 gu- 
dačkih kvarteta, gudački kvintet, orkestralna djela, kantate, 


psalmi, opera Turandot i dr.). 
LIT.: H. Riemann, Musiklexikon, Berlin 1929. S. 8-і. 


BAZZONI, Giambattista, * 1803, + 1850, talijanski pripo- 
vjedač iz Novare (Pijemont). U Italiji je prvi počeo pisati 
historijske romane po uzoru Waltera Scotta, koje su onda 
mnogo čitali (na pr. Il castello di Trezzo, Milan 1827). 

LIT.: L. Fassó, GB. B., Città di Castello 1906. M. D-ič. 

BAŽAN, Nikola, * 1904, suvremeni ukrajinski književnik. 
Pripada liberalnoj grupi ukrajinskih nacionalista, koja je 
u svoje vrijeme bila vrlo poznata. B. je pisac brojnih djela: 
Zgrade, Priča о vojnom pohodu, Trilogija strasti, Broj, 
Slijepci, Noć Salisnjaka i dr. B. je obogatio pjesničko je- 
zično blago starim, zaboravljenim riječima. Postigao je 
velik uspjeh, ali više kao nacionalistički borac nego kao 

jesnik. S. G-6. 

BAZDARENJE je službeno mjerenje sadržaja različitih 
posuda, najčešće bačava. Vrši se na taj način, da se bačva 
ili druga posuda najprije isprazni i izmjeri, а zatim se 
napuni čistom vodom i ponovno izmjeri. Faktični obujam 
označi se na bačvi zajedno s oznakom ureda i datumom 
baždarenja. Kako se sadržina bačava tijekom vremena mi- 
jenja zbog suženja dužica i stezanja obruča, potrebno je 
svake treće godine bačve iznova mjeriti i novu mjeru 
označivati. B.L-a. 

Baždarenje brodova je službeno ustanovljenje tovarnosti 
plovnoga objekta naročitim mjerenjem: Točni podatci o 
prostornoj veličini broda odlučni su za primjenu različitih 
odredaba, koje se odnose na opremu broda, na dopušten 
broj putnika za prijevoz, na maksimalno krcanje tereta, 
na vođenje propisanih svjetiljaka i znakova broda, na 
lučke pristojbe, na podjeljivanje subvencija, i t. d. Naj- 
poznatiji sistem baZdarenja:brodova je engleski Moorsom 

sistem. Mjerenje se obavlja po različitim pravilima s obzi- 
rom na to, da li je dotični trgovački brod s palubom ili 
bez nje, da li su skladišta broda zapremljena teretom, i t. d. 
Kod parobroda i brodova, koje pokreće bilo koja druga 
sila, mora se prostor, što ga obuhvaća stroj, stalna skla- 
dišta goriva i one prostorije, koje služe za provod djelo- 
vanja stroja, odbiti od cjelokupne sadržine broda, no od- 
bitak ne smije prekoračiti 50% cjelokupne sadržine. O 
izvršenom mjerenju ispostavlja lučka vlast svjedodžbu o 
baždarenju, koja sadržava točne podatke o veličini broda. 
Lučke vlasti vode poseban indeks baždarenja. Radi među- 
sobnog priznavanja ispostavljenih svjedodžbi o baždarenju 
brodova sklopljeni su ugovori između pojedinih država, 
da ne bude poteškoća kod ubiranja plovidbenih pristojba, 
koje se određuju prema brodskoj tonaži (v.). А.Р: 


BAŽENOV, Vasilij Ivanovič, * Volskoje (kraj Malo- 
jaroslaveca u guberniji Kaluškoj) 1. III. 1737, f Petrograd 
2. VIII. 1799, ruski arhitekt. Učio je u Petrogradu, gdje su 
mu bili učitelji J. B. Vallin de la Mothe i C. Rastrelli. 
Od 1760 do 1765 boravi u Parizu i Italiji i postaje članom 
umjetničkih akademija u Rimu, Firenci i Bologni. G. 1765 
vraća se u Petrograd i izlaže projekte i crteže, što ih je 
izradio u vrijeme svojih studija i putovanja. Po nalogu 
carice Katarine sagradio je 1765 u stilu Paladijevu Kameno- 
ostrovski dvorac, a 1769 Novi arsenal (kasnije Sudbena pa- 
lača), koji je srušen 1917. Nije, na sreću, izveden njegov 
golemi projekt restauracije moskovskog Kremlja, zbog koje 
je namjeravao porušiti sve starije građevine. Nisu izvedeni 
ni njegovi nacrti za novu palaču Caricino kraj Moskve i 


VASILIJ BAŽENOV, Projekt Smoljnoga instituta 


za veličajno zasnovani Smoljni institut. Po njegovu, ali ka- 
snije znatno izmijenjenom, nacrtu sagrađen je Mihailovski 
zamak, romantički dvorac cara Pavla I. u Petrogradu. G. 
1799 postao je podpredsjednikom petrogradske Umjetničke 
akademije. Sagradio je nekoliko crkava u novogotičkom 
stilu. Sudeći po sačuvanim projektima i nacrtima bio je B. 
kasni sljedbenik Paladija i talijanskog baroknog graditelj- 
stva. ' 


LIT.: I. Grabar, Istorija russkago iskusstva, III. (Istorija arhitektury), 
Moskva 1913. A. Sch. 


BČELA, Podučen in kratkočasen list, slovenski kulturno- 
književni časopis, koji je izlazio u Celovcu od 1850 do 1853, 
a uređivao ga Anton Janežič. U časopisu su izlazile i na- 
rodne pjesme i pripovijetke, kao i različiti članci iz gospo- 
darstva i literature. M. O. 

BDJENJE (ili badnjak, od bdjeti, lat. vigilia). Kršćani su 
se u prva vremena pripravljali na nedjelju i veće blagdane 
tako, da su proveli veći dio noći u bdjenju, postu, molitvi, 
pjevanju psalama i slušanju riječi Božje. Gdjekad su pro- 
bdjeli i cijelu noć. Danas se bdjenja ne vrše, samo je ostao 
nemrs i post uoči nekih blagdana i sv. misa. 

BEACHY-HEAD, glavica na kentskoj visoravni u En- 
gleskoj, nalazište brojnih eolita, koji su pohranjeni u Ken- 
sington-museumu, a išli bi po I. Prestwichu i R. Ashington- 

Bullenu u doba, kada se na ovim visoravnima još nisu 
stvarale dolinske formacije. One daju dojam, da su ljudske 
tvorevine, koje bi imale dokazati eksistenciju čovjeka u 
tercijarno doba. ET 


BEARDSLEY, Au- 
brey Vincent, * Brigh- 
ton 24. VIII. 1872, 
Mentone 16. IIT. 1898, 
engleski crtač i ilu- 
strator. Bio je najpri- 
je pomoćnik nekog ar- 
hitekta, pa činovnik 
društva za osiguranje, 
ali se kao samouk već 
u ranoj mladosti oku- 
šao kao ilustrator Flau- 
bertova romana Ma- 
dame Bovary. Po sa- 
vjetu Edwarda Burne- 
Jonesa učio je kra- 
tko vrijeme u london- 
skoj Westminster-Art- 
School, ali je poslije 
posve samostalno raz- 
vijao svoj stil, pa 
već 1892 (poslije kra- 
tka boravka u Parizu, 
gdje ga je u svoj krug 
uveo Puvis de Cha- 
vannes, govoreći za nj, 
da je »un jeune arti- 
ste anglais qui fait 
des choses étonnan- 
tes«) izvodi 250 crte- 
ža za djelo Le Morte 
d' Arthur od Sira Tho- 
masa Maloryja. Ovi 
crteži odaju još utje- 
caj engleskih prera- 
faelita i škole Willi- 
ama Morrisa, U da- 
ljem razvoju utječu 
i u š na B. japanski grafi- 
AUBREY V. BEARDSLEY, Autoportret “Cari, slike na antik- 

nim grčkim vazama i 
francuski majstori 18. st. G. 1894 nastaju ilustracije za Wil- 
deovu Salomu i reviju The Yellow Book. Ova je godina 
po riječima R. Rossa, B-ov »annus mirabilis«, Poslije toga 
slijede crteži za Pope-ov ep The Rape of the Lock, Ben 
Jonsonovu dramu (Volpone, Aristofanovu komediju Lizi- 
strata i reviju The Savoy (koju je uredivao u zajednici 
s Arthurom Symonsom). Zarana boležljiv umire B. u na- 
ponu svoga stvaranja od sušice u svojoj dvadeset i osmoj 
godini. Dok drugi umjetnici u to doba života postizavaju 
tek svoje prve uspjehe, bogato je životno djelo B-ovo 
u času njegove smrti već završeno. B. je stvorio sasvim 
nov crtački stil, u kojemu se ukrštavaju boležljivo profi- 
njen ukus, znatna senzibilnost, vanredna elegancija i po- 
vodljivost savršeno sigurne linije i neobičan smisao za de- 
korativne efekte. Londonski nakladnik John Lane izdao je 
B-ove crteže u zbornicima The Early Work i The Later 
Work of Aubrey Beardsley, pa njegovu novelu Under the 
Hill. 

LIT.: A. Symons, A. B., London 1905; R. Ross, A. B., London 1908; 
Savremenik (XIV.), Zagreb 1919; R. A. Walker, Some Unknown Dra- 
wings by A. B., London 1923; А. W. King, Ап А. B. Lecture, London 
1924; C. Lewis-Hind, The Uncollected Work of А. B., London 1925; 
H. Macfall, A. B. the Man and his Work, London 1928. A. Sch. 

BÉARN, bivša autonomna pokrajina Francuske, sada 
dio départementa Ваѕѕеѕ-Ругёпёеѕ, u slivu rijeka-brzica 
(gave) Pau i Oloron, koje teku u Adour. Donji tokovi 
Gave de Pau, na kojoj leži glavni grad Pau (41.000 stan.), 
i Gave d'Oloron, na kojoj je stari biskupski i danas 
industrijski grad Oloron, stvorili su nanosima plodnu ni- 
zinu, s kojom se u blagostanju uspješno natječu gornje 
doline gava među vapnenačkim brežuljcima i planinama 
Pireneja. Glavno je zanimanje stanovništva poljodjelstvo 
i vinogradarstvo (Jurancon), a u višim krajevima i sto- 
čarstvo, tako da se u gradovima na prijelazu gava iz pla- 
nine u nizinu razvila trgovačka izmjena dvaju gospodar- 
stava i prilično živa industrija (tekstila, pokućtva i željeza). 





BEACHY-HEAD — BEARN 


U povijesti se javlja B. kao dio Akvitanije u rimsko 
doba, a poslije pustošenja Vandala, Vizigota i Saracena 
ističe se u 11. st. kao nasljedna i autonomna grofovija 
s glavnim gradom Beneharnum (valjda današnji Lescar). 
Partikularizam i ljubav prema lokalnim sloboštinama na- 
vedoše Henrika IV., posljednjega grofa od B., kad je postao 
kralj Francuske, da grofoviji ostavi autonomiju, a i Luj 
XIIL, kad je proveo aneksiju, ustanovio je posebni parla- 
menat u novom glavnom gradu Pauu, pa je takav zaseban 
položaj B. prema Francuskoj ostao do revolucije. Stanov- 
ništvo govori osobitim narječjem Gascogne. N. 2. 


Bćarnska književnost. Mali je bćarnski kraj oduvijek 
bio izabrana zemlja pjesnika. Taj kutić juga, stisnut uz 
španjolsku granicu, imao je nekad svoje vlastito lice, koje 
je još bez mješavina postojalo i u 19. st., a koje je počelo 
iščezavati s našim današnjim običajima, emigracijom, otva- 
ranjem toplica i gradnjom željeznica. To je sad kraj, kao 
toliki drugi, gdje su uspomene povezane s prirodnim ljepo- 
tama, a u kome samo stari napjevi i tradicionalne pjesme 
svjedoče o staroj rasi. Tu je cvala književnost tako obilna, 
plodna i čista, kakvom se može pohvaliti malo pokrajina. 

Gaston Phoebus bio je dugo smatran osnivačem bćarnske 
škole. Pridaju mu, krivo uostalom, jednu od najpopular- 
nijih pjesmica čitavoga kraja i svih južnih pokrajina: 
Aqueres mountines qui ta hautes soun... Duhoviti i dare- 
žljivi plemić, bio je, prema Froissardu, velik znalac knjiže- 
vnosti, a i sam je gradio stihove. Možda je bćarnska lo- 
kalna poezija crpla iz toga izvora. Svakako je sačuvala 
otmjenost, uglađenu dražest, koja podsjeća više na dvorski 
zrak nego na selo. Malo se zna o njezinu razvoju prije 
renesanse. U 16. st. Bćarn se lako francizira. Galantni i 
cbrazovani dvor Margarete Valois rado je primao pjesnike 
iz Francuske, koji su bježali od progona, a u sjenovitim 
vrtovima Paua tiho je brujao mnogi francuski stih. No 
dijalekt nije bio zaboravljen, nego je imao svojih oduše- 
vljenih pristalica i tumača kao i službena književnost. 
Vjerujući ustaljenoj tradiciji, Jeanne d'Albret je prilikom 
rođenja Henrika, kasnijega francuskog kralja Henrika IV., 
pjevala prema pučkoj temi, koja se još danas pjeva, 





AUBREY V. BEARDSLEY, Saloma 


BAZILIKA 


PRILOG U BAKROTISKU 65 





Gore: BAZILIKA U POMPEJIMA; dolje: OSTATCI KONSTANTINOVE BAZILIKE U RIMU 
(Foto Alinari) 





BAZILIKA 


x 
f 





Gore: OKRUGLA BAZILIKA SV. STJEPANA U RIMU; dolje: BAZILIKA S. APOLLINARE IN CLASSE U RAVENNI 
(Foto Alinari) 





BEARN — BEATTY 


Nouste Dame dou cap ou pount. Njezin duhovnik Arnaud 
de Salette prevodio jeu dijalektu Davidove psalme. G. 1551 
izašlo je prvo djelo francuske rime, objavljeno u Béarnu: 
Odes du Gave, fleuve en Bćarn, avec les tristes chans a 
sa Caranite, od Bernarda du Poey; osrednje djelo. 


Do kraja 17. st. prinos je bćarnske književnosti neznatan. 
Umjetnost u Bćarnu ne može izbjeći zajedničkoj crti 
suvremenih proizvoda, vjerskim raspravama. Prečesto je 
zanimanje književnošću bilo zaustavljano borbom stranaka 
potkraj renesanse. Jedva su se svršili vjerski ratovi, a 
Henrik IV. učvrstio svoje prijestolje, kad već zavjerenici 
pokušavaju doći na vlast. Udarac Ravaillacova bodeža bio 
je sudbonosan po Bćarn. Malo poslije osnutka bćarnskoga 
parlamenta Luj XIII. zabranio je u vijećnici upotrebljavati 
pučki govor. Zanimljivo je, da je u takvom času bćarnski 
dijalekt dao jedno od najčistijih svojih remek-djela, pru- 
žajući tako sjajno svjedočanstvo svog genija. To ne bijaše 
opsežno djelo, nego dva jednostavna soneta, djelo Jacoba 
de Gassion, ujaka istoimenog maršala. Jedan od tih malih 
stihotvora, i ako je tek imitacija pjesme kardinala Bemba, 
slavnoga talijanskog humanista, Quoan lou Printemps, en 
raube pingourlade..., javlja se kao početna tema, naj- 
savršeniji primjerak bćarnskog pjesništva novoga vijeka. 

Kad se u drugoj polovici 17. st. Jean Henri de Fondeville 
okušao u stilu, koji je imao postati poznat, on je samo 
slijedio put, koji je označio Gassion. Fondeville je jednako 
sretno gojio sve stilove, od pastorale do religiozne satire. 
Zadivio je suvremenike svojom Pastourale deu paysan, la- 
krdijom molijerskog ukusa, koju je puk uvijek volio gle- 
dati pod vedrim nebom. Bćarnski autori, koji su se brinuli 
samo da razvesele i ganu suvremene zemljake, nisu posve- 
ćivali pažnje zbirkama svojih djela. Tako su se ona izgu- 
bila i obogatila blago pučke književnosti, nestavši u ano- 
nimnosti. U tom blagu treba tražiti na pr. proizvode Des- 
pourrinsa. S njim je bćarnska poezija proživjela apogeju 
svoje veličine. I ako nadahnuće toga pjesnika odviše sjeća 
na Teokrita i Vergilija, te nimalo ne obnavlja stil Racana, 
Segraisa i Fontenellea, ipak su oni, koji su ga nadahnuli 
da pjeva, uvijek voljeli njegove pjesme. Te sitne pjesmice, 
dražesni kupleti, u kojima žive pastirski običaji u vlastitom 
dekoru, nisu možda vjerna slika Bćarna, kakav je danas, 
nego su njegova idealizacija. One imaju neku nježnu i 
melankoličnu draž. 


Lista Despourrinsovih učenika bila bi duga: Henri d'An- 
dichon i Tćophile Bordeu sretni su mu nastavljači. Tu su 
još neki: Paul Jérémie Bitaubé (1732—1808), prevodilac Ho- 
racija i pjesnik idila; Pierre Hourcastremé (1742—1815); 
Nicolas Cazalet (1743—1817); Casaux i de Mesples, drZavni 
odvjetnik u béarnskom parlamentu. 

Evo ostalih pjesnika: Vincent du Bataille; Marie Blanque 

ФОвве (1765—1849), pjesnikinja u stilu korzikanskih »vocé- 

| ratrices« (narikača); njezini »aurosts«, pogrebne ritmičke 
tužaljke, sjećaju na junačka vremena plaćenih narikača; 
Francois Destrade (1824—1864), pjesnik obrtnik: Abbé 
Garet; Jean Hatoulet, filolog i pjesnik sela; A. Julien; E. 
Picot; Silvain Lamolére; Narcisse Laborde; Alexis Peyret; 
Antonin Montant i dr. 

= Romantizam, i ako je tu slabo odjeknuo, našao je svoga 
sljedbenika u Xavieru Navarrotu, »bćarnskom Bćrangeru«. 
Navarrot je, vele, otvorio pirenejskoj muzi nove putove: 
zloba, ujedljivi duh, istinitost običaja i govora osobite su 
oznake njegovih pjesama. Njegov je uspjeh bio takav, da 
je zasjenio slavu svojih suvremenika i da dominira bćarn- 
skom lirikom. Poslije njega jedva da se ljudi sjećaju još 
dvaju »slavnih ljudi malog kraja«. To su bili Pierre Gaston 
Sacaze (1797—1895), učen prirodoznanac, koji je rječito 
slavio svoje planine, i nježni i melankolični Vignancour. 

Što nam sada daje bćarnska umjetnost, a osobito pokret 
félibrige, »Escole Gaston Phoebus«? Već se spominju po- 
znata imena pjesnika i pisaca proze: Adrien Plante (1896— 
1912); Simin Palay, sin Yari Palaya, seoskoga pripovjedača; 
Abbć Labaig-Langlade, od koga Lou cabinet de la nobi 
predstavlja autoritet u pogledu jezika; doktor Lacoarret 
(Al Cartero); J. V. Lalanne; Pierre Daniel Lafore; Henri 
Pellisson; Michel Camélat; J. Casebone; Césaire Dauge; 
J. B. Laborde; Daniel Lafore; Lasserre-Capdeville; E. Mou- 
liai; André Pic; Pucheu; Marcel Saint-Bezard; Julien San- 
son; André Sarrail; J. Tucat i t. d. 

Béarn je također domovina odličnoga impresionista fran- 
cuskog jezika Francisa Jammesa. P. CI. 

BEATIFIKACIJA (lat. beatum facere »učiniti blaženim«). 
U kat. se Crkvi smije u javnom bogoslužju iskazivati što- 
vanje (kult) samo onim preminulim osobama, koje je Sv. 
Stolica proglasila blaženima. Pri tomu se danas postupa 
vrlo strogo. Točno se i savjesno ispituje svetost života ili 
mučeništvo za vjeru službenika ili službenice Božje, o ko- 
jima se radi. Određena komisija napose istražuje, da li su 
se na njihov zagovor dogodila kakva prava čudesa, čudesna 
ozdravljenja i sl. Za to je u crkvenom Zakoniku propisan 
poseban vrlo dug i u pojedinostima vrlo točan postupak. 
Uspješan završetak toga postupka je svečano proglašenje 
službenika ili službenice Božje blaženim; to je beatifikacija. 
Tako su iz hrvatkih krajeva proglašeni blaženima: bl. 
Marko Križevčanin, bl. Nikola Tavilić, bl. Ozana i dr. Dalji 
je i konačni stupanj u tom postupku proglašenje blaženika 
svetim (kanonizacija). Brati! 

BEATRICA ARAGONSKA, * Napulj 14. XI. 1457, 
T Ischia 13. IX. 1508, kéi napuljskoga kralja Ferdinanda i 
Izabele di Chiaromonte, ugarsko-hrvatska kraljica, supruga 
Matijaša Korvina. Bi- 
la je isprošena 1474. 
Većkao zaručnica pot- 
pisivala se: »kraljica 
Ugarske, Češke i t. d.«, 
na рг. u pismu 30. VII. 
1475, kojim je zamoli- 
la papu, da Bonaven- 
turu proglasi svecem. 
Vjenčanje je obavlje- 
no istom 15. IX. 1476, 
kada je u Napulj do- 
šlo ugarsko -hrvatsko 
izaslanstvo od 800 lju- 
di, među kojima se u 
ime Hrvata nalazio i 
Bernardin Frankopan. 
Kralja je Matijaša za- 
stupao na vjenčanju 
njegov rođak Pongrácz 
János. Kralj Matijaš 
dočekao je B-u 10. XII. 
u Stolnom Biogradu i 
tu jedao svečano okru- 
niti 12. XII. Svojom 
obrazovanošću, ljepotom i jakom voljom toliko je djelovala 
na muža, da mu je postala gotovo suvladaricom. Podupirući 
humanistički i renesansni pokret, koji je već prije njezina 
dolaska bio razvio kralj Matijaš, okružila se na dvoru u 
Budimu velikim brojem talijanskih umjetnika, učenjaka i 
diplomata. Izazvala je nezadovoljstvo Madžara i Hrvata 
dajući najunosnije položaje tudincima. Svojemu 23-godi- 
šnjem bratu Giovanniju pribavila je kardinalsku čast i 
ostrogonsku nadbiskupiju, a kad je on 1485 umro, isposlo- 
vala je kod Matijaša, da je to mjesto dao njezinu sedmo- 
godišnjemu nećaku Hipolitu od Este. Uklonila je od prije- 
stolja Matijaševa sina Ivaniša Korvina, ali ipak nije uspjela 
da poslije smrti supruga i dalje vlada, premda je sklopila 
s kraljem Vladislavom potajnu ženidbu. Kada je g. 1500 
papa Aleksandar proglasio tu ženidbu nevaljalom, preselila 
se u Napulj, a odatle poslije pada svoje obitelji na otok 
Ischiu, gdje je umrla u 51. godini života. 

LIT.: A. Berzeviczy, Beatrix királyne, Budimpešta 1908; Isti, Ага- 


goniai Beatrix, Monumenta Hungariae historica diplomataria, XXXIX., 
Budimpešta 1914; V. Klaić, Povjest Hrvata, IL, 3., Zagreb 1904. Р.С. 


BEATRICE — Dante Alighieri. 

BÉATRIZET (Beautrizet), Nicolas, * Lotaringija (možda 
Lunéville) oko 1515, t najranije 1565, francuski bakrorezac. 
Djelovao je od 1540 do 1565 u Rimu, gdje su ga zvali 
Beatricetto. Na rane je njegove bakroreze utjecao Ago- 
stino Veneziano, а na kasnije Enea Vico i Giorgio Ghisi. 
Rezao je, po tudim slikama, u bakru portrete, religiozne i 
mitološke prizore, pa antikne plastike i arhitekture. Svoja 
je djela signirao: Nicolaus Beatricius Lotharingus. Među 
njegovim su radovima važniji: Prorok Jeremija po Michel- 
angelu (1547), Žrtva Ifigenijina (1553) i Posljednji sud ро 
Michelangelu (1562). Ovaj je posljednji bakrorez najbolje 
djelo umjetnikovo, osobito zbog svoje tehnike. 

LIT.: Ch. Le Blanc, Manuel de l'amateur d'estampes, L, Pariz 1854; 


W. v. Seidlitz u J. Meyerovu Allgemeines Künstler-Lexikon, І., Leipzig 
1885. A. Sch 


BEATTY, David, * Dublin 1871, + London 1936, bri- 
tanski admiral. Kao mlad časnik istakao se u Egiptu i 1900 
u Kini. U 29. godini života već je kapetan bojnog broda, 


POPRSJE BEATRICE ARAGONSKE 
Pariz, Zbirka Dreyfuss 

a 1911 tajnik prvoga lorda admiraliteta. Tada je stekao 
zasluga za reorganizaciju engleske ratne flote u Sredo- 
zemnom moru. Dvije godine kasnije preuzima zapovjed- 
ništvo treće eskadre bojnih krstarica, s kojima se ističe 
na početku svjetskog rata kod Helgolanda. Dne 24. I. 1915 
započeo je uspješnu borbu kod Dogger-Banka protiv admi- 
rala Hippera, s kojim se ponovno sukobio dne 31. V. iste 
godine u velikoj bitki kod Jutlanda. B. je živom i hrabrom 
borbom krstarica pridonio, da je vrhovni zapovjednik Jel- 
licoe uspio stupiti u borbu s njemačkom glavninom bojnih 
brodova. U prosincu 1916 povjereno mu je vodstvo svega 
brodovlja, a 1921 postade prvim lordom admiraliteta. Po- 
kopan je uz Jellicoea na počasnom mjestu u katedrali sv. 
Pavla. Ar: P. 

BEAUDEVAL, selo u općini Bréchamps, département 
Eure et Loire, nalazište jednoga neandertaloidnog kostu- 
ra, od koga je sačuvana samo lubanja, dok su ostale kosti 
nepažnjom radnika propale. Glava je ležala u sloju dilu- 
vijalne ilovače, a imala je, po Manouvrieru, dulj. 188 mm, 
šir. 142 mm, indeks 75:5 mm, a prostorna joj je sadržina 1400 
cm?, Celo je natrag nagnuto, tjeme splošteno, a nadočne 
izbočine, iako su slabije nego u neandertalca, ipak se jasno 
ističu. Ukoliko se ta lubanja inače razlikuje od neander- 
talske, može se to tumačiti time, da je nađena u sloju, koji 
obretnik stavlja u moustérien, dakle u razdoblje kud i 
kamo mlađe od pravih neandertalaca, te je razumljivo, da 
su se morfološke osobine neandertalca u toku nekoliko 
milenija ublažile. Manouvrier drži, da ova lubanja predo- 
čuje rasu, koja je u doba mustersko živjela u sjevernoj 
Francuskoj. eM 

BEAUFILS, Edouard, * Rennes 27. VIII. 1868, francuski 
pisac iz Bretagne. Kao mladić od 20 godina sudjeluje u 
književnom pokretu, koji je zanosno zvan »bretonski pre- 
porod«. Surađivao je u pokrajinskim časopisima i novina- 
ma. Izdao je nekoliko knjiga stihova: Les Chrysanthémes 
(1889), Les Houles (1894), Paysages d'Italie (1902), Italiam... 
Italiam (1907) i lirski scenario Au pont Kerlo (1894). Taj 
je pjesnik prekrasno izrazio bol nad rastankom bića i 
stvari (jesen). Njegove su glavne osobine tuga i očaj. Bio 
je pisar u ministarstvu rata. PRO 

BEAUFORTOVA SKALA je ljestvica, po kojoj se odre- 
đuje jačina vjetra slobodnom ocjenom prema vidljivim 
učincima, kojima se manja ili veća snaga vjetra različno 
očituje u pokretanju i gibanju predmeta na površini zem- 
lje ili u djelovanju na slobodnu površinu vode. Zamislio 
ju je 1805 admiral Beaufort u doba, kad za određivanje 
jačine (brzine) vjetra nije bilo instrumentalnih pomagala 
(anemometara). Upotreba Beaufortove skale održala se 
naročito u meteorologiji i u obavještajnoj vremenskoj 
siužbi općenito sve do danas, jer se po njoj može motriti 
i odrediti jačina vjetra na mnogobrojnim meteorološkim 
stanicama po cijeloj Zemlji, dok je instrumentalni način 
mjerenja brzine vjetra ograničen na relativno malen broj 
mjesta. 

Osim 13-dijelne Beaufortove skale (0 = tišina; 12 = 
orkan) i po njoj izvedene 6-dijelne skale, upotrebljavala 
se neko vrijeme i 10-dijelna skala (uveo ju je zavod 
»Smithsonian Institution«, Washington). Zaključkom kon- 
ferencije meteorologa od 1913 preporučena je opča upo- 
treba Beaufortove skale; njezin odnos prema mjerenim 
brzinama utvrden je medunarodno 1926 (v. tablicu). 


Beaufort m/sek Beaufort m/sek 
0 tišina 0 —0,5 7 žestok vjetar 12,5--15,2 
1 lahor 0,6—1,7 8 olujan vjetar 15,3—18,2 
2 lagan povjetarac 1,8—3,3 9 oluja 18,3—21,5 
3 slab vjetar 3,4—5,2 10 teška oluja 21,6—25,1 
4 umjeren vjetar 5,3—7,4 11 orkanska oluja 25,2—29,0 
5 Ziv vjetar 7,5—9,8 12 orkan > 29,0 
6 jak vjetar 9,9-12,4 

LIT.: Hann-Süring, Lehrbuch der Meteorologie, V. izd., Leipzig 


1940; Meteorological Glossary, London 1918. M. Ko. 
BEAUHARNAIS, Eugène, knez od Eichstüdta, Ж Pariz 
3. IX. 1781, + München 21. II. 1824. Otac mu je bio fran- 
cuski general Alexandar B., a majka Josefina, kasnija fran- 
cuska carica. Sudjeluje u Napoleonovoj talijanskoj i egi- 
patskoj vojni. G. 1804 postao francuski princ i nadkancelar. 
Kada se Napoleon 1805 kruni u Milanu za kralja Italije, 
imenuje ga podkraljem. On je Napoleonov najodaniji su- 
radnik i izvršilac njegovih naredaba. Pod njegovu vlast 
spadala je i Dalmacija. G. 1805 zapovijeda talijanskom voj- 





skom, pobjeđuje Austrijance 
na Raabi i odlučuje bitkom 
kod Wagrama u korist cara. 
Kada se 1806 oženio bavar- 
skom princezom  Amalijom 
Augustom, car ga je posinio. 
Sudjelovao je u ruskoj vojni, 
a 1813 zapovijedao francu- 
skim vojnim snagama u Nje- 
mačkoj. Kasnije odlazi u Ita- 
liju, koju vrlo vješto brani 
od austrijske vojne premoći, 
dok se nije Napoleon odre- 
kao prijestolja. Iza pada Na- 
poleona nastani se u Bavar- 
skoj, gdje mu potomci žive 
kao vojvode od Leuchtenber- 
ga, dok je potomstvo mlađega 
mu sina Maksimilijana i nje- 
gove žene Marije, kćeri ru- 
skoga cara Nikole L, pod imenom knezova Romanovskih 
živjelo do revolucije u Rusiji, a poslije u Francuskoj. 

LIT.: Du Casse, Mémoires et correspondence du prince Eugene, 10 sv., 
Pariz 1858—1860; Fourenstraux, Le prince Eugéne, 1867; Weil, Le prince 
Eugéne et Murat 1813—14, 5 sv., 1901—1902. S. А. 

BEAULIEU, Eustorg de, * Beaulieu sur Ménoire kraj 
Cahorsa početkom 16. st, francuski pjesnik. Siroče od 
najranijeg djetinjstva, bio je najprije orguljaš, a zatim 
svećenik u Tulleu, Bordeauxu i Lyonu. Priklonivši se re- 
formaciji otide kao protestantski svećenik u Ženevu. Prem- 
da nisu mnogo poznata, najbolja su mu djela: Les Divers 
rapportz contenant plusieurs Rondeaulx, Huictains, Dizains 
et Ballades, sur divers propos, Chansons, Epitres (1537 i 
1544); І’ Espinglier des filles (1550). Pripisuju mu još dva 
poučna djela: Murmurement et fin de Coré i L'Enfant 
prodigue. 

Često je u pjesmama slavio svoj zavičaj Limousin, i te 
će pjesme ostati uvijek najprirodnije, najsavršenije i naj- 
življe među djelima »galske« poezije, dok još Plejada nije 
pobijedila posljednje ostatke sredovječne umjetnosti. Р. Cl. 

BEAUMARCHAIS, Pierre-Augustin Caron de, * Pariz 
1732, + Pariz 1799, francuski dramatičar. U prvoj drami 
Eugénie (1767) žigoše Clavija y Fajardo, Španjolca, koji 
se iznevjerio njegovoj sestri. G. 1775 piše Barbier de Sé- 
ville, god. 1784 Mariage de Figaro, po kojima je ostao 
_ besmrtan. Za revolucije nala- 
{ zimo ga u Hamburgu, odakle 
se vraća u Pariz, gdje je i 
umro. B. je ovjekovječio Fi- 
garoa, borca za slobodu, koji 
je od širokih masa bio za- 
nosno primljen. Danton je re- 
kao: »Figaro je dotukao ari- 
stokraciju«. Međutim B. nije 
protiv plemstva, nego je pro- 
tivnik plemića, ne protivi se 
Versaillesu, ali izrugava ljude 
u njemu, slobodar je, a na- 
pada neobuzdanu slobodu En- 
gleza i zadovoljan je, što 
Francuska ima monarha. Uza 
sve ove kontradikcije on je 
pisao, »da počasti ljude tre- 
ćega staleža« (Deux Amis); 
svojom vedrom, ali i teškom 
satirom podgrizao je i onako 
rasklimane temelje vladajućih staleža. Satira sluge Figaroa 
proteže se i na novo nastalu »aristokraciju« novca; mudri 
sluga, sve kroz šalu, zastupa interese vječnog »trećeg sta- 
leža«, karikirajući one, koji stežu slobodu ljudima. U Za- 
grebu je prvi put igran Beaumarchaisov Figarov pir 1889. 


LIT.: E. Lintilhac, B. et ses oeuvres, Pariz 1887; A. Hallays, B., 
Pariz 1897. D. št 


BEAUMONT, Francis, Ж 1584, + 1616, engleski dramati- 
čar. U Londonu se upoznao s najvažnijim književnicima 
onoga doba, s Ben Jonsonom i Johnom Fletcherom, s ko- 
jim je deset posljednjih godina života (1606—1616) napisao 
oko 15 drama, od kojih su najpoznatije The Knight of the 
Burning Pestle (1609), burleskna komedija, prva engleska 
parodija u dramskom obliku, zatim romantična drama Phi- 
laster (1611) i tragedija The Maid's Tragedy (1611). U tim 
djelima prevladavaju čisto pjesničke osobine nad dramat- 

skim. Situacije su im često pretjerano silovite, a karakte- 
ristika slaba. GHE: 

BEAUNE, Florimond, Ж 1601, + 1652, francuski pravnik 
i matematičar, prijatelj Descartesov, možda prvi shvatio 
važnost Descartesova djela Géométrie kao začetka nove 
nauke analitičke geometrije, te mu je napisao 1649 i ko- 
mentar. Proučavao je i osnovno Galilejevo djelo Discorsi 
e Dimostrazioni matematiche intorno a due nuove Scienze. 
Izgubljena je njegova rasprava o 4 krivulje, zadane njiho- 
vim diferencijalnim jednadžbama; to su prvi primjeri za 
obrnuti problem tangente, koji se sastoji u tom, da se iz 
zadanih svojstava tangente, t. j. iz diferencijalne jednadžbe 
neke krivulje odredi sama krivulja. Taj su problem riješili 
Leibniz i Joh. Bernoulli. 

LIT.: Descartes, Oeuvres, sv. II. i V., Pariz 1898, 1903. E. G; 

BEAUVAIS, grad u sjeveroistočnoj Francuskoj, glavni 
grad départementa Oise. Grad je nepravilno izgrađen, a 
ulice su probijene na mjestu starih utvrda. Ima 20.000 stan. 
Živa je industrija sagova, koja potječe iz doba Luja XIV. 
Mjesečni sajmovi za stoku i žito. U gradu ima nekoliko 
lijepih spomenika, posebice se ističe crkva Notre-Dame 
de la Basse-Ouevre. Ljepša je katedrala sv. Stjepana, 
premda je vremenom mlađa, izgrađena u gotskom stilu, 
ide među najljepše crkve u Francuskoj. 

B. je bilo glavno mjesto galskoga plemena Belovačana, 
a kasnije ga osvojiše Rimljani. U srednjem vijeku sijelo 
biskupa, a zbog povoljnog smještaja postade jedno od 
najživljih mjesta istočne Francuske. Vlast nad gradom 
imao je biskup, ali se brzo razvila i gradska aristokracija. 
Ipak nije grad postao slobodnim municipijem, kako su bili 
gradovi po južnoj Francuskoj i sjevernoj Italiji, već je 
biskup uvijek zadržao svoju efektivnu vlast nad njim. 
Borbe između gradske aristokracije i biskupa bile su česte, 
pa je kruna zahvatila upravu grada, čime je vlast biskupa 
bila ograničena. U gradu se već zarano razvila industrija 
sukna, koje se izvozilo, čime se stvorila u gradu bogata 
aristokracija kao i jako novčano tržište. Top: 

BEAUVERIE, J. — Drvo (tehnička svojstva). 

BEBBER, Wilhelm Jacob van, Ж Grieth (Kleve) 10. VII. 
1841, + Altona 1. ІХ, 1909, njemački meteorolog. Predstoj- 
nik zavoda Deutsche Seewarte u Hamburgu 1879—1907. 
Uglavnom je bio zaokupljen stvaranjem mogućnosti za vre- 
mensku prognozu; teoretsku podlogu stvara ustanovljenjem 
putova ciklona, a praktičku stvaranjem vremensko-obavje- 
štajne telegrafske službe za Evropu. Glavna su mu djela 
Handbuch der ausübenden Witterungskunde (1886), Lehr- 
buch der Meteorologie (1890) i Die Wettervorhersage (1891, 
1898). K. K-i. 

BEBEL, August, Ж Köln 22. II. 1840, + Passugg kraj Zü- 
richa 13. VIII. 1913, popularni vođa njemačke socijalde- 
mokratske stranke. Po zanimanju je bio tokar. U mladosti 
je bio pod utjecajem liberala 
i građanskih demokrata, od 
1865 pod utjecajem Wilhelma 
Liebknechta. G. 1868—69 bio 
je jedan od osnivača njema- 
čke socijaldemokratske stran- 
ke. Narodni zastupnik bio je 
od 1867 skoro neprekidno do 
svoje smrti te se istakao kao 
dobar organizator, pučki go- 
vornik, taktičar i parlamen- 
tarac. Vodio je oštru borbu 
protiv Bismarcka u vrijeme 
velikih | progona  soc.-dem. 
stranke i prije toga vremena 
sve do 1890; isto tako se bo- 
rio protiv liberala i Lassalleo- 
va krila (1875) kao i protiv 
»lijevih« radikala ^ (poslije 
1890) pa protiv revizionista 
(osobito 1895—1904), ali pri 
koncu sve manje dosljedno i 
Sve popustljivije (»marksistióki centrum«). Bio je nepri- 
jatelj socijalista-ministerijalista, imperijalizma, militarizma 
i rata. 

BIBL.: Die Frau und der Sozialismus, Die Frau in der Vergangenheit, 
Gegenwart und Zukunft (hrvatski prijevod 1913); Aus meinem Leben 
(1910—14); Ch. Fourier, Der deutsche Bauernkrieg; Christentum und 
Sozialismus (hrvatski prijevod 1907); Unsere Ziele; i t. d. 


LIT.: Studija o B. od H. v. Gerlacha (1909), F. Klühsa (1923) i dr. 
` V. V-r. 

BEBLAVÝ, Pavel, Ж 
Vrbovci 1847, + Sobo- 
tište 1910, Zupnik, slo- 
vaéki knjiZevnik. Tip 
tihoga radnika, koji je 
suradivao u mnogim 
časopisima, poznat po 
romanu Jánošík i po- 
vijesnim pripovijetka- 
ma. JAS 

BEBRINA, tri sela 
u brodskom kotaru. 1. 
B. se nalazi 15 km jz. 
od Sl. Broda, sjedište 
je općine i kat. župe, 
osnovane 1789. Ima 952 
stanovnika, uglavnom 
Hrvata. 


2.—3. Gornja je B. 
9 km ji. od SI. Broda 
te ima 653 stan, a 
Donja B. 15 km ji. od 
Sl. Broda sa 693 sta- 
novnika. U oba su se- 
la samo Hrvati. Z.D-i. 


Donja B. je nalazi- 
šte predmeta iz po- 
četka treće periode 
brončanog doba. Među 
onima, koji su odav- 
de došli u zagrebački 
muzej, ističe se oso- 
bito 7 kopalja, 1 mač, 
1 nož, 2 srpa, 1 krilati 
kelt, 6 šupljih kelta i 
dlijeto. em 

BECALEL, prvi iz- 
raelski umjetnik, sagradio zavjetni šator, ujedno prvo sve- 
tište u pustinji. 

BECCADELLI, 1. Antonio, nazvan il Panormita, * Pa- 
lermo 1394, + Napulj 1471, talijanski humanist, pustolov, 
a zatim dvorski pjesnik na dvoru Alfonza Aragonskog u 
Napulju. Najpoznatije mu je djelo zbirka duhovitih i 
opscenih epigrama Hermaphroditus (1425), najskandalozni- 
ji, ali i najgenijalniji spjev renesanse, pjesnički odraz ras- 
pojasana života ondašnjeg društva bez moralnih obzira. 
U Napulju je osnovao znamenitu akademiju, kasnije nazvanu 
Pontaniana po njegovu velikom nasljedniku G. Pontanu. 

LIT.: L. Barozzi i R. Sabbadini, Studi sul Panormita e sul Valla, 
Firenca 1891; V. Laurenza, Il Panormita a Napoli, Napulj 1912; R. 
Garzia, Consensi e dissensi, Bologna 1924; V. Rossi, I Quatrocento, 
II. izd., Milan 1933; G. Voigt, Florenz und die Kultur der Renaissance, 
Berlin 1933, 

2. Lodovico, Ж Bologna 29. I. 1501, + Prato (Toskana) 
17. X. 1572, talijanski književnik. Djed mu je bio zname- 
niti talijanski humanist Anatonio Beccadelli. Učio je pravoj 
u Bologni, a zatim humanističke studije u Padovi. Bio je 
najprije tajnik kardinala Gaspara Contarinija. Kao Pe- 
trarkin štovalac pohodi 
1539 Carpentras i opje- 
va Vaucluse, Petrarkino 
boraviste. Putuje i u 
Flandriju. Zatim je po- 
stao biskup u Ravellu 
(1549), pa papin apo- 
stolski delegat u Mle- 
cima (1550—54), odakle 
prelazi u Rim kao pre- 
fekt za gradnju crkve 
Sv. Petra. B. je bio u 
vezama s mnogim ugle- 
dnim ličnostima svoga 
vremena, među kojima 
su na pr. Pietro Areti- 
no, Pietro Bembo, Gio- 
vanni della Casa, Mi- 
chelangelo, Tizian, koji 
mu je načinio lijep por- 
tret (sada u Galleria 
degli Uffizi u Firenci). 
Na poticaj Ivana Gun- 
dulića,  Beccadellijeva 








BRONČANO ORUĐE IZ BEBRINE 
a) koplje, b) palštab, c) manje koplje, 
) brončano dlijeto 


LODOVICO BECCADELLI, Tizian 
Firenca, Galleria degli Uffizi 

prijatelja, dubrovački senat zatraži ga u Rimu za svoga 
nadbiskupa. Papa Pavao IV. udovolji toj molbi, i Becca- 
delli je kao nadbiskup proboravio u Dubrovniku od 1555 
do 1560. Došao je nerado, ali se brzo veoma dobro snašao 
u Dubrovniku, gdje je nastavio književni rad i pjevanje 
pjesama i gdje se osjećao njegov ne malen utjecaj na 
vjerski, moralni, kulturni i društveni život. Na rastanku 
ispjevao je Dubrovniku sonet, u kome ga nazivlje »mia 
diletta sposa, Specchio d'llliria et suo pregio maggiore« 
(moja ljubljena zaručnica, ogledalo Ilirije i njezina najveća 
vrijednost). Pjesnik Sabo Bobaljević ispratio ga je talijan- 
skim sonetom (Rime, Dubrovnik 1783, 130). Papa šalje 
Beccadellija na Trindentinski koncil; zatim ga imenuje 
prepoštom u Pratu, gdje je proveo posljednjih sedam go- 
dina života. Sve do smrti dopisivao je s prijateljima u 
Dubrovniku i zadržao je naslov dubrovačkog nadbiskupa. 

Veoma je obilan Beccadellijev književni rad, koji se ve- 
činom sačuvao u rukopisima. Osim moralno-filozofskih 
rasprava ima tu i povijesnih, među kojima su Notizie sto- 
riche delle citta Ragusa e Spalatro, Episcopi Ragusini Me- 
moriale, mnoge biografije (na pr. Vita del Petrarca) i pisma. 
Pjevao je talijanske petrarkističke sonete; neke upućuje 
prijatelju Michelangelu pozivajući ga, da dođe k njemu 
u Dubrovnik, na što mu veliki umjetnik odgovara sonetom, 
da je namjeravao doći, ali da je nenadano zapriječen. Te 
je sonete preveo na hrvatski Vladimr Nazor. I u Becca- 
dellijevim pismima ima dragocjenih vijesti o ondašnjim 
prilikama u Dubrovniku. 

LIT.: GM. Mazzuchelli, Gli scrittori d'Italia, sv. IL, dio IL, Brescia 
1760; G. B. Morandi, Monumenti di varia letteratura tratti dai mano- 
scritti di Mons. L. B. Arcivescovo di Ragusa I—III, Bologna 1797—99; 
D. Farlati, Illyricum sacrum, VI, Mleci 1800; C. Frey, Die Dichtungen 
des Michelangelo Buonarroti, Berlin 1897; V. A. Vital, Tre lettere inedite 
di L. B. a Michelangelo B., Conegliano 1901; V. Cian, Intorno a L. B., 
u Nuova Antologia, 1., VIL, 1904; A. Schneider, L. B., u Savremeniku, 
XIIL, 1918; J. Torbarina, Fragmenti iz neizdanih pisama nadb. L. В., u 
časopisu Dubrovnik, L, 1929; Isti, Jedan dubrovački i ind u Novoj 
Evropi, XXL, 1930; Isti, Italian influence on the poets of the Ragusan 
Republic, London 1931; Lamberto Donati, Di L. B. arciv. di Ragusa, u 
Archivio storico per la Dalmazia, sv. V., Rim 1928; V. Nazor, Michel- 


angelo B., L. B. i Dubrovnik, u Hrvatskom Kolu, XX., Zagreb 1939; 
O. Delorko i A. Nizeteo, Talijanska lirika, Zagreb 1939. M. D-ić. 


BECCAFUMI, Domenico, zvan Micarino ili Mecherino, ` 


Ж u blizini kaštela Montaporti između 1482 i 1486, T 
Siena početkom svibnja 1551. G. 1510 boravi u Rimu, gdje 
proučava djela Michelangela i Rafaela. Poslije djeluje u 
Sieni, Pisi, Genovi, pa opet u Sieni. Utjecali su na nj još 
Perugino, Sodoma i Fra Bartolommeo. Slikao je u Sieni 
freske u Oratorio di S. Bernardino, dvorani del Consistoro 
(Palazzo Pubblico) i palači Bindi-Sergardi. Najznatnije su 
medutim njegovo djelo crteZi, po kojima su izvedeni mra- 
morni mozaici pavimenta u sienskoj katedrali. Istakao se 
i kao kipar i graficar. 

LIT.: H. v. Trotta-Treyden, Das Leben und die Werke des seneser 
Malers D. B. genannt Mecarino, Berlin 1913. A. Sch 


BECCARI, Agostino, + 1590, talijanski književnik iz Fer- 
rare, autor prve pastirske igre (Il Sacrificio, Ferrara 1555), 
prikazane prvi put s muzičkom pratnjom na dvoru Fran- 
cesca d'Este u Ferrari 1554. Ta se vrsta glume veoma svi- 
djela u Italiji (na pr. T. Tasso, Aminta; GB. Guarini, Pa- 
stor fido), odakle su je preuzeli i stari hrvatski pisci pasto- 
rala. 

LIT.: E. Carrara, La poesia pastorale, Milan 1908; G. Carducci, 


Saggi tre sull' Aminta, u Opere, Ediz. Nazionale, XIV., Bologna 1939; 
P. de Bouchaud, La pastorale italienne, Pariz 1920. M. D-ić. 


BECCARIA, Cesare, marchese Bonesana, * 15. III. 1738, 
T 28. XI. 1794, živio u Milanu. Bio je oštrouman, ali jedno- 
stran, osobito tankoćutan, u 
mnogom pogledu pod tuđim 
utjecajem, život mu se kretao 
između najveće uzbuđenosti 
i krajnje potištenosti, inače 
trom, fatalist, plašljiv, pasi- 
van, epikurejac i egoist. U 
prvome svome djelu Sui disor- 
dini e sui rimedii delle mone- 
te nello Stato di Milano (1762) 
i u posljednjem Elementi di 
economia pubblica (izdano tek 
1804) obrađuje privredna pi- 
tanja. U međuvremenu napi- 
sao je djelo, koje mu je pri- 
bavilo još za života neumrlu 
slavu. Prvo izdanje knjige Dei 
delitti e delle pene izašlo je 
anonimno и Livornu 1764. 





CESARE BECCARIA 


BECCADELLI — BECIĆ 


Uspjeh njezin bio je brz i besprimjeran. »Iako je knjiga 
malena, dosta je, da autoru osigura besmrtnost. Koje li 
istine, filozofije, logike i čovječnostil« Tome mišljenju 
D'Aleniberta pridruZili su se i ostali enciklopedisti, Sten- 
dhal, austrijski dvor i carica Katarina, koja ga je pozvala 
u Petrograd. Očito da je pisac svojim mislima pogodio duh 
vremena. Radilo se o oštroj reakciji na strahovite prilike, 
koje su onda vladale na području kaznenog prava i u po- 
stupanju sa zločincima. Iako su u knjizi izrečene misli za- 
pravo samo primjenjivanje misli Montesquieua i enciklo- 
pedista, čitavoga kruga mladih ljudi u Milanu (Accademia 
dei pugni) na područje kaznenog prava, iako pravna kul- 
tura pisca nije bila vanredna — njegovo poznavanje rim- 
skog i kanonskog prava gotovo je ispod prosjeka — zasluga 
Beccarije nije time umanjena. Njegovo djelo znači početak 
novog doba u povijesti kaznenog prava. Kazneno pravo 
kritizirano je sa stajališta čovječnosti, te je skrenuta pažnja 
na činjenicu, da je i zločinac čovjek. Pobjedonosnom putu 
knjige nije mnogo smetala činjenica, da ju je Rim stavio 
na indeks zabranjenih knjiga. I austrijska vlada zabranila 
je knjigu — ali samo za laike, a ne za pravnike. Značajno 
je, da su glavne misli knjige našle snažniji odjek u Austriji 
Marije Terezije i Josipa Il. nego u Milanu i ostaloj Italiji. 
Bilo je i mnogo kritika. Originalna bila je kritika Paola 
Risija, koji je dokazao, da se do istih zaključaka, do kojih 
je došao B. na osnovu suvremenih misli, može doći i na 
osnovu izreka rimskih pravnika i crkvenih pisaca. Ali se 
zasluga B. sastojala upravo u tome, da je svoje misli izrazio 
tako, da su neposredno postale djelom. G. 1768 imenovan 
je profesorom kameralistike na sveučilištu (Scuole palatine) 
u Milanu, a 1771 vijećnikom Vrhovnog gospodarskog vijeća. 
I kao ekonomist imao je originalnih misli, koje su dobile 
važnost u suvremenoj Italiji. Puna novih misli mu je radnja 
Ricerche intorno alla natura dello stile (1770). Bio je odli- 
čan matematičar te je i nauku o seljenju duša nastojao 
dokazati matematskim putem. Prvi je predložio minutu 
geografske širine, i to milanske paralele, kao mjerilo za 
milju. 
BIBL.: Glavno djelo B. izašlo je u hrvatskom prijevodu J. Šilovića 
u Zagrebu 1889. Zanimljivo je, da je i prvi madžarski prijevod (Fr 
Császára, činovnika pomorske uprave na Rijeci) štampan u Zagrebu 1834. 
LIT.: P. Rossi, La pena di morte e la sua critica, Genova 1932; Ger- 
vasoni, L’opera maggiore di C. B., Bergamo 1934; 
vita e l'opera di Cesare Beccaria, Milan 1938. 
BECHER, Johann Joachim, * Speyer 1635, + London 1682, 
liječnik i alkemičar. Objelodanio je nekoliko djela, u ko- 
jima raspravlja o mogućnostima pretvaranja kovina u zlato. 
Kao prethodnik flogistonske teorije tvrdio je, da kod go- 
renja i prženja tijela izlazi iz ovih posebna vatrena tvar 
(terra pinguis). Najvažnije mu je djelo Physica subterranea 
(Frankfurt 1669 i Leipzig 1703). ELS 
BECHSTEIN, 1. Fr. W. Carl, Ж 1826, # 1900, osnivač zna- 
menite tvornice klavira. Najprije je radio u raznim nje- 
mačkim mjestima, poslije je još učio u Parizu i Londonu. 
Vlastitu malu radionicu osnovao je 1853 u Berlinu, ali se 
doskora pročulo za vrijednost njegovih klavira (hvalili su 
ih veliki virtuozi, osobito H. v. Bülow), pa se poduzeće 
naglo povećalo; 1897 tvrtka je sagradila svoju četvrtu tvor- 
nicu. B-ovi su klaviri na glasu kao odlični. B. š. 
2. Ludwig, Ж Weimar 24. XI. 1801, + Meiningen 14. V. 
1860, bibliotekar javne knjižnice i arhivar. U svojim pje- 
sničkim djelima obraduje njem. pučke knjige: Die Hai- 
monskinder (1830), Faustus (1833). Histor. pripovijest Die 
Fahrten eines Musikanten (3 sv., 1836—37). Osobito zaslu- 
žan kao sabirač pučkih priča i gatki: Der Sagenschatz und 
die Sagenkreise des Thüringer Landes (4 ву., 1835—38), 
Sagenschatz des Frankenlandes (1842), Deutsches Märchen- 
buch (1845), Mythe, Sage, Märchen und Fabel im Leben 
und Bewusstsein des deutschen Volks, З sv. 1885, G. $. 
BECIC, 1. Ferdo, pl. Rustenberški, * Przemysl 15. IV. 1844, 
T Zagreb 27. I. 1916, pripovjedač. Rodio se kao sin Ferde 
l. B., kapetana poljske pukovnije u Przemyslu, i majke 
oljakinje, Agneze r. Woisztarowicz. Pučku školu polazio 
u Lavovu i Novoj Gradiški, gimnaziju u Požegi i Zagrebu. 
U Beču je svršio tečaj za krajiške upravne časnike i na- 
mješten je u Brodu kao poručnik krajiške uprave (1867). 
U vojničkoj struci služio je u N. Gradiški, Lipovljanima, 
Novoj Kapeli, dok nije postao tajnikom financ. krajiškog 
ravnateljstva u Zagrebu. G. 1887 prešao političkoupravnoj 
struci i bio kot. predstojnik u Vukovaru i N. Gradiški, a 
1895 dodijeljen je Zem. vladi u Zagrebu, gdje je 1897 
umirovljen. Prve su mu pjesme štampane u Naše gore listu 
i Glasonoši. Njegov prvi roman Kletva nevjere izašao 

BECIC 


je u Obzoru 1876 (i zasebno), 
zatim mu je Matica Hrvatska 
izdala romam Zavjet (1882),a 
u Viencu 1883 štampao je 
veću pripovijest V ukicev most. 
Osim u Viencu surađivao je 
još u Obzoru, Narodnim no- 
vinama, sarajevskoj Nadi, 
Prosvjeti, Domu i svijetu, Hrv. 
smotri kraćim pripovijestima 
i reminiscencijama, koje su 
dijelom izašle u knjigama Đa- 
čki doživljaji (Zagreb 1892) i 
Đačke uspomene (u 3 sv. 
Zagreb 1908). U rukopisu su 
mu ostali romani Vukodlak, 
Kakva sjetva takva žetva i 
Errata corrige. Za pozornicu 
je preradio dvije svoje pripo- 
vijesti, Persu (prikazana 1907) 
i Lajtmanušku deputaciju (pri- 
kazana 1914). Becić je rodom i odgojem vojnik, graničar i 
kordunaš. U većini svojih djela iznosi život Vojne krajine 
i vojničkog staleža. Predstavnik je hrvatskog ljubavnog 
romantičkog romana sa zanimljivom fabulom i mnogim 
zapletima. Po svojoj pripovjedalačkoj vrijednosti zaslužuje 
mjesto između Bogovića, Nemčića i Šenoe. Njegova djela 
su se mnogo čitala. Romani Kletva nevjere, Zavjet i Vu- 
kićev most štampani su u više izdanja, a Kletva nevjere 
prevedena je na češki, slovenski i njemački. Pseudonim mu 
je Fedor Brestov. 


LIT.: M. Ogrizović, Ferdo pl. Becić (Savremenik 1914) i Sedamdeset 
$t (Obzor 13. II. 1914); A. K. Cvijić, Ferdo pl. Becić (Vijenac 
26). DE 





FERDO BECIC 


2. Vladimir, Ж Slavonski Brod 1. VI. 1886, hrvatski slikar, 
redoviti profesor Akademije likovnih umjetnosti u Za- 
grebu. Potječe iz stare graničarske obitelji iz Oriovca. 
Pučku je školu polazio u Brodu i u Novom Vinodolskom, 
gdje mu je otac službovao kao sudac. Srednju je školu 
polazio u Osijeku, gdje je 1904 položio ispit zrelosti. Poslije 
toga je pošao na pravne nauke na zagrebačkom sveučilištu, 
gdje je bio upisan 1904/5, a istodobno je pohađao privatnu 
umjetničku školu M. CI. Crnčića i B. Čikoša, jer se već 
tada želio posvetiti slikarstvu. Već g. 1904 izlaže prvi put 
na jubilarnoj izložbi Hrvatskog društva umjetnosti, a nje- 
gova je slika Sa sela (krušna peć pored seljačke kuće) re- 
producirana u I. sv. Kola Matice Hrvatske 1904. Napustivši 
pravne nauke, a u težnji da se posvema posveti slikarstvu, 
B. polazi krajem 1905 na Umjetničku akademiju u Miin- 
chen. Tu se sastaje i sprijateljuje s Josipom Račićem i 
Miroslavom Kraljevićem. Ova tri mlada idealista bujnih 
talenata i strastveno predanih svome pozivu znače početak 
“novog razdoblja u hrvatskom slikarstvu. Dok su Račić i 
Kraljević umrli u mladim godinama, B. je ostao reprezen- 
tant likovne ideje ovog razdoblja. Zakasnivši na prijamni 
ispit u 1. semestar akademije 1905, B. se upisuje u privatnu 
školu V. Knirra, a u ljetnom semestru 1906 primljen je na 
akademiju u tečaj Huge von Habermanna. Trogodišnji bo- 
ravak na miinchenskoj akademiji pružio mu je solidnu te- 
hničku podlogu i svestranu obrazovanost, ali je ostavio 
otvoren čitav niz pitanja o osnovnim slikarskim problemima. 
Kao Račić i Kraljević polazi i B. u proljeće 1909 u Pariz, 
tada glavno središte slikarskog svijeta. Ondje radi u slobo- 
dnoj akademiji Grande chaumičre i kopira u Louvreu. Nakon 
godinu dana vraća se u Zagreb obogaćen znanjem i isku- 
stvom. Po povratku je priredio prvu kolektivnu izložbu u 
Ulrichovu salonu, koja je pobudila najveće zanimanje. 
Tada je izradio Portret M. Kraljevića sa sivim rukavicama, 
postavljen širokom pastoznom modelacijom i mirnom har- 
monijom, svakako jedno od najboljih platna onoga doba. 
Vrativši se iz Pariza B. je boravio kod roditelja u Osijeku 
te je zatražio mjesto nastavnika crtanja na bilo kojoj sre- 
dnjoj školi u hrvatskoj pokrajini, ali mu je molba bila 
odbijena, jer je likovni izraz u Hrvatskoj još odviše sta- 
jao pod utjecajem konzervativnog akademizma. Idućih je 
godina živio samo za slikanje i od slikanja. Izlagao je 1911 
na rimskoj izložbi, zatim na izložbi 1912 u Beogradu, gdje 
su on i Kraljević postigli velik uspjeh, te ih kritika (M. 
Predić u Srp. knjiž. glasniku) smatra otkrićem i senzacijom. 
Kako B. nije mogao dobiti namještenje u domovini, pri- 
hvatio je 1912 ponuđeno nastavničko mjesto na umjetničkoj 
školi u Beogradu, a poslije prvog balkanskog rata živio je 

neko vrijeme u Bitolju, zatim za svjetskog rata u Rimu i 
Parizu. Poslije rata smjestio se B. na svom malom dobru 
u Blažuju nedaleko Sarajeva i ondje se svim žarom posve- 
tio stvaralačkom slikarskom radu. G. 1919—23 idu među 
najplodnije u njegovu životu. Njegova dozrelost i potpuna 
izrađenost u tehničkom pogledu sada se svestrano oplođuju 
u pogledu slikarskih ideja, motiva i sujeta. B. postaje sli- 
kar bosanskih planina i hercegovačkih dolina, Neretve što 
se probija između klisura, planinskih seoca i čardaka, a po- 
gotovu ljudi. Stotine studija i portreta bosanskih i herce- 
govačkih pastira, seljaka i trudbenika živi su i mnogovrsni 
objekti, što ih B. prenosi na platno pokazujući u tome sve 
više i savršenije snagu svoga zdravog i realističkog slikar- 
skog izražaja. Ide i dalje na jug i opaja se Jadranom, gdje 
slikarski bogato, a ujedno dokumentarno obrađuje dalma- 
tinski krajolik, fenomene mora i kopna, a pogotovu dalma- 
tinskog ribara i seljaka. Trenutno pokazuje tendenciju za što 
plastičnijom, tako reći gotovo kiparskom obradbom svojih 
modela, ali iz te faze nabrzo prelazi u tonsko-kolorističku, 
koja je od prvih početaka njegova osnovna slikarska dogma. 
G. 1923 dolazi B. definitivno u Zagreb, gdje postaje nasta- 
vnik na umjetničkoj akademiji. Ali sve svoje slobodno vri- 
jeme, a naročito ljeto, provodi i nadalje u Blažuju i na pu- 
tovanjima, nailazeći u Bosni, Hercegovini i Dalmaciji na 
neiscrpivo bogatstvo motiva i nadahnuća, Priređuje neko- 
liko izložaba u Zagrebu i u inozemstvu. Osobito je posti- 
gao velike uspjehe svojom kolekcijom ulja i akvarela, izlo- 
ženom 1926—27 u Filadelfiji i Bostonu. Tu mu se pronio 
glas u tolikoj mjeri, da je i nekoliko godina kasnije dobi- 
vao đake iz Amerike. Napuštajući spomenutu fazu strogih 
kiparskih oblika i tendenciju za plastičnom modelacijom, 
B. opet ulazi u posve slikarsko tonsko oblikovanje i tome 
ostaje dosljedan do danas. Njegova izložba 1928 u Bači- 
ćevu salonu, u društvu s Babićem, Mišeom i Vankom, bila 
je događaj, koji je značajno djelovao na intenzivniji pokret 
našega likovnog života. G. 1929 osniva B. s Babićem i Mi- 
šeom »Grupu trojice«, koja otada godinama redovito istupa 
kao najplodnija hrvatska slikarska formacija. Isprva u 
okviru ove grupe, a kasnije u drugim zajednicama hrvat- 
skih slikara, B. je sudjelovao u Zagrebu ukupno na petnaest 
velikih izložaba, a u to je vrijeme izlagao i u Splitu, Va- 
raždinu, Sarajevu, Osijeku i ostalim brojnim gradovima 
hrvatske pokrajine. Vrlo je uspješno i intenzivno djelovao 
kao nastavnik od 1923, a od 1940 kao redoviti profesor 
Akademije likovnih umjetnosti u Zagrebu te je temeljito 
odgojio nekoliko mlađih i najmlađih hrvatskih slikarskih 
generacija. Među mnogobrojnima, koji su prošli njegovu 
školu, istaknuli su se Šestić, Bulić, Šohaj, Veža, Kopač i 
brojni drugi. 

Kao redoviti pravi član Hrvatske akademije znanosti i 
umjetnosti živo sudjeluje u radu umjetničkog razreda. 
Prigodom  retrospektivne izložbe »Sto godina hrvatske 
umjetnosti«, organizirane о 
50-godišnjici Strossmayerove 
galerije 1935, B. je održao 
dokumentarno predavanje o 
svojim nekadašnjim drugovi- 
ma Josipu Račiču i Miroslavu 
Kraljeviču (tiskano u »Hrvat- 
skoj reviji« 1935, VIIL, br. 8, 
pod naslovom  Sjecanje na 
Račiča i  Kraljeviča). Ovo 
predavanje, kao i njegov pri- 
kaz Uspomene (Savremenik 
1931, XXIV., 11) evociraju 
münchensko razdoblje i prve 
umjetničke doživljaje te ge- 
neracije naših slikara, pa su 
po svojoj autentičnosti neo- 
bično važan i vrijedan mate- 
rijal za poznavanje početaka 
moderne umjetnosti u Hrvata. 
Becićev se slikarski rad ističe 
širokom svestranošću u izboru motiva i sujeta. On slika 
od prvih početaka studije, portrete, mrtve prirode, pejzaže, 
velike figuralne kompozicije kao i dekorativne panoe često 
veoma velikih dimenzija (Žetva i sjetva u Poljodjelskoj 
banci u Zagrebu, Slavonska berba kod dra. N. Nikića u 
Beogradu). U tehnici se služi ponajviše uljem, a isto tako 
savršeno i akvarelom, gdje mu se potez kista ističe oso- 
bitom sočnošću i sigurnošću. Crta olovkom i ugljenom; 
grafičkim se tehnikama nije bavio. Najbitnija je značajka 

njegova slikarskog rada produhovljeni realizam, zrelost, 
jedrina i sigurnost u promatranju i tretiranju objekta. Oko- 
snice njegovih likova imaju logičnu anatomsku konstru- 
kciju i u sebi su i u svojoj unutrašnjosti uravnotežene i sta- 
bilne. Ovako određeni objekt podlaže B. kolorističkoj 
obradbi te ga modelira i ostvaruje bogatstvom tonova. 
Jedan mu je od zakona u slikanju: svijetlo. Nema u njega 
mrljavih ili mutno pogaslih mjesta; slike mu najčešće sjaju 
u punom svijetlu, ali to svijetlo nije nikada nametljivo, 
već preplavljeno bojama i tonovima, koji se stapaju s obli- 
cima i modeliraju svijet viđene stvarnosti. Ta harmonija 
boja i oblika naročito se ističe na njegovim figuralnim 
kompozicijama, gdje on majstorski rješava problem po- 
stave većeg broja različnih likova u različite okvire stvar- 
nosti i niz dubinskih planova. Boje su mu većinom u 
okviru t. zv. tople skale, a naročito su bogate u zasi- 
ćenom prelijevanju smedega i crvenog na sivkastom i 
srebrnastom podlošku. Osnova je njegove umjetnosti so- 
lidan impresionizam, koji se međutim nikada nije pribli- 
Zio kasnijim postimpresionističkim tendencijama razbija- 
nja forme za volju čistog kolorizma. B. sretno spaja ova 
dva slikarska nazora, a sve u znaku svoga iskonskog sli- 
karskog stvaralačkog potencijala, kojemu je prvotni zakon 
doživljaj i iskustvo. Pri tom on ostaje uvijek svoj, ličan, 
beskompromisan, solidan. Ne gubi se u sitnicama, već de- 
talje podređuje jedinstvu slike kao cjeline. U svakom se 
njegovu platnu odrazuje duboka unutarnja sređenost, te 
osjećaj za mjeru i proporciju. A u čitavom se njegovu 
djelu krije duboka iskonska ljubav za poziv, što ga već 
blizu četiri decenija vrši na čast sebi i hrvatskoj umjetnosti, 
O B-u je napisao iscrpivu i analitičku studiiu M. Krleža 
(Eseji, 1., 1932), zatim Lj. Babić 1936 o 50-godišnjici njegova 
života, a uz pojedine izložbe S. Batušić (Hrvatska revija), 
kao i brojni likovni kroničari u različnim zagrebačkim dne- 
vnicima. SB. 
BECK, 1. Andreas, * Cannstadt 1825, # 1882. U pedesetim 
godinama bio je učitelj u Moskvi. Kao pristalica revolucije 
1848 oduševljavao se za slobodu i čovječanska prava, ali 
je uvijek ostao vjeran domovini (Deutsche Klänge aus 
Moskau, 1879). Očaran ljepotom ruske zemlje spjevao je 
pjesmu Russisches Bild. С. $. 
2. Filip Levin, barun, Ж 1700, + 22. I. 1768, general topni- 
štva. Počeo je služiti u Vojnoj krajini, a kasnije postao 
pukovnik u Varaždinskoj krajini. Radi uspjelog ugušenja 
bune Marija Terezija ga imenuje generalom i upravi- 
teljem Varaždinske krajine (1765). S Hrvatima krajišni- 
cima ratovao u sedmogodišnjem ratu, a napose se istakao 
u bitki kod Praga i Kolina. Pokazao se kao vrlo vješt 
administrator. Dobio je ubrzo i upravu Karlovačke kra- 
jine, u kojoj je provodio mnoge reforme, ali kako su se 


one izvodile većinom nasilno, nisu imale uspjeha. 
LIT.: R. Lopašić, Karlovac, Zagreb 1879; Т. Smičiklas, Balthasari 
Adami Kercselich Annuae 1748—1767, Scriptores IV., Zagreb 1901. S. A. 


3. Friedrich, Ж Freiburg i. Br. 21. III. 1830, t Beč 9. II. 
1920, austrijski general. Poslije ratne prakse 1848/49 u 
Madžarskoj i 1859 u Italiji pripadao je od 1863 vojnoj 
okolini cara Franje Josipa i jako utjecao na organizaciju 
austro-ugarske vojske do 1906, kada se, nagrađen naslovom 
grofa, morao povući na zahtjev prijestolonasljednika Fra- 
nje Ferdinanda. U vrijeme svjetskog rata opet je pozvan u 
aktivnu službu i 1916 imenovan generaloberstom. Sl. P-ć. 

4. Giinther (von Mannagetta und Lerchenau), * Brati- 
slava 25. VIII. 1856, j Prag 23. УІ. 1931, botaničar. U 
Beču izučavao prirodne znanosti. G. 1878 postane asisten- 
tom, a 1885—1899 kustosom botaničkog odjela dvorskog 
muzeja u Beču. Od 1899 pa sve do umirovljenja 1921 bio 
je redovnim profesorom na njemačkom sveučilištu u Pragu. 
B. se isprva bavio florom Austrije i napisao o njoj veliko 
djelo: Flora von Nieder-Oesterreich (Beč 1890—1893). Ka- 
snije se zanio hrvatskim i crnogorskim krajevima i svake 
bi godine (od 1885) dolazio u njih na istraživanje. B. je 
istraživao floru i vegetaciju. U ono doba slabo je bila 
poznata flora Bosne i Hercegovine. U analima dvorskog 
prirodoslovnog muzeja u Beču publicirao je djelo Flora 
von Siidbosnien und der angrenzenden Hercegovina. Djelo 
je izlazilo od 1886 sve do 1898, no na žalost nije dovršeno 
(veći dio sulatičnica nije obrađen). Kratko iza toga počeo 
je izdavati Floru Bosne, Hercegovine i Novopazarskog 
sandžaka. Ta je studija izlazila u Glasniku Zemaljskog mu- 
zeja u Sarajevu 1903—1923. 

Nastavak toga djela izašao je kao 68. knj. u Posebnim 
izdanjima Srpske akademije g. 1927. I ovo veoma važno 

djelo za poznavanje flore Hrvatske ostalo je na žalost 
nedovršeno, jer nisu obrađene sulatičnice. Rezultate svojih 
istraživanja vegetacije objavio je B. u opsežnoj mono- 
grafiji, koja je izašla kao četvrta knjiga u zbirci A. Engler 
i O. Drude, Die Vegetation der Erde. Djelo od preko 
500 stranica s mnogim originalnim umjetničkim slikama, 

mamo mrena fotografijama i dvjema odli- 
čnim vegetacijskim kartama 
štampano je u Leipzigu 1901 
i nosi natpis: Die Vegeta- 
tionsverháültnisse der ШІугі- 
schen Lander begreifend Süd- 
kroatien, die Quarnero-Inseln, 
Dalmatien, Bosnien und die 
Hercegovina, Montenegro, 
Nordalbanien, den Sandžak, 
Novipazar und Serbien. To je 
još i danas osnovno djelo za 
poznavanje vegetacije zapad- 
noga dijela Balkanskog polu- 
otoka. U njemu je navedena 
brojna literatura o tim kra- 
jevima, a napose i brojni ra- 
dovi Beckovi. Još se B. bavio 
mnogo i fitogeografijom i pu- 
blicirao u Bečkoj akademiji 
(Sitzungsberichte;  Math.-na- 
turwiss. Klasse 1907—1913) svoje Studije o vegetaciji u 
Istočnim Alpama, gdje analizira genezu flore slovenskih 
zemalja. Bio je uvažen florist, sistematičar i monograf (na 
pr. rod Orobanche), poznavao je nesamo više bilje, nego 
se bavio i gljivama i algama. Osim toga bio je odličan 
planinar, velik ljubitelj prirode, koji je i u svojim znan- 
stvenim raspravama pisao lakim i pristupačnim stilom. 
Boraveći često u hrvatskim krajevima naučio je hrvatski, 
pa je i njegova Flora Bosne i Hercegovine pisana hrvat- 
skim jezikom. Giinther Beck predstavlja neosporivo jednu 
od najjačih ličnosti predratne geobotanike. 

LIT.: R. Zaplata, # Dr. G. Beck, Glasnik Zemalj. muzeja za Bosnu 
i Hercegovinu, XLIII., 1931. ТЫР, 

5. Jozef, Ж 4. X. 1894, poljski političar. Učio je poli- 
tehniku u Lavovu i eksportnu akademiju u Beču. Svršio 
višu vojničku školu u Varšavi. Pukovnik u poljskim legi- 
jama za vrijeme rata 1914—1918. Vojni ataše u Parizu i 
Bruxellesu 1922—23, šef kabineta min. vojske 1926—1930, 
podpredsjednik vlade 1930, državni podsekretar u min. 
vanjskih poslova od 6. XII. 1930, ministar vanjskih po- 
slova od 2. XI. 1932 do pada vlade generala Slawoj-Sklad- 
kowskoga. Senator za varšavski okrug. Izdao je svoje go- 
vore, deklaracije, interviewe (1931—37). Na početku nje- 
mačko-poljskog rata (u rujnu 1939) napustio je Poljsku 
zajedno s tadašnjim predsjednikom Poljske republike 
Ignacijem Mo$cickim i sklonio se u Rumunjsku. J. B-é. 

6. Max Vladimir, barun, * Beč 6. IX. 1854, austrijski 
državnik. Pravne je nauke dovršio u Beču. Najprije je 
bio u službi kod austrijskog ministarstva financija, zatim 
je prešao u ministarstvo poljodjelstva, u kome je služio 
preko 25 godina i u njemu 1900 postao odjelnim pred- 
stojnikom. Izradio je glavne zakone o agrarnoj reformi 
i vodio pregovore s Ugarskom o carinskim i trgovačkim 
sporazumima. Više godina bio je učitelj i politički savje- 
tnik nadvojvode Franje Ferdinanda, s kojim je uvijek 
podržavao prijateljske veze. U svibnju 1906 postao je 
predsjednikom koalicionog ministarstva i u tom svojstvu 
proveo opće izborno pravo u Austriji. Njegov pothvat za 
izmirenje Nijemaca i Čeha nije uspio. U studenome 1908 
cdstupi s položaja ministra predsjednika i bi izabran do- 
životnim članom gospodske kuće austrijskog parlamenta. 
G. 1915 postade predsjednikom Vrhovnog računarskog 
dvora i na tom mjestu ostade i nakon raspada Austro- 
ugarske monarhije. 

LIT.: O Beckovu općem izbornom pravu Viktor Bibl, Der Zerfall 
Osterreichs, sv. IL: Von Revolution zu Revolution, Wien-Berlin-Leipzig- 
München 1924. J. N. 

BECKE, Friedrich Johann Carl, * Prag 31. XII. 1855, 

Beé 18. VI. 1931, profesor mineralogije i petrografije u 

ernovicama, Pragu i Beču. Radio je najviše na polju pe- 
trografije, gdje je rješavao pitanja geneze stijena, naročito 
kristalastih škriljaca. Tu je dao osnovna gledanja na 
postanak kristalastih škriljaca naročito u svojoj studiji 
Uber Mineralbestand und Struktur der kristalinischen 
Schiefer. Važni su njegovi radovi i u mineralnoj optici, 


GUNTHER BECK 

gdje mu se ističe studija Optische Untersuchungsmetho- 
den. S obzirom na kemijski sastav stijena on je razdijelio 
eruptivne stijene u dvije petrografske provincije: u stijene 
pacifičke i stijene atlantske svojte. Poslije smrti Tscherma- 
kove nastavio je izdavanje časopisa Tschermak's Mineralo- 
gische und petrographische Mitteilungen. Bp 
BECKET, Thomas (sv. Toma Kenterberijski), * London 
oko 1118, + Canterbury 29. XII. 1170, učio je pravo u Bolo- 
gni. Od 1155 zastupao je kao kancelar engleskoga kralja 
Henrika II. državne interese protiv papine politike. Pri- 
mivši više crkvene redove postane 1162 na preporuku kra- 
ljevu nadbiskupom u Canterburyju. Kralj se nadao, da će 
B. i dalje podupirati njegovu politiku protiv pape, ali To- 
ma, postavši asketom i braniocem zahtjeva Crkve, odreče 
se kancelarstva te se opre konstitucijama u Clarendonu, 
kojima je kralj htio podvrći kler državi, B. morade bje- 
žati u Francusku, odakle se dalje borio protiv crkvene po- 
litike engleskoga kralja, podupiran od francuskog kralja i 
pape. Naoko izmiren s kraljem vrati se, ali bi naskoro od 
kraljevih pristalica ubijen u stolnoj crkvi u Canterburyju. 
Papa Aleksandar III. ga je 1174 kanonizirao. Henrik II. 
morade u pokorničkoj odjeći hodočastiti na svečev grob. 
Putujući anglonormanski pjevač (clericus vagans) golijard 
Garnier ili Guernes de Pont Sainte Maxence opjevao je 
svečev život i recitirao taj hagiografski spjev u Norman- 
diji i Engleskoj, poglavito pobožnom narodu, koji je ho- 
dočastio na svečev grob. Hodočašća u Canterbury bila su 
vrlo omiljela do reformacije i stoje u središtu znamenitog 


Chaucerova djela: шр tales. 
LIT.: Abbot, St. Thomas of Canterbury, 1898; 
Becket, 1926. 


BECKFORD, William, * 1759, 1 1844, engleski putopisac 
i pripovjedač, poglavito poznat kao pisac fantastične istoč- 
njačke priče Vathek (1786; hrvatski prijevod 1940), napi- 

sane na francuskom jeziku. С.Е. 
BECKIJ, Ivan Ivanovič, nezakoniti sin kneza I. J. Tru- 
beckog, * početkom 18. st. u Švicarskoj, t 1795. Važna je 
njegova djelatnost kao graditelja za Petra III. i Katarine II. 
Mnogo je radio na odgoju mladeži, pa je o tom ostavio 
knjigu, u kojoj zastupa ideje Lockea, Fénelona i Rousseaua. 
BECKING, Gustav, * Bremen 1894, njemački muziko- 
log. Glazbene nauke učio je u Berlinu i Leipzigu, gdje je 
postao asistentom Riemannovim. Poslije je kao sveučilišni 
profesor njemačkog sveučilišta u Pragu svratio posebnu 
pažnju narodnoj glazbi južnih Slavena, proučavao struk- 
turu guslarskog umijeća prema svirci i pjevanju crnogor- 
skoga guslara Tanasija Vučića. O tom je napisao i raspravu 
Der musikalische Bau des montenegrinischen Volksepos 
(Archives Nćerlandais de Phonćtique experimentale, 1933). 
I svoje je učenike upućivao na studij pučke glazbe južnih 
Slavena, pa tako Walter Wiinsch proučava gusle i guslare, 
a P. Bromse sviraljke različi- 

tih oblika. B; Š. 
BECKMANN, 1. Ernst, * 
Solingen 4. VII. 1853, + Berlin 
12. VII. 1923, njem. kemičar, 
profesor na sveučilištu u 
Giessenu (1891), Erlangenu 
(1892), Leipzigu (1897), Berlinu 
1912); predstojnik kemijskog 
zavoda и  Berlin-Dahlemu 
(Kaiser Wilhelm Gesellschaft). 
Ima  znatnih  zasluga na 
podruéju kemije ZiveZnih na- 
mirnica, organske kemije i fizi- 
kalno-kemijskih metoda rada, 
osobito za odredivanje mole- 
kularnih težina. Konstruirao je 
posebni diferencijalni termo- 
metar, zvan Beckmannov ter- 

mometar. H. I. 
2. Max, * Leipzig 12. IL 1884, njemački slikar i gra- 
fičar. Učio je u Weimaru (kod Frithjofa Smitha), Pa- 
rizu, Firenci i Berlinu. Bio je isprva impresionist i slikao 
na način Lovisa Corintha velike figuralne kompozicije, pej- 
zaže i portrete. Doživljaji za svjetskog rata doveli su do 
promjene njegova stila, pa se priklanja sve više ekspresio- 
nizmu. Njegovi su likovi odsad za volju što snažnije izra- 
žajnosti često groteskni i izobličeni, a njihove kretnje 
oštre i uglate. Poslije se B. opet smirio, pa nastoji (povo- 
deći se za starim njemačkim majstorima, osobito Griine- 

waldom) oko veće je- 
dnostavnosti i prirodni- 
jih oblika. Važnije su 
njegove slike: Portret 
grofice Hagen  (Dres- 
den), Krist i preljubni- 
ca (Mannheim, Kunst- 
halle), Skidanje s križa 
(Frankfurt na M., Grad- 
ska galerija) i Noć. B. 
se istakao i kao grafi- 
čar brojnim bakropisi- 
ma, litografijama i dr- 
vorezima, medu kojima 
su značajne mape ba- 
kropisa Die Holle, Ge- 
sichter i Jahrmarkt. 
LIT.: H. Kaiser, Die Kunst 
M. B's, Berlin 1913; H, Si- 
mon, M. B. (Das Kunstblatt), 
Berlin 1919; P. Е, Schmidt, 


M. B. (Jahrbuch der neuen 
Kunst), Leipzig 1920. A. Sch. 


BÉCLERE, Antoine, Ж 
Pariz 1856 kao sin lije- 
čnika, Т 1939, učenjak 
i jedan od pionira me- 
dicinske rentgenologije. 
Ponajprije se bavio pedijatrijom, a rentgenologiji se po- 
svetio odmah po Rontgenovu otkriču. U bolnici Tenon u 
Parizu osnuje g. 1897 o svom trošku svoj rentgenološki 
laboratorij. Prvi je u Francuskoj predavao rentgenologiju. 
Kasnije je u Hopital Saint-Antoine osnovao prvi rentge- 
nološki zavod. B. je bio istraživač i svestran kliničar. Od 
njega potječu mnogi opisi rentgenskih slika i njihovo tu- 
mačenje. B. je prvi izliječio rentgenskim zrakama tumor 
hipofize vrativši slijepcu vid i prvi je s uspjehom liječio 
fibrom maternice (1908). On je utvrdio veliku radio-osjet- 
ljivost seminoma (1916) i jedan od prvih upoznaje važnost 
faktora »vrijeme« u radio-biologiji, i dr. Kao čovjek bio je 
skroman i pristupačan. Utemeljio je brojna stručna društva 
i časopise. G. 1908 bio je izabran za člana Akademije me- 
dicine u Parizu. Nakon osnu- 
tka pariske zaklade »Curie« 
postaje njen savjetodavni 
član. G. 1932 zapada ga čast, 
da predsjeda III. medunaro- 
dnom zasjedanju radiologa u 
Parizu. Izdao je 6 stručnih 
djela i 235 publikacija. 

LIT.: L'oeuvre scientifique An- 


toine Béclère, izd. Masson, Pariz 
1936. K. 


BECQUE, Henry, * Pariz 
1837, + Pariz 1899, francuski 
dramatičar. Postaje poznat 
dramom Michel Pauper. Naj- 
bolju njegovu dramu Les Cor- 
beaux ne prima nijedno pari- 
sko kazalište. La Navette 
(1877) pribavlja mu slavu 
pisca, koji sablažnjava. G. 
1880 igraju mu Les honnêtes 
femmes (1880). Tek 1882 prikazuju mu se Les Corbeaux u Co- 
médie Française, a 1885 La Parisienne. Les polichinelles (1890) 
ostadoše nedovršeni. Sardanapal je pod jasnim utjecajem 
Byrona, a l'Enfant prodigue je vaudeville pojačan dobrom 
ironijom. L’ Enlèvement je korak naprijed, jer ima karaktera 
oštro zapaženih, vađenih iz pravog života i potanko pro- 
učenih. Navette i Honnétes femmes pokazuju pisca Ga- 
vrana i Parižanke. Michel Pauper (u 4 čina) iznosi karak- 
tere, a konflikte radnje zamjenjuje sukobom ideja. Iako 
se junak Michel Pauper odaje piću i podliježe samoubi- 
stvu — čisto romantički, na ovome djelu leži teška atmo- . 
sfera stvarnosti, koja će tištiti i Gavrane i Parižanku. 
Becquea zanimaju socijalne pojave kao rastava braka, 
borba klasa — u L'Enfant prodigue javljaju se s pozornice 
radnici. Les Corbeaux je tragedija nezaštićene udovice i 
triju kćeri, koje pljačkaju »gavrani«. U njoj B. unosi golu 
istinu oporo realistički, gotovo naturalistički. Tragedija se 
odlikuje točnim opažanjem, suptilnim crtanjem karaktera 
i sasvim novim nastajanjem situacija. Imaginacije u njega 
nema mnogo, ali je nadoknađena bogatim slikanjem nepa- 

tvorena života. Težina pritište njegovo djelo, životnog 
veselja u njega nema. Radnja napreduje brzim korakom, 
ništa u njoj nije suvišno. Isto se može reći o Parižanki. 
Becqueovo originalno iznošenje realnosti, zahvaćene bru- 
talnošću i optužiteljskom ironijom, učinilo je, da je stvorio 
publiku, koja ga je ranije izrugivala. Na mlade pisce sna- 
žno je utjecao. U Zagrebu je igrana Parižanka prvi puta 
. 1901. 

е LIT.: A. С. Matoš, Н. Becque (Ogledi), Zadar; Srp. knjiž. glasnik, 
pr. Parižanke, XXIV., 1910; F. Dubois, H. Becque, l'homme, le critique, 


l'auteur dramatique, Pariz 1888; A. Arnaoutovitch, H. Becque, 3 sv., 
Pariz 1927. Št, 


D. št 

BECQUER, Gustavo Adolfo, Ж Sevilla 17. II. 1836, + Ma- 
drid 22. XII. 1870, &panjolski pjesnik njem. podrijetla. 
Suradnik i urednik revija. Nemirni sentimentalni sanjar 
svjetskog bola, inspiriran bolju i ljubavlju, u izraZaju spon- 
tan i jednostavan. 

BIBL.: Rimas (zbirka lirike, podsjeća na Heinea), Leyendas (sjeća na 
sablasna lica Nijemca T. A. Hoffmanna) i Historia de los templos de 
España. A.M. 

BECQUEREL, francuski fizičari: 

1. Antoine César, Ж 1788, + 1878, profesor u Musée d'Hi- 
stoire Naturelle u Parizu, radio je osobito na području 
elektriciteta. 

2. Alexandre Edmond, Ж 
1820, + Pariz 1891, njegov sin 
i nasljednik u profesuri, po- 
znat je po istraživanjima pa- 
ramagnetizma i dijamagneti- 
zma te fosforescencije. St. Н. 

3. Henri Antoine, ** Pariz 
5X 1852; * *- Croisic 25, 
VIII. 1908, sin i nasljednik 
pređašnjega. 1895 objelodanio 
rad o skretanju ravnine pola- 
riziranog svijetla u magnet- 
skom polju. Istražujući djelo- 
vanje ultracrvenog svijetla na 
tvari, koje fosforesciraju, ot- 
krio je 1896, da uranove soli 
šalju stalno posebnu vrst ne- 
vidljivih zraka sličnih rentgen- 
skim zrakama (—> radioakti- 
HENRI ANTOINE BECQUEREL Vnost). To je otkriće dovelo 

supruge Curie do otkrića i 
izolacije radija iz uranova smolinca. G. 1903 podijeljena je 
B. i supruzima Curie radi navedenih važnih otkrića Nobe- 
lova nagrada. ELI. 

BECQUERELIT —- Bekerelit. 

BEČ (njem. Wien, kelt.-lat. Vindobona), po veličini drugi 
grad u Njemačkom Reichu. m 

SADRŽAJ: Zemljopisni smještaj, 312; Postanak i povijest gra- 
da, 312; Početci srednjega vijeka, 312; Sijelo Babenbergovaca, 312; 
Habsburgovci, 313; Prijestolnica i ugarsko-hrvatskih kraljeva, 313; 
Novi procvat, 313; U doba Franje Josipa, 314; Najnovije doba, 
316; Današnji Beč, 316; Stanovništvo, 318; Prosvjetne ustanove, 318; 
Privredna važnost, 319; Promet, 319; Okolica, 319; Bečka revolu- 
cija, 319; Bečki kongres, 320. š 

Zemljopisni smještaj. B. leži na 48014 sjev. šir i na 16? 
217 ist. duž. od Gr., prosječno 190 m nad morem, u glavnom 
na desnoj strani Dunava, koji ovdje izlazi nakon prodora 
alpskih ogranaka u Bečku zavalu. Gradom teku mnogi 
pritočići Dunava iz Bečke šume (Wiener Wald), a najveći 
je Wien (32 km dug). Do nekih dijelova grada dopiru 
ogranci Bečke šume (Kahlenberg, 483 m, i Leopoldsberg, 
423 m). Nakon regulacije Dunava 1875 prolazi kroz grad 
riječni kanal, tako da su gradski kotari Leopoldstadt i 
Brigittenau te Prater neke vrsti otok između dunavskoga 
kanala i Dunava. Podneblje Beča je kontinentalno. Sre- 
dnja godišnja temperatura iznosi 9:69 С (u siječnju —1:7°, 
u srpnju 19:60). Zime su dakle hladne, a ljeta topla. Go- 
dišnje pada 667 mm oborina, maksimum ljeti. 

Postanak i razvitak Beča je uvjetovan vanrednim zemljo- 
pisnim položajem. Grad se nalazi na križanju putova iz- 
među alpskih, sudetskih, karpatskih i panonskih zemalja. 
Ovdje se presijeca sav promet između zapadne Evrope i 
Istoka te između Baltičkog mora i Jadrana. Stoga je Beč 
postao prometnim i kulturnim središtem jugoistočne Evro- 
pe. Dunav mu otvara vrata Panonije i Vlaške, a preko 
Crnoga mora vezan je s istokom Evrope i zapadom Azije. 
Kad se dovrši već započeta riječna veza Rajna—Majna— 
Dunav, bit će prometni i strateški značaj Beča znatno po- 
većan, a daljnjom izgradnjom kanala postat će on prvo- 
razredno središte tokova Dunava, Save, Rajne, Labe, Odre 
i Visle. N 





Postanak i povijest grada. Na tlu današnjeg Beča naj- 
prije se razvijalo malo keltsko naselje Vindobona. Iz toga 
vremena nije se sačuvalo ništa osim imena, koje je ne- 
sumnjivo keltsko. Kraj, u kojem se nalazilo ovo naselje, 
pripadao je Noriku. G. 15 pr. Kr. osvojio je Norik rimski 
car August. Car Klaudije pretvorio je Norik u rimsku 
provinciju, ali joj nije priključio ni Karnunt (Carnuntum, 
današnji Petronell na istoku Beča) ni Vindobonu. Ta su 
naselja bila stavljena u rimsku provinciju Panoniju. Da 
zaštiti dunavsku granicu, osnovao je Klaudije nekoliko 
rimskih vojničkih naselja uz Dunav, od kojih su neka 
bila posve vojnička, a neka su uz rimska vojnička naselja 
bila i oppida, t. j. glavna mjesta pojedinih ili više susje- 
dnih plemena. Takav je oppidum bila i Vindobona. Ova 
su mjesta bila male tvrđave s redovitim vojničkim ure- 
đajem, opkopom i nasipom oko rimskog dijela, dok se stari 
keltski dio nalazio odmah uz rimsku utvrdu. 


Vindobona se nalazila u dana- 
šnjem unutrašnjem dijelu Beča, iz- 
među Salzgriesa i Grabena kao i 
između Tiefer Grabena i Roten- 
turmstrasse. Oppidum  Vindobonu 
podigao je za ratova s Markoma- 
nima i Kvadima car Marko Aure- 
lije na municipij i dao mu munici- 
palni ustav. Iz rimskog vremena 
nije se u B. sačuvala niti kakva 
zgrada ni njezini ostatci. U Vindo- 
boni je umro car Marko Aurelije 
180 pos. Kr., kad se spremao na po- 
novni rat s Markomanima. Kad je 
car Trajan podijelio Panoniju na Gornju i Donju (Panno- 
nia Superior i Pannonia Inferior), dospjela je Vindobona 
u Gornju Panoniju i bila sjedište jedne legije. 

Početci srednjega vijeka. Nije nam poznata sudbina 
Vindobone za vrijeme velikog vrenja naroda u 4. i 5. st. 
I Huni i Goti prolazili su preko toga grada na zapad i jug 
i pljačkali ga, dok se stanovništvo razbježalo u gore. Tada 
se Beč zvao Vindomina. Prvi put spominje Beč u srednjem 
vijeku gotski pisac Jornandes u svojim Getica oko 530 
pos. Kr. Zatim se Beč spominje 881 kao Venia, pa 1030 
kao Vieni, ali samo uzgredice kao ratište između Nijemaca 
i Madžara. Tada (1030) su, kako to spominju Altaicherski 
anali, B. bili zauzeli Madžari. U to je doba B. pripadao 
Istočnoj Marki, koja se tada zove Ostarrichi (Osterreich) 
i u kojoj su bili gospodari markgrofi iz porodice Baben- 
bergovaca, koji su stolovali par kilometara na sjevero- 
zapadu B., na Leopoldsbergu. Za križarskih vojna prola- 
žahu kroz B. križari, koji su išli dunavskom dolinom, od 
čega su Bečani imali velike koristi. U 12. st. B. je već 
»civitas«, grad, okružen bedemima, s pravom trga. Sre- 
dište grada bilo je, gdje je danas »Hoher Markt«. Unutar 
bedema nalazila se crkva sv. Petra i nekoliko kapelica, a 
izvana crkva sv. Stjepana. 

Sijelo Babenbergovaca. G. 1156 posta Istočna Marka 
samostalna vojvodina. Odmah zatim prenese Henrik Il. 
Babenbergovac svoje sjedište u B. Tu, izvan dotadašnjih 
gradskih bedema, na današnjem trgu »Ambof«, sagradiše 
Babenbergovci još и 12. st. sjajan dvor, okružen bede- 
mima, kulama i opkopima. Taj je događaj od najveće va: 
žnosti za čitav dalji razvoj Beča. Otada pa sve do 1938 
B. je prijestolni, odnosno glavni grad, političko središte 
jedne velike vojvodine, zatim Rimsko-njemačkog carstva, 
pa Austrijske carevine i konačno republike, sa svim pre: 
dnostima, koje takav položaj pruža. Do vojvodskog dvora, 
s obje strane »Hochstrasse«, današnje Herrengasse, sagradi 
podložno plemstvo svoje kuće, a iza gradskih bedema po- 
digoše svoje dvorove crkveni dostojanstvenici. Vojvoda 
Leopold VI. proširi B. gotovo do današnjeg Ringa, sagradi 
mu nove bedeme i naseli ondje različne redovnike. Već su 
prijašnji Babenbergovci poticali njemačke trgovce i flan- 
drijske obrtnike, da se nasele u B., dajući im privilegije 
i građansko pravo. 

Sve do toga vremena B. živi uglavnom od prihoda svojih 
vinograda i polja. Tada postaje trgovina jednim od naj- 
važnijih vrela njegova blagostanja. Uz trgovinu dižu se i 
zanati, a svi obrtnici u gradu postaju slobodni s pravom 
sticanja vlasništva. Od posjednika zemljišta i kuća, od 
obrtnika i trgovaca stvara se u B. građanstvo. G. 1198 
dobivaju Bečani svoj sud, a 1221 dao im je Leopold VI. 
municipalna prava. 

OPSADA ВЕСА С. 1529 
Ро suvremenom drvorezu 


Babenbergovci su podigli B. Njihov sjajni i raskošni 
dvor, koji se natjecao s carskim, bio je čuven u cijelom 
ondašnjem svijetu. Viteški život bio se vrlo razvio, i B. 
je postao središtem pjesnika i vitezova, glazbe i umjetnosti. 
Žena Henrika II. bila je bizantinska princesa Teodora 
Komnena, koja je donijela iz Carigrada svu otmjenost 
tadanjeg najprofinjenijeg dvora na svijetu. 

Kad je smrću Fridrika II. izumrla dinastija Babenber- 
govaca, pristade і B. uz češkoga kralja Pfemisla Otokara 
IL, koji 1251 uđe u grad. Otokar je mnogo pomagao gradu 
na proširivanju. 

Habsburgovci. Kad je u boju s Rudolfom Habsburškim 
na Moravskom Polju nedaleko B. 1278 Otokar pao, uzeo je 
Rudolf babenberšku baštinu za svoju porodicu, Tako dođe 
i B. u vlast Habsburgovaca, pod kojom je ostao sve do 
1918, dakle punih 640 g. B. je kao sijelo habsburških voj- 
voda, koji su u 14. st. prodrli do Jadrana, nesamo ostao 
i dalje središte trgovine Podunavlja i velikih prometnih 
cesta uz Dunav, nego i čvorište cesta, koje su vodile s Ja- 
drana u Češku, Moravsku, Poljsku i Njemačku. Već je u 
13. st. bilo u B. 50 obrtničkih udruga. Njihovi su se članovi 
u 14. st. obogatili i počeli tražiti pravo sudjelovanja u 
vlasti. To je dovelo do sukoba sa starim patricijskim po- 
rodicama, koji su u 15. st. bili osobito krvavi. 

Poslije dvogodišnje opsade (1483—1485) osvoji B. ugar- 
sko-hrvatski kralj Matija Korvin. Pet godina zatim oduze 
mu ga Habsburgovac Maksimilijan, tada rimski kralj i 
doskora car (1493—1519). Maksimilijan je bio velik pri- 
jatelj znanosti i umjetnosti. On je bečko sveučilište (osno- 
vano još 1365) podigao do velikoga naučnog središta cijele 
Njemačke. 

Prijestolnica i ugarsko-hrvatskih kraljeva. Fridrikova i 
Maksimilijanova politička djelatnost, koja je dovela do 
toga, da je jedan dio Madžara i Hrvata izabrao Habsbur- 
govca Ferdinanda za svoga kralja (1527), i da je on isto 
tako dobio i češku krunu, vrlo je utjecala na širenje grada, 
koji je postao središte velikog skupa zemalja od sjevernih 
čeških gora do Jadrana i Save, od Tirolskih Alpa duboko 
u Ugarsku, pa istodobno i središte obrane hrvatskih i 
ugarskih krajeva prema Turcima. Sulejman Sjajni došao 
je u rujnu 1529 pod B., ali ga nije mogao osvojiti. Ipak 
su nove prilike, koje su nastale u Evropi širenjem osman- 
lijskoga carstva, zaustavile napredak B., kojemu je zapri- 
jetila osobita opasnost, kada je 13. VII. 1683 došao poda nj 


veliki vezir Kara Mustafa s 250.000 momaka i 300 topova. 
Poslije sretne obrane i poslije uspješnih ratova, koji su 
1699 završeni karlovačkim mirom, bile su granice turskog 
carstva odmaknute daleko od B., koji je tada nesamo 
odahnuo, nego je mogao i nastaviti ondje, gdje je pred 
142 godine stao. 

Novi procvat. Pomlađena politika Habsburgovaca i eko- 
nomska snaga grada B. poslije uspjelog velikog rata na 
Turke ENS nov i dotad neviđen poticaj i bečkom dru- 
štvenom, kulturnom i umjetničkom životu. Bečko je sve- 
učilište pod utjecajem Karla VI. i uz reforme Marije 
Terezije počelo nov život, a pozvani profesori iz Nje- 
mačke, Italije i Nizozemske dali su mu širi zamah. Car 
Leopold І. osnovao je akademiju likovnih umjetnosti. 
Brojne škole za odgoj mladeži, koje su tada osnovane, 
davale su pomladak spreman za mnoge grane javnog života. 
Dvor je prednjačio u izgradnji velikih zgrada, a visoko 
ga je plemstvo i građanstvo u tom slijedilo. Tada su ži- 
vjela u B. dva velika graditelja, Johann Bernhard Fischer 
von Erlach i Lukas von Hildebrand. G. 1713 poče se po 
odluci Karla VL, a po nacrtima Fischerovim graditi veli- 
čanstvena crkva »Karlskirche«, Isti je Fischer osnovao i 
»Peterskirche« (1702) i dvorac »Schónbrunn«. On je na- 





NAJSTARIJA SLIKA BEČA OKO G. 1483 
Sa babenberškog rodoslovlja u Klosterneuburgu 


BEC, Katedrala sv. Stjepana 
(Orbis terrarum) 


činio i nacrt za dvorsku knjižnicu, koji je onda poslije 
njegove smrti izveo njegov sin i dotadanji pomagač Josef 
Emanuel Fischer. Djela su J. B. Fischera i sjajna palača 
kneza Schwarzenberga i prekrasna palača princa Eugena. 
Dva su najbolja djela Luke von Hildebranda »Belve- 
dere«, koji je on počeo graditi 1715 za princa Eugena, i 
palača kneza Kinskoga. Uz ove se velike gradnje gradilo 
mnogo lijepih palača plemstva i građana u monumentalnom 
baroknom stilu. 

Tada je procvao i bečki glazbeni život. Josip I. i Karlo 
VI. mnogo su nastojali, da su se u B. na njihovu dvoru 
davale talijanske opere, a sredinom 18. st. B. je središte 
glazbene umjetnosti, u kojoj se odlikuju: Christof von 
Gluck, Joseph von Haydn, Wolfgang Amadeus Mozart, 
Karl von Dittersdorf, a 1792 dolazi najveći među njima 
Ludwig van Beethoven. Država je omogućila mnogobroj- 
nim obrtnicima iz Njemačke, Francuske i Nizozemske, 
da se nasele u Beču. Od njih je onda domaći svijet naučio 
mnoge dotada nepoznate grane obrta, i nesamo oslobodio 
svoj grad od uvoza izvana, nego je i sam izrađivao pred- 
mete za izvoz. Početkom 18. st. nastale su prve bečke 
velike radionice svilenih čarapa, porculana, sukna, stro- 
jeva, instrumenata i finih tkanina od svile protkanih zlatom 
i srebrom. Tada je u Beču bilo preko dvije stotine velikih 
radionica s nekoliko tisuća radnika. Te su tvornice osni- 
vale onda svoje prodavaonice i skladišta i time stvorile 
nove mogućnosti trgovini, koja je radila i za domaću po- 
trošnju i za izvoz. Istodobno se razvio i mali obrt: i onaj 
za izradbu finih i luksusnih predmeta, kao i onaj za iz- 
radbu predmeta za dnevnu potrebu: obrt zlatara, rezbara, 

krojača, drvodjelaca, bravara i t. d. Sve je to tražilo 
osnutak banaka, koji započe već za Leopolda I. Iza toga 
se osnivaju trgovačka društva, a onda i istočna trgovačka 
kompanija, koja je dobila monopol trgovine s Turskom. 
Trst se proglašuje slobodnom lukom, gradi se trgovačka 
mornarica na Dunavu, popravljaju se putovi i misli se već 
na kanal Beč—Trst. 

Napoleonski ratovi djelovali su teško i na B., koji su 
Francuzi dvaput zauzeli, 1805 i 1809. Bečki kongres (1815) 
nije mnogo koristio, a Metternichova vremena kočila su 
ponovan procvat Beča u državi, koja je proširila svoje 
granice u Italiji i u dalmatinskoj Hrvatskoj, ali još nije 
bila sposobna da koordinira svoj život. 

U doba Franje Josipa procvale su ponovno u Beču sve 
grane života. Politički je ugled grada ostao i poslije uvo- 
denja dualizma vrlo velik. Bečki je parlamenat bio i dalje 
središte, gdje su se iznosile potrebe cijele države. Bečko 
sveučilište, najveće u državi, imalo je puno istaknutih uče- 
njaka, te je u nekim granama nauke bilo glasovito u cijelom 
svijetu. Akademija nauka, koju je osnovao car Ferdinand I. 
(1846), visoka tehnička škola, trgovačka akademija, visoka 
poljoprivredna škola, umjetničke akademije i tolike druge 
srednje i obrtničke škole, uređene po najboljim kriterijima 
svoga vremena, davale su gradu značaj jednoga od naj- 
većih kulturnih središta svijeta. Tome su pridolazili veliki 
i sjajno uređeni muzeji svih umjetnosti i svih nauka. 

G. 1831 zaploviše prvi parobrodi Dunavom, a 1838 bio 
je otvoren željeznički promet na pruzi od Beča do Wa- 
grama. Otada zamjenjuju sve više željeznički spojevi neka- 
danje trgovačke putove. Beč se spaja kao trgovačko, pro- 
metno i kulturno središte sa sjevernim, zapadnim i isto- 
čnim zemljama. 

Druga polovica 19. st. proizvela je u vanjštini Beča 
čitav prevrat. Po naredbi samog Franje Josipa, 1858, bijaše 
porušen cjelokupni tvrđavni pojas, koji se nalazio između 
samoga unutrašnjega grada i predgrađa. Ма izravnanom 
terenu, tamo gdje su dotada stajali bedemi, kule, opkopi i 
druge utvrdne naprave, diže se sada, uz golemi ulični pojas, 
Ring, novi grad, u monumentalnom stilu. Kako je isto- 
dobno s osvježenim životom države i glavnoga grada na- 
stala u B. prava utakmica na polju umjetnosti i umjetnog 
obrta, a naročito graditeljstva, dobio je Ring nesamo 
veličanstvenu vanjštinu, nego se okružio zgradama od vi- 
soke arhitektonske i umjetničke vrijednosti. Bečki gradi- 
telji ovoga vremena ne stvaraju nikakav novi stil, nego se 
svaki po svom osjećaju priključuje nekom ranijem, dajući 
u punom 19. st. odlična djela u duhu gotike, renesanse, 
baroka, pa čak i bizantinske i klasične starine. Tada se diže 
Lerchentelderska crkva po nacrtu Johanna Georga Müllera 
(1857). Friedrich von Schmidt gradi krasnu Fiinfhausersku 
crkvu i više drugih. Gotski stil oživljava u savršenom 
obliku Heinrich von Ferstel u Votivkirche; gradnja goleme 
zgrade arsenala povjerena je odličnim graditeljima Fór- 
steru, Hansenu, Rósneru, van der Nüllu i Siccardsburgu. U 
to doba velikog arhitektonsko-umjetničkog zamaha nastale 
su i palače na Ringu, stvarajući iz njega nesamo vele- 
gradske ulice, nego i skup umjetnina prvoga reda, kakvih 
na ovolikom prostoru nema nijedan drugi grad na svijetu. 
Van der Nüll i Siccardsburg podigoše Operu (1861—1869), 
Hansen u klasičnom grčkom stilu Akademiju likovnih 
umjetnosti (1876) i Parlament (1877), Schmidt sjajnu go- 
tičku Gradsku vijećnicu i gotički Stiftungshaus na Schot- 
tenringu, Ferstel krasnu renesansnu zgradu bečkog sveuči- 
lišta, palaču nadvojvode Ludwiga Viktora (1863—1866), 
sveučilišni kemijski laboratorij i austrijski muzej, Hasen- 
auer i Semper su graditelji Burgtheatra, obiju zgrada Dvor- 
skog muzeja i Hofburga. Istodobno gradili su ovi i drugi 
graditelji javne i privatne palače na Ringu, a i u drugim 
ulicama Beča, uvijek nastojeći da sagrade ne samo primje- 
rene prostorije, nego da one također svojom vanjštinom 
budu ures grada. 

Ni slikarstvo, ni kiparstvo, pored svih škola, nisu ni prije, 
a ni tada uspjeli da u B. stvore nešto veće, ali i jedna i 
druga grana ovih umjetnosti dale su lijepih stvari u deko- 
racijama crkava i palača. Naprotiv, bečki umjetni obrt 
razvio se brzo, spojio se s duhom svoga grada i dao svijetu 
sjajna djela. 

Početkom 20. st. nastaje u B. reakcija protiv epigonstva 
u umjetnosti i stvara se t.zv. secesija. 

Glazbeni život, koji se u Beču uzdigao onako visoko u 
18. st., teče dalje u 19. st., da se nakon Haydna, Mozarta 

i Beethovena javi Bečanin, kompozitor pjesama Schubert, 
a poslije njega simfoničari Brahms i Bruckner. Ima i dosta 
opernih skladatelja. U drugoj polovici 19. st. cvate u B. 
vojnička glazba, a razvija se i plesna glazba; Johann 
Strauss i Lanner stvoriše bečki valcer, koji usavrši i do- 
tjera do umjetničke visine Johann Strauss mlađi. Bečkim 
specijalitetom postade i bečka opereta, koja se razvi u 
drugoj polovini 19. st., a nastavi se u 20. st. s istaknutim 
kompozitorima: njenim bečkim osnivačem Franzom Sup- 
pćom, a onda J. Straussom sinom, K. Millóckerom, O. 
Straussom, F. Lehárom, L. Fallom i drugima. 

Najnovije doba. Poslije sloma Austro-ugarske monarhije 
(1918) B. je glavni grad federativne Austrijske republike 
(1920). B., u kojemu je od 1897 do 1910 bio načelnikom 
jedan od najvećih Bečana svih vremena, kršćanski socijal 
Karl Lueger, bio je sada u rukama socijalista, koji su 
nastojali da u njemu ostvare svoj program. Kako su na 
čelu republike bile druge stranke, došlo je do sukoba 
između države i grada, do uličnih demonstracija i paljenja 
Justizpalasta (15. VII. 1927), G. 1934 pokušaše socijalisti 
srušiti ustav. Nemiri su se nastavljali sve dotle, dok 12. 
III. 1938 ne prijeđoše njemačke čete austrijsku granicu, a 
dva dana zatim, 14. III. uđe kancelar Hitler u Beč, koji 
tada postade glavni grad njemačke pokrajine Ostmark. 

Izvori: CIL III, 1; A. Tomaschek, Die Rechte und Freiheiten der 
Stadt Wien, 2 sv., Beč 1877—79; Quellen zur Geschichte der Stadt 
Wien, izdao Verein für Geschichte der Stadt Wien, 16 sv., 1895—1921; 


Urkunden und Regesten aus dem Archiv der Stadt Wien, 3 sv., 
1895—97. 


LIT.: H. Hubert, Les Celtes depuis l'époque de la Tene, Pariz 
1932; J. W. Kubitschek, Vindobona, u Xenia Austriaca, Beč 1893; 
Renner, Bericht über rómische Funde in Wien, Xenia Austriaca, Beč 
1900; Mommsen, Rómische Geschichte, V., Berlin 1885; Hormayr, Wien, 
seine Geschichte und Denkwiirdigkeiten, 9 sv., 1823—1825; K. Weiss, 
Geschichte der Stadt Wien, Beč 1881—82; E. Guglia, Geschichte der 
Stadt Wien, Beč i Prag 1892; Die Osterreichisch-ungarische Monarchie 
in Wort und Bild, 1., Beč 1886; Pettermann, Wien im. Zeitalter Franz 
Josephs, 3. izd. Bec 1913. G.N 

Današnji Beč pripada među najljepše gradove na svijetu. 
Dijeli se na 21 gradski kotar. Mnogi su kotari kao indu- 
strijska i ratarska predgrađa s vremenom pripojeni sre- 
dištu. Ti su kotari: 1. Innere Stadt, 2. Leopoldstadt, 3. 
Landstrasse, 4. Wieden, 5. Margareten, 6. Mariahilf, 7. 
Neubau, 8. Josefstadt, 9. Alsergrund, 10. Favoriten, 11. Sim- 
mering s centralnim grobljem, 12. Meidling (između 12. i 
13. kotara je carski park Schönbrunn), 13. Hietzing, 14. Ru- 
dolfsheim, 15. Fünfhaus, 16. Ottakring, 17. Hernals, 18. Wäh- 
ring, 19. Döbling, 20. Brigittenau i 21. Floridsdorf (na lije- 
voj strani Dunava). 


Jezgra grada je 1. kotar, kojemu je središte katedralna 
crkva sv. Stjepana na Stefansplatzu. Tu je crkvu najprije 
podigao 1147 vojvoda Henrik Jasomirgott. Stajala je izvan 
gradskih bedema. G. 1258 bila je izgorjela, pa ju je na 
istom mjestu poslije izumréa Babenbergovaca sagradio 
češki kralj Otokar, i to onu krasnu romansku baziliku, od 
koje još danas postoji zapadna fasada s glavnim vratima 
na glavnom pročelju. Poslije toga provedena je novo- 
gradnja u gotskom stilu. Vojvoda Albrecht II. sagradio je 
1340 novi kor, a vojvoda Rudolf IV. položio temeljni 
kamen za novu lađu, koje se gradnja protegla skoro do 
15. st. G. 1433 sagrađen je 136 m visok toranj, koji pri- 
pada među najljepše gotske tornjeve na svijetu. Na njemu 
je smješteno poznato veliko zvono »Pummerin«, što ga je 
1711 salio ljevač zvona Ivan Achamer iz topova, koje su 
poslije opsade 1683 ostavili pod Bečom Turci. To je zvono 
teško 19.000 kg. Unutrašnjost crkve je veličanstvena. Lade 
su dugačke 110 m, širina glavne lade iznosi 35 m, a visina 
28 m. Propovjedaonica, koja je postavljena 1510, pravo je 
remek-djelo tadanje umjetnosti. U Savojskoj kapeli je 
1736 pokopan austrijski maršal princ Eugen Savojski, opje- 
van u hrvatskom narodu kao vojskovođa protiv Turaka. 
Na zapadnom se kraju crkve nalaze veličanstvene orgulje. 
U crkvi je i grobnica cara Fridrika IIL, oca Maksimilijanova, 
najbogatiji mauzolej, što ga je gotika uopće stvorila. Ispod 
crkve nalazi se t. zv. »Herzogsgruft«, vojvodska grobnica. 
Glavni oltar je sagrađen od crnog mramora, a sama je 
gradnja trajala od 1640 do 1647. Ispod crkve nalaze se 
katakombe. 


Na zapadnoj strani trga sv. Stjepana stoje redom mo- 
derne zgrade s modernim trgovinama. Na sjevernoj strani, 
i to baš na uglu Rotenturmstrasse je starodrevni dvor 
bečkih nadbiskupa, dok na protivnoj južnoj strani počinje 
»Kerntnerica« — Karntnerstrasse. To je ulica s krasnim 

BEČ, Propovjedaonica u katedrali 
(Zehn deutsche Dome) 


palačama, u kojima se nalaze velike trgovine. Ova je ulica 
najživlja i središte je bečkoga velegradskog života. 

Iz Kirntnerstrasse preko Neuer Markta dolazi se do 
samostana kapucina. Ispod samostanske crkve nalazi se 
grobnica mnogih vladara i njihovih rođaka. Tu počivaju 
Ferdinand IIL, Josip І, car Karlo VI, Marija Terezija i 
Franjo Lotarinški te Josip II. U posebnoj sobi nalaze se 
tri sarkofaga: carevića Rudolfa, carice Jelisave i cara 
Franje Josipa L, zadnjeg Habsburgovca, koji je sahranjen 
u toj grobnici. 

Kada su po nalogu Franje Josipa 1. 1858 srušeni oko 
Beča bedemi i kad je na taj način stvorena znamenita 
Ringstrasse, sagrađena je na Ringu monumentalna zgrada 
dvorske opere, koja je otvorena 1861. Tu ispred opere 
počinje znamenita Ringstrasse pod imenom Opernring, a 
nešto dalje je Burgring. Lijevo od Burgringa stoje dva 
dvorska muzeja: umjetno-historijski i prirodoslovni, koji 
su građeni od 1871 do 1881. Nedaleko od Burgringa nalazi 
se zgrada parlamenta, gradska vijećnica, njoj nasuprot 
Burgtheater, a nešto niže sveučilište. 

Kod sveučilišta je znamenita raskrsnica Schottentor. Iza 
nje se proteže trouglasti park, usred kojega stoji zname- 
nita »Votivkirche« (zavjetna crkva). Odatle pa sve dolje 
do dunavske obale teče u ravnoj liniji Schottenring, na 
kojem se nalazi palača Wiener Bank Vereina, a nešto niže 
Burza. 

Od opere do Schwarzenbergplatza proteže se Karntner- 
ring, najprometniji i najživlji dio grada. Na Schwarzen- 
bergplatzu nalazi se spomenik maršala kneza Schwarzen- 
berga, zapovjednika savezničkih vojska u velikoj bitki na- 
roda kod Leipziga, a dalje od ovog trga počinje Kolo- 
wrat, pa Parkring i Stubenring. Do Parkringa je divni 
stari Stadtpark s Kursalonom. Na kraju Stadtparka preko 
Ringstrasse nalazi se Karl-Lueger-Platz sa spomenikom zna- 

BEC, Burg sa Michaelerplatza 


menitog načelnika dra. Karla Luegera. Na Stubenringu je 
bivša zgrada ministarstva vojnog sa spomenikom maršala 
Radetzkoga, a nasuprot palača trgovačke komore. Na kraju 
Stubenringa je Aspernplatz. 

Od državne opere kroz Operngasse i Augustinerstrasse 
dolazi se u bivši carski dvor, Hofburg. U Augustiner- 
Strasse je samostan i crkva sv. Augustina, sagrađena 1339. 
Hofburg je prekrasna velika građevina s golemim brojem 
dvorana i soba, bogato uređenih i ukrašenih. To je jedan 
od najljepših vladarskih dvoraca na svijetu. 

Nedaleko od crkve sv. Stjepana je Graben. Na Grabenu 
se nalazi t. zv. »Pestsáule«, koji je izrađen u baroku, a po- 
stavio ga je 1693 car Leopold I. Nedaleko od ovoga »stupa 
kuge« nalazi se na Petersplatzu crkva sv. Petra, jedna od 
najstarijih bečkih crkava. Osobito je divna njezina unu- 
tra$njost. Na Minoritenplatzu nalazi se nedaleko od dvor- 
ske palače crkva minorita, koja se ističe osobito strmim 
svojim krovom i tornjem, kojemu je vrh porušen iz topa 
za vrijeme turske opsade Beča. 

Na dnu produžene Kirntnerstrasse nalazi se Karlsplatz, 
sigurno jedan od najljepših dijelova Beča. Na sjevernoj 
strani ovoga trga podignut je t. zv. Künstlerhaus, gdje se 
održavaju stalne umjetničke izložbe slika, a malo dalje 
stoji zgrada Musikvereina. Na južnoj strani nalazi se impo- 
zantna zgrada tehničke visoke škole. Na pročelju trga 
je crkva sv. Karla Boromejskog u baroknom stilu, koja 
veličinom nadvisuje sve susjedne zgrade. U crkvi, koja 
je pokrivena visokom kupolom, osobito se ističu oltari 
najglasovitijih majstora. Od Karlsplatza istočnim pravcem 
dolazimo na Schwarzenbergplatz i dalje u Prinz-Eugen 
Strasse, na kraju koje se uzdiže Belvedere, ljetni dvorac 
maršala princa Eugena Savojskoga. Poslije smrti princa 
Savojskoga taj je dvorac prešao u vlasništvo carske poro- 
dice i u njemu se nalazila od 1777 do 1888 carska galerija 
slika i Ambrozova zbirka. Poslije toga je predan kao 
rezidencija nasljedniku prijestola Franji Ferdinandu. a sada 
je u njemu smještena moderna galerija. 























BEČ, Crkva sv. Karla Boromejskog 
(Orbis terrarum) 

Od Ringstrasse preko Mariahilferstrasse dolazi se u carski 
ljetni dvorac Schónbrunn, koji sa glavnom i svim uzgre- 
dnim zgradama zajedno imade 1441 sobu i dvoranu, od . 
čega je na raspoloženje dvora i za reprezentaciju služilo 
390 soba. Na mjestu današnjeg Schónbrunna stajao je u 
svoje vrijeme mali plemićki dvorac Katterburg, i to već 
1311, koji je 1569 kupio car Maksimilijan II. i pretvorio ga 
u lovački dvorac, sagradivši kod njega ujedno i zoološki 
vrt. G. 1695 postavio je car Leopold I. temelje današnjem 
Schónbrunnskom dvorcu. Carica Marija Terezija dovršila 
je 1750 i ukrasila današnji park. G. 1752 sagrađen je da- 
našnji zvjerinjak, 1753 botanički vrt, a 1766 dvorsko ka- 
zalište. G. 1775 sagrađena je Gloriette, a 5 godina kasnije 
Neptunova grupa na njegovu podnožju. Za cara Franje I. 
podignute su sve sporedne zgrade, i od toga vremena po- 
staje Schönbrunn najmilije boravište austrijskih careva. 


Preko Aspernbriicke na Aspernplatzu prelazi se u drugi 
kotar, a kroz Asperngasse i Praterstrasse dolazi se na Pra- 
terstern, gdje se nalazi spomenik velikog admirala Tegett- 
hoffa. Jugoistočno se proteže glasoviti Prater. On je bio 
vlasništvo Babenbergovaca, kasnije i Habsburgovaca, a 
služio je kao dvorsko lovište. Pristup je publici u Prater 
bio zabranjen sve do 1786, kada ga je otvorio car Josip II. 
Odmah se lijevo od glavne aleje počeo razvijati t. zv. 
Wurstelprater, veliko pučko zabavište. Tu se nalazi velik 
broj kavana, restauracija i zabavišta, zgrada cirkusa Busch, 





BEČ, Gradska vijećnica (Foto P. Tijan) 
kolo »Riesenrad«, visoko 64 m, koje je 1897 izgradio inž. 
Basset; s kola se otvara lijep pogled prema gradu. 

Stanovništvo. Tokom povijesnog razvoja Beč je bio kotao 
miješanja rasa, naroda i jezika, osobito kao središte etnički 
šarene monarhije Austro-Ugarske. Svakako je apsolutno 
prevladavao njemački elemenat i kultura, osobito do 1866, 
jer je njemački Beč asimilirao druge elemente. Kad je 
Austrija bila odijeljena od njemačkoga Reicha, počela se 
jače osjećati centripetalna težnja različitih naroda i nji- 
hovih središta. Priliv Židova, napose poslije svjetskoga 
rata, bio je vanredno velik, pa su oni u nekim kotarima 
bili postali veoma brojni (Leopoldstadt, II. kotar 38%). 
Dolaskom nacionalnih socijalista broj Židova pada. Bli- 
zina Slavena i Madžara, utjecaj Italije, a zatim klima i 
reljef stvorili su neku osobitu narav austrijskog nijemstva, 
koje imade još lakši temperamenat od Bavaraca, a ukus 
mu je i smisao za umjetnost nadaleko poznat. Također 
je cijenjen bečki smisao za glazbu, pa je Beč jedno od 
središta njemačke i svjetske komorne glazbe. 

Računa se, da je u gradu na koncu srednjega vijeka 
živjelo 60.000 stan., 1734 bilo je 175.000 (unutar sadašnjega 
I—IX. kotara), 1880 bilo je 704.000, g. 1910 bilo je 
2,009.939, g. 1931 bilo je 1,842.000 (popis), a 1934 nabro- 
jeno je 2,086.815 stan. G. 1890 Beč je zapremao površinu 
od 55.4 km?, 1904 1781 km?. Po jeziku je bilo 1,745.000 
Nijemaca, 79.280 Čeha i 10.920 Madžara. Katolika ima 
83%, Židova je bilo 119/o, protestanata 4%, a drugih vjero- 
ispovijesti sve manje. Polovica žiteljstva se bavi obrtom i 
industrijom, trećina trgovinom i prometom, 1190 javnim 
poslovima i t. d. 

Prosvjetne ustanove. Među prva kulturna središta na 
svijetu, osobito u 19. st., a i danas, možemo ubrojiti Beč, 
koji ima vanredan kulturni utjecaj na jugoistok Evrope. 

Znatan broj naših intelektualaca dobio je svoje najviše 
obrazovanje u Beču. Sveučilište, osnovano još 1365 i po- 
znato zbog brojnih učenjaka svjetskoga glasa, posjećuju 
slušači iz svih krajeva svijeta. Poznata je i visoka tehnička 
škola (osnovana 1815), zatim visoka poljoprivredna škola, te 
visoka škola za trgovinu i promet. Beč ima i znatan broj 
srednjih i stručnih škola (za tekstil, metalurgiju, kemiju 
LE d.). 

Od znanstvenih institucija najvaZnija je Akademija zna- 
nosti, zatim hidrografski centralni ured, kartografski insti- 
tuti, centralni ured za meteorologiju i geodinamiku, histo- 
rijsko društvo, arheološki institut i tri zvjezdarnice. Naj- 
poznatiji su arhivi: državni, dvorski, ratni, donjoaustrijski 
i gradski. 

Narodna (prije dvorska) knjižnica ima oko 1,500.000 
svezaka sa zbirkama karata, portreta, papirusa i muzika- 
lija, a sveučilišna knjižnica ima 1,200.000 svezaka. Još su 
poznate knjižnice: gradska, tehničke visoke škole, ratnog 


arhiva, ministarstva unutarnjih poslova i kneza Liechten- 


steina. 

Kazališni je život vanredno razvijen. Najpoznatija su 
kazališta Burgtheater, Staatsoper, Volksoper, Theater an 
der Wien i Wiener Stadttheater. 

Od muzeja su najpoznatiji umjetno-historijski, historij- 
ski, etnografski, ratni, prirodoslovni, tehnički i anatomski. 
Vrijedna je i Liechtensteinova galerija slika i grafička 
zbirka Albertina, te crkvena i carska riznica. 

Privredna važnost. Beč je također vanredno važan indu- 
strijski i trgovački grad, a do 1918 bio je i novčarsko sre- 


odište velike monarhije. Iza 1918 nazadovao je u privre- 


dnom pogledu u prvom redu zato, jer je bio prevelik 
centar za malu državu, koja u svojim granicama nije imala 
dovoljno sirovina za znatne potrebe bečke industrije, a 
gotovi proizvodi nijesu se mogli potrošiti u zemlji, dok je 
izvoz bio otežan carinskim zaprekama. Nakon pripojenja 
Njemačkom Reichu zbog zgodnog geografskog položaja i 
povoljnih prometnih veza Beč je postao središte trgovine 
i važno tranzitno mjesto za jugoistočne evropske zemlje i 
Bliži Istok. Danas Beč ima vanredno velik broj manjih i 
većih poduzeća različitih industrijskih grana, gdje je za- 
posleno oko 400.000 radnika. 

Bečani sa svojim vrlo razvijenim ukusom u komfekciji i 
modnim stvarima podigli su svoj grad među prva središta 
na svijetu. Poznati su i bečki sajmovi uzoraka i različitih 
produkata. Za prihode grada važan je i živ promet stranaca. 

Promet. Internacionalni i lokalni promet željeznicama 
vrlo je živ. Beč ima 6 kolodvora, koji vežu grad gotovo sa 
svim međunarodnim prugama. Beč je važnije prometno 
čvorište nego Berlin ili Pariz. Lijepa okolica povezana je 
željezničkim i autobusnim vezama, a dunavska luka na 
desnoj obali Dunava ima preko 6 km dugo pristanište 
s jakim robnim i osobnim prometom. Živ je promet i na 
aerodromu u Aspernu. 

Okolica. Stari i veliki Beč ima velik broj lijepih i histo- 
rijski važnih mjesta u okolici. 

Kahlenberg. Od Nussdorfa vodi put na Kahlenberg, koji 
nije važan samo zbog svoga divnog položaja i kao zadnji 
i najsjeverniji ogranak Alpa, nego ima i svoju veliku histo- 
rijsku važnost. Na Kahlenbergu su stanovali Babenbergovci 
prije nego su se preselili u Beč, a s Kahlenberga je 12. IX. 
1683 navalio s kršćanskim četama na Turke poljski kralj 
Ivan Sobieski i spasio Beč. 

Istočno od Kahlenberga na Dunavu leži lijepi Kahlen- 
bergdorf, koji sačinjava dio XIX. bečkoga kotara. Tu je 
gradsko kupalište na Dunavu i glasovito gradilište motor- 
nih lađica. 

Laxenburg. Carski dvorac u Laxenburgu, osnovan od 
vojvode Albrechta III. 1381, bio je ljetna rezidencija i naj- 
starije boravište kuće Habsburg. Do njega se dolazi južnom 
željeznicom ili tramvajem do Módlinga, а odatle lokalnom 
željeznicom dalje. G. 1682 sklopljen je tu savez protiv 
francuskoga kralja Luja XIV. U sredini parka nalazi se 
jezero, a na otočiću divni Franzensburg, spomenik klasične 
gotike, u kojem postoje dvije krasne dvorane, jedna habs- 
burška, druga lotarinška. 

Klosterneuburg. Sjeverno ispod Kahlenberga na Dunavu 
leži prastari gradić Klosterneuburg, koji je znamenit zbog 
samostana, što ga je 1106 osnovao markgrof Leopold Sveti. 
Tu je i poznata vinogradarska i voćarska škola. 

Burg Kreuzenstein. Iz Beča preko Leobendorfa dolazi se 
do Burga Kreuzensteina. Ovaj dvor potječe još iz 12. st., 

BEČ, Schónbrunn 


ali su ga 1645 razorili Švedi. С. 1873 dao je grof Hans 
Wilezek dvor ponovno sagraditi, pa danas ide nesumnjivo 
u najrjeđe umjetne građevine u Evropi. 


LIT.: A. Penck, Die geographische Lage von Wien, Beč 1895; H. 
Hassinger, Beitrčige zur Siedlungs- und Verkehrsgeographie von Wien, 
Mitt. Geogr. Ges., Beč 1910; H. Tietze, Wien (Berühmte Kunststiitten), 
Leipzig 1918; S. Vuletin, Bec i njegova okolina, Beč 1927. NP, 


Bečka revolucija (13. III. — 31. X. 1848). Planula je pod 
dojmom februarske revolucije u Parizu, ali su je izazvali 
teški zapletaji austrijskoga problema, u kojem su se suko- 
bili liberalizam i nacionalizam. Prvi je tražio vlast za cjelo- 
kupni narod državljana-izbornika, drugi za pojedine nacije. 
No od vlade francuskoga kralja Filipa II. Augusta, t. j. kroz 
650 godina, nepomični cilj moderne države bijaše jedinstvo. 
Francuska ga je dostigla u 17. st., Prusija u 18., pokretne 
ga sile 19. st. obećavahu također Njemačkoj i Italiji; samo 
su se Austriji prijetile komadanjem. Zadaća, koja je bila 
zadana tom prijetnjom austrijskim državnicima, bila je 
zato bez primjera. A kako u vlastitoj državi nije bilo mo- 
guće pribjeći najkomotnijem »rješenju«, t. j. ratu, to se iz 
nedoumice rodio režim Franje I. ili — po carevu kancelaru — 
Metternichov sistem, koji se osnivao na rezignaciji, da 
treba čekati, »temporizirati«, a međutim suzbijati zarazu 
profilaktičkim sredstvima političke higijene, cenzurom i 
tajnom policijom. Ali se račun nije slagao: 1. jer sistem još 
nije raspolagao beskompromisnom energijom i naučno do- 
tjeranom tehnikom modernih režima, a 2. jer se nije na- 
mjerio na društvo moralno i duhovno rasklimano, nego 
puno stvaralačkih sila, koje je upravo tada poklonilo svijetu 
profinjenu kulturu bečkoga »Biedermeiera«. 


Osvajalački čar te kulture izviraše iz prirodne dražesti, 
kojom je bečki duh omekšao svečano-kruti empire, i iz 
sretne harmonije, u kojoj je združio tako raznorodne ele- 
mente kao racionalizam, klasicistički idealizam i roman- 
tiku. Naoko je to biedermeiersko društvo savršeno odgo- 
varalo potrebama sistema: iznureno nevoljama beskrajnih 
ratova, zastrašeno stalnim upozoravanjem na tamne sile 
prevrata, politički se zadovoljavalo ponosnom sviješću o 
odlučnom udjelu, koji je domovina imala u oslobodilačkoj 
borbi protiv Napoleona, i o vodećoj ulozi, koju je Metter- 
nich tada vršio kao »kočijaš Evrope«. Uostalom sav je. 
njegov interes kružio oko književnosti, glazbe i kazališta. 
Ali ma koliko je bečko društvo bilo prema tome nepoli- 
tičko, ipak se nije gubilo u beskrvnom estetstvu, nego je 
naprotiv crplo iz otmjene svoje duševnosti duboko shva- 
ćanje za ljudsko dostojanstvo i finu osjetljivost za svaki 
titraj suvremene kulture. 


Oba su svojstva postala sistemu opasna, čim je bio nje- 
gov autoritet poljuljan diplomatskim porazima, koji stizahu 
Metternicha od grčkoga ustanka dalje, i promjenom u vod- 
stvu monarhije poslije smrti Franje I. Kao doktrinarac 
legitimiteta car je ostavio krunu 1835 prvorođenom sinu, 
slaboumnom Ferdinandu, umjesto normalnom drugom, Fra- 
nji Karlu. Krivnja za tu odluku pada velikim dijelom i na 
Metternicha, koji je mislio, da će u monarhiji bez monarha 
on biti gospodar. 

Zaista je car naložio Ferdinandu »političkom« svojom 
oporukom, da ništa ne poduzima bez znanja »najvjernijeg 
sluge i prijatelja«, kneza Metternicha; samo ga je uputio u 
unutrašnjoj politici još i na savjet duševno potpuno ne- 
znatnoga svoga brata nadvojvode Ludvika. Ali kad je tre- 
balo postaviti regentstvo, Metternichu je doduše pošlo za 
rukom, da isključi iz njega velike predstavnike dinastije, 
Napoleonova pobjednika nadvojvodu Karla, i preporodi- 
telja Štajerske nadvojvodu Ivana, ali nije mogao spriječiti, 
da se ne ugura u nj najveći njegov neprijatelj, grof Kolo- 
wrat, Regentstvo je stoga izgledalo na kraju sasvim druk- 
čije, nego ga je Metternich zamišljao: predsjednik nije 
postao on, već Ludvik, financije, policija i nadzor nad 
cijelom upravom pripali su Kolowratu, a njemu su ostali 
samo vanjski poslovi. U predvečerje dakle revolucije ne 
samo da monarhija nije imala monarha, nego je bila uopće 
bez kormilara, jer je regentstvo služilo samo kao poprište 
podmuklim borbama triju staraca. Sa sistema pade time 
posljednji veo. Jer dok se iole moglo pretpostavljati, da 
tutorstvo nije sebi svrha, već samo privremeno sredstvo, da 
se kaos sredi idejom, bio je sistem još nekako snošljiv; 
ali je bio osuđen na propast, otkako su trzavice u regent- 
stvu pokazale, da nije ni sposoban da ima ideje, premda 
ih je novouskrslo socijalno pitanje burno tražilo. 

Polet industrije, trgovine i prometa, kojega paušalna kri- 
tika predožujskoga režima dugo nije htjela priznati, donio 
je sa sobom gomile radničkog proletarijata, naročito u 
Beču, gdje se broj stanovništva od 1837 do 1846 povećao 
za 77.000 duša. Niske nadnice, redovna sezonska nezapo- 
slenost i gospodarske krize bacahu radništvo u očajanje, 
izazivajući česte nemire. Svakidašnji je susret sa krajnjom 
bijedom usred sve jačega gospodarskog razmaha zbunio re- 
gentstvo i uzbunio društvo. Ni cenzura ni policija nisu 
više mogle osujetiti, da zapadni liberalizam širokim valom 
ne prodre u Austriju. Njegovo geslo »sloboda« obećavaše 
spas od svih zala, kidanje političkih, duhovnih i privrednih 
okova. Kad 29. II. puce glas o revoluciji u Parizu, trže se 
i Beč. 

Revolucija je prohujala njime u četiri talasa: 

1. Ožujska revolucija (13.—15. IIL): Prvog se dana sa- 
stade donjoaustrijski sabor i zaključi pod utiskom demon- 
stracija građanstva i sveučilištaraca, da lično podnese caru 
molbu za reforme. No staleži su bili nemilostivo primljeni, 
jer je još prevladalo Metternichovo mišljenje o potrebi 
jake ruke. Ali kad u borbi s vojskom pade pet žrtava, 
razbješnjelo radništvo zapali nekoliko tvornica i razori 
strojeve, tako da se navečer nad predgrađima žarilo crve- 
nilo požara, dok je šačica oficira građanske garde provalila 
u dvor i ultimatumom prisilila Metternicha, da odstupi. 
Ti su događaji konačno smeli regentstvo. Umjesto da samo 
od sebe dade sve neizbježive koncesije, prepusti 14. III. 
svaku napose: osnutak. sveučilišne zaštite (akademske 
legije), građanske zaštite (narodne garde), ukidanje cen- 
zure i zakon o štampi. Idućeg dana ujutro izađe i patent, 
kojim je car sazivao »središnji odbor« iz staleža svih ze- 
malja; a kad je stidljivo izbjegavanje griješne riječi »kon- 
stitucija« izazvalo novu uzrujanost, požurio se, da još po- 
slije podne objavi drugim patentom, da je već sve određeno 
za saziv pokrajinskih staleža, ali s pojačanim predstavni- 
štvom građana, »u svrhu konstitucije otadžbine«. U skladu 
s time ukinulo se regentstvo i umjesto njega obrazovalo 
prema carevoj odluci od 17. III. odgovorno ministarstvo, 
koje je imalo provesti patent u život. 

2. Svibanjska revolucija (15.—26. V.): Oktroiranim usta- 
vom od 25. IV., koji je izradio ministar unutrašnjih djela 
barun Pillersdorf na temelju belgijske »charte«, bili su bitni 
zahtjevi liberalnoga plemstva i većine srednjega staleža 
ispunjeni. No demokratski dio intelektualaca, studenti i 
proletarijat nisu htjeli primiti ustava, skrojena bez sudjelo- 
vanja narodnih predstavnika. Ministar predsjednik grof 
Ficquelmont morao je zato odstupiti, ali je njegov naslje- 
dnik Pillersdorf samo još povećao ogorčenje patentom od 
9. V., koji je uskratio izborno pravo radništvu. Gomile 
uzbuđenoga svijeta prodriješe zbog toga 15. V. u dvor, te 
primoraše vladu, da pristane na Ustavotvornu skupštinu i 
opće, jednako pravo glasa. Dva dana poslije car, preplašen, 
potajno pobježe u Innsbruck, 26. V. pak Pillersdorf pot- 
puno kapitulira pred đacima i radnicima, koji su pošli na 
barikade zbog zatvaranja sveučilišta i raspusta akademske 
legije. Vojska se odsada smjela upotrebijavati samo još na 
zahtjev narodne garde, koja je osim toga dobila pravo, da 

zajedno s akademskom legijom i gradskim vijećem sastavi 
svemogućni »odbor javne sigurnosti«. 

3. Kolovoska revolucija (21.—23. VIII.): 22. VII. sastade 
se Ustavotvorna skupština u Beču, a 12. VIII. vratio se car. 
Ali sniženje nadnica za javne radove izazove već 21. VIII. 
nemire. Pošto je reakcionarna »gradska garda« ugušila bunu 
23. VIII. u uličnim borbama, u kojima je bilo preko 300 
ranjenih i 22 mrtva, raziđe se odbor javne sigurnosti. Ipak 
je mir bio samo prividan. 


4. Listopadska revolucija (6.—31. X.): Potreba, da se 
upute banu Jelačiću pojačanja, dovela je 6. X. do četvrtog 
ustanka. Iz simpatija za madžarsku revoluciju proletarijat 
se diže protiv odašiljanja jednog bečkog bataljuna u Ugar- 
sku, ubi ministra vojske grofa Latoura i nakon bijesne borbe 
zavlada gradom. Dvor pobježe 7. X. u Olomuc, no proglas 
od 16. X., kojim je car postavio vođu reakcije, kneza 
Windischgrátza, za zapovjednika svih četa u nasljednim 
zemljama, najavi austrijskim narodima, da je doba popu- 
štanja prošlo. Najprije je Windischgritz zajedno s Jelači- 
ćem krenuo protiv Beča. Napadaj poče 26., a 28. padoše već 
predgrađa. Zapovjednik Beča Messenhauser, bivši poručnik, 
i njegov drug, poljski general Bem, nisu bili dorasli teškoj 
zadaći. Uzalud bijaše i svaka nada u pomoć izvana. Iz 
Olomuca, Graza i Linza stiže nešto đaka, njemački parla- 
ment u Frankfurtu posla samo Roberta Bluma i nekoliko 
drugih političara, a madžarsku vojsku, koja je dolazila u 
pomoć, potuče Jelačić 30. X. kod Schwechata. Tako je 
Windischgrütz mogao već idućeg dana na juriš zauzeti Beč. 
Messenhauser, Blum i drugi bili su smaknuti. Sudbina je 
Austrije zavisila sada o mogućnosti kompromisa između 
pobjedničke reakcije i Ustavotvorne skupštine, koja je bila 
carevim raspisom od 22. X. prenesena u Kromeriž. 

LIT.: M. Uhlirz, Handbuch der Geschichte Österreichs und seiner 
Nachbarländer Böhmen und Ungarn, 11./1., 1930; J. v. Helfert, Geschichte 
der österreichischen Revolution im Zusammenhang mit der mitteleuro- 
p&ischen Bewegung der Jahre 1848/49, 2 sv., 1907, 1909; J. Redlich, Das 
österreichische Staats- und Reichsproblem, 1., 1920; V. Bibl, Der Zer- 
fall Osterreichs, 2, 1924; H. v. Srbik, Metternich, 2, 1925; K. Hugel- 
mann, Historisch-politische Studien, 1915; S. Mayer, Die Wiener Juden 
1700—1900, 1917; Hugelmann, Die Entwicklung der April-Verfassung von 
1848, Jahrbuch für Landeskunde von Niederösterreich. Nova serija 17./18. 
sv., 1918/19; Srbik, Die Wiener Revolution des Jahres 1848 in sozial- 
geschichtlicher Beleuchtung, Schmollers Jahrbuch für Gesetzgebung, 43., 
1919; P. Molisch, Die Wiener akademische Legion und ihr Anteil an den 
Verfassungskümpfen des Jahres 1848, Archiv für österreichische Ge- 
schichte, 110., 1926. Lj. H. 

Bečki kongres g. 1815 završava razdoblje francuske revo- 
lucije i Napoleonova carstva 1789—1815, doba, u kome 
ratni događaji izmijeniše prilike posjeda, granica i moći 
evropskih država, kad su utanačenja između država u gla- 
vnome izgubila svoje značenje, a ideje francuske revolucije 
započele svoje djelovanje i u političkom smjeru. Prvi put 
nakon westfalskog mira 1648 velika skupština država 
imala je izraditi novu političku kartu Evrope. Kongres je 
sazvan prema čl. 32. prvog pariskog mira od 30. V. 1814, 
koji određuje, da će sve države, koje su sudjelovale u 
minulim ratovima, poslati u roku od dva mjeseca u Beč 
svoje opunomoćenike, da stvore utanačenja, koja će upot- 

uniti odredbe pariskog mira. Kongres se imao otvoriti 
1. VIIL 1814, ali je njegovo otvorenje bilo odgođeno na 
1. X. pa na 1. XI. To se odgađanje opravdavalo time, što: 
bi pojedine stranke trebale najprije među sobom raščistiti 
pitanja, o kojima je kongres trebao stvoriti konačnu 
odluku. U stvari kongres formalno nije uopće bio otvoren. 
Radilo se u skupinama, raspravljalo usmeno i pismeno. 
Opasno je bilo započeti skupni rad svih država, koje bi- 
jahu pobijedile Napoleona, jer se moglo predvidjeti, da 
će se obnoviti njihove pređašnje nesloge i pojaviti razila- 
ženja zbog pojedinačnih interesa. Raspravljanja su se za- 
vlačila; svakojake svečanosti, plesovi, kazališne i glazbene 
priredbe, društveni sastanci i t. d. bijahu na dnevnome 
redu sve. do 11. III. 1815, kada se Napoleon nenadano 
vratio s Elbe u Francusku. Uoči novih ratnih zapletaja 
stalo se brže raditi i nastojalo dovršiti barem ono, što je 


do sada kako tako bilo raščišćeno. 

Četiri savezne države, Engleska, Austrija, Rusija i Pru- 
ska, nikako se ne slagahu u svojim općenitim programima 
i posebnim težnjama. Engleska je u prvom redu težila za. 
gospodstvom na moru i za trgovačkom premoći u svijetu. 
Zbog toga je s nepovjerenjem gledala na Francusku, koja 
je još uvijek imala jaku mornaricu, i na Rusiju, koja je imala. 
težnje za Carigradom i prema Istoku. To ju je prirodno 
približavalo Pruskoj, ukoliko bi isticala svoje zahtjeve na 
Poljsku, za kojom je težila i Rusija. Ali je Pruska tražila. 

BECKI KONGRES 
Po slici I. Isabeya 


Za sebe i Sasku, da bi se domogla premoći u Njemačkoj 
konfederaciji, a u tome ju je podupirala Rusija. Dobije li 
Pruska Sasku, Rusija će uzeti Poljsku. Prema tome uske 
veze između Pruske i Rusije bacale su svoju sjenu na 
odnose između Engleske i Pruske. Kako je jačanje Pruske 
raspirivalo antagonizam između nje i Austrije, to je išlo 
u korist Rusije i njezine politike na Bliskom istoku. Tim 
se težnjama protivila Austrija isto onako, kao što se 
Engleska protivila ruskim težnjama na Dalekom istoku. 
Odatle nastadoše dodirne točke između Engleske i Austrije 
s razlikom, da je pitanje Saske za Englesku bilo pitanje 
drugoga reda, dok je Saska u pruskoj vlasti predstavljala 
veliku opasnost za Austriju. I tako se konačno izgradiše 
dvije suprotne političke struje, englesko-austrijska i rusko- 
pruska. Time se vješto poslužio glavni opunomoćenik Fran- 
cuske Talleyrand, najizrazitiji predstavnik istančane diplo- 
matske vještine. Uspjelo mu je oslabiti značenje odredbe 
tajnog dijela pariskog mirovnog ugovora, po kojoj su je- 
dino Engleska, Pruska, Austrija i Rusija kao savezne 
države mogle po svojoj volji riješiti sva teritorijalna pi- 
tanja i izgraditi »sustav stvarnog i trajnog ravnovjesja u 
Evropi«, omogućiti Francuskoj sudjelovanje na kongresu i 
3. І. 1815 sklopiti savezni ugovor s Engleskom i Austrijom, 
kojim su se te tri države obvezale, da će se uzajamno 
braniti od svakog vanjskog napadaja, a dođe li do rata, da 
nijedna ne će sklopiti separatan mir. S Napoleonovim 


. povratkom u Francusku taj je ugovor izgubio svoje zna- 


čenje, a predstavnici svih država, koje bijahu potpisale 
pariski mir, izdadoše deklaraciju, u kojoj proglasiše Napo- 
leona neprijateljem svijeta i rušiteljem mira. Posebni inte- 
resi pojedinih strana sprečavali su sustavno raspravljanje 


čak i onda, kad se radilo o vrlo zapletenim pitanjima, Je- 


dino bijaše moguće tako zvana »evropska« pitanja odvojiti 
od posebnih »njemačkih«. O tim posljednjim raspravljahu 
na posebnim sastancima Austrija, Pruska, Bavarska, Han- 
nover i Wiirttemberg, a djelomično pojedini njemački kne- 
Zovi i slobodni gradovi. O evropskim se raspravljalo na 
dvostrukim sastancima: na jednima sudjelovahu Austrija, 
Pruska, Rusija, Engleska i Francuska, a na drugima, uz 


ove, Švedska, Španjolska i Portugal. Ravnopravnosti u pra- 
vom smislu riječi nije bilo. Kongresu je predsjedao austrij- 
ski državni kancelar knez Metternich, uz koga bijahu barun 
Wessenberg i Gentz (v.) kao glavni tajnik kongresa. Fran- 
cusku zastupaše Talleyrand, Spanjolsku vojvoda de Labra- 
dor, Veliku Britaniju Castlereagh i Wellington, Prusku 
Hardenberg i Humboldt, Rusiju ministar vanjskih posala 
grof Nesselrode i Razumovski. Zastupane bijahu još: Dan- 
ska, Genova, Modena, Napulj, Papinska država, Nizozem- 
ska, Sardinija, Sicilija, Švicarska, Bavarska, Hannover, 
Saska i Wiirttemberg. Nijesu bili zastupani Tursko carstvo, 
Venecija, a ni Dubrovačka republika. 

U velikom broju komisija za pojedina politička pitanja 
najvažnije bijahu ove: 1. Komisija za Njemački savez, koja 
je slabo uspjela u svome radu. 2. Statistička komisija, koja 
je imala uglaviti vrijednost pojedinih područja, što ih je 
Francuska imala odstupiti ili koja su se imala zamijeniti 
s drugima; konačno je odredila samo brojčano stanje pu- 
čanstva. 3. Komisija za izradbu ugovora o ukidanju trgo- 
vine crncima. 4. Komisija za izradbu utanačenja o 'abodi 
plovidbe na međunarodnim rijekama. 5. Komisija opuno- 
moćenika osam glavnih država, koja je izradila pravilnik 
o rangovima diplomatskih agenata. Nakon Napoleonova 
povratka obrazovaše se još 3 komisije; jedna je imala ispi- 
tati posljedice toga događaja za države učesnice kongresa, 
druga pitanje proširenja postojećeg saveza protiv Napo- 
leona, treća opskrbu vojska, koje bi se postavile protiv 
Napoleona. 

Smatrajući svojim glavnim zadatkom uspostavu poretka 
u Evropi, kongres je osobitu pažnju posvetio pitanju suzbi- 
janja revolucija. Napoleonovo obrazovanje novih dinastija 
i skidanje postojećih proglasio je djelima revolucije. Tal- 
leyrand u posebnoj noti Metternichu od 19. XII. 1814 
označio je legitimitet načelom, po kome bi se imao ostva- 
riti novi poredak u svijetu. U duhu ovog načela kongres 
bi priznao pojedinim državama njihov posjed na osnovi 
pređašnjih, predrevolucionarnih prava i tako ga uglavio, 
da bi se stvorile garancije protiv bilo kakvog nutarnjeg 
prevrata. U skladu s time velike sile pridržaše sebi pravo 

intervencije u nutarnje prilike pojedinih zemalja. Tu su 
intervenciju idućih godina doista i primjenjivale na osnovi 
zaključaka pojedinih kongresa. 

Bečki je kongres zaključio svoja raspravljanja završnim 
aktom (acte final) od 9. VI. 1815, sastavljenom na francu- 
skom jeziku u 121 članku i 17 aneksa. Potpisaše ga najprije 
države, koje bijahu potpisale pariski mirovni ugovor, 
naime: Austrija, Pruska, Rusija, Engleska, Francuska, Šved- 
ska i Portugal. Španjolska im se pridružila dvije godine 
kasnije. U smislu čl. 119. biše pozvane, da pristupe ovome 
aktu i sve ostale države, koje su bile sakupljene na kon- 
gresu. 

Bečki je kongres priznao pet velikih sila: Francusku, 
Englesku, Prusku, Austriju i Rusiju. Francuska je bila sve- 
dena na granice, koje je imala prije revolucije, ali je dobila 
Avignon. Engleskoj je ostalo neosporivo gospodstvo na 
moru; dobila je Maltu i Jonske otoke u Sredozemnom 
moru, Guayanu, Tabago, Trinidad u Americi, Rt dobre 
nade u Africi, Ceylon u Aziji, otoke Mauritius (Пе de 
France) u Indijskom oceanu, kolonije, koje su bile odu- 
zete Francuskoj i njezinim saveznicima u doba revolucije 
i carstva. Pruska je narasla od prilike za dva milijuna 
stanovnika; dobila je dio Poljske (veliku vojvodinu Po- 
znanj), švedsku Pomeraniju, trećinu Saske, na desnoj obali 
Rajne Vestfalsku i veliku vojvodinu Berg, na lijevoj obali 
Trier, Aachen i velik dio područja, koji je bio oduzet 
Francuskoj. Porajnska Pruska bila je dovedena do granica 
Francuske. Austrija se povećala za četiri milijuna stano- 
vnika; u Njemačkoj je dobila Salzburg, u Italiji Lombar- 
diju i pređašnju republiku Veneciju. Tako je nastala kra- 
ljevina Lombardo-Venecija. Na istočnoj obali Jadranskog 
mora dobila je Dalmaciju s područjem pređašnje Dubro- 
vačke republike. Izgubila je neka područja u Belgiji i u 
Bavarskoj. Sticanjem Lombardije i Venecije dobila je pre- 
vlast u dolini rijeke Pada i mogućnost da vlada čitavom 
Italijom. Rusija je dobila četiri do pet milijuna novih 
podanika. Na Baltiku je Švedskoj oduzela Finsku, na Du- 
navu Besarabiju Turskoj. Na Visli se, stekavši veliku voj- 
vodinu Varšavu, Rusija svojom zapadnom granicom pri- 
makla rijeci Odri. Velika vojvodina Varšava imala je, 
prema namjeri ruskog cara Aleksandra I., dati temelj kra- 
ljevini Poljskoj, koja bi doista stajala uz Rusiju, ali joj 
ne bi bila inkorporirana. Oko Francuske se stvorio »lanac« 
(barričre) država drugoga reda: kraljevina Nizozemska, 
nova država, sastavljena od Belgije i Holandije, zatim 
Švicarska konfederacija, kojoj je Evropa garantirala neutral- 
nost, kraljevina Sardinija, koja dobi Savoju i Nicu te 
Piemont s Genovom i njezinim područjem. Njemačka je 
dobila oblik konfederacije, osnovane posebnim aktom od 
8. VI. 1815, koji je bio pridodan završnom aktu. Na osnovi 
odredbe čl. 6. pariskog ugovora od 30. V. 1814, koji odre- 
đivaše, da će njemačke države biti nezavisne i stajati 
među sobom u federativnoj vezi, suvereni knezovi i slo- 
bodni gradovi sklopiše uzajamni ugovor, kojim se povezaše 
u trajan savez. Poslove saveza obavlja savezno vijeće sa 
sjedištem u Frankfurtu n. M. Ono je zapravo nekakva 
stalna diplomatska konferencija predstavnika pojedinih di- 
jelova Njemačke. Predsjeda mu prestavnik Austrije, iako 
sama Austrija nije član konfederacije. U Italiji je u osa- 
kaćenom opsegu bila uspostavljena Papinska ili Crkvena 
država; Parma i Piacenza biše dodijeljene Napoleonovoj 
ženi carici Mariji Lujzi; velika vojvodina Toskana pripade 
Habsburgovcima. Burbonci sa Sicilije vratiše se u Napulj. 
Nestade republika Venecije i Genove. Na Iberskom polu- 
otoku zavladaše Španjolskom i Portugalom pređašnji vla- 
dari. Na sjeveru Evrope Norveška bi združena sa Šved- 
skom. Danski kralj dobi vojvodine Schleswig, Lauenburg i 
Holstein. 

Aneksi završnog akta sadržavaju većinom utanačenja 
među pojedinim državama. Najvažniji je 16., koji sadržava 
pravilnik o slobodi plovidbe na međunarodnim rijekama, 
izrađen 24. III. 1815. Prema tom pravilniku međunarodnim 
se rijekama smatraju one rijeke, koje teku kroz više 
država ili tvore njihove granice. Plovidba na njima ima 
biti slobodna od mjesta, gdje postaju plovne, pa sve do 
mora, u koje utječu. Nitko ne smije trgovini praviti sme- 
tnja, a suverenost pojedinih država na njihovim obalama 
ne smije zadirati u slobodu plovidbe. Posljednji, 17. aneks, 
sadržava pravilnik od 19. Ш. 1815 о rangovima diplomat- 
skih predstavnika. (— Diplomatsko zastupanje država). 


BEČ — BEČKA ŠKOLA 


Bečki je kongres obnovio poredak u Evropi i na neko joj 
je vrijeme vratio miran život. Nije mario za ono, što je 
skora budućnost morala donijeti, a dinastičkim je intere- 
sima dao suviše značenja. Za međunarodno pravo najviše 
značenja ima utanačenje o međunarodnim rijekama. 

LIT.: J. L. Klüber, Acten des Wiener Congresses in den Jahren 1814 
und 1815, Erlangen 1815—1818; Isti, Übersicht der diplomatischen Ver- 
handlungen des Wiener Congresses überhaupt und insonderheit über 
wichtige Angelegenheiten des teutschen Bundes, Frankfurt n. M. 1816; 
D. de Pradt. Du Congrés de Vienne, Pariz 1815; G. L. d'Angeberg, Le 
Congrés de Vienne, Pariz 1864; A. L. Ch. de Lagarde-Chambonas, Sou- 
venirs du Congrés de Vienne 1814—1815. Publiés par M. Fleury, Pariz 1901; 
A. Sorel, Le Congres de Vienne (Histoire générale, sv. X.), Pariz 1898; A. 
Debidour, Hisfoire diplomatique de l'Europe depuis l'ouverture du con- 
gres de Vienne jusqu'à la fermeture du congrés de Berlin, sv. І., Pariz 
1931; E. Bourgeois, Manuel historique de politique ćtrangere, sv. II. 8. 
izd., Pariz 1933; A. W. Ward i G. P. Gooch, The Cambridge history 
of British foreign policy, sv. I., Cambridge 1922; A. Fournier, Die 
Geheimpolizei auf dem Wiener Kongress. Eine Auswahl aus ihren Pa- 
pieren, Beč 1913; M. H. Weil, Les dessous du Congrés de Vienne, Pariz 
1917; C. K. Webster, The Congress of Vienna, Cambridge 1919; Stj. 
Srkulj, B. k. godina 1814 i 1815, Savremenik X., Zagreb 1915. JE Ng 

BEČ je sitan mletački novac od bakra kovan u Veneciji 
1626 za Dalmaciju i Albaniju (t. j. Boku Kotorsku i mlet. 
posjede do Bojane). Ime mu potječe od tal. bezzo »sitan 
novac«. U starohrvatskim spomenicima javlja se već od 
15. st. — pfenig bečki. Pravo optjecaja imao je samo na 
tom teritoriju, kao što kazuje natpis na licu: DALMA ET: 
ALBAN. Na naličju ima lik mletačkog lava s natpisom: 
SAN: MARC- УЕМ: i kao oznaku vrijednosti brojku »6«, 
t. j. beč je vrijedio 6 bagatina; no imade varijanta beča i 
bez oznake »6«. Kako je mlet. soldo (soldone, soldin) vri- 
jedio 12 bagatina (pineza), beč je bio upravo polovina solda. 

LIT.: Rešetar, Novci poljičkog statuta, Glas. Zem. muzeja; Rengjeo, 
Hrvat.-dalmat. novci, Sarajevo 1934. I. R-o. 


BEČIĆ, 1. Antun, Ж Budva 1698, + Rim 1761, biskup. 
Gimnazijske i bogoslovne nauke svršio u Rimu, Doskora 
je postao generalnim vikarom budvanske biskupije, zatim 
više puta pohodio kršćane po Balkanu kao apostolski vikar 
Vlaške, dok nije bio 1743 imenovan biskupom u Nikopolju. 
Nakon 7 godina požrtvovne službe pođe (1749) u Padovu 
na liječenje, gdje je ostao kod kardinala Carla Rezzonica 
četiri godine. G. 1754 imenovao ga je papa Benedikt XIV. 
biskupom u Skradinu. Ondje je B. mnogo utrošio na ure- 
đenje stolne crkve. Nakon pet godina, pošto je papom po- 
stao njegov prijatelj kardinal С. Rezzonico (Klement 
XIIL), pođe u Rim, gdje ga papa imenuje dvorskim prela- 
tom, a 1759 biskupom Hvara. Umro je u Rimu, kamo je 
ponovno bio otišao u poslu svoje nove biskupije, u času 
kad ga je papa Klement namjeravao imenovati kardinalom. 


LIT.: D. Farlati, Illyricum sacrum, IV..; Š. Ljubić, Dizionario bio- 
grafico, Beč-Zadar 1855. 


2. (Becichemus), Marin, Ж Skadar 1468, + Padova 1526, 
humanist. Podrijetlom iz Paštrovića, učio srednje i visoke 
škole u Bresciji, a 1492 pozvan za rektora gradske škole u 
Dubrovniku. Zatim je bio imenovan tajnikom mletačke 
republike, u ime koje je više puta bio u poslanstvu kod 
stranih dvorova. Za dužda Loredana otvorio je u Padovi 
privatnu školu književnosti. Stekao je velik glas, pa su ga 
mnogi talijanski gradovi pozivali za profesora, Izabrao je 
Bresciju, gdje je kao nastavnik proveo 16 godina. Od 1519 
do smrti predavao je retoriku na sveučilištu u Padovi. Bio 
je na glasu kao dobar latinist, a pisao je na talijanskom i 
latinskom jeziku govore i komentare klasicima. Djela su 
mu: Observationum collectanea in primum Historiae natu- 
talis librum (Brescia 1504—1506), Castigationes ad Apu- 
leium Victorinum... (Mleci 1506), Praelectio in Plinium 
Secundum (Parga 1519). Prva dva djela posvećena su du- 
brovačkom senatu. 

LIT.: A. Zeno, Dissertazioni Vossiane, Mleci 1753; 5. Ljubié, Dizio- 
nario biografico, Beč-Zadar 1856; G. Marangoni, Lorenzo Bonamico e 
lo studio padovano u Nuovo archivio veneto, I—II; »Boka«, kalendar 
za g. 1914. A. Mi-ć. 


BEČKA ŠKOLA, još češće nazvana Bečkom klasickom 
školom ili kraće Bečkom klasikom, obuhvata zapravo stva- 
ranje triju velikih majstora, koji se u drugoj polovini 18. st. 
javljaju jedan za drugim u carskom Beču, da u kratko vri- 
jeme — utječući i nesvijesno jedan na drugoga — stvaraju 
osnove glazbene klasike, izgrađujući nove forme sonate, 
kvarteta i simfonije do zadnjih savršeno dotjeranih uzora, 
što ih nitko iza njih više ne će moći premašiti. Haydn, 
Mozart, Beethoven dadoše zamašan udio u svojim životnim 
djelima upravo instrumentalnoj glazbi. Glavni su oblici, 
kojima se služe stvarajući ciklička djela u području ko- 
morne i simfonijske glazbe, sonatni oblik i rondo, napokon 
još Beethoven iz prpošnog menueta razvija poletni scherzo. 
No nije samo formalna dotjeranost u izgradnji pojedinih 

stavaka cikličkih djela zadnja meta svih njihovih nasto- 
janja. Težnja njihova seže i dalje; oni su proširivali forme, 
koje su u glavnim (jednostavnim) konstruktivnim shemama 
našli u umjetnosti Mannheimske škole, kao i bečkih pred- 
klasičkih instrumentalista, i u njih unosili nov puniji sadr- 
žaj: životnu ispovijest svojih poleta i stradanja, vedru nadu 
u smisao života i sudbinu čovječanstva, duboku vjeru u 
dobrotu ljudskog bitka. Djela bečkih klasika nose prema 
tome na sebi nesamo sve formalne značajke ljepote, nego 
otkrivaju i dubok etički smisao umjetničkog stvaranja. Tek 

medu njima: Moritz Schlick, Otto Neurath, Hans Hahn, 
Viktor Kraft u Beču, Rudolf Carnap i Philipp Frank u 
Pragu i dr. Njihov je društveni organ časopis »Erkenntnis« 
(nastavak časopisa »Annalen der Philosophie«) pod ured- 
ništvom R. Carnapa i H. Reichenbacha. Bečki krug izgra- 
đuje antimetafizičku sliku svijeta (stvarnosti) služeći se 
logistikom kao znanstvenom metodom filozofije. Većina 
članova je pod utjecajem L. Witgensteina, učenika engle- 
skog filozota i matematičara B. Russela i njegova djela 
Tractatus logico-philosophicus (London 1922). On drži, da 

BECKI LISTICI, str. A, a 


je po tim djelima društvo počelo poimati visoki poziv 
tvorca-umjetnika, bogodanog skladatelja. Adler naziva 
bečku klasiku za razliku od klasike razdoblja Васһ-Напае- 
lova kasnom klasikom, dok je ovu nazvao ranom klasikom. 


LIT.: E. Krebs, Haydn, Mozart, Beethoven, Leipzig; G. Adler, Der 
Stil in der Musik, Leipzig 1911. B. 5. 


BECKA SUMA (Wiener Wald) je rubna zona sjevernih 
vapnenačkih Alpa, koja se istočno od rijeke Traisena ra- 
zvila u samostalnu goru s vrhom Schópflom od 893 m. 
Svršava se na Dunavu povrh Beča s poznatim uzvisinama 
Kahlenberg i Leopoldsberg. Bečka šuma su pluća Beča, jer 
hladni zapadni vjetrovi donose u velegrad svježi gorski 
zrak. To je omiljelo izletište i ljetovalište Bečana. М.Р. 


BEČKI KRUG (Wiener Kreis), filozofi okupljeni od 1929 
dalje u filozofijskom društvu »Ernst Mach« u Beču. Uje- 
dinjuje ih stav protiv metafizike, koju zabacuju kao ne- 
znanstvenu, a zastupaju pozitivizam (neopozitivizam), koji 
osnivaju na metodici matematike i fizike. Najpoznatiji su 


se cjelokupno ljudsko spoznavanje može izraziti na mate- 
matički način u jednom sustavu među sobom neprotuslo- 
vnih stavaka znacima — simbolima — i njihovim relaci- 
jama (matematička logika, logički kalkil, logički algoritam, 
logistika). Polazeći od uvjerenja, da postoji jedna stvar- 
nost, te prema tome i jedna opća i jedinstvena znanost o 
njoj, filozofi bečkog kruga drže, da se svi predmeti spo- 
znaje mogu povezati u jedan sustav tako, da se jedan iz 
drugog može izvesti s pomoću logističkih pravila transfor- 
macije, polazeći od nekoliko oznaka ili relacija. Ovakav 
pojam spoznavanja najsustavnije izgrađuje R. Carnap u 
djelu Der logische Aufbau der Welt (1928). On uzima za 
bazu svog sustava subjektivni fenomenalni (pojavni) svijet 
i to zove metodičkim solipsizmom. Osnovni su elementi 
ove samopsihičke baze »elementarni doživljaji«. Osnovna 
relacija je »sječanje na slično« (Ahnlichkeitserinnerung), 
koja postoji medu elementarnim doživljajima. Ako se filo- 
zofija očisti od onih sastavnih dijelova, koji su joj strani, 

ono, što ostane, bit će jedino logika znanosti (Wissen- 
schaftslogik), logika znanstvenog jezika (Logik der Wissen- 
schaftssprache) ili logička sintaksa znanstvenog jezika (Lo- 
gische Syntax der Wissenschaftssprache). Pravi cilj logistike 
bio bi: 1. da se svi znanstveni pojmovi logički analiziraju 
i svedu na najmanji broj, iz koga bi se oni s pomoću defi- 
nicija mogli izvesti; 2. sve stavke treba tako urediti, kako 
bi se one mogle izvesti iz nekoliko osnovnih; 3. sve osno- 
vne pojmove treba obilježiti takvim znacima (simbolima), 
da se izvedeni pojmovi mogu izraziti kombinacijom osno- 
vnih znakova, a i sve relacije treba da budu izražene 
takvim znacima, da se svi stavci, u kojima se one izraža- 
vaju, mogu prikazati simbolički; 4. za sve kombinacije 
pojmova i za sve dedukcije stavaka moraju se pronaći 
opća pravila, koja se s pomoću naročitih simbola mogu 
izraziti kao propisi računanja (logički kalkil) Po ovom 
shvaćanju logika se bavi konstitucijom i simboliziranjem 
pojmova, aksiomatikom i kalkilom stavaka, dakle sređi- 
vanjem, skraćivanjem i sistematiziranjem spoznajnih rezul- 
tata. Sa sličnim pogledima nastao je u Berlinu t. zv. ber- 
linski krug u okviru »Društva za empirijsku filozofiju« 
(Gesellschaft fiir empirische Philosophie), a pripadaju mu 
H. Reichenbach, W. Dubislav, R. v. Mieses i dr. (pod 
utjecajem su A. Einsteina i aksiomatike D. Hilberta). 
S njim je u vezi i varšavski krug »metalogičara« (K. Twar- 
dowski, J. Lukasiewicz, A. Tarski, K. Ajdukiewicz, T. 
Kotarbinski i dr.). 

BIBL.: R. Carnap, Uberwindung der Metaphysik durch logische Апа- 
lyse der Sprache, »Erkenntnis«, sv. IL, br. 4; Logische Syntax der 
Sprache, 1934; Der logische Aufbau der Welt, Versuch einer Konstitu- 
tionstheorie der Begriffe, 1928; Abriss der Logistik, 1929; M. Schlick, 
Die Wende der Philosophie, »Erkenntnis«, sv. I., br. 1; Erleben, Er- 
kennen, Metaphysik, »Kantstudien«, sv. 31; Allgemeine Erkenntnislehre, 
2. izd. 1925. 

LIT.: Wissenschaftliche Weltauffassung. Der Wiener Kreis. Izd. dru- 


štvo Ernst Mach, 1929; K. Milanov, Filosofija Bečkog kruga, Letopis 
MS, 1939; E. v. Aster, Geschichte der Philosopie, 1932. S. P-i 


BECKI LISTICI, zvani i Fragmenta Vindobonensia, dva 
su pergamenska lista (12X16 cm), ispisana po širini lista 
poluoblim i poluuglastim glagoljskim slovima, ispod kojih 
se vide starija, danas Za također glagoljska slova, 
dakle glagoljski palimpsest. Čuvaju se u Narodnoj (bivšoj 
Dvorskoj) biblioteci u Beču. Našao ih V. Jagić u Beču, pa 
se zato i zovu »bečki«. Ta dva“ lista odlomak su crkveno- 
slovjenskog misala (sakramentar) rimskog obreda kao i gla- 
goljski »Kijevski listići«. »Bečki listići« neobično su vri- 
jedni za nas Hrvate. Oni su najstariji glagoljski crkveno- 
slovjenski liturgijski spomenik hrvatske redakcije, u kojem 
je svako € (nazalno e) zamijenjeno s e (na Baščanskoj ploči 
ima još jedno je kao pravopisni arhaizam), a 9, (nazalno o) 
sa u; ispor. na рг. na priloženom snimku pameta (mjesto 
рате) u 8. r. i suts (mjesto sofa) u 12. г. Po paleograf- 
skim crtama sudeći, može se reći, da su pisani na samom 
početku 12. st., a možda i na kraju 11. st., dakle su suvre- 
menici »Baščanske ploče«. Bečki l. imaju samo jedan polu- 
glasni znak (a), nalik na taj znak na B. ploči, samo je znak 
u B. 1. obliji u oba dijela. U B. І. nema drugoga poluglasa 
Baščanske ploče, ali zato za izostavljen poluglas dolazi mje- 
sto potonjega apostrofa znak Т (ispor. riječ vTsa u 4. г.), 
koji se meće (kao i apostrof u mlađim spomenicima) i iz- 
među dva konsonanta, koji nijesu bili nekad poluglasom 
rastavljeni (ispor. esTma prinesli u 18. r.). Starije glagolj- 
sko m dolazi u B. 1. samo u ligaturama ml (ispor. riječ 
mlims u 7. r.) i m$ (ispor. riječ mia u 10. г.). Ligatura, 
koje su tako karakteristične za potonju hrvatsku uglastu 
glagoljicu, ima već dosta (više nego na Baščanskoj ploči) u 
В. 1.; ispor. na pr. tv (u fvoihs u 3. r.), pr (u prinosima и 
3. r.), zl (u zlač u 3. r.), pl (и арљ u 8. r) i dr. 


.P-i. 


. No osim po jeziku i pismu В. 1. su za nas vrijedni i zbog 
svojega sadržaja, koji ih veže s glagoljskim Kijevskim 
listićima. Danas se za te K. l., koji, u prijepisu češke re- 
dakcije, sadržavaju odlomke rimskoga sakramentara, misli, 
da su nastali negdje u Moravskoj u 10. st., a njihov arhetip 
oko godine 870, poslije smrti Ćirilove, po Metodijevu po- 
vratku iz Rima, gdje su sv. braća upoznala gregorijanski 
sakramentar, koji je onda preveden na staroslovjenski je- 
zik. Kako Bečki listići kao i Kijevski listići čine dio rim- 
skoga sakramentara, koji je nastao u Moravskoj, jasno je, 
da je jedan prijepis prenesen i u Hrvatsku, gdje su pri 
daljem prepisivanju w tekst ulazile i hrvatske jezične oso- 
bine. Bečki listići su najstariji književni svjedoci kultur- 
nih veza Hrvata s Česima u 10. i 11. st. Tekst priloženoga 
snimka, preuzetoga iz Jagićeva izdanja, čita se ovako: 

шө ижат BA). ПИБа s 
. (Фаг fi : eže za česlte apl») 

. tvoih» : prinosim(» mlstivr) 

. (prijimi : i v'sa zlač; čže s'tvlori-) 
5 mə»: otvrati ot nas» : РО (BRAS) 
. Spsenih» nasićeše se tali-) 

. n(») + mlim> ti se : da іе) 
aple t(vo-) 

. ih» : těh» mlitvami da iz- 
10 bavim» зе: MŠA :: B: АРМ 

. Prosim te v'semu'gi včč(bni) 

. be : da čkože sut» blaZ(ni) 


. apli 5'1ътебе. pomoči prosli-) 


. (p)amete ëTtem> : 


. li. nam» mlitvami ih». ot (na-) 
15 ležečih, napasti. da (i z-) 

. bavim» se : TAI 

. Sigi: 

. že es'm» prines'li : apl(m+) 


prinošenič našla č-) 


LIT.: V. Jagić, »Glagolitica«, W'ürdigung neuentdeckter Fragmente, 
Denkschriften d. k. Akademie d. Wissenschaften, Bec 1890; Isti, Gla- 
goličeskoje pismo, Petrograd 1911, 137—138, i tabla VIII; M. Wein- 
gart, Hlaholské listy Víderiské, Prag 1938; J. Vajs, Rukověť’ hlaholské 
Karosta Prag 1932; Isti, Najstariji hrv. glagoljski misal, cwm 
941. S. I. 


BEČKI PORCULAN — Porculan. 


BEČKO NOVO MJESTO (Wiener Neustadt) je važno 
željezničko čvorište. Ima 37.000 stan. Leži na jugu Bečke za- 
vale, na putu Beč—Ja- 
dran. Grad ima staru 
vijećnicu i više lijepih 
crkava. Na jugoistoku 
grada nalazi se baben- 
berška tvrđava (građe- 
na 1457—75) s kapelom 
i grobom Maksimilijana 
I. U tom su gradu bili 
30. IV. 1671 pogubljeni 
i pokopani hrvatski ve- 
likasi Petar Zrinski i 
Franjo Krsto Franko- 
pan. Njihove su kosti 
1919 prenesene u Za- 
` greb. U gradu ima više 
srednjih škola i vojar- 
na. Tu je takoder sje- 
dište tvornica lokomo- 
tiva, strojeva, koža, pa- 
pira i piva. Stari car- 
ski dvor bijaše sjedište 
znamenite vojne akade- 
mije. Naplavine rijeke 
Leithe i Piestinga u oko- 
lici grada su neplodne 
(Steinfeld), ali su isko- 
rišćene za mnogobrojne 
vojne ustanove. Važan 
vojni aerodrom. М.Р. 


BEČMEN, selo u Sri- 
jemu, kotar zemunski, 





BEČKO NOVO MJESTO, Ploča nad grobom 
P. Zrinskog i F. K. Frankopana 

BECKO NOVO MJESTO, Nekadanji carski dvor, poslije vojna 
akademija, gdje su bili utamničeni P. Zrinski i F. K. Frankopan 


18 km jz. od Zemuna, sjedište je općine. Ima 974 stan. 
Selo je poznato kao nalazište velikih trnokopa iz ba- 
krenoga doba. Ti bakreni trnokopi s dvije međusobno 
transverzalne oštrice predstavljaju posebni tip, rasprostra- 
njen u Panonskoj nizini, sjevernoj Bosni, Srbiji i Bugar- 
skoj. U zagrebačkom arheološkom muzeju nalazi se od 
toga nalaza 6 bolje sačuvanih komada i 2 ulomka. С.Т. 
BEČUANA (engl. Bechuanaland), južnoafrička zemlja; 
najveći dio leži u pustinji Kalahari među Oranjem i Sam- 
besijem. To je k zapadu nagnuta visoravan, koja se k istoku 
strmo spušta prema Limpopu i donjem Vaalu. Stepsko je 
tlo pokrito pijeskom iz pustinje Kalahari, a iz njega strše 
: zan XC M samačke gore. Radi sla- 
bih oborina (25 cm) 
najviše raste bodljikavo 
grmlje, a goje se gove- 
da, ovce i koze. Gdje 
se zemlja natapa, ima 
nešto poljodjelstva (du- 
ra, proso, kukuruz). Sta- 
novnici su grana Bantu- 
crnaca, miroljubivi i bi- 
stri. Kolibe su im okru- 
gle, omazane ilovačom, 
a slamnati krovovi ču- 
njasti. Oružje im je ko- 
plje, sjekira, bodež, luk 
sa često otrovnom stre- 
licom i kožni štit. Mu- 
ška odjeća je kožni pas, 
a ženama kožna prega- 
ča do koljena; žene no- 
se navrh glave čuperak 
namazan lojem i ilova- 
čom, kite se đerdanima, 
prstenjem, narukvicama 
od mjedi i t. d. Dječa- 
ke obrezuju, vjeruju u 
najviše biće Morimo, ali 
štuju vrače i vještice. 
Mnogoženci su i kupu- 
ju žene za volove; puni 
su neznabožačkih obi- 
čaja, ali utjecajem mi- 
sionara brojno primaju 
kršćanstvo. S Bečuani- 
ma nastavaju i Bušma- 
ni. Politički se B. dijeli 
u Britsku B. s glavnim 
mjestom Bryburg i Brit- 
ski protektorat s rezi- 
dentom u Makefingu. 
Željeznica prolazi isto- 
čnim dijelom zemlje. > 


Crnci. А. М. S. 
BECIR PASA, * u 
5 Agribozu, umro 1814, 





bosanski vezir, sim Ibra- 
himpašin. U službu je 
stupio g. 1778. Od 1787 
do smrti službovao je u 
više pokrajina kao namjesnik. Dva puta je bio bosanski 
vezir (1787—1788 i od 18. VI. 1802 do 6. I. 1805). G. 1791 
preuzeo je Beograd od Austrije. Po nalogu Porte krenuo 


(Foto Gj. Szabo) 
BEDEKOVČINA, Monstranca iz župne 
crkve (17. stoljeće) 





je 3. VI. 1804 s bosanskom vojskom, da uguši ustanak u 
beogradskom pašaluku. Po njegovu nalogu poubijane su 
vođe dahija u Adakali noću između 24. i 25. VII. 1804. 
U pregovorima sa Srbima nije uspio, jer su oni tražili ga- 
ranciju Austrije za ispunjenje ugovora. Bečir-paša je bio“ 
turski pjesnik i ljubitelj znanosti. UK. 

BEDA, obično zvan Venerabilis, Ж 672, + 735, učitelj i 
svetac katoličke crkve. Od djetinjstva je proveo život u 
samostanu u Wearmouth-Yarrowu (Northumberland) u En- 
gleskoj. Jedan je od najvećih katoličkih učenjaka ranijeg 
srednjeg vijeka, koji je prenio rezultate rimsko-kršćanske 
prosvjete u Englesku, gdje je crkva tada bila u prvom ra- 
zvoju. Piše komentare Sv. Pisma, gramatičke spise i zani- 
mljive rasprave iz kozmografije, historije i kronologije (De 
ratione temporum s prilogom Chronicon o periodizaciji 
svjetske povijesti). Kronisti srednjega vijeka imali su u 
njem svoj uzor. Najveće mu je djelo Historia ecclesiastica 
gentis Anglorum, dragocjen izvor engleske crkvene povije- 
sti. Na djelu De sex aetatibus mundi osniva se većina uni- 
verzalnih kronika srednjega vijeka. VRS: 

BEDDOES, Thomas Lovell, + 1803, + 1849, engleski pje- 
snik i dramatičar. Dvije tragedije The Bride's Tragedy 
(1822) i Death's Jest-Book (1850) pisane u stilu starih eli- 
zabetskih dramatičara. Obrađuje jezovite i vrhunaravne 
teme, koje ublažuju lirski umetci. G 

BEDE, 1. najstariji porezni oblik u Njemačkoj. Prvi mu 
početci sežu u 10. st., kad su porezi još dobrovoljni darovi 
(donum). Vladar se u to doba još obraća u izvanrednim 
prilikama na staleže, da mu odobre novčanu pomoć. Ova 
se pomoć različito naziva, naročito precarium, charitati- 
vum subsidium ili petitio, a njemački Schatzung, Liebgeld 
ili Beeth, odakle i kasnija oznaka Bede (Bitte). Za Eduarda 
IV. naziva se ova pomoć benevolence, što je Klock njema- 
čki označio kao Bettschatz. Ovakvu su pomoć davali sta- 
leži u prvo vrijeme dragovoljno, ali je kasnije nijesu mogli 
odbiti. Već za Henrika VII. postala je ta pomoć u Engle- 
skoj prisilan porez. U Hrvatskoj bili su kraljevima narodne 
dinastije vrelo prihoda darovi, nazvani honorificentia. Ove 
su darove davali državljani vladaru u nekim zgodama u 
znak svoje odanosti. I ti su darovi kasnije postali dužnost. 
Koliko se do te dužnosti držalo, dokazuje činjenica, da se 
oprostom od redovnih poreza nije stjecao oprost od dari- 
vanja. I banovi hrvatski dobivaju u 12. i 13. st. takve daro- 
ve (zalazina, stanak). U Njemačkoj se pomalo iz ovakve 
pomoći razvio porez nazvan Bede (lat. collecta, exactio). 
Ovaj se porez ubire u Njemačkoj na različite načine. U 
nekim krajevima tereti on u 12. i 13. st. gradove, koji su 
ga podmirivali iz prihoda vlastitih poreza. U svojoj je biti 
međutim to izravan porez, jer redovno tereti zemljišni po- 
sjed. Visina mu se ustanovljivala u gradu po zgradama, u 
selu po veličini zemljišnog posjeda ili po dvorištima. Ovaj 
porez iščezava potpuno u 19. st. 

2. Bede (bewd, beud), naziv za vrstu podavanja građana 
starog Zagreba (cives Zagrabienses in monte Grech). Plaća 
se od 1266 kao odšteta za posebnom povlasticom dokinuti 
porez Martinšćinu, kojim se uzdržavala kraljevska posada 
oko bana. Postoji mišljenje, da je bede u biti otkup vojne 
dužnosti. Premda se bede davala kralju kao dar (honori- 
ficentia), ona je pravi redovni porez, pa se u sačuvanim 
listinama tako i naziva (collecta consveta et ordinaria). 
Nju je redovno ubirao gradski porezovnik od kućevlasnika 
i obrtnika. Do pod konac 14. st. zove se taj porez jedno- 
stavno annuus census. Po prvi put se spominje 1390. Cini 
se, da je naziv zagrebačke bede preuzet iz njemačkog 
prema riječi Bitte, jer je kralj građane zagrebačke na te- 
melju njihove molbe oprostio od većeg tereta, t. j. Martin- 
šćine, koju je tada zamijenila b. Naziv toga poreza nema 
isto značenje, koje imade njemačka b. po svom podrijetlu. 

LIT.: Klaić, Povjest Hrvata, Zagreb 1899, sv. L, str. 132; Mažuranić, 
Prinosi za hrvatski pravno-povjesni rječnik, Zagreb 1908—1922, str. 52; 
Tkalčić, Povjesni spomenici grada Zagreba, Zagreb 1889, sv. 1., str. C 1, 
41, 317 i 352; G. Klock, Tractatus nomico-politicus de contributionibus, 
Braemae 1634, Cap. prim. n. 257—269, pag. 24—25 et n. 291—294, pag. 28; 
K. Chr. Eigenbrodt, Über die Natur der Bede-Abgabe in Bezug auf die 
Frage: Ob die Bedepflichtigen von diesen Lasten unentgeltlich zu be- 
freien sind, Heyer 1826; A. Wagner, Finanzwissenschaft, Leipzig 1910, 
dio IIL, sv. l., str. 49 i 73; Gerloff-Meisel, Handworterbuch der Finanz- 


wissenschaft, Tübingen 1926, sv. I. str. 217; Elster, Wörterbuch der 
Volkswirtschaft, 4. izd., Jena 1931, sv. L, str. 302. V. TE 


BEDEKOVČINA, upravna općina u zlatarskom kotaru 
Hrvatskoga Zagorja, osnovana 1940, obuhvata sela Donja 
B., Gornja B. i Židovinjak. Brežuljasto joj tlo zaprema 15 
km? s 2478 stan. Hrvata katolika. Diluvijalna glina onoga 
kraja, koji je gotovo bez šuma, iskorišćuje se već 40 godina 

GORNJA BEDEKOVČINA, Vlastelinski dvor 


za izradbu glinene robe. Sada rade dva poduzeća opeku i 
crijep, keramičku i šamotnu robu s nekoliko stotina doma- 
ćih radnika u sezoni. To, kao i zarada u Zagrebu, pomaže 
prehranu gustoga žiteljstva. U Židovinjaku je plemićko do- 
bro i kurija Pisačića, a u Gornjoj i Donjoj B. po jedan dvo- 
rac starodavnih plemića Bedekovića, koji su dobili posjed 
Komor od kralja Bele IV. 1267. Barokni dvorac od 1750 i 
posjed u Gornjoj B. drZali su kasnije Galjufi i Vranicani. 
Manji dvorac u Donjoj B., sagrađen potkraj 18. st., drže 
još i sada Bedekovići. Župa sv. Barbare u Donjoj B. spo- 
minje se 1334, a obnovljena je 1726 zaslugom opata i za- 
grebačkoga kanonika Nikole Bedekovića. Sadašnju je lijepu 
crkvu u kasnom baroku podigao 1778 o svom trošku pri- 
sjednik banskoga stola Nikola Bedeković. Općinom prolazi 
državna cesta Bračak—Varaždin i zagorska željeznička 
ruga. 

Ë EID Szabo, Spomenici kotara Krapine i Zlatar, Vjesnik hrv. arh. 
društva, 1914. i 


. D-i. 

BEDEKOVIĆ, 1. Kamilo, inžinir, * Zagreb 3. VII. 1839, 
+ Zagreb 1915, svršio tehniku u Beču 1858, službovao 
1859—61 kod krajiškoga građ. ravnateljstva, a 1861—69 kod 
gradskog poglavarstva u Zagrebu. Vrlo zaslužan za razvi- 
tak grada Zagreba. G. 1869—76 sudjeluje kod gradnje že- 
ljeznice od Karlovca do Rijeke. Od 1876 je u službi građ. 
odsjeka zem. vlade u Zagrebu i tu ostaje dugo godina. Pod 
njegovom su upravom izgrađene mnoge ceste i podignuti 
brojni mostovi po cijeloj Hrvatskoj. Izdao je nekoje važne 
publikacije kao Zemaljske građevine 1874—85, Zemaljske 
cestogradnje 1874—95 i t. d. Bio je članom tehničkog povje- 
renstva za obnovu grada Zagreba poslije velikog potresa 
od 1880 i kao takav stekao trajnih zasluga. B. ide među 
glavne reorganizatore javne tehničke službe u Hrvatskoj; 
osnivač je i višegodišnji predsjednik hrv. društva inž. i 
arh. i jedan od najistaknutijih hrv. inžinira u drugoj po- 
lovini 19. st. 

LIT.: Viesti družtva inž. i arh. u Hrvatskoj i Slavoniji, god. XX., 
br. 4., Zagreb 1899. S. S. М. 

2. Slavica (Ljuboslava), * Zagreb 1844, + Beč 1875, kći 
Ljudevita Gaja, udata za Kamila B. Djelovala kao glumica- 
dobrovoljka u zagrebačkom kazalištu. Surađivala u Danici, 
prevela na hrvatski Zschokkeova Kreola. 

BEDEKOVIĆ-KOMORSKI, hrvatska praplemićka poro- 
dica, kojoj je Bela IV. 1267 darovnicom podijelio dobro 
Komor (danas -Bedekovčina). Ne- 
prekidni geneal. redoslijed počinje 
Benediktom (Bedek) de Komor, koji 
je 1430 dokazao svoje nasljedno 
pravo na dobro Komor, a po njemu 
su se njegovi sinovi nazvali B. Po- 
tomci žive još danas u Hrvatskoj. 
Franji B. (v.) je 1823 podijeljeno 
barunstvo, ali je ta loza izumrla 
1875. 


LIT.: Noršić, Regesta porodice Bedeko- 
vič, Vjesnik drž. arh., III., Zagreb. B.Z. 


U kulturnom stvaranju hrvatske 
prošlosti počeše B. ostavljati prve 
svoje tragove tek od 17. st. Od onih, 
što su se na istaknutijim javnim 
položajima nalazili več u 16. st., 

kao na pr. Krištof, plemički sudac iz sredine 16. st., ili 
Ludovik, asesor banskoga stola iz kraja 16. st., obrazovanost 
svoju dobili su vjerojatno u kojoj susjednoj samostanskoj 
školi (na pr. kod lepoglavskih pavlina) ili učenjem kod pri- 
vatnih učitelja. S učenjem na visokim školama izvan Hrvat- 
ske, naročito u Beču i u Grazu, od 17. st. obredali su se 
ovi članovi toga roda: 

Krištof (1603), Melkior 7 


(1637), Ludovik (1640 | 
—42), Stjepan (1641), 
Adam Gašpar (1677), 
Petar (1678), Juraj 
(1685), Benko (1688), 
Josip (1706), Baltazar | 
(1712), Ignjat (1713), 


Ladislav (1716), Balta- 
zar (1718), David (1720), 
Nikola (1728), Baltazar 
(1753), Tadija (1756), 
Franjo (1767), Petar 
(1771), Ivan Nep. (1773) 
i t. d. Uz taj razmjer- 
no velik broj školova- 
nih ne iznenađuje ni 
prilično velik broj čla- 
nova istoga roda na 
istaknutim položajima. 
Baltazar (+ 1750) bio je |f 
podban. U Zagrebačkoj | 
biskupiji spominju se % 
na položaju kanonika u 
17. i 18. st.: Ludovik 
(1671), Juraj (1710), Ben- 
ko (1703), Nikola (1733), Ladislav (1739), Baltazar (1781); 
u redovima pavlina Sigismund, Josip i Petar, a medu isu- 
sovcima Kazimir. Od prve trojice kanonika književno se 
istakao: 

1. Ludovik, Ж oko 1610, + 10. I. 1671. Istina, nama nije 
moguće pobliže odrediti opseg njegova književnog rada, jer 
njegovi biografi kažu za nj tek toliko, da je bio propo- 
vjednik, kojemu u zagrebačkoj biskupiji među suvremeni- 
cima nitko nije bio ravan. Magnate i odličnike plemstva 
znao je u svojim govorima i pjesmama tako ožaliti, da je 
zbog toga primao velika priznanja. Bio je naročito voljen 
od banova Nikole i Petra Zrinskoga, i ovo posljednje daje 
pravo vjerovanju, da upravo njega ide autorstvo pjesama 
u smrt Nik. Zrinskoga (1664), koje je u kasnijem prijepisu 
sačuvala pjesmarica Stjepana B. od 1711 (isp. Nast. vjesnik 
39, 1931). Ж 

2. Juraj, T 8. ІХ. 1710, kanonik, spomena je vrijedan 
zbog svojih nastranosti, od kojih je jedna bila i to, da je 
imao više razumijevanja za matematiku nego za teologiju, 
da se na veliko bavio kabalističkim proročanstvima pa i 
liječenjem bolesnika s pomoću ljekovitoga bilja i korijenja, 
a dobročinstva je činio sirotinji do rasipnosti. I on je bio 
odličan govornik; 1708 hrv. pogrebnim govorom ožalio je 
gubitak zagrebačkog biskupa Martina Brajkovića. Е.Е. 

3. Benedikt (Benko), mlađi brat Jurjev, + Senj 23. IV. 
1712, biskup senjsko-modruški 1704—1712, prije toga kano- 
nik zagrebački. Naslijedivši na biskupskoj stolici Martina 
Braikovića, kad je ovaj postao zagrebačkim biskupom, B. je 
naslijedio i Brajkovićevu borbu za učvršćivanje biskupskih i 
crkvenih prava prema krajiškim zapovjednicima i pravosla- 
vnim doseljenicima u Lici, pa je u tom postigao i uspjehe. 
Poslije oslobođenja Like od Turaka 1689 pravoslavni su oti- 
mali katoličke crkve i posjede, uskraćivali su građansku po- 
slušnost, a vojnički zapovjednici nisu dopuštali biskupu vizi- 
tacije. B. podupire misije u Lici; tako za njegova bisku- 
povanja djeluje u Lici pop Marko Mesić i kapucini, kojima 
je 1710 osnovao u Karlobagu samostan. Osim toga se bi- 
skup B. mnogo brinuo za podizanje materijalnog stanja 
crkve i klera. U Senju je proširio katedralu sakristijom i 
na Artu podigao kip sv. Ivana Nepomučkoga. Za pozna- 
vanje kulturnih prilika onoga doba zanimljive su njegove 
opsežne naredbe, koje je izdao poslije kanonskih vizitacija 
1704 u Čabru i 1705 u Bakru. 


LIT.: M. Sladović, Povésti biskupijah senjske i modruške ili krbav- 
ske, Trst 1856. Bed, 


4. Ignjat, + 30. I. 1744, koji je 1713 učio na sveučilištu u 
Grazu, zacijelo je istovetan s kasnijim »vice-obrstarom«, 
kome je kao meceni o. J. Mulih 1746 posvetio svoje Po- 
božne i navučne popevke. Njegova bi mogla biti i ruko- 

pisna Konjska vračtva (iz 1728), kao i Abecevica dragem 
mladem obodvojega spola ljudem hasnovita i potrebna 
Ignacija Bedekovića, koja je poznata samo po naslovu iz 
Stulićeva Rječosložja. 

Pavlinskom redu, koji je naročito tijesnih veza imao 
s plemstvom Hrv. Zagorja, pripadala su tri člana plem. 
B-ća: Sigismund (Ж 1674, ušao u red 1697, T u 62. god. ži- 
vota u Sveticama 15. II. 1736), Josip (Ж 1688, ušao 1709 
u red u Remetama, gdje je T 7. III. 1760 u 72. god. života), 
i Petar (Ж 1695, + u Ulmu u 67. god. života 7. III. 1762). 
Od njih je 

5. Josip u hrv. pavl. provinciji bio tajnik i generalni 
definitor, a inače je autor poznatoga djela: Natale solum 
magni ecclesiae doctoris S. Hieronymi in ruderibus Strido- 
nis occultatum, probatorum nihilominus historicorum et 
geographicorum opinionibus ac brevis illyricanae chrono- 
logiae adjumento erutum atque cum vita ejusdem purpurati 
Dalmatae (B. Novo Mjesto 1752). Više nego naučnom akri- 
bijom to je djelo znamenito po duhu, kojim je nadahnuto. 
Već od Marulićevih vremena raspravljalo se pitanje, da li 
je sv. Jerolim Dalmata = Slovinac — Hrvat, ili Dalmata = 
Roman — Talijan. Marulić je zastupao prvu tezu, odlučno 
ju je zastupao u svom djelu i Josip B. polazeći pri tom od 
M. Marulića. Zbog toga Josip odbija i mišljenja onih, koji, 
kao i naš Trogiranin I. Lucije, ne vjeruju u hrvatstvo — 
slovinstvo starih Ilira. Za pouku braći lajicima pavlinskog 
reda 1744 izdao je u hrv. prijevodu djelo madžarskog pa- 
vlina Adama Koleczanyja Manuale, t. j. ručna knjižica iliti 
kratek nauk našem lajikom, a prema navodima A. Krčelića 
(Annuae, str. 134) pjevao je i prigodne pjesme. 

6. Kazimir, Ж Sigetec 2. III. 1727, t Beč 4. V. 1782, pripa- 
dao je veći dio svoga života isusovačkom redu; tek poslije 
1773, kad je taj red papinskom bulom bio ukinut, primljen 
za svećenika zagrebačke biskupije, postaje zagrebačkim 
kanonikom i rektorom bečkog hrvatskog kolegija. Svršivši 
srednje škole u Varaždinu stupio je u red u Beču 14. X. 
1742 i tu učio filozofiju 1746—48, a u Trnavi teologiju 
1752—55. Učiteljevao na gimnazijama u Varaždinu i Za- 
grebu, filozofiju i kontroverze predavao u Zagrebu, povijest 
u Trnavi, teologiju u Zagrebu i u Đuru. Izdao prijevode fi- 
lozofskih djela: Exercitatio philosophica in primam Newtoni 
regulam, Zagreb 1758, i Bakerova Tractatus de incertitudine 
scientiarum, Zagreb 1759, zatim tri latinske dramatizacije: 
Joseph (posvećen biskupu Jos. Galjufu za njegovu posvetu 
16. III. 1773) i pod natpisom Collegii Croatici Viennensis 
hilaria ante cineres: St. Bernardus i S. Justinus. Bedeko- 
vićevu dramatizaciju St. Bernardus izdao je u hrvatskom 
prijevodu 1815 župnik Josip Vračan. 

Od Bedekovića zaslužnih za hrvatski preporod 19. st. 
treba s mnogo poštovanja čuvati spomen na oca Franju 
i sina Ludovika-Ljudevita, od 1823 obadva baruna. 

7. Franjo, Ж 1775, Т 
Beč 1827. Škole je po- 
lazio u Varaždinu, a tek 
od sitnakse dalje u Gra- 
zu. Kad se 1776 formi- 
rao zagrebački pravni 
fakultet, za jednu se ka- 
tedru natjecao i Franjo, 
ali je u natječaju pro- 
pao. Inače su njegove za- 
sluge za hrvatsku stvar 
na položaju referenta 
ugar. dvorske kancela- 
rije goleme i neprocje- 
njive, i ako u detaljima 
na žalost još neprouče- 
ne. U sukobu Hrvata i 
Madžara 1790—91 bio je 
hrvatski predstavnik u 
donjoj kući zajedničkog 
ugarsko-hrvatskog  par- 
lamenta. Tom prigodom 
izrekao je prema jednom 
madžarskom zastupniku 
ponosne riječi: »Madžarski jezik ne mogu prihvatiti zato, 
jer je narod hrvatski baš tako drevan kao i madžarski, 
a velika bi bila sramota, da on, izgubivši s vremenom svoj 
jezik, postane slugom Madžara« (isp. Gyula Miskolezy, A 
horvát kćrdćs, L, str. 50). Ovdje treba spomenuti njegov 
odlučni glas protiv prijedloga biskupa Vrhovca iz 1807, 


FRANJO BEDEKOVIĆ 


_ Ча se hrvatsko školstvo preda u ruke madžarskim pijari- 


stima, jer su oni hrvatskoj narodnosti sasvim stran red 
(isp. Hrv. revija, X., 1937, str. 525). Tim svojim glasom 
spriječio je sigurnu madžarizaciju hrvatskog školstva. Vri- 
jedni su naročite pažnje njegovi izvještaji u državnom 
vijeću o potrebi vraćanja prekosavskih strana iza 1813 ban- 
skoj Hrvatskoj. 

8. Ludovik-Ljudevit, Ж 1784, + Beč 1854, Franjin sin, 
svršio humaniora u Zagrebu 1799, bio je aktivni suradnik 
u hrvatskom preporodu. Govori, kojima je kao veliki žu- 
pan svečano otvarao vel. spravišća križevačke županije 
1823, 1827 i 1832, štampom su izdavani u svom hrvatskom 
originalu. Već 1845 kao podkancelar ugarske dvorske kan- 
celarije očitovao se za hrvatski jezik kao raspravni jezik 
hrv. sabora, jer da ga statut od 1805 ne isključuje ni for- 
malno, a inače govori za nj praksa s obzirom na magnate 
bivše visoke časnike, koji ne vladaju dovoljno latinskim 
jezikom. Napokon ne smije se ni to zaboraviti, da je pod 
njegovim predsjedanjem naročiti odbor stilizirao prijedlog 
za jesensko zasjedanje hrv. sabora iz 1847, da se »narodni 
jezik uzvisi na onu čast, vrijednost i valjanost, koju je 
dotad uživao latinski jezike (isp. Е. Šišić, Hrv. povijest Ш., 
1913, str. 486—7). Od obitelji B. imali su 1790 važne polo- 
žaje u hrvatskom javnom životu još i Antun (+ 1800), pod- 
ban, Tadija i Baltazar, od kojih je posljednji 1791 u vara- 
ždinskoj županijskoj skupštini predložio izjednačenje plem- 
stva i seljaštva u snošenju javnih tereta (isp. Savremenik, 
26, 1937, str. 430). 

LIT.: Znameniti i zaslužni Hrvati 925—1925 (samo od česti). Za Kazi- 


mira B. > Sommervogel, Bibliothèque de la Compagnie de Jésus, 1., 
Bruxelles-Pariz 1890; F. Fancev, Starine, 38; Vrela i prinosi, 4. А 


9. Koloman, Ж Jalžabet u varaždinskoj županiji 13. X. 
1818, + Hinterbrüll kod Beča 10. VIII. 1889, hrvatski ші- 
nistar i ban. Nauke je svršio u Varaždinu, Velikoj Kaniži, 
Pečuhu i Đuru. Počeo je služiti kao podbilježnik u va- 
raždinskoj županiji; 1839 prijeđe u ugarsku dvorsku kance- 

. lariju u Beču, a 1842 
postade  prisjednikom 
banskog stola u Zagre- 
bu. U doba bana Jela- 
čića odreče se službe i 
pođe u Ugarsku. G. 
1861 i 1865 bi izabran 
za zastupnika u hrvat- 
skom saboru i stupi u 
unionističku stranku. 
Bio je izabran za za- 
stupnika i 1867. U sije- 
čnju 1868 postade čla- 
nom regnikolarne depu- 
tacije, koja je sklopila 
hrvatsko-ugarsku nago- 
dbu. Kad je nagodba bi- 
la potvrđena, imenovan 
je u prosincu 1868 hr- 
vatsko - slavonsko - dal- 
matinskim ministrom. 
Poslije Levina Raucha 
bijaše ban od 26. I. 
1871 do 12. II. 1872, a 
zatim opet hrvatsko- 
slavonsko - dalmatinski 
ministar sve do smrti. 
Kao ban nastojao je 
ostvariti suradnju unio- 
nista i opozicije, ali ni- 
je uspio: Sabor je tri 
puta odgođen, a kad se 19. I. 1872 konstituirao i izabrao 
Mažuranića za predsjednika, bi raspušten. Tim povodom je 
B. odstupio. Zauzimao se za Hrvatsko kazalište i za Gla- 


zbeni zavod u Zagrebu. 

LIT.: M. Polić, 1860—1880, Parlamentarna povijest kraljevina Hrvat- 
ske, Slavonije i Dalmacije, Zagreb 1899; J. Horvat, Politička povijest 
Hrvatske, Zagreb 1936. J. N. 


BEDEM, jaka utvrda, koja štiti samo glavnu prednju 
frontu i eventualno bokove. B. može biti ili duga linija 
s nasipom i rovovima i bočnim tvrdavnim napravama ili 
pak kraća linija, koja obuhvaća u polukrugu stanovito mje- 
sto ili prostor bez stražnjih položaja i posebnih stražnjih 
utvrda. Općenito se zove bedemom svaka jaka utvrda u 
frontnoj liniji. SI. P-ć. 

BEDENIĆ, Ante, * Osijek 2. VI. 1862, + Osijek 25. VIII. 
1915, hrvatski političar. Pravne nauke svršio i promoviran 

19. VI. 1890 u Beču. 
Od 1890 do 1896 bio 
je odvjetnički perovo- 
da. God. 1908 izabran 
je u hrvatski sabor 
kao narodni zastupnik 
kotara Vuke. Sudjelo- 
vao je kod osnutka 
prvogahrvatskoga dne- 
vnika »Narodne Obra- 
ne« g. 1903 i poradio 
oko narodnoga osvje- 
šćenja u Osijeku i oko- 
lici. R.F.M. 

BEDENIK, danas se- 
lo u istočnom dijelu 
bjelovarskoga kotara, 
sjeverno od Rače, bio 
je prije Turaka župa 
arhiđakonata gušéan- 
skoga (de Guesche) sa 
crkvom sv. Benedikta, 
prema kojoj je selu 
premetanjem glasova i 
nastalo ime. Nalazi se 
zapisan u popisu župa 
zagrebačke biskupije 
od 1334 i 1501, a po- 
ložaj mu određuje i 
listina od 1334, u ko- 
joj se radi o posjedo- 
vanju zemljišta, па ko- 
jem je bila izgrađena 
crkva sv. Benedikta. 
Upravo kraj Bedenika 
išla je granica gušćan- 
skoga arhiđakonata po- 
red Severinskoga po- 
toka, te je ta župa 
u tom području bila 
skrajna prema arhiđa- 
konatu komarničkom. 
Posjed je pripadao do- 
maćemu nižem plem- 
stvu, koje je izišlo iz 
jobagionske organiza- 
cije. U turskom pro- 
diranju oko 1546 uni- 
&teno je cijelo naselje u tome kraju, te je i Bedenik ostao 
pust. Istom oko 1600 naselile su krajiške vlasti na području 
toga staroga sela Srbe iz vlaškoga martološkoga stanovni- 
štva na turskom području u zapadnoj Slavoniji, kamo su 
ih Turci doveli sa zemljišta od donje Drine i Ibra. Pravo- 
slavno naselje u Bedeniku, pojačano novim doseljenicima 
te vjere potkraj 17. st., prešlo je u 18. st. s jedno 60 do- 
mova. U tom stoljeću počeli su se u Bedenik doseljivati 
i Hrvati, koji su, kako su se Srbi slabo razvijali u selu, 
doskora imali veliku većinu. U blizini Bedenika Srbi su 
naselili u nekoliko kuća i sela Babinac i Bulinac. Ni u 
tim selima oni se nisu jače razvijali, ali ni Hrvati nisu 
u njih selili u većoj mjeri. U Babinac doselili su se u 
drugoj poli 19. st. u većem broju Madžari, koji su zahva- 
tili i dio Bedenika. U ta dva sela njih će biti danas do 
900 te su prevladali staro hrvatsko i srpsko naselje. U Bu- 
linac doselili su se u to vrijeme Česi, koji su danas s jedno 
150 čeljadi jednako jaki u tom selu kao i Hrvati. 

LIT.: Fr. Rački, Popis župa zagrebačke biskupije 1334 i 1501, Starine 
Akad., IV., Zagreb 1872; Dim. Ruvarac, Srpska mitropolija Karlovačka 
oko polovine XVIII. veka, Sr. Karlovci 1902; Diplom. zbornik kralj. 
Hrv., Dalm. i Slav., X. S. P-ć. 

BEDENIK, o. Angelik, * Koprivnica 3. IV. 1808, T Agra 
(Ist. Indija) 2. XI. 1865, kapucin i biskup. U kapucinski 
red je stupio 1824. Poslije svršenih bogoslovnih nauka za- 
ređen za svećenika. G. 1848 izabran u Varaždinu prvim 
provincijalom novo utemeljene hrvatsko-primorske provin- 
cije. Gvardijan u samostanu na Rijeci. Pošao u Bombay 
kao misionar. Vratio se u Trst, gdje je udario temelj obi- 
telji kapucinskoj u grad. bolnici. G. 1861 pošao u Irsku 
kao generalni vizitator. Iste godine imenovan biskupom 
Leucenskim »in partibus infidelium« i apostolskim vikarom 
u Agri u Istočnoj Indiji, gdje je i umro. Pisao je u Katol. 
listu 1862 o Himalaji i o kraju, u kojemu je obitavao. 

(Foto Lj. Janković) 
BEDNJA, Mladenka sa svadbenim 
vijencem 


Koprivničko pjev. društvo »Podravac« u zajednici s »Bra- 
ćom hrv. zmaja« postavilo je u povodu šezdesetgodišnjice 
njegove smrti spomen ploču na župnoj crkvi sv. Nikole 
u Koprivnici. 

LIT.: B. Mađer, Časti i dobru zavičaja, 139—140. L. В: 

BEDENKO, Janko (Ivan Ernest), * Samobor 12. I. 1794, 
+ Krapina 28. I. 1880, svećenik-književnik. Sve školovanje 
svršio je u Zagrebu: gimnaziju (1806—1810), filozofiju 
(1810—1812), teologiju (1813—1816) te je zaređen za sveće- 
nika 8. VIL 1816 »cum dispensatione papali 17 mensium 
5 dierum«. Poslije kapelanovanja u više mjesta postao je 
1828 župnikom u Krapini i tu u visokoj starosti od 86 god. 
umro nesretnim slučajem zagušivši se u snu od dima. Prije 
preporoda prevodio je na hrvatski kajkavski iz njemačkoga 
zabavno štivo, od čega se u arhivu Hrv. akademije još da- 
nas čuva roman: Visoki sud ili Kares i Fatima. Pisao je i 


poučne sastavke povijesnoga sadržaja. G. 1839 surađuje pri ' 


osnutku krapinske »Čitaonice«, 1842 ulazi kao član u hrv. 
rodoljubna društva: »Hrv.-slav. gospodarsko društvo«, u 
»Maticu ilirsku« i u »Društvo za povjesnicu i starine Jugo- 
slavena«. 

LIT.: P. J. Šafarik, Gesch. d. südslav. Literatur, III. F.F. 


BEDFORD, grofovija u srednjoj Engleskoj, ima 1226 km? 
i 214.000 stan. Zemlja je vrlo plodna (88% oranice i livade). 
B., glavni grad grofovije B., željezničko čvorište, leži na 
plovnoj rijeci Ouse-i, ima 42.000 stan., trgovinu žitaricama, 
stokom, drvima i ugljenom. Ovdje su glasovite škole, među 


njima i Bedford school osnovana 1552 s bogatim zakladama. 


BEDIER, Joseph (Charles Marie J.), % Pariz 28. I. 1864, 
+ 1938, francuski filolog, učenik Gastona Parisa. U Friburgu 
(Šv.) predavao je romansku filologiju, a zatim naslijedi G. 
Parisa na Sorbonni. Članom je Akademije od 1920. Proučava 
francusku sredovječnu literaturu. U prvom, veoma zapaže- 
nom djelu Fabliaux (1893) dokazuje, da sredovječne priče 
nisu orijentalnog začetka, nego da su plod narodne mašte. 
Glavnim djelom Les légendes épiques de la France, 4 sv., 
1908—1913, pobija mišljenje Grimma i Fauriela o po- 
stanku junaékih pjesama (chansons de geste) dokazujući, 
da chanson de geste nastaje na temelju legenda, skupljenih 
od trubadura, naročito u krajevima bogatim povijesno-reli- 
gioznim spomenicima i uspomenama, kamo su hodočastili 
pobožni ljudi, za koje su ove pjesme i ispjevane. G. 1921 
objavio je kritično izdanje Chanson de Roland, a Roman 
de Tristan et Yseult (1900) preradio je slobodno u novo- 


francuski, odakle su ga prevodili u druge jezike. Sa Hazar- . 


dom je izdao veliku Histoire de la litt. francaise (2. sv., 1924). 
LIT.: E. Henriot, Livres et portraits (La Chanson de Roland et J. 

Bédier, Pariz 1923; P. Lasserre, Les Epopées frangaises d'aprés M. J. 

Bédier, L'Action Frangaise, 21, 28. IX. 1913. D. št. 


BEDMAR, Alonso de la Cueva y Benarides, Ж 1572, 
+ Oviedo 1655, markiz, prelat i španjolski diplomat. Od 
1607—1618 bio je poslanik kralja Ferdinanda III. u Mle- 
cima. Mlečani su pokušali da osvoje Senj i čitavo Hrvatsko 


Primorje. Došli su u sukob sa senjskim Uskocima, koji su- ` 


s morske i kopnene strane poduzimali četovanja po Lici, 
Bosni, Hercegovini, Crnoj Gori i Albaniji. Ne mogući svla- 
dati Uskoke upustila se mletačka republika 1615 u rat 
s Austrijom. Taj t. zv. Uskočki rat svršen je 1617 mirom u 


Madridu. Mlečani su potrošili 12 milijuna dukata, a na < 


kraju su postigli to, da su Uskoci bili raseljeni iz Senja. 
U Senj je došla njemačka posada. Španjolski poslanik B. 
nastojao je da objektivno izvješćuje svojega kralja u Ma- 


dridu o t. zv. Uskočkom ratu. U jednom je pismu istaknuo, . 
da pravi uzrok rata nijesu uskočka četovanja, nego nasto- ', 
janja Mlečana da potpuno zagospodare Jadranskim morem. :.. 
Takvim držanjem B. se zamjerio mletačkim vlastima. Bu- © ` 


dući da je pored toga podržavao veze sa španjolskim pod- 
kraljem u Napulju, vojvodom od Ossune, koji je u vrijeme 
uskočkoga rata i kasnije dizao -i Turke i domaće urode- 
nike protiv opstanka mletačke republike, izradila je mle- 
tačka vlada kod španjolskoga kralja, da je poslanik B. 
bio maknut sa svoga položaja. Nije dokazano, da bi on 
sudjelovo u uroti, koja mu se pripisuje i koju je podu- 
pirao vojvoda od Ossune. 

LIT.: La congiura spagnola contro Venezia nel 1618 secondo i docu- 
menti dell' Archivio Gonzaga u Atti del R. Ist.. Veneto LXXVIII, 1918 
do 1919; B. Poparić, Povijest senjskih Uskoka, Zagreb 1936, str. 220, 
221, 227; C. Horvat, Monumenta historiam :Uscochorum illustrantia, 
Il. sv., Zagreb 1913. Р.С. 

BEDNJA, 1. rijeka, desni pritok Drave (dug 133 km), 
izvire u Maceljskoj gori, u gornjem se toku proširuje u 
malo Trakošćansko jezero, prima veći broj pritoka i utječe 
u Dravu nedaleko Malog Bukovca. 





BEDRENICA—BOGINJE 





Gore: SLEZENA ZDRAVE ZIVOTINJE 
SLEZENA OD BEDRENICE UGINULE ZIVOTINJE 
Dolje: OVCJE BOGINJE 

2. Selo u Hrvatskom 
Zagorju, ivanečki ko- 
tar, 7 km sjeverozapa- 
dno od Lepoglave, ima 
709 stan. Župa se spo- 
minje već 1334, a ka- 
štel 1530. Z. D-i. 

Sa svojim mnogobroj- 
nim zaselcima B. je sre- 
dište kraja, koji se isti- 
če osobitim govorom 
(mutna vokalizacija, na- 
ročito otvoren izgovor 
glasa e), pa su po tom 
Bednjanci poznati. I et- 
nografski je B. dobro 
sačuvana. Osobito to 
vrijedi za običaje (sva- 
tovske, božićne i t. d.) 
i narodno pjesništvo, a 
i ženska nošnja zagor- 
skoga tipa (> nošnja) 
razmjerno je u Bednji 
bolje održana nego u 
ostalom Hrvatskom Za- 
gorju. B. B-é. 

BÉDOUT, Gérard, * 
1617, t Auch 1692, fran- 
сивКі pisac iz Gascogne. 
Odgojen je u isusova- 
čkom zavodu u Auchu, 
a zatim je učio pravo 
i medicinu u Toulousi, 
glavnom gradu Langue- 
doca, koji je bio u pu- 
nom književnom vre- 
nju. Ondje je Goudou- 
li (francuski: Goudelin) 
uveo kult romanske po- 
ezije, a student Bćdout 
se odmah oduševi za 
stihove i propjeva u ga- 
skonjskom narječju. 

Njegovo najbolje djelo je zbirka gaskonjskih stihova: 
Lou parterre gascoun coumpazat de quouate carreus (1642, 


ا e‏ ڪڪ 





BEDNJA, Starica iz Ježovca 


Poglej, poglej, Marijo, po tem polju širokom, 
dje djevojke ženjaju, drobne snoplje vežeju, 
Drobne snoplje vežeju, bistru vodu pijeju, 
Bistru vodu pijeju zidanoga zdenjčeca, 
Zidanoga zdenjčeca, pisanoga verceka. 


Poglej, poglej, Marijo, po tem polju širokom, 
Gdje djevojke ženjaju, drobne snoplje vežeju, 
Drobne snoplje vežeju, svete pesme pevaju, 
Svete pesme pevaju: »Zdravo, zdravo Marijol« 


Iz Pašnika (župa Bednja). 





Miadenka t-d 

go sam te pro-si- la, ma-li Ca-sek no-si- la. 
BEDNJA, Pjesma »Venčec moj...« 

ponovna izdanja 1850 i 1908, Gaskonjski cvjetnjak). Prem- 
da nije originalno djelo, ljupka je parafraza slavnih 
francuskih stihova. Ljubavi daje prvo mjesto. U mnoštvu 
sitnih, pikantnih pjesmica slobodno se razmahala autorova 
duhovita mašta. Prigovaraju mu, da nepotpuno odrazuje 
Goudoulija i da neprestano griješi protiv čistoće gaskonj- 
skog narječja. Pripisuju mu se još dva druga djela na 
francuskom jeziku: Poésie dévote dédiée à M. M. les Péni- 
tents bleus d' Auch (1649) i Ouvrages poétiques en l'honneur 
de Saint Francois Borgia (1671). P. EU 


BEDRENICA (anthrax) je zarazna bolest domaćih živo- 
tinja, koju prouzrokuje bacil bedrenice. Od nje može obo- 
ljeti i čovjek (— Antraks). Pod mikroskopom vidimo 
bacil bedrenice kao štapić, koji je obavit čahurom. Duljina 
mu je 5—6, a debljina 1—1.5 mikrona (SI. 1). Na agar- 
skom gojilištu izraste bacil bedrenice u obliku sivkastih 
kolonija s isprepletenim izdancima, tako da kolonija izgleda 
kao runo (Sl. 2.). Takove kolonije tvori samo prirodni soj. 
Bacil cjepnog soja, što ga kod nas upotrebljavamo za cije- 
pljenje protiv bedrenice, raste na agarskoj ploči u obliku 
zatvorenih kolonija bez izdanaka (SI. 3.). Bedrenica je raši- 
rena po cijelom svijetu; jače su zaraženi močvarni i vlažni 
krajevi, koji su izloženi čestim poplavama (Һейгепібті 
distrikti), kod nas Posavina, Lonjsko 
polje i Pokuplje. Od bedrenice obole 
ovce, goveda i konji, rjeđe koze, svi- 
nje i mesojedi. Potonji često obole 
u zvjerinjacima, menažerijama i sl., 
kad se hrane mesom životinja, ugi- 
nulih od bedrenice. Prirodna infe- 
kcija nastaje po zaraženoj hrani i 
Pilu ili kroz rane. Često laici prenose 
bolest kod puštanja krvi upotrebom 
instrumenta, koji je onečišćen be- 
dreničnim klicama. Inkubacija je 1 
do 14 dana. B. je perakutna, akutna 
i subakutna. Kod prvog oblika počnu 
naoko potpuno zdrave životinje iz- 
nenada drhtati i nakon kratkog vre- 
mena se sruše, grče se, zaokreću oči- 
ma, stenju i uginu. Bolest traje 14 
do 2 sata. Kod akutnog oblika traje 
bolest 12—36 sati. Znaci su mu viso- 
ka groznica, drhtavica, pomanjkanje 
teka, nemir i uzrujanost, ubrzano di- 
sanje i bilo, plavo obojene sluznice, 
u početku zatvorenje, poslije proljev. 
Izmetine su često pomiješane s ta- 
mno crvenim krvnim ugrušcima; mo- 
kraća tamno žute boje, katkad krvava. 
Krave pritom daju manje mlijeka. 
koje je žućkaste boje, sluzavo i gorko. 
Subakutna bedrenica traje 2—5 dana, 
iznimno 7—9 dana. Kod konja se tada 
jave količni napadaji i znojenje, često 
natekline u grlištu, na prsima i buto- 
vima; kod goveda i svinja natekline 
u grlištu, kod mesojeda na vratu, a 
katkad natečenost cijele glave. 

Nalaz kod sekcije: Jaka naduve- 
nost lešine. Krvavo pjenušavi iscjed 
iz nosa. Sluznica zadnjega crijeva prožeta krvarenjima i 
izvaljena. Potkožno vezivno tkivo mjestimično hladetinasto 
i infiltrirano. Sluznica crijeva upaljena; katkad na njoj ima 
karbunkula. Slezena je jako natečena; slezenina kašasta i 
tamno crvene boje. Pluća su punokrvna i edematozno pro- 
kvašena, na osrčju i srčanom mišiću krvarenja. Krv je ne- 
Zgrušana i katranaste boje. Dijagnoza se smatra osiguranom 
pozitivnim sekcijskim i bakteriološkim nalazom ili pozi- 
tivnom precipitacijom po Ascoliju. 

Suzbijanje bedrenice vrši se veterinarsko-redarstvenim 
mjerama (zatvaranje zaraženih dvorišta, sela ili općina, asa- 
nacija livada i pašnjaka, neškodljivo uklanjanje lešina, 
dezinfekcija i t. d.) i cijepljenjem. Bolesne Zivotinje se ci- 
jepe bedreničnim serumom. Da se izbjegne oboljenje od 
anafilaktičkog šoka ili od serumske bolesti, valja konje 
cijepiti serumom, dobivenim od konja, a goveda govedim. 
U stalno zaraženim krajevima treba goveda i konje prije 
izgona na pašu zaštitno cijepiti. Cjepiva se proizvode iz 
živih, nešto oslabljenih klica. Metoda po Pasteuru: dvo- 
kratno cijepljenje u razmaku od 12 dana. Imunitet traje 

oko 10—12 mjeseci, — 
po Sobernheimu: Sero- 
vakcinacija. Imunitet 5 
mjeseci, koji se docje- 
pljenjem vakcinom pro- 
dužuje na 8 mjeseci. U 
Hrvatskoj cijepe gove- 
da, ovce i svinje A. G. 
vakcinom. Imunitet traje 
8—10 mjeseci. Konje »je- 
dnokratnom  vakcinom 
za konje«. Imunitet tra- 
je 4—5 mjeseci. Velika 
je prednost naših bedre- 
ničnih vakcina jeftino 
jednokratno cijepljenje 
i dobar imunitet. 


LIT.: Hutyra-Marek-Man- 
ninger, Spec. Pathologie u 
Therapie der Haustiere, Jena 
1938; Hupbauer i Skoković, 
Jug. vet. glasnik, god. 1938. 
str, 135. AH. 


BEDRENIKA (Pimpi- 
nella) je biljni rod por. 
Stitarka (v.). Ima svega 
oko 90 vrsta, pretežno 
trajnica, koje su veza- 
ne najvećim dijelom na 
područje Sredozemlja. Samo ih malo dolazi izvan tih kra- 
jeva. Tako na pr. P. major (L.) Huds., bedrenika velika, 
raste kod nas па dolinskim livadama, šumskim čistinama 
i sl. Korijen i plodovi ove trajne i do 1 m visoke biljke 
djeluju podražujući, zbog čega ih pučka medicina uzima u 
bolestima pluća, uloga, kostobolje i t. d. Na suhim gorskim 
livadama i pašnjacima raste bedrenika mala, P. saxifraga 
(L.) Huds. (v. sl.). Ova je znatno niža (oko 20 cm), ima 
vretenaste i razgranjene podzemne dijelove, koji se sabiru 
i upotrebljavaju kao Radix Pimpinellae u bolestima pluća, 
grla, kod živčanih slabosti, gihta i t. d. Istom rodu pripada 
i ljekovita biljka, poznata pod imenom aniš (v.). F. K-n. 

BEDRENJAČA — Noga. 


BEDRIČIĆ, Silvestar, glagoljaš-arhiđakon senjske crkve. 
Pri izdavanju glagoljskih štampanih knjiga u Senju 1494 
do 1508 B. je bio očito mecena i vlasnik tiskarskoga pri- 
bora, koji je iz Mletaka 1493 donio pop Blaž Baromić, 
jer je većina tu tiskanih knjiga tiskana »po narejeniju« i 
»po poveleniju«, а >v hiži« njegovoj. Osim toga on je 
priređivao tekstove za tisak, a zacijelo i pomagao korekto- 

BEDUIN IZ SIRIJE BEDUINKA IZ TRIPOLISA 
(Verneau, L'Homme) 


rima. Uz glagoljske Misale od 1494 njegova se nazočnost 
spominje pri izdanju još ovih knjiga: Naručnik  pleba- 
nušev (1507), Transit sv. Jerolima i Korizmenak (1508). 
Uz popa Petra Jakovčića B. je na Korizmenaku radio i 
kao prevodilac. U poslovima samog tiska 1507—1508 radio 
je »meštar Grgur Senjanin«, koji se za to umijeće naročito 
spremio u Mlecima, kao prije njega i Baromić. O životu 
B., tog zaslužnog izdavača hrvatskih glagoljskih knjiga, 


inače se ne zna ništa pobliže. 
LIT.: P. Kolendié, God. skop. fil. fak.; ostalu lit. > Baromić Blaž. Е.Е. 


BEDRO (u zoologiji) je najjači dio životinjskih nogu bilo 
kod kraliješnjaka, bilo kod kukaca, aima vrlo različitit oblik, 
jer se prilagođuje različnim funkcijama. Kod stražnje noge 
kraliješnjaka drži ga s unutrašnjim kosturom vrlo jaka 
bedrena kost. Kao samostalni dio noge ističe se bedro kod 
majmuna, guštera, krokodila, pa osobito kod žaba, koje 
imaju jake noge skakalice, kao i skočimiši i klokani. Kod 
većine sisavaca i ptica bedrena je kost uklopljena u stra- 
žnji dio tijela, pa ne dolazi do posebnog izražaja. 

Kod nogu kukaca s izvanjskim kožnim kosturom bedro 
se dobro ističe među svim dijelovima nogu, pa je osobito 
snažno kod stražnjih nogu skakavaca, buha, kornjaša bu- 
hača, mnogih polukrilaca i drugih kukaca, koji imaju kao 
i žabe jake i dugačke noge skakalice. N. F-k. 

Bedro (u anatomiji) — Noga. 

BEDUINI (arap. bedawi, badawi »stanovnik pustinje«), 
skupni naziv svih arapskih plemena pustinje Arapskoga 

poluotoka, susjednih pokrajina i sjeverne Afrike. Potječu 
iz Nedžda u Arabiji i poznati su kao Arapi u užem smislu 
riječi. Nomadski su stočari, goje samo devu i konja. U 
zatočnim područjima pustinje održava se još nomadski 
patrijarhalni život. Islamske su vjeroispovijesti. Među Be- 
duine se broje rado nomadska plemena hamitskoga podri- 
jetla, koja su islamizirana i arabizirana (> Arapi). Z.V. 

BEDZIN, ruski Bendin, industrijski grad u poljskoj voj- 
vodini Kielce sa 30.000 st., većinom Židova, u neposrednoj 
blizini velika ležišta kamenoga ugljena i željezne rudače, 
proizvodnja šećera. В.Е 

BEDZA (Bedja), etnički skup između srednjega Nila i 
Crvenoga mora, ima u svemu oko 200.000 duša; dijeli se 
na niz plemena: Bišarin (Bishari), Hadendoa, Ababde (el- 
Ababdčh), Šukurije, Hasanije, Abu-Ruf, Beni-Amer, Habab, 
Džalin (Djalin). To je ogranak Hamita, jedan ih dio i 
govori hamitskim govorima, drugi danas već samo arapski; 
i rasno su donekle diferencirani. Stočari su: goje goveda, 
deve, magarce, ovce i koze; hrana im je prema tome pre- 
težno mesna i mliječna, kultura bilja samo ograničena; 
služe se mnogo životinjskom kožom, napose mješinama, a 
stan im je ponajviše šator, jer moraju zbog paše seliti; 
dosta su i bojovni i ne- 
mirni. Vanjština im je 
karakteristična (na pr. 
osobito Ві5атіп); mu- 
škarci nose neku vrstu 
plašta oko tijela, koji 
je zabačen preko rame- 
na, a imadu redovno 
uza se i dobar mač ili 
bodež, ili koplje pa 
okrugao štit. Osobito 
je značajna frizura mu- 
škaraca od malo ruda- 
ste, dosta bujne kose, 
razdijeljene u tri dije- 
la: jedan nad tjeme- 
nom i dva po strani. 
Žena ima donekle na- 
ročit položaj, i nasljed- 
stvo se dijelom ravna 
po ženskoj liniji. Kao 
i drugi narodi toga di- 
jela Afrike, stajali su B. 
dugo pod jačim utjeca- 
jima kulture Arapa. Na 
jugu su usvajali štošta 
iz kulture Abesinaca, 
sa sjevera su od da- 
vnine primali staru kulturu Egipta, a posredno donekle i 
Mediterana uopće. M. Сз. 

BEDŽULA, Tomo, Ж 1805, + Kaloča 1864, opat i kaločki 
kanonik. Zaređen je za svećenika 1830, 1843 kanonik i 
župnik katedrale u Kaloči, 1848 opat sv. Katarine od Šaren- 
grada. Napisao je na latinskom jeziku razmatranja za 
vrijeme duhovnih vježbi Duo cycli Meditationum Quadri- 
duanarum (Kaloča 1863) i životopis kaločkog nadbiskupa 
Vita Petri Klobusiczky (Kaloča 1859). 


LIT.: Schematismus Archidioecesis Colocensis 1860. 

BEECHER STOWE — Stowe. 

BEECHEY, Sir William, Ж Burford 12. XII. 1753, + 
Hampstead (London) 28. I. 1839, engleski slikar. U Lon- 
donu mu je bio učitelj Zoffany. Počeo je izlagati svoja 
djela 1776, a 1793 postaje dvorski slikar. Slikao je isklju- 
čivo portrete članova aristokratskih porodica engleskih, 
ugledajući se najprije u Reynoldsa, a kasnije u Lawrencea. 
Dok su mu ranija djela slikana brižno i savjesno, kasnija 
su (zbog sve veće njegove zaposlenosti) često izvedena ne- 
marno. B. ne doseže svoje uzore. Mnogo su bili traženi nje- 
govi portreti djece, koja se igraju sa psima. 

LIT.: Sir W. B., R. A., London 1907. 

BEEFSTEAK — Biftek. 

BEEF-TEA (engl. Cit. bifti »mesni čaj«; lat. succus car- 
nis) je neki mesni ekstrakt. U dijetetiókom pogledu odgo- 
vara beef-tea krepkoj mesnoj juhi (bouillon). E. M. 

BEERBOHM, Sir Max, * 1872, engleski kritičar i kari- 
katurist, majstor duhovitosti i ironije. Odlikuje se velikom 
kulturom, izglađenim, lapidarnim stilom. Napada književne 
mode i društvene laži. Najbolja su mu djela dvije zbirke 
novela (The Happy hypocrite, 1897, i Seven Men, 1919), 

zatim Zuleika Dobson (1911), burleskni roman iz oxford- 
skog Zivota, A Christmas Garland (1912), parodije na djela 
Wellsa, A. Bennetta, J. Conrada i t. d. The Poet's Corner 
(1904) i Rossetti and his circle (1922) sadrže karikature 
poznatih književnika. G. F. 

BEER-HOFMANN, Richard, Ж Beč 11. VII. 1866, njem. 
pjesnik, živi u Beču, zastupnik bečke nove romantike u 
smislu Hofmannsthalovu; piše lirskim i melodijskim jezi- 
kom novele, romane i drame. Kao K. G. Vollmóller, E. 
Stücken, E. Hardt i Beer-Hofmann zabacuje naturalizam i 
naglašuje kult ljepote. Tim novijim romantičarima odgo- 
vara svijet otmjenog viteštva i sredovječnih pustolovnih 
priča. Jezik je Beer-Hofmannov stiliziran, jednostavan i 
pun opojnog čara. Spomena je vrijedan Der Tod Georgs 
(1900) i tragedija Der Graf von Charolais (1904). Nedo- 
vršena trilogija Jakobs Traum (1909). G. Š. 

BEERNAERT, Auguste, * Ostende 24. VII. 1829, + Lu- 
zern 6. X. 1912, odvjetnik, belgijski političar i državnik. 
Kao član katoličke stranke bio je 1873—1878 ministar 
javnih radova, 1884—1894 ministar predsjednik i ministar 
financija, 1895—1899 predsjednik komore. Istaknute su nje- 
gove zasluge u kolonijalnoj politici Belgije te oko osniva- 
nja flamanske akademije u Gentu. Zbog rada na mirovnim 
konferencijama u Haagu i u drugim prilikama (bio je i 
predsjednik interparlamentarne unije) nagrađen je 1909 
zajedno s Francuzom barunom d'Estournelles de Con- 
stant Nobelovom mirovnom nagradom. A; 

BEETHOVEN, Ludwig van, * Bonn 1770 (dan nije točno 
ustanovljen; kršten je 17. XIL, te se opčenito uzima 16. 
XII. kao dan rodenja), t Beč 26. III. 1827. B. potječe od 
stare glazbeničke obitelji; njegov djed Ludwig (X Antwer- 
pen 1718, T Bonn 1773) bio je dvorski »musicus« i kasnije 
kapelnik kneza izbornika Clemensa Augusta, otac Johann 
(* Bonn 1740, t Bonn 1792) tenor u kneževoj kapeli. 

Kao kod svih velikih umjetnika javlja se i kod Beetho- 
vena nadarenost za glazbu vrlo rano. Prvi mu je učitelj 
bio otac, ali kako je bio i inače nesreden čovjek i bez 
pedagoških sposobnosti, tako je i ova početna obuka bila 
bez pravog sistema i metode u radu. Mnogo bolje nije bilo 
niti onda, kada je obučavanje preuzeo (1779) očev prijatelj 
Tobias Pfeiffer. Cini se uopče, da je ocu bila namjera, da 
rani talenat dječakov eksploatira u prvom redu materi- 
jalno. Od kasnijih učitelja Beethovenovih iz doba njegove 
ranije mladosti (van Eeden, Rovantini, Koch, Zeese) sva- 
kako je najviše udjela u njegovu glazbenom odgoju imao 
kao skladatelj uvaženi dvorski orguljaš Christian Gottfried 
Neefe (1781). On ga je upoznao s duhovnim strujanjima 
svog vremena, te ga obrazovao na djelima sjeverno-nje- 
mačke rane klasike, osobito na onima Philippa Emanuela 
Bacha i na standart djelu Wohltemperiertes Klavier ve- 
likog Johanna Seb. Bacha, koje je dotada bilo poznato 
samo u rukopisu. Svakako je B. morao već znatno napre- 
dovati u svojoj umjetnosti, jer mu je kao 12-godišnjem 
dječaku (1782) bilo dopušteno, da može svog učitelja za- 

mjenjivati u orguljaškoj službi. Dvorski orkestar u Bonnu 
pružao je B-u prilike, da se upozna i s novim instrumen- 
talnim stilom južno-njemačke (Mannheimske) škole, te s 
djelima majstora bečke klasike Haydna i Mozarta; što- 
više B. se 1781 zaputio i sam u Beč, da uči kod Mozarta, 
ali se morao zbog teške majčine bolesti iza kratkog vre- 
mena vratiti natrag u Bonn. Tamo je onda našao u grofu 
Ferdinandu Waldsteinu, kojemu je kasnije posvetio zna- 
menitu svoju Sonatu op. 53 za klavir, velikog zaštitnika 
i prijatelja svoje umjetnosti. B. je bio namješten u dvor- 
skoj kapeli kao violist, kasnije je postao i dvorski orgu- 
ljaš, a svratio je na sebe pozornost i kao genijalni pijanist, 
te se pored toga isticao i umjetnošću slobodne improviza- 
cije, a majstorski je svirao Bachov Wohltemperiertes Kla- 
vier. G. 1783 izlaze tiskom prve njegove sonate, pisane 
još posve u stilu onog vremena. 

Na poticaj grofa Waldsteina odlazi B. 1792 kao stipendist 
izbornoga kneza ponovno u Beč, gdje je prema prijašnjem 
dogovoru nastavio učiti kompoziciju kod tada već pro- 
slavljenog majstora Haydna. Zapravo je tu bio njegov 
učitelj Schenk, skladatelj opere Der Dorfbarbier, a po- 
slije i znameniti teoretik Albrechtsberger (u kontrapunktu) 
i operni skladatelj Talijan Salieri (u dramatskoj kompo- 
ziciji) Dok se tako B. mogao svestrano obrazovati u 
glazbi, njegova je opća naobrazba ostala nedostatna; može 
se reći, da je u tom bio autodidakt, koji je sebi znao 
sam mnogo toga prisvojiti, a u tom su pravcu na njega 
vršile znatan i blago- 
tvoran utjecaj s njim 
sprijateljene obitelji 
Breuning i Brunswick, 
kao i drugi inteligenti. 
U Beču se je B. mo- 
rao naskoro osoviti 
sam na svoje noge, jer 
je zbog promijenjenih 
političkih prilika pre- 
stao pritjecati već 1794 
podijeljeni mu stipen- 
dij. B-u to ne bijaše 
teško, jer je imao pri- 
ličan broj privatnih sa- 
tova, a sa svoja tri 
klavirska trija (ozna- 
čena sa op. 1, kao da 
je time htio izbrisati 
sve, što je prije toga 
skladao u Bonnu) i s 
tri sonate za klavir op. 
2, posvećene Haydnu, 
postao je kao sklada- 
telj poznat i široj 
javnosti, te je otada 
dobivao narudžbe od 
raznih nakladnika u tolikoj mjeri, da je naskoro imao do- 
sta vrela prihoda. 

Kad je B. došao u Beč, svi su u njemu gledali onoga, 
koji je imao nastaviti djelo Haydnovo i Mozartovo. To 
mu je stvorilo i drugi materijalni i socijalni položaj; nje- 
mu su bila otvorena sva vrata salona mnogih bečkih odlič- 
nika (kneževa Kinskyh, Lichnowskih, Lobkowitza, grofova 
Erdódyja, Brunswicka, Razumovskoga, von Gleichensteina), 
koji su ga podupirali, neki bili njegovi učenici, a B. bi im 
posvećivao i svoje kompozicije. Među uže prijatelje B-ove 
brojili su se znameniti violinist Ignaz Schuppanzigh, prvi 
odlični interpret Beethovenovih kvarteta, klavirski virtuoz 
i skladatelj Ferdinand Ries, koji je bio njegov učenik, 
pijanist Anselm Hüttenbrenner, Franz Oliva, Karl Holtz 
i Anton Schindler; njima zahvaljujemo mnoge podatke o 
majstorovu Zivotu. 

B. je u Beéu Zivio samo kao skladatelj i nije trebao 
primiti nikakva namještenja. G. 1808 pokušao je doduše 
Jerome Bonaparte, tadašnji kralj Westfalije, B-a namje- 
stiti u Kasselu kao dvorskog kapelnika, ali je B. tu po- 
nudu odbio na želju nadvojvode Rudolfa, knezova Lob- 
kowitza i Kinskoga, koji su mu garantirali godišnju rentu 
od 4000 forinti i time ga trajno vezali za Beč. 

Inače sudbina nije bila sklona B-u, kojemu se život već 
od malih nogu prikazao samo s tmurne, pa i brutalne stra- 
ne. Već rano (1800) počeli su se u njega javljati prvi zna- 
kovi nagluhosti, i B. je morao proživjeti cio teški proces 

bolesti do potpunoga gubitka sluha. Zbog toga se sve više 
odbijao od svijeta (1808 morao je posve napustiti svoje 
javne nastupe, kao pijanist), te se zatvarao u sebe; njegov 
opori, mrzovoljasti, često i osorni i ćudljivi način saobra- 
ćaja s ljudima bio je samo posljedica te bolesti. Od 1819 
mogao se sporazumijevati samo s pomoću t. zv. konverza- 
cionih bilježnica, koje su postale važan izvor za njegovu 
biografiju; bila mu je oduzeta svaka mogućnost, da čuje 
nova svoja djela. 

Zadnje godine svog života, ispunjene mnogim razoča- 
ranjima i neprijatnostima, provodio bi većinom u potpu- 
noj osamljenosti u manjim mjestima u okolici Beča, u 
Modlingu, Dóblingu, Hetzendorfu i Badenu, uživajući u 
prirodi, koju je oduvijek strastveno volio. Početkom pro- 
sinca 1826 razbolio se od žestoke upale pluća; kasnije se 
razvila i vodena bolest, kojoj je za godinu dana podlegao. 

B. znači ispunjenje klasičnog ideala; vrhunac apsolutne 
instrumentalne glazbe i onog novog instrumentalnog stila, 
koji se javlja sredinom 18. stoljeća s t. zv. Mannheimskom 
školom. Njegovo stvaranje obuhvaća sva polja glazbene 
umjetnosti, ali je najveća svoja djela stvorio u području 
dviju najznatnijih cikličkih forma: sonate i simfonije. Or 
je te forme preuzeo od Haydna (koji je baš simfoniji 
dao njen klasični oblik) i Mozarta, ali ih je u tolikoj 
mjeri dalje izgradio i idejno i formalno, da ga valja sma- 
trati onim majstorom, koji je razvitak tih forma doveo 
do savršenstva. Sve, što je kasnije stvoreno u tom ро- 
dručju, dolazi od B-a i počiva na principima postavljenim 
od njega. Uopće je povijesno značenje B-ova stila za sav 
kasniji razvitak glazbe, i to nesamo čiste instrumentalne, 
nego i dramatske, upravo golemo. 

B. je zadržao od svojih prethodnika preuzetu podjelu 
cikličkih instrumentalnih forma u tri, odnosno u četiri 
stavka; ali te stavke on proširuje često do monumentalnih 
razmjera i postupa u razradbi s daleko više slobode. Po- 
lagani stavci tih forma ističu se dotada nečuvenom širi- 
nom i izražajnošću melodike, a staromodni, tradicionalni 
menuetto zamjenjuje naskoro (počevši od treće simfonije) 
kojem je mogao dati svojoj fantaziji više 
maha i poleta; mjesto naziva »scherzo« on bi na takvom 
mjestu jednostavno propisao kakav »allegro« ili »presto«, 
kako bi »imao veću slobodu kretanja unutar tog stavka«. 
I u izgradnji, veličini koncepcije i smionosti misli zadnjih 
stavaka B. je neuporedivo pokročio naprijed prema svim 
svojim prethodnicima; neodoljivom snagom umije on po- 
vući slušaoca još jednom za sobom, a u tome leži i tajna 
njegovih završnih stavaka, koji su kasnije njegovim sljed- 
benicima bili često najteži problem cijele simfonijske 
forme. 

S B-om dolazi u glazbu subjektivni elemenat; time se on 
znatno približuje romantici. To se najjače osjeća u dje- 
lima zadnjeg razdoblja njegova stvaranja, u njegovim so- 
natama od op. 101 dalje, koje su samo još po nazivu »so- 
nate«; u njegovim posljednjim gudačkim kvartetima op. 
127—135, Devetoj simfoniji, a i znamenitoj Missa solem- 
nis; jer sva ta djela gledaju daleko u budućnost, a ne- 
dostiživi su vrhunci glazbenog stvaranja uopće. 


Pojedina bi djela dozrijevala u fantaziji B-voj godinama, 
pa bi napokon poprimila svoj konačni savršeni, individualni 
izražaj, kakav im je majstor namislio dati i koji bi ga 
napokon zadovoljio. Velik broj knjižica, u kojima je bilje- 
žio svoje glazbene zamisli, modelirao ih i cizelirao, ozna- 
čuju — kako kaže Riemann — konac doba nereflektiranog 
stvaranja i početak novog razdoblja, koje traži od svakog 
pojedinog umjetničkog djela »zasebnu fizionomiju, odre- 
đenu, zaobljenu i cjelovitu formu te iscrpljivanje njegova 
sadržaja«. Zbog toga je B. stvarao manje i polaganije 
nego njegovi prethodnici. 

Od njegovih velikih instrumentalnih djela na prvom 
mjestu treba istaknuti devet simfonija (C-dur, D-dur, Es- 
dur [Sinfonia eroica], B-dur, c-mol, F-dur [Pastorale], A-dur, 
F-dur i d-mol sa završnim zborom na tekst Schillerove ode 
An die Freude) Napisao je i glazbu za Prometeja, 
Egmonta i Ruševine Atene, te još sedam ouvertura (Co- 
riolan, tri za Leonoru, Konig Stephan, Namensfeier i 
Zur Weihe des Hauses), koncert za violinu (D-dur), 5 
koncerata za klavir (C-dur, B-dur, c-mol, G-dur, Es-dur), 
trostruki koncert za klavir, violinu, violoncello i orkestar, 
Fantaziju za pianoforte, orkestar i zbor, op. 80, 2 romance 
za violinu i orkestar (G-dur, F-dur), fantazije, koračnice, 
menuette, njemačke plesove i t. d. sve za orkestar. Neki 

B-ovi gudački kvarteti mogu se podijeliti u tri skupine: 
a) 6 kvarteta op. 18; b) 3 kvarteta op. 59 i op. 74; c) 
op. 127, 130, 131, 132, 135. Oni idu među najsavršenija 
djela iz tog glazbenog podruéja. Zatim se redaju trija za 
klavir, violinu i violoncello (najveličajniji je op. 97, u 
B-duru), septet u Es-duru op. 20 za gudačke instrumente 
i sviraljke; 5 trija za gudačke instrumente, 4 klavirska 
kvarteta, 2 okteta i mnogo drugih komorno-glazbenih 
skladba. 

Od velikog su zamašaja i njegova vokalna djela; svima 
na čelu grandiozna Missa solemnis, izvanredno djelo u 
svakom pogledu, koje uz Bachovu Hohe Messe znači 
vrhunac u kompoziciji misa s orkestrom; B. je to djelo 
smatrao svojom najvrednijom tvorbom. Značajno je B-ovo 
djelo i Misa u C-duru. 

B. je ostavio samo jedno operno djelo; opera Fidelio 
reda se dostojno uz opere Mozartove. 

B. je skladao i jedan oratorij Krist na Maslinovoj gori 
(Christus am Oelberg) i mnogo drugih vokalnih skladba: 
kantata, 66 popjevaka za jedan glas i klavir (među njima 
se ističe Adelaide i ciklus An die ferne Geliebte, na koji 
nadovezuju kasnije u svojim ciklima popjevaka Schubert 
i Schumann); 7 svezaka engleskih, škotskih, irskih i walskih 
popjevaka uz pratnju klavira, violine i violoncella i dr. 

Literatura o B-u gotovo je nepregledna. Od velikog broja biografija 
neka budu spomenute ove: L. Nohl, Beethovens Leben (1864, 3 sv., novo 
izd. P. Sokolovski 1909); A. B. Marx, L. v. Beethovens Leben und Schaf- 
jen (2 sv. 1859, 5. izd. 1901); A.W. Thayer-H. Riemann, L. v. Beethovens 
Leben (5 sv. 1866 i sl. 1901—1911); R. Rolland, Vie de Beethoven (1903); 
Isti, Beethovens Meisterjahre (1928, njem. 1930); E. Herriot, La vie de 
Beethoven (1929); E. Bücken, L. v. Beethoven (1934); H. v. d. Pfordten, 
Beethoven (1907, manja biografija) i dr. S. 8-1. 

BEG (osm.-tur. bey), naslov, koji ima nekoliko značenja: 
1. Viši plemić; specijalno upotrebljavano za knezove vla- 
darskih kuća i sinove paša. 2. Oznaka za kneza ili vladara 
manjih plemena. U Anatoliji su begovski naslov nosili 
vladari pojedinih krajeva. Prvi osmanski vladari također 
imaju taj naslov. 3. Vrhovni starješine stočarsko-vojničkih 
redova (Jürük-a, müsellem-a, voynuk-a i t. d.). 4. Be- 
govski naslov su imali visoki gradanski i vojni časnici 
(beyler beyi, sancak beyi, alay beyi i t. d.). Kasnije su taj 
naslov nosili viši časnici (miralay, kaymakam). 5. Begovski 
je naslov pripadao i visokim predstavnicima stranih diplo- 
matskih misija. 6. Naslov, koji se i danas upotrebljava u 
Turskoj za uglednije ličnosti i odgovara našem izrazu »go- 
spodin«. Beglerbeg (beyler beyi), isprva naslov upravitelja 
pokrajine (vijáleta, ejaleta), kasnije naslov i za niže upra- 
vitelje. Sandžakbeg (sancak beyi) upravitelj sandžaka. U 
Bosni se održala riječ u značenju viši plemić. O podrijetlu 
bosanskih begova postoje dva mišljenja. Prvo je opće pri- 
mljeno i starije, da su oni od starog bosanskog plemstva; 
u novije se vrijeme javlja drugo mišljenje (Glušac, Cubri- 
lović), da je bosansko plemstvo postepeno nastalo i da je 
miješana podrijetla. 

LIT.: š. Sami, Kamüs-i tirki, pod bey; Rječnik НА, pod beg i 
begluk; Ć. Truhelka, Historička podloga agrarnoga pitanja u Bosni, Sara- 
jevo 1915 (prešt. iz Gl. z. m.); Uzuncarsilioglu, Anadolu beylikleri, 
Ankara 1937. B. D. 

BEG, Ante, * Stojno selo kod Rogaške Slatine 31. ХІ, 
1870, slovenski publicist i mikolog. Isprva je bio učitelj, a 
od 1897 urednik »Domovine« u Celju. Od 1902 do 1909 su- 
rađuje u »Slovenskom narodu«. Od 1909 do 1915 je putu- 
jući učitelj Družbe sv. Ćirila i Metoda, a zatim, do 1938, 
radi u različitim uredništvima. Opisao je slovenskonje- 
mačku granicu u Štajerskoj (1905), Koruškoj (1908) i u Ko- 
čevju (1911). Sastavio je narodni katastar Koruške (1910), 
opisao školstvo u Koruškoj u prošlom vijeku (1912) i izdao 
knjigu Naše gobe (Naše gljive, 1923). 

LIT.: Slovenski biogr. leksikon, s. v.; Jutro 1940, br. 305. J.G. 

BEGARDI, vjerska sljedba muškaraca, i begine, vjer- 
ska sljedba žena, koje su nastojale živjeti pobožno i asket- 
ski bez samostanskih zavjeta i pravila. Ženska sljedba je 
nikla u Nizozemskoj, možda na imanju redovnika Lam- 
berta le Begue, gdje su se pobožne žene koncem 12. st. 
udružile na zajednički život u kućama oko crkve sv. Kri- 
stofora za mol'tvu i rad. Sljedba se brzo raširila po Fran- 
cuskoj i Njemačkoj. No već u 13. st. ustade Crkva protiv 
ovoga pokreta, koji je konačno osuđen na crkvenom saboru 
u Vienni 1311. Ime ne potječe ni od sv. Begge, ni od staro- 
saske riječi beggen (moliti), ni od nadimka Lambertova. 
Malo kasnije se pojaviše i slične muške zajednice. To su 
begardi ili lolardi (flam. lullen »slabim pritajenim glasom 
pjevati«). I ova je sljedba iščezla u 15. st., ali tragova joj 
imade do danas u Belgiji i Nizozemskoj. 


LIT.: Mosheim, De beghardis et beguinabus commentarius, Leipzig 
1790; F. Vernet, Dictionnaire de théologie catholique, II. sv. 


BEGARELLI, Antonio, * Modena 1499, T Modena 28. 
XII. 1565, talijanski kipar. O njegovu životu i školovanju 
nema pouzdanih vijesti. Na njegov su razvoj utjecali Guido 
Mazzoni, Alfonso Lombardi, Rafael i Correggio. Danas se 
uzima, da je njegovo najranije djelo grupa Krist u kući 
Marije i Marte (crkva S. Domenico u Modeni). G. 1524 na- 
staje njegovo možda najznačajnije djelo Oplakivanje 
mrtvoga Krista (crkva S. Agostino u Modeni), 1528 Bogoro- 
dica s Isusom i Ivanom (Museo Civico, Modena), 1527 ra- 
faeleskne Male jaslice (katedrala u Modeni). Iza ovog prvog 
razvojnog perioda slijede majstorova zrela djela: Skidanje 
s križa (crkva S. Francesco u Modeni), nastalo 1531—1537, i 
Oplakivanje mrtvog Krista (crkva S. Pietro u Modeni) iz 
godina 1544 do 1546. G. 1548 pozvan je B. u samostan 5, 
Lorenzo u Aversi Кта) Napulja, da izradi trinaest likova, 
koji se nisu sačuvali. G. 1455 nastaje portretna bista Carla 
Sidonija (u jednoj kapeli crkve S. Agostino u Modeni). G. 
1559 prima B. nalog, da izradi niz likova za samostansku 
crkvu S. Benedetto izmedu Mantove i Ferrare. Posljednje 
je majstorovo djelo oltar u crkvi S. Pietro u Modeni, što 
ga je poslije smrti očeve dovršio njegov sin Lodovico. B. 
je dotadašnju oporu i naturalističku, a živo obojenu grupnu 
glinenu plastiku, kakvu su je (osobito u prikazivanju opla- 
kivanja mrtvoga Krista) zastupali Niccolo dell'Arca, Vincen- 
zo Onofri, Alfonso Lombardi i Guido Mazzoni, prestavio 
u mirniji i idealniji stil cinquecenta, ispunjajući je novom 
osjećajnošću. Osobita je značajka B-jeva stila virtuozno 
izrađivanje haljina i njihovih nabora, koji lepršaju, kao 
da ih nadima vjetar. Po tome je on neposredni prethodnik 
baroka. Treba međutim istaknuti, da B. u tome ne pretje- 
ruje. U njegovim se djelima uvijek opaža istančan osjećaj 
za plemenite i lijepe oblike, ozbiljni mir i izražajne stavove. 
Svoje glinene grupe nije B. nikad, kao njegovi pomenuti 
prethodnici, živo i šareno bojio, nego im je, kako Vasari 
kaže, davao sjaj sličan mramoru. 

LIT.: S. Weber, A. B. (Zeitschrift für bildende Kunst, N. F. XVII), 
Leipzig 1906; M. Marangoni, Il presepio del В. nel Duomo di Modena 
(Dedalo VI.), Milan-Rim 1925—26; G. Magnani, A. B., Rim 1930; A. 
Venturi, Storia dell' arte italiana, X./1., Milan 1935. A. Sch. 

BEGAS, 1. Karl stariji, Ж Heinsberg kod Aachena 30. 
IX. 1794, + Berlin 23. ХІ. 1854, njemački slikar. Učio je 
od 1813 dalje u Parizu kod J. A. Grosa. Od 1822 živi u 
Rimu, gdje su na nj znatno utjecali njemački slikari Na- 
zarenci. Od 1824 do svoje smrti živi u Berlinu. Bio je, je- 
dan od najznatnijih akademskih slikara Biedermeierova 
stila u Berlinu, eklektik, koji je rado slijedio modne sli- 
karske smjerove. Slikao je religiozne slike (Berlin, Lands- 
berg a. d. Warthe), portrete (najbolji među njima Porodični 
portret u Kolnu, Wallraf-Richartz-Museum) i genre-slike 
(najpoznatija Mohrenwüsche u berlinskoj Nacionalnoj ga- 
leriji). 

2. Karl mlađi, * Berlin 23. XI. 1845, t Berlin 20. II. 1916, 
njemački kipar, sin prijašnjega. G. 1869 boravi u Rimu, a 
1889 postaje profesor u umjetničkoj akademiji u Kasselu. 
Potkraj života živi i djeluje u Berlinu. Izradio je spomenike 
Otona IV. i Friedricha Wilhelma IV. u berlinskoj »Siegesal- 
lee«, pojedinačne grupe (one na Moltkeovu mostu u Ber- 
linu, Silen s dječakom Bakhom) i nekoliko portretnih bista. 

3. Reinhold, Ж Berlin 15. VII. 1831, + Berlin 3. VIII. 1911, 
njemački kipar, mlađi sin Karla starijega. Učio je u berlin- 
skoj akademiji, gdje su mu učitelji bili Wichmann, Scha- 
dow i Rauch. Boraveći od 1856 do 1858 u Rimu, prijatelje- 
vao je s Bócklinom, Feuerbachom i Lenbachom i primio za- 
mašnije utjecaje od djela Michelangelovih i Berninijevih. 
Vrativši se 1858 u Berlin istakao se svojim grupama Pan i 
Nimfa i Dječak Bakho, u kojima se znatno udaljio od 
dotadašnjega klasicizma, kakav su zastupali njegovi učitelji 
Schadow i Rauch. G. 1863 dovršio je Schillerov spomenik 
u Weimaru, a 1871 svoje možebiti najbolje djelo Neptunov 
studenac u Berlinu. Za vladanja cara Wilhelma II. postaje 
B., proti svom biću i pozvanju, reprezentativni kipar nje- 
mački, koji je imao zadaću veličati imperijalizam carev u 
golemim kamenim i brončanim spomenicima, kao što su oni 
Wilhelma I. (1892—1897) i Bismarcka (1901) u Berlinu. 
Obadva svjedoče o zamašnoj tehničkoj vještini umjetniko- 
voj, ali se u njima i odviše ističe bučna namještenost. B. je 
izveo čitav niz izvrsnih portretnih bista, nastavljajući u 
njima stil Houdonov. Najbolja su međutim umjetnikova 
djela njegovi sitniji mitološko-erotički kipovi, nastali u 
njegovu srednjem periodu, u kojima se očituje njegova je- 
dra senzualnost, dok im uzore treba tražiti u plastici baro- 

ka i rokokoa. U njima se B. očituje kao virtuozan tehničar, 
koji je znao majstorski prikazati goli ljudski lik (osobito 
ženski) i slikovite efekte njegove puti. 

LIT.: L. Pietsch, Die Künstlerfamilie B. (Westermanns Monatshefte, 
LIX.), Berlin 1886; A. S. Meyer, R. B., Bielefeld-Leipzig 1901; Isti, Der 
Nachlass R. B., Berlin 1912; À. Kuhn, Die neuere Plastik von Achtzehn- 
hundert bis zur Gegenwart, Berlin 1922. A. Sch. 


BEGEJ, rijeka u Banatu, lijevi pritok Tise. Izvire iz gore 
Poljane Ruske (Banatske planine) i teče prema sjeveru, pa 
zatim zapadu, te dolazi do neposredne blizine 'Tamiša, 
s kojim je spajaju dva kanala. Od Temišvara teče prema 
jugozapadu sve do Vel. Bečkereka, odakle se spušta na jug 
te u močvarnom području utječe u Tisu. Dužina B. je 254 
km. Da se ograniče poplave, reguliran je srednji tok Be- 
geja t. zv. Starim kanalom. Usporedo s rijekom, udaljen 
od nje 5—7 km, vodi Novi begejski kanal od Temišvara 
do Kleka (SJ od Vel. Bečkereka). Novi kanal je plovan 
u duljini od 83 km. B. je svojom nabujalošću kroza stoljeća 
nanosio teške štete u močvarnim krajevima Banata. Zato 
je već 1718 počeo Franjo Mercy izvoditi odvodnjavanje i 
planove za regulaciju porječja B., koji zbog novčanih po- 
teškoća ni kasnije nisu bili posve ostvareni. Radi toga je 
1871 osnovana Temišvarsko-Begejska zadruga, koja izvodi 
poslove regulacije. BE 

BEGGAR'S OPERA, naziva se još i ballad opera, t. j. 
opera sastavljena od popjevaka; to je zapravo igrokaz 
s pjevanjem jednostavnih (većinom pučkih) popjevaka. 
Najznatniji primjer takvih, u Engleskoj negda vrlo omilje- 
nih igrokaza s pjevanjem zacijelo je Johna Gaya The 
Beggar’s opera (engl. »Prosjačka opera«), za koju je udesio 
glazbu L. Ch. Pepush (Ж Berlin 1667, + London 1752), i to 
tako, da je poznatim pučkim popijevkama podmetnuo su- 
vremene talijanske operne tekstove i time potencirao kari- 
katuru engleskog društva, koja se već u samom tekstu do- 
voljno ističe. Po golemom uspjehu ovog djela nastala su i 
druga slična, pa je to doprinijelo i slomu Händelove 
ozbiljne operne stagione u Londonu. 


LIT.: J. Bolte, Die Singspiele der engl. Komödianten, 1893; Fr. Kidson, 
The Beggar's Opera, lts Predecessors and Successors, London 1922. B. š. 


ВЕССТАТОА — Bakterije. 

BEGIĆ, 1. fra Luka, * Posuški Gradac u Hercegovini 21. X. 
1841, f Humac kod Ljubuškoga 14. IV. 1935. Učio je filozo- 
fiju i teologiju u Bologni i Ferrari. Kao mlad svećenik živo 
je sudjelovao u pokretu hercegovačkih franjevaca za na- 
rodno prosvjećivanje putem pučkih škola. B. je uredio i 
vodio prve pučke škole u Zupanjcu (Tomislavgrad) i Lju- 
buškom 1867—1874. Poslije te godine bio je nastavnikom 
u franjevačkom humanističkom studiju na Humcu. G. 1879 
imenovan je odgojiteljem franjevačkih novaka, koju je 
službu s mnogo uspjeha vršio uz neke prekide 18 godina. 
G. 1883 imenovan je provincijalnim starješinom hercego- 
vačkih franjevaca i tu je službu vršio četiri trogodišta pod 
posebno teškim prilikama. U svom dugom životu mnogo je 
učinio za podizanje škola i odgoj franjevačkoga klera, za 
unutarnju izgradnju i učvršćenje hercegovačke franjevačke 
provincije, za organizaciju vjerskoga života u narodu, te za 
buđenje hrvatske narodne svijesti u Hercegovini. Imao je 
velik udio pri osnutku Hrvatske tiskare, Osvita, Kršćanske 
obitelji te franjevačkog samostana i teologije u Mostaru. 
Bavio se i sakupljanjem narodnih pjesama. Od zaposje- 
dnuća Bosne i Hercegovine do svjetskoga rata (1878—1914) 
bio je jedna od najutjecajnijih vodećih ličnosti među 
franjevcima i Hrvatima u Hercegovini. Bio je čovjek du- 
bokoga unutarnjega života, vanredno izgrađen i smiren, 
za života i poslije smrti općenito poštovan kao svet čovjek. 

LIT.: Fra Luka Begić, Almanah Stopama otaca, Mostar 1935; D. Man- 
dić, Iz uspomena blgpk. fra L. B., Stopama otaca, Mostar 1937. D. M-é. 

2. Vilko, Ж Čazma 20. I. 1874, general hrvatske kopne- 
ne vojske. Svršivši pet razreda realne gimnazije u Ra- 
kovcu kod Karlovca i kadetsku školu u Karlovcu (1889— 
1893) službovao je u 31. (hrvatskom) lovačkom bataljunu 
austro-ugarske vojske i kod 25. domobranske pješačke pu- 
kovnije u Zagrebu, a dalje se usavršio u Beču (1901—03) 
u višem intendantskom tečaju. Sudjelovao je u svjetskom 
ratu 1914—1918, ponajprije kao bojnik i od 1915 kao pod- 
pukovnik intendantskoga stožera i glavar intendancije 42. 
t. zv. vražje hrvatske domobranske divizije, s kojom je 
prošao sve borbe u Srbiji i na ruskom ratištu, a 1916 bio je 
dodijeljen sočanskoj vojsci u stožer vrhovnoga zapovjednika 
Svetozara Borojevića i 1917 premješten u glavni stožer ope- 
rativnoga odjela u skupini vojska feldmaršala Borojevića. 
B. je poznat kao sposoban časnik i vrlo dobar organizator. 
Poslije svjetskoga rata istakao se radom za nezavisnost i 


slobodu Hrvatske, pa je zato 1941 pozvan, da preuzme mje- 
sto glavara intendancije kod hrvatske kopnene vojske, za- 
tim je imenovan drž. tajnikom u minist. hrvatskog domo- 
branstva. SI. P-ć. 

BEGINE — Begardi. 

BEGLERBEG, bejlerbej (»beg begova«; begler = bezi) 
bio je carski namjesnik beglerbegata ili pašaluka (pokra- 
jine), a mijenjali su se obično svake dvije godine. Bio je 
to vezir sa tri, a katkada i sa dva tuga. Bilo je beglerbe- 
gova, koji su prije bili i veliki veziri. Beglerbegati ili paša- 
luci dijelili su se u sandžake, kojima su na čelu stajali 
sandžakbezi, potčinjeni beglerbegu, i po tome je on beg 
begova. Do prvih godina 16. st. bila su u Turskoj dva be- 
glerbegata, i to rumelijski (Evropska Turska) i anatolski, 
a oko 1600 bila su 22 beglerbegata, a svaki je priličio 
jednom kraljevstvu po evropskim pojmovima. Svaki je 
beglerbeg imao svoju vojsku, a trojica, jer neprestano rato- 
vahu s pograničnom Hrvatskom i Ugarskom, imali su izu- 
zetan položaj; to su budimski, temišvarski i bosanski. Bo- 
sanski beglerbegat osnovan je u rujnu 1580, a u njegovu su 
sastavu bile sve zemlje, što su ih Turci otrgli od Hrvatske, 
osim Srijema, koji je pripadao budimskom beglerbegatu. 

Beglerbegu (zvanom obično paša) bili su glavni pomoćnici 
munla (vrhovni sudac), reis-efendi (kancelar), defterdar 
(nadstojnik financija). Beglerbegov je zamjenik ćehaja. U 
svim važnijim poslovima sazivao je beglerbeg divan (vi- 
jeće) od 12 članova. Nakon reforama Mahmuda II. begler- 
beg se zvao valija ili vali-paša, a beglerbegat vilajet. Uz 
beglerbegat i vilajet upotrebljavao se i naziv ajalet. Н. К. 

BEGLUČKA ZEMLJA — Begluk. 

BEGLUK (tur. beylik), 1. što pripada begu; 2. državna, 
carska blagajnica; 3. rad za državu ili bega (tlaka). U 
Bosni je begluk dio zemljišta, koji se ne opterećuje kmet- 
stvom, nego pripada posjedniku kao vlasništvo. B.Đ. 

Begluk je prema turskom agrarnom ustavu, koji je vri- 
jedio i u Bosni i Hercegovini, zemljišna površina (oranice, 
livade, pašnjaci, šume), koja pripada zemljovlasniku (spa- 
hiji: agi, begu) na isključivu upravu i iskorišćivanje, i na 
kojoj nije postojalo kmetovsko pravo kmetovske obitelji. 
Povijesno su nastali begluci u vezi sa spahijskim sustavom, 
ali su se tečajem vremena povećavali iz zemljišnih povr- 
šina, koje su pripadale kmetovskim obiteljima (kmetluk) 
u slučajevima prestanka kmetov. prava (izumrće kmet. obi- 
telji, gubitak kmet. prava zbog neudovoljenja kmetov. 
dužnosti, nepodjeljivanje novoga kmetov. prava na opu- 
stjela kmetov. selišta i sl.). Umanjivanje begluka nastalo 
je uzurpacijom beglučkih zemljišta po kmetovima ili pre- 
tvaranjem begluka u kmetovska selišta. Manje begluke 
obrađivao je sam zemljovlasnik, a veće izdavao drugim 
licima na obrađivanje uz određenu naknadu (pridržnički 
odnos, priorački odnos, napoličarski odnos). Kmetovima 
su pripadala posebna prava u beglučkim šumama. Agrarna 
reforma u Bosni i Hercegovini obuhvatila je i beglučka 
zemljišta, koja zemljovlasnici nisu trajno obrađivali ni sami 
ni u vlastitoj upravi (režiji). Prema uredbi od 14. II. 1920 
o postupanju s beglučkim zemljištima prosuđuju se nase- 
ljeni begluci, na kojima postoje odnosi, slični kmetovskom, 
kao kmetovski, ako odnosno zemljište seljaci-poljodjelci 
(težaci) neprekidno obrađuju i drže deset godina, i ako je 
uza nj vezana njihova eksistencija i život; jednako se pro- 
suđuju i begluci, koji su pretvoreni u kmetovsko selište, 
kod kojih kmetovski odnos nije upisan u gruntovnici (čl. 
2—3). Osim toga potpada pod agrarnu reformu i ono be- 
glučko zemljište (čl. 6—7), na kojemu ne postoje ni kme- 
tovska prava ni kmetstvu slični odnosi, ako je kroz 10 go- 
dina obrađivano kao zakup, odnosno ako ga zemljovlasnik 
ne obrađuje ni sam ni u vlastitoj upravi (režiji). Potonje 
odredbe izmijenjene su novelom od 11. V. 1920 u korist 
seljaka-poljodjelaca. 

LIT.: С. Truhelka, Historička podloga agrarnog pitanja u Bosni, 1915; 
Agrarne reforme, uredbe, naredbe i propisi, Zagreb 1920. E. S. 

BEGNA — Kožičić. 

BEGO, 1. Krunoslav, * Split 6. XII. 1894, književnik. 
Gimnaziju je svršio u Splitu, a pravne nauke u Zagrebu 
i Grazu. Za dačkih dana mnogo je sudjelovao u pokretu 
hrv. napredne omladine. Bio je odvjetnik u Splitu i Kninu. 
Sada je vijećnik Računarskog dvora u Zagrebu. Uređivao je 
list Zadrugar (Split). Studije: Đalski (Savremenik 1928) i 
Kačić, samonikli izvori narodnog preporoda (Hrvatska re- 
vija 1933). Izdao je knjige: Nauka o mjenicama i čeko- 
vima i Nasljedno pravo. Napisao mnogo članaka za Novo 
doba (Split). 

2. Marin, * Split 16. XI. 1881, književnik. Nakon gimna- 
zije u Sinju i Splitu svršio je pravo u Beču i Zagrebu. Živi 
kao odvjetnik u Splitu. Još je u gimnaziji preveo na hrvat- 
ski dijelove Enejide. G. 1909 i 1910 surađuje u Savremeniku, 
a poslije i u novinama: Slobodi, Novom listu, Našoj slozi. 
DHK mu je izdalo novele S mora (1911), Matica Hrvat- 
ska Novele (1916), B. Vodnik roman iz ratnih vremena 
U očekivanju (1917). U nakladi Zabavne biblioteke izašle 
su neke stare i nove novele pod naslovom Eva (1925) i 
roman iz splitskog života Vječna varka (1928). Niz našu 
obalu (Split 1912) su kozerije o primorskim gradovima. 
Prema Smiles-Pavlinovićevoj »Radišu Bog pomaže« napisao 
je knjigu Pomozi sebi! (Split 1905). Osim romana U обе- 
kivanju, gdje preteže opis ratnih grozota i iz kojega izbija 
protest protiv rata i naklonost kršćanskoj ljubavi, B. opi- 
suje na lak način strastvenu, nagonsku ljubav. Bes: 

BEGONIJA (Begonia), rod istoimene porodice. Zeljaste 
ili poludrvenaste biljke, raznolikih, manje više nesimetričnih 
listova; jednodomni, jednospolni cvjetovi s dvočlanim do 
četveročlanim ocvijećem, brojnim prašnicima i podraslom 
plodnicom nalaze se u grozdovima, bijele, ružičaste, skrletne 
ili žute boje. Oko 400 vrsti u toplim krajevima čitave Ze- 
mlje, osim toga veliko mnoštvo križanaca i odlika. 

U vrtlarstvu su ove najvažnije skupine: 1. Gomo- 
ljaste begonije u užem smislu (Begonia tuber-hybrida): a) 
velecvjetne s velikim jednostavnim ili punim cvjetovima 
veoma živih boja, goje se ponajviše u loncima kao sobno 
bilje; b) malenocvjetne (B. hybrida multiflora) napose za 
ukras gredica u vrtu; c) visjelice s ovješenim grančicama 
za ukras balkona. Ovamo spada (u širem smislu) i B. Gloire 
de Lorraine i njezine kulturne forme, koje cvatu zimi i 
služe kao sobne biljke. 2. Niske begonije s podankom, u 
prvom redu Begonia Rex Putz. s velikim šarenim raznoboj- 
nim lišćem kao sobna biljka i za ukras staklenika. 3. Džbu- 
naste begonije, u prvom redu B. semperflorens Lk. et Otto 
za ukras vrtova i balkona, te veći ukrasni džbunovi kao 


B. diadema Lind., B. phyllomaniaca Mast. i dr. 
LIT.: L. Chanvin, Gornoljaste begonije, Naš vrt, IV., 1937. Z.A. 


BEGOUEN, Henri, grof, francuski arheolog i novinar, 
profesor na sveučilištu u Toulousi. Poznat je po svojim 
istraživanjima prethistorije. Zbirke, koje je sakupio, na- 
laze se u »Muzeju prirodnih nauka« u Toulousi. Radovi su 
mu raspršeni po stručnim časopisima. Posebno su izašli 
Emile Cartailhac (biografija povjesničara), Notes et docu- 
ments pour servir à une bibliographie de l'histoire de la 
Tunisie, Les grottes de Montesquieu-Avantés, Truc d'Au- 
doubert, i t. d. G. 1887 i 1888 putovao je po zemljama 
južnoslavenskih naroda kao dopisnik »Journal des Débats«. 
Clanci, koje je tom prilikom s vremena na vrijeme objavio, 
izašli su kasnije u svesku Chez les Yougoslaves il y a 
trente-deux ans (1919). J. D-e. 

BEGOVAC JEZERO, nazvano i Blata, periodično jezero 
u Lici, 7 km jugoistočno od Plaškog. Njegova površina 
iznosi obično 77 ha, dubina 3—4 m, no za jakih kiša zna 
površina i dubina jako porasti. Jezero je 487 m n. m. Do- 
biva vodu od periodičkih potoka Bosiljevca i Pećine, a gubi 
je kroz ponor Male Pećine. 

LIT.: A. Gavazzi, Die Seen des Karstes, L, Beč 1904. Z. D-i. 

BEGOVIĆ, 1. Božena, * Split 18. III. 1901, pjesnikinja i 
dramatičarka, kći pisca Milana Begovića. Svršivši osnovnu 
školu u Hamburgu, a licej u Beču posvetila se glumačkom 
studiju i bila angažirana na kazalištima u Beču i Zagrebu. 
Piše pjesme, eseje, feljtone i drame, od kojih su izvedene: 
Između danas i sutra (u Zagrebu, Ljubljani i Dubrovniku 
1935), Lampioni (u Zagrebu 1937). Izdala je knjigu pje- 
sama O životu (Zagreb 1939). Mnogo se bavi prijevodima 
s hrvatskoga na njemački, a s njemačkoga i francuskoga 
na hrvatski jezik. Predsjednica je Društva hrvatskih knji- 
Zevnica od njegova osnutka (1937). Z. M-ć. 

2. Josip, Ж Suhopolje (kotar Virovitica) 11. II. 1908, 
T Beograd 12. V. 1934, hrvatski ustaški borac i mučenik. 
Pučku je školu svršio u Virovitici, gdje mu je otac bio 
graditelj, a srednju je školu polazio u Virovitici, Kopri- 
vnici i Zagrebu. Iza svršene gimnazije upisao se na šumar- 
ski fakultet zagrebačkoga sveučilišta. U ustaški je pokret 
stupio 1931. Odonda je u njemu vršio važne zadatke, te 
je više puta tajno prelazio granicu i držao vezu s usta- 
šama u emigraciji. Kod spremanja atentata na kralja 
Aleksandra prigodom njegova dolaska 17. XII. 1933 u 
Zagreb povjereno je B-u, da dade ustašama, koji su trebali 
izvršiti atentat, potrebne upute, a zatim da sam prijeđe 
preko granice. B. je međutim, izlažući se opasnostima, želio 





ostati u Zagrebu sve do sa- 
moga atentata. Zbog izdaje 
otkrivena je priprema za aten- 
tat, te је 14 NIL 1933 "B. 
uhvaćen zajedno s Orebom i 
svojim ujakom Josipom Pod- 
gorelcem. Na zagrebačkom su 
ga redarstvu strahovito mu- 
čili, tako da su mu ozlijedili 
i desni bubreg. Iz Zagreba je 
odveden u mitrovačku tamni- 
cu, a zatim na beogradski pu- 
sti otočić Adu. Sud za zaštitu 
države osudio ga je na smrt, 
i smrtna je kazna izvršena 12. 
V. 1934. Po svjedočanstvu 
njegova branitelja M. Žuje- 
vića i o. J. Čmelara, koji ga 
je pred smrt ispovjedio i pri- 
čestio, do zadnjeg je časa bio 
hladnokrvan, sabran i vedar te je još prije same smrti, 
saznavši za svoju smrtnu osudu, spjevao ustašku borbenu 
pjesmu. U. 

3. Mehmed, * Lasta kod Trebinja 1904, izvanredni profe- 
sor beogradskog sveučilišta. Glavna su mu djela disertacija 
De l'évolution du droit Musulman en Yougoslavie (Alger 
1930) i Serijatsko bračno pravo (Beograd 1936), koje pred- 
stavlja prvu znanstvenu obradbu jedne grane šerijatskoga 
prava kod nas. П.В. 

4. Milan, * Vrlika 19. I. 1876, književnik. Učio u Zagrebu 
i Beču romanistiku i slavistiku, poslije toga učio neko vri- 
jeme u Firenci. Služio kao nastavnik na realci u Splitu do 
1908, kad je pošao u Njema- 
čku, da uči scensku i dram- 
sku umjetnost. G. 1909—1912 
bio dramaturg u Hamburgu 
(Deutsches Schauspielhaus), 
zatim dramaturg i režiser u 
Beču (Neue Wiener Biihne). 
Od 1915 do kraja rata služio 
u vojsci. Od 1920 radio je 
u Zagrebu u odjelu za pro- 
svjetu, zatim kao nastavnik 
na glumačkoj školi. Od 1927 
ravnatelj drame u Zagrebu, 
odakle je (zbog dramatizaci- 
je Senoina Diogenesa) pre- 
mješten na gimnaziju i 1932 
umirovljen. Proputovao velik 
dio evropskih zemalja. 

B. je počeo u časopisima 
objavljivati pjesme već na 
početku devedesetih godina. 
Surađivao je u velikom broju časopisa i novina (Vijenac, 
Život, Savremenik, Književnik, Srpski književni glasnik, 
Jutarnji list, Novosti, Kritika i t. d.), štampajući pjesme, 
Pripovijesti, prikaze, feljtone, drame, kazališne referate i 
t. d. Pisao je i u stranim listovima. G. 1921—1922 uređivao 
s Ljubom Wiesnerom časopis Kritiku, 1931 s A. Bonifači- 
ćem Savremenik. 

BIBL.: Objavio je zasebne knjige stihova: Gretchen (Pjesme, Split 1892, 
Zagreb 1896), Knjiga Boccadoro (Zagreb 1900), Hrvatska pjesma (Split 
1901), Život za cara (Zadar 1903), Vrelo (Zagreb 1912), Izabrane pjesme 
(Zagreb 1925); drame: Menuet (Novi Sad 1901), Myrrha (Prag 1902), 
Venus victrix (Split 1903), Gospođa Walewska (Zagreb 1905), Svadbeni 
let (Zagreb 1923), Božji čovjek (Zagreb 1924), Pustolov pred vratima 
(Zagreb 1926), Hrvatski Diogenes (Zagreb 1928), Tri drame (Beograd 
1934: Božji čovjek, Pustolov, Bez trećega); novele i romane: Dunja u 
kovčegu (Zagreb 1921), Nasmijana srca (Zagreb 1923), Kvartet (Zagreb 
1936); književnu studiju o Vojislavu Ilijću (Mostar 1905) i libreto za 
operu Jakova Gotovca Ero s onoga svijeta (Zagreb 1936). U časopisima 
i novinama izišle su mu drame Stana (Savremenik 1908), Biskupova sino- 
vica (Hrvatskosrpski almanah, Zagreb 1910), Čičak (Savremenik 1913), 
Pred ispitom zrelosti (Savremenik 1914), Amerikanska jahta u splitskoj 
luci (Srpski književni glasnik 1929), roman Giga Barićeva i njezinih se- 
dam prosaca (Novosti 1930 i posebno Zagreb 1940). Kraće drame štam- 
Pao u knjizi Male komedije (Zagreb 1920). Nisu mu štampane, ali su 
djelomično prikazane, drame Čovjek je slabo stvorenje (1933), Dva 
prstena (1935), I Lela će nositi kapelin (1936), Badnje veče Katice De- 
Srelove (1938). U rukopisu ima pjesmu Mefistofele (iz 1905). 

Pored originalnog beletrističkog rada B. je pisao eseje, na pr. o Cippicu 
(Savremenik 1909), Raiću (Srpski književni glasnik 1932). Prevodio je 
mnogo za kazalište, napose s talijanskoga, njemačkoga i francuskog je- 
zika: D'Annunzio, Jorijeva kći; Martini, Cvijet pred očima; Piran- 
dello, Henrik IV.; Bontempelli, Naša boginja; Goethe, Götz von Ber- 
lichingen; Schiller, Mesinska nevjesta; Kleist, Pentesileja; Goldoni, Mi- 
randolina; Grillparzer, Zlatno runo; Bahr, Djeca; Portoriche, Prošlost; 


Maeterlinck, Peleas i Melisanda; Bataille, Gola žena. Prevodio je i 
Heinea (Nordseebilder). 

Veći dio Begovićevih djela, napose drama, preveden je 
na različite evropske jezike (talijanski, njemački, engleski, 
francuski, norveški, češki, bugarski, ruski, madžarski). Dra- 
me su mu prikazivane na svima našim kazalištima pa u 
Češkoj i Slovačkoj, zatim u Rimu, Sofiji, Beču, Budim- 
pošti, Hamburgu, Lenjingradu, Oslu, Bergenu, San Fran- 
ciscu, Los Angelesu, New Yorku, Rio de Janeiru, Monte- 
videu, S. Paolu, Buenos Airesu i t. d. Velik uspjeh doži- 
vjela je drama Bez trećega u Parizu 1938, u Budimpešti 
1940, zatim u Weimaru i Berlinu 1940, te po mnogim nje- 
mačkim manjim gradovima. 

B. je svojom lirikom (Knjiga Boccadoro) početkom 20. 
st. unio u hrv. književnost težnju za ličnim ritmom, ko- 
zmopolitskim vidicima, slobodu u shvaćanju erotičkih po- 
java. Time je pobudio oduševljenje Mladih i osudu Sta- 
rih. Kasnije se dao više па dramu, u kojoj je postigao naj- 
veće uspjehe. Dodirujući različite probleme (majčinstvo. 
snaga seksusa, patriotizam, tragika intelektualaca, jačina 
podsvijesnoga u čovječjem Životu), B. je uzimao građu iz 
zavičaja i Hrvatske, ali je posezao i za internacionalnim 
sujetima. Sa širokom evropskom kulturom, on je znao 
shvatiti umjetničke težnje svoga vremena i svoja djela iz- 
gradivati uporedo s njima. Iako je tematika njegovih djela 
Prilično uska, svodeći se uglavnom na erotiku, B. je uvijek 
znao pisati na literaran način, upotrebljavajući gotovo uvi- 
jek nova tehnička sredstva. Nekim je djelima htio djelo- 
vati idejno: Hrvatski Diogenes ima jasnu tendenciju, Gi- 
ga Barićeva znači šarenu sliku zagrebačkoga ratnoga i po- 
ratnoga društva. — Za svoje književno djelovanje stekao 


.je B. više odlikovanja (talijanska kruna III. razreda, Lć- 
шоп d'honneur). Član dopisnik Hrv. akademije u Zagrebu. 


T.: О njegovoj književnoj djelatnosti Pisali su mnogi domaći i 
strani kritičari: Jakša Čedomil, Matoš, Vinaver, Marjanović, Maixner, 
Bogner (Kvartet), Bahr, Hauser, Petravić (Nove studije i portreti), 
Wenzelides (Književne studije), Fotez (Giga Barićeva). Zasebno je o 
njemu izišla na poljskom jeziku studija Jurja Pogonowskoga. Umberto 
Urbanaz-Urbani pisao je o njemu u knjizi Scrittori jugoslavi. Pseudo- 
nimi su mu Tugomir Cetinski, Xeres de la Maraja, Stanko Dušić. A. B-c. 


BEGOVO RAZDOLJE, selo u Gorskom Kotaru (del- 
nički kotar), 4 km jugoistočno od Mrkoplja, ima 376 sta- 
novnika. U mjestu je pilana i električna centrala.  Z.D-i. 

BEGUINOT, Augusto, * Paliano kraj Frosinona 17. X. 
1875, # Genova 3. I. 1940, botaničar. Bio je profesor u 
Sassari, Messini, Modeni i u Genovi. Vanredan poznavalac 
flore Italije. Opisao je i floru Palagruže (Rim EO: EP} 

BEGUNJE, u Gorenjskoj (578 m), klimatsko lječilište na 
podnožju Karavanka; 3,7 km od stanice Lescé-Bled, 600 
Stan, s porušenom kulom Kamen i bivšim Kacijanerovim 
gradom, preudešenim u žensku kaznionicu. J.R. 

BEGUNJŠČICA, floristički vrlo znamenit gorski greben 
Karavanka iznad Begunja s Velikim Vrhom (2063 m) 

А 4 i Roblekovim Domom 
(1757 m). JARS 

BEHAIM, Martin, Ж 
Nürnberg oko 1459, t 
Lisabon 1507, kozmograf 
i pomorac. Putovao je 
od 1484 do 1486 s por- 
tugalskom ekspedicijom 
duž zapadne obale Afri- 
ke, a 1492 je izradio u 
Nirnbergu prvi globus, 
koji se čuva još danas. 
Mnogo je zaslužan za 
razvitak pomorske geo- 
grafije. 

BEHAIZAM, frakcija 
sekte babizma, kojoj je 
začetnik Babov naslje- 
dnik Mirza Husejn Ali 
Nuri Behaulah, koji se 
rodio u Mazenderanu u 
Perziji 1818, a umro u 
Akonu 1895. Behaulah 
se odvojio od učenja 
Babova, a behaiti drže, 
da je Bab bio samo 
preteča Behaulahov. Po 
učenju Behaulahovu ni- 
tko ne smije nikoga uz- 
nemirivati niti se smije 
zlo zlim uzvraćati. Lju- 
di moraju činiti dobro 

i ljubiti jedan drugoga. Mora vladati opéi mir. U svakom 
gradu treba da postoji odbor od 9 lica, koji će osnovati be- 
haistički klub i njim upravljati. Klub će nositi ime »kuća 
pravde«. Svaki je sljedbenik sekte dužan dati 19% imutka 
jedamput zauvijek u opće svrhe. Povučeni život i asketizam 
rea su. Ovo se učenje potpuno odvojilo od mum 
skog. zi. 

BEHAM (Веһеіт, Boehm, Peham), 1. Hans Sebald, 
Ж Nürnberg oko 1500, + Frankfurt n. M. 1550, njemački 
bakrorezac, tipičan predstavnik, kao i brat mu, t. zv. sitnog 
bakroreza (»Kleinmeister«). G. 1525 morao je zbog svojih 
slobodoumnih nazora ostaviti rodni grad, ali se skoro opet 
vraća i djeluje u Niirnbergu. Poslije odlazi u Frankfurt 
n. M., gdje stječe građansko pravo. Najranija su njegova 
djela nastajala pod utjecajem Diirera. U kasnijim biva nje- 
gova tehnika sve savjesnija i suptilnija. Već zarana morao 
je upoznati talijansku, osobito mletačku umjetnost, za 
kojom se povodi, ne gubeći pri tome svoje samostalnosti. 
Oko 1531 njegov je razvoj uglavnom već dovršen, pa sad 
počinje dugo razdoblje jednoličnog i ustaljenog stvaranja, 
koje traje do njegove smrti. Dok je do 1531 označivao 
svoje bakroreze (njih 92) inicijalima H S P, imaju kasniji 
(na broj oko 200) inicijale H S B. Motivi su njegovih bakro- 
reza većim dijelom prizori iz pučkog i seljačkog života, 
prikazani živo, a često i s mnogo humora, pa je u tom 
području preteča starijeg Brueghela. U svom najznatnijem 
djelu, seriji prizora iz parabole o Izgubljenom sinu, znao 
se on osloboditi velikih uzora (Diirera i Luke iz Leydena), 
dok se njegovi prikazi Smrti mogu staviti ravnopravno uz 
bok onima H. Holbeina. Slabiji su njegovi religiozni i ale- 
gorijski prikazi, a jednako (i brojem i kvalitetom) njegovi 
drvorezi. 

2. Barthel, * Nürnberg 1502, + Italija 1540, mlađi brat 
pređašnjega. I on je 1525 morao ostaviti rodni grad Niirn- 
berg. С. 1527 stupio je u službu vojvode Wilhelma IV.. 
Bavarskog. Pored Altdorfera on je zacijelo najznatniji 
medu nürnberskim »Kleinmeisterima«. Istakao se i kao 
slikar. Od svih njemačkih umjetnika onoga vremena on je 
najdublje zaronio u biće talijanske umjetnosti, sačuvavši 

pri tome kao i brat mu 
samostalnost, koja se oči- 
tuje već u najranijim nje- 
govim djelima. I on pri- 
kazuje seljake i vojnike. 
Od 1527 do 1535 izrađuje 
većim dijelom portrete, 
među kojima se osobito 
ističe onaj cara Karla V. 
Njegovi ornamentalni ba- 
krorezi kazuju, kao i oni 
njegova brata, sintezu ta- 
lijanskih motiva i njema- 
čkoga formalnog osjećaja, 
ali su još uspjeliji i delika- 
tniji u izvedbi. Od njega se 
sačuvalo 90 bakroreza. 
LIT.: G. Pauli, Hans Sebald 
Beham. Ein kritisches Verzeich- 
nis seiner Kupferstiche u. Holz- 
schnitte, Strassburg 1901; Isti, 
Barthel Behams künstlerische 
Entwicklung биеш der 
Gesellschaft für vervielfiltigende Kunst), Beč 1905; F. Lippmann, Der 
Kupferstich, Berlin 1905; E. Waldmann, Die Nürnberger Kleinmeister 
(Meister der Graphik, V.), Leipzig 1910. A. Sch. 
BEHAR (cvijet od voćke, glagol behàrati i probeharati), 
list za pouku i zabavu, izlazio je 10 godina u Sarajevu, 
počevši od 1. V. 1900. Prvu godinu bio mu je urednik Saf- 
vet beg Bašagič, a glavni suradnici Edhem Mulabdič, Fehim 
Spaho i Osman Nuri Hadžič. Daljih je pet godišta ure- 
divao Mulabdič, a pored navedenih suradnika pisali su u 
listu dosta Muhamed Dizdar i Hamid Šahinović. Sedmo 
godište je uredio Džemaluddin Čaušević, a imalo je četiri 
strane turskog i dvanaest hrvatskog sloga. Osmo godište je 
uredio Musa Ćazim Ćatić, a 9. i 10. Ljudevit Dvorniković. 


GOD. I. 


BROJ 1. 





List za zabavu i pouku 


1. muharema 1318. | SARAJEVO L maja 1900. | 


NATPIS 1. BROJA »BEHARA« 


Jedanaestom godištu, od kojeg je izišlo 7 brojeva, bio je 
urednik Hamid Šahinović (Ekrem). U prvih 8 godišta su- 
radnici su samo muslimani, a u zadnja dva surađuju i 
Hrvati katolici. 

B. je donosio izvorne i prevedene članke, pjesme, pripo- 
vijesti i drame, a najviše romana prevedenih s turskog. 
S arapskog je izvornika prijevod 1001 noči. B. je imao 
velik utjecaj u muslimanskom javnom životu. Izlazio je 
svakih 15 dana na 16 strana 4". 

LIT.: E. Mulabdič, Behar (prilikom 40-godišnjice njegova pokretanja), 
Kal. »Nar. Uzdanica« za 1940, Sarajevo 1939. A.N. 

BEHAVIOR (engl., izg. bihevior), jednako i behaviour 
(izg. biheviur) »ponašanje« -> Biheviorizam. 

BEHEREMAGINICA (Behramaginica), planina u sjeve- 
ro-zapadnoj Bosni, izmedu Sane i njezina desnog pritoka 
Gomionice, s najvišim vrhom 590 m. 


BÉHIER, Louis-Jules, * Pariz 1813, + Pariz 1876, fran- 
cuski liječnik. Bio je liječnik Luja Filipa, sveučilišni pro- 
fesor, član Académie de médecine. Liječničku je sluzbu 
vršio na pariskim bolnicama (Charité, Pitić, Hótel-Dieu). 
G. 1874 imao je velik uspjeh kod transfuzije krvi. 

BIBL.: De l'influence épidémique sur les maladies (1844); Traité élé- 
mentaire de pathologie interne (1844—58 u zajednici s Hardyjem); Étu- 


des sur la maladie dite fiévre puerpérale, lettres adressées au proffes- 
seur Trousseau (1858) i dr. 





HANS SEBALD BEHAM, Iz suite »Izgubljeni sin« 


BEHLILOVIĆ, Muha- 
med (Hadži), * Mostar 
15. II. 1879, umro Mostar 
5. XII. 1931. Svršivši ru- 
ždiju (nižu srednju školu) 
i medresu u rodnom mje- 
stu nastavio je nauke u 
Šerijatskoj sudačkoj školi 
u Sarajevu, a onda se 
specijalizirao u arapskom 
jeziku u Kairu. Od 1907 
bio je profesor arapskog 
jezika u Mostaru, a kada 
je mostarska gimnazija u 
školskoj godini 1914—15 
bila zatvorena radi da- 
čkog štrajka, bio je pro- 
fesor Šerijatske sudačke 
škole u Sarajevu, a onda 
se opet vratio za pro- 
fesora arapskog jezika i 
vjeroučitelja na gimnaziji u Mostaru. Napisao je i štam- 
pao za VI. razred gimnazije knjigu Arapska metrika (Ilmi 
arud). А.М. 

BEHM, Ernst, Ж Gotha 4. I. 1830, + Gotha 15. III. 1884, 
njemaéki geograf. God. 1856 stupio je u nakladničku kuću 
Perthes, u kojoj je radio do svoje smrti. Osnovao je 1866 
Geographisches Jahrbuch. Od 1876 bio je urednik brojidbe- 
nog dijela u Gothaischer Hofkalender. God. 1878 preuzeo 
je vodstvo u časopisu Petermanns Mitteilungen, što ga je 
nekoliko godina uređivao s Petermannom. U njemu je po- 
sebnu pažnju posvećivao geografskim istraživanjima. Iako 
sam nije putovao, B. je već 1872 došao do zaključka, da 
se Lualaba ima smatrati gornjim tokom Konga, zato ga je 
Crist. Negri nazvao pravim obretnikom te rijeke. Bio je 
član vrlo mnogih geografskih društava. 


BEHMEN, 1. Mahmud (Maše), Ж Stolac 4. III. 1895, umro 
Sarajevo 10. XI. 1937. Gimnaziju je učio u Mostaru, a za- 
vršio u Senju, jer je bio isključen iz svih b. h. gimnazija 
radi sudjelovanja u mladohrvatskoj organizaciji. Pravo je 
svršio 1920 u Zagrebu. Bio je odvjetnik u Sarajevu i gla- 
vni tajnik JMO. Biran je narodnim zastupnikom 1927. Ista- 
kao se u verifikacionom odboru hrabrim istupom za izru- 
čenje Puniše Račića sudu. Bio je urednik »Pravde«, glasila 
JMO od 1925 do 1928 i od 1935 do 1937. 


2. Sefkija, * Stolac 10. V. 1892. Gimnaziju je svršio u 
Mostaru, a pravo u Zagrebu. Za narodnog zastupnika je 
biran 1923, 1925, 1927 i 1938. U vladi Davidovića postao је 
27. VII. 1924 ministar socijalne politike, a u vladi M. Sto- 
jadinovića bio je od 24. VI. 1935 do 24. V. 1937 ministar 
bez lisnice. A.N 


BEHN, Aphra, Ж Wye (Kent) 1640, t London 16. IV. 
1869, engleska spisateljica. Otac joj je bio brijač Johnson. 
Udala se za Nizozemca Behna. Taj ju je doveo na dvor 
kralja Karla Il. On ju je za rata s Nizozemskom poslao 
kao špijunku u Antwerpen. Kasnije je živjela u Londonu, 
gdje je počela pisati, da može živjeti. Na taj je način po- 
stala prvom engleskom profesionalnom spisateljicom. Pi- 
sala je komedije, romane i pjesme. Nešto je i prevodila. 
Najviše se proslavila svojim kazališnim djelima (The Ro- 
ver, Sir Patient Fancy, The Roundheads, The City Heiress 
i dr.). Pisala je pod imenom Astrea. Prigovarali su joj, da 
ima u njenim djelima opscenosti. Od toga se prigovora 
ogorčeno branila u predgovoru svom djelu Sir Patient Fan- 
cy. Još prije udaje boravila je u Surinamu i tamo upoznala 
crnačkog princa Oroonoka i njegovu ženu. Na tom se po- 
znanstvu osniva njezin roman Oroonoko or the Royal Sla- 
ve. Pokopana je u Westminsterskoj opatiji među pjesni- 
cima. 

BIBL.: Works izdao Montague Summers, 6 sv. London; romani u 
Routledge's Library of Early Novelists, London 1915. 

BEHNES, William, Ж 1795, + London 1864, engleski kipar. 
Od njega je poznat kip Havelockov na Trafalgar Square, 
zatim kip R. Peela u Cheapsideu. Zbog naročite vjernosti 
treba spomenuti poprsja dra. Babingtona i Folleta. 

BEHRENS, Peter, Ж Hamburg 14. IV. 1868, + Berlin 27. 
IL. 1940, njemački arhitekt. Od 1886 do 1891 učio je sli- 
karstvo u Karlsruhe, Diisseldorfu i Miinchenu; od 1891 do 
kraja 1899 djeluje u Miinchenu kao slikar, istakavši se uz 
to i u području umjetničkog obrta i knjižne opreme. Od 

1899 do 1903 B. je član umjetničke kolonije u Darm- 
stadtu, gdjese, pod utjecajem svog prijatelja J.M. Olbricha, 
priklanja sve više arhitekturi. Od 1903 do 1907 B. je ra- 
vnatelj škole za umjetnički obrt u Diisseldorfu. G. 1906 
Te , imenovala ga je A.E.G. (Allge- 
meineElektrizitátsgesellschaft) 
u Berlinu svojim umjetnickim 
savjetnikom. Ova je njegova 
djelatnost, koja je potrajala 
do 1917, bila od presudne va- 
Znosti za njegov dalji razvoj 
kao arhitekta. Od 1922 do 
svoje smrti B. je, kao naslje- 
dnik Otta Wagnera, profesor 
arhitekture u bečkoj umjetni- 
čkoj akademiji, ali djeluje i 
živi uporedo i u Berlinu, Kao 
arhitekt samouk probijao se 
B. kroz sve goleme poteškoće 
u svom razvoju od slikarstva 
i umjetničkog obrta do čiste 
arhitekture. Kao umjetnik i 
učitelj B. je znatno utjecao 
na nove generacije arhitekata 
Srednje Evrope, koja se po- 
slije svjetskog rata našla pred 
problemom: hoće li nova arhi- 
tektura biti puka tehnika ili 
umjetnost. B. se sam postavio na stranu umjetnosti, boreći 
se protiv arhitektonskog materijalizma i mehanizma, posta- 
vljajuči kao vrhovno načelo arhitektonskog stvaranja: 
čvrstu volju oblikovanja. Zacijelo su u obilnom životnom 
djelu B-ovu najznačajnije njegove tvorničke, industrijske i 
upravne građevine u Hannoveru, Berlinu, Düsseldorfu, 
Frankfurtu n. M., Hóchstu i Oberhausenu (koje sve od reda, 
kao vidljivi simboli strogo organizirana rada i njegova ritma, 
znače odlučnu prekretnicu u području suvremenog indu- 
strijskog građevinarstva). Uz njih treba istaknuti naselja u 
Henningsdorfu, Berlinu, Lichtenbergu, Berlin-Schóneweide, 
Altona-Othmarschen; blokove stambenih kuća u Diissel- 
dorfu, Spandauu, Beču; vile i privatne kuće. G. 1911—1912 
nastala je monumentalna klasicistička palača njemačkog 
poslanstva u Petrogradu. Iz područja crkvene arhitekture 
treba spomenuti zgradu opatije sv. Petra u Salzburgu 
(1924—1925), crkve Essen-Rellinghausen, St. Lambert i ose- 
bujnu »Dombauhiitte« na izložbi u Miinchenu 1922. Zani- 
mljive su i njegove građevine i vrtovi na izložbama u 
Dresdenu (1906), Bernu (1917), Minchenu (1922), Beču 
(1923), Berlinu (1924) i Parizu (1925). Za Zagreb izveo je 
B. nacrte za pregradnju kuće na uglu Jelačićeva trga i 
Jurišićeve ulice. B. je oko 1900 znatno utjecao na re- 
formu pozorišne dekoracije, na opremu knjiga i nove ti- 
pove slova, a naročito na umjetnički obrt i primijenjenu 
umjetnost. 


LIT.: F. Hoeber, P. B. (Mod. Arch., I.), Miinchen 1913; P. J. Cremers, 
P. B., Sein Werk von 1909 bis zur Gegenwart, Essen 1928. A. Sch. 


PETER BEHRENS, 
Max Liebermann 





PETER BEHRENS, 
Upravna zgrada I. G. Farbenindustrie Hóchst am Main 





BEHRING, Emil * 1854, 
T 1917, njemački medicinski 
stručnjak; u početku svoga 
djelovanja bio je asistent Ro- 
berta Kocha, g. 1894 profesor 
higijene na sveučilištu u Hal- 
leu, a 1895 u Marburgu. Za 
svoj stručni rad dobio je 
Nobelovu nagradu. B. ide 
među najistaknutije stručnja- 
ke na polju bakteriologije i 
imunobiologije; on je doka- 
zao, da se u serumu životinja, 
kojima se uštrca specifični 
otrov kužnih klica, stvaraju 
protuotrovi i da njihov serum 
djeluje kao lijek; tako je pro- 
našao način za proizvodnju 
seruma protiv difterije i teta- 
nusa, koji su kasnijim usavr- 
šavanjem postali nenadokna- 
diva sredstva u borbi protiv tih bolesti; osnovao je poznati 
zavod za serum (Behring-Werke) i postao osnivačem lije- 
čenja serumima. Radio je mnogo ispitujući imunitet i pro- 
širio u velikoj mjeri naše znanje o tom pitanju medicinske 
nauke. 

BIBL.: Gesammelte Abhandlungen zur čitiologischen Therapie von 
ansteckenden Krankheiten, 1893; Die Bekämpfung der Infektionskrank- 
heiten, 1894. A. Sq p L. T. 

BEHRMANN, 1. Adolf, iz Petrograda, organizator prve 
tiskare u Srbiji. To je bila »Tipografija« odn. KnjaZevsko- 
serbska knjigopečatnja u Beogradu 1831, kojoj je on bio 
prvim ravnateljem. G. 1831 štampao je obrasce, objave, 
zapisnike, putnice i sl, a 1832 prvu knjigu pod natpisom 
Srbska stihotvorenija. U. 

2. Walter, * Oldenburg 22. V. 1882, njemački geograf. 
Izučivši geografiju i matematiku bavio se isprva karto- 
grafijom, a kasnije je prešao na morfologiju proučavajući 
osobito Novu Gvineju, gdje je boravio 1912/13 i odakle je 
pohodio Kinu 1913/14. Od 1918 je profesor na sveučilištu 
u Berlinu, kartograf u Zavodu za poznavanje mora i glavni 
tajnik Zemljopisnoga društva, kojemu uređuje njegov list. 
Napisao je Der Sepik und sein Stromgebiet (1917), Im 
Stromgebiet des Sepik (1922) i Das westliche Kaiser-Wil- 
helms-Land in Neuguinea (1924). N.Z. 

ВЕНТЕКЕУ, Vladimir, Ж Vjatka 1857, + Moskva 1927, 
jedan od najvećih ruskih neurologa. Medicinu je svršio u 
Petrogradu 1878. G. 1885 profesor u Kazanu, 1893 u Petro- 
gradu, gdje je privatnim sredstvima osnovao psihoneurolo- 
ški zavod. Bezbroj je njegovih radova. Po njemu je nazvan 
jedan snop živaca u leđnoj moždini, jedna bolest hrptenice 
i jedan refleks na nozi. Poznata je njegova Objektivna 
psihologija, djelo, u kojemu je pokušao svesti duševni život 
na skup refleksa. Zamislio je Panteon u Moskvi, gdje se 
imadu sabrati mozgovi znamenitih Rusa, a njegov je bio u 
njemu prvi. 

BIBL.: Die Leitungsbahnen des Gehirns- u. Rückenmarks, Die Lehre 
von den Gehirnfunktionen, Diagnostik der Nervenkrankheiten, Psyche 
und Leben, Objektive Psychologie, Kollektive Reflexologie. 


LIT.: Dvorecky, Vladimir Bechterew, Münchener med. Wochenschrift, 
1923; Isti, 40-jühriges Jubiläum Vladimir Bechterews, M. m.W. 1926. L. T. 


BEHZAD, ж Herat oko 1440, umro oko 1526, jedan od 
najslavnijih perzijskih slikara. G. 1521 bio je imenovan 
ravnateljem vladareve knjižnice. On je oslobodio perzij- 
sku minijaturu od mongolske manire i uveo nove principe 
u kompoziciji. Imao je mnogo učenika, i njegov se potpis 
iza 16. st. vrlo često krivotvorio. Od njega je poznato vrlo 
malo originalnih djela. 

LIT.: F. R. Martin, The Miniature Painting and Painters of Persia, 
India and Turkey, London 1912; W. Schulz, Die persisch-islamische 


Miniaturmalerei, Leipzig 1914; Arménag Sakisian, La miniature persane, 
Pariz 1929. 


BEIELSTEIN, Felix Wilhelm, ** Bochum 30. I. 1887, nje- 
mački pisac, inZinir, geolog u Essenu (Ruhrsko područje). 
Rauch an der Ruhr (1930) nagrađen je iste godine kao 
najbolji industrijski roman. Kako se pisac isprva htio po- 
svetiti umjetnosti, učinio je znamenitog kipara njemačke 
kasne gotike (na prijelazu u renesansu) Tilmana Riemen- 
schneidera glavnim junakom romana Die grosse Unruhe 
(1936), podavši u tom djelu potresnu sliku svih peripetija 
reformatorske epohe. G. š. 


EMIL BEHRING 


340 BEIJERINCK — BEK 





BEIRUT, Luka 


(Orbis 


BEIJERINCK, M. W., Ж Amsterdam 1851, + 1931, nizo- 
zemski mikrobiolog. Po svršetku kemijskih i drugih priro- 
doznanstvenih studija u Delftu 1872 postaje najprije lektor 
botanike, fiziologije i fizike na poljoprivrednoj školi u 
Warffumu kod Groningena, 1893 profesor bakteriologije, 
a 1895 profesor opće mikrobiologije na Visokoj tehničkoj 
školi u Delftu. Mnogobrojnim radovima na području mi- 
krobiologije, naročito mikrobiologije tla, stekao je nepro- 
lazne zasluge za ovu nauku. G. 1901 izolirao iz vrtnog tla 
novu bakteriju (Azotobacter chroococcum), sposobnu da 
veže slobodni dušik iz zraka; dotada je bila poznata samo 
jedna jedina, ali anaerobna bakterija, s tako rijetkim oso- 
binama. Uz ovaj najveći naučni uspjeh imao je B. i mnogo 
drugih. Prvi je izolirao iz morskog pijeska svijetleću bakte- 
riju Photobacterium luminosum. M. G. 


BEIRA, 1. stara pokrajina (24.000 km?) u sjevernom dijelu 
Portugala od španjolske granice do atlantskoga primorja, 
dobrim dijelom planinsko područje (La serra Estrella 1993 
m), dobro natapana vodama, koje su plovne u donjem to- 
ku (Vouga, Mondego). Primorje je nisko i pokrito prostra- 
nim sipinama. Kasnije je B. bila podijeljena u primorsku 


(litoral), visoku (alta) i nisku (baixa), a sada se raspada* 


u pet okružja: Aveiro, Vizeu, Guarda, Coimbra i Castello- 
Branco. Žiteljima na sjeveru dobro uspijevaju žitarice, a 
drugdje se pored ratarstva bave i trgovinom, ribolovom i 
sitnom industrijom (šeširi, majolika). Glavno je naselje 
stari grad Coimbra. 

2. Lučki grad u portugalskoj koloniji Mocambique na 
istoku Afrike, na ušću rijeke Punguć u zatonu Masangni, 
25.000 stan. Modernoga je izgleda, s mnogo bankovnih i 
parobrodarskih agencija, osobito engleskih i portugalskih. 
Izgradnjom željezničkih pruga u unutrašnjost postala je 
B. vrlo važnom lukom za zemlje u zaleđu: za Nyassu, 
Zambezi, Rhodeziju i Katangu. D. Z. 

BEIRUT, primorski grad sa 170.000 stan., od toga 319/o 
muslimana, 28% grkoistočnih i 19% Maronita. Glavni grad 
autpnomne republike Libanon, ujedno sjedište vrhovnog 
francuskoga komesara za Siriju, najveća luka u Siriji, sijelo 
evropskoga kapitala. Željeznička pruga ga spaja sa Haura- 
nom, Damaskom i Alepom. B. je sijelo patrijarha, nadbi- 
skupa, kršćanskih misija, mnogih znamenitih zavoda, fran- 
cuskoga isusovačkog i američkog sveučilišta, središte arap- 
skoga novinstva i literature. U starom gradu su uske ulice 
i mnogi zdenci, dok su po obroncima Libanona sazidane 
evropske vile. B. izvozi svilu, maslinovo ulje, slatku koricu, 
pamuk, voće, sezam, grožđice, smokve, sapun, spužve i 
goveda, M. 5. 

Beirut, stari fenički Berytos, poznat još iz sredine 
2. tisućljeća pr. Kr. Odonda je u stalnoj trgovačkoj vezi 
s Egiptom, za vrijeme 'Thutmasa IIL, Amenophisa IIL, 
Aknatona, Ramzesa II. i t. d. Iza 12. st. je bez sumnje 
pod vlašću Amorićana. Poslije dolazi u vlast Egipta, Ale- 
ksandra Velikog, pa Antioha Velikog. Nakon toga osvojiše 
ga Rimljani (Agrippa) i ukrasiše divnim zgradama. August 
ga pretvori u vojničku koloniju (Iulia Augusta Felix Bery- 
tus). G. 529 pos. Kr. strada grad od potresa. G. 633 osvo- 
jiše ga Arapi; 1110 križari pod kraljem Balduinom L, 1187 
Saladin, a 1197 opet križari. G. 1291 egipatski sultan Melik 
el Ašraf uništi franačko gospodstvo u Siriji, a Beirut dade 
razoriti. Kasnije je duže vremena u vlasti Druza. G. 1763 


BEIRUT, Prizor s ulice 


terrarum) 


osvojiše ga Turci. Kada ga je 1831 zauzeo Ibrahim paša, 
sin Mehmeda Alije, nastali su radi toga novi zapletaji u 
t. zv. istočnom pitanju. G. 1840 bombardirala je englesko- 
tursko-austrijska mornarica ovaj grad, koji su onda Egi- 
pćani ispraznili. G. 1860 useli se u nj mnogo kršćana iz 
Libanona i odonda on postaje sve važniji. Poslije svjetskog 
rata Beirut je glavni grad francuske mandatske države 
Veliki Libanon (Grand Liban). SA. 

BEISAN, Beth-Sean ili Beth-San, gradić u sjevernoj Pale- 
stini u dolini rijeke Jordana. Ima 1500 st., muslimana. Spo- 
minje se već u davno vrijeme. Za vrijeme Seta I. pa do 
Ramzesa III. (1314—1198 pr. Kr.) pripadao je Egiptu. Za 
Davida I je Izraelcima. U klasično se vrijeme zvao 
sxvTozohis. U rimsko doba pripadao je helenističkoj deka- 
poli. U kršćansko doba bio je sijelo biskupa. — Sveučilišni 
muzej filadelfijski vršio je počevši od 1921 u B. iskapanja, 
otkrivajući građevine, kojih starost seže u 16. st. pr. Kr. 
Otkriveno je više hramova pa mnoštvo zlatnine i srebrnine. 
Iskopane su i grobnice i sarkofazi iz 12. st. pr. Kr. Isto tako 
su i u grobovima iz helenskoga, rimskoga i bizantinskoga 
doba nađeni krasni predmeti od alabastra i stakla. 

BEISSIER, Fernand, * Arles (Bouche-du-Rhóne) 1858, t 
Orange 1936, francuski književnik. Pisao je romane i no- 
vele, no najviše je poznat kao pisac libreta za operete. 
Tako je napisao La Lune (glazba od Audrana), Le Brillant 
Achille (u zajednici s Clairvilleom, glazba od L. Varneyja), 
Phrynette et Léda (glazba od J. Cléricea). 

BEJARAMO, Lazaro, * Sevilla, španjolski pustolov i 
pjesnik. U Canconiero General de Sevilla iz god. 1535 na- 
laze se njegove dvije pjesme. Kasnije je otišao u Ameriku 
i nastanio se u San Domingu. Tamo je izašao na glas po 
svojim epigramima i sentencama. Da se naruga svima oso- 
bama iz »Adelantamiento de Santo Domingo«, napisao je 
satiru Purgatorio de Amor. 


BEJDAVI (Násirudin Abdulah b. Omer), umro u Tebrizu 
685, glasoviti komentator Kur'ana. Rodom je iz Bejdà u 
okolici Siraza u Perziji, gdje je dulje vremena bio sudac 
(kadija). Po cijelom islamskom svijetu raširen je njegov 
zbijeni komentar Kur'ana, Envđrut-tenzil ve esrdrut-te'vil, 
u mnogo izdanja. MEER 

BEJOT, Eugéne, * Pariz 1867, francuski slikar. Učitelj 
mu je bio Jules Lefebvre. Prvi put je izložio svoje bakro- 
reze 1893 u Salon de la Socićtć nationale des Beaux-Arts. 
Glavni su mu radovi bakrorezi: Le Pont Solférino; Saint- 
Gervais; Montmartre, Notre-Dame; La Seine au pont des 
Saints-Péres (u obliku lepeze). Od albuma i knjiga spomi- 
njemo: La Seine à Paris; Squares et Jardins; Entr'actes de 
pierres; Du Ier au XXe arrondissement; Les Bateaux de 
Paris. 


BEK, 1. Viktor, Ж Beč 26. VII. 1888, glumac i redatelj. 
Učio glumu kod Prejca. U zagrebačkom kazalištu nastupio 
1909. Iza toga djeluje u putnim družinama, a od 1911 anga- 
žiran naizmjence u Osijeku, Varaždinu, Sarajevu i Splitu. 
Od 1928 je u Zagrebu, gdje je 1936 proslavio 25-godišnjicu 
umjetničkog rada. Igrao mnogo najrazličitijih karakternih i 
psiholoških uloga, iznoseći ih proćućenim realizmom. 5. В. 

2. Vinko, Ж Podravski Podgajci 1862, + Zagreb 1935. Da 
pobudi što veći interes za obuku slijepaca, izdao je Uzgoj 


BEK — BEL 


slijepaca (1888, prijevod od Entlichera) i Bečki 
zavodi za slijepe i naše potrebe (1889). G. 1890 
izdao je Početnicu sa Brailleovim slovima za 
slijepe i iste godine pokrenuo časopis Slijepčev 
prijatelj, koji od 1893—1899 izlazi kao Prijatelj 
slijepih i gluhonijemih. Tadašnja hrv. vlada, po- 
taknuta Bekovim radom, otvorila je 1895 u Za- 
grebu Zavod za odgoj slijepe djece, gdje je B. 
kao ravnatelj zavoda i stručni pedagog za slijepe 
postigao zamjerne uspjehe. Njegovom pobudom 
osnovano je u Zagrebu također i Društvo sv.Vida, 
kojemu je zadaća, da se brine za naše odrasle 
slijepce. U Zagrebu je uredio Dom slijepih ra- 
dnika (1898) i Dom slijepih djevojaka (1910). 
LIT.: A. Cuvaj, Građa za povijest školstva, II. izd., sv. 


X., Zagreb 1913; Glas nedužnih, Časopis za pedopatolo- 
giju i pedagogiku škola, sv. 7.—8., Beograd 1935. J.D. 


BEKERELIT  (becquerelit), uranski mineral. 
Kristalizira rompski. Kala se savršeno. Smeđe 
žut je. Pokazuje pleohroizam. Veoma je radio- 
aktivan. To je uranski hidroksid UOs.2H:O. 
Nalazi se s uranskim mineralima u rudniku Ka- 
solongo, Katanga, belgijski Kongo. Nazvan je 
po francuskom kemičaru Becquerelu. RE: 

BEKES, 1. županija u Madžarskoj, istočno od 
Tise, prema Korosu. Obuhvaća 3681 km? sa 
331.000 stan. Vanredno joj je napredna poljo- 
privreda, pa je ta županija jedna od najbogatijih u Ma- 
džarskoj. 

2. Grad u istočnoj Madžarskoj, na Bijelom Кӧгӧѕи, 
s 29.000 stan. JN; P: 

BEKESCSABA, grad u županiji Békés u Madžarskoj, sa 
57.886 stan. Važno željezničko raskršće. Ima razvijenu indu- 
striju (mlinarstvo, kobasičarstvo, tkaonice svile), poljopri- 
vrednu školu i državnu pastuharnu. NSE: 

BEKICA (Luzula), biljni rod iz por. sitovka (v.), trajne, 
travama slične zeleni, kojih listovi imaju na rubovima 
ili bar pri dnu plojke trepavičaste dlake. Mali, neugle- 
dni cvjetovi, združeni 
u naročite paštitaste 
cvatove, sastavljeni su 
od 6 kožastih listića 
ocvijeća, 3 prašnika i 
1 tučka sa nadraslom, 
jednogradnom plodni- 
com. Kod nas ima vi- 
$e vrsta, koje rastu 
većim dijelom u šu- 
mama, na pr. L. silva- 
tica (Huds. Gaud., 
L. nemorosa (Poll.) E. 
Mey., a manjim dije- 
lom po travnjacima, 
poljima i sl, na pr. 
L. campestris (L.) D. 
С. S. H-ć. 

BEKIJA, kraj u za- 
padnoj Hercegovini, 
sjeverno od Ljubuško- 
ga prema Klobuku i 
Širokom Brijegu. Be- 
kijsko polje ima oko 
40.000 jutara prvoraz- 
redne zemlje, ali ro- 
di rijetko, jer regula- 
cija vode (bujica) ni- 
je izvršena. Često na- 
vale u proljeće, kada 
je već polje zasijano, 
bujice u zatvorenu ko- 
tlinu, da voda ostane 
u polju dulje vreme- 
na, pa polje izgleda 
kao veliko jezero. U Bekiji su glavnija sela Broćanac, Dri- 
novci, Gorica, Gradac, Klobuk, Posušje, Rastovača, Ružići, 
Sovići i Vinjane. N. P. 

BEKOVINA, udikovina ili šibikovina, biljne vrste roda 
Viburnum L. iz porodice kozokrvnice (v.). Tom rodu pri- 
padaju drveta ili grmovi sa nerazdijeljenim ili krpastim 
nasuprotnim listovima i velikim, plosnim sastavljenim pa- 
štitcima sulatičnih cvjetova s 5 lapova, latica i prašnika 
i s podraslom plodnicom, iz koje nastaju jednosjemene ko- 

štunice. Kod nas rastu: 1. bekovina (V. opulus L.), u vla- 
žnim šumama, šikarama i sl., a njena odlika sa samim veli- 
kim neplodnim cvjetovima gaji se često u vrtovima i par- 
kovima (njem. »Schneeball«), 2. udikovina (V. lantana L.), 
u suhim brdskim šikarama i šumama na vapnenoj podlozi, 
i 3. lopočika ili lemprika (V. tinus L.), u zimzelenim šu- 
mama i makijama primorskih krajeva i otoka, svojstvena 
biljka šume crnike. S. H-ć. 

BEKTAŠI (bektašije), derviški red raširen medu jenji- 
čarima vezan uz ime Hadži Bektaš velije, koji je za sul- 
tana Orhana došao u Tursku iu islamu poučavao jenjičare. 
Kad je sultan Mahmut 1826 ukinuo jenjičare, zabranjen 
je bio i bektašijski red, te su se mnogi pristaše sklonili 
medu Arnaute, gdje taj red i danas živi. Bektašije su sljed- 
benici šiizma i u mnogočem se ne slažu s učenjem ostalih 
muslimana. 

BEKVA -— Vrba. 

BEL, 1. > Baal. 2. Jedinica u fizici > Decibel > Buka. 


BEL, Matej, Ж Očova 24. III. 1684, + Bratislava 29. VII. 
1749, slovački učenjak i polihistor. Pravo prezime mu 
je bilo Funtik. Bio je sin siromašnih roditelja. Učio je na 
školama u Lučencu i Banskoj Bystrici, a poslije teologiju, 
filozofiju, prirodne nauke i jezike na sveučilištu u Halleu. 
Isticao se znanjem hebrejskog, grčkog i latinskog jezika, 
Poslije sveučilišnih nauka vratio se u Slovačku. Kao evan- 
gelički svećenik upravljao je evangeličkom gimnazijom u 
Banskoj Bystrici, koji je zavod podigao na visok stepen. 
Zatim je postao župnik i upravitelj evangeličkog liceja u 
Bratislavi. Neprijatelji su ga uznemirivali i ocrnjivali, ali 
mu je palatin Nikola Pálffy isposlovao kod cara Karla VI. 
godišnju pomoć, da se posveti pedagoškom i naučnom 
radu, Radio je uglavnom na području teologije, filologije, 
povijesti i zemljopisa. Osim toga pisao je i djela pedagoška 
i liječnička. Pisao je latinskim, njemačkim, madžarskim i 
češkim jezikom, koji su tada Slovaci, osobito evangelički, 
upotrebljavali kao književni jezik. 

Napisao je više rasprava s područja latinskog, njema- 
čkog, madžarskog i slavenskih jezika. Izdao je latinsku, 
njemačku i madžarsku gramatiku. Tim se filološkim dje- 
lima najviše proslavio. Religioznu književnost obogatio je 
molitvenicima i prijevodom evanđelja na češkom jeziku. 
Napisao je više većih povijesnih i zemljopisnih radnja, 
To su osobito latinski pisana djela o Ugarskoj, Hungariae 
antiquae et novae prodomus, Adparatus ad historiam 
Hungariae, Notitia Hungariae novae historico-geografica. 


B. je bio i prvi novinar Ugarske. Izdavao je i uredivao 
u Požunu (sadašnjoj Bratislavi) latinski pisane prve no- 
vine, koje su se zvale Nova Posoniensia. Radi sjajnog 
obrazovanja i opširne naučne djelatnosti bio je još za 
života visoko cijenjen i kod kuće i u stranom svijetu, te 
je dobio plemstvo. Bio je član berlinske i londonske aka- 
demije i drugih naučnih društava. Dobio je i naslov car- 
skog povjesničara. Nazivali su ga velikim ukrasom Ugar- 
ske (magnum decus Hungariae). 

BELA, ruševine grada 
(Pusta Bela) na sjever- 
noj strani Ivančice ne- 
daleko sela Margečana 
u Hrv. Zagorju. Tu je 
bila opatija templara, 
pa se Bela kao njihov 
posjed spominje več 
1163. Kad je taj red 
1312 raspušten, pripao 
je grad ivanovcima za- 
jedno s posjedom, koji 
je bio medu največima 
u varaždinskoj županiji. 
Kasnije su nastali spo- 
rovi u pitanju vlasni- 
štva Bele, pa je opatija 
propala, no do danas se 
održao u zagrebačkom kaptolu naslov opata sv. Margarete 
od Bele. Podno starog grada nastala su kasnije dva dvora, od 
kojih je jedan napuštem, a drugi je sijelo baruna Ožegoviča. 

LIT.: I. Kukuljevié, Priorat vranski sa vitezi templari i hospitalci sv. 
lvana u Hrvatskoj, Rad 81—2. Z. D-i. 

BELA, ugarski (i hrvatski) hercezi i kraljevi iz roda 
Arpadova. 

1. Bela L, najprije herceg, a zatim kralj u Ugarskoj (1060 
—1063). Suvremenik je hrvatskoga kralja Petra Krešimira 
IV. i bana Dmitra Zvonimira, kome je dao za Zenu svoju 
kéer Jelenu (Ilonu). Kada je otkrivena urota njegova oca 

c Vaszolya (Vazula = 
Basilija),  zakonitoga 
nasljednika Stjepana Í., 
kojom se išlo za smrću 
sv. kralja i obnovom 
poganstva, Bela je s 
braćom prognan,a otac 
oslijepljen.  Probora- 
vivši u tuđini više go- 
dina vrati se Bela 1047 
na poziv brata Andri- 
je, koji je te godine 
sjeo па prijestolje. 
Brat mu preda u her- 
ceštvo trećinu države 
i ujedno ga odredi za 
nasljednika. Bela uži- 
va već onda vladarska 
prava: drži dvor, kuje 
novac i izdaje daro- 
vnice, a uz to zapovi- 
jeda kraljevom voj- 
skom. Rođenje Andri- 
jina jedinca Salomona 
i krunidba petogodi- 
šnjeg dječaka 1057 
unese razdor među 
.braću. U opravdanom 
strahu za život uteče 
Bela i vrati se opet 
1060, pomognut od Poljaka. Svladavši vojsku teško bole- 
snoga i od konja izgaženoga brata, koji padne u zaroblje- 
ništvo i naskoro umre, okruni se za kralja. Tada uguši 
posljednji pokušaj poganskih žreca i vidovnjaka, da unište 
kršćanstvo, oslonjeni na madžarske rodove u Potisju. 
Ugrožen od strane njemačkoga carstva, koje je dalo uto- 
čište Andrijinoj porodici, ponudi 1063 Salomonu priznanje 
kraljevske časti uz uvjet, da zadrži negdašnje herceštvo. 
Prijedlog je odbijen, i vojska Henrika IV. upadne u Ugar- 
sku. Tečajem rata umre iznenada Bela, a kralj Salomon 
prizna 1064 bratiću Gejzi herceštvo njegova oca. 

2. Bela II. (kao hrvatski kralj B. L), (1131—1141), sin 
Almoša (v.) i sinovac Kolomana. Kako je u mladosti oslije- 
pljen, nazvan je Slijepi. Još potkraj života Stjepana II. 
(IIL) određen mu je za nasljednika i oženjen Jelenom, kćeri 
raškoga župana Uroša. Na pobudu Jelene poubijani su na 
saboru u Aradu 1132 nekadašnji protivnici Almoševi, a i 
kasnije upravljala je ona državnim poslovima. Iste godine 
1132 suzbijen je na rijeci Šajo pokušaj Borisa, Kolomanova 
sina, kome to podrijetlo nije priznato kao zakonito, da se 
domogne s poljskom pomoći prijestolja. Time je vlast Bele 
napokon učvršćena, a opstanak je Arpadove dinastije osi- 





(Foto Gj. Szabo) 
BELA, Vlastelinski dvor 





GLAVA PO IMENU NEPOZNATOG 
HRVATSKO-UGARSKOG VLADARA 
IZ 12. STOLJEĆA 


(B. H6man, Geschichte des ungarischen 
Mittelalters, I., Berlin 1940) 


guran. Poslije teških gubitaka u korist Mletaka za njegova 
prethodnika 1125 uspije Beli opet zavladati primorskim 
gradovima, osim Zadra i otoka (o. 1133). Neuspjeh u po- 

gledu Zadra urodio je time, da se 

je taj grad crkveno otuđio nad- 

biskupu u Splitu, što je 1154 do- 
6%) velo do osnutka posebne nadbi- 
skupije na tlu mletačke Dalmacije. 
Uz mletačku vlast na otoku Krku 
vezana je 1133 prva pojava kne- 
zova krčkih, prozvanih u 15. st. 
Frankopani. Knez Dujam daje se tada u zaštitu Mlecima 
uz obvezu godišnjega danka. Za vrijeme Bele I. pojavljuje 
se i Bosna prvi put u vladarskom naslovu hrvatsko-ugarskih 
kraljeva pod imenom Rame (rex Ramae 1138), a Belin sin 
Ladislav postaje njezin herceg. Skršen bolešću umre Bela 
u dobi od 32 godine i ostavi za sobom tri malodobna sina: 
Gejzu, Stjepana i Ladislava. 

3. Bela III. (IL), od 1172—1196, unuk Bele II. i sin Gejze 
II. (T 1162). Kada su s dolaskom Stjepana III. (IV.) dokraj- 
čene 1163 borbe za prijestolje, postavi Stjepan 13-godi- 
šnjeg brata za hrvatskoga hercega. Još iste godine postane 
Bela sa svojim herceštvom glavni predmet mirovnih pre- 
govora između brata i cara Manojla. Car je doduše uspio 
da zaruči Belu sa svojom kćeri Marijom i da ga odredi 
sebi za nasljednika, ali nije mogao dobiti njegova herce- 
štva, premda je Stjepan ponavljao tu obvezu više puta 
tečajem svojih borba s carem (1164—1167). Poslije smrti 
pretendenta Stjepana IV. (V.) 1164 istakne car Belino pravo 
na krunu sv. Stjepana. Zanesen mišlju o obnovi staroga 
rimskog carstva car je želio s pomoću Bele ujediniti Bizant 
i ugarske zemlje. Namjera nije postignuta, niti je Beli ikad 
predana u upravu bizantska »provincia Dalmatia et Croa- 
tia« (1167—1180). Kada je Manojlo dobio sina, odrekao se i 
sam spomenutoga plana. Bela je morao zamijeniti čast 
despota s nižom časti cezara, a svoju zaručnicu s Agnezom 
(Anom) iz Chátillona, polusestrom caricinom. 

Ni njegov uspon do prijestolja poslije bratove smrti 
1172 nije bio lak. Prije svoga odlaska obvezao se ugovorom 
Manojlu, da će uvijek biti prijatelj i saveznik carstva. 
Kod kuće je našao protivnika u vlastitoj majci, koja je 
smatrala, da kruna pripada sinu Gejzi, i u nadbiskupu 
Luki, glavi crkve, koji je sumnjao u čistoću njegove vjere 
te je čak odbio da ga ovjenča krunom. Svoj odnos prema 
caru nije Bela promijenio do njegove smrti. Otpor nad- 
biskupov svladao je uz pomoć pape, a neprijateljstvo naj- 
bliže rodbine uklonio je 1177 izgonom majke i utamniče- 
njem brata. 

Nakon smrti cara Manojla 1180 oživljava B. odmah svoju 
vanjsku politiku. On osvaja zemlje, koje je car stekao 
1167, podlaže sebi bosanskoga bana Kulina i prima u svoju 
vlast Zadar, koji je otpao od Mletaka. U borbi, koja se 
vodila s prekidima od 1181—1193 uspjelo je Mlečanima 
zadržati otoke. G. 1182 pomogne Bela stranku carice-majke 
u Bizantu protiv nasilnoga Andronika. Prešavši granicu 
osvoji Beograd i Braničevo i oplijeni u zajednici s Kuli- 
nom susjedno Kučevo, a 1183, pomognut Nemanjom, na- 
padne Niš i Serdiku. On pokuša, da s rukom Teodore, 
sestre cara Manojla, dobije nesuđeno carsko prijestolje, 
ali ga u tome spriječi otpor grčkoga svećenstva. Osvojeno 
Pomoravlje vrati opet 1186 caru Isaku Angelu kao miraz 
svoje kćeri Margarete. Od toga vremena preuzima Bela 
baštinu bizantske politike na Balkanu i upućuje ugarsku 
ekspanziju na jugoistok. Naskoro će se uplesti u dina- 
stičke borbe u Haliču, prijeći 1187 Karpate i otkriti još 





SREBRNI DENARI 
BELE III. (IL) 





ZLATNI PEČAT BELE IV. (IIL) s povelje gradu Zagrebu od g. 1242 











BELA (VLADARI) 


jedan pravac slabijega otpora prema sjeveroistoku. Poku- 
šaj, da se tu učvrsti i da mlađem sinu Andriji osigura 
herceštvo, nije uspio. Osim dodatka kraljevskom naslovu 
Bela je predao time u zadaću svojim potomcima mnoge i 
uzaludne napore. 

Vladanje Bele III. ispunjeno je u Ugarskoj previranjem 
gospodarskoga života, koji je postepeno prelazio iz natu- 
ralnoga načina gospodarenja u novčani. Kao popratne po- 
iave toga razvoja probijale su sve jače crte novoga, stale- 
škoga društva, i naviještali se teški društveni sukobi. Opće- 
niti nemir oplodio je crkvu i dao joj neobičnu moć, a pro- 
budio je i različite kulturne potrebe i težnje. U takvim 
prilikama doveo je Bela do vrhunca neograničenu vlast 
patrijarhalnog vladara. Oslonjen na golemi zemljišni po- 
sjed, gotovo nenačet donacijama, pronašao je po primjeru 
Bizanta nova vrela prihoda, koja su ga uvela među naj- 
imuénije evropske vladare. Ni jednog od krunskih prava 

nije se još odrekao u 


korist drugih; samo 
on kuje novac i ubire 
carine. Zahvaljujući 


tome bogatstvu nije ni 
s kim trebao dijeliti 
vlast, a nju samu ure- 
dio je to svrsishodni- 
je i uzvisio je sjajem, 
koji je bio drugima 
nedostižan. S njego- 
vim nestankom odri- 
ješile su se društvene 
snage spona, koje im 
je nametnuo, i naglo 
su u korist velikog 
posjeda osiromašile 
krunu gospodarski, a 
politički je oslabile. 
Neposredno poslije njegove smrti napukla je i ona brana, 
s pomoću koje je htio uskladiti društveni tijek s interesima 
krune (> Andrija IL). Ukinuvši senioratski red nasljedstva 
uveo je primogenituru i odredio, da nasljednik prijestolja 
upravlja do smrti očeve hrvatskim kraljevstvom. Novi red 
učvrstio je i dvostrukom krunidbom prvorođenog sina Eme- 
rika, 1182 za kralja Ugarske, a 1194 za kralja Hrvatske i 
Dalmacije. 

Volja kraljeva nije bila skučena nikakvom zakonoda- 
vnom skupštinom; o bok mu stoji samo njegovo viječe. 
Vojska plačenika oslobada ga u znatnoj mjeri ovisnosti o 
plemstvu; on sam može diči 40—50 tisuča ljudi. Porast u 
vrijednosti kraljevskog novca kao i uredenje stalne kance- 
larije na dvoru dopunjuju promišljeno izgradeni sustav 
vladanja, Kulturne vrednote, u kojima se taj sustav izrazio, 
predstavljene su prekrasnom romaničkom palačom u Ostro- 
gonu i samostalnim povijesnim radom kraljeva bezimenoga 
notara. 

Vladavina Bele III. obilježava značajan kamen-medaš u 
povijesti Ugarske, ali njezina važnost nije manja ni u 
povijesti Hrvatske. Društveni se razvitak hrvatskoga na- 
roda našao na raskrsnici, i baš je Bela ubrzao onu pro- 
mjenu, koju nazivamo feudalizacijom hrvatskoga plem- 
stva, a koja je dovela do raspada staroga plemenskog 
ustrojstva, Kraljevskim donacijama odvajaju se od zaje- 
dnice suplemenika pojedini rodovi i od zastupnika ple- 
menskih interesa postaju predstavnici kraljeve volje. U 
vrijeme Bele III. izdižu se tri močna roda, koja če kroz 
stoljeća ponijeti na sebi povijest Hrvatske — knezovi 
krčki, bribirski i gorički (vodički). Bartol krčki dobiva 
1193 u baštinu modrušku županiju i kao vazal kraljev obve- 
zuje se na pomoč u vojsci. Nekako u isto doba postaje 
Miroslav, župan bribirski, gospodar istoimene župe, a Stje- 
pan iz roda Babonegova dobiva krajeve oko Une i Sane. 

Neuspjeh treče križarske vojne potaknuo je i Belu, da 
stavi na sebe znak križa, ali ga u pripremama zatekne 
smrt 23, IV. 1196. Svoj zavjet prenio je na sina Andriju. 

4. Bela IV. (IIL), od 1235—1270, sin Andrije II. Okrunjen 
jo$ kao djecak za »mladeg kralja« postao je 1220 herceg 
u Hrvatskoj (s naslovom: dei gratia rex et dux totius 
Sclavoniae). Stolujući u Krapini kuje svoj novac i sudje- 
luje živo u političkom razvitku države (> Andrija IL). 
Često je u zavadi s ocem pa ga je 1226 prisilio, da ga uzme 
za suvladara. U časti hrvatskog hercega zamijeni ga tada 
mlađi brat Koloman. 

Poslije očeve smrti okruni se po drugi put i u zajednici 
s bratom počne odmah odlučno raditi na obnovi kraljev- 
ske vlasti. Podižući na različite načine ugled vladara, koji 
je za Andrije II. duboko pao, i oduzimajući veliki dio 
nekad kraljevskih imanja plemstvu i redovima, izazvao je 
žestok otpor velikaša, koji je utjecao nepovoljno i na 
obranu zemlje od Tatara. U težnji, da Ugarsku okruži va- 
zalnim državama, B. je već na početku svoje vlade poveo 
aktivnu vanjsku politiku. On se proglasi kraljem Kumanije 
(danas Moldavska) i poduzme u Rimu 1238 korake, da mu 
se prizna isključivo pravo na osvojenje Bugarske. Njegova 
vojska dobiva tom prilikom povlastice križara, ali nije 
poznato, je li što i postigla. Cini se, da se taj pokušaj 
ograničio па prisvajanje bugarskog kraljevskog naslova. 
Veliki uspjesi, koje je herceg Koloman izvojštio u Bosni 
i Humu 1237, nisu bili trajni. Već 1240 nastupa ban Matej 
Ninoslav opet s nesmanjenom vlasti. 


Dok su primorski krajevi Hrvatske zauzeti unutrašnjim 
borbama, u kojima se 1239—1240 lomi moć kneza Domalda 
i omiških gusara — u vrijeme, kada Radovan izrađuje svoj 
divni portal u Trogiru — na istoku Evrope komešaju se 
pod naletom Tatara države i narodi. Bježeći pred osvaja- 
čima Kumani se 1239 naseljavaju u Ugarskoj, između Du- 
nava i Tise, i donose dragocjenu potporu kralju u njegovoj 
borbi s plemstvom. Zemlja, još više uznemirena dolaskom 
tih poganskih nomada, nije se mogla oprijeti golemoj 
vojsci Batu-kana, kada je u travnju 1241 došlo do odlučnog 
sudara kod mjesta Mohi na rijeci Šajo. B. je poražen, a 
herceg Koloman umre doskora od dobivene rane. Na svo- 
me bijegu bio je B. spreman na svaku žrtvu, koja bi mu 
mogla donijeti pomoći; austrijskom hercegu Fridriku II. 
odstupio je tri zapadne županije, a caru Fridriku ponudio 
je čak vazalsku prisegu. Sve je bilo uzalud. Tatari su se 
povukli tek onda, kad su u ožujku 1242 primili vijest o 
smrti vrhovnog kana. Za njima je ostala takva pustoš, da 
je državu trebalo graditi iz temelja. U stalnoj bojazni pred 
novim napadom Tatara, koji su postali neposredni susjedi 
Ugarske, B. je uložio toliko truda u obnovu zemlje, da je 
s pravom nazvan »drugim osnivačem države«. Da prilagodi 
obrambeni sustav novim potrebama, B. se miri s feudaliza- 
cijom zemlje. On razdaje posljednje ostatke kraljevskih 
dobara i omogućuje time stvaranje feudalne vojske kao i 
podizanje velikoga broja tvrdih gradova. Moć velikaša bila 
je u dotle neviđenom naponu, i B. je bio svijestan, od 
kolike je opasnosti ta neželjena posljedica usavršene Spo- 
sobnosti zemlje za obranu. On je i sam podizao tvrde 
gradove, često na pogo- 
dnom zemljistu, koje je 
zamjenom oduzeo ple- 
miću. Oslabljen položaj 
vladara nastojao je do- 
nekle popraviti oslonom 
na niže društvene vrste: 
malo plemstvo i gra- 
đanstvo. Malo plemstvo 
uzme osobito u zaštitu 
trećom obnovom Zlatne 
Bule 1267. U vezi s go- 
spodarskim reformama 
i naseljavanjem njema- 
čkoga stanovništva omo- 





бибі slobodni razvoj 
rađanstvu, koje će mu 
KRUNJENJE BELE IV. (III.) 8 de Е 
(Iz kronike І. Thuróczyja) u vlastitom interesu 
pružati svaku  materi- 


jalnu i vojničku pomoć. U Hrvatskoj nastaje od toga vre- 
mena čitav red slobodnih gradova, na čelu s općinom 
Gradec (1242), ali se kraljevim donacijama učvršćuje i 
prevlast plemićke oligarhije. 


Etnička obnova madžarskoga naroda, kroz koju je pro- 
šao prilivom kumanske krvi, odrazila se u porastu njegove 
ekspanzivne moći i otporu prema kulturnim tečevinama 
Zapada. Vojni su pothvati trebali prije svega privesti kraju 
dotadašnji razvitak, ukoliko je bio poremećen provalom 
Tatara. U Dalmaciji dovršava 1244 Dionizije, prvi herceg 
nekraljevske krvi u Hrvatskoj, s uspjehom borbu između 
Trogira i Splita. Taj se spor lokalne naravi proširio naj- 
zad u sukob pristaša i protivnika kraljevske vlasti. Među 
potonjima nalazili su se uz Splićane i ban Matej Ninoslav 
te humski knez Andrija. Iste godine 1244 svladao je B. i 
bosanskoga bana, dok se u miru, sklopljenom s Mlecima, 

morao odreći Zadra, koji mu se 1242 podložio. U ratu 
s Fridrikom austrijskim uspio je opet natrag steći odstu- 
pljene županije, ali je pogibijom Fridrikovom 1246 pokrenuo 
Pitanje o baštini porodice Babenbergovaca, koje je za nj po- 
stalo kobno. Težeći za tom baštinom naišao je na upornog 
takmaca u češkom kralju Pfemyslu Otakaru II. U prvi mah 
se činilo, da Belini napori ne će ostati uzaludni. Tek što 
mu je potkraj 1253 uspjelo osvojiti Bosnu i razbiti njezino 
teritorijalno jedinstvo, on je 1254 dobio požunskim mirom 
Štajersku. Novom pokrajinom upravljao je »mlađi kralj« 
Stjepan uz pomoć hercega i bana hrvatskoga Stjepana (iz 
porodice Gut-Keled). G. 1259 izgubljena je međutim Sta- 
jerska krivnjom njezina plemstva, sklonog Přemyslu, а 
Belin pokušaj odmazde svrši teškim porazom kod Kresscn- 
brunna 1260. Napustivši svoje planove na zapadu B. se 
odrekao uopće daljih osvajanja. U posljednjih deset godina 
iscrpljene su njegove staračke moći borbom sa sinom 
Stjepanom. Taj je 1265 iznudio od oca priznanje potpune 
samostalnosti, koju je 1269 utvrdio savezom s napuljskim 
kraljem Karlom Anjou. Savez je još učvršćen brakom 
njegove kćeri Marije s Karlovim sinom Karlom II. Dotle 
jedinstveno područje Hrvatske izloženo je u to doba znat- 
nim promjenama. Oko 1260 podijeljeno je ono definitivno 
u dvije banovine: slavonsku i hrvatsko-dalmatinsku, a 
istočne slavonske županije otuđile su se s vremenom ban- 
skoj vlasti. B. umre 3. V. 1270. 


5. Bela, mlađi sin Bele IV., herceg hrvatski 1261—1269. 
Kao »dux totius Sclavoniae, Croatiae et Dalmatiae« nalazi 
se do 1268 pod skrbništvom svoje majke Marije i bana 
Rolanda (1261—1267). Za ženu dobiva 1264 Kunigundu, 
nećakinju Pfemysla Otakara II. Dvorovi su mu u Zagrebu 
i Kninu. Kada je sam preuzeo vlast, pomaže ga ban Henrik 
Gisingovac. Tada uređuje vlastitu kancelariju na čelu 
s kninskim biskupom  Vladislavom i izdaje darovnice. 
Darujući selo Gorjan u vukovskoj župi knezu Ivanu od 
plemena Drusma polaže temelj moćnoj porodici knezova 
Gorjanskih. O Belinu ugledu svjedoči isticanje njegova 
imena mjesto kraljeva u ispravama dalmatinskih gradova. 
Umro je 1269. 

6. Bela, unuk Bele IV., herceg Mačve i Bosne (dux de 
Machow et de Bosna). Premda se s navedenim naslovom 
spominje tek 1271, ipak je već prije upravljao uz majku 
Anu, nosioca herceškoga naslova, oblašću svoga oca, kneza 
Rostislava Mihajlovića (t 1264). Pod njegovom se vlašću 
nalazi i ban Prijezda, gospodar središnje Bosne i Donjih 
Krajeva. Izloženi od 1264 napadima »mlađega kralja« Stje- 
pana, Ana i Bela sudjeluju na strani kralja Bele u više- 
godišnjoj borbi s njegovim sinom. Kada je Stjepana dopalo 
napokon 1270 prijestolje, borba je nastavljena. Ona se šta- 
više produžila i u 1272, kada se Bela spremao protiv Stje- 
panove udove i njegova nasljednika Ladislava IV. Ku- 
manca. Te je godine međutim ubijen od ruke Henrika 
Gisingovca. 


LIT.: Vj. Klaić, Povijest Hrvata, L, Zagreb 1899; F. Šišić, Pregled. 


povijesti hrvatskoga naroda, I., Zagreb 1920; J. Macürek, Dějiny Maďarů 
a uherského státu, Prag 1934 (s opsežnom bibliografijom); B. Hóman, 





(Foto R. Dolovšek) 
BELA KRAJINA, Kuće s bunarom (Kot pri Semiču) 

NOŠNJA HRVATA U BELOJ KRAJINI 
(Valvasor, Die Ehre des Herzogthums Krain, VI.) 


Geschichte des ungarischen Mittelalters, 1., Berlin 1940; K. Jireček, 
Dějiny národa bulharského, Prag 1876; Vl. Ćorović, Historija Bosne, I., 
Beograd 1940. J. š-k. 

BELA CRKVA, 1. grad u Banatu, na južnom dijelu želj. 
pruge Temišvar—Vršac, 9700 stan., Nijemaca, Srba, Ru- 
munja, nešto Madžara, Slovenaca, Čeha i Židova. B. C. se 
spominje 1332. 

G. 1876 postala je B. C. grad s uređenim magistratom i 
otada je počela lijepo napredovati. Osobito se razvilo 
vinogradarstvo. С. 1880 bilo je ondje od 3843 ha ukupne 
površine obrađenog zemljišta 2600 ha zasađeno vinovom 
lozom. Kasnije je vinograd ustupao mjesto drugim kultu- 
rama. Pored vinogradarstva stanovništvo se bavi ratar- 
stvom i ribarstvom. Tu je okružni i kotarski sud, gimna- 
zija, građ. škola i štedionica. P:P 

2. Stara crkva u selu Karanu (kod Užičke Požege). 
Crkvu je podigao za kraljevanja Dušanova (1331—1346) 
župan Brajan, čiji se lik, zajedno s likom njegove supruge 
i njegovih kćeri, nalazi naslikan u crkvi. Prvobitne su sli- 
karije dosta dobro sačuvane, a slikar, prezviter Georgije 
zvani Medoš, zapisao se u oltaru. Napose je zanimljiva 
slika Bogorodice Trojeručice, naslikana na pregradi ikono- 
stasa. V. P-e. 

BELAJ (slunjska krajina), selo sa starim gradom na brdu 
Šišku. Prvi su mu poznati gospodari vlastela Tomašiči. Na 
molbu Stjepana Tomašića potvrđuje 1481 kralj Matija 
Tomašićima njihove posjede na Korani i Kupi. Hrvatski 
ljetopisac Ivan Tomašić potomak je Belajskih Tomašića. 
Kad se Gašpar Tomašić poturčio 1535, darovao je kralj 
Ferdinand Belaj kapetanu Petru Kružiću. Kasnije se opet 
vraća u vlasnost Tomašića. Bez privole braće prodaje 
Pavao Tomašić grad Belaj s jednim konjem za 800 for. 
grofu Rudolfu Paradeiseru, po kojem ga naslijede 
štajerski grofovi Sauraui, a za njim hrvatski ple- 
mići Prešerni, podrijetlom iz Kranjske. Belaj poha- 
raše Turci, te je već 1658 zapušten. Zatim ga 
obnove opet grofovi Paradeiseri, vodeći tamo 
uzorno vlastelinstvo sve do utjelovljenja Krajine 
1768. Grad Belaj srušen je 1834. 

LIT.: R. Lopašić, Uspomena na put u Slunjsku krajinu 1865, 
Zagreb 1883. Mz 

BELAJ, Ferdo, * Stupnik 2. I. 1852, + Zagreb 3. 
XII. 1915, sveuč. profesor. Svršio teološki fakultet 
u Budimpešti, više bogoslovske nauke kao svećenik 
(1874) u Beču. Bio je vjeroučitelj u Karlovcu i Za- 
grebu (na gornjogradskoj gimn.), ujedno podravna- 
telj Plemićkoga konvikta, zatim profesor crkvenoga 
prava na hrv. sveučilištu (1884—1910) i apostolski 
protonotar. Napisao je veći broj članaka iz svoje 
struke i dobar udžbenik Katoličko crkveno pravo, 
Zagreb 1893, drugo prerađeno izd. 1901. Fr. H. 


BELA KRAJINA, međašna pokrajinica Slovenije, 
brežuljasta, prilično pokrivena ilovačom, većim di- 
jelom paprati obrasla kraška ravan (170—190 m 
nad morem), krajnji sjeverni dio panonskoga ni- 
skoga Krasa. Iz nje se dižu jedino Veliko Bukovlje 
(391 m) i prethistorijski znameniti Kučer (220 m). 
Na sjeveru je i zapadu ogradena visokim gorskim 

ZUPNA CRKVA MAJKE BOZJE SNJEZNE 
Gore: Naslon pjevalista; dolje lijevo: Kip sv. Stjepana kralja s glavnog oltara; 
dolje desno: Kip evanđeliste sv. Luke s oltara sv. Barbare 
(Fotografijski arhiv Hrv. akademije) 

ŽUPNA CRKVA MAJKE BOŽJE SNJEŽNE Glavni otlar presv. Trojstva 
Gore: Dva andela grbonoše; dolje: Dva atlanta (Samson i Heraklon) 


BELA KRAJINA 


rubom Gorjanaca (Peščenik 854 m), Roga (Mirna Gora 
1048 m) i Poijanskom Gorom, a od Hrvatske je dijeli tek 
korito Kupe svojim velikim koljenom od Severina do 
Kamanja. 7 

Iz početka živjela je hrvatskim političkim životom. Ali 
su je kasnije slovenski dinaste zajedno sa susjednim 
Žumberkom istrgnuli iz te sveze te je prenijeli u politi- 
čku, gospodarsku i kulturnu zajednicu Slovenaca. G. 1374 
prešla je od istarske grane goričkih grofova na Habsbur- 
govce, prema tome u sklop Austrije, te je imala posebnoga ze- 
maljskog poglavara. Kad je međutim 1533 bio Žumberak 
od nje odcijepljen, sjedinila se s pokrajinom Kranjskom. 
Ako to uočimo, bit će shvatljivo, zašto pogranična Kupa, 
koja je ovdje široka do 80 m, danas ima samo dva mosta, 
kod Vinice i Metlike, dok je s ostalom Slovenijom spaja 
čak sedam gorskih cesta. Isprva zavičaj samih kajkavaca, 
primila je dosta bjegunaca (uskoka) štokavskog i čakav- 
skog govora, naročito u svome južnom dijelu. Pod trajnim 
utjecajem slovenskoga jezika u rimokatoličkim crkvama, 
uredima i školama većina se pretvorila u Slovence. Kad 
je 1931 bila povećana žumberačkom općinom Radatovići- 
ma (15 sela, 2011 stanovnika), imala je 3061 Hrvata, t. j. 
11—12% svega stanovništva. Hrvati su gotovo svi grkoka- 
tolici, od kojih Zive u toj općini 1883 sa župama u Sv. Ne- 
djelji iu Dragama. Među tima ima pomiješanih još neko- 
liko stotina rimokatoličkih starosjedilaca sa župom u su- 
sjednom Oštrcu. Na vinorodnom zapadnom rubu ima ra- 
stresenih također 268 njemačkih Kočevljana. Bela krajina 
podudara se s granicama črnomeljskoga upravnog kotara, 
koji se dijeli na sudski kotar Črnomelj i Metliku. Na po- 
vršini od 585 km? živi i radi 27.300 ljudi u 11 upravnih i 
63 porezne općine te 275 mjesta s gradovima Metlikom i 
Črnomljem. Ime je primila u novije doba po bijeloj pla- 
tnenoj nošnji, što je žene uz Kupu ni danas još nisu sasvim 
napustile. Srednje dnevne temperature preko 20°C, koje 
traju gotovo sedam tjedana u godini, pružaju na prisojnim 
obroncima za vinogradarstvo pogodno tlo (metličko, se- 
mićko i črnomeljsko vino). U maloj tektonskoj depresiji 
južno od Črnomlja, koji je središte čestih mjesnih potresa 
(1896—1920 bilo je 120 udaraca), nalaze se slojevi smeđega 
kamenog ugljena. Sajmari i hodočasnici iz dalekih krajeva 
Hrvatske posjećuju belokrajinske sajmove i hodočašća kod 
Triju Fara blizu Metlike i na Žežlju iznad Vinice. 

LIT.: M. Malnerič, Tobolček, 1925 (bibliografija); Lj. Hauptmann, u 


Šišićevu zborniku, 1929; J. Rus, Opis puta Ill. kongresa slovenskih geo- 
grafa i etnografa, 1930. T: 


Povijesni dokumenti kazuju, da je Bela Krajina još 1091 
bila dio hrvatske države. I poslije toga njezino je stano- 
vništvo bilo još dugo vremena hrvatsko. U popisu župa 
zagrebačke biskupije od 1334 čitamo: »Isto tako crkva 
Svetoga Križa u Žumberku. Isto tako u Metliki crkva Bla- 
žene Djevice, matica okolo tvrđave. Njezine su podružni- 
ce crkva sv. Nikole u trgovištu, isto tako Marije Magda- 
lene, sv. Jakoba, sv. Vida i Svetoga Trojstva. Isto tako ma- 
tična crkva sv. Martina. Njezine podružnice kapela sv. 
Margarete, sv. Nikole u pokrajini Metliki. Isto tako ma- 
tična crkva sv. Petra u Črnomlju. Njezine podružnice: sv. 
Ivana Krstitelja u Dobliću i sv. Irineja. Isto tako matična 
crkva sv. Kralja Stjepana u Semiću, osnovana, kako se drži, 
od kralja Bele. Njezine su podružnice kapela sv. Marije 
Magdalene, isto tako sv. Primusa i sv. Ivana. Isto tako u 
Vinici, slično kao u pokrajini Metliki, matična crkva sv. 
Križa. Njezina podružnica kapela sv. Trojstva«. Njemački 
viteški red prisvojio je sebi kasnije ne samo svjetovnu, 
nego i duhovnu vlast u tim krajevima. Međutim narodni 
se karakter stanovništva nije mijenjao. U doba Lutherove 
reformacije naziva poglavarstvo općine Metlike svoj i Tru- 
barov jezik hrvatskim. Metlika je neko vrijeme bila gla- 
vno središte hrvatskih pristaša protestantizma. Tu su se 
28. VIII. 1559 sastali Stjepan Konzul, Antun Dalmatin, Ma- 
tija Smajić, Mato Vlahović, Ivan Kolonić i drugi. Kasnije, 
u drugoj polovici 17. st., veli Valvasor o žiteljstvu Bele 
Krajine: »Treći dio stanovnika (Kranjske) sastoji se od 
onih Hrvata, koji žive kod Metlike, Podbrežja, Vinice, 
Črnomlja i u mjestima okolo njih. Ti se opet posebno 
odijevaju, naime kao pravi Hrvati, kao što jeinjihov jezik 
pravi hrvatski« dr, 211). O Podbrežju ili Freyenthurnu veli 
isti Valvasor: »Ovdje svi nose hrvatsko odijelo, a isto je 
tako svuda raširen hrvatski jezik. Pod tu gospoštiju Pod- 
brežje spada i priličan komad zemlje, koji leži s onu stra- 
nu Kupe, gdje se nalaze neka lijepa sela, na pr. Trbuho- 
vići, Kosinić, Hlapnić, Stankovići s mnogim drugim seli- 

ma« (XL, 147). O Krupi na rijeci Kupi piše: »Ratari i se- 
ljaci, koji naokolo stanuju, govore hrvatski i odjeveni su 
kao Hrvati«. Okolo Vinice i Marindola opisuje potanko 
stanovnike, o kojima veli, da »govore hrvatski, a isto se 
tako i odijevaju«. U VI. knjizi u glavi »Von der Sprache 
und Sitten der Krabaten in Krain« veli, da su se Francuzi 
u njegovo vrijeme plašili »blistave hrvatske sablje kao lav 
plamena«. Za razliku od Kranjaca i Kočevljana Hrvati ne 
nose brade, ali zato imadu duge brkove. Vrlo su vješti 
konjanici. U boju pored sablje i puške upotrebljavaju i 
šestoper. Običaji su im isti kao i u Hrvata na desnoj 
strani Kupe. Imadu razvijenu narodnu poeziju. Pokraj 
mrtvaca pjevaju narikače tužaljke. Valvasor kaže na dru- 
gom mjestu, da Hrvati na Kupi hvataju rake fučka:jem. 
Snuboci kod Hrvata u Beloj Krajini idu prositi mladu uvi- 
jek u petak. Odgovor se daje u subotu. U nedjelju dolaze 
svatovi pred mladinu kuću. Pred njima je zastavnik sa za- 
stavom. Na koplju može se mjesto zastave vijati rubac ili 
ručnik, Na vrhu koplja nalazi se jabuka, u koju je zatak- 
nuto paunovo ili pijetlovo perje. Svatovi polaze u crkvu 
na vjenčanje pješice ili na 
konjima, Poslije vjenčanja idu 
svi kući mlade, gdje se obdr- 
žava gozba. Zastava se zabo- 
de pred kućom u zemlju. Ču- 
vari pomno paze, da tko ne 
bi zastavu ugrabio, jer bi to 
bila velika sramota. Na večer 
prije polaska na počinak mla- 
doženja raspleće jednu plete- 
nicu mlade, a mlada drugu. 
Ako je mladoženja prije go- 
tov, onda vele, da će prvo di- 
jete biti sin; ako je mlada 
Prije gotova, onda će im se 
najprije roditi kći. Mladože- 
nja izuva mladoj cipele i ča- 
rape, zatim joj sabljom skida 
vijenac s glave i zabada sa- 
blju u strop tako, da vijenac 
visi sa sablje. U svatovima 
bogatiji priređuju i konjske 
utrke. Među plesovima ističe 
Valvasor osobito ples, kod 
kojega plesači tako vješto vi- 
tlaju mačevima, da im se sva- 
tko mora diviti. 


U 18. i 19. st. poprima Be- 
la Krajina konačno slovenski 
karakter. Iz nje su izašli mno- 

(Foto dr. J. Adlešič) gi veliki Slovenci, a medu 
BELA KRAJINA, са njima i najveći slovenski pje- 
Snaša u zimskoj nošnji (Adlešiči) snik Oton Župančič. 

LIT.: Valvasor, Die Ehre des Herzogthums Crain, knj. II. i ХІ.; P. 
Grgec, Izgubljeni hrvatski krajevi u Kranjskoj, u kal. Napretku, Sara- 
jevo 1939; F. Rački, Popis župa zagrebačke biskupije 1334 i 1501. god., 
Starine 4., Zagreb 1872. P.G. 

Stanovnici Bele Krajine (Belokranjci) i jezično se i etno- 
grafski veoma razlikuju od ostalih Slovenaca, dok su na- 
protiv vrlo blizu govoru, životu i običajima susjednih 
Hrvata. Uzrok je tome geografski položaj Bele Krajine i 
etnički sastav njezina stanovništva. Ne samo da su Belo- 
kranjci odijeljeni od drugih Slovenaca širokim pojasom 
šume i brdima (Gorjanci, Kočevski hribi), nego je i dose- 
ljenje kočevskih Nijemaca prekinulo već od 14. st. gotovo 
svaku vezu njihovu sa susjednim Dolenjcima, naročito 
s Ribničanima, koji su im jezično najbliži. Sličnu jezičnu 
i kulturnu branu prema istočnim Dolenjcima — iako u 
mnogo manjoj mjeri — čine i doseljeni žumberački Uskoci. 
S druge strane rijeka Kupa ne dijeli Belokranjce toliko od 
susjednih Hrvata, a prema jednom dijelu zapadnih kajka- 
vaca, jaskanskim plješivičkim Prigorcima, nema, štaviše, ni- 
kakve prirodne granice. I historijski su događaji djelovali 
u istom smjeru, naročito doseljivanje Hrvata (i nešto Srba) 
preko Kupe. Te su seobe imale odlučan utjecaj na dana- 
šnju jezičnu i etnografsku strukturu Bele Krajine, premda 
ne treba podcjenjivati ni udio starih stanovnika, koji je 
zacijelo znatan, kao što je to obično kod svih seoba. 
Ramovš naziva belokranjski govor mješavinom hrvatskoga 
i slovenskoga i razlikuje tri dijalekta (četvrti srodan 
dijalekat, »kostelski«, ne ide strogo geografski u Belu Kra- 
jinu): 1. »šokarski« (govor »Šokaca« na sjeveru oko Se- 





(Foto R. Persetic) 
BELA KRAJINA, Svatovska povorka (Vinica) 


miča), 2. srednji (oko Črnomlja, s posebnim »poljskim« 
govorom oko Metlike), 3. južni ili »privrški« (uz rijeku 
Kupu, oko Vinice). Među prvom je grupom (»Šokci«) po 
svoj prilici najjače zastupan stari element, dok su druga 
dva dijalekta nastala pod jačim utjecajem čakavštine i 
štokavštine (sami seljaci u tim područjima kažu, da go- 
vore »hrvatski«, dotično »debelo hrvatski«, a semički ih 
»Sokci« nazivaju »Hrvati«). Danas je u svim tim dijalekti- 
ma vidljiv i utjecaj slovenskoga književnoga jezika naro- 
čito u fonetici. 

Slična podjela vrijedi i u etnografskom pogledu. I tu ima 
nekih (nevelikih) razlika između »Šokaca«, »Poljaca« (Me- 
tličana), »Poljanaca« (južni dio srednjeg belokranjskog di- 
jalekta) i »Privršaca« (Viničana, Adlešičana, Preločana). 
Najviše se od drugih razlikuju »Šokci« svojom jednosta- 
vnošću nošnje, uopće siromašnijim etnografskim inventa- 
rom i manjom konzervativnošću. Sve te lokalne skupove 
veže najviše negdašnja 
narodna nošnja od bi- 
jela platna i sukna, 
po kojoj su Belokranj- 
ci zacijelo i dobili ime. 
Unatoč sitnijim lokal- 
nim varijantama be- 
lokranjska nošnja je 
svagdje bila istoga ti- 
pa, koji i po materi- 
jalu, i po kroju, i po 
načinu ukrašivanja, i 
po nomenklaturi pri- 
pada gotovo sasvim 
među hrvatske nošnje 
panonske (nizinske) 
zone, a potpuno se 
razlikuje od tamnijih 
nošnja alpskoga tipa 
»crnih Kranjaca«. Opa- 
žaju se osim toga još 
utjecaji nošnja dinarske (planinske), a nešto možda i ja- 
dranske (primorske) zone. Koliko ima utjecaja sjeverno- 
panonskih (madžarskih) ili rijetkih alpskih (kišni plašt od 
trave), ti su posve jednaki i u hrvatskoj panonskoj zoni. 
Muško odijelo je bilo: košulja (robača) i platnene gaće 
s resama (bregeše, bragiše), remen ili širok ćemer od 
crvene kože o pojasu, lajb(e)k (prsljuk) od bijela domaćeg 
sukna s nekoliko pruga crvene, žute ili narančaste boje na 
donjem dijelu i s dva reda puceta, a na glavi kriljak 
(škriljak, škrlak, škriljava) širokih krila ili (kod »Polja- 
naca«) ćepica, slična ličkoj kapi; uz to zimi bijela suknena 
halja i isto takve hlače, ukrašene modrim gajtanima, kožuh 
s rukavima, velika halja (bunda), kod imućnijih i kao odi- 
jelo mladoženje na svadbi kapenak (kabanica, plajšč), duga 
kabanica s pelerinom od crna ili tamnomodra kupovna 
sukna. K tomu je pripadala torba s poklopcem od crvene 
vune, a za kiše (čak i u crkvu!) plašt od trave ili šaša. 
Žensko je odijelo bilo trodijelno: róbaca s ramenicama 
(oprtama) preko ramena, preko toga kratko oplečje (ro- 





(Foto K. Kocijančić) 
BELA KRAJINA, Predgrajsko kolo 

kavi), koje nije sezalo posve do pasa, sprijeda, platnen 
zastor (pregača), suknen crven pas ili duga crveno-crna 
tkanica, a kao nakit staklene koralde, džundž i igle na 
prsima. Zimska odjeća su bili dugi sukneni zabunci bijele 
boje i kožusi, ukrašeni na prsima i na leđima s malo crve- 
ne kože, obično i jedni i drugi bez rukava. Djevojke su 
na glavi nosile ukras u obliku dijadema (partu), a udate 
žene kapice (poculice), ukrašene čipkama i vezivom ili ple- 
tene mrežastom tehnikom (jalbe, jugle) u nekoliko lo- 
kalnih oblika (ističu se »poljanski« pocelj, posve sličan 
hrvatskoj posavskoj poculici, i semički puntek, zapravo 
samo vunen, ponajviše crven obruč s velikom koštanom 
iglom za pričvršćivanje kose na zatiljku), preko toga u obične 
dane bijela pecica, svezana pod bradom, a na blagdane veća 
peča, svezana na tjemenu. I muškarci i žene nosili su na 
nogama bijele vunene čarape (kopice), žene i nogavice 
(hlačice) od domaće vune, obične ili stupane u stupi, 
s podvežnjima pod koljenom. Obuća su kod muških bile 
čizme (škornji) ili opanki, pa cipele (čižmi), kod siroma- 
šnijih i drvene coklje, a kod žena ili jednostavne bijele 
vunene kopice ili opanci, cipele i coklje. Gotovo sva se 
ta nošnja izrađivala negda od domaćeg platna i domaćeg 
sukna, prelo se i tkalo na tkalačkom stanu (krosna, pl. n.), 
a ukrašivalo čipkama i vezivom. Ženska su opleća obično 





























Tle- na je. 


no, aj, 


BELA KRAJINA, Pjesma »Aj zelena je...« 





O Jeleno, vsa gora zelena, 

Nutri raste trava ditelina. 

Žela jo je spremlada devojka 
Zlatim srpom, belimi rukami. 
Nesla jo je svoj'ga bratca konjcem. 
»Pijte, jejte, moj'ga bratca konjci, 
Jutri bote daleč putovali, 

Čez te gore, gore visoke, 

Čez te vode, vode gliboke«. 


Črnomelj. Po 1. Saslju i 1. Navratilu 





bila vezena, s naročito karakterističnim smještajem veziva 
na ramenima (kao u Hrvatskoj kod draganićke i bistranj- 
ske nošnje, pa dalje na sjever kod drugih slavenskih, na- 
ročito kod nekih slovačkih, ukrajinskih i bjeloruskih no- 
šnja). Oko Vinice, Adlešiča i Dragatuša bili su vezeni i 
zastori i robače, ali zato u tom kraju nije odjeća bila slo- 
žena u toliko nabora kao u ostaloj Beloj Krajini. Nekad 
su — sudeći po jednoj staroj slici. N. Arsenovića — ru- 
kavi opleća bili nabrani poprijeko, kako je to običaj kod 
hrvatskih nošnja u okolici Pisarovine i Križevaca, dok se 
poslije za rukave kupovao poprijeko prugasti »vales« (vrsta 
platna). Jednostavne veziljske tehnike, štepanje i raličanje, 
bile su raširene s istim karakterističnim sitnim uzorcima 
i štedljivom primjenom kao i kod susjednih Hrvata pre- 
ko Kupe i Prigoraca, gdje su često i jedini način veza. Kod 
tkaničenja, treće vrste veza, javljaju se često ornamentalni 
geometrijski motivi (na pr. osmorokraka zvijezda), koji su 
— u drugoj tehnici — vrlo česti, na pr. kod nošnje šestin- 
skoga tipa. Posebne su tehnike bile kod vezenja jalba i 
pletenja jugla. Uz ove tekstilne vještine donedavna se sa- 
čuvalo u rukotvorstvu i nekojih ostataka iz velike starine, 
na pr. žensko lončarstvo bez lončarskog kola. Stara belo- 
kranjska kuća je prizemna, dotično pola na kat pola pri- 
zemna, na kosu terenu, podzidana, inače drvena i pokri- 
vena slamom, a smještena je s drugim gospodarskim zgra- 
dama oko četvorostranog dvorišta. 


BELA KRAJINA — BELAVIĆ 


Razmjerno su dobro — prema ostalim Slovencima — 
održani narodni običaji: šišano kumstvo, ženidbeni običaji 
s nekim karakterističnim elementima kod svadbe (zapreke 
svatovima, prenošenje mladenke preko praga u novu kuću, 
pozdrav svekrve, stavljanje muškog djeteta mladoj u krilo, 
darivanje mladenke, označivanje svatova »gospodom«, »ve- 
likim županima«, »banima« i t. d.), običaji naricanja (javka- 
nje) za pokojnikom i karmine, zatim godišnji običaji o 
Božiću (s mnogo čaranja i gatanja, posebnim božićnim kru- 
hovima, slamom, ostavljanjem goruće luči i čaše vina na 
stolu kroz cijelu badnju noć, obilaženjem kolednica i pje- 
vanjem kolednih popjevaka — koledovanjem i t. d.), o 
Uskrsu (šaranje pisanica). Među tim godišnjim običajima 
naročito se ističu ophodi sa »zelenim Jurjem« (mladićem 
ovijenim u zelenilo) na Jurjevo i obilaženje kresnica (lá- 
darica, ladavica), koje po selima ladaju od Duhova do 
Ivanja. Ovi su ophodi sa svojim posebnim obrednim po- 
pijevkama potpuno jednaki onima kod hrvatskih kajka- 
vaca. Uz sve te običaje pjevale su se stare popijevke i 
upotrebljavali stariji muzički instrumenti (uz različite vrste 
svirala, jednojnica i dvojnica, pastirske rogove i trube od 
kore, naročito još mješnice). Sačuvano je bilo još i ple- 
sanje različnih lokalnih vrsta kola (viničko, metličko, pod- 
zemeljsko i dr.) uz pjesmu i različne igre (metlički i črno- 
maljski most, rešetca, turn i t. d.) dijelom obrednog zna- 
čenja. Od starih vjerovanja ima još dosta čaranja i gatanja 
s brojnim posve slovenskim elementima, a poznata su i 
nekoja neljudska bića (vile, vilenjak, pózoj ili ázdaj, Vi- 
dovin i Vidóvina, natprirodna bića, po svoj prilici nastala 
prema historijskom licu Janu Vitovcu). 

Bogata je i belokranjska narodna poezija, od koje se 
jasno odvajaju po jeziku i sadržaju čiste slovenske popi- 
jevke, koje su — dobrim dijelom pod utjecajem crkve 
i škole — doprle u Belu Krajinu. Taj je slovenski nanos 
i ograničen gotovo na same nabožne, vojničke i vinske 
pjesme, a često po svom postanju uopće ne ide u pravu 
narodnu poeziju. Prave stare belokranjske popijevke, na- 
ročito obredne, pa one s epskom i baladnom sadržinom, 
dijelom u desetercu, posve su drukčije, a pokazuju vezu 
S hrvatskom čakavskom, štokavskom i kajkavskom poe- 
zijom. 

Bela Krajina etnografski je ne samo najzanimljiviji, 
nego i razmjerno najviše očuvan slovenski kraj, gdje ima 
nekojih ostataka iz starine, koji su rijetki drugdje, ne 
samo na slovenskom, nego i na hrvatskom području. Radi 
toga i radi svoga etničkog sastava Belokranjci su jednako 
važni za hrvatsku kao i za slovensku etnografiju. Ako se 
izuzme utjecaj slovenskoga književnoga jezika, škole, crkve 
i uprave, onda jezik i narodna kultura, a naročito poezija, 
` upućuju na tri glavne komponente u belokranjskoj etno- 
grafiji, koje bi se možda mogle — i kraj nedostatka dovolj- 
nih naučnih istraživanja i materijala, sa svim oprezom —- 
ipak već ovako označiti: 1. (najmlađa) komponenta dinar- 
sko-štokavska (na pr. upotreba i obradba vune, lička kapa, 
ćemer, dio poezije, naročito deseteračke, vjerojatno mje- 
šnice); 2. komponenta čakavska, dijelom primorska (dio 
poezije, možda i nešto obradbe vune); 3. (možda najsta- 
rija) komponenta kajkavska, jednaka ne samo kod susje- 
dnih južnih kajkavaca (nošnja, vezivo, dio popjevaka, na- 
ročito obredne), nego i kod udaljenih sjevernih (semičko 
nebijeljeno platno i »puntek«, nekoji motivi u poeziji, pa 
igre kao »most«, »rešćtca« i dr.). 

LIT.: I. Šašelj, Bisernice iz belokranjskega narodnega zaklada, I. i Il., 
Ljubljana 1905 i 1912; A. Sič, Narodne vezenine na Kranjskem, Il., 
Belokranjske vezenine, Ljubljana 1918; Isti, Slovenske narodne nose, 
Ljubljana 1927; F. Ramovš, Dialektološka karta slovenskega jezika, 
Ljubljana 1931; F. Marolt, Tri obredja iz Bele Krajine, Ljubljana 1936; 
M. Malnerič, Tobolček, Knjižni almanah B. K., Ljubljana 1925. В. B-ć. 

BELAMARIĆ, Vinko, Ж Šibenik 1874, + Šibenik 1917, 
učitelj u Krapnju i Šibeniku i poljodjelski pisac. Bavio se 
mnogo poljodjelskim i ribarskim pitanjima i bio na zadru- 
žnom tečaju u Trentu, što ga je priredilo tamošnje pokra- 
jinsko gospodarsko vijeće. Mnogo je surađivao u Narod- 
nom listu i Poljodjelskom vjesniku u Zadru, Hrvatskoj ri- 


|. ječi, Gospodarskom poučniku i Učiteljskom glasu u Šibe- 


niku. Pisao je najviše o ribarstvu, spužvama i koraljima. 
Izdao je Priručnik za ribare, ljubitelje ribarstva i ribar- 
skog obrta, Šibenik 1909. SO: 
BELANIC, Ante, Ж Mali Lošinj 1877, novinar i nacionalni 
radnik. Bio je urednik Laginjina glasila »Omnibus« u Puli, 
suradnik lista »Naša sloga« u Puli. Duže vremena bio je 
poslovni tajnik »Političkog društva za Hrvate i Slovence 
u lstri«. Iza toga je uredivao list »Materinjsku riječ« u 

Rosario de Sta Fe u Argentini. G. 1918 bio je urednik je- 
dinog tadašnjeg hrvatskog lista u Istri, »Pučkog prijate- 
lja« u Pazinu. Od 1927 živi u Zagrebu. м.в“ 

BELA РЕС, tal Fussine in Valromana (770 m), pogra- 
nična stanica u Gorenjskoj dolini (650 stan.) s glasovitim 
Klanškim jezerima ispod Mangarta (2678 m). 

BELAR, 1. Albin, * Ljubljana 21. II. 1864, T Polom 1. I. 
1939, seizmolog. Polazio je realku u Ljubljani do 1883, 
jednu godinu tehničku visoku školu u Grazu, a zatim 
sveučilište u Beču, gdje je položio ispit iz kemije, 1890—96 
poučavao na pomorskoj akademiji na Rijeci, 1896—1908 
na realci u Ljubljani. Od 1900 bio je kotarski, a 1909 
do 1918 pokrajinski školski nadzornik za njemačke škole 
u Kranjskoj. Zatim je živio u Vrščama na Bledu, a po- 
sljednjih 5 godina, kad je oglušio, u Polomu kod Ko- 
čevja. Katastrofalan potres u Ljubljani 14.—15. IV. 1895 
dao mu je povoda, te je 1897 osnovao u Ljubljani prvu 
seizmičku postaju u Austriji. Poslije smrti E. Gelcicha 
1899 postao je referent bečkog seizmičkog povjerenstva za 
Dalmaciju. O temeljima modernog promatranja potresa 
pisao je u izvještajima ljubljanske realke. 1900—10 bilo mu 
je trajnom potporom Kranjske hranilnice omogućeno izda- 
vanje mjesečne stručne revije Erdbebenwarte sa suradni- 
cima iz svih dijelova svijeta. 


LIT.: Izvestje ljubljanske realke, 1898; Erdbebenwarte, VIIL, 90; 
Belar, Denkschrift, 1910; Deutscher Kalender fiir Krain, 1914, 286. TR 


2. Leopold, Ж Idrija 27. X. 1828, + Ljubljana 17. VI. 
1899, slovenski glazbenik. Bio je učitelj u Cerknici, Bo- 
rovnici, Trnovom u Notranjskoj i kod Sv. Jakoba u Lju- 
bljani. Od 1877 do 1889 bio je školski nadzornik u Lju- 
bljani. Glazbom se bavio prije svega kao crkveni zboro- 
vođa i skladatelj crkvenih pjesama, kojih je najveći dio 
napisao u doba akomodiranja crkvene glazbe crkvenim 
propisima. Svjetovnih je skladba napisao vrlo malo. Nje- 
gove se skladbe odlikuju strogim poštivanjem harmonij- 
skih propisa i melodikom, koja je primjerena duhu sadr- 
žaja. 

Dr. Fr. Rakuša, Slovensko petje v pretekli dobi, Ljubljana 1890. 

BELA RUKA — Crna ruka. 

BELASCO, David, Ж 1854, + 1931, američki dramatičar i 
kazališni impresario. Kao putujući glumac počinje prera- 
divati i pisati drame, od kojih su najviše uspjeha postigle 
The Heart of Maryland (1895), Madame Butterfly (u su- 
radnji s Johnom Lutherom Longom, 1900), The Girl of the 
Golden West (1905). Dvije posljednje su poslužile Pucci- 
niju kao libreto za poznate opere. Ostavio je knjigu uspo- 
mena iz kazališnog života pod naslovom The Theatre 
through the Stage Door (1919). J. T-a. 

BELASICA, 1. planina na S od Dojranskog Jezera. Sagra- 
dena je od kristalastih škriljaca: filita, kvarcita, mramora, 
zelenih škriljaca, u kojima su jezgre granita. Na jugoza- 
padnoj padini javljaju se olovne rude oko sela Bašibosa 
i Organdžalija. Istaknuti su visovi Mejraba Kran (1273 m), 
Sečena Skala (1846 m), Visoka Čuka (1874 m), Poljo (1880 
m). Većim dijelom je pošumljena. Stočari iz okolice dolaze 
sa stokom na ovu planinu. 

2. Oblast u pogorju planine Belasice u Makedoniji, u 
kojoj ima dosta naselja sa 30—400 st, Po Herodotu je B., 
tadašnji Pangeon, bila naseljena još u prethistorijsko doba. 
B. se spominje i u našim ljetopisima polovinom 14. st. 
kao oblast sa selima i crkvama. P. V-ć. 

BELA STENA, sredovječni grad blizu Valjeva. Spominje 
se 1392 kao grad, koji je držao Nikola Gorjanski. Kada je 
despot Stevan Lazarević dobio od kralja Žigmunda ma- 
čvansku banovinu, prešla je i Bela Stena pod srpsku vlast. 
Ostala je, čini se, despotu Đurđu Brankoviću, ma da je 
ugovor u Tati predviđao, da se ima vratiti Ugarskoj. Turci 
su osvojili Belu Stenu 1458. M.J.D. 

BELAVA, planina u župi Torlaku, pirotski okrug, između 
doline Nišave—Bisterske Reke—Dervena, na SI od Suve 
Planine. Sastavljena je od karbonskih pješčenjaka, konglo- 
merata i donjo-krednih vapnenjaka, koji stvaraju go, 
kršovit greben. Na SI, duž rasjeda, izbile su andezitske 
mase. Vrhovi: Debeli Del (916 m) i Kardašica (946 m). 
Nešto šume ima na SI. Sjevernim podnožjem B. prolaze 
željeznička pruga i cesta Niš—Pirot. P. V-ć. 

BELAVIĆ, o. Placido, * Karlovac 23. III. 1868, crkveni 
pisac i historičar. Svršio je gimnaziju u Karlovcu, a bogo- 
sloviju u Baji. Službovao je u raznim mjestima u Hrvat- 
skoj i Vojvodini. U Chicagu (USA) bio je 12 godina 
župnik pa je osnovao hrvatske župe u New Yorku (1914) 

i u Milwaukee (1917). Surađivao je u brojnim listovima u 
domovini i u USA (Naša nada — Our Hope, Chicago). 
Izdao je 1905 djelo Basila Chamberlaina, Japanske pripo- 
vijesti, poslovice i t. d. (prijevod s engleskog). Napisao je 
Povijest samostana i župe vukovarske (1908, 2. izd. 1928), 
Crtice iz prošlosti Vukovara (1927), Našice, povjesničke 
crtice (1912), Sv. Bono, mučenik (1906). Velik broj crtica 
napisao je u dnevniku »Hrvatska straža«. К.Е, M: 

BEL CANTO (tal. »lijepo pjevanje«). Tim nazivom ozna- 
čuje se starija metoda pjevanja, koja se osobito brinula 
oko ljepote stvaranja tona kod pjevanja ljudskog grla. 
Tome nasuprot novija nastojanja u pjevačkoj obuci idu 
za tim, da pjevačevo predavanje imade značajke izražaja 
dramatske istine. Čar pjevanja po metodi bel canta treba 
uvijek rasuđivati kao posebnu estetsku vrednotu, koja ima 
redovno znatnu prednost, pa i onda, kad se radi o preda- 
vanju manje vrijedne glazbe. Ipak sa stajališta, koje traži 
istinski dramatski izraz u predavanju opernih pjevača, 
treba b. c. smatrati jednostranim. No dok b. c. ostaje je- 
dinim mogućim mjerilom kod rasuđivanja izvedaba starijih 
vokalnih kompozicija, koje su napisane upravo za takav 
način pjevanja, imat će i dalje svoj utjecaj i na rasuđi- 
vanje pjevanja umjetničkih popjevaka kao i solističkih i 
ensemble-prizora u glazbenim dramama, jer se i tu napo- 
kon radi o pjevnosti, kantabilnosti. 


LIT.: M. Reizer, B. C., Zagreb 1938; I. Lhotka-Kalinski, Tehnika pje- 
vanja, Zagreb 1940. B.A 


BELCARI, Feo, * 1410, + 1484, talijanski književnik iz 
Firence, autor pobožnih djela, među kojima je crkveno 
prikazanje Rappresentazione di Abramo e Isac (1449), koje 
je imao pred očima i odakle je uzeo neke motive Mavro 
Vetranović, pišući svoje Posvetilište Abramovo, ma da je 
to ipak potpuno originalno djelo sa znatnim odstupanjima 
od Belcarijeva. Matija Divković popularizirao je to isto 
prikazanje po Bosni, Hercegovini i Dalmaciji, uvrstivši ga 
u svoj mali Nauk krstjanski (1616), najrašireniju knjigu te 
vrste, koja je doživjela mnogo izdanja u 17. i 18. st. 

LIT.: F. B., Sacre rappresentazioni e laude, con introduzione e note di 
O. Allocco-Castellino, Turin 1920; F. Ceccarelli, F. B. e le sue opere, 


Siena 1907; M. Rešetar, Redakcije i izvori Vetranoviceva Posvetilišta 
Abramova, Rad 237, Zagreb 1929. . D-ié. 


BELCEV A, 1. Mara, ** Sevljevo 1868, bugarska pjesniki- 
nja. Gimnaziju je svršila u Trnovu, a književnost učila na 
sveučilištu u Ženevi. Pjevala je male krasne i skladne lirske 
pjesme objavivši 1918 knjigu stihova Na pragu stapki. Su- 
rađivala u časopisu »Zlatorog« i u zborniku »Mušal«. Veća 
knjiga njezinih odabranih pjesama izašla je 1930. Prevela 
je na bugarski Nietzscheovo djelo Also sprach Zarathustra 
i Die versunkene Glocke G. Hauptmanna. 

2. Jelisaveta — Bagrjana-Belčeva. 

BELEC, selo u župi Zagorje, kotar Zlatar, općina Budin- 
šćina, s 540 stan. (prema popisu iz 1931), južno ispod gla- 
vnoga vrha Ivančice, s ruševinama staroga grada Belca i 
dvije crkve. Grad B., jedan od četiri grada na južnoj strani 
Ivančice (Lobor, Oštre i Melengrad), spominje se kao »ca- 
strum Belech, Belch i Bieltz« od 1334 dalje. Sva je vjero- 
jatnost, da je sagrađen kao obrambena utvrda u poslje- 
dnjim desetljećima 13. st., ili već u vrijeme, kad je Henrik 
Güssingovac bio prvi put ban slavonski (1267—1270), ili 
dvije godine kasnije, kad je Zagorjem vladao kralj Oto- 
kar IL, a Henrik, postavši po drugi put banom, došao u 
njegov posjed. Kasnije je gospodar grada Fridrik Celjski 
od Sanecka, pa je zbog toga došlo do žestokih razmirica 
između njega i nasljednika Henrikova, »magistra« Petra 
Giissingovca (koji se zvao Herceg), kojemu je B. bio do- 
suđen 1334 presudom štajerskoga maršala Herdegena Ptuj- 
skog. G. 1399 daje kralj Žigmund B. zajedno sa cijelom 
zagorskom županijom Hermanu Celjskom. Poslije smrti 
Ulrika Celjskog (1456), s kojim je izumrlo u muškoj lozi 
pleme grofova Celjskih, držali su B. neko vrijeme nje- 
gova udovica iz roda despota Brankovića, ban Jan Vito- 
vac i njegovi sinovi. G. 1489 daruje kralj Matija Belec 
svomu sinu hercegu Ivanu Korvinu. Poslije njegove smrti 
gospodari su grada njegova udovica Katarina Frankopanka 
i njen drugi muž Juraj Brandenburški. Poslije su vlasnici 
grada Ivan Gjulaj, ban Benko Turoci i njegov sin Nikola, 
a poslije smrti Nikoline njegova majka Suzana Ratkajeva 
i njegove sestre. G. 1635 daruje kralj Ferdinand B. To- 
mašu Mikuliću Brokunovačkomu. Protiv toga darovanja 
uložiše prosvjed udovica Benka Turocija Suzana i njena 
kći Barbara, žena Vuka Erdóda, kapetana petrinjskoga. Po 
nagodi dan je B. 1639 na doživotno uživanje Suzani, dok 
je poslije njene smrti imao grad pripasti Tomašu Miku- 





liću, koji ga najposlije i dobije. Kad je njegov sin Aleksan- 
dar bio prognan iz zemlje zbog veleizdaje, dođe B. u vlast 
fiskusa, a 1658 kupnjom u posjed grofova Jurja i Nikole 
Erdóda. Poslije smrti Nikoline vlasnici su grada B. njegova 
kći Ana Barbara, žena grofa Dioniza Auersperga, i Adam 
Benko Ratkaj. G. 1720 B. je »kupil oberšlautnant Matačić«, 
koga su »ad 69-les annos kmeti poradi nasilja umorili«, a 
onda po ženidbama dolazi B. najprije u posjed obitelji Naj- 
šića i kasnije generala Jurja baruna Rukavine. Današnji je 
njegov vlasnik barun 
Amon Rukavina, vla- 
stelin u Novom Belcu. 
Ruševine grada B. dižu 
se na šiljatu i strmu, 
čunju sličnom grebenu, 
2:5 km sjeverno od da- 
našnjega sela. Pristup 
je veoma tegotam i mo- 
guč samo s jedne stra- 
ne. U jednoj prostoriji, 
koja se nalazi na naj- 
sigurnijem  mjestu, a 
služila je vjerojatno za 
stanovanje  gospodari- 
ma, sačuvali su se ostat- 
ci gotičkih prozora i 
dovratnika, dok su u 
nekim zidovima neka- 
dašnji prozori s klupa- 
ma pretvoreni u stri- 
jelnice. Na jednoj je 
strani kasnije prigrađen 
polukružni bastijon, — 
Grad je sagrađen u 
smjeru od sjevero-za- 
pada prema  jugo-isto- 
ku, a s obzirom na sku- 
čeni teren na vršku grebena, kojemu se morao prilagoditi, 
dosta čednih razmjera (otprilike 55 m dužine i 15 m 
širine). Imao je vjerojatno s izvanjske strane u svrhu obra- 
ne drveni trijem, što se razabira po uzdužnim užljebinama 
u zidovima, u kojima su bile učvršćene grede toga bra- 
nika. Stara gotička župna crkva sv. Jurja u Belcu, koja 
se spominje već 1334, a služi danas kao kapela, spada, 
kako veli Đ. Szabo, »među najzagonetnije crkvene građe- 
vine u cijelom Zagorju«. 

Na njenoj zapadnoj strani, na kojoj je i glavni ulaz 
u crkvu, nalazi se prostran četverokutni toranj, koji je 
prvotno morao biti obrambena kula, a građen je u dva 
razdoblja od različitog materijala (donji dio od tesanog, a 
gornji od lomljenog kamenja). Pored ostataka iz roma- 
ničkog doba nalaze se na njegovoj južnoj strani gotički 
prozor i strijelnice. Osmerokutni tornjić, koji počiva na 
toj staroj kuli, sagrađen je, dašto, kasnije. Ovoj je starijoj 
kuli prigrađena crkvica, lađa i svetište. U svetištu se saču- 
vao prvotni gotički svod na unakrsna rebra. Lađa je prije 
imala ravan strop, a tek kasnije nadsvedena je prilično 
surovim gotičkim svodom. U svetištu i lađi počivaju rebra 
na konzolama ukrašenima figuralnim ukrasom. Na sjever- 
nom zidu nalaze se dvoja zazidana vrata, od kojih jedna 
imaju gotički dovratnik. Sakristija je prigrađena kasnije. 
Ispred južnog ulaza sagrađen je u 17. st. slikovit portik. 
Od slikarija u crkvi sačuvali su se tek neznatni tragovi. 

Osim ove stare župne crkve bila je u B. na mjestu od 
nje dosta udaljenu, zvanom Kostanjevec ili Kostanjek, još 
i kasnogotička kapela Majke Božje Snježne s drvenim tor- 
njićem, koju je 1674 o svom trošku podignula Elizabeta 
Keglević, udovica Jurja Erdóda mlađeg. O postanku ove 
kapele priča stara, fragmentarno sačuvana spomenica be- 
lečke župe fantastičnu legendu, koju je priopćio Vj. Noršić. 


(Foto Gj. Szabo) 
GRAD BELEC 

Ali je ova kapela bila već od početka tako slabo građena, 
da ni neprestani popravci i dogradnje nisu mogli spriječiti 
njeno propadanje, pa je najposlije porušena, a na njenu 
mjestu sagrađena, zaslugom tadašnjega župnika Pavla Ku- 
neka, od 1739 do 1741 nova crkva, najljepši i najznatniji 
spomenik barokne umjetnosti u cijeloj Hrvatskoj. Opširno 
ju je i zorno opisao 1758 anonimni pisac u rukopisu De- 
scriptio Novae Ecclesiae Beatissimae Virginis Mariae sub 
Titulo ad Nives fundatae alias Bellechensis dictae (u arhivu 
Hrvatske akademije znanosti i umjetnosti u Zagrebu pod 
signaturom II. d. 198). Neobično nepravilni tlocrt svetišta 
i pobočnih dviju kapela svjedoči, da su pri novogradnji 
iskorišteni glavni zidovi starije kasnogotičke kapele. Vanj- 
ština je crkve dosta čedna i neugledna, toranj je nera- 
zmjerno visok. Uokolo crkve, kao glasovitog prošteništa, 
nalazi se cinktura s lijepim baroknim ugaonim tornjićima. 
U živom je kontrastu s čednom izvanjskom stranom crkve 
njena raskošna unutrašnjost. Arhitektonski okvir glavnoga 
oltara, koji ispunja cijelo svetište sve do njegova svoda, 
ima tri dijela. U donjem, u kojemu su lijevo i desno uz 
oltarsku menzu po jedna vrata, nalaze se postrance po 
jedan Atlant, lijevo Heraklo, a desno Samson, obadva za- 
ogrnuta lavljim kožama. U srednjem dijelu (koji ima spri- 
jeda četiri visoke korintske kolumne, a straga dvije polu- 
kolumne i dva pilastra u istom stilu te dvije kartuše) na- 
lazi se u sredini čudotvorni kip Majke Božje Snježne, 
okružen zlatnim zrakama i anđelima. Postrance nalaze se 
kipovi sv. Triju Kraljeva i kralja sv. Stjepana. Na stije- 
nama su lijevo i desno oltaru anđeli, koji nose grbove. 
Lijevi nosi grb Baltazara Bedekovića Komorskog, a desni 
grb njegove žene Rozalije Somogy, o kojih je trošku, kako 
svjedoči natpis, g. 1743 ovaj oltar bio podignut. Najljepši je 
gornji dio oltara s grupom sv. Trojstva, likovima sv. He- 
lene i sv. Rozalije i brojnim anđelima. Lijevi je pobočni 
oltar posvećen sv. Josipu, a dao ga je izvesti grof Ivan 
Cikulin Susjedgradski (f 1746, prije nego je oltar potpuno 
dovršen), čiji se grb nalazi na vršku. U sredini je oltara 
kip sv. Josipa, iznad njega polulikovi Bogorodice i Isusa 
okruženi anđelima. Na postranim velikim volutama, koje 
tvore glavnu oltarsku arhitekturu, nalaze se likovi apo- 
stola sv. Matije i sv. Ivana Evanđelista. Desni je pobočni 
oltar sv. Barbare, »Jezuševe zaručnice, paradižumske rožice, 
lepe duhe fijolice«, izveden o trošku zagrebačkog pod- 
župana Nikole Vojkoviča, a po svojoj gradi posve jednak 
lijevom. U sredini je kip svetičin, nad njim kip Krista, 
dok su na volutama lijevo kip sv. Marka, a desno kip 
andela (prije je na ovom mjestu bio kip sv. Luke, kojega 
danas više nema). Za ovim trim oltarima zaostaju znatno 
oni u pobočnim kapelama. U sjevernoj kapeli je oltar 
sv. Ružarija (podignut o trošku nadbiskupa kaločkog Ga- 
brijela Hermana Patačiča), a u južnoj oltar sv. Stjepana 
Prvomučenika, podignut o trošku biskupa Stjepana Puca 
Gotalovačkog, koji je i erkvu posvetio 12. VIII, 1750. Di- 
votno je djelo propovjedaonica, koja može stati ravno- 
pravno uz bok najljepšoj njemačkoj propovjedaonici u 
Wilheringu (izvedenoj gotovo u isto vrijeme), a možda je 
i nadmašuje. Na njenoj su ogradi reljefi, koji prikazuju 
Ples oko zlatnog teleta, San Jakovljev, Nojinu žrtvu palje- 
nicu, Jozuu i Kaleba, koji nose na motci golem grozd iz 
zemlje Hanaanske, kipovi Noema, Izaije i Jeremije, pa 

(Foto Gj. Szabo) 
BELEC, Unutrašnjost stare župne crkve 


gornja završna grupa Boga Oca, gdje daje na brdu Si- 
naju Mojsiji ploče svjedočanstva (lijevo lik Aronov, a 
desno Jozuin). Propovjedaonica je izvedena o trošku be- 
lečkog župnika Pavla Kuneka i podžupana Ignacija Bede- 
kovića Komorskog. Osebujna je živo obojena ograda pje- 
vališta, kojoj se u sredini nalazi Drvo Spoznaje s grbom 
porodice Vojkoviča, dok su lijevo likovi Bogorodice i 
Adama, a desno Eve i anđela. Likovi su povezani bujnim 
vijencima i cvijećem. Raskošan okvir ovom cjelokupnom 
kiparskom ansamblu (izvedenom od drveta, a bogato po- 
zlaćenom, posrebrenom i obojenom) tvori slikarski ukras, 
po kojemu tek crkvena unutrašnjost dobiva onaj jedin- 
stveni i savršeni sklad, kojim se odlikuje. Kanonička vizita 
iz 1742 kaže, da je taj slikarski ukras izveden na poticaj 
(a valjda i o trošku) Adama Najšića, protonotara hrvat- 
skog, dok autor pomenutog opisa crkve bilježi, da su pa- 
vlinski generali Stjepan Demšić, Andrija Mužar i Stjepan 
Erdódy dali nalog pavlinu Ivanu Rangeru (»celeberrimi 
illius temporis partibus in istis quoad recentem ad novam 
Italicam picturam, pictoris«), da islika crkvu i sakristiju 
svojim »ingenioso non minus ac praetioso penicillo«. Sli- 
kanje je trajalo tri godine, a izvedeno je po jednoj umno 
smišljenoj osnovi. Prikazani su na svodu svetišta: Sv. Troj- 
stvo kruni Bogorodicu; 
na svodu lađe: legenda, 
kako se Bogorodica ja- 
vlja iznad rimskog brda 
Eskvilina, pokrivena sni- 
jegom usred ljeta, rim- 
skom patriciju Ivanu i 
njegovoj ženi, koji, odje- 
veni raskošnim barok- 
nim kostimom, kleče is- 
pred bogate iluzionisti- 
čke arhitekture (vjero- 
jatno su to portreti Iva- 
na Najšiéa i njegove 
žene Cecilije Kristine, 
kćeri naprijed spomenutog, od kmetova ubijenog vlasnika 
grada Belca); četiri medaljona s prizorima Navještenja, 
Pohoda Bogorodičina Elizabeti, Rođenja Kristova i Po- 

(Fotografijski arhiv Hrv. akademije) 
BELEC, Nova crkva 


klonstva sv. Triju Kralja; na svodu iznad orgulja Prika- 
zanje Bogorodice u hramu s Joakimom, Anom, Simeonom 
i jednim levitom; na stropu kapele sv. Ružarija kolo an- 
dela; na stropu kapele sv. Stjepana: prizor kamenova- 
nja mučenikova; na stijenama kapela i lade figuralni i 








———— 


BELEC, Tlocrt nove Zupne crkve 


ornamentalni ukrasi; na stropu sakristije: prizori iz Sta- 
roga i Novoga Zavjeta (»biblia sacra vulgata«), simbolička 
znamenja i četiri crkvena učitelja, Grgur, Jeronim, Bernard 
i Augustin. U sakristiji se nalazi krasan stari ormar s figu- 
ralnim i ornamentalnim rezbarijama bogato polihromira- 
nim. Crkva ima pokaznicu iz 1755, jednu od najljepših u 
nas sačuvanih, ukrašenu sa stotinu dragih kamenova. 

LIT.: Gj. Szabo, Spomenici kotara Krapina i Zlatar (Vjesnik Hrvat- 
skog arheološkog društva, N. S. XIII.), Zagreb 1913—14; E. Laszowski, 
Grad Belec (Hrvatska Prosvjeta, XXII.), Zagreb 1914; Vj. Noršić, Crkve- 
ni spomenici gotičkog doba u kotarima Krapina i Zlatar (Katolički list), 
Zagreb 1916; Gj. Szabo, Sredovječni gradovi u Hrvatskoj i Slavoniji, 
Zagreb 1920; A. Schneider, Popisivanje i fotografijsko snimanje umje- 
tničkih spomenika godine 1938 i 1939 (Ljetopis Hrvatske akademije zna- 
nosti i umjetnosti, sv. 51. i 52.), Zagreb 1939 i 1940. A. Sch 


BELEC, Ivan. Ж Radomlje 3. IV. 1856, + Sv. Duh iznad 
Krškoga 9. VI. 1889, sociolog i publicist. Gimnaziju i bo- 
gosloviju učio u Ljubljani. Službovao u raznim krajevima 
ljubljanske biskupije. U »Slovenskom narodu« (1877—80) 
pisao političke članke o slavenskim narodnim pitanjima 
i zagovarao uzajamnost Slavena, a u »Slovencu« je obja- 
vio više socioloških članaka. Preštampani su spisi Кте- 
tom v pomoč (Ljubljana 1885) i Obresti v socijalnem oziru 
(Ljubljana 1889), u kojima je tražio otkup seljačkog zemlji- 
šnog duga i osnutak stalnih seljačkih domova. Svojim član- 
cima teoretski je pripravio put kršćanskom socijalizmu 
među Slovencima, ali ga nije organizirao, jer su mu to 
vjerojatno branili nerazumijevanje u vlastitom taboru, bo- 
ležljivost i rana smrt. 

LIT.: Lončar, Slov. biografski leksikon, I. A. P-c. 

BELEMNITI, fosilni glavonošci s dvije škrge u tjelesnoj 
šupljini. Oko ustiju imadu 6—10 ručica s hvataljkama. 
Ljuska im je jako razvijena. Dosežu duljinu i od 2.5 m. 
Živjeli su od trijasa do krede, u kojima danas predstav- 
ljaju provodne okamine. Kod nas su rijetki. U Dalma- 


ciji nađeni su u Malmu između Drniša i Vrlike. 
LIT.: R. Schubert, Geologija Dalmacije, Zadar 1909. 


BELEC — BELFAST 


BELEN (Belenus, rjeđe Belinus), keltski bog sunca, pošto- 
van u doba propadanja rimske vjere. Tertulijan (Apol. 
24 i Ad nat. II. 8) kaže, da je on naročiti bog Norika. 
U Noriku (kraj Celovca) nađen je jedan natpis s ime- 
nom tog boga. Međutim se većina natpisa našla u Akvi- 
leji i okolici. Pisac životopisa cara Maksimina zamjenjuje 
Belena s Apolonom i kaže, da se Akvileja, kad ju je 
Maksimin podsjedao, već htjela predati, ali se tome uspro- 
tivio konzularac Menofil rekavši, da bog Belen na usta 
žrecova nalaže, da Maksimina treba pobijediti. Zato su se 
poslije Maksiminovi vojnici hvalili, da se i sam bog Apolon 
protiv njih borio (Hist. Aug. Maximini duo 22, 1—2). Gla- 
vno mjesto Belenova kulta bila je svakako Akvileja, ali 
se poštovao i u Veneciji, a — sudeći po spomenutim Ter- 
tulijanovim navodima — i u Noriku. Tragovi njegova kulta 
vide se i u Riminiju, Rimu i dr. U Galiji se našlo razmjer- 
no malo natpisa, ali ima mnogo tragova (imena: Belenia, 


Belenos, Belena, Bellinus, Bellina, Belenatensis mons i dr.). 
LIT.: M. Ihm u PWR, III., 199. Z.D 


BELENZUK, narukvica od srebra, rjeđe pozlaćena ili od 
zlata. Nosi se na zapešću, a često na objema rukama. 
Napravljen je od 5 do 8 srebrnih lančića, koji su vezani 
za pafte (spone), a ove se opet skopčavaju većom sponom. 
Govori se i oblik: belénzuke, -à. Ista je riječ kao i proto- 
bugarska belčug, a odatle u novije vrijeme beočug. U na- 
rodnim se pjesmama spominje u ženskom nakitu. A.N. 

BELEROFONSKI VAPNENCI I DOLOMITI značajne 
su taložine gornjo-permske starosti, a nazvani su po rodu 
puževa Bellerophon. B. naslage najprije su ustanovljene u 
jugoistočnom Tirolu, zatim u Karnijskim Alpama oko 
Tarvisa i Paulara, u Julijskim Alpama kod Skofje Loke, 
u Hrvatskoj oko Brušana, Oštarija i Vel. Paklenice u Ve- 
lebitu, pa kod Metkovića. Azija imade slične naslage u 
području Salt Range. J. P-k. 

BELEROFONT (grč. BeMeoopovrns, Bellevogor)), u grčkoj 
priči sin korintskog kralja Glauka, unuk Sizifov. Zbog nekog 
ubojstva pobjegao je u Arg kralju Pretu. Kad nije htio uz- 
vratiti ljubav kraljici Anteji, ona ga optuži kod kralja, da 
ju je htio zavesti. Kralj ga pošalje svom tastu, likijskom 
kralju Jobatu, napisavši na pločice neke pogubne znakove, 
da ga pogubi. Ovaj se ne usudi ubiti ga sam, već mu naloži, 
da ubije Himeru. Belerofont je ubije uz pomoć svog krila- 
tog konja Pegaza. Kad je još iza toga svladao Amazonke i 
poubijao u zasjedu postavljene najhrabrije Likijce, uvidi 
Jobat, da je on božanskoga roda, i dade mu svoju kćer 
za ženu. Pjesnik Pindar kaže, da je poginuo tako, da ga 
je Pegaz zbacio, kad je htio uzletjeti na nebo. Po drugoj 
priči ubili su ga Ares i Artemida. Z. D. 

BELETINEC, selo u Hrvatskom Zagorju, u Topličkoj 
Gori, varaždinski kotar. Ima 1088 stan. Ugljenik B. daje 
smeđi ugljen od 6000—6500 kalorija. G. 1939 iznosila je 
proizvodnja 5576 tona, a prevozi se žicarom do želj. po- 
staje Krušljevca. — Posjed B. spominje se 1216, a u 16. 
st. pripadao je Batthyánima. Nekoć je B. imao župu, koja 
se spominje 1501. Današnja kapela potječe iz 14. st, a 
kasnije je bila pregrađivana. 

LIT.: Đ. Szabo, Kroz Hrvatsko Zagorje, Zagreb 1939. Z. D-i. 

BELETRISTIKA (od franc. belles lettres »lijepa knji- 
ževnost«), izraz, koji se još pogdjegdje upotrebljava za 
književnost imaginacije, t. j. koja je nastala stvaralačkim 
nadahnućem i suradnjom mašte, prema književnosti u 
širokom smislu, t. j. onim djelima, koja idu samo za ugla- 
vljivanjem naučne istine i iznošenjem činjenica. Danas se 
međutim u književnost u užem smislu ubraja sve ono, što 
je pisano lijepo, t. j. s oznakama ličnoga gledanja i uz 
suradnju mašte, iako nije samo maštom stvoreno (esej, 
putopis, romansirana biografija i t. d.), i to se označuje 
naprosto riječju književnost, dok se riječ beletristika upo- 
trebljava još tu i tamo u nešto sniženom značenju za 
romane i slično lakšega, »zabavnog« karaktera (ono, što 
se u tal. naziva letteratura amena), kao što su nekad kod 
nas književni listovi (na pr. Vienac) nosili podnaslov »za- 
bavi i pouci«. Izraz beletristika, koji je u upotrebi još u 
njem., češkom i kod nas (i još pogdjegdje), sve se više 
gubi i dobiva arhaičan (zastario) karakter. Lj. M. 

BELEZIK, planina sjeveroistočno od Kičeva, izgrađena 
od kristalinskih škriljevaca, visoka 1754 m, većim dijelom 
pod vegetacijom. P. V-ć. 

BELFAST, 1. glavni grad engleskog Ulstera u sjevernoj 
Irskoj, po broju žiteljstva (430.000) drugi grad na otoku, 
vrlo razvite industrije i žive trgovine, na širokom ušću 
plovne rijeke Lagan i u prostranom zalivu Lough, mo- 

derno uređen i opremljen. Kao središte engleskoga prezbi- 
terijanizma u Irskoj ima preko 50 protestantskih crkava, a 
od znanstvenih zavoda ističu se Royal Academy (1786) i 
Queens University (1845). Industrija prerađuje ponajviše 
domaći lan i konoplju i uvezeni pamuk, a znatna su i 
brodogradilišta. N.Z. 

2. Glavni grad sjeveroameričke savezne države Maine, 
leži u sjeverozapadnom kutu Penobscot zatona, ima dobru 
luku, Žitelji (oko 7000) se bave ponajviše ribarstvom i 
brodogradnjom. U blizini grada su kamenolomi granita i 
mramora. O. O. 

BELFIORE, općina u talijanskoj pokrajini Veroni; sje- 
dište općine, udaljeno od Verone 16.4 km, ima oko 1000 
stan. Nakon neuspjelog pokreta u Lombardiji 1848 protiv 
Austrije talijanski su rodoljubi, predvođeni od svećenika 
Tazzolija, snovali urotu, koju su austrijske vlasti otkrile, 
pa su u B. pogubile više zavjerenika, među kojima i neko- 
liko svećenika. 

BELFORT, glavni grad istoimenog okružja i jaka fran- 
cuska tvrđava na Burgundskim vratima u dolini rijeke 
Savoureuse, koja teče u Doubs, 360 m nad morem i usred 
600 m visokih utvrđenih brežuljaka, 46.000 stan. Grad ima 
pretežno vojnički značaj, ali mu je znatan također duho- 
vni, industrijski i trgovački život. Posjedovali su ga Habs- 
burgovci od 14. st.,a u francuskoj je vlasti od 1648. Utvrdio 
ga je Vauban, a iza 1873 izgrađen je kao moderna tvrđava. 
U ratu 1870—71 osvojiše ga Nijemci teškom mukom, u 
prošlom svjetskom ratu bijaše im velika smetnja, a u sa- 
dašnjem ga se domogoše u lipnju 1940 zaobilaznim putem. 


Znamenitost je grada u pećini isklesani ogromni lav, djelo - 


kipara Bartholdija, kao spomen na junačku obranu. М.2. 


BELGIJA (flam. Belgié, franc. Belgique). 


SADRŽAJ: Ime i položaj, 351. Geologija i morfologija, 351. 
Podneblje, 351. Vode, 351. Flora, 351. Stanovništvo, 352. Gu- 
stoča Ziteljstva, 352. Administrativna podjela, 352. Gospodar- 
sko stanje, 352. Promet, 354. Kulturne ustanove, 354. Povijest 
Belgije, 354. Ustav Belgije, 356. Belgijsko školstvo, 356. Bel- 
gijska književnost kao skupni pojam, 357. Belgijska književnost 
na AE MEC jeziku, 358. Belgijska glazba, 361. Belgijska umjet- 
nost, 361. 


Ime i poloZaj. Ime (Belgium), prvi put u Cezara, dolazi 
od imena keltskoga plemena (Belgae), koje je stanovalo u 
ovim krajevima prije dolaska Rimljana. Kasnije, u obliku 
pridjeva, dolazi ime u nazivu rimske pokrajine, provincia 
Belgica. Sjeverni je dio belgijske drZave ravnica, koja se 
poe od Sjevernoga mora na I, prema srcu srednje 

vrope. To je zemlja osrednjih humaka, koja se po geo- 
loškom sastavu i orografskim oblicima ne može izdvojiti 
iz sklopa sjeverne Francuske i srednje Njemačke. Prema 
tome nisu geografski razlozi odredili stvaranje ove države, 


koja postoji nezavisno od 1830. B. je područje dviju pri- , 


rodnih regija (evropske nizine i srednjoevropskoga gorja), 
dvaju naroda i jezika (Flamanaca i Valonaca) i dviju eko- 
nomskih krajina. 

B. graniči na SZ sa Sjevernim morem, na $ s Nizozem- 
skom, na I s Njemačkom i Luksemburgom, a na J s Fran- 
cuskom. Državna je granica duga 1444 km, i to morska 
66 km, prema Nizozemskoj 449, prema Njemačkoj 161, pre- 
ma Luksemburgu 148 i prema Francuskoj 620 km. Granica 
s Francuskom bila je uređena još za Luja XIV., s Nizozem- 
skom u ratovima za nezavisnost Ujedinjenih pokrajina u 
16. st, а s Njemačkom 1839, uz neznatno proširenje 1919. 

Geologija i morfologija. Zemlja se postepeno spušta 
s osrednjih uzvisina, koje se nalaze na JI (najviši vrh Bo- 
trange, 692 m), prema aluvijalnim ravnicama na SZ. Inače 
se geološki dijeli u dva dijela. Visinski dio (tek preko 
100 m) izgrađen je od primarnih i sekundarnih tvorbi, koje 
se protežu od sjeveroistočne Fran- 
cuske (Ardeni) prema sredini Nje- 
mačke. Ardeni su zapadni nastavak 
rajnskoga masiva, u velikom dijelu 
sjedište staroga bloka ispretrganih 
lanaca, u kojima je zastupano pri- 
marno doba, od silura do različitih 
naslaga devona i karbona. Ovaj je 
posljednji naročito razvijen na sje- 
vernim obroncima Ardena. Iznad 
karbona, ali samo na krajnjem Jl 
B., javlja se trijas i jura, dok je u 
ostalim zonama sekundarno doba 
zastupano samo kredom. Tim periodima pripadaju dakle 
tereni visinskoga dijela B., koji inače imaju jednoličan vanj- 
ski izgled, sa šumama i travnjacima; tek duboki obronci, 

što ih tvore velike rijeke, presijecaju površinu u vanredno 
slikovitim oblicima. Tu i tamo ima u vapnencu i tipičnih 
kraskih pojava. Pored ardenske platforme prostire se tako- 
đer zona trijaskih i jurskih bregova na granici Luksem- 
burga (u t. zv. belgijskoj Loreni) s još više pukotina i ra- 
znolikosti poradi češće izmjene vapnenačkih pješčara sa 
zonama lapora i pijeska. 

Po prilici s izohipse od 100 m prema S mijenja se vi- 
sinski izgled B. polako se spuštajući u valovitim brežulj- 
cima prema zoni nizina. Tu se (Hesbaye, Brabant, sjeverni 
Hainaut) nalazi glina i pijesak: tercijarna glina i kvarterni 
pijesak, koji ovdje, akumuliran eolskom akcijom, pred- 
stavlja plodno ratarsko tlo. 

Podno ove brežuljkaste zone, središta belgijske zemlje, 
slijedi zona ravnice. Tako se па 5, između donjeg toka 
Schelde i Maase, na prijelazu B. u Nizozemsku, prostire 
neplodna zemlja Campine, odlomak primitivne terase rajn- 
skog ušća, koji je sav od aluvijalnih pješčanika, nezgodno 
položenih na nepromočljivi željezasti konglomerat. Veći je 
dio ovoga kraja neplodna sipina i blato. U zapadnoj zoni 
ravnice zemlja je ustrajnim radom ljudi mnogo plodnija. 
Zadnji okrajak ravnice obalna je zona, udešena riječnim na- 
nosima i djelovanjem mora. To je nestalna i pomična linija, 
uglavnom ograđena prirodnim sipinama, visokim do 30 m 
(Coxyde) i širokim do 1500 m (Knocke). Iza njih i zaštićene 
od njih uvalile su se niske ravnice, ispod morske razine, 
samo ustrajnim ljudskim radom oslobođene od vode. 

Podneblje. U B. vladaju sve značajke oceanske klime, 
koje su naročito osjetljive poradi prevlasti morskih vje- 
trova s JZ i Z: umjerena promjenljivost temperature go- 
dišnjih doba, obilna vlaga, česte kiše, nebo gotovo uvijek 
prevučeno laganim velom oblaka. Srednje su godišnje tem- 
perature --10:39 С, zimi +3:1° С i ljeti +17:8% a ekstremne 
su temperature zimi —29:8 i ljeti +37% Kiša pada 195 
dana u godini i napada prosječno do 720 mm, u hladnim 
Ardenima i dvostruko. Najkišovitiji su mjeseci listopad i 
kolovoz, a glavno mnoštvo kiše dolazi s JZ i s J 

Vode. Izuzevši mali dio Hainauta, gdje izvire Oise, 
pritok Seine, sva B. pripada slivu Sjevernoga mora. Njome 
protječu od J prema S tri rijeke, koje dolaze iz Francuske, 
i to Maas (Meuse), Schelde (Escaut) i Yser. Maas je u 
svemu duga 925 km, a u B. samo 186 km. Teče ravnicom, 
često vrlo dubokim koritima. Pritoci su joj Lesse, Sambre 
i Ourthe. Sambre-Maas tvori značajnu industrijsku arteriju 
u smjeru 2-І. Schelde je glavna belgijska rijeka. Prima 
dvadesetak manjih pritoka, od kojih su najznatniji Lys i 
u rijeci Rupel udružene Demer i Nethe. Duga je 430 km, 
a u B. samo 240 km. Plima i oseka se na njoj opaža sve 
do grada Genta. Yser je pretežno belgijska rijeka (41 od 
73 km), a natapa krajnji 2 zemlje. Sve su ove rijeke u B. 
plovne cijele godine, jer se ne zamrzavaju zimi, a tok im 
je reguliran i spojen mnogim umjetnim kanalima. Ušće 
imaju u Nizozemskoj i Schelde i Maas. Morska je obala 
ravna, niska i pokrivena sipinama. Umjetni nasipi zašti- 
ćuju unutrašnje depresije od provale mora. Ovdje ima 
malo naselja, a najbolje su luke umjetno izgrađene 
(Ostende, Zeebrugge). Stoga je važnost lijepog estuarija 
rijeke Schelde i svjetske luke Antwerpena neprocjenjiva. 

Flora. U B. nema mnogo krajina za slobodnu vegetaciju. 
Nekada guste šume iz Cezarovih vremena dijelom su uni- 
štene, a dijelom zamijenjene slabim šumicama, ili su pre- 
orane u polja i livade. Ako se uzme u obzir poniranje 
obale i uništenje stare ardenske flore u glacijalnoj periodi, 
onda sve to, zajedno s ljudskim radom, objašnjava siro- 
maštvo i jednoličnost belgijske flore, koja se nadovezuje 
na vegetaciju jugozapadne Francuske i nastavlja čak u 
baltičkoj zoni. Samo je jedna vrsta izrazito domaća, Bro- 
mus arduennensis. 

Ivan Massart potanko je proučio i razvrstao floru obal- 
nih krajeva. Ondje raste Ammophila arenaria, osobito u 
udubinama između pješčanih humaka, gdje se nalazi i 
grmlje Salix repens i Hippophač rhamnoides; ponešto su 
zastupane biljke vlažnih terena, naročito na ušćima rijeka 
(Antropis maritima, Glaux maritima, Artemisia maritima). 
U ostalim je dijelovima zemlje raširena Calluna vulgaris, 
u vlažnim krajevima i Erica tetralix; u močvarnim kraje- 
vima prevlađuju mnoge nordijske vrste, dok se sjevernjački 
karakter najjače osjeća u Ardenima (Lycopodium alpinum, 
Corallorrhyza innata, Trientalis europaea i t. d.). Inače su 
glavne vrste, koje se upotrebljavaju u pošumljivanju, 
bukva, škotski bor, jela, hrast, kesten i dr. 

(A. Demangeon, Belgique, Pays Bas, Luxembourg) 


Stanovništvo. U B. žive dva naroda: Flamanci (54%) i 
Valonci (45%). Valonci su romanizirani Kelti, koji su prije 
2000 godina stanovali između izbrežine Artois i ušća Rajne, 
ali su početkom srednjega vijeka za općega pokreta na- 
roda bili potisnuti u Ardene, gdje ih je gorska sredina 
obdarila većom okretnošću duha. Prema njima su Flamanci, 
ogranak donjonjemačkoga podrijetla, sporiji i konzerva- 
tivniji. I ovi su dugo živjeli u sferi francuske kulture, no 
od polovine 19. st. budi se u njih pokret za samostalnost 
i ravnopravnost s Valoncima. Danas je B. podijeljena je- 
zično u dva teritorija, a dijeli ih gotovo kroz vjekove ne- 
promijenjena crta, koja ide od 1 prema JZ polazeći od 
Maastrichta pa na S od Bruxellesa hvatajući gornjim tokom 
rijeke Lysa francusku granicu. Površina valonskoga teri- 
torija nešto je veća, ali brojem stanovnika manja, jer su 
njezini planinski krajevi na J rjeđe naseljeni. 

Francuski jezik Valonaca ima odavna prvenstvo kao jezik 
kulture, ukoliko se njime danas služe u književnosti, u 
novinama, u kazalištu i u svakoj kulturnoj manifestaciji. 
Ali flamanski narodni osjećaj, jak brojem ljudi i slavan 
regionalnim tradicijama, postao je sve uvažavaniji poslje- 
dnjih decenija, te je flamanski pokret izvojevao svoj jezik 
u školama svoga područja, flamansko sveučilište u Gentu, 
a osim toga je isposlovao i to, da se zakoni izdavaju u 
dva jezika s punom ravnopravnošću i da su uvedeni dvo- 
jezična moneta, marke, imena ulica i t. d. Tako se sada u 
svim uredima upotrebljava na flamanskom teritoriju samo 
flamanski jezik, a na valonskom francuski. Kolikogod je 
ovaj narodni dualizam osjetljiv u čitavom javnom životu 
belgijske države, ipak je državno jedinstvo bilo osigurano. 
Političko jedinstvo Valonaca i Flamanaca, koje se je for- 
miralo u 15. st, a koje se održavalo i kasnije, i protiv 
volje samih naroda, pod stranom vlašću Španjolske, Austri- 
je, revolucionarne Francuske, trajno se utvrdilo unatrag 
stotinu godina u državnoj nezavisnosti, za koju su i Va- 
lonci i Flamanci pokazali volju i spremu da je brane. 
Osim toga ovoj simbiozi pogoduje i ekonomski život, koji 
proizlazi iz uzajamne dopune i izmjene valonskoga rudar- 
stva i flamanskoga ratarstva. Takvo je bilo stanje do 1940. 

Vjerski je momenat imao veliku važnost u prošlosti ovih 
naroda. Njihov zajednički otpor protiv protestanata znatno 
ih je zbližio. On je spriječio Flamance, da se združe s pro- 
testantskim srodnicima u Nizozemskoj. Stoga je B. kato- 
lička zemlja, izuzevši 30 do 40 tisuća protestanata i 3000 
Židova. 

Gustoća žiteljstva. Na 1 km? stanuje prosječno 247 ljudi. 
Nigdje u Evropi nije gustoća veća. Najgušće je naseljen 
Brabant (464), a najrjeđe Ardeni (53). U industrijskom 
kraju Ličge-Seraing-Namur gustoća je 700, a zapadno od 
Namura, oko rudnika ugljena, i 800. Niz velikih industrij- 
skih gradova ide od Maastrichta preko Hasselta, Louvaina 
ili Lówena, glavnoga grada Bruxellesa i Aalsta do Tour- 
naya, a za trgovinu su povoljno smješteni gradovi Ant- 
werpen, Gent i Brugge, dok su naselja na obali (Knocke — 
La Panne) kupališna mjesta. Trećina Belgijanaca stanuje u 
gradovima. U zemlji je malo nepismenih (13%). 

Administrativna podjela. Belgija se sada dijeli admini- 
strativno u devet pokrajina. Flamanske su Antwerpen, Za- 
padna Flandrija (glavni grad Brugge, franc. Bruges), Isto- 
čna Flandrija (Gent, Gand), Limburg (Hasselt), valonske 

su pokrajine Hainaut (gl grad Mons), Liège, Namur i 
Luksemburg (gl. grad Arlon), a jezična granica siječe Bra- 
bant, u kojemu se, čak više nego u glavnom gradu drža- 
ve, miješaju dva inače tako izrazito odijeljena narodna 
elementa. Ova se podjela naslanja uglavnom na staru hi- 
storijsku podjelu iz srednjega vijeka, štoviše, u nekim se 
krajevima ljubomorno čuvaju još i danas neke posebne 
povlastice i autonomije. Tako se kao zasebne jedinice 
spominju Ardeni, belgijska Lorena i niski Luksemburg, pa 
Condroz, Pays de Herve, Hainaut, Hesbaye, Campine 
i t. d, kao što to biva i svagdje drugdje, pa i kod nas 
(Posavina, Gorski Kotar, Ravni Kotari). 

Flandrija i Brabant bijahu od početka novoga vijeka 
središte trgovine sa sjeverozapadnom Evropom, pa su u 
ono vrijeme, kao i Italija, postigli procvat u slikarstvu 
(Brugge i Antwerpen). Posljedica je i blagostanje, koje se 
razvilo radi trgovačkih veza s novootkritim zemljama 
preko oceana. Kad se početkom 17. st. sjeverna Nizozem- 
ska odvojila od Španjolske, ostade pod njom samo južna 
Nizozemska, a to je današnja B. Otada je među ovim 
odijeljenim zemljama bila opreka politička i vjerska. God. 
1830 proglasila se B. samostalnom i neutralnom kraljevi- 
nom, koja je u miru brzo procvala i ojačala. Ona je 1885 
proglasila protektorat nad Kongom, koji je od 1908 nje- 
zina kolonija Nakon prošlog svjetskog rata dobila je 1919 
od Njemačke Eupen i Malmćdy (oko 1000 km? i 60.000 
stan), a u Africi je dobila g. 1922 od Lige Naroda Као 
mandatno područje Ananda i Urundi, dijelove bivše Nje- 
mačke Istočne Afrike (54.000 km? s oko 4 milijuna žitelja). 

Gospodarsko stanje veoma je povoljno. Na njemu po- 
čiva moralna i materijalna sigurnost belgijske države. Gla- 
vni su izvori blagostanja u bogatstvu ratarskoga i mineral- 
noga tla zajedno sa silnom industrijom i trgovinom. Povolj- 
no podneblje, obilje i sretna raspodjela vode kao i plodno 
tlo te marljivost stanovništva, koje je zavidnom ustraj- 
nošću znalo i najslabije krajeve (na pr. Campine) pretvoriti 
u plodne, pridoniješe velikim gospodarskim uspjesima. U 
poljodjelstvu se postizavaju odlični uspjesi, jednako u 
stočarstvu i rudarstvu. B. je po gustoći željezničke mreže 
prva zemlja na svijetu, a u proizvodnji ugljena, industriji 
i trgovini odmah za Velikom Britanijom. 

Značajno je gospodarsko područje u šumarstvu i sto- 
čarstvu goroviti dio B. na J, premda ima jednu jedinu 
glavnu željezničku prugu (Namur—Luksemburg). Drugo je 
područje u gorju Ardenima i njegovu podgorju, gdje su 
bogata ležišta ruda i slojevi ugljena. Srednja i niska 
središta su poljodjelstva i svakovrsne industrije, osobito 
za tekstil i čipke. Ovdje hrane zemlja i stoka, šuma i ribo- 
lov jedan milijun ljudi, jer je gotovo polovina tla pod 
oranicama i vrtovima, od prilike trećina pod livadama i 
pašnjacima, gotovo petina pod šumom, a tek je desetina 
zemlje pusta i močvarna. Tlo je najvećim dijelom u ru- 
kama malih posjednika, koji nastoje izbiti iz njega što 
veću korist. Najviše se siju žitarice, osobito pšenica (Har- 
naut) i ječam (Brabant), a zob u srednjoj B. i na višim 
položajima Ardena. Kultura i industrija lana znatno je 
oslabljena zbog krize domaće tekstilne industrije, uopće 
i konkurencije pamučne industrije, ali se diže industrija 
šećera. Duhan se goji u Zapadnoj Flandriji, Hainautu i 





BELGIJA 


PRILOG U BAKROTISKU 72 





Gore: DVORAC KLEYNDAEL KOD ARTSELAERA; dolje: KULE U GENTU 


(Alt-Flandern) 


(u12pueJ-1]V ) 


(ғивце, ғ1рәйојээид) 


LNHD 


HODNNA 


PRILOG U BAKROTISKU 73 


TN 


Ner" i neni АҒ, sm 








BELGIJA 


E 
; 


pm 









ЫТЫ 


1034 JIMI ret 


o th e‏ س 


BELGIJA 


Gore: BRUGGE, ZELENA OBALA, dolje: BRUXELLES, 

1. Belgijska državna granica. — 2. Granica njemačke aneksije а, ledno stara granica do 1919. — 3. Granica od Versaillesa do njemačke 
aneksije Ë 


osobito u dolini rijeke Dendera. Mnogo se širi krumpir, 
koji se također izvozi, pa različno voće i zelenje. 

Stočarstvo se ne ističe brojem nego vrijednošću grla. 
Racionalna gojidba je glavno. Stoga je ekstenzivnost poti- 
snuta intenzivnošću. Velika se važnost polaže na opleme- 
njivanje pasmina. Poznati su belgijski konji, laki konj 
ardenskoga tipa i teški konj brabantski za teglenje. Prem- 
da je belgijsko primorje nezgodno za razvitak pomorstva, 
njegovo je značenje u ribarstvu znatno. Oko 2000 ribara 
na 450 lađa izvuče godišnje do 800 tona ribe iz Sjever- 
noga mora. 

Rudarstvo je temelj goleme industrijske djelatnosti. Ka- 
meni ugljen leži na podnožju Ardena. Kod Namura su 
slojevi u dubini od 200 m, kod Ličgea 1000 m, a ugljen 
se kopa na 125 mjesta u području, koje zaprema 1700 km. 
Godišnja je proizvodnja preko 20 milijuna tona, a broj 
zaposlenih radnika iznosi preko 150.000. Ipak B. treba 
još više ugljena, pa mora uvažati oko desetak milijuna 
tona svake godine. 

Nedaleko ugljenokopa otvorena su ležišta željezne ru- 
dače. Ona leži ponajviše u slojevima iznad devona među 
gradovima Namurom i Ličgeom. No proizvodnja biva sve 
slabija, a broj visokih peći je velik (38), pa se najveći dio 
željeza mora uvoziti. Još jače opada proizvodnja cinka, 
koji se vadi iz zemlje s najboljim uspjehom još jedino kod 
Ličgea. Ipak B. daje još uvijek četvrtinu svega cinka, koji 
se dobiva u Evropi. 

U industriji je B. prema broju stanovništva na drugom 
mjestu evropskih država. Glavno joj je središte u području 


ugljenokopa među Monsom i Verviersom te u nizinama 
Flandrije i Brabanta oko gradova Antwerpena, Bruxellesa 
i Ganda. Na S preteže tekstilna industrija, a na J kovna, 
dok je u sredini vrlo razvita industrija živežnih namir- 
nica. Industrijske su grane većinom osnovane na domaćim 
sirovinama, ali danas su u mnogočemu vezane na dovoz i 
uvoz. 

Uvoz sirovina, koje su kod kuće već iscrpljene, i izvoz 
fabrikata vrše se bez zapreka najvećim dijelom po rije- 
kama, kanalima i moru. Industriju velikih razmjera pred- 
stavljaju gradovi Charleroi (staklo, ocjel, žica), Ličge 
(cinak), Seraing (strojevi), Antwerpen (sapun, svijeće), 
Verviers (vuna), Gand (pamuk), Courtrai (lan), Bruxelles 
(čipke) i t. d. Zapadna Flandrija proizvodi maslac, a Herve 
sir, koji je najpoznatiji iz okolice Limburga. Velika je 
proizvodnja šećera. Ima preko 100 velikih šećerana, tako 
da B. pokriva znatan dio evropske potrošnje. Ova je indu- 
strija u razvitku, a tekstilna nazaduje prema negdašnjem 
cvatu u srednjem vijeku, kad su stada ovaca u gorju i 
primorju davala obilje sirovina (13. i 14. st.). Svjedoci su- 
knarstva iz davnine su prostrane dvorane u mnogim grado- 
vima (Ypres, Lille, Brugge). Kasnije je vuna zamijenjena 
lanom, koji se sijao i dodavao industriji sve do prve polo- 
vine 19. st. Iza toga je obnovljena industrija vune, jer je 
sirovina dolazila u obilju iz Južne Amerike, Afrike i 
Australije. U okolici Verviersa vuna se još danas ispire i 
naveliko prerađuje. Gand i okolica središte su industrije 
za pamuk, lan, konoplju i jutu, a sirovine dolaze uvozom 
iz USA i iz Istočne Indije. 

Kovna je industrija od evropskih država prema broju 
stanovništva jače razvijena jedino u Velikoj Britaniji. Za- 
počela je radom već u 12. i 13. st., ali sada zapinje radi ne- 
stašice domaćih sirovina. U 16. st. bila je B. u ovoj grani 
prva na svijetu, a još početkom 19. st. prva u Evropi. Onda 
je Ličge opskrbljivao naveliko Napoleona oružjem iz svojih 
radionica. Kad se prestalo ložiti drvenim ugljenom, pa su 
izgrađene peći s loženjem s pomoću koksa, pojavio se novi 
zamah kovne industrije. To je bilo 1823, a 1912 već je 
radilo u B. 50 visokih peći s takvom produkcijom, da je 
B. onda bila na trećem mjestu u Evropi. Vanredno je go- 
lema i proizvodnja ocjeli, koja se najvećim dijelom izvozi. 
Ličge i Charleroi su sjedišta industrije za elektrotehniku i 
staklarstvo svake vrsti; u zemlji ima do 80 velikih radio- 
nica za staklo, koje se izvozi u Englesku i USA. U Ant- 
werpenu je mnogo brusionica dijamanata. 

Promet. Vrlo je gusta mreža dobrih cesta (10.000 km), a 
željezničke pruge ima 30 km na svakih 1000 km? u zemlji. 
Velik je broj pruga normalnoga kolosijeka, a još veći indu- 
strijskoga, Ova se prometna sredstva nadopunjuju kanalima, 
koji su dugi preko 2000 km. Glavna je prometna žila rijeka 
Maas. Korito joj je u Belgiji potpuno regulirano za plovidbu 
lađama do 400 tona. Njome putuje silan ugljen. Jednako 
je uređena plovidba i rijekom Sambreom. U donjoj je B. 
Schelde s pritocima (Lys) i kanalima vrlo važna za promet. 
Brodski tovar na moru je velik, ali je po vodi u zemlji 
neusporedivo veči, upravo golem. Na otvorenoj obali 
prema Sjevernom moru jedina je luka Ostende, no i ta je 
umjetno izgradena. Daleko je prometnije primorje prema 
Nizozemskoj. Ondje se smjestio grad Antwerpen na ušću 
Schelde. U njegovu luku ulazi mjesečno do 1000 brodova 
s ukupnom tonažom od jednoga milijuna tona. Belgijska 
mornarica ima malo obalnih parobroda, a parobrodi za 
dugu plovidbu vlasništvo su nekoliko jakih društava (Lloyd 
Royal Belge, Adolf Deppe i Association Maritime Belge). 

Uvoz je po tonaži i vrijednosti veći od izvoza. Trguje 
se najviše s Francuskom, Engleskom, Njemačkom, Nizo- 
zemskom, USA, Švicarskom i Argentinom, a trgovina s ko- 
lonijom Kongom nije velika. Odanle se dovozi kaučuk, 
kopal, slonovina i zlato, a onamo se izvoze željeznički 
pragovi, pamučna roba i strojevi. B. izmjenjuje uglavnom 
prirodno bogatstvo kolonija i drugih zemalja svojim fabri- 
katima i njima plaća uvezene sirovine, naime strojevima, 
željezom, staklom i brušenim dijamantima, platnom, vu- 
nenom i kožnom robom. ka 

Kulturne ustanove. Na prvom mjestu stoji Acadćmie 
Royale des Sciences, des Lettres et des Beaux-Arts de 

Belgique, koju je osnovala Marija Terezija 1772. Akade- 
miji je priključena Commission Royale d'histoire, osno- 
vana 1834. U Bruxellesu je Académie Royale de Médecine 
de Belgique od 1841. U Gandu postoji od 1886 Flamanska 
kraljevska akademija (Koninklijske Vlaamsche Akademie 
voor Taal-en Letterkunde). Kao privatna organizacija za- 
služna je Académie Royale d'Archćologie de Belgique. 
Pored toga ima u B. sedam historijsko-filoloSkih znanstve- 
nih društava, od kojih svako izdaje svoju stručnu reviju, 
zatim deset matematičko-prirodoslovnih. U glavnom je 
gradu kraljevska biblioteka iz 1838 sa 700.000 svezaka, 
Bibliothéque internationale iz 1907 s 200.000 svezaka, a 
sveučilišna ima preko 80.000 svezaka. Sveučilišna knjižnica 
u Gandu ima 450.000, u Louvainu oko 510.000, u Antwer- 
penu 170.000, u Mechelnu 120.000 svezaka i t. d. р.% 


Povijest Belgije. I. Postanak feudalnih kneževina. Ime 
vodi podrijetlo od keltskoga plemena Belga, koje je Cezar 
57 pr. Kr. pokorio. Rimljani prozvaše po njima svoju pro- 
vinciju Gallia Belgica. No s rimskom je vlašću propalo i 
rimsko ime te je istom u 18. st. opet oživjelo. U među- 
vremenu se zemlja razvijala na temeljima, koje su јој 
udarili salijski Franci. Ti su se več od sredine 3. st. polako 
pomicali pod pritiskom Sasa preko Rajne na zapad; 350 
stajahu na granici današnje Belgije, na početku 5. st. sje- 
dahu več kompaktno do crte, koja još danas čini jezičnu 
granicu izmedu Flamanaca i Valonaca te teče gotovo rav- 
nim pravcem od Maastrichta do Armentičresa. Iza njih su 
se smjestili duž obale od Antwerpena do Dunguerguea 
Frizi i Sasi. 

Verdunski je ugovor 843 podijelio tu zemlju prema toku 
rijeke Schelde između Karla Celavoga i cara Lotara I. 
koji je tada zadržao Italiju i koridor od ušća Rhóne do 
ušća Rajne i Vezere. Ta se srednjofranačka država raspala 
855 opet na tri države, od kojih je najsjevernija obuhvatala 
zemlje od mora do Monts Faucilles na izvoru Moselle te 
se zvala po drugom sinu Lotara I. kraljevina Lotaringija. 
Lotar II. umro je 869 bez zakonitih nasljednika i otada 
Lotaringija kroz 1000 godina naizmjence prelazi sad u nje- 
mačke sad opet u francuske ruke. Narodno je bila mije- 
šana, romansko-germanska, ali je socijalno bila jedinstvena, 
u punom jeku feudalizacije, poput Zapadne Franačke, dok 
je Istočna bila društveno još toliko zaostala, da su mogli 
na početku 10. st. opet uskrsnuti plemenski vojvode. Pet- 
naest je godina kraljevstva bilo dosta, da se feudalna 
gospoda Lotaringije zadoje jakom sviješću samostalnosti. 
Ali su susjedi bili jači i počeli je 870 dijeliti, dok nije 
pobijedio najjači, Nijemac, i odnio ugovorom u Ribe- 
montu 880 cijelu Lotaringiju. Sredovječna je Njemačka 
pomakla time svoju zapadnu granicu do Schelde i Argonske 
šume. 

Njemački je kralj Arnulf obnovio lotaringijsko kra- 
ljevstvo 895 pod svojim sinom Zwentiboldom (Sveto- 
pukom), ali se brzo pokazalo, da lotaringijski feudalac nije 
shvaćao samostalnost kao gospodstvo odjelitoga lotarin- 
gijskoga kneza nego kao uklanjanje svake centralne vlasti. 
Čim je dakle Zwentibold odao, da želi zaista vladati, 
Lotarinžani su se stali buniti, jer su voljeli da ostanu 
poslije Arnulfove smrti 899 pod njegovim nasljednikom 
Ludvikom IIL, nego da se oslobode pod Zwentiboldom, 
to više što je Ludvik imao i tu prednost, da je bio šest- 
godišnje dijete. Ali kad su im regenti već iduće godine 
poslali istočno-franačkoga velikaša Gebharda za vojvodu, 
ustali su i protiv njega te izabrali svoga vojvodu, Reginara, 
koji se 911 priključio Zapadnoj Franačkoj. 

No Njemačka se nije više odrekla Lotaringije. Henrik I, 
osnivač saske dinastije, već ju je 925 konačno pokorio. Za 
nadbiskupa Bruna Kólnskoga, kojega je njegov brat Oto 
Veliki postavio za vojvodu, Lotaringija se podijelila na 
dvije vojvodine, Gornju i Donju Lotaringiju. Od njih je 
samo prva živjela dalje; druga se potpuno rasplinula; čak 
se geografsko ime izgubilo te zamijenilo oznakom Nizo- 
zemska. Jedino je njen vojvodski naslov poslužio 1101 
grofu Limburškom, a 1106 Brabantskomu, da se prometnu 
u vojvode. Otada se područje današnje Belgije sa svojih 
30.420 km raspadalo na sedam samostalnih kneževina: bi- 
skupiju Littich, grofovije Hainaut, Namur i Flandriju, 
koja se sastojala iz dva dijela, većeg, francuskog feuda, i 
manjeg, njemačkog, i na vojvodine Brabant, Limburg i 
Luksemburg, jer je i grofovija Luksemburg bila 1354 pro- 
maknuta na vojvodinu. 

IL. Postanak belgijskih gradova. Feudalizam je organi- 
zirao za 150 godina (priblizno 850 do 1000) Belgiju kao skup 
vlastelinstava, izdavanih u feude, kojima je bio zadatak, da 
izdrZavaju jak sloj elitnih ratnika po zvanju, vitezova. No 
ta je militarizacija društva pretvorila zemlju u svakidašnje 
ratište, jer je vojničkoj samopomoći odgovarala i pravna. 
Staleška je čast zahtijevala, a nestanak centralne vlasti 
dopuštao, da feudalac ne traži pravde pred sudom, nego 
da je kroji sam na mejdanu. Posljedica je bila feudalna 
anarhija 9. i 10. st. Kad se radilo o tome, da se ta anar- 
hija izliječi, Francuska i Njemačka se raziđoše. Obje se 
obratiše Crkvi, ali Francuska po »Božji mir«, a Njemačka 
po činovnike. Za potrebu državne uprave Otoni su sebi 
odgajali u dvorskoj kapeli vjerne pomoćnike i uzimali iz 
njihovih redova biskupe i opate, svoje državnike i diplo- 
mate, koje su darivali zemljama i povlasticama, tako da su 
biskupije i opatije postale crkvene kneževine, prirodna 
vojnička uporišta carskoj vlasti usred buntovnih feudalaca. 
Rezultat se toga Otonova sistema ogleda u stavu biskupa 
Gerharda Cambraiskoga iz prve polovine 11. st., koji je 
odbijao »Božji mir«, jer je imao carev mir. Relativna si- 
gurnost, koja je nastala na taj način za Otona na donjoj 
Rajni, omogućila je tako nagao porast pučanstva, da je 
već oko 1050 postojao suvišak, koji poljoprivreda nije 
mogla više prehranjivati. Srećom mu se našlo hljeba u 
trgovini i kolonizaciji Polablja. 

Feudalno gospodarstvo nije poznavalo trgovca, nego je- 
dva kućarca, jer mu izmjena dobara nije bila životna po- 
treba. Vlastelinstvo je bilo gotovo autarkično; što je tro- 
šilo, proizvodilo je samo. Ali nezavisno o naturalnom go- 
spodarstvu Zapada razvila se svjetska trgovina na Istoku. 
Varjazi su u 9. st. zavladali Rusijom i zaplovili Crnim i 
Kaspijskim morem, gdje su došli u dodir s rafiniranom 
raskoši Bizanta i bagdadskoga kalifata i podlegli njenoj 
zamamnosti, nudeći za nju stada slavenskoga roblja, krzna, 
meda i voska. Normanskim se posredovanjem ta varjaška 
trgovina protegla u 10. st. na zapad do Engleske te se još 
pojačala, kad su je Danci 1013 osvojili. Stala je sada za- 
Pljuskivati i Flandriju i prodirala uz plovne rijeke u za- 
leđe, stvarajući usred feudalnoga svijeta nov socijalni tip, 
trgovca. Taj nije bio više autarkičan. Zbog hrane je bio 
upućen velikim dijelom na seljaka, a zbog kuće, pokućtva, 
odijela, obuće, kola i lađa za svoja putovanja trebao je 
zanatliju. Trgovina i zanat zvali su dakle odjednom neza- 
poslenoga seljaka na rad i poticali ga, da se naseli na 
stjecištima prometnih cesta pod zaštitom biskupske crkve 
ili feudalne kule. Tako su nastajali potkraj 11. i 12. st. 
gradovi, kao u Lombardiji i Toskani, također u porječju 
donje Schelde i Meuse. Brugge, Gent, Ypern, Arras, Lille 
i Douai postali su središta sjevernoevropske trgovine i in- 
dustrije, štaviše, u Brugge dolažahu već na početku 12. st. i 
Lombardi, spajajući na taj način oba glavna trgovačka 
područja, flandrijsko i italsko. 

III. Od 12. st. do 1477. Razvitak tkalačke industrije bi- 
jaše tako jak, da se vuna morala već u 12. st. uvoziti iz 
Engleske. Privredni interes, da engleski kralj ne upropa- 
sti flandrijske tkalce zabranom izvoza engleske sirovine, 
okrenuo je prema tome rano i političke simpatije flandrij- 
skih gradova prema sjeveru. А za njima se poveo i njihov 
grof, jer protiv francuskoga kralja, koji je težio, da skuči 
moć svojih vazala, bio je engleski kralj prirodni saveznik. 
Politički interesi tako naglo pretegoše vazalske dužnosti, 
da je već ugovor od 1163 između flandrijskoga grofa i 
Henrika II. Plantageneta odredio, da će u slučaju francu- 
sko-engleskoga rata grof lično s dvadeset vitezova poći 
u pomoć svome seigneuru, ali poslati hiljadu svom engle- 
skom savezniku. G. 1196 pak sklopio je Balduin IX. s En- 
glezima već i otvoren savez, koji se onda obnavljao u svim 
odlučnim trenutcima flandrijske povijesti — samo s tom 
razlikom, što ga nije više tražila sva Flandrija, nego tek 
jedan dio. Jedan je uzrok bio u tome, što je francuska 
kultura na svom pobjedonosnom pohodu prema istoku već 
u 12. st. osvojila flandrijsko društvo od grofova dvora 
do gradskoga patricijata i to u tolikoj mjeri, da je utisnula 
zemlji za 800 godina žig dvojezičnosti. Osim toga je isti 
sloj pristao uz Francusku i iz društvenih razloga. 

Sudjelovanje je naime u međunarodnoj trgovini donosilo 
patricijatu toliko novaca, da se pretvorio u plutokraciju, 
koja nije samo monopolizirala političku vlast, nego je 
isključila zanatlije i iz trgovine te ih potisnula na stepen 
kućnih radnika, kojima je određivala nadnice po svojoj 

volji, jer im je dobavljala sirovine o svom trošku. Od sre- 
dine 13. st. drmahu zato flandrijskim gradovima razredne 
borbe. Već 1280 buknu nemiri po svim flamanskim i valon- 
skim gradovima. A kako je grof stao uz mali svijet, to se 
patricijat obrati francuskom kralju Filipu IV. Lijepom (le 
Bel), koji 1300 zaposjedne cijelu Flandriju. Ali protiv njega 
i njegovih pristaša diže se 1302 Brugge, pokolje oko 3000 
Francuza, pobuni ostale gradove i uništi francusku vojsku 
kod Courtraia. Dakako, pobjeda je bila samo kratka vi- 
jeka. Nova francuska vojska prisili građane 1305 na mir u 
Athisu, prema kojemu moraju porušiti utvrde i ustupiti 
kralju sav valonski dio s gradovima Lille i Douai. Ali revo- 
lucija zahvati sada i selo. Jer kako ni gradovi ni Polablje 
nisu više primali pretička seljačkoga priraštaja, to su se 
feudalci koristili izobiljem radnih sila, da natovare svojim 
podanicima sve teže terete. Kad proletarci iz Bruggea po- 
zvaše seljake na bunu, planula je najveća revolucija 14. st. 
i zapalila čitavu Flandriju. Buntovnici su rušili plemićke 
zamke, crkve i samostane, ubijajući barune, prelate i patri- 
cije, dok ih nije na grofov poziv kralj Filip VI. potukao 
1328 kod Kassela i krvavim terorom uspostavio mir. 

Demokracija se osvetila, kad je izbio stogodišnji rat iz- 
među Francuske i Engleske. Gent pod vodstvom Jakoba 
van Artevelde priznade Eduarda III. Engleskoga za fran- 
cuskoga kralja, združi Flandriju s Hainautom i Brabantom 
za zajednički boj te se pokori tek kada je bio Jakob 1345 
ubijen. Demokratski je otpor bio time skršen. Ali ni patri- 
cijat nije pobijedio, nego je morao gotovo u svim gradovima 
podijeliti vlast sa cehovima. No zato su gradovi sada udruže- 
nim silama postigli najveće svoje političke uspjehe. Jer kako 
su knezovi 14. st. bili zbog vječitih ratova u stalnoj novčanoj 
stisci, gradovi su im odobravali poreze samo za povlastice, 
koje su podijelile vlast između kneza i staleža. Najpozna- 
tiji je primjer brabantski ustav od 1356, imenom »Joyeuse 
entrće«. Jedino se Gent još jedamput digao za demokraciju 
protiv monarhije, aristokracije i patricijata. U herojskoj 
borbi odolijevaše godinama svojim protivnicima, dok nije 
francuski kralj Karlo VI. smrvio gradsku vojsku u bitki 
kod Roosebeka 1382. 

Dvije godine poslije počinje ujedinjavanje nizozemskih 
kneževina pod burgundskim vojvodama, sekundogenitu- 
rom francuske kuće Valois. Filip Smjeli kao zet poslje- 
dnjega grofa flandrijskoga, Louisa III. de Male, naslijedi 
1384 Flandriju, Artois i Franche-Comtć; njegov unuk Filip 
Dobri steče 1421 grofoviju Namur, 1430 Brabant i Limburg, 
1436 Hainaut, Holland, Seeland, Friesland, a Karlo Smjeli 
priključi 1473 još i Geldern. Budući da je Karlo težio i za 
Gornjom Lotaringijom i Alzacijom, to su se već nazirali 
obrisi obnovljene karolinške kraljevine Lotaringije, kad iz- 
nenada Karlo zaglavi 1477 u bitki kod Nancyja protiv 
Švicara. 

IV. Od 1477 do 1815. Udaja Karlove kćeri Marije 1477 
za nadvojvodu Maksimilijana izazva borbu za burgundsku 
baštinu između Francuske i Habsburgovaca, koja se vodila 
— uz prekide — do 1749. U toj borbi brzo popucaše tanke 
vazalske veze burgundskih zemalja s Francuskom i Nje- 
mačkom. Car Karlo V. prisili več mirom u Madridu 1526 
Franju L, da se odrekne prava na vazalstvo Flandrije i 
Artoisa, a time, što je 1555 predao Nizozemsku svome 
sinu Filipu IL, kojemu je iduće godine ustupio još i Spa- 

njolsku, otkinuo je burgundsku baštinu i od Njemačke. 
Ali je ni Španjolska nije znala sačuvati. Protureformacija 
i strahovlada vojvode Albe, kojega je Filip poslao 1567, da 
uguši nemire, pretvoriše ih u otvoren rat. Utrechtska se 
unija sjevernih zemalja 1579 zadovoljila još vječitim save- 
zom protiv tuđega nasilja, ali već 1581 proglasi svoju ne- 
zavisnost. Kako se rat za oslobođenje spleo odmah od 
početka s hugenotsko-engleskom borbom protiv španjolske 
prevlasti, a poslije kratkog primirja od 1609 do 1621 i 
s tridesetgodišnjim ratom, to je Španjolska napokon prizna- 
la nezavisnost sjeverne Nizozemske westfalskim mirom od 
1648. Za južnu se pak borila još dalje s Francuskom, dok 
joj nije ustupila 1659 pirenejskim mirom gotovo cijeli 
Artois. No mir je trajao svega jedva osam godina. Jer je 
čežnja Luja XIV. za Rajnom kao francuskom granicom 
uvlačila španjolsku Nizozemsku uvijek u nove ratove: 
1667—1668, 1672—1679 i 1689—1697; rat se za španjolsku 
baštinu (1700—1714) vodio, naravno, takoder na njenom 
tlu. A jer ju je mir u Rastattu dosudio Austriji, to je teško 
stradala i u ratu za austrijsku baštinu od 1741 do 1748. Tek 
pošto su Francuzi 1749 ostavili Belgiju, slijedila je duga 
perioda mira, kakve ta zemlja nije poznavala od 1477. No 
kruti centralizam i crkvene reforme Josipa II. dovedoše 
1789 do revolucije i proglašenja slobodne republike. Austri- 
janci su doduše još 1790 savladali bunu, ali več za prvoga 
koalicionog rata Francuzi osvojiše Belgiju i pripojiše je 
1795 Francuskoj. Slomom se Napoleonova carstva oslobodi, 
ali bi združena prema zaključnom aktu bečkoga kongresa 
od 1815 sa svojim sjevernim susjedom u kraljevinu Uje- 
dinjene Nizozemske. 

Doskora se pojavila protiv toga rješenja belgijska opozi- 
cija, koja je osječala nizozemsku vlast kao tudu okupaciju. 
Naročito joj je zamjerala, što je narodu nametnula ustav, 
proglasujuči na temelju državotvorne aritmetike večinu, 
koja je glasovala protiv, za manjinu. Osim toga se bunila 
zbog nizozemskog monopola na ministarske stolice, invazije 
nizozemskih činovnika i narivavanja njihova jezika, bez 
kojega se nije moglo dobiti državno namještenje. Primjer 
pariske srpanjske revolucije 1830 zapalio je i Belgiju. Dne 
25, VIII. Bruxelles ustade i prisili uličnim bojevima od 23. 
do 27. IX. nizozemske čete na uzmak. Privremena vlada pro- 
glasi 4. X. nezavisnost Belgije, a ustavotvorna skupština 
zaključi uvodenje parlamentarne monarhije i izabra 4. VI. 
1831 Leopolda Sachsen-Koburškoga za kralja. Velike su sile 
zajamčile novoj kraljevini 1832 trajnu neutralnost i obno- 
vile svoje jamstvo londonskim ugovorom od 19. TV. 1839. 

Osnutak belgijskoga kolonijalnog imperija bio je u ova- 
kvim prilikama privatno poduzeće kralja Leopolda IL, koji 
je stekao pregovorima svoga pouzdanika Henrya Stanleyja 
s crnačkim poglavicama gotovo cijelu kotlinu rijeke Konga 
i postigao, da mu ju je kolonijalna konferencija u Berlinu 
1885 priznala kao suverenu državu i pored otpora Engleske 
i Portugala. U sporazumu s njim zaključila je skupština 20. 
VIII. 1908 aneksiju Konga, te ju je 15. XI. uzakonila. 

Međutim je zaoštravanje odnosa između trojne antante i 
trojnoga saveza dovelo belgijsku neutralnost u pitanje. Na- 
čelnik belgijskoga generalnoga stožera Ducarne sklopio je 


BELGIJA 


s britanskim vojnim atašeom Barnardistonom 1906 mnogo 
spominjane »conventions anglo-belges«, koje su utvrdile su- 
radnju engleskog ekspedicionog kora s belgijskom vojskom 
za slučaj njemačkog napadaja. Kad je buknuo svjetski rat, 
B. je proglasila 1. VIII. svoju neutralnost i odbila njemački 
ultimatum, da dopusti njemačkim četama prolaz. Stoga joj 
je Njemačka već 3. VIII. navijestila rat i zauzela cijelu 
zemlju do crte Ypern—Nieuwport. Svjetski rat je pribavio 
Belgiji njemačke kotare Eupen, Malmćdy i mandat nad 
dijelom Njemačke istočne Afrike. 

Ne vjerujući više u korist neutralnosti, B. je sklopila 
1920 vojničku konvenciju s Francuskom za uzajamnu po- 
moć i 1922 obrambeni ugovor s Engleskom. Prijedlog je 
pak carinske unije s Francuskom 1924 propao uglavnom 
zbog otpora flamanskih nacionalista, koji su tražili povra- 
tak neutralnosti i jednako prijateljstvo sa svim susjedima, 
dakle i s Njemačkom. Francusko-ruski savez dade njihovoj 
agitaciji novi poticaj, to jači što je B. pod utiskom remili- 
tarizacije Porajnja još učvrstila svoje veze s Francuskom i 
Engleskom, sklopivši s njima 19. III. 1936 savez, koji je 
jednako obvezao sve tri ugovorne stranke na uzajamnu 
pomoć. Agitacija je djelovala tako uspješno, da je ministar 
vanjskih poslova Spaak izjavio već u rujnu, da se B. želi 
riješiti svih jamstava za drugoga, a pregovorima se s Pari- 
zom i Londonom postiglo, da su francuska i engleska vlada 
zaista razriješile Belgiju saveznih dužnosti, ostavljajući joj 
i pored svega toga, kao i prije, pravo na njihovu pomoć. 
Njemačka sa svoje strane dala je 12. X. 1936 izjavu o 
poštivanju cjelovitosti i nepovredivosti Belgije. — U ratu 
1940 (> Svjetski rat, drugi) Belgiju je pobijedila i zaposjela 
njemačka vojska, a kotari Eupen i Malmćdy vraćeni su 
Velikom Reichu. 

Ustav Belgije od 7. II. 1831, kako je uz manje vaZne pro- 
mjene od 1893, 1920 i 1921 ostao do najnovijega doba, služio 
je kao uzor mnogim ustavima evropskih država, naročito 
i Balkana (Srbije, pa kasnije Jugoslavije). B. je po njemu 
ustavna monarhija. Dvije komore parlamenta vrše zako- 
nodavnu vlast, ali kralj ima pravo apsolutnog veta, Senat 
se bira na 4 godine, dijelom (broj, koji odgovara polovici 
broja članova zastupničke komore) neposredno po pokra- 
jinama, dijelom u pokrajinskim zastupstvima (jedan se- 
nator na 200.000 stanovnika, ali najmanje po 3 iz svake 
pokrajine), dijelom (polovica broja pokrajinskih senatora) 
izborom sa strane sviju izabranih senatora prvih dviju sku- 
pina. U zadnje doba brojio je senat 167 članova. Za sena- 
tora potrebna je dob od bar 40 godina. Zastupnička komora 
sastoji se od neka 202 člana (na 40.000 stan. po jedan) iznad 
25 godina, izabranih na 4 godine. Izborno pravo pripada 
muškarcima i ženama iznad 21 god. Kako je vladi potrebno, 
da joj svake godine komore odobre proračun, razvila se do 
krajnosti provedena politička odgovornost vlade pred par- 
lamentom (parlamentarna vladavina), a parlament može 
vladu i optužiti pred vrhovnim sudom. U 9 pokrajina po- 
stoje pokrajinska zastupstva i po njima izabrani stalni od- 
bori za vršenje nadzora nad upravom. Neko je vrijeme za 
parlamentske izbore postojao pluralni izborni sustav (za 
inteligenciju i jače porezovnike), ali je poslije svjetskog 
rata ukinut. J.A. 
Belgijsko školstvo. Prema zakonima od 20. IX. 1884, 
15. IX. 1895, 19. V. 1914, 13. XI. 1919, 14. VIII. 1920, 21. 
VIII. 1921 i 18. X. 1921 uređeno je belgijsko školstvo na 
načelima vrhovnoga državnoga nadzora, besplatne obuke, 
slobodnoga osnivanja privatnih škola i na temelju jednako- 
sti državnih potpora. Uglavnom postoje tri vrste škola: 
osnovne ili pučke (Écoles primaires), srednje (Écoles se- 
condaires) i visoke škole (Écoles supérieures). Obuka u 
pučkim školama traje 8 godina i obvezna je za svu djecu. 
Školska obveza počinje s navršenih šest godina. Uz ove 
škole postoje i zabavišta (dječji vrtovi) za malu djecu. U 
njih dolaze djeca s navršenom četvrtom godinom, ali mogu 

doći i mlađa. Srednja škola ima 6 razreda, a naziva se: 
atenej, licej ili kolegij. Mladež, koja želi polaziti srednju 
školu, ostaje u pučkoj školi samo do kraja šestog razreda. 
Za tu svrhu postoje u pučkoj školi posebni pripravni ra- 
zredi. Belgijska srednja škola je dosta složena. Šestgodišnja 
srednja škola (atenej i kolegij) uzimlje se kao priprava za 
visokoškolski znanstveni studij. Naučna osnova daje naj- 
veću vrijednost humanističkoj skupini predmeta, posebno 
klasičnim jezicima. Međutim u okviru te škole postoje dva 
glavna smjera, svaki opet s dvije sekcije: 1. klasični smjer 
s latinsko-grčkom i latinsko-matematskom sekcijom; 2. 
smjer modernih jezika s naučnom i komercijalnom sekci- 
jom. Postoji i trogodišnja niža srednja škola, kojoj je 
glavni zadatak spremiti učenika za praktično uposlenje u 
trgovini i industriji. U ovoj trogodišnjoj srednjoj školi 
postoje sekcije (paralele), koje naučnom osnovom odgova- 
raju trima nižim razredima šestgodišnje škole klasičnog ili 
modernojezičnog smjera. Posebnu skupinu čine više stručne 
škole. One se razlikuju prema struci, za koju se kandidati 
spremaju. Tako postoje učiteljske škole (Ecoles normales), 
pa trgovačke, industrijske i druge. Visoke škole (sveučilišta) 
imaju četiri glavna fakulteta (filozofijski, pravni, prirodno- 
znanstveni i medicinski). Rang sveučilišta imaju i neke 
specijalne visoke škole, kao na pr. tehnička, agrikulturna 
i komercijalna. Dok na fakultetima studij traje 4—7 go- 
dina, na specijalnim visokim školama traje 3—5 godina. 
U državi postoje 4 sveučilišta: državno u Gandu i u Ličgeu, 
katoličko u Louvainu (koje imade i bogoslovski fakultet) 
i slobodno (privatno) u Bruxellesu. 

U Belgiji podižu i uzdržavaju škole: država, provincije 
i općine. Ipak najviše pridonosi država. Uz javne škole 
(Ecoles publiques) postoje i mnoge privatne škole (Ecoles 
privées). Ove posljednje većinom su katoličke. Osnovne 
konfesionalne škole pohađalo je 1914 40% belgijske školske 
djece, a 1924 51%. U srednjim je školama omjer za kon- 
fesionalno školstvo još povoljniji. Tako na pr. postoje 24 
državne preparandije, dok ih 50 ima biskupijskih. S. Lj. 

Belgijska književnost kao skupni pojam datira zapravo 
od 1830, kada je stvorena kraljevina B. Prije toga (1815— 
1830) bilo je pripojenje Flandrije Nizozemskoj izazvalo 
življe književno gibanje na flamskom jeziku, ali to razdo- 
blje nije dalo ništa značajnije. B. književnost dijeli se na 
dva dijela: na književnost francuskog i književnog flamskog 
jezika; prema tome, ne bi se zapravo moglo ni govoriti o 
posebnoj belgijskoj književnosti kao cjelini. Flamski ele- 
menat u Belgiji, koji se služi istim jezikom kao i Nizo- 
zemci, ipak je življi, neposredniji i slobodniji u svom stavu 
prema životu, dok su Nizozemci prožeti doduše starinskom 
kulturom, ali su i više sapeti konvencijama i dostojanstvom 
građana. Valonci opet (t. j. belgijski Francuzi) nisu tek 
neka pokrajina francuske književnosti. Istina je, da najveći 
valonski pjesnici, kao Maeterlinck, Verhaeren i dr., ulaze u 
francusku književnost kao ravnopravne veličine, kao što 
na primjer i Nizozemci smatraju flamskog pjesnika Huga 
Gezelle svojim najvećim liričarom. Ali druge životne prili- 
ke, miješanje obaju elemenata, zajedničke političke borbe, 
popraćene znatnim kulturnim i socijalnim pokretima, uči- 
niše, da su obje skupine, jezikom različite, ipak među- 
sobno blize i srodne, katkada i više nego njihovi sunarod- 
njaci-susjedi (karakteristično je, da je dobar dio francuskih 
belgijskih pisaca uistinu flamskog podrijetla). Katolička 
prošlost (znameniti mistici poput Ruysbroecka i dr.) i sa- 
dašnjost, veliki razmah industrije, osobito nakon francu- 
sko-njemačkog rata 1870—71, unose naročiti dinamizam ži- 
votne radosti i snage, ali i bogatstvo nijansa u slikovitosti, 
kakvo se može osjetiti kod velikih flamskih slikara 
(Rubens). 

Belgija ie dala na jednoj i na drugoj strani nekoliko 
krupnih imena, a inače je svakako jasno, da se njezino 
stvaranje naslanja na obje zemlje s daleko većim jezičnim 
područjem (Francusku i Nizozemsku), te nije brojem tako 
izdašno. To vrijedi naročito za flamsku književnost već 
i stoga razloga, što je flamski jezik dugo vremena bio 
potisnut, te su srednje i visoke škole bile samo francuske. 
Glavni je grad dvojezičan, a u flamskim krajevima prili- 
čan postotak inteligencije govori pretežno francuski, dok u 
Valoniji ima dosta Flamaca radnika i poljodjelaca. 

Nakon 1830 flamska se književnost znatno razmahala, 
davši poglavito dva imena, koja su ostala besmrtna: Hen- 
drik Conscience (1812—1883), romantičar, koji tek ийге 
putove realizmu svojim jednostavnim smislom za realnost, 

pisao je, poput našega Šenoe, historijski roman (Flandrijski 
lav), a uz to i srdačne pripovijetke iz pučkog života 
(Regrut), postavši najpopularnijim piscem svoje zemlje. 
Razdoblje od 1850—1880 više je usmjereno prema realizmu, 
ali njegov glavni zastupnik, Hugo Gezelle (1830—1899), 
svećenik iz zapadne Flandrije, nije izražaj nikakva knjiže- 
vnog smjera, nego nadovezuje izravno na laku melodioznu 
i bogatu flamsku poeziju (Flamci su izvrsni pjevači, kako 
dokazuje i visoki stupanj njihove muzičke kulture). Pri- 
rodnost, jednostavnost, bogatstvo izražaja, u koji je pre- 
uzeo i riječi svoga dijalekta, daju njegovoj poeziji svje- 
žinu, gibljivost, ličan i neposredan ton. Izdavao je pjesme 
od 1858 do 1862, zatim je, po nesreći, iz ličnih razloga na- 
stala duga stanka u njegovu pjesničkom stvaranju. Knjiže- 
vnost francuskog jezika u to je doba sporadična i bez većeg 
značenja, osim jednog imena, koje je uz spomenutu dvo- 
jicu postalo najpopularnije u Belgiji, a i izvan nje, kao 
značajka belgijskog duha: Charles De Coster (1827—1879) 
sa svojim Ulenspiegelom (1867), velikim »pučkim roma- 
nom« u naročitoj francuštini, arhaiziranoj, groteskiranoj, 
odražavajući slobodarski i nemirni, buntovni duh puka. 

Oko 1880, sa sjajnim liričarom Pol de Montom (1857— 
1931), počinje se buditi jači život na valonskoj strani, na- 
ročito otkad je Max Waller osnovao mlado pjesničko gla- 
silo Jeune Belgique (1881). Tu se okupiše od starih Edmond 
Picard (1836—1924) i Camille Lemonnier (1844—1913), a 
zatim Georges Eekhoud (1854—1924), Eugéne Demolder 
(1862—1919), Georges Rodenbach (1855—1898), Emile Ver- 
haeren (1855—1916), Iwan Gilkin (1858—1926), Charles van 
Lerberghe (1862—1907), Max Elskamp (% 1862), Albert 
Mockel (Ж 1866) i dr. 

Radi privilegija, koje je francuski Jezik uZivao u nastavi, 
flamski je književni pokret u to doba nešto zaostao za 
francuskim; ali se uskoro javila paralelna pojava u knji- 
ževnom listu Van Nu en Straks (Danas i jučer), koji je 
1893 osnovao August Vermeylen. Na sreću je i Hugo Ge- 
zelle iznova propjevao, a uskoro se okupiše oko lista sjajni 
pripovjedači: Cyriel Buysse (* 1859), Stijn Streuvels (% 1871), 
Herman Teirlinck (Ж 1879), Ernest Claes (Ж 1885), Felix 
Timmermans (% 1886), te liričari: Prosper van Langendonck 

(1862—1920), Karel van de Woestyne (% 1878), Firmin van 
Hecke (Ж 1884) i dr. Tako se zbilo, da je flamsko knji- 
Zevno stvaranje u to doba znatno nadmašilo valonsko, 
jer ovo, prešavši svoj zenit, nije moglo više dati tako za- 
mašnih veličina (pripovjedači Maurice des Ombiaux, Louis 
Delattre, Edmond Glesenee, premda općenito poznati i u 
Francuskoj, ne zapremaju prva mjesta). Za vrijeme svjet- 
skoga rata Nijemci su iz političkih razloga snažno podupi- 
rali flamski kulturni pokret; međutim, osnovna politička 
ideja, koja vodi mnoge od mlađih zastupnika Van Nu en 
Straks-a, u stvari je ujedinjenje svih pripadnika istoga je- 
zika u veliko-nizozemsku (»dietsch«) zajedničku državu. 
Ipak je nedvojbeno i to, bez obzira na postojanje Belgije 
kao države, da su Flamci temperamentom i karakterom 
prilično razdaleko od Nizozemaca, a da su opet Valonci 
duhom toliko srodni Flamcima, da im ni jezik nije 
uvijek pravi književni francuski jezik, a vežu ih i motivi, 
pa i onaj naročiti smisao za vedrinu života, za radost rada, 
za veselo stvaranje, za sve što je toplo i živo. Dok kod 
Flamaca dolazi do izražaja neki naročiti smisao za vaga- 
bundažu, za smione i vesele pustolovine, kod Valonaca na- 
suprot ima mnogo sređenosti, smisla za organiziran život, 
pisci zapremaju ujedno znatna mjesta u državničkom živo- 
tu: Carton de Wiart je ministar i profesor, Van de Bosch 
državni odvjetnik, Davignon je vicomte i sin ministra, 
Dullvert bivši glavni direktor u ministarstvu pravde i t. d. 
Ali obje se strane ipak slažu kao lice i naličje života, i 
belgijska književnost u oba jezika ima opravdanja, da se 
promatra pod skupnim belgijskim imenom i da se tako i 
ocjenjuje. U svjetskoj književnosti su Maeterlinck, Roden- 
bach, Demolder, Verhaeren stvorili izrazitu sliku naročite 
atmosfere belgijske zemlje, prožete čarom mističke pro- 
šlosti i nekim slikovitim, pjesničkim shvatanjem života, 
dok su Timmermans, Streuvels i dr. dali pojam o nekom 
posebnom realizmu, koji kipi od života, a uz to čuva istan- 
čan smisao za nijansu. 

LIT.: A. de Ridder, La littérature flamande contemporaine, Anvers 
1927; A. Vermeylen, Geschiedenis der Vlaamsche Letterkunde, Amster- 


dam 1932; U. van de Voorde, Panorama d'un siécle de littérature néer- 
landaise en Belgique, Bruxelles 1931. Lj. M 


Belgijska književnost na francuskom jeziku. Iza 10. st. 
u krajevima romanske Belgije zamijenila su originalna 
narječja jezik staroga Rima. G. 1131 sv. Bernardo, propo- 
vijedajući u Ličgeu, izražavao se u jeziku romanskom ili 
romansko-valonskom, koji je neprotumačenim putem došao 
od vulgarne latinštine, a služili su se njim ljetopisci, 
romanopisci i truveri. Od kraja 12. st. vojvode Hainauta, 
Flandrije, Brabanta i Ličgea počeli su štititi književnost; 
pod njihovom su se zaštitom razvile književne tradicije. 
Pjesnici, koji su u to doba živjeli u Belgiji, Aymond de 
Valenciennes i Gui de Cambrai, opjevali su junake grčkoga 
i rimskoga ciklusa, Graindor de Douai autor je pjesme o 
Antiohiji i zauzeću Jeruzalema, a Adenčs-le-roi (v.) dao 
je remek-djelo Berthe au grand pied. Njihove povijesne 
pjesme slikaju život i običaje toga doba vrlo slobodno 
bez obzira na ikakvu vlast. 

Priče o životinjama i moralne pouke bile su brojne, ali 
ih se večina izgubila. 

Povijest, pisana na francuskom jeziku, počinje dugom 
kronikom u stihovima Mouskesa, biskupa Tournaia. Do- 
laze zatim Colin de Hainaut i Jean Despreis, nazvan d'Ou- 
tre-Meuse; Jean de Bel de Ličge, učitelj Froissartov, čija 
se Grande Chronique zaustavlja s godinom 1361, i sam 

S burginjonskom periodom podvostručuje se književna 
aktivnost. Martin Franc posvećuje Filipu Dobrom dvije 
pjesme: L'Estrif de fortune et de vertu i Le champion des 
Dames; Pierre Michault, tajnik Karla Smjeloga, autor je 
djela Miroir des Dames; Chastellain piše Le Prince, satiru 
protiv Luja XI.; Olivier de la Marche sredio je zbirku Le 
Chevalier delibćrć, niz alegorijskih priča o životu i smrti 
Karla Smjeloga. 

Produkti »retoričkih salona« čine prijelaz od sredo- 
vječnoga pjesništva prema renesansnom. Ta su književna 
društva priređivala pučke predstave ili su organizirala sve- 
čana kazališta za dvor, a iznosila su povijest i političku 
satiru. 

Među ljetopisce burginjonske epohe idu: Monstrelet, A. 
Thymo, Chastellain, Jacques du Clerc, Olivier de la Marche. 
Commines (v.) je prvi politički historičar, i njegovi su 
memoari pravo remek-djelo. — Guilbert de Lannoy, pisac 
djela Instructions du jeune prince, namijenjena Karlu 

Smjelomu, moralist je i rodoljub. — Jean Lemaire des 
Belges (1473—1546) ujedinjuje različite književne vrste 
ovoga vremenskog razdoblja; on je u isti čas pjesnik, 
historiograf, učenjak i gorljiv polemičar; s pravom se govo- 
rilo, da je u isto vrijeme preteča Ronsarda i Luthera. 

Šesnaesto stoljeće je razdoblje bezbrojnih pamfleta; u 
prvom redu polemičara sjaji se ime: Philippe de Marnix 
de Sainte Aldegonde, autor Tableau des diffćrends de la 
religion. Louis Desmasures (1515—1574), pjesnik na dvoru 
Margarite Austrijske, prevodi u francuskim stihovima Ver- 
gilijevu Enejidu. Historijska djela toga doba crtaju veći- 
nom građanske i vjerske trzavice, koje muče zemlju. Vjer- 
ski progon istjerao je velik broj književnika, i književni se 
belgijski pokret prenosi u Nizozemsku, kako je već prije 
prenesen naučni pokret. 

Sedamnaesto i osamnaesto stoljeće dadoše pisce bez veće 
vrijednosti. Ipak ima nekoliko časnih iznimaka, naročito 
jedan plemić, prince de Ligne (1735—1814), dobro poznat po 
čaru svoga bitno francuskoga duha u Coup d'oeil sur Be- 
loeil i Lettres a la marquise de Coigny, koji je po riječima 
Mme de Stačl »jedini stranac, koji je u francuskom genreu 
postao uzor umjesto imitatora«. 

U 19. st. obnova od 1830 bila je za djela inteligencije 
neka vrst buđenja. U to vrijeme postoji dosta snažan ro- 
mantički pokret. 

De Reiffemberg, Polain, Delpierre i Voisin, pretražujući 
po neiscrpivom rudniku starih kronika, otvaraju put mla- 
dim historičarima za ispravna djela. Jedni, kao Tarlier, 
Wauters, Merten, Stallaert, Nelemans i Hćnaux razvijaju 
u lokalnim historijama pravu nauku; drugi radije proučavaju 
ispravnim i kritičkim duhom velike događaje u povijesti 
svoje domovine. — Histoire des Carlovingiens od Gćrarda 
i Waerkoeninga; De la Belgique sous Charles Quint od 
Hennea; De la Révolution au XVIe siècle od Altmeyera; 
Histoire du pays de Liége od Polaina; Recherches sur la 
Belgique et la Néerlande od van Hasselta; Histoire de la 
Belgique avant et pendant la domination romaine od 
Schayesa; o Filipu II. i don Carlosu od Gacharda djela 
su vrijedna spomena. 

Lirsku su poeziju obrađivali dosta uspješno neki zaslužni 
pisci: Andrć van Hasselt (1806—1874) objavio je 1834 Pri- 
meveres, prvu pjesničku zbirku mladoga belgijskoga kra- 
ljevstva. Najbolja mu je pjesma: Les Quatre Incarnations 
du Christ (1867). Nastoji imitirati V. Hugoa, čiju zvučnost 
katkad doseže, ali miješa veličinu s retorikom. 

Njegov je suparnik Thćodore Weustenraad (1805—1849), 
socijalni pjesnik, koji slavi industrijska čudesa i pjeva 
Remorqueur i Haut Fourneau. Njegova je lirika ozbiljna 
i teška, ali mu stihovi odišu dubokim uvjerenjem. Pred- 
osjetio je tragičnu ljepotu industrijskoga grada, pogodio je 
mračnu poeziju tvornica i strojeva. U Weustenraadu je 
preteča Verhaerenov. 

Charles Potvin (1818—1902) tiska 1857 Marbres antiques 
et crayons modernes, a 1867 Art flamand. Ovaj je pjesnik 
često miješao lirizam s rječitošću, lijepo s korisnim, i nje- 
govi stihovi odišu iscrpljenjem i naporom. 

U isto vrijeme razvija se proza, i to vrlo uspješno 
prema poeziji. Darom promatranja odlikuju se realistični 
romani Emila Leclercqa (1827—1907), a naročito Emila 
Greysona (1823—1898). Caroline Gravière (1821—1878) 
obogaćuje književnost oštrom psihološkom analizom i bol- 
nom sviješću socijalnih nepravda; jedna od njenih pripovi- 
jesti, La Servante (1872), dirljiv je i prodiran opis života 
poniženih, koji nas sjeća na Flaubertovu priču Un coeur 
simple. Eugčne van Bemmel (1824—1880) opisuje u Dom 
Placide (1875) burne dane revolucionarnih vremena, a u 
taj historijski okvir smješta sliku nesretne ljubavi, ocrtanu 
diskretnim bojama, ali takvom sigurnošću, da se otkriva 
delikatni poznavalac ljudske duše. Hermann Pergameni 
(1844—1913) piše okretnim perom brojne novele, u kojima se 
romantični osjećaj veže s realističnim opažanjem. Blijedu 
prozu Xaviera de Reula (1830—1895) mjestimično oživljuje 
svježi dah mladosti i drhtanje osjećaja. Njegova roman- 
tična djela sve od Roman d'un gćologue (1874) do Peintre 
mystique (1906) od jednog su kraja do drugoga jedva pri- 
krivene ispovijesti. 

Među prozaistima toga vremena nalaze se i dva pisca, 
nepoznata za svoga života, koje su novi duhovi slijedeće 
generacije pozdravljali kao svoje začetnike i preteče: Char- 
les de Coster i Octave Pirmez. Charles de Coster (1827— 
1879) rodio se u Münchenu od flamanskog oca i valonske 
majke. Život mu je bio težak, jer je bio prisiljen da živo- 

tari na skromnim poloZajima, koje nije mogao podnositi 
zbog neodvisnog duha i književnih težnja. Ta je podložnost 
bila još povećana nesretnom strasti, o kojoj su sačuvana 
dirljiva svjedočanstva u Lettres a Elisa. Umro je u pedeset- 
drugoj godini nepoznat izvan maloga kruga svojih najbližih. 
Rad de Costerov sabran je uglavnom u dvije zbirke pripo- 
vjedaka: Légendes flamandes (1858), Contes brabancons 
(1861) i dva romana La Légende d'Ulenspiegel (1868) i 
Voyage de noces. Priče otkrivaju pravog pisca sočnog je- 
zika, žive mašte, te rasnog umjetnika, koji je s potpunom 
sigurnosti prilagodio okvir radnji, a boju sadržaju. Nje- 
gove priče u starom jeziku, postepeno oživljavane veselim 
žarom ili prodahnute naivnim osjećajima, u stvari su kao 
neka priprema za djelo, koje ih je slijedilo: La Légende 
d'Ulenspiegel, herojsko komičnu epopeju flamanskoga na- 
roda, niz odličnih freska, snažni reljef jasne i smione boje. 
Ta je legenda pisana u živahnom i arhaičnom jeziku Ra- 
belaisa, Marnixa i Balzacovih Contes drolatiques sa sliko- 
vitom snagom, koja se još susreće samo u prozi Thćophila 
Gautiera, a oblik se potpuno udaljuje od prisilne ukoče- 
nosti imitacije. Ona ima umjetničku vrijednost, dotada još 
nepoznatu u belgijskoj književnosti. 

Octave Pirmez (1832—1883) rođen u Cháteletu u pokra- 
jini Hainaut, pripadao je bogatom građanstvu, a živio na 
svom imanju Acoz osamljen i prepušten melankoličnom 
razmišljanju o ljudima i stvarima. Nekoliko putovanja po 
Italiji uspjelo je novim vidicima zadovoljiti njegov ukus 
promatrača i mislioca. Glavna su mu djela: Feuillćes (1861), 
Jours de solitude (1862), Heures de philosophie (1873), 
Remo, histoire d'un frére (1878). — Koliko je djelo de 
Costera bučno i šaroliko, toliko je nasuprot Pirmezovo 
simbol najfinije osjećajnosti i najistančanijega duha valon- 
ske rase. Tijesna ga je srodnost privlačila prema ovim mi- 
sliocima, osamljenima u bolnom razmišljanju: Sćnancouru, 
Mauriceu de Guérinu i Švicarcu Amielu. Žaista je pripa- 
dao njihovoj književnoj porodici. Kao i njih, tako je i 
njega proZimao »mal du siécle«. Zbog toga se rado vra- 
ćao Chateaubriandu, s kojim je dijelio vjeru, zasjenjenu 
metafizičkim nemirom, ljubav prema skladnim slikama, lije- 
pim, plemenito odmjerenim rečenicama. U svemu rad de 
Pirmeza izaziva, usprkos velikoj razlici u mislima, misaoni 
način, sažet i pjesnički mističan, koji nalazimo kod Maeter- 
lincka u Temple enseveli ili u L'Intelligence des fleurs. 

De Coster i Pirmez bez sumnje su dvije različite knjiže- 
vne fizionomije, ali ih spaja jedna zajednička crta: to je 
s najrazličitijim sredstvima izražaja ista briga za formu. 
Jedan i drugi su umjetnici u stilu, i tim nadmašuju svoje 
suvremenike, koji su se odviše zadovoljavali banalnim ru- 
hom, da njim okite svoju misao. 

Veliki vođa književnoga nacionalizma u Belgiji bio je 
Edmond Picard (1836—1924), advokat, pravni savjetnik, 
političar i književnik, koji je više od šezdeset godina 
zauzimao najodličnije mjesto u duševnom životu svoje ze- 
mlje. Bio je vođa grupe, kojoj je prvi organ bio L'Art 
moderne. On je sa svojim prijateljima Camillom Lemon- 
nierom i Emilom Verhaerenom radio od 1880 na preporodu 
belgijske književnosti francuskoga jezika. 

Tako spremani pokret razvije se silnom snagom zahva- 
ljujući pjesnicima i pripovjedačima, koji su 1881 osnovali 
La jeune Belgique. Vođa te grupe bio je mladi i vatreni 
Max Waller (1860—1889), pravim imenom Maurice War- 
lomont, zavodljiva paZevska pojava, drzak i nježan, podru- 
gljiv i čaroban, čija je rana smrt uništila ostvarenje nada, 
koje su se temeljile na njegovu talentu. Njegova je želja 
bila otresti se ropske imitacije francuske literature i izvući 
iz rodne grude srž lijepih i snažnih djela. 

Isti kult ljepote spajao je dva usporedna pravca »Mo- 
derne umjetnosti« i »Mlade Belgije«. 

Ta su dva časopisa bili suparnici, a da u početku nisu 
bili neprijatelji. Ali su se njihove estetike potpuno razila- 
zile. »Mlada Belgija«, gdje su prevladali pjesnici, pokazi- 
vala je silno povjerenje u parnasovsku devizu »umjetnost 
za umjetnost«. Nasuprot, »Moderna umjetnost« branila je 
tezu socijalne umjetnosti. Tako se pružila prilika vatrenim 
i bučnim polemikama. Kasnije su nastale nove, isto tako 
žestoke borbe između parnasovaca i pobornika slobodnih 
stihova. Te su trzavice bile kobne za »Mladu Belgiju« i 
nje nestane 1897 nakon slavne karijere. Ali zanos je bio tu, 
osnovani su novi časopisi, mladi zanesenjaci pojačali su 
malu četu iz 1881. I jedni i drugi triumfirali su dugo nad 
ravnodušnošću publike i jedva prikritih mržnja državne 

uprave. Oni će stvoriti iz dvadeset godina toga vijeka naj- 
slavniju i najbogatiju književnu periodu Belgije. 

Taj sjajni književni pokret naročito je zastupan s ova tri 
imena: Rodenbach (v.), Verhaeren (v.), Maeterlinck (v.). 

Uz Rodenbacha i Verhaerena mnogi su belgijski pjesnici 
pristupili, da uvećaju redove francuske simbolističke škole: 
Charles van Lerberghe (1862—1907), autor Entrevisions 
(1898), Chanson d'Eve (1904); Grégoire Le Roy (** 1862), 
opjevao je melankoliju u Chanson d'un soir (1887), Mon 
coeur pleure d'autrefois (1889), Chanson de pauvre (1907); 
Max Elskamp (Ж 1862), čija pobožna poezija (Domi- 
nical, 1892; Salutations, dont d'angéliques, 1893; En sym- 
bole vers l'apostolat, 1895; L'Alphabet de Notre-Dame la 
Vierge, 1902) sjeća na Claudela; André Fontainas (Ж 1865), 
koji je objavio više pjesničkih zbirka (Le sang des fleurs, 
1889; Les vergers illusoires, 1892; Les estuaires d'ombre, 
1895; Le jardin des iles claires, 1901; La nef désemparée, 
1908; Récits au soleil, 1922); Albert Mockel (* 1866), koji 
je u isto vrijeme pjesnik (Chantefable un peu naive, 1891, 
Clartés, 1902) i odličan književni kritik. 

Osim pjesnika simbolista treba spomenuti više pjesnika, 
koji su ostali vjerni Parnasu: Albert Giraud (1860—1929), 
napisao Hors du siécle, gdje se nalaze pjesme silnog pesi- 
mizma, pored' drugih, brojnijih i ljepših, gdje je izrazio u 
zvučnim stihovima svoj sjajni prezir prema modernim vul- 
garnostima i ljubav prema umjetnosti, jedinom idealu svoga 
života. 

Iwan Gilkin (1858—1924) izrazio je u La nuit ljudske ne- 
volje i poroke i metalnu i sjajnu poeziju, prilagođenu sata- 
nizmu i temeljima ljudske pokvarenosti. Pjesnik se okanio 
tih nezgrapnosti u Cerisier fleuri, da na Horacijev način 
opjeva užitak proljeća i života i da napiše Prométhée, 
dramsku pjesmu širokih zamaha. Emile van Arenbergh 
(Ж 1854) dao je u Medailles romanes ou modernes dobre 
sonete zvonkoga metalnog tona. 

Izvan ovih dviju škola spomenut ćemo još Fernanda 
Séverina (* 1867), njeZnoga i bezazlenog pjesnika. On sluša 
slatku unutarnju glazbu svoje duše i izražava je u lakim 
stihovima, punima hotimične nejasnosti: melankolija bez 
očaja, ljubav bez strasti, divljenje bez ekstaze; poezija nje- 
gova san je lijepe duše. 

Neke je pjesnike nadahnula liturgija. Victor Kinon, vr- 
stan pjesnik, živi u intimnoj vezi s prirodom, i u njemu 
nalazimo u isto vrijeme veliku impresioniranost, čvrst sud, 

siguran ukus i snažan stil, što svjedoči Ame des Saisons. 
Originalnost i svježina njegova talenta znali su obnoviti 
vječnu temu prirodnih ljepota i uzbuđenja prve ljubavi. 
Miješao je uspješno liturgijska nadahnuća i osjećaje sami- 
losti, u isti čas muževne i čiste, a uvijek teološki ispravne. 

Thomas Braun jednostavan je i naivan pjesnik arhaič- 
noga tona u lijepom djelu Livre des Bćnćdictions. 

Pierre Nothomb, obdaren također naivnošću primitivaca, 
opjevao je čistim i lijepim riječima jednostavne pejzaže u 
L'Arc-en-ciel i Notre Dame du Matin; polazeći od prirode 
njegovi se stihovi lako i logično dižu k svrhunaravnom. 

Među piscima romana treba dati posebno mjesto reali- 
stima. Camille Lemonnier (1845—1913), autor više od pede- 
set svezaka, slavljen na banketima kao najbrutalniji pred- 
stavnik belgijskoga naturalizma, ostvaruje u samom sebi 
stapanje francuske kulture i flamanskoga karaktera, što je 
zapravo brutalna senzualnost. Njegovi su romani posvećeni 
slavi života i prirode, što znači slavljenju nagona. On je 
odličan, kad crta divlje i snažne seljačke karaktere, kovi- 
narske radnike, ili gotovo životinjski život primitivaca. 
Najbolje mu je djelo Un Male (1881), djelo surovoga 
naturalizma, ali u kojem poezija šume iskače u snažnim 
lirskim opisima. Drugi su romani poput obrane prava i ne- 
morala. Pored njih male, svježe i gotovo savršene novele 
prikazuju poštene ljude i dobre životinje: Petits contes i 
Comme va le ruisseau. Posebno mjesto zauzima La Bel- 
gique, dobra knjiga, gdje veličina i poezija ove zemlje iska- 
ču iz sjajnih stranica. Odličan radnik stila Lemonnier ima 
bogat rječnik, ali ga kvari prevelikim obiljem. Njegovu 
talentu, što se tiče forme, isto kao i sadržaja, nedostaje pra- 
vilnost i umjerenost. Georges Eekhoud (1854—1927), opor i 
snažan romanopisac, doveo je naturalizam još dalje nego 
Lemonnier, te je miješao u svoja djela socijalne ideje: 
Kermesses (1884), Nouvelles Kermesses (1887), Le Cycle pa- 
tibulaire (1892), Mes communions (1895), Le terroir incarné 
(1923). André Baillon (Ж 1875) sjeća svojim djelima: Moi 
quelque part (1919); En sabots (1922), nova verzija prve 
knjige; Histoire d'une Marie (1921); Zonzon pćpete, fille 
de Londres (1923) na Charles-Louis Philippea. 

Georges Virrčs, moralni, katolički naturalista, posvetio se 
proučavanju grubih seljaka u Bruyere ardente ili građana 
malih gradova u Les gens de Tiest. Najbolje njegovo 
djelo A cóté de la guerre nije s područja fikcije, to je 
bilježenje iz dana u dan utisaka načelnika Lummena za 
vrijeme njemačke okupacije. Henry Davignon očuvao se 
naturalističkih pretjeranosti pazeći neprestano na red i 
disciplinu. Kako mu je uspjelo da usporedi flamansku ener- 
giju i valonsku osjećajnost u dvostrukom okviru flandrij- 
skih ravnica i ardenskih planina, mnogo je pomogao for- 
maciji belgijske duše zbliženjem tih dviju rasa. Njegovi 
romani, kao Un Belge, dobro su izgrađena djela, u kojima 
su točno odmjereni opisi, zapleti i teze. 

Maurice des Ombiaux pripovjedač je legenda i valon- 
skih običaja, a odlikuje se živahnošću i slikovitošću. Louis 
Delattre, više je kompliciran i nenaravan, ali točniji pro- 
matrač i bolji stilist. U Avril pokazuje se kao pripovjedač 
skeptik-pesimist, a u Carnets d'un médecin de village 
materijalistički novelist mrtvih. 

Hubert Krains, također pesimista u Pain noir, čije točne 
i odjelite male rečenice opisuju na Maupassantov način 
najsitnije pokrete i uski horizont bijednika, na koje je na- 
valila neimaština. Posebno mjesto zaslužuje Gustav van 
Zype, autor Hótes du soir, zbirke zanimljivih priča, koje 
izazivaju duboka i neočekivana razmišljanja. Svaka je od 
njih misao urezana u maštu. Stil mu je snažan. 

Pored tih sjetimo se lirskih romana Rodenbachovih (v.) 
i André Fontainasa (** 1865) (L'Ornement de la solitude, 
1899; L'indécis, 1903) kao i historijskih romana Henry Car- 
ton de Wiarta, koji je uzimao za sadrZaj slavne belgijske 
dane (La Cité ardente, Les vertus bourgeoises) dajući divno 
jedinstvo arheologije i umjetničkoga stvaranja, i Maurice de 
Waleffea (Ж 1874) Le péplos vert, moeurs égyptiennes an- 
tiques, 1905; La Madeleine amoureuse, 1907; Le paradis de 
l'Amérique centrale, 1909. Belgijska literatura nije baš plo- 
dna dobrim dramatičarima. Ako navedemo Maeterlincka, 
Edmonda Picarda, Verhaerena, Gustava van Zypea i Paula 
Spaaka, svršili smo nabrajanje najvažnijih. Čak i mnogi 
medu navedenima više se ističu kao pjesnici, romanopisci 
ili kritičari. Ne čemo govoriti o onima, koji su, kao Fran- 
cis de Croisset i Kistemaeckers, zaboravili svoje belgijsko 
podrijetlo i kojih su djela, uostalom drugoga reda, bila 
najprije prikazana na pariskoj pozornici. 

Edmond Picard je još više od Maeterlincka prezirao usta- 
ljene forme dramskog genrea. Komadi kao Jericho ili kao 
Ambidextre journaliste prikazuju osobe, u kojima se zrcale 
svi, pa više ili manje i sam autor. To znači, da je dramska 
radnja žrtvovana dijaloškom izražavanju ideja, gdje se na- 
iazi lični piščev stil. 

Možda je Gustave Zype najbolji belgijski dramatičar. 
S pravim talentom režisera i s uzvišenim promatranjem 
pristupa najdelikatnijim problemima obiteljskoga života. 
Djela kao Semailles i naročito Etapes u isto su vrijeme 
prožeta realnošću i težinom misli. 

Paul Spaak je autor dražesnoga pjesničkoga komada 
Kaatje, u kojem razvija jednostavnu i logičnu spletku. Ta 
drama proučava dušu umjetnika razapetog između dvije 
ljubavi, koje predstavljaju dva nazora na umjetnost. Tre- 
bamo navesti i Rodenbachove drame: Le voile (1894) i 
Mirage (1901), kojima je sadržaj uzet iz Bruges-la Morte; 
od Van Lerberghea Les Flaireurs (1889); Pan (1906); niz 
lirskih tragedija Alberta du Boisa (Ж 1872) Le cycle des 
douze génies, od kojih je L'Hérodienne (1911), u kojoj je 
uzeo sadržaj Berenike, uspješno prikazana 1920 u Co- 
médie-Frangaise; drame Iwana Gilkina i lakrdije Fernanda 
Crommelyncka. 

Dva glavna belgijska povjesničara, koji su u isto vrijeme 
književnici, svakako su Godefroid Kurth i Henri Pirenne. 
Godefroid Kurth (1847—1916), viteška duša, veliki uče- 
njak i trepetljivi pjesnik, odličan je povjesničar. Najvažnija 
su mu djela: Origines de la civilisation moderne, Clovis, 
La Cité de Liége au moyen áge. Obaviješten i savjestan 
povjesničar, često i previše govornik, nije objektivan pro- 
matrač događaja; u neprekinutom vrtlogu misli i slika nje- 
gova duša dršće od ponosa ili srdžbe, veselja ili stida. Tako 
prikazana povijest, na način romantika, umjetničko je djelo, 
u kojem se vizija epoha niže poput prekrasnih freska. 
Henri Pirenne (Ж 1862), profesor na sveučilištu u Gandu, 
hladniji je od Kurtha i nije toliki umjetnik, Svojim najbo- 
ljim djelom Histoire de Belgique postigao je dotada još 
nečuven uspjeh u Belgiji, kojemu je mnogo pridonijelo 
njegovo domoljublje u svjetskom ratu. Belgija je u Pi- 
renneu našla svoga povjesničara. Prema njemu belgijski 
se narod počinje stvarati u srednjem vijeku: njegova ko- 
lektivna svijest ne dolazi ni od geografskog ni od jezičnog 
jedinstva. Belgija je proizvod volje svojih stanovnika — u 
tome je originalnost i ljepota ove povijesti. Ovaj novi na- 
zor, logični zaključak dugoga razmišljanja, sastoji se u po- 
vezanosti, koja daje Pirenneovu djelu jedinstvo u svim 
snažnim proporcijama. Premda je to djelo više djelo uče- 
njaka nego književnika, ipak je njegov zbijeni stil u skladu 
s poviješću, i ton se mjestimično diže do neke određene 
rječitosti, koja prirodno izražava sintetičke piščeve nazore. 
Zaslužio je ime belgijskog »Fustel de Coulangea«. 

Među literarnim kritičarima treba spomenuti: Eugéna 
Gilberta (1864—1919), prvoga kritičara i jednoga od naj- 
boljih belgijskih pisaca. Taj književnik plemićkog roda bio 
je više od dvadeset pet godina tajnik Revue gćnćrale, gdje 
je autoritativno vršio zadaću, da Francuze upozna s belgij- 
skim književnicima, a belgijske s francuskima. Dubok je 
bio njegov utjecaj na belgijsku književnost. Njegova djela: 
Le roman en France pendant le dix-neuviéme siécle, En 
marge de quelques pages i dvije zbirke France et Belgique 
otkrivaju finog, delikatnog i savjesnog kritičara, koji po- 
zdravlja talenat gdjegod ga nađe, a da ništa ne žrtvuje od 
svojih katoličkih uvjerenja ni od svoje prirođene finoće. 

Maurice Wilmotte (* 1861), profesor na sveučilištu u 
Ličgeu, pisac, kojega više poštuju u Francuskoj, nego u 
Belgiji, više je literarni povjesničar, nego kritičar. Izvan- 
redne naobrazbe, specijalista u sredovječnoj književnosti, 
upućen u sve velike evropske književnosti, objavio je 
naučna, dokumentirana i dobro pisana djela: La culture 
francaise en Belgique, Etudes critiques sur la tradition 
littćraire en France, gdje se istakao kao branitelj tradicije 
nasuprot odviše apsolutnih klasifikacija povijesnih priruč- 
nika. Njegov nesumnjivi talenat nije zaprekom, da u Bel- 
giji raspravljaju o njegovim književnim nazorima i da mu 
zamjeraju, što osjeća umjereno udivljenje pred nacional- 
nom književnosti. 

Firmin van den Bosch (Ж 1866) ušao je s 20 godina u 
književnu borbu nastupom osvajača, navijestio rat neumje- 
snim zabludama profesora književnosti i uspio napasti nji- 
hovu rutinu. Smatraju ga obnoviteljem mlade katoličke 
književnosti, koja se skupila oko časopisa Durendal, danas 
već nestalog. Vatreni i lojalni kritičar, on zahtijeva širok 

eklektizam, tako da se moZe odobriti svako djelo, u kojem 
sjaji ljepota, ali on zna iznositi svoju »mržnju na glupu 
knjigu« s duhovitošću zajedljivoga i borbenoga humorista. 
Njegova djela: Essais de littérature catholique, Littérature 
d'aujourd'hui i Les lettres et la vie odražavaju borbu za 
triumf njegovog ideala. 

Georges Rency (Ж 1875) misli, nasuprot van den Bo- 
schu, da dobar kritičar »mora biti što više oslobođen veza 
svake određene vjere«. Kad bi htio biti logičan, morao bi 
se osloboditi antiklerikalizma, ali se ne opaža, da je u tom 
uspio, naročito u Propos de littérature, gdje se njegov ton, 
kad govori o katolicizmu i zanosu za Emila Zolu, odviše 
udaljuje od metodičke ravnodušnosti, koju zahtijeva od 
kritike. Ali čitajući njegove nedjeljne kronike u »L'Indć- 
pendance belge« opaža se razvoj korektnoga i jakoga pisca 
u smislu književnih ideja prilagođenih lijepoj francuskoj 
tradiciji. Ovaj način najbolje odgovara zadaći novinara, 
koju je on sam definirao kao »informativnu, ozbiljnu, 
poučnu, pametnu i pravednu kritiku«. 

Maurice Gauchez (Maurice Gilles, * 1883), nježni pjesnik 
Jardin d'adolescent, i uvaženi kritičar Livre des masques 
belges (3 serije) i autor Histoire des lettres françaises de 
Belgique (1922), ima velik autoritet. 

Navedimo još kao umjetničke kritičare H. Fierensa Ge- 
vaerta (1870—1926), osjećajnoga i plodnoga pisca, čiji su 
lijepi prikazi flamanskoga slikarstva vrlo dobro poznati u 
Francuskoj i na čiji se talenat poziva Revue des Deux 
Mondes i Journal des Débats. 

Louis Dumont-Wilden (Ж 1875), pripovjedač, novinar, 
kritičar, dobar i tankoćutan pisac, idejno se očituje kao 
diletant. 

Arnold Goffin, umjetnički kroničar Revue Générale, 
svestrano je obaviješten, profinjen i elegantan, te Camille 
Lemonnier, već spomenut kao romanopisac, u Histoire des 
beaux-arts i Les peintres de la vie. 

Crkveno govorništvo zastupa kardinal Mercier (1851— 
1926), Mgr Cartuyvels, P. Hćnusse; političko govorništvo 
Jules Destrée (Ж 1863), Emile Vandervelde (Ж 1866), Paul 
Hymans (Ж 1865), Henri Carton de Wiart (Ж 1869), a novi- 
narstvo Haulleville, Charles Tardieu, Verspeyen. 

Iza svjetskoga rata, koji je tako usko povezao Francusku 
i Belgiju, osnovana je 1921 u Bruxellesu Académie royale 
belge de langue et littćrature francaises. 

Belgija ima talenata, i njena je književnost zanimljiva; u 
neprestanom dodiru s francuskim remek-djelima belgijska 
književnost obnavlja svoju snagu i diže svoj niveau, a da 
pri tom ne uništava svoju originalnost. 

LIT.: P. Hamelius, Introduction à la littérature française et flamande 
de Belgique, 1921; F. Masoin, Histoire de la littérature française еп 
Belgique 1815 à 1850, 1902; J. Boubée, La littérature belge, le sentiment 


et le caractére nationaux dans la littérature frangaise de Belgique, 
1906; A. Heumann, Le mouvement littéraire belge d'expression francaise 


. depuis 1880, 1913; M. Wilmotte, La culture française en Belgique, 1912; 


M. Gauchez, Histoire des lettres frangaises en Belgique, des origines 
à nos jours, 1922; Liébretch et Rency, Histoire illustrée de la littéra- 
lure belge de langue frangaise, 1926; Anthologie des écrivains belges 
de langue frangaise. p. Gl. 


Belgijska glazba. Ako se ne uzme u obzir udio onih 
Nizozemaca, koji potječu iz današnje Belgije, a stekli su 
časno mjesto među predstavnicima t. zv. nizozemske škole, 
onda je belgijska glazba razmjerno mlada. Isticanjem na- 
rodnosnih razlika između Flamaca i Valonaca, javljaju 
se težnje za novim glazbenim narodnim izrazom u Flama- 
ca (uz prislanjanje na njemački kulturni krug), dok Va- 
lonci prianjaju sasvim uz francuski kulturni krug, a naj- 
ugledniji od njih (poput C. Francka) postaju čak i djelo- 
tvorni suradnici u izgradnji francuske muzike. Noviji po- 
kret za samostalnim muzičkim razvitkom u Belgiji zapo- 
činje pojavom F. A. Gevaerta, čiji je naučni rad obuhvatio 
najvećma antikno doba, kao i istraživanje gregorijanskoga 
korala, a praktički mu se rad sastojao u propagiranju veli- 
kih njemačkih majstora od Bacha do Wagnera. Uz ravna- 
telja opere u Bruxellesu, J. Duponta, podiže on ugled 
ovoga umjetničkog zavoda do visokog stupnja, pomažući 
naročito nastupe mladih skladatelja. Među prvim flaman- 
skim skladateljima, koji svijesno nastoje u svojim djelima 
istaknuti posebni flamanski izražaj, ističe se P. Benoit, 
koji sklada veća djela (oratorije, kantate) na flamanske 
tekstove, a svoje težnje za flamanskim izrazom obrazlaže 
i u teoretskim spisima, u kojima se osjeća utjecaj wagne- 
rovske koncepcije cjelovitog umjetničkog djela. P. Benoit 
osnovao je i posebni flamanski konzervatorij. Iz tog su 
zavoda izišli mnogi flamanski skladatelji; tako Jan Blockx 
(1851—1912), koji je u tom konzervatoriju kasnije bio i 

ravnatelj, a skladao je opere i simfonijske pjesni; pa P. 
Gilson (Ж 1865), koji je skladao opere, balet, simfonije, 
oratorij, zborove a cappella, popijevke i kantate. Od ostalih 
flamanskih skladatelja vrijedno je istaknuti nesretnog Fr. 
Servaisa, koga su u domovini malo cijenili. Velik je ugled 
stekao Edgar Tinel (1854—1912), skiadatelj i ravnatelj kon- 
zervatorija u Bruxellesu; osobito su cijenjeni njegovi ora- 
toriji; u njima se, kao i u njegovim popijevkama, očituje 
osnovni njegov mistički ugođaj. L. du Bois (Ж 1859) in- 
tuitivniji je skladatelj; osim vrijednih komorno-muzičkih 
djela skladao je glazbene drame. Ostali su flamanski skla- 
datelji: J. v. d. Eeden (% 1842, oratoriji, simfonijske pje- 
sni, opera); H. Wollput (Ж 1845, simfonije, kantate); W. 
Demol (1846—1874, kantate, popijevke); Lemmens (1825— 
1881), osnivač škole za crkvenu muziku u Malinesu; M. 
Lunssens (Ж 1871, simfonije); С. Huberti (1843—1911, ora- 
toriji, popijevke); E. Wanbach (** 1854, ravnatelj flaman- 
skoga konzervatorija, operni skladatelj).Od valonskih skla- 
datelja ističu se ovi: E. Raway (Ж 1850, simfonijske pje- 
sni, opera, popijevke); E. Mathieu (* 1844, ravnatelj kon- 
zervatorija u Gandu; balet, opere, simfonijske pjesni, 
kantate, zborovi, popijevke); Th. Radoux (1835—1911, 
ravnatelj konzervatorija u Ličgeu, opere, oratorij, simfo- 
nije, vokalne skladbe); Th. Ysaye, brat slavnoga violinista 
Eugena (Ж 1865, simfonijske pjesni) Među uglednim va- 
lonskim virtuozima ističe se pianist Ar. de Greef (Ж 1862). 
Velik je gubitak zadesio Belgiju preranom smrću vrlo na- 
darenoga Guillaumea Lekeua (1870—1894), koji je učio u 
C. Francka, pa je već mlad napisao vrijedna djela (kan- 
tate, popijevke, sonatu za violinu i klavir, kvartet, simfo- 
nijske etude, simfonijsku fantaziju); V. Vreuls (% 1875), 
ravnatelj konzervatorija u Luxemburgu, koji je tu stvorio 
umjetničko središte prvog reda (napisao je simfonijske pje- 
sni, komornu glazbu, popijevke, lirsku dramu). 

= za C. Mauclair, Povijest evropske muzike od 1850—1914, Dane 


Belgijska umjetnost. O zasebnoj umjetnosti današnje 
Belgije može biti govora tek od početka 19. st. Sve ono, 
što se do onda u umjetnosti stvaralo u izvjesnim dijelo- 
vima njena današnjeg teritorija, ulazi u prikaz flamske i 
nizozemske umjetnosti (v.). 

a) Arhitektura. Na dalji razvoj arhitekture u Belgiji pot- 
kraj 18. st. utjecao je odlučno francuski klasicistički arhi- 
tekt Barnabé Guimard (f 1792), koji je 1772 izgradio u 
Bruxellesu Place Royale sa crkvom Saint-Jacques-sur-Cau- 
denberg i nekoliko palača. Pri tome su mu bili suradnici 
Louis Joseph Montoyer i Philippe Guillaume Sandrié. Prvi 


362 


je sagradio za nadvojvotkinju Kristinu dvor Laeken, a 
drugi parlamenat u Bruxellesu. Pored njih djeluje i Lauren- 
tius Benedictus Dewez (1731—1812), koji je u englesko- 
paladijevskom stilu sagradio dvorac Seneffe i stari svjetio- 
nik u Ostendeu u obliku dorske kolumne stotinu stopa vi- 
Soke. Belgijskoj arhitekturi u vremenu od 1830 do 1850 
dali su njeno obilježje klasicistički majstori Tilleman 
Fran Suys iz Ostende-a (1783—1861) i Lodewijk Roelandt iz 
Nieuwporta (1786—1864), kojima su u Parizu bili učitelji 
Percier i Fontaine, pa Pierre Bourla iz Pariza (1783—1866). 
Suys je sagradio u stilu talijanske renesanse crkvu St. Jo- 
seph, u klasičnom jonskom stilu pročelja staklenika bota- 
ničkog vrta u Bruxellesu, a u gotičkom stilu crkvu Sv. Jurja 
u Antwerpenu. Roelandt je djelovao u Gandu (sveučilište, 
Palais de Justice), a Bourla u Antwerpenu. U Bruxellesu 
je djelovao i Louis von Overstraeten (crkva sv. Marije u 
Schaerbeeku). Najznatniji je učenik Suysov bio Nizozemac 
Jean Peter Cluysenaer (1811—1880). Glavno je njegovo 
djelo 213 m duga Hubertusova pasaža u Bruxellesu, koja, sa- 
građena u strogim oblicima visoke renesanse, postade uzo- 
rom za sve kasnije prolaze u Evropi; pa izvanredno otmje- 
ni Kongresni trg s lijepo raščlanjenim stepenicama, koje 
vode do njega. Osobito je bujan bio razvoj belgijske arhi- 
tekture u drugoj polovini 19. st. Na njen stil utječu u ovo 
vrijeme znatno kasna renesansa i rani barok, koji, dašto, 
poprimaju i zasebne značajke. Pored toga javlja se često i 
način starog nizozemskog na po gotičkog na po antiknoga 
građenja, koje se očituje u crvenim i žutim opekama 
s okvirima od plavkastog i bijelog kamena, Najzorniji je 
primjer za tu vrstu bila »Belgijska kuća«, koju je za svjet- 
sku izložbu 1878 sagradio Emile Janlet. Uglavnom su go- 
tovo svi belgijski arhitekti ovoga razdoblja eklektici. Jedni 
se povode za Bramantom (Cluysenerova kuća u Rue Royale 
u Bruxellesu), drugi za novoromanikom, neoklasicizmom 
stila Luja XVI., pa barokom prožetim kasnom renesansom. 
Joseph Poelaert (1816—79) sagradio je po svojem obujmu 
najveću građevinu 19. st. (za 3400 m? veću od rimske crkve 
sv. Petra) Palais de Justice u Bruxellesu, koja uza sve svoje 
indijske, egipatske, babilonsko-asirske i klasično-antikne 
elemente odaje ipak zamašnu arhitektonsku zamisao. Uz 
Poelaerta istakoše se još Alphonse Balat (1818—1905), koji 
je u čistom klasičnom grčkom stilu sagradio Palais des 
Beaux-Arts u Bruxellesu, i Lćon Suys (1824—87), od kojega 
je burza u Bruxellesu. Na prijelazu u novo doba stoje 
Henri Beyaert (1823—94), koji je u zajednici s L. Suysom 
i Maquetom sagradio burzu i kraljevsku palaču u Bru- 
xellesu; Joseph Schadde (1818—98); Louis Baeckelmans 
(1837—71) i njegov brat Francois (1827—96). Od Schaddea 
je burza u Antwerpenu i kolodvor u Brugesu, sagrađeni po 
načinu flamske građanske kasne gotike, a od Louisa Bae- 
ckelmansa u Antwerpenu Palais de Justice (u stilu francu- 
ske renesanse) i crkva Saint-Amand (u ranoj gotici). O 
prijelazu iz 19. u 20. st. razvio se upravo u Belgiji t. zv. 
»apsolutni« građevni stil, koji se kloni svakog historizma, 
uzimajući u obzir isključivo svrhu i namjenu građevine i 
osobine građevnog materijala. Na čelu ovoga novog po- 
kreta stoji Henry van de Velde (Ж 1863), koji je, poput 
Petra Behrensa u Njemačkoj, djelovao najprije u području 
slikarstva i umjetničkog obrta, pa se tek kasnije priklonio 
arhitekturi i provodio do krajnosti načelo »slobodne obli- 
kovne volje«. Važnije su njegove građevine nastale u 
Njemačkoj i Parizu (Théâtre des Champs-Elysées u zaje- 
dnici s Jacquesom Mesnilom), dok je u Belgiji izveo svoje 
vanredno urbanističko djelo: kupalište Westend kraj 
Ostendea. Njegovi su sljedbenici u Bruxellesu Victor Horta 
i Paul Hankar (+ 1901). U Hortinim građevinama u Bru- 
xellesu (stambena kuća u Rue Royale, Hotel Solvay i Mai- 
son du Peuple) prevladava uza svu naglašenu »architecture 
rationnelle« ipak bujni, često i preobilni ukrasni ornament. 
Hankar voli geometrijske motive. Najmlađe generacije za- 
stupaju Jules Hofman (koji razvija dalje načela van de 
Veldeova i Hankarova), Charles Castermans, Paul Sainte- 
noy i Ernest Acker. 

b) Kiparstvo. Predstavnici su klasicizma u Belgiji Charles 
Francois Poucke (1740—1809) i Gilles Lambert Godecharle 
(1750—1835). Poucke je izveo za crkvu u Saint-Bavo u Gan- 
du goleme likove apostola Petra i Pavla i grobni spomenik 
Gerarda van Erfeela, a Godecharle (koji je poput Hou- 
dona daleko preživio svoju epohu) reljefe u zabatima Pa- 
lais de la Nation i u dvorcu Laekenu, pa nekoliko skulptura 
i portreta. U prvoj polovini 19. st. slijedi belgijsko kipar- 
stvo sve one stilske promjene, koje su zajedničke u razvoju 

kiparstva ostale Evrope. Tek u drugoj polovini st., u doba 
svog cvata, poprima ono i zasebne značajke. Politička ne- 
zavisnost, koju je Belgija polučila 1830, ogleda se najprije 
u djelima Willema Geefsa (1805—83), koja uza sve svoje 
klasicističke osnove slijede onaj historijsko-realistički pra- 
vac, što ga u slikarstvu zastupa Wappers. Geefs je izradio 
za Bruxelles nekoliko spomenika (grobni spomenik grofa 
de Mersala u crkvi Sainte-Gudule, spomenik Belgijskih bo- 
raca za slobodu 1830), a za Antwerpen spomenik Rubensov. 
I njegov brat Joseph Geefs (1808—85) istakao se nekolikim 
značajnim djelima. Pored ove dvojice djelovali su i roman- 
tici Eugéne Simonis (1810—82) i Charles Auguste Fraikin 
(1817—93), koji je izradio snaZni spomenik grofova Egmonta. 
i Hoorna, pa Simonisov učenik Paul Bouré (1823—48). 
Realisti Victor de Hoves (1825—91) i Guillaume de Groots. 
(* 1839) pripremaju tlo, na kojemu se onda, potkraj sto- 
ljeća, razvilo veliko klasično belgijsko kiparstvo, kojega su 
najraniji predstavnici Paul de Vigne (1843—1901) i Charles 
van der Stappen (1843—1910). Istaknuta je umjetnička lič- 
nost Jef Lambeaux (1852—1908), koji, ugledajući se u Ru- 
bensa i Michelangela, stvara svoju čuvenu grupu Rvači, 
veliki reljef Passions humaines i svoje najznatnije djelo 
Fontaine du Brabo u Antwerpenu. Lambeauxu je srodan, 
iako nešto mirniji i staloženiji, Victor Rousseau (* 1861). 
Najznatniji je među belgijskim kiparima ovog razdoblja 
Constantin Meunier (1831—1904), koji na nov realistički 
način prikazuje likove radnika i rudara pri njihovu teškom 
fizičkom poslu, utirući evropskom kiparstvu nove putove. 
Od njegova naveliko zasnovana reljefnog prikaza Rad 
izvedena su samo četiri reljefa. Drugi je veliki suvremeni 
belgijski kipar Georges Minne (1866—1941), učenik Lam- 
beauxov. Na Minneovu čudovitu i duboko misaonu ćud 
utjecali su mnogo gotika i sredovječni misticizam, na osno- 
vi kojih je oblikovao svoje vitke i senzibilne likove. Još 
su se istaknuli Charles Samuel, Paul Dubois, Hippolyte 
Leroy, Geo Verbanck, Rik Wouters, Marcel Wolfers i 
Gustave Jacobs. 

c) Slikarstvo. Na razvojnom putu od klasicizma do ro- 
mantike, pa od romantike do realizma bilo je belgijsko 
slikarstvo uvijek na čelu razvoja. U prvim decenijima 19. 
st. stoji ono pod utjecajem francuskoga klasicizma, što je 
i posve razumljivo, ako se uoči činjenica, da je u Bru- 
xellesu od 1816 do svoje smrti (1825) živio i djelovao naj- 
znatniji njegov predstavnik Jacques Louis David. Njegovi 
belgijski učenici Matthias van Brće (1773—1839) i Francois 
Joseph Navez (1787—1869) nastoje, iako su klasicisti Da- 
vidova pravca, oko što življega kolorita. To im je priznao 
i sam David izjavivši za njih, da doduše nisu veliki sli- 
kari, ali da je u njih »kolorit, kakva ga gospoda Francuzi 
ni izdaleka nemaju«. I van Brće i Navez slikali su velike 
slike za dvor u Versaillesu. Navez se istakao izvanrednim 
portretima (najznatniji je onaj porodice Hemptinne iz 1816 
u Bruxellesu). Na prijelazu iz klasicizma u romantiku stoji 
Gustav Wappers (1803—74), na kojega je u Parizu presu- 
dno utjecao Paul Delaroche. Od svojih klasicističkih pret- 
hodnika odvaja se on življim kolorizmom i slobodnijom 
tehnikom. Wappers je osnivač novog belgijskog povijesnog 
slikarstva, koje je doskora zavladalo gotovo čitavom Evro- 
pom. Najznatnija se Wappersova djela nalaze u galerijama 
u Bruxellesu i Utrechtu, u Louvainu i Windsoru. Događaje 
iz narodne povijesti belgijske prikazuju dalji predstavnici 
povijesnoga slikarstva Nicaise de Keyser (1813—87), Edou- 
ard de Bičfve (1808—82) i Louis Gallait (1810—87). Dok 
su ovi slikari bili bliži francuskoj umjetnosti, vraća se 
Hendrik Leys (1815—69) nizozemskom slikarstvu, osobito 
Rembrandtu, pa su mu slike nešto arhaistične. I on slika 
prizore iz narodne povijesti, naročito one iz vremena špa- 
njolskoga gospodstva. Zasebno mjesto zauzima Antoine Jo- 
seph Wiertz (1806—65). Na golemim platnima prikazuje 
on svoja fantastična i strahotna priviđenja (Borba Dobra i 
Zla, Vizija smaknutog, Glad — Ludilo — Zločinstvo, Ko- 
lera i slično). Poslije njegove smrti sjedinjene su sve nje- 
gove slike (za njegova života nije ih nitko kupovao) u 
Musće Wiertz u Bruxellesu. U drugoj polovini stoljeća isti- 
ču se Jean Francois Portaels (1818—95), slikar alegorijskih 
i religioznih slika; Charles Verlat (1824—90) svojim histo- 
rijskim slikama i Ferdinand Pauwels (1830—1904), koji je 
djelovao u Njemačkoj (u Weimaru i Dresdenu). Uporedo 
s povijesnim slikarstvom razvijalo se belgijsko zidno slikar- 
stvo pod utjecajem Corneliusa, koje zastupaju Godefroi 
Gaffens (1823—1901) i Jan Swerts (1825—79). Stariji pra- 
vac genre-slikarstva goje Jean Baptiste Madou (1796—1877), 

Ferdinand Braekeler (1792—1883) i njegov sin Henri (1830— 
1888). Charles de Groux (1825—70) slika na realističan na- 
čin prizore iz života siromašnih ljudi. Iste je motive na 
svojim slikama prikazivao i Constantin Meunier. Prizore 
iz otmjenih i bogatih krugova slikaju Florent Willems 
(1823—1905), Gustave de Jonghe (1828—93), a naročito Al- 
fred Stevens (1828—1906). Kao slikari krajolika ističu se 
"Théodore Fourmois (1814—73), Hipolyte Boulenger (1834— 
1874), osnivač škole u Tervaerenu, belgijskom Barbizonu. 
Marine slikaju Paul Jean Clays (1817—1900) i Louis Artan 
(1837—90). Moderno, s prirodom tješnje povezano belgijsko 
slikarstvo, počinje oko 1870. Povijesne su slike u arhaisti- 
¿nom stilu Leysovu slikali Albert de Vriendt (1843—1900) 
i Alfred Cluysenaer (1837—1902). Alexander Struys 
(* 1852) slika genre-slike, Eduard Agneesens (1842—85) 
izvrsne portrete. Zasebno mjesto zauzimaju u modernom 
belgijskom slikarstvu Félicien Rops (1833—93), koji se na- 
ročito istakao kao grafičar, i James Ensor (Ж 1860). Impre- 
sionistički su pejzažisti Émile Claus (1849—1924), Frans 
Courtens (Ж 1854), Albert Baertsoen (1866—1922) i Victor 
Gilsoul (Ж 1867). Pointilizam na način Seuratov zastupa 
Theo van Rysselberghe (* 1862). Eugéne Laermans (% 1864) 
slika na način starog Pietera Bruegela uz istaknutu soci- 
jalnu notu pečalbare, radnike i seljake. Potkraj stoljeća 
odlučno su utjecala na razvoj belgijskog slikarstva dru- 
štva »L'Essor«, »Cercle idčaliste«, »XX«, »Libre Esthé- 
tigue« i »Pour l'Art« Medu umjetnicima, koji su se sku- 
pljali u ovim društvima, istakoše se Ferdinand Khnopff 
(1858—1921), koji je slikao dekorativne slike, alegorije, pej- 
zaže i portrete; Henri Evenepoel (1872—1899), učenik Gu- 
stava Moreau-a u Parizu; Georges Lemmen (1865—1916), 
Auguste Donnay (1862—1921) i Jacob Smits (1856—1928). 

LIT.: E. Edtling i F. Snyders, La sculpture belge ‘contemporaine, 
Berlin 1903; H. Hymans, Belgische Kunst des 19. Jahrhunderts, Leipzig 
1906; K. Woermann, Geschichte der Kunst aller Zeiten und Völker, 
VI, Leipzig 1922; A. Fontaine, L'Art belge, Pariz 1925; P. Vitry i L. 
Gilet u A. Michelovoj Histoire de l'Art, VIII. 3., Pariz 1929; Histoire 
de la peinture et de la sculpture en Belgique (ouvrage rédigé par un 
groupe de collaborateurs), Pariz 1930. A. Sch. 

Belgijski ustanak — Belgija, povijest. 

Belgijska (atentatska) klauzula — Izručenje. 

Belgijski Kongo — Kongo. 

BELGIOIOSO, Trivalzio, Cristina, * Milan 28. VI. 1808, 
T Milan 15. VII. 1871, talijanska patriotkinja i knjize- 
vnica, udata za princa di Belgioioso d'Este. Svoj Zivot, imu- 
tak i svoju romantičnu dušu posvetila je talijanskoj stvari 
u borbama za ujedinjenje. Morala se zato iseliti iz Lom- 
bardije (tada pod Austrijom). U Parizu je nastavila djelat. 
nost, došavši u salonima u dodir s uglednim i utjecajnim 
ličnostima (na pr. La Fayette, madame Rćcamier). Njezin 
su salon pohađali Victor Hugo, A. de Musset, Dumas otac, 
Thierry, Thiers, Georges Sand, Michelet, Gioberti, Tomma- 
seo, Heine, Chopin, Liszt, Bellini, Rossini i dr. Bavila se 
uz to i filozofskim problemima. Napisala je Essai sur la 
formation du dogme caiholique (Pariz 1842) i Essai sur 
Vico. Prevodila je Vicova djela na francuski. Osnovala je 
u Parizu 1845 list Gazzetta italiana za oslobođenje Italije 
od Austrije. Za revolucije 1848 predvodila je borbu po uli- 
cama Milana. Zatim je osnovala u Milanu dva borbena 
lista, ali se nakon razočaranja zbog neuspjeha preselila 
1849 u Malu Aziju, gdje je ostala 4 godine. Opisala je 
pustolovine, koje je doživjela (Asie Mineure et Syrie, Pariz 
1858). Nakon 4 godine vratila se u domovinu i u tišini sta- 
rog dvorca (Locate kod Milana) piše Histoire de la Maison 
de Savoie (Pariz 1860). Na koncu života doživjela je oslo- 
bođenje Lombardije od Austrije (1859). Tada je u Milanu 
osnovala politički list L'Italie. Zalagala se također za soci- 
jalna pitanja i za bolji položaj žene u društvu. 

LIT.: R. Barbiera, La principessa B., Milan 1903; H. Remsen White- 
house, Une princesse révolutionnaire, Lausanne 1907. . D-ič. 


BELGLAVA, Antun, * Zadar 16. IV. 1730, + Trogir 
20. II. 1790, svećenik-biskup. Postavši 1750 klerikom, filo- 
zofiju je učio kod dominikanaca u rodnom mjestu, bogo- 
sloviju na sveučilištu u Padovi, gdje je stekao temeljitu 
teološku spremu, koju je zasvjedočio kasnije u svim služ- 
bama, za koje je bio upotrijebljen. Vrativši se u Zadar 
odmah je ušao u ured »di cancelliere«, brzo zatim bio je 
imenovan kanonikom kaptola u Ninu i apostolskim pro- 
tonotarom, a onda 1767 ušao u zadarski kaptol, gdje je 
zbog svoje učenosti bio upotrebljavan u najvažnijim kap- 
tolskim službama. God. 1778 papa Pio VI. učinio ga naj- 
Prije naslovnim biskupom od Zanta, 1781 postavljen je 
za biskupa u Korčuli, a onda 1787 u Trogiru. Kao zadarski 

BELGRAD, Menci Cl. Crnčić 


svećenik pod nadbiskupom Karamanom stekao je zasluga 


i za hrvatsku glagoljašku liturgiju > vršeći ispravljanje 
crkvenoslavenskih liturgijskih knjiga. 
LIT.: C. F. Biaachi, Zara cristiana, vol. I. F. F. 


BELGRAD, scoce u Vinodolu, 4,5 km sjeveroistočno od 
Crikvenice, u kotaru crikveničkom, danas ima 37 stanov- 
nika. B. je bio od davnine posjed krčkih knezova, kasnijih 
Frankopana. G. 1462 pokloni ga Martin Frankopan crikve- 
ničkim pavlinima. Iza 1493 bili su B. i Grižane sjedište 
modruškog ili krbavskog kaptola. Kat. župa je postojala 
u B. još krajem 18. st. 

LIT.: E. Laszowski, Gorski kotar i Vinodol, Zagreb 1923. Z. D-i. 

Ime sela Belgrad istoga je postanja kao ime grada Beo- 
grada. Stariji je oblik Belgrad, a ijekavski je Biograd. 
Istoga je postanja Belgard u istočnoj Njemačkoj (kako se 
nekad zvalo naselje zapadnih Slavena). Prastar je način 
građenja imena indogermanskih naselja, da se imenu doda 
epiteton, t. j. pridjev, kojim se označuje bjelina ili sjaj, 
ili se dotično ime s takvim epitetonom slaže u jednu riječ. 
Tako se još i danas kaže bijeli Zagreb, zlatni Prag. Ista 
je tvorba kao Belgrad, Biograd, prastara keltska složenica 
Vindobona, gdje je keltska riječ vindo (= bijel) u pra- 
svezi s njemačkom riječi Winter (zima t. j. bijelo godišnje 
doba). (CAT 

BELIA, Pravdoje, * Sv. Križ kod Gorice 2. XI. 1852, 
T Rab 15. VII. 1923, šumarski stručnjak. Služio je 40 go- 
dina kao šumar općine Rab, gdje je uzgojio ondješnju 
šumu (perivoj) Komrčar, a i inače je radio uspješno na 
pošumljivanju rapskih goleti. Općina Rab u znak zahval- 
nosti podigla mu je 1924 spomenik na ulazu u perivoj 
Komrčar. N.N. 

BELICA, 1. selo u Medimurju, 7 km na sjevero istok od 
Čakovca, kotar čakovački, sjedište je opčine za područje od 
3637 Hrvata, po vjeri katolika. Katolička župa je vrlo stara 
i spominje se več g. 1501. U blizini sela nalazi se veča 
ciglana. Z. D-i. 

2. Rijeka u Šumadiji, lijevi pritok Morave. Vrelište čine 
Gradska Reka, Bešnjaja i Voljavica, koje izviru sa Kotr- 
ljana (570 m), Drenka (553 m), Crnog Vrha (602 m). Od 
njihova sastava kod sela Miševiča B. teče na JI, od šulj- 
kovca na SI, a od Jagodine na S i utječe niže manastira 
Tomiča. Dužina toka joj je 40 km. P. V-č. 

BELIC, 1. Aleksandar, X Beograd 2. VIII. 1876, profesor 
beogradskog sveučilišta. Po završenom školovanju u Beo- 
gradu učio je slavistiku u Odesi i Moskvi, zatim u Leip- 
zigu. G. 1900 postao je docent na Velikoj školi u Beogradu, 
1905 vanredni, a 1919 redovni sveučilišni profesor. Za vri- 
jeme svjetskoga rata boravio je u Italiji, Francuskoj i Ru- 
siji, gdje je predavao na sveučilištima. Poslije rata bio je 
duže vremena tajnik, a od 1937 i predsjednik Srp. Kra- . 
ljevske Akademije. B-ev naučni rad vrlo je obilan i mnogo- 
struk. On obuhvata uporednu gramatiku, staroslovenski je- 
zik, a naročito dialektologiju i historiju srpskog jezika. 

LIT.: Zbornik u čast A. Beliča, Beograd 1937. D; P. 

2. Matija, Ж Hrvatska Mitrovica 10. VIII. 1885, odvjetnik 
u Đakovu, zatim u Zagrebu; od 1935 honorarni nastavnik 
na pravnom fakultetu u Zagrebu, od 1941 vijećnik Stola 

sedmorice. Pisac stručnih rasprava iz područja crkvenoga 
prava. Izdao Zbirku kanonskih propisa o braku, Zagreb 
1937. А. 7. 

3. Nikola, svećenik-glagoljaš iz sredine 18. st. Starinom 
i rodom sa otoka Ugljana, odakle se više svećenika (Ivan, 
Marko) istoga prezimena potvrđuje iz 17. st. Za Nikolinu 
opstojnost zna se iz jednog glagoljskog zbornika propo- 
vijedi, od kojega je sačuvan samo »treći libar«, koji na 
čelu nosi ovaj zapis: ja don Nikola Belić iz Uglana učinih 
ovi libar za moju potribu. Sam rukopis na početku datiran 
je riječima: 1746, 2. marča, dok se uz propovijed za treću 
korizmenu nedjelju spominje godina 1756. Rukopis se čuva 
u arhivu HAM pod sign. IVa 94. 

LIT.: I. Milčetić, Hrv. glagolska bibliografija, Starine 33; R. Strohal, 
Hrv. pisac М. Belič, Nast. vjesnik XIX., (1911). F.F. 

BELIĆ-LIGATIĆ, Juraj Antun, * Bribir po svoj prilici 
1763, svećenik i književnik. Kao »Liburnus  Croata« 
učio je 1785/6 u Zagrebu filozofiju. Bogosloviju je učio 
vjerojatno u Senju. Potkraj 18. st. kao vojni kapelan služio 
je kod slunjske krajiške pukovnije karlovačkoga genera- 
lata u sjevernoj Italiji. Poslije odlazi za župnika u Cvi- 
tović pa onda u Brinje. Kao umirovljenik živio je u Bri- 
biru. G. 1795 izdao je štampom dva prigodna »Razgovora«: 
1. od štimi i uzvišenosti stališa vojničkoga, i 2. od osobite 
virnosti, koju vojnik svojemu kralju dužan jest iskazati. 
G. 1824 bio je priredio za štampu golemu kompilaciju 
(419 str. fo): Kratko ispisanje pomamne i krvoločne Fran- 
cuza smutnje i prinevirnoga njihovoga odmetnuća od svo- 
jega zakonitoga kralja Ludovika XVI...«, koja je zadah- 
nuta dubokim neraspoloženjem prema Francuzima — Fran- 


cima od Kodolaha do Napoleona. 
LIT.: P. J. Šafarik, Gesch. d. südslaw. Lit., III.; Građa VII./1912. F. F. 


BELIJAL (grč. Bella, i Вга), grecizirana hebrejska ri- 
ječ s približnim značenjem: »ono, što je beskorisno, po- 
gubno, zlo, pokvareno«. Personificirana je u frazi »sinovi 
Belijalovi« u značenju od prilike »pokvarenjaci«. Kod sv. 
Pavla (Kor. II, 6, 15) služi jamačno za oznaku Antikrista. 
Kao personifikacija upotrebljava se, naročito u srednjem 
vijeku, mjesto riječi »đavao«, koji je začetnik pokvare- 
nosti i svakoga zla. Od nje je vjerojatno načinjena i naša 
riječ »bčlij«, ako nije došla preko Turaka od arapske 
»belá«, na pr.: Prodi mi se vraga i belaja. 

BELI MANASTIR, selo u Baranji, kotar Darda, sjedište 
općine, koja broji 3.200 stan. Ima oveći mlin, tvornicu sira 
i maslaca, klaonicu i preradbu mesa. Z. D-i. 

BELIN, Ivo, X Trpanj 14. VI. 1891. Svršio nižu realku u 
Splitu i tal. trgovačku akademiju u Trstu. Gospodarske 
nauke slušao je na sveučilištima u Frankfurtu na Majni, 
Kolnu i Zurichu. С. 1913 položio je diplomski ispit u 
Коши. Od 1919 bankovni činovnik u Zagrebu, 1924 posta- 
vljen za tajnika zagrebačke burze. Od 1936 drugi, a 1938 
prvi viceguverner Narodne banke u Beogradu. G. 1925—35 
bio je docent iz ekonomske politike na Ekon.-komerc. vi- 
sokoj školi u Zagrebu. Bavio se publicističkim radom iz 
privrednih područja u novinama i časopisima, a napose u 
Jugoslavenskoj Njivi (Zagreb), Novoj Evropi (Zagreb), 
Ekonomistu (Beograd) i Politici (Beograd). Objavio je veći 
rad Problem naše valute, Zagreb 1924. ME 

BELINA (Bellina), Pavao, živio je u početku 18. st. u 
pavlinskom samostanu u Remetama kraj Zagreba kao brat- 
lajik kipar (»conversus statuarius«). Vjerojatno je B. bio 
već 1703 djelomično zaposlen kod izradbe dvaju manjih 
mramornih oltara (Posljednje večere i sv. Luke) u zagre- 
bačkoj stolnoj crkvi, koji su podignuti troškom zagrebačkih 
kanonika Ivana Znike i Tome Augustića. 1705—6 izrađivao 
je zajedno s remetskim pavlinskim kiparom bratom Tomom 
Jurjevićem veličajni mramorni (kasnije glavni) oltar u 
pavlinskoj (sada župnoj) crkvi u Remetama. Umro je 27. 


X. 1715 i pokopan je u kripti pavlinske crkve u Remetama. 
LIT.: Ž. Jiroušek, Kiparska djela iz stare zagrebačke katedrale, 
»Jut. list«, Zagreb, 24. XII. 1939. Ž 


BELIŠĆE, tvorničko naselje novijeg postanja u Slavoniji, 
kraj Drave, u valpovačkom kotaru. Ima 1994 stanovnika, 
a susjedno Novo Belišće 530. Poslije oslobođenja Slavo- 
nije od Turaka darovao je Karlo III. barunu Petru Pran- 
dauu prostrana zemljišta u Podravini od Petrijevaca do 
Podr. Slatine (valpovačko vlastelinstvo). Od Gustava Pran- 
daua kupili su 1884 baruni Gutmanni de Gelse velik kom- 
pleks šuma između Karašice i Drave. Na rudini Belišće, 
koja je Valpovčanima služila kao pašnjak, izgradili su oni 
pilanu, šumsku željeznicu, barake za radnike i činovnike i 
tako se pomalo razvilo naselje B. Ono je izgrađeno pra- 
vilno, ima devet ulica, u kojima su podignute radničke obi- 





BELIĆ — BELLA 


teljske kuće s malim vrtovima, a oveće su zgrade uredi, 
nastambe za činovnike i tvornički uređaji. Tvrtka S. H. 
Gutmann posjeduje danas ove pogone: 1. pilanu s 11 gatera 
(pored ove ima još 4 manje pilane u blizini svojih šuma); 
2. tvornicu tanina, koja proizvodi hrastov i kestenov 
ekstrakt; 3. suhu destilaciju drveta, koja proizvodi drveni 
ugljen, octenu kiselinu, aceton, metilni alkohol i t. d.; 
4. tvornicu likalit-briketa; 5. tvornicu parketa; 6. tvornicu 
bačava; 7. radionicu za popravak lokomotiva, vagona i tvor- 
ničkih uređaja; 8. kamenolome u Orahovici i Voćinu; 9. 
ribnjake s površinom od 972 jutra. Šume poduzeća, koje se 
prostiru od Donjeg Miholjca do Orahovice i Voćina, za- 
premaju 42.000 jutara. Poduzeće ima željeznice u dužini od 
175 km, koje služe i putničkom prometu. Broj zaposlenih 
radnika iznosi do 4000. Z. D-i. i J. B-f. 

BELIZAR, * Germania (u 
Macedoniji) oko 500, t Cari- 
grad oko 562, najveći vojsko- 
vođa cara Justinijana I. Nje- 
govom je zaslugom izvršena 
velika Justinijanova restaura- 
cija rimskog carstva. G. 533/34 
oteo je sjevernu Afriku Van- 
dalima, a 555, nakon napor- 
nog dvadesetgodišnjeg rata s 
Istočnim Galima, podložio je, 
uz pomoć Narzesovu, cijelu 
Italiju. Uz to B. je energično 
branio istočnu granicu carstva 
protiv Perzijanaca. С.О. 

BELL, 1. Alexander Gra- 
ham, Ж Edinburgh 1847, + Bad- 
deck (Nova Scotia) 1922, škot- 
ski fiziolog. G. 1870 preselio 
se u Kanadu. Poput djeda i 
oca bavio se fiziološkom aku- 
stikom, te je izumom telefona i njegovom prvom insta- 
lacijom u filadelfijskoj izložbi 1876 pobudio silno zani- 
manje. St. H. 

2. Sir Charles, * 1774, + 1842, engleski anatom, kirurg 
i fiziolog, poznat zbog otkrića djelovanja osjetnih i po- 
kretnih živaca. 

3. Currer, Ellis, Acton — Brontë. 

4. Johannes, *.Essen 23. ІХ. 1868, njemački državnik. U 
kabinetu Wilhelma Marxa bio je ministar pravde (1926). 
Napisao je važno djelo Wiederaufbau der deutschen Han- 
delsflotte. 

5. Robert, * 1800, + 1867, engleski pisac komedija i ro- 
mana. Izdao je engleske pjesnike u 24 sveska i Early 
ballads. 

BELLA, 1. Jan Levoslav, * Liptovsky Sv. Mikulaš 4. IX. 
1843, t Bratislava 25. V. 1936, slovački skladatelj. Učio je 
gimnaziju u Levoči i u Banskoj Bystrici, а bogoslovne 
nauke u Beču, kamo ga je poslao biskup Moyzes. Tu je 
studirao i kompoziciju kod Sechtera. Najprije je djelovao 
u Banskoj Bystrici kao učitelj crkvene glazbe u sjemeni- 
štu, 1869 je gradski kapelnik i voditelj kora u Kremnici. 
С. 1873 је u Pragu upoznao Smetanu, Dvořáka, u Njema- 
čkoj muzički romantizam, rad Schumannov i Wagnerov, a u 
Regensburgu vođu crkvenog muzičkog pokreta Fr. X. Ha- 
berlea. G. 1881 je u Sibinju postao kantor evangeličke 
crkve. Tu je djelovao 40 godina kao skladatelj, zborovođa 
i učitelj glazbe. 

U prvoj periodi umjetničkog stvaranja B. je crkveni 
kompozitor. Napisao je oko 30 orkestralnih misa, mnogo 
misnih zborova i moteta a capella. Njegov je crkveni stil 
prilično jedinstven, samo je isprva komponirao u starijem 
pravcu bečkog klasicizma. U motetu Tu es Petrus drži se 
mletačke škole. Slično i u misi B-dur za muški zbor, u ko- 
joj se izmjenjuje solo-kvartet s čitavim zborom. Misa 
b-mol je monotematska; osnovni motiv, u varijacijama, 
veže sve dijelove u misaonu cjelinu. U motetima Haec dies 
i Adoramus izmjenjuje se imitacija s homofonijom. Gra- 
duale Christus factus est i svečana misa najljepša su nje- 
gova djela ovoga područja. Koralni duh, imitacijsko vode- 
nje glasova i polifonija osnovne su stilske oznake njegove 
skladateljske tehnike. Istodobno su nastali i njegovi slo- 
vački zborovi Staroslovensky Ocenás, Hospodine pomiluj 
пу!, To den ktory učinil Pan i Cyrillo-Methodiada. Crkve- 
na glazba nije bila jedina vrsta njegove skladateljske dje- 
latnosti, nego je udario također temelj umjetničkoj naro- 
dnoj glazbi u Slovaka. Ispočetka je samo harmonizirao 

narodne pjesme, izdavao slovačke četverospjeve za muški 
zbor, pisao varijacije na narodne pjesme Leti, leti roj, Pri 
Prešporku na Dunaji i karakteristične skladbe za gusle i 
glasovir. 

U kompoziciji pjesama zadovoljava svjetske zahtjeve i 
svijesno pristupa sljedbenicima zrele romantike, koju unosi 
i u komorne i orkestralne skladbe. Odjek šumanovskog ro- 
mantizma je simfonička pjesma Osud a ideal, koja je 1890 
došla na međunarodni muzički kongres u Eisenachu. U 
Kremnici je napisao i Koncertnu ouvertiru Es-dur. Utjecaj 
Liszta i R. Wagnera pokazuje jedina svršena opera Kovač 
Wieland, komponirana na njemački libreto Oskara Schlema 
po nacrtu R. Wagnera (premijera u Bratislavi 1926 u prije- 
vodu pjesnika Roya). 

U Sibinju je skladao pretežno kantate: Hymne an die 
Musik; Apotheosis c-moll; An den Friihling, Reformacijska 
kantata i dr. Orkestralne su skladbe Konzertstiick in unga- 
rischem Stile, uvertira opereti Hermania im Venusberg i 
rondo za gudalački orkestar. Komorna glazba je zastupana 
klavirnom sonatom b-moll, gudalačkim kvartetima c-moll 
i B-dur, dvjema sonatama G-dur za 3 gusle. Kraj Zivota po- 
svetio je slovačkoj glazbi. Tada su nastali mnogi zborovi, 
8 pjesama na slovačke tekstove (Bella-Horal, Jesensky, 
Podjavorinská), 10 muških i 8 mješovitih zborova, ciklusi 
pjesama Majka nad koliskou i Žial siroty. 

Najznačajnije su njegove narodne kantate Jánošíková 
svadba na tekst J. Botta iz 1922 i Divny zbojnik, skladan 
na tekst Ondreja Bella, iz 1933, odlikujući se pučkim 
izrazom i jakim dramatskim elementom. Tako je B. postao 
ocem slovačke pučke muzike. B. je također pisao razma- 
tranja o slovačkoj i crkvenoj glazbi (Dalibor 1869, Hudobnć 
listy 1872, Letopis Matice slovenskej 1873, Wiener Kirchen- 
Zeitung 1864) i ocjene nekih djela (na pr. Richard Strauss: 
Wanderers Sturmlied). Opsežno njegovo muzičko djelo 
otkupljeno je za muzički institut bratislavskoga sveučilišta. 


LIT.: D. Orel, Ján Levoslav Bella, Bratislava 1924; K. Hudec, Ján Le- 
voslav Bella, Prag 1937. K.H 


2. Ondrej, Ж Liptovsky Sv. Mikuláš 1851, + Krakov 1903 
kao vojni svećenik. Pisao je pjesme u slovačkom narodnom 
duhu, gojio pučku ljubavnu i religioznu liriku, kratku ba- 
ladu i epigram (zbirka Piesne). Ugledao se u Hviezdoslava 
i nadovezujući na tradiciju Šturovih sljedbenika priklonio 
se potpuno stihu narodne pjesme. Prevodio je s engleskog 
Longfellowa i Tennysona. J. A-&. 

3. Stjepan, ** Liptovsky Sv. Peter u Slovačkoj 2. V. 1880, 
inžinir. Svr$io tehniku u Budimpešti, bavio se dugo go- 
dina vodograđevnim i melioracionim radovima. Od 1907 do 
1940 ravnatelj Vodne zadruge za regulaciju Karašice i Vu- 
čice u Donj. Miholjcu stekao velikih zasluga za meliora- 
cione radove u Slavoniji. Od 1921 profesor za vodograđe- 
vine na novo osnovanoj tehničkoj visokoj školi u Zagrebu; 
dugogodišnji član hidrotehničkog povjerenstva za Hrv. i 
Slav. Pisao brojne stručne rasprave u Tehničkom listu, 
Geodetskom listu i Poljoprivrednom glasniku. Izdao je u 
Zagrebu važno djelo Melioracija tla, jedno od prvih te 
vrste kod nas. Od 1941 profesor na tehničkoj visokoj školi 
u Bratislavi. SSON, 

BELLA, Stefano della, * Firenca 18. V. 1610, T (pokopan) 
Firenca 23. VII. 1664, talijanski grafičar. Najsimpatičniji 
i najplodniji majstor u krugu firentinskih grafičara u prvoj 
polovini 17. st., u kojemu su se pored njega istakli Antonio 
Tempesta, Giulio Parigi i Remigio Cantagallina. Učitelji 
su mu bili Cantagallina i Francesco Vanni, ali je na nj 
najjače utjecao Jacques Callot. Među ranim njegovim ba- 
kropisima najbolji je onaj, koji prikazuje gozbu družbe 
»Piacevoli«. Don Lorenzo de’ Medici poslao ga je na dalji 
studij u Rim, gdje je boravio od 1633 do 1639. Ondje ga, 
međutim, nisu toliko zanimale veličajne antikne ruševine, 
koliko suvremeni život rimski, različite povorke, svečano- 
sti i kazališne predstave. Već 1633 nastaju u Rimu njegov 
veliki bakropis Ulazak poljskog poslanika, a ne&to kasnije 
dekoracije za predstavu Nozze degli Dei, razne teze i knji- 
Zni ukrasi. Od 1639—1649 djeluje B. (uz kratak boravak u 
Amsterdamu, gdje se moZebiti sastao s Rembrandtom) u 
Parizu. U ovo vrijeme nastaju njegova najbolja djela, izve- 
dena za nakladnike Israela Henrieta i Langloisa. Po nalogu 
kardinala Richelieua, a po uzoru Callotovu, izveo je ba- 
kropise Opsada Arrasa, Opsada La Rochelle-a i čuveni list 
Pont Neuf. Od 1650 do svoje smrti djeluje što u Rimu a 
što u Firenci. Od njega su se sačuvala 1052 bakropisa. 
B. je prikazivao religiozne teme (po načinu Guida Renija), 
dvorske svečanosti, povorke, predstave, portrete, pejzaže, 

Životinje, figure i genre-prizore, rimske antike, mrtvački 
ples i ornamente. Važne su i njegove knjižne ilustracije 
(čeone i zaglavne vinjete). U skladu s talijanskim osjeća- 
jem B. je oštri, opori i kontrastni stil svog uzora Callota 
prestavio u nešto mekši i dražesniji, pri čemu se dašto 
mnogo gubila Callotova krepčina karakteriziranja. Bio je 
neiscrpljiv u svojim domišljajima, a izvanredan po svojoj 
nježnoj i izjednačenoj, mekoj i slivenoj tehnici. Sačuvalo 
se od njega i mnogo izvrsnih crteža. 

LIT.: F. Baldinucci, Notizie dei professori del disegno, VI., Firenca 
1681—1728; Isti, Cominciamento e progresso dell'arte del intagliare in 
rame, Firenca 1808; I. Jombert, Essai d'un catalogue de l'oeuvre d'Etienne 
della Bella, Pariz 1772; A. De Vesme, Le Peintre-Graveur Italien, Milan 


1906; H. Nasse, Stefano della Bella, ein Maler-Radierer des Spütbarocks, 
Strassburg 1903. 


? A. Sch. 

BELLA-HORAL, Peter, Ж Liptovsky Sv. Mikuláš 1842, 
$ Budimpešta 1919, pjesnik, stariji brat Ondreja Belle. 

rema narodnim pjevao je umjetne pjesme, većinom lju- 
bavnog sadržaja. Boravak u madžarskoj sredini izazivao je 
u njemu tugu i nostalgiju, kako to pokazuje zbirka Piesne 
z daleka a ine verše, 1920. Prevodio je s hrvatskoga (Pre- 
radović, Šenoa), poljskoga i ruskoga jezika. J. A-š. 

BELLADONNA — Velebilje. 

BELLAMY, Edward, * Chicopee Falls (USA) 25. HL 
1850, + 22. V. 1898, književnik, novinar, socijalni teoreti- 
čar. Učio je u Americi i Njemačkoj. Pod dojmom ve- 
like socijalne nejednakosti, koja je vladala u Americi pri 
kraju prošlog stoljeća, radio je oko socijalne i gospodarske 
reforme. Najpoznatije mu je djelo utopijski roman Looking 
backward 2000—1887 (1888), koji je dao povoda, da je na- 
stala nova socijalistička stranka u Americi. Bio je vođa 
nacionalističkog pokreta i izdavač listova Nationalist 
(1889—1891) i The Nation (1891—1894). B. P. 

BELLANGE, Jacques, lotaringijski slikar i bakropisac, 
djelovao u Nancyju. Od 1602 do 1611 izraduje po nalogu 
lotaringijskog vojvode Karla III. za čuvenu Galerie des 
Ceris dvora u Nancyju dekorativne slike s prizorima iz 
rimske povijesti i antiknih metamorfoza, od kojih se do 
danas nije ništa sačuvalo. Kudikamo je važniji B. kao ba- 
kropisac i osnivač lotaringijske bakropisne škole, iz koje je 
proizišao Jacques Callot. Od Bellangeovih prosjačkih tipo- 
va, a naročito od njegove tehnike vodi razvojni put do 
Rembrandta. B. je jedan od onih umjetnika, u kojega se 
djelima ogleda »novi spiritualizam«, u kojemu se sublimi- 
ralo katoličko mišljenje pod utjecajem reformacije. U ba- 
roknoj umjetnosti Parmigianina i Greca našao je B. mani- 

JACQUES BELLANGE, Tri Marije na grobu 


ristióki tip svojih neprirodno vitkih i dugih, ali neizrecivo 
dražesnih ženskih likova, uskih ramena i sitne glave. Či- 
tavo je majstorovo grafičko djelo veličanje i kult lijepe 
mlade žene, koja, iako odjevena u raskošni onodobni ko- 
stim (s neobično našušurenim naborima oko bokova), ipak 
razotkriva svoje oblike, često i odviše senzualno nagla- 
Sene. Od B-a, kojega se osebujna umjetnost počela cije- 
niti tek u najnovije vrijeme, sačuvalo se neko pedesetak 
bakropisa, veći dio njihov s prizorima iz života Bogoro- 
dice, Krista, apostola i svetaca. Izvrsna su tri lista s liko- 
vima istočnjačkih kraljeva Melkiora, Gašpara i Baltazara, 
a jedinstvena dva, koji prikazuju Prosjaka-svirača i Borbu 
dvaju prosjaka. 

LIT.: J. Meyer, AKL IIL, Leipzig 1885; L. Burchard, J. B. (Kunst 
und Künstler, IX.), Berlin 1911; M. Dvořák, Über Greco und den 
Manirismus (Kunstgeschichte als Geistesgeschichte, I.), München 1928; 


E. Tietze-Conrat, Der französische Kupferstich der Renaissance, Mün- 
chen 1925, A. Sch 


BELLANO, Bartolommeo, Ж Padova oko 1431, + Padova 
izmedu 1496 i 1497, talijanski kipar i arhitekt. Ucitelj mu 
je bio Donatello za svog boravka u Padovi (1443—1453). 
Najsnažnije je njegovo, iako od nekih osporavano, djelo 
grobni spomenik Erasma de Narni zvanog il Gattamelata 
i njegova sina Gianantonija (Padova, crkva sv. Antuna), 
nastalo oko 1455. G. 1461 nastaje mramorni reljef Bogoro- 
dice s djetetom i tri anđela (Pariz, Louvre, zbirka Andrć), 
signiran »1461 opus Bartolomaei Bellani«. Iza toga pošao je 
za Donatellom u Firencu, gdje je surađivao pri propovje- 
daonicama u crkvi S. Lorenzo. G. 1466 pozvao ga je papa 
Pavao II. u Rim kao arhitekta Vatikanske palače i palače 
S. Marco, ali su njegove osnove ostale neizvedene zbog 
smrti papine (1471). U Rimu je u ovo vrijeme izradio por- 
tretnu bistu papinu (danas u stubištu palače S. Marco) i 
veliki brončani lik papin za pročelje stolne crkve u Pe- 
rugiji, uništen 1798. G. 1469 izvodi B. u Padovi za crkvu 
Sv. Antuna (Santo) grobni spomenik humaniste Antonija 
Rosellija i mramorne okvire za relikvijare s reljefima i 
svetačkim likovima, djelo, koje jasno odaje utjecaj Do- 





BELLANGE — BELLARMINO 


natellov. Iza toga djeluje B. u Mlecima i polazi 1479 s 
Gentilom Bellinijem u Carigrad na poziv sultana Muhame- 
da II. Već prije 1484 on je opet u Padovi, gdje izvodi 
brončane reljefe s prizorima iz Starog zavjeta za kor crkve 
sv. Antuna. G. 1491 prima narudžbu za veliki brončani 
spomenik padovanskog sveučilišnog profesora Pietra Roc- 
cabonelle, kojega je poslije njegove smrti dovršio Andrea 
Briosco zvan Riccio. B. je jedan od padovanskih učenika 
Donatellovih, među kojima se još ističu Niccolo di Gio- 
vanni Coccari (Nikola Firentinac, koji je djelovao i u 


Dalmaciji), Giovanni da Pisa i Urbano da Cortona. 

LIT.: A. Moschetti u 'Thieme-Beckerovu ALBK III, Leipzig 1909; 
P. Schuring, Die italienische Plastik des Quattrocento, Berlin-Neuba- 
belsberg 1919; L. Planiscig, Venezianische Bildhauer der Renaissance, 
Beč 1921; A. Scrinzi, B. B. (L'Arte, XXIX.), Rim 1926. A. Sch. 


BELLARMINO Roberto, sv., * Montepulciano (Toskana) 
4. X. 1542, + Rim 17. IX. 1621, isusovac (od 1560), glasovit 
teolog. Na glas izašao kao profesor u Louvainu, još više 
kao profesor kontroverzne teologije u Rimu (1576—1588). 
Kardinal 1599, 1602—1605 nadbiskup Capue. Proglašen bla- 
ženim 1923, svetim 1930, crkvenim naučiteljem 1931. Sve- 
tkovina 13. V. Vanredno plodan teološki i asketski pisac. 
Za pobijanje njegovih Disputationes de controversiis (3 
fol.) ustanoviše protestanti posebne katedre. Njegov mali 
(1597) i veći katekizam izdani su preko 400 puta na raznim 
jezicima svijeta. Mali Nauk kršćanski hrv. tiskan već 1603 
(Komulović), i onda vrlo često (zadnji put 1888 u Dubro- 
vniku, v. Vrela i Prinosi 8); Istumačenje Symbola Apostol- 
skoga izdao biskup Radovčić, Rim 1662. 

O odnošaju Crkve i Pape prema državi i vladarima B. 
je zastupao opću teološku nauku o indirektnoj vlasti Pape 
i Crkve na području vremenitih stvari, a zabacuje nazor 
kanonista, kao da bi Papa bio gospodar čitavog ili bar 
kršćanskog svijeta: Papa nema političke jurisdikcije po 
Božjem pravu, no može zahvatiti i u vremenite stvari 
države, kad to traži duhovno dobro podanika (in ordine 
ad spiritualia). Radi Bellarminova stava protiv ekstremnom 
shvaćanju papinske vlasti u vremenitim stvarima dao je 
Siksto V. staviti na Indeks zabranjenih knjiga prvi sve- 
zak Kontroverzija, koji Sikstov nasljednik daje skinuti s 
Indeksa. Svoju teoriju o tim i srodnim pitanjima B. je 
razvio i u polemičkim spisima: 1. proti luteranu Matiji 


Frankoviću (Flacius Illyricus) u De translatione imperii 


(Foto Alinari) 
BARTOLOMMEO BELLANO, Bogordica s Isusom i svecima 
Padova, Crkva sv. Franje 

Romani a Graecis ad 
Francos, adversus Mat- 
thiam Flacium Illyricum, 
libri tres, Antwerpen 
1589. Franković je 1566 
u Baselu izdao spis De 
translatione imperii Ro- 
mani ad Germanos, u 
kojem poriče, da bi rim- 
sko carstvo bilo prene- 
seno na Nijemce auto- 
ritetom Pape, a kad bi 
to i bilo, takav bi čin 
bio samo zloporaba pa- 
pinske vlasti; 2. u spo- 
ru Crkve s mletačkom 
republikom u dva tal. 
spisa (1606 proti prote- 
stantofilu monahu Pao- 
lu Sarpiju i najpuljskom 
svećeniku Marsiliju Re- 
sponsio ad duos libellos 
in favorem rei publicae 
Venetae, Köln i Mainz 
1607; 3. proti engleskom 
kralju Jakobu I. u vezi s prisegom vjernosti, kojom su i 
njegovi katolički podanici zapravo morali priznati vrhovni- 
štvo kralja (supremaciju) u vjerskim stvarima. Na dva spisa 
pravnika Barclaya, koji se u svojem De potestate Papae 
(London 1609) odvojio od općeg kat. stanovišta i podupirao 
Jakobov cezaropapizam, odgovorio je B. traktatom De po- 
testate Summi Pontificis in rebus temporalibus (Кбіт 1610, 
80 pp. 278), kojim je izazvao svu silu protuspisa u Engle- 
skoj, Francuskoj i Njemačkoj. 

O podrijetlu političke (državne) vlasti zastupa B. teoriju 
tadanje kat. teologije, a iznosi je već u 1. svesku Kontro- 
verzija (knj. 3., osobito gl. 6.). Politička vlast u sebi, ali 
ne njezin oblik (monarhija, demokracija, aristokracija), di- 
rektan je produkt Božji, u koliko naime njezina potreba 
i opravdanost izviru iz razumne čovječje naravi, stvorene 
od Boga. Tu je vlast primila neposredno zajednica (mul- 
titudo populi), koja je i nosilac te vlasti, a slobodnom odlu- 
kom odabire oblik vladavine, prenoseći vlast na jednoga 
ili više njih, pri čemu se treba držati naravnog zakona 
(lex naturae), što ga je Stvoritelj usadio u ljudsku dušu. 

Na molbu poljskih isusovaca izdao je B. omašan spis o 
dužnostima kršćanskog vladara De officio principis chri- 
stiani libri tres, koji na naslovnoj strani posvečuje polj- 
skom kraljeviću Vladislavu, sinu Žigmunda III., kralja 
Poljske i Švedske (Rim, Antwerpen, Lyon, Kóln 1619). 

LIT.: M. J. Scheeben, u Staatslexikon, I., Freiburg i. B. 1889; Le 


'Bachelet, u Dict. de Théol. cath., П./1., 1923. Biografije: E. Raitz de 
Frentz, Freiburg 1921; J. Brodrick, London 1928; J. R. Menden ore 


1930; А. М. Fiocchi, Rim 1930. Ау: 

BELLAVITIS, Giusto, conte, * 1803, + 1880, talijanski 
matematičar, gimnazijski profesor matematike u Vicenzi, 
1845 profesor deskriptivne geometrije na sveučilištu u Pa- 
dovi, gdje dobi i počasni doktorat; 1866 imenovan sena- 
torom. Najviše je radio na geometrijskom računu, t. zv. 
računu ekvipolencija (1835), koji su kasnije ponovno našli 
i usavršili Hamilton (Račun kvaterniona, 1845) i Grass- 
mann (Ausdehnungslehre, 1847). Od neštampanih rasprava 
važna je o Ruffinijevoj teoriji algebarskih jednačaba, te 
ona, u kojoj dodaje 7 novih vrsti krivulja 3. reda ka 72 
vrste, što ih je dao Newton u raspravi Enumeratio linearum 
tertii ordinis. 

LIT.: Legnazzi, Commemorazione del prof. G. B., Padova 1881. RC. 

BELLAY, Joachim du, Ж Liré 1522, + Pariz 1560, s Ron- 
sardom glavni predstavnik francuske pjesničke škole zvane 
Plejada. U osamnaestoj godini izdaje pjesme Olive. Iako 
nasljeduje u toj zbirci od 50 soneta klasike, ipak je iskreno 
razotkrio svoju dušu i knjizi dao ličan karakter. Zbirkom 
Olive učvrstio je sonet u franc. literaturi. G. 1553 pjeva u 
Italiji rimskim starinama (Antiquités de Rome), u Rimu 
Pravi lirske zapise o nostalgiji, koja ga ubija u tuđini. Čežnja 
Za »malim Lyrćom« oplodila je najbolju zbirku pjesama 16. 
st.: Regrets (1557). U najboljem sonetu zbirke (XXXI.) uspo- 
ređuje se sa Uliksom, hoće da bježi iz Italije. Kad se otresa 
petrarkizma i mode, B. je topao, intiman, subjektivan pje- 
snik, a formalnu stranu znade u lirskom naletu dotjerati do 
savršenstva. U raspravi o francuskom jeziku (La Defence 
et Illustration de la langue francaise, 1549) ustaje protiv 

latinista, koji su poricali, da francuski jezik može biti 
jezik književnosti i znanosti. Posljednje su mu pjesme Les 
Jeux rustiques, pune nježnog sklada i dražesne lakoće. 
— Plejada. 

LIT.: H. Chamard, J. du Bellay, Lille 1900; Sainte-Beuve, Tableau 


de la poésie fr. au XVI-e s., Pariz 1828; J. Vianey, Les Regrets de du 
Bellay, Pariz 1930. DASE 


BELLEAU, Remy, * Nogent-le-Rotrou 1528, t Pariz 1577, 
francuski pjesnik, član Plejade. Najviše znamo o njemu 
po Ronsardovoj pjesmi Elégie à Belleau. Dobro je pozna- 
vao prirodu, te je uglavnom pjesnik bilja, životinja, dija- 
manata (Echanges des pierres précieuses), pa je u tome 
sličan piscima sredovječnih lapidarija. Njegova su djela: 
Petites inventions (1557), Amours et nouveaux Echanges 
des pierres précieuses (1573), La Continuation des amours; 
Nouvelle Continuation des amours; Eglogues sacrées, pri- 
ses du Cantique des Cantiques, komedija Reconnue i pa- 
stirske pjesme (Bergeries). 

LIT.: A. Eckhardt, В. B., sa vie, ses bergeries, Budimpešta 1917. D. št. 

BELLECHOSE, Henri, + između 20. ҮШ. 1440 i 22. I. 
1444, dvorski slikar burgundijskih vojvoda, djelovao je od 
1415 do 1440. Bio je rodom iz Brabanta, ali je veci dio 
svog Zivota proboravio u Burgundiji, osobito u Dijonu. 


. Dovršio je u kartuziji Champmol oltar sa slikama iz života 


sv. Dioniza, što ga je bio započeo njegov predšasnik Jean 
Molouel (danas u Louvreu). Izveo je slike za palaču i 


crkvu Saint-Antoine u Dijonu i za dvorove Talant i Saulx. 
LIT.: P. итпен u A. Michel, Histoire de l'Art, III., Pariz 1922, A. Sch. 


BELLEGAMBE, Jean, rodom iz Douai-a, djelovao oko 
1470 do oko 1534, francuski slikar. U svojim slikama slijedi 
Memlinga i Gćrarda Davida, ali podsjeća i na Bourdichona 
i Maitre-a des Moulins. Rado je prikazivao neobična i zaku- 
Casta bogoslovska pitanja. Djela mu se nalaze u crkvi 
Notre-Dame u Douai-u (veliki poliptih s 254 lika), Lille-u 
(Mistična kupelj duša u krvi Kristovoj), Berlinu, Kaiser- 
Friedrich-Museum (Posljednji sud), i Arrasu. 


LIT.: L. Scheibler u Meyerovu Lexikon der bildenden Künstler, III., 
Leipzig 1885; C. Dehaisnes, La vie et l'oeuvre de J. B., Lille 1890. A. Sch. 


BELLE-ISLE, Charles Louis Auguste Fouquet, duc de, 
* 1684, + 1761, francuski vojskovođa. U austrijskom na- 
sljednom ratu osvojio 1741 Prag. G. 1758 postade mini- 
strom rata i kao takav donese nekoliko dobrih zakona. 
Osnovao je odlikovanje za vojničke zasluge. 

BELLEO, Karlo i Teodor. U zborniku »Znameniti i za- 
služni Hrvati« pod ovim se prezimenom spominju dva na- 
vodno Dubrovčanina 16. st., od kojih bi Karlo imao biti 
učeni franjevac-malobračanin, a Teodor (ondje upravo 
griješkom Toma) liječnik, profesor medicine na sveučilištu 
u Padovi. Autor odnosnih članaka u spomenutom zborniku 
ne navodi vrela, odakle je crpao svoje znanje o njima, ali 
kako nema nikakve sumnje, vrelo su mu bile Notizie 
istorico-critiche (sv. IL, str. 312—313) piariste-profesora 
Fr. M. Appendinija. Spominjući Karla (f 1580) Appendini 
izrijekom ističe, da je sasvim nepoznat biografima zna- 
menitih Dubrovčana iz ranijih stoljeća, dominikancu Seb. 
Cervi-Crijeviću i franjevcu-malobraćaninu Serafinu Dol- 
ciju, a on ga kao Dubrovéanina spominje na temelju »au- 
tentičnih dokumenata«, kojih poimence ne navodi. Teodor 
(t oko 1600) imao bi biti brat Karlov (fratello del sopra- 
lodato). Držim, da u Appendinijeve navode o njihovu to- 
božnjem dubrovačkom porijeklu moramo sumnjati. Е. Е. 

BELLI, Giuseppe Gioacchino, Ж Rim 10. IX. 1791, + Rim 
21. XII. 1863, talijanski pjesnik. Autor je brojnih soneta 
(preko dvije hiljade) na rimskom narječju, u kojima pri- 
rodno, veristički, živahno i s mnogo humora crta život, 
običaje, osjećaje, praznovjerja osobito širih slojeva u 
ondašnjem Rimu i duhovitom satirom šiba nezdrave pri- 
like, zalažući se za napredne nazore i ustajući protiv papin- 
ske svjetovne vlasti. B. je uz milanskog pjesnika Carla 
Portu (1775—1821) najbolji dijalektni satiričar u talijan- 
skoj književnosti. 

LIT.: Sonetti romaneschi di G. G. B., a cura di L. Morandi, I.—VI., 
Città di Castello 1886—89; G. G. B., Sonetti, scelta di G. Vigolo, Rim 
1930—31; P. Orano, I Moderni, sv. V.: Belli, Milan 1926; G. Um 


Saggio critico del volume sesto dei sonetti romaneschi di G. G. B., 
Catania 1928. M. D-ić. 


BELLINCIONI, Gemma, * Monza 1864, talijanska operna 
pjevačica (koloraturni sopran); kreirala je ženske uloge 
modernih opera (na pr. Santuzzu); izdala je memoare i školu 
za pjevanje. U Zagrebu je nastupala 1896 i 1897. 5. 8-1. 

BELLINGSHAUSEN, Fabijan, Ж Osel 20. IX. 1778, 
T Kronštat 25. I. 1852, ruski admiral i istraživač južnoga 
pola. G. 1803 oplovio je s Krusensternom Zemlju, a 1819— 
1821 je sam vodio na korvetama »Vostok« i »Mirny« ve- 
liku ekspediciju u Antarktiku. Dopro do 70% južne širine, 
otkrio otoke Traversay, Petra I. i Aleksandra I. te snimio 
otoke Južnu Georgiju i Sandwich. G. 1828 borio se kod 
Varne, a zatim bijaše zapovjednik ruske flote u Baltiku. 
Njegov izvještaj o antarktičkom putovanju štampan je u 
izdanjima ruske akademije 1831. Prijevod je izdalo dre- 
sdensko zemljopisno društvo 1902 u Leipzigu: F. von 
aha usen, Forschungsfahrten im Südlichen Eismeer 

LIT.: Russwurm, Nachrichten über die Familie v. B., Reval 1870. N. Z. 

BELLINI, porodica mletačkih slikara, koji su kudikamo 
više nego oni iz porodice Vivarinija utjecali na razvoj 
mletačkog slikarstva. 

1. Jacopo, Ж Mleci prvih godina 15. st., + Mleci između 
1470 i 1471. U Mlecima mu je bio učitelj Gentile da Fa- 
briano, koji je od 1408 do 1411 izvodio u Duždevoj palači 
slike iz povijesti Barbarossine. S njim je pošao u Firencu, 
gdje se 1423 prvi put spominje. Najkasnije 1428, kad se 
oženio, on je opet u Mlecima, ali se o njegovoj djelatnosti 
u rodnom gradu sačuvalo samo malo vijesti. G. 1429 ku- 
puje, valjda mirazom svoje žene Ane da Pesaro, kuću u 
okružju S. Geminiano, gdje je imao i svoju radionicu, u 
kojoj su mu kasnije pomagali sinovi. Da je bio veoma 
uvažen majstor, svjedoče pozivi i narudžbe, koje su mu sti- 
zale iz Verone (gdje je u kapeli S. Niccolo u stolnoj crkvi 
naslikao 1759 uništenu sliku Krista na križu), iz Padove 
(gdje je bio u prijateljskim vezama s mladim Mantegnom, 
koji se g. 1453 oženio njegovom kćeri Niccolosom), a na- 
ročito s dvora u Ferrari, gdje je u natjecanju za portret 
Leonella d'Este bio pobjednik. Od Jacopa sačuvale su se 
do danas samo četiri slike, sve signirane, a jedna i dati- 
rana: Krist na križu (Verona, Museo Civico), rano i još 
nesigurno djelo; tri slike Bogorodice s djetetom, jedna, 
najranija, u mletačkoj Akademiji, druga u galeriji Tadini 
u Lovere i treća, najkasnija i najbolja, u Firenci (Uffizi), 
koja po svom hijeratičkom shvaćanju i razdiobi boja pod- 
sjeća na kasne mozaike. B. Berenson pridaje mu još i t.zv. 





JACOPO BELLINI, Gozba Herodova 
Pariz, Louvre 

Madoninu iz crkvice u Casalfiumanete kraj Imole (danas 
u milanskoj Breri) s natpisom »1448 Has dedit ingenua — 
Belinus mente figuras«. Neznatan broj sačuvanih i gubitak 
velikih slika majstorovih naknaduju nam u obilnoj mjeri 
dvije knjige njegovih crteZa nastalih u isto vrijeme, jedna 
u Parizu (Louvre), druga u Londonu (British Museum), 
koje nam uopće i daju mogućnost kritičkog rasuđivanja 
majstorove umjetnosti. Svaka od njih sadržava oko stotinu 
crteža izvedenih što srebrnom pisaljkom, što perom. Prva 
je došla u Louvre sa čuvenom zbirkom His de la Salle, a 
druga je nađena 1844 na dvoru markiza Savran Ponterci 
kraj Bordeauxa. Čudna je činjenica, da među tim crtežima 
ima veoma malo njih, koji prikazuju mletačke motive. 
Mnogi predočuju prizore iz života u nekom sredovječnom 
kneževskom dvoru (svečane povorke, turnire, borbe vite- 
zova sa zmajevima), pa životinje, pojedinačne pučke tipo- 
ve, antikne spomenike i natpise, a osobito motive iz Sv. 
Pisma i svetačkih legenda. 

Sve je to pripovijedano naširoko s osobitom priklonošću 
za bogate i fantastične arhitekturne pozadine i slikovite pej- 
zaže. Upravo ovim svojim crtežima pripravlja J. B. veliko 
historijsko slikarstvo, što ga onda dalje razvijaju njegovi 
sinovi i Carpaccio. U svojim se slikama on očituje kao 
majstor na prijelazu iz stare mletačke umjetnosti trecenta 
u onu prve polovine quattrocenta i kao sljedbenik svog 
učitelja Gentila da Fabriano, ali ne doseže (izuzevši, može- 
biti, firentinsku Bogorodicu) plemenštinu njegovih likova 
i ljepotu njegova kolorizma. 

2. Gentile, Ж Mleci oko 1429, + Mleci 23. II. 1507, vjero- 
jatno stariji sin Jacopov. Učitelj mu je bio njegov otac. 
O njegovu ranom razvoju ne znamo ništa, ali je očigledno, 
da je na nj odlučno 
utjecao njegov šurjak 
Andrea Mantegna, či- 
ja je djela (naročito 
freske u kapeli Eremi- 
tani) upoznao u Pa- 
dovi g. 1460, ako ne i 
prije. Najranije je nje- 
govo sačuvano djelo 
izvanredno izražajni, 
ali danas od vlage 
gotovo sasvim unište- 
ni i bezbojni Patrijar 
Bl. Lorenzo Giustini- 
ani (Mleci, Akademi- 
ja), slikan 1465 za mle- 
tačku crkvu S. Maria 
dell! Orto. Ova je sli- 
ka prva u nizu kasni- 
jih majstorovih odlič- 
nih portreta. Mlade- 
načko je djelo i Bo- 
gorodica s djetetom 
(Berlin, Kaiser-Friedrich-Museum), koja još podsjeća na 
način očev. Od prilike u isto vrijeme nastala su krila na 
orguljama crkve S. Marco s monumentalnim likovima evan- 
delista. Važan je događaj u životu majstorovu bilo njegovo 
putovanje u Carigrad (1479—1480) zajedno s kiparom i 
arhitektom Bartolomejem Bellanom. 

Činjenica, da su Mlečani po želji sultana Mehmeda II. 
(koji je od njih tražio, da mu pošalju pored dobra kipara i 
valjana slikara) odabrali Gentila, svjedoči o ugledu, što ga 
je on već uživao. Od svih djela, što ih je G. izveo u Cari- 
gradu (portreta lijepih muškaraca, slika erotičnog značaja 
i sličnog), sačuvao se jedino Portret Mehmeda II. (prije u 
mletačkoj zbirci Layard, danas u londonskoj Nacionalnoj 
galeriji). Poslije svog povratka u Mletke izvodi G. sa 
svojim bratom slike iz života pape Aleksandra ІП. za 
dvoranu Velikog Viječa u Duždevoj palači, koje su na 
žalost propale za požara 1577. Medu portretima mletačkih 
duždeva njegova vremena ističu se oni Francesca Foscarija 
i Giovannija Moceniga (Mleci, Museo Civico Correr), ali 
je najbolji njegov portret onaj ciparske kraljice Caterine 
Cornaro (Budimpešta). Na sreču sačuvala su se četiri gla- 
vna djela majstorova, koja su u njega naručile mletačke 
škole Scuola di S. Giovanni Evangelista i Scuola di S. 
Marco. Tri s prizorima iz Legende sv. Križa nalaze se u 
mletačkoj Akademiji, a četvrta, Propovijed sv. Marka u 
Aleksandriji, u milanskoj Breri. Slike iz Legende sv. Križa 
prikazuju: 1. veliku procesiju bratovštine sv. Ivana Evan- 
delista na Markovu trgu, kad trgovac iz Brescije, Giacomo 

BOGORODICA S ISUSOM NA PRIJESTOLJU S IRI SVECA I S ANDELOM SVIRACEM 


Mletci, Crkva sv. Zaharije 

Gore: PREOBRAZENJE. Napulj, Museo Nazionale: dolje: ANĐELI SVIRACI S TRIPTIHA. Mletci, Crkva sv. Marije de'Frari 


(Foto Alinari) 

Gore: GENTILE BELLINI, соро sv. KRIŽA. Mletci, R. Accademia; 
dolje lijevo: GENTILE BELLINI, MUHAMED II. London, National Gallery; 
dolje desno: GIOVANNI BELLINI, DUZD LEONARDO LOREDANO. London, National Gallery 


(Foto Anderson) 

Gore: ALEGORIJA ČISTILIŠTA. Firenca, Galleria degli Uffizi; dolje OPLAKIVANJE MRTVOGA ISUSA. Milan, Pinacoteca 


(Foto Alinari) 

GENTILE BELLINI, Procesija na trgu sv. Marka god. 1496. Mleci, R. Accademia di Belle Arti 


de Salis, ugledavši relikviju sv. Križa pada na koljena moleći i 
izmolivši ozdravljenje svog smrtno ranjenog sina; 2. prizor, 
kako veliki gvardijan škole, Andrea Vendramin, skočivši 
s mosta S. Lorenzo spašava relikviju, koja je pala u vodu; 
3. čudo spasenja Pietra dei Ludovici. Na prvoj je od tih 


slika sam događaj posve podređen dekorativnom bogatstvu 


i crtanju sredine, u kojoj se prizor zbiva (Markov trg, 


Crkva S. Marco s njenim mozaicima, Duždeva palača, Pro- 
kuracije, pa mnoštvo likova, svih od reda individualno 
prikazanih). Na drugoj se ističu mnogobrojni portreti, 
osobito oni u grupi mletačkih odličnih gospoda sasvim 
lijevo, kojima je na čelu kraljica Caterina Cornaro. Na 
trečoj je slici vanredan ugodaj intérieura, iako je i ovdje 
sam događaj podređen fantastičnoj arhitekturi. Četvrta je 
slika u bitnim dijelovima djelo Gentilovo (sasvim ju je 
dovršio, poslije smrti bratove, Giovanni). Na njoj su oso- 
bito zanimljivi istočnjački kostimi i veduta grada, očigledno 
izvedeni po crtežima, što ih je G. donio iz Carigrada. 
Gentile B. je najznatniji slikar mletačkoga kasnog quattro- 
centa, najsrodniji Carpacciju, pripovjedač i epik, dok se 
znatno odvaja od svog brata, koji je više lirik. Osobito je 
važan kao prvi mletački portretist, U svojim je portretima 
trijezan i objektivan, nema u njih onih »pointa i trenu- 
tačnosti«, što ih je na svojima znao kadikad istaknuti Anto- 
nello da Messina. 

3. Giovanni, * Mleci ili Padova oko 1430, + Mleci 29. XI. 
1516. Naslućuje se, da je bio nezakonito dijete, jer ga 
Jacopova udovica u svojoj oporuci 1471 uopće ne spominje, 
a stanovao je odvojeno od oca i brata u gradskom okružju 

Lio. U ispravama spominje se prvi put 1459. G. 1460 


Slikao je u zajednici s ocem i bratom oltarsku sliku u Gat- 


tamelatinoj kapeli u padovanskom Santu. Između 1464 i 
1470 prima u Mlecima veće narudžbe. G. 1474 nastaje 
Portret Joerga Fuggera. G. 1479 zamjenjuje odsutnog brata 
pri poslovima u Duždevoj palači; 1480 dobiva unosnu 
službu mešetara u Fondaco dei Tedeschi; 1485 potpisuje 
ugovor, po kojemu daje izvjestan iznos svojoj ženi Ginevri 
Bocheta, koja ga u svojoj oporuci 1489 opet vraća mužu, 
a poslije njegove smrti sinu Alvisu; 1487 datirana je nje- 
gova Madonna degli Alberetti; spominje se, da je 1492 uz 
druge umjetnike bio zaposlen pri slikanju dvorane Velikog 
viječa; 1497 nuda, posredstvom Alberta da Bologna, svoju 
službu markizi Isabeli Gonzaga, moleči je, da mu povjeri 
izradbu jedne slike za njen »studiolo«; od 1505 do 1515 ima 
nekoliko njegovih datiranih slika; 1515 sklapa ugovor sa 
Scuola Grande di San Marco, da če naslikati sliku Mučenje 
sv. Marka u Aleksandriji, ali je umro prije, nego ju je mogao 
dovršiti. O njegovoj mladosti i ranim djelima nemamo po- 
dataka, pa je veoma teško prikazati cjelokupni njegov 
razvoj i njegova sačuvana djela (ukoliko nisu datirana) 
svrstati u kronologijski slijed. Sa slika, za koje se može 





(Foto Alinari) 


na osnovi kritičke analize stila kazati, da su nastala u 
razdoblju od 1450 do 1470, razabira se, da su na njegov 
rani razvoj utjecali njegov otac Jacopo, njegov šurjak 
Mantegna, pa djela Donatellova u Padovi. Medu njegova 
najranija djela idu nekolike slike Bogorodice (zbirka Johnson, 
Philadelphia, Kaiser-Friedrich-Museum u Berlinu i zbirke 
Frizzoni, Crespi i Trivulzio u Milanu), pa Krist kao čovjek 
bola (London, Nacionalna galerija), Preobraženje i Krist 
na križu (Mleci, Museo Civico Correr). Na svima njima 
prevladava još strogi crtački stil Mantegnim. Zasebni ide- 
alni tip njegovih Bogorodica objavlja se u slikama na- 
stalim u drugom razdoblju. To su Bogorodice u Veroni 
(Museo Civico), milanskoj Breri, Bergamu (galerija Car- 
rara), a osobito ona u mletačkoj crkvi S. Maria dell'Orto, 
koja već navješćuje ljepotu, umilnost i sklad njegovih 
kasnijih zrelih Bogorodica. Utjecaj Mantegnin razabira se 
još i na drugim religioznim slikama, kao što su Preobra- 
ženje (Milan, Museo 
Poldi-Pezzoli)i Krist na 
Maslinovoj Gori (Lon- 
don, Nacionalna gale- 
rija). Čest je motiv 
u ranijim majstorovim 
djelima Oplakivanje 
mrtvoga Krista (primje- 
ri u Breri, Berlinu i 
Londonu). Glavno je 
djelo ovog prelaznog 
razdoblja velika oltar- 
ska slika u Pesaru (Pi- 
nacoteca) iz crkve S. 
Francesco, sa središnjom 
slikom Krunisanja Bo- 
gorodičina, sedam ma- 
njih slika i osam sve- 
tačkih likova u okviru. 
Ovdje je majstor po 
prvi put napustio ar- 
haički oblik poliptiha 
i grupirao svece oko 
glavnih likova. Prvo je 
potpuno  zrelo djelo 
majstorovo, na kojemu 
nema više traga utjecaju Mantegninu, oltarska slika izve- 
dena za mletačku crkvu S. Giobbe (danas u mletačkoj 
Akademiji), nastala o početku osamdesetih godina. Na 
njoj se javlja po prvi put savršeno razvijen tip t. zv. 
»Santa Conversazione«, gdje sporedni svetački likovi nisu 
više (kao prije na poliptisima) odvojeni od središnje gla- 
Vne grupe, nego su s njom u »svetom razgovoru«. G. 1488 
nastaje oltarska slika Bogorodica sa svecima i s duždem 

Barbarigom (crkva S. Pietro Martire u Muranu), jedno od 
najznatnijih djela crkvenog slikarstva uopće, pa veličajni 
triptih u mletačkoj crkvi S. Maria Gloriosa de' Frari, ču- 
vena po svojim anđelima sviračima i svecima, koji i sta- 
vom i izražajem podsjećaju na Diirerove »Apostole« u 
Miinchenu, koji su, možebiti, i slikani pod dojmom nji- 
hovim. Ova se slika odlikuje onim zasebnim mletačkim 
cinquecentističkim koloritom, koji je u slikama Tiziana i 
Bonifacija dosegao svoj vrhunac. U trećem razdoblju na- 
stale su po svoj prilici majstorove alegorijske slike, među 
kojima se osobito ističu ona u Firenci (Uffizi), koja pri- 
kazuje Bogorodicu sa svecima na jednoj terasi kraj jezera 
(za tu je sliku Ludwig dokazao, da joj je motiv uzet iz ale- 
gorijsko-mističnog epa Pélérinages de l'áme francuskog ci- 
stercitskog monaha Guil- 
laume de Deguilleville), 
pa pet malih alegorija 
u mletačkoj Akademiji, 
koje su nekad resile dra- 
gocjen toaletni stolić (re- 
stello) otmjene mleta- 
čke dame. I u ovom su 
razdoblju nastale mno- 
gobrojne Bogorodice, 
među kojima je najlje- 
pša Madonna degli Al- 
beretti (Mleci, Akade- 
mija), a srodne su јој 
one u Londonu i Ber- 
gamu. Motiv »Santa Con- 
versazione« javlja se sad 
u novu obliku: Bogoro- 
dica i sveci prikazani su 
u polulikovima. Primje- 
ri: Bogorodica sa sv. Ka- 
tarinom i Mandaljenom 
i Bogorodica sa sv. Pa- 
vlom i Jurjem (obadvije 
u mletačkoj Akademiji), 
pa Bogorodica s četiri 
sveca i donatorom (Mle- 
ci, crkva S. Francesco 
della Vigna). Najljepša 
je, međutim, slika iz 
ovog razdoblja Bogoro- 
dica na prijestolju s če- 
tiri sveca i anđelom svi- 
račem (Mleci, crkva S. 
Zaccaria), koja je po- 
stala uzorom za mnogo- 
brojne kasnije oltarske 
slike. Posljednje je maj- 
storovo veliko djelo ol- 
tarska slika u mletačkoj 
crkvi S. Giovanni Criso- 
stomo s likovima sv. Je- 
ronima, Kristofora i Lu- 
dovika. Odstupajući od 
stare centralne sheme 
majstor je glavni sre- 
dišnji lik sv. Jeronima prikazao u profilu. Od mnogobroj- 
nih portreta sačuvao se samo onaj dužda Leonarda Lore- 
dana (London, Nacionalna galerija). »Strossmayerova ga- 
lerijax u Zagrebu ima od majstora slike dvaju svetaca, 
Augustina i Benedikta. Giovanni Bellini je najveći mle- 
tački slikar na prijelazu 15. u 16. st., majstor, koji je svo- 
jim djelom neposredno pripravio umjetnost mletačkih sli- 
kara cinguecenta, Palme, Giorgiona i Tiziana. On je stvorio 
tip mletačke Bogorodičine slike. Jedino on je znao pri- 
kazati Majku Božju u njenu djevičanstvu, u njenoj maj- 
činskoj nježnosti i usrdnosti, u njenoj divnoj ljepoti. On 
je prvi otkrio ugođajnu važnost pejzaža, koji odsad postaje 
odlučan čimbenik pri dojmu slike. Pejzaž učestvuje u 
onom svečanom i preobraženom ugođaju, koji prožima 
prikazane likove. Nijedan drugi mletački slikar nije pro- 
izvodio tako neposredan i trajan utjecaj kao on. O početku 
16. st. on je zacijelo najveći slikar mletački. Kad ga je 
Dürer 1505 u Mlecima upoznao, rekao je: »Giovanni Bel- 
lini je veoma star, ali je još uvijek najbolji«. 

LIT.: G. Ludwig, Giovanni Bellinis sog. Madonna am See in den 
Uffizien, eine religióse Allegorie (Jahrbuch der Kgl. Preussischen Kunst- 
sammlungen), Berlin 1902; C. Ricci, Jacopo Bellini e i suoi libri di 
disegni, Firenca 1908; V. Goloubew, Les Dessins de Jacopo Bellini au 

Louvre et au British Museum, Bruxelles 1908—1912; G. Gronau, Die 
Künstlerfamilie Bellini (Künstler-Monographien 96), Bielefeld-Leipzig 1909; 
C. de Mandach, L'importance de Jacopo Bellini dans le développement 
de la peinture italienne, Pariz 1913; L. Testi, Storia della pittura vene- 
ziana, IL, Bergamo 1915; E. v. d. Bercken i A. L. Mayer, Die Malerei des 
15. und 16. Jahrhunderts in Oberitalien (Handbuch der Kunstwissenschaft, 
Malerei der Rennaissance in Italien, IL), Berlin-Neubabelsberg 1917; L. 
Planiscig, Jacopo und Gentile Bellini (Jahrbuch der Kunstsammlungen 
in Wien, М. F. IL), Beč 1928; С. Gronau, Spütwerke des Giovanni 
Bellini, Strassburg 1928; E. Rigoni, Jacopo Bellini a Padova nel 1430 
(Rivista d'arte XL, 1929); L. Venturi, Contributi a Jacopo Bellini (L' 
Arte), Rim 1930; G. Gronau, Giovanni Bellini (Klassiker der Kunst 36), 
Stuttgart-Berlin 1930; R. van Marle, The Develop. of the Ital. Schools 
of Painting, XVII., Haag 1935. A. Sch. 
BELLINI, Vincenzo, Ж Catania 3. XI.1801, + Puteaux kraj 
Pariza 23. IX. 1835, znameniti talijanski operni skladatelj. 
Učio je konzervatorij u Napulju (učenik Zingarellija). Naj- 
prije se okušao u skla- 
danju. instrumentalne і 
crkvene glazbe. No već 
je prvimsvojim operama, 
izvedenim u Napulju, 
postigao toliki uspjeh, 
da je dobio poziv od mi- 
lanskoga kazališta Scala, 
da sklada za njega. I tu 
uspijeva svakim novim 
djelom više. Kad mu je 
kritika prigovorila, da 
izbjegava velike forme i 
da jednostavno instru- 
mentira, B. je napisao 
najznačajnije svoje dje- 
lo, operu Norma, koja 
je (s Malibranovom u 
naslovnoj ulozi) posti: 
gla največi i svjetski 
uspjeh. G. 1883 preselio 
se u Pariz, gdje je na- 
pisao operu 1 puritani. 
God. 1876 preneseni su 
njegovi smrtni ostatci u 
Cataniju, U Zagrebu su 
se izvodila ova djela 
B-eva: ІІ Pirato (još za 
života majstorova, 1833), 
La Straniera (1835), Nor- 
ma (1870). 
LIT.: F. Ciceonetti, Vita 
di V. B., Prato 1859; A. Pou- 
fin. B., sa vie, ses oeuvres, 
ariz 1868; F. Florimo, Belli- 
ni, Memorie e lettere, Firen- 
ca 1882; A. Amore, E 
Arte, Catania 1892; Isti, V. 
Vita, Catania 1894. В. 5. 


BELLINZONA (njem. 
Bellenz) u dolini Ticina 
u Svicarskoj, 232 m nad 
morem, željeznička sta- 
nica i raskršće putova 
preko St. Gottharda; 
10.000 stan. (Talijana ka- 
tolika). G. 1798 pripao 
Helvetskoj Republici, od 
1803 glavni grad kantona Tessina. Gradski muzej s arheo- 
loškom zbirkom, crkva sv. Petra iz 14. st., romanska crkva 
sv. Blaža s freskama, trgovačke i druge škole, bolnica, ka- 
zalište, industrija. A. M. S. 

BELLIUS ili BILLAEUS (Belleo), Karlo, + Padova 1580, 
franjevac-konventualac iz Raguse (na Siciliji?); čuveni pro- 
povjednik, profesor teologije i filozofije, pisac mnogih 
znanstvenih, pjesničkih i govorničkih djela: De secundarum 
intentionum natura; Carmina varia; Dialogo sulla Gerusa- 
lemme del Tasso... 

LIT.: Wadding, Contin. Annal. Minorum, ХХІ?, Quaracchi 1934; Sba- 
ralea, Supplementum et castigatio ad scriptores, Rim 1908; Ljubić, Di- 
zionario biografico, Bec 1856. St. P. 

BELL-LANCASTEROVA METODA PODUČAVANJA 
nazvana je po Englezima Andrewu Bellu (1753—1832) i 
Josephu Lancasteru (1778—1838). Sastoji se u uzajamnom 
podučavanju, kod kojega stariji, napredniji učenici pod 
nadzorom učiteljevim podučavaju mlađe učenike u čitanju, 
pisanju, računanju i vjeronauku. Ta se metoda proširila 
po engleskim kolonijama i po nekim evropskim zemljama. 

BELL-MAGENDIJEV ZAKON, osnovan na pokusima 
engleskog fiziologa Bella (1811) i francuskog Magendija 
(1822). Hrptenjača se dijeli u isti broj t. zv. segmenata, 





BELL-MAGENDIJEV ZAKON — BELLOTTI 


koliko imade kraliješaka; iz 
svakog segmenta izlazi s desne 


još unutar kičmene šupljine 
spajanjem dvaju korijena, od 
kojih jedan polazi iz prednje, 
a drugi iz stražnje polovice od- 
govarajučeg segmenta hrpte- 
njače (prednji i stražnji kori- 
jeni). Bell, i neovisno o njemu 
Magendie, konstatirali su, da 
ovi korijeni imadu različito 





VINCENZO BELLINI 


ixi: 


vlju; stražnji korijeni su dakle centripetalni. Od ovog pra- 
vila postoje dvije iznimke: podraživanjem stražnjih kori- 
jena može se izazvati proširenje krvnih žila u inerviranoj 
oblasti, a uz stanovite uvjete čak i polagano stezanje mi- 
šića, što pokazuje na njihovu vodljivost i u centrifugalnom 
pravcu. U prednjim korijenima nalaze se opet centrifugalne 
niti, koje potječu iz odgovarajućih segmenata hrptenjače, 
i inerviraju moždane opne, kao sve ostale centripetalne niti 
(povratna osjetljivost, franc. sensibilité recurrente). Е. $. 
BELLMAN, Carl Michael, ** Stockholm 4. II. 1740, 1 Stock- 
holm 11. ll. 1795. Bio je dobar pjevaé i pjesnik humora, 
veseleći se životu i prirodi, čime je naročito postao popu- 
laran u širim krugovima. Njegove su pjesme lirskog idi- 
ličkog karaktera; u njima slavi krasote prirode; vino i lju- 
bav. Većina njegovih pjesama ima svoj napjev te se i da- 
nas u narodu pjevaju. B. je volio glazbu, te je uvijek pje- 
vao uz citru ili gitaru. Najbolje B-ove pjesme su pod naslo- 
vom Fredmans epistlar i Fredmans sánger (1793). Prozvan je 
Anakreontom sjevera. lzdao je i pjesme Gubben noak 
te Bacchitempel (1783). U Stockholmu se svake godine slavi 
B-ov dan (20. VIL); na taj dan pjevaju se njegove pjesme, 
a u Skansenu se priređuje pučka svečanost. F.B. 
BELLO, 1. Andrés, ** Caracas (Venezuela) 20. XI. 1781, 
T Santiago (Cile) 15. X. 1865, Spanjolski polihistor. Do 
1810 živi u domovini kao privatnik i činovnik kapetanije. 
Izučava španj. i lat. klasike, koje prevodi. Isprva je protiv 
pokreta za samostalnost, kasnije mu se pridruži, te s Boli- 
varom putuje u Evropu. Živi 19 godina u Londonu u diplo- 
matskoj službi Venezuele, Čilea i Columbije, usavršujući 
se u engleskom, učeći grčki i francuski. Prevodi s talijan- 
skoga, kuša rekonstruirati Poema del Cid. G. 1829 prima 
u Čileu visok položaj u min. vanjskih poslova. Osniva u 
Santiagu sveučilište. Za omladinu piše gramatiku, filozo- 
fiju, povijest književnosti, kozmografiju i t. d. Uređuje 
projekte čilenskog grad. zakonika, koji postaje uzorkom za 
ostale države Južne Amerike. Postaje sucem u sporovima 
između različitih država. Njegova načela međunarodnog 
prava primjenjuju se u životu država Južne Amerike. Enci- 
klopedijska mu djela odišu ozbiljnošću, solidnošću i osje- 
ćajem za realnost, gramatička i pravopisna se odlikuju 


371 


korni. 

2. Francesco — Cieco da Ferrara. 

BELLOC, Joseph Hilaire Pierre, Ж 1870, engleski povje- 
sničar, kritičar, pjesnik, pisac eseja, romana, putopisa i bio- 
grafija. Rodom Francuz primio je britansko državljanstvo 
1903. U svim njegovim djelima, osobito u povijesnim, osjeća 
se jaka katolička nota. U tome sjeća na svog prijatelja 
G. K. Chestertona, s kojim surađuje u mnogim djelima. 
Poznate su njegove biografije Dantona (1899), Marije An- 
toinette (1909), Olivera Cromwella (1927 i 1934), kardinala 
Wolseya (1930), Napoleona (1932) i Vilima Osvajača (1933) 
kao i njegova kritika Wellsove »povijesti svijeta« (A Com- 
panion to Mr. Wells's »Outline of History«, 1926; Mr. Bel- 
loc still objects to Mr. Wells's »Outline of History«, 1926). 
Svoje brojne eseje objavio je pod naslovima On nothing 
(1908), On everything (1909), On anything (1910) i On so- 
mething (1910). Posebno je izdao esej o suvremenoj Engle- 
skoj (An Essay on the nature of contemporary England, 
1937). U Engleskoj najviše cijene njegove putopise (The 
Path to Rome, 1902; The Old Road, 1904). Proslavio se 
humorističkim pjesmama za djecu (The bad child's book of 
beasts, 1896; Cautionary tales for children, 1908). С.Е. 


BELLOCQUEOVA TAMPONADA. Bellocque je fran- 
cuski liječnik iz druge polovine 18. st. Pronašao je t. zv. 
B-ovu cijev, kojom se može provesti t. zv. stražnja tampo- 
nada nosa. Kod žestokih krvarenja iz nosa nije dosta zače- 
piti samo ulaz u nos, jer se onda krv cijedi iz nosa u usta, 
nego treba začepiti gazom i otvor, koji vodi iz nosa u usta, 
a taj je otvor vrlo dubok i nepristupačan. Zato je Bellocgue 

onstruirao cijev, koja se zatakne bolesniku u nos, a kroz 
nju se utisne tanko pero u usta, na koje se svilom priveže 
tampon u veličini oraha. Kad se cijev povuče iz nosa, 
ulazi tampon zajedno s perom kroz usta u stražnji dio nosa, 
u t. zv. hoanu, i tu brani, da krv ne može u usta. U svoje 
vrijeme je ta cijev bila od velike koristi liječnicima i bole- 
snicima, ali se danas više ne upotrebljava, jer se isti uspjeh 
postizava na način, koji je za bolesnika mnogo ugodniji, 
naime s pomoću mekanog gumenog katetra. A. S. 

BELLO HORIZONTE, glavni grad brazilske države Mi- 
nas Geraes, osnovan 1894 na divnom prirodnom položaju. 
lma 170.000 stam. Poradi prostranih perivoja nazvan je 
ogradom perivoja«. Grad je kulturno središte; u njemu se 
uz ostalo nalazi i sveučilište. Inače ima grad sve uvjete, 
da se brzo i povoljno razvija. Ž 


BELLORI, Giovanni Pietro, * Rim oko 1615, T Rim 1696, 
talijanski povjesnik umjetnosti i arheolog. Bio je najprije 
slikar, pa se kasnije sasvim Posvetio istraživanju antikne 
i suvremene umjetnosti talijanske. Bio je papinski knjižni- 
Car, a vjerojatno i čuvar knjižnice i zbirke umjetnina 
švedske kraljice Kristine. Sljedbenik neoplatonizma, koji 
je od umjetnika tražio, da prikazuje idealnu ljepotu, bra- 
nio je idealizam antikne umjetnosti protiv naturalizma i 
manirizma, pa je u neku ruku prethodnik Winckelmannov. 
U protivštini prema Vasariju, koji je u Michelangelu gle- 
dao vrhunac razvoja umjetničkog stvaranja, i dotadašnjem 
uvjerenju, da lafael zahvaljuje Michelangelu svoj kasni 
»veliki stila, objavlja B. apoteozu Rafaela, koji da je do- 
stigao umjetnost klasične antike (dašto rimske u doba 
Augustovo). Teorijska i biografijska djela Bellorijeva pi- 
sana su natrpanim i bujnim stilom seicenta, ali su još da- 
nas važna za poznavanje umjetnosti ovog razdoblja. Dje- 
la: L'idea del pittore, dello scultore e dell architetto scelta 
dalle bellezze naturali superiore alla natura, Rim 1664; 
Vite de' pittori, scultori ed architetti moderni, Rim 1672; 
Admiranda romanarum antiquitatum ac veteris sculpturae 
vestigia, Rim 1693; Descrizione delle immagini dipinte da 
Raffaelo d' Urbino nelle camere del Palazzo Apostolico 
Vaticano, Rim 1695. 

LIT.: J. Meyer, AKL, Ш., Leipzig 1885; J. Schlosser, Materialien zur 
Quellenkunde der Kunstgeschichte, VIL, Beč 1920; E. Panofsky, Idea, 
Leipzig 1924. A. Sch. 

BELLOTTI, Bon Luigi, * Udine 17. IV. 1820, + Milan 
30. 1. 1883, tal. glumac, komediograf i kazališni ravnatelj. 
G. 1845 uputio ga je Gustavo Modena u komičarske uloge, 
u kojima se kasnije i isticao. Kao član tada najpoznatijih 
glumačkih družina, doživljuje 1855 u Parizu s jednom dru- 
žinom veliki uspjeh. Do 1859 ostaje u inozemstvu. Vrativši 
se u Italiju osniva s pomoću tršćanskog bankara Revoltelle 
družinu, koja je od 1860 do 1865 prikazala sedamdeset i 


čistoćom jezika, prijevodi su mu odlični, a stihovi besprije- 
A.M. 

osam talijanskih dramskih djela. Ubraja se medu najzna- 
čajnije kazališne ljude 19. st. Bellotti je napisao dvije 
uspjele komedije: Spensieratezza e buon cuore i L'arte di 
far fortuna. D. 

BELLOTTO, Bernardo, zvan Canaletto, * Mleci 30. I. 
1720, + Varšava 17. X. 1780, talijanski slikar i bakropisac. 
Slijedio je stil svog ujaka Giovan Antonija Canala (zvanog 
Canaletto). Od 1740 do 1745 boravio je u Rimu, Turinu, 
Milanu, Bresciji i Veroni. Za tog boravka nastale su, po- 
red bakropisa, mnoge slike s motivima iz Rima (fanta- 
stióne vedute antiknih rimskih spomenika), Turina i Ve- 
rone, koje se nalaze u talijanskim i evropskim galerijama. 
Oko 1745 ostavlja B. Italiju i polazi u Njemačku, najprije 
u Miinchen, a 1746 ili 1747 u Dresden, gdje je ostao do 
1766 postavši dvorski slikar poljskog kralja Augusta I1 
član dresdenske akademije. U ovo je vrijeme naslikao 
svoje brojne vedute iz Dresdena i Pirne. G. 1756 boravi B. 
u Varšavi, 1759/60 u Beču (gdje nastaju poznate vedute 
dvora Schónbrunn), 1760 kraće vrijeme u Petrogradu. G. 
1767 dolazi u Varšavu, gdje je postao dvorski slikar kralja 
Stanislava Augusta Ponjatovskog i djelovao do svoje 
smrti. I u Varšavi je slikao vedute i pojedinačne povijesne 
slike. Pored Gian An- 
tonija Canala i France- 
sca Guardija i B. je 
predstavnik zasebnog 
mletačkog vedutnog. sli- 
karstva 18. st., koje se 
razvilo do  nedostižne 
savršenosti. Dok je Gian 
Antonio Canal uspio 
potpuno uskladiti za- 
htjeve topografijske 
vjernosti s kompozicij- 
skom i slikovitom slo- 
bodom, povodi ве B. 
doduše u svojim ranim 
djelima za njim, ali po- 
staje u kasnijem razvo- 
ju sve manje slikovit, u 
crtežu manje točan, u 
tehnici pastozniji, u li- 
nijskoj i zračnoj per- 
spektivi oštriji, u вуі- 
jetlu jednostavniji i hla- 
dniji. voli osobito 
igru svijetla na arhitek- 
turnim detaljima, naglašava namjerice kontraste svijetla i 
sjene. Time se dašto gubi ono rafinirano treperenje atmo- 
sfere (toliko značajno za Guardijeve mletačke vedute), 
koje razrješava sve obrise. I u svojim bakropisima, na ko- 
jima prikazuje vedute iz Italije, Dresdena, Pirne i Varšave, 
ne zaostaje B. vještinom perspektive i sigurnošću crteža za 
onima Gian Antonija Canala. Povodio se isprva za njime, 
ali obrazuje doskora i u ovom području svoj zasebni vla- 
stiti stil. Oblici bivaju i na bakropisima oštriji, sjene 
mutne, sive i plošnije. Nastojeći oko velikog i krepkog 
slikovnog dojma, ne može ulaziti u detalje i mora se odre- 
ći fino diferenciranih tonova. Zadovoljava se topografij- 
skom vjernošću i grubljim za daljinu proračunanim efek- 
tima. Nema na njima onog lijepog i finog srebrenastog tona, 
koji je značajan za bakropise Giana Antonija. 

LIT.: R. Meyer, Die beiden Canaletto, Dresden 1878; A. Moureau, 
Les Canaletto, Pariz 1878; P. Kristeller, Kupferstich und Holzschnitt in 
vier Jahrhunderten, Berlin 1905; С. Ferrari, I due Canaletto, Turin 
1914; M. Stübel, Der jüngere Canaletto und seine Radierungen (Mo- 
natshefte für Kunstwissenschaft IV.), Leipzig 1911; P. Ettinger, Die 
Warschauer Veduten B. Bellotos (Der Cicerone XV), Leipzig 1923; М. 
Pevsner, Die italienische Malerei vorn Ende der Renaissance bis zum 
ausgehenden Rokoko (Handbuch der Kunstwissenschaft, Barockmalerei 
in den romanischen Ländern I), Wildpark-Potsdam 1929. A. Sch. 

BELLOWS, 1. Albert Fitch, Ж Milford, Mass., 29. XI. 
1829, T Auburndale, Mass., 24. XI. 1883, američki slikar. 
Učio je u Bostonu, Parizu i Antwerpenu, a djelovao u New 
Yorku. Od 1867 do 1868 boravio je ponovo u Evropi (En- 
gleskoj, Belgiji i Njemačkoj), da upozna onamošnje sli- 
karstvo, a naročito, da se usavrši u engleskoj tehnici akva- 
rela. Izlagao je u Americi i Evropi, a slikao genre-slike i 
pejzaže, u ulju i akvarelu. Kažu, da su njegovi pejzaži 
često veoma nježni i poetički. Njegova se djela nalaze u 
američkim i engleskim javnim i privatnim zbirkama. Izra- 
dio je i dvadesetak bakropisa. 

LIT.: J. Meyer, AKL III., Leipzig 1885. 





BERNARDO BELLOTTO, Pogled na Rim 
Milan, Albertini 


BELLOTTI — BELONA 


2. George Wesley, * Columbus, Ohio, 1882, t 1925, ame- 
rički slikar i litograf. Slikao je ponajčešće marine i por- 
trete, dok je u svojim litografijama na realističan, često i 
brutalan način prikazivao borbe boksača u »ringu«. 

LIT.: S. Isham, History of American Painting, New York 1905; M. 
Fielding, Dictionary of American Painters, Sculptors and Engravers, 
Philadelphia 1926, A. Sch. 

BELLUNO, glavni grad talijanske pokrajine istog imena, 
u podgorini Alpa na rijeci Piavi, 12.000 stan. U njemu su 
predionice svile i pletionice slamnate robe, tržišta drvom, 
vinom i voćem. U srednjem vijeku je imao kuće od drva, 
sada su sve zidane od kamena. Ističu se renesansna palača 
prefekture iz 15. st. i stolna crkva sv. Stjepana iz 16. st. u 
gotskom slogu. Ovdje je Massćna pobijedio 1797 Austri- 
jance. Pokrajina B. je gorovita i nema mnogo stanovnika: 
220.000 na površini od 3.674 km. N.Z. 

BELMUŽEVIĆ, Miloš, + 1501, srpski vojvoda. Bio je po- 
tomak srpske vlastele iz nemanjićke države. U Ugarsku 
se doselio iz Crne Gore u drugoj polovini 15. st. te je 
stupio u službu kralja Matije. Istakao se u borbi u Šleskoj, 
gdje je bio i ranjen. Poslije tih borba dobio je od kralja 
Matije grad Šašvar u sjevernoj Ugarskoj, a po ovom gradu 
i plemićki predikat. 
Kralj Matija ga je veo- 
ma cijenio i obdario još 
nekim posjedima. Ро- 
slije Matijine smrti pri- 
šao je kralju Vladisla- 
vu. G. 1498 spominje se 
među ugarskim baruni- 
ma. Neposredno pred 
smrt izgubio je u borbi 
s Turcima jedinca sina 
Vuka. Od njega je sa- 
čuvana oporuka, napi- 
sana 1500, te je ovo naj- 
starija isprava ove vr- 
ste na srpskom jeziku 
u Vojvodini. 

LIT.: D. J. Popović, Voj- 
vodina, I Dig. Bi 

BELOCH, Karl J., * 
Petschkendorf (Šleska) 
21. I. 1854, + Rim 7. Il. 
1929, historičar. Učio u 
Palermu i Rimu. Bio 
profesor stare povijesti 
u Rimu od 1879 do svjetskoga rata i profesor grčke povi- 
jesti od 1923 do smrti. Predstavnik je strogoga kriticizma. 
U Italiji postoji Belochova historijska škola, koja ima pred- 
stavnike na svim glavnim sveučilištima. Napisao ie Der 
italische Bund unter Roms Hegemonie (1880), Die attische 
Politik seit Perikles (1884) i dr. Socijalne i ekonomske pri- 
like staroga vijeka osvjetljuje u djelima Die Bevolkerung 
der griechisch-rómischen Welt u 4 sveska (1886), Griechi- 
sche Geschichte u 4 sveska (1893—1904, 2. izd. 1911—1927) 
i Rómische Geschichte, Berlin 1926. 

BELOGRADČIK, grad u sjeverozapadnoj Bugarskoj na 
podnožju Stare Planine. U okolici ima nalaza bakrene ru- 
dače i ugljena. Kao susjedni gradići nalazi se i Belogradčik 
u opadanju radi propadanja malog obrta. Z. D-i. 

BELOHLAVEK-KORAČ, Zlata, ** Karlovac 4. II. 1870, 
+ Sušak 23. XI. 1912. Dva razreda više djevojačke škole 
svršila je u Zagrebu kod sestara milosrdnica, a visu gla- 
zbenu školu u Grazu. Kao učiteljica glazbe služila je na 
višim djev. školama u Bosni (1895—1902), a poslije kao 
upraviteljica Dječjeg skloništa na Sušaku (1910—1912). 
Surađivala je pišući pripovijesti u našim dječjim listovima, 
ра u književnim i stručnim časopisima. Prevodila je s en- 
gleskoga, francuskog i njemačkoga. Stručne su joj radnje 
Mehanika glasoviranja (1897) i Nešto o glasovirskoj počet- 
noj nastavi (1902), izašle u Školskom vjesniku za Bosnu i 
Hercegovinu. Z. M-6. 

BELON, Pierre (Petrus Bellonius Cenomanus), Ж Soul- 
tière 1517, ubijen u Bois de Boulogne 1564, francuski priro- 
doslovac. Učio prirodne nauke i medicinu u Wittembergu 
i Parizu. Putovao Evropom i Orijentom. Pisao medicinska, 
botanička, zoološka i etnografska djela, kao i putopise. 
Napose se bavio vodenim životinjama i pticama. А. М. 

BELONA (lat. Bellona, Duel(l)ona), starorimska božica 
rata. Već u najstarije vrijeme izjednačena s grčkom boži- 


(Foto Alinari) 





BELONA — BELOVEZ 





BERNARDO BELLOTTO, Dresden 
London, British Museum 


com Enijom (Еже). U teškom boju sa Samnićanima i 
Etruščanima 296 pr. Kr. zavjetovao se Apije Klaudije Ceko, 
da će sagraditi Beloni hram, i doista je kasnije na kraju 
Martova polja sagradio božici hram, pred kojim je stajao 
ratni stup (Columna bellica). Kod Rimljana se rat navje- 
šćivao tako, da su fecijali bacili koplje u neprijateljsku 
zemlju. Kako je s vremenom neprijateljska zemlja bivala 
sve udaljenija, naložili su Rimljani jednom zarobljenom 
neprijateljskom vojniku, da kupi komadić zemlje. Tu je 
stajao taj ratni stup. Odavde su fecijali u kasnije vrijeme 
simboličnim bacanjem koplja navješćivali rat (Ovidije, Fa- 
sti VI. 206—8). ZD; 

BELONAGA — Sapunjača. 

BELOPOTOCK*, František, * Liptov 1819, slovački 
crtač, ilustrator i slikar, učio na umjetničkoj akademiji u 
Pragu. Kao učitelj crtanja u tamošnjoj školi »Budeč« iz- 
radio je crteže za Stanekovu Anatomiju. Pored empirea, 
koji se očituje u slici Madona s djetetom, 1838, opažaju se 
već prvi znaci romantizma, na pr. u slici Razbojnički na- 
padaj, 1846 (Slovačka narodna galerija u Turč. Sv. Mar- 
tinu) s janošikovskim sadržajem. 

LIT.: VI. Wagner, Profil slovenskćho vytvarnćho umenia, Matica Slo- 
vačka, 1935. VG 


BELOSTENEC, Ivan, Ж Varaždin (?) 1595, + Lepoglava 
10. II. 1675, pavlin i hrv. književnik. U red je ušao u Lepo- 
glavi 1616 i tu dobio gimnazijsko i filozofsko obrazovanje, 
a u Beču teološko. Prvu misu čitao 1625. Kao vikar upra- 
vljao samostanima Svetice (1640) i Lepoglava (1651), u hr- 
vatskoj pavl. provinciji bio definitor (1638), u istarskoj pro- 
vincijal (1645—7 i 1653—9). Njegov biograf N. Benger pri- 
pisuje mu ova književna djela: pjesme Bogomila (1665), 
deset propovijedi O Sv. Euharistiji (1672) i Gazophyla- 
cium linguae lllyricae, štampan u Zagrebu 1740. Od prva 
dva djela ponovo su nam poznate njegove propovijedi pre- 
ma jedinom danas poznatom primjerku budimpeštanske 
sveuč. knjižnice, sačuvanom bez naslov. lista (isp. L. Ha 
drovics, Građa za povijest knjiž. hrv. XIV, str. 41 i dalje). 
O borbenosti protiv reformacije, o kojoj znade koješta 
pričati liter. historiografija, u tim propovijedima nema ni 
traga. Belostenčevo autorstvo u slučaju Gazofilacija spor- 
no je u najmanju ruku utoliko, što mu je oblik, u kojem 
je on 1740 štampan, dao ne B. već upravo pavlin Jerolim 
Orlović (1695—1746), kako to s obzirom na Orlovića svjedo- 
či A. B. Krčelić riječima: »P. Orlovich Paulinus dictiona- 

rium croaticum sub romine Bellosztenecz edidite, a onda i 
detalji njegova sastava. Tako je »Prologus ad lectorem« sa- 
stavljen, kao da iz njega govori sam Belostenec, a on je 
umro 1675 i nikako se nije mogao sluZiti izvorima, koji su 
upotrebljeni u Gazofilaciju, kao na pr. Priričnik (1703) P. 
R. Vitezovića i rječnik A. Della Belle (1728). Leksičko bla- 
go Gazofilacija po provenijenciji je kajkavsko i štokavsko- 
čakavsko (ovo posljednje obilježeno kao slav. i dalm.), ali 
su već i Belostenčeve propovijedi pisane jezikom, koji je 
složen od osobina istih hrv. govora. B. je i samo svoje pre- 
zime osim u kajkavskom ekavskom pisao još i štok.-čak. 
ikavskim oblikom Bilostinac (isp. Starine XXVII, 183), a 
tako ga je zapisao i na svom primjerku Bandulavićevih Epi- 
stola i evanđelja u izdanju od 1640. U varaždinskoj sredini 
ono se osim hrvatski potvrđuje za 16. st. i prijevodom na 
madžarski Fejérkóvy (tako ба je 1541 nosio jedan zagre- 
bački kanonik, 1556 varaždinski plemićki sudac, a potkraj 
16. st. i njitranski biskup Stjepan, čijoj se zaštiti u svom 
procesu bio utekao varažd. literat Blaž Škrinjarić). Naš 
Ivan uživao je u redu velik ugled, a poslije smrti bio u 
popisima braće vođen kao »vir pietate et sanctimonia com- 
mendatus«. Na temelju novog rukopisnog materijala madž. 
slavista L. Hadrovics posvetio je I. Belostencu svoju habi- 
litacionu radnju, koja zasad još nije štampana. 

LIT.: F. Fancev u P. Popovića Prilozi g. Ш--1923; Vl. Dukat u Radu 
227 i 235. F. F. 


BELOSTOMA NILOTICUM, kukac, riličar ili polukrilac; 
do 10 cm velika stjenica iz porodice vodenih &tipavica, 
s prednjim snažnim i grabežljivim nogama, kojima hvata 
žabe i ribe. Živi u moru i slatkoj vodi. U Evropi danas 
samo na Balkanskom poluotoku, a kod nas je nađena u 
Senju, Neretvi, Ombli kod Gruža, u Utovu blatu i Tre- 
binjčici u Hercegovini. K. B. 

BELOŠEVIĆ, Vasilije, Ж Sisak 25. I. 1874, + Zagreb 26. 
V. 1927, red. profesor EKVŠ i ekonomski pisac. Poslije 
službovanja kod zemaljske vlade u Zagrebu i kod zagre- 
bačkog gradskog poglavarstva imenovan je 1917 velikim 
županom požeške županije. G. 1919 postao načelnik redar- 
stva u Zagrebu, te još iste godine umirovljen. Bavio se stu- 
dijem političke ekonomije, te je 1922 postao profesor poli- 
tičke ekonomije na Visokoj školi za trgovinu i promet, 
Боје je 1925 pretvorena u Ekonomsko-komercijalnu Visoku 

olu. 

BIBL.: Napisao je veći broj stručnih rasprava: Uvod u sistem poli- 
tičke ekonomije, Zagreb 1920 i 1922 (dva izdanja); Uvod u studij na- 
rednog gospodarstva, Zagreb 1923; Nacrt predavanja političke ekonomije 
(agrarna politika), Zagreb 1925; Poglavlja iz političke ekonomije (indu- 
strija i socijalna politika), Zagreb (tiskano kao rukopis). M. I. 

BELOVACANI, lat. Bellovaci, najmoénije i najhrabrije 
pleme belgijske Galije. Granica im je bila: rijeka Sequana 
(Seine), Samara (Somme) i Esia (Oise). Glavni grad im je 
bio Bratuspantium (zvao se kasnije i Caesaromagus), ko- 
jemu se ne zna točno položaj; najvjerojatnije je bio tamo, 
gdje je danas Breteuil ili Beauvais, koje ime je nastalo od 
Bellovaci. Belovačane je 52 pr. Kr. pokorio Cezar. Z.D. 

BELOVEZ (Bellovesus), voda Gala. Livije (V, 34, 35) pri- 
povijeda, da je galski kralj Ambigat radi prenapučenosti 
svoje zemlje poslao oba sina svoje sestre, Beloveza i Sigo- 

veza, s galskim četama na osvajanje. Bogovi su Belovezu 
dosudili gornju Italiju. Tamo je B. pokorio Etruščane i 
osnovao grad Mediolanum, današnji Milan. IDE 


BELOVIC-BERNADZIKOWSKA, Jelica, Ж Osijek 25. I. 
1870, hrvatska književnica. Bila je učiteljica u Zagrebu, 
Rumi, Osijeku, Sarajevu i drugdje te upraviteljica Više 
djevojačke škole u Banjoj Luci do 1902, kada je umiro- 
vljena. Od 1918 radila je kao nastavnica na trgovačkoj školi 
u Sarajevu. Surađivala je u hrvatskim i srpskim, a također 
u njemačkim i francuskim pedagoškim i beletrističkim ča- 
sopisima. G. 1907 i 1908 uređivala je Etnografski i Obrt- 
ničko-umjetnički muzej u Zagrebu. U Napretku iznosila 
je iscrpne priloge o H. Spenceru. Bavila se studijem dječje 
psihologije izučavajući francusku i američku psihologijsku 
literaturu, te je prevela Chrismanovu Pedologiju i Intelek- 
tualni i moralni razvitak djeteta od G. Compayrća (Izd. 
Hrv. pedag. zbora, Zagreb 1903 i 1904). Istakla se i kao 
omladinska spisateljica, a naročito se bavila narodnim ve- 
zovima. Brojna njezina važna djela vrijedni su prilozi našoj 
etnološkoj književnosti, te je po tome njezin rad poznat i u 
inozemstvu. Među njezinim radovima na njemačkom jeziku 
veoma je zapaženo djelo Kulturna povijest južnih Slavena 
(Dresden 1927). Odlikovala su je društva Gesellschaft für 
geistige Vólkerverstándigung u. Volkergeistforschung u 
Berlinu i Beču pa The Gypsy Lore Society u Oxfordu. 


BIBL.: Meanderi, Zagreb 1900; Naše kevice, Srijemski Karlovci 1904: 
Naša omladinska literatura, Sarajevo 1897; Iskrice iz svjetske književno- 
sti, Zagreb 1896; Poljsko cvijeće, Zagreb 1899; Razgovor cvijeća, Zagreb 
1901; 110 igara, Zagreb 1890; Hrvatske jelice, Pula (Istra) 1908: O rene- 
sensi naše veziljačke umjetnosti, Trst 1906; Građa za tehnološki rječnik 
ženskog ručnog rada (640 str. i 614 slika), Sarajevo 1898; Hrvatski na- 
rodni vezovi, Osijek 1906; Srpski narodni vez i tekstilna ornamentika, 
Novi Sad 1907; Hrvatska čitma, Požega 1905; Katalog zemaljskog umjet- 
ničko-obrtnog muzeja u Zagrebu, Zagreb 1907; Katalog narodopisne 
zbirke trgovačko-obrtničkog muzeja u Zagrebu, Zagreb 1906; Iz moga 
albuma (psihološke fotografije), Sarajevo 1917; Mlada učiteljica, roman, 
Sr. Karlovci 1909; Božićnice, Zagreb 1910 i t. d. Na njem. jeziku: Das 
Hemd im Glauben un in den Sitten der Siidslaven, Leipzig 1910; Musik 
und Gesang bei den Siidslaven, Berlin 1923, i t. d. 

LIT.: A. Cuvaj, Građa za povijest školstva, II. izd., Zagreb 1913; D. 
Jelkić, Pedeset godina života i rada Jelice Belović-Bernadzikowske, Sa- 
rajevo 1925. M.D. 


BELOW, 1. Fritz, von, Ж Danzig 23. IX. 1853, + Weimar 
23. X1. 1918, njemaéki general i vojskovoda, sudjelovao je sa 
svojom 23. vojskom tokom svjetskoga rata najprije u ratu 
na Istoku. Osobito se istakao u bitki kod Mazurskih je- 
zera, gdje je mnogo pridonio uništenju ruske vojske. G. 
1915 i 1916 vodio je 2. njemačku vojsku na zapadu, u pro- 
storu oko St. Quentina, a 1916 do 1918 1. vojsku kod Cam- 
 braia i Rethela. Pred svršetak rata bio je zapovjednik 9. 
vojske na Sommi. SI. P-é. 


2. Georg, Ж Königsberg 19. I. 1858, + Badenweiler 
20. X. 1927, njemački historičar, predstavnik individuali- 
stičkoga shvaćanja povijesti, stručnjak u socijalnoj i eko- 
nomskoj povijesti. Isprva profesor u Miinsteru, a kasnije u 
Freibergu i. Br. 

BIBL.: Glavna su mu djela: Die Entstehung der deutschen Stadt- 
gemeinde, 1889; Das ültere deutsche Stüdtewesen, 1898; Der deutsche 
Staat des Mittelalters, 1914; Deutsche Geschichtschreibung des 19. Jahr- 
hunderts, 1914; Probleme der Wirtschaftsgeschichte, 1920; Deutsche 
Stüdtegründung im Mittealter, 1920; gotovo sva i u novijim izdanjima. 
Zadnje mu je djelo Die italienische Kaiserpolitik des deutschen Mittel- 
alters, 1927, Izdavao je s Hartmannom i Kaserom Vierteljahrsschrift für 
Sozial- und Wirtschajtsgeschichte, a s Meineckom Handbuch der mittel- 
alterlichen und neueren Geschichte. Bio je odličan polemičar. U. 

3. Otto, von, * Danzig 18. I. 1857, njemački general i 
vojskovođa. Na početku svjetskoga rata kao zapovjednik 
1. pričuvnoga zbora sudjeluje u bitci kod Gumbinnena pro- 
tiv vojske ruskoga generala Rennenkampfa. Od studenoga 
1914 do svibnja 1915 zapovjednik je 8. vojske u Istočnoj 
Pruskoj, gdje je na Mazurskim jezerima kod Tannenberga 
u veljači 1915 pobijedio Ruse. Od listopada 1916 do travnja 
1917 zapovijeda skupinom vojske u Makedoniji, a zatim 
se sa 6. vojskom bori u Belgiji kod Arrasa. U listopadu 
1917 s 14. vojskom izveo je prodor talijanske obrambene 
crte kod Caporetta, iza kojega se talijanska vojska morala 
povući do Pijave. G. 1918 dolazi opet na zapadno bojište 
u odsjek oko Arrasa. U lipnju 1919 povlači se u privatni 
život. SI. P-ć. 

BELOŽANSKI, Staša, * Beograd 15. XI. 1901, slikar, 
scenograf Narod. pozorišta u Beogradu. Svršio je umjet- 
ničku školu s akademskim tečajem u Beogradu. Slika 
uljem pejzaže, mrtvu prirodu i intćrieure. Priredio deset 
samostalnih izložbi. Izlagao je na svim izložbama domaćih 
slikara kod kuće i u inozemstvu. G. 1937 izložio je u pavi- 
ljomu Cv. Zuzorić preko 50 slika s motivima iz Sv. Gore 
i manastira Hilandara. Radi i crteže perom. Z. S. M. 


BELOVEZ — BELUS 


BELT, dva morska tijesna u otočju Danske, nastala u 
nedavnoj geološkoj prošlosti, zajedno sa Sundom važna za 
prolaz iz Baltičkog ili Istočnog mora u Kattegatt i Ger- 
mansko ili Sjeverno more. 

1. Veliki (Store Belt) između otoka Fiinen i Seeland, dug 
60 km, širok 16—30 km, dubok prosječno 16 m. Vietrovi 
razvijaju u njemu jaka strujanja morske vode, koja dosežu 
brzinu od 5-5 km na sat i za mirnoga vremena. Postotak 
soli zavisi od količine soli u Baltiku. Znatno je ribarstvo, 
osobito lov haringa u proljeću i jeseni. Ovo je tijesno glavni 
vodeni put za velike brodove. 

2. Mali (Lille Belt) između otoka Fiinen i poluotoka 
Jylland, dug 52 km, širok 0,7—15 km, dubok 10—25 m. 
I ovdje struji voda sad na S sad na J. Nije siguran za 
plovidbu velikim brodovima. Riba se lovi cijele godine. 

Strateško značenje Beltova je u tome, što dopuštaju 
modernim ratnim brodovima s velikim gazom prolaz u 
susjedna mora. Jedrenjače su nekada plovile Sundom, jer 
je za plovidbu najsigurnije tijesno, ali je za sadašnje velike 
brodove podesniji Veliki Belt radi većih dubina. Beltovi 
omogućuju zatvor minama te upotrebu torpiljarka i pod- 
mornica. Njemačka se riješila zavisnosti od ovih danskih 
prolaza izgradnjom morskoga kanala cara Vilima, kojim se 
njemački ratni brodovi slobodno kreću između Istočnog i 
Sjevernog mora. О. О. 

BELTIRI — Tatari. 

BELTRAMELLI, Antonio, * Forli (Romagna, Emilia) 
11. I. 1879, + Rim 15. III. 1930, talijanski književnik, član 
Talijanske akademije. Plodan pisac novela, romana, stihova 
i dječjih knjiga, među kojima se ističu: zbirka novela Anna 
Perenna, Milan 1904, romani Il Cavalier Mostardo, Milan 
1922, П passo dell ignota, Milan 1929. Bio je publicist, 
najprije nacionalist, zatim fašist. Njegov roman L'ombra 
del mandorlo (Milan 1921) u prijevodu N. Petrića i s pred- 
govorom izašao je u Zabavnoj Biblioteci pod naslovom 
Sjena badema (Zagreb 1938). Ljubo Wiesner preveo je nje- 
govu novelu Vrata nebeska (Tisuću najljepših novela, sv. 
2., Zagreb 1929). 

LIT.: R. Serra, Scritti, I., n. izd., Firenca 1938; I. Russo, I narratori, 
Rim 1923; С. Ravegnani, Il Novecento letterario italiano, I contem- 


poranei, Prima serie, II. izd., Bologna 1939; G. Zoppi, Antologia della 
letteratura italiana, l., Milano 1939. M. D-ic. 


BELTRAMI, 1. Andrea, Ж Omegna, Italija 1870, + 1897, 
salezijanac, poznat po svetu Zivotu (»salezijanski Alojzi- 
je«). Poveden je proces za njegovu beatifikaciju. U. 

2. Eugenio, * Cremona 16. XI. 1835, t Rim 18. II. 1900, 
talijanski matematičar. Učio je u Paviji i kod Brioschija 
u Milanu; od 1862 profesor na sveučilištu u Bologni, Pisi, 
Paviji i Rimu. Predavao je algebru, analitičku geometriju, 
geodeziju, racionalnu mehaniku i matematičku fiziku. Nje- 
gove su rasprave izašle u 4 velika sveska od 1902 do 1920 
pod naslovom Opere, a bave se pitanjima iz svih područja 
matematike i njihovih primjena na mehaniku i fiziku. 
Odlikuju se savršenom formom. Najvažnije su one o plo- 
hama konstantne zakrivljenosti (> plohe), osobito o pseudo- 
sferi (v.) kao »realnom supstratu« za interpretaciju geo- 
metrije Lobačevskoga. Velika mu je zasluga, što je otkrio 
važnu raspravu talijanskoga geometra, G. Saccherija, po 
kojoj je taj jedan od preteča osnivača neeuklidske geome- 
trije. RG, 

3. Luca, % Milan 13. XI. 1854, talijanski arhitekt i povje- 
sničar umjetnosti, profesor na milanskoj akademiji, vrho- 
vni graditelj milanske katedrale. Veliku je zaslugu stekao 
ispravnom restauracijom Sforzina kaštela u Milanu (Ca- 
stello Sforzesco) i pavijske certose. Djela: Il Castello di 
Milano sotto il dominio dei Visconti 1358—1535, ІІ Cime- 
tero monumentale di Milano, Guida artistica illustrata. 

BELUDŽISTAN — Baludžistan. 

BELUHAN, Milan, * Otrovanec 21. V. 1877, župnik Sv. 
Marije u Zagrebu, kanonik prvostolnog kaptola zagreba- 
čkog, generalni duhovnik organizacije Križara. Preveo je i 
izdao različna nabožna i druga djela, kao Iskrice ljubavi, 
Ti i ona, Ti i on, namijenjena omladini, među kojom po- 
najviše djeluje. D.G. 

BELUS (Belos, Albeus), sin velikog Zupana srpskoga Bele- 
Uroša L, brat Uroša II. i Jelene, žene kralja Bele Slije- 
poga. Po smrti ovoga kralja Beluš je na madžarskom dvoru, 
pa kao skrbnik malodobnih nečaka Gejze, Ladislava i 
Stjepana vlada ugarsko-hrvatskom državom. Da svoju za- 
daču što lakše i bolje provede, vrši sve najvažnije službe 
ugarsko-hrvatskoga kraljevstva u isto vrijeme. Tako se spo- 
minje kao dux 1141, ban 1144, comes palatinus 1145, comes 


BELUS — BEM 


palatinus et banus 1146, a princeps 1158. Zato je i uspio 
uz pomoć svog oca i braće iz Srbije, bana Borića iz Bosne, 
južnotalijanskih Normana i njemačkih Velfovaca obraniti 
prijestolje svom nećaku Gejzi protiv Borisa, sina Koloma- 
nova, na čijoj su strani bili njemački i bizantinski car. Oko 
1158, kad je Gejza već odrastao, ostavlja Beluš Madžarsku 
i vraća se u Srbiju, gdje mu car Emanuel daje veliko- 
župansko mjesto. No domalo se Beluš te časti odreče i 
vrati se u Ugarsku. Kad se Stjepan V. okrunio u Ostro- 
gonu 11. II. 1163, Beluš se javlja kao ban i sudi u parnici 
između zagrebačkog biskupa Bernarda i župana Nikole. 
Sagradio je benediktinski samostan sv. Stjepana Prvomu- 
čenika u Banoštoru na Dunavu u kaločkoj nadbiskupiji i 
bogato ga obdario. 

LIT.: Klaić, Hrvatski bani za Arpadovića, Vjesnik zem. arhiva, I, 
1599, M. B-a. 

BELVEDERE (tal. »lijep vidik«, franc. bellevue), naziva 
se građevina podignuta na uzvišenu mjestu, na vrhuncu 
brijega ili zgrade, otkud se pruža lijep pogled na široku 
okolinu. Na zgradama se b. javlja u obliku altane (v.) ili 
tornja, u perivojima kao terasa (Monte Pincio u Rimu, 
Piazzale Michelangelo u Firenci), toranj ili veća građevina 
(kao čuveni dvorac Belvedere u Beču, Vatikanski Belve- 
dere Bramantov, »Gloriette« u bečkom Schónbrunnu). U 
zagrebačkom perivoju Maksimiru ima b. u obliku tornja 
s terasama. A. Sch. 


BELVEDERSKI SLJUNAK (tracijska stepenica). U bečkoj 
tercijarnoj kotlini leže preko kongerijskih naslaga diskor- 
dantno velike količine šljunka i pijeska, koje smatramo 
taložinama potoka i rijeka. Ove taložine sliče naslagama 
diluvija, no po fosilnim ostatcima, koji su u njima nađeni, 
moramo ih smatrati tercijarnima. Starost tih belvederskih 
šljunaka dosta je prijeporna. Nekoji istraživači smatraju ih 
istodobnima s levantinskim naslagama, dok ih drugi drže još 
mlađima. Po razdiobi Kossmata (Paleogeographie und Tek- 
tonik, Berlin 1936) belvederski šljunci predočuju taložine 
na granici miocena i pliocena. Šljunak se sastoji uglavnom 
od kremenih valutica pomiješanih s pijeskom i ulošcima ilo- 
vine, a odlikuje se žutocrvenom ili rđastom bojom. Glinasti 
ulošci vrlo su često željezoviti. Osim Mastodon longirostris 
nalazimo u tim taložinama i nekoje vrste Unio i Mela- 
nopsis. Analogne su belvederskim šljuncima fosilima bo- 
gate taložine Pikermi, Samos, Eppelsheim, Cucuron, Balta 
i Veles u Makedoniji. Belvederski šljunci zapremaju u 
Hrvatskoj velike prostore u Samoborskoj i Zagrebačkoj 
gori, Marija Gorici, Hrvatskom Zagorju, Slavoniji, okolini 
Karlovca i Glinskom Pokuplju. Velike su naslage ovih šlju- 
naka u Štajerskoj, gdje na granici Hrvatske izgrađuju čitav 
brdoviti kraj zvan Kapele. F.S. 

BELZA, Stanislaw, Ж 1849, + 1929, poljski publicist i puto- 
pisac. Bio je odvjetnik. Proputovao je čitavu Evropu osim 
Rusije, sjevernu Afriku i istočnu Indiju. Gotovo svake 
godine izdao je po koju knjigu o svom putovanju. Naro- 
čito se mnogo zanimao za Šlesku. O našim je krajevima 
izdao putopise: Nad brzegami Bosny i Narenty, 1899; Pod 
niebem Dalmacji, 1901, i naročito zanimljive knjižice Wi- 
zyta u Strossmayera, 1884, i Nad grobem wielkiego pa- 
tryoty, II. izd. 1906 (o Strossmayeru). J. B-é. 

BELVEDERE, Bartol Felbinger 
Zagreb, Maksimir 


BELZEBUB (hebr. Baal-zebiib; LXX: Báal-myían), ime 
božanstva, koje se poštivalo u Akaronu kod Filisteja, a 
komu je Ohozija, kralj izraelski, slao svoje izaslanike, da 
Pitaju, da li će ozdraviti (IV. Kralj 1, 2—16). Etimološko 
značenje: Baal »gospodar«, zebüb »muha«, t. j. božanstvo, 
koje štiti od muha. Kod Grka analogno: Zeus Apomyios; 
kod Rimljana: Deus Myiagrus. U Novom Zavjetu spominje 
se u Evanđeljima (Mat. 10, 25; 12, 24—27; Mar. 3, 22; Luk. 
11, 15) Beelzebub kao ime sotone, poglavice zlih duhova, 
i to samo u latinskom tekstu Vulgate, dok u grčkom tekstu 
večina starih rukopisa imade: Beelzebül ili Beezebül, i to 
se čitanje smatra kritički ispravnijim. Etimološki: Beel 
»gospodar«, zebül »stan«, »prebivanje«, »dubina«, »pod- 
zemni svijet«; dakle: Gospodar podzemlja. Židovi su riječ 
zebál uzimali također u drugom podrugljivom značenju 
od hebrejskoga korijena zibbul (arapski: zibl, sirski: zebla) 
»blato«, »nečist«, »izmetine«; prema tomu: bog izmetina, 
blata ili nečistoče, označujuči time ništetnost žrtvenoga 
kulta, koji se iskazivao tom božanstvu. 10); 

BELJAK -> Villach. 


BELJE, dobro u Baranji. Imanje je dobio princ Eugen 
Savojski kao leno od cara Leopolda I. Kako je umro bez 
nasljednika, pripalo je opet kruni, pa su ga uživali razni 
članovi habsburške dinastije; posljednji je bio nadvojvoda 
Friedrich. Bivša kraljevina Jugoslavija uzela je u svoje 
vlasništvo onaj dio imanja (oko 78%), koji je pripao nje- 
zinom državnom području (član 208. St. Germainskog ugo- 
vora o miru), dok je manji dio u Madžarskoj (22%) ostao 
bivšem vlasniku. 

G. 1941 okupirali su Belje Madžari. M. K-f. 

BEM, 1. Jozef, * Tarnov 14. III. 1794, + Alepo 10. XII. 
1850, poljski general. U poljskom ustanku 1831 sudjelovao 
kao major, neustrašiv u borbi, potpukovnik, pukovnik, 1831 
brigadni general. Nakon neuspjela ustanka organizira uz- 
mak poljskih legija u Francusku, usredotočuje poljsku emi- 
graciju u Francuskoj, dolazi pod utjecaj kneza Adama 
Czartoryskoga, vođe poljskih emigranata, sve do 1848. Po- 
kušavao je uzalud organizirati emigrante prema vojnoj 
disciplini. Za revolucije 1848 nalazi se u Galiciji, zatim u 
Beču, gdje je vođa revolucionarnog pokreta. U Požun stiže 
preobučen u kočijaša, preuzimlje vodstvo vojske u Erdelju. 

Nakon mnogih peripetija u borbi s austrijskim i ruskim 
četama povukao se u Banat pa je kao vrhovni voda ma- 
džarske vojske u bitki kod Temešvara 9. VIII. 1849 od 
generala Haynau-a potučen. Umaknuo je u Vidin. Preva- 
ren u nadi, da će Poljake uvrstiti u tursku vojsku za borbu 
protiv Rusije, prima islam i služi sultanu kao Murat-paša. 
Interniran u Alepu umre. G. 1929 preneseno mu je tijelo u 
mauzolej u Tarnovu. J. B-é. 


2. Lenard, ** Bela Crkva 1833, t Bela Crkva 26. XII. 
1924. Proučavao je prošlost Banata i Bele Crkve. Napisao 
je Geschichte des Temescher Banats (II. izd. na madž.), po- 
vijest Bele Crkve i monografiju o Pančevu kao i mnoge 
članke. МІР. 

BEMBEX ROSTRATA, kukac, opnokrilac iz porodice 
Osa kopačica, živi i u našim pjeskovitim krajevima. Ženke 
kopaju u pijesku jamice, u koje snesu po jedno jaje, a 
mladom leglu donose za hranu svježe, ubodom omamljene 
kukce, Ženka stanuje u zatvorenu gnijezdu noću i kod 
nepogodnog vremena. K.B. 

BEMBO, 1. Giovanni, * 1543, t 1618, zapovjednik mle- 
tačkih pomorskih snaga u Jadranskom moru za vrijeme 
uskočkih ratova, kasnije dužd (1615). Glavne operacije 
protiv Uskoka vodio je 1597 i 1598. Proveo je blokadu 
pojedinih luka i područja, u kojima su se zadržavali Uskoci. 
Poznat je njegov pothvat protiv uskočkih brodova kod 
Rogoznice u veljači 1598, kad su Uskoci probili blokadu. 
Kao dužd gledao je usprkos nastojanjima Španjolske odr- 
žati mletačku prevlast na Jadranu. Ar Pi 


2. Pietro, Ж Mleci 20. V. 1470, + Rim 18. I. 1547, tali- 
janski književnik i humanist. Rano se počeo baviti knji- 
gom i bio je veoma učen; u grčkom mu je bio učitelj 
Konstantin Lascaris u Messini, najbolji ondašnji helenist. 
Živio je na dvorovima u Ferrari, Urbinu i Rimu, gdje je 
postao tajnik pape Leona X., zatim se povukao u svoju vilu 
nedaleko od Padove i tu je radio deset godina, dok ga 1530 
mletačka republika nije imenovala svojim historiografom. 
Na koncu ga papa Pavao III. 1539 učini kardinalom i bisku- 
pom. Posljednje godine života provode u Rimu. Njegov 
brat Giovanni Matteo bio je mletački upravitelj (provve- 
ditore) Kotora (D. Kórbler, Rad 212, 1916, 46). B. je ozbi- 
ljan naučni eklektik, filolog, pjesnik, a uz to i svjetski čo- 
vjek, koji živi u velikom društvu. Najveća je njegova 
zasluga, što je znao složiti klasičnu i talijansku kulturu: 
zadojen humanizmom postaje on učiteljem elegantnog la- 
tinskog jezika, a ujedno su njegova talijanska djela uzor 
talijanske proze i stihova. Stekao je tolik ugled, da je 
postao gotovo diktator u ondašnjoj književnosti. B. je 
reprezentativna pojava talijanske renesanse na vrhuncu ra- 
zvoja. U dijalozima Gli Asolani (Mleci 1505), posvećenima 
rijateljici  Lukreciji 

orgia, B. raspravlja 
o platonskoj ljubavi; 
u dijalozima  Prose 
della volgar lingua 
(Mleci 1525) izlaže 
svoje misli o talijan- 
skom književnom је- 
ziku, obrađuje mu 
pravila, zalaže se za 
njegov florentinski ka- 
rakter i piše prvu va- 
žnu gramatiku; u svom 
kanconijeru Rime 
(Mleci 1530) u bespri- 
jekornim | stihovima 
pjeva najviše o ljuba- 
vi, držeći se vjerno 
Petrarke, i tako refor- 
mira petrarkizam, ukla- 
njajući nastranosti lo- 
ših Petrarkinih imita- 
tora 15. st. I k nama 
je dopro utjecaj Bem- 
bove lirike, koju pre- 
vode i oponašaju osobito H. Lucić, D. Ranjina, D. Zlatarić 
i na talijanskom S. Bobaljević, M. Monaldi, L. Pascali. B. 
je ostavio još povijest Mletaka od 1487 do 1513 (Rerum 
venetarum Historiae libri XII), koju je sam preveo na 
talijanski: Della istoria veneziana (Mleci 1552) i mnogo 
pisama (Lettere, I.—IIL, Mleci 1548—52). 





(Foto Alinari) 
PIETRO BEMBO, Tizian 
Napulj, Museo Nazionale 


BEM — BENARES 


LIT.: Gli Asolani e Le Rime, Prose della volgar lingua, con introduz. 
e note di C. Dionisotti-Casalone, I—II, Turin 1932; N. Schileo, P. B. e 
le sorti della lingua nazionale nel Veneto, Rim 1923; L. Sorrento, La 
diffusione della lingua italiana nel Cinquecento, Firenca 1921; V. Cian, 
Un decennio della vita di P. B., Turin 1885; Isti, P. B. u Giornale sto- 
rico della letteratura italiana, LXXXVIII, 1926; B. Croce, Poesia popo- 
lare e poesia d'arte, Bari 1930; H. Rabow, Die Asolanischen Gesprüche 
des P: B., Bern 1933; P. Kasandrić, Pisni ljuvene H. Lucića, Glasnik 
Matice Dalmatinske, II., Zadar 1903; J. Torbarina, Italian influence on 
the poets of the Ragusan Republic, London 1931; M. Kombol, D. Ranjina 
i talijanski petrarkisti, Građa za pov. knjiž. hrv., XI., Zagreb 1932; 
Isti, Talijanski utjecaji и Zlataričevoj lirici, Rad 247, Zagreb. M. D-ič. 
BEMIT (nazvan po kemičaru Böhmu), mineral rompskog 
sustava, nalazi se kao mineralni sastavak boksita. Tu se 
razvio u sićušnim, obično mikroskopski sitnim, vretenastim 
kristalićima. To je aluminijski hidroksid AlsOs . HO. Sta- 
lan je sastavak naših boksita. FET; 
LIT.: J. de Lapparent, L'alumine hydratée des bauxites, Comptes 
Rendus de l'Académie des sciences, 184, Pariz 1927; F. Tućan, Prilog 
mineralnome poznavanju lickih boksita, Rad 249. p. T. 
BE-MOL je oznaka za mol-tonalitet, kojega je ljestvica 
prirodna: b c des es f ges as b. U armaturi ima be-mol 
jednak broj snizilica kao i paralelni dur- 
tonalitet, 4.1. b, es, as, des, ges. U talijan- 
skom i francuskom jeziku b. m. je naziv za 
snizilicu; mi be molle znači prema to- 
me es. 


BENA — Vinova loza. 


BENAC, Joso, * Mrkopalj 12. II. 1893, pisac. Gimnaziju 
je polazio na Sušaku i Senju, a bogosloviju je učio u Se- 
nju. Kao svećenik službovao je po različnim mjestima 
senjsko-modruške biskupije. Pjesmama i novelama sura- 
đivao je u Luči, Domu in svetu, Obitelji, Novinama i 
Hrvatskoj duši. Najveći dio književnih radova objavio je u 
Hrvatskoj prosvjeti ili pod svojim imenom ili pod pseudo- 
nimima Joso Goranin i Silvin Nacov. I. Hvt. 

BENADIR, primorski kraj talijanske Somalije u Africi, 
izmedu Itale i Kisimaja (Chisimaio). U srednjem vijeku 
trgovačko i pomorsko arapsko središte. Odatle i riječ Be- 
nadir — arapski oblik za množinu perzijske riječi bender 
(luka). Uglavnom u Benadiru žive somalska pastirska ple- 
mena, bez stalnog boravišta. Manji dio somalskih ple- 
mena žive kao ratari. Znatnija je u tom kraju proizvodnja 
pamuka i kukuruza. 


BEN AKIBA — Akiba ben Josip. 


BENAKOVIĆ, Josip, * Štitar kod Županje 15. III. 1856, 
+ Zagreb 24. XII. 1937, književnik. Svršio je gimnaziju u 
Vinkovcima, sveučilište (klasičnu filologiju) u Zagrebu. 
Služio je kao profesor u Vinkovcima, Požegi i Zagrebu. 
U Nastavnom vjesniku objelodanio je radove: Prilozi za 
čistoću hrvatskog jezika (1907) i Nešto o metodi učenja 
latinskog jezika (1907). E. Š. 


BENARES (ind. Kashi), grad u Britanskoj Indiji, 30 m 
nad lijevom obalom Gangesa, preko 200.000 stan., od toga 
% muslimana. U 6. st. pr. Kr. postao je kolijevka nove 
vjere, jer je indijski reformator Gautama Budha ovdje za- 
počeo svoj veliki pokret. Od toga doba je B. glavno sre- 
dište kulta velikoga božanstva Šive. Početkom 11. st. pade 
grad pod afganske sultane i ostade tako punih 600 godina. 
Iza toga njim vladaju navabi od And-a, a 1776 dođe pod 
englesku vlast. B. je prastaro svetište, kula budhizma i 
brahmanske prosvjete (»Rim hinduizma«). U svetim valo- 
vima Gangesa kupa se godišnje preko milijun hodočasnika 
iz sviju dijelova Indije. Kupalište Ghads je dugo 5 km, a 
urešeno je kubetima i tornjevima. Do rijeke vodi stotina 
stuba. Tu je labirintski život i promet pobožnih hodoča- 
snika, svetih goveda, lukavih cicerona, okretnih trgovaca 
i torbara. Iznad kupališta dižu se tisuće budhističkih hra- 
mova i stotine muslimanskih džamija, većinom bez oso- 
bite umjetničke vrijednosti, ali ipak daju gradu poseban 
biljeg. U njemu ima oko 1500 svetišta, a najznatniji je 
zlatni hram, načinom gradnje čudesan i pitoreskan. Pre- 
krasna je i džamija Aurangzeba, delhijskoga sultana, sa- 
građena 1669. Na pritoku rječice Barne je evropska četvrt 
s vrtovima, trgovima, vojarnama, bolnicama, bankama i 
kršćanskim misijama. Tu je i moderan vodovod filtrirane 
vode iz Gangesa. Kako su Indijci strogi vegetarijci, troši 
se u gradu neobično mnogo ratarskih proizvoda. Znatno je 
vezenje zlatom i srebrom, izrada dragulja i svakojakih .sit- 
narija, iz mjedi, drva i svile prema ukusu hodočasnika. 
Ima i tvornica (leda, opeka, kemikalija i t. d.), a na na- 

BENARES — BENDA 





BENARES, Obala Gangesa i Aurangzebova dZamija 
(Orbis terrarum) 


plavljenu tlu u okolici dobro rodi šećerna trska, kukuruz i 
riža. U B. je 1915 osnovano hinduističko sveučilište. М. Š. 
BENATZKY, Ralph, * 1887, skladatelj opereta i po- 
ularnih modnih popjevaka. Učio je glazbu u Pragu i 
nekemu, Kao skladatelj traženih modnih opereta i po- 
pjevaka živio je u Berlinu. Okušao se i u skladanju opera, 
ali je največi dio njegovih djela zapravo iz područja vedre 
glazbe (operete i modne plesne popijevke). U Zagrebu su 
mu izvedene operete: Tri mušketira, Bijeli konj. BS 
BENAVENTE, Jacinto, * Madrid 12. VIII. 1866, španjol- 
ski dramatičar. G. 1912 imenovan članom španjolske aka- 
demije, a 1922 dobio Nobelovu nagradu. Napisao je mnogo- 
brojne, većinom satiričke drame, pune fine ironije, u ko- 
jima se društvo prikazuje realistički, ali ima i simboli- 
stičkih stvari. Zalaže se za Shakespearea i Moličrea, a 
glavno mu je pravilo u stvaranju: »Ne ću stvarati kome- 
dije za javnost, nego hoću stvoriti javnost za svoje kome- 
dije« Djela: El nido ajeno, Mas fuerte que el amor, La 
losa de los suefios, La malquerida. A.M 


BENCI DI CIONE DAMI, rodom iz okoline jezera 
Como, + Firenca 1388, talijanski arhitekt. Školovan je u 
firentinskoj »opera del Duomo«, možebiti pod samim 
Andrijom Pisanom. G. 1349—1350 radili su on i Neri di 
Fioravanti pri Bargellu, crkvi S. Carlo i logiji Orsan- 
michele. Zacijelo je suradivao i kod firentinske stolne 
crkve. On i Francesco Talenti primili su 1376 nalog, da 
sagrade Logiju dei Lanzi. Bio je uvažen, jer ga je firen- 
tinska republika 1385 poslala kao svog poslanika u Arezzo. 
B. je važan kao umjetnik, koji je širio i usavršavao za- 
sebnu firentinsku gotiku. 

LIT.: Thieme-Becker, ALBK, III., Leipzig 1909. A. Sch. 

BENCO, Silvio, * Trst 1874, talijanski knjiZevnik, knji- 
Zevni kritióar i novinar, urednik tršćanskog dnevnika 
Piccolo (od 1915). Autor je više romana (La fiamma fredda, 
1903; L'atmosfera del sole, 1920, i dr.) i povijesnih djela 
(na pr. Gli ultimi anni della dominazione austriaca a Trie- 
ste, 3 knj., 1919; II »Piccolo« di Trieste, mezzo secolo di 
giornalismo, 1931). Napisao je i nekoliko opernih libreta. 
Najviše se cijene njegove savjesne i fine književne kritike 
u Piccolu, od kojih su neke sabrane u knjizi La corsa del 
tempo (1922). 

LIT.: P. Pancrazi, Venti uomini, un satiro e un burattino, Firenca 
1923; L. Tonelli, Alla ricerca della personalità, II. serija, Catania 1929; 
A. Marpicati, Saggi di letteratura, Firenca 1933. M. D-ié. 

BENCUR, Matej — Kukučin Martin. 


BENCZUR, Gyula, * Nyiregyháza 28. I. 1844, T Dolány 
16. VI. 1920, madžarski slikar. Učio je u Münchenu, gdje 
mu je bio učitelj Piloty, kojega je i smjer i težnje više 
nego ikoji drugi njegov učenik povodljivo i vješto nasta- 
vljao i provodio. Od 1876 do 1883 B. je profesor akade- 
mije u Miinchenu, a poslije, do svoje smrti, one u Budim- 
Pešti. Prvi je uspjeh postigao u Parizu 1878 svojom povi- 
jesnom slikom Krštenje Vajkovo. Istakao se i reprezenta- 

tivnim portretima članova aristokracije i dvora, ali 
je najviše slikao povijesne slike, na kojima se 
pored elemenata Pilotyjevih zapažaju i dojmovi, 
što ih je primao od umjetnosti Veronesa, Rubensa 
i Tiepola. Među njegovim povijesnim slikama naj- 
poznatije su: Oproštaj Ladislava Hunyadija, Uhi- 
ćenje Franje Rákóczijall., Krštenje kralja sv. Stje- 
pana, Luj XVI. i Marija Antoinetta s djecom za 
navale u Versailles i Opsada Budima 1686. Ilustri- 
rao je i djela Schillera i Petófija. B. je kasni izda- 
nak romantičkog historizma, izvanredno vješt kom- 
pozicijskim i dekorativnim efektima, slikovitom i 
povijesno vjernom mise-en-scéne-u, majstor sočnog 
kolorizma. Potkraj svog života došao je u sukob 
s mlađom naprednom generacijom madžarskih sli- 
kara, premda su mu ovi imali mnogošta zahvaliti. 

LIT.: Thieme-Becker, ALBK, III., Leipzig 1909. А. Sch. 

BENDA, 1. Franz, * St. Benatek 1709, + Potsdam 
1786, njemački skladatelj i violinist. Izobrazio se 
kao putujući glazbenik, pa je postao priznat vio- 
linski virtuoz i kraljevski koncertni majstor na 
pruskom dvoru. Izobrazio je mnogo njemačkih vio- 
linista kao predstavnik t. zv. berlinske škole (uz 
Grauna i Quanza). Hvalili su njegov oduhovljeni 
način sviranja. Napisao je dosta djela za violinu 
(sonate, etide, koncerti), trio-sonate i dr. I njegov 
najstariji sin Friedrich (1745—1814) bio je vješt 
glazbenik; skladao je opere, oratorije, kantate i skladbe 
za orkestar. 


2. Georg, * St. Benatek 1722, + Kóstritz 1795, skladatelj 
Prvih njemačkih melodrama, brat Franza B. Bio je dvor- 
ski kapelnik u Berlinu i Gothi, neko je vrijeme boravio 
radi studija u Italiji. Posebnu je pažnju pobudio svojim 
melodramama Ariadne auf Naxos, Medea, e Phi- 
lon und Theone; ta se djela odlikuju slikovitom izraZaj- 
nošću glazbenih sredstava i brzim obratima, pa su izvršila 
znatan utjecaj na suvremenu operu. Od brojnih njegovih 
skladba većina ostade u rukopisu (crkvene kantate, mise, 
simfonije, koncerti, klavirske sonate i dr.). Osim melo- 
drama pisao je za kazalište i glume s pjevanjem (Sing- 





BENARES, Spaljivanje mrtvaca 
(Orbis terrarum) 

spiele). Njegov sin Friedrich Ludwig (1764—1792) bio je 
također njemački glazbenik i skladatelj oratorija, opera 
i drugih djela. 

LIT.: E. Istel, Die Entstehung des deutschen Melodrams; F. Briick- 
ner, G. B. und das deutsche Singspiel. B. 5. 

3. Julien, Ж Pariz 26. XII. 1867, francuski filozof i romano- 
pisac. Učio je na Ecole centrale, a zatim je prešao na 
Sorbonnu. U doba Dreyfusove afere surađivao je u Revue 
blanche. 

BIBL.: U Cahiers de la Quinzaine izdao je filozofski roman L'Ordi- 
nation (1910—12), filozofsku fantaziju Mon premier testament (1910) i 
Dialogues d'Éleuthére (1913). Napisao je i studiju Le bergsonisme ou 
une philosophie sur la mobilité (1912), Réponse aux defenseurs du berg- 
sonisme (1913), pa Sur les succés du bergsonisme (1917). Za vrijeme 
svjetskoga rata donosio je »Figaro« njegove članke, a on ih je 1917 
izdao pod naslovom Les sentiments de Critias. Iza rata izišli su ovi 
njegovi radovi: Le Bouquet de Glycére (1918), Belphégor, essai sur 
l'esthétique de la société frangaise contemporaine (1919), romani Les 
Amorandes (1922) i La Croix de Roses (1923), Lettres a Melisande (1925) 
i U 


i dr. Ў 

BENDER, grad и Besarabiji, na desnoj obali Dnjestra, 
39.000 stan., većinom Židova i Ukrajinaca. Radi plodne 
okolice u gradu je živa trgovina žitom i kukuruzom, vinom 
i voćem, povrćem i duhanom. Važna je tvrđava radi prije- 
laza preko Dnjestra. Švedski kralj Karlo XII. je poslije 
poraza kod Poltave pobjegao 1709 u B., skupljajući raspr- 
šenu vojsku za novu borbu protiv Petra Velikoga. М.Р. 

BENDER ABBAS (perz. bender »luka«), luka u iranskoj 
pokrajini Fars, ležeći na morskom tjesnacu Ormuzu vlada 
ulazom u Perzijski zaliv. Razvio se u 17. st. na ruševinama 
Hormusa. Slabo uspijeva zbog neugodnog podneblja i če- 
stih kiša. Stoga mu broj stanovnika pada, sada najviše 
10.000, večinom Arapa. 

BENDEŠEVIĆ — Gučetić. 

BENDIXEN, Friedrich, * San Francisco 30. IX. 1864, 
+ Hamburg 29. VII. 1920. Učio u Heidelbergu i Leipzigu; 
poslije ravnatelj. Hipotekarne banke u Hamburgu. Znan- 
stveno djeluje na području novčane i valutarne politike i 
teorije novca. Kao vatreni pristaša nominalističke vrije- 
dnosti novca proširio je Knappovu državnu teoriju svojim 
pogledima: Novac nema biti nikakvo dobro od vrijednosti, 
niti kakvo zamjenjivo dobro. Suvremeni gospodarski život 
nije u posjedovanju, a ni u izmjeni dobara bez dalje gospo- 
darske svrhe. S pravnog gledišta može novac biti samo za- 
konsko platežno sredstvo, a s gospodarskoga gledišta pred- 
stavlja samo neki simbol za izvršeni rad, za izvršene usluge, 
i neko pravo (naputnicu) na potrošnju proizvedene već 
robe po nekome drugom i spremljene za prođu i potrošnju. 
B. tim obrazlaže vrijednost i funkciju novca prema sta- 
rijoj teoriji, kakvu je već izložio francuski ekonomist 
Proudhon polovicom 19. st. Za Bendixena kao i za Proud- 
hona od najveće je važnosti, kako se novac stvara i prema 
čemu se stvarno osniva njegova vrijednost. Novac nije ni 
u kojem slučaju ni zlato ni koja druga roba, te nema prema 
tome nikakve izvorne vrijednosti; zato traži B. takav kla- 
sični novac, kojemu bi vrijednost bila samo u odnosu pre- 
ma vrijednosti koje druge robe, odnosno gospodarske i 
socijalne usluge pojedinca čovjeka društvu. — Nadovezu- 
jući B. svoju teoriju na Proudhonovu i Knappovu drži, da 
bi prvotna dužnost države bila odrediti novčanu jedinicu 
u obliku naputnice (banknote — novčanice), kojom se na- 
plaćuje jedinica usluge, a kojom se stječe pravo na protu- 
uslugu, na nabavu robe. Tim se postizava, da naputnica 
kao i obična banknota prelazi iz ruke u ruku, kako se 
usluge zamjenjuju za protuusluge. Država je dužna sta- 
vljati u promet samo onoliko naputnica (novčanica), koliko 
se stvarno vrši među državljanima usluga, drugim riječima, 
koliko se proizvodi robe. Zadaća dakle valutne i novčarske 
politike svake države bila bi ta, da nastoji držati u optjecaju 
uvijek samo toliko naputnica (novčanica), koliko je u pro- 
metu usluga. Ako se broj usluga poveća, morat će se pove- 
ćati i broj naputnica, no tad će se morati i jedinica usluge 
naplaćivati s više naputnica. Cim bi nasuprot količina na- 
putnica postala prema povećanom broju usluga nedovoljna, 
morala bi se naplaćivati svaka usluga manjim brojem nov- 
čanih jedinica. Bendixenova teorija o naputnici (novčanici) 
na proizvedenu robu osniva se stvarno na bankarskom po- 
slu, na t. zv. robnoj mjenici. I kao što svaka robna mjenica 
dokazuje, da je njezin vlasnik izvršio čovječanstvu neku 
uslugu, tako bi po B. bio i taj klasični novac stvarno neka 
vrst robne mjenice, koja bi se mogla uvijek eskomptirati, 
t.j. zamijeniti za protuuslugu. B. ne zabacuje samo zlato kao 
novac, nego i banknotu, koja bi se mogla u svako vrijeme 
iskupiti u notnoj banci za zlato. Zlato bi jedino imalo slu- 

žiti za plaćanja u međunarodnom prometu, koliko se vanj- 
ska trgovina ne bi »plaćala«, obračunala vrijednošću (devi- 
zama) kupljene (uvezene) i prodane (izvezene) robe. U su- 
vremenom gospodarskom životu pojedinih država pokuša- 
vaju se doduše stvarati valutarni (novčanični) sustavi 
upravo na osnovi Bendixenove teorije, ali ipak svi ti su- 
stavi pokazuju svoje velike nedostatke i poteškoće. No ako 
B-ov klasični novac i nije našao svoga potpunog opravda- 
nja i opće primjene, njegova je teorija ipak znatno uz- 
drmala t. zv. »Goldstandard« teoriju novca, koja se done- 
davno smatrala jedino ispravnom. 


LIT.: Važnija B-ova djela: Das Wesen des Geldes, Miinchen-Leipzi; 
1922; Die Reichsfinanzreform, Hamburg 1909; Geld und Kapital, Сезш 
melte Aufsátze, Jena 1922; W'ührungspolitik und Goldtheorie im Lichte 
des Weltkrieges, N. F. von Geld und Kapital, München-Leipzig 1919; 
Das Inflationsproblem, Stuttgart 1917. Osim toga napisao je mnogo 
rasprava u Bank-Archiv-u i u Geld und Kapital. M. I. 


BENEDEK, 1. Elek, Ж 1859, 1929, madžarski pisac, no- 
vinar, narodni zastupnik. S mnogo topline i humora pisao 
je romane iz sekeljskog pučkog života, pripovijetke i omla- 
dinske radove trajne vrijednosti. Zgodne su mu preradbe 
madžarskih priča. 

BIBL.: Éles anyaföldem (Moj dragi zavičaj); Testamentum. E.K. 

2. Ludwig, Ж Sopronj 4. VII. 1804, + Graz 27. IV. 1881, 
austrijski vojskovoda.- Odlikovao se u talijanskoj vojni 
1847/48 i u operacijama protiv 
madžarskih ustaša (1849), ka- 
da je pripadao stožeru Radetz- 
koga. G. 1859 izveo je iza ne- 
sretne bitke kod Solterina uz- 
mak avstrijske vojske u uzor- 
nom redu prema rijeci Mincio. 
Time steče naklonost cara Fra- 
nje Josipa L, koji ga imenova 
generalom topništva, a 1860 še- 
fom glavnog stožera. Na ličnu 
želju carevu primio se 1866 
vrhovnog zapovjedništva nad 
sjevernom vojskom protiv Pru- 
sa, premda nije bio upućen u 
terenske prilike. I oficirski kor 
pravio mu je neprilika, te je 
morao podleći brojnijoj, bo- 
lje izvježbanoj i uzorno opre- 
mljenoj pruskoj vojsci (kod 
Kraljičina Graca). I ovom se 
prilikom pod njegovom komandom povukla austrijska 
vojska na uzoran način. Kako se bio časnom riječi obve- 
zao, da ne će nikada odati, tko je zapravo skrivio kata- 
strofu, uništio je sve spise, koji bi mogli osvijetliti tu 
vojnu. Bez sumnje je taj neobično sposobni general postao 
žrtvom političkih i dvorskih intriga. С. 5. 

3. Marcell, * 1885, madžarski pisac i prevodilac, sin Ele- 
kov. Pisao romane i knjiZevno-povijesne radove, kao na pr. 
A francia regény a XIX. században (Francuski roman u 
19. st). Golemim prevodilačkim radom unapreduje ma- 
džarsku književnu obrazovanost. Е.К. 

BENEDETTI, Gianbattista, * Mleci 1530, + Turin 1590, 
talijanski matematičar. Samouk, protivnik Aristotelove 
nauke o gibanju i u tome preteča Galilejev. Poopćio pojam 
momenta sile, istražio ravnotežu tekućina. St. BI 

BENEDETTO DA MAIANO, zapravo Benedetto di Leo- 
nardo, Ж Maiano 1442, + Firenca 24. V. 1497, talijanski 
kipar i arhitekt. Prvi mu je učitelj bio stariji brat Giuliano 
(1432—1490). G. 1468 izvodi u Faenzi sv. Savina (uza sve 
obilje dekorativnog ukrasa djelo divno raščlanjeno), a od 
1470 do 1474 svoje najznatnije djelo, propovjedaonicu u 
firentinskoj crkvi Santa Croce s pet reljeta s prizorima 
iz života sv. Franje Asiškoga prikazanim u'perspektivnom 
stilu Ghibertijevih reljefa na istočnim vratima firentin- 
skog baptisterija. Ovo je djelo naručio Pietro Mellini, 
kojega je portretnu bistu, majstorsko djelo, izradio B. 1474 
(danas u Louvreu). Sedamdesetih godina nastaju oltar sv. 
Fine (Colleggiata u San Gimignanu) i ciborij za istu crkvu 
i za onu S. Domenico u Sieni, 1480 Madonna dell Ulivo 
(danas u stolnoj crkvi u Pratu) i srodna joj Bogorodica iz 
pečene gline (Berlin, Kaiser-Friedrich-Museum), na kojoj 
se još sačuvala izvorna polihromija. Za Loreto je B. izveo 
jedan lavabo u sakristiji i dva Evanđelista, za napuljsku 
crkvu Monte Oliveto dovršio je od Rossellina započeti 
grobni spomenik Marije Aragonske (nezakonite kćeri na- 
puljskoga kralja Ferranta, a žene amalfijskog vojvode Anto- 

BENEDETTO DA MAIANO, Poprsje Pietra Mellinija 
Firenca, Museo Nazionale 


nija Piccolominija) i oltar Navještenja. Bio je zaposlen i 
kod »Porta reale« u Napulju. Posljednja su mu djela gro- 
bni spomenik Filippa Strozzija (Firenca, S. Maria No- 
vella) i njegova bista (Louvre), pa portretne ploče Giotta 
i Squarcialuppija (Firenca, stolna crkva). Među njegovim 
pojedinačnim kipovima zacijelo je najljepši dražesni mladi 
Ivan Krstitelj (Firenca, Bargello), koji se isprva nalazio 
iznad t. zv. Porta dell' Udienza (Salla dei Gigli) u Palazzo 
Vecchio. Mnogo se raspravljalo o tome, da li je B. izveo 
nacrte za firentinsku palaču Strozzi. Danas je općenito 
prihvaćeno mišljenje Geymüllerovo, da je on doista njen 
autor (do uključivo drugog niza prozora), dok je Simone 
Cronaca izveo vijenac i dvorište. Ne bi bilo ispravno u 
djelima majstorovim isticati jedino njihovo bujno deko- 
rativno bogatstvo. I ako je na nj znatno utjecao Antonio 
Rossellino, umjetnost je njegova samostalna i lična, pa je 
kao takva utjecala znatno i na kasnije umjetnike. Dao je 
Toskani najljepšu renesansnu propovjedaonicu (S. Croce u 
Firenci) i najkrasniji ciborij (S. Domenico u Sieni). Njego- 
va se meka poetička ćud ogleda u melodioznosti i skla- 
dnosti njegovih djela. 

LIT.: H. Geymiiller-C. Stegemann, Die Architektur der Renaissance 
in Toskana, München 1885—1896; W. Bode, Die Denkmiler der Renais- 
sanceskulptur Toskanas, München 1905; A. "Venturi, Sforia dell'arte 
italiana, VI., Milan 1908; P. Schubring, Die italienische Plastik des 
Quattrocento (Handbuch der Kunstwissenschaft), Berlin-Neubabelsberg 


1919; L. Düssler, B. da M. Ein florentiner Bildhauer des spiten Quat- 
frocento, München 1924. A. Sch. 


BENEDETTO SCHIAVO -> Hrvat Benko. 

BENEDIKT, sv. Ж Nursia (Norcia) oko 480, + Monte- 
cassino 21. III. 547, glavni organizator redovništva u zapa- 
dnoj Crkvi, potomak stare rimske plemićke obitelji. S njim 
se rodila sestra blizanka sv. Skolastika. Životopis sv. Bene- 
dikta napisao je papa sv. Grgur Veliki (590—604) u drugoj 
knjizi svojih Dijaloga, pedesetak godina poslije Benedik- 
tove smrti po pripovijedanju najbližih učenika samoga 
sveca. Djetinjstvo je B. proveo u zavičaju. G. 497 dolazi 
u Rim, pohađa visoku školu retorike. Premda je Rim još 
sjao čarobnom ljepotom svojih spomenika, mladi Benedikt 
nije bio zadovoljan ni školom ni životom Rima, koji je 
već politički i duhovno bio na domaku neizbježive propa- 
sti. Željan preokreta i obnove ostavi sve nauke, svijet i 
Rim. Pobježe u pustinju Subiaco (stari Sublaqueum, gdje 

je nekoć car Neron posjedovao raskošan ljetnikovac). 
Živio je osamljen i zaboravljen. Njegov boravak bio je 
poznat samo monahu Romanu, koji je živio u obližnjem 
samostanu pod upravom opata Teodata. Od monaha Ro- 
mana primio je »melotu«, t. j. surovo pustinjačko odijelo 
po uzoru egipatskih monaha. Seljaci i pastiri onoga kraja, 
doznavši za njegov boravak, iskazivahu mu osobito pošto- 
vanje. I u Rimu se doznalo za Benediktov pokornički život, 
pa mu dolaze u posjete najodličniji plemići i građani. Dva 
dječaka iz aristokratskih rimskih obitelji, Mauro i Placido, 
postali su njegovi prvi i najmiliji učenici. Kasnije je Mauro 
u Francuskoj, a Placido u Siciliji širio plodove duha sv. 
Benedikta. Prvobitni sa- 
mostan (coenobium) u 
Subiacu, osnovan od Be- 
nedikta, bio je kratkog 
vijeka. Zavidni sveče- 
nik Florencije stao је 
kvariti prve monahe. Be- 
nedikt napusti Subiaco 
i osnova oko 529 novi 
samostan na zelenom 
brdu Cassinu (Monte- 
cassino) u Kampaniji. 
Na brdu ruši stare po- 
ganske hramove Jupitra 
i Apolona, propovijeda 
seljacima evanđelje, vo- 
di duše k Bogu. Sam kao 
arhitekt i zidar gradi sa- 
mostan, koji je postao 
matica njegova reda. 
Umro je u dobi od 67 
godina. Njegovo tijelo 
bilo je pokopano uz se- 
stru Skolastiku, koja je 
umrla 40 dana prije nje- 
ga, i to upravo pod olta- 
rom oratorija sv. Ivana 
Krstitelja, na mjestu, gdje se dizao žrtvenik Apolonov. 
Na istom mjestu ostalo je tijelo i do danas. Životno 
djelo sv. Benedikta je Regula Monachorum (Pravilo mo- 
naha). Regula je autentična. Napisao ju je sam sv. Bene- 
dikt. Smatra se, da su bila dva autografska primjerka. 
Jedan je dao sam svetac učeniku Mauru, kad ga je poslao 
u Francusku, a drugi je ostao na Montecassinu. U 8. st. 
opat Teodomar poslao je prijepis Regule Karlu Velikomu. 
U 9. st. taj je prijepis prepisan u samostanu Reichenauu, 
a sada se čuva u knjižnici samostana St. Gallena u Švicar- 
skoj. Regula se sastoji od predgovora (prologa) i 73 pogla- 
vlja. Glavna je njezina karakteristika ta, što je ona stvarno 
prvi zakonik monaštva na kršćanskom zapadu. I.D 

BENEDIKT, pape toga imena: 

B. I, + 30. VII, 579 (papa 575—579), Rimljanin. Njegov 
pontifikat pada u doba najžešćih langobardskih provala. 
U Italiji je vladala sveopća pustoš i glad, a iz Bizanta su 
dolazile male ili nikakve pomoći. O njegovoj papinskoj 
djelatnosti sačuvalo se malo vijesti. 

B. IL, sv., 1 8. V. 685, Rimljanin (izabran 683, potvrđen 
u srpnju 684), naslijedio je Leona II., nastojao je, da Zapad 
prizna auktoritet VI. općeg sabora i osudu monoteletizma. 
Za njegova je pontifikata car Konstantin Pogonat privolio, 
da se izabrani pape mogu posvetiti bez čekanja privole 
carskoga dvora, da ne ostane dugo papinska stolica nepo- 
punjena. Njegova je svetkovina 7. V. 

B. III. (855—858), Rimljanin, naslijedio je Leona IV. Car- 
ska stranka mu je podigla, ali uzalud, protupapu Anasta- 
zija Bibliotekara. Bio je uzor svih kreposti, branitelj sveto- 
sti kršćanskog braka protiv razuzdanih velikaša. — Iva- 
nica Papisa, koju legenda stavlja između njega i njegova 
predšasnika, nije nikada postojala (> Ivanica Papisa). 

B. IV. (900—903), Rimljanin, održao sinodu u Lateranu 
901, u veljači 901 okrunio cara Ludviga III. 

B. V., т Hamburg 4. VII. 966, Rimljanin, sposoban, učen 
i zato prozvan »Grammaticus«. Nakon smrti Ivana XII. 
izabraše ga papom, ali ga Oton I. progna u Hamburg, gdje 
je umro. 

B. VI. (973—974). Nakon smrti Otona I. 7. V. 973 Kre- 
scencije, vođa protunjemačke stranke, složi se protiv pape 
s kardinalom Bonifacijem Frankom, te ga zarobiše i uda- 
više. 





(Foto Alinari; 
SVETI BENEDIKT, Perugino 

B. VII. (974—983), iz porodice tuskulanskih grofova, bi- 
skup u Sutriju, a nakon bijega protupape Bonitacija VIL, 
uz pristanak Otona ll., postane papa. Izopćio je Bonifacija 
i 981 na rimskoj sinodi izdao zakone protiv simonije. 

B. VIIL, t 7. IV. 1024 (papa 1012—1024), prije Teofilakt, 
grof od Tuskuluma. Stranka krescencijevaca postavila je 
protiv njega protupapu nekog Gregorija, ali nije uspjela. 
G. 1014 okrunio je cara Henrika II. sa suprugom mu Kuni- 
gundom. Vrlo je zasluZan za reformu Crkve. Zajedno s Pi- 
zancima i GenoveZanima pobijedio je Saracene i prisilio 
ih, da napuste Sardiniju. U Paviji 1018 odrZao je sinodu 
protiv ženidbe svećenika i simonije. 

В. IX., + 1055 (papa 1033—1044), nećak Benedikta VIII. 
I ako je bio još nezreo mladić, tuskulanska stranka silo- 
mice ga narine na papinsku stolicu. Nakon smrti nje- 
gova oca Rimljani ga 1038 radi njegovih prljavština pro- 
tjeraše, a car Konrad, prijatelj njegove obitelji, opet ga 
oružanom silom dovede natrag i kazni Rimljane radi ustanka. 
G. 1044 opet ga pobunjeni Rimljani protjeraše, a na nje- 
govo mjesto postaviše sabinskog biskupa Ivana kao Silve- 
stra ІП. Benedikt se uz pomoć svoje porodice opet po- 
vrati i potisne Silvestra. Videći nedostojni B., da ga Ri- 
mljani ne trpe, ustupi papinski prijesto uz novčanu odštetu 
Ivanu Gracijanu 1045. Na sinodama u Sutriju i Rimu 
(1045—1046) sva tri biše maknuta, a izabran papom Kle- 
ment II. Nakon Klementove smrti 1047 opet je, ali bez 
uspjeha, pokušao domoći se papinstva. 

B. X. (1058—1059), prije biskup u Velletriju, silom na- 
metnut od tuskulanske stranke. Nije se održao na papin- 
skoj stolici ni godinu dana. 

B. XL, + 7. VII. 1304 (papa od 22. X, 1303 do 7. VII. 
1304), Nikola Boccasini rodom iz Trevisa. Clan dominikan- 
skog reda, kome je postao generalom, zatim ostijskim kar- 
dinalom i napokon papom. Bio je vrlo vrijedan i od na- 
ravi miroljubiv. Sukob s francuskim kraljem, što ga je ba- 
štinio od svog predšasnika, nastojao je smiriti opozvavši 
njegove osude protiv moćne porodice Colonna; povukao je 
i cenzure udarene francuskome kralju i ublažio konstitu- 
ciju Clericis laicos. Naprotiv udario je izopćenjem Sciarra 
Colonnu, koji je učinio atentat na Bonifacija VIII. u Ana- 
gniju. Crkva ga štuje kao blaženika 7. VII. 

B. XII., t Avignon 25. IV. 1342 (papa od 1334 do 1342), 
prije cistercit Jakov Fournier. Po naravi blag, ljubitelj 
pravde, neprijatelj zloporaba u kurijalnoj upravi, vrlo 
aktivan za reformu svjetovnog i redovnog klera, velik pri- 
jatelj nauénih zavoda. I ako su ga Rimljani molili, da se 
vrati u Rim, nije im povoljio, već je upravo on počeo 
graditi papinsku palaču u Avignonu. Nije zaboravio ni 
Rima, nego je dao popraviti rimske bazilike i slao osiro- 
mašenim Rimljanima novaca, da se opskrbe žitom. 

B. (XIII.), t 23. V. 1423, protupapa (od 1394 do 1417), 
prije Pedro de Luna, Aragonac. Bio je vrlo talentiran, 
učen, u svome životu neporočan, ali slavohlepan i tvrdo- 
glav. Pristao je uz protupapu Klementa VII. i nakon nje- 
gove smrti naslijedio ga. Prije svog izbora svečano je bio 
obećao, da će sve uči- 
niti za ugušenje rasko- 
la и Crkvi. Postigavši, 
što je želio, malo se 
na svoje obećanje oba- 
zirao. Kada ni car Žig- 
mund 1415 nije uspio, 
da ga skloni na odreku, 
proglasio ga je sabor u 
Konstanzu svrgnutim. 

B. XIII. (1724—1730), 
od kneževske kuće Or- 
sini, član dominikanskog 
reda. I kada je postao 
papom, živio je kao pri- 
prost redovnik. Mnogo 
je nastojao oko pridi- 
gnuća religioznog živo- 
ta u Crkvi. Sukob sa 
Sardinijom i Sicilijom 
smirio je pod cijenu ve- 
likih popuštanja. Kako 
je sam bio više učenjak 
negoli političar, mjesto 
njega je poslove s vanj- 
skim dvorovima vršio 

kardinal Nikola Coscia, koji nipošto nije to pouzdanje za- 
služivao. 

B. XIV., X Bologna 31. III. 1675 (papa od 1740 do 1758), 
prije Prospero Lambertini. Od 1731 nadbiskup svoga ro- 
dnoga grada. Bio je jedan od najučenijih papa, a uz to 
pobožan, radišan, vesele ćudi, ljubazan u saobraćaju i ra- 
zborit u postupanju. Mnoga svoja djela dovršio je tek 
kao papa, a najglavnija su mu De beatificatione et canoni- 
zatione servorum Dei, De festis D. N. J. Chr. et B. M. V., 
De sacrificio Missae i De synodo dioecoesana. Njegove 
bule su zapravo naučne rasprave. G. 1751 obnovio je za- 
branu Klementa XII. protiv slobodnog zidarstva. Podigao 
je razlióne nauéne akademije u Rimu, bio je u vezi sa 
svim većim učenjacima svoga doba i pomagao znanost i 
umjetnost. Da izbjegne nove i izgladi stare sukobe s ta- 
danjim apsolutističkim državama, bio je popustljiv do kraj- 
njih granica. Nije bio sretne ruke, kada je sa smrtne po- 
stelje lisabonskome patrijarki Saldanhi povjerio vizitaciju 
i reformu isusovačkoga reda u Portugalu. 


B. XV. papa 1914—1922, 
prije Giacomo Paolo Giovan- 
ni Battista Della Chiesa, % 
Genova 21. XI. 1854, + Rim 
22. I. 1922. Položivši doktorat 
prava na sveučilištu u Geno- 
vi posveti se bogoslovnim na- 
ukama na rimskoj Gregoriani. 
G. 1878 zaređen za svećeni- 
ka. G. 1879 ušao u Accademia 
dei Nobili. G. 1882 stupa u 
papinsku diplomatsku službu, 
1883 ga nuncij Rampolla vodi 
kao svoga tajnika u Madrid. 
S Rampollom se opet vraća 
u Rim i služi u državnom taj- 
ništvu do 1907, kada je ime- 
novan nadbiskupom u Bolo- 
gni. U svibnju 1914 imenuje 
ga Pio X. kardinalom; nakon 
nekoliko mjeseci umre Pio X., 
a on mu postade nasljednikom kao Benedikt XV. Pon- 
tifikat Benedikta XV. pada u doba svjetskog rata. Nje- 
gov je program bio od početka do kraja: potpuna nepri- 
stranost, jednaka ljubav prema svima i miroljubivo dje- 
lovanje među zaraćenim strankama. Upravo njegova nepri- 
stranost navukla je na nj napadaje i s jedne i s druge strane. 
Videći, da usprkos ponovnim pozivima na mir ne može 
zaustaviti rat, on je to svojskije napeo sve sile, da što 
više ublaži ratne strahote. S uspjehom se zauzimao za ci- 
vilno pučanstvo u okupiranim krajevima i za zarobljenike, 
posredovao za izmjenu bolesnih zarobljenika, za dopisiva- 
nje njihovo sa svojim obiteljima, postigao je internaciju 
zarobljenih otaca obitelji u Švicarskoj, intervenirao je za 
potlačene i osuđene. Po svojemu nunciju u Beču izradio 
je kod cara Karla pomilovanje devetnaestorice na smrt 
osuđenih Srba u sarajevskom i banjalučkom procesu. Po- 
magao je novčanim prilozima pučanstvo u opustošenim kra- 
jevima, na pr. Srbe, Crnogorce, Poljake, Belgijance i t. d. 
Držeći, da je već došao čas, uputio je 1. VIII. 1917 zara- 
ćenim strankama konkretan prijedlog, na temelju kojega 
bi se mogao zaključiti mir. 

Njegov plemeniti korak nije našao odziva. Ipak je za 
njegova pontifikata ugled katoličke crkve u međunarodnom 
životu vrlo poskočio: zastupstva raznih država kod Svete 
Stolice porasla su od 14 na 28. I ako zabavljen vidanjem 
rana, koje je rat zadao čovječanstvu, Benedikt XV. nikako 
nije zaboravio nutarnjih potreba Crkve. Već u prvoj godini 
svoga pontifikata osnovao je komisiju za popravak Sv. 
Pisma (Vulgate), 1917 proglasio je novi Codex Juris Cano- 
nici; osnovao je Kongregaciju za Istočnu Crkvu i papinski 
Istočni institut, komu je stavio za zadaću, da znanstvenim 
radom utire put sjedinjenju s istočnim crkvama. Pokopan je 
u kripti sv. Petra, a u povijesti će opravdano nositi ime 
papa mira. 

LIT.: A. de Waal, Benedikt XV., 1915; G. Goyau, Papautć et chrć- 
tienté sous Benoit XV., Pariz 1922. G. Cv. 

BENEDIKTINCI. Veé za Zivota sv. Benedikta nastali 
su mnogi samostani, koji su Zivjeli prema njegovu Pravilu 
(Regula Monachorum). Samostan je slika starog utvrdenog 
rimskog tabora. Daleko od svijeta, okružen visokim zidi- 
nama, nalazi monah sve, što mu je potrebno. Tu je glavna 

samostanska crkva s različitim ka- 
pelicama. Tu su ćelije za redovnike, 
putnike, goste, siromahe, radionice 
za različite zanate, spavaonice, knji- 
žnica, pisarna (scriptorium) za pre- 
pisivanje starih tekstova i za ukras 
knjiga (minijature). Uz samostan su 
vrtovi s povrćem i ljekovitim bi- 
ljem, samostanska ljekarna, mlin, 
njive, voćnjaci. Velik dio dana po- 
svećuju redovnici molitvi, koju na- 
zivaju Božjim djelom (Opus Dei), 
bogoslužju i pjevanju himna. Gla- 
var je samostana opat (abbas »otac«). 
Izabire ga skupština redovnika, i on 
zadržava svoju čast do smrti. Opa- 
tov je zamjenik prior ili prepozit. Podrumar (cellarius) 
stara se za materijalne potrebe, dekan je predstojnik nad 
skupinom od 10 redovnika, vratar prima goste, putnike i 
siromahe. Poseban je redovnik određen za strance, a po- 
seban za odgajanje novaka. Sami redovnici dijele se u sta- 
rije (seniores) i mlađe (iuniores). Heraldički znak odnosno 
benediktinski grb je dvostruki križ na brdu, a preko njega 
natpis Pax (mir). Ispod grba ispisan je benediktinski pro- 
gram: »Ut in omnibus glorificetur Deus« (Da se u svemu 
proslavi Bog). 

Raširenju benediktinskoga reda pridonio je osobito mno- 
go papa Grgur Veliki (590—604), kojega povjesničari na- 
zivaju confundator, t. j. suutemeljitelj reda. Od 9. do 11. st. 
vladalo je Pravilo sv. Benedikta gotovo u svim samosta- 
nima rimokatoličke Evrope. Benediktinski je samostan bio 
korablja spasa, čuvar klasične i širitelj nove kršćanske kul- 
ture i civilizacije. 

U različitim krajevima, pod utjecajem različitih velikih 
organizatora i organizacijskih središta, razvili su se razli- 
čiti ogranci reda. Nastale su kongregacije i samostalni re- 
dovi: kamaldoljani (Camaldoli), koji se dijele na cenobite 

: i pustinjake; cisterciti 
(v.), koji se dijele na 
cistercite običnog op- 
služivanja i na trapi- 
ste (v.). Posebna be- 
nediktinska kongrega- 
cija jesu armenski me- 
hitaristi (v.). 

Dosada je red dao 
medu ostalima: oko 
5000 svetaca, 40 papa, 
oko 250 kardinala, 7000 
nadbiskupa, 15.000 bi- 
skupa i oko 15.700 pi- 
saca. 

G. 1893 ujedinilo se 
u konfederaciju ovih 
15 benediktinskih re- 
formiranih kongrega- 

cija:  montekasinska, 
E ra mon m 5 mu engleska, madžarska, 
švicarska, ^ bavarska, 


brazilijska, francuska, američko-kasinska, bajronska (-> 
Beuron), kasinska prvobitnog opsluživanja, helvetsko-ame- 
rička, austrijska Bezgrešnog Začeća, austrijska sv. Josipa, 
kongregacija sv. Otilije za vanjske misije, belgijska. Kon- 
federacija ima sada preko 180 samostana i 8176 redovnika. 
Zajedno s kamaldoljanima, cistercitima, valombrožanima, 
silvestrincima, olivećanima i mehitaristima imade benedik- 
tinski red preko 12.500 redovnika i preko 16.000 redovnica. 
Osim velikog broja liturgijskih, asketskih, praktično-reli- 
gioznih časopisa benediktinci izdaju i znanstvene časopise 
o povijesti svoga reda: Revue Mabillon (Francuska), Rivi- 
sta storica benedettina (Italija), Rivista Montserratina 
(Spanjolska), Downside Review (Engleska), Die Studien und 
Mitteilungen zur Geschichte des Benediktinerordens (Nje- 
mačka), Pannonhalmi Szćmli (Madžarska), The Placidian 
(USA). Benediktincima je predana 1 revizija Vulgate. U 
Solesmesu u Francuskoj zaslugom Dom Gućrangera obna- 
vlja se tradicionalni gregorijanski koral; u Beuronu u Nje- 
mačkoj stvaraju benediktinci novu crkvenu umjetnost. 


Benediktinci u Hrvatskoj javljaju se u doba, kad je nji- 
hov red najviše cvac, od 9. do 12. st. Iz Montecassina, pre- 

(Foto B. Cigliano, Zadar) 
BENEDIKTINSKA CRKVA SV. KRSEVANA U ZADRU 


ko Jadranskog mora, doprli su u sve krajeve na istočnom 
primorju Jadrana. Osvojili su gotovo sve otoke od Krka 
do Mljeta. Benediktinci su dolazili u hrvatske krajeve na 
poziv hrvatskih knezova i kraljeva te primorskih auto- 
nomnih gradova. Farlati govori o velikom broju redovnika 
(frequentissimae monachorum missae fuerunt coloniae) 
Hrvatski vladari s narodom cijenili su sinove sv. Benedikta 
tako, da su se podigle vrlo stare i bogate opatije (anti- 
quissimae et opulentissimae Abbatiae). Prvi samostan be- 
nediktinaca podigao je knez Trpimir (oko 852) u Rižini- 
cama poviše Solina. Iza g. 1000 nalazimo u našim kraje- 
vima mnogo samostana (monasteria plura), kako piše ano- 
nimni pisac u Annales Camaldulenses. U sjevernom hrvat- 
skom primorju širio je benediktinsko pravilo Gaudencije, 
biskup Osora, učenik sv. Romualda, jednoga od najvećih 
pobornika ideala sv. Benedikta. Za vrijeme kralja Zvoni- 
mira, u drugoj polovini 11. st., imale su veliku znamenitost 
u crkveno-državnom životu Hrvatske dvije ličnosti: Lovro, 
nadbiskup splitski (prije biskup osorski), i sv. Ivan, biskup 
trogirski. Obojica su bili odgojeni kod benediktinaca. 
Hrvatska se prošlost ne može zamisliti bez benediktinaca. 
Opati su sudjelovali na saborima, u kraljevskoj kancelariji, 
u državnoj organizaciji, stvarali su hrvatski narod i nasto- 
jali, da on stvori sebi svoje mjesto pored drugih evropskih 
naroda. 

Benediktinci su donijeli u hrvatske krajeve monumental- 
nu crkvenu arhitekturu i t. zv. beneventansko pismo, kojim 
je pisala kancelarija hrvatskih vladara. Najstariji sredo- 
vječni crkveni kodeksi, ukrašeni inicijalima i minijatu- 
rama, njihovo su djelo (umjetnička škola Montecassina). 
Bili su gojitelji i prijatelji glagoljice. Njihovo je djelo 
Baščanska ploča. Pravilo rogovskog samostana bilo je na- 
pisano glagoljicom. Osim benediktinskih pjesnika, koji su 

(Fotografijski laboratorij sveuč. knjižnice u Zagrebu) 
ZAGREBAČKI SAKRAMENTARIJ SV. MARGARETE 


pjevali na latinskom jeziku, imamo dva benediktinca, koji 
su se istakli kao veliki hrvatski pjesnici: Mavro Vetranović 
(1482—1576) i Ignjat Đorđić (1675—1737), Benediktinac Ma- 
vro Orbini napisao je djelo »Il Regno degli Slavi« (1601). 
Hrvati su imali jedan od najstarijih prijevoda pravila sv. 
Benedikta, svakako iz 14. st., ako ne i ranije. Taj dragocjeni 
glagoljski rukopis, koji potječe iz glasovitog benediktinskog 
samostana Rogova kod Biograda na moru, čuva se u knji- 
žnici Akademije u Zagrebu. Od starijih životopisa poznat 
je »Život prisvetoga Benedikta« od Ignj. Đorđića, štampan 
u Dubrovniku (1784). 


Benediktinci-glagoljaši na Čokovcu uredili su glagoljski 
staroslavenski misal, izdan od Propagande u Rimu (1741). 
Hrvat: su razmjerno prema veličini svoje zemlje imali 
velik broj benediktinskih samostana, među kojima su naj- 
poznatiji u ovim mjestima: Baška na Krku (glasovita 
Baščanska ploča), Zadar (sv. Krševan), Biograd (Rogovo), 
Tkon (samostan Čokovac), Vrana, Šibenik, Trogir, Split 
(Sustjepan), Sv. Petar u Selu (Poljica), Povlja (na Braču), 
Mljet, Lokrum, Dubrovnik, Prevlaka u Boki Kotorskoj, 
Trebinje i t. d. Svi su muški samostani tijekom vremena 
dokinuti, jer su redom od 15. st. prelazili u laičku ko- 
mendu. Posljednji je postojao u Tkonu sve do 1808, kad 
ga je dokinuo Napoleon. Ženski samostani benediktinskog 
reda postoje još u Krku, Rabu, Pagu, Šibeniku, Trogiru 
(iz 1064) i Hvaru. Liturgijski časopis »Život s Crkvom« 
(Hvar) vodi brigu za obnovu reda u Hrvatskoj. 

LIT.: P. Lugano, Vita et Regula s. Benedicti, Rim 1929; Hilpisch, 
Die Klóster des heiligen Benedikt (Christi Reich auf Erden), Beč 1933; 
Sv. Benedikt i njegovo djelo (pos. izd. čas. Život s Crkvom), Hvar 1939; 
Ivan Ostojić, Katalog benediktinskih samostana na Dalmatinskom pri- 
morju, Život s Crkvom VII. (1941) i ondje navedena literatura o bene- 
diktinskim samostanima u Hrvatskoj. TD; 

Benediktinci u dukljanskoj državi vršili su velik kulturni 
utjecaj preko svoje crkve sv. Marije od Rtca (S. Maria 
de Rotez, de Rotecio, de Rotazio), uz koju je bio samostan 
sv. Mihovila. Theiner i Farlati iznose više papinskih pi- 

sama, koja su poslana opatima toga samostana. Taj se 
samostam nalazio sat hoda zapadno od Bara. Samostan su 
obdarili povlasticama i Nemanjići i Balšići. Još je zname- 
nitiji bio samostan sv. Srđa i Baha 7 km južno od Skadra 
na lijevoj obali Bojane. G. 1166 spominje se Petar, »abbas 
sanctorum Sergii et Bachi«, a poslije njega i drugi opati. 
Samostan je bio daleko poznato svetište i grobnica dukljan- 
skih vladara. Šufflay stavlja propast samostana u 16., a 
drugi u 17. st. Danas je od njega ostao tek jedan zid, a 


drugo je odnijela Bojana i razorio zub vremena. 

LIT.: Fra I. Marković, Dukljansko-barska metropolija, Zagreb 1902; S. 
M. Stedimlija, Tragom popa Dukljanina, Zagreb 1941; Farlati, lllyr. sac. 
VII.; Theiner, Monum. Slav. m. II. a 


Benediktinski kodeksi u Zagrebu. U metropolitanskoj su 
knjižnici u Zagrebu sačuvani kodeksi, koji su bili prvotno 
određeni za liturgijske funkcije u nekom samostanu reda 
sv. Benedikta. To je Beneventanski misal MR 166 i sakra- 
mentarij sv. Margarete MR 126. Oba su kodeksa pisana na 
pergameni u 11. st. Beneventanski je misal pisan beneven- 
tanom za crkvu, u kojoj su se posebnim načinom slavili sv. 
Kalistrat, Pastor i Amabilis, jer su se tamo nalazila nji- 
hova tjelesa. Misal je prema nagađanjima prof. V. Novaka 
donesen potkraj 12. st. iz Italije u Dalmaciju. Možda ga je 
sa sobom donio splitski nadbiskup Bernard, i sam član reda 
sv. Benedikta, kad je pratio kardinala Jurja de Crescentio 
na njegovu putu u Ugarsku u povodu kanonizacije sv. La- 
dislava. Nije objašnjeno, kako je ovaj kodeks dospio u 
Zagreb. Sakramentarij sv. Margarete pisan je karolinom za 
samostan sv. Margarete reda sv. Benedikta na ugarskom 
području. Vjerojatno je to bio samostan sv. Margarete de 
Hah6t. Pisan je prema predlošku iz opatije Fontenelle 
(St. Wandrille) u sjeveroistočnoj Francuskoj (biskupija 
Rouen). Spominje ga već najstariji inventar zagrebačke 
stolne crkve iz 14. st. Ovaj je sakramentarij po svom 





(Foto B. Cigliano, Zadar) 

sanktoralu osnovica zagrebačkog starog obreda, kojim su 
se u zagrebačkoj stolnoj crkvi vršile liturgijske funkcije 
od osnutka biskupije 1094 do 1788. Po svoj prilici ga je 
donio sa sobom prvi zagrebački biskup Duh, koji je i sam 
možda bio član reda sv. Benedikta. Tako se može objasniti 
činjenica, da je sanktoral starog zagrebačkog kalendara pun 
svetaca reda sv. Benedikta. I t. zv. Radonova biblija, u 
kojoj možemo možda gledati najstariju bibliju zagrebačke 
stolne crkve, bila je pisana za benediktinsku opatiju St. 
Vaast ц Arrasu. Čini se, da je i t. zv. Missale antiguissi- 
mum MR 165 u metropolitanskoj knjiZnici u Zagrebu pi- 
san prema monastičkim predlošcima, a to mogu biti samo 
redlošci iz samostana reda sv. Benedikta. Navedeni su 
Kodeksi najstariji sačuvani spomenici literarnog rada reda 
sv. Benedikta, ukoliko je taj rad izravno utjecao na za- 
grebački obred. 

LIT.: D. Kniewald, Zagrebački liturgijski kodeksi XI.—XV. stoljeća, 
Croatia Sacra 19, Zagreb 1940; Isti, Sakramentarij sv. Margarete, Serta 
Hoffileriana 1940. D. K-d 

Benediktinci kod Slovenaca. B. su stupili u doticaj sa 
Slovencima već u doba njihova pokrštavanja. Prva dva 
kršćanska slovenska kneza, Gorazd i Hotimir, bila su 





BENEDIKTINSKA OPATIJA SV. IVANA KRSTITELJA U TROGIRU 


krštena i odgojena u njihovu samostanu na Chiemskom 
jezeru. Iza njihova povratka u domovinu, od sredine 8. st. 
dalje, djelovali su kao misionari među Slovencima bene- 
diktinci iz samostana sv. Petra u Salzburgu, pa iz samo- 
stana u Innichenu i u Kremsmiinsteru. O doticajima kršćan- 
skih Slovenaca sa samostanom Štivanom (Sv. Ivan kod 
Devina u Primorskom) govore imena slovenskih hodočasni- 
ka i trgovaca, zapisana u 9. st. u t. zv. čedadskom evande- 
lju. No svi su ti samostani ležali na rubu slovenskoga po- 
dručja. Na slovenskom tlu osnovani su prvi benediktinski 
samostani tek u 9. i 10. st., kad je obnovljeni duh bene- 
diktinskoga redovništva pod konac 10. st. počeo prodirati 
od sjevera prema jugu. Zato je razumljivo, da su prvi be- 
nediktinski samostani medu Slovencima bili osnovani u 
Koruškoj. 

Reforma benediktinaca, koja je potekla iz Clunyja, raši- 
rila se preko švicarskoga samostana Einsiedelna i preko 
samostana St. Emmerama u Regensburgu i na samostan sv. 
Petra u Salzburgu. To se dogodilo 987 zaslugom salzburško- 
ga nadbiskupa Fridrika I. (958—991), koji je bio u uskom 
dodiru s bavarskim crkvenim reformnim krugovima, a oso- 
bito sa sv. Wolfgangom. U duhu te rane benediktinske re- 

(Foto Lici) 

BENEDIKTINSKI SAMOSTAN NA LOKRUMU 
forme bila su osnovana u Koruškoj dva samostana, muški 
samostan u Osojama na Osojskom jezeru, što su ga osno- 
vali prethodnici oglajskoga patrijarke Popona prije 1028, i 
ženski benediktinski samostan kod št. Jurija ob Jezeru 
(St. Georgen am Längsee), što ga je na svom posjedu 
1002—1018 osnovala Vihburga, sestra salzburškosa nad- 
biskupa Hartvika (991—1023) na čast sv. Jurju. Erve re- 
dovnice toga samostana došle su iz reformiranog ženskoga 
benediktinskoga samostana Nonnberga u Salzburgu, koje- 
mu je bio osobito sklon za reformu iz Clunyja zauzeti car 
Henrik IL Sveti (1002—1024). Na dvoru Henrikove žene, 
carice sv. Kunigunde, živjela je neko vrijeme grofica sv. 
Hema, koja je na svom posjedu u Krki u Koruškoj osno- 
vala ženski benediktinski samostan u čast Majci Božjoj. 
I u taj samostan, što ga je 1043 blagoslovio salzburški nad- 
biskup Balduin, došle su prve redovnice iz salzburškog sa- 
mostana Nonnberga. Na darovanim posjedima grofice He- 
me osnovao je 1074 salzburški nadbiskup Gebhard u Ad- 
montu nov muški benediktinski samostan po clunyjskom 
uzoru. U taj su samostan došli prvi redovnici iz samostana 
sv. Petra u Salzburgu. Pod konac 11. st. (1091) nastala su 
u Koruškoj još dva muška benediktinska samostana, jedan 
u Millstattu, koji je bio ukinut 1469, a drugi kod Št. Pavla 
u Labodskoj dolini, što ga je osnovao grof Engelbert Span- 
heimski. U oba su se naselili redovnici iz samostana 
Hirsaua. 

Medu Slovencima na furlanskoj granici djelovali su kao 
duhovni pastiri benediktinci samostana u Rožacu (Rosazzo) 
i samostana u Možacu (Moggio), koje je pod konac 1l. 
st. osnovao oglajski patrijarka Udalrik i u njima naselio 
redovnike iz samostana St. Gallena. 

U 12. st. bila su osnovana zadnja dva benediktinska sa- 
mostana medu Slovencima, i to na gradu Arnoldsteinu 
(»Klošter«) u Zilskoj dolini 1106 i u Gornjem gradu 1140, 
u blizini kojega se u nekoj listini iz 1332 spominju i be- 
nediktinke. 

Osim misionarskog djelovanja ima benediktinski red za 
Slovence trajnu važnost po tome, što je sa svoja dva samo- 
stana nehotice položio osnovni kamen dvjema novima bi- 
skupijama medu Slovencima. U salzburškoj crkvenoj pro- 

vinciji upotrijebljen je Zenski samostan u Krki za osnutak 
krške biskupije 1072, a u oglajskoj crkvenoj provinciji 
upotrijebljen je 1461 za osnutak ljubljanske biskupije sa- 
mostan Gornji grad, gdje je oglajski patrijarka Bertold već 
1237 namjeravao osnovati sijelo nove biskupije. No do 
1786 zatrla je jozefinska reforma samostane Osoje, Št. 
Jurij ob Jezeru, Arnoldstein i Št. Pavelski samostan, koji 
je međutim 1809 obnovljen, tako da su se u njemu naselili 


redovnici sekulariziranoga samostana St. Blasiena. 

LIT.: F. Kos, Gradivo za zgodovino Slovencev, III, IV., Ljubljana 
1911, 1920; M. Kos, Zgodovina Slovencev, Ljubljana 1933; J. Gruden, 
Cerkvene razmere med Slovenci v XV. stol. in ustanovitev ljubljanske 
škofije, Ljubljana 1908; Fr. Kovačič, Zgodovina Lavantinske škofije, 
Maribor 1928; E. Tomek, Kirchengesch. Osterreichs, l., Innsbruck 1935; 
A. Jaksch, Monumenta hist. ducatus Carinthiae, III., IV., 1., 2., Celo- 
vec 1896, 1904, 1905/6; Schroll, Gesch. des Benediktinerstiftes St. Paul, 
»Carinthia« 66 (1876); P. Lindner, Monasticon Metropolis Salzburgensis 
antiquae, Bregenz 1907/8; 1. Orožen, Das Benediktiner-Stift Oberburg 
(Das Bistum und Ше Diözese Lavant, IL, I.), Maribor 1876; A. Wolf. 
Die Aufhebung der Klóster in Innerósterreich, Beč 1871; M. Pivec-Stelč, 
Starejši ženski samostani v Sloveniji, Kron. slov. mest, 1940. J. T-k. 


Benediktinski samostan glagoljaša u Pragu. Dekretom od 
9, V. 1346 praškom nadbiskupu dopustio je papa Klement 
VI., da hrvatski glagoljaši služe u Pragu slavenskim jezikom. 
Povlastica je vrijedila samo za jedno mjesto u češkom kra- 
ljevstvu. Kralj Karlo IV. pristupio je gradnji samostana pot- 
kraj 1347. Kako je prilikom posvete samostanske crkve 1372 

беже elc čitano evanđelje o pu- 
~ tnicima u Emaus, pro- 
zvan je samostan Ema- 
usy, ali je poznat i 
pod imenom »Na Slova- 
nech«, Bogato nadareni 
samostan imao je za- 
daću da njeguje bogo- 
služje na slavenskom 
jeziku, u čast sv. Jero- 
піти, koji se na Kar- 
lovu dvoru osobito ci- 
jenio i kome je Karlo, 
kao i naši glagoljaši, 
pripisivao slavenski pri- 
jevod Sv. Pisma. Redo- 
vnici su još imali duž- 
nost da prepisuju knjige i da uče Čehe crkvenoslavenskom 
jeziku i glagoljici. Nije utvrđeno, iz kakvih je pobuda i 
s kojim ciljem osnovan taj samostan. Palacky mu je na- 
lazio svrhu u radu na crkvenom jedinstvu, Jagić u uvo- 
đenju glagoljaške službe Božje. 

Klaić je smatrao vjerojatnim, da je Karlo potaknut na 

odizanje samostana svojim boravkom u Senju 1337. M. 

ostić je mišljenja, da se radi o inicijativi pape, koji je 
namjeravao da s pomoću Karla IV. i njegovih glagoljaša 
vrati jedinstvu Stefana Dušana i srpsku crkvu. Glagoljaši 
su doduše naučili Čehe pisati glagoljicu, ali nisu uspjeli 
u obuci crkvenog jezika. Pisalo se dakle češki glagoljskim 
pismenima. Stj. Ivšić je pronašao vezu između hrvatske 
glagoljske i staročeške knjige u nekim prijevodima sa če- 
škog originala, koji su jamačno nastali trudom naših gla- 
goljaša u emauskom samostanu. Iz Emausa dospjelo je u 
Francusku preko Carigrada znamenito Reimsko evanđelje, 
koje ima u svome glagoljskom lekcionariju iz 1395 »hrvat- 
sko-češki lokalni karakter«. Samostan je stradao u vrijeme 

vjerskih nemira 1419, a poslije 1434 smjestili su se u nje- 
mu husiti. G. 1635 predan je opet redu sv. Benedikta. 

Primjer Karla IV. potaknuo je poljsku kraljicu Hedvigu, 
da sa svojim mužem Vladislavom II. Jagelom sagradi u 
Krakovu samostan, u koji su 1390 pozvani neki redovnici 
iz Emausa. (Samostan je, čini se, izgorio 1584). Praški su 
glagoljaši pozvani u to doba i u Šlesku, gdje je knez Kon- 
rad II. podigao za njih 1380 samostan u Oelsu. 

LIT.: Vj. Klaić, Povjest Hrvata, IL, 2., Zagreb 1901;.Stj. Ivšić, Do- 
sad nepoznati hrvatsko-glagolski prijevodi iz staroceskog jezika, Slavia, 
1.. Prag 1922; J. B. Novák, Patriotismus Karla IV., cT Cas. Hist., 
XXXIL, Prag 1926; M. Kostić, Zašto je osnovan slovensko-glagoljaski 
manastir Emaus u Pragu? Gl. Skop. nauč. društva, IL, 1927, J. š-k. 

Benediktinske škole — Škole samostanske. 

BENEDIKTOV, Vladimir Grigorjevič, Ж 1807, + 1873, 
ruski liričar, služio je u vojsci i građ. službi. U tridesetim 
godinama 19. st. u velikoj je slavi. Unio je u rusku litera- 
turu zvučan stih Viktora Hugoa i njegov impresionistički, 
deklamatorski stil. Sadržaj njegove lirike su odviše lična i 
bezbojna osjećanja. Njegova Stihotvorenija, 3 sv., izdana 
su 1883—84. V.R. 

BENEFICIJ, BENEFICIUM — Nadarbina, Regalna prava. 

BENEFICIUM COHAESIONIS u suvremenom kaznenom 
postupku znači blagodat, koju ima svaka od više osoba 
optuženih za isto kažnjivo djelo (suoptuženika), a koja se 
sastoji u tome, da viši sud u slučaju, da uvaži pravni lijek, 
što ga je protiv odluke prvostepenog suda uložio ma koji 
od suoptuženika, mora taj pravni lijek po službenoj dužno- 
sti uvažiti i na korist ostalih suoptuženika, koji taj pravni 
lijek nisu uložili. Da se to dogodi, traži se, da razlozi, koji 
govore za uvaženje pravnog lijeka u pogledu suoptuženika, 
koji je pravni lijek uložio, govore za istovjetno rješenje u 
pogledu ostalih suoptuženika. To važi i u slučaju, ako su 
i drugi suoptuženici uložili pravni lijek, ali ne iz razloga, 
iz kojega je uložio suoptuženik, s čijim se pravnim lije- 
kom viši sud složio, nego iz kojega drugog razloga. B. c. u 
našem pozitivnom pravu važi kako u slučajevima pravnih 
lijekova u užem smislu (revizija, priziv i žalba), tako i u 
slučaju prigovora protiv optužnice. B. c. djeluje i na korist 
onoga suoptuženika, koji se sudskom odlukom zadovo- 
ljio, te je ista prema njemu postala formalno pravomoć- 
nom. Viši će sud u duhu ove ustanove morati u takvom 

slučaju preinačiti odnosno ukinuti pravomoćnu sudsku 
odluku. 

Ustanova b. c. jedan je od izuzetaka (kojih ima više) od 
pravila, da se viši sud bavi samo onim pravnim lijekovima, 
koje su pojedine stranke izjavile. Sud postupa, kao da su 
svi optuženici za isto kažnjivo djelo uložili pravni lijek, 
i ako to nisu učinili. Može se dakle reći, da sud ovdje 
uvažuje pravne lijekove, koji stvarno nisu uloženi. Do tog 
je izuzetka došlo zbog toga, jer bi dosljedno provođenje 
spomenutog formalističkog pravila, — da se viši sud može 
baviti samo onim pravnim lijekovima, što su ih stranke 
izjavile, — u slučaju, gdje je više osoba optuženo za isto 
kažnjivo djelo, dovelo do nejednakog postupka s pojedinim 
optuženicima. Ta bi se nejednakost postupanja, jer se radi 
o istome kažnjivom djelu, osjećala kao nepravda, koju ne 
bi mogla opravdati vrijednost primjene spomenutog forma- 
lističkog pravila u konkretnom slučaju. — Kazneni postu- 
pak IX. V. B-r. 

BENEFICIUM INVENTARII — Nasljedno pravo. 

BENEFICIUM NOVORUM — Grpp. VIII. 

BENEKE, Friedrich Eduard, Ж Berlin 1798, + Berlin 1854, 
njemački filozof. U rodnom je gradu 1822 postao docent, 
no doskora je uklonjen iz službe, te je otišao u Goettin- 
gen, zamalo se vratio u Berlin i tu je tek nakon smrti Hege- 
love postigao izvanrednu profesuru, koju je vršio do svoje 
možda i svojevoljne smrti. On je osnivač novije njemačke 
psihologije, koju je potpuno odijelio od metafizike, ističući 
njezin empirički značaj i tražeći, da se ona kao nauka o 
unutrašnjem iskustvu obrađuje istim metodama kao i pri- 
rodne nauke, koje se bave izvanjskim iskustvom. Tim se 
udaljio od Herbarta, s kojim ga inače veže naročito pret- 
postavka, da predodžbe (Vorstellungen) čine glavni stroj 
duševnoga života. Po njem one nastaju u povodu podra- 
žaja, ali nisu naprosto otisak njegov, kako je mislio Locke, 
nego su izražaji sposobnosti svijesna određivanja onoga, 
što nam se redom iskustva nadaje. Te su sposobnosti duši 
svojstvene, ali ih ne valja držati urođenim moćima, već 
samo različitim mogućnostima duševne djelatnosti, koja se 
izazvana budi i očituje u raznim načinima; B. ih svodi na 
četiri zakona: primanje i usvajanje poticaja, zatim premje- 
štanje pokretnih elemenata i njihovo slaganje u nove slike, 
uz oživljavanje tragova, zaostalih od prijašnjih uvježba- 
vanja i usavršavanja; onda privlačenje srodnih momenata 
u povezane cjeline i napokon sređivanje predmetnih znače- 
nja u sve složenijim tvorevinama. Duša je tako na isku- 
stvenim poticajima pomalo izgrađen sustav sila, dinamičko 
jedinstvo, koje se neprestano sačinjava (aktualizira), napo- 
nom raste i dovija se sve višim oblicima svijesna držanja. 
Principi reda u tim oblicima, koji zajedno čine carstvo 
duha, nadaju se kao rezultati razvoja svijesti po sili psiho- 
logijske zakonitosti. S tim mišljenjem izlazi B. kao pobor- 
nik psihologizma (v.) kao smjera, koji na psihologiji osniva 
nauke o duhu uopće. Primjena psihologijskih gledišta u 
spoznajnoj teoriji vodi B. u opreku s Kantovom naukom o 
apriornom izvoru načela suđenja i metoda misaona sređi- 
vanja iskustva i onda na put kritičkoga empirizma, koji 
zauzima posredno stajalište između idealizma i realizma. 
U metafizici psihologijski način gledanja izlazi na nazor, 
koji B. naziva svojim spiritualizmom, naime, da u stvarima 
ima neki princip, koji je duši srodan. Psihologijski se izgra- 
duje i Benekeova etika, na teoriji vrijednosti kao razvojna 
historija moralnoga čuvstva; ćudoredni zakoni su najviši 
izraz svijesti o dužnosti na osnovi pravoga ocjenjivanja 
dobra. B. se bavio i pedagogijom, koju kao i Herbart osniva 
na psihologiji i etici, odvajajući se dakako od Herbarta, 
koliko to*trazi načelno izmijenjen pogled na duševni život 
i njegov uspon na visinu duha. Učenici su Benekeovi u 
pedagogiji J. G. Dressler i Fr. Dittes. 

BIBL.: Erkenntnislehre, Jena 1820; Neue Grundlegung zur Metaphysik, 
Berlin 1822; Grundlegung zur Physik der Sitten, Berlin 1822 (u naslovu 
je označena opreka prema Kantovu djelu Metaphysik der Sitten); Lehr- 
buch der Logik, Berlin 1832 (razrađeno u System d. Logik, 2 sv., Berlin 
1842); Lehrbuch der Psychologie als Naturwissenschaft, Berlin 1833, 4. 


jd 1877; Erziehungs- und Unterrichtslehre, Berlin 1835—1836, 4. izd. 
1876. 

LIT.: Karakteristiku Benekeovih djela podaje Dressler u predgovoru 
3. izdanja njegove psihologije. O Benekeu v. Bazala, Povijest filozofije, 
Ll; za naučnu literaturu o njemu v. Ueberweg. A.B 


-a. 
BENELLI, Sem, * Prato (Toskana) 10. VIII. 1877, tali- 
janski dramaticar. Autor je brojnih drama u stihovima, 
među kojima se ističu: La maschera di Bruto (1908), La 
cena delle beffe (1910), najpoznatija i izvan Italije, L'amore 
dei tre re (1910), Tignola (1911), jedna od najboljih, Il 

Montellaccio (1911), L'Arzigogolo (1922), L'amorosa trage- 
dia (1925), П vezzo di perle (1926), Orfeo e Proserpina 
(1929). Mnoge su mu drame historijske, u kojima oZivljuje 
talijansku prošlost i u njima obično lukav i inteligentan 
slabić stavlja svoju spretnost nasuprot tupu i obijesnu ju- 
načini. La cena delle beffe od 1910 prikazuje se i u zagre- 
bačkom kazalištu u prijevodu A. Wenzelidesa; na slovenski 
ju je preveo A. Gradnik: Okrutna šala (Ljubljana 1922). 

BIBL.: Tutte le opere di S. B., L—XXX., Milan 1938 i d. 

LIT.: F. Palazzi, S. B., Ancona 1913; M. Praga, Cronache teatrali, 
Milan 1922; C. Lasi, S. B., il suo teatro e la sua Compagnia, Milan 1928; 
G. Borgese, La vita e il libro, III. serija, Bologna 1928; G. Papini, Stron- 
cature, VII. izd., Firenca 1927; G. Ruberti, Storia del teatro contempo- 
raneo, III. izd., Bologna 1931; S. D'Amico, Il teatro italiano, II. izd., 
Milan 1937. . D-ič. 

BENEŠ, Eduard, * Kožlany (Češka) 28. V. 1884, češki 
državnik. Nakon dovršenih gimnazijskih nauka pohađao je 
filozofski fakultet sveučilišta u Pragu, te Sorbonnu i École 
des sciences politiques u Parizu. Neko je doba boravio u 
Londonu i Berlinu. Iz Pariza je slao dopise listu Pravo 
Lidu i time dobivao sredstva za život i školovanje. G. 1909 
postao je profesor na trgovačkoj akademiji, 1912 docent za 
sociologiju na filozofskom fakultetu sveučilišta u Pragu, a 
1913 i na politehnikumu. Surađivao je u brojnim novinama 
i časopisima. Posebno je izdao: Voln4 myšlenka, socialism 
a socialni demokracie (1908); Otázka národnostni (1909), 
Stručny nástin vyvoje moderního socialismu (1910—1911), 
Naše politické vzdělání a potřeba vysoké školy sociálno- 
politické (1910), Stranictví (1912). U ovim je spisima odao 
svoje socijalističko i demokratsko raspoloženje, ali nipo- 
što marksističko. Kad je Masaryk na početku svjetskoga 
rata otišao iz Češke, B. je u zemlji obrazovao tajni revo- 
lucionarni odbor pod imenom »Maffia«. U rujnu 1915 ode 
i sam u inozemstvo, najprije u Švicarsku, zatim u Pariz, 
posveti se promicanju češkoslovačkog pitanja i preuzme 
upravu glavnoga lista »La Nation Tchèque«. Kako se već 
prije priključio Masarykovoj stranci, postade sada njego- 
vim suradnikom. U Parizu je sudjelovao u Narodnom vi- * 
jeću čeških zemalja, koje je osnovao Masaryk, i stupio u 
vezu s francuskim, ruskim i talijanskim novinarima, poli- 
tičarima i državnicima. U ožujku 1918 sudjelovao je kod 
utanačenja između Čehoslovačkoga narodnog vijeća i tali- 
janskoga ministra predsjednika Orlanda. Za rata je izdao: 
Detruisez l'Autriche-Hongrie (1916), La Boemia contro 
l'Austria-Ungheria (1917), Bohemia's case for independence 
(1917), Les Tchécoslovaques (1918). 

14. listopada 1918 B. pretvori Narodno vijeće u Pragu u 
privremenu vladu i u njoj preuzme vanjske poslove. Bio je 
jedan od glavnih čehoslovačkih predstavnika na konferen- 
ciji mira, Čehoslovačku je zastupao u Ligi naroda i su- 
djelovao kod osnivanja Male antante. Od rujna 1921 do 
listopada 1922 ministar je vanjskih posala i ministar pred- 
sjednik. Nakon Masarykova odstupa izabran je 1935 za 
predsjednika Čehoslovačke republike i na ovom mjestu 
ostade do 5. X. 1938. 

Nakon rata je izdao: Válka a kultura (1922), Povaha po- 
litickćho stranictvi (1923), Problćmy nove Evropy a zahra- 
nični politika čehoslovenska (1924), Diplomaticky zápas о 
čehoslovanskou samostatnost (1924), Nesnáze demokracie 
(1924). G. 1928—29 izdao je u Parizu svoje uspomene pod 
naslovom: Souvenirs de guerre et de révolution (1914— 
1918). J. N. 

BENESA, dubrovaéki vlasteoski rod. Kulturnom stvara- 
nju rodnoga Dubrovnika kao i susjedne Italije dao je šest 
članova. Najslavnijega od njih Frana (živio sredinom 15. 
st.) uveo je u kulturnu povijest Dubrovnika o. Seraf. Cerva 
(Bibliotheca Ragusina, in qua Ragusini scriptores eorum ge- 
sta et scripta recensentur, sv. L, 1740) zbog toga, jer mu 
je dubrovački kancelar iz sredine 15. st., Talijan Ivan 
Lovro Regin, posvetio nekoliko svojih pjesama (Grada za 
povijest knjiž. hrv., IIL, 1901), »in quibus virum a doctri- 
na, ab eruditione, a politiori litterarum studio impense 
laudat et in litteratorum hominum numero collocandum 
censet«. — Drugi, Damjan Paskojev (1477—1539), koji je 
pripadao kolu prvih dubrovačkih humanista, pjevao je latin- 
ske i grčke pjesme, od največe česti prigodne (D. Korbler, 
Iz mladih triju humanista Dubrovčana 15. vijeka, Rad 
206). — Njegov sin Matej (1530—1599) bio je dobar pozna- 
valac starije i suvremene filozofije, pjevao je latinske pje- 
sme, s grčkoga originala preveo na latinski Aristotelov 
traktat »De anima« i napisao povijest dubrovačkih nadbi- 
skupa. Sabo Bobaljevič posvetio mu je dva talijanska epi- 
grama (Ser. Cerva, o. c. sv. IIL). — Cetvrti je Petar Stjepa- 

nov (1586—1642), koji je učio škole u Dubrovniku, Rimu i 
Bolonji i tu ih završio s doktoratom prava. Bio je svećenik 
(kanonik, vikar) u Dubrovniku, zatim je zbog vječnih svađa 
nadbiskupa s republikom, zagovorom prijatelja u Rimu, bio 
pozvan onamo najprije (1623) za vatikanskoga bibliotekara, 
a zatim (1628) za državnoga tajnika. Na tom je položaju 
i umro (Šer. Cerva, o. c. sv. IV.). — Kao dobar pravnik i 
upravnik proslavio se Matejev :sin Šimun (živio potkraj 
16. st.). Posvetili su mu više pjesama Sabo Bobaljević, a 
naročito Portugalac Jakov Fla- 
vije (Ser. Cerva, o. c. sv. IV.). 
— Posljednji od njih Stjepan 
(živio također potkraj 16. st.) 
spominje se i kao hrvatski 
pjesnik. Njegova Adagia Illi- 
rica, koja je bio nastavio 
Brno Dordiéó (+ 1687), a za 
svoj rječnik još ih upotreblja- 
vao i Joakim Stulli, morala su 
propasti tek u 19. st. (Ser. 
Cerva, o. c. sv. IV.). BR. 
BENEŠIĆ, 1. Ante, ** Ilok 
12. VI. 1864, + Ilok 12. IV. 
1916, književnik. Nakon svr- 
šene gimnazije u Osijeku i 
prava u Beču bio je odvjetnik 
i javni bilježnik u Iloku. Prve 
je pjesme štampao u almana- 
hu »Zvonimir« (1886). Sura- 
đivao je u Vijencu, Savre- 
meniku, Prosvjeti i Knutu. Izdao је u Zagrebu Pjesme 
(1905), Pjesama knjiga druga (1906), drame Sobe br. 13 
(1901), Tri lakrdije (1905), Damjan Juda (prema Kohariću; 
1905), Petronij (prema Sienkiewiczu; 1907), Kraljević Mar- 
ko (1907), idilu Branko i Grozdana (1906). DHK izdalo mu 
je knjigu pjesama Anakreontika (Zagreb 1913). B. je kao 
književnik stajao daleko od literarnih škola i pravaca, izri- 
čući u svojim pjesmama srijemsko osjećanje životnoga ve- 
selja, sklonost k idili, šali, vinu i ljubavi. Zato se najbolje 
strane njegovih djela doimaju osobitom svježinom. 
LIT.: D. Prohaska, Ante Benešić, Savremenik 1916. 359—361. E28. 
2. Julije, Ж Ilok 1. III. 1883, književnik. Gimnaziju svršio 
u Osijeku, sveučilište (filozofijski fakultet) polazio u Beču, 
Krakovu, Pragu i Zagrebu. Djelovao kao profesor u Zagre- 
bu, kao referent za književnost i umjetnost kod pokrajin- 
ske vlade u Zagrebu, kao intendant zagrebačkog kazališta 
(1921—1926), delegat beogradskoga ministarstva prosvjete u 
Varšavi, pa opet kao intendant (1939—40) i profesor u Za- 
grebu. U različitim novinama i časopisima (Narodne novi- 
ne, Jeka, Prosvjeta, Lovor, Savremenik, Nova Evropa, Pan- 
. teon, Vijenac i t. d.) štampao 
kazališne kritike, feljtone, pje- 
sme, književne prikaze. Ure- 
divao zbirku Savremeni hrvat- 
ski pisci (izdanja DHK) i Sa- 
vremenik (1917—1918). Ure- 
dnik sabranih djela A. G. Ma- 
toša i Frana Galovića (s op- 
širnom studijom o Galoviću). 
Vrlo mnogo prevodio s polj- 
skoga (među ostalim Sienkie- 
wicza, Reymonta, Wyspian- 
skoga, Žeromskoga, Slovacko- 
ga) i radio na kulturnim ve- 
zama između Poljaka i Hrva- 
ta. Uredio antologiju Poljska 
lirika (Zagreb 1940). U Var- 
šavi je pokrenuo knjižnicu 
hrvatskih i srpskih pisaca i 
u njoj izdao 13 svezaka. Na- 
pisao opširnu Gramatiku hrvatskoga jezika na poljskom 
jeziku (Varšava g. 1939). Zasebna izdanja njegovih dje- 
la: Nekoliko bilježaka o Iloku (Zagreb 1911), Istrgnuti li- 
stovi (pjesme, Zagreb 1922), Razgovori (feljtoni, Zagreb 
1922). Pseudonimi: Julije B. Stošić, Winiwarter, Roman 
Stachiewicz. Svojom mnogostrukom djelatnošću B. je vršio 
jak utjecaj na hrv. književni život; za vrijeme njegove 
uprave diglo se zagrebačko kazalište na zamjernu umjetni- 
čku visinu. B. je urednik za poljsku književnost u Hrvat- 
skoj Enciklopediji. A. B-c. 

BENESA — BENEŠ-TREBIZSKY 


BENESKA SLOVENIJA (slov. Benetke — hrv. Mleci; tal. 
Slavia italiana), slovenski dio talijanske pokrajine Furla- 
nije (provincia del Friuli — Udine), 16 općina, što se pro- 
stiru po juZnozapadnim obroncima Julijskih Alpa, od vrha 
Kanina (2592 m) sve do ruba Furlanske nizine. Sarolika 
priroda na malenu prostoru (516 km?) dijeli Mletačke Slo- 
vence u tri dijela. U nekim brdima riječnog područja Na- 
diže (Natisone) žive čedadski, u vrelištu Tera (Torre) tar- 
četski Slovenci, dok u gorskoj dolini Reziji, za pjeskovi- 
tim Muzcima (1872 m), stanuju Rezijani. Do 1509 obuhva- 
tala je Beneška Slovenija predjele oko Bovca i Tolmina za- 
jedno s Idrijom; nekoliko godina pod Napoleonom bila su , 
joj pridružena i Gorička Brda. U bivšoj Austriji živjela 
je zajedničkim političkim životom s većinom slovenskoga 
naroda samo od 1797 do 1803, odnosno od 1813 do 1866. Te 
godine bili su delegati iz B. S. pozvani na plebiscit, ali je 
od svih njih samo jedan glasovao za Austriju protiv Ita- 
lije. Tokom dugih stoljeća prije toga gospodovala je nad 
njom talijanska strana, najprije Langobardi i Franci, zatim 
oglajski patrijarsi i konačno 1420—1797 Mletačka republika. 
Nekoć je bila dionikom velikih povlastica — članovi se- 
oskoga zbora skupljali su se kao u prastaro doba pod 
lipama i autonomno donosili odluke o svim javnim pita- 
njima. Slovensko se naselje drži još uvijek ondje, gdje ga 
je zatekao Pavac Đakon. Godine 1921 govorilo je slo- 
venski 34.000 ljudi ili 76,6% svega stanovništva, i to u 12 
općina čedadskoga okružja 70,9%, u 4 općine videmskoga 
59,8%, a u Reziji (okružje Tjumeč) svi. Najveća naseobina 
mletačkih Slovenaca je trgovište. Šempeter Slovenov (Sveti 
Petar Slovená, tal. San Pietro al Natisone, 173 m, 600 stan.), 
dok im se velika gospodarska središta nalaze već na fur- 
lanskoj zemlji: u Čedadu (Cividale), Tarčetu (Tarcento), 
Huminu (Gemona), Možnici (Moggio) i Vidmu (Udine). 

LIT.: I. I. Sreznevskij, Moskvičanin, 1844; St. Kocjanič, Arkiv za 
poviestnicu jugoslav., 1854; S. Rutar, Beneška Slovenija, 1899; H. Tuma, 
Plan. vestnik, 1933—34 (sa zemljovidom); L. Čermelj, Bilanca našega 
naroda za mejami, 1939. TR. 

BENEŠOVA, Božena, Ж Novi Jičin 1873, + Prag 1936, 
češka književnica, rod. B. Zapletalová. Djetinjski i djevo- 
jački vijek provela je u Napajedlima, gdje se i udala za 
želj. činovnika J. Beneša. G. 1908 preselila se u Prag, gdje 
djeluje književnički, kritičarski i novinarski. B. je pred- 
stavnica češkog realističkog i naturalističkog romana. Ogle- 
dala se i kao lirska pjesnikinja (Verše vérné a proradné, 
1909; Hlas krve a mir srdce; Sny a pára, izdano poslije 
smrti pjesnikinje), te kao dramatičarka, ali je težište nje- 
nog rada u novelistici i romanu. U svojim prvim pripo- 
vjedačkim radovima bavi se analizom ženske duše u ono 
doba, kad je kroz Češku prošao jaki val pokreta za žen- 
ska prava. Ona prikazuje najradije teške sudbine mladih 
građanskih žena, punih čežnja i iluzija, koje razbija život. 
Te se žene radije lome nego da prave kompromis sa ži- 
votom: Nedobytá vitčzstvi, 1909, Myšky, 1916, Kruté mlá- 
di, 1917, Tiché divky, 1922, Oblouzeni, 1923, Neni človč- 
ku dovoleno, 1933. U romanu Človčk, 1919—1920, daje lik 
karakternog glazbenika, čije se životne sumnje i prkos 
razbijaju tek onda, kad se »on požrtvovno predaje tajan- 
stvenoj volji Božjoj«. Obradila je i sudjelovanje češkog 
čovjeka u borbi protiv Austrije za svjetskog rata 1914— 
1918. U romanima: Uder, 1926, Podzemni plameny, 1929, 
Tragicka duha, 1933, vidimo razvoj češkog čovjeka od 
skepticizma do aktivizma i elanske borbenosti za češku 
stvar. U Tři povídky, 1914, crta teško і neradosno djetinj- 
stvo dječaka, a u posljednjem svom djelu Pablo, Don 
Pedro i Vjera Lukašova (1936) moralnu krizu djevojačkog 
puberteta. 

B. ide medu največe češke književnice, a odlikuje se 
oštrim, hladnim opažanjem, no toplim srcem i jakom 
etičnošču. 

LIT.: M. Pujmanová, Božena Benešová, Prag 1935. Lj. J-e. 

BENEŠ-TREBIZSKY, Vaclav, Ж Trebiza kod Slanoga 
1849, + Marienbad 1884, češki pripovjedač. Svršivši gimna- 
ziju u Slanom i Pragu, učio je bogosloviju te je 1875 po- 
svećen za svećenika. Bio je kapelan u Litni i u Kleca- 
nima kraj Praga, ali je mlad umro od teške plućne bo- 
lesti. B. je predstavnik rodoljubno-sentimentalne pripovi- 
jetke i romana u češkoj književnosti. U njegovim djeli- 
ma osjeća se topla ljubav prema češkom narodu i jeziku, 
veliko oduševljenje za češku političku samostalnost. B. je 
vrlo plodan pisac. Za svoga kratkog vijeka napisao je 90 
književnih djela, većinom pripovijedaka. Najzrelijim roma- 

nom smatraju se Bludné duse, 1879, gdje prikazuje se- 
ljački religiozni život u vrijeme Josipa II. Drugi su mu 
romani Anežka Přemyslovna, 1878; Trnova koruna, 1883, iz 
vremena Bjelogorske bitke; Královna Dagmar, 1883; V pod- 


večer pétilisté ruže, 1884, s prikazom vremena Rudolfa II. U. 


Sabranim spisima napose se ističu Pobčlohorskć elegie, 
»najkarakterističnija njegova djela, sasvim prožeta bolnim 
elegizmom, pisana krvlju i suzama, bez izuzetka komponi- 
rana u tamnim bojama«. Glasovita je njegova Modlitba 
za vlast, puna elegičnosti, rodoljubive nade i zanosnog 
himničkog raspoloženja. B. je preteča velikih čeških pisaca 
historijskih romana, A. Jiráseka i Z. Wintera. Beneša je 
prevodio na hrvatski jezik Pavao M. Rakoš i štampao u 
Sisku prijevode Prve ruže, Zabludjele duše, Kraljica Dag- 
mar, Sablasti. 


LIT.: Književni prikaz s estetskoga i psihološkoga gledišta od B. Ji- 
rinkove u Listy filologickć; 1901. Lj. J-e. 


BENETEVIĆ, Martin, hrvatski komediograf, podrijetlom 
je sa Hvara, gdje je u sporovima između vlastele i pučana 
zastupao pred mletačkim vlastima pučane i u takvom je- 
dnom poslanstvu umro 1607 u Mlecima. G. 1599—1601 u 
hvarskoj stolnoj crkvi privremeno vršio službu orguljaša. 
Kao dramski pisac poznavao je dramski rad Dubrovčanina 
Marina Držića (isp. Građa VIII, str. 303). Napisao kome- 
diju Hvarkinja i vjerojatno Komediju od Raskota. U jednoj 
i drugoj komediji obrađuju se ljubavni sporovi, u kojima 
nastupaju građani iz Hvara i iz Dubrovnika i seljačka slu- 
žinčad i pastiri iz hvarskih Plama. Komedija od Raskota 
upravo je kontaminacija dviju komedija talij. seljačkog 
komediografa Angelo Beolco detto Ruzzante (1502—1542): 
La Norina i La Moschetta. 


LIT.: Nast. vjesnik XXIV. (P. Karlić), Građa za pov. knjiž. hrv. VIII. 
(isti), XI. (F. Fancev). F. F. 


BENETINAC je bio poveće selo u Međubosuću između 
današnjih mjesta Nijemaca i Komletinaca. U njemu je 
postojala katolička župa s crkvom, posvećenom sv. Mi- 
hajlu. Župu je pohodio papin legat, koji je od 1333 do 
1335 kupio po Slavoniji crkveni porez, te ju je i zapisao 
u svojim računima. Posjed benetinački držale su vlasteo- 
Ske porodice, kojima su pripadala i susjedna imanja To- 
varnik i Nijemci. U početku 15. st. izgradili su ti posje- 
dnici i kaštel u B., kojemu je položaj bio na visokoj gredi, 
u blizini potoka Bosuta. Iz B. vodio je put na Slakovce, 
te je zbog toga na Bosutu bio napravljen brod. Kaštel u 
B. trebao je braniti put i taj prijelaz s desne strane Bo- 
suta, kao što je taj zadatak imalo utvrđenje u Slakovcima 
na lijevoj strani toga potoka. Benetinačkom kaštelu pri- 
padala su u upravnom pogledu okolna sela, koja su se 
nalazila s jedne i s druge strane Bosuta na dobroj ratar- 
skoj zemlji. Bilo ih je sredinom 15. st. tridesetak. Od njih 
su najznatnija bila na desnoj strani toga potoka: Radi- 
novci, Bušinci, Prohod, Strug, Lukinci, Blaževci, Pečkovci 
i Drugovci, a na lijevoj Vrhovci, Zablatje, Tunjevci i Ko- 
stenci. Ona prva sela ležala su dijelom uz Bosut, a dijelom 
između oba njegova kraka na zemljištu današnjega Novoga 
Sela, u kraju, koji se zbog toga položaja zvao »Među- 
vode«. Zemljište oko B. bilo je prije Turaka i inače do- 
bro naseljeno. Na njemu je u drugim posjedima samo na 
desnoj strani Bosuta ležalo još tridesetak sitnih sela, među 
kojima su postojale još dvije župe, jedna u Četvrtišću 
s posvetom sv. Stjepanu Kralju, a druga u Dimitrovcu 
sv. Dimitrija. Pored toga u prvoj su blizini bile i župe u 
Nimcima i u Otoku. 

U B. je postojala na brodu carina, koju su ubirali za 
prevozninu. U spomenicima zapisivano je to mjesto i u 
oblicima Beletinac, Belotinac i Beretinac, ali su starosje- 
dioci na tom tlu sačuvali samo oblik Benetinac. Tako se 
i danas zove velik hatar na mjestu, gdje su nekada bili 
kaštel i selo. Hrvatsko naselje na tom zemljištu bilo je 
ikavsko s ponekim čakavskim elementima. U turskom pro- 
diranju nije benetinački kaštel branjen, nego je tvrđava u 
susjednim Nimcima trebala štititi cijelo to zemljište u gor- 
njem dijelu Međubosuća. Ona je to i činila od 1526 do 
1529, ali su i nju Turci osvojili te posljednje godine. U tom 
prodiranju Turaka i u prvim desetgodištima njihove vlade 
raseljen je i B. i najveći dio njegovih područnih sela. 
Od onih na lijevoj strani Bosuta održali su se do turske 
katastrofe samo Kostenci, a u Međuvođu Drugovci, Bla- 
ževci, Lukinci i Pečkovci. Za Drugovce znamo, da su pred 
turski odlazak bili razmjerno veliko selo. U novom uređi- 
vanju naselja poslije Turaka, u onome raseljivanju, sase- 
ljivanju i naseljivanju, koja su bila posljedica sasvim no- 

vih prilika, raseljeno je i tih pet sela. Kostenci su prešli u 
bliža mjesta, osobito u Tovarnik, Ilaču i Lovas, Drugovci, 
Blaževci, Lukinci i Pečkovčani nešto u Nimce, Komletince 
i Otok, a neke su porodice iz tih sela osnovale Novo Selo, 
koje je i nastalo na starom njihovu području. Velike po- 
rodice Lukinaca u Otoku i Blaževaca u Gradištu nose i 
danas svoja toponomastična prezimena po selima, iz kojih 
su porijeklom. Jedna od ulica u Komletincima i groblje 
toga sela zovu se i sada »Blaževci« po tom starom selu. 
LIT.: Csánki, Magyarország tórténelmi foldrajza a Hunyadiak kora- 
ban Valkóvármegye, Budimpešta 1894; Monumenta vaticana Hungariae, 


Ll; Jos. Brüsztle, Recensio unversi cleri Dioecesis guingueeclesiensis, 
Pečuh 1876, L—IV. S. 


BENEVENTANA. Do propasti rimskoga carstva pozna- 
jemo više vrsta latinskoga pisma: kapitalu, stariju rimsku 
kurzivu, uncijalu, mlađu rimsku kurzivu, poluuncijalu (i 
polukurzivu). Iza toga, u srednjem vijeku, nastaju u Italiji, 
Francuskoj, Španjolskoj, Engleskoj i Irskoj nove vrste la- 
tinskoga pisma, koje se obično zovu nacionalna pisma, ali 
to nisu nacionalna pisma kao što su gotsko biskupa Ulfile 
i glagoljica našega Ćirila, jer ta t. zv. nacionalna pisma nisu 
nastala za pisanje na narodnim jezicima, već za latinski 
jezik srednjeg vijeka. Iz mlađega rimskog kurzivnog pisma 
preko minuskule razvija se i t. zv. langobardsko pismo, 
koje se upotrebljavalo i u krajevima, gdje Langobardi nisu 
nikada vladali. Istoga je podrijetla i beneventana, koja se 
razvija u pisarskim školama južne Italije i cvate u lango- 
bardskom Beneventu, u benediktinskim samostanima Monte 
Cassino, La Cava it. d. 


Od svih t. zv. nacionalnih pisama najdulje Zivi beneven- 
tana (od 8. st. do konca 13. st.), koja je iz Monte Cassina 
prešla i u Dalmatinsku Hrvatsku, i to najprije u benedik- 
tinske samostane, a onda i u kancelariju hrvatskih vladara, 
koji su osnovali benediktinske samostane (Trpimir 852, He- 
lena regina Chrobatorum, Krešimir, Zvonimir). Mnogobroj- 
ni su samostani, gdje se i glagoljalo, duž čitave obale i po 
otocima, od Krka, Osora i Suska do Kotora. 

»Beneventana je preuzela kurzivne elemente, a onda ih 
kaligrafirala, dok ih je karolina izlučila iz svoje kaligra- 
fije. U tom je bitna razlika između karoline i beneventa- 
ne« (V. Novak). 

BENGALIJA 


Postoje dva varijeteta beneventane: uglat i okrugao. Kod 
nas Hrvata ima više spomenika okrugle negoli uglate be- 
neventane valjda i zato, što kod nas poslije prestanka fra- 
načke supremacije (koncem 9. st.) nije bilo razloga, da se 
kao u Italiji, prema karolini, jače istakne kontrast lomljenja 
slova. Uglata beneventana je zaustavila prodiranje karoline, 
a ta uglatost (s dvaput prelomljenim crtama i mnogobroj- 
nim ligaturama) bit će utjecala i na glagoljicu, koja od 
poluoble postaje uglatom (hrvatska glagoljica). 

LIT.: V. Novak, Scriptura beneventana s osobitim obzirom na tip 
dalmatinske beneventane, Zagreb 1920; G. A. Loew, The beneventan 
script, a history of the south italian minuscule, Oxford 1914; K. Brandi, 


Drei Abhandlungen zur Einführung in die Geschichte der Schrift, Göt- 
tingen 1912; J. Nagy, Nacrt latinske paleografije, Zagreb 1925. М, T. 


BENEVENTO, 1. glavni grad pokrajine istog imena na 
rubu Kampanije pod Apeninom. Leži na utoku Sabata u 
Calore, koji je pritok Volturna. Trajna je važnost grada, 
što ovuda ide promet iz Rima preko Apenina u Brindisi. 
Prastaro mu ime Maleventum promijeniše Rimljani u Be- 
neventum poslije pobjede nad epirskim kraljem Pirom 
275 pr. Kr. Nakon pustošenja Gota (do danas ostatci amfi- 
teatra i kupališta te Trajanov slavoluk) oporavio se i pro- 
cvao je 571—774 pod Langobardima, kojima su Hrvati iz 
Dalmacije 641 kod opsjedanja Siponta ubili vojvodu Ajona. 
Ovdje je pobjeda francuske konjice nad sicilskim kraljem 
Manfredom 1266 osigurala premoć Karla Anžuvinca u juž- 
noj Italiji, ali sam B. je već od pol. 11. st. pripadao papin- 
skoj državi, samo je u Napoleonovo vrijeme bio sjedište 
Talleyrandove kneževine. Iz srednjega vijeka potječe lijepa 
stolna crkva sv. Sofije u romanskom slogu, od Langobarda 
kaštel, a moderna je građevina kameni most preko Calore. 

2. Pokrajina B. prostire se nizinom po Kampaniji i gorjem 
po Apeninu zapremajući površinu od 2.586 km?, na kojima 
stanuje 350.000 stan. Naselja su rijetka (135 ljudi na km"), 
žive od zemlje (žitarice i kukuruz, vino, ulje i duhan), u 
prosvjeti zaostala (polovica nepismenih), osobito u plani- 
nama, gdje se izdižu vrhovi Taburno 1393, Mutria 1822 i 
Miletto 2050 m nad morem. N.Ž. 

BENEVRECI, breveneci, breneveci, vrsta uskih seljačkih 
hlača, krojenih od domaćega ili kupovnoga sukna (čohe), 
što priliježu uz noge. B. su u različnim krajevima različno 
sprijeda ukrašeni aplikacijama (gajtanima, trakovima). Pod 
tim i sličnim imenima poznati su kojegdje, kao u Istri, Lici, 
Makedoniji, Bugarskoj i Grčkoj. Ime je grčkoga izvora od 
(4)navoBodxor »gornje hlače«. M. Сі. 


BENEVENTANA — BENGALIJA 


J sa. 
B 5. uz T 


BENFEY, Theodor, Ж Norten kod Gottingena 1809, 
T Göttingen 1881, njemački indolog, koji je s klasičkih i 
semitskih studija prešao, kao autodidakt, na sanskrt. G. 1848 
prevodi, komentira i priređuje rječnik za Samavedu. Ovo 
se smatra njegovim najvažnijim djelom. Rječnik je uopće 
prvi za vedu. G. 1859 objavljuje zbirku sanskrtskih novela 
Pančatantra. U uvodu daje povijest ove glasovite zbirke, 
ustanovljuje joj prvobitni oblik i evropske i orijentalne 
utjecaje, koje je izvršila. G. 1864 daje početak prijevoda 
Rgvede, a 1866 prvi sanskrtsko-njemački rječnik. Pro: 

BENGALIJA, največa i najnapučenija pokrajina Britan- 
ske Indije sa 214.770 km? i 51,087.338 stan., dakle 238 stan. 
na ] km?. Nekad je bio Bengalski morski zaton veči, sada 
je dijelom nasut naplavama rijeka Gangesa i Brahmaputre. 
Gornja B. je ravno nizozemlje na S od delte velikih rijeka, 
ali leži 20 m nad rijekama, pa ne dolazi pod vodu, nego se 
umjetno natapaju rižina i pamučna polja. Donja B. zaprema 
silnu deltu navedenih rijeka, koja je pola godine pod vodom, 
isprekrižana množinom struga, puna mulja, a ipak je to je- 
dan od najgušče naseljenih krajeva na Zemlji. Tu se teren 
na istoku i zapadu nešto diže, pa nosi ime Sunderbunds, 
a pun je gustoga povodnoga grmlja (džungla). Od polovine 
ožujka do konca listopada padaju jake kiše (preko 2000 
mm), a srednja je temperatura 28% C; zimi, kad prevladaju 
suhi monsuni, i kopno je hladnije i suho. Poznati su indij- 
ski cikloni, koji uništavaju stoku, prirod i ljude; 1864 g. 
propalo je 48.000 ljudi, 1876 g. 100.000, 1919 g. 3000 ljudi 
i 40.000 komada stoke. Velike površine stradavaju od 
silnih valova i morskih poplava. Stanovnici su Bengali, ra- 
zlični od azijskih došljaka, dravidsko-mongolski mješanci, 
ima ih 45,000.000, govore svojim bengalskim jezikom, 53.59/o 
su muslimani, a 43.7% su Hindu, 73% bavi se ratarstvom. 
Zato ima B. razmjerno manje gradova nego ostala Indija; 
60% svega tla je obrađeno, a najviše se proizvodi riža 
i pamuk. Pamuk se isprede u velikim predionama u Kalkuti, 
pa se odavde izvozi juta u golemoj vrijednosti od 4,7 mi- 
lijarda Kn. Osim riže i pamuka ima ondje uljnoga bilja, 
pšenice, sladorne trske, opija, a znamenito je Sundri-drvo 
(Heritiera litoralis) za gradnju brodova. Vel. Britanija po- 
čela je trgovati u B. 1634, a 1765 odstupi ju Veliki Mogul 
Ist. indijskoj kompaniji. Zbog obilja vlage i kiše ovo je 
najnezdraviji kraj u Indiji. Ovdje vlada kolera i groznica. 

LIT.: C. Stewart, The History of Bengal, London 1813; A. Geddes, 


Au Pays de Tagore, La civilisation rurale du Bengale occidental, Pariz 
1928. М. š 


Povijest. G. 1197—1202 bila je B. pod vlašéu Muhamed- 
Ghora, sultana od Ghazne, osnivača afganskoga kraljevstva 
u sjevernoj Indiji. Početkom 14. st. nastaju u Indiji neredi, 
pa se B. proglasi 1338 nezavisnom, mijenjajući često vla- 
dare, koji bijahu većinom turskog ili afganskog podrijetla. 
Tako je bilo sve do 1576, kada je Akbar, obnovitelj mon- 
golske vlasti u Indiji, konačno priključi svojoj državi. U 
doba mongolskog vladanja upravljali su Bengalijom navabi, 
koji su vrlo slabo marili za centralnu vladu. G. 1765 po- 
stala je B. posjed engleskih trgovačkih kompanija, a 1858 
prešla je sostalom Indijom u posjed engleske krune. J. G-c. 

Bengali ili bengalski jezik ide zajedno s jezicima oriya 
na jugu, assami na sjeveru i bihari na istoku u istočnu 
indoarijsku grupu jezika, u koju ide i opće poznati sanskrt. 
Govori ga u gusto naseljenoj provinciji Bengaliji 45 mili- 
juna duša oko rijeka Gangesa i Brahmaputre. Središte mu 
je Kalkuta na Gangesu. Sva ova četiri jezika imaju vrlo 
staru književnost, od kojih je bengalska najbogatija i naj- 
ljepša. Ima i svoje vlastito pismo t. zv. (deva)nagari iz 
11. st. Rječnik ovoga jezika pun je riječi iz sanskrta. Ovim 
jezikom piše Rabindranath Tagore. 

LIT.: J. Vendryčs u zborniku A. Meillet i M. Cohen, Les langues du 
monde, Pariz 1924. P.S. 

Bengalska knjiZevnost pisana je jezikom, kojim se govori 
u pokrajini Istoóne Indije na delti Gangesa i oko nje. 
(Jezik se upravo zove Bangga-Bhaša, a riječ Bengal engle- 
ski je oblik.) Najstariji je bengalski pjesnik Ćandi Das, 
oko 1400 pr. Kr. Jezik mu se mnogo ne razlikuje od dana- 
šnjeg bengalskog. Osnovao je pjesničku školu, u kojoj su 
se stvarale himne u čast Krišne. U 15. st. preveo je Kaši 
Ram Mahabharat (u sanskrtu Mahabharata), a Krttibas 
(Kirtivas) Ojha Ramajan (u sanskrtu Ramajana). U 16. st. 
izazvao je veliki vjerski reformator Šri Ćaitanja (Chaita- 
nya) procvat poezije s obzirom na to, da je unio nove 
predmete pjevanja, ali se samo pjesništvo prilično izrodilo 
u maniru. U 17. st. najglasovitiji je pjesnik Mukunda Ram 
sa svoja dva pjesnička djela Candi (Chandi) i Šrimanta 

Saudagar. Bharat Candra Ray sa svojim vrlo umjetno slo- 
Zenim poemom Bidya Sundar (18. st.) posljednji je stariji 
bengalski pisac. G. 1799 osnovali su engleski misionari 
Carey, Marsham i Ward prvu bengalsku tiskaru i udarili 
temelj knjiZevnom preporodu Bengalije. Pritom je znatna 
udjela imao i engleski kolegij u Fort Williamu, koji je 
oZivio studij sanskrta. Bengalski jezik popunjen je tako i 
obogaćen mnogim izrazima iz sanskrta, premda se u no- 
vije vrijeme osjeća nastojanje, da se književni jezik vrati 
što više jednostavnom pučkom govoru (u vezi s indijskim 
nacionalnim pokretom). Radž Ram Mohan Ray (1774— 
1873), zapadnjački obrazovan, poznavalac mnogih evrop- 
skih jezika i naročito vjersko-filozofske književnosti, unio 


An 


NA OBALI BRAHMAPUTRE 
(Orbis terrarum) 


je moderni duh kriticizma i vjerskih sumnja u bengalsku 
književnost. Preveo je na bengalski Upanisad i Vedant, a 
1816 izdao Vedantasar (Jezgru Veda), te je s vremenom 
postao i osnivač sekte Bram Samád, a kao pisac odlikovao 
se sjajnim stilom i finom pjesničkom prozom. Pjesme su 
mu postale popularne kao pučke popijevke. Kako je u In- 
diji uopće teško razlučiti vjersko-filozofsku književnost od 
pjesništva, odnosno književnosti u užem smislu, to se ovdje 
ne mogu navesti svi takvi pisci. Dovoljno je spomenuti u 
19. st. satiričku tragediju, kojom se bave Išvar Ćandra 
(Ishwar Chandra) Gupta i Dinabandhu Gupta, a najveći 
je epski pjesnik 19. st. Madhusudan Datta (1824—1873), 
koji se pokrstio i dobio ime Mihajlo. Glavno mu je djelo 
Maghnadhbadh Kavya, koje je kao neki samostalni ogra- 
nak Ramajane. Usto je pisao i drame. Svjetsku su slavu 
postigla dva pisca: Bankim Ćandra Ćattopadhyaja Ćatterdži 
Chatterdji, 1838—1914) i Tagore Rabindranath. Bankim 
‘апага pisac je historijskih romana pod utjecajem Wal- 
tera Scotta, kojima je znatno podigao indijski nacionali- 
zam. U romanu Anandamath iznio je svoju pjesmu Bande 
Mataram (Obožavam te, majko), koja je postala indijskom 
nacionalnom himnom. Tagore Rabindranath (v.) pripada 
među najveće svjetske pjesnike svoga vremena. 

LIT.: Dinesh Chandra Sen, History of the Bengali Language and Lite- 
rature, 1911; S. Chatterji, The Origin and Development of Bengali Lan- 
guage, 1926; Hiranmoy Ghoshal, Moderna bengalska književnost do god. 
1894, Hrvatska Revija, XL, Zagreb 1938; Radž Behari Mathur, Bengalska 
književnost, Savremenik, XXVIII., Zagreb 1940. Lj. M. 


BENGALSKA VATRA — Pirotehnika. 

BENGALSKI ZATON, sjeverni dio Indijskoga oceana 
između Brit. Indije i Burme. Izobata od 2500 m ide uz 
obalu Koromandel na zapadu, a onda skreće па /, ali 
se vraća na J pored Andamana i Nikobara, koji su uto- 
nuli nastavak Arakan-obale u Stražnjoj Indiji. Na ušću 
Gangesa i Brahmaputre ta je izobata daleko potisnuta na 
jug, jer talozi tih rijeka proširuju deltu u more. Jednako je 
pomiče rijeka Irrawaddy na Arakan-obali. Na Koromandel- 
skoj obali nema luke do Madrasa, a i ta je umjetno stvorena, 
dok su na Arakanu luke Akyab, Moulmein i Rangoon. M. Š. 

BENGER, Nikola, Ж Križevci 1695, + Lepoglava 1766, 
pavlin i hrvatski historičar. Početne i gimnazijske nauke 
učio je u Križevcima, gdje je 1665 hrvatski protonotar 
Ivan Zakmardi zasnovao pavlinsku gimnaziju, a općina 
grada Križevaca 1675 doznačila potporu, da se uče studia 
humaniora. 

B. se zarana posvećuje redovničkom životu. Već 1713 
uči u Lepoglavi filozofiju, a zatim i teologiju. Pavlinski je 
samostan u Lepoglavi već prije 1674 dobio pravo, da svoje 
pitomce promiče na čast doktora filozofije i teologije, pa 
je tako i B., valjda 6. II. 1721, promaknut na čast doktora 
bogoslovlja. Već iste godine bio je profesor filozofije u 
Lepoglavi. Od 1727 do 1732 bio je profesor teologije, a 
zatim se bavio znanstvenim radom. G. 1739 postao je gene- 
ralnim definitorom, pa je kao takav dovršio svoje glavno 
povjesničko djelo: povijest pavlinskoga reda, koja je 1743 
izišla štampom u Požunu. Možda su ga baš poradi toga 
njegova djela 1743 izabrali za provincijala hrvatske pavlin- 
ske provincije. Tu je službu vršio do 1746. Kasnije je opet 
bio biran za razdoblje od 1752 do 1755, pa od 1758 do 1764. 
Zatim se povukao i živio do svoje smrti u Lepoglavi. 

Punih četrdeset godina bavio se B. znanstvenim radom. 
Koliko je poznato, mapisao je na latinskom jeziku 16 djela, 
većinom historijskoga sadržaja. Tri su od njih štampana, 
dok su druga ostala u rukopisu. 

Najstarije mu je djelo štampano 1730, a nosi natpis: Re- 
gina Martyrum innumeris gratiis corusca Dei Mater Dolo- 
rosa Maria. Crisiensis Urbis Urbs refugii, afflictorum locus 
molitava u čast Majke Božje nalazi i opširan opis čudesa, 
što su se dogodila po zagovoru Majke Božje Koruške, koja 
ima crkvicu u neposrednoj blizini Križevaca. Njih je Ben- 
ger pobilježio prema bilješkama križevačkoga župnika i 
kuratora crkve u Koruškoj, Lovre Starčića. 

Glavno mu je djelo opsežna povijest pavlinskoga reda. 
Već 1663 izdao je Andrija Eggerer u Beču ljetopis pavlin- 
skoga reda pod natpisom: Fragmen panis corvi protoere- 
mitici seu reliquiae eremi-coenobiticorum ordinis fratrum 
eremitarum sancti Pauli primi eremitae. U tom je djelu 
bila prikazana povijest pavlinskoga reda do 1663. Rad na 
daljoj povijesti povjeren je redom  Dioniziju Chelstov- 
skomu, pa Konstantinu Pavlovskom i konačno Nikoli Ben- 
geru, koji je napisao nastavak toga ljetopisa za godine 
1663—1727 i kao drugi svezak pavlinskih anala štampao 
1743 u Požunu pod natpisom: Annalium eremi-coenobiti- 
corum ordinis fratrum eremitarum s. Pauli primi eremitae, 
volumen secundum, duos in libros partitum..., str. XVIII 
+ 602 + XXIX. Kasnije je napisao još i treći svezak za 
g. 1727—1739, ali je to ostalo u rukopisu. 

Kako je za taj rad morao proučiti svu građu o samosta- 
nima svoga reda, nije mu bilo teško u posebnim monogra- 
fijama obraditi pavlinske samostane uopće, a lepoglavski 
napose. Obje su monografije ostale u rukopisima, koji se 
čuvaju u Hrvatskoj akademiji, odnosno u Metropolitanskoj 
knjižnici zagrebačkoj. Prvoj je natpis: Chronotaxis mona- 
steriorum ordinis fratrum eremitarum s. Pauli primi ere- 
mitae, a drugoj: Synopsis historico-chronologica monasterii 
Lepoglavensis ordinis s. Pauli I. eremitae provinciae Croato- 
Slavonicae. 

Od ostalih njegovih rukopisnih djela spominjemo popis 
pisaca iz pavlinskoga reda uz navod njihovih djela. Taj 
popis ima natpis: Catalogus authorum ex religiosis ordinis 
s. Pauli 1. eremitae, collectus per p. f. Nicolaum Benger, 
Croatam Crisiensem eiusdem ordinis. To je djelo mala 
riznica za proučavanje rada hrvatskih pavlina. Bengerove 
je bilješke dopunio neki redovnik i u spis uvrstio i samoga 
Bengera zajedno s popisom njegovih radnja, od kojih na- 
vodi njih jedanaest. 

U Metropolitanskoj knjižnici nalazi se i rukopis njegova 
djela Memoriale necrologicum, dok akademija čuva jedan 
njegov rukopis, koji se tiče političke povijesti Hrvatske i 
Slavonije. U svemu ima 18 sitno pisanih stranica s nat- 
pisom: Historica epitomes de regno et natione lllyrica, spe- 
ciatim de slavonico-croatia... 

LIT.: V. Klaić, Nikola Benger, povjesnicar hrvatski, Hrvatska 1906, 


br. 107. i 108.; A. Cuvaj, Građa za povijest školstva kraljevina Hrvat- 
ske i Slavonije, knj. 1., Zagreb 1907. Z.D. 


BENGHASI (Bengasi), glavni grad talijanske kolonije 
Kirenaike, njezina glavna luka i početna stanica karavan- 
skoga puta u Audžilu. Osnovali su ga Grci oko 500 pr. Kr. i 
nazvali Euhesperides, a za Ptolemejevića prozvan je Bere- 
nike. Važno trgovište, premda mu je luka plitka i izložena 
olujama. Ima parobrodarske veze s Italijom, Tripolisom i 
Aleksandrijom te željezničke pruge u El Abiar i Barku. 
Broji 32.000 stan.: 20.000 Berbera, 8000 Talijana, 3000 Žido- 
va i t. d. Industrija ulja, zemljane robe i soli. Izvozi stoku 
i žito, vunu i spužve. Sjedište je civilnoga guvernera i voj- 
noga zapovjednika. A. M. S. 

BENGHASI, Luka 


BENGUELSKA STRUJA teče od juga Afrike uz njezinu 
jugozapadnu obalu, ulazi u južnu ekvatorsku struju i čini 
istočni dio prstena struja u južnom Atlantiku. U njoj je ve- 
ćim dijelom voda istočne struje, koja teče oko Zemlje u 
južnim širinama. Kako dolazi iz viših širina u niže, voda 
joj je hladna, a to utječe povoljno na život riba uz jugo- 
zapadnu afričku obalu, ali djeluje nepovoljno na klimu te 
obale (oskudica vlage). BER. 

BENIC, 1. fra Bono, * Čatići (kod Visokog u Bosni) po- 
četkom 18. st, T 27. III. 1785, pisac. Bio je provincijal 
1765—1768 i 1774—1777; ponuđenu čast 1766 libristranskog 
biskupa i apostolskog vikara u Bosni odbio je radi slaba 
zdravlja i odmakle dobi. Izdao je povijesnu polemičnu 
brošuru Cum auctor Epitomae... o osnutku bos. franje- 
vačke provincije. Njegov glavni rad je kronika franje- 
vačkog samostana u Sutjesci: Protocollum conventus Sut- 
tiscae. B. počinje pripovijedanje događaja od 3700 god. od 
stvorenja svijeta služeći se kronikom P. Vitezovića. Beni- 
ćevim djelom, koje ima vrijednih podataka iz povijesti 
samostana i Bosne uopće u 18. st. poslužili su se kao izvo- 
rom historiografi bos. franjevaca Batinić i Jelenić. Pro- 
brane dijelove iz kronike izdao je Jelenić u Glasniku Ze- 
maljskog muzeja, Sarajevo, od god. 1923—1926, pod na- 
slovom Ljetopis franjevačkog samostana u Kr. Sutjesci. 


Lit.: J. Jelenić, Biobibliografija franjevaca Bosne Srebreničke, Za- 
greb 1925. G.G 


2. Krešimir (pseud. Koranski), * Karlovac 28. IV. 1887, 
hrvatski glazbeni kritičar, učitelj glazbe i skladatelj. Poslije 
svršene klasične gimnazije u Karlovcu i apsolviranog pra- 
vnog fakulteta u Zagrebu, gdje je istovremeno polazio pri- 
vatnu glazbenu školu Kaiserovu, bio je upisan 1910—12 u 
bečkoj Akademie für Musik u. darstellende Kunst (kontra- 
punkt kod prof. Gridenera), a 1912—14 nastavio nauke 
(kompoziciju) u pariskom Conservatoire national de la mu- 
sique et de la déclamation kod Ch.-M. Widora. Kao na- 
stavnik glazbe za teoriju i povijest muzike imenovan je 
prvi put 1922 i u tom svojstvu djelovao na Hrvatskom gla- 
Zbenom zavodu dvije godine, a poslije toga kao nastavnik 
glazbe na gimnazijama u Beogradu, Sušaku, Kragujevcu i 
Dubrovniku, gdje je 1936 osnovao prvu privatnu glazbenu 
školu, koja i sada postoji. 

Kao pisac prikaza i studija u dnevnim listovima i revi- 
jama (Obzor, Jut. list, Novosti, Savremenik, Kritika) i kao 
urednik »Griča« (1915—20), pišući 1911—22 o Lisinskom, 
Zajcu, Vilharu, Vilku Novaku, Kuhaču i Bersi od domaćih, 
a o Glucku, Wagneru i Debussyu od stranih muzičara, B. 
traži od umjetnika, da crpe svoju snagu i nadahnuće na 
rodnoj grudi, ne fiksirajući u svojim djelima tek narodni 
folklor, nego da njegov »impresionističan pejzaž« bude 
daleko od fotografije, »pejzaž duše«. 

Još za vrijeme studija izradio je B. nekoliko orkestralnih 
kompozicija, no glavno mu je djelo Muzika pejzaža, koreo- 
grafski poem u 3 dijela za orkestar. (Beogradska filharmo- 
nija izvela je 1926 dva dijela: Ples čovjeka i Ples u brdima). 

LIT.: T. Prpić, Književni regionalizam kod Hrvata, izd. MH. Lj. W. 

BENIGAR, 1. Franjo, o. Aleksije, * 28. I. 1893, franje- 
vac, misionar, sin prof. Ivana B. Osnovnu školu i nižu 
gimnaziju polazio je u Zagrebu i Varaždinu, započeo bo- 
goslovske nauke u Zagrebu, a dovršio u Paderbornu (Nje- 
mačka). Odmah iza zaređenja 1915 bio je namješten u 
Varaždinu kao magister klerika. G. 1920 poslaše ga pogla- 
vari u Rim na studij istočnoga bogoslovlja. Uređivao je 
neko vrijeme dječji list Anđeo čuvar. G. 1929 otišao kao 
misionar u Kinu, gdje mu je povjerena služba odgojitelja 
tranjevačke mladeži i profesora na bogoslovskom učilištu 
u Hankovu. Vrlo su zanimljivi članci, što ih iz kineskih 

misija šalje Glasniku sv. Franje i drugim časopisima u 
domovini o životu i običajima Kitajaca. Z. 

2. Ivan (Janez), Ж Trnovo kod Ilirske Bistrice u Kranj- 
skoj 30. I. 1845, + Radeče kod Zidanog Mosta 24. XII. 
1920, srednjoškolski profesor matematike i fizike. Rodom 
Slovenac, učio je srednju školu u Hrvatskoj, sveučilište u 
Beču. Službovao je od 1872 u vinkovačkoj, od 1876 do 
umirovljenja 1914 u zagrebačkoj (gornjogradskoj) gimna- 
ziji. Bio je cijenjen i poznat kao savjestan pedagog. 

LIT.: Nadgrobni govor (J. Pasarić, Obzor br. 331 od 1920); Nekrolog 
(S. Hondl, Nastavni Vjesnik XXIX. godište); Slovenski biografski leksi- 
kon. St. H. 

3. Janko, * Zagreb 23. XII. 1883, amerikanist. Sin je prof. 
Ivana B. Pučku školu i gimnaziju svršio je u Zagrebu, a 
zatim se uputio na studij tehnike (gradevinarstvo) u Graz, 
gdje se osim toga bavio proučavanjem filologije, filozofije 
i medicine. Živo je sudjelovao u mnogim omladinskim na- 
cionalnim društvima. G. 1903 zaputi se, posve sam, pješke 
od Zagreba sve do Sofije i dalje do Varne. Na tom je 
putu sakupio bogatu građu o socijalnim, etnološkim, na- 
cionalnim, ekonomskim i biološkim prilikama. Nakon tog 
puta izdao je knjigu pod naslovom Bugarska slovnica (Za- 
greb 1904). Svoje nauke nastavio je u Pragu. U to vrijeme 
već dobro pozna bugarski jezik, pa češki, ruski, njemački, 
talijanski, francuski, engleski, a prilično i turski. 

Oduševljava se sve više za etički naturalizam Rousseaua. 
U želji za materijalnom i duševnom nezavisnošću nauči 
španjolski i 1908 odlazi iz Evrope u Argentinu. U Buenos 
Airesu radi najprije kao radnik kod jednoga Talijana. 
Kasnije provodi regulaciju rijeke Rio Colorado, ali ga, 
premda je taj zamašni i važni posao uspješno dovršio, 
vlasnik poduzeća prevari. Tu je došao u bliži dodir s In- 
dijancima, koji su onda u Argentini bili zaposleni samo 
kao težaci. Upoznavši indijanski jezik odlazi među njih. 
Bavi se različnim poslovima: lovom na konje, kultivacijom 
zemljišta-krčevine, stočarstvom i obrtima. Oženi se Indi- 
jankom iz plemena Araukanaca, te se među njima trajno 
naseli. Kako je svestrano obrazovan i k tomu etički pozi- 
tivna i jaka ličnost, brzo si pribavlja njihove simpatije te 
na njihov zahtjev bude imenovan mirovnim sucem (encar- 
gardo). Tu provodi težak život, bori se za svakidašnji kruh, 
ali ostvaruje konačno svoj ideal: život u prirodi, slobodan 
i nezavisan. 

Već 1914 ima gotovu araukansku gramatiku i španjolsko- 
araukanski rječnik. Sakuplja materijal etnološki, historij- 
ski, arheološki, crteže i t. d.; poduzima iskapanja ispod ru- 
ševina praindijanskih plemena. Daleko od kulturnog svi- 
jeta, 120 km udaljen od željezničke postaje, poznavajući 5 
indijanskih jezika, on piše naučne studije o indijanskim 
plemenima. »Indiskrecijom prijatelja« donosi 1923 list »La 
Nacion«, koji izlazi u Buenos Airesu, o njemu prvu noti- 
cu. Naučni krugovi Južne Amerike počeli su se zanimati 
za njegov rad i zovu ga u Buenos Aires. On to odbija, dok 
ga Akademija znanosti u Buenos Airesu bira za svog do- 
pisnog člana. Njegove naučne studije idu među najbolje te 
vrste. Učenjaci, kao J. Imbelloni, R. Lenz (prof. na sveuči- 
lištu u Santiago de Chile, čuven zbog svojih studija o in- 
dijanskim plemenima), a i meksički poslanik u Rio de Ja- 
neiru, general Ortiz Rubio, zovu ga u svoju sredinu. Ali 
Janko ostaje vjeran svom životnom smjeru: biti istinit, 
nezavisan, slobodan, pošten i skroman — i ostaje osamljen 
daleko od civilizacije, da bi što sigurnije koristio objekti- 
vnosti čovječanske kulture. Njegovo je mjesto kao uče- 
njaka utvrđeno u španjolskoj Americi već 1928, a sada ga 
broje u prve redove amerikanista. 

I danas živi sa svojom mnogobrojnom porodicom (12 
djece) među »svojim« Indijancima slobodno i dalje piše 
naučna djela, a bori se i za socijalnu pravicu nižih sta- 
leža, posebice ratara Argentine. 

BIBL.: Glavne su njegove studije ove: El problemo del hombre ame- 
ricano, Bahia Blanca 1928; El concepto del espacio entre los araucanos, 
čitava serija članaka, u kojima upozoruje na nedostatke i pogreške 
Levy-Briihlove teorije o duševnom životu primitivnih naroda, gdje na- 
glašuje, da je »opasno stvarati zaključke o duševnom životu primitivnih 
naroda, kad ih čovjek ne poznaje«; La autoridad del Padre Falkuer; El 
calvario de una tribu; Al magen de lecturas americanos: I los chino- 
japoneses en America; El concepto del tiempo entre los Araucanos. 
Piše i kritike. Tako kritizira naučne metode knjige J. Imbellonija La 
Esfinge Americana. Nadalje je napisao još mnoga druga djela, kao hi- 
stcriju pampaskih Indijanaca, o gospodarskim, društvenim i upravnim 
prilikama Patagonije i dr. Z.D. 

BENIGNUS, Georgius — Dragišić. 

BENIN, nekadašnji glavni grad nekadašnje crnačke drža- 
ve istoga imena na zapadu od delte rijeke Nigera, u bujnoj 

tropskoj vegetaciji s bojovnim stanovništvom, koje je još 
potpuno odano fetišizmu. Englezi osvojiše grad 1897 i do- 
brim ga dijelom razoriše, tako da ima sada oko 15.000 stan. 
Ovdje su otkriveni spomenici afričke kulture iz 16. i 17. st. 
Naplavljeno tlo je plodno i vrlo nezdravo (malarija). U 
Primorju su čitave šume uljnih palma. Sada se izvozi ulje, 
a prije je cvala trgovina robljem. Urođenici (Sudanski 
crnci) bijahu na glasu rezbari u drvu i slonovoj kosti, 
a značajne su i njihove kovinske izradbe, jer prikazuju ži- 
vot pređa. Obala je plodna rižom i šećernom trskom. 

LIT.: Ling-Roth, Great Benin, Halifax 1903; Luschan, Die Altertümer 
von Benin, Berlin 1919, A M.S; 

Za vrijeme portugalskoga kolonijalnog prodora prema 
jugu Afrike, početkom novoga vijeka, prvi je J. A. d'Aveiro 
(1485) posjetio B. i već pedeset godina kasnije izradili 
su Portugalci za sebe trgovački monopol s Beninom. B. je 
u 16. i 17. st. bio važan trgovački i prometni centar za- 
padne Afrike (robovi, slonova kost, mirodije). Od početka 
18. st. B. je pao potpuno u zaborav, dok nije prigodom 
jedne kaznene ekspedicije Engleza 1897 ponovno otkriven. 

Njegova je umjetnost napose važna za etnografiju. Na 
području B-a su, nakon ponovnog dolaska Evropljana, na- 
đene velike količine lijevanih brončanih plastika, za koje 
se kronološki moglo ustanoviti, da su one najbolje rađene 
u t. zv. veliko doba (1500—1691), i to na osobit način iu 
posebnom stilu. Plastike od slonove kosti su već otprije 

ile poznate; rađene su samo u dvorske i sakralne svrhe. 
Odlikuju se vanrednom ljepotom i preciznošću izradbe. 
Njihov stil je realistički, dakle suprotan apstraktnoj stili- 
zaciji afričke urodeničke umjetnosti. Radi toga se zaklju- 
čivalo, da su to umjetnine nastale pod evropskim (portu- 
galskim) utjecajem. Danas je ta teorija napuštena, iako 
se ne mogu negirati i neki vanjski utjecaji, koji su nastali 
poradi migracija na ovom nekada važnom trgovačkom 
sektoru zapadne Afrike, Ustanovljeni su osim evropskog 
utjecaji indijski, istočno-afrički, pa i islamski. Stilske oso- 
bine tih plastika izrasle su iz privredne strukture: trgo- 
vina, koja je baš u vrijeme procvata umjetnosti bila ži- 
votna podloga B-a. Propadanjem trgovine propada i benin- 
ska umjetnost. Medutim ni ta stilizacija, nastala iz novih 
životnih oblika, nije mogla prekriti osnovne elemente afri- 
čkoga umjetničkog izraza. Pokraj svih osobina beninska 
umjetnost je umjetnost Afrike. Prema današnjem shva- 
ćanju čini se, da je i lijevanje bronce več bilo poznato u 
Africi prije dolaska Evropljana, a koliko se ta vještina 
cijenila, svjedoči činjenica, da su ljevači (ine-nigun) bili u 
osobnoj pratnji beninskih kraljeva. Bronca, koja se upotre- 
bljavala, sastojala se od 70—90% bakra, 3—20% cinka i 
2—13% olova. 

LIT.: R. H. S. Bacon, Benin, the City of Blood, London 1897; F. von 
Luschan, Die Altertümer von Benin, Berlin 1919; B. Struck, Chronologie 
der Benin-Altertümer, Berlin 1923; C. Einstein, Afrikanische Plastik, 
Berlin; M. Kus-Nikolajev, Beninska plastika, Zagreb 1931. M. K. N. 

BENINCASA, Bartol, * vojvodina Modena 1745, t Milan 
1825. G. 1784 bio je u diplomatskoj misiji u Becu; boravio 
je u Engleskoj i u Parizu. Kad je buknula revolucija, sklo- 
nuo se u Milan i tu je suradivao u listu Giornale italiano. 
Kad je Napoleon 28. IV. 1806 imenovao Mleéanina Vin- 
cenca Dandola generalnim providurom u Dalmaciji, B. bi 
10. VI. 1806 imenovan odjelnim predstojnikom ili glavarom 
javne nastave u Zadru. 4. VIL. sastavi program za list 
Il Regio Dalmata, kojemu je bio urednik od 1806 do 
1809. Broj 35 od 4. IX. 1809 je posljednji broj, što ga je on 
uredio. Talijanske članke prevodili su za B-u i za hrvatsko 
izdanje lista Kraljski Dalmatin franjevac Andrija Kadčić, 
učitelj moralke u Zmajevićevu glagoljaškom sjemeništu u 
Zadru, dominikanac Budrović, odvjetnik Nikola Sandri i 
franjevac Paško Jukić. Kao urednik službenih novina vršio 
je i službu cenzora. Kad je 1810 bila uvedena cenzura za 
knjige u Ilirskim pokrajinama, B. je imenovan cenzorom i 
vrhovnim upraviteljem javnih knjižnica u Ljubljani, Pod- 
jedno je bio urednik lista Télégraphe Officiel za listopad i 
studeni 1810. 

LIT.: 5. Urlič, Bartuo Benincasa, urednik Kraljskog Dalmatina i Još 
dvije rijeci o B. Benincasi, uredniku Kraljskog Dalmatina, u Nastavnom 
Vjesniku knj. XXV. i XXVI. (1917—1918), pa Je li »Télégraphe Officiel 
des Provinces Шутіеппеѕ« izilazio na srpsko-hrvatskom jeziku, u Prilo- 
zima za knjiZevnost, jezik, istoriju i folklor, knj. I. (Beograd 1921): P; 
Karlić, Kraljski Dalmatin (1806—1810), Zadar 1912, pa Je li Benincasa bio 
urednik Kraljskog Dalmatina i Ponovno je li Benincasa bio urednik 
Kraljskog Dalmatina, u Nastavnom Vjesniku, knj. XXV. i XXVI. (1917 
do 1918); M. Kos, »Télégraphe Officiel« in njegove izdaje, u Glas. Muz. 
Društva za Slov., god. VIL—VIIL, Ljubljana 1926—27. J. N. 

BENIN, Brončana ploča s tri djevojke 


BENINI, Ferruccio, * Genova 1854, + 29. II. 1916, tali- 
janski glumac. Prvu važniju ulogu igra 1874 u Genovi. Su- 
sret s komediografom Giacintom Gallinom odlučio je o 
njegovoj umjetničkoj sudbini. U družini Giacintova brata 
Enrica radio na uskrsnuću glume u mletačkom narječju. 
Kasnije je osnovao vlastitu družinu i izveo mnogo Goldo- 
nijevih komada i gotovo sve Gallinove. D: T. 

BENINSKI ZALIV u sjev. zap. dijelu Guinejskoga za- 
tona, u koji utječe zapadni rukav Nigera, u engleskoj ko- 
loniji Nigeriji. Ravna obala ima mnogo oborina (200 cm). 
Prosječna godišnja toplina iznosi 26—28° C. Klima je vrlo 
nezdrava (malarija). Na obali rodi riža, šećerna trska, uljna 
palma i t. d. v AM: в. 

BENIOWSKI, Maurycy August, Ж 1746, t 1786, putnik i 
pustolov, leventa, pisac memoara, prevedenih na mnogo je- 
zika. Podrijetlom Madžar, starinom zacijelo Slovak, rođen 
u njitranskoj županiji kao sin pukovnika (a ne generala ni 
grofa, kako on sam tvrdi u svojim uspomenama). Kao po- 
ručnik je 1767 »emigrirao« iz domovine u poljski Spiš, gdje 
se oženio. U Poljskoj sudjeluje u domaćim nemirima, za- 
robljen od Rusa bude otpremljen na Kamčatku. Odanle po- 
bjegne sa 63 muškarca i 7 ženskih državnim brodom, stiže 
u Macao 1771. Tamo proda brod i s dvije trgovačke lađe 
stiže 1772 na obalu Francuske (Port Louis) s 37 muškaraca 
i 3 ženske (ostali su pomrli). Primljen u francusku službu 
kao pukovnik preporučivao je vladi, da se poduzme ekspe- 
dicija na Formozu, koju je on već tobože osvojio, no po- 
slan je bio na Madagaskar, da tamo osnuje koloniju. Na 
Madagaskaru nije postigao očekivanih rezultata i morao 
je 1776 napustiti taj otok. Služio je zatim vrlo kratko kao 
pukovnik Josipu IL, caru austrijskom. Uputio se u Ame- 
riku; ne postigavši uspjeha kod vojnih vlasti vraća se u 
Ugarsku, stavlja prijedloge o pomorskoj trgovini, živahno 
radi na Rijeci, no sve bez uspjeha. Vraća se u Francusku, 
nudi se bez uspjeha Washingtonu. Stiže na Madagaskar 
1785 s drugovima, da zavlada otokom. U sukobu s fran- 
cuskom posadom pogine. Njegovi memoari u 4 sveska, pi- 
sani francuski, nalaze se u British Museumu u Londonu. 
B-a su mnogi pisci uzimali za predmet svojih djela (Kotze- 
bue, Lujza Miilbach, Duval, Ferrard, Guadanyi, Slowacki, 
Sieroszewski, Nižniansky). O njemu postoji golema lite- 
ratura u mnogo jezika. J. B-é. 

BENIVIENI, Girolamo, * 1453, + 1542, ta- 
lijanski književnik iz Firence u službi Medi- 
cija. Najprije piše ljubavne sonete; kao slje- 
dbenik svoga učitelja Marsilija Ficina pristaša 
neoplatonske struje, a zatim se zanese za Sa- 
vonarolu i daje sama asketska djela. 


LIT.: C. Re, G. B. fiorentino, Città di Castello 
1906. M. D-ić. 


BENKA, Martin, * Kiripolec pri Malackách 
1880, slovački slikar. Kao četrnaestgodišnji dje- 
čak počeo je učiti slikarstvo u Moravskoj. 
Stručno se obrazovao u Beču i kasnije kod sli- 
kara Jaroslava Kalvode u Pragu. Taj ga je 
uveo u impresionističko slikanje. Poslije svjet- 
skog rata pod dubokim dojmom planinskih 
kraj^va Liptova i Orave mijenjao se njegov 


BENKOVAC, Tepurij iz zadužbine kneza Branimira u Šopotu 


(Foto V. Živić) 


nin, Muzej hrvatskih starina 


likovni izraz u dekorativni ekspresionizam veličanstvene 
koncepcije i jezgrovitog plošnog izraza. 

Slika većinom krajine iz Slovačke, koju je proputovao 
uzduž i poprijeko. Njegov elastičan crtež, sigurno svlada- 
vanje sadržaja i dekorativni kolorizam osvojili su mnoge 
slikare mlade slovačke generacije: J. Alexya, M. A. Ba- 
zovskog i K. Ondreičku. Ti polaze od novog B-ina gledanja 
slovačke prirode, ali svaki pojedini razvija likovne pro- 
bleme na svoj način. B. je dakle tematički i formalno po- 
stao osnivač osebujnog slovačkog slikarskog pravca. Ljeta 
je provodio u Slovačkoj tražeći motive; inače je do 
ostvarenja Slovačke republike (1939) boravio u Pragu, a 
potom se preselio u Turč. Sv. Martin. G. 1940 postao je 
upraviteljem Visoke slikarske i kiparske škole u Bratislavi. 
Slikao je i motive iz Hrvatskog Primorja, a s uspjehom je 
izlagao u Beču, Pragu, Varšavi, Parizu, Mlecima i New 
Yorku. Istakao se i kao okretan grafičar i ilustrator, oso- 
bito pučkih motiva. G. 1940 dobio prvu nagradu republike 
Slovačke za likovnu umjetnost. 

Od slika M. B-e treba spomenuti: Pozdrav ravnicama, Na 
proplancima, Sajam u Ružomberku (Gradska zbirka u Ru- 
žomberku), Pravci, Revúcke udovice, Na sijenu (slovačka 


narodna galerija u Turč. Sv. Martinu), Slovačke straže. 
LIT.: J. Cincík, Monografia, Martin Benka, izd. U nás, Bratislava 
1932; L. Mazáč, Slovenska literarna a umelecká pritomnost', Prag 1930; 

BENKENDORF, plemićka obitelj, koja se u 16. st. iselila 
iz Brandenburga u ME ske. Iz te obitelji poteklo je više 
ruskih političara i diplomata, medu kojima se ističu: 

1. Aleksandr Hristoforovič, grof, Ж 1783, + 1844, general 
konjaništva. Bio је pobočnik velikoga kneza Nikole, a kad 
je Nikola stupio na carsko prijestolje, bio je glavni njegov 
savjetnik. Ugušio je več 26. XII. 1825 ustanak dekabrista. 
Poslije je kao organizator oružništva i upravitelj tajne 
policije i špijunaže suzbijao ne samo revolucionarne po- 
krete medu samim Rusima, nego je uz to žestoko progonio 
i Poljake i ukrajinske grkokatolike. 

2. Aleksandr Konstantinovič, * 1849, + 1917, ruski di- 
plomat. Bio je najprije poklisar u Kopenhagenu, a od 1903 
sve do svoje smrti u Londonu, Radio je trajno na zbliža- 
vanju Rusije i Velike Britanije. 

BENKO BOT — Bank. 

BENKO GRADO, Artur, X Ogulin 6. VI. 1875, po ocu iz 
hrvatske vojničke obitelji baruna Benka Bojničkih, a po 
majci iz obitelji Draženoviča Požertvanskih. Svršio је 
gimnaziju u Zagrebu, pravne nauke u Beču i Parizu. Od 
1899 do 1919 bio je u upravnoj službi Bosne i Hercego- 
vine. Poslije se posvetio radu naših iseljenika i to ponaj- 
prije kao predstojnik državne iseljeničke službe u Zagrebu 
(1920—22), a zatim u iseljeničkoj službi Hrvatskog Ra- 
diše (1922—24). Kao urednik i pisac izdavao je Saopčenja 
o pitanjima seljenja (mjesečnik); Revue Trimestrielle des 





migrations yougoslaves (1927—31); Quarterly Review of 
Yugoslav Migrations (1929—31); Indeks, socijalna statistička 
— revija (tromjeseénik na hrv., 
franc., engl. i njem. jeziku od 
1929 dalje). U Jutarnjem Li- 
stu (1921—23) objavljivao je 
tjedne prikaze Nasi iseljenici. 
Golem mu je rad oko izdava- 
nja Migracione enciklopedije 
u 5 sv. Brojni su mu prilozi 
iz područja socijalne politike 
u Radničkoj zaštiti. Kao iz- 
danje Trg.-ind. komore u Za- 
grebu štampana mu je studija 
Radničke nadnice i zarade u 
industriji (1935). Napisao je 
više eseja, pripovijesti, feljto- 
na, humoreska, skica i aforiza- 
ma izašlih u različitim javnim 
glasilima i časopisima. Sura- 
duje i u mnogim stranim ба- 
sopisima. Od 1923—1932 vrši 
službu stalnog eksperta mini- 
starstva socijalne politike i Iseljeničkoga komesarijata u 
Zagrebu za sva iseljenička pitanja. Jedan dio njegovih po- 
znatijih političkih eseja izašao je u knjizi Političke kon- 
fesije, Zagreb 1923. ME 
BENKOVAC (u 16. st. Benkovič), trgovište u sjevernoj 
Dalmaciji, glavno mjesto Ravnih Kotara, leži na raskršču 
cesta Zadar-Knin, Obrovac-Biograd i Novigrad-Šibenik. Ima 
950 stan. Sijelo je kotarskog poglavarstva, kotarskog suda 
i poreznog ureda. U mjestu je razvijena živa trgovina i 
obrt, a u okolici ratarstvo i vinogradarstvo. B. je dobio 
ime po starom gradu, koji se iznad njega diže, a bio je 
feud begova Benkoviča iz Livna. Taj grad spominje 1620 
beglerbeg Ibrahim Begović u jednom svom izvještaju. Na 
J od B-a kod mjesta Šopota našao je don Mate Klarić za- 
dužbinu kneza Branimira, gdje se na teguriju prvi put na 
kamenu spominje hrvatsko ime u 9. st. Na JI kod sela 
Podgrađa nađene su ruševine rimskoga grada Asseria. 
BENKOVIĆ, 1. Ambrozije, * Ugljara, kotar Brčko 29. 
XI. 1890, svećenik i pisac. Nakon svršene gimnazije u Tra- 
vniku i bogoslovije u Sarajevu zaređen je za svećenika 1913. 
Služi kao vojni svećenik u svjetskom ratu, urednik je no- 
vina (»Hrvatski dnevnik« u Sarajevu), ravnatelj zadruge 
»Narodna prosvjeta« u Zagrebu i konačno od 1926 župnik 
u različnim mjestima Vrhbosanske nadbiskupije. Od đačkih 
dana suradnik je različnih časopisa i novina. Pokrenuo 
je kao župnik u Bežlji popularnu »Malu katoličku knjigu« 
(dosada 30 svezaka). K. D-ć. 
2. Federiko, Ж 1677, + Gorica (Gorizia) 8. VII. 1753, 
hrvatski barokni slikar. Zvali su ga i Frederichetti, Fedri- 

(Foto P. Fiorentini, MI, 

Mletci, Crkva sv. Sebastijana 

PRILOG BAKROTISKU 79a 


Gore lijevo: BIJEG U EGIPAT, Mletci, Museo Correr; Sore desno: STUDIJA, Beef. Accademia Carrara; 

ghetti, Federighetto ili Ferighetto Dalmatino, a u pismima i 
ispravama Bencovich Schiavon, Bencowick, Benkowitsch, 
Penkowitsch, Benconich, Bendonich. Danas još nije utvr- 
đeno, je li mu rodno mjesto Dubrovnik, Hvar, Omiš, Šibe- 
nik ili Benkovac kraj Zadra. Pored ovih gradova u Dalma- 
Ciji iznosi se na temelju jedne bilješke u katalogu galerije 
grofa Francesca Algarottija (1712—1764) hipoteza, da je B. 
rođen u Mlecima »od oca Dalmatinca«. Ali činjenice, da je 
Kukuljević 1854 u Omišu, u kući Jerolima Benkovića (»po- 
tomka Friderikova«) našao dva majstorova autoportreta, 
neke njegove crteže i ploče bakropisa, pa isprave važne za 
njegov život, i da se on sam na jednom svom crtežu pot- 
pisao »Bencovich Schiavon«, upućuju na to, da se on doista 
rodio u Dalmaciji. U nas je prvi upozorio na B. Ivan Ku- 
kuljević-Sakcinski u svom »Slovniku« 1858, dok je velika 
zasluga talijanskog povjesničara umjetnosti Rodolfa Pal- 
lucchinija, da je u najnovije vrijeme kritički objašnjena 
važna umjetnička ličnost majstorova. Najpouzdanije vije- 
sti o životu Benkovičevu daje francuski pisac i sabirač 
Jean Pierre Mariette (1694—1774), koji ga je i osobno po- 
znavao došavši 1717 u Beč, da ondje uredi grafičku zbirku 
Eugena Savojskoga, Mariette kaže, da ga je njegov rodak, 
glasoviti bečki dvorski pjevač Gaetano Benkovič (Orsino?) 
iz domovine poveo u Mletke, da ondje uči slikati. Možda 
je mladiču u Mlecima bio u prvo vrijeme od pomoči i 
Gianantonio Lazzari-Vukovič (1639—1713), sam slikar i 
prvi učitelj znamenite pastelistkinje Rosalbe Carriere (1675 
— 1757), kasnije dobre znanice Benkovičeve. Ovaj je prvi 
mletački boravak majstorov trajao veoma kratko, jer ga 
več 1695 rodak Gaetano šalje u Bolognu, u školu Carla 
Cignanija (1628—1719), učenika Francesca Albanija, koji je 
u ono vrijeme bio po svoj Evropi mnogo cijenjen, a po- 
sljednji je kasno-barokni predstavnik nekad glasovite bo- 
lonjske akademske škole, koja je medutim u drugoj polo- 
vici 17. st. postala u kompoziciji slobodnija, a u tipovima 
manje usiljena i umilnija. Čini se, da je i B. uz ostale 
mnogobrojne učenike bio s učiteljem u Forliju, gdje je 
Cignani od 1686 do 1702 slikao svoje najznatnije djelo, 
fresku Assunte u crkvi Madonna del Fuoco. U Forliju je 
u jednoj dvorani palače Orselli-Foschi sačuvano prvo po- 
znato djelo Benkovičevo, nažalost kasnije ugradenim zi- 
dom prepolovljena freska Junone na oblacima, na kojoj se 
dašto još očituju elementi stila učiteljeva, ali več i po 
koja vlastita crta. U Forliju su nastale još i dvije druge, 
danas izgubljene slike, jedna sv. Jeronim i jedna sv. Pe- 
legrin, Čini se, da se B. pod kraj svoga školovanja u Bo- 
logni i Forliju počeo več udaljivati od akademičkog smjera 
Cignanijeva i priklanjati novom kolorističkom i kompozi- 
cijskom načinu, kojega je predstavnik bio G. M. Crespi 
(1665—1747). Ova se promjena očituje u njegovoj slici 
Bogorodica sa svecima u župskoj crkvi u Bergantinu (po- 
krajina Rovigo), koja je možebiti nastala poslije njegova 
povratka u Mletke (1705/1706), gdje je, kako priča Mariet- 
te, postao učitelj Rosalbe Carriere, koja da je »izvela ne- 
koliko minijatura po njegovim crtežima« U Mlecima je 
B. ostao do 1716. Veoma je teško utvrditi, koje su slike na- 
stale za ovoga njegova drugog mletačkog boravka, kad je već 
znatno počeo na nj utjecati mladi G. B. Piazzetta (1683— 
1754). Nije isključeno, da je u ovo vrijeme naslikao slike 
za crkve Madonna del Piombo u Bologni, S. Caterina delle 
Orfane i S. Maria dei Servi u Milanu, koje su sve tri iz- 
gubljene, a od treće se sačuvao samo bakropis Gaetana 
Bianchija iz 1730. Stari katalozi i inventari spominju i neke 
slike u mletačkim privatnim zbirkama. To su: Sv. Jakov 
apostol (zbirka Vianelli u Chioggiji), Pastirica (zbirka 
Algarotti), dvije Sv. Mandaljene (zbirke Orsetti i Pesaro), 
Smrt sv. Mandaljene (zbirka Sano). Ali, kako se te slike 
nisu sačuvale, teško je reći, jesu li nastale u ovo vrijeme. 
G. 1716 polazi B. u Beč (»kamo ga je bez sumnje«, kaže 
Mariette, »pozvao njegov rođak Gaetano, koji je bio veliki 
sabirač slika«), gdje dolazi u tješnje veze s knezom-izbor- 
nikom Lotarom Franjom Schónbornom, nadbiskupom u 
Mainzu, znamenitim sabiračem starih i suvremenih slika, 
koji je već 1711 u svom dvoru u Pommersfeldenu kraj 
Bamberga počeo osnivati veliku galeriju slika, potpuno 
uređenu 1714. Za ovaj je dvor B., možda još u Mlecima, 
naslikao četiri slike, koje se spominju već u prvom katalo- 
gu galerije 1719. To su: Hagara i Izmael u pustinji, Abra- 
ham žrtvuje Izaka, Žrtva Ifigenije i Apolon odire Marsiju 
(posljednje su dvije bile stropne slike). Prva i treća nalaze 
se još i danas u Pommersfeldenu, drugu (danas u Stross- 


mayerovoj galeriji u Zagrebu) i četvrtu (izgubljenu) odni- 
jeli su Francuzi 1801, kad su bili zauzeli dvor. U ovim 
svojim dvjema pommersfeldskim »Žrtvama« stvorio je B. 
jedinstvena djela, izvanredno značajna za mletačko slikar- 
stvo onoga vremena, a još više za njega samog. U oba- 
dvjema je prijašnje još manirističke elemente bolonj- 
skog podrijetla nadjačala silna i poletna izražajna snaga 
i smjela mašta jedne nove umjetničke ličnosti. Obadvije 
su slike neki »tragični notturni«, u kojima iz dubokih sje- 
na iskrsavaju glavni likovi osvijetljeni žarkim pramenovi- 
ma svijetla. B. je u ovo vrijeme u stalnoj službi Schónbor- 
na, jer mu Fridrik Karlo Schónborn, biskup bamberški i 
wiirzburški, u ispravi, danoj u Beču 30. ҮШІ, 1733 (koju 
je prvi objelodanio Kukuljević), daje naslov »nostro pittore 
di corte ed famigliare«, hoteći time dati osobit znak što- 
vanja njemu, koji je »molti anni in nostro servizio in co- 
testa Augustissima metropoli« i naslikao u ovo vrijeme 
»bellissime opere si per noi come per altri principi e 
signori«, Od čitave ove zacijelo veoma obilne i zamašne 
djelatnosti majstorove sačuvalo se malo. Utvrđeno je, da 
je od 1725—1728 slikao za mletačku crkvu S. Sebastiano 
oltarsku sliku BI. Petar Gambacorti iz Pise, koja se još 
danas ondje nalazi, djelo, koje svojim smeđim i blijedo- 
žutim osnovnim kolorizmom sjeća na Crespija i ranog 
Piazzetta, dok se u stavovima i rukama likova osjeća sna- 
žna osjećajnost. Potkraj dvadesetih godina (do otprilike 
1730) nastale su još slijedeće slike: prekrasna Žrtva Po- 
liksene (Bruxelles, Musées Royaux), na kojoj se uz već 
sasvim klasicističke elemente javlja u sporednim likovima 
čudovita fantastika; oltarske slike Bogorodice sa sv. Pe- 
trom i Pavlom (Mleci, crkva S. Maria della Fava) i Mrtvom 
tijelu Kristovu klanjaju se sveci (crkva S. Giacomo, Vero- 
lanuova, Lombardija), Navještenje (Krakov, Wawel) i 
Krist pod teretom križa (Strossmayerova galerija u Zagre- 
bu). Ali je B., boraveći i radeći u to vrijeme često u Mle- 
cima, osjećao i sam, da mu se je teško takmičiti na polju, 
na kojemu su sad bili zauzeli prvo mjesto Piazzetta i Tie- 
polo (koji je posljednji u svojim mladim godinama primao 
znatne poticaje od njega). Značajne su u vezi s time rije- 
či, što ih je B. napisao u pismu upravljenu svojoj prijate- 
ljici Rosalbi Carrieri iz Beča 6. XII. 1733: »A' pittori ve- 
netiani l'auguro ogni onore, ancor ché s'ingegnano (benche 
mi sia um onore di tanta distanza) screditarmi con la ca- 
lunnia che le mie uniche opere in pubblico a S. Bastiano, 
ed alla Fava si levano per essere tropo indegne. Il mondo 
$ tropo iniquo...« U vremenu od 1734 do 1740 nastala 
su (slikana dijelom u Mlecima) ova djela: Bogorodica 
sa svecima (Berlin, Kaiser-Friedrich-Museum), koja se do 
nedavna pripisivala С. B. Piazzetti; Bogorodice sa sveci- 
ma u zbirkama P. Caster (Quinto Fiorentino), Fuller (Bo- 
ston, Mass.), Attems (Graz); Museo del Castello u Mi- 
lanu; Bezgrešno Začeće i Arkanđeo Mihajlo (za crkvu 
biskupske palače u Würzburgu, 1752 izbačene i nestale, na- 
domještene slikama istih motiva G. B. Tiepola), pa četiri 
slike za dvor u Wiirzburgu: Žrtva Jeftina, Sud Salamunov, 
Jakov i Rahela i Mojsije i Aron, od kojih su se do danas 
sačuvale samo prva i treća, obadvije veoma važne, jer 
označuju novu i značajnu točku u razvoju majstorove 
umjetnosti, važnu i za mletačko slikarstvo onog doba: na- 
puštanje dotadašnjeg efektnog »chiaroscura« i uvođenje 
jasne, zračne i svijetle atmosfere. Od 1740 do 1750 B. je 
malo zaposlen (barem nam od njegovih radova iz ovog 
razdoblja nije ništa sačuvano). G. 1751 dolazi u Wiirzburg 
G. B. Tiepolo, koji svojim ondašnjim djelima zasjenjuje 
sve, što je ondje prije njega bilo stvarano. Malo zaposlen 
(»peu occupć«), kaže Mariette, povukao se B. u Goricu, 
gdje je živio do svoje smrti. Od gotovo četrdesetgodišnje 
umjetničke djelatnosti majstorove sačuvao se prema tome 
razmjerno malen broj (ni datiranih ni signiranih) slika, pa 
je i teško na temelju njihovu dati posve pouzdanu sliku 
njegova razvoja. Još je teže svrstati u vremenski slijed 
njegove jednako malobrojne crteže, koji su često nejednaki 
i po svojoj kakvoći. Čini se, da su među njima najraniji 
(nastali svi prije 1720) oni s prikazom Bijega u Egipat u 
mletačkom Museo Civico Correr s potpisom »Bencovich 
Schiavon« (još nesigurni, odajući jasne crte bolonjskog 
akademizma 17. st.) i nekoliko muških aktova (Ljubljana, 
Beč), od kojih se onaj u Firenci (Biblioteca Marucelliana) 
već znatno odvaja od prijašnjih. Zanimljiv je po svojoj 
hitroj zabilježbi jednog slikovnog domišljaja crtež u be- 
čkoj Albertini Bogorodica se ukazuje sv. Franji (po Pal- 

lucchinijevu mišljenju nastao u posljednjoj fazi umjetni- 
kova razvoja). U istoj se zbirci nalazi i crtež Smrt jednoga 
redovnika, koji sjeća na А. Magnasca. Dalji su važniji 
crteži: Amorino sa psom (Firenca, Uffizi), pa izvanredni 
San Gaetano (sačuvan nažalost samo u bakropisu A. i J. 
Schmutzera), Dva sveca (Bergamo, Accademia Carrara) i 
Sv, Trojstvo sa svecima (Hamburg, zbirka Sack), koji se 
prije pripisivao Tiepolu. Od samog Benkovića sačuvao se 
jedino bakropis, koji prikazuje njegovu oltarsku sliku u 
mletačkoj crkvi S. Sebastiano, dašto u protivnom smislu 
i u detaljima nešto izmijenjenu. Majstorove su crteže 
rezali u bakar A. Zucchi (portret mletačkog pjesnika Apo- 
stola Zena), M. Pitteri (Sv. Franjo od Paule), C. Zucchi 
Portret Cristofora Guidiccionija, A. i J. Schmutzer Sv. 
Cecilija) i M. Pelli. U razvoju Benkovićeve umjetnosti mi- 
jenja: se, prema Pallucchiniju, njegov prvotni maniristički 
način, uvjetovan školovanjem kod Cignanija, doskora pod 
utjecajem novih nastojanja Crespija i Piazzette. Dotada- 
šnje plastično-linearne elemente nadomješta »chiaroscuro« 
(osvjetljivanje zasjenjenih dijelova jednog tijela odblje- 
skom, koji nastaje tako, da osvijetljena tijela odrazuju je- 
dan dio izravno primljenog svijetla). Ali dok Piazzetta taj 
»chiaroscuro« prestavlja, u skladu s mletačkom tradici- 
Jom, sve više u čistu slikovitost, poprima svijetlo u Benko- 
vića posve istaknuto značenje. Upravo njime postizava on 
svoje najjače dramatičke učinke, koji su u stvari neka 
sinteza »chiaroscura«, plastičnih vrednota i linearnih te- 
žnja. Poslije neko petnaest godina mijenja se i to, pa se 
javlja (možebiti pod utjecajem Tiepola) nastojanje oko 
difuznog (dakle jasnog, danjeg) osvjetljivanja. Boje, prije 
tmaste i guste, bivaju jasne i svijetle, sjene se po mogu- 
ćnosti izbjegavaju. Zasebni je »zvuk« izražajnog načina 
Benkovićeva isprva posve originalan, često smion i nasrtljiv, 
a smiruje se oko.1730. Tako on, rekli bismo, prati korak 
u korak razvoj mletačkog slikarstva za prvih desetljeća 
18. st., ali nije podoban, da sebi posvema prisvoji intimnu 
draž mletačkoga kolorizma, jer ga u tome sprečava njegov 
bolonjski odgoj. B. je važan i kao jedan od posrednika 
između mletačkog i austrijskog slikarstva u prvoj polovini 
18. st. Na najznatnijega austrijskoga slikara ovog vremena, 
F. A. Maulbertscha, nisu neka djela Benkovićeva ostala 
bez vidljiva utjecaja. 

LIT.: P. 7. Mariette, Abecedario et autres notes inédites, izdali u 
»Archives de l'Art Frangais« Ph. de Chennevières i A. de Montaiglon, 
Pariz 1851—1860; I. Kukuljević-Sakcinski, Slovnik umjetnikah jugosla- 
venskih, Zagreb 1858; A. Baudi di Vesme, Le peintre graveur italien, 
Milan 1906; L. Donati, Federico Bencovich detto »Ferigheto Dalmatino« 
— F. B. — Ancora di F. B. (Archivio storico per la Dalmazia, sv. V., 
VII. i ҮШ, Rim 1927—1930; R. Pallucchini, F. B. (Rivista d'Arte, III.), 
Firenca 1932; Isti, Contributo alla biografia di F. B. (Atti de Reale 
Istituto Veneto di scienze, lettere ed arti, sv. XCIIL, dio drugi), Mleci 
1933—34; Isti, Profilo di F. B. (La Critica d'arte I.), Firenca 1936; M. 
Goering, Unbekannte Werke von Е. B. (u istoj reviji П.), Firenca 1937; 
F. Wittgens, Un nuovo dipinto di F. В. (u istoj reviji III.), Firenca 1938; 


R. Pallucchini, Nuovo contributo al B. (u istoj reviji IIL), Firenca 
1938, A. Sch. 


3. Ivan, * Rečica kraj Karlovca 1887, T New York 
1918, hrvatski slikar. Nakon poloZenoga ispita zrelosti u 
karlovačkoj realnoj gimnaziji upisao se u zagrebačku višu 
školu za umjetnost i umjetnički obrt. Na polugodišnjim 
izložbama te škole (od koje je postala današnja Aka- 
demija likovnih umjetnosti) isticao se B. među svojim dru- 
govima kao majvrsniji Bio je učenik Csikosa, od kojega 
je naučio solidno crtati i stekao smisao za analiziranje boja 
i tonova. Njegove mladenačke kompozicije Agovanje i 
Rastanak Katarine Zrinske sa kćerkom Veronikom, što ih 
je kao učenik nabacio u skicama, odavale su njegov dar i 
za slobodno komponiranje. Od svoga učitelja primio je 
napose ljubav za pejzaže, pa je u tu svrhu proputovao 
Dalmaciju, odakle je donio uspjele akvarele i crteže. Od 
Krizmana je naučio tehniku drvoreza, što je i dokazao na 
izložbi, priređenoj o koncu šk. g. 1911, izloživši više drvo- 
reza i linoreza, na kojima je prikazao motive iz staroga 
Zagreba (Katedrala, Stari Dolac i Kamenita vrata). Svr- 
біубі s izvrsnim uspjehom školu dobio je na preporuku 
I. Kršnjavoga stipendij za dalje usavršavanje u Beču. U 
težnji, da se umjetnički još više usavrši, polazi iz Beča u 
Pariz. Svjetski rat onemogućio mu je dalji boravak u Pa- 
rizu, pa se uputio s porodicom u Ameriku. Prije svoga 
odlaska priredio je u Zagrebu u Ullrichovu salonu izložbu 
svojih radova, najvećim dijelom crteža. Nastanio se u 
Chicagu. Teške prilike, koje su za rata nastale i u Ame- 
rici, prisilile su ga, da se bavi izrađivanjem diploma. Na 
preporuku Nikole Tesle dobio je namještenje kao ilu- 
strator u uredništvu jednih velikih novina u Chicagu. Re- 

porterska služba nije ga mogla odalečiti od čiste umje- 
tnosti, pa je nalazio vremena i za slikanje veduta i pej- 
zaža iz samoga Chicaga i njegove okolice, pa s obala 
Atlantskoga oceana. Na svojim slikama i crtežima, što ih 
je izradio u Americi, potpisivao se ili punim imenom ili 
pseudonimom »Bankov«. Od njegovih radova, što ih je 
njegova pokojna žena spasila, nalazi se jedan dio u Slove- 
niji, a drugi u Zagrebu. Među prvima je studija Turo- 
poljka lukarica (ulje), pejzaži Samoborski vinogradi i Pan- 
tovčak, pa crteži Iz starog Zagreba. Među radovima, koji 
se čuvaju u Zagrebu, nalaze se ove uljene slike: Pogled 
na pristanište u Chicagu, Industrijski Chicago, Jesensko 
sanjarenje (Chicago), Pogled iz Anindola (Samobor), Crvene 
kadulje (motiv s Atlantske obale), Močvara (okolica Chi- 
caga), stariji njegov Autoportret i Portret supruge. Nje- 
gova umjetnička ostavština dokazuje, da je B. bio potpuno 
izgrađen umjetnik. A. J-k. 
BENKOVSKI, Georgi (Gavril Hltiov), * Koprivščica oko 
1841/44, + 1876. Neko je vrijeme bio u Maloj Aziji kao 
putujući krojač (abadžija). Pučku je školu svršio u svom 
selu. Kasnije je pošao među bugarske narodne buntovnike 
i postao glavom travanjskog ustanka protiv Turaka 1876. 
Vodio je ustaše srednjogorskog okružja, gdje je i poginuo. 
Odsječenu glavu donijeli su paši u Sofiju, gdje je bila 
izložena na jednoj zgradi konaka u današnjem Lom wem 


vrtu. ; D. 
BENLIĆ, fra Mato, * Banja Luka 1609, + Velika kod 
Pošege 30. I. 1674, Poéetne je nauke svršio u Bosni, a filo- 
zofiju i teologiju u Italiji. Dugo je Zupnikovao u Sarajevu. 
Bio je gvardijanom u Fojnici, provincijalnim vijećnikom 
i provincijalom 1650. Odlikovao se uzornim životom, teolo- 
škom spremom i govorničkim darom. 27. II. 1651 imenovan 
je beogradskim biskupom, a 30. X. iste g. apostolskim vi- 
karom u onom dijelu Ugarske, koji je bio pod turskom 
vlasti, te upraviteljem smederevske biskupije. Vršeći svoju 
pastirsku dužnost s mnogo revnosti, takta i razumijevanja, 
obišao je više puta povjerene mu krajeve. Mnogo je trpio 
od turskih progona, bio zatvaran i globljen. O svojim 
kanonskim pohodima poslao je u Rim tri službena izvje- 

štaja, u kojima se nalazi veoma vrijedna grada za pozna- 
vanje stanja katolika u južnoj Ugarskoj, sjevernoj Srbiji 
i Slavoniji u drugoj polovici 17. st. 

LIT.: Fermendžin, Acta Bosnae; Ljetopis fra Nikole Lašvanina; M. 
Premrou, Serie dei vescovi romano-cattolici di Beograd, Archivum 
Fran. Historicum 1925; J. Božitkovič, Kritički popis bosanskih vikara 
i provincijala, Beograd 1935, . M-č. 


.BENNDOREF, Otto, Ж Greiz 13. IX. 1838, + Beč 2. I. 1907, 
profesor arheologije i kasnije ravnatelj austrijskoga arheo- 
loškoga instituta u Beču. Učio je u Erlangenu i Bonnu 
teologiju i filozofiju, a kasnije se bavio isključivo arheolo- 
gijom. Od 1869 bio je profesorom u Zürichu, Münchenu, 
Pragu i Beču, gdje je predavao do 1897, a od 1898 upravljao 
je novo ustrojenim austrijskim arheološkim institutom. Uz 
to je bio stručni referent za umjetnička pitanja u ministar- 
stvu prosvjete. Kao profesor u Beču odgojio je dobar pod- 
mladak, Među njegovim učenicima nalazili su se i mnogi 
naši naučni radnici na polju arheologije: Bulić, Brunšmid, 
Jelić, Patsch i Hoffiller. Pitomci arheološko-epigrafičkoga 
seminara bečkoga sveučilišta pohađali su naše krajeve i 
objelodanjivali proučeni materijal u časopisu seminara, ko- 
jemu je Benndorf bio suurednik. Kao ravnatelj austrijskoga 
arheološkoga instituta imao je vrhovnu upravu državnih 
muzeja u Akvileji i Splitu te nadzor nad iskapanjima u So- 
linu i drugim mjestima Dalmacije. On je zagovarao poma- 
ganje tih radova u Dalmaciji, te je njegovim nastojanjem 
bila podignuta muzejska zgrada u Splitu. U ministarstvu 
prosvjete zagovarao je i pomaganje rada Hrvatskoga sta- 
rinarskoga društva u Kninu. U bečkoj Akademiji znanosti 
osnovana je na njegovu preporuku u balkanskoj komisiji 


arheološka sekcija, u kojoj je izdano više knjiga, koje 
rade o našim krajevima, tako na pr. Veithova o vojnama 
Oktavijanovim kod nas i Patschova o Lici u rimsko doba. 
U znatnoj je mjeri pomagao istraživanje arheoloških spo- 
menika u Bugarskoj i Rumunjskoj. Naučni rad njegov pro- 
teže se i dalje na istok, na otok Samotraku, na Malu Azi- 
ju, pa je njegovim nastojanjem došlo do sistematskih i 
uspješnih iskapanja u Efezu. B. je, uz naše domače stru- 
čnjake, bio u komisiji za organizaciju arheoloških studija 
na hrvatskom sveučilištu, a bio je i u komisiji za procjenu 
Nugentove zbirke starina, kada se ta kupovala za Hrvatski 
narodni muzej. MEL 

BENNER, braća blizanci, francuski slikari: 

1. Emmanuel, Ж Mülhausen u Elzasu 28. III. 1836, + Nan- 
tes 24. IX. 1896. Izlagao je od 1867 dalje u pariskom Salonu 
genre-slike, portrete i mrtve prirode. 

2. Jean, * Mülhausen u Elzasu 28. III. 1836, t 1906, javlja 
se u pariskom Salonu već od 1859. Slika isprva kao i nje- 
gov brat iste motive, ali se kasnije priklonio povijesnom 
slikarstvu i pejzažu. Poslije bratove smrti ostavio je Fran- 
cusku i živio na otoku Capriju, kojega je motive rado pri- 
kazivao na svojim kasnim slikama. 

LIT.: G. Geffroy u Thieme-Beckerovu ALBK, III., Leipzig 1909. A. Sch. 

BENNETT, Enoch Arnold, Ж 1807, + 1931, engleski pri- 
povjedač i novinar. U svojim najboljim romanima opisuje 
život srednjeg staleža u lončarskom industrijskom području 
grofovije Staffordshire (Anna of the Five Town). To su 
u prvom redu The Old Wives' Tale (1908) i trilogija o po- 
rodici Clayhanger (Clayhanger, 1910; Hilda  Lessways, 
1911; These Twain, 1916). U ovim romanima obrisi ruZne 

i prljave pozadine vješto su upleteni u živote lica, koja B. 
prikazuje ravnodušno i hladno, uživajući u iznošenju zna- 
čajnih pojedinosti, ali bez komentara i bez protesta. Od 
ostalih romana ističu se Riceyman Steps (1923), Imperial 
Palace (1930) i raniji The Grand Babylon Hotel (1902). Na 
hrvatski je preveden slabiji roman Sveta i profana ljubav 
(Sacred and profane love, 1905). Posljednjih godina života, 
pišući u dnevniku »The Evening Standard«, utjecao je В. 
na književni ukus širokih slojeva. С.Е, 
BENNETITTES, ili Cycadeoidea, fosilni biljni rod golo- 
sjemenjača (v.) iz mezozoika, po vanjštini vrlo sličan živim 
predstavnicima razreda Cycadinae; ujedinjuje u svojim ve- 
likim dvospolnim cvjetovima neke značajke kritosjemenja- 
ča sa značajkama golosjemenjača i paprati, zbog čega mu 
se u biljnoj sistematici pripisuje velika važnost s obzirom 
na razvoj kritosjemenjača. S. H-ć. 
BEN NEWIS, najviši vrh otoka Velike Britanije u Gram- 
pian gorju u Škotskoj, visok 1343 m. Na podnožju brda 
je opservatorij. Be: 
BENNI, 1. Karol, * Tomaszów Mazowiecki 1843, T Varša- 
va 1916, poljski javni radnik i liječnik. Od 1867 živio u 
Varšavi. Glavno mu je djelovanje socijalno-patriotsko 
(zgrada društva za promicanje lijepih umjetnosti — Towa- 
rzystwo Zachety Sztuk Pieknych, Mickiewiczev spomenik, 
društvo za podupiranje pučke industrije, muzej za obrt i 
poljodjelstvo). Njegov je salon bio za ruskog pritiska sva- 
koga petka sabiralište pouzdanih gradana. Tu su se rješa- 
vala najvažnija narodna pitanja uz sudjelovanje političara 
iz svih krajeva Poljske. Ti su »petki« potrajali 4l godinu 
— sve do 1914. J. B-č. 
2. Tytus, Ж Varšava 1877, + Varšava 1935, poljski gra- 
matičar. Bio je sveučilišni profesor (fonetika i anglistika) 
i predstojnik znanstvenog Fonetičkog instituta varšavskog 
sveučilišta. Nastavio je rad Baudouina de Courtenay i Ro- 
zwadowskoga na području opisne fonetike i sistematike 
poljskih glasova postavši prvim Poljakom, koji se sustavno 
bavio nesamo deskriptivnom, nego i eksperimentalnom i in- 
strumentalnom fonetikom. Potkraj života posvetio je neko- 
liko rasprava fonologiji, nastavljajući tako i na ovom po- 
dručju niti, što ih je zapreo njegov učitelj Baudouin de 
Courtenay. Glavna su mu znanstvena djela Opis fonetyczny 
jezyka polskiego (1915), Palatogramy polskie (1931) i O 
akcencie polskim (1914). Osim toga napisao je cio niz prak- 
tičnih radnja iz područja ortofonije, anglistike i primije- 
njene fonetike. J.H-m. 
BENNIGSEN, Levin August Theofil, grof, Ж Braun- 
schweig 10. II. 1745, + Hannover 3. XII. 1826, ruski ge- 
neral. Stupio je u rusku vojsku 1773, borio se protiv Turaka 
1774 i 1778. Osobito se je istakao u borbi u Litvi 1792 i 

1794. G. 1796 zauzeo je Derbentu. Bio je ljubimac Pavla I., 
ali i glavni urotnik protiv njega (1801). Postaje generalni 
guverner Litve 1804, a s ruskom vojskom ulazi 1806 u Pru- 
sku. Zapovijedao je u bitki kod Eylaua 17. VIII. 1807, kao 
i Friedlanda 14. VI. 1808, gdje je pobijeđen. Bori se kod 
Borodina 1812 i u bitki naroda kod Leipziga 1813, gdje je 
zapovijedao desnim savezničkim krilom. Opkolio je Tor- 
gau, Witenberg i Magdeburg, te je opsjedao Hamburg od 
prosinca 1813 do ožujka 1814. G. 1818 bio je glavni zapo- 
vjednik u Besarabiji. Istakao se i kao vojnik i kao poli- 
tičar. SP-C. 

BENOIS, 1. Aleksandr Nikolajevič, * Petrograd 4. V. 1870, 
T Pariz 1936, ruski slikar, scenograf i povjesničar umjetno- 
sti. Roditelji su mu bili Nikolaj B., arhitekt ruskog carskog 
dvora, i Ana Cavos, kći znamenitog talijanskog arhitekta. 
Učio je u Petrogradu pravo na sveučilištu i slikarstvo u 
akademiji lijepih umjetnosti. Sa Sergejem Djagilevom je 
osnovao društvo i umjetničku reviju Mir Iskusstva, koji 
su oko sebe skupili najznatnije ruske umjetnike za po- 
sljednjih trideset godina ruskoga carstva. U zajednici s 
Levom Bakstom ustanovio je modernu rusku scenografiju, 
naročito za glasoviti ruski balet Djagileva. Uprizorio je 
komedije Moličrea i Goldonija (koje je i sam režirao), pa 
čitav niz starijih i modernih ruskih opera i baleta, među 
njima najuspješnije Musorgskoga Borisa Godunova i Stra- 
vinskoga Petrušku i Soloveja. Kao slikar rado je uskrsivao 
slikovito 18. st. prikazujući kićene i prpošne motive iz 
Versaillesa Luja XIV. i Petrograda Katarine II. (gouache-i 
i akvareli Luj XIV., Kraljeva šetnja, Maske i drugi, nekad 
u Muzeju Aleksandra Ш. u Petrogradu). Ilustrirao «je iz- 
vanredno ukusno Puškinova djela. Bio je dug niz godina 
ravnatelj petrogradskog Ermitaža. Napisao je za ruski 
prijevod poznatog Mutherovog djela o slikarstvu 19. st. 
odjeljak Russkaja škola živopisi, pa monografije Carskoe 
selo i Hudožestvennyja sokrovica Rossii. 

LIT.: A. Schervachidze, A. B. (Le. Toison d'Or I), Petrograd 1906; 
I. Grabar, Istorija russkago iskusstva, I., Moskva 1909; A. E. Johnson, 


The Russian Ballet, London 1913; A. Schneider, Oprema opere, Zagreb 
1916; Enciklopedičeskij Slovar Granat, V., Moskva s. a. . Sch. 


2. Nikola, Ж Petrograd 2. V. 1901, sin B. Aleksandra, ru- 
ski slikar. Djeluje poslije rata kao scenograf Velike opere 
u Parizu, Scale u Milanu i Teatra Reale u Rimu za ruski 
operni repertoar (Musorgski, Rimski-Korsakov, Čajkovski, 
Borodin). Inscenirao Respighijev Plamen u Zagrebu. S.B. 

BENOIT, 1. Peter Leonard Leopold, * Harlebeke u Flan- 
driji 17. ҮШІ. 1834, + Antwerpen 8. III. 1901, belgijski skla- 
datelj, pokretač i pobornik nacionalne flamanske glazbe. 
Od 1851 do 1855 učio je u bruxelleskom konzervatoriju; 
duže je boravio u Njemačkoj i Parizu. Kao oduševljeni 
Flamanac osnuje u Antwerpenu posebnu flamansku gla- 
zbenu školu, kojoj je bio ravnateljem. Bio je i pravi član 
belgijske akademije. Njegov skladateljski rad je mnogo- 
stran: više flamanskih opera, 2 flamanska oratorija, Drama 
Christi za sola, zborove, orgulje, violoncelle, kontrabase i 
orkestar, više zbornih kantata na flamanske tekstove, mise, 





















































































































































ALEKSANDR BENOIS, Inscenacija baleta »Rossignol« 

BENOZZO GOZZOLI, 


Te Deum, klavirski koncert, koncert za flautu, flamanske 
popijevke, glazba za različne flamanske glume. Bavio se i 
glazbenom naukom, pa je svoja nacionalna nastojanja u 
glazbi obrazlagao u člancima i knjigama. B. 5. 
2. Pierre, * Alba 1886, pisac romana. U pjesmama Dia- 
dumene (1914), Les suppliantes (1920) evocirao je kroz 
legende teške časove duše. U romanima je znao vješto 
spojiti modernog čovjeka s junakom neke stare avanture. 
Roman Koenigsmark (1918) ima dva junaka, grofa Koenigs- 
marka i francuskog studenta iz svjetskog rata. U povijesti 
traži događaje, koji su prividno pustolovni, ali ih veže s da- 
našnjicom (La Chaussće des gćants, 1922, o irskoj revoluci- 
ji). B. je do svoje mladosti živio u Tunisu i Alžiru, pa je 
legende urođenika unio u svoj najpoznatiji roman Atlan- 
tide (1919). O mormonskoj sekti je napisao roman Le lac 
salć (1921). Palestina i Sirija daju mu građu za eksotične 
romane Chátelaine du Liban i Puits de Jacob. Roman Erro- 
mango (1929) je studija modernog života. B. je mnogo či- 
tan pisac. Ugodan je, dobrano humorističan, piše vanre- 


dnom jasnoćom. Od 1931 član je Francuske Akademije. 
LIT.: Lefčvre, Une heure avec P. Benoit, 1925. U Zagrebu su izašli 
Prijevodi B-ovih djela: Atlantida, pr. J. Sedmak, Z. B. 1921; Koenigs- 
mark, pr. A. Schneider, Z. B., 1921; Alberta, pr. Z. Terković, Z. B., 
1927; Ponoćno sunce, Z. B., 1931; Gospodarica Libanona, Obzor 1926; 
u Beogradu: Slano jezero, 1921; Istražna komisija, Krim. bibl. VI.; 
L'Atlantide, pr. Pr. Karalić; Pour Don Carlos, pr. Sv. кошой. ы 

t 


BENOIT DE SAINTE-MAURE, francuski pjesnik iz 12. 
st, podrijetlom iz pokrajine Touraine. Podataka o njemu 
ima malo, a ni ti nisu pouzdani. Napisao je dvije knjige 
stihova po lat. izvorima: Roman de Troie (30.000 stihova) 
i Chronique des Ducs de Normandie (43.000 stihova). Stil 
mu je dosta vješt. 

LIT.: A. Joly, Benoit de Sainte-Maure, Pariz 1870. D. 8t. 

BENOZZO di Lese di Sandro, zvan B. Gozzoli, * Fi- 
тепса 1420, + Pistoia 4. X. 1497, talijanski slikar. Prezime 


Povorka sv. Triju Kraljeva 
Firenca, Palazzo Medici-Riccardi 


(Foto Anderson) 


Gozzoli ne javlja se u suvremenim ispravama, nego ga 
nalazimo prvi put u drugom izdanju Vasarijevih »Vita« 
(1564). G. 1444 surađuje pri Ghibertijevim drugim bronča- 
nim vratima firentinskog Baptisterija; 1447 pomaže Fra 
Angelicu pri freskama u Vatikanu (Cappella Niccolina) i 
u katedrali u Orvietu (Cappella S. Brizio); 1450—52 slika u 
Montefalcu freske s prizorima iz života sv. Franje Asiško- 
ga; 1453 u Viterbu u crkvi S. Rosa freske iz života sveti- 
čina (propale su 1632 i sačuvane samo u kopijama); 1459/60 
izvodi freske u kapeli firentinske palače Medici-Riccardi 
(Povorka sv. Triju Kraljeva i Zbor anđela, koji se klanjaju); 
1463—65 freske u koru crkve S. Agostino u S. Gimignanu 
(prizori iz života sv. Augustina), a od 1469 do 1485 svoje 
najopsežnije djelo, freske u pisanskom Campo Santo (dva- 
deset i dva prizora iz Starog Zavjeta i Navještenje). Po- 
slije toga je radio u Pisi, Firenci i Pistoji. Učitelj mu je 
bio po svoj prilici Fra Angelico, s kojim je radio još u 
samostanu S. Marco u Firenci, gdje se na freskama nekih 
ćelija razabira njegova ruka. Pa i freske u Montefalcu oda- 
ju još vidljiv utjecaj asiških fresaka Fra Angelica, iako se 
način njegova pripovijedanja odvaja od načina njegova 
učitelja (u prikazivanju obilnoga epizodnog detalja i pej- 
zaža, koje će kasnije postati za nj tipično). Najpoznatije je 
B-ovo djelo Povorka sv. Triju Kraljeva (Firenca, kapela 
palače Medici-Riccardi). Uske i visoke plohe stijena u toj 
kapeli uvjetovale su raspored pejzaža u vertikalnom smje- 
ru, pa se duga povorka probija kroz gorske tjesnace i gu- 
dure. Namjera je majstorova, da ovdje prikaže slikovitu 
raskoš i bogatstvo kostima suvremenih ličnosti (Cosimo, 
Piero i Lorenzo de' Medici, Sigismondo Malatesta, Galeazzo 
Sforza, grčki car Ivan УП. Paleolog, patrijarka carigradski 
i drugi) i lijepi toskanski pejzaž. Žive i vedre boje poja- 
čavaju dojam tih fresaka (zacijelo jednog od najznačajnijih 
djela firentinskog slikarstva 15. st.), koje se pričinjaju kao 

(Foto Anderson) 


Firenca, Palazzo Medici-Riccardi 


skupocjen ćilim. Skromnije su uprizoreni, a izvedeni u ilu- 
Zionistiókom stilu, prikazi iz Zivota sv. Augustina (S. Gi- 
mignano): mladi Augustin u školama u Tagasti i Kartageni, 
njegov polazak u Italiju, njegova predavanja u Rimu, po- 
lazak u Milan, sastanak sa sv. Ambrozijem, obraćenje, 
krštenje, razgovor s dječakom (Kristom) na obali morskoj, 
posjet pustinjacima na Monte Pisanu, pa razni njegovi do- 
Zivljaji i smrt. Sve je to pripovijedano uz obilje anegdo- 
tičkih crta, pučkih prizora, pejzaža i arhitektura. Kod fre- 
saka u pisanskom Campo Santo (opera terribilissima«, 
kako ih zove Vasari) bila je B-u dana potpuna sloboda, da 
na golemim zidnim plohama pusti maha svojoj živoj ma- 
šti, koja je prije (u Montefalcu, Firenci i S. Gimignanu) 
bila dosta stiješnjena. Još više nego prije prevladavaju ovdje 
genre-prizori, zbog čega glavni motiv slike dobiva često 
sasvim podređeno značenje (kao na primjer pri izvanre- 
dnoj Berbi u vrtu Nojinu i Građenju kule Babilonske). 
B. raspoređuje ovdje rado pripovijesti bogate sadržajem u 
lijepe pejzaže, koje simetrijski uokviruju građevine sa svo- 
jim udubinama 1 presijecanjem. Manje su važne B-ove 
pojedinačne slike, kod kojih je ograničena ploha spreča- 
vala zamah njegove pripovjedačke mašte. B. je izvanredan 
i simpatičan pripovjedač i crtač suvremenoga života. Mno- 
go zaposlen nije međutim duboko uronjavao u studij mo- 
tiva, što ih prikazuje. Veliki slikarski problemi vremena 
(prostor, perspektiva, pejzaž, svijetlo) nisu ga odviše za- 
nimali, pa tako i nije mogao iz mnogo novih tečevina 
stvoriti nešto uistinu novo. Poslije fresaka Masaccija i slika 
Domenika Veneziana znače, na primjer, freske u palači 
Medici-Ricecardi vraćanje u srednji vijek. A B. je i doista, 
iako majstor renesansni, još posljednji predstavnik ka- 
sne gotike. 

LIT.: I. B. Supino, Il Camposanto di Pisa, Firenca 1896; M. Win- 
genroth, Die Jugendwerke des B. G., Heidelberg 1897; H. Stokes, 
B. G., London 1906; N. Mengia, B. G., Pariz 1909; A. Venturi, Storia 
dell'arte italiana, VIL, 1., Milan 1911; E. Contaldi, B. G., Milan 1928; 
R. van Marle, The Development of the Italian Schools of Painting, 
Haag 1929; С. J. Hoogewerff, B. G., Pariz 1930. A. Sch. 

BENTHAM, 1. George, Ж Stoke (Hampshire) 22. IX. 1800, 
T London 10. IX. 1884, botaničar. Najvažnije mu је djelo 


Genera plantarum, uz suradnju Hookera (1862—83). LP. 


2. Jeremy, * 1748, t 1832, engleski filozof, uz Hutche- 
sona i Humea jedan od osnivača utilitarizma. Moral i 
zakonodavstvo prema njegovu mišljenju znače vještinu 
upravljati ljudskim činima tako, kako bi se postigla što 
veća suma sreće (»maksimacija zadovoljstva«). Vrhovni 
je cilj ljudskog djelovanja »što veća sreća što većeg 
broja« ljudi. Ludost je, kaže on, govoriti o vrlini radi 
same vrline. U stvari svatko misli u prvom redu na svoj 
vlastiti interes. »Pravilno shvaćeni« interes traži međutim 
obzir i na tuđe interese. Harmonija svih interesa traži 
društvene ugovore, koji će garantirati ljudska prava. B. 
podaje i tabelu vrijednih i nevrijednih pobuda i čina, kako 
s obzirom na individualne, tako i socijalne obzire, a radi 
konačne »bilance« ugoda i neugoda, koja kao mjerilo ko- 
risnih i štetnih posljedica ljudskog djelovanja čini »mo- 
ralni proračun«. S.P-i. 

B. je pisao o pravu, etici, logici i narodnom gospodar- 
stvu. Sva ta djela služila su mu samo kao sredstva, da 
dokaže ispravnost načela, koje je on smatrao odlučnim za 
sav teoretski i praktički društveni rad, da je naime smisao 
ovakova rada što veča sreča što večeg broja ljudi. Več go- 
dine 1776 napisao je dva djela: Fragment on government 
(1776) i Principles of morals and legislation (1782). Prvim 
djelom, u kojemu oštro kritizira Blackstonea, postao je po- 
znat u Engleskoj i Francuskoj. S malo pretjerivanja kaže 
on sam o tom djelu, da je to prvi objavljeni rad, u kojemu 
se ljudi otvoreno pozivaju, da se oslobode iz mreže auto- 
riteta i pradjedovske mudrosti. God. 1785 posjetio je B. 
svog brata Samojla, koji je bio u ruskoj službi. Tu je na- 
pisao svoju Obranu lihvarstva i počeo raditi na kaznenom 
pravu. Napisao je Panopticon i Načela kaznenog prava. 
Objavio je i knjigu o političkoj taktici za francusku na- 
rodnu skupštinu; za uzvrat podijeljeno mu je francusko 
građansko pravo. Oko god. 1809 došao je pod utjecaj Ja- 
mesa Milla. Njihov odnos označuje Halćvy tako, da je 
B. dao Millu nauk, a Mill je dao Benthamu školu. Nikada 
nije bio u državnoj službi ni zastupnik u parlamentu, ali 
je svojim radovima obuhvatio sve grane državnog života; 
bio je »velik istraživalac ustaljenih društvenih odnosa«. 


BENTHAM — BENTIVOGLIO 


Ali, kako Mill kaže, shvatio je kao stvar savjesti, da ni- 
kada ne napada zablude, ako ih nije mogao nadomjestiti 
utvrđenom istinom. U pogledu suverenosti bio je mišlje- 
nja, da je dužnost suverena da bude djelotvoran zakono- 
davac, da znanstvenom metodom stvara pisano, kodifici- 
rano pravo. Bio je protivnik običajnog, nepisanog prava 
(common law). Njegove dvije najveće pogreške, da nije 
nikada mogao dovršiti svoje radove i spremiti ih za tisak, 
kao i okolnost, da mu je jezik vrvio izrazima, koje je sam 
stvorio, ispravljali su njegovi slavni učenici. Oni su omo- 
gućili djelovanje njegovih misli na pravnike i državnike. 
Glede svoje metode kaže Bentham, da je kušao proširiti 
eksperimentalni način mišljenja s prirodnih na moralne 
znanosti. Na taj je način nastojao »istjerati misticizam iz 
filozofije prava«. Nedostatci Benthamove nauke su očiti. 
Zapostavljao je značenje povijesti, čovjeka je shvatio je- 
dnolično, precijenio je moć zakonodavstva, nije bio ni prvi 
ni posljednji utilitarista. Ali jedna njegova zasluga je ne- 
dvojbena. Uviđajući nesklad između društvenih odnosa 
svog vremena i ustaljenog pravnog shvatanja, nastojao je 
na genijalan način svojim mislima i djelima priviknuti lju- 
de na toliko potreban način mišljenja, kako bi se nužne 
promjene mogle provesti postepeno i mirnim putem. Hitno- 
sti ovih promjena možemo pripisati i njegovu veliku ljubav 
za pisano, kodificirano pravo. Umro je u predvečerje ve- 
likih društvenih promjena zakonodavnim putem u Engle- 
skoj (Reform Act). 

LIT.: Holdsworth, History of english law i Some makers of english 
law; E. Halévy, La formation du radicalisme philosophique, 1904; L. 
Stephen, The english utilitarians, 1900; Dicey, Lectures on the relation 
between law and public opinion in England, 1914; Wallace Graham u 
Encyclopaedia of the social sciences; Pollack, History of the science 
of politics. S. F-k. 

BENTINCK, William Cavendish, lord, * 1774, + Pariz 
1839, britanski general i državnik. Guverner Madrasa 1803 
do 1807, a onda putuje u diplomatskoj misiji u Španjolsku 
i Njemačku. G. 1811 poslan je za poslanika na Siciliju na- 
puljskom kralju, a 1812 postaje stvarni gospodar ovoga 

otoka i daje mu ustav po engleskom uzoru. G. 1813 ratuje 
u Španjolskoj, a iduće godine po Sredozemnom moru. 
G. 1827 postaje generalni guverner Istočne Indije, gdje 
provodi mnoge korisne reforme. G. 1835 odreče se službe. 

LIT.: Boulger, Lord William Bentinck, London 1892. S. А. 

BENTIVOGLIO, glasovita talijanska porodica. Od 13. 
do 16. st. njezini su članovi djelovali u javnom životu 
Bologne, a neki su odlučno utjecali na sudbinu grada. Iza 
pada Bologne u ruke pape porodica B. je dalje živjela u 
Ferrari. 

1. Cornelio, * 1668, + 1732, kardinal, pod pseudonimom 
Selvaggio Porpora preveo u jedanaestercima epski poem 
Tebaide (Rim 1729) latinskog pjesnika Stacija. 

LIT.: C. B., La Tebaide di Stazio, con introduz. e note di C. Calca- 
terra, I—II, Turin 1928, M. D-ié. 

2. Giovanni IL, * 1443, + 1508, vladao je Bolognom 
1462—1506. Spretnom politikom i ženidbama stekao je 
dobre veze s ostalim mogućnicima Italije te se održao, dok 
nije papa Julije II. grad opet podvrgnuo svojoj neposre- 
dnoj vlasti. Za vrijeme svoga vladanja podigao je u Bo- 
logni mnoge lijepe građevine, a gojio je znanosti i umje- 
tnosti. š 

3. Guido, * 1579, + 1644, papinski nuncij, kardinal na 
čelu inkvizicije, napisao je više za povijest važnih djela, 
među njima: Relazioni varie fatte in tempo delle Nunzia- 
ture di Fiandra e di Francia, Anvers 1629, Memorie, Mleci 
1648. 

BIBL.: Memorie e lettere, a cura di C. Panigada, Bari 1935. 

LIT.: A. Belloni, Il Seicento, II. izd. Milan 1939; R. Di Tucci, Il 


cardinale G. B. e i suoi rapporti con la Repubblica di Genova, Genova 
1934. M. D-ié. 

BENTKOWSKI, Feliks Jan, Ж 1781, + 1850, poljski histo- 
ričar, filolog, pedagog i prvi bibliograf. Izdao bibliografski 
pregled poljske literature: Historja literatury polskiej wy- 
stawiona w spisie dzieł drukiem ogłoszonych (Varšava 
1814). J. B-€. 

BENTON, Thomas Hart, Ж Hillsborough (North Caro- 
lina) 14. ІП. 1782, + Washington 10. IV. 1858, sjeveroame- 
rički državnik. Odvjetnik, 1815 nastanio se u St. Louisu, 
član zakonodavnog odbora u Tennesseeu, 1820—1850 za- 
stupao novu državu Missouri u savezničkom senatu, u 
kome se istaknuo kao odlučan vođa demokrata zapadnih 
krajeva. Za razvoj ovih krajeva razvio je veliku djelatnost 
kod izgradnje željeznica i liberalne politike. Istupao je u 
korist podržavanja unije, a protiv proširenja ropstva. G. 
1852—1854 bijaše član predstavničke kuće. G. 1854—1856 
izdao je svoje uspomene pod naslovom: Thirty years'view 
of the Senate, a 1857 skraćeno izdanje senatskih rasprav- 
ljanja do g. 1850. 

LIT.: Roosevelt, Thomas Hart Benton, Boston 1887. Druge biogra- 
fije: Weigsa (Philadelphia 1904), Rogersa (Philadelphia 1905). J.N. 

BENTOS (grč. 8290 »dubina«). Pod b. razumijevamo 
sve životinje i bilje, koje žive pričvršćene o dno mora ili 
slatkih voda, ili Zive epifitski ili epizojski na drugom bilju 
odnosno životinjama, koje žive pričvršćene o dno. Prema 
tomu imade morski i slatkovodni b. Za biljni b. — vode- 
njare i bilje morsko. ТОР; 

BENUE (Binue), lijevi i glavni pritok Nigerov, уа2ап 
za unutrašnju plovidbu, izvire u Adamaui sjeverno od 
grada Ngaundere 1200 m visoko. Iza sjeveroistočnog tije- 
ka zakreće u velikim zavojima k zapadu, prima s desna 
Majo Kebbi i Gongolu, a s lijeva Faro, Tarabbu, Dongu i 
Katsenu te utječe kod Lokodže. Vodostaj prema godišnjim 
dobama. Dug je 800—1400 km, djelomično plovan za plitke 
brodove. Jedina afrička rijeka, neprekidana u srednjem ti- 
jeku brzicama i kataraktima. Kad se B. regulira, bit će 
odlična veza prema Tsadu u srcu Sudana. Najviša mu je 
voda u rujnu i listopadu, vode ima više od Nigera. Obalni 
krajevi vrlo plodni i gusto naseljeni. A M.S. 


BENVENUTI, Carlo, iz Firence, # oko 1860, talijanski 
glumac. Autor je nekoliko drama, među kojima su i 
nekoć popularne La figlia del fabbro i Antonietta Camicia 
(Firenca 1880), ali bez književne vrijednosti. B. je bio i u 
Dalmaciji, gdje ga je pedesetih godina književnik Ivo 
August Kaznačić gledao, kako prikazuje dramu Maria di 
Lopud, koju je B. iz ljubavi prema tome kraju preradio i 
u obliku pripovijesti tiskao u Splitu 1852, pod naslovom 
Maria di Lopud, racconto storico-romantico, i posvetio je 
Franu de Zanchi, poglavaru Splita. B. tu na povijesnoj po- 
zadini opisuje ljubav mladog vlastelina dubrovačkog i ri- 
bareve kćeri na Lopudu: da izbjegne udaju nametnutu mu 
od oca, on se povlači u samostan na pusti otok Sveti An- 
drija, kod Lopuda, gdje je živjela njegova draga, koja mu 
je obnoć plivajući dolazila u posjete. Kad su za to saznala 
njena braća, jedne burne noći potajno prenesu s obale 
Svetoga Andrije na svoju lađu svjetiljku, koja je njoj 
služila za cilj, pa zaveslaju u pučinu, da je zavedu; tako 
se ona plivajući za njima utopi. To je stara ljubavna pri- 
povijest, slična grčkoj o Heri i Leandru, koju su mnogi 
obradili nakon Museja i Ovidija. Kako B. jamačno nije 
znao hrvatski, on je za nju saznao po kojem talijanskom 
djelu ili po pripovijedanju. Čini se, da je B. poznavao 
novelu С. F. Straparole sa sličnim sadržajem i prezimenom 
ženskog glavnog lica, Le piacevoli notti (Mleci II. knj. 
1553; najnovije izdanje Bari 1927; notte VIL, favola 2a). 
Ne zna se, odakle je Straparola uzeo taj motiv, koji je 
već kod njega lokaliziran baš na spomenutim otocima; 
kako je on dugo boravio u Mlecima, valjda je tu čuo 
pripovijedanje o tome, jer je već tada postojala pučka 
verzija, za koju je 1493 u Dubrovniku saznao i češki 
putnik Jan Hasistejnsky z Lobkovic; po svoj prilici to 
pričanje potječe od događaja, koji se 1483 uistinu dogodio 
i u Dubrovačkom vijeću bio suđen (C. Jireček, Archiv 
f. slav. Phil. XIX., 45). Nije vjerojatno, da je B. čitao i 
latinsku obradu u heksametrima Đure Ferića (Periegesis 
orae ragusinae, Dubrovnik 1803). U toj je Benvenutijevoj 
Pripovijesti malo što njegovo, osim potencirane romantike, 
povijesnog okvira, nešto folklora i živih dijaloga; ona ide 
u red djela tadašnjih Manzonijevih epigona (Grossi, Guer- 
razzi, Cantu i dr.), među kojima je i Trogiranin M. Casotti 
(v., autor kod nas popularne romantične pripovijesti Mi- 
lienco e Dobrilla (Zadar 1833). Zanimljivo je, da taj firen- 

tinski glumac igra i obrađuje motiv, onda veoma omilio na 
Hrvatskom Primorju, u Njemačkoj (Schiller, Grillparzer) 
і u Francuskoj. Na tom su se motivu nadahnuli mnogi 
hrvatski pisci i prije i poslije B.: neki anonim u Gajevoj 
Danici (1839), Dubrovčanin Ilirac Antun Rocci (1839), I. 
Trnski (1842), P. A. Kazali (1845); baš u isto doba, oko 
1852, počinje i P. Preradović svoju Lopudsku siroticu; za- 
tim J. Sundečić (1879), L. Adamović (1896), Stj. Ilijić 
(1903); K. Šegvić (Pierre Lucki) preradio je baš Benve- 
nutijevu novelu u svojoj pripovijesti Lopudska sirotica 
(Zagreb 1903), a Fr. Vilhar uglazbio je libretto M. Ogri- 
zovića kao operu, koja se izvodila 1914 u Zagrebu i iza 1922 
u Ljubljani. To je karakterističan primjer, kako roman- 
tično-sentimentalni sujet privlači u svim epohama i ze- 
mljama. 

LIT.: G. A. Kaznačić, Alcune pagine su Ragusa, Dubrovnik 1881; 
С. Rua, u Giornale storico della letteratura italiana, XV—XVI, 1890; 
L. Rasi, 1 comici italiani, I—II, Firenca 1897; A. Jensen, u Viencu 
XXXV, 1903; F. Ilešić, u Rešetarovu Zborniku, Dubrovnik 1931; A. 
Siméik, u Nastavnom Vjesniku XLIII, 1934—35. M. D-ié. 

BENVENUTO DA IMOLA, Ж oko 1336, + 1390, autor 
velikoga latinskoga komentara Danteova spjeva La Divina 
Commedia. 

LIT.: L. Baldisserri, B. da 1., Imola 1921; M. Barbi, Problemi di cri- 
tica dantesca, Firenca 1934. M. D-ić. 

BENZ, Karl Friedrich, * 1844, + 1929, njem, inžinir. 
Razraduje brzohodi eksplozivni motor i stvara 1885 prvim 
automobilom na tri točka, gonjenim četverotaktnim ben- 
zinskim motorom, osnovu za kasniju automobilsku industri- 
ju. Osniva u Mannheimu firmu Benz & Cie, koja izvodi 
njegove ideje. Е. B-é. 

BENZALDEHID, C«Hs.CHO (zove se i ulje iz gorkih 
badema). Najjednostavniji aromatski aldehid. Nalazi se u 
gorkim bademima, u kojima nastaje raspadanjem glikozida 
amigdalina. Industrijskim se načinom proizvodi naveliko 
raznim postupcima iz ugljikovodika toluola. U vodi ne- 
topljivo ulje, mirisa po gorkim bademima, vrelište 179-19, 
talište — 26". Služi u parfimeriji i kao važna sirovina za 
industriju boja. V. P-g. 

BENZIN. U tehnici i kemiji zove se tim imenom niz 
proizvoda različitog podrijetla i raznog kemijskog sastava. 
Petrolejski b. ili obični b. je prva tekuća frakcija, koja se 
dobiva kod preradbe zemnog ulja (sirovog petroleja ili 
nafte). Smjesa je to različitih ugljikovodika niskog vreli- 
šta između 300-1509, a kod nekih vrsta b. i do 220° C. 
Kemijski sastav benzina ovisi o podrijetlu sirovine i na- 
činu priredbe. Američki benzin iz Pennsylvanije sastoji 
se gotovo samo iz ugljikovodika parafinskog reda, ruski 
benzin sastoji se pretežno iz prstenasto građenih naftena 
(polimetilena), a rumunjski i galicijski benzini imaju sastav 
između američkih i kavkaskih benzina. U benzinu ima u 
manjim ili većim količinama i nezasićenih olefina, koji se 
stvaraju osobito kod destruktivne destilacije ili krakovanja 
mineralnog ulja (engl. cracking). U b. dolaze i aromatski 
ugljikovodici (benzol). Prema sastavu mijenjaju se i svoj- 
stva benzina. B. služi najviše za pogon eksplozivnih motora; 
dobro otapa masti, ulja i smole, a upotrebljava se i kao 
tekućina za čišćenje mrlja. Prema upotrebi proizvode se 
ove vrste benzina: 1. motorni b.. spec. tež. 0,735—745, de- 
stilira između 409-1809 С.; 2. lagani motorni b., spec. tež. 
0,715—725, kod 100% predestilira 50%, a svršetak mu je de- 

stilacije kod 150% 3. aeroplanski b. prosuduje se prema 
antidetonatorskoj vrijednosti, stabilnosti i koroziji; 4. lje- 
karski b., spec. tež. 0,670—680 i niskih granica destilacije; 
5. petrolejski eter, prema farmakopeji ima spec. tež. 0,615— 
620; 6. b. za rudarske svjetiljke, destilira između 609-1409; 
7. b. za ekstrakcije s različnim granicama destilacije od 
807—110? i 909-1309; 8. b. za kemijsko čišćenje s grani- 
cama destilacije od 1009-1500; 9. /ak-b., koji služi kao to- 
pilo u industriji lakova i bojila, a ima granice destilacije 
između 1300-1909 ili 150%—210% sadrži najteže frakcije ben- 
zina, pa se obrađuje kao petrolej; 10. normalni b. tvrtke 
Kahlbaum u Berlinu iz njemačke sirovine, služi za analit- 
sko određivanje asfalta u cilindarskim i mazivim uljima. 

Svojstva benzina. Benzin je bezbojna, bistra tekućina 
aromatskog mirisa (krakovani je b. neugodna mirisa). Lako 
hlapi i lako se upaljuje. Ne miješa se s vodom, a miješa 
se s benzolom, apsolutnim alkoholom i eterom. Specifična 
težina b. kreće se između 0,6—0,8, a ovisi o podrijetlu siro- 
vine. Viskozitet b. nije praktički važan. U Americi služi 
гга identificiranje, jer prirodni b. imaju drugi viskozitet od 
krakovanih ili miješanih b. Refrakcija je raznih b. u grani- 
сата od 1,37—1,45, dakle mnogo niže nego kod benzola. 

Ledište je b. redovno vrlo nisko, pa ne dolazi u obzir 
kod prosuđivanja njegove kvalitete. Benzol, primiješan 
«benzinu, može kod niskih temperatura smetati radu mo- 
tora, jer se smrzava u rezervoaru i u sprovodnicima. 
Ako b. sadrži vrlo lagane frakcije, može zbog naglog hla- 
pljenja b. na sprovodnicima motora nastati t. zv. benzin- 
" < ski snijeg. T'oplina ispa- 
rivanja važna je kod 
predgrijavanja smjese 
benzina sa zrakom. Mo- 
tori s malom kompre- 
sijom ne podnose gori- 
va s velikom toplinom 
isparivanja. To je naro- 
čito važno kod smjese 
benzina s alkoholom. 
Dok je toplina ispari- 
vanja benzina 80--90 
cal/g, kod alkohola je 
220—280  cal/g. Stoga 
smjesa benzina s alko- 
holom zahtijeva veću 
kompresiju u motoru 
i veće predgrijavanje. 
Napetost površine ta- 
koder dolazi do izra- 
žaja u radu motora. 
Smjesa benzina i zraka 
u  rasplinjaču motora 
nije stalna, jer raspli- 
nuti benzin nastoji pri- 
ječi u veće kapljice. 
Ako je napetost povr- 
šine veća, onda je i ovo 
skupljanje u kapljice 
brže. Destilacijom ispi- 
tujemo kakvoću benzi- 
na. Početak destilacije 
benzina ne smije ležati 
prenisko, a svršetak ne smije prelaziti 210% C. Benzini, koji 
destiliraju iznad 2200, nepotpuno izgaraju u motoru i stva- 
raju koks. 

Važno je također određivanje temperature, kod koje se, 
uz normalni tlak, smjesa benzina i zraka u omjeru 1:12 
Potpuno isparuje. Kod normalnih autobenzina to biva kod 
temperature od 50—60° C. Tlak para b. je također važan 
kriterij. Ako benzin sadrži više laganih frakcija, onda je 
tlak para benzina velik, i benzin lako hlapi. Radi te pojave 
mogu u sprovodnicima motora nastati t. zv. parni začepi i 
neredovito pritjecanje benzina u rasplinjač, pa motor stane. 
Zato moraju aeroplanski benzini imati malen tlak para. 
Plamište je benzina redovno vrlo nisko i ovisi o količini 
laganih frakcija. Redovno leži ispod —40° C. Eksplozivnost 
je benzina razmjerno malena. Iako je benzin vrlo lako upa- 
ljiv, smjesa je benzinskih para sa zrakom kod normalne 
temperature i tlaka rijetko eksplozivna. Do eksplozije ne 
dolazi, jer jedne ili druge sastojine ima redovno suviše, 
pe nisu ispunjeni uvjeti za eksploziju. Kalorijska vrijednost 

enzina iznosi 10200—10600 cal/g. Korozija. Prema podri- 
jetlu sirovine sadržava benzin nešto vezana sumpora (u 

obliku merkaptana, polisulfida i tiofena) ili slobodna oto- 
pljena sumpora. Sumporni spojevi djeluju korozivno na di- 
jelove rezervoara i motora, pa ih treba rafinacijom uklo- 
niti. Korozijom nastali produkti taloZe se na stijeni rezer- 
voara i sprovodnika, te sprečavaju ispravan rad motora. 
Usmoljavanje. Neke vrste prirodnih benzina, a osobito kra- 
kovani benzini, mijenjaju se stajanjem i počinju Zutjeti, 
a često se izlučuju smole, koje smetaju radu motora. Smole 
nastaju djelovanjem atmosferskoga kisika na različite neza- 
sičene ugljikovodike u benzinu. Da se spriječe ove neugo- 
dne pojave, dodaju se benzinima posebni spojevi u vrlo 
malenim količinama (0,002%), koji sprečavaju usmoljava- 
nje. To su t. zv. inhibitori (fenoli, krezoli, diamini i t. d.). 

Antidetonatorska vrijednost benzina je najvaZniji kriterij 
za prosudivanje kvalitete benzina kao pogonskog sredstva. 
Termijski učin motora ovisi o raznim faktorima, tako i o 
kompresiji gorive smjese, koja ulazi u motor. Poveća li se 
kompresija, povećava se i radni učin motora. Stoga se 
danas grade eksplozivni motori sa sve većom kompresijom, 
osobito kod aeroplana. Povećavanjem kompresije počinje 
međutim neugodno udaranje ili lupanje motora. Uzrok toj 
pojavi nije u konstrukciji samoga motora, već u gorivu. 
Benzini, dobiveni normalnom destilacijom, ne podnose jake 
kompresije, dok je krakovani benzini redovno bolje pod- 
nose. Zato se benzinu dodaju razne primjese, koje spre- 
čavaju lupanje motora. Benzol i alkohol primiješani ben- 
zinu daju gorivo, koje podnosi veće kompresije. Niži nor- 
malni ugljikovodici parafinskog reda s ravnim lancem, 
na pr. pentan, heksan, ne podnose jake kompresije, dok 
ih ugljikovodici s razgranjenim ili sporednim lancem i 
ciklični spojevi bolje podnose. Prirodni je benzin smjesa 
različitih ugljikovodika ponajviše parafinskog reda, zato 
ne podnosi veće kompresije. Benzini, dobiveni destrukti- 
vnom destilacijom (krakovanjem), sadržavaju ugljikovo- 
dike s razgranjenim lancem, koji podnose jače kompresije. 
Isto tako podnose veću kompresiju i benzini dobiveni iz 
mokrih plinova i t. zv. polimerni benzini. Razvojem moto- 
rizacije porasla je potražnja benzina, koji podnose jake 
kompresije; zato se danas prirodni benzini reformiraju, t. j. 
pretvaraju naročitim postupkom u ugljikovodike s razgra- 
njenim lancima. Antidetonatorsku moć možemo povećati 
dodavanjem antidetonatorskog sredstva (> antidetonatori). 
Kao antidetonatorska sredstva djeluju jod, anilin, toluidin, 
spojevi selena, telura, željezni pentakarbonil i dr. Najpo- 
znatiji je antidetonator tetraetilolovo, Pb(C2Hs).. Тај je spoj 
vrlo otrovan, zato se njegovo dodavanje benzinu vrši po- 
sebnom aparaturom pod plinskim maskama uz strogu kon- 

trolu. Benzin, koji sadrži TE-olovo, nije otrovan, jer je 
dodana količina vrlo malena (najviše 0,4 cm? TE-olova 
na 1 litru benzina). Takav se benzin bojadiše crveno ili 
plavo, te se smije upotrebljavati samo kao pogonsko sred- 
stvo. 

Otpornost benzina prema kompresiji izražava se redo- 
vno oktanskim brojem, koji se određuje u C.F.R. motoru 
(Cooperative Fuel Research). Taj motor imade potpuno 
određene dimenzije i uvjete rada. Prirodni benzini imaju 
prema podrijetlu razne oktanske brojeve, tako na pr. ru- 
munjski benzini 60—65, američki (Oklahoma) 60, (Texas) 
50—55, krakovani benzini 75—80, benzin iz mokrih plinova 
65—80. Reformirani benzini imaju velike oktanske brojeve, 
pa pomiješani s prirodnim benzinom i TE-olovom daju 
gorivo s oktanskim brojem 93—100. 

Određivanje antidetonatorske vrijednosti benzina vrši se 
i s pomoću nekih fizikalnih svojstava (parahor). 

Proizvodnja benzina u tehnici vrši se naveliko na četiri 
načina: 1. normalnom destilacijom, 2. destruktivnom desti- 
lacijom (krakovanjem), 3. iz mokrih plinova i 4. polimeri- 
qon prirodnih plinova ili plinova iz destruktivne desti- 
acije. 

Benzin dobiven normalnom destilacijom ima, prema na- 
činu proizvodnje, početak destilacije kod 50% C i svršetak 
kod 150° ili 180% C. Ovako dobiveni sirovi benzin, ako ne 
sadrži sumpornih spojeva, može služiti za pogon motora 
i ne podvrgava se nikakvoj rafinaciji. Sirovi se benzin 
može rektificirati na različite načine, kada se žele dobiti 
različite specijalne vrste benzina. 

Benzini, dobiveni normalnom destilacijom (Straight-run- 
benzini), nisu bili dovoljni, da pokriju golemu potražnju, 
zato se tražio način, da se povisi njihova proizvodnja. Neki 
majstor u pogonu rafinerije petroleja u Pennsylvaniji slu- 
čajno je otkrio, da kod preugrijavanja kotla za destilaciju 
prelazi više benzina nego obično. Kada se to otkriće po- 
bliže istražilo, našlo se, da teško hlapljiva ulja kod više 
temperature prelaze u lako hlapljivi benzin. Grijanjem do 
600—700? C razgrađuju se molekule viših parafina u manje 
molekule lako hlapljivih ugljikovodika. Zato se taj po- 
stupak zove destruktivnom destilacijom ili krakovanjem, 
engl. cracking (crack »razoriti, rasprsnuti«). 

Destruktivnom destilacijom dobiveni benzin treba re 
dovno rafinirati, jer sadrži spojeve, koji korotivno djeluju 
na sastavne dijelove motora. 

Mokri plinovi izlaze iz sonde kod vađenja sirovine pa se 
posebno skupljaju i prerađuju. Iz njih se ohlađivanjem i 
komprimiranjem uklone tekući dijelovi, koji se konden- 
ziraju. 

Polimerizacijom se mogu pretvoriti zemni plinovi (ili pli- 
novi dobiveni destruktivnom destilacijom) u tekuće spo- 
jeve. 

Kada benzin sadrži sumpora, podvrgava se rafinaciji. U 
novije se vrijeme napušta rafiniranje benzina sumpornom 
kiselinom, pa se provodi hipokloridom, natrijevim plum- 
bitom ili različitim zemljama za adsorpciju. Obradbom sa 
sumpornom kiselinom razaraju se nezasićeni spojevi, a ti 
su nosioci antidetonatorske vrijednosti. 

Posebnu priredbu zahtijevaju različiti specijalni benzini 
Za aeroplanske motore, na pr. za let u velikim visinama, 
gdje motor mora ispravno raditi i kod niske temperature 
i niskog tlaka. To su t. zv. sigurnosna goriva, sa visokim 
granicama destilacije i povoljnim oktanskim brojem, uz 
normalno sagorijevanje u motoru. 

Prije razvitka eksplozivnih motora bio je benzin proizvod 
slabe prođe, pa su se njegovi teže hlapljivi dijelovi miješali 
s petrolejem. Benzin je imao svršetak destilacije 120%—130% 
C, dok se danas, kad je motorizacija u sve većem razvitku, 
roizvodi benzin sa svršetkom destilacije 1909-2009 С. 

ime se još uvijek ne može pokriti velika potražnja ben- 
zina, pa se sve više i drugi proizvodi sirova petroleja ili 
nafte pretvaraju destruktivnom destilacijom u benzin. Dok 
je 1920 13% proizvedenog benzina otpadalo na krakovani 
b., danas je 50% krakovanog benzina u prometu. Nadalje 
nastoje iz zemnih plinova dobiti što više benzina polimeri- 
zacijom. I iz viših frakcija zemnog ulja dobivaju se grija- 
njem na 400—500% uz visoki tlak vodika (100—200 atm.), 
laka ulja, koja sadržavaju gotovo same zasićene ugljiko- 
vodike. 

Benzin kao pogonsko sredstvo mora u novije doba odgo- 
varati mnogim uvjetima, koje zahtijevaju moderni eksplo- 
zivni motori. Dok se prije pazilo na specifičnu težinu i 
granice destilacije, sada je to sporedno kod prosuđivanja 
kakvoće benzina. Specifična je težina samo putokaz podri- 
jetla benzina te služi za raspoređivanje benzina iste siro- 
vine i istog načina proizvodnje. Destilacijom tražimo, da 
nema u benzinu laganih frakcija s vrelištem ispod 50° C, 
ni teških frakcija sa suviše visokim svršetkom destilacije 
iznad 220% C. Za pogon aeroplanskih motora potrebno je, 
da benzin do 100% C ima 60% destilata, a to stoga, da 
rasplinjavanje bude besprijekorno i kod niskih tempera- 
tura. Stalnost je benzina važna radi uskladištenja, zato on 
ne smije stajanjem gubiti svoje lagane, najvrednije dije- 
love i ne smije se mijenjati. 

U mnogim agrarnim državama dodaje se automobilskom 
benzinu alkohola, da se smanji kupovanje benzina iz ino- 
zemstva i poveća trošenje domaćih proizvoda, iz kojih se 
dobiva alkohol (kukuruz, krumpir, melasa i t. d.). Alkohol 
mora u tu svrhu biti apsolutan, t. j. bezvodni, jer u pro- 
tivnom slučaju nastaje odjeljivanje benzina od vodenog 
alkohola i pogon motora ne može biti pravilan. Tehnički 
apsolutni alkohol smije sadržavati 0,1 do 0,3% vode. 

Sintetski benzin. U posljednje vrijeme troše se goleme 
količine benzina za pogon raznovrsnih motora, napose auto- 
mobilskih i aeroplanskih. Isto se tako troši mnogo mine- 
ralnog ulja za pogon brodova i dieselmotora. Nalazišta su 
zemnog ulja samo na nekim mjestima Zemlje, pa je pitanje 
petroleja postalo velikim problemom u mnogim državama, 
koje su upućene na uvoz mineralnog ulja i tekućih goriva. 
Osobito to vrijedi za Njemačku i Italiju. Godišnja pro- 
izvodnja zemnog ulja bila je 1900 ispod 20 mil. tona, a 
1913 oko 50 mil. tona, dok je 1938 iznosila već preko 272 
mil. tona. Nisu ograničena samo nalazišta, već također i 
količina zemnog ulja tako, da će u skoroj budućnosti na- 
stati nestašica toga važnog prirodnog ulja, ako se nastavi 
s potrošnjom kao do sada. Sve je to ponukalo kemičare, 
da pokušaju umjetnim načinom proizvesti tekuća goriva 1 
sintetski benzin iz ugljena, koji dolazi u znatno većim 
količinama u kori zemaljskoj. Pronađeno je više postupaka, 
od kojih se naročito ističu Bergiusov i Fischerov postupak. 

Već je 1910 započeo Friedrich Bergius svoja istraživanja, 
kako bi iz ugljena mogao doći do benzina, a 1913 uspijeva 
mu hidriranjem pod tlakom, uz prisuće katalizatora, pre- 
tvoriti kameni i smeđi ugljen u tekuće ugljikovodike. Na- 

kon dugih laboratorijskih i tvorničkih pokusa počela je 
1927 raditi prva tvornica u Njemačkoj, Leuna kraj Merse- 
burga, koja prerađuje smeđi ugljen u benzin po usavrše- 
nom Bergiusovu postupku. Taj sintetski benzin dolazi na 
tržište pod imenom »Leuna-benzin«. 

Proces hidriranja ugljena ne možemo prikazati jedno- 
stavnom kemijskom jednadžbom, jer se sastoji iz čitavog niza 
pojedinačnih reakcija. Najprije se ugljen djelovanjem vo- 
dika pretvara u više tekuće ugljikovodike, koji se kasnije 
cijepaju, uz ponovno vezanje vodika, u niže ugljikovo- 
dike. Taj proces ne mora teći do stvaranja benzina, jer se 
i prije nastala ulja mogu preraditi u pogonska, rasvjetna i 
maziva ulja. Kao sporedni proizvodi nastaju kod te sin- 
teze: fenoli, kresoli i dr. spojevi, koji se mogu također pre- 
tvoriti u pogonska sredstva ili bojila, eksplozive, umjetne 
smole i t. d. 

Industrijska preradba ugljena dijeli se u dva dijela. U 
prvom dijelu miješa se fino samljeveni ugljen s gustim 
uljem i katalizatorom. Na tu »ugljenu kašu« djeluje u 
reakcionoj peći vodik, pod tlakom do 300 atm. i kod tem- 
perature 400%—450% C, pa nastaje najprije teško ulje. Ovo 
se ulje očisti od primjesa i destilacijom odijeli u dvije 
frakcije. Teža frakcija služi ponovno za miješanje sa samlje- 
venim ugljenom, a lakša se frakcija, u drugom dijelu pre- 
radbe, ponovo tlači na 300 atm. i grije na 400%—500% C u 
benzinskoj peći, gdje teče hidriranje i cijepanje viših uglji- 
kovodika u niže, koji dolaze i u benzinu. Dobivena se 
smjesa odijeli destilacijom na benzin i ulje, koje se vraća 
u preradbu, dok se benzin podvrgava rafinaciji. Ovako do- 
biveni benzin ima visoku antidetonatorsku vrijednost i vrlo 
dobru osjetljivost prema TE-olovu, pa je odličan za pogon 
motora. 

Druge metode umjetnog dobivanja b. potječu od F. Fi- 
schera, a polaze od vodenog plina. Taj je plin smjesa 
ugljičnog monoksida i vodika, a dobiva se u posebnim pe- 
ćima (generatorima) iz ugljena, vodene pare i kisika. Vo- 
deni plin prelazi pod tlakom, uz prisuće katalizatora (kovin- 
skih oksida), u razne spojeve, koji zagrijani ocjepljuju 
vodu, pa nastaju ugljikovodici. Iz vodenog plina nastaju 
ugljikovodici benzina, ako se vodeni plin prevodi preko 
katalizatora s kobaltom, kod povišene temperature i bez 
povišena tlaka (Fischer i Tropsch, Badische Anilin- und 
Soda-fabrik odnosno I. G. Farbenindustrie). 

Radi znatnih troškova proizvodnje sintetski je b. skuplji 
od prirodnog, dobivenog iz mineralnog ulja. Uza sve to 
isplaćuje se njegova proizvodnja u državama, koje moraju 
uvoziti zemno ulje, a imaju velika nalazišta ugljena. Danas 
se proizvode sintetski benzin i umjetna tekuća goriva u 
Njemačkoj, Italiji i nekim drugim državama u znatnim 
količinama, pa sigurno toj industriji pripada velika bu- 
dućnost. V. Bo-ć. 

BENZOA, benzojeva smola, Resina Benzoe, patološki je 
iscjedak, koji se dobiva zarezivanjem stabla nekoliko vrsti 
styraxa, a napose Styrax benzoides Craib. i S. tonkinense 
Craib, iz porodice Styracaceae. To je do15m visoko drveće, 
dobro razvijene krošnje, kojemu je domovina indomalaj- 
sko područje, napose Java i Sumatra, gdje se i kultivira. 

Sirovi produkt ili droga sastoji se iz oblih, nepravilnih 
komadića žućkastobijele, žutosmeđe ili crvenosmeđe boje, 
koji su uklopljeni u smeđu amorfnu masu. Kod blagoga gri- 
janja razvija se miris po vaniliji, a kod jačega se dižu pare 
(benzojeve kiseline), koje draže grlo. B. se otapa gotovo 
potpuno u acetonu, eteru i alkoholu, a teže u kloroformu 
i benzinu. Talište: 80—900, 

Ima više trgovačkih vrsta b. različite kakvoće: najbolja 
je sijamska u bjelkastim zrncima (B. in lacrimis seu gra- 
nis), zatim kalkutska u velikim poroznim masama (B. in 
massis seu communis), najslabija b. je Palembang, a one 
sve zajedno sadrže samo benzojevu kiselinu. Benzoa Su- 
matra, u velikim, sivoružičastim, četverouglastim komadi- 
ma sa žutosmeđim zrncima, i b. Penang ili Storax, koja 
prikazuje smeđe porozne mase, dosta nečiste, sadržavaju 
još i cimetnu kiselinu. 

Kemijski sastav sijamske b.: 70—80% smole, koja je 
smjesa dvaju estera — benzojeve kiseline sa siaresinotalo- 
nom i benzoresinolom, zatim oko 20% slobodne b. kiseli- 
ne, 015% vanilina i nešto eterična ulja. 

Upotrebljava se u farmaciji kao sredstvo za konzervi- 
ranje masti, za pripremu 20% alkoholne otopine (tinkture) 
i dr. U kozmetici služi kao dodatak sapunima, vodama za 
kosu, zubnim prašcima, a inače se iz b. dobiva benzojeva 
kiselina i sporedni produkti. 1.1. 


BENZOJEVA KISELINA (Acidum benzoicum), CeHs. 
COOH, organski kemijski spoj, najjednostavnija je aro- 
matska kiselina. Dolazi u prirodi u benzojevoj smoli, a in- 
dustrijski se proizvodi naveliko iz ugljikovodika toluola. 
Bijela kristalna tvar, tališta 121-40, vrelišta 249", služi kao 
važna sirovina za organsku kemijsku industriju (boja, far- 
maceutskih proizvoda i mirisa) i za konzerviranje živežnih 
namirnica, ali je u te svrhe kod nas kao i u mnogim dru- 
gim državama upotreba zabranjena. 

Benzojeva kiselina stvara većinom u vodi dobro topive 
soli — benzoate —, od kojih neke služe u tehnici i medi- 
cini (natrijev benzoat, litijev benzoat i t. d.). V. P-g. 

BENZOL je organski spoj — ugljikovodik. Empirička mu 
je formula CeHe, a strukturna formula prema Kekulć-u I. 
Često ga označujemo i jednostavnijim simbolom II. 


CH 
HC CH 
HC CH 
CH 


O strukturnoj formuli benzola pobliže > benzolova jezgra. 

Benzol je važan s teoretske strane, jer ga možemo sma- 
trati matičnom supstancijom vrlo velikog broja spojeva, u 
kojima se nalazi ugljikov kostur benzola t. zv. benzolova 
jezgra. Spojeve, koji imadu benzolovu jezgru, zovemo aro- 
matskim spojevima, a poznajemo ih po broju više nego 
svih ostalih organskih supstancija. 

Praktički je benzol važan, jer dolazi zajedno s mnogim 
srodnim spojevima u znatnim količinama u katranu kame- 
noga ugljena. U organskoj kemijskoj industriji benzol je 
jedna od najvažnijih sirovina za proizvodnju mnogih va- 
žnih spojeva, a služi kraj toga još kao rastapalo za masti, 
lakove i kao tekuće gorivo. 

Otkrio ga je Faraday (1825) u kondenzatima uljnoga pli- 
na, dok je važnost njegova dobivanja iz katrana kamenog 
ugljena istaknuo njemački kemičar A. W. Hofmann (1845). 
Osim u katranu kamenoga ugljena dolazi benzol u znatni- 
jim količinama i u nekim naftama (sa Jave, Bornea, Suma- 
tre i iz Japana). 

Sintetskim se putem benzol zasada ne dobiva, ali je s te- 
oretske strane važno, da ga možemo dobiti pregrijavanjem 
ugljikovodika acetilena (Berthelot, 1866). To je t. zv. total- 
na sinteza benzola, jer se acetilen može dobiti iz elemenata 
vodika i ugljika. Vrlo čist benzol dobivamo u laboratoriju 
oduzimanjem ugljične kiseline (dekarboksilacijom) iz ben- 
zojeve kiseline. 

Industrijski se benzol proizvodi kao sporedni proizvod 
kod fabrikacije rasvjetnog plina, iz plinova, koji nastaju 
kod izradbe koksa u koksanama, i destilacijom katrana ka- 
menoga ugljena. Grubom destilacijom dobiva se najprije 
t. zv. »lako ulje«, koje se ponovnom destilacijom dijeli na 
laki benzol, teški benzol i karbolno ulje. Laki b. se pere 
lužinom i sumpornom kiselinom i još se jednom destilira. 
Prema vrelištu dijele se produkti ove destilacije na sirovi 
benzol I, II i III. Sirovi se benzol I ponovno pere sumpor- 
nom kiselinom i ponovno se destilira s pomoću kolona za 
destilaciju i tako se dobiva čisti ili kristalinski b. I čisti 
benzol sadržava još nekih nečistoća, a osobito kemijskog 
spoja tiofena. Posebnim čišćenjem sumpornom kiselinom 
dade se i taj spoj ukloniti, i tako se dobiva posebno čisti 
benzol bez tiofena. U tehničkom smislu zovemo dakle ben- 
zolom nesamo kemijski spoj benzol, nego i neke industrij- 
ske produkte, u kojima se nalazi benzol s nekim srodnim 
spojevima (toluolom, ksilolom i t. d.). Osobito u industriji 
lakova i kao tekuće gorivo služe ovakovi tehnički benzoli. 

Benzol je bezbojna, lako isparljiva, u vodi malo topljiva 
tekućina, vrelišta 80", tališta 6% Zapaljen gori čađavim pla- 
menom, a njegove pare čine sa zrakom eksplozivne smjese. 
B. je otrovan. Udisanjem njegovih para, osobito kroz dulje 
vrijeme, nastaju teška trovanja, pa su u obrtima i indu- 
strijama, gdje se radi benzolom, potrebne posebne mjere 
opreza. Kemijski je b. vrlo reaktivna supstancija. Osobito 
su važne one njegove reakcije, kod kojih se jedan ili više 
atoma vodika zamjenjuju nekim elementima ili grupama 
elemenata — supstitucione reakcije. Djelovanjem halo- 
genih elemenata klora i broma možemo na pr. vodik ili 
nekoliko vodika u benzolu zamijeniti halogenim elementima 

(halogenacija); s pomoću dušične kiseline dobiva se nitro- 
benzol (nitracija), djelovanjem sumporne kiseline benzol- 
sulfonska kiselina (sulfonacija). V. P-g. 


BENZOLOVA JEZGRA. U ugljikovu kosturu ugljikovo- 
dika benzola nalazi se osobit sustav ugljikovih atoma i ve- 
zeva, koji zovemo benzolovom jezgrom. Takova se jezgra 
nalazi u velikom broju organskih spojeva i pokazuje neke 
specifične kemijske reakcije (na pr. supstitucione reakcije). 
Prikazivanje tih reakcija strukturnom formulom zadavalo 
je kemičarima mnogo poteškoća, te su zato bile predlo- 
žene za benzol i za benzolsku jezgru mnoge i različne 
strukturne formule (Baeyer-Armstrong, Claus, Dewar, La- 
denburg, Kekulć, Lapworth-Robinson, Thiele i mnogi dr.). 
Vrlo dobro se dade broj izomerija na benzolovoj jezgri pri- 
kazati pravilnim šesterokutom, pa se često služimo njime 
kao simbolom benzolove jezgre, a da ne ulazimo u raspra- 
vu o rasporedu vezova u samoj jezgri. 

Od strukturnih formula benzola od najvećeg je znače- 
nja Kekulćova formula: ona u većini slučajeva tumači vrlo 
dobro činjenice, koje su u vezi s benzolovom jezgrom. Da- 
nas se o njoj drži, da se valencijski elektroni, koji po mo- 
dernom shvatanju uzrokuje kemijske veze, nalaze u nekom 
međustanju, koje nam nije točno poznato, ali možemo 
strukturnim formulama prikazati neka granična stanja, iz- 
među kojih se to međustanje nalazi. Među najvažnija gra- 
nična stanja idu i ona, koja nam izražava Kekulčova 
formula, pa se radi toga i danas još njome služimo kao 
najboljim izrazom za benzolovu jezgru. 


FORMULE BENZOLOVE JEZGRE: 


CH CH 

HC CH HC CH 

EIC CH HC CH 
CH CH 

Kekulć Baeyer-Armstrong 

CH CH 

HC CH HC EH 

HC CH HC CH 
CH CH 

Claus Dewar 


V. P-g. 


BENJAMIN (hebr. »sin desnice, dijete sreće«), najmlađi 
sin patrijarke Jakova i Rahele, rođen na povratku iz Me- 
zopotamije u Palestinu. Od njega potječe pleme B., koje 
je prigodom ulaska u zemlju kanaansku brojilo 45.600 duša 
(Num. 26, 41). Iz ovog je plemena izabran prvi izraelski 
kralj Saul, ali kraljevska je čast prešla na Davida iz ple- 
mena Judina. Ipak je pleme B. prigodom rascjepa kraljev- 
stva po smrti Salomonovoj ostalo vjerno dinastiji Davi- 
dovoj. 

BEOČIN, 1. selo u Srijemu, iločki kotar, na sjevernom 
podnožju Fruške gore. Općina broji 3857 stanovnika. U B. 
je najveća tvornica cementa u Hrvatskoj, osnovana 1869 
na nalazištu lapora i vapnenca u Fruškoj gori pokraj Du- 
nava. Godišnji kapacitet tvornice je 300.000 tona portland- 
cementa. Zaposleno oko 1000 radnika i namještenika. Va- 
đenje lapora vrši se u podzemnim rovovima. Tvornica je 
1933 elektrificirana i moderno uređena. Uz nju su u rad- 
ničkoj koloniji socijalne i zdravstvene ustanove. Z. D-i. 

2. Manastir na podnožju Fruške gore. Ne zna se, kad je 
osnovan. U trećoj desetini 17. st. išli su njegovi monasi u 
Rusiju po milostinju. Krajem tog stoljeća bio je zapušten, 
pa su ga obnovili monasi manastira Rače (na Drini), ko- 
jima patrijarh Arsenije III. 1697 dopusti da se nastane u 
B. Ovi podigoše blizu stare porušene crkve novu drvenu, 

posvećenu 1708, a Milivoj Milanović iz Futoga podiže novu 
crkvu (1732—1740). Ikonostas su ukrasili slikama Dimitrije 
Bačević i Teodor Kračunović. V. P-ć. 

BEOGRAD, glavni srpski grad, od 1918 do 1941 glavni 
grad Jugoslavije, na ušću Save u Dunav, na granici Srednje 
Evrope i Balkanskog poluotoka, morfološki na granici pa- 
nonske ravnice i Šumadije. 

U geološkom sastavu beogradskoga zemljišta najstarije 
su naslage donje krede, koje se prostiru i dalje na jug, či- 
neći glavnu građu Topčiderskog i Banova brda, Košutnja- 
ka, Dedinja i Banjičkoga brda. Ovaj je pojas okružen sa 
svih strana tercijarnim vapnencima, glinama, šljuncima i 
pijeskom. Većinu pomenutiih sedimenata pokrivaju dilu- 
vijalne gline, osobito na sljemenu, a još više je rasprostra- 
njen les (prapor), ispod koga leži uma, a pod ovom je vo- 
donosni sloj šljunka. Osnovne crte reljefa beogradskog ze- 
mljišta stvorene su prilikom periodičnih povlačenja gole- 
mog panonskog jezera, koje je nastalo početkom neogena, 
a splašnjavalo od donjeg do gornjeg pliocena, i od tekton- 
skih pokreta krajem pliocena. Jezero je u toku splašnja- 
= Vanja urezalo na obalama četiri po- 
vrši. Dijelovi najviše, pinosavske 
površi ili terase (220 i 195 m) saču- 
vani su ispod Velikog Vračara, Lau- 
donova šanca i na sljemenima De- 
dinja i Banova brda. Niža, beograd- 
ska površ (oko 150 m) razvijena je 
južno od Slavije i Taš-majdana. 
Terazijska površ (oko 125 m) za- 
uzima središte predratnog B.: cijelo 
sljeme od Taš-majdana i Frankopa- 
nove ulice do Gornje tvrđave. Tra- 
govi bulbulderske površi (oko 100 
m), najmlađe i najniže, očuvani su 
i na savskoj i na dunavskoj strani. Neke dijelove zemljine 
kore prosjekli su rasjedi. Jedan rasjed ide od Karaburme 
prema Velikom ratnom otoku, drugi se pruža od želje- 
zničke stanice prema ušću Save, te se oba sastaju niže 
Donje tvrđave i stvaraju rt, na kome je Kalemegdan, dok 
se treći pruža obodom Makiša. Duž ovih rasjeda se spu- 
stilo zemljište panonske ravnice na zapadu i sjeveru, a više 
njega je zaostao uzvišen stjenovit rt. Kasnije se reljef 
beogradskog zemljišta dosta izmijenio, osobito zbog poslije- 
ratnog niveliranja ulica. Površi su gotovo iščezle. Uništene 
su dolinice mnogih potoka. 

Za predratno širenje B-a bio je najvažniji povijarac, koji 
se od Avale nastavlja uglavnom na sjever prema Razboji- 
štu (331 m) i Stojičinu brdu (270 m), a odatle preko Laudo- 
nova šanca (235 m) i Konjarnika (205 m) na sjeverozapad, 
u kome se pravcu spušta i sužava, a završuje spomenutim 
rtom kod Gornje tvrdave. B. se najprije izgradio oko toga 
rta, na neobično važnom položaju: Taj rt najdublje zalazi 
u panonsku ravnicu, od koje je oštro odijeljen tokovima 
Dunava i Save, a na jugu i istoku prelazi neprimjetljivo u 
Šumadiju, poradi čega je prirodno širenje grada upravlje- 
no u tome pravcu. I tokovi glavnih pritoka Dunava: Drave, 
Tise i Save upravljeni su prema B-u, koji je time postao va- 
Zno plovidbeno središte. Tu se ne sastaje samo riječni 
promet, već i trgovačka i privredna aktivnost. Nedaleko od 
B-a počinje i najvažniji put na Balkanu, moravsko-vardar- 

ska udolina, koja veže Dunav sa Solunom i Sredozemnim 
morem. Y 

Ta udolina i dolina Save su svakako najpovoljniji pu- 
tovi za saobraćaj. Prvim je, preko doline Nišave i Ma- 
rice, otvoren put prema Carigradu i Maloj Aziji, drugim 
najkraći put u Italiju i Francusku, a dolinom Dunava u 
srednju i zapadnu Evropu. B. ima na sjevernoj granici Bal- 
kanskog poluotoka jednako važan strategijski i politički 
položaj kao Carigrad na istočnoj granici; stoga je i bio 
stalno poprište borbi o prevlast. Mnogo. je mijenjao svoje 
gospodare, napredovao i nazadovao, bivao rušen i paljen, 
a sve je to znatno smetalo njegovu pravilnu razvoju. 

Prvobitno je naselje bilo vjerojatno oko Donje tvrđave 
kod ušća Save. Zapazilo se, da je sloj zemljišta s ostatcima 
materijalne kulture to deblji, što se ide bliže ušću. U sre- 
dini 19. st. B. je bio izgrađen na jugoistoku tek do Stam- 
bul-kapije, oko sadašnjega Kneževa spomenika, a od nje se 
prema Kolarčevoj ulici širilo polje sa šumarcima i grm- 
ljem. Savamala i Palilula bili su zasebna sela. B. je već 
tada postajao kulturno i glavno mjesto Srbije. G. 1835 pre- 
seljena je u B. državna štamparija, osnovane su bogoslo- 
vija, vojna škola, prva gimnazija, a 1838 otvoren je licej 
ili veliko učilište, preteča Velike škole. 

Poslije se B. širi dalje prema jugoistoku, kao i po du- 
navskoj i savskoj strani, zauzimajući do 1914 uglavnom 
povijarac između Mokroluškog i Čuburskog potoka na jugu, 
a Bulbuldera (Slavujeva potoka) na sjeveroistoku. Najgla- 
vnije ulice B-a bile su na samom sljemenu i pružale se od 
sjeverozapada na jugoistok, sve ostale ulice na dunavskoj 
ili savskoj strani uporedne su s prvima, a druge ih presije- 
caju približno pod pravim kutovima. Od Kneževa spome- 
nika i Terazija pružaju se zrakasto prema periferiji, odgo- 
varajući glavnim drumovima, duž kojih su podignute. Kroz 
Ulicu kralja Aleksandra prolazio je carigradski drum, na 
koji i danas podsjeća Smederevski đeram. Kralja Milana 
ulica i Bulevar oslobođenja nalaze se na prolazu kragu- 
jevačkog druma, a Ulicom Miloša Velikog i Bulevarom voj- 
vode Mišića vodi šabački drum. Svi su se oni sastajali pred 
Stambul-kapijom. 

B. se počeo naglo povećavati poslije svjetskog rata. Na 
istoku i jugoistoku podignuti su Kotež Neimar, Predgrađe 
Princa Tomislava i Naselje kralja Aleksandra Karađorđe- 
vića. Na povijarcu Velikoga Vračara i Botaničke Bašte na. 
lazi se nova Profesorska kolonija, a još dalje se izgrađuje 
Predgrađe Neznanog junaka, dok je cijela sjeverna strana 
doline Bulbuldera pod kućama. B. se osobito proširio sje- 
verozapadnom i zapadnom stranom Topčiderskoga brda, 





BEOGRAD g. 1521 


sve do Topčiderske reke, gdje su naselja Đurđevo brdo i 
Senjak, a Mihajlovac i Čukarica šire se još dalje po obron- 
cima Banova brda. Dušanovac, Voždovac, Činovnička kolo- 
nija, Predgrađe kraljice Marije i Miloševac podignuti su 
na zemljištu između Banjičkog, Mokroluškog i Kumodra- 
škog potoka; isto se tako B. proširuje po cijelom prostoru 
između doline Laudonova šanca, gdje se izgrađuju Pred- 
građa vojvode Mišića i Petra Mrkonjića, Pašino brdo i 
Predgrađe vojvode Stepe. 

Prema prvom popisu u oslobođenoj Srbiji 1834 imao je 
B. svega 7.033 stan., računajući samo Srbe i Židove, a ka- 
snije se taj broj povećavao: 1854 16.733 stan., 1874 27.605, 
1890 54.249, 1910 89.876 stan. Prosječni prirast stanovništva 
и В-и, u razmacima od 20 godina, iznosi oko 190%. Među- 
tim se u daljih 20 godina, od 1910 do 1931, broj stanovni- 
ka u B-u povećao za 266%, jer je u vrijeme posljednjeg po- 
pisa bilo 238.775 stan. Uz tako nagli prirast vrlo je važna 
činjenica, da se i etnički sastav B-a dosta promijenio. G. 
1910 bilo je po vjeroispovijesti: pravoslavnih 87:0%, kato- 
lika 6:1%, izraelićana 4:7%, drugih 1-3%, a po jeziku 88:3%/ 
Srba, dok je 1931 bilo: pravoslavnih 77:7%, katolika 15-50, 
izraeličana 3-3%, drugih vjeroispovijesti 3:5%. Da bi se 
mogao približno odrediti broj Srba u B-u, treba od pravo- 
slavnih oduzeti Ruse (9.800), Bugare, Rumunje i Grke, pa 
tada dolazi na Srbe svega 174.432, odnosno 73:1% stan. 
Ženskih je manje od muških, 45% prema 55%. U razdo- 
blju od 1874 do 1910 bilo je u B-u ženskih za 13:9% ma- 
nje od muških. 

B. je sjedište najviših državnih i crkvenih vlasti i mnogih 
drugih državnih, općinskih i stručnih ustanova. Važnije 
prosvjetne ustanove u B-u jesu: Akademija nauka, Univer- 
zitet sa sedam fakulteta, 190 različitih zavoda, Državni 
arhiv, Narodna, Općinska i Univerzitetska biblioteka, Na- 
rodni muzej s tri odjela, Ekonomsko-komercijalna visoka 
škola, Umjetnička akademija, Muzička akademija, Viša 
pedagoška škola, Narodno pozorište s dvije zgrade, Cen- 
tralni higijenski institut, Geološki institut, Kolarčev naro- 
dni univerzitet, Državna štamparija, dvije državne trgo- 
vačke akademije, 18 potpunih srednjih škola, dvije rusko- 
srpske gimnazije, Škola za primijenjenu umjetnost, Srednja 
muzička škola i t. d. 

LIT.: V. Petković, Tektonika beogradske okoline, Glasnik srp. geogr. 
društva, 1., Beograd 1912; J. Cvijić, Jezerska plastika Šumadije, Glas 
79, Beograd 1909; E. J. Cvetič, Teritorijalni razvitak Beograda, Opis 
Puta III. kongresa slovenskih geografa, I., Beograd 1930; P. S. Pavlović, 
Geološki sastav Beograda i okoline, Opis puta ІП. kongresa, Beo- 
grad 1930; P. S. Jovanović, PribreZni jezerski reljef beogradske okoli- 
ne, Beograd 1922; V. Milenković, Ekonomska istorija Beograda, Beograd 
1932; Ch. Dervichćvitch, Évolution de Belgrade, Étude géographique, 
géologique, climatologique, historique et urbanistique, Pariz, Jouve & 
Cie 1939, . V-č. 

Broj katolika u Beogradu iznosio je u travnju 1941 pre- 
ko 40.000. Većinom su to bili Hrvati, no bilo je i Slove- 
naca i Nijemaca. Katolici su imali 5 Zupa. Hrvati su imali 
više svojih društava, među kojima je bio najugledniji »Hr- 
vatski klub«. Predsjednik je »Hrv. kl.« bio Petar Blašković, 
koji je kasnije imenovan generalom u hrvatskoj vojsci. 

Medu beogradskim katolicima radili su pored svjetovnoga 
svećenstva na župama, privatnim zavodima, u bolnicama i 
drugdje od muških redova franjevci, isusovci, lazaristi i 
asumpcionisti, a od ženskih redova zagrebačke milosrdnice, 
ljubljanske usmiljenke, njemačke sestre i francuske asump- 
cionistkinje. Kada je osnovana Nezavisna Država Hrvatska, 
mnogi su se Hrvati katolici iselili iz Beograda. У. W-g-r. 

Hrvatski klub u Beogradu osnovan je 29. V. 1921. Prvim 
predsjednikom izabran je dr. August Kuhar (Durlen). G. 
1928 preuzima mjesto predsjednika Pero Blašković, koji 
djeluje u tom svojstvu sve do svog odlaska u Zagreb 1. X. 
1940. Poradi plodonosnog rada u Hrvatskom klubu izabran 
je doživotnim počasnim predsjednikom. Peru Blaškovića 
naslijedio je Maksim Mrzljak, novinar. Poslije sloma Jugo- 
slavije i proglašenja Nezavisne Države Hrvatske osniva se, 
na inicijativu Maksima Mrzljaka, podružnica Hrvatskoga 
kluba u Zagrebu s ciljem, da zaštiti Hrvate i njihovu imo- 
vinu u Beogradu te omogući njihovo preseljenje u krajeve 
Nezavisne Države Hrvatske. 

U početku imao je klub 1.100 članova, a godine 1941 
ostalo ih je 400. Imao je tri odbora: kulturni, ekonomski i 
zabavni. Plod kulturnog odbora je klupska čitaonica s knjiž- 
nicom. Predavanja iz hrvatske kulturne i političke povijesti 
pridonijela su narodnom osvješćivanju Hrvata u Beogradu 
te upoznavanju njihove kulturne prošlosti. Ekonomski od- 
bor imao je socijalno-humanu akciju: moralno i materi- 
jalno podupiranje siromašnih Hrvata, koji su se nastanili 
u Beogradu, služeći u državnim ili privatnim ustanovama. 
Klub je uopće bio stjecište Hrvata u Beogradu. РБ 


Povijest do 1521. B. se razvija na ruševinama antičkog 
Singidunuma (v.), razorenog početkom 7. st. Prvi put se 
B. spominje 878 (episcopus Bellogradensis). U srednjem vi- 
jeku su se oko njegova područja otimale stalno susjedne 
države: Bizant, Bugarska, Ugarska i Srbija. Otuda i razli- 
čiti nazivi za B.: Alba Bulgarica, Alba Graeca (njem. Grie- 
chiseh Weissenburg), madžar. Nandor-féjérvar ili Nandor- 
alba, tal. Belgrado di Schiavonia. U 9. i 10. st. bio je bu- 
garski; u 1l. i 12. st. bore se oko Beograda Grci i Madžari, 
ali je uglavnom u rukama Bizanta. Tada prolaze kroz njega 
križari, koji su izabrali poznati put Beograd —Niš—Sofija— 
Carigrad. Poslije pada Bizanta (1204) sukobljavaju se na 
području B. Madžari i Bugari; gospodari ostaju prvi (Bu- 
gari ga drže oko 1204 i 1231). Srbi su prvi put dobili B. 
1284, kada je kralj Dragutin, napustivši prijestolje u Ra- 
škoj, dobio od Madžara na upravu Mačvansku banovinu 
s B., Usoru i Soli. B. je bio jedna od Dragutinovih prije- 
stolnica. Poslije njegove smrti 1316 zauzima ga kralj Mi- 
lutin, ali ne uspijeva održati se u njemu: ugarsko-hrvatski 
kralj Karlo Prvi preotima ga 1319. Kasniji pokušaji Srba, 
tokom 14. st., da se utvrde u B-u, nisu imali sreče. Ponovo 
ga je dobio despot Stevan Lazarevič 1403, kada se po- 
slije bitke kod Angore počeo oslanjati na Ugarsku. Od 
njega je despot načinio svoju novu prijestolnicu. B. je 
pod njim dobio ono lice, koje če i kasnije zadržati. On 
mu je sagradio tvrde dvostruke bedeme, snabdjevene mno- 
gim kulama i zaštičene dubokim rovovima, preko kojih su 
vodili pokretni mostovi; podigao je u njemu erkve, bol- 
nice, dvorce i t. d. Nasljednik despota Stevana, Durad 
Brankovič, morao je prema jednom ranijem ugovoru ustu- 
piti B. (1427) kralju Žigmundu zbog zaštite južne granice 
Ugarske od Turaka. Od tada če B. skoro jedno stolječe 
biti bedem krščanstva proti Osmanlijama. Oni su brzo 
osjetili njegovo značenje. Več 1440 udara sultan Murat II., 
pošto je privremeno osvojio Srbiju, na B. i opsjeda ga 
bezuspješno pola godine. Još više se B. proslavio, kada je 

1456 sultan Mehmed IL, osvajač Carigrada, pod njegovim 
bedemima doživio potpun neuspjeh. Tek Sulejman II. Veli- 
čanstveni ga osvaja 28. VIII. 1521. B. postaje sada polazna 
točka za daljnja turska osvajanja u Podunavlju. O izgledu 
i uredenju B-a do 15. st. znamo vrlo malo. Konstantin Por- 
firogenet spominje u njemu kulu Konstantina Velikog; za 
anonimnog putopisca 12. st. on je »dobar i bogat grad«. 
Od druge polovine 9. st. B. je sjedište biskupa, a za vri- 
jeme Bugara i Grka pokrajinskog namjesnika. Iscrpnije 
opise grada imamo tek u 15. st. (naročito od Konstantina 
Filozofa, biografa despota Stevana Lazarevića, i Francuza 
Bertrandona de la Brocquičre). Spominje se i osnovna 
podjela na gornji grad (castrum superius) i donji (castrum 
inferius). Na Dunavu je bilo pristanište, zaštićeno dvjema 
kulama i lancem razapetim između njih. Gradski bedemi 
bili su dobro snabdjeveni topništvom. Pod Madžarima je 
B-om zapovijedao kapetan (katkada po dva, za gornji i 
donji grad). Obranom B-a od Turaka upravljale su često 
vrlo istaknute ličnosti (braća Talovci, Hunyadi, Mihajlo 
Szilagy i dr.). Po etničkom sastavu stanovništvo je bilo 
raznoliko: osim Srba, koji su nesumnjivo prevlađivali u 
15. st., bilo je Madžara, Nijemaca, a svakako i drugih 
manjih grupa. M. J. D. 

Povijest od 1521 do danas. S novim gospodarima pro- 
mijenilo se u veoma znatnoj mjeri i stanovništvo, koje 
je imalo druga shvaćanja o životu, a to je učinilo, da je 
B. ubrzo dobio drugi izgled. To se već osjeća u drugoj 
polovini 16. st. U prvom redu džamije su zamijenile krš- 
ćanske crkve. Jedan putopisac zabilježio je, kako je 
Mehmed-paša dao porušiti u B-u tri kršćanske crkve i sina- 
goge, a materijal upotrijebio za građenje bezistana, kara- 
vanseraja i drugih građevina. Bogomolje je porušio, piše 
taj putopisac, ne toliko radi građevnog materijala, nego 
zato, da vjernici ovih bogomolja nemaju gdje da se mole 
Bogu. Turci su htjeli uništiti i dubrovačku crkvu, ali je 
nisu mogli naći, jer je bila pod zemljom. Srbi su u to 
doba stanovali uz obalu Save i imali samo jednu crkvu. 
Život kršćana, a naročito Srba, bio je veoma težak. G. 1594, 
povodom srpskog ustanka u Banatu, spaljeno je na Vra- 
čaru tijelo sv. Save. 

B. je u to doba imao potpuno orijentalan izgled. Mnoge 
džamije i javna kupališta sa svojim kupolama, pa kao kakve 
glomazne, četverouglate tvrđave, bez ijednog prozora, kara- 
van-seraji ili hanovi ocrtavali su već izdaleka B. kao orijen- 
talan grad. Inače je sam grad imao mnoge i uske ulice, 
katkada s jednom stranom ili zatvorene kao čorsokaci. 
Obično nisu bile popločene ni najprometnije; katkada, ali 
vrlo rijetko, bile su presvođene daskama. U gradu su se 
nalazili mnogi prazni prostori i mnogobrojna muslimanska 
groblja s nišanima. Po ulicama je vladala velika nečistoća. 
O nekom višem kulturnom životu nije se moglo govoriti. 
Sredinom 16. st. postojala je u B-u jedna tiskara, koja je 
tiskala knjige za potrebe srpske crkve. Tiskaru je imao 
knez Radiša Dmitrović, a od njega ju je preuzeo Dubrov- 
čanin Trojan Gundulić. 

B. je u to doba veoma znatno trgovačko mjesto. To su 
primijetili mnogi putnici. Naročitu geopolitičku važnost B-a 
i plodnost Srbije primijetio je doktor Brown, osobni liječ- 
nik engleskoga kralja. On piše, da je B. na tako zgodnom 
položaju za trgovinu, kao rijetko koji grad na kopnu: »na 
sastavu Dunava i Save; velika Tisa utječe u Dunav ne- 
daleko; ni Drava nije vrlo daleko, a ni Morava; Dunav 
pak teče prema Crnom moru, što mu sve daje trgovačke 
veze s mnogim udaljenim krajevima. A Srbija je plodna i 
lijepa zemlja, s ravnicama, šumama i brdima, u kojima 
vjerojatno ima dobrih kovina. Ima i krepkih ljudi, dobrih 
konja, vina i rijeka. Da je u kršćanskim rukama, mogla bi 
biti upravo cvjetna zemlja«. On je dao i opis poslovnog 
dijela B-a: »Ulice, gdje je trgovina najživlja, pokrivene su 
drvenim krovom, kao i u drugim trgovačkim mjestima, 
radi zaštite od sunca ili kiše. Sastoje se obično od dućana, 
koji su mali. Na niskoj tezgi, kao krojač u Engleskoj, 
sjedi dućandžija i prodaje robu kupcu, koji ostaje napolju, 
rijetko kad ulazeći unutra. Vidio sam dvije velike građe- 
vine od kamena, kao burza, sa dva reda stupova, jedan 
iznad drugog; bile su krcate robom, tako da su mnogo 
gubile od svoje ljepote. Ima i dva velika bezistana, mjesta, 
gdje se prodaje najskupocjenija roba. Sagrađeni su u obliku 
katedrale i po unutrašnjosti liče na gornji sprat stare 
burze.« 

B. je u to doba važan vojnički centar osmanlijskog car- 
stva. Pošto su Turci 1683 potučeni pod Bečom, izgubili su 

nesamo teritorij nad Savom i Dunavom, nego i znatne 
teritorije južno od Dunava. Za vrijeme tih borbi bio je 
B. jedno vrijeme, od 6. IX. 1688 do 18. X. 1690, pod upra- 
vom Austrije. U B-u se prilikom velike seobe kratko vri- 
jeme zadržao Arsenije III. Čarnojević s mnogo naroda. 
Karlovačkim mirom ostao je B. Turcima i tako postao 
jednom od glavnih tvrđava osmanlijskoga carstva prema 
Zapadu. U ponovnom ratu između Austrije i Turske za- 
uzeo je B. princ Eugen Savojski 22. VIII. 1717. 

Pošto je B. zauzet, pohrlili su u njega, da se nastane, 
naročito Nijemci, a i druge etničke grupe iz tadašnje 
Austrije. Tada su se u B. susretala dva potpuno različita 
svijeta: Zapad i Istok. Jedan dio grada zvao se Njemački 
ili Dunavski B., a drugi Srpski ili Savski B., ali ni jedno 
ime nije bilo potpuno točno. Istina, Njemački B. bio je 
pretežno njemački i katolički, a Srpski pretežno srpski i 
pravoslavni, ali ni jedan ni drugi nisu bili, naročito etnički, 
čisti. 

Odmah po osvojenju počela je austrijska vlast sa ruše- 
njem prijašnje tvrđave i mnogih kućeraka po gradu. Naro- 
čita je pažnja posvećena beogradskoj tvrđavi. Grad, i gor- 
nji i donji, bio je 
utvrđen nanajmo- 
derniji način fran- 
cuskoga maršala 
Vaubana. Tada su 
izradeni čitavi blo- 
kovi, bastioni i 
manji zakloni, a 
sve je utvrdeno 
jakim  zidovima, 
sagradenim od ci- 
gle i kamena, i 
snabdjeveno ma- 
lim kulama, za- 
klonima i puškar- 
nicama. Utvrde su 
pojačane dubokim 
rovom s vrlo str- 
mim stijenama. U 
tvrdavu su vodila 
troja vrata: jedna 
na Savi, druga na 
Dunavu, a treča i 
najvažnija na Ka- 
limegdanu. 

Dok je grad 
bio sjedište vojne 
uprave, dotle je 
bio i sjedište naj- 
viših vojnih i civilnih vlasti. Dunav sa svojim pristaništem 
činio je pročelnu stranu tadašnjeg B-a. Sa gradnjom novih 
zgrada počelo se odmah. Naročito su vojničke vlasti po- 
digle mnogo novih zgrada. u prvom redu kasarna. Naj- 
ljepša zgrada u njemačkom dijelu B-a bila je vjerojatno 
palača vojnog zapovjedništva. Uz ove profane zgrade po- 
dignut je velik broj kršćanskih crkava. U srpskom dijelu 
B-a isticao se metropolitov dvor. Poslije poraza kod Grocke 
nastala je u B-u prava panika. Sve se dalo na spasavanje. 
Njemačko stanovništvo prebjeglo je najvećim dijelom u 
Zemun, Osijek i Temišvar, a srpsko u Novi Sad. 

Slika B-a, i tvrđave i grada, ubrzo se izmijenila. Po ugo- 
voru o miru, sklopljenu u B-u 1739, obvezala se Austrija, 
da če porušiti sve vanjske utvrde, što je i učinila. Od 
tvrdave je malo što porušeno i izmijenjeno. B. je opet 
postao turski grad i nastavio da živi na orijentalan način. 
Istom za Kočine krajine 7. X. 1789 uspjela je Austrija da 
ga zauzme, ali na kratko vrijeme, jer je več Svištovskim 
mirom 1791 opet pripao Turcima. Turci su ga držali do 
27. XII. 1806, kada su ga zauzeli srpski ustaše, koji su ga 
držali do 1813. 

Za vrijeme drugog ustanka B. je ostao pošteden. Knez 
Miloš se trudio, da ga osvoji na drugi način, brojnim i 
ekonomskim jačanjem Srba. Ubrzo je malne sav B. bio 
u srpskim rukama, naročito od vremena kneza Aleksandra 
Karadordeviča, kada B. postaje sve više prijestolnica i 
kulturno središte Srbije. U to vrijeme osnovan je največi 
broj kulturnih institucija. Sitniji sukobi izmedu Turaka i 
Srba ne prestaju. Jedan takav sukob mjeseca lipnja 1862 
izmedu turskih vojnika i srpskih žandara dao je Turcima 
povod, da bombardiraju beogradske ulice. Srbi su tražili, 
da se Turci povuku iz gradova. Napokon poslije prego- 

varanja od nekoliko godina Srbi su uspjeli. Fermanom od 
18. IV. 1867 predani su gradovi knezu Mihajlu na čuva- 
nje. Za vrijeme svjetskog rata neprijatelj je zauzeo B. dva 
puta. Tom prilikom u borbama oko njega mnogo je stra- 


dao. Od 1918 do 1941 B. je bio glavni grad bivše Jugoslavije. 
LIT.: M. P. Katančič, Spomen Beograda, negdašnjeg Singiduna, Gla- 
snik DSS., V., 1853; T. Stefanovič Vilovski, Metamorfoza Beograda, 
1911; V. Ćorović, Istorija Jugoslavije, 1933, 578—587; Beograd, izd. Bal- 
kanskog instituta, 1940. Za 15. st. rasprave T. S. Vilovskog u Letopisu 
M. S. 294, 295 (1913). D, J. P. 


Beogradski mir. G. 1737 stupi Austrija kao saveznica 
Rusije u rat protiv Turske. Vojnički nespremna i izmo- 
rena u ratu s Francuskom, ali nadajući se u pomoć kršćan- 
skog življa pod Turcima prodre ona 1737 u Bosnu, a u 
Srbiji uze Kruševac, Niš i Novi Pazar. Međutim doskora 
morade njezina vojska uzmicati, a 23. VII. 1739 stiže jei 
potpuni poraz kod Grocke. Poslije toga sklopi s Turskom 
18. IX. mir u Beogradu. U tom miru izgubi Austrija sje- 
vernu Srbiju do zapadne Morave, koju je u požarevačkom 
miru (1718) bila dobila, a Turci su dobili natrag sve 
zemlje južno od Save i Dunava. Pored toga ovaj je mir 
obuhvatio i druga pitanja između Austrije i Turske, kao 
promet iupotrebu 
pograničnih rijeka 
Save i Dunava, 
prava katoličkih 
crkava i svećeni- 
ka, osiguranje me- 
đusobne trgovine, 
plovidbe i putova- 
nja trgovaca, za- 
branu gusarenja 
na Sredozemnom 
moru i Jadranu, 
zabranu provala 
na tuđi teritorij, 
zabranu primanja 
hajduka i njihov 
progon. Mir je 
imao trajati 27 
godina i mogao 
se produžiti. 

Beogradski pa- 
šaluk, pokrajina 
nekadašnjega tur- 
skoga carstva, ko- 
joj je na čelu bio 
paša u Beogradu. 
Prema Bosni gra- 
ničio je B. p. s 
Drinom od njezi- 
na utoka u Savu do pravca ispod Užica, a odavde je išla 
južna granica na Stalać, dok je istočna granica bila Poreč. 
G. 1718 u požarevačkom miru pade gotovo cijeli B. p. pod 
Austriju, koja ga izgubi beogradskim mirom (1739). Obve- 
zana Svištovskim mirom (1791), da uvede reforme u B. pa 
Turska je to počela provoditi, pa je medu ostalim zabranila 
janjičarima boravak u pašaluku. Sultanovim hatišerifom 
1793 ublaženi su porezi i način njihova ubiranja: knezove 
je birao narod, a oni su razrezivali i kupili porez i sudili u 
manjim slučajevima. Svima je dana sloboda vjere i bogo- 
služja, te je dopušten popravak crkava. Medutim su turske 
vlasti doskora popustile u reformama, a od 1799 počeše se 
janjičari vračati u pašaluk i 8. VIII. 1801 zauzeše na juriš 
beogradsku tvrdavu, našto vlast preuzeše četiri janjičarske 
poglavice (dahije), koji svojim nasilnim vladanjem izazvaše 
nezadovoljstvo i kod Srba i kod Turaka. Kada su dahije 
počele početkom 1804 ubijati najvidenije ljude, planu 
ustanak Srba, koji se brzo raširi po cijelom pašaluku. G. N. 

Beogradska nadbiskupija. Sigurno je, da je več u 4. st. 
u starom Singidunumu, a današnjem B-u, postojala bi- 
skupska stolica. Medu prvim beogradskim biskupima spo- 
minje se arijevac Urzacije (335—370). Za seobe naroda 
je biskupija propala. Početkom 15. st. opet se javlja bi- 
skupija lat. obreda, koja propada za turske vlasti: polo- 
vinom 17. st. stolna je crkva u Beogradu več pretvorena 
u džamiju. Postoji samo kat. kapelica, oko koje se kupi 
hrv. kat. kolonija, sastavljena večinom od Bosanaca i Du- 
brovčana, uglavnom trgovaca, svega nekoliko stotina duša. 
Nešto više katolika ostaje u unutrašnjosti Srbije, napose 
u Prokuplju, Nišu, Jagodini i Smederevu. Crkvenu upravu 
nad njima vrše razni susjedni biskupi kao apostolski vi- 
kari, od kojih su neki u Beogradu i stolovali i nosili naslov 


408 


beogradskih odnosno (od 1719 dalje) beogradsko-smede- 
revskih biskupa. Posljednji je apostolski vikar za katolike 
u Beogradu iSrbiji bio veliki đakovački biskup Strossmayer 
(1851—1897), a odonda potpadaju neposredno pod Sv. Zbor 
za širenje vjere (Propagandu) u Rimu. Odredbom čl. 2. 
Srpskog konkordata od 1914 (v. Srpske Nov., br. 199, 3. IX. 
1914) osnovana je: »jedna crkvena pokrajina, koja se sa- 
stoji iz Arhiepiskopije Beogradske sa sedištem u presto- 
nici, čija oblast obuhvata granice Srbije pre ugovora o 
miru Londonskog i Bukureškog od g. 1913 — i sufraganske 
Skopske episkopije sa sedištem u Skoplju, koja obuhvata 
novooslobođene krajeve — prelazeći iz nadležnosti Verske 
Propagande u redovno stanje«. Prvim nadbiskupom tako 
osnovane beograd. nadbiskupije imenovan je tek poslije 
svjetskog rata fra Rafael Rodić (ustoličen 7. XII. 1924). 
Njega je naslijedio (28. XI. 1936) sadašnji nadbiskup Dr. 
Josip Ujčič. Nadbiskupi su beogradski bili i apostolski 
administratori Banata. U jugosl. konkordatu (1935), koji 
nije stupio na snagu, bilo je predviđeno, da pod nad- 
biskupa beogradskog kao metropolita potpadaju biskupije 
skopska, bačka (Subotica) i banatska. Banatska bi bila za 
vječita vremena spojena s nadbiskupijom beogradskom i 
nadbiskup bi se zvao: nadbiskup beogradski i biskup ba- 
natski. С. 1938 bilo je u beogr. nadbiskupiji svega: 14 
župa, 28 crkava i kapelica, te 60.410 katolika. 

LIT.: Farlati-Coleti, Illyricum sacrum, VIL, VIIL, Mleci 1751—1819; 
Theiner, Vetera monum. Slavorum meridionalium historiam illustrantia, 
Rim- Zagreb 1863—75; Fermendžin, Acta Bosnae, Zagreb 1892; Marković- 
Perković, Slaveni i pape, Zagreb 1904; Marković, Borba za samostalnost 
kat. crkve u Nemanjićkoj državi, Beograd 1912; Hudal, Die serbisch- 
orthodoxe Nationalkirche, Graz- -Leipzig 1922; Wagner, Povijest kat. 


Crkve u Srbiji u 19. v., Bogosl. Smotra, Zagreb 1933 i 1934; Draganović, 
Opći šematizam kat. crkve u Jugoslaviji, Sarajevo 1939. Fr.H. 


BEOGRADAC, Jovan, * Titel 1812, t Novi Sad 1889. 
Bio je austrijski oficir, ali je 1858 istupio iz vojske i potro- 
510 sav svoj novac, da ostvari perpetuum mobile. Radio 


je i na nauci. 


BIBL.: O jeziku i pravopisu srpskom; Crkva i država; Orient, Occi- 
dent und Panslavismus i dr. M.P. 


BEOGRADSKE NOVINE, 1. politički list, koji je izlazio 
svaki dan u Beogradu od 1895 do 1912, a uredivao ga je 
Uroš Urošević, kasnije Stevan Ćurčić. 

2. List, koji su od 15. XII. 1915 do konca 1916 izdavale 
latinicom u Beogradu okupatorske austro-ugarske vlasti. 
Prva je 4 broja uređivao Vilim Uher, a ostale Juraj grof 
Oršić-Slavetićki. U В. n. surađivali su i poznati srpski 
književnici. 

BEOGRADSKI FOSIL. G. 1892 izvađena je iz savskog 
diluvijalnog nanosa iz dubine od 2:5 m u Beogradu između 
Dunava i Vidinkapije, kod kopanja temelja Bajlonijeve 
zgrade, fosilna ljudska lubanja, a nedaleko od nje nađenih 
desetak zubi dokazuje, da je tu živio Elephas antiquus. 
Kako je ovaj predstavnik antiquus-faune, pripadala bi luba- 
nja — ako je iz istog doba — najstarijem paleolitskom 
odsjeku chelleenu. Prema opisu Đoke Jovanovića sastojao 
se ljudski fosil od čitave čeone kosti, tjemenjače, zatiljka i 
lijeve sljepočne kosti. Značajni su jako razvijeni arcus 
superciliares, od kojih je desni jače izbočen od lijevog, nisko 
čelo, zabačeno, prognatno s razvijenim sagitalnim grebenom 
(crista). Tjemenjača je nešto asimetrična, desno jače razvi- 
jena, obelion velik, zatiljak ima snažne mišične čvorove. 
Duljina je 188 mm, širina 138 mm, horizontalni opseg 504, 
indeks 73:4. Prema svemu tomu radi se tu o predstavniku 
neandertaloidne pasmine. GT: 

BEOLCO, Angelo — Ruzzante. 

BEOTHUK, pleme na Novoj Fundlandiji (nekada i na 
Novoj Škotskoj, a valjda i Novoj Engleskoj), potisnuto u 
ovaj dio sjeveroistočne Amerike od plemena Algonkin. 
Pripadaju po kulturi starom sloju tamošnjih starosjedilaca, 
a s vremenom su primili različne kulturne elemente od 
susjeda, pa su dosta blizu kulturi Eskima; služe se čam- 
cima od kože. Jezik im je posve samostalan i različan od 
drugih američko-indijskih jezika. M. Gii. 

BEOTHY, Zsolt, Ж 1848, + 1922, madžarski estetičar, 
sveuč. prof., predsjednik akademije. Tražeći, da književnost 
bude i umjetnička i narodna, unapređivao je značajnim 

njiževno-povijesnim radovima i u tom pravcu odlučno 
utjecao na nastavnike srednjih i visokih škola. Na pogrebu 
Zmaja J. Jovanovića u Kamenici održao je govor, u kome 
se zauzimao za kulturnu suradnju Madžara i južnih Slavena. 


BIBL.: А magyar nemzeti irodalom tórténeti fejlódése (O povijesnom 
razvoju madžarske narodne književnosti). EE. 


BEOTIJA, pokrajina u srednjoj Grčkoj, sastoji se od 
niza polja, koja su dio beotsko-fokidske tektonske ulegni- 

ne. U največem polju nalazilo se krško jezero Kopais, 
koje bi zimi naraslo do 250 km", a ljeti se svelo na neko- 
liko baruština. G. 1883-6 potpuno je presušeno pa je do- 
biveno 25.000 ha plodnih polja i pašnjaka. U klasičnoj 
starini bilo je oko jezera znamenitih gradova i bojišta, 
a u srednjem vijeku više franačkih tvrdih gradova, no do 
danas je zadržala važnost samo Livadija (Lebadeia). Niska 
prečaga odvaja ovo polje od Tebanskog. Na stepenici, 
koja dijeli Tebansko polje na dva dijela, nalazi se grad' 
Teba. U istoónom dijelu Beotije pruža se polje Tana- 
graike. 

' Najvažniji proizvod Beotije je pamuk, koji se uzgaja 
svagdje, gdje je moguče navodnjavanje; središte pamučne 
industrije je Livadija. 

LIT.: E. Oberhummer, Griechenland, u Klute: Handbuch d. geogr. 
Wissenschaft, Potsdam. Z. D-i. 

BEOWULF, staroengleski ep, nastao u 7. st. u Northum- 
berlandu, sačuvan u rukopisu iz 2. pol. 10. st. (Cottonia- 
nova zbirka Britanskog muzeja). 

Glavni junak je kulturni heroj kao grčki Heraklo, koji 
oslobađa ljude od raznih nemani, t. j. obuzdava divlju 
prirodu i privodi je kulturi. B-ov ujak, kralj Hygelac, 
histor. je lice, identično s danskim kraljem Chochilaicom, 
koji je kao viking između 512—20 poduzeo neuspjelu voj- 
nu na Frize i pri tom u bitki s merovinškim kraljevićem 
Theudebertom izgubio bitku i život. Iz te se opće pogibije 
prema pripovijedanju epa samo Beowulf spasao plivanjem. 
Osim ovih historijskih reminiscencija sadržava ep dvije 
mitske epizode: 1. Beowulf spasava kralja Hrodgara па 
Seelandu ubivši demona Grendela, koji je kralju pobio 
bezbroj junaka; 2. na Jütlandu, gdje Beowulf kraljuje, 
svladava zmaja i pri tome sam stradava životom. 

B. je jedini neokrnjeni starogermanski junački ep, u ali- 
teracijskim stihovima. Pjesnik je bio svećenik, što se vidi 
po biblijskim reminiscencijama i ро tendenciji moralizi- 
ranja. Osim toga spominje i crkvenim ocima poznatu legen- 
du, da sve nemani potječu od bratoubice Kaina. Djelo 
obiluje prekrasnim opisima mora i sadržava za kulturnu 
historiju neprocjenjivih podataka. 

BIBL.: Izd. Е. Holthausen 1906 sa svom naučnom literaturom. С. 5. 


BERALT HERMA — Brkić Hermina. 

BERALT HERMA — Weber Adolf. 

BERAM (tal. Vermo), hrvatsko selo u Istri, 4 km zapadno 
od Pazina, na cesti Pazin-Poreč i Pula-Trst. Župa B. ima 
1000 stanovnika, a župska je crkva sagrađena 1431 te je 
posvećena sv. Martinu. Još donedavna bio je na crkvi gla- 
goljski natpis: »1431 Be zidan s(ve)ti Marstin«. U B-u je 
vrlo razvijeno gospodarstvo: seljaci se bave proizvodnjom 
žita, stoke i vina. Još prije svjetskoga rata u В-и je bio’. 
razvijen društveni i zadružni život; u B-u je 1902 osnovana 
prva mljekarska zadruga među Hrvatima. U mjestu je dvo- 
razredna pučka škola. Nedaleko mjesta otkopana je velika 
nekropola iz kamenoga doba. 

Crkvica sv. Marije na Škriljinama. Četvrt sata od Berma 
nalazi se crkvica sv. Marije na Škriljinama, u kojoj se 
nalaze freske hrvatskog slikara Vincencija iz Kastva. 
On je naslikao freske troškom bratovštine bl. Djevice 
Marije 1474 (natpis je pročitao Fr. Stelč). Još 1689 bila 
je to podružnica crkve grada Pazina, kako je zabilježio 
1. Valvasor. Crkvica je sagrađena, sudeći prema stilu, u 
prvo doba gotike, dakle u 13. st. Pločnik je u crkvi bio od 
kamenih ploča (škrilja), pa je zbog toga i crkvica dobila 

BERAM, Mrtvačka povorka 
Fresko slika Vincencija iz Kastva u crkvi sv. Marije 


ime Sv. Marija na Škriljinama. U crkvi se nalaze ove slike: 
Na strani poslanice: Rođenje Majke Božje, Darovanje, 
Zaruke, Navještenje, Pohod Flizabeti, Rođenje Isusa Krista, 
Prikazanje u hramu, Sv. Mladenci u Herodovu pokolju, 
Bijeg u Egipat, Isus u hramu, Krštenje u Jordanu, Sv. Ivan 
Evanđelist s kaležem, iz kojega se vije zmija. Uz malena 
vrata naslikani su: sv. Mihovil i sv. Sebastijan. Na strani 
evanđelja: Sv. Tri Kralja na odlasku od Heroda (ispod te 
slike je prikazana basna o lisici, pijetlu i rodi), Đavo isku- 
šava Isusa, sv. Polonija i dr., sv. Martin, sv. Juraj, Isusov 
ulazak u Jeruzalem, Molitva na Maslinskoj gori, Posljednja 
večera, Pranje nogu i Judina izdaja. — Nad velikim je 
vratima slika, koju zovu Mrtvačka povorka (Theatrum 
mortis humanae). Kraj vrata su dijelovi slike »Adam i 
Eva« i alegorične slike »Kolo sudbine«. Strop crkve je drven 
i građen u obliku kutija (cassette). 

Na strani poslanice može se čitati više glagoljskih potpi- 
sa klerika đakona iz Božjeg Polja kraj Vižinade. U tamo- 
šnjem samostanu uzgajali su se svećenici glagoljaši. Klerici 
su iz Božjeg Polja hodočastili k sv. Mariji pod Bermom 
i tom zgodom urezivali svoja imena u slike na zidovima. 
U 18. i 19. st. malo se tko brinuo za samu crkvicu. G. 
1910 počela se za nju zanimati »Centralna komisija za 
očuvanje starinskih spomenika« u Beču, i to па poticaj 
Ivana Vurnika u Radovljici. Crkveni je krov obnovljen 
1913, a iste je godine slikar iz Lavova Josip Balla sa 
svojom ženom očistio slike. Boje se nisu ništa mijenjale 
te su još danas vrlo lijepe. 





BERAM, Glagoljski natpis iz g. 1431 


Mrtvačka povorka je jedini ikonografski primjer got- 
skoga slikarstva u našim krajevima, a »Kolo sreće« drugi. 
Ta je procesija možda u smisaonoj vezi sa starijim tali- 
janskim uzorima, ali je formulirana u smislu sjevernoga 
slikarstva. Od posebnog je značenja freska Sv. Tri Kralja, 
na kojoj je slikar razvio tada običajnu narativnost do 
vrhunca i dodao mnogo potankosti iz životinjstva i slike 
životinjskih basni i lovačkih doživljaja, koji su mogli na- 
stati na osnovi promatranja prirode. Kostimi kraljeva i 
pratnje su talijanski. Neke su pojedinosti u vezi s mle- 
tačkim slikarstvom, ali u cjelini su freske u vezi sa sloven- 
skim materijalom toga doba. Vincencijeva su slikarska 
sredstva prilično skromna. Osobe slika dekorativno-plo- 
snato, no njegov je program opširan, ispunjen izrazito po- 
pularnim dodatcima. On ide među provincijalne slikare, 
i u njegovu se djelu pored idealističkih stilskih zastarje- 
losti ostvaruju i težnje za perspektivnim produbljivanjem 
prostora. Značajna je za njegovu lokalnu orijentaciju istar- 
ska krajina, koju slika kao pozadinu u prizorima iz Sv. 
Pisma. Među pojedinim istarskim slikarima, koji u isto 
doba podliježu talijanskom, a napose mletačkom utjecaju, 
Vincencije iz Kastva je doduše izraziti zastupnik međa- 
šnjega pojasa među srednjom Evropom i sjevernom Ita- 
lijom, ali po beramskim freskama ide u područje sjever- 
nih stilskih utjecaja. 


LIT.: F. Stelé, Monumenta artis slovenicae, 1.; Isti, Cerkveno slikar- 
stvo med Slovenci, І., 1937; Isti, Umetnost v Primorju, 1940. F. M-l. 


Glagoljski rukopisi iz Berma. Među ostalim rukopisima 
ima ljubljanska studijska knjižnica pod sign. 162a/2 jedan 
glagoljski misal iz kraja 14. st. istarskog podrijetla, koji 
se, kako prikazuju bilješke u njemu, upotrebljavao u 
Bermu u 15., 16. i 17. st. Misal je ukrašen sjajnim ilustra- 
cijama i nakitima. Inicijali su raznobojni i okruženi kras- 
nim nakitima. Blagdan sv. Ćirila i Metodija u tom smislu 
dolazi 14. II. 

Pored toga misala ima ista knjižnica još i dva stara 
glagoljska brevijara iz Berma, koji su se prije nalazili u 
knjižnici baruna Cojza. Kodeks br. 163a/2 sastoji se od 
dva dijela, koje nije pisala ista ruka. Ima mnogo minija- 
tura, koje su često i grube. Oba dijela potječu iz 15. st., 
a sadrže mnogo bilježaka iz 16. st. — Kodeks br. 161a/2 
potječe iz 15. st., jer najstarija bilješka pokazuje god. 
1444. Boje su inicijala i nakita različite: crvena, žuta, ze- 
lena i modra. Iz toga je brevijara izvadio Brčić i štampao 
službu sv. Ćirila i Metodija u raspravi: Dvie službe rim- 
skoga obreda za svetkovinu svetih Ćirila i Metuda, Za- 
greb 1870. U tom se kodeksu nalazi i legenda o sv. Va- 
clavu. U malo kojem glagoljskom kodeksu ima tako mnogo 
bilježaka kao u ovom. Pored toga obiluje i stihovima. Na 
kraju kodeksa nalazi se i jedna pjesma za mlado ljeto: 

Mlado leto pohvaljujmo, 
Mladoga kralja mi molimo, 
Na mladom' leti veselimo se. 


Knjiga je bila dugo u Bermu, a Milčetić drži, da je 
možda ondje i napisana. 

T. zv. Ljubljanski homilijar, koji se čuva u istoj knji- 
žnici, zapravo je odlomak Beramskog homilijara, koji je u 
znanosti poznat kao znamenit hrvatski fragmenat. Sastoji 
se od dva pergamenska lista, a Jagić ga u svojoj Paleogra- 
fiji meće u prvu polovinu 13. st. 

Borba kod Berma. God 1813 potukao je kod Berma Nu- 
gentov podzapovjednik kapetan Josip Lazarić Francuze. 
Austrijski zapovjednik Nugent utaborio se u Veprincu. 
Stajao je u vezi s engleskim brodovljem, koje se usidrilo 
pred Lovranom. Njegov podzapovjednik Lazarić došao je 
iz Trsta u Vranju sa 47 pješaka i 6 konjanika. Tamo je 
pobunio seljake, koji su bili nezadovoljni francuskom upra- 
vom radi povišenih taksa u civilnim parnicama. S njima 
je 3. IX. pošao u Cerovlje, dok su istoga dana i Francuzi 
došli iz Rovinja u Pazin. U noći su dvije satnije Hrvata 
prebjegle od Francuza k ustašama. 4. IX. zvonila su u 
okolici Pazina sva zvona pozivajući narod na ustanak. 
Francuzi su iz Pazina krenuli najprije prema Lindaru. Nai- 
šavši na oružane čete mislili su, da su se namjerili na Nu- 
gentove predstraže, pa su se okrenuli i pošli natrag preko 
Starog Pazina prema Bermu. Kada su i tu naišli na otpor, 
predali su se Lazariću. Razjareni seljaci poubijali su mno- 
go francuskih vojnika, a francuski su se časnici silno srdili, 
kada su razabrali, da se nijesu predali redovitoj vojsci, 
nego četi slabo naoružanih seljaka, koji su imali jedva 
200 pušaka. Lazarević je bio odlikovan redom Marije Те- 
rezije i dobio je barunat s pridjevkom »Lindarski«. Osim 
toga je bio promaknut na čast majora. — G. 1816 po- 
dignut je Lazariću u Pazinu spomenik, na kojem su bile 
poslagane brojne francuske bombe. Taj je spomenik tamo 
stajao do konca svjetskoga rata. 


LIT.: J. Grašić, Crkva sv. Marije pod Bermom, u Danici, koledaru 
za prostu god. 1927 (izdalo Društvo sv. Mohora za Istru); C. Budinis, 
Spitzbogige Bauwerke in Istrien; A. Morassi, Antica pittura popolare 
in Val d'Isonzo, Le vie d'Italia, I. dio, Starine XXXIIL., Zagreb 
1911; S. Rutar, Samosvoje mesto Trst in mejna grofija Istra, Slovenska 
zemlja IL, Ljubljana 1896; A. Andrea, I castellieri istriani e la necro- 
poli di Vermo presso Pisino (Atti e memorie della Società istriana di 
archeologia e storia patria, Parenzo 1885. Anno I. 1884). Z.D 


ANE, varoš u Vasojevićima, Crna Gora, napredno 
Zitno i stočno tržište u dolini Lima. Dno doline je visoko 
oko 670 m, za 500—1000 m niže od okolnih planina. Stoga 
je od cijelog privrednog područja B. produktivno tek oko 
15%. Sama dolina je župna, prilično bogata žitima i vo- 
ćem, naročito šljivom. Stočarstvo je razvijeno (ovce, go- 
veda i koze). Pčelarstvo daje godišnje oko 25.000 kg meda 
i 2.500 kg voska. B. su osnovali Turci 1862, a prije toga je 
tu bio Begovski Lug. Mjesto se počelo razvijati tek 1878, 
kada je utvrđena granica između Crne Gore i Turske. Po- 
slije 1912 počeli su se muslimani raseljavati, a pravoslavni 
naseljavati. U srednjem vijeku je privredno središte ovog 
kraja bilo Budimlje, oko 3 km od В., gdje je sada isto- 
imeno selo. Berane ima 491 kuću i 3.319 stan. (1931), od 
kojih su 58% pravoslavni, 40% muslimani; ima bolnicu 
s Pasteurovim odjeljenjem. Nedaleko od B-a nalaze se 
manastir Đurđevi Stupovi i ruševine Jerinina grada. Kroz 
B. prolazi put Bijelo Polje—Andrijevica, odakle vodi cesta 
na Cetinje i u Peć. 
LIT.: M. Lutovac, Berane u Glasn. geogr. dr. XIII., Beograd 1927. P. V-ć. 
BÉRANGER, Pierre Jean 
de, Ж Pariz 1780, + Pariz 1857, 
francuski pjesnik. Stampao 
Chansons prvi puta 1815, za- 
tim 1821, 1825, 1828, 1833, a 
Derničres Chansons 1857. Svoj 
burni život opisao je u knji- 
zi uspomena Ma biographie 
(1840). B. nije velik pjesnik. 
Dijete revolucije, gledao je 
pad Bastille, bio je svjedok 
pariskih događaja i zanosa 
` revolucionaraca. Poznavao je 
dobro stihove i pjesme, koje 
su se orile ulicama, pa je na- 
stavio u duhu tih pjesama, 
s kojima su građani išli na 
barikade. Njegovi stihovi su 
odrazili filozofiju svijesnog 
republikanca, a ta filozofija 

nije duboka, moral je olako shvaćen, ali je sloboda nagla- 
šavana u svakoj riječi. Za svoje satiričke pjesme, kojima 
je napadao plemiće, svećenstvo i vladu, dospio je dva puta 
u tamnicu (1821 i 1828). 

Legenda, koja je počela obavijati Napoleonov lik, ušla 
je i u njegova djela. God. 1830 nema popularnijeg pje- 
snika od njega, a kad je postalo suvremeno žaliti prezrene 
i male i boriti se za njih, B. pjeva u socijalnom duhu. Pravi 
nacionalni pjesnik, lagana, vješta i pristupačna stila, po- 
staje već za života junakom pozornice (Les Chansons de 
Bćranger, ou le Tailleur et la Fće, 1831 od Vanderbucha 
i Lalonea i t. d.). 

LIT.: St. Strowski, Béranger, Pariz 1913. D. St. 

BERAR, gorski kraj u Brit. Indiji, visok 400 do 1000 m, 
ima sam 46.000 km? sa 2,800.000 stan. Središnje pokrajine, 
kojima pripada i B., imaju 339.405 kmž s 18 milijuna sta- 
novnika, U dolinama, što su okružene visokim gorama, 
ima plodno crno tlo (regur), na kojemu osobito uspijeva 
pamuk, pšenica, proso, uljne biljke, duhan. Glavno je mjesto 
Amraoti (34,000 stan.), glavno skladište pamuka, a na jugo- 
istoku kod mjesta Wum nalazi se ugljenik. M.Š. 





(Foto M. Kurent) 
BERAT 


BERARD, Victor, * Morez (okrug Jura) 1864, + Pariz 
1931, francuski filolog i političar. Kao filolog proučavao je 
gotovo isključivo pitanja, koja su u vezi s tumačenjem. 
Odiseje. Prva njegova rasprava o tom predmetu (Les Phé- 
niciens et l'Odyssée, 2 sv. 1902—1903, novo izd. 1927) pro- 
izlazi od pretpostavke, da homerska geografija nije nipošto 
plod same mašte, nego da upotrebljava znanje sakupljeno 
pomorskim iskustvom Feničana i sredozemnih pomoraca 
drugoga tisućljeća prije Krista. On u opisima Odiseje iden- 
tificira krajeve i zemljopisne osobitosti, koje nalazi na 
obalama Sredozemnog mora. Završio je krug svojih istra- 
Zivanja o Odiseji kritičkim izdanjem teksta, popračenog: 
bogatim tumačem i prijevodom, u kome je pjesma prika- 
zana kao kazališni niz dijaloga, monologa i recitativa. Po 
njegovu mišljenju homerski je ep neka vrst drame, koje je 
kazivanje bilo povjereno jednom glumcu. 

Putovanja, što ih je poduzimao, da bi na licu mjesta usta- 
novio pravac Odisejeva puta, pribavila su mu izravno po- 
znavanje političkih i narodnih pitanja Balkana i istočnoga 
Sredozemlja. kojima je posvetio nekoliko knjiga (La Tur- 
quie et l'hellénisme contemporain, 1893, 2. izd. 1896, 3. izd. 
1897; La Macédoine: le pays et les races, 1897, i t. d.). Ka- 
snije je slijedio njihov razvoj u kronikama, objelodanje- 
nim u francuskim smotrama, osobito u Revue de Paris. 
Kao senator okruga Doubs (1920) osobito se zanimao pita- 
njima odgoja i međunarodne politike. 

BIBL.: L'origine des cultes arcadiens, 1894; Les affaires de Crete, 
1898; La politique du Sultan, 1898; L'Angleterre et l'impérialisme, 1900; 
La révolte de l'Asie, 1904; L'affaire marocaine, 1906; La France et Guil- 
laume 11., 1907; La révolution turque, 1909; Révolution de la Perse, 1910; 
La Serbie, 1915; Les navigations d'Ulysse, 1925. J. D-e. 

BERAT, grad u srednjoj Albaniji više sastava rijeka 
Devola i Osuma. Ima 11.000 stan. Nalazi se u plodnoj kra- 
jini, ali nema dobrih prometnih veza. Grad leži slikovito: 
usred maslinika i vinograda, a nad njim se diže stara tur- 
ska kula. Sjedište je pravoslavnog episkopa. Z. D-i. 


BERAT — BERBERI 


BERAT (tur. berát od arap. berá'et »oslobodenje od ne- 
čeg, povlastica«), u turskoj diplomatici povelja, kojom sul- 
tan podjeljuje neko dobro na 
uživanje (darovnica) ili imenu- 
je nekog na neku dužnost s 
plaćom. Berat se obnavljao pri 
stupanju na prijestolje novog 
sultana. Diplomatički berati su 
slični ostalim sultanskim pove- 
ljama. Pri sastavljanju berata 
pazilo se na čin i dostojanstvo 
onih, kojima se podjeljuju. Be- 
rat jednog velikodostojnika i 
oblikom je svečaniji od berata 
jednog martoloza. Ima vrlo sve- 
čanih berata, pisanih u više 
boja, a tigra (sultanski znak) 
na njima je nekad vrlo lijepo 
stilizirana i ukrašena. Berati su 
pisani pismom, zvanim divani, 
samo ponekad ima u tekstu 
izvod iz katastra, pisan pi- 
smom financijskih dokumena- 
ta (sirjákat). Za manje Нтаге 
mogli su berate izdavati i beglerbezi (beyler beyi berati). 


LIT.: L. Fekete, Einfiihrung in die osm.-tiirkische Diplomatik i t. d., 
Budimpešta 1926; J. Matasovič, Fojnička regesta, Sr. Karlovci 1927. B. D. 


BERAVCI, selo u Slavoniji, kotar Slav. Brod, nalazi se 
uz potok Beravu. Sjedište je općine i želj. postaje (Kopa- 
nica—Beravci) na pruzi Vrpolje—Samac. Ima 851 st. Z. D-i. 

BERBERA, luka i glavni grad britske Somalije u Aden- 
skom zalivu. Trgovačko mjesto za nojeve, gumu, kože, 
smirnu, slonovu kost i t. d. Glavni sajam od listopada do 
travnja (tada 35.000 stan, a inače 10.000). Uvozi se tekstil- 
na roba, datule, riža i slador. 12 km dugi vodovod, sjedište 
engleskoga rezidenta. A.M, S. 


BERBERI (po arap., od »barbari«), u najširem smislu svi 
ostatci starih stanovnika sjeverne Afrike, od Libijske pu- 
stinje na zapad do Atlantskog oceana (ne izuzevši ni Sa- 
haru), kojima pradjedovski jezik nije arapski, židovski ili 
crnački. U užem je smislu naziv B. ograničen na neke 
grupe nearapskog stanovništva u Tunisu, Alžiru i Maroku, 
potisnute većinom u teško pristupne brdske krajeve, naro- 
čito u Atlas i njegove ogranke, a poznate pod različitim 
— obično arapskim — imenima, osobito: Krumir (sjev. 
Tunis), Džebalija (Matmata, juž. Tunis), Kabili (sjev. Al- 
žir, u t. zv. Velikoj i Maloj Kabiliji), Sávija (Alžir, u 
gorju Aures), Beni Mzab (Mozabiti, juž. Alžir), rifski B. 
ili rifski Kabili (sjev. Maroko), Braber ili Beraber (Maroko, 
uglavnom Srednji Atlas) i Šl&h (franc. Chleuh, njihov jezik 
šilh, tašilhait, juž. Maroko, Visoki Atlas). Sami B., a isto 
tako i saharski Tuaregi (v.), nazivaju sebe mazigh (pl. ima- 
zighen) ili slično (od istoga korijena), a svoj jezik tama- 
zight ili tamazirt (gh i r nesavršeno bilježe osobit grleni 
glas — u arapskom ghain). Zato se i u stručnoj literaturi 
katkad govori o »Mazigh-narodima«, a postaju razumljiva 
i imena, kojima su i klasički pisci označivali pojedina 
plemena sjev. Afrike: Mdowxes, Mazyces, Massyles, Ma- 
xyes i f. d. 

Tamazight pripada sjeverozapadnoj grani hamitskih je- 
zika, dakle hamitsko-semitskom jezičnom skupu. U istu 
granu »berberskih jezika« idu još i jezici Tuarega (tama- 
šek), izumrlih Guanča (v.) s Kanarskih otoka i jedne 
grupe Maura u jugozapadnoj Sahari (Zenaga), a obično se 
ovamo ubrajaju i jezici stanovnika oaza u Libijskoj pu- 
stinji, naročito velike oaze Siva, koji su po drugima (P. W. 

Schmidt) bliže starom egipatskom jeziku i njegovu dana- 
šnjem nasljedniku, koptskom, pa s njima i sa starim libij- 
skim čine unutar sjevernohamitskih jezika zasebnu grupu. 
Danas najveći dio stanovnika sjeverne Afrike govori arap- 
ski, premda se većinom radi o islamiziranim i arabiziranim 
Berberima, dok jedan dio govori uz arapski još različne 
berberske dijalekte. 


Današnji su B. narod vrlo raznolična sastava, ali sigurno 
vrlo star. S pravom se mogu držati izravnim potomcima sta- 
rih Libijaca i ostalih starih sjeveroafričkih naroda, pa je nji- 
hova današnja jezična, rasna, a dobrim dijelom i kulturna 
struktura, kako se po svemu čini, bila izgrađena već u 
prethistorijsko doba. Sve brojne seobe i česti doticaji 
s drugim narodima (Gr- 
ci, Feničani, Rimljani, 
Bizantinci, Vandali, Ara- 
pi, Turci, Francuzi, Špa- 
njolci) u kasnije histo- 
rijsko vrijeme nijesu 
ostavili — izuzevši samo 
arapsku invaziju — du- 
bljih tragova na starom 
domaćem stanovništvu. 
B. su rasno dosta kom- 
plicirana mješavina, ko- 
joj sastav znatno varira 
prema pojedinim kraje- 
vima, no ipak pretežu 
obilježja dugoglave me- 
diteranske (vestičke) ra- 
se. Razmjerno je znatan 
i utjecaj sjevernoevrop- 
ske (nordidne) rase: u 
nekim krajevima (na pr. 
u Rifu) ima i preko 
10% ljudi svijetle kom- 
pleksije. UZ to ima utje- 
caja kratkoglave pred- 
njoazijske (»armenoid- 
ne«, dinaridne) rase ku- 
kasta nosa, a opaZaju se i znakovi, moZda kao najstarija 
podloga, negridne (crnačke) rase. Sigurno je, da su svijetli 
nordidni ljudi dospjeli u Afriku već u najdavnije prethisto- 
rijsko vrijeme, jer su i stari Libijci prema opisima klasičnih 
pisaca bili plavokosi i svjetlooki, a takvima ih prikazuju i 
staroegipatske slike. Vjerojatno je, da je bar jedna njihova 
struja došla preko Gibraltarskog tjesnaca iz zapadne Evro- 
pe, pa su oni možda graditelji onih megalitskih spomenika 
(tipičnih zapadnoevropskih dolmena, menhira i cromlecha 
— uz neke posebne afričke forme), kojima su upravo po- 
suta nekoja berberska područja. Neki vide u njima pred- 
stavnike još starije »cromagnonske« rase iz mlađeg evrop- 
skog paleolitika. U svakom se slučaju današnji B. po svom 
fizičkom tipu ne razlikuju od južnih Evropljana (Španjo- 
laca, Talijana), dok se lakše dadu razlučiti od pretežno 
orijentalidnih Arapa. 


Jednako kompliciran sastav pokazuje i kultura B-a, samo 
što se tu lakše mogu utvrditi utjecaji iz historijskih vre- 
mena, naročito rimski, kršćanski pa islamski, dotično arap- 
ski. I tu ima miješanja mnogih — stočarskih i ratarskih — 
kultura; i tu se pokazuju razlike, često i vrlo znatne, među 
pojedinim krajevima, no ipak kao da je za Berbere karak- 
teristična najviše posebna seljačka, ratarska kultura s pre- 
težno mediteranskim obilježjem, po kojoj se oni oštro luče 
od arabiziranog stanovništva, dotično od pravih Arapa, 
koji su ili stanovnici gradova ili nomadski stočari. Za tu 
je kulturu karakteristično gojenje pšenice i ječma (sigurno 
od vrlo davnih vremena), terasiranje i natapanje polja, 
mediteransko gospodarsko oruđe (rala, srpovi, vršaće sao- 
nice i vršaća daska) i metode rada (vršenje žita životi- 
njama), uzgoj voća (osobito južnog), grožđa i maslina 
(opet s mediteranskim spravama i načinima rada). U sto- 
čarstvu (koje po važnosti zaostaje za obrađivanjem ze- 
mlje) tipičan je uzgoj magaraca i mazga, zatim sitne stoke 
(ovaca i koza) uz nešto goveda, spojen s periodičnim go- 
njenjem stoke ljeti na planinsku pašu, dotično zimi iz vi- 
sokih sela u niže i toplije krajeve, kao što se to radi i po 
južnoj Evropi, pa i u našim južnim krajevima. Drugi je tip 
stočarstva — kod Berbera rijedak — izrazito nomadski, 
s glavnim uzgojem konja i deva, u sjev. Africi danas spe- 
citično arapski. — Na hrvatske južne krajeve (Dalmaciju, 

BERBERSKO NASELJE POPUT KOSNICA 1) MEDENINU, 
Južni Tunis 


Hercegovinu) često živo podsjećaju i kamene kuće s kro- 
vom od slame (šaša i sl.) ili od valjkastog crijepa. Osim 
toga ima takvih kuća i od pletera, granja ili šaša, a od 
istog su materijala i okrugle kolibice, koje često služe 
samo kao privremena skloništa ili spremišta. Drugi tip ka- 
mene kuće ima ravan krov od nabijene ilovače. U Tunisu 
ima stanova u spiljama, dotično zidanih kućica, kao nekih 
imitacija prirodnih spilja, stisnutih jedna uz drugu i nad 
drugom kao pčelinje saće, koje podsjećaju na vijesti starih 
pisaca o afričkim »trogloditima«, stanovnicima spilja (ne- 
koji izvode i ime Afrika od berberske riječi afri, ifri 
»spilja«). —  Mediteranskoj kulturnoj sferi pripadaju i 
mnoge rukotvorske vještine, dok druge (na pr. lončarstvo 
bez lončarskoga kola, kojim se bave Žene, pa nekoji radovi 
od šarene kože) zajedno s običajem tetoviranja i nekim 
njegovim ornamentalnim oblicima možda predstavljaju sta- 
rija afrička kulturna dobra. Za B-e je karakteristično indi- 
vidualno vlasništvo i neki demokratizam, kooperativni ra- 
dovi (kao naša moba), razmjerno povoljan položaj žene 
ne kriju se, sudjeluju u radu i u javnom životu, naročita 
u prošlosti) i djelomično održana stara društvena organi- 
zacija. Svako selo ima svoje vijeće (džemat), koje bira 
starješinu (amin), a odlučuje o svemu, što se tiče plemena, 
po posebnom tradicijskom, sada i zapisanom, pravu (ka- 
nun). — Staro libijsko pismo sačuvalo se samo u tuareškom 
alfabetu (fifinagh), no zato je to bujnija usmena tradicio- 
nalna literatura (priče i pjesme), često pripovijedana ili 
recitirana uz pratnju muzičkih instrumenata od profesio- 
nalnih pripovjedača ili pripovjedačica. Premda su muslima- 
ni, B. se ne drže tako točno propisa svoje vjere kao Arapi, 
što je dovelo i do nekih posebnih heretičkih sekta (Rif, 
Beni Mzab), a često se nalaze i ostatci starijih vjerovanja 
(na pr. u mnogim običajima). Ovamo ide i vrlo rašireno 
štovanje mnoštva (muslimanskih) svetaca i svetica. Stari 
se predarapski kršćanski utjecaji pokazuju u solarnom 





BERBERI, Kabilsko selo 

kalendaru (za razliku od muslimanskog lunarnoga), u ime- 
nima mjeseci pa u nekim godišnjim, a osobito u ratarskim 
običajima. Orijentalno-arapski utjecaji — osim na onim 
područjima, koja su jače vezana uz vjeru — razmjerno su 
najjači u odijevanju. Od starijeg domaćeg odijela ističe 
se košulji slična haljina kratkih rukava od kostreti s kuku- 
ljicom, golemi šeširi od palmina vlakna, ženska karakteri- 
stična odjeća: dva poveća komada (prednji i stražnji) vu- 
nene ili pamučne tkanine, stegnuta pojasom, a gornji uglovi 
vezani na prsima u uzao ili skopčani naročitim sponama u 
obliku jake igle s otvorenim kolutom (forma poznata i u 
prethistoriji sjeverne Evrope). 

IT.: R. Verneau, L'homme, Pariz 1931; 
hàüutigen Nordafrikaner, u Buschan, Illustrierte Völkerkunde IA 
Stuttgart 1926; F. Stuhlmann, Ein kulturgeschichtlicher Ausflug in den 
Aures, Atlas von Süd-Algerien, Hamburg 1912; J. Bourrilly, Éléments 
d'Ethnographie  Marocaine, Pariz 1932; H. Baumann, Afrikanisches: 
Kunstgewerbe, u Bossert, Geschichte des Kunstgewerbes..., sv. II, 
Berlin 1929, . B-č, 

Berberi nemaju pisane knjiZevnosti, nego samo pučku ili 
tradicionalnu. U staro doba bio im je knjiZevni jezik pun- 
ski (fenički). Njihovo područje je prekrio posvema arapski 
jezik, koji služi Berberima kao jezik književnosti i civili- 
zacije. Preostatak su naroda rimskih provincija Libije, 
Mauretanije i Numidije. Poznat je njihov kralj Massinissa. 
Nemaju jedinstvenog domaćeg naziva za sebe, nego samo 
različite plemenske nazive. Takav je i naziv Zwawa u Al- 
Žiru, poznat u Evropi po vrsti francuskoga kolonijalnog 
pješaštva (les Zouaves). Drugi nazivi za njih, kao Tuareg 
i Kabili, također su arapskog podrijetla. U španjolskom 
Maroku zovu se obično Kabili. Ima ih nešto u južnom Tu- 
nisu i u talijanskoj Libiji. Berberi su igrali veliku ulogu 
u toku stare i srednjovjekovne historije. U starom vijeku 


M. Haberlandt, Die hell- 





NICOLAES BERCHEM, Naslov za niz radirunga 
Haarlem, Teyler-Museum 


poznati su numidski kraljevi, a u 11. i 12. st. Almoravidi. 
U Sahari stanuju zajedno s crnačkim plemenom Hausa. 
Na Kanarskim otocima govorilo se također jedno berber- 
sko narječje sve do dolaska Španjolaca. Zvalo se guanche 
i izumrlo je u 17. st. Berberskim jezikom govori oko 5 
milijuna duša. Berberski ide u hamito-semitsku jezičnu 
porodicu. Važan je za romanistiku zbog latinskih posuđe- 
nica iz prvog doba. 

LIT.: M. Cohen, Lybico-berbére, u zborniku Meillet-Cohen, Les lan- 


gues du monde, Pariz 1924; P. Skok, Osnovi romanske lingvistike, sv. 1., 
str. 134. P.S 


BERBEROVA, Nina N., * Petrograd 1901, ruska spisate- 
ljica. G. 1922 preselila se u Francusku, gdje živi kao emi- 
 grantkinja. Prve pjesme objelodanjuje 1922 u Petrogradu. 
Od 1926 piše i prozu. | 
BIBL.: romani Posljednie i pervye, Poveliteljnica, Knjiga o scastje. 
biografski romani Cajkovskij i Borodin, i komedija Madame. N.F. 


BERBERSKI KONJ — Konj. 

BERCHEM, Nicolaes (Claes) Pietersz, * Haarlem (kršten) 
1. X. 1620, + Amsterdam 18. II. 1683, nizozemski slikar i 
bakropisac. Učitelji su mu bili njegov otac Pieter Claes- 
zoon, njegov kasniji tast Jan Wils i Claes Moeyaert. Po- 
slije 1642 boravi u Italiji, od 1656 do 1670 djeluje u Haar- 
lemu, a od 1677 dalje u Amsterdamu. Najbolje su njegove 
slike sunčani i svijetli talijanski krajolici (ponajviše iz rim- 
ske Campagne), koje oživljava slikovito namještenim gru- 
pama pastira i životinja. Iz kasnijega vremena ima od 

njega i lijepih nizozemskih krajolika, osobito zimskih. Iz- 
vanredni su njegovi bakropisi, njih oko šezdeset na broj, 
na kojima obrađuje slične motive. Bio je za života veoma 
uvažen, pa se njegove slike nalaze gotovo u svim većim 
evropskim galerijama. Njegovi su znatniji učenici W. Ro- 
mein, Dirk van Bergen, Simon du Bois, Jacob van Huch- 
tenburg i Johannes Glauber. 

LIT.: Thieme-Becker, ALBK, IIL, Leipzig 1909; F. Lippmann, Der 
Kupferstich, Berlin 1905; P. Kristeller, Kupferstich und Holzschnitt in 
vier Jahrhunderten, Berlin 1905; I. von Sick, N. B. ein Vorläufer des 
Rokoko (Kunstwissenschaftliche Studien V.), Berlin 1930. A. Sch. 


BERCHET, Giovanni, Ж Milan 23. XII. 1783, + Turin 23. 
XII. 1851, talijanski književnik. Prevodilac i popularizator 
stranih književnosti, glasnik romantizma u Italiji, svojim 
živahnim djelom Lettera seminaria di Grisostomo (Milan 
1816) zalagao se za narodnu i modernu književnost, koja će 
biti izraz težnje talijanskog naroda i u službi patriotskog 
ideala slobode. Surađivao je (1818—19) u časopisu roman- 
tičnih rodoljuba iz Lombardije Il Conciliatore. Bijegom u 
inozemstvo izbjegao je 1821 procesu protiv revolucionarnih 
karbonara. Vraća se u Italiju, najprije u Firencu (1847), a 
zatim u Milan, da se nakon pobjede Austrijanaca ponovno 
vrati u Firencu. Na koncu nastani se u Turinu, gdje je bio 
izabran za narodnog zastupnika. B. je prvi narodni bard 
talijanskog Risorgimenta: svojim je pjesničkim djelima 
(I profughi di Parga, 1823; Le fantasie, 1829; Le romanze, 
1848), koja su brzo postala veoma popularna, iznad svega 
težio da u srcima Talijana probudi ljubav za neovisnost i 
mržnju protiv tuđega gospodara. Višeput je jakon fanta- 
Zijom ocrtao živi osjećaj, koji ga je oduševljavao, ma da 
je često bio nedotjeran i generičan; i on sam priznaje, da 
je svoj estetski ideal žrtvovao neposrednom djelovanju na 
čitaoce. 

BIBL.: Opere, a cura di E. Bellorini, I—II., Bari 1911—12; Lettera se- 
minaria di Grisostomo, a cura di A. Galletti, Lanciano 1913; Liriche 
scelte, a cura di A. Momigliano, Firenca 1916; Le piü belle pagine di 
G. B., scelte da A. Galletti, Milan 1931. 

LIT.: E. Bellorini, G. B., Messina 1918; C. De Lollis, Saggi sulla 


forma poetica italiana dell' Ottocento, a cura di B. Croce, Bari 1929; 
i Ee Poesia e non poesia, Bari 1933; E. Li Gotti, G. B., PUR 
33. 


P.M. 

BERCHFRIT. Najjača obrambena kula sredovječnih 
gradova zove se berchfrit, a taj se naziv u različnim obli- 
cima nalazi u svim zapadnim zemljama, no do danas nije 
ispitano njegovo podrijetlo. Dakako da ima dosta gradova 
(burga), koji te kule nemaju ili imaju tek neku kombi- 
naciju između obrambenoga dijela i građevine za stano- 
vanje. U nas ima dosta primjera takvog berchfrita. To je 
redovno na najopasnijem mjestu sagrađena kula različnoga 
oblika, većinom četverostrana, kadšto (Čaklovac kod Pa- 
kraca) peterostrana, u formi slova D u Vrdničkoj gradini, 
a ima i okruglih. Redovno stoji posve na samu, ali ima i 
uklopljenih u ostale dijelove. Shematski bi bio raspored 
ovakav: U donju prostoriju, koja nema prozora, vodi samo 
otvor u stropu (to je redovno tamnica ili spremište). Ulaz 
u kulu nalazi se u prvom katu, pa se do njega dolazi lje- 
stvama, a iz prvoga kata vode često stepenice, izgrađene 
u zidu radi tjesnoće prostora. U nutrašnjost branič-kule 
na Kalniku moglo se vjerojatno ući samo iz gornjega kata 
susjedne kule. Kod mnogih naših gradova branič-kula je 
uopće jedina znatna građevina: U Njemačkoj ima gradova 
i sa dvije branič-kule, dok toga u nas nema. Osobito je 
jaka branič-kula grada Vel. Tabora, ali to je više spoj 
branič-kule i konaka; građena je u peterokutu, kojem je 
izbočeni dio okrenut prema napadaču. 


LIT.: Szabo, Sredovječni gradovi, Zagreb 1920; O. Piper, Burgen- 
kunde, Bauwesen und Geschichte der Burgen, 3. izd., München 1912; 
B. Ebhardt, Der Wehrbau Europas im Mittelalter, 1939. Gj. S. 


BERCHTESGADEN, klimatsko kupalište u istočnoj Ba- 
varskoj sa 3.878 stan. Leži 551 m nad morem, na maloj 
alpskoj rijeci Alm, pritoku Salzache. Poviše grada diže se 
najviši vrh Berchtesgadenskih Alpa Watzmann (2714 m). 
U okolici su nalazišta soli. Kanalom se slana voda odvodi 
do Rosenheima. Nedaleko Berchtesgadena je prekrasno 
alpsko jezero Kónigssee. Kao kućni obrt je u mjestu i 
okolici veoma razvijeno rezbarstvo. B. posjećuju brojni 
stranci, а od posljednjih godina je znamenito stjecište 
evropskih političara, jer se u blizini nalazi omiljelo obi- 
tavalište Führera i kancelara Reicha Adolfa Hitlera u kući 
Wachenfeld, sada »Berghof« na Obersalzbergu. Berchtes- 
to je isprva bio samostan augustinskih kanonika (osnov. 

BERCHTOLD, Leopold, grof von und zu Ungarschitz, 
% Beč 18. IV. 1863, austro-ugarski državnik. Potomak poro- 
dice podrijetlom iz Moravske. G. 1893 stupi u austro-ugar- 

BERCHTESGADEN. U pozadini Watzmann 
(Orbis terrarum) 


sku diplomatsku službu. Savjetnik je poslanstva u Petro- 
gradu u doba, kad je poslanikom bio barun Aehrenthal. 
Kad je ovaj postao ministar vanjskih posala, B. ga naslijedi 
kao poslanik u Rusiji 1907—1911. Premda je bio rado 
viđen na dvoru i u visokom društvu, nije mnogo utjecao 
na političke odnose između Austro-Ugarske i Rusije. Na- 
stojao je ublažiti nategnute odnose između Aehrenthala i 
ruskoga ministra vanjskih posala Izvoljskoga, i u tu svrhu 
upriličio njihov sastanak 16. IX. 1908 u svom dvorcu 
Buchlau u Moravskoj. U ožujku g. 1911 zamijeni ga na 
mjestu poslanika u Petrogradu grof Fridrik Szápary, a on 
nakon Aehrenthalove smrti 17. II. 1912 postade ministrom 
vanjskih posala. Za balkanskih ratova 1912/13 sprečavao 
je, da bi Srbija doprla do Jadranskoga mora, i radio na 
osnivanju samostalne države Albanije. Nije uspio da mir 
u Bukureštu izmijeni u korist Bugarske, a time je bacio 
klicu nepovjerenja Rumunjske prema Austro-Ugarskoj. 

B-ove namjere o otvorenom 
zahvatanju Austro-Ugarske u 
balkanske sporove suzbijao je 
talijanski ministar vanjskih 
posala di San Giuliano uz po- 
moć Njemačke. U listopadu 
g. 1912 Berchtold je posjetio 
tal. kralja Viktora Emanuela 
III. u San Rossoru, a 21.—23. 
X. 1912 vodio je razgovore o 
tadašnjim političkim prilika- 
ma sa San Giulianom u Pisi i 
San Rossoru. San Giuliano mu 
je u travnju 1914 vratio po- 
sjet u Opatiji. Na tom sastan- 
ku bila su uglavljena različi- 
ta utanačenja između Austro- 
Ugarske i Italije o Albaniji. 
5. XII. 1912 potpisao je B. pri- 
je vremena ugovor o petoj ob- 
novi Trojnoga saveza. Austro- 
Ugarska i Njemačka priznaše tada suverenost Italije nad 
Tripolitanijom i Cireniakom. Nakon umorstva austro-ugar- 
skoga nasljednika prijestolja Franje Ferdinanda u Sarajevu 
28. lipnja 1914 B., grof Forgach, barun Musulin i general 
Conrad zagovarahu odlučan istup Austro-Ugarske protiv 
Srbije, ali B. nije umio za to prirediti prikladno diplo- 
matsko stanje. Kad je Italija 2. VIII. 1914 izjavila svoju 
neutralnost, B. zapodjene pregovore sa San Giulianom o 
tumačenju člana VII. ugovora Trojnoga saveza s obzirom 
na trajno ili privremeno zaposjednuće pojedinih dijelova 
Balkana po Austro-Ugarskoj. А kad je Italija tražila, da 
joj Austro-Ugarska odstupi neke dijelove svoga područja, 
B. se tome odlučno usprotivio. Iako se ovo njegovo držanje 
slagalo s gledanjem odlučujućih krugova u monarhiji, ipak 
je bilo jedam od uzroka njegova odstupa 15. I. 1915. U 
ožujku 1916 bi imenovan vrhovnim dvorskim meštrom 
(Oberhofmeister); bio je politički savjetnik tadašnjega na- 
sljednika prijestolja Karla Franje Josipa, a kasnije njegov 
vrhovni komornik (Oberkimmerer). Nakon raspada Austro- 
ugarske monarhije povukao se iz političkoga života. 

LIT.: A. F. Pribram, Die politischen Geheimvertráge Österreich- 
Ungarns 1879--1914, sv. І., Beč-Leipzig 1920; v. Musulin, Das Haus ат 
Ballplatz. Erinnerungen eines Osterreichisch-ungarischen Diplomaten, 
München 1924; J. M. Baernreither, Fragmente eines politischen Tage- 
buches, Die südslawische Frage und Osterreich-Ungarn vor dem Welt- 
krieg, Berlin 1928; H. Hauser, Histoire diplomatique de l'Europe (Ma- 
nuel de politique européenne), sv. IL, Pariz 1929; F. Stieve, Die Tra- 
godie der Bundesgenossen, Deutschland und Osterreich-Ungarn 1908— 
1914, München 1930. J. N. 


BERČIĆ (Brčić), 1. Ivan, Ж Zadar 9. I. 1824, + Zadar 24. V. 
1870, svećenik, pisac. Gimnaziju je svršio, a bogosloviju 
počeo u Zadru, zatim nastavio u Beču u Augustineumu 
(1846—48), gdje je zaređen 1848. Burni događaji te godine 
spriječiše mu dalji boravak u Beču, te bude namješten za 
prebendara zborne crkve sv. Šimuna u Zadru, gdje je pro- 
povijedao hrvatski. Kao uzoran i uman svećenik vrši razli- 
čne službe i časti u biskupiji: bio je prosinodalni eksami- 
nator i sudac, savjetnik ženidbenoga suda, ispovjednik 
bogoslova i redoviti ispovjednik opatica sv. Marije (bene- 
diktinki), kateheta ženskih škola istih opatica i učitelj za 
hrvatski jezik. G. 1855 postaje učitelj staroslavenskoga je- 
zika i glagoljske liturgije u zadarskoj bogosloviji. G. 1865 
imenovan je profesorom biblijskih nauka Staroga Zavjeta 
i istočnih jezika na zadarskoj bogosloviji, a 1868 počasnim 
kanonikom sv. Jeronima u Rimu i počasnim kanonikom 
zadarske nadbiskupije. Izabran je 1867 i za pravoga člana 
Akademije u Zagrebu. 


Kad se počeo buditi hrvatski narodni duh u Dalmaciji, 
bio je među prvima, koji je svoje rodoljublje pokazao u 
- znanstvenom radu: istraživanju i skupljanju glagoljskih sta- 
rina te pisanju o njima. B. je uskrisitelj glagoljskih nauka 
u Dalmaciji. 

1. U Pragu su mu tiskana ova djela: Chrestomathia linguae vetero- 
slovenicae charactere glagolitico e codicibus, codicum fragmentis et 
libris impressis (Prag 1859). To je prvo tiskano djelo 19. st., u kojem 
je uz oblu glagoljicu iznesao na svijetlo i hrvatsku uglatu glagoljicu. 
Slova su salili sinovi Haasovi u Pragu na kalup glag. misala od 1483, 
po naputku Safarikovu. Učeni svijet dobiva po prvi put glagoljsku 
čitanku s primjerima i oble i uglate glagoljice. Tu je i obilatiji izvod 
iz hrvatskih glagoljskih tekstova negoli u Safarikovu djelu »Památky«, 
počevši od najstarijih vremena do konca 18. st. Tu se vidi sudbina 
glag. liturgije po sadržaju i jeziku. B. je otvorio oči i učenom svijetu 
i domaćem svećenstvu, da vidi ljepotu staroslavenskog jezika u staroj 
hrvatskoj redakciji, koja je već u 12. st. provedena u Hrvatskoj 
(Bečki listići, Premudin odlomak i t. d.) te se sve do Levakovića upo- 
trebljavala. Ima u Chrestomatiji odlomaka iz rijetkih knjiga tiskanih i 





(Foto Scherl) 
LEOPOLD grof BERCHTOLD 

II. Dodatak. 
Glagolsk. a rukopisna Azbukva. 

IVAN BERČIĆ, Bukvar staroslovenskoga jezika, Prag 1852, str. 58 


još rjeđih rukopisa, do kojih je teško doći. B. ih je sam sabirao po 
Dalmaciji i otocima. Nakon pet godina izdao je novo izdanje na hrvat- 
skom jeziku pod naslovom: 

2. Čitanka staroslovenskoga jezika (Prag 1864). Ima tri razreda: bugar- 
ski (obla glagoljica), hrvatski (hrvatska glagoljica do Levakovića) i 
ruski ili bolje rusko-hrvatski (knjige tiskane i popravljane na ruski na- 
čin po Levakoviću, Karamanu, Soviću, Pastriću). Svaki je razred obilno 
zastupan, naročito hrvatski, jer je B. međutim našao i novih rukopi- 
snih odlomaka. 

3. Uvjerivši glagoljaše o ispravnom značenju hrvatske glagoljske re- 
dakcije staroslavenskoga jezika sastavi poučnu knjižicu, iz koje će gla- 
goljaši naučiti čitati hrvatske glagolske knjige i rukopise. To je Bukvar 
staroslovenskoga jezika glagolskimi pismeni za čitanje crkvenih knjig 
(Prag 1862). Iako je taj bukvar malen, ipak »ima puno zlatnieh stvari« 
(Jagić u Berčića, Dvie službe i t. d., str. IX.). Osobito je vrijedan lito- 
gratski Л. Dodatak. Glagoljska rukopisna Azbukva za čitanje glagolj- 
skoga kurzivnog pisma i 111. Dodatak. Bosanska Azbukva (>> Bosančica) 
za čitanje bosančice, koja se upotrebljavala u Bosni, u staroj makar- 
skoj biskupiji, Dubrovniku, splitskim Poljicima. To je »pravi vade- 
mecum za svakoga, koji hoće da nauči čitati glagolske rukopise« (Jagić, 
l. c.). B. je imao izdati i staroslavensku gramatiku, ali ga je spriječila 
smrt. 

4. Miklošića je pomagao u izdavanju rječnika (Miklosich, Lexicon 
paleoslovenico-graeco-latinum, Beč 18652, str. III.). 

5. Skupljao je i sve odlomke Sv. Pisma, koji se nalaze u hrvatskoj 
glagoljskoj književnosti i tiskao u pet svezaka pod naslovom Ulomci 
svetoga Pisma obojega uvjeta staroslovenskim jezikom. Skupio iz ruko- 
Pisnih i tiskanih knjigah hrvatskoga razreda svećenik 1l. B.: I. dio 
Ulomci iz Mojsijevih, Kraljskih i Sgodovinskih knjigah, Tobijine, Ju- 
ditine i Jesterine knjige (Prag 1871); II. dio Ulomaka: Davidove pjesni, 
ulomci knjigah Joba, Solomunovih pritčah, Sabiratelja, Pjesme nad pje- 
smami, Mudrost-knjige i Crkvenjak-knjige (Prag 1864); III. dio Ulomci 
iz knjigah velikih i malih prorokah, i iz Makabejskih knjigah (Prag 
1865); IV. dio Ulomci Jevanđeljah po Matiju, Marku, Luci i Ivanu 
(Prag 1864); V. dio Ulomci iz Apostolskih djelah, iz poslanicah bb. 
Pavla, Jakova, Petra, Jude i iz prve b. Ivana, a ciele poslanice II. i 
ПІ. i Očitovanje b. Ivana (Prag 1866). 

Na koncu svakoga dijela dodaje »Kazalo« poglavlja, stihova i starina, 
u kojima se nalaze. Bio je to golem posao, dok je našao iz različnih 
rukopisa i tiskanih knjiga, što je tražio. Najviše je uzimao iz misala 
od 1483 i Bročićeva časoslova iz 1561. 

Ovaj naučni rad priznat mu je i u stranom svijetu i kod nas. Aka- 
demija mu je među ostalim izdala: Brojna vriednost slova Ъ (ë) u 

hrvatskoj glagolici, Rad 2 (1868); Njekoliko staroslovenskih i hrvatskih 
knjiga, Rad 59 (1881); Dvie službe rimskoga obreda za svetkovinu sv. 
Ćirila i Metuda, Zagreb 1870 (s nekrologom B. od Jagića, str. III—XV). 

Kad je Strossmayeru poslo za rukom, da dobije privolu Svete Stolice 
za novo izdanje glagoljskih liturgijskih knjiga, hrvatski su biskupi sa 
Strossmayerom na čelu povjerili taj posao B-u, kao najvještijem, a za 
pomagača su mu postavili D. Parčića i jedan stalan odbor. Međutim 
B. umre, a Parčić nastavi rad prema putokazu B-a, i tako je tiskan na- 
kon Kožičićeva misala (1531) opet misal u hrvatskoj glagoljskoj redakciji 
troškom Propagande 1893. — B-eva ostavština glagoljskih rukopisa do- 
spjela je većim dijelom u carsku javnu biblioteku u Petrogradu. 

LIT.: I. Berčić, Dvie službe rimskoga obreda, Zagreb 1870; V. Jagić, 
Istorija slavjanskoj filologii, Petrograd 1910; I. Milčetić, Hrvatska gla- 
goljska bibliografija, Zagreb 1911; A. Cronia, L'enigma del glagolismo 
in Dalmazia, Zadar 1925. 1 2 Cj. E 

2. Petar, sin Jurjev, spominje se kao kipar i graditelj 
u Sibenskim kvadernama od god. 1457 do 1476. Oženio se 
19, XI. 1457 Simonetom, kćeri Cvitana Petrovog u Šibe- 
niku, a imao je više kuća i zemljišta u Šibeniku. 18. VII. 
1472 sklopio je ugovor s nadbiskupom zadarskim Maffeom 
Valaresom, kojim se obvezao načiniti novo pročelje za- 
darske crkve sv. Šimuna. Po ugovoru imao je staro pro- 
čelje porušiti, a novo sagraditi i izvajati uz nagradu od 
osam stotina zlatnih dukata. Djelo se njegovo sačuvalo 
samo fragmentarno. U ispravama spominju se kao njegovi 
učenici Blaž Radišev (1460), Toma Bartolov (1472), Juraj 
Radinojević (1475) i Martin Kusunić (1476), posljednja tro- 
jica iz Šibenika. 

LIT.: I. Kukuljević-Sakcinski, Slovnik umjetnikah jugoslavenskih, 
Zagreb 1858; C. Cecchelli, Cafalogo delle cose d'arte e di antichita 
d'Italia, Zara, Rim s. a. A. Sch 


BERDARINI (Bardarini), Josip, * Rijeka 8. X. 1708, 
T Rijeka 5. XI. 1791, iz stare riječke patricijske obitelji, 
isusovac, teolog. Dovršivši nauke u Grazu i Beču, bio pro- 
Tesorom filozofije i teologije u različitim isusovačkim za- 
vodima. Bio i rektor u Gorici, Rijeci (1767) i Grazu, a na- 
kon ukinuća isusovačkog reda dvorskim kapelanom. Jedan 
od najučenijih ljudi svoga vremena, govorio je osim mrtvih 
jezika, pa икон i talijanskoga, još njemački, češki, 
slovenski i francuski. Napisao nekoliko teoloških djela, 
vrlo cijenjenih u svoje doba, i povijest sedmogodišnjega 
Tata pod naslovom: De bello silesiaco ab eius initio usque 
ad pacem 1763 Hubertsburgi conciliatam libri XIV, Rijeka 
1782. R. L-c. 

BERDE, najveća (basova) tambura u tamburaškom zboru: 
ima trup gitarina oblika na uvijenim duljim stranama. Nje- 
zin je opseg od С do di. Dionica se b. u tamburaškoj par- 
tituri ispisuje u basovu ključu notama, koje označuju one 
tonove, koji doista zvuče. Na b. su zapete 4 žice (kovne), 
po dvije ugođene u Gi, G, d, d. Kako je krupna Zica G 
ugođena u oktavi, da dade puniji bas, neki tamburaški 
skladatelji pišu i note između Gi i G, pa se ove onda iz- 
vode samo na jednoj (krupnijoj) Сі žici. к-н 

BERDICEV, grad u Ukrajini, jugozapadno od Kijeva, 
66.300 stan., a od toga 75% Židova. To je bila jedna od 
najbogatijih židovskih naseobina u istočnoj Evropi, a uje- 
dno središte židovske sekte hasida. B. je središte volinjske 
trgovine žitom, stokom, kožom i vinom, a odavna su po- 
znati veliki konjski sajmovi. Z. D-i. 

BERDJAJEV, Nikolaj Aleksandrovič, * Kijev 1874, ru- 
ski filozof. Otac mu je ruski plemić, majka Francuskinja. 
U mladosti prihvaća nauku Tolstoja i još više Dostojev- 


skoga. S kijevskoga je sveučilišta 1900 prognan u Vologdu. 


Prihvaća Marxove socijalne teze, ali zabacuje njegov di- 
jalektički materijalizam. Zato mora voditi borbu s orto- 
doksnim marksistima, a osobito s Lunačarskim. G. 1919 
osniva u Moskvi »Slobodnu akademiju duhovne kulture«. 
G. 1922 seli se kao izagnanik s akademijom u Berlin, a 
zatim u Pariz. B. kuša ujediniti zahtjeve socijalizma, 
kršćanstva, Kantova idealizma i ruskoga profetizma, koji 
je postigao najveću plastičnost u romanima Dostojevskoga, 
a najdublju razrađenost u njegovim raspravama. Sva mu 
je misao prožeta posebnom ekleziologijom. No on uvijek 
ističe, da nije teolog nego filozof. Za nj je Kristova crkva 
vječna, a u vremenu traje od početka sve do kraja svijeta. 
Vidljiva, eksoterička crkva, izražena u različitim konfesi- 
jama, podvrgnuta je zakonu nužnosti, dok je nevidljiva, 
esoterička crkva »zorna i realna mistika«, »čista duho- 
vnost«, »okristovljeni kozmos«, pa je kao takva nadkon- 
fesionalna. Tek u toj crkvi moguće je ujedinjenje svih 
kršćanskih crkava, dok ujedinjenje vidljivih kršćanskih 
crkava drži B. neprovedivim pa zagovara nadkonfesional- 
no ujedinjenje uz pridržanje konfesija. — Za osnovu svo- 
Jega nazora stavlja B. intuiciju, konkretno spoznavanje i 
doživljavanje cijeloga čovjeka, a ne apstraktno ukaričiva- 
nje pojmova, t. j. diskurzivno mišljenje, koje da je tek 

neki instrumenat. Svim svo- 
jim bićem poriče B., da je 
ova svjetska datost posljednja 
realnost, pa stoga čovjek ne 
teži samo za tim, da spozna 
svijet, nego da ga i izmijeni, 
a izmijeniti ga je dužan stva- 
ralačkim odzivom Božjemu 
pozivu. Iz potencije tamne 
podsvijesti može se čovjek svi- 
ješču vinuti do nadsvijesti i 
nadrazuma. B. zastupa proro- 
čki princip u svim sferama 
ljudske misli, pa i u filozofiji 
povijesti. Sva povijest starih 
naroda, osobito Hebreja, upu- 
čena je na prvi dolazak Kri- 
sta, a sva povijest od prvoga 
do drugoga dolaska Krista 
jest i bit će neuspjeh, bes- 
puće. Kada bude svladana gorka nužda i ekonomsko rop- 
stvo čovjeka, doći će »nadpovijest«, u kojoj će biti drugo 
objavljenje Krista. No prije toga valja proći surovu borbu, 
koja traži žrtava i patnja. 

Glavna B-a djela jesu: Subjektivizam i individualizam u 
socijalnoj filozofiji (1901), Sub specie aeternitatis (zbirka 
studija, 1907), Nova religiozna svijest i socijalnost (1907), 
Filozofija slobode (1911), Smisao stvaralaštva (1916), Smi- 
sao povijesti (1923), Filozofija slobodnoga duha (1927), O 
naznačenju čovjeka (1931), Ja i svijet objekata (1934), Duh 
i realnost (1937), O ropstvu i slobodi (1939). Osim toga 
napisao je mnoštvo sporednih djela, koja su neke vrste 
parerga i paralipomena, kao na pr. Duša Rusije (1915), 
Sudbina Rusije (1918), Filozofija nejednakosti (1923), Novi 
srednji vijek (1924), O dostojanstvu kršćanstva i nedostoj- 
nosti kršćana (1928), Kršćanstvo i klasna borba (1932), 
Sudbina čovjeka u suvremenom svijetu (1934). Od 1925 
izdaje tromjesečnik Put, od kojega je do 1940 izašlo 55 
svezaka. Ç 

Berdjajevljeva djela veéimom su prevedena na sve svjet- 
ske jezike. Na hrvatski preveo je N. Thaller Novo srednjo- 
vjekovje, razmišljanja o sudbini Rusije i Evrope (Varaždin 
1932); Istina i laž komunizma (Tri studije: »Covjek i ma- 
šina«, »Istina i laž komunizma«, »Istok i zapad«, Zagreb 
1934); Naziranje Dostojevskoga na svijet (Zagreb 1936); 
Sudbina čovjeka u suvremenom svijetu (Zagreb 1934) i 
O naznačenju čovjeka, ogled paradoksalne etike (Zagreb 
1941). 


LIT.: Dennert, Die Krisis der Gegenwart u. die kommende Kultur, 
Leipzig 1928; F. R. Kopf, Nikolaj Berdjajev. N. T. 


BERDJANSK, ukrajinska luka na zapadnoj obali Azov- 
Skog mora, ima 40.000 stan. Osnovan je 1827, porastao je 
u vezi s eksploatacijom ugljena u Doneckom basenu i isko- 
rišćavanjem slaništa. Najbolja luka na Azovskom moru, 
izvozi žito, vunu, kožu i sol. Z. D-i. 

BEREBIS, rimska postaja u Donjoj Panoniji na cesti 
Poetovio—Mursa. Spominje je Tab. Peut; Geogr. Rav. 
IV. 19 p. 215, 6 ima Berevis; Ptolem. II. 15, 4 Beofiís; It. 
Ant. p. 130. 6 Vereis. Postaja je bila 26 m. p. zapadno od 
Murse na rijeci Karašici, negdje kod današnjeg mjesta 
Gaja. Z.D. 
BEREK, Joselewicz, Ж 1764, + 1809, pukovnik poljski, 
isprva trgovac u Varšavi, jedini Židov, koji se priključio 
Košciuszkovu ustanku (1794). Htio je sastaviti židovsku ko- 
njaničku pukovniju. Kosciuszko ga je postavio pukovnikom. 
Nakon neuspjela ustanka pošao u Italiju, gdje je bio časnik 
u I. poljskoj legiji. Sudjelovao je u napoleonskim ratovima. 
Progoneći diviziju madZarskih husara zaletio se predu- 
boko, te bi raznesen sabljama. Na mjestu, gdje je poginuo 
(kod Kocka), podignut mu je spomenik. J. B-é. 

BERENGAR. 1. B. L, markgrof furlanski. Pošto je car 
Karlo III. Debeli bio prisiljen da se odrekne vlasti, tali- 
janski velikaši izaberu 888 B-a za svoga kralja. Ali već idu- 
će godine podlegne u borbi sa svojim suparnikom Vidonom 
Spoletskim, koji nato prisili papu, da ga okruni za cara. 
Po odlasku Arnulfovu, koji je načas uspio uspostaviti vlast 
Karolinga u Italiji, a još više po smrti Vidonova sina 
Lamberta, učvrsti B. opet svoj položaj te primi štoviše 915 
Carsku krunu od pape Ivana X. U borbi s novim suparni- 
kom Rudolfom II. Burgundskim izgubi bitku, a doskora i 
život (ubijen u travnju 924). 

2. B. IL, markgrof ivrejski, nećak Berengara I. U borbi 
za talijansku krunu nametne se kralju Hugonu i njegovu 
sinu Lotaru kao »najviši savjetnik« i poslije njihove smrti 
sam postade kraljem (950). Na prvom pohodu u Italiju 
Oton Veliki sruši njegovu moć, otme mu marke Istru i 
Veronu te mu ostavi ostatak samo kao njemački feud. No 
koristeći se pobunom protiv Otona u Njemačkoj, B. po- 
novno prigrabi vlast nad cijelom Gornjom Italijom. Oton 
pošalje 956 protiv njega svog sina, te kada 962 dođe sam na 
krunisanje u Rim, uhvati ga i odvede u Bamberg, gdje 
B. umre 966. F. H. 


3. B. Tourski, * Tours (Francuska) oko 1000, + oko 1088, 
skolastik i predstojnik katedralske škole u Toursu. Nje- 
gova rasprava De coena Domini et transsubstantiatione 
smatrana je izgubljenom, dok je 1770 nije Lessing našao 
među rukopisima biblioteke и Wolfenbuttelu. Razilazeči 
se od naučanja crkvenih sabora i Paschasija Ratperta tu- 
mači B. odnos kruha i vina prema tijelu i krvi Isusovoj 
racionalistički, kako su ga kasnije shvaćale neke prote- 
stantske sekte. Od Lanfranca radi krivovjerja optužen mo- 


rade В. svoje naučanje opozvati. 
LIT.: Schnitzer, B. v. T., 1890. С. $. 


BERENGARIA, prekooceanski putnički brod engleskog 
parobrodarskog društva Cunard White Star Ltd. od 52.101 
br. reg. tona za prijevoz između Evrope i Sjeverne Ame- 
rike. Prije svjetskog rata bio je brod vlasništvo njema- 
čkog parobrodarskog društva Hamburg-Amerika x i 


zvao se Imperator. PE, 

BERENIKA, 1. egi- 
patski grad na Crve- 
nom moru, blizu ru- 
dnika smaragda u do- 
ba Ptolemejevića, zna- 
tne iskopine, danas 
Bender el Kebir; 2. egi- 
patski grad na Velikoj 
Sirti, osnovan za Pto- 
lemejevića na mjestu 
grčke kolonije Euhe- 
sperides, naseljen ve- 
ćinom Židovima, da- 
nas Benghasi u Cire- 
naici. U talijanskoj vla- 
sti pomalo se opet di- 
že obrtom soli i tuni- 
ne. Bilo je još i dru- 
gih gradova tog imena 
u području utjecaja 
Ptolemejevića na afri- 
čkoj, azijskoj i evrop- 
skoj strani Sredoze- 
mlja. N. 2. 
BERENIKA (maked. 
Beronike, prema grč. 
Фғоғуіхп  »donositelji- 
ca pobjede«, odatle 
u sredovj. lat. Zensko 
ime Veronica), Zena 
Ptolemeja IIL, egipat- 
skoga kralja. Ona je kći kirenskoga kralja Maga, koji ju 
je još veoma mladu zaručio za Ptolemeja, egipatskog na- 
sljednika prijestolja. G. 220 pr. Kr. ubije je neki Sozibije 
po nalogu njezina sina Plotemeja IV. Berenika je imala 
krasnu kosu, koju je žrtvovala božici Afroditi, kad je nje- 
zin muž polazio u sirski rat. Sa žrtvenika božičina brzo 
je kosa nestala, jer je bogovi uvrstiše među zvijezde, a 
astronom Konon otkrio ju je na sjevernom nebu kraj zvi- 
ježđa Lava (Berenikina kosa). Pjesnici Kalimah i Katul 
opjevali su priču o B. kosi. 

BERENIKINA KOSA — Coma Berenices. 

BERENSON, Bernhard, * Wilno (Litva) 26. VI. 1865, 
živi u Settignanu kraj Firence, povjesničar umjetnosti. U 
ranoj je mladosti došao u Ameriku, u Boston. Učio je u 
Harvard College-u u Cambridge-u, Mass, gdje і gra- 
duiran 1887. Iste godine dolazi u Evropu. Za svoga boravka 
u Italiji odlučio je, da se sasvim posveti proučavanju sli- 
karstva talijanske renesanse. Otada izdaje redom svoja 
djela iz ovoga područja, među kojima su prva The Vene- 
tian Painters of the Renaissance (1894), kratak pregled mle- 
tačkog slikarstva od Bellinija do Tiepola, pa monografija 
Lorenzo Lotto (1895), koju naziva »an essay in constructive 





(Foto Anderson) 
BERENIKA 
Bronéano poprsje iz Herkulaneja 





BERENGAR — BERENT 


art criticism«, primjenjujući metodu Morellijevu na studij 
jednoga slikara isključivo sa stajališta stilističkoga. Ovim 
dvjema knjigama, pa raspravama o Correggiu, B. se, premda 
još mlad, pokazao dostojnim nasljedovačem Morellijevim. 
Ali već u svom narednom djelu, The Florentine Painters 
of the Renaissance (1896), utvrđuje svoju vlastitu metodu 
pri proučavanju starih talijanskih majstora, koju je još 

4 a , dalje razradivao u dje- 
lima The Central Ita- 
lian Painters of the Re- 
naissance (1897) i The 
North Italian Painters 
of the Renaissance (g. 
1907). Ova posljednja 
tri djela zajedno s onim 
o mletackom slikarstvu 
renesanse izdao je 1930 
u knjizi The Italian 
Painters of the Renais- 
sance. G. 1932 izdao je 
zasebni »popis najzna- 
tnijih umjetnika i nji- 
hovih djela s indeksom 
mjesta, gdje se ona na- 
laze« u knjizi Italian 
Pictures of the Renais- 
sance, u kojoj daje sin- 
tezu svoga»connoisseur- 
ship«-a, rezultat četr- 
desetipetgodišnjega go- 
lemoga iskustva u kri- 
tičnom određivanju re- 
nesansnih talijanskih 
slikara. G. 1903 izdaje 
svoje monumentalno djelo The Drawings of the Florentine 
Painters (drugo, popunjeno izdanje 1939). Osim toga izišle 
su i brojne njegove manje rasprave: Amico di Sandro 
(1899), Sassetta (1903), The Study and Criticism of Italian 
Art (1901—1902), Three Essays in Method (1927). Važni su 
još njegovi kritički katalozi privatnih zbirki J. S. Johnson, 
Widener i Friedsam. 

B-ove su se metode, kako se one ogledaju u ovim njego- 
vim djelima, po vremenu znatno izmijenile. U početku 
njegova rada najviše je na nj utjecao Giovanni Morelli 
(Ivan Lermoljev), koji je u svojoj metodi nastojao oko 
toga, da nađe pri rasuđivanju i određivanju umjetničke 
ličnosti i njenih djela jednu eksaktnu osnovu. Ova se, po 
njegovu mišljenju, mogla utvrditi jedino savjesnim pro- 
učavanjem nepatvorenoga umjetnikova »rukopisa«, t. zv. 
»maniere« i njezinih najsitnijih, a upravo zbog toga naj- 
pouzdanijih značajki. B. je ovu pozitivističku metodu 
strože sažeo i pojmovno produbao. Osjetio je potrebu, da 
prijeđe od bezuvjetno potrebne i osnovne  »filozofije 
teksta«, t. zv. »niže« kritike, na »višu«, od »individuali- 
teta« na »ličnost«, od »izvanjskog« na »unutarnji« oblik. 
Time se je znatno udaljio od Morellijeva pozitivizma i 
njegove veze s eksaktnom filološko-historijskom Копсер- 
cijom, a predao se posve subjektivizmu. U svom kritičkom 
rasuđivanju pridaje B. sad manju važnost morfološkim 
detaljima, a sve veću indicijama crpljenima iz općenog 
značaja vremena. U cjelokupnom djelu B-a ogleda se 
veoma brižno izgrađena i snažna ličnost profinjene i go- 
spodstvene kulture, u kojoj još u visokoj starosti ključa 
živ temperamenat, ona »vivida vis«, koja on tako rado 
ističe. Sve ove značajke izbijaju iz njegova savršenoga, 
posve ličnoga stila, pisao on engleski ili talijanski, Njegova 
su djela po svom objamu često i neugledna, ali su s tim 
sadržajnija. B. je u pomenutim svojim djelima odredio i 
autore trideset i devet slika talijanskih škola u zagrebačkoj 
Strossmayerovoj galeriji. A. Sch. 

BERENS-TOTENOHL, Josefa, Ж Greyenstein u West- 
falskoj 30. III. 1891, njem. učiteljica, slikarica i spisateljica. 
Napisala je romane: Femhof (1934) i Frau Magdalene (1936). 
Dikcija i lica tih romana sjećaju na snažne nordijske sage. 
U pjesmama Das schlafende Brot (1936) umuje pjesnikinja 
o tajni postajanja i stvaranja, poput proročice u pjesmi 
Vóluspa skandinavske Edde. Gs 

BERENT, Waclaw, Ж Varšava 20. IX. 1873, poljski knji- 
Zevnik. Romani: Fachowiec (1898), Próchno (1903), Zywe 
kamienie (1919), Diogenes w  kontuszu (1937). Preveo 
Nietzscheov Also sprach Zarathustra. J. B-č. 


B. BERENSON U SPLITU 





BERESFORD — BERGANT 


BERESFORD, 1. Charles William lord De La Poer, 
ж Philipstown 10. II. 1846, + Langwell 6. IX. 1919, engleski 
admiral i političar. Istakao se kao zapovjednik topnjače 
Condor prigodom bombardiranja Aleksandrije u Egiptu 
1882 i u vojnoj ekspediciji, koja je 1885 pošla u pomoć 
generalu Gordonu u Khartum. G. 1899 izdao je knjigu 
е Break-up of China, и kojoj je proricao komadanje 

ine. 

G. 1886 imenovan je lordom admiraliteta, ali je vec 
1888 demisionirao, jer se nisu ostvarivali njegovi prijedlozi 
Za povećanje engleske mornarice. 

2. John Davys, * Peterborough 7. III. 1873, engleski pisac 
romana. Živi u Londonu. Isprva je pisao fantastične pusto- 
lovne romane u stilu H. С. Wellsa (Тһе Hampdenshire 
wonder). Kasnije piše romane, u kojima obrađuje i soci- 
jalna i spolna pitanja. To su The early history of Jacob 
Stahl, A candidate jor Truth i The invisible event. U toj 
trilogiji podvrgava oštroj kritici engleski društveni moral. 
Jlabij su mu romani, kad se priklonio psihoanalitičkoj 
simbolici: Housemates, The prisoners of Hortling i dr. 
Osim toga pisao je novele i eseje. 

3. William Carr, 2. X. 1768, T Kent 8. I. 1854, engleski 
general i portugalski maršal. G. 1806 pošao je s oko 1500 
ljudi na neuspjelu ekspediciju u Rio de la Plata, koja je 
trebala osvojiti Argentinu. Tamo je bio zarobljen i nakon 
6 mjeseci pobjegao u Englesku. G. 1807 bio je guverner 
na Madeiri. Zatim je prešao u Portugal i pod Mooreom 
se 1809 borio u glasovitoj bitki kod La Согийе. Iste je 
godine reorganizirao portugalsku vojsku i postao njenim 
maršalom. Kasnije je opet bio u engleskoj vojsci pa u 
portugalskoj i onda opet u engleskoj, gdje je postao ma- 
ster-general of the ordnance. 

BEREZINA, rijeka u Rusiji, 
duga. Berezinski kanalski sustav 
vanjem Berezine 
Crnog i 
stanju. 

Bitka kod Berezine. Na povratku iz Moskve prelazila 

je francuska vojska 26.—29, XI. 1812 preko Berezine kod 
Studjenke, sjeverno od Borisova. 27. XI. udari ruski ge- 
neral Wittgenstein na francuske čete, koje su štitile pri- 
jelaz, a drugog dana bombardiralo je rusko topništvo mo- 
stove i tako povećalo paniku, koja je već prije bila na- 
stala u francuskoj vojsci. Tom su prilikom tisuće ranjenih 
i oboljelih vojnika pale u rusko zarobljeništvo. Z. D-i. 
. BEREZOVKA, mjesto u porječju Kolime u Sibiriji, gdje 
je 1901 nađeno nekoliko zamrznutih leševa mamuta u ledu 
iz diluvijskog doba. Taj je nalaz dao Pravu sliku toga ži- 
votinjskoga diva, koji je za diluvija živio u čoporima i po 
našim slavonskim ravnicama. J.P-k. 

BEREZOVSKIJ, Maksim, Ж Gluhov 1745, T Kijev 1777, 
ukrajinski crkveni skladatelj. Muziku i kompoziciju učio je 
u kijevskoj akademiji, a potom nastavio glazbeni studij u 
Petrogradu i Bologni, gdje je stekao počasni naziv akade- 
mika. Osobito se istakao na području crkvene glazbe kom- 
ponirajuči zborne duhovne skladbe. U ukrajinskoj muzici 
smatraju B-a tvorcem pitomog ukrajinskog zbornog stila 
u duhovnoj muzici. Od njega postoji i opera Demofoon, 
koja se davala s uspjehom u Livornu. S. G-6. 

BERG, 1. Alban, * Beč 9. II. 1885, t Beč 1935, moderni 
skladatelj ekstremne struje, učenik Schónbergov i glavni 
zastupnik njegovih teorija; pobudio je osobitu senzaciju 
svojom operom Wozzek (1921). Ostale su mu skladbe: 
opera Lulu (1934); tri komada za orkestar; koncerat za 
violinu; gudački kvartet; Lirska suita za gudački orkestar; 
komorni koncert za klavir, violinu i 13 sviraljka; sonata za 
klavir; 5 popjevaka za glas i orkestar; koncertna arija Der 

ein za sopran i orkestar; popijevke. 

LIT.: H. Riemann, Musiklexikon, 1939. S. S-i. 

2. Magnus, * valjda Gudbrandsdalen (Norveška) 28. XI. 
1666, + Kjóbenhavn 31. III. 1739, norveški vajar i slikar. 
Kako se pokazao vrlo vještim u drvorezbarstvu, pozvao 
ga je kralj Kristijan V. u Kjóbenhavn. Tamo se međutim 
Posvetio slikarstvu i u zajednici s drugim slikarima ukra- 
sivao kraljevske palače, napose Frederiksborg, velikim apo- 
teozama i alegorijama, u kojima međutim nije bilo ni 
originalnosti ni snage. Kasnije se opet dao na obrađivanje 
bjelokosti i u toj je vještini postigao značajne uspjehe. 
Među ostalim njegovim djelima ističe se pehar, koji je 
1857 bio izložen u Manchesteru, a bio je vlasništvo engle- 
ske kraljice, zatim basreljef Raspeće, koji se čuva u Ber- 


pritok Dnjepra, 535 km 
(23 km) spaja posredo- 
i Ule (pritok zapadne Dvine) porječje 
Baltičkog mora, Kanal je danas u vrlo lošem 

BERGAMO 


linu (Kunstkammer). Na glasu je i pehar Elemenat vode 


u palači Rosenborg u Kjobenhavnu. 
IT.: L. Dietrichson, Magnus Berg, Kristijanija 1912; Norsk Kunst- 
historie, II., Oslo 1927. А 
BERGAIGNE,  Abel-Henri-Joseph, Ж Vimy  (Pas-de- 
Calais) 31. IV. 1838, + 1888 srušivši se u Alpama blizu 
mjesta Grave, francuski sanskrtist. Bio je član Acadćmie 
des incriptions i profesor sanskrta i poredbene gramatike na 


Sorbonni. 
BIBL.: Báhmini-Vilása, sanskrtski tekst i prijevod (1872); Les dieux 
souverains de la religion védique, Le religion védique d'aprés les hymnes 
du Rig-Véda (1878—83); Nágánda, sanskrtska drama (1879); Les inscrip- 
tions sanscrites du Cambodge (1882); Chronologie de l'ancien royaume 
khmér (1884); Sacountala, Kalidasina drama, francuski prijevod u zaje- 
dnici s P. Lehugeurom (1884); Manuel pour étudier la langue sanscrite 
(1884); Études sur l'Histoire de la Samhita primitive du Rig-Veda 
1886—87). 
Í БЕР. Y. Henry, L'oeuvre d'A. B., Pariz 1889. 


BERGAMO, grad u Lombardiji (Italija) na podnožju 
Bergamskih Alpa u plodnoj krajini, broji 45.000 stan., a 
gradska općina 86.000 stan. a 

Stari gornji grad (B. alta) leži slikovito na brežuljku 
(370 m), okružen utvrdama iz mletačkog doba. Od grade- 
vina umjetničke vrijednosti ističe se romanska crkva S. 
Maria Maggiore, sjajna Cappella Colleoni s grobnicom kon- 
dotijera Bartolomea Colleonija i njegove kčeri Medeje te 
Palazzo Vecchio (Broletto). Donji se grad (B. Bassa) razvio 
od nekadašnjih predgrada na podnožju staroga grada oko 
kolodvora. 4 

B. je središte biskupije i istoimene provincije (2759 km? 
i 610.000 stan.). Ima umjetničku školu Accademia Carrara 
s galerijom slika. Razvijen je znatan veleobrt (svile, pa- 
muka, kovina, drva, cementa i tjestenina), a odavna su 
čuveni veliki sajmovi Fiera di S. Alessandro (od sredine 
kolovoza do sredine rujna). 

B. je keltsko naselje, koje je u rimsko doba postalo 
municipijem pod imenom Bergomum. G. 452 razorio ga je 
Atila. U srednjem se vijeku opet podigao te se 1166 pri- 
ključio lombardskoj ligi. G. 1264—1428 pripadao je Milan- 
skoj vojvodini, 1428—1797 Mletačkoj republici, a 1814—59 
Austriji. U B-u se rodio i pokopan je skladatelj G. Doni- 
zerie Z. D-i. 

BERGAMOTA — Narančevice. 

BERGANT (Wergant), Fortunat, * Mekinje kod Ka- 
mnika 6. VII. 1721, + Ljubljana 31. III. 1769, slikar. Malo 
je poznat život toga slikara ljubljanske barokne sredine. 
Na svojim starijim slikama, za koje je primio narudžbe iz 
Hrvatskog Primorja, potpisivao se glagoljicom. Kasnije se 
više puta potpisao francuski, a u Stični je dodao imenu: 
Academicus Capitolinus. Vjerojatno je, da se školovao u 
Rimu i da je pripadao francuskoj slikarskoj bratovštini, 
ali za to nema izravnih dokaza. Šezdesetih godina naselio 
se kao slikar u Ljubljani, gdje je i umro, a u matici umrlih 
je označen kao »generosus dominus«. Sudeći po priličnom 
broju sačuvanih slika bio je u prvom redu crkveni slikar, 
zatim izvrstan portretist, a radio je i genre-slike i bakro- 
reze. Među svojim suvremenicima bio je najpokretnija sli- 
karska ličnost, rado je slikao ekstatične svece i tempera- 
mentno se zadubljivao u svoje modele. Jedna od najzna- 
čajnijih mu je slika sv. Bernardo u Narodnoj galeriji u 
Ljubljani, ostale su u Otočcu i okolici, u Ljubljani, na 
Veseloj gori, na Križnoj gori kod Loža, u Cerknici, na 
Planini, na Savi, u Nazarju i Žalcu. Auktor je i manjih 
crkvenih slika i cijelog niza kopija (Madonna del buon 

BERGEN 
(Le vie d'Italia e del Mondo, 1934) 


consiglio iz Desenzana). Medu svim slikarima ljubljanskog 
baroknoga kruga pokazuje njegovo djelo najviše ličnih 
odlika i slikarske problematike. 


LIT.: Steska, Slovensko slikarstvo, I., 84; Stelč, Monumenta artis slo- 
venicae, Il., 21. F. M-l. 


BERGELMER, div u skandinavskoj mitologiji, sin Trud- 
gelmerov. Za potopa prouzročena krvlju Ymera, kojega su 
ubila tri sina Borrova: Odin, Vile i Vć, mogao se spasiti 
jedino on sa svojom ženom vozeći se u škrinji za brašno 
kao u čamcu. On je postao otac novog pokoljenja divova. 
B. je Noa u skandinavskoj mitologiji. 

BERGEN, 1. poslije Osloa najvažniji grad u Norveškoj; 
leži na jugozapadnoj obali između dubokih fjordova Sogne 
i Hardange, dobra je luka za obranu i trgovinu, ima blago 
podneblje zbog utjecaja Zatonske struje iz Amerike i 
obilje kiše u svim mjesecima; broji 99.000 stan. Osnovao 
ga je Olaf Kyrre oko 1070, od 1300 je trgovački grad, u 
kojemu je bilo sjedište Hansine poslovnice do 1630. Dugo 
je bio glavni grad Norveške i sjedište katoličkoga nadbi- 
skupa, a poslije reformacije stoluje u njemu protestantski 
biskup. Znatna je industrija (brodogradnja, rukavice, užeta, 
sapun i duhan), još znatnija trgovina prema sjevernoj Nor- 
veškoj i velik promet 
ribom i drvom. Ima bio- 
lošku postaju, zvjezdar- 
nicu i pomorsku školu. 
Rodno je mjesto Ludvi- 
ga Holberga, oca novije 
danske književnosti. 


2. Flamsko ime za bel- 
gijski grad Mons (v.). 

3. Opéina u Nizozem- 
skoj s kupalištem B. aan 
Zee. 

4. B.-op-Zoom, grad na 
obali Sjevernoga Braban- 
ta u Nizozemskoj; ima 
25.000 stan., koji se ba- 
ve industrijom šećera i 
Zeljeza, te pomorskom 
trgovinom i ribolovom. 

5. B.-Enkheim, trgovi- 
šte u Hessenu, gdje su 
Francuzi porazili Austri- 
jance u sedmogodišnjem 
ratu 1759. 


6. B. auf Rügen, gla- 
vni grad na otoku Rü- 
genu u Baltičkom moru, 
na željezničkoj trajekt- 
noj pruzi Berlin—Stock- 
holm, broji 5600 stan. 
Ima romaničku crkvu iz 
12. st., više prosvjetnih 
zavoda i tvornica, koje 
su osnovane na proizvo- 
dima mora i poljopri- 
vrede. Nedaleko je bre- 
Zuljak Rugard s ostatci- 
ma staroga slavenskoga 
grada, koji je uništen g. 
1316. N.Z 

BERGENIA CRASSIFOLIA 


BERGANT — BERGHAUS 


BERGENIA CRASSIFOLIA (L.) Engl Niska trajnica 
iz porodice kamenika (v.), podrijetlom iz Altaja. Na me- 
snatom podanku izbijaju na dugoj peteljci veliki jedno- 
stavni široki listovi. U ožujku i travnju javljaju se u pa- 
štitastom cvatu na mesnatom dršku ružičasti, crveni ili 
bijeli cvjetovi. Građeni su po broju 5, s 2-3 tučka. Sadi 
se na kamenjarama u svježem tlu i polusjenovitom polo- 
žaju. Osim toga uzgaja se B. bifolia i B. cordifolia (Haw.) 
A. Br. i više njihovih odlika. Z.A: 

BERGER, 1. Alfred, Frh. v., Ж Beč 30. IV. 1853, t Beč 
24. VIII. 1912, njem. pisac, tajnik dvorskoga kazališta u 
Beču, pa izvanredni profesor, 1899 ravnatelj kazališta u 
Hamburgu, 1910 ravnatelj bečkoga dvorskoga kazališta. 
Iznio na pozornicu djela istaknutih njemačkih dramatičara 
19. st. H. v. Kleista, Hebbela i O. Ludwiga. Iako protivnik 
naturalizma, prikazivao je u svojoj režiji Ibsena i G. Haupt- 
manna. — Spisi: Studien und Kritiken (1896), Uber Drama 
und Theater (1900), Meine hamburgische Dramaturgie 
(1911). С. š. 

2. Salamon, * Mnešice kod Novoga Mesta u Slovačkoj 
1858, + Zagreb 1934, tekstilni trgovac, od 1919 do smrti 
ravnatelj Hrvatskoga narodnoga etnografskog muzeja u Za- 
grebu. Kad je došao godine 1876 u Hrvatsku, počeo je po 
primjeru Dane Hermanna svestrano i marljivo sabirati i 
industrijski iskorišćivati narodnu tekstilnu ornamentiku. 
Zaposlivao je neko vrijeme veći broj tkalja i vezilja, 
napose iz Posavine. Priredivao je izložbe tih proizvoda i 
narodnih uzornika, da ih promiče u stranom svijetu (Pa- 
riz, Berlin, St. Louis i t. d.). Zbog različnih nedaća kasnije 
napušta trgovačke poslove, a kao vlasnik obilne zbirke na- 
rodnih rukotvorina, tkiva, veziva, dijelova nošnja, tikvica 
i t. d. nastoji uz druge i on, da se osnuje etnografski muzej 
u Zagrebu. Kad je taj osnovan 1919, ulaze u nji njegove 
zbirke, koje su već dijelom bile svojina Trgovačko-obrt- 
noga muzeja, odnosno Muzeja za umjetnost i umjetni obrt 
u Zagrebu. Izdao je nekoliko brošura u vezi sa svojim 
pothvatima i narodnom ornamentikom. 

LIT.: Etnografski muzej 1919—1929, Zagreb 1930; Narodna Starina, 
XIII., Zagreb 1934. M. Gi. 


BERGERAT, Emile, Ж Pariz 29. IV. 1845, + Neuilly sur 
Seine 13. X. 1923, francuski dramatičar, romanopisac, 
umjetnički kritičar i novinar. Književni je rad započeo 
vrlo mlad u Comédie-Frangaise s Une Amie, u jednom činu 
i u stihovima. G. 1872 oženi se mlađom kćerkom Thćophila 
Gautiera. U vezi s tim objavio je knjigu uspomena o svom 
tastu Thćophile Gautier, entretiens, souvenirs et correspon- 
dances (1879). Iz toga razdoblja potječu njegove majstor- 
ske studije i kritike o umjetnosti, koje je kroz sedam go- 
dina izdavao u Journal Officiel. Stvorio je i uređivao s ve- 
likim ugledom La Vie moderne, ilustrirani časopis, u ko- 
jem su surađivali svi majstori kista i koji je obnovio 
umjetnost bibliografske ilustracije; dao se je i na književnu 
kritiku, u kojoj je postao neosporivi gospodar s Chroni- 
ques de l'homme masquć u časopisu Voltaire, zatim u Fi- 
бата s kritikama pod šekspirskim pseudonimom Caliban, 
remek-djelima duhovitosti i stila, koja su vrlo hvalili Jules 
Vallés, Alexandre Dumas sin i Alphonse Daudet. Usprkos 
različnim vrstama u svojoj velikoj književnoj proizvodnji 
B. je svuda pjesnik rijetkoga i sjajnog umijeća, u kojem 
se bogatstvo riječi natječe o prvenstvo s lirizmom. 

BIBL.: Kao romanopisac dao je Faublas malgré lui (1883); Bébé et 
Compagnie (1884); Le viol (1885); Le petit Moreau (1887); La Vierge 
(1894); Eliane ou le cheque (1893); Le cruel Vatenguerre (1898). Glavne 
su mu drame: Pere et mari (1871); Ange Bosani (1874); Le Nom (1883); 
Le Baron de Carabasse (1885); Flore de Frileuse (1885); La Nuit berga- 
masque (1887); Le Capitaine Fracasse (1896); Plus que reine (1899); La 
Pompadour (1899); Le Capitaine Blomet; Petite mére; Vidocq empereur 
des policiers (1910); La Nuit florentine (1913). — Ostavio je nekoliko 
svezaka pjesama: Počmes de la guerre (1871); La lyre comique (1899); 
Ballades et sonnets (1910); Enguerrande (1884), najbolje pjesnicko djelo; 
Glanés et Javelles, rimes nouvelles (1910). РЕСІ. 

BERGERETTE (franc.), ples srodan plesu »basse dance«. 
Naziv se javlja među skladbama 16. st. Najvećma je to 
plesna melodija u 6/в mjeri. Upotrebljava se kasnije i kao 
naziv malih pastirskih popjevaka. 


BERGEROV RITAM — Elektrenkefalogram. 


BERGHAUS, 1. Heinrich, * Kleve 3. V. 1797, + Stettin 
17. II. 1884, njemački kartograf. Dugo je bio profesor pri- 
mijenjene matematike na graditeljskoj akademiji u Berli- 
nu, a u Potsdamu je osnovao i vodio kartografsku školu, 
iz koje su izašli Petermann i Lange. Izradio je izvrsne 
atlase i napisao odlična zemljopisna djela (atlas Azije 





BERGHAUS — BERGSON 


1833—43, fizikalni atlas 1837—48, Allgemeine Länder- und 
Völkerkunde u 6 svezaka 1837—44). 

2. Hermann, Ж Herford 16. XI. 1828, + Gotha 3. XII. 1890, 
sinovac pređašnjega, koji ga je uputio u kartografiju, pa je 
od 1852 do smrti radio u kartografskom zavodu Justusa 
Perthesa u Gothi. Q. O. 

BERGIUS, Friedrich, * Goldschmieden (Šleska) 11. XI. 
1884, njem. kemičar, poznat po svojim postupcima dobiva- 
nja tekućih ugljikovodika i benzina iz ugljena (> Bergiu- 
sov postupak) i po postupku dobivanja šećera iz drva (saha- 
rifikacija drva. G. 1909 dobiva 
privatnu docenturu u poli- 
tehnici u Hannoveru, od 1914 
član je ravnateljstva zname- 
nite tvrtke Th. Goldschmidt 
& Co. u Essenu. Od 1918 ge- 
neralni je ravnatelj »Deutsche 
Bergin A. G. für Kohle und 
Erdól-Chemie«. — Počasni je 
član mnogih znanstvenih dru- 
štava i akademija. Počasni je 
doktor prirodnih znanosti sve- 
učilišta u Heidelbergu i Har- 
vardova sveučilišta u New 
Yorku. Dobio je Nobelovu 
nagradu za kemiju 1931. U 
Zagrebu je boravio u stude- 
nom 1940 i tom zgodom odr- 
žao vrlo zapaženo predavanje 
o revoluciji sirovina. M. D-ć. 

BERGMAN, 1. Hjalmar Fredrik, * Orebro 19. IX. 1883, 
T Berlin 1. I. 1931, švedski pisac, bizaran, ciničan, majstor 
grotesknog stila. Učio u Upsali, a poslije toga putovao 
Sredozemnim morem. Napisao je nekoliko romana iz ple- 
mićkog života, kao Hans náds testament (Oporuka njegove 
milosti, 1910), na humoristički i realistički način. Ima i 
nekoliko romana iz malogradske sredine. Vanredno su 
uspjeli tipovi bakice u romanu Farmor (Bakica, 1921) te 
pipničar Markurell u romanu Markurells i Vadkoping 
(Mark Aurel u Vadkópingu, 1919) što je i filmovano. B. 
je pisao i drame i komedije: Swedenshielm i Nobelpris 
(Nobelova nagrada), Arlechins dód (Arlekinova smrt), En 
Skugga (Sjena). Е, В. 

2. Torbern Olaf, * Katrineberg 1735, + Medevi 1784, 
švedski mineralog, kemičar i fizičar, Linnćov učenik u 
Upsali, gdje je kasnije bio profesor fizike, kemije i minera- 
logije, otkrio sumporovodik u toplim vrelima, napisao ra- 
spravu o fabrikaciji alauna i postavio nauku o reagensima. 
Znanstvena su mu djela sabrana u 6 sv. Opuscula physica, 
chemica et mineralia (Upsala 1779—1781). 2 

BERGMANN, Ernst von, * Riga 16. XII. 1836, + Wies- 
baden 25. III. 1907. Medicinu je učio u Dorpatu, a poslije 
još i u Beču i Berlinu te kod Volkmanna i Billrotha u 
Mannheimu. Od 1871 bio je redovni profesor kirurgije u 
Dorpatu, od 1878 u Würzburgu, a od 1882 u Berlinu kao 
nasljednik Langenbecka. B. je jedan od najvećih kirurga 
svoga doba, osnivač asepse i kirurgije mozga, propagator 
moderne ratne kirurgije u smislu konzerviranja i očuvanja 
ranjenih dijelova tijela. 

LIT.: Haberling-Hübotter-Vierordt, Biograph. Lexikon. V.B. 

BERGMANNOVO PRAVILO kazuje, da su istovrsne ili 
srodne životinje jednako tople krvi veće u hladnijim kraje- 
vima. Što je tijelo takve životinje veće, to ima razmjerno 
manju površinu, i radi toga gubi manje topline, pa može 
bolje opstati u hladnoći. Tako su na pr. svi sisavci i ptice, 
koji žive u mnogo hladnijim sjevernim stranama, veći od 
naših, a u južnima su manji, na pr. divlja svinja, srna, lisica, 
vuk, kos, juričica, živični strijež, zelenonoga mlakuša i t. d. 
Ako usporedimo duljinu lubanje kod lisice, vidimo, da u 
Grčkoj, Italiji i Španjolskoj ima oko 135 mm, kod nas oko 
140 mm, a u Švedskoj i Norveškoj oko 150 mm. Ili, krilo 
kosa ima u sjevernoj Africi oko 125 mm, kod nas oko 130 
mm, a u Švedskoj oko 135 mm. Takva ista pojava opažena 
je i pri uzgajanju bijelih miševa. Oni, koji su držani u 
hladnom kod 6", postali su veći, a oni u toplom kod 26^ 
manji od prvobitnih predaka. 

Radi toga dolaze u krajevima s vrlo niskom temperatu- 
rom sve životinje jednako tople krvi razmjerno do vrlo 
velika stasa, a u jako toplim krajevima su nasuprot vrlo 
malene. Tako dosežu na Aljaski mnogi sisavci i ptice svoju 
najveću veličinu, a u Somaliji dolaze u najmanjim obli- 

cima. Ovo Bergmannovo pravilo vrijedi samo za životinje 
jednako tople krvi, a to su sisavci i ptice. Sve ostale živo- 
tinje nejednako tople krvi su (upravo obrnuto) najveće u 
toplijim krajevima. Već naše primorske gušterice su znatno 
veće, a još veće su na jugu Italije, kao i gatalinka i guba- 
vica, leptiri jedarce i bjelopjegavi ovnić i t. d. N. F-k. 
BERGOGNONE, Il — Fossano, Ambrogio da. 
BERGSOE, Jórgen, * Kjóbenhavn 8. II. 1835, + Kjóben- 
havn 26. VI. 1911, danski pisac. Bio je prirodopisac te je 
naučno mnogo radio u Italiji. Bio je i pjesnik te romano- 
Pisac, a najpoznatiji su mu romani: Piazza del Popolo 
(1866), Stara tvornica (1869), Božićna pripovijest (1893). Na- 
pisao je i ciklus novela punih žive fantazije, koje su još 
danas popularne, poglavito Sablasne novele (1871). F.B. 
BERGSON, Henri, Ж Pariz 1859, + Pariz 6. I. 1941, fran- 
cuski filozof, profesor zavoda Collége de France, od 1901 
Clan Instituta, 1928 nagraden 
Nobelovom nagradom. Nasta- 
vljajući u pravcu, koji se s 
F. Ravaissonom suprotstavio 
pozitivizmu, a koji je s J. La- 
chelierom i s E. Boutrouxom 
istakao »filozofiju slobode« na- 
suprotmehanističkom determi- 
nizmu i materijalistiókom za- 
nosu prirodoznanstvenoga gle- 
danja, B. izgrađuje zaokružen 
nazor, koji on sam naziva 
neospiritualizmom, no kako 
ga osniva na principu života, 
može se jednako karakterizi- 
rati kao panvitalizam, što je u 
opreci s panlogizmom, koji 
uzima, da je osnov svijeta ne- 
ka logička sila. Do te opreke 
vodi B-a kritika racionalizma 
ili nazora o kompetentnosti ra- 
zuma u spoznajno-teorijskoj i 
metafizičkoj funkciji. Kriticizam naime i pozitivizam kao 
oblici empiričkoga racionalizraa slažu se u tom, da se spo- 
znavanje sastoji u razumskoj redakciji iskustvene grade, 
ali ga ograničuju na pojave u subjektu (predodžbe) ili na 
pojavnu stranu stvari, pa prema tome poriču mogučnost 
prijelaza preko iskustva i zavirivanja u dubinu stvarnosti, 
dok se spekulativni racionalizam pouzdaje u metafizički 
domašaj logičkih operacija i opravdanja. B. prihvača empi- 
rističku zasadu, da se sve spoznavanje svodi na iskustvo, 
ali nalazi puta i načina, koji vode u metafiziku (v.); no u 
isti mah, kad prevladava ograničenje, koje postavlja kriti- 
cizam i pozitivizam, odbija om mišljenje spekulativnoga 
racionalizma, da se do osnova svijeta dolazi razumskim 
sredstvima. To rješenje nadaje se razlikovanjem .nepo- 
sredne svijesne datosti i iz nje izvedena intelektualnog pri- 
kaza; to razlikovanje čini glavni profil B-ova sustava. Po- 
lazeći od proživljavanja kao kontinuirana niza eksistenci- 
jalnih akata, kojima subjekt sebe statuira (»ja jesam«) i 
ujedno s tim nalazi (kon-statira), kako mu je »pri duši«, 
ima se pod iskustvom prvenstveno razumijevati, da on 
radi »sa znanjem« (conscientia) ili s-viješču uza samu muku 
vršenja bitka. Izravno naime na mogućnosti djelovanja i 
nevolji trpljenja subjekt provodi bitak svoj znajući za se, 
a isto to biva, kad zauzet događanjem izvan sebe po nepo- 
srednom učešću (»sim-patiji«) svoje radinosti dokučuje, što 
se tamo dešava. Svijest u toj posve prisebnoj kondiciji ima 
čisto vremenski značaj ustrajna, sveudilj obnavljana stva- 
ralačkoga zbivanja, što se neposredno dohvaća u dojmu, 
prije nego što će se shvaćati u pojmu. Znanje, što se tako 
daje, živo je, pojedinačno, konkretno, jedinstveno, kao da 
je sliveno u jednu cjelinu, fluentno, prelijevajući se od 
momenta do momenta u neprekidnoj vezi. Od toga naho- 
đenja sebe u intimnoj tvornosti i svijeta u živom dodiru 
s njim, što se dobiva »uviđanjem« (intuicijom) odnosno 
uživljavanjem, razlikuje se spoznajni nalaz, koji se izra- 
đuje razviđanjem, kad se proživljavanje iz čiste usebnosti 
pomakne i u nekom vidnom prostoru kao ideja, predo- 
džbena slika stavi na ogled. Značajan postaje onda za 
spoznavanje prostorni zor: što je u neposrednoj datosti 
naprosto eksistencijalni momenat »pri duši«, postaje sa- 
držaj »u duši«. Činjenica: ja sam svijestan (znam za se) 
mijenja se u izraz »ja imam nešto u svijesti« kao objekt 
gledanja. Iskustvo se tada ukazuje kao skup elementarnih 

masa znanja (duševnih atoma), što se osjetnim zamjeći- 
vanjem u doživljavanju pregnantno ističu, potisnute s po- 
zornice svijesti dolaze u latentno stanje, iz kojega se sje- 
čanjem povračene ili maštanjem preobražene opet javljaju 
u vidnom polju, u osvrtu (refleksiji) zahvaćene razumskim 
se metodama obrađuju i izlažu u obliku jasno ocrtanih, 
čvrstim konturama omeđenih, za poimanje na prosječni, 
normalni izgled svedenih prikaza, koji se lako drže na 
misli i riječima označeni zgodno se upotrebljavaju za sa- 
općenje. Nesumnjivo je to misaono (»logičko«) kapitalizi- 
ranje i razgovorno (»dijalektičko«) izlaganje doživljajne 
muke korisno, jer pregledom omogućuje orijentaciju u 
svijetu, a označivanjem duševni saobraćaj, ali se ne smije 
pustiti s vida, da je ono prevođenje žive prisebne datosti 
u odličene, t. j. od subjekta nekako odvojene, objektivirane 
fabrikate, priugotovljene za shvaćanje i sporazumijevanje. 
U analitičko-sintetičkom postupku razuma, koji je po B-u 
sposobnost izrađivati vještačke predmete, razrešava se 
kontinuirani tok osvješćivanja u diskretne fiksirane pozi- 
cije, cjeloviti dojam doživljavanja razlaže se u razbirljive 
crte, od kojih se sastavljaju apstraktni, shematički, općeno 
prihvatljivi, značenjem markirani likovi, u kojima se za- 
pravo život ukočio, vremenski je tok zbivanja prešao u 
prostorno redanje sliká, »izvorni elan«, koji sve stvaranje 
nosi, prometnuo se u mehanički proces. 

Prema toj spoznajnoteorijskoj dispoziciji intuicija ili 
»znanje po iskušenju« odnosi se prema razumskoj ili poj- 
movno konstruiranoj spoznaji kao mudrost prema vještini. 
I ne osporavajuči potrebu i važnost racionalnoga stava u 
životnoj praksi, kad se radi o svladavanju beskrajnoga 
pojavnoga mnoštva pojmovima i o njegovu sredivanju u 
preglednim složajima, ne može se razumskoj funkciji pri- 
znati više no tehnička vrijednost. Njezini produkti (inte- 
lektualni prikazi) zadovoljavaju u jednom, makar i vrlo 
važnom životnom položaju, ali baš zato, jer su naročito 
za nj udešeni, ne predstavljaju oni stvarnost u njezinu 
punom zamašaju, nego samo jednu njezinu, izvanjsku, po- 
javnu stranu, svedenu na logičke mjere i načine, a to 
(prema grčkoj riječi »logos« za misao i riječ) znači, na 
mogučnosti misaona odredivanja i izražavanja u govoru. 
Do dna bitka, gdje se nalaze stvaralački izvori, vodi intui- 
cija, koja tako dosegom nadmašuje razumsko znanje, stoji 
prema njemu kao viša svijest (nadsvijest) te je osobito 
važna za filozofijsko snalaženje u svijetu i životu. 


U pretpostavci ove prednosti intuitivnoga dohvatanja, 
dok se razum ne smatra organom metafizičke spoznaje, B. 
izlazi iz okvira prirodoznanstvenoga nazora, što svijet pri- 
kazuje u vidu kauzalne determinacije mehaničkim, kvan- 
titativno odredenim izrazima, koji daju utisak fatalnom nu- 
ždom upravljana stroja. Reviziju racionalne slike svijeta 
provodi B. najprije kod psihologijske teorije odbijajuči 
kako intelektualističko osnivanje duševnoga svijeta, napose 
asocijativnu mehaniku zamišljenu po uzoru fizikalne ato- 
mistike, tako i fiziologijsku interpretaciju psihičkih činje- 
nica. Duševni bitak, kako ga proživljavamo, nema ništa 
prostorno, masivno, kvantitativno — on je vremenski po- 
državano čisto trajanje, heterogeni tok momenata, u ko- 
jima se svijesno postojanje uporno vrši, neprekidno uspo- 
stavlja, težeči se izgraduje i unapreduje u mogučnosti 
održanja u kvalitetu prisebnosti. Vremenski oblik duše- 
vnoga postojanja ne valja zamijeniti s fizičkim vremenom. 
Svijest nije samo ispunjavanje subjekta sukcesivno na- 
zočnim stanjima, več je isprepletanje sadašnjosti, kako 
s prošlošču u stalnom tendiranju psihičkih procesa prema 
središtu »ja«, tako i s budučnošču u namjernosti odnosno 
u teženju na cilj, što se s onim tendiranjem nužno nadaje. 
Osnovna psihička funkcija je pamćenje kao aktualno- 
dinamičko podržavanje životne radnje u odnosu na »ja«, 
koji se ima razlikovati od pamčenja kao organske funkcije, 
kojom se utiru i uzdržavaju putovi ili »motoričke« mo- 
gučnosti svijesna postojanja. Odlučno se B. protivi tome, 
da bi se duševni život kauzativno kao produkt ili atribu- 
tivno kao svojstvo, odnosno dodati fenomen izvodio iz 
materijalnih uvjeta. Mozak, koji pri njem dolazi u obzir 
kao fiziologijski korelat, samo je instrumenat duševnih 
očitovanja u kretnjama, dakle organ, od čije okretnosti 
zavisi izražajna sposobnost, a ne i samo svijesno značenje, 
što se dušom pronosi. Upravo zato odbija B. i teoriju 
paralelizma, jer slika dvaju korespondentnih nizova krivo 
prikazuje odnos duše i tijela. Duševnost nije naprosto 
unutrašnja strana fiziologijskih procesa, naprotiv ona je 

antagonistički akt, što kao vječito oživljavanje i ustajanje 
na subjektivni bitak u znaku »ja jesam« stoji u borbi 
protiv sustajanja u neprisebnosti, protiv umaranja, da ne 
kažemo mrtvila, kojim se pronosi prostorno odredeno, me- 
haničko zbivanje, protiv kauzalno iznudene nevoljkosti. 
Osnovni naime značaj psihičkoga života je teženje, kre- 
tanje u naponu prema svijesti i traženje tako kvalificirana 
držanja u aktima vršenja na priliku izbora, što duševno 
stvaranje vodi na put samosvijesna, voljna, iz cjeline »ja« 
odredena bitka i udara mu obilježje sveudiljna iznalaženja 
smisleno-svrhovitih mogučnosti i dovijanja slobodi u samo- 
odredenju i samosvojnosti. 


Nadovezujuči na duševne činjenice ukazuje se u pravcu 
intuitivna nahodenja i ostala stvarnost u živoj slici. Kad 
se naime prikučimo svijetu i s neposrednim učeščem pri- 
mamo dogadanje njegovo, onda mjesto statičkih likova 
intelektualnih, koji se kao posrednici stavljaju izmedu nas 
i svijeta, stoji dojam, kojemu glavnu notu sačinjava živi 
kontinuitet. Zbivanje u bistvenoj, izvornoj kondiciji svojoj 
je stvaralačko razvijanje, što se daje u nebrojenim vrstima 
i načinima i ustrajno se, da upotrijebimo Goetheovu po- 
redbu, na stanu vremena tka s individualno promjenljivim 
marom i uspjehom. Samo u razumskoj perspektivi svijet 
je gibanju stroja sličan silom udara pokretan, mrežom 
efektivnih uzroka isprepleten proces, u dubini svijesti za- 
hvačen on je na životnom elanu vijekom održavano stva- 
ranje. S tim mislima gradi B. nazor na svijet na unutra- 
šnjoj doživljajnoj izvjesnosti. On hoče metafiziku (v.) kao 
spoznaju o osnovima i posljednjim uzrocima stvari, ali ne 
če, da ona bude razumski konstruiran i pojmovnim ma- 
štanjem iskombiniran prikaz, več bi to imala biti empi- 
rički, na samoj muci radanja i održanja svijesti osnovano 
dohvatanje zazbiljnosti na njezinu izvoru: u intimnom za- 
grljaju sa svijetom, u živom djelovnom dodiru s njim 
doseže se apsolutni bitak i puna istina. Nije sigurno, da li 
je možda B-u pred očima lebdjela srodnost značenja riječi 
»genesis« i »gnosis«, ali je očito prema racionalističkom 
jednačenju mišljenja i bitka istakao blizinu doživljajne 
datosti i ontološke funkcije i na toj je blizini razvio filo- 
zofijsku misao, koja s intuitivno produbljenim uvidom u 
radionicu svijeta ujedno postaje iskustvo o Bogu, koje ima 
veču uvjerljivu snagu nego razumski dokazi za eksisten- 
ciju njegovu. U stvaralačkom razvitku ima mjesta za po- 
trebu slobode, za zahtjeve moralnoga upravljanja, za uva- 
ženje estetske težnje i religijskoga uzdizanja, u njem se 
nalazi mogućnost progresivnoga društvenoga i kulturnoga 
nastojanja — jednom riječi, mjesta za idealno uzdizanje 
nad materijalni stupanj postojanja, za ustajanje na život 
sa sviješću i u duhu. Odnos naime duha i tvari, duše i 
tijela dolazi u drugo svijetlo: mjesto predodžbe o materi- 
jalnoj konstanti, na koju je duševnost privezana kao vari- 
janta ili kao sjenasta pratnja, postavlja se dinamički odnos, 
u kojem razvijanje i unapređivanje životnoga elana znači 
duševni bitak, dok usporavanje i nazadovanje znači pa- 
danje na materijalni način postojanja. Proces stvaranja ne 
ide od tvari prema duhu, nego obrnuto: izvirući iz du- 
hovna vrela on se tako rekavši kao plamen ili svijetlo (to je 
omiljela poredba mistika i gnostika) svijetom širi, a kad 
životni zamah klone, onda gasne i gubi se u tami nesvije- 
snosti. Posljednji izvor svega je Bog, koji se ima zamišljati 
kao vječna, apsolutna djelatnost; na njoj se krijepi čitav 
svijet u odnosu, koji ponešto zanosi na panteizam, i ako 
B. sam to ne želi. 

Bergson bez sumnje ide u red najvećih suvremenih mi- 
slilaca. Djela mu se odlikuju lijepim stilom i bistrim, du- 
hovitim pogledima, koji se tu i tamo priključuju na Leib- 
niza, Schellinga, Schopenhauera, Wundta, Jamesa, Macha 
i dr. Njegova nauka naišla je na širok odjek. Po utjecaju 
na teoriju spoznaje označuje se kao intuicionizam. 


BIBL.: Essai sur les donćes immediates de la conscience, Pariz 1889 
(1924); Matière et Mémoire, 1900 (1925), Srpski prijevod »Materija i 
memorija, ogled o odnosu tela i duha«, Beograd 1927; Le Rire, 1900 
(1925), srpski prijevod »O smehu — esej o značenju smešnoga«, sa 16. 
tranc. izdanja preveo S. Džamonja, Beograd 1920; L'evolution creatrice, 
1907 (1930), srpski prijevod »Stvaralačka evolucija«, preveo s francu- 
skoga Filip Medić, Beograd 1932; L'energie spirituelle, 1920; Les deux 
sources de la morale et de la religion, Pariz 1932. 

LIT.: A. Stenberger, H. B-'s intuitive Philosophie, Jena 1910; J. 
Maritain, La philosophie Bergsonienne, Etudes crit., Pariz 1910 (1930); 
Ed. Le Roy, Un phil. nouv., H. B., Pariz 1912; Adolf Keller, Eine 
Philosophie d. Lebens, Jena 1914; D. Gračanin, Mod. filozof. branitelj 
kršćanstva?, Sarajevo 1935; Jolivet, Essai sur le Bergsonnisme, Lyon- 
Pariz 1931; Chevalier, Bergson, Pariz 1926; Olgiati, La filosofia di 
Enrico Bergson, Turin 1922; Vl. Jankélévitsch, Bergson, pum e 

BERGSTROM, Hjalmar, Ж Kjóbenhavn 1868, + Kjóben- 
havn 1914, danski pisac komedija, dobar poznavalac ljudi, 
poznat i cijenjen i izvan domovine. Glavno mu je djelo 
Lynggaard og Co (1905). 

BERI-BERI, bolest čovjeka radi nedostatka Bi vitamina 
(aneurina) u hrani. Udomaćena je u zemljama, u kojima je 
ljuštena (polirana) riža glavna hrana: Japan, Kina, južni 
otoci i t. d. Javlja se kod pojedinaca i u grupama, a i u 
drugim krajevima svijeta, ako u ljudskoj hrani nema Bi vi- 
tamina (jednostrana ishrana bez svježe hrane u kaznioni- 
cama, na brodovima i t. d.). Bolest se očituje u smetnjama 
krvotoka, naročito srca, u otoku kože i u živčanim sme- 
tnjama, koje mogu dovesti do kljenuti udova i do gu- 
bitka osjeta. Pored kronične ima i akutna forma bolesti, 
koja dovodi do smrti od kljenuti srca. B. se liječi dava- 
njem B: vitamina u čistoj formi ili hranom, koja sadrži 
veće količine ovog vitamina (rižine posije, kvasac, klice 
žitarica i t. d.). Važno je sprečavati pojavu b. davanjem 
neljuštene riže i miješane hrane. F. M. 

BERIĆ, Jovan, Ж Brestovac (Bačka) 1786, aktuar u višoj 
školskoj direkciji, pedagog i školski pisac. Učio u Subotici, 
Budimu, Požunu. Bio je prijatelj Vukov. Napisao je prvu 
pedagogiju i metodiku na srpskom jeziku: Pedagogija i 
metodika za učitelje graždanski i selski škola od Vilom, 
1816. Pisao je i prevodio za omladinu. Od njega ima i 
zbirka oda. MEP; 

BERIGOJ, knez Neretvana. Po prijepisu isprave, koja se 
nalazi u kartularu benediktinskog samostana sv. Marije na 
Tremitima (Vaticanus lat. 10657), a izdana je mjeseca lipnja 
1050, Ivan iz Splita, svećenik i benediktinac, sagradio je 
crkvicu sv. Silvestra na Biševu kod otoka Visa. Taj Ivan u 
prisustvu Berigoja, neretvanskog vladara (nazivlje se iudex, 
a i rex), župana Radovana, Budidraga i Zdedraga te sat- 
nika Tihana daje ovu crkvu tremitskom samostanu, koja 
zauvijek mora da služi kao podružna crkva (cella) toga sa- 
mostana. K tomu je B. zaštitnik (advocator) ovoga pravnog 
čina. 

LIT.: M. Barada, Dinastičko pitanje, Vjesnik za arh. i hist. dalm., 
Split 1931, L. M. B-a. 


BERIL. Kristalizira heksagonski. Kristali su većinom 
oduljeni, a vrlo rijetko pločasti. Staklasta sjaja, kadikad 
nešto masna. Proziran — malo providan. Bezbojan, bijel, 
zelenkastobijel, zelenkastožut (i malo opalizira), maslinasto 
zelen, zelen kao more, jabuka, trava, zelenkastomodar, mo- 
dar kao nebo, ružičast, blijedožut, žut kao med. To je 
dakle alohromatski mineral, jer mu boja potječe od neke 
tuđe tvari, koja je u nj ušla. Velike tvrdoće, 7,5 do 8. 
Po kem. sastavu je berilijski alumosilikat [SiOs]cAleBes. 
U kiselinama je netopljiv. Po boji i prozirnosti dijeli 
se beril na dragi i obični. Dragi b. je proziran i lijepo 
bojadisan. Obični b. je mutan. Zna izrasti katkada u kri- 
stalima, koji su dugi preko jednoga metra, a neki su čak 
tako veliki, da teže i nekoliko stotina kilograma. Među 
drage berile pripada: smaragd (od grč. oyudgaydos, neki 
dragi kamen); odlikuje se krasnom zelenom bojom, koja 
je jednaka zelenilu proljetne 
trave, akvamarin je zelen po- 
put morske vode (otuda mu 
ime od lat. aqua marina, mor- 
ska voda) ili je modar, pa žut. 
Žute vrste zovu zlatnim beri- 
lom. Akvamarin i zlatni b. po- 
znati su bili u staro doba pod 
grčkim nazivom Byjovllos, pa 
otuda ime mineralu. Morganit 
je ružičasti b., a heliodor ze- 
lenkastožuti; ovaj posljednji 
malo opalizira; sadrži malo 
urana. Pod utjecajem kato- 
dnih zraka fosforescira jasno- 
modrom svjetlošću. Boja sma- 
ragda potječe od kroma, pa 
je u uralskim smaragdima, 
koji su tamnije zeleni, nađeno 
kromova oksida, CreOs, 0,19%, a u onima, koji su svjetlije 
zeleni, 0,11%. Akvamarin je zelen od dvovaljana željeza, 
FeO. Ružičastom berilu čini se da daje boju kemijski 
elemenat cezij. Zelena boja smaragda veoma je postojana 
i ne mijenja se. Zeleni akvamarin postaje pri temperaturi 
400% С modar; postaje on modar i djelovanjem rentgenskih 
zraka. Te zrake pretvaraju ružičasti beril u crveni kao 
trešnja, a zlatni beril u bijeložuti. Zelenožuti heliodor po- 





KRISTAL BERILA 
IZ MOTAJICE PLANINE 
U BOSNI 


421 


staje djelovanjem katodnih zraka blijedosiv. B. je vrlo 
vrijedan i skupocjen dragi kamen. Nalazi se po pegma- 
titskim žilama i po pukotinama u granitu. Ima ga i u kri- 
stalastim škriljavcima, naročito tinjčevim (liskunskim), i u 
gnajsima. Kod nas je poznat u planini Motajici u Bosni 
po pegmatitima tamošnjih granita. Tu se razvio u mutnim 
modrušastozelenim ovećim i u bezbojnim sitnim kristalima. 

LIT.: Bauer, Edelsteinkunde, III. izd.; F. Koh, Berilj iz Motajice 


planine u Bosni, Glasnik bosansko-hercegovačkoga muzeja ХІ.; M. Kiš- 
Patič, Mineraloške bilješke iz Bosne, Rad Akad. 151. He 


BERILIJ, Be, redni broj 4, atomna težina 9:2. Dvovaljana 
kovina iz skupine alkalijskih zemalja. B. pripada među 
rijetke elemente, pa čini tek 0,001—0,005% zemaljske kore. 
Najvažnija ruda berilija je beril (3BeO . Al203. 6SiO»), 
kojega ima u Norveškoj, Francuskoj, Sjevernoj Americi i 
Južnoj Africi (Madagaskar), Elementaran b. dobiva se iz 
berila tako, da se sitno samljevena ruda žari kod 7000 C 
s natrijevim silikofluoridom (NNasSiFe), talina izluži vodom, 
pri čemu nastali natrijev-berilijev fluorid (NasBeF4) pre- 
lazi u vodenu otopinu. Vodenoj se otopini doda vapno, da 
se izluži berilijev hidroksid, koji se filtrira, talog otopi u 
fluorovodičnoj kiselini, ispari do suha i suši kod 300° C. 
Dobivenom oksifluoridu (2BeO . 5BeFs) dodaju fluoride na- 
trija i barija i elektroliziraju. Lončić od grafita služi kao 
anoda, dok željezna cijev, kroz koju radi hlađenja prolazi 
voda, služi kao katoda. Elektroliza vrši se kod temperature 
od 1350—1400% С. 

B. je kovina sivkasto-bijele boje poput čelika, veoma 
tvrda (6—7 po Mohsovoj skali, para staklo) i lagana (spe- 
cifična težina 1,842). Tali se kod 1278? C, a kod 1900? C 
pretvara se u paru. Na zraku prevlači se tankim slojem 
oksida, koji ga štiti od dalje oksidacije. U obliku sitnog 
pase zapaljen izgara jakim svijetlom. U vodi topivi beri- 
ijevi spojevi imadu sladak okus. Radi toga Francuzi zovu 
b. glicinijem (od grčke riječi ylvxve »sladak«) i označuju 
sa Gl. 

Kao dodatak drugim kovinama daje nastalim legurama 
dragocjena svojstva: veću tvrdoću, čvrstoću i otpornost 
prema koroziji. To vrijedi naročito za aluminij, koji doda- 
tkom od nekoliko postotaka berilija dobiva tvrdoću i čvr- 
stoću čelika, što je od osobite važnosti u industriji aero- 
plana. I bakar postaje dodatkom od 2—3% berilija znatno 
tvrđi i čvršći, pa se legure bakra i berilija već danas upo- 
trebljavaju u urarstvu, te za izradu oruđa (dlijeta, batovi), 
koje kod udaranja ne daje iskre, što je važno kod obrađi- 
vanja lako upaljivog materijala (zemni plin, petrolej, eks- 
plozivi). Opsežnijoj upotrebi berilija u metalurgiji znatno 
smeta zasada vrlo visoka cijena (1 kg stajao je 1939 g. 
4500—6000 Kn). Е 

Berilij je vjerojatno ciklički elemenat. Povijest njegova 
atoma vezana je najviše za povijest kisikova atoma. U 
tom spoju veže se s aluminijskim oksidom u aluminat, 
u mineral aleksandrit, pa mu je na taj način povijest ve- 
zana za aluminijski atom. S aluminijem stvara alumosili- 
kate, tako da mu povijest dolazi u vezu s poviješću silicij- 
skog atoma. Vezu sa silicijem pokazuje još i toliko, što 
stvara silikate. Povijest njegova atoma vezana je i za po- 
vijest borova atoma, pa ga zato nalazimo kao sastavak 
nekih mineralnih borata. Izomorfno može zamijeniti man- 
gan, željezo, cink, a katkada je vezan i za fluor. HT 

BERINDA, Pamva, + 1632, ukrajinski leksikograf, autor 
djela Leksikon slavenoroskij i imenjtlkovanije (Kijev 
1627), na kojemu je radio punih trideset godina. To je 
Prvi veći pokušaj ukrajinskog rječnika, rađen na osnovi 
prvog crkveno-slovensko-ukrajinskog rječnika (Nauka ku 
čitanju i rozumjenju pisma slovenskaho i Hramatika Slo- 
venska, Vilno 1596) Lavrentija Zizanija-Tustanovskog. B. 
dokazuje potrebu mijenjanja i promjene crkvenog pisma 
na narodni jezik. Njegov je Leksikon doživio 1653 drugo 
izdanje. 

LIT А. I. Sičevskaja, Pamva Berinda i jeho Virši na Roždestvo 


Hristovo i druhije dni. »Ctenija v Ist. O-vje Nestora Ljetopisca«, kn. 
XXIIL, Kijev 1912. S. G-6. 


BERING, Vitus Johanssen, * Horsens na Jyllandu 1681, 
T na Beringovu otoku (Komandantski arhipelag) 19. XII. 
1740, danski pomorski kapetan u ruskoj službi. Zašao u 
Beringovo more obišavši Sibiriju i prošao Beringovim vra- 
tima, koja su od vremena Dežnjeva bila zaboravljena. 

Beringova vrata, između rta Dežnjeva u Aziji i rta Princa 
Waleskoga u Americi, na najužem mjestu 94 km široka, a 
duboka 40 do 50 m; 1728 prođe tim tijesnom Bering i Či- 
rikov, ali je 80 godina prije njih prošao tuda hetman 
Dežnjev. 

Beringovo more, dio Tihoga oceana, rubno je more izme- 
đu Azije i Amerike od Beringovih vrata do otočja Aleuta, 
prema jugu udubljeno 3000 m, iza niza Aleuta spušta se do 
znatne oceanske dubine. Obale su strme i manje razvedene 
na istočnoj strani (Anadir zaton) nego na zapadnoj (Nor- 
ton, Bristol i dr. zatoni); od listopada do svibnja pod le- 
dom, temperatura iznosi na površini 6? do 8% C, a u dubini 
od 50 m manje od 0% C. Ljetni sjeverni vjetrovi tjeraju 
hladnu struju s poluotoka Čukča na Kamčatku do 50? s. š. 
Zimi je more zaleđeno. Znamenit је lov na krznaše. М. 5. 

BÉRIOT, Charles, de, Ж Louvain 20. II. 1802, Т Bruxelles 
8. IV. 1870, violinski virtuoz i pedagog, osnivač belgijske 
violinske škole; kratko vrijeme učenik Baillota, inače ugla- 
vnom samouk. Nastupao je s velikim uspjesima u Engleskoj, 
Nizozemskoj i Njemačkoj; od 1843 do 1852 profesor kon- 
zervatorija u Bruxellesu; istaknuti su mu učenici Vieux- 
temps i Prune. Djela su mu: škola za violinu, 10 koncerata 
za violinu, sonate, etide, varijacije, klavirska tria. 

LIT.: H. Riemann, Musiklexikon, 1939. S. S-i. 

BERISLAVIĆ(I) (u suvremenim dokumentima najčešće 
samo Berislav, u pomadžarenom obliku Berisló i sl., zatim 
izuzetno Berisalić, Berislavlić), porodično ime, zajedničko 
porodicama različitoga plemenskog podrijetla. Od povije- 
snog su značaja: 1. B. Grabarski, iz 
Grabarja u požeškoj županiji, i 2. 
B. Vrhrički, iz župe vrhričke oko 
grada Vrhrike, danas Vrlike, ili Ma- 
lomlački (prema kasnije stečenom 
posjedu Maloj Mlaki u zagrebačkoj 
županiji). 

B. Grabarski (nobiles de Graba- 
rya), rjeđe Doborski (prema gradu 
Doboru na donjoj Bosni), spominju 
se još u 15. st. kao potomci bosan- 
skog bana Boriča (nepotes condam 
Borych bani, 1422). Posjedi su im 
većim dijelom u požeškoj županiji, 
manjim u vukovskoj. Neprekinuti 
niz Grabarskih počinje s Benedi- 
ktom (1464 se spominje kao mrtav). 
Plemenska zajednica tada više ne 
postoji, i njegova je porodica sa- 
svim odijeljena od ostalih supleme- 
nika. Ime B-á javlja se za tu lozu 
grabarskih plemiča istom poslije Be- 
nedikta, jamačno po imenu jednog 
njegova prethodnika. Političku va- 
žnost stječu po smrti kralja Mati- 
jaša sudjelujuči najživlje u dinasti- 
čkim i gradanskim borbama potkraj 
15. st. Po materijalnom bogatstvu, 
koje su naglo uvečavali proširujuči 
svoje imanje u pravu. državu, i po 
utjecaju na javni život postaju B. 
neko vrijeme ravni najmočnijim 
hrvatskim velmožama. Od potomaka Benediktovih podižu 
ugled porodice naročito Franjo, koji dvaput vrši čast jaja- 
čkog bana (s naslovom: ban bosanski), te njegov stričevič 
Ivan (Ivaniš) i sin ovoga Stjepan, baštinici porodice Bran- 
kovića u časti srpskih despota (regni Rascie despotus). 

B. Vrhrički, jedna od sedam hiža (zadruga) plemena Ču- 
branića (de genere Chwbranycz, de gen. Ciprianorum, kako 
se tečajem 13. st. ili na početku 14. st. počelo nazivati 
— vjerojatno — pleme Hlivnjana ili Hlevnjana), pojavljuju 
se u vrelima u 15. st. (od 1435 dalje). Poimenično se na- 
vode Vuk i Stjepan B., kao »sutci rotni plemenitih Hrvat 
stola Tninskoga«. Poseban značaj dobiva grana, koja je 
našla novu postojbinu na području zagrebačke županije. 
Pripada joj Stjepan, kaštelan Medvedgrada, koji je u službi 
hercega Ivaniša i kasnije njegove žene Beatrice stekao 
znatne posjede, među ostalima i Malu Mlaku u kotaru za- 
grebačkom. S njegovim sinom Jurjem započinje upravo 
loza B-à Malomlačkih (de Mlaka, de Kys Mlaka), prozvanih 
rjeđe Lužanski (de Luzan). Njihovo se imanje s vremenom 
povećava obuhvativši još red posjeda u varaždinskoj žu- 
paniji. 

Od potomaka ističe se Stjepan IL (% oko 1560), koji 
obavlja različite javne službe, pa je više puta izabran i za 
nuncija na ugarskom saboru, a bavi se također pjesništvom. 
Zatim sin ovoga Franjo Aleksandar, koji je kao kapetan 
Petra Zrinskoga upleten u njegovu urotu, ali je od kralja 
pomilovan. 


GRB BERISLAVIĆA 

BERING — BERISLAVIĆ(I) 


Uz pripadnike B-à Grabarskih і Malomlačkih, osobito 
pak uz Franju i Ivana iz prve porodice, daju svoje obilježje 
hrv. prilikama na početku 16. st. još dva Berislavića nepo- 
znatog plemenskog podrijetla. To su: prior vranski Bartol 
i ban hrvatski Petar. Misli se s nepravom, da posljednji 
pripada posebnoj grani B-à, prozvanoj — za razliku od 
ostalih — trogirskom (po Petrovu rodnom mjestu). 

Rodoslovlje B-à, kako ga donosi I. T. Mrnavić u spisu: 
Vita Berislavi Bosnensis, episcopi Vesprimensis, Dalm., 
Croat, Slav. Bosnaeque bani (1620), nastojeći da prosla- 
vljenog junaka dovede u srodstvo sa svojom porodicom, 
potpuno je izmišljeno. 

LIT.: M. Mesić, Pleme Berislavića, Rad НА, VIIL; I. Kukuljević, 
Književnici u Hrvatah s ove strane Velebita, živivši u prvoj polovini 
XVII. vieka, Arkiv za povjestnicu jugoslavensku IX., 1868; Vj. Klaić, 
Hrvatska plemena, Rad HA, 130; A. Ivić, Istorija Srba u Vojvodini, 
Knjige MS 50, М. Sad 1929; K. Jireček, Istorija Srba, П., preveo i do- 
punio J. Radonić, 1923; L. Thallóczy, Studien zur Geschichte Bosniens 
und Serbiens im Mittelalter, Leipzig 1914. J. š-k. 

Naročito su se istaknuli u hrvatskoj povijesti ovi Beri- 
slavići: 

1. Bartol, + 1522, sin Petrov, a unuk Martinov od trogirske 
loze Berislavića, izabran 1475 za vranskoga priora (vite- 
škoga reda ivanovaca). Pripadao je među najodličnije veli- 
kaše u Hrvatskoj, a iz velike je pogibli spasio kralja Ma- 
tiju Korvina, kad je ovaj 1482 opsjedao grad Hainburg u 
Austriji. Kad je 1490 umro Matija, htjede Bartol za kralja 
birati njegova nezakonitoga sina Ivana Korvina. U okršaju 
na potoku Šari bio je Bartol ranjen, zarobljen i odveden 
u Budim, gdje ga je oslobodila Matijina udovica Beatrica. 
Kada se 18. IX. 1490 za kralja krunio Vladislav II. Jage- 
lović, nosio je Bartol križ, ali je naskoro pristao uz protu- 
kralja Maksimilijana Habsburškoga. Kasnije se pak složio 
s Lovrom Iločkim protiv kralja Vladislava. Radi toga je 
1495 bio uhvačen i okovan te odveden u Budim, gdje ga je 
sabor osudio na smrt. Kralj mu je smrtnu kaznu pretvorio 
u doživotnu tamnicu, a kasnije ga pustio na slobodu. 
G. 1499 opet je bio vranski prior, ali je 1500 uzalud nasto- 
jao da Mlečanima preotme Vranu, gdje se nalazio glavni 
samostan ivanovaca. Kralj Vladislav imenuje Bartola 1507 
banom jajačke banovine. Umro je, kad je več hrvatskim 
banom bio njegov sinovac Petar Berislavič. 

LIT.: M. Mesič, Pleme Berislaviča, Rad HA, VIII. 

2. Franjo, + 1517, sin Ivanov, a unuk Benediktov od gra- 
barske loze Berislaviča. Spominje se prvi put 1470. Posje- 
dovao je u požeškoj i vukovskoj županiji imanja Grabarje, 
Brod, Dubočac, Kobaš, Svinjar, Dubovik, Daranovac, Vin- 
kovce, Petrovce, Mikanovce, Satnicu, Sarvaš, Koprivnu, 
Nijemce, Vrbu, Rušćicu, Vranovce, Slobodnicu, Odvorce, 
Ruševo, Bukovlje, Tomicu, Završje, Slatinik, Paku, Šuš- 
njevce i Levanjsku varoš. Istaknuo se kao jajački ban, jer 
je hrabro branio grad Jajce od navala turskih. Kao udovac 
vjenčao se 1494 ili 1495 s Barbarom Frankopankom, udovi- 
com srpskoga naslovnog despota Vuka Brankovića. Po njoj 
steče imanja Bijelu Stijenu, Komogovinu i Totuševinu. Uz 
to je 1498 kupio grad Majkovac, a Ivan Korvin darovao mu 
je 1504 za dužnih 6000 forinti svoje imanje Lobor, kojemu 
je pripadao i Zlatar. Franjo se 1496 zamjerio kralju Vla- 
dislavu IL, ali je opet stekao njegovu milost, pa je 6. V. 
1499 ponovno imenovan banom jajačkim. Zato 1499 nosi 
naslov ban bosanski i gospodar posavski. Kralj mu je pri- 
godom obračuna 1503 dugovao 10.184 forinta, što je Franjo 
potrošio za hranu, municiju, bojne sprave i za plaću voj- 
nika u Jajcu. Odrekao se banske službe te je oko 1507 ute- 
meljio samostan Male braće u trgu Dvorišću na imanju 
Bijela Stijena kod Pakraca. Kad je 1508 umrla Barbara, 
vjenčao se Franjo s Margitom Sekelj, te je većinom sta- 
novao u Bijeloj Stijeni, gdje je razvio velik sjaj na dvoru. 
G. 1513 sudjelovao je u bitki kod Dubice, gdje su bili 
Turci hametom potučeni. Umro je bez djece, jer su prije 
njega umrli njegovi sinovi Ivan i Stjepan, koje mu je ro- 
dila prva žena Katarina Sulkovačka. 

LIT.: M. Mesić, Pleme Berislavića, Rad HA, VIII. 

3. Ivan (Ivaniš), sin Martinov, a unuk Benediktov od gra- 
barske loze Berislavića, spominje se prvi put 1470, kad je 
bio još dječak. Kao hrvatski velikaš bijaše Ivan (Ivaniš) 
protivnik kralja Vladislava II. Jagelovića, te je 1490 i 1491 
pristajao uz protukralja Maksimilijana Habsburškoga. Ka- 
snije se izmirio s kraljem Vladislavom, koji ga je 1494 
imenovao kapetanom grada Srebrenika u Bosni. Tada je u 
istočnom Srijemu živio Jovan Stefanović-Branković, koji 
je nosio nasiov despota srpskog. Kako je Jovan 10. XII. 
1502 umro bez potomaka, imenovao je kralj hrvatskog veli- 
kaša Ivana Berislavića srpskim despotom. Kao despot spo- 

minje se prvi put 1504. Tada je već oženjen udovom 
despota Jovana, Jelenom (Jakšićevom). Preuzevši zaplije- 
njena imanja svog prethodnika stoluje ponajviše u Kupi- 
niku. Sudjeluje u najznačajnijim političkim događajima 
svog vremena, a 1511 postaje još jajački ban (do 1513). 
Umro je 1514. 

LIT.: M. Mesić, Pleme Berislavića, Rad HA, VIIL; A. Ivić, Istorija 
Srba u Vojvodini, MS 50, N. Sad 1929; K. Jireček, Istorija Srba (preveo 
i dopunio J. Radonić), II., 1923. 

4. Petar, Ж Trogir između 1450 i 1460, + Vražja gora kod 
Korenice 20. V. 1520, sin Ivana od trogirske loze Berisla- 
vića i Mandaljene Statileo. Još posve mlad pošao je u 
Ugarsku ne hoteći živjeti pod mletačkim gospodstvom. 
Posvetivši se svećeničkom staležu postao je kanonikom u 
Kaloči. Kako je Petar bio učen i pronicav, uzeo ga je kralj 
Vladislav II. za svog tajnika i kancelara. Kralj ga je kao 
osobu svoga povjerenja slao u raznim poslovima u Rim 
i Veneciju, pa u Njemačku i Francusku. Na proljeće 1513 
imenovan je biskupom u Vesprimu i čuvarom kraljeve 
riznice, a uz to hrvatskim banom i kapetanom grada Senja. 

Berislavić se kao ban hrvatski oduševljeno latio posla, 
da obrani domovinu od Turaka, koji su počevši od 1463 
gotovo svake godine provaljivali u Hrvatsku. U lipnju 1513 
pošalje papa Leon X. banu u tu svrhu 50.000 dukata. Tako 
je Berislavić na brzu ruku mogao sastaviti priličnu vojsku. 
Naskoro mu se pružila prilika, da pokaže i vojvodsku vje- 
štinu. Turci su naime u kolovozu 1513 provalili u Bano- 
vinu, t. j. u Hrvatsku između Une i Kupe. Ovdje su Turci 
najprije robili i palili sela, a zatim opsjedali tvrđu Blinju. 
Berislavić se s vojskom utaborio 15. VIII. nedaleko Dubice. 
Pridružili su mu se Nikola knez Zrinski, Mihovil Franko- 
pan Slunjski, Ivan Karlović i Franjo Berislavić, ban jajački. 
Sutradan 16. VIII. udare Turci na Hrvate, ali ih stiže pot- 
pun poraz. Preko 2000 Turaka pade u boju ili pogibe na 
bijegu. 

Sjajna ova pobjeda proslavi ime bana Berislavića. Papa 
mu pošalje blagoslovljen mač i šešir, kralj ga imenuje 
vranskim priorom i županom dubičkim, a neki hrvatski 
gradovi dadoše na gradska vrata uklesati datum banove 
pobjede. Ipak nije taj poraz primirio Turke, koji su već 
koncem veljače 1514 udarili na Skradin, a zatim i na Knin. 
Ali i ovdje ih zadesi nesreća. Turci budu suzbijeni, te se 
vrate u Bosnu ostavivši pod Kninom 500 mrtvih. U rujnu 
1514 provali u Hrvatsku 4000 Turaka, koji porobe i opu- 
stoše imanja krbavskoga kneza Ivana Karlovića. Ovi su 
Turci doprli i u susjedne kotare mletačke Dalmacije, oda- 
kle su se vratili u Bosnu s 3000 zarobljenika i s mnogo 
stoke. Koncem 1514 provališe Turci opet u južnu Hrvat- 
sku, gdje osvojiše Karin, Korlat i kašteo kod Novigrada, 
dok su Perušić uzalud opsjedali. Za ove su provale najviše 
stradali plemići stare hrvatske župe Luke. 

Da bi Turke zastrašio, odlučio se Berislavić za navalni 
rat na Turke. U tu je svrhu molio pomoć na sve strane. 
Tako je 1500 zlatnih forinti izmolio od Dubrovnika. Papa 
Leon X. poslao mu je mnogo žita, baruta, sumpora, salitre i 
više vrsta topova, a povrh toga 2000 dukata. Uz to je papa 
svim vladarima u Evropi poslao pisma, u kojima ih zakli- 
nje, neka pomognu izmorenoj Hrvatskoj i njezinu banu. 
Turci su naime u veljači 1515 ponovno opustošili Hrvatsku 
sve do grada Senja. 

Na proljeće 1515 prijeđe Berislavić preko Velebita u 
Dalmaciju, gdje se s 500 konjanika i 2000 pješaka utaborio 
blizu tada već mletačkoga grada Šibenika. B. je ondje oče- 
kivao 5000 čeških vojnika, s kojima je namjeravao Turcima 
preoteti Karin, Korlat i kašteo kod Novigrada. Ipak se ta 
vojna na Turke svršila banovim porazom. Mletački senator 
Michieli javlja 28. V. 1515, da se B. »utaborio s 10.000 ljudi 
pod nekim turskim mjestom kod Novigrada, gdje je na 
njega bosanski paša nahrupio te ga razbio i oduzeo mu to- 
pove, a ban je pobjegao jedva s 25 konjanika«. 

Bosanski je paša nato odlučio, da će slomiti jajačku 
banovinu, kako je 1512 nestalo srebreničke banovine. Čini 
se, da su Turci tom prigodom (u lipnju 1512) zauzeli tvrđe 
Bočac i Jezero na sjeverozapadu Jajca, pa istom onda sa 
svih strana opkolili grad Jajce. Berislavić je očito o tomu 
odmah obavijestio papu, koji već 15. VI. 1515 zaklinje 
Mlečane, neka pruže novčanu pomoć, koja je potrebna 
»toliko radi poraza ugarskih četa, koliko radi opsade Jajca«. 
I Madžari su uvidjeli pogibelj, koja prijeti našim kraje- 
vima, ako Turci zauzmu Jajce i obore banovinu jajačku. 
U tu je svrhu sam palatin Emerik Perenj u srpnju 1515 
poveo vojsku za obranu Jajca. Mletački izvori javljaju u 
kolovozu 1515, da su Turci obustavili opsadu Jajca, kojemu 

su »Ugri« pritekli u pomoć. Otada je Berislavić neumorno 
nastojao, da grad Jajce opskrbi hranom, streljivom i posa- 
dom. Njegovom se brigom ta predstraža Hrvatske održala 
još nekoliko godina. 

Slabi je kralj Vladislav II. umro 13. III. 1516, a naslijedio 
ga je njegov sin Ljudevit IL, kojemu je bilo istom 10 go- 
dina. Kada se 24. IV. 1516 sastao državni sabor u Budimu, 
htjede plemstvo birati gubernatora, koji će kraljevstvom 
upravljati, dok mladi kralj ne postane punoljetan. Ova čast 
bijaše namijenjena erdeljskomu vojvodi Ivanu Zapoljskom, 
koji je 1514 ugušio seljačku bunu u Ugarskoj. No sabor je 
odlučio, da će uz kralja vladati državno vijeće, u kojemu 
je bilo 5 crkvenih i 7 državnih dostojanstvenika. To bijaše 
slaba uprava, jer se vijećnici starahu više za sebe nego 
Za opće dobro. Na saborima se redovito očitovala nesloga 
između sebičnih velikaša i goropadnih plemića. 

Kraj takvih prilika teško je bilo banu Berislaviću suzbi- 
jati turske navale. Kralj mu nije mogao pomoći, a Mlečani 
se upravo radovahu svakoj neprilici banovoj. Jedini se 

apa Leo X. iskreno brinuo za obranu Hrvatske. Papa je 

erislaviću u tu svrhu slao novaca, žita, oružja i baruta. 
»Vidim i poimam — piše papa Berislaviću — tvoj teški 
položaj. Na tvoju utjehu poručujem ti, da na svim stra- 
nama nastojim oko toga, da ti od kršćanskih vladara što 
prije dođe dovoljna pomoć za uspješnu obranu tvoje kra- 
jine. Dotle pak stoj hrabro kao do sada, pa ne dopusti, da 
ti narod klone duhom!« 

Papa se zaista obraćao na kršćanske vladare u Evropi. 
Tako je 15. V. 1516 pisao francuskome kralju Franji I.: 
»Gradovi, na koje Turci ne prestaju udarati, imaju veliku 
važnost. Ako Turcima u ruke padne ma i jedan od njih, 
na pr. Jajce, Knin, Klis ili Skradin, ne će se Hrvatska više 
moći obraniti, a Turci će imati otvoren put preko Jadran- 
skoga mora do talijanskih zemalja.« Sličnim je riječima 
papa poticao i poljskoga kralja Sigismunda L, neka Hrva- 
tima priskoči u pomoć. U tome pismu daje papa Petru 
Berislaviću naslov ban ili potkralj (Dalmatiae et Croatiae 
banus seu vicerex), pa ističe, da pogibelj od Turaka ne 
prijeti »samo Dalmaciji i Hrvatskoj, nego i cijeloj kralje- 
vini Ugarskoj te susjednim pokrajinama, pače i cijelomu 
krščanstvu«. 

Bosanski je paša 1517 udarao na Klis i Skradin. Mnogo 
je stradala i imata; Jajce se pak nalazilo u vječitoj pogi- 
belji. Početkom 1518 htjede Berislavič opet opskrbiti Jajce 
hranom i streljivom; zato provali u Bosnu s 10.000 vojnika. 
U susret mu izade sultanov namjesnik u Bosni s jakom 
vojskom. Tako dode do bitke, u kojoj Berislavič potuče 
Turke. Na prolječe 1518 udare Turci i opet na Skradin i 

Ostrovicu. Berislavić nije imao dosta sredstva, da brani 
hrvatsku granicu, koja se protegnula odviše nadugo. Ostavši 
bez pomoći, morali su Skradinjani obećati godišnji harač 
od 100 dukata. 

O Martinju 1518 ponestane posadi u Jajcu hrane. U ne- 
volji provale gladni vojnici iz grada, pa udare na Turke, 
koji su nosili živež u neku susjednu tvrđu. Turci budu sa- 
sječeni, a hrana dopremljena u Jajce. Tako se posada odr- 
žala do početka 1519, kada ju je opet Berislavić opskrbio 
hranom i streljivom. 

Nemoćni je kralj Ljudevit II. sklopio 28. III. 1519 tro- 
godišnje primirje sa sultanom Selimom 1. U tom se ugo- 
voru izričito spominju Hrvatska, Slavonija i Dalmacija; pa 
ipak nije to primirje vrijedilo za hrvatske zemlje. Već o 
Ivanju 1519 provališe Turci u Krbavu. Sultanov je namje- 
snik u Bosni štoviše knezu Ivanu Karloviću poručivao, da 
će mu Turci svakih 14 dana dolaziti u pohode. 

Opet su drhtali hrvatski gradovi Knin, Skradin, Klis i 
Ostrovica, za koje se kralj sa svojim državnim vijećem nije 
ništa brinuo. Početkom 1520 provali 3000 Turaka preko 
Hrvatske u Istru. Uz to su Turci stali sve češće robiti i 
paliti u selima oko mletačkih gradova Zadra, Šibenika, Tro- 
gira i Splita. To je uplašilo mletačku republiku, te je po 
njezinoj odredbi kapetan Ivan Mauro pregledao sve mle- 
tačke gradove u Dalmaciji. Mauro je 22. III. 1520 izvijestio, 
da bi trebalo bolje opremiti mletačke gradove Zadar, Na- 
din, Vranu i Novigrad. 


Turci su mjeseca svibnja 1520 pustošili u Hrvatskoj iz- 
među rijeke Une i Jadranskoga mora. Berislavić se upravo 
nalazio u Otočcu, kad li mu stiže vijest, da Turci robe i 
pale oko DreZnika. Junački ban odmah pojuri u Bihać, 
odakle se 20. V. 1520 s 300 vojnika zaputi prema Drežniku. 
Putem je doznao, da se 800 turskih pješaka sklonilo u 
Vražju goru kod Korenice, gdje je stajao grad nekoga 
Vuka. Ban je odmah sa svojom četom, u kojoj su bili tako- 
der viteški junaci Petar Kružić, Ivan Perušić, Draško Pri- 
morac i Krizman Borovica, pošao prema Vražjoj gori, gdje 
je na Turke udario i razbio ih. Njegova je četa progonila 
potučene Turke, te je pošla odviše daleko, dok je Berisla- 
vić s 2 konjanika zaostao. Banu se još dogodila neprilika, 
da mu je pao konj, kad je s njim trebao na putu preskočiti 
neki panj. Dok se ban spremao, da popravi stremen na 
sedlu pa da konja opet zajaše, iznenada se pred njim stvo- 
rilo oko 60 Turaka, koji su se bili pred hrvatskim junacima 
zaklonili u nekoj guduri Vražje gore. Od straha pred ovim 
Turcima pobjegoše oba konjanika banove pratnje. Tako se 
sam Berislavić morao braniti od tolikih neprijatelja. Turci 
su ga svladali, glavu mu odrubili i sa sobom odnijeli. 
Kasnije su konjanici Ivana kneza Karlovića našli truplo 
poginulog bana, a bihaćki je građanin našao banovu glavu. 
Karlović pošalje to u Bihać, odakle je vesprimski prepošt 
Ivan Statileo ostatke svoga rođaka Berislavića prenio u 
Vesprim, gdje je obavljen svečan sprovod. 

LIT.: 1. T. Mrnavić, Vita Berislavi Bosnensis, episcopi Versprimensis, 
Dalm., Croatiae, Slav. Bosnaeque bani, Mleci 1620 (2. izd. 1827 u Monu- 
menta Hungariae historica, Scriptores IIL); Ljubić, Commissiones et 
relationes Venetae; M. Sanudo, Odnošaji skupnovlade metačke prema 
južnim Slavenom (Arkiv za povjestnicu jugoslavensku V., VI., VIII., 
XIIL); I. Tomašič, Chronicon breve regni Croatiae (Arkiv za povjestnicu 
jugoslavensku IX.); L. Tubero, Commentarii de temporibus suis, 16031, 
1627* (najpristupaénije kod J. G. Schwandtnera, Scriptores rerum Hun- 
garicarum П.); Katona, Historia critica regum Hungariae; M. Mesić, 
Hrvati na izmaku XV. i na početku XVI. vijeka, Književnik I. i IL; 
Isti, Banovanje Petra Berislavića za Ljudevita П., Rad НА Ш.; Klaić, 


Povjest Hrvata, sv. IL, dio IIL; Smičiklas, Poviest hrvatska, 1.; R 
Horvat, Povijest Hrvatske, I. 


5. Stjepan, sin hrvatskoga velikaša Ivana, naslovnoga de- 
spota srpskog. Naslijedio je očeva imanja u vukovskoj 
županiji. U sačuvanim izvorima spominje se kao despot 
prvi put 1520. On je svoje posjede u vukovskoj županiji 
obranio 1526, kad je sultan Sulejman II. zaposjeo Vukovar, 
Erdut i Osijek. Štoviše, Stjepan je iza odlaska Sulejma- 
nova preoteo Turcima neka mjesta, pa i sam Vukovar. Pri- 
padao je među one malobrojne velikaše, koji su 1527 u 
Slavoniji pristajali uz austrijskoga nadvojvodu Ferdinanda 
mjesto uz protukralja Ivana Zapolju. Stjepan je sudjelovao 
i kod krunisanja kralja Ferdinanda, koje se obavilo 3. XI. 
1527 u Stolnom Biogradu. 

LIT.: M. Mesić, Pleme Berislavića, Rad HA, VIII. R.H-t. 

Na Zapoljinoj je strani Stjepanu neravni takmac u 
despotskoj časti vojvoda Radič Božić. Osim vlastitih ima- 
nja mora Stj. čuvati i kraljevske gradove, koji zatvaraju 
Turcima put u Budim između Dunava i Tise. Nedovoljno 
pomagan od kralja, Stj. traži da bude riješen ove brige, i 
kada ne uspijeva u tom, povlači čete i prepušta gradove 


Turcima (1529). Na kraljev je nalog tada uhvaćen zajedno 
s majkom i zatvoren u Budimu. U vrijeme prvog pohoda 
sultana Sulejmana na Beč otpremljen je iste godine u 
Ostrogon, ali se na putu oslobađa bijegom. Prelazi zatim 
u službu sultana, koji mu vraća njegove posjede i gradove. 
Od toga vremena ratuje na strani Zapoljinih pristaša i 
osvaja u zajednici s Turcima Slavoniju. Pokušaji, da se 
usprkos tome pomiri s Ferdinandom, propadaju. U početku 
1535 napadnut je od svoga dotadašnjeg saveznika, bosan- 
skog sandžak-bega Husreva, i ubijen. 

LIT.: A. Ivić, Istorija Srba u Vojvodini, MS 50, N. Sad 1929; K. 
Jireček, Istorija Srba. Preveo i dopunio J. Radonić, IL, 1923. J. $-k. 

Berislavići u narodnoj tradiciji ostavili su časnu uspo- 
menu. Obradila ih je i hrvatska narodna pjesma u vezi 
s dvije hrvatske narodne katastrofe. U bitki na Krbavskom 
polju 1493 sudjelovao je Ferenac (Franjo) Berislavić. Njega 
opisuje jedna dubrovačka bugarštica, kako se vraća iz boja 
u Skradin i pripovijeda svojoj nevjesti Zori Hodžulovoj 
(Kožulovoj) bojne događaje i neposredno zatim umire. 
Bugarštica ga zove Perjenac Perisavić. U novijoj desete- 
račkoj pjesmi s otoka Visa zove se isti junak knez Pera- 
zović. On na povratku iz boja pripovijeda sudbinu bana 
Derenčića njegovoj sestri, a svojoj zaručnici Doroteji. Slu- 
šajući strahote, koje su se dogodile na Krbavskom polju, 
pada Doroteja mrtva. Obadvije pjesme o krbavskom boju 
upotrebljavaju više potpuno jednakih motiva. U historij- 
skoj uzročnoj vezi s krbavskom katastrofom jest i kata- 
strofa u Vražjoj gori, u kojoj je Hrvatska izgubila 1520 
Petra Berislavića, posljednjega velikoga branitelja svih 
brvatskih zemalja. Tu su katastrofu opjevali noviji hrvat- 
ski narodni pjevači. 

LIT.: A. Šimčik, Dubrovačka bugarštica o Krbavskom razboju, ZNŽO 
XXVIII., sv. 2., Zagreb 1932; N. Andrić, Hrvatske narodne pjesme, 
MH, Zagreb 1940. P. G. 

BERISSO, hrvatsko iseljeničko naselje u Argentini (oko 
1000 iseljenika), u kome djeluje Hrv. kult. zajednica. Iselje- 
nici se bave pomorstvom, trgovinom i poljodjelstvom. M. B. 

BERKASOVO, selo u Srijemu, 3 km na jugoistok od 
Šida, u šidskom kotaru, sjedište općine i grkokatoličke 
župe. Ima 1200 stan. Od sredovječnoga grada sačuvali su se 
veliki opkopi, koje zovu Despotovcem. 


LIT.: Đ. Szabo, Sredovječni gradovi u Hrvatskoj i Slavoniji, Zagreb 
1920. Z. D-i. 


Berkasovo i okolina. Razvijanje naselja i migracije. U 
zapadnom dijelu Fruške gore i u podgorini ispod nje bilo 
je naselje u dotursko doba na dobroj i izdašnoj zemlji 
vrlo jako. Ono je to i danas, samo je u ono vrijeme bio 
na tom zemljištu veći broj naseljenih mjesta. Iako je šuma 
od starine zauzimala velik dio gore, ipak je tu i oratnoga 
i vinorodnoga tla bilo u izobilju, te se naselje moglo 
povoljno razvijati. Podgorina je pored toga bila staro 
kulturno tlo, na kojem je velik dio šume bio iskrčen još 
prije doseljenja Hrvata. U početcima Fruške gore bila 
su se razvila mjesta: Berkasovo, njemu sa sjeverozapadne 
i zapadne strane Sv. Nikola u Lokvama, Bodin, Berak, 
Pištana, Kuće i Odvorci, a s južne Svi Sveti na položaju 
današnjega Šida. Od tih sela postojale su župe u Berka- 
sovu sa crkvom sv. Stjepana, u Lokvama sv. Nikole, u 
Odvorcima bl. Dj. Marije i u Svim Svetima crkva istoga 
imena. Na području oko Sota nalazila su se pored naselja 
u samom tom mjestu i sela Vukovac i Vukov Dol prema 
Berkasovu, Lovrenci i Molovin sa sjevera, Tođilo, Građa 
i Varadin s istoka i Opatovina i Veka, na položaju da- 
našnje Privine Glave, s južne strane. Tu su župe postojale 
u Lovrencima kraj Molovina sa crkvom sv. Lovre, u Sotu 
sv. Katarine, sv. Đure u Tođilu i u Veki sv. Mihajla. 
Između Sota i Veke ležalo je selo Bikić, a južno od Veke 
bili su poveći posjedi Pakledin i Kalotinci. U istočnoj 
granici s Kalotincima, koji su ležali sjeverno od Kuku- 


jevaca, nalazilo se selo Peđin, a do njega prema istoku, 


Erdefark na položaju današnjega Erdevika. U oba ta sela 
postojale su župe. Na tom zemljištu, samo nešto sjever- 
nije, ležalo je selo Ljuba, u kojem je stajala župna crkva 
sv. Margarite. U podgorini, koja je imala vrlo dobro tlo, 
razvila su se mjesta: Borovčin, istočno od današnjega Šida, 
Gibarac, gdje je i danas selo toga imena, njemu na istok 
Kamenica, onda Bačinci, koji su i sada selo, i istočno od 
njih Kukujevci. Župe su u podgorini postojale u Borovčinu 
sv. Martina, u Gibarcu i u Kamenici. Istočno od Kukuje- 
vaca, u samoj blizini toga sela, ležalo je mjesto Virci, u 
kojem je stajala župna crkva sv. Nikole, kojoj su pripadali 
i Kukujevci. Na cijelom tom zemljištu, koje po prostoru 
nije bilo veliko, nalazilo se trideset posjeda s gustim na- 

seljem. Koliko je to naselje bilo mnogobrojno, dokazuje i 
činjenica, da je u njemu djelovalo petnaest župa, od kojih 
su većina još oko 1330 bile bogate, kako se to vidi po 
računima papina legata prema isplaćenom crkvenom po- 
rezu. Naseljenost je bila naročito jaka na području same 
gore, na kojem su od 30 mjesta cijeloga naselja bila 24, a 
od svih 15 župa tu ih je bilo 11. 

U posjedovnom pogledu pripadalo je to zemljište nižem 
plemstvu, a samo su Kukujevci bili dio velikoga vlaste- 
linstva, koje su držali najprije bogati posjednici Vukov- 
ske župe Ajnardi, a poslije morovićki Gut-Keledi. Plem- 
stvo je bilo madžarskoga podrijetla, a dobilo je ta imanja, 
kao i inače u Vukovskoj župi, kraljevskim darovnicama, 
koliko nije potjecalo od onih madžarskih rodova, koji su 
u seobi oko 900 naselili i zemljište izmedu Dunava i 
Save. Od tih Madžara posjednika izišla je i djelomična 
madžarska nomenklatura na tim posjedima, koja se jasno 
vidi u imenima Bačinci, Bikič (Bikecs), Bodin (Bodony), 
Erdefark (i Erdevék »rub šume«), Gibarac (Gibard), Molo- 
vin, Pedin (Pegye), Sot (Szat), Todilo (Tagyala), Varadin 
(Varad) i Veka (Veke). Značajno je, da je i jedan član 
plemena Duružma, rođak Gorjanskih, stekao tu velik po- 
sjed u Bačincima. Njegovi su potomci živjeli u tom mjestu 
još u početku 15. st. 

U crkvenoj organizaciji to je područje išlo pod moro- 
viéki arhiđakonat, osim župe u Odvorcima, koja je ležala 
još u arhiđakonatu vukovskom. Prema tome granica iz- 
među tih arhiđakonata pečujske biskupije tekla je između 
Sv. Nikole u Lokvama, Berkasova i Svih Svetih s jedne 
i Odvoraca s druge strane, te je dalje u toj crti produ- 
žila na Bosut. 

U turskom prodiranju ležala je velika vojska Ibrahim- 
paše na tom području, kada je osvajala Ilok, ali kako se 
to mjesto Turcima ubrzo predalo, nije ta vojska načinila 
većega jada, pogotovu gdje je sultan naredio, da se iločka 
okolina ne robi i ne plijeni. Tako su se na tom zemljištu 
održali i stanovništvo i mjesta u razmjerno većem broju 
i pod turskom vladom. Ostali su naseljeni u to vrijeme: 
Bačinci, Berak, Berkasovo, Bodin, Erdevik, Gibarac, Kalo- 
tinci, Kukujevci, Lovrenci, Ljuba, Molovin, Pakledin, Pe- 
din, Selište Svetosvisvetsko i Sot, upravo polovina svih 
doturskih i većina svih nekadašnjih velikih mjesta. Još u 
početku turskoga gospodstva velik je dio starinačkoga 
stanovništva na tom zemljištu napustio svoja sela i prešao 
u Пок i Voćin u gradsko naselje, primivši islam ili još 
na svom domu ili u Iloku. 

U svim spomenutim selima održalo se za to vrijeme i 
starosjedilačko katoličko naselje, jedino ga od 1600 od 
prilike nije bilo u Erdeviku i Molovinu. Vijesti o tim 
katolicima postoje u nekoliko opsežnih izvještaja, koje je 
crkvena organizacija katolička s toga zemljišta u 17. st. 
slala Svetoj Stolici. Iz njih se vidi, da je to cijelo po- 
dručje pripadalo za to vrijeme u tri župe, koje su djelo- 
vale ili na njemu samome ili i u susjedstvu. Na tom tlu 
postojala je za turskoga gospodstva župa u Ljubi, a u 
bližoj okolini radile su još župe u Bapskoj i u Ilači. 

Župnici u te tri župe za vrijeme Turaka bili su ili fra- 
njevci ili svjetovnjaci. 

Ipak postoje izvještaji s toga zemljišta iz vremena oko 
1630, da su neke župe u tom kraju bile toliko zapuštene, 
te je starosjedilačko katoličko stanovništvo prelazilo na 
grč.-ist. vjeru. To se dogodilo i na tom području ljubljan- 
ske i ilačke župe. Razlog je toj zapuštenosti katoličkih 
Župa bio u tome, što se vrlo teško mogao dobiti svje- 
tovni svećenik u taj kraj, te su ispražnjena župnička mje- 
sta ostajala nepopunjena. Nemajući svoga svećenika hrvat- 
ski starosjedioci katolici prilazili su ovdje ondje na tom 
zemljištu grč.-istoč. crkvi, koja je tu od turskoga gospod- 
stva bila dobro organizirana, pogotovu u svojim manasti- 
rima, od kojih su dva, Privina Glava i Đipša, djelovala na 
području ljubljanske župe. 

Tada su od 1630 od prilike franjevci opet počeli u većem 
broju dolaziti na župe u tom kraju, te su se prema pri- 
likama izmjenjivali na njima sa svjetovnim svećenicima. 
U tim mirnijim i sređenijim prilikama moglo je i staro- 
sjedilačko katoličko stanovništvo u tom kraju bolje na- 
predovati. Oko 1650 bilo ga je nekih 200 kuća s jedno 
1500 čeljadi, daleko manje nego pred dolazak Turaka, 
kada je na tom području stanovništva moglo biti i 7500. 

Velik dio starosjedilaca s toga zemljišta nalazio se za 
vrijeme Turaka u muslimanskom naselju u Iloku i Voćinu, 
a pored toga stanovit ga je broj bio i po drugim turskim 

BERKASOVO I OKOLINA PREMA NASELJU OD 14. DO 16. ST. 


velikim gradovima u bližim i daljim krajevima, kamo je 
došao s turskom vojskom u naseljivanju muslimanskoga 
stanovništva. 

Poslije oslobođenja od Turaka i sređivanja prilika oko 
1700 stanje naselja bilo je na tom zemljištu ovakvo: 
Hrvati, što starosjedioci, što opet malobrojni doseljenici 
iz Bosne, Bačke, Baranje i Hrvatske, održali su sela: Sot, 
Pakledin, Ljubu, Gibarac i Kukujevce. Sot je za Turaka 
bio veće selo, ali se u tom ratovanju u većoj mjeri rase- 
ljivao, te je u 18. st. prešlo samo desetak kuća. Raselje- 
nike iz toga sela nahodimo u početku toga stoljeća pod 
imenom Soćanin u mnogo sela od Iloka do Vinkovaca. 
Oko 1740 preselilo je vlastelinstvo Pakledin s jedno 30 
porodica u Sot, te je tako to mjesto ponovno naraslo i 
moglo postati sjedište nove župe, koja je osnovana 1742. 
Tada je porušena i stara doturska crkva sv. Katarine, a 
mjesto nje sagrađena nova. U selu Ljubi našlo se oko 
1730 nekih 25 porodica, koje su osim jedne, doseljene iz 
Bosne, sve bile starosjedilačke. Selo Gibarac pomaknuto 
je poslije Turaka s položaja ispod brda dalje južnije u 
nizu. Na dobroj zemlji i u zaklonu održalo se u tom 
mjestu oko 50 porodica, a jedno 20 doselilo ih se u to 
naselje iz okoline i donekle iz Bačke, Baranje, Bosne i 
Hrvatske. Oko 1735 bilo je u selu do 300 duša. U Kuku- 
jevcima ostalo je pod Turcima samo nekoliko porodica, 
koje su svoje domove imale pod brdom u blizini staroga 
Gibarca i Kalotinaca. Poslije Turaka selo je nešto po- 
raslo, ali je još uvijek bilo razmjerno maleno. Kako je 
područje Kukujevaca bilo veliko, s dobrom zemljom, a u 
selu Nimcima kraj Bosuta u početku 18. st, hrvatsko je 
stanovništvo doseljenjem iz okoline nerazmjerno bilo na- 
raslo, krajiške su vlasti odvojile iz Nimaca velik dio na- 
selja i nastanile ga u Kukujevcima. To je preseljenje 
izvršeno 1713, a tada je selo pomaknuto u nizu, bliže 
staroj cesti, gdje je odmah podignuta drvena crkva, koja 
je postala župna nove kukujevačke župe. U naseljivanju 
novoga sela sudjelovala su i druga, okolna mjesta, osobito 
Komletinci i Podgrade. Kada se oko 1730 sredilo to novo 
selo, u njemu je bilo nekih 150 porodica, od kojih je 
večina bila starosjedilačka u tom kraju. Medu došljacima 
iz daljih strana bilo je najviše onih iz Bačke, Bosne i 
Hrvatske. Od ostalih sela tursko su gospodstvo preživjeli 
Hrvati starosjedioci još u Berkasovu i Bačincima. U prvom 
od ta dva sela bilo ih je oko 1730 svega 16 kuča, a u 
Bačincima 10. Veči dio starosjedilaca Hrvata prešao je 
u sredivanju prilika od 1700—1720 u druga okolna hrvat- 
ska sela, jer su vlasti u ta dva mjesta dovele velik broj 
Srba, koji su dali nov značaj naselju. Berkasovčani Hrvati 
održali su se u selu u stanovitom broju ipak sve do danas, 
ali su iz Bačinaca preselili u okolinu još u 18. st., gdje 
ih pod imenom »Bačinac i Bačinčanin« nalazimo u desetak 

kuća. Danas ima Hrvata na cijelom tom području oko 
4000, a od toga polovina u Kukujevcima, oko 1000 u 
Gibarcu, do 500 u Sotu, a ostalo u Ljubi i Berkasovu. 
U Sotu su Hrvati u 19. st. isprodavali velik dio svoje 
zemlje Slovacima i Madžarima, koji danas u selu već imaju 
većinu. Isto su tako Slovaci jači brojem i u Ljubi, gdje 
Hrvata i inače ima manje nego u Sotu. Na tom cijelom 
području danas postoje samo tri katoličke hrvatske župe, 
u Sotu, Gibarcu i Kukujevcima. Oko 1330 bilo je tu 15 
pos župa, koje su djelovale u mnogobrojnom na- 
selju. 

Na to zemljište kroz 19. st. naselilo se mnogo došljaka 
iz Bačke, Rusina, Slovaka, Nijemaca i Madžara, kojih će 
sada biti u tim selima do 8000. Pogotovu su ti došljaci 
prodrli u Erdevik i Šid, u kojima ih ima i preko 6000. U 
Šidu se danas nalazi i jaka manjina Hrvata. 

Starosjedioci Hrvati na ovom području pripadaju dinar- 
skoposavskoj struji, te su po govoru štokavci s nekim ča- 
kavskim elementima, stare akcentuacije s ikavskim па- 
rječjem. Taj se govor s malim odstupanjima održao do da- 
nas u Gibarcu i Kukujevcima. U Sotu i Ljubi ikavsko je 
narječje već uzmaklo pred ekavskim, a tako i stara akcen- 
tuacija pred novom. 

LIT.: Csánki, Magyarország történelmi földrajza a Hunyadiak korá- 
ban, Budimpešta 1894; Rationes collectorum, Mon. vaticana, I. 1., Bu- 
dimpešta 1897; Fermendžin, Acta Bosnae, Mon. spect. hist. Slavor. merid. 
XXIIL, Zagreb 1892; Dim. Ruvarac, Srpska mitropolija karlovačka, 
Sr. Karlovci 1902; Smičiklas, Dvijestogodišnjica oslobođenja Slavonije, 
IL, Zagreb 1891. S. P-6. 

BERKE, Petar, Ж Legrad, + Legrad 23. VII. 1798, sve- 
ćenik. Gimnaziju polazio u Varaždinu, filozofiju (imatri- 
kuliran 1754) učio u Beču, teologiju u Beču i u Bologni. 
Kao kapelan počeo je službovati u Mariji Bistrici i tom 
prilikom priredio za štampu: Kinč osebujni slavnoga orsaga 
Horvatskoga, to jest čudnovata pripetjenja i osebujne mi- 
lošće, kotere pri čudnovitom kipu Marije Bistričke više vre 
let se skažuju. S kratkum od kipa ovoga historijum i hasno- 
vitem navukom pobožnem (Zagreb 1765, 2. izd. Graz 1775). 


Umro kao župnik u Legradu. 
LIT.: Heranyi, Nova Mermoria Hungarorum & c., L, 768. F.F. 


BERKELEY, George, * Dysert Castle u Irskoj 12. III. 
1685, + Oxford 14. I. 1753, engleski filozof. G. 1700 dolazi 
na sveučilište u Dublin, proučava Descartesa, Lockea i 
Newtona; 1709 zaređen za svećenika; izdaje A new theory 
of vision (Nova teorija vida), a godinu kasnije najvažnije 
svoje djelo Treatise concerning the principles of human 
knowledge (Rasprava o načelima ljudske spoznaje). U Lon- 
donu izdaje Three dialogues between Hylas and Philonous 
(Tri dijaloga između Hylasa i Filonusa). Neko vrijeme bo- 
ravi u Francuskoj i Italiji, onda polazi u Ameriku, da na 
Bermudskim otocima osnuje misionarsku školu, ali mu 
pokušaj ne uspijeva, jer je izostala pomoć engleske vlade. 
U Americi je napisan Alciphron. Nakon povratka u London 
postaje anglikanskim biskupom u Cloyneu (Irska), izdaje 
raspravu бігіз, koja je doživjela velik publicitet radi 
uspjeha, što ga je B. polučio liječenjem epidemije nekom 
katranovom vodom. U čitavom filozofijskom radu ideali 
su mu rad i ćudoređe (»practice and morality«), neprija- 
telji ateizam i skepticizam. 

U novoj teoriji vida B. pokušava objasniti percepcije 
udaljenosti, veličine i položaja. Te percepcije pripadaju 
isključivo osjetilu dodira i pokreta, a s vidnim su percepci- 
jama samo asocijativno povezane. Postoji radikalna hete- 
rogenost između osjeta dodira i vida: nema vidu i dodiru 
»zajedničke ideje prostora«. Ta opažanja proširuju se do 
misli, da uopće nema apstraktnih ideja, odnosno da ih 
predstavljaju puke riječi (nominalizam). Primjenom toga 
nominalizma na područje tjelesnih predmeta B. dolazi do 
zaključka, da ne postoje materijalne supstancije (imateri- 
'jalizam). Ono, što čovjek doista spoznaje па tjelesima, 
to su njihovi osjetni kvaliteti (»ideje«); nemamo nikakva 
iskustva o nekoj supstanciji, koja bi bila nosilac tih kva- 
liteta. Protegnuvši Lockeovu nauku o subjektivnosti t. zv. 
sekundarnih kvaliteta (topline, mirisa, boje i t. d.) na pri- 
marne kvalitete (oblik, kretanje, dimenzionalitet i t. d.) 
B. dolazi do zaključka, da su kvaliteti uopće subjektu 
(duhu) pripadni podatci i da tjelesa nemaju drugog posto- 
janja osim onoga i onakvog, kakva ga duh poznaje; da se 
bitak tjelesnih bića sastoji u tome, da su ideje u nekom 
duhu, da ih duh spoznaje (lat. »esse est percipi«). Postoje 
jedino duhovne supstancije, od kojih je glavna Bog, koji 
time, što sve ideje trajno zamišlja te ih u duhovima iza- 
ziva, garantira bitak »stvari«. Prirodni zakoni nisu ništa 

drugo nego pravilan red, kojim Bog u nama izaziva ideje 
stvari. Berkeleyeva filozofija krije i značajne voluntari- 
stičke crte: bit Boga, a i ostalih duhova tvori volja, a glavni 
je smisao predočivanja u tome, da ono pruža podlogu za 
razvijanje voljne djelatnosti. K.K-6. 
.BERKESZI, Istvan, Ж Berkesz 6. XII. 1853, madžarski 
historičar. Kao tajnik Južno-ugarskog historijskog i arheo- 
loškog muzeja u Temišvaru te upravitelj i urednik arheo- 
loškog godišnjaka (Istoriski i arheološki izveštaj), skupio je 
građu za historiju starijih srpskih slikara: Danila, Save 
Petrovića, N. Aleksića, Pavla Petrovića i dr. M. P. 
BERKOVICA, bugarski grad u okružju Vratca na sje- 
vernom obronku zapadnog Balkana, 427 m n. m., na cesti 
Vidin—Sofija preko prevale Ginci (1442 m), ima 6000 stan., 
željezničku stanicu i trgovinu svilom i kožama. 
2 BERKOVIĆ, Josip, * Brod na Savi 26. III. 1905, knji- 
Zevnik. Gimnaziju je polazio u Požegi, Zagrebu i Brodu, 
filozofijski fakultet u Pragu, Grenoblu, Parizu i Zagrebu. 
G. 1935 i 1936 izdavao u Slav. Brodu časopis Savremeni 
pogledi, te u njemu i drugim novinama i časopisima 
štampao književne studije i prikaze. Zasebno izdao Misli 
i djela, Slav. Brod 1941. A. B-c. 
BERKSHIRE, grofovija u južnoj Engleskoj sa 1877 km? 
i 320.000 žitelja. Jedna devetina zemlje je obradena, a 
ostalo su sočni pašnjaci, na kojima je razvito stočarstvo. 
Od žitarica rodi zob i pšenica, od voča jabuka i višnja, 
a u vezi sa stočarstvom znatna je industrija maslaca, sira 
i kondenziranog mlijeka. Glavni je grad Reading (100.000 
stan.), sijelo biskupa, industrija odijela, sagova, vunenine, 
strojeva i brodogradnje. icr 
BERLACKOVA DERMATITIS — Dermatitis. 
BERLAGE, Hendrik Petrus, * Amsterdam 21. VI. 1856, 
+ Haag VII. 1934, nizozemski arhitekt. Učio je od 1875—78 
u Zürichu i boravio 1880/81 u Italiji, Austriji i Njemačkoj. 
U zajednici s Th. Sandersom sagradio je u Amsterdamu 
nekoliko trgovačkih kuća još u stilu talijanske visoke re- 
nesanse. Od 1889 djelovao je samostalno u Amsterdamu. 


njegovi veliki idealni projekti: Palača mira, Hram Beetho- 
venov, Wagnerovo kazalište i Pantheon čovječanstva, B. se 
istakao još kao izvanredan urbanist, pa i na području 
umjetničkog obrta i unutrašnjeg uređenja. Napisao je po- 
red već spomenutog još ova djela: Grundlagen und Ent- 
wicklung der Architektur (Berlin 1908); Over stijl in 
bouw- en meubelkunst (Rotterdam 1908); Studies over bouw- 
kunst, stijl en samenleving (Rotterdam 1910); Beschonwin- 
gen over bouwkunst (Rotterdam 1911); Normalisatie en 
woningbouw (Rotterdam 1918); Schonheit en samenleving 
(Rotterdam 1919) i Arbeiderswoningen in Nederland (Rot- 
terdam (1921). 

LIT.: Dr. H. P. B. en zijn werk, Rotterdam 1916; J. Gratama, Dr. 
H. P. B., Bouwmester, Rotterdam 1925; G. A. Platz, Die Baukunst der 
neuesten Zeit, Berlin 1927. A. Sch. 

BERLANDIERI —> Vinova loza, podloge. 

BERLEPSCH, August, barun, * Seebach kod Langensalze 
(Njem.) 28. VI. 1818, + München 17. IX. 1877, njem. pčelar. 
Promatranjem pčela i proučavanjem njihova uzgoja bavio 
se već od rane mladosti. Isprva je bio velik protivnik 
Dzierzonovih hipoteza o postanku i rađanju trutova, ali 
kada su one bile na njegovu vlastitom pčelinjaku po naj- 
većim učenjacima (Sieboldu i Leuckartu) ispitane i potvr- 
đene, prešao je na stranu Dzierzona, pa je surađivao s 
njime na polju pčelarstva i nove nauke. B. je prvi napisao 
naučno djelo o pčelinjem uzgoju Die Biene und ihre Zucht 
mit beweglichen Waben, 1860, koje je kasnije doživjelo 
više izdanja. Vrijedna mu je i knjiga Die Bienenzucht 
von A. v. Berlepsch u. W. Vogel. Njemački pčelari pripi- 

suju B-u izum drvenih okvira, u kojima pčele grade saće 
(pokretno saće), zatim oblik košnica, koje se dadu smjestiti 
u paviljone. P.W-n. 

BERLICHINGEN, Götz (Gottfried) v., Ж Jagsthausen 
1480, 1 Hornberg 1562, vitez otimač u službi različitih njem. 
knezova, borio se protiv kneza izbornika — biskupa od 
Mainza i biskupa bamberškog. Kad su seljaci, potaknuti 
Lutherovom naukom o evanđeoskoj slobodi, ustali protiv 
vlastele i knezova, stao je Götz 1525 na čelo seljaka iz 
Odenwalda, ali je bio zasužnjen (u Augsburgu 1528—30). 
Kasnije je u službi cara Karla V. vojevao protiv Turaka 
(1542) i Francuza (1544). Sâm je opisao svoj život, nasto- 
jeći prikazati sebe nedužnom žrtvom nesređenih prilika. 
Goethe je u svom mladenačkom zanosu, oduševljen za ju- 
načku prošlost, povjerovao toj autobiografiji. Stoga ga je 
u svojoj drami učinio braniocem slobode, koji će u red 
staviti razrovano njemačko carstvo. 

Potomci G. v. B. württemberški grofovi Berlichingen 
Rossach izumrli su 1924, a potomci njegova brata Hansa su 
baruni Berlichingen Jagsthausen. Od tih potonjih potječe 
isusovac Adolf v. B., vjerski pisac. 


BIBL.: Götzova autobiografija izdana 173i od Pistoriusa, od Leitz- 
manna 1919. 
LIT.: Pallmann, Der histor. Götz v. B., 1894. С. 5. 


BERLIN, glavni i najveći grad Pruske i čitavog Veliko- 
njemačkog Reicha, u pruskoj pokrajini Brandenburg, samo- 
stalna je upravna jedinica. Grad je nastao na tlu pijeska i 
ilovače, šuma i jezera s obje strane 
rijeke Spreve (Spree), gdje je priro- 
dan prijelaz između istoka i zapada 
sjeveronjemačkoga nizozemlja. Na- 
pretku je grada mnogo pogodovalo 
nastojanje brandenburške i pruske 
dinastije, koja je Berlin učinila pro- 
metnim središtem onoga nizozemlja, 
plovidbenim stjecištem Labe i Odre, 
željezničkim i zračnim čvorištem sre- 
5 dnje Evrope i jednim od prvih trgo- 

BERLINSKI GRB vačkih gradova na evropskom kopnu. 
Brojem stanovništva (oko 4.5 milijuna) ide u red največih 
gradova na svijetu, a površinom (883.5 km?) nadmašuju ga 
samo Rim, Rio de Janeiro i Los Angeles. Golemim razvi- 





tkom obrta i veleobrta, gospodarskoga života uopće i poli- 
tičkoga napose postao je svjetskim gradom, kojemu va- 
žnost u Evropi i na svijetu naglo raste. 

Berlin se nalazi na 52031 sjev. šir. i па 13925 ist. duž, od 
Gr. oko 40—50 m nad morem. N jegovo se podneblje odli- 
kuje ne toliko hladnim, koliko vlaZnim zimama i umjereno 
toplim ljetima. Srednja godišnja temperatura iznosi 9.1? C, 
u siječnju --3. C, u srpnju 18.89 C. Oborine su prilično 
pravilno raspoređene, s maksimumom ljeti i jeseni (godi- 
šnje 576 mm). 

Vjerojatno je, da su na tlu današnjeg Berlina postojale 
neke manje vendijske (slavenske) naseobine, ali je taj od- 
Sjek u povijesti vrlo malo poznat. Grad Berlin je stvoren 
spajanjem općina Kólln i Berlin. Kólln se nalazio na otoku 
izmedu dva rukava Spreve, a Berlin njemu nasuprot na 
desnoj obali istoimene rijeke. U tim naseljima su stanovali 
već u 12. st. za Albrehta Medvjeda ribari i zemljoradnici. 
Kolin se spominje prvi put u ispravama 1239, a Berlin 
1244. Već od početka je Berlin bio važnije naselje. Berlin 
i Kólln su dobro napredovali u cijelom 14. st., a građani 
su bili toliko sposobni, da su koristeći se teritorijalnim 
slabljenjem Brandenburške Marke sve više prisvajali važna 
prava, osobito vrhovnu jurisdikciju. Ekonomski razvitak 
temeljio se na zgodnu položaju Berlina i Kóllna uz važnu 
trgovačku cestu na istok i sredinu Evrope. Kasnije su se 
ti gradovi pridružili Hanzi. Hohenzollerni svojim dolaskom 
jače stežu prava grada. Friedrich II. je 1442 intervenirao 
čak i oružjem. Ugušio je pobunu građana, kojima je ka- 
snije sam dao neka nova municipalna prava. 

Taj je vladar počeo na području Kóllna graditi kneZevsku 
tvrđavu, koja je 1476 postala rezidencija knezova. Za Joa- 
chima II. tvrđava je pregrađena u renesansni dvorac, koji 
je tek za kralja Friedricha II. dobio današnji oblik. Postavši 
rezidencijom knezova Berlin se počeo naglo razvijati. Važan 
događaj u razvoju Berlina dogodio se 1685, kada su ovdje 
našli utočište francuski hugenoti, koji su otišli iz Francuske 
nakon nanteskog edikta. Još 1699 je !/s ukupnog stano- 
vništva Berlina bila podrijetlom iz Francuske. Već u to 
deba osnovana je (1696) Akademija lijepih umjetnosti, a 
nešto kasnije na poticaj Leibniza (1701) i Akademija zna- 
nosti. Godine 1709 sjedinjena su oba grada u jednu općinu. 
Tokom 18. st. nastali su mnogi novi predjeli (Friedrich- 

stadt, Luisenstadt, Sophienstadt, Konigsstadt), a Tiergar- 
ten je iz lovišta pretvoren u park. Vladari su se brinuli 
za doseljenje sposobnih obrtnika i radnika, pa se u Berlinu 
razvio jaki veleobrt svile, vune, pamuka i oružja. Friedrich 
Veliki dao je graditi operu, knjižnicu i mnoge vojarne. Za 
sedmogodišnjeg rata bio je Berlin dva puta na kratko vri- 
jeme osvojen, 1757 od Austrijanaca, a 1760 od Rusa. Po- 
malo se Berlin dizao i kao središte duhovnog života. Za 
napoleonskih ratova bio je u rukama Francuza od listo- 
pada 1806 do jeseni 1808. Nakon ratova za oslobođenje 
uređen je i ukrašen Lustgarten i Unter den Linden. Sve- 
učilište, osnovano g. 1810 zaslugom Humboldta, Fichtea, 
Schleiermachera, Grimma, Savignyja, Mommsena, Virchowa, 
Helmholtza, Pencka i ostalih, dobilo je svjetski glas. 

U listopadu 1838 otvorena je prva željeznica od Ber- 
lina do Potsdama. Zidovi sagrađeni za Friedricha Wilhelma 
srušeni su 1861, jer se grad proširio daleko preko njih. 
Burna god. 1848 nije poštedjela ni Berlin, jer je u ožujku 
buknula u gradu revolucija, koja je bila brzo svladana. 
Najvažnija je godina 1871, kada je Berlin postao metro- 
polom ujedinjenog njemačkog Reicha. Građevna djelatnost 
naglo se razvijala. Na 
sjeveru je nastala ve- 
lika željezna i stro- 
jarska industrija. I u 
bankarstvu je Berlin 
preuzeo vodstvo u 
Njemačkoj. Dok je 
unutrašnji grad ро- 
stao središte poslo- 
vnog svijeta (City), u 
okolici su rasla nova 
predgrađa i četvrti 
vila. G. 1912 osnova- 
na je sa susjednim 
gradovima i seoskim 
općinama zajednica 
Gross-Berlin, a 1920 
pripojeni su Berlinu 
Charlottenburg, Ko- 
penick, Lichtenberg, 
Neukolln,Schóneberg, 
Spandau, | Wilmers- 
dorf i brojna manja 
predgrada. Iste godi- 
ne u travnju zako- 
nom je potvrđeno 
stvaranje Стоѕѕ-Вег- 
lina. Po tom zakonu 
Berlin predstavlja au- 
tonomnu općinu — 
Stadtgemeinde Berlim —, odijeljenu od Brandenburga. Na 
čelu grada je Oberbürgermeister, a da se izbjegne prejaka 
centralizacija, grad je razdijeljen u 20 kotareva (Verwal- 
tungsbezirke), kojima upravljaju načelnici s vijećnicima. 
Nadalje svaki gradski kotar može biti razdijeljen u manja 
upravna područja (Ortsbezirke). Na današnjem teritoriju 
Gross-Berlina uključene su 94 bivše samostalne općine. 
Najveća udaljenost u pravcu sjever-jug iznosi 30 km, a u 
pravcu istok-zapad do 40 km. 

Gradski kotarevi su ovi (brojke znače tisuće stanovnika 
po popisu od 1933): I Berlin Mitte (262); II Tiergarten 

(223); III Wedding (343); IV Prenzlauer Berg (314); V 
Horst-Wessel — bivši Friedrichsheim (369); VI Kreuzberg 
(337); VII Charlottenburg (309); VIII Spandau (147); IX 
Wilmersdorf (200); X Zehlendorf (61); XI Schóneberg 
(278); XII Steglitz (199); XIII Tempelhof (114); XIV Neu- 
kólln (311); XV Treptow (104); XVI Kópenick (111); XVII 
Lichtenberg (173); XVIII Weissensee (81); XIX Pankow 
(142); XX Reinickendorf (143). Srednja gustoća za Gross- 
Berlin iznosi 4801 na 1 km?, a za srediste grada i preko 
30.000. 

I danas čine jezgru grada Alt-Kólln i Alt-Berlin, gdje se 
nalaze dvor, muzeji, sveučilište i središte poslovnog svi- 
jeta. Od starih građevina najpoznatije su Nicolaikirche i 
Marienkirche iz 13. st. Doba renesanse ostavilo je malo tra- 
gova. Tada je započelo pregrađivanje tvrđave u dvorac 
(Caspar 'Teiss). Spomena je vrijedno još nekoliko nad- 
grobnih spomenika i portala plemićkih kuća. Tek je ba- 
rokna umjetnost Nehringa i Schlittera ostavila koncem 
17. st. znatan trag. Za Fridrika Velikog počinje doba ro- 
kokoa. U to vrijeme Berlin dobiva zgradu opere (Opern- 
haus, sagradio Knobelsdorff 1741—43), današnje sveučilište 
(Baumann 1748—64), 
staru kraljevsku bi- 
blioteku i crkvu sv. 
Hedvige (po uzoru 
Pantheona u Rimu). 
Klasicizam je uveo 
Langhans gradnjom 
Brandenburger Tora 
(1788—91) sa četvero- 
pregom Victoriae od 
Schadowa. Taj je pra- 
vac vladao jedno sto- 
ljeće, a kasnije su 
traženi novi pravci i 
motivi bez nekog 
naročitog novog arhi- 
tektonskog izražaja. 
Od kasnijih građevi- 
na vrijedne su spo- 
mena Kaiser Wilhelm 
Gedächtniskirche u 
kasnoromanskom sti- 
lu (1891—95) i zgrada 
Reichstaga od Wallo- 
ta (1894—1899) u stilu 
talijanske renesanse. 
Najljepša ulica unu- 
trašnjega grada je 
Unter den Linden. 
Duga je 1 km, a pro- 
stire se od Brandenburških vrata do Lustgartena, gdje se 
nalazi dvor (Schloss), dug 192 m, širok 116 m, visok 30 m. 
Kupola je građena 1845—52, a visoka je 70 m. Na sjevernoj 
strani od dvora je evangelička katedrala, dovršena 1905 
(visoka 120 m s ogromnom kupolom). U njoj su grobnice 
zadnjih Hohenzollerna. U meposrednoj blizini je Behren- 
strasse, sjedište velikih banaka, Leipzigerstrasse i Friedrich- 
strasse, centri trgovine, i Wilhelmstrasse, sjedište central- 
nih državnih ureda i mnogih stranih poslanstava. Jugo- 
istok (Luisenstadt) ima vrlo mnogo velikih poduzeća za 
izvoz i tvornica. Alexanderplatz je jedan od najvećih 
berlinskih trgova. Sjever je nekada bio glavno sjedište 
strojarske industrije, koja se s vremenom selila dalje u 
Reinickendorf, Tegel i Siemensstadt. Na sjeverozapadu je 
Friedrich Wilhelmstadt s velikom bolnicom Charité i sve- 
učilišnim klinikama. U Hansa četvrti južno od Spreve do 
Tiergartena je na sjeverozapadu otmjeni dio, kome je 
središte Konigsplatz. Nastavak je Tiergarten, najveći pri- 
rodni park Berlina, sa spomenicima Lessinga, Goethea, 
Wagnera i kraljice Luise. Zapad (granica Lützowplatz, 
Nollendorfplatz i Tiergarten) je nastavan imućnim lju- 
dima. Od početka 20. st. naglo se razvijao zapadno od 
velikoga zvjerinjaka Kurfürstendamm, jedna od najpromet- 
nijih poslovnih ulica, širine i ljepote poput velikih pariskih 
boulevarda. Tu je u blizini između Wittenbergplatza, Ge- 
dachtniskirche i Wilhelmdorfstrasse nastao novi City. Grad- 
ski dijelovi jugozapada i juga su obitavališta srednjeg sta- 
leža i sežu do Tempelhofer-Felda, gdje je centralni berlin- 
ski aerodrom, industrijske i radničke četvrti. Grunewald i 
Dahlem su četvrti vila (na putu prema Wannsee-u). 

U Dahlemu su mnogi naučni zavodi i muzeji, državni 
arhiv, te veliki i bogati botanički vrt. Spajanje iz više ma- 
njih jedinica štetno je utjecalo na plansku raspodjelu i 
ljepotu velikog Berlina. Dolaskom na vlast nacional-soci- 
jalista izrađen je smjeli i veliki plan, po kome će biti 
uređen novi Berlin. Kroz grad će prolaziti dvije moderne 
prometne arterije West-Ost i Nord-Süd Achse, koje бе 
preko vanjske kružnice biti povezane s mrežom Reichs- 
bahna. West-Ost Achse je gotova. Polazi od Grunewaldske 
šume kroz Charlottenburg, Tiergarten, Unter den Linden, 
dalje prema istoku je na novo otvorena skupim rušenjem 
zgrada ili proširavanjem prijašnjih ulica. Nord-Süd Achse 
će biti većinom nanovo otvorena. Na križanju triju veli- 
kih ulica u Tiergartenu napravljen je na West-Ost Achse 
okrugli trg Gross Stern. Na sredini trga je s Konigsplatza 
prenesena Siegessáule, spomenik pobjeda u ratovima 1866— 
1870, Bismarckov spomenik i drugi spomenici najvažnijih 
ličnosti njemačke povijesti. 

Po novom planu su izgrađeni i prerađeni razni dijelovi 
grada (Tempelhof, Reichskanzlei, tvorničke i radničke če- 
tvrti i dr.). Nove su zgrade masivne, praktične i bez su- 
višnih vanjskih ukra- 
sa, podsjećajući na 
starogrčku arhitektu- 
ru. Graditelji novog 
Berlina imaju zada- 
tak da harmoničnom 
izgradnjom i zgodnim 
rasporedom pojedinih 
dijelova i otvaranjem 
pogodnih saobračaj- 
nih arterija  dadu 
ovom velikom gradu 
obilje zraka, svjetlo- 
sti, ljepote i omoguče 
lako i brzo odvijanje 
složenog gradskog ži- 
vota. Osim sveučili- 
šta Berlin ima ove 
visoke škole: tehni- 
čku, poljoprivrednu, 
ekonomsko - komerci- 
jalnu,  veterinarsku, 
političku,  glazbenu, 
slikarsku i za tjelo- 
vježbe. — Stručno je 
školstvo vrlo razvije- 
no za elektrotehniku, 
tekstil, umjetni obrt 
i t. d. U Dahlemu su glasoviti zavodi cara Vilima za usa- 
vršavanje raznih grana nauke (antropološki, biološki, ke- 
mijski), te visoka škola za vrtlarstvo. 

Znatan je broj velikih knjižnica. Največe su pruska dr- 
žavna (osnovana 1659 — posjeduje oko 1,900.000 svezaka) 
i gradska (sa 280.000 svezaka). Od muzeja najpoznatiji su: 
Altes Museum (zbirke spomenika starog vijeka); Neues 
Museum (poznata egipatska zbirka); Nationalgalerie (ra- 
dovi njemačkih slikara od 18. st.); Kaiser-Friedrich Museum 
(starokrščanska, bizantinska, romanska, germanska, kopt- 
ska, prednjo-azijska i arapska umjetnost, te numizmatička 
zbirka); Pergamonmuseum; Schlossmuseum (otvoren 1921, 
izložba dvorskih prostorija i umjetnina); Etnografski i 
etnološki (vrlo vrijedne i potpune zbirke iz cijelog svi- 
jeta); Vojnički, Reichspostmuseum, Verkehrsmuseum (s ve- 
likom zbirkom željezničkih kola znamenitih ličnosti); Осе- 
anografski i Botanički muzej. Spomena vrijedna je i por- 
culanska zbirka u Charlottenburgu i zvjezdarnica u Trep- 
towu. 

Berlin ima oko 60 kazališta, od kojih su najpoznatija 
Staatsschauspielhaus, Das Deutsche Theater, Lessingtheater, 
Staatsoper, Kroll-opera (do popravka Reichstaga zasjeda u 
njoj parlamenat) i Deutsches Opernhaus. 

Industrijska poduzeća na sjeveru i sjeveroistoku izrađuju 
vunu, pamuk, kemijske proizvode, strojeve, precizne apa- 
rature, staklo, porculan, luksuzne i pomodne predmete. 

U 16. st. broj je žiteljstva iznosio 10.000, poslije trideset- 
godišnjega rata samo 6.000, a nagliji napredak je u vezi 
s povišenjem Pruske na kraljevinu. God. 1709 stanuje u 
Berlinu 57.000 stan., 1760 g. 101.600 stan., 1800 g. 172.132 
stan., 1850 g. 418.733, 1878 g. 1,024.215, 1900 g. 2,712.190, 
1919 g. 3.804.048 i 1938 g. 4,293.760 stan. 

Više od polovice stanovnika bavi se obrtom i vele- 
obrtom, trećina trgovinom i prometom, a ostali javnom 
i privatnom službom. Po vjeri je golema većina prote- 
stanata, katolika ima 10%. Među strancima su najjače za- 
stupani Poljaci, Česi, Rusi i Madžari. Autohtono je sta- 
novništvo proizvod mješavine različitih njemačkih grupa, 
osobito sa sjevera i istoka, a ima i slavenskih, francuskih 
i nizozemskih elemenata. Pruska jednostavnost, red i ustraj- 
nost glavne su mu karakteristike. 


Rijetko koji grad na svijetu ima tako razvijen promet 
kao Berlin. Sve internacionalne pruge za istok i sjever 
Evrope prolaze kroz Berlin, a s njemačkim krajevima ve- 
zan je odlično uređenom gustom željezničkom mrežom. 
Grad ima 10 željezničkih kolodvora, od kojih su najva- 
žniji: Anhalter Bahnhof (Dresden—Prag—Beč, Leipzig— 
München—Zagreb); Potsdamer Bahnhof (Potsdam—K ln); 
Stettiner Bahnhof (Stettin—Danzig, Rostock) i Lehrter 
Bahnhof (Hamburg—Bremen, Hannover) Za promet u 
Gross-Berlinu služe: gradska željeznica (Stadtbahn), koja 
prelazi čitav grad od istoka prema zapadu, a duga je 
16.5 kilometara. Polovica pruge je na vijaduktima. 

Osim toga postoji 
i jedna kružna želje- 
znica (Ringbahn), a 
najposjećenija je u B. 
podzemna željeznica 
Untergrundbahn). Sa 
predgrađima je Ber- 
Пп vezan posebnim 
prugama. Tramvaj sve 
više iščezava. Nje- 
gove pruge zauzima 
autobus. Berlin je ve- 
oma važna i promet- 
na riječna luka, ve- 
zana čitavom mrežom 
kanala s obližnjim ri- 
jekama. — Prosječno 
dnevno ulazi oko 100 
riječnih brodova s 18 
do 20 milijuna kg te- 
reta, dok utovar iz- 
nosi oko 5 milijuna 
kg. I zračni promet 
je vanredno živ. Ber- 
lin imade golem i li- 
jepo uređen zračni 
kolodvor na aerodro- 
mu Tempelhof, a ve- 
zan je velikim brojem internacionalnih i domaćih zračnih 
pruga. 

Okolica Berlina, osobito zapad, ima mnogo riječnih je- 
zera, od kojih je najveće i najprometnije Wannsee, preko 
koga se može parobrodom stići (uza sva druga prometna 
sredstva) i u glasoviti Potsdam (grobnice, dvorovi i pre- 
krasni parkovi pruskih kraljeva). 

Taj se milijunski grad i nadalje razvija veoma inten- 
zivno i sve više postaje središte različnih grana života 
Velikog Reicha. 

LIT.: B. Krieger, Berlin im Wandel der Zeiten, 1924; Lampe, Berlin 
und die Mark Brandenburg, Monographien zur Erdkunde, sv. 14., 1930; 

Quellen und Forschungen zur Geschichte der Stadt Berlin, Berlin 1927 
isl; R. Borrmann, Die Bau- und Kunstdenkmiler von Berlin, S. 


BERLINGHIERI, 1. Berlinghiero, talijanski slikar iz Lucce, 
podrijetlom iz Milana, djelovao u prvoj polovini 13. st. 
G. 1228 spominje se on i njegovi sinovi Marco, Barone i 
Bonaventura. Jedino je njegovo signirano djelo slikano 
Raspelo iz samostana S. Maria degli Angeli u Lucci (da- 
nas u ondješnjoj Pinakoteci), izvanredan primjer bizantin- 
skoga načina slikanja u Italiji. Od njega su još tri Raspela 
(iz crkve S. Donnino u Lucci, danas u Rimu, u firentin- 
skom Bigallu i u Teregliju), pa Bogorodice u Rovezzanu 
(crkva S. Andrea), Firenci (Akademija) i Stockholmu (pri- 
vatni posjed). 

2. Bonaventura, njegov sin, Ж oko 1210, spominje se po- 
sljednji put 1257. Najznatnije je njegovo djelo velika oltar- 
ska slika u crkvi S. Francesco (Pescia) s likom svečevim i 
sa šest prizora iz njegova života, slikano 1235, dakle samo 
devet godina iza smrti sv. Franje, a važno zbog toga, jer je 
prvo, koje prikazuje prizore iz legende svečeve. 

3. Barone, drugi sin B-jev, spominje se od 1240 do 1284. 
Slikao je, kao i otac, Raspela, Bogorodice i prizore iz le- 
gende sv. Franje Asiškoga (S. Croce, Firenca). 

LIT.: O. Sirčn, Toskanische Maler im XIII. Jahrhundert, Berlin 1922; 


R. van Marle, The Development of the Italian Schools of Painting, 1., 
Haag 1923; P. Toesca, Storia dell'arte italiana, 1., Turin 1929. A.Sch. 


4. Francesco, Ж Firenca 17. IX. 1440, + Firenca 17. II. 
1500, talijanski humanist i geograf. Bio je prijatelj Lorenza 
de' Medici, s kojim je zajedno polazio Platonsku akademiju 
u Firenci. Od njegovih radovao sačuvao se prijevod Pto- 
lemejeve geografije u tercinama. Prijevod je točan, a ima 
i B-jevih dodataka. Uz prijevod su priložene karte, među 
kojima se nalaze četiri originalne karte Italije, Španjolske, 
Francuske i Palestine. To su prve moderne karte ovih ze- 
malja. Djelo je prvotno posvetio Muhamedu IL, a kad je 
ovaj umro, vojvodi Fridriku Urbinskom. 

LIT.: Murr, Notitia libri rarissimi Geographiae Francisci Berlinghieri, 
Nürnberg 1790; Ass. Mori, Un geografo italiano del Rinascimento, Ar- 
chivio storico italiano, 1894. 5 

BERLINGIERI, Francesco, Ж Spotorno 10. V. 1857, + Ge- 
nova 28. V. 1939, Predavao je preko 40 godina pomorsko 
pravo na sveučilištu u Genovi. Naročito se istakao u radu 
na međunarodnoj unifikaciji pomorskog prava, a sinteza 
toga njegova nastojanja sadržana je u djelu Verso l'unifi- 
cazione del diritto del mare, Genova 1933. Osim toga izdao 
je više djela iz pomorskog i trgovačkog prava. M. P-a. 

BERLINSKI KONGRES. Intervencija evropskih država 
u turske prilike ispunjava velik dio povijesti Turske 19. st., 
a podjedno i povijesti Istočnog pitanja, zapravo pitanja 
Bliskog Istoka. Podijeliti se može па dva glavna razdo- 
blja: u doba prije 1856 i u doba nakon ove godine. Ras- 
krsnicu tvori Pariski mir 1856, kojim je završen krimski 
rat. Taj je rat buknuo iz sporova o Kristovu grobu u Jeru- 
zalemu, o zaštiti kršćana na Istoku, a i iz političkih te- 
žnja s obzirom na istočne zemlje. Kako je Pariski ugo- 
vor uvrstio Tursku u broj evropskih država, odredio joj 
je mjesto u evropskom koncertu i obvezao strane ugovor- 
nice na poštivanje njezine nezavisnosti i teritorijalnog inte- 
griteta, Tako se međunarodni položaj Turske osniva odsad 





BERLIN, Stari carski dvor 
(Orbis terrarum) 


u prvom redu na tom ugovoru. A kako je taj isti ugovor 
neutralizirao Crno more, to je Rusija u doba prusko-fran- 
cuskog rata 1870/71 okružnicom svoga državnog kancelara 
Aleksandra Gorčakova (31. X. 1870) učinila prvi korak, 
da se oslobodi obveza, koje joj sputavahu slobodu kre- 
tanja na Crnom moru i u Dardanelima. Velike sile odgo- 
voriše 17. 1. 1871, da se nijedna država ne može riješiti 
svojih ugovornih obveza ili mijenjati ugovorne odredbe 
na drugi način osim pristankom svih strana ugovornica ili 
prijateljskim sporazumom (pacta sunt servanda). Konfe- 
rencija o Pontu (Crnom moru) 13. III. 1871 uglavnom je 
potvrdila Pariski ugovor, ali je Rusiji učinila neke kon- 
cesije. Potkraj lipnja 1875 buknuo je protuturski ustanak u 
Nevesinju i doskora se proširio po Hercegovini i po ve- 
likom dijelu Bosne. Na to je austro-ugarski ministar vanj- 
skih posala grof Julije Andrássy predao u Carigradu 30. I. 
1876 svoje prijedloge o reformama, koje bi turska vlada 
trebala provesti. Porta ih je prihvatila 6. II. 1876, ali nji- 
hova je provedba ovisila od općih političkih prilika. Već 
odavna postojaše razilaženje između ruske i austro-ugar- 
ske politike s obzirom na Balkan i na Bliski Istok. Rusiji 
je njezina zaštita kršćanskih balkanskih država, u času 
kad bi se odvojile od Turske, trebala otvoriti put do Cari- 

grada. Na taj bi način Rusija zatvorila Austro-Ugarskoj 
put na Istok, u prvom redu na Solun. Kako pak Engleskoj 
nikako ne bijaše po ćudi, da Dardaneli dođu u vlast 
Rusije, politika Austro-Ugarske, koja je od 1872 bila uz 
Njemačku i Rusiju kao član Trocarskog saveza, našla se 
na istoj liniji s politikom Engleske. Njemačka je bila pot- 
puno ravnodušna prema svemu, što se ticalo Turske, a 
bilo joj je stalo do dobrih odnosa i s Rusijom i s Austro- 
Ugarskom. Na upit Rusije, kako bi se držala Njemačka u 
slučaju rusko-austro-ugarskog sukoba, njemački je kance- 
lar Bismarck odgovorio, da ne bi mogla ostati ravnodušna, 
kada bi položaj jedne ili druge države kao evropske velike 
sile bio uskoleban. Usprkos zaoštrenja svojih odnosa sa 
Austro-Ugarskom Rusija je Reichstadtskom konvencijom 
od 15. 1. 1877 učinila Austro-Ugarskoj neke koncesije u 
pogledu Bosne i Hercegovine, a sebi osigurala neutralnost 
Austro-Ugarske za predstojećeg rata s Turskom. U Tur- 
skoj, nakon dva državna udara, dođe na prijestolje Abdul 
Hamid II. Ustanci zahvatiše u srpnju 1876 Srbiju i Crnu 


Goru, i te se dvije zemlje zaratiše s Turskom. Nadvladanu 


Srbiju spasi ultimatum Rusije Turskoj od 28. X. 1876. En- 
gleska, koja je dolazila u sve to veću opreku prema Rusiji, 
potakne saziv konferencije poslanika evropskih država u 
Carigradu. Konferencija se održala u prosincu 1876 i u 
siječnju 1877 i postavila je Turskoj nekoliko prijedloga 
u pitanju postupka s kršćanima i pobunjenicima. Turska 
ih je odbila, a Londonski protokol od 31. III. 1877 uglavi 
mir između Turske i Srbije. 24. IV. 1877 objavi Rusija 
rat Turskoj, koji se vodio s izmjeničnim uspjesima. Nakon 
što je Rusija zauzela Kars, Plevna kapitulirala, a Drino- 
polje osvojili Rusi, bi 31. І. 1878 između Rusije i Turske 
sklopljeno primirje, a 3. III. 1878 mir u San Stefanu, pred- 
građu Carigrada. 

Glavne njegove odredbe bijahu: povećanje područja i 
priznanja nezavisnosti Crne Gore, Srbije i Rumunjske, 
stvaranje autonomne kneževine velike Bugarske, koja bi 
Turskoj plaćala danak. Novi režim u Bugarskoj i njegovo 
djelovanje imala je ostvariti Rusija u roku od dvije go- 
dine. Turska je imala platiti ratnu odštetu od 1410 mili- 
juna rubalja, ali za 1100 milijuna rubalja toga iznosa mo- 
gla je odstupiti Rusiji sandžak Tulču; Rusija je dobila 
pravo zamijeniti s Rumunjskom sandžak Tulču za Besa- 
rabiju. U Aziji je Turska imala odstupiti Ardahan, Kars, 
Batum, Bajazid i područje oko Saganlonga. Evropsko je 
javno mišljenje proglasilo taj mir jednostavnim diktatom 


Rusije Turskoj, a štampa je uz to isticala, da znači svrše- 
tak evropske 'Turske. Protiv njega je odlučno podigla svoj 
glas Austro-Ugarska, a Engleska je u noti od 1. IV. 1878 
istaknula, da je nespojiv s njezinim zakonitim probitcima 
na Bliskom Istoku. To je potaklo Rusiju, da svog posla- 
nika u Londonu grofa Šuvalova ovlasti, da s engleskom 
vladom povede razgovore o raznim pitanjima, koja bijahu 
u vezi sa San-Stefanskim ugovorom. Šuvalov je sklonio ru- 
skog cara, da pristane, da se odredbe ovog ugovora revi- 
diraju na kongresu, koji če se održati u Berlinu, i u tom 
smislu uglavio poseban sporazum s engleskim ministrom 
vanjskih poslova Salisburyjem 31. V. 1878. 


I tako se od 13. VI. do 13. VII. 1878 održao u Berlinu 
kongres sa zadačom, da odredbe San-Stefanskog ugovora 
dovede u sklad s Pariskim ugovorom od 1856 i s ugo- 
vorom o Pontu od 1871, koji su i dalje ostavljeni na 
snazi. Na kongresu bijahu zastupane sve države potpisnice 
Pariskog ugovora od 1856. Francusku zastupaše ministar 
vanjskih posala Waddington, Italiju grof Corti, Njemačku 
Bismarck, grof Biilow i Hohenlohe, Austro-Ugarsku mini- 
star vanjskih posala J. Andrassy, grof A. Károly i Hay- 
merle, Rusiju kancelar Gorčakov i poslanik Šuvalov, En- 
glesku prvi ministar Disraeli i Salisbury, Tursku Karateo- 
dori paša i Mehmed Ali paša. Predsjedao je Bismarck. 

Zadatak Berlinskoga kongresa bijaše da riješi Istočno pi- 
tanje i da kod svog posla krene sa Pariskog ugovora, Ali 
dok se 1856 glavna pažnja poklanjala cjelovitosti Turske, 
1878 ta je cjelovitost bila znatno osakačena. Rusija je 
Berlinskim ugovorom bolje prošla nego Pariskim, ali sla- 
bije nego San-Stefanskim. Bugarska je postala autonomna 
tributarna kneževina pod sultanovim suverenstvom s kr- 
ščanskom vladom i narodnom milicijom. Na jugu Bugar- 
ske stvorena je pokrajina Istočna Rumelija, u kojoj je 
političku i vojničku vlast zadržao sultan, ali joj je dan 
krščanski guverner, a posebna evropska komisija imala joj 
je izraditi ustav. Priznata je nezavisnost Crne Gore, Srbije 
i Rumunjske. Zadržano je na snazi konzularno sudovanje, 
koje je vuklo svoju lozu iz kapitulacija, i time je nezavi- 
snost tih zemalja bila djelomično ograničena. Na Kretu je 
primijenjen »réglement organique« od 1868, i time je otok 
dobio pokrajinsku skupštinu, financijalnu samostalnost i 
grčkoga guvernera. Grčka je dobila Epir i dio Tesalije. 
Nakon Bugarske najvažnije pitanje, koje je trebalo riješiti, 
bijaše Bosna i Hercegovina (> Austro-ugarsko-turski tajni 
ugovor 1878). U Novopazarskom Sandžaku ostavljena je 

turska uprava, a Austro-Ugarska je dobila pravo, da ovdje 
drži svoje garnizone i da gradi vojničke i trgovačke ceste. 
Time Srbija i Crna Gora izgubiše onu zajedničku granicu, 
koju im bijaše dao San-Stefanski ugovor. U Aziji imala 
je Turska odstupiti Rusiji Ardahan, Kars i Batum s lukom, 
Perziji grad i područje Khotur. Turska je obvezana na 
provedbu reforma u Armeniji. Na Dunavu imale su se 
porušiti sve utvrde od Željeznih Vrata do ušća rijeke. 
Na tom se dijelu rijeke nijesu smjeli kretati ratni brodovi 
osim onih, koji su namijenjeni policajnoj i carinskoj službi. 
Crna Gora je na obali Jadranskoga mora dobila Bar, dok 
je Spič pripao Austriji i bio sjedinjen s Dalmacijom. Crna 
Gora morala je primijeniti pomorsko zakonodavstvo, koje 
je već vrijedilo u Dalmaciji. 

Očekivalo se, da će Berlinski kongres stvoriti normalne 
prilike na Bliskom Istoku i dati mogućnost konačnom rje- 
šenju Istočnog pitanja uopće. Da između država, koje su 
bile interesirane u tim pitanjima, nije bilo sklada, vidjelo 
se doskora. Između Njemačke, koja je 1870 stajala uz Ru- 
siju, i Rusije, kojoj odredbe kongresa stvoriše neugodnu 
atmosferu, nastupio je sada prvi elemenat otuđivanja, koji 
se kasnije mogao samo djelomično ublažiti. Njemačko- 
austro-ugarsko-ruski tgocarski savez 1873 izgubio je baš u 
tom razdoblju Istočnog pitanja svoje značenje, a godinu 
dana nakon kongresa (1879) Njemačka i Austro-Ugarska 
uglaviše svoj dvojni savez. 

LIT.: B. Brunswick, Le íraité de Berlin annoté et commenté, Pariz 
1878; A. d'Avril, Négociations relatives au traité de Berlin et aux 
arrangements qui ont suivi, Pariz 1886; E. Driault, La Question d'Orient. 
Depuis ses origines jusqu'à la paix de Sévres (1920), 8. izd., Pariz 1921; 
A. Debidour, Histoire diplomatique de l'Europe. Depuis l'ouverture du 
Congrés de Vienne jusqu'à la fermeture du Congrés de Berlin (1814— 
188), sv. IL, Pariz 1931; E. Bourgeois, Manuel historique de politique 
étrangère, sv. III., 9. izd., Pariz 1931. EN 


BERLINSKO MODRILO — Boje anorganske. 


BERLIOZ, Hector, * La Cóte-Saint-André 11. XII. 1803, 
+ Pariz 8. III. 1869, francuski skladatelj, pokretač moderne 
programne glazbe. Kao sin 
liječnika bio je upućen da 
uči liječništvo, no on 1826 
prelazi u konzervatorij, gdje 
su mu bili profesori Lesueur 
i Reicha. Budući da mu je 
otac uskratio pomoć, nastu- 
pao je prigodice i kao pje- 
vač u manjim pariskim ka- 
zalištima. Već je bilo izve- 
deno više njegovih orkestral- 
nih djela, medu ovima i zna- 
menita Symphonie fantastique 
(1830), kad je stekao »prix 
de Rome« kantatom Sardana- 
pale (1830). U Rimu je mar- 
ljivo skladao, ali je pisao i 
duhovite glazbene feuilletone 
u različnim francuskim časo- 
pisima, najposlije u Journal 
des Dćbats. Nastojao je i dje- 
lima i teoretskim razlaganjem postići, da se općenito 
usvoji novi stilski princip t. zv. programne glazbe. 

Od 1845 do 1854 ponovno je boravio izvan Francuske: u 
Njemačkoj, Austriji i Rusiji. Gdjegod je nastupio kao di- 
rigent, izvodeći s velikim orkestrima svoja djela novog 
stila, pobudio je žestoko raspravljanje, ali i živo zanima- 
nje. Liszt se već 1847 priklonio njegovu načinu i našao svoj 
oblik za formiranje glazbe s pjesničkim ugođajem. U Fran- 
cuskoj nije B. mogao steći mjesto profesora kompozicije, 
bio je tek knjižničar konzervatorija. Ali ni njegova djela 
nijesu u Francuskoj našla za njegova života pravoga ra- 
razumijevanja. On je pravi promicatelj novoromantičnog 
smjera u glazbi. Sam je bio poticatelj novog stvaranja, ali 
u svojim djelima ipak nije mogao realizirati potpun sklad 
između forme i sadržaja, jer se služio ustaljenom (beetho- 
venskom) formom simfonije, kojoj je nastojao dati novi 
(pjesnički) sadržaj; služeći se pri tom jednim motivom 
(idće fixe) povezivao je duhovito pojedine stavke svojih 
simfonijskih tvorba, u kojima ima potresnih pojedinačnih 
slika. Najveći je njegov prinos razvitku glazbe u svi- 
jesnom iskorišćivanju boje pojedinih orkestralnih instrume- 
nata i instrumentalnih skupina za karakterizaciju ugođaja. 
Napisao je vrlo cijenjen školski priručnik instrumentacije 
Traité d'instrumentation (1844, preveden na više jezika i 
više puta dopunjavan, na pr. od Richarda Straussa 1905). 

U svojim je djelima težio za monumentalnošću, koju je 
pokušavao polučiti s gotovo pretjeranim sastavom repro- 
duktivnog tijela, na pr. u Grande messe des morts silno 
povećanim orkestrom. Pisao je djela iz različnih područja: 
komične opere Benvenuto Cellini (1838), Béatrice et Be- 
nédict (1862), tragična opera Les Troyens (1863), dramatska 
legenda La Damnation de Faust (1846), biblijska trilogija 
L'enfance du Christ (1854), više simfonija, i uz upotrebu 
pjevačkog zbora, osim već spomenute »Fantastičke« još 
Lélio ou le retour à la vie, Symphonie funébre et triom- 
phale (1840), Harold en Italie za obligatnu soloviolu, po- 
znate ouverture (Waverley, King Lear, Rob Roy, Le car- 
naval romain), popijevke uz pratnju orkestra i dr. Kriticko 
izdanje svih B-ovih djela izašlo je u nakladi Breitkopf-Hartel 
u Leipzigu (bez opera). Glavna orkestralna djela izašla su u 
džepnom formatu u nakladi Eulenburga. Najvažnija lite- 
rarna djela B-ova jesu: Voyage musical en Allemagne et en 
Italie (2 sv., 1845), Les Soirées de l'orchestre (1853), Les 
grotesques de la musique (1859), A travers les chants 
(1862). Izdana je i vecina njegova opseZnog dopisivanja kao 
i memoari. 
А LIT.: A. Bochot, Histoire d'un romantique, 3 sv., 1903—07; Isti, La 
jeunesse d'un romantique, Pariz 1906; Isti, Un romantique sous Louis- 
Philippe, Pariz 1908; Isti, Le crépuscule d'un romantique, Pariz 1913 i 
1920; A. Julien, H. B., Pariz 1888; J. G. Prod'homme, H. B., Pariz 
1905 (njemacki prijevod 1906); K. F. Boult, B-s Life as written by 
himself in his Letters and Memoirs, London 1903; J. Kapp, B., Berlin 
1917 i 1922. В. š. 
BERLITZ-SKOLE, 1878 od M. D. Berlitza (T New York 
1921) u gradu Providence (USA) uvedeni tip privatnih 
škola za pouku u stranim živim jezicima. Kao što su u 
starom Rimu otmjeni ljudi učili grčki od robova, ro- 
đenih Grka, tako su u 17. st. plemići držali svojoj djeci 
strance, u prvom redu Francuze, da bi djeca u živom 
saobraćaju naučila tuđi jezik. Istom u 19. st. se počelo 
tražiti, da se ti stranci iskažu pedagoškom i naučnom 
spremom. Gramatička metoda, kojom su stoljećima po- 
učavali klasičke jezike, napuštena je u učenju živih je- 
zika. Različitim novijim, t. zv. direktnim metodama, pa 
tako i Berlitzovoj, glavni je cilj, da učenik što brže, i to 
prirodnim putem nauči tuđi jezik, kao što dijete, čim pro- 
govori, uči svoj materinji jezik, dakle više nesvijesno, bez 
dubljeg ulaženja u morfološku i sintaktičku građu jezika. 
Strani se jezik stao shvaćati živim organizmom, koji se 
uči u saobraćaju, služeći se slušnim i govornim organima, 
dakle stvarajući u duši auditivne i motorne predodžbe. 
Kasnije istom pridolaze vizuelne predodžbe čitanjem pi- 
sanih podloga. Poučavaju učitelji stranci, kojima je taj 
jezik materinji. Po mogućnosti se isključuje upotrebljava- 
nje učenikova materinjeg jezika. Obuka počinje tečajem 
u fonetici, da bi se govorni organi što više i što bolje 
prilagodili načinu stranog izgovora. Tome služi i slušanje 
i oponašanje izgovora s gramofonskih ploča. Onda dolaze 
vježbe u govoru ili konverzaciji. Isprva se radi pomoću 
slika, koje prikazuju bližu i dalju okolinu učenikovu (dakle 
u koncentričkim krugovima). Iza toga slijedi usmeno i pi- 
smeno prevođenje u oba pravca, pisanje slobodnih zadaća 
i upoznavanje strane književnosti čitanjem. Vrhovno peda- 
goško vodstvo Berlitzovih škola nalazi se u New Yorku, 
internacionalna centrala u Parizu. Danas ima preko trista 
takovih škola u od prilike trideset zemalja po svim kon- 
tinentima. 257 

BERMUDA, britansko otočje u sjeverozapadnom dijelu 
Atlantskog oceana, udaljeno 1075 km od Sjeverne Amerike 
(Kap Hatteras), u krugu sastavljeno od 360 vapnenačkih 
grebena, školja, otočića i otoka do 80 m visine na pod- 
morskoj podlozi ugasloga vulkana, koji se izdiže iz dubina 
od 4000 m kao strmi čunj. Otočje zaprema neznatnu po- 
vršinu od 50 km?. Dvadesetak jedinica je naseljeno. Naj- 
veće su Mainland, Saint George, Somerset, Watford, Gates 
i Ireland. Podneblje je blago i oceansko (srednja godišnja 
temperatura 20:9% zimi nikad ispod +7°), a priroda ugodna 
i lijepa, premda je siromašna rašćem i faunom. Stoga do- 
laze Američani rado na zimovanje. Stanovnika ima 33.000, 
dvije trećine crnaca i mulata i jedna trećina bijelaca. 
Na kopnu goje rano povrće, a u moru love ribe, pa su- 
višak izvoze u USA i Kanadu. Kriomčari se alkohol. Glavni 
grad Hamilton na Mainlandu (3000 stan.) ima redovite pa- 
robrodarske veze sa Southamptonom u Engleskoj i s New 
Yorkom, pa kabele s Halifaxom i Jamaikom. Otočje je 
otkrio Španjolac Juan Bermudez 1522, ali ga drže Englezi 

ULICA »UNTER DEN LINDEN« 


BERMUDA — BERNARD 


već od 1612. Utvrđeno je na kopnu i osigurano ratnim 
brodovljem. NE. 

BERN, 1. švicarski kanton, 6889 km?, 690.000 stan., pro- 
stire se od Bernskih Alpa preko brežuljaka Jura gorja do 
francuske međe. Glavna je rijeka Aar s pritokom Sannom 
s lijeva i Emmenom (Gr. Emme) s desna, a teku u nju i 
vode iz jezera Thuner-, Brienzer- i Bielersee. Radi vlažne 
klime dosta je šuma i livada, ali na visini snijeg i strme 
pećine priječe rast bilja. Poljodjelstvo uspijeva u Jurskom 
području i oko jezera, a u Emmentalu, Simmentalu i u 
području Sanne znamenito je stočarstvo i sirarstvo. Na- 
predan je i veleobrt (željeza, stakla, satova, lonaca) na 
pogon vode. U Juri je razvito svilarstvo i platnarstvo. Že- 
ljeznica je električna, a ceste su odlične. Velik je promet 
stranaca (200.000 godišnje). Stanovnici su najvećim dijelom 
Nijemci protestanti, a malim dijelom Francuzi katolici. 

2. Glavni grad bernskoga kanto- 
na i od 1848 čitave Švicarske, u 
plodnoj unutrašnjosti, na Aari, čvo- 
rište željeznica i aeroplanskoga pro: 
meta. Stari se grad diže poviše 
Aare 40 m visoko. Iz uskih ulica 
diže se velika stolna crkva. Na ju- 
žnom pristranku je savezna palača 
s kupolom i parlamenat u firentin- 
skoj renesansi. S brežuljka je di- 
van pogled na snježne Bernske 
Alpe. Oko staroga grada su nove 
široke četvrti. Govori se njemački 
i mnogo francuski. Gotska katedra- 
la. Prirodoslovni i umjetnički mu- 
zej, knjižnice, kazalište, sveučilište, veterinarska škola, 
botanički vrt, zvjezdarnica glavni su kulturni zavodi. Ovdje 
je sjedište svjetskoga poštanskog i brzojavnoga prometa. 
Grad je osnovan 1191, a od 1353 je član švicarskoga saveza. 
Broj stanovnika 110.000 UMS. 

Povijest grada i kantona. Prvi gospodari onoga kraja 
bijahu Helvećani, a zatim se redom mijenjaju Rimljani, 
Alemani i Franci. Berthold V. iz porodice Zühringen ute- 
meljio je današnji B. 1101. Po njegovoj smrti 1218 bori 
se mala republika protiv mnogih neprijatelja, pa je dva 
puta bila opsjedana od Rudolfa Habsburškoga. G. 1298 i 
1339 pobijediše bernski građani kod Donnerbiihla i Laupena 
koaliciju knezova i plemića, a 1353 pristupa B. savezu švi- 
carskih gradova, pa je tokom 15. i 16. st. zavladao skoro 
trećinom Švicarske. Aristokratska vlada, koja se tokom 
vjekova pretvorila u tiraniju, bila je uzrokom, da su se na 
početku francuske revolucije 1781 dva kantona odcijepila 
od B. a sam B. morao je kapitulirati pred francuskom 
vojskom, koju je poslao direktorij 1798. Poslije Napoleo- 
nova pada preuzela je bernska aristokracija 1814 ponovno 
vlast u ruke, no 1830 morala je prepustiti vladu demokrat- 
skoj stranci, koje su načela bila temeljem ustavu od 
1848, koji uz neke preinake 1869 vrijedi i danas. J. G-c. 

Radi svoga položaja u neutralnoj Švicarskoj B. je često 
bio sjedište međunarodnih konferencija, napose u pitanjima 
međunarodnoga prometa. Tako nose naziv Bernske kon- 
vencije međunarodni ugovori o svjetskom poštanskom sa- 
vezu (1874), o željezničkom prometu (za tehničko ujedna- 
čenje 1886, za teretni promet 1890, za promet putnika i 
prtljage 1924), o zaštiti obrtnog vlasništva (1883), o zaštiti 
autorskog prava (1886), o zabrani upotrebe bijelog fosfora 
kod izrađivanja šibica i o zabrani noćnoga rada za ženske 
radnice (1906). S istoga razloga postao je B. sjedištem ure- 
da različnih međunarodnih upravnih zajednica: svjetskog 
poštanskog saveza, saveza za zaštitu obrtnog vlasništva i 
autorskog prava, saveza za telekomunikacije (prije brzo- 
javni savez), željezničkog saveza, saveza za pomorske ka- 
bele. Tako je B. važno svjetsko središte za promicanje 
prometnih i idealnih interesa. 1892€ 

BERNADOTTE, Jean Baptiste Jules, od 1818 švedski 
kralj Karlo XIV., Ж Pau 1763, + Stockholm 1844, sim fran- 
cuskog odvjetnika, u Napoleonovoj je vojsci postao maršal. 
G. 1810 izabran je od švedskih staleža za prijestolonaslje- 
dnika. Budući da se iznevjerio Napoleonu, održao se i 
poslije Bečkog kongresa. G. 1818 naslijedio je Karla XIII. 
kao kralj Švedske i Norveške i vladao do 1844. 

BERNADZIKOWSKA — Belović Bernadzikowska 

BERNANOS, Georges, * Pariz 1888, franc. pisac roma- 
na i publicist. Borben novinar i polemičar, pisac političkih 

pamfleta u književnom obliku, beskompromisan borac za 
Francusku (rojalist) i katoličku vjeru, oštar i pronicav, u 
svojoj žestini često paradoksan i subjektivan: Nejednak u 
stvaranju, svojim je prvim romanom postigao najjači 
uspjeh, unoseći mističke elemente u vidnu obliku u ži- 
votno zbivanje (pojava Sotone kao živoga lica u okviru 
modernog svijeta), jedan od stvaralaca katoličkog »supra- 
naturalizma« u književnosti i neobično jak u crtanju mi- 
stičkih stanja duše s dubokom analizom tipova svećenika 
u modernom životu, smion u crtanju zla, katkad mutan i 
kaotičan. 


BIBL.: Romani: trilogija Sous le Soleil de Satan (1925, hrv. prijev. 
Sarajevo); L'Imposture (1927); La Joie (1929); Un crime (1935); Journal 
d'un Curé de campagne (1936) i dr. Borbena i pamfletska djela: La 
grande Peur des Bien-pensants (1931), Zivot prednjaka franc. antisemi- 
tizma, E. Drumonta; Jeanne relapse et sainte (1934), proces sv. J. d'Arc; 
Les grands Cimetiéres sous la Lune (1937), optužbe protiv španjolskih 
nacionalista u građanskom ratu; Nous autres Français (1939), obračun 
Francuske uoči novog rata. Lj 


qM 

BERNARD, sv., Ж Fontaines (Francuska) oko 1090, + Clair- 
vaux 20. VIII. 1153. Pripadao je najvišemu burgundskom 
plemstvu. Vrlo rano se povukao u samostan Citeaux (1112). 
Već 1115 osnovao novi samostan u Vallće d'Absinthe, koji 
sam prozva Claire Vallée (Clairvaux). Tu postaje prvim 
opatom. Za četrdeset godina svoje opatske službe Bernard 
je nesamo podigao, proširio i razvio svoj red (osnovao 
je sam 68 novih samostana), nego je i na sva velika crkvena 
i državna pitanja svoga vremena imao velik utjecaj. Nje- 
govim nastojanjem prestala je borba između Inocenta II. 
i antipape Anakleta II. (1130—38), te su dokrajčene do- 
gmatske razmirice Petra Abćlarda, Gilberta Poitierskoga i 
Petra Bruiskoga, kao i revolucionarni pokret Arnalda iz 
Brescie. B. propovijeda drugu križarsku vojnu (1146—47), 
pomaže kod osnivanja i organiziranja novoga  viteškoga 
reda templara, smiruje zavade i nesuglasice među knezo- 
vima i kraljevima, brine se za reformu kršćanskoga života 
i u puku i među svećenstvom. Njegovoj neodoljivoj riječi 

(Doctor mellifluus) sve je uspijevalo. Napisao je i mnoštvo 
djela, koja se sva odlikuju bistrinom, solidnošću crkvene 
nauke, dobrim stilom i jezikom. Vrlo je popularan za 
čitavog srednjeg vijeka, pa je dosta utjecao i na hrvatsku 
sredovječnu književnost. Svetim ga je proglasio Aleksan- 
dar HI. (18. I. 1174) kao prvoga iz njegova reda; nauči- 
teljem Crkve Pio VIII. 20. VIII. 1830. Svetkovina 20. VIII. 

LIT.: Glavno izdanje B. djela od I. Mabillona O. S. B. preštampao 
je J. P. Migne, Patr. lat. 182—185 (Pariz 1879). Među modernim živo- 
topiscima sv. B. ističu se E. Vacandard (Pariz 1895 i kasnije više puta), 
G. Goyau (Pariz 1927). Vrlo dobri sintetički članci u Wetzer und 
Welte's Kirchenlexikon IL; The Catholic Encyclopedia П. BEP. 

Još se ne može pou- 
zdano utvrditi, koliko 
| su sv. Bernard i njegov 
misticizam utjecali na 
staru hrvatsku knjiZe- 
| vnost, ali je svakako 
taj utjecaj dolazio iz- 
ravno ili neizravno pre- 
ko latinsko - talijanske 
nabožne književnosti 
J| srednjega vijeka. Više 
; naših sredovječnih sa- 
stavaka nosi Bernardo- 
| vo ime, ali nije utvrđe- 
| no, što od toga doista 
| pripada sv. Bernardu, a 
što mu je, bilo iz kojih 
razloga, srednji vijek 
pripisao. Naši stari ne 
razlikuju uvijek Bernar- 
da i Bernardina, pa i to 
pomaže nejasnoči. Sto- 
ga možemo navesti tek 
nekoliko. bibliografskih 
činjenica. 

U nekoliko glagoljskih i latiničkih rukopisa od 15. do 17. 
st. dolazi Bernardov spis Ad sorores, koji sadržava pouke 
redovnicama. U glagoljskom Petrisovu zborniku iz 1468 taj 
spis nosi naslov Knjige sv. Bernarda opata (I. Milčetić u 
Starinama XXXIIL, 271 i V. Štefanič u Popovičevim Pri- 
lozima XV., 28). U kasnijim latiničkim rukopisima naslov 
glasi Nauci sv. Bernarda k sestri svojoj, a Kukuljevič ih je 
bio krivo ubrojio medu djela Marka Marulića (Stari pisci I.). 


Svetomu Bernardu pripisuju naši stari i t. zv. Visio Phi- 
liberti, koja je na hrvatski jezik bila prevedena oko 1400. 
Taj spis sadržava Bernardovu (odnosno Filibertovu) viziju 
o prepiranju duše i tijela, osudenih u pakao. Naš prijevod 
dolazi u nekoliko rukopisa, i to najprije u glagoljskom 
oxfordskom rukopisu iz prve polovice 15. st. pod naslovom 
Videnje sv. Bernarda, zatim u dubrovačkom Libru od mno- 
zijeh razloga, pisanom bosančicom 1520, gdje se zove 
Ctenje Brnarda, i u Poljičkom molitveniku od 1614 pod 
natpisom Videnje sv. Bernardina (S. Ivšić u Rešetarovu 
Zborniku 209 i F. Fancev, Vatikanski hrv. molitvenik 
XCVIII. i Nast. vjesnik XLV., 65). 

Ista vizija sv. Bernarda (Filiberta) nalazi se dramatizi- 
rana i u staroj hrvatskoj knjiZevnosti. Njena najstarija ver- 
zija dolazi u tri rukopisa 16. st. pod natpisom Govorenje 
sv. Bernarda od duše osujene (F. Fancev u Narodnoj sta- 
rini, knj. XL). Kako su je pripisivali Maruliću, štampana 
je s njegovim djelima (Stari pisci 1.). Druga je verzija ver- 
sificirana kod Stjepana Margitiča Jajčanina u Ispovidi 
krstjanskoj (Mleci 1701) i u Luke Vladimirovića Cvitu 
mirisnom nauka kršćanskoga (Mleci 1771). Jedna obradba 
se nalazi i u staroj slavonskoj književnosti, i to kod fra 
Josipa Stojanovića (Tužba duše i tila osuđena, 1794). I u 
kajkavskoj književnosti imamo i dijalošku i narativnu ver- 
Ziju ovog viđenja u rukopisima iz 17. st. pod naslovom 
Nočno vidjenje sv. Bernarda (F. Fancev, Građa za povijest 
hrv. crkvene drame, Građa XI). 

Marko Marulić preveo je nekoliko pjesama sv. Bernarda 
(Jesu dulcis memoria i Salve mundi salutare); uopće, kod 
njega ima dosta Bernardova duha mistike (F. Fancev, Nova 
poezija Splićanina Marka Marulića, Rad 245). 

Kojemu Bernardinu ili Bernardu pripada glagoljicom 
pisani korizmenjak iz 1846 (u Kolunićevu zborniku), koji 
se ondje zove Knjige svetago Brnardina, nije mogao utvr- 
diti M. Valjavac u predgovoru k novom izdanju (Kolu- 
nićev zbornik, Zagreb 1892). — Neke pjesme, koje se pri- 
pisuju sv. Bernardu (Jesu dulcis memoria, Jesu Rex admi- 

rabilis, Jesu decus angelicus i Ave Regina coelorum), pre- 
veo je M. Pavelić u Himnima (Zagreb 1936). MOS: 
BERNARD, 1. Joseph, Ж Vienne (Isčre) 1866, + Boulogne- 
Billancourt 1931, francuski kipar, Kao sin klesara već se 
kao dječak uveo u rad s kamenom, poslije uči u umjet- 
ničkoj školi, najprije u Lyonu pa zatim u Parizu, ali nje- 
govu shvaćanju kiparstva nijesu odgovarale uobičajene 
školske metode, i on se vraća svome poslu iz djetinjstva, 
te oko 1905 počinje raditi, izravno u mramoru bez mo- 
deliranja u glini. Takav njegov način rada uvelike utječe 
na moderno kiparstvo. Glavna su mu djela: Spomenik 
Michelu Servetu, postavljen u rodnom mu gradu; Bakhan- 
tica; Mlada djevojka s draperijom; Nosačica vode; Mlada 
žena s djetetom; Mislilac; Nježnost uz mnoga druga. — 
Posebnom njegovom tehnikom klesanja kamena izlazi nje- 
gov posao često sličan egipatskoj kiparskoj umjetnosti, 
makar radi mnogo i u bronci. U; 
2. Tristan, * Besancon 7. IX. 1866, francuski dramatičar 
i pisac romana. — Njegova se djela odlikuju vedrim i 
zdravim humorom. Svoje junake prenio je pisac iz naj- 
običnijeg života na pozornicu, dao im je dijalog jedno- 
stavan i svakodnevni, ne tereti ih dubokim problemima, 
izvanrednih tipova nema, iako katkada nekoje među njima 
čini grotesknima i zlobno ih bocka uvijenom ironijom. 
B-ov humor nam je blizak i pun čovječnosti. Glavni su 
mu romani: Mémoires d'un jeune homme range (1899), 
Contes de Pantruche et d'ailleurs (1897), Féerie bourgeoise 
(1924) i t. d. Komedije: L'anglais tel qu'on le parle (1899), 
Triplepatte (1906), Le Petit Café (1911), Le danseur inconnu 
(1910), Le Cousin de Nantua (1924) i druge. 
U Zagrebu su igrane Dvije patke (1914—15). D. št. 
BERNARDAKIS, Dimitrios, * na Lezbu 1834, + Mitilena 
1907, novogrčki dramatičar, filolog i historičar. Studirao u 
Mitileni, Ateni, Münchenu i Berlinu. Profesor u Ateni i 
odgojitelj kraljevske djece, od 1882 živio u Mitileni. Na- 
stojao izgraditi novogrčku dramu u klasicističkom smjeru, 
i to u jednu ruku u stilu Shakespeareove dramatike (Maria 
Doxopatri, 1858, Fausta, 1893, obje iz bizantske povijesti) 
sa slobodnijom dramskom tehnikom, a u drugu ruku u stilu 
stare grčke dramatike, sa strogim održavanjem triju jedin- 
stava: radnje, mjesta i vremena (Kipselide, 1860, Merope). 
Ali čitav njegov pjesnički rad ima više karakter učenjačke 
konstrukcije, kao što mu je i jezik učen, umjetan, te nema 
životne svježine. B. je osim toga objavio više filoloških i 
povijesnih stručnih radova. Lj.M. 
BERNARDI, Jerolim, kanonik i permancir splitske stolne 
crkve, splitski kulturni historik. Živio i djelovao potkraj 
17. i prvih decenija 18. stoljeća. Kao stariji mu sugrađani 
Don Marko Dumanié (t 1701) i Jerolim Kavanjin (f 1714) 
i B. je proučavao kulturnu prošlost rodnoga grada i sku- 
pljao biografske podatke o slavnim Splićanima, nastavlja- 
jući u tome upravo rad Dumanića, od koga je primio nje- 
govu »Synopsis virorum illustrium ex Dalmatiae urbibus«, 
da je popuni i objavi, kako se to maročito spominje u 
Kavanjinovoj velepjesmi (isp. Stari pisci hrv. knj. XXII., 
strofa 186. u VI. pjevanju). Farlati (isp. Illyricum sacrum, 
sv. IIL, str. 5) hvali nadasve njegovu čestitost i učenost, a 
osim toga da je i F. Riceputija i njega samoga mnogo 
pomagao u njihovu radu pri izradivanju І. i II. sveska. 


LIT.: A. Ciccarelli, Opuscuoli riguardanti la storia degli huomini illu- 
stri di Spalato, str. 12—45, Dubrovnik 1811. Р.Р, 


BERNARDIN, 1. (Ivan) Amici, bl., Ж Fossa kod Aquile u 
Abruzzima oko 1420, radi čega je prozvan: od Fosse ili 
Akvilski, + San Giuliano kod Aquile 27. XI. 1503. Odličan 
pravnik i dobar teolog. U franjevačkom je redu vršio naj- 
više službe, a ujedno se odlikovao kao izvanredan propo- 
vjednik, dobar pisac i svet čovjek. Proveo je 1464 ujedinje- 
nje bosanske vikarije s dalmatinskom provincijom i ostao 
joj na čelu kao prvi vikar (provincijal). G. 1467 imenovan 
je komisarom svoje redovničke obitelji u rimskoj kuriji. 
Leon XIII. proglasio ga je blaženim. Štuje se 27. XI. Od 
njegovih spisa. za našu je povijest važna Kronika, koju je 
iz izvornog rukopisa prvi put štampao Leonard Lemmens 
1902 u Rimu. 

LIT.: Božitković, Kritički ispit bos. vikara, Beograd 1935. ЗЕР; 

2. Caimi, bl, Ж Milan u prvoj pol. 15. st, + oko 1500, 
franjevac. Glasovit govornik i pravnik. С. 1477—1478 
komisar Sv. Zemlje i čuvar sv. Groba u Jeruzalemu; 
1495 vikar Bosne Srebreničke, pa generalni definitor 
svoga reda. Zasnovao je 1481 na Sacro Monte di Varallo 
(sjeverna Italija, kod Novare) »Novi Jeruzalem«, zname- 
nito svetište, koje je potvrdio Inocent VIII. breveom od 

21. XII. 1486 i koje se kroz četiri vijeka izgradilo u jedan 
od najznamenitijih vjerskih i umjetničkih spomenika na 
svijetu (Monumento nazionale) (> Varallo). 

LIT.: Wadding, Annales Minorum, XIV. i XV.?, Quaracchi 1933; Bo- 
žitković, Kritički ispit bos. vikara, Beograd 1935; G. Romerio, La Pas- 
sione... al Sacro Monte, L'Illustrazione "Vaticana, IIL, 1932; ostala 
literatura kod A. Durfo, Bibliografia del S. M., Novara 1930. St.P. 

3. Sienski, sv., iz porodice Albizzeschi, * Massa Mari- 
tima 8. IX. 1380, + Aquila 20. V. 1444, franjevac, pro- 
povjednik, organizator. Pokrenuo je u svom redu veliku 
duhovnu obnovu, poznatu pod imenom »Franjevci od 
opsluženja«. (Tom su franjevačkom ogranku pripadali do 
konačne reforme reda, 1898, svi hrvatski samostani.) Kao 
apostol Italije mnogo je uradio, da je na crkvenom saboru 
u Firenci (1439) došlo do pomirenja grčkoistočne i zapadne 
crkve. Bio je učitelj sv. Ivanu Kapistranu. Istaknuo se u 
bogoslovskoj nauci (S. Bernardini S. O. S. M. opera omnia, 
5 vol). Mnogo je širio štovanje imena Isusova, te njegov 
monogram IHS i danas vidimo na mnogim starinskim pala- 
čama (na pr. u Šibeniku). Spomen mu je 20. V. L.B. 

B. S. je obogatio i talijansku prozu 15. st., jer je izra- 
dio u pučkom govoru mnoge propovijedi, koje se odlikuju 
živim bojama, svježinom i jasnim načinom razlaganja. 

BIBL.: Le prediche volgari di S. B. da S., a cura di L. Bianchi I— 
III, Siena 1880—1888; Le рій belle pagine di S. B. da S., scelte da P. 
Misciatelli, Milan 1924; P. D. Picetti, Operette volgari integralmente 
edite, Firenca 1938. 

LIT.: Thureau-Dangin, Un prédicateur populaire dans [Italie de la 
Renaissance S. B. da S., ll. izd. Pariz 1926 (talijanski prijevod, Siena 
1897); G. Minozzi, S. B. da S., Milan 1927; M. Bontempelli, S. B. da S., 
II. izd. Rim 1927; P. Bargellini, S. B. da S., Brescia 1933. ESE. 

4. fra Spliéanin. Izdao 1495 kao redaktor najstariji 
hrvatski štampani Lekcionar s ova dva natpisa; na po- 
éetku: Incipit vulgarisacio dalmatica epistolarum & evan- 
geliorum atque prephacionum & benedictionum conti- 
nencium in Missali, i onda još jednoć na kraju: Evangelia 
et epistole cum prephationibus & benedictionibus per anni 
circulum in lingua yllirica feliciter expliciunt: emendata 
& diligenter correcta per fratrem Bernardinum Spalaten- 
sem. Impressum Venetiis рег Damianum Mediolanensem. 
Anno D. MCCCCXCV. die XII. Martii. В. L. štampan je 
gotskim pismenima, svi natpisi rubricirani. Sačuvan je u 4 
primjerka, od kojih imaju po jedan: zadarska gimnazija, 
trsatski franjevački samostan, dubrovačka isusovačka rezi- 
dencija i biblioteka sveučilišta u Odesi. U starije vrijeme 
taj L. preštampan je tri puta: 1543 u redakciji Trogira- 
nina Dom Benedata Zborovčića, 1586 u redakciji Trogira- 
nina Dom Marka Andriolića i onda 1613 u redakciji fra 
Ivana Bandulaviča Skopljanina. U V. knjizi akademijinih 
Djela »po prvom izdanju od 1495« izdao ga je 1885 T. 
Maretić. Jezik Bernardinova Lekcionara u vezi s jezikom 
zadarskoga lekcionara (rkps 1. pol. 15. st.) i Lekcionara Du- 
brovčanina Nikše Ranjine od 1508 obradio M. Rešetar u 
studiji Jezik primorskih lekcionara (Rad 134 i 136). F.F. 

BERNARDINAC, pasmina velikog i snažnog psa, kratke 
i dugačke dlake, koji potječe od pasa uzgojenih u samo- 
stanskom konaku na Sv. Bernhardu u Švicarskoj za tra- 
ženje snijegom zasutih ljudi. Prava pasmina je izumrla, 
pa se danas na Alpama služe križancima. K. B. 

BERNARDINCI, 1. poseban ogranak reda sv. Benedikta, 
koji svojim osnivačem smatra sv. Bernarda klervoškog 
(f 1153). Taj je, prihvativši pravilo sv. Benedikta, najviše 
pridonio uspjehu redovničke zadruge cistercita. 

2. B. su i t. zv. opservanti u franjevačkom redu, kojima 
je pokretač sv. Bernardin Sienski. U Poljskoj zovu danas 
i franjevce bernardincima. JE 

BERNARDIN DE SAINT PIERRE, Jacques-Henri, 
* Le Havre 19. I. 1737, + Eragny sur Oise 21. I. 1814, fran- 
cuski književnik, učenik Rousseaua. Nemiran duh, propu- 
tovao je veći dio Evrope i Amerike. Napisao je Voyage 
à l'Ile de France (1773), kamo je i smjestio svoje junake 
Pavla i Virginiju; Études de la Nature (1784), roman Paul 
et Virginie (1787), L' Arcadie (1788), La Chaumičre Indienne 
(1790), Harmonies de la Nature, tiskano 1815, La Vie et 
les Ouvrages de J.-J. Rousseau (1820) i t. d. Dok Rousseau 
slika civilizirana čovjeka, B. ne će da njegovi junaci išta 
znadu o Evropi, dokazujući, kako savršena harmonija vlada 
između tropske divlje prirode i nepokvarenih, dakle naj- 
bližih prirodi ljudi. Tako je B. jedan od prvih tvoraca 
egotističkog romana. Svoje filozofske nazore primijenio je 
u romanu Paul et Virginie, stvorivši dva bića, koja su sa- 
čuvala prirođenu dobrotu daleko od društva. Međutim 
kada pjesnik ne filozofira, onda je najistinitiji. 


Paul et Virginie preveo je A. Šenoa, 1877. La Chaumiére 
Indienne, pr. 1. Gostića, Vienac 1875. 


LIT.: F. Maury, Étude sur la vie et les oeuvres de Bernardin de 
Saint Pierre, 1892. D. St 


BERNATH, Aurél, Ж Budimpešta 1895, madžarski slikar. 
Živio je dulje vremena u Berlinu i pripadao grupi Der 
Sturm. U kompozicijama s pastoznom tehnikom dolaze 
plastična forma i linije crteža u drugi red. Više slika (među 
njima lirsko-ekspresivni autoportret) u Muzeju lijepih 
umjetnosti u Budimpešti. E.K. 

BERNATOVIĆ, s. Ignacija (krsno ime Eleonora), * Vu- 
kovar 9. IV. 1846, + Zagreb 6. VII. 1892, od 1866 sestra 
milosrdnica. Službovala je kao učiteljica samostanskih 
škola u Zagrebu te odgojila čitave generacije uzornih 
hrvatskih učiteljica. Radila je i na književnom (dječje 
pjesme, igrokazi i sl.) i na školsko-didaktičnom polju (pre- 
vodila i popunjavala školske knjige). B. J-o. 

BERNATOWICZ, Feliks, * 1786, + 1836, poljski pisac 
romana. Napisao roman Pojata, córka Lizdejki (Varšava 
1826) pod utjecajem Waltera Scotta. To je djelo preve- 
deno na engleski, francuski, njemački i ruski. J. B-é. 

BERNATZIK, Edmund, Ж Mistelbach 28. IX. 1854, + Beč 
30. III. 1919, austrijski državoslovac. Iza kraće službe kod 
suda habilitirao se 1886 na bečkom sveučilištu iz upravnog 
prava, postao 1890 suplentom u Innsbrucku, 1891 sveuči- 
lišnim profesorom u Baselu, 1893 u Grazu, napokon 1894 
profesorom državnoga i upravnog prava u Beču, gdje je 
1910—11 bio i rektorom. U svojim znanstvenim djelima 
odlikuje se smionošću mišljenja, jakošću kritike i uzornom 
sustavnošću. Kao profesor odgojio je više pokoljenja mla- 
dih državoslovaca, a utjecao je u Beču i na izobrazbu 
hrvatskih pravnika. Rasprave o anarhizmu i o razmjernom 
biranju odaju sjajnog esejista. Izdanje Oesterreichische 
Verfassungsgesetze (1906, 2. izd. 1911) s obilnim tuma- 
čem је najpregledniji prikaz ustavnoga zakonodavstva 
Austro-ugarske monarhije. 

BIBL.: Rechtssprechung und materielle Rechtskraft, 1886; Juristische 
Persönlichkeit der Behörden (Archiv für öffentliches Recht, V.); Re- 


publik und Monarchie, 1892; Über nationale Matriken, 1910; Neues über 
die pragmatische Sanktion, 1915. J. А. 


BERNEKER, 1. Erich, * Königsberg 3. II. 1874, + München 
15.111. 1937, njemački slavist i lingvist. Učio je u Leipzigu 
indoevropsku lingvistiku i slavensku filologiju. Poslije dok- 
torata godine 1895 kod prof. 
Leskiena (radnjom Die preus- 
sische Sprache, Strassburg 
1896) nastavlja  nauke u 
Moskvi kod Fortunatova i u 
Krakovu kod Baudouina de 
Courtenay. Habilitiravši se u 
Berlinu (studijom Die Wort- 
folge in den slavischen Spra- 
chen, Berlin 1900) postaje 
1902 izvanredni profesor na 
njemačkom sveučilištu u Pra- 
gu, 1909 redoviti u Breslavi i 
napokon 1911 u Miinchenu, 
gdje je i umro ne mogući se 
više oporaviti od jednog 
udarca u prošlom svjetskom 
ratu. Taj udarac nije pogodio 
samo njemačku slavistiku; 
osjetili su ga svi slavisti i 
indoevropski lingvisti, jer je Berneker prekinuo izda- 
vanje svoga slavenskog etimološkog rječnika (pod nat- 
pisom Slavisches etymologisches Wörterbuch), od koga je 
od godine 1908 do godine 1913 dospio izdati 11 sveščića 
(riječi: a — mor) na 760 + 80 strana. To krnje djelo ostaje 
i pored toga dragocjen uzoran torso; u njemu je golema 
građa kritički probrana i solidno obrađena s obilatim po- 
datcima iz stručne literature. Rječnik taj pristaje među 
najbolje suvremene etimološke rječnike. Od drugih nje- 
govih radova mogu se spomenuti napose još: Der Genitiv- 
Accusativ bei belebten Wesen im Slavischen (1904), Über 
Ellipse des Verbums im Slavischen (1904), Kyrills Über- 
setzungskunst (1912). Izvan užega stručnoga kruga poznate 
su njegove uspjele knjižice za učenje ruskoga jezika u 
Goschenovoj zbirci (br. 66, 67 i 68). 

LIT.: M. Vasmer, Erich Berneker, u Zeitschrift f. slav. Philologie, 
14, 1937 (nekrolog s potpunom bibliografijom). S. I. 

2. Fran, Ж Lehen kod Slovenjeg Gradca 4. X. 1874, 
T Ljubljana 16. V. 1932, kipar. Kao seljački sin bio je 

najprije šegrt u kiparskim radionicama u Celju (Oblak), 
Celovcu (Progar) i Innsbrucku (Colli), a zatim je samo- 
stalno izradio propovjedaonicu u Kotljama u Koruškoj i 
zapisao se 1896 u obrtnu školu u Grazu. Od 1897 bio je u 
bečkoj akademiji učenik Kundmanna i Hellmera, a ka- 
snije samostalan kipar u Beču do 1915. Poslije rata prese- 
lio se u domovinu. Iz početka bio je klesar na Pohorju, a 
kasnije u Ljubljani, gdje je postao profesorom na srednjoj 
tehničkoj školi. U generaciji slovenskih impresionista B. 
je jedini kiparski zastupnik toga smjera, pun lirskog osje- 
ćaja, plah i nenametljiv. U svojim prvim izvornim djelima 
obrađivao je većinom socijalne motive. Iz početka je for- 
malno ovisan o bečkoj realističkoj školi, ali u doba slo- 
bodnog stvaranja otresao se toga utjecaja i našao gdjekada 
upravo monumentalan izražaj. Mnogo njegovih djela je u 
Beču, a radio je i za crkve u Sloveniji (Bled). Nekoliko 
njegovih dobrih portreta nalazi se u Beču, pa u Ljubljani, 
Celju i Zagrebu, u Narodnoj galeriji u Ljubljani (Žrtve i 
Poplavljenici), u Kamniku nadgrobni spomenik Vidičeve, 
u Zagrebu kip sv. Cecilije i t. d. Sudjelovao je u natječa- 
jima za spomenike Prešernu, Kreku, Franji Josipu i Ketteu. 
Najveća su mu djela Trubarov spomenik u Ljubljani, za- 
tim Zdenac sv. Ivana u Kranju te atlasi na Regalijevoj 
kući i Ljubljanskoj kreditnoj banci. Bio je član društva 
umjetnosti Sava i sudjelovao na svim njegovim izložbama 
od 1904 dalje. 

LIT.: Slovenski biograf. leksikon; R. Jakopič, Slovan, 1902—3, 191—2; 


O. Župančič, Ljubljanski zvon, 1908, 513; Jutro, 1932, br. 114; Slovenec, 
1932, br. 112A i 113; R. Ložar, Dom in svet, 1932, 343. F. M-l. 


BERNERI, Giuseppe, * Rim 1637, autor većinom nabo- 
žnih drama u prozi. Slavonski franjevac Ivan Velikanović 
(1723—1803) preveo je njegovu dramu La Susanna Vergine 
e Martire (Rim 1675) pod naslovom Sveta Suzana, Divica i 
Mučenica, Dalmatinka aliti Slovinka (Budim 1783). 


LIT.: P. Kolendić, Velikanovića Sveta Suzana, u Južnom Pregledu, 
VIII, Skoplje 1933. i 


M. D-ič. 

BERNEWITZ, Elsa, * Muischezeen (Kurlandija) 27. V. 
1880, kći protestantskog pastora, do 1918 živjela u Rigi, a 
sada u Münchenu, njemačka književnica. U njezinim pripo- 
vijestima dolazi do snažnog izražaja vjernost njemačkih 
naseljenika baltičkoj domovini, kršćanstvu i njemačkom 
narodu. B. je zastupnica domovinske umjetnosti (Heimat- 
kunst). Uska povezanost ljudi i zemlje, koju nastavaju, i 
kršćansko shvaćanje istaknuto je u romanu Dorothea 
(1937), koji ujedno vjerno crta sudbinu žene. Tri pripo- 
vijesti o prodoru boljševika Die Entriickten (Geschichten 
vom Tode), 1936, prikazuju boljševičku revoluciju i posta- 
nak letonske republike. Pjesnikinja ih je posvetila svima, 
koji su u ono vrijeme stradali i duševno neslomljeni pošli 
u smrt za domovinu, vjeru i narod. I u boljševičkoj ta- 
mnici pobjeđuje kod njezinih lica jaka volja, vjera i ple- 
menština duha svaku nevolju, dapače i smrt. G.S: 

BERNHARD, 1. Christof, Ж Danzig 1627, + Dresden 14. 
XI. 1692, njemački potestantski crkveni muzičar. Pjevanje 
i kompoziciju učio je najprije u Danzigu kod B. Erbena i 
P. Sieferta, a zatim kod H. Schiitza* u Dresdenu. U Dres- 
denu je bio kapelnik crkvenoga zbora. Dva puta je pu- 
tovao po Italiji. U Rimu se upoznao s Carissimijem. Tamo 
je dao izvesti i svoje dvije mise u 10 glasova. Od brojnih 
njegovih djela štampana su Geistliche Harmonien (1665), 
Letzter Schwanengesang (1667), Prudentia Prudentiana 
(1669). Pisao je i teoretska djela. Nekoje od njegovih 
monumentalnih zbornih kantata izišle su u 6. sv. Denkmiler 
deutscher Tonkunst. 


LIT.: J. M. Müller-Blattau, Die Kompositionslehre H. Schiitzens in 
der Fassung seines Schiillers Christof Bernhard, Leipzig 1926. 


2. Marko — Pernhard. 

BERNHARD SV. Sankt Bernhard, dva sedla u Zapa- 
dnim Alpama. 

1. Veliki sveti Bernhard izmedu Wallisa i Pijemonta u 
visini od 2472 m. Preko njega ide cesta, izgradena 1905, 
iz Aoste na Padovu pritoku Dora Baltea u švicarski grad 
Martigny kod rijeke Rhóne. Ovuda su već Rimljani prelazili 
Alpe, u srednjem je vijeku glavna veza između Zapadne 
Evrope i Italije. Ovuda su išle i vojske, tako na pr. Napo- 
leonova 1800. Čuveni gostinjac augustinaca sa 70 redovnika 
za potrebe putnika (godišnje 20.000) osnovao je sv. Bern- 
hard oko 1049. Gostinjac u Malom sv. Bernhardu je bila 
njegova podružnica, a 1933 su osnovali filijalni gostinjac u 
Aziji na granici između Tibeta i Kitaja. 

2. Mali sveti Bernhard između Savoje i Pijemonta u visini 
od 2188 m. Preko njega ide cesta s francuske Isčre (Bourg- 
St.-Maurice) k talijanskom gradu Prč S. Didier na Padovu 

pritoku Dora Baltea. I gostinjac na ovom sedlu je osnovao 
sv. Bernhardt, ali od 1752 su u njemu talijanski redovnici 
Mauricija i Lazara. Vojske su prelazile i preko ovoga 
sedla. 

LIT.: C. Desloges, Essais historiques sur le Mont-St.-B., 1802. N.Z. 

BERNHARDI, Theodor von, * Berlin 6. XI. 1802, + Kun- 
nersdorf (kod Hirschberga u Šleskoj) 12. II. 1887, njemački 
ekonomist i historičar. U mladosti živio u Rusiji i Estoniji, 
a kasnije je mnogo putovao. Nekoliko godina služio je u 
pruskoj diplomaciji. Glavno njegovo ekonomsko djelo 
Versuch einer Kritik der Griinde die fiir grosses und klei- 
nes Grundeigenthum angeführt werden (Petrograd 1849) 
vrlo je zapaženo u njemačkoj ekonomskoj literaturi. Ro- 
scher drži, da njegova kritika A. Smitha, M'Cullocha, Ri- 
carda i Saya ide među najstvarnije kritike klasičarskih 
doktrina. Osim toga napisao je B. nekoliko dobrih djela 
iz vojničke i političke povijesti. M. А-6. 

BERNHARDT, Sarah, Ж Pariz 22. X. 1844, + Pariz 21. III. 
1923, pravim imenom Rosine-Henriette Bernard, najveća 
francuska glumica novijeg doba. Učila glumu u pariskom 
konzervatoriju do 1862, kad je angažirana u Comedie- 
Française, gdje debutira kao Ifigenia. Kasnije glumi u 
pariskim kazalištima Gymnase, Porte-St. Martin i Odćon. 
G. 1872—80 opet je u Comédie-Frangaise, a zatim dvije 
godine na turneji u Americi i Rusiji. G. 1893 preuzima u 
Parizu kazalište Renaissance, a 1898 kazalište des Nations, 
koje nosi njezino ime do danas. G. 1915 amputirana joj je 
noga, ali je i dalje glumila sjedeći. Bila je idol Francuza 
i simbol glumačke umjetnosti. Nema značajnijeg djela u 
francuskoj dramskoj književnosti, kojemu nije udahnula 
život sugestivnom snagom i čarom svoje umjetnosti. De- 
cenijima je resi jedinstveni epitet njezina naroda: božan- 
ska Sarah. Izdala je memoare Ma double vie (1907). Dva- 
put je gostovala na zagrebačkoj pozornici: 1899 kao Go- 
spoda s kamelijama i Tosca, i 1909 kao Vještica. S.B. 

BERNHEIM, Ernst, Ж Hamburg 19. II. 1850, njemački 
historičar. Istraživao je njemačku sredovječnu povijest, a 
istakao se i na području historijske metodologije knjigom: 
Lehrbuch der historischen Methode und der Geschichts- 
wissenschaft (6. izd., Leipzig 1908). Njegova je naročita 
zasluga, što je upozorio na temeljnu važnost poznavanja 
vjerskog duha srednjega vijeka za tumačenje tadašnje 
historiografije. Toj je temi posvetio niz uzornih radova, 
počevši raspravom: Der Charakter Ottos von Freising und 
seiner Werke (Mitteilungen des Instituts für Osterreichische 
Geschichtsforschung, VI, 1885) do knjige: Mittelalterliche 
Zeitanschauungen іп ihrem Einfluss auf Politik und 
Geschichtsschreibung (1918). РЕН; 

BERNI, Francesco, * Lamporecchio (Toskana) oko 1497, 
T Firenca 26. V. 1535, otrovan. Proživio je desetak godina 
u Rimu kao tajnik crkvenih dostojanstvenika, a zatim 
ostali dio života u Firenci. Preradio je (1531) Boiardov 
spjev Orlando Innamorato (Mleci 1541). Iako su Berni- 
jevi stihovi i stil bolji, a toskanski karakter jezika čistiji, 
ipak je to djelo u njegovoj preradbi izgubilo svježinu i 
vrijednost. Berni je poznatiji kao autor šaljivih, groteskno- 
satiričkih pjesama, pisanih sočnim jezikom i spuno humora; 
ruga se i petrarkističkoj poeziji, koja je bila onda u modi 
(Sonetti, Ferrara 1537; I Capitoli, Mleci 1537; Rime bur- 
lesche, Mleci 1538). U tome je imao puno nasljedova- 
telja (»poeti berneschi«). Čitali su ga rado i kod nas: je- 
dan dubrovački knjižar dobavlja 1549 tri primjerka nje- 
govih Opere (K. Лгебек, Archiv f. Slav. Philol. XXI. 1899, 
512); toliko se i našim širim slojevima sviđao njegov način 
pisanja, da su ga i kod nas oponašali i karikirali (na pr. 
u jednoj rukopisnoj zbirci Canzonette bernesche iz 18. 
stoljeća). 

BIBL.: Orlando Innamorato rifatto da Е. B., scelta di S. Ferrari, 
Firenca 1911; Rime del B. e dei berneschi, con introduz. e note di G. 
Saviotti, Milan 1922; I Capitoli, con introduz. e commento di R. Dusi, 


TH 1926; Poesie e prose, criticamente curate da Е. Chiorboli, Firenca 
4 


LIT.: A. Virgili, F. B., Firenca 1881; A. Giavesu, Saggi critici, Rim 
1932; A. Sorrentino, F. B., Firenca 1933. M. D-ič. 


BERNIER DE LA BROUSSE, Joachim, francuski pjesnik 
iz pokrajine Poitou. Joachim, a ne Francois, kako pišu 
neki biografi, vlasnik imanja Brousse, odvjetnik i bankar u 
Poitiersu, živio je u drugoj polovini 16. st. Odgojen u lju- 
bavi prema književnosti stvarao je usprkos svojih poslova 
stihove gotovo čitav život. Ostavio je veliku zbirku sasta- 
vaka: Les oeuvres poćtiques du sieur Bernier de la Brousse 
(1618), a tu su različite pjesme, dvije drame (L'Embryon 
romain i Les Heureuses infortunes) i slično. G. 1623 dati- 

(Foto Szanto) 
BERNINA, Kamene kolibe na Sassal Mazorae 


rane su njegove stance umetnute u »Tombeau de Scevole 
de Sainte-Marthe« (Scevolae Sammarthani Tumulus etc..., 
1630). Nikada nije izašao iz svoje pokrajine. Pokazao je 
ljupke i skladne odlike slaveći svoj zavičaj. P. CE 

BERNINA, 1. Alpe, najviši masiv u istočnim Alpama 
među Graubindenom i Italijom. Najviši vrh Piz Bernina 
(4052 m), zatim Piz Хиро (3999 m), Piz Roseg (3493 m), 
Piz Palü (3912 m), Crast Agüzza (3872 m) i Piz Morte- 
ratsch (3754 m); trećina masiva je pod ledenjacima, koji 
se pružaju na više strana i daju cijelom gorju naročitu 
ljepotu. Na podnožju masiva su mnoga mala jezera. 

2. B.-Pass (klanac, 2330 m visok) između Bernina i ӛрбі- 
Alpa. Meteorološka postaja i hospic. Preko klanca spaja 
cesta i električna željeznica Oberengadin (St. Moritz) i 
Veltlin (Tirano). A. M. S- 

BERNINI, Gian Lo- 
renzo, * Napulj 7. XII. 
1598, f Rim 28. XI. 
1680, talijanski kipar, 
arhitekt i slikar. Otac 
Pietro bio je rodom 
Toskanac, a po zvanju 
kipar. Još donedavno 
zasjenjen slavom sino- 
vljevom izišao je on 
u naučnoj književnosti 
tek na osnovi novih 
istraživanja kao zna- 
tan umjetnik, Prije ne- 
go se nastanio u Na- 
pulju, radio je već od 
1578 do 1584 u Rimu 
zaposlen sa slikarom Ca- 
valiere d'Arpino (Giu- 
seppe Cesari) u dru- 
gom spratu Vatikan- 
skih loggija, a s Anto- 
nijem Tempestom u 
dvoru Caprarole. Izi- 
šavši na glas u Napu- 
lju kao uvažen kipar 
pošao je, pozvan od 
pape Pavla V. Borghe- 
se, u Rim, da izvede 
grobni spomenik njegova prethodnika, pape Klementa VIII. 
Bilo je to g. 1604 ili 1605. Još u Napulju rodila mu je 
žena Angelica Galante 1598 sina Gian Lorenza. u kojemu 
su tako sretno slivene dvije naročite značajke talijanske: 
sjeverna toskanska ozbiljnost i savjesnost, udio očev, pa 
polet i južnjačka strastvenost, baština majčina. B. dolazi 
u Rim u svojoj šestoj godini te prima ovdje svoje prve 
i odlučne dojmove. Kiparsku vještinu naučio je od svoga 
oca stekavši već rano neobičnu tehničku vještinu. G. 1609 
izveo je svoje prvo samostalno djelo: epitaf s bistom bi- 
skupa Santonija (Rim, crkva S. Prassede), koje odaje iz- 
vanredan dar. Ovo je djelo pronijelo slavu dječakovu u 
najotmjenije krugove rimske i potaknulo zanimanje pape 
i njegova nećaka Scipija Borghese. Ovaj je namjeravao 
svoju tek dovršenu vilu ispred Porte del Popolo i njen 

perivoj ukrasiti kipovima, pa je po njegovu nalogu mladi 
B. od 1617 do 1625 izveo četiri djela, tri grupe i jedan 
pojedinačni kip. To su: Eneja s Anhizom i Askanijem 
(1617), David (1619), Pluton i Prozerpina (1622) i Apolon 
i Dafna (1625). Najpoznatija je među ovim djelima grupa 
Apolona i Dafne. Prikazan je čas, kad bog već: dostiže 
nimfu i:pretvara je u lovoriku. Djelo odaje nastojanje oko 
nekog idealiziranja, B. hoće da izažme iz grupe svu sen- 
zualnost poznatih Ovidijevih stihova. B. je u razgovoru 
s Chanteloupom primijetio, da Michelangelo uza svu ana- 
tomijsku ispravnost nije bio podoban dati živo: meso “i 
vrelu krv, kao on sam. Pa doista osjećamo u liku Dafne 
toplinu, nježnost puti. To dolazi od upravo rafinirano 
izdjeljane površine mramora. U ovo je vrijeme nastala i 
bista Constanze Buonarelli, koja je u intimnom životu 
majstorovu igrala zamašnu ulogu. Berninijeva slava poči- 
nje s pontifikatom pape Urbana VIII. iz porodice Barbe- 
rini (1623—1644). Prva narudžba, što je B. prima od pape, 
bio je Tabernakul za crkvu sv. Petra. Motiv zavijenih ko- 
lumna uzeo je on s antiknih kolumna, koje su nekoć sta- 
jale ispred konfesije stare bazilike sv. Petra (ove je on 
sam kasnije upotrijebio za loggije u gornjim udubinama 
kubetnih stubova). Potrebnu broncu za to golemo djelo 
(koje teži 186.392 funte) uzeo je B. s krova rimskog Pan- 
teona. Djelo je otkriveno na dan apostola sv. Petra i 
Pavla 1633 i pobudilo u suvremenika najveće udivljenje, ali 
ga je kasnija kritika strože prosudivala. lako visoko 28 m, 
djeluje ono u golemu prostoru sitno i sprečava izravan 
pogled u crkveni kor. Kad je djelo bilo gotovo, trebalo je 
dekorirati doslije prazne udubine stubova. Od svetačkih 
likova, koji su trebali ući u ove udubine, izradio je B. 
samo jedan, sv. Longina, lik izvanredan, koji kao da svo- 
jim raširenim rukama otvara čitavu svoju dušu ispred mi- 
losti Spasiteljeve. Poslije ovog znatnog djela slijedi ne- 
posredno spomenik Contesse Matilde. Djelo je trebalo iz- 
vesti hitno, pa je.B. izradio samo glavu, dok su ostali lik 
izveli njegovi učenici i pomoćnici. Tridesetih godina 17. st. 
rad je u Berninijevu atelieru sve opsežniji zahvaljujući 
papinoj naklonosti. Zaokupljen mnogim narudžbama B. 
se često ograničio na to, da nacrta ili bolje reći improvi- 
zira nacrt, naglašavajući samo mase, označene kontrastima 
svijetla i sjene, a pomoćnici su onda morali nastojati, da 
te slikovite improvizacije prenesu u plastički lik, 

Za života papina izveo je B. čitav niz njegovih por- 
treta i započeo 1628 (šesnaest godina prije papine smrti) 
njegov grobni spomenik, dovršen tek 1647. Ovim svojim 
djelom prevodi B. Michelangelov tip Medicejskih grobova 
u tip barokni. Dok je Michelangelo lik pokojnikov, sar- 
kofag i sarkofagne likove stavio u tijesne linearne i pla- 
stičke odnose i veze, zbog čega i prevladavaju mirne arhi- 
tektonske linije, B. skuplja sve pojedinačne elemente u 
jednu zajedničku nišu, iz koje onda izbijaju plastičke 
mase. Čitav je spomenik građen u obliku istostraničnog 
trokuta. Brončani lik papin stoluje na svijetlu mramornu 
podnožju, ispred njega stoji sarkofag od tamnoga mra- 
mora, na koji su se nalaktile Caritas i Iustitia, alegorijski 
likovi izvedeni od bijeloga blještavo ulaštenog mramora. 
Sustavno se u tom spomeniku uvodi bogato šarenilo ra- 
znobojnog dragocjenog materijala. Kipara više ne zadovo- 
ljavaju kontrasti svijetla i sjene na bijelom mramoru. Ša- 
renilo i boje postaju nosioci ugođaja. Novi papa Inocent 
X. iz porodice Pamfili (1644—1655) bio je isprva B-u 
nesklon i priklonio svoju pažnju njegovu takmacu Ales- 
sandru Algardiju (v.). Tako slijedeće djelo majstorovo 
ne naručuje više papa, nego Mlečanin kardinal Federigo 
Cornaro. Radilo se o oltaru za kapelu porodice Cornaro 
u rimskoj crkvi. S. Maria della Vittoria, sagrađenoj u spo- 
men pobjede nad Husitima na Bijeloj Gori. U dubokoj 
udubini oltara, na bujnim tamnim oblacima. ispred zlatnih 
zraka, prikazao je B. lik Sv. Terezije u njenu zanosu, a 
pred njom anđela, obadva lika isklesana iz snježnobijeloga 
mramora. Ova su dva lika majstorska djela talijanske ba- 
rokne umjetnosti, podjednako oduševljeno veličani i žuč- 
ljivo osuđivani nesamo od suvremenika, nego i od kasni- 
jih kritičara sve do danas, koji su zamjeravali, da je B. 
ovaj čisto religiozni zanos svetičin prožeo erotičkim ugo- 
đajem. 

Najposlije je i novi papa Inocent X. priklonio svoju pa- 
žnju B-u. Radilo se o tome, da se 1647 u Maksencijevu cirku 
nađeni egipatski obelisk postavi na Piazzi Navona, i to u 
vezi s jednom fontanom. Djelo je dovršeno 1651. Iz du- 

boko smještene školjke dižu se pećine iz travertina. Na 
njihovim uglovima počivaju glomazni likovi, koji predo- 
čuju četiri najveće rijeke svijeta: Nil, Ganges, Rio della 
Plata i Dunav. Pored i iznad njih bujna fauna i flora, 
naročita za zemlje, kojima rijeke teku. Ovaj donji dio 
kruni visoki obelisk, postavljen na relativno usku bazu. 
Ovo nam djelo predočuje tip t. zv. Fontane dello scoglio, 
običajan već prije u vrtovima rimskih vila. Ali se on 
ovdje prvi put javlja u gradu mjesto dotad uobičajenoga 
tektonskoga tipa. Svojim fontanama dao je B. rimskim 
trgovima onaj slikoviti izgled, koji nas još i danas to- 
liko očarava. B. prvi otkriva elemenat vode, koja sad 
ulazi u umjetničko djelo uz plastički i arhitektonski kao 
nov ugođajni elemenat. 

Već prije bio je on izveo nekoliko čednijih fontana 
(Fontana del Tritone na Piazzi Barberini i druge). Kasnije 
je nastala na Piazzi Navona Fontana del Moro. Oko 
1650 izvodi B. jednu bistu, koja je osobito važna za obli- 
kovanje njegova sasvim ličnoga portretnoga stila, a jedna- 
ko važna za razvoj reprezentativnoga evropskoga plasti- 
čkog portreta uopće. To je mramorna bista Francesca 1. 
d'Este, vojvode mantovanskog (Modena, Galleria Nazio- 
nale). U ovoj je bisti B. ustanovio portretni tip baroknoga 
kneza, a po ovom će se tipu ubuduće izvoditi u Evropi 
biste vladara i knezova. Novom papi Aleksandru VII. iz 
sienske porodice Chigi (1655—1667) zahvaljuje Rim čitav 

niz izvanrednih umjetničkih djela. U novom papi nalazi i 
B. opet onakva zaštitnika, kakav mu je bio papa Urban 
VIII., iako njihov odnošaj nije bio toliko usrdan i tijesan. 
Po nalogu papinu izvodi B. najprije za porodičnu kapelu 
Chigi u starodrevnoj stolnoj crkvi sienskoj kipove sv. Ma- 
rije Mandaljene i sv. Jeronima. Tehnička je vještina, ko- 
jom je B. izveo ova djela, sasvim izvanredna. Staračko, 
obnemoglo i smežurano tijelo Jeronimovo djeluje upravo 
sugestivnom snagom, dok je tijelo lijepe grešnice Manda- 
ljene (»utješljiva tema za ljude zaljubljene konstitucije«, 
kako kaže Chanteloup) možda i suviše senzualno. G. 1656 
prima B. od pape nalog, da starodrevni prijesto na za- 
vršnoj stijeni kora rimske crkve sv. Petra (koji je prema 
legendi služio još samom apostolu sv. Petru) ukrasi ra- 
skošnim dekorativnim okvirom. Model je izrađen 1661, a 
djelo dovršeno istom 1665. Utrošene su za nj 191.383 funte 
bronce i zlata. Na mramornoj bazi stoje 5 m visoki kipovi 
crkvenih otaca, koji uzdignutim rukama drže pokrov, na 
kojemu počiva sama katedra sv. Petra, koju krune papin- 
skom tijarom dva brončana putta, dok iznad nje visoko 
gore lebdi golub sv. Duha, a oko njega u gustom oblačju 
ispred zlatnih sunčanih zraka nepregledno mnoštvo an- 
đela. Pa iako J. Burckhardt kaže, da je to »najgrublje 
djelo majstorovo«, ipak struji iz njega neizreciva dražest 
(»inesplicabile grazia«), koju je isticao već prvi biograf maj- 
storov, F. Baldinucci, ona dražest, što će u umjetnosti 
francuskoj 18. st. biti toliko važan elemenat, 


B. se već u svojoj mladosti bio istaknuo kao arhitekt. 
Tako je poslije smrti Madernine nastavio gradnju rimske 
palače Barberini (1629 do poslije 1630); 1638 izveden je po 
njegovu nacrtu, ali kasnije porušen, sjeverni toranj na 
pročelju crkve sv. Petra; jednako su kasnije (1883) ski- 
nuta dva tornja, što ih je sagradio na pročelju Panteona 
(Berninijeve »magareče uši«, kako su ih Rimljani podru- 
gljivo nazivali); oko 1625 nastalo je pročelje crkve S. 
Bibiana, a 1627 dijelovi pročelja palače De Progapanda 
Fide; od 1647 do 1653 izvedena je po njegovim nacrtima 
mramorna oplata pilastara u crkvi sv. Petra, pa mozaik 
pavimenta u prednjem dijelu crkve i predvorju. Najznat- 
nije je međutim majstorovo arhitektonsko djelo velika 
Kolonada na trgu ispred crkve sv. Petra (1656). Zabacivši 
svoju prvu zamisao, da zatvori i zaokruži trg naokolo 
visokim zgradama, ukrašuje ga on golemim portikom, 
koji se sastoji od 88 stubova i 284 dorske kolumne, koji 
su postavljeni u četiri niza. Sa svoja 164 kipa, koji je 
krune, a ponavljaju zapravo motiv pročelja crkve sv. Pe- 
tra, ova se kolonada priljubljuje tijesno samoj crkvi, pa 
se čini, da ona i nije ništa drugo, nego neki atrij, neki 
svečani portik, koji vodi do najveličajnije crkve svijeta. 
Pa i u ono vrijeme, kad se umjetnost majstorova najžešće 
osporavala i najstrože osuđivala, nisu njegovi najveći pro- 
tivnici mogli poreći, da je on upravo ovdje stvorio jedno 
od najvećih i najznatnijih djela u povijesti svekolike 
evropske arhitekture. U isto vrijeme izvodi B. u Vatikan- 
skoj palači Kraljevsko stubište (Scala Regia). Svladavši 
genijalno sve poteškoće, koje su stajale na putu njegovoj 
smjeloj zamisli, stvara on ovdje jedno monumentalno 
djelo, u punom smislu riječi »kraljevsko« stubište, dostoj- 
no, da se po njemu uzlazi u raskošne dvorane vatikanske, 
do prijestola zamjenika Kristova na ovom svijetu. 


Kralj Luj XIV. imao je namjeru, da u Parizu podigne 
veličanstven kraljevski dvor, dostojan »kralja sunca«. Char- 
les Perrault i drugi pariski arhitekti izrađivali su brojne 
nacrte, kako da se doonda još čedni Louvre nadogradi i 
pregradi u kraljevsku palaču. Svi ovi projekti međutim 
nisu zadovoljavali ni kralja samog, a ni njegova moćnog 
ministra Colberta, koji je izrijekom tvrdio, da francuski 
arhitekti uopće nisu dorasli izvršiti tako važnu zadaću. 
Zbog toga se Colbert obraća redom najglasovitijim tada- 
šnjim arhitektima Borrominiju, Pietru da Cortona i Rai- 
naldiju. Ali se ni njihovi nacrti nisu svidjeli mjerodavnim 
krugovima, jer su bili »fort bizarres et n'avoient aucun 
goüt de la belle et sage architecture«. Najposlije se Col- 
bert obrati Berniniju, pa i sam kralj htio je »de connoitre 
une personne si illustre«. B. bi pozvan u Pariz. Papa ga je, 
ljubomoran, nerado puštao, pa mu je tek poslije dugih 
diplomatskih pregovora podijelio tromjesečni dopust. 

29. IV. 1665 ode B. iz Rima. U Francuskoj bio mu je 
počasni kavalir Paul Frćart Sieur de Chanteloup, koji nam 
je ostavio svoj dnevnik o boravku majstorovu u Francu- 
skoj. Dašto, da su njegov rad u Parizu znatno ometali 

zavidni pariski arhitekti. Ali ni majstorov projekt za novi 
Louvre nije bila najsretnija umjetnička zamisao. Nije ni- 
kad bio ni izveden. Jedini je realni plod B-a boravka u 
Parizu bista kralja Luja XIV. (danas u Versaillesu), koja 
uglavnom podsjeća na onu Francesca I. d'Este, pa se je- 
damput sretno ustanovljeni tip reprezentativnog portreta 
i ovdje vraća. Može biti, da je dekorativni elemenat još i 
više naglašen. Vrativši se B. u Rim nastavlja ovdje svoje 
mnogobrojne već započete radove. 

Izražaj njegovih likova biva sad, u starosti, tipično če- 
znutljiv, gdjekad i sladunjav. Poređena s ranijima djeluju 
kasna djela mlako, iako su sva od reda izvedena upravo 
nedostiživim majstorstvom. Značajna su djela ovog pe- 
rioda dva anđela, što ih je B. izveo za ukras novo pre- 
udešonog mosta ispred Anđeoske tvrđave. Dok su ostale 
anđeoske kipove izveli pomoćnici po modelima majstoro- 
vim, ona je dva (koji nisu nikad postavljeni na most, nego 
se nalaze u crkvi S. Maria della Fratte) izveo B. sam. 
Osnovna je zamisao grobnog spomenika pape Aleksandra 
VII. u crkvi sv. Petra djelo Berninijevo, ali je on sam 
izradio samo glavu papinu, sve ostalo izveli su učenici 
(tako alegorijske likove, kojima su prikazane Caritas i 
Veritas sprijeda, a Prudentia i Iustitia straga — ovi su goli 
likovi kasnije zaodjeveni brončanim plaštevima — pa kle- 
čeći lik papin). I ovaj spomenik stoji u udubini, iz koje 
vode napolje vrata. Iz tame ovih vrata iskrsava B. brončan 
kostur, koji, razgrćući zavjesu od jaspisa, pruža papi iste- 
čenu pješčanu uru. I ovdje je materijal osobito raskošan. 
Posljednje je veće kiparsko djelo majstorovo spomenik 
blažene Lodovike Albertoni u crkvici S. Francesco a Ripa. 
Blažena leži ispružena na svom logu (»in atto di morire«). 
Smrtni bol prodire njene grudi, ruke grčevito drže haljinu, 
glava pada na jastuk. Iz napo rastvorenih usta viju se 
teški uzdasi, oči su zatvorene. Ali se uza sve to čini, da 
njena smrtna borba nije odviše teška. 

Kao član povjerenstva, koje je imalo zadaću ispitati 
temelje palače Cancellerije, nahladi se B. u studenim pod- 
zemnim hodnicima i umre nakon kratke bolesti. Na nje- 
govu je kuću kasnije stavljen natpis, koji kaže: »U ovoj 
je kući živio i umro Gian Lorenzo Bernini, pred kojim su 
se s poštovanjem klanjali pape, knezovi i narodi«. Suvre- 


menici nazivali su B-a drugim Michelangelom, a i njegov 
najveći zaštitnik, Urban VIIL, bio je uvjeren, da je u 
njemu našao novoga Michelangela, koji će ovjekovječiti nje- 
gov pontifikat i njegovu porodicu. Svakako bi bilo pre- 
smjelo nazivati ga genijem. Sudbina je pravoga genija, da 
ne ostavlja iza sebe nasljedovača, dok Berninijev stil nasta- 
vljaju po čitavoj Evropi brojni umjetnici, on postaje opće- 
nim dobrom, on nije samo ograničen na razdoblje, u koje- 
mu je majstor djelovao i dao mu njime njegovo znamenje, 
nego traje još duboko u 18. st. (> Barok). 

LIT.: F. Baldinucci, Vita del Cavaliere Gio. Lorenzo Bernini, Fi- 
renca 1682 (novo izdanje s komentarom od A. Riegla, Beč 1912); S. 
Freschetti, H B., Milan 1900; H. Posse u Thieme-Beckerovu ALBK HE; 
Leipzig 1909; C. Ricci, ІІ B., Bologna 1910; A. E. Brinckmann, Barock- 
skulptur (Handbuch der Kunstwissenschaft), Berlin-Neubabelsberg 1917; 
M. von Boehn, G. L. B., seine Zeit, sein Leben, sein Werk (Künstler- 
Monographien 105), Bielefeld-Leipzig 19272; A. Muñoz, С. L. B., archi- 
tetto e decoratore, Pim 1925; E. Benkard, G. L. B., Frankfurt na M. 
1926. A. Sch. 

BERNO, nazvan Augiensis, + 1048, od 1008 opat samo- 
stana u Reichenau-u, pisac glazbeno-teoretskih rasprava То- 
narius (s predgovorom Prologus), De varia psalmorum atque 
cantuum modulatione, De consona tonorum diversitate, 
navodno i autor traktata De instrumentis musicalibus. 

LIT.: W. Brambach, Die Reichenauer Singerschule, 1888; H. Riemann, 
Geschichte der Musiktheorie, 3. pogl.; R. Molitor, Die Kultur der Abtei 
Reichenau, 2. sv., 1925; G. Pitsch, Studien z. Geschichte der Musik im 
Mittelalter, 2. sv., 1932. S. S-i. 


BERNOLAK, Anton, * Oravska Slanica 1762, T Nové 
Zámky 1813, slovački filolog. U B. dobio je slovački knji- 
ževni jezik prvog uzakonitelja pravopisnih i jezičnih obi- 
čaja, tvorca originalnog pra- m is 
vopisnog sistema, prvog svo- 
ба gramatičara i razumnog 
leksikografa, kojemu je pošlo 
za rukom, da učvrsti knjiže- 
vni jezik za više od pola sto- 
ljeća, sve do Stüra. Kad je 
1787 izašlo prvo njegovo dje- 
Іо Dissertatio philologico-cri- 
tica de litteris Slavorum, u 
slovačkom književnom jeziku 
vladao je pravopisni i jezični 
metež, jer se pojedini autori 
nisu držali jedinstvenog pra- 
vopisnog sistema, a ni nekoga 
narječja. U pravopisu prevla- 
davahu elementi češkog histo- 
ričkog pravopisa, a u rječniku 
mnogi bohemizmi i druge tu- 
đice. B. je polazio od prin- 
cipa, da svaki glas (fonema) 
treba pisati samo jednim slovom. Postavio je dakle slo- 
vački pravopis na fonetičku osnovu (zapravo fonološku) i 
uklonio iz njega sve znakove historičkog češkog pravopisa 
(na pr. y). Tako je slovački pravopis temeljito pojedno- 
stavio i stavio ga na naučnu osnovu. Disertaciji je dodao 
djelo Orthographia, određeno za narodne škole. 

B. je 1790 izdao opširno djelo Grammatica slavica, gdje 
je razradio svoje teze iz Disertacije, a za osnov književnog 
jezika uzeo zapadnoslovačko narječje, jer su do tog vre- 
mena knjige izlazile naročito u tom narječju. B-ova 
Grammatica izašla je 1817 i 1849 na njemačkom jeziku 
pod imenom Schlowakische Grammatik. G. 1791 objeloda- 
nio je nauku o tvorbi riječi Etymologia vocum slavica- 
rum, gdje je pokazao, kako treba tvoriti nove riječi, oso- 
bito stručne termine. 

B. je vrlo dobro znao, da krunom njegova jezičnoznan- 
stvena rada mora biti opsežni rječnik književnog jezika, pa 
je stoga istovremeno s ostalim svojim radovima sastavljao 
Slowár slowenski česko-latinsko-nčmecko-uherski, koji je 
zbog različitih poteškoća štampan tek poslije njegove 
smrti, 1825—27. Ovaj rječnik, koji obasiže više od 5300 
strana, štampan u 6 velikih svezaka, do danas je najveći 
slovački leksikografski rad. B. nije uzeo u svoj rječnik sa- 
mo obične riječi i izraze književnog jezika, nego i pučkoga 
govora, i to zapadnoslovačkog i srednjoslovačkog. Pokazao 
je velik smisao za točno značenje riječi, pa navodi brojne 
sinonimne riječi, pučke izraze i poslovice. Pogrešne riječi 
označuje zvjezdicom ili križićem, tako da je njegov Slo- 
war (Rječnik) ujedno prvo slovačko purističko djelo. Svoj 
interes za jezičnu kritiku pokazao je i u polemičkoj brošuri 
Toto Malické Pismo má sa Pánowi Anti-Fándlymu do Geho 





ANTON BERNOLAK 


440 5 BERNOLÁK — BERNSTEIN 


wlastnich. Ruk odewzdat, izdanoj 1790, u kojoj se borio 
protiv jezičnih griješaka Bajzinih. 

B. se brinuo i za organiziranje slovačkoga književnog ži- 
vota, pa je sa svojim prijateljima osnovao 1792 u Trnavi 
Slovačko učeno društvo (Slovenske učene tovarišstvo), prvo 
narodno i kulturno slovačko društvo, koje je prvih go- 
dina svoga blagoslovljenoga djelovanja razvilo bogatu kul- 
turnu, izdavačku i preporoditeljsku aktivnost. 

Kad su se potkraj 18. st. počeli buditi narodi Srednje 
Evrope, dali su Slovacima B. i njegovi suradnici narodnu 
ideologiju, svijesnu svoje svrhe, te utvrđen književni jezik, 
i time osigurali budući slovački razvitak u 19. st. H. B-k. 

BERNOULLI, matematičari. Potječu iz Holandije, odakle 
su se radi progona protestanata sklonuli u Basel. Nikola 
(1623—1708) bio je ugledan trgovac. No već njegova dva 
sina odadoše se matematici, pa se tako u dalje dvije ge- 
neracije našlo osam darovitih matematičara: Jakob I. (1654 
—1705), prof. matematike u Baselu; Johann I. (1667—1748), 
koji je Jakoba naslijedio na stolici matematike. Njihov 
sinovac Nikola I. (1687—1782) bio je profesor matema- 
tike, logike i prava u Padovi i Baselu. Tri sina Johanna I. 
bili su također matematičari. Nikola II. (1695—1726), prof. 
prava u Bernu, a onda prof. matematike u Petrogradu. 
Daniel (1700—1782), prof. matematike u Petrogradu, a za- 
tim prof. fizike u Baselu. Johann II. (1710—1790), prof. go- 
vorništva, a poslije matematike u Baselu. Sinovi Johanna 
II. bili su: Johann III. (1744—1807), ravnatelj zvjezdarnice 
u Berlinu, i Jakob II. (1759—1789), akademik u Petrogradu. 
Najznamenitiji su Jakob I. i brat mu Johann I., te Johan- 
nov sin Daniel. 

Jakob I. učio je po očevoj želji teologiju, a uz to po- 
tajno matematiku i astronomiju. Nakon dužega boravlje- 
nja u Francuskoj i naučnog putovanja po Holandiji i En- 
gleskoj povratio se u Basel, gdje se najprije bavio ekspe- 
rimentalnom fizikom, dok 1687. nije dobio prefosuru mate- 
matike na sveučilištu. Otada su Bernoulli 103 godine u 
Baselu držali tu katedru. Jakob je radio o beskonačnim 
redovima. Pokazao je, da je harmonički red divergentan 
služeći se pritom relacijom, koju danas zovemo Bernoulli- 
jevom nejednadžbom. Pokušao je naći zbroj reda reci- 
pročnih kvadrata cijelih brojeva. Rano se počeo baviti i 
računom vjerojatnosti. Njegovo djelo o tom Ars conje- 
ctandi objelodanio je 1713 sinovac mu Nikola I. Jakob 
je tu dao važne dopune Huygensovim razmatranjima o 
igri s kockama i razvio nauku o kombinacijama i permu- 
tacijama. Uz vjerojatnost a priori prvi je on razmatrao i 
vjerojatnost a posteriori (>> vjerojatnost), koja je u pri- 
mjenama od još veće važnosti. Postavio je i zakon velikih 
brojeva. Tražeći zbroj potencija prirodnih brojeva dao je 
formulu, u kojoj dolaze brojevi, kasnije nazvani Bernoul- 
lijevi brojevi. 

Od Jakobovih učenika najznamenitiji je brat mu Johann 
I. On je uz matematiku učio i medicinu. G. 1690 otišao 
je u Pariz, gdje je markiza l'Hópitala poučavao u infini- 
tezimalnom računu prema Leibnizovoj metodi. Za profe- 
sora matematike u Groningenu pozvan je Johann 1695. Pre- 
davao je i eksperimentalnu fiziku, a ni medicinu nije za- 
nemarivao. No brzi izvanji uspjesi nepovoljno su djelo- 
vali na njegov značaj. Nije se lijepo ponio prema starijem 
bratu Jakobu, a pogotovu prema svom sinu Danielu. G. 
1696 objavio je Johann u Acta eruditorum zadaću o bra- 
histohroni. Rješenje su dali Jakob Bernoulli, sim Jo- 
hann i Leibniz. Jakob Bernoulli jasno je spoznao općenu 
prirodu takvih problema, pa se on zbog toga i broji među 
osnivače računa varijacija. Zajedno sa svojim rješenjem 
pitanja o brahistohroni postavio je Jakob izoperimetrički 
problem, a bavio se i problemom geodetskih linija, koji 
je nabacio Johann. Raspravljao je i o elastičnoj krivulji. 
Jakob je umro 16. VIII. 1705 u pedesetoj godini. Na nje- 
govo mjesto došao je iz Groningena brat mu Johann i 
ostao na tom mjestu 42 godine, sve do svoje smrti. Tu 
je uzgojio velik broj učenika, među njima L. Eulera i 
svoja tri sina. Sastavio je i prvu školsku knjigu diferen- 
cijalnoga i integralnog računa. Integrirao je diferencijalnu 
jednadžbu, koja se sada zove Bernoullijeva. U mehanici 
je postavio princip virtualnih brzina. U prepirci, kome 
pripada prvenstvo za otkriće infinitezimalnog računa, 
Newtonu ili Leibnizu, Johann je odlučno stajao na strani 
Leibnizovoj. 

Johannov sin Daniel rođen je u Groningenu. Matemati- 
ku je počeo učiti kod oca, no kako je otac držao, da on 


nema sposobnosti za to, htio ga je dati u trgovinu. Ka- 
snije je učio medicinu, ne napuštajući matematike. Za- 
jedno s bratom Nikolom pozvan je u Petrograd u akade- 
miju, gdje je ostao osam godina, baveći se poglavito hidro- 
mehanikom. Po povratku u Basel postao je najprije profe- 
sor anatomije i botanike, a poslije fizike. Radio je o Ric- 
catijevoj diferencijalnoj jednadžbi, o rekurentnim redo- 
vima i o titranju žica. No najvažnija su njegova otkrića 
u hidrodinamici i u računu vjerojatnosti. Došao je i na 
osnovnu misao kinetičke teorije plinova. Deset puta do- 
bio je nagradu pariske akademije nauka. 

LIT.: M. Cantor, Geschichte der Mathematik, III. sv., 1901; A. 
Speiser, Die Basler Mathematiker, 1939; Ostwald's Klassiker der exakten 
Wissenschaften, br. 46, 107, 171, 175, 194, 211. V. V-k. 

Bernoullijeva (B.) metoda u statistici primjenjuje se 
ondje, gdje se ispituju alternativne pojave. Za ime Ber- 
noulli vezani su: B. brojevi, B. poučak i B. distribucija. 
B. brojevi su konstante, koje se primjenjuju kod razvija- 
nja mnogobrojnih funkcija, potrebnih u statističkom radu. 

Uzmimo, da je p (vjerojatnost povoljnih slučajeva) kon- 
stantan; onda je konstantan i q (vjerojatnost nepovoljnih 
slučajeva); n je broj ispitivanja. Kod toga uzimamo, da je: 
p+q=1. Ponavljanja pokusa daju najjednostavniji sta- 
tistički red, naime, B. red. Uzevši, da je p definiran a pri- 
ori; dobivamo, da je najvjerojatnija distribucija frekven- 


Cija data binomom (p + q)”. Aritmetička sredina B. reda 


daje nam В. srednju vrijednost, naime: MB = n. p. Тој vri- 


jednosti je koordinirana B. distribucija; njezinu apsolutnu 
širinu mjerimo devijacijom po. B. (zvana obično »sigma 
Bernoulli«), koja se za apsolutnu frekvencu računa po 
formuli: 


og —V/npa - 

Primjena formule je ograničena. Ako je p < 0,03, ima se 
primijeniti formula za Poissonovu distribuciju. Sigma B. za 
relativnu frekvencu računa se po formuli: 

оз = B 8 

U statistiókoj praksi nemamo konstantnih vjerojatnosti, 
već se zadovoljavamo približnim vrijednostima, izvedenim 
iz opažanja (vrijednosti a posteriori). Što je broj opaža- 


nja veči, p je točniji, а ор za relativnu frekvenciju manji. ` 


Ako se traže vjerojatnosti frekvencija, odnosno sume fre- 
kvencija, upotrebljavaju se tabele za integral normalne di- 
stribucione krivulje. F. M-k. 

BERNSTEIN, 1. Eduard, Ж Berlin 6. I. 1850, + Berlin 18. 
XII. 1932, socijalistički pisac, političar i parlamentarac. Od 
1881 uredivao je list »Sozialdemokrat«, najprije u Zürichu, 
kasnije u Londonu. Ondje upoznaje Engelsa i suraduje u 
listu »Neue Zeit«, koji izdaje K. Kautsky. Pod utjecajem 
Fabijevaca postaje od ortodoksnog marksista »revizionist«, 
tako da je poslije povratka u Njemaéku bio prvak te struje 
socijalizma. 

B. naročito kritizira njemački radikalni i revolucionarni 
marksizam. Uvjerenje o potrebi evolucije k socijalizmu, 
koje je stekao u Engleskoj, primjenjuje u praktičnoj poli- 
tici radničkog pokreta. Njegovo kritičko stajalište prema 
doktrinarnom marksizmu mnogo je pridonijelo krizi mar- 
ksizma i kidanju političke stranke. Svoje »revizionističko« 
stajalište razradio je u mnogim člancima i djelima: Die 
Voraussetzungen des Sozialismus und die Aufgaben der 
Sozialdemokratie (1899); Der Revisionismus (1909); Wie ist 
wissenschaftlicher Sozialismus möglich? (1901); Zur Ge- 
schichte und Theorie des Sozialismus (1900); Ferdinand 
Lassalle (1904); Sozialismus und Demokratie in der grossen 
englischen Revolution (1908); Der Streik (1906). M. A-ć. 

2. Henry, * Pariz 6. I. 1876, francuski dramatičar. Veoma 
plodan pisac, dobar poznavalac nove kazališne umjetnosti, 
bogatstvom motiva ubrzo stekao glas. Najomiljelija su mu 
djela: Le Secret, Samson (1907), La rafale (1905), Griffe 
(1901), Israel (1908), Judith (1922), Galerie des glaces (1924), 
Félix (1926), Le venin (1927). Oblik drame i sadržaj često 
je grub (Marché, 1900). B-ovom pozornicom bez prédaha 
se niZu prizori, uzeti iz najtamnijih strana Zivota, junaci ne 
poznaju granica ni savjesti, sputani su jedino novcem, koji 
u njima guši svaku plemenitu akciju. Uz ovakove nakaze 
poštenjaci i idealniji ljudi izlaze kao abnormalni. Psiholo- 
siju žrtvuje vanjskim učincima, ali u djelu Le Secret 
s mnogo topline razotkriva žensku dušu. 3 

U Zagrebu je igran Le voleur (1907) u prijevodu N. An- 
driča, 1935-6 L'Espoir, iza rata Le secret, La rafale. 

LIT.: C. Favarolo, Il teatro di Henry Bernstein, Palermo, 1920. D. St. 

BERNSTEIN — BERON 


3. Julius, * Berlin 1839, t Halle a. d. S. 1917, njemački 
fiziolog. Učio je kod Helmholtza i Du Bois Reymonda. 
G. 1872 postao je profesorom u Halle. Radio je napose na 
području fiziologije mišičja i živaca. 

BIBL.: Untersuchvngen über den Erregungsvorgang іт Nerven- und 
Muskelsystem, Heidelberg 1871; Die fünf Sinne des Menschen, Leipzig 
1876; Lehrbuch der Physiologie des tierischen Organismus, Stuttgart 
1894; Elektrobiologie, 1912. L. T. 


BERNSTORFF, 1. Andreas Peter, grof, Ж Hannover 
28. VIII. 1735, + Kjobenhavn 21. VI. 1797, danski drža- 
vnik, u službu stupio 1758, iz koje je 1770 otpušten, ali 
je 1772 bio natrag pozvan, te je 1773—1780 bio prvi put 
ministar vanjskih poslova, a drugi put 1780. U vanjskoj 
politici nastojao je sačuvati neutralnost, a u unutarnjoj 
je preuređivao upravu, financije, carine i vojsku. С, 1788 
ukinuo je u Danskoj kmetstvo. U Schleswig-Holsteinu 
pripravio je uvođenje lične slobode i ukidanje trgovine 
robovima. Premda je bio Nijemac, cijeli je život proveo 
u radu za dobro danskoga naroda. 

2. Johann-Heinrich, grof, * London 14. XI. 1862, nje- 
mački diplomat. Diplomatsku je službu počeo 1889, na- 
stavio u Londonu 1902—06, zatim u Kairu. Od 1908 do ula- 
ska USA u svjetski rat 1917 bio je poslanik u Washing- 
tonu, a 1917—18 u Carigradu. Za boravka u Washingtonu 
uložio je sve sile, da se spriječi ulazak USA u rat, koji 
je ipak počeo iza pooštrenja podmorničkoga rata. G. 1920 
ušao je u parlamenat kao demokrat, a iza ulaska Nje- 
mačke u Ligu naroda 1926 bio je ondje zastupnik Nje- 
mačke u povjerenstvu za razoružanje. U vezi s djelova- 
njem u USA napisao je Deutschland u. Amerika, Erinne- 
rungen aus dem fiinfjčhrigen Kriege (1920). 

BERNWARD, sv., * oko 960, + Hildesheim 20. XI. 1022, 
odgojitelj i dvorski kapelan cara Otona IIL, 991 državni 
kancelar, od 993 do 1022 biskup u Hildesheimu, prati 1001 
cara Otona III. u Italiju, 1193 proglašen svetim. Osnovao 
je u Hildesheimu umjetničku školu, koje su djela najzna- 
čajniji spomenici nordijske plastike onoga vremena. Nije 
utvrđeno, da li je i sam bio umjetnik-kipar. Upoznao je 
na carskom dvoru djela bizantinske umjetnosti (koja je iz 
Carigrada bila donijela careva majka, grčka carevna Theo- 
phano), a na svom putu po Italiji najznatnije antikne i 
sredovječne umjetničke spomenike. Utjecaji se i jednih i 
drugih očituju na djelima, koja su na njegov poticaj nastala 
u Hildesheimu. Od građevinskih se spomenika nije ništa 
sačuvalo, ali su zato to važnija ona sačuvana djela, koja su 
služila za njihovu opremu i ukras. To su glasovita Bern- 
wardova brončana vrata, stup za uskrsnu svijeću (cereus 
paschalis), dva svijećnjaka, križ, korice za evanđelje i niz 
rukopisa ukrašenih minijaturama. Vrata, određena isprva 
za crkvu sv. Mihajla, a oko 1030 prenesena u katedralu, 
imaju dva krila visoka 470 m, a široka 1:12 m, livena u 
jednom komadu, sa po osam reljefa. Na lijevom su krilu 
prikazani odozdo prema gore prizori iz Geneze (od stva- 
ranja Evina do ubistva Kainova), a na desnom prizori iz 
života Kristova (od Navještenja do Prikazanja u hramu, 
pa od preslušavanja Pilatova do Kristove pojave Manda- 
ljeni). Voštane modele izrađivalo je nekoliko umjetnika, 
među kojima je bio najznatniji onaj, koji je izveo šest 
gornjih prizora iz Geneze, a možebiti i prva tri prizora iz 
mladosti Kristove. Prizori iz Geneze odaju utjecaje karo- 
lingijskih minijatura, dok čitavo djelo uza sve svoje arhai- 
stičke značajke već nagoviješta blizi romanički stil, Sva- 
kako su na osnovnu njihovu zamisao utjecala vrata na 
rimskoj crkvi S. Sabina i Willigisova vrata na katedrali u 
Mainzu. Stup za uskrsnu svijeću (u najnovije vrijeme izne- 
sena je hipoteza, da je na njegovu vršku bio kip Konstan- 
tina Velikoga) odaje jasne tragove utjecaja rimskoga Traja- 
nova stupa. Niz prikaza iz života Kristova (od krštenja u 
Jordanu do ulaska u Jeruzalem) vije se u neprekinutim 
zavojnicama uokolo okruglog stupa odozdo do gore. Bern- 
wardov zlatni križ (danas u crkvi sv. Mandaljene u Hildes- 
heimu) najsavršenije je djelo iz područja zlatarskog umi- 
jeća, bogato ukrašen dragocjenim gemama s figuralnim pri- 
kazima, pa zlatnim filigranom. 

LIT.: S. Beissel, Der hl. Bernward von Hildesheim, Hildesheim 1895; 
F. Dibelius, Die Bernwardstür zu Hildesheim, Strassburg 1907; C. Habicht, 
Des hl. Bernward von Hildesheim Kunstwerke, Berlin 1922; A. Gold- 
schmidt, Die deutschen Bronzetüren des frühen Mittelalters, Berlin 1926; 
J. Baum, Die Malerei und Plastik des Mittelalters, II. (Handbuch der 
Kunstwissenschaft), Wildpark-Potsdam 1930; Die bernwardinische Kunst. 


. Bischof Bernward und seine Werke (Von Mitgliedern des Vereins für 
Heimatkunde im Bistum Hildesheim), Hildesheim 1937. A. Sch. 


BERNJAKOVIĆ, Andrija, bosanski plemić iz porodice 
baruna Bernjakovića, koja je zajedno s porodicama vrho- 
vnoga kapetana Terzića, Jankovića i Pavianovića došla 1686 

DIO BERNWARDOVIH VRATA U HILDESHEIMU 


o velikoj seobi Bunjevaca i Šokaca u krajeve bivše Ugar- 
ske. Zagovarao je franjevce kod Porte i na sudovima. 
Žrtvovao je mnogo novaca, da iskupi kršćansko roblje. 
Ove lijepe vrline naslijedili su i njegovi sinovi: Filip, sin- 
dik dvorskoga samostana, i Jakov, koji su mnogo žrtvovali 
za obranu porušenoga olovskog samostana. Papa Inocent 
XI. svojim pismom od 2. XI. 1686, dakle odmah poslije 
velike seobe, preporučio ih je caru Leopoldu, da ih za nji- 
hove zasluge, učinjene katoličkoj crkvi, dostojno nagradi. 
Tada su dobili titulu baruna. 


LIT.: M. V. Batinić, Djelovanje Franjevaca u Bosni i Hercegovini, 
Zagreb 1883, sv. II M.E 


BEROALDE DE VERVILLE, Francois, * Pariz 1558, 
T Pariz 1612, francuski pisac i kanonik. Proučavao je sve 
znanosti svoga doba. Napisao je više djela: Aventures de 
Floride, La Pucelle d'Orlćans, Le voyage des princes for- 
tunez i dr., no najviše je izišao na glas svojim anonimnim 
djelom Le moyen de parvenir (1610). 

BEROMUNSTER, trgovište u švicarskom kantonu Lu- 
zern, 7 km sjeveroistočno od Sursee, 646 m nad. m., do 
1000 stan. katolika. Zborni kaptol s 18 kanonikata za sta- 
rije ugledne svećenike iz kantona Luzerna. Velika romanska 
zborna crkva iz 1108. Biblioteka s inkunabulama vlastite 
tiskare. U B. se nalazi i kaptolska progimnazija s laičkom 
upravom. Blizu je radiopostaja za davanje vijesti na nje- 
mačkom jeziku. A. M.S. 

BERON, 1. Petar (Petar Berovič), * Kotel 1790, + Kra- 
jova u Rumunjskoj 1871. G. 1817 svršio je učiteljsku školu 
u Bukureštu. G. 1821 sudjelovao je u grčkom ustanku te po- 
bjegao u Brašov, gdje je bio učiteljem kod bogatog bugar- 
skog trgovca Antuna Ivanoviča. Tu je 1824 izdao početnicu 
nito poznat kao »Riben bukvar«, jer mu je na stražnjim 
koricama bila naslikana riba. Bukvar je doživio pet izda- 
nja. To je bio prvi bugarski bukvar u narodnom jeziku. 
Mnogo je utjecao na probuđenu bugarsku promičbu. G. 1843 
izdao je u Bukureštu Krasnopisanije. B. je nastavio nauke 
te svršio u Münchenu medicinu i postao liječnikom u Kra- 

jovi. G. 1839 pode u Pariz, da nastavi nauke u fizici i kemiji. 
Na francuskom jeziku izdao je u Parizu više djela, među 
ostalima: Veliki kosmobiografski atlas (1858), Metereolo- 
gički atlas (1860), Nebeska fizika (1864), Fizička fiziologija 
(1864), Fizička kemija (1870). Na njemačkom jeziku izdao 
je Slavensku filozofiju. Mnogo je darovao bugarskim opći- 
nama za škole, poglavito djevojačke. te postao pravim 
mecenom svoga naroda. Ubio ga je upravitelj njegova 
imanja u Krajovi. 

LIT.: A. Feodorov-Balan, Dr. Petar Beron, Blgarski Pregled, Sofija 


1894; G. Dočev, Dr. Petar Beron i njegovo djelo, Učiliščen Pregled, 
Sofija 1928. 


2. Vasil Stojanov, Ж Kotel 1824, + 1909, ravnatelj bu- 
garske gimnazije u Bolgradu. Svršio je medicinu u Würz- 
burgu. Bio je član bugarskog revolucionarnog odbora u ino- 
zemstvu od 1853. Napisao je više djela, među kojima: 
Blgarska frenska gramatika (Bukurešt 1853); Logika (Bu- 
kurešt 1861); Blgarsko-nemska gramatika (Bolgrad 1868); 
Čovek s sravnenije s životnite (Bolgrad 1870). F. B. 

BEROS (Byow(o)oog), svečenik boga Bela u Babilonu, 
grčki pisac. Znade se, da je živio već u doba Aleksandra 
Velikoga. Kao starac napisao je Babilonsku povijest (Ba- 
Bvloviaxd), koju je posvetio Antiohu I. Soteru. Povijest 
se dijelila na tri dijela. U prvom dijelu opisani su doga- 
daji do potopa, u drugom do kralja Nabonasara, u trećem 
do Aleksandra Velikoga. Prava povijest nalazi se samo 
u trećem dijelu, jer je prvi dio mit, a drugi dio obična 
kronika. Beros je htio unijeti u helenistički svijet kritičnije 
shvaćanje babilonske povijesti i kulture. Nije uspio, jer 
su Grci više vjerovali pričanjima Ktezije i drugih svojih 
pisaca, koji su o Babilonu pisali više kao pripovjedači nego 
kao povjesničari. Grke je odbijalo od Berosova djela i to, 
što su u njemu nalazili stil kronike i bezbroj imena, koja 
su doduše bila izravno povađena iz kraljevskih lista, ali 
su ih Grci vrlo teško izgovarali i još teže pamtili. Veći 
je ugled imao Beros kod židovskih i kršćanskih pisaca, 
koji su vrlo mnogo raspravljali o njegovoj kronologiji. 
Najviše je odlomaka njegove povijesti došlo do nas preko 
Josipa Flavija i Eusebija. 

LIT.: PWR, III. sv., Stuttgart 1899. Р.С; 

BERR, Georges, Ж Pariz 30. VII. 1867, francuski glumac 
i komediograf. Svršio konzervatorij i angažiran u Comé- 
die-Francaise. Glumi osobito u novijem francuskom re- 
pertoaru. Surađuje s komediografom Verneuilom, te su i 
na zagrebačkoj pozornici davana djela, kojima je on su- 
autor: Milijun, Odvjetnik Bolbec, Put u Veneciju. S.B. 

BERRY, pokrajina u središnjoj Francuskoj, obuhvata 
départemente Cher i Indre. Proteže se na obim stranama 
rijeke Loire. Stanovnici, Berrichons, siju pšenicu i bave se 
stočarstvom. Na glasu je vuna iz toga kraja. Veleobrta 
ima malo. Glavni je grad Bourges. 

Ime Berry nastalo je od imena starih stanovnika galskih, 
koji su se zvali Bituriges Cubi, a glavni im je grad bio 
Avarik. B. bijaše do 10. st. franačka grofovija, koja je 
pripadala Akvitaniji, a 1101 prešla je kupnjom u vlast 
kraljeva. G. 1360 postade B. apanaža Ivana, sina Ivana 
Dobroga, a 1601 pripade opet kruni. Naslov »vojvoda od 
Berryja« nosili su Charles, unuk Luja XIV., kralj Luj XVI. 
i konačno Charles X., koji je bio ubijen 1820. 

Glasovite su crkve u B. Osim veličanstvene katedrale 
u Bourgesu ima u B-u veliko mnoštvo romaničkih crkava 
s neobičnim skulpturama, kapitelima i divnim freskama 
(Vic, Neuvy-Saint-Sépulchre, Le Magny i dr.) Ima tu i 
dvoraca, koji se ubrajaju među najljepše u Francuskoj (La 
акени, Sarzay, Valengay, Chateauroux, Briantes i 
rugi). ç 

KnjiZevnost. Najoriginalnija knjiZevna forma jest »brio- 
lage<, koji opisuje Zivot seljaka, mukotrpni i lijepi Zivot 
puka, teške radove pod prolomom kiše i toplim zrakama 
sunca; sva se duša polja nalazi na krilima »briolage-a«. 

Sva je poezija Berryja u tome; ona je lokalna, intimna 
poezija, koja je u vezi s dijalektom kraja. PoloZaj Berryja 
na granici dijalekta d'oc i d'oil, kako vele, objašnjava staro 
bogatstvo domaćega govora, koji ima svoje pjesme, legende 
i poslovice. Riječi imaju u sebi duh i miris kraja tako, da 
svojom dražešću svakoga osvajaju. George Sand obiluje 
slikovitim poredbama, starim maksimama, privlačivim obli- 
cima. U B. lirsko pjesništvo nije imalo prekida. Dovoljno 
je citirati od 16. st. do danas ove velikane: F. Habert, P. 
Motin, Henri de Latouche, E. Deschamps, M. Rollinat, H. 
Lapaire, G. Nigond. Trebalo bi navesti sve nepoznate ju- 
nake zemlje, seljake i gajdaše, svirače »cornemuse-a«, koji 

bez prestanka daju svoj prinos književnosti kraja. Stari 
govor, sposoban za tumačenja pučke duše, dao je čitavu 
jednu literaturu. P. СІ, 

BERSA, 1. Blagoje (Benito), * Dubrovnik 21. XII. 1873, 
+T Zagreb 1. I. 1934, hrvatski skladatelj. Gimnazijske nauke 
učio u Zadru. Upisao se u Glazbenu školu Hrv. glazbenog 
zavoda u Zagrebu (učitelji: Zajc, Stóckl, Geiger), poslije 
3 godine otišao u Beč, gdje je nauke nastavio (učitelji: 
Fuchs za kompoziciju, Epstein 
za klavir) i završio kao naj- 
bolji učenik kompozicije. G. 
1899, odmah iza svršenih na- 
uka, postavljen je zborovo- 
đom »Trebevića« u Sarajevu, 
naredne godine zborovođom 
»Zvonimira« u Splitu. Malo 
poslije toga otišao je u Graz, 
gdje je bio dirigent Grad- 
skoga kazališta. | Sredinom 
1903 angažirao ga je kao di- 
rigenta impresario Miller za 
čitav niz melodramskih kon- 
cerata (srecitatorkom P. Wiir- 
thovom) u mnogim пјета- 
čkim, švicarskim i češkim gra- 
dovima. Kod osnutka osje- 
čkoga kazališta pozvaše B. kao 

opernog dirigenta, ali se om 

za nekoliko mjeseci vratio u Beč, gdje je boravio sve do 
srpnja 1919, radeći za nakladnika Doblingera. Tu je mar- 
ljivo skladao. G. 1919 vratio se u domovinu te iza duže 
bolesti postao profesorom kompozicije i instrumentacije na 
Glazbenoj akademiji. Na tom je mjestu ostao do smrti, 
odgajajući mlade hrvatske skladatelje. B. je napisao 4 ope- 
re: Jelka u 2 č.; Oganj u 3 č. (prva izv. u Zagrebu 1911); 
Postolar od Delfta u 3 č. (prva izv. u Zagrebu 1914); Ra- 
skolnikov ostade nedovršen; 13 orkestralnih djela: Idila, 
Dramatska uvertira, Intermezzo, Hamlet, Andante soste- 
nuto, Sablasti, Sunčana polja, Noć u starom Rimu, Smrt 
dvorskog luđaka, Iz prošlih dana, Concertando, Suita, San 
jedne nevjeste; 5 melodrama: Četiri temperamenta, Smi- 
jeh, Salome, Frou-Frou, Anka-Božić; komornu glazbu: Mi- 
nuetto za gudački kvartet, Trio, 2 potpuna gudačka kvar- 
teta, Sjećanje za violoncello i klavir, Sonatu za violinu i 
klavir, Andante za flautu, 2 roga i gudački kvartet, 26 po- 
pjevaka za jedan glas i klavir, 6 zborova, nekoliko crkve- 
nih skladba i dvadesetak skladba za klavir. Malo je nje- 
govih djela štampano. 

LIT.: B. Širola: Pregled povijesti hrvatske muzike, Zagreb 1922. В. š. 

2. Bruno, * Zadar 1863, + 18. II. 1932, hrvatski kipar. 
Svršio je kadetsku školu u Trstu. Kao poručnik služio je 
u Splitu, Zadru i Innsbrucku, gdje je bio nastavnik crtanja 
u vojnoj školi. Ostavivši vojničko zvanje učio je kiparstvo 
u bečkoj akademiji, a boravio je neko vrijeme zbog nauka 
i u Parizu. Izlagao je u Beču (Künstlerhaus), Zadru i Splitu. 
Bio je profesor crtanja i francuskoga jezika u zadarskoj 
realnoj gimnaziji. Izradio je niz portretnih bista, ženskih 
(gospođe Medici, Titti i barunice Lameran) i muških (brata 
Josipa, Bajamontija i slikara Smirića), nekoliko statueta i 
ova dalmatinskih seljaka. 


T.: S. Pieracci, B. B. (San Marco, Il Littorio dalmatico), Zadar 
1935, 3 A. Sch 


3. Josip, Ж Zadar 13. I. 1862, + Zadar 5. XII. 1932, knji- 
Zevnik i arheolog. Gimnaziju je svráio u Dubrovniku, sve- 
učilište u Grazu. Bio nastavnik zadarske gimnazije, a zatim 
ravnatelj arheološkog muzeja u Zadru do 1927. Od 1903 
do 1914 rukovodio iskopinama u Ninu, Kninu i u nekim 
drugim mjestima sjeverne Dalmacije. Surađivao pjesmama 
i raspravama u Slovincu, Stražilovu, Javoru, Zori, Bosan- 
skoj Vili, Dubrovniku i t. d. Osobito se zanimao za Pli- 
nija mlađeg, o kome je napisao više rasprava. Arheološke 
rasprave pisao u Bulićevu Bulettinu (od 1899 do 1915) i u 
francuskim, talijanskim i njemačkim arh. časopisima. 

BIBL.: Posebno je izdao: Okovi, prijevod od Cordelija, Zadar 1890; 
Le idee morali di Plinio il giovane, Zadar 1895; s Markom Carem » 
S mora i primorja, Zadar 1896; Pjesme, Zadar 1901; Sonetti zaratini 
(pod pseud. Lorenzo Travasini), Zadar 1902; Plinije mlađi na selu i 
starinski osjecaji prirode, Zadar 1903; Guida artistica di Zara e cata- 
logo del Museo di S. Donato, Trst 1926. G. 1940 izdala je Matica Hrvat- 
ska njegovo djelo Dubrovacke slike i prilike 1800—1880. Pisao je i u 
Buliéevu i Rešetarovu zborniku. E.8 


4. Vladoje, Ж Dubrovnik 1864, + Zadar 7. VIL 1927, 
hrvatski skladatelj, stariji brat Blagojev. Učio je gimnaziju 
u Dubrovniku, a pravne nauke u Grazu, gdje je kod prof. 

Doplera učio i muzičke teorijske discipline. Službovao kao 
činovnik u različitim dalmatinskim mjestima. Kao umi- 
rovljenik radio je u Tehničkoj srednjoj školi u Splitu vo- 
deći razred drvorezbarstva. V. B. bio je vješt i marljiv 
skladatelj. Napisao je 4 opere: Cvijeta, prva izv. u Zagre- 
bu 1898; Andrija Čubranović, prva izv. u Zagrebu 1900; 
Komedijaš, prva izv. u Zagrebu 1916; Mozartova smrt, 
neiz.; 2 simfonijske pjesni: Marjan i Noveleta; veći broj 
popjevaka (nešto od toga izdao je u svojoj nakladi u Za- 
dru); crkvene skladbe (Misa, Miserere i dr.); razl. djela 
komorne muzike (za klavir, kvarteti, tria). 
LIT.: B. Širola, Pregled povijesti hrvatske muzike, Zagreb 1922. B. 5, 
BERSAGLIERI (od tal. bersaglio »cilj«), talijanska pje- 
šačka četa. B. je osnovao 1836 u sardinskoj vojsci general 
Della Marmora. Kao elitna tal. vojska vrlo su popularni. 
Nose široke pustene šešire s velikim perjem. Prije su bili 
pješadija, a sad su pretvoreni u biciklističke čete. Prije 
Ovoga rata postojalo je 12 biciklističkih bersaglierskih pu- 
kovnija, po dva bataljuna s četiri satnije, od kojih je jedna 
strojopuščana. Prije su svaki talijanski armijski korpus i 
vojno zapovjedništvo u Siciliji i Sardiniji imali po jednu 
bersagliersku pukovniju. Odlikuju se osobitom vještinom 
u strijeljanju, u čem se rigorozno izobražavaju, i posebnim 
brzim korakom. Osobito su se “istakli 1911 u Libijskom 
ratu (Tripolis i Cyrenaica). SI. P-ć. 
BERSEČ, također Brseč (ispor. selo Brsečevo blizu Du- 
brovnika, koje se sada zove Brsečine), staro selo gradskog 
izgleda na istočnom primorju poluotoka Istre, 157 m nad 
morem, nasuprot otoku Cresu, od kojega ga rastavljaju 
Velika Vrata, kanal medu Riječkim zalivom i Kvarnerom. 
Mjesto ima 200 stan., Hrvata čakavaca, a općinsko područje 
se širi od plominske do mošćeničke općine i obuhvaća 
mnogo malih sela sa 230 kućnih brojeva i 1250 stan. Stara 
glagoljaška župa, u kojoj vrše još i sada patronatsko pravo 
grofovi Montecuccoli, nekadašnji feudalni gospodari B-a, 
imala je kanonički kaptol do 1856. Pučka obuka je zapo- 
čela 1842. Rodno je mjesto književnika Eugena Kumičića, 
koji je imao pseudonim Jenio Sisolski po Sisolu, vrhu od 
833 m nad B. NIZ. 
BERSERKER (skand. ber »medvjed«, serkr »košulja«), 
isprva borac obučen u medvjeđu kožu; u sujevjerju starih 
Skandinavaca junak, koji se može pretvoriti u medvjeda 
(isporedi vukodlak); kasnije junak, zatočnik, koji se u boj- 
nom bjesnilu bori bez oružja. С. $. 
BERSEZIO, Vittorio, Ж 1828, + 1900, tali janski knjiZevnik 
i novinar, iz Piemonta. Od 1853 do 1880 osnovao je i vodio 
više novina. Autor je brojnih novela i romana, i djela I1 
regno di Vittorio Emanuele II., u kojem је ocrtao trideset 
godina života u Italiji od 1848 do 1878 (u 8 knjiga, 1878 
—1895). Najpoznatiji je po komediji u piemonteškom na- 
rječju: Le miserie d'monsü Travet (Turin 1863), dirljiva 
povijest niZeg drZavnog Cinovnika, koji ima snage da sa- 
$uva svoje ljudsko dostojanstvo. Ime je njezina protago- 
nista u talijanskom jeziku postalo naziv za bijedna čino- 
vnika: il travet. Sam je B. preveo komediju na književni 
jezik (Le miserie del signor Travetti, Milan 1871), a zatim 
O. Müller na njemački. G. 1881 prikazivala se ta komedija 
u Hrvatskom kazalištu u Zagrebu u prijevodu Janka Jur- 
kovića pod naslovom Jadi Delačevi. 


LIT.: M. Mattalia, V. B., Cuneo 1911; B. Croce, La letteratura della 
nuova Italia, I. knj., III. izd. Bari 1929. M. D-ić. 


BERTA. Pod tim imenom poznat je onaj dalekometni 
top, koji su Nijemci postavili u prostoru oko Compičgnea, 
da na daljinu od oko 120 kilometara bombardira Pariz. 
Nazvan je tako po kćerci baruna Kruppa von Bohlen und 
Halbuch, tvorničara, u čijim je radionicama konstruiran 
taj top. Pariz se pomalo naučio na to bombardiranje, koje 
je među prvim pogodcima udarilo jednu crkvu, baš na Ve- 
liki petak, i pobilo dosta ljudi. Većih uspjeha Berta nije 
postigla. SI. P-6. 

BERTACCHI, Giovanni, * Chiavenna (Lombardija) 9. 
II. 1869, profesor talijanske književnosti na sveuč. u Pado- 
vi, autor literarnih rasprava i više zbirki pjesama, na pr. 
Canzoniere delle Alpi (Milan 1895), više puta izdan i u 
pučkim izdanjima; Liriche umane (Milan 1903); Riflessi 
di orizzonti (Milan 1921); П perenne domani (Milan 1929). 
Pjesnik prirode i socijalnih osjećaja. 

LIT.: L. Tonelli, L'Italia che scrive, XIL, Rim 1929; A. Galletti, Il 
Novecento, Milan 1935, M. D-ič. 


BERTARELLIJEV PONOR, najdublja spilja Istre (450 m) 
kod Raspora u Ćićariji. Druga je kod Klane, a s. je 
420 m. БЕ: 

BERTAUT, Jean, * Caen 1552, # Séez 8. VI. 1611, fran- 
cuski pjesnik, Čim je svršio nauke, posvetio se sudstvu, pa 
je pod Henrikom III. i Henrikom IV. postao uzastopce kra- 
ljev tajnik i redovni štilac (lektor), vijećnik feudalnog suda 
u Grenobleu, prvi dušobrižnik Marije Medici i napokon 
1606 biskup u Séezu. Uzorom mu je bio Ronsard, a Despor- 
tes učiteljem i zaštitnikom. Započeo je književnu djelat- 
nost lirskim pjesmama, tužaljkama i poimence ljubavnim 
pjesmama te je došao na glas zbog učenosti i duhovitosti. 
Kad je bio imenovan biskupom, napustio je lirsko pjesni- 
štvo i predao se pjesničkom prikazu velikih događaja svo- 
jega vremena. Tako je opjevao Pokorenje Amiensa pod 
kraljevsku vlast, Ženidbu kralja i kraljice, Rođenje Dau- 
phina, Besjedu kralju na put u Pikardiju, da bi se borio 
protiv Španjolaca i t. d. To su duge i tegobne pjesme, koje 
ni izdaleka ne vrijede, koliko njegovi prvi pokušaji. On je 
to sam osjetio, pa je unatoč svom svećeničkom zvanju 
pod konac života sakupio svoje ljubavne pjesme u knjigu. 

B. ima jasan i lagan stil, Pjesnički izražaj, dražest i 
prijatnu sjetu; no nema u njega živahnosti i poleta, a osim 
toga često pretjeruje u traženju duhovitosti. 

BIBL.: Postoji nekoliko izdanja njegovih pjesama. Recueil des oeuvres 
poćtiques de J. Bertaut, abbć d'Aumoy, 160i; Recueil de quelques vers 
amoureux, 1602; Recueil des oeuvres poétiques . . ., 1605, 1620 i 1533; Les 
oeuvres poétiques de Bertaut, publiées d'aprés l'édition de 1620 par A. 
Cheneviére, Pariz 1891. 


LIT.: G. Grente, Jean Bertaut, Pariz 1903. P. СІ. 

BERTE, Heinrich, * Galgocz u Ugarskoj 1857, + Perch- 
toldsdorf kraj Beca 1924, skladatelj baleta i opereta. Zivio 
je i radio najviše u Beču, ali su se pojedini njegovi ba- 
leti i operete davale i na mnogim pozornicama u Njema- 
čkoj i drugim zemljama. Najviše se svidjela od Schuber- 
tovih melodija sastavljena opereta Dreimáderlhaus, koja 
se s uspjehom davala mnogo puta i u hrvatskom kazalištu 
u Zagrebu i Osijeku. U Zagrebu je prikazivana i njegova 
opereta Zaručnica milijuna. „8. 

BERTHELOT, Marcelin, * Pariz 25. X. 1827, + Pariz 18. 
III. 1907, franc. kemičar i političar. Bio je profesor organ- 
ske kemije na École superieure de Pharmacie (1859) te na 
Collége de France (1865), član 
Akademije nauka i njen stal- 
ni tajnik. Zanimao se napose 
Za organsku kemiju, pobija- 
jući mišljenje, da je za sin- 
tezu org. spojeva potrebna 
posebna »živa sila«. Sintetizi- 
rao je mnoge od tih spojeva, 
među ostalima alkohole, ma- 
sti i šećere. Bavio se i kemi- 
jom eksploziva, mehanizmom 
mnogih kemijskih reakcija, ter- 
mokemijom, fiziološkom Ке- 
mijom te poviješću kemije, 
napose alkemije. Napisao je i 
nekoliko  filozofijskih spisa. 
Formulirao je »načelo maksi- 
malnoga rada«, koje veli, da 
se najlakše zbivaju oni pro- 
cesi, kod kojih se oslobađa 
najviše topline (pojmovi ekso- 
terman odn. endoterman proces potječu od njega). Kon- 
struirao je — kalorimetar (Berthelotova bomba). Najvažni- 
ja su mu djela Mécanique chimique (1879), Thermochimie 
(1897), Sur la force de la poudre et de matières explosives 
(3. izd. 1883 u 2 sv.), Les origines de l'alchimie (1885), La 
révolution chimique, Lavoisier (1890), Science et philoso- 
phie (1886), La synthése chimique (8. izd. 1897). H, 

BERTHIER, 1. Joakim, Ж 1847, T 1924, dominikanac, 
arheolog i povjesničar, rodom Francuz. Svršivši historijsko- 
arheološke nauke u Rimu radi oko osnutka katoličkog 
sveučilišta u Friburgu u Švicarskoj i umjetničke obnove 
stare crkve sv. Sabine u Rimu. Objelodanio je preko 50 
knjiga iz područja teologije i crkvene povijesti, među ko- 
jima su najglavnije: De locis theologicis; La divina com- 
media con commenti secondo la scolastica; L'église de la 
Minerve; Sanctus Thomas Aguinus, Doctor Communis 
Ecclesiae. 

LIT.: J. J. Berthier, Analecta O. P. 1925. Н.В: 

2. Pierre-Alexandre, Ж 1753, + 1815, francuski maršal. 
Sudjelovao je u oslobodilačkom ratu Udruženih Država 
Sjeverne Amerike. U francuskoj revoluciji bijaše ponaj- 
prije zapovjednik narodne garde, onda šef glavnog sto- 
Zera u Italiji, ministar rata više godina, šef glavnog stožera 

sve do Napoleonova pada. 
Napisao je Memoires u 2 sve- 
ska, Relations des campagnes 
du général Bonaparte en Egy- 
pte et en Syrie (1800) i Re- 
lation de la bataille de Ma- 
rengo (1806). 

LIT.: V. Derrécagais, Le mare- 
chal Berthier, 2 sv., Pariz 1905; M. 


Strich, Marschall Alexander Berthier 
und sein Ende, Miinchen 1908. 


BERTHOLD, iz bavarskog 
roda Andechs-Meran, * oko 
1182;j» 29 У212512 Posvetio 
se svečeničkom zvanju, bio je 
stolni prepošt u Bambergu, 
1206—18 nadbiskup u Kalocsi 
u Ugarskoj, 1209 barem do 
početka 1212 ban hrvatski, 
1212 vojvoda erdeljski, 1213 
župan bački i bodroški. O 
njegovu djelovanju kao banu Hrvatske malo nam je po- 
znato. 

U znatnoj mjeri učestvovao je u unutrašnjim borbama i 
politici Ugarske za kralja Andrije II. i žene mu Gertrude, 
koja je bila njegova sestra; privremeno je također bio 
državni upravitelj Ugarske. G. 1218 postade patrijarkom u 
Akvileji i, kao takav, zemaljskim knezom Kranjske, Istre 
i Furlanije, te je kao zemaljski gospodar u tim zemljama 
duboko zahvatio u politički i kulturni život osobito slo- 
venskoga dijela svoga patrijarkata. Često ga je posjećivao, 
brinuo se i za crkvenu upravu i učvršćivanje vjerskoga Zi- 
vota (1237 pokušava osnovati biskupiju u Gornjem gradu), 
osnivao je i pospješivao osnivanje novih samostana i crka- 
va (Velesovo, Studenice), stjecao za svoju crkvu nove po- 
sjede (Lož, Postojna, Vipava, Slovenji Gradac), te obna- 
vljao svjetovnu vlast patrijarkata u Kranjskoj i Istri. Po 
političkom uvjerenju bio je kao pristaša cara Fridrika II. 
gibelin, tek prema kraju svoga života (1246) prešao je na 
papinsko-gvelfovsku stranu. 

LIT.; E. Oefele, Geschichte der Grafen von Andechs, 1877; D. Gruber, 
Berthold Meranski, ban hrvatski i nadbiskup kalocki, Vjesnik zemaljskog 
arhiva, V., Zagreb 1903; M. Kos, Oglejski patriarhi in slovenske pokra- 
jine, Casopis za zgod. in narodop. 1917; P. Paschini, Memorie storiche 
Forogiuliesi, 15, 1919, 16, 1920; Storia del Friuli, II. 1935. M. Ks. 
` BERTHOLD REGENSBURŠKI, franjevac, glasoviti nje- 
mački propovjednik za vrijeme interregnuma, t. j. medu- 
vlada iza izumrća Hohenstaufovaca. Između 1250 i 1272 
propovijedao u Bavarskoj, Austriji, Alzaciji, Moravskoj i 
Šleskoj. Nijedan propovjednik iza sv. Bernarda od Clair- 
veauxa nije na vjernike takvom elementarnom snagom i 
tako potresno djelovao kao on. Moć Bertholdove ćudore- 
dne ličnosti bila je silna. Do 200.000 slušalaca znalo se 
skupiti na glas, da će on propovijedati, dakako, uvijek u 
polju pod vedrim nebom. B. je jedna od najoriginalnijih 
ličnosti 13. st. Ideal čovjeka nije mu vezan ni za kakav 
stalež, on obuhvata život u svoj njegovoj raznolikosti. Je- 
dnako žestoko udara na raskoš u bogatim trgovačkim gra- 
dovima kao i na propali moral viteza otimača. Djelovao je 
tako silno, da su razbojnici dragovoljno vraćali oteto, a 
grešnice činile javnu pokoru. Propovijedi su mu vrlo va- 
žne za folklor i za upoznavanje sredovječnih običaja i na- 
zora. Zabilježene su od svjetovnih svećenika i samosta- 
naca, a on bi tekst samo ispravljao. (Propovijedi izdali u 
2 sv. F. Pfeiffer i H. Strobel 1862—1880). GS 

BERTHOLLET, Claude Louis, ** Talloires 9. XII. 1748, 
+ Arcueil 6. XI. 1822, francuski kemičar, profesor. Istakao 
se radovima na području kemije klora, amonijaka i cijano- 
vodika, kod izgradnje moderne kemijske nomenklature, te 
energetskim shvaćanjem kem. afiniteta. Bio je jedan od pr- 
vih učenjaka, koji su napustili flogistonsku teoriju. H.I. 

BERTHOLLETIA je južnoamerički tropski biljni rod iz 
porodice Lecythidaceae (red Myrtales, — prostolatičnice) 
sa šesteročlanim vjenčićem i mnogobrojnim ргаёпісіта, 
koji su pri dnu srasli u cijev, koja se prema gore produ- 
žuje u osobitu tvorbu sličnu kacigi. Plodnica tučka je u 
nezrelom stanju četverogradna, a zreli plod, koji se otvara 
poklopcem, ima mesnat eksokarp i tvrdi endokarp. Rodu 
pripadaju dvije vrste, i to B. excelsa Humb. et Bpl. i B. 
nobilis Miers. Obje su vrste preko 30 m visoka drveta, a 
njihove jestive sjemenke dolaze u trgovinu pod imenom 
»brazilijanski orasi« i sl. S. H-ć. 

BERTHIER — BERTILLON 


BERTHOU, Yves, * Pleubian (Cótes-du-Nord) 4. IX. 
1861, francuski pjesnik iz Bretanje. Pripada seljačkoj obi- 
telji. Nakon završenih nauka ušao je u ratnu mornaricu i 
duž afričke obale putovao u Indokinu, a bio je i na Anti- 
lama. U Le Havreu je boravio 11 godina i tu je osnovao 
mali časopis La trêve de Dieu. B. je originalni pjesnik su- 
vremene Bretanje. Pisao je u dva jezika. Sam je izgradio 
svoju ličnost nadahnjujući se poganskim pričama i legen- 
dama stare Bretanje. Smatrao je, da je potrebna nova vjera 
i slobodno ispovijedanje te vjere. Njegove pjesme, nadah- 
nute pobožnim osjećajem prirode i panteističkim zanosom, 
tvore čudnu sintezu vjere i bezvjerstva, koju je teško naći 
kod lirika. 

BIBL.: Coeur breton, 1892; La lande fleurie, 1894; Les fontaines mira- 
culeuses, 1896; Ames simples, 1895; La Resurrection de la Bretagne, 1900; 
La semaine des quatre jeudis, 1900; Le pays qui parle, 1903; Dre au 
Délen hag har c'horn-Boud, 1904; Triades des Bardes de l'lle de Bre- 
tagne, prijevod s galskog na francuski i bretonski 1906. PREK 

BERTIĆ, Živko, Ж Kukujevci 20. II. 1875, T Beograd 25. 
X. 1938, književnik i političar. Kao student prava u Za- 
grebu sudjelovao je u spaljivanju madžarske zastave 1895, 
pa je poslije održane kazne 
nastavio nauke u Pragu, Tu 
je ušao u političke i knji- 
ževne ideje čeških realista i 
suradivao u listovima, što su 
ih hrvatski daci izdavali u 
Pragu (Hrvatska misao 1897, 
Novo doba 1898). Pripadao 
je kolu hrvatske napredne 
omladine. Doktorom prava je 
postao u Zagrebu. Živio kao 
odvjetnik u Zemunu. Za vri- 
jeme rata bio je zatvoren, 
pa interniran i onda poslan 
na talijansku frontu, gdje je 
bio ranjen. Poslije rata bio 
je u Privremenom narodnom 
predstavništvu. Poslije je pri- 
šao Hrvatskoj zajednici, a 
zadnjih godina nije aktivno 
učestvovao u političkom ži- 
votu. Političkim člancima, političkim i socijalnim sati- 
rama te pripovijetkama surađivao je za mlađih godina 
u mnogim listovima (Prosvjeta, Hrvatski narod, Novo 
doba, Obzor, Vijenac, Nada, Pokret), a bio je su- 
urednik Hrvatske misli (Prag). Od njegovih većih politi- 
čkih radova treba spomenuti Federalizam i centralizam 
(Obzor, 1921), Hrvatska politika (Zagreb 1927). Pokazavši 
već rano zanimanje za javni rad prekinuo je još u mlado- 
sti s književnošću. pa se tom poslu vratio tek poslije du- 
gog prekida (u Novoj riječi 1936). Posebno je objavio 
knjigu pripovijedaka Ženski udesi (Zagreb 1902), a pod 
pseudonimom »Živan iz Srijema« satire Oszlics Szilord i 
njegov certifikat (Hum. knjiž. br. 36), Zgode i nezgode 
jedne deputacije (Zagreb 1902); Na velike škole (Hum. 
knjiž. br. 75). U pripovijetkama prikazuje srijemski se- 
ljački život, a pisao ih je s tendencijom, da stvarnim i 
istinitim slikanjem ocrta prilike na selu, a naročito težak 
život žene. Te se pripovijesti odlikuju lakoćom pripovije- 
danja, poznavanjem ljudi, ali im više puta nedostaje psi- 
hološka motivacija. U mnogim radovima pokazao je oso- 
bit smisao za humor, napose u neke vrsti autobiografiji 
Misli i mudrosti zrela čovjeka (Obzor, 1935, br. 73—79). 

LIT.: Stj. Radić, Hrv. misao, 1903, II., 191, 256; M. Marjanović, Vi- 
jenac, 1903, 222, 255; I. Esih, Obzor, 1938, br. 244; Iso Velikanović, Nova 
riječ, 1938, br. 100; i nekrolog br. 98. M. B: Z 

BERTIJONAZA — Antropometrija. 


BERTILLON, 1. Alphonse, * Pariz 1853, + Pariz 1914, pro- 
nalazač posebne antropometrijske metode za prepoznavanje 
(identifikaciju), t. j. utvrđivanje istovetnosti neke osobe u 
različitim vremenskim razdobljima u svrhe kriminalnog re- 
darstva. Ta se metoda, koja predstavlja prvo prodiranje 
novije znanosti u probleme prepoznavanja na području re- 
darstvene tehnike, po njemu naziva bertijonažom (bertillo- 
nage), a sam ju je B. nazivao antropometrijom. B. je bio 
ravnatelj službe prepoznavanja u pariškom redarstvu, gdje 
je od 1882 primjenjivao svoju metodu s vrlo dobrim prak- 
tičnim uspjehom. Njegovu su metodu prepoznavanja po- 
čela naskoro primjenjivati redarstva gotovo svih kulturnih 
država, pa je B. postao strah i trepet međunarodnih zlo- 
činaca. Bavio se sustavnim istraživanjem tehničkih sred- 
stava za djelotvorno suzbijanje zločina i stvaranjem znan- 





ŽIVKO BERTIC 





BERTILLON — BERTRAND 


stveno školovanoga kriminalnog redarstva. Napisao je više 
znanstvenih radova s područja svojih istraživanja. Premda 
njegova metoda prepoznavanja ima danas samo povijesnu 
vrijednost, jer ju je zamijenila druga daleko uspješnija, 
ipak se njegova iznašašća na tom području mogu u nekoj 
mjeri smatrati osnovom suvremene nauke o ličnom opisu 
(signalementu) u redarstvene svrhe. V. B-r. 

2. Jacques, Ж Pariz 1851, + Valmondois 1922. Sin prvoga 
ravnatelja pariskoga gradskog statistiókog ureda Louisa 
Adolpha Bertillona, kojega je naslijedio 1883 kao ravnatelj 
toga ureda, kojemu je ostao na čelu 30 godina. Mnogo 
radio na proučavanju francuske demografije. Bio u prija- 
teljskim vezama s hrvatskim statističkim uredom u Za- 
grebu, koji je naročito posjetio 1910. 

LIT.: M. Huber, La statistique municipale en France, Journal de la 
société hongroise de statistique, XVII., 1939, br. 3. 


3. Louis Adolphe, Ж Pariz 1. IV. 1821, + Neuilly 28. II. 
1883, prof. demografije i prvi ravnatelj gradskoga stati- 
stičkog ureda u Parizu. Kao demograf-teoretičar tvrdio je, da 
u većem broju Francuza stoji jače jamstvo za Francusku, 
negoli u nagomilavanju bogatstva. Najvažnije mu je djelo 
La démographie figurće de la France, ou l'étude statistique 
de la population jrangaise, avec tableaux graphiques tra- 
duisant les principales conclusions, Pariz 1874. R. S-r. 

BERTINI, Eugenio, Ж 1846, + 1921, talijanski matemati- 
čar. Studirao u Bologni, Cremoni i Pisi. Od 1875 profesor 
više geometrije na sveučilištu u Paviji i Pisi. Radio je na 
području algebarske geometrije; osobito mu je važan fun- 
damentalni stavak o klasifikaciji ravnih involucija. R.C. 

BERTINOVA SVEZA — Zglobni sustav. 

BERTOLA DE' GIORGI, Aurelio, Ж Rimini 1753, + Ri- 
mini 1798, talijanski književnik, redovnik, vojnik, galantni 
»abate«, profesor. Proputovao je Austriju, Švicarsku i Nje- 
mačku. Poligraf i pjesnik. On je prvi u Italiji počeo pisati 
o njemačkoj književnosti, Idea della poesia alemanna (Na- 
pulj 1778), Idea della bella letteratura alemanna (Lucca 
1784), Elogio di Gessner skupa s prijevodom njegovih 
idila (Pavia 1789). Osim toga pisao je putopise, povijesna 
i druga djela. Dao je također mnogo, većinom erotskih, 
idilskih i laganih pjesama, osobito kanconeta u duhu Ar- 
kadije (Poesie, І.-УІ., Ancona 1815). 

LIT.: F. Flamini, A. B. e i suoi studi sulla letteratura tedesca, Pisa 
1895; A. Farinelli, Poesia germanica, Milan 1927; С. Natali, ІІ Settecento 
I—II, Milan 1929; R. Baldi, Studi e ricerche di letteratura italiana, 
Napulj 1933. M. D-ić. 

BERTOLAZZI, Carlo, Ж Milan 1870, + Milan 1916, tali- 
janski komediograf, autor brojnih komedija, od kojih su 
neke u milanskom i mletačkom dijalektu. Najpoznatije su 
mu karakterne komedije: L'egoista (1901), Lulu (1903), La 
casa del sonno (1905). 


LIT.: П teatro di I—III, Milan 1915; G. Ruberti, Sforia del 
teatro contemporaneo, III. izd., Bologna 1931. M. D-ič. 


BERTOLD HENNEBERSKI, ж 1442, + 21. XII. 1504, 
nadbiskup u Mainzu, voda kneževske opozicije protiv 
Maksimilijana 1. Rasulo je naime Njemačkoga carstva u 
15. st. potaklo i Maksimilijana i Bertolda, da na saboru 
u Wormsu 1495 pokrenu pitanje reforme. Ali dok je prvi 
težio za jačanjem carske vlasti, dotle je drugi zamišljao 
osnutak kneževske oligarhije, tražeći, da se centralna vlast 
prenese na stalnu »državnu vladu«, koja bi se sastojala od 
predstavnika saborskih staleža i ostavljala caru samo pred- 
sjedništvo s obavezom, da izvršuje njene zaključke. U 
Wormsu doduše B. još nije prodro, ali je iznudio od Maksi- 
milijana obrazovanje državne vlade od 21 člana na saboru 
u Augsburgu 1500. No bila je samo kratka vijeka. Jer kad 
je prisvojila i vodstvo vanjske politike, upuštajući se u 
samostalne pregovore s francuskim kraljem, oteo je Maksi- 
milijan Bertoldu 1501 državni pečat, čime je bila riješena 
i sudbina vlade. Lir. 

BERTOLDI, Vittorio, Ж Trento 2. IV. 1888, talijanski 
romanist i lingvist. Profesor romanske filologije na sveuči- 
lištu u Cagliariju, a zatim u Napulju. Najprije proučava 
romanske botaničke nazive s namjerom, da dade njihovu 
povijest u vezi s poviješću kulture, po uzoru H. Schuchardta. 
Zatim se bavi prijevodima (calchi) i križanjima riječi, 
pučkim etimologijama, uvijek u vezi s pučkom tradicijom 
(u Archivum Romanicum, Revue de linguistique romane, 
Romania i t. d.). Odatle prelazi na stare jezične ostatke 
(relikte), na mjesna imena (toponime) i na galski jezik, 
koji je sačuvao mnoge takve ostatke asimilirane na galsko- 
romanskom teritoriju (Revue celtique, Zeitschrift für kel- 
tische Philologie, Études celtiques). Nadalje istražuje pro- 
blem jezičnog supstrata, pa s jezičnih pojava prelazi na 
kulturne i tako osvjetljuje staru mediteransku civilizaciju. 

BIBL.: Posebne knjige: Un ribelle nel regno de'fiori: I nomi romanzi 
del Colchidum autumnale attraverso il tempo e lo spazio, Ženeva 1923; 
skupa s С, Pedrottijem, Nomi dialettali delle piante indigene del Tren- 
tino e della Ladinia Dolomitica, Trento 1929; Questioni di metodo nella 
linguistica storica, II. izd Napulj 1941. M. D-ić. 


ić 

BERTOLONI, Antonio, * Sarzana u Liguriji 11. II. 1775, 
T Bologna 17. IV. 1869, botaničar. Bio je najprije liječnik 
u Sarzani, a zatim profesor najprije u Genovi, a kasnije u 
Bologni. Izdao je veliko djelo Flora italica, Bologna, sv. 
I.—X. (1833—1854). L P. 

BERTONI, Giulio, * Modena 26. VIII. 1878, talijanski 
književni historičar i lingvist, profesor romanske filologije 
u Friburgu (Švicarska, 1905—21), u Turinu (1921—28) i 
najzad u Rimu. Od 1932 član Talijanske akademije. Bavi 
se najviše starom i renesansnom književnošću: ІІ Duecento, 
III. izd., Milan 1939; L'Orlando Furioso e la Rinascenza a 
Ferrara, Modena 1920; Poeti e poesie del Medio Evo e del 
Rinascimento, Ibid. 1927; Cantari di Tristano, Ibid. 1937. 
Obnovio je u Italiji učenje provansalskih pjesnika: I trova- 
tori d'Italia, Modena 1917; izdao je novo kritičko izdanje 
s talijanskim prijevodom starofrancuskog teksta La Chan- 
son de Roland, Firenca 1935. Proučava talijanski jezik i 
dijalekte: L'elemento germanico nella lingua italiana, Ge- 
nova 1914; L'Italia dialettale, Milan 1916; Profilo storico 
del dialetto di Modena, Zeneva 1926; Profilo linguistico 
d'Italia, Modena 1940. Predstavnik je neolingvistiókog 
pravca; i jezik i književno djelo promatra sa stajališta 
talijanske idealističke filozofije: Programma di filologia ro- 
manza come scienza idealistica, Ženeva 1923; skupa s M. 
Bartolijem Breviario di neolinguistica, Modena 1925; Lingua 
e pensiero, Firenca 1932; Lingua e poesia, Ibid. 1937; Lin- 
gua e cultura, Ibid. 1939. Osnovao je i uređuje romanistički 
časopis Archivum romanicum, nuova rivista di filologia 
romanza. Urednik je i naučnog časopisa Giornale storico 
della letteratura italiana. Na čelu je odbora, koji sprema 
novi veliki talijanski rječnik Talijanske akademije. 

LIT.: G. B., u Rivista italiana di letteratura dialettale, IV., 1932; G. 


Zoppi, G. B., u L'Italia che scrive, V., Rim 1932; G. B., u Annuario 
della R. Accademia d'Italia, IV. i d., Rim 1933 i d. M. D-ić. 


BERTRAND, 1. Louis, nazvan Aloysius, * Céva 20. IV. 
1807, t Pariz 28. IV. 1841, francuski pisac iz pokrajine 
Bourgogne. Svršivši kraljevsku školu, bio je primljen u 
Naučno društvo u Dijonu. Tu prvi puta izađe pred javnost 
s mnogim stihovima objavljenim u »Provincialu«. Kad je 
taj list propao, ode u Pariz, gdje je posjećivao salon Arse- 
nala. Njegovi su prijatelji bili Victor Hugo, Emile Des- 
champs, David d'Angers, te većina pjesnika i umjetnika 
nove škole. Uza sve to teško je osjećao časove očaja i 
bijede, koji su ga doveli u bolnicu, gdje je umro od sušice. 
Malo pred smrt svršio je djelo Gaspard de la Nuit, fan- 
taisies à la maničre de Rembrandt et de Callot, koje je 
tiskano tek nakon njegove smrti (1842). To je potpuno ori- 
ginalno djelo, koje nosi biljeg toga doba, iako se u njemu 
katkad odrazuje dekor »Notre-Dame de Paris« Hugoa. 
Njemu duguje Baudelaire svoj način pjevanja u prozi, a 
njim je prožeta i sadašnja književna škola. 

2. Louis, Ж Spincourt 1866, francuski pisac romana i hi- 
storiograf. Romani: Sanguis martyrum, 1918 (mučeništvo 
Sv. Ciprijana, biskupa kartaškoga, koji se spominje u Ka- 
nonu mise, hrv. prijevod A. Šimčika, Zagreb 1933); L'In- 
fante, 1920; histor. romani (tradicija Flaubertove »Salam- 
bo«). Biografija i hagiografija: St. Augustin, 1913, pored 
Baumannova »Sv. Pavla« najbolje moderno svjetovnjačko 
hagiografsko djelo; Louis XIV., 1923; Ste. Thérése d' Avila, 
1927; Philippe II., 1929 (rehabilitacija F. II. španjolskog) 
i dr. Lj. M. 
3. Henri Gratien, grof, Ж Cháteauroux 1773, + Cháteauroux 
1844, franc. general. Za vrijeme velike revolucije bio je u 
narodnoj gardi; sudjelovao s Napoleonom u vojni na Egi- 
pat; postao general, a 1805 general-pobočnik Napoleonov. 
Bio u svim carevim vojnama i odlikovao se u mnogim bit- 
kama. Nakon ostavke Marmonta (travanj 1811) imenovan 
guvernerom Ilirskih pokrajina, gdje ostaje do svibnja 1813, 
kada ga naslijedi Junot. Nakon pada Napoleona pošao 
s njim na Elbu, a onda se opet sa carem vratio u Fran- 
cusku. Nakon katastrofe kod Waterlooa ide s Napoleonom 
na sv. Helenu, gdje ostaje do njegove smrti. Od 1834 živi 
povučeno na svom imanju kod Cháteaurouxa, spremajući 
i sređujući memoare, koje su tek njegovi sinovi izdali 1847 
pod naslovom Les Campagnes d'Egypte et de Syrie, mé- 
moires à l'histoire de Napoléon, dictés par lui-même à 
Sainte Héléne au general Bertrand. S.A. 

4. Joseph-Louis-Francois, % 1822, 1 1900, francuski mate- 
matičar. G. 1862 poslije smrti Biota postade profesor ma- 

tematike i fizike na Collége de France, 1874 jedan od dozi- 
votnih tajnika Akademije nauka, a 1884 član Francuske 
akademije. Napisao je velik broj udžbenika aritmetike, 
algebre, infinitezimalnog računa, te mnogo važnih rasprava 
iz područja mehanike, matematičke fizike, teorije funkcija 
i teorije brojeva, napose u Mćmoires de PAcadćmie des 
sciences, Journal de l'École polytechnique, Journal de ma- 
thématiques de Lionville, 

BIBL.: Traité de thermodynamique; Traité de calcul de probabilités; 
Leçons sur la théorie mathématique de l'électricité; Arago et sa vie 
scientifique; Les fondateurs de l'astronomie moderne; La théorie de la 


lune d'Aboul Wefa; L'Académie des sciences et les académiciens de 
1666 à 1793. 8 


BERTSCH, Hugo, * Margarethausen u Schwarzwaldu 
1851, putovao Evropom, Sjevernom i Južnom Amerikom, 
te se naselio u brooklynskoj radničkoj četvrti New Yorka, 
njemački radnički pjesnik. Roman Geschwister (1903) pri- 
kazuje osakaćenog radnika, koji je u poslu stradao, kako 
ga nedovoljno izgrađeni socijalni zakoni bacaju u najveću 
slenja. Da ne bi i duševno posve otupio, počinje se baviti 
slenja. Da ne bi i duševno posve otupio, počinje se baviti 
pjesništvom, i njegov se umotvor ljudima svidi. Druge su 
mu pripovijesti Bob, der Sonderling (1905), Der Tramp 
(1923). U B-ovim se pjesničkim radovima ističe čežnja za 
spoznajom božanstva i želja, da se ublaže nevolje tolikih 
pjesniku ravnih patnika. DS: 

BERULIA (Begov4ia xdoreov), grad Paganjana u Neretljan- 
skoj oblasti. Ime mu je sačuvano u nazivu drage Vrulja 
između Omiša i Makarske. Spominje ga Konstantin Porf., 
De adm. imp. p. 163, 18. SD: 

BERUTA, Josip, * Sigetec kod Koprivnice 1833, t Za 
greb 3. VI. 1891, svećenik i narodni zastupnik. Gimnaziju 
je svršio u Zagrebu. G. 1857 zaređen je za svećenika i do 
1860 radi u nadbiskupskoj pisarni. Poslije postade podbi- 
lježnik duhovnoga stola i ceremonijar. Župnikuje u Bi- 
škupcu kod Varaždina (1863) i od 1865 u Koprivnici do 
smrti. Od 1870 do 1884 zastupnik je u Hrvatskom saboru, 
gdje se ističe kao dobar govornik Neodvisne stranke, a 
neko vrijeme je i delegat na zajedničkom saboru u Bu- 
dimpešti. Prijateljevao je s Franjom Račkim. 

BERVALDI, Josip, X Starigrad na Hvaru 30. XII. 1871, 
arheolog i hagiograf. Posvetio se svečeničkom zvanju i 
svršio teologiju kod Zadra. Kao župnik u selu Desnama- 
Bagalovičima kod Vida, stare Narone, i kasnije kao žup- 
nički pomočnik u Solinu, staroj Saloni, zanimao se za 
arheologiju i stupio u dodir s arheološkim muzejem u 
Splitu. G, 1907—1909 učio je arheologiju u Rimu, a 1910 
u Beču. Sudjelovao je u sporu oko sv. Dujma raspravama 
Sveti Dujam, biskup i mučenik solinski, Split 1906, i Alcune 
osservazioni ai due ultimi opuscoli del sac. P. Kaer e del 
P, G. M. intorno a S. Doimo, Rijeka 1910. Od lipnja 1913 
do rujna 1915 bio je dodijeljen na rad arheološkom mu- 
zeju u Splitu i suradivao na polju krščanske arheologije, 
crkvene povijesti i hagiografije stare Salone s don Fra- 
nom Bulićem. Glavna mu je radnja Kronotaksa solinskih 
biskupa uz dodatak kronotakse spljetskih nadbiskupa (od 
razorenja Solina do polovice 11. st.), napisana u suradnji 
s don Fr. Bulićem, a objelodanjena u Bogoslovskoj smotri 
u Zagrebu 1912 i 1913, te kao prilog časopisu Bullettino di 
archeologia e storia dalmata u Splitu 1912. Lj.K. 

BERZELIUS, Jöns Jacob, Ж Wáàversunda 20. VIII. 1779, 
T Stockholm 7. VIII. 1848, švedski kemičar, prof. medicine 
i farmacije (1807), te kemije i farmacije (1810) u Stock- 
holmu. Svojim naučnim radovima obogatio je gotovo sva 
područja kemije. Najvažnije djelo mu je Udžbenik kemije 
(1. izd. 1808—18, 5. izd. 1843—1848), u kojem iznosi svoja 
najvažnija istraživanja i otkrića. Nastavljajući na radove 
Daltona, Gay-Lussaca, Bertholetta i Prousta formulira za- 
kon o spajanju elemenata u stalnim uteznim omjerima te 
zakon o stalnim omjerima obujama kod spajanja plinova, 
koji su zakoni od najveće važnosti za kemiju. Predlaže 
jednostavnu metodu pisanja kemijskih formula, koje na 
pregledan način treba da prikažu, od kojih se elemenata sa- 
stoji neki spoj i s koliko je atoma svaki elemenat zastupan 
u molekuli. Pojedini elemenat označuje se po B-u početnim 
slovom latinskog ili grčkog imena (ili početnim i još jednim 
slovom, na pr. J = jod, Mg = magnezij). Tako je na pr. 
formula sode МазСОз, što znači, da se jedna molekula sode 
sastoji iz 2 atoma natrija (Na, Natrium), l atoma ugljika 
(C, Carbonium) i 3 atoma kisika (O, Oxygenium). Ta, po 
B-u predložena nomenklatura, upotrebljava se još i danas u 
kemiji. Nadalje je B. s velikom točnošču odredio atomne 
težine večine tada poznatih elemenata, izdavši prvi put 

1814 tablicu atomnih težina sa 
43 elementa, a 1818 sa 45 ele- 
menata i oko 2000 raznih spo- 
jeva, kojima navodi kemijski 
sastav. Od največe je važno- 
sti, da B. kod preračunava- 
nja atomnih težina upotreblja- 
va kisik kao jedinicu. Sile 
kemijske privlačnosti, radi ko- 
jih dolazi do kemijskih spo- 
jeva, jesu po B-u električne 
prirode: atomi raznih eleme- 
nata su razno električno na- 
bijeni. Od 1821—1848 izdaje 
B. Godišnje izvještaje o na- 
pretku fizike i kemije, u ko- 
jima donosi kritičke prikaze o 
razvoju ovih nauka.  H.I. 

BERZEVICZY, Béla, * Bre- 
zovica (Slovačka) 7. VI. 1853, 
T 1936, madžarski državnik, odličan govornik. Već 1878 bio 
je profesor pravnih nauka u Eperjesu, zatim narodni za- 
stupnik, a 1903—1905 ministar pravde, te dugogodišnji 
predsjednik Madžarske akademije. 


BIBL.: Italia, Beatrix Királyne (Kraljica Beatrica), Az abszolutizmus 
kora Magyarországon (Doba apsolutizma u Madžarskoj). M.N. 


BERZOLARI, Luigi, Ж 1863, talijanski matematičar, uče- 
nik E. Bertinija, ravnatelj matematičkog instituta u Paviji. 
Jedan od izdavača djela Enciclopedia delle matematiche 
elementari. Napisao je članak Algebra u Enciclopedia Ita- 
Папа, а u Encyklopidie der mathem. Wissenschaften, ІП. 
sv., članke: Allgemeine Theorie der hóheren ebenen algebr. 
Kurven, Algebraische Raumkurven und abwickelbare Flà- 
chen te Algebraische Transformationen und Korresponden- 
zen (drugi članak zajedno s K. Rohnom). R. C. 

BERZSENYI, Daniel, Ж Egyházas-Hety 7. V. 1776, + Ni- 
kla 14. II. 1836, madžarski pjesnik. Odgojen u klasičnom 
duhu, već se u ranoj mladosti počeo baviti pjesnicima 
Augustova vijeka i po uzoru klasičnoga latinskog pjesni- 
štva sastavljao političke, patriotske, filozofijske i ljubavne 
ode. Prva zbirka njegovih pjesama izdana je 1813: Berzsenyi 
Daniel versei, Budimpešta 1860. M.N. 

BESA, kod krvne osvete (u Staroj Srbiji dora, u Boci 
vjera) odgoda izvršenja krvne osvete, koju moše zatra- 
Ziti ubojica od rodbine poginulog, da svrši poslove. Ako 
mu se odobri, može se bez straha kretati, dapače može 
zalaziti i u kuću poginuloga. No kada prođe rok bese, 
svatko od roda poginulog ima pravo, po krvnoj osveti, 
da ga ubije, ako nije zatražio drugu besu. V. K-k. 

BESALI, Kamilo i Viktor, kancelari dubrovačke općine 
iz druge polovine 16. i početka 17. stoljeća. Kamilo se kod 
Cerve i Dolcija naziva Besalius, Viktor opet Vessalius, i 
tek im Fr. M. Appendini daje zajedničko prezime Bessagli. 
Kamilo (t 1607) smatra se, možda i griješkom, autorom 
nekolikih pisama tiskanih u zbirci »Italicarum Epistolarum« 
(Mleci 1572) od Bartola Gottifredija. Iz Mažibradičeve 
pjesme »U smrt g. Vitora Besalja...« (isp. Stari pisci hrv. 
XL, 110) jasno se razabira, da je Viktor po podrijetlu 
bio Arbanas iz Bara (»Bar slobodan porodi me«), a onda 
dobivši obrazovanje u Padovi (»Padva razum poda meni«) 
sklonio se u Dubrovnik i tu vršio najprije službu učitelja, 
a kasnije općinskoga kancelara. Drugovao je s više knjiže- 
vnika, i »miran u slobodi, vodeć dni čestite« i sam pjevao 
prigodne lat. i tal. pjesme Nik. Nalješkoviću, M. Monal- 
diju, Iv. Fr. Gunduliću i t. d. (Cerva ga naziva i hrvatskim 
pjesnikom, ali se to nikako ne potvrđuje. Dubrovački hu- 
manist Didacus Pyrrhus Eborensis posvetio mu je jedan 
dio svojih 1592 i 1596 tiskanih lat. pjesama (isp. Rad 216, 
str. 76). Prema navodima Appendinijevim u dva navrata 
(1592, 1600) općina mu je bila povjerila i diplomatske mi- 
sije stranim suverenima. 

LIT.: S. Cerva, Bibliotheca Ragusina 1. (1740), II. (1742); S. Dolci, 
Fasti litterario-ragusini (1767), str. 14, 62; Fr. M. Appendini, Notizie 
istorico-critiche, П., str. 122, 323; Em. Laszowski, Znameniti i zaslužni 
Hrvati (925—1925), str. 27; P. Kolendić, Biografska djela Ignjata Dur- 
deviča (Beograd 1935), str. 7., 62., 97., 118. F. F. 

BESANCON, vrlo važan grad u istočnoj Francuskoj zbog 
povoljnog geografskog smještaja, mineralne vode (klorna 
soda voda) i tehničkih uređaja. Nalazi se 245 m nad mo- 
rem uz lijevu obalu Doubsa. Utvrđeno je mjesto. Već je u 
galsko doba bilo tu središte plemena Sekvanaca, koje je 
Cezar pokorio 58 pr. Kr. Od rimskih građevina sačuvali su 
se ostatci amfiteatra i arene. Kasnije je tu bio glavni grad 

pokrajine Franche-Comtć. Sada ima preko 65.000 stan., a 
sijelo je nadbiskupa, sveučilišta i škole za urarstvo. U 
gradu se izrađuje umjetna svila i papir, ali je mnogo zna- 
tnija industrija satova, u čemu se B. takmiči sa Ženevom. 
Ovdje se rodilo mnogo velikih francuskih ljudi, na pr. 
kardinal Granvelle, slikar Gigoux, kipar Clésinger, teore- 
tičar socijalizma Proud'hon i pjesnik Victor Hugo. F.L. 

BESANICA ili agripnija. B. je potpuna ili djelomična 
nemogućnost spavanja. Nastaje poradi trajnijeg podražaja 
živaca, koji može nastati iz različitih uzroka. U prvom 
su redu različite bolesti želuca i crijeva, srca i žilja, organa 
za disanje i za izlučivanje mokraće, na pr. nedovoljna kise- 
lina u želucu, ili teži kronički zatvor stolice, neke srčane 
mane, arterioskleroza, upala bronhija, ili upala bubrega. Već 
i nevaljana prehrana, teška jela, opterećivanje želuca i cri- 
jeva mogu uzrokovati besanicu. Drugi su uzroci različiti 
otrovi, koji dolaze u organizam izvana, ili nastaju u samom 
organizmu. Tako nastaje 

..LIT.: M. Heimbucher, Theosophie и. Anthroposophie, 1922; L. Bopp, 
lheosophisische Menschen u. Meinungen, 1923; S. Bakšić, Teozofija u 
svijetlu razuma i kršćanstva, 1934. St. B. 


2. Sir Walter, Ж 1836, + 1901, engleski pripovjedač, kri- 
tičar, arheolog i povjesničar. Prve romane Ready-Money 
Mortiboy (1871), The Golden Butterfly (1876) napisao 
je u suradnji s Jamesom Riceom. Kasnije je romanima 
All Sorts and Conditions of Men (1882) i Children of Gi- 
beon (1886) svratio pozornost javnosti na socijalnu bijedu 
u istoónom dijelu Londona (East End) i pokrenuo akciju 
za osnivanje humanitarne i prosvjetne ustanove The Peo- 
ple's Palace. Napisao je nekoliko djela o francuskoj knji- 
ževnosti, između ostalih i monografiju o Rabelaisu (1879). 
Zasnovao je veliko povijesno-arheologijsko djelo o Lon- 
donu Survey of London, koje nije dovršeno, no posebno 
je objavio: London (1892), Westminster (1895) i South Lon- 
don (1899). Nakon smrti izišlo mu je djelo Po 


(1902). . T-a. 
BESARABIJA, grani- 
ре čna rumunjsko-ukrajin- 

lesti i kod Basedowljeve ska pokrajina između 
bolesti, od pretjeranog JE BESARABIJA Dnjestra, istočnih ogra- 
uživanja crne kave, al- a E SO RY naka Karpata, Pruta 4 
kohola, a možemo do- je + U GRADNJI PROJEKTU ušća Dunava (rukav Ki- 
nekle озан i ed à le, MESU Б рл A obala 
sanicu od premorenosti. | ilije do ermana 
Specijalne su besanice 5 je slabo razvedena. Na 
kod zaraznih bolesti, jugu je zemlja dosta ši- 
kao tifusa, malarije, tu- zs 3 roka, dok se prema sje- 
berkuloze, pa i gripe. SS EA Н veru znatno suZuje (do 
Vrlo su česte besanice | |ж ` NA JI 50 km). Ime je dobila 
od smetnja u živčanom < аке po vlaškim knezovima 
sustavu. Te nastaju od la A deljeni A Basarabima 13.—17. st. 
bolova pri ozljedama EVA СОЕ A Iza svjetskog rata 1918 
mozga, moždanih ovoj- k hr aa CAM dosla je pod vlast Ru- 
nica, leđne moždine i \ ) ا‎ „Оа 28. VI. 
perifernih živaca; tako | 1940 bila je pod vlašću 
su tumori moZdani, upa- e M. Sovjetske Rusije, a u 
le Zivaca i njihovih ko- О, %. ljetu 1941 zauzele su je 
rijna na leđnoj moždi- PE savezničke čete. Površi- 
ni, zatim arterioskleroza v ba na Besarabije iznosi 44 
mozga, sifilis mozga, \ 5 desa tisuče 442 km? s 2 mili- 
upale moždanih ovojni- / ^ juna 863.409 stan., dakle 
ca. Možda su najčešće (5, Е 64 па1 km. Toje prete- 
besanice, koje nastaju T peser. Zno nizinska е 
od neurotičnih i neura- C-Q 7T pravo nastavak aške i 
steničnih poremećaja, pri | (| RO Moldavske nizine i veza 
kojima su bolesnici vrlo Nai ES s velikom ruskom nizi- 
Eus, ° . = nom. не а na sje- 
stalno u nekom duše- če veru i u sredini ne pre- 
vnom nemiru, reagiraju- Mun j laze visinu od 400 m. 
či osobito pri promjena- EIN E Primarni slojevi, koji se 
ma okoline, sobe, klime, ` À Po nalaze na kristaliničnoj 
pa i kreveta. Ovamo idu “жешл” podlozi, prekriveni su 
i velika i duboka uzbu- kao i u Ukrajini i Po- 








đenja kod različitih du- РТЫ 
ševnih bolesti, ра besa- 
nice od podražaja atmosferičkih, kao što je sunčanje, na- 
gla promjena vremena i dr. Liječenje besanice zavisi od 
uzroka. Kod težih slučajeva treba svakako potražiti lije- 
čnički savjet. R. L-é. 
BESANT, 1. Annie, Ж 1. X. 1847 kao kći engleskog liječni- 
ka Wooda. G. 1867 vjenčala se s anglikanskim pastorom 
Fr. Besantom. G. 1873 ostavlja muža i dvoje djece. Doskora 
se pridruži ateisti Ch. Bradlaughu i s njim širi neobičnom 
žestinom bezboštvo. G. 1888 upoznala se s Helenom Bla- 
vatsky, koja ju je predobila za teozofiju. Kao spisateljica, 
a još više kao vrsni govornik, širila je teozofiju po Engle- 
skoj, Francuskoj, Americi, a napose u Indiji, gdje je od 1894 
gotovo stalno boravila. Uživala je velik ugled, tako da 
je 1904 u Madrasu proglašena »božanskim bičem«. С. 
1897 postala je predsjednicom teozofskog društva s »gla- 
. vnim stanom« u Adyaru. Zbog njezina izbora odvojilo se 
Američko teozofsko društvo u New Yorku. Razlog je 
bio u tome, što je B. učila opstojnost nekih tajanstvenih 
učitelja mahatma, koji teozofima saopćuju okultno znanje. 
G. 1908 objavila je A. B. svijetu dolazak novog mesije. 
Za tu je službu izabrala i odgajala 14-godišnjeg indijskog 
dječaka Krišnamurtija. G. 1911 osnovala je svjetski savez 
.»Red istočne zvijezde«, kojega su članovi morali vjerovati 
u Krišnamurtija kao novog mesiju. Zbog toga je među 
teozofima nastao novi raskol, kome je bio na čelu R. Stei- 
ner, začetnik nove teozofske grane antroposofizma- 





doliji krednim i terci- 
jarnim sedimentima. Je- 
dino na sjeveru, osobito kod Hotina (Chotina), Dnjestar 
je erozijom otkrio granitne temeljne naslage. Besarabiia 
je isprepletena čitavom mrežom manjih rijeka i potoka, 
Oji su pritoci dviju glavnih rijeka toga kraja, Dnjestra 
(1387 km ukupne dužine) i Pruta (860 km). Znatan broj 
rijeka neposredno utječe u more ili u limane. Najznatniji 
je pritok Dnjestra (rumunj. Nistrul) u B. Reut. Prut u 
srednjem i donjem toku stvara vrlo često u blizini svoga 
korita velike močvare. Jezera su većinom riječna. Naj- 
veće je jezero Jalpug kod Ismaila (220 km?). Dnjestar je na 
velikom dijelu toka kroz B. plovan, dok je plovidba Prutom 
nesigurna i nestalna. Tok rijeka prema jugoistoku je u skladu 
sa spuštanjem tla u tom pravcu, naime reljef dobiva sve 
blaže forme, što se više približavamo jugu, gdje prelazi u 
potpunu ravnicu. Klima B. ima sve kontinentalne značajke. 
Neke karakteristike stepske klime nisu rijetke. Ima pre- 
težno vruća ljeta i hladne zime, koje su prema morskoj 
obali nešto blaže. Glavno mjesto Kišinjev, skoro u sredini 
Besarabije, ima srednju mjesečnu temperaturu u siječnju 
— 4 C, u travnju 9% С, u srpnju 21,9% C i u listopadu 
10,49 C. Oborina ima malo i nejednako su razdijeljene. 
Najčešće su u proljeće i rano ljeto, a najviše ih ima u 
središnjem dijelu (oko 500 mm godišnje). Najsiromašniji 
je oborinama južni kraj, zapravo stepa, prema moru, tur- 
ski nazivan Budžak (Budgeac). Ljeti presuše manje rijeke 
i potoci, a izvori su na jugu u to doba rijetkost, pa se 

osjeća nestašica vode. Za dugih suša jako smetaju oblaci 
prašine, koju nosi vjetar, prometu po slabim cestama. 
Zemlja je dosta plodna. Velik dio Besarabije pokriven je 
zemljom crnicom. Na jugu ima nešto neplodne stepske 
zemlje, koja je prezasićena solju. Šuma ima vrlo malo. 
Veće šumske plohe leže u blizini Dnjestra i Pruta. Nekada 
je bilo mnogo više šuma, što svjedoči ime Codri (po hra- 
stovim šumama) za centralnu oblast, dok su danas hra- 
stovi u tom kraju vrlo rijetki. Tek oko 5% površine pokri- 
veno je šumama. 

Stanovništvo B. je mozaik, koji je posljedica smještaja 
zemlje i težnje raznih gospodara te pokrajine. Da se shvati 
današnje stanje i sastav stanovništva, potreban je pogled u 
povijest tih krajeva. 

Prvi put se ime B. spominje u 14. st. po vlaškim gospo- 
darima Basarabima. Oni su već u tom stoljeću bili gospo- 
.dari muntenijske Rumunjske, t. j. istočnoga dijela Vlaške. 
Njihova se vlast, a s njome i ime, u 15. st. proširila do 
Dnjestra. U to su doba činili stanovništvo B. ostatci ra- 
zličitih naroda, koji su tokom povijesnog razvoja tuda pro- 
lazili. Već tada su najbrojniji bili Ukrajinci i Rumunji, 
koji su se i kasnije iz susjednih krajeva sve više doselja- 
vali, pa su mnoge ostatke raznih etničkih grupa više ili 
manje apsorbirali. Tako postade B. već u početku granično 
područje slavenskog i romanskog življa. Ti su krajevi često 
mijenjali vrhovne gospodare (Ruse, 
Poljake, Madžare), dok nisu Turci 
počeli postepeno zauzimati dijelove 

Turci su već 1484 zauzeli Kiliju 
i Akerman, a malo kasnije i čitavu 
južnu B., koju su naselili Tatarima. 
Postepeno su i ostali krajevi došli 
pod tursku vlast. Rusija je te krajeve 
stekla mirom u Carigradu 1700, ali 
ih je nanovo izgubila mirom u Ku- 
čuk-Kajnardžiju 1774, pasuih Turci 
držali sve do 1812, kada je mirom u 
Bukureštu sav taj teritorij pripao 
Rusiji, koja ga je, izuzevši vrijeme 
od Pariskog mira 1856 do Berlinskog 
kongresa 1878, kada su ti krajevi pripadali Moldavskoj, 
držala sve do revolucije 1917. Ti su krajevi, osobito zbog 
ušča Dunava, imali za Rusiju vanrednu stratešku i eko- 
nomsku važnost, pa ih je Rusija povodom novih dogadaja 
u svijetu ultimatumom dobila natrag od Rumunjske. Nakon 
sloma carske Rusije komitet, koji je upravljao B-om, pro- 
glasio je 15. XII. 1917 samostalnu republiku. Početkom 1918 
došle su rumunjske čete u B., da uguše pobune, koje su 
tamo nastale, a malo nakon toga sklopljen je savez s Ru- 
munjskom, dok nije 10. XII. 1918 proglašeno potpuno uje- 
dinjenje s Rumunjskom. 

Veoma je zanimljivo, kako se formiralo današnje stano- 
vništvo. O najstarijim stanovnicima B. nije skoro ništa 
poznato. B. je oduvijek bila dio evropskih vrata naroda, 
pa su kao prolaznic: dulje ili krače vrijeme tu boravili, 
ostavivši iza sebe izvjesne tragove: Huni, Avari, Bugari, 
Madžari, Pečenezi, Kumani, Turci i Tatari. Kasnije dolazi 
do invazije Poljaka, koja je išla za tim, da proširi svoj 
teritorij i uspostavi vezu s Crnim morem, ali ta je invazija 
bila slabo organizirana, pa je i ona imala samo prolazan 
značaj. Najjača je bila ruska i rumunjska kolonizacija. 
Njihovi su doseljenici malo pomalo asimilirali razne 
manje etničke grupe, pa su ovi narodi i danas najbrojniji. 
Jug je naseljen pretežno rumunjskim, a sjevero-istok ukra- 
jinskim i ruskim stanovništvom. Negdje su naselja vrlo 
izmiješana. Jaku grupu stanovništva sačinjavaju Zidovi, 
koji su vanredno brojni naročito u gradovima. U 15. st. 
doselilo se mnogo Armenaca i Cigana. Turci su se malo 
naseljavali u tim krajevima, ali su jug naselili Tatarima, 
da pomoču njih oslabe rumunjski i ruski utjecaj. U 18. st. 
došlo je 2500 bugarskih porodica, bježeči ispred turskih 
progona. One su se naselile poglavito u Budžaku. Iz Turske 
su se još doselili krščani turskoga jezika, t. zv. Gagauzi. 
G. 1814 naseli Rusija njemačke seljake sa sjevera u raznim 
krajevima Besarabije. Osim njih su se u 19. st. doselile 
manje grupe Grka i nešto Francuza, koji su radili kod 
francuskih poduzeća. Oni su osnovali sela Paris, Arzis, 
Feré i Champenois. Važno je pitanje, ima li danas više 
Rumunja ili Slavena. Statistički podatci jednih i drugih 
znatno se razilaze, pa se čini, da nisu objektivni. Stoga 
je teško odrediti narodnosti. Rusi tvrde, da ima preko 
polovice Slavena, a Rumunji, da njih ima % od ejelo- 

kupnog stanovništva. Najjači etnički mozaik je u Budžaku, 
gdje ima Rumunja, Bugara, Nijemaca, Ukrajinaca, Veliko- 
rusa, Armenaca, Gagauza, Tatara i Grka. U večim grado- 
vima: Kišinjevu, Hotinu, Sorokiju, Baltiju (Belzy), Benderu, 
Akermanu (Cetatea Alba), Kiliji (Chilia Nova) i Ismailu 
nalazimo vrlo heterogeno stanovništvo. U mnogim grado- 
vima dominiraju Zidovi, dok su Rumunji manje zastupani 
od Slavena. Kultura stanovništva je na niskom stupnju 
(oko 75% nepismenih). Veliku većinu stanovništva čini se- 
ljaštvo, pa je B. u prvom redu poljodjelska zemlja. Nakon 
pripojenja Rumunjskoj izvršena je velika agrarna reforma, 
pa su imanja iznad 100 hektara izvlašćena i podije- 
ljena seljacima. Obradive zemlje ima oko 70%. Najviše 
se sije pšenica i kukuruz, a zatim ječam, raž i zob. U juž- 
nim krajevima goji se duhan i vinova loza. Stočarstvo 
je također znatno. Najviše ima ovaca (oko 1,600.000), zatim 
goveda (800.000) i konja (450.000). Značajna je proizvodnja 
meda. Ribolov na Dnjestru i na moru zaposluje znatan broj 
stanovnika. Razvoj industrije je u početku. Najrazvijenija 
je industrija živežnih namirnica, zatim tekstilna. B. nema 
ruda, a siromašna je i na drvu, pa su u nekim krajevima 
prisiljeni ložiti slamom i raznim sušenim otpadcima. Kuće 
se grade većinom od kamena. Trgovina je usredotočena u 
gradovima, a unutrašnjost trpi od slabih prometnih veza. 
Čitav je sjever vrlo slabo vezan željezničkim prugama, dok 
je sredina i jug u boljem položaju. Najvažnija je pruga od 
Jasija na Kišenjev i Akerman. Od te se pruge odvaja jedan 
krak, koji ide do Galatija (Galca) na Dunavu. Građenih 
cesta je također malo, a putovi, koji služe za vezu između 
krajeva i mjesta, neprohodni su za jačih kiša. Donekle 
pomažu riječni putovi na Dunavu, Dnjestru i Prutu. Morska 
obala je slabo prikladna za plovidbu. Rukav Dunava Kilija 
ima daleko manji promet od Suline. Plovidba Dnjestrom 
je znatna. Prut je plovan od mjesta Bivolari (485 km), ali 
je plovidba Prutom kratkotrajna i nesigurna. 

B. nije nikad postojala kao samostalna država, ako se ne 
uzme u obzir ono par mjeseci 1917 i 1918, a nema ni gospo- 
darske ni kulturne jakosti, da stvori svoju političku za- 
jednicu — državu. Međutim etnička mješavina i geopoli- 
tička važnost te zemlje stvarale su skoro prilikom svih 
ЗДЫ. бөлін u tom dijelu Evrope pitanje pripadnosti Besa- 
rabije. 

LIK: C. Uhlig, Bessarabien und die bessarabische Frage, Breslau 
1936; Géographie Universelle, sv. IV.; Emm. de Martonne, La Roumanie, 


u Europe Centrale, IL, Pariz 1931; C. G. Rommenhóller, Gross-Rumünien, 
Berlin 1926. N.P 


Povijest B. Još u 3. tisućljeću pr. Kr. stajali su stano- 
vnici današnje Besarabije na visokom stupnju kulture. 
Nalazišta spiralne obojene keramike, od kojih se ističe ono, 
u Petrenyju, iznijela su ostatke te lijepe kulture i poka- 
zala, da je u to vrijeme B. bila u živom saobraćaju i s da- 
našnjom Rumunjskom i Ukrajinom, i s istočnim dijelom 
Balkanskog poluotoka, a vrlo vjerojatno posredno ili ne- 
posredno i s istočnom obalom Jadranskoga mora (Hvar). 
U historijsko doba (6. st.) B. je bila nastanjena od skitskih 
nomadskih plemena. Darijeva vojna na Skite (513 pr. Kr.) 
išla je i preko B. U 2. st. pr. Kr. bila je B. dio dačkog 
kraljevstva, koje je na istoku dopiralo do Dnjestra. Iz toga 
vremena poznat nam je kralj Rubobast (ili Orol). Dački 
kralj Burbista proširi svoje kraljevstvo (između 60 i 45 pr. 
Kr.) sve do Dnjepra. U 3. st. zaposjedoše В. Goti, a kad su 
se oni iselili iz nje, prolažahu njome različiti narodi, koii 





BESARABIJA, Cetatea Alba 
(K. Hielscher, Roumanie) 

BESARABIJA, Vjetrenjače 
(A. Bodántá, Images roumaines) 


su je pustošili i pljačkali. Iza toga zaposjedoše je Besi, za 
njima Madžari, pa Pečenezi, Kumani i dr. 

B. je dobila ime od osnivača kneževine Vlaške Basaraba 
injegove porodice, koja je njome vladala. Imenom Besarabi 
nazivahu Poljaci Rumunje u kneževini. Kad se međutim 
vlast tih knezova protegnula sve do ušća Dunava na nje- 
govoj desnoj obali, nazivala se imenom B. samo prvobitna 
kneževina. Kad su Turci naselili tamo krimske Tatare, na- 
rod je i dalje ovaj kraj nazivao imenom B. 

Vlaški su knezovi nastojali proširiti svoju vlast prema 
Dnjestru prodirući sve dublje u B. S druge je strane 
Moldavska, prodirući od 15. st. prema Seretu i Prutu, 
doprla na nekim mjestima i do Dnjestra potiskujući Ta- 
tare. Aleksandar Dobri osvoji Cataleu Albu na Crnom 
moru, na južnom dijelu zaljeva, u koji utječe Dnjestar. 
Ostali dio B. osta pod knezovima sa središtem u Chisinou. 

Sultan Bajazid II. zauze krajeve na ušću Dunava i utvrdi 
ih, a sultan Sulejman II. zauze i Tighinu, pošto je svladao 
kneza Petra Raresa (1538), pa je tako preko polovice B. 
došlo izravno u turske ruke. Krajem 16. st. naseliše Turci u 
staru B. nagajske Tatare. Već otprije bilo je na desnoj 
strani Dnjestra ruskih naselja, a i kasnije naseljivali su se 
Rusi preko te rijeke. U ratovima između Rusije i Turske 
u 18. st. bila je B. stalno zemlja, kroz koju su prodirale 
ruske vojske. Mir u Jasiju dovede Ruse do Dnjestra (1793). 
G. 1806 car Aleksandar I. osvoji rumunjske kneževine, ali 
mirom u Bukureštu 1812 zadrži on samo istočni dio Mol- 
davske, t. j. Besarabiju. Otada do 1918 B. je sastavni dio 
Rusije. Aleksandar 1. ostavi Besarabiji neku nacionalnu 
autonomiju, ali je za njegovih nasljednika B. postala obična 
pokrajina ruskoga carstva. Za rusko-japanskog rata počinje 
u B. rumunjska agitacija i kod rumunjskog elementa bu- 
đenje nacionalne svijesti. 

G. 1917 proglašena je u B. republika Moldavska; 24. I. 
1918 proklamirali su  besarabijski Rumunji, pomognuti 
od rumunjske vojske, koja je bila ušla u B., sjedinjenje 
s Rumunjskom. Kralj Ferdinand prihvati ponuđeno sjedi- 
njenje, koje 1919 priznadoše Engleska i Francuska, a 1927 
Italija. Sovjetska je vlada prosvjedovala protiv ovog sjedi- 
njenja, i premda je s Rumunjskom sklopila više konven- 
cija, nije nikada priznala aneksiju B. G. 1940 ruska je vlada 
prisilila Rumunjsku, da joj vrati B. Njemačke i rumunjske 
čete u ratu protiv SSSR 1941 zauzele su Besarabiju. 

LIT.: Boldur, La Bessarabie, Pariz 1927; N. Iorga, Basarabia noastra, 
Bukurešt 1912; I. Pelivan, La Bessarabie sous le regime russe (1812—1918), 
Pariz 1919; C. Schuchardt, Alteuropa, Berlin und Leipzig 1935; G. 
Novak, Caverna con ceramica dipinta dell'eta di pietra nell'isola di 


Lesina nell' Adriatico, Bullettino di paletnologia italiana, N. S. IV., 1940, 
XVIIL, Rim. 


G. N. 
BESCVJETNICE ili tajnocvjetke (Cryptogamae). Tako 
su se u nekim starijim botaničkim sustavima, na pr. u 
Brongniartovu (1843), Eichlerovu (1883), označivale jednim 
imenom sve biljke, koje se množe bez cvijeta i sjemena 

(alge, gljive, lišaji, mahovine i papratnjače). S. H-ć. 
BESEDA, 1. češki salonski ples. Sastavio ju je Karel 
Link, dok je glazbu složio F. Heller. Pleše se tako, da se 
po 4 para postave u četverokut (carrć). B. ima četiri glavne 
slike, svaku s dva dijela. Prvi dio (sousedska) pleše se po- 
lagano na 3/4 takt, drugi dio živo па 2/4 takt. Između I. i II. 
dijela pleše se kružni ples furiant. U pojedinim likovima 

sadržani su elementi čeških narodnih plesova. polka, rei- 
dovak, hulan і drugi. Prva izvedba u Pragu 1863. V. K-ć. 
2. Časopis za školske, crkvene i narodne potrebe, N. Sad 
1868—1870. Osnovao ga je i prvi uređivao Andrija Mona- 
šević, zatim Jovan Popović, a najzad Stevan Nikolić. U 
cdjeljku Starine srpske štampani su mnogi izvori, važni za 
historiju Srba pod Austro-Ugarskom. R. 
BESEDA O SODOBNIH VPRAŠANJIH, časopis, koji 
je izlazio u Ljubljani od 1932 do 1935. Uređivao ga je 
Vilko Pitako, a 1935 Miro Jeršič. Obrađivani su socijalni, 
kulturni i ekonomski problemi na kršćanskoj osnovici. M. О. 
BESEDNIK. Kratkočasen in podučen list za slovensko 
ljudstvo. Časopis, koji je počeo izdavati Anton Janežič 
1869 u Celovcu. Donosio je na popularan način prikazanu 
narodnu povijest i naučne tekovine, a i mnogo književnih 
sastavaka. Izlazio je do 1878 (10 godišta). M.O. 
BESEDNJAK, Engelbert, * Gorica 14. III. 1894, slovenski 
ublicist i političar. Učio je gimnaziju u Gorici, pravo u 
Ма, Bio je glavni urednik Slovenca и Ljubljani 1919, 
Edinosti u Trstu 1920—22 i Goričke Straže u Gorici 1922— 
1928, a surađivao je i u drugim listovima. Politički je na- 
stupao kao predsjednik političkog društva Edinost u Go- 
rici 1923—29, bio 1921—22 odbornikom u goričkom pokra- 
jinskom saboru i zastupnikom u talijanskom parlamentu 
1924—29. Od 1931 živio je u inozemstvu, gdje je surađi- 
vao na organizaciji manjinskog pokreta kao član odbora 
kongresa narodnih manjina, kao predsjednik saveza novi- 
nara narodnih manjina te sa stvarnim referatima nastupao 
na svim manjinskim kongresima. 
LIT.: Slovenski biograf. leksikon, I. 35. А. Р-с. 
BESELER, 1. Gerhard, ж Berlin 24. I. 1878, unuk zname- 
nitog germanista Georga B., od 1915 profesor rimskoga 
prava u Kielu. Svratio je na sebe naročitu pažnju stručnja- 
ka djelom Beitráge zur Geschichte der rómischen Rechts- 
quellen, I—II, Tübingen 1910—20, i raspravama u Zeitschrift 
der Savigny-Stiftung für Rechtsgeschichte. Nesamo kao 
učen pravnik, nego i kao oštrouman filolog podvrgao je B. 
rimske pravne izvore minucioznoj kritici teksta, pri čemu 
je naišao i na znatne protivnike svoje metode. С. $. 


2. Hans Hartwig уоп, % 
Greifswald 27. IV. 1850, + 
Neubabelsberg kod Potsda- 
ma 20. XII. 1921, njemački 
general. Sudjeluje u ratu 
1870—71, a u svjetskom ra- 
tu (1914—1918) prodire s ja- 
kim desnim krilom kroz Bel- 
giju, zaokružuje Antwerpen 
i zauzima ga 9. X. 1914. U 
borbama na istoku osvaja 
19. VIII. 1915 Novo-Georgi- 
jevsk. Bio je glavni guver- 
ner Poljske od 1915—1918 i 
5. XI. 1916 proglasio u ime 
njem. cara uspostavljanje 
kraljevine Poljske. $1. P-6. 


BESERMJANI (Besermje- 
ni), maleno pleme u guber- 
niji Vjatka u Rusiji, kultur- 
no i jezično miješano, dije- 
lom votjačko (> Votjaki), 
dijelom tatarsko, broji se u 
permsku grupu ugrofinskih 
naroda (> Permijci). Ime bi 
imalo -potjecati od iznaka- 
ženoga »musliman« (musul- 
man — busurman); no Be- 
sermjani sada nisu musli- 
mani. M. Gi. 

BESKIDI — Karpati. 


BESKOLJENKA (Molinia) 
je biljni rod iz porodice tra- 
va (v.), koji se odlikuje time, 
što mu vlat ima samo pri 
dnu nekoliko koljenaca, dok 
je u gornjim dijelovima bez 
njih, radi čega se i listovi 
nalaze samo na donjem di- 
jelu stabla. U doba cvatnje 
(srpanj i kolovoz) nalazi se 

na vrhu vlata metlica klasića s po 2 do 4 cvijeta, ali bez 
0sja. U čitavoj je srednjoj Evropi najviše rasprostranjena 
vrsta M. caerulea (L. Mnch., koja na vlažnim, napose 
tresetnim livadama i šumskim čistinama, dolazi u vrlo ve- 
likim množinama u nekim krajevima. U Hrvatskoj su me- 
đutim livade ovoga tipa veoma rijetke, pa stoga ni besko- 
ljenka, koja je kod nas ograničena samo na neke krajeve, 
nema za nas nikakve veće važnosti. S. H-ć. 

BESKONAČNI REDOVI — Redovi. 

BESKONAČNO — Neizmjerno. 

BESKRALIJEŠNJACI (Evertebrata, Invertebrata), živo- 
tinje, koje nemaju kraliješnice, a nazivaju se tako za ra- 
zliku od kraliješnjaka, koji je imaju. Danas se taj naziv, 
beskraliješnjaci, više ne upotrebljava u naučnom zoologij- 
skom sustavu, jer ne odgovara povijesti koljena. К.В. 

BESKRILCI (Apterygogenea, Apterygota), člankonošci, 
eutraheati, dišu uzdušnicama (trahejama). Tijelo im je po- 
krito dlačicama (ljuščicama). Imadu čeljusti za grizenje. 
Na prsima su tri para nogu, na kolutićavu zatku imaju 
ostatke (rudimente) udova, a na kraju zatka čekinje ili 
rašljice za skakanje. Krila još nemaju, pa ih smatramo 
najprimitivnijim beskrilnim temeljnim oblicima kukaca. 
Razvijaju se bez preobrazbe (metamorfoze). Žive na vla- 
žnim tamnim mjestima, a hrane se organskim detritusom. 
Ovamo pripadaju: šećerni čekinjaš (Lepisma saccharina), 
skokun (Podura), ledenjački skočac (Isotoma saltans) na 
alpinskim ledenjacima. 

BESKVASNI KRUH -> Azimi. 

BESLEN, Peter — Peter iz Ljubljane. 

BESMRTNOST znači nemogućnost umrijeti ili barem 
mogućnost ne umrijeti. Za Boga velimo da je besmrtan, 
jer nam je nemoguće makar samo i zamisliti Boga, koji ne 
bi živio ili koji bi prestao živjeti. Jednako je prema na- 
zoru filozofijske psihologije i ljudska duša kao duhovno 
biće u nemogućnosti da umre. Dok u ova dva slučaja be- 
smrtnost znači nemogućnost umrijeti, dotle besmrtnost, 
koja prema nauci katoličke teologije pripada i ljudskom 
tijelu poslije općega uskrsnuća, znači mogućnost ne umri- 
jeti, jer tijelo samo po sebi prestaje živjeti te mu samo 
posebna moć Božja omogućuje, da neprestano živi. 

Besmrtnost duše, na koju se redovno misli, kad je go- 
vor o besmrtnosti, znači beskrajni nastavak  eksistencije 
njezine poslije čovjekove smrti, u kojem zadržava oznake 
svoje individualnosti. Tu riječ upotrebljavamo katkada i za 
neindividualno eksistiranje duhovnih bića, na pr. u pan- 
teističkom božanstvu ili čak u slavi ili uspomeni kod dru- 
gih duhovnih biča. 

Pojam je besmrtnosti, barem kao pojam nastavka života 
poslije čovjekove smrti, star kao i ljudski rod. Prema re- 
zultatu novijih etnologijskih istraživanja i najstariji je pret- 
historijski čovjek ostavio očite znakove svojega uvjerenja 
o prekogrobnom životu. Vulgarnim uvjerenjem o besmr- 
tnosti ubrzo se pozabavilo filozofijsko mišljenje, koje je 
dalo točno odredenje besmrtnosti i dokaze za beskrajnu 
eksistenciju ljudske duše. Prve znanstvene dokaze daje 
nam Platon, pa ih filozofija donekle i danas upotrebljava, 
dok ih je sam Platon povezao s naukom o preeksistenciji 
duše. Na potpunoj je znanstvenoj visini i u tom pogledu 
Aristotel, koji veoma jasno obraduje osnovne premise 
besmrtnosti: supstancijalnost i duhovnost duše. 

U krščanskoj je eri opčenito uvjerenje o besmrtnosti kao 
beskrajnom nastavku života ljudske duše poslije čovjekove 
smrti, ali kod sv. Otaca slabije dolaze do izražaja filozo- 
fijski dokazi za nju, tako te još i neki skolastici smatraju 
besmrtnost više predmetom vjere nego filozofije. Sv. Toma' 
Akvinski, a za njim i sva novoskolastička filozofija, sma- 
tra, da je besmrtnost ljudske duše, shvačena kao beskrajni 
nastavak njezine eksistencije, u kojem neprestano zadržava 
oznake svoje individualnosti, istina, koju možemo dokazati 
čisto filozofijskim (racionalnim) dokazima bez obzira na 
vjeru. Iracionalna filozofija naprotiv drži, da toga ne mo- 
Žemo, i zato nastoji postanak opčeg uvjerenja o besmrtno- 
sti protumačiti iracionalnim putem bez logičkoga dokazi- 
vanja. 

Racionalna metafizika dokazuje besmrtnost duše ovako: 
Duhovno je biče po svojoj prirodi takvo, da ne može pre- 
stati eksistirati odnosno živjeti, ako je jednom došlo do 
eksistencije. Prestati naime eksistirati moglo bi ili tako, da 
se raspadne u ništa odnosno u svoje sastavne dijelove, kako 
nestaje čovjeka, kad se tijelo podijeli s dušom, ili tijela, 
kad se rastvori u prah; ili tako, da ga uništi ili mu smrt 

zadade koje drugo biče, kao što je moguče ubiti čovjeka; 
ili napokon tako, da mu apsolutno Biče (Bog) oduzme 
eksistenciju. Kako je naša duša duhovna supstancija, to 
sve rečeno vrijedi napose i za nju. 

Prvi slučaj nije moguč, jer je duša kao duhovno biče 
jednostavna te nema dijelova, koji bi se mogli raziči ili 
u koje bi se ona mogla raspasti. A smrt je upravo uvje- 
tovana takvim rastavljanjem i raspadanjem; ona se štoviše 
u tom sastoji, te bez toga osim u slučaju potpunog uni- 
štenja ne može ni biti govora o smrti. To isto vrijedi i za 
drugi slučaj, kao da bi duši moglo zadati smrt drugo koje 
biče. Kad god naime dolazi do uništenja života ili usmrči- 
vanja živih biča, svaki put se radi o rastavljanju ili raspa- 
danju u sastavne dijelove, na pr. kad ubijamo čovjeka ili 
kakav organizam, ali duša kao duhovna supstancija nema 
u što bi se rastavila ili raspala, ili što bi joj se moglo otki- 
nuti, da postane nesposobna za život. Preostaje još samo 
treči slučaj, da bi duša mogla prestati živjeti samo tako, 
da se posve uništi, t. j. da se prouzroči nesamo, da duša 
kao duša prestane eksistirati, nego i da od nje ništa više 
ne ostane, da prijede u čisto ništa. Kako medutim najop- 
ćenitije iskustvo dokazuje, nijednom biću, što ga uopće 
poznajemo, nije dano bilo (iz ničega) stvoriti nešto sasvim 
novo, bilo nešto posve obratiti u ništa (uništiti). Već u ma- 
terijalnom svijetu mi sami ili ostala bića možemo samo 
mijenjati način i vrstu energije i stanja materije, ali dani 
zbroj energije i količinu materije nije nam moguće ni 
umanjiti ni uvećati (zakoni stalnosti materije i energije). 
A komu nije dano nešto proizvesti iz ničesa (stvoriti), 
tomu nije dano ni obratno nešto obratiti u ništa (uništiti). 
To onda još više vrijedi za dušu. 

Prigovor, da bi se ljudska duša mogla uništiti barem ne- 
izravno, t. j. onako, kako se to zbiva sa životinjskom i 
biljnom dušom, koje naprosto prestanu eksistirati, kad se 
organizam stane raspadati, nije opravdan. Te naime duše 
ne mogu ni djelovati ni eksistirati bez materije ili materi- 
jalnoga supstrata, dok je ljudska duša duhovna, i to je 
upravo osnovna premisa u dokazivanju njezine besmrtnosti, 
a odlika je duhovne supstancije, da ni u svojoj eksistenciji 
ni u svojem djelovanju nije tako vezana na materiju, 
te bez nje ne bi mogla dalje eksistirati i djelovati. Ljud- 
ska se duša razlikuje od životinjske i raslinske time, što 
gubitak tijela ne vuče za sobom i njezino uništenje. Ljud- 
sku dušu nije dakle moguće uništiti ni izravno ni neizra- 
vno; to bi moglo učiniti samo apsolutno Biće, koje jedino 
stvara i ništi. No pitanje je, da li će Apsolutni Duh odu- 
zeti ljudskoj duši eksistenciju i život. Na to daje filozo- 
fija negativan odgovor, koji motivira ovako: Već opći 
zakon svršnosti u prirodi sili nas na zaključak, da Bog ne 
će uništiti ljudske duše, jer zaista nigdje ne nalazimo, da 
bi u prirodi postojala neodoljiva i neiskorenjiva težnja na 
nešto, a da ujedno ne bi bila dana i sama mogućnost nje- 
zina zadovoljenja. Međutim u ljudskom duhu živi neuta- 
živa želja za blaženstvom, kako odgovara razumskoj ljud- 
skoj prirodi, da bude bez kraja i konca, bez smrti. Ako 
dakle taj duh ne bude uistinu navijek živio, onda uopće 
nema mogućnosti, da se iskonska težnja našega bića zado- 
volji, a to bi značilo, da je jedini čovjek i cijeli ljudski 
rod nošen neodoljivom i neiskorenjivom tendencijom, koja 
ne vodi ničemu, nego je tek žalosna iluzija ili obmana! 
Snaga je ovog obrazlaganja još jasnija, ako se uzme u 
obzir, da je ta čovjekova želja za potpunim blaženstvom 
i neprestanim životom tako duboko usađena u ljudsku 
dušu od samoga Apsolutnoga Duha, te bi zaista bilo Boga 
nedolično poigravanje s vlastitim stvorenjem, kad mu ne 
bi dao mogućnost, da jednom zadovolji tu želju. No očito 
je, da te mogućnosti nema, ako ljudski duh nije besmrtan; 
ta nitko živ, tko i malo poznaje život, ne će tvrditi, da je 
ta želja zadovoljena ovim životom ili uopće životom, koji 
se gubi, za koji se zna ili se čak samo mora i ozbiljno bo- 
jati, da će mu jednom doći kraj. Ta neugasiva želja za 
potpunom srećom i zadovoljstvom i za beskrajnim živo- 
tom, koja prožima cijelo ljudsko biće, zapravo je obeća- 
nje Božje dano čovjeku, da će imati barem mogućnosti 
zadovoljiti je. А Božje se obećanje mora iskupiti ili dru- 
gim riječima: ljudska duša mora biti besmrtna. Do istoga 
zaključka dolazi filozofija promatrajući potrebu sankcije 
za moralni zakon, o koji su vezana najveća dobra, pa i 
sam opstanak pojedinca i cijeloga čovječanstva. Pitanje 
dakle o besmrtnosti duše odlučuje alternativama: monizam 
ili dualizam, materijalizam ili spiritualizam, riječju o smi- 

slu ljudske eksistencije te o vrijednosti različitih nazora 
o svijetu i životu. 

LIT.: Talija, Neumrlost duše, Mostar 1919; Isti, Neumrlost čovječje 
duše u povijesti i umovanju čovječanstva, Dubrovnik 1928; Gótzmann, 
Die Unsterblichkeitsbeweise in der Viterzeit und Scholastik bis zum 
Ende des 13. Jahrhunderts, Leipzig 1912; Gutberlet, Der Kampf um die 
Seele, 2. izd., 1903; Sanc, Stvoritelj svijeta, Sarajevo 1935; Zimmermann, 
Filozofija i religija, Zagreb 1936; W. Schmidt, Der Ursprung der Gottes- 
idee, 6 sv., 1912—1935. Zatim gotovo svaka sistematska filozofijska 
psihologija, naročito skolastička, kao: Zimmermann, Duševni život (dio 
IL), Zagreb 1932: Siwek, Psychologia metaphysica, Rim 1939; Lehmen- 
Bessmer, Lehrbuch der Philosophie, II. sv., 2. dio, Freiburg 1921; Mer- 
cier, Psychologie, Louvain, mnogo izdanja. K. G. 

BESNARD, 1. Albert Раш, Ж Pariz 2. VI. 1849, + Pariz 4. 
XII. 1934, francuski slikar. Učitelji su mu bili Jean Bré- 
mond, a poslije Alexandre Cabanel u pariskoj Ecole des 
Beaux-Arts. U Salonu je izlagao od 1868 dalje. G. 1874 
dobiva Prix de Rome, od 1879 do 1881 boravi u Londonu, 
gdje se oduševljava za Gainsborougha i Reynoldsa. Poslije 
boravi stalao u Parizu. G. 1905 priređuje u Parizu (Galeries 
Georges Petit) retrospektivnu izložbu svojih djela, četiri 
stotine na broj. G. 1908 putuje po Indiji. Za vrijeme svjet- 
skog rata boravi u Rimu kao ravnatelj Francuske akade- 
mije, a poslije smrti Léona Bonnata postaje ravnatelj pa- 
riske Ecole des Beaux-Arts. Dok je na njegovim ranim sli- 
kama osnovni tonalitet bio umjereno sivobijel (po načinu 
Bastien-Lepagea), postaje on poslije, pod utjecajem im- 
presionista (Maneta i Moneta, s kojima je neko vrijeme 
bio u tješnjoj vezi) sve složeniji, blještaviji i virtuozniji 
tako, da on postaje najznatnijim francuskim koloristom. 
Među njegovim portretima, najvećim dijelom ženskim, 
ističu se oni gospođa Jourdain, Rćjane, Besnard, princese 
Matilde i Dury. Ima od njega i čitav niz dekorativnih 
slika (École de Pharmacie, Sorbonna, Petit Palais, Mairie I. 
arondissementa, Comédie Frangaise u Parizu). Slabije su 
njegove freske u kapeli bolnice Cazin-Perrochaud u Berck- 
sur-Mer) Od brojnih drugih njegovih slika ističu se naro- 
čito ženski aktovi. B. nije bio revolucionarac poput velikih 
impresionista, več eklektik, u neku ruku kasni izdanak 
galantnih slikara francuskih 18. st. 

LIT.: F. Jourdain, Le peintre A. B., Pariz 1883; G. Mourey, A. B., 
Pariz 1906; C. Mauclair, А. B., P homme et l'oeuvre, Pariz 1914; С. 
Leconte, 4. B., Pariz 1915. A. Sch. 

2. Paul, Ж Orléans 1849, francuski pjesnik. Od 1875—85 
sudac u Romorantinu. U isti čas slikar, pjesnik i muzičar 
isticao se između 1882 i 1892, kad je izlagao akvarele u 
francuskom umjetničkom salonu, stvarao pjesme i obja- 
vljivao melodije. Napisao je 6 zbirka u narječju Solognea: 
Au pays de Sologne, 1905; D'Orlćans a Romorantin, 1907; 
De Blois a la Motte-Beuvron, 1908; Par les genćts et les 
berneres, 1909; En blouse et en sabiots, 1911; En gardant 
les vaches, 1912; roman Monseigneur Rouballeau (t Ernest), 
1906; zbirku fantastičnih priča La pierre de jade, 1907, i 
uspomene, bilješke i vojničke prizore, koji sjećaju na neke 
epizode francusko-njemačkog rata Moblots de Coulmiers, 
1908. 

U pravom smislu riječi B. je realistični pisac. Neke slike 
iz seoskog života svjedoče, da je posjedovao oštrinu pro- 
matranja, zabavni humor i pravu originalnost. On je htio 
prije svega biti vjeran tumač i točan slikar mišljenja, osje- 
ćaja, običaja i govora solonjskih seljaka. P. GI 

BESO (grë. Bessos), perzijski satrap u Baktriji i Sogdi- 
Jani, ubio je 330 pr. Kr. kralja Darija IIL, koji se kod njega 
sklonuo iza poraza kod Gaugamele. Proglasio se perzijskim 
kraljem, no Aleksandar Veliki ga dade smaknuti. 

BESSALKO, Pavel K., * 1887, + 1920, ruski pripovjedač 
i teoretik ruske proletarske književnosti. Ciklus autobio- 
grafskih novela i romana: Detstvo Kuzjki, Nesoznateljnym 
putem, Katastrofa, K žizni, Almazy Istoka. J.B. 

BESSARION, Ж Trapezunt na Crnom moru vjerojatno 
1395 ili 1403, T Ravenna 1472. Mlad se nastanio u Cari- 
gradu, gdje je 1423 ušao u red sv. Bazilija; 1437 imeno- 


van je nadbiskupom u Nikeji. Sudjelovao je u bizantskom 


izaslanstvu za sjedinjenje pravoslavne i katoličke Crkve 
na koncilu u Ferrari i Firenci (1439), podupirući unio- 
nističku stranku i pokretanje križarske vojne protiv Tu- 
raka. Videći, da su se njegove nade izjalovile i da Bi- 
zant nije prihvatio jedinstvo crkava, pođe u Rim s na- 
mjerom, da osobno radi u prilog svojoj ugroženoj domovini. 
Službeno je stupio u katoličku Crkvu. Bio je imenovan 
od pape Eugena IV. kardinalom 1439. Papa Nikola V. 
pošalje ga u Mletke kao svoga izaslanika. Poslije smrti 
Nikole V. bio je jedan od kandidata za papinsko prije- 
stolje, ali je bio izabran Kalikst III. Kad je 1463 bio ime- 

novan carigradskim patrijarhom, poslao je svojim zemlja- 
cima poslanicu, kojoj je naslov Encyclica ad Graecos. 
Mnogim učenim bjeguncima davao je utočište u svojoj 
palači u Rimu. Primivši pod okrilje posljednje članove 
obitelji Paleologa uda kčer Tome (brata posljednjeg bi- 
zantskoga cara) za ruskog cara Ivana III. Vasiljeviča. U 
isto vrijeme unatoč svojoj poodmakloj dobi gorljivo radi 
na pokretanju križarske vojne. Papa prihvati ovu pobudu. 
B. putuje po Evropi, da uvjeri vladaoce o potrebi hitne 
pomoći. Evropske države nisu imale ni vremena ni volje 
da misle na Bizant. Samo Mleci, kojima su bili ugroženi 
interesi na Istoku, pristanu, da će poslati deset lađa na 
križarsku vojnu (1464). Pio II. s B-om pohrli u Ankonu, da 
blagoslovi lađe prije nego otputuju na Istok, ali umre u 
Ankoni 1464, a križarska vojna bi napuštena. B. ponovno 
pođe na put po Evropi. Vraćajući se iz Njemačke umre. 
Njegovo je tijelo pokopano u crkvi Sv. apostola u Rimu, 
gdje se još nalazi natpis, koji veliča velikoga književnika 
i crkvenog dostojanstvenika (Magni Bessarionis cineres). 
Njegova je kuća bila prava akademija, gdje su najučeniji 
ljudi raspravljali o književnosti i filozofiji. B. je preveo 
i izdao djela Aristotela, Ksenofonta, Teofrasta i dr. Sa- 
kupio je dragocjenu zbirku rukopisa, koje je pokupovao 
od grčkih bjegunaca. Darovao ju je Mlecima, udarivši tako 
temelj Knjižnici sv. Marka (Bibliotheca Marciana). K.K. 
Bessarionovi filozofski nazori izneseni su u spisu Protiv 
klevetnika Platonova (Adversus calumniatorem Platonis 
1469), u kojem brani nauku grékoga filozofa, ukoliko se 
dakako slaže s kršćanskim naziranjem, od prigovora Geor- 
gija iz Trapezunta, pristaše Aristotelove nauke, prema 
kojoj se Bessarion drži pravednije nego mnogi drugi pla- 
tonici, koji su je oštro napadali. Preveo je na latinski 
(među drugim grčkim djelima) Aristotelovu Metafiziku. 


LIT.: L. Mohler, Kardinal Bessarion als Theologe, Humanist und 
Staatsmann, Paderborn I. 1923, II. 1927. A. B-a. 


BESSEL, 1. Friedrich Wilhelm, ** Minden 22. VII. 1784, 
T Königsberg 17. ІП. 1846, njemački astronom i matemati- 
čar. Do 1806 bio je trgovački pomoćnik u Bremenu, zatim 
asistent Schróterove privatne zvjezdarnice u Lilienthalu, a 
od 1810 upravitelj zvjezdarnice u Konigsbergu. Istakao se 
kao dobar motritelj, matematičar i kao oštrouman teore- 
tičar. Nakon studija Lalandove Astronomije i Olbersove 
rasprave o određivanju putanja kometa, javlja se 1804 pr- 
vim samostalnim znanstvenim radom o putanji Halleyeva 
kometa, koju je izračunao na temelju motrenja od 1607. 
U Konigsbergu nadzire i vodi gradnju nove zvjezdarnice i 
preuzima njenu upravu. S isprva skromnim sredstvima po- 
stizava velike uspjehe. Na temelju mnogogodišnjih motre- 
nja ispravlja i upotpunjuje podatke o precesiji, nutaciji, 
aberaciji i nagibu ekliptike. Znamenito je njegovo djelo iz 
ovog razdoblja Fundamenta astronomiae (Konigsberg 1818), 
u kojem obrađuje Bradleyeva motrenja. 

U djelu Astronomische Untersuchungen (Königsberg 
1841—42, 2 sv.) uz rasprave iz teoretske astronomije iznosi 
rezultate motrenja s Fraunhoferovim heliometrom; među 
ostalim: paralakse zvijezda stajačica (odredio prvu para- 

laksu zvijezde Cygni 61); ispitivanje dvostrukih zvijezda 
i Jupiterovih i Saturnovih trabanata. 

Osim astronomijom bavio se B. geofizikom i geodezijom. 
Od 1832 vrši s Baeyerom mjerenja geografskog stupnja u 
istočnoj Pruskoj. Na temelju dobivenih rezultata piše ra- 
sprave o obliku i veličini Zemlje i o duljini sekundnog 
njihala. F.M-ć. 

2. Vasilij Vasiljevič, Ж 1843, + 1907, osnivač velikog 
nakladničkog poduzeća W. Bessel et Co, koje se bavilo 
najvećma izdavanjem ruskih glazbenih djela (Čajkov- 
skoga, A. Rubinsteina, Cuia, Musorgskoga, Rimskoga-Kor- 
sakova i dr.). Sjedište naklade bilo je najprije u Petro- 
gradu, poslije (od 1920) u Parizu, pod upravom B-ih sinova 
Vasilija i Aleksandra. B. je svršio petrogradski konzer- 
vatorij, izdavao je glazbene časopise i napisao knjigu o 
Čajkovskome. 


LIT.: N. Findeisen, W. W. 
schen Tätigkeit, Petrograd 1909. 


BESSEMER, Henry, Ж Charlton (Engleska) 1813, + Lon- 
don 1898, inžinir. Po svojim brojnim i načelno važnim pro- 
nalascima ide u red najboljih tehničara. Između ostalog 
usavršio je tehniku lijevanja tiskarskih slova, unaprijedio 
fabrikaciju briketiranog materijala, staklarskih proizvoda 
i t. d. Danas ga najviše spominju po njegovu postupku za 
fabrikaciju čelika od sirova željeza, čime je udario temelj 
daljem razvoju metalurške industrije i uspio znatno sni- 
ziti cijenu proizvoda. Taj je postupak u tome, da se kroz 
rastaljeno sirovo željezo puše pod tlakom struja zraka i 
tako izgore i uklone se iz željeza suvišne primjese. Za 
svoje zasluge dobio je plemstvo. JELTE 

BESSENYEI, Gyorgy, Ж Bercel 1747, + Pusztakovácsi 24. 
П. 1811, madžarski pisac. Proučava književnost i u Beču 
osniva književni krug s programom, da raširi u Madžarskoj 
književne struje i filozofijske ideje Zapada. Uzor mu je 
Voltaire. Njegova tragedija Agis (Beč 1772) predstavlja 
novu epohu u madžarskoj književnosti. Piše drame te re- 
ligiozne, filozofijske i povijesne rasprave ugledajući se u 
francuske pisce. U veseloj igri A bólcsész (Filozof), Budim- 
pešta 1777, dao je realističke narodne likove. M. М. 

BESSIERES, Jean Baptiste, vojvoda od Istre, * 1768, 
T 1813, francuski maršal. Istaknuvši se 1796 u talijanskoj 
vojni sudjelovao je gotovo u 
svim vojnama Napoleonovim 
s odličnim uspjehom. Umro je 
od rane u bitki kod Lützena. 

BESSMER, Julije, * Baar 
(Švicarska) 21. VIII. 1864, isu- 
sovac. Stručni bogoslovski pi- 
sac, osobito na polju moralne 
psihologije. Glavni spisi: Theo- 
logie und Philosophie des Mo- 
dernismus (1912), Stórungen 
im Seelenleben (1904), Grund- 


B., Abriss einer öffentlichen mec 


lagen der  Seelenstorungen 
(1906), Das menschliche Wol- 
len (1915). Шарға 


BESSOU, Justin, Ж Saint- 
Salvadou 1845, + Villefranche- 
de-Rouergue 1918, francuski 
pjesnik pokrajine Rouergue. 
Svršio nauke u sjemeništu u 
Rodezu. Bio je kapelan i 
župnik u okružju Villefranche, a 1907 povukao se u Rodez. 
Napisao je više djela na francuskom jeziku d'oc: D'al brés 
a la toumbo (Du berceau à la tombe), 1893; Lyre et gui- 
tare, 1898; Bagateletos, 1902; Countes de la tata Maunou 
(Contes de la tante Maunou), 1902. Njegova poezija je 
dosegla vrhunac u zanimljivom djelu D'al brés a la 
toumbo, neke vrsti lirskom romanu u dvanaest pjevanja. 
Ona pokazuje seoski čar, u kojem se iskrenost prilagođuje 
finoći, čak i podrugljivosti, što je prirođeno svakom sta- 
novniku pokrajine Rouergue. Poezija mu je neka vesela 
bukolika. 

BESTALL, Anka, * Petrinja 1861, hrvatska slikarica. 
Polazila je tečajeve za slikarstvo i keramiku u zagrebačkoj 
obrtnoj školi, gdje joj je bio učitelj Nikola Mašić, a na- 
stavila učenje crtanja i slikanja kod Vlaha Bukovca. Ka- 
snije se usavršavala u akademiji likovnih umjetnosti i školi 
Otona Wolffa u Münchenu. Svoje radove izlagala je u 
Zagrebu, Berlinu, Miinchenu i Leipzigu. Na međunarodnoj 
izložbi u Leipzigu nagrađena je za svoje grafičke radove 
zlatnom kolajnom. Vrativši se u Zagreb bila je najprije 

namještena kao nastavnica crtanja u zagrebačkoj obrtnoj 
školi, a poslije u višoj djevojačkoj školi. Tiha i skromna 
nije se nikad isticala u javnosti. Za svoje slikarske studije 
i skice u ulju, temperi i akvarelu, pa za crtačke u kredi 
i ugljenu uzimala je motive iz okoline Zagreba, Brežica, 
Krapine, Slunja, Bakra, Sarajeva, s Obedske bare i Plitvi- 
čkih jezera, sabravši tako velik broj veoma uspjelih pej- 
zažnih i folklorističkih nacrta, koji su svi ostali nepoznati 
široj javnosti, jer ih nije nikad izlagala. U obradbi njenih 
kompozicija razabira se utjecaj Mašićev, a u baratanju 
bojama Bukovčev utjecaj. Od njenih većih radova vrijedni 
su spomena: Spremna za ples, Proljeće i Odmor, a od 
crteža U seljačkom domu i U atelieru. A. J-k. 

BESTE, Konrad, * Wendeburg 15. IV. 1890, njemački 
pisac donjonjemačkog kraja između gorja Harz i rijeke 
Wesere. Roman Das heidnische Dorf (1933) daje majstor- 
sku sliku donjonjemačkog seljačkog življa. Humorističke su 
mu pripovijesti Das vergnügliche Leben der Doktorin 
Lóhnefink (1934) i Die 3 Esel der Doktorin Lóhnefink 
(1937). Od njega je i pučka drama Bauer, Gott und Teufel 
(1933). С. 8. 

BESTUZEV, Aleksandr A. (pseud. Marlinski), Ж 1797, 
T 1837, ruski pisac. Sudjelovao je u buni 14. XII. 1826 i zato 
bio poslan kao obični vojnik na Kavkaz, gdje je i ubijen. 
Izdavao Zvezdu, gdje brani romantizam. U hiperboličkom 
i impresionističkom stilu i u vatrenim junacima njegovih 
pripovijesti osjeća se utjecaj V. Hugoa. Na nj se ugledao 
Lermontov. Bolja su mu djela prevedena па njemački, 
francuski i engleski. V.R. 

BESTUŽEVLJEVE KAPLJICE (tinctura ferri chlorati 
aetherea, tinct. nervina Bestuscheffi), prave se od otopine 
željeznog klorida, etera i alkohola. Bestuževljeve kapljice 
jesu bistra tekućina, mirisa po eteru, a okusa oštra i nalik 
na željezo. Ime je dobila po ruskom generalu Bestuževu, 
koji je god. 1725 u Kjobenhavnu napravio sličan preparat, 
ali kompliciranim alkemističkim putem, koji je poslije 
ujednostavljen. Danas je već zamjenjuju drugi željezni 
preparati sa dvovaljanim željezom. Uzimlje se kao nervi- 
num kod anemije. B. А. 

BESTUZEV-RJUMIN, 1. Aleksej P. Ж 1693, + 1766, 
jedan od najvećih ruskih državnika. G. 1703 poslao ga Petar 
I. na nauke u inozemstvo. G. 1717—30 je poslanik u Dan- 
skoj i Holandiji, 1730—40 u Bironovu kabinetu ministar; 
kad je Biron pao, bačen je В. u zatvor. Stekavši ipak po- 
vjerenje carice Jelisavete posta 1744 veliki kancelar. U 
vanjskoj politici nastojao je osujetiti težnje Fridriha II. 
za hegemonijom u srednjoj Evropi. Zbog zavjere, kojoj je 
bio cilj, da se poslije smrti caričine preda vlast Kata- 
rini IL, strogo je kažnjen od Jelisavete. Katarina II. ime- 
nova B-a general-feldmaršalom. 

2. Konstantin N., * 1829, + 1897, ruski historičar i aka- 
demik, od 1865 profesor ruske povijesti na petrogradskom 
sveučilištu. G. 1878 organizirao žensko sveučilište. U povije- 
snom zbivanju vidi mijenu kulturnih tipova. Povijesna 
nauka ima po njemu biti samosvijest naroda. Kulturnu 
povijest čine oblici obiteljskoga, društvenog, državnog, 
vjerskog, književnog života. Djela: Ruskaja istorija, I—II, 
najbolji uvod za proučavanje ruske povijesti s opširnom 
kritičkom analizom njenih izvora i s literaturom spornih 
pitanja, a sama povijest mu je vrlo kratka; Obzor sobytij 
smerti Ivana Groznago nastavak je njegove Povijesti; O 
sastave russkih ljetopisej do konca XIV. v. 

3. Mihail, Ж 1800, + 1871, i 4. Nikolaj, Ж 1801, + 1855, ruski 
revolucionarci. Služili su u mornarici. Obojica su ušli u sa- 
vez Blagostanja i sudjelovali u buni 14. XII. 1826, prognani 
u Sibir, odakle se vratio samo Mihail, autor hvalisavih 
memoara. V.R. 

BEŠENOVO, selo u Srijemu u iriškom kotaru, podno 
Fruške gore, na sjeverozapadu od Rume. Ima 1800 stan. 
Sijelo je općinskog poglavarstva. Z. D-i. 

BEŠEVIĆ, 1. Milica, * Split 3. XI. 1896, slikarica, pola- 
zila umjetničku školu u Zagrebu i u Beogradu, od 1924 
restaurator u Nar. muzeju u Beogradu. Od 1935 radi u 
Nar. pozorištu kao scenograf. Slika akvarele, uljene por- 
trete, pejzaže, mrtve prirode i genre slike. Samostalno iz- 
lagala u Beogradu, Splitu, Zagrebu i Sofiji. Kritika ističe 
svježinu kolorita na njenim slikama. 

2. Nikola, * Split 10. IV. 1892, slikar, svršio umjetničku 
školu u Zagrebu i Beogradu, poslije učio u Rimu. Bo- 
ravio je u Estoniji, a naročito u Revalu, zatim u Parizu 
i drugim umjetničkim središtima Zapada. Slika uljem 





BESEVIC — BETA ZRAKE 


portrete, mrtve prirode, pejzaže i kompozicije. Radi i 
akvarele, a bavi se i grafikom. B. je odličan crtač i slikar 
šireg zamaha. Z. SM. 

3. Stevan, * Hrvatska Mitrovica 23. VIII. 1868, srpski 
pjesnik i književnik. Do 1911 živio u Splitu i Zagrebu, a 
poslije toga prešao u Beograd. Uređivao razne listove i na- 
pisao velik broj lirskih i satiričkih pjesama. Glavne su mu 
zbirke: Na Golgoti, Pesme (S. K. Z. knj. 225, Savremenik 
S. K. Z. i dr.). Napisao je i dvije drame. DP: 

BEŠIREVIĆI bijahu najuglednija plemićka porodica u 
dijelu Bosne, što danas čini kotar Cazin. Prvi put se spo- 
minju 1641. Od druge pole 17. st. do 1836 bili su kapetani 
i dizdari grada Ostrošca na Uni. Imovinu im je uništio 
bos. vezir Vedžihija 1837 i otpremio u progonstvo zadnjega 
Kapetana Ostrošca Murat-bega, jer se opirao reformama. 

IT.: H. Kreševljaković, Cazin i okolina, Sarajevo 1934. H. K. 

BESKA, općina u Srijemu, kotar St. Pazova, na želj. pru- 
zi Indija—Novi Sad, 3900 stan. Sjedište Hrv. slav. senio- 
rata augsburške vjeroispovijesti. PB 

BEŠKOV, Ilija, Ж Dolnji Dubnik (Pljeven) 1901, bugarski 
karikaturist. Svršio gimnaziju u Pljevnu i Umjetničku 
akademiju u Sofiji kod Nikole Marinova. Njegov ispitni 
akt je jedan od najljepših u Akademiji, i svi su očekivali, 
da će mladi umjetnik postati daroviti slikar. B. se međutim 
posvetio karikaturi. Njegov otac i brat bili su zastupnici 
stranke Zemljoradničkog saveza, i B-a je od mladih nogu 
osvojio demon politike. On surađuje u mnogo sofijskih hu- 
morističkih i političkih časopisa i listova. Izvanredno je 
snažan crtač, rijedak vizionar i promatrač, riše svoje kari- 
kature s jednom karakternom linijom, koja je podvostru- 
čena od crnih rubova. Njegov humor nikoga ne štedi i 
seže često do tragičnosti. On je uvijek na strani slabih i 
poniženih. Zdravi moralni temelj pokreće njegova rasuđi- 
vanja ljudi i događaja. Posljednjih je godina narisao i izlo- 
žio u Sofiji niz akvarelnih karikatura s građanskim suje- 
tima, koje je izdao u zasebnom albumu. U njima se ruga 
pusioši i bezidejnosti sitnoga građanstva. Njegova se linija, 
lako impresionistička, izmijenila i dobila veću slobodu i 
veću vjernost prema životu. On ima mnogo zajedničkih 
crta s francuskim crtačima, ali mu je umjetnost izvanredno 
originalna; njegova dosljednost i čvrstoća karaktera učiniše 
od njega nesamo prvorazrednog majstora, nego i zaokru- 
ženu ličnost u bugarskom duhovnom životu. Cijenjen je i 
kao ilustrator dječjih knjiga. Ilustrirao je više od 40 knjiga 
za djecu, u početku u primitivističkom stilu (za dječje 
crtanke), a kasnije s rijetkim ekspresivnim realizmom. М.М. 

BEŠLINAC, rudnik željeza i bakra. Nalazi se u kotaru 
Dvor na Uni u Velikoj župi Gora. Mnogo je radio u pro- 
šlom stoljeću na istaljivanju željeznih i bakrenih ruda, koje 
su vadili iz okolišnih rudnika Trgovske gore. Iz tih su 
rudnika u okolini Gvozdanskoga vadili bakrene rude i 
grofovi Zrinski i tamo ih istaljivali. Danas istaljuje B. samo 
željezne rude. EAT 

BESSAR IBN BURD, plodan, nekada vrlo popularan 
arapski pjesnik, rodom Perzijac. Zivio je u Basri potkraj 
vladavine Omejevića i početkom vladavine  Abasovica, 
umro 784. Kao rodenom slijepcu razvila mu se dobro ma- 
šta. Spjevao je navodno 12.000 pjesama, od kojih su do 
danas sačuvani samo mali ostatci. M.H. 

BETAIN E 7 i soku sladorne repe 

: 1 eta vulgaris). Iz alkohola kristalizira se 
CH» N(CHs)s u velikim bezbojnim kristalima i tali se 
3 kod 293% Dobiva se iz šećerne melase. 
ČO—O Spoj sa solnom kiselinom betainhidroklorid 

жетім kristalizira u monoklinskim pločicama. Pod 

imenom acidol služi u medicini namjesto 

solne kiseline, jer se hidrolitički lako razgrađuje i oslo- 

bada HCI. Upotrebljava se za tamanjenje biljnih šteto- 
čina. RE. 

BETANIJA, 1. danas El Azarie, grad u Palestini, 2 km 
na istok od Jeruzalema na putu u Jerihon. U njemu su 
živjele Marta i Marija s bratom Lazarom, koga je Isus 
p Stoga se ime B. daje zavodima za njegu bole- 
snika. 

2. Mjesto istoga imena bijaše s istočne strane Jordana 
središte apostolata sv. Ivana Krstitelja. 

3. Bethanien ili Bethany, kotarsko mjesto u Jugozapa- 
dnoj Africi, misijska postaja u visini od 935 m na neplo- 
dnoj krajini zemlje, koja se zove Nama. Pored zatvora za 
kažnjenike ima školu i crkvu. Jednako se zove i kotar, u 
kojem živi oko 500 Evropljana na njegovoj površini od 
18.549 kme. N. Z. 





SI 1. SAVIJANJE BETA ZRAKA U MAGNETNOM POLJU 


BETA-TEST, sustav od 7 ili 8 različitih testova, sa- 
stavljen za ispitivanje inteligencije američkih vojnika anal- 
fabeta i onih, koji ne znaju dovoljno engleski. Zadatci toga 
vojničkog testa prikazani su nacrtima i znakovima, a na- 
putak za rad daju ispitivač i njegov pomoćnik mimički. 
B.t. se upotrebljava danas i za ispitivanje inteligencije 
gluhonijemih. R. B-s. 

BETA ZRAKE su korpuskularne zrake iz radioaktivnih 
elemenata, koje se lako savijaju i u električnom i u mag- 
netskom polju. (Za naziv — alfa zrake). Iz smjera ovih 
otklona izlazi, da one nose negativan elektricitet, a mje- 
renja pokazuju, da je taj jednak elektricitetu e elektrona. 
One su elektroni velikih brzina, koje idu do 0,998 c (c = 
brzina svjetlosti), čemu odgovaraju energije do 12.10% eV. 
Ima i sporih b. zraka s brzinama 0,1 do 0,3 c (energije 2,6 
do 24,7 eV). Granice brzina su vrlo raznolike od jednog 
elementa do drugog. B. čestice imaju znatnu prodornu moć. 
Najbrže među njima prodiru kroz zrak 12 do 13 m daleko. 
U tvari se apsorbiraju po eksponencijalnom zakonu. Inten- 
zitet paralelnog svežnja zraka oslabljuje na polovinu (po- 
lovična debljina) prosječno istom 0,5 mm Al 

Kauimannova mjerenja (1901—1906) pokazala su s jedne 
strane, da je čitava masa b. čestica samo elektromagnetske 
prirode, a s druge strane da je omjer naboja i mase brzih 
beta čestica padajuća funkcija brzine. Iz konstantnosti na- 
boja e izlazi zavisnost mase o brzini. Točnija mjerenja 
pokazala su, da se ta zavisnost vrlo dobro slaže s Lorentz- 
Einsteinovom formulom (> masa; > teorija relativnosti). 





SI. 2. DIO MAGNETSKOG SPEKTRA BETA ZRAKA RADIJA B. 


Za opažanje b. zraka neke su metode iste kao kod alfa 
zraka (ionizacijska komora, Geigerov brojač sa šiljkom, 
Wilsonova komora, magnetski spektar u izravnom namje- 
štaju i metodom fokusacije). Za objektivno registriranje 
pridolazi Geiger-Müllerov elektronski brojač (— radioak- 
tivnost). Tonizacijska moć b. čestica poprečno je 4 puta 
manja od ionizacijske moći alfa čestica. Ona opada s po- 
rastom brzine čestice konvergirajući kod najbržih b. če- 
stica jednoj konstantnoj vrijednosti. Zato se na snimka- 
ma Wilsonovom komorom ističu staze b. čestica manjom 
gustoćom magle (sl. 1), a kod najbržih mogu se opaziti 
zrnca magle u parovima, koji odgovaraju parovima iona. 

Magnetski spektar b. zraka (sl. 2) većeg dijela radioak- 
tivnih elemenata sastoji se od kontinuiranog spektra, a na 
ovaj se superponira linijski spektar. U kontinuiranom 
spektru zastupane su sve brzine b. čestica do neke gra- 

nične brzine, koja je to veća, što je kraći srednji život 
atoma radioaktivnog elementa. Ovaj spektar daju primarne 
b. zrake, koje izlaze iz atomske jezgre kod b. raspadanja 
atoma. Pitanje ovog kontinuiranog spektra do danas nije 
razjašnjeno. Njegovo tumačenje izaziva izvjesne teoretske 
poteškoće obzirom na zakon o održanju energije (>> neu- 
trino). Linijski spektar je sekundarnog podrijetla; pripada 
sekundarnim b. zrakama. Ove su fotoelektroni, izazvani 
gama zrakama (>> gama zrake) ili u samoj atomskoj jez- 
gri (unutrašnja pretvorba) ili u elektronskom ovoju ato- 
ma (vanjska pretvorba). Ovakve b. zrake nalazimo i kod 
elemenata, koji se raspadaju alfa česticama, ako emitiraju 
i gama zrake (Ra). 

LIT.: Meyer-Schweider, Radioaktivitat, Leipzig 
Radioaktivitüt, Leipzig 1928 (Wien-Harms, Hdb. d. 
M. Curie, Radioactivité, vol. I—II, Pariz 1935. 

BETEIGEUZE, a zviježđa Oriona, crvenkasta zvijezda 
1. veličine, promjenljiva u nepravilnim dugim razmacima. 
Ide među najveće zvjezdane divove. Promjer joj je 280 
puta veći od promjera Sunca. A. Ob: 


BETEL (hebr. Beth El »kuča Božja«), stari kanaanski 
grad, sjeverno od Jeruzalema, isprva se zove Lus, čuven 
po Jakovljevu snu o nebeskim ljestvama i poslije nazvan 
od proroka Ozeje Bethaven, t. j. kuća idola, jer je kralj 
Jeroboam u njemu podigao hram s kipovima bikova. Da- 
nas se zove Betin i ima 500 muslimanskih stanovnika. Ne- 
davna iskapanja Američana otkrila su gradske zidine iz 
sredine 2. tisućljeća pr. Kr. 


1927; Kohlrausch, 
Exp.-Phys., XV); 
M. K. 


BETEL, sredstvo za Zvakanje, uZiva oko 200 mil. stan. 
južne Azije i obalne istočne Afrike. Zvakalo se priređuje 
od sjemenke areke, lista biljke Piper Betle L. (uzgaja se 
u Indiji i na Malajskom arhipelagu, > papar) i od vapna. 
Često se dodaje još i gambir, a kadšto i duhan, znatno 
rjeđe koji drugi začin ili miris. Najviše je rašireno žvaka- 
nje b-a među malajskim narodima. Način je priređivanja 
ovog neobično raširenog uživala različit kod različnih na- 
roda. Obično se na svježi list betel-papra stavlja sloj vapna, 
a na njega komadić arekine sjemenke i gambira, pa se sve 
to zamota u zalogaj i stavlja u usta. Žvakanjem se b-a ra- 
zvija u ustima vrlo intenzivno crvena slina, od koje postaju 
i zubi crveni. U čemu se zapravo sastoji užitak kod žva- 
kanja b-a, nije potpuno jasno. Vjerojatno je, da se s njim 
razvija ugodno osjećanje, slično onome kod uživanja du- 
hana. F.K-n. 

BETERIĆ, Baro — Bettera Baro. 


BETETTO, Julij, * Ljubljana 27. VIII. 1885, slov. operni 
pjevač, 1903 do 1907 član ljubljanskog kazališta, 1908 do 
1922 solist bečke dvorske, kasnije državne opere. U isto 
vrijeme polazi bečku akademiju za glazbu i kazališnu 
umjetnost i na njoj naknadno 1934 diplomira. 1922—1933 
opet je član ljubljanske opere, od 1933 dalje vršilac dužno- 
sti ravnatelja drž. konzervatorija; od prosinca 1939 redo- 
viti profesor solo-pjevanja na ljubljanskoj glazbenoj aka- 
demiji. B. je najodličniji slovenski operni i koncertni ba- 
sist velike kulture i glasovnih kvaliteta. Kao pjevač i glu- 
mac istaknuo se kao Kecal u Prodanoj nevjesti. D.C. 


ВЕТНСЕ, Friedrich, Ж Berlin 24. V. 1891, dramatik ratne 
generacije, u svjetskom ratu više puta ranjen, živi sada 
kao dramaturg u Frankfurtu na Majni. Najpoznatije mu 
je djelo radiodrama Reims (1930), koja se i na pozornici 
prikazuje. Pod utjecajem Gogoljeva romana Mrtve duše 
napisao je dramu Marsch der Veteranen (1934), kojoj se 
radnja odigrava u doba Napoleonovo, a slavi ratno dru- 
garstvo na fronti. Od njega je i zbirka novela Das trium- 
phierende Herz (1937). G;$. 


BETHLEN, 1. Gabor, Ж 1580, + 15. XII. 1629, potomak 
ugledne gornjougarske porodice. Nakon umorstva zadnjega 
B&thoryja postade knezom Sedmogradske po milosti Tu- 
raka. Austrijski dvor priznade ga samo formalno, ali ostade 
i dalje prema njemu vrlo nepovjerljiv. G. 1619 sjedini se 
B. s Češkom protiv Austrije. Štoviše podsjeda i Beč. Kada 
je sazvao sabor u Požun za 18. XII. 1619, nisu mu se oda- 
zvali hrvatski staleži. 27. VIII. 1620 izabrao ga je sabor 
za kralja Ugarske, ali kada je car Ferdinand potukao Čehe 
na Bijeloj Gori, morao se B. zadovoljiti kraljevskim na- 
slovom i s nekoliko županija u Ugarskoj. God. 1624 sklapa 
s carem mir u Beču, ali već 1625 spremaju se i jedan i 
drugi na rat, do kojega i dođe 1626. Ubrzo se opet nagode, 
te B. neko vrijeme miruje. G. 1628 i 1629 sprema se opet 
protiv Ferdinanda, ali ga nagla smrt spriječi u izvođenju 


BETA ZRAKE — BETHMANN HOLLWEG 


daljnjih planova. Inače se 
brinuo za svoju zemlju i 
pomagao umjetnost i zna- 
nost. Umro je bez potomaka. 
LIT.: F. Krones, Handbuch der 
Geschichte Oesterreichs, IIL, Ber- 
lin 1878; A. Gindely, Acta et do- 
cumenta Gabriel Bethlen, 1890; A. 
Stamm, Der erste Feldzug des 
Gabriel Bethlen, Fürsten von Sie- 
benburgen, gegen Kaiser Ferdinand 
II, Kronstadt 1894. S. A 


2. István (Stjepan), grof, 
Ж Gernyeszeg (Gernesia) u 
Sedmogradskoj 8. X. 1874, 
madžarski državnik, kalvi- 
nist, potomak plemićke po- 
rodice, koja se isticala u 
javnom životu. Dovršio je 
pravne i gospodarske nauke, 
proboravio neko doba u En- 
gleskoj i Americi. G. 1901 
postao je član parlamenta, zalagao se za madžarizaciju 
svoga rodnog kraja i vodio borbu protiv carinskih tarifa, 
koje su išle na štetu madžarskih posjednika. U početku 
član liberalne stranke istupi 1905 iz te stranke, koja je 
ustrajala uz nagodbu s Austrijom od 1867, i prijeđe k ne- 
zavisnoj. Za rata 1914—1918 bijaše protivnik bečke poli- 
tike. U doba diktature proletarijata 1919 radio je u Sege- 
dinu na obrazovanju proturevolucionarne vlade, a u Beču 
okupljao emigrante. 15. IV. 1921 postade ministar pred- 
sjednik. Proveo je spajanje kršćanskih stranaka narodne 
skupštine i radio na ustaljenju nutarnjeg reda. Kad je 
kralj Karlo 21. X. pokušao po drugi put da se vrati u 
Madžarsku, B. ga je izručio, dao uhapsiti njegova pratioca 
i zakonskim članom 47. od 1921 proveo zakon o detroni- 
zaciji Habsburgovaca. S pomoću Engleske i Italije uspio 
je, da je na osnovi plebiscita Šopron pripao Madžarskoj, 
a ne Austriji. Njegovom zaslugom bila je Madžarska 1922 
primljena u Ligu naroda. 


LIT.: I. Lukinich, A bethleni grof Bethlen család története, Budim- 
pešta 1928. J. N. 


3. Miklos, grof, Ж 1642, t 1716, madžarski državnik. Učio 
u Nizozemskoj i Njemačkoj, kretao se na pariškom i lon- 
donskom dvoru, u mladosti odani prijatelj Nikole Šubića 
Zrinskoga, te ga često posjećivao na Ozlju i u Čakovcu. 
Sanjao o samostalnoj madžarskoj narodnoj kraljevini s 
Erdeljem. Poslije tragične smrti Nikole Zrinskoga pokorio 
se vlasti Beča. G. 1691 kancelar Erdelja, no ipak dođe u 
opreku s Bečom. Utamničen, interniran, umire u Beču. U 
tamnici napisao Onéletirás (Autobiografija), 1698, koja 
je po iskrenosti putnih uspomena i političkih ideja naj- 
zanimljivije madžarsko memoarsko i psihološko djelo. Naj- 
zanimljiviji dio mu je opis nesreće pjesnika Nikole Zrin- 
skog, koje je bio očevidac prilikom lova u čakovačkoj 
šumi. E. K. 

BETHMANN HOLLWEG, Theobald von, Ж Hohenfi- 
now kod Eberswaldea (Brandenburg) 29. XI. 1856, + Hohen- 
finow 2. I. 1921, njemački državnik. U doba svojih nauka 
u Bonnu stupio je u lične veze s tadanjim princom Wil- 
helmom, kasnijim njemačkim carem. Neko je vrijeme pro- 
veo u upravnoj službi i brzo napredovao. G. 1905 postade 
pruski ministar nutarnjih poslova, u srpnju 1907 državni 
tajnik u državnom ministarstvu nutarnjih poslova, podje- 
dno zamjenik državnog kancelara i podpredsjednik pruskog 
državnog ministarstva. Nakon odstupa Bernharda Bülowa 
bi 14. VII. 1909 imenovan državnim kancelarom i pruskim 
ministrom predsjednikom. Istaknuo se lijepim upravnim spo- 
sobnostima. Blok-politiku predšasnika Bülowa zamijenio je 
stvaranjem koalicija od slučaja do slučaja, uvijek nastojeći 
da izbjegne velikim krizama. lako konzervativno raspoložen 
i sklon desničarskim strankama i centrumu, nije izbjegavao 
suradnju s građanskim ljevičarskim i socijalno-demokrat- 
skim strankama. Dovršio je financijalnu reformu, proveo 
veliki vojni zakon 1912 i izradio ustav za Elsass-Lothringen. 
Vodstvo vanjske politike prepustio je državnom tajniku 
Kiderlen-Wachteru, ali joj je kadšto i sam određivao smjer, 
kao za agadirske krize 1911. Ugovor o Maroku od 4. XI. 
1911 smatrao je polaznom točkom novoga političkog stanja, 
pa se od tada njegov program kretao oko njemačko-engle- 
skog sporazumijevanja, povećanja njemačkoga kolonijalnog 
posjeda i suzbijanja ratnih opasnosti. Na početku rata 1914 
povezao je Njemačku uz Austro-Ugarsku. Iako se protivio 
neograničenom podmorničkom ratu, ostao je na svom mje- 





GABOR BETHLEN 


BETHMANN HOLLWEG — BETON 


stu i nakon njegova proglašenja. Kad je 1917 Erzberger 
dao povod t. zv. srpanjskoj rezoluciji, koja je došla do 
izražaja u programu većine njemačkog Reichstaga »bez 
aneksija i bez ratnih odšteta« od 20. VII. 1917, nastala je 
nutarnja kriza i B. H-a napustiše sve stranke. Odstupio je 
14, VII. 1917, a zamijenio ga je Michaelis. Svoju je poli- 
tiku branio pred istražnim odborom Reichstaga, a svoje 
uspomene izdao 1919—1921 pod naslovom Betrachtungen 


zum Weltkrieg. 

BIBL.: H. Liebig, Die Politik Bethmann Hollwegs, München 1919; 
V. Valentin, Deutschlands Aussenpolitik von Bismarcks Abgang bis zum 
Ende des Weltkrieges (1890—1918), Berlin 1921. J. N. 


BETHUNE, glavni grad francuskoga okruga Pas-de Ca- 
lais na kanalu Aire-La Bassée, važan željeznički čvor i trgo- 
vačko mjesto, osobito za žitarice, ima oko 20.000 stan. U 
srednjem je vijeku pripadao Flandriji, a od 1713 Francu- 
skoj. U svjetskom je ratu mnogo trpio za rovovskoga rata. 
U ratu 1940 oko B. vodile su se teške bitke zaokruZivanjem 
saveznika od njemačke vojske nakon prodora obrambene 
crte na rijeci Maas. B. i La Bassće bili su u središtu onih 
savezničkih vojska, koje su se poput otoka držale neko 
vrijeme, kao i oko Arrasa i Lillea. Nakon uništavanja i 
zarobljivanja savezničkih vojska u tome odsjeku njemačke 
su čete mogle prodrijeti prema Dunkerqueu. SI. P-ć. 

BETLEHEM (hebr. »kuća hljebova«, danas arap. Bet 
Lahm), gradić u staroj Judeji, 8 km na jugu od Jeruzalema. 
U B-u se rodio Isus Krist. Mjesto se spominje često već 
u Starom Zavjetu. Ondje se odigrala idila, koju nam je sa- 
čuvala knjiga Rutina. U B-u je odrastao i kralj David. U 
staro doba B. nije imao više od jedne tisuće stan., a danas 
je veći, nego što je ikada bio, jer ima blizu 8000 stan. Od 
toga je 4000 katolika, 3000 grčkih pravoslavaca, 200 nesje- 
dinjenih Armenaca, oko 150 protestanata i stotinjak mu- 
slimana. Nad mjestom, gdje se rodio Krist, stoji danas 
velika bazilika s pet lada, koja velikim dijelom potječe 
još iz doba carice Jelene. Sama spilja, u kojoj se rodio 
Isus, nalazi se u jednoj kripti ispod kora bazilike. Mjesto 
porodenja označeno je srebrnom zvijezdom. Autentičnost 
mjesta zasvjedočena je bolje nego mnoga druga palestin- 
ska starina, Sv. Justin (+ oko 155) i Origen (+ 254) spomi- 
nju u svojim spisima, da se već u njihovo doba poštivalo 
mjesto, gdje se rodio Isus. Jaslica ondje više nema, ali se 
dobro vidi udubina u pećini, gdje im je bilo mjesto. Pre- 
ma svjedočanstvu sv. Jeronima (f 420) bile su te jaslice 
zemljane. U crkvi S. Maria Maggiore u Rimu čuvaju se 
drvene jaslice Isusova porođenja, ali te su u najboljem 
slučaju mogle biti samo neko podnožje za zemljane jaslice. 
E bazilici se vrši katoličko, pravoslavno i armensko bogo- 
služje. 19% 

BETLEHEMARI, običaj u sjevernim hrvatskim kraje- 
vima, da dječaci obilaze na Badnje veče i poslije od kuće 
do kuće pjevajući božićne popijevke i sabirući za to da- 
rove. Betlehemari, zvani i pastiri, obično su naročito opre- 
mljeni, na pr. kao pastiri sa štapom, a nose ili kupovni 
šareni papirni »betlehem« (po gradovima i gradićima) ili 
kod kuće izrađen od šarena papira, ljepenke i drva sa šta- 
licom i jaslicama, sv. Obitelju, betlehemskom okolicom, 
ukrašen na različne načine, obično u obliku drvene kutije, 
rasvijetljene u pozadini svijećama. U seljačkim kućama 

BETLEHEM 
(Orbis terrarum) 


po Hrvatskom Zagorju nađe se betlehem smješten u kutu 
sobe uz božićnu granu. M. Gd. 


BETON je otvrdla smjesa šljunka, pijeska, cementa i 
vode. Upotrebljava se u građevinarstvu i za izradu pred- 
meta od umjetnog kamena. Najvažnija je upotreba kod 
građenja zgrada: za temelje, zidove izložene vlazi, stupove, 
grede, stropove, za moderne putove, kanale, mostove i dr. 
Predmeti od umjetnog kamena jesu: pločice za poploče- 
nje podova, korita, spomenici, stube, cijevi za kanaliza- 
ciju, stupovi za električne vodove i sl. 

Šljunak s pijeskom za beton mora imati zrnca raznih ve- 
ličina, koja međusobno ispunjavaju šupljine između većih 
zrnaca. Najmanje zrnce mora imati promjer barem 0,2 
mm, a velika zrna oko 30 mm. Najbolji je šljunak od 
drobljenog kamena, ali je vrlo dobar i riječni šljunak, a 
najbolja smjesa od iste vrste šljunka i pijeska je ona, koja 
je kod istog obujma najteža. Kamen i riječni šljunak 
moraju biti zdravi, neraspucani, dovoljno čvrsti i bez 
primjese gline, humusa ili drugih nečistoća. Čvrstoća 
betona zavisi mnogo od čvrstoće šljunka. 

Cement je obično portlandski, ali se može upotrijebiti 
i romanski, visokopećni, boksitni i drugi. Dodaje ga se od 
120 kg/m? za zidove do 300 i više kg na m? gotove nabijene 
smjese za jako naprezane konstrukcije. 

Voda se može upotrijebiti iz svakog bunara, izvora ili 
rijeke, ako nije kiselica, sumporna voda ili jako onečišćena, 
Dodaje se obično jedna litra na jedan kilogram cementa. 
Šljunak i pijesak sadržavaju dosta kapilarne vode, pa se 
zato dodaje za trećinu do polovinu vode manje. 

Miješanje se obavlja ručno ili strojem. Ručno se provodi 
tako, da se na odmjerenu hrpu šljunka i pijeska saspe 
odmjerena količina cementa i nakon toga se hrpa lopa- 
tama, potkopavajući je tri puta, prebaci. Kod četvrtog i 
petog prebacivanja dodaje se voda, a šesto prebacivanje 
daje gotov betom. Za zidove od nabijenog betona mora 
smjesa biti dosta suha, kao na pr. vlažna zemlja. Kon- 
strukcije od armiranog betona grade se od mokrog betona, 
a sitnije konstrukcije se lijevaju od betona, koji može la- 
gano teći u nagnutom žlijebu. 

Oplata za beton, u koji se on unosi, i koja mu daje 
oblik, izrađena je od drva ili od kovine, rijetko od sadre 
ili sličnog. Pritisak betona na oplatu je dosta velik, pa 
zato mora biti čvrsta i dobro povezana. Obično se upotre- 
bljavaju neblanjane daske. Da se dobije lijepa i čista 
ploha betona, upotrebljavaju se blanjane daske, prije beto- 
niranja dobro pokvašene vodom, eventualno namazane 
gustim mineralnim uljem. Oplata od željeznog lima maže 
se vazelinom, dok se ulje u tu svrhu ne smije upotreblja- 
vati, jer se razlije u betonu i škodi mu. 

Nabijanje betona vršimo laganim željeznim ili drvenim 
nabijačima. Suhi beton nabija se težim željeznim nabija- 
čima, i to u slojevima otprilike 30 cm visokim. Najbolja 
se kakvoća betona dobiva vibracijom, koju proizvodimo 
posebnim strojevima, što ih nazivamo vibrator. Ovi daju 
po više tisuća otresa u minuti i stavljeni na oplatu zbiju 
beton u gušću masu nego bi to mogli inače učiniti nabi- 
janjem najtežim nabijačima. Beton za vibriranje mora biti 
dosta mekan. 

Smjesu polivenu vodom treba brzo ugotoviti, jer počinje 
tvrdnuti za pola do jedan sat. Dodavanjem vode malo 
zatvrdloj smjesi kvari se kakvoća betona, a može se i pot- 
puno pokvariti, tako da ovaj uopće više ne može vezati, 
ili veže i otvrdne prividno, ali je vrlo male čvrstoće. Pod 
malo većim pritiskom ili udarom takav se beton raspada. 

Otvrdnuće betona napreduje postepeno kroz dugo vre- 
mena, pače kroz mnogo godina. Kod običnog portlandskog 
cementa uzimlje se za pravu čvrstoću betona čvrstoća 
postignuta nakon 28 dana. Upotrijebimo li znatno finije 
mljeveni cement (t. zv. visoke otpornosti) možemo istu 
čvrstoću s istim količinama cementa postići već nakon 
5 do 7 dana. S taljenim cementom (boksitnim) postižemo 
najveću čvrstoću nakon 1 do 2 dana, ali se nakon 5 do 6 
sati može postići čvrstoća, koja nas zadovoljava za upo- 
trebu u građevinarstvu. Dok beton tvrdne, mora biti 
stalno vlažan, inače će popucati i neće otvrdnuti. Potrebna 
se vlaga održava škropljenjem (ne prije, dok nije vezao) i 
prekrivanjem vlažnim pijeskom, vrećama, daskama i 
sličnim. 

Zimi treba paziti, da se beton ne smrzne barem kroz 
prva 24 sata. Sprečava se to zagrijavanjem vode i šljunka. 
Nabijeni se beton pokriva daskama, slamom, vrećama i 
sličnim, a ispod oplate lože se male vatrice. Ta vatra ne 
smije biti jaka, jer će inače osušiti vodu, pa beton ne će 
uopće vezati. Pri vezanju se beton sam po sebi zagrijava, 
slično vapnu kod gašenja, pa kod male zime i dobrog 
pokrivanja i to sprečava smrzavanje. Bez bojazni i razli- 
čitih priprema može se betonirati do srednje dnevne tem- 
perature od —1? C. 

Za vodu nepropusni beton zahtijeva posebnu pažnju. 
Valja ga izraditi od napose pripremljene smjese šljunka i 
pijeska. Prije upotrebe prosije se šljunak i pijesak kroz 
sita raznih promjera, a nakon toga se opet pomiješa prema 
ovim omjerima: 

Sito: 1 mm, 1—3 mm, 3—7 mm, 7—15 mm, 15—30 mm 

209/0 20% 209/0 159/0 259/0 
Toj smjesi treba dodati barem 300 kg (a i više) cementa па 
1 m? smjese. Takav beton još ne mora biti nepropustan, jer 
to svojstvo zavisi od vrsti i oblika pijeska i vrsti cementa. 
Imamo li grub oštar pijesak, dodat ćemo smjesi još naj- 
sitnijeg materijala (do 0,2 mm) oko 10%. Dobro djeluje, 
ako se doda do 5% sitno zdrobljene gline. Nekojim 
vrstama cementa ne može se uopće postiči vodotijesni 
beton, pa se prije upotrebe mora ispitati i vrsta cementa. 
Od umjetnih dodataka upotrebljava se još trikosal, cerezit, 
tekalemit i drugo. Vode treba dodavati samo toliko, koliko 
je potrebno, da se beton može dobro nabiti. 

Kod izrade vodonepropusnih gradevina valja osobitu 
pažnju posvetiti sastavu zidova, koji su radeni u različito 
vrijeme. Ako se na otvrdli beton nastavlja s betoniranjem, 
mora se sastav pokriti najprije dobrim cementnim mortom 
i tek na to stavljati svježi beton. U protivnom slučaju če 
se najprije sleči grubi šljunak i pokriti sastav, dok sitni 
materijal ne če dospjeti do sastava. U takovu če slučaju 
voda imati slobodan prolaz kroz šupljine izmedu grubih 
zrna šljunka. 

Potpuna vodotijesnost, bez vlažnih mrlja, ne može se 
postiči betonom, več se to postizava samo izolacijom. Naj- 
sigurnija izolacija sastoji od dva sloja asfaltne pusti medu- 
sobno slijepljene vručim bitumenom i namazane bitume- 
nom s obje strane. Takva izolacija mora biti smještena 
s vanjske strane, t. j. s one, odakle pritiskuje voda. A da je 
ne bi probušio koji tvrdi predmet, mora se zaštititi tankom 
betonskom stijenom. Umjesto asfaltne pusti upotrebljava 
se i vrlo tanak olovni lim, na sastavu zavaren i štičen 
asfaltnom pusti. 

Dok beton tvrdne, steže se, t. j. gubi u obujmu. To je 
razlog, da se betonom nikada ne može potpuno ispuniti 
rupa, isklesana u starom betonu. U tu se svrhu upotre- 
bljava za ispunjavanje što suhlji beton, i nabija se što 
čvršče. 

Ukrasne plohe na betonu postizavaju se pranjem. Svježi 
beton, najviše 1 dan nakon betoniranja, moči se vodom 
i tare željeznim četkama. Kod toga se uklanja mort 
s površine, pa ostaju vidljiva raznobojna veča zrnca pi- 
jeska i šljunka. Sličan se učinak postizava i klesarskom 
obradbom površine. Za osobite učinke posebno se pri- 
reduje beton vanjskog sloja i istodobno se betonira ispu- 
nom. Ako se ukrasni sloj ne betonira odmah, več na- 
knadno, onda če taj sloj kod malo jače zime otpasti. 


Na beton djeluju mnoge tvari vrlo $tetno. Ponajčešče 
razara beton voda. Kad ona kroz beton prokapljava, ispira 
vapno iz cementa, pa ga razara. Napose štetno djeluju 
vode, koje imaju ugljične kiseline, magnezijske ili sum- 
porne spojeve (morska voda, kiselice i t. d.). Vodom na- 
pojeni beton mrvi smrzavica. Ulja bilinskog ili životinjskog 
podrijetla razaraju beton i pretvaraju ga u kašu. Šećer iz 
voća, pekmeza, melase i sl. ga izjeda. Kuhinjska sol mu 
ne škodi, dok nema primjese magnezijske soli i sumpornih 
spojeva. Loše djeluju i gnjiležni produkti na pr. gnojnica, 
a znadu biti štetni i produkti vrenja kao na pr. kise- 
line ili ugljična kiselina. Najbolje je zato spriječiti pristup 
štetnih tvari do betona. To se provodi žbukanjem betona 
mortom u smjesi 1 dijela cementa s 1 dijelom pijeska i 
zaglađivanjem žbuke. Betonu se prije žbukanja zgrubi 
površina. Nakon toga se takova žbuka premaže vrućim 
bitumenom ili posebno nabavljenim fluatima. Svakako 
valja prije dobro ispitati, da li sredstvo odgovara svrsi, 
za koju se želi upotrijebiti. 

Upotreba betona u građevinarstvu zavisi od svrhe. Upo- 
trijebit ćemo ga uvijek, kad trebamo nepropusni ili čvrsti 
materijal ili ako se gradnja izvodi u vlazi ili vodi. Za 
zidove stambenih zgrada nije dobar, jer vodi toplinu 
bolje od opeke, pa se zimi u takovim zgradama konden- 
zira na zidovima voda. 

LIT.: Kasal, Željezo-beton u teoriji i praksi, Ljubljana 1920; Jura- 
novié, Armirani beton, I. dio, Zagreb 1939 (Udruženje slušača Теһ- 
ničkog fakulteta); Širola, Građevni priručnik, Zagreb 1936; Kleinlogel, 
Einflüsse auf Beton, Berlin 1925; Grün, Der Beton, Berlin 1937; Mórsch, 
Der Eisenbetonbau, Stuttgart 1929. 

Beton armirani je beton protkan željeznim šipkama, koje 
ga pojačavaju. Obični, t. j. nearmirani beton izdrži veliki 
pritisak od 100 do 500 i više kg/cm?, već prema količini 
dodanog cementa. Kod istezanja pokazuje znatno manju 
čvrstoću, 1/20 do najviše 1/10 čvrstoće u pritisku. Tako će se 
kod grede pačetvorinskog presjeka, na krajevima poduprte, 
kad je opterećena, vidjeti, da je beton na gornjem rubu 
pritisnut, a na donjem istezan, oboje donekle jednakom 
mjerom. Kod povećavanja tereta on će na donjem rubu 
uskoro puknuti. Ako su u gredi, kraj donjeg ruba, željezne 
šipke, one će zapriječiti, da se greda slomi i raspadne, 
makar je beton već napuknuo. Na taj način pojačana greda 
može preuzeti znatno veći teret, do 10 i više puta. Že- 
ljezne šipke, koje su obično okruglog presjeka, promjera 
5 do 40 mm, nazivamo armatura; one se moraju dati 
lagano savijati i treba da imaju čvrstoću od barem 3600 
kg/cm?, Željezna armatura je za upotrebu mnogo jeftinija, 
nego da se prave mnogo deblje betonske grede. Usto se 
armiranim betonom postizavaju pogodniji oblici. 

ARMIRANA BETONSKA GREDA U PRESJEKU 





Od armiranog betona stvaraju se različite konstrukcije: 


stropovi, grede i stupovi u zgradama, mostovi, silosi, ku- · 


pole, kolovozi modernih cesta, hangari, lađe, rezervoari za 
vodu, tresori i dr. Obilje oblika kod takovih konstrukcija 
oteščava upotrebu armiranog betona, jer se on može eko- 


nomski upotrijebiti samo onda, ako se razmjeri betona i. 


količina armature točno izračunaju. Ti su računi vrlo za- 
mršeni, a obavljaju se na osnovi nauke o statici, elasti- 
citetu i čvrstoći. 


Beton, u koji se stavlja armatura, mora biti osobita« 
dobro pripremljen i sadržavati barem 300 kg cementa na'. 


1 m? gotovog betona. Ako je manje cementa, oborinska 


(kiša) će ili druga voda dopirati do armature, i ova uče 
rdati, a od rde se beton bubri i trga te pušta još više" ` 


pristupa vodi do željeza. 


Željezo za armaturu mora biti čisto, bez grube rde, masti: 


i zamazanosti. 


BETONDIĆ, 1. Damjan (t 1760) i 2. Josip (4 1764), 


brača, dubrovački pjesnici iz sredine 18. st. Dubrovački 
Betondiči podrijetlom su iz Kobaša kraj Stona, a u 90-tim 
godinama 17. st. osnovao je dubrovačku granu Matej, 
sin Paskala B. Kobašanina. U svom prvom braku bio 
se ovaj Matej oženio nekom Stonjankom, koja mu je 
rodila dva sina: stariji od njih Paskal umro je još kao 

REGINA MARTYRUM (KRALJICA MUČENIKA) 


Prag, Samostan Emaus 





| N we 9 =” TRO Uu YA eS maš 











BETONDIC — BETTERA 457 


dijete, mladi Pavao (1681—1719) ušao je 1711 u isusovački 
red i živeći na različnim položajima u dubrovačkom kole- 
giju umro je u 40. godini života (isp. M. Vanino, Vrela i 
prinosi III, str. 67—69). Oko 1690 Matej se preselio u Du- 
brovnik, gdje se 1693 kao udovac oženio s Jelom, kćerju 
pučanina Petra Vlaha Stelle. U tom braku rodilo im se 
troje djece, od kojih su sin Paskal i kći Kata umrli još u 
djetinjstvu, a samo je srednje dijete, sin Petar odrastao do 
muževnih godina, ali zbog odlaska u benediktinski red ta 
Se grana s njime osušila. Braća Damjan i Josip kao sinovi 
Vinka (Vice) B. dakle ne produžuju Matejev rod, već 
upravo rod njegova strica Damjana, koji je u času Mate- 
jeva odlaska u Ston i u Dubrovnik s ostalim rodom bio 
ostao u Kobašu. Damjan i Josip (Jozo) učili su u dubro- 
vačkim isusovačkim školama, gdje su uz ljubav za latinske 
klasike dobili i obrazovanje za svoje kasnije pjesnikova- 
nje. Ipak Appendini (Notizie, II, 247) nije znao ništa kon- 
kretno kazati o Damjanovu pjesničkom radu. Za Jozu bio 
je međutim već on kao i Seb. Dolci zabilježio, da se odliko- 
vao lakoćom i okretnošću versifikacije, te se nitko od su- 
građana nije mogao s njim takmiti. U jednom rukopisu 
Josipovih prijevoda Ovidijevih Heroida (u Sveuč. knjižni- 
ci u Zagrebu R 3187) veli njegov sastavljač u predgovoru, 
da su Heroide »bile najizvrsnije prinesene od gosp. Jose 
B. ki slovijaše oko ljeta Gospodinovijeh 1740. On je jedan 
od pjesnika tega vremena od prvijeh, a osobito u toma- 
čenju latinskijeh pjesnika«. Bio je oženjen Lukrecijom Du- 
bravica, a od njihova poroda kasnije se kao književnik 
spominje sin Jakov. Jedan dio svoga života proveo je 
J. В. u povučenosti na djedovskom posjedu kraj Stona, 
gdje je i umro. 

Bibliografija Josinih književnih radova prilično je opse- 
žna, iako njegovo autorstvo za svako djelo u njoj nije si- 
gurno utvrđeno. Appendini mu pripisuje prijevod »13 Ovi- 
dovih Heroida«, prijevod tragedije isusovca St. Tuccija 
»Christus judex« i »mnoge druge kraće sastavke«. Konkret- 
niji od Appendija je Šime Ljubić (Ogledalo, II, 420), koji 
među ovim posljednjim sastavcima poimence izbraja »pri- 
jevode iz Oracija, iz Virgila i iz drugih Ovidijevih knjiga«, 
zatim »njekoliko crkvenih pjevka i psalama«, »Razgovor 
Pastirski za Božića«, »pjesni razlike« i skup od »18 narod- 
nih pjesana«, iz poznatog rukopisa »Popijevke slovinske 
skupjene 1758 u Dubrovniku«. 

U već spomenutoj rukopisnoj zbirci Heroida spominju se 
kao Betondićevi prijevodi samo brojevi 2, 5, 6, 8, 10 i 13, 
međutim druge rukopisne kolekcije, koje sadrže prijevode 
svih (21) Ovidijevih Heroida (kao u Sveuč. knjiž. u Za- 
grebu R 3186 ili u Hrv. akademiji 1. b. 35), Josi B-u daju doista 
njih 13 (br. 2, 5—8, 10, 13, 16—21), a od ostalih: br. 1 pri- 
pada Petru Nikole Boškovića, br. 3—4, 9 i 14 Franatici 
Pjerka Sorkočevića, br. 11—12 Ivu Altestiju (odnosno br. 
ll ima i u prijevodu Petra Bašića) i br. 15 Đuri Feriću. 
Od Ovidijevih djela prepjevao je B. još elegiju III. Tri- 
stium i nešto iz II. knjige Fastorum. U zagrebačkoj sveuči- 
lišnoj knjižnici čuva se pod njegovim imenom prijevod 
Vergilijeve Eneide pjevanje četvrto (isp. V. Gaj, Gajeva 
knjižnica, str. 208). Njegova rukopisna zbirka Pjesni razlike 
(prema rukopisu Hrv. akad. sign. I. b. 33) sastoji se od ne- 
koliko pjesama obuhvaćenih natpisom Pjesni duhovne i od 
nekoliko s natpisom Pjesni razlike u užem smislu i na 
kraju od pjesme Tužba Kacamorta od Trstenika. 

Među onima, koji su dubrovački kazališni repertoar u 
18. st. obnavljali francuskim (Moličreovim) komedijama, 
već je Appendini (0. c. str. 290) ispred imena Marina Tu- 
diševića (+ 1788) i Franatice Sorkočevića (f 1771) na prvom 
mjestu spomenuo Josipa B. Da je on doista mogao imati 


. razumijevanja za kazalište, to se može izvesti iz njegova 


prijevoda Tuccijeve tragedije Isukrst sudac, pa iz drama- 
tizacije Razgovor pastijerski za Božić; ipak o njegovoj su- 
radnji u smislu Appendinijevih tvrdnja ne zna se upravo 
ništa (isp. T. Matić, Moličreove komedije u Dubrovniku, 


Rad, knj. 166, str. 85). 


3. Damjan ml. prigodni je pjesnik iz prvih decenija 19. st. 
Dubrovačka franjevačka knjižnica čuva nešto njegovih la- 
tinskih (br. 519 Nonnulla carmina) i prigodnih (br. 301, 
537) pjesama u smrt dra. Hide (f 1833), u smrt Urbana 
Appendinija (f 1834), cara Franje (f 1835), pa i drugih 


ao na uzvišenje fra B. Albertinija za skadarskoga biskupa 


_ (1837), i t. d. 


4. Jakov, sin Josipov, prigodni je pjesnik iz kraja 18. i 
početka 19. st. (f 1819). С. 1849 je dubrovački tiskar P. 


Fr. Martecchini izdao »zagrebackim pravopisom« Pub. Ovi- 
dija Nasona »Heroidah« prevod Josipa i Jakoba Betondica 
Dubrovčanah. U ovom izdanju preštampano je 12 (bez 
br. 19) Ovidijevih Heroida u Josipovu prijevodu, a u osta- 
tku prijevodi ostalih prevodilaca zamijenjeni su Jakovlje- 
vim prijevodima. U dubrovačkoj franjevačkoj knjižnici 
ima njegovih pjesama pod br. 273, 793 Čulićeve zbirke. 
Jedna od njih posvećena je »došastju bana Marmontića«. 

5. Josip, sin Jakovljev, a unuk Josipov, kako se razabira 
iz kataloga »Gajeve knjižnice« (str. 180), upravo je onaj 
»iskreni domorodac«, koji je već 1843 poklonio rukopise 
svoga djeda svomu »ljubljenom prijatelju« Ljudevitu Gaju, 
a time na dalje čuvanje i hrvatskoj metropoli Zagrebu. 

LIT.: S. Dolci, Fasti litterario-ragusini, 1767; Fr. M. Appendini, No- 
tizie istorico-critiche, 11; 5, Ljubié, Ogledalo knjiz. pov. jugoslav., II; 
Biblioteca di fra Innoc. Ciulich, s. v. Bettondi i t. d. F. F. 

BETSCH, Roland, * Pirmasens 3. XI. 1888, u ratu bio 
avijatički inžinir, njem. pisac romana, sjeća svojim hu- 
тогот па romantika Eichendorffa, živi u Ettlingenu 
(Baden). Humoristički mu romani Benedikt Patzenberger 
(1916), Komódie Heckenmiller (1921) rade o vagabundima 
t. j. tipovima, sličnim Eichendorffovu Taugenichtsu. Putu- 
juće glumce opisuje u poznatom romanu Die Verzauberten 
(1934), svoju užu domovinu Falačku slavi u romanu Die 
sieben Glückseligkeiten (1936) i u knjizi Pfalz am Rhein 
(1925). Mnogo cijene njegove krasne knjige o planinarenju 
i skijanju Narren im Schnee (1934), Acht Hüttentage 
(1928) i Gott in der Lawine (1931). Moderna tehnika daje 
notu njegovu romanu Menschen im Fóhn (1929). 

LIT.: F. Lennartz: Die Dichter unserer Zeit. G. š. 

BETSCHLER, Julius Wilhelm, Ж Landsberg 14. X. 1796, 
T Breslau 17. II. 1865, učio je medicinu u Berlinu i po- 
svetio se porodništvu, 1827 postao izvanredni, a 1832 re- 
dovni profesor ginekologije i porodništva te predstojnik 
zavoda za porodništvo u Breslauu. Zajedno s W. A. Freun- 
dom i M. B. Freundom izdao je Klinische Beiträge zur Gy- 
näkologie u 3 sv. (Breslau, 1862—1865). Usavršio je neke 
operacije u porodništvu. 

LIT.: Haberling-Hiibotter-Vierordt, Biograph. Lexikon. V.B. 

BETSILEO —- Madagaskar. 

BETSIMISARAKA — Madagaskar, 


BETTELONI, 1. Cesare, * Verona 1798, + Bardelino 1858, 
talijanski pjesnik. Bio je nesretan i bolestan te je umro 
uslijed samoubojstva. Njegove iskrenom osjećajnošću pro- 
žete pjesme izdao je sin mu Vittorio. U. 

2. Vittorio, * Verona 14. VI. 1840, # Verona 1. IX. 1910, 
talijanski pjesnik, začetnik verističkog pravca u Italiji, 
pjesnik svagdanjih stvari i malog svijeta, uravnotežen duh, 
nesklon romanticizmu. Najbolje su mu zbirke pjesama: In 
Primavera (Milan 1869), Nuovi versi s predgovorom G. 
Carduccija (Bologna 1880) i spjev Piccolo mondo (1870). 
Prevodio je Goethea, Byrona i dr. 

BIBL.: Poesie, Bologna 1914. 

LIT.: A. del Mastro, V. B. e la sua poesia, Trani 1928; F. Camuccini, 
V. B., Turin 1929; P. Pancrazi, Scrittori italiani dal Carducci al D'An- 
nunzio, Bari 1937. T EF. 

BETTERA, 1. Baro, * Dubrovnik oko 1645, t 20. I. 1712, 
hrvatski pjesnik. Dubrovačka kuća Bettera podrijetlom je 
iz talijanskog Bergama, a osnivač joj je Petar. Ovaj P. oti- 
šao je oko 1610 po trgovačkim poslovima iz Italije najprije 
u Beograd, a otale je prešao u Dubrovnik, gdje se priženio 
trgovačkoj kući Cinquantini. Iz toga braka kao treće dijete 
po redu oko 1645 rođen je pjesnik Baro. Kao većina dubro- 
vačkih mladića i Baro je dobio sve svoje obrazovanje od 
dubrovačkih isusovaca, a kako njegovi Zivotopisci ističu, 
već u mladim godinama bio je zavolio hrvatsku poeziju. Iz 
njegova braka s Marijom, kćeri trgovca Ruđera Agostinija, 
najstarija kći Marija, sama književnica, udala se za Krista 
F. Dimitrija, srednja kći Pavla udala se za trgovca Nika B. 
Boškovića, i ona je majka Bara, Pera, Rudža i Anice Boško- 
vića. Pjesnik B. od najranije mladosti bavio se uz trgovinu 
poezijom, naročito pobožnom, a pripadao je najstarijem 
kolu pjesnika okupljenih u Akademiji Ispraznih. Uz pjesan 
Vrhu velike trešnje (1667) izdao je tiskom još i spjevanje 
Oronta iz Cipra (prema talijanskom Gir. Preti) i Cucenja 
bogoljubna vrhu sedam pjesni od pokore Davidove (1702), 
dok su mu Razmišljanja sv. Augustina (1701), Bogoljubne 
ljubežnivosti (1705) i Pjesni razlike ostale u rukopisima. U 
Svim tim sastavcima B. uglavnom prevodi i prepjevava go- 
tove predloške. 

LIT.: D. Kórbler, Oronta di Cipro Jer. Pretija u prijevodu Dubrov. 


B. Bettere, Grada za pov. knjiZ. hrv., IX., 125; M. Deanovié, Odrazi 
talij. akad. »degli Arcadi«, Rad 248, 74 i dalje. 

2. Feliks, t Padova 1600, liječnik i pisac. G. 1571 tiskao 
djelo Commentarii sugli aforismi d'Ipocrate. Kako se du- 
brovačka obitelj Bettera doselila u Dubrovnik oko 1610, 
morao je Feliks pripadati talijanskoj grani, koja s dubro- 
vačkim duhovnim životom nema veze, iako Š. Ljubić u 
Dizionario biografico uz ime Bettera Feliciano dodaje di 
Ragusa. E; E; 

3. Vito Marija, Ж Dubrovnik 11. XII. 1770, + Munkačevo, 
4. X. 1841, dubrovački pisac i diplomat. Otac mu bijaše 
Bartolomej ili Baro B., a majka Pavle Vida Vodopića iz 
ugledne građanske porodice. Prema tome Vito Marija 
nosi naziv »di B.-Vodopič« ili »di B.-Vodopić dei Rug- 
gieri«. Rodni je grad zarana ostavio; g. 1793 bio je u 
Rusiji i služio u ruskoj carskoj gardi. G. 1797 vratio se 
preko Beča u Dubrovnik, 1798 pođe u Carigrad, pa u 
Herson, gdje se bavi trgovinom i ostaje do 1801. Pođe u 
Pariz, pa u Beč, a iz Beča se opet vrati u Dubrovnik. Po 
njegovu pričanju burni dani 1806—1807 zatekoše ga u 
Dubrovniku; on stupi u rusku vojsku i bori se u eskadri 
admirala Sinjavina. Pođe u Pariz i kao žestoki antibona- 
partist stade rovariti protiv Napoleona zbog udarca, koji 
bijaše zadao Dubrovniku. Vrati se u Beč, gdje se uplete 
u neku aferu u vezi s ostavštinom svog prijatelja, nekog 
savjetnika ruskog poslanstva, zbog čega bi osuđen na 
mjesec dana zatvora. Ovaj je događaj opisao u franc. 
brošuri Mémoire sur une époque de ma vie ou appel aux 
hommes d'honneur et en particulier à ceux de l'Empire de 
Russie d'une injustice éprouvée à Vienne par Vite Marie 
de Bettera-Wodopich, gentilhomme ragusain, štampanoj u 
Londonu 1816. U Beču je bio tajnik madžarskog velikaša 
kneza Nikole Esterhazy-Galantha, raspoložena kao i on 
antibonapartistički. Radio je protiv Bečkog kongresa 
1814—1815 i protiv austrijskog drZavnog kancelara kneza 
Metternicha zbog pripojenja Dubrovnika Austriji. Kad je 
Napoleon pobjegao s otoka Elbe i vratio se u Pariz, B. 
pode za njim, stupi u njegovu vojsku, u kojoj je služio 
za Napoleonovih »sto dana« od 20. III. do 28. VI. 1815. 
Svoju pređašnju mržnju na Napoleona prenese sada na 
Metternicha i na Austriju. Iza konačnog Napoleonova pada 
preseli se u London. Povodom govora državnika lorda Hen- 
ryja Broughama u engleskom parlamentu 12. III. 1817, u kome 
je ovaj osudio oficijelno englesko apatično držanje prema 
sudbini, koju je Dubrovniku skrojio Bečki kongres, B. 
stupi s njim u dopisivanje i izda u Londonu 1817 brošuru 
Observations sur l'usurpation de Raguse pour servir d'ap- 
pendice au discours de Mr. Brougham sur l'État de la 
Grande Bretagne. U njoj se, pored ostaloga, oborio na 
Bečki kongres, na njegovu odredbu o Dubrovniku i na 
predstavnika Engleske na ovom kongresu ministra Hen- 
ryja Roberta Castlereagha, koga naziva pukom Metterni- 
chovom sjenom. Akciju o obnovi Dubrovačke republike 
vodio je B. dalje u Madridu, Amsterdamu, vjerojatno i u 
Petrogradu sve do 1824, kad je pao u ruke austrijskoj 
policiji. Ova ga je punih šest godina držala u zatvoru, a 
kad ga je predala bečkom sudu, ovaj ga je riješio svake 
krivice. Policija ga ipak nije pustila na slobodu, nego 
ga internirala u tvrđavi Munkačevu, odakle je i dalje 
dizao svoj glas protiv zasužnjenja Dubrovnika. Austrij- 
skim je vlastima uvijek osporavao svako pravo nad sobom, 
jer nije nikada postao austrijskim podanikom. 


LIT. L. Vojnovič, Pad Dubrovnika, II, Zagreb 1908 (pogl. Afera 
Bettera). J. N. 


ВЕТТІ, 1. Enrico, Ж 1823, + 1892, talijanski matematičar. 
Od g. 1857 profesor na sveučilištu u Pisi. Do 1862 bavio 
se algebarskim jednadžbama i eliptičnim funkcijama, koje 
proučava u neku ruku kao nastavak algebre; iza toga se 
kavi osobito matematičkom fizikom. B. je Galoisovoj teo- 
riji (> Algebra) rješavanja algebarskih jednačaba dao ja- 
snoću i stroge dokaze. G. 1862 je izdao raspravu La teoria 
delle funzioni ellittiche. G. 1863 upoznao se i sprijateljio 
s velikim njemačkim geometrom B. Riemannom, koji je 
došao u Pisu na liječenje; pod njegovim utjecajem dao se 
B. na studij matematičke fizike, specijalno nauke o elasti- 
citetu. С. 1871 publicirao je radnju Sopra gli spazi di un 
numero qualunque di dimensioni, u kojoj su sadržani osno- 
vi analize situsa. Tu je nauku 30 godina kasnije dalje obradi- 
vao H. Poincarć, objasnivši fundamentalnu važnost B-jevih 
brojeva (— Analysis situs). Važan je i B-jev nastavni rad, u 
prvom redu kao predavača na Višoj normalnoj školi u Pisi, 
gdje je odgojio mnoge generacije izvrsnih talijanskih ma- 
tematičara (Dini, Bianchi, Volterra i dr.), a onda kao osni- 
vaca matematičke škole nove Italije po tome, što је 


BETTERA — BEUMELBURG 


zajedno sa Brioschijem uveo Euklidove Elemente u pri- 
pravnu geometrijsku obuku mladeži. Djela su mu izdana 
pod naslovom Opere, 2 sveska, Milan 1903, 1913. 

LIT.: V. Volterra, Saggi scientifici, Bologna 1920. RE: 

2. Ugo, ** Camerino (Marche, prov. Macerata) 1892, ta- 
lijanski književnik, sudac. Jedan od najznačajnijih i naj- 
jačih pjesnika u Italiji našega vremena. Autor je zbirki 
pjesama (II re pensieroso, 1922; Canzonette — La morte, 
1932; Uomo e donna, 1937), novela (Caino, 1928; Le case, 
1933) i drama (Un albergo sul porto, 1934; Una bella 
giornata di settembre, 1937; Frana allo scalo nord, 1938). 
Izvan dekadentnog smjera, snažnom jednostavnosti izra- 
zuje svoje mračno i tragično shvaćanje života. 

LIT.: F. Bruno, Problemi e figure della nuova poesia, Palermo 1933; 
A. Gandolfo, Puntate sul presente, Catania 1934; S. D'Amico, Il teatro 
italiano, II. izd., Milan 1937; F. Vegliani, Saggio su U. B., Rijeka 1937; 
G. De Robertis, Scrittori del Novecento, Firenca 1940. M. D-ič. 

BETTINELLI, Saverio, * Mantova 18. VII. 1718, 1 Man- 
tova 13. IX. 1808, talijanski književnik, isusovac, profesor 
u nekim zavodima Italije; boravio je i u inozemstvu. Imao 
je osobitih veza s Francuzima, poznavao je Voltairea i 
s njima dopisivao. Autor je brojnih stihova, pisama i 
isusovačkih tragedija, u kojima se povodi za francuskim 
klasičnim tragedijama i time unosi nešto novo u talijansko 
kazalište. Ali je na glasu naiviše kao kritik (Lettere Virgi- 
liane, 1757; Lettere inglesi, 1767; Entusiasmo delle belle 
arti, 1769), koji i na tom polju unosi nove poglede u duhu 
prosvjećenja; protivi se oponašanju; pretjeran je i osuđuje 
stare talijanske književnike, i samoga Dantea, koga ne 
shvaća zbog svoga jednostranog gledanja na poeziju. Pri- 
jatelj mu je Rudže Bošković, s kojim dopisuje i koji hvali 
njegove tragedije. 

BIBL.: Opere edite e inedite dell'abate S. B., sv. IL. —XXIV., II. izd., 
Mleci 1799—1801; Lettere virgiliane e inglesi e altri scritti, a cura di 
V. E. Alfieri, Bari 1930. 

LIT.: A. de Backer et C. Sommervogel, Bibliothéque de la Compa- 
gnie de Jésus, L, Bruxelles 1890; F. Colagrosso, S. B. e il teatro ge- 


suitico, II. izd., Firenca 1901; L. Capra, L'ingegno e l'opera di S. B., 
Asti 1913; M. Deanović, Bošković i teatar, u Šišićevu Zborniku, Zagreb 


1929. M. D-ić. 
BETTONDI — Betondić. 


BEUDANT, Francois-Sulpice, Ж Pariz 5. IX. 1787, + Pariz 
10. XII. 1850, francuski mineralog i fizičar. G. 1818 bio je 
poslan na mineraloška istraživanja u Madžarsku. Zatim je 
postao profesor mineralogije u Parizu, a 1824 bio je pri- 
mljem za člana akademije znanosti. Pisao je rasprave iz 
područja fizike i mineralogije. Od ostaloga njegova rada 
ističe se odlična klasifikacija ruda. Glavno mu je djelo 
Essai d'un cours élémentaire et général des sciences phy- 
siques (1828). 

BEULÉ, Charles-Ernest, * Saumur 29. VI. 1826, + Pariz 
4. IV. 1874, francuski arheolog i političar. G. 1849 pošao 
je u Atenu te vršio uspješna iskapanja na Akropoli. G. 1854 
postao je profesor arheologije. G. 1858—59 vršio je o svom 
trošku iskapanja u Kartagi. G. 1860 postao je član Aca- 
dćmie des inscriptions, a 1862 tajnik akademije umjetnosti. 
G. 1871 izabran je zastupnikom u Narodnoj skupštini, gdje 
se je isticao kao gorljivi orleanist. Pod Mac Mahonom bio 
je od svibnja do studenoga 1873 ministar unutrašnjih po- 
slova. Umro je počinivši samoubojstvo. 

BIBL.: L'acropole d'Athenes, Pariz 1854; Études sur le Peloponnese, 
1855; Les monnaies d'Athénes, 1858; L'architecture au siécle de Pisi- 
strate, 1860; Fouilles à Carthage, 1860; Histoire de l'art grec avant 
Périclés, 1868; Le procés des Césars, 1867—70; Tibére et l'héritage d'Au- 


guste; Le sang de Germanicus, Titus et sa dynastie, Fouilles et décou- 
vertes, résumées et discutées en vue de P histoire de l'art, 2 sv., 1873. 


BEUMELBURG, Werner, * Traben-Trarbach na Mozeli 
19. II. 1899, njemački pisac. Kao 17-godišnji mladić pošao 
je u rat. Poslije rata učio je državno pravo. Živi u Berlinu; 
od 1934 član je njemačke pjesničke akademije. Za njegovo 
pjesničko stvaranje karakteristični su historički motivi i 
ratni doživljaji. Ratni romani Douaumont (1923), Ypern 
(1924), Loretto (1925), Flandern 1917 (1927) odlikuju se 
realističkim opisima patnja i stoičkog umiranja. Historijski 
vjeran i potresan opis strahota, koje su se za svjetskog 
rata oborile na Njemačku, sadrži roman Sperrfeuer um 
Deutschland (1929). Nastavak je toga romana: Deutschland 
in Ketten (1931). Pučka knjiga Die Gruppe Bosemiiller 
(1930) slavi drugarstvo i heroizam jedne pionirske čete u 
svjetskom ratu za opsade Verduna. Roman Mont Royal 
(1936) ima za sadržaj borbu Nijemaca na Mozeli protiv Fran- 
cuske u 17. st. Reich und Rom opisuje borbu njemačke drža- 
ve s Rimom za Lutherove reforme. Dražesna je pripovijest 


iz doba rokokoa Der Kuckuck und die zwolf Apostel (1931). 
LIT.: F. Lennartz, Die Dichter unserer Zeit; F. Koch, Geschichte 
deut. Dichtung, Hamburg. Сб. š. 

NACRT CRKVE PRESV. SRCA ISUSOVA 


BEURONSKA UMJETNIČKA šKOLA. U opatiji Beuron 
(nekadašnja kneževina Hohenzollern-Sigmaringen u Nje- 
mačkoj) razvila se pod vodstvom P. Desiderija Lenza 
(#1928) i P. Gabrijela Wiigera (+ 1892) posebna struja hije- 
ratske umjetnosti, poznata pod imenora b. u. š., ili kratko: 
beuronska umjetnost. Osnivač je b.u.š. P. Desiderije Lenz. 
P. Desiderije prvi je u naše doba svijesno napustio koordi- 
naciju i dosljedno proveo subordina- 
ciju umjetnosti. Božji hram valja, po 
mišljenju P. Desiderija, biti jedinstve- 
ni organizam, u kojem se razvija dje- 
latnost svake pojedine umjetnosti u 
najužoj vezi s graditeljstvom. Misao 
je o monumentalnoj subordinaciji svih 
ostalih umjetnosti graditeljstvu isprva 
bila i za P. Desiderija samo kao neka 
nejasna slutnja, koja se polagano, na 
osnovu retrospektivnog studija, osobito 
helenske i egipatske umjetnosti, raz- 
vila u jasnu spoznaju i čvrstu odluku 
o preporodu crkvene umjetnosti na 
ovoj osnovi. Prva je kritika prešla 
preko njegovih zahtjeva s prezirnim 
podsmijehom. Ali bez obzira na ne- 
shvaćanje, kojim su bila primljena nje- 
gova prva nastojanja, pregnuo je P. 
Desiderije da u zajednici s P. Gabrije- 
lom Wigerom i P. Lukom Steinerom 
(T 1906) ustrajnim radom stvori beu- 
ronsku hijeratsku umjetnost. B. u. & 
ne želi ljude poučavati. Ona uopće 
nema pred očima čovjeka, nego Boga. Prvi joj je cilj 
služiti Bogu, biti dijelom bogoslužja, umjetničkim okvirom 
kršćanske liturgije. Beuronci poznaju samo jednu umjet- 
ninu: svetište. Slika ili kip, promatrani sami za sebe, ne- 
maju ni cilja ni veze, gube pravo na život. Za beuronce 
je osnovna umjetnost graditeljstvo. 

Kao što se čitavo umjetničko djelovanje imade iznutra 
podrediti bogoslužju, tako se i svaka slika i svaki kip u 
Božjem hramu mora izvanjski, po svojem oblikovanju, 
podrediti osnovnoj umjetnosti: arhitekturi. Time dobiva 
beuronska umjetnost svoj liturgijsko-hijeratski i monumen- 
talno-arhitektonski značaj. Stoga se ne može stvoriti ispra- 
van sud o beuronskoj umjetnosti na osnovu ma i najboljih 
reprodukcija njihovih djela, pa ni na osnovu promatranja 
originalnih beuronskih umjetnina, ako su postavljene u 

okolinu, koja nije izrasla iz načela beuronske umjetnosti. 
U crkvama, gdje su beuronci preuzeli samo na pr. jedan 
dio slikarskog uresa ili po koji žrtvenik, djeluju njihove 
slike doduše koloristički vrlo povoljno, ali izgledaju odviše 
masivne i gotovo arhaičke. Tako je na pr. P. Willibrord 
Verkade O. 5. B. u bečkoj karmelićanskoj crkvi u Doblingu 
naslikao veliko »Snimanje s križa«. To je hijeratsko remek- 
djelo, koje će svakoga zapanjiti, ali 
rijetko će koga zadovoljiti: samo će 
izabrani moći ovaj žrtvenik prenijeti 
u hijeratsku beuronsku arhitekturu, taj 
potrebiti okvir beuronskih slika. Bez 
toga okvira djeluje beuronski kip ili 
slika »ukočeno«, kao da je bez života. 
To je prvi i općeniti dojam širih slo- 
jeva, kad vide pojedini beuronski kip 
ili sliku. Ova se »ukočenost« i ovaj 
»nedostatak života« gubi, čim se beu- 
ronska slika ili kip prenese u okolinu, 
u koju spada, a to je hram, izgrađen 
i urešen po načelima b. u. š. Beuron- 
ske slike i kipovi nisu ni »ukočeni« ni 
»bez života«. Ali njihov je život dru- 
gačiji od onoga, što ga susrećemo u 
svagdašnjici. Beuronci ne preziru pri- 
rode ni anatomije, ali oni ne naslje- 
duju prirodnih slučajnih pojava, nego 
ih stilistički prerađuju i daju im novi 
život. Tako je uz monumentalnu sub- 
ordinaciju svih umjetnosti arhitekturi 
druga značajka b. u. š. stilizacija. 
Kao treća značajka umjetnosti P. Desiderija pridolazi još 
svijesno oslanjanje na najstarije i najmonumentalnije gra- 
đevne umjetnine nilskih obala, uz brižno čuvanje vlastite 
umjetničke individualnosti. Zato P. Desiderije ne kopira 
egipatskih umjetničkih oblika, on samo izabire i stvara. 
U svakoj crti daje sebe, svoju dušu, svoja načela. Umjet- 
nička ga je priroda spasila od pukoga kopiranja zastarjelih 
oblika. On drži, da je najveća umjetnina svijeta egipatska 
hijeratska arhitektura, osvježena, nadahnuta i obnovljena 
kršćanskom mistikom. 

Ovim se svojim stavom P. Desiderije (a po njemu i či- 
tava b. u. 8.) istovremeno i približio modernom umjetni- 
čkom shvaćanju i od njega se udaljio. Moderna umjetnost 
ne slijedi renesanse u kopiranju i uljepšavanju prirodnih 
oblika, nego — poput beuronaca — nastoji vlastitom stili- 

zacijom preobraziti prirodne pojavne oblike. Pojedini 
umjetnici, pa i čitave struje, zahvaćaju unatrag i preuzimlju 
stilizacijske elemente od Egipta, Asiraca, Babilonaca, ili 
naumice stvaraju nazovi-primitivno oblikovane likove. Od 
svih se ovih struja odvaja b. u. š. svojom strogom hijera- 
tičnošću, koju beuroncima nameće njihov osnovni liturgijski 
stav. Beuronsku će umjetnost moći potpuno razumjeti samo 
onaj, koji u svom prosuđivanju polazi s isključivo liturgijskog 
gledišta teocentričnosti svakog umjetnič- 
kog djela u hramu: altera nam terris 
opera extant, altera coelo, stoji urezano 
u epitafij bl. fra Angelica da Fiesole u 
Santa Maria sopra Minerva u Rimu. 
Osim kapelice sv. Маша u Pragu 
(Emaus), te nacrta velike crkve Srca 
Isusova u Beču i nekih manjih pokušaja 
nisu prilike dosad beuroncima dopustile, 
da izgrade čitav hram po svojim nače- 
lima. Većina se njihovih djela nalazi 
po crkvama, koje nisu građene strogo 
prema zahtjevima beuronske umjetnosti, 
i zato se često zapaža velik kontrast i 
nesklad između beuronskih oltara i oko- 
line, u kojoj su podignuti ovi oltari. 
Isprva se možda smatralo odviše smje- 
lim, da se beuroncima preda izgradnja 
novih crkava. Stoga je djelatnost b. u. š. 
bila uglavnom ograničena na pojedine 
slike, kipove, oltare i nizove slika. Ali 
ove umjetnine nisu obično imale pra- 
vog okvira, i zato je izgradnja čitave 
crkve po beuronskim načelima postajala 
sve težom, jer su mnogi prosuđivali beu- 
ronsku umjetnost u njezinoj cjelini upra- 
vo po ovim pojedinačnim slikama, kipovima i oltarima, koji 
nisu zadovoljavali, budući da nisu bili postavljeni u pravu 
okolinu. Još je jedna okolnost utjecala na vanjski razvitak 
i vanjski neuspjeh b. u. š. Beuronska je umjetnost izrazito 
hijeratska i isključivo liturgijska. Ona je građeni, klesani 
i slikani koral. Zato i dijeli sudbinu korala. Kad je papa 
Pio X. u svojemu Motu proprio o crkvenoj glazbi 1903 na- 
glasio, da je crkveno pjevanje integralni dio liturgije i da je 
vrhovni zakon crkvenog pjevanja, da bude sveto, općenito 
i umjetnički savršeno, ustanovio je doduše, da ove vlasti- 
tosti u najvišem stupnju posjeduje gregorijanski koral, ali 
je uz koralno pjevanje dopustio i t. zv. figuralno pjevanje, 
osobito ono klasičnog rimskog stila po uzoru Palestrine, a 

uz to nije isključeno u crkvi ni pobožno pučko pjevanje u 
živom jeziku kod različitih pobožnosti. P. Desiderije među- 
tim kao da nije dovoljno uočio, koliko je današnjica još 
uvijek vezana na renesansu i barok, a udaljena od liturgije. 
Renesansa je »probudila čovjeka« i njegov subjektivni ži- 
vot, koji u baroknom i rokoko-slogu dolazi do najvišeg po- 
kreta i čežnje. I kao što se na pr. pobožne pjesme 17. i 18. 
st. razlikuju od starih liturgijskih himana, tako se i beu- 
ronski kipovi, slike i oltari razlikuju ne 
samo od kipova, slika i oltara 17. i 18., 
nego i 19. i 20. st. Ovaj dakle sveti mir 
liturgijske  hijeratiónosti ne odgovara 
shvaćanju, pobožnosti i pjevanju širokih 
krugova današnjih vjernika, koji još uvi- 
jek stoje pod neposrednim utjecajem 
shvaćanja 17. i 18. st. Kao što je koral 
ovim širokim krugovima dosadan, težak, 
nerazumljiv, potpuno stran, tako je i 
beuronska umjetnost širokim krugovima 
ostala ukočenom, teškom, nerazumlji- 
vom, stranom. Kao što beuronski kipovi, 
oltari i slike idu zapravo samo u 
beuronsku crkvu, tako u  beuronsku 
crkvu pripadaju samostanci, koji su čitav 
svoj život posvetili liturgiji, koji žive 
svojim dubokim ličnim životom, ali to 
nije više život njihova zemaljskog »ja«, 
nego mistični život Krista u njima. Tko 
to shvati, taj je shvatio beuronsku umjet- 
nost, a tko toga ne shvaća, nikad ne će 
moći prodrijeti do dubina mističkog mira 
beuronske »ukočenosti«. Uza svu nutra- 
šnju povezanost prolazi ipak beuronska 
umjetnost kroz različite faze razvitka. 
Prvom i osnovnom razdoblju daje svoj pečat osnivač škole 
P. Desiderije Lenz (Ж 12. III. 1832, + 28. I. 1928 u Beu- 
ronu). Lenz je 1850—1858 učio kiparstvo u Miinchenu. 
Tada postaje profesorom na školi umjetnog obrta u Niirn- 
bergu (1858—1862). G. 1862—1865 boravi u Rimu. Vrativši 
se iz Rima gradi, još kao svjetovnjak, 1868—1870, St. Mau- 
ruskapelle kod Beurona. 

Ova je kapela još i danas najčistija tvorevina beuron- 
skog stila. Stupivši u red sv. Benedikta osniva P. Deside- 
rije zajedno s P. Gabrijelom Wügerom i P. Lukom Steine- 
rom b. u. & Р. Desiderije izgrađuje svoju umjetničku 
školu na elementima, što ih je preuzeo iz Egipta, Bizanta, 
od najstarije grčke umjetnosti i od Giotta. On ima u sebi 

nešto oporo, a stvara djela, koja u svojoj čistoči, svetosti 
i nebeskom miru »nisu od ovoga svijeta«. Osim već spo- 
menute St. Mauruskapelle radi P. Desiderije u Toretti u 
Montecassinu, u Pragu (St. Gabriel) 1895—1899, te na mo- 
Zaicima i reljefima u Montecassinu 1899—1913. 


Pater Gabrijel Wüger (Ж 1829, + Montecassino 1892) 
polazi 1847—1857 slikarsku akademiju u Münchenu. Nje- 
gove slike odišu najprije umjerenim naturalizmom, a onda 
romantizmom. U Rimu se 1863 priključio prerafaelitima, 
pa se to očituje i u oblikovanju i u sadržaju njegovih slika 
ovog doba. Na blagdan Bez- 
grešnog Začeća 1865 prelazi 
Wiiger na katoličku vjeru, te 
još kao svjetovnjak pomaže 
Lenzu zajedno sa svojim uče- 
nikom Lukom Steinerom kod 
slikanja St.  Mauruskapelle 
kod Beurona. Tada ulazi kao 
prvi od ove trojice u red sv. 
Benedikta i radi do svoje 
smrti na svim većim radovima 
b. u. &: 1875—76 u kapeli sv. 
Konrada u Konstanzi, 1880— 
1885 u Emaus-Pragu (Život 
bl. Dj. Marije), 1889—1890 
Križni put u Marienkirche u 
Stuttgartu, 1876—1880 i po- 
novno 1891—92 u Montecas- 
sinu (Život sv. Benedikta i sv. 
Skolastike). Dok je P. Deside- 
rij dubok, monumentalan, 
arhitektonski-plastičan, u svom kanonu oblika i boja često 
opor, unosi P. Gabrijel u b. u. š. religijsku osjećajnost, 
mekoću oblika i kretnje, dobro poznavanje anatomije. 


Smrću P. Gabrijela Wügera 1892 dolazi b. u. š. u treću 
fazu svoga razvitka. Glavni suradnik sijedog P. Desiderija 
je sada uz Luku Steinera (+ 1906) P. Pavao Krebs, koji 
radi u Gnadenkapelle u Beuronu i u St. Hildegardi u 
Eibingenu. 

Beuronska je plastika osim slobodnih kipova stvorila oso- 
bito reljefe, koji se ne ističu toliko, kao slobodni kip, te 
mogu resiti i svetište, što ga nisu izgradili beuronci. Ovi 
su reljefi ponajčešće samo malo izdignuti, a oblici su istak- 
nuti finim crtežem. Slobodan beuronski kip zahtijeva takav 
okvir i takvu okolinu, kakve ne može dati ni gotička ni 
barokna crkva. To se najbolje vidi u »egipatski stiliziranoj« 
Madoni s Djetetom Isusom i u Gospi s jabukom. Fra An- 
gelico i Overbeck slikaju blaženu Djevicu u njezinoj njež- 
nosti i čistoći. Renesansa nam dočarava Majku čovjeka 
Isusa. A P. Desiderije isklesao је u moramoru prečistu 
Djevicu-Majku u njezinoj mističnoj veličajnosti. Možda je 
rijetko kome dosad pošlo za rukom u tolikoj mjeri oduho- 
viti mrtvu tvar i tako jednostavnim sredstvima dati izra- 
žaja tolikoj duševnosti, kao što je to uspjelo P. Desideriju 
u ovim dvjema Madonama. 


U slikarstvu se b. u. š. služi samo monumentalnom i 
trajnom al fresco tehnikom i mozaikom. Kompozicija je 
pregledna, mirna, lica su malobrojna. Umjetnoj perspektivi 
nema ni traga. Dubine nestaje. Beuronsko slikarstvo je 
plošno, dvodimenzionalno, gotovo plastično. Boje su plo- 





P. DESIDERIJE LENZ O. S. B. 

(Slika prema sadrenom modelu, izradeno u mjedi) 

šne i jednostavne. Beuronska paleta pozna samo osnovne 
boje i ne zna, što je to nijansa i šatiranje. Ne možda zato, 
što bi to proizlazilo iz nedostatka tehničke vještine, nego 
zato, jer se beuronska umjetnost svijesno odriče i nijansa 
i šatiranja. Pa ipak: kako je veličanstven sjaj mističnog 
beuronskog kolorita! U prvi će nas se mah doduše neugodno 
dojmiti ono mnoštvo boja i ono masivno jednolično crve- 
nilo na našem umjetničkom prilogu, koji prikazuje mrtvoga 
Spasitelja na krilu djevičanske Majke. No nijesu li upravo 
Ovi krvavi traci, okruženi duginim bojama, mistični simbol 
pomirne žrtve Kristove? Čudno će nas se u prvi mah doj- 
miti i mir Kraljice Mučenika. Ali to nije ni apatija ni ne- 
moć umjetnika, da izrazi bol i patnju: to je veličanstvo 
zatomljene boli nad mrtvim Božanskim Sinom. Mnogima je 
ova Pieta nerazumljiva i strana. Čude se, kako može P. De- 
siderije upravo ovu sliku smatrati svojim najboljim dje- 
lom, vrhuncem umjetničkog stvaranja čitave beuronske 
škole. A njima ova slika ne kazuje ništa, upravo ništa, 
ostavlja ih hladnima. Tarouca Silva zgražao se nad tom 
slikom. Praškom je kardinalu bila toliko nepočudna, da ju 
je dao zastrti. Tko hoče dublje prodrijeti u taj pjev crta 
i boja, treba se samo otresti običnoga gledanja na umjet- 
nost, pa da se postavi na beuronsko ishodište, koje bismo 
mogli možda najbolje označiti kao: L'art pour l'art, l'art 
pour Dieu. Cim se postavimo na ovo stajalište, počet ćemo 
razumijevati tajne hijeroglife hijeratske mistike b. u. š. 
A puni doživljaj beuronske umjetnosti bit če dan samo 
onomu, tko uzmogne potpuno uroniti u mističke dubine 

liturgijskog duha, koji vlada u redu sv. Benedikta, osobito 
u Beuronu. 

Ne smijemo na kraju mimoići minijaturnih akvarelnih 
slika na pergameni, što ih izrađuju benediktinke u St. 
Gabrielu u Pragu. Preuzevši potpuno hijeratski stil P. 
Desiderija Lenza udahnule su ove umjetnice svojim sli- 
kama vanrednu religijsku nježnost. Sam je P. Desiderije 
znao isticati, da su ga redovnice u St. Gabrielu najbolje 
razumjele. Radeći slobodno prema kartonima, što ih je 
izradila jedna od tih učenica P. Desiderija, s. Gertrudis 
Dolt, izveo je slikar Ante Mezdjić 1941 fresko-slike u 
kapeli Doma Božje Providnosti na Trešnjevki u Zagrebu. 

LIT.: P. Desiderius Lenz, Zur Aesthetik der Beuroner Kunstschule, 
2. izd. 1927; A. Pólmann, Vom Wesen der hieratischen Kunst, 1905; 
I. Kreitmeier, Beuroner Kunst, 5. izd., 1923; D. Kniewald, Umjetnička 
škola beuronska, Hrvatska prosvjeta, V.—X., Zagreb 1917. D. K-d. 

BEUST, Friedrich Ferdinand, grof, * Dresden 13. I. 1809, 
+ dvorac Altenberg u Donjoj Austriji 24. X. 1886, saski 
i austrijski državnik. Do 1866 bijaše u saskoj državnoj 
službi; 1841 vršilac posala u Miinchenu, 1846 ministar re- 
zident u Londonu, 1848 poslanik u Berlinu, 1849 ministar 
vanjskih posala, 1853 ministar unutarnjih posala, a 1858 
predsjednik ministarskog vijeća. U vanjskoj politici za- 
govaraše sjedinjenje srednjih 
njemačkih država kao samo- 
stalnu tvorevinu uz Austriju 
i Prusku i 1866 dovede Sa- 
sku na stranu Austrije. Na- 
kon pobjede Pruske u sukobu 
s Austrijom prijeđe u službu 
Austrije; u listopadu 1866 po- 
stade ministar vanjskih posa- 
la; u veljači 1867 ministar 
predsjednik i doskora dobi 
naslov državnoga kancelara. U 
unutarnjoj politici provede 
1867 nagodbu između Austrije 
i Ugarske, a time položi te- 
melj austro-ugarskom  duali- 
zmu; u vanjskoj politici je na- 
stojao ostvariti južno-njema- 
čki savez i Austro-Ugarsku 
približiti Francuskoj i Italiji. 
Za francusko - pruskog rata 
1870/71 osobito je vodio računa o držanju Rusije i ostvario 
neutralnost Austro-Ugarske. G. 1871 izazva pad federali- 
stičkog ministarstva Hohenwarta, ali odmah nakon toga 
odstupi i sam s položaja austro-ugarskog ministra vanjskih 
posala te bude imenovan poslanikom u Londonu, 1878 u 
Parizu, a 1882 je umirovljen. Njegove uspomene izadjoše u 
Stuttgartu 1887 pod naslovom: Aus drei Vierteljahrhunder- 
ten. Erinnerungen und Aufzeichnungen. 

LIT.: Ebeling, Friedrich Ferdinand Graf von Beust, sein Leben und 
Wirken, 2 sv., 1870—71. J. N. 

BEUTHEN (nekada poljsko selo Bytow), grad u istočnoj 
Šleziji, sa 100.000 stan. U okolici su bogati ležaji ugljena i 
željeza, olova i cinka, pa je B. postao važnim središtem 
teške industrije. Iako je rudarstvo bilo razvijeno već u 
srednjem vijeku, grad ima danas moderan izgled, koji se 
pojačava nizom novih velikih građevina (gornjo-šleski 
zemaljski muzej, kazalište i rudarska škola). N.P. 

BEVANDA, u Dalmaciji i Hrv. Primorju izraz za piće 
dobiveno dolijevanjem vode u vino, ili iz komine izluži- 
vanjem vodom (—> kominjak). Pije se naročito za ljetne 
žege. N.Š. 

BEVILAQUA — Catinelli Bevilaqua-Obradić. 


BEVK, Francé, * Zakojca kraj Cerkna u Goričkoj 17. 
IX. 1890, slovenski pjesnik i pripovjedač. Iza svršene pučke 
škole bio je trgovački šegrt te se tek u 17. godini pro- 
gurao u preparandiju; zatim je bio učiteljem u svome za- 
vičaju, za vrijeme svjetskoga rata bio je vojnik, kasnije 
novinar i prosvjetni radnik među Slovencima u Italiji; 
sada živi kao pisac u Gorici. Književni je rad započeo 
impresionističkom pjesmom i crticom. Više je sreće imao 
u lirskoj nego u epskoj pjesmi. Kasnije je uopće napustio 
stihove te se posvetio pripovjedačkoj prozi. Njegovim su 
prvim crticama i novelama kumovali Dostojevski i Cankar. 
Okušao se u svim epskim i proznim oblicima, počevši od 
priče i legende pa do naturalističkoga romana. Građom su 
njegovi radovi građanske, povijesne i seoske pripovijesti. 
Građanina prikazuje vječnom žrtvom erotike, igračkom 
bolesnih živaca, slabićem, koji ne nalazi drugdje utjehe i 

oslobođenja od spona, nego u 
uživanju, mučenju i uništava- 
nju bližnjega i samoga sebe. U 
historijskoj pripovijesti daje 
slike i prilike današnjega Zi 
vota. One bi imale biti do- 
kazom, da je život, kome da- 
ju smjer seksus i novac, od 
pamtivijeka krvav i ružan. 
Seosku pripovijest crpe ponaj- 
većma iz života svojih zem- 
ljaka u tolminskim, cerkljan- 
skim i idrijskim gorama, gdje 
se dodiruju tri kulture, te 
alpinski, kraški i mediteranski 
svijet prelazi jedan u drugi. 
Seljačkom je životu pravedni- 
ji sudac, negoli je bio grad- 
skom ili historijskomu. Pored 
crtanja .nagonskoga života prikazuje zemlju i prilike, iz 
kojih rastu ljudi. 

Oko 1933 činilo se, da će se sasvim dati na oblikova- 
nje čovjeka seljaka, pogotovu jer je u nekim radovima iz 
seoskoga života postigao i kod čitalaca i kod kritičara naj- 
više priznanja. To vrijedi osobito za pripovijesti Železna 
kača 1932 i Veliki Tomaž (1933). Ali u njega ima toliko 
nemira, da se nije mogao koncentrirati. Darežljivom rukom 
sipa po slovenskim časopisima i nakladama duže i kraće 
dogodovštine, što mu ih nuđaju mašta i život. 

Kad je spoznao svoju moć i nemoć, pokušava građom 
priče i legende svladati carstvo tamne putenosti. Taj prelom 
i preokret označuju dvije knjige: Kozorog (1933) i Legende 
(1939). Bez obzira na duhovnu i estetsku problematiku nje- 
gova dosadašnjega rada treba istaknuti njegovu književnu 
ozbiljnost, čestitost i plodnost. Dosada je izdao oko 60 
samostalnih knjiga i knjižica. Njegova plodnost ima ja- 
mačno osobnih razloga, ali se najviše osniva u njegovoj 
jakoj volji, da neumornim radom rasvijetli, gdje se u 
zbrci života nalazi pravda, a gdje krivda, na čijoj se 
strani bori istina, a na čijoj laž. 

LIT.: Slovenski biogr. leks., s. v.; Fr. Koblar, Dom in svet, 1933; 
S. Škerl, Luč, X. (1934). A. S-k. 


BEYER, Johann, * Sauerwitz u Pruskoj Šleskoj 6. II. 1801, 
T Graz 14. II. 1876, njemački slikar. Pobjegavši iz roditelj- 
ske kuće došao je u Beč, gdje je učio stolarski zanat, a 
kasnije umjetnički obrt i građenje glazbala. Svršivši nauk 
pošao je na običajno putovanje. Prošao je gotovo cijelu 
Ugarsku, Austriju i Italiju. Pod dojmom umjetničkih djela, 
što ih je vidio u Firenci i Rimu, odlučio se posvetiti slikar- 
stvu, pa je učio najprije u Grazu (kod J. A. Starka), a ka- 
snije u Rimu. Živeći stalno u Grazu naslikao je više stotine 
oltarskih slika za crkve u Štajerskoj, Koruškoj, Kranjskoj, 
Hrvatskoj i Slavoniji. Bio je i veoma vješt restaurator sta- 
rih slika. 

LIT.: J. Wastler, Steirisches Künstler-Lexicon, Graz 1883. A. Sch. 

BEYERLEIN, Fr. Adam, ** Meissen 22. III. 1871, Zivi u 
Leipzigu, njem. pisac. Drama Zapfenstreich, efemernog zna- 
čenja, bez dublje motivacije. Mnogo čitani roman Jena 
oder Sedan djelovao je sadržajem, a ne pjesničkom vri- 
jednosti. Na umjetničkoj je visini roman Stirb und werde, 
gdje prikazuje čovjeka, koji mirno podnosi tegobe starosti 
i stoički svladava strahote smrti. G. Š 

BEYLE, Henri — Stendhal. 

BEZ — Tkanje. 

BEZAN (tal. albero a palo, njem. Besanmast) je naziv 
za krmeni jarbol broda i za najniže sošno jedro romboi- 
dnog oblika (randa) na njemu. ACT: 

BEZBOJNI MINERALI. Kad svijetlo dode iz uzduha do 
nekoga minerala, ono jednim dijelom ude u mineral, a 
drugim se dijelom odbije, reflektira (od lat. reflectere 
»odbiti«) od njega. Svijetlo, što je ušlo u neki mineral, 
nikad ne izlazi iz njega potpuno; jedan je njegov dio mi- 
neral zadržao, apsorbirao (od lat. absorbere »progutati«). 
Prema tome svijetlo, kad je ušlo u neki mineral, izlazi iz 
njega uvijek više ili manje oslabljeno. Ali svijetla ima 
različitih valovnih dužina ili različnih boja, a mineral ne 
apsorbira sve boje jednakom jakosti; neke boje apsorbira 
jače, neke slabije. Ako je bijelo svijetlo, dakle svijetlo 
različnih valovnih dužina (različnih boja), ušlo u mineral, 
a razlika je u jakosti apsorpcije različnih boja (valovnih 
dužina) veoma slaba, izlazi svijetlo iz minerala s tako ne- 
znatnom razlikom u boji, da ga ne možemo razlikovati od 

onoga, što je ušlo u mineral. Minerali su takve apsorpcije 
bezbojni. Dakako, apsolutno bezbojnih minerala ne može 
biti, jer razlika u apsorpciji različnih boja, kolikogod bila 
neznatna, ipak postoji. Bog 

BEZBOLNOST — Analgezija i Anestezija. 

BEZBORODKO, Aleksandr A. * Gluhovo (Ukrajina) 
25. III. 1746, + Petrograd 17. IV. 1799, ruski diplomat, potječe 
iz ugledne ukrajin.-kozačke porodice. G. 1769-73 odlikovao 
se u turskom ratu i postao pu- ó 
kovnikom; 1775 odlazi na dvor 
Katarine IL i istióe se kao di- 
plomat. G. 1779 uspio je bez 
rata priključiti Rusiji Krim, pri- 
premio diobu Poljske 1795; 1780 
za englesko-američkog rata pro- 
glasio je naoružani neutralitet 
i stvorio savez neutralaca, koji 
je prvi u povijesti primorao 
Englesku poštovati prava neu- 
tralne trgovine, što je pomoglo 
mnogo oslobođenju USA. Umro 
je kao rimski grof i ruski knez. 

BEZBOZNIK — Ateizam. 

BEZDAN, mjesto u Bačkoj 
blizu Dunava, 6500 stan., veći- 
nom Madžara i nešto Nijemaca. 
Do polovine 18. st. imao je B. 
samo nešto oporezovanih kuća. 
G. 1742 počinju se naseljavati 
Madžari, ponešto Slovaci i Česi, 
ali su se potonji s vremenom 
pretopili u Madžare. Stanovni- 
štvo mu se bavi poljodjelstvom 
i ribarstvom. SE. 

BEZDIMNI BARUT — Nitro- 
celuloza. 

BEZENŠEK, Anton, * Buko- 
vje kod Celja 15. IV. 1854, + So- 
fija 10. XII. 1915, stenograf. Po- 
lazio sveučilište u Zagrebu, gdje 
je u isto vrijeme 1874—79 pouča- 
vao stenografiju na gimnaziji 
kao neobvezatan predmet. G. 
1876 poloZio u Pragu ispit iz ste- 
nografije. Zatim je 3 godine bio 
stenograf u hrvatskom saboru. 
Od 1879 bio ravnatelj stenograf- 
ske pisarne Sobranja i gimnazij- 
ski profesor za klasične jezike i 
njemački jezik u Sofiji, od 1884 
profesor u Plovdivu, a od 1905 
u Sofiji; također honorarni lek- 
tor stenografije na sveučilištu. 
Pomoću češke stenografije prila- 
godio Gabelsbergerov sistem za 
južne Slavene i Ruse. Pri tom 
je pokušao osnovati jedinstveni 
stenografski pismeni jezik za 
Slovence, Hrvate i Srbe. U tu 
je svrhu izdavao Jugoslavjanski 
stenograf (1876—78 u Zagrebu, 
1789—80 u Sofiji, 1895—96 u Ce- 
lju) i udžbenike za Hrvate (1875), 
Slovence (1876, 3. izd. 1893), Bu- 
gare (1880, 6. izd. 1913) i Ruse 
(1907). Napisao je pučku knjigu 
Bolgarija in Srbija (1897) na slo- 
venskom jeziku te bugarsku gra- 
matiku i čitanku (1880, 1914). 
Njegov su sistem preuzeli samo Bugari: kasnija izdanja 
(od 1929 dalje) priredila je Zora Savova. 

LIT.: A. Bolhar, A. B., njega življenje in delo, Celje 1934. J.G. 

BEZGREŠNO ZAČEĆE BL. DJEVICE MARIJE. Prema 
katoličkoj je nauci Bl. Dj. M. od prvoga časa svoga života 
bila slobodna od svake ljage istočnoga grijeha i puna milo- 
sti. To je smisao dogme o Bezgrešnom začeću Bl. Dj. M., 
kako ju je 8. XII. 1854 bullom »Ineffabilis Deus« proglasio 


' Pio IX. O dogmatskom značenju — Mariologija. 


Blagdan Bezgrešnog začeća Bl. Dj. M., koji katolička 
crkva slavi 8. prosinca, nastao je na kršćanskom Istoku, oda- 
kle je prenesen u 9. st. u južnu Italiju, a u 12. st. u Nor- 
mandiju i Englesku. Raširenju ovoga blagdana na kršćan- 

skom Zapadu mnogo su pridonijeli franjevci, kod kojih je 
svetkovanje B. z. Bl. Dj. M. službeno uvedeno 1263. Papa 
Siksto IV., franjevac, uveo je ovu svetkovinu u samom 
Rimu 27. II. 1477. Za svetkovinu B. z. Bl. Dj. M. u zapadnoj 
Crkvi služila su dva misna obrasca. Danas se upotrebljava 
misni obrazac »Gaudens gaudebo«. 

Najstariji trag ove svetkovine u zagrebačkom obredu 
nalazimo u zagrebačkom brevijaru iz g. 1290 MR 67, jer je 
u kalendaru toga brevijara ova 
svetkovina naknadno ovako za- 
bilježena: »Sanctificatio Sancte 
Marie  Virginis«. U kalendaru 
brevijara 13. st. MR 72 nakna- 
dno je na 8. XII. zabilježeno: 
»Conceptio sancte Marie«. 


Kao što je svetkovina B. z. 
istočnog porijekla, tako su i prve 
slike o B. z. nastale na kršćan- 
skom Istoku. Isprva se uzimalo, 
kao da je Bl. Djevica začeta po- 
sredovanjem anđela u času, kad 
su se Joakim i Ana sastali kod 
zlatnih vrata. Ovo se shvaćanje 
očituje i u prvim slikama Bez- 
grešno Začete na Zapadu. I. t. 
zv. »Selbdritt«-slike, koje prika- 
* zuju sv. Anu s malom Bl. Dje- 
vicom i malim Isusom u naručju, 
upućuju zapravo па Bezgrešno 
Začetu, jer se pred ovim slikama 
potkraj 15. st. molilo: »...be- 
nedicta sit sancta Anna, mater 
tua, ex qua sine macula et sine 
peccato  processisti virgo Ma- 
ria...« Mali se kip sv. Ane s 
malom Bl. Djevicom i malim 
Isusom nalazi na pokaznici Iva- 
na Korvina, danas u riznici za- 
grebačke stolne crkve. Na prije- 
lazu iz 15. u 16. st. nastoje umje- 
tnici umjetnički prikazati Bez- 
grešno Začetu kao Bogom iza- 
branu najljepšu i najčistiju me- 
đu ženama, predodredenu za 
majku Sina BoZjega i zato od 
prvoga časa života bez ljage za- 
četu. Najprije se javljaju ova- 
kve slike u obliku minijatura u 
oficijima Bl. Djevice. Vječni je 
motto slika o Rezgrešno Zače- 
toj: »Tota pulchra es, amica 
mea, et macula (originalis) non 
est in te«. Bogoslovi, a po njima 
i umjetnici, vide odsad u apoka- 
liptičkoj ženi, obučenoj u sunce, 
kojoj je mjesec pod nogama, a 
na glavi kruna od dvanaest zvi- 
jezda, Bezgrešno Začetu Dje- 
vicu. Prve su slike ovoga smjera 
odviše natrpane simbolima i ti- 
povima iz St. Zavjeta i citatima 
iz Sv. Pisma, pa zato ne djeluju 
umjetnički, kao na pr. slika Jua- 
na de Juanes (1507—1576) u isu- 
sovačkoj crkvi u Valenciji. Tije- 
kom 16. st. nastaju mnoge slike 
pretežno poučne prirode. Fran- 
cesco Zaganelli Cotignola 1513 
u pinakoteci u Forliju, Signorelli 
u stolnoj crkvi u Cortoni, Sogliani (+ 1544) u Firenci oku- 
pljaju oko Imakulate crkvene oce, proroke i bogoslove. 
Sve su to slike u stilu »dispute« (raspravljanja). Najsna- 
žnija »disputa« o temi B. Z. bit će ona u triptihu u Douaiu 
od Jeana Bellegambe (1521). Kasnije se »disputa« o B. Z. 
izrodila u mnoštvo simbola, tipova i natpisa, tako u Chi- 
mentijevoj (t 1640) Concezione u Santa Maria a Ripa 
u Empoliju i na slici Luisa de Vargas (f 1568) u stolnoj 
crkvi u Sevilli. 

Konačno su slikari 17. st. stvorili ono viđenje B. Z., koje 
i danas vlada i zadivljuje: Imakulata, bez drugih osoba, 
sama u sebi, puna svjetlosti, milja i milosti, lebdi nad ze- 
maljskom kuglom ili mjesečevim srpom, satire glavu zmiji 


(Foto Firšt) 
KIP BOGORODICE OD BEZGREŠNOG ZAČEĆA, Fernkorn 
Zagreb, Kaptol 

ili se uzdiže u moru oblaka put nebeskih visina. Guido 
Reni slikao je više puta Imakulatu (Galerija Hougton u 
Londonu, fresko u Kvirinalu, slika u vatikanskoj pinako- 
€ ali je tek u Imakulati, odredenoj za San Biaggio u 
Forliju, našao novi put: u krugu sjajnih oblaka i andeoskih 
glavica stoji Imakulata na mjesečevu srpu, obasjana svije- 
tlom odozgo, dok joj je pogled upravljen u visine. Slabija 
je Imakulata od Tiepola (+ 1770) u pinakoteci u Vicenzi. 
Najljepšu viziju Imakulate stvorili su Španjolci. Kipari, 
kao na pr. Gregorio Hernandez, ovisni su isprva od tradi- 
cionalnog načina, kojim se prikazivala Madonna, tek ispu- 
štaju Dijete Isusa. Ali već Montafiez u stolnoj crkvi u To- 
ledu stvara novi tip Madonne, Imakulatu. Montafiezova 
Imakulata utječe na Murilla, za koga se može reći, da je 
naslikao najljepše i najveličanstvenije Imakulate. Naslikao 
je 25 slika Bezgrešno Začete. Najljepša je njegova Puris- 
sima u Madridu (Prado). Sjeverno od Alpa i Pireneja sli- 
jede umjetnici, prikazujući Imakulatu, uglavnom Guida 
Renija i Estebana Murilla. U novije su se doba veoma pro- 
širili kipovi Lurdske Gospe, izrađene prema viđenju sv. 
Bernardice Soubirous. Na žalost, nije ovo viđenje još na- 
šlo svoga Montafieza, Renija ili Murilla, te su kipovi Lurd- 
ske Gospe većinom bez ikakve umjetničke vrijednosti. 

Za kip Imakulate na mramornom stupu, okružen sa 4 
anđela, koji se danas nalazi na Kaptolu u Zagrebu, izradio 
je A. D. Fernkorn malu skicu olovkom, a Pónninger je 
1869 samostalno dovršio ovo djelo, lijevano u bečkoj 
Kunstgiesserei, 


LIT.: E. Campana, Maria nel culto cattolico, sv. I., Turin-Rim 1933; 
Kiinstle, Ikonographie der christlichen Kunst, sv. I., Freiburg sma 


BEZIERS, francuski grad u dćpartementu Heraultu, ne- 
daleko Sredozemnoga mora na vinorodnom podnožju Ce- 
vennesa uz rijeku Orb i Canal-du-Midi; proizvodi vino, 
rakiju, konzerve i pređu, što se razvozi vodenim i že- 
ljezničkim putem. Ima 74.000 stan. Temelje mu udariše 
Gali (Baeterrae). Od rimskih spomenika sačuvan je amfi- 
teatar, a od kršćanskih nekadašnja stolna crkva Saint- 
Nazaire iz 12.—14. st. Za ratova protiv Albigenza bili su 
građani pobiti i grad zapaljen 1209. Kao grad hugenota 
mnogo je B. trpio i u 16. st. Kao glavni grad okružja za 
17 kantona ima i prosvjetno značenje (više škole, muzej, 
knjižnica) za područje između gradova Carcassonne i 
Montpellier. N.Ž. 

BEZISTAN (od arap. bezz — svileno ili laneno, a naro- 
čito pamučno platno). Bezistani (u hrvatskom bezisteni) su 
poveće zgrade od kamena s više željeznih vrata, a presvo- 
đene kubetima ili bačvastim svodom poput kakve bazilike. 
B-i su građeni obično usred bazara ili čaršije. U b. se niže 
dućan do dućana sa skupocjenom robom. Trgovci, kojima 
su dućani u b., zovu se bezistanlije (bezistenlije). U Sara- 
jevu su bila dva b; jedan je podigao Gazi Husrev-beg oko 
1540, a drugi Rustem paša oko 1550. Prvi je gotovo ruševi- 
na, dok je drugi još dobro sačuvan. 


LIT.: H. Kreševljaković, Esnafi i obrti u Bosni i Hercegovini, 
Zagreb 1935. H.K. 


BEZJAK je u predgovorima knjiga hrvatskih i sloven- 
skih protestanskih pisaca 16. st. ime narodu između Drave 
i Save, kajkavcima, koje dijelom i sada katkada tako nazi- 
vaju susjedi, jer govore miješanim narječjem. A. Dalmatin 
i S. Konsul pišu »Hrvatom, Dalmatinom, Bošnjakom, Bezja- 
kom, Srbljem i Bulgarom«. Marin Sanudo zabilježio je u 
svojoj kronici I Diart 9. X. 1526: »la Schiavonia, dicta 
Besiachia«, označujući time kajkavsku Hrvatsku (oko Va- 
raždina), koja je mogla dići 40.000 ljudi na oružje. Zovu 
se tako i Istrani, koji govore miješanim čakavsko-sloven- 
skim narječjem, i oni u biskupiji puljskoj zaliva kvarner- 
skoga (Brseč, Mošćenice, Lovrana, Kastav, Veprinac) i 
Talijani oko Tržiča i Gorice (bisiacchi). Inače b. znači 
»neotesan (a lukav) čovjek, glupak«. Prema b. nastale su i 
riječi bezjačiti, bezjačija, bezjaština, bezjaštvo. Postanjem 
je b. zacijelo od sred. njem. fiesz, st. njem. fizus »lukav, 
himben«. M.S. 

Taj naziv raširio se preko Istre i Hrvatskoga Zagorja 
po čitavom zapadnom Balkanu. Medu Slovencima je van- 
redno raširen kao vlastito ime. Postanak imena i njegovo 
prvotno značenje još nije razjašnjeno. L G. 

BEZJAK, Janko, * Sv. Trojica 15. IV. 1862, + Maribor 
29. XI. 1935, pedagog herbartovac, ravnatelj gimnazije i 
pokrajinski školski nadzornik za srednje škole u Sloveniji. 
Napisao udžbenike za učiteljske škole: Posebno ukoslovje 
slovenskega učnega jezika v ljudski šoli (1906—1907), 
Občna zgodovina vzgoje in pouka (1921) i zajedno s Drag. 

Pribilom Vzgojeslovje s temeljnimi nauki o dušeslovju 
(1923). Pisao je i jezične udžbenike za pučku (zajedno s 
H. Schreinerom) 


i srednju školu (Nemška vadnica za 
niž. razr. srednjih šol, 
1924). Kao pedagog 
napisao je mnogo čla- 
naka o  didaktičkim 
i metodičkim osebuj- 
nostima jezikoslov. 
obuke u pučkoj i sre- 
dnjoj školi (Popotnik, 
1894—1906). 

LIT.: Slovenski biogr. 
leks.; Koledar Moh. družbe 
1937, 63; Pedagosijski le- 
ksikon, Zagreb 1939. St. G. 

BEZLAJ, Iv. — Pe- 
ter iz Ljubljane. 

BEZLISTAC ( Mono- 
tropa) je mali biljni 
rod iz porodice kru- 
ščice (— kruščica), ko- 
jemu  pripadaju  ni- 
ske, blijede, saprofit- 
ske trajne zeleni sa 
smeđastim ljuskama 
umjesto listova is bli- 
jedožutim cvjetovima, 
koji imaju četvoro ili 
petoročlano, u čašku 
i vjenčić razlučeno cvi- 
jeće, 8—10 slobodnih 

BEZMATAK zove se mladi roj i stari pčelac, koji je 
na bilo koji način izgubio svoju maticu. Bezmatični se roj 
znade prigodom rojenja sam odmah vratiti u staru ko- 
šnicu, odakle je izletio. Ali ako je nekoliko dana ostao 
bezmatičan, on se više ne vraća kući, nego nastoji unići 
u najbližu susjednu košnicu. Kod nekih bezmataka postaju 
pčele radilice t. zv. nadrimatice i legu jajašca, iz kojih se 
razvijaju samo trutovi, pa takav bezmatak za kratko vri- 
jeme propadne. Vješti pčelari poznaju bezmatičnost po po- 
našanju pčela; one su nemirne i jako zuje, zatim grade 
matičnjake. Bezmatci ne mogu imati radiličkog podmlatka, 
pa zato naglo propadaju od voskovih moljaca i drugih 
nametnika. 

Slabe bezmatke pčelari odmah spajaju, a jakima doda- 
vaju satine s jajašcima, da pčele uzmognu odgojiti za 
16 do 17 dana druge mlade matice. Bezmatku pomažemo i 
na taj način, da nabavimo drugu maticu i smjestimo je u 
posebnom kaveziću među bezmatične pčele. Kavezić štiti 
maticu od naglog napadaja pčela. Potrebno je, da matica 
bude jednu noć zatvorena i da poprimi društveni ili obi- 
teljski miris. Tek drugog dana valja otvoriti kavezić, da 
matica sama izađe. P. W-n. 


BEZNOVČANI PROMET, kupnja i prodaja robe bez 
novca u plemenitom metalu (zlatu i srebru), prema tome i 
sva ona zamjena dobara, koja se vrši putem papirnog nov- 
ca. Kako međutim danas malo država podržava promet u 
metalnom novcu, razumijeva se pod beznovčanim prome- 
tom zamjena dobara, koja se vrši uopće bez ikakva novca, 
pa prema tome i bez papirnog novca. Takav se beznovča- 
ni promet odvija ovako: Dvije ili više osoba, koje među- 
sobno kupuju ili prodaju robu, imaju svoj tekući račun 
kod iste banke. Ako A kupi robu od B-a na pr. sa 10.000 
Kn, ne mora tu robu B-u isplatiti u gotovu novcu, nego će 
dati nalog svojoj banci, da na teret njegova tekućeg računa 
otpiše 10.000 Kn, a pripiše u korist tekućeg računa B-u svotu 
od 10.000 Kn. Takav se postupak zove Ziropromet (giro). 
Sličan se beznovčani promet može vršiti i onda, ako kupci 
i prodavači imaju svoje tekuće račune kod različitih ba- 
naka, koje opet sa svoje strane vode međusobno tekuće 
račune. U tom slučaju kupac A daje B-u ispravu, kojom 
nalaže, da se kod banke x na teret njegova tekućeg raču- 

na odbije 10.000 Kn, a isplati u korist B-a. Tom ispravom 
može B. kod svoje banke y ili podići svotu od 10.000 Kn u 
gotovu, ili može samo predati ispravu svojoj banci, koja 
će pripisati 10.000 Kn u korist njegova tekućeg računa. Za 
tu će svotu banka y ili teretiti banku x na njezinu teku- 
ćem računu ili tražiti, da joj ta isplati u gotovu. Takvo 
beznovčano plaćanje vrši se redovito putem čeka. Koliko 
pak banke nemaju međusobnih tekućih računa, to je obi- 
čaj, da na određenom trećem mjestu među sobom izmje- 
njuju pismene isprave: čekove i mjenice, tražbine i protu- 
tražbine, a u gotovu novcu isplaćuju samo dugovni pre- 
ostatak (pasivni saldo). Takav obračunski posao zove se 
kliring. Današnji se prema tome beznovčani promet sastoji 
u knjiženju naloga, da se određena svota prometa na 
jednom tekućem računu tereti kao t. zv. pasiva, a na dru- 
gom tekućem računu da se upiše u dobro, u t. zv. aktivu. 
Prebijanje tražbina na teret tuđega tekućeg računa nosi u 
bankovnom poslovanju i svoje posebno ime, virman. 

Beznovčani promet posredstvom čeka, kliringa, virmana, 
Ziroprometa može za stranke biti samo onda koristan, 
ako se taj promet vrši u većim svotama. Kod manjih svota 
mogli bi svi troškovi knjiženja kod banaka biti veći, nego 
što je sama svota. Zato se plaćanja u manjim svotama 
vrše redovno u gotovu novcu, bio to novac od plemeni- 
tog metala ili papirni novac ili metalni sitniš. Treba na 
koncu napomenuti, da se sav međunarodni promet robe 
vrši isključivo putem izmjene robe za robu (a u tom po- 
gledu i zlatni novac služi samo poput robe), putem bez- 
novčanog prometa, putem deviza. U međunarodnom pro- 
metu nema novaca, jer novac jedne države nije zakonsko 
sredstvo plaćanja u drugoj državi. Svaka je država su- 
verena, pa za svoj unutrašnji promet zakonom određuje 
samo svoj novac, svoju valutu. Međutim, kako smo vi- 
djeli, u velikim se industrijskim državama najveći dio i 
unutrašnjeg prometa obavlja putem beznovčanog prebija- 
nja dugovanja i tražbina: čekova, mjenica, običnih na- 
loga i t. d. To je i uzrok, da je u tim državama količina 
kovanog novca, novčanica, papirnog novca i sitniša raz- 
mjerno prema cjelokupnom prometu robe daleko manja 
negoli u agrarnim državama, gdje se promet robe vrši 
većim dijelom u gotovu novcu. (> Devize, Kontokorent, 
Žiropromet, Međunarodna plaćanja). M.I. 

BEZOAR ili egagropila (aegagropila »lopta divlje koze« 
ili »bezoarke«) je oveća kugla, koja se nalazi ponajviše u 
želucu preživača, kao kod domaće koze, goveda, kod di- 
vokoze, onda divlje koze ili bezoarke (po kojoj su te kugle 
dobile ime), nekih antilopa, lame i vikunje. 

Ove su kugle smotane od čvrsto isprepletenih dlaka, koje 
dođu u želudac, kad se životinja liže, i od tvrdih biljnih 
vlakanaca. Zbog kretanja želuca te se niti spletu i slažu 
u sve veću kuglu. Od mineralnih tvari u želucu ima ta 
kugla obično tvrdu i sjajnu površinu. 

Na Istoku vrijede ove kugle kao najsigurnije sredstvo 
protiv svakog zla i nevolje. N. F-k. 

BEZOARKA — Koza. 

BEZOPORUČNO NASLJEĐIVANJE > Nasljedno pravo. 

BÉZOUT, Etienne, Ж 1730, + 1783, francuski matematičar, 
poznat po svojim matematičkim djelima, koja su bila kla- 
sična sve do najnovijeg doba. Napisao je Cours complet 
de mathématiques, Théorie générale des équations algébri- 
ques, gdje se nalazi glasoviti Bézoutov teorem o elimina- 
ciji (v.). Danas je dokaz Bézoutova teorema znatno poje- 
dnostavnjen, a osobito građenje rezultante (v.). DESI 

BEZREPCI ili Zabe — Vodozemci. 

BEZROŽNOST — Pasmine i pasm. svojstva. 

BEZRUČ, Petar (pravo ime Vladimir VAšek), Ж Opava 
1867, češki pjesnik, proslavio se snažnim baladama rodo- 
ljubnog i socijalnog sadržaja u doba, kad je u češkoj lirici 
vladala subjektivnost i dekadentstvo. Zbirka pjesama 
Slezské písné (1903 i 1909) najvećim je dijelom zapravo 
krik češke narodne grane u okolini Tješina. Glasovite su 
mu pjesme J4, Kdo na moje misto, Rudar, 70.000 i dr. 
B. je svojom poezijom budio narodnu savjest. Osim na- 
cionalno-socijalnih pjesama ispjevao је u toj zbirci i ne- 
koliko pjesama posve ličnog sadržaja, u kojima daje izra- 
žaja tuzi zbog izgubljene mladosti i prezrene ljubavi. A 
druga zbirka Stužkonoska modrá (1930) je zapravo nje- 
gova lična ispovijed, »bolno nasmiješena perspektiva čita- 
vog života«. Na hrvatski jezik prevođene su pojedine pje- 
sme po književnim časopisima. 

LIT.: J. V. Sedlák, P. B., studie osobnosti a prožitku, 1931. Lj. J-e. 

BEZSONOV, Petr Aleksejevič, Ж Moskva 1828 T Harkov 
1898, profesor. Pristalica moskovskih slavenofila i ljubitelj 
narodnoga blaga. Nekritičan izdavač rukopisa J. Križanića 
(Russkoe 'gosudarstvo v polovine XVII. veka, Moskva I. 


1859, IT. 1860). 
LIT.: V. Jagić, Istorija slavjanskoj filologii, 1910. S. I. 


BEZUPKA (Anodonta), školjkaš u stajaćoj vodi, zariven 
u pijesak ili mulj bjelkastim stopalom i prima u sebe razli- 
čan sitniž za hranu. Bezupkine školjke su do 20 em du- 
gačke, lako lomljive i tanke, a bez brave (zubaca) na vrhu. 
Među škrgama se razvijaju jaja u ličinke (glohidije), koje 
se prihvate bisusovom niti za škrge i peraje ribe, pa tako 
žive nametnički, a poslije preobrazbe otpadnu na dno 
vode. КАВ: 

BEZVJERAC — Ateizam. 

BEŽANIJA, selo u Srijemu, 4 km jugozapadno od Ze- 
muna, općina ima 3.047 stam Tu je zemunski aerodrom 
te zimovnik na Savi za 170 plovnih objekata. Z. Dii. 

BEŽEK, Viktor, * Postojna 10. VII. 1860, T Ljubljana 
19. XII. 1920, pedagog, ravnatelj učiteljske škole u Kopru 
i Gorici, pokraj. škol. nadzornik za pučke i građanske ško- 
le u Goričkoj, podpredsj. Slovenske šolske matice, jeziko- 
slovac, urednik i kritičar. Uz jezikoslovne, literarno-kriti- 
čke i kulturno-povijesne članke i rasprave, koje je obja- 
vljivao ponajviše u Ljubljanskom zvonu 1891—1901 (bio 
mu također i urednikom 1895—1899), važne su njegove 
školske knjige iz pedagoških predmeta za slovenske uči- 
teljske škole: Občno vzgojeslovje z dušeslovnim uvodom 
(Ljubljana 1916) i Občno ukoslovje z umoslovnim uvodom 
(Ljubljana 1917, I; 1919 II). Osim nekoliko didaktičkih 
rasprava o obuci slovenskog i njemačkog jezika važna je 
njegova rasprava o »formalnih in didaktičkih stopnjah in 
pa o razvijajoče-upodabljajočem pouku« (Popotnik 1903), 
koja je pobudila oštru i duhovitu diskusiju između pisca 
i Fr. Hubada (Popotnik 1903). Bio je protivnik formalisti- 
čkog shvaćanja formalnih stupnjeva i branio smišljenu 
upotrebu Aristotelovih triju metodičkih stupnjeva. Njegov 


je rad veoma važan za razvoj slovenske pedagogije. 
LIT.: Slovenski biogr. leks.; Pedagogijski leksikon, Zagreb 1939; 
Popotnik 1920, 209—64. 8, ©; 


BHAGAVADGITA, krasna staroindijska pjesma o bo- 
žanskoj ljubavi, filozofskovjerske sadržine, počiva na 
sankhya- i yogafilozofiji, isprva udžbenik bhagavata sekte. 
U njemu se panteističko mišljenje isprepleće s teističko- 
monoteističkim naziranjem na svijet i očituje duboka reli- 
gioznost i mističnost. B. je uklopljena kao didaktička epizo- 
da u 6. knjigu narodnog epa Mahabharata: Ardžuna, na 
glasu strijelac, ugleda među neprijateljima svoje rođake i 
hoće da napusti boj. Ali bog Krišna, koji upravlja njego- 
vim bojnim kolima, uvjerava ga, da čovjek treba činiti 
svoju dužnost bez obzira na posljedice. 

Garbe je u svom njemačkom prijevodu (1921) nastojao 
da izljušti nekadanju teističku sadržinu iz panteističke 
preradbe. 

Izdanje staroind. teksta od A. W. Schlegela 1846 i Thom- 
sona 1855. (ROS. 

BHASKARA ACHARYA, t. j B. učeni (1114—1185). 
Posljednji važniji indijski matematičar i astronom. Dva 
matem. poglavlja njegova pjesničkog djela Krunidba su- 
stava imaju naslove Lilavati (»dražesna«, po imenu njegove 
kčeri) i Vijaganita (»izračunavanje korijena«), a sadrža- 
vaju elemente aritmetike i algebre. Najvažnije iz njihova 
sadržaja: B. dolazi do spoznaje, da kvocijentu a:0 (gdje 
je a broj različit od nule) treba pripisati neizmjerno veliku 
vrijednost; uvodi posve svijesno negativne brojeve i ozna- 
čuje ih točkom iznad brojke, na pr. 3 znači današnje —3; 
drugi korijen iz negativnog broja je nemoguć, dakle je B. 
spoznao bitno svojstvo imaginarnih brojeva. 


BIBL.: M. Cantor, Vorlesungen iiber Geschichte der Mathematik, I., 
4. izd., Leipzig 1922. R. C. 


BHIL —- Indija Prednja. 

BHUTIYA — Himalaja. 

BI (od lat. bis »dvaput«), prefiks, koji se češće, osobito 
u znanstvenom jeziku, meće pred različite riječi, da se 
označi ponavljanje ili istovremeno postojanje dvaju poj- 
mova, na pr. bilateralan »dvostran« (prema lat. latus), biga- 
mija »dvoženstvo« (prema grč. у4иов); bikonkavan (pre- 
ma konkavan). U kemiji u istom značenju dolazi i prefiks 
di (od grč. čvo »dva«), pa se na pr. pored bikarbonat (pre- 
ma karbonat) kaže dioksid (prema monoksid). 

BIAFRA-ZALIV, istočni dio Guinejskog zatona medu 
deltom Nigera i rtom Lopezom. U zalivu su otoci Fernando 

Póo (španj.), Principe (роті), São Thomé (port), Anno- 
bom (španj.). A. M.S; 
BIALA, 1. desni pritok gornje Visle, izvire u Beskidima, 
35 km dug; 2. desni pritok Dunajca, izvire u Karpatima, 
115 km dug, utječe kod Tarnówa; 3. grad i željeznička 
postaja u poljskoj vojvodini Krakov, na rječici Biali (pri- 
tok Visle), s mjestom Bielsko, sačinjava zajedničko naselje. 
Jaka tekstilna industrija i trgovina stokom, a osobito svi- 
njama. Oko 9000 stan., !/s Nijemaca; 4. B. Podlaska, grad 
u vojvodini Lublin, zapadno od Brest-Litovskoga, oko 15.000 
stan., preko polovine Židova, na pruzi Varšava—Terespol; 
5. mjesto na rijeci Slucz u dijelu Polesja. BJ. 
BIALOBRZESKI, 1. Czeslaw, * Pošehonj (Rusija) 1878, 
T Varšava 1939, poljski fizičar. Prvi je pokazao (1913), da 
kod unutarnje ravnoteže stajačica bitna uloga pripada tlaku 
svjetlosti (radijacije). St. H. 
2. Martin, Ж 1522, t 1586, cistercita, poljski biskup, pro- 
povjednik i apologetski pisac. Bio je opat u cistercitskom 
samostanu Mogila kod Krakova, zatim posvećeni biskup 
u Krakovu i od 1577 biskup u Kamenecu. Radi svojeg 
vanrednog govorničkog dara imao je velik utjecaj i u po- 
litičkom životu. Osim apologetskih djela treba osobito 
spomenuti njegove homilije, što ih je izdao u Krakovu 
1581 pod natpisom Postilla orthodoxa. To su prve polj- 
skim jezikom štampane propovijedi. U. 
BIALOWIEŽA (poljski Puszcza Białowieska), prašum 
sjeverno od Brest-Litovska, u izvornom području Vislina 
pritoka Nareva i sjevernom izvornom području Dnjeprova 
pritoka Pripjeta. Zaprema oko 1150 km?. Čine je prašume 
četinjavog i lisnatog drveća. Preko polovice šumskog zem- 
ljišta obraslo je borom. Smreka i joha zapremaju oko 30%, 
hrast i bukva oko 10%, a jasen i breza oko 6% šumske po- 
vršine. U tim šumama ima stabala, koja su i do 50 m visoka 
i do 1.50 m debela. Naročito to vrijedi za smreku, bor i 
hrast. Čitavo područje obiluje močvarama (razvođe Nje- 

mena, Buga i Pripjeta). Prosječna nadmorska visina mu 
je 170 m, a najveći vis 400 m. Prosječna godišnja tempe- 
ratura iznosi 6,3? C, a oborine oko 740 mm. Cijela prašu- 
ma je državno dobro, a car Aleksandar III. dao je u njoj 
sagraditi lovački dvorac. G. 1921 stavljen je dio prašume 
(4640 ha) kao narodni park pod zaštitu. Uz park i zvjeri- 
njak, u kome se uzgaja bizon. Ta je rijetka životinja ovdje 
Živjela od svjetskog rata (g. 1914 bilo je 727 kom.), ali je 
do 1919 posve potamanjena, te je poljska vlada nabavila 
4 kom. za rasplod od Hagenbecka. M.A. 

BIALYSTOK, najvažniji grad na SI Poljske, na prijelazu 
iz središnje Poljske u Litvu i iz Istočne Pruske u Polesje. 
Osnovan je 1320, ukrasio ga Klement Branicki koncem 17. 
St, a procvao je istom u polovini 19. st. Za 3. diobe Polj- 
ske 1795 pripao je Pruskoj, 1807 Rusiji, a 1919 je vraćen 
Poljskoj. Danas je središte industrijskoga područja sa 
stotinama tvornica i tisućama radnika. Glavna je fabrika- 
cija vune, zatim poljodjelskog oruđa, a znatna je također 
prerada duhana i kože. Do te industrijalizacije je došlo 
iza 1845, kad su industrijski proizvodi sa Zapada radi ca- 
rinskih zapreka teško prodirali na Istok. Židovi su osnovali 
ovu industriju za izvoz u Rusiju. Poslije toga su izgrađene 
i željeznice, pa je B. postao raskrsnica pruge Pariz—Ber- 
lin— Varšava—Grodno—Vilna—Lenjingrad, onda pruge iz 
Konigsberga preko Grajewa i Brzešča nad Bugiem u Ukra- 
jinu i polazna postaja pruge preko Baranowicza u Moskvu. 
Danas је B. grad sa 77.000 stan., od kojih su % Židovi. 
Mnogobrojne crkve različitih vjera i sinagoge daju gradu 
osobit izgled. N. Z. 

BIANCA (Blanka, Blanche), ime više vladarica. 

1. Bianca, Kastilska, Ж Valencija 1188, + Maubuisson 1252. 
Kéi Alfonza IX., kralja Kastilije, i Eleonore engleske. 
B. je u 12. godini života otišla u Francusku, da se vjen- 
ča s najstarijim sinom francuskoga kralja, koji je bio od 
nje stariji samo nekoliko mjeseci. Njen je muž stupio 
na prijestolje 1223 kao Luj VIII., koji je umro već 1226. 
B. je imenovana skrbnikom mladoga kralja Luja IX. (Sve- 
toga i izabrana za regenta. Protiv kraljice regenta digli 
su se brojni feudalci, ali je energična vladarica slomila 
moć nezadovoljnih feudalaca i prisilila ih na mir, koji je 
sklopljen u Saint-Aubin-du-Cormiezu. Nakon toga опа 
ojača kraljevsku vlast i proširi imanja kraljevske kuće. 
Kad je sin preuzeo kraljevsku vlast, kraljica se povukla, 
ali je ponovno morala preuzeti regentstvo za kraljeva izbi- 
vanja na križarskim vojnama. U to su vrijeme počeli se- 
ljaci praviti po zemlji nerede; u namjeri tobože da pođu 
u pomoć kralju, vršili su po zemlji pljačku. Kraljica je 
energično ugušila to zlo. Pred starost se povukla u samo- 


stan cistercitkinja. Umrla je kao koludrica. 
LIT.: J. C. Roy, Blanche de Castille, reine de France, mere de Saint 
Louis, Pariz 1900. 


2. Bianca, Maria Sforza, Ж 5. IV. 1472, + Innsbruck 31. XII. 
1510, carica. Kći Galeazza i Bone Sforze, ona je već u ra- 
nim godinama došla pod skrbništvo svoga strica, koji je na- 
stojao udati Biancu za kojega vladara obećavajući bajo- 
slovne svote za miraz i opremu. Pokušao je na više strana, 
dok mu konačno nije uspjelo udati B. za Maksimilijana 
Habsburga. Kao careva žena nije se uopće isticala u ja- 
vnom životu. 

3. Bianca, Maria Visconti, * 31. III. 1425, + 23. X. 1468, 
milanska vojvotkinja, nezakonita kći Filipa Viscontija i 
njegove priležnice Agnese del Maino. G. 1432 udala se za 
očeva kondotijera Francesca Sforzu. Inteligentna, ener- 
gična, s vrlo razvijenim diplomatskim osobinama, ona je 
brzo nakon očeve smrti dobila milansko vojvodstvo (1450). 
Vladala je spretno i valjano. Maknuo ju je s vlasti sip 
Galeazzo. Razočarana radi sinove nezahvalnosti, ostavi 
Milan i pođe u Cremonu, ali na putu umre. 

4. Blanche, Burbonska, kći Petra L, burbonskog vojvode, 
i Izabele Valois. Udala se 1353 za Petra Okrutnog, kastil- 
skoga kralja, koji ju je napustio tri dana nakon vjenčanja, a 
nešto kasnije zatvorio je u toledski alkazar. Kralj se po- 
novno oženio, ali papa nije htio tu ženidbu odobriti. Na 
to su se Toleđani digli vrotiv kralja, a u zavjeru su upleli 
i kraljicu. Kralj je iza toga bacao ženu iz tamnice u 
tamnicu, dok nije 1361 umrla u Medini Sidoniji. Vjero- 


jatno ju je muž otrovao. 

LIT.: С. Daumet, Etudes sur les relations d'Innocent VI. avec D. 
Pedro, roi de Castille au sujet de Blanche de Bourbon, Rim 1897; Isti, 
Innocent VI et Blanche de Bourbon, Pariz 1901; J. B. Sitges, Las mu- 
jeres del rey don Pedro de Castilla, Madrid 1910. N 

5. Blanche, Burgonjska, Ж 1296, + u opatiji Maubuisson 
1326. Bila je udata za kralja Karla IV. francuskoga. Optu- 

Zena nepravedno radi brakolomstva morala se povući u 
samostan, a njen je brak s kraljem Karlom poništio papa 
Ivan XXII., ali iz drugih razloga, a ne radi tobožnjeg bra- 
kolomstva. 

6. Blanche, Navarska, grofica de Champagne. Udala se 
1199 za grofa Thibauta III. de Champagne. Nakon muževe 
smrti vladala je grofovijom. Morala je neprestano voditi 
borbe s francuskim kraljem Filipom Augustom, koji joj je 
nastojao oduzeti njezinu zemlju. Bila je neobično inteli- 
gentna, zanimala se osobito za književnost, pa je štitila 
trubadure. 

BIANCHI, 1. Dominko, * Dubrovnik 5. XII. 1686, T na 
putu iz Jakina u Mletke 23. IV. 1723. Otac mu je Talijan 
Romano Angelo Bianchi, kamenar, a majka Dubrovkinja. 
Kod Cerve se spominje pod imenom de Angelis, i odatle 
doznajemo, da je gimnazijske škole izučio kod isusovaca, 
a filozofske kod dominikanaca, poslije čega se zapopio. 
Cerva je zabilježio i to, da je upravo on autor vrlo omi- 
ljelog, a inače anonimnog molitvenika Od ljubavi Jezusove 
i od načina za steć je (Mleci, 1722), u kojem je prevedeno 
djelo franc. isusovca Francois Nepveu »De lamour de 
notre Seigneur Jésus Christ et des moyens de l'acquérir«. 
Samo Š. Ljubić u svom »Dizionario biografico« kaže za nj, 
da je bio i »bon poeta«, ali ga Fr. M. Appendini spominje 
u glavi svojih Notizie istorico-critiche (sv. IL, str. 305), gdje 
se govori o književnicima, koji su pisali samo prozom. G. 
1719 bio je tajnik dubrovačke akademije Ispraznih, u času 
dakle, kad joj je Ignjat Dordič bio predsjednikom. 

LIT.: D. Kórbler, Dubrovčanin Petar Bianchi i nećak mu Didak 


Dubravica-Arboscelli, Rad 196, str. 3; M. Deanović, Odrazi talijanske 
akademije »degli Arcadi« preko Jadrana, Rad 250, str. 113—14. Е. Е. 


2. Luigi, Ж 1856, + 1928, talijanski matematičar. Učio je 
u Pisi kod Bettija i Dinija, od 1879 do 1881 bio na 
usavršavanju u Njemačkoj, osobito kod F. Kleina u 
Gottingenu. G. 1881 postaje docent Više normalne škole 
u Pisi, 1886 docent na sveučilištu, a poslije Dinijeve smrti 
ravnateljem spomenute škole. Predavao je iz najrazličitijih 
područja matematike, a istraživao specijalno teoriju bro- 
jeva (> aritmetika) i radio na diferencijalnoj geometriji 
(v.). Osobito u ovoj (i to metričkoj) dao je svu silu novih 
ideja i metoda, obnovivši je time posvema. Najvažniji re- 
zultati: našao je sve one Riemannove prostore (— neeuklid- 
ska geometrija), koji dopuštaju kontinuiranu grupu giba- 
nja, t. j. prostore, u kojima se geometrijske figure mogu 
kontinuirano gibati bez deformacije; ti su rezultati našli 
primjenu i u novijim istraživanjima o Einsteinovoj rela- 
tivnosti; važna je još njegova teorija transformacija, s po- 
moču koje se iz neke plohe ili nekog drugog geometrijskog 
objekta zadanog njegovom diferencijalnom jednadžbom 
dadu izvesti nove plohe, odnosno novi geometrijski objekti 
s istim svojstvima. S pomoću tih plodnih metoda našli su 
drugi geometri mnogo novih rezultata. B. je izdao od 1886 
dalje 7 izvrsnih udžbenika iz najvažnijih područja više 
matematike. 


LIT.: G. Fubini, L. B. e ia sua opera scientifica, Annali di matema- 
tiche, ser. 4, VI., 1928—29. R. 


C. 
3. Petar, ** Dubrovnik 9. III. 1699, t Beč 7. I. 1745. 
Medicinu je učio u Napulju. G. 1722—1726 boravio je 
kao liječnik u Mlecima, Padovi, Bologni i Firenci te sudje- 
lovao u disputaciji između animalkulista i ovulista s dvije 
rasprave. G. 1726—31 bio je praktički liječnik u Dubro- 
vniku, a nakon toga je otišao u Beč. Tu je 1736 postao 
poslanik Dubrovačke republike u Beču (chargć d'affaires) 
te je bio u svojim izvještajima vrlo marljiv. Osim toga je 
u Beču vršio liječničku praksu. Liječio je Amaliju, udo- 
vicu Josipa L, zatim Karla IV. i Marka Contarinija, posla- 
nika mletačke republike. Marija Terezija podijelila mu je 
1744 naslov dvorskog savjetnika i dopustila mu vršenje 

liječničke prakse bez nostrifikacije. .B. 
BIANCHI FERRARI, Francesco, Ж Modena oko 1460, 
T Modena 1510, talijanski slikar. Spominje se od 1481 do 
1480 pri radovima u stolnoj crkvi u Modeni. G. 1507 
počeo je izrađivati sliku Navještenja za bratovštinu SS. 
Annunziata (danas u Galeriji Estense u Modeni), koju je 


ў poslije njegove smrti dovršio Giovanni Scaccieri. С. 1509 


bojadiše čuvenu glinenu grupu Pieta Guida Mazzonija u 
crkvi S. Giovanni. Među njegovim su djelima najznatnija: 
Krist na Križu u Galeriji Estense u Modeni, slika izvan- 
redno živa i dramatička, koja odaje utjecaje slikarske 
škole ferrarske, a naročito one Ercola Robertija, pa slike 
Bogorodice sa svecima (Berlin, Kaiser-Friedrich-Museum, i u 
crkvi S. Pietro u Modeni) i Krist na Maslinskoj gori (Rim, 
Galleria d'arte antica). B.F. bio je prvi učitelj Correggiov. 

LIT.: Thieme-Becker, ALBK, III., Leipzig 1909; A. Venturi, Storia 
dell' arte italiana. VII. 3., Milan 1914. A. Sch. 

BIANCHINI, obitelj mletačkih mozaicista u 16. st. Među 
njima posebno se ističe Vicenzo, koji je radio na mozai- 
cima crkve sv. Marka, i njegov brat Domenico, nazvan 
Rosso ili Rossetto, koji je takoder radio na mozaicima 
crkve sv. Marka. 

1. Francesco, * Verona 13. XII. 1662, + Rim 2. III. 1729. 
Učio je u Bologni i Padovi. Poput renesansnih ljudi bavio 
se mnogim naučnim disciplinama i u svima je pokazao 
veliku spremu i razumijevanje. Širok duh, željan obuhvatiti 
što veći krug nauka, bavio se anatomijom, botanikom, 
astronomijom, fizikom, teologijom, istočnim jezicima i t. d. 
Primio je samo niže crkvene redove, ali je vrlo brzo na- 
predovao u crkvenim častima radi svoga velikog znanja. 
Bio je kanonik, tajnik kongregacije za reformu kalendara, 
historiograf rimskoga sinoda, posebni papin izaslanik. Radi 
njegovih naučnih rezultata Francuska akademija ga je ime- 
novala svojim članom. Osobito je istraživao i mjerio me- 
ridijane. Napisao je oko 70 knjiga iz povijesti, arheologije, 
kronografije, botanike, fizike, matematike i astronomije. 

BIBL.: Važnija djela: De kalendario et cyclo Caesaris ac de paschali 
canone Sancti Hypolyti martyris dissertationes duae, Rim 1703, 1704; 
Vitae romanorum pontificum a B. Petro apostolo ad Nicolaum 1. per- 
ductae cura Anastasii S. R. E. bibliothecarii, Rim 1718, 1723, 1728; Istoria 


universale provata con monumenti e figurata con simboli degli antichi, 
Rim 1697, 5 sv. 


LIT.: Spagnolo, Francesco Bianchini, Atti d'Accad. di Verona, 1898; 
Croce, Conversazioni critiche, Bari 1924, II U 

2. Ludovico, * Napulj 1803, T 1871, zasluZan talijanski 
ekonomist, državnik i povjesničar. U politici Napuljske 
kraljevine zauzimao je vidna i vrlo visoka mjesta, a pored 
toga se bavio ekonomikom, poviješću i različitim pitanjima 
upravnog prava. 

, BIBL.: Principii del credito publico а Della influenza dell'ammi- 
nistrazione publica sulla industria nazionale e sulla circolazione delle 
richezze (1828); Principii della Scienza del ben vivere sociale e della 
economia pubblica e degli Stati (dva dijela, 1845 i 1855). M. А-6. 

BIANCO ili blanko (tal. »bijelo«) označuje u pravilu je- 
dnu obvezu, koja je samo načelno utvrđena, a njezine će se 
stvarne granice utvrditi kasnije. Tako govorimo o bianco 
žiru ili bijelom žiru, kad netko potpiše mjenicu, a da ona 
uopće nije ispunjena ni u pogledu dospijeća ni u pogledu 
svote; o bianco kreditu, kad banka daje nekome t. zv. per- 
sonalni zajam bez ikakva stvarnog pokrića; o bianco pro- 
daji, kad prodavač uopće ne posjeduje prodane robe (tako 
rade svi besisti); o bianco akceptu, kad netko prihvaća kao 
tezovnik mjenicu, koja još nije ispunjena; to se često de- 
šava kod kartela, kad članovi ovakvim bianco akceptima 
daju jamstvo i mogućnost kasnijeg kažnjavanja za slučaj, 
da se ne drže kartelnih utanačenja i t. d. JEBE 

BIANCO, Bartolomeo, * u drugoj polovini 16. st., + Ge- 
nova oko 1651, talijanski arhitekt. Rođen valjada u okolini 
jezera Como, došao je s ocem Ciprijanom potkraj 16. st. 
u Genovu, gdje je za patricijsku porodicu Balbi izgradio 
ulicu, koja je po njoj prozvana, a u njoj četiri palače: 
Durazzo Pallavicini (1618), Balbi Senarega (prije 1622), 
Raggio i Sveučilište, negda Isusovački kolegij, sagrađen 
o trošku Paola Balbija 1634—38. Druga su znatnija njegova 
djela: palače Casaretto (negda Sauli), Cattaneo della Volta 
i crkva S. Carlo. Uzori su mu bili Galeazzo Alessi (у.) i 
Rocco Lurago, ali je upravo on ustanovio nov i veličajan 
tip genoveške gradske palače 17. st. s njenim značajnim 
trijemom, stubištem i dvorištem, iskoristivši pri tome na 
duhovit i slikovit način neravno tlo, naročito pri smještaju 
stubišta i terasa. 

LIT.: Thieme-Becker, ALBK, IIL, Leipzig 1909. A. Sch. 

BIANKINI, 1. Andrija, # 30. I. 1649, svećenik zagrebačke 
biskupije. Mjesto i godina rođenja nisu poznati, G. 1614 
na naukama je u bečkom kolegiju, 1622 župnik u Pušći, a 
1627—1638 u Samoboru. U sporu između Samoboraca i go- 
spodara grada Samobora Erdódyja brani na sudu u PoZunu 
1635 prava Samoboraca. Tom prilikom u svome govoru 
ističe, sjećajući se Horacijevih riječi, da je slatko trpjeti 
za domovinu, slađe raditi, a najslađe umrijeti. G. 1638 apo- 
stolski je protonotar i katedralni podarhidakon, a 1643 
Zupnik u Petrovini. . 

2. Ante, Ж Starigrad na Hvaru 31. VIII. 1860, + Chi- 
cago 9. II. 1934, liječnik. Svršio pučku školu u rodnom 
mjestu, talijansku gimnaziju u Zadru, sveučilišne nauke 
u Beču. Bavio se liječničkom praksom u Beču na klinici 
profesora Weinlachnera, a onda u Starigradu. С. 1898 na- 
stanio se u Chicagu. Do 1916 bio je drug znamenitog ki- 
rurga J. B. Murphya na klinici Mercy Hospital, 1904—6 

prvi liječnik i kirurg Columbus bolnice. Od 1900—15 do- 
cent kirurgije na Northwestern sveučilištu u Chicagu. Na- 
pisao je knjige i rasprave: O appendicitidi, O Murpheyevu 
pucetu, Slučaj teške ozljede moždana sa trepanacijom, pre- 
veo Murphyevo djelo Smjer suvremene amerikanske kirur- 
gije. Napisao još: Amerikanski način uzgoja i školstva, 
Zločin i pijanstvo naših iseljenika, Upoznanje samoga 
sebe. Djelovao je i kao liječnik i kao rodoljub među 
hrvatskim iseljenicima. G. 1914 pokrenuo je u Chicagu 
tjednik Hrvatska zastava, u kojemu je i tokom svjetskog 
rata zastupao svoje političke misli. 

Čitavo vrijeme svjetskog rata predvodio je akciju iselje- 
nika za rušenje Austrougarske, podupirući rad dra. Ante 
Trumbića. Uživao je poznanstvo i povjerenje predsjednika 
Sjedinjenih Država Woodrowa Wilsona. Nekoliko godina 
prije svoje smrti sredio je materijal i napisao opširno do- 
kumentirano djelo o radu naših iseljenika u Sjevernoj Ame- 
rici. Dovršeno je djelo po njegovoj smrti ostalo u rukopisu. 
Smrtni ostatci preneseni su u domovinu i pokopani u Stari- 
gradu na Hvaru. LP LV: 

3. Juraj, Ж Starigrad na Hvaru 30. VIII. 1847, + Split 
27. III. 1928, hrvatski političar i publicist. Gimnaziju je 
učio u Splitu, a bogosloviju u Zadru. G. 1870 zaređen je 
za svećenika. Kao bogo- ; A 
slov počeo je pisati no- 
vele i pjesme, koje su 
izlazile u Koledaru Ма- 
tice Dalmatinske. U isto 
je vrijeme bio suradnik 
Narodnog lista. Pavlino- 
vić, koji je upoznao B. 
još kao bogoslova, sjetio 
se odmah njega, kad je 
trebalo 1871 naći za Na- 
rodni list urednika, koji 
bi mogao da zadovolji 
potrebe u tadašnjim pri- 
likama i u listu i u stran- 
ci. B. se primi uredni- 
štva i neumornim radom 
i vještinom uspije osigu- 
rati list materijalno, dok 
mu je u političkom po- 
gledu dao stalan pravac. 
Bio je dakle urednik i 
administrator N. L., i 
ideolog i ekonom njegov, 
i ostao tako sve do talijanske okupacije Zadra i prestanka 
lista 1918. Rad u N. L. dovodi B-a u centar dalmatinskog 
političkog života, pa je od 1881 do 1918, t. j. do sloma 
Austro-Ugarske, uvijek bio član dalmatinskog sabora, a 
od 1892 do 1918 ujedno i član carevinskog vijeća u Beču. 
Kad je došao u bečki parlamenat, dao je B. državopravnu 
izjavu, da ulaženjem u ovaj parlamenat ne prejudicira 
svomu stanovištu u pogledu hrvatskoga državnog prava. 
G. 1893 istupa B. iz kluba narodne stranke, osniva Hrvat- 
ski saborski klub i doskora pristaje uz stranku prava. Me- 
dutim ne ulazi u sporove stranke i ostaje po strani, da 1904 
sudjeluje u sjedinjenju narodnjaka i pravaša u Dalmaciji. 
Poslije prevrata 1918 bio je B. u Privremenom narodnom 
predstavništvu, a u Protićevu kabinetu 1919 postaje pot- 
predsjednik Ministarskog savjeta. U borbi za sjedinjenje 
Dalmacije s Hrvatskom bio 
je dugo vremena najistaknu- 
tiji borac. Istovremeno borio 
se u parlamentu za poboljša- 
nje ekonomskih prilika u Dal- 
maciji. Kao odlična govornika 
cijenile su ga sve parlamen- 
tarne stranke. Bio je velik 
prijatelj čeških prvaka. G.N. 

B. je pridonio svoj dio zna- 
čajnom uspjehu od 26. IV. 1909, 
kad je jezičnom naredbom, 
poslije 50 godina  ustrajne 
borbe, bio uveden hrvatski 
jezik kao saobraćajni u drža- 
vnim uredima i oblastima u 
Dalmaciji. Sudjelovao je i kod 
svibanjske deklaracije u be- 
čkom parlamentu 1917. Bio je 
prvi predsjednik Jadranske 





JURAJ BIANKINI 





BIARRITZ 

Straže. Listovi iz Beča, koje je redovito objelodanjivao u 
Narodnom Listu, prikazuju sve ono, o čemu se raspravljalo 
u carevinskom vijeću, a što je bilo od značenja za Dalma- 
ciju i za Hrvate. Izdao je nekoliko političkih brošura i 
zbirka svojih govora, tako: O upravi Dalmacije. Govori 
izrečeni na Dalmatinskom saboru godine 1892, Zadar 1892; 
Tri govora izrečena u zastupničkoj kući Carevinskog vijeća 
u Beču, Zadar 1917; »Narodni Liste i hercegovačko- 
bosanski ustanak, Split 1925. U izdanju Matice Dalma- 
tinske izdao je prijevod Jussieu-ova djela pod natpisom 
Pučki mudrac (Zadar 1872). 


LIT.: Jubilarni broj Narod Lista, Z 2 Z 
ož ki 4300 oj Narodnog Lista, Zadar 1912; Jadranska А 


4. Petar, Ж Starigrad na Hvaru 1855, + 1928. Srednju je 
školu svršio u Splitu i potom je pohađao gospodarsko uči- 
lište u Križevcima, Gospodarsku akademiju u Magyaró- 
varu i Visoku školu za kulturu tla u Beču. С, 1878 ime- 
novan je stručnim učiteljem na ratarskom tečaju u Šibe- 
niku, koji je sam organizirao. Tom ustanovom upravljao je 
sve do 1892 i potom se preselio k bratu Don Jurju Bianki- 
niju u Zadar. U Šibeniku je 1882 počeo izdavati stručni 


list Gospodarski poučnik, koji je izdavao sve do 1899, 

.BIBL.: Uza stručni rad u školi i u listu napisao je i objelodanio 
više knjiga o poljoprivredi, od kojih su važnije: Predivno bilje, Zadar 
1882; Buhač, Zadar 1899; Du- 
han; O upotrebi dropa i dru- 
gih vinskih zaostataka. G. 
1886 izdao je veliko djelo O 
uzgoju i njegovanju cvijeća, 
uresnog grmlja i drveća. Osim 
svega toga surađivao je kao 
poljoprivredni stručnjak u 
Narodnom listu u Zadru, koji 
je i uređivao, dok mu je brat 
Don Juraj boravio kao naro- 
dni zastupnik u Beču. S. О. 


BIANKOVIĆ, Dominik 
— Bianchi Dominko. 

BIARRITZ (u jeziku 
Baska  bi-arits »dvije 
hridine«), u srednjem 
vijeku ribarska luka, a 
od vremena Napoleona 
III. i Eugenije omiljelo 
i otmjeno morsko kupa- 
lište te čitave godine lje- 
čilište bogatih ljudi iz ci- 
jeloga svijeta. Slikovito 
leži na brežuljcima Ba- 
yonne u dćpartementu 
Basses-Pyrćnćes, a ima 
prostrane žale i stalno oceansko podneblje. Dobre su mu 
veze parobrodima na moru i željeznicom na kopnu (po- 
staja je pruge Midi). Tu se liječe anemija i slabost živaca. 
Ima 25.000 stan., a broj gostiju naraste godišnje na pol 
milijuna. 

LIT.: Lobit, B., ses ressources hygićniques et thćrapeutiques. 

BIASIO, de —> Blažević (Di Biasio). 

BIART, Lucien, * Versailles 21. VI. 1829, + Pariz 18. III. 
1897, francuski pisac romana i putopisa. U dobi od 18 god. 
krenuo je na istraživanje u Mexico. Tamo je postao pro- 
fesor botanike, fizike i kemije. Poslije povratka u Fran- 
cusku (1866) posvetio se pisanju etnografskih studija i 
eksotičnih romana. 

BIBL.: Les Mexicains (Pjesme, 1853); La terre chaude (1862); La terre 
tempćrće (1866); Benito Vasquez (1869); Les clients du docteur Bernagius 
(1873); L'eau dormante (1875); A travers l'Amérique (1876); La Capitana 
(1877); Don Quijotte (1878); Le Pensativo (1884); Les Aztéques, histoire, 
moeurs, coutumes (1885). 

BIASOLETTO, Bartolommeo, Ж Trst 24. IV. 1793, t Trst 
17. I. 1859, ljekarnik, ali se bavio i floristikom, uglavnom 
okoline rodnoga grada. G. 1838 pratio je kao botaničar sa- 
skoga kralja Fridrika Augusta na putu po Istri, dalmatin- 
skoj Hrvatskoj i Crnoj Gori. O tom putu napisao je knji- 
gu Relazione dell viaggio..., Trst (1841), s mnogo flori- 
stičkih podataka. 


LIT.: Marchesetti, Discorso commemorativo, Trst 1872. DP: 

BIBAKUL (Marcus Furius Bibaculus), * Cremona 103 
pr. Kr.(?), rimski pjesnik epigrama i jambograf. Bio je 
neprijatelj Augustov i Cezarov, a prijatelj Galov. Sholije 
uz Horacijevu Satiru I. 10. 36. poistovjetuju ga s Furijem 
Alpinom i pripisuju mu epsku pjesmu Pragmatia belli Gal- 
lici, u kojoj je bilo prikazano Cezarovo ratovanje u Galiji. 

BIBAN EL MULOK (агар. »Vrata kraljeva«), dolina u 
Egiptu na desnoj obali Nila kod Tebe nasuprot Luksoru. 
U pećinama nalaze se grobnice egipatskih kraljeva iz 19. i 
20. dinastije (među njima Tut-anh-amona i Ramzesa IL). 


(Cliché Compagnie Aérienne Française) 


N.Z. 





BIBBIENA — BIBIENA 





GIOVANNI MARIA BIBIENA, Kraljevski dvor 

Firenca, Galleria degli Uffizi 


BIBBIENA, Bernardo da — Dovizi Bernardo. 

BIBERG, Nils Fredrik, Ж 1776, + 1827, profesor u Upsali, 
istaknuti švedski mislilac; kritički ogledavajući razne filo- 
zotijske nazore razvija samostalne poglede, u izvjesnom 
pristajanju uz Platona, Jacobija i Schleiermachera. Naj- 
više se bavi etikom. U pravcu njegovih misli nastavljaju 
S. Grubbe, E. G. Geier i J. Bostróm. A. B-a. 

BIBESCO, Mathilde Lucile, kneginja (rod. Lahovary), Ж 
Bukurešt 1890, Rumunjka, odgojena u Francuskoj, Počela 
je pisati vrlo rano i objelodanila svoju prvu knjigu u dobi 
od 18 godina. Njezin književni rad vrlo je različit, pove- 
zan jedino ličnošću pisca, a odlikuje se nježnošću, Zivah- 
nošću i svježinom pjesničkog osjećaja, kojim opisuje jedna- 
ko istočnjačke krajeve i ljude (Les huit paradis, 1908; Isvor, 
le pays des saules, 1923), kao što i Pariz i njegovo kozmo- 
politsko društvo (Catherine Paris, 1927). 


BIBL.: Alexandre l'Asiatique, 1912; Le perroquet vert, 1924; La 


Turquoise, conte bleu, 1928; Noblesse de robe, 1928; Au bal avec Mar- 
cel Proust, 1928; Croisade pour l' anémone, 1931; Egalité, 1935; Images 
d'Epinal, 1937. J. D-e. 

BIBESCU, 1. Barbo Dimitrije, po adopciji knez Stirbey, 
Ж 1801, + Nizza 1869. Sudjelovao u ustanku Aleksandra 
Ypsilantija. Bio ministar pravde i unutrašnjih poslova u 
Vlaškoj, a 1849—56 gospodar Vlaške. 

2. Giurgiu Dimitriu, Ж 1804, + 1873, rumunjski hospodar. 
Oborivši Aleksandra Ghiku u skupštini Vlaške izabran je 
1842 hospodarom, ali je morao 1848 odstupiti, jer je bio 
odviše sklon Rusiji. 

3. Giurgiu, Ж 1834, + 1902, sin pređašnjega. U službi 
Francuske vojevao 1861 u Mexiku i 1870 protiv Rusije. 
Mnogo se bavio poviješću. Napisao je Le corps Lorencez 
devant Puebla, Pariz 1872; Campagne de 1870, Pariz 1872; 
Histoire d'une frontičre, La Roumanie sur la rive droite 
du Danube, Pariz 1883, i u dva sveska Roumanie: Régne 
de Bibesco, Pariz 1893. U ovom djelu brani vladu svog oca. 

BIBIĆ, Lukijan, * Hrvatska Mitrovica 18. XII. 1898, sli- 
kar, arhiđakon. Svršio je umjetničku školu u Beogradu. 
Poslije je učio u Münchenu, Pragu, Beču i Parizu. Propu- 
tovao je Španjolsku, Portugal, Englesku, Belgiju, Holandiju, 
Njemačku i skandinavske zemlje. Sad živi u Beogradu. 
Slika uljem portrete, historijske slike, pejzaže, marine i 
mrtve prirode. Za eparhiju šibeničku naslikao je 16 por- 
treta šibenskih vladara. U Aranđelovcu izradio je portrete 
dinastije Karađorđevića i Karađorđevih vojvoda. Od nje- 
govih pejzaža poznati su: Oplenac, Orašac, Kajmakčalan i 
Stara Crkva u Topoli. B. se kao slikar drži strogo akadem- 
skog pravca. Z.S.M. 


BIBIENA, glasovita i brojna bolonjska porodica kazali- 
šnih arhitekata, slikara i dekoratera, koje su članovi dje- 
lovali u 17. i 18. st. i na najznačajniji način odredivali 
stil i metodiku kasno-baroknoga kazališta. U posve barok- 
noj sintezi svojih neobičnih nadarenosti za arhitekturu i 
šlikarstvo uspjelo je njenim članovima razviti »cjelokupnu 
umjetninu« baroknoga kazališta (u građevini, slici i tehnici) 
do posljednjeg savršenstva. Porodica potječe iz gradića 
Bibiene u Casentinu (pokrajina Arezzo), a prezime joj je 
bilo Galli. Nadimkom B., što ga je uzeo najstariji njezin 
član Giovanni Maria u želji, da se odvoji od svog isto- 
imenog druga u radionici Francesca Albanija, služili su se 
kasnije svi članovi. Značenje je ove porodice u tome, što 
se devet njenih članova priklonilo istom području umjet- 
nosti, građenju kazališta i izvođenju njegovih dekoracija, 
te su svoju umjetnost širili po čitavoj Evropi, na carskim 
i kneževskim dvorovima. Osnivač je porodice 

1. Giovanni Maria (Ж Bibiena 1625, + Bologna 21. VI. 
1665). Učio je slikarstvo kod Albanija, koji ga je nazivao 
svojim »fontaniere«, jer je na njegovim slikama slikao vodu, 
rijeke i more. Veoma plodan, naslikao je čitav niz oltar- 
skih slika i fresaka u Bologni. 

2. Ferdinando, njegov stariji sin, * Bologna 18. VIII. 
1657, + Bologna 3. I. 1743, kojega C. Gurlitt naziva »naj- 
većim majstorom baroknih prostornih zamisli«, učio je sli- 
karstvo kod Cignanija, ali se doskora priklonio arhitekturi, 
pa je od 1683 dalje izveo mnoge građevine (vile) i vrtove 
u Parmi, Piacenzi, Colornu, Modeni i Reggiju, ali se više 
proslavio svojim kazališnim dekoracijama (prva za Aureli- 
jevu operu »Il Favore degli Dei« u Parmi). Djelovao je 
kraće vrijeme u Barceloni, a poslije u Beču, gdje se s J. 
B. Fischer von Erlachom i Lukom Hildebrandtom natjecao 
pri natječaju za nacrt crkve sv. Karla Boromejskog i izveo 
brojne dekoracije za razne opere i svečanosti. Iz Beča se 
vratio u Italiju, gdje je djelovao kao graditelj i slikar, 
a naročito kao kazališni arhitekt i dekorater. Mnogo se 
bavio kazališnom perspektivom, pa je prvi ustanovio t. zv. 
»maniera di veder le scene per angolo«, načelo, da se 
»scena« (pozadina pozornice, prospekt) ne prikaže u svo- 
joj glavnoj i središnjoj osi, nego da se u njenoj sredini 
(ili nešto postrance) prikaže izbočeni ili udubeni »ugao« 
građevine, tako da njena bočna pročelja tvore efektne 
perspektive. Istakao se kao uvažen pisac teoretskih djela, 
među kojima su najvažnija: Varie opere di Prospettiva 
s‘ bakrorezima С. Buffagnottija (1740), L'architettura civile 
preparata sulla geometria e ridotta alle perspettive conside- 

razioni pratiche... (Parma 1711) i Della Prospettiva Teo- 
rica (Bologna 1731—32). 

3. Francesco, mlađi sin Giovannijev, * Bologna 12. XII. 
1659, + Bologna 20. І. 1739, djelovao je najprije kao slikar, 
graditelj i kazališni dekorator u Italiji, poslije u Beču 
(gdje je sagradio veliko operno kazalište), pa opet u raznim 
talijanskim gradovima, a najposlije u Bologni. 

4. Giovanni Carlo, njegov sin (Ж 1700, + 1760), djelovao 
je u Lisabonu. 

5. Alessandro, najstariji sin Ferdinandov (% 1687, +T 1769), 
u Münchenu je od 1733 do 1756 gradio isusovačku crkvu. 

6. Giuseppe, drugi sin Ferdinandov, * Parma 5. Т; 1696, 
+ Berlin 1756, djelovao je s ocem u Barceloni, a kasnije 
sim u Beču, gdje je izveo dekoracije za razne svečanosti 
i opere. U Pragu je 1723 u vrijeme svečanosti pri kruni- 
sanju cara Karla VI. podigao prigodno kazalište u dvor- 
skom perivoju, u kojemu je uza svu moguću raskoš izve- 
dena opera »Costanza e Fortezza«. 

Za proslavu beatifikacije sv. Ivana Nepomuka izveo je 
1729 u Pragu veličajan slavoluk. Djelovao je uporedo još u 
Breslavi, Linzu, Grazu, Šleskoj, Mlecima, Stuttgartu, Dres- 
denu, Bayreuthu (gdje je sagradio novo kazalište i sa 
sinom Carlom izveo njegovo unutarnje uređenje) i Berlinu 
uglavnom kao kazališni arhitekt i scenograf. Napisao je 
djelo Architettura e Prospettive, koje je izašlo 1740 s ba- 
krorezima J. А. Pfeffela. 

7. Antonio, Ж Parma 16. I. 1700, + Mantova 1774, treći 
sin Ferdinandov, došao je sa svojim stricem Francescom 
mlad u Rim, a djelovao je kasnije kao graditelj, kazališni 
arhitekt i slikar u Beču (radovi u crkvi sv. Petra), Brati- 
slavi, pa opet u Italiji, u Bologni (gdje je sagradio glaso- 
viti Teatro communale i slikao freske u tamošnjim crkva- 
ma i palačama), Livornu, Parmi i Mantovi. 

8. Giovanni Maria ml., najmlađi sin Ferdinandov (Ж 1739, 
+ 1769), djelovao je neko vrijeme u Pragu. 

9, Carlo, sin Giuseppeov, Ж Beč 1728, + poslije 1779, 
radio je u Bayreuthu, Miinchenu i Braunschweigu. Iz 
Njemačke pošao je u Italiju, Francusku, Nizozemsku i 
London, dok je potkraj života djelovao u Napulju i Paviji. 
Nije utvrđeno, da je bio i u Rusiji. U različitim evropskim 
zbirkama sačuvan je velik broj crteža, koji se pripisuju 
pojedinim članovima porodice B., ali je zbog čestih moti- 
vičkih sličnosti veoma teško stilistički ustanoviti, kojemu 
od njih upravo pripada pojedini crtež, izuzevši Giuseppea, 
čiji izvanredni crteži imaju najizrazitiji osobni značaj. 

LIT.: C. Gurlitt, Geschichte des Barockstils in Italien, Stuttgart 1887; 
Isti, Geschichte des Barockstils und des Rokoko in Deutschland, Stutt- 
gart 1889; M. Hammitzsch, Der moderne Theaterbau, Berlin 1906; O. 
Pollak u Thieme-Beckerovu ALBK, Ille, Leipzig 1909; C. Ricci, 1 Bib- 
biena, Milan 1915; P. Zucker, Die Theaterdekoration des Barock, Berlin 
1925; V. Mariani, Storia della scenografia italiana, Firenca 1930; C. Ricci, 
La scenografia italiana, Milan 1930; H. Tintelnot, Barocktheater und ba- 


rocke Kunst. Die Entwicklungsgeschichte der Fest- und Theater-Deko- 
ration in ihrem Verhältnis zur barocken Kunst, Berlin 1939. А. Sch. 


BIBIK, Aleksej P., Ж 1878, ruski novelist i pisac romana, 
obrađuje život ruske radničke sredine. Romani: K širokoj 
doroge, 1912, Na černoj polose, 1921. TB 

BIBIKOV, Aleksandr llic, Ж 1729, + 9. IV. 1774, ruski 
državnik i vojskovođa tatarskog podrijetla. Sudjelovao je 
u sedmogodišnjem ratu. G. 1767—68 bio je predsjednik 
zakonodavne skupštine, što ju je sazvala carica Katarina II. 
G. 1771 bio je poslan u Poljsku. Carica mu je povjerila 
zadaću, da uguši bunu Pugačevljevu. On ga je potukao i 

raspršio njegovu vojsku, ali ga usred velikih pobjeda snađe 
smrt. Njegove je zapise izdao u Moskvi 1810 sin mu Ale- 
ksandr Aleksandrovič (1765—1822), koji je sudjelovao u 
napoleonskim ratovima. 


BIBLIJA (grč. B:84/ov »knjiga«, množ. B:g^/«, taj naziv 
prešao je u latinski jezik naprije kao Biblia, -orum, a u 
skolastičkom lat. jeziku dobio je oblik imenice žen. roda: 
Biblia, -ae, i tako je primljen gotovo u sve moderne je- 
zike), znači skup onih knjiga, kojima Židovi (za Stari Za- 
vjet) i kršćani priznavaju viši, božanski ugled, te koje 
daju povijesno svjedočanstvo i obrazloženje za opstanak 
svrhunaravne objavljene vjere i ujedno sačinjavaju (uz 
usmenu predaju) jedan od glavnih izvora vjerske i ćudo- 
redne nauke. U kanonskom smislu B. je zbirka knjiga, 
koje su napisane od ljudi nadahnutih Duhom Svetim, i 
zato im je Bog začetnik, i kao takve su katoličkoj Crkvi 
predane i od nje primljene kao kanonske. 


Budući da se taj skup knjiga po svom postanku i sa- 
držaju odlikuje iznad svih drugih knjiga, s pravom se B. 
od iskona smatra kao »knjiga nad knjigama« ili naprosto 
»Pismo«, lat. Scriptura, grč. уов4%, u najodličnijem smislu 
riječi, jer je upravljeno ljudima od samoga Boga. Poradi 
svetog sadržaja, svrhe i velikog ugleda, napose među kršća- 
nima, daje se ovoj zbirci također uzvišeni naziv Sveto 
Pismo, Sacra Scriptura, yvapai dye (Rim. 1, 2), ra 8:800 
ra dyı« (I. Мак. 12, 9), koji službeno upotrebljava ka- 
tolička Crkva. Povrh toga još su poznati nazivi od 3. st. 
krščanstva: mala xai xovvi) 0109%x, gdje je izraz dradjuy 
ili testamentum upotrijebljen već od sv. Pavla (II. Kor. 3, 
14), odgovara značenju hebrejske riječi berith, lat. foedus 
»ugovor«, U hrvatskom jeziku od davnine se u tom smi- 
slu upotrebljava naziv Stari i Novi Zavjet, jer označuje 
ugovor ili zavjet ljudi s Bogom. Nadalje upotrebljava se 
naziv instrumentum (Tertulijan i sv. Augustin) sa znače- 
njem skupine važnih božanskih isprava; ili Sacrae pan- 
dectae, jer sadržavaju sve ono, što je potrebno znati za 
promicanje kreposnog života. Napokon zovu se također 
kanonske knjige (libri canonici) prema grč. riječi жоға? 
»mjera«, u prenesenom značenju pravilo života. 

SADRŽAJ: Imena i razdioba biblijskih knjiga, 470; Jezik biblij- 
skih knjiga, 471; Postanak i sadržaj biblijskih knjiga, 471; Povi- 
jesna vjerodostojnost Biblije, 473; Kanonski značaj Biblije, 477; 
Božansko nadahnuće, 478; Biblijska kritika u općenitom smislu, 479; 
Biblijski rukopisi ili kodeksi, 479; Prijevodi Biblije, 482; Značenje 
B. u čovječanstvu, 497; Biblijski motivi u hrvatskoj književnosti, 
498; Biblijski motivi u umjetnosti, 498; Biblija u tiskarskom umi- 
jeću, 502; Biblija i glazbena umjetnost, 502; Biblija i znanost, 502, 
Naučno izučavanje i širenje Biblija, 503; Biblijski leksikoni, 504. 

I. Imena i razdioba biblijskih knjiga. Skup knjiga, koje 
obuhvata B., dijeli se najprije s obzirom na dva razdoblja 
njihova postanka u: Starozavjetne, koje su nastale u po- 
vijesnom razdoblju od Mojsija (u 15. st. pr. Kr.) do vre- 
mena prije Kristova rođenja. Novozavjetne su knjige, koje 
su nastale od prilike tijekom druge polovice 1. st. pos. Kr. 
i početkom 2. st. Jedne i druge dijele se u tri skupine, 
i to: povijesne, poučne ili pjesničke i proročke. 

Starozavjetne knjige: a) Povijesne: Petoknjižje Mojsi- 
jevo (Genesis — Postanak, Exodus — Izlazak, Leviticus — 
knjiga Levitska, Numeri — Brojevi, Deuteronomium — Po- 
novljeni zakon); knjiga Jozuina, Sudačka, Rutina, Četiri 
knjige Kraljevske (prve dvije zovu se Samuelove, a druge 
dvije Kraljevske), Dvije knjige Dnevnika (Chronica ili 
Paralipomenon), Ezdrina prva i druga (druga se zove i 
Nehemijina), Tobijina, Juditina, Esterina, Dvije knjige Ma- 
kabejske. U svemu ima 21 povijesna knjiga; b) Poučne 
knjige, koje se zovu i pjesničke: Jobova, Psalmi, Salomo- 
nove priče, Propovjednik, Pjesma nad pjesmama, Knjiga 
Mudrosti, Crkvenica. U svemu 7 poučnih ili pjesničkih 
knjiga; c) Proročke knjige: Četiri velika proroka, i to: 
Izaija, Jeremija s Baruhom, Ezekijel, Danijel; dvanaest ma- 
lih proroka: Ozeja, Joel, Amos, Abdija, Jona, Miheja, Na- 
hum, Habakuk, Sofonija, Agej, Zakarija i Malahija. U 
svemu ima 17 proročkih knjiga. Svih dakle starozavjetnih 
knjiga ima: 21 +7 + 17 = 45. 

Novozavjetne knjige: a) povijesne: Cetiri evandelja: Ma- 
tejevo, Markovo, Lukino i Ivanovo, te Djela Apostolska; 
b) poučne knjige: 14 poslanica sv. Pavla, i to: Rimljanima, 
2 Korinćanima, Galaćanima, Efežanima, Filipljanima, Ko- 
lošanima, 2 Solunjanima, 2 Timoteju, Titu, Filemonu i 
Hebrejima; 7 poslanica ostalih apostola, i to: Jakovljeva, 
2 Petrove, 3 Ivanove, Jude Tadeja; c) proročka knjiga: 
Otkrivenje sv. Ivana (Apokalipsa). Svih dakle novozavjet- 
nih knjiga ima: 5 povijesnih, 21 poučna i 1 proročka = 27. 

IL Jezik biblijskih knjiga. Jezik izvornog teksta biblij- 
skih knjiga jest: hebrejski, aramejski i helenističko-grčki 
(idlexros xow).  Hebrejskim jezikom napisan je prete- 
žniji dio starozavjetnih knjiga, izuzevši dijelove knjige 
Danijelove (2, 4—7, 28), Ezdrine (4, 8—6, 18; 7, 12—26) te 
jednog retka prorcka Jeremije (10, 11), koji su napisani 
aramejskim jezikom. Helenističkim grčkim jezikom napi- 
sane su izvorno samo dvije starozavjetne knjige, i to: 
knjiga Mudrosti i II. knjiga Makabejska. Od novozavjetnih 
knjiga napisano je Matejevo evanđelje izvorno aramejskim 
jezikom, a sve ostale knjige helenističkim grčkim jezikom. 

Hebrejski jezik je jedan od zapadnih ogranaka semit- 
skoga jezičnog stabla, kojim su govorili Hananeji, prasta- 
novnici Palestine, a od njih su ga primili Izraelci, nazvani 
od drugih naroda Hebreji, te ga i danas poznajemo pod 
tim imenom. Upotrebu hebrejskog jezika potvrđuju nam 
i svjetovni književni spomenici Tel-el-Amarnskih listova, 
koji potječu iz 15. st. pr. Kr., a u najnovije doba i arheo- 
loški književni spomenici iskopina staroga feničkoga grada 
Ugarit u današnjem Ras eš-Šamrah. Pismo pak, koje se 
upotrebljavalo u starom hebrejskom jeziku, bilo je feničko, 
a tek poslije povratka iz ropstva babilonskoga, u vrijeme 
Ezdre, prepisan je hebrejski tekst B. asirskim ili kvadrat- 
nim pismom. Budući da ovo pismo nije imalo znakova za 
samoglasnike, izumjeli su židovski stručnjaci u poznavanju 
predaje Sv. Pisma u 7. i 8. st. pos. Kr., nazvani masoreti, 
sustav točaka za označivanje samoglasnika, koje su pri- 
pisali hebrejskom tekstu B. ispod redaka. Time je spasen 
vokalni izgovor hebrejskog teksta B., da se sasvim ne za- 
boravi nakon toga, pošto je hebrejski jezik prestao biti ži- 
vim jezikom. Pored svega toga nije se do danas sačuvao 
hebrejski tekst proroka Baruha, Juditine, Tobijine, drugo- 
kanonski dijelovi knjige Danijelove i Esterine, te I. knjige 
Makabejske, dok je istom u novije vrijeme (1896) pro- 
nađen hebrejski tekst knjige Crkvenice, ali znatno različit 
od grčkog teksta. Za knjigu Tobijinu svjedoči sv. Jeronim, 
da je vidio njezin tekst u aramejskom jeziku. Stvarno 
nije nam sačuvan ni izvorni tekst Matejeva evanđelja, 
nego u grčkom prijevodu. Kako je hebrejski jezik s vre- 
menom dolazio u dodir s aramejskim saobraćajnim jezi- 
kom susjednih semitskih naroda, osobito od vremena rop- 
stva asirskog i babilonskog, zapaža se u mlađim knjigama 
B. na mnogim mjestima aramejski utjecaj. Osobito je pak 
značajno za helenistički grčki jezik, nazvan čudlexros хог] 
kojim su pisane mlađe knjige B. bilo izvorno, bilo da su 
prevedene na nj, da se na njemu zapaža snažan utjecaj se- 
mitske frazeologije. Za uspješno razumijevanje i objašnja- 
vanje (eksegezu) B. svakako je potrebno što bolje pozna- 
vanje hebrejskog, aramejskog i helenističko-grčkog jezika, 
kao što i njihove stilistike i uopće njihova gramatičkog i 
sintaktičkog duha. 

III. Postanak i sadržaj biblijskih knjiga. Postanak poje- 
dinih biblijskih knjiga pada u različito doba povijesti, po- 
čevši od svršetka 15. st. pr. Kr. do početka 2. st. pos. Kr. 
Isto tako različiti su i pisci pojedinih knjiga, dok nam od 
nekih knjiga nije u predaji ništa sačuvano o imenima 
njihovih pisaca. S obzirom na povijesni sadržaj biblijske 
knjige nemaju svrhe, da sustavno izlažu cjelokupnu po- 
vijest čovječanstva, nego im je glavna svrha da prikažu 
samo one znatne povijesne događaje, iz kojih se razabira, 
kako se Bog tijekom određenih vremenskih odsjeka lju- 
dima objavljivao i sam im davao pobude za uspostavlja- 
nje stvarnog religijskog odnosa, te kako je prema nacrtu 
svoje Providnosti vodio brigu oko spasenja roda ljudsko- 
ga. U poučnim pak knjigama B. izlaže se postepeno nauka 
vjerskih i ćudorednih istina, koje su osnova ljudskog odnosa 
prema Bogu. Povijesni sadržaj pojedinih biblijskih knjiga 
u najkraćim crtama jest ovaj: 


STARI ZAVJET. Petoknjižje Mojsijevo govori u I. knjizi (Genesis 
»postanak«) o postajanju svijeta i ljudi po Božjem stvaranju, o gri- 
jehu prvih ljudi i postepenom izopačivanju roda ljudskoga, o kazni 
potopa, o padanju u krivoboštvo, o izboru Abrahamove porodice i 
njegova potomstva, naroda izraelskoga, da bude čuvarom prave vjere 
do dolaska Spasitelja. U II. knjizi (Exodus »izlazak«) govori se o 
izbavljenju naroda izraelskog iz ropstva egipatskoga uz opis čudesnih 
događaja na putovanju Izraelaca iz Egipta do gore Sinaj i o objavi 
sinajskog zakona. U III. knjizi Mojsijevoj (Leviticus »knjiga Levit- 
ska«) izlažu se izraelski bogoštovni ili liturgijski propisi. U IV. knjizi 
Mojsijevoj (Nameri »brojevi«) izbrajaju se pokoljenja izraelskog na- 
roda po plemenima i porodicama. U knj. Mojsijevoj (Deuterono- 
mium »ponovljeni zakon«) podaje se još jednoć u zaokruženoj cjelini 
sustav svih vjerskih, ćudorednih, pravnih i liturgičkih propisa, od Boga 
naloženih izraelskom narodu, na koje se sav narod svečano obvezao, 
da će ih vršiti kao odabrani Božji narod. Ujedno se ovdje crtaju razli- 
čite zgode kušnja izraelskog naroda na 40-godišnjem putovanju kroz 
pustinju. 

BIBLIJA U PET ISTOCNIH JEZIKA (armenskom, arapskom, 
koptskom, sirskom i etiopskom) 
Bibliotheca Vaticana, Kodeks Barberini 


Jozuina knjiga ocrtava nam povijest zaposjedanja zemlje kanaanske 
od Izraelaca i podjelu zemlje medu njihovih 12 plemena. Knjiga Su- 
dačka crta nam povijesne događaje borbe Izraelaca za svoju slobodu 
sa susjednim narodima u razdoblju od 300 godina do vremena osnutka 
kraljevstva. Knjiga Rutina prikazuje isječak iz doba sudačkog o životu 
jedne porodice izraelskog naroda. U 1. i II. knj. Kraljevskoj ocrtane 
su prilike rim. naroda od svršetka sudačkog doba pa do starosti 
kralja Davida. U III. i IV. knj. Kralj. ocrtano je razdoblje svršetka 
kraljevstva Davidova, kraljevanje Salomonovo, rascjep kraljevstva po- 
slije Salomonove smrti, a potom slijedi sinhronistički prikaz povijesnih 
događaja obaju kraljevstava i djelovanje starijih proroka oko suzbija- 
nja krivoboštva, uz koje je prianjala i većina kraljeva, što je napokon 
dovelo jedno i drugo kraljevstvo do propasti, i to izraelskog u ropstvo 
asirsko (722), a judejskog u ropstvo babilonsko (587). U I. i II. knjizi 
Dnevnika (Chronica ili Paralipomenon), nakon genealogijskih listina, 
ocrtava se povijest izraelskoga kraljevstva od smrti Saulove pa sve do 
vremena svršetka ropstva babilonskoga, kad je kralj Kir dopustio ži- 
dovskim zarobljenicima, da se povrate iz Babilonije u svoju domovinu. 
U dvjema knjigama Ezdrinim ocrtano je djelovanje svećenika Ezdre i 
kraljevskog peharnika Nehemije, kao narodnih vođa u vrijeme drugog 
povratka iz ropstva babilonskoga (458 pr. Kr.), za perzijskoga kralja 
Artakserksa L, kako su nastojali oko obnove hrama jeruzalemskoga 
i vjerskog života židovskog naroda. U knjizi Tobijinoj prikazan je 
uzoran život starog i mladog Tobije, koji su podnosili teške kušnje 
asirskog ropstva strpljivo i s pouzdanjem u Boga, pa ih je zato Bog 
nadario i vremenitim dobrima. Knjiga Juditina i Esterina crtaju nam, 
kako je svaka od ovih dviju kreposnih žena posebnim načinom Božjom 
pomoći spasila svoj narod od velike pogibije. U 1. i II. knjizi Maka- 
bejskoj ocrtana je junačka borba braće Makabejaca za oslobođenje Ži- 
dova od jarma asirskih kraljeva. 

Dalje slijede poučne ili pjesničke knjige, i to: Jobova, gdje se u 
prikazu kušnja i patnja, što ih trpi pravednik Job, raspravlja o dubo- 
kom pitanju: kako se patnje kreposnih ljudi mogu spojiti s prave- 
dnošću Božjom. Psalmi Davidovi, zbirka od 150 duhovnih pjesama, koje 
se odlikuju posebnim pjesničkim ukrasima paralelizma, a mnoge imadu 
i proročki sadržaj, osobito one, koje se odnose na Spasitelja (mesijan- 
ski psalmi). Knjiga Salomonovih priča sadržava zbirku pobudnih opo- 
mena za kreposno i bogoljubno življenje. Knjiga Propovjednik sadržava 
razmatranje o ništavosti različitih naslada u svijetu te ističe, da je 
prava životna mudrost biti odan Bogu u ljubavi i spasonosnom straho- 
počitanju. Pjesma nad pjesmama ocrtava u alegorijskoj slici međusobne 
zaručničke ljubavi otajstveni odnos pravedničke duše, odnosno odabra- 
nog naroda prema Bogu. U knjizi Mudrosti potiče se na prianjanje uz 
Pravu životnu mudrost, koja se sastoji u iskrenom štovanju Boga, 
izbjegavanju grešnih nagnuća i svake vrsti idolatrije te sjećanjem 
na Božji sud. Kao osnovna misao naglašava se: strah Božji početak je 

mudrosti. Knjiga Crkvenica sadrZava skup pobudnih zasada za krepostan 
život, naglašuje potrebu težnje za pravom mudrošću na osnovu veli- 
čanja Božjih krasota u prirodi, te napokon izriče hvalospjev kreposnim 
muževima staroga zavjeta. 

Proročke knjige crtaju nam djelovanje proroka u narodu izraelskom. 
Proroci su bili glasnici Božjih pouka i opomena izraelskim kraljevima i 
narodu, revnitelji zakona Božjega, vjesnici budućih događaja, osobito 
vremenitih Božjih kazna zbog nevjere kraljeva i naroda, i napokon su 
kazivali mnoga proroštva о osobi, životu, trpljenju i proslavi Spasi- 
telja. Neki od tih proroka djeluju prije ropstva asirskoga i babilon- 
skoga (Abdija oko 845, Joel oko 820, Jona oko 790, Amos oko 760, 
Miheja oko 730, Ozeja 750—725, Izaija 738—700, Nahum oko 660, Haba- 
kuk oko 646, Sofonija oko 634, Jeremija 626—585); neki u vrijeme samog 
ropstva (Baruh, Ezekijel, Danijel), a neki poslije ropstva (Agej oko 
520, Zakarija oko 520, Malahija 433—430). Po opsegu svojih proročkih 
spisa dijele se u četiri velika proroka: Izaija, Jeremija, Ezekijel, Dani- 
jel; a preostali su 12 malih proroka. 

Prorok Izaija djeluje u vrijeme vladanja judejskih kraljeva: Ozije, 
Joatama, Ahaza i Ezekije. Njegova proročka knjiga dijeli se u dva 
dijela: Prvi (gl. 1—35 s dodatkom gl. 36—38), drugi gl. 39—66. Prvi dio 
sadržava ponajviše prikore protiv suvremenih ćudorednih poroka i vjer- 
skog nehaja s ozbiljnim prijetnjama suda Božjega i kazni, navješćuje 
pokaranje Judeje i Jeruzalema i drugih susjednih naroda ropstvom ba- 
bilonskim. Osobito se je isticao pakošću kralj Ahaz. U tim proroštvima 
također postepeno nagovješćuje pojavu Spasitelja, kao na pr. njegovo 
rođenje od djevičanske majke (7, 14), njegovo ime i vlast (9, 5). U 
drugom dijelu navješćuje utjehu Izraelu poslije kazne, a osobito su u 
ovom dijelu važna proroštva o Spasiteljevu djelu otkupljenja po muci 
i smrti (52, 13—53, 12), o njegovoj proslavi (54, 1—3) i osnutku novoga 
općenitoga mesijanskoga kraljevstva (58, 1—66, 24). Prorok Jeremija: dje- 
luje 100 godina poslije Izaije. Proriče razorenje Jeruzalema i 70-godišnje 
ropstvo V ionsko, bori se protiv lažnih proroka, a kad je „doživio 
razorenje Jeruzalema, oplakuje u svojim Tužbalicama tužno stanje Jeru- 
zalema i svog naroda. Osim toga navješćuje pokaranje susjednih naroda 
zbog njihova krivoboštva (gl. 46—51). Gdjegdje nailazimo i na mesi- 
janska proroštva (30, 9; 31, 15, 22; 33, 14 i d.). On je »prorok molitve« 
(П. Mak. 15, 14). Baruh, Jeremijin pisar, napisao je također knjižicu o 
priznanju krivnje izraelskog naroda s molitvom za oproštenje, potičući 
na vjerno vršenje zakona, strpljivost i pouzdanje u Boga u trpljenju. 
Na svršetku dodaje list proroka Jeremije, upravljen zarobljenicima u 
Babilonu, u kom ih odvraća od krivoboštva. Prorok Ezekijel djeluje u 
ropstvu babilonskom, kamo je bio odveden 598 pr. Kr. zajedno s kra- 
ljem Jehonijom. Ondje se nastanio kraj rijeke Hobar i u drugoj godini 
ropstva pozvan bi na proročku službu, koju je vršio 27 godina. Prvi 
dio njegove proročke knjige (gl. 1—32) navješćuje propast Jeruzalema i 
židovskoga kraljevstva, kao i susjednih naroda, a drugi dio proriče 
obnovu E (gl. 33—39) i dolazak mesijskoga kraljevstva Bozjega 
(gl, 40—48). Ova proročka knjiga sadržava mnogo tajinstvenih vizija, u 
kojima se slikovito navješćuju budući događaji, pa je zato vrlo teška za 
razumijevanje. Osobito je značajna poredba o zlim pastirima u opreci 
prema dobrom pastiru, poslanom od samoga Boga (gl. 34), zatim pro- 
ročka vizija uskrsnuća mrtvačkih kostiju. Svrha je njegovih proroštava 
da utješi potišteni narod judejski u ropstvu babilonskom. Prorok Danijel 
također djeluje u vrijeme ropstva babilonskoga, kamo bi odveden 605 
pr. Kr. zajedno sa 70 odličnih židovskih mladića i s kraljem Jehonijom 
nakon prvoga pohoda Nabukodonozorova na Jeruzalem. Tu se odlikovao 
pobožnošću i ujedno bi od Boga nadahnut darom proroštva, pa se tako 
dovinuo velikoga ugleda nesamo među svojim sunarodnjacima, nego i 
pred babilonskim i kasnije perzijskim kraljevima. Prvi puta proslavi se 
kao sudac izbavivši nevino optuženu Suzanu. Pred kraljem Nabukodo- 
nozorom podiže mu se ugled tumačenjem kraljevih snova. Kralju Balta- 
zaru objasnio je napis tajanstvene ruke »Mane, tekel, fares«. | Dvaput 
bačen bi u lavlju jamu, ali bi čudom sačuvan na životu. Živio je još za 
perzijskoga kralja Kira, koji je g. 538 zasio na prijestolje u Babilonu. 
Osobito je znatno Danijelovo proroštvo o 70 godišnjih sedmica (gl. 9), 
kojima je unaprijed prorečeno vrijeme, koje će proći od dopuštenja po- 
vratka iz ropstva babilonskog (458 pr. Kr.) do smrti Kristove. Doživio 
je starost od preko 90 godina i mnogo pridonio proslavi imena pravoga 
Boga među neznabošcima. 


Mali proroci. Ovako se zovu zato, jer su knjige njihovih proroštava 
opsegom znatno manje od knjiga velikih proroka. Ozeja djeluje u kra- 
ljevstvu izraelskom izmedu 745—720 pr. Kr. Simboličkim proročkim 
akcijama: ženidbom s bludnicom i izbavljenjem bludnice od grešnog dru- 
štva, odvrača izraelski narod od krivoboštva i proriče mu Božje milo- 
srde, a napokon proriče duhovnu obnovu u mesijskom kraljevstvu. Joel 
djeluje u kraljevstvu judejskom od 820 pr. Kr. za kralja Joasa, navje- 
ščujuči pogibiju skakavaca i opominjuči na pokoru. Osobito je znatno 
proroštvo o silasku Duha Svetoga na ljude (2, 28 s.), zatim o sudnjem 
danu u dolini Jozafatskoj (3, 2—12) i o sreči mesijskog vremena (3, 
18—21). Amos djeluje pretežno u kraljevstvu izraelskom, a za kralja 
Jeroboama II. oko 760 pr. Kr. i ponešto u judejskom za kralja Ozije. 
Navješčuje pokaranje Izraelu zbog nevjere i susjednim narodima zbog 
krivoboštva, Osobito prekorava krivoboško štovanje teladi u Betelu. 
Napokon proriče obnovu Izraela poslije povratka iz ropstva, obraćenje 
neznabožaca ka Kristu i opću duhovnu obnovu u vrijeme Mesije. Abdija 
djeluje oko 845 pr. Kr. za vrijeme Jorama, kralja judejskoga, navješću- 
jući Idumejcima Božju kaznu zbog nebratske navale na Jeruzalem. Pro- 
tiče i proslavu Jeruzalema u vrijeme kraljevstva Mesijina. Jona, sin 
Amatijev, djelovao je u Izraelu u vrijeme kralja Jeroboama II. (783—743), 
te se spominje u IV. Kralj. 14, 25. On se htio oprijeti Božjem pozivu, 
da propovijeda pokoru Ninivljanima, koji su bili neprijatelji izraelskog 
naroda, i zato se zaputi lađom sasvim drugim smjerom — u grad Tarsis. 
Kao krivac bure bačen bi u more, te ga proguta velika morska riba 
(najvjerojatnije morski pas), u kojoj čudom ostade živ i poslije 3 dana 
izbaci ga riba na kopno. Sad je Jona vidio, da mu je uzalud opirati se 
Božjem pozivu, pa se otputi u Ninive. Tu je navješćivao pokoru vičući: 
»Još 40 dana i Ninive će propastil« Kad su na taj glas Ninivljani činili 
pokoru, Bog ih poštedi. Doživljaj Jonina trodnevnoga boravka u morskoj 
nemani tipski (proročki) nagovješćuje Kristovo uskrsnuće iz groba treći 
dan poslije smrti. Prorok Miheja, rodom Morašćanin iz okoline Hebrona, 
suvremenik je proroka Izaije, te djeluje u polovici 8. st. pr. Kr., i to 
poglavito u Judeji za vrijeme kraljeva Joatama, Ahaza i Ezekije. On 
prekorava zloće obaju kraljevstava, navješćujući im propast, najprije 
izraelskom, a zatim judejskom. Potom nadodaje utješno proroštvo o 
obnovi Jeruzalema za dolaska Mesije, o kom proriče, da će se roditi u 
Betlehemu. Prorok Nahum iz Elkezeja djeluje od prilike u polovici 7. st. 

pr. Kr. On navješćuje navalu Asiraca na kraljevstvo judejsko i njihovo 
osvojenje Egipta, što se ispunilo za Asurbanipala (664—63), zatim pro- 
past Ninive, koja je stigla od babilonskoga kralja Nabopolasara 
(612 pr. Kr.). Prorok Habakuk djeluje u vrijeme judejskih kraljeva 
Manasije i Josije oko 640—38 pr. Kr. On navješćuje Judeji, zbog velikih 
opačina, da će je Haldeji poharati, ali i Haldejima proriče poniženje i 
pad zbog njihove oholosti. Svoje proroštvo završuje hvalospjevom o 
Božjem milosrđu i ufanjem u Spasitelja. Prorok Sofonija djeluje “u 
početku vladanja judejskoga kralja Josije (oko 638). On proriče kaznu 
Božje pravednosti Judeji i Jeruzalemu zbog opačine i krivoboštva, a 
slično i susjednim narodima: Filistejima, Moapcima, Amoncima, Etioplja- 
nima i Asircima. Napokon navješćuje utjehu novog mesijskog doba. 
Prorok Авеј djeluje u vrijeme poslije prvog povratka iz ropstva babi- 
lonskoga, za perzijskoga kralja Darija 1. Histaspa oko 520 pr. Kr. On 
potiče Zorobabela i velikog svećenika Jozuu na veću revnost u gradnji 
novog hrama jeruzalemskog, koji, premda ne će biti u raskoši sličan 
hramu Salomonovu, ipak će doživjeti veću slavu, jer će doživjeti pohod 
Onoga, za kojim čeznu narodi, t. j. Spasitelja. Prekorava vjerski nehaj 
i formalizam, a Zorobabelu navješćuje, da će kneževska vlast njegove 
porodice doseći do vremena Mesije. Prorok Zakarija, kao suvremenik 
Ageja (oko 520 pr. Kr.), pozvan bi dva mjeseca poslije njega na pro- 
ročku službu za vrijeme perzijskoga kralja Darija I. Histaspa. Opome- 
nuvši narod na pokoru simboličkim viđenjima navješćuje obnovu teokrat- 
skoga kraljevstva kao pripravu za mesijansko vrijeme. Osobito je zna- 
čajno proroštvo, da će Mesija kao mironosni kralj dojahati na magarici 
u Jeruzalem; da će Mesija biti izdan za 30 srebrnika, da će ga probosti; 
udarit će pastira i raspršit će se ovce, ali konačno Božje će kraljevstvo. 
iznijeti pobjedu. Prorok Malahija djeluje oko 430 pr. Krista te je po- 
sljednji starozavjetni prorok. On prekorava grijehe svećenika i naroda, 
osobito nehaj u održavanju žrtvenih propisa, loš običaj otpuštanja žena 
domaće narodnosti i ženidbe s tuđinkama. Osobito je znatno proroštvo, 
da će mjesto nesavršenih i oskvrnutih starozavjetnih žrtava biti uvedena 
nova opća euharistička žrtva. Dalje proriče dolazak Mesijina preteče i 


dolazak Mesije, a prije sudnjeg dana dolazak Ilije na ovaj svijet, da · 


obrati zabludjele potomke izraelske. 


NOVI ZAVJET. Matejevo evanđelje. Napisao ga je apostol Matej, 
pozvan iz cariničke službe na apostolsku. Ovo je evanđelje u prvom 
redu namijenjeno Židovima, a svrha mu je, da pokaže, da je Isus Krist, 
rođen u Betlehemu i othranjen u Nazaretu, pravi Mesija ili Spasitelj, 
na kom su se ispunila sva starozavjetna mesijanska proroštva. Počinje 
genealogijom Spasiteljevom od Abrahama kao praoca naroda, komu je 
Bog povjerio na čuvanje vjeru u Spasitelja, potomka kraljevske poro- 
dice Davidove i osnivača novog duhovnog kraljevstva Božjega; napo- 
minju se najvažniji događaji iz Kristova djetinstva, zatim se crta nje- 
govo javno djelovanje, čudesa, nauka u poredbama, utvrđivanje 'apo- 
stola u vjeri, put u Jeruzalem, sukob sa sinagogom, Kristovi eshatološki 
govori i napokon prikaz njegove muke, smrti i uskrsnuća. Vrijeme po- 
stanka ovog evanđelja drže neki (Bisping, F. X. Pölzl, J. Felten, I. 
Belser, F. Gutjahr, F. Kaulen od 42—50), da je oko g. 42, a drugi (A. 
Merk, B. Heigl, Simón-Prado; M. Meinertz od 50—58; H. J. Clader, P. 
Dausch) drZe, da je napisano izmedu godine 50—60. Svakako je napi- 
sano prije razorenja Jeruzalema (70), jer inače ne bi pisac propustio 
spomenuti ovu katastrofu kao ispunjenje Kristova proroštva. 


Markovo evanđelje, nazvano tako po imenu jednoga od 72 učenika 
Kristovih, koji ga je napisao prema propovijedanju apostola Petra u 
Rimu, koga je pomagao u apostolskom djelovanju. Namijenjeno je po- 
glavito neznabošcima, da im dokaže, da je Isus Krist pravi sin Božji. 
U tu svrhu bira iz života i djelovanja Kristova takve momente, koji 
su podobni uvjeriti neznabošce o Kristovu božanskom poslanju, osobito 
mnoga čudesa u iscjelivanju bolesnih i protiv demona. Evanđelje po- 
činje s propovijedanjem Ivana Krstitelja, zatim govori o Kristovu 
djelovanju u Galileji, crta početak sukoba s farizejima, djelovanje među 
narodom, odgoj apostola i učenika, zatim djelovanje u Judeji, sukob sa 
židovskom sinagogom, muku, smrt i proslavu. Prema sudu biblijskih 
stručnjaka (Cornely-Merk, P. Batiffol, Simón-Prado, B. Heigl, M. Mei- 
nertz) ovo je evanđelje napisano između 55—62 godine. 

Evanđelje sv. Luke, po zvanju liječnika, također jednoga od 72 uče- 
nika Kristovih, kasnije pratioca sv. Pavla apostola, napisano je s tom 
svrhom, da pokaže, da je Krist pravi Bog i pravi čovjek i Spasitelj 
svega svijeta od grijeha. Počinje s navještenjem rođenja Ivanova i Isu- 
sova te, prikazavši najznatnije zgode iz djetinjstva Kristova, opširno 
crta Kristovo javno djelovanje od njegova krštenja na Jordanu, nje- 
govo djelovanje u Galileji, Judeji i u neznabožačkim krajevima. Osobito 
je znatno navješćivanje novoga duhovnoga kraljevstva i spremanje apo- 
stola za poslenike u tom kraljevstvu; zatim u brojnim poredbama crta 
narav i duh toga kraljevstva u opreci prema pogubnom duhu farizeja, 
s kojima dolazi do otvorenog sukoba. Napokon dolazi eshatološki govor 
te opis muke, smrti i uskrsnuća Kristova. Postanak ovog evanđelja 
pada svakako prije g. 70, i to po sudu nekih (P. Schanz, D. de Bruyne) 
između g. 67—70, ili vjerojatnije između g. 60—63 (J. Langen, F. Kaulen, 
J. Felten, I. Belser, J. Knabenbauer, Cornely-Merk, Simón-Prado, J. 
Sickenberger, M. Meinertz, M. I. Lagrange). 

U vezi sa sličnostima i raznolikostima sadržaja ovih triju evanđelja 
postoji među biblicistima (naročito onamo od 18. st., t. j. od vremens 
racionalizma) znamenito sinoptičko pitanje, kako da se objasne sličnosti 
i različnosti. Racionalisti (I. G. Eichhorn, F. A. Wolffius, F. Schleier- 
macher, Chr. H. Weisse, K. L. Schmidt, M. Dibelius, R. Bultmann, H. 
Gunkel) pokušavaju ovo pitanje objasniti razlikom mnogostrukih vrela, 
a katolički eksegete pretežno teorijom ovisnosti o tradiciji kateheze 
pojedinih apostola. Ovoj se osobito priklanja P. Vanutelli, koji je o 
tom pitanju objelodanio čitav niz monografija. Najvjerojatnije je mi- 
šljenje, koje nastoji objasniti to pitanje tako, da nije isključena mo- 
gučnost, da su prije konačne redakcije pojedinih evanđelja postojali 
kakvi djelomični pisani izvori, koje su evanđelisti mogli upotrijebiti; a 
osim toga nema sumnje, da kod svakoga evanđeoskoga pisca imade 
znatan udio utjecaj predaje onoga tipa evanđeoske kateheze, koja je 
pojedinom evanđeoskom piscu bila neposredno bliza. 


Ivanovo evanđelje napisano je od Kristova apostola Ivana. Glavna 
je svrha ovog evanđelja, da se njime utvrdi vjera, da je Isus Krist 
pravi Sin Božji, i da se po toj vjeri ljudi spase, te je namijenjeno pre- 
težno kršćanima, obraćenima s neznaboštva. Neizravno ima ovo evan- 
đelje svrhu da suzbije zablude nekih krivovjerja, koja su se počela 
javljati u kršćanstvu svršetkom 1. st. i koja su zanijekala Kristovo bo- 
Zanstvo, napose protiv Cerinta, Nikolaita i ebionita. U ovom evanđelju 
dolazi najviše do izražaja vremenski poredak događaja iz Kristova 
Života. Počinje dubokim prologom o tajni utjelovljenja vječne Riječi 

Božje te, ispustivši događaje iz Kristova djetinjstva, odmah prelazi na 
propovijedanje Ivana Krstitelja, skupljanje učenika i čudo u Kani. Zatim 
grupira događaje prema glavnim svetkovinama Pashe i Sjenica i po 
lokalnoj podjeli: u gradu Jeruzalemu, Judeji, Samariji, Galileji i Pereji. 
Od čudesa izabire u razmjeru s ostalim evanđelistima njih dosta malo 
(iscjeljenje sina kraljeva čovjeka, čudesno umnažanje kruha, iscjeljenje 
uzeta, slijepca od rođenja i Lazarovo uskrsnuće). Osobito su značajni 
govori: obećanje presvete Euharistije, poredba o dobrom pastiru i 
oprosni govor nakon posljednje večere. Na svršetku je opis muke, 
smrti i ukazivanja Kristovih poslije uskrsnuća u Jeruzalemu i u Galileji. 
Ovo je evanđelje nastalo svakako poslije g. 70, najvjerojatnije prema 
svršetku 1. st., kad su se počela javljati krivovjerja, protiv kojih je 
napisano. Cornely-Merk, M. I. Lagrange, A. Bisping, Th. Zahn stavljaju 
ga izmedu 80—90 g. 

Djela Apostolska napisana su od sv. Luke evandelista. Tu je prikazano 
djelovanje apostola i povijest osnutka Crkve Kristove u Jeruzalemu te 
njezino raširenje u Palestini i u ostalim pokrajinama rimskoga carstva, 
a ujedno su ocrtani i progoni, koje su trpjeli apostoli prigodom svog 
djelovanja. U širenju kršćanstva apostoli se najprije obraćaju svojim 
sunarodnjacima Židovima, a poslije ostalim narodima. Osobito je zna- 
čajan događaj obraćenje Savla, isprva žestokog progonitelja kršćanstva, 
a kasnije apostola Pavla, koji je svojom revnošću najviše raširio 
kršćanstvo među narodima, poduzevši tri apostolska putovanja. Kad se 
Židovi urotiše protiv njega, da ga ubiju, spasen bi rimskom vojnom 
zaštitom, te prizvavši se u svom zatočenju na cara otputova kao sužanj 
u Rim. Svrha je ove knjige, da iz čudesnog raširenja kršćanstva obra- 
ćenici upoznadu, da je Bog svim narodima otvorio vrata spasenja. Po 
pretežnom mišljenju katoličkih i protestantskih eksegeta ova je knjiga 
nastala prije g. 70. 

Poučne knjige. 14 poslanica sv. Pavla apostola: — Rimljanima, napisana 
zimi 57—58 g. za boravka u Korintu. Sadržava: a) dogmatski dio: o 
potrebi, načinu i plodovima opravdanja, te odnosu Židova prema opra- 
vdanju; b) moralni dio: o općim dužnostima i odnosu između mogućnika 
i nejakih. — 1. Koricanima, napisana u Efezu nešto prije Uskrsa g. 56 
povodom vjerskih stranaka i prepiraka, što su izbile u Korintu. Sadr- 
žava dva dijela: a) opomene, da se okane stranačkih razmirica, da 
uklone nastale sablazni, napose, da se čuvaju bludnosti, b) odgovara na 
upite o braku i djevičanstvu, o blagovanju od idolskih žrtava, o vjer- 
skim sastancima i c uskrsnuću od mrtvih. — II. Korinćanima, pisana 
iz Filipa u ljetu ili u jeseni g. 57. Sadržava: a) obranu Pavla od nekih 
kleveta njegovih protivnika i o uzvišenosti njegove apostolske službe; 
b) preporučuje sabirnu akciju za kršćane u Jeruzalemu. — Galaćanima, 
napisana za trećeg Pavlova putovanja na početku boravka u Efezu 
g. 54. Sadržava: U apologetski dio: o božanskom podrijetlu evanđelja; 
2 dogmatski: o odnosu Starog i Novog Zavjeta i prestanku privremenih 
starozavjetnih obveza; c) parenetski dio: opominje na vršenje duha 
zakona, na poniznost i ljubav. — Efežanima napisana je za prvoga Pa- 
vlova sužanjstva u Rimu između 61—63 g. Sadržava: dogmatski dio: o 
blagodati otkupljenja u katoličkoj Crkvi, pristupačnoj svim narodima; 
parenetski: potiče na kršćansku svetost i na vršenje socijalnih dužnosti. 
— Filipljanima, napisana kao posljednja za vrijeme Pavlova prvog 
ropstva u Rimu između 61—63 g. Iz sadržaja odrazuje se velika naklo- 
nost apostola prema kršćanskoj općini u Filipima, koja je bila jedna od 
najuzornijih gledom na revnost u praktičnom kršćanskom životu. U 
prvom dijelu izražava svoju radost zbog napretka evanđelja, potiče 
kršćane na život dostojan evanđelja, osobito na međusobnu ljubav, koja 
se osniva na poniznosti. U drugom dijelu opominje, da se čuvaju zavo- 
dnika, koji siju razdor; da živu u slozi, i napokon im zahvaljuje na 
obilatoj milostinji. — Kološanima, napisana za vrijeme prvoga sužanj- 
stva Pavlova u Rimu 61—63 g. Sadržava: dogmatski dio: o dostojanstvu 
Krista Bogo-čovjeka i Spasitelja u Crkvi kao otajstvenom tijelu Kri- 
stovu; parenetski: 9 milosnom životu u sjedinjenju s Kristom; o odno- 
sima oženjenih, roditelja i djece, pretpostavljenih i podčinjenih. — 
I. Solunjanima, pisana oko g. 51—52 iz Korinta. U početku najprije 
ističe svoj odnos prema Solunjanima i hvali ih, što su postojani u 
vjeri; opominje ih, da se čuvaju nečistoće, lakomosti i lijenosti, a prionu 
uz pravu svetost; zatim govori o uskrsnuću od mrtvih pred sudnji dan, 
potiče na pokornost starijima, na miroljubivost, ljubav, strpljivost i 
poštovanje proročke službe. — II. Solunjanima, pisana kratko vrijeme 
poslije prve. Sadržava potanje pouke o sudnjem danu, kao nadopunu 
onima u I. Solunjanima, odvraćajući od krivih shvaćanja i upozoravajući 
na znakove prije sudnjeg dana; potiče na molitvu i izbjegavanje lije- 
nosti, — 1. Timoteju, pisana poslije prvog ropstva (oko 65), ali se ne 
zna sigurno, da li iz Macedonije ili iz Male Azije. Sadržava pobude o 
čuvanju prave Kristove nauke protiv širitelja različnih zabluda, opo- 
mene o skladnu životu članova vjerske općine, o staleškim dužnostima, 
odvraća od različitih mana, osobito od lakomosti. — 11. Timoteju, pi- 
sana iz Rima za vrijeme drugog Pavlova sužanjstva, nedugo prije 
njegove smrti g. 67. Sadržaj: Potiče Timoteja na postojanost i neustra- 
šivost u propovijedanju evanđelja i daje posebne upute za borbu protiv 
lažnih učitelja. — Titu, pisana oko 65 g. iz Grčke iz Nikopolisa ili iz 
Korinta. Sadržava upute o razboritu postavlianju crkvenih službenika, 
o različitim dužnostima pojedinih staleža, o pokornosti pretpostavlje- 
nima, ljubavi prema bližnjemu i izbjegavanju krivovjeraca. — Filemonu, 
Pisana potkraj prvog Pavlova ropstva oko godine 63. Premda kratka, 
ipak je od velike važnosti zbog izražaja velike socijalne ideje kršćanstva, 
po kojoj robovi u kršćanstvu postaju braća onima, koji su im bili 
gospodari, kao konkretno rob Onesim bivšem gospodaru Filemonu, gra- 
đaninu u Kolosi. — Hebrejima, pisana iz Rima između 63—66 g. poslije 
Prvoga Pavlova sužanjstva. Sadržaj je u prvom dijelu dogmatski, gdje 
raspravlja o prednostima Novoga Zavjeta pred Starim, osobito pak o 
odličju Krista, novozavjetnog velikog svećenika. U drugom, раге- 
netskom dijelu, potiče na herojsku vjernost u ispovijedanju vjere u 
vjerskim kušnjama, po uzoru Kristovu, te na praktičko vršenje ostalih 
kršćanskih kreposti. 


Sedam katoličkih poslanica. Poslanica sv. Jakova apostola, napisana 
oko godine 50. Namijenjena je poglavito pokrštenim Židovima, koji 
živu raspršeni među drugim narodima, Potiče na strpljivo podnašanje 
nevolja u životu s pouzdanjem u Božju providnost; nadalje na oprez u 
govoru, vršenje djela milosrđa; neka se čuvaju neokaljani od svjetske 
nečistoće i od pristranosti. Uopće, neka im vjera bude praktična, jer je 
vjera bez dobrih djela mrtva. Osobito opominje, da se čuvaju svađe, 
putenosti i pohlepe; siromasi i nevoljnici neka budu strpljivi; upozorava 
na oprez u zakletvi, potiče na molitvu, upućuje na pomazanje bolesnih 
i na brigu oko obraćenja zabludjelih. — 1. Petrova poslanica pisana je 
oko 63—64 godine iz Rima, upravljena maloazijskim kršćanskim obraće- 

nicima iz neznaboštva. Opominje vjernike, da živu životom dostojnim 
kršćana sjećajući se dostojanstva, na koje su uzdignuti otkupljenjem 
po krvi Kristovoj; potiče na pokornost prema pretpostavljenim vla- 
stima, govori o dužnostima bračnih drugova, o djelotvornoj kršćanskoj 
ljubavi, gostoljubivosti, strpljivosti u podnašanju nepravde, o dužno- 
stima svećenika i svjetovnjaka, o poniznom predavanju u Božju pro- 
vidnost i na budnost u napastima. — II. Petrova, pisana je kratko 
vrijeme prije smrti Petrove u Rimu 66—67 godine istim vjernicima kao 
i prva, da ih upozori, neka budu na oprezu od krivovjerskih zabluda. 
Upozorava na Kristov dolazak na sudnji dan, zbog kojega treba da 
Živu neporočno. Napominje im pouke Pavlove poslanice, da ih se drže 
i da napreduju u kršćanskom kreposnom životu. — 1. Ivanova poslanica, 
pisana je u Efezu poslije Ivanova Evanđelja i upravljena maloazijskim 
kršćanskim općinama, koje su bile na brizi ovom apostolu. Opominje 
vjernike, da živu u svijetlu milosti kao djeca Božja i u ljubavi Božjoj, 
a vjera u Krista neka ih krijepi, da se mole s pouzdanjem u Božje sve- 
znanje. — Il. i III. poslanica Ivanova napisane su potkraj života Iva- 
nova u Efezu. Svrha je II. poslanice upozoriti na opasnost krivovjeraca, 
koji poriču utjelovljenje Sina Božjega. U III. poslanici hvali se gosto- 
ljubivost Kajova, a prekorava se Diotrefova drskost; preporučuje se 
Demetrije; najavljuje svoj dolazak kršćanskoj općini. — Poslanica apo- 
stola Jude Tadeja, napisana između 63—64 g., a upravljena pokrštenim 
Židovima sa svrhom, da ih potakne na postojanost u primljenoj vjeri 
protiv onih, koji se podavaju bludnosti i niječu Krista. Napominje, 
kako su bili kažnjeni Izraelci, kad su mrmljali u pustinji, zatim nepo- 
korni anđeli i Sodomljani. Zato neka izbjegavaju zavodnike, koji ne će 
izbjeći sudu Božjemu; neka živo imadu na pameti nauk Kristov, neka 
se međusobno bodre u vjeri; neka ih sjedinjuje molitva, ljubav Božja 
i pouzdanje u Božje milosrđe. Završuje uzvišenom doksologijom. 

Proročka knjiga. Apokalipsa ili Otkrivenje Ivana apostola jest jedina 
proročka i posljednja knjiga NZ, napisana u obliku poslanice sedmerim 
crkvama, t. j. kršćanskim općinama u Maloj Aziji. U nizu alegorijskih 
viđenja promatra pisac slikovito žilavu borbu Crkve s njezinim neprija- 
teljima u sadašnjosti i budućnosti te konačno njezinu pobjedu i slavlje 
na sudnji dan. 


IV. Povijesna vjerodostojnost Biblije. Iz sadržaja B. ra- 
zabiremo, da nam ona podaje skup povijesnih svjedočan- 
stava o nadasve važnom nizu povijesnih događaja, iz kojih 
se vidi, da se Bog ljudima u različitim povijesnim raz- 
dobljima doista na svrhunaravan način objavljivao, a 
kao konkretni rezultat toga postepenog objavljivanja jest 

postepeno oblikovanje religijskog odnosa izmedu Boga i 
ljudi, u kom razlikujemo najprije nesavršeni pripravni 
oblik religije Starog Zavjeta, koje je nosilac odabrani narod 
izraelski, a na svršetku konačni oblik religije Novog Za- 
vjeta, koja nije više ograničena na jedan narod, nego je 
sveopća baština svekolikog čovječanstva, a čuvar te baštine 
jest Kristova Crkva. Značajno je kod svih tih svjedočan- 
stava, premda potječu od različitih pisaca i iz različitih 
razdoblja, da se iz njih odrazuje jedinstveni vjerski pra- 
gmatizam, osnovan na postojanoj vjeri u jednoga pravog 
Boga, stvoritelja svijeta i svega, što je u svijetu, napose 
ljudi; taj Bog ujedno određuje načela o ćudorednom životu 
ljudi i konačnu svrhu njihova života. Dok promatramo B. 
samo kao zbirku povijesnih svjedočanstava, da se Bog 
doista svrhunaravnim načinom ljudima objavio i u tu svrhu 
osnovao svoju Crkvu, apstrahiramo od poimanja kanon- 
skog značenja B., te uglavljujemo njezinu povijesnu vjero- 
dostojnost, slično kao i kod drugih svjetovnih povijesnih 
izvora. U posljednja dva stoljeća pojavila su se neka nazi- 
ranja glede prosuđivanja povijesne vjerodostojnosti В., 
koja su se pokušala udaljiti od višetisućljetnog tradicio- 
nalnog naziranja, u kom nije bilo traga sumnji o povi- 
jesnoj vjerodostojnosti B. To su poglavito naziranja racio- 
nalizma, pretjeranog kriticizma i modernizma, što su po- 
nikli iz protestantizma, 


Predstavnici racionalizma: I. Semler (t 1791), L. G. Eich- 
horn (j 1827), J. S. Vater (1 1826), L. de Wette (+ 1849) po- 
čeli su knjigama St. Z. pridijevati mitsko značenje, a Fr. 
Chr. Baur (t 1860), D. Strauss (+ 1864) i E. Renan (+ 1892) 
ustvrdili su i za novozavjetne knjige, da ih treba ubrajati 
među istu vrstu knjiga, kao što je mitsko pjesništvo i mito- 

logije neznabožačkih naroda. Kod toga usvajaju kao apri- 
orno osnovno načelo, da su čudesa i uopće natprirodne 
pojave nemoguće, a prema tomu da nisu ni povijesno isti- 
nite. Heidelberški profesor H. E. С. Paulus (+ 1851) pošao 
je u racionalizmu dalje i postavio t. zv. mitološko-filozofska 
i psihološka načela za tumačenje B., po kojima valja razli- 
kovati biblijske »događaje« i »sud« o njima. Pod »doga- 
đajem« razumijeva stvar, kako se po svjedočanstvu gleda- 
laca dogodila, a pod »sudom« mišljenje, koje su gledaoci 
stvorili o uzrocima dotične stvari. Mogućnost svrhunaravnih 
ili čudesnih događaja valja kod toga načelno zanijekati. Po 
racionalističkom shvaćanju Mojsijevo Petoknjižje nije mo- 
glo nastati prije, nego tek u vrijeme ropstva babilonskoga ili 
nakon povratka iz njega. Proroštva napisana su tek poslije 
ispunjenih događaja (vaticinia ex eventibus); analogno kao 
što religije drugih naroda počinju mitologijama, tako po 
apriornom načelu treba da je sa početkom židovske i 
kršćanske religije; napose Krist iz Nazareta postao je pri- 
dijevanjem starozavjetnih mesijskih ideja mitskim licem. 
Novije su faze racionalizma različite škole »historičkog 
kriticizma«, i to: 1) literarno-historička, kojoj je glavna 
svrha zanijekati povijesnu autentičnost pojedinih biblijskih 
knjiga tvrdeći, da su nastale kompilacijom različitih vrela, 
a konačni redaktor da ih je antidatirao za više stoljeća i 
pripisao ih imenima davno starijih pisaca. Istaknuti su 
sljedbenici ove škole za Stari Zavjet: De Wette, Ewald, 
Graf, Wellhausen, Fr. Delitzsch, Holzinger, Gunkel, Proksch, 
Eissfeldt; za Novi Zavjet: Fr. Chr. Baur, Zeller, Pfleiderer, 
Scholten, Davidson, Renan i A. Ritschl; 2) evolucionisticko- 
historička kritička škola, koja na osnovi načela Hegelove 
evolucionističke filozofije nastoji dokazati, da je izraelska 
religija posljednja faza evolucije iz polidemonizma i poli- 
teizma do pročišćenog monoteizma. Najistaknutiji su pred- 
stavnici ove škole H. Gunkel i H. Gressmann. Posebni su 
smjerovi ove škole: a) babilonizam, zastupan po Fr. De- 
litzschu, izašao na glas t. zv. »Babel-Bibel« teorijom, prema 
kojoj bi Mojsijev Pentateuh bio kopija stare babilonske 
mitologije iz epa »Enuma Eliš« i »Gilgameš« s time, da 
je mitski sadržaj »pročišćen« od politeizma i prekaljen 
monoteizmom. Slično da je i sav kasniji religijski Život 
Izraelaca pod posvemašnjim uplivom babilonske, a kasnije 
i perzijske kulture; b) panbabilonizam, koji je, prema H. 
Winckleru, preudešeni babilonizam na osnovi hipoteze, da 
je čitava babilonistička mitologija zasnovana na astralnom 
cultu; niz povijesnih događaja da je odraz pojava i per- 
turbacija na zvjezdanom nebu. U svijetlu ove teorije 
Winckler doduše dopušta, da je na pr. Abraham historijsko 
lice, ali pripovijedanje o njegovoj selidbi i putovanjima, 
kao i o selidbi ostalih patrijarka: Jakova, Josipa, zatim 
pojava Mojsija, Saula, Davida i dr., da nije ništa drugo 
nego odraz kulta mjesečevih mijena i njegovih putovanja 
na nebu. Posljednja faza racionalizma i nastranog kriti- 
cizma jest 3) modernizam, koji je tipično karakteriziran 
isticanjem načela agnosticizma, imanentizma i alegorizma. 
Njegov je najizrazitiji predstavnik A. Loisy. U smislu 
agnosticizma modernizam ne priznaje ništa iznad prirodnih 
pojava, dakle nikakav trag pozitivnog utjecaja Božjeg 
čudesima. U tom smislu Krist može doduše biti povijesna 
osoba, ali samo kao vrhunaravni čovjek, vjerom idealiziran 
nimbusom svrhunaravnog sjaja. U smislu imanentizma po- 
vijesne su pojave nužni učinci potrebe odnosnog vremena. 
U Bibliji sabran je skup osobito važnih. iskustava, što ih 
je proživjela jedna konkretna religija, danas: poznata pod 
imenom kršćanstva. Po načelu alegorizma onaj elemenat u 
Bibliji, koji nadmašuje shvaćanje običnog puka, ne predo- 
čuje povijesno istinitih događaja, nego pripada u alego- 
rijske prispodobe. 

Svi napomenuti racionalistički sustavi, koji sumnjaju u 
povijesnu vjerodostojnost biblijskih knjiga, polaze već u 
svojim temeljima sa stajališta nedokazanih i nesigurnih 
pretpostavaka, jer niti je ičim dokazano njihovo apriorno 
načelo, da svrhunaravne pojave čudesa nisu uopće moguće, 
niti je povijesno naučno utvrđeno načelo evolucije u ra- 
zvitku religije iz nižih politeističkih oblika u monoteisti- 
čki, nego je naučnim istraživanjem utvrđeno upravo pro- 
tivno: da su politeistički oblici religije degeneracija prvotne 
monoteističke religije; niti se opravdano može reći, da su 
biblijski događaji slični neznabožačkim mitologijama, jer 
su mitološka pripovijedanja isprepletena predodžbama buj- 
ne fantazije, osobito što su starija, i često dolaze u među- 
sobno protuslovlje, naročito u genealogiji bogova, dok je 
pripovijedanje biblijskih događaja stilom jednostavno i 

jasno, i što dublje seže u starinu, to je sumarnije, a to 
je upravo značajka istinske povijesne predaje. Osim toga 
svim teorijama racionalizma, povijesnoga kriticizma i mo- 
dernizma stoji nasuprot postojana višetisućljetna tradicija, 
koja je uvijek Bibliju smatrala povijesno vjerodostojnom. 
Povijesni sadržaj Biblije od iskona je tijesno povezan 
s vjerskim i ćudorednim životom izraelskog naroda; što- 
više, na povijesnoj vjerodostojnosti starozavjetnih biblij- 
skih knjiga osnivaju se brojne teške vjerske i ćudoredne 
obveze izraelskog naroda, kojih on bez sumnje ne bi na 
sebe preuzeo, kad bi se ikada posumnjalo u povijesnu 
vjerodostojnost biblijskih knjiga. Pored svjedočanstva tra- 
dicije služi nam, kao posebni unutrašnji dokaz povijesne 
vjerodostojnosti B., sadržaj opisanih suvremenih događaja, 
iz kojih se točno odrazuju suvremene povijesne prilike 
dotičnih vremenskih razdoblja, a danas potvrđuju te po- 
vijesne događaje i činjenice, kao neoborivi izvanji dokazi, 
nebrojeni znanstveno proučeni arheološki nalazi, koji kao 
svjetovni povijesni dokumenti potvrđuju brojne biblijske 
povijesne izvještaje. Tako na pr. od arheologa Scheila 
g. 1903 otkriveni spomenstup kralja Hamurabija iz vre- 
mena oko 2000 godina pr. Kr. osvjetljuje nam pravne i 
društvene prilike, pod utjecajem kojih je živio patrijarka 
Abraham. Najnovijim iskopinama u Mezopotamiji, u oko- 
lici starog Babilona i Ura u Kaldeji, nađeni su tragovi visoke 
sumerske kulture iz 3.—2. milenija pr. Kr., koji povijesno 
i etnološki osvjetljuju biblijski izvještaj o prilikama Abra- 
hama u gradu Uru u zemlji Sinnaru, što je etimološki 
identično sa Sumer. Povod seobi Abrahamovoj iz toga 
kraja bit će najvjerojatnije tamošnji kult mjeseca (Sin), 
s kojim se Abraham kao štovatelj pravog Boga nije sla- 
gao. Imena palestinskih naroda: Amoreji, Heteji i Hana- 
neji, koji se spominju prigodom jedne teofanije Abra- 
hamu (I. Mojs. 15, 18--21), spominju se također u Tel-el- 
Amarnskim listovima iz 15. i 14.st. pr. Kr. Boravak Heteja 
u južnom kraju Palestine potvrđuju arheološki nalazi FI. 
Petrie-a i Bliss-a u Tel-Hessyju nedaleko Lahiša, i to prsten 
s hetejskim natpisom i drugi nalazi iz doba XVIII. egi- 
patske dinastije u 15. st. pr. Kr. Dolazak patrijarke Jakova 
i njegovih sinova u Egipat potvrđuje nadgrobni spomenik 
egipatskoga kralja Chnemhotepa u Beni-Hasanu iz vre- 
mena oko 1900 g. pr. Kr. Boravak Jakovljeva potomstva u 
Egiptu potvrđuju arheološki nalazi skarabeja (prstena pe- 
čatnika) s natpisima imena Jakob iz vremena XIII. i XVII. 
dinastije. Dolazak Izraelaca pod vodstvom Jozue u zemlju 
kanaansku potvrđuje se navodima Tel-el-Amarnskih li- 
stova, da je dolaskom Habira nastalo u čitavoj Palestini 
veliko komešanje, a neka plemena da su sklopila s njima 
savez. Budući da su prije Jozuina dolaska neki krajevi 
Palestine bili pod vazalskom vlašću Egipta, to su egipatski 
upravitelji obavješćivali svoje vladare o prilikama u Pa- 
lestini. Sve se to podudara s izvještajima knjige Jozuine 
o zaposjedanju zemlje 
kanaanske. Osim toga 
važno je otkriće ugle- 
dnog engleskog arheolo- 
ga Gastanga, da je Je- 
rihon oko 1400 pr. Kr. 
postradao od katastrofe 
potresa, a proučavanjem 
keramičkih iskopina gra- 
da Hai (1928) utvrdeno 
je, da se ta keramika 
iz 1400 pr. Kr. poduda- 
ra s ostatcima keramike 
Jerihona iz sloja spome- 
= inute katastrofe. Reljef 

legipatskoga kralja Šeša- 
ka u Karnaku iz 930 pr. 
Kr. gdje se inače pre- 
tjerano uzveličavaju po- 
bjede toga kralja nad 
Izraelom, potvrduje isti- 
nitost biblijskih izvje- 
štaja (III. Kralj. 14, 21— 
31), gdje se spominje, 
da je Šešak zavojštio 

RELJEF FARAONA SESAKA 
u Karnaku iz 10. st. pr. Kr. 


na Roboama te Zestoko 
opustošio uz mnoge gra- 
dove i Jeruzalem. Spo- 
men ploča moapskoga 
kralja Meše, otkrivena 

od njemačkoga misionara F. H. Kleina u Transjordaniji na 
ruševinama povijesnoga grada Dibona, govori o vazalskom 
odnosu kralja Meše prema izraelskoj dinastiji Omri (Ahab, 
Joram) te ističe, da je Meša svrgao taj jaram i otkazao 
danak izraelskom kralju. Time se potvrđuje biblijski iz- 
vještaj IV. Kralj. gl. 3 o plaćanju danka kralja Meše izrael- 
skom kralju Joramu i o pobuni Mešinoj, zbog koje je Jo- 
ram u savezu s Jozafatom zavojštio na Mešu. Asirski spo- 
menici iz Mezopotamije spominju vojnu kralja Tiglatpile- 
sara na «izraelskoga kralja Pekaha, kojega je svrgnuo s pri- 
jestolja i mjesto njega postavio Oziju (733); nadalje Sar- 
gona, koji je osvojio Samariju i pokorio izraelsko kraljev- 
stvo (722), što se točno slaže s biblijskim izvještajima (IV. 
Kralj. gl. 16 i 17). Slično se može naći potvrda u arheolo- 
škim nalazima i za mnoge druge događaje, osobito kasnijeg 
vremena, koji se spominju u B. Na osnovi tih činjenica 
s pee: zaključuje arheolog E. Meyer: »Ako se iz pisanih 
arheoloških spomenika može dokazati, da je barem jedan 
dio hebrejske tradicije, u koje se istinitost sumnja, prastar 
ali istinit, oduzet je temelj čitave smione gradnje moderne 
kritike Pentateuha.« To napokon dopušta i sam Well- 
hausen, prethodnik povijesne racionalističke škole, pri- 
znajući prednost tradiciji, koja govori za povijesnu isti- 
nitost biblijskih događaja. 

Što se tiče autencije i povijesne vjerodostojnosti novo- 
zavjetnih biblijskih knjiga, napose evanđelja i Djela Apo- 
stolskih, kao povijesnih dokumenata, njihovo je stilističko 
obilježje i unutrašnji sadržaj takav, da isključuje mitski 
značaj. U mitima se ističe nacionalni i regionalni karakter, 
dok su novozavjetni povijesni spisi po sadržaju svojih ideja 
takvi, da govore o događajima i stvarima opće važnim, 
upravo sasvim u opreci sa zasebnim narodnim idejama 
i interesima naroda, iz kojega su po svom podrijetlu nji- 
hovi pisci. Za mite je značajno, da ne bilježe ni krono- 
logije ni mjesta, a osim toga nastaju najmanje nekoliko 
stoljeća kasnije, nego se jezgra njihovih događaja zbivala. 
Naprotiv se u evanđeljima točno označuje vrijeme rođenja 
i početak djelovanja Kristova; točno su zabilježena imena 
službenih osoba vjerske i građanske uprave, imena lica 
velikih svećenika, upravitelja pojedinih pokrajina i rimskih 
namjesnika. Dalje, novozavjetni pisci odaju točno pozna- 
vanje topografije, poznavanje javnih vjerskih, društvenih i 
političkih prilika onoga doba u Palestini i bližoj okolici. 
Za sve ove prilike možemo naći potvrdu u suvremenim spi- 
sima povjesnika Josipa Flavija. Sve su to značajke povije- 
sne vjerodostojnosti. 

Napose su važni dokazi za autenciju novozavjetnih pi- 
saca: a) jezik novozavjetnih pisaca, t. j. helenističko-grčko 
narječje, kojim se govorilo u to doba u Palestini, pomije- 
šan s brojnim semitizmima u načinu izražavanja misli i 
koji odaje, da su pisci morali biti semitskoga podrijetla. 
b) Već svršetkom 1. st. i početkom 2. st. nalazimo brojna 
svjedočanstva prvih kršćanskih pisaca, koji potvrđuju, da 
su u to vrijeme bila poznata četiri evanđelja, te ih u svo- 
jim spisima navode, kao na pr. »Nauka dvanaest apostola«, 
»Poslanica Diognetu«, »Hermin pastir«, pisac poslanice 
Barnabine, sv. Klement Rimski, sv. Ignacije, sv. Polikarpo, 
Papija, sv. Justin apologet u svojim raspravama sa Žido- 
vima, a osobito važan dokumenat pod svršetak 2. st. jest 
u novije doba pronađeni »fragmentum Muratorianum«, 
koji izričito govori o trećem Lukinu i četvrtom Iva- 
novu evanđelju, i prema tomu pretpostavlja još Mateja i 
Marka. Sveti Irenej pod kraj 2. st. izričito izbraja imena 
evanđelista i spominje, da je sv. Luka ujedno pisac Djela 
Apostolskih. c) Krivovjerci 2. st.: Bazilid, Valentin i Mar- 
cion pozivaju se u svojim spisima na evanđelje i druge 
novozavjetne knjige. Neznabožački filozof Celzo oštro po- 
lemizira sa sv. Justinom u polovici 2. st. protiv »Spisa Kri- 
stovih učenika«, t. j. evanđelja. d) Napominjemo i svjedo- 
čanstva svjetovnih povjesničara: Tacit u svojim Analima 
(XV, 38, 44) spominje Kristovu osudu na smrt za vlada- 
nja cara Tiberija po namjesniku Ponciju Pilatu, i da se 
njegovi sljedbenici nazivaju »kršćani«; Svetonije (Vita 
Claudii 25) spominje, da je car Klaudije dao izagnati 
Židove iz Rima radi toga, što su zbog Krista trajno među 
njima nastajali nemiri. Napokon sama povijesna činjenica, 
da kršćanstvo, osnovano od Krista, postoji već u drugoj 
polovici 1. st. kršćanske ere, potvrđena je nebrojenim 
arheološkim dokumentima u kršćanskim katakombama, te 
brojnom polemičkom literaturom neznabožačkih i kršćan- 
skih pisaca prvih stoljeća kršćanske ere. Sve to potvrđuje 

povijesnu istinitost novozavjetnih biblijskih spisa tako, da 
povijesnu istinitost njihovih izvještaja ne može u današnje 
vrijeme ozbiljno nijekati nijedan nepristrani naučni povje- 
snicar. 

V. Kanonski značaj Biblije. Od pitanja povijesne vjero- 
dostojnosti B. bitno je različito pitanje njezina kanonskog 
značaja. Sama riječ »kanon« prema grčkoj etimologiji 
(arov) znači prvotno određeni uzorak mjere, а u prene- 
senom značenju neko točno određeno pravilo. Budući da 
B. na osobit način sadržava načela vjerskog i ćudorednog 
življenja, to se i skup knjiga Sv. Pisma, sadržanih u B., 
koji katolička Crkva smatra pravilom vjere i ćudoređa, 
zove kanon. Bitno je obilježje kanoniciteta B., da su sve 
knjige Sv. Pisma na- 
pisane pod utjecajem 
nadahnuća (inspiraci- 
je) Duha Svetoga, pa 
im je zato sam Bog 
prvotni začetnik, i 
kao takve ih je Cr- 
kva primila na čuva- 

sijeva zakona (od pri- 
like 1500 g. pr. Kr.) 
pa do Apokalipse sv. 
Ivana apostola (pod 
kraj 1. st. pos. Kr.). 
Več se u Mojsijevu | 
Deuteronomiju (31, 9 - 
—11) spominje, da je 
»Mojsije napisao Za- 
kon i predao ga sve- 
čenicima, sinovima 
Levijevim, i zapovje- 
dio im, da ga nakon 
sedme godine čitaju 
pred svim Izraelom«. 
Mojsijeva knjiga Za- 
kona čuvala se po na- 
logu Mojsijevu po- 
kraj kovčega Zavjet- 
nog, kao svjedočan- 
stvo (V. Mojs. 31, 24 
—26). »Knjiga zako- 
na Gospodnjeg« spo- 
minje se u knjizi Jo- 
zuinoj (24, 26); u IV. 
knj. Kraljeva (22, 3 
isl.) za vrijeme kralja 
Jozije (oko 620 pr. 
Kr.) spominje se, ka- 
ko se pronašla »knji- 
ga Zakona«; prorok 
Izaija (34, 16) govori 
o »Gospodnjoj knji- 
zi« kao općenito po- 
znatoj; prorok Jere- 
mija napisao je po 
nalogu Božjem proro- 
štva, upravljena židovskim i drugim narodima (Jer. 36, 2 i 
28); on spominje (Jer. 26, 17), kako su se njegovi prijatelji 
pozivali na riječi proroka Miheje (3, 12). Prorok Danijel 
(9, 2) poziva se na zbirku knjiga, gdje se nalazi proroštvo 
Jeremijino о opustošenju Jeruzalema i 70-godišnjem rop- 
stvu. Prorok Zakarija češće se poziva na pređašnje proroke 
(1, 4i d.; 7, 7 i 12). Za kralja Ezekije (721—693) pjevali su 
se kod bogoslužja Psalmi Davidovi (П. Dnev. 29, 25—30) 
i postojala je zbirka Salomonovih priča (Prov. 25, 1). Po- 
slije povratka iz ropstva babilonskog, kako se spominje u 
IL knjizi Makabejskoj (2, 13), pobrinuo se Nehemija, da 
se pribere zbirka kraljevskih i proročkih knjiga, a po Zi- 
dovskoj predaji bio mu je kod toga na pomoć Ezdra, koji 
je dao zbirku svetih knjiga nanovo prepisati kvadratnim 
hebrejskim slovima. U I. knjizi Makabejskoj (12, 9) spo- 
minje se postojanje zbirke »Svetih knjiga« a u knjizi 

\ 
Crkvenici (44, 1—49, 5), koja je nastala oko 180 pr. Kr., 
izbrajaju se znameniti muZevi, kojih se imena spominju 
počevši od Mojsijeva Petoknjižja pa kroz ostale proročke 
knjige, a 12 proroka spominje kao jednu knjigu. Grčki pre- 
vodilac knjige Crkvenice spominje u svom predgovoru, da 
je u njegovo vrijeme postojala zbirka svetih knjiga, po- 
znata pod nazivom: »Zakon, Proroci i druge knjige«. Takvo 
je bilo mišljenje o kanonu Staroga Zavjeta do vremena 
Kristova. Značajno je, da se u vrijeme Kristovo razliko- 
vala predaja palestinskih Židova od Židova helenista u 
Aleksandriji u tom, što se kod palestinskih neke knjige, 
koje su kasnijeg podrijetla, ne upotrebljavaju tako često u 
pobožnim čitanjima, dok kod helenista, među kojima se 
ističe Filon Aleksan- 
drijski (t 40 pos. Kr.), 
nalazimo u prijevodu 
LXX. knjige i stari- 
jeg i mlađeg podri- 
jetla međusobno po- 
miješane, što je znak, 
da su ih ubrajali u 
kanonske. Obrazlo- 
ženje za palestinsku 
predaju daje nam do- 
nekle Josip Flavije, 
koji u svojim spisima 
protiv Apiona (I., 13) 
izbraja 22 knjige bo- 
žanstvenog ugleda, i 


А tofttens bi crobruhe meonni 
riet  Errateenimipanoc 


тарпан tma ot eae 01а 

rone m POE 

fatomon ao-Cufeati cum daro 
тин їн 


to 5 knjiga Mojsijeva 
zakona, 13 knjiga pro- 
ročkih od razdoblja 
Mojsijeva do Arta- 
kserksa, i 4 knjige 
hvalospjeva; ali na- 





SVETO PISMO STAROG ZAVJETA, lat. kodeks iz 14. st. 
Zagreb, Metropolitanska knjižnica, MR 155. 


dodaje, da imade i 
knjiga, napisanih po- 
slije vremena Arta- 
kserksa do njegova 
(Jos. F1.) vremena, sa- 
mo da te knjige ne- 
i maju zato jednakog 
IMAM د‎ a \ ugleda kao pređašnje, 
Se : jer nije više bilo pro- 
roka, koji bi posvje- 
dočili ugled tih knji- 
ga kao kod pređa- 
šnjih. Ipak valja spo- 
menuti, da se i kod 
palestinskih | Židova 
Baruhova knjiga na- 
lazi zajedno s proro- 
čkom knjigom Jere- 
mijinom; dijelovi Da- 
nijela ne dolaze u ka- 
nonu palestinskih Ži- 
dova, ali se ipak na: 
laze u prijevodima 
Teodociona i Sima- 
ha; Josip Flavije u 
polemici protiv Api- 
ona sluZi se navodi- 
ma iz Estere i I. Ma- 
kabejske ističući, da 
navodi samo »svete 
knjige«; sv. Epifanije 
svjedoči, da se i Crkvenica često navodi kod palestinskih 
Židova uz slične oznake, koje su karakteristične samo za 
svete tekstove; knjigu Tobijinu i Juditinu tumače Židovi u 
svojim »Midrašim« (tumačenja). Konačno određeni oblik 
podjele židovskoga kanona potječe od rabinske sinode, odr- 
žane u Jamnii nakon razorenja Jeruzalema, te ga se drže i 
današnja masoretska izdanja s podjelom u: Torah (= za- 
kon), nebi'im (= proroci), kethubhim (hagiografi = sveti 
pisci). Pod skupinu Torah spada Mojsijevo Petoknjižje; sku- 
pina Proroci dijeli se u prednje: Jozua, Sudačka, I. i II. 
Samuelova, I. i II. (u Vulg. III. i IV.) Kraljevska; i zadnje: 
Izaija, Jeremija, Ezekijel i 12 malih proroka; u hagiografe 
pripadaju: Psalmi, Priče, Job, Pjesma nad pjesmama, Rut, 
Tužbalice, Propovjednik, Estera, Danijel, Ezdra i Nehemija 
i knjige Dnevnika. U tom masoretskom kanonu izostavlja- 
ju se ove knjige: Tobijina, Juditina, Knjiga Mudrosti, Cr- 

ZOGRAFSKO EVANĐELJE, staroslov. glagoljski spomenik iz 11. st. 


kvenica, Baruh, I. i II. Makabejska, te odlomci: Est. 10, 
4—16, 24; Dan. 3, 24-90, i gl. 13. i 14. 


U početku kršćanske ere značajno je, da sami apostoli 
u navođenju tekstova St. Z. od 350 navoda odaju u 300, da 
upotrebljavaju prijevod LXX. (> Prijevodi Biblije), koji je 
sadržavao i drugokanonske knjige; prema tomu su apostoli i 
ove priznavali kao kanonske i navodili ih. Od toga vremena 
pridružuju se starozavjetnim knjigama i novozavjetne, i od 
toga vremena smatra se vrhovna učiteljska vlast katoličke 
Crkve nadležnom, da auktoritativno prosuđuje, koje knjige 
pripadaju kao od Boga nadahnute u kanon Sv. Pisma. U su- 
glasnosti s općom predajom katoličke Crkve, o kojoj nam 
kao tipičan dokumenat iz 2. st. svjedoči »fragmentum Mura- 
torianum« i sv. Atanazije g. 367 o 27 novozavjetnih kanon- 
skih knjiga kao potpunom kanonu Novoga Zavjeta, progla- 
šuje prvi put papa Damas IL, na osnovi zaključka rimske si- 
node (382) službenu odluku, u kojoj je točno izbrojen čitav 
biblijski kanon Staroga i Novoga Zavjeta. S ovim se kano- 
nom suglašuju i pokrajinski crkveni sabori u Hiponu (393) 
i u Kartagi (397 i 419) u sjevernoj Africi. Papa Gelazije I. 
usvaja u svom dekretalu o priznavanju knjiga, koje pripa- 
daju u kanon Sv. Pisma, odluku pape Damasa I., a taj je 
kanon suglasan s onim, kako ga izbraja XVII. opči crkveni 
sabor u Firenci u buli »Cantate Domino« od 4. II. 1441, 
namijenjenoj Jakobitima, te s onim iz XIX. opčeg crkvenog 
sabora u Tridentu od 8. IV. 1546, a sastoji se od ovih 
knjiga: Stari Zavjet: 5 Mojsijevih, Jozua, Sudačka, Rut, 4 
Kraljevske, 2 Dnevnika, Ezdrina I. i II. nazvana Nehemi- 
jina, Tobija, Judita, Estera, Job, Psaltir Davidov od 150 
psalama, Priče, Propovjednik, Pjesma nad pjesmama, Knjiga 
Mudrosti, Crkvenica, Izaija, Jeremija s Baruhom, Ezekijel, 
Danijel, 12 manjih proroka, i to: Ozeja, Joel, Amos, Abdija, 
Jona, Miheja, Nahum, Habakuk, Sofonija, Agej, Zakarija, 
Malahija, te 2 knjige Makabejske. Novi Zavjet: 4 evan- 
delja: Matejevo, Markovo, Lukino, Ivanovo; Djela Apo- 
stolska; 14 poslanica sv. Pavla apostola: Rimljanima, 2 Ko- 
rinćanima, Galaćanima, Efežanima, Kološanima, 2 Solunja- 
nima, 2 Timoteju, Titu, Filemonu, Hebrejima; 7 poslanica 


drugih apostola: Jakovljeva, 2 Petrove, 3 Ivanove i Jude 
Tadeja; Otkrivenje Ivana apostola. Neposredni povod sa- 
boru Tridentinskom za točno izbrajanje biblijskog kanona 
bio je taj, što je protestantizam osporio kanonski značaj 
ovim knjigama iz St. Z.: Tobijina, Juditina, Knjiga Mudro- 
sti, Crkvenica, Baruh, 2 knjige Makabejske, te odlomcima: 
Estera 10, 4—16 i 24; Danijel 3, 24—90, i gl. 13. i 14.; iz 
Novog Z.: Pavlova posl. Hebrejima, II. Petrova, II. i III. 
Ivanova, Judina, Otkrivenje. Odlukom tridentinskog sa- 
bora osudena je svaka sumnja o kanonskom značaju ovih 
knjiga, kojima je priznat jednaki ugled kao i svim osta- 
lima, i to sa svim njihovim sastavnim dijelovima. Ali u 
bogoslovskim školama uobičajio se od toga vremena naziv 
prvokanonskih knjiga za one, o kojima se nije nikada po- 
sumnjalo, da su nadahnute, i drugokanonskih za ove poto- 
nje, o kojima se kod nekih crkvenih pisaca pojavila kat- 
kada sumnja o njihovu kanonskom značaju. Vatikanski 
crkveni sabor dodaje obrazloženje tridentinskom, da se 
pomenute knjige u Crkvi smatraju kanonskima ne zato, što 
bi jednostavnim ljudskim umiječem napisane tek naknadno 
bile crkvenim ugledom odobrene, niti samo zato, što sa- 
državaju objavu bez pogreške, nego poradi toga, što napi- 
sane nadahnučem Duha Svetoga imadu Boga za početnika 
pa su kao takve predane Crkvi. Isticanjem tih osebina 
naglašuje se razlika kanonskih knjiga Sv. Pisma od onih, 
koje nose imena slična kanonskim knjigama, ali ih Crkva 
nikad nije priznavala kanonskima, nego ih naziva > apo- 
krifi (— lažni ili podmetnuti spisi). Medutim protestanti, 
koji poriču kanonski značaj drugokanonskih knjiga, nazi- 
vaju ove apokrifima, a one, što ih katolička Crkva zove 
apokrifima, protestanti zovu pseudoepigrafima. 


VI. Božansko nadahnuée (inspiracija) kanonskih knjiga 
znači pozitivni utjecaj Božji na pisce ovih knjiga u tolikoj 
mjeri, da se one imadu smatrati pravim Božjim djelom. 
Prema nauci katoličke Crkve Božje nadahnuče sastoji se 
u tom, da je Bog piscima sv. knjiga ponajprije prosvijetlio 
razum, da upoznaju predmet, o kom treba da pišu; a zatim 
im je djelovao na volju poticanjem, da ustraju do svršetka 
na započetom djelu. Kraj svega toga ipak nisu pisci sv. 
knjiga bili samo mehaničko sredstvo, nego su i oni svojim 
fizičkim močima svijesno sudjelovali u službi Božanskog 
nadahnuča tako, da se u njihovu izražavanju sačuvao nji- 
hov značaj stila i obrazovanosti, pa su zato i oni u pravom 
smislu drugotni začetnici (auktori) sv. knjiga. Iz nauke 
katoličke Crkve o nadahnuču sv. knjiga proizlazi kao lo- 
gička posljedica nauka o ineranciji ili nezabludivosti sv. 
knjiga, koja znači, da knjige Sv. Pisma u onom svom obli- 
ku, u kakvom su izašle ispod ruku svojih pisaca, ne mogu 
sadržavati nikakve zablude ili pogrešnog naučavanja, i to 
ne samo u stvarima vjere i čudoreda, nego i ni u kojem 
drugom pogledu. Kraj toga ipak valja držati na umu, da je 
način izražavanja sv. pisaca bio prilagoden pučkom shva- 
čanju onih, kojima su u prvom redu bile te knjige namije- 
njene, a glavna im je svrha bila podati pouku o vjerskim 
i čudorednim načelima. Buduči da piscima sv. knjiga nije 
bila svrha upuštati se strogom naučnom terminologijom u 
stručna raspravljanja o različitim prirodnim pojavama, to 
su opisivali te pojave onako, kako su ih pod dojmovima 
izvanjskog osjetnog opažanja zamjećivali, ne zalazeći time 
u analizu unutrašnje biti takvih pojava (kao što ni danas, 
kada govorimo pučkim načinom govora, na pr. o izlaženju 
i zalaženju Sunca, time nemamo namjere doći u sukob sa 
strogom naučnom terminologijom, prema kojoj je kretanje 
Sunca samo prividna pojava, a uistinu 1adi se o kretanju 
Zemlje oko Sunca). 


Znatnija literatura: R. Cornely i A. Merk, Introductionis 
in S. Scripturae libros compendium", 2 sv., Pariz 1934; A. Vaccari 
S. J., Institutiones Biblicae, sv. I., Rim 1933; P. H. Hópfl i P. B. Gut 
O. S. B., Introductionis in Sacros utriusque Testamenti Libros Compen- 
dium, 3 sv., Rim 1938; A. Schafer i M. Meinertz, Einleitung in das 
Neue Testament, Paderborn 1913; J. Volović, Historijska i kritička in- 
trodukcija u svete knjige Staroga Zavjeta. Zagreb 1903; R. Vimer, Uvod 
u svete knjige Novoga Zavjeta, Zagreb 1903; H. Zschokke, Historia 
sacra antiqui Testamenti, Beč-Leipzig 1910; F. S. Gutjahr, Einleitung 
zu den Heiligen Schriften des Neuen Testamentes’, Beč 1912; E. Kalt, 
Werkbuch der Bibel, 1. sv. Das Alte Testament, Freiburg im Breisgau 
1941; I. Schuster i J. Holzammer, J. Selbst i E. Kalt, Handbuch zur 
Biblischen Geschichte", 2 sv., Freiburg im Breisgau 1925; A. Bea S. J., 

VII. Biblijska kritika u opéenitom smislu. Pod ovim ime- 
nom razvio se u posljednja dva stoljeća posebni ogranak 
biblijskih nauka sa svrhom, da dovede u potpunu suglasnost 
pitanje povijesne vjerodostojnosti biblijskog sadržaja i 
poimanja kanonskog značenja B. s utvrđenim rezultatima 
svjetovnih naučnih istraživanja, osobito u opreci prema 
t. zv. »negativnoj kritici«, koja načelno poriče povijesnu 
vjerodostojnost, a osobito svaku mogućnost svrhunaravnih 
pojava, koje su u vezi s kanonskim značenjem B. 


Objektivna biblijska kritika, osnovana doista na nepri- 
stranoj strogo naučnoj metodi, nije načelno protivna do- 
gmatskom stajalištu vjerovanja u svrhunaravne pojave, nego 
naprotiv nastoji, da ih naučno metodičkim istraživanjem 
osvijetli, opravda i utvrdi, pa da se konačno dokaže, da iz- 
među B. i objektivno utvrđenih rezultata znanosti ne može 
biti opreke, nego nasuprot potpun sklad između istine, 
saopćene nam svrhunaravnim putem, i one, do koje dola- 
zimo naravnim putem naučnog metodičkog istraživanja. 
Neosnovan je prigovor protestantske »kritičke škole«, da 
katolička kritika nije objektivno naučna zato, što polazi sa 
stajališta pretpostavke o mogućnosti svrhunaravnih pojava, 
pa da je zato »dogmatička« i da upada u pogrešku »petitio 
principii«. Katolička povijesno-kritička metoda najprije 

“utvrđuje povijesnu vjerodostojnost B., i u tom pogledu 
upire se na toliko mnoštvo unutrašnjih i izvanjih dokaza, 
da oni daleko nadmašuju broj dokaza vjerodostojnosti 
mnogih povijesnih činjenica Staroga vijeka, koje se sma- 
traju nesumnjivo utvrđenima. Zato s pravom opaža fran- 
cuski pisac Wallon u svom djelu Croyance due à l'Évan- 
gile: »Kad bi se tražili toliki uvjeti i dokazi, da se dokaže 
istinitost svih starijih i novijih knjiga, koliko se uvjeta i 
dokaza traži, da se dokaže istinitost knjiga NZ, tada ne 
bismo imali još nikakve povijesti; jer nemamo toliko pouz- 
danih i nepobitnih svjedočanstava ni za koju knjigu, koliko 
ih imamo za knjige NZ. Još bismo se nalazili u mitološkom 
doba.« Ako dakle novozavjetni pisci, kojih je povijesna 
istinitost nesumnjivo utvrđena, govore o svrhunaravnim 
pojavama, čudesima i proroštvima, kao povijesnim činje- 
nicama, nipošto nije znanstveno načelno nijekati mogu- 
ćnost takvih pojava, kako to čine racionalistički kritici, u 
čemu se opravdano može njima prigovoriti, da ne postu- 
paju »bez predrasuda«. Kad je pak na osnovi povijesnih 
svjedočanstava B. utvrđena povijesna činjenica osnutka 
Crkve kao čuvarice svrhunaravne objavljene vjere, za kato- 
ličkog vjernika postaje Crkva živi auktoritativni organ, komu 
je od njezina božanskog osnivača povjerena vlast, da čuva 
i navješćuje objavljenu nauku vjerskih i ćudorednih istina 
s pravom neprevarljivog prosuđivanja izvora, iz kojih treba 
crpsti tu nauku. Tu je sada Crkva kao nadležni auktorita- 
tivni vjerski organ, koji ima pravo prosuđivati o tom, koje 
knjige pripadaju u zbirku B. kao kanonske, t.j. smatrane 
kao po Božjem nadahnuću napisane i kao takve da su 
pisani izvor Božje objave. 

Posebni su ogranci biblijske kritike: 1) Kritika kanona, 
koja raspravlja o postanku kanonske zbirke, njezinom po- 
vijesnom razvitku i završetku; 2) tekstualna kritika, na- 
zvana također »niža kritika«, koja se bavi time, da naučnim 
načinom po mogućnosti što točnije utvrdi, koliko je koji 
tekst sačuvan bliže izvorniku i nepokvaren, odnosno, koje 
su preinake tijekom vremena ušle u tekst i pokvarile nje- 
govu prvotnu čistoću; 3) literarna ili viša kritika, koja se 
bavi time, da ispituje podrijetlo pojedinih biblijskih knjiga 
(o piscu, o vremenu postanka, o literarnim odnosima i 
izvorima), o njihovoj cjelovitosti, vjerodostojnosti i lite- 
rarnoj osebujnosti, i napokon objašnjava sam sadržaj teksta, 
i tako prelazi u eksegezu i konačno u biblijsku teologiju, 
koja uspoređuje i sustavno povezuje pojedine dogmatske i 
moralne nauke, sabrane iz različitih biblijskih mjesta, i 
tako podaje građu za sustavno izlaganje spekulativnih bo- 
goslovskih disciplina: apologetike, dogmatike, moralke i 
asketike, kao što i za praktičnu homiletsko-pastoralnu upo- 
trebu. 


VIII. Biblijski rukopisi ili kodeksi. Budući da se sami izvornici 
pojedinih biblijskih knjiga, kako su izašli ispod ruku nadahnutih pisaca, 
zbog česte upotrebe, osobito u liturgijske svrhe, i zbog trošnog mate- 
rijala (Papyrus, pergamena) nisu mogli kroz stoljeća i tisućljeća trajno 
sačuvati neoštećeni, bilo je doskora potrebno, da se načine prijepisi 
pojedinih biblijskih knjiga, i to tim brojniji, što je brojnija bila nji- 
hova upotreba, osobito u židovskim sinagogama i kršćanskim crkvama. 
Prijepisi određeni za liturgijske svrhe sadržavali su samo pojedine dije- 
love B. i imali su oblik svitaka (Megillot), savijenih na štapovima. Za 
njihovu pohranu služile su šuplje valjkaste sprave od drveta ili kovine. 
Takav oblik imadu redovito hebrejski rukopisi za liturgijsku upotrebu. 
Oni su pisani bez vokalske punktacije. Pored toga priređivali su se pri- 

jepisi B. za privatnu, školsku i naučnu upotrebu bilo pojedinaca, bilo u 
knjižnicama. Ti su prijepisi sadržavali obično čitav tekst svih biblijskih 
knjiga te su imali današnji oblik knjiga. Ovakvi prijepisi zovu se 
kodeksi. Prijepisi su se priređivali velikom pažnjom, točnošću i brigom, 
da budu kaligrafski što ljepši. U jeruzalemskom hramu čuvali su se 
uzorci prijepisa, priudešenih od posebnih vještih prepisivača i ispra- 
vljača plaćenih za taj posao, koji su bili točno upućeni u pravila prepi- 
sivanja. Prepisivači bi izrađivali obično samo konsonantski prijepis, dok 
su vokalsku punktaciju naknadno provodili korektori; napokon od treće 
ruke pripisivale su se bilješke. Pored sve pažnje prepisivača ipak su se 
piepisivanjem uvukle u tekst, bilo hebrejski bilo grčki, kao i u tekstove 
prijevoda mnoge pogreške. Neke su od tih pogrešaka bile nehotične, 
kao na pr. zamjena sličnih slova (u hebrejskom dalet i reš; u grčkom: 
4,2, A, M, O, O), pisanje dvaput istog slova ili riječi (dittographia), ili 
Pisanje samo jedne riječi od dviju sličnih (hiaplograpliia), ispuštanje 
između dvije riječi, koje imadu jednaki svršetak (homoeoteleuton), ili 
iz neznanja, kao kriva podjela konsonanata i riječi, da izađe sasvim 
drugi smisao, ili namjerne izmjene, kao na pr. upotreba sinonima, 
supstitucija pristojnijih riječi mjesto odbojnih, na pr. u imenima Išbaal 
»Baalov čovjek« mijenjali bi u Išbošet »čovjek sramote«; riječ Baal u 
El, kao Baaljada u Eljada; ili iz strahopočitanja: Jahveh (ime Božje, 
koje je Izraelcima bilo zabranjeno izgovarati) u Elohim. 


U novozavjetnim spisima uvukle bi se pogreške u tekst još zbog 
upotrebe kratica ili zbog krive podjele slova u riječi zato, jer u stari- 
jim kodeksima nije bilo nikakvih interpunkcija. Tako je nastao velik 
broj tekstualnih razlika, inačica (lectiones variantes) u hebrejskom i u 
grčkom tekstu. U samom novozavjetnom tekstu imade ih, po mišljenju 
biblijskih stručnjaka, oko 200.000, ali srećom te inačice nisu takve na- 
ravi, da bi bitno mijenjale smisao koje dogmatske ili moralne nauke. 
Već u 3. st. zapazila se je potreba kritičkog prosuđivanja tekstova 
zbog brojnih varijanata, koje su se uvukle prepisivanjem. To je učinio 
Origen, koji je mnoge novozavjetne kodekse ispravio prema egipatskoj 
(Hesihijevoj) recenziji. Kod oblikovanja naime teksta u prijepisima novo- 
zavjetnih spisa razlikuju tekstualni kritici tri tipičke recenzije s nji- 
hovim značajnim osebinama, a to su: Forma a) jeruzalemska ili pale- 
stinska recenzija (koja se obilježuje također sa slovom I); prepisivači, 
koji pripadaju ovoj recenziji, nastoje oko gramatičkog dotjerivanja 
oblika i sintakse prema klasičnim pravilima; katkada dodavaju (subjekt 
ili objekt) zbog jasnoće, čega nema u izvornom tekstu; traže puninu, i 
zato, da se što ne izostavi, spajaju različita čitanja u jedno (conflatio), 
na pr.: laudantes Deum; benedicentes Deum; spojeno u laudantes et 
benedicentes Deum. Forma В) Hesihijeva ili egipatska recenzija (obi- 
lježuje se slovom H); ona voli kratkoću (konciznost), pa katkada ispu- 
Sta riječi, koje se čine suvišnima; voli pučke oblike govora mjesto kla- 
sičkih; ne voli dodataka ni harmonizacije tekstova. Zbog ovih ose- 
bina ova recenzija uživa najveći ugled. Forma 8), nazvana također ceza- 
rejska, a jer se je raširila kroz Malu Aziju do Carigrada, nazvana bi 
хол); obilježena je sa K. Njezine su značajke: nastojanje oko harmo- 
niziranja, parafraziranja, dodavanja, a gdjegdje voli štogod ispuštati. 
Budući da se ova recenzija najviše uvriježila kod Latina, nazvana bi 
occidentalis = zapadna. Prema ovisnosti o ovim glavnim značajkama 
svrstavaju se kodeksi u tekstualno-kritičkoj znanosti u porodice (fa- 
miliae). 

Hebrejski kodeksi. U vrijeme prije ropstva babilonskoga bili su prije- 
Pisi pisani starim hebrejskim ili feničkim pismom, a od vremena Ezdre 
(u polovici 5. st. pr. Kr.) pisani su kvadratnim asirsko-aramejskim 
pismom. Starina i podrijetlo kodeksa raspoznaje se: a) po paleografskim 
osebinama; b) po načinu punktacije; c) po kakvoći materijala (papyrus, 
pergamena). Najstariji hebrejski kodeks, koji je do danas pronađen i 
sačuvan, jest Papyrus Nash, koji potječe iz svršetka prvoga ili početka 
drugoga stoljeća poslije Krista od neke sinagoge, a sadržava samo de- 
kalog (П. Mojs. 20, 2-7; V. Mojs. 6, 4 i d.); zatim 4 fragmenta hebrej- 
skog teksta knjige Crkvenice iz Genize sinagoge u Kairu u Egiptu, iz 
2. st. pos. Kr. pod imenom Codex Meir; Cod. Severus iz židovske si- 
nagoge u Rimu, za koji se drži, da je g. 70 odnesen iz razorenog jeru- 
zalemskog hrama, a oko 220 vraćen bi od cara Severa Židovima. Češće 
se spominju kodeksi: Hillelov, pisan oko 600 pos. Кт.; Muga, Zambugi, 
Jeruzalemski, Jerihonski, Sinajski i Babilonski, koji su se tek neizravno 
sačuvali i to u prijepisima od 9. st. i kasnije. Od ostalih kodeksa naj- 
znatniji su: Cod. Orient. 4445 u Londonu, koji sadržava Mojsijevo Peto- 
knjizje od Gen. 25, 20—Deut. 1,33, pisan (po mišljenju Ginsburga) iz- 
među 820—850, ili (po mišljenju Bernheimera i Kahlea) oko 100 godina 
kasnije; Cod. 12 sveučilišne knjižnice u Cambridgeu od 856; Proročki 
kodeks od Moše ben Ašera iz g. 859, punktiran u sina, ogi Karejaca u 
Kairu; potpuni kodeks pohranjen u Aleppu, napisan od Arona ben Moše 
ben Ašer iz prve trećine 10. st.; Proročki kodeks u Petrogradu iz g. 916 
s babilonskom punktacijom iz zbirke Firković; Pentateuh kodeks iz 930 
iz II. zbirke Firkovićeve u Petrogradu; potpuni kodeks u Petrogradu 
iz 1008—1010; potpuni Urbinas 2 u Vatikanu iz 979; Londonski Or. 5580 
iz 980; Reuchlinov kodeks u Karlsruhe iz 1105, koji sadržava proroke. 


Osobito su spomena vrijedni tako zvani »iluminirani« kodeksi, t. j. 
urešeni bojadisanim ornamentima, umjetnički izrađenim početnim slo- 
vima (inicijalima), ili zlatnim slovima pisanim imenom Božjim. Običaj 
ovakvog ukrašivanja potječe već iz postanka talmuda, t. j. iz 5. st. pos. 
Kr., ali do danas sačuvani iluminirani hebrejski kodeksi potječu iz 
16. st. pos. Kr. Tako na pr. u Londonu: Cod. Or. 987., Mss. Gaster 151, 
ukrašen je zlatnim ukrasima na rubovima listova i između pojedinih 
odsjeka teksta. Stassoff i Günzburg u publikaciji L'Ornement Hebreu 
objelodanili su brojne urese hebrejskih biblijskih kodeksa egipatskog, 
sirskog i palestinskog podrijetla s primjesom motiva bizantske i arap- 
ske ornamentike. Kao motivi ornamentike zapažaju se slike hrama i 
hramskog oruđa. Tijekom vremena dolazi u običaj, da se osobito lijepo 
ukrase listovi na početku i svršetku kodeksa, kao na pr. kodeks Farchi- 
Biblije (1366—83), koju ie ukrasio Eliša Crescas, a sada se nalazi u 
Londonu pod signaturom Ms. D. Sasson. U toj B. nalazi se na pr. slika 
Jerihona nasred labirinta. Kodeks Coruna (Bodl. Cod. Kennicott 1) ure- 
šen je predodžbama osoba: kralja Davida, Jone, Balaama, Pinhasa. Oso- 
bito često urešivali su se tekstovi Pentateuha. Vrlo lijep primjerak 
ukrašene biblije jest francuski kodeks iz 13. st. (Ms. Brit. Mus. Add. 
11639), gdje prevladavaju motivi hramskog oruđa. Na početku biblij- 
skih kodeksa često dolazi motiv Adama i Eve (Ms. Sassoon 506; Casa- 
natense 283). Kodeks Propovjednika, pisan u Koburgu 1395 (London 
Ms. Add. 19776) imade sliku Salomona. U sveučilišnoj knjižnici u Cam- 
bridgeu nalazi se ukrašena knjiga Jobova. Masoretska izdanja B. ukra- 
šena su obično motivima geometrijskih i arhitektonskih likova. U aške- 

naskim kodeksima dolaze groteskni motivi zmajeva i fantastickih Zivo- 
tinja. Tipične uzorke ove vrsti predočuju kodeksi: u Londonu Ms. Or. 
2091; de Rossi; Nacionalna biblioteka u Beču, 16. Malo su poznata 
imena umjetnika, koji su se bavili ukrašivanjem B., kao na pr. Josip 
ibn Chajim, koji je pribilježio na kraju biblijskoga kodeksa Kennicot 1, 
Bodleiana, da ga je uresio. Kodeks Kennicot 2 imade bilješku, da ga 
je uresio Josua ibn Gaon iz mjesta Soria. Ukupni broj hebrejskih biblij- 
skih kodeksa, koji su se do danas sačuvali, doseže preko 3600 primje- 
raka. Od toga u samom Londonu u Brit. Muzeju imade preko 160; 
Bodleiana oko 170; pariska Nacionalna biblioteka oko 130; dvorska bi- 
blioteka De Rossi u Parmi oko 700; Petrogradska javna biblioteka u 2 
Firkovićeve zbirke 1582 kodeksa od pergamene, 725 kodeksa od papy- 
rusa, 159 svitaka što od pergamene, što od papira. 

liskana izdanja hebrejske B. Prve tiskane ааа В. izdane su и 
Italiji, i to već tridesetak godina poslije izuma štampe. То su: Psalmi 
s komentarom Davida Kimchi 1477 i Pentateuh 1482, oboje u Bologni; 
Proroci, Soncino 1485—86; Hagiografi, Napulj 1486. Prvo izdanje pot- 
pune hebrejske B. priredeno je od Abrahama ben Chaima, Soncino 1488; 
drugo izdanje u Napulju 1491 (oba u folio obliku); treće Brescia 1494 
u oktav obliku; ovo izdanje upotrebljavao je Luther kao uzorak za 
svoj prijevod B. na njemački jezik. U Lisabonu izdan je g. 1491 Penta- 
teuh, koji pripada među najznatnije španjolske inkunabule. U svemu 
imade iz 15. st. sačuvanih 40 tiskanih hebrejskih B.; među njima dva- 
naest primjeraka izdanja Pentateuha i 10 primjeraka izdanja Psalama. 
Podrijetlo španjolskih inkunabula imadu također: Solunska B. iz po- 
četka 16. st. i potpuna Pesaro B., izdana 1511—17. Kroz 16. i 17. st. 
objelodanjuju se tri vrste izdanja hebrejske B.: rabinske B., kritička 
izdanja i poliglote. Najznatnija izdanja rabinske B. jesu ova: Bomber- 
gova u Veneciji, izd. Felix Pratensis, 1516 i d.; ponovno kritičko izdanje 
od Jakoba Chaima 1524; na osnovi masoretske tradicije tekst ovog 
izdanja priznat je kao »textus receptus« za uzor kasnijim izdanjima 
1546—48%; Mleci, Juan di Gara, 1568; Mleci, Bragadin 1617—19. Po 
uzoru ovih izdanja priredeno je i od Levinsohna u Varšavi, 1860—66. 
Od kritičkih izdanja najznatnija su ova: Basel, I. Buxtorf, 1618--19; 
Amsterdam izd. Athias-J. Leusden 1661; 1666—1667:; Berlin, izd. D. E. 
Jablonski 1699; Amsterdam E. v. Hooght 1705, jedno od najboljih izda- 
nja; Kiel 1709 izd. Opitz; Amsterdam od M. Frankfurter 1724—25; J. H. 
Michaelis, Halle 1720; Salomo Jedidia Min-Norzi, Mantova 1742—44; 
Houbigant, Pariz 1753; A. Hahn 1832; G. Theile 1849; S. Baer, F. De- 
litzsch 1869—92; Chr. Ginsburg, London 1894; povećano izdanje 12 godina 
nakon smrti Ginsburgove 1925 od R. Kilgoura nakon uvaZenja 75 ruko- 
pisa i 52 štampana izdanja. Najveću pažnju pobudilo je izdanje: B. 
Kennicott, Vetus Test. hebraicum cum var. lect. u 2 svez., Oxford 
1776—80, jer je kod toga usporedeno oko 600 rukopisnih kodeksa i 
mnogo tiskanih, osobito gledom na varijante Pentateuha, gdje su uzete 
u obzir razlike Samarijanskog Pentateuha. Kennicottovo djelo još je 
usavršio G. B. Rossi, koji je objelodanio: Variae lectiones Vet. Test. 
4 sv., Parma 1784—88; i Scholia critica in V. T., Parma 1798, i to na 
osnovu usporedbe 1418 kodeksa i 374 tiskana izdanja. Napokon od naj- 
novijih kritičkih priručnih izdanja najznatnije je od R. Kittela u sura- 
dnji s Kahleom, gdje je uvažen kritički trud De Rossia, Leipzig 1906, 
19092, 19133, 19254, 19335. 

Izdanja hebrejskog teksta u poliglotama izdali su krščanski izda- 
vati: 1) Polyglotta Complutensia (Alcalá de Хепагеѕ), izdao kard. 
Fr. Ximenes de Cisneros, 1514—17 u 6 sv. — 2) Polyglotta antwerpensia 
seu Regia, izdana troškom kralja Filipa IL, koju prirediše: Arias Mon- 
tanus, A, Masius, Luca Brugensis, a tiskana je kod Plantina u 8 sve- 
zaka 1568—72. — 3) Poliglota Ilije Huttera, Niirnberg 1599, sadržava 
aramejski, grčki, latinski i njemački prijevod; zatim u različnim izdanjima 
još francuski talijanski, slovenski i donjosaski prijevod. Sadržava tekst 
samo do knjige Sudačke i Rutine. — 4) Pariska poliglota, izdana 1629— 
1645 od Guy-Michel Le Jay, koja sadržava pored ostalih još sirski i 
arapski prijevod i samarijski Pentateuh s odnosnim latinskim prije- 
vodima, Djelo su uredili: I. Morinus, Gabriel Sionita, Gabriel Echellen- 
sis. Opremljena je najraskošnije od svih ostalih u 9 toma s 15 svezaka. 
5) Londonska poliglota, izdana od biskupa Briana Waltona 1655—57, po 
sadržaju najopsežnija, jer je u njoj zastupano 9 jezika: hebrejski, sa- 
marijski, aramejski, grčki, sirski, arapski, perzijski, latinski i etiop- 
ski. Kasnije izdane su još druge poliglote, ali u čednijem opsegu, i to: 
Chr. Reinecke, Leipzig 1750 (hebrejski, grčki, latinski i njemački); R. 
Stier i K. G. W. Theile, Leipzig 1846—55; dvije hebrejskim slovima 
otisnute židovske poliglote Pentateuha, izdane u Carigradu u 16. st.; 
Biblia triglota, izdana od Alumna Litterarum Sacrarum u Londonu 1890 
u 2 sveska; Fr. Vigouroux, La Sainte Bible Polyglotte, Pariz 1900—1909 
u 8 svezaka, s hebrejskim, grčkim, latinskim (Vulgata) i francuskim 
tekstom. 

Novozavjetni biblijski rukopisi ili kodeksi. Kao što se od staro- 
zavjetnih spisa nisu sačuvali autografi, koji su izašli neposredno ispod 
ruku svetih pisaca, tako se nisu sačuvali ni izvornici novozavjetnih 
knjiga, jer su se mnogo upotrebljavali i jer su bili pisani na trošnom 
materijalu, pa je zato nastala doskora potreba da se umnažaju prijepi- 
sima. Neki od tih prijepisa sadržavaju potpun broj novozavjetnih knjiga, 
a neki samo djelomičan, napose lekcionare namijenjene za liturgijsku 
upotrebu. Novozavjetni spisi nisu sačuvani u svitcima, nego u obliku 
knjiga. Pisani su ili na papyrosu, ili na pergamenu, ili na papiru. U 
pogledu oblika slova valja razlikovati rukopise pisane velikim slovima, 
nazvane »maiusculi« ili »uncijali«, zatim pisane malim slovima, nazvane 
»minusculi« ili također kursivni. Približni broj do danas poznatih ruko- 
pisa jest: 188 uncijalnih, 2350 minuskula, 38 papyrusa, 1595 lekcionarija, 
u svemu 4171. Od tih sadržavaju čitav Novi Zavjet samo 53, a ostali 
samo njegove dijelove. U svrhu znanstvenog označivanja pojedinih ko- 
deksa postoje ovi sustavi: 1) I. I. Wettsteinov, koji označuje uncijalne 
kodekse velikim slovima latinskoga alfabeta: A, B, C..., a minuskule 
arapskim brojevima 1, 2, 3... Ovaj je sustav nedostatan u tom, što 
često istim slovom označuje razne dijelove NZ i razne kodekse, a ne 
razlikuje dovoljno ni vrijeme njihova postanka. 2) Sustav Hermana v. 
Sodena, koji ispred brojčane oznake dodaje oznaku sadržaja kodeksa i 
to: (čraYnan) = čitav NZ; e = evanđelja; a = apostolski spisi. Budući 
da se taj sustav pokazao suviše zamršen i nepraktičan, nije opće- 
nito prihvaćen, nego se danas kao praktičniji upotrebljava sustav 
brojeva, što ga je uredio C. R. Gregory. 3) Gregoryjev sustav usavr- 
šuje pređašnji time, što za uncijale pored velikih slova za prvih četr- 
desetpet kodeksa majuskula dodaje još brojeve, ispred kojih se stavlja 
nula; na pr. kodeks B = 02; za minuskule pak samo arapske brojeve, 
za papyruse oznake veliko slovo P (goticom) s eksponentom arapskog 


broja Pt, P?, Рз... Za oznaku sadržaja dodaje brojevima slova: e, a, 


p, r (= evanđelja, Djela apostolska, Pavlove poslanice, revelatio = 
Otkrivenje). 

Najznatniji kodeksi NZ jesu ovi: Sinaiticus, signatura po Tischen- 
dorfu N (Gregory S 01, Soden 82), Fol. 347, 430X378 mm, po 4 stupca 

na jednoj stranici sa 48 redaka po 13 slova; otkrio ga je Konst. Ti- 
schendorf g. 1844 u samostanu sv. Katarine na Gori Sinaj. Sadržava 
pretežni dio SZ i čitav NZ i pridodaje poslanicu Barnabe i Pastor 
Hermae. Potječe iz svršetka 4. st. Imade veliku srodnost s vati- 
kanskim (B) kodeksom. Čuva se jedan dio u Leipzigu (43 lista SZ), 
a preostali dio bio je pohranjen do 18. XII. 1933 u Petrogradu, odakle 
je prodan knjižnici Brit. Mus. u Londonu za 100.000 funti sterlinga. 
Izdan je godine 1832 od Tischendorfa u Leipzigu, zatim u Oxfordu 
NZ 1911 i SZ 1922. Aleksandrijski (A, 02, 84), Fol. 733, 320X260 mm; 
na Svakoj stranici po dva stupca s 50 redaka po 22 slova. Potjece 
iz druge polovice 5. st. iz Aleksandrije, gdje je pripadao do 11. st. 
aleksandrijskom patrijarki. С. 1628 pokloni ga Ćiril Lukaris, kasniji 
Patrijarka u Carigradu, kralju Karlu I. te bi prenesen iz Egipta u 
London, gdje se čuva u Brit. Mus. pod sign. Royal 1 D V-VIII; 
sadržava oba zavjeta, izuzevši Mat. 1—25, 6; Iv. 6, 50—8, 52; II. Kor. 
4, 13—12, 6. Prvi put izdao ga je C. G. Woide g. 1786; zatim Baber 
1816—1828; E. Maunde Thompson 1879—1883; fototipsko izdanje u če- 
tiri sveska u umanjenu obliku Fr. G. Kenyon 1909 ss. Vaticanus (B, 
03, 81), Fol. 734, 272Х268 mm; па svakoj str. po 3 stupca sa 42 retka, 
oko 16 slova u retku. Potječe iz 4. st. iz Egipta, po svoj prilici od 
sv. Atanasija; od god. 
1475 pohranjen u vati- 
kanskoj knjižnici; sa- 
država djelomično SZ 
i NZ. Od SZ nedo- 
staje 51 list te роёі- 
nje sa Gen. 46, 28, a 
svršava s Hebr. 9, 14; 
nedostaju također 1— 
2 Tim., Tit, Filem. i 
Apok. Izdao ga je Ver- 
cellone prvi puta tiskom 
g. 1857 u Rimu; drugi 
puta fototipski Vercel- 
lone-Cozza g. 1868—81; 
zatim Cozza-Luzzi 1889; 
posljednje 1904 u Rimu. 
U naučnoj kritici ovaj 
je kodeks u najvećoj 
cijeni, jer pripada He- 
sihijevoj egipatskoj re- 
cenziji. 

Efremov kodeks па- 
novo ispisan, Ephraemi 
rescriptus (C, 04, 83), 
nazvan tako, jer je iz- 
nad biblijskoga teksta, 
koji potječe iz 5. st. 
iz Egipta, kasnije (u 
12. st.) ispisan grčkim 
prijevodom 38 traktata 
djela sv. Efrema; Fol. 
209, 325X260 mm po 1 
stupac na str. sa 42 
retka, oko 40 slova u 
retku. То је  palim- 
psest, t. j. pomoću 
kemijskih pomagala uči- 
njen je vidljivim sta- 
riji izblijedjeli tekst B. 
Za vrijeme Katarine 
Medici prenesen bi u 
Pariz, gdje se čuva u 
Nacionalnoj biblioteci. 
Sadržava odlomke SZ 
i gotovo čitav NZ. 
Slijede dva kodeksa 
označena signaturom D, 
i to: Bezin, Cantabri- 
gensis (05, 85), Fol. 406, 
260X215 mm po 1 stu- 
pac na str. sa 33 retka: 
sadržava Evanđelja i 
Djela Apostolska i 3 
Iv., grčki (lijeva str.) 
i latinski (desna str.). 
Potječe iz 6. st., ali se Š 
ne zna, gdje je pisan. Nalazio se u samostanu sv. Ireneja u Lyonu. 
Biskup iz Clairmonta donio ga je na tridentinski crkveni sabor god. 
1546, zatim bi vraćen u Lyon, gdje je za pljačkanja Hugenota god. 
1562 bio odnesen iz samostana sv. Ireneja i dospio u ruke kalvinca 
Beze, koji ga je god. 1581 poklonio sveučilištu u Cambridge-u, gdje 
se i sada čuva. Ovaj kodeks imade osebujan tekst sv. Luke i Djela 
Ap., koji se vrlo razlikuje od drugih tekstova, pa je zato među 
naučnim kriticima predmetom osobite pažnje. Tekst se oslanja na na- 
vode u djelima sv. Ireneja, Ciprijana, Efrema, Afrahata i drugih svje- 
doka starolatinskog i starosirskog prijevoda. Povrh izdanja Kiplinga 
(1793) i Scrivenera (1864) osobito je lijepo opremljeno fototipsko izda- 
nje u Cambridge-u g. 1899. Drugi kodeks D, (Dp, 06, а 1026) nazvan 
Claromontanus, Fol. 533, 246Х195 mm sa 21 retkom па 1 stranici iz 
6. st., pisan grčki i latinski; sadržava poslanice sv. Pavla. I ovaj ko- 
deks dobio je Beza iz Clairmonta g. 1582, a sada se nalazi u Nacional- 
noj biblioteci u Parizu. Znatan je osobito zbog popisa kanonskih knjiga 
St. i М. Z., koji je umetnut između poslanice Filemonu i Hebrejima. 
Izdao ga je u faksimilu Tischendorf u Leipzigu 1852. Od mlađih ko- 
deksa napominjemo: bazelski (E, 07, £ 55) iz 8. st., sadržava evanđelja. 
Laudianus (E, 08, а 1001), pisan u Sardiniji, iz 6. st., poznat Bedi u 
8. st., pohranjen u Oxfordu, sadržava Dj. Ap., izdao ga Tischendorf 
1870. Boreelianus (F, 09), iz 9. ili 10. st., pohranjen u Utrechtu. Augien- 
sis (Reichenau, F. 010), iz 9. st., sada u Cambridgeu. Seidelianus (G, 
011, € 87), iz 9. st. u Londonu. Boernerianus (С, 012, а 1028), iz 9. st. 
Harleanus (G), iz 10. st. u Londonu. Seidelianus (H, 013), iz 9. ili 
10. st., Hamburg. Coislinianus (H, 015, а 1022), iz 6. st., 41 list, sa- 
država Pavlove poslanice, pohranjen u bibliotekama: Pariz, Atos, Pe- 
trograd, Moskva, Kijev, Turin. Cyprius ili Colbertinus (K, 017, s 71), 
iz 9. st., sada u Parizu, Mosguensis (K, 018), s Atosa iz 9. st., sada 
u Moskvi. Regius (L, 019, e 56), nazvan takoder Codex Stephani Octa- 
vus, ili Parisiensis, iz 8. st., sada u Parizu. Angelicus Romanus (L, 020), 

iz 9. st., sada u Rimu. Campianus (М, 021, a 5), iz 9. st., sada u Parizu. 
Hamburgensis (M, 0121), i Londinensis (Uffenbachianus), iz 9. st. Co- 
dex purpureus (N, 022, в 19), iz 6. st. (srebrna slova na purpurnoj 
pergameni), od kojega se nalaze: 33 lista na otoku Patmos, 6 u Vati- 
kanu, 2 u Beču, 4 u Brit. Mus. u Londonu, 122 lista u Petrogradu. 
Guelferbytanus (P, 024, в 33), palimpsest iz 6. st., sakriven spisom Izi- 
dora iz Seville. Vaticanus 354 (S, 028, в 1027), sadržava evanđelja iz 
g. 949. Freer-W'ashington-evangelia (W, 032, в 014), iz 5. st., čuva se 
u Detroit-u. Dublinensis (Z, 035), palimpsest iz 5.—6. st., sadrZava 
iragmente Matejeva evanđelja, ispisan kurzivom spisima sv. Ivana Hri- 
zostoma i sv. Epifanija, čuva se u Dublinu. Sangallensis (A, 037, е 76) 
iz 9. st., sadržava evanđelja; čuva se u St. Gallenu. Koridethi-evangelia 
(0, 038, e 050), iz 9. st., čuva se u Tiflisu. Petropolitanus (Il, є 73), 
iz 9. st., Atos-Laura, 172 / 7, 044, 86), 8./9. st.; evanđelja (dvostruki 
završetak Markova evanđ.), Dj. Ap., poslanice Pavlove. Rosanensis 
(5, 042, в 18), nađen i čuva se u Rossanu u Kalabriji, iz 6. st., rasko- 
šno opremljen, ilustriran. Zacynthius (E, 040), palimpsest iz 7./8. st., 
evanđelja, sada u Londonu. Među minuskulima najznatnije mjesto pri- 
pada skupini Ferrar: 13, 
69, 124, 346, 543, 713, 
788, 826, 828, 983, 1689 
i dr., koje je našao W. 
A. Ferrar u Kalabriji 
i Siciliji, te svi pripa- 
daju istoj familiji ko- 
deksa (Palestinska | re- 
cenzija). Od ostalih mi- 
nuskula znatniji su ovi: 
33 iz 9./10. st. Pariz; 
157 iz 12. st. u Rimu, 
vatikanska biblioteka; 
5/9 “із 13. st, Pariz; 
700 iz ll. st., London; 
892 iz 10. st., sličan N 
London; 1739 iz 10. st., 
Atos. Svi ti mnogo- 
brojni rukopisi biblije 
nepokolebljivi su svje- 
doci autencije i kanon- 
skog značaja biblijskih 
knjiga tako, da ni je- 
dan drugi spis starih 
klasičnih pisaca і ро- 
vjesničara nije utvrđen 
tako starim i tako mno- 
gobrojnim  svjedočan- 
stvima prijepisa. 

Tiskana izdanja gr- 
čkog teksta Novoga 
Zavjeta. Prvi tiskani 
tekstovi NZ pojavljuju 
se u Milanu 1481 i u Ve- 
neciji 1486, i to samo: 
hvalospjev Bl. Dj. M. 
i Zakarijin (Luk. 1, 46 
—55; 68—79), zatim iz 
Iv. 1, 1—14 i 1, 1—6, 
58 u Veneciji 1495 i u 
Tübingenu 1511. Potpu- 
no tiskano izdanje gr- 
čkoga teksta započelo 
je na poticaj španjol- 
skoga kardinala Xime- 
nesa, uz suradnju špa- 
njolskih biblijskih stru- 
čnjaka g. 1502, prired- 
bom komplutske . Poli- 
glote, koja je konaéno 
izašla u 5 svezaka £ 
1514, tiskana u gradu 
Alcalá, ali ovo je izda- 
nje dobilo papinsko odo- 
brenje istom god. 1520. 
Tekst ovog izdanja nije 
bio dosta kritičan, jer je izdan na osnovi malog broja kodeksa minu- 
skula. Međutim je Erazmo Rotterdamski, na poticaj knjižara I. Frobena, 
priredio tiskano izdanje grčkog biblijskog teksta NZ u Baselu g. 
1516, koje je ponovljeno nekoliko puta: 15192, 15223, 15274, 15355, 4. iz- 
danje (1527) uzeto je kao uzor izdanja, priređenih od: Simona Coli- 
naeusa, Pariz 1534, Roberta Stephannisa (Estiennea), Pariz 1546, 1549, 
1550 (ed. regia) i 1551 s brojčanom oznakom redaka. O tekstu g. 1550 
ovisna su izdanja Theodora Beze (Genevae 1565, 1604). O prvom izda- 
nju ovisna su izdanja Abr. i Bonaventure Elzevira u Leydenu 1622 i 
1633, koja su bila smatrana kao »textus receptus« za uzor kasnijim iz- 
danjima. Valja također spomenuti tekst poliglote Waltonianae, London 
1657; izdanje J. Fella i J. Milla (Oxford 1677, 1707), koje je bilo oso- 
bito rašireno u Engleskoj; zatim I. M. Cargophilusa (f 1635), koji je 
prvi puta kritički iskoristio vatikanski kodeks B. i Stj. de Curcellesa 
(Amsterdam, 1658—1699). 

Dalje su zaredala kritička izdanja NZ Biblije: Rikard Bentley, 
nedovršen pokušaj (izd. Apok. gl. 22, g. 1720), zatim Mace 1729, Har- 
wood 1776, ali oba su otklonjena kao neortodoksna; dalje I. J. Wett- 
steina, Amsterdam 1751/52; po uzoru Wettsteina priređeno je izdanje 
W. Bowyersa, London 1763. Wettsteinovo izdanje priređeno je djelo- 
mično prema radikalnijim načelima I. A. Bengela, da treba prekinuti 
s tradicijom »textus receptusa« i prihvatiti kritióniji tekst prema 
uglednijim familijama kodeksa. Načela, slična Bengelovima, zastupao je 
biblijski Етіне Rikard Simon u djelu: Histoire critique du texte du 
NT, 1789; zatim J. S. Semler i J. J. Griesbach, koji je pošao još dalje, 
da je pored povećanoga kritičkog aparata ustvrdio, da »textus receptus« 
nije nepromjenljiv, te priredio svoja izdanja u Halleu 1774—75; Lon- 
donu 1796—1806; Leipzigu 1803—07. Posebno izdanje priredio je Chr. 
Fr. Matthiis, Riga 1782—88, "1803—07, koji usvaja recenziju mladih 
bizantinskih rukopisa; u njega se ugledao i svojim izdanjem katolik 
J. M. Scholz, Leipzig 1830—36. Sasvim novim putem pošao je K. Lach- 

mann, koji je odlučno prekinuo s tradicijom »textus receptusa«, te 
razlikuje dvije familije tekstova: istočnu (A, B, C, Origen) i zapadnu 
(D, vetus latina i latinski oci), a priredio je svoja idzanja u Berlinu 
1831, 1842/50. Njegovim tragom pođoše: K. Tischendorf u VIII. izd. 
Leipzig 1841—72, zatim u izdanju VIII. (critica maior) 1864—72; zatim 
S. P. Tregelles, koji je nakon dvadesetgodišnjeg naučnog istraživanja 
priredio svoje izdanje u Londonu 1857/69. Po njegovu uzoru priređeno 
je posebno izdanje po majuskulima od B. Weissa, Leipzig 1894--99. 
Najvećom pomnjom priredeno je izdanje B. F. Westcott-F. J. A. Horto- 
vo, London 1881 ss, minor 1885, na kojem su obojica radili punih 30 
godina, utvrdivši, da valja razlikovati 4 familije tekstova: neutralnu, 
zapadnu, aleksandrijsku i sirsku. Njihovo izdanje osniva se većim di- 
jelom na vatikanskom i sinajskom kodeksu, kao na najstarijima. Ne- 
malo po tom objelodanjeno je izdanje od Hermana Sodena uz sura- 
dnju 40 pomagača: Die Schriften des NT in ihrer ültesten erreichbaren 
Textgestalt hergestellt, Berlin-Góttingen 1902—1913. On razlikuje 3 gla- 
vne familije: H(esihijevu) egipatsku, I(erusalem) palestinsku, K(owy) 
Lucianovu, kao osnovu svoga kritičkog izdanja. Priredio je i skraćeno 
priručno izdanje, Góttingen 1913. Osim ovih glavnih izdanja imade još 
oko 1000 malih priručnih izdanja, od kojih su najpoznatija katolička: 
Gratz 1821, 18513; van Ess 1827; Jaumann 1832, 1836; Reithmayr 1847; 
Jager 1842; V. Loch 1862; Brandscheid 1893, 1901*; Hetzenauer, Inns- 
bruck 1892—1900; H. J. Vogels, Düsseldorf 1922; A. Merk, Rim 1933; 
od protestanata: Schott 1805; Tittmann 1820; Hahn 1840; Theile 1844; 
Muralt 1848; Alford 1861; Wordsworth 1860; Riggenbach-Stockmeyer 
1880; Schjott 1897; Baljon 1898—99; Souter 1910; E. Nestle, Stuttgart 
1891, i kasnije njegova mnoga novija izdanja (1907). 

IX, Prijevodi Biblije. Izvanrednu vrijednost biblije nad sve druge 
knjige posvjedočavaju od davnine mnogobrojni prijevodi na najrazli- 
čitije jezike. Neosporna je činjenica, da nijedno književno djelo: na 
svijetu nije prevedeno u toliko jezika i narječja, i po čitavom svijetu 
rašireno, kao B., jer prema samim podatcima Britanskog biblijskog 
društva ona je do danas prevedena u 623 jezika i narječja, i tijekom 
samog 19. st. raspačana u više od 165 milijuna primjeraka. Među 
prijevodima razlikujemo izravne ili neposredne iz izvornog jezika, i 
neizravne ili posredne, koji su načinjeni po nekom prijevodu. Izravnim 


prijevodima pripada uvijek veća kritička vrijednost, nego posrednim. 


n. Grčki prijevodi. a) Aleksandrijski grčki prijevod ili Septuaginta 
(LXX). Prvi put osjetila se potreba prijevoda B. zbog promjena pri- 
lika jezičnog saobraćaja među Židovima, kad su nakon ropstva ba- 
bilonskoga radi  raspršenosti medu drugim narodima, napose u 
Egiptu, zaboravili svoj narodni jezik i poprimili aramejski i heleni- 
stičko-grčki, a ipak im je bilo mnogo stalo do toga, da poznaju sa- 
držaj B., kao knjige koja sadržava skup vjerske i ćudoredne nauke, 
po kojoj treba da se ravnaju u praktičnom životu. To je bio povod, 
da je polovicom 3. st. pr. Kr. došlo do prvog potpunog prijevoda B. 
iz originalnog jezika na helenističko-grčki jezik. To se zbilo za vri- 
jeme egipatskoga kralja Ptolemeja Filadelfa (285—246), a na ponuku 

nadstojnika aleksandrijske knjižnice, Demetrija Falereja. Premda је 
dvojbena povijesna kritičnost opširnog izvještaja nekoga Aristeje o 
načinu postanka toga prijevoda, činjenica je, da je taj prijevod, barem 
djelomično, morao postojati već u 3. st. pr. Kr., jer nam za nj svje- 
doči židovski filozof Aristobul, koji je živio u prvoj polovici 2. st. 
Pr. Kr., te je bio učitelj kralja Ptolemeja VI. Filometora. To svjedoči 
u svom predgovoru knjige Crkvenice unuk Isusa sina Sirahova, koji je 
oko 132 g. pr. Kr. boravio u Egiptu, i napokon židovski filozof Filon 
Aleksandrijski u svom djelu: O životu Mojsijevu (2, 5—7). Taj prije- 
vod nosi ime Septuaginta (LXX) po 70 muževa, koji su ga — po svje- 
dočanstvu predaje — načinili. Sam značaj prijevoda očevidno potvrđuje 
raznolikošću stila i načina prevođenja, da je kod ovog prijevoda su- 
djelovalo mnogo različitih prevodilaca, od kojih su neki bolje, a neki 
slabije vladali grčkim jezikom. Da su pak ti prevodioci bili barem u 
velikoj većini sami Židovi, potvrđuje i frazeologija, koja sadržava obi- 
lje semitizama. Prema značaju prijevodnih pogrešaka, iz kojih se odra- 
zuje zamjenjivanje sličnih slova hebrejskoga kvadratnoga pisma, naj- 
vjerojatnije je, da su se prevodioci služili hebrejskim tekstovima kva- 
dratnog pisma. 

Što se tiče jezičnog značaja ovoga prijevoda, najbolje su prevedene: 
knjiga Jobova i Salamonove priče; dobro: Pentateuh, Jozuina, Izaija, 
1. Makabejska; ostale su prevedene slabije i mjestimice ropski. S obzi- 
rom na cjelovitost teksta opaža se, da su prevodioci neke tekstove 
imali u skraćenom obliku (na pr. u knjizi Jobovoj nema otprilike 1/s 
originalnoga teksta), neke s opsežnijim tekstovima (Priče), a neke 
opet s drukčijim poretkom teksta (knjiga Danijelova). U samom 
prijevodu zapaža se povrh toga nastojanje oko ublaživanja tvrdih iz- 
raza s eufemizmima, uklanjanje antropomorfizama, tropa i figura za- 
mjenom stvarnog izražavanja. Pored svega toga ovaj se prijevod sma- 
tra općenito uspjelim i za kritiku teksta od velike vrijednosti. Ugled 
ovog prijevoda bio je iz početka i kod samih Židova u velikoj cijeni, 
jer se općenito upotrebljavao u helenističkim sinagogama, a tako i u 
naučnim židovskim krugovima, kao na pr. u Filona i Josipa Flavija. 
Ovaj ugled potvrđuje i mnogostruka upotreba prijevoda u novozavje- 
tnim spisima apostola, osobito sv. Pavla, kao što i kršćanska predaja 
u spisima prvih kršćanskih pisaca. Tekst Septuaginte preuzet je i u 
službenu crkvenu upotrebu, pa i većina ostalih prvih kršćanskih prije- 
voda načinjena je prema Septuaginti, a ne prema masoretskim teksto- 
vima. Ipak je bilo pretjerano djelomično mišljenje nekih, pod utjecajem 
djela Filonovih, da je Septuaginta kao prijevod inspirirana. Osobito je 
značajna zadaća Septuaginte, da je po njoj starozavjetna objava po- 
stala pristupačna helenističkom židovstvu, mladom kršćanstvu i ne- 
znabožačkom obrazovanom svijetu. Važna je također činjenica, što je 
prijevod Septuaginte odraz tadanjeg ispravnog shvaćanja mesijanske 
ideologije, kao opreka kasnije iskrivljenom shvaćanju mesijanske ideje, 
koje potječe od one struje židovske sinagoge, što je odbacila Krista 
kao Mesiju. Razumljivo je stoga, da je židovstvo poslije razorenja 
Jeruzalema (g. 70), pod utjecajem rabinskih škola, zamrzilo na prijevod 
Septuaginte, Ova je mržnja postajala to veća, što se je više prijevod 
Septuaginte od prvih vremena krščanstva službeno upotrebljavao u 
samoj Crkvi, kao što i u polemikama kršćanskih pisaca protiv Židova. 
To je bio ujedno i glavni razlog postanka drugih grčkih prijevoda, 
koji su nastali u 2. stolj. po Kr. od Akvile, Teodociona i Simaha. 

b) Drugi grčki prijevodi. — Akvila (Aquilas), rodom iz grada Si- 
nope u Pontu, najprije je iz neznaboštva primio kršćanstvo, a poslije 
je postao židovski prozelita, učenik rabina: Akibe, Eliezera i Jozue. 
On je načinio oko g. 130 pos. Kr. novi grčki prijevod B., kao ustuk 
LXX, koju su rabini smatrali iskvarenom. To je ropski doslovan pri- 
jevod hebrejskog teksta i zato ima veliku važnost za tekstualnu kri- 
tiku, pa ga i sv. Jeronim hvali. Ime Jahveh uopće ne prevodi, nego ga 
jednostavno prepisuje. Ovaj su prijevod u velike cijenili rabini. Po 
mišljenju A. H. Bac Neilea katolička Crkva je preuzela tekst Akvilina 
grčkog prijevoda knjige Crkvenice. Origen ga je uvrstio u izdanje 
svoje Heksaple. G. 1895 pronašao je knjižničar G. Mercati u Milanu 
palimpsest odlomka Heksaple s ulomcima Akvilina prijevoda ll Psa- 
lama, i to: 17; 27—31; 34; 35; 47; 48; drugi palimpsest, naden u Genizi 
u Kairu, sadržava dio Psalma 21, zatim odlomke Psalama: 90, 17; 91; 
92, 1—10; 96, 7—13; 97; 98, 3; 102, 16—29; 103, 1—13; objelodanjeni od C. 
Tavora, Cambridge 1900; na istom mjestu su nađeni također odlomci 
aleksandrijskog prijevoda LXX: I. Kraljevske 20, 9--17; II. Kraljevske 
23, 12—27; izd. Burkitt, Cambridge 1897. Napokon nalaz papyrusa na 
istom mjestu iz odlomka Gen. 1, 1—5; izd. Grenfeli-Hunt, London 1900. 

Teodocion, po svjedočanstvu sv. Ireneja bio je prozelita, rodom iz 
Efeza, a prema sv. Epifaniju rodom iz Ponta i Marcionov učenik; sv. 
Jeronim zove ga ebionitom. On je načinio grčki prijevod B. između 
130—160 po Kr., držeći se uglavnom LXX, ali tako, da je nastojao 
dopuniti prema hebrejskom tekstu, što je u LXX nedostajalo. Kod 
knjige Jobove, gdje je tekst LXX kraći, daje opširniji prijevod hebrej- 
skog teksta. Kod Danijela, gdje LXX daje slobodnu parafrazu, Teo- 
docion se oslonio na kraći hebrejski tekst. Značajno je za njegov 
prijevod, da mnoge hebrejske fraze češće prepisuje, nego LXX. Teodo- 
cionov način dopunjivanja nasljedovao je kasnije Origen. Prema svjedo- 
čanstvu sv, Jeronima preuzela je dapače i Crkva taj prijevod u kanon 
LXX mjesto pređašnjeg prijevoda LXX, koji je bio vrlo slab. Teodo- 
Чоло prijevod Danijela sačuvan je u kodeksu minuskulu Chisianus iz 
ы st. 

Simah (Symmachus), rodom Samarjanin, kasnije po mišljenju sv. Epi- 
fanija preáao na Zidovstvo, a prema Euzebiju k ebionitima, dok sv. 
Jeronim Teodociona i Simaha smatra polukršćanima. Živio je pod kraj 
2. st. (160—180) i poslije Teodociona načinio novi grčki prijevod SZ. 
Taj je prijevod veoma slobodan, elegantan i u klasičnom grčkom jeziku, 
više po smislu nego doslovan. Zato ga sv. Jeronim hvali. 

Pored ovih grčkih prevodilaca spominje Origen još tri anonimna, 
djelomično sačuvana prijevoda: peti sadržava: IV. Kralj., Ps., Job, Priče, 
Pjesmu nad pjesmama: šesti: II. Mojs. i III. Kralj.; sedmi: ponajviše 
pjesničke knjige. Poradi potpunosti treba napomenuti još grčki prijevod, 
što ga je u 14. st. načinio neki Marcus Venetus prema masoretskom 
tekstu, i to ovih knjiga: Petoknjižje Mojsijevo, Rutina, Priče, Pjesma 
nad pjesmama, Propovjednik, Tužbalice i Danijel, a čuva se u mle- 
tačkoj knjižnici sv. Marka. 

Pored svih ovih prijevoda ipak je prijevod LXX najrašireniji, i zato 
bi prozvan Ёхбоогв хот, ili jednostavno жог. Mnogostrukim prepi- 
sivanjem ušli su u taj tekst mnogi ispravci i pogreške. Na to su se još 
više spoticali Židovi u svojim prepirkama s kršćanskim piscima. Zato se 
u polovici 3. st. Origen odlučio na zamašno i golemo djelo kritičkog 
izdanja Heksaple #ал/@ |40740 (Sesterostruka biblija), gdje je u 6 


BIBLIJA 


usporednih stupaca nanizao biblijske tekstove: hebrejski u hebrejskom 
pismu, hebrejski u grékom prijepisu, Akvilin, Simahov, LXX i Teodo- 
cionov gréki prijevod. U 5. stupcu (X označio je dijelove teksta 
koji se nalaze u hebrejskom, a nema ih u LXX, znakom asteriska (%,%¢); 
višak LXX prema hebrejskom znakom obel »ražnjič« (—, =, =, со. 
Ço), a završetke jednih i drugih dijelova znakom metobel (:, £ ,'4). 
Jednako je obelom označio netočne prijevode LXX, dodavši među aste- 
riscima ispravan prijevod. Kasnije međutim nastali su uslijed ispuštanja 
tih Origenovih kritičkih znakova u tekstu dvostruki prijevodi poje- 
dinih stavaka. Origen je također često ispravljao oblike vlastitih imena 
zamjenjujući ih ponajviše onima iz Teodocionova ili iz drugih grčkih 
prijevoda. Budući da je izdanje Heksaple bilo veoma omašno (oko 50 
svezaka), priredio je Origen skraćeni izvod toga djela u obliku Tetraple, 
koja je sadržavala: Akvilu, Simaha, LXX i Teodociona. Heksapla se 
dugo vremena čuvala u Cezareji u knjižnici mučenika Pamfila, odakle 
je u vrijeme provale Arapa (638) nestala. Od nje su se sačuvali tek 
neznatni ulomci u kodeksima LXX i navodima sv. otaca. Budući da je 
umnažanje Heksaple zbog velikog opsega bilo nemoguće, zadovoljili su 
se Pamfil (+ 309) i Euzebije Cezarejski (ү 340) samo s ponovnim izdanjem 
5. stupca Heksaple, t. j. LXX teksta s Origenovim kritičkim znako- 
vima. Tako je nastala heksaplarna recenzija LXX, u opreci prema 
хо] recenziji. Prema heksaplarnoj recenziji načinio je Pavao, biskup 
iz Tele (616) sirski prijevod. Ali kod prepisivanja ipak se dešavalo, da 
bi nastala zamjena kojega od kritičkih znakova, ili bi koji bio ispušten. 
Dalnje recenzije LXX nastale su od: Lucijana, svećenika iz Antiohije 
(f oko 312), koji je po uzoru Teodociona ispravljao tekst LXX prema 
hebrejskom tekstu; ova je raširena u Maloj Aziji i Carigradu; Hesi- 
hijeva (vjerojatno biskupa i mučenika u Egiptu, f 311), koji je također 
ispravljao tekst LXX prema hebrejskom; ova je raširena poglavito u 
Egiptu i Aleksandriji; u Palestini ostala je recenzija Origenova. 

Kritička vrijednost prijevoda LXX veća je od svih drugih kasnijih 
prijevoda, jer je njezin predložak hebrejskoga teksta stariji (iz 3. st. 
pr. Kr.) od kasnijih masoretskih hebrejskih tekstova, kao što i od 
predložaka Akvilina, Simahova i Teodocionova prijevoda. Pogotovo je 
pak veća kritična vrijednost kodeksa LXX, koji sežu u 4. i 5. st., dok 
masoretski kodeksi potječu tek iz 9.—10.st., a predočuju nam hebrejski 
tekst, kako je bio ustaljen oko g. 100 po Kr. Za kritički studij i 
eksegezu biblijskog teksta svakako je potrebno pomno uspoređivanje 
hebrejskog teksta i LXX, koje omogućuje rješavanje mnogih teških 
mjesta. 

Najznatniji kodeksi prijevoda LXX (pored već spomenutih: vatikan- 
skog (B), Sinajskog (ў), Aleksandrijskog (A), Efremova (C) jesu ovi: 
D = Cottonianus iz 5. st., sadržava odlomke Geneze, nastradao od po- 
žara g. 1731, čuva se u Londonu; E = Bodleianus iz 9.—10. st. u Oxfordu, 
1 list u Cambridgeu, Cod. 20002 u Mus. Brit. u Londonu, Cod. 62 u 
Petrogradu, sadržava Gen. — ІП. Kralj. 16, 28; Е = Ambrosianus iz 
5. st., sadržava Gen. 31, 15 — Jos. 12, 12; u Milanu; С = Colberto- 
Sarravianus, iz 5. st., sadržava Gen. 31,53 — Sud. 21,12, čuva se u 
Leydenu, Parizu i Petrogradu. Izd. fototip. Leyden 1897; H = Petropoli- 
tanus, iz 6. st., sadržava odlomke iz IV. Mojs., izd. Tischendorf 1855; 
1 = Bodleianus, iz 9. st., sadržava Psal. s čitanjem Akvile; K = odlomci 
u Leipzigu i Petrogradu, iz 7. st., sadrž. IV. Mojs. i Sudačku; L = Vin- 
dobonensis purpureus, iz 6.—7. st., sadržava odlomke Geneze; M = 
Coislinianus I, 7. st., sadr. Gen. — III. Kralj. 8, 40, s heksaplarnim 
bilješkama. N + V = Basiliano-Vaticanus et Venetus (bazelsko-vatikan- 
Ski i mletački iz 8.—9. st., sadržava cijeli SZ izuzevši: Gen.-Lev. 
13, 59; Ps-Job. 30, 8; O =  Marhalianus-Claromontanus- Vaticanus, iz 
6. st., sadržava Proroke sa heksaplarnim bilješkama, fototip. izd. 1890; 
R = Veronensis, iz 6. st., grčko-latinski, sadržava Pr. 41,12-42,2, izd. 
fototip, 1898; U = Fragmentum Londinense-papyreum iz 4.—5. st. sadr- 
Zava Psalme, izd. Tischendorf 1855; W = Freer Ms I, iz 5. st., Wa- 
shington, sadržava Deut.-Jos., izd. fototip Sanders 1910 + Freer Ms II, 
iz 4.—5. st. te 7 listova iz 6.—7. st., sadrZava Psalme, izd. Sanders 1907; 
X — Vaticanus, iz 9. st., sadrZava Job.; Y — Taurinensis, iz 9.—10. st., 
sadržava Manje proroke, izd. Oesterly, London 1908; Г = Cryptofer- 
ratensis, iz 8.—9. st., Proroci, izd. Cozza-Luzi, Rim 1867. 

Tiskana izdanja LXX. Najstarije tiskano izdanje LXX sadržavaju 
poliglote: Complutensis 1517—20 (upirući se na minuskule, 68, 108, 248), 
ataj tekst pretiskan je u poliglotama: antverpenskoj (1569—72), pariskoj 
(1625—45), heidelberškoj od Vatablusa (1586 i d.). Povrh toga izašlo je u 
Mlecima g. 1518 izd. Aldina (na osnovi kodeksa: 29, 68, 121, 730). O 
tom izdanju ovisna su izdanja: Strassburg 1526, Basel 1545, Wittenberg 
1563—65, Frankfurt 1597. Najuglednije je izdanje Sikstina u Rimu 1580, 
koje se osniva na kodeksima: vatikanskom (B) popunjeno iz drugih 
kodeksa, kasnije preuzeto u Londonsku poliglotu (1657), te u izdanju 
I. Morino, Pariz 1628, i u manjim poliglotama: Stier-Theile, Bielefeld 
1847—55; L. van Ess 1824, najnovije izd. 1922; Tischendorf, Leipzig 1850; 
Eb. Nestle 1880; u Engleskoj usavršili su izdanje LXX na temelju 
kodeksa B s dodatkom brojnih inačica iz 300 kodeksa R. Holmes- 
I Parsons u 5 svezaka g. 1798—1827; V. Loch, Regensburg 1866, 1856 
na osnovu kodeksa: B, A i poliglota; H. B. Swete, Cambridge 1887—1894 
u 3 sveska na osnovi kodeksa B. popunjenog s A. i S. s kritičkim 
aparatom drugih uncijalnih kodeksa; najnovije izd.: 15 1925; II 1922; 
III 1912; А. Е. Brooke-Mc Lean započeli su izdavati LXX g. 1906 i d. u 
Cambridgeu s velikim kritičkim aparatom (kodeks B i mnoge druge 
varijante), do sada izašla Gen.—Il. Sam. Na kodeks A oslanjaju se 
izdanja: Grabe, F. Lee, С. Wigan, Oxford 1707—20, u 4 sveska, 
s kritičkim znakovima u samom tekstu; na ova se izdanja oslanjaju: 
Breitinger, Zürich 1730—32; Reineccius, Leipzig 1750; Fr. Field, Oxford 
1850. P. de Lagard priredio je dio SZ (Gen.—Esther, Göttingen 1883; 
Psalmi, Góttingen 1892), prema recenziji Lucijana, ali nije sigurno utvr- 
đeno, kako on misli, da li kodeksi: 19, 82, 93, 108 doista pripadaju 
Lucianovoj recenziji. Još je teže sigurno odrediti Hesihijevu recenziju. 
Tako na pr. C. Cornill smatra kodeks A svjedokom Hesihijeve recenzije, 
a Ceriani drži, da taj kodeks sadržava Lucijanovu recenziju. Najnovije 
Priručno izdanje LXX priredio je Alfred Rahlfs, Stuttgart 1935, u 2 
sveska, u kom uzima kao temeljni tekst kodeks B, za koji on drži, da 
je sasvim neovisan od heksaplarnog teksta Origenova. 

B) Latinski prijevodi Biblije. a) Stari latinski prijevod ili »Itala«. 
Pitanje, kada su nastali prvi latinski prijevodi pojedinih biblijskih 
knjiga, još nije do danas potpuno objašnjeno. Činjenica je, da se 
već u polovici 2. st. po Kr. pojavljuju latinski prijevodi pojedinih 
knjiga, osobito onih dijelova, koji služe u liturgijske svrhe, i to naro- 
čito u sjevernoj Africi, dok se u Rimu dosta dugo vremena bogoslužje 
vršilo grčkim jezikom. Ne može se odlučno reči, da je postojao je- 
dinstveni prijevod čitave B., nego prema svjedočanstvu sv. Augustina 
bilo je tu različitih prijevoda, između kojih je on preporučivao jedan, 

nazvan >ltala< kao vjeran po riječima i smislu. Danas se smatra 
manje vjerojatnim mišljenje onih, koji pod Italom razumijevaju skup 
starijih latinskih prijevoda prije Jeronimova, nego se prihvaća kao kri- 
tički najvjerojatnije, da se pod imenom »Itala« ima razumijevati »vetus 
latina« = stari latinski. Glavno je obilježje ovog prijevoda, da se pre- 
težno oslanja na grčki tekst, u SZ napose na LXX. Latinski jezik tog 
prijevoda znatno zaostaje za klasičkim, sadržava mnogo grecizama i 
semitizama. Drži se vjerojatnim, da je to bio isprva interlinearni pri- 
Jevod, sastavljen prema poretku riječi prvotnog teksta. To potvrđuju 
kodeksi: А za Evanđelja i С za Pavlove poslanice. Inače je sačuvan 
ponajviše u navodima prvih latinskih kršćanskih pisaca: Ciprijana, No- 
vacijana, Tikonija, Lucifera iz Kalarisa, Priscilijana, Hilarija Poitier- 
skog, Ambrosiast:a, Ambrozija i Augustina. Kritička vrijednost toga 
prijevoda znatna je utoliko, što nas za SZ približuje recenziji LXX iz 
2. st. po Kr.; nije dakle neposredan svjedok recenzije teksta u izvor- 
nom jeziku. Veću kritičku vrijednost imade za NZ, jer je neposredni 
prijevod s grčkog izvornog teksta, i to kratko vrijeme nakon njegova 
postanka, 

Kodeksi, koji sadržavaju tekst staroga latinskog prijevoda, dosta su 
malobrojni, a većina njih su fragmentarni i palimpsesti. Najznatniji su 
ovi: za SZ: Lugdunensis iz 5.—6. st., sadrž. Heptateuh, izd. U. Robert, 
Pariz 1881, Lyon 1900; Ottobonianus, iz 8. st., sadržava dio Gen. i 
Exod.; Virceburgensis, palimpsest iz 5.—6. st., sadrž. odlomke Penta- 
teuha i Proroka, izd. E. Ranke 1871; Monacensis, palimpsest, 5.—6. st., 
dijelovi Exod., Lev., Num., izd. Ziegler 1883; Vindobonensis, iz 6. st., 
dijelovi 1.—IV. Kralj., izd. Belsheim 1885; Complutensis iz 9. st., sadrž. 
Rut., Est., Tob., Judita, Makab.; Veronensis, iz 6. st., Psalmi, izd. Bian- 
chini 1740; Vaticanus 474, sadrž. Makab., izd. G. Mercati 1902; 
Konstanz-Weingartner Propheten-Fragmente, izd. P. Lehmann 1912. Za 
NZ: a — Vercellensis, iz 4.—5. st. (pripisuje se sv. Euzebiju iz Ver- 
celle), sadrž. Evanđelja; b = Veronensis, nazvan »purpureus«, sa sre- 
brnim slovima iz 5. st.; c = Colbertinus, iz 12. st., Pariz; ff» = Corbei- 
ensis IL, iz 5. st., Pariz; ova tri su glavni predstavnici evropskog 
teksta; d — latinski tekst kodeksa D (cantabrigensis) od Beze iz 6. st.; 
e — Palatinus, iz 5. st. Trient; f — latinski tekst kodeksa claromon- 
tanusa, Pavlove epistole, iz 6. st., Pariz; oba ova kodeksa predočuju 
afrički tekst; g = Gigas, iz 13. st., Stockholm; h = palimpsest Flery, iz 
7. st. (Dj. Ap.), Pariz; i = Claromontanus, iz 6. st., Evanđ. Mat.; 
k = Bobbiensis, iz 5.—6. st., Beč; s = Bobbiensis, palimpsest iz 5. st., 
Turin; Boernerianus, iz 9. st., Dresden (grčki tekst Pavlovih posl. 
s interlinearnim latinskim tekstom); r — Fragmenta frisingensia, iz 6. st., 
München; w = guelferbytanus, iz 6. st., Wolfenbüttel; i mnogi drugi 
mlađi kodeksi. Tekstovi su većim dijelom izdani. Prvo izdanje priredio 
je u 16. st. Flaminius Nobilius za starozavjetne tekstove; zatim je 
sabrao tekstove iz preostalih kodeksa i djela kršćanskih pisaca P. Sa- 
batier O. S. B. u djelu: Bibliorum sacrorum latinae versiones antiquae 
seu vetus Italica, 3 sveska, Reims 1739—43; i Pariz 1751. Novo izdanje 
toga djela nakanio je izdati J. Denk, sabravši mnoštvo materijala, ali 
je tek djelomično objelodanjeno od benediktinaca u: Old Latin Biblical 
Texts, Oxford 1883 i d.; zatim: Collectanea biblica latina, Rim 1912 i d. 
Pregled svega materijala podaju: Corssen, Nestle, Méchineau; o staro- 
zavjetnim tekstovima napose Swete, a o novozavjetnim Vogels. 

b) Latinski prijevod sv. Jeronima ili Vulgata. Budući da je po svje- 
dočanstvu sv. Jeronima i Augustina zavladala velika raznolikost i 
iskvarenost u starim latinskim prijevodima, što je i crkvenoj upotrebi 
zadavalo velikih poteškoća i bilo na sablazan, pregnuo je sveti Jeronim, 
u suglasnosti s papom Damasom I. (366—384), da izda kritički ispra- 
vljeni latinski prijevod NZ, dok je SZ odlučio nanovo izravno prevesti 
iz hebrejskog jezika. Za taj veliki pothvat pripravio se sv. Jeronim 
dubokim studijem, a osobito upoznavanjem hebrejskog i aramejskog 
jezika. С. 383 započeo je po nalogu pape Damasa I. ispravljanje NZ. 
Ne zna se, kako se dugo na tom poslu zadržao i kojim se tekstovima 
kod toga služio kao uzorcima; ali nema sumnje, da je bio u tom veoma 
kritičan i da je reviziju prijevoda učinio prema grčkom tekstu, po 
svoj prilici Origenovoj Heksapli. Iz Jeronimova djela »De viris illu- 
stribus« razabire se, da je g. 392 bio već gotov s tim poslom. U popra- 
vljanju SZ najprije je popravio prijevod Psalama prema tekstu LXX, 
i tako popravljeni prijevod preuzet je u rimski psalterij (Psalterium 
romanum) i u liturgijsku upotrebu. Drugi puta popravio je psaltir bora- 
veći u Cezareji poslije g. 386 prema tekstu Origenove Heksaple. Ovaj 
tekst Psalterija preuzela je Crkva u Galiji, i zato se prozva Psalterium 
gallicanum. Poslije toga popravio je i ostale knjige Sv. Pisma prema 
tekstu Heksaple. No s tim se on nije mogao potpuno zadovoljiti te 
nije mirovao, dok nije gotovo čitav SZ nanovo preveo izravno iz 
izvornog hebrejskog jezika. Taj je posao započeo g. 389 i uz kraće 
prekide radio je na njemu oko 16 godina, tako da je g. 405 svršen 
prijevod čitavog SZ. Naročite su osobine toga prijevoda: jasnoća u 
izražavanju pravog smisla; sloboda mijenjanja konstrukcija i poretka 
misli; elegancija u prilagodivanju frazeologije duhu latinskog jezika i 
izbjegavanju premnogih semitizama. Hebrejski tekst, na osnovi kojega 
je Jeronim radio svoj prijevod, bio je bez vokala, ali svakako najbliži 
onomu, koji je sačuvan u kasnijem masoretskom ustaljenom tekstu. 
Pored toga koristio se je predajom tadanjih rabina te prijevodima 
Akvile i Simaha, a rjeđe Teodocionom. Premda se u nekim pojedino- 
stima može prigovoriti prevelikoj slobodi u izražavanju, i zbog toga 
negdje i nejasnoći, ili što je suviše uvažavao tradiciju rabina, ili je 
nastojao suviše nametnuti svoj smisao, a negdje je i prebrzo radio 
(Priče, Propovjednik, Tobija, Judita, Pjesma nad pjesmama), ipak se 
općenito mora priznati, da je Jeronimov latinski prijevod s velikom 
pohvalom uspio. Nema sumnje o tom, da je daleko nadvisio sve dota- 
dašnje latinske i grčke prijevode. Istina, isprva nešto zbog tradicio- 
nalnog konzervatizma i zbog osobne nenavisti nekih suvremenika, 
izazvao je taj prijevod znatnu oporbu zbog smionog novog načina izra- 
Žavanja, ali doskora se uvidjela njegova velika vrijednost, pogotovu 
kad ga je i Crkva sve više službeno upotrebljavala. Najprije bi opće- 
nito prihvaćen u Galiji tijekom 5. i 6. st., zatim od polovice 6. st. u 
rimskoj crkvi, a za njom su se povele u 7. i kasnijim stoljećima i druge 
crkvene pokrajine, tako da је u 13. st. ušao taj prijevod u opću 
crkvenu upotrebu te se prozvao »Vulgata« (versio) = općenito raširen 
(prijevod). Izuzevši ostatke »Itale« u liturgijskim knjigama, svuda je 
prevladala upotreba Jeronimova prijevoda. 


Ali mnogostrukim upotrebljavanjem i čestim prepisivanjem doskora 
su se uvukle u Vulgatu mnoge pogreške. To su već počeli zapažati: 
Cassiodor (f 570), Alkuin (oko g. 800), Teodulf biskup Orleanski (787 
do 818), Lanfranc biskup u Canterbury-u (f 1089), Stefan Harding, opat 
cistercitski (f 1134), koji su se trudili oko toga, da se priredi što bolje 
popravljeno izdanje Vulgate prema najuglednijim kodeksima toga vre- 
mena. Opat Stefan pozvao je dapače u pomoć ugledne židovske učitelje. 
Ali sva ova nastojanja nisu postigla željenog cilja; štoviše, kako opaža 
Hugo a S. Victore, raznolikost tekstova još se povećala. U 13. st. osno- 
vani su u svrhu popravljanja Vulgate i korektoriji: u Parizu (1228), 
Senonense (1236), Parisiense ili sorbonicum (1256), Dominicanorum 
(sastavljen nastojanjem kard. Hugona a S. Caro oko 1248). Ali ni ti 
korektoriji, po priznanju Rogera Bacona (f 1284), nisu postigli željena 
cilja, jer su se više oslanjali na osobni ugled popravljača, nego na kri- 
tičnu sigurnost kodeksa. Ipak je korektorijima postignuto to, da je u 
rukopisima 14. i 15. st. zavladao veći sklad, nego u pređašnjima. S pra- 
vom je isticao učeni franjevac Roger Bacon (1267), da je toj stvari 
potrebno papinsko vodstvo kao najvišeg crkvenog ugleda. To je bilo 
još više potrebno i zbog toga, što se B. počela i tiskom umnažati, te 
je i tu bilo novijih pogrešaka. Osim toga pojavljivali su se i noviji 
prijevodi sa značajkama humanističke latinštine, kakve su priredili Santos 
Pagnino (Lyon 1527), Erazmo (Basel 1526), Bibliander (Pariz 1545), Ca- 
stelio (Basel 1551). Samo Erazmovo izdanje NZ doživjelo je oko 200 
naklada. Savjet Rogera Bacona ostvaren je sazivom XIX. općeg crkve- 
nog sabora u Tridentu (1546—63). Osobit povod za to bila je i 
nauka Luterova, koja je zabacivala dugokanonske knjige. Odmah na 
početku tridentinskog crkvenog sabora povjereno bi posebnom papin- 
skom odboru, komu je predsjedao učeni kardinal Antonije Caraffa, da 
se pobrine oko toga, kako bi se došlo do što kritičnijeg teksta Vulgate. 
Crkveni sabor je međutim iz IV. sjednice (8. IV. 1546) izdao ovu važnu 
odluku o upotrebi Vulgate: »Isti sveti sabor, videći, da bi od toga bila 
nemala korist Crkvi Božjoj, kad bi se jasno označilo, koje od svih 
latinskih izdanja svetih knjiga, što se naokolo pronose, valja držati 
pravim, određuje i izjavljuje, neka bi se ovo isto staro Vulgatino 
izdanje, koje je odobreno dugotrajnom upotrebom kroz toliko stoljeća 
u samoj Crkvi, smatralo pravim u javnim predavanjima, raspravlja- 
njima, propovijedanjima i izlaganjima, i neka se nitko ne usudi i ne 
usmjeli, da ga pod ikakvom izlikom zabaci... Jednako odlučuje i 
određuje ovaj sabor, da treba zgodnim načinom sporazumjeti se s ti- 
skarskim poduzetnicima, da se unapredak Sveto Pismo, a osobito ovo 
isto staro i Vulgatino izdanje, što ispravnije tiska.« Ovom saborskom 
odlukom označena je Vulgata među ostalim latinskim prijevodima za 
crkvenu upotrebu autentičnim tekstom, koji može služiti kao temelj 
za izlaganje vjerskih i ćudorednih istina. Ujedno je postavljena ograda 
nepovlaštenom umnažanju nekritičkih tekstova; ali je time sa strane 
Crkve preuzeta i ozbiljna dužnost, da poradi oko što kritičnijeg izdanja 
Vulgate. Na tom je kroz dulje vremena radila posebna papinska komi- 
sija, u kojoj su bili najagilniji kardinali Antun Caraffa i Vilim Sirlet, 
vješt latinskom, grčkom i hebrejskom jeziku. G. 1588 predložio je kard. 
Caraffa papi Sikstu V. za tisak popravljeni tekst Vulgate, ali papa 
Siksto V., koji se sam živo i stručno zanimao za taj važni pothvat, 
proveo je po svojoj uviđavnosti na osnovi nekih kodeksa, kojima je 
on podavao veću važnost, neke popravke, s kojima nije bio suglasan 
pomenuti odbor. Tako je g. 1590 tiskano izdanje t. zv. Biblia Sixtina, 
ali jer je u njoj bilo mnogo pogrešaka, bila je odmah nakon smrti pape 
Siksta V. povučena iz prometa, te su priređena nova popravljena izdanja 
za pape Klementa VIII. g. 1592, 1593 i 1598, ali da se ne okrnji ugled 
Pape Siksta V., zadržan je naslov: »Biblia Sacra Vulgatae editionis 

Sixti V. Pontificis Maximi jussu recognita atque edita«, a tek od g. 1641 
dodano je u naslovu ime pape Klementa VIIL: »et Clementis VIII. 
auctoritate edita«, pa se po njemu zove »Vulgata Clementina«. Ovaj 
tekst uglavnom i danas vrijedi kao službeni u katoličkoj Crkvi, premda 
time nije rečeno, da je taj tekst kritički sasvim čist od pogrešaka, niti 
je to bilo rečeno navedenom odlukom tridentinskoga crkvenoga sabora. 
Zato je i dalje bilo slobodno naučno raditi na što boljoj restauraciji 
kritičkog teksta Vulgate. Na tom polju radili su: Lucas Brugensis 
(f 1616); a u novije doba od 1830 ovamo Al. Ungarelli i njegov učenik 
C. Vercellone (Rim 1860—64), Th. Heyse, C. Tischendorf, koji su izdali 
popravljenu Vulgatu, prema amijatinskom kodeksu, Leipzig 1854; zatim 
dalje anglikanci: J. Wordsworth i Jul. White u Oxfordu, koji su g. 1911 
počeli postepeno s velikim kritičkim aparatom izdavati Vulgatin tekst 
NZ. Napokon je Papinska Biblijska Komisija, osnovana g. 1902 od pape 
Leona XIII., povjerila posebnim papinskim pismom Pija X. od 30. IV. 
1907 benediktinskom redu zadatak, da radi na strogo naučnoj reviziji 
Vulgate, i u tu svrhu osnovana je kraj Rima posebna benediktinska 
opatija sv. Jeronima. Pod stručnim vodstvom zaslužnog opata T H. 
Quertina objelodanjeni su prvi naučni plodovi toga nastojanja g. 1926 
izdanjem Geneze, g. 1929 izd. Exodusa i Leviticus-a, a kasnije slijede 
redom ostali dijelovi. Taj je rad vrlo kompliciran i zato polagano 
napreduje i nakon smrti Quentinove (f 4. II. 1925). 

ZNATNIJI KODEKSI VULGATE. Broj Vulgatinih kodeksa vrlo je 
velik. Osobito ih je mnogo iz 12. i 13. st., kad je tekst bio već veoma 
iskvaren, i jer većina tih kodeksa potječe od pariskoga, nemaju oso- 
bite kritičke vrijednosti. Kodeksi se mogu razlikovati ili prema opsegu, 
da li sadržavaju čitavu B., ili samo NZ, ili samo Evanđelje, ili opet 
prema familijama tekstova. Stariji su oni, koji su talijanskog, španjol- 
skog ili britanskog podrijetla. Nemalo kodeksa pripada familiji popra- 
vljene Alkuinove B. iz 9. st., a drugi zavise o recenziji Teodulfovoj. 
Ti se kodeksi označuju ili imenom knjižnice, gdje su pohranjeni, ili 
velikim slovima, kako su ih označili engleski stručni kritici. Znatniji 
talijanski kodeksi jesu ovi: Amiatinus (A, am), 7./8. st., pisan u En- 
gleskoj, SZ. izd. Heyse-Tischendorf 1873, NZ Tischendorf 1850, Fulen- 
sis (F, fuld), pisan po narudžbi Viktora, biskupa u Kapui, 541—546. NZ 
(Evv. prema harmoniji), izd. E. Ranke 1868. Mediolanensis (М, med), 
6. st., Ambrosiana u Milanu, Evv. Foroiuliensis (І., for), Cividale, 6./7. 
st. Еуу. izd. I. Bianchini 1749. Perusinus (P, per), 6./7. st. fragm. pur- 
purnoga kodeksa, Luk., izd., Bianchini 1749. Harleianus (Z, harl), Mus. 
Brit. 6./7. st., Evv. Dunelmensis, Durham (A), 7./8. st., Evv. Lindis- 
farnensis (Y lind), Mus. Brit. 7. st., Evv. (s engl. prijevodom), izd. 
G. Stevenson-G. Waring 1854—65. Osoniensis I (O, bodl), Bodl. 7. st., 
Evv. Cantaurensis (X), Corp. Chr. Canterbury, 7. st., Evv. Ottobo 
nianus (ottob), 7. st.. Vatican. Octateuchus, danas fali Sud. 13. 20 i Rut. 
, SPANJOLSKI KODEKSI: Turonensis (Tur), Pariz, 7. st., Gen. Num. 
Toletanus (T, tol), Madrid, 8. st., S. i N. Z., kojim su se služili rim- 
ski korektori. Cavensis (С, cav), iz 9./10. st. S. i М. Z., La Cava kod 
Salerna. Complutensis (compl!), Madrid iz 9./10. S. N. Z. Matritensis 
(compl?), 9./10. st., Prov.-Ap. Aemilianus (aemil), Madrid 10. st. Ps 
54, 17-An. Legionensis (leon?), Leon g. 960, S. i N. Z. 

ENGLESKI KODEKSI: Dublinensis (D), arm), Book of Armagh, g. 
812, NZ., izd. J. Gwyn 1913. Kenanensis (O, ken), Book of Kelis, Du- 
blin, 7./.8 st., Evv. Lichfildensis (L, lich), 7./8. st. (S. Ceaddae), Mt.- 
Luk. 3, 9. Mulligensis (mull.), Book of Mulling, Dublin 8./9. st., Evv., 
oštećeno, Rushworthianus (R. rush), Bodl. 9. st., Evv. s engleskim 
prijevodom. Egerfonensis (E, mm), Mus. Brit. 9. st., Evv. Gatianus 
(gat), Pariz, 8. st., izd. M. Heer 1910. Enternacensis (P), Pariz, 8. st 
Evv. Bigotianus (B, big), Pariz, 8. st., Evv. Beneventanus, Mus. Brit. 
8./9. st. Harleianus (Z 2), Mus. Brit 8./9. st., Posl. i Otkriv., izd. E. S. 
Buchanan 1912. Sangermanensis (G), Pariz, 9. st. 

KODEKSI ALKUINOVE RECENZIJE: Vallicellanus (V. val), Rim, 
9. st., S. i N. Z. Paulinus (P), Rim, 9. st., NZ. Turonensis, Tours, 9. 
st., Oktateuh. Bambergensis, 9. st. S. i N. Z. (izuz. Apok.). Turicensis, 
Zürich, 9. st., S. i N. Z. Coloniensis, 9. st., S. i N. Z. Biblija Karla 
Celavoga, Pariz, 9. st., S. i N. Z. (izuz. Apok.). S. Martini Turonensis 
(M), 9. st. Evv. Ingolstadensis (I), München, 9. st. Evv. 

KODEKSI TEODULFOVE RECENZIJE: Theodulfianus (0), Pariz, 
9. st. S. i N. Z. (Berger 149—70). Hubertianus (H, hub), Mus. Brit. 9. st. 
S. i N.Z. Sangermanensis, Pariz, 9./10. st., S. i N. Z. 

Neki Vulgatini kodeksi raskošno su opremljeni. Theodulfianus pisan 
je na purpurnoj membrani i zlatnim slovima; tako i Bambergensis, 
Grandvalensis, nekadašnji kodeks Hamilton 351, sada Oswego, New 
York; Coloniensis, Biblija Karla Ćelavoga, kodeks Adae Trevirensis i 
dr. O njima je pisao St. Beissel D. I. 

Znameniti benediktinski stručnjak, opat H. Quentin, razlikuje 3 fa- 
milije Vulgatinih kodeksa: španjolsku, zastupanu u kodeksu tol i Tur; 
Alkuinovu, zastupanu u kodeksu amiatinskom; Teodulfovu, koja istječe 
iz kod. ottobonianskog. Ova tri kodeksa potječu od zajedničkog arhe- 
tipa, jer imadu neke zajedničke pogreške, dok svaki opet ima svoje po- 
sebne; ali i taj arhetip nije bio nepokvaren Jeronimov, nego već znatno 
iskvaren. Drugi stručnjaci (Chapman, Power, Lagranger, Burkitt) razli- 
kuju drukčije familije kodeksa. 4.0. 


Najstarije latinske biblije u Hrvatskoj. Najstarija je 
biblija zagrebačke stolne crkve vjerojatno bila t. zv. Ra- 
donova biblija, danas u Nacionalnoj biblioteci u Beču 
(God. 1190). Radon je bio opat benediktinske opatije St. 
Vaas u Arrasu za Karla Velikoga. U toj se bibliji nalazi 
obilje glosa, zapravo prijevoda iz latinskoga na slaven- 
ski jezik, pisanih krajem 11. ili početkom 12. st. Vatro- 
slav Jagić je ustanovio, da su te glose mješavina staro- 
slovenskog i češkog jezika i da pisac tih glosa stoji pod 
utjecajem hrvatskog stanovišta u nazalizmu. Franjo Fancev 
nagađa s mnogo opravdanosti, da je ovu bibliju, zajedno 
s drugim liturgijskim knjigama, bio sa sobom donio u 
Zagreb prvi zagrebački biskup Duh, pa da je te glose pisao 
on ili koji od njegovih pratilaca. 

Svečana biblija zagrebačke stolne crkve, što je spominje 
već najstariji inventar iz 14. st., čuva se danas u metropo- 
litanskoj knjižnici pod signaturom MR 159. To je doista 
pulchra et solemnis Biblia, kakc je naziva spomenuti in- 
ventar. Urešena je s mnogo inicijala i sitnoslika. Još su u 

Zagrebu sačuvane i ove rukopisne biblije iz srednjega vi- 
jeka: MR 63, MR 94 i MR 156, sve tri iz 14. st., danas 
u metropolitanskoj knjižnici, te biblija I. a. 76. i II. b. 150. 
(fragment) u arhivu HA u Zagrebu. 

U samostanu sv. Franje u Šibeniku sačuvana je biblija 
iz 11. st., pisana karolinom, urešena inicijalima, od kojih 
su neki izrezani, te Sv. Pismo Novoga Zavjeta, pisano u 14. 
st, s nekoliko inicijala. 

Samostan reda sv. Dominika u Dubrovniku ima fragment 
Sv. Pisma iz 11. st, a drugi jedan rukopis potječe iz 
13./14. st. 

Najstariji kodeks Sv. Pisma u hrvatskim krajevima bit 
će Evangeliarium Spalatense, za koji drži Viktor Novak 
(Evangeliarium Spalatense, Split 1923), da je pisan u 8. st. 
Ovaj evangeliarij donosi sva četiri evanđelja, a pisan je 
poluuncialom. Zagrebački evangeliarij MR 153 u metro- 
politanskoj knjižnici iz 11. St., pisan karolinom, nije više 
potpun, jer sadržava samo još završetak evanđelja po sv. 
Marku te evandelja po sv. Luki i sv. Ivanu. Ali to i nisu 
kodeksi Sv. Pisma u cjelini, jer obuhvaćaju samo evan- 
đelja, pa su valjda bili određeni kao lekcionariji u litur- 
gijskim funkcijama. 

LIT.: H. Folnesics, Die illuminierten Handschriften in Dalmatien, 
Leipzig 1917; K. Stošić, Rukopisni kodeksi samostana sv. Frane u Si- 


beniku, Croatia Sacra V. 1923; D. Kniewald, Zagrebački liturgijski ko- 
deksi XI.—XV. st., Croatia Sacra XIX., 1940. D. K-d. 


C) Stari orijentalni prijevodi. Pored starih grčkih i latinskih prije- 
voda B. za kritiku biblijskog teksta važni su također orijentalni prije- 
vodi. To su ponajprije: 

a) Židovsko-aramejski prijevodi. Već za vrijeme bo- 
ravka Židova u ropstvu babilonskom, kad su oni zaboravili svoj jezik i 
primili aramejski, nastala je potreba, da im se odlomci B., koji su se 
čitali u sinagogama na subotnim sastancima i na druge blagdane, usmeno 
protumače na aramejskom jeziku. To se tumačenje zvalo »Targum«, a 
činilo se tako, da bi se poslije svaka tri versa hebrejskog teksta nado- 
vezao njihov aramejski prijevod. Prema talmudskoj predaji nastao je 
Pisani aramejski targum Pentateuha za vrijeme Ezdre, a na osnovi 
toga nastale su kasnije recenzije targuma, i to: 

1. Palestinski targum, nazvan »Targum Jerušalmi«, koji sadržava 
odlomke Pentateuha i proroka (nebhi'im). Od ovog targuma sačuvali su 
se neznatni ulomci, u kritičkim izdanjima poznati kao »Targum Jeru- 
šalmi« II. i III. On seže u 5. st. po Kr. Neki dijelovi teksta sačuvali 
su se u izdanju hebrejske Biblije u Lisabonu (1491), zatim u Londonskoj 
poligloti, Svi odlomci (850) objelodanjeni su u izdanju Biblije 1518 
jednostavno pod imenom »Targum Jerušalmi«, i u izd. Biblije u Mle- 
cima 1591. Kritička izdanja priredio je M. Ginsburger, Fragmententhar- 
gum, Berlin 1899 i 1903. Zatim, na osnovi Reuchlinova kodeksa (1105/6), 
P. Lagarde, Prophetae chaldaice, Leipzig 1872. OpseZan materijal o tom 
prikuplja P. Khale, Masorethen des Ostens, die ältesten punktierten 
М. des AT und der Targume, Leipzig 1913; Masorethen des Westens, 


2, Targum Onkelosa k Pentateuhu. Najvjerojatnije je, da je ime 
toga pisca identično s prevodiocem Akvilom. Podaje vjeran prijevod 
s hebrejskoga; jedino izbjegava antropomorfizme, ili ako se radi o 
izrazima Boga nedostojnima, mijenja ih u blaže. Ovaj targum uživa 
među Židovima velik ugled. Kritičko izdanje priredio je A. Berliner, 
Berlin 1887. 

3. Targum k prorocima, pripisuje se Rabi Jonatanu ben Uzziel, navo- 
dno učeniku Hillela starijega. Konačni oblik dobio je ovaj targum u 
5. st. po Kr. To je više slobodna parafraza, nego prijevod. Prvi puta 
Ë tiskan u Mlecima 1518. Kritičko izdanje od P. de Lagardea na osnovi 

a kodeksa, Leipzig 1872. 

Targum Pseudo-Jonatana ili Jerušalmi 1., ili T. егес Jisrael, jest 
zo, sačuvani T. Pentateuha. To je zapravo komentar, a ne prije- 
vod. U svom konačnom obliku potječe iz 7. st. po Kr. Otisnut je u 
и poligloti. Kritičko izdanje priredio је W. Ginsburger, Вег- 
in 

5. Targum k Hagiografima, potječe od različitih pisaca, od kojih 
svaki imade svoje osebine. Kod Psalama daju čas točan prijevod, čas 
Parafrazu; kod Megillota u pretežnom dijelu tumačenje; knjiga Jobova 
sastavljena je od više prijevoda; knjige Dnevnika su parafrazirane i 
pomiješane s dodatcima priča; knjiga Priča prevedena je prema 
sirskom prijevodu Pešitto. Nijedan od tih prijevoda nije stariji od 7. st. 

Kr., premda se u Talmudu spominje, da je u vrijeme Gamalijela I. 
(sred. 1. st.) postojao targum knjige Jobove. Za kritiku teksta ovaj 
targum nema osobite vrijednosti. Izdao ga je P. de Lagarde, Leipzig 
1874, i to prema rabinskom tiskanom izdanju od 1517. 

6) Samarjanski prijevod Pentateuha. Ovaj prijevod treba razlikovati 
od hebrejskog teksta samarjanskog Pentateuha, pisana samarjanskim 
pismom, što imade neke razlike u tekstu II. Mojs. 24, 11. i V. Mojs. 
27, 4 i bliži je tekstu LXX, nego masoretskom (izd. A. von Gall, Der 
hebr. Pentateuch der Samaritaner, Giessen 1918). Po predaji Samarjana 
ovaj prijevod Pentateuha na samarjansko-aramejskom jeziku načinio je 
neki svećenik Natanael (oko 20. pr. Kr.), ali odaje vrlo slabo pozna- 
vanje hebrejskog jezika, a na najviše mjesta to je kompilacija prije- 
voda od drugih ruku s mnogo pogrješaka. Na samarjanski Pentateuh 
obazire se Origen u bilješkama svoje Heksaple na 46 mjesta, ali prema 
nedavno nađenim fragmentima u Egiptu čini se, da se tu radi o grčkom 
prijevodu samarjanskog Pentateuha, koji pretpostavlja prijevod LXX. 
U 11./13. st. preveden je samarjanski Pentateuh na arapski jezik. 

b) Sirski prijevodi. Povijesno je utvrđena činjenica, da je 
kršćanstvo vrlo rano, već svršetkom 1. i početkom 2. st. prodrlo u Si- 
riju, jer su u početku 2. st. u pokrajini Adiabeni u Edesi i Arbeli bile 
osnovane kršćanske crkve. Sigurno je, da u to vrijeme padaju i početci 
prevođenja B. na sirski jezik, jer je to tražila i liturgijska i katehe- 
tička potreba. Vrlo je vjerojatno, da je prijevod SZ knjiga u Siriji 
potekao iz redova židovskih obraćenika na kršćanstvo, jer su imena 
prvih kršćanskih biskupa u Siriji pretežno židovska. Ali taj prijevod 
nije odmah bio .potpun, niti od istog prevodioca, nego je nastajao po- 
stepeno i od više prevodilaca. Utvrđeno je, da su najprije bile preve- 
dene prvokanonske knjige pretežno iz hebrejskog jezika, a potom 

drugokanonske pretežno iz grčkog prijevoda LXX. Za prijevod Crkve- 
nice napose je utvrđeno, da se točnije pokriva s nedavno pronađenim 
hebrejskim tekstom, nego s prijevodom LXX, ali u prijevodu Psalama, 
u Izaiji i Malim prorocima ipak se zapaža grčki utjecaj. Tijekom vre- 
mena taj se prijevod postepeno sve više prilagođivao grčkom jeziku. 

1. Pešitto. Meliton, biskup iz Sarda, i Origen napominju u svojim 
spisima sirski prijevod, a tako i prvi sirski kršćanski pisci, Afraat i 
sv. Efrem biskup (f 373), koji navode i drugokanonske knjige. Prema 
tomu u 4. st. postoji već sirski prijevod čitave B. Značajna je osebina 
toga prijevoda, da je jednostavan i vjeran, što označuje i njegovo ime 
»Pešitto« = jednostavan, koje mu je dao Moses bar Керһа (f 913), za 
razliku od LXX i od prijevoda Tome Heraklejskoga, ili u smislu, da 
je općenito raširen. Prijevod evanđelja, što ga sadrži Pešitto, sigurno 
potječe već iz 2. st., jer u to doba priredio je Tacijan (T 180) svoj »Dia- 
tessaron«, t. j. harnoniju 4 evanđelja, čiji se tekst sve do 5. st. upo- 
trebljavao i u bogoslužju. Po mišljenju Gregoryja sigurno je već u 3., 
a pogotovu u 4. st. postojao potpun sirski prijevod NZ, koji je ko- 
načno ustalio biskup u Edesi Rabulas (411—435). Iz potpisa sirskih bi- 
blijskih kodeksa razabire se, da je Jakob iz Edese (704/5) priredio novu 
recenziju sirske B. prema tekstu Pešitto, grčkom tekstu Heksaple i 
Lucijanovoj recenziji te hebrejskom i samarijanskom tekstu, ali ova se 
sačuvala tek fragmentarno u nekim londonskim i pariskim rukopisima 
i u navodima Barhebracusovih Scholia i Bar Bahlula. Ostatci sirskoga 
Pešitto prijevoda sačuvani su u dragocjenim kodeksima, koji dosežu do 
4. st. i koji se dijele u dvije familije: istočnu (nestorijansku) i zapa- 
dnu (Maronite, Jakobite i Melhite). Za sam NZ registrirao ih je Gre- 
gory oko 200. Najznatniji ыз kodeksi, koji sadržavaju SZ, jesu ovi: 
2 kodeksa u Londonu iz 5. st., i to: Pentateuh iz 464 (Mus. Brit. add. 
14415) i Izaija iz 459/60 (add 14512), izd. L. Haefeli, Die Peschitta des 
AT (Alttestam. Abh. 10, 1. Münster 1927); Codex Ambrosianus u Mi- 
lanu iz 6. st., koji sadržava čitav SZ, izd. A. M. Ceriani, Monumenta 
sacra et profana, Milan 1879—83. Od kodeksa NZ najznamenitija su 2, 
nađena u drugoj polovici prošlog stoljeća, i to: Syrus Curetonianus iz 
5. st., nađen u odlomcima u jednom koptskom samostanu Nitrijske 
Pustinje, a sada pohranjen u Brit. Mus. u Londonu. Značajka je prije- 
voda u tom kodeksu, da je više po smislu nego doslovan, i drži se, da 
sam taj prijevod potječe već iz 2. st., izd. W. Cureton, London 1858. 
K ovom kodeksu našao je Brugsch 1871 još tri lista, o kojima je dao 
izvještaj Rodiger u Pruskoj akad. znanosti u Berlinu (Monatsberichte 
1872, 55/—559). Codex Syrus Sinaiticus iz 4. ili 5. st., koji je pronašla u 
samostanu sv. Katarine na Sinaju Agnes Smith- Lewis 1892. Pomnijim 
stručnjačkim proučavanjem njezinim, uza suradnju R. Benslya, F. C. 
Burkitta i R. Harrisa, otkriveno je, da je to palimpsest. Značajno je, 
da ova dva kodeksa predočuju 2 različite recenzije istoga prijevoda, jer 
usprkos nekolikim osebujnim inačicama pokazuju napadnu skladnost. 
Osobito je važno u tom kodeksu osebujno čitanje Mat. 1, 16: >À Ja- 
kov rodi Josipa; Josip, s kojim je bila zaručena Marija, rodi Isusa, koji 
se zove Krist« — na osnovi kojega su neki poricali djevičanski porod 
Bl. Dj. M. Ova su dva kodeksa najstariji dokumenti, koji potvrđuju, 
da je kod Siraca postojao pored Diatessarona i rastavljeni tekst evan- 
đelja. Znatnija tiskana izdanja sirskog prijevoda SZ priredili su: Ga- 
briel Sionita u panskoj poligloti 1629—45, iz koje je preuzeto u lon- 
donsku; S. Lee (1823) za Brit. bibl. društvo; 18522 od američkih misio- 
nara; katoličko izdanje čitave В. od oo. Dominikanaca u Mosulu 
1887—92; P. de Lagarde izdao je deuterokanonske knjige pod naslovom: 
Libri VTi apocriphi syriace, Lipsiae et Londini 1861. 

LIT.: Th. Zahn, Tatians Diatessaron, Erlangen 1881; H. Vogels, Bei- 
trüge zur Geschichte aes Diatess. im Abendland, Münster 1919; A. Vac- 
cari, Propaggini del Diatessaron in Occidente, Biblica 12 (1931), 326—354; 
A. Smith Lewis, The Old Syriac Gospels or Evang. da Mepharreshe, 
London 1910; A. Hjelt, Syrus Sinaiticus, Helsingfors 1930, i dr. (isp. 
Cornel'-Merk, Introd. 1934, str. 196—202; Meinertz, Einleitung in das 
NT, Paderborn 1913, str. 50—53). i 

2. Sirski prijevod Philoxeniana. Prema svjedočanstvu Mosesa Aghel 
(+ 570) i Heraklejskih rukopisa načinio je korepiskop Polikarpo 508 po 
nalogu Filoksena, monofizutskog biskupa u Mabbugu (Hierapolis) čitav 
prijevod Sv. Pisma s grčkog jezika, i to LXX Lucijanove ili zapadne 
recenzije, ali od toga se prijevoda sačuvao tek malen dio SZ, i to: 
Cod. Ambrosianus iz 8. st. i fragm. kodeksi u Brit. Mus. s odlomcima 
Izaije i Psalama. Od NZ odlomaka pripisuje se ovoj recenziji sirskog 
prijevoda: kodeks Ivanova sirskog evanđelja u Rimu, i ovomu jednak 
u Firenci, zatim jedan newyorški kodeks iz Beiruta. Ovoj grupi pripa- 
daju i Pocock-tekstovi (II. Petr., П. i III. Iv. i Jud., koji se obično 
nalaze u izdanju Pešitta), tako nazvani po svom izdavaču, Leyden 1630; 
ponovno izd.: J. Gwyn, Remmants of the later Syriac Versions of the 
Bible, London 1909; čitav NZ izdao je: J. С. C. Adler, Novi Testa- 
menti versiones syr. suppl. Philoxeniana et Hierosolymitana, Kopenha- 
gen 1789; A. Ceriani, Monum. sacra et prof. V. 1. Milan 1873. 

3. Siro-heksaplarni prijevod. Od 615—57 načinio je u Aleksandriji bi- 
skup Pavao iz Telle, uz suradnju palestinskog monaha i siromašnog 
đakona Tome, po nalogu monofizitskog patrijarka Atanasija I. točno po 
heksaplarnom grčkom prijevodu LXX novi sirski prijevod SZ, uz upo- 
trebu Origenovih diakritičkih znakova i dodavajući čitanja iz Akvile, 
Simaha i Teodociona. Tim je prijevodom znatno potisnuta upotreba 
Filoksenijane. Ovaj je prijevod za kritiku teksta od velike vrijednosti, 
jer je izrađen na osnovi prvorazrednih heksaplarnih rukopisa. Samo za 
Psalme utvrđuje Rahlfs, da ne potječu od heksaplarnog predloška. Ovaj 
prijevod sačuvao je Codex Ambrosianus iz 8. st., izd. fotolit. A. Ce- 
riani, Monumenta sacra et profana VIL, Milan 1874. 

4. Heraklejski sirski prijevod. Ovaj je prijevod dopuna siroheksa- 
plarnog prijevoda SZ za NZ, načinjen sa više suradnika brigom biskupa 
Tome Harkela u Mabbugu, i to prema kodeksima antiohijske recenzije. 
Ovaj se prijevod trajno uvriježio u liturgiji i istisnuo Pešitto. Recen- 
zija ovog sirskog prijevoda sačuvana je u više kodeksa, od kojih su 
najznatniji: vatikanski iz 7./8. st.; florentinski od 757, i neki drugi iz 
9. st., medu njima ima ponajviše rukopisa lekcionara. 

LIT.: G. H. Bernstein, De Harclensi NT Translatione Syr. commen- 
fatio, Leipzig 1837, 1854*. 

5. Sirsko-palestinski prijevod, nazvan tako po pokrajini svog podrije- 
tla. potječe iz 6. st.; po jezičnom značaju pribliZava se jeruzalemskom 
Talmudu i znatno se razlikuje od drugih sirskih prijevoda. Prijevod je 
pretežno ropski. U NZ pridržava mnogo osebujnih grčkih riječi i grčke 
oblike vlastitih imena. Prijevod se tijesno prislanja na grčki tekst ko- 
deksa uncijalà. Nije sigurno, da li je postojao potpuni prijevod B. ove 
recenzije, jer su od njega sačuvani iz SZ tek odlomci lekcionara, i to 
također iz deuterokanonskih knjiga: Mudrosti i Crkvenice, dok je NZ 
sačuvan u većem dijelu; osobito je znatan Evangeliarium Hierosolymi- 
tanum, što potječe iz 6. st., sačuvan u jednom rimskom kodeksu od 
1030 i u 2 sinajska kodeksa od 1104 i 1118, izd. Minascalchi Erizzo 
(1861—64) s latinskim prijevodom, i od P. de Lagardea, Bibliothecae ѕу- 
гісае 1892; zatim od S. Lewisa i M. D. Gibsona, Oxford 1899. Pot- 
Puno je sačuvan leksionar St. i NZ, pisan oko 842; izd. S. Lewis, 
Studia Sinaitica VI. London 1897; suppl. 1907. Potpun opis do sada 
poznatih sirskih kodeksa, bilo fragmentarnih, bilo lekcionara i palim- 
psesta, podaje Fr. Schulthess, Lexicon Syro-palaestinum, Berlin 1903; 
isto: E. Littmann 1905; Schulthess-Littmann, Grammatik des christlich- 
palást. Aramiisch, Tübingen 1924. 

Osim spomenutih sirskih prijevoda razabiru se u spisima nestorijan- 
skog Katolikosa Aba-Mara (f 552) u nestorijansko-arapskoj kronici Serta 
i u spisima Ebedjesu, zatim u bibl. komentaru Išodad od Merw-a, citati 
gičke Lucijanove recenzije. U londonskoj poligloti IV. sačuvan je tako- 
đer sirski prijevod od nekog Susa, zatim 4 teksta od nekog siroheksa- 
plarnog prevodioca Pavla, koji ispušta evanđeosku perikopu Iv. 8, 2 o 
preljubnici, Napokon poznat je pod imenom »Sirska Masora« iz 5. st. 
priručnik, koji je sadržavao točnu oznaku vokalizacije pojedinih riječi 
biblijskih knjiga, koja inače nije bila sasvim jasna iz hebrejskih 
tekstova. Ova Masora sačuvana je u rukopisima iz 9.—12. st., te odaje 
djelatnost Jakoba iz Edese i utjecaj predaje samostana Karkaphta, pa joj 
odatle ime »versio carcaphiensis«. Od istočno-nestorijanskih rukopisa 
sačuvan je samo jedan kodeks u Londonu s obilježjem škole u Nisibisu 
i u Ramišo-u. 

LIT.: G. Diettrich, Die Massora der óstl. und westl. Syrer in ihren 
Angaben zum Propheten Jesajas, London 1899; Weingartner, Die syri- 
Sche Massora nach Barhebrüus, der Pentateuch (1888); Hoberg, Eine syr. 
Massora Hs in der Univ. Bibl. zu Lund (1898). 

с) Koptski prijevodi B. S raširenjem kršćanstva u Egiptu, 
što počinje već u apostolsko doba sa sv. Markom evanđelistom, koji 
je prema kršćanskoj predaji bio biskupom u Aleksandriji, nastala je po- 
treba, da se B. prevede u pučki jezik egipatskog seljačkog i radničkog 
stanovništva, jer grčkim jezikom govorilo se pretežno u obrazovanom 
i trgovačkom svijetu. Početci pučkih prijevoda padaju u vrijeme sv. 
Antuna Pustinjaka. u drugoj polovici 3. st., za koga sv. Atanazije kaže, 
da je u crkvi čuo čitati riječi Mat. 19,21. Budući da sv. Antun nije 
razumio grčki, zaključuje se, da je evanđelje bilo čitano u pučkom je- 
ziku, Štoviše, prema židovskoj rabinskoj predaji spominje se prijevod 
nekih knjiga Sv. Pisma na koptskom jeziku već u 2. st. po Kr, kao 
na pr. proroka Ezekijela. Iz 3. st. naden je jedan kodeks od papyrusa, 
koji sadržava Price na ahmimijskom jeziku, pa možemo i odatle 
zaključiti, da početci prijevoda padaju u 2. st. Egipatski prijevodi dijele 
se u 4 narječja, i to: 

1. Sahidijsko ili tebansko, t. j. gornje-egipatsko narječje. Ostatci toga 
prijevoda, koji se u svom postanku dotiču starolatinskog i starosirskog 
prijevoda, sežu u početak 4. st. na jednom kodeksu od papyrosa, po- 
hranjenom u Brit. Mus., koji sadržaje: Deut., Jonu, Dj. Ap. (izd. 
Budge, London 1912); zatim kodeks sa gotovo potpunim Psaltirom iz 
6. st. (izd. Budge, 1898); dalje palimpsest Jozue, Sud., Rut., Jud., 
Est. (izd. H. Thompson, Oxford 1911); u Rimu čuvaju se fragmenti: 
Joba, Priča, Crkvenice; u Тигіпи: knj. Mudrosti; zatim ev. Iv. u Ра. 
rizu, Dj. Ap. i Posl. u Oxfordu; američka Freer-kolekcija Psalama u 
New Yorku. Cijeli tekst NZ izdao je G. Horner u 7 svezaka, Oxford 
1911—24; od SZ najznatnije je izd.: A. Ciasca, S. Bibliorum frag- 
menta coptico-sahidica Миѕаеі Borgiani 1—2, Rim 1885—89, dovršio 1. 
Balestri sa 3 sveska NZ, Turin 1904. Znatna je zbirka Pierpont-Morgana 
s 50 kodeksa sahidijskos narječja. Popis koptskih kodeksa iz muzeja 

Borgiana izdao je G. Zooga, Rim 1819; najnoviji A. Vaschalde, Revue 
Biblique 1919/22. 

2. Ahmimijsko ili srednje egipatsko narječje dobilo je svoj Prijevod tek 
nešto kasnije od sahidijskog. Sačuvani su odlomci kodeksa: Gen., Exod., 
Sir., 2 Makab. i nedavno nađeno evand. Iv. iz 4./5. st. (izd. H. Thomp- 
son, London 1924); zatim Papyrus u Beču sadržava Male proroke (izd. 
Wesely 1915). 

3. U fajumskom narječju, koje se prije označivalo pod imenom bas- 
mursko, sačuvali su se odlomci: Izaije, Tužbalica, Baruha, Mat., Marka, 
Ivana i Pavlovih poslanica; izd. Engelbret, iragm. Basmurico-coptica, 
Kjóbenhavn 1811; Bouriant, Fragments Basmouriques, Kairo 1880. 

4. U bohairskom (dcnjoegipatskom ili memfiskom) narječju početci 
prijevoda potječu, po mišljenju Hoskiera, već iz svršetka 2. st. U 7. st. 
nalazi se u službenoj crkvenoj upotrebi. Prijevod je nastao iz dobrih 
grčkih rukopisa, srodnih s kodeksom B (Hesihijeva rec.). Izd. teksto- 
va: Wilkins, London 1716, NZ; 1731, SZ; Schwartze: Die Evangelien, 
1846/47; P. Bóttcher (de Lagarde), Dj. Ap. i Posl. 1852; najpotpunije 
izdanje, koje obuhvata 46 kodeksa, priredio je : G. Horner, The coptic 
version of the NT I.—II. sv., Oxford 1898; III. i IV. sv. 1905. 

d) Etiopski prijevod u semitskom jeziku Ge'ez, kojim je 
govorio narod, što se iz južne Arabije preselio u Abesiniju. Nastao je 
u 4. st., kad su Etiopljani primili kršćanstvo od Frumencija i Edisija, 
a dovršen bi tijekom 5.—7. st. prijevodom Crkvenice, koji potječe iz 
678. Taj prijevod spominje sv. Ivan Zlatousti u svojim homilijama. 
Nastao je na osnovi grčkog teksta, ali je u kasnijim stoljećima, osobito 
u 13. i 14. mnogostruko prerađen pod utjecajem arapskih prijevoda, a u 
16. i 17. st. prerađen je prema masoretskom tekstu. Tiskano izd. NZ 
toga prijevoda priredio je etiopski monah Tesfa-Zion pod imenom Pe- 
trus Ethiops, Rim 1548—49; zatim J. Pell-Platt, Cambridge 1826/30; revi- 
dirano izd. Praetorius, Leipzig 1899. Krit. izd. SZ, izuzevši knj. Makab., 
priredio je: A. Dillmann 1853; O. Lófgren, Die ithiop. Ubersetzung des 
Proph. Dan., Pariz 1927; Jona-Maleachi, iithiopisch, Leipzig 1930; VT 
Aethiopicum, Asmara, I.—IV., 1924—26; NT 1921. 


е) Armenski prijevod nastao je, po svjedočanstvu arm. 
povjesničara Koriuna i Pharba, u prvoj polovici 5. st. Isprva se u 
Armeniji upotrebljavao sirski prijevod, a s efeškog crkvenog sabora 
(431) donijeli su Josip iz Palne i Ivan iz Ekele (nazvan Eznik) grčke 
tekstove. Nakon Mesropova izuma armenskog alfabeta načiniše 440 
Mesrop i patrijark Sahak, uz suradnju u Aleksandriji izučenih sve- 
ćenika Josipa i Ivana, armenski prijevod В., isprva sa sirskog, a ka- 
snije popravljen s grčkog prijevoda recenzije Origenove Heksaple. 
Prvo tiskano izdanje, na osnovi kodeksa kralja Sethuma od 1295, ргі- 
redio je armenski svećenik Osgan u Amsterdamu 1666. 

Najkritičnije je izdanje Mehitarista Zohraba u Mlecima na otoku 
San Lazaro 1805, na vsnovi 20 kodeksa. Fototip. izdanja kodeksa: G. 
Khalatiantz, Cod. Instituti Lazarew od 887, Moskva 1899; Fr. Macler, 
Codex Etschmiadzin 229 od 989, Pariz 1920. Ovaj kodeks je znamenit 
zbog toga, što u evanđ. Mark. poslije 16,8 ima preko završetka evan- 
đelja napisano: Ariston Eritzon = svećenika Aristona; na osnovi toga 
nastalo je mišljenje, da ovaj završetak potječe od Aristiona. 

f) Georgijski ili gružinski, nazvan također iberski 
(na Kavkazu) prijevod, nastao je uporedo s armenskim, jer su i Geor- 
gijci primili alfabet od sv. Mesropa. Načinjen je iz grčkog teksta, 
kako je to utvrdio Fr. Zorell. Kod toga prijevoda znatan je bio rad 
armenskih monaha manastira sv. Sabe u Palestini, koji se u 11. st. pre- 
selio na Atos u Iversku lavru, te se otada zapaža bizantski utjecaj na 
tom prijevodu. Najstariji kodeks Papyrus-Psaltir potječe iz 8. st.; za- 
tim Četveroevanđelje od 897, a potom mlađi kodeksi evanđelja i Psa- 
lama iz 10. st. Najstariji kompletni kodeks SZ potječe od 978, a 
fragmenti palimpsesta (Gen., Jer., Evv.) iz 5.—7. st. Znatni su kodeksi 
Mt. i Mk. iz 913 i 995, izdani od V. I. Beneševića, Petrograd 1909/11. 
Prvo tiskano izdanje priredio je knez Vakhušt, Moskva 1743. Inače pri- 
jevod nema osobite važnosti za kritiku teksta. 


6) Arapski prijevod B. Tih prijevoda ima mnogo, a nastali 
su ili izravno, ili pod različitim utjecajima susjednih prijevoda. Potpuni 
izravni prijevod St. i NZ pripisuje se nekomu Ahmedu, sinu obraćenog 
Židova Abdullaha (f 663), ali to se ne može sigurno dokazati. Kršćanski 
arapski prijevodi potječu vjerojatno iz predislamskog doba. Kodeksi ru- 
kopisa potječu iz 8.—10. st., često s paralelnim grčkim i arapskim 
tekstom. Jedan arapski kodeks iz 9. st. čuva se na Sinaju u samostanu 
sv. Katarine. Zna se, da je u ll. st. Abul-Fath-Abdullah ibn el Fadl 
obradio staroarapski Psaltir (tiskan prvi put u Aleppu 1706). U london- 
skoj poligloti sadržan je prijevod Proroka od Egipćana al' Alam-a, na 
osnovi Hesihijeve recenzije. U 13. st. preveo je neki Židov Pentateuh 
vjerno s masoretskog teksta; taj je prijevod izdao Arabs Erpenius 
u Leydenu 1622. U novije doba Euringer (Die Uberlieferung der arab. 
Ubersetzung des Diatessarons, 1912) drži, da je u arapskom prijevodu 
evanđelja sačuvana predaja Diatesarona. A. Vaccari S. J., Le versioni 
arabe dei Profeti (Bbc 2 [1921 s], 401—423) dokazuje na osnovi ko- 
deksa arapskih prijevoda Proroki, da su načinjeni na osnovi grékog i 
sirskog teksta. 

h) Perzijski ili iranski prijevodi B. O postanku prije- 
voda u perzijskom ili iranskom jeziku malo je do sada poznato. Tal- 
mud doduše govori o prijevodu Sv. Pisma u elamitskom i medijskom 
jeziku, ali nalazi rukopisa u Turfanu sežu tek do 6. st. po Kr.; od 
tih je najznatniji kodeks Pehlevijskog Psaltira, o kom je referirao An- 
dreas u sjed. pruske Akademije 1918. Mnogo je mladeg podrijetla prije- 
vod evanđelja, od kojeg su sačuvani samo odlomci iz nestorijanskog 
lekcionarija u soghdijskom (srednjeiranskom) jeziku (izd. F. M. K. Mül- 
ler 1913). Od istog prevodioca potječu i najstariji odlomci novoperzij- 
ske B. (izd. E. Sachau 1915). U 16. st. priredio je Židov Jakob ben Jo- 
sef Tawus prijevod Pentateuha za carigradsku poliglotu (1546). Isti 
tekst ušao je u londonsku poliglotu (1652). Tekst perzijskog prijevoda 
Evanđelja u londonskom izdanju, priređenom od A. Wheloca i Piersona 
(1652—57) potječe iz 14. st. Perzijski prijevod evanđelja u londonskoj 
poligloti potječe iz sirskog teksta, i to poslije 8. st. Noviji prijevod 
evanđelja od 1740 izdan je u Petrogradu (1848). Čitav NZ izdan je u 
Kalkuti 1813 i 1816 od Henri Martyna, zatim u Petrogradu 1815 i u 
Londonu 18927. Od SZ priredio je u 19. st. prijevod nekih knjiga bu- 
barski Židov Benjamin Cohen, i to: Ps. i Priče izd. u Beču 1883; te 
Knj. Jobovu, Jeruzalem 1885. Kritičke vrijednosti ovi prijevodi seu 


D) Staroslavenski prijevod Biblije. Kod Hrvata se u sre- 
dnjem vijeku razvila tradicija, zabilježena već 1248, da im 
je pismo (glagoljicu) i evanđelje dao sv. Jeronim (+ 420). 
Bez obzira na pitanje, kako je nastala ta legenda, i bez 

obzira na pitanje podrijetla same glagoljice, danas je si- 
gurno, da su sv. braća Konstantin (Ćiril) i Metodije bili 
prvi, koji su na jedan slavenski jezik preveli Sveto Pismo. 
Njihov je prijevod bio namijenjen potrebama slavenske 
liturgije u Moravskoj, kojoj su oni udarili temelje. Nakon 
dugotrajnih rasprava prevladalo je mišljenje, da je jezik 
ćirilometodijskog prijevoda bio jezik macedonskih Slave- 
na, koji neki nazivaju starobugarskim, a neki staroslaven- 
skim ili starocrkvenoslavenskim, i njihovo pismo da je bila 
glagoljica, a пе ćirilica. Sa slavenskom liturgijom raširili 
su se i slavenski biblijski tekstovi iz Moravske po Hrvat- 
skoj, Bugarskoj, Srbiji i Rusiji, te su postali temelj gotovo 
svih kasnijih prijevoda i primjena Biblije bilo na crkveno- 
slavenskom bilo na narodnim jezicima spomenutih slaven- 
skih naroda. 

Sto su prevela sv. Braća? Budući da se arhetip čirilo- 
metodijskog prijevoda nije sačuvao, mi taj prijevod po- 
znajemo tek iz mlađih kodeksa, pisanih glagoljicom i čiri- 
licom, od kojih najstariji sežu tek na kraj desetoga i u 
jedanaesto stoljeće, dakle su preko sto godina mlađi od 
izvornika. No to ne bi bilo ni po jada, kad bi ti kasniji, 
makar i mlađi sačuvani prijepisi sadržavali potpunu staro- 
slavensku Bibliju, t. j. sve i cjelovite knjige Novoga i 
Staroga Zavjeta, i kad bi bile i jezično i stvarno jedin- 
stvene. Ali na stvari je sve drukčije. Stoga se otvorilo 
Pitanje: jesu li sv. Braća prevela cijelu Bibliju ili samo 
neke dijelove? tko je od njih prevodio i u koje vrijeme? 
iz kojeg su predloška i jezika prevodili i iz koje upravo 
redakcije toga predloška? 

O tim i sličnim pitanjima raspravlja slavistička nauka 
već preko jednoga stoljeća, ali točnoga odgovora još nije 
ni do danas mogla dati. Glavni predmet rasprava su sami 
sačuvani tekstovi prijevoda kao i pismena tradicija. Glavno 
vrelo tradicije jesu t. zv. Panonske legende. Tako Ćirilova 
legenda (gl. 14.) veli, da je on, Konstantin, prije odlaska u 
Moravsku sastavio pismo za slavenski jezik i preveo Evan- 
đelje; Metodijeva legenda (gl. 15.) pripovijeda, da je Me- 
todije s bratom preveo Psaltir i Evanđelje s Apostolom 
kao i izabrane crkvene službe, a kasnije da je sam s dva 
skoropisca preveo cijelo Sv. Pismo osim knjige Makabe- 
jaca. Ćiril je naime umro 869, a Metodije 885. I Ivan 
Eksarh Bugarski, suvremenik cara Simeuna (893—927), za- 
bilježio je tradiciju, da je sv. Metodije preveo cijelu Bi- 
bliju (60 knjiga po kanonu istočne crkve). No protiv toga 
govori činjenica, da ni u 15. st. nije bilo potpune stsl. 
Biblije. Kad je naime novgorodski biskup Genadije želio, 
da ima cijelu stsl. Bibliju, dao je tražiti po svim ruskim 
manastirskim knjižnicama biblijske tekstove, da se iz njih 
sastavi potpuna Biblija; i kad se sve sabralo, potpune Bi- 
blije nije bilo, jer su nedostajali pojedini dijelovi Staroga 
Zavjeta: Paralipomeni, Ezdra, Tobija, Judita, Estera, Knji- 
ga mudrosti i Knjiga Makabejaca. Stoga je Genadije dao 
te knjige prevesti u glavnom iz latinske Vulgate, a djelo- 
miéno iz suvremenih grčkih tekstova. Tako je nastala pot- 
puna crkvenoslavenska t. zv. Genadijeva Biblija iz g. 1499. 
Ona je služila za osnovu i prvoj ruskoslavenskoj tiskanoj 
Bibliji Ostroškoj iz 1581. Isto tako nisu imali slavensku 
Bibliju ni hrvatski protestanti, kad su je htjeli polovicom 
16. st. izdati na hrvatskom jeziku. 

Zbog toga nesklada između izvora i sačuvanih tekstova 
jedni su učenjaci bili mišljenja, da su sv. Braća prevela 
samo evanđelistar, t. j. perikope ili odlomke iz Novoga 
Zavjeta, a iz Staroga Zavjeta samo parimejnik, t. j. izbor, 
kako ga je upotrebljavala istočna crkva; drugi su naprotiv 
tvrdili, da su sv. Braća prevela doista cijelu Bibliju, ali 
da se ona već zarana kao cjelina izgubila, možda za bijega 
Metodijevih učenika iz Moravske. Isprva je i sam Vatro- 
slav Jagić bio nepovjerljiv prema riječima Metodijeve le- 
gende (koje je naročito od 1905 branio Rus Ivan Jevsejev) 
kao i najveći autoritet u pitanjima stsl. Biblije Čeh Josip 
Vajs; no kako je postepeno napredovala nauka u detaljnoj 
kritici tekstova i njihova jezika, i kako su se iznosili na 
javu novi stariji spomenici, tako se sve više davalo vjere 
Metodijevoj legendi. Stoga je Jagić u svojem djelu Ent- 
stehungsgeschichte der kirchenslavischen Sprache (1913) 
priznao, da je koncem Metodijeva Zivota postojao u gla- 
vnom potpun prijevod stsl. Biblije. Daljnim radovima naj- 
boljih slavista: V. Jagića, J. Vajsa, M. Rešetara, W. Von- 
draka, P. Lavrova, G. A. Iljinskoga, F. Nachtigala, F. 
Pechuške i dr. danas prevladava uvjerenje, da je za Kon- 
stantina i Metodija preveden cijeli Novi Zavjet osim Iva- 

nova Otkrivenja i od Staroga Zavjeta po svoj prilici sve 
knjige, pa i one deuterokanonske knjige, osim knjige Ma- 
kabejaca. 

Iz nejedinstvenosti u jezičnom i djelomično stvarnom 
pogledu, koju je pokazala podrobnija analiza tekstova, 
nauka je došla do ovih zaključaka: da je na cijelom čiri- 
lometodijskom prijevodu radilo više ljudi i u različito 
vrijeme; da je prvotni prijevod, koji je izvršio Konstantin, 
predstavljao upravo evanđelistar (t. j. Evanđelje u peri- 
kopama, a da se kasnije, možda za Konstantinova života, 
a svakako Metodijeva, pristupilo popunjavanju praznina u 
cijeloj Bibliji. Stvar je to vjerojatnija, ako se ima na umu, 
da je Konstantin započeo svoje prevođenje u liturgijske 
svrhe, pa je dakle trebao da u prvom redu prevede za 
potrebe crkve neki grčki lekcionar (Еғауу соғ dnoaxos), t.j. 
one dijelove Biblije, koji su bili potrebni u liturgiji istočne 
crkve; istom kasnije se moglo pristupiti priređivanju pot- 
punog biblijskog teksta. Ovaj drugi posao bio je dakle 
kompletoran. Stoga se i govori o lekcionarskom ili čiril- 
skom dijelu i o kompletornom ili metodijskom dijelu stsl. 
Biblije. Lekcionarski dio mogao je nastati i prije moravske 
misije sv. Braće, t. j. mogao je biti namijenjen i domaćim 
Slavenima na Balkanu, jer je teško zamisliti, da bi braća 
(odnosno Konstantin) u tako kratko vrijeme prije odlaska 
u Moravsku i azbuku sastavila i prevela evanđelistar. 


Među najstarijim sačuvanim rukopisima stsl. Biblije ima 
i takvih, koji doista predstavljaju pratip lekcionara, kao i 
takvih, koji zastupaju pratip četveroevanđelja. Lekcio- 
narski tekst, dakle i najarhaičniji tekst stsl. Biblije, pred- 
stavljaju: a) Assemanijev ili vatikanski evanđelistar, gla- 
goljski rukopis iz kraja 10. ili početka 11. st., danas u Vati- 
kanskoj knjižnici; b) Savina knjiga, čirilski rukopis iz 
11. st, danas u Narodnoj knjižnici u Moskvi; c) Ostromi- 
rovo evanđelje, također ćirilski rukopis, pisan u Novgo- 
rodu 1056—1057, danas u Narodnoj knjižnici u Petrogradu. 
Najstariji kodeksi, što bi predstavljali upotpunjena četvero- 
evanđelja, bila bi dva stara glagoljska rukopisa: a) Zo- 
grafsko evanđelje, jamačno iz kraja 10. st, sada u Naro- 
dnoj knjižnici u Petrogradu; b) Marijinsko evanđelje, 

valjda iz 11. st, sada u Rumjancevljevu muzeju u Moskvi. 
Od navedenih spomenika datirano je jedino Ostromirovo 
evanđelje, dok za doba postanka drugih kodeksa govore 
paleografski, lingvistički i historijski razlozi. 

U ćirilometodijevsko doba nastao je i Apostolar, ali nam 
je njegov tekst sačuvan samo u odlomcima ili iz nešto 
mlađega vremena. Najstariji mu je svakako trag sačuvan 
u t.zv. Kijevskim i Bečkim listovima, glagoljskim fragmen- 
tima iz 10. odnosno 11. stoljeća. Neveliki su fragmenti 
apostolara Grškovičev i Mihanovićev apostolar, glagoljski 
rukopisi s kraja 12. stoljeća. Mlađi je i manje izvoran tekst 
sačuvan u srpskoslavenskom čirilskom Šišatovačkom apo- 
stolu s kraja 13. st. 

Ivanovo Otkrivenje jamačno nije bilo prevedeno u ćirilo- 
metodijevsko doba, pa mu na staroslavenskom jeziku i 
nema potvrde u spomenicima prije 13. stoljeća. Lijep je 
tekst u bogumilskom Hvalovu rukopisu, ćirilskom spome- 
niku iz 1404. 

Od starozavjetnih knjiga najbolje se svakako sačuvao 
Psaltir. Najstariji mu je tekst sačuvan u t. zv. Sinajskom 
psaltiru, glagoljskom rukopisu 11. st., koji se tako zove, 
jer se nalazi u samostanu sv. Katarine na Sinajskom brdu; 
jednako stari tekst sačuvan je i u ćirilskom Bolonjskom 
psaltiru iz 1404. Druge starozavjetne knjige su mnogo sla- 
bije sačuvane, te se ni danas ne može još reći, koje su 
knjige bile sigurno prevedene za Ćirila odnosno Metodija. 
Sigurno je prije svega, da je tada nastao t. zv. Parimejnik, 
t. j. izbor starozavjetnih čitanja u istočnoj crkvi, jer to 
potvrđuje jednoličnost éirilskopravoslavnih tekstova; ali 
da je bilo prevedenih i takvih odlomaka pa i knjiga, kojih 
nije bilo u parimejniku, dokazuju doduše mlađi, ali arha- 
ični tekstovi sačuvani perikopski u hrvatskoglagoljskim 
misalima, a naročito brevijarima. Na to je svratio pažnju 
naročito prof. J. Vajs, otkad je počeo u Krku 1903 izda- 
vati svoja Analecta Sacrae Scripturae ex antiquioribus 
codicibus glagoliticis. Vajs je dokazao ne samo, da ti 
hrvatski glagoljski spomenici iz 14. i 15. st. imaju više 
starozavjetnog teksta (na pr. brevijar Vida Omišljanina 
iz 1396) od ćirilskih parimejnika, nego da oni čuvaju više 
i jezične i tekstualne starine (u stvari biblijskih redakcija), 
a opet upućuju na zajednički izvor sa ćirilskim tekstovima: 
dakle nisu kasnije nastali. Starozavjetne knjige, za koje se 
uz Psaltir s najviše sigurnosti može govoriti, da potječu 
iz čirilometodijskog doba, jesu: knjiga Postanja, Izlaska, 
Deuteronomij, Sudaca, Rute, Kraljeva, Paralipomena, 
Ezdra, Job, Priče, Eklesiastikus i svi proroci. 


Predložak stsl. prijevoda. O predlošku stsl. prijevoda 
Biblije kaže i Metodijeva legenda, da je bio pisan grčkim 
jezikom; ljetopis popa Dukljanina također veli za Kon- 
stantina, da je »istumačio iz grčkoga knjigu hrvacku«, Ni- 
jedan ozbiljniji učenjak nije dosad stavio u pitanje tu 
tvrdnju tradicije, jer je sva novija kritika tekstova potvr- 
duje. Tek se, zbog raznolikih redakcija grčkog prijevoda 
Biblije, postavlja pitanje, kojoj je redakciji pripadao Kon- 
stantinov odnosno Metodijev grčki predložak, i da li su 
svi dijelovi Biblije prevedeni iz jedne redakcije. Nakon 
napornih studija čini se, da se i ovo pitanje primaklo 
svojem rješenju. Kritika teksta je iznosila, kako se najveći 
broj mjesta slavenskog prijevoda slaže s carigradskom 
(Lukijanovom) recenzijom, djelomično s aleksandrijskom 
(Hesihijevom), zatim sa zapadnom (Western) pa i s Vul- 
gatom (latinskom). Prof. Vajs je za evanđelja konačno 
utvrdio, da preko polovica stsl. varijanata ima carigradski 
tekst, tek jedna petina ima zapadni, a još manji dio ima 
aleksandrijski tekst; one dijelove, koje su neki (i Pogor- 
jelov) izvodili iz Vulgate, Vajs većinom objašnjava za- 
padnim tekstom, dok tek za neki neznatni dio varijanata 
i on priznaje, da se ne mogu tumačiti bez Vulgate (v. 
Byzantinoslavica L). Prema tome bi predložak stsl. evan- 
đelja bio takav grčki kodeks, koji je sam predstavljao 
kompromisni tekst devetoga stoljeća, kojemu je osnova 
bila carigradska recenzija uz varijante aleksandrijske i za- 
padne, koje je Vajs na V. bizantološkom kongresu u Rimu 
precizirao kao palestinske, a isključio latinsku Vulgatu 
(Studi bizantini e neoellenici, V.). 

Grčki je predložak dokazan i za mnoge starozavjetne 
knjige, koje smo sprijeda nabrojili, ali je ovdje teže preci- 
zirati redakciju, jer izvornih stsl. tekstova nema, a mlađi 
su prijepisi pretrpjeli s vremenom velikih promjena. Vaj- 
sova i Pechuškina istraživanja su u pojedinim starozavje- 
tnim knjigama pronašla čak više aleksandrijskog teksta 


nego carigradskog, što se uzima i kao znak veće starine, 
jer se u kasnije doba udešavao tekst prema službenoj 
carigradskoj redakciji. 

Daljna sudbina stsl. prijevoda Biblije. Cirilometodijski 
prijevod, bilo perikopski, bilo kompletorni, doživio je u 
kasnijim stoljećima toliko promjena, da ne možemo ni za 
jedan spomenik stsl. Biblije tvrditi, da čuva čist Cirilov 
ili Metodijev prijevod: pa i najstariji od njih tek su prije- 
pisi u najboljem slučaju iz druge ili treće ruke. K tomu 
nema niti dva spomenika, koji bi se međusobno potpuno 
podudarali. Tomu se uostalom i ne čudimo, kad znamo, 
da je ista stvar i s grčkim tekstovima 9.—11. stoljeća. Pro- 
mjene i razlike, koje su nastajale među tekstovima, jedne 
su samo jezične naravi, t. j. osobine stsl. jezika zamjenji- 
vale su se osobinama pojedinih mlađih slavenskih jezika, 
prema tome u kojem je kraju prijepis nastao; druge 
promjene, tekstovne, nastale su u istočnoj crkvi prema 
mlađim grčkim predlošcima, a u katoličkoj prema Vulgati. 
I jezične i tekstovne razlike započele su već pri stvaranju 
kompletornih dijelova Biblije, dakle još za Metodijeva 


života. Kasniji rukopisi ne čuvaju uvijek starinu adekvatno" 
prema vremenu, u kojem su nastali. I relativno mlađi ruko- , 


pis može, kao prijepis s nekoga mnogo starijega predloška, 
čuvati više izvorne starine, kakav je na pr. slučaj s Nikolj- 
skim evanđeljem, ćirilskim rukopisom s kraja 14. stoljeća. 

Glavni kriteriji za prosuđivanje veće blizine izvornom 
prijevodu Biblije jesu: neprevedene grčke riječi, panoni- 
тті (t. j. jezične osobine moravskopanonskih Slavena) i 
varijante starijih grčkih redakcija zapadne i aleksandrij- 
ske. Prvo narušavanje kakvog takvog jedinstva ćirilometodi- 
jevskog prijevoda započelo je u istočnoj crkvi, upravo u Bu- 
garskoj, za doba cara Simeuna. Prije svega tada se u istoč- 
noj Bugarskoj glagoljica stala zamjenjivati novim pismom 
t. zv. ćirilicom (t. j. grčkim uncijalnim pismom, obogaće- 
nim nekim glagoljskim znacima za slavenske glasove); i bi- 
blijski tekstovi stali su se pisati novim pismom i para- 
lelno s time reformirati: grčke riječi i panonizmi stali su se 
čistiti i zamjenjivati bugarskima, a u tekstovnom pogledu 
ponešto se udaljavalo od službene tadanje carigradske 
redakcije. Ta je bugarska redakcija postala temeljem ruske 
i srpske biblijske književnosti. 

No u jugozapadnoj Bugarskoj odnosno Macedoniji za- 
držala se uporedo starija ćirilometodijska tradicija: tu su 
se čuvale glagoljske knjige još do kraja 12. st. zajedno s 
pismom i starim tekstovima. Stoga iz toga kraja (uključu- 
jući ovamo i Atos) i potječu najstariji stsl. glagoljski bi- 
blijski kodeksi do danas sačuvani. Ta starija tradicija sa- 
čuvala se i u biblijskim kodeksima bogumilskoga podrije- 
tla, kao što su Nikoljsko evanđelje (14. st.) i Hvalov ru- 
kopis (1404), ma da su mlađeg postanja, kao i u hrvatskim 
glagoljskim liturgijskim knjigama (misalima, brevijarima i 
obrednicima), koje imaju naravno dosta biblijskih perikopa. 

U pravoslavnim crkvama nastavilo se od 10. do 16. st. 
nesamo jezičnim pomlađivanjem, nego i ispravljanjem tek- 
sta prema suvremenim grčkim tekstovima; uza sve to nije 
došlo do posvemašnjeg prekida s prastarim maticama, 
tako da i mlađi ćirilski tekstovi čuvaju zajedničkih crta i's 
mlađim glagoljskim tekstovima i tako upućuju na zajednički 
praizvor. Već smo spomenuli, kako je u Rusiji Genadije 
koncem 15. st. pokušao sastaviti iz različitih kodeksa pot- 
punu stsl. Bibliju, od koje se sačuvao primjerak iz g. 1499, 
i kako je praznine dao prevesti većinom iz Vulgate. U 
Rusiji su zatim slijedile i druge kompilacije cijele Biblije, 
od kojih je proizašla prva štampana cjelovita stsl. (rusko- 
slavenska) Biblija, t. zv. Ostroška Biblija, jer je tiskana u 
Ostrogu 1581 g. zaslugom Konstantina Konstantinovica 
Ostroškog. Slijedila su druga izdanja, od kojih je najznat- 
nija t. zv. Jelisavina Biblija iz 1751, revidirana prema starim 
grčkim tekstovima. 

Kod Bugara i Srba nije nikada došlo do kompilacije je- 
dinstvene i cjelovite crkvenoslavenske Biblije, premda oni 
imaju mnogo sačuvanih kodeksa biblijskih tekstova. Tako 
su kod Srba poznati ćirilski rukopisi evanđelja t. zv. Miro- 
slavljevo (izdao ga Lj. Stojanović, Beč 1897) i Vukanovo 
evanđelje iz 12. odnosno 13. stoljeća. Kod Srba bilo je 
tiskano četveroevanđelje prvi put u Rujanu 1537, a zatim 
u Beogradu 1552 (monah Mardarije). U kasnijim stolje- 
ćima Bugari i Srbi služili su se ponajviše ruskim izdanjima. 

Kod Hrvata, koji su se služili slavenskim bogoslužjem, 
nije se sačuvalo ni nepotpunih biblijskih kodeksa, osim 
psaltira. Tako zvani Reimski evanđelistar iz 1395 nastao je 

upravo u Pragu kao i glagoljska Biblija na češkom jeziku 
iz 1416. Od glagoljskih psaltira poznati su: Bodlejanski 
(Oxfordski) iz 1310, Lobkoviczov iz 1359, kodeks bečke Na- 
rodne biblioteke iz 1463. No to su zapravo dijelovi bre- 
vijara. Za praktične crkvene potrebe hrvatski glagoljaši su 
naime imali sve potrebne biblijske perikope i psalme u svo- 
jim misalima i brevijarima. Te perikope dokazuju, da su 
Hrvati negda imali na raspolaganju izvorni stsl. prijevod 
evanđelja, ^ psaltira, 
kao i većeg dijela 
starozavjetnih knjiga. 
No taj se stsl. pri- 
jevod kod glagoljaša 
nije u cijelosti saču- 
` vao. Možda se na je- 
dnu takvu Bibliju od- 
nose arhivske vijesti, 
da se u Omišlju na 
Krku éuvala od 1475 
do 1609 jedna glago- 
ljicom na pergameni 
isana Biblija (V. Ste- 
anić, Knjige Krčkih 
glagoljaša. Popoviće- 
vi Prilozi, XV); a 
možda je takva Bibli- 
ja bila i ona, što su 
je tražili hrvatski pro- 
testanti na Kvarner- 
skim Otocima 1562— 
1563, pa su se njome 
možda i poslužili. Od- 
lomci sačuvani kod 
hrvatskih glagoljaša 
pokazuju u većini ori- 
ginalnu osnovu, koja 
se kasnije dopunjuje 
i ispravlja prema pri- 
jevodu Vulgate. 
Biblijske perikope u 
staroslavenskim litur- 
gijskim knjigama. Po- 
znato je, kako kod 
crkvene liturgije i 
oficija velik dio sači- 
njavaju biblijski od- 
lomci ili perikope. Ti 

Kroatisch-glagolitischen Breviere, Archiv f. sl. Phil. 34.). 
Možda nam je najstariji primjerak takva »horologiuma« sa- 
čuvan u t. zv. Vrbanskom fragmentu, glagoljskom ruko- 
pisu tek iz 13. st. (Vajs, Recensio croatico-glagolitici frag- 
menti Verbenicensis, Krk 1903). Ovakav odlomak pred- 
stavlja zametak kasnijih brevijara, kao što Kijevski i 
Bečki listovi predstavljaju zametak misala. 

U kasnijim stoljećima su se crkveni, dakle i biblijski tek- 
stovi i u istočnoj i u 
zapadnoj crkvi mije- 
njali sa svrhom, da 
se uniformiraju jedni 
s obrascima istočne, 
a drugi katoličke ili 
latinske crkve. Ма 
taj način su se gla- 
goljski i čirilski tek- 
stovi udaljivali ne- 
samo od svojih iz- 
vora, nego i jedni od 
drugih. Tako je na 
pr. bugarski patrijarh 
Eutimije u 14. st. ta- 
ko ropski revidirao 
crkvene knjige prema 
suvremenim grčkim 
knjigama, da je upro- 
pastio stariji ćirilo- 
metodski prijevod i u 
tekstu i u jeziku. 


Hrvatski glagoljaši, 
odsječeni od istočnih 
Slavena svojom oda- 
nošću rimskoj crkvi, 
a od rimske crkve 
svojim liturgijskim 
jezikom, išli su i u 
liturgijskim tekstovi- 
ma svojim putem. 
Oni postepeno prave 
kompromis između 
svojih starih tekstova 
priređenih  djelomi- 
čno po istočnim, a 
djelomično po zapa- 
dnim obrednim pre- 
dlošcima, između bi- 


su odlomci bili u P cats i m HE Pe 

nego danas. Sv. Bra- 
ća su bez sumnje do- 
nijela u Moravsku 
istočni obred prema 
liturgiji sv. Ivana Zla- 
toustoga (J.Vajs, Ar- 
chiv f. sl. Phil. 34). 
Najstariji odlomak 
takva obreda jesu 
t. zv. Praški listovi, 
glagoljski fragmenat 
iz 11. stoljeća, kao i 
Sinajski euhologij, 
glag. spomenik iz 11. 
st. U Rimu su Ćiril i 
Metodije upoznali 
sakramentarij (misal) 
Grgura Velikoga, koji 
je zatim bio preveden s latinskoga na staroslavenski, i 
u nj su stavljene biblijske perikope iz gotova ćirilometo- 
dijskog prijevoda evanđelja. Na taj način su stsl. biblijski 
odlomci ušli i u istočnu i u zapadnu liturgiju još u ćirilo- 
metodijsko doba. Najstariji spomenici ovakva rimsko-gla- 
goljskog obreda jesu t. zv. Kijevski listovi, glagoljski odlo- 
mak iz 10. st. (s tragovima češkoga jezika) i Bečki listovi, 
glagoljski odlomak iz 11. st., kojega tragovi vode u Hrvat- 
sku (por. M. Weingart, Časopis pro moderni filologii XXIV, 
Prag 1938). I kanonski oficij, koji se većinom sastoji od 
recitiranja psalama raspoređenih po danima i satima, kao 
i od evanđeoskih lekcija i homilija, jamačno je već bio pri- 
ređen u Metodijevo doba po uzoru rimskom (J. Vajs, Die 

OSTROVSKA BIBLIJA IZ G. 1581, prva potpuna staroslav. biblija 


skog jezika s jedne 
strane i izmedu mla- 
dih latinskih litur- 
gijskih obrazaca,Vul- 
gatina biblijskog tek- 
sta i suvremenoga 
hrvatskog jezika s 
druge strane. Refor- 
miranje glagoljskih 
knjiga u tom pravcu 
započelo je negdje u 
13. st. i doživljavaju- 
ći različite faze — 
nije se nikad završi- 
lo. Reformiranje bi- 
blijskih tekstova išlo 
je ipak mnogo sporije 
nego u istočnoj crkvi. 
U hrvatskim se glagoljskim liturgijskim knjigama 13. i 14. 
st. sačuvalo još relativno mnogo izvornih ćirilometodskih 
biblijskih perikopa i veza s istočnim obrednim formama. 
Stoga su ove perikope važne za kritiku i rekonstrukciju 
izvornoga stsl. prijevoda. Njihova je vrijednost to veća, što 
njihov obujam prelazi granice evanđelistara i parimejnika, 
a opet pokazuje svoje grčko podrijetlo. Proučivši pitanje, 
koliko se u sredovječnim hrv. glagoljskim misalima i Erevi- 
jarima nalazi izvornoga grčkog prijevoda Biblije, a koliko 
se s vremenom prevelo s Vulgate, prof. Vajs je konstatirao 
(Nejstarší brevi4f, Prag 1910), da u njima ima oko polovica 
Biblije (600 glava), od toga iz grčkoga 380 glava, a ostalo 
iz latinskoga. Svojim dugačkim lekcijama glagoljski brevi- 

jari iz 13 i 14. st. pokazuju ostatke staroga bazilikalnoga 
oficija, dok su mlađi s kraćim lekcijama izrađeni po oficiju 
rimske kurije. 

Najznatniji glagoljski rukopisi za studij biblijskih peri- 
kopa jesu od misala: Novakov iz 1368, Vatikanski iz 1371 
ili 1387, Hrvojev iz početka 15. st. i t. d.; od brevijara: 
dva Vrbnička iz 14., a jedan iz 15. st., Vatikanski iz 1379, 
Vida Omišljanina iz 1396, Pašmanski iz 14. st. i t. d. I 
tiskani glagoljski misali (prvi 1483) i brevijari (prvi 1492) 
iz predtridentskoga vremena čuvaju još dosta starine u pe- 
rikopama. Istom R. Levaković u svojem misalu (1631) i 
brevijaru (1648) udešava biblijske lekcije gotovo posve pre- 
ma Vulgati kao što jezik udešava prema ruskoj redakciji. 
U psaltiru čuvaju svi ti glagoljski brevijari najviše i naj- 
dulje izvorne starine. 

Rekonstrukcija stsl. Biblije. Za kritički studij biblijskog 
teksta kao takvog stsl. prijevod ima samo relativnu vri- 
jednost, jer je nastao dosta kasno. Njegova važnost napro- 
tiv velika je za slavističke nauke, pa se stoga njime sla- 
visti bave od početka 19. stoljeća. Neprekidno se prouča- 
vaju i izdaju biblijski tekstovi, pa je do danas nastala 
golema literatura o djelatnosti sv. Braće u vezi s njihovim 
prijevodom stsl. Biblije. Najprije spominjemo najznatnija 
naučna izdanja najstarijih stsl, biblijskih tekstova. 

Assemanijev ili vatikanski evanđelistar izdao je prvi 
Fr. Rački (Assemanov ili Vatikanski evangelistar, Zagreb 
1865), zatim I. Črnčić (Assemanovo izborno evangjelje, Rim 
1878), oba u latiničkoj transkripciji. Kasnije je i kod hr- 
vatskih učenjaka prevladao običaj, da se glagoljski spome- 
nici izdaju u čirilskoj transkripciji. С. 1929 izdali su J. 
Vajs i J. Kurz krasno fototipijsko izdanje Assemanijeva 
evandelistara (Evangeliarium Assemani I, Prag 1929). Savinu 
knjigu izdao je V. Ščepkin (Savvina kniga, Pamjatniki 
stsl. jazika, I. Petrograd 1903). Zografsko četveroevanđelje 
izdao je V. Jagić (Quattuor evangeliorum codex glagoliti- 
cus olim Zographensis, Berlin 1879) kao i Marijinsko četve- 
roevanđelje (Mariinskoe četveroevangelie, Petrograd 1883). 
Ohridske (Grigorovičeve) odlomke izdao je G. A. Iljinski 
(Ohridskie glagoličeskie listki, Petrograd 1915). Sinajski 
psaltir izdao je najprije L. Geitler (Psalterium. Glagolski 
spomenik manastira Sinai brda, Zagreb 1883), a zatim S. 

Severjanov (Sinaiskaja psaltyr, Petrograd, 1922). Sinajski 
euhologij izdao je najprije L. Geitler (Euchologium, glagol- 
ski spomenik, Zagreb 1882), a poslije kritičnije J. Frček 
(u Patrologia Orientalis, Pariz 1934). Najstarije tekstove 
Apostolara izdao je Jagić (Grškovićev odlomak glagolskog 
apostola, Starine XXVL, i Gradja za glagolsku paleografiju, 
Rad IL). Nikoljsko evanđelje izdao je D. Daničić u Za- 
grebu 1864, a iz Hvalova rukopisa objelodanio je psaltir 
V. Jagić (Psalterium Bononiense, Beč 1907—1917) i D. Da- 
ničić Otkrivenje (Apokalipsa iz Hvalova rukopisa, Sta- 
rine IV.). 

Iz glagoljskih hrvatskih liturgijskih knjiga stao je sabi- 
rati i objelodanjivati biblijske perikope Ivan Berčić, da tako 
rekonstruira makar i nepotpunu stsl. Bibliju, za koju je on 
još mislio, da je prevedena s Vulgate. Njegov je trud obje- 
lodanjen u pet svezaka pod naslovom Ulomci svetoga pisma 
obojega uvjeta, Prag 1864—1871. Iako taj rad nije bio na 
naučnoj visini, Berčić je njime udario čvrste temelje za izu- 
čavanje stsl. Biblije. Njegov je rad nastavio na solidnijem 
temelju J. Vajs isprva u krilu stsl. akademije u Krku, a 
zatim samostalno. On je izdao iz starih glagoljskih ruko- 
pisa poredujuči ih paralelno s grčkim i čiriličkim teksto- 
vima ovaj niz pojedinih biblijskih knjiga: Liber Job, Krk 
1903; Liber Ruth, Krk 1905; Liber Ecclesiastis, Krk 1905; 
Propheta Ioel, Krk—Prag 1908; Propheta Oseas, Krk—Prag 
1910; Propheta Habacuc, Krk—Prag 1912; Sophonias-Hag- 
gaeus, Krk—Prag 1913; Zacharias-Malachias, Krk—Prag 
1915; Psalterium  palaeoslovenicum  croatico-glagoliticum, 
Krk—Prag 1916; Kniha Rut v pfrekladé staroslovanskem, 
Prag 1926; Evangelium sv. Marka, Prag 1927. 

Zbog takva rada bio je Vajs najpozvaniji, da pristupi iz- 
vršenju zaključaka slavističkoga kongresa od 1929, t.j. da 
priredi rekonstruirani tekst izvornoga ćirilometodijevskog 
prijevoda stsl. Biblije. Rezultat toga rada jesu izdanja re- 
konstruiranih četiriju evanđelja prema različitim kodeksi- 
ma, i to: Evangelium sv. Mateuša, Prag 1935; Evangelium 
sv. Marka, Prag 1935; Evangelium sv. Lukaše, Prag 1936; 
Evangelium sv. Jana, Prag 1936. 

Apokrifni biblijski dijelovi nastali su odnosno bili pre- 
vedeni s grčkoga na crkvenoslavenski jezik tokom srednjega 
vijeka, osobito medu bogumilima. Ima ih mnogo više u či- 
rilskoj nego u glagoljskoj književnosti. > Apokrifi. 

LIT.: Iz goleme literature o stsl. Bibliji i cijeloj njenoj problematici 
navodimo, osim već citiranih, važnija i priručnija djela i rasprave: M. 
Murko, Geschichte der čilteren südsl. Litteraturen, Leipzig 1908; S. Ritig, 
Povijest i pravo slovenštine u crkv. bogoslužju, sv. 1., Zagreb 1910; O. 


Grünenthal, Die Ubersetzungstechnik der altkirchenslawischen Evange- 
lienübersetzung, Archiv f. sl. Phil. 31—32; kapitalno je djelo V. Jagića, 
Entstehungsgeschichte der kirchenslawischen Sprache, Berlin 1913; E 
Berneker, Kyrills Ubersetzungskunst, Indogermanische Forschungen, sv. 
31. (1912); M. Rešetar, Zur Ubersetzungstitigkeit Methods, Archiv f. sl. 
Ph. 34; J. Vajs, Die kroatisch-glagolitischen Breviere und das Offizium 
der abendlündischen Kirche, Archiv f. sl. Ph. 34; Isti, Bis zu welchem 
Masse bestüttigen die kroatisch-glagolitischen Breviere die Annahme 
einer vollständigen Übersetzung der hl. Schrift durch den hl. Methodius, 
Archiv f. sl. Ph. 35; Isti, Nejstarši brevidč chrvátsko-hlaholsky, Prag 
1910; V. Jagić, Zum altkirchenslav. Apostolus, Sitzungsberichte, sv. 191, 
193 i 197; A. Teodorov-Balan, Kiril' i Metodii, Sofija 1920; V. Vondrak, 
O cirkevne-slovanskem překladu evangelia v jeho dvou rüznych částech, 
Daničičev zbornik, Beograd-Ljubljana 1925; Fr. Grivec, Slovanska apo- 
stola sv. Ciril in Metod, Ljubljana 1927; I. Ohienko, Kostantin i Me- 
todij, sv. L.—II. (1927—1928); А. Marguličs, Palaeoslovenica, Archiv f. 
sl. Ph. 42; J. Vajs, Byzantské recense a evangelijni kodexy staroslov., 
Byzantinoslavica І.; P. A. Lavrov, Materialy po istorii voznikovenija 
drevneišei slavjanskoi  pis'mennosti, Leningrad 1930; Fr. JDrovník, 
Les légendes de Constantin et de Méthode vues de Byzance, Byzantino- 
slavica, Supplementa, sv. L, Prag 1933; G. A. Iljinski, Opyt sistemati- 
českoi kirillo-metodievskoi bibliografii, Sofija 1934; Brückner, Cyrill und 
Method, Archiv f. sl. Ph. 42 (1929); M. Weingart, Rukovét' jazyka 
staroslovénskeho, Prag 1937; Fr. Pechuška, Staroslovansky pčeklad knihy 
Job, Časopis ččskčho duhovenstva, sv. CI, Prag 1935; С. Vajs, La 
recensione bizantina e la versione paleoslava dei Santi Vangeli, Atti del 
V. Congresso di Studi Bizantini, sv. L, Rim 1939; J. Vajs, K charakte- 
ristice nejstaršich evang. rukopisü staroslovénskych, Byzantinoslavica V. 
(1933—1934); Isti, Kladné a zaporne vysledky kritického bádání v starosl. 
evang. textu, ondje VIL; N. van Wijk, Evangelistar und Tetraevange- 
lium, Slavia V. (1926—27). 


E) Hrvatski prijevod Biblije. Ne može se točno kazati, 
kada se počela prevoditi Biblija na živi narodni hrvatski 
jezik, ali ponajstariji spomenici hrvatskoga jezika (već iz 
14. st) jesu baš biblijski odlomci u evandelistarima ili 
lekcionarima, namijenjenima za čitanje puku u crkvi, i u 
službama ili oficijima, namijenjenima sestrama u ženskim 
samostanima i pobožnim laicima. Svijesnom pokušaju, da 
se prevede na hrv. jezik cjelovita Biblija, nalazimo potvrde 
istom početkom 16. st. a do tiskanja potpune Biblije na 
hrvatskom jeziku dolazi istom u 19. stoljeću. 

Lekcionar ili evanđelistar, t. j. knjiga biblijskih perikopa 
iz Staroga i Novoga Zavjeta, koja se upotrebljava u kato- 

ličkoj Crkvi, jamačno je nastao najprije ondje, gdje se 
napustilo slavensko bogoslužje, a preuzelo latinsko. Narod 
je naime u glagoljaškim crkvama kako tako razumio po- 
slanicu i evanđelje na misi, dok toga kod latinske mise nije 
bilo, pa mu se moralo čitati na narodnom jeziku. Povijest 
hrvatskih lekcionara i njihove upotrebe je veoma zanimlji- 
va, jer se u tome ogleda slika hrvatske kulturne prošlosti. 
U lekcionarima se naime ogleda dugačak proces stvaranja i 
staloživanja s jedne strane biblijskog teksta, a s druge 
strane književnog jezika i pisma kod Hrvata. Taj proces se 
prelijeva preko svih hrvatskih pokrajina i narječja. Po- 
četci mu idu u hrvatsku glagoljsku književnost srednjega 
vijeka, razvojna mu crta ide preko bosanskoćirilske i lati- 
ničke pismenosti naše srednje književnosti pa do današnjih 
evanđelistara, pisanih suvremenim književnim jezikom. 
Prof. Fancev je naime dokazao, što su neki (A. Leskien 
i V. Jagić) tek naslućivali, a neki (T. Maretić i M. Rešetar) 
pobijali, naime da su lekcionari na hrvatskom (čakavskom) 
jeziku nastali nesistematskim i dugotrajnim okretanjem iz 
glagoljskih (crkvenoslavenskih) predložaka u hrvatski na- 
rodni jezik, pri čem se uporedo udešavao tekst prema la- 
tinskom (Vulgatinu) tekstu. Budući da su na tom poslu 
radili zvani i nezvani, nastale su u starijim tekstovima 
evanđelistara kao i psaltira katkada čak besmislice. Hrvat- 
ski lekcionar nije dakle nastao ni odjednom ni na jednom 
mjestu, a niti izravnim i isključivim prevođenjem s Vulgate. 


Kako lekcionari sadržavaju zapravo gotovo sav misal, 
osim kanona, a jedan latinički rukopis 16. st. iz Dubrovnika 
ima čak i kanon, počeo se u hrvatskim krajevima zarana 
nepropisno upotrebljavati lekcionar (zvan često »šćavet«) 
i za služenje mise u latinskim i glagoljaškim crkvama. 
Crkva je imala dosta muke u 18. i 19. st., da istrijebi taj 
običaj. 

Najstariji primjerak pohrvaćenog lekcionara predstavlja 
Korčulanski lekcionar, manji fragmenat iz 14. st., pisan lati- 
nicom, koji je prijepis iz starijega predloška (izdao ga F. 
Radić u Glasniku Zem. muzeja u Bosni i Hercegovini sv. 
IIL, a zatim J. Melich u Magyar kónyvszemle, (1903). Jedan 
latinski prijepis iz početka 15. st. je Zadarski lekcionar 
(izdao ga M. Rešetar u Djelima H. A. knj. XIII., 1894). Ne- 
kako svoj konačan kroatizirani oblik dobili su hrv. lekcio- 
nari tokom 15. st.; takav tip predstavlja Lekcionar Bernar- 
dina Splićanina, tiskan u Mlecima 1495 (»Euangelia et epi- 
stole cum prephationibus et benedictionibus per anni circu- 
lum in lingua yllirica feliciter expliciunt: Emendata et dili- 
genter correcta per fratrem Bernardinum Spalatensem, Im- 
pressum Venetiis per Damianum Mediolanensem. Anno D. 
MCCCCXCV die XII Martii«). (Izdao ga u naučne svrhe 
T. Maretić u Djelima H. A. knj. V., 1885). Bernardinov 
lekcionar je ujedno valjda prva hrvatska latinicom tiskana 
knjiga. Nije potvrđena jedna vijest, da je već 1453 bio 
tiskan jedan hrvatski lekcionar (Rad 220, 254). 

Bernardinov lekcionar bio je temelj gotovo svih'kasnijih 
izdanja i prerada hrvatskih lekcionara, kojih je slijedio 
velik broj. Drugo izdanje Bernardinova lekcionara priredio 
je Trogiranin Benedat Zborovčić (Stumacenia od svetich 
Pistuo y Evangelgi u Mlecima 1543); treće izdanje također 
Trogiranin Marko Andriolić u Mlecima 1586. To je prva 
i to čakavska skupina hrvatskih lekcionara. 

Slijedi skupina bosanskih lekcionara, pisanih štokavsko- 
ikavskim narječjem. Na čelu te skupine je Novo istoma- 
cenye Pisctolaa i evanlyiih priko svega godiscta, što ga je 
tiskao u Mlecima 1613 fra Ivan Bandulavič iz bosanskog 
Skoplja (Donjeg Vakufa). Slijedila su mnoga izdanja Ban- 
dulavičeva lekcionara, i to 1626, 1639, 1640, 1665, 1682, 1687, 
1699, 1718, 1739 i 1773. U svima njima ima nešto čakavizama, 
jer je Bandulaviču bila osnova jedno izdanje Bernardinova 
lekcionara, i to ono od 1586. Sva su se ta bosanska izdanja 
upotrebljavala po crkvama Bosne, Dalmacije i Slavonije, 
jer im je svima prilično odgovarala njihova jezična mješa- 
vina: u njima je, može se reči, najtipičniji hrvatski knji- 
Zevni jezik toga vremena. Na Bandulaviča se naslanja 
stvarno i jezično redakcija fra Petra Kneževiča iz Knina, 
koji je svoj lekcionar tiskao u Mlecima 1773, dok je drugo 
izdanje tiskao fra Ante Jukič u Mlecima 1838, treče netko 
u Rimu 1840, četvrto fra Kajo Adič u Zagrebu 1851, a peto 
Matij Ivčevič na Rijeci 1880. 

Jedna grana bosanske redakcije jesu i slavonska izdanja, 
priredena takoder na štokavskoikavskom narječju. Prire- 
divali su ih takoder franjevci po oslobodenju Slavonije od 


BIBLIJA 


Turaka. Prvo je takvo izdanje brače fra Nikole i Antuna 
Kesiča tiskano u Budimu 1740; slijedi popravljeno izdanje 
fra Emerika Paviča u Budimu 1764, na koje se naslanja 
nova redakcija Marijana Lanosoviča tiskana u Budimu 
1794, za koju su značajni neki crkvenoslavenski elementi. 


Slijedi dubrovačka skupina, pisana dubrovačkim štokav- 
skoijekavskim narječjem. Ovamo ide najstariji štokavski 
lekcionar, i to rukopisni Lekcionar Nikše Ranjine iz 1508. 
To je prijepis iz jednoga predloška, koji je u najužoj vezi 
s Bernardinovim lekcionarom (tekst izdao M. Rešetar u 
Djelima H. A. XIII). Slični su poštokavljeni prijepisi i dva 
dubrovačka lekcionara pisana башы oba iz 16. sto- 
ljeća (M. Rešetar, Bernardinov lekcionar i njegovi dubro- 
vački prepisi, Beograd 1933). Do tiskanja lekcionara bosan- 
čicom i glagoljicom nije došlo, premda je katolička Pro- 
paganda željela da ih tiska. Prvi tiskani dubrovački lekci- 
onar je onaj, što ga je priredio isusovac Bartol Kašić i ti- 
skao u Rimu 1641 (Vanghielia i pistule). Kašićeva se re- 
dakcija oslanja i na Bernardinova i na Bandulavićeva izda- 
nja. Njeno drugo izdanje izašlo je 1784, a treće 1841, oba 
u Dubrovniku. 

Zagrebačkom središtu odnosno biskupiji pripadale bi 
kronološki najprije dvije knjige postila Antuna Vramca 
(Postila po nedelne dni i Postila po godovne dni) tiskane 
u Varaždinu 1586; one naime sadržavaju perikope poput 
evanđelistara, a za njima tumačenje. To je dakle prvi kaj- 
kavski lekcionar, koji se također naslanja na tekst Ber- 
nardinova lekcionara ili možda na starije hrvatske predlo- 
ške. Drugi bi bio sačuvan u rukopisu iz 1644. Treći i uje- 
dno prototip za mnoga kasnija izdanja kajkavskog lekcio- 
nara jesu Nikole Krajačeviča Sveti evangeliomi, što ih je 
izdao zagrebački biskup Petar Petretić u Grazu 1651. Nje- 
govo drugo izdanje izašlo je u Trnavi 1694, a zatim je 
slijedilo više izdanja s većim ili manjim promjenama, i to 
u Zagrebu 1730, 1778, 1787 i 1807. Ovom zagrebačkom 
krugu mogu se pribrojiti još mnoga budimska i zagrebačka 
izdanja. To su najprije izdanja Sveučilišne tiskare u 
Budimu od 1740, 1799 i 1808. U Zagrebu su tiskana Čtenja 
i Evangelium, 1787, 1799 i 1831, a u Beču 1821. Posebno 
izdanje priredio je Ignac Kristijanović 1842, za kojim je 
slijedilo više izdanja. 

Hrvati u Burgenlandu pobrinuli su se također za evan- 
đelistare u svojim crkvama, i to na čakavskoikavskom na- 
rječju. Prvo poznato nam izdanje priredio je franjevac La- 
dislav Valentić (Epistole i vanđelja) 1741 u Beču nasla- 
njajući se na spomenuta kajkavska izdanja. Slijedila su 
izdanja od 1792, 1806 i 1841. 

Samostalan prijevod po latinskom misalu priredio je za 
crkvene potrebe Nikola Voršak (Čitanja i evangjelja) u 
Zagrebu 1878. U novije doba učinio je isto F. Iveković (Ci- 
tanja i evangjelja) 1903 i 1912. Petar Vlašić izdao je u Du- 
brovniku 1921 Evanđelistar obazirući se na staru dalmatin- 
sku tradiciju. Najnovije izdanje evandelistara (Čitanja i 
Evanđelja) prevodeći samostalno s Vulgate i ne obazirući 
se mnogo na tradiciju priredio je Nikola Žuvić u Zagrebu 
1940. Njegov je prijevod prihvatila biskupska konferencija 
kao jedini tekst za sve hrvatske katoličke crkve. Ova su 
posljednja izdanja pisana suvremenim hrvatskim knjiže- 
vnim jezikom. 

Oficiji sa psaltirima. Biblijskog teksta ima razbacana po 
svim hrvatskim bogoslužnim knjigama, molitvenicima, po- 
stilama, propovijedima i sl, a ima i zasebnih knjiga litur- 
gijskih lekcija, od kojih spominjemo samo najstarije, t. j. 
Trogirske lekcije i Lekcijune fra Luke Bračanina iz 16. st. 
Najviše pak biblijskog teksta ima u brojnim oficijima i 
psaltirima, koji su se dugo širili rukopisom i tiskom. 

Psaltir je na hrvatskom narodnom jeziku nastao također 
vrlo rano, jer je bio potreban redovnicama i laicima pri 
recitiranju oficija. I o psaltirima prof. Fancev zastupa mi- 
šljenje, da su nastali postepenim hrvaćenjem crkvenosla- 
venskoga psaltira i udešavanjem prema Vulgati, a ne od- 
jednom po prijevodu nekoga dalmatinskog svećenika. Psal- 
tiri na narodnom jeziku postojali su u dubrovačkom kraju 
već barem koncem 14. stoljeća. Najstariji primjerak takva 
psaltira jest t. zv. Hrvatski psaltir iz prve polovice 16. st, 
koji je prepisan iz mnogo starijeg predloška latinicom i 
dubrovačkim narječjem (izdao ga F. Fancev, Djela H. A. 
XXXI, 1934). Iz 16. st. je još jedan prijepis (franjevačke 
biblioteke u Dubrovniku). Iz 1598 potječe rukopis Psalmi 
Davidovi fra Luke Bračanina (izdao ih Petar Karlić, Djela 

H. A. XXVII), koji također vuku lozu iz crkvenoslavenskih 
tekstova usklađenih s Vulgatinim tekstom, 


Slijedila su kasnija izdanja oficija u različitim redakci- 
jama, od kojih spominjemo Oficij B. Marije Mateja Alber- 
tija Splićanina, tiskan latinicom 1617, Dvojdušni kinč Bal- 
tazara Milovca od 1661, kajkavskim narječjem, i Ofičice od 
1693 u dubrovačkom narječju. Mlađe rukopise i ne spomi- 
njemo, tek pravimo izuzetak s dvjema dubrovačkim slu- 
žbama iz 1552, jer su u novije doba tiskom objavljene (C. 
Giannelli-Rešetar, Dva dubrovačka jezična spomenika, Beo- 
grad 1938). Kako se takvi pučki oficiji traže i u novije 
doba, pokazuje primjer O. P. Vlašića, koji je izdao Mali 
oficij B. D. M. u Dubrovniku 1924 i 1929. 

Pjesnicke parafraze psalama nisu takoder izostale u sta- 
roj hrvatskoj književnosti. Najstarije su valjda Nikole Di- 
mitrovića Sedam psalam pokornijeh, Mleci 1549, i Mavra 
Vetranovića (1482—1576) psalmi 30, 32, 50, 68 i 129. Slijede 
Šime Budinića Zadranina Pokorni i mnozi ini psalmi Davi- 
dovi (Rim 1582, ponovno ih izdao F. Kurelac na Rijeci 
1861); Ivana Gundulića Pjesni pokorne kralja Davida 
(1621); Bartola Kašića Hvale Božje (Rim 1617), t. j. verzi- 
ficiranih prvih 50 psalama; Ivana Ivaniševića Kita cvitja 
razlikoga (1642) s nekoliko prepjevanih psalama; Stijepa 
Đorđevića Sedam pjesni Davidovih (1686); Andrije Vita- 
ljića Istumačenje pisnih Davidovih (1703); Ignacija Dur- 
deviča Saltijer slovinski (1729). Ova dva posljednja su pre- 
pjevali sve psalme, prvi u osmercima, a drugi u raznolikim 
stihovima. Jedna pjesnička parafraza nastala je i u novije 
=" to su Ognjeslava Utješenovića Psalmi Davidovi, Beč 

Hrvatski protestantski prijevod Biblije. Teško je reći, 
kada je kod Hrvata prvi put učinjen pokušaj, da se pri- 
redi cjelovit prijevod Biblije kao samostalnog djela, t. j. 
bez liturgijske ili molitvene svrhe. Dva takva pokušaja pa- 
daju sigurno u predprotestansko doba. O prvom svjedoči 
jedan latinički rukopis iz konca 15. ili početka 16. st., pisan 
u dubrovačkoj sredini, koji sadržava prilično samostalan 
prijevod samo dviju prvih starozavjetnih knjiga iz Vul- 
gate. O drugom svjedoči Primož Trubar, koji je u svojem 
predgovoru Novom Zavjetu 1557 zabilježio, da je Bernar- 
din Frankopan negdje 1521 naložio nekolicini svećenika, da 
prevedu na hrvatski jezik cijelu Bibliju. No o tom pokušaju 
ništa više ne znamo. 

U doba reformatorske agitacije prvi je dao inicijativu 
za prevođenje Biblije na hrvatski kao i na slovenski kopar- 
ski biskup i pristaša reformacije Petar Pavao Vergerije 
(1489—1565) negdje 1554. Vergerijev dodir s Primožem 
Trubarom urodio je doskora slovenskim prijevodom (v.), 
dok je traženje hrvatskih prevodilaca duže trajalo. Budući 
da ni Vergerije ni Trubar nisu znali dobro hrvatski, to je 
pie rodenie Biblije na hrvatski pokrenuo s mrtve točke 

rubarov štićenik Stjepan Konzul Istranin (1557), kojemu 
je došao u pomoć drugi bjegunac Antun Dalmatin (1561). 
Oni su prevodili tražeći savjeta kod mnogih ljudi i ne 
prestajući tražiti već gotov stariji hrvatski prijevod Biblije. 
Nekakav prijevod su bili i našli kod fratra Nikole Mojzesa 
na Cresu, ali je taj dospio u njihove ruke tek onda, kad je 
njihov prijevod već bio pri kraju, t. j. 1563. Ne zna se, da li 
je taj nađeni prijevod uostalom bio hrvatski ili starosla- 
venski, da li je to bio onaj, što ga je bio dao praviti Ber- 
nardin Frankopan, ili drugi, a ne zna se ni dalja sudbina 
toga rukopisa. Međutim su u hrvatskoj protestantskoj ti- 
skari u Tübingenu (Urachu), osnovanoj 1560 potporom 
njemačkih protestantskih staleža, priredili Stjepan Konzul 
i Antun Dalmatin s još nekim pomoćnicima prijevod No- 
voga Zavjeta glagoljskim i ćirilskim pismom, da bi se mo- 
gle njihove knjige širiti na što širem području Balkana. 

Najprije je tiskan glagoljicom Prvi del Novoga Testamenta 
va tom jesu svi četiri Evangelisti i dijanje Apustolsko... 
po Antonu Dalmatinu i Stipanu Istrianu... v Tubingi 1562; 
zatim glagoljicom Drugi del Novoga Teštamenta v kom se 
zadrže apostolske Epistole... v Tubingi 1563; slijedi ćiri- 
licom Prvi del Novoga Testamenta... v Tubingi 1563 i 
opet ćirilicom Drugi del Novoga Teštamenta... v Tubingi 
1563. 

Iz propagandnih razloga priređivači su nastojali, da im 
jezik bude razumljiv što većem krugu nesamo Hrvata, nego 
i balkanskih pravoslavaca i muslimana, ali je jezik njihova 
prijevoda uglavnom čakavski, koji je u ćirilskim knjigama 
natrunjen crkvenim jezikom. Čini se, da začudo latiničkog 
izdanja nije bilo. Prevodioci kažu, da su prevodili »iz 
mnogih jazikov«, ali oni su se stvarno poslužili najprije 
Bernardinovim lekcionarom, a dijelove, kojih ondje nisu 
našli, prevodili su izravno iz latinske Vulgate, dok je utje- 
caj Trubarova slovenskog prijevoda u njihovu prijevodu 
relativno malen. 

Osim navedenih novozavjetnih knjiga hrvatski su prote- 
stanti i to J. Juričić i J. Cvečić prevodili i Stari Zavjet, 
no zasad znamo samo za jedno latiničko izdanje svih pro- 
roka iz 1564, koje je sačuvano kao unikat i bez naslovnoga 
lista; stoga je knjigu ponovno izdao V. Jagić 1897 pod na- 
slovom Vsih prorokov stumačenje hrvatsko. Ne zna se, 
jesu li prevodioci ovoga teksta bili doista spomenuti Juri- 
čić i Cvečić ili drugi. K protestantskim biblijskim teksto- 
vima moramo još ubrojiti i Postilu to jest kratko istlma- 
čenje vsih nedelskih evangeliov, koja je tiskana 1562 tako- 
der u Tübingenu glagoljicom, a 1563 ćirilicom i konačno 
1568 u Regensburgu latinicom; to je bio također Konzulov 
i Dalmatinov posao. U postili se biblijski tekstovi u gla- 
vnom poklapaju s tekstovima spomenutih evanđelja. 

Kako je protestantizam bio doskora među Hrvatima 
istrijebljen, bile su i protestantske Biblije većinom uništene. 

alen broj sačuvanih primjeraka upotrebljavali su kasnije, 
u nestašici drugih tekstova, i katolički svećenici. 


Novi katolički prijevodi u rukopisima. U doba katoličke 
obnove veoma se osjeća nestašica katoličke Biblije na 
hrvatskom jeziku, pa tomu hoće da doskoči isusovac Bar- 
tol Kašić (1575—1650). On je počeo prevoditi Bibliju već 
1622, a 1625 mu je taj posao povjerila sama Kongregacija 
Propagande u Rimu. Prijevod je bio gotov 1630 u Dubro- 
vniku, ali kad je bio poslan u Rim, revizori su o prijevodu 
izrekli nepovoljan sud naročito stoga, što nije bio pisan 
crkvenim jezikom odnosno glagoljskim ili ćirilskim slo- 
vima, što bi bilo bolje odgovaralo tadašnjem shvaćanju 
Propagande. Sva kasnija nastojanja Kašića i dubrovačkog 
biskupa nisu pomogla, da Propaganda odobri i izda njegov 
prijevod, koji je Kašić smatrao svojim životnim djelom. 
I tako je taj prvi hrvatski potpuni prijevod Biblije ostao 
u rukopisu, koji se danas čuva u Sveučilišnoj knjižnici u 
Zagrebu, tek mu nedostaje nekoliko starozavjetnih knjiga. 
Kašićev je prijevod izvršen doduše po Vulgati, ali on se 
služio, kako to i sam priznaje, starijim hrvatskim biblij- 
skim tekstovima, naročito je psaltir rađen po jednom sta- 
rom dubrovačkom predlošku. Kašić je prodro u Rimu samo 
sa svojim hrvatskim Evanđelistarom (1641) i Ritualom 
(1640), u kojima ima mnogo biblijskoga teksta. 

Poput Kašića sličan je neuspjeh i iz sličnih razloga doži- 
vio jedno stoljeće kasnije Dubrovčanin Stjepan Rosa, pro- 
tivnik crkvenoslavenskog jezika u književnosti. Osuđujući 
i Karamanov glagoljski misal kao i Bandulavićev i Kašićev 
evanđelistar, on je u čisto narodnom dubrovačkom govoru 
priredio evanđelistar (misal) 1751 i prijevod Novoga Za- 
vjeta (Novi Uvjet), ali je jedno i drugo djelo ostalo u 
rukopisu zbog opozicije zadarskog nadbiskupa Matije Ka- 
ramana, zagovornika crkvenoslavenskoga književnog jezika. 

Prvi hrvatski pokušaj dati potpunu Bibliju s komenta- 
rom učinio je koncem 18. st., točnije 1794, Mihovil Jurje- 
tinović-Ivakić Kaštelanin. Sačuvao nam se tek veći dio nje- 
gova Starog Zavjeta u rukopisu. Njegov komentar je 
upravo prijevod iz talijanskog prijevoda Starog Zavjeta 
Antonija Martinija (1776). 

U kajkavskoj sredini pokrenuto je prevođenje Biblije za 
zagrebačkog biskupa Maksimilijana Vrhovca (1787—1827). 
Iz prve polovice 19. st. imamo više pokušaja prijevoda kaj- 
kavskim narječjem, koji su većinom ostali u rukopisu. To 
je na pr. prijevod Psaltira (1816) i Jeremijina plača (1820) 
od A. Vranića; Jobove knjige od I. N. Labaša; cijeloga 
Novog Zavjeta (Evangelium) od Ruperta (Ivana) Gušića. Taj 

posao je nastavio Ignac Kristijanović, koji je tiskao evan- 
đelistar (1842), knjigu Tobije (1845) i knjigu Judite (1846), 
dok je u rukopisu ostavio nekoliko starozavjetnih knjiga. 

Pjesmu nad pjesmama preveo je u stihovima Ivan Fere- 
tić u Vrbniku početkom 19. st. (Izdao ju je P. Skok u 
Prilozima VIII., 60.) 

Prvi potpuni tiskani prijevodi. Hrvati su konačno dobili 
potpun i tiskan prijevod Biblije istom 1831. Bio je to prije- 
vod slavonskog franjevca Petra Katančiča (T 1825), što ga 
je izdao uz neke korekture Grgur Čevapović u Budimu 
pod naslovom Sveto pismo starog' zakona (u 4 sveska) i 
Sveto pismo novog zakona (u dva sveska). Tu je para- 
lelno latinski tekst (Vulgata) i hrvatski prijevod s relati- 
vno rijetkim bilješkama. Jezik prijevoda je u glavnom što- 
kavskoikavski slavonski govor. 

Drugi potpuni prijevod Biblije dao je dalmatinski sveće- 
nik Ivan Matija Škarić. Njegovo Sveto pismo staroga i no- 
voga Uvita, tiskano u Beču 1858—1861 u 12 svezaka, osno- 
vano je naravno na Vulgati, a proviđeno je i objašnje- 
njima. Jezik Škarićeva prijevoda je jedri dalmatinski što- 
kavskoikavski govor. I Katančićev i Škaričev prijevod pi- 
sani su u granicama predvukovske književnojezične tradi- 
cije pa se nisu popularizirali, koliko bi bili zaslužili. Na 
njihovu štetu popularizirao se i među Hrvatima prijevod 
Srbina Vuka Karadžića i Đure Daničića; prihvatili su ga i 
hrvatski jezikoslovci i neki noviji prevodioci. Bogoslav Šu- 
lek je čak Vukov prijevod preradio davši mu hrvatski i 
katolički karakter. On je naime izdao Novi Zavjet Go- 
spoda našega i Psalme (Beč 1877) zamijenivši Vuk-Dani- 
čićev novogrčki izgovor latinskim (na pr. Avelj — Abel) 
i riječi srpskoga književnog jezika hrvatskima, a pravo- 
pis je etimologizirao. Šulekova je redakcija imala također 
mnogo izdanja dokazujući tako razliku između hrvatskoga 
i srpskoga jezičnog osjećanja. Slično je »pokatoličio« Vu- 
kov i Daničićev prijevod Milan Rešetar ne dirajući u sam 
jezik u Svetom Pismu (Beč 1895). 

Najnoviji hrvatski prijevodi. Najnoviji hrvatski prijevodi 
nastali su što iz vjerskih, a što iz naučnih potreba, i svi su 
pisani suvremenim lijepim književnim jezikom. Najprije 
je nastao prijevod sarajevskog nadbiskupa Josipa Stadlera 
s veoma opsežnim tumačenjem pod naslovom Sveto Pismo 
Novoga Zavjeta, sv. L, Sarajevo 1895, sv. IL, ondje 1896, 
sv. III., ondje 1899, sv. IV., ondje 1902, sv. V., ondje 1907. 
To je dosad najopsežniji hrvatski komentar evanđelja izra- 
đen po najvećim autoritetima katoličke biblijske nauke. 
Kasnije je izašlo pučko džepno izdanje istog djela s male- 
nim bilješkama: Sveto Evanđelje, Sarajevo 1912. 

Nedovršeno Stadlerovo djelo htio je zamijeniti svojim 
prijevodom Valentin Čebušnik zasnovavši Sveto Pismo Sta- 
roga i Novoga Zavjeta, od kojega su izašla samo dva uku- 
sna sveska u Zagrebu 1911 i 1913, koji nisu obuhvatili ni 
potpuni Stari Zavjet. Čebušnikov komentar je kratak, a 
jezik se oslanja na Vuka. 

Slijedilo je Sveto Pismo Novoga Zavjeta, Zagreb 1925, 
u prijevodu Franje Zagode. On obrazlaže svoj prijevod 
time, što je Škarićev Novi Zavjet zastario, Stadlerov je 
za šire krugove preopširan, a uza to nema poslanica i 
Otkrivenja, pa je on te nedostatke nadoknadio. Njegov je 
prijevod kritičan, izrađen prema grčkom izvorniku i Vul- 
gati; jezik mu je suvremeniji i lakši, jer se oslobodio Vu- 
kove ukočenosti, naročito u oblicima; bilješke nisu opširne. 
Drugo izdanje izašlo je u dva sveska 1938. 

Posebno mjesto zauzima pothvat o. Petra Vlašića, koji je 
u knjizi Psalmi Davidovi (sv. L—IV., Dubrovnik 1923— 
1925) objelodanio latinski tekst i dvojaki hrvatski prijevod 
s potpuno naučnim aparatom; jedan je hrvatski prijevod 
izrađen s hebrejskoga s obaziranjem na aleksandrijski i 
Vulgatin prijevod, i to posve na temelju Daničićeva prije- 
voda; drugi hrvatski prijevod je autorov izravan prijevod 
s Vulgate. 

Zbog potpunosti iznosimo i to, da je netko anonimno 
počeo izdavati 1926 u Zagrebu Sveto Pismo prevedeno iz 
izvornih tekstova sa kritično-historijskim tumačem, ilustri- 
rano..., ali izašlo je samo par sveščića s vrlo opširnim 
tumačenjima. Tada je izašla u Splitu Pjesma nad pjesmama 
u pjesničkom prijevodu Ivana Androvića s tumačem. Emil 
Orozović izdao je hrv. prijevod Pjesme nad pjesmama u 
slobodnom stihu s tumačem (Beograd 1937). 

Prof. Antun Sović najavio je jednim Ogledom svoj veliki 
prijevod i komentar čitave Biblije s originala, ali do tiska 
nije došlo, jer je kritika bila protivna prevelikom ugleda- 
nju na Vuka, a iza toga je i sam prevodilac obolio i umro. 

. LIT.: V. Jagić, Die serbokroatischen Übersetzungen der Bibel im 
Ganzen oder einzelner Teile derselben, Archiv für slav. Phil. 34, s do- 
datkom F. Fanceva; F. Buéar, Povijest hrvatske protestantske 'knjize- 
vnosti, Zagreb 1910; F. Fancev, Jezik hrvatskih protestantskih pisaca, 
Rad HA 212—214; Isti, O najstarijem bogosluzju u Posavskoj Hrvatskoj, 
Zbornik kralja Tomislava HA, Zagreb 1925; Isti, Vatikanski hrvatski 
molitvenik i Dubrovački psaltir, Djela HA 31; M. Murko, Die Bedeutung 
der Reformation und Gegenreformation für das geistige Leben der Süd- 
slaven, Prag 1925—1927 (iz Slavie TV); M. Rešetar, Primorski lekcionari 
XV. vijeka, Rad 134; Isti, Bernardinov lekcionar i njegovi dubrovački 
prepisi, Beograd 1933; F. Bučar-F. Fancev, Bibliografija hrvatske prote- 
stantske književnosti za reformacije, Zagreb 1938. 

F) Bugarski prijevod. Kod Bugara se tek u 19. st. osjetila 
potreba prijevoda Biblije na narodni jezik, a dotle se upo- 
trebljavao crkvenoslavenski prijevod. Osim manjih poku- 
šaja prvi ie bugarski prijevod Novoga Zavjeta izašao u 
Bukureštu 1828 u prijevodu Sapunova i Serafima, a iste 
godine tiskan je u Londonu nakladom Britanskoga bibl. 
društva М. Zavjet u prijevodu arhimandrita Teodozija. 
Bolje se raširio prijevod М. Zavjeta jeromonaha Neofita, 
tiskan u Smirni 1840 i kasnije, koji se naslanjao na staro- 
slavenski tekst. G. 1867 izdalo je N. Zavjet Američko bibl. 
društvo u New Yorku, a St. Zavjet 1862—64 u Carigradu, 
dok je cijelu Bibliju tiskalo 1868 također u Carigradu. 
Nakon ovoga prvoga potpunog bugarskog prijevoda slije- 
dili su i noviji pokušaji. 

G) Češki prijevod. Kako se češki narod nije služio sla- 
venskom liturgijom, počeo je zarana prevoditi Bibliju na 
svoj jezik. Pojedini odlomci češkog prijevoda potječu iz 13. 
st., dok iz 14. st. imamo već cijelu Bibliju, tek od različite 
ruke i vremena. Najstariji sačuvani dijelovi češke Biblije su 
psaltiri, a od ovih je najznatniji Wittenberški psaltir iz prve 
ice 14. st. Početkom 16. st. nastajale su već cjelovite 

iblije, od kojih se sačuvalo više kodeksa, a među njima 
i jedan glagoljski iz 1416, pisan za emauske benediktince. 

Oko 1412 proveli su Jan Hus i njegova braća reviziju 
stare češke Biblije obnavljajući jezik uvođenjem srednjo- 
češkoga govora u književnost. Od toga vremena počinju 
različite redakcije češkoga prijevoda. Prva potpuna češka 
Biblija izašla je tiskom već 1488 u Pragu, pa odonda slijedi 
neprekinuti niz izdanja: 1489, 1506, 1537, 1540, 1549 i t. d. 

Novo doba češke Biblije nastalo je za češke braće. Iz 
toga je kruga izašao i izvrstan prijevod s grčkoga, odnosno 
hebrejskoga originala, a to je t. zv. Kraljička biblija, ti- 
skana 1579—93, koju je dobrim dijelom izradio Jan Blaho- 
slav. Ona je bila predložak mnoštvu kasnijih izdanja i revi- 
zija sve do u 19. stoljeće. 

Katolička obnova nastupa u 17. st. novim priredbama 
Biblije. U prvom redu nastaje t. zv. Svetovaclavska biblija 
1677—1715, koja se temelji ponajviše na mletačkoj od 
1506; to je rad isusovaca J. Konstanca, M. Steyera i J. 
Barnera. Kasnija češka izdanja slijede više ili manje sveto- 
vaclavsku bibliju, koju je revidirao u 18. st. Prohaska. 
U 19. i 20. st. izlaze nove revizije, od kojih se jedne pozi- 
vaju više na Kraljičku, a druge na Svetovaclavsku bibliju. 
Usto izlaze i suvremeniji prijevodi. 

H) Engleski prijevod. Na engleski je jezik najprije bio 
preveden psaltir. Taj je nastao iza 778 iz latinskoga. Već u 
9, st. bilo je prevedeno i Evanđelje, a od 10. st. potječu 
već i prijevodi iz St. Zavjeta. 

Dalja stoljeća dala su različitih prijevoda i homilija. John 
Wyelif (1324—1384) preveo je odnosno proveo je reviziju 
cijele Biblije pučkim jezikom. William Tindale prvi je pre- 
veo Bibliju na engleski s izvornika i tiskao je u inozemstvu 
1524—31, ali ju je u Engleskoj crkva spalila. Myles Cover- 
dale je istodobno preveo s Vulgate 1524—29 cijelu Bibliju. 
G. 1538—39 nastala je uz suradnju cijeloga povjerenstva 
t zv. »velika« Biblija, koja je bila, a djelomično je i danas 
službeni tekst engleske crkve. Glavne revizije doživjela je 
1568 (t. zv. biskupska biblija), 1611 (t. zv. autorizirani ili 
kralja Jakova prijevod) i 1881 nakon rada mnogih struč- 
njaka. Osim ovih službenih izdanja bilo je i privatnih. 
I engleski su katolici posebno izdavali svoje redakcije 
počevši od 1582. 

I) Francuski prijevod. Na francuskom jeziku (d'oil) na- 
stao je prijevod psaltira i kantika oko 1100, a oko 1260 po- 
stojala je već cijela Biblija. Na provansalskom postojao je 
već u 13. st. prijevod N. Zavjeta, a malo kasnije prevedeno 
je i nekoliko starozavjetnih knjiga. Kroz 13. i 14. st. nastala 
je t. zv. Bible historiale, sastavljena od biblijskih pripo- 
vijesti i pravih biblijskih knjiga, koja je u 15. st. i tiskom 
bila raširena (izd. 1478 i 1487). S Vulgatom ju je uskladio 
Jacques Le Fčvre (izd. 1523 i 1530), pa je postala redovan 
katolički tekst kroz 16. i 17. st. Valdensi su dali prvu pro- 

testantsku tiskanu Bibliju, koju je priredio P. R. Olivétan 
1535. Ona je bila mnogo puta uz manje promjene preti- 
skavana sve do u 18. st. G. 1667 izašao je nov (janseni- 
stički) prijevod N. Zavjeta, koji je popunio Starim Zavje- 
tom i opširnim tumačenjem Isaac Louis Le Maitre de Sacy 
(Pariz 1672—95). Ova je Biblija doživjela Carričresovu 
parafrazu 1701—16 i velikim poučnim štivom opterećenu 
preradbu 1767—73. 

U 19. st. nastali su noviji prijevodi, od kojih je opčenito 
kod katolika primljen po originalu i Vulgati izvršeni prije- 
vod s kratkim tumačem A. Crampona 1894—1904. Imao je 
više novijih izdanja. Osim toga ima u novije doba i strogo 
naučnih izdanja, od kojih su najznatnija ona, što od 1903 
izlaze u kolekciji Etudes bibligues. Od kasnijih protestant- 
skih prijevoda prvo mjesto zauzima prijevod L. Segonda 
(1874), a medu naučnima izdanje Biblijskog društva Bible 
du centénaire (1916 i dalje). 

J) Madžarski prijevod nastao je za reformacije. Prevodilac 
N. Zavjeta bio je J. Erdosi, a knjigu je tiskao u svojoj 
tiskari u Uj-Szigetu 1541 velika$ Toma Nadasdy. Kalvinist 
K. Heltai preveo je i izdao 1552—1565 gotovo cijelu Bi- 
bliju. Nakon nekoliko manje znatnih pokušaja izvršio je 
kalvinist Kaspar Karolyi potpun prijevod, koji je tiskan 
1590. Ovaj je prijevod postao službeni tekst madžarske re- 
formističke crkve i tiskan je kasnije mnogo puta. Istom 
koncem 19. st. Karolyjeva je Biblija modernizirana u pri- 
redbi jednoga kruga prevodilaca. Samostalan je prijevod 
Samuela Kamoryja izašao 1870—78. 

Katolička crkva dala je madžarski prijevod cijele Biblije 
1625 trudom isusovca Jurja Kaldija. Prijevod je renovirao 
Bela Tarkanyi 1862—65. 


K) Njemački prijevod. Gotski prijevod biskupa Ulfile na- 
stao je več u 4. st. (prema Septuaginti), ali kasniji nje- 
mački prijevodi nemaju s njime veze. Od toga prijevoda 
sačuvan je znameniti Codex argenteus iz 5./6. st. u Upsali, 
izd. 1665, sadržava Evandelja ovim redom: Mat., Iv., Luk., 
Marko. Najstariji odlomak Sv. Pisma na staronjemačkom 
jeziku (iz Mateja) ide u 748. Na prijelazu iz 10. u 11. st. 
preveo je opat Notker Jobovu knjigu i Psaltir, u 11. st. 
preradio je opat Williram Pjesmu nad pjesmama i t. d. U 
daljim stoljećima srednjega vijeka nastalo je mnogo prije- 
voda, od kojih su neki sačuvani u cjelini, a neki u poje- 
dinim dijelovima. Računa se, da ima sačuvano preko 200 
rukopisa. Znamenita je t. zv. Biblija kralja Vaclava iz 
1389 i .1400 u tri velika sveska. 

Prva tiskana njemačka Biblija izašla je u Strassburgu 
1466. Od ove pa do Lutherove biblije (1522) bilo je — ne 
računajući ovamo pojedine dijelove — 18 izdanja potpunih 
Biblija. Od tih važno je izdanje A. Koburgera (Niirnberg 
1483), koje je lijepo ilustrirano i revidirano, te je služilo 
kao podloga mnogim kasnijim izdanjima. 

Reformator Martin Luther dao je nov njemački prijevod 
po hebrejskom, a uz pomoć Septuaginte i Vulgate. Najprije 
je izašao njegov N. Zavjet u Wittenbergu 1522, a zatim 
pojedini dijelovi do 1534. Glavno njegovo izdanje uz sura- 
dnju Melanchtona i drugih izašlo je 1541, a peto izdanje 
od 1545 postalo je normalan tekst evangeličke crkve. Mno- 
štvo ima kasnijih izdanja, potpunih ili samo N. Zavjeta, 
a bilo je i kombiniranih s novijim prijevodima. No nasta- 
jali su і među protestantima posve novi prijevodi, tako 
na pr. D. Pareusa (1579), J. Piscatora (1602) i dr. 

Protestanti su dali poticaja i novim prijevodima u kato- 
ličkom taboru, i to isprva po Vulgati, a u novije doba i po 
hebrejskim i grčkim izvornicima. Najstariji katolički prije- 
vod (N. Zavjet) izradio je H. Emser 1527; zatim je slije- 
dio J. Dietenberger 1534, J. Eck 1537 i t. d., a tipična je 
postala Biblija H. Ulenberga od 1630. Od kasnijih pozna- 
tije su priredbe H. Brauna (1788) i J. F. Alliolija (1830—38) 
i izvorni prijevodi D. Brentana (1790) i А. Deresera 
(1797—1810) i t. d. Noviji prijevodi često odgovaraju novi- 
jim idejnim pravcima i novijem tipu književnoga jezika, a 
posebno novijem stanju biblicističkih nauka. 

L) Poljski prijevod. Najstariji dio poljskoga prijevoda Bi- 
blije sačuvan je u t. zv. Florijanskom psaltiru iz druge 
polovice 14. st. Taj lijepi rukopis sadržava psaltir na latin- 
skom, poljskom i njemačkom jeziku. Poljski dio upućuje 
na stariji predložak s tragovima češkoga originala i jedan 
je od najvažnijih spomenika poljskoga jezika. Iz 15. st. 
potječe Sofijina Biblija s dijelovima St. Zavjeta, koja tako- 
đer upućuje na češki predložak. 

RUSKA BIBLIJA FRANCISKA SKORINE, Prag 1517 


Reformacijski pokret urodio je i kod Poljaka velikim 
zanimanjem za Bibliju. Prvenstvo tiskane Biblije ima Novi 
Zavjet protestanta Jana Seklucyana iz 1551 i 1552. G. 1561 
tiskana je na katoličkoj strani Leopolitina Biblija, t. j. 
cijelo Sv. Pismo na podlozi sredovječnih tekstova. Slijedila 
je 1563 Biblija kalvinista Radziwilla, zatim 1572 arijevca 
S. Budnoga, pa druge iz arijevskog (socinijevskog), iz kal- 
vinističkoga ili iz katoličkoga kruga. Revidirao je Bibliju 
prema Vulgati isusovac Jakob Wujek izdavši 1593 N. Za- 
vjet, a 1599 cijelo Sv. Pismo. Njegov je prijevod bio pre- 
dložak mnogim kasnijim izdanjima i revizijama Biblije kod 
Poljaka. 

M) Ruski prijevod. Prvi pokušaj, da se crkvenoslaven- 
skom prijevodu suprotstavi Biblija, koja je bila bliža za ra- 
zumijevanje ruskom narodu, učinio je Francisk Skorina, koji 
je u Pragu 1517—19 tiskao 22 starozavjetne knjige, dok su 
mu neki dijelovi ostali u rukopisu. On je pod jakim utje- 
cajem staroslavenske i češke Biblije. Usprkos pojedinačnim 
pokušajima došlo je do Biblije na novijem narodnom ru- 
skom jeziku istom u 19. stoljeću. Stvar je bila pokrenuta, 
kad se u Petrogradu osnovalo Rusko biblijsko društvo 
(1812). Prijevod je izvršen u krilu petrogradske Duhovne 
akademije, a glavni je posao izveo rektor Akademije Fila- 
ret, kasniji moskovski mitropolit. Novi Zavjet izlazio je 
1818—22 paralelno s crkvenoslavenskim tekstom, a 1824 
Prvi put bez crkvenosl. teksta. Stari Zavjet prevodio se 
pod Filaretovim vodstvom s hebrejskoga, te je 1822—25 
izašlo nekoliko knjiga, ali je zbog reakcionarne opozicije 
posao morao biti obustavljen. Nastaviti se moglo istom 
1858. Uz suradnju četiriju ruskih duhovnih akademija, a 
u redakciji profesora Lovjagina, izašla su 1860 Evanđelja, 
a 1862 Djela apostolska i Poslanice; St. Zavjet izrađivali 
su također članovi akademija, a glavni je prevodilac bio 
Hvolson. Sinod je napokon izdao sam 1868 prvi dio, 1875 
drugi i konačno 1876 cijelu Bibliju. Prijevod je izvršen po 
hebrejskom originalu, a djelomično po grčkom i latinskom. 

Međutim je i Britansko bibl. društvo izdalo Levinsonov 
i Hvolsonov prijevod više puta počevši od 1875. 

N) Slovački prijevod nastao je prema Vulgati istom 1829 
i 1833, jer su se Slovaci, osobito protestanti, služili češkim 
Biblijama. Prevodilac je bio Juraj Palkovič. 

O) Slovenski prijevod. Protestantski pokret udario je sre- 
dinom 16. st. temelje slovenske književnosti, a tada je na- 
stao i prvi slovenski prijevod Biblije. Inicijativu je za nj 
dao Petar Pavao Vergerije, a posao je izveo osnivač sloven- 
ske književnosti Primož Trubar (1507—1586). On je izdao 
cijeli Novi Zavjet (Novi testament) od 1557 do 1582, a 
psalme je izdao 1566. Prevodio je po Lutherovu prijevodu, a 
poslužio se i drugim tekstovima, među kojima i hrvatskim 
(Bernardinovim) lekcionarom. Trubarov posao nastavio je 
Juraj Dalmatin (1547—1589); on je počeo prevoditi 1569, 
a 1584 mogao je već izdati potpun prijevod (Biblia, 
Wittenberg 1584). To kapitalno djelo slovenske knjiZevno- 
sti prevedeno je uglavnom također po Lutheru, a uz po- 
moć grčkoga i hebrejskog teksta. Slovenski su protestanti 
16. st. još imali biblijskih tekstova u svojim postilama 
(prijevod Spangenbergerove od 1567 i Lutherove od 1595). 

I slovenski su se katolici morali služiti protestantskim 
Biblijama cijela dva stoljeća. Oni su međutim priredili 
samo lekcionar, a to je rad isusovca Janeza Čandika (Evan- 
gelia inu listovi, Graz 1613). Lekcionar je doživio mnoštvo 
izdanja, koja su priređivali književni radnici: M. Kastelec, 
M. Pohlin, J. Japelj i dr. U Prekomurju i u Štajerskoj 
upotrebljavali su katolici hrvatski kajkavski lekcionar. 

U drugoj polovici 17. st. pokušao je prevesti cijelo Sv. 
Pismo Mat. Kastelec, čiji je prijevod, koji se osniva na 
Dalmatinovu, ostao u rukopisu. Slične je sreće bio i M. 
Pohlin u drugoj polovici 18. st. Međutim jansenistički krug 
uspijeva u teškim prilikama i borbama oko književnoga 
jezika prirediti drugu potpunu slovensku Bibliju. Na njoj 
rade različiti pisci od 1784 do 1802. Glavni je rad obavio 
Juraj Japelj, koji je s Blažem Kumerdejem izdao prijevod 
Novoga Zavjeta 1784—86 i dio Staroga Zavjeta 1791 i 
1795, dok su prevođenje St. Zavjeta nastavili Antun Tra- 
ven, Josip Škrinar, Josip Rihar, Modest Šraj i Janez De- 
bevec. Ovi su prijevodi različite vrijednosti s tumačem, a 
temelje se na starim slovenskim prijevodima, te su sačuvali 
dolenjsku osnovu Dalmatinova jezika u slovenskoj knjiže- 
vnosti. Jansenistički pokušaj, da se prevede cijela Biblija 
po hebrejsko-grčkom originalu (Kopitarov nacrt), izjalovio 
se, te je preveden samo Pentateuh (Ravnikar 1812). 

Stefan Kiizmič, Prekomurac, bez veze sa slovenskom 
književnom tradicijom, preveo je domaćim narječjem za 
svoje protestante Nouvi Zakon, 1771, koji je kasnije imao 
više izdanja. 

Ljubljanski biskup Anton A. Wolf izdao je, prema nje: 
mačkom prijevodu i tumaču J. F. Alliolija Sveto Pismo 
stare in nove zaveze u 6 sv., Ljubljana 1856—1859. U 20. st. 
nastali su novi prijevodi u svrhu popularizacije Biblije. 
Novi zakon (Maribor 1918) priredio je Jožef Zidanšek po 
različitim predlošcima. Fr. Jere, Gr. Pečjak i A. Snoj izdali 
su Sveto pismo Novega zakona, Ljubljana 1925—29, 2. izd. 
1937—39. Paralelno počeo je prevoditi s originala Stari 
Zavjet s komentarom Matija Slavič (Sveto Pismo Stare 
zaveze, Celje 1939). Britansko biblijsko društvo izdalo je 
također N. Zavjet bez oznake prevodioca. 

P) Srpski prijevodi. Budući da su se i Srbi kao pravoslavci 
Služili crkvenoslavenskim, i to, osobito od 18. st., ruskim 
tekstovima, to je kod njih došlo do prijevoda na narodni 
jezik istom s osnivanjem nove srpske književnosti na na- 
rodnom jeziku u 19. st. Prvi prevodilac Biblije na srpski 
jezik bio je Vuk St. Karadžić. Njegov prijevod Novoga 
Zavjeta štokavskoijekavskim govorom nastao je na poticaj 
Slovenca Bartola Kopitara, s namjerom, da se narodni je- 
zik i nov Vukov pravopis unese u srpsku književnost. 
Vuk je svoj prijevod bio već 1819 ugovorio s Ruskim 
biblijskim društvom (koje je baš tada izdavalo prvi pot- 
puni ruski prijevod), i njegov je prijevod bio gotov već 
1822, ali zbog srpske opozicije, koja je htjela prijevod na 
crkvenoslavenskom jeziku, do tiskanja tada nije došlo. 
Takav prijevod crkvenim jezikom i crkvenom ćirilicom 
tiskan je u Petrogradu 1824 (Novyj Zavét) u redakciji 
Atanasija Stojkovića, što nije drugo nego plagijat Vukova 
prijevoda. Takav Novi Zavjet tiskan je još 1830 i 1834 u 
Leipzigu. Vukov originalni prijevod izašao je istom 1847 
u Beču pod naslovom Novi Zavjet Gospoda našega Isusa 
Hrista. Izrađen je po ruskoslavenskoj Bibliji, a Kopitar ga 
je popravio prema grčkom originalu. Pismo mu je srpsko- 

čirilsko, a jezik štokavskoijekavski s crkvenoslavenskim 
natruhama i novogrčkim izgovorom biblijskih vlastitih 
imena. 

Autorska prava Vukova evanđelja preuzelo je međutim 
Britansko biblijsko društvo i izdavalo ga kasnije s malim 
promjenama u mnogo izdanja čirilskim i latinskim pi- 
smom. Prvo latiničko izdanje uslijedilo je u Daničićevoj 
redakciji u Beču 1864. 

Đuro Daničić nastavio je Vukov rad te je malo po malo 
preveo cijeli Stari Zavjet, naravno, bez deuterokanonskih 
knjiga. On je najprije izdao svoj Psaltir Davidov (Beč 
1864), koji je kasnije doživio više izdanja, zatim su izlazile 
pojedine starozavjetne knjige, sve čirilskim i latinskim 
pismom, dok nije konačno 1868 mogao izdati u Beogradu, 
odnosno Pešti, cijelu Bibliju u Vukovu i svojem prijevodu, 
i to opet u oba pisma pod naslovom Sveto Pismo staroga i 
novoga zavjeta. Ta zapravo prva srpska cjelovita Biblija 
doživjela je do danas vrlo mnogo izdanja i proširila se po 
narodu, jer ju je jeftino bacalo na tržište Britansko biblij- 
sko društvo, a posljednjih ju je godina osobito propagirala 
baptistička sekta. Daničićev je Psaltir preveden s rusko- 
slavenskoga, a ostali dio s latinskoga, uz zavirivanje u 
grčki tekst. Po stilu i jeziku vjeran je Vukovu prijevodu. 

Poslije Vuk-Daničića bilo je nekoliko pokušaja, da se 
prijevod približi izvorniku i da se ispravlja jezik. Tako je 
Platon Atanacković preveo Apostole i evanđelja (Pančevo 
1894); Irinej Ćirić prevodio je s hebrejskoga St. Zavjet 
u Bogoslovskom Glasniku prvih godina 20. st.; Dimitrije 
Stefanović izdao je Sveto Pismo Novoga Zaveta (Beograd 
1934), a Lujo Bakotić Sveto Pismo Staroga i Novoga Zaveta 
(Beograd 1933) 

LIT.: V. Jagić, Die serbokratischen Übersetzungen der Bibel, Archiv 
f. sl. PhiL, 34; V. Čajkanović, O Daničićevom prevodu Staroga Zaveta, 
Novi Zivot, 1922. 

R) Talijanski prijevod. Na talijanski narodni jezik stali 
su se prevoditi pojedini odlomci Biblije, koliko znamo, u 
13. st. U 14. st. bila je već priređena cijela »Bibbia vol- 
gare« (puéka Biblija, nasuprot latinske), t. j. bili su sabrani 
u jedno pojedini odlomci i knjige različitih prevađača i 
redakcija. Sačuvalo se više takvih rukopisa cjelovite ili 
nepotpune pučke Biblije iz 14. i 15. st., koji nemaju jedin- 
stvene redakcije i pisani su različitim narječjima. Kako su 
pisani za puk, skromne su i vanjštine. Neki su dijelovi 
ovih Biblija prevedeni s francuskoga, a većinom s latin- 
skoga. Prvotisak takve Biblije priredio je N. Malermi 147i 
u Mlecima, učinivši je donekle jedinstvenom, pa je poslije 
doživjela mnogo izdanja uz manje promjene. 

Međutim je Antonio Brucioli preveo iznova cijelo Sv. 
Pismo s hebrejskoga i grčkoga uz komentar i izdao N. Za- 
vjet 1530, a cijelu Bibliju 1532, te je pretekao i Lutherov 
prijevod. Kako su je talijanski protestanti smatrali svojom, 
doživjela je više izdanja, a s katoličke strane bila je nekoliko 
puta (1538) izdana očišćena. Doskora je dao nov prijevod 
s hebrejskoga, udešen prema Vulgati, dominikanac Mar- 
mochino (1538). Kako je 1564 Crkva zabranila čitanje 
pučkih Biblija, kroz dva stoljeća izdaju Biblije na talijan- 
skom jeziku samo protestantski emigranti. Tako je Gio- 
vanni Diodati izdao 1607 svoj prijevod potpune Biblije 
s originala, koji je sve do danas, uz manje promjene, doži- 
vio mnogo izdanja, osobito otkad ju je uzelo u svoju na- 
kladu Britansko bibl. društvo. 

Otkad je kat. crkva 1757 dopustila čitanje prijevoda 
izdanih s komentarom i uz crkveni nadzor, nastali su novi 
katolički prijevodi. Najznatniji je od njih prijevod Anto- 
nija Martinija, tiskan 1769—71 (М. Zavjet) i 1776—1781 
(St. Zavjet). Normativno je postalo izdanje od 1782—92, 
koje je pretiskavano više puta sve do danas uz manje 
ispravke. Martini je prevodio s Vulgate uz pomoć origi- 
nala, a kako je snabdjeveno obilnim tumačenjem, ono je 
jedno od kapitalnih djela talijanske biblicistike. 

U 19. su stoljeću nastali novi kritički prijevodi s origi- 
nalnih jezika, paralelno s napretkom biblijskih nauka. 
Važniji prevodioci jesu: Gian Bernardo De Rossi, Gregorio 
Ugdulena, Carlo Curci, S. Minocchi i Nikola Tommaseo. 
U najnovije doba nastavlja se takav rad s djelomično 
novim prijevodima i novim naučnim aparatom; najznačaj- 
niji je takav prijevod dao Giovanni Luzzi (La sacra Bibbia, 
1921—1930), zatim A. Vaccari (I libri poetici, 1925), M. Sales 
(La Sacra Bibbia commentata, 1918 i d.). 

S) Ukrajinskim jezikom prvi put je tiskana Biblija (N. 
Zavjet) u redakciji P. A. Kuljiša i I. Puljuja u Lavovu 
1880. MS 

X. Značenje Biblije u čovječanstvu. Već iz činjenice, 
da je Biblija prevedena u sve kulturne jezike svijeta, a 
pored toga u više stotina jezika i narječja primitivnih 
naroda, kao što i tako mnogostruko umnožavanje njezina 
teksta i raspačavanje među stotine milijuna čitalaca, očit 
je znak, da je B. izvanredna knjiga, koja s punim pravom 
zaslužuje ime kraljice u svjetskoj literaturi. Ako pak 
promatramo B. u svijetlu pozitivnoga vjerskog naziranja 
starozavjetne Mojsijeve religije i kršćanstva, što se upravo 
temelje na B. i njoj zahvaljuju svoj postanak, onda nam 
to više odskače veličanstvenost, dubina, uzvišenost i lje- 
pota one nauke, onih ideja i moralnih zasada, što su u B. 
sadržane i što imadu toliku moć, da se pod njihovim 
izravnim utjecajem više ili manje oblikuje duhovno nazi- 
ranje oko 38% svekolikog čovječanstva na zemlji; a ako 
pribrojimo i 14% muslimanskog svijeta, na koji je također 
neizravno vršila znatan utjecaj, u koliko je i Koran usvojio 
Mojsijeve i kršćanske vjerske i moralne nauke, onda mo- 
žemo kazati, da je 52,7% čovječanstva na zemlji pod 
uplivom ideja, sadržanih u B. 


Prema pozitivnom izraelskom i kršćanskom naziranju, B. 
nije samo zgoljno ljudsko književno djelo, nego u prvom 
redu djelo, kojemu je sam Bog začetnik, i to po posebnom 
djelovanju nadahnuća Duha Svetoga, po kojem je ona ne- 
prevarljiva i nezabludljiva od Boga objavljena riječ, koja 
je uzela na sebe oblik ljudskoga govora, da bude ljudima 
razumljiva, da po njoj ljudi upoznaju Božju volju i urede 
svoj vjerski odnos prema Bogu. To je Božje pismo 
ljudima, po kojem se Bog prilagodio načinu nesavršenog 
ljudskog poimanja i spoznaje, da tako spoznadu volju Bo- 
Žju i način, kako bi se mogli spasiti. U koliko je B. obja- 
vljena Riječ Božja u obličju nesavršenog duha ljudskoga 
govora, u toliko je ona predznak drugoga dubokog stvar- 
nog otajstva, utjelovljenja Sina Božjega, gdje je vječna Ri- 
ječ Božja, koja je po biti identična sa Sinom Božjim, uzela 
na sebe lik ljudske tjelesne naravi, i to zato, da pomoću 
nje izvede otajstveno djelo otkupljenja ili spasenja čovje- 
čanstva. Slično se naime i u B. nedokučljiva Riječ Božja 
zaodjela u ljudski način izražavanja misli, približila se 
shvaćanju ljudskom, da ljudima saopći odluke promisla 
Božjega o njihovu spasenju. I premda su prošle tisuće go- 
dina od časa, kad je Bog ljudima saopćio riječi svrhu- 
naravne objave, sadržane u B., ona po svom sadržaju ne 
prestaje biti suvremena ni u koje doba, nego ostaje u sva 
vremena, pa tako i danas, neiscrpljiva riznica životne mu- 
drosti, jer kroz vjekove i tisućljeća nosi u sebi obilježje 
Svrhunaravne mudrosti i istine, budući da božanska Istina 
ostaje uvijek nepokolebljiva i nepromijenjena, prema Kri- 
stovoj riječi: »Nebo i zemlja proći će, ali moje riječi ne 
će proći.« 

Biblija je temelj pozitivne religije, i to ponajprije kod 
Izraelaca u St. Z. Taj narod, koji inače po svojim prirodnim 
sposobnostima nije imao na sebi ništa osobito, pa bi prema 
prirodnom toku stvari i on bio zalutao stramputicama kri- 
voboštva, po B. se izdiže svojim monoteističkim tipom reli- 
gije nad sve kulturne i nekulturne narode svoga vremena; 
što više, on postaje, makar i nedostojan, nosilac Božjih 
obećanja i utjehe o budućem spasenju. Kad pak ta obe- 
ćanja dolaskom Spasitelja postaju živa stvarnost, dobiva 
i biblijska objava svoju puninu, koja se po kršćanstvu ra- 
zlijeva širom svijeta, da kroza sve vjekove i tisućljeća ne- 
prestano krijepi i napaja sve duše, koje iskreno čeznu za 
zbliženjem s Bogom, kao što jelen čezne za izvorom žive 
vode. Put k tomu zbliženju nalaze sljedbenici kršćanstva 
po B. 


B. oplemenjuje kulturu čovječanstva. Nesamo da je B. 
temelj religijskog odnosa velikog dijela čovječanstva, nego 
ona pored toga kod svih naroda, kad je upoznaju, daje po- 
sebno obilježje njihovoj kulturi. U ponajviše slučajeva 
s upoznavanjem B. počinje kod pojedinih naroda pozitivna 
kultura srca i duha, što se može u punoj mjeri reći za sve 
evropske narode i države, što su zauzeli mjesto na razva- 
linama nekadanjega rimskog carstva, i nakon toga primili 
kršćanstvo. S punim pravom smijemo reći i danas, da je 
intenzitet shvaćanja i praktičkog proživljavanja biblijskih 
zasada nesamo mjerilo intenziteta vjerskog i duhovnog ži- 
yota, nego i mjerilo općeg vremenitog blagostanja u čovje- 
čanstvu. To najočevidnije dokazuje i sudbina Evrope u ra- 
zličitim fazama kulturnih i političkih previranja. Osobito 
je značajan odraz udaljivanja posljednjeg stoljeća od pra- 

vog duha B. zastranjivanjem u zablude racionalizma, ma- 
terijalizma, panteizma, kriticizma, modernizma i drugih na- 
stranih kulturnih smjerova s njihovim primjenama na 
praktički život čovječanstva, koje u sadašnje vrijeme žanje 
kobne plodove sjetve đavoljega kukolja među pšenicom od 
Boga objavljenih istina, što ih sadržava B. 


Književne odlike B. I po svom književnom obliku svaka 
pojedina knjiga B. predočuje nam odabrano Cvijeće knji- 
Zevnih proizvoda. Povijesne biblijske knjige primjer 
su klasične objektivnosti, koja može služiti za uzor svim 
povjesničarima, jer prikazuju i crtaju događaje onako, 
kako se ocjenjuju pred objektivnim mjerilom Božje pravde 
i istinitosti, a ne prema pristranim subjektivnim gledištima. 
Biblijski način pripovijedanja zoran je i plastičan, često 
puta odraz najtankoćutnijih psiholoških proživljavanja. 
B. poezija pravo je biserje među svjetskom pjesničkom 
književnošću s osebujnim ukrasima paralelizama, gdje se 
izražavaju najdublja ljudska čuvstva i nižu se najrazli- 
čitije antiteze, da se tako što snažnije istaknu dubine izre- 
čenih misli. Napose je osebujna proročka književnost, 
u kojoj se povezuje povijesna stvarnost s dubokom alego- 
rijom i mistikom u dalekoj budućnosti unaprijed nagovije- 
štenih događaja. 


Nije stoga čudo, da je B. i svojim sadrZajem nadahnji- 
vala nebrojene književnike, osobito kršćanske ere, da su u 
njoj nalazili obilje poticaja za stvaranje svojih djela, oso- 
bito pjesničkih i dramatskih. Tako Zapažamo već u početku 
islama snažan utjecaj B. na Koran, napose u njegovoj 12. 
suri, gdje se govori o Josipu Egipatskom, koji je motiv 
inače u brojnim preradbama raširen i u perzijskoj musli- 
manskoj literaturi u djelima Firdusija, Nizamija i Džamija. 
Koran poznaje časna biblijska lica: Adama, Abrahama 
(Ibrahim), Mojsiju (Musa), Danijela, Mirjam (Bl. Dj. Ma- 
ue Isusa (Isa), a i mnoge moralne zasade preuzima iz 
iblije. 

U sredovječnoj kršćanskoj književnosti stvara se čitav 
niz legenda, priča i anegdota, povezanih sa sadržajem iz 
različitih mjesta B., kao o grijehu prvih ljudi, potopu, pa 
o zgodama iz sudačkoga i kraljevskoga doba, kao i kasnije 
povijesti izraelske. Osobito se iskorišćuju u svrhu drama- 
tizacije biblijski motivi. Prikazivanje Adama i Eve je po- 
znato i nekim hrvatskim krajevima u narodnim običajima 
na Badnjak. Književnik Calderon prikazao je u pučkim 
igrokazima: Isaka, Rutu, Absaloma; Tirso de Molina obra- 
dio je Osvetu Tamarinu; Lope de Vega dramatizirao je 
prapovijest roda ljudskoga. Poljski pjesnik Nikola Rey 
dramatizirao je gotovo čitav stari zavjet, te su značajna 
lica glavni nosioci drama: Adam, Noa, Josip, Jefta, Sam- 
son, David, Adonija, Salomon, a prikazao je i povijesnu 
katastrofu razorenja Jeruzalema. Dante je u svom epu Bo- 
žanstvena gluma prikazao mnoga lica iz biblijske povijesti 
i klasične mitologije; Tasso je dramatizirao sedmicu stva- 
ranja (Il mondo creato); Miltonov Paradise lost uzima sa- 
dr aj iz treće glave Geneze; od njega je i dramatska pje- 
sma o Samsonu. Racine u francuskoj klasičnoj drami obra- 
đuje biblijska lica: Athalie, Esther. Alfieri je dramatizirao 
Saula i Abela. Byronove »Hebrejske melodije« obrađuju 
biblijski sadržaj; od njega su i misteriji: Kain, Zemlja i 
nebo, u kojima se crta opreka borbe dobra i zla. I sam 
Voltaire uzimao je za sadržaj svojih satira protiv vjere 
biblijsko lice Saula kao predmet tragikomedije. Kierke- 
gaardov »Strah i drhtanje« sadržava hvalospjev Abrahamu. 

bilje primjera biblijskog utjecaja očituje se osobito u 
njemačkoj književnosti, počevši već od 9. st. s pjesmom 
Muspili, gdje se crta borba proroka Ilije s tamnim silama. 
U 12. st. obrađuje se u obliku dijaloga mudraca i divljaka 
Salomon und Markolf; kao pučki igrokazi prikazuju se: 
Kain i Abel, Set. Sredovječni mistici: Eckehart, Tauler, 
Suso i Toma Kempenac koriste se obilno biblijskim moti- 
vima. Pamfil Gegenbach napisao je igrokaz: Der neu 
deutsch Bileams Esel; Joachim Graf igrokaze: Abraham und 
Isaak, Judith; Hans Sachs Die ungleiche Kinder Evas, Ko- 
módie von den Patriarchen Jakob, Josef und den Brüdern; 
u 17. st. Caspar Textor, Isaak redivivus; Wolfrat Span- 
genberg, Jeremias; M. Opitz: tragedije Judith, Jonas; An- 
dreas Gryphius, Herodes Drama; Phil Zesen napisao je 
romane o Simsonu i Josipu (Assenat); Chr. Weise biblij- 
ske drame: Abraham und Isaak, Esau und Jakob, Der ver- 
folgte David, Salomo; J. J. Bodmer, Tod des ersten Men- 
schen, Der erkannte Josef i epe Jakob und Josef, Jakob 
und Rahel; F. G. Klopstock, Tod Adams, David, Salomo, 

religiozni ep Messias, Mathias Claudius, Historie von Go- 
liath und David; Gessner Tod Abels, u 5 pjev. I pjesnik 
Schiller vježbao se u mladosti u obrađivanju biblijskih mo- 
tiva, te napisao Mose-Epos i raspravicu Die Sendung Mo- 
ses. Wieland ima ep Der gepriifte Abraham; Chr. Graf 
Stolberg tragediju s korovima Belsazar; A. Klingemann 
dramu Moses; Zach. Werner Mutter der Makkabčer; Anet- 
te von Droste Hüllshoff Das verlorene Paradies. U kasnijih 
književnika, više manje, ponavljaju se mnogi biblijski mo- 
tivi. Kršćanska dramatska umjetnost u srednjem vijeku uzi- 
ma ponajviše biblijske događaje za sadržaj pučkih dram- 
skih igrokaza, poznatih pod imenom misterija i mi- 
rakula. Jedan od najsnažnijih biblijskih motiva, koji i 
danas u dramatskoj umjetnosti postizava velike uspjehe, 
jest prikazivanje muke Isusove, koje imade svoju klasičnu 
tradiciju u pasionskim igrama, što se svake desete 
godine priređuju u bavarskom mjestu Oberamergau, a i 
kod nas su bile postigle lijepe uspjehe u Vrbovcu i Ko- 
privnici. J,O. 

XI. Biblijski motivi u hrvatskoj književnosti. Kao kod 
ostalih krščanskih naroda, tako i kod Hrvata cijela sredo- 
vječna književnost vrvi biblijskim motivima svake ruke, 
koji se obrađuju u crkvenim dramama, legendama, vizi- 
jama, duhovnim pjesmama i t. d. Kasnije književnost sve 
više poprima svjetovno obilježje, pa su u njoj i biblijski 
motivi rjeđi, ali se oni ipak obrađuju, iako razmjerno u 
manjoj mjeri, i danas. 

U starijoj hrvatskoj književnosti najčešće se javljaju 
motivi iz života Krista, Majke Božje i biblijskih svetaca. 
Iz Kristova života najviše se obrađuje rođenje (božićni 
motivi), zatim muka i uskrsnuće. Tako u božićni krug ide 
prikazanje Od rojenja Gospodinova, koje potječe iz 15; 8t¿ 
ali je sačuvano u različnim mlađim rukopisima. Isti motiv 
dao je u umjetničkoj obradbi Mavro Vetranović u svojem 
Prikazanju od poroda Jezusova, koje je u naše vrijeme 
skratio i popratio glazbom Antun Dobronić. I od Antuna 
Gleđevića imamo dramu, zapravo pastoralu Porođenje Go- 
spodinovo. U naše su vrijeme nastojali oživjeti božićne 
nabožne glume u svojim Koledama skladatelj Božidar Si- 
rola i libretist Velimir Deželić ml. 

Iz 15. st. potječe i Muka Spasitelja našega. Pod sličnim 
je naslovima obrađen motiv muke u različnim rukopisima 
16., 17. i 18. stoljeća. Iz 17. st. imamo Muku Kristovu 
Korčulanina Petra Kanavelovića, a isto je tada i Splićanin 
fra Marko Marulić štampao svoje Navišćenje muke Isusa, 
Spasitelja našega. U naše je vrijeme motiv muke obnovljen 
u t. zv. pasionskim igrama, koje su se izvodile u Vrbovcu, 
Koprivnici, Zagrebu i u drugim mjestima. Na motiv muke 
naslanjaju se i različni »plačevi«, u kojima se obrađuje 
Gospin plač za Isusom i razgovor s Ivanom. Plač b. d. 
Marije sačuvan je pod istim ili sličnim naslovom u razli- 
čnim glagoljskim i latiničkim prijepisima. Taj vrlo raširen 
biblijski motiv preradivali su mnogi poznati i nepoznati 
pisci, pa je tako u 18. st. fra Petar Knežević štampao 
Muku gospodina našega lsukrsta i plač matere njegove. 


U uskrsni krug prikazanja ide Uskrsnutje Isukrstovo iz 
15, st. I taj je krug zastupan s više različnih obradba. Isti 
je motiv u 16. st. obradio Mavro Vetranović u Komediji 
od uskrsnutja Isukrstova. Ovamo pristaje i Mišterij vele 
lip i slavan od Isusa, kako je s križa snet, zatim v grob 
postavljen. Motiv snimanja s križa sačuvan je u više ruko- 
pisa i u glagoljskoj i u latiničkoj (hvarskoj) obradbi. U isti 
krug ide i Prikazanje, kako Isus oslobodi sv. oce iz limba. 

U 16. st. obradio je Josip Betondić u drami Isukrst sudac 
motiv iz Kristova života. U istom je stoljeću opjevao 
Kristov život dubrovački humanist Jakov Bunić u svom 
latinskom epu De vita et gestis Christi, a isti je motiv 
iznio u 17. st. Junije Palmotić u epu Kristijadi, koji je 
prerađen prema latinskom djelu Christias Girolama Vide. 
Palmotićev je ep u 19. st. prepjevao Ignjat A. Brlić i izdao 
pod naslovom Kerstovka iliti život i dila gospodina našega 
Isukrsta, 

Iz života Majke Božje obrađeno je više motiva. Tako je 
Prikazanje o Marijinu navještenju postojalo već u 15. st., 
te je kasnije više puta prerađivano. U duhu pučkih ska- 
zanja obradio je motiv navještenja Marijina fra Ivan Za- 
dranin i don Sabić Mladinić, kojemu se pripisuje i skazanje 
o Marijinu uzašašću na nebo. Taj motiv uzašašća Marijina 
sačuvao je hvarski krug u jednom rukopisu 17. st. pod 
naslovom Prikazanje od ušastja na nebesa slavne divice 
Marije. 

Životi biblijskih svetaca također su zastupani u hrvat- 
skoj pučkoj i umjetnoj obradbi. Tako s Hvara potječe 
iz 17. st. Prikazanje svetoga Ivana Krstitelja porođenje i 
smrt, Danijelov sud, zatim Skazanje od Osiba sina Jakoba 
Patriarke. Zadnji je motiv obradio u 19. st. Grgur Čeva- 
pović u drami Josip sin Jakoba patrijarke. Nikola Bunić 
spjevao је u 17. st. ep Herodias о glavosjeku Ivana Krsti- 
telja. Prema biblijskoj građi napisao je Marko Marulić ep 
Istoriju svete udovice Judit. Isti je motiv kasnije drama- 
tizirao Ignjat Đurđević u svojoj Juditi, a u naše je vri- 
jeme izdao ep Juditu Ivan Ev. Šarić. Prema Bibliji napisao 
je Marulić i ep Istoriju od Suzane, a isti je taj motiv 
izradio don Mavro Vetranović u crkvenom prikazanju 
Suzana čista. Vetranović je napisao i prikazanje Posveti- 
lište Abramovo, koje je u naše vrijeme preradio Velimir 
Deželić ml, te se ono u Deželićevoj obradbi s glazbom 
Božidara Širole prikazivalo pod imenom Žrtva Abrahamova 
u Zagrebu 1923. Motiv iz života sv. Mandaljene obradio je 
I. Bunić-Vučićević u epsko-lirskom spjevu Mandaljena 
pokornica, a Ignjat Đurđević u spjevu Uzdasi Mandaljene 
pokornice. 


Biblijski motiv imamo i u epsko-lirskom spjevu Ivana 
Fr. Gundulića Suze sina razmetnoga, u epu P. Preradovića 
Prvi ljudi i u Kranjčevićevu epu Prvi grijeh. U zbirci Vl. 
Nazora Pjesme moje mladosti nalazi se poseban krug 
Biblijskih legenda. 


Uz navedena više manje anonimna starija pučka skazanja 
i uz umjetnu književnost s biblijskim motivima postoji 
dosta i drugih djela, gdje uz ostali sadržaj ima i biblijskih 
motiva i zgoda, koje se prepleću u različnim propovijedima, 
postilama, kronikama i dr., tako u Magdalenićevu Zvon- 
čacu, Barakovićevoj Jaruli, Kavanjinovu Bogatstvu i ubo- 
štvu, Kačićevoj КогаЫјісі, Divkovičevim  Besidama, u 
Habdelićevoj knjizi Prvi oca našega Adama greh i dr. 
Osim toga biblijskih motiva nalazimo pojedinačno i u 
različnim zbornicima, pjesmaricama (Vitasovičeva pjesma- 
rica), a i kod pojedinih pisaca i u starijoj i u novijoj 
hrvatskoj književnosti. 

LIT.: Za crkvena skazanja: F. Fancev, Hrvatska crkvena prikazanja, 
Zagreb 1932. I. Hvt. 

XII. Biblijski motivi u umjetnosti. Budući da je radi 
prevelikog obilja građe nemoguće prikazati biblijske mo- 
tive u umjetnosti, koji se javljaju pojedinačno, ograničit 
ćemo se na one motive, koji se sastoje od čitavog niza 
biblijskih prizora. U katakombama prevladavaju prizori iz 
St. Z. To su prizori spasenja, kao na pr. Noe u lađi, 
Danijel u lavljoj jami i t. d. Zapravo su to simboli spa- 
senja duše onih vjernika, koji počivaju u katakombama. 


Prvi su se kršćanski sitnoslikari u svojim ilustracijama 
biblijskih prizora ugledali u ilustratore Homera i Vergilija. 
Sitnoslike, koje ilustriraju t. zv. Bečku Genezu iz 5. st., sve 
su, osim jedne, posve helenističke u crtanju lica, zgrada, 
vrtova i u čitavom shvaćanju. Kao da je sitnoslikar želio 
ilustrirati epsku pjesmu: sve je povijest i zor. Jedino zavjet, 
što ga je Gospodin sklopio s Noem, sjeća na monumentalni 
stil kršćanskih mozaika. I fragmenti Geneze iz 6. st., danas 
u Britskom muzeju u Londonu, ukrašeni su sitnoslikama, 
koje donekle sjećaju na bečku Genezu. U narteksu sv. 
Marka u Veneciji kopirano je više minijatura ovoga ko- 
deksa u mozaiku. »Kršćanska topografija« Kuzme Indiko- 
pleusta iz 6. st., sačuvana u tri rukopisa iz 7.—11. st., pred- 
stavlja prijelaz bizantskih profanih sitnoslikarskih ilustra- 
cija u crkvene. Tu već aleksandrijski simbolizam nadah- 
njuje prizore iz St. i N. Z. Abel, Mojsije, Melkizedek, 
Izaak, Jona, Ilija, sve starozavjetni tipovi Krista. Poput 
St. Z. ilustriran je i N. Z. uglavnom simbolički: nema ni 
jedne jedine povijesne scene iz života Isusova, nego samo 
proroci, evanđelisti, apostoli, Pavlov put u Damask, kame- 
novanje sv. Stjepana i na kraju Spasitelj u svojoj slavi. 
Aleksandrijskoj se simbolici i ikonografiji u ovim sitno- 
slikama pridružuju ikonografijske pojedinosti iz katakom- 
ba, monumentalnost bizantske kompozicije i bizantski kosti- 
mi. U Aleksandriji su starokršćanski sitnoslikari minijatu- 
rama resili osobito pojedine knjige ili skupine knjiga Sv. 
Pisma. Ove su se knjige proširile u Antiohiji, Carigradu i 
Rimu. Doskora se Carigrad i u tom pravcu počeo ozbiljno 
natjecati s Aleksandrijom, te joj je brzo preoteo prven- 
stvo. Kad je konačno 641 Aleksandrija pala u ruke Arapa, 
već je Carigrad davno udario sitnoslikarstvu svoj pečat. 
Za kasniji je razvitak biblijskih motiva u sitnoslikarstvu 
od najveće važnosti Sirsko evanđelje u Firenci. Sitnosli- 

kama ga је u 6. st. uresio monah Rabula u samostanu 
Zagba u Mezopotamiji. Čini se, da sitnoslike u tom evan- 
đelistaru nisu Rabulin originalni rad, nego da su rađene 
po grčkom originalu, koji se držao istočno-azijskog shva- 
ćanja. Rabulino Uzašašće Kristovo, Dolazak Duha Svetoga 
i nadasve Raspeće od najveće je važnosti za kasniju kršćan- 
sku ikonografiju biblijskih motiva. Dotad se naime raspeće 
slikalo samo simbolički ili u starozavjetnim tipovima. U 
Rabulinu evanđelistaru imamo raspeće prikazano posve hi- 
storijski. Zato ova sitnoslika, ili njezin original, po kojem 
je rađena, znači veliku prekretnicu u slikanju raspeća. Na 
ovaj način slikaju odsad raspeće nesamo sitnoslikari u 
liturgijskim kodeksima, nego je na pr. i fresko-slika raspeća 
u Santa Maria Antigua u Rimu slikana po ovom uzoru. 
Rabulino Raspeće, visoko samo 26 cm, obuhvaća osim sa- 
moga Raspeća još i Kristov grob, Pohod na grob i prizor 
Noli me tangere, pa ipak se u njemu može nazirati klica 
za kasnije slike, koje prikazuju Krista na križu, do dana 
današnjega. Prizori se iz Novog Zavjeta odsad prikazuju 
historijski onako, kako su se zbili, ali ih srednji vijek, a i 
renesansa, stavljaju u sredinu građanskoga i vojničkoga ži- 
vota svoga doba. Prizori se iz St. Z. i dalje uglavnom shva- 
ćaju tipologijski, osim stvorenja svijeta, pada prvih ljudi i 
rijetkih čisto povijesnih prizora. Izbor je prizora, koji su 
bili ilustrirani, ovisio o tomu, da li se ilustrirala Biblija, 
ili t. zv. »Biblia pauperum«, ili »Speculum humanae salva- 
tionis«, ili liturgijska knjiga, kao na pr. evandelistar, sa- 
kramentar, misal, brevijar, ili opet poluliturgijski molitve- 
nik, određen za privatnu upotrebu različitih odličnika, t. zv. 
»livre d'heures«. U Biblijama se ponajčešće ilustrirao poče- 
tak pojedine knjige Sv. Pisma. U liturgijskim su knjigama 
određivali izbor prizora, koji su bili ilustrirani, odlomci Sv. 
Pisma, određeni za pojedine blagdane. Najviše se ilustri- 
raju događaji iz djetinjstva Isusova, te njegova muka i 
smrt, uskrsnuće i uzašašće, a osim toga i različita čudesa i 
prizori, koji se spominju tijekom crkvene godine. Od za- 
grebačkih liturgijskih kodeksa, koji su ukrašeni sitnosli- 


kama s biblijskim motivima, dva su najljepša: misal Domi- 
nika Kálmáncsehija i biskupa Osvalda, te misal čazmansko- 
ga prepošta Jurja de Topusko, oba u riznici zagrebačke 
stolne crkve. U zagrebačkoj se metropolitanskoj knjižnici 
čuvaju dvije sredovječne rukopisne Biblije, bogato ukra- 
Sene biblijskim motivima. To je Biblia solemnis zagre- 
bačke stolne crkve iz 14. st. MR 159 i nepotpuna Biblija MR 
156. Ova je druga šarenija i naoko bogatija, a prva odaje 
profinjeni ukus vještoga sitnoslikara gotičkoga stila. To je 
doista »pulchra et solemnis biblia«, kako je zove inventar 
zagrebačke stolne crkve iz 14. st. Ovdje spominjemo i bi- 
blijske prizore iz života Isusova, izrezane u slonovoj kosti 
na t. zv. diptihu u riznici zagrebačke stolne crkve. Zapravo 
to i nije diptih, nego dragocjeni ures prednjih korica uveza 
jedne zagrebačke liturgijske knjige. Liber officii Beatae 
Mariae Virginis u Strossmayerovoj galeriji slika u Zagrebu 
(br. 19) ukrašen je s mnogo sitnoslika, od kojih mnoge 
prikazuju biblijske motive. Ovaj je molitvenik francuskoga 
porijekla, a pisan je krajem 15. ili početkom 16. st. Naj- 
ljepše sitnoslike s biblijskim motivima, koje se čuvaju u 
Zagrebu, a sigurno i u čitavoj Hrvatskoj, sastavni su dio 
brevijara vojvode Ercola 1. (1471—1505) i oficija vojvode 
Alfonsa I. (1505—1534) u Ferrari. Biskup ih je Strossmayer 
kupio u Amalfiju kod Napulja i darovao galeriji slika. 


I monumentalno crkveno slikarstvo 4. i 5. st. rado je 
prikazivalo čitave nizove starozavjetnih prizora, n. pr. u 
Santa Costanza u Rimu (4. st.), u Santa Maria Maggiore 
u Rimu (4. st.), u bazilici sv. Feliksa u Noli (5. st.). Po- 
četkom 5. st. prodiru u ove nizove slika i prizori iz Novoga 
Zavjeta, te polagano potiskuju u pozadinu prizore iz Sta- 
roga Zavjeta. Ali ni na mozaicima starokršćanskih bazi- 
lika, kao ni u katakombama i u starokršćanskim minija- 
turama, nisu starozavjetni prizori prikazani sami radi sebe; 
oni su samo simbol Novoga Zavjeta. Sv. Ambrozije, i po 
njemu sv. Augustin, upozoruju, da su ljudi, o kojima go- 
vori Sv. Pismo St. Z., doista živjeli i da se ono, što pri- 
povijedaju starozavjetne knjige, doista zbilo, ali da je to 

ujedno sve proročki simbol Krista i njegove Crkve (Serm. 
2. de scripturis. 6, PL 38.). Izidor od Seville sakupio je u 
Quaestiones in Vetus Testamentum (PL 83.) najvažnije 
izjave svetih otaca u tom pravcu, a u djelcu Allegoriae 
quaedam Scripturae Sacrae daje preglednim načinom sim- 
boličko značenje različitim osobama i događajima iz St. Z. 
Još je važnija Glossa ordinaria Walahfrieda Strabona, jer 
su tu oko biblijskoga teksta ispisana alegorijska tumačenja 
svetih otaca. Kao što je Legenda aurea postala osnovicom 
za povijesne crtice o svecima, tako je Glossa ordinaria 
davala smjer i sadržaj biblijskih motiva u kršćanskoj umjet- 
nosti srednjega vijeka. Iz svega slijedi, da nizovi staro- 
zavjetnih biblijskih prizora u 4. i 5. st. nisu bili strogo 
povijesno zamišljeni, nego kao simboli onoga, što se zbilo 
u Novom Zavjetu. Početkom 5. st. htio je carigradski pre- 
fekt Olimpijador sagraditi crkvu u čast svetih mučenika, 
ра se obratio na svog predšasnika Nila (+ oko 430), koji 
je međutim postao monahom na gori Sinaju, s molbom, da 
kaže svoj sud o nacrtu, koji mu je priložio. Prema tom na- 
crtu trebalo je crkvu uresiti tako, da bi se u svetištu nala- 
zile slike mučenika, u crkvenoj lađi bili bi naslikani prizori 
iz lova, ptice, životinje i zmije, a među svim bi se ovim 
prizorima posebno isticao križ. Sv. Nil odgovorio je Olim- 
pijadoru, da lovački prizori ne spadaju u crkvu, pa želi, da 
se sa svake strane naslika po jedan niz biblijskih prizora 
iz St. i N. Zavjeta, kako bi vjernici mogli po slikama biti 
oučeni o kreposti otaca, koji su služili pravomu Bogu. 
Početkom 5. st. izrađeni su mozaici u Santa Maria Maggiore 
u Rimu nad kolonama i na slavoluku. Nad arhitravom, 
što ga nose kolone, teži s jedne i s druge strane neprekidni 
niz starozavjetnih prizora prema slavoluku, na kojemu su 
prikazani prizori iz Novoga Zavjeta kao ispunjenje onoga, 
što je Gospodin obećao u St. Z. Poredba pojedinih pri- 
zora iz St. Z. nad arhitravom i onih iz Novoga Zavjeta 
na slavoluku pokazuje na prvi pogled, da kod izbora staro- 
zavjetnih motiva nije bio mjerodavan eventualni analogon 
iz Novoga Zavjeta, nego da je naprosto čitav niz staro- 
zavjetnih prizora u svojoj cjelini shvaćen kao tip onoga, 
što će se zbiti u Novom Zavjetu. Tako se i na ostalim 
nizovima iz St. Z. zapaža, da je svaki niz za sebe poredan 
više kronologijski i da je tipologija prema Novom Zavjetu 
zamišljena uglavnom kao poredba cjeline svakoga niza 
s drugom cjelinom, a ne kao poredba svake pojedine 
scene S. Z. s prizorom iz N. Z. Ovako shvaćena »concordia 
veteris et novi Testamenti« udomila se u 5. i 6. st. na za- 
padu, dok na istoku, usprkos nastojanjima sv. Nila, nije 
mogla prodrijeti. Ondje su sve do Justinijana slike u crkva- 
ma bile ponajčešće onako rasporedane, kako je to želio 
učiniti Olimpijador: u svetištu, t. j. u apsidi, bili su pri- 
kazani mučenici i Spasitelj, a crkvena je lađa bila urešena 
većinom profanim prizorima. U ovoj razvojnoj fazi monu- 
mentalnog slikarstva na istoku odlučuje utjecaj onih, koji 
nisu bili skloni figuralnom slikanju prizora iz Biblije. Ovi 
su ljudi, koje bismo mogli nazvati judaizantes, radije do- 
puštali, da se u crkvama slikaju profani motivi, preuzeti od 
antike, a ne možda od mazdaizma, kako bi to htio Strzy- 
gowski. " 

U karolingijsko doba slika se u crkvenim apsidama re- 
dovno »Maiestas Domini«, a na zidovima se nalazi »con- 
cordia veteris et novi Testamenti«, kao na pr. u dvorskoj 
kapeli u Ingolheimu. Spominjemo i veliki niz novozavjetnih 
prizora iz života Isusova, kako nam je ostao sačuvan u 
Carmina Sangallensia i u St. Georgu u Reichenau-Ober- 
zellu iu Goldbachu kod Uberlingena. Središte je ove umjet- 
ničke djelatnosti bilo u Reichenauu. Uz očevidni liturgij- 
ski ciklus naslikani su osobito prizori iz javnoga života 
Isusova i posljednji sud. 


Sredovječna umjetnost 2. tisućljeća nastavlja i razvija 
nizove iz St. i N. Z., koji sačinjavaju konkordiju (slogu) 
St. i М. Zavjeta. Novozavjetni niz obuhvaća sada oso- 
bito prizore iz djetinjstva Isusova i iz njegove muke, 
kako je to odgovaralo božićnom i uskrsnom liturgijskom 
ciklusu. Oba su ova ciklusa u to doba obogaćena prizorima, 
preuzetim iz apokrifa, ali ne izravno, nego iz spisa Vincen- 
cija de Beauvais, Jakoba de Voragine i Petra Comestora. 
Starozavjetni je niz, kao i prije, izabran prema načelu kon- 
kordije St. i N. Z., ali sve se više ova konkordija proteže 
nesamo na cijeli niz kao cjelinu, nego i na pojedini prizor. 
Starozavjetni se prizori odabiru prema njihovu simbo- 
ličkom ili tipologijskom značenju u odnosu s Novim Za- 
vjetom. Na izbore tipologijskih prizora i lica iz St. Z. 


utječe osobito Glossa ordinaria Walahfrieda Strabona 
(T. 849), opata u Reichenauu. 

Uporedo sa slikanom konkordijom St. i N. Z. razvijaju 
se i plastična konkordija na portalima velikih crkvi i 
kršćanska tipologija. Kad još nije bilo moguće plastično 
uresiti sam portal, izrađivali su kipari samo vrata za crkve. 
Dosta je da spomenemo samo najpoznatije primjere: vrata 
Santa Sabina u Rimu (5. st.), vrata stolne crkve u Hildes- 
heimu (1015) i Ghibertijeva »rajska vrata« u Firenci. Na 
tim je vratima prikazan niz starozavjetnih i novozavjetnih 
biblijskih prizora, u stvari: konkordija St. i N. Zavjeta. Na 
vratnicama je stolne crkve u Splitu Andrija Buvina 1214 
prikazao 28 prizora iz života i muke Isusove. Tek u 12. st. 
dobiva ulaz u crkvu takav oblik, da kipar može plastično 
uresiti i sam ulaz. Portali su sredovječnih katedrala 
uvijek raspoređeni Kristocentrično, pa i onda, kad je u 
timpanu prikazana Gospa s Djetetom Isusom mjesto Spa- 
sitelja kao »rex gloriae« ili kao »Maiestas Domini«. Oko 
Isusa raspoređeni su u najrazličitijim varijacijama pred- 
stavnici St. i N. Z., anđeli, alegorijski likovi Crkve i sina- 
goge, sveci, personifikacije kreposti i zloće, alegorije mje- 
seci... Svaki je od ovih portala monumentalna konkordija 
St. i М. Z., iz slikarstva prenesena u skulpturu. Najljepši 
je takav portal u našim krajevima izradio 1240 majstor 
Radovan u Trogiru. To je ujedno i najljepši sačuvani 
skulpturni spomenik romaničkog doba u Dalmaciji. 

Na slikama crkvenih zidova prikazana je ova konkordija 
slikanim prizorima, a na portalima sredovječnih kate- 
drala isklesanim pojedincima kao predstavnicima događaja. 
Postanak ovih plastičnih nizova na portalima sredovje- 
čnih katedrala pokušali su protumačiti utjecajem duho- 
vnih igara ranijega srednjeg vijeka. Dosad ovaj pokušaj nije 
uspio. Vjerojatno je i duhovna igra i ovaj ukras sredo- 
vječnih portala proizašao iz istoga vrela, naime iz teo- 
logije i liturgije ranoga srednjega vijeka. Bez sumnje su u 
kasnijem razvitku i duhovne igre utjecale na pojedine por- 
tale, kao što je lako moguće, da je i pojedini portal utjecao 
na pojedinu duhovnu igru. Ali u svom su početku portali 
sredovječnih katedrala kao i sredovječne duhovne igre 
samostalni izražaj onoga idejnog kruga, koji se očitovao 
u Speculum ecclesiae Honorija od Augustoduna. 

Najznačajnim se obilježjem sredovječne likovne umjet- 
nosti u ikonografijskom pogledu može smatrati tipolo- 
gija, koja je proizašla iz alegorijskog tumačenja Sv. Pi- 
sma St. Z. Tipom se smatra osoba, stvar ili događaj u St. 
Z., koji po Sv. Pismu N. Z. ili prema shvaćanju teologa 
nagoviješta Isusa ili koji događaj iz njegova života. Tip je 
dakle simbol, koji se odnosi neposredno na Krista i nje- 
govo djelo, te se zato stavlja u vezu s novozavjetnim ispu- 
njenjem, koje se naziva antitip. Tipologijski se nizovi ja- 
vljaju osobito u kodeksima, na prozorima i na emailnim 
radovima srednjega vijeka. Jedan je od najranijih i ujedno 
najznatnijih primjera tipologijskoga niza t. zv. Verdunski 
oltar u Klosterneuburgu, što ga je 1181 po narudžbi kloster- 
neuburškoga opata Wernhera izradio Nikola od Verduna. 
Ponajbolji je izvor za izbor tipologijskih nizova već spo- 
menuta Glossa ordinaria Walahfrieda Strabona, opata u 
Reichenauu. Na staklenim prozorima u Bourgesu, Char- 
tresu, Le Mansu, Toursu, Rouenu iz 13. st. doživljuje tipo- 
logija svoj vrhunac. Tu su iz »Physiologa« preuzeti tipovi 
Zivotinjskoga carstva, kao orao, pelikan, jednorog, feniks. 
Ove je tipove u simboličku literaturu prvi prenio Honorije 
od Augustoduna (+ 1130). Tipologijski su nizovi u Francu- 
Skoj iz Speculum ecclesiae preneseni na staklene pro- 
zore i na tipologijske skulpture u Laonu. Vjerojatno se u 
Francuskoj negdje polovicom 11. st. pojavio jedan pri- 
ručnik biblijskih citata, u kojem su bili sustavno poredani 
starozavjetni Kristovi tipovi. Kasnije su sitnoslikari ilu- 
strirali ove tekstove, poredane u 34 skupine. Svaka skupina 
ima kao svoje središte novozavjetni prizor, okružen sa 4 
proroka, i dva tipa iz St. Z. Kristologijski niz obuhvaća 
život Isusov počevši od navještenja do dolaska Duha Sve- 
toga i krunjenja Marijina na nebu. Kasniji su bibliotekari 
ove kodekse pogrešno nazivali Biblia pauperum. 

I zbirka Speculum humanae salvationis, koja se poče- 
tkom 14. st. javlja u krugu njemačkih mistika, reda tipolo- 
gijskom metodom 42 poglavlja iz povijesti spasenja svijeta: 
stvorenje, pad prvih ljudi i spasenje po Isusu Kristu. Osnova 
je čitave zbirke u tekstu, koji je sastavljen u stihovima. 
Najveći dio ovih zbirka nije ukrašen sitnoslikama, ali kad 
su minijatori počeli ukrašivati ovu zbirku, zadobile su te 
sitnoslike veliko značenje i znatan utjecaj i na monumen- 

talnu umjetnost pri kraju srednjega vijeka. Tekst je za 
Speculum humanae salvationis možda sastavio Ludolph 
von Sachsen, najprije član reda sv. Dominika, a onda 
kartuzijanac ( 1378). U 16. st. jenjava utjecaj, što ga je 
dotad vršio »Speculum humanae salvationis«, a time sve 
više nestaje i sredovječne tipologije u umjetnosti, koja 
је u novom vremenu pošla novim putem. 

Dok je konkordija St. i N. Z. na sjeveru stajala pod 
snažnim utjecajem tipologije, slikaju se u Italiji u 14. i 15. 
st. veliki nizovi starozavjetnih i novozavjetnih slika kao 
i dosad bez obzira na tipologiju. Giotto slika u svojem 
velikom nizu prizora iz života Isusova u kapeli dell'Arena 
u Padovi uz glavnu sliku i one prizore iz St. Z., koji mu 
služe kao tipovi novozavjetnih prizora. Na Giotta je po 
svoj prilici utjecao neki uzor iz Francuske. Gotički su por- 
tali utjecali i na slavlje sv. Tome Akvinca u španjolskoj 
kapeli Santa Maria Novella u Firenci: ova slika u stvari 
nije drugo no konkordija St. i N. Z., preuzeta s portala 
gotičkih crkvi, samo namjesto Krista u sredini timpana 
sjedi na prijestolu sv. Toma. I Rafaelova Disputa, kao 
i njegove Loggie nisu drugo no daljni razvojni oblik ove 
konkordije. Isto vrijedi i za Rosellijeve, Botticellijeve, 
Ghirlandaiove i Peruginove freske u Sikstinskoj kapeli u 
Rimu, premda se ovdje zapaža i jedan novi momenat: isti- 
canje papinstva. I Michelangelove fresko-slike u Sikstinskoj 
kapeli, počevši od stvorenja svijeta, proroka i sibila na 
stropu pa do Posljednjega suda na glavnom zidu iza oltara, 
samo su novi, gigantski oblik ove konkordije. 

Krajem 15. i tijekom 16. st. poprimila je konkordija St. 
i N. Z. nov oblik u t. zv. triumfalnim slikama. U Italiji 
je već od 13. st. bio običaj, da se u ophodima voze t. zv. 
triumfalna kola. Ovaj je motiv iz tih svečanosti prešao u 
pjesništvo i dao povoda Danteu za veličanstvenu viziju mi- 
stičnih kola, na kojima se vozi Božanstvo u posljednjim 
pjevanjima Čistilišta. Neposredni prijelaz u likovnu umjet- 
nost sačinjava Savonarolin Triumphus crucis: Krist se sa 
svojim križem vozi na triumfalnim kolima. Pred njim idu 
patriarsi, proroci i ostali zastupnici St. Z. Kola vuku apo- 
stoli, a za kolima slijede mučenici i crkveni učitelji. Tizian 
je naslikao Isusa kako sjedi na kolima sa žezlom u ruci. 
Pred njim idu predstavnici St. Z. Kola vuku evanđeoski 
simboli, a kotače okreću crkveni učitelji. Iza kola slijede 
apostoli i mučenici. Staklena slika u Brouu u Francuskoj 
kopira ovu Tizianovu sliku, a Savonarolin je Triumphus 
crucis prikazan na staklenoj slici u Rouenu iz druge polo- 
vice 16. st. 

Tako se nekadašnja naivno-veličanstvena »concordia ve- 
teris et novi Testamenti« izrodila u neukusnu bizarnost i 

igrariju. Novo je doba prekinulo s ovom izrođenom tipo- 
logijom, koja je poput skolastike 15. st. izgubila veličan- 
stvenu ozbiljnost prijašnjih vjekova i postala neozbiljnom 
igrarijom. U Italiji se nije mogla tipologija udomaćiti ni u 
14. i 15. st., jer upravo tada nastupa u Italiji nova umjet- 
nost svoj triumfalni pohod i kida s dotadašnjom tradicio- 
nalnom didaktičnošću, pa hoće samo da bude lijepa. Tali- 
janska renesansa ne će više da poučava, ona hoće samo da 
iskaže svu ljepotu biblijskih motiva. Biblijski su motivi 
sada preneseni u prirodu, i to u talijansku prirodu i u 
teatralnu kopiju građanskoga i vojničkoga života talijan- 
skih gradova. Zaludu ćemo na tim slikama tražiti sredo- 
vječnu mistiku, a često i uopće svaku dublju religioznost. 
Svijet se oteo ispod vlasti i utjecaja crkvenoga duha, a 
umjetnost je potpala pod snagu dinamike svjetovnih 
emocija. Umjetnici ne stvaraju više uistinu kršćanskih 
umjetnina, jer ono, što stvaraju, ne proizlazi više iz dubine 
istinskoga mističkog ili uopće vjerskog oduševljenja, nego 
ponajčešće iz obveze, koja nastupa na osnovi kupoprodaj- 
noga ugovora s naručiteljem slike. Imade još veoma mnogo 
umjetnika, koji su uvjereni kršćani, ali princip njihove 
umjetnosti nije više iskonsko-kršćanski, nego sasvim svje- 
tovni. Michelangelo je posljednji veliki umjetnik, koji je 
još stvarao potpuno u duhu kršćanske tradicije, premda je 
upravo on prekinuo s njezinim oblicima. Michelangelo je 
doduše svojim titanskim genijem prerezao sve vanjske 
niti, koje su umjetnost povezivale s tradicijom, ali je uza 
sve to u svojoj biti ostao vjeran simbolici, kako to doka- 
zuje njegov spomenik Juliju II. u Rimu i obitelji Medici u 
Firenci, te strop Sikstinske kapele u Rimu. Usporedimo li 
fresko-slike na tom stropu s onim, što je Tintoretto nasli- 
kao u Scuola di S. Rocco u Veneciji 1577—1594 i što bi 
imalo biti neka »concordia veteris et novi Testamenti«, 
osjetit ćemo na prvi pogled, da između ova dva djela po- 
stoji golem jaz, koji ih nepremostivo dijeli. 

Kao što su umjetnici srednjega vijeka, renesanse i ba- 
roka često stavljali biblijske prizore u okolinu svoga doba, 
tako prenosi Uhde Spasitelja u moderni proleterski am- 
bijenat. Dok je ovo do neke granice shvatljivo i podno- 
šljivo, djela se pojedinih novijih umjetnika neugodno 
doimaju, kad poput Klingera i Vereščagina, biblijskim mo- 
tivima daju drugi, upravo protivni smisao, negoli ga 
imaju ti motivi u Bibliji. 

Biblijski se motivi uzimaju i kao simboli nebiblijskih i 
uopće nereligioznih sadržaja. 

Biblijske fresko-slike u Đakovu izradili su (1873—1882) 
A. Maksimilijan Seitz i sin mu Ljudevit, a dvije slabije 
naslikao je (1877) Ansiglioni. Slike u crkvi sv. Marka u 

Zagrebu slikao je Joza Kljaković. Oba ova niza biblijskih 
slika redaju starozavjetne i novozavjetne prizore naprosto 
historijski bez naročitoga simboličkog ili tipologijskog na- 
glaska. 

LIT.: K. Künstle, Ikonographie der christlichen Kunst, L, Freiburg 
i В. 1928; H. Leclercq, Miniature, Dictionnaire d'Archéologie chrétienne 
et de Liturgie, X1./1., Pariz 1933; Lj. Karaman, Portal majstora Rado- 
vana u Trogiru, Rad HA 262, Zagreb 1938; D. Kniewald, Misal čazman- 
skog prepošta Jurja de Tcpusko i zagrebačkog biskupa Šimuna Erdódy, 
Rad HA 268, Zagreb 1940. D. K-d. 

Ovamo pripada i Biblia pauperum »Biblija za siromahe« 
(neuke, koji ne znadu čitati), koja je osobito pod konac 
srednjeg vijeka bila raširena. To su slikovnice s 34—50 
slika najznatnijih novozavjetnih događaja, pretežno iz ži- 
vota Isusova, počevši od navještenja Bl. Dj. Marije do nje- 
zina uznesenja na nebo. Kraj svake ovakve slike stavlja se 
obično s desna i s lijeva po jedna slika iz staroga zavjeta 
s tipskim ili proročkim značenjem, a ispod slike stavlja 
se kratak tekst kao tumačenje. Prema tome je glavna svrha 
ove Biblije bila tipološka. Slike su obično bile otisci 
drvoreza, osobito od vremena izuma tiskarskog umijeća. 
Najstariji kodeksi ovakvih B., koji su se sačuvali, potječu 
iz 14. st. (St. Florian, Pariz; Rotschildova zbirka; zatim u 
bečkoj Nacionalnoj biblioteci i u Miinchenu). Znatnija su 
tiskana izdanja ovakve B.: u Nizozemskoj od 1463—70 sa 
40 listova; s njemačkim tekstom od 1470—71 sa 40 listova; 
в francuskim tekstom u Parizu od 1503 i 1520; s talijan- 
skim tekstom od 1520 sa 120 slika. Poslije toga vremena 
pojavljuju se sve češće ilustrirana izdanja B. s potpunim 
tekstom, a u novije doba primjerice u Njemačkoj t. zv. 
»Bilderbibel« ili »Familienbibel«. B. paup. naziva se tako- 
der: 1. alfabetski sastavljena biblijska realna konkordacija 
od Nikole Hannapesa (+ 1291), koja se krivo pripisivala 
sv. Bonaventuri; 2. stihovi za lakše pamćenje sadržaja B., 
njih na broj 212, što ih je sastavio Aleksandar Villa (f 
1250) tako, da se svaka glava označuje posebnom natukni- 
com, na pr.: sex (Gen. gl. 1.), prohibet (Gen. gl. 2.), pec- 
cant (Gen. gl. 3.), Abel (Gen. gl. 4.), Enoch (Gen. gl. 5.), 
arca fit (Gen. gl. 6.) intrant (Gen. gl. 7.) i t. d. HO: 


XIII. Biblija u tiskarskom umijeću. Čim je izumljeno ti- 
skarsko umijeće, najviše se tiskala B., bilo u originalnim 
jezicima, bilo u prijevodima. Neka najranija izdanja B. 
(inkunabule) osobito su zanimljiva. 


Za knjigotiskare imadu visoku i trajnu vrijednost ova iz- 
danja B.: a) Biblija u 42 retka od Gutenberga i Fusta, sa 
641 folio-listova; b) Biblija u 36 redaka od Pfistera, 881 
folio-listova, slog u stupcima, tri sveska, bez oznake tiskara; 
c) Biblija od Fusta i Schóffera: »Biblia sacra vulgatae edi- 
tionis ex translatione et cum praefatione S. Hyronimi«, za- 
vršen rad 14. VIII. 1462; s obzirom na tipografsku izvedbu 
to je još i danas divot-djelo za poznavaoca ljepote tipo- 
grafske umjetnosti. Prvi svezak imade 242, drugi svezak 239 
folio-listova, svaki list 48 redaka. Do danas je sačuvano u 
svijetu 70 primjeraka; d) Biblia pauperum. Za razliku od 
ostalih biblija ova je izdana na njemačkom jeziku. S.H. 

XIV. Biblija i glazbena umjetnost. Biblija imade takoder 
velik utjecaj na glazbenu umjetnost. Poznato je, da znatan 
dio starozavjetnog i novozavjetnog kršćanskog bogoslužja 
sačinjava pjevanje Psalama, napose u koralnom pjevanju. 
K tomu pridolazi pjevanje i drugih lirskih biblijskih dije- 
lova, osobito kantika i himana. Iz 5. st. sačuvani Codex 
Alexandrinus sadržava 13 kantika, počevši od Mojsijeva do 
Simeonova. U bogoslužju Velike Sedmice naročito iskori- 
šćuje glazba obilje biblijskih motiva, koji su u vezi s mu- 
kom, smrću i proslavom Kristovom. Klasični komponisti 
novoga vijeka, bilo katolički bilo protestantski, kao H. 
Schütz, S Bach, Mendelssohn, Liszt, E. Bloch uzimaju oso- 
bito rado za kompozicije motive iz Psalama. Ali povrh 
toga biblijski motivi služe kao sadržaj opsežnih glazbenih 
kompozicija, nazvanih oratoriji, kao na pr. od Gia- 
coma Carissimija (1605—1674): Isakovo žrtvovanje, David i 
Jonatan, Jefta, Jona, Ezekija, Belsazar, Job, Salomonov 
sud; zatim oratoriji G. F. Hindela: Esther, Debora, Saul, 
Izrael u Egiptu, Simson, Belsazar, Joseph, Josua, Salomo, 
Jiftach; osobito je znatan Mendelssohnov Elias i od A. 
Honeggera Kónig David. Osim toga neka su biblijska lica 
uzeta kao predmet glazbene obradbe opera, kao na pr.: 
Rossinijev Mojsije u Egiptu (1818), Verdijev Nabuco 
(1842); Pizzettijev Debora i Jahel (1922). Između opere i 
oratorija stoje Rubinsteinova djela Werlorenes Paradies, 
Turm zu Babel, Sulamith, Moses. Prvo njemačko operno 
poduzeće u Hamburgu nastupilo je 1678 s operom Adam 

und Eva od J. Theilea. U hrvatskoj religioznoj glazbenoj 
književnosti poznata su djela: oratorij Prvi grijeh i kan- 
tata Oče naš od Ivana pl. Zajca, a snažan je utisak učinila 
i Žrtva Abrahamova od Božidara Širole, izvedena prigo- 
godom euharistijskoga kongresa 1923. 


XV. Biblija i znanost. Napokon B. nesamo da je vršila 
svestran utjecaj na opći vjerski, moralni i kulturni život 
čovječanstva, nego također ima snažan utjecaj na razvitak 
znanosti. Kako je konačni cilj znanosti spoznaja istine, to 
između istine, utvrđene znanstvenim istraživanjem, i obja- 
vljenih istina, sadržanih u B., ne može biti protuslovlja, jer 
je Bog izvor svake, naravne i objavljene istine. Dakako, 
mnoge su istine, objavljene svrhunaravnim načinom i sadr- 
žane u B., ljudskom razumu teško dokučljive, a često i kao 
dogmatske tajne uopće nedokučljive u svojoj unutrašnjoj 
biti, ali odatle još ne slijedi, da su nemoguće. Uostalom, i 
u redu prirodnih pojava ima mnogo stvari, koje su još 
uvijek za znanost u svojoj biti neshvatljive, a ipak nema 
sumnje, da stvarno postoje. Zato može i sama B. sa svo- 
jim sadržajem biti predmetom mnogostranog znanstvenog 
proučavanja, a može ona biti također i poticalom za razvi- 
tak drugih znanosti. 


Biblija je temelj bogoslovskih znanosti. Budući da je B. 
jedan od glavnih izvora objavljenih vjerskih istina i ćudo- 
rednih načela, prema kojima se uređuje religijski odnos 
ljudi prema Bogu, to se na B. u prvom redu osnivaju, bilo 
izravno bilo neizravno, različite grane bogoslovskih (teo- 
loških) znanosti. Tu je ponajprije sama biblijska teologija, 
koja iz različitih mjesta B. vadi (eruira), sabire, uspoređuje 
i povezuje pojedine dogmatske i ćudoredne istine u susta- 
vnu cjelinu, odakle se potom razrađuju u pojedinim ogran- 
cima kao veličanstvena zgrada velebnog sustava bogoslov- 
skih znanosti: u osnovnoj i posebnoj dogmatici, moralci, 
liturgici, crkvenoj povijesti i crkvenom pravu. Prema tomu 
je biblijska teologija izvor, iz kojeg se napajaju sve ostale 
teološke znanosti. Ali biblijska teologija dolazi do svojih 
rezultata tek poslije mnogostrukog izučavanja same B., 
koje iziskuje prethodno poznavanje mnogih drugih pomoć- 
nih nauka. U prvom redu potrebno je za točno i ispravno 
razumijevanje B. dobro poznavanje izvornih jezika, na 
kojima su pojedine biblijske knjige napisane, a to su 
hebrejski, aramejski i grčki jezik helenističkog narječja. 
Izučavanje tih semitskih jezika, kao i grčko-helenističkog 
pod utjecajem semitske frazeologije, otvara u jezikoslovlju 
naučne poglede u sasvim novi svijet, bez čega bi bilo 
uopće nemoguće proučavati samu B. Zato su već naučni 
trudbenici prvih kršćanskih vremena, osobito Origen i sv. 
Jeronim, uviđali važnost poznavanja tih jezika. U kasnija 
vremena katolička Crkva pozitivno nalaže kandidatima 
teologije, da steknu elementarno poznavanje hebrejskog, 
aramejskog, sirskog (po mogućnosti i arapskog) i grčkog 
jezika. To je najprije zaključeno na generalnom kapitulu 
reda dominikanaca 1250, a 1311 usvojio je taj zaključak 
opći crkveni sabor u Vienni kao obvezatan za bogoslovska 
učilišta u čitavoj Crkvi. Izučavanje ove struke mnogo ви. 
unaprijedili nesamo katolički, nego i protestantski i ži- 
dovski stručnjaci, tako da se danas na osnovi temeljitijeg 
poznavanja zakučastih gramatičkih i stilističkih pravila 
semitskih jezika mnogo uspješnije rješavaju brojna teško 
razumljiva mjesta B. nego je to bilo prije. 

Za razumijevanje sadržaja B. potrebno je također što 
bolje poznavanje prilika javnog i privatnog života onih 
naroda, krajeva i vremena, gdje su pojedine biblijske knji- 

e nastale. To nam omogućuje sustavno poznavanje bi- 
lijske arheologije, biblijske kronologije i geografije, i 
napokon sustavno poznavanje biblijske povijesti. Kako su 
se pak mnogi biblijski događaji zbivali uporedo s doga- 
dajima, za koje nam svjedoče brojni svjetovni arheološki 
spomenici, od velike je koristi za biblijski studij također 
poznavanje opće arheologije kao i njezinih pomoćnih 
nauka: prehistorije, etnografije, epigrafike, paleografije, 
numizmatike i različitih drugih pomoćnih nauka, koje su 
upravo tijekom posljednjeg stoljeća ponajviše pobudom 
izučavanja B. u velike uznapredovale. 

U svrhu proučavanja samog teksta biblijskih knjiga ra- 
zvila se tekstualna kritika kao posebna nauka biblijske 
struke. 


Vrlo važna grana biblijske teologije jest biblijska ekse- 
geza ili tumačenje biblijskog teksta, koju su počeli gajiti 
već u starom zavjetu židovski pismoznanci kao začetnici 
Targuma, a kasnije židovski rabini. Ova je naučna bogo- 

slovska struka osobito procvala u kršćanskoj patristickoj 
književnosti, još jače se razvila u novom vijeku nakon 
početka protestantizma, kao reakcija katoličke bogoslovske 
nauke protiv protestantske, a u novije doba protiv raciona- 
lističkog i modernističkog tumačenja В. 

Biblijske konkordancije. Da se B. može lako upotreblja- 
vati, osobito ako je potrebno da se njezin sadržaj i poje- 
dini navodi lako nađu za primjenu u naučnom obrazlaga- 
nju ili u propovijedanju, služe nam kao priručna pomagala 
biblijske konkordancije. U njima su alfabetskim redom sa- 
brana mjesta В. i to ili po verbalnom sustavu, tako 
da su pod odnosnom riječju, koja dolazi u biblijskom tekstu, 
sabrana i označena sva mjesta, gdje ta riječ dolazi, s naj- 
bližim kontekstom i u svim oblicima po gramatičkom redu. 
To su verbalne konkordancije. Prvu ovakvu konkordanciju 
sastavio je dominikanac Hugo a S. Caro (j 1263), i to 
prema latinskom  Vulgatinu tekstu B., te bi prozvana 
Concordantia S. Jacobi, prema samostanu sv. Jakova 
u Parizu, gdje je sastavljena. Ovu su nadopunili njegova 
braća redovnici, koji su učili u Engleskoj oko 1250, pri- 
pisavši još ona mjesta, koja je Hugo samo citirao, i tako 
su nastale Concordantiae anglicanae seu maiores. Treću ver- 
balnu konkordancu priredio je Konrad Halberstadski svr- 
šetkom 13. i početkom 14. st, i to tako, da je citirane 
tekstove skratio i djelo učinio praktičnijim, pa se zato i 
većma raširila. U isto vrijeme pridonijeli su usavršenju 
konkordance znatan udio Arlotto Pratto, zatim Ivan Ra- 
gusa (Dubrovčanin, + oko 1443), koji je za upotrebu basel- 
skog općega crkvenog sabora nadopunio konkordanciju 
dodatcima onih riječi, koje nisu podvrgnute deklinaciji i 
konjugaciji (voces indeclinabiles); te je dodatke uvrstio u 
konkordancu Froben (1496). Prvi puta tiskana je konkor- 
dancija u Strassburgu 1474, zatim u Bologni 1479, te se 
u velike potraživala. Uza sve to dotadašnja izdanja biblij- 
skih konkordancija nisu bila dovoljno spretna za upotrebu, 
jer su se osnivala na sustavu podjele B. na glave i perikope, 
označene slovima alfabeta, koji je uveo H. a S. Caro. 
Mnogo praktičnija postala je upotreba kokordancija, na- 
činjenih na osnovi novo provedene podjele teksta na sti- 
hove (versus), koju je uveo Robert Stephen (Étienne) pri- 
godom štampanja teksta Vulgate (1548) i grčkog teksta B. 
(1551). Prvu konkordanciju po ovom sustavu izdao je Fra- 
njo Lucas Brugensis u Antverpenu (1606 i 1617). Usavršeno 
izdanje priredio je H. Palesius OSB u Antverpenu 1642. O 
njoj su ovisna i novija izdanja: Dutripon (Pariz 1838), 
Raze S. J. (Lyon 1851), koja je češće popunjavana, te je 
1925 doživjela 19. izdanje. Pored toga priredili su Isusovci 
Peultier, Estienne i Gantois veliko izdanje biblijske kon- 
kordancije u 2 sveska (Concordantiarum universae Scriptu- 
rae Sacrae thesaurus, Pariz 1897), izdana u seriji »Cursus 
Scripturae Sacrae«. Ova je sastavljena po uzoru velike kon- 

kordancije benediktinaca (Wessobrunn 1851, u 2. sv.) i kon- 
kordancije M. Bechisa (Turin 1887/88), te sadržava ujedno 
sinoptičke tabele i grupacije građe prema stvarnom sadr- 
žaju. 

Realne biblijske konkordancije sastavljene su po su- 
stavu stvarne i logičke srodnosti građe s naznakom bi- 
blijskih mjesta, a poglavito su namijenjene propovjedni- 
cima, da lako nalaze srodnu građu za pripravljanje propo- 
vijedi. Prvu ovakvu konkordanciju sastavio je sv. Antun 
Padovanski u 13. st. (Concordantiae morales libri V., izd. 
Rim 1624 i Pariz 1641). U 17. i 18. st. mnogo su se izda- 
vale ovakve konkordancije. U 19. st. najznatnija je od S. 
Luega i G. Winera. 

Po uzoru biblijskih konkordancija na osnovi latinskoga 
teksta Vulgate počele su se priredivati također konkordan- 
cije na osnovi izvornih tekstova, hebrejskog i grčkog. 

Hebrejske konkordancije. Prvu hebrejsku konkordanciju 
priredio je po uzoru latinske (od Fr. Arlotta) rabin Isak Nathan u 
Arlesu (oko 1437—45) pod naslovom Meir Nathib (Putna svjetiljka), iz- 
dana u Mlecima 1523. Znatna je dalje konkordancija Ivana Buxtorfa 
(Basel 1632), nanovo prerađena od B. Baera (Berlin 1862—63). Buxtorfovu 
je popunio Fr. Delitzsch (1840); osim toga izdali su konkordancije: A. 
Brecher (1876), B. Davidson (London 1876), Schusslovitz (Wilna 1878); 
najbolja i najpotpunija je od S. Mandelkerna (1896 i 1925). 

Grčke biblijske konkordancije. Prva, ali još nedo- 
tjerana izdanja konkordancije, i to samo za NZ, priredili su Siksto 
Betuleius, Basel 1564; Henri Estienne, Pariz 1594, Geneve 1600; E 
Schmid, Wittenberg 1638. Uzorno izdanje grčke biblijske konkordancije 
Priredio je K. Н. Bruder 1842 і 19137 (Göttingen). Mnogo se upotre- 
bljava i od O. Schmollera, Handkonkordanz, Stuttgart 1868, Giitersloh 
19235, Dobro je također englesko izdanje od W. G. Moultona i A. S. 
Gedena, A. Concordance to the Greek NT. Edinburgh 1897, 1899, 1926, 
ZA LXX tekst St. Z.: Abr. Tromm (2 sv., Amsterdam 1718); E. Hatsch i 
H. Redpath: Concordance to the LXX and the Greek Versions of the 
Old Test., including the Apocryphal Books, Oxford 1892—97; suppl. za 
vlastita imena u 2 sveska 1900 i 1906. 

XVI. Naučno izučavanje i širenje Biblije. Važno je 
napomenuti, da je u smjeru katoličkog naučnog biblij- 
skog studija nastao znatan preokret na prijelazu iz 19. 
u 20. st. Kako su naime različite racionalističke struje po- 
čele ne malo utjecati i na najistaknutije katoličke bibli- 
ciste, uz opasnost, da se pokoleba historijska kritičnost 
Biblije, vrhovni predstavnici katoličke Crkve, papa Leon 
XIII., Pio X., Benedikt XV. i Pio XI. mnogo naglašuju u 
svojim enciklikama potrebu temeljitog studija biblijske 
znanosti i upozoravaju na velik oprez, da se katolici ču- 
vaju od popuštanja tradicionalnog stajališta i neopreznog 
priklanjanja racionalističkim teorijama. U tom pogledu oso- 
bito su znatne enciklike Leona XIIL: »Providentissimus 
Deus« (18. XI. 1893), apostolska pisma Pija X.: »Scripturae 
Sanctae« (23. II. 1904), »Quoniam in re biblica« (27. III. 
1906); zatim dekret »Lamentabili« (3. VII. 1907), enciklika 
»Pascendi« (8. IX. 1907), apostolsko pismo »Vinea electa« 
(7. V. 1909), kojim je otvoren Papinski Biblijski Institut u 
Rimu; nadalje od Benedikta XV. apostolsko pismo »Cum 
Biblia Sacra« (15. VIII. 1916), enciklika »Spiritus Paraclitus« 

(15. IX. 1920), i motu proprio Pija XI. »Bibliorum scientiam« 
(27. IV. 1924). Povrh toga osnovan je i posebni ured Papin- 
ske Biblijske Komisije (Pontificia Commissio de re biblica), 
osnovan i odobren od pape Leona XIII. dne 30. X. 1902 
apostolskim pismom »Vigilantiae« sa svrhom, da vodi brigu 
oko unapređivanja biblijskih nauka i da bdije nad čistoćom 
pravovjerne nauke upozorujući auktoritativno na eventual- 
ne zablude na području biblijske znanosti, koje nisu u 
skladu s naučavanjem katoličke Crkve. LO 

Biblijski Institut (Pontificium Institutum Biblicum in 
Urbe), katolička visoka škola sa 2 fakulteta: za Sv. Pismo 
i za orijentalne znanosti, te je sastavni dio Papinskog sve- 
učilišta Gregoriane, osnovana od Pija X. (motupr. Vinea 
electa, 7. V. 1909) za proučavanje Sv. Pisma (Biblije). 
Svi profesori biblijskih znanosti na kat. visokim školama 
moraju imati akad. stupnjeve (licencijat, doktorat), koje 
im podjeljuju Biblijska komisija ili Bibl. institut (motupr. 
Pija XI. Bibliorum scientiam od 27. IV. 1924). U njemu 
pretežno predaju isusovci. Institut objavljuje (od 1920) 
znanstveni časopis Biblica i u manje znanstvenom obliku 
mjesečnik Verbum Domini (Riječ Božja). Izdaje i Orienta- 
lia, periodičke publikacije o svim pitanjima Istoka, a su- 
rađuju i nekatolici. Institut ima svoju podružnicu u Jeru- 
zalemu, koja je otvorena 1927. Tu se svršeni slušači na 
terenu upoznavaju s geografijom, arheologijom, semitskom 
epigrafijom i drugim srodnim naukama. 12058 

Biblijska društva. Тако se zovu društva, Која imaju 
svrhu, da što više rašire B. u svim jezicima i u svim 
staležima ljudi. Pobuda za osnutak takvih društava nikla 
je iz protestantizma, i to iz sekte Pietizma. Prvo takvo 
društvo osnovao je barun H. Canstein 1710 u Halleu, 
po kojem je dobio ime i tamošnji biblijski zavod. 
Ovo je društvo raspačalo do konca 18. st. 3 milijuna 
što potpunih B., što pojedinih njezinih dijelova. U En- 
gleskoj osnovana su 1799 u tu svrhu društva: Society for 
promoting Christian Knowledge i Religious Tract Society, 
koje je opet dalo pobudu za osnutak društva British 
Foreign Bible Society u Londonu (7. IV. 1804) sa za- 
datkom, da priređuje izdanja prijevoda B. za inozem- 
stvo. Ovo društvo povezano je mnogim podružnicama 
(preko 1.100 domaćih, 200 inozemnih i 20 velikih agencija) 
sa sličnim inozemnim društvima, te se do danas pobrinulo 
za prijevode Biblije u 623 jezika i narječja. U 19. st. raspa- 
čalo je više od 165 milijuna što potpunih B., što njezinih 
dijelova. Po uzoru ovoga društva osnovano je američko 
(1816), škotsko i irsko biblijsko društvo, i napokon (1813) 
Rusko biblijsko društvo, koje je od cara Nikole I. bilo za- 
branjeno (1826), ali poslije (1831) osnovano je Evangeličko 
biblijsko društvo u Rusiji, a od 1863 opet pod imenom Ru- 
sko biblijsko društvo, koje se 1917 prigodom oktobarske 
revolucije moralo razići. Od njemačkih biblijskih društava 
znatnija su ova: Private Wiirtemberger-Bibelanstalt, Preus- 
sische Haupt-Bibelanstalt, Stuttgarter Bibelanstalt, Bergische 
Bibelanstalt (Elberfeld), Sächsische Haupt-Bibelanstalt. Od 
1918 postoji u Njemačkoj i središnji odbor svih biblijskih 
društava. U Francuskoj osnovaše 1864 Société Biblique 
de France, a 1818 Société B. protestante de Paris. Jednaka 
društva postoje u Švicarskoj, Belgiji, Nizozemskoj, Dan- 
skoj, Švedskoj i Finskoj. 

Katolička Crkva ne simpatizira s radom tih biblijskih 
društava zato, jer su njihova izdanja Biblije bez ikakva 
komentara i bez crkvenog odobrenja, a često im nije ni 
prijevod pouzdan. Štoviše, pape su u više navrata osudili 
raspačavanje biblijskih prijevoda ovih društava (Pio VIL, 
Leon XII., Pio VIII., Grgur XVI., Pio IX., Leon XIII). 

Među katolicima pokušao je osnovati ovakvo društvo M. 
Wittmann, sjemenišni rektor u Regensburgu 1817, ali ga je 
papa Pio VII. zabranio. Od 1902 nastoji u Italiji oko šire- 
nja B. u narodu Društvo sv. Jeronima, ali za Pija X. ono je 
obustavilo svoje djelovanje. 

XVII. Biblijski leksikoni. Za lakše snalaženje u biblij- 
skoj literaturi postoji obilje enciklopedičkih i leksikalnih 
djela, od kojih su najznatnija ova: Simon Rich., Grand 
Dictionnaire de la Bible, Lyon 1693, 17032; Calmet A., 
Dictionnaire historique, critique, chronologique et litté- 
raire de la Bible, Pariz 1719, 1730*; Winer J. G. B., Bibli- 
sches Realworterbuch, 2 ѕу., Leipzig 1847; Shenkel D., 
Bibellexikon, 5 sv., racionalističkim duhom pisan; Hambur- 
ger J., Realenzyklopádie für Bibel und Talmud, 1896/1901; 
Guthe H., Kurzes Bibelwórterbuch, 1903; Smith W., Dictio- 
nary of the Bible, London, 3 sv. 1860/63, 18932; J. С. Gray- 
G. M. Adams, Biblical Encyclopedia, 5 sv., Cleveland 1903; 

C. R. Barnes, People's Biblical Encyclopedia, New-York 
1902, 1904*; T. K. Cheyne-J. S. Black, Encyclopedia Biblica, 
4 sv., London 1899/1903; С. Herlitz-B. Kirschner, Jü- 
disches Lexikon, Berlin 1927 i dalje; katolički: A. P. Bil- 
lot, Petit Dictionnaire Biblique, Valence 1905; F. Vigouroux, 
Dictionnaire de la Bible, 5 sv., Pariz 1895/1912; k tomu 
je izdao L. Pirot, Supplement du Dictionnaire de la Bible, 
3 sv. Pariz 1927 i dalje; M. Hagen, Lexicon Biblicum, 3 
E. Kalt, Biblisches Reallexikon u 2 sveska, Paderborn 
1938/39. J. O. 

BIBLIOFILIJA (od grč. 8:84» »knjiga« i pela »lju- 
bav«), po općem shvaćanju označuje ljubav za knjige kao 
predmet sabiranja. Prvobitni je pojam utvrdio u 14. st. 
Normanac Richard de Bury, biskup u Durhamu u Engle- 
skoj. Njegovo je djelo Philobiblon prvi pokušaj za utvrđi- 
vanje estetske i etičke vrijednosti sakupljanja i posjedo- 
vanja knjiga. Pronalazak knjigotiska pokretnim pismenima 
oko sredine 15. st. približio je knjigu širokim slojevima i 
snažno pojačao dalji razvitak ljubavi za knjigu. Sabiranje 
po sadržaju vrijednih književnih djela, koja se odlikuju 
uz to umjetnički izrađenim uvezom, slikovnim ukrasom i 
skladnim tipografskim slogom, preote maha počevši od 18., 
a napose od 19. st. U neprestanu napretku i razvoju bi- 
bliofilije kroz vjekove prednjače Engleska, Francuska i 
Holandija, a u manjoj mjeri i Njemačka, zatim napose 
Italija, gdje je kultura knjige u starije doba dostigla visok 
stupanj savršenosti. Pod utjecajem promijenjenih materi- 
jalnih prilika sada je na prvom mjestu Sjeverna Amerika 
i po broju sabirača dragocjenih knjiga i po opsegu i vri- 
jednosti golemih njihovih biblioteka. Kod Slavena se do 
nedavna isticala Rusija nizom znamenitih bibliofila i nji- 
hovih zbirki. U Poljskoj, gdje se bibliofilija gojila već 
u vrijeme Erazma Roterdamskog, stvoren je poslije svjet- 
skog rata bibliofilski savez za sva bibliofilska društva u 
zemlji. I Češka pokazuje lijep razvitak bibliofilije. U 
Hrvatskoj, koja čuva uz više starih zbirki i biblioteku 
jednog od prvih hrvatskih bibliofila Nikole Zrinskoga ml., 
ističu se među ostalim u 15. st. napose biskup trebinjsko- 
mrkonski Juraj Krušić, a u minulom vijeku zamašnim bi- 
bliofilskim radom narodni preporoditelj Ljudevit Gaj, na- 
dalje Ivan Kukuljević Sakcinski, Baltazar Bogišič, ban 
Nikola Tomašić i Mirko Breyer. 


U stranoj literaturi spominju se mnoga imena znameni- 
tih bibliofila svih vremena. U 17. i 18. st. ističu se Eugen 
Savojski, Englez Harley i Francuz Duc de la Valličre, a 
od početka 19. st. dosada ima ih sve više napose u Fran- 
cuskoj: Renouard, Mac Carthy, d'Essling, Brunet, Didot i 
James de Rothschild; u Njemačkoj: Klemm i Kippenberg; 
u Engleskoj: Beckford, Roxburghe, Greenville, Huth, 
Ashvurnham i Fairfax-Murray; u Italiji: Melzi, G. Libri i 
Giac. Manzoni; u Holandiji: Meermann; u Poljskoj kralj 
Zygmunt August, Erazmo Ciołek, Sam. Maciejowski i 
Petar Walski; u Rusiji: grof Stroganov, A. V. Morozov 
i A. Šelivanov; u Ugarskoj: grofovi Széchényi i Appo- 
nyi; u Španjolskoj: Salva i Heredia; u Sjevernoj Americi: 
Lenox, Carter-Brown, Hoe, Huntington i Pierpont-Morgan. 


B. se ispoljuje ponajviše u specijalnim zbirkama rijetkih 
i vrijednih knjiga najrazličitijih sadržaja i smjerova. Pred- 
metom sabiranja bivaju primjerice dragocjeni kodeksi na 
kvijeru, napose raskošno slikama urešeni Livres d'heures 
(molitvenici) i pjesničke priče iz drevnog viteškog doba, 
izdanja grčkih i rimskih klasika iz vremena renesanse i 
humanizma, inkunabule (prvotisci), štampane do uklju- 
čivo 1500, djela najvećih umnika svih naroda u original- 
nim izdanjima i prijevodima, Biblije u svim jezicima, 
dramska literatura, monografije o historijskim ličnostima, 
opisi zemalja i gradova uz stara geografska djela о 
otkriću Amerike, Australije, sjevernih krajeva, odlični 
tiskotvori majstora tipografije Ivana Gutenberga, Alda 
Manucija, Williama Caxtona, Daniela Elzevira, G. B. Bo- 
donija, Firmina Didota i drugih. Zbirke znamenitih bi- 
bliofila pogoduju snažnom napretku bibliografije i razvitku 
svih grana književno-kulturne nauke. U porastu i izgradnji 
velikih javnih biblioteka one su jedan od najvažnijih čim- 
benika. Svrhama bibliofilije služe mnoga društva, Која uz 
ostalo razvijaju za nauku vrlo korisno djelovanje pono- 
vnim izdavanjem posve rijetkih i vrijednih knjiga, kao i 
tiskanjem još neizdanih važnih starih književnih djela. Uz 
to postoji golema literatura o bibliofiliji i o znamenitim 
bibliofilima svih naroda pored mnogih bogato ilustriranih 


BIBLIOFILIJA — BIBLIOGRAFIJA 


bibliofilskih revija i časopisa. U Zagrebu je izlazio 1904 
Hrvatski bibliofil. 


LIT.: R. Hesse, Histoire des sociétés des bibliophiles en France, Pa- 
riz 1929; E. Rouveyre, Connaissances nécessaires à un bibliophile, Pariz 
1899; S. Ricci, English collectors of books and manuscripts, 1530—1930, 
London 1930; G. A. E. Bogeng, Einführung in die Bibliophilie, Leipzig 
1930; Isti, Die grossen Bibliophilen, Leipzig 1922; E. A. Sumansky, Spra- 
vočnaja kniga dlja russkih bibliofilov, Odesa 1905. M. B-r. 


BIBLIOGRAFIJA (grč. B:Bllo: »knjiga« i yodgew »pi- 
sati). Riječi b. ne daje se uvijek i posvuda jednako 
značenje. U anglosaskim i romanskim zemljama b. se če- 
sto uzima kao nauka o knjizi uopće. Po tome shvaćanju 
ona se ima baviti poviješću knjige, postanjem knjige, pro- 
mjenama u njezinu obliku i, općenito da kažemo, njezi- 
nom ulogom u kulturi. Opseg bibliografije postaje toliko 
širok, da može obuhvatiti tiskarstvo, knjižarstvo, biblio- 
tekarstvo, bibliofiliju i nauku o popisivanju knjiga. Pored 
tako širokoga i neodređenoga shvaćanja javila se težnja, 
da se jasnije obilježi područje b.; trebalo ga je ponajprije 
suziti, u toliko više, što se bibliografski rad uglavnom svodi 
na opisivanje knjiga i sastavljanje njihovih popisa. Time 
se došlo do shvaćanja, koje prevladava u Njemačkoj i 
nekim drugim zemljama, tako i kod nas, gdje se b. ponaj- 
više smatra samo naukom o opisivanju knjiga, sastavljanju 
popisa knjiga i posebnih radova u njima. Pri tom se po- 
jam knjige uzima u širokom smislu tako, da obuhvaća i 
novine i časopise. 

Pročišćavanje značenja b. kao nauke i sužavanje njena 
područja nastalo je među ostalim iz potrebe, da bi se 
jasno označile metode bibliografskoga rada — metode opisa 
knjiga i sastavljanja njihovih popisa. No stručnoga popi- 
sivanja ne može biti bez općenitijega znanja o knjizi, ba- 
rem ne u svakom slučaju, pa zato b., kako se god usko 
shvatila, uvijek ostaje u vezi s naukom o knjizi, naukom, 
kojoj mjesto same riječi b. bolje pristaje naziv bibliolo- 
gija (v., bolje nego na pr. naziv bibliognozija. Veza 
između b. i bibliologije najbolje se vidi po tome, što se 
bibliologija definira kao b. u širokom smislu te riječi. 

Međutim riječ b. ne označuje samo nauku o popisivanju 
knjiga, nego i sam rezultat popisivanja — popis knjiga. 
U tome značenju susretamo riječ b. već u 17. st. i odonda 
se ona češće javlja kao zamjena za starije izraze kao što 
su biblioteka, katalog i indeks. Temeljna je značajka bi- 
bliografskog popisa, da bilježi knjige bez obzira na mjesto, 
gdje se one nalaze; po tome se b. razlikuje od biblio- 
tečnoga kataloga, koji iskazuje samo one knjige, što ih 
posjeduje neka biblioteka. 


1. PREGLED RAZVITKA 


Za kasna stoljeća staroga vijeka znamo, da se pod bi- 
bliografijom razumijevalo prepisivanje knjiga, rjeđe i pi- 
sanje knjiga. No bibliografskoga rada, sličnoga našemu, 
bilo je i u starom vijeku, jer ondje, gdje je razvijen knji- 
ževni život, javlja se i potreba, da se sastavljaju popisi 
spisa. U tom je pogledu veliko djelo bio izveo helenistički 
učenjak Kalimah (310— oko 235); njegove tabele (nivaxec) 
izrađene na temelju građe velike biblioteke u Aleksandriji, 
sadržavale su podatke o piscima i njihovim spisima. Opise 
rukopisa davali su i katalozi biblioteka. O tome smo da- 
leko bolje obaviješteni za srednji vijek. No ako imamo 
na umu ono, što je važno s bibliografskoga gledišta, samo 
popisivanje knjiga, onda se mora reči, da je ta vještina 
u staro vrijeme bila na niskom stupnju. Lako je to ra- 
zumjeti, kad se zna, da rukopisi pružaju ponajčešče samo 
oskudne podatke za opis. Praksi popisivanja nije koristilo 
ni to, što rukopis po svojim oznakama, bilo i vanjskim, 
uvijek predstavlja zaseban primjerak, pa je opis nekoga 
rukopisa zapravo samo opis toga pojedinačnog primjerka. 

Medutim ni tiskana knjiga nije u početku pridonijela 
mnogo napretku bibliografske vještine. Ta knjiga, inku- 
nabula, kako je nazivamo, nalikovala je na rukopis: redo- 
vito je bila bez natpisnoga lista. Ipak je tiskana knjiga 
imala pred rukopisom nesumnjivu prednost. Ona se, za 
razliku od rukopisa, pojavila u mnoštvu jednakih primje- 
raka, pa je opis pojedine knjige predstavljao u isti mah 
opis ostalih primjeraka naklade. Tako je popis knjiga, i 
nevješto sastavljen, udovoljavao svojoj praktičnoj namjeni, 
da bude vjesnikom novih izdanja. Prirodno je, da su tiskari 
prvi uočili korist popisa i da su ih u obliku oglasa slali 
u svijet. Medu njima bio je i znameniti mletački tiskar 
Aldus Manutius. 

Pojava natpisnoga lista na knjizi, u 16. st. redovita, u 
znatnoj je mjeri olakšavala snalaženje u sve večem mno- 
štvu novih knjiga. Švicarski liječnik i erudit K. Gesner 

dao je sredinom 16. st. prvi pregled znanstvenih knjiga. 
Njegova Bibliotheca universalis, izašla u Ziirichu 1545—55, 
obuhvača, u tri sveska i dodatku, knjige na latinskom, ži- 
dovskom i grčkom jeziku. Bibliografski pregledi javljaju se 
gotovo kod svih večih naroda, kako se vidi po djelu G. 
Schneidera, Handbuch der Bibliographie, 4. izd., Leipzig 
1930: što se vidi i iz ovih natpisa: A. F. Doni, La Libraria, 
Mleci 1550; J. Bale, Scriptorum illustrium maioris Brytannie 
Catalogus, Basel 1557—59; A. Maunsell, Catalogue of En- 
glish printed books, London 1595, 2 sv.; F. С. de Lacroix 
Du Maine, La Bibliothéque française, Pariz 1584; A. Du . 
Verdier, ima djelo istoga imena tiskano u Lyonu 1585. U 
djelu J. Zannacha, Bibliotheca theologica, Mülhausen 1591, 
imamo prvu stručnu b.; još stariji Index tridentinus, izašao 
u Rimu 1559, prvi je u redu službenih popisa knjiga, koje 
su bile pod crkvenom zabranom. 

Smisao za pribiranje građe u 17. st., kao i bibliofilstvo 
u 18. st, dali su jačega maha razvitku b. Odmah u po- 
četku ističe se J. Cless djelom Unius seculi elenchus libro- 
rum, Frankfurt, 1602, 2 sv.; zatim se javlja G. Draud 
djelima, koja su također izašla u Frankfurtu na Majni, 
Bibliotheca exotica, 1610 i poslije 1625, Bibliotheca classica, 
pe Bibliotheca librorum Germanicorum classica, 1611 
i Ў 


Zastajemo и nabrajanju, da bismo upozorili, Како se ni 
jedan od tih popisa još ne naziva b. Ona se očito još ne 
dovodi u vezu s popisivanjem knjiga. Prvi, koji je b. dao 
današnje, upravo današnje najuže značenje, bio je Louis 
Jacob de Saint-Charles, kad je svojim popisima stavio nat- 
pise Bibliographia Parisiana, Pariz 1645—51, i Bibliographia 
Gallica universalis, Pariz 1646—47. Oba djela su prve fran- 
cuske periodičke b. No drugi se ne povode za Jacobom. 
N. Antonio na pr. izdaje 1672 u Rimu djelo pod nazivom 
Bibliotheca Hispana, 2 sv., a 1696 također u Rimu djelo 
njemačkoga bibliografa Th. Georgija, Allgemeines europši- 
sches Bücherlexicon, Leipzig 1742—1758 u 5 svezaka i 3 
dodatka. Međutim С. F. Debure svojim djelom Biblio- 
graphie instructive, Pariz 1763—82, 10 sv., pribavlja riječi 
b. građansko pravo. No tada se pod b. ne misli samo na 
popis knjiga; ona se smatra naukom, koja se općenito 
bavi knjigom, kako s gledišta njezina sadržaja, tako i vanj- 
skoga oblika. Kako misli J. C. Brunet (1780—1867) u uvodu 
svojega djela Manuel du libraire et de amateur de livres, 
5 izd., sv. 1., Pariz 1860, utjecali su na promjenu shvaća- 
nja sami popisi knjiga, onoliko naime, koliko su uz sam 
opis knjige donosili napomene o njezinu sadržaju ili biblio- 
filskoj vrijednosti. 

Novo shvaćanje izrazito zastupa J. F. Née de La Rochelle 
u raspravi, koja je dodana spomenutom djelu G. F. De- 
burea. Nće de La Rochelle daje b. tako široko značenje, 
da je proglašuje jednom od najopsežnijih nauka. M. Denis 
ne zalazi tako daleko; u knjizi Einleitung in die Bücher- 
kunde, 1. Th. Bibliographie, 2. izd., Beč 1795 govori o 
postanju knjige, tiskarstvu, bibliotekama, o dobrim knji- 
gama, o rijetkim knjigama. Međutim, kakogod Denis 
opširno označuje opseg b., ona je za njega ipak samo uže 
područje opširnije nauke o knjigama, koja obuhvaća i 
književnu povijest. 

Teoretiziranje o b. u 18. st. samo je popratna pojava 
pojačanoga rada na praktičnoj b., na sastavljanju popisa 
knjiga. Nekoliko smo ih već imali prilike spomenuti. Ako 
tim popisima nadodamo samo neke francuske b., koje to 
doista zavređuju, znači samo priznati, da je Francuska, 
koja je tada imala prvo mjesto u evropskoj kulturi, bila 
Prva i u bibliografskom radu. Mislimo ovdje na njen 
Catalogue hebdomadaire ou liste des livres nouveaux, Pa- 
riz 1764—89, zatim na Journal typographique et bibliogra- 
phique, Pariz 1797—1810, na koji se nadovezuju Journal 
général de l'imprimerie et de la librairie, Pariz 1810—11 i 
Bibliographie de la France, Pariz 1811 i dalje. 

Shvaćanje o bibliografiji i njezinu značenju, kako se 
očituje u 19. st., djelomično i do danas, samo je nastavak 
shvaćanja 18. st. Tu je Th. H. Horne, koji u djelu Intro- 
duction to the study of bibliography, London 1814, treznije 
raspravlja o predmetu, slično kao i Denis. Nasuprot E. G. 
Peignot, Dictionnaire raisonnć de bibliologie, Pariz 1802—4, 
2 sv. i suppl., razvlači kao i neki drugi granice b. sma- 
trajući je nekom naukom o naukama. 

Mjerodavno je bilo mišljenje, kako ga je F. A. Ebert, 
jedan od najznatnijih bibliografa prve polovice 19. st., iznio 
u uvodu djela Allgemeines bibliographisches Lexikon, 

Leipzig 1821 i u Ersch-Gruberovoj Allgemeine Encyclo- 
pidie der Wissenschaften und Künste, Leipzig 1822, sv. 10. 
Po Ebertu b. se bavi poznavanjem književnih tvorevina 
svih vremena i naroda; ona je za njega codex diplomaticus 
književne povijesti. Ebert razlikuje čistu i primijenjenu 
b.: čistu, koja promatra knjige same za sebe sa zadaćom, 
da pokaže, što postoji na području književnoga stvaranja; 
primijenjenu, koja promatra knjige u odnosu na vanjske 
okolnosti i ponajviše s obzirom na sklonosti i potrebe sa- 
birača, pa ona opisujući knjige donosi kritičke napomene o 
njima, osobito o njihovu vanjskom obliku. Eberta nastavlja 
spomenuti Brunet, po kojemu b. proučava knjige »u svim 
njihovim pojedinostima«. Široko tumačenje daje i Hrvatska 
enciklopedija Ivana Zocha i Josipa Mencina, knj. 1., Osijek 
1887. Tu se b. poistovjetuje s bibliognozijom i bibliologi- 
jom. Ona »je znanost, koja se bavi poznavanjem knjiže- 
vnih proizvoda raznih naroda, stoji u uskoj svezi sa po- 
viešču književnosti te je mjerilom razvoja djelatnosti na 
polju literature«. Ovisnost o Ebertu, koja je očita, dolazi 
do izražaja i u diobi bibliografije na »čistu i uporabnu«. 
Slična tumačenja, uglavnom neodređena, provlače se i 
dalje. Sadržajna strana knjige doduše otpada, jer bi to 
najzad značilo, da bibliografija zadire u sve nauke. No 
ostaje sve ono, što ide u povijest knjige, osobito s tipo- 
grafskoga gledišta; ostaje bibliografija, često i bibliote- 
karstvo. U tim granicama govore o b., ne doduše svi jedna- 
ko, G. Fumagalli, R. B. McKerrow, A. Maire, J. D. Brown 
i F. J. Kleemayer. Oni, razumije se, nisu ni danas osamljeni. 
Ipak se pokazuje, da uže shvaćanje o b. kao nauci o popi- 
sivanju dobiva sve više na značenju. U tome pravcu mnogo 
se zalaže G. Schneider. 

Naglo množenje popisa knjiga od početka 19. st. do 
danas u vezi je s velikim razvitkom znanosti. Pri tome je 
zanimljivo, da imamo malo općih bibliografskih pregleda. 
Svakako je potrebno istaknuti Ebertov Allgemeines biblio- 
graphisches Lexikon, Leipzig 1821—1830, u 2 sv., i Brunetov 
Manuel du libraire et de l'amateur de livres, Pariz 1860 
do 1880, u 6 sv. i 2 dodatka, koji uostalom ima značaj 
bibliofilske b., jednako kao i djelo J. G. Th. Graessea 
Trésor de livres rares et précieux, Dresden 1859—69, 7 sv. 
Inače treba reći, da se u novije vrijeme računa s golemim 
poteškoćama, koje stoje na putu izrađivanju općih svjet- 
skih b. Sabiranje nedogledne građe, priređivanje popisa, 
tiskanje, sve to odvodi misao od posla, kojega korist ne 
bi ni izdaleka bila u razmjeru s uloženim trudom. Ipak 
se čini da Međunarodni institut za dokumentaciju u Bru- 
xellesu ne zastaje ni pred najvećim zaprekama, kada ide 
za ostvarenjem svjetske b. koristeći se pritom pojedina- 
čnim b. i katalozima biblioteka. Svakako se nedostatak 
svjetskih b. osjeća toliko manje, koliko katalozi velikih 
svjetskih biblioteka pružaju podatke o onim knjigama, 
koje doista zavređuju, da ih ne krije tama zaboravi. Takvi 
su katalog Britanskog muzeja, nedovršeni katalog Nacio- 
nalne biblioteke u Parizu i skupni katalog njemačkih bi- 
blioteka, koji je počeo izlaziti 1931. 

Briga, koja se u kulturnim državama posvećuje izrađi- 
vanju nacionalnih i stručnih b. daleko je primjerenija po- 
trebama i shvaćanju današnjega vremena. Nacionalne b., 
korisne same po sebi, smatraju se ogledalom narodne kul- 
ture, kako se ona očituje po knjizi. Stručne b., dobro 
uređene, predstavljaju nužne predradnje u znanstvenom 
istraživanju. 

Znanstveni rad toliko je mnogostran, da iziskuje rad 
na b. u velikom opsegu. Pri tome ne bi moglo biti uspjeha 
bez one potpore, koju u prvom redu pružaju biblioteke 
svojom organizacijom posla. Njihova je građa glavni izvor 
b., a kako one uz to raspolažu stručnim silama više nego 
bilo koje ustanove, to je razumljivo, da i same priređuju b. 
Deutsche Biicherei u Leipzigu izdaje 14 bibliografija. 

Osobit primjer organiziranog rada pruža spomenuti 
Institut international de documentation u Bruxellesu, koji 
je osnovan 1895 kao Institut international de bibliographie. 
Institut sakuplja sve, što služi »dokumentaciji«: knjige, 
muzikalije i slike; no najveći dio njegove djelatnosti za- 
sijeca u b. Među ostalim ima u zadatku izrađivanje svjetske 
b. knjiga i članaka pod nazivom Répertoire bibliographique 
universel. Obradbom b. i bibliotečnih kataloga sakupljena 
je velika građa, od koje su pojedini dijelovi izdani u obliku 
stručnih b. Institut nastoji oko usklađivanja metoda biblio- 
grafskoga rada; zalaže se i za prihvat Deweyeve decimalne 
klasifikacije, koju je dotjerao na svoj način. 


BIBLIOGRAFIJA 


Napretku b. pridonijela su i bibliografska društva. Ona 
se ne bave samo b., kako nam već samim svojim nazivom 
pokazuje najstarije društvo Socićtć bibliographique et des 
publications populaires, osnovano u Parizu 1868. U Fran- 
cuskoj postoji i mlađe društvo Société francaise de bi- 
bliographie, osnovano 1906. Od društava ostalih zemalja 
spominjemo Bibliographical society u Londonu, utemeljeno 
1892 i mlađe. Bibliographical Society of America, uteme- 
ljeno u Chicagu 1904. Hrvatski izdavalacki bibliografski 
zavod, osnovan 9. VIII. 1941, započeo je radom na hrvat- 
skoj bibliografiji, koja će sezati od najstarijih vremena 
do današnjih dana. 

Svoj udio u razvitku b. imadu i bibliografski kongresi. 
Rasprave na njima prelaze područje b. protežući se oso- 
bito na bibliotekarstvo jednako, kao što se i na bibliote- 
karskim kongresima raspravlja o b. Prvi bibliografski kon- 
gres održan je u Parizu 1878 na poticaj ondješnjega biblio- 
grafskog društva; ono ih je upriličavalo i kasnije: 1888, 
1898 i 1908. Niz kongresa od 1895 dalje priredio je i Biblio- 
grafski institut u Bruxellesu. Prvi svjetski kongres za biblio- 
teke i bibliografiju održan je u Rimu 1927. 

LIT.: W. Meyer, Biicheranzeiger des 15. Jahrhunderts, Zentralblatt 


für Bibliothekswesen, g. 2. (1885); G. Schneider, Handbuch der Biblio- 
graphie, 4. izd., Leipzig 1930. 


II. SASTAVLJANJE BIBLIOGRAFIJE 


Postupak pri sastavljanju bibliografije svodi se na to, 
da se građa sabere, opiše i rasporedi. No način, kako će 
se to izvesti, mora ovisiti o svrsi same bibliografije. Ra- 
zlika je, sastavlja li netko opću b. s namjerom, da pri- 
kaže sve, što je tiskano na određenom prostoru, u državi 
ili pokrajini, ili u određeno vrijeme, kao što je razlika, 
sastavlja li netko b. o nekoj struci ili predmetu. U prvom 
slučaju bibliograf želi dati dokumenat onoga, što je uopće 
tiskano, pa mu dobro dolazi svaka knjiga, izašla na po- 
dručju, koje on obrađuje. Pri stručnoj ili predmetnoj b. 
bibliograf će se obazirati samo na knjige određene struke 
ili određenoga predmeta. Ni opis knjige ne mora u svakom 
slučaju biti jednako opširan; za stručnu b. na pr. opširnost 
opisa važnija je negoli kod drugih vrsta popisa, osobito 
s obzirom na sadržaj knjige. А i raspored građe ovisit će 
o opsegu i vrsti b. 

Sabiranje građe. Sabirući građu za opću b. bibliograf će 
se držati formalnih kriterija: ograničit će se na knjige je- 
dnoga ili više naroda, jedne zemlje ili pokrajine, na knjige 
izašle na jednom ili više jezika. Sabirući građu o nekom 
predmetu ili struci bibliograf će se ravnati po stvarnim 
kriterijima, po sadržaju knjige odnosno po predmetu, koji 
ona raspravlja. Na taj način nastaju različne vrste biblio- 
grafija: međunarodne, narodne, pokrajinske, mjesne, stru- 
čne, predmetne i dr. 

Svojoj građi mora bibliograf dati i vremenski okvir. U 
svojem popisu može obuhvatiti knjige od početka tiska, 
odnosno od prve tiskane knjige nekoga naroda. Može se 
ograničiti i na to, da pruži pregled književne djelatnosti 
samo za neko vremensko razdoblje, kraće ili dulje. B. mogu 
se pojavljivati redovito u određenom vremenskom ra- 
zmaku: godišnje, mjesečno, tjedno, štaviše i dnevno. Takve 
b. nazivamo periodičkima. One postaju kumulativne, ako 
postepeno, kako izlaze, obuhvaćaju u novome svesku građu 
iz prijašnjega sveska, tako da zadnji svezak pruža cjelo- 
vit pregled onoga, što je izašlo u stanovitom roku. Godi- 
šnji popisi mogu se obuhvatiti u višegodišnjim pregledima. 

Sabiruči građu bibliograf postavlja sebi i dalja ograničenja. 
On može uzeti u obzir samo knjige u užem smislu, a izo- 
staviti novine i časopise. No treba primijetiti: za nacio- 
nalne bibliografije je prikladno, da ne izostavljaju novine i 
časopise. Bibliograf može donijeti i samo popis članaka i 
rasprava izašlih u novinama i časopisima. Kod stručnih 
bibliografija ima najmanje razloga za ograničenje na poje- 
dine vrste tiskopisa. Tu je naime više na mjestu, da se 
pravi izbor između vrijednih i nevrijednih radova, a to 
zato, jer ne može biti zgodno, da stručne b., koje su na- 
mijenjene znanstvenom radu, budu opterećene suvišnom 
građom. Izbor građe nameće se sam po sebi pri sasta- 
vljanju bibliofilskih b. Inače treba uvijek težiti za tim, 
da se građa sabere što potpunije. Propusti, učinjeni u tom 
pravcu, temeljni su nedostatak bibliografije. 

Opisivanje građe. Kao podloga za sastavljanje b. služi u 
prvom redu sama knjiga, koju treba opisati. Tek onda, ako 
do knjige nije moguće doći, bit će od koristi podatci, uzeti 
iz nekoga drugog izvora, najčešće iz neke b. ili kataloga. 

Opis knjige može biti kraći ili opširniji, no u svakom 
slučaju mora sadržavati bitne oznake knjige, kako bi se 
ona mogla raspoznati od drugih knjiga. Zato mogu biti 
dovoljni samo neki podatci: ime pisca, naziv knjige, na- 
znaka izdanja i godina izdanja. Korisno je međutim, da 
opis bude opširniji, jer će b. onda pružiti jasniju sliku o 
knjizi. Tu dobro dolazi mjesto izdanja, ime nakladnika, 
naziv tiskara, koji se i izostavlja, ako je naznačen na- 
kladnik, nadalje podatci, koji u tehničkom pogledu obilje- 
žuju knjigu: format, broj strana, oznaka uveza, upozorenje, 
ima li slika. Naznaka cijene od prijeke je potrebe kod b., 
koje su namijenjene i knjižarstvu; one donose kadgod i 
podatke o težini knjiga. O bibliografu, a dakako i o samoj 
vrsti b. ovisi, u kojoj će mjeri opis biti opširan. Uz 
oznake vanjskoga opisa, kako smo ih mi naveli, mogu se 
nadodati i drugi podatci. Može se donijeti sadržaj knjige, 
koji se može popratiti kritičkim opaskama, kako to čine 
t. zv. bibliographies raisonnćes. 

Obično sama knjiga sadržava sve podatke potrebne za 
njen opis. Oni se nalaze većinom na natpisnoj strani, me- 
đutim često nedostaju, da ne spomenemo one rijetke slu- 
čajeve, kad sama knjiga donosi netočne podatke. Treba 
tada znanja i umješnosti, da se s pomoću bibliografija, 
kataloga i drugih pomagala otkrije ime pisca, bilo za to, 
što se ono ne nalazi na knjizi, bilo zato, što je zatajeno 
pseudonimom ili kriptonimom; da se otkrije mjesto i go- 
dina izdanja, isprave krivi podatci, ukratko, da se pruži 
što vjerniji i potpuniji opis knjige. 

Natpisna strana ima najviše značenja za opis knjige. 
Zato se, općenito rečeno, pazi na to, da se pojedini dijelovi 
opisa nanižu onim redom, kako se nalaze na natpisnoi 
strani. Suviše opširan natpis može se skratiti, što se ozna- 
čuje točkicama. Ako je natpis nepotpun, nadopunjuje se 
podatcima, nađenim na nekom drugom mjestu knjige; ako 
ih ondje nema, može se natpis izuzetno nadopuniti po 
smislu. Sve nadopune stavljaju se u posebne zagrade kao 
znak, da nisu uzete s natpisne strane. B., kod kojih se 
pazi na to, da budu na stručnoj visini, daju opširne opise. 
Da bi pak opis pružao što vjerniju sliku knjige, obuhvaća 
nesamo glavni natpis knjige nego i one sporedne, koji se 
obično nalaze na listu ispred natpisne strane ili na stra- 
žnjoj strani natpisnoga lista. Na kraju opisa nalaze se 
dalji podatci: mjesto izdanja, godina izdanja, ime nakla- 
dnika, tiskara, oznaka formata, broj strana, naznaka uveza, 
ilustracije i dr. Ti se podatci nižu od prilike onim redom, 
kako su ovdje navedeni. 

Raspored građe. Opisi knjige, koje ovdje za nevolju na- 
Zivamo natpisima, moraju se poredati po nekom sustavu 
jedan do drugoga, da bi mogao nastati bibliografski popis. 

Alfabetski poredak natpisa. Pri alfabetskom poretku nat- 
pisa odlučna je samo ona riječ, po kojoj se knjiga može 
pronaći. I nestručnjak očekuje, da će knjigu naći pod ime- 
nom autora, ako je ono poznato. Međutim ime autora nije 
uvijek na početku natpisne strane; u tom slučaju treba ga 
kod popisivanja premetnuti na početak. Drugim riječima, 
ime autora određuje mjesto spisu u alfabetskom poretku: 
ono postaje redalicom. U novije vrijeme redalica se odvaja 
od samoga teksta opisa, barem se tako čini kod onih biblio- 
grafija, gdje se ne želi kvariti cjelovitost opisa. 

Pod autorom razumijeva se onaj, kome djelo pripada 
kao duhovna svojina ili koji je djelu dao barem oblik. 
Pojam autora ne će dakle obuhvatiti samo pisca ili kom- 
pozitora, nego i priređivača antologija, dramatizatora tu- 
dega romana, sakupljača folklora, zatim izdavača i komen- 
tatora, ako imadu znatnijega udjela na djelu. Anglosasi, a 
djelomično i Talijani, znaju u tom pogledu ići najdalje, 
pa ondje, gdje se nijedna osoba ne može označiti auto- 
rom, postaje autorom za njih, upravo skupnim autorom, 
ustanova, zavod, društvo, uopće neka korporacija, u ime 
koje je djelo izdano. Naziv korporacije postaje redalicom. 

Autor se često krije pod pseudonimom ili pod početnim 
slovima svojega imena. Ako pseudonim nije moguće razri- 
ješiti, onda postaje pseudonim redalicom. Od pseudonima 
treba uputiti na autora. Postupak je s početnim slovima 
autorova imena različit. Neki uzimaju početna slova kao 
puno ime, dok većina uzima spise s početnim slovima 
autorova imena kao da su anonimni. 

Kod djela dvaju autora može se samo ime prvoga uzeti 
kao redalica; od drugoga pisca upućuje se na prvoga. 
Pitanje je, da li treba tako postupati i kod djela triju 
pisaca, ili je bolje djelo popisati pod nekom riječju stvar- 
noga dijela natpisa, koja onda postaje redalicom. Svakako 

KNJIŽEVNI OGLAS TISKARA PETRA SCHOFFERA, Mainz 1469/70 
(Zentralblatt für Bibliothekswesen, 2., Leipzig 1885) 


je to potrebno učiniti iz praktičnih razloga, ako djelo ima 
četiri i više pisaca. Stvar je shvaćanja, od kojih će se 
pisaca, odnosno suradnika, uputiti na onaj glavni natpis. 

Anonimna djela popisuju se različito; negdje, kao kod 
Romana, na prvom se mjestu nalazi riječ, koja je i u nat- 
pisu na prvome mjestu; Nijemci i mnogi drugi narodi kao 
redalicu obično uzimaju prvu imenicu; redalicom može 
postati i riječ, koja se prema ostalim riječima nameće svo- 
jim osobitim značenjem. Postupak Romana je jednosta- 
vniji, a od koristi je za pronalaženje djela, kad je naziv 
djela točno poznat. Oni, koji kao redalicu uzimaju ime- 
nice, pretpostavljaju, da je imenicu lakše pamtiti nego 
neku drugu rijeć. 

Kako se vidi, kod izbora redalice ima priličnih poteškoća. 
Nije uvijek jasno, kojoj riječi treba dati prednost. Isto 
tako nije uvijek jasno, da li je bolje popisati neko djelo 
kao anonimno ili pod imenom osobe, koja imade udjela na 
djelu. U tom slučaju dobro dolaze upute, o kojima smo 
rekli nešto usput i letimično. 

Raspored građe po strukama. Natpisi se mogu raspo- 
rediti prema sadržaju knjige. U tom slučaju natpisi se 
svrstavaju u struke, a u okviru struka nižu se ponajčešće 
alfabetski; kronološki raspored u okviru struka ima tu 
prednost, da se stara i novija građa nađu odijeljeno. 

Bilo je različnih pokušaja, da se podjela na struke pro- 
vede sustavno. Mnogi filozofi dali su gotove sustave, od 
Platona, koji cjelokupno znanje svrstava pod logiku, fiziku 
i etiku, preko Bacona i njegove podjele na historijske zna- 
nosti, poeziju i filozofiju, preko Ampčre-a i temeljne mu 
podjele na prirodne i duhovne znanosti, pa sve do novih 
filozofa, od kojih je Comte najzanimljiviji. Kod njega su 
znanosti poredane hijerarhijski: matematika, astronomija, 
fizika, kemija, biologija, sociologija. Odabere li se bilo 
koji filozofski sustav, treba paziti na dosljednost; ona se 
ne smije napustiti ni kod diobe većih skupina na manje 
odjele. Zato su filozofski sustavi odveć kruti, da bi mogli 
udovoljiti praktičnoj svrsi. Niz publikacija ne može radi 
svoga raznolikoga sadržaja naći mjesta u okviru filozofskih 
sustava, tako časopisi, enciklopedije i druga skupna diela. 
Na poteškoće, iako u manjoj mjeri, nailazi i stara podjela 
po fakultetima. Dovoljno je napomenuti, da ima knjiga 

najrazličitijega sadržaja, tako da ih nije moguće uvijek i 
bez poteškoća uvrstiti u discipline, koje se predaju na 
sveučilištu. Ipak raspored građe po fakultetima dopušta 
veću slobodu nego raspored u okviru filozofskih sustava, 
pa ga je zato moguće prilagoditi praktičnim potrebama. 
Upotrebljivi su i bibliotekarski sustavi, tako Hartwigov, 
u kojem je skupina duhovnih i prirodnih znanosti pove- 
zana geografijom. Posebno mjesto zauzima sustav deci- 
malne klasifikacije (v.), kojemu je začetnik američki bi- 
bliotekar Melvil Dewey. 

Građa se može rasporediti i bez obzira na već gotove 
sustave. I tu treba ići dakako za skladnim rasporedom, no 
koliko će biti struka i kakve će biti, ovisi u prvome redu 
o svrsi bibliografije, o vrstama i količini knjiga, zatim o 
spremi i iskustvu priređivača bibliografije. 

Raspored natpisa po predmetu. Tu se građa raspoređuje 
tako, da se na okupu nađu natpisi onih knjiga, koje go- 
vore o istom predmetu ili istoj osobi, o Zagrebu, o Stross- 
mayeru. Riječ, koja označuje predmet, postaje redalicom 
i ona je odlučna za alfabetski poredak natpisa. Natpisi se 
mogu najprije rasporediti u struke, a onda u okviru struka 
alfabetski. Ako ima mnogo natpisa, koji se odnose na 
jedan predmet, to se oni sami mogu radi preglednosti 
razdijeliti u struke. Pod riječi Zagreb poseban dio može 
biti školstvo. Moramo upozoriti, da se za svaku knjigu ne 
može pronaći zgodna redalica. To vrijedi poglavito za 
djela iz beletristike. 

Ukršteni raspored natpisa. Formalni alfabetski raspored 
može se ukrstiti s predmetnim, onda nastaje b., kod koje 
se knjiga može pronaći i pod imenom pisca i pod riječju, 
koja označuje predmet knjige, a može se naći, najčešće 
kod beletristike, i pod jednom riječi iz stvarnoga natpisa. 
Ukršteni je raspored podesniji za bibliotečne kataloge. 

Drugi rasporedi. Najzad spominjemo, i to samo leti- 
mično, da se natpisi mogu poredati prema mjestu izdanja 
knjige, po godinama izdanja, po imenima tiskara, na pr. 
kod inkunabula. Uopće, u rasporedu građe mogu se pri- 
mijeniti različiti kriteriji. 

LIT.: F. J. Kleemeier, Handbuch der Bibliographie, Beč 1903; J.D. 
Brown, A Manual of Practical Bibliography, London 1906; G. Schneider, 
Handbuch der Bibliographie, Leipzig 1923; Bibliografičeskoe delo, Moskva 
1927; J. Vorstius, Der gegenwärtige Stand der primären Nationalbiblio- 
graphie in den Kulturlündern, Berlin 1930; G. Schneider, Einführung in 
die Bibliographie, Leipzig 1936. 


IH. OPĆE BIBLIOGRAFIJE 


Od mnoštva bibliografija možemo donijeti samo neke. 
Opširnije preglede donose t. zv. bibliografije bibliografija: 
G. Schneider, Handbuch der Bibliographie, 4. izd., Leipzig 
1930; Bibliographie des Bibliotheks- und Buchwesens, Leip- 
zig 1905—12, 1922—25 kao godišnji prilog časopisa Zentral- 
blatt für Bibliothekswesen, od 1884—1904 u samom časo- 
pisu; Internationale Bibliographie des Buch- und Biblio- 
thekswesens, Sastavili R. Нӧскег i J. Vorstius (kasnije: 
J. Vorstius i G. Reincke), Leipzig 1926...; Index biblio- 
graphicus. Weltliste laufender bibliographischer Zeitschrif- 
ten, 2. izd., M. Godet i J. Vorstius, Berlin i Leipzig 1931; 
O. Pinto, Le bibliografie nazionali, Milan 1935. Stariji pre- 
gledi: J. Petzholdt, Bibliotheca bibliographica, Leipzig 1866; 
H. Stein, Manuel de bibliographie générale, Pariz 1897. 

Opée bibliografije. K. Gesner, Bibliotheca universalis, 
Zürich 1545—55, 3 sv. i dodatak; J. Cless, Unius seculi 
elenchus librorum, Frankfurt 1602, 2 sv.; G. Draud, Bi- 
bliotheca classica, Frankfurt 1625; Bibliotheca exotica, 
Frankfurt 1625; Bibliotheca librorum Germanicorum clas- 
sica, Frankfurt 1625; Th. Georgi, Allgemeines europài- 
sches Bücherlexicon, Leipzig 1742—58, 5 dijelova i 3 do- 
datka; F. A. Ebert, Allgemeines bibliographisches Lexikon, 
Leipzig 1821--30, 2 sv.; J. Ch. Brunet, Manuel du librairie 
et de l'amateur des livres, 5. izd., Pariz 1860—80, 6 sv. i 
2 dodatka; J. G. T. Graesse, Trésor de livres rares et pré- 
cieux, Dresden 1859—69, 7 sv. Karakter općih bibliografija 
imaju katalozi velikih svjetskih knjižnica: Catalogue of the 
printed books in the Library of the British Museum, Lon- 
don 1881—1905, 393 sv. i 44 dodatka, kao nadopuna: G. K. 
Fortescue, Subject Index of the modern works addet to 
the Library of the British Museum, London 1902..., 3 sv. 
i 5 dodataka; санак général des livres imprimés de la 
Bibliothéque nationale, Pariz 1897..., dosada 156 sv., u 
kojima su obuhvaćena djela poznatih autora; Deutscher 
Gesamtkatalog (do 1936 Gesamtkatalog der preussischen 
Bibliotheken) Berlin 1931..., dosada 13 sv. 

Opću bibliografiju donosi i Polybiblion. Revue bibliogra- 
phique universelle, Pariz 1868... Sadržaj časopisa donosi: 

Internationale Bibliographie der Zeitschriftenliteratur, Leip- 
zig 1897. Odio A: Njemački časopisi, odio B: na drugim 
jezicima, a od 1911 i odio C: bibliografija recenzija i 
referata. 

Bibliografija inkunabula: L. Hain, Repertorium bibliogra- 
phicum, Stuttgart i Pariz 1826—38, sv. 1. (P. 1, 2), 2. 
(P. 1, 2; W. A. Copinger, Supplement to Hain's Reper- 
torium bibliographicum, London 1895—1902, 3 sv.; D. 
Reichling, Appendices ad Hainii-Copingerii Repertorium 
bibliographicum. Additiones et emendationes, München 
1905—14, 6 sv. i indices i suppl, Gesamtkatalog der Wie- 
gendrucke, Leipzig 1925, dosada oko 7 sv. 


IV. NARODNE BIBLIOGRAFIJE 


Njemačka. G, W, Panzer, Annalen der &lteren deutschen 
Litteratur, Nürnberg 1788—85, 3 sv. i 2 suppl. (1462—1526); 
Messkataloge, Frankfurt 1564—1749, Leipzig 1594— 1860; 
W. Heinsius, Allgemeines Bücherlexikon ... von 1700 bis 
Ende 1892 erschienener Bücher, Leipzig 1812—1894, 19 sv.; 
Ch. G. Kayser, Vollstándiges Bücher-Lexikon, enthaltend 
alle von 1750 in Deutschland und in den angrenzenden 
Làndern gedruckten Bücher, Leipzig 1834—1911, 36 sv.; 
K. Georg, Schlagwort-Katalog, Hannover 1889—1913, 7 sv.; 
u nakladi J. C. Hinrichsa Wo&chentliches Verzeichnis der 
erschienenen und der vorbereiteten Neuigkeiten des deut- 
schen Buchhandels, Leipzig 1843—1915, od 1916 dalje na- 
kladnik Börsenverein der deutschen Buchhändler, koji je 
1931 promijenio ediciji natpis u Deutsche Nationalbiblio- 
graphie; Hinrichs Halbjahrskatalog (od 1917 Halbjahrsver- 
zeichnis) der im deutschen Buchhandel erschienenen Bücher, 
Zeitschriften, Landkarten usw., Leipzig 1797—1930, od 1916 
dalje nakladnik Bórsenverein, koji je 1931 promijenio edi- 
Ciji natpis u: Halbjahrsverzeichnis der Neuerscheinungen 
des deutschen Buchhandels; Deutsches Bücherverzeichnis, 
Leipzig 1916, dosada izašlo za g. 1911—14, 1915—20, 1921— 
25, 1926—30, 1931—35 kao zamjena višegodišnjih Hinrichso- 
vih pregleda, koji su izlazili pod različitim natpisima. 

Francuska. H. Thomas, Short-title Catalogue of books 
printed in France and of French books printed in other 
countries from 1470 to 1600 now in the British Museum 
London 1924; J. M. Quérard, La France littéraire, Pariz 
1827—64, 13 sv. (1700—1827); Isti, La Littérature française 
contemporaine, Pariz 1842—57, 6 sv. (1827—49); O. Lorenz, 
Catalogue général de la librairie francaise depuis 1840, Pa- 
riz 1867, dosada 32 sv. (1840—1925); Journal typographique 
et bibliographique, Pariz 1797—1810, 13 sv.; Bibliographie 
de la France ou journal général et oficiel de l'imprimerie 
et de la librairie, Pariz 1811...; Répertoire de bibliographie 
francaise . . ., 1501—1930, Pariz 1935, tek u početku izla- 
ženja. 

Velika Britanija. A. W. Pollard-G. R. Redgrave, A. Short 
Title Catalogue of books printed in England, Scotland and 
Ireland and of English books printed abroad, 1475—1640, 
London 1926; A. Transcript of the registers of the Com- 
pany of Stationers of London, Ed. by E. Arber, London 
1875—94, 8 sv. (1556—1708); R. A. Peddie i Q. Waddington, 
The English Catalogue of bocks, 1801—1836, London 1914; 
The English Catalogue of books, London 1864, do sada 13 
sv. (1835—1935); The Publishers Circular and Booksellers” 
Record, London 1837; The Publisher and Bookseller, Lon- 
don 1858... 

USA. Ch. Evans, American Bibliography ... from the ge- 
nesis of printing in 1639 down to and including the year 
1820, Chicago 1903..., dosad 12 sv. (—1799); O. А. Roorbach, 
Bibliotheca Americana, New York 1852—61, 4 sv. (1820— 
1861); J. Kelly, The American Catalogue of books, New 
York 1866—71, 2 sv. (1861—1870); The Publisher's Weekly, 
The American Book Trade Journal, New York 1872...; 
The Cumulative Book Index, Minneapolis (sada: New 
York) 1898..; The United Staates Catalog. Books in print. 
January 1928, 4 izd., New York 1928 (obuhvaća 1899—1928). 

Italija. A. Pagliani, Catalogo generale della Libreria 
italiana 1847—1899, Milan 1901—05, 3 sv. i suppl. (1900— 
1930); La Scheda cumulativa italiana, Rim 1932..., dosada 
5 sv. (1932—36); Bibliografia italiana, Firenca 1867—85; 
Bolettino delle pubblicazioni italiane ricevute per diritto 
di stampa, Firenca 1886... Il Libro italiano, Rassegna bi- 
bliografica generale. P. 2. Bibliografia, Rim 1937 ...; Reper- 
torio bibliografico annuale, Rim 1940, za 1937. 

Spanjolska. K. Haebler, Bibliografia ibérica del siglo 15., 
Leipzig 1903—17, 2 sv.; D. Hidalgo, Diccionario general 
de bibliografia espafiola, Madrid 1862—81, 7 sv. (1743— 

1860); A. Palau y Dulcet, Manual del librero hispano-ame- 
ricano, Barcelona 1923—27, 7 sv. (1747—1920); Catálogo ge- 
neral de la librería española e hispano-americana, Años 
1901—1930, Madrid 1932... (1935, 3 sv., Autores H-M); 
Bibliografía general espafiola e hispano-americana, Madrid- 
Barcelona 1923... 

Rusija. V. S. Sopikov, Opyt rossijskoj bibliografii, 2 izd., 
Petrograd 1904--06, 5 sv. i registar; I. P. Karataev, Opi- 
sanie slavjano-russkih knig napečatannyh  kirillovskimi 
bukvami, Petrograd 1883 (obuhvata 1491—1652); Isti, Hro- 
nologičeskaja rospis slavjanskih knig napečatannyh kiril- 
lovskimi bukvami 1491—1790, Petrograd 1861; V.I. Mežov, 
Sistematičeskij katalog russkim knigam prodajuščimsja v 
knižnom magaziné A. F. Bazunova, Petrograd 1869—80, 
sv. 1. (1825—69) i 10 suppl. (1869—78); Spisok izdanij vi- 
šedših v Rossii, Petrograd 1885—1907 (obuhvaća 1879— 
1907); Knižnaja Lčtopis, Petrograd 1908..., Moskva 1920... 


Ukrajina. D. Dorošenko, Pokažčik novoj ukrainskoj lite- 
raturi v Rossiji za 1798—1897, Černovice 1917; I. E. Levic- 
kij, Galicko-ruskaja bibliografija 19-go stolétija, Lavov 
1888—95, 2 sv.; Isti, Ukrainska bibliografija Austro-U gorš- 
žini za roki 1887—1900, Lavov 1909—11, 3 sv.; Litopis ukra- 
inskogo druku, Harkov 1925... 

Bijela Rusija. Letapis bielaruskaga druku, Minsk 1925..; 
osim toga u posebna 3 sv. obuhvačena bibliografija 
1835—1924. 

Poljska. K. Estreicher, Bibljografja polska, Krakov 1870...; 
32 sv. (1455—1899); od 23. sv. urednik Estreicher, 
Przewodnik  bibljograficzny, Krakov 1878—1914; Bibljo- 
grafja polska, Krakov 1914—1919; Przewodnik  bibljo- 
graficzny, Lavov 1922—1929, zatim Varšava do 1933; Urze- 
dowy wykaz druków, Varšava 1928... 

Češka i Slovačka. Z. V. Tobolka. Česky slovník biblio- 
graficky, Prag 1910 (obuhvaća 1468—1500); Knihopis čsl. 
tisku od doby nejstarši aZ do konce 18 stoleti. Red. Z. 
Tobolka. Dio 1. Prag 1925, Dio 2. Prag 1936...; F. Doucha, 
Knihopisny slovnik česko-slovensky 1774—1864, Prag 1865; 
Vestnik bibliograficky, Prag 1869—1873; Česky katalog bi- 
bliograficky, Prag 1890—1907, 15 sv. (1889—1903); Ceská 
bibliografie. Sestavil Z. Tobolka, Prag 1903—14, 10 sv. 
(1902—11); Ceskoslovenská bibliografie, Prag, 1921—22; Bi- 
bliograficky katalog, Prag 1922—29; Bibliograficky katalog, 
1930... 

Bugarska. V. Pogorčlov, Opis па staritč pečatani Ы- 
garski knigi v Narodnata biblioteka (1802—1877), Sofija 
1923; J.K. Jireček, Bibliographie de la littérature bulgare 
moderne 1806—1870, Beč 1872; А. Teodorov-Balan, Blgarski 
knigopis za sto godini 1806—1905, Sofija 1909; Bibliografi- 
česki Bulletin za depoziranité v Sofijskata Narodna biblio- 
leka knigi, spisanija i véstnici, Sofija 1897..., od 1930 
dalje zove se: Blgarski knigopis; Blgarska kniga, Sofija 
1930... 

Lužički Srbi. J. Jatzwauk, Wendische (serbische) Biblio- 
graphie, Budišin 1929. 

Hrvatska. Prikaz hrvatske bibliografije ne će moći biti 
potpun, iako smo se u znatnoj mjeri okoristili pregledom 
hrvatske bibliografije, koji je sastavio prof. F. Fancev za 
Prvi svezak Narodne enciklopedije. Izostavljene su biblio- 
grafije za pojedine pisce, jer će svatko djela nekoga pisca 
naći u Enciklopediji pod njegovim imenom. 

Sakupljena građa opsežna je samo na izgled, jer su u 
ovaj prikaz ušli i manje znatni popisi, koji ne bi bili spo- 
menuti, kad bi bilo boljih i opširnijih pregleda. U takvim 
prilikama dobivaju na vrijednosti enciklopedije, leksikoni, 
biografski rječnici i opći pregledi, koji nam pružaju po- 
datke o radu pisaca, donoseći u skraćenu obliku i natpise 
njihovih djela, kao što su Hrvatska enciklopedija, І: A— 
Bžedusi, П.: C—Gzel, Osijek 1887—90; M. Grloviča Album 
zaslužnih Hrvata devetnaestoga stoljeća, Zagreb 1898—1900, 
3 sv.; Znameniti i zaslužni Hrvati te pomena vrijedna lica 
u hrvatskoj povijesti od 925—1925, Zagreb 1925; Narodna 
enciklopedija, Zagreb 1925..; Leksikon Minerva, Zagreb 
1936. Podataka o djelima pisaca starijega vremena naći će 
se u povijestima književnosti, gdje je književnost obra- 
đena pod širokim vidom pismenosti. U tom pogledu naj- 
šire zahvaća Šafarykovo djelo Geschichte der Slawischen 
Sprache und Literatur nach allen Mundarten, Pešta 1826, 
' 2. izd. Prag 1869. Ostale povijesti književnosti navodimo 
u pregledu bibliografija književnosti i jezika. 

Bibliografskih podataka za pojedine struke ima u opšir- 
nom pregledu o razvoju nauke kod Hrvata od 1835—1885 

u 80. knjizi Akademijina Rada. Neke praznine u pogledu 
stručne literature moći će svatko sam nadopuniti pregle- 
davajući stručne časopise, među kojima gotovo svi donose 
preglede suvremene literature sa svoga područja. Neki 
imadu višegodišnja kazala kao Nastavni Vjesnik, peda- 
goški časopis Napredak, Bullettino di archeologia e storia 
Dalmata, Mjesečnik pravničkoga društva, Glasnik zemalj- 
skog muzeja u Sarajevu. Za pedagošku struku može po- 
nešto poslužiti Pedagogijska enciklopedija, I.: Abak — mu- 
zeji, Zagreb 1895—1906, i u većoj mjeri Pedagogijski leksi- 
kon, Zagreb 1939. 

Pregled rada na općoj hrvatskoj bibliografiji. Sve do 
ilirizma odvijao se hrvatski književni život u pokrajinskim 
granicama; u tako usku okviru kretalo se uglavnom i za- 
nimanje naših starih književnih povjesničara. Njihovi pri- 
kazi, po svome značaju bibliografski, nadomještaju bi- 
bliografske preglede sve do konca 18. st., kada se i kod nas 
čedno javlia rad na bibliografiji. Od štete je bilo, što su 
neka od tih historiografskih djela ostala u rukopisu, tako 
I. Đorđića (1675—1737), Vitae et carmina nonnulorum ci- 
Vium ragusinorum (Zbornik za istoriju, jezik i književnost 
srpskoga naroda, od. 2., knj. 7.); S. Crijevič (1686—1759), 
Bibliotheca ragusina; zatim A. Baričević (1756—1806), De 
scriptoribus Pannoniae Saviae collectanea; I. J. Jakošič 
(1734—1834), Scriptores Interamniae ... nunc Sclavoniae... 
a. 1795 conscripti (Grada, knj. 2.). Tiskana su djela: J. 
Dolci, Fasti litterario-ragusini, Mleci 1767; F. М. Appe- 
dini, Notizie istorico-critiche sulle antichità, storia e lette- 
ratura ае” Ragusini, sv. 2, Dubrovnik 1803; А. B. Krčelić, 

Scriptorum ex regno Sclavoniae a saeculo XIV usque XVIII 
inclusive collectio, Varaždin 1774. 

Već sami natpisi tih djela pokazuju, kako je zanimanje 
historiografa bilo svedeno na pokrajinska područja, i u 
tome pogledu nije potrebno navesti druga djela, u kojima 
ima podataka o piscima različitih pokrajina. Zato je razu- 
mljivo, da i prvi pokušaji rada na hrvatskoj bibliografiji 
nose također pokrajinsko obilježje. Na žalost, i prvi bi- 
bliografski pregledi ostali su u rukopisu. Tek u novije 
vrijeme objelodanjena je građa, što ju je u drugoj polovici 
18. st. za svoj rad prikupljao Julije Bajamonti, osoba sve- 
stranoga zanimanja, kakvih je bilo i u nas u vrijeme enci- 
klopedizma. Znatni su za nas njegovi bibliografski podatci 
o Dalmaciji (I. Milčetić, Dr. Julije Bajamonti i njegova 
djela, Rad 192). U rukopisu je ostala i Baričevićeva građa 
Catalogus Librorum Zagrabiae impressorum ab an. 1690 
usque 1800 (V. Dukat, O književnom i naučnom radu 
A. Baričevića 1756—1806, Rad 224). U rukopisu zagre- 
bačkoga kanonika Marka Mahanovića Observationes circa 
Croaticam Ortographiam... Anno 1814 propositae ima 
pregled pod natpisom Connotatio librorum in Croatico 
idiomate editorum (F. Fancev, Dokumenti za naše podrijetlo 
hrvatskoga preporoda, 1790—1832, Građa 12). Pojedinačnih 
popisa neobjelodanjenih bit će i više, takav je D. Ferića 
Catalogo dei Libri delle Poesie llliriche. Od tiskanih 
djela možemo spomenuti Tome Mikloušića Izbor dugovanj 
(Zagreb 1821), koje u poglavlju od »slovarnic, piscev i 
knjig orsaga horvatskoga« donosi i oskudnih bibliografskih 
podataka, a od stranih pisaca, koji su se osvrtali na rad 
naših književnika navodimo djelo D. Czvittingera Speci- 


men Hungariae literatae, Frankfurt 1711, i A. Horanya 
Memoria Hungarorum et Provincialium scriptis editis no- 
torum, Beč 1775—76, 2. sv., Bratislava 1777, 1. sv. Najviše 
bibliografske grade pružio je P. J. Safaryk u prije spome- 
nutom djelu. 

Nastojanje Iliraca u znaku širokoga narodnog i kultur- 
nog programa urodilo je jednakim zanimanjem za knji- 
gu svih hrvatskih krajeva. Ilirci sabiru hrvatske knjige 
tragajući za njima i u stranim zemljama; oni su bibliofili 
ne iz estetizma, nego iz nagnuća prema hrvatskoj knjizi 
kao narodnoj i kulturnoj vrijednosti. U Danici ilirskoj 
nailazimo na prikaze naših pisaca i na bilješke o njihovim 
djelima. No nije tek slučaj, da je ilirski književni organi- 
zator Stanko Vraz uveo u Kolu stalan pregled »ilirskih 
knjiga«, koliko je do njih mogao doći ili o njima dobiti 
podataka. Svojim pregledima Vraz je započeo već u prvoj 
knjizi Kola pod natpisom Ilirske knjige od g. 1842. Uz opis 
knjiga dao je nekoliko popratnih riječi o njihovu sadr- 
žaju, vrijednosti i o piscu ne izostavljajući ni preporuke. 
Nastavak toga popisa za tu istu godinu i u istom obliku 
nalazimo u drugoj knjizi Kola pod nazivom Ilirska litera- 
tura. Zatim se redaju pregledi za dalje godine: Knjižanstvo 
Hrvatah (knj. 3., 1843) s opsežnim prikazom knjiga. Na- 
protiv Knjižanstvo južnih Slavjanah za 1844 i 1845 (knj 4., 
1847) daje nam samo gole opise, ali je to inače najopsežniji 
prikaz. Nesamo opise nego i primjedbe donosi Knjižan- 
stvo južnih Slavjanah (1846, knj. 5. 1847), jednako i Knji- 
gopis a) domaći g. 1847 (knj. 6., 7., 1847, 1850). Popis knjiga 
za 1848 na isti način sastavljen dao je A.T. Brlić, nasljednik 
Vrazov u uredništvu Kola (knj. 8., 1851). Zadnji urednik 
Kola M. Bogović u Kratkom pregledu naše književnosti od 
g. 1835— najnovijega doba (knj. 9., 1853), nabrojio je po- 
imence samo časopise i novine. Vrazovo svestrano zani- 
manje ogleda se i u tome, što je u svome listu donosio 
preglede izdanja drugih slavenskih naroda, a uz to je znao 
donijeti i pregled knjiga i ostalih naroda, koje su mogle 
zanimati Ilirce. 

Bibliografski pregledi u Kolu, ograničeni na suvremena 
izdanja, nisu mogli udovoljiti širokom zanimanju lliraca 
za hrvatsku knjigu. Zato je Ivan Kukuljević, koji je sve 
većma naginjao proučavanju hrvatske prošlosti, pokušao 
dati cjelovitu bibliografsku sliku hrvatske književne kul- 
ture. U djelu Bibliografija hrvatska, dio 1. tiskane knjige, 
Zagreb 1860 (Bibliografija jugoslavenska, knj. 1.) obuhva- 
tio je hrvatske knjige tiskane glagoljicom, ćirilicom i lati- 
nicom. Prema pismu razdijelio ih je u tri skupine, unutar 
kojih je natpise poredao alfabetski. Dodatak Bibliografiji 
izašao je 1863. Kako sam Kukuljević razjašnjava, njegova 
je b. nastala prilozima Antuna Mažuranića, Vinka Pacela, 
Ljudevita Gaja i Mije Sabljara, koji su otprije sabirali 
hrvatske knjige i ustupili mu njihove popise. Podatke, što 
ih je Kukuljević dobio od njih, nadopunio je tako, da je 
natpise novih knjiga pobilježio iz različitih kataloga doma- 
ćih i stranih knjižnica. Razumije se, da se služenje podat- 
cima iz druge ruke odrazilo i na djelu, koje u cjelini daje 
dojam neujednačenosti. Ogledavanje bibliografije u njenim 
pojedinostima otkriva i znatnije nedostatke. No mnogo 
toga treba svesti na naše tadašnje prilike. Ipak je Kukulje- 
vićeva b., djelo amatera, ostala do danas bez zamjene. 

Kukuljevićev primjer bio je poticaj, da se u drugom i 
trećem godištu Književnika pojavio Hrvatsko-srbski knji- 
gopis za g. 1864, odnosno 1865. Popis za 1864 sastavio je 
V(atroslav) J(agić), a za 1865 Dragutin Jagić. 

Poslije toga nije kod nas dugo bilo nastojanja oko opće 
hrvatske b. Nastaje velika praznina, koju donekle ispu- 
njuju pregledi izašli izvan Hrvatske. Tako se podatci o 
hrvatskim knjigama nalaze u bibliografijama, koje su u 
Beču počele izlaziti već u pedesetim godinama prošloga 
stoljeća: C. Wurzbach, Bibliographisch-statistische Uber- 
sicht der Literatur des osterreichischen Kaiserstaates, Jg. 
1853—55; Allgemeine Bibliographie für das Каіѕегіит 
Osterreich, Jg. 1853—57; Bibliographisches Central-Organ 
des österreichischen Kaiserstaates, Jg. 1858—59. Као na- 
stavak tih pregleda izlazila je Osterreichische (kasnije 
Osterreichisch-Ungarische) Buchhčndler-Correspondenz, go- 
tovo redovito od 1860—1909. I drugi popisi sadrZavali su 
hrvatske knjige: Halbjahriges Inhaltsverzeichnis der in den 
Bibliographien aufgenommenen Neuigkeiten und Fortsetzun- 
gen Jg. 1872—82; Osterreichischer Katalog, Jg. 1860—65, 
1884, 1886—88; Osterreichische Bibliographie, Jg. 1899—1901, 
neredovito. Hrvatsku b. knjiga i časopisa, izuzevši zadnja 
godišta, i novina, donosio je također Slovansky katalog bi- 

bliograficky za rok 1877—81, Prag 1878—83; hrvatski dio za 
1877 uredio je L. Hartman, za 1878—80 A. Michalek, za 
1881 A. Deutsch. Do starijih čeških popisa nismo mogli 
doči, niti smo o njima mogli dobiti podataka. To su J. 
Rank, Katalog slovanskych knih, vyd. V. Rakousku 1860, 
1862—63, Prag 1861 i dalje; J. S. Tomiček, Katalog slovan- 
skych knih, vyd. V. Rakousku 1861, Beč 1862. U Beo- 
gradu je S. Novakovič objelodanjivao Bibliografiju srpske 
i hrvatske književnosti s dodatkom onoga, što su stranci 
o nama pisali. Njegovi pregledi, koji sadržavaju i novine 
i časopise, obuhvačaju razdoblje od 1868—1876 (Glasnik 
srpskog učenog društva, knj. 26, 27, 31, 35, 40, 41, 44, 46). 
U istome Glasniku nastavio je Novakovičev posao D. Po- 
snikovič davši u knjizi 57., 59. i 61. bibliografiju za 1883 i 
1884, a u knjizi 65. zajednički pregled za 1877 i 1878. Od 
D. Živaljeviča je Srpska i hrvatska bibliografija u 1893 g., 
Beograd 1895 (Spomenik srp. kralj. akademije, sv. 27.). 
Najzad podataka o hrvatskim knjigama imamo i u dvije 
madžarske bibliografije: K. Szabo, Régi maggyar kónyvtár, 
Budimpešta 1879—98, sy. 1., 2., 3. (1—2); G. Petrik, Biblio- 
graphia Hungariae 1712—1860, Budimpešta 1888—92, 4 sv., 
zatim u djelu Bibliothéque de la Compagnie de Jésus, P. 1. 
Bibliographie, Bruxelles 1890—1912, 10 sv. 

Svi ti popisi bili su uz neke iznimke povremeni i nere- 
doviti donoseči tek iskidanu sliku onoga, što se je tiskalo 
u hrvatskim zemljama. Nije se ni moglo očekivati, da bi 
kod drugih naroda nastali bibliografski popisi, kakvi bi 
nama trebali i kakvi bi nas mogli zadovoljiti, Zato se u 
devedesetim godinama prošloga stolječa kod nas pomišljalo 
na to, da se 1899 prigodom proslave 25-godišnjice Sveuči- 
lišta izda opča hrvatska bibliografija. Nastojanje je pro- 
palo, premda je hrvatska vlada bila spremna da ga po- 
mogne. Ne znamo, zašto se odustalo od pokušaja, ali mo- 
ramo reči, da bi poteškoče u poslu bile iskrsle več na 
prvim koracima — na pribiranju građe. Istina je, da je 
Kostrenčič Sveučilišnoj knjižnici sve više davao biljeg na- 
rodne ustanove prikupljajuči smišljeno knjige svih ze- 
malja. Ali ni Kostrenčič nije mogao popuniti tih praznina. 
Veliki dio hrvatskih knjiga ostao je i nadalje nepriku- 
pues I zato bi se dobar bibliografski pregled hrvatske 

njiževne kulture bio mogao dati samo sustavnim i orga- 
niziranim sabiranjem grade na različnim stranama. No to 
je za ono vrijeme, a i za kasnije, bio očito prevelik zada- 
tak. Tako je rad na hrvatskoj bibliografiji imao i nadalje 
obilježje pojedinačnoga nastojanja. Navesti možemo Hrvat- 
sku bibliografiju za g. 1906—7, koju su sastavili V. Deželić 
i V. Jakušić (Glas Matice Hrvatske, knj. 2.); ona sadr- 
žava i novine i časopise. Taj je popis nastavio Jakušić 
1909 (Glas M. H., knj. 4.) obuhvativši i knjige propuštene 
prvoga puta. U kalendaru Strossmayer za 1908 ima Hrvat- 
ska biblijografija od 1. siječnja do 1. studenoga 1907, a u 
narednom godištu Hrvatska biblijografija od 1. listopada 
1907 do 1. listopada 1908. 

Tek povremeni i osim toga nepotpuni popisi hrvatskih 
knjiga javljaju se i iza svjetskoga rata, sada zajedno sa 
srpskom i slovenskom bibliografijom. Izdavanje bibliogra- 
fija pokreću ponajčešće knjižari, razumije se, iz trgovačkih 
razloga. I premda su i ti bibliografski pregledi barem djelo- 
mično ispunjavali prazninu, nisu ipak mogli zadovoljiti kao 
što bi zadovoljila b. pokrenuta u vezi s nekom velikom 
bibliotekom. U nakladi knjižare Kugli u Zagrebu uređivao je 
V. Prestini 1919 i 1920 Književni vjesnik, bibliografski list. 
U Almanahu Kraljevine Jugoslavije za 1921/22, dio 2., iza- 
šao je pregled knjiga pod natpisom Bibliografska prepo- 
ruka. Spisak važnijih jugoslavenskih knjiga. Popis knjiga 
ima i u Knjižarskom Glasniku od 1924—26, koji je izlazio 
u Beogradu. Također u Beogradu, pod uredništvom Franje 
Bacha, izlazio je 1926 mjesečnik Bibliograf. Popis novih 
knjiga i periodičkih publikacija u Kraljevini Srba, Hrvata 
i Slovenaca. Popis knjiga, neko vrijeme i časopisa, donosilo 
je i glasilo kluba knjižara Knjižarstvo, koje je izlazilo od 
1925 do 1932. Njegov zadnji urednik J. Kratina izdavao je 
1931 vlastiti pregled Nove knjige. Bibliografski mjesečni 
vjesnik, od kojega je izašlo 9 brojeva. Kratkoga vijeka bio 
je i časopis Revija knjige, što ga je Kratina uređivao 1933 
u nakladi Kluba knjižara. Najprije u Zemunu, zatim u 
Beogradu izlazila je od 1929—1932 Naša knjiga. Mjesečni 
časopis o novim knjigama Kraljevine Jugoslavije. List je 
obično donosio i popis časopisa. Savez knjižarskih organi- 
zacija izdavao je svoj Glasnik knjižara, u kojem je od 
1931—1933 pod natpisom Bibliografija bio štampan mje- 
sečni popis »po važnosti probranih knjiga«; malo nakon 

13 Alić, Salih. — Salih Alić. Lirski akvareli. Zagreb, (Vlast. 
nakl.), (Tisak »Hrvatska tiskara«), 1941. 8° 80віг. s pišče- 
vom slikom + 90 gr 20.— din. 


Batušić, Slavko. — Slavko Batušić. Od Siene do Haarlema. 
Putopisi, eseji, biografije, impresije. Zagreb, Izd. »Savremene 
biblioteke«, (Tisk. C. Albrecht), 1941. m8°  218--[4] str. 


(Savremena biblioteka, god. 3. knj. 1. + 
PL: 327 gr 55.-- din. 


132 Begović, Milan. — Milan Begović. >... I Lela će nositi 
kapelin!« Drama iz života jedne dalmatinske provincijalke u 
4 čina. Zagreb, (Tisak Zaklade tiskare Narodnih novina), 1941. 
8° 75str. (Biblioteka Hrvatskog autorskog društva). + 


89 gr 20.— din, 

13 Belamarić, Petar. — Petar Belamarić. Pjesme. Zagreb, 
Vlast. nakl., (Tisk. »Merkantile«), 1941. [omotni nasl.] 8” 
3rstr - + 28 gr 10.— din. 


134 Bosanac, R. [t. j. Čolaković]. — R. Bosanac. Kuća oplakana. 
Reportaža. Zagreb, Izd. knjižara Odjek, (Tisk. »Merkantile«), 
1941. у8% 242str. [zabranjeno pod br. Kns. 496/41. od 6. 
Il. 1941.] + 151 gr 20.— din. 


ı35 Budak, Mile. — Mile Budak. Ratno roblje. Albanski križni 
put austrougarskih zarobljenih časnika. (Nacrt za korice izra- 
dio prof. Ernest Tomašević). Knj. 1.—2. Zagreb, Izd. Matice 
Hrvatske, (Tisak »Tipografije«), 1941. 8° (Suvremena knji 
žnica Matice Hrvatske, knj. 31.—32.) 
Knj. 1. 176 str. + 1 karta 29,3X42,5 cm Pl: 345 gr | 
Knj. 2. 198 str. PL: 368 gr | 
136 Cihlar Nehajev, Milutin. — Milutin Cihlar Nehajev. Zeleno 
more. Kvaternik i Starčević. (Ulomak iz »Rakovice«). Predg.: 
Milutin Cihlar Nehajev, napisala Miljenka Herceg. Nacrt ko- 
rica [s piščevom slikom): Aleks Marks). Zagreb, «Макі. 
[i tisak] Građanske tiskare), 1941. 1697 ТӘЗЕ РЕ I5str bi 
bliogr. piščevih djela (Mala knjižnica Biblioteke lijepe knji- 
ge, DOO ab 82 gr 4.- din. 
із Devčić, Stjepan. — Stjepan Devčić. Spomenar sjete. [Pje- 
sme]. Zagreb, (Vlast. nakl.], (Tipografija), 1941. m8) 37+ 
+ [1] str. s piščevom slikom od О{тега] Mujadžića + 


80 gr 20.— din. 


180.— din. 


! Vidi i knjige pod br. 82, 189. 

HRVATSKA BIBLIOGRAFIJA I., 1-4 
Zagreb 1941 


početka izlaženja donosio je i popis časopisa. U nastavku 
1934—1935 (zadnji broj srpanj-rujan) izdavao je Savez pod 
uredništvom M. Podoljskoga posebno Jugoslavensku biblio- 
grafiju, stručnije rađenu od prijašnjih i s težnjom, da bude 
potpuna. B. je sadržavala i popis časopisa. Lj. Mihailović 
uredila je Jugoslovenski bibliografski godišnjak za g. 1933, 
Beograd 1935, u kojem su bili također popisi novina i ča- 
sopisa. Časopise ima i B. M. Veljkovića Prilog jugosloven- 
skoj bibliografiji za 1938 g., Beograd 1939. U 1940 počeo je 
u Beogradu izlaziti Glasnik Narodne biblioteke, koji do- 
nosi Bibliografski pregled knjiga i periodika prinovljenih 
u Narodnoj biblioteci, zapravo popis dužnosnih primje- 
raka. Više nego samo popis dužnosnih primjeraka imao je 
biti Popis knjiga koje izlaze u Kraljevini Jugoslaviji, br. 
1—2 za siječanj-veljaču 1941, izradile E. Verona, B. Her- 
gešić, J. Mišić i N. Dragičević. Popis je bio pokrenut od 
strane Hrvatskog bibliotekarskog društva i Nakladnog Za- 
voda Banovine Hrvatske uz potporu Sveučilišne knjižnice. 
U Nezavisnoj Državi Hrvatskoj počela je umjesto toga 
popisa izlaziti Hrvatska bibliografija sada u nakladi Hrvat- 
ske državne tiskare. U prvom četverobroju za siječanj- 
travanj obuhvaćene su knjige izašle u 1941 na području 
Nezavisne Države Hrvatske. Hrvatska bibliografija izlazi 
inače dvomjesećno. 

Hrvatska bibliografija, stručno uređena, obilježuje gra- 
nicu u našem dosadašnjem radu na narodnoj bibliografiji. 
Još više će to za nju vrijediti, kada budu izdane zakonske 
odredbe o dostavljanju dužnosnih primjeraka Sveučilišnoj 
knjižnici od svega, što se u državi tiska. Tada će izgubiti 
svoj razlog popisi, koji su micali iz nevolje, kakav je na pr. 
u najnovije vrijeme Bibliografija domaćih i stranih knjiže- 
vnosti, Zagreb siječanj-veljača 1941, br. 1—2. Ur. Josip 
Kratina. No praznine do 1941 moći će se dolično ispuniti 
samo naširoko zasnovanom retrospektivnom hrvatskom bi- 

bliografijom. A dotle, dok toga ne bude, ne 
će izgubiti svoje vrijednosti ni knjiZarski ni 
tiskarski katalozi hrvatskih knjiga i oglasa, 
počevši od mletačkih tiskara Occhija »Na 
Rivi od Hrvatov«, pa preko starih zagre- 
bačkih knjižara do najnovijih. Među novi- 
jim katalozima isticali su se stručnom ob- 
radbom katalozi knjižara i antikvara Mirka 
Breyera; neki Kuglijevi popisi odlikuju se 
opširnošću. Od drugih dolaze u obzir oso- 
bito katalozi Gece Kona. Dosada je veći 
od sviju njegov Opšti katalog srpsko-hrvat- 
skih knjiga. Ur. D. Marković i B. Veljko- 
vić, Beograd 1938, 708 str. U obzir dolaze, 
dakako, i katalozi knjižnica. 


Donekle izvan okvira gornjih b. nalaze se 
popisi, koji daju samo izbore knjiga ili sa- 
državaju neki posebni dio opće b. Ovamo 
spada popis, koji od 1925 donosi isusovački 
časopis Život; tu se knjige ocjenjuju s ka- 
toličkoga gledišta. Pod natpisom Publica- 
tions yougoslaves dao je R. Warnier opši- 
ran pregled i prikaz nekih izdanja, često 
za koje deseto godište unatrag (Le Monde 
Slave, 1933—34). Opći značaj ima i B. žen- 
skih pisaca tiskanih u Hrvatskoj, Slavoniji, 
Dalmaciji, Bosni i Hercegovini do kraja g. 
1935 (Zagreb 1936), što su je izradile B. 
Dizdarević i J. Mišić-Jambrišak. Nastavni- 
cima je namijenjen Marka Oreškovića Izbor 
knjiga izašlih u 1939, zatim 1940 (Nastavni 
Vjesnik, knj. 49 br. 3, 6). 

Prilozi općoj hrvatskoj bibliografiji. V. 
Jagić, Ein Beitrag zur siidslavischen Biblio- 
graphie (Anzeiger der philosophisch-histori- 
schen Classe der Akademie der Wissen- 
schaften in Wien, Jg. 1850, No. 1); Isti, 
Die serbo-kroatischen Übersetzungen der 

la suite de la souscription, la marque que nous 
donnons ci-dessous réduite : 





Une autre édition du méme libraire porte au recto du 
22° et dernier f. : Cy finist le blason des armes. 
Imprime a Lyon... par Claude Nourry dit le 
Prince Lan de grace Mil ссссс. xxvij, pet. in-8. 
goth., sign. A—F, fig. en bois. 

Cette édition et la précédente se trouvent ordinaire- 
ment accompagnées du traité suivant: 

LE BLASON des cou ||leurs en armes liurees et 4с- 
uises, || Livre tres utille et subtil pour || scauoir et 
congnoistre dune et chas[cune couleur la vertu & 
pro || priete. Ensemble la maniere de Мавбпег les- 
dictes couleurs || en plusieurs choses pour appren- 
dre a faire liurces deuises || et leur blason. Nouuelle- 
ment imprime. On les vend a Lyon cheulx Ger- 
main Rouze et cheulx Oliuier Arnoullet, pet. in-8. 
goth., 5 ff. prélim, et 52 (51) ff., grav. sur bois. 

On lit au verso du dernier feuillet : /mprime a Lyon 
par Oliuier Arnoullet. Et fut acheue le xvij de 
Juing mil. ссссс. gaviij. Au verso du titre impr. 
en rouge et en noir on trouve cette marque : 


BLASON — BLASONS 

ces et seigneurs de France et des dix-sept royaul 
mes chrestiens. — Imprime nouuellement a Part 
pour Pierre Sergent, libraire, demourant ru 
Neufue Nostre Dame , al enseigne Sainct Nicola 
(sans date), pet. in-8. de 28 ff. 

23 fr. Cailhava. 

LE BLASON des couleurs en armes, liurees et de- 
uises, par Sicile, herault d'Alphonse, roi d'Arragon. 
Paris, Ant. Houic, 1582, et aussi Paris, Mesnier, 
1614, pet. in-8. 

Indiquons encore la traduction italienne de ce der- 
nier traité : 

TRATTATO de i colori nelle arme, nelle livree е 
nelle divise di Sicillo, araldo del re Alfonso d'Ara- 
gona. Vinegia , Giorgio de Cavalli, 1565, aussi 
Venetia, Bonibelli, 1595, pet. in-8. 

M. Graesse, ayant pris le mot araldo pour un nom 
propre, a placé ce livre sous le nom d'Araldo, 
comme il Paura trouvé dans le catalogue de quelque 
bouquiniste allemand. 


BLASON (le) des barbes de maintenant, 
chose tres joyeuse et recreative a toute 
personne. a Paris suivant la copie im- 
primée avec permission , pet. in-8. de 
8 ff. [13939] 

Vendu 106 fr. Monmerqué. 

Cette édition, qui parait être de la fin du xvi' siècle, 
en fait supposer une autre plus ancienne. Il s'y 
trouve une préface, et à la fin deux sonnets que n'a 
pas reproduits l'édition de Rouen, chez Loys Costé, 
in-8. de 4 ff., mais qui sont conservés dans la réim- 
pression donnée dans les Joyeusetez, éditées par 
Techener, et dans l'édition annotée par M. de 
Montaiglon, vol. second de son Recueil de poésies. 


BLASON (le) des basquines et vertugal- 
les, avec la belle remonstrance qu'ont 
faict quelques dames quand on leur a 
remonstré qu'il n'en falloit plus porter. 
Lyon, Ben. Rigaud, 1563, pet. in-8. de 
8 ff. [13939] 


Cette pièce en vers a paru pour la première fois en 
1558 à la suite de la Destruction de l'orgueil mon- 
dain, par Fr. Grandin (voy. ce nom). Ensuite B. Ri- 
gaud l'a imprimée séparément, et c'est sur son édi- 
tion, devenue rare, qu'a été faite celle de Paris, en 


Bibel im Ganzen, oder einzelne Teile der- 
selben, i dodatak: F. Fancev, Nachtrige zur 
vorausgehenden bibliographischen Übersicht 
(oboje Archiv für slavische Philologie, sv. 
34); A. Schneider, Prilozi bibliografiji V ite- 
zovicevih djela (Nastavni Vjesnik, knj. 14); 
M. Rešetar, Bibliografski prilozi (Građa, 
knj. 8. i 9.); V. Dukat, Bibliografski prilozi 
(Narodna Starina, knj. 2.); F. Fancev, Pri- 
lozi za reviziju hrvatske bibliografije (Šiši- 
ćev zbornik, Zagreb 1929); F. Bučar, Popis 
knjiga, koje su izašle u jugoslavenskoj pro- 
testantskoj tiskari u Urachu-Tiibingenu u 
'XVI. st. (Carniola, sv. 3., Ljubljana 1915); 
Isti, Bibliografija hrvatske protestantske 
književnosti za reformacije. Nadopunio i 
sredio F. Fancev. (Starine, knj. 39.). Doda- 
tak opet dao Bučar (Nastavni Vjesnik, knj. 
40, br. 5.): V. Deželič, Biskupska, a zatim 
Novoselska tiskara u Zagrebu (1794—1825) 
(Narodna Starina, knj. 4.) ima i Bibliogra- 
fiju Novoselske tiskare; M. Breyer, Siidsla- 
vische Rara und Rarissima (Philolobiblon, 
Beč 1936). Ovamo spada kao dopuna i pre- 
gled prijevoda njemačkih knjiga u Jugo- -> 
slaviji E. Kučere za 1928—1931 u Deutsche Biicher in frem- 
dem Gewande (Bórsenblatt f. d. Deutschen Buchhandel, 
Leipzig 1930, 1931, 1932 i 1934). 

Novine i časopisi. U općim bibliografijama češće je uzeta 
u obzir i povremena štampa; za nju postoje i neki posebni 
pregledi: Srpsko-hrvatska žurnalistika 1866, zatim 1867. (Da- 
nica, Novi Sad g. 7. i 8.). Ž. O. Dačić, Srpski i hrvatski 
listovi u 1894 g. (Delo, Beograd, knj. 4., dodatak). Periodi- 
čka štampa u Bosni i Hercegovini (Glas Matice Hrvat- 
ske, 2, 1907). U godištima 1907, 1908, 1909 i 1912 Kalen- 
dara Strossmayera izlazili su redom ovi pregledi: Novin- 
stvo, Prijegled novinstva i inih javnih glasila, Hrvatsko 
novinstvo, Novine u Hrvatskoj. Anonymus, Novine и 
Hrvatskoj (Strossmayer, koledar za 1912, g. 5.). Suvremeno 
stanje prikazuje Štampa u Kraljevini. Pregled novina, li- 
stova, časopisa i ostalih redovnih publikacija u Kraljevini 
i jugoslavenskih novina u inostranstvu (Almanah Kralje- 
vine Jugoslavije 1921—22, dio 2.); Pregled svih listova i 
časopisa u Kraljevini S. H. S. (Almanah K. J., sv. 3., 1927— 





Au fol. 1 est placé le Prologue de Pauteur, qui 
commence comme le texte que nous avons cilć ci- 
dessus; mais, au lieu de : ma bonne ville de Mons, 
nous trouvons : maboirie ville... 

LE BLASON des armes, auec les armes des prin- 


1833, et tirée à 50 exempl. seulement, dont trois 
sur vélin. Une autre réimpression fait partie du 
4€" vol. du Recueil de poésies, publié par M. de 
Montaiglon. 

BLASON des hérétiques, voy. GRINGORE; 
— des oiseaux, voy. ANNEAU (Barth.); 
— du moys de may, voy. CORROZET. 


BLASONS (les) anatomiques du corps fé- 
minin, ensemble les contre-blasons , 
avec les figures, le tout mis par ordre; 
composé par plusieurs poétes contem- 
porains. Paris, pour Ch. l'Angelier, 
1550, in-16, fig. [13636] 

Petit volume fort rare: il se compose de 86 ff. non 
compris la table qui en a deux. 

Plusieurs bibliographes citent du méme recueil les 
éditions de Lyon, Fr. Just, 1536 et 1537, in-16 ; 
mais il est évident qu'ils ont voulu parler de P Héca- 
tomphile de Léon-Bapt. Alberti, édit, de 1536, sans 
lieu d'impression, et de Lyon, 1537, in-16, recueil 
dans lequel se trouve effectivement une partie des 
Blasons du corps féminin (voy. ALBERTI). L'édi- 
tion de Paris, Ch. PAngelier, 1543, in-16, fig., a 
été vend. 3 liv. 10 sh. White Knights. Celle de Pa- 
ris, de la bouticque de Nicolas Chrestien , 1554, 
in-16, fig. sur bois, exempl. rel. еп mar. citr. * ^ 


J. Ch. Brunet, Manuel, T. 1. Pariz 1860 


1928, dio 7.); Spisak najvažnijih listova u Kraljevini Srba, 
Hrvata i Slovenaca, Beograd 1927; B. Stanojević dao je 
dva pregleda: Jugoslovenski politički listovi za rata i po- 
slije rata i Jugoslovenski suvremeni časopisi; 1. Belin, Pre- 
gled ekonomskih listova; M. Vukmir, Poljoprivredne i za- 
drugarske novine i časopisi u Jugoslaviji; Lj. Leontić, O 
našoj štampi o Americi (Nova Evropa 1921, knj. 2.); Ju- 
goslavenska štampa u inostranstvu (Almanah Kraljevine 
Jugoslavije, sv. 3., 1927—28, dio. 9.); J. Lakatoš, Hrvatska 
štampa 1789—1911 (Jugoslovenska štampa, Beograd 1911). 
Širi prikazi, nesamo u užem smislu bibliografski, jesu: P. 
Kasandrić, I] giornalismo dalmato dal 1848 al 1860, Zadar 
1899; I. Peršić, Sto godina hrvatskoga novinstva (Obzor, 
Spomen-knjiga, 1860—1935); I. Hergešić, Hrvatske novine: 
do 1848, Zagreb 1936. 

Pokrajine i mjesta. G. Valentinelli, Specimen bibliogra- 
phicum de Dalmatia et Agro Labeatium, Mleci 1842; Isti, 
Bibliographia della Dalmazia e del Montenegro. Saggio.. 
Zagreb 1855; Suplementi izašli su 1862. Valentinellijevi 

pregledi donose djela, koja se odnose na Dalmaciju bez 
obzira na mjesto štampe. O. de Reinsberg-Düringsfeld, 
Les auteurs dalmates et leurs ouvrages (Bulletin du Biblio- 
phile belge, T. 12.). Za Istru je od koristi Saggio di biblio- 
grafia istriana, Kopar 1864, djelo je izašlo anonimno, а 
sastavio ga je Carlo Combi. Za Hrvate u Istri služi djelo 
V. Spinčića, Crtice iz hrvatske književne kulture Istre, 
Zagreb 1926. Za Bosnu J. Matkovića, Bibliografija bosan- 
skih franjevaca. Tiskane knjige, Sarajevo 1896; J. Jelenić, 
Bio-bibliografija franjevaca Bosne Srebreničke. 1. sv.: An- 
čić-Josić, Zagreb 1925; zatim D. Prohaska, Das kroatisch- 
serbische Schrifttum in Bosnien und der Herzegovina, 
Zagreb 1911; Stj. Bartolović, Bibliografija o Šokcima i Bu- 
njevcima... (Hrv. Dnevnik 1940, br. 1580). U publikaciji 
Senj, Zagreb 1940, izd. Akademije, dao je P. Tijan biblio- 
grafiju o Senju. 

Bibliografije članaka periodičkih izdanja. F. Maixner, 
Znanstvene radnje u godišnjih izvješćih hrvatskih gimna- 
zija i realaka od g. 1867—1886. Kao prilog hrvatskoj bi- 
bliografiji (Rad 85); E. Margalits, Horvat tórténelmi reper- 
torium, Budimpešta 1900—1902, 2. sv., donosi popis radova 
u Radu, Starinama, Arkivu, Književniku, Vijencu. Popis 
publikacija Jugoslavenske akademije znanosti i umjetnosti 
1867—1935, Zagreb 1935; M. Rojnić-N. Žic, Popis glavnih 
Obzorovih članaka (Obzor, Spomenknjiga 1860—1935); Bi- 
bliografija južnoslovenske povremene štampe do kraja 1934, 
1., uz sadržaj nekih srpskih časopisa donosi i sadržaj Knji- 
ževnika, 

Skupne bibliografije za više struka. F. Šidak, Bibliogra- 
fija jugoslavenske literature o Lužičkim Srbima, Samobor 
1937; časopis Byzantion, sv. 14., Bruxelles 1939 pod Bulle- 
tin yougoslave ima dvije bibliografije: M. Laskaris, Histoire, 
Philologie et Droit i Đ. Bošković, Archeologie et histoire 
de l'art.; Publikacije. Radovi nastavnika i zavoda (Godi- 
šnjak Univerziteta Kr. Jugoslavije u Zagrebu za šk. g. 
1929/30—1932/33); Bibliografiju radova nastavnika i pomoć- 
noga osoblja Sveučilišta u Zagrebu šk. g. 1933/34—1938/39 
ima Alma Mater Croatica u god. 3, br. 4, za veterinarski 
fakultet; br. 5 za teološki i pravni; br. 6—7 za filozofski 
fakultet; br. 8 za Sveučilišnu knjižnicu, br. 9 za medicin- 
ski fakultet (ovu posljednju izradio je V. Bazala). 

Filozofija, psihologija i pedagogija. E. Kučera, Bibliogra- 
fija domaće filozofijske i psihologijske literature g, 1924 i 
1925, I. dio. (Revija za filozofiju i psihologiju, knj. l., 
1927); R. F. Mađer, Prijegled hrvatskih pedagoških časo- 
pisa u g. 1908 (Pedagoški Letopis »Slov. šol. Matice«, sv. 8., 
"Ljubljana 1908); F. Bučar, Übersicht über die schulhygie- 
nische Literatur in kroatischer Sprache... bis zum Jahre 
1908 (Internationales Archiv f. Schulhygiene, 5 sv., Leip- 
zig 1908); Isti, Übersicht über die schulhygienische Litera- 
tur u, Literatur über die kórperliche Erziehung in kroati- 
scher Sprache ... bis zum Jahre 1914 (Internationales Ar- 
chiv für Schulhygiene, München 1914); Isti, Bibliografija 
Re odgoj na hrvatskom jeziku do g. 1922, Zagreb 
1922. 


Povijest. 1. Kukuljević, Knjige tiskane od god. 1846 do 
1851 manje ili više važne za povčstnicu jugoslavensku (Ar- 
kiv, knj. 1.); Isti, Novije tiskane knjige manje ili više 
važne za povčstnicu jugoslavensku (Arkiv, knj. 2.); Isti, 
Popis knjigah više ili manje važnih za povjestnicu jugo- 
slavensku tiskanih od god. 1860 u napred (Arkiv, knj. 8.); 
M. Breyer, Pokus bibliografije povjesti pobjede kod Siska, 
Križevci 1893; u djelu Posljednji Zrinski i Frankopani, 
Zagreb (1909), sastavio je V. Deželić bibliografiju; F. Šišić, 
Priručnik izvora hrvatske historije. Dio 1. č. 1. (do g. 
1107), Zagreb 1914; A. Depoli, Bibliografia storica fiumana, 
Saggio (Rijeka, 2—4, 1924—26); u Vjesniku za arheologiju 
i historiju dalmatinsku (knj. 45. i 46., 1922 i 1923) izlazila 
je bibliografija Lj. Karamana; dalje (u knj. 47—50, god. 
1924—1929), A. Grgina i u knj. 51 od C. Fiskoviča; J. 
Nagy, Bibliografski podaci za g. 1930. (Croatia Sacra, 1—2); 
R. Perović, Bibliografija dela i rasprava iz vizantiske isto- 
rije na srpskohrvatskom jeziku, Beograd 1933. Mnoga po- 
vijesna djela imadu opširnu literaturu, tako Vj. Klaić u 
svom velikom djelu Povjest Hrvata, Zagreb 1899—1911, za- 
tim L. Vojnović, Histoire de Dalmatie, Pariz 1934. 


Književnost, jezik, umjetnost. F. Pastrnek, Bibliographi- 
sche Ubersicht iiber die slavische Philologie 1876—1891, zu- 
gleich Generalregister zu Arhiv (Jagićev), sv. 1—13, Ber- 
lin 1892; T. Maretić, 1. S. Turgenjev u hrvatskim i srpskim 
prijevodima. Kritičko-bibliografički prijegled (Rad, knj. 

157); V. Jovanović, Bibliografija srpsko-hrvatske dramske 
književnosti, Beograd 1907 (Spomenik Srp. kralj. akademije, 
knj. 45); J. Milaković, Bibliografija hrvatske i srpske na- 
rodne pjesme. Građa 1., Sarajevo 1908, 2. izd. 1919. Biblio- 
grafiju od 1914—1922, do 1924 odnosno do 1925 ima Južno- 
slovenski filolog u knjigama 2., 3. i 5., zatim nastavak do 
1928 u knjizi 7.. a u knjizi 9. i dalje godišnji pregled: 
Bibliografija rasprava i dela iz slovenske i indoevropske fi- 
lologije, koja su izašla u Jugoslaviji; J. Matl, Zur jugo- 
slavischen Bibliographie der Jahre 1922—1924 mit Nach- 
trigen aus d. Jahre 1921 (Jahrbücher für Kultur u. Ge- 
schichte der Slaven. N. F. Bd. 1., Breslau); Isti, Die serbo- 
kroatische Literaturwissenschaft 1914—1929 (Zeitschrift für 
slavische Philologie, sv. 9—15, Leipzig); M. Weingart, Sto 
knih slavistovych, Bratislava 1924; P. Popović-M. Ibrovac, 
Essai de Bibliographie frangaise de la littérature yougo- 
slave (Le Monde Slave, 1931); E. Damiani, Piccola guida 
bibliografica agli studii delle lingue e letterature slave in 
Italia, Rim 1932; Isti, Gli studi di lingue e letterature slave 
in Italia, Krakov (Archivum Neophilologicum, I., 1920—30); 
Isti, Avviamento bibliographico agli studi slavistici in Italia, 
Milan 1941; A. Cronia, Per la storia della slavistica in Ita- 
lia (Apunti storico-bibliografici), Zadar 1933; Popis knjiga. 
mn i omladinska knjiga, Beograd 1933); M. Savković, 

ibliographie des réalistes français dans la littérature serbo- 
croate, Pariz 1935; Jihoslovanská a česko-slovanska litera- 
tura ve vzájemných překladech, Prag 1935; M. Deanović, 
Bibliografski prilozi (prijevodi iz romanskih književnosti), 
(Strani Pregled, Beograd 1936); H. Vinković, Jugoslawische 
Literatur im »Morgenblatt« (2. I. 1886—31. XII. 1935), Za- 
greb 1936; Stj. Tropsch, Ogled bibliografije njemačkih pri- 
jevoda narodnih naših pjesama (Camilla Lucerna 1868— 
1938, Graz 1938); J. Badalić, A. S. Puškin u Jugoslaviji u 
g. 1937 (Slavia, g. 16., sv. 2.—3.); O. Berkopec, Ceská a slo- 
venska literatura, divadlo, jazykopit a národopis v Jugo- 
slavii. Bibliografie od r. 1800 do 1935, Knihy a časopisi, 
Prag 1940; M. Marolt, Bibliografija (Zbornik za umetnostno 
zgodovino, Ljubljana 1921—1924, 1928. godine 1925—1927 
Marolt i Šijanec); A. St. Март, Zur Meštrovič-Literatur 
(Slavische Rundschau, 7., Prag 1935). Opširnije donose li- 
teraturu povijesti i književnosti B. Vodnik, Povijest hrvat- 
ske književnosti, Zagreb 1913; D. Bogdanović, Pregled 
hrvatske i srpske književnosti, Zagreb 1923 i 1932; P. Po- 
pović, Pregled srpske književnosti, 3. izd., Beograd 1919; 
zatim antologije proze i pjesama iz ciklusa Sto godina hr- 
vatske književnosti 1830—1935. Naklada Minerva, Zagreb. 
Podataka ima i Jagić, Istorija slavjanskoj filologii, Petro- 
grad 1910. 

Etnografija i etnologija. E. Schneeweis, Die jugoslawische 
Volkskunde in den Jahren 1914—24 (Zeitschrift fir slavi- 
sche Philologie, sv. 3.); Ž. P. Petrović, Bibliografija za g. 
1925—32 (Glasnik Etnografskog muzeja, knj. 1—8, Beo- 
grad); B. Milaković, Bibliografija za 1933—37 (Glasnik Etn. 
muzeja, knj. 9., 11.—13.); B. Drobnjaković, Bibliografija 
naših etnologa (Glasnik Etn. muzeja, knj. 6.—9., 12., biblio- 
grafija u knj. 11. Glasnika je od Ž. Petroviča, a u 14. od 
S. Rajčeviča); Š. Kulišič, Ogled bibliografije naših narodnih 
poslovica (Glasnik Etn. muzeja, knj. 5.); B. Petrovič i V. 
Milutinovič, Ogled bibliografije naših narodnih zagonetki 
(Glasnik Etn. muzeja, knj. 11.); Lj. Topali, Stručna biblio- 
grafija u 1935 i 1936 (Vjesnik Etnografskog muzeja u Za- 
grebu, knj. 2. i 3.), a od istog autora je dodatak za 1936 i 
bibliografija za 1937 (Etnografska istraživanja i grada, 2., 
Zagreb 1940), bibliografiju narodnih igara ima A. Cividini 
u djelu Igre i zabave, l. knj., Zagreb 1940. 

Pravo. Spisak zakona primljenih u Narodnim skupšti- 
nama počevši od Ustava do 31. decembra 1925 (Almanah 
Kraljevine Jugoslavije, sv. 3., 1927—1928, dio 7., s. 16); 
Zakoni Kraljevine Jugoslavije (Almanah K. J., sv. 4., 1930, 
dio 2., s. 201). Opširnu b. ima A. Dabinovič, Hrvatska pra- 
vna povijest, Zagreb 1941. 

Gospodarstvo. Privredna književnost i štampa u Kralje- 
vini S.H.S. (Almanah Kraljevine Jugoslavije, sv. 2., 1924, 
dio 4., s. 233). Bibliografija jugoslavenske privredne knjiže- 
vnosti, Zagreb 1936... izlazi godišnje. 

Medicina. V. Ćepulić, Bibliografija medicinske literature 
i graničnih područja, objavljena u izdanjima Zbora liječnika 
Hrvatske, Slavonije i Međumurja, 1. sv. 1876—1936, Zagreb 
1938; V. Bazala, Bibliografija književnih radova članova 
Medicinskog fakulteta u Zagrebu od šk. g. 1933/34 do konca 
šk. god. 1938/39, Zagreb 1940; Isti, Bibliografija literature 

iz područja povijesti medicine, veterine i farmacije (do 
konca g. 1940), Zagreb 1941. 

Bibliografija o Hrvatima. E. Jelinek, Češka bibliografija 
u koliko se tiče južnih Slovena (do 1877) (Glasnik Srpskog 
učenog društva, knj. 52.); N. Petrović, Ogled francuske li- 
terature o Srbima i Hrvatima 1544—1900, Beograd 1900; 
R. J. Odavić, Essai de bibliographie francaise sur les Ser- 
bes, Croates et Slovénes depuis le commencement de la 
guerre actuelle, Pariz 1918; Osteuropüische Bibliographie. 
J. 1920—23, Breslau 1921—28, 4. sv. u izdanju Osteuropa- 
Instituta); L. Savadjian, Bibliographie Balkanique, Pariz 1931 
i dalje, sv. 1. (1920—1930), sv. 2. (1931/32), sv. 3 (1933) ... 
do 8. (1938); Isti, Bibliographie yougoslave, Pariz 1934; 
obje obuhvaćaju literaturu na francuskom, engleskom, nje- 
mačkom i talijanskom jeziku; Literatur om Jugoslavien och 
dess folk, Stockholm 1938. M.R. 

Srpska bibliografija. Najpotpunija b. djela objavljenih na 
sipskom jeziku jest Srpska bibliografija, koju je 1869 sasta- 
vio St. Novaković (izd. Srpskog učenog društva). Ona obu- 
hvaća sve štampane knjige u razdoblju od 1741 do 1867 
(dodatci za 1868—1876 u Glasniku Srpskog uč. društva). 
Kao nastavak ove Novakovićeve prikupljena je u srpskom 
seminaru (Bibliografski institut) na sveučilištu u Beogradu 
obilna bibliografska građa za 1868—1905, i ona će uskoro 
biti sređena i štampana. Ima b. i za pojedine godine kao 
D. Živaljević, Srpska i hrvatska bibliografija za god. 1893 
(Spomenik S. K. Akademije XXVII.); D. Posniković, Biblio- 
grafija za god. 1883—84, 1877—78, Glasnik Srp. uč. dru- 
štva; Lj. Mihailović, Jugoslov. bibliografski godišnjak za 1933. 
(Posebna izd. S. K. Akademije 1935). Uz to ima više po- 
sebnih b., koje se odnose na pojedine pisce i književne 
vrste, zatim b. prijevoda, b. listova i sl. Takve su: Ž. Dačić, 
Srpski i hrvatski listovi u 1894; M. Dragović, Pokušaj za 
b. u Crnoj Gori (1892); D. Đermakov, Srpska b. (Letopis 
M Srpske 1875); УІ. Đorđević, B. radova L. K. Lazarevića 
(Otadžbina 1891); P. P. Đorđević, B. radova Vuka Kara- 
džića (Prosv. Glasnik 1888); VI. Jovanović, B. srpsko-hr- 
vatske dramske književnosti (Spomenik S. K. A. 45); G. 
Niketić, Pravna b. do kraja 1905 (1907); R. Odavitch, Essai 
de bibliographie francaise sur les Serbes, Croates et Slo- 
venes (Pariz 1918); S. Petković, Opis rukopisa manastira 
Krušedola (1914); N. Petrović, Ogled francuske b. o Srbima 
i Hrvatima 1544—1900 (izd. S. K. A. 1900); D. Ruvarac, 
B. radova D. Ruvarca od 1864—1923; P. Stevanović, U. 
Džonić, B. srpskih listova 1768—1911 (Beograd 1911); Lj. 
Stojanović, Katalog rukopisa i starih štampanih knjiga 
. (izd. S. K. Akademije); U. Džonić, B. o S. Matavulju (S. 
K. Glasnik 1908, 1909); B. o St. Sremcu (S. K. Glasnik 
1909); Srpski listovi u 1912 (S. K. Glasnik 1913); B. radova 
J. Skerlića (Prosv. Glasnik 1921, S. K. G. 1924); B. o B. 
Radičeviću (Pr. Glasnik 1924); P. Šoć, Bibliografia del Mon- 
tenegro, Rim 1925; Prilozi jugoslovenskoj b. (Ženeva 


NE Ce. „лж 


Zbornik. — Prva cjelovita b. potječe od Fr. Simoniča, To 
je Slovenska bibliografija od 1550—1900, I. dio, Ljubljana 


1903—5; П. dio, u kom su trebali biti popisani članci po 
časopisima, ostao je u rukopisu. Za 1907—12 izdao je bi- 
bliografiju J. Slebinger. — Th. Strastil von Strassenheim 
donosi u svojoj koruškoj bibliografiji u posebnom odjelu 
i slovenska izdanja u Koruškoj do 1910. 

Bibliografiju svojih struka donosili su do 1927: Časopis 
za slovenski jezik, književnost in zgodovino, Carniola VI., 
VII., IX. i Zbornik za umetnostno zgodovino I.—XIII. 
Bibliografija slovenistike rastresena je po različnim slavi- 
stičkim glasilima. J. Slebinger je izdao: Publikacije Sloven- 
ske Matice od leta 1864 do 1930 (Ljubljana 1930); Slo- 
venski časniki i časopisi; Bibliografski pregled od 1797 do 
1936 (pretisak iz zbornika Razstava slovenskega novinar- 
stva, Ljubljana 1937); Bibliografija slovenske kmetijske li- 
terature 1919—38 (Ljubljana 1939, u zajednici s J. Maren- 
tičem). Amo spadaju: A. Dokler, Jubilejno kazalo za vseh 
50 letnikov Doma іп sveta, Ljubljana 1938; Kazalo k Ča- 
sopisu za zgodovino in narodopisje, IL. —XX., Maribor 1926; 
M. Pivec-Stelé, Kazalo k zgodovinskim publikacijam mu- 
zejskega društva za Slovenijo 1881—1939, Ljubljana 1939; 
Slovenska knjiga, Ljubljana 1939, je samo knjiZarski popis 
knjiga prema stanju i prodaji dne 30. VI. 1939. 

LIT.: M. Pivec-Stelč, Stanje slovenske hist. bibliografije (Časopis za 
zgodovino in narodopisje 34); O. Berkopec, Slavische Rundschau, 1928; 


P. Plesničar, Narod naš dokaze hrani, Bibliografski pregled slovenskega 
tiska na Primorskom do konca 1. 1918, Ljubljana 1940. J.G. 


BIBLIOLOGIJA (grč. g:84/ov »knjiga« i Aoyos »riječ«) 
je nauka o knjizi u širem značenju te riječi. Ipak joj nisu 
nikad bile granice točno određene, jer se je često upotre- 
bljavala u sličnom značenju kao i riječ bibliografija (v.). 
B. se može podijeliti u četiri grane: u užem značenju te 
riječi proučava knjigu po njezinu obliku i povijesti (biblio- 
logija); proučava knjige u njihovu međusobnom odnosu, na- 
pose po njihovu sadržaju (bibliografija); proučava, kako 
treba djelovati knjižnica i kako mora biti uređena, da 
odgovara svojoj svrsi (ekonomija knjižnice); napokon opi- 
suje knjižnice s njihove vanjske strane i donosi njihovu 
povijest (opis knjižnice). Prema tome b. raspravlja u 
prvom redu teoretski i o knjizi i o knjižnici s obzirom na 
njihovo značenje, razvoj i odnos prema drugim naukama. 
Ovako shvaćena b. ima sve atribute naučne struke, koja 
se doista i proučava i primjenjuje na djelu, naročito, otkad 
se je od 18. st. proširilo zanimanje za knjigu uopće, a 
znanstvenu napose, і kada se je osjetila potreba, da se 
podiže veći broj knjižnica. 


T 


× 


znanstveni bibliotekarski institut. U Italiji se javlja prvi 
bibliotekarski tečaj 1865; iza različitih pokušaja otvorene 
su 1923 na sveučilištima u Bologni i Padovi stolice za 
bibliografiju, a kratko vrijeme iza toga Scuola bibliotecaria 
na sveučilištu u Firenci, pa 1928 u Rimu. Kod Engleza po- 
stoji od 1920 uz University College u Londonu bibliote- 
karska škola School of Librarianship. Rusija ima bibliote- 
karsku školu od 1913 u Moskvi. U USA su se držali biblio- 
tekarski tečajevi od 1881 na sveučilištu u gradu Aun Arbor, 
a u Columbia Collegeu u New Yorku postoji od 1926 
School of library service; uz to se drže predavanja o biblio- 
logiji na mnogim drugim sveučilištima. Ni manje države 


. ne zaostaju za velikima. U Belgiji se drže bibliotekarski 


tečajevi uza sveučilište u Bruxellesu, a u Španjolskoj uza 
sveučilište u Madridu. Stolice bibliologijskih struka postoje 
u Sofiji, u Bratislavi i u Pragu. 


LIT.: G. Schneider, Handbuch der Bibliographie, 3. izd., Leipzig 
1926; A. Sorbelli, L'insegnamento della bibliologia e bibliotecanomia in 
Italia e all'estero, Bologna 1926. V. P-k. 


BIBLIOMANIJA (grč. 8:8)4ov »knjiga« i uavta »ludilo«), 
strastveno zgrtanje knjiga bez obzira na njihovu unu- 
tarnju literarnu ili naučnu vrijednost. Bibliomane vodi 
gotovo uvijek zanos prema izvanjskim osobinama i opremi, 
kao i prema drugim sporednim značajkama knjiga, ili pre- 
ma neobičnim udesima pređašnjih vlasnika i njihovih zbir- 
ka knjiga. Plod prave znalačko-etičke ljubavi za knjigu je 
naprotiv bibliofilija. Kraj malo vrijednih biblioteka, sasta- 
vljenih jedino iz pustog snobizma, treba priznati, da su bi- 

bliomani spasili od propasti mnogo vrijedno književno 
blago i da su češće bogato nadarili javne biblioteke. 

Katkada je bolesna strast neuravnoteženih bibliomana 
dovela do teških zločina i osuda. Protestantski pastor Ti- 
nius u Poserni (Saska) bio je primjerice na početku pro- 
šloga stoljeća kao kradljivac knjiga i ubojica vlasnika knji- 
žnice suđen i javno smaknut, a njegova knjižnica (1821) 
u Leipzigu na dražbi rasprodana. Alois Pichler u Petro- 
gradu odgovarao je 1871 pred sudom zbog sustavne krađe 
vrijednih i skupocjenih knjiga iz Carske javne biblioteke 
i bio osuđen na tamnicu. Talijanski političar Guglielmo 
Libri (1803—1869), znamenit matematičar, član francuske 
akademije i profesor na Sorbonni, koji je oko sredine pro- 
šloga stoljeća živio u Parizu, bio je optužen zbog krađe 
golemog broja najdragocjenijih književnih rijetkosti i ru- 
kopisnih kodeksa znatne vrijednosti iz velikih pariskih 
knjižnica. O tim knjigama izašli su opsežni katalozi u 
vrsnoj bibliografskoj obradbi. Nakon svog bijega u En- 
glesku osuđen je u odsutnosti na deset godina tamnice. 
Ova afera urodila je mnogim publikacijama za krivca i 
protiv njega, a o njegovoj aferi javljali su se spisi i po- 
slije svjetskog rata. 

IT. T: ibdin, Bibliomania or book madness, London 1903; O. 
Mühlbrecht, Die Bücherliebhaberei, Bielefeld 1898. M. B-r. 


BIBUL (M. Carpurnius Bibulus), g. 59 pr. Kr, drug u 
konzulatu G. Julija Cezara i njegov politički protivnik. 
Protivio se njegovim agrarnim zakonima (— Cezar). Kao 
konzul bio je B. bez značenja, te su Rimljani, mjesto da 
kažu, da se što dogodilo za konzula Cezara i Bibula, go- 
vorili, da se dogodilo »za Julija i Cezara« navodeći Ceza- 
rovo ime i nadimak, kao da B. ni ne postoji. ZD: 

BIBLIOTEKA — Knjižnica. 

BICCI di Lorenzo, * Firenca 1373, t Firenca 1452, tali- 
janski slikar. Učitelj mu je bio otac Lorenzo di B., a utje- 
cali su na nj Agnolo Gaddi, Lorenzo Monaco i Gentile da 
Fabriano, kojega se utjecaj jasno razabira na slici Bogoro- 
dice (Parma). Njegova slika Rođenje Kristovo (Firenca, San 
Giovannino dei Cavalieri) odaje uspomene na Fra Ange- 
lica i sieneške slikare. G. 1441 pomaže Domeniku Vene- 
zianu pri freskama u crkvi S. Egidio. I sam je slikao freske, 
među kojima se ističu one u crkvi S. Francesco u Arezzu, 
koje je poslije njegove smrti dovršio Piero della Francesca. 
B. je kasni sljedbenik gotičkog slikarstva, pa i njegov sin 
Neri di Bicci (% 1419) nastavlja u punom jeku rane firen- 


tinske renesanse zakašnjeli stil očev. 

IT.: С. Gronau u Thieme-Beckerovu ALBK, III., Leipzig 1909; R. 
. van Marle, The Development of the Italian Schools" of Painting, IX., 
Haag 1927. A. Sch. 


BICEGO, Bernardino, profesor i pjesnik, podrijetlom 
Talijan iz Vicenze, gdje je i T 1836. Kao nastavnik dje- 
lovao je najprije u rodnoj Vicenzi, zatim u Chioggi, odakle 
je 1807 u istom zvanju prešao u sjemenište u Splitu. Šime 
Ljubić u svom Dizionario biografico hvali njegovu učenost 
i poznavanje klasičnih jezika kao i okretnost u sastavljanju 
prigodnih pjesama. Za svoje splitske učenike složio je u 
stihovima Avvertimenti morali e letterari a discepoli i 
pjesme pod natpisom I contorni di Spalato (1814). Osim 
toga izdao je i Panegirico in onor di San Doimo (1813). 
Ostavivši Split djelovao je jedno vrijeme još u Zadru, a 
zatim se vratio u Italiju i tu nastavio službovanje najprije 
u Udinama, onda u Vicenzi. F. F. 

BICEPS (lat. »dvoglav« od bis »dvaput« i caput »glava«). 

1. Biceps (Musculus b.) je mišić u obliku vretena, koji 
na jednom kraju počima sa dva dijela (glave). Takav se 
mišić nalazi na prednjoj strani nadlaktice, a kad se ste- 
gne, proizvodi karakteristično izbočenje te pregiba ruku 
u laktu i ujedno podlakticu izvrće na vanjsku stranu. Na 
stražnjoj strani bedra postoji još jedan dvoglavi mišić, a 
glavno mu je djelovanje, da pregiba koljeno. V.D. 

2. Biceps kod domaćih životinja znači također dvoglavi 
mišić nadlaktice, ali i dvoglavi izrod kao prirođena na- 
kaznost, često kod teladi, rjeđe kod drugih životinja, ova- 
ca i svinja. Katkad i kod novorođene djece (Janus biceps). 
— Dicephalus, Izrod, Nakaze. L3.4. 

3. Biceps je nadimak rimskog boga Jana (v.). 

BICIKL — Dvokolica. 

BIČ (u zoologiji) je dulja nitasta i vrlo pokretljiva pro- 
toplazmatska izrast stanice nalik na maleni bič. Stanica ima 
obično samo jedan bič ili malo njih, za razliku od sličnih 
trepetljika (v.), kojih ima mnogo i sve su kratke. — Bič 
je toliko značajna izrast stanice, da pražive, što se pokreću 
bičevima, označujemo bičašima (v.), a epitel složen od bi- 
častih stanica kao bičasti epitel. Od takva epitela su slo- 

žene bičaste sobice u tijelu spužava (v.). Bičevima se po- 
kreću i sjemene stanice (v.) najvećega dijela mnogosta- 
ničnih životinja. N. F-k. 
BIČAKČIJE (cd tur. bičak »nož«, bičakči »nožar«) su 
obrtnici, koji su pravili sve vrste noževa počevši od šklopca 
pa do handžara. Na glasu su bili ti obrtnici u Foči. Od 
1878 zabranjena je izradba handžara. Rukotvorine tih obrt- 
nika bijahu često umjetnička djela. Do nedavna bijaše taj 
obrt vrlo unosan. U Sarajevu su bičakčije pripadali ko- 
vačkom cehu (esnafu). 
H. Kreševljakovič, Esnafi i obrti u Bosni i Hercegovini 1463— 
1878. Qon 1935. H. K. 
BIČAŠI (Flagellata), jednostanična bića (praživi), s je- 
dnim ili nekoliko bičeva na tijelu, kojima se pokreću. 
Protoplazmatsko tijelo sadrži jednostavnu jezgru. Slatko- 
vodni oblici imaju stežljivu (kontraktilnu) vakuolu, na 
koju izbacuju iz tijela suvišnu vodu i druge proizvode 
tvarne izmjene. Hrane se ili kao biljke, pa asimiliraju s po- 
moću hromatofora, ili kao životinje primaju hranu pseudo- 
podijama ili ameboidalnim nastavkom. Neki b. imaju na 
prednjem kraju crvenu očnu pjegu (stigma), osjetljivo 
tjelešce za svijetlo. Razmnažaju se uzdužnom diobom. 
kadšto u začahurenu stanju, a ako potomci ostaju za- 
jedno, stvaraju zadruge (Volvox). B. žive u moru, u slat- 
koj vodi, па istrunulim tvarima  (saprofitički) i kao 
nametnici u crijevu životinja i čovjeka, zatim u krvnoj 
plazmi (fripanosome), pa uzrokuju teška oboljenja. Bičaše 
smatramo prvim jednostaničnim tipom bića, је bičaste 
oblike nalazimo u razvoju i kod svih drugih citomorfnih 
praživa. Zelena boja trule slatke vode u mlakama potječe 
od hromatofora okatog bičaša (Euglena), koji ima sprijeda 
crvenu pjegu. U moru svjetluca 1 mm veliki kuglasti svi- 





BIČAŠI 
Lijevo: Okati bičaš (Euglena viridis); u sredini: 
crvenim krvnim zrncima; desno gore: Volvox; desno dolje: Svijetnjak 
(Noctiluca miliaris) 


Tripanosoma među 

jetnjak (Noctiluca miliaris), koji se hrani malenim rači- 
čima. Pelagički morski bićaši su kokolitoforide s ljušturi- 
cama od vapnenih pločica (coccolitha). U foraminiferama, 
radiolarijama, moruzgvama žive u nepokretnom stanju žute 
zooksantele, a u nekim morskim turbelarijama simbiotički 
zelene zoohlorele. Dinoflagellata (peridineje) sa dva biča i 
u celuloznom oklopu, a s hromatoforima žive kao biljna 
bića, u moru i slatkoj vodi, pa neki morski oblici svjetlu- 
caju (> Alge). 

BIČEVAOCI — Flagelanti. 

BIČ PLANINA, između Lima—Ustibarske Rijeke—Žira- 
čkog Potoka—Trnovičke Rijeke, zap. od Priboja. Podlogu joj 
čine trijaski rožnaci, a glavnu masu vapnenjaci, od kojih su 
sastavljeni i vrhovi. Greben se pruža pravcem ZSZ—IJI, 
sa vrhovima Goli Vrh (1352 m) i Bič (1386 m). Obronci su 
joj strmi i većim dijelom pod šumom. Sjev. i ist. podno- 
žjem B. P. prolaze pruga i cesta Mededa—Novo Rudo— 
Priboj, а па Z nedovršen put Novo Rudo—Pljevlja. Р. V-é. 

BIĆE, glag. imenica od biti (lat. esse, njem. sein, grč. 
zo elvai), znači prvobitno: bistvujuče, opstojeće (ens, seiend, 
ov). Zatim znači nešto, što bistvuje ili može da bistvuje 
(lat. ens kao imenica, njem. das Seiende, grč. то б>). Na- 
pokon taj izraz označuje »nešto« bez obzira na bistvovanje; 
u tome se značenju obično uzima u filozofiji, napose u 
filozofijskoj nauci o biću (ontologiji). »Biće« obuhvata sve, 
što postoji i što bi moglo da postoji, pa i ono, što je nešto 
samo po shvaćanju uma, na pr. sljepoća, praznina, rod, 
vrsta; to zovemo biće uma (ens rationis). Premda je »biće« 
sasvim jednostavan. ili nesastavljen pojam, ipak možemo 
u obzir uzeti dvoje: da li jest, i što je nešto. Izraz »jest«, 
kao odgovor na prvo pitanje, označuje bistvovanje (lat. 
existentia). Kad znademo, što je nešto, imademo pojam 
o nečem određenom, za razliku od nečesa drugoga (lat. 
quidditas, njem. Washeit), па pr. kad po nekim vanjskim 
ili pojavnim svojstvima znademo, što je zlato, što je voda, 
kuća, čovjek. Poznate su nam ove stvari po svojoj »biti« 
(entitas), u širem značenju te riječi. Ako je nešto odre- 
deno nepojavno, t. j. ako shvaćamo, što je nešto po onome, 
bez čega to ne bi moglo biti upravo ono, što jest, ima- 
demo pojam o bitnoi određenosti, znademo u strogom ili 
užem značenju za bit, bitnost, bistvo (lat. essentia, njem. 
Sosein, Wesen, grč. (ro ті ore). Bitni pojam o zlatu ima 
prirodoslovac, o trokutu matematičari; a iskustvene ili 
opažajne (empiričke) pojmove imademo o tome, koliko je 
nešto pojavno određeno. Biti možemo razlikovati u fizičke 
.ii metafizičke: kod prvih mislimo na ono, bez čega nešto 
ne može postojati (na pr. čovjek ima fizičku bit, koliko 
je sastavljen od tijela i duše); metafizičku bit čini ono, 
bez čega ne možemo nešto shvatiti za razliku od svega 
drugoga (na pr. kad za čovjeka kažemo, da je osjetilno i 
razumno biće). Kao što izraz »biti«, tako i njegov imenički 
izraz bitak (ro sira esse, das Sein) označuje dvoje: 
bitak bistvovanja (esse existentiae) i bitak biti (esse essen- 
tiae). Nosilac ili subjekt jednoga i drugog bitka — opstoj- 


nog i bitnog — nazivan je »biće«, ali strogo filozofijski 
uzima se samo u drugom značenju. Izrazi biće i bitak 
mogu se uzeti zamjenično. St. Z: 


Biée, Zivo biée, organizam, jest takva prirodna samostal- 
na protoplazmatska jedinka, na kojoj se očituje život. Biće 
kao nosilac života postoji samo dotle, dok se u njegovoj 
protoplazmi vrše neke radnje, od kojih je najvažnija 
tvarna izmjena; njihovim prestankom nestaje i bića, na- 
stupa smrt, ali dok su bića prolazna, život ostaje. 

Svako biće, koje poznajemo u današnjoj prirodi, postalo 
je od jednakog bića (> arhigonija), i ono je tako organi- 
zirano, da može uzdržavati u životu samo sebe i svoju 
vrstu. Svako biće opstoji samo uz regulacije, kojima 
upravlja sve svoje radnje, da budu, koliko je u mogućnosti 
njegove organizacije, u skladu s okolnim svijetom. 

Prema posebnim modifikacijama njihova života mogu se 
među bićima odlučiti biljke i životinje, koje mogu po 
svom morfološkom karakteru biti jednostanične i mnogo- 
stanične. N. F-k. 

BIDASSOA, mala $panjolska rijeka, bogata vodom, u 
baskijskoj zemlji. Izvire u zap. Pirenejima, utječe iza 70 km 
dugoga toka u Biskajski zaton. Donji tok (18 km) tvori 
španj.-franc. granicu. Gornjim tokom protječe B., u duljini 
od 35 km, plodnu i gusto naseljenu dolinu Baztan. D. Z. 

BIDERMAJER je ime, a ujedno i oznaka za stil i vri- 
jeme u Njemačkoj, od 1815 do 1848. To ime izmislila su 
dvojica prijatelja iz Švapske i pod njim objavljivali šaljive 





STALAK ZA VEZENJE 
Zagreb, Hrv. drž. muzej za umjetnost i obrt 


političke članke u miinchenskom listu »Fliegende Blitter«. 
Taj lik, Gottlieb Biedermeier, školnik iz Švapske sa svim 
svojim pogledima na svijet, utjelovljenje je njemačkog 
duha u prvoj poli 19. st., kojemu su glavne značajke dobro- 
dušna čestitost, prilagođivanje najjednostavnijim životnim 
uvjetima, ali i strahopoštovanje pred autoritetom i stvore- 
nim poretkom. Kasnije postaje to ime oznakom svega ma- 
lograđanskog i uskogrudnog i dobiva neki prizvuk ironije 
i prezira, a »Papa Biedermeier« postaje stari smiješni po- 
modar i izjelica. 

Ovo izrođivanje naziva skrivile su političke prilike, jer 
kako apsolutistička restauracija vrši jak pritisak na sve 
grane društvenog živo- 
ta, to običnu građaninu 
ne preostaje drugo, ne- 
go da se povuče i živi 
mirno u svom domu, 
daleko od političkih i 
socijalnih previranja. Ži- 
veći tako u vrlo uskom 
krugu, gubi gotovo sva- 
ki dodir sa svijetom, a 
idejama, koje do njega 
dopiru, ponestaje snage 
i potpuno su razvodnje- 
ne. Tako dolazi do nje- 
ga i romantika, no on 
ne shvaća njezina za- 
mašaja i zadržava od 
nje samo idiličnu sen- 
timentalnost. I u umje- 
tnosti dolazi do izražaja 
nov duh, koji ne tra- 
ži ništa reprezentativno, 
nego teži uglavnom za 
udobnošću, a i za ma- 
terijalnim blagostanjem. 
Ta materijalna strana 
pokolebala se s propa- 
danjem trgovine, radi 
jake engleske konkuren- 
cije i nesređene carin- 
ske politike njemačkih 
državica. Posljedica toga je osiromašenje velikog dijela 
građanstva. Dom je postao utočištem, i zato su ga ukra- 
šivali različitim sitnim predmetima, koji dotada nisu ni 
postojali. Ukrasi za stolove, sjenila za svjetiljke, naročito 
konstruirani stolići za ručni rad, sve su to tvorevine nasto- 
janja, da se čovjeku, koji je prisiljen izvanjim prilikama 
mnogo boraviti kod kuće, taj boravak učini nekako zani- 
mljivijim i udobnijim. K tome dolazi i naglo osiroma- 
šenje čitavoga maloga građanstva, te je naravno, da se 
nastoji i pokućstvo približiti stvarnim potrebama. Empire 
se dakle sam po sebi isključuje, jer njegova svrha i nije 
drugo, nego da reprezentira, dok novo pokućstvo ne smije 
isticati razliku između potrebe i mogućnosti, već je mora 
prekriti ili barem ublažiti. Od pokućstva zahtijeva se, da 
bude udobno, da do u tančine odgovara svrsi i da bude tehni- 
čki valjano izvedeno. Svrsishodnost, skladna proporcija 
i tehnička sprema glavni su zahtjevi toga vremena i upravo 

po njima dolazi i nehoti- 
ce stil u svaki predmet, 
koji je nastao posve 
makinalno i »bez stila«. 
Dakle pokućstvo razvi- 
ja svoj oblik iz svrhe, 
tehnike i materijala. 
Nastaje neka posebna 
estetika, koja se odli- 
kuje naročitim mirom, 
trijeznom strogosti i 
stvarnosti. Vjerojatno 
je to utjecaj engleskog 
pokućstva, koje već či- 
tavo stoljeće ide svojim 
putem i upravo propa- 
gira jednostavnost li- 
nija i praktičnost. 

Pokućstvo u b. vuče 
svoje podrijetlo iz dru- 
ge polovine 18. st. i 
krajna je  posljedica 
klasicizma, premda je 
njegov stil po lakoći 
oblika sličniji francu- 
skom rokokou nego te- 
škom njemačkom ро- 
kućstvu s kraja 18. st. 
Kako je Francuska još 
uvijek bila zemlja, u kojoj su tražili nove pobude i u koje 
se ukus nije sumnjalo, to se u Njemačkoj mnogo imitira 
empire. Uzori su parisko pokućstvo t. zv. »meuble de 
luxe«, samo što se izvodi od domaćih vrsta drveta, na 
jugu u glavnom od voćaka (kruške, trešnje) a na sjeveru od 
breze, javora, bukve i oraha. Plohe i detalji pojednosta- 
vljuju se i naročito su omiljele glatke površine, da dođu do 
izražaja lijepe šare upotrebljena drveta. Upravo tom upo- 
trebom postizava b. naročito krasne efekte, jer mahagoni 
ne može nikada tako ispuniti plohu kao na pr. zlatna breza 
svojim šarama. Zato je empiru trebao još neki ukras, da 
oživi, pa je uzeo broncu, da je stavi kao okov, plastični 
ukras. U b. ograničuje se taj brončani ukras samo na 
okove, ali i ti postaju manji, plošniji i često puta patini- 
rani. Gotovo nestaje svakog sitno rezbarenog nakita, tek 
su izrezbareni nasloni divana i stolaca, ali samo u velikim 
crtama. Klasične flore posve nestaje i nadomještava se 
domaćom, dok od faune ostaju grifoni, delfini, labudovi 
u nebrojenim varijantama. Cvijeće je jedan od najrašire- 
nijih ornamenata, i nalazimo ga svagdje, gdje ga je samo 
moguće staviti. K spomenutim ornamentima dolaze onda 
još oko 1840 i gotski detalji. 


Oblici pokućstva postaju sve lakši i podatniji, i gube se 
one krute crte empira. Forme su slobodnije, ne sputavaju 
ih više stroga pravila. Nasloni se stolaca manje izvijaju, ali 
ako teku okolo stolca, 
prilagođuju se potpuno 
obliku tijela. Stražnje 
noge, gledane sprijeda, 
pokrivaju se s prednji- 
ma, samo su nešto svi- 
nute prema vani. Na- 
slon se obično sastoji 
iz okvira s umetnutim 
šipkama od drugog dr- 
va,a može imati i oblik 
palmete ili rezbarene 
lepeze, pa je u tom slu- 
čaju rezbarija pozlaće- 
na. Stolovi su okrugli, 
ovalni ili duguljasto- 
pravokutni. Ako su 
okrugli, odnosno ovalni, 
stoje na jednoj nozi, 
koja je sastavljena od 
gore spomenute faune, 
a ako su duguljasti, 
imaju na užim kraje- 
vima po dvije noge, 
koje su spojene pre- 

dini teče oširoka daska, koja služi ujedno kao podnožak. 
Ormari su ili na dva krila, koja se otvaraju uspravno, ili 
imaju po sredini preklopnu dasku, koja služi i za pisanje. 
Ako ormar služi kao knjižnica, ima staklena vrata ukra- 
šena ornamentom od šipaka. U svakom slučaju ormar 
nosi jako profilirani vijenac, a sa strane ima stupiće ili 
polustupiće. Sofe nalazimo u mnogo varijanata, od klasi- 
cističkih s jednako visokim naslonom na sve tri strane do 
empirskih, kojima se naslon za leđa spušta s jedne strane 
na drugu. Prednje su noge mnogo puta ukrašene gore 
spomenutim ornamentima. 

Uz ove glavne grane pokućstva donosio je b. još mnogo 
malih stolića za šivanje, serviranje, kartanje, stalaka za 
cvijeće, siluete i vitrina sa stražnjom stranom od zrcala, 
nazvanih »servante«. Svi ovi manji predmeti dolaze u naj- 
različitijim oblicima, od okruglih i ovalnih do četvero- 
kutnih s izbočenim ili ravnim nogama, a mnogo puta i u 
obliku košarice. Ima velikih zrcala, što stoje na posebnom 
stalku, ali dolaze i mala, koja se mogu staviti na stol i 
imaju malu ladicu. Ima i zidnih zrcala, koja stoje u 
okvirima kao slike. Ona velika stajaća zrcala preteče su 
današnjih »psiha«. 

Svaka od spomenutih vrsta pokućstva vuče svoje po- 
drijetlo ili iz klasicizma ili iz baroka, ali se u b. toliko 
modificira, da je kod mnogih teško dokučiti prvi uzor. 
Svi su predmeti neobično skladni i dobro proporcionirani, 
samo što su veliki centri vodili i donosili nova nastojanja, 
a periferija ih je onda 
polagano prihvaćala. 
Taj je bidermajerski 
duh toliko sve prožeo, 
da i u najudaljenijim 
mjestima nalazimo sli- 
čne predmete. Naravno, 
da je mnogo stajalo i 
do vještine majstora, 
koji su radili, a suvi- 
šno je i spominjati, da 
su oni u velikim gra- 
dovima bili znatno spre- 
tniji i da su se više 
služili novim  tehni- 
čkim pronalascima. 

Austrija se naročito 
uživjela u taj bid. duh, 
i njeni proizvodi toga 
doba nose sve najbolje 
oznake svoga vremena. 
Beč, Graz i Linz po- 
znata su središta bi- 
PORTRET NEPOZNATOG MUŠKARCA dermajerskog umjetnog 

IZ GOD. 1830. Autor nepoznat obrta, tako da i naši 
Zagreb, Hrv. s ы za umjetnost majstori odlaze u te 
gradove, tamo uée i 
onda se vraćaju kući, da u istom duhu dalje rade. Jedan 
od gradova, koji je imao početkom prošlog stoljeća mnogo 
vrlo vještih majstora, jest. Varaždin, gdje je gotovo 
svaka obitelj dala praviti pokućstvo kod ovakovih vani 
izučenih umjetnih stolara, a prema vanjskim uzorima. 
Sad je bila stvar na samom majstoru, da pogodi potrebe 
milieua i da mu prilagodi ono, što je naučio. U većini je 
slučajeva u tom uspio. Salon nepoznatog varaždinskog 
majstora iz 1830 pokazuje nam sve gore spomenute zna- 
čajke, a ujedno nam je i primjer one bidermajerske suzdr- 
žljivosti u izvođenju ornamenata. 

Dok u čitavoj povijesti pokućstva susrećemo u svakom 
vremenu nepresvučeno pokućstvo, u b. ga nema. Svaki i 
najmanji predmet, koji služi za sjedenje, presvlači se, bio 
to jednostavni stolac ili najraskošnija sofa. Kao glavne 
materije za presvlaku služe: konjska struna, katun i rips. 
Naročito se rado upotrebljava materijal ornamentiran cvi- 
jećem u vijencima ili girlandama, i to u nježnim senti- 
mentalnim bojama heliotropa, tamnoljubičastog i ružiča- 
stog (altrosa). I zidovi se prevlače tkaninama u istim bo- 
jama i ornamentu, ali nalazimo i dosta prugastih tkanina. 
B. voli cvijeće nesamo na tapetama, nego i na jastucima, 
vezenim slikama, ukrasima za komode i stolove, a donosi 
ga mnogo i umjetnost. B. se dosta slabo pokazao na osta- 
lim poljima likovne umjetnosti, štoviše na nekima je po- 
sve zatajio. Arhitektura toga vremena ne poznaje velikih 
građevina, nego se zadovoljava kojim dvorcem, dok pla- 

stika tako reći i ne po- 
stoji. Naravno, da je 
tomu i opet siromaštvo 
glavni uzrok, ali i po- 
manjkanje zanimanja 
za sve, što prelazi gra- 
nice doma. Umjetnici 
stvaraju i u tom vre- 
menu, ali tek po naru- 
džbi vladara, i to ne u 
duhu b., nego kao po- 
sljednji sljedbenici kla- 
sicizma. Slikarstvo se 
nekako lakše približilo 
novom formatu i radi 
u dva pravca. Jedan je 
klasicistički s nazarenci- 
ma, a drugi posve b. s 
krugom oko M. v. 
Schwindta, F.  Wald- 
müllera i C. Spitzwe- 
ga. Ovaj drugi pravac 
uzima sujete iz priča i 
legenda, ali. radi dosta 
i na portretima i ve- 
dutama. Od  sitnijeg 
umjetnog obrta stvara 
b. naročito krasne pred- 
mete u porculanu і 
oznaka »Alt-Wien« označuje još i danas nešto skladno 
i dražesno. 

Osim u umjetnom obrtu, teško će- 
mo na nekom drugom području 
umjetnosti naći takav savršeni odraz 
duha onog vremena kao u slikarstvu, 
koje se posve znalo približiti novom 
formatu. Romantični i sentimentalni 
ugođaji iz priča i legenda tako vjer- 
no govore sa slika M. v. Schwindta, 
F. Waldmüllera, Spitzwega i Amer- 
linga, no uz ove romantične sadržaje 
nalazimo veoma mnogo portreta, jer 
se u ono doba daju portretirati svi, 
od malo imuénijega gradanina do ve- 
likog plemića. Od portreta zahtijeva 
se u prvom redu jednostavnost i pri- 
rodnost, jer inače ne bi pristajao u 
one jednostavne i nenametljive intćri- 
eure. Uza spomenute sadržaje ima do- 
sta i veduta i silueta. U Hrvatskoj u 
ono vrijeme ne nalazimo gotovo uo- 
pće izgrađenih umjetnika, a pogotovu 
ne slikara, nego samo diletanata. — Ipak se mnogi stranac 
umjetnik zadržao u ovim krajevima i osnovao svoju školu, 
kao na pr. Slovenac Stroy, koji otvara prvi slikarski atelier 
u Zagrebu prije 1848. 
Tim strancima zahva- 
ljujemo čitav niz bi- 
dermajerskih portre- 
ta, koji nam pružaju 
vrijedan  kulturno-hi- 
storijski materijal. Od 
njih je najbolji i naj- 
zaokruženiji onaj ne- 
poznatog majstora po- 
znat pod imenom 
Dječak s bičem. Ti 
slikari većinom su 
anonimni, a i oni, ko- 
jima znamo imena, ne 
znače mnogo u povi- 
jesti umjetnosti. 

Uza Stroya valja 
još spomenuti Slovaka 
Ivana Zaschea, koji 
je došao u Zagreb na 
poziv biskupa Haulika. 
Izvanredan je crtač, i 
naročito su mu dobri 

nom bečke škole. Slika portrete obitelji Pejačevića, Hel- 
lenbacha, Mallina, a najbolji su mu ženski portreti u akva- 
relu Aleksandre Stanković-Vukotinović i Olge Erdody, 
dok sve nadmašuje portret grofice Aleksandre Kulmer. 
Na njemu dolazi naročito do izražaja Zascheov kultivirani 
ukus, vrlo spretan smještaj i velika tehnička sprema. 
Najcjelovitija i najjača umjetnička ličnost hrvatskog bi- 
dermajera je svakako Vjekoslav Karas (v.), rodom iz Kar- 
lovca, koji se najprije priključuje rimskoj školi nazenaraca, 
iz kojeg vremena imamo sliku Rimljanka s lutnjom. 
Daljnje Karasovo značajno djelo jest Madona, koja je 
više tonska i posve se odvaja od Rimljanke s lutnjom. 
Na toj slici kao i na portretu karlovačkog građanina Fran- 
cuza Dusquesnoisa te Dječarca prevladava onaj drugi 
smjer nastao pod utjecajem nizozemskih slikara. M. S-é. 
BIDERMANN, Jakob, Ж Ehingen 1578, + Rim 1639, 
njem. isusovac, dramatičar baroka, profesor humaniora i 
visokih škola. Jedan od najsnažnijih talenata isusovačkog 
kazališta. Spaja duboku tragiku s humorom, a cilj mu je 
da samilošću i strahom dovede do Aristotelove katarze 
strasti. Sabrana latinska dramatska djela izašla su poslije 
njegove smrti u Miinchenu 1666 u dva sveska: Ludi thea- 
trales sacri i Operum comicorum... pars altera. Od nje- 
govih Epigrammatum libri tres poznato je do 1733 barem 
20 izdanja (prvo izd. Dillingen, Antwerpen 1620). Zbirku 
njegovih pjesničkih pisama o velikim ljudima Heroum epi- 
stolae (Antwerpen 1630) preveo je dosta vjerno na hrvatski 
(kajkavski) Gabrijel Jurjević i izdao u Beču 1675 pod na- 
slovom Liszti Heroov, toie, velikeh na glaszu lyudeh. Jur- 
jević je taj prijevod posvetio grofu Adamu Zrinskom. 
LIT.: F. Fancev, Prilozi za historiju kajkavske poezije XVII st., 
Nastavni Vjesnik, XXXI., 1922—1923, sv. 3. i 4.—5.; Sommervogel, 


Bibliothéque de la Compagnie de Jésus, І., Bruxelles Pariz 1890; Joh. 
Müller, Jesuitendrama, 1930. M. V. 


V 

BIDLO, Jaroslav, Ж Zabora 1868, + Prag 1937, češki 
historičar. Poslije trogodišnjeg boravka u sjemeništu po- 
lazi na praško sveučilište i postaje učenik osnivača mo- 
derne povijesne nauke kod 
Čeha J. Golla. G. 1900 habi- 
litira se za katedru povijesti 
istočne Evrope i Balkanskog 
poluotoka na istom sveučili- 
štu i zadržava je do smrti. 
Ušavši u znanstveni rad po 
smjernicama svog učitelja B. 
proučava osobito utjecaj če- 
ških vjerskih pokreta na su- 
vremene prilike u Poljskoj, 
pa mu je najopsežnije djelo 
o češkoj i moravskoj brači u 
I. izgnanstvu (Jednota bratr- 
ska v I. vyhnanstvi, 4 knj., 
1900—1932), jedno od temelj- 
nih djela za poljsku povijest 
uopče. Istom području pripa- 
da izdanje vrela češke brače 
(Akty Jednoty bratrské, 2 
knj., 1915 i 1923). Obrativši 
zarana pažnju povijesti slavenskih naroda i njihovih uza- 
jamnih veza B. je, osim mnogobrojnih prikaza i nekih 
prijevoda, izradio Dějiny Ruska v 19. stoleti (2 knj., 1907— 
1908) i pokušao dati sintezu povijesti slavenskih naroda 
pod naslovom Historický vývoj Slovanstva (1912 u zbor- 
niku »Slovanstvo«, znatno prošireno 1927 kao samostalne 
Dějiny Slovanstva u zbirci »Slované«, I. dio). Svoje po- 
glede na tu sintezu izrazio je u članku O historii Slovan- 
stva jako celku (Čes. Čas. Hist. 1911). Na polju bizantolo- 
ških istraživanja dao je vrijednu raspravu Studia byzanto- 
logická a K. Krumbachera Geschichte der byzantinischen 
Literatur (Č. Č. H. 1902). S vremenom je razvio vlastito 
shvaćanje o povijesti istočne Evrope, ograničivši ovu na 
područje grčko-slavenske kulture i istočne crkve. Prviput 
je to učinio u svome predavanju na varšavskom kongresu 
historičara 1935 (Was ist die osteuropäische Geschichte). 
Na to pitanje odnose se njegove rasprave u varšavskom 
Bulletin d'informations des sciences historiques en Europe 
orientale VI. (Ce qu'est l'histoire de l'Orient européen; Re- 
marques à la defense de ma conception de l'histoire de 
l'Orient européen et de l'histoire des peuples slaves) i 
rasprava L'Europe orientale et le domaine de son histoire 
(Le Monde slave 1935). Posljednji je put iznio svoje shva- 
ćanje u prikazu ćirilometodijevskog doba u zbornom djelu 
Déjiny lidstva (III, 1937), u kojem je obradio povijest bi- 

zantske, ruske, bugarske i velikomoravske države. Kao što 
je time pokrenuo dosta živu diskusiju, tako je i svojim 
pokušajem sinteze slavenske povijesti potaknuo značajnu 
polemiku s J. Slavíkom (K pokusu o synthesu dějin Slo- 
vanstva u Slovanskom Přehledu XX, 1928; odgovor Bidla 
donijela je Сеѕка revue ХХІ, 1928—1929). Kronološki po- 
pis njegovih radova objelodanila je M. Paulová u zbor- 
niku, koji mu je posvećen pod naslovom: Z dčjin vychodni 
Evropy a Slovanstva (1928). Na hrvatski jezik preveo je 
M. Prelog Vizantijsku kulturu (Zagreb 1924) i Povijest 
Rusije u XIX. st. (zajedno s prikazom o Literaturi za po- 
vijest Rusije u XIX. st. u C. C. H. XIII, 1907), za koju je 
pisac izradio naknadno poglavlje o vladi Nikole II. i o 


ruskoj revoluciji 1917 (Zagreb 1922). 

LIT.: M. Paulová, Prof J. Bidlo šedes4tnikem (Česká revue XXI, 
1928—1929); J. Macurek, Jaroslav Bidlo (Ročenka Slovanského ústavu, 
X., 1938); J. Slavik. J. B. (Slovanský Přehled XXIX, 1937).  J.Š-k. 


BID (Bič), potok u Slavoniji, nastaje sastavom nekoliko 
potoka, koji izviru podno Dilj-gore, a sastaje se s Bosutom 
kod Cerne. Dužina mu iznosi 66 km. Radi ograničenja po- 
plava i drenaže tla djelomično je kanaliziran, Hidroteh- 
ničke radove vrši Biđ-bosutska vodna zadruga. Z. D-i. 

BIE, Oskar, Ж Breslau 1864, njemački glazbeni pisac i 
kritičar. Bio je docent za umjetnost na tehnici i kasnije 
profesor na visokoj glazbenoj školi u Berlinu. Pisao je o 
likovnoj umjetnosti, a i o glazbi napisao je više duhovitih 
djela: Das Klavier und seine Meister; Klavier, Orgel und 
Harmonium; Intime Musik; Tanzmusik; Die Oper; Die 
moderne Musik und Richard Strauss; Das Rätsel der Mu- 
Sik; Franz Schubert; Das deutsche Lied i dr. B. š. 

BIEBL, Konstantin, * 1898, češki pjesnik. Isprva stupa 
zajedno s J. Wolkerom, najizrazitijim zastupnikom prole- 
tarskog pjesništva, pa njegova prva zbirka Cesta k lidem 
(1923) odiše jakim socijalnim osjećanjem. Мо naskoro, 
poslije rane smrti Wolkerove, pridružio se novom pravcu 
češke lirike, poetizmu, kako ga je formulirao teoretik 
K. Teige i pjesnik V. Nezval. Poetizam želi biti što 
subjektivnija, radosna umjetnost, umjetnost života i uži- 
vanja, duhovna i moralna higijena, igra krasnih riječi, 
kombiniranje predodžbi i slika. »Ali ova se radost poka- 
zala samo kao kompenzacija tuge, duboke tjeskobe, jada 
i očaja.« Poetistički su pjesnici prešli naskoro u vrlo srodni 
nadrealizam. 

Takav je postao K. Biebl, razvijajući se pod znatnim 
utjecajem V. Nezvala. Najbolja mu je lirska knjiga Novy 
Ikaros (1929). To je lirika srca i živaca s autobiografskim 
.poetizacijama i podsvijesnim maštanjima. »Osobit je dua- 
lizam u ovoj poeziji: na jednoj strani govori ovdje čitav 
svijet, velegradovi buče, električna čuda sjaju, — ali se 
pod svim tim nalazi duboka tuga, bolna melankolija, ži- 
votni nihilizam« (F. Gótz). Na granici između socijalne poe- 
zije i poetizma nalaze se Bieblove zbirke Včrny hlas 
(1924) i Zlom (1925). U Zlodčju z Bagdadu (1925) izražava 
ličnu tugu zbog umrle drage. Ostale su mu zbirke pjesama: 
Zlatými řetězy (1926), S lodí, jež dováží čaj a kavu (1928) 
i Nebe, peklo, ráj (1931). Prva se odlikuje čistim lirizmom, 
druga svjetlijim bojama, koje je izazvao put na Javu, a 
trećoj se prigovara lirska deskripcija, koja djeluje hladno. 

Svojom jednostavnom i intimnom lirikom, koja se odli- 
kuje bolnim trzajima srca i duše, zauzeo je B. istaknuto 
mjesto među modernim češkim liricima. Prevođen je na 
rod (J. Kršić, Moderna češka lirika, 1930). 

АТ. P. Götz, Básnicky dnešek, Praha 1931. Lj. J-e. 

BIEDERMANN, Woldemar Frh. v., Ж Marienberg 1817, 
t Dresden 1903, poznati istraživalac Goethea. Glavna djela: 
Goetheforschungen 1879, 86, 99; Goethes Gespräche, 2. izd. 
u 5 sv. 1909—11. GS; 

BIEDERT, Biedertova mješavina. B. je bio njemački 
pedijatar (1847—1916). Pisao je o hranjenju dojenčadi. 
Znamenito mu je djelo Das Kind. U svoje vrijeme bila je 
poznata t. zv. Biedertova mješavina od skorupa, vode i 
mliječnog šećera za dojenčad. Na tržištu se dobiva ramo- 
gen, t. j. konzervni preparat od gustog skorupa i običnog 
šećera u obliku paste. U svim B-ovim preparatima prevla- 
dava mast i šećer, te zbog toga pada relativna količina 
bjelančevine. U modernoj pedijatriji sve se manje upo- 
trebljavaju B-ovi preparati. E.M. 

BIEGANSKI, Wladyslaw, Ж Grabów (u Poznanjskoj) 28. 
IV. 1857 + Czestochowa 29. I. 1917, filozof poljski i liječnik. 
Studirao je u Varšavi, Berlinu i Pragu, a zatim je živio 
stalno u Czestochowi kao liječnik. Osim medicinskih djela 
istaknuo se pišući filozofska djela iz logike i teorije spo- 
znaje primjenjujući je na cijelu biologiju. Stvorio je filo- 

zofiju medicine kao nauku, napose metodologiju liječničkih 
znanosti zauzimajući racionalističko stajalište. Kao filozof 
Zastupa t. zv. epistemologični previdizam, primjenjujući 
metodu prema svrsi spoznaje iz analitično-genetične u te-. 
leologičnu. Sklon je neovitalizmu osnivajući svoju logiku na 
pomirenju determinizma s indeterminizmom. 

BIBL.: Diagnostyka róznicowa chorób wewnetrznych (1891); Neowita- 
lizm w spolczesnej biologji (1904), Logika medycyny (1894, 1908, njem. > 
Prijevod 1909), Podrecznik logiki i metodologji (1907), Traktat o po- 
znaniu i prawdzie (1910), Teorja logiki (1918) i dr. J. B-ć. 


BIEGAS, Boleslaw, * 1877, poljski kipar. Javio se kao 
seljački momak u Varšavi s grupom nabožnih skulptura. 
U krakovskoj umjetničkoj akademiji bio je učenik Kon- 
stantina Laszczke. Izlagao je u Krakovu 1897—1900. Bio је 
član bečke Secesije. Živio je u Parizu i na Podolju. Por- 
treti: André Fontaine, K. Waliszewski, Mečnjikov. Kao 
slikar postigao slabije uspjehe. JB. 

BIEGELEISEN, Henryk, Ж 1855, + 1934, poljski knjiže- ` 
vni historičar. Učio povijest i književnu povijest u Lavovu, 
Miinchenu i Leipzigu. Ostavio je oko 200 studija i članaka. 
Napose je izučavao Trembeckoga, Kochanowskoga i ro- 
mantične pjesnike (Slowackoga, kojega je osobito kultivi- 
rao, Mickiewicza, Krasinskoga), a od novijih su ga zani- 
mali najviše A. Fredro, Pol, Ujejski i Lenartowicz. Izdao 
povijest poljske književnosti Ilustrowane dzieje literatury 
polskiej (1898—1906) i popularno djelo Historja literatury 
polskiej w zarysie (1922). J. B-ć. 

BIEL (franc. Bienne), po keltskom božanstvu Belinus, 
švicarski grad u kantonu Bernu, na sjevernom kraju Biel- 
skog jezera, 435—450 m nad m. Dijeli se na stari grad (iz 
16. i 17. st.) i novi na obali jezera, 43.000 stan. (77% prot., 
16% kat.; 63% Nij., Уз govori franc.). Tehnika s urarskom 
školom, gimn., m. i Z. škole, crkve sv. Benedikta i ivano- 
vačka iz 15. st. i t. d., zidovi, kule, zdenci, urarstvo, in- 
dustrija električnih strojeva, obuće, papira, vinogradar- 
stvo. G. 1815 priklopljen kantonu Bernu. A Mi S: 

BIELEFELD, grad u sjeveroistočnoj Vestfalskoj ispod 
Teutoburške šume sa 121.000 stan., glavno sjedište vestfal- 
skih tkaonica lanene robe, velikih tvornica rublja i boja- 
disaonica. Znatna je i njegova metalna industrija. Kraj 
B. se nalazi obnovljeni Sparenberg sa znamenitim histo- 
rijskim muzejem. s 

BIELEK, 1. Anton, Ж Bytčica (u Slovačkoj) 1857, + u 
umobolnici kod Beca 1911. Osnovao je 1897 s Andrejem 
Hlinkom Ludové noviny, ali je zbog politickih progona 
pobjegao iz Ugarske u Ameriku. Kao književnik čini pri- . 
jelaz od romantizma k realizmu, a obradio je tužnu sud- 
binu slovačke djece, koja su odvedena u Madžarsku, da 
budu odnarodena (Z dób utrpenia). Bio je majstor i sitnih 
pučkih pripovijedaka Obrázky z hór, a zaslužan je i kao 
dobar novinar zbog pučko-odgojnih i gospodarsko-poučnih 
članaka i rasprava. J. A-&. 

2. Ivan, sin Antonov, američko-slovački budilac i no- 
vinar. Jedan od najvatrenijih branitelja slovačke misli i 
najistaknutijih voda slovačkog  autonomistickog života 
u Americi. On je jedan od potpisnika Pittsburškog spora- 
zuma i odlučno je tražio, da Masaryk ostvari njegov sa- 
držaj. Dugo godina bio je predsjednik Slovačke lige, vrho- 
vne organizacije američkih Slovaka. B. je urednik »Brat- 
stva« u Wilkers Barre-u. KC 

BIELIN KOMET, nazvan po austrijskom časniku Biela, 
koji ga je otkrio. To je povratan komet (^ kometi) s pe- ` 
riodom od 6:6 godine. Kod povratka 1845—46 glava mu se 
podijelila u dva dijela, koji su se gibali dalje na prijašnjoj 
putanji kometa. Kod druge pojave 1852 bio je razmak 
između dijelova povećan, a poslije toga nije više nikad 
viđen. Drži se, da se rasuo u komade, koji sada sačinja- 
vaju meteorski roj (^ meteori) Andromedida. J. G-g. 

BIELLA, grad u Piemontu (u provinciji Vercelli). Svoj 
napredak zahvaljuje povoljnom položaju podno širokog 
polukruga planina, koje dolinama izbijaju u ravnicu. Biella 
je jedno od najvažnijih središta talijanske vunene indu- 
strije. Ima 25.000 stan., od toga preko 11.000 radnika i či- 
novnika. Ima mnogo umjetničkih spomenika starijih od 
14. st. . Z. 

BIELOWSKI, August, * Krechowice 27. III. 1806, T Lavov 
1876, poljski književnik, historičar i prevodilac, čuvar i 
ravnatelj zavoda Ossolinskih u Lavovu. U mladosti je 
pjesnik, kasnije se posvetio samo povijesti Poljske (Wstep 
krytyczny do dziejów Polski, 1850). Pokrenuo je izdanja 
Monumenta Poloniae (1864, 1872). U časopisu Haliczanin 
(Lavov 1830) i Czasopismo Naukowe (Lavov 1833) štampao 

Portret Aleksandrine grofice Kulmer Portret senjske patricijke Franjice Kraguja 
Zagreb, Zbirka Miroslava grofa Kulmera Senj, Zbirka dra. Josipa Markoviča 

je svoje prijevode naših junačkih narodnih pjesama (Marko 
i Luty Bogdan, Śmierć Smail-beja Begzadytia), a u izdanju 
Prace Literackie (Beč 1838) neke lirske i epske pjesme. 
Prijevodi se znatno udaljuju od originala, imaju strofe i 
srokove. 

LIT.: Jugost. poezje ludowa, Bibl. jugosl., XL, Varšava 1938. J. В-6. 

BIELSCHOWSKY, Albert, Ж Namslau 1847, T Berlin 
1902, njem. srednjo&kolski profesor, uvažen literarni histo- 
ričar, vanredan poznavalac Goethea. Svojim djelom Goe- 
the, sein Leben und seine Werke (2 sv., nanovo obradio 
1928 Linden) predobio je obrazovanu javnost za Goethea. 
Pored toga napisao je Geschichte der deutschen Dorfpoe- 
sie im 13. Jhdt. (1890), gdje prikazuje socijalni i estetski 
obrat u njemačkom narodu, pošto je propalo viteštvo za 
križarskih ratova, a osililo seljaštvo. Tad je idealističko 
konvencionalno dvorsko pjesništvo zamijenilo realističko, 
štoviše i naturalistički nastrojeno pjesništvo, u kojem pje- 
snici slave selo, priprosti seljački život i užitke, što ih taj 
život pruža. GS 

BIELSKI, 1. Joachim, Ж 1550, T 1599, jedinac Marcina 
Bielskoga, humanist, Zivi u Krakovu, pjeva prosječne latin- 
ske hvalospjeve, prigodne pjesme i ode (Carminum liber I, 
1588) u stilu Horacija, a piše i na poljskom jeziku. Izdao 
Kronika polska (1597) kao nastavak kronike svoga oca. To 
je prva plemićka povjesnica, jer napose opisuje plemićke 
porodice i gleda na događaje sa stajališta plemstva. 

2. Marcin, * 1495, + 1575, poljski kroničar, humanist i 
pristalica reformacije, tvorac poljske proze, živio dulje 
vremena u Krakovu. Kronika wszytkiego świata, I. izd. 
1551, II. 1554, III. 1569, a IV. izdao njegov sin Joachim. 
Zywoty filozofów (1535), prijevod sa češkoga, a češko izda- 
nje prijevod G. Burleyeva djela Vitae philosophorum et 
poetarum. To je prvi, dosta naivni rad o povijesti filozo- 
fije u Poljskoj. »Kronika« je neznanstvena kompilacija, no 
ona je prvi pokušaj, da se opširnije (na 483 stranice) pri- 
kaže opća povijest na narodnom jeziku u Poljskoj. U sti- 
hovanoj drami Komedya Justyna i Konstancyjej prikazao 
je pobjedu kreposti nad grijesima. J. B-ć. 

BIELSKO, njem. Bielitz, grad u Šleskoj, u vrlo lijepoj 
okolini podno Karpata, 22.600 stan., većinom Nijemaca. 
Leži na rijeci Biali, pritoku Visle, nasuprot gradu Biali. 
Vrlo je razvijena tkalačka industrija, osobito sukna i 
platna, zatim preradba jute i izradba strojeva. Bielsko, 
osnovano u 13. st., bilo je važan utvrđen grad u 14. i 15. st. 
Ima dvorac porodice Sulkowsky, koja je 1752 dobila kne- 
ževski naslov. U blizini su manja industrijska mjesta Stare 
Bielsko i Aleksandrowice. m 

BIERBAUM, Otto Julius, * Grünberg (u Sleskoj) 28. VI. 
1865, + Dresden 1. IL 1910, uz Hartlebena glavni zastu- 
poik bohemstva i literarnog impresionizma u Njemačkoj. 

alaže se za esteticizam u poeziji. Surađivao u časopisima 
Gesellschaft, Freie Bühne, Pan i Insel. U romanu Stilpe 
(1897) opisuje razvoj genijalnog bohema, koji gleda svijet 
iz žablje perspektive, dok se ne nađe u kaljuži, u kojoj pro- 
pada kao samoubojica. Prinz Kuckuck moderni je pusto- 
. lovni roman, karikatura piščeva vremena, opisuje elegantne 
sportiste, razvratnike, degenerike i raznolike dangube. U 
lirici je B. impresionist i neoanakreontik. Slavi uživanje 
života, frivolnu ljubav, vino i nerad. Pjesme Irrgarten der 
Liebe (1901) sjećaju na najbolje liričare Lenaua, Morikea, 
ali su na pjesnika utjecali i Minnesingeri i sredovječni mi- 
stici. Pjesniku se smisao svijeta i života sastoji u ljepoti; 
zato mu je ideal grčko poganstvo, ali se takoder zagrijava 
za romantičku ljepotu sredovječnog katolicizma. Često po- 
daje u lirskim pjesmama opise slika u Bócklinovoj maniri. 
»Irrgarten der Liebe« je neki rajski labirint ljubavi, otok 
ruža, gdje ljupke pastirice provode idilski feački život. 
Pisao je i novele, putopise i drame. 2 

BIBL.: Erlebte Gedichte, 1892; Nemt frouwe diesen kranz, 1894; Das 
seidene Buch, 1903; lir. drame: Lobetanz, 1895; Gugeline, 1899; Pan im 
Busch, 1900 i dr.; romani i novele: Das schöne Mädchen von Pao, 1899; 


Studentenbeichten i dr.; od 1905 izdavao Goethe-Kalender; Ges. Werke 
u 10 sv. 1912—17. С. š. 


BIERMEROVA BOLEST. Prvi ju je opisao Addison 1855, 
a poslije njega Biermer 1868, koji ju je nazvao »perni- 
cioznom anemijom«. Glavna su joj obiljeZja: bolesniku je 
koža blijedo žućkaste boje (poput slame), peče ga jezik 
(glossitis Hunteri), ima slab tek za jelo, ne podnosi gotovo 
nikakve hrane; obično je povećana slezena; u slici krvi na- 
lazimo hiperkromnu anemiju s megalocitima, smanjen broj 
bijelih krvnih tjelešaca s relativno povećanim postotkom 
limfocita; osim toga vrlo su značajne promjene u srži ko- 

GOTIČKA BIFORA 
Trogir, Vijećnica 


sti, gdje se stvaraju crvena i bijela krvna tjelešca. Za na- 
stajanje bolesti ima, čini se, odlučnu ulogu sluznica želuca. 
U njoj ima stanica za produkciju stanovite tvari, koja je 
Potrebna za stvaranje normalnih crvenih krvnih tjelešaca. 
Ta je tvar nazvana »endogeni faktor« (»intrinsic factor« 
po Castleu) ili hemopoetin. Kod Biermerove bolesti upa- 
dljivo atrofiraju te stanice. Medutim je poznato, da taj 
endogeni faktor sam ne može djelovati, nego tek u spoju 
S t. zv. »eksogenim faktorom« (»extrinsic factor«). Taj je 
faktor sadržan u našoj hrani, u mesu, žumanjku, a osobito 
£a mnogo ima u jetri. Eksogeni faktor u jetri naziva se 
hemogen, a ide po svoj prilici u red vitamina. Zajedničko 
djelovanje tih dvaju faktora sačinjava »aktivni antiane- 
mični princip« (antiperniciozni princip, anahemin). Budući 
da je kod Biermerove bolesti sluznica želuca izgubila spo- 
sobnost da stvara spomenuti aktivni princip, dajemo ga 
bolesniku, u svrhu liječenja, u gotovu obliku, hranimo ga 
naime jetrom (sirova ili na po prepečena jetra) ili mu da- 
jemo jetrnje preparate. U jetri se, naime, po istraživanjima 
Amerikanaca Міпоќа i Murphyja (1926) nalazi već gotov 
aktivni antianemični princip. Isti rezultat kao s jetrom 
može se postići i osušenom stijenkom želuca. Ako se perni- 
ciozna anemija ne liječi jetrom ili želucem, svršava za malo 
godina smrću. Liječenjem se može bolesniku znatno produ- 
ljiti život. Í. Bt. 

BIERNACKI, 1. Jan, Ж 1879, + 1930, poljski kipar. Djela: 
poprsja, glave radnika, amazonka na konju, deve, projekti 
nekih spomenika. 

2. Mikolaj, Ж 1836, + 1901, pseudonim M. Rodoć, poljski 
Pjesnik, satirik i humorist. Zbog političkih prilika preselio 
se iz Varšave u Galiciju. Izdavao Piosenki i gawedy humo- 
rystyczne (Krakov 1876—1877) šibajući kao radikalni de- 
mokrat natražnjaštvo poljskih vladinovaca (stanezyka). 
Preselivši se u Lavov 
izdavao je s deficitom 
časopis Satyry i fraszki 


(1894). ?аһуабеп te- 
škom melankolijom 
ustrijelio se. J. B-é. 


BIFILARAN (lat. bis 
»dvostruko«,filum»nit«), 
u fizici od dvije niti. U 
pokusima i instrumen- 
tima tijelo visi bifilar- 
no, kad visi na dvije 
žice ili niti, obično us- 
poredne i neznatno raz- 
maknute; radi težine 
može se опо njihati 
oko vertikalne osi. Da 
se kuglica njihala ne bi 
gibala t. zv. eliptičkim 





¦ stazama, vješa se na 

k dva konca, koji su go- 

2 “ re razmaknuti. — Ako 
BIFORA IZ STAROHRVATSKE DOBE КОЧ električne struje 
U SPLITU treba otpornik bez sa- 


522 


(Foto Anderson) 
ROMANICKA BIFORA U TROGIRU 


moindukcije, izolirana se žica u raspolovištu svine za pola 
okreta, obje polovice slože i zajedno »bifilarno« namataju 
u von počinjući od raspolovista. 
LIT.: Kohlrausch, Praktische Physik, 17. izd., 1935. St. H. 
BIFORA (od lat. biforis ili biforus, onaj koji ima dva 
otvora, dvoja vrata ili krila), otvor na dva luka na vrati- 
ma i prozorima, veoma čest na prozorima građevina sre- 
dnjega vijeka, u bizantinskom, romaničkom i gotičkom 
stilu. B. nalazimo naročito u arhitekturi mletačke gotike 
i toskanskog quattrocenta. Monumentalna su vrata fran- 
cuskih i njemačkih gotičkih katedrala često s pomoću 
vitke kolumne ili pilastra u sredini razdijeljena na način 
b. u dva dijela. Praktična je svrha ovakve razdiobe, da se 

BIFILARAN — BIHAĆ 


u jednu ruku smanji međuprostor arhitrava, a u drugu, 
da se dobiju dvoja vrata: jedna za ulaz, a druga za izlaz. 
Od 16. st. dalje iščezava sve više ovakva arhitektonska i 
konstruktivna dispozicija bifore. A. Sch. 
BIFTEK (engl. beefsteak), pečeni goveđi odrezak od 
mišičja, koje se nalazi u slabinskom području leđa, ispod 
i sa strane hrptenice. Priprema se u kuhinji u debljini po 
prilici od 3 cm, a 15 dkg težine. B. se daje rado rekon- 
valescentima kao dijetna hrana. Kao srednje masna go- 
vedina ima razmjerno veliku količinu bjelančevine (po 
Pirquetu = 4). Veoma je prikladan za e 


v.). 
( BIFURKACIJA > Račvanje. 

BIGA (u klas. lat. jeziku bigae) 1. Dvije ujarmljene 
tegleče 'životinje. 2. Kola, u koja su one upregnute. 3. Sama 
kola, i to napose kola za utrkivanje u cirkusu. Ona imaju 
razmjerno niske kotače, da bude težište što niže. Osovine 
su duge. Da kola budu lakša, imaju nisku ogradu, koja je 
katkada spletena od trske, samo sprijeda i sa strane, a 
upravljaču“ ne dopire iznad koljena. Otraga nema ograde, 
da upravljač može lako skakati gore i dolje s kola. Krasan 
mramorni primjerak, valjda zavjetni dar Cereri, nalazi se 
u Vatikanu u dvorani, koja po njemu nosi ime Sala della 
Biga. Z.D. 

BIGAMIJA — Kažnjiva djela protiv braka i porodice. 

BIGAR (vapneni mačak, travertin), taložina tekuće vode. 
— Sedra. i ; F. š. 

BIGATI (od bigae »dvopreg«) su rimski denari, koji imadu 
na aversu (licu) glavu Rome s krilatom kacigom, na reversu 

naličju) Dioskure u dvopregu (u bigi), a u potkrajku napis 

OMA (ime grada u nominativu). Takvi su se b. uzdržali 
u prometu uz neke promjene od 196 pr. Kr. do 73 pos. Kr., 
otkad se biga samo izuzetno jedamput prikazuje. S. H-ć. 

BIGESTE, rimska postaja na cesti Narona (Vid kod 
Metkovića)—Salonae (Solin), spominje je Tab. Peut.; Geogr. 
Rav. 210, 8. Prema naznačenim udaljenostima to je dana- 
šnji Humac, jugozapadno od Ljubuškoga, u dolini Trebi- 
Zata. Humac je bio jako utvrđen, kako se vidi iz brojnih 
ruševina. Glavni logor bio je na lijevoj obali Trebižata, 
gdje su nađeni brojni vojnički natpisi. Uz takav logor mo- 
rala su, dakako, nastati i naselja, canabae, kojima se tra- 
govi nalaze na desnoj obali Trebižata. Obje strane spajao 


je most. 
LIT.: C. Patsch u PWR, III., 469. 2.0. 
ВІНАС, nekada glavni grad Hrvatske, na rijeci Uni. 


Leži u prostranoj bihaćkoj kotlini, koja se pruža tokom 
Une u pravcu JS između ogranaka Plješivice i Grmeča 
planine (Risovca, Debeljače, Ljutoča 
i Jadovnika). Krajevi oko Bihaća 
mnogo sliče Hrvatskom Zagorju. Bi- , 
Һас ide u red onih naših gradova, (» 
kojima su burna prošla stolječa u 
gradu i okolici ostavila velik broj 
historijskih spomenika. 

Nakon izlaska iz bihačkog polja 
Una se probija prema Krupi, Bo- 
sanskom Novom i Kostajnici samo 
još kratkim putem kroz zadnje ni- 
ske ogranke dinarskih planina i on- 
da izlazi u Posavinu, pa je s te 
strane olakšan promet i veza s po- 
savskom Hrvatskom. Put od Bihača 
prema jugu mnogo je teži, jer visina planina i njihova 
neprohodnost raste, ali su prometne veze ipak moguče uz 
tok rijeke Une, a zatim prema Kninu uz rječicu Butišnicu. 
Tim je pravcem išla još stara rimska cesta od Knina na 
Sisak. Taj je prirodni put i sada upotrijebljen kod gradnje 
unske pruge. Tako je bihačka kotlina postala po geografij- 
skom smještaju spojnica izmedu bogatijih nizinskih krajeva 
Hrvatske na sjeveru i južnih brdovitih predjela. Taj pri- 
rodni položaj, rodnost polja i pogodni klimatski smještaj 
glavni su uzroci postanka i razvoja grada, koji je dugo 
vremena bio medu prvima hrvatskim gradovima. 

Bihač ima nadmorsku visinu 227 m, a srednja mu je 
godišnja temperatura 10,8% C, što je isto kao u Banjoj Luci, 
a vrlo slično Zagrebu (10,9% C), od koga ima nešto jaču 
zimu (siječanj — 1° C u Bihaću, a u Zagrebu — 0,6° C) i 
malo nižu ljetnu temperaturu (Bihać 20,8" C, a Zagreb 
21,6% C). Godišnja količina oborina iznosi 1100 mm. 

Prvi postanak Bihaća kao poljodjelskog i stočarskog na- 
selja nije dovoljno poznat. Tek kasnije, kad je grad dobio 
karakter utvrde (castrum, villa), spominje se u povijesnim 

spisima, a u nekima se navodi krivo, da su u njemu sto- 
lovali hrvatski kraljevi, jer su mnogi pisci zamjenji- 
vali Bihać na Uni s Bihaćima (v.) kod Kaštela u Dal- 
maciji. Narodna predaja tvrdi, da je Bihać osnovala Bika, 
kći nekoga velmože i sestra Vranina i Sokina (koje su 
također po istoj predaji osnovale susjedne gradine So- 
kolac i Vranogač). Ova legenda s isključivo ženskim ime- 
nima odvodi nas u vrijeme matrijarhata na ovom podru- 
čju. Prve točnije historijske vijesti o Bihaću nalazimo kod 
hrvatskog kroničara Ivana Tomašića, koji u kronici pisanoj 
u polovici 16. st. tvrdi, da je Bihać osnovan 1205 godine. 
Svakako B. se već često spominje u sačuvanim listinama 
iz 13. st., i to pod različnim imenima (Bihig, Byheg, Bichich, 
Bihag, Vyhych i t. d., dok ga njemačke kronike iz 17. st. 
obično spominju pod imenom Wichitsch). Kraljevska po- 
velja od 1260 kaže o Bihaću (ili, kako se često u narodu 
čuje, Bišću), da je sagrađen na otoku sv. Ladislava i da 
je bio u vlasti opatije Topusko. Sačuvane su brojne po- 
velje o boravku kralja Bele IV. u Bihaću, kuda se on 
kratko vrijeme sklonio na bijegu pred Tatarima. Tom 
je prilikom (1262) Bela IV. proglasio Bihać slobodnim 
municipijem s točno 
označenim gradskim po- 
dručjem i municipijal- 
nim pravima. U to doba 
je gradom i okolicom 
upravljao gradski kaste- 
lan. Bihać se razvijao u 
staroj hrvatskoj župi 
Psetu, koja se prostirala 
u tom kraju s obje stra- 
ne rijeke Une. Ta se 
župa, kao mnoge stare 
hrvatske plemenske Zu- 
pe, ne spominje poslije 
14. st., a В. se uvrštava 
u županiju (comitatus) 
zagrebačku. Kasnije su 
mnogi ugarsko-hrvatski 
kraljevi i hrvatski veli- 
kaši boravili u Bihaću i 
okolici. B. je u najteže 
doba Hrvatske bio ključ 
gornjih krajeva (caput 
et metroplis regni Croa- 
tiae). Poznato je, da se 
` 1345 utaborio i dulje vre- 
mena boravio na bihać- 
kom polju Ljudevit I., 
gdje je primio brojne 
hrvatske velikaše. Jedno 
vrijeme (krajem 14. st.) Bihać je bio u vlasti vojvode 
Hrvoja. G. 1412 boravio je u njemu kralj Žigmund i 
založio ga banu Nikoli Frankopanu za podmirenje svojih 
troškova, što ih je imao kruneći se za rimskog cara. Isti 
vladar poklanja B. 1434 Nikolinu sinu Stjepanu za izvan- 
redne usluge. Frankopani su držali B. čitavo stoljeće. 
G. 1527 preuzeo je Bihać nakon izbora na Cetinu za 
kralja Ferdinanda Nikola Jurišić, dobivši natrag za grad 
sva prava i privilegije. Na čelu grada Bihaća bijaše sudac 
s 12 vijećnika, koji su bili birani slobodnim izborom gra- 
đana. Grb grada je predstavljao tri kule, od kojih je na 
srednjoj i najvećoj bila zastava. 

Padom bosanskog kraljevstva 1463 Bihać je na sjevero- 
zapadu Balkana postao glavnim branikom protiv najezde 
Osmanlija. Otada se u gradu stalno nalazila za ono vri- 
jeme jaka vojnička posada (oko 300 pješaka i 100 ko- 
njanika). Od 1527 pa sve do osvojenja Bihać je bio stalno 
u borbi s Turcima, jer se poput klina nalazio duboko iz- 
među turskog područja. Pošto je Ferhat-paša zajedno 
s Kapidži-pašom osvojio gotovo sve znatnije gradove oko 
rijeke Une, imao je namjeru osvojiti i B., pa ga je dulje 
vremena opsjedao sa silnom vojskom. Oko 9000 seljaka 
uz pomoć stalne vojničke posade uspješno su odoljeli 
Turcima, kojih je bilo oko 12.000. Međutim turska je sila 
sve jače pritiskivala te krajeve, a dovoljna pomoć od 
vrhovnog zapovjedništva u gradu nije dolazila. K tome su 
pridošle još i razmirice između domaćeg stanovništva i 
austrijskih časnika, a opskrba stanovništva bila je slaba. 
Grad zauze Hasan-paša Predojević 19. VI. 1592 udarivši 
nakon jednog neuspjeha pod Siskom nenadano na Bihać. 

Grad je predao kapetan Josip Lamberg, kranjski plemić, 
a nakon toga se s neznatnom austrijskom posadom udaljio. 
Hasan-paša Predojević, za koga po predaji tvrdi Lopašić, 
da je poturica, podrijetlom od pravoslavnih roditelja iz 
Lužaca u kotaru Sanski Most, i pored obećanja slobode 
kretanja i imutka, od 5000 građana, koliko je tada bilo u 
Bihaću, dade ubiti više od 2000 i 800 djece odvesti u Ca- 
rigrad. Mnogi, koji spasiše goli život, iselili su se iz grada 
u Hrvatsku. U turskoj vlasti ostao je B. sve do okupacije 
Bosne po Austriji 1878. U tom gradu bilo je sjedište san- 
džaka bihaćkog, kome su pripala mjesta i utvrde Ripač, 
Cazin, Kamengrad, Bužim, Ostrožac i Krupa. Najviša je 
bila čast muselima (glavara sandžaka), koja je bila često 
spojena s čašću gradskog kapetana, ali su gdjekada bila 
ta dva zvanja i razdijeljena. Muselim i kapetan bihaćki 
bio je poput još nekih u Bosni nezavisan od beglerbega, 
a kasnije i od vezira. Još i danas postoje u B-u musli- 
manske porodice, koje vuku lozu od nekadašnjih bihaćkih 
kapetana (Poprženovići, Bišćevići, Ibrahimpašići i Karabe- 
goviči). Bihaćku tvrđavu čuvao je poseban dizdar. Osim 
kapetana u B-u je stanovao još i kadija (sudac) te brojni 
begovi i age. Feudalni 
sistem je ostao, samo je 
sve uređeno prema tur- 
skom uzoru. Grad, kao 
predstavnik islamske ma- 
terijalne i duhovne kul- 
ture, postao je privlačiv 
za seosko islamsko sta- 
novništvo, koje je moglo 
slobodno zemlju prodati 
| i seliti se. Tako nastaje 
| povećanje gradskog sta- 
novništva muslimanskim 
elementom. Grad je ta- 
da pored administrati- 
vnog i obrtničkog sredi- 
šta bihaćke krajine bio 
važno trgovačko mjesto 
| za trgovinu čitave sje- 
verozapadne Bosne i 
susjednih zemalja. Kod 
okupacije Bosne stano- 
vnici bihaćke krajine 
opriješe se vrlo energi- 
čno. Krvave borbe tra- 
jale su od 7. do 19. IX. 
1878, kada se predao sa- 
svim opkoljeni grad. 

Sliku grada uoči dola- 
ska Turaka pruža nam 
jedan crtež iz Valvasora. Gradska utvrda poklapa se s da- 
našnjim središtem grada, odnosno otokom sv. Ladislava, 
kako ga zovu stari izvori. Utvrđenje je prema tome izgra- 
deno na umjetnom otoku kao i mnogi sredovječni gradovi. 
Ovaj otok bio je opkoljen s jedne strane rijekom Unom, a 
s druge strane prokopanim kanalom, što se iz slike ne može 
vidjeti. Grad je bio opkoljen visokim zidinama u obliku 
razvučenog romba. Zidine su imale na uglovima bastione 
s puškarnicama. Grad je imao troja vrata; jedna prema Za- 
valju, druga prema Izačiću, a treća, najveća na istočnoj 
strani iza dva zida, zvana Unska vrata (Spahijska vrata). Na 
slici se u pojedinostima razaznaje glavna crkva, današnja 
Fethija. U njezinoj blizini, do sjeverozapadnih t. zv. Krup- 
skih vrata vidi se još jedna crkva. Inače je grad ispunjen 
jednolično građenim kućama bez većih i istaknutijih obje- 
kata. Impozantno djeluje dvostruki zid prema glavnim 
t.zv. Unskim vratima s visokim krovovima između zidova. 
Krovovi su strmi, a kuće većinom s jednim spratom. U ta- 
kvu stanju grad je dočekao osvojenje od Turaka (1592). 
Za vladanja Turaka diže se velik broj kuća istočnjačkog 
tipa, i grad prelazi zidine, pa se izvan zidova grade raz- 
mjerno velika predgrađa. Za vrijeme Austrije B. postaje 
središtem okružja (Bosna i Hercegovina je bila razdije- 
ljena na šest okružja) i kao važno administrativno središte 
znatno se podiže. Podižu se državne zgrade i škole, a novi 
duh donosi i novu privrednu strukturu. Prvih godina iza 
stvaranja bivše Jugoslavije B. je ostao sjedište okružja, 
no ovo je naskoro ukinuto, pa postaje obično kotarsko 
mjesto, kojemu je važnost u svakom pogledu sve više opa- 
dala. U Nezavisnoj Državi Hrvatskoj imat će taj stari 

hrvatski grad znatno veću važnost i izglede za razvoj. Od 
povijesnih znamenitosti, do danas uščuvanih, najvažnija je 
Fethija-džamija, koja je građena u 13. st. kao gotska 
crkva posvećena sv. Antunu, koju su Turci po dolasku 
pretvorili u džamiju. U samom središtu grada sačuvana 
je stara kamena trospratna kula, zidana u 12. st., koja 
danas služi kao zatvor sudbenoga stola, a u neposrednoj 
blizini kule nalazi se impoznatno turbe (mauzolej), podi- 
gnuto u znak pijeteta prema braniocima Bihaća iz vre- 
mena okupacije Bosne 1878. Ostale su kule i stari zidovi 
nakon okupacije porušeni. Stari pašini dvori (konak) s ve- 
likim brojem prozora, građeni na debelim sredovječnim 
zidinama, također pridonose. da se ovaj skup starih gra- 
devina duboko doima promatrača. Grad ukrašuju dva 
drvoreda i parkovi, a romantiku mu povećavaju slapovi i 
otočići Une. 

Prema zadnjem popisu od 1931 imao je B. 1382 kuće 
sa 8.372 stanovnika, dok ih danas ima već oko 11.000. 
G. 1931 bilo je po vjeri 4.801 musliman, 2.128 katolika, 
1.289 grko-istočnjaka i 146 židova. Pored ostalih građe- 
vina u gradu se nalazi jedna katolička crkva, jedna grko- 
istočna crkva i osam džamija. Bihać je sjedište sudbenoga 
stola. Pored pučkih i nižih stručnih škola ima potpunu 
realnu gimnaziju (osno- 
vana 1911), privatnu gra- 
dansku školu sestara 
Dragocjene krvi i musli- 
mansku medresu. Zaslu- 
gom liječnika dra. Stanka 
Sielskoga, koji je učinio 
važna arheološka otkri- 
ća, osnovano je društvo 
za čuvanje starina i ure- 
đen lapidarij za ilirsko- 
keltske, rimske i sredo- 
vječne hrvatske spome- 
nike. 

Stanovništvo se najvi- 
še bavi poljodjelstvom 
(zbog znatne rodnosti 
bihaćkog polja), a zatim 
obrtom i trgovinom. U 
zadnje doba počela se 
jače razvijati drvna in- 
dustrija, pa se u gradu 
i okolici nalazi nekoliko 
manjih pilana, većinom 
na vodeni pogon. U okolici grada su veliki kamenolomi do- 
broga građevnog kamena, poznatog pod imenom bihacit. 

B. je vezan željezničkom prugom, koja se odvaja kod 
Bosanskog Novog od glavne pruge Zagreb—Banja Luka, a 
poštanski autobusi vrše promet s Vrhovinama preko Pli- 
tvičkih Jezera. Pruga Bihać—Knin se već dovršava, pa će 
nakon otvorenja znatno podignuti prometnu važnost Bi- 
haća, kome će se izravno omogućiti veza s morem. Veći dio 
prometa Zagreb—Split ići će tom prugom, koja će biti kraća 
i sigurnija od ličke, a važnost te pruge još će znatno po- 
rasti, kada se dovrši već započeta gradnja pruge Doboj— 
Banja Luka. 

Znatan broj starih gradina nalazi se u okolici Bihaća. 
Nedaleko od željezničke pruge Bihać —Krupa nalaze se s li- 
jeve strane Une sredovječni gradovi knezova Babonića 
Brekovica i Ostrožac. Ostrožac je dao nekadašnji austrijski 
Župan Berks iz temelja renovirati, pa je prilagođen stilu 
njemačkih viteških burgova s Rajne. U neposrednoj blizini 
grada, na pitomim obroncima strše sredovječne kule Biso- 
vac i Sokolac. Potonji je poznat kao jedan od najsačuva- 
nijih sredovječnih gradova u*Bosni. Po mišljenju arheo- 
loga B. je jedno od najznačajnijih arheoloških područja 
u našim krajevima. U području unske doline, u neposrednoj 
blizini grada, nađene su iskopine iz gotovo svih povijesnih 
epoha. Ima tragova prastarih naselja iz neolitskog doba. 
Nađena su mnoga naselja sa sojenicama, a naročito su 
poznate sojenice iz Ripča kod Bihaća. Otkrivene su mnoge 
nekropole ilirsko-keltskih plemena Japoda kod sela Ribića. 
Znameniti su spomenici, otkriveni u predgrađu »Privilica«, 
pa je ustanovljeno, da je tu bilo staro rimsko svetište. 
Spomenici, koji su iskopani u okolici Bihaća, dokazuju, da 
je dolina Une neosporno bila neki kulturni centar ilirskih 
plemena. Iskopine iz toga doba su pretežno žrtvenici i 
nadgrobni spomenici, isklesani iz bihaćkog kamena, a ukra- 

šeni neobično zanimljivim motivima. Naročito je dobro 
sačuvan oltar, koji prikazuje boga Mitrasa. Oltar je otkrio 
dr. Sielski kod sela Golubića. M 
LIT.: R. Lopašić, Bihać i Bihaćka krajina, Zagreb 1890; J. Kolaković, 
Bihać u historijsko-etnološkom presjeku, Izvještaj bihaćke gimnazije za 
god. 1938—39; V. Živić, Na pragu hrvatskog Orijenta, Zagreb 1937; D. 
Sergejevskij, Arheološki nalazi kod Bihaća i Bos. Novog, »Glasnik 
Zemaljskog muzeja«, Sarajevo 1939. N.P. 


U okolici Bihaća stanovništvo je većinom muslimansko; 
ima nešto pravoslavnih, a katolici su u selima Kraljama, 
Vrkašiću, Žegaru, Križu (Križevu), Vedrom Polju, Panjku, 
Golubiću, Jezeru i Kalini. Ove Hrvate katolike (ikavce) na- 
zivaju ostali »Madžarima«. Etnografski je bihaćki kraj još 
dosta dobro sačuvan, tek se nošnja zbog blizine grada 
iskvarila. Kuče su obično prizemne, rjede na kat, s kostu- 
rom od balvana, izmedu kojih su ukladana slabija brvna 
ili pleter, a sve omazano ilovačom. Krov je od dasaka, a 
kod katolika često na svakom kraju sljemena križ. Kuče 
su obično dvodjelne: glavna prostorija s ognjištem (kuča) 
i soba, nad kojom je tavan, dok je nad kučom izravno 
kučni krov. Osim vrlo razvitih ženskih poslova (predenje, 
tkanje, vezenje) u nekim je selima rašireno lončarstvo (s ru- 
čnim kolom), ribarstvo (danas ograničeno) i mlinarstvo 
na Uni, a nekoji su se muslimani bavili i kovačkim obr- 
tom (na pr. izradbom 
noževa). Nošnja je obi- 
čnoga dinarskoga (pla- 
ninskoga) tipa s nešto 
jačim orijentalnim utje- 
cajem (dosta kupovnih, 
čaršijskih, dijelova, odu- 
ge gače i pomanjkanje 
pregače kod katoličkih 
žena, kratki jeleci i sl.). 
Gradski orijentalni utje- 
caj najjači je kod mu- 
slimana, dok je kod gr- 
koistočnih čistiji oblik 
dinarske nošnje (žene ne 
nose gaća, ali zato vu- 
nene pregače i duge zu- 
bune). Dosta su dobro 
održane i kućne zadruge 
i folklor sa dosta šalji- 
vih kazivanja i pjesama 
(napose dijelom dječjih, 
zvanih pesekalice ili sa- 
natalice). 


LIT.: I. Klarić, Kralje, Zbornik za narodni život i običaje, VI., Zagreb 
1901; Isti, »Pesekalice« ili »sanatalice«, ibidem, XVII., 1912. B.B-ć. 


BIHAĆ, hrvatsko društvo za istraživanje domaće povi- 
jesti u Splitu, osnovano 1894 i prozvano književnim nazivom 
kraja zvanog »Bihaći« (v.). Osnivač društva don Frane 
Bulić i njegovi prijatelji odrediše za cilj društva proučava- 
nje hrvatske povijesti, čuvanje i arheološko istraživanje 
njezinih spomenika. Društvo je otkrilo i istražilo nekoliko 
porušenih starohrvatskih spomenika, koji posvjedočuju 
hrvatsku kulturu na jadranskim obalama. Glavniji su spo- 
menici: crkva sv. Marte, ostatci imanja, koje je kralj 
Zvonimir poklonio 1078 benediktinkama u Kaštelu Gomi- 
lici, samostan sv. Petra u Mirima, starohrvatski grobovi u 
Gajinama kod Kaštela Sućurca, na Majdanu i u Mravin- 
cima kraj Solina, Trpimirove zadužbine u Rižinicama, 
crkva sv. Marije i sv. Stjepana na Otoku u Solinu, gdje 
je nađen sarkofag kraljice Jelene, crkva u solinskoj Gra- 
dini, samostan i crkva sv. Mojsije u Solinu, crkva sv. Petra 
u Selu i sv. Stjepana u poljičkim Jesenicama. Društvo je 
štampalo izvještaje svog rada, objelodanilo nekoliko na- 
učnih i popularnih djela o starohrvatskim spomenicima, 
popravilo nekoliko spomenika i sakupilo zbirku nakita i 
kamenih fragmenata iz starohrvatskog doba, a to se čuva 
u Arheološkom muzeju u Splitu. Pregledni prikaz spome- 
nika i društvenog rada napisao je A. Grgin (Nar. Starina 
XIL, Zagreb 1933). C.F. 

BIHACI. U pučkom govoru Bijaći, kraj na granici tro- 
girskog i kaštelanskog polja s brežuljcima nad njim. Taj 
su plodni kraj naselili već Rimljani, koji su tu imali ure- 
dena poljska imanja (villae rusticae). Dvije povelje na- 
rodnih hrvatskih knezova iz 9. st. svjedoče, da je tu bilo: 
jedno od sjedišta hrvatskih vladara. Prvu povelju izdao: 
je 4. III. 852 knez Trpimir. Okružen svojom svitom u 
B-ima potvrdio je njome splitskoj nadbiskupiji crkvicu 
sv. Jurja u Putalju kraj Katšela Sućurca zajedno s njezinim 

posjedima u Lažanima kraj Kaštela Gomilice i u Tuga- 
rima, te desetinu prihoda svog imanja na Klisu. Trpimirov 
sin knez Mutimir riješio je drugom poveljom 28. IX. 892, 
također pred svojom dvorskom pratnjom u B-ima, spor 
između ninskog biskupa Adalfreda i splitskog nadbiskupa 
Petra o posjedu crkve sv. Petra u Putalju. Mutimir je po- 
tvrdio darovnicu svog oca i ponovno dodijelio splitskoj 
nadbiskupiji njezine posjede. Ponukan tim dokumentima, 
iz kojih se vidi, da su u B-ima boravili hrvatski knezovi, 
don Frane Bulić otkopao je ruševine starohrvatske crkvice 
iz 9. st., pred kojom je Mutimir izdao svoju povelju. 

Po iskopinama se vidi, da je crkvica sazidana na ostat- 
Cima rimske vile rustike, a možda i starokršćanske crkve. 
Po fragmentima kamenog namještaja, koji je iskićen ple- 
terom, tipičnim ukrasom starohrvatskog graditeljstva, vidi 
se, da je crkvica bila bogato ukrašena, i to nekoliko puta. 
Na tim komadima prepoznaje se stil pleterne skulpture iz 
doba njezina cvata u 9. st. i iz kasnijeg vremena, kad su 
iza propasti hrvatske narodne dinastije sami seljaci po- 
novno iskitili crkvu rustičnim pleternim motivima. Tloris 
crkvice vidi se u B-ima, a lijepi pleterni fragmenti čuvaju 
se u lapidariju Arheološkog muzeja u Splitu. Tu je rekon- 
struiran i oltarni ciborij sv. Marte s natpisom, koji po- 
tvrđuje, da je to doista crkvica, što se spominje u vladar- 
skim ispravama. C.F. 

ВІНАСКО POUNJE. Razvijanje naselja i migracije. 
Bihaéko Pounje naselila je dinarsko-posavska struja hrvat- 
skoga naselja, koja je zahvatila i cijelu desnu stranu su- 
sjednoga Pokuplja, graničeći u lijevom dijelu toga zemlji- 
šta s podravskom strujom. U organiziranju ranijih plemen- 
skih upravnih područja tu u Pounju i oko Grmeča nastala 
je župa Pset, s kojom su međašile Krbavska, Kninska, Hli- 
vanjska i Plivska župa. I u crkvenoj organizaciji postoji tu 
još pod konac 12. st. jedino arhiđakonat psetski, s kojim 
graniče arhiđakonati krbavski i kninski. Oko 1200 u novom 
organiziranju uprave po hrvatskim krajevima Pset se ras- 
pao u manje župe: Veliki Pset, Mali Pset, Hum, Nebljuhe 
i Lapac, kao što su od Kninske župe nastale Odorjanska, 
Hotučka, Srpska, Unačka i Kninska župa. Gotovo ista dio- 

ba provedena je tada i u crkvenoj organizaciji. Na starom 
psetskom arhiđakonatskom području nahodimo kasnije ar- 
hiđakonate psetski, humski i lapački. U toj kasnijoj žup- 
skoj organizaciji Bihaćko Pounje zauzimali su Mali Pset, 
Hum i Nebljusi. Mali Pset obuhvatao je zemljište s jedne 
i s druge strane Une u širinu od Bihaća do ušća potoka 
Japre, u dubinu od Koprivne i Baštre na sjeveru i Vrtoča 
i Krnjeuše na jugu. Središte njegovo bilo je u Krupi, kojoj 
se to drugo ime utvrdilo kasnije. Kada je područje Maloga 
Pseta već prešlo u zagrebačku županiju, tada se i ime Pset 
na tom zemljištu izgubilo. Humska župa, koju su zvali i 
Hum i Humljani, zauzimala je područje od Sokolca i Go- 
lubića na sjeveru do Čovke i Vrtoča na jugu. U sjevernom 
dijelu njeno se zemljište steralo s jedne i s druge strane 
Une, od Zavalja i Skočaja do Grmeča. Južno od Ripča 
Humska župa opsezala je samo desnu stranu Une, dopi- 
rući na istok duboko u Grmeč. Središte humsko bilo je u 
Ripču, koji je ležao na glavnom župskom putu. Nebljuška 
župa bila je malena, a ležala je pored toga i na planin- 
skom tlu, te se njeno naselje moglo razvijati samo na ne- 
koliko visokih polja, od kojih su Nebljuško i Kruško bila 
najznatnija. Središte te župe bilo je u Nebljusima, u ko- 
jima je i naselje bilo najjače. Veliki Pset obuhvatao je 
prostrano područje jugoistočno od Maloga, dopirući na 
jug do potoka Unca, a na istok do Lužaca, Bravskoga po- 
lja i Srnetice. Njegovo središte bilo je na Bjelajskom polju, 
na području današnjega Petrovca. Po svojem položaju bio 
je podalje od Une, te u kasnijem preuređenju uprave nije 
uzet u zagrebačku županiju, nego je ostao samostalan, dok 
ga Turci nisu zauzeli. Bihać je u prvo vrijeme bio sastavni 
dio Maloga Pseta, ali ga je kralj Bela podigao na stepen 
slobodne općine s velikim samoupravnim povlasticama i 
s posebnim područjem. Zbog toga povlaštenoga položaja 
i izvanrednoga smještaja u plodnom i bogatom kraju Bi- 
hać se mogao vrlo dobro razvijati, te je njegovo naselje 
u 15. i 16. st, do turskoga dolaska, bilo razmjerno najjače 
u cijelom Pounju i Pokuplju. U Bihaću stajao je i kraljev- 
ski grad, u kojemu je kastelan imao stanovitu upravnu i 
poresku vlast nad područjem izvan grada. Kada se u 14. 
st. opet preuređivala uprava po hrvatskim krajevima, po- 
dručje Maloga Pseta pripalo je pod županiju zagrebačku, 
kao i susjedna Gorska župa. Hum i Nebljusi, iako su ležali 
na srednjoj Uni, ostali su samostalne župe i dalje. U Ma- 
lom Psetu naselje je pred turske provale bilo razmjerno 
vrlo dobro razvijeno. Na zemljištu te župe s lijeve strane 
Une bilo je dvadesetak velikih posjeda, punih većih i ma- 
njih sela, trgovišta, tvrdih gradova i njihovih bogatih pod- 
građa. Večina tih posjeda pripadala je plemenskim opći- 
nama, čvrsto povezanim srodstvom i interesima u upravne 
i ekonomske organizacije. Oko tvrdih gradova Brekovice 
i Ostrošca ležala su plemena Sučani, Omršalj, Podbabje, 
Medviđani, Starošani, Ružin Dol, Jamometi i Mihostrah, a 
ispod spomenutih gradova trgovačko-obrtnička podgrađa. 
Crkve sa župama postojale su u Brekovici, Ostrošcu, Ja- 
mometima, Medviđanima i Mihostrahu. Odatle na sjeve- 
roistok nalazila su se plemena Stina, Vrtimerić, Vrutak i 
Jezero, svako sa svojom crkvom i župom. U Stini imali 
su i franjevci samostan. Oko potoka Baštre postojale su 
tri skupine posjeda: Baštra, Ljusina i Otok. Svaka od njih 
imala je svoju crkvu sa župom. Nedaleko od ušća potoka ' 
Baštre stajao je velik franjevački samostan, kojemu su ru- 

ševine i danas u selu Ivanjskoj. U sjevernom dijelu Maloga 
Pseta ležala su plemena Menići, Vrhovina i Koprivnica, 
svako sa svojom crkvom i župom. Kao veliki vlastelinski 
posjedi tu su se nalazili Cazin, Došnja i Mutnica. Cazin 
sa svojim plodnim područjem pripadao je od davnine 
kninskom biskupu, koji je u njem imao svoj grad i dvo- 
rac. U mjestu je stanovništvo imalo povlastice trgovačko- 
obrtničkoga naselja. U Cazinu su bile dvije crkve, jedna 
biskupska, a druga podgradska sa župom. Kako je Mali 
Pset u crkvenoj organizaciji spadao pod biskupiju knin- 
sku, biskup kninski stanovao je povremeno i u Cazinu kao 
svojoj rezidenciji. I mutnički posjed bio je bogat, sa de- 
setak područnih sela. U Mutnici postojala je crkva sa žu- 
pom, koja je na kninskom području bila granična prema 
zagrebačkoj biskupiji. Na desnoj strani Une područje Ma- 
loga Pseta bilo je veće, ali je velik njegov dio zauzimala 
planina Grmeč, tako da je za naselje ostalo samo zemlji- 
šte uz Unu i istočno od planine do potoka Japre. Ovaj 
istočni dio bio je do Turaka dobro naseljen. U njegovu 
gornjem dijelu središnje je naselje bila Krupa sa starim 
tvrdim psetskim gradom i podgradskim trgom ispod njega. 
Vlastelinsko krupsko područje bilo je i veliko i bogato, 
s većim brojem područnih sela. U trgu Krupskom postojali 
su župna crkva i franjevački samostan. Istočno od Krupe 
velik je posjed bio Bušević, a oko njega su ležali uz Unu 
Bukovsko i dalje istočno Donje i Gornje Visoko i prema 
Vojskovi Čavica. U svim tim mjestima postojale su crkve 
i župe. Od Krupe uz potok Vojskovu i Kalin sve do potoka 
Japre, koji je bio granica župe Maloga Pseta prema župi 
Sani, ležali su veliki posjedi sa crkvama i župama, i to: Ru- 
jiška, Vojskova, Dubovik s dvije crkve, Petrovič, Zalin, 
Suhaja, Hvojevac, Gorinja, Potkalinje i Hašani. Potkalinje 
razvilo se kao podgrade 
grada Kalina i bilo je 
znatnije trgovačkoobrt- 
ničko naselje u Malome 
Psetu. Pored njega tekla 
je uz potok Japru gra- 
nica Sanske župe. U nje- 
govu susjedstvu na po- 
dručju Sane nalazilo se 
jako naselje Japra, s tvr- 
dim gradom i sa dvije 
crkve i župe, sv. Marka 
i sv. Martina, na podru- 
čju zagrebačke biskupije. 
Od Krupe na zapad do 
Bihača, uz Unu i ispod 
Grmeča, bilo je neko- 
liko večih posjeda, a tu 
su svoje zemlje imala i 
plemena Obrovačko i 
Sučansko. Do Krupe le- 
žao je velik posjed Po- 
ljana, a do nje Grmuša. 
Gdje je danas selo Srbljani, tu se nalazilo pleme Obro- 
vačko s velikim područjem i mjestom Obrovcem, iznad 
kojega je spram Une pleme imalo svoj tvrdi grad. U 
Obrovcu stajala je župna crkva, a i franjevci su tu imali 
svoj samostan. Ispod Grmeča na visoravni bio je velik 
posjed Radić s crkvom i župom. Pleme Sučansko imalo je 
zemlje i na toj strani Une. Na području današnjega sela 
Spahića ono je osnovalo svoje naselje, u kojem je stajala 
crkva sa župom. Bihaćka prva okolina bila je puna stano- 
vništva. Važnija su tu mjesta bila Velihova, Rilić i Za- 
ložje, sva tri s crkvama i župama, onda Pokoj, Kralje i 
Hatinac. U samom Bihaću bila je župna crkva, a pored nje 
držali su dominikanci i franjevci svoje samostane. Psetska 
župa zahvatila je u tom kraju s lijeve strane Une nešto 
zemljišta, te je granica između Maloga Pseta i Drežničke 
župe tekla crtom, potegnutom zapadno od Izačića preko 
Gata na Mutnik. Tu je imalo svoje posjede pleme Berešić, 
a oko njega ležala su mjesta Klokot, Farkašić, Blažuj, 
Turija, Gata i Zlopolje. U svima tima mjestima osim u 
Farkašiću i Blažuju postojale su crkve sa župama. Iz ple- 
mena Berešiča izišla je porodica Izačića, po kojoj je pro- 
zvano glavno naselje plemena. 

Humska župa obuhvatala je u glavnom visoka polja pla- 
nine Grmeča, te nije imala toliko naselja koliko malo- 
psetska. Razlikovali su u njoj dio sa sjeverne i s južne 

strane te planine. U sjevernom dijelu glavna su naselja 
bila Sokolac, Golubić, Ripač, Zavalje, Lohovo, Hrgar i Go- 
rijevac. U svim tim mjestima postojale su crkve i župe. U 
južnom dijelu, na visokim poljima uz Unu, župe su bile u 
Doljanima, Kliševiću, Ćukovima, Orašcu i Rajnovcu, a 
istočnije od Une u Čovki i Striparu, koji je ležao na 
mjestu današnjega Prkosa. Još dalje prema istoku posto- 
jala su velika naselja Dubovsko, Lipa, Teočak i Vrtoče, 
sva s crkvama i župama. Kod Čovke i Vrtoča graničila je 
Humska župa s Velikim Psetom, a kod Une sa župama 
Lapačkom i Nebljuškom. Nebljuška župa se nalazila na 
visokim planinskim poljima, kojih je što većih što manjih 
bilo sedam. Na svakom od njih bilo je naselje s crkvom 
i župom. Kako je ta župa bila malena, spajala se kasnije, 
u 15. i 16. st. do Turaka, katkada s Humskom, a ponajviše 
s Lapačkom župom. Zemljište istočno od Korane, oko 
Tršca i Rujnice, pripadalo je Drežničkoj župi. Tu se na 
potoku Toplici razvilo bogato trgovačkoobrtničko naselje 
s velikim kraljevskim povlasticama, koje je prema tome i 
dobilo ime Tržac. Na razmjerno malenom prostoru između 
Korane i Toplice, na dobroj zemlji, nalazilo se prije Tu- 
raka jako naselje s osam crkvenih župa, koje su pripadale 
drežničkom arhiđakonu i krbavskoj biskupiji. 

Pred provale Turaka u ovom Pounju postojalo je 80 
katoličkih crkvenih“ župa. Od toga ih je u arhidakonatu 
Maloga Pseta bilo 47, u Humu 18, u Nebljusima 7 i u dre- 
žničkom dijelu 8. Ako se uzračuna na jednu crkvenu župu 
toga vremena samo 100 kuća poprečno, naselja je na tome 
području oko 1500 bilo 8.000 domova sa jedno 40.000 če- 
ljadi. Tome treba dodati i nekoliko tisuća bihaćkoga sta- 
novništva, jer je to mjesto bilo vrlo dobro naseljeno, da- 
leko preko navedenoga razmjera. To pounsko naselje bilo 
je čakavskoga govora, a ikavskoga narječja. Čakavski go- 
vor toga zemljišta bio je od 14. st. već donekle pomlađen, 
te je činio prijelaz prema čakavsko-štokavskome govoru 
u istočnome Pounju i Povrbasju. 

Turci su se Bihaćkom Pounju približili već 1463, kad su 
osvojili Glamoč, župu Banjice i Sanu, oko Ključa i Kamen- 
grada. Hrvatima su tada ostale s desne strane Une župe 
Unac, Veliki i Mali Pset, Hum i dio Sane uz potok Japru. 
Turci su nesmetano na osvojenome području organizirali 

svoju vlast. Njima je tu odmah prišao veliki dio stanov- 
ništva, koji je ubrzo prešao i na islam. Islam Prihvatili su 
u to vrijeme i mnogi starosjedioci u Gornjem Povrbasju, 
na Livanjskom i Duvanjskom polju, u Travniku i oko toga 
mjesta. Turci su onda na tom prostranom području svoga 
prvoga osvojenja uredili vojničke organizacije, od kojih 
je za hrvatske starosjedioce ratare najpodesniji bio voj- 
nikluk. U njemu su bili organizirani posjednici manjih ra- 
tarskih imanja, koja su bila slobodna od većega oporezo- 
vanja, ali su članovi te organizacije bili dužni služiti u re- 
dovitim vrstama vojske, u obrani zemlje i u novim osva- 
janjima. U članstvo primani su i nemuslimani, osobito u 
prvo vrijeme turskoga gospodstva. Na tom zemljištu od 
Duvna i Travnika do Kamengrada poslije neuspjele vojne 
kralja Matije, kada su Turci svoju vlast na njem utvrdili, 
prijelaz katoličkih članova vojnikluka na islam bio je vrlo 
velik, tako da je ta organizacija na tom tlu dobila značaj 
gotovo sasvim muslimanski. Prelaženje na islam u to vri- 
jeme osobito je zahvatilo hrvatske starosjedioce u području 
Livna, Glamoča, Duvna, Prozora i Plive, gdje u 16. i 17. 
st. nalazimo vrlo malen broj katolika, prema muslimani- 
ma gotovo neznatan. Ti pomuslimanjeni hrvatski staro- 
sjedioci bili su onda onaj elemenat, koji je svojom ratnom 
organizacijom tursku vlast u vremenu od 1464 do 1538 na 
tom tlu nesamo učvrstio, nego koji je tu vlast pomagao 
Proširiti i preko Sinja, Skradina, Knina i Like do Gacke i 
preko Jajca do Dubice. Iz toga pomuslimanjenoga hrvat- 
skoga naselja izišli su u najvećem dijelu oni, koji su te 
nove osvojene krajeve naselili, prvo tvrđavnim, a onda i 
obrtničkim, trgovačkim i posjedničkim ratarskim naseljem. 

Cijelo to naselje od Livna, Duvna i Travnika do Kamen. 
grada imalo je u to vrijeme karakteristiku, po kojoj se 
nepobitno raspoznavalo. To je bio govor, značajan upravo 
Za to zemljište, jer se govorio jedino na njemu. U dinar- 
skoposavskoj struji, u onom dijelu, u kojem se govorio 
pomlađeni čakavsko-štokavski govor, akcentuacija jesil 
stara ili nova. Stara je akcentuacija u nekim krajevima 
Slavonije, Baranje i Ba- 
čke, srednje i istočne 
Bosne i ponešto oko 
Jajca, a nova je u Povr- 
basju, Ljubuškom, Imot- 
skom, Duvanjskom, Li- 
vanjskom, Glamočkom 
i Mostarskom polju i 
s obje strane Dinare. 
Pomuslimanjeni hrvat- 
ski starosjedioci sa ze- 
mljišta od Travnika i 
Neretve do Kamengra- 
da bili su prema tome 
nosioci čakavsko-što- 
kavskoga narječja ikav- 
skoga izgovora i nove 
akcentuacije. U akcen- 
tuaciji oni su se razli- 
kovali od starosjedila- 
čkoga hrvatskoga nase- 
lja u srednjoj i istoč- 
noj Bosni, jer je ona 
na tom zemljištu bila 
stara, a u govoru i u 
akcentuaciji razlikovali 
su se od naselja u Po- 
unju i istočno od nje- 
ga, kod kojega je govor 
bio čakavski, a akcen- 
tuacija je bila stara. 
Postojanje toga karak- 
terističnoga govora povrbaskih, posavskih i dinarskih po- 
muslimanjenih hrvatskih starosjedilaca dokazuje na svom 
izvornom tlu nepobitno starosjedilaštvo naselja, a na zemlji- 
štu izvan toga područja ono je. najsigurniji dokaz, da su 
se njegovi nosioci doselili otuda, ili da su dugo stajali pod 
utjecajem toga naselja. 

Ovome području Turci su između 1503 i 1522 postepe- 
nim prodiranjem pripojili Grahovo, Unac, Veliki Pset i 
približili su se oko 1522 Humljanima i Malome Psetu. Na 
Grahovu, u Uncu i Velikom Psetu nije bilo borbe, te su 
starosjedioci Hrvati na tom zemljištu mirnim putem prešli 
u tursku vlast. Kako po tim krajevima kasnije ne nahodi- 

mo katolika, nego samo muslimane, ti su starosjedioci pri- 
mili islam kao i drugi Hrvati u susjedstvu. Na sva ta tri 
područja ostalo je starosjedilaca mnogo, tako da je naselje 
u početku 16. st. na njima bilo mnogobrojno. Još 1524 ci- 
jenjeno je stanovništvo u Uncu i susjednom Glamočkom 
polju na 6.000 kuća. Vrlo su dobro u to vrijeme bile na- 
seljene i doline, koje od Unca i Glamoča vode prema 
Kninu. Kada su Turci između 1522 i 1527 zadobili Liku, 
Bužane i Krbavu, njima su tada pripali i Lapac, Nebljusi, 
najveći dio Humljana i dio Maloga Pseta južno od Krupe. 
Oni su se tada približili humskoj tvrđavi Ripču i malo- 
psetskoj u Krupi. Na zadobivenom novom području Huma 
i Maloga Pseta oni su zatekli naselje, u kojem kasnije isto 
kao u Uncu i Velikom Psetu ne nalazimo katolika, nego 
samo muslimane. 

Od 1527 do 1592 osvojili su Turci postepeno ostali dio 
Bihaćkoga Pounja. Njihovi uspjesi isprva nisu bili veliki, 
ali su od 1558 rasli, u pravcu od istoka prema zapadu, te su 
1592 najposlije zauzeli i Bihać i Izačić. 

Pošto su Turci zadobili cijelo Bihaćko Pounje i u njem 
utvrdili svoju vlast, stanje naselja na tome zemljištu bilo 
je ovakvo: Svuda tuda nalazimo muslimana u velikom bro- 
ju, katolika nema u istočnom dijelu oko Krupe i Cazina, 
a što ih u tom Pounju ima, nahode se u Bihaću i u prvoj 
okolini toga mjesta. Starosjedilaca u tom Pounju prešlo 
je u tursku vlast manje nego u južnijim krajevima, Veli- 
kom Psetu, Uncu i gornjem dijelu Huma. Pounje je po- 
stepeno osvajano, i oko njega bilo je i borbe, te je bilo 
i stanovitih gubitaka, osobito prilikom robljenja. Postepe- 
no osvajanje izazivalo je iseljivanje u sigurnije strane, 
pogotovu od vremena, otkada je slabost hrvatske ratne 
organizacije u omjeru prema turskoj bila očita. Ipak je 
starosjedilaca ostalo tu i sve do turskoga osvojenja, jer se 
borba vodila o tvrde gradove, a stanovništvo se u glavnom 

štedjelo, jer je ono i osvajaču bilo potrebno. Osobito se 
u takvim prilikama starosjedilaca održalo po selima i po 
podgrađima, koja su ležala izvan dohvata borbe. Znača- 
jan je takav slučaj sam Bihać. U njegovu podgrađu i u 
područnim selima, kada su ga Turci zauzeli, našlo se 5.000 
stanovnika, broj, koji je u ono vrijeme bio razmjerno vrlo 
velik. U istočnom dijelu Bihaćkoga Pounja primili su sta- 
rosjedioci Hrvati, slijedeći primjer Velikoga Pseta i Unca, 
ostavši na svome tlu, svi islam, i oni su bili muslimansko 
naselje, koje je u prvim godinama održalo tursku vlast u 
Buševiću i u Krupi i u okolini tih mjesta. Takav isti pro- 
ces proveden je i na malopsetskom području s lijeve strane 
Une, gdje su turske čete poklopile 1575 i 1576 u jednom 
mahu zemlju. Ni tu ne nalazimo od toga vremena katolika. 
Razmjerno najveći je broj starosjedilaca prešao na islam 
u samom Bihaću. Od 5.000 stanovnika, koje je turska vlast 
zatekla u tom mjestu, jedan je dio stradao u prvim dani- 
ma organiziranja uprave, malen broj ostao je pri katoličkoj 
vjeri, a najveći je primio islam, utvrdivši tako osnovu bu- 
dućemu jakome muslimanskome naselju u Bihaću i okol- 
nim mjestima. Starosjedioci katolici u Bihaću uspjeli su 

održati svoju župu i kroz 16. i 17. st., služeći se jednom od 
starih crkava u području. Njihov broj za to vrijeme nije 
nikada bio velik, G. 1672 našao je biskup Olovčić u bi- 
haćkoj župi samo jedno 200 vjernika. Veći dio tih župlja- 
na stanovao je u područnim selima Kralju i Golubiću. 

Seljenja iz Bihaćkoga Pounja bilo je kroz cijelo vrijeme 
turske opasnosti. Ono je u nekoj mjeri provođeno i iz kra- 
jeva južnijih od toga zemljišta, iz Huma i Velikoga Pseta, 
otkuda su se uklanjale pojedine plemićke porodice. Za po- 
dručje oko Buševića, Krupe, Novoga i Otoka postoji iz- 
vještaj iz 1558, u vrijeme zauzimanja tih gradova, da hrvat- 
ski seljaci u velikom broju prilaze Turcima, a ostali svijet 
da se nalazi u bijegu. Otkad je taj istočni dio toga Po- 
unja pao Turcima u ruke, nastalo je raseljivanje i ovoga 
dijela oko Bihaća. Iz toga vremena preseljeno je 100 kuća 
Bišćana pod Okić, gdje su oni iskrčili zemlje u Zdenčini i 
Rakovpotoku, osnovavši uz ta dva mjesta i selo Hrvate. 
Tih godina doselilo se nekoliko kuća iz Bihaćke Vrhovi- 
ne, iz stare Humske župe, u Prekrižje blizu Ozlja. U to 
kritično vrijeme raseljen je i Blažuj, selo zapadno od Bi- 
haća. Najviše se prema utvrđenoj osnovi preselilo naroda 
iz Bihaća i okoline kobnih godina 1577 i 1578, kada su 
Turcima u ruke redom padali svi pounski gradovi. Za te 
dvije godine iselio se iz Pounja i Pokuplja silan svijet, u 
nekoliko desetica hiljada. Bišćani su u toj seobi sudjelo- 
vali sa 2.000—3.000 čeljadi. 

Pravac seljenja iz Bihačkoga Pounja bili su sigurniji 
krajevi oko Bosiljeva, Ozlja, Jastrebarskoga, Samobora, Za- 
greba i ponešto u Zagorju. Ratarsko stanovništvo dobi- 
valo je tu puste zemlje, kojih je mnogo bilo. Članovi ple- 
menskih opčina ulazili su i u vojničke i upravne službe, 
te ih mnogo nalazimo u 17. st. u tom položaju. Seoba iz 
1577 i 1578 bila je upravljena drugim smjerom. Nju je za- 
hvatila organizirana struja preseljivanja u krajeve izvan 
Hrvatske, u Gradišče, u Austriju i donekle u Kranjsku i 
Štajersku. S ovom strujom pošlo je u glavnom oko 2.000— 
3.000 Biščana, a u nju su ušli i oni Pounci od Cazina, 
Stine i Meniča, koji nisu prišli Turcima. Stanovit dio na- 
seljenika iz Bihača čuva svoje podrijetlo u toponomasti- 
čnim prezimenima Biščan i Bičanič (ovo je drugo nastalo 
od Bihčan), koja su u sjeverozapadnim hrvatskim kraje- 
vima dosta česta. 

Pomuslimanjene starosjedioce Bihačkoga Pounja turska 
je vlast ubrzo pojačala doseljenicima muslimanima iz su- 
sjednih svojih krajeva: Unca, Velikoga Pseta, Glamoča i 
Livna, a osobito iz Sane i Banjica. Tada je to Pounje do- 
bilo značaj muslimanskoga naselja, koje se razvijalo po 
svojim osobinama. Jedna je od njih bila u govoru, u ko- 
jem je s vremenom prevladao utjecaj Posavlja i Dinare, te 
je »što« zamijenilo zamjenicu »ča«, a staru je akcentuaciju 
potisnula nova. Inače je u tom govoru ostalo drugih ča- 
kavskih elemenata, koji su se u muslimana na tom zemlji- 
štu održali sve do danas. S turskom upravom došlo je u 
to Pounje i doseljenika iz etničkih turskih strana, koji su 
služili osobito u vojsci. Oni su brzo pohrvačeni, što do- 
kazuje, da su se našli u jakoj hrvatskoj narodnoj cjelini. 

Turske su vlasti u Bihačko Pounje, kao i u druge osvo- 
jene pogranične hrvatske krajeve, naselile iz svojih sre- 
dišnjih balkanskih područja Vlahe pravoslavne vjere, koji 
su bili članovi njihove ratne organizacije, služeči u marto- 
loškim odredima neredovite vojske kao filurdžije i kao 
pogranična straža. U gospodarstvu ti su se Vlasi bavili 
isprva pastirskom privredom, imajući velike množine 
blaga sitnoga i krupnoga zuba. Stoga su ih turske vlasti 
smještale u prvom redu na planinsko tlo, odakle su poste- 
peno silazili u doline i na ravnice, prelazeći na ratarsku 
privredu. Turci su te Vlahe naseljivali po potrebi, po sta- 
novitoj osnovi, dakako uvijek tamo, gdje su postavljali 
granicu pred zemljištem, koje je trebalo napadati. Stoga 
u Bosni oko Fojnice, Kreševa, Travnika, Prozora, Duvna i 
Livna nije bilo pravoslavnih Vlaha, jer oko tih mjesta nije 
nikada bila turska međa. Turci su u svojem napredovanju 
prema Vrbasu, Sani i Uni Vlahe prvo smjestili u brda 
sjeverno od Travnika i Tešnja, da napadaju na Vrbas, i 
po planinama oko Glamoča i gornjega toka Unca i Sane, 
da im budu četnici protiv sjeverozapadnih hrvatskih kra- 
jeva. Kako su onda Turci pomicali svoje granice dalje u 
Hrvatsku, tako su po novim krajevima naseljivali Vlahe, 
koji su se najposlije između 1560 i 1630 nastanili i u Po- 
unju. Vlasi su zauzeli prazna mjesta na tom zemljištu, ali 
su hrvatski starosjedioci muslimani bili brojem mnogo jači 

od njih, držeći pored toga u svojim rukama gradove i ra- 
tarske zemlje. Vlasi su se po govoru razlikovali od staro- 
sjedilaca muslimana i katolika. Oni su bili čisti štokavci, 
a po narječju jekavci. U velikom ratovanju između 1683 i 
1699 nastale su u Bihaćkom Pounju u naselju mnoge pro- 
mjene. S toga zemljišta iselila se većina Vlaha, koji su se 
preselili u Liku, Baniju, Počesamlje i u zapadnu Slavoniju. 
I pedesetak porodica katoličkih starosjedilaca iz Kralja i 
Golubića prešlo je na slunjsko područje i naselilo se u 
Kremen i Cvitović, gdje im danas žive potomci. Oko Bi- 
haća zadržalo se samo 30 katoličkih kuća. Tako je Bihaćko 
Pounje ostalo u to vrijeme gotovo čisto muslimansko. 

I onako jednovito muslimansko naselje pojačali su tada 
u velikoj mjeri mnogobrojni novi doseljenici iz Like i sje- 
verne Dalmacije, koji su te krajeve napustili ispred po- 
bjedonosne kršćanske vojske. Ti muslimanski došljaci na- 
selili su stare kulturne zemlje, kojih je mnogo bilo, pogo- 
tovu iza preseljenja Vlaha. Kroz 18. st. bilo je i pored toga 
doseljenja ličkih i dalmatinskih muslimana mnogo pustoga 
tla na tom zemljištu, jer novoga naseljivanja u to vrijeme 
gotovo nije ni bilo. 

Svištovskim mirom 1791 u Bihaćkom Pounju Turci su 
izgubili s lijeve strane Une i oko Drežnika i Cetina uski 
trak područja, koji je pripao Hrvatskoj. Tada su se iz tih 
izgubljenih krajeva opet preselili mnogobrojni muslimani 
na tursko bihaćko zemljište. Oni su se najviše nastanili 
na području Tršca, Gate, Izačića i Turije, Bihaća, Ripča i 
Ostrovice, koja su im mjesta bila najbliža. Svi ti musli- 
mani, koji su se u Bihaćko Pounje doselili iz Like, sjever- 
ne Dalmacije, Drežnika i Cetina, istoga su podrijetla kao 
oni, koje su zatekli na tom zemljištu. Oni su ili starosje- 
dioci na svom tlu, ili su se na nj preselili sa zemljišta od 
Kamengrada do Prozora, koje su Turci dobili već 1463 i 
koje se samo pomuslimanilo. Ono je bilo istoga govora 
čakavsko-štokavskoga i nove akcentuacije. 

I poslije seobe iza svištovskoga mira ležalo je u Bihać- 
kom Pounju mnogo obradive zemlje puste, osobito na pot- 
planinskom tlu, s jedne i s druge strane Grmeča i na ve- 
ćim posjedima uz Unu i potok Vojskovu i Japru. Staro 
muslimansko naselje iz 16. i 17. st. bilo je oslabilo dajući 
naseljenike drugim bližim krajevima, koje su Turci kolo- 
nizirali a imalo je mnogo gubitaka u velikom ratovanju 
između 1683 i 1699 i poslije u manjim borbama kroz 18. st. 
Novi muslimanski doseljenici pojačali su doduše stanov- 
ništvo, ali svu zemlju u tom Pounju nisu mogli ni oni ni 
starosjedioci potpuno iskoristiti. 

Tada je od 1800 počelo novo naseljivanje na te puste 
zemlje u Bihaćkom Pounju. Kroz 19. st. ono je provođeno 
u tri velike periode: do 1850, od 1850 do 1878, i u vrijeme 
poslije okupacije. Najjače je bilo od 1840 do 1890. Takvo 
naseljivanje pustih zemalja izvršeno je u to vrijeme i 
inače na velikom dijelu srednje i istočne Bosne. Izazvali 
su ga muslimanski posjednici, koji su za svoja imanja tra- 
žili doseljenike po svim susjednim krajevima, u kojima je 
bilo volje za tu kolonizaciju. U Bihaćko Pounje navrli su 
mnogobrojni naseljenici iz susjedne Like, sjeverne Dal- 
macije i bližih bosanskih krajeva. Hrvati su ulazili u ka- 
tolička sela oko Bihaća, dolazeći iz susjednih ličkih, slunj- 
skih i bližih bosanskih sela. Struja od Boričevca i Lovinca 
zahvatila je nešto zemlje oko Vrtoča i Krnjeuše. Tim do- 
seljivanjem i unutarnjom seobom nastala su u 18. st. dva 
nova katolička sela kraj Bihaća, Žegar i Vedro Polje. Na 
područje Krupe Hrvati u toj kolonizaciji gotovo i nisu 

prelazili. To su područje u većem broju zahvatili Vlasi, koji 
su naselili puste zemlje i pored Une i ispod Grmeča. Kako 
je preko polovine toga novoga pravoslavnoga i katoličkoga 
naselja iz Like, sa Korduna i sjeverne Dalmacije, prevla- 
dali su lički način života i lička nošnja kod kršćanskoga 
stanovništva na tom zemljištu stari bosanski značaj. 

Kada je poslije svištovskoga mira Hrvatska dobila uski 
trak zemlje uz Koranu i Plješivicu, koji su muslimani na- 
pustili, nastalo je tu novo naseljivanje, te su osnovana 
sela: Vaganac, Rešetar, Petrovo Selo, Željava, Baljevac, 
Zavalje, Međudražje, Skočaj i Melinovac. Krajiške vlasti 
dovele su u njih katolike Hrvate i pravoslavne. Gotovo 
čisto hrvatsko naselje zauzelo je Gornji Vaganac, Baljevac, 
Zavalje, Međudražje i Skočaj. Manjina Hrvata unišla je u 
Rešetar, Petrovo Selo i u Željavu, i nekoliko se hrvatskih 
porodica nastanilo i u Donji Vaganac. Pravoslavno sta- 
novništvo nastanilo je malo selo Melinovac. Hrvati su 
većinom iz ličkoga naselja, ponešto sa Korduna i u desetak 
jakih porodica iz starosjedilačkih katoličkih sela iz okoline 
Bihaća. Iz tih su krajeva i vlaški naseljenici. Lički hrvatski 
doseljenici pripadaju svim strujama, koje su kolonizirale 
Liku: Bunjevcima, brinjskim i otočkim starosjediocima, Go- 
ranima, Bosiljevcima i pokrštenim muslimanima. 

LIT.: Lajos Thallóczy i Samu Barabas, Codex diplomaticus comitum 
de Blagay, Mon. Hungariae historica, XXVIII.; Lajos ТҺаПбе2у i 
Sándor Horváth, Codex diplomaticus partium regno Hungariae adne- 
xarum (comitatum: Dubicza, Vrbasz et Szana); Lajos Thallóczy, u istoj 
zbirci: Banatus, castrum et oppidum Jajcza; Vjek. Klaić, Acta Kegle- 
vichiana annorum 1322—1527, Monumenta spect. histor. Slavorum merid. 
XXXII; D. Surmin, Hrvatski spomenici, I., u zbirci Monum. historico- 
juridica, VL; Rad. Lopašić, Bihać i Bihaćka krajina; M. Karanović, 
Pounje u Bosanskoj Krajini u knjizi Naselja i poreklo stanovništva, 
XX.; F. Rački, Popis zagrebačke biskupije, Starine, IV.; J. Jelenić, Spo- 
menici kulturnoga rada bosanskih franjevaca, Starine XXXVI.; Rad. 
Lopašić, Prilozi za poviest Hrvatske XVI. i XVII. v., Starine, XVII. 
i XIX.; Isti, Spomenici Hrvatske Krajine, I. i III. S: P-6. 

BIHEVIORIZAM (engl. behavior, behaviour »ponaša- 
nje«). Psihologijski smjer, koji se služi samo metodom 
objektivnog opažanja, kako neki organizam reagira u izvje- 
snim situacijama. Ovim odricanjem od introspekcije želi 
se postignuti što veća sigurnost rezultata. Pritom je pre- 
dmet psihologije, doživljaj, pomaknut od subjektivne, nu- 
tarnje reakcije na vanjsku reakciju, na ponašanje, uz pret- 
postavku da je ta vanjska reakcija u zakonskoj svezi sa 
doživljanjem. Radikalni b. na taj način stavlja uopće psi- 
hično na stranu i kao nauka o ponašanju prestaje zapravo 
biti psihologijom (J. B. Watson, W. Behterev, W. S. Hunter 
i dr.. Manje radikalni b. uzima ponaSanje kao simptom 
psihičnoga (W. Mc. Dougall, E. І. Thorndike, H. Piéron · 
i dr). Kako se i izjave subjekta smatraju ponašanjem, 
Čini se, da ipak ovim putem introspekcija subjekta dolazi 
do riječi. 

B. ima znatnih uspjeha osobito u psihologiji životinja i 
djeteta. Kao metoda, po kojoj iz vanjskog ponašanja ili 
tjelesnih promjena zaključujemo па psihično, sačinjava 
ova objektivna metoda već otprije nužnu dopunu u psiho- 
logijskoj metodici. Kao smjer, koji uopće isključuje svaku 
introspekciju u psihologiji, ne može se ovaj ekstremni b. 
osloboditi od prigovora jednostranosti. R. B-s: 

BIJANKOVIĆ, Nikola, * Split 15. VIII. 1645, T Makar- 
ska 10. VIII. 1730, makarski biskup, književnik. Svršivši 
mudroslovne i bogoslovne nauke u loretskom ilirskom ko- 
legiju i ovjenčan doktoratom 1667 vraća se u domovinu i 
tu postaje najprije župnik u kaštelanskom Sućurcu, zatim 
kanonikom u Splitu. Jedno vrijeme je tu bio vikar nad- 
biskupa Stjep. Kosme i vikar apostolske Stolice za bisku- 
Pije kotorsku i skadarsku. U Splitu je osnovao oratorij- 
Sku kongregaciju, a 1679 o svom trošku izgradio crkvu i 
samostan sv. Filipa Nerija. Iza biskupa Marina Lisniča 
(T 1685) postavljen bi 1698 za biskupa u Makarskoj. Nje- 
gov svetački život prikazao je Iv. Jos. Pavlović-Lučić pod 
naslovom: Kratko prikazanje života, kriposti i čudesa sluge 
božjega prisv. i pripošt. gosp. Nikole Biankovića, biskupa 
makarskoga, sakupljeno i izrađeno iz nesumnih temeljah 
i svidočanstvah istinitih (Mleci, S. Coleti 1798) sa slikom 
biskupovom. Sam B. izdao je tiskom dva svoja prijevoda: 
Naredbe od slova države splitske Stjepana Kosme (Mleci 


1699) i К. Bellarmina: Nauk krstjanski kratak složen 
(Mleci 1708 i 1724). 
LIT.: S. Ljubić; Dizionario biografico, Zadar 1856. F.F. 


BIJANT (grč. Blas) iz Priene, živio u prvoj polovini 
6. st. pr. Kr., jedan od sedam grčkih »mudraca«, kojih se 
imena razno navode, ali u svakoj se verziji spominje B. i 
uz njega Solon, Pitak i Tal, s kojim zapravo počinje grčka 
filozofija. A.B. 

BIJAPUR, Grobnica Ibrahima II. 
(Orbis terrarum) 


BIJAPUR, 1. okružje na visoravni Dekan, u jugoistočnom 
dijelu provincije Bombay, Indija. Na 14775 km? živi 
869.220 stan. (1931), većinom Hinda, a muslimani su me- 
znatna manjina. Ljetni monsun donosi B. malu i nestalnu 
količinu oborina, jer se prostire u istočnom podnožju Zap. 
Ghata. U sušnim godinama nastupa glad i pomor, otuda 
česte promjene u broju stanovnika, koji gaje razna žita, 
uljane biljke i pamuk. Radi nesigurne žetve razvili su se 
kućni tkalački zanati (iz pamuka i svile). 

2, Naročito je poznat grad B., postaja na želj. pruzi Sho- 
lapur—Gadag. Ima 39.747 stan. (1931), skoro isključivo mu- 
slimana. Ime u sanskritu glasi Vidžapura »grad pobjede«, 
što dobro tumači značaj grada. Od 1489—1689 bio je prije- 
stolnica muhamedanske države, zatim do 1724 pod vlašću 
Delhia, a 1818 su ga osvojili Englezi. Muslimanski gospo- 
dari su ukrasili B. divnim džamijama i velikim palačama, 
po tome je jedan od najinteresantnijih gradova Indije. 
Danas je B. malo trgovište (žito, pamuk i dr.). TRE: 

BIJEG KAPITALA označuje nastojanje, da se likvi- 
dacijom izvršenih investicija kapital izvuče iz pojedine 
države, u kojoj je bio uložen. Prema vrsti ulaganja to se 
postizava unovéenjem vrijednosnih papira, prodajom ne- 
kretnina ili prodajom trgovačkih, odnosno industrijskih 
poduzeća i prijenosom dobivenih mobilnih sredstava preko 
granice. Bijeg se kapitala javlja najviše, kad se u narod- 
nom gospodarstvu neke države opaze znakovi teških eko- 
nomskih poremetnja (slom valutnog sustava) ili političkih 
zapletaja, od kojih se očekuju teške posljedice za interese 
kapitala, a on im se ne može prilagoditi. Rijetko se deša- 
va, da se tendencija toga bijega javlja s fiskalnih razloga 
(preveliko porezno opterećenje ili uvođenje suviše viso- 
kih poreza na nasljedstvo). U tim se slučajevima bijeg 
kapitala redovito ograničuje na pojedinačne slučajeve. Po- 
slije svjetskoga rata neke su države, napose Njemačka 
(između 1919—1923), nastojale spriječiti bijeg kapitala ra- 
zličitim normativnim propisima (obvezatna registracija vri- 
jednosnih papira), a posljednjih godina sadrži devizno za- 
konodavstvo gotovo svih država mnoge propise, kojima je 
svrha, da mogućnost bijega kapitala svedu na najmanju 
mjeru. U tu se svrhu zabranjuje iznos vlastitog i stranog 
novca, propisuje registracija vrijednosnih papira, koje vla- 
stiti državljani posjeduju u tuzemstvu i inozemstvu i sl. 
te se sve financijske 
transakcije s inozem- 
stvom, koje ne potječu 
od robnog prometa, 
uopće stavljaju pod 
strogi nadzor države. 
Učinak je međutim svih 
takvih mjera dosta 
problematičan, ako se 
ne primijene drakonske 
kazne. V.L. 

BIJELA, selo u Sla- 
voniji, kotar daruvar- 
ski, 7 km jugoistočno 





(Foto Gj. Szabo) 
BIJELA, Ruševine utvrđenog samostana 


BIJAPUR — BIJELA PČELA 


od Daruvara, sjedište upravne općine, ima 368 stanovnika. 
Ruševine istoimene benediktinske opatije. Samostan je bio 
okružen zidovima i kulama, a spominje se već 1242. Ka- 
snije je prešao u svjetovne ruke (Tiboldovići-Zemče), pa 
u vlast Turaka. 

LIT.: D. Szabo, Sredovječni gradovi u Hrv. i Slav., Zagreb 1920. Z- D-i. 

BIJELAC, 1. glogov (Aporia crataegi L.), leptir. Krila su 
mu bijela s crnim žilama. Leti u lipnju i srpnju i nese jaja 
na lišće voćaka i gloga. Mlade gusjenice savijaju u kolo- 
vozu malena gnijezda od lišća na granama i u njima pre- 
zime U proljeće brste mlado lišće, a u svibnju i lipnju za- 
kukulje se na granama, živicama i t. d. Suzbijanje: skidanje 
i paljenje zapredaka u jesen i zimi; prskanje mladog lišća 
odmah iza početka listanja arsenskim juhama ili 0,2%-nim 
nikotinom. 

2. B. kupusni (Pieris brassicae L.), leptir, krila bijele boje 
s crnim uglovima na prednjim krilima kod mužjaka, a kod 
ženke s još 2 okrugle crne mrlje. Prvi put leti u proljeće i 
odlaže jaja na divlje biljke. U srpnju leti novi rod katkada 
u golemoj množini i nese žućkasta jaja na naličje kupusa. 
Žutocrne gusjenice katkada obrste lišće do rebara. Suzbi- 
janje: sakupljanje i gnječenje jaja, gusjenica i kukuljica; 
prskanje . gusjenica 0,2%-nim nikotinom, Dufourovom ili 
arsenskom juhom; naprašivanje fino mljevenim kainitom, 
Thomasovim brašnom ili pepelom. 

3. B. repin (Pieris rapae L.), leptir krila bijele boje sa 
blijedocrnim uglovima na prednjim krilima; osim toga 
s jednom ili dvije crne mrlje. Način života i suzbijanje 
kao kod bijelca kupusnog. Е.О; 

BIJELA GALICA  Сіпёапа galica. 

BIJELA KNJIGA, sluZbena zbirka diplomatskih doku- 
menata i ostalih pisanih sastavaka (nota, diplomatskih izvje- 
štaja, poslaničkih uputa, govora, zapisnika i t. d.), nazvana 
prema boji omota, a koju njemačka vlada podastire parla- 
mentu i javnosti kao izvještaj o pregovorima i ugovorima 
sa stranim državama. Njome često hoće da obrazloži svoje 
držanje i djelovanje kod međunarodnih spornih pitanja 
od većega značenja i kod ratnih zapletaja. Izdavanje ova- 
kvih knjiga počelo je g. 1884, a jedna je od najvažnijih 
Das Deutsche Weissbuch iiber die Schuld am Kriege mit 
der Denkschrift der deutschen Viererkommission zum 
Schuldbericht der Alliierten und Assoziierten Michte vom 
29. Marz 1919. 


BIBL.: J. Sass, Die deutschen Weissbiicher zur auswärtigen Politik 
1870—1914, Geschichte und Bibliographie, Berlin 1928. J. N. 


BIJELA KOVINA — Kovina. 

BIJELA KRVNA TJELESCA — Leukociti. 

BIJELA KUCA, engl. White House ili Execution Mansion 
of the President of the United States, u Washingtonu, pa- 
lača s uredom i službenim stanom predsjednika U.S.A. 
Nalazi se 2 km SZ od Kapitola, a sagrađena je na dva 
kata, sa jonskim portikom i parkom. Zgrada je 1792 osno- 
vana, 1814 od Engleza spaljena, 1818 opet podignuta. Pod 
B. K. se u diplomatskom jeziku također razumijeva i pred- 
sjedništvo U.S. A. 

BIJELA NEDJELJA (lat. Dominica in albis), prva ne- 
djelja po Uskrsu. Pokršteni bi na Veliku subotu iza kršte- 
nja obukli bijelu tuniku, košulju (albu), da se time izvana 
označi bjelina (svetost) duše, što su je sv. krstom zadobili. 
Tu su albu imali svaki dan na sebi kod službe Božje sve 
do subote ili nedjelje. U mnogim našim mjestima postoje 
posebni narodni običaji na Bijelu nedjelju. Najčešće na 
taj dan momci i djevojke izmjenjuju pisanice. Za tu iz- 
mjenu postoji u srednjoj Podravini izraz matkati se, pa 
prema tome Bijelu nedjelju zovu Matkina nedjelja. B. S. 

BIJELA OLOVNA RUDA ili cerusit (od lat. cerussa 
»olovno bjelilo«). Kristalizira rompski, često u oduljim kri- 
stalima, koji su igličasti, čak i vlaknasti (u Ljubiji). Neki 
su kristali pločasti. Sjaja masno-dijamantna. Proziran-pro- 
vidan. Bezbojan, bijel, žut, smeđ, siv, a katkada i crn od 
ugljena, pa ga tada zovu crnom olovnom rudom. Kemijski 
je olovni karbonat PbCOs. Postaje preobražajem iz gale- 
nita. Negdje se razvio u velikim količinama, pa je tako 
važna ruda za dobivanje olova. Ima ga uz olovne rude, 
na pr. u Ljubiji u Bosni. Velike količine nalaze se u Podri- 
nju po olovnim rudnicima, napose kod Postenja. Е. Т. 

BIJELA PČELA, naziv za roj. Mladi proljetni roj, koji 
ima stariju, ali još plodnu maticu, daje obično u prvoj 
pclovici mjeseca srpnja t. zv. paroj. U povoljnim prili- 
kama može taj paroj opet dati mladi roj u mjesecu kolo- 
vczu ili početkom rujna, a takav rijetki roj zove se kod 


BIJELA PCELA — BIJELA STIJENA 


nas bijela pčela. U južnim krajevima, ako ne vlada suša ili 
nestašica pčelinje paše, ovakve su pojave bijele pčele če- 
ste, dok u sjevernim krajevima toga nema. Na pr. u Nje- 
mačkoj poznaju samo t. zv. paroj, koji tamo zovu djevi- 
čanski roj. U roju bijele pčele obično se nalazi stara istro- 
šena matica; nju treba pod jesen ukloniti i novom izmije- 
niti, da košnica ili pčelac zimi ne ugine. Bijela pčela je kod 
nas samo naziv za roj, dok pravih bijelih pčela u prirodi 
nema. Dogodi se veoma rijetka pojava, da se kod nekih 
košnica izuzetno rodi nešto radilica i trutova s bijelim oči- 
ma; to su t. zv. albinosi, kojima manjka očni pigment. 
Ovaki bolesnici dobro ne vide i budu od vlastitog društva 
izbačeni iz košnice. Bijela pčela i albinosi su sasvim razli- 
čite pojave i nazivi. P. W-n. 

BIJELA REPA ili repa okruglica (Brassica rapa var. 
esculenta) gaji se zbog odebljalog, sočnog, slatkog ili ljutka- 
stog korijena kao povrće. Korijen je kod različitih sorta 
okrugao, splošten ili dugoljast kao u obične repe. Ona voli 
osrednje, lakše, dovoljno svježe tlo i vlažnije, hladnije pod- 
neblje. Sije se u proljeće ili ljeti za jesensku potrošnju. 
Na oranicama je često siju kao postrni usjev (odatle ime 
»postrna r.«). Korijen se pripravlja kao varivo poput kora- 
bice ili se riba na rezance i kiseli za zimu. Sprema se za 
zimu u podrume ili u trapove. 

Ima i krupnih odlika, koje se uzgajaju isključivo na ora- 
nicama kao postrni usjev za ishranu stoke, naročito za 
muzne krave. Hranivost repe osniva se uglavnom na sadr- 
žaju šećera i manja je nego u broskve. ZA. 

BIJELASICA — Bjelasica 2. 

BIJELA STIJENA, 1. selo u Slavoniji, pakrački kotar, 
ima 237 stan. U srednjem vijeku bila je B. S. sjedište 
opatije, koja je najprije pripadala templarima, a zatim 
ivanovcima (prioratu vranskom). Naslov opata Bl. Dj. 
Marije od Bijele Stijene održao se do danas u zagreba- 
čkom kaptolu. Poslije ivanovaca posjedovali su B. S. razni 
plemići: Tiboldovići-Zemče (do pol. 15. st.), zatim Ivan 
Hunjadi, Vuk Grgurović, Berislavići i Banffy. Turci su je 
osvojili 1543. Danas postoje samo tragovi triju kula. 

LIT.: D. Szabo, Sredovječni gradovi u Hrv. i Slav., Zagreb 1920. 7. D-i. 

2. Tvrđava i selo u Bihaćkoj krajini istočno od Cazina i 
Ostrošca. Gospodari su te Bijele Stijene, koju danas narod 
zove Stina, bili knezovi Babonići. Iz nje su potekle ple- 
mićke obitelji Drinovačkih i Magdalenića. G. 1575 osvojiše 
tvrđavu i selo bosanski muslimani. Selo je otada musli- 


mansko. 
LIT.: R. Lopašić, Bihać i bihaćka krajina, Zagreb 1890. BG, 


U dotursko je vrijeme B. S. velik vlastelinski posjed, koji 
je organiziralo pleme Tiboldovo u početku 13. st. Tibol- 
dovci, porijeklom iz Njemačke, dobili su od kralja i inače 
mnogo zemlje na području između Pakre i Save. Najznat- 
niji im je posjed bilo Svetačje, po kojemu je jedna grana 
toga plemena i nazvana Svetački. Bjelostjensko vlastelin- 
stvo prostiralo se preko dolova i humova zapadno od potoka 
sloboštine, koji se prije Turaka u gornjem toku nazivao 
Leonica ili Lionica. Bilo je vrlo dobro naseljeno, te je osim 
bogatoga predgrađa imalo u početku 16. st. još 80 područnih 
sela. Granica mu je na sjeveru bila do potoka Vrbovca i 
Ševice, na zapadu do crte Goleši—Donji Čaglić, a na jugu 
do crte Goleši—Benkovac. U samoj Bijeloj Stijeni bila je 
izgrađena utvrda, koja je u našim doturskim listinama bila 
obično poznata pod madžarskim imenom Fejérkó, istoga 
značenja kao i hrvatsko. U predgrađu stajala je crkva sv. 
Barbare, a na podnožju bile su još tri župe, i to: sv. Mi- 
hajla u selu Poveličju na mjestu današnjih Goleša—Raji- 
čića, sv. Marije u selu Crkvenici na položaju današnjega 
Kovačevca i sv. Katarine ondje, gdje su danas Rađenovci. 
Osim toga u početku 16. st. podignuli su franjevci, s po- 
moću Franje Berislavića, koji je u to vrijeme bio posjednik 
u Bijeloj Stijeni, prostran samostan u Dvorišću, blizu da- 
našnjih Alavudaca. Osim Podgrada dobilo je trgovačko- 
obrtnički značaj i to Dvorišće, koje je bilo središte dobro 
naseljenoga kraja. Trgovište branio je kaštel, koji je bio 
podignut na obližnjem brdu. Važni brodovi bili su na 
potocima Vrbovcu i Subockoj, a zvali su se Jablanački, 
Imenski i Bučinski. 

Naselje na ovom zemljištu bilo je na granici dinarsko- 
posavske i podravske struje, štokavskoga, ikavskoga i kaj- 
kavskoga ekavskoga govora. U spomenicima 15. st. i u po- 
četku 16. st. toponomastika je u njemu Zapisana u većem 
dijelu štokavski, ali najviše u ekavskom narječju, iz čega 
se vidi, da su u to vrijeme kajkavci na tom području pre- 
lazili u štokavce. Jako stanovništvo u tom kraju pojačali su 

bjegunci iz Gradiške i njezine okoline, koji su u velikom 
broju nadrli na bjelostjensko vlastelinstvo, kada su 1536 
Turci osvojili slavonsku Posavinu. Od te godine počelo je 
propadati zbog turske nevolje i to područje oko Bijele 
Stijene. U to vrijeme ono je pripadalo Keglevićima, od 
kojih je Petar, ban hrvatski, tvrđavu bjelostjensku vrlo 
cijenio i branio svim silama. Turski su četnici poslije pada 
Požege i Gradiške neprestano prodirali dalje na zapad i 
robili i plijenili stanovništvo, koje je ostavljalo svoje do- 
move i raseljivalo se u druge sigurnije krajeve. Tvrđavu 
bjelostjensku napustila je hrvatska ratna organizacija već 
1540. Do 1544 raselilo se s toga područja i cijelo naselje, pa 
kada su te godine Turci zadobili zemljište sve do potoka 
Ilove, staro vlastelinstvo bjelostjensko našli su bez stanov- 
ništva. Uglavnom je otuda vršeno raseljivanje u dvije 
struje, od kojih je jedna, i to jača, vodila u zapadnu Ma- 
džarsku, a druga, slabija,u zapadnije hrvatske krajeve, gdje 
te naseljenike nalazimo i pod hrvatskim imenom Belostinac 
i pod službenim madžarskim Fejerkči. U tom kraju, izvan 
područja bjelostjenskoga, u selu Skenderovcu, istočno od 
Lipika, održalo se je pod Turcima nekoliko kuća starosje- 
dilaca Hrvata, kojih je za turske katastrofe bilo 7 kuća, te 
ih je toliko prešlo i u 18. st. 

Turci su obnovili utvrdu u Bijeloj Stijeni i naselili musli- 
mane u Podgrađe, kojih je pred katastrofu moglo biti do 
100 kuća. U tvrđavi je stajala posada kroz cijelo tursko 
gospodstvo. Područje bjelostjensko pripadalo je sandžaku 
cerničkom. 

Na ostalo pusto područje Turci su naselili pedesetak kuća 
iz srpskoga vlaškoga naselja, koje je služilo u martološkim 
odredima, čuvajući stražu u brdima prema potoku Ilovi. 
Kako je starosjedilaca s toga područja nestalo, tako je pro- 
pala i njihova stara toponomastika, od koje su od osamdeset 
imena u novo naselje prešla samo 4, i to Bijela Stijena i 3 
područna sela: Bjelanovac, Čaglić i Lještani. Muslimani, 
koji su na tom području bili najjače naselje, zvali su svoje 
mjesto u ikavskom narječju Bila Stina, te je tako u spome- 
nicima toga vremena i zabilježena. Turci su Bijelu Stijenu 
izgubili u ratovanju od 1687—1691, a muslimansko naselje 
prebjeglo je iz nje u susjednu Bosnu. I grčko-istočno sta- 
novništvo izmaklo je tada s toga zemljišta na kršćansko 
područje u Hrvatsku, odakle se oko 1700 vratilo na svoje 
selište, gdje su ga pojačali novi grčko-istočni doseljenici iz 
Bosne. Istu je sudbinu imalo i ono 7 domova hrvatskih 
starosjedilaca u Skenderovcu. Kada su se vratili iz zbjega 
u Hrvatskoj, bilo ih je Šurkalovića 2 kuće, Hadžijevića 3, 
Antolovića i Kovačevića po 1. Srbe su dvostruko pojačali 
doseljenici iz Bosne. 

Pošto su Turci u jesen 1691 opet istjerani iz Slavonije, 
nastalo je od 1692 novo naseljivanje i ovoga područja iz- 
među Save i Pakre. Doseljenici su bili uglavnom iz su- 
sjedne Bosne, katoličke i grčko-istočne vjere. Dalje na 
zemljištu od Lipika i Pakraca bila je jaka i struja iz 
Hrvatske od Čazme i Križevaca. Bosanci su u prvom redu 
naselili Bijelu Stijenu, kojoj je hatar ležao pust. 

Došlo ih je g. 1692 dvanaest kuća, od kojih su Andra- 
ševići, Cate, Ćukovići, Lončari, Miloševići, Paukovići, Pipa- 
lovići, Vidovići i Vukovići bili Hrvati. Istom strujom do- 
selili su na to područje u selo Čaglić i Maroševići, Matija- 
ševići, Mijačevići, Sinjakovići, Stokići, Šimići i Zrnčići. 
Oni su zajedno sa starosjediocima u Skenderovcu osnovali 
na čaglićkom području tri zaselka: Bukovčane, Matijašević 
i Sinjaković. Ova dva posljednja pripadaju danas Donjem 
Čagliću. U kasnijem razvitku unišlo je u ta sela i nekoliko 
porodica iz hrvaćanske i bosanske struje, koje su naselji- 
vale Lipik i Pakrac i zemljište oko njih. Isto su tako Bijela 
Stijena, Čaglić i Skenderovac dali naseljenike tome lipičko- 
pakračkom području. Cijelo to naselje razvijalo se osre- 
dnje, a održale su se do danas gotovo sve osnovne poro- 
dice. Valja naglasiti, da su najbolji razvitak pokazali ipak 
starosjedioci iz Skenderovca Adžijovići i Šurkalovići. U to 
naselje doselilo se u novije vrijeme i nekoliko ličkih poro- 
dica. Bosanski doseljenici donijeli su ikavsko narječje, 
koje se najduže sačuvalo u Bijeloj Stijeni. Pod utjecajem 
susjednih grčko-istočnih jekavaca i već pojekavljenih staro- 
sjedilaca prodrlo je i među stare ikavce jekavsko narječje, 
koje se govori u tome cijelom kraju oko Pakre. Na starom 
bjelostjenskom području danas je vlaško naselje četiri 
puta jače nego hrvatsko. 

LIT.: M. Mesić. Građe mojih rasprava, u sRadua; Listine i isprave, 
Starine V., Zagreb 1873; Vj. Klaić, Acta Keglevichiana annorum 1322— 


1527, Mon. spect. hist. Slav. merid., sv. 42., Zagreb 1917; T. Smičiklas, 
Dvijestogodišnjica oslobođenja Slavonije, IL, Djela Akad. XI., Zagreb 

BIJELE STIJENE, Vapnenačka srednja skupina između glavnog vrha 
i Boca 


1891; Fr. Rački, Popis župa zagrebačke biskupije 1334 i 1501 godine, 
Starine, IV., Zagreb 1872. S. Pro. 

BIJELE NOĆI. Na 4850 sjev. i juž. geogr. širine spušta 
se sunce 22. VI. odnosno 22. XII. samo 18" ispod horizonta, 
tako da sumrak traje cijelu noć. Na sjev. šir. od 50" traju 
takove bijele noči od 1. VI. do 12. VIL, па 52:5% (Berlin) 
od početka lipnja do polovice srpnja, a na polovima go- 
tovo 50 dana. 

BIJELE STIJENE. Sjeverozapadna krška visoravan Hr- 
vatske, nazvana Gorski Kotar ili Hrvatska Švica, prepuna 
je različnih geomorfoloških oblika, koji tome kraju daju 
posebnu gorsku značajku s nenadmašivim prirodnim rijet- 
kostima i ljepotama. Divlje i neprohodno Pakleno, suno- 
vrate Sokolanske Stijene, rastrgani vrhovi Velikoga i Ma- 
loga Risnjaka, silna kamenita gromada Medveđih Vrata, 
strmo odlomljene Kuzeljske Stijene, divna krška vrela 
Zeleni Vir, izvori Kupe, Kupice, Čabranke i Fužinarke, 
sočne košanice Drgomlja, Matića poljane, Vrbovske i 
Okruglice poljane, Ravna i Maševa, romantične okolice 
Čabra, Prezida, Crnog Luga, Lokava, Delnica, Fužina, 
Skrada, Mrkoplja, Sušice, Begova Razdolja, Ravne Gore i 
Jasenka samo su dio iz vijenca prirodnih rijetkosti i lje- 
pota, kojima je okićen Gorski Kotar. Biser u nizu toga 
velikoga i prirodnim krasotama isprepletenog vijenca su 
Bijele Stijene. 

B. S. sačinjavaju rastrgani gorski sklop sjevernih ogra- 
naka 40 km duge Velike Kapele, koja se proteže smjerom 
SZ—JI od Lujzinske ceste između Ravne Gore i Mrkoplja 
do previje Jari Jasen (888 m), odakle se nastavlja Mala 
Kapela. B. S. nalaze se južno od Begova Razdolja, najvišeg 
sela tih krajeva (1090 m). Sa S su omeđene uvalom Begove 
Staze, sa SI podnožjem slikovite Bjelolasice, s I i JI rastr- 
ganom i prašumom obraslom Velikom i Malom Javorni- 
com, a sa Z su omeđene dubokom uvalom Crne Drage, 
koja ih dijeli od isto tako zanimljivih Samarskih Stijena. 
Smjer orografske osi podudara se sa dinarskim pružanjem, 
t. j. SZ—JI, a gorski greben ne pokazuje jednovite crte, 
jer je tektonskim silama rastrgan i podijeljen u pojedine 
gorske skupine. Smještene su па 32936” istočno od Ferra i 
na 45941" sjeverne širine. Previjom, zvanom Boce, razdije- 
ljene su po prilici u dva jednaka dijela: jugoistočni dio 
s najvišom točkom u visini od 1335 m i sjeverozapadni dio 
s najvišim usponom 1314 m. 

Kako se B. S. nalaze u pravom krškom području, to one 
kao i njihov okoliš nose gotovo sve bitne značajke krša. 
Kao sastavni dio Velike Kapele taloženo je njihovo kame- 
nje istodobno s kamenjem Velike Kapele i Velebita iz 
voda mezozojskih mora, ра su pod utjecajem različnih 
činilaca, koji izgrađuju koru zemaljsku, u dugim razvojnim 
dobama zadobile današnje svoje lice. To davno započeto 
oblikovanje nastavlja se procesom denudacije i danas čas 
jače čas slabije, pa je s time u vezi i samo ime B. S. 
Vapnenačko kamenje, koje izgrađuje B. S., izvrgnuto je 
stalnom utjecaju oborinskih voda u pravcu kemijskom i 
mehaničkom. Kemijsko djelovanje očituje se u izlučivanju 
organskih tvari na kamenitoj površini, od čega kamen 
dobiva rastrošnu koru, koja je posve svijetle boje, dok je 
svježa kamena površina siva ili smeđa. Kako u kamenju 
B. S. ima mnogo organskih tvari, nastaje rastrošbom po 
površini kamena kao snijeg bijela kora, po kojoj su B. S. 

dobile ime. Sile izgradnje kore zemaljske u zajednici s de- 
nudacijom stvorile su kroz dugu geološku prošlost od 
vapnenačkih masa one danas tako osebujne i različite 
oblike B. S., kojima nema premca u našim krajevima, a 
po kojima se B. S. daje s punim pravom ime Hrvatskih 
Dolomita. 

Po geološkom sastavu izgrađene su isključivo od vapne- 
načkoga kamenja jurske formacije, od debelo slojenih si- 
vih vapnenaca i gromadastih smeđih kršnika, koji pre- 
vlađuju u izgradnji. Ova se razlika očituje i u geomorfo- 
loškim oblicima, jer su oblici vapnenaca blaži i jedno- 
stavnije građe, glatki bez značajnih skulptura i žljebova, 
dok su oblici kršnika oštri, stvaraju visoke odlomljene 
litice, različite plastične slike, kukove, zubce, tornjeve, 
vrata i veće ili manje kamene skupine s površinom, pre- 
punom sitnijih i krupnijih žljebova i žljebića. Između poje- 
dinih kamenitih oblika uvalile su se pliće ili dublje poni- 
kve, pa one prve stvaraju slikovite male vrtiće, pune naj- 
ljepšeg planinskog cvijeća, a one druge, obrasle crnogori- 
com, sežu često u takve dubine, da svojom veličinom i 
nevidljivim dnom pobuđuju strah i divljenje, a ipak u 
zajednici sa svim ostalim oblicima daju veličanstvenu sliku 
ljepote. U nekim dubokim pukotinama velikih ponikava ima 
vječnog snijega, pa su takve snježnice prava blagodat po- 
sjetnicima, jer na krškom području B. S. nema izvor vode. 

Opisati riječima svu veličajnost i različitost B. S. ne 
može se, jer ljudski duh i pero ne mogu obuhvatiti svu 
stvaralačku moć prirode i sve to skupiti u jednom pla- 
stičnom prikazu. B. S. treba vidjeti! 

Vegetacijski pokrov sastoji se od pojasa šume, koji se 
širi od Begove Staze do pod kukove B. S., a sastavljen je 
od miješane šume: bukve, jele, smreke, javora, žestike i 
gdjekojega stabla ili 
grma tise. Iznad pojasa 
šume prelazi bukva u 
kosodrvinu, a uz nju se 
javlja smrča (Juniperus 
nana) po golim stijena- 
ma vrhova i niska bu- 
rom izmlaćena smreka. 

Flora je brojna i odli- 
kuje se mnogim alp- 
skim zastupnicima, koji 
dolaze i na Velebitu i 
Gorskom Kotaru, pa se 
»sobito ističe runolist i 
srčanik uz brojne vrste 
različnih rijetkih bilja- 
ka, koje ukrašuju vrtiće 
i strme gole stijene. 

Od faune dolazi u šu- 
mama gorskih sklopova 
osim medvjeda i vuka 
ioš lasica, lisica, vjeve- 
rica, jazavac, tvor, kuna 
zlatica i bjelica, pa po 
koja divlja mačka, a 
bilo je još donedavno i 
divokoza u kraju »Šu- 
plji Javor«. Ptičji svijet 
je malobrojan, ali zna- 
čajan radi rijetkih vrsta 
pripadnika alpske faune. 
Tu su alpski kos grlaš, 
alpska kreja ili lješni- 
karica, alpska čavka ili galica, troprsti alpski djetao, alpska 
stjenjakuša i smrekova krivokljunka. Od poznatih ptica 
dolazi bjaloguza, crvemperka, crna žuna, plazur ili puzavac, 
jelova sjenica, čućurin, ušara i druge. I gmazovi se odlikuju 
zastupnicima alpske faune, kao alpski vremenjak ili dažde- 
vnjak, otrovna zmija crnica (Vipera prester), alpski štur 
(Triton alpestris) i gušterica (Lacerta Horvathi), poznata 
samo iz naših krajeva. Sve ove vrste su tamne boje. Pored 
njih dolazi još obična riđovka i planinska gušterica (La- 
certa vivipara), koja rađa žive mlade. 

Ispod istočnog dijela najvišeg vrha stoji kuća Hrv. pla- 
ninarskog društva, nazvana »Hirčeva kuća«, do koje je 
bojom označen pristup iz Jasenka, Begova Razdolja i Tuka, 
kao i spojnica između kuće i previje Boce. Najkraći je pri- 
stup iz Jasenka Begovom stazom u Rusov jarak i odavle 
na kuću, a do Jasenka dobrom Rudolfinskom cestom 24 km 
iz Ogulina. 


(Foto J. Poljak) 


BIJELE STIJENE, južna vrata iznad 
prvog vrtića u istočnom dijelu 

LIT.: D. Hirc, Zemljopis Hrv. Slav.: Na Bijelim Stijenama; Isti, Novi 
prilozi hrv. flori, III. Bijele Stijene, Glasnik Hrv. prirod. dr., XXX.; 
M. Hirtz, Bijele Stijene, Hrv. planinar, br. 7, 1923; J. Poljak, Bijele 
i Samarske Stijene, Priroda XV., 1925. J. P-k. 

BIJELI, kod bilja (na pr. Bijeli dud, B. jasen, B. topola 
— dud b., jasen b., topola b. i t. d.). 

BIJELI CVIJET (bjelotok, bijelo pranje, lat. fluor albus, 
njem. weisser Fluss). 

U spolnim organima zdrave žene tvori se i iz njih izlu- 
čuje tek toliko tekućine, da su dio među sklopkama i ulaz 
rodnice navlaženi, dok je koža izvana suha. 

Pod bijelim cvijetom razumijeva se prekomjerno izluči- 
vanje takve tekućine. Ona je bijela, sluzava ili mliječna, 
ali žene tako označuju često i žućkasti, žutozelenkasti, 
gnojni, pa gdjekada čak i sukrvavi izljev. 

c. može se tvoriti na vanjskim spolnim organima 
(vulvi), može nastati u rodnici (vagini), a može dolaziti 
iz maternice (uterusa) pa i iz jajovoda (tube). Prema tome 
razlikuje se vulvarni, vaginalni, uterini i tubarni fluor. 

Uzroci su veoma različiti: oni mogu biti opća oboljenja, 
na pr. kod mladih djevojaka kloroza, opća astenija, ane- 
mija; šećerna bolest dosta je često uzrok jakog i vrlo ne- 
snosnog fluora i svrbeža. Kod oslabljene funkcije jajnika 
s preslabom i neredovitom menstruacijom, a tako i kod 
starih žena nakon prestanka menstruacije dolazi često va- 
ginalni fluor. Iritacije kod onanije i prečestog koitusa pa 
oksijuri uzrokuju češće b.c. Naravno, da se i kod mnogih 
lokalnih oboljenja spolnih organa pojavljuje b. c. To su 
na pr. različite infekcije, osobito akutna i kronična gono- 
reja, pa luetična oboljenja, onda razdori međice i rascjepi 
na grljku maternice od poroda, spuštena i spala maternica, 
nošenje pesara (prstena), ranice (erozije) kod upale grljka 
maternice, polipi sluznice maternice. Obilan je taj sekret 
kod mioma. Sukrvavi je izljev jedan od prvih i prevažnih 
znakova raka na ženskim spolnim organima, najčešće na 
maternici. Kasnije postaje on često krvav i jako zaudara. 
Kao jantar žuti sluzavi fluor, koji se gdjekada izlijeva na 
mahove u većim količinama, znak je rijetke bolesti: raka 
jajovoda. Ima i psihogeni fluor kod nervoznih žena, koje 
kod svakog uzrujavanja osjete pojačano izlučivanje. 

Smetnje, na koje se žene tuže kod b. c., veoma su razli- 
čite. Vanjsko je spolovilo neprestano vlažno i mokro, vlasi 
slijepljene. Ako je sekret ikoliko oštriji, koža je crvena, 
cjedena, pa i svrbi. Sekret se na rublju ukruti i tvori bijele 
i žute mrlje. Tegobe od toga osjećaju žene veoma subjekti- 
vno. Jedna (nervozna) vanredno neugodno osjeća tek malo 
povećanu količinu, dok drugu jedva smetaju čak upale i 
ojedine na koži nastale od b. c. Čest je simptom kod toga 
svrbež, osobito jak kod b. c. zbog šećerne bolesti. Mnoge 
žene zamjenjujući uzrok i posljedice drže, da radi b. c. 
slabe i propadaju. 
samo simptom kod različnih bolesti, liječenje je njegovo 
sasvim različito prema uzroku. Zato je prvo potreban li- 
ječnički pregled i točna dijagnoza uzroka, da se uzmogne 
prema tome primijeniti adekvatno liječenje. U jednom će 
na pr. slučaju biti dosta liječiti slabokrvnost i opću slabost, 
u drugom šećernu bolest, u trećem će biti potrebno lokalno 
liječenje spolnih organa, u četvrtom pak operativni zahvat, 
na pr. kod razdora, spale maternice, polipa i t. d. F.D. 

BIJELIĆ, Jovan, * Kolunić (kod Bos. Petrovca) 16. VI. 
1885, slikar. Gimnaziju je učio u Sarajevu, slikarstvo u 
Zagrebu, Krakovu, Pragu i Parizu. Prvu izložbu priredio je 
u Sarajevu 1917, a 1919 u Zagrebu. Otada radi u Beo- 
gradu kao slikar Narodnog pozorišta. Slika akvarelom i 
uljem portrete, pejzaže, mrtve prirode i kompozicije. Sma- 
tran je učiteljem i vođom mnogih mladih slikara, koji se 
zanose suvremenom francuskom umjetnošću. Priređivao je 
samostalne izložbe i sudjelovao na izložbama beogradskih 
slikara. Kao član grupe umjetnika Oblik izlagao je s njima 
u Ateni, Pragu, Münchenu i t. d. B. se u.posljednje vri- 
jeme poéeo baviti i pisanjem novela. Z.S. M. 

BIJELIC-BOGDAN, Lina, Ж Cavtat:29. X. 1855. Kao 
mlada učiteljica zavoljela je knjigu, te se sama svestrano 
obrazovala i posvetila kulturnom radu. Proučavala je na- 
rodni život i običaje konavoskih sela i sabirala narodne ve- 
zove i rukotvorine. Njezine je radove štampala H. A. u 
svom Zborniku. Sakupljeno staro narodno vezivo i čipke 
svraćalo je pažnju stranog svijeta na izložbama u Parizu, 
Londonu, Beču i Grazu. Osnovala je u Dubrovniku kato- 
ličko društvo »Naša Gospa od Milosrđa« (1916) i kulturno- 
prosvjetno društvo »Anica Bošković« (1926), kojemu je 
bila više godina predsjednicom. Iv. B. 

BIJELI DRIM, desna sastavnica rijeke Drima u Albaniji. 
Izvire pod Žlijebom (2.352 m), protječe gudurom od 8 km 
dužine i plodnom Metohijom u glavnom na J, pa poslije 
125 km tijeka stvara nizvodno od Kukuša s Crnim Drimom 
rijeku Drim. 

BIJELI KRIŽ, 1. (engl. White Cross League), 1883 osno- 
vano vjersko udruženje za podizanje ćudoređa i pobijanje 
nemorala, osnovano od anglikanskog svećenika Jos. Barber 
Lighfoota (Ж 1828, + 1889), kasnijeg biskupa Durhamskog, 
rasprostranjeno nesamo po Velikoj Britaniji, nego i po svim 
engleskim kolonijama, u Francuskoj, Švicarskoj i Nje- 
mačkoj. 

2. Katoličko bratstvo, koje se sastoji od svećenika, braće 
lajika i sestara, a zauzimlje se za moralno postradale i če- 
liči i organizira mladež za borbu protiv nemorala, razvrata 
i nećudoredne knjige. Osnovao ga je 1913 njemački sveće- 
nik M. J. Metzger. Rasprostranjeno je po Njemačkoj, Švi- 
carskoj i Čehoslovačkoj. 

BIJELI MRAVI je naziv za termite (v.), koji žive u to- 
plim krajevima, u velikim savršeno uređenim državama po- 
put mravi, najviše u podzemlju i mraku, pa su blijedi i 
radi toga nazvani bijelim mravima. S njima nemaju nikakve 
veze, jer su mravi opnokrilci nalik na pčele, a termiti su 
posve drugačiji kukci, najbliži žoharima. N. F-k. 

BIJELI OCI, misionari (franc. Péres Blancs). Tako se zove 
družba za afričke misije, osnovana 1868 od glasovitog mi- 
sionara, kasnije kardinala Lavigeriea. Imadu danas u Africi 
23 misijska okružja, 1350 svećenika i oko 500 braće lajika. 
Djelatnost im je mnogostruka i uspješna. TEL 

BIJELI UGLJEN — Vodena snaga. 

t , BIJELO BRDO, selo 
uz mrtvi rukav Drave 
pred njezinim utokom u 
Dunav. Sjedište je op- 
čine kotara osječkog. 
Željeznička je postaja 
na pruzi Osijek—Dalj. 
Ima 2225 stan. Z. D-i. 

Bijelo Brdo je važno 
zbog starog groblja, 
pronađenog 1895 u sje-: 
verozapadnom dijelu se- 
la. Bilo je u upotrebi ' 
najprije u vrijeme oko 
1000 godina pr. Kr. u 
prethistorijsko bronča- 
no doba ili u ranije raz- 
doblje prvoga željezno- 
ga, t. zv. hallstattskoga 
doba. U grobovima iz 
toga doba nađene su 
zemljane posude s pepe- 
lom spaljenih mrtvaca. 
Ponovno su bili upotri- 
jebili to mjesto za gro- 
blje hrvatski seljaci u 
drugoj trećini 11. st. 
pos. Kr., pa nam predmeti, pronađeni u tim grobovima, 
mogu štošta ispričati o životu i kulturi naših seljaka u 
posljednjem stoljeću starohrvatskih narodnih vladara, iz 
kojega vremena imamo tako malo povijesnih podataka. 

U tim grobovima 11. st. nađeni su kosturi, kojima su 
glave okrenute na zapad, a noge na istok, tako da je lice 
mrtvaca, položenih na leđa, gledalo prema izlazu sunca. 
U nekim grobovima bilo je zemljanih posuda (urešenih 
ravnim i valovitim potezima), u kojima su vjerojatno bili 
dani u grob pokojniku hrana i piće. U usta ili u ruku 
pokojnika stavili bi po koji komad novca. Neki mrtvaci 
imali su na sebi nakit, a drugima bi nakite tek naknadno 
pridodali, kad bi već ležali u grobu. Uz neke kosture na- 
đeno je i nešto svakidašnjega alata i pribora: ulomak že- 
ljeznog srpa, nekoliko noževa, jedna žlica, škare i lokot. 

Predmeti, nađeni u tim grobovima, upućuju, da su po- 
kojnici bili slavenskoga roda, t. j. Hrvati, a naročito to 
svjedoče neke vrste nakita, karakteristične za slavenske 
narode. To su male karičice od bronce, koje su na kraju 
savijene u obliku slova S, a nosile su se prišivene na 
vrpcu, koja bi se u visini sljepočica svezala oko glave. 
Stoga se te karičice zovu sljepočničarke. Kadšto su se 
upotrebljavale i kao naušnice. Jednako su značajne ogrlice 
i narukvice spletene odnosno savijene od trostruke od- 
nosno četverostruke brončane žice. 


BIJELO BRDO, Starohrvatski nakit iz 
grobova 11. stoljeća 
Osijek, Gradski muzej 

Veoma jednostavni i priprosti nakit kao i ostali prilozi 
u grobovima svjedoče, da su ti seljaci živjeli u prilično 
oskudnim prilikama, što je i razumljivo, jer su ti krajevi 
bili radi ratova prijašnjih stoljeća slabo nastanjeni i siro- 
mašni. Središta starohrvatskoga kulturnog života bila su u 
Dalmatinskoj Hrvatskoj, dok su sjeverni krajevi uz Dravu 
bili dosta izvan ruke hrvatskim vladarima, a u blizini 
jakih i ratobornih susjeda, od kojih su se teško branili. 

Srodni predmeti od prilike iz istog vremena nađeni su 
u Kloštru (kotar Đurđevac), Velikom Bukovcu (kotar Lud- 
breg) i Svinjarevcima (kotar Vukovar). 

Iskapanja u Bijelom Brdu izvršili su 1895—1897 Karlo 
Nuber iz Osijeka te dr. Josip Brunšmid i prof. Josip Purić 
iz Zagreba za Hrv. arheološko društvo u Zagrebu. Stoga 
su nađeni predmeti pohranjeni dijelom u osječkom Grad- 
skom muzeju, a dijelom u Hrv. narodnom arheološkom 
muzeju u Zagrebu. 

LIT.: J. Brunšmid, Groblje XI. stoljeća u Bijelom Brdu kod 
Osijeka, Vjesnik hrv. arheološkog društva, nove serije sv. VII., 1903—4; 
Lj Karaman, Iz kolijevke hrvatske prošlosti, MH, Zagreb 1930; P. 
Reinecke, Slavische Grüberfunde im kroatischen und slovenischen Ge- 


biete, Zeitschrift für Ethnologie, Berlin, 1897, "Verhandlungen, str. 
362—367; М. Hoernes, Funde verschiedener Altersstufen aus dem 


енед Syrmien, Mittheilungen der prihistorisehen Commision der 
kais 


Akademie der Wissenschaften, sv. I., br. 5., 1901. I. B-h. 


A BIJELO MORE 
o 100 200 3до а 





biJELO MORE, zaliv Sjevernog ledenog mora, zatvoren 
poluotocima Kolom i Kaninom. Najveća je dubina u Kan- 
dalakškom zalivu 330 m. Rijeke Sjeverna Dvina, Onega, 
Vig i Kem donose mnogo slatke vode i snizuju slanost na 
25%0 u Arhangelskom i na 14°/ u Kandalakškom zalivu. 
Radi položaja usred kontinentalne mase površinska se voda 
ljeti dosta zagrije, pa njena srednja temperatura u kolo- 
vozu iznosi 12.5% a sjeverno od Oneškog poluotoka čak 
17.49 С, Zimi se površina redovno smrzava, a led se odr- 
žava do svibnja i lipnja. U B. m. ne dopire ogranak 
Golfske struje, kako se prije držalo, nego samo plimni val 
iz otvorenog mora. Kod rta Orlova iznosi plimna amplituda 
6.7 m, a kod Kandalakše 2.1 m. Za velike plime iznosi 
amplituda u Mezenskom zalivu 14 m. 

Na jug dopire B. m. do 63947, pa je lako pristupačno 
za kontinentske putove. Obala od Kandalakše do ušća 
Kema zove se Karelijskom, a od Kema do ušća Onege 
Pomorje. Potonje je naseljeno izvanrednim pomorcima. 
Pred Oneškim zalivom nalaze se Solovjecki otoci. Poznati 
samostan, osnovan 1436, bio je za boljševika pretvoren u 
koncentracijski logor. 

U Dvinskom zalivu zove se južna obala ljetnom, a sje- 
veroistočna zimskom. Prema prolazu između Kanina i Kole 
otvara se Mezenski zaliv. 

Na Bijelom moru razvijeno je ribarstvo te lov na tuljane 


i morževe. 
LIT.: Camena d'Almeida, La Russie, u Vidal de la Blache-Gallois, 
Géographie universelle, V., Pariz 1932. Z. D-i. 


BIJELO BRDO — BIJELJENJE 


BIJELO POLJE, gradić u Raškoj, na Limu. Leži u isto- 
imenom polju na podnožju Žute Kose, na riječnim tera- 
sama. Veći se dio nalazi na lijevoj strani Lima; kuće 
se dižu stepenasto, ulice su uske i stječu se u glavnoj ulici 
blizu mosta. B. P. je središte oblasti Bihora. Siju se žita 
i goje šljive. Mnogo se drže ovce, goveda i koze. Ima 556 
domova i 3099 stan. (1931), od kojih je dosta muslimana, 
a ima i 24 turske porodice. Po rimskom groblju u B. P. 
izgleda, da je tu bilo rimsko naselje. Sredinom 15. st. bila 
je tu stolica limske mitropolije, а u 17. st. se B. P. spo- 
minje kao prolaz karavana. Za Turaka se zvalo Akiva. 
Kotarsko poglavarstvo i sud, niža gimnazija, bolnica i dr. 


LIT.: 1. Radulović, Bijelo Polje (Glas. geogr. društva, XIX., Beograd 
1933). P. У-6. 


BIJELJENJE, postupak, kojim se uklanja neka boja. 
Boja se razara time, da se izlaže sunčanom svijetlu uz 
djelovanje vode i zraka (naravno bijeljenje). Kemičkim se 
putem uništava boja rastvaranjem s pomoću ozona, klornog 
vapna i dr. ili apsorp- 
cijom (upijanjem) s 
pomoću  Zivotinjskog 
ugljena, hidrata gline 
i dr. 

Bijeljenje u tekstilu 
je onaj postupak ople- 
menjivanja tekstilne 
robe, koji ima uklo- 
niti sve primjese i ne- 
čistoće iz sirovih vla- 
kana, koja su tamno 
obojena, tako da ova 
vlakna izbijele. Vege- 
tabilna vlakna sastav- 
ljena su najvećim di- 
jelom od celuloze. Pa- 
ned ima 90—92"/, 
a likovna vlakna, lan, z 
konoplja, juta | dr APARAT, ZA ISKUHAVANJE 
oko 70% celuloze. Ci- 
sta je celuloza sasvim bijele boje i prema tome u idealnom 
slučaju bijeljenje znači dobivanje čiste celuloze. Primjese 
vegetabilnih vlakna mogu biti vegetabilne naravi, a mogu 
potjecati od predenja i tkanja. 

Približna analiza sirovog pamuka: 





američki  egipatski indijski 
celuloza 91,0 90,8 91,35 
BEDGO S. coles 0,12 0,25 0,22 
bjelančevine i pektoze . 0,53 0,68 0,53 
masti i voskovi 0,35 0,42 0,40 
voda . 8,0 7,85 7,50 


Osim ovoga može pamuk sadržavati i masti od predenja 
te nečistoče od mazivih ulja na tkalačkim strojevima. Isto 
tako i lan i konoplja imadu osim celuloze još i prirodnih 
primjesa, nešto više pepela i bjelančevine, mnogo više 
pektoze, a osim toga i drvenastih stanica. Animaina vla- 
kna, vuna i svila obojeni su prirodnom bojom, koju mo- 
ramo ukloniti procesom bijeljenja. 

Bijeljenje vegetabilnih vlakana. Prirodne masti i voskovi 
nisu nikako ili su vrlo slabo obojeni, tako da nije potrebno 
te supstance uklanjati radi bijeloga izgleda robe. Medutim 

vlakno, koje sadrZava masti i voskova, vrlo se teško kvasi i 
time sprečava djelovanje reagencija, koje imaju izbijeliti 


vlakno. Zato se i masti i voskovi djelomično uklanjaju. 


To se uklanjanje vrši iskuhavanjem s alkalijama. U tom 
postupku dolazi do osapunjenja osapunjivih masti i malog 
dijela voska, dok se ostale masti, u glavnom ugljikovodici 
i najveći dio voskova, emulgiraju nastalim alkalijskim sa- 
punima i u emulziji se lagano ispiru iz robe. Alkalijama 
se osapunjuju i pektoze, a bjelančevine se najvećim dije- 
lom hidroliziraju i u formi topivih aminokiselina ispiru. 
Nakon iskuhavanja alkalijama vlakno je još uvijek obo- 
jeno, premda je već velik dio obojenih supstanca uklonjen. 
Dalje izbjeljivanje vrši se oksidacijom odnosno klorira- 
njem. Danas je najobičajnije sredstvo za oksidaciju t. zv. 
aktivni klor u formi klornog vapna, odnosno natrijeva 
hipoklorita. Djelovanje hipoklorita osniva se na raspadu 
hipokloritiona (Kauffmann) i potkloraste kiseline 


, A O2+H:+2 С! 

ОСІН &[CIOH. CIO] S CIO’ +H -+C 
koji nastaje hidrolizom hipoklorita NaOCI+HOHZHOCI+ 
Na:+0H'. Taj raspad je ovisan o koncentraciji vodikovih 
iona (pH) kupke. Brzinu djelovanja hipoklorita regulira 
pH i to tako, da je kod pH —7 brzina oksidacije najveća, 
a i opasnost oštećenja vlakna najveća. Aktivni klor se 
u prvom redu veže na preostale bjelančevine u formi 
t. zv. kloramina, koji su topivi u vrelim alkalnim kup- 
kama. Nakon vezanja bjelančevina dolazi i do oksi- 
diranja prirodne boje. Likovna vlakna sadržavaju vrlo 
mnogo drvenastih stanica. Te se stanice po novom po- 
stupku IG-Korte kloriraju u kiseloj hipokloritnoj kupelji 
i uklanjaju iz vlakna naknadnim iskuhavanjem u alkalnoj 
kupelji. Oksidacija se provodi i alkalnim otopinama per- 


oksida kod povišene temperature, kod pH 11—12. Peroksidi 


u alkalnom mediju vrlo lako otpuštaju kisik u nascentnom 
stanju, koji oksidira preostale primjese celuloznog vlakna: 
NasOs— Na»O--O. U praksi se najviše upotrebljava 
natrijev МазОз i vodikov peroksid H=eO». Alkalne otopine 
peroksida vrlo su nestabilne, a da bi se stabilizirale, do- 
daju im se različni stabilizatori, u prvom redu vodena 
otopina natrijeva silikata te različita sintetska sredstva. 

Animalna vlakna, vuna i svila, ne bijele se u većoj mjeri. 
Vuna se mora prije bijeljenja očistiti od masti. To se vrši 
u pranju sapunom i sodom, pa se tu masti djelomično osa- 
punaju i djelovanjem sapuna emulgiraju i tako uklone iz 
vune. Vuna se bijeli sumporastom kiselinom u plinovitom 
stanju ili u vodenoj otopini, ili u formi bisulfita, zatim 
različitim hidrosulfitnim preparatima, permanganatom, per- 
oksidima i ostalim perspojevima. Kupkama za bijeljenje 
dodaju se često moderna sredstva za kvašenje i čišćenje, 
kao Igepon A i T, Igepali i dr. 

U tehničkoj provedbi bijeljenja postoje različiti po- 
stupci, prema tome, u kojem se obliku nalazi vlakno, t. j: 
da li je neispredeno ili je u formi prediva ili tkanine. 
Neispredena vegetabilna vlakna i predivo iskuhavaju se uz 
cirkulaciju kupelji s alkalijama (vapnenom vodom, sodom 
ili natrijevom lužinom) u zatvorenim željeznim kotlovima 
pod pritiskom 2—3 at. Iza toga se roba prenosi u drugu 
posudu, većinom od drva ili specijalnih čelika, otpornih 
prema alkalijama, kiselinama i oksidantima, gdje se vrši 
obrada hipokloritom odn. peroksidom. Iz tkanine se mora 
prije bijeljenja ukloniti škrob, kojim su škrobljene niti 
osnove, kako bi ova bila otpornija prema mehaničkim utje- 
cajima kod tkanja. Škrob se uklanja isključivo enzimatskim 
putem, t. j. djelovanjem amilolitskih enzima, koji dolaze u 
trgovinu u različnim formama (amilaze iz slada: Diastafor; 
amilaze iz pankreasa: Viveral, Degomma; bakterijske ami- 
laze: Biolaze). Tkanina se provlači kroz rastopinu enzimat- 
skih preparata kod optimalne temperature, izažme se i 
ostavi se, da leži neko vrijeme, dok se škrob ne razgradi do 
maltoze, pa se tada lako ispere vodom. Ovako priređena 
tkanina dolazi ili u kotao za iskuhavanje, gdje se iskuhava 
s alkalijama pod tlakom, ili kod t. zv. hladnog bijeljenja 
po Mohru izravno u kotao za bijeljenje, gdje se bijeli 
kombiniranim postupkom, hipokloritom i peroksidom. Po 
modernom amerikanskom postupku iskuhava se roba s al- 
kalijama, pa se odmah iza toga bijeli u istom kotlu alkal- 
nom otopinom peroksida. 

Poslije svakog takvog postupka roba se ispira vodom, da 
bi se uklonio suvišak reagencije kao i sve supstance, koje 
su kod operacije prešle u topivu formu. 


Tkanine se mogu bijeliti i na aparatima, na kojima se 
bojadiše, kao na kacama sa čekrkom (Haspelkufe) i jigge- 
rima. Na jiggerima se bijele osobito teške tkanine, koje 
inače ne bi propuštale cirkulaciju tekućina u zatvorenim 
kotlovima. NGC 

BIJELJINA je grad i sjedište kotarskih vlasti u sjevero- 
istočnoj Bosni sa 12.389 stan., golemom većinom musli- 
mana. Leži u vrlo rodnoj ravnici (Semberiji), udaljena oko 
10 km od Drine, a 20 km od Save. Grad je važno trgo- 
vačko središte za poljoprivredne proizvode i stočarstvo. 
Razvijen je mlinarski veleobrt. Jugoistočno od mjesta 
udaljen je 27 km državni ugljenokop Ugljevik. Grad je 
vezan željezničkom prugom, koja spaja Ugljevik i Bo- 
sansku Raču (mjesto na ušću Drine u Savu), gdje se na- 
stavlja pruga prema Šidu. МУР; 

BIJES je obično naglo nastalo, vrlo јако srdito uzbu- 
đenje. Bjesomučan je čovjek sklon obično brzo pro- 
laznim ispadima bijesa. Stupanj i karakter bjesomučnosti 
može biti različit i ne mora značiti uvijek bolesnu pro- 
mjenu raspoloženja. B. može biti popraćen i suženjem 
svijesti te sklonošću agresivnosti. U tom slučaju govorimo 
radije o običnom, brzo prolaznom, patološkom afektu. 
Razvitak te duševne promjene zavisi o temperamentu, ali 
su joj skloni i neurotični i neurastenični psihopati te drugi 
duševni i živčani bolesnici. R. L-é. 

Bjesovi bili su za stare poganske Slavene zli, razorni, 
strašni duhovi. protivni dobrima, uzročnici svakoga zla u 
prirodi i na čovjeku, osobito škodljivih prirodnih pojava 
(tame, zime, vjetra, bure, potresa) i ljudskih bolesti. Bje- 
sovi su podzemaljski, podmjesečni, oblačni, vjetreni i t. d. 
U vlasti im je priroda cijelu zimu, a osobito za onih 12 
пајсгпјіһ dana zimskih od 13.—24. prosinca, doba najkra- 
čih dana. U krščanstvu su isto što i davli (6и48040:), de- 
moni (čačuoves), sotone, vragovi, hudobe s atributima 
nečisti, nečastivi, hudi, pakleni, rogonja, sotonjak. 

Vjeruje se, da bijes može čovjeka odnijeti, u nj uči, 
mučiti ga; to su bjesomučni, opsjednuti od davla, koji po- 
bijesne, polude. U krščanstvu ih izgone iz čovjeka moli- 
tvama i obrednim zakletvama (eksorcizmima, у.). M.S. 

BIK, muško govedo, doraslo za rasplod. Za razliku od 
krave ima kraču i širu glavu, šire čelo i šiju, grublju kožu 
i često kovrčave dlake na čelu. Kračih je i jačih rogova, 
jačeg vrata i krupnijeg prednjeg dijela negoli je u krave. 
Temperamenat je Zivahniji nego u krave. Treba da je što 
bolje tjelesne grade, snažne konstitucije, dobre plodnosti i 
odlične pasmine. AGO: 

BIK (Taurus), zviježđe u zodijaku. U našim krajevima 
vidljivo od listopada do ožujka. Najsjajnija zvijezda je 
Aldebaran. U zviježđu Bika nalazi se poznati skup zvi- 
jezda Vlašići (Plejade). A. Ob. 

BIKANER, 1. država od 60.000 km? i 936.218 stan. u 
Brit. Indiji u agenciji Rajputana, većim dijelom pjeskovita 
(pustinja Thar). 

2. Glavni grad istoga imena u državi B., sa 85.027 st., 
oaza s lijepim kamenim građevinama, jer su stanovnici do- 
bri kamenari; nasred grada starinska tvrđava. U B. se 
pravi vunena roba, sagovi, šalovi, a u blizini se kopa 
ugljen. MS! 

BIKELAS, Demetrios, Ж Hermopolis (na otoku Syrosu) 
1835, + Atena 1911, grčki pjesnik i historičar. Još za mladih 
dana spjevao je više budnica. Među brojnim njegovim 
djelima postalo je osobito popularno Louki Laras, u kojem 
opisuje rat za oslobođenje (1881). Preveo je na grčki 
mnoge Shakespearove tragedije. 

BIKLA — Pića. 

BIKONKAVNO, BIKONVEKSNO — Leća. A 

BIKSBIT (bixbit), vrsta dragoga kamena berila. Crven- 
kast je i krasno ružičast. Nađen je u Utahu kod Simpson 
Springsa, a ima ga u Kaliforniji kod Romane u San Diego 
Co., na Madagaskaru kod Itrengahyja, pa na Uralu kod 
Šajtanska, i to prilično često. ESI 

BIKVADRATNA JEDNADŽBA — Algebra. 

BILA, 1. selo i željeznička postaja u Bosni, 10 km daleko 
od Travnika na pruzi prema Sarajevu. Leži ispod ogranaka 
Vlašića u plodnom Travničkom polju. Stanovništvo je ka- 
toličke i muslimanske vjere. Donedavno je bilo sjedište 
općinske uprave, koja je prenesena u Gučju Goru. 

2. Rječica u Bosni duga 32 km. Izvire ispod Vlašića pla- 
nine i s lijeve strane kod sela Malog Mošunja utječe u 
Lašvu. ЧЕР: 

BILABIJALI (lat. od bis »dvostruko« i labium »usna«). 
Tim se nazivom označuju u fonetici vrsta konsonanata i 
polukonsonanata, koji se artikuliraju sudjelovanjem gornje 
i donje usne. To su u hrvatskom jeziku okluzivi p, b, m, 
koji se zovu i samo labijali. Bilabijalni spiranti ne postoje 
u hrvatskom jeziku. To je englesko w. Primjer: water 
(voda) ili franc. oui (da). Čitavu seriju bilabijalnih spira- 
nata posjeduje španjolski jezik. 

LIT.: M. Grammont, Traité de phonćtique, Pariz 1933. P. 8. 

BILA HORA (Bijela Gora), brežuljak od 379 m zapadno 
od Praga, znamenit po jednosatnoj bitci 8. XI. 1620, u 
kojoj su čete katoličke Lige pod vodstvom Maksimilijana 
Bavarskog i Tillyja potukle češku vojsku. Tom je bitkom 
završena vladavina »zimskog kralja«, izbornoga kneza Fri- 
driha V. od Falačke, a Češkoj je zadan sudbonosan udarac. 
Pobunjeni češki staleži bijahu kažnjeni zatvorom, izgo- 
nom, smrću i zapljenom imutka. Protivureformacija je pri- 
silila nekatolike na povratak u katoličku zajednicu ili na 
bijeg iz zemlje. Novim ustavom od 1627 pretvorena je 
dotadašnja staleška država češka u apsolutističku s pra- 
vom nasljedstva Habsburgovaca. Češka država doživjela je 
gospodarski i kulturni slom, a u političkom pogledu je 
došla u sve veću zavisnost od Beča. 

LIT.: Kybal, Arnošt Denis a Bil4 Hora, Prag 1912; Krofta, Bila 
Hora, Prag 1913; Teige-Kufner-Heran, Na Bílé Hore, Prag 1911; Opo- 
og D a Hora a česka historiografie, Prag 1913; Pekar, Lo aw 
ra = .J. 


BILAJSKO POLJE je malo kraško polje u obliku pot- 
kove (20 km) u sjeverozapadnoj Bosni između ogranaka 
Osječenice i Grmeča planine. Na tom polju se sijeku pu- 
tovi Bosanski Petrovac—Bihać i Drvar—Budimlić Japra. 
Glavno je naselje Bilaj (Bjelaj), po kome je i polje dobilo 
ime. Stanovnici su pretežno stočari. N. P 

BILANCA. 

I. POJAM I ZADACA 

1. Pojam bilance (lat. bis »dvostruko« i lanx »zdjelica 
vage«; znači zdjelice vage u ravnoteži). Pojam b. ide 
u područje nauke o poslovnoj ekonomiji. Vulgarno se pod 
b. razumijeva ono, što se ispravnije naziva godišnjim za- 
ključkom, u kojem se obuhvaća inventar, zaključak knjiga, 
sama bilanca, iskaz gubitka i dobitka i poslovni izvještaj. 
Neki vole bilancu istovetovati s inventarom, jer većinom 
ima isti sadržaj kao inventar. Razlikuje se međutim od 
njega nesamo formom (ima oblik računa), nego i sadrža- 
jem, jer obuhvaća i nematerijalna dobra, i načinom iska- 
zivanja, jer iskazuje samo novčane vrijednosti. Stoga ćemo 
pod b. razumijevati samo obračun kapitala ili glavnice, jer 

` vodi evidenciju o tome, odakle je glavnica (pasiva) na- 
maknuta i pod kojim se naslovom nalazi u poduzeću, odno- 
sno, u koje imovinske česti (aktiva) je uložena. Pored- 
bom aktive (imovine) i pasive (dugovine) saznajemo stanje 
čiste imovine, a poredbom čiste imovine dvaju vremen- 
skih perioda saznajemo uspjeh poslovanja ili čisti dobitak. 

2. Zadaća je bilance sadržana u funkciji, koju ona ima 
kao organizacijsko-tehničko sredstvo, a očituje se: a) u 
formalnom pogledu kao sredstvo, koje nam pruža pouzdan 
pregled o gospodarskim odnosima poduzeća i njegovu po- 
slovanju, pa se tu očituje kao kontrola, i b) u materijalnom 
pogledu kao polaganje računa poduzetnika o upotrebi kapi- 
tala u pogledu preuzetih dužnosti u vršenju gospodarskih 
funkcija prema potrošačima, dobavljačima i državi. B. ima 
dakle prikazati cjelokupno stanje aktive i pasive, svedeno 
na dan zaključka ili bilanciranja, kao i uspjeh poduzeća ili 
ustanove u nekom vremenskom periodu. 


II. VRSTE BILANCE 

U praksi nailazimo na najrazličitije nazive za b. prema 
vremenu, načinu, svrsi, specijalnoj zadaći, stajalištu i t. d., 
pa prema njima razlikujemo početnu ili osnivačku, godi- 
šnju, polugodišnju, četvrtgodišnju, mjesečnu i dnevnu b. 

uje se i naziv pokusna ili bruto bilanca i saldo ili neto 
bilanca. Prva je ona, koja sadrži ukupni promet računa 
glavne knjige, a druga ona, koja sadrži samo salda tih ra- 
čuna. U specijalnim slučajevima sastavlja se (na pr. radi 
revizije) izvanredna b., za razliku od redovite godišnje b., 
a u slučaju likvidacije, fuzije ili sanacije poduzeća: likvida- 
cijska, fuzijska ili sanacijska b. Aktivna b. je ona, u kojoj 
je aktiva veća od pasive. Ako je obrnut odnos, onda govo- 
rimo o pasivnoj bilanci ili o podbilanci. U međunarodnom 
platežnom prometu poznajemo platežnu b., koja predsta- 
vlja omjer između dugovanja i potraživanja tuzemstva pre- 
ma inozemstvu. O aktivnoj platežnoj b. govorimo onda, ako 
je inozemstvo više dužno tuzemstvu. U protivnom slučaju 

govorimo o pasivnoj platežnoj b. U međunarodnom pro- 
metu robom trgovačka je b. aktivna, ako je uvoz iz ino- 
zemstva manji od izvoza u inozemstvo; u protivnom slu- 
čaju trgovačka b. je pasivna. 


ПІ. TEHNIKA І NAČELA BILANCIRANJA 


1. Tehnika bilanciranja. Za sastav bilance treba sastaviti 
inventar, koji predstavlja popis čitave aktive i pasive izu- 
zevši imaterijalna prava (firma, patenti, žigovi it. d.). Onda 
se sastavi pokusna ili bruto, ili sirova b., da se uvjerimo 
o ispravnosti knjiženja. Na osnovi pokusne sastavlja se 
neto ili saldo b., a tek tada uz pomoć inventara b. u užem 
smislu, koju neki teoretičari, zbog imovinskog stanja, koje 
iskazuje, nazivaju i imovinskom ili b. stanja, a drugi s obzi- 
rom na uspjeh, uspješnom b. Radi detaljnog raščlanjivanja 
uspjeha, koji se u b. iskazuje kao saldo u obliku čistoga 
gubitka ili dobitka, sastavlja se još poseban iskaz gubitka 
i dobitka. Nakon svega toga sastavlja se poslovni izvje- 
štaj, koji predstavlja komentar čitavom poslovanju, pa 
tako i bilanci, kao konačnom rezultatu poslovanja. Po 
odobrenju b. slijedi definitivni zaključak knjiga. Bilanci- 
ranje se vrši točno za određeni dan, a to je redovno po- 
sljednji dan onog vremenskog razdoblja, za koje se sasta- 
vlja b. To je dan bilanciranja ili zaključka. Međutim prije 
nego se pristupi samom bilanciranju, a po prethodno za- 
vršenom knjiženju redovnog poslovanja, valja izvršiti neka 
prethodna knjiženja, koja se odnose na različite još nedo- 
spjele dugove i tražbine, ili se njima korigira postojeće 
stanje na računima, svodeći njihovu vrijednost na dan 
zaključka. U prvom slučaju riječ je o prenosnim ili tranzi- 
tornim, a u drugom o korekturnim stavkama. 

2. Načela bilanciranja. Ako bilanca ima da bude odraz 
ili vjerna slika stanja poduzeća, onda ona mora biti jasna, 
pregledna, točna, jednolična, istinita i potpuna. Jasna je, 
ako njezin sadržaj može svatko razumjeti. Pregledna je, 
ako svojim oblikom i rasporedom materijala omogućuje si- 
guran uvid u iskazano stanje poduzeća. S jasnoćom je u 
uskoj vezi i načelo istinitosti, jer inače sam sastav bilance 
nema smisla. Točnost bilance je načelo, da bilanca bude 
pravi odraz stanja poslovnih knjiga, kao što su knjiženja 
odraz stanja na temeljnicama. Potpuna je, ako u njoj nije 
ništa izostavljeno ni zaboravljeno, što bi moglo mijenjati 
iskazano stanje. Jednolična ili kontinuirana je, koja je sa- 
stavljena na isti način kao i b. prijašnjih godina. Konti- 
nuiranost bilance je od osobite važnosti radi mogućnosti 
uspoređivanja. Dolazi do izražaja naročito kod procjene i 
otpisa, koji predstavljaju specijalne probleme bilance. 
Jednoličnosti je zadovoljeno, ako se stalno držimo jedne 
sheme. Od kolike je važnosti ta shema, vidi se po tome, 
što su pojedine države (Švicarska, Engleska, Njemačka i 
dr.) zakonom propisale obligatnu shemu, koje se poduzeća 
moraju držati. Prema toj shemi, kako ju je propisao i 
jugosl. trgovački zakon od 1937, obvezana su poduzeća 
iskazati ove stavke: 

A) Na strani aktive: 

I. Neizvršene uplate osnovne glavnice. 
II. Stalna glavnica: 
1. zemljišta bez obzira na zgrade, 
2. zgrade: a) poslovne i stambene, b) tvorničke i dr., 
3. strojevi i strojne naprave, 
4. oruđe i ostali nared poduzeća, 
5. povlastice, patenti, licence, žigovi i slična prava. 

Ш. Učestvovanje u zavisnim poduzećima putem vrije- 
dnosnih papira ili kredita. U slučaju sumnje pretpostavit 
će se učestvovanje sa 30% osnovne glavnice ili kreditiranje 
sa 40% vlastitih sredstava. Učestvovanjem smatra se i onda, 
ako participacija u osnovnoj glavnici i kreditu iznosi za- 
jedno 50% vlastitih sredstava drugog poduzeća. Vlastitim 
sredstvima smatraju se osnovna glavnica i rezerve. 

IV. Prometna (obrtna) glavnica: 

. sirovine, pomoćni i pogonski materijal, 

. poluproizvodi, 

. proizvodi, roba, 

. vrijednosni papiri izuzev navedene pod III. ili 
pod IV. t. 9. i 10. i vlastite mjenice, 

. društvene hipoteke, 

. predujmovi plaćeni na račun obaveza, 

. potraživanja na osnovi činidaba i dobave robe, 

. potraživanja od članova uprave, nadzornih orga- 
na i namještenika poduzeća (i zavisnih), 

9. mjenice, 

10. éekovi, 

11. blagajna i gotovina kod Državne banke ili Po- 
štanske štedionice, 

12. gotovina kod drugih kreditnih ustanova. 


V. Prenosne stavke. 
B) Na strani pasive: 
I. Osnovna glavnica; ukupni iznos prvenstvenih dioni- 
ca i posebno dionice sa smanjenim pravom glasa. 


II. Rezerve (pričuve): 
1. opća rezerva (račun), 
2. druge rezerve (računi) i fondovi. 
III. Računi obnove i računi smanjenja vrijednosti (otpisi). 


IV. Dugovi: 
1. dugovi po obvezničkim zajmovima, s tim da se 

posebno navedu hipotekarni zajmovni dugovi, 
. druge hipoteke na društvenim nekretninama, 
predujmovi mušterija, 
dugovi na osnovu činidaba i dobave robe, 
dugovi zavisnim poduzećima, 
. dugovi prema tezicama i vlastitim mjenicama, 
. dugovi bankama, 
. ostali dugovi. 
V. Prenosne stavke. 


Pod A) IL i III. treba navesti prirast i smanjenje kod po- 
jedinih stavaka. Prebijanje tražbina i dugova nije dopu- 
šteno. Otpisi (smanjenja) vrijednosti i fondovi ne smiju se 
iskazati kao dugovi društva. Obaveze iz jamstva (ček. i 
mjenič.) i ugovora o garanciji iskazat će se cijelim iznosom, 
iako su izravnate regresnim pravima iste vrijednosti. Osno- 
vna glavnica mora se navesti u nominalnoj vrijednosti, 
osim kada to zakon drukčije propisuje. Zasebno treba na- 
vesti kratkoročne, srednjoročne i dugoročne tražbine. Isto 
tako treba na kraju bilance posebno iskazati čisti dobitak 
ili gubitak za ovu godinu i čisti dobitak ili gubitak iz 
prošle godine. 

IV. KRITICKA ANALIZA BILANCE 
Analizirati b. znači raščiniti je na njezine dijelove i ispi- 
tati sve, što iz nje želimo saznati. U tu svrhu analizirat 
ćemo posebno pasivu i posebno aktivu, a zatim njihov 
međusobni odnos. 


1. Pasiva se sastoji od vlastitih i tuđih sredstava. U 
vlastita sredstva ubrajamo: a) osnovnu glavnicu, b) pričuve 
ic) višak (čisti dobitak ili gubitak). Ta su sredstva vezana 
(osnovna glavnica) ili nevezana (pričuve i čisti dobitak). 
Odnos vezanih i nevezanih vlastitih sredstava vrlo je va- 
žan, jer što su veće pričuve prema glavnici, to je solidnije 
poduzeće. Pričuve su ona sredstva poduzeća, koja su na- 
stala odvajanjem od čistog dobitka kroz niz godina. Zako- 
nodavstvo propisuje obligatno stvaranje pričuva. Tuđa sred- 
stva obuhvataju ostala sredstva pasive izuzevši prenosne 
stavke. No ni ta sredstva nemaju jednako značenje za 
poduzeće s obzirom na obveze, koje ona predstavljaju. 
Zato se solidnijim smatra ono poduzeće, koje ima što 
manje mjembenih dugova u odnosu prema ostalim dugo- 
vima. Za prosuđivanje dugova važno je pokriće i trajanje. 
Što je veći razmjer pokrivenih prema nepokrivenim dugo- 
vima, to je manji kredit poduzeća. Po trajanju su dugovi 
kratkoročni i dugoročni. Kratkoročni su dugovi, koji do- 
spijevaju za tri mjeseca, a u nekim granama privrede i šest 
mjeseci (bonovi, depoziti, knjižni dugovi i t. d.). Dugoročni 
su oni, koji taj rok premašuju (hipoteke, založnice, obli- 
gacije, prioritete i t. d.). Među kratkoročnim i dugoročnim 
dugovima treba da postoji normalan odnos, jer se ta sred- 
stva pokrivaju aktivnim čestima poduzeća. Prema odnosu 
stranih i vlastitih sredstava solidnije je i sigurnije ono po- 
duzeće, koje ima što manje stranih, a što više vlastitih 
sredstava. Najbolje će u slučaju krize proći ona poduzeća, 
koja stranih sredstava uopće nemaju. Kako je to međutim 
danas gotovo nemoguće zamisliti, onda treba barem nasto- 
jati, da strana sredstva ne premaše polovicu vlastitih. 


2. Aktiva obuhvata sve one imovinske dijelove, u koje 
je uložena glavnica. Analizu aktive izvršit ćemo u pogledu: 
a) načina upotrebe, b) trajanja, c) sigurnosti i d) mogu- 
ćnosti realizacije (likvidnost i solventnost). 

a) Način upotrebe kazuje, da li su sredstva aktive ulo- 
žena u stalnu ili prometnu glavnicu. Iz sheme b. razabrali 
smo, što ubrajamo u jednu, a što u drugu glavnicu. Teško 

je odrediti odnos između te dvije skupine imovine, jer to 
zavisi o samom poduzeću. Tako će na pr. banka imati pre- 
težni dio svoje imovine u prometnoj, a tek manji dio u 
stalnoj glavnici, dok će prometno poduzeće (na pr. želje- 
ničko) veći dio svojih sredstava imati u stalnoj, a tek 
manji u prometnoj glavnici. 


b) Trajanje upotrebe. Prije svjetskog rata izvršio se obrt 
prometnih sredstava svaka tri mjeseca. Danas se to čini 
jedamput ili jedan i po puta, no najviše dvaput godišnje. 
Što je veći broj obrtanja, to je veći izgled u dobitak. Zato 
će izgled u uspjeh poduzeća biti to veći, što je veća pro- 
metna glavnica, koja se može lako realizirati. 

c) Sigurnost upotrebe sredstava nalaže opreznost, jer so- 
lidno poduzeće ne će vršiti investicije u nesigurna sredstva, 
makar postojali i veći izgledi u dobitak. Pa kao što mo- 
gućnost dobitka zavisi o mogućnosti obrtanja prometne 
glavnice, tako sada stepen sigurnosti raste s imobilnošću 
u jednom i mogućnošću realizacije u drugom pravcu. 


d) Likvidnost i solventnost predstavlja žilu kucavicu 
svakog poduzeća. Mogućnost brze realizacije (likvidnost) 
preduvjet je za sposobnost plaćanja (solventnost). Zato je 
gospodarsko stanje poduzeća to zdravije, što su mu likvi- 
dnija sredstva aktive. 


3. Odnos između aktive i pasive treba prosuđivati pola- 
zeći od pasive, koja sadrži obveze, što ih valja podmiriti. 
Kako je međutim najteže realizirati vlastita sredstva pa- 
sive, razumljivo je, da će za podmirenje tuđih sredstava 
u prvom redu biti upotrijebljena prometna glavnica kao 
likvidnija, te će prema tome biti potrebno, da sredstva 
prometne glavnice dosežu barem visinu tuđih sredstava, 
dok bi se vlastita sredstva realizirala iz stalne glavnice, pa 
bi prema tome sredstva stalne glavnice morala doseći ba- 
rem visinu vlastitih sredstava. Iz toga proizlazi, da su sku- 
pine aktive u obrnutom odnosu od onoga, u kojem se na- 
laze skupine pasive ili bolje rečeno: likvidna sredstva (pro- 
metna glavnica) moraju rasti u istom odnosu, u kojem ra- 
ste strani kapital. 


V. TEORIJE BILANCE 


Postanak tih teorija je novijeg datuma, te je u literaturi 
o b. zapažen tek posljednjih dvadeset godina. Povod je 
dao Schmalenbach 1916 jednim člankom pod naslovom 
Theorie der Erfolgs-Bilanz, koji je dalje razradio (1919) 
pod naslovom Grundlagen dynamischer Bilanzlehre; ka- 
snije je (1925) ta publikacija u više izdanja proširena, te 
je danas poznata pod naslovom Dinamička bilanca (Dyna- 
mische Bilanz). Sadržajem se dakle pojam dinamičke b. 
odnosi na uspješnu b., pa je tim pojmom izražena i svrha 
Schmalenbachove dinamičke teorije o b. No i prije njega 
zastupali su gledište o svrsi b. neki pravnici u poreznom 
pravu kao na pr. Scheffler (1879), Simon (1886), Wilnow- 
sky (1896) i konačno Fischer (1905). Kao reakcija na 
Schmalenbachovo mišljenje nastala je statička teorija, ko- 
joj je glavni predstavnik prof. Nicklisch. Polazna je točka 
te teorije u prirodnom .sadržaju b. Predmet joj je kapital 
i imovina, koji se u nekom vremenu nalaze u poslovanju 
poduzeća. Naziv statička je samo karakteristička oznaka za 
imovinsku b. za razliku od Schmalenbachove dinamičke ili 
uspješne b. Organska teorija b. nastala je kao rezultat spo- 
znaje iz doba inflacije, a zastupa je prof. Schmidt. On 
polazi sa stajališta, da se poduzeće nalazi u sklopu čita- 
vog narodnog gospodarstva, s kojim je organski povezano, 
i prema tome uspjeh poduzeća u nekom vremenskom raz- 
doblju ne ovisi samo o izvršenom njegovu poslovanju, 
nego i o konjunkturi na tržištu, koja svojim povoljnim ili 
nepovoljnim posljedicama utječe na imovinu i uspjeh po- 
duzeća. Zato treba i stavke u bilanci iskazivati po dnevnoj 
nabavnoj vrijednosti. Kao posljednja se javlja Sommerfel- 
dova eudinamička teorija, koja teži za ujedinjenjem dina- 
mičke i organske teorije. I kod Schmalenbacha i kod 
Nicklischa je pretežna dakle jedna svrha. Schmidt hoće 
istodobno ostvariti dvije svrhe: imovinska (aktivna) strana 
b. mu je po dnevnoj vrijednosti (statička), a dugovinska 
(pasivna) strana je (dinamička) lišena svih utjecaja dnevne 
vrijednosti na godišnji uspjeh. Otuda se teoretici jednom 
svrhom zovu monisti, a oni drugi dualisti. Često se knji- 
govodstvene teorije zamjenjuju s teorijama bilance. Dok 
je naime — prema Le Coutreu — narav knjigovodstvenih 
teorija čisto formalna, nalazi on, da je narav teorija bi- 
lance materijalna. »Knjigovodstvene teorije nastoje da pri- 

kažu princip dopičkog formalizma, da objasne, zašto se 
svaki poslovni slučaj knjiži dvostruko i na protivnim stra- 
nama. One žele da postave pravila, s pomoću kojih se čisto 
shematski može provesti knjiženje za svaki poslovni slu- 
čaj. Drukčije je s teorijama bilance«. Teorije bilance po- 
laze — kako smo vidjeli — sa stajališta svrhe i nastoje 
izvesti pravila za sadržaj bilance, koji se odnosi u glavnom 
na procjenu ili prosuđivanje vrijednosti u bilanci, pa u tom 
pogledu nastoje izvesti posebnu nauku o bilanci. 

LIT.: A. Jelčić, Teoretičke i praktičke upute o dioničar. društvima, 
Zagreb 1922; S. Kukla, Kako valja čitati bilance, Zagreb 1923; F. 
Krajčević, Teorije o bilanci (Ekonomist br. 5), Zagreb 1938; H. Nick- 
lisch, Handwórterbuch der Betriebswirtschaft (članci: Bilanz), II. izd., 
Stuttgart 1938—39; W. le Coutre, Grundzüge der Bilanzkunde, 1. i IL; 
Isti, Bilanz- Analyse, Berlin 1933; F. Leitner, Bilanztechnik u. Kritik, 
Leipzig 1927; E. Schmalenbach, Dynamische Bilanz, Leipzig 1926; F. 
Schmidt, Die organische Tageswertbilanz, Leipzig 1929. F. К-6. 


BILANČEVINA — Plaća. 

BILANIĆ, Franjo, * Novo Selo (u Bačkoj) 1863, slikar. 
Slikarstvo je studirao u Miinchenu. Živio je i radio u Voj- 
vodini. Naslikao je nekoliko ikonostasa i više slika svetaca 
u duhu katoličkog baroka. Mnoge mu se slike nalaze po 
katoličkim crkvama u Vojvodini i južnoj Madžarskoj. 
Slikao je i krajolike, i to naročito romantično historijske, 
od kojih su mu najviše poznati Ruševine grada Bača i 
Dunav kod Futoga. Oba se krajolika nalaze u bivšoj župa- 
nijskoj zgradi u Somboru. Z S; M. 

BILAR (B/l4agos) napravio је u gradu Sinopi u Paflagoniji 
postavljeni globus (000700. »kugla«), kojom se predočivalo 
prividno dnevno gibanje nebeskoga svoda oko Zemlje, a 
možda i kretanje planeta. Kada je Lukul u ratu s Mitri- 
datom 70 pr. Kr. osvojio Sinopu, ostavio je, kako kaže 
Strabon XIL, 546, u njoj sve umjetnine; jedino je ponio u 
Rim Bilarov globus i od Stenisa izrađeni kip heroja Auto- 
lika, osnivača Sinope. Z. D. 

BILASPUR, grad u Brit. Indiji, u središnjim pokraji- 
mama, na pruzi Kalkuta-Bombay, ima 30.000 stanovnika. 
Američka misija se mnogo brine za odgoj stanovnika: 
ondje je visoka škola i škola za željezničare. Najznatniji 
su proizvodi agrikulturni, riža se izvozi u sjevernu Indiju; 
u okolini ima lijepih šuma. . М. š. 

BILATERALAN (lat. bis »dvaput« i latus »strana«), dvo- 
stran. Tehnički izraz, koji se upotrebljava na pr. u bota- 
nici, kad je govor o bilateralno (dvostrano) simetričnim 
biljkama ili njihovim dijelovima (list, orahova jezgra); 
bilateralna (dvostrana) simetrija postoji u obliku tijela 
većine živih bića, na pr. kraliješnjaka, dakle i u tijelu čo- 
vjeka (na svakoj od dvije strane po jedna ruka, noga, 
' oko, uho i t. d.), a u geometriji u nekim likovima (na pr. 
deltoid). I u pravu se govori o bilaterarnim, t. j. dvostranim 


pravnim poslovima i obvezama. 
LIT . Ludwig, Das Rechts-Links-Problem im Tierreich und beim 
Menschen, Berlin 1932. 


BILATERALNI TRGOVAČKI UGOVORI — Trgovački 
ugovori. 

BILATERALNO SIMETRIČNE ŽIVOTINJE ili bilate- 
ralije su one mnogostanične životinje (metazoa), koje po- 
kazuju dvostranu simetričnu građu, pa im se tijelo može 
sagitalnom ravninom, t. j. kroz nejednakopolnu glavnu os 
i nejednakopolnu suos — dakle po dužini — podijeliti u 
dvije zrcalno jednake polovice (antimere), u lijevu i desnu. 
Frontalna ravnina okomito na sagitalnu ravninu kroz je- 
dnakopolnu suos dijeli tijelo u dva nejednaka dijela, trbuh 
i leđa. Ovako su građene životinje: crvi, člankonošci, me- 
kušci, kraliješnjaci. K. B. 

BILBAO, glavni grad provincije Vizcaya i jedan od naj- 
važnijih gradova u Španjolskoj. Izdiže se oko 12 km daleko 
od mora. Razvija se od 1300 kao grad u živom saobraćaju 
s trgovačkim središtima vune u Engleskoj i Nizozemskoj. 
Koncentrira u sebi izvoz željezne rudače iz čitavoga biskaj- 
skog kraja. Nekad središte španjolske brodogradnje, pro- 
pada u 17. st., da se opet u drugoj polovici 19. st. pridigne 
kao ratarsko i industrijsko mjesto. To se vidi i po popu- 
laciji (20.000 stan. 1860; 85.000 stan. 1900; 176.000 stan. 
1939). Bilbao je danas prvo bankarsko središte i druga 
trgovačka luka Španjolske. Odlično je vezana željeznicom 
s unutrašnjim dijelovima zemlje. DZ 

BILC, Janez, * llirska Bistrica 7. I. 1839, + Ilirska Bi- 
strica 17. VIII. 1906, slovenski pisac. Niže razrede svršio 
je u Ljubljani, a više na Rijeci. Bogosloviju je svršio u 
Ljubljani i bio 1864 zaređen. Bio je neko vrijeme kućni 
svećenik u porodici kneza Windischgrütza u Planini i kod 
kneginje meklemburške na Wagensbergu. G. 1869 postao je 
kurat u Lozicama. Kako je bio slaba zdravlja, pošao je 

(Foto L. Reisin) 


BILBAO, Puente de la Merced 


rano (1872) u mirovinu i živio do smrti kod svojih rođaka 
u Ilirskoj Bistrici. 

Već 1856 objavio je svoje pjesme u Zgodnjoj Danici. 
Kasnije su mu radove donosili Slov. Glasnik pa Dom in 
Svet. Mnogo članaka narodopisnog, povijesnog i mjesto- 
pisnoga značaja napisao je u Novicama. Pjesme su mu 
većinom jednostavne prigodnice. U njima pjeva o vjer- 
skim predmetima, slavi znamenite slovenske ljude i ljepotu 
domovine. U posebnoj zbirci izašli su njegovi Prvenci 
(1864) i Tarbula, epska pjesma iz doba progona kršćana. 
B. se bavio i prevođenjem. Tako je među ostalim preveo 
crkvene himne pod naslovom Prestava najlepših himen 
svete cerkve (1869) i Mažuranićev ep Smrt Smail-age Čen- 
gijića (1870). Dom in Svet donosi 1907 njegovu autobio- 
grafiju. 

BILCHULA ili BELLACOOLA, pleme iz grupe Salish 
sjeverozapadnih »Indijanaca« — Salish. 

BILDERDIJK, Willem, Ж Amsterdam 7. IX. 1756, + Haar- 
lem 18. XII. 1831, nizozemski učenjak i pjesnik, kraljev 
bibliotekar i tajnik nacionalnog instituta, profesor jeziko- 
slovlja u Leydenu, zaslužan za nizozemsku povijest i jezik. 
Napisao je povijest Nizozemske u 13 sv., preveo Sofokla, 
Homera, Horacija, Ovidija. Virtuozno vladao formom u 
svojoj lirici. 

. Neke vrste anakreontika su Bloemtjens (Ljubavno cvi- 
jeće, 1785); prema grčkim i rimskim uzorima nedovršen 
snažan ер De ondergang der eerste wareld (Propast prvoga 
svijeta). Domoljubne pjesme: Vaterlandsche oranjezucht 
(Domovinska oranžerija, 2 sv., 1805 i 1809). Njegove stu- 
dije o nizozemskom jeziku izašle su 1820 i 1824. С. 8. : 

BILEAM — Balaam. 

BILECKIJ, Leonid, * 1882, ukrajinski literarni historičar. 
С. 1918 postavljen je za docenta na ukrajinskom sveučili- 
štu u Kamjanci Podolskoj, a već 1920 postaje profesorom 
ukrajinskog sveučilišta u Lavovu. Potom 1923 preuzima 
mjesto profesora ukrajinske književnosti u Ukrajinskom 
pedagoškom institutu u Pragu. Jedan je od najaktivnijih i 
najmarljivijih stručnjaka, koji je mnogo učinio za stvar 
ukrajinske književnosti svojim naučno fundiranim i kriti- 
čkim opažanjima. 

BIBL.: Osnovi lit. nauk. kritiki, Perspektivi lit. nauk. kritiki, dvije 
studije o pjesmotvoru Ivana Franka »Mojsej«, Bilja počatkiv ukr. ko- 
mediji i vodevilju. Ivan Kotljarevskij u svitli studij, Do pitanja pro 
pečatok istoriji ukrajinskoji ljiteraturi, Poetiko-psiholohična škola ta 
perspektivi literaturno-naukovoji kritiki, Narodnist či nacionalnist v tvo- 
rah Ševčenka, Peredmova do »Tvoriv M. Kocjubinskaho« i dr. U zaje- 
dnici s O. Doroškevyčem izdao je u dvije knjige Hrestomatija po isto- 
riji ukrajinskoji ljiteraturi (1919—20). S. С-6. 

BILEĆA, grad u jugoistočnoj Hercegovini sa 5.397 stan. 
Leži na visoravni blizu izvora Trebišnjice. Nedaleko od 
mjesta podigla je Austrija velike vojarne zbog blizine gra- 
nice. Grad se prvi put spominje koncem 14. st. Za turskog 
doba vodio je kroz Bileću važan trgovački put iz Dubro- 
vnika preko Trebinja, Bileće, Gacka i Foče na Goražde, 
gdje se spajao s glavnom cestom Sarajevo—Carigrad (t. zv. 
Stambolskim putem). U okolici je nađeno mnogo pret- 
historijskih i kasnijih spomenika. Danas je kotarsko mjesto. 
Tek u najnovije vrijeme spaja ga željeznica preko Huma 
i Trebinja s prugom Sarajevo—Mostar—Dubrovnik. Od 
Bileće vodi dalje željeznička pruga u Nikšić (72 km). Sta- 
novništvo se bavi poglavito obrtom i trgovinom. U okolici 
je razvijeno stočarstvo na visoravni Rudine. NOP: 


BÍLEK, František, * Chynov kod Tabora 6. XI. 1872, 
T Chynov 18. X. 1941, češki kipar i grafičar. Učio je naj- 

BILICE 


prije slikarstvo, ali se, slijep za boje, priklonio kiparstvu, 
koje je učio u Parizu kod Collarossija. U Parizu je najjače 
na nj utjecala francuska gotika. Još u Parizu nastalo je 
njegovo najbolje djelo, brončani kip Golgota (danas u 
praškoj Modernoj galeriji). Osnovna je značajka njegova 
životnog djela duboka religiozna mistika, koja je kadikad 
na štetu njegovih kiparskih zamisli. Mnogo se morao boriti, 
dok su ga najposlije počeli priznavati i cijeniti. Izdao je i 
čitav niz drvoreza i litografija, među kojim se ističu Mo- 
litva (1896) i Očenaš (1900), pa crteži za pjesme O. Bře- 
zine. Mnoga su njegova djela izvajana iz drveta. B. je 


najosebujniji, ali značajni predstavnik novijeg češkog 
kiparstve, 
IT.: M. Jiranek u Thieme-Beckerovu ALBK, IV., Leipzig 1910. A. Sch. 


BILHARZIA, grupno ime (po Bilharzu) za neke crve, 
trematode (B. haematobia, mansoni i japonica), koji Zive u 
tropskim krajevima i izazivlju kod čovjeka bolest bilhar- 
ziozis. U Evropi ih ima u južnom Portugalu i na otoku 
Cipru. Spolne forme tih crva se ugnijezde u venama nekih 
trbušnih organa, kao mokraćnog mjehura, crijeva i jetara, 
i tu se vrši oplodnja. Jajašca dopiru u sitne žilice (kapi- 
lare) spomenutih organa i u tkivo. Posljedica toga su kro- 
nične upale, koje dovode u mjehuru i crijevu do stvaranja 
polipa i čirova (često i do raka), a u jetrima do smežuranja 
organa (ciroze). Jedan se dio tih jajašca izlučuje u stolici 
i mokraći. U izmetu u vodi (kod gnojenja polja i t. d.) 
izlaze iz jajašca ličinke (miracidije), koje se u nekim vrsti- 
ma vodenih puževa razvijaju u druge forme parasita (cer- 
karije); i one dolaze u vodu, te se čovjek njima inficira 
kroz kožu kod kupanja, stajanjem u vodi (na rižinama) 
i t. d. Bolest ima u tropskim krajevima socijalan značaj. 
Liječi se preparatima antimona. Pored sustavnog liječenja 
važne su u borbi protiv nje higijenske mjere i tamanjenje 
puževa (potanje o tim crvima —> metilji). F.M, 

BILHAUD, Paul, ж Alichamps (Cher) 1854, + Avon 1933, 
francuski dramatičar. Pisao je monologe, pa vaudeville 

une života, među ostalima J'attends Ernest (1895), Le 

aradis (1895), M'amour (1901), Les dragćes d'Hercule 
(1904). U zajednici s M. Carrćom napisao je dramu La 
courtisane de Corinthe (1908). 

BILIBIN, Ivan Jakovljevič, * 1876, ruski slikar. Pripadao 
je skupini »Umjetnički svijeta (Mir iskusstva). Taj se pra- 
vac pojavio na medi 19, i 20. st. te je ruskom slikarstvu, 
kao i baletu, dao posve novi smjer. Taj je pokret očistio 
i produbio narodnu bit ruskoga slikarstva, a ujedno ga 
s time približio zapadno-evropskoj umjetnosti; zatim je, 
naglašujuči značenje forme u slikarstvu, znatno podigao 
njegove posve umjetničke vrline. Pripadajuči svom dušom 
ovom revolucionarnom smjeru ruske umjetnosti B. ipak nije 
izgubio svoje osobine, nego je koracao svojim vlastitim 
putem. On je stvorio svoj poseban i osebujan stil sagra- 
divši ga na starom ruskom narodnom slikarstvu pretežno 
vjerskog značaja. Uzevši njegov osnovni duh i sačuvavši 
njegove vjekovne tradicije ulio je u njega svu snagu svoje 
stvaralačke ličnosti. Njegova  modernizirano-stilizirana 
umjetnost sačuvala je sav miris nepatvorene starine i 
arhaičke neposrednosti. Profinjen i vješt grafičar B. se 
mnogo bavio ilustriranjem uglavnom ruskih narodnih priča 
te je znao otkriti svu neodoljivu čarobnost njihova naivnog 
maštanja. Ujedno s time mnogo je pažnje posvečivao de- 
korativno-pozorničkom slikarstvu. On je znao jednako 
zadovoljiti tehničko-praktičkim zahtjevima ove primije- 
njene umjetnosti, kao i umjetničkim zahtjevima. Na 
tom je polju postigao velike uspjehe. U svojstvu sceno- 
grafa radio je u opernim kazalištima Petrograda i Moskve, 
a s družinom S. P. Djagileva posjetio je nekoliko konti- 
nenata. Postavši emigrant B. je nekoliko godina živio u 

Egiptu. Tu je temeljito proučio i zavolio novi, za njega 
tajanstven, mistički i slikovit svijet Istoka. Njegov strogi 
crtež često se približavao grafici, a u boji je bio suzdržlji- 
vo slikovit. A sada je B. produbio i proširio svoj način 
slikanja te je dobio novu snagu i posebnu svježinu i sjaj. 
B. je blizu dva desetlječa živio u inozemstvu kao emi- 
grant, ali se kasnije vratio u Rusiju i ponovno postao pro- 
fesor na akademiji likovne umjetnosti u Leningradu. Od 
tog se vremena ništa ne zna o njegovu životu i radu. Na- 
pisao je Narodnoe tvorčestvo russkago sčvera. М.Е. 
BILI BRIG, 1. (Bijeli brijeg) brežuljak između Psunja i 
Babjih gora, 376 m visok. Podno njega istoimeni zaselak. 
2. Selo u Slavoniji, 4 km SZ od Nove Kapele-Batrine, 
kotar Nova Gradiška, ima 604 stan. 
3. Nekoć pogranično tržište na dalm.-bos. granici uz 
cestu od Sinja preko Prologa u Livno. Z. Da. 
BILICE, danas selo 
blizu Šibenika na ju- 
žnoj strani Prokljan- 
skog jezera, nekoć je- 
dan između 9 starohr- 
vatskih gradova, koje 
spominje car Konstan- 
tin Porfirogenet (1 959). 
Između arheoloških is- 
kopina ističu se ruševi- 
ne starohrvatske crkve 
i ulomci pluteja oltar- 
ne pregrade. Ti su plu- 
teji (nalaze se u knin- 
skom muzeju) ploče, 
kojih je središnji dio 
ispunjen međusobno is- 
prepletenim kružnim li- 
kovima. Radnja stili- 
stički i tehnički ne pri- 
pada  pleternoj orna- 
mentici, nego antiki, 
zato se oni i datiraju 
u 6. st. Na gornjem 
dijelu ravnog okvira 
uklesani su zakučasti 
monogrami sa križevima. Dva monograma glavnog pluteja 
zalud je čitao L. Jelić »Johan(n)es« i »Chro(a)te« = »Jo- 
hannes chroatensis«, a teško je primiti i ono V. Novaka 
»Miserere Christe«. 





Pa sS 


BILICE, Plutej 
Split, Arheološki muzej 


LIT.: E. Rački, Doc., 400; L. 
Jelić, Contributo, u Supplemento 
al Bullettino d'archeologia e storia 
dalmata, god. 35, Split 1912; V. 
Novak, Monogram Miserere Chri- 
ste, u  Šišičevu zborniku, Zagreb 
1929. . B-a. 


BILIG je ikavski oblik za 
ijekavsko »biljeg« а иро- 
trebljava se u natpisima na 
sredovječnim bosanskim steć- 
cima kao oznaka za nadgro- 
bni spomenik ili stećak. Ta- 
ko piše na obelisku poturče- 
nika Mahmuta Brankovića, 
koji pogibe na boju despo- 
tovu: >a bilig mu stoji па 
baštini па Petrovu polju« 
kod današnjega sela Branko- 
vića u rogatičkom kotaru. 
To bi ujedno bio primjer za . 
kenotafij iz 15. st. B. zove 
se i stećak kneza Radoje, 
sina vojvode Stjepana, što 
ga postavi sna Batnogah« 
brat mu vojvoda Petar (Mi- 
loradović) na Radimlji kod 
Stoca. B. se naziva i stećak 
Bogdana Hateljevića u Mila- 
vićima na Dabru. 

Od imenice »bilig« izveden 
je i glagol »pobiližiti« u zna- 
čenju »postaviti bilig« kao 





(Foto V. Ćurčić) 
BILIG KRAJ BAKIĆA 
NEDALEKO OD OLOVA 


na pr. na stećku župana Juroje u Kruševu (kot. Stolac), 
koga »pobiliži« njegov knez. ET: 

RAZLIČITI TIPOVI BILIKUMA IZ HRV. DRŽ. MUZEJA ZA UMJETNOST 1 UMJETNI OBRT U ZAGREBU. 1. B. od brusenog s.akla 
S graviranim ukrasum i pozlatom. Holandijski rad iz 18. st. — 2. B. od prozirnog stakla s brušenim i graviranim ukrasom. Češki proizvod 
iz 18 st. — 3. B. od prozirnog debelog brušenog stakla. Proizvod biv. tvornice stakla u Osredku kraj Samobora iz vremena prije 1880. — 
4, B. od kristala s brušenim i slikanim ukrasom i pozlaćenim rubovima. Iz sredine 19. st. — 5. B. staronjemački Humpen. Iz sredine 17. st. 
— 6. B. iz 17. st., nekoć u posjedu porodice Bedeković-Modić. — 7. B. s 3 medaljona. Proizvod biv. tvornice u Osredku iz 19. st. — 8. B. 
s monogramom INT (Ivan Nepomuk Tunkovič). Proizvod biv. tvornice u Osredku iz 19. st. — 9. B. s ilirskim grbom iz vremena oko g. 1850. 
— 10. B. od kristalnog stakla. Iz sredine 19. st., nekoć u posjedu grofa Vojkoviča. — 11. B. s natpisom Dobro došao. Proizvod biv. tvornice 
u Osredku iz 19. st. — 12. B. s natpisom Iz prijateljstva — zdravlje - sreća - veselje. Češki proizvod iz sredine 19. st. — 13. B. od prozirnog: 
stakla. Proizvod biv. tvornice u Osredku iz 19. st. — 14. B. »Krapinski sudec«. Proizvod biv. tvornice kamenine u Krapini iz 18. ili poč. 19. st. 
— 15. B. u obliku kubure od stakla. Specijalitet biv. tvornice u Osredku iz 19. st., nekoć u posjedu obitelji Burgstaller-Remetski u Zagrebu. — 
16. B. od lončarske fajanse. Talijanski proizvod iz Pesara, 18. st. 

BILIKUM, u sjeve- 
rozapadnoj Hrvatskoj 
pehar, velika čaša, ko- 
ja se puna vina daje 
kao dobrodošlica časnu 
gostu, kad je prvi put 
u kući (imućnijoj, gra- 
danskoj ili plemićkoj), 
da je iskapi po starom 
propisu na dušak. Po 
tradiciji predaju se go- 
stu s bilikumom i klju- 
čevi doma, čim se sim- 
bolički izražava, da mo- 
že doći u dom, kad ho- 
će. Riječ je od njem.: 
Willkommen! Dobro do- 
šao! — Ima bilikuma 
seljačkih lončarskih ra- 





BILIKUM »CEH-LEH-MEH«. 
Trojna posuda od obojene i ocakljene ч 
kamenine. Proizvod bivše tvornice kame- dova, osobito od 3 me- 
nine и Krapini oko g. 1880. Zagreb, Hrv. đusobno spojenih vr- 


nar. muzej za umjetnost i obrt. čića. M.G-i. i M.S. 
Postoji i cio niz odlično umjetnički izrađenih bilikuma, 
napose u plemićkim dvorovima, a danas se traže za mu- 
zeje i privatne zbirke. Ima kadšto i bizarnih oblika. U 
Trakošćanu postojala je velika zbirka bilikuma (koja je 
nesrećom postradala), a medu njima najpoznatiji je bio 
bilikum grofice Rege Drašković (+ 1802). GIS. 
BILIMOVIČ, 1. Aleksandr Dimitrijevič, Ж Žitomir (Rusija) 
25. V. 1876, narodno-gospodarski učenjak i pisac. Svršivši 
u rodnom mjestu klasičnu gimnaziju učio je pravne nauke 
na sveučilištu u Kijevu. Kao đak dobio je zlatnu kolajnu 
Za raspravu o Robnom prometu na ruskim željeznicama. 
Pošto je 1915 bio na sveučilištu u Petrogradu promoviran 
na doktora političke ekonomije i statistike, bio je imeno- 
van redovitim profesorom za narodno gospodarstvo na pra- 
vnom fakultetu u Kijevu. G. 1919 na poziv generala Deni- 
kina preuzeo je u njegovoj vladi seljački resor. Kako je 
1920 morao napustiti Rusiju, nastanio se u bivšoj Jugosla- 
viji te je u jesen iste godine bio izabran i imenovan re- 
dovitim profesorom za narodno gospodarstvo na pravnom 
fakultetu u Ljubljani. Bio je član slovenskoga društva 
»Pravnik« i »Socijalno-ekonomskoga instituta« u Ljubljani, 
američkoga društva »Econometric Society«, belgijskog dru- 
štva »Société Belge d'Études et d'Expansion« i dopisni član 
mnogih naučnih ustanova. Proučavanje gospodarskih ko- 


' njunktura s pomoću novijih metoda matematičke statistike 


i raspravljanje nekih teoretskih pitanja s upotrebom ma- 
tematičke metode karakteristično je za B-ev znanstveni 
rad. 

BIBL.: Osim članaka u dnevnicima i brojnih ocjena objavio je u 
obliku knjiga, brošura i rasprava u ekonomskim revijama oko 100 
tiskanih stvari. U obliku knjiga i brošura izašla su mu djela: Društvo, 
država i privreda, Beograd 1926; Jugoslavien (Osteuropiische Länder- 
berichte, sv. II., Breslau 1927); Rurale economy (Chapters L—IIH.) i 
lhe Land Settlement u Russian agriculture during the war (Economic 
and Social history of the World war, published by Carnegie Endowment 
for international Peace, New Haven 1930); Nauk o konjunkturah, Lju- 
bljana 1931; Die Preis- und Wertlehre (Wirtschaftstheorie der Gegenwart, 
sv. IL. Beč 1932); Uvod v ekonomsko vedo, Ljubljana 1933 (srpsko 
izdanje Beograd 1936, rusko Beograd 1937); Ceníar feritorija i centar 
stanovništva u Jugoslaviji, Beograd 1936. 

Pored članaka objavio je B. čitav niz teoretskih rasprava s upo- 
trebom matematičke metode u bečkom listu »Zeitschrift für National- 
čkonomie«, iz kojih se osobito jasno vidi metoda, što je B. upotre- 
bljava: Irving Fischers statistische Methode fiir Bemessung des Grenz- 
nutzens (sv. L, 1929); Grenzkosten und Preis, kritische Bemerkungen 
zur objektiven Werttheorie von Prof. Dr. Franz Oppenheimer (sv. 1., 
1929); Kritische und positive Bemerkungen zur Geldwerttheorie, 1.11. 
(sv. IL, 1931); Ein neuer Versuch der Bemessung des Grenznutzens 
(sv. IV., 1933); Wie kónnen unmessbare psychische Grossen in das 
Gleichungssystem des wirtschaftlichen Gleichgewichts eingeführt wer- 
den? (sv. V., 1934); Zum Problem des neutralen Geldes (sv. VI, 1935); 
Zur Verteidigung der Gleichgewichtsidee (sv. VIII. 1937); Zins und 
Unternehmergewinn im  Gleichungssystem der stationären Wirtschaft 
(VIIL, 1937) i Einige Bemerkungen zur Theorie der Planwirtschaft 
(sv. IX., 1938). I. S-r. 


2. Anton, ** Zitomir (Ukrajina) 21. VII. 1879, matema- 
tičar. Učio u Kijevu, Parizu i Gottingenu. Bio je pro- 
fesor na sveučilištu u Odesi, a od 1920 u Beogradu, gdje 
je i član akademije. Brojni radovi iz geometrije i racio- 
nalne mehanike objavljeni su u spisima kijevskoga sve- 
učilišta, Astronomische Nachrichten, Mathematische Anna- 
len, C. R. pariške akademije, u izdanjima srpske akademije, 
Gerlands Beitrüge, kongresu za tehničku mehaniku u 
Stockholmu 1931 i t. d. G. 1939 izašla je u Beogradu nje- 
gova Racionalna mehanika, I. str. 304. St. H. 


BILINE, selo na sjeverozapadu gradića Kistanja u Dal- 
maciji. Ondje se još vide ostatci staroga grada, koji je 
polovicom 14. st. poklonio kralj Ljudevit 1. Nikoli Dra- 
škoviću. Draškovići ostadoše gospodari B-ama do 1528, 
kada ih osvojiše Turci. Iza toga se Draškovići preseliše u 
sjevernu Hrvatsku. U B-ama se rodio 1515 Đuro Drašković, 
biskup zagrebački i ban hrvatski. 
aiite Уі. Klaić, Opis zemalja u kojih obitavaju Hrvati, II, epe 

. V. 

BILINE, književni naziv za ruske narodne junačke 
pjesme. Aluzija na postajanje ruske junačke epike imamo 
od 12. st.; u 16. st. spominju se i imena nekih bogatira, ali 
prva zbirka b. Kirše Danilova potječe tek iz polovine 18. st. 
Stoljeće kasnije nalazimo zbirke Kirjejevskoga, Ribnikova, 
Gilferdinga, Markova, Grigorjeva, Oučukova, Millera. Sa- 
kupljeno je svega više stotina b. Podrijetlom b. prva se 
pozabavila mitološka škola Buslajeva (Kotljarevski, Afana- 
sjev, O. Miller). Ona u b. gleda mit o Bogu, koji se snizio 
do čovjeka. Ali se uskoro pokazalo, da b. nemaju pouzda- 
nih tragova mita. Jagić je pokazao, da ruski ep nema ništa 
pogansko i da stoji na tlu kršćanstva. Veselovski iznosi 
teoriju o pozajmicama. On, Stasov, Potanin, V. Miller, 
Halanski dokazuju, da je više b. zaista pozajmljeno iz 
skandinavskog, njemačkog, južno-slavenskog, bizantinskog, 
židovskog, iranskog, kavkaskog i istočnog epskog pjesništva. 
G. 1863 odlučio se Majkov (A. Rozov, Kvašnin-Samarin i 
dr.) za povijesno podrijetlo b., a uglavnom ima i pravo, 
jer su imena bogatira većinom pronađena u povijesnim 
izvorima. Pokazalo se naime, da b. pamte u općim pote- 
Zima glavne epohe ruske povijesti, premda su pokušaji, 
da se one dovedu u bližu vezu s određenim povijesnim 
događajima, dali vrlo nepouzdane rezultate. Osim toga 
ima b. pozajmljenih, nastalih pod utjecajem obreda (Ha- 
lanski, Loboda) i narodne priče. Najnoviji pravac, t. zv. 
eklektična škola, istražuje podrijetlo svake b. zasebno. 
Povijesna je škola pokazala, da su b. postale u kijevsko 
doba ruske države u 10.—12. st., među vojničkim redovima, 
koji su ih stvarali od lirsko-epskih pjesama u slavu pobje- 
dnika po različitim krajevima Rusije. Kasnije su ih počeli 
skupljati oko Vladimira i Novgoroda (kijevski i novgorod- 
ski ciklusi). Kad je Kijev pao, prešle su u srednju Rusiju 
u ruke narodnih glumaca i profesionalnih pjevača. Sredi- 
nom 17. st. zabranio je car Aleksije narodne pjesme, igre 
i zabave kao ostatak poganstva, a njihovi su se pjevači 
sakrivali po pokrajinama, gdje su b. postale blago seljaka 
i dobile konačan oblik. Mitološka škola izdvajala je Svja- 
togora, Mikulu Seljaninoviča, Volgu (Volha) u zasebnu 
grupu starijih bogatira, jer su u njima tobože oličene ele- 
mentarne snage. Ali kad se pokazalo, da b. zamjenjuju 
Svjatogora sa Samsonom, ukinuta je i ta dioba. Danas 
dijele biline na kijevski i novgorodski ciklus te grupu izvan 
ciklusa. 

Kijevski ciklus čuva uspomenu na borbu Kijevske drža- 
ve sa stepskim nomadima. Zemljopisno mu je središte 
Kijev, kompozicijski je glavno lice Vladimir-Krasno Sun- 
ce, u kom su spojeni sv. Vladimir i Vladimir Monomah. 
Glavni su bogatiri toga ciklusa seljak Ilja Muromec, služ- 
beni knez Dobrinja Nikitič, predstavnik duhovnog staleža 
Aljoša Popovič (popov sin). U drugi red dolaze Mihajlo 
Danilovič, Dunaj (Don) Ivanovič, Suhman, Mihajlo Potok, 
tipovi kneževskih vojnika, knez Ivan Godinovič, predsta- 
vnik gradskog proletarijata Vasilije Pijanica. Slabije su uz 
Kijev vezani Volga (Volha)), tip kneza feudalca, Mikula 
Seljaninovič, simbol svemoći seljaštva, Svjatogor i Sam- 
son, nosioci nadljudske snage. Drži se, da su neki bogatiri 
ušli u taj ciklus kasnije: Djuk Stepanovič i Ćurilo Plen- 
kovič, tipovi feudalnih boljara iz Galicije i Novgoroda, 
Solovej Budimirovič, trgovac iza mora, koji bogatstvom 
zasjenjuje čak i Vladimira; biline o Stavru Godinoviču i 
Hotjenu Bludoviču, koji pružaju tipove novgorodskih bo- 
ljara, snažnih, energičnih, oholih, često naprasitih. Izme- 
đu bilina o Ilji Muromcu glavne su ove: Prvi njegov po- 
hod (iscijeljen čudom od paralize nogu Ilja dobiva hata 
i odlazi u Kijev, da posluži Crkvi, Rusiji i knezu Vladi- 
miru; usput oslobađa od opsade Černigov, pobjeđuje raz- 
bojnike i napose strašnog Slavuja), Svjatogor i Ilja, Smrt 
Svjatogora (llja postaje pobratim Svjara i naslijedi dio 
njegove snage), Ilja i car Kalin, Ilja i Idolište, Boj Ilje sa 
sinom podsjećaju na borbu sa stepskim nomadima, Tri 
pohoda Ilje prikazuju pobjedu Ilje nad sudbinom, jer se 
potpuno odrekao sebičnosti. Biline o Dobrinji: D. i Marina 
(D. je začaran od Marine, ali ga spase majka), D. i boga- 

tirka (svladan od junakinje mora se njom oženiti), Svadba 
Vladimira (D. dobiva knezu ženu), D. i zmaj (boj sa zma- 
jem), D. i Ajoša (svađa D. sa Aljošom zbog žene). Biline 
o Aljoši: A. i Tugarin Zmajevič (boj sa zmajem), A. i 
Zbrodoviči (A. se lažno prikazuje kao ljubavnik njihove 
sestre, a oni je zato ubijaju). Biline o Mihajlu Daniloviču 
(junačkom momku; sadržaj isti, kao i u epskoj pjesmi o 
Ivi Senkoviču), o Suhmanu, o Vasiliju Pijanici, slikaju 
borbe sa stepom, b. o Mihajlu Potoku i Mariji, o Ivanu 
Godinoviču osim toga pjevaju i o nevjeri žene; zadnja 
ima sadržaj kao i epska pjesma o Banoviću Strahinji. Du- 
naj i Nastasja je bilina obiteljske tragedije: žena se na- 
tječe s mužem u junačkim vještinama; on uvrijeđen ubije 
ženu i sebe. B. o Mikuli slave seljaka: u b. Svjatogor i 
težina zemlje Mikula nosi na sebi težinu zemlje, dok je 
Svjatogor ne može ni da pokrene; u b. Volga i Mikula on 
je jači od kneza i sve njegove pratnje. B. o pohodu Volha 
na Indijsko carstvo pripovijeda, kako Volha osvaja Indiju 
pomoću čarolija. B. o tome, Kako su izumrli bogatiri, pri- 
povijeda, kako su ovi u svojoj oholosti pozvali u boj ne- 
beske sile, ali su uplašeni pobjegli u Kijev i skamenili se. 
Novgorodski ciklus pjeva o trgovini, bogatstvu i sjaju 
Novgoroda (12.—15. st.), te o njegovim borbama između 
aristokrata i trgovaca s jedne i novgorodske demokracije 
s druge strane. Vasilije Buslajevič tip je novgorodskog 
feudalnog boljara, moćnog, smionog, razuzdanog nasilnika, 
materijalista, slobodoumnog u vjerskim pitanjima; Sadko 
je tip novgorodskog trgovca u sreći, bezobzirnog izrablji- 
vača radnika, lukavog, oholog, žednog vlasti, koji je pri- 
tom smion, poduzetan, pobožan, a cijeni i umjetnost. B. 
o djetinjstvu Vasilija i njegovoj pobjedi nad novgorodskim 
pukom: Vasilije je primio dobru naobrazbu, no postavši 
dječak počeo je iz šale mrcvariti djecu, a zatim sakupio 
za novac slične sebi drugove i objavio rat Novgorodu tra- 
žeći danak. Iz toga boja je izašao kao pobjednik i podjar- 
mio Novgorod. B. o putu Vasilija u Jeruzalem pripovijeda, 
kako je on, da spase dušu, otišao u sv. Grad, ali nije po- 
štovao svetinje: kupao se gol u Jordanu, skakao preko 
groba i onda umro naglom smrću. B. o Sadku: Kako je 
Sadko postao bogat trgovac; njegovo sviranje na guslama 
steklo mu je naklonost morskog cara, i taj ga nagrađuje 
zlatnim ribama iz jezera Ilmena. O putu Sadka na more: 
Sadko je iza mora stekao veliko bogatstvo, ali nije platio 
danak morskom caru; taj zaustavi njegove lade i traži 
glavu Sadka. Poslije pokušaja, da mjesto sebe žrtvuje 
sluge, Sadko mora sam u more. U dvoru je cara tako 
' razveselio svirkom, da mu je taj ponudio kćerku za ženu. 
Sv. Nikola spase ga iz mora, a za to mu ovaj izgradi 
crkvu. O sporu Sadka s Novgorodom: Sadko se natječe 
u bogatstvu s Novgorodom; u jednim b. pobjeđuje on, u 
drugima Novgorod. B. o Ivanu, trgovačkom sinu, prika- 
zuje naprotiv bijednu sudbinu trgovca, kome je za dug 
oduzeta roba, i on je sam prodan u ropstvo. B. o trgovcu 
Terentjišu kao da je iz Dekamerona: narodni pjevači po- 
mažu trgovcu, da otkrije nevjeru svoje žene i kazni nju i 
njezina ljubavnika. 
B. izvan ciklusa nemaju većeg značenja. 
BILINOGOJSTVO -> Oplemenjivanje bilja. 
BILINO POLJE (Bolino poili 1203, Belina pola 1244), 
u Zenici na rijeci Bosni, u župi Brod. Uz B. p. vezana 
je prva pojava «krstjana«, prozvanih u novije vrijeme 
bogumili. God. 1203 održan je 8. IV. na njemu sastanak 
priora ovih bosanskih redovnika, njihova zaštitnika bana 
Kulina i dubrovačkog arciđakona Marina s papinskim 
legatom Ivanom de Casamaris. U svojoj izjavi odriču se 
»krstjani« shizme, podlažu se potpuno Rimskoj Stolici i 
obvezuju se u svemu prilagoditi običajima ostalih redova 


na Zapadu. 

LIT.: T. Smičiklas, Codex diplomaticus, III., 24—25; IV., 236—240; 
VI. Skarić, Popis bosanskih spahija iz 1123 (1711) godine, Gl. Z. M. u 
Sarajevu 1930, II J. S-k. 


BILINSKI, Leon, * Zaleszczyki u Galiciji 15. VI. 1846, 
1 Beč 14. VI. 1923, poljski političar i državnik. G. 1871 
izvanredni, 1874—1892 redoviti profesor nacionalne eko- 
nomije na sveučilištu u Lavovu, a 1878—1879 njegov rektor. 
Od 1883 do 1918 zastupnik u austrijskom parlamentu uz 
kratak prekid. Podjedno je bio član gospodske (gornje) 
kuće i jedan od prvaka Poljskog kluba. Uživao je veliko 
povjerenje cara Franje Josipa. G. 1892—95 bio je predsje- 
dnik general. ravnateljstva austrijskih željeznica, a imao je 
znatan utjecaj na austrijski gospodarski i financijski život. 
U ministarstvu Badenija (1895—97) i Bienertha (1900— 


V.R. 


BILINE — BILLAUT 


1911) bijaše austrijski, a 1912—1915 zajednički austro-ugar- 
ski ministar financija. U međuvremenu 1900 guverner je 
austro-ugarske banke. Na sjednicama zajedničkog austro- 
ugarskog ministarstva 7.—19. srpnja 1914 zagovarao je po- 
trebu konačnog obračuna Austro-Ugarske sa Srbijom. Za 
rata kao prvak Poljskog kluba 1915—1917 zastupao je 
austrijsku orijentaciju Poljaka ističući potrebu austro-ugar- 
sko-poljskog trializma. U republici Poljskoj bio je od kolo- 
voza do prosinca 1919 ministar financija u kabinetu Pade- 
rewskoga. U svom se političkom djelovanju isticao parla- 
mentarnom rutinom i spretnom taktikom. 


BIBL.: Die Luxussteuer als Correctiv der Einkommensteuer. Finanz- 
wissenschajtlicher Beitrag zur Lösung der sozialen Frage, Leipzig 1875; 
System nauki skarbowej, Lavov 1876; Die Gemeindebesteuerung und 
deren Reform, Leipzig 1878; System  ekonomji spolecznej, Lavov 
1880—1882; W'spomnienia i dokumenti 1846—1922, Varšava 1927. J.N. 


BILINSTVO — Botanika. 


BILIRUBIN, boja žuči, CssHseN4, nalazi se u žuči 
sisavaca, u krvnom serumu, u patološkoj mokraći i žuto 
obojenom tkivu kod ikterusa (žutice). Od bilirubina je 
svježa ikterična mokraća Zutocrvena, a stajanjem po- 
prima zelenu ili smeđezelenu boju. Bilirubin je žuto do 
narančastocrvene boje; iz kloroforma kristalizira u mo- 
noklinskim pločicama. Iz žučnih kamenaca goveda izolirao 
ga je F. Staedeler (1864), a iz žučnih kamenaca ljudi H. 
Fischer (1911). Tu dolazi uz razne druge pigmente, na pr. 
uz zeleno obojeni biliverdin. U patološkoj mokraći možemo 
dokazati bilirubin nizom osjetljivih reakcija, na pr. po 
Gmelinu s dušičnom kiselinom, koja sadržava nitrita (na- 
staju na dodirnim plohama obiju tekućina razno obojeni 
prsteni, zeleno-, modro-, ljubičasto-, žutocrveni. Zelena 
boja dokazuje prisutnost bilirubina). Poznate su reakcije 
ро Rosenbachu, Hammarstenu, »fluorescenc«-reakcija sa 
cinkovim acetatom i jodom i dr. Većina se tih reakcija 
osniva na oksidaciji bilirubina u zeleni »biliverdin«. Bili- 
rubin nastaje biokemijskom razgradnjom krvne boje, a 
kroz žuč dolazi u crijevni kanal. U izmetinama dolazi 
rijetko nepromijenjen, jer se u crijevnom traktu djelo- 
vanjem nekih bakterija pretvara u sterkobilin, CssHusOsNa, 
od koga su redovito izmetine (faeces) smeđe obojene. Bili- 
rubin ubrajamo u pirolove derivate. 

LIT.: H. Fischer i H. Orth, Die Chemie des Pyrrols, sv. IL, 1 
(Pyrrolfarbstoffe), Leipzig 1937. M. D-č. 

BILIS BOVINA ili fel bovis, goveda Zuó, upotrebljava 
Se kao sastavni dio mnogih farmaceutskih preparata, koji 
služe za liječenje žučnih bolesti. B. je najbolje sredstvo za 
pospješenje tvorbe i sekrecije žuči (Cholagogum). I.I. 

BILL (od anglo-lat. billa, lat. bulla), pečatom proviđena 
isprava. U tom se smislu upotrebljava u engleskom pravu, 
na pr. b. of exchange — mjenica, b. of lading — konosement, 
b. of costs — odvjetnički troškovnik i t. d., dok u postupku 
britanskog parlamenta znači akt, koji donosi parlamenat 
u vršenju quasi-sudske funkcije, te nadalje zakonski pri- 
jedlog, upravljen obim domovima parlamenta. Kada dobije 
konačno i kraljevu sankciju, zove se act (act of parlia- 
ment). Act je dakle formalno zakon. Razlikuje se public 
act, kojim se mijenja opće pravo, i private act, koji mije- 
nja pravo pojedinog područja ili pojedinih osoba. Danas 
su private act većinom nadomjestile naredbe (provisional 
orders) pojedinih ministarstava. Ukupnost acts of parlia- 
ment čini statute britanskoga kraljevstva. Prije su svi 
zakoni svakoga zasjedanja tvorili jedan statut, te su se 
citirali kao poglavlja toga statuta. Od 1892 su važniji 
zakoni dobili posebne nazive, pa se danas samostalno 
citiraju. Z.G: 


BILLARD — Biljar. 


BILLAUT, Adam, Ж Nevers, + 1662, francuski pjesnik. 
Vrlo skromno odgojen, po zanimanju stolar, osjetio je, da 
ga privlači pjesništvo. Gaston d'Orléans, prolazeći Never- 
som, pohodi ga i obeća mu sto dukata. G. 1637 ode B. po 
njih u Pariz. Tu se upozna s mnogim slavnim književni- 
cima i mnogobrojnim zaštitnicima, među kojima su bili 
vojvoda od Neversa, grof Sainte-Aignau i Gaston d'Or- 
léans. Pjevao je u čast kardinala Richelieua, koji mu je 
dao stalan dohodak. B. je ostavio dvije zbirke pjesama 
ispjevanih u njegovu slavu od svih pjesnika toga doba: 
Les chevilles de Maître Adam, menuisier de Nevers, con- 
tenant toutes sortes de poésies galantes, tout en sonnets, 
épîtres, épigrammes, élégies, madrigaux i t. d.... (1663). 
Djela su mu bila ponovno štampana dva puta u 19. st.: 
Poésies de M. Adam Billaut (1805 i 1842). Genij je B-ov 
neugladen, ali pun snage i originalnosti. P. СІ. 


BILLBERG — BILJAR 


BILLBERG, Johan, $vedski teolog, kasnije biskup, ma- 
tematicar, uvodi Descartesovu filozofiju u Svedsku, te je 
uz Olafa Rudbecka i Petra Hoffveniusa glavni predstavnik 
njezin u drugoj polovici 17. st. A. B-a. 

BILLINGER, Richard, Ж Marienkirchen 20. VII. 1893, 
austrijski lirióar i dramatičar. Učio germanistiku, živi u 
Münchenu. Lirska zbirka: Sichel am Himmel (1931) pjeva 
о životu na selu, o žetvi, suncu, domu i Bogu. Seoske ргі- 
rodne mite dramatizirao je u marionetskoj igri Perchten- 
spiel (1928). Napisao je drame s mitološkom pozadinom 
Rauhnacht (1931), Rosse (1933), pripovijest za djecu Die 
Asche des Fegfeuers (1931) i ljubavnu pripovijest Lehen 
aus Gottes Hand (1935). 

Veliki lirski talenat odaje zbirka Nachtwache, 1935. 


M ME H. Naumann, Die deut. Dichtung der Gegenwart, Stuttgart 
BILLOT, Louis, * ‘Sierck (Lotaringija) 1846, + Galloro 
(kod Rima) 18. XII. 1931. franc. isusovac, istaknut 


teolog dogmatik. Prof. na Gregorijanskom sveuč. u Rimu 
(1885—1911), kard. 1911. Odrekao se (1927) kardinalske ča- 
sti, čini se radi svog stava u pitanju o Action francaise. 
Teol. djela (lat.): De Verbo incarnato, 1892 (5. izd. 1912); 
De Deo uno et trino, 2 sv. 1895 (1. sv. 5. izd. 1910); De 
Ecclesia Christi, 3 sv. 1898—1900 (2 sv. 3. izd. 1909—10); 
De immutabilitate traditionis contra novam haeresim evo- 
lutionismi, 1904 (2. izd. 1907); De gratia Christi et libero 
hominis arbitrio, 1908 (2. izd. 1912). MV. 

BILLROTH, Theodor, * Bergen (otok Rügen) 26. IV. 
1829, t Opatija kraj Rijeke 6. II. 1894, kirurg. Od 1853 
do 1860 asistent prof. Langenbecka u Berlinu, 1860 sveuč. 
prof. kirurgije u Zirichu, od 1867 u Beču. Bio je jedan 
između najčuvenijih modernih operatera, kojemu kirur- 
gija zahvaljuje čitav niz važnih operacija (odstranjenje 
grla, rezanje želuca). Svojim genijalnim i smjelim ope- 
racijama postao je zapravo osnivač kirurgije grla, jednjaka 
i trbušnih organa. Uz to je mnogo radio na unapređenju 
njege bolesnika, te je u tu svrhu napisao knjigu Die Kran- 
kenpflege im Hause und im Hospitale (1881). Njegovo 
glavno djelo Allgemeine chirurgische Pathologie und The- 
rapie (1863) ima trajnu vrijednost. Oba ova djela preve- 
dena su i na hrvatski jezik. G. 1887 imenovan je začasnim 
članom Zbora liječnika u Zagrebu. 

LIT.: Gersuny, Theodor Billroth, Beč 1922; А. Huber, Theodor 
Billroth in Zurich, Zirich 1924; Lobmayer, Dr. Teodor Billroth, ne- 
krolog, Liječnički vjesnik 1894; Čačković, Theodor Billroth, Liječnički 
vjesnik 1929, L. G. 

BILLROTH-BATIST je tanka, prozirna pamučna tkanina 
natopljena firnisom i olovnim solima masnih kiselina. Time 
` je učinjena nepropusnom za vodu. Nazvana je po Billrothu, 
profesoru na ziriškoj i bečkoj kirurškoj klinici. Upotre- 
bljava se kod povoja za izoliranje od vlage. B.A. 

BILLUART, Charles Renć, * Revin (dćp. Ardennes) 1685, 
Т Кеуіп 1757, dominikanac, cijenjen propovjednik, odličan 
moralist, čuven tomistički bogoslov, zastupnik umjerenoga 
probabiliorizma, vrlo jasan i točan u obrazlaganju. Nje- 
govo glavno djelo u 19 svezaka pod naslovom Summa S. 
Thomae hodiernis academiarum moribus accomodata (prvo 
izdanje 1746—51) još je i danas jedan od najraširenijih 
tomističkih priručnika. 

BILO — Orografija. 

BILO ili puls nastaje na žilama kucavicama (arterijama) 
kao posljedica sistole, t. j. izbacivanja krvi u aortu steza- 
njem lijeve srčane klijetke. Pritiskom izvršenim kod si- 
stole na krv poraste tlak u aorti, koja se radi svoje ela- 
stičnosti rastegne, i kako se pritisak u tekučinama širi u 
svim pravcima, tako se putem krvi širi ovaj nagli porast 
tlaka u aorti prema perifernim arterijama. Na njima se 
pojavi puls (proširenje arterije) u momentu, kada do njih 
dopre putem krvi taj porast tlaka. Bilo se pipa obično na 
ruci (arteria radialis). U jednoj minuti kucne kod zdrava 
odrasla čovjeka 70—80 puta. Prema kvalitetu bila može 
se prosudivati rad srca, a djelomice i stanje samih žila 
xucavica. E 

Bilo kod domaéih Zivotinja opipava se kod konja i go- 
veda na Art. maxillaris exter. (čeljusna a.), kod ovaca, 
koza, svinja, pasa i mačaka na art. femoralis (bedrena a.). 
Kod konja iznosi normalni broj bila 28—44, kod goveda 
36—80, ovaca i koza 70—80, pasa 70—120, mačaka 110—170 
u minuti. Mlade Zivotinje imadu mnogo frekventniji puls, 
tako Zdrebad do 120, telad do 130 u minuti. Bilo je zdravih 
domaćih životinja ritmično i jednolično, osim kod pasa, 
kod kojih je za vrijeme udisanja frekventnije nego za izdi- 
sanja. Ta se pravilna nepravilnost bila kod psa u bolestima 
gubi. A.S. 

BILO GORA je sastavljena od niza neogenih niskih 
grbina i brežuljaka, koji se protežu na duljini od 80 km 
u smjeru SZ—JI. Na zapadu joj čine granicu Lepavinski 
prijevoj (188 m) te rječice Koprivnica i Oslavica-Glogovni- 
ca, a na istoku Đulaveski prijevoj (270 m) te Breznica i 
Rijeka-Ilova. Najviši vrh je Rijeka 307 m. Vode jugoza- 
padnih pristranaka sabire u glavnom Česma, dok potoci 
sjeveroistočnih pristranaka utječu u Dravu. Z. Da. 

BILOKACIJA (lat. bis »dvaput«, locus »mjesto«) je 
istovremena nazočnost istoga tijela na dva potpuno raz- 
lična mjesta. Po mišljenju većine filozofa i teologa to je 
protivurječno i zato nemoguće. V. K-h. 

BILOXI, Miss., gradić u državi Mississipi (USA), poznato 
ljetovalište u meksičkom zaljevu, glasovit radi mnogih 
ribarskih poduzeća. Među začetnicima te ribarske indu- 
strije bili su 1880 hrvatski iseljenici kap. J. B. Kovačević 
i Tony Pisarić. Godišnja rasprodaja riba, kamenica, ko- 
zica i raka u vrijednosti od 3 i po milijuna dolara. Naša 
naseobina pretežno je iz dalmatinske Hrvatske, a imetak 
joj doseže do 100 milijuna Kuna, većinom u ribarskoj 
industriji. Ima mnogo društava, Hrvata liječnika. odvjet- 
nika, trgovaca i obrtnika. M. B. 

BILSE, Benjamin, * Liegnitz 17. VIII. 1816, t Liegnitz 
13. VI. 1902, njemački dirigent. Već od rane mladosti od- 
gajao se za glazbenika. Najprije je upravljao gradskom 
glazbenom kapelom u rodnom gradu. Kasnije je sastavio 
svoj orkestar, s kojim je nastupao na pariskoj svjetskoj 
izložbi i po mnogim gradovima u Njemačkoj. Najposlije 
mu je povjereno upravljanje svečanim dvorskim koncer- 
tima u dvoru. Od 1884 živio je u mirovini u rodnom 
mjestu. Kao skladatelj ogledao se u manjim plesnim sklad- 
bama. U njegovu je orkestru bio namješten kao koncertni 
majstor znameniti hrvatski violinist Franjo Krežma. В. š. 

BILUBIJ (Bilubium), rimska postaja u Dalmaciji na cesti 
Salonae—Novae—Narona. Spominje je It. Ant. p:*2338.4 
Tab. Peut; Geogr. Rav. 210, П ima na tom mjestu Iuli- 
anum. Prema danim udaljenostima drži Patsch (PWR 
ПІ-472), da se ta postaja nalazila u dolini Vrlike između 
Lovreča i Imotskoga, dok Miler (Itineraria Romana) sta- 
vlja B. u Berinovac Imotski. Z.D. 

BILJAC — Cilimi. 

BILJAR (franc. billard, od bille »kostana kugla«). Vrlo 
raširena igra s kuglama od bjelokosti ili od slične mase, 
promjera 61.5 mm. Igra se na naročito građenom stolu, 
koji je većinom obložen pločom od škriljavca, mramora 
ili čelika. Stol je ograđen sa strane elastičnom ogradom od 
gume (mantinella) u visini kugle, a presvučen zelenim 
suknom, koje mora biti sasvim ravno. Stol je oblika pače- 
tvorine, no bilo ih je i u obliku četvorine, okruglih, elip- 
tičnih, pače i na 6 uglova. Stolovi su za utakmice (turnir- 
ski) dugi 284 em, dok obični (mali) iznose 230—250 em. 
Širina stola iznosi polovinu dužine. Visina mu je 80 cm. 
Biljar se igra štapovima (qućue), koji su dugi 145 cm, a 
teški 500 gr, no ima ih i većih i manjih te lakših i težih. 
Štapovi se obično prave od jasenova drva te su ravni. 
Prije su bili i zavinuti. Štap se drži lagano desnom rukom, 
dok lijeva služi za potpor. Igra potječe iz Italije i Fran- 
cuske, gdje se već u 16. st. igrala na dvoru Karla IX. Za 
Luja XIII. i XIV. imali su već posebnu sobu za b. B. je 
bio zabranjen za širu publiku do 18. st. Otada se počeo 
pojavljivati i u javnim lokalima. Francuski igrač Mongaud 
(1820) izumio je za štapove kožnate kapice. Kapice se 

taru kredom za biljar, da se kugla ne odsklizne. Doskora 
su se počeli razlikovati različiti udarci. С. 1858—72 je 
francuski igrač Mangin usavršio tu igru te je nastupao po 
svim zemljama Evrope. On je prenio igru i u Ameriku. 
U drugoj polovini prošlog stoljeća postao je b. popular- 
nom igrom, te se sada igra vrlo mnogo po kavanama i 
gostionicama, a u Holandiji čak i na selima kao nacionalni 
sport. Prvo svjetsko prvenstvo odigrano je u New-Yorku 
1873. С. 1923 osnovan je Međunarodni savez biljarskih 
amatera u Parizu (Union internationale d'Amateurs de 
Billard — U. I. F. A. B.). 

G. 1917 osnovan je u Zagrebu biljarski klub. Prvi tur- 
nir kod nas odigran je 1934 izmedu reprezentacije Zagreba 
i Beograda u Zagrebu sa 7:2 za Zagreb. Početkom 1940 
održan je u Zagrebu I. kvalifikacioni turnir, koji je trajao 
preko mjesec dana. TD. 

BILJARDA, prvi vladarski dvorac na Cetinju, koji je 
podigao Njegoš 1836. Ime mu je otud, što se u jednoj 
njegovoj dvorani igrala Njegoševa najmilija igra biljar. 
Prije su vladari stolovali u manastiru, a zatim u Biljardi 
sve do 1867, kad je knjaz Nikola podigao poseban knežev- 
ski dvorac. SMS 

BILJARDA = tisuću bilijuna = 1015. 

BILJARUŠE (njem. Kráuterbuch) su knjige, u kojima su 
opisane ljekovite pučke biljke s uputom za liječenje razli- 
čitih bolesti. Kod Hrvata je bilo već u 17. i 18. st. biljaruša. 
Tako franjevac Dolić u Jajcu ima jednu biljarušu staru 
oko 200 godina pod naslovom »Topuša«, kojom se i sada 
služi. U Mlecima su 1775 izašle Likarie priproste, a u Bu- 
dimpešti 1779 od Petra Bartulovića iz Makarske Razlicite 
likarie. 

I sada ima ljekaruša, t. j. knjiga, u kojima su uglavnom 
recepti, kako se biljem liječi bolest. Od Hrvata je Sadik 
Sadiković iz Ljubuškog izdao u Sarajevu 1928 Narodno 
zdravlje. 

U ZNŽO XXXI. 2. objelodanio je Marijan Stojković 
tekstove dviju starijih hrvatskih ljekaruša. Jedna je od 
Simića i ima naslov Domaće likarie starih Bošnjakah, a 
druga je od Markovića: Dotura Markovića najizvrsniji 
liekovi od g. 1794 za unutra naznačene boli. ANV 

BILJAŠIVSKIJ, Nikola Ж 1867, + Kijev 1926, ukrajinski 
arheolog i muzeolog. Njegovu organizatornom duhu treba 
zahvaliti postojanje gradskog muzeja baruna Štajnhelja u 
Volinju. Bio je do smrti ravnatelj kijevskoga gradskog 
kao i ukrajinskog državnog muzeja, pa je za njihov razvi- 
tak stekao vrlo velike zasluge. Svoja je glavnija i važnija 
naučna djela štampao u »Kijivskij Starini« i u »Arheo- 
lohič. ljetopisi južnoj Rossiji«, koji je sam izdavao i ure- 
divao. Bio je član Sveukrajinske akademije nauka. $. G-ć. 

BILJEGOVINA je vrsta državnog prihoda, koja se plaća 
prilikom izdavanja pravno relevantnih isprava. Pravna na- 
rav ove vrste državnih prihoda je sporna. Teorija osigu- 
ranja sadržaja isprave po državnoj vlasti u slučaju spora 
nije prihvatljiva, jer stranke, kad zatraže intervenciju dr- 
žavne vlasti, plaćaju pristojbu na zahtjev za tu interven- 
ciju. Naročito je ova teorija neprihvatljiva, ako imamo na 
umu, da ovu vrstu prihoda uvode sve više i samoupravne 
vlasti, koje uopće nijesu nadležne, da interveniraju u spo- 
rovima stranaka. Ispravnije je biljegovinu smatrati pore- 
zom na ispravu. Ova vrsta fiskalnih prihoda je novijega 
datuma, jer je uvjetovana pismenošću i razvitkom pro- 
meta. Biljegovina se plaća bilo biljezima bilo upotrebom 
biljegovanih araka bilo u gotovu novcu, dakle nije bitna 
oznaka biljegovine, da se plaća biljezima. De lege ferenda 
opravdano je, da se veći iznosi biljegovine naplaćuju u 
gotovu novcu. = Biljezi, Pristojba i Taksa. Ј. š. 

BILJEŠKA (lat. nota) je kratko napisana misao, po- 
datak, činjenica, koju napišemo, da se sami nečega sjetimo, 
ili da sjetimo druge. Bilješkama se zovu i sve napomene, 
koje bilježimo u knjige, kad ih čitamo. U francuskom se 
b. zove note, množ. notes, a odatle dolazi i kod nas upo- 
trebljavana riječ notes za knjižicu (bilježnicu), u koju 
unosimo bilješke, koje ne želimo zaboraviti. 

BILJEZI. Biljezi su od države, odnosno samoupravnih 
tijela, izdani znaci od papira, perforacijom odijeljeni, 
koji služe za plaćanje biljegovine i pristojba na isprave, 
podneske, žalbe, tužbe i t. d. Izuzetno postoje i monopoli- 
zirani obrasci, na kojim je bilo utisnut biljeg (na pr. to- 
varni listovi, eskontne liste, najamni ugovori), bilo samo 
označena vrijednost (na pr. mjenica). Po propisima, koji 
kod nas vrijede, imadu se biljezi na privatnim ispravama 
poništavati pisanjem teksta preko biljega, tako da tekst 


BILJAR — BILJEZI 


počinje na ispravi ispred prvog biljega, a završava iza po- 
sljednjeg biljega. Upotreba monopoliziranih obrazaca je 
ograničena na jednostavnije isprave, jer oni pisanjem na 
njima postaju neupotrebljivi, pa zbog slučajnih pogrešaka 
u pisanju stranke mogu trpjeti štetu. 

Biljege na molbama i utocima, tužbama, svjedodžbama 
it. d. ne smiju poništavati stranke, koje ih podnose, već 
samo vlast, kod koje se podnose, odnosno koje svjedodžbe 
izdaju. Poništavanje biljega po vlastima vrši se vlažnim 
žigom, tako da dio žiga bude na samom biljegu, a dio na 
arku papira, na kojemu je nalijepljen. 

Izradba i prodaja državnih i samoupravnih biljega is- 
ključivo je pravo države odnosno samoupravne vlasti. Nji- 
hovo izrađivanje po drugim licima kažnjivo je po kazne- 
nom zakonu. Prodaja se vrši preko državnih ustanova, od- 
nosno općinskih vlasti i ovlaštenih maloprodavača uz pro- 
viziju. Kupovanje i prodaja biljega od neovlaštenih malo- 
prodavača je također kažnjiva. 4:9; 

Povijesni razvitak. Podrijetlo naplate poreza pomoću 
biljega imade se tražiti u odredbama o sastavu pravnih 
isprava na službenim obrascima, jer su biljegovni papiri 
preteče današnjih biljega. Koliko je poznato, prvi put je 
upotreba službenih obrazaca za sastav pravnih isprava od- 
redena 537 u drugoj glavi 44. novele cara Justinijana. Tom 
je novelom određeno sastavljačima isprava u Bizantu (ta- 
belliones), da čistopise isprava (charta pura) ispostavljaju 
na određenom papiru, koji imade u početku oznaku vre- 
mena izdanja i ime upravitelja državnog erara (comes sa- 
crarum largitionum, sacri aerarii et thesaurorum Comes). 

Kasnije susrećemo u Francuskoj droits de sceau, u 
Njemačkoj Siegel- und Kanzeleigelder. To su uglavnom 
naknade za ovjeravanje isprava i rad službenih organa. 
Ovakvu nagradu dobivaju i notari (notarius, cancellarius), 
koji već od sredine 12. st. kao organi javne vjere u Dal- 
maciji sastavljaju isprave (instrumentum). U jednoj dopuni 
Statuta grada Trogira iz 1330 izrično je određena ovakva 
nagrada, koja se imade prema mjesnim običajima plaćati. 
Odredbom toga Statuta od 1489 donesena je točna tarifa 
ovih nagrada, koja je upravo savršeno precizno sastavljena. 
Kao preteča današnjih biljegovnih pristojba za rad slu- 
Zbenih organa kod pravnih poslova mora se spomenuti i 
pristavština (pristaldia), nagrada pristava, t. j. osoba, kojih 
su izjave u hrvatskim krajevima uživale javnu vjeru sve 
tamo do 14. i 15. st. 

Spomenute nagrade organima za izdavanje isprava ne- 
maju još značaja poreza. Današnji biljezi kao oblik pla- 
ćanja poreza potječu međutim zapravo iz Nizozemske. U 
početku 17. st. raspisale su tamo navodno državne vlasti 
nagradu za pronalazak poreznog oblika, koji ne bi bio pre- 
težak i koji bi se lako plaćao, a da bi kraj svega toga bio 
unosan. Tada je izradio financijalni činovnik J. Brouk 
osnovu za novi porez, koji će se plaćati na temelju isprava 
o pravnim poslovima i na temelju službenih spisa. Ta je 
osnova prihvaćena, pa je već 1. VIII. 1624 izdan zakon o 
plaćanju poreza biljegovnim arcima, nazvanim impost van 
bezegelde brieven. Taj način oporezovanja ušao je brzo 
u porezne sustave ostalih evropskih država. Tome je na- 
ročito pogodovala teorija, da vladari mogu uvoditi bilje- 
govne papire (carta signata) kao sastavni dio regala bez 
pristanka staleža, koji je bio u to doba potrebit za uvo- 
đenje novih poreza. Tako Španjolska uvodi ovakav način 
oporezovanja već u 1636. U Francuskoj je pokušao to pro- 
vesti 1654 Fouquet, ministar financija Luja XIV., ali mu 
to nije uspjelo, jer se parlamenat tome protivio. Tako je 
u Francuskoj upotreba biljegovnog papira (droit de for- 
mule) uvedena tek ediktom od mjeseca travnja 1674. Prije 
Francuske uvela je obaveznu upotrebu biljegovnog papira 
Danska (1661), a poslije Pruska (1682), Engleska (1694, 
djelomično već 1671) i Rusija (1699). Koncem 17. st. već 
su uvele gotovo sve evropske države ovaj novi porezni 
oblik. Austrija je uvela djelomičnu obveznu upotrebu bi- 
ljegovnog papira več 1675, ali je to definitivno provela 
tek 1. IV. 1762. Prvobitni propisi su često mijenjani (pa- 
tent od 5. X. 1802 i 27. I. 1840). Austrijski zakon od 9. II. 
1850 protegnut je 2. VIII. 1850 i na Hrvatsku. Do 1. IX. 
1855 plaća se biljegovina u biljegovnim papirima, a od tog 
dana i u biljegovnim markama (biljegovkama). Propisi toga 
zakona mijenjani su zak. čl. XXIII. od 1868, koji sadržaje 
već sve osobine današnjih zakona, pa određuje naplatu 
biljegovine i u markama ($ 6), i to na molbe i priloge uz 
njih, svjedodžbe, trg. knjige, na rješenja oblasti po poseb- 
noj tarifi, te na isprave, određene tim zakonom ($ 9). 
Interesantno je spomenuti, da je u hrvatskoj službenoj 


BILJEZI — BILJKA 


terminologiji prihvaćen od prvih dana uvođenja ovog na- 
čina oporezovanja naziv biljegovina, biljegovna marka ili 
biljegovka, odnosno biljeg. Te riječi imadu svoj korijen 
u mongolskoj riječi bálgá (znak). U prvobitnom smislu 
biljeg je oznaka za znak (signum), pa i znak javnih organa. 
Spominje se već u Poljičkom statutu (bilip). 
LIT.: Uredovna sbirka zakonah, propisah o biljegovim i pravnoj 
pristojbi, Zagreb 1869; Die indirecten Abgaben Österreichs in den 
Jahren 1847, dann 1850—1857, Beč 1860; F. W. Lotz, Finanzwissenschaft, 
Tübingen 1931; L. Stein, Lehrbuch der Finanzwissenschaft, Leipzig 1885, 
Str. 263; Wagner, Finanzwissenschaft, Leipzig 1910, sv. IIL, knj. 1, str. 
119; D. Gothofredus, Codicis Justiniani sac. prin. pp. aug. repetitae 
praelectionis L. XII., Frankfurt 1658; Fr. J. Bartholdi, De charta signata 
vulgo Stempelpapier, Frankfurt 1690. 2. Н. 
BILJEŽNIK -> Javni bilježnik, Općinska samouprava. 
BILJIN, planina u Makedoniji, oko 13 km od gradića 
Krive Palanke. Sastavljena je od metamorfnih škriljevaca: 
filita, amfibol-gnajsa i amtibolskog škriljavca. Sljeme B. 
je zaobljeno, strane strme, na S pošumljene, a visovi su: 
Konjski Rid 1.544 m, Straža 1.547 m, Neravska Čuka 
1.450 m. P. V-6. 
BILJKA. 


SADRŽAJ: 1. Pojam biljke, 545; II. Građa i razdioba bilja, 545; 
III. Život biljaka, 549; IV. Biljka i okolina, 551; V. Životni oblici, 
554; VI. Bolesti biljaka, 556; VII. Biljka i čovjek, 560. 


I. POJAM BILJKE 

Sva živa bića ili organizme na zemlji dijelimo od pamti- 
vijeka na biljke i životinje. U svagdanjem životu razumi- 
jevamo pod biljkama obično zelena bića, koja cvatu i 
donose plod, a redovno su više ili manje čvrsto prirasla na 
podlogu (većinom zemlju), tako da se ne mogu slobodno 
gibati. Životinjama smatramo naprotiv takva živa biča, 
koja se obično slobodno giblju te na taj način traže hranu, 
koju jedu i probavljaju. S toga je svagdanjega gledišta ra- 
zlika između bilja i životinja redovno jasna, tako da se 
lučenje jednih od drugih smatra u običnom životu opće- 
nito vrlo laganim i, da tako rečemo, samo po sebi razu- 
mljivim. 

No pojmovi »biljka« i »Zivotinja« preneseni su iz svaki- 
danjeg života također u znanstvenu biologiju (v.), gdje su 
se baš na osnovi njihova razlikovanja razvile dvije opsežne 
samostalne znanosti: botanika i zoologija. Pri tom se me- 
dutim brzo pokazalo, da se naše obično, svakidanje po- 
imanje razlika izmedu bilja i životinja ne može u cijelosti 
primijeniti i u znanosti. 

Da se o tom uvjerimo, dovoljno je, da s nešto više kri- 
tičnosti promotrimo na pr. več same pojave gibanja, koje 
obično smatramo isključivim svojstvom životinja i najoči- 
tijim znakom razlikovanja izmedu životinja i biljaka. Istina 
je doduše, da su više biljke svojim korijenjem ili kakvim 
drugim organima redovno trajno pričvrščene na mjestu, 
gdje su nikle, tako da se za svog cijelog života ne mogu 
aktivno gibati iz jednoga mjesta na drugo, kao što to može 
največi dio životinja; no svakome, tko je bar donekle 
upučen u pojave biljnoga života, bit če poznato, da unatoč 
tomu imaju i više biljke sposobnost aktivnog gibanja, koje 
se sastoji u promjenama položaja i smjera pojedinih nji- 
hovih organa. Ove se promjene vrše na taj način, da se 
pojedini biljni organ prema potrebi savija ili okreče, kako 
bi time zauzeo u prostoru položaj, koji mu je — s obzirom 
na njegovu specijalnu životnu zadaču — razmjerno najpo- 
voljniji. Sjetimo se samo činjenice, da stabljike viših bi- 
ljaka rastu redovno prema gore, a korijenje prema dolje; 
da su listovi svojom gornjom površinom okrenuti većinom 
okomito prema svijetlu; da se povijuše (v.) i vitice penja- 
čica ovijaju oko svojih potpora, a listovi se osjetljivih 
mimoza spuštaju na najmanji dodir, i t. d. Sve su to očiti 
znakovi, da i više biljke imaju sposobnost gibanja, te da 
među njima i životinjama nema ni u tom pogledu nikakve 
načelne razlike. 

Još je teže povući bilo kakvu općenitu granicu među 
t. zv. nižim biljkama i t. zv. nižim životinjama. Među 
njima su razlike često tek vrlo neznatne i općenito teško 
zamjetljive, budući da niže biljke često imaju i same spo- 
sobnost aktivnoga gibanja iz jednog mjesta na drugo (na pr. 
slobodnim plivanjem u vodi). A među onim živim bićima, 
što ih zbog njihove vrlo jednostavne građe i razmjerno 
niske organizacije smatramo uopće najnižima, ima čak i 
takvih, za koja se nikako ne može reći, da li bi bilo opra- 
vdanije označiti ih biljkama ili životinjama. Takva su bića 
na pr. neki bičaši (v.), pa sluznjače i dr. Ti se organizmi 
obrađuju još i danas jednako u botaničkoj kao i u zoolo- 
škoj literaturi. 

MEĐUSOBNI ODNOSI BILJNIH I ŽIVOTINJSKIH STABALA 
(Uglavnom po Wettsteinu) 


Iz svega toga vidimo, da razlike među biljkama i živo- 
tinjama nisu nipošto tako jasne, kako se to nama u našem 
svagdanjem životu obično pričinja. Naprotiv, obje su te 
skupine organizama međusobno nedvojbeno srodne. I bilj- 
kama i životinjama svojstvene su naime u jednakoj mjeri 
sve one osobine, po kojima se živa bića tako bitno razli- 
kuju od nežive prirode: jedne su i druge građene od mikro- 
skopski malih stanica; bitni dio tih stanica sačinjava i kod 
jednih i kod drugih t. zv. protoplazma (v.), na koju je 
vezan sav život na zemlji uopće; i baš zbog toga pokazuju 
obje skupine organizama u bitnosti i iste najvažnije životne 
pojave, t. j. biljke se hrane, dišu, rastu, razvijaju, razmna- 
žaju, pa i giblju u biti jednako kao i životinje. 

Spoznaja uske međusobne srodnosti biljaka i životinja 
čini osnovnu zasadu novije biologije, i ona je u potpunom 
skladu sa suvremenom naukom o evoluciji ili descenden- 
Ciji. S gledišta te nauke može se naime istaknuta sličnost 
biljaka sa životinjama smatrati odrazom njihove srodnosti, 
jer se uzima, da su se obje skupine organizama razvile 
filogenetski iz zajedničkoga korijena. Dosljedno tome mora 
se pretpostaviti, da prva i najprimitivnija živa bića, koja 
su se u pradavno doba na zemlji pojavila, a koja su vjero- 
jatno bila slična nekim najnižim organizmima, što i danas 
Žive, nisu još uopće bila razlučena u »biljke« i »životinje«. 
Stoga se pojam biljke — kao što uostalom ni pojam živo- 
tinje — ne može uopće točno i valjano definirati. 

Unatoč tomu ne može biti sumnje, da je lučenje biljaka 
od životinja i u znanosti potpuno opravdano. Iako na 
pitanje, što je biljka, ne možemo — iz upravo navedenih 
razloga — odgovoriti kratkom definicijom, znamo ipak, da 
je tipičnim biljkama svojstven veći broj sasvim specifičnih 
osobina, po kojima se one općenito posve bitno razlikuju 
od životinja. Takve izrazito biljne oznake jesu ove: 1. po- 
vršina tijela, koja služi primanju hrane (na pr. kod kori- 
jenja i listova) razvijena je kod biljaka prema vani, dok 
je ona kod životinja, gdje počinje s usnim otvorom, sakri- 
vena u nutarnjosti; 2. stanice, iz kojih je sastavljeno biljno 
tijelo, ograđene su, za razliku od životinjskih stanica, ugla- 
vnom celuloznim stijenkama; 3. tipična zelena biljka sa- 
drži u protoplastu svojih stanica karakteristično mastilo 
klorofil (v.), po čemu je ona autotrofna (v.), dakle neza- 
visna u pogledu prehrane od drugih živih bića; naprotiv 
sve su životinje — jer nemaju klorofila, pa trebaju gotovu 
organsku hranu — heterotrofne i u pogledu svoje pre- 
hrane zavisne bilo izravno, bilo neizravno o zelenoj biljci; 
4. biljke rastu općenito čitav svoj život neprestano, ali je 
Djihovo rastenje ograničeno samo na izvjesna točno odre- 
đena mjesta na tijelu; kod životinja se naprotiv rastenje 
zbiva jednoliko na svim dijelovima tijela, ali je ono re- 
dovno ograničeno na određen odsjek života. S. Hé: 


II. GRAĐA I RAZDIOBA 


Biljno se carstvo sastoji iz golemog broja vrlo raznolikih 
biljnih vrsta (v.), koje su u beskrajnom mnoštvu jedinki ili 
individua razasute gotovo čitavom zemljom, gdje rastu 
u tlu, u vodi i u zraku, i izgrađuju onaj šaroliki, neobično 

TIPOVI JEDNOSTANICNIH STELJNJACA: bakterij, sinja alga, 


kremenjašica i jarmašica 


važan biljni pokrov na kori zemaljskoj. Osim biljaka, koje 
još i danas žive na zemlji (t. zv. recentne biljke) pozna- 
jemo također vrlo velik broj biljnih vrsta, koje su živjele 
u pradavnoj prošlosti zemlje, a danas su već izumrle; to 
su t. zv. fosilne biljke, koje poznajemo jedino po saču- 
vanim ostatcima i tragovima u okameninama. Kao što je za 
životinjski, tako je i za biljni svijet značajna silna mnogo- 
likost s obzirom na oblik, veličinu i građu tijela te način 
života pojedinih vrsta. Da to sebi predočimo, potrebno je 
samo pomisliti, kolika li je golema razlika na pr. između 
sitnih bakterija, kojih najmanji predstavnici mjere u pro- 
mjeru još i manje od 1/1000 mm, i izvjesnih velikih drveta, 
koja — kao na pr. australski Eucalyptus — dosežu visinu 
i do 150 m, dok im stablo mjeri u promjeru i do 10 m. 
Pa ipak su s gledišta znanosti i jedno i drugo prave biljke 
i ravnopravni članovi velikog biljnog carstva, iako im je 
ustrojstvo tijela bitno različno. 


Poznato je, da su biljke najnižeg organizacijskog stupnja, 
kao što su na pr. spomenute bakterije, pa vrlo mnoge sitne 
alge i dr., trajno jednostanične. Njihovo se vegetativno ti- 
jelo sastoji kroz čitav život iz jedne jedine, sad veće, sad 
manje stanice, koja vrši sve funkcije života. Pa ipak je 
već i za te mikroskopski sitne biljčice značajna nesamo 
velika raznolikost s obzirom na oblik, veličinu i dr., nego 
najvećma i znatna unutarnja diferencijacija samoga proto- 
plasta, koja je u vezi s diobom fizioloških funkcija. No 
većina biljaka ima tijelo izgrađeno iz većeg, a najčešće i 
vrlo velikog broja stanica. Kod takvih višestaničnih biljaka 
pridružuje se unutarnjoj diferencijaciji najvećma još i veća 
ili manja spoljašnja raščlanjenost, koja je to znatnija, što 
je viši stupanj tjelesnog ustrojstva dotične biljke. Najviši 
stupanj unutarnje i vanjske raščlanjenosti tijela nalazimo 
kod t. zv. stablašica, kod kojih se baš stoga i najviše di- 
vimo skladnoj građi i harmoničnom djelovanju njihovih 
vegetativnih i rasplodnih organa. Savršena histološka dife- 
rencijacija tih organa izražena je nesamo u građi, nego i u 
skladnom rasporedu pojedinih njihovih staničja. Tako su 
na pr. mehanička staničja u pojedinim organima raspore- 
đena uvijek po poznatom načelu tehnike, da se sa što 
manje potrošenog materijala postigne što veća čvrstoća. 
Pravilnost spoljašnjeg oblika tijela stablašica izražena je 
pored ostaloga u sasvim određenim odnosima simetrije 
među pojedinim dijelovima. U tom je pogledu značajna 
па pr. poznata polarna nesimetričnost biljnoga tijela u 
smjeru glavne uzdužne osi, koja se sastoji u tom, da je 
uvijek bitno drugačije građen vrh biljke, a drugačije njena 
baza. Postrani dijelovi biljnoga tijela mogu naprotiv biti 
na glavnoj osi raspoređeni vrlo različno, tako da kroza nj 
možemo položiti sad više ravnina simetrije (radijalne ili 
aktinomorfne biljke, odnosno biljni organi), sad samo dvije 
(bilateralne ili disimetrične tvorbe), ili samo jednu (mono- 

simetrične, dorziventralne ili zigomorfne tvor- 
be), ili napokon nijednu (nesimetrične tvorbe 
odnosno biljke). 


Posebna je zadaća t. zv. sistematske bota- 
nike (v.), da raznolike biljne organizme raz- 
vrsta и neki pregledni sustav. Ta je zadaća 
to teža, što suvremeni sistem bilja, ako hoće 
da bude znanstven, mora biti nesamo doslje- 
dno proveden i pregledan, nego i prirodan, a 
to znači, da u njemu moraju, koliko je to 
samo moguće, doći do izražaja i odnošaji filo- 
genetske srodnosti među pojedinim biljnim 
skupinama. Da postigne taj svoj cilj, služi se 
suvremena sistematska botanika različnim me- 
todama, među kojima je još i danas najvažnija 
metoda poredbene morfologije. Po toj metodi 
združujemo biljne vrste, koje su morfološki 
međusobno više ili manje slične, u prirodne 
skupine različnih viših sistematskih stupnjeva, 
kao što su na pr. rodovi, porodice, redovi, 
razredi i dr. 

Tako združujemo na pr. mahovine i paprat- 
njače na osnovi njihove morfološke sličnosti 
u posebnu prirodnu cjelinu pod imenom arhe- 
gonijate (v.), pri čem stavljamo mahovine, jer 
su razmjerno jednostavnije građene, na prvo 
mjesto. Arhegonijate združujemo nadalje sa 
cvjetnjačama u još višu prirodnu sistematsku 
skupinu, koju zovemo stablašice (v.), i u kojoj 
stavljamo na prvo mjesto mahovine, a na po- 
sljednje jednosupnice. Uža filogenetska srodnost među po- 
jedinim glavnim predstavnicima stablašica smatra se danas 
jasnom i dokazanom. Naprotiv, nije još zasad moguće 
dovesti stablašice, pa niti mahovine kao najniže i najpri- 
mitivnije njihove predstavnike, ni u kakvu jasnu filoge- 
netsku srodstvenu vezu s bilo kojom skupinom nižih bi- 
ljaka, poznatih pod općenitim imenom steljnjače (v.). U 
suvremenoj biljnoj sistematici označujemo stoga stablašice 
još i danas kao posve samostalno razvojno stablo, koje se 
s obzirom na filogenetsku srodnost ne može s dovoljnom 
vjerojatnošću dovesti u vezu ni s kojim odjelom nižih bi- 
ljaka. Pa i među samim tim nižim biljkama ili steljnja- 
čama ima više skupina, koje s obzirom na morfološku, pa 
po tome i eventualnu filogenetsku srodnost, ne pokazuju 
nikakvih jasnih međusobnih veza. Jednu takvu samostalnu 
skupinu, poznatu pod imenom Schizophyta (v.), sačinjavaju 
na pr. bakterije zajedno sa sinjim ili modrozelenim algama 
(v.), drugu bičarice (Flagellata, Monadophyta), treću gljive 
sluznjače (Myxophyta, v.), četvrtu alge kremenjašice (Ba- 
cillariophyta, — alge), petu smeđe alge (Phaeophyta, 
— alge) i t. d. 

I to su redom sve sama samostalna razvojna stabla, 
koja su s gledišta filogenetske sistematike sasvim ravno- 

TIPOVI VIŠESTANIČNIH STELJNJAČA: crvena i smeđa alga, crna 
plijesan, vrganj 

pravna stablu Cormophyta. Prema tome možemo smatrati 
vjerojatnim, da se u filogenetskom razvitku svih onih živih 
bića, što ih danas nazivamo biljkama, odvojilo od prvo- 
bitnog zajedničkog korijena već vrlo rano nekoliko samo- 
stalnih, divergentnih razvojnih linija, od kojih svaka odgo- 
vara po jednom razvojnom stablu suvremene biljne siste- 
matike. S filogenetskog se dakle gledišta ne mogu pripa- 
dnici današnjeg biljnog carstva smatrati članovima jedne 
jedine razvojne linije, ili drugim riječima: današnje je 
biljno carstvo po svom filogenetskom razvitku vrlo vjero- 
jatno polifiletsko, a ne monofiletsko. 

U skladu s tom spoznajom uzima današnja biljna siste- 
matika baš razvojna stabla kao osnovnu podlogu za raz- 
diobu čitavog biljnog carstva. Dosljedno tome smatramo 
danas pojedina razvojna stabla najvišim jedinicama bilj- 
noga sistema, i njima podređujemo sve ostale kategorije 
nižih stupnjeva. A taj je postupak s posve znanstvenoga 
gledišta i jedino ispravan. No ipak se u običnoj praksi 
takvi posve filogenetski sistemi ne primjenjuju gotovo 
nikada, budući da bismo se njima i previše udaljili od 
nekih već odavna uvri- 
ježenih i, da tako reče- 
mo, tradicionalnih рге- 
dočaba o nekim općenito 
poznatim skupinama bi- 
lja. A osim toga bilo bi, 
stojimo li na posve obje- 
ktivnom stajalištu, danas 
još zapravo i preuranje- 
no priključiti se bilo ko- 
jem takvom sistemu u 
potpunosti, budući da su 
razlike u shvaćanjima 
opsega i broja pojedinih 
razvojnih stabala kod ra 
zličnih autora zasad još 
i previše velike. Dovolj- | 
no je u tom pogledu me- 
đusobno isporediti samo 
na pr. najnoviji sistem 
A. Englera s poznatim 
sistemom R. Wettsteina, 
pa da se uvjerimo o ve- 
likim razlikama u shva- | 
ćanjima te dvojice ista- 4 
knutih sistematičara, od || 
kojih je pored toga sva- | 
ki i sam svoj sistem od 
vremena do vremena (u 
različnim izdanjima) do- | 
sta bitno mijenjao. Sto- NM 
ga još i danas smatramo 
obično  najprikladnijim 
onaj kompromisni put, po kojem se pri razdiobi bilja uzi- 
maju u obzir jednako zahtjevi čiste znanosti kao i potreba 
što veće preglednosti i praktičnosti. S takvoga kompromi- 
snoga gledišta možemo cjelokupno biljno carstvo razdijeliti 
ponajprije u dvije velike skupine, od kojih nam je jedna 
poznata pod općenitim imenom steljnjače, a druga pod 
imenom stablašice. 

Pod imenom steljnjače ujedinjujemo sve t. zv. niže bilj- 
ke, kojih se tijelo sastoji iz jednostavne steljke (thallus). 
Ova je ili trajno jednostanična (na pr. kod bakterija, bi- 
čarica i kod mnogih alga), ili je višestanična. U potonjem 
slučaju može ona biti nesamo razgranjena, nego i inače 
u večoj ili manjoj mjeri raščlanjena (na pr. kod smedih, 
crvenih i nekih zelenih alga), pa i anatomski više ili manje 
diferencirana. No ipak ne ide spoljašnje raščlanjivanje 
steljke nikada tako daleko, da bi ona bila razlučena u 
pravi korijen, pravo stablo i pravi list, niti ide njena 
unutarnja diferencijacija igdje dotle, da bi se razvile prave 
cijevi (traheje ili traheide). Ukoliko su kod steljnjača ra- 
zvijeni posebni sporangiji (v.) i gametangiji (v.), nisu oni 
gotovo nikada obavijeni pravilnim i čvrstim ovojem od 
sterilnih stanica. 

Kao što je več prije spomenuto, sačinjavaju steljnjače 
s gledišta današnje sistematike zapravo posve neprirodnu, 
heterogenu skupinu bilja, koja svojim opsegom obuhvača 
veči broj samostalnih razvojnih stabala. S toga bi se dakle 
gledišta morao taj umjetno stvoreni pojam zapravo zaba- 
citi pa umjesto njega uvesti u sistematiku veči broj samo- 
stalnih i ravnopravnih biljnih skupina, od kojih bi svaka 

odgovarala po jednom posebnom razvojnom stablu. No iz 
malo prije istaknutih razloga smatramo, da se pojam stelj- 
njača, ukoliko se on shvati posve morfološki, može ipak 
još i dandanas opravdano i korisno primjenjivati i u siste- 
matskoj botanici, pa se kao takav i održao sve do naj- 
novijeg vremena u večini botaničkih priručnika. 

Medu vanredno mnogolikim steljnjačama zauzimaju sva- 
kako sasvim poseban položaj bakterije (Bacteria). To 
su većinom jednostanične, izvanredno male biljčice bez 
klorofila i bez ikakvih kromatofora uopće. Osim toga za 
njih je značajno, da u svojim stanicama nemaju prave 
jezgre, u čemu se donekle podudaraju jedino sa sinjim 
algama (s kojima ih stoga i udružuju pod imenom Schizo- 
phyta u posebno razvojno stablo), dok im je inače, baš 
s obzirom na to obilježje, položaj među svim ostalim živim 
bićima na zemlji posve izoliran. 

Drugu samostalnu skupinu steljnjača, koju smatramo sa- 
svim posebnim razvojnim stablom, sačinjavaju sluznja- 
če (Myxomycetes), (v.). To su sasvim neobična bića, koja 
se mogu gotovo s jednakim pravom smatrati biljkama kao 

à i Zivotinjama, jer udru- 
žuju u sebi značajne oso- 
bine jednih i drugih. 

Sve ostale  steljnjače 
možemo razlučiti u dvije 
skupine, koje se medu- 
sobno razlikuju poglavi- 
to time, što jednoj pri- 
padaju autotrofne biljke 
s obojenim kromatofori- 
ma, a drugoj heterotrof- 
ne biljke bez mastila i 
bez kromatofora. Prvu 
skupinu nazivamo alga- 
ma, a drugu gljivama. 

Alge su dakle sve au- 
totrofne steljnjače. Nji- 
hova je jedina skupna 
oznaka, da u svojim sta- 
nicama sadrže klorofil 
(a vrlo često i različna 
druga mastila), s pomo- 
ču kojega mogu asimili- 
rati. Prema tome Ка- 
kvim su mastilima obo- 
jene, i prema nekim dru- 
gim obilježjima dijelimo 
alge u: l. Sinje ili mo- 
drozelemealge(Cy- 
anophyceae,  Schizophy- 
ceae). 2. Bičarice ili 
bičaši (Flagellata, Mo- 
nadophyta), koje s filo- 
genetskoga gledišta sačinjavaju samostalno razvojno stablo, 
a posebno su važne zbog toga, što ih smatramo neposrednim 
srodnicima zajedničkih pređa biljaka i životinja. 3. Kre- 
menjašice (Diatomeae, Bacillariaceae). One sačinjavaju 
s filogenetskoga gledišta također po svoj prilici posve samo- 
stalno razvojno stablo (Bacillariophyta), jer ne pokazuju ni- 
kakve očite srodnosti ni s kojim drugim odjelom bilja. 4. 
Jarmašice (Conjugatae). To je i opet samostalno stablo 
alga s čistim klorofilom u vrlo raznolikim kloroplastima. 
5. Vrlo opsežnu skupinu sačinjavaju zelene alge 
(Chlorophyceae). Njih smatraju razmjerno najsrodnijima 
gljivama, s kojima ih stoga i udružuju u posebno razvoj- 
no stablo (Euthallophyta). 6. Na visokom su razvojnom 
stupnju smeđe alge (Phaeophyceae). Sadrže pored klo- 
rofila i karotinoida još i značajno smeđe mastilo fuko- 
ksantin. Kod nekih nastupa antitetska izmjena generacija; 
pri tom su osobito zanimljive razlike s obzirom na vi- 
sinu razvoja gametofita i sporofita kod različnih odjela. 
Filogenetski smatraju se samostalnim razvojnim stablom. 
Žive uglavnom u moru. 7. Crvene alge (Rhodo- 
phyceae). Sadrže pored klorofila i karotinoida uvijek još 
i značajno crveno mastilo fikoeritrin. Žive uglavnom u 
moru, a s filogenetskog su gledišta samostalno stablo. 

Izuzevši gore spomenute bakterije i sluznjače nazivamo 
sve ostale heterotrofne steljnjače jednim imenom gljive 
(Fungi), (v.). Zanimljivo je, da su gljive i s filogenetskoga 
gledišta vrlo homogena cjelina, koja pokazuje najuže srod- 
stvene odnose sa zelenim algama (Chlorophyceae). Skupna 

NEKI ZNAČAJNI CVJETOVI KRITOSJEMENJAČA (ruža, naprstak, Gospina papučica i Muka Isusova) 


je značajka gljiva, da nemaju ni klorofila ni kromato- 
fora, i da su im membrane većinom (ali ne uvijek) hitin- 
ske. Njihovo vegetativno tijelo, koje je sastavljeno iz me- 
đusobno isprepletenih niti, t. zv. hifa, nazivamo micelij. 
Kod viših gljiva, t. j. kod mješinarki (Ascomycetes) i stap- 
čara (Basidiomycetes) javlja se stalno antitetska izmjena 
generacija, i to u posebnom, u mnogom pogledu vanredno 
zanimljivom obliku. 

Pravim gljivama možemo priključiti i lišajeve (Li- 
ione), (v.); oni su poseban tip simbioze izmedu gljiva i 
alga. 

Pod imenom stablašice ili Cormophyta, (v), ujedi- 
njujemo u posve prirodnu cjelinu sve više biljke, t. j. ma- 
hovine, papratnjače i cvjetnjače. Za sve je stablašice (izu- 
zevši mahovine) značajno, da im je tijelo jasno razlu- 
čeno u tri osnovna organa, u korijen, stablo i list. Ovoj 
spoljašnjoj raščlanjenosti odgovara i znatna unutarnja dife- 
renciranost, koja se vidi u građi svih vrsta pravih staničja, 
među kojima se osobito ističu sastavljene provodne žile 
s tipičnim cijevima (trahejama i traheidama). Sve su sta- 
blašice prvobitno zelene i autotrofne, a tek sekundarno 
prilagodile su se pojedine od njih heterotrofrom životu, 
izgubivši klorofil. Stablašice obično dijelimo u dvije sku- 
pine, i to u arhegonijate i u cvjetnjače. 

Imenom Archegoniatae (v.) označujemo skupno maho- 
vine i papratnjače. Kod mahovina (Bryophyta), (v.), pred- 
stavlja spolnu generaciju (gametofit) sam mah, a nespolnu 
sporogon. Ovaj potonji ostaje trajno u 
tijesnoj vezi s mahom 
i ne može samostalno 
živjeti. Kod papratnja- 
ča (Pteridophyta), (v.), 
je naprotiv spolna gene- 
racija razvijena u obli- 
ku neznatnog protalija, 
dok je nespolna gene- 
racija, sama paprat, pre- 
slica ili crvotočina, ra- 
zvijena u obliku pravoga 
kormusa s korijenjem, 
stablom i listovima. — 
Cvjetnjače (Anthophy- 
ta), (v.), su napokon bilj- 
ke najvišeg organizacij- 
skog stupnja uopče. One 
se odlikuju poglavito ti- 
me, što imaju cvijet (v.) 
i proizvode sjeme (v.). 
Medu njima stavljamo 
u sistemu na prvo mje- 
sto golosjemenjače (Gy- 
mnospermae), (v.), ko- 
je pored otkrivenih sje- 
menih zametaka poka- 
zuju još i mnoge dru- 





(Foto I. Horvat) 

ge znakove filogenetske primitivnosti. Danas uostalom ne 
može biti sumnje, da baš golosjemenjače zauzimaju važan 
posredovni položaj izmedu paprati na jednoj i kritosjeme- 
njača na drugoj strani. 

Kritosjemenjače (Angiospermae), (v.), kod kojih su sje- 
meni zametci zatvoreni u plodnici tučka (— cvijet), stoje 
opravdano na posljednjem mjestu, odnosno na vrhu bilj- 
noga sistema. A unutar njih samih stavljamo danas opće- 
nito na prvo mjesto dvosupnice (v.), a tek iza njih jedno- 
supnice (v.). M 

LIT.: H. Fitting, R. Harder, H. Sierp, G. Karsten, Lehrbuch der Bo- 
tanik für Hochschulen, 19. izd., Jena 1936; R. Wettstein, Handbuch 
der Systematischen Botanik, 4. izd., Leipzig-Beč 1935. S. H-ć. 

BILJKA 


IH. ŽIVOT BILJAKA 

Beskrajne su tajne života biljaka: tisuće ljudskih umova 
istraživalo je ustrajno i strpljivo zakone njihova života 
i rada, konstruiralo vrlo duhovite sprave, kojima je omo- 
gućilo oku da zaviri u vanredno sitne prostorije, biljne 
stanice, i pronašlo vrlo osjetljive reagencije, kojima je 
uspjelo dokazati kemijski značaj najrazličitijih tvari u tim 
prostorijama. Bezbrojnim pak pokusima objašnjena su 
mnoga fiziološka svojstva biljaka i njihov odnošaj prema 
vanjskom svijetu. 

Pa ipak, unatoč mnogim otkrićima, život biljaka sakriva 
još bezbrojne tajne. Stoga je razumljivo, da su i najiscr- 
Pniji prikazi života biljaka tek gruba slika stvarnosti. 

Biljke, kao i sve živo na našoj zemlji, razvijaju se iz 
jednostavnijeg i manjeg u složenije i veće, hrane se, građe 
i razgrađuju, giblju se, rastu, razmnažaju i konačno oba- 
miru; ostavljaju iza sebe potomstvo, u kojemu i dalje žive. 

Razvoj. Sve biljke, bez obzira da li su više ili niže, počinju 
se razvijati iz jedne stanice. Neke mikroskopske biljke 
ostaju jednostanične cijeloga života, druge se dijele i tvore 
dvije, nekoliko ili bezbroj znatno diferenciranih stanica. 
Neke truse na tlo jednostanične klice, truske ili spore, spo- 
sobne da razviju novu mnogostaničnu biljku, izgrađenu iz 
milijuna i milijarda novih stanica, druge {тизе posebno 
razvijene organe, sjeme, sličnih sposobnosti. 

Od vremena kada ostave matičnu biljku klice, spore i 
sjemenke leže često veoma dugo u šumskoj crnici, na kori 
stabala, u plodnim i neplodnim tlima njiva, pašnjaka i vo- 
ćnjaka, pa i u hambarima, po zimi i vrućini, čekajući čas, 
kada će otpočeti novi intenzivniji život. I premda se njihov 
život ne pokazuje tada u promjenama vanjskih oblika (u 
rastu), ipak oni žive i rade, jer u živome nema mirovanja. 
Razgrađujući rezervne tvari svoga tijela pribavljaju ener- 
giju potrebnu za održanje života. Oni dišu, a s vremenom, 
sa starošću gube klijavost, očito zbog potroška hrane ili 
inaktivacije energije, potrebne za normalan pogon fizio- 
loških procesa. 

Cim. klica-sjeme dospije u sredinu povoljnu za dalji 
razvoj, budi se iz stadija prikrivenog (latentnog) života 
— anabioze —, prima vodu, bubri, razvija snažan enzimat- 
ski rad i tvori nove organe, koji će mladoj biljci omogućiti 
dalji život i razvoj uz nove uvjete. Kod zelenih biljaka 
najvažniji su od tih organa listovi sa svojim zelenim kloro- 
filom, koji biljci služe za dobavljanje hrane iz zraka, i 
korijenova mreža, koja vrši dvostruku funkciju: prehram- 
benu (trofičku), primajući vodu i mineralne soli iz tla, i 
mehaničku, vežući biljke na određenom tlu. 

Hranidba i gradnja. Od hrane, koju biljka prima iz sre- 
dine, u kojoj živi, gradi ona vitalnom energijom žive pla- 
2 uz pomoć svemirskih i zemaljskih energija, svoje živo 
tijelo. 

Postoji bitna razlika u prehrani zelenih biljaka s jedne 
i nezelenih biljaka i organizama s druge strane. Dok zelene 
biljke izgrađuju svoja tijela iz anorganskih spojeva tla i 
uzduha (autotrofni organizmi), dotle nezelena bića (neze- 
lene biljke, životinje i ljudi), izuzevši nekoliko neznatnih 
skupina autotrofnih mikroorganizama, trebaju za izgradnju 
svojih tjelesa gotovu organsku tvar (ugljične hidrate, masti, 
bjelančevine) (heterotrofni organizmi). Zelene biljke odli- 
kuju se dakle sposobnošću, koju nemaju drugi organizmi, 
naime, da iz anorganskih spojeva uz pomoć klorofila i 

energije svijetla i topline proizvode živu organsku tvar 
(fotosintetska asimilacija), koja. je uvjet Života svih ostalih 
živih bića na našoj Zemlji. Iz zraka primaju biljke ugljik 
ugljičnog dvokisa, a iz tla vodu i različne mineralne soli, 
koje im služe kao građevni materijal ili kao vrelo energije. 

Golem je posao gradnje, što ga vrše zelene biljke. Neka 
ga prikaže jedan primjer: Šećerna repa veže na jednom 
hektaru, u jednoj vegetacijskoj godini oko 10.000 kg ugljika 
(C) iz zraka. Ako znamo, da u 10.000 litara zraka ima 
samo 3% litre ugljičnog dvokisa (CO), koji sadrži tek 
cko 1,7 g ugljika, onda slijedi, da šećerna repa mora 
iskoristiti svu zalihu CO», što se nalazi u 588,200.000 hekto- 
litara zraka, da bi mogla preraditi 10.000 kg C. U isto vri- 
jeme oduzme šećerna repa jednom hektaru tla oko 5—6 
milijuna litara vode i oko 300 kg mineralnih soli. 

Iz sladora, što ga zelene biljke tvore fotosintezom u 
klorofilnim stanicama, te anorganskih tvari (vode i bioge- 
nih počela), što ih primaju iz tla, grade one mnoge hiljade 
različnih organskih spojeva. Neke od tih, kao bjelančevine, 
ugljikohidrati, klorofil i t. d., prijeko su potrebne za odr- 
žanje života na Zemlji, druge opet život potiču ili ga 
uništavaju (alkaloidi, heteroglikozidi, saponini i t. d.). 

Biljke ne samo grade, već i razgrađuju. Razgrađuju na- 
ročito onda, kad trebaju pribaviti energiju potrebnu za 
gradnju svoga tijela i onda, kad neke tvari pretvaraju u 

nove kemijske spojeve (procesi destrukcije ili dekompo- 
zicije). 

Izmjena tvari i energija. Dok su biljke Zive, trajno se u 
njima vrši izmjena tvari i energija. Različne biokemijske 
reakcije, što se u njima zbivaju, nužno dovode do tih 
izmjena. Kod asimilacije ugljika iz zraka vežu energiju 
sunčanog svijetla i topline i utajuju je u novo proizvede- 
nim organskim tvarima (reakcije endotermijske), dok za 
drugih procesa, poglavito oksidacijskih (disanja) energiju 
oslobađaju (reakcije eksotermijske). Kod gradnje kao i 
razgradnje nastaju otpatci, koje biljka izlučuje iz tijela kao 
nepotrebne (sekreti i ekskreti) ili ih inaktivira u posebnim 
prostorijama-stanicama (rezervne tvari). Tako za fotosin- 
tetske asimilacije nastaje kao otpadak kisik (O), koji kroz 
prozore lišća (puči) ostavlja biljku (da posluži nezelenim 
organizmima za disanje), dok se kod različnih oksidacija 
u biljnim stanicama tvori ugljični dvokis, koji biljke iz- 
dišu (disimilacija), 

Izgradnja i razgradnja u biljnim stanicama vrši se živom 
silom, koja određuje slijed poslova i njihovu narav. Svi 
se poslovi vrše skladno; to zna svatko, tko je promatrao 
znakove toga rada na vanjskim oblicima biljaka. Taj posao 
vrše t. zv. enzimi ili fermenti. Dok jedna skupina tih 
enzima mijenja škrob u šećer, druga iz šećera pravi škrob, 
treća pomaže razgrađivati dušikove spojeve, četvrta sudje- 
luje kod njihove sinteze i t. d. Na najraznovrsnijim poslo- 
vima sudjeluje bezbroj enzima, upravo nepregledna vojska, 
čije su čete specijalizirane samo za neke određene poslove. 
Ti su enzimi tako maleni, da ih ne možemo vidjeti ni pod 
najsavršenijim mikroskopom, ali ih možemo izvući iz bi- 
ljaka i upoznati ih po radu, što ga mogu izvršiti izvan 
biljke. Samo živi enzimi rade; ako ih ubijemo visokom to- 
plinom ili otrujemo kakvim otrovom, oni obustavljaju rad, 
a biljke ugibaju. Skladno, koordinirano mogu raditi enzimi 
u biljnim stanicama samo onda, ako je njihov rad upra- 
vljan živom biljnom plazmom. 

Bilanca rada biljaka funkcija je dviju skupina procesa: 
1. procesa sinteze organskih tvari i 2. procesa destrukcije 
tih tvari u jednostavne anorganske spojeve. Što je sinteza 
veća, a destrukcija slabija, to je učinak rada veći i obrnuto. 
Ako u razvitku biljaka prevladaju procesi destrukcije nad 
procesima sinteze, onda je bilansa rada negativna; velimo, 
da biljke gladuju. 

Rast. Jedna od najznačajnijih posljedica životne dje- 
latnosti biljaka jest rast, pod kojim razumijevamo pove- 
ćanje veličine biljaka, odnosno njihovih živih dijelova 
(stanica i njihovih organa). Različite organske spojeve 
(ugljične hidrate, bjelančevine i t. d.), što ih tvore sintet- 
skim procesima, upotrebljavaju žive stanice za izgradnju 
novih živih stanica ili njihovih dijelova; tako se postepeno 
izgrađuju nove anatomske jedinice (stanice) i njihovi kom- 
pleksi (tkiva), a iz ovih opet još kompliciraniji organi 
(korijenje, stabljike, lišće i t. d.). Na taj način biljke rastu 
u debljinu i visinu i oblikuju one vanjske oblike, koji su 
za pojedine vrste biljaka toliko značajni. 

Orijentacija. Biljke, kao i svi drugi organizmi, reagiraju 
na vanjske podražaje i kretnjama. Postoje dakako razlike 
u načinu reakcije ne samo između biljaka i životinja, nego 
i medu samim biljkama. Lokomotorijskim kretanjem 
(s mjesta na mjesto) odlikuju se samo najjednostavnije 
biljke ili rasplodne stanice nekih složenijih biljaka (neke 
spore, gamete, spermatozoidi), dok većina viših biljaka 
reagira na vanjske podražaje samo promjenom položaja 
svojih organa u prostoru, ali ne i promjenom staništa. 


Svakomu je poznata orijentacija cvjetova sunčanice 
prema sunčanim zrakama (pojava, koju nazivamo pozi- 
tivnim fototropizmom) ili korijenja u smjeru sile teže 
(pozitivni geotropizam) ili pak stabljike u protivnom 
smjeru (negativni geotropizam) it.d. Da uzmognu opstati, 
moraju se žive biljke prilagođivati sredini, u kojoj žive, 
moraju s vanjskim svijetom činiti jednu cjelinu. Zato su 
one osjetljive i sposobne primati podražaje (sposobnost 
recepcije), reagirati na vanjske faktore te upravljati svoje 
organe tako, da uzmognu što uspješnije vršiti svoje životne 
funkcije. 


Razmnažanje. Kad biljke postignu neki stupanj razvoja, 
počnu se razmnaZati. One nastoje razmnažanjem održati 
neprekinut život vrste, jer je život individuuma razmjerno 
kratak. Dva su načina razmnažanja biljaka: 1. vegetativno 
ili apomiktičko i 2. seksualno, spolno ili amfimiktičko. 


BILJKA 


Razmnažanje je vegetativno, kada novi organizam na- 
staje ili jednostavnim dijeljenjem vegetativnog tijela u 
nove dijelove sposobne za život, ili kada u matičnoj biljci 
nastaju klice sposobne da razviju bez oplodnje nove za 
život sposobne individuume (nespolni rasplod). Vegetativno 
se razmnažaju na pr. bakterije, mnoge alge i t. d., dok se 
više biljke razmnažaju vegetativno s pomoću podanka, go- 
molja, lukovica, adventivnih pupova i t. d. 

Razmnažanje spolno (spolni rasplod) nalazimo već kod 
alga i gljiva, a pogotovu kod viših biljaka. Razmnažanje 
je spolno, kada novi individuum nastane spajanjem dviju 
rasplodnih stanica (gameta) u novu stanicu zigotu; samo 
zigota je sposobna da se dalje razvija. 


Temeljni zakoni života i rada biljaka. Iz iskustva znamo, 
da se biljke razvijaju iz klice (sjemena) spontano i skladno, 
da svaka vrsta biljaka ima svoju tipičnu morfološku građu, 
po kojoj se razlikuje od drugih, da donosi plodove, koji 
se razlikuju po obliku, boji, mirisu, okusu, po kemijskom 
sastavu i t. d. Poznato je također, da se razvoj biljaka 
kreće u određenim granicama (dimenzijama) i da u tim 
granicama postizavaju biljke sad jači sad slabiji razvitak. 
One se razlikuju i po duljini života: neke žive samo jednu 
godinu, druge i po nekoliko stotina godina. Sve te činje- 
nice jasno govore, da spontanim jednako kao i organizira- 
nim razvitkom biljaka moraju vladati neki fiziološki zakoni. 

Biljni organizam raste i razvija se životnom energijom 
svojih živih stanica, uz pomoć tvari i energija vanjskog svi- 
jeta (zakon rasta i razvoja). Taj rast i razvoj u kvantita- 
tivnom su i kvalitativnom pogledu uvjetovani svojstvima 
embrionalne plazme i vrše se u granicama, koje su odre- 
đene tim svojstvima (zakon djelovanja unutarnjih veget. 
faktora). Unutarnji faktori rasta i razvoja biljaka uvjetuju 
stalnost glavnih anatomskih, morfoloških i fizioloških oso- 
bina biljnih vrsta; oni su primjerice razlogom, da biljke ne 
mogu rasti beskonačno u svim dimenzijama. To su također 
faktori, koji uvjetuju, da različite biljke različito reagi- 
raju na isti intenzitet vanjskih faktora života. 

U granicama, koje postavljaju razvoju unutarnji faktori, 
očituje se utjecaj vanjskih faktora života. Iz jednog te 
istog sjemena može se razviti velika biljka, bogato razgra- 
nata s krasnim cvjetovima i plodovima, ali isto tako i mala 
kržljava biljčica, bez ijednog ploda. Kako će se biljka 
razviti, to ovisi o vanjskim faktorima života. Tih vanjskih 
faktora ima mnogo; to su prije svega hraniva, što ih biljke 
primaju iz tla i zraka, dalje svijetlo i toplina (biogeni 
faktori), pa onda škodljive tvari kao otrovi, klice bolesti, 
štetočine, tuča i t. d. (škodljivi faktori) i napokon takvi 
faktori, koji nisu prijeko potrebni za razvitak biljaka, ali 
mogu povoljno djelovati, kao na pr. mangan, sicilij, natrij 
i t. d. (stimulansi). S promjenom intenziteta svakoga od tih 
faktora mijenja se rast biljaka. Postoji neki minimum 
intenziteta biogenih faktora, kod kojeg razvoj biljaka po- 
činje (aps. fiziološki minimum), zatim optimum intenziteta, 
kod kojega je razvoj najpovoljniji (fiziološki optimum) i 
neki maksimum, iznad kojega razvoj prestaje (aps. maksi- 
mum). Utjecaj vanjskih i unutarnjih vegetacijskih faktora 
očituje se u rastu, gradnji, oblicima, pa i kretanju biljaka. 

Životna borba i smrt biljaka. U biljkama se odigravaju 
bezbrojne reakcije i najraznovrsniji radovi. Njihova su 
tijela stacionarne tvorevine, u kojima se vrše stalne pro- 
mjene; postignu li sve reakcije stanje ravnotežno, ili na- 
stane li poremećenje tih reakcija u jednom području te- 
meljnih fizioloških procesa, onda nastupa smrt. Obično 
velimo, da smrt nastupa na dva načina: prirodno, t. j. 
zbog starosti, što odgovara stanju statičke ravnoteže ili 
stabilnosti uvjetovane nutarnjim faktorima života, ili ne- 
prirodno odnosno nasilno, zbog škodljiva utjecaja vanj- 
skih vegetacijskih faktora. 

Prirodno obamiru biljke, kada prožive neko vrijeme, 
koje je životu dano (određeno) nutarnjim faktorima. Tako 
jednogodišnje biljke obamiru nakon jedne godine, dvogo- 
dišnje za dvije, a mnogogodišnje tek nakon više godina. 

Mnogo više nego prirodnom smrću ugibaju biljke zbog 
štetnog utjecaja vanjskih faktora. U borbi koju biljke vode 
međusobno za prostor, hranu, svijetlo i t. d. propada dne- 
vno mnogo milijardi biljaka. Ali i ljudi i životinje prido- 
nose mnogo njihovu stradavanju. Zelene biljke nužno stra- 
davaju radi potrebe zelenih organizama; ljudi, životinje i 
nezelene biljke trebaju naime gotove organske tvari, što ih 
proizvode zeleni organizmi. Mnogi uzročnici bolesti, kao 

bakterije i gljive, napadaju zelene biljke, razaraju njihovu 
gradu, oduzimlju im hranu i snagu, a često uzrokuju i samu 
smrt. 

Smrt golemog mnoštva biljaka uvjetom je dakle života 
bezbrojnih organizama, što nastanjuju Zemlju. Bez takva 
propadanja biljaka u velikom broju život bi u današnjoj 
formi ubrzo postao nemoguć; jer, kad bi svako sjeme pro- 
klijalo i razvilo se u normalnu biljku i opet se dalje raz- 
mnažalo bez zapreka, ubrzo bi čitava površina Zemlje bila 
prepuna biljaka, i više ne bi bilo mjesta za druge živote. 
Krstašica zvana osak (Sisymbrium sophia L.) razvije do 
750.000 sjemenki, pa kada bi se svako zrno razvilo u nor- 
malnu biljku i dalo opet jednak broj sjemenki, onda bi 
već nakon tri godine čitava Zemlja bila pokrivena samo 
osakom, i više ne bi bilo mjesta za druge biljke. 

LIT.: — Fiziologija bilja. M.G. 


IV. BILJKA I OKOLINA 


Svaka biljka vezana je čitav život na određeno stanište, 
koje je uvjetovano skupom različitih činilaca okoline. Bilj- 
ka to stanište ne može samovoljno promijeniti ako joj ne 
prija. Ona mora ili uginuti, ili se mora svojoj okolini prila- 
goditi stvarajući svojim 
oblikom ili unutrašnjom 
konstitucijom protutežu 
svim onim utjecajima, 
koji bi mogli kočiti pra- 
vilno odvijanje životnih 
procesa u biljnom orga- 
nizmu. Cjelokupna po- 
java biljke, t. j. njen 
oblik u najgrubljim iz- 
vanjim crtama kao i u 
najsitnijim detaljima — 
koje možemo motriti sa- 
mo mikroskopom — sa- 
činjava t. zv. fenotip 
(v.) biljke, koji je kod 
svake biljke drukčiji. Ne 
razlikuju se dakle samo 
pojedine vrste i odlike, 
nego i pojedine jedinke 
(individuumi) među so- 
bom. Ova fenotipska ra- 
nolikost, ova neizmjer- 
na šarolikost oblika u 
biljnom carstvu uvjeto- 
vana je dvjema ravno- 
pravnim i podjednako 
važnim činiocima, a to 
su nasljedna svojstva i 
okolina. Puštajući po strani nasljedna svojstva, možemo 
se lako uvjeriti o golemom utjecaju okoline na razvoj i 
oblikovanje biljnih organizama. ` 

Bjelolist (Leontopodium alpinum Cass.), presađen s vi- 
soke planine na stanište s umjerenijom klimom, izgubit 
će svoju baršunastu dlakavost. Kineski jaglac (Primula Si- 
nensis Lindl.) uzgojen kod temperature od 35% C imat će 
bijele cvjetove, a kod 15%—20% C crvene cvjetove. Biljka, 
koja raste u sjeni, izdužit će se, listovi će joj ostati ma- 
leni i blijedi, dok će na svijetlom otvorenom prostoru biti 
niskoga rasta sa širokim i snažno razvijenim listovima. 
Lijep primjer prilagodbe pokazuje na pr. vodena biljka 
streljača (Sagittaria sagittifolia L.), koja može rasti i na 
vlažnoj obali, ali u tom slučaju kod nje uopće nisu razvi- 
jeni posebni dugački trakasti listovi kao kod onoga oblika, 
koji raste zakorijenjen na dnu vode. Značajnog je oblika 
i smreka, koja raste pod snažnim udarom bure i kojoj su 
sve grane usmjerene samo na jednu stranu. Sve su to pri- 
mjeri, koji nam kazuju, kolik utjecaj može imati samo 
jedan jedini faktor okoline na oblik i razvoj biljke. 

No faktori okoline ne djeluju nikad zasebno, nego uvijek 
svi zajedno, izazivajući na taj način ne samo jednu, nego 
istovremeno stotine različnih prilagodbi, dok se konačno 
ne stvori onaj tip, koji je u tančine usklađen s dotičnim 
staništem. Kolika je razlika između oblog, uspravnog sta- 
bla bukve u brdskoj šumi, sa širokom krošnjom, koja stvara 
čitav svod nad našom glavom, i niskog drvca bukve, koja 
raste na izloženom planinskom obronku, s pokleknutim, 
na sve strane savijenim deblom i kvrgavim, čvorastim gra- 
nama. Planinska bukva raste na krševitu tlu s malo zemlje, 
izložena je udaru jakog vjetra, pritisku snijega i hladnoći. 

Svim se tim utjecajima prilagođuje bukva poprimajući 
konačno posebni otporni planinski oblik klekovine. Ovakve 
promjene oblika, uzrokovane utjecajem okoline, u kojoj 
biljka živi, nazivamo stanišnim modifikacijama. 

Fenotipske osobine stanišnih modifikacija nisu nasljedne. 
Iz sjemenke patuljastog planinskog maslačka, koja se posije 
u nizinskom kraju, izrast će ponovno maslačak normalnog 
uzrasta. Iz sjemenke klekovine bukve izrast će na zaštićenu 
staništu uspravno i lijepo stablo, što dokazuje, da ovaj 
oblik bukve nije nikakvo nasljedno svojstvo, nego samo 
reakcija i prilagodba na prilike pojedinog planinskog sta- 
ništa. No u dugotrajnoj prošlosti naše Zemlje, dok su se 
biljke razvijale do današnjih savršenijih oblika i prilago- 
divale se na mnogolike prilike staništa, bilo je svakako ne- 
brojeno mnogo prilika, gdje su kod biljaka nastale pro- 
mjene, koje su nosile biljeg nasljednih svojstava. Ovakve 
nagle i iznenadne nasljedne promjene možemo u nekim slu- 
čajevima i danas motriti, a zovemo ih mutacijama (у.). 
Mutacije su mogle nastati posve spontano i nezavisno od 
utjecaja okoline, no dokazano je, da se mogu potaknuti 
djelovanjem vanjskih faktora. Tako je na pr. uspjelo pro- 
izvesti mutacije rontgenskim i ultravioletnim zrakama. Ako 
se, bez obzira na fak- 
tor, koji je izazvao na- 
sljednu promjenu, poja- 
vio iznenada jedan tip 
prilagođen osobito do- 
bro na svoju okolinu, 
mogao se on nesumnji- 
vo bolje uzdržati nego 
slabije prilagođen tip. 
Tako je u dugotrajnom 
razvoju biljaka kroz mi- 
lijune i milijune godina 
bilo prilagodivanje sta- 
ništu važan princip, koji 
je upravljao izborom na- 
sljednih svojstava, stva- 
rajući na taj način mje- 
sto stanišnih modifika- 
cija genotipski utvrdene 
oblike (—> genotip). Po 
ovim osnovnim principi- 
ma stvarale su se i stva- 
raju se još i danas kod 
biljaka sve  savršenije 
prilagodbe na odredene 
činioce okoline. Postepe- 
no su se pojavljivali ti- 
povi posebno prilagode- 
ni na život u vlažnoj 
tropskoj atmosferi, na sušu, na hladnoču, na tresetno ili 
podvodno tlo. Razvile su se biljke, koje žive na drugim 
biljkama (epifiti), ili takve, koje žive samo u pukotinama 
stijena (hazmofiti), ili čak u samom kamenu. Pojavljivali 
su se saprofiti, koji se hrane samo organskom hranom, 
parasitski tipovi zavisni o drugim biljkama i životinjama. 
Kod mnogih biljaka stvoren je čitav niz prilagodbi (oso- 
bito u procesima rasplođivanja i razmnažanja), koje stoje 
u potpunom skladu sa životinjskim svijetom izvjesnih po- 
dručja, i t. d. 

Mnogi su faktori okoline selektivno utjecali na razvoj 
pojedinih oblika biljnog organizma. No okolina utječe na 
biljku kao cjelina, te se stoga i biljka odnosi prema oko- 
lini svojom cjelokupnom pojavom, svojim fenotipom, koji 
nos: u sebi zbroj prilagodbi na sve pojedine faktore. 

Odnos biljke prema okolini može se prikazati u ovoj 
shemi: 


(Foto I. Horvat) 
VODENA, MOCVARNA I KOPNENA VEGETACIJA NA MREZNICI 


voda 
neživa okolina fopra 
OKOLINA vjetar 
BILJKA — BILJKE tlo 


Ši s druge biljk 
živa okolina —— ug pe 


COEM životinje 
čovjek 
Nauka, koja se bavi odnosom biljke prema okolini, zove 
se ekologija (v.), a pojedini faktori izneseni u gornjoj shemi 
zovu se ekološkim faktorima. Pod ekologijom u najširem 

smislu moZemo razumjeti odnos biljke prema svim spome- 
nutim faktorima žive i nežive okoline. Ipak se ne može 
važnost utjecaja svih ovih faktora mjeriti istim mjerilom, 
kao što se i metodika proučavanja odnosa biljke prema 
živoj okolini dijametralno razlikuje od ekoloških metoda, 
koje rade s faktorima nežive okoline. Odnosi biljaka pre- 
ma drugim biljkama, prema životinjama i prema čovjeku 
toliko su bogati posve specifičnim problemima i po svojoj 
važnosti toliko zamašni, da zahtijevaju posebnu pažnju. 
Njima se bavi posebna grana biologije, koju nazivamo bio- 
sociologijom. Ta je znanost dovela do spoznaje, da u prirodi 
postoje neobično zanimljive zajednice živih bića, u kojima 
su upravo biljni organizmi od najvećeg značenja (— biolo- 
gija, — zadruga biljna). Posebnim pak odnosima biljke i 
čovjeka bave se od pamtivijeka još različite znanosti i 
brojna praktična znanja ukupne kulture čovjekove. Kad 
govorimo o odnosima biljke prema okolini sa stajališta 
ekologije, mislimo, dakle, u prvom redu na neživu okolinu, 
a donekle i na odnos prema životinjskom svijetu. 

Uz neobičnu mnogolikost biljaka pokazuje se u vezi 
s okolinom i neka pravilnost. Pod sličnim životnim prili- 
kama javljaju se često i slični oblici. Svako stanište zahti- 
jeva određene principe, po kojima će se izgrađivati oblik 
biljke i odvijati njeni životni procesi. Dugotrajnim razvo- 
jem u prošlosti zemlje morale su se često biljke najrazli- 
čitijih sistematskih skupina prilagoditi svojim oblikom za- 
jedničkoj okolini, u koju su dospjele. U pustinjskim i vru- 
ćim krajevima poprimile su na pr. pojedine biljke iz por. 
kakteja, mlječika i svilenjača, koje nisu ni u kakvoj među- 
sobnoj srodstvenoj vezi, naročiti oblik »kakteja«, koji naj- 
bolje odgovara ekološkim prilikama njihova zajedničkog 
staništa. Ovu zanimljivu pojavu nazivamo morfološkom 
konvergencijom. Ako se mjesto sličnosti oblika radi o 
sličnosti u životnim procesima, govorimo o fiziološkoj kon- 
vergenciji. Te konvergencije nastale su prilagođivanjem. No 
i najsavršenija morfološka ili fiziološka prilagodba često 
nije dovoljna, ako ekološki faktor, za koji je ta prilagodba 
stvorena, prijeđe svojim djelovanjem onu mjeru, koju kon- 
stitucija biljke više ne može podnijeti. Svaka biljka može 
živjeti samo u određenim granicama jačine pojedinih uči- 
naka okoline, t. j. postoji neki minimum i maksimum sva- 
koga učinka. Izvan toga biljka više ne može uopće posto- 
jati ili barem ne može živjeti djelatnim životom. Osim toga 
postoji na svaki biogeni učinak i jedan optimum, kod ko- 
jega se životni procesi najpovoljnije razvijaju. Minimum, 
maksimum i optimum nazivamo kardinalnim točkama živo- 
ta biljke prema faktorima okoline. Odnos ovih kardinalnih 
točaka može se prikazati i grafički, t. zv. krivuljom opti- 
muma. 


Značajne osobine biljnih oblika, koje su izraz prilago: 
đivanja pojedinim staništima, možemo ukratko upoznati u 
ovom pregledu: 

U odnosu biljke prema vodi razvile su se vrlo značajne 
prilagodbe; one omogućuju ispravnu upotrebu vode na sva- 
kom staništu bez obzira na količinu vode, kojom biljka na 
dotičnom staništu raspolaže. Biljke, koje žive posve u vodi 
(> vodenjače), imaju često vrlo reduciran žiljni sistem. 


Vodeni žabnjak ima na nadvodnim dijelovima cijelo, a na: 
podvodnim rascjepkano lišće, kako bi se povećala površina . 


za što bolje primanje kisika, kojega je u vodi malo. Vrpča- 
sti je oblik mnogih vodenih biljaka u vezi s gibanjem 
vode. Tijelo tih biljaka često je puno šupljina, što također 
omogućuje bolji kontakt s kisikom i t. d. Kopnene biljke, 
koje žive u veoma vlažnoj okolini (>> hidrofiti), imaju 
često uređaje za oticanje suvišne vode s lišća, a površina 
im je listova golema radi što jačeg isparivanja (na pr. kod 
lopuha). Osobito su brojne i značajne prilagodbe kod bi- 


јака vrućih i suhih predjela siromašnih vodom (> ksero- | 


fiti). Njihovo je tijelo često mesnato i sočno (kakteje, 
žednjače, čuvarkuće), listovi mali ili posve zakržljali, često 
pretvoreni u trnje. Postoje najrazličitiji uređaji za smanje- 
nje isparivanja, a neke od tih biljaka imaju i posebna 
spremišta za vodu (tustike). Sve ostalo kopneno bilje 
(> mesofiti), koje sačinjava pretežni dio vegetacije umje- 
renih područja, razvilo se u onom obliku, kako ga mi po- 
znamo i iz naših kopnenih krajeva. 

Osim ovih prilagodbi na količinu vode na staništu regu- 
lira biljka i svoje cdnose prema posebnim oblicima atmo- 
sferskih oborina (snijeg, mraz, inje, led). Svi ti faktori uvje- 
tuju različite prilagodbe, to više, što su još povezani i 
s toplinskim i mehaničkim učincima. Dugo ležanje snijega 
na nekim staništima uvjetuje na pr. izvanredno ubrzan 
razvoj biljke i prema tome kratku vegetacijsku periodu u 
visokim planinama. Za razliku od brojnih spomenutih mor- 
foloških prilagodba ovo je primjer jedne fiziološke pri- 
lagodbe. + 

Toplina je također važan faktor aktivnoga biljnog života. 
Imade biljaka, koje su prilagođene vrlo visokim tempera- 
turama, na pr. alge vrućih vrela do +85° C, lišajevi, koji 
žive na užarenom sredozemnom kamenju do +60" С, a i 
mnoge više biljke mogu podnijeti visoku vrućinu. Mnogo 
bilje vrućih krajeva ima poput zrcala glatku površinu lišća, 

da odbije što više sunčanih zraka. Kožno tkivo takvih 
biljaka odebljalo je, da zaštićuje nježne unutrašnje organe. 
Kako na vrućinu, tako se bilje može prilagoditi i na kraj- 
nju hladnoću. Listanje, cvjetanje, dozrijevanje ploda i opa- 
danje lišća kod većine naših višegodišnjih biljaka i njihov 
prijelaz u fazu pritajenoga latentnog života, neke vrste 
»zimskog sna«, pokazuje usku vezu s toplinom (—-feno- 
logija). 

Svijetlo kao vrlo važan životni faktor također znatno 
utječe na oblikovanje biljaka i u vanjskom obliku i u nji- 
hovoj unutrašnjoj anatomskoj građi. Zelena biljka, uzgo- 
jena bez svijetla, ne može dugo živjeti, no i prejako svije- 
tlo često također štetno djeluje, pa se biljke i prema tome 
prilagođuju. Tako se drži, da oblik piramide štiti crno- 
gorično drveće od jakog i izravnog sunčanog svijetla. Bu- 
kva, naprotiv, građevnim planom svoje krošnje i položa- 
jem lišća okomito prema upadu sunčanih zraka (fotome- 
trijski položaj lišća) omogućuje svakomu listu da isko- 
risti dovoljnu količinu svijetla. Mnoge biljke gibanjem lišća 
(bagrem) ili savijanjem lisnih rubova (jorgovan) reguliraju 
odnos lišća prema sunčanim zrakama. Gibanja su primjer 
fizioloških prilagodbi. Utjecaj svijetla na anatomsku građu 
biljke vidi se najbolje na građi listova sjene, koji su mnogo 
tanji i s manje slojeva stanica od onih izloženih jakome 
svijetlu. Svjetlosne prilike utječu i na čitav razvoj biljke 
iz sjemena. Niske biljke bukove šume (šumarica, pasji zub, 
drijemovac) završavaju svoj razvitak u rano proljeće, prije 
nego se zazelene krošnje bukava, jer nakon toga za nisku 
zeljastu vegetaciju zavlada u bukovoj šumi prevelika tama, 
dok se naprotiv zeljasta vegetacija otvorene i svijetle šume 
hrasta medunca razvija kasno u ljetu, jer i onda imade 
dosta svijetla. Imade biljaka, koje prije donesu plod kod 
duljega dnevnog osvjetljenja, i obratno. Ovaj utjecaj du- 
žine dnevnog osvjetljenja poznat je pod imenom foto- 
periodizma i veoma je važan kod uzgajanja kulturnih 
biljaka. 

Spomenuto je već, da i vjetar utječe na sam oblik biljke. 
Grane drveća izloženog jakoj buri strše samo na jednu 
stranu. Busenasti i tlu prilegnuti oblici bilja, kao i različni 
oblici klekovine (bukva, planinski bor), prilagođeni su 
djelovanju vjetra. No vjetar uzrokuje i mnoge prilagodbe 
rasplodnih organa. Biljke, kod kojih se oprašivanje vrši 
vjetrom (anemogamija), razvijaju veliku množinu peluda, 
njihovi su cvjetovi neugledni, jer ne trebaju mamiti kukce, 
složeni su često u lako gibljivim resama (breza, lijeska), 
prašnici su im također lako gibljivi, s tankim dršcima, 
koji se njišu na najmanjem dašku vjetra, a njuške tučkova 
velike i rasperane (trave), da što bolje uhvate pelud, koji 
leti naokolo. Razvile su se nadalje i različne prilagodbe, 
koje služe širenju sjemenki s pomoću vjetra (krilate sje- 
menke kod javora.i brijesta, padobrančići od dlaka na 
sjemenkama maslačka i t. d.). 

Djelovanje tla na biljku veoma je odlučno za njezinu 
vanjštinu i razvoj. No tlo djeluje na najrazličitije načine. 
Zbog toga se i u ekologiji tlo uzima kao skupni pojam, u 
kojemu se može razlučiti više po naravi svoga djelovanja 
različitih edafskih faktora (čđagos »tlo«). Edafski faktori 
mogu biti kemijski: na pr. kemijski sastav i reakcija tla, 

LIJEPAK (Loranthus) NA HED ST OVIMA — predstavnik drvenastih 
epifita 





(Foto B. Vrtar) 


PRIMJERI KONVERGENCIJE PREDSTAVNIKA KAKTEJA 
(Cereus), SVILENJACA (Stapelia) I MLJECIKOVICA (Euphorbia) 


i njegove podloge, fizikalni: količina vode, količina uzduha, 
toplinske prilike tla, veličina čestica tla, struktura tla — i 
konačno biotski: bogatstvo na mikroorganizmima, bogat- 
stvo na micelijima različitih gljiva, crvi tla i t. d. Svaki od 
ovih faktora izaziva posebne prilagodbe. Pitomi kesten pri- 
lagođen je kiselim tlima, dok gorušica ili mak mogu uspije- 
vati samo na neutralnim ili alkaličnim tlima. Biljke na 
kamenitim točilima i pješčanim tlima odlikuju se izvan- 
redno dugim i razgranjenim korijenim sistemom, koji im 
služi za što bolje učvršćenje i povećava mogućnost doba- 
vljanja vode. Na tlima bogatim organskim tvarima razvili 
su se t. zv. saprofitski tipovi biljaka, napose gljive, koji 
nemaju sposobnosti da se hrane ugljičnim dvokisom iz 
zraka i mineralnom hranom. Sve su to primjeri utjecaja tla 
na razvoj biljnog svijeta. 

U posve osobitom obliku, ekološki lako shvatljivom, a u 
često izrazito svrhovitom pravcu razvili su se i odnosi 
biljke prema životinjskom svijetu. 

Najvažnija je zadaća životinja kod procesa oplođivanja. 
Brojnim pokusima dokazano je, da oblik, boja, miris i bo- 
gatstvo nektarom pojedinih cvjetova služe za to, da pri- 
mame kukce, koji posjećuju jedan cvijet za drugim, ne- 
hotično prenose pelud i tako vrše jednu fazu procesa oplo- 
đivanja. Međusobne prilagodbe biljke i životinje, najčešće 
kukca, razvile su se upravo do savršenstva. Promatrajući 
ovu savršenu harmoniju između biljnog i životinjskog svi- 
jeta, ovu duboku međusobnu zavisnost biljke prema živo- 
tinji, koja joj omogućuje održanje vrste, i životinje prema 
biljci, koja joj daje hranu, a katkad i sklonište, upozna- 
jemo se s najzamašnijim i najzagonetnijim problemima 
biologije. Ideja šarolikosti cvijetnih oblika realizirana je 
na posve jednak način i u mnogim cvatovima (glavočike, 
češljugovine), pa nam se pomisao na neku nedokučljivu 
svrhovitost oblika i organizacije biljnog organizma i ovdje 
nameće kao neizbježiva i nužna posljedica. 

Djelovanje prašničkih mehanizama kod žuke i kadulje, 
odnos smokve i kozlaca prema kukcima, koji služe opra- 
šivanju ovih biljaka, sve su to prilagodbe toliko savršene, 
da nam se doista čine smišljenima. No dok su u ovim 
procesima prenošenja peluda biljke i životinje uglavnom 
ravnopravni članovi, imade između njih i odnosa, u ko- 
jima su životinje posve pasivni činioci, podložne suve- 
renim prilagodbama biljke, ili čak u tim odnosima i stra- 
daju. Tako su kod mnogih biljaka (čičak, turica) na plodo- 
vima stvoreni uređaji, koji omogućuju, da se sjemenke tih 
biljaka raznesu širom svijeta na koži, krznu ili se one 
prenose u samoj utrobi životinja kao kod imele (zoo- 
horija). Odnos je životinja i biljaka po životinje najne- 
gativniji kod t.zv. mesoždernih biljaka, koje se hrane živo- 
tinjama (rosika, Nepenthes i t. d.). I ovdje nalazimo ne- 
obično raznolike prilagodbe, u kojima je princip meso- 
žderstva kod biljaka izražen u vrlo različitim morfološkim, 
često jedva shvatljivim osobinama. 

U odnosu biljke prema životinjama razvila su se kod 
bilja i različna obrambena sredstva: trnje, otrovne i žarne 
dlake, ljepivost i t. d., dok je smrdež biljnih dijelova ili 
cvjetova za neke životinje odbojan, a za druge primamljiv. 

Posebnu pojavu sačinjavaju simbiotski odnosi biljaka 
prema mravima i nekim grinjama; te životinje dobivaju 

JAGLAC PROLJETNI — predstavnik hemikriptofita 


stan u posebno izgradenim biljnim organima, a biljke na- 

laze u njima sredstvo za obranu od drugih štetočina 

(> mirmekofilija). 
LIT.: — Ekologija bilja. 


V. ŽIVOTNI OBLICI 


Biljke se mogu svrstati u sustav s dva različna gledišta: 
ili kao članovi srodnih morfološko-sistematskih cjelina 
(vrste, rodovi, porodice, razredi i t. d.) ili kao t. zv. ži- 
votni oblici (drveće, grmlje, trajnice, jednogodišnjice i dr.). 
Prva skupina izrazuje unutarnju, morfološko-filogenetsku 
srodnost biljaka i osnovom je sistematike bilja, a druga 
izrazuje prilagodbe biljke na životne prilike okoline. Dok 
prvu upoznajemo često istom nakon svestranog proučava- 
nja grade njihovih najvažnijih rasplodnih organa — kod 
viših biljaka u prvom redu grade cvjetova — dotle nam 
je druga jasna redovno več na prvi pogled u samoj prirodi. 
Katkad se sistematski i životni oblici podudaraju, ali naj- 
češče ne pokazuju nikakve veze. Kad govorimo na pr. o 
travama, tada mislimo na največi dio pripadnika raširene 
porodice trava, ali zamišljamo istodobno pod tim imenom 
i odredeni životni oblik zeljastih biljaka s čupavim korije- 
njem, raščlanjenom stabljikom i uskim dugim listovima. 
Porodici trava u sistematskom pogledu pripadaju međutim 
i neke grmolike i drvolike biljke (na pr. trskovača), koje 
pripadaju posve drugim životnim oblicima nego najveći 
dio naših trava. Još su veće razlike u vrlo raširenoj poro- 
dici ružičnjača, kojoj pripadaju drveta: kruška, jabuka, tre- 
šnja, šljiva, ali istodobno i grmovi ruža, malina, kupina, 
trnula i napokon trajne zeleni, na pr. jagoda, petolist, bla- 
ženak i dr. 

Prvi znanstveni sistem životnih oblika pokušao je izgra- 
diti 1806 A. Humboldt u osnovnom djelu pod naslovom 
Physiognomik der Gewüáchse. Humboldt luči 16 zasebnih 
oblika, na pr. palme, banane, vrijesovi, kakteje, crnogorica, 
povijuše, trave, lovori it.d. G. 1872 postavio je Grisebach, 
nadovezujući na Humboldta, 54 životna oblika i pokušao ih 
svesti na klimatske prilike. Kasniji su istraživači, po- 
imence Kerner, Drude, Warming i dr., opet suzili broj 
životnih oblika i pridonijeli mnogo njihovu poznavanju. 
Svi ti pokušaji ipak nijesu donijeli naravni sustav životnih 
oblika, koji bi u punoj mjeri izražavao životne prilike oko- 
line. Istom 1905 izradio je danski botaničar Raunkiaer ne- 
obično jednostavan i zaokruženi sustav životnih oblika. 
Raunkiaer je uzeo za osnovu razdiobe onu prilagodbu biljke, 
koja služi njezinu održanju u najnepovoljnije godišnje 
doba. To je u hladnim i umjerenim krajevima zima, a u 
toplim suša. Biljke su naročito prilagođene ovim važnim 
promjenama, a prilagodbe se ističu napose u položaju i 
zaštiti pupova, u koiima se nalaze nježni i vrlo osjetljivi 
dijelovi, koji služe obnovi biljke. Raunkiaer postavlja velik 
broj životnih oblika, ali ih svrstava u 5 osnovnih, koje 

naziva posebnim imenima: fanerofiti (biljke s pupovima 
u zraku), hamefiti (biljke s pupovima nad površinom ze- 
mlje), hemikriptofiti (biljke s poluskrivenim pupovima), 
kriptofiti (biljke sa skrivenim pupovima) i ferofiti (jedno- 
godišnjice, koje proživljavaju nepovoljne prilike u obliku 
sjemenke). 

Raunkiaerov sistem životnih oblika danas je općenito pri- 
kvačen, iako još uvijek ne obuhvaća sve najznatnije oblike 
biljnog svijeta. On je primijenjen danas i na niže biljke, 
pa Braun-Blanquet luči 10 osnovnih oblika, od kojih se 
svaki dijeli još na manje skupine. Osnovni su životni oblici 
biljnog svijeta po Braun-Blanquetu ovi: 

1. Fitoplankton, biljni plankton (> plankton), mikro- 
skopski sitna bića, koja slobodno lebde (aeroplankton u 
zraku, hidroplankton u vodi i krioplankton na snijegu i 
ledu). 

2. Fitoedafon, biljni svijet u tlu (> edafon), mikroskop- 
ski sitna bića u tlu; dijele se u dvije skupine s obzirom na 
potrebu kisika (aerobionti i anaerobionti). 

3. Endofiti, biljke u nutrini, mikroskopski sitna bića 
(bakterije, gljive, alge), koje žive u kamenu (endolitofiti), 
u drveću ili kori (endoksilofiti), u čovječjem ili životinj- 
skom tijelu (endozoofiti). 

4. Terofiti, jednogodišnjice, koje čitav svoj razvitak od 
klijanja do stvaranja sjemenke završuju u jednoj vege- 
tacijskoj periodi. One proživljavaju nepovoljno doba (zimu 
ili sušu) u obliku sjemenke ili spore. Njihova je razvojna 
perioda kratka, pa zato trebaju za svoj razvitak povoljnu 
toplinu, dovoljno svijetla i slobodnog prostora. Zato se 
osobito obilno razvijaju na kamenjarama i pustinjama to- 
Plih krajeva, na oranicama, vinogradima, smetištima i sl. 
Terofita ima više skupina, od nižih biljaka do viših. 
Najpoznatije su jednogodišnje biljke od korova, na pr. 
kukolj, mak turčinak, raziičak i mnoge druge. Jedno- 
godišnjicama pripada i največi dio naših žitarica i vrtnih 
biljaka. 

5. Hidrofiti, vodene biljke (>> vodenjare), njihovi su ra- 
splodni dijelovi za nepovoljnih prilika uronjeni u vodi, a 
u povoljno doba ili slobodno plivaju (vodena leča, utri- 
kularija, aldrovanda, različne alge), ili su pričvrščene na 
podlogu (mnoge alge, mahovine), ili su zakorijenjene u tlu 
pod vodom (morska trava, vodena kuga, lopoč i dr.). 

6. Geofiti, više biljke s trajnim dijelovima u tlu. One 
proživljavaju nepovoljno doba u zemlji pomoču podanka, 
lukovice ili gomolja. Ovamo pripadaju i neke gljive s traj- 
nim micelijima u tlu. Velik je broj geofita u našim šumama 
(na pr. šumarica, Petrov krst, Salamunov pečat, pasji zub, 
ciklama) ili u stepama (različne perunike, tulipani, kocka- 
vice i dr.). 

7. Hemikriptofiti, trajne biljke s pola skrivenim pupo- 
vima u suhom lišću neposredno na površini zemlje u pri- 
zemnim ružicama i busenima. To su trajne zeleni vrlo 
različita izgleda i s velikim brojem oblika. Najznačajniji 
su hemikriptofiti naših krajeva trputac, tratinčica, jaglaci, 
žabnjaci, najveći dio trava i šaševa. Hemikriptofiti pri- 
lagođeni su uglavnom na klimu umjerenih i hladnih kra- 

BUSENASTA PUCALINA — predstavnik hamefita 

ŽIVOTNI OBLICI BILJA: fanerofit (jorgovan), hamefiti (primorski vrisak i zimzelen), hemikriptofiti (trputac i vlasulja), geofiti (baloče 


i Petrov krst) i ferofit (mak turčinak). (Trajni dijelovi prikazani tamno) 


pu te izgrađuju ondje najveći dio vegetacijskog po- 
rova. 

8. Hamefiti, trajne biljke, koje ne izdizu pupove iznad 
25 cm. One su prilagodene i na ekstremne prilike velike 
studeni kao i velike žege. Pupovi se nalaze doduše nad 
.površinom zemlje, ali su u hladnim krajevima zaštićeni 
obično snijegom, a u suhim krajevima jastučastim rastom, 
ljuskama i obamrlim gornjim dijelovima. Hamefita ima 
vrlo različitih te se može lučiti veći broj oblika, tako na pr. 
puzajući mahovi i grmasti lišajevi, puzajuće trajne zeleni 
(majčina dušica, zimzelen, bijela djetelina, crijevac), lisnati 
sukulenti (čuvarkuća, žednjak), jastučaste biljke (različne 
kamenike, busenasta pucalina, vlasak, mahovi tresetari i 
mnoge druge). Hamefitima pripadaju i puzavi grmići i polu- 
grmići (trava Iva, medvjedka, planinske vrbe, drijas), zatim 
polugrmići, kao na pr. kadulja, smilje i mnoge druge biljke 
naših primorskih krajeva. Neki su oblici hamefita upravo 
značajni za planinsku vegetaciju, tako spomenute kame- 
nike, koje često u velikim jastucima obrašćuju stijene i 
izložene grebene planina. S druge su strane upravo jastu- 
časti hamefiti neobično važni članovi pustinjske vegetacije. 

9. Fanerofiti, biljke s pupovima u zraku, najmanje 25 cm 
nad zemljom. To je sve naše drveće i grmlje, koje je naj- 
slabije prilagođeno nepovoljnim životnim prilikama, jer 
je izloženo svim vanjskim utjecajima. Zato se fanerofiti 
ne razvijaju ni u krajnje hladnim ni u krajnje suhim 
područjima. U umjerenim krajevima zaštićeni su pupovi 
redovno ljuskama, vrlo rijetko su goli, dok u tropama ne- 
maju posebne zaštite. Braun-Blanquet dijeli fanerofite u 
5 skupina: 1. grmlje (nanofanerofiti) s pupovima u visini 
od 0,25 do 2 m; 2. drveće (makrofanerofiti) s pupovima 
iznad 2 m; 3. stabljasti sukulenti s razvijenim vodenim 
spremištima, prilagođeni na suhu pustinjsku klimu (razli- 
čne kakteje, kanarska mlječika); 4. zeljasto drveće, biljke 
prilagođene na vlažne tropske krajeve: banana, begonije 
i dr.; 5. povijuše ili lijane, koje stvaraju pupove u izvje- 
snoj visini iznad zemlje: bršljan, vinjaga, kozja krv i dr. 
Naprotiv zeljaste povijuše, koje u zimi obamiru, pripadaju 
hemikriptofitima, odnosno geofitima i terofitima. 

10. Epifiti na drveću (> epifiti). Razvojno je središte 
epifita u tropama, dok se u umjerenim krajevima nalaze 


Od drvolikih epifita samo poznati nametnici imela i lijepak, 

Nema sumnje, da su razlike u Zivotnim prilikama na- 
prijed izbrojenih životnih oblika veoma velike. Te se ži- 
votne prilike odrazuju u čitavoj njihovoj građi, koja poka- 
zuje očitu prilagodbu na okolinu u kojoj oni žive. Životni 
su oblici došli međutim do punog izražaja istom u geobo- 
tanici i u biljnoj sociologiji. Važnost životnih oblika u 
pojedinim biljno-geografskim područjima ili u sastavu po- 
jedinih biljnih zadruga izražava najbolje t. zv. spektar ži- 
votnih oblika, pod kojim razumijevamo u postotcima izra- 
ženi omjer životnih oblika svih biljaka izvjesnoga geograf- 
skog područja ili izvjesne biljne zadruge. Poredba spektra 
pojedinih područja pokazuje neobično zanimljive činjenice, 
na koje se prije jedva moglo pomisliti. Na priloženoj skri- 
žaljci prikazani su spektri nekih značajnih područja zemlje 
u poredbi s t. zv. normalnim spektrom, izračunanim po 
Raunkiaeru za cijeli biljni pokrov zemlje: 








Osnovni životni oblici po 
Raunkiaeru izraženi u 9/0 


osa Chal PE GT. 








Normalni spektar 46 | 9 26 6 |13 
ТторвКі pojas (Seychelli) 61 | 6 12 5116 
Pustinjski pojas (Cirenaica) 9 |14 19: 112841150 
Sredozemlje (Italija) Т D914 151141622) 
Umjereni pojas (Danska) d dS 50 | 22 | 18 


722 60 | 15 


Arktički pojas (Spitzbergi) 2 
| Ор 25'5 | 68 4| 35 


Planinski pojas (Švic. Alpe) 0 























Medusobna poredba spektara pojedinih područja i nor- 
malnog spektra cijele zemlje pokazuje jasno goleme razlike 
u životnim oblicima pojedinih područja. U toplom, vla- 
žnom tropskom pojasu dolaze do neobično snažnog ra- 
zvitka fanerofiti, dakle u prvom redu drveče, koje posti- 
zava do 61%. Naprotiv dolazi и arktičkom і u planinskom 
pojasu tek 1% ili 0% fanerofita. Pustinjska područja i 
Sredozemlje ističu se upravo golemim postotkom jedno- 
godišnjica, a umjereni pojas i hladni pojasi pretežnošću 

hemikriptofita, dok se hamefiti javljaju uvijek u krajnjim 
prilikama, i to jednako u pustinjskim područjima kao i u 
hladnim arktičkim i planinskim krajevima. Tako životni 
spektar bilja izrazuje u punoj mjeri općenite klimatske 
odnošaje izvjesnoga geografskog područja. Svako stanište 
(v.) pogoduje upravo određenim životnim oblicima, i što 
su prilike staništa ekstremnije, to je i probir životnih 
oblika jači. 

Slično kao što spektar životnih oblika izrazuje jasno Zi- 


votne prilike nekog područja, tako izrazuje on i životne . 


prilike određene biljne zadruge. Poredba životnog spektra 
pojedinih biljnih zadruga izvjesnog područja pokazuje ne- 
obično jasne razlike u njihovu sastavu i s tim u vezi upu- 
ćuje i na razlike u njihovim životnim prilikama. Na prilo- 
ženoj križaljci prikazani su spektri nekih značajnih zadruga 
hrvatskih krajeva, koji pokazuju goleme razlike u svom 
sastavu. 








Osnovni životni oblici po 
Raunkiaeru izraženi u о 

Kako se iz вЕті2а Ке razabire, razvijena je na otoku Pagu 
posebna zadruga korova među usjevima, koju je ispitao 
Horvatić. Ona je sastavljena od 80% jednogodišnjih bi- 
ljaka, što odgovara i životnim prilikama na oranicama, 
gdje se zemlja stalno prekapa i preorava. Naprotiv u 
močvarnoj livadi busike, koja je zapremila goleme površine 
u Posavini, dolazi samo 5,6% jednogodišnjica, dok je gla- 
vni dio vegetacije izgrađen od trajnih zeljastih biljaka, 
hemikriptofita, koji postizavaju 85,1%, Na otoku Pagu 
zapremile su zbog velike paše i stalnog potiskivanja šume 
upravo goleme prostore kamenjare, koje su izložene jakim 
vjetrovima, a u ljetu osim toga i znatnoj suši. Biološki 
spektar zadruge pokazuje velik postotak hamefita i hemi- 
kriptofita, pa je Horvatić ovu zadrugu s pravom nazvao 
hame-hemikriptofitskom za razliku od kamenjara južnih 
krajeva Hrvatske u području prave sredozemne klime, u 
kojima dolazi oko 50% jednogodišnjih biljaka, koje pro- 
življavaju ljetnu sušu u stadiju sjemenke i pripadaju po- 
sebnoj svezi, koju je opisao Braun-Blanquet pod imenom 
Thero-Brachypodion ramosi. Na izloženim grebenima Vele- 
bita razvijena je posebna endemična zadruga, opisana pod 
imenom Laeveto-Helianthemetum balcanici Horv. U njoj 
se ističe uz hemikriptofite veoma velik broj hamefita, koji 
su prilagođeni na krajnje nepovoljne prilike, te su u iz- 
gradnji zadruge posebno važni. 

Razlike u životnom spektru vide se i kod šumskih za- 
druga. Poredba triju naših šuma: šume bukve, šume hrasta 
medunca i crnoga graba i šume crnike pokazuju goleme ra- 
zlike nesamo u geografskom ra&irenju і u florističkoj 
građi, nego i u sastavu životnih oblika. Vlažna sjenovita 
šuma bukve ističe se uz obilje hemikriptofita velikim bro- 
jem geofita, koji se redovno razvijaju još prije negoli 
bukva prolista, a kasnije uvenu i nestanu posve s površine, 
te u obliku gomolja, lukovica i podanaka dočekuju opet 
proljeće. Broj je geofita u bukovoj šumi još veći, ako se 

uzme u obzir samo normalna karakteristična grupacija aso- 
cijacije (>> asocijacija). U tom slučaju broj geofita doseže 
4190. Različit je spektar svijetle šume hrasta medunca i 
crnoga graba, koja nastava suha, strma, vapnena staništa. 
Uz povećani postotak drveća i grmlja (fanerofita) ističe se 
napose obilje hamefita, koji su prilagođeni suhoj klimi. 
Još veću razliku pokazuje spektar zimzelene šume crnike 
na Rabu, koja se razvija u povoljnim prilikama Sredo- 
zemlja i ima najveći postotak zimzelenog drveća i grmlja. 

Ove činjenice pokazuju, da se pojedine zadruge razlikuju 
nesamo po florističkom sastavu, nego i po životnim obli- 
cima, koji na posebni način izrazuju životne prilike oko- 
line. Tako poznavanje životnih oblika bilja dovodi do du- 
bljega shvaćanja odnošaja bilja prema okolini, u kojoj živi. 

LIT.: J. Braun-Blanquet, Pflanzensoziologie, Berlin 1928; G. E. Du 
Rietz, Lifeforms of terrestrial flovering plants, I. Acta phytogeogr. 
na IIL, 1931; C. Raunkiaer, The Life Forms of Plants, qued 

Bolesti bilja postojale su već u pradavnom početku Zi- 
vota bilja na zemlji, o čemu nam svjedoče nalazi uzro- 
čnika bolesti na biljnim ostatcima, koji su se sačuvali oka- 
menjeni u slojevima zemljine kore. Da su biljne bolesti 
odavno poznate ljudima, vidi se iz starih zapisa. Već ih 
spominje i biblija Starog Zavjeta, a brojnih opažanja bilj- 
nih bolesti ima i u grčkih i rimskih pisaca. Premda su ljudi 
već u starom vijeku nastojali naći sredstva protiv gubitaka 
prouzročenih biljnim bolestima, trebalo je dugo vremena, 
da čovjek bude potaknut na njihovo temeljitije prouča- 
vanje. Poput mnogih drugih slučajeva bilo je potrebno i 
u ovom slučaju, da bude ljudski opstanak ugrožen, pa da 
čovjek istom onda posveti dovoljno pažnje proučavanju 
bolesti bilja. Takvu pobudu dala su teška oboljenja ljudi 
radi uživanja ražena brašna, kojemu su bili primiješani 
sklerociji crvene glavnice [Claviceps purpurea (Fr.) Tul], 
a pogotovo pogibelj od glada u mnogim evropskim ze- 
mljama, kao posljedica slabog uroda krumpira, kad ga je 
uništila krumpirova plijesan /Phytophtora infestans (Mont.) 
De Bary]. Iako je krumpirova plijesan u to doba (1845) 
naročito teško pogodila Irsku, gdje je krumpir bio glavna 
hrana pučanstva, nije ni u drugim evropskim zemljama 
bijeda bila mnogo manja. Premda je vlada izdašno podupi- 
rala bijedni svijet i hranila oko 3 mil. ljudi, umrlo ih je 
oko 250.000 od gladi. Nije teško zamisliti, što bi se bilo 
dogodilo američkim Indijancima u Apalaškom gorju, da 
je već u njihovo doba, prije dolaska Kolumba, izbila po- 
gubna bolest pitomoga kestena [Endothia parasitica (Murr.) 
A. et А), koja je u naše vrijeme uništila tri četvrtine 
kestenika u tom kraju, jer je kesten bio njihova glavna 
hrana. Pogubnost biljnih bolesti u navedenim je slučaje- 
vima očita, no štete nisu manje ni u drugim slučajevima. 
Dobro je poznato, kako je lozina pepelnica (Oidium 
Tuckeri Berk.) znatno snizila prirod vinove loze. Ona je 
u same četiri godine potpuno uništila stogodišnju kulturu 
vinove loze na otoku Madeiri, koji je proizvodio najbolje 
vrste vina na svijetu, te se pučanstvo moralo vratiti gaje- 
nju šećerne trske, koju je gajilo prije dvije stotine godina. 
Sličan je bio učinak lozine peronospore /Plasmopara viti- 
cola (B. et C.) Berl.] u svim vinorodnim krajevima Evrope. 
Dosta je spomenuti, da je Francuska, najvinorodnija 
evropska zemlja, izgubila mjestimično do 80% priroda. 
Valjda bi i u toj zemlji bio prestao uzgoj loze, da nije 
vidoviti francuski istraživač A. Millardet pronašao bor- 
dosku juhu. Samo njezina svakogodišnja upotreba štiti 
lozu od gubitaka, kako je to jasno pokazalo iskustvo 
Francuza, koji zbog rata nisu imali dovoljno radne snage 
za prskanje vinograda, te je 1915 gubitak na prirodu izno- 
sio oko 70%. I historija kulture kavovca na otoku Ceylonu 
veoma je poučna za rasuđivanje dalekosežnosti biljnih 
bolesti po narod i zemlju. G. 1874 pojavila se na kavovcu 
rđa (Hemileia vastatrix B. et Br.), pa je već 1913 uništila ka- 
vovac toliko, da je njegov uzgoj napušten, te je bila uve- 
dena kultura kakaovca i čajne biljke. To je značilo ne- 
samo promjenu kulture već i temeljitu promjenu načina 
uzgoja, jer su radovi pri uzgajanju kakaovca i čaja posve 
drukčiji nego kod kavovca. Mogle bi se navesti i druge 
bolesti, koje su uzrokom teških gubitaka u narodnom go- 
spodarstvu, kao što su rđe i snijeti žitarica, jer su gubitci 
— iako procjena štete nije dovoljno točna — i u ovom 
slučaju znatni, pogotovu ako se uzmu u obzir velike po- 
vršine, na kojima se uzgajaju te biljke. Iako je dobar dio 

spomenutih bolesti i u nas uzrokom znatnih gubitaka, treba 
istaknuti još neke, koje su nas naročito teško pogodile u 
posljednje doba. To je hrastova pepelnica (Microsphaera 
alphitoides Grif. et Maubl), koja se pojavila 1908, i tada 
počinje stradavanje naših hrastovih šuma. Razorno djelo- 
vanje te pepelnice bilo je uzrokom, da su posječene velike 
površine hrastovih šuma prije vremena, tako, da je ugro- 
žena proizvodnja hrastovine u budućnosti. Sličan je slučaj 
i s holandskom bolesti brijesta [Ceratostomella шті 
(Schwartz) Buism.], koja je znatno prorijedila naše bre- 
stove šume. Veliki gubitci i stradanja, koji su bili poslje- 
dica haranja plijesni na krumpiru, ponukali su ljude, da 
počnu pomnije izučavati uzroke biljnih bolesti, a kasnije 
štete, uzrokovane drugim bolestima, još su pojačale tu 
potrebu. Kao rezultat tih nastojanja postepeno se izgra- 
đivala i izgradila posebna nauka — fitopatologija, koja 
proučava vanjske znakove bolesti (simptome), istražuje 
njihove uzročnike i pronalazi načine, da pojavu bolesti 
spriječi, pa sredstva, kojima se mogu suzbiti bolesti i onda 
kad su se pojavile. Potrebno je temeljito poznavanje života 
bilja, da se stvori valjana predodžba o zdravstvenom sta- 
nju bilja. Svako živo biće, pa i biljka, imade sposobnost 
da prilagodi svoje životne funkcije vanjskim uvjetima, 
unutar određenih granica, a razvoj je najpovoljniji, ako su 
vanjski uvjeti optimalni. Kad se prekorači donja ili gornja 
granica akomodacije, odnosno, kad vanjski faktori nedo- 
staju ili djeluju prejako, tada počinju poremetnje životnih 
procesa. Ako su poremetnje u građi ili životnim proce- 
sima takve, da ugrožavaju opstanak pojedinih dijelova 
biljke ili cijelih biljka, tada kažemo, da je biljka oboljela. 
Prema intenzitetu djelovanja pojedinog faktora postaju 
poremetnje više ili manje vidljive na biljci, a vanjski znaci 
bolesti veoma su raznoliki. Često biljke venu radi oboljenja 
provodnog staničja zbog napada parasita ili uništavanja 
korijenja od parasitskih organizama, no venu i radi nedo- 
ostatka vlage u tlu zbog suše ili mraza. Veoma su često 
djelomične ili potpune promjene boje znak bolesti bilja, 
na pr. žutica, prouzročena nedostatkom željeza ili virusom. 
Pjege su opet lokalne promjene boje, izazvane raznim uzro- 
cima, a njihov je izgled toliko raznolik i karakterističan, 
da često već po samim vanjskim znacima možemo utvrditi 
uzročnika bolesti. Daljnji znaci oboljenja očituju se u pa- 
danju lišća, u sušenju pojedinih dijelova i cijelih biljaka, 
u gnjiljenju mesnatih biljnih dijelova i u truljenju drve- 
nastih biljaka; sve to mogu biti posljedice raznih uzroka. 
Mnogi znaci bolesti javljaju se s promjenom vanjskog 
oblika dijelova biljke i cijelih biljaka, kao na pr. savijanje 
lišća i izbojaka, izobličavanje plodova, tvorba vilinih 
grmova, a promjene su kadšto toliko znatne, da mijenjaju 
izgled čitave biljke, te ona gubi gotovo svaku sličnost sa 
zdravom biljkom (mlječike zbog napadaja rde). Nijesu 
rijetke ni promjene u izgledu normalnih organa biljke, pa 
se ove često javljaju u napadnom sploštavanju izbojaka 
(fascijacija), u usukavanju mladica (torzija), u prorašći- 
vanju izbojaka kroz plodove i u pretvorbi cvijetnih latica 
u zelene listove (virescencija), što često nastaje s promje- 
nom nasljednih osebina. Oboljenja se očituju i tvorbom 
raznih šišaka i izraslina. Tako nastaju na pr. šiške, uzro- 
kovane rđama, tumori, uzrokovani bakterijama, i rak-rane 
kao posljedica zaraze od bakterija i gljiva. Česte su razno- 
like rane nastale kao posljedica tuče, smrzavice i groma. 
Nije rijetka smolikavost koštunjavih voćaka kao znak 
oboljenja, a prouzročena je gljivama, niskim temperatu- 
rama, no često i promjenama u biljci, koje nisu dobro 
poznate. Brojni parasitski organizmi stvaraju na zaraženim 
biljkama svoje plodne organe, što također daje značajno 
obilježje i služi kao znak oboljenja. Tako rde stvaraju 
rdasto-smede nakupine spora, a snijeti pretvaraju čitave 
biljne dijelove u prašnu masu, crnu poput ugljena, pa ih 
stoga u nekim krajevima nazivaju garima. Neki drugi orga- 
nizmi tvore presvlake poput čađe (čađavice), a ima i takvih, 
kojima su presvlake pepeljaste (pepelnice). Korjenomorka 
obavija korijen ljubičastom presvlakom, a neki drugi para- 
siti stvaraju tvorevine cinoberove ili purpurne boje. U 
nekih uzročnika bolesti plodni su organi veliki i lako 
vidljivi, te nam i oni mogu služiti kao znaci oboljenja, 
kao što je to slučaj kod bukove ili hrastove gube. 

Kao što su raznoliki vanjski znaci biljnih bolesti, tako 


su raznolični i njihovi uzroci, no uglavnom možemo ih 
svrstati u četiri velike skupine. 

1. Nasljedne (hereditarne) bolesti, kojih sigurno imade 
znatniji broj, no dosada su dovoljno proučene samo u ma- 
njem opsegu. Tako je dobro poznata pojava albino-biljaka 
u kukuruza i sirka. Posijemo li kukuruzna zrna nekih 
biljaka, koje su oplođene vlastitim peludom, često izrastu 
među zelenima i biljke potpuno bijele, koje nazivamo 
albinima. Bijele su stoga, jer nemaju klorofila, koji je 
bezuvjetno potreban za život, pa stoga ugibaju. Prebroje 
li se sve zelene i bijele biljke, ustanovit će se, da imade 
zelenih tri puta više nego bijelih, a to nas upućuje, da je 
roditeljska biljka bila heterozigotna s obzirom na faktor, 
koji uvjetuje nedostatak klorofila. Kad se pri oplodnji 
kombiniraju dva takva faktora, nastaju potpuno bijele 
biljke, koje ugibaju. Faktori, koji su uzrok takvom ugiba- 
nju, nazvani su smrtonosnim (letalnim) faktorima. Nasljedne 
osebine uzrokom su i drugim abnormitetima i propadanju: 
patuljastom rastu, zakržljanju i propadanju pojedinih 
organa, panaširi, sterilnosti voća, prolifikaciji cvjetova i 
drugim bolestima. 

2. Fiziogene bolesti uzrokuju mrtvi faktori biljne okoline: 
previsoka i preniska temperatura i vlaga, prejako ili pre- 
slabo osvjetljenje biljaka, premala ili prevelika količina 
hranljivih tvari u tlu, otrovni plinovi u zraku i otrovne 
tvari u tlu, ali i rane, nastale djelovanjem groma, tuče, 
leda i vjetra. Kao primjer navodimo Žučenje listova vinove 
loze. To je bolest, koju nazivamo Zuticom ili klorozom. 
Uzrok joj je nedostatak željeza u tlu, no ne stoga, što ga 
u tlu uopće nema, nego zato, jer se nalazi u takvim Spo- 
jevima, da ga biljka ne može iz tla primati. Općenito je 
poznato, da biljke venu, pa se i suše, ako nema dovoljno 
vode u tlu, no propadaju i onda, kad je prevelika količina 
vode u tlu, jer se korijenje uguši radi nestašice kisika. 
Nedostatak svijetla izaziva također neke zapreke u razvoju 
biljke, kao što je polijeganje žita, koje radi preguste sje- 
tve dobiva premalo svijetla. U blizini mnogih industrij- 
skih poduzeća opaža se ugibanje listova i cijelih biljaka, 
što je posljedica otrovanja otrovnim plinovima (sumporni 
dvokis, klorovodik, fluorovodik i dr.). Iz svakodnevnog 
iskustva dovoljno su: poznata oštećenja nastala od tuče, 
leda, snijega, groma i vjetra. 

3. Parasitskim bolestima uzrok su ponajčešće mikroskop- 
ski sitne biljke, koje nemaju klorofila, te se u tim biljkama 
ne mogu stvarati organske tvari, potrebne za razvoj i život. 
Stoga su biljke prinuždene, da uzimaju gotove organske 
tvari od zelenih biljaka, na kojima parasitiraju. Značajno 
je za tu skupinu bolesti, da su zarazne (infekciozne), a 
i u ovom slučaju evo radi primjera samo neke poznatije: 
U kišnim godinama opaža se kod iskapanja krumpira, da 
su mnogi gomolji napadno meki, a stisnemo li ih, teče iz 
njih smrdljiva tekućina. Ta je bolest uzrokovana većim 
brojem bakterija. Šugavost maslina prouzročena je bakte- 
rijom Bacterium Savastanoi S. F. Smith, a Bacterium pha- 
seoli E. F. Smith uzrokom je žutih i smeđih pjega na 
lišću i mahunama graha. Vinogradarima je dobro poznato 
propadanje lišća, grozdova i mladica, koje uzrokuje lozina 
peronospora, a poznati su im oni gubitci, koji potječu od 
lozine pepelnice. Isto su tako česte štete u jabuka, kru- 
šaka, šljiva i trešanja, prouzročene truhljenjem plodova, ko- 
je uzrokuju gljive iz roda Monilia. Lako je zapaziti i snje- 
tljive klasove ječma i pšenice, jer su crni, kao da su izgor- 
jeli, a nije manje vidan učinak rđe, naročito u godinama 
povoljnim za njihov razvoj. Truhleži drva toliko su česte, 
da ih svatko može vidjeti, a i njih uzrokuju gljivni para- 
siti. Iako te bolesti pretežno uzrokuju niže biljke, imade 
dosta slučajeva, gdje to uzrokuju i neke više biljke, pa je 
tako poznata imela na voćkama i šumskom drveću, a i 
viline kose na različitom bilju. 

4. Bolesti virusa ili viroze. Za ovu skupinu uzročnika 
biljnih bolesti značajna je njihova infekcioznost kao i u 
parasitskih bolesti, no najpomnijim istraživanjem nije 
dugo vremena bilo moguće utvrditi njihove uzročnike, te 
se mislilo, da su i u ovom slučaju uzrokom toliko sitni 
organizmi, da ih nije moguće vidjeti ni mikroskopom. Tek 
su istraživanja posljednjih godina pokazala, da su uzroci 
tim bolestima visokomolekularni proteinski spojevi, koji 
nastaju samo u vezi sa živim stanicama napadnute biljke, 
a zovu se virusi. Od najdavnijih vremena poznata je 
mozaikova bolest duhana, koja se u blažim slučajevima 
očituje tako, da na listovima stvara naizmjence tamnije 
i svjetlije zelene poligonalne male pjege. Kako su te pjege 
razdijeljene na način obojenih kamenčiča u venecijanskom 

BOLESTI BILJA I.: 1. Kukuruzna albino-biljka. — 2. Pjege graha uzrokovane bakterijom Bact. vignae. — 3. Kloroza vinove loze. — 4. Pjege 
na lišću heljde i ječma zbog nedostatka magnezija. — 5. Pjegé na bukovom lišću zbog otrovanja sumpornim dvokisom. — 6. Cvorovi na mla- 
dicama masline uzrokovani bakterijom Bact. Savastanoi. — 7. Zadušljivka (Epichloë typhina) na vlatima oštrice. — 8. Hrastova pepelnica 
(Microsphaera alphitoides) na hrastovom listu. — 9. Pjege na grašku uzrokovane bakterijom Bact. pisi. — 10. Pjege na listu i tobolcu pamuka od 
bakterija Bact. malvacearum. — 11. List vinove loze s prevlakama peronospore. — 12. List vinove loze s pjegama gljive Guignardia Bidwellii, 
koja uzrokuje i crnu gnjilobu grožđa. — 13. Pjege na grahovom lišću uzrokovane gljivom Botrytis cinerea. — 14. Javorov list sa pjegama 
prouzročenim od gljive Rhytisma acerinum. — 15. Mlade biljke pinije oštećene od gljiva iz roda Fusarium. — 16. Stabljika šparoge zaražena 
šparoginom rdom. (Slike br. 3. i 4. snimke M, Gracanina, a ostale originali pisca) 

BOLESTI BILJA ll.: 1, Plod breskve s pjegama uzrokovanima gljivom Cladosporium carpophilum 'Thiim. — 2. Plodovi ogrozda zaraženi od 
pepelnice ogrozdove (Sphaerotheca mors uvae [Sch.] B. et B.). — 3. Trulež plodova jabučice uzrokovana gljivom Monilia fructigena Pers. — 4. 
Venuće suncokreta prouzročeno zarazom korijena od gljive Sclerotinia Libertiana Fckl. — 5. Vilin grm na jeli prouzročen gljivom Melampso- 
rella caryophyllacearum Schroet. — 6. Mahune graha zaražene gljivom Colletotrichum lindemuthianum (Sacc. et Magn.) Bri. et Sav. — 7. Kra- 
stavčev mozaik na listu dinje. — 8. Rak na bukovom deblu prouzročen gljivom Nectria galligena Bres. — 9. Duplje na hrastovom deblu pro- 
uzročeno gljivom Poria obliqua (Pers.) Bres. — 10. Plodišta gljive Pholiota destruens Brond., koja uzrokuje trulež topolova drva. 
(Originalne slike pisca) 

mozaiku, dobila je bolest ime mozaikove bolesti. U slučaju 
jačih oboljenja opaža se jaka mjehuravost listova, a često 
i njihova osjetljiva deformacija. Osim na duhanu česte su 
bolesti ove vrste na krumpiru, rajčicama, grahu, grašku, 
krastavcima, pa i na koštunjavom voću, gdje izazivaju 
veoma raznolike promjene i znatne gubitke. 

Na sve spomenute skupine bolesti uvelike utječu vanjski 
faktori, a za širenje parasitskih i gljivnih bolesti imadu 
usto vanjski, bilo živi bilo mrtvi, faktori veliko zna- 
čenje. Klimatski i edafski faktori od velikog su značenja 
za oboljenje bilja već stoga, što u jednom slučaju uvjetuju 
krepak i snažan razvitak. biljke, i prema tomu veću otpor- 
nost protiv bolesti, a u drugom je slabe i čine podesnijom 
za oboljenje. Osim toga imadu vanjski faktori veliko zna- 
čenje za uzročnike zaraznih bolesti, jer znatno utječu na 
njihov život i razvoj, te mogu onemogućiti zarazu i u onom 
slučaju, ako se biljka nalazi u stanju sklonom oboljenju. 
Njihova je funkcija važna i zato, što raznose klice para- 
sitskih organizama. To čine na pr. zračne struje, vjetar, 
kiša i voda, a dakako da su od velikog značenja za širenje 
parasitskih bolesti također životinje i čovjek. U zaštiti 
bilja protiv bolesti dva su puta: ili bolestima predusresti 
ili ih liječiti (> zaštita bilja protiv bolesti). 

LIT.: G. i M. Arnaud, Traité de pathologie végétale, Pariz 1931; D. 
Atanasoff, Bolesti na kulturnite rastenija, Sofija 1936; J. S. Boyce, Fo- 
rest pathology, New York 1938; F. T. Brooks, Plant diseases, London 
1928; J. Erickson, Die Pilzkrankheiten der Kulturgewiiche, I., IL, Stutt- 
gart; T. Ferraris, Trattato di patologia e terapia vegetale, 2 sv., Milan 
1926 i 1938; F. D. Heald, Manual of plant diseases, New York 1932; H. 
Morstatt, Einführung in die Pflanzenpathologie, 1923; N. A. Naoumoft, 
Kurs fitopatologie, Moskva 1923; W. F. Neger, Die Krankheiten unse- 
rer Waldbüume, Stuttgart 1924; P. Sorauer, Handbuch der Pflanzen- 
krankheiten, 6 sv., Berlin 1932—1939; S. I. Vanin, Lesnaja fitopatologija, 
Lenjingrad 1938, V. 5-6. 


VII. BILJKA I COVJEK 


Biljka je vrlo odlučan činilac u razvoju ljudske materi- 
jalne i duhovne kulture. Biljke svojom većom povezanošću 
s krajem kao i svojim velikim mnoštvom daju glavnu zna- 
čajku sredini; u kojoj se pojedini narodi razvijaju. One 
napokon svojim korisnim dijelovima daju velik dio građe 
za stvaranje onih dobara, koja su čovjeku potrebna za 
njegov bolji i sretniji život. Razmotrimo li danas podrije- 
tlo svih stvari, kojima se čovjek služi u suvremenom ži: 
votu, vidjet ćemo, da ih je najviše biljnog podrijetla. Ne- 
samo život primitivnog, nego i suvremenog čovjeka zavi- 
san je o biljci i njezinim proizvodima. 

Kao i drugdje, tako je i u odnosu između čovjeka i bilj- 
ke u početku došao do izražaja najprije praktički karakter, 
zbiljska potreba primitivnog čovjeka. Ta se potreba naj- 
prije očitovala u potrazi za hranom. I tu je biljka, slično 
kao i životinja, i to biljka u cijelosti ili u pojedinim svo- 
jim dijelovima, pružila čovjeku sve ono, što je zahtijevao 
njegov organizam. Tako je čovjek već vrlo rano upoznao 
hranljivost pojedinih biljaka ili njihovih dijelova, u prvom 
redu plodova, a onda i drugih jestivih biljnih dijelova. A 
kako takvih dijelova ima zbog zadružnog pojavljivanja 
bilja obično veliko mnoštvo, to je razumljivo, da se u tom 
pogledu ubrzo razvila vrlo tijesna veza između čovjeka i 
jestive biljke. Prva posljedica te veze jest, da se ljudi na- 
seljuju u blizini takvih korisnih biljaka. To traje uglavnom 
sve do vremena, kad čovjek dolazi na misao, da te biljke 
mogu rasti ondje, gdje on to hoće, t. j. da ih sije, sadi i 
uzgaja. A te su nam kulture, kao na pr. kulture žitarica, 
datulje i drugih starih kulturnih biljaka poznate još iz 
prethistorije. 

Uz hranu biljka pruža čovjeku građu za podizanje sta- 
nova; njihov oblik, a i način izgrade uvelike zavisi o bilj- 
noj građi, kojom narod nekoga kraja raspolaže. Drukčiji 
je na pr. način gradnje kolibe od trave, drukčiji od palmi- 
na lišća, drukčiji od bambusove trstike i t. d. Utjecaj 
biljke na karakter kuća nekoga kraja vidljiv je na mno- 
gim mjestima još i danas. Osim toga čovjek je u biljci 
otkrio i osnovni materijal za pravljenje odjeće, pa kara- 
kter i način izradbe odjeće zavisi o vrsti biljke pojedinoga 
kraja. Uz mnoge biljke tropskih krajeva danas su za odjeću 
najvažnije konoplja, lan, pamuk i dr. To su tako važne 
industrijske biljke, da se o napretku njihova uzgoja i pre- 
radbe brine svaka država. Pored toga se život i napredak 
mnogih naroda i plemena ne bi danas ni mogao više za- 
misliti bez nekih korisnih biljaka, kao što su na pr. kuku- 
ruz, krumpir, pšenica, manihot, riža i t. d. 

Velika je važnost biljaka i kao prirodnog lijeka, koji nije 
napustio ni moderan čovjek. Ljekovita, otrovna, korisna i 

štetna biljka vrlo su stari pojmovi u kulturnom razvoju 
čovjeka. Pučka upotreba ljekovitih biljaka razvijena je u 
svakom narodu. U vezi s time raširila se ubrzo i upotreba 
biljke kao začina, mirodije, zatim upotreba biljke za uži- 
vanje, što je naročito važno u kulturi pojedinih naroda. 
Od kakva i kolikog je utjecaja na pojedine narode bilo i 
jest uživanje opiuma, duhana, mate-čaja, kole, kineskog 
čaja, kave, vina i sličnih uživala, ne treba isticati. Ko- 
lika je bila potražnja za takvim uživalima i začinima već 
i u vrijeme njihova prvog upoznavanja, vidi se i po visokoj 
cijeni, koja se za njih davala, kao i po ratovima, koji su 
se vodili, da bi se osvojili krajevi s tim biljkama i pojefti- 
nila ta uživala. Kolika je potreba tih uživala u svim naro- 
dima, vidi se i po tom, što gotovo svaki narod ima po koju 
biljku, što je uživa u obliku opojnog sredstva ili slično. 
Važnost je tih opojila još i danas tolika, da ih uživaju mi- 
lijuni ljudi (duhan, opium, betel, čaj, kava, pejotl i sl.). 
Tijesna veza između čovjeka i takvih biljaka vidi se naj- 
bolje po njihovoj upotrebi, raširenoj po svim krajevima 
svijeta. Može li se danas zamisliti život suvremenog čo- 
vjeka bez kruha iz žitarica, bez krumpira, bez povrća, bez 
voća, bez začina, bez opojnih sredstava? Ni najmodernija 
kemija nije uspjela da te prirodne biljne proizvode iz upo- 
trebe potisne i da ih nadomjesti umjetnim, sintetskim spo- 
jevima. Štoviše, ta je kemija baš dokazala, da se potpuna 
ishrana čovjeka ne može uopće ni zamisliti bez biljnih 
proizvoda, jer samo biljke sadržavaju one tvari, bez kojih 
ljudski organizam ne može biti (na pr. vitamini). 

Е U vezi s ishranom čovjeka potrebno je istaći i posredni- 
čku ulogu, koju neke biljke pri tom vrše. To su napose 
bakterije; njihova je uloga na zemlji neobično važna. Bez 
bakterija se ne bi uopće mogao ni zamisliti normalni tok 
neizmjernog broja vrlo važnih procesa, od kojih su neki 
korisni, a drugi štetni po čovjeka. 


Uzgajanjem korisnih biljaka čovjek se još jače povezuje 
s biljnim svijetom — između njega i biljke počinje se raz- 
vijati i idejni odnos. Ovakav odnos dolazi najprije do iz- 
ražaja u pojavama vjerskog života, na koje je sigurno mo- 
rala mnogo utjecati pojava vatre, korist od mnogih biljaka, 
kao i nevolja, koja je mogla snaći čovjeka od otrovne bilj- 
ke. Razvojem kulturnog života postaje biljka predmetom, 
koji je čovjeku sve više potreban u vršenju vjerskih 
obreda. Kult drveća u vezi s idolopoklonstvom kod svih 
naroda kroz duže vremena bio je neobično razvijen. Od 
toga kulta preostalo je još i danas u svakom narodu obo- 
žavanje pojedinih vrsta drveća. Svaki narod ima svoje na- 
ročito, često puta sveto drvo (lipa kod Slavena, hrast kod 
Germana, Ginkgo kod Japanaca i Kineza i t. d.). Mnoge 
se odabrane biljke stalno spominju u religioznim knjigama, 
u Svetom Pismu i drugdje (stablo-jabuka u zemaljskom 
raju, libanonski cedar, maslina, palma i t. d.). 

Kod obavljanja vjerskih obreda naročito je važna upo- 
treba biljnih dijelova kao mirisa i ukrasa. Poznata je i ra- 
Sirena upotreba različnih mirisavih ulja, balzama, smole, 
mirisavih vrsta drveta i t. d. 


Od naročite je važnosti i uloga biljke u čarolijama, koje 
su još i danas raširene u svakom narodu. U tu se svrhu 
upotrebljavaju najčešće samo pojedini biljni dijelovi, za 
koje narod drži, da u nepromijenjenom ili u prerađenom 
stanju mogu proizvesti neko, koji put i nadnaravno djelo- 
vanje. I tu su djelatne tvari ljekovitih i otrovnih biljaka 
došle do izražaja. 

Iz svih gore navedenih upotreba biljke razvila se još du- 
blja i intimnija veza između nje i čovjeka, veza, koja je 
došla do izražaja u mnogim proizvodima ljudskoga duho- 
vnog stvaranja. Biljka postaje vrlo rano omiljelim pred- 
metom umjetničkog stvaranja: njezini oblici ne služe samo 
za ukras u crkvama, u domu.i vrtu, nego i kao uzorak, 
prema kojemu se izrađuju različni predmeti u slikarstvu i 
kiparstvu. I danas možemo na ostatcima crteža, slika i 
kipova u građevinama svih kulturnih naroda naći mnogo 
dijelova izrađenih prema lijepim i pravilnim biljnim obli- 
cima (cvjetovi različnih biljaka, listovi primoga [akanta], 
lozika, bršljana i dr., plodovi šipka, vinove loze i sl.). Pre- 
krasni biljni oblici, napose oblici cvjetova i listova pružaju 
nepresušni izvor umjetničkog stvaranja, i u slici i liku, i u 
riječi, i u pjesmi. U pjesmi, napose u narodnoj, biljka se 
vrlo često spominje i upotrebljava u poredbama (»Dva 
su bora naporedo rasla, među njima tankovrha jela«, vrlo 
je česta upotreba bosiljka, pelina, trešnje, trnine i t. d.). 

U vezi s uzgajanjem bilja, napose onoga, bez kojega se 
danas ne bi ni mogao zamisliti život čovjeka, razvili su se 
naročiti običaji, igre, pjesme, kojih ima i danas u svakom 
narodu dosta. U njima se ocrtava vrijednost tih biljaka za 
život čovjeka, a očituje veselje nad uspjelom žetvom ili 
berbom, jednom riječju, sve ono, što veže čovjeka s tom 
biljkom. Biljka osim toga prati stalno čovjeka i kod dru- 
gih zgoda u životu. Njome izrazuje čovjek veselje u vese- 
lim zgodama (rođenje, spomendani), njome očituje svoje 
poštovanje prema pokojniku i t. d. 

Već smo prije istakli važnost biljaka za razvoj ljudskih 
materijalnih dobara. Materijalna dobra, koja nastaju isko- 
rišćivanjem korisnih biljaka, bila su vrlo često odlučna za 
sudbinu mnogih naroda, za njihov napredak, odnosno za 
njihovu propast. Potreba za korisnim biljkama, na pr. za 
mirodijama, za tehnički i industrijski važnim biljkama, 
bila je vrlo često uzrokom mnogih ljudskih pokreta: borbe 
naroda, seobe, otkrića novih kontinenata i krajeva bili su 
usko skopčani s tim potrebama. Pa i danas proizvodnja 
žitarica, pamuka, kaučuka, nalazišta ugljena kao fosilnih 
biljaka vrlo je važan pokretač u odnosima raznih na- 
roda. 


Nešto u vezi s potrebama, bez kojih čovjek ne može biti, 
nešto u vezi sa vječitom težnjom čovjeka za saznanjem, 
razvila se i znanstvena obrada biljnih oblika. Tako je 
biljka dosta rano postala važnim objektom ljudskog znan- 
stvenog istraživanja, koje je obuhvaćeno u onom dijelu 
znanosti, što se zove botanika. Kao dio znanosti botanika 
nije bez veze s ostalim znanstvenim disciplinama, koje 
vrlo često i podupire u njihovu razvoju. Poznata je na pr. 
činjenica, da se nauka o stanici, citologija, upravo i ra- 
zvila iz proučavanja biljnih stanica, koje su i bile naj- 
prije otkrivene. Isto su tako i mnogi opće biološki zakoni 
otkriveni na proučavanju biljaka. Napokon rezultati takvih 
znanstvenih istraživanja mnogo se praktički primjenjuju u 
poljoprivredi, u šumarstvu i u tehnici, kao granama pri- 
vrede, koje se temelje na iskorišćivanju biljaka. Takvi re- 
zultati služe osim toga i kao podloga suvremenoj farmaciji, 
medicini i veterini, strukama, koje se i danas uvelike služe 
biljkom kao važnim i često nenadoknadivim lijekom. 

F.K-n. 

SADRŽAJ: 1. 
III. Biljke otrovne, 563; 
ukrasne (sobne), 565. 


I. BILJKE AROMATSKE 


Među najraširenija biljna svojstva, naročito mnogih cvjet- 
njača, ide svakako sposobnost razvijanja mirisavih tvari, u 
prvome redu eterskih ulja, koja hlapljenjem razvijaju jači 
ili slabiji miris. No sve te mirisave biljke ne nalaze uvijek 
i neku primjenu u vezi sa sadržajem eterskih ulja, jer se 
iskorišćavanje gdjekada ne isplati. Zato se u skupinu aro- 
matskih biljaka uvrštavaju samo one mirisave biljke, u ko- 
jima su eterska ulja razvijena u većoj količini, pa se te 
tvari ili čitavi biljni dijelovi s time u vezi i iskorišćuju. 
Zbog toga su mnoge aromatske biljke i zastupane u sku- 
pini ljekovitih ili općenito korisnih biljaka. Uz boje mirisi 
su svakako prvi pokretači za upotrebu biljke kao lijeka, 
hrane, začina, ukrasa i sl. Pa premda je i medicina pri- 
znala neko djelovanje mirisa u liječenju, ipak se te tvari u 
suvremenom liječenju upotrebljavaju još samo kao kori- 
gensi. Znatno je veća primjena mirisavih tvari u proizvo- 
dnji parfema, dosta znatna u kuhinji. No i parfimerija 
napušta upotrebu naravnih mirisa, jer joj tehnika pruža 
daleko jeftinije sintetske mirisave tvari. — Prisutnost je 
eterskog ulja vezana na posebne stanice u unutrašnjosti 
biljnih dijelova ili na površinske tvorevine (dlake, žlijezde). 
Kako eterska ulja brzo ishlapljuju, mogu se lako ekstra- 
hirati, najčešće pomoću vodene pare. Velika raznolikost 
vlada u sastavu i vrsti eterskih ulja kod pojedinih biljaka. 
Za dobivanje eterskog ulja dolaze u obzir nesamo samo- 
nikle aromatske biljke, nego i one iz kulture, koja je u 
mnogim zemljama jako raširena. — Hrvatski su krajevi, 
naročito primorski, vrlo bogati aromatskim biljkama, ali je 
njihovo iskorišćavanje još i danas najčešće vrlo primitivno. 
Od domaćih aromatskih biljaka, kao što su ružmarin, ka- 
dulja, lovorika, mirča, smilje, razne vrste borovica, primor- 
ski vrijesak, pelin, čempres, komorač i dr., iskorišćuje se u 
domaćoj proizvodnji eterskog ulja samo neznatan broj. 
Isto je tako neznatna i njihova kultura. F. K-n. 


Biljke aromatske, 561; II. Biljke ljekovite, 561; 
IV. Biljke svjetlucave, 564; V. Biljke 

II. BILJKE LJEKOVITE 

Pojam »ljekovite biljke« nije stalan i određen. On se 
znatno mijenjao tokom historijskog razvoja, podliježući 
najrazličitijim shvaćanjima ljudi u različitim krajevima. 
Obično se pod tim imenom označuju sve biljke, koje 
službena ili pučka medicina smatra ljekovitima te ih kao 
takve upotrebljava. Po tome bi shvaćanju gotovo sve 
poznatije biljke bile »ljekovite«, i broj tako shvaćenih 
»ljekovitih biljaka« vrlo je velik. Dragendorff ih (1898) 
navodi preko 12.700. No sve te biljke nisu uistinu lje- 
kovite: tek relativno neznatan broj izabrala je službena 
medicina te ih uzela u svoju upotrebu. Samo tim oda- 
branim ljekovitim biljkama pripisuju djelovanje u su- 
vremenoj  alopatskoj medicini, te su uvrštene u službeni 
popis lijekova (farmakopeje) pojedinih zemalja. To su 
službene ili »oficinelne« ljekovite biljke. No time se još 
ne proglašuju sve ostale ljekovite biljke u širem smislu 
bezvrijednima. One i dalje nalaze primjenu u liječenju. 
Štoviše, najveći dio droga u prometu i praksi potječe baš 
od takvih biljaka. Mnogima je već i znanstveno dokazano 
djelovanje u nekim bolestima, mnoge su još predmet istra- 
živanja. Jedne i dalje upotrebljava pučka medicina, druge 
služe homeopatskom liječenju. S vremenom će mnoge ući 
i u alopatsku medicinu. Zbog toga treba i takvima po- 
svetiti punu pažnju, pa ih zajedno s oficinelnima svrstati 
pod pojam »ljekovitih biljaka«. Među ljekovitim biljkama 
velik je broj i takvih, koje čovjek iskorišćuje sebi za 
hranu ili za dobivanje inače korisnih i potrebitih tvari 
(u tehnici ili industriji za dobivanje sirovina). Takve biljke 
možemo zbog toga uvrstiti u još širi pojam »korisnih bi- 
ljaka«. Nije malen broj ni onih biljaka, koje su inače po- 
znate kao otrovne. Vjerojatno je, da je do ljekovitosti 
takvih biljaka došlo zbog njihovih otrovnih svojstava. 


. Dis in Сем 


NASLOVNA SLIKA ZNAMENITOG BAUHINOVOG DJELA 
HISTORIA PLANTARUM (g. 1650) 


36 


562 


Historijski pregled. Nema naroda, pa bio on i najpri- 
mitivniji, koji ne bi posjedovao bar neko znanje o ljeko- 
vitom bilju. Znanje o ljekovitoj moći biljaka staro je 
koliko i ljudski rod. Prigodom otkrića zemalja različitih 
kontinenata Evropljani su našli kod svih naroda i ple- 
mena razvijenu upotrebu većeg ili manjeg broja biljnih 
lijekova. Analogijom se može zaključiti, da je prije mnogo 
stoljeća bilo tako i kod naroda, koji su danas na najvi- 
šem stupnju kulture. U borbi za opstanak poseže primi- 
tivni čovjek za biljkom, u kojoj je iskustvom otkrio neka 
korisna ili štetna svojstva. I danas neškolovan čovjek ra- 
zlikuje otrovne biljke od neotrovnih. 

Prvi i najvažniji tragovi o upotrebi ljekovitih biljaka 
nađeni su u zemljama bližeg i daljeg Istoka, dakle u po- 
dručju najvažnijih i prvih središta ljudske kulture. Hi- 
storijska je činjenica, da je na pr. poznavanje, iskorišća- 
vanje i uzgajanje korisnog i ljekovitog bilja bilo i te kako 
razvijeno u starom Egiptu. U toj je zemlji, poznatoj sa 
svoje plodnosti, bogatstva i trgovine, postojala i najsta- 
rija kultura bilja uopće. Već u najranijim vremenima egi- 
patske države nalazimo tragove uzgoja lana, skočaca, 
smokve i t. d. Mnoge droge, mirodije, mirisi i drugi biljni 
proizvodi dođoše trgovinom u Egipat, a odatle kasnije u 
druge zemlje. Pisani spomenici egipatske kulture govore o 
poznavanju velikog broja biljaka i njihovih proizvoda. Iz 
tih spomenika možemo zaključiti, da je u starom Egiptu 
bilo poznato nekoliko stotina ljekovitih biljaka. Narodi 
između Eufrata i Tigrisa poznavali su vrlo rano datulju, 
luk, sezam i druge korisne i ljekovite biljke, a Židovi su 
sadili badem, maslinu, datulju i dr. i služili su se velikim 
brojem što domaćih što stranih lijekova, mirodija i mirisa 
iz zemalja, koje nastavaju arapska plemena. Najvažniji 
posrednici u rasadivanju toga blaga i znanja bili su 
Feničani. 

U zemljama, koje je priroda obdarila najvećim obiljem 
svakojakih korisnih biljaka, kao u južnoj i jugoistočnoj 
Aziji, upoznaše tamošnji narodi ubrzo vrijednost svako- 
vrsnog bilja. Prastaro je u tim zemljama znanje o riži, 
sladornoj trstici, cimetovcima, indigoferama, šafranu, pa- 
pru i t. d. I zemlje današnje Kine i Japana bijahu veé 
odavna na glasu s poznavanja korisnih biljaka, koje mar- 
ljivi narodi pretvoriše rano u kulturu. U pustinjskim i 
stepskim krajevima srednje i zapadne Azije naiđoše no- 
madska plemena na mnoge otrovne i korisne biljke, koje 
postadoše doskora važnim članovima velike skupine kori- 
snog bilja uopće. Naglom razvoju u upotrebi ljekovitih 
biljaka na Istoku bilo je uzrokom veliko njihovo obilje 
u klimatski vrlo povoljnim sredinama. I danas se najveći 
broj veoma važnih ljekovitih biljaka nalazi u krajevima 
izvan Evrope. 

S materijalnim i duhovnim dobrima Istoka rano se upo- 
znaju stari Grci. Već u najstarije doba grčke kulture na- 
lazimo u upotrebi mnoge domaće i strane korisne biljke. 
Sam Homer ih navodi vrlo mnogo. Kasnije pomažu velike 
vojne i seobe znatno širenje upotrebe ovakvih biljaka. 
Starim biljkama i drogama pridolaze nove; nastaje potreba 
da se sredi dosta opsežno znanje na tom području. Ja- 
vljaju se pisci djela o prirodi, o ljekovitim biljkama i o 
drogama. Najvažniji je među njima svakako Pedanije 
Dioskurid, koji je u 1. st. po Kr. dao opširno djelo o 
lijekovima, od kojih oko 800 biljnog podrijetla. To je djelo 
postalo za dugi niz stoljeća temeljem svakog daljeg rada 
u tom smjeru. Iz njega su, kao i iz sličnog djela Rimlja- 
nina, poznatog enciklopedista С. Plinija Sekunda Stari- 
jega crpli najveći dio svoga znanja brojni opisivači ljeko- 
vitih biljaka, ljekaruša, u kasnijim stoljećima, naročito u 
srednjem vijeku. Takvih je pisaca u starom, srednjem i 
novom vijeku bilo vrlo mnogo (Valerius Cordus, Nicolaus 
Monardes, Carolus Clusius, Theophrastus Paracelsus, J. von 
Cube, Hieronymus Bock, Petrus A. Mathiolus, J. Theodor, 
S. Kneipp, H. Leclerc i mnogi dr.). S pojavom Arapa u 
zemljama oko Sredozemnog mora prenesene su u Evropu 
mnoge nove droge i biljke. Mnogi su arapski učenjaci za- 
služni za taj napredak. Velike su zasluge za napredak i 
širenje ljekovitog bilja stekli i stanovnici mnogih samo- 
stana i članovi nekih redova (na pr. benediktinci). Poznati 
su bili njihovi vrtovi ljekovitog bilja. Kod nas su takvu 
ulogu vršili na pr. franjevci, napose u Bosni i Hercegovini. 

S otkrićem Novoga Svijeta dolaze Evropljani u vezu 
s novim kulturnim središtima, s narodima, kod kojih je 
i te kako bila razvijena medicina, osnovana na upotrebi 
njihovih domaćih biljaka, koje dotada Evropljanima nisu 

bile poznate. Evropa se ponovno obogaćuje velikim mno- 
štvom novih biljaka, od kojih se mnoge brzo udomaćiše u 
Evropi bilo kao lijek bilo kao hrana. Učestala putovanja 
i istraživanja mnogih putnika-istraživača u različitim kra- 
jevima svijeta (otkriće morskog puta u Ist. Indiju, putova- 
nja po Aziji i Africi) stalno povećavaju broj biljnih vrsta, 
čime se znatno proširuje biljno carstvo. To proširivanje 
biljnog carstva otkrivanjem novih biljaka, od kojih neke 
nos veliku važnost za čovječanstvo, nije ni danas pre- 
stalo. 

Na pretjerani priliv biljnih lijekova, od kojih su mnogi 
bili uistinu problematične vrijednosti, nastala je od strane 
školovanih liječnika snažna reakcija, koja je imala za po- 
sljedicu sve veće nepovjerenje prema predmetima pučke 
medicine. Ovo je nepovjerenje dovelo uskoro do posve- 
mašnjeg negiranja vrijednosti prirodnih lijekova. Prednost 
dobivaju točno dozirani i sintetski preparati, zbog čega 
medicina neko vrijeme dokida malone potpuno upotrebu 
ljekovitoga bilja. Ali ni to razdoblje u medicini ne traje 
dugo, opet nastaje reakcija: upotreba ljekovitih biljaka 
postaje nanovo aktualna, samo s tom promjenom, da ona 
sada bazira na rezultatima znanstvenih istraživanja svake 
pojedine biljke. Primjenu nalazi samo ona biljka, koje je 
djelovanje farmakološki i klinički dokazano. 

Za ponovno oživljavanje upotrebe ljekovitih biljaka ide 
osobita zasluga najvećeg farmakognosta svijeta A. Tschir- 
cha, koji se, kao i njegovi suradnici i sljedbenici, svom 
snagom zauzeo za proizvodnju lijekova iz ljekovitih bi- 
ljaka. »Povratak drogama« uzimaju za svoje geslo pristaše 
toga smjera, a toga se drže u velikoj mjeri i mnogi uče- 
njaci i praktičari današnjeg vremena. 

Istraživanja. Za poznavanje ljekovitih biljaka naročito 
su zaslužni botaničari novijeg vijeka, koji su proučavanjem 
flore dali mnogo poticaja za istraživanje ljekovitih biljaka. 
Botaničkim se istraživanjima zadnjih stoljeća pridružuju 
istraživanja farmakognosta i kemičara. Podvrgavaju se de- 
taljnom istraživanju sve biljke, koje narod spominje u 
svojoj medicini. Organiziraju se zavodi, čitave škole, koje 
rade na tom poslu. Svaka se poznatija biljka ispituje u 
svim pravcima (botaničkom, farmakognoškom, farmakolo- 
škom, kemijskom i kliničkom). U pojedinim državama, kao 
na pr. u Njemačkoj, Italiji i Švicarskoj, nastaje prava ja- 
gma za ljekovitim biljem. O ljekovitim se biljkama gomi- 
laju obilni znanstveni podatci u bezbrojnim djelima spo- 
menutih disciplina. Naročito su važna kemijska ispitivanja 
takvih biljaka, jer bez poznavanja sastavnih dijelova nema 
objektivnog znanja o medicinskoj vrijednosti ispitane biljke. 
Poznata su takva istraživanja Nijemca I. Kroebera, čijom 
je zaslugom bar u glavnom istraženo obilje njemačkih do- 
maćih biljaka. Velik je poticaj za takav rad dala i homeo- 
patska medicina, koja se služi svakovrsnim »ljekovitim« 
biljkama, i to najviše u obliku sokova (esencija), dobivenih 
iz svježih, ponajviše samoniklih biljaka. Bogatstvo pojedi- 
nih naroda na ljekovitim biljkama nije ni danas iscrpljeno: 
službena će medicina s uspjehom upotrijebiti mnogu od 
tih biljaka nakon detaljnog ispitivanja, pri čemu pučka 
medicina pomaže kao dobar vodič. I naš narod poznaje 
velik broj ljekovitoga bilja, koje službena medicina još 
zanemaruje. Mnogo je toga još samo svojina pojedinaca, 
baba vračara i nadriliječnika. 

Djelatne tvari. Ljekovitost biljaka potječe od djelatnih 
tvari, koje one sadrže. Poznato je, da biljke uz ostalo 
sadržavaju i veliko mnoštvo najkompliciranije izgrađenih 
organskih tvari, kojih kemijski sastav, kao i postanak i 
uloga u životu biljke nisu uvijek poznati. Među takvim 
organskim tvarima, kojih je postanak vezan za živu sta- 
nicu ili za promjene njezinih neživih dijelova, najčešće su: 
različite vrste sladora, glikozidi, saponini, treslovine, eter- 
ska ulja, smole, fitosterini, alkaloidi i fermenti. Prisustvu 
tih tvari pripisuje se i određeno djelovanje kod liječenja. 
Kemijski sastav kao i ostala svojstva takvih tvari pokazuju 
velike promjene od jedne do druge biljke. Ni dvije nai- 
srodnije biljke nisu istog kemijskog sastava. Svaka biljka, 
naročito u svježem stanju, sadržava uz ostalo i takve tvari, 
koje ne možemo izdvojiti i kemijski odrediti ni najpre- 
ciznijim metodama i sredstvima. Zato i mnoge ekstrahi- 
rane tvari nisu jednake onima u živoj biljci. Često nije 
moguće zapriječiti ni velike promjene pri ekstrakciji tih 
tvari, ni promjene na drogama. To iziskuje primjenu de- 
taljnih ispitivanja kemijskog sastava pojedinih biljaka u 
svježem i osušenom stanju, u izvjesnim razdobljima rasta, 
kao i u izvjesnim dijelovima, napose onima, koji služe za 

dobivanje droga. Neke od gore navedenih sastavnih tvari 
karakteristióne su ne samo za pojedine biljne vrste nego 
i za čitave biljne skupine, koje pripadaju većim ili manjim 
sistematskim jedinicama. Tako su na pr. neke porodice 
karakterizirane sadržajem alkaloida, druge sadržajem gli- 
kozida, vrlo ih mnogo sadržava razne saponine, mnoge 
izlučuju eterska ulja i t. d. 


Rasprostranjenje. Kao svi članovi ogromnog biljnog car- 
stva i ljekovite su biljke vezane na izvjesna područja, ka- 
rakterizirana nesamo svojim zasebnim geografskim polo- 
žajem i klimom, nego i odredenim sastavom flore i vege- 
tacije, U sastavu vegetacije pojedinih zemalja imadu često 
veliku vrijednost i ljekovite biljke. Velikim brojem ističu 
se napose tropski krajevi starog svijeta, u prvom redu 
Malajsko otočje. Tu rastu na pr. papar, cimetovci, koko- 
sova palma, kininovci, kavovci, čajevci, dumbir, Curcuma, 
Elettaria i dr. Na indo-afričkom području ističu se kamfo- 
rovci, strihninovci, indijska konoplja, kaučukovci, različite 
palme, kola, kakaovac, vanilija i t. d., dok je u kapskom 
području značajan u prvom redu aloj. Tropi novog svi- 
jeta dali su vaniliju, kakaovac, balzamovce, agavu, kauču- 
kovce, zatim rodove Ouassia, Uragoga, Pilocarpus i llex 
Paraguariensis, dok se u australskom području nalazi euka- 
liptus, Agathis i dr. Znatan broj ljekovitih biljaka raste 
u prostranim krajevima sjevernog umjerenog pojasa. U 
istočnoj Aziji dolaze rabarbara, čajevci, kamforovci, jediči, 
metvice, u srednjoj Aziji rodovi Ferula, Dorema i dr., u 
Sredozemlju mak, ruža, smokva, naranča, sladič ili slatki 
korijen, šafran, morski luk, rogač, šipak (mogranj), Cassia, 
različite mlječike i dr. U velikom području eurazijskih 
šuma dolazi ervotočina, hmelj, bijeli bun, čemerika, crno- 
gorično bilje, islandski lišaj, a u Sjevernoj Americi rodovi 
Hydrastis, Gelsemium, Hamamelis, Lobelia, Podophyllum, 
Sassafras i dr. 

Kultura i prerada. Potražnja za mnogim ljekovitim bilj- 
kama ne može se danas pokriti samo sabiranjem samo- 
niklih primjeraka. Zato je za neke vrste potreban uzgoj, 
koji ima i tu prednost, da se kvaliteta droga može kod 
njega kontrolirati. Kultura je potrebna i zbog toga, što je 
prekomjernim sabiranjem poneka vrsta došla u stadij po- 
svemašnjeg uništenja, tako na pr. neke vrste za dobivanje 
gutaperke, naš srčanik i dr. Kultura ljekovitog bilja prošla 
je u svome razvoju više faza, prelazila iz jednih ruku u 
druge. Danas je ona sastavni dio proizvodnje ostaloga 
bilja te je posve izašla iz ruku ljekarnika, koji dobivaju 
gotove droge. Svakako je za uspješno uzgajanje ljekovi- 
toga bilja potrebno nesamo znanje farmaceutskog stru- 


čnjaka, nego i znanje agronoma. Kod nas su prilike za 
uzgoj ljekovitog bilja vrlo povoljne, jer različita klimatska 
područja daju mogućnost uzgoja najrazličitijeg bilja. 

O domaćem ljekovitom bilju postoji opširna literatura. 
Hrvatski su krajevi nesamo bogati ljekovitim biljem, nego 
i vrlo podesni za uzgoj mnogih potrebnih vrsta. Primorski 
krajevi sa sredozemnom klimom obiluju velikim brojem 
biljaka s eterskim uljima, danas mnogo traženima na trži- 
štu. Domači buhač, ružmarin, lovorika, kadulja, lavandula 
Као: i mnoge druge biljke, vezane na Sredozemlje, nalaze 
tu najbolje uvjete razvoja. Velika i prostrana planinska 
područja Hrvatske, Bosne i Hercegovine bilježe u svojoj 
flori mnogu potrebnu ljekovitu biljku (srčanik, moravka, 
brusnica i t. d.). Mnoge dolaze u tolikoj množini, da im 
se kultura ni ne isplati. Veliko bogatstvo krije zapadna 
Bosna, koja u tome dijelu narodne privrede odbacuje ve- 
like svote. Nisu manje važni ni nizinski krajevi Posavine 
i Podunavlja, u kojima su prostrana područja kao stvorena 
za ekstenzivnu kulturu nekih vrsta (metvica, kamilica, sla- 
dić i dr.). Svi izgledi za napredak u privredi ljekovitim 
biljem u Hrvatskoj vrlo su povoljni. 


LIT.: С. Dragendorff, Die Heilpflanzen der verschiedenen Volker 
u. Zeiten, 1898; L. Kroeber, Das neuzeitliche Krčuterbuch, 1934; С. Ma- 
daus, Lehrbuch der biologischen Heilmittel, 1938; A. 'Tschirch, Hand- 
buch d. Pharmakognosie; F. Kušan: Ljekovito bilje (navedena najva- 
žnija domaća i strana literatura), 1938. F. K-n. 


III. BILJKE OTROVNE 


Nema jedinstvenoga kriterija za prosudivanje otrovnih 
svojstava pojedinih biljaka. Otrovanje često može izazvati 
i biljka, koja inače nije otrovna, ako se uživa u većoj koli- 
čini i u osobitom stanju. Isto tako i otrovna biljka može 
biti u posebnim prilikama za čovjeka posve neopasna. 
Za čovjeka su otrovne mnoge biljke, koje veći broj živo- 
tinja može uživati bez ikakvih štetnih posljedica. Općenito 
se otrovnost biljaka prosuđuje prema čovjeku i njegovoj 
reakciji na njih. Do njihova je skupnog pojma došlo samo 
iskustvom, vrlo često promatranjem životinja, koje su te 
biljke ostavljale netaknute. Otrovna svojstva biljaka po- 
tječu od sadržaja različitih otrovnih tvari, u prvom redu 
od glikozida i alkaloida. Najčešće se otrovne tvari nalaze 
već u živim biljnim dijelovima, no mogu nastati i post- 
mortalno (djelovanjem mikroorganizama i t. d.). Vrlo su često 
te tvari izvrgnute promjenama, što može izazvati i promjenu 
djelovanja biljke. Otrovne biljke ili njihovi otrovi djeluju 
putem probavila, preko organa za disanje i kože, vrlo često 
samo putem krvi. Jedni otrovi razaraju kožno staničje i 
izazivaju upale (neki juglaci, mlječike, otrovni ruj i dr.), 
drugi omamljuju i narkotiziraju (mak, indijska konoplja, 
bun, velebilje i dr.), treći rastvaraju krvna tjelešca (sapo- 
ninske biljke), četvrti utječu na rad srca (naprstak, Physo- 
stigma, Erythrophloeum i dr.), peti djeluju septički (kod 
trulenja) i t. d. 

Poznavanje je otrovnih biljaka bar isto tako staro kao 
i poznavanje ljekovitih, ako ne i starije. S tim poznava- 
njem je povezana i njihova primjena: kod vjerskih obreda 
i Božjeg suda, kod vračanja i liječenja, kod trovanja, u 
ljubavnim napitcima, za priređivanje otrovnog oružja, za 
omamljivanje i trovanje riba i t. d. Upotreba otrovnih bi- 
ljaka kod Božjeg suda još i sada je mnogo raširena među 
primitivnim narodima izvanevropskih zemalja. U tu se 
svrhu upotrebljavaju na Gvineji sjemenke vrlo otrovne 
biljke Physostigma venenosum Balf. (por. lepirnjače). Ova 
do 12 m duga povijuša ima u mahunama i do 0.5 %' alka- 
loida, koji djeluju na završetke parasimpatičnih živaca i 
zaustavljaju rad srca. U južnoj Africi upotrebljavaju otrov 
biljke Adenium Boehmianum Schinz (por. zimzelenovke), u 
Somaliji biljke A. Somaliense. U tropskoj je Africi naj- 
raširenija upotreba kore vrlo otrovne mahunarke Eryth- 
rophloeum Guineense Don. (por. Caesalpiniaceae), koje otrov 
djeluje slično otrovu naprstka. U području Konga upo- 
trebljavaju se vrste roda Strychnos, a isto tako i u Sje- 
vernoj Americi. Raznoliku i vrlo raširenu primjenu nalaze 
vrlo otrovne sjemenke Tanghinia venenifera Poiret i Cer- 
bera Tanghin Hook. fil., obje iz por. zimzelenovke. U sre- 
dnjem je vijeku napose bila rasprostranjena upotreba otro- 
vnih biljaka u svakojakim čarolijama (mast vještica). Još 
i danas je raširena u narodu upotreba ljubavnih napitaka 
i napitaka za pobačaj, u kojima su vrlo važni sastavni di- 
jelovi mnoge otrovne biljke (kužnjak, mandragora, somina 
i dr.). Od najstarijih su vremena pomagale biljke u oduzi- 
manju života kažnjenika, protivnika, iz osvete i sl. Sokrat 
je pogubljen otrovom velike kukute; pa i na dvorovima 

mnogih plemića i vladara srednjeg i ranog novog vijeka 
odlučivao je isto biljni otrov. 

Najzanimljivije poglavlje o otrovnim biljkama pripada 
upotrebi strelica, namočenih u biljne otrove. Takvim su 
se strelicama služili, a kod primitivnih se plemena još i 
sada služe, svi narodi. Evropski su narodi u starija vre- 
mena upotrebljavali za tu svrhu čemeriku, velebilje, ku- 
žnjak i napose različite jediče. U priređivanju biljnih otrova 
istakli su se mnogi narodi, tako da je skoro svaka zemlja 
imala otrove, kojima je biljno podrijetlo često vrlo nejasno. 
Najveća mnogolikost vlada i u tome u jugoistočnoj Aziji, 
tropskoj Africi i u sve tri Amerike. Tako se upotrebljava 
na Malajskom arhipelagu i u Zap. Indiji Antiaris toxicaria 
Lesch. (por. dudovke), u Srednjoj Americi, Zap. Indiji, u 
Kolumbiji Hippomane Mancinella L. (por. mlječikovice), u 
zap. Africi spomenuti Erythrophloeum Сиіпеепѕе, u Šu- 
danu Calotropis procera (L.) R. Br. (por. svilenjače), u 
jugoist. Africi Acocanthera Schimperi Benth. et Hook (por. 
zimzelenovke), u Senegambiji vrste roda Strophantus iz iste 
porodice i t. d. Kod Indijanaca Južne Amerike najraši- 
reniji je otrov za trovanje strelica kurare, curare, urari 
(i sl. imena), koji se na poseban način (kuhanjem i ispa- 
rivanjem) prireduje iz različitih biljaka, najviše iz vrsta 
roda Strychnos (por. Loganiaceae): S. Castelnaei Wedd., S. 
toxifera Benth., S. Crevauxii Baill. i dr. Tom otrovu pri- 
dodaju i biljku Petiveria Alliacea L. To je trajna zelen iz 

por. Phytolaccaceae, u Zap. Indiji, od Texasa i Mexica do 
Argentine i Brazilije. Kurare se mnogo proizvodi i dolazi 
u promet kao kruta, crvenosmeđa masa slabog mirisa i 
gorkog okusa. Oblik ima po posudi (tikvice, bambus i sl.), 
u kojoj se sprema. Spremljen zadržava dugo otrovna svoj- 
stva. Kemijski je sastav slabo poznat. 

Vrlo je rasprostranjena upotreba otrovnih biljaka za 
omamljivanje i trovanje riba. Za tu svrhu najčešće služe 
biljke, u kojima su ustanovljene neke omamljujuće tvari. 
Poznato je preko 300 takvih biljaka. Najpoznatija je Ana- 
mirta cocculus (L.) Wight et Arn. (por. Menispermaceae) 
s gorkim crnim i neobično otrovnim sjemenkama, kojima 
se služe u indomalajskom području. Istu primjenu ima i 
Piscidia erythrina L. (por. lepirnjača), sa zapadnoindijskih 
otoka i susjednog kopna. Za trovanje i omamljivanje upo- 
trebljavaju u mnogim zemljama, pa i kod nas, različite 
mlječike. 

O otrovnim gljivama — gljive. 

LIT.: L. Lewin, Lehrbuch der Toxikologie, 1885, Die Pfeilgifte, 1923, 
i Gifte und Vergiftungen, 1929; E. Perrot et Em. Vogt, Poisons de 
Fleches et Poisons d'Epreuve, 1913; A. Tschirch, Handbuch d. Pharma- 


kognosie, 1/3, 1933; Kroeber, Das neuzeitliche Krčuterbuch, III., Gift- 
pflanzen, 1938, F.K-n. 


IV. BILJKE SVJETLUCAVE 

Biljke svjetlucave pokazuju osebujnost, da svjetlucaju 
u tami, pa tu pojavu nazivamo luminiscencijom. 

Svjetlucanje ove vrste odavno se zapazilo i bilo je često 
uzrokom praznovjerja, no da su biljke uzrok ovoj pojavi 
znademo tek po istraživanjima novijega doba, Sve dosad 
poznate svjetlucave biljke ubrajaju se među bakterije i 
gljive. Ponajprije je opažena pojava svjetlucanja na trulom 
drvu, koje je rastvoreno od gljive puze (Armillaria mellea 
Vahl.), a kasnije je ustanovljeno, da svjetlucaju i neke 
druge gljive i znatniji broj bakterija. Gotovo isto tako 

davno kao svjetlucanje 
drva poznato je i svje- 
tlucanje lišča nekoga 
šumskog drveča, kad se 
ono nalazi nagomilano 
u večoj mjeri. Listovi, 
koji svjetlucaju, nalaze 
se u več uznapredova- 
lom stupnju rastvorbe, 
ali ne na površini, nego 
nešto ispod površinsko- 
ga lišča. Uzrok svjetlu- 
canju lišča nije bio do- 
nedavno točno poznat, 
premda se naslučivalo, 
da i to uzrokuju gljive. 


š Danas poznamo veći 

broj gljiva, koje pro- 

BAKTERIJSKA SVJETILJKA I SCHIL- 4 AMNIS 1 
LEROVO POPRSJE KOD NJENOGA uzrokuju  svjetlucanje 
SVIJETLA (po Molischu) lišća (Mycena dilatata 

Fr, M.  epipterygia 

Scop. M. galopus Pers, M. sanguinolenta A. et S., M 


stylobates Pers. i M. zephira Fr.). 

Od gljiva, koje svjetlucaju, poznate su u našim kraje- 
vima: puza (Ar. mellea Vahl), zavodnica (Pleurotus olea- 
rius D. C.) i nekoliko micena (Mycena polygramma Bull., 
M. tintinabulum Fr. i M, pura [Pers.] Quél) U puze 
svjetlucaju micelij i rizomorfe, a u zavodnice samo donja 
strana klobuka. Od spomenutih micena u prve dvije svijetli 
samo micelij, a u zadnje samo listići, no ne svijetle kod 
svakog individuuma. 

Svjetlucave bakterije ili fotobakterije poznate su danas 
u većem broju iz različnih krajeva, te ih ima nesumnjivo 
veći broj i kod nas, no pouzdano su kod nas dosad utvr- 
đene samo dvije vrste, i to: Bacterium phosphoreum (Cohn.) 
Molisch i B. photodoticum Vouk, Skor. et Klas. Prva, već 
prije spomenuta vrsta, dolazi često na ponešto odležanom 
mesu, a drugu nalazimo na morskim ribama. One su dosta 
česte, pa zato nije nikakva rijetkost zapaziti svjetlucanje 
mesa i riba za vrijeme njihova spremanja u hladionike 
klaonica i ribarnica, jer najjače svijetle kod nižih tempe- 
ratura (9% do 12° C). Svijetlo, koje proizvode jedna i druga 
vrsta, rjeđe je bijele boje, a mnogo češće blaga, čarobno 
zelenkastožuta ili zelenkastoplavkasta žara. Jakost toga 
svijetla nije velika, te je često potrebno, da se oko prila- 
godi na tamu, kako bi moglo zamijetiti to slabo svijetlo. 
Stoga je najbolje vršiti promatranje u večer ili u noći, kad 
su oči već prilagođene na slabije svijetlo. U svakom slu- 
čaju to je svijetlo ipak toliko snažno, da u duljem vremenu 
može djelovati na osjetljivu fotografsku ploču, te je nje- 
govom upotrebom moguće fotografsko snimanje predmeta. 
Dapače i biljke pokazuju jasnu heliotropičnu reakciju na 
podražaj takva svijetla. Bilo je i pokušaja, da se bakterije 
upotrijebe za priredbu 
bakterijskih svjetilja- 
ka, pa je njima prvi 
put rasvijetljena 1900 
jedna dvorana na pa- 
riskoj izložbi, a kasni- 
je je izvršio isti pokus 
s bakterijskim svjetilj- 
kama Molisch na izlo- 
žbi vrtlarskoga društva 
u Beču. 


Na jačinu toga svijetla utječu vanjski faktori, kao tem- 
peratura, kisik, reakcija hranljivoga supstrata i neke kemij- 
ske tvari. Svijetljenje započinje već kod toplina ispod 
0" C; gornja je granica u bakterija niža, a u gljiva viša. 
Najpovoljnija je temperatura za fotobakterije između 9° 
do 12°С (u tropskih vrsta 28% do 38° C). Neke se gljive 
u tom pogledu približavaju bakterijama (optimalna tempe- 
ratura 10% do 15? C), a u drugih je potrebna viša tempera- 
tura, sve do 25% C). Svijetljenje jenjava i napokon prestaje 
uz nedostatak kisika, no bakterije su dosta osjetljive i na 
reakciju hranljivog supstrata. Za bakterije je najpovoljniji 
supstrat neutralne reakcije, a za gljive ponešto kiseo. Natrij 
znatno utječe na jačinu svijetla, a može ga donekle zamije- 
niti magnezij, pa je uz ostalo to razlog, da hranljivom sup- 
stratu za bakterije dodajemo 3% kuhinjske soli (Na СІ). 

Što je uzrok samomu svijetljenju, nije definitivno riješeno, 
no najraširenije je mišljenje, da se u stanicama nalazi tvar, 
zvana fotogen, koja svijetli djelovanjem enzima fotogenaze 





SNIMKA U SVIJETLU MICELIJA 
GLJIVE Omphalia flavida (po Bulleru) 

ili luciferaze. Ultravioletno svijetlo ubija fotobakterije, no 
ne obustavlja svijetljenje, te je ono prema tomu kemijski 
proces. Poznat je veći broj morskih organizama, koji žive 
u većim dubinama i koji posjeduju naročite organe za 
svijetljenje, te je zanimljivo spomenuti, da svijetlo u ovom 
slučaju ponajčešće proizvode totobakterije, koje vjerojatno 
žive simbiotski u organima tih životinja. 

LIT.: H. Molisch, Leuchtende Pflanzen, Jena 1904; V. Vouk, V. Škorić, 


Z. Klas, Nova fotobakterija iz Jadranskog mora i utjecaj koncentracije 
H-iona na njeno svijetljenje. Rad 241, Zagreb 1931. V-š-ć. 


V. BILJKE UKRASNE (SOBNE) 


Vrt je od davnih vremena glavno područje primjene 
ukrasnih biljaka. I ako je u prvo vrijeme svoga razvoja 
vrt bio zasađen samo korisnim biljkama, doskora dolazi 
razvojem kulture do izraza u vrtu i smisao čovjeka za lje- 
potu biljke, pa se pomalo pored korisnog drveća, kao što 
su voćke, počinje saditi i ukrasno drveće, a pored povrća 
i ljekovitog bilja još i cvijeće. Takav razvoj vrtlarstva 
nalazimo u Starom Egiptu, odakle imamo najstarije povije- 
sne podatke o vrtu i vrtlarstvu, a sličan se razvoj pona- 
vlja kasnije na pr. u sredovječnoj Europi. 

Ukrasne biljke, koje sadimo u vrtu, razlikuju se prema 
njihovoj naravi i uzrastu u ukrasno drveće i grmlje, te 
u zeljasto bilje, t. j. jednogodišnje cvijeće i trajnice (v.). 
Posebnu skupinu čine penjačice i povijuše (drvenaste i 
zeljaste), koje su osobito prikladne, da ozelenjuju i ukra- 
šuju zidove, ograde i slično. Unutar svih spomenutih sku- 
pina ukrasnog bilja ima vrsta, koje ukrašuju samo svojim 
lišćem i stasom, dok druge opet pretežno gojimo zbog lije- 
pih cvjetova. Redovno se u vrtovima sade biljke, koje 
su posve prilagođene na naše podneblje, te napolju pre- 
zime bez ikakve zaštite ili uz neznatne mjere opreza (za- 
kloni od slame, lišća, dasaka i slično). Biljke, koje su po- 
drijetlom iz toplijih (sredozemnih i suptropskih) krajeva, 
ne sadimo u vrtu, već ih gojimo u loncima ili većim po- 
sudama. Takve biljke možemo ljeti držati u vrtu, dok ih 
zimi držimo u sobi ili spremamo u kakvim prikladnim pro- 
me To su onda različite balkonske biljke i sobne 

iljke. 

Sobnim biljkama nazivamo biljke, koje se mogu s uspje- 
hom gojiti u sobama naših stanova. 

Pri tome moramo računati s dvije najveće poteškoće: s ne- 
stašicom svijetla i suhočom uzduha. Izuzevši moderne sta- 
nove s velikim prozorima u većini stanova ima dovoljno 
svijetla za uspijevanje biljaka samo na prozoru i u nje- 
govoj neposrednoj blizini. Za sobno bilje najprikladnije su 
sobe s dovoljno sunčanog svijetla, dakle okrenute prema 
jugu. Najpovoljniji je položaj za biljke na prozornici iz- 
; š — medu dvostrukih prozo- 

AU rk ra, izuzevši jaku zimu, 
kad između prozora mo- 
že toplota pasti ispod 
5° C, pri kojoj tempera- 
turi već mnoge biljke 
stradaju. Na žalost je 
prostor između prozora 
obično pretijesan za ve- 
će biljke. U modernim 
zgradama ima i posebnih 
prozora za cvijeće, koji 
su udešeni naročito za 
uzgoj sobnog bilja. U 
blizini prozora smješta- 
ju se biljke na stolićima 
ili stalcima. Vrlo je ma- 
lo biljaka, koje uspije- 
vaju podalje od prozora, 
u tamnijim prostorijama 
ili iza gustih zastora (na 
pr. Aspidistra i Sanse- 
vieria). 

U sobama, koje se zi- 
mi lože, biljke redovno 
stradaju od odviše su- 
hog uzduha, napose tamo, gdje je centralno grijanje (oso- 
bito parom). Normalna uzdušna vlaga ložene sobe od 18? do 
20% C trebala bi biti oko 65%. Plitke široke posude s vodom 
postavljene na peć ili na radijatore mogu samo donekle 
ublažiti tu nevolju. Preporučuje se češće pranje lišća mla- 
kom vodom, čime se ujedno uklanja prašina, koja je ta- 
kođer velik neprijatelj sobnog bilja. 


(Foto Z. Arnold) 
STOLIĆ ZA SOBNO BILJE 


Zimi je osobito važna toplota sobe, u kojoj držimo bilje. 
U tom pogledu imaju različne vrste različite zahtjeve. 
Tropske i suptropske biljke, koje vrtlar goji kod 15% do 20? 
C u toplom stakleniku, zadovoljit će se u sobi s 15° do 18°. 
Viša je toplota štetna, jer što je toplije, to je suši zrak u 
sobi. U ovu skupinu bilja ubrajamo na pr. kliviju (Clivia 
miniata Rgl., v.), različne džbunaste begonije (Begonia 
Scharffiana Rgl., B. metallica G. Smith, B. Credneri Haage 
et Schmidt), neke bromelijaceje (Billbergia, Aechmea, Vrie- 
sia splendens Lem.), zatim Pandanus utilis Bory i P. Veit- 
chii hort, Hoya carnosa R. Br. filodendron (Monstera 
deliciosa Liebm.), Sansevieria, a od palma Kentia Forste- 
riana Moore i K. Belmoreana Moore et v. Muell. i t. d. 
Suhi sobni uzduh dobro podnose Sansevieria, Hoya, filo- 
dendron, Chlorophytum i Tradescantia. 

Vrlo mnoge vrste uspijevaju najbolje kod 109—129 C, 
t. j. u temperiranoj sobi, koja se ne loži neposredno, već 
dobiva toplinu iz susjedne ložene sobe. To su biljke, koje 
vrtlar uzgaja u t. zv. temperiranom stakleniku, na pr. ara- 
lija, aspidistra, Asparagus Sprengeri Rgl., gumijevac (Ficus 
elastica Roxb.), Begonia Rex Putz. i B. phyllomaniaca 
Mart., zatim sobna ciklama (Cyclamen persicum Sm.), sobni 
jaglaci (Primula obconica Hance, P. chinensis hort. i P. 
malacoides Franch.), od palma Livistona chinensis Mart., 
Phoenix canariensis hort, Rhapis flabelliformis L. fil., 
mnoge kakteje, kao mamilarije, opuncije, te mnoge druge 
sobne biljke. 

Konaéno, otporne vrste sobnih biljaka mogu prezimiti u 
neloženoj svijetloj sobi kod 59-89 C, u prvom redu ra- 
zlično sredozemno drveće, koje vrtlari goje i prezimljuju 
u hladnom stakleniku, kao što su lovor, mrča, limun, na- 
ranča, oleandar, ružmarin. Ovamo ide i aukuba, različne 
sorte fuksija, zatim kamelija i azaleja (potonje stavljamo 
samo za vrijeme cvjetanja na kraće vrijeme u topliju 
sobu). Od palma možemo ovdje smjestiti običnu žumaru 
i Trachycarpus excelsa Wendl. 

Zalijevanje se ravna prema toploti prostorije. Sto je 
hladnije u sobi, to rjede zalijevamo. Osobito to vrijedi 
za biljke, koje se zimi nalaze u hladnoj neloZenoj sobi, pa 
ih zalijevamo samo jedamput u tjednu, a gdjekoje samo 
dvaput na mjesec. Biljke u toploj sobi zalijevaju se češće, 
i to prema zahtjevima pojedine vrste, pa se za zalijevanje 
ne mogu dati neka određena pravila. 

Za zdravlje biljaka važno je prozračivanje sobe. Pri 
tome ne smiju biljke biti izvrgnute propuhu, a zimi ne 
smije na njih izravno udarati hladni zrak. Najbolje je zra- 
čiti sobu neizravno ili kroz prozor, na kojemu nema bi- 
ljaka. 

Mnoge sobne biljke — izuzevši one najosjetljivije — 
mogu se ljeti držati u vrtu, gdje većini vrsta godi polu- 
sjenovito mjesto. Osobito to vrijedi za palme, različne 
paprati i drugo bilje s ukrasnim lišćem. Limuni i naranče, 
lovorika i oleandar te mnoge kakteje i tustike mogu stajati 
i potpuno na suncu. 

Mnoge vrste možemo ljeti držati i na balkonu ili na 
pretprozornici. Pri tome je najbolji položaj okrenut prema 
istoku, ili barem zapadni položaj, dok je južni položaj 
ljeti odviše vruć i suh, pa ne prija mnogim vrstama. 

Za uspijevanje bilja u loncima važna je zdrava i dobra 
hraniva zemlja. Za tu svrhu služi u prvom redu kompostna 
ili klijališna zemlja pomiješana s 20% ili više čistoga ispra- 
nog riječnog pijeska. Za biljke, koje trebaju laganiju ze- 
mlju, uzima se zemlja lisnjača (crnica od istrulog lišća) 
s većom primjesom pijeska. Posebnu laganu smjesu zemlje 
s tresetom ili vrijesnjačom zahtijevaju azaleje, kamelije i 
ostale vrste iz por. vrijesova. Naročite lagane propusne 
smjese često s više vapna zahtijevaju različne vrste kakteja 
i tustika (sukulenata). 

Biljke treba presađivati onda, kad im je korijenje već 
ispunilo lonac i proraslo grudu zemlje. Najbolje je presa- 
divati u proljeće izuzevši one biljke, koje baš u proljeće 
cvatu (za vrijeme cvjetanja ne valja presađivati). Obično 
je dovoljno presaditi biljke jedamput godišnje, dok se ve- 
like biljke u drvenim posudama ili sanducima presađuju 
tek svake druge, treće godine ili još rjeđe. Samo mlade 
biljke bujnog razvoja presađuju se po potrebi i dvaput 
godišnje. 

LIT.: S. Pirnat, Cvijeće u sobi, Zagreb 1925. ZA. 

BILJKE MORSKE — More, biljni svijet. 

BILJKE PLANINSKE — Planine, biljni svijet. 

BILJKE PUSTINJSKE — Pustinjare biljke. 

BILJKE VODENE — Vodenjare biljke. 

BILJNA mast, svila, vlakanca, zadruga -> Mast, Svila, 
Vlakanca, Zadruga biljna. 

BILJNA GEOGRAFIJA — Geobotanika. 

BILJNA SLONOVA KOST — Bjelokost biljna. 

BILJNA SOCIOLOGIJA — Sociologija bilja. 

BILJNE boje, sluzi > Boje, Sluzi biljne. 

BILJNI liker, loj, vosak — Liker, Loj, Vosak biljni. 

BILJNI POKROV — Vegetacija. 

BILJOŽDERI (herbivora) su životinje, koje se hrane 
biljnom hranom. Kako je bilje obično tvrdo i čvrsto, 
imaju biljožderi posebne prilagodbe, da razgrizu bilje, 
koje je osnovna životinjska hrana. Među jednostavnijim 
životinjama ima malo biljoždera: najviše ih nalazimo među 
kukcima, koji imaju čvrste čeljusti za grizenje, pa nešto 
među puževima, koji imaju trenicu poput turpije. Malo 
je biljoždera i među ribama, gušterima, kornjačama, 
nešto više među pticama. Najviše su biljožderi sisavci, 
koji imaju čvrste i posebno udešene zube, da mogu biljnu 
hranu dobro razgristi, pa je pri probavi u crijevima mogu 
iskoristiti bolje od svih drugih biljoždera. Budući da biljo- 
žderi trebaju za prehranu mnogo bilja, koje slabo hrani, 
razvilo se kod njih vrlo prostrano probavilo s velikim že- 
lucem i velikim slijepim crijevom. Čitavo je crijevo obično 
mnogo dulje nego kod mesoždera (kod mačke je 4 puta 
tako dugačko kao tijelo, a kod goveda 20 puta). Biljožderi 
su obično mirne, trome i društvene životinje, jer lako 
dođu do obilne hrane, i imaju sredstva za obranu, a ne za 
navalu. Najmanje takvih životinja živi u moru, više ih 
je u slatkoj vodi, a najviše na kopnu, gdje je i bilje naj- 
jače razvijeno. 

BILJUR — Staklo. 

BIMANA (lat. bis i manus, što znači »dvoruk«), naziv 
kojim Linnć, Cuvier, Owen, Blumenbach odjeljuju čovjeka 
od četverorukih životinja, majmuna (Quadrumana). Danas 
se ta razdioba ne upotrebljava u zoologijskom sustavu, jer 
se ne temelji na anatomskim karakterima. K. B. 

BIMBASA (tur. »tisućnik«, složeno od bin »tisuća« i baš 
»glava«). Vojnički naziv za bojnika u turskoj i egipatskoj 
vojsci. Ime se spominje često u narodnim pjesmama. А. S-k. 

BIMETALIZAM, sustav metalne valute, u kojem upo- 
redo postoje dva zakonska metalna novca s jednakom 
zakonskom snagom plaćanja, naime zlatni i srebrni novac. 
Razmjer vrijednosti jedne kovine prema drugoj može biti 
zakonom određen ili je pak uopće neodređen i prepušten 
oscilaciji slobodnog tržišta. U tom se slučaju govori često 
o sustavu paralelne valute. No taj izraz nije ispravan, jer 
zapravo postoje dvije valute i dvije nepovezane skale 
robnih cijena. U povezivanju vrijednosti jednog i drugog 
zakonskog metala leži teški problem bimetalizma, jer ako 
se odnos srebra naprama zlatu i odredi zakonski (na pr. 
1:15), ipak ga je u praksi veoma teško održati kroz dulje 
vrijeme. Na svjetskom tržištu zlata i srebra, kao robe, ne 
mogu se utvrditi stalni proizvodni uvjeti, a prema tome 
ni stalna cijena obadvaju metala u nekom određenom 
odnosu. Zato su tokom druge polovice 19. st. i prešle 
zemlje bimetalnog sustava (na pr. latinska unija) na sustav 
jedne valute, i to redovno zlatne valute. Bimetalni sustav 
ima danas samo još svoj povijesni značaj, iako se od vre- 
mena na vrijeme pojavljuju bimetalni planovi. Tako se o 
tom pitanju mnogo raspravljalo u Sjedinjenim američkim 
državama oko 1930, kad je zbog veoma male poslijeratne 
proizvodnje zlata prijetila deflacija novčanog opticaja u 
zemljama zlatnih valuta sa svim lošim posljedicama u 
gospodarskom životu. Predlagalo se stoga, da se proširi 
zlatna podloga pomoću srebra. Danas međutim postoji 
težnja, da se ukloni uopće novac od plemenitih kovina iz 
prometa. Zlato ili srebro ima služiti ili tek kao podloga 
emisije banknota (novčanica) ili štoviše samo kao mjerilo 
vrijednosti dobara u prometu. ARH. 

BIMETALNA VRPCA se sastoji od dvije čvrsto sta- 
ljene kovne (od slitine) pločice, koje imaju različite koefi- 
cijente toplinskog rastezanja. Izrađuju se u prstenastom, 
spiralnom i ispruženom obliku. Radi različitih koeficijenata 
rastezanja staljenih pločica nastaje kod promjena tempe- 
rature znatno stezanje i pružanje vrpce. U meteorologiji se 
upotrebljava za mjerenje temperature. Grade se bimetalni 
termometri, termografi i meteorografi. U tehnici služi kao 
termoregulator. F. M-ć. 

BINARNE ZVIJEZDE (dvojne), dvije zvijezde stajačice, 
koje se pod utjecajem međusobnog gravitacionog privla- 

čenja gibaju oko zajedničkog težišta tako, da su im op- 
hodna vremena jednaka (> zvijezde). J. G-g. 
BINARNI SPOJEVI. Pod binarnim spojevima razumi- 
jevamo u anorganskoj kemiji spojeve sastavljene od dva 
elementa, od kojih preteže kod jednog elektropozitivni, a 
kod drugog elektronegativni karakter (K:O, NaCl, AuCls). 
Do stvaranja binarnih spojeva može doći i između dva 
elektronegativna elementa (COs, SOs). Ovdje sumpor i 
ugljik kao slabije elektronegativni elementi prema jače 
elektronegativnom kisiku preuzimaju ulogu elektropoziti- 
vnog elementa. Slabije je izraženo stvaranje binarnih spo- 
jeva između dva elektropozitivna elementa (spojevi među 
kovinama). Spajanjem dvaju binarnih spojeva nastaju 
tercijarni spojevi: K2O+CO»=K2COs; KsO +SOs=K>SO4; 
NaCl -AuCls— NaAuCla. Ovdje su jedni binarni spojevi 
(K:O, NaCl) elektropozitivnog, drugi (CO», SOs, AuCls) 
elektronegativnog karaktera. S. M. 
BINAURALAN (lat. bini »po dva«, auris »uho«), oznaka 
za slušanje sa dva uha. Isto što i diotičan (grč. dvo »dva«, 
5 ve 2 . . . . 
ота »uši). Već jednim uhom pogađamo donekle smjer, iz 
kojega Zvuk dolazi; pri tom utječe glava kao zapreka 
zvuku. Slušajući sa dva uha znatno smo za smjer osjetlji- 
viji. Ako zatvorimo oči i kušamo sluhom namjestiti lice 
baš prema izvoru zvuka, 
ne ćemo pogriješiti više 
nego li od prilike za 3°, 
a to je toliko, da zvuk 
do jednoga uha U (v. sl.) 
ima za AU = 1 cm du- 
lji put negoli do dru- 
goga, V. AU je kateta 
pravokutnoga A AUV,a 
zvuk prevali taj put u 
0:00003 sek. Veoma čemo 
pogriješiti, ako stanemo pred uru i slušamo njezino ku- 
canje tako, da pred desno uho stavimo dlan desne ruke, 
a iza lijevog dlan lijeve; zvuk u desno uho sada zaka- 
šnjava, jer treba da obiđe ruku, i kada mislimo, da je ura 
baš pred licem, ona je znatno nadesno. 
Osjetljivost za smjer možemo povećati, ako u jedno 
i drugo uho utaknemo po jednu cijev, simetrično spram 
glave. Time se otvori uha U i V umjetno razmaknu do 
slobodnih krajeva cijevi. Kako kateta AU ostaje 1 em, a 
hipotenuza UV se povećala, 3 AVU se umanjio, te je 
najveća pogreška namještaja lica postala manja. Spome- 
nuti brojevi ne vrijede uvijek, već samo kod prekidanih 
zvukova, štropota i t. d., inače je osjetljivost manja. Povrh 
toga, kada zvuk dolazi baš sprijeda, osjetljivost za smjer 
zvuka je najveća. St. HI 
BINCHOIS, Gilles (Aegidius), * Bins u Hennegauu oko 
1400, + Lille 1460, skladatelj. U mladosti bio je vojnik, 
poslije pjevač u kapeli na dvoru Filipa Dobroga od Bur- 
gundije. Od njegovih se skladba sačuvalo dosta: 52 svje- 
tovne i dvanaestak duhovnih popjevaka te 24 misne popi- 
jevke (dijelovi misa). Osim toga ima dijelova njegovih 
skladba u znamenitim tridentinskim kodeksima. Sedam 
svjetovnih »chansona« B-ovih izdao je dr. H. Riemann 
(Leipzig 1892). B. pripada skupini nizozemskih sklada- 
telja, koja je u 15. stoljeću unaprijedila glazbu po cijeloj 
Evropi. Б, Š. 
BINDING, 1. Karl, Ж Frankfurt 4. VI. 1841, + Freiburg 
i. Br. 7. IV. 1920, njemaéki kriminalist i pravni povjesni- 
čar. Bio je sveučilišni profesor u Baselu, Freiburgu i. Br., 
Strassburgu i Leipzigu. Najjači je dogmatičar u njemačkoj 
kaznenopravnoj znanosti. Prvi je stvorio pojam nekih po- 
sebnih »norma«, koje doduše izričito nisu sadržane u ka- 
znenim zakonicima, ali su njihove pretpostavke. To su 
neke zapovijedi javnopravne prirode, u kojima je sadržan 
zahtjev države za pokornost kao i pravilo za ponašanje 
pojedinaca. Zapravo se ovdje radi o nekim tvorevinama 
opće društvene, a donekle i moralne prirode, kojih je pravni 
značaj vrlo dvojben. Smisao »norma« možemo najbolje 
shvatiti, ako ih zamislimo kao pojam, koji ima biti spojka 
između povijesnoga i pozitivističkoga shvaćanja prava. Kao 
konkretne misli one su bliže narodnoj duši i prilagodljive, 
te mogu ublažiti krutost pozitivističkog shvaćanja. I doista 
položaj je Bindingov u pravnoj filozofiji između historijske 
škole i pozitivizma. Bio je uvijek spreman na borbu i oštro 
je ustajao protiv shvaćanja kazne kao sigurnosne mjere 
protiv opasnih lica. Po njemu je kazna javna reakcija na 
ponašanje, koj» se protivi normi i pravu, sa zadaćom, da se 

sačuva ugled prava. Kako je i ispaštavanje učinjenog zla 
cilj kazne, to osobitu pažnju posvećuje pojmu krivnje. Pri 
tom prvi iskorišćuje u njemačkoj kaznenopravnoj znanosti 
rezultate novije psihološke, napose Wundtove škole. U pi- 
tanju slobode volje zastupa misao neke autonomije volje 
pojedinca. Značajka je njegovih djela, da su ona izrađena 
do najmanjih pojedinosti. 

BIBL.: Die Normen und ihre Uebertretung, 4 sv., Leipzig 1872—1920; 
Handbuch des Strafrechts, Leipzig 1885; Strafrechtliche und strafpro- 
zessuale Abhandlungen, 2 sv., Leipzig 1915. S. F-k. 

2. Rudolf, * 13. VIII. 1867, t Starnberg 4. VIII. 1938, 
njemački pisac. Glavno mu je djelo autobiografske naravi 
Erlebtes Leben (1928), u kojem opisuje, kako se dugo 
nije mogao snaći ni odlučiti ni za kakovo zvanje. Upo- 
znavši D'Annunzia otkrio je u sebi pjesnika. U velikim 
ljudima njemačkog naroda: Goetheu, Mozartu, Holder- 
linu, Schilleru, Brahmsu štuje plemenitost i veličinu, što 
mu je omogućilo stvoriti ponosne i viteške muške i ženske 
karaktera njegovih novela: Opfergang, Unsterblichkeit, Die 
Waffenbriider i legendu Sf. Georgs Stellvertreter, dok 
druge pripovijesti, kao Die Keuschheitslegende i Weih- 
nibii a vom Peitschen, sjećaju Kellerovih, romanti- 
čkom ironijom prožetih pričica Sieben Legenden. Zbirka no- 
vela Die Geige (1911) obrađuje pitanje o pravu, dostojan- 
stvu, ponosu, ćudorednosti i slobodi čovječjoj. Lirskom 
zbirkom Stolz und Trauer (1922) pjesnik izražava veselje 
nad snažnim oduševljenjem, gdje ga u narodu nalazi, i ža- 
lost nad tolikim zabludama čovječanstva. Neko više sa- 
znanje tajna života, ljubavi i smrti izriču lirske pjesme Sieg 
des Herzens (1937). Značajan i zanimljiv mu je ratni dne- 
vnik Aus dem Kriege (1925). 

LIT.: Fr. Koch, Geschichte deutscher Dichtung, Hamburg; Fr. Lenn- 
artz, Die Dichter unserer Zeit, Stuttgart. G.S; 

BINDUS, ilirski bog izvora. G. 1895—96 kod kopanja na 
izvoru rječice Privilice, pritoka Une, 2 km južno od Bišća, 
nađeno je više posvetnih žrtvenika, koje su u rimsko doba 
podigli poglavari (praepositi i principes) ilirskog plemena 
Japoda. Većina ih nosi posvetu Bindo Neptuno (CIL. III. 
14323 i d.), neki prikazuju u reljefu Neptuna s trozubom 
ili Tritona ili jarce kao žrtve; oko izvora su zaista nađeni 
ostatci rogova i kosti jaraca. Tu se dakle štovao domaći, 
ilirski bog izvora Bindus, kojega »interpretatio Romana« 
naziva Neptunom, jer je i taj bio nesamo bog mora, već 
i rijeka, na kojima se štovao. S time se dobro slaže, što ime 
Bindus stoji u očitoj vezi sa staroindijskom riječi bindu-h 
»kaplja« (koja se u toponomastici nekoliko puta javlja slo- 
žena kao ime kupališta, hodočastilišta i jezera), zatim s 
nekoliko keltskih riječi istoga korijena, koje znače »kaplja« 
ili »struja, val«. Po bogu se zvala i neka žena Binhdo, 
kojoj je nadgrobni kamen nađen u Gleichenbergu u Šta- 
jerskoj (CIL. III. 5483). 

LIT.: Patsch, Wiss. Mitt. Bosn. Herz., VL, 154 i d., VIL, 33 i d; 
A. Mayer, Glotta 25, 173 i d. i 28..., koji uz Bindus nadovezuje i ime 
Bandusia (izvor kod Venuzije u mesapskoj Apuliji, $to ga opjevao Hora- 
cije. carm. 3, 13), analizirajući ga kao particip perfekta ženskog roda 
(sufiks -usia) od korijena, koji znači »teći« te mu ustanovljuje značenje 
»izvor«, A. M-r. 

BINET, 1. Alfred, Ж Nica 1857, + Pariz 1911, psiholog, 
sveuč. prof. i ravnatelj laboratorija fiziologijske psiholo- 
gije u Parizu. Poznat kao istraživač inteligencije djece i 
sastavljač serije testova (> Binet-Simonov sustav). Osnivač 
i prvi urednik godišnjaka L'annće psychologique (1893). 

BIBL.: Methodes nouvelles pour le diagnostic du niveau intellectuel 
des anormaux, 1905; Le développement de l'intelligence chez les enfants, 


1908; Nouvelles recherches sur la mesure du niveau intellectuel chez les 
enfants d'école, 1911; Les idées modernes sur les enfants, 1911. R. B-s. 


2. Jacques-Philippe-Marie, Ж Rennes 1786, + Pariz 1856, 
francuski matematičar i astronom, prof. mehanike na Poli- 
tehničkoj školi i astronomije na Collčge de France. Napi- 
sao je veliki broj rasprava u različitim francuskim mate- 
matičkim časopisima o mehanici, čistoj i primijenjenoj ma- 
tematici i astronomiji. 5.8. 

BINET-SIMONOV SUSTAV, serija zadataka za mje- 
renje inteligencije djece od 3 do 13 god. Za pojedine godine 
života određeni su posebni testovi. Dijete, koje je riješilo 
sve testove do svoje dobi ili onoliko preko toga, koliko je 
ostalo neriješenih testova, ima normalnu inteligenciju, jer 
je njegova »mentalna dob« jednaka njegovoj »kronologij- 
skoj dobi«. Dijete, koje je riješilo veći broj testova nego 
što odgovara njegovoj životnoj dobi, ima inteligenciju višu 
od norme, a ono, koje je riješilo manje, zaostaje po inteli- 
genciji. Ispitivanje po ovom sustavu vrši se pojedinačno. 
Ocjenjivanje odgovora je alternativno, t. j. pojedini test 
je riješen (+) ili nije (—). Stupanj nadarenosti ili zaosta- 





losti izrazuje A. Binet razlikom između tim ispitivanjem 
postignute mentalne dobi i kronologijske dobi ispitanika. 
Tu je mjeru zamijenio W. Stern kvocijentom između te 
dvije veličine. 

B.-S-ov sustav prikazuje prvi uspješni pokušaj, da se psi- 
hologijskim postupkom utvrdi stupanj intelektualnog ra- 
zvoja. Vrijednost se toga sustava osniva na tome, što su 
zadatci izabrani tako, da po svojoj težini odgovaraju po- 
prečnim sposobnostima djece neke dobi života. 

Tu metričnu skalu inteligencije usavršili su i prilagodili 
posebnim nacionalnim prilikama Terman, Goddard, De- 
croly, Bobertag, Kuhlmann, Burt i dr. Od tih preradba naj- 
poznatija je Termanova t.zv. Stanford-revizija, koja pro&i- 
ruje ispitivanje do mentalne dobi od 10 i pol godina. 
Prema 'l'ermanu načinio je Borislav Stevanović beogradsku 
reviziju (1937). U Zagrebu su se vršila ispitivanja inteli- 
gencije djece na osnovi preradbe Bobertagove (uz neke iz- 
mjene) od 1922 dalje. R. B-s. 


BINGULA, mjesto u Slavoniji, gdje su otkriveni nalazi 
iz brončanog doba s različnim orudem i ulomcima, medu 
kojima se ističu tri uska dlijeta u obliku šupljih keltova 
(Hohlkelt) i jedan kelt s oštricom vanredno proširenom u 
obliku bradve. Predmeti se nalaze u zagrebačkom muzeju. 
Dva drška brončanih mačeva ističu se ljepotom izradbe i 
idu pod konac brončane dobi. GT. 

BINGULSKO-LEŽIMIRSKO PODRUČJE FRUŠKE GO- 
RE. Razvijanje naselja i migracije. U južnoj fruškogorskoj 
podgorini i po zgodnim položajima same gore, Erdeviku 
na istok, a Iloku na jugoistok, nalazilo se u vrijeme prije 
Turaka jako naselje, na kojega osnovi i danas postoje mje- 
sta: Bingula, Divoš, Dipša, Vizič, Ležimir, Kuveždin, Man- 
delos, Grgurevci i Šišatovac. U doturskom razdoblju na 
tom je zemljištu bilo više naseljenih mjesta nego danas, 
iako je sama nizina ispod podgorine bila obrasla dubokom 
šumom kao i bliza Posavina. U sređivanju naselja poslije 
oslobođenja od Turaka svedena su preostala sela iz planine 
južnije, na niže tlo, te su Bingula i Divoš dobili današnji 
položaj u ravnici, a Ležimir, Kuveždin i Šišatovac poma- 
knuti su na ivicu podgorine. U upravnoj organizaciji ovo se 
zemljište nalazilo u istočnoj granici Vukovske župe, koja 
je tu međašila sa Srijemom. 

Kako je ta župska granica tekla uglavnom po suhu tlu, 
ona je više puta pomicana, već prema koristi moćnih vele- 
posjednika, te se događalo, da je srijemsko područje pre- 
bacivano i na ovo zemljište, ali je i obratno: u vukovsko 
računan katkada i jugozapadni dio Srijema oko Manđe- 
losa. U crkvenoj upravi katoličke su župe pripadale ili mo- 
rovićkom arhiđakonatu i pečujskoj biskupiji, ili kaločkoj 
nadbiskupiji, koje su tu graničile na župskoj međi. Po ra- 
čunima papina legata od 1333—1335, koji je u Slavoniji kü- 
pio crkveni porez, te je zabilježio tadašnje katoličke župe 
po tim krajevima, i po čestim vijestima iz socijalnih listina 
od 13. do 16. st. znamo za postojanje i položaj čak onih 
mjesta, koja od Turaka dalje ne postoje. Pisani spomenici 
cd turskoga razdoblja i opisi toga zemljišta s kraja 17. st. 
daju nam opet potrebne podatke o naselju, kakvo je bilo 
u vremenu turskcga gospodstva i kako se organiziralo u 
sređivanju prilika poslije turskoga odlaska. 

Bingula je do konca 17. st. ležala sjevernije od dana- 
šnjega položaja, već u gori, s obje strane potočića na zgo- 
dnom mjestu. Kako je bila poveliko naselje, već je oko 
1460 imala stepen trgovačko-obrtničkoga mjesta. Papin le- 
gat od 1333—1335 našao je u njoj dvije katoličke župe, 
koje nije zajedno posjećivao. Otuda se vidi, da je i samo 
mjesto bilo izgrađeno u dva dijela. Područje Bingule bilo 
je veliko i obilato dobrim oranicama i vinogradima. Na 
položaju, na kojem je danas izgrađena Bingula, prije Tu- 
raka nalazilo se mjesto, zapisano u spomenicima u obliku 
Fyr, Fur. U predaji sačuvano je za to naselje ime Ferinci, 
koje su nosili hrvatski starosjedioci. U njemu je bila kato- 
lička župa, a stanovništvo je oko 1460, kao i u susjednoj 
Binguli, steklo trgovačko-obrtnički stepen. Ferinci su imali 
izvrsne zemlje, a u podgorini vinorodno tlo, na kojem je 
bila uzgajana stara plemenita loza. Istočna međa ferinačka 
ujedno je bila granica Vukovske i Srijemske župe, koja je 
u tom kraju tekla po potoku Morjanu, te je onda dalje 
na sjever udarala zapadno od današnjega Divoša i Ku- 
veždina. Na tome potoku, u međi s Ferincima, ležalo je selo 
Morjanolas na položaju današnje Čalme. Drugi dio toga 
toponomastikona upućuje, da je u tom selu osnovno na- 
selje bilo talijansko, svakako u vezi s talijanskim osno- 
vnim stanovništvom u susjednom gradu Nađolasu na polo- 
žaju sadašnjega sela Manđelosa, nešto istočnije od Čalme. 
U latinskom obliku mjesto Nađolas zvano je Franca villa, 
jer su talijanske naseljenike u njemu nazivali Francima. 
Kako je prema imenu Franak u hrvatskom nekada bio oblik 
Frug, postoji mišljenje, da je prema mjestu Franca villa, 
jednom od najznatnijih naselja u cijelom tom kraju, pogo- 
tovu od 12. do 14. st., prozvana i gora iznad njega Fru- 
škom. Talijansko osnovno naselje u tom gradu pokazuje i 
madžarska riječ »olász« u njegovu imenu, kojom Madžari 
označuju Talijana. Ona je nastala od osnove, koja se na- 
lazi u našoj riječi Vlah. Morjanolas i Nađolas (Franca 
villa) nalazili su se već u podgorini na zemljištu s izvrsnim 
tlom, koje je isprva bila pokrivala stara šuma. Talijanski 
doseljenici iskrčili su tu duboku šumu i priveli tlo ratar- 
skoj i vinogradarskoj obradbi. Kulturu tla u tom kraju pro- 
vodili su od 12. do 16. st. i benediktinci, koji su u Nađo- 
lasu imali samostan, posvećen sv. Križu. Područje Nađolasa 
bilo je razmjerno vrlo veliko, obuhvaćajući petnaestak ti- 
suća jutara, na kojima i nije bilo pojedinih kmetskih sela, 
nego je naselje u Nađolasu samo obrađivalo svoje zemlje. 
Jedino je bogata opatija sv. Križa imala svoje kmetske 
posjede na tom području, koji su joj donosili obilat prihod. 
U prvom susjedstvu Nađolasu, nekoliko kilometara na JI, 
već sasvim u ravnini, postojao je još jedan benediktinski 
samostan, koji je bio posvećen sv. Grguru. Po njemu je 
prozvano naselje, koje je oko njega nastalo, Sv. Grgur ili 
Grgurevci. Benediktinci toga samostana imali su posjeda i 
dalje, zapadno od svoga doma, te je njima pripadao i dio 
Morjanolasa, od prilike tamo, gdje je danas izgrađeno selo 
Calma. Grgurevački benediktinci stariji su u tom kraju 
nego nađolaski, te bi prema tome posjedovanje njihovo u 
nađolaskom području bilo i shvatljivo. 

Bogato naselje u Nađolasu steklo je po svojoj ekonom- 
skoj snazi rano, još u 14. st., stepen trgovačko-obrtničkoga 
mjesta, te je bilo uređeno po načinu velikih trgovišta sa 
sucem, sudskim prisjednicima i gradskim vijećem na čelu. 
Zbog toga je ono u madžarskom obliku i zvano »Velikim«. 
Kroz mjesto vodila je državna cesta od Mitrovice kroz 
Frušku goru na Banoštar i Ilok i prometni Dunav. U sa- 
mom naselju stajala je župna crkva sv. Ivana Krstitelja. 
Kako je Nađolas ležao u Srijemu, pripadao je kaločkoj 
nadbiskupiji, u kojoj je bio granična župa prema moro- 
vićkom arhiđakonatu, te je katkada u njega i računan. 
Benediktinski samostan u njemu imao je veliku važnost i 
u duhovnom i gospodarskom pogledu. Patronatstvo nad 
njim držali su do početka 14. st. plemići voćinski, a poslije 
kroz mnogo godina morovički. Grgurevački benediktinski 
samostan podignut je na nižem tlu, nego onaj u Nađolasu, 
već sasvim u međi s Mitrovicom, na plodnoj zemlji, te je 
bio na glasu već za provala Tatara, koji ga nisu bili porušili, 
kao što su to načinili sa samostanom sv. Stjepana u Bano- 
štru. Naselje oko samostana sv. Grgura ipak se nije 
bilo razvilo u veće trgovačko-obrtničko mjesto prije Tu- 
raka, pa nije imalo ni svoje posebne župne crkve. Područje 
naselja pripadalo je opatiji, koja je imala posjeda i u su- 
sjedstvu u nekoliko sela izvan grgurevačkoga područja. 

Sjeverno od Bingule, u području današnjih sela Vizića i 
Đipše, nalazilo se selo Lipovac, koje je bilo izgrađeno oko 

potoka istoga imena. Službeni popis papina legata zove to 
selo Hársár, madžarskom riječju, koja znači isto što i hr- 
vatska. Hrvatsko ime selu zapisano je za tursko vrijeme, 
te se može pretpostaviti, da je govoreno u hrvatskih staro- 
sjedilaca i prije Turaka. U selu je postojala župa sa 
crkvom, posvećenom sv. Nikoli. Ona je ležala još u moro- 
vićkom arhiđakonatu i u Vukovskoj župi. Od Lipovca pre- 
ma istoku i jugoistoku u samoj gori po dolovima bilo je 
pet posjeda, koji su bili položeni ovim redom: prvo Divoš, 
dalje na istok do njega Komloš, a onda u tom smjeru 
Nadaš; južno od Divoša Kóvesd, a do njega na istok Če- 
kere. Sva ta sela pripadala su Srijemu, a nalazila su se tik 
granice prema Vukovskoj župi. Bila su kmetska i malena, 
a njihova su područja ispunjavale u glavnom stare šume, 
u kojima je naselje iskrčilo potrebne zemlje za ratarsku 
obradbu. Takva su sela bili i Đurđevci i Grabovci, od kojih 
je prvo ležalo ispod Vijenca, sjeverozapadno od Grgure- 
vaca, a drugo već u podgorini, jugozapadno od toga sela. 
Oba su sela pripadala Srijemskoj župi. U tom planinskom 
dijelu, u slabom naselju, nije bilo ni crkava ni župa. 

Na zgodnim položajima, ili u samoj gori ili u njenoj 
podgorini, nalazilo se je u tom kraju još devet mjesta. 
Sjeveroistočno od Bingule, a zapadno od Divoša po dolo- 
vima i stranama gore, na dobroj zemlji, ležalo je veliko na- 
selje Janok. Zapravo su bila u tom zapadnom dijelu pla- 
nine tri mjesta Janoka, a ona su zauzimala cijelu stranu 
prema Dunavu i prema Posavini uzduž potoka Janoka, koji 
protječe gotovo kroz cijelu širinu Fruške gore u tom kraju. 
U socijalnim i crkvenim spomenicima od 13. do 16. st. to je 
veliko naselje bilo zapisano u službenom madžarskom obli- 
ku Eng ili Henc, ali je predaja održala samo ime Janok, 
koje su nosili starosjedioci Hrvati, dok je ono madžarsko 
nastalo kao oblik Jenke prema Janko po jezičnim pravi- 
lima toga jezika. Već u vrijeme putovanja papina legata 
od 1333—1335 postojala su tri dijela Janoka i u svakome 
od njih bila je crkva sa župom. U onome dijelu, koji je 
bio izgrađen u susjedstvu s Bingulom i s Lipovcem, stajala 
je crkva Bl. Djev. Marije, a njena je župa bila osrednje 
jakosti. Ona se nalazila na najvišem tlu, na novim krče- 
vinama. Sjevernije otuda, a istočno od Lipovca, ležao je 
drugi dio Janoka, kojemu je župa imala crkvu sv. Leon- 
harda. Tu je zemljište bilo niže, te je i naselje na njemu 
bilo bogatije, sudeći po računima spomenutoga legata. Već 
na izdanku gore, nekoliko kilometara južnije od Dunava, 
nalazio se i treći dio Janoka, koji je bio i najveći i naj- 
znatniji. On je nosio i ime Veliki Janok, obično zapisivano 
u madžarskom obliku Nagyeng. Još rano, oko 1300, imao je 
taj dio stepen velikoga trgovišta (civitas) s punim vijećem 
i sucem na čelu. U njemu je stajala velika, lijepa crkva, 
sa župom, koja je, osim iločke, bila oko 1330 najbogatija 
u morovićkom arhiđakonatu. U to vrijeme, a svakako i 
inače u 13. i u 14. st., stanovao је u Velikom Janoku i arhi- 
đakon morovićki, pa taj arhiđakonat nosi tih godina ime i 
po tom sjedištu u Janoku. Već rano u 13. st. spominju se 
novi nasadi vinograda pokraj Janoka, a građansko naselje 
u njima pored vinogradarstva bavilo se mnogo i trgovinom 
i obrtom. Za prometanje robe služila je Janoku cesta, koju 
turski i doturski spomenici zovu velikom. Ona je vodila 
od Rače na Savi na Morović, odande na Bačince i Erdevik, 
a otuda u Bingulu, iz koje je ulazila u Janok i uzduž toga 
mjesta tekla dalje do glavnoga naselja, u kojemu se rašljala, 
te je jedan krak išao na Banoštar, a drugi na Ilok. Na ` 
Janok vodila je isto tako velika cesta od Mitrovice,. koja 
je iz nje udarala na benediktinski samostan u Grgurévcima, . 
odande na Nađolas i dalje na južni dio Janoka oko crkve 
Bl. Djevice Marije. Kako je Veliki Janok bio udaljen od 
Dunava nekoliko kilometara, luka mu je bila u Suseku, 
s kojim je bio spojen velikom cestom. 

Srednjem Janoku na zapad i istok ležala su, na dobroj 
zemlji, još četiri mjesta. Tri od njih: Fizeg, Gyepi i Selčin 
nalazila su se na zapadnoj strani, sve jedno do drugoga 
uz Lipovac. Danas su to sela Vizič, Đipša i veliko polje 
Kišseleš, sjeverno od Dipše. Crkve sa župama postojale su 
u dotursko vrijeme u Fizegu i u Gyepü, u ovome drugome 
selu Bl. Dj. Marije, a crkva je služila zajedno i Selčinu. Na 
istočnoj strani bilo je selo Biklav, u kojem je stajala crkva 
Svih svetih sa župom. Ona je pripadala još morovićkom 
arhiđakonatu, a prema tome i selo je ležalo još u Vukov- 
skoj župi. 

Na južnim izdancima gore i u njihovoj podgorini, sje- 
verno od Nađolasa i Grgurevaca, nalazila su se tri veća 
mjesta: Ležimir, Ilijaš i Remete. Prvo je od njih i danas 

selo, te mu se otuda vidi točan položaj. Ilijaš je ostavio 
svoje ime velikom polju i potoku između Ležimira i Man- 
đelosa, a isto su tako i Remete danas zemlje u istočnom 
dijelu ležimirskoga hatara. Sva su ta tri mjesta, prema 
tome, ležala u prvoj blizini, a zapravo na području sada- 
šnjega jednoga sela Ležimira. Crkve sa župama postojale su 
u Ležimiru i u Ilijašu, a obje su pripadale još morovićkom 
arhiđakonatu. Iznad Ležimira, na povišem humu, stajala 
je utvrda, koja se zvala Borac. Ona je zapisana pod kraj 
14. st. Zadaća joj je svakako bila, da štiti veliku cestu, 
koja je od Nađolasa vodila preko fruškogorskoga sljemena 
u Banoštar na Dunavu. Ostatci joj se vide na spomenutom 
humu, koji po njoj nosi ime Velika gradina. Ilijaš je ležao 
na vrlo plodnoj zemlji, te mu se naselje bilo dobro razvilo. 
lako se nalazio samo dva, tri kilometra od velikoga trgo- 
višta Nađolasa, opet je i u njegovu stanovništvu bio veći 
broj obrtnika i trgovaca, te je Ilijaš oko 1460 stekao stepen 
trgovačko-obrtničkoga mjesta. Njegovu napretku pomagala 
je i navedena velika fruškogorska cesta, koja je prolazila 
kroz njega. U 15. st. bile su već dvije Remete: Velika i 
Mala. Zauzimale su izvrsnu zemlju za žitarice i vinorodno 
tlo u podgorini i u gori. Remete su spadale, kao i Ležimir 
i Ilijaš, još u Vukovsku župu. 

Na cijelom tom području zapadnoga dijela Fruške gore 
od Bingule do Ležimira i Biklava postojala su, prema tome, 
u dotursko vrijeme, 23 mjesta s vrlo jakim naseljem, u 
kojima su bila dva velika trgovišta s punom autonomijom, 
Nadolas i Janok, tri trgovačko-obrtnička mjesta, Bingula, 
Ferinci i Ilijaš, i 13 župa. Pored toga tu su stajala i dva 
benediktinska samostana, u Nađolasu i Grgurevcima. Naj- 
bolje je naselje bilo razvijeno u podgorini, osobito u ju- 
žnoj, u kojoj su ležala i sva tri trgovačko-obrtnička mjesta 
i bogato trgovište Nađolas. I oba samostana nalazila su se 
u tom kraju. Naselje je za to vrijeme išlo i duboko u goru, 
u kojoj su i strane, visoke između 200 i 300 m, bile obrađi- 
vane. Kmetska sela u glavnom su i ležala u gori. Po posje- 
dovanju te su zemlje pripadale ili nižem plemstvu ili veli- 
kim vlastelinstvima, osobito Morovićkima, koji su držali 
najviše južnu Podgorinu. I benediktinci su bili na tom ze- 
mljištu veći posjednici, a oni su i bili ti, koji su zajedno 
s Talijanima u Nadolasu priveli ratarskoj i vinorodnoj 
obradbi južni dio gore, njezinu podgorinu i niže tlo prema 
Savi, koje su prije njihova dolaska pokrivale stare, guste 
šume. Samostalni posjednici bili su i građani u Nađolasu i 
Janoku, koji su bili brojem jaki, te su držali mnoge zemlje, 
a pogotovu vinograde, u svojim rukama. 

Granica između Srijema i ostaloga dijela, koji je u orga- 
nizaciji upravnih župa pripao Vukovu, bila je povučena na 
tom zemljištu rano, još oko 1000, kada je kralj Stjepan 
osnivao pečujsku biskupiju i odjeljivao njezino područje 
od nadbiskupije kaločke. Svakako se u to vrijeme još do- 
bro znalo, kuda su tekle granice staroga Srijema, te se 
prema tomu potegla i međa nove biskupije. Kada je ka- 
snije, u 12. st., osnivana upravna župska organizacija, sa 
središtem u Vukovu, koja je trebala graničiti sa Srijemom, 
njezina je međa, sasvim jasno, povučena po biskupijskoj 
granici, koja je vrijedila već drugo stoljeće. Iako se ta 
župska međa u manjim pojedinostima ovdje ondje kroz 
nekoliko stoljeća donekle mijenjala, opet je u cjelini mo- 
žemo potpuno utvrditi. Na ovome bingulskoležimirskom 
području ona je išla između Ferinaca i Morjanolasa, onda 
je zakretala gotovo u ravnoj crti na istok sjeverno od Ku- 
veždina, ostavljajući to selo Srijemu, te je južno od Ilijaša, 
a sjeverno od Nađolasa, opet u lakom zakretu pošla prema 
sjeveru i zaobišla Ležimir, koji je ostao Vukovu. Kod Le- 
žimira je ta granica zaokrenula na zapad južno od sela 
Čekerije, tako da su mjesta Ležimir, Remete i Ilijaš činili 
svojim položajem veliku izbočinu u srijemsko područje, 
a ovo je opet zadiralo u vukovsko svojim selima Divošom, 
Čekerijom, Komlošom i Nadašom. Kod sela Nadaša nalazi 
se od starine gorski prijehod, ispod kojega sa sjeverne strane 
izvire potok Almaš, koji sa potočićem Šalgo čini potok 
Korušku. Taj potok Koruška od starine je granica između 
Vukova i Srijema sve do utoka u Dunav. Granica između 
biskupije pečujske i nadbiskupije kaločke, koja je tekla tim 
zemljištem, u povelji kralja Stjepana od 1009 nije odgo- 
varala potpuno ovoj upravnoj župskoj, koja je vrijedila 
u 14, a pogotovu u 15. i u početku 16. st., do dolaska Tu- 
raka. Ona je bila mnogo jednostavnija, jer nije pazila na 
pojedina područja vlastelinskih posjeda. Tekla je spome- 
nutim potokom Koruškom do nadaškoga prijehoda, a onda 
je ispod sljemena pošla dalje do Save potokom, koji u 

svojem tijeku prolazi kroz Manđelos, te po tome selu nosi 
i ime. Stari Nađolas ležao je istočno od toga potoka, te je 
pripadao Srijemu. Benediktinski samostan u njemu nosio 
je i pridjevak »srijemski«. Kako su posjedi i benediktinaca 
i građana nađolaskih ležali također s desne strane spome- 
nutoga graničnoga potoka, računali su Nađolas još oko 1330 
i u Vukovsku i u Srijemsku župu. Kasnije je ovo drugo 
nadvladavalo, Toponomastika na ovom fruškogorskom po- 
dručju gotovo je sva madžarska. Samo nekoliko imena pot- 
puno su hrvatska, i to Borac, Ležimir, Durdevci i Gra- 
bovci. Sva četiri mjesta ležala su u jednom skupu u jugo- 
istočnom dijelu područja. I selo Grgurevci zapisivano je 
uvijek u madžarskom obliku Szentgerger, kao što je i Lipo- 
vac zabilježen kao Hársár i Hássár. Kod ta dva toponoma- 
stikona moramo pretpostaviti i hrvatsku dubletu, koja se i 
održala. Kod svih ostalih ili je tuđi oblik ostao sve do da- 
nas, ili je primio kasnije hrvatski koji nastavak ili glas i 
tako se približio hrvatskom jeziku. Značajan je današnji 
oblik sela Manđelosa. Kod njega se održao i madžarski pri- 
djev nagy, koji znači velik. Takav je slučaj i kod imena 
Kišeleš (Kišseleš), kod kojega je ostao iz toga jezika pri- 
djev kis (malen). Iz toga se vidi, da su sva ta madžarska 
imena primili i hrvatski starosjedioci i nosili ih kao svoja, 
a onda su ih od njih i od Madžara primili kasnije doseljeni 
Srbi, koji su ih opet sačuvali do danas. Mjesto Nađolas 
imalo je i svoje talijansko ime Franca villa, koje je zapi- 
sivano pored madžarskoga i u 13. i u 14. st. Prema obliku 
Franca očekivali bismo u hrvatskom ime Fruška, kao što 
je i gora iznad toga naselja po njemu nazvana. I zaista. 
Turski geograf Evlija Čelebija, koji je 1664 proputovao 
onim krajem, nazivlje Manđelos i imenom Fruška, koje je 
morao čuti od muslimanskoga stanovništva u njemu. To bi 
bio i jedini dokaz za taj hrvatski toponomastikon, koji se 
inače nije održao. 


Madžarska nomenklatura bila je i drugdje u Fruškoj gori 
i njezinoj podgorini obilata. Ona je obuhvaćala nesamo 
imena mjesta, nego i potoka, šuma i bregova, a održala se 
u većoj mjeri sve do danas. Nju su stvorili Madžari, koji 
su se na zemljište između Dunava i Save naselili u svojoj 
seobi oko 900 i kasnije u pojedinačnom nastanjivanju kao 
posjednici. U tom su kraju oni zatekli starosjedilačko hr- 
vatsko naselje, s kojim su se izmiješali. Gdje je njihovo 
naselje bilo gušće, oni su svoju toponomastiku, kao nosioci 
vlasti i posjeda, nametnuli hrvatskim starosjediocima. To se 
lako dogodilo i tamo, gdje su oni kao plemićki posjednici 
i pogotovu kao vlastela imali prilike da sami stvaraju 
nomenklaturu i nameću je svojim kmetovima i podloZni- 
cima. U turskom prodiranju i u prvim godinama gospod- 
stva Turaka nastale su na ovom području velike promjene 
u naselju. Iako stanovništvo nije u većoj mjeri stradalo 
životom u ratnoj nevolji, ipak su mnoga mjesta raseljena, 
a svijet se iz njih naselio u daljim sigurnijim krajevima, 
ili je otišao u veća naselja, gdje je u glavnom prešao na 
islam, te je u njima ili ostajao, ili je kao muslimansko 
stanovništvo u turskoj ratnoj organizaciji polazio na dalj- 
nja osvajanja i naseljivanja u zapadnijim hrvatskim i ma- 
džarskim stranama. U to su vrijeme na tom području na- 
stala velika muslimanska naselja u Grgurevcima i Manđe- 
losu, a manja u Ležimiru i ponešto u Binguli. Pored toga 
vrlo su jako muslimansko stanovništvo u blizoj okolini 
imali Mitrovica i Ilok, a manja su muslimanska mjesta bili 
i Banoštar i Voćin (Šarengrad). Prelaženje na islam na tom 
fruškogorskom području pripravili su i jaki husitski, a oso- 
bito patarenski pokreti, koji su tu trajali kroz cijelo 15. st., 
iako su protiv njih poduzimane na strože mjere. Prista- 
janje uz husite i patarene bilo je jako pogotovu u velikim 
naseljima, trgovištima i mjestima, gdje se i propaganda mo- 
gla lako širiti. Na naseljeno zemljište turske su vlasti do- 
vele novo stanovništvo iz susjedne Srbije, strujom iz Ma- 
čve, Šumadije i Podrinja, grčko-istočne vjere, koje je unišlo 
u stara sela na kulturno tlo. Kada su se ondje u kasnijim 
godinama prilike na tom području pod Turcima smirile, 
stanje naselja na njemu bilo je ovakvo: Starosjedilačko 
stanovništvo katoličke vjere ostalo je u stanovitu broju u 
Manđelosu, Grgurevcima, Ležimiru, Feru, Binguli, Čalmi, 
koja je nastala na mjestu negdašnjega Morjanolasa, i u 
Divošu. Župa je tima katolicima kroz 16. st. i dvadesetak 
godina u 17. st. bila u Manđelosu, organizirana oko stare 
crkve sv. Ivana. Za to vrijeme bilo je na tom zemljištu 
još dosta katoličkoga svećenstva, i svjetovnoga i franjevaca, 
koji su mogli služiti u župama. Velika nestašica u kato- 
ličkom svećenstvu nastupila je u Srijemu poslije 1620, kada 

su franjevci već bili izgubili svoje konvente na tom zemlji- 
štu, a svjetovne svećenike nisu lako mogli dobiti na da- 
leke župe. Tada su mnogi srijemski katolici u toj nevolji, 
pod utjecajem okolnoga grčko-istočnoga svećenstva, počeli 
prelaziti na grčko-istočnu vjeru, osobito u župama, koje su 
ležale blizu grčko-istočnih fruškogorskih manastira. U to 
vrijeme rastepla se i katolička župa u Manđelosu, u kojoj 
je naselje u većem dijelu otišlo na grčko-istočnu vjeru. O 
tom prijelazu javili su iločki katolici 1634 Svetoj Stolici, 
navodeći za to spomenute razloge. Preostali katolici u tima 
mjestima potpali su onda pod župu u Mitrovici, koja je 
uspjela da se održi do konca turskoga gospodstva. Još u 
početku 18. st. bilo je starosjedilaca katolika u Binguli, 
Čalmi i Divošu, koji su došli pod župu kukujevačku, kada 
je ona 1713 osnovana. 

Velik dio starosjedilaca s toga područja održao se u 
muslimanskom naselju u Grgurevcima, Manđelosu, Leži- 
miru i Binguli. Jaki su muslimani bili osobito u Grgurev- 
cima, gdje ih je Evlija Čelebija 1664 našao 7 mahala sa 
nekoliko džamija, 2 medrese, 3 škole i 1 samostanom. 
Kršćana su u tom mjestu u to vrijeme bile 3 mahale, među 
njima i katolika i grčko-istočnih. Muslimani su se bavili 
najviše trgovinom i obrtom. Slično je stanje bilo i u Man- 
đelosu. Evlija ističe, da su u oba ta naselja bili na glasu 
izvrsni vinogradi i voćnjaci, kojih je u podgorini i po hu- 
movima bilo vrlo mnogo. I u Ležimiru stajala je džamija, 
kojoj se mjesto i danas znade. Svega je na tom području 
moglo pod kraj turske vlade biti oko 7000 muslimana, među 
kojima su starosjedioci činili većinu. 

Novi grčko-istočni doseljenici iz Srbije nastanjeni su po 
cijelom području, ali nisu unišli u sva stara sela, nego su 
nekoja od njih potpuno napuštena. U južnom dijelu Srbi 
su se naselili uz Hrvate muslimane i katolike u Grgurev- 
cima, Manđelosu, Ležimiru i Binguli, onda uz katolike u 
Čalmi i Divošu. Tu su oni podigli i dva manastira, jedan 
u starom ilijaškom hataru, koji je prozvan Šišatovac, i 
drugi na području raseljenoga Kovesda. Prvome su turske 
vlasti odobrile blizu 1200, a Kóvesdu oko 550 jutara dobre 
zemlje. Na tom zemljištu Srbi su nastanili i selo Remete, 
koje su starosjedioci napustili. U sjevernijem dijelu nji- 
hovo je naselje unišlo u Fizeg (Vizić), Lipovac, Biklav i 
Čekere (Čekerije) sa četrdesetak kuća. Tu je onda nastao 
i manastir Đipša, kojemu su Turci dali 720 jutara zemlje, 
najviše šume. Već u prvo vrijeme turskoga vladanja opu- 
stjelo je sasvim veliko trgovište Janok (Eng), svakako zbog 
blizine Iloka, Manđelosa i Grgurevaca, u koja su mjesta 
Janočani, trgovci i obrtnici, preselili. Veliko janočko po- 
dručje zahvatila je onda gusta šuma, koja se na njemu i 
danas nalazi. Istu su sudbinu imala i kmetska sitna sela: 
Grabovci, Đurđevci, Nadaš, Komloš i Seleš. 

O turskoj je katastrofi u prvome redu napustilo ovo po- 
dručje muslimansko naselje, koje je izmaklo strujom na 
Raču u istočnu Bosnu, gdje se nastanilo u Podrinju, oko 
Brčkoga, Gradačca i Gračanice. Tu potomci tih muslimana 
predstavljaju danas odvjetke starosjedilaca Hrvata iz isto- 
čnoga dijela Fruške gore. I veći dio održanih katolika osta- 
vio je to zemljište i preselio dalje na zapad u gušće hrvat- 
sko stanovništvo. Tada je raseljeno i staro mjesto Ferinci 
(Fer), iz kojega nalazimo u početku 18. st. dvadesetak po- 
rodica po zemljištu oko Vinkovaca i Tovarnika pod topo- 
nomastičnim prezimenom »Ferinac«. Srbi su u to vrijeme 
napustili Lipovac, Biklav, Čekerije i Divoš, od kojih prva 
tri mjesta nisu ni kasnije u početku 18. st. naseljivana. Na 
njihovim hatarima izrasla je gusta šuma, koja i danas po- 
stoji. I stari položaj Divoša zahvatila je ta šuma, koju 
kasnije vlastelinstva nisu krčila. Novi Divoš nastao je u 
početku 18. st. na mjestu staroga Kóvesda i Bingule, južnije 
od prijašnjega. U to vrijeme vlasti su navele novu struju 
srpskih doseljenika, uglavnom iz zapadne Srbije i Bačke, 
na ovo zemljište, koji su u velikoj mjeri ojačali ono starije 
srpsko naselje. To novo naseljivanje zahvatilo je južnu 
podgorinu, te su tu narasla sva preostala sela, ito: Bingula, 
Čalma, Manđelos, Divoš, Ležimir, Remete i Grgurevci. U 
sjevernijem dijelu ostao je naseljen samo Vizić, ali s malo 
kuća. Svega je na cijelom tom području oko 1730 bilo 
oko 500 grčko-istočnih domova. Selo Remete ubrzo je na- 
seljeno, a u 19. st. razvili su se prnjavori oko tri manastira. 
Danas još ima na tom zemljištu potomaka onih iz po- 
četka 18. st. ili kasnijih došljaka iz Bačke, odakle su Srbi 
kroz cijelo 19. st. selili u ovaj kraj. 

Starosjedioci Hrvati, koliko su u tim selima prešli u 
18. st., s vremenom su se iselili iz njih, ponajviše u Mitro- 

vicu. U 19. st. doselili su se na to područje, u glavnom u 
Čalmu i Bingulu, a ponešto i u Grgurevce i Manđelos, Ni- 


jemci, Slovaci i Madžari, kojih danas tu ima do 3000. 

LIT.: Csánki, Magyarország tórténelni foldrajza а Hunyadiak kora- 
bán, Budimpešta 1894; Rationes collectorum, Mon. vaticana, L, 1, Bu- 
dimpešta 1887; Fermendžin, Acta Bosnae, Mon. spect. hist. Slavor. 
merid. XXVL, Zagreb 1892; Dim. Ruvarac, Srpska mitropolija karlo- 
vačka, Sr. Karlovci 1902; Smičiklas, Dvijestogodišnjica oslobođenja Sla- 
vonije, II., Zagreb 1891; J. Radonić, Putovanje Evlije Čelebije po srp- 
skim i hrvatskim zemljama, Godišnjica Nikole Čupića, knj. 29—31, Beo- 
grad 1910—1912. S. P-é. 

BINI, Carlo, Ж Livorno 1. XII. 1806, + Carrara 12. XI. 
1842, talijanski knjizevnik, trgovac, borac za ujedinjenje 
Italije. Zatvoren u tamnici piše svoje najbolje djelo II 
manoscritto di un prigioniero (Scritti editi e postumi, Li- 
vorno 1843). Romantičar je i u drugim spisima. 

LIT.: C. B., Scritti, a cura di G. Levantini Pieroni, Firenca 1900; 
Le рій belle pagine di C. B., scelte da D. Provenzal, Milan 1931; V 
Salvatore, Vita e scritti di C. B., Bari 1907; R. Barbiera, Ideali e carat- 
teri dell'Ottocento, Milan 1926. M. D-ič. 


BINIČKI, 1. Aleksandar, * Beograd 3. V. 1885, glumac, 
redatelj i tenor-buifo zagrebačkog kazališta. Učio u Mün- 
chenu. Iza djelovanja na nekim stranim pozornicama glumi 
od 1911 neprekidno u Zagrebu, gdje je donio velik broj 
komičnih uloga u komedijama i operetama. Režirao nekoje 
Opere te gotovo sav noviji operetni reportoar. S. B. 

2. Fran, Ж Mušaluk (Lika) 11. VII. 1875, književnik, pro- 
fesor, župnik. Osnovnu je školu svršio u Ličkom Osiku, 
gimnaziju u Gospiću, bogo- 
sloviju u Senju i Innsbrucku, 
gdje je postigao doktorat. Slu- 
žio je isprva kao prefekt u 
senjskom konviktu, zatim kao 
kapelan te kao profesor cr- 
kvene povijesti i crkvenoga 
prava na bogosloviji u Senju. 
Vršio je usto različite crkve- 
ne funkcije. Surađivao je u 
Hrvatu (Gospić), Hrvatskoj 
(Zadar), Osvitu (Mostar), te 
Prosvjeti, Vrhbosni, Hrvatskoj 
straži i dr., pišući članke o 
različitim crkvenim pitanjima. 
Uređivao je Pučku knjižnicu 
u Senju. Izdao je epske pje- 
sme: Senjkinja (Sarajevo 1905), 
Katarina, kraljica bosanska 
(Sarajevo 1906), Tvrtko (Sa- 
rajevo 1908), Krštenje Hrva- 
ta (Senj 1910); roman Ivan Hrvačanin (Zagreb 1928); 
naučna djela: Katolička crkva i znanost (Mostar 1923), 
Predzide krščanstva (Zagreb 1924), Na ruševinama (Zagreb 
1940). G. 1941 tiskao je pod naslovom U ćirilskoj školi 
svoje uspomene na tamnovanje, što ga je 1934 i 1935 
proveo u Gospiću i u Hrvatskoj Mitrovici. Osuđen je bio 
radi hrvatskoga nacionalističkoga uvjerenja. Pseudonimi: 
Pop Hrvat Likota, pop Slobodin. ESSI 

3. Josip, Ж Lađevac u kotaru Slunju 31. VIII. 1861, učitelj 
i pedagoškoknjiževni radnik. U Napretku, Hrv. učitelju, 
Hrv. učit. domu, Preporodu i drugdje objavio je niz raspra- 
va i članaka, kao Akademsko obrazovanje učitelja, Ne- ` 
razdijeljena obuka i dr. U svrhu zorne obuke izumio je 
učilo Svjetozor. To je aparat za povećanje slika, koji služi 
za zornost obuke, patentiran i stavljen u promet 1898. G. 
1910 iznio je nacrt za petogodišnju učiteljsku školu i dvo- 
godišnju učiteljsku akademiju. 

BIBL.: Među književnim djelima važnija su: Učiteljsko pitanje u 
Hrvatskoj, Zagreb 1910; Poljanama slave i junaštva (zbirka pjesama) 
Osijek 1925; Naše selo, pjesma o životu i radu seljaka u 20 pjevanja, 
еа 1906; Prijatelji рика (drama), Zagreb 1911; Rukovod, Mitro- 

LIT.: Hrvat, 1914, br. 411; A. Cuvaj, 
II. izd., svez. IX., Zagreb 1913. Ц 

4. Stanislav, Ж Jasika (okrug moravski) 27. VIII. 1872, 
kompozitor, vojni kapelnik, referent za vojnu glazbu, osni- 
vač beogradskog vojnog orkestra 1899, glazbe kraljeve 
garde 1904, prvi direktor opere u Beogradu 1920, direktor 
Stankovića i Obilića, jedan od osnivača srpske glazbene 
škole 1899, osnivač glazbene škole Stanković 1911. Po svr- 
šenom filozofskom fakultetu u Beogradu 1894 predavač 
u leskovačkoj gimnaziji i zborovođa pjevačkog društva 
Branko. Glazbu studirao u Miinchenu. Začetnik simfonij- 
skih koncerata. Kompozitor prve srpske opere Na uranku, 
1903. Skladao uvertiru i simfonijski intermezzo za Ekvino- 
cij, glazbu za različite kazališne komade, liturgije, opijela, 
blagodarenja za mješ. zbor, svjetovne zborove i dr. К.М. 

Građa za povijest školstva, 
JD: 

BINOKULARAN (lat. bini »po dva«, oculus »oko«), 
oznaka za optičke sprave, koje se stavljaju na oba oka, a 
i za gledanje sa dva oka. Takav je stereoskop (v.). Mnogo 
se upotrebljava »binokularni dalekozor«, a i »b. sitnozor«. 
Opreka: monokularan (grč. monos »jedini«). St. H. 

BINOM ili dvočlan jest algebarski izraz oblika a + b; 
a, b su članovi binoma; obično se uzima, da su a, b mo- 
nomi (> polinom). Binomski poučak glasi: za cijeli broj 
m>o bit će 

(ab апаттан БВ 
ge MED o BE 


(slučaj m — 2 znao Euklid). Stavi li se za neki broj x 


x x (x—1) (x—2) .. (x—n-4 1) E EE X 
(1) An 1.2.3... (n—1).n tad se za x=1,2,.. brojevi (1) 


(čitaj x povrh n) zovu binomski koeficijenti. Za n—o uzi- 


mamo, da je(*)= 1. Dakle je (a+b)m -(2 Э) а-к 
=o. 


Formula (5) + (,2,) = [күү ) (Stifel, 16. st.) za m-1234... 


daje t. zv. aritmetiëki ili Pascalov trokut (Perzijanac Omar 
al Chaijámi, 11. st.; Kinez Chu Shih Chieh, 14. st; Stifel 
1567; i naročito Pascal u Traité du triangle arithmétique, 
1662): 1 1 


BUE mena 








m (m—1 26 Е 
Кеа 14 + x+ = ) 2+ = 2 (7) x^ zove se binom- 
7 n —o 








ski red; pronašao ga Newton (pismo Leibnizu 13. VII. 
1676) za racionalne eksponente m, specijalno za m — —1, 
—2,.. Prvi je Norvežanin Abel (v.) (> Crelle's Journal, 
1, 1826, 311—-339) promatrao b. red kao takav; Abelov 
CO 
teorem: B. red X ШЕ apsolutno konvergira (> red) za 
n=0 
piso, a divergira za |х|>1; ako je |x| — 1, red aps. 
опу. za В (m) > O, a divergira za Р (т) < —1; za —1 < 
R (m) € O red div., ako je x = —1, a konv. no ne apso- 
lutno, ako je x+ —1. Kadgod b. red. konv., suma mu je 
glavni dio potencije (1 + x)* (vidi K. Knopp, Unendliche 
Reihen, Berlin 1924, 426). D. 
BINOMIZAM (lat. bis »dvaput«, grč. vouos »zakon«), 
nauka, po kojoj se neko događanje, neko područje doga- 
danja može razumjeti samo tako, ako se shvati, da je dvo- 
strukom, dvostranom zakonitošću određeno. Na pr. ljudski 
se život upravlja po dvostrukoj zakonitosti; jedna se veže 
uz materijalno-tjelesne uvjete postojanja, a druga je odre- 
dena duhovnim bistvom. V. F-č. 
BINOMSKI KOEFICIJENT, POUČAK, RED -> Binom. 
BINOZA (kratica od: Biblioteka novinarske zadruge), 
nakladni zavod, koji su osnovali 1930 u Zagrebu novinari 
Ivan Krznarič, Duro Vilovič i Antun Velzek u zajednici 
s »Novinarskom zadrugom«. G. 1934 poduzeče se razdvo- 
jilo u dva potpuno nezavisna poduzeča, od kojih je jedno 
pod imenom »Binoza« nastavilo izdavati djela hrvatskih 
pisaca, a drugo, »Binoza-Svjetski pisci«, djela poznatih 
stranih književnika. Prvo je dosada izdalo djela Augusta 
Šenoe, A. G. Matoša, F. Galovića i pojedine knjige suvre- 
menih hrvatskih pisaca, a poduzeće »Binoza-Svjetski pisci«, 
kojemu je sada vlasnik i urednik Ante Velzek, izdalo je 
preko 70 prijevoda stranih književnika, među njima Jelu- 
šićeva Cezara (1931) i Don Juana (1932) te Paule Prerado- 
vić Pave i Pero (1940). U novije vrijeme izdalo je nekoliko 
djela iz hrvatske povijesti i biografije znamenitih Hrvata 
od J. Horvata: Politička povijest Hrvatske (1938), Supilo, 
Život jednoga hrvatskog političara (1938), Kultura Hrvata 
kroz 1000 godina (1939), Ante Starčević (1940) i M. Gloj- 
narića, Borba Hrvata, Kronika dvaju desetljeća političke 
povijesti (1919—1939) (1940), a iz strane povijesti od A. 
Mauroisa Povijest engleske politike (1940). M.O. 
BIO- (gré. 8/05 »Zivot«), prvi dio u složenim riječima 
(složenicama) uopće, a najčešće u onima, koje se upotre- 
bljavaju u jeziku različitih znanstvenih struka, na pr. bio- 
gratija (životopis), biokemija, biologija, biofizika, biogeo- 
grafija, *biodinamika. V. P-k. 
7) Ako je m = a + Ы, (a, b realno, > broj), stavlja se (m) — 
+ Ма + b?, В (т) =a. 


BIOCENOLOGIJA — Biologija. 

BIOCENOZA — Životna zajednica. 

BIOCENTRICAN (grč. B/os »Zivot«, lat. centrum »sre- 
dište«), prema »životu« upravljen, prema životnom središtu 
usmjeren. Ako se život zamisli kao osnovna funkcija, razli- 
čita od pojedinih životnih očitovanja (na pr. logičnog mi- 
šljenja kao teorijskog sloja umjetničkoga stvaranja), pa se 
u svakom od tih zasebno uzetih očitovanja nalazi neki 
priklon, po kojemu ta očitovanja konvergiraju prema 
osnovnoj funkciji, životu kao takvom, onda se kaže, da 
su ona biocentrično orijentirana. Biocentrično je dakle 
sve, što se svodi na zahtjev podupiranja i unapređenja ži- 
vota; i ako ima svoj posebni smisao. K.K-ć. 

BIOČ, planina u župi Pive, između rijeka Mratinje— 
Pive—Vrbnice, u pustu kraju, oko 19 km od Gacka. 
Široko je vezan s Vlasuljom i vijencem Volujaka. Osnovu 
B-a čine metamorfni škriljavci, preko njih leže verfenski 
škriljavci i pješčanici, a glavna masa su trijaski i jurski va- 
pnenjaci. Od ovih je sastavljena i površina Bioča, visoka 
oko 2.100 m i puna izrazitih oblika krša, s vrhovima: 
Biočka Greda (2.279 m), Veliki Vitao (2.396 m), Vrata 
(2.321 m), Gledište (2.273 m). Na istočnoj strani B-a usje- 


čena su tri velika cirka s morenama na dnu. 
LIT.: J. Cvijić, Glacijalne i morfološke studije o planinama Bosne, 
Hercegovine i Crne Gore (Glas S. K. A. LVIL, 1899). PVG. 


BIOFORE (gré. »nosioci Zivota«) su najsitnije nevidljive 
životne jedinice, zapravo najniži morfološki elemenat za- 
metne plazme, u smislu Weissmanove teorije, i nosioci svoj- 
stava žive stanice. Pripisuje im se sposobnost za asimila- 
Ciju, rast i razmnažanje. Izgrađuju se u više jedinice ili 
determinante, koji određuju karakter čitavih staničnih sku- 
pova. Determinanti stvaraju ide, koje su identične s mi- 
krosomima, a linearno poredane ide stvaraju najviši mor- 
fološki elemenat zametne plazme, t. j. idante, koji su iden- 
tični s hromosomima. U idama su sadržane osnove za po- 
jedine organe i karakteri vrsti. A. О. 

BIOGENA POČELA — Počela biogena. 

BIOGENETSKI OSNOVNI ZAKON glasi: ontogenija 
je kratka i brza rekapitulacija filogenije. Tako je E. Hae- 
ckel 1872 ukratko sažeo izlaganja anatoma Meckela iz 1821 
i Müllera iz 1864, da svako biče za kratko vrijeme svog 
razvoja u zametku, koji traje nekoliko nedjelja ili mjeseci, 
prode više ili manje potpunu i više ili manje vjernu sliku 
promjena, kroz koje se njegovo koljeno tokom bezbrojnih 
tisuča godina uspelo do današnjeg stanja. 

Kako su zametci vrlo često još posebno prilagodeni na 
osobite prilike, pod kojima se razvijaju, razumljivo je, da 
je kod toga došlo do mnogih promjena. Važna su samo ona 
stanja, koja doista ponavljaju nešto od predaka te poka- 
zuju povijest koljena i označuju se kao palingenetička, za 
razliku od prilagodbi, koje su naknadno nastale na zamet- 
cima; to su cenogenetička stanja. 

Kad zametak pileta (i svih ptica, sisavaca i gmazova) ima 
jednostavno srce od pretklijetke i klijetke, iz koje izlaze 
na vrat sa škržnim lukovima žile, onda je to palingenet- 
sko stanje, koje ponavlja stanje predaka, jer takav škržni 
uredaj i krvotok imaju ribe (i punoglavci vodozemaca). Ali 
kad se kod tih istih zametaka pojave amnion i alantois, 
onda su to cenogenetička stanja, jer su to kao zametni 
organi samo posebna prilagodba na razvoj u uzduhu, a ne 
upučuju ni na kakvo stanje predaka, jer takvih kralije- 
šnjaka nije bilo, koji bi bili zamotani u kesicu s tekučinom, 
i kojima bi iz tijela visio veliki mokračni mjehur. 

Ovaj t. zv. biogenetski osnovni zakon nema toliku opće- 
nitu vrijednost, kakva mu se u početku pripisivala, ali 
svakako se može u mnogo slučajeva i na mnogo primjera 
vidjeti, da se pravilno ponavlja njegov bitni smisao. Ribe 
plosnatice imaju asimetričko tijelo, jer je ona strana, kojom 
leže na dnu, blijeda i bezoka, a druga strana je bojadi- 
sana i ima oba oka. Ali zametak i mlade ribice su posve 
simetričke i jednako bojadisane kao i sve druge ribe. Ki- 
tovi usani nemaju dlaka, zuba ni stražnjih udova, a kod 
njihova zametka se sve to javlja, kao i kod drugih sisa- 
vaca. Svi niži raci imaju posebnu vrlo značajnu ličinku 
nauplij, a isto takvu ima i nametnički vitičar sakulina, koji 
u odraslom stanju nije sličan nikakvu raku. N. F-k. 

»Ovaj zakon ne izražava, u koliko se tiče biljnog svijeta, 
posve točno odnošaje, jer ne može biti govora o nekom 
općem ponavljanju filogenetskog razvitka u ontogeniji 
biljke« (Wettstein). U mnogim se slučajevima pokazalo, 
da su razvojni stadiji biljaka, za koje se je mislilo, da 
upućuju na razvojne stadije pređa, zapravo sekundarne 

prilagodbe. Tako sliče na pr. nitasti protaliji nekih paprati 
na alge, pa se iz toga zaključivalo, da su to primitivni 
oblici paprati, koji upućuju na nekadašnje pređe među 
algama. Točnija istraživanja pokazala su međutim, da su 
to zapravo reducirani oblici, iz kojih se ne može zaklju- 
čivati na srodnost s algama. Samo one tvorevine biljaka, 
na koje nisu mogli jače utjecati vanjski činioci, pokazuju 
u svom razvoju važne osebine, koje upućuju na njihove 
pređe. To je u prvom redu sama oplodnja i najmlađi 
razvojni stadiji bilja. LH 

BIOGENI MINERALI — Minerali, postanak. 

BIOGEOGRAFIJA ili biohorologija je biološka i geo- 
grafska znanost (> biologija, > geografija), koja proučava 
raširenje živih bića i njihovih zajednica na površini zemlje. 
Ona obuhvaća prema tome ujedno pitanja geografskog 
raširenja pojedinih biljaka i životinja (autohorologija), 
kao i raširenja životnih zajednica (sinhorologija). Kod ispi- 
tivanja geografskog raširenja pojedinih bića mogu se jasno 
razlikovati tri grane: geografsko raširenje biljaka ispituje 
biljna geografija (fitogeografija ili geobotanika), raširenje 
životinja ispituje životinjska geografija (zoogeografija), dok 
se pitanjima raširenja čovjeka bavi antropogeografija. Ova 
potonja pripada samo jednim dijelom biogeografiji. 

Drukčije je kod geografskog raširenja životnih zajednica. 
One izgrađuju biljni pokrov ili vegetaciju i obuhvaćaju u 
sebi nesamo biljni, nego i životinjski svijet, a dijelom i 
samog čovjeka. Kod toga ima neprispodobljivo najveću 
važnost sam biljni svijet; on daje značaj cijelome kraju. 

Osnovni je problem biogeografije utvrđenje areala poje- 
dinih vrsta biljaka i životinja, odnosno utvrđenje areala 
životnih zajednica (> areal). Na osnovi očitih podudaranja 
većeg broja areala biljaka i Životinja moglo se karakteri- 
Zirati izvjesna geografska područja zemlje i raščlaniti cijelu 
površinu zemlje na velika biogeografska područja. 

Biogeografska istraživanja provađana su dosada redovno 
sasvim odvojeno s obzirom na životinje i biljke. Tako su 
donedavna postojale zapravo tri mogućnosti raščlanjenja 
zemlje na osnovi biljnog i životinjskog svijeta. Jedna se 
mogućnost osnivala na flori, druga na fauni, a treća na 
vegetaciji. U botaničkom pogledu poznata su područja 
najvišeg reda pod imenom flornih carstva (holarktis, paleo- 
tropis, neotropis, capensis, australis i antarktis) U tim 
flornim carstvima izražene su florno-genetske osobine, koje 
upućuju na to, kako su se ona u prošlosti zemlje odvojeno 
razvijala. Na osnovi istraživanja fauna, u prvom redu na 
istraživanju geografskog raširenja sisavaca, utvrđena su u 
zoogeografskom pogledu slična velika područja. Ona su 
poznata pod imenom arktogea, neogea, notogea. Ta se zoo- 
geografska područja podudaraju tek jednim dijelom s flor- 
nim područjima, a razlike proizlaze iz posebne prošlosti 
sisavaca. U novije doba, kada su uzete u obzir i ostale 
životinje, u prvom redu ptice, pa kukci, utvrđene su ne- 
obično zanimljive paralele s biljnim svijetom, te tako 
dolazi do sve većeg podudaranja biljnogeografskih i zoo- 
geografskih područja. 

Dioba zemlje na temelju flore i faune izražava dakle u 
punoj mjeri njihov historijski razvitak u dotičnom podru- 
čju, ali je često u očitoj protimbi s njegovim općenitim Zi- 
votnim prilikama i njegovom vegetacijom, jer se slični 
vegetacijski oblici javljaju i na vrlo udaljenim krajevima 
svijeta, ako se ondje nalaze slične životne prilike. Zato 
se bitno razlikuje razdioba zemlje na temelju vegetacijskih 
jedinica ili formacija od one na temelju flore i faune. 
Doduše mnogi su istraživači (Drude, Engler i dr.) pokušali 
spojiti te dvije razdiobe, ali ti pokušaji nijesu doveli do 
željenog rezultata. 

Najnovije doba donosi međutim u biogeografiji posve 
nove poglede. Razvitkom biljne sociologije uzete su za 
osnovu raščlanjenja zemlje biljne zadruge, osnovane na 
florističkoj osnovi (— asocijacija u botanici). U biljnoj 
zadruzi, koja s jedne strane neobično jasno odrazuje opće- 
nite prilike okoline i životne oblike bilja (> biljka, životni 
oblik), izražavaju se u punoj mjeri i značajke flore. Osim 
toga pokazuju novija istraživanja, da su i životinjske vrste 
usko vezane na pojedine biljne zadruge. Na taj način po- 
staju one općim životnim zajednicama, koje obuhvaćaju 
sav biljni i životinjski svijet, i predmetom su istraživanja 
biosociologije (> biologija). Te životne zajednice daju 
osnovu za biogeografsko raščlanjenje zemlje. 

lako su već dosada postignuti u tom pogledu važni re- 
Zultati, ipak se biogeografija kao znanost o zajedničkom 

raširenju i biljnog i životinjskog svijeta nalazi još u prvim 
početcima, te se redovno odvojeno raspravljaju rezultati 
biljne geografije, a odvojeno zoogeogratije. 

LIT.: J. Braun-Blanquet, Pflanzensoziologie, Berlin 1928; A. Brauner, 
Biogeographie, u Kultur der Gegenwart, III. sv., Leipzig-Berlin 1914; 
R. Hesse, Tiergeographie auf ekologischer Grundlage, Jena 1924; A. 
Hettner, Vergleichende Làánderkunde, IV. sv., Leipzig-Berlin 1935. I. Н. 


BIOGRAD (u povijesnim izvorima »Belgrad«, »Alba«, 
danas često »Biograd na moru«, za razliku od sličnih 
imena na kopnu, talij. Zara vecchia), gradić na obali Ra- 
vnih Kotara u sjevernoj Dalmaciji. 
Osnovali su ga Hrvati kao luéko i 
gradsko središte na domaku roman- 
skog Zadra u doba, kad im je ovaj 
bio neprijateljski raspoloZen i za- 
tvoren, a cijelo zalede njima pri- 
padalo. Ovo susjedstvo Zadra odra- 
Zavalo se nepovoljno u kasnijem 
životu B. Jačanje Zadra redovno je 
bilo slabljenje B., i obratno. I to- 
pografski položaj B. je analogan 
onome Zadra. Stari B. je sagrađen 
na mjestu, koje je bilo pogodno za 
obranu i s kopna lako pristupačno. 
Ima prirodnu luku, otvorenu prema 
SZ a s JZ zaštićenu vapnenačkim poluotokom, na kome 
je izgrađen stariji, zbijeni dio grada. Noviji dio se širi 
prema I i uzduž morske obale. 

B. ima preko 1500 stan., koji su Hrvati i katoličke vjere. 
U toku povijesnih peripetija dobivao je ili gubio na svome 
značaju. Poslije svjetskog rata dobio je radi odvajanja 
Zadra pod Italiju veći administrativni i privredni značaj. 
Bio je sjedište kotarske oblasti, kotarskog suda, katastar- 
ske uprave, porezne uprave, banovinske bolnice, lučke ka- 
petanije i dr. Nedaleko grada je Vransko jezero, pored 
koga su na državnim dobrima pastuharna i lozni i voćni 
rasadnik. 

Okolina je bogata borovim šumama, a na obali su lijepa 
žala. Zbog ovih odlika B. je posljednjih godina bio poznat 
kao ugodno morsko kupalište i dobro posjećivan. Ovo je 
obećavalo, da će mjestu stvoriti nove i bolje uvjete razvoja 
i ljepšu budućnost. Turistički interes je povećavao i povije- 
sni značaj, o kome je, na žalost, ostalo malo arheoloških 
tragova. 


Prometne veze su održavane parobrodima do Šibenika ili 
autobusima preko Benkovca i drugih mjesta. J. R-č. 


B. spominje prvi put Porfirogenet oko 950 izmedu deset 
hrvatskih gradova. G. 1000 predaje se B. duždu Petru II. 
Orseolu, čime prestaje biti županijski grad hrvatske župa- 
nije Sidrage i poprima administrativnu formu, kakvu su 
imali dalmatinski gradovi s priorom na čelu. Za Krešimira 
III, oko 1018, postaje prijestolni grad hrvatski, a 50-tih 
godina i sijelo novo osnovane Biogradske biskupije, U to 
doba osnivaju u samom gradu benediktinci samostan sa 
crkvom sv. Ivana Evandeliste, kojemu u veljači 1060 Petar 
Krešimir daruje otok Žirje i posjed Rogovo te kraljevsku 
slobodu, čime ga je oslobodio od gradske sudbenosti, po- 
reza i dača. Nekako u isto vrijeme osnovan je i ženski be- 
nediktinski samostan sv. Tome, kojemu Petar Krešimir daje 
u listopadu 1069 imanje Rasohaticu kod Tinja i kraljevsku 
slobodu. G. 1074 Biograd je u rukama normanskoga grofa 

Amika; u veljači je 1075 u vlasti dužda Dominika Silvija, 
a prije listopada 1075 opet u hrvatskim rukama. Poslije po- 
gibije posljednjega hrvatskoga kralja Petra iskrcava se u 
Biogradu krajem svibnja ili početkom lipnja 1097 norman- 
ska kneginja Buzila, zaručnica kralja Kolomana, gdje je 
dočekuje erdeljski župan Merkurije s 5000 oklopnika. 
G. 1102 Koloman se u Biogradu okrunio za hrvatskoga 
kralja. Mletački dužd Ordelaf Falieri 1115 osvaja Biograd 
i, uzevši taoce, utvrđuje ga, a slijedeće godine potvrđuje 
samostanu sv. Ivana darovnicu Petra Krešimira. G. 1117 
preotima kralj Stjepan III. od Mlečana Biograd, a 1124 
zauzima ga opet dužd Dominik Michieli silom i poruši ga 
do temelja, tako da se više nikad nije podigao. Stanovni- 
štvo se tad preseli na obližnje otoke i u Skradin i Šibenik. 
Benediktinci sv. Ivana sele se u Tkon na Pašmanu, gdje 
nastavljaju redovnički život u samostanu sv. Kuzme i 
Damjana. Benediktinke samostana sv. Tome presele se u 
Zadar uz crkvu sv. Dimitrija. Budući da je Skradin bio u 
granicama Biogradske biskupije, biskup se preseli onamo, 
prenijevši i sijelo biskupije, te tako nastane Skradinska 
biskupija. Biograd pak crkveno i politički potpadne pod 
Zadar. Kad su 1202 križari osvojili Zadar, bjegunci toga 
grada nađoše u beogradskim ruševinama zaklonište i nekako 
obnoviše B. No već 1205 vraćaju se oni u Zadar, i otada je 
naziv za Biograd »Stari Zadar« (Zara vecchia). Do 1222 
u vlasti je moćnoga kneza Domalda, a 1229 pripadne vran- 
skim templarima, pa bribirskim knezovima. Od 1385 u ru- 
kama je priora vranskog Ivana Paližne. Prodajom Ladi- 
slava Napuljca dolazi Biograd 1409 u mletačke ruke, u 
kojima ostaje sve do propasti Venecije 1797, uglavnom 
kao mjesto male važnosti. Za mletačko-turskih borba u 
16. st. često je na udaru Turcima, osobito 21. VI. 1499 i 
21. 1. 1521, jer Mlečani nisu posvećivali njegovoj obrani 
nikakve pažnje. Istom poslije ciparskog rata (1570—1573) 
Venecija popravlja biogradske zidine, čime B. postaje 

prvo utočište u nuždi pred iznenadnim turskim provalama. 
G. 1598 obnavlja Venecija stari kaštel, u kojem stanuju 
zapovjednici hrvatske vojske biogradskog okružja (gover- 
natore dei Croati di Zara vecchia), između kojih su se 
osobito istakli Biograđanin Stjepan Matković (1635) i Ba- 
ranin Miho Kruto za kandijskog rata (1644—1669), kad je 
Leonardo Foscolo bio odabrao Biograd za svoje glavno 
uporište protiv Turaka. Tada ga poruši do temelja bosan- 
ski beglerbeg Ibrahim-paša i spali 1646. Kad su Turci 1648 
bili potjerani iz Kotara, na garištu i među ruševinama 
obnavlja se Biograd, ali kao neznatno selo. U 19. st. pomalo 
se diže, osobito poslije 1918, kad postaje centar sjeverne 
Dalmacije, te je danas lijep i napredan grad. 

LIT.: F. Rački, Documenta, Zagreb 1877; Smičiklas, Codex diploma- 


ficus, IL. i sl.; L. Jelić, Povjesno-topografske crtice о Biogradskom ргі- 
morju u Vjesniku hrv. arh. društva, N. S. sv. Ш., Zagreb 1898/99, М. B-a. 


BIOGRADSKA BISKUPIJA, utemeljena 50-tih godina 
11. st. Kad su Mlečani 1126 porušili Biograd, biskup nepo- 
znatog imena s narodom preseli se u Skradin i tako nasta 
skradinska biskupija. Od biskupa spominju se: Teodozij 
1060. Dabro 1066, Prestancije 1075, Bono 1095. 

LIT.: Farlati, Illyricum sacrum, IV., 129. M. B-a. 

BIOGRADSKO JEZERO, jezero u Crnoj Gori na zap. 
strani planine Bjelasice, između Jarčeve Strane (2.032 m), Ben- 
dovca (1.772 m), Donjeg Lumera (1.728 m) i Crvene Grede 
(1.881 m), oko 10 km SI od Kolašina. Dugo je oko 1.100 m, 
široko oko 400 m, s površinom od 429 ha, na visini od 
1.094 m. Korito B. J. je glacijalnog podrijetla: uokvireno 
morenskim bedemima, koji su pod gustom šumom. Pritok 
B. J. je Biogradska Rijeka, a slijeva se u Jezeršticu, desni 


pritok Tare. 
LIT.: J, Cvijić, Ledeno doba u Prokletijama i okolnim planinama 
(Glas S. K. A., XCI, 1914). P. V-é. 


BIOGRAFIJA ili životopis (grč. Blos »Zivot«, торг» 
»pisati«) je prikaz života nekog pojedinca čovjeka. Prvo- 
tno je biografija bila samo sastavni dio povijesti, kod ko- 
jega je bila razlika samo u tom, što se nisu pripovijedale 
zgode čitavih naroda ili skupina, nego pojedinih ljudi. Ali 
su ti pojedinci redovno bili shvaćani kao predstavnici ili 
karakteristični dijelovi cjeline. Stoga se u Bibliji i u čita- 
voj književnosti staroga Orijenta može govoriti o biogra- 
fiji samo u relativnom smislu. Prave biografije stvorio je u 
starom vijeku tek Plutarh svojim Životima (Во) nasto- 
ječi iznijeti plastičnu i uvjerljivu sliku pojedinca, ali je u 
stvari njegova namjera bila, da u toj ličnosti proslavi odre- 
dene moralne vrline. Stoga je Plutarh postao kao neka de- 
finicija veličine, te su na njegovim biografijama stvarali 
svoj pojam o veličini Napoleon i drugi velikani političke 
i ratničke povijesti. Otud se razumije i značenje Plutarha 
kao izvora za dramatike, kao što su Shakespeare i njegovi 
suvremenici, pa Racine, Schiller i ostali, jer su kod njega 
nalazili definirano ono, što zakoni tragedije traže kao bitni 
uvjet za junaka drame: dominantnu psihologijsku crtu, 
koja svojom snagom i izrazitošću daje »ključ« čitavog čo- 
vjeka i njegove sudbine. Ali moderna biografija, kao vje- 
ran portret duše nekoga čovjeka, gledana kroz događaje, 
odn. doživljaje njegova života, tek je novija tekovina. Ne- 
sumnjivo su tomu pridonijele brojne »ispovijesti« uzdrma- 
nih i uznemirenih duša poput one J. J. Rousseaua, me- 
moari i zapisci povodom burnih promjena na mijeni 18. i 
19. st, a napose napredak suvremene psihologije, koja je 
pronašla i odredila metode za opažanje i ispitivanje duše 
te ustanovila terminologiju, odn. zapazila nijansu najistan- 
čanijih i najosjetljivijih pokreta duše. Tek po tome je po- 
stala biografija fascinantna, neodoljiva, doživljena lektira 
i knjiga, koja nas ne čini »velikima« (kao što je Plutarh 
naučao veličinu), nego većima, t. j. bližima onim ljudima, 
koji su bili veliki, ali nisu bili tako nedokučljivo veliki, 
kako nam se čini iz starijih biografija, nego nama blizi kao 
ljudi sa svakodnevnim potrebama, sa svojim nedostatcima 
i manama, a nisu baš imali uvijek samo jednu vrlinu kao 
»ključ« za spoznanje njihove ličnosti, nego su imali jednu 
osobinu, koja tumači sve: čovječnost. 

Međutim treba navesti poimence neke primjere iz pro- 
šlosti radi njihove opće znamenitosti: iza Plutarhovih Ži- 
vota (u kojima su usporedno prikazani po jedan Grk i po 
jedan Rimljanin, ukupno 46 ličnosti), slijedi Filostratov 
Život Apolonija iz Tijane, pa njegovi Životi sofista. U 3. 
st. napisao je Diogen Laertije Živote filozofa. U latinskoj 
književnosti poznati su Slavni muževi (Viri illustres) Korn. 
Nepota, Aleksandar Veliki Kv. Kurcija Rufa (Q. Curtius 
Rufus), Tacitov sjajno pisani Agrikola, Svetonijevi Životi 

dvanaestorice cezara. Srednji vijek bavio se više pisanjem 
životopisa svetaca (hagiografijom), ali i vladara. Kod prvih 
dakako prevladava duhovna pouka i traženje čudesnih po- 
java, kod drugih, napose na Istoku, nezasitnost u pohva- 
lama i velikim riječima. Bogata bizantska književnost ima 
dakako i sjajnih izuzetaka, ali velika poplava životopisa, 
koje su pisali ili dvorski historiografi po službenoj dužnosti, 
ili osamljeni monasi daleko od svijeta, ide u one tipske i 
upravo šablonske biografije, kojima je glavna svrha po- 
hvala vladara ili članova vladarske kuće, ili nastojanje, da 
se aureola svetosti stavi oko glava i onih, koji to nerijetko 
svojim životom nisu zasluživali. Pod tim su dojmom na- 
stala i »žitija« (v.) starih srpskih vladara, u kojima doduše 
ima i boljih djela, iz kojih se mogu doznati i pojedine 
povijesne činjenice, ali ih je većina bez individualnih 
oznaka. Rafinirana bizantska kultura, bogata, slikovita, 
oplođena bujnom maštom Istoka, znala je dati stilu pate- 
tičan zanos i blistav sjaj, ali je u drugu ruku lako upa- 
dala u praznu retoriku i verbalizam. 


Humanizam i renesansa svojim su kultom individualnosti 
znatno pomaknuli ličnost pojedinca u središte interesa; ali 
i tu unaprijed stvorene filozofijske formule o onom, što je 
humanum — čovječje — i što treba napose istaknuti, čine, 
da prikaz života postaje emfatičan, hvalisav, prebujan iz- 
razima, a premalo stvaran. Uz to se kao »činjenice« na- 
vode sva moguča prepričavanja; životopis postaje doduše 
anegdotičan, t. j. osvijetljen manjim karakterističnim crti- 
cama, ali istinitost tih crtica nije zajamčena, štaviše opaža 
se, da se one u životopisu različitih ljudi jednako ili s ma- 
lom razlikom ponavljaju. Kao znamenit i obilat primjer 
renesansnog biografijskog rada dovoljno je navesti Giorgia 
Vasarija Le vite dei piu celebri pittori, scrittori e architetti 
(Životi najslavnijih slikara, pisaca i graditelja) sa 75 živo- 
topisa, u kojima se najviše govori o samim umjetničkim 
djelima i kako su ova nastala. Mnogo se spominju Vite 
degli illustri Fiorentini od Filipa Villanija (15. st.), radi 
podataka o Danteu. Otkrivanje i izgradnja metoda kriticke 
povijesti stvorili su i nov pojam biografije: podatci se 
utvrđuju dokumentarno, izbacuje se sve, što se ne može 
»dokazati« (premda se eventualno kasnije naknadno i po- 
tvrdi), što pretvara biografiju u historiografiju, te je često 
čini »stvarno« suhoparnom. Glavni zahtjev, koji se sta- 
vlja biografiji, jest što veće obilje točnih konkretnih po- 
dataka. Tako su nastali veliki biografijski rječnici za po- 
jedine narode, odn. države: najstariji je švedski (1835— 
1857) u 23 sv., pa nizozemski (1852—1878) u 24 sv., austrij- 
ski (1856—1891) u 35 sv., belgijski (započet 1866), njema- 
čki (1875—1900) u 45 sv., engleski (1885—1900) u 63 sv. 
(s dodatcima 1916 i 1927). Kod nas tomu zadatku odgo- 
varaju Znameniti i zaslužni Hrvati te pomena vrijedna 
lica u hrvatskoj povijesti od 925—1925, koje je 1925 izdao 
poseban odbor (za uredništvo Emilij Laszowski, za upravu 
Aleksandar pl. Ballogh). Ta je vrsta biografije našla svoj 
kratki i praktični izražaj u poznatoj publikaciji Who's 
who (tko je tko), gdje su glavni podatci o živim licima, za 
laku i brzu orijentaciju. 

U drugu ruku, istančavanje i produbljivanje metoda psi- 
hologije, te razvoj pobočnih nauka (biologije, fiziologije 
i t. d.) dovode do novog tipa biografije, koji dolazi do pot- 
puna izražaja tek u 20. st. Život velika čovjeka nije više 
toliko zanimljiv zato, što je on velik, nego je zato, što 
je taj čovjek znamenit, sačuvano više podataka o njemu, 
a to nam pomaže dublje proučavanje samog čovjeka 
uopće. Čovjek dakle nije više tip ili pojam nečega (voj- 
skovođe, pjesnika, državnika i t. d.), nego je pojedinac, 
ličnost sa svim svojim duševnim i tjelesnim osobinama, 
s okolinom, u kojoj djeluje, i sa svim osjetljivim reakci- 
jama svoje tjelesne konstitucije i svoga duševnog ustroj- 
stva: Giles Lytton Strachey je svojim Eminent Victorians 
stvorio taj tip b-e, koji je životopis pretvorio u umjetničku 
književnu vrstu, jer za to nisu dovoljni utvrđeni stvarni po- 
datci (štaviše, oni nas često mogu i zavesti u bludnju), nego 
intuicija, unutarnje proziranje ljudi, situacija, gesta, činje- 
nica: po analogiji onoga, što je sam proživio i što je ne- 
brojeno puta proživjelo bezbroj ljudi, pisac lakše »slijeva« 
u jednu cjelinu sve one pojedinačne podatke, koji inače 
ostaju mrtvim slovom, i gdje je prije prazninu nadokna- 
divala retorika i fraza, sada je premošćuje čovječno shva- 
ćanje, intimno približavanje prikazanom licu. Najznatnije 
su Stracheyjeve biografije poznatih ličnosti: generala Gor- 

dona, Florence Nightingale, kardinala Manninga, a па- 
pose kraljice Viktorije (1921). U Stracheyjevu stilu stva- 
raju biografije modernog tipa André Maurois u Francu- 
skoj, Emil Ludwig u Njemačkoj, Gamaliel Bradford (1863 
—1932) u Americi. Maurois, čovjek velike literarne kul- 
ture i poznavalac engleskih prilika, obradio je tragičnu 
ličnost pjesnika Shelleyja pod imenom Ariel, zašavši time 
u područje t. zv. »romansirane biografije«, t. j. biografije, 
koja se služi metodama romana, da učini svoj predmet 
zanimljivijim, ili da mu dade neku osnovnu crtu, koja je 
možda jače naglašena nego li u zbiljnosti. Tako je ovdje 
imenom dobrog duha Ariela već nagoviještena interpreta- 
cija Shelleyja kao čovjeka, premda i u samoj toj biogra- 
fiji ima crta, koje se baš ne slažu s pojmom Ariela; Mau- 
rois to na svoj diskretno-ironijski način i nagoviješta, kao 
što je i uopće u njegovu tipu biografije izrazita crta nekog 
dobrohotno-ironijskog poigravanja sa svojim licima. Nje- 
gov Byron više je dokumentirana, savjesno rađena rekon- 
strukcija Byronova života, ali ipak i dosta izrazita apolo- 
gija prilično ozloglašenog pjesnika. Od »romansirane« bi- 
ografije ima to, da se pisac u sumnjivim slučajevima odlu- 
čuje za jednu stranu i na njoj izgrađuje dalje svoj lik ju- 
naka, priznavši doduše, da je ona prva pretpostavka hipo- 
tetična. Najslavnija je Mauroisova biografija Disračli, pi- 
sana elegantno, sigurno, sjajno, te zaista oživljuje i ličnu 
sudbinu i čitav uspon vladavine kraljice Viktorije. Emil 
Ludwig obradio je Bismarcka, Vilima II. i Napoleona (po- 
slije i Goethea i Isusa, no ne baš s mnogo sreće); od tih 
je prva biografija najbolja, jer je pisac umio Bismarckovu 
ličnost, čeličnu, šutljivu, osvijetliti mnoštvom nepoznatih 
pojedinačnih crtica, dok su mu oba druga lica i suviše 
istaknuta, a njihov život prepun vanjskih događaja. U sva- 
kom slučaju kod Ludwiga se osjeća spretnost, ali i po- 
vršnost novinara, dok je Maurois pjesnik, a Strachey hi- 
storičar. Nezavisno od toga i s različitim shvaćanjem izra- 
dio je Romain Rolland svoju biografijsku trilogiju: Beetho- 
ven, Michelangelo, Tolstoj, gdje nastoji u zbijenu obliku, 
uklanjajući sve nebitno, dati lik genija na različitim polji- 
ma djelatnosti. Rollandove su biografije prožete dubokim 
patosom istinitog oduševljenja i smisla za veličinu, te su 
više kao uvod, pun sjajne dinamike, u problem genija 
uopće. 

Prvih godina poslije svjetskog rata, kad su se u općem 
kaosu stale pojavljivati snažne ličnosti, u kojima je svijet 
gledao gospodare situacije ili nosioce novog poretka, inte- 
res za analizu pojedinca znatno je porastao, te su nastale 
čitave knjižnice biografija, biografijskih romana. Ali to je 
bila samo prolazna moda, koja se očitovala i u tom, da 
su biografije (po narudžbi) pisali i priznati pisci, koji inače 
nisu nikada pomišljali na takav rad. Uz to se ponegdje 
stao javljati i pretjerani dojam psihoanalitičkih Freudovih 
metoda, kao što je i u 19. st. na pr. teorija hereditarnosti 
i suviše isticana kod karakterologije pojedinca. ! 

U hrvatskoj književnosti je biografije pjesnika i pisaca 
pisao ponajviše Fr. Marković (u uvodima Matičinih izdanja 
i dr.), zatim Klaić, Smičiklas i dr., sve u starijoj maniri 
narativnoj (prepričavanje vanjskih događaja) i deskripti- 
vnoj (prikazivanje djela i tumačenje života s pomoću njih, 
ali ovo posljednje u vrlo čednoj mjeri). M. Nehajev osta- 
vio je nedovršenu Rakovicu kao snažan pokušaj biografije 
E. Kvaternika, a inače su pojedinačne njegove studije o 
ličnostima naše javnosti, pisane za novine, u biti biogra- 
fijski portreti. Biografijska djela Josipa Horvata (Fr. Supilo, 
A. Starčević), novijega datuma, odaju pokušaj, da se u 
okviru političkog zbivanja dade reljef same ličnosti, koliko 
je pristupačan biografijski materijal. 

LIT.: Michaud, Biographie universelle, sv. 1., Discours preliminaire 
(1811—1843); E. M. Oettinger, Bibliographie biographique universelle, 
Pariz 1866; Larousse, Grand dictionnaire universel du XIXe siècle, sv. 1., 
Préface (1866); André Maurois, Aspects de la biographie, Pariz 1928; 


Lj. Maraković, Moderna biografija i biografijski roman, Hrvatsko Kolo, 
XII., 1931. Lj. M. 


Biografija kod Hrvata usko je povezana s hrvatskim dr- 
Zavnim, crkvenim i kulturnim razvojem. Zametak joj na- 
lazimo u mitu o predstavničkim osobama. Tradicija o 
hrvatskim herojima oponimima: Hrvatu, Kluku, Lovelu, 
Kosencu, Muhlu, Tugi i Bugi prenosila se s koljena na 
koljeno usmenim načinom. Poslije seobe na jug pojavile 
su se pisane biografije, u kojima se legenda dugo vremena 
miješala s povijesnom istinom. Život čudotvorca Martina 
zapisao je u kratkim crtama Konstantin Porfirogenet. 
Opširnije su biografije sv. Vladimira i kralja Pavlimira, 

koje su ušle u Ljetopis popa Dukljanina kao jezgra tradi- 
cije Crvene Hrvatske. Državna tradicija t. zv. Bijele Hr- 
vatske bila je personificirana u biografiji kralja Zvonimira, 
koja je poprimila definitivan, većinom legendaran oblik, u 
t. zv. Hrvatskoj kronici. Glagoljaška tradicija oslanjala se 
donekle na sv. Jeronima, a donekle na Panonsku legendu, 
u kojoj se sačuvala starobugarska biografija sv. braće Ćirila 
i Metodija. Splitska metropolija pozivala se na legendu o 
sv. Dujmu, koju je konačno literarno obradio Adam iz Pa- 
riza, Iz romansko-hrvatske simbioze sačuvala se u Trogiru 
biografija sv. Ivana Orsinija, suvremenika kraljeva Kreši- 
mira, Zvonimira i Kolomana. Mnogo se pisalo na latinskom 
i hrvatskom jeziku o životu sv. Jeronima i sv. Benedikta. 

Kada se hrvatska književnost podigla do većega stupnja 
savršenstva, stala je kritika sve više potiskivati iz biogra- 
fije mitske i legendarne elemente. Ipak su se životopisi 
još dugo vremena pisali pretežno latinskim jezikom. Maru- 
lićev je život i rad prikazao F. Natalis pod naslovom Vita 
Marci Maruli Spalatensis. Stjepan Gradić je napisao De 
vita, ingenio et studiis Junii Palmottae. Autobiografije 
nam dadoše Juraj Hus Rasinjanin u djelu Descriptio pe- 
regrinationis Georgii Huszthii i Bartol Kašić u djelu Vita 
P. Bartholomaei Cassii Dalmatae ab ipsomet conscripta. 
Početak biografijskog rječnika stvorio je Ignjat Đorđić u 
djelu Vitae illustrium Rhacusinorum. Iz redovničkih pisaca 
nekrologija i martirologija razviše se književni i kulturni 
historici: dominikanac A. Gučetić s djelom Catalogus viro- 
rum ex familia praedicatorum in litteris insignium, domi- 
nikanac Saro Crijević s djelom Iconotheca illustrium fra- 
trum Congregationis Ragusinae sacri ordinis praedicato- 
rum, isusovac Đuro Bašić s djelom Elogia Jesuitarum Ragu- 
sinorum, qui usque ad annum 1764 obiere, iranjevac Sabo 
Sladović (Sebastianus Dulcius) s djelom Fasti litterario- 
ragusini; zatim pavlini Krištolovec, Benger i Bedeković, 
franjevci Emerik Pavić i Grgur Cevapovié i dr. 

Uporedo s ovim latinskim stvaralačkim radom razvijala 
se biografija i na hrvatskom jeziku, kako svjedoče i ova 
djela: Život sv. Jeronima (pripisivao se Maruliću); Kožičić- 
Begna, Žitije rimskih arhierejov i cesarov; B. Krčelić, Živle- 
nje blaženoga Gazotti Augustina, zagrebečkoga biškupa. Pri- 
mjeri biografije u stihovima jesu: Mrnavićev Život Magda- 
lene od knezov Zirova, Dordičevi Uzdasi Mandalijene po- 
kornice i Kanižlićeva Sveta Rožalija panormitanska divica. 
Posebno mjesto zauzimaju neki dijelovi Kačićeve »Kora- 
bljice«, a osobito njegova »Razgovora ugodnoga«, u kojem 
su u stihove prenesene mnoge biografije, a osobito »Vita 
et res praeclare gestae Christi athletae Georgii Castrioti« 
(jedno izdanje štampano i u Zagrebu 1743). Autobiogra- 
fijski karakter imadu među ostalim dvije Vetranovićeve 
pjesme, kojima je naslov Remeta, pa Črnkov opis opsade 
grada Segeta. Živote svetaca obrađivalo je više pisaca, a 
osobito pavlin Hilarion Gašparoti u knjizi Cvet sveteh 
(pobliže > Hagiografija). Procvat hrvatske književnosti u 
19. i 20. st. urodio je nebrojenim biografijama u naučnoj 
literaturi, beletristici, pučkoj knjizi, leksikografskom i enci- 
klopedijskom radu, pa i u samoj Zurnalistici. 

BIBL.: Neke povijesne biografije u novijoj hrvatskoj literaturi: I. 
Kukuljević Sakcinski, Glasoviti Hrvati prošlih vjekova, Zagreb 1886; 
Isti, Jure Glović prozvan Julijo Klovio, Zagreb 1878; Е. Rački, Viek i 
djelovanje sv. Cyrilla i Methoda slovjenskih apoštolov, Zagreb 1. sv. 
1857, 2. sv. 1859; M. Mesić, Život Nikole Zrinskoga, Zagreb 1866; R. 
Lopašić, Dva hrvatska junaka (M. Mesić i L. Ibrišimović), Zagreb 
1588; O. Utješenović, Životopis kardinala brata Gjorgja Utješenovića, 
prozvanoga Martinunsius, Rad 53—54, Zagreb 1880; T. Smičiklas, Život 
i djela dra Franje Račkoga, Zagreb 1895; Isti, Život i djela I. Kuku- 
ljevića Sakcinskoga, Rad 110, Zagreb 1892; V. Klaić, Život i djela Pavla 
Rittera Vitezovića, Zagreb 1914; V. Jagić, Život i rad Jurja Križanića, 
Zagreb 1917; F. Šišić, Vojvoda Hrvoje Vukčić Hrvatinić i njegovo 
doba, Zagreb 1902; Svećenstvo bisk. đakovačke, Josip Juraj Strossma- 
yer, Zagreb 1900—1904; K. Šegvić, Dr. Ante Starčević, Zagreb 1911; 
Т. Alaupović, 1. F. Jukić, Sarajevo 1917; V. Deželić, Ljudevit Gaj, 
Zagreb 1910; Isti, Kardinal Haulik, Zagreb 1929; Isti, Maksimilijan 
Vrhovac, Zagreb 1904; M. Evetović, Život i rad biskupa Ivana Antu- 
novića, Subotica 1935; M. Breyer, Miroslav conte Zanović, Zagreb 1927; 
M. Perojević, Petar Kružić, Zagreb 1931; F. Radić, Biskup Mahnić, 
Požega 1940; P. Grgec, Hrvatski Job, I. Život i djela Ivana Karlovića, 
Zagreb 1932; M. Vanino, General de Sonis, Zagreb 1909; Puntigam- 
Vanino, Petar Barbarić, Zagreb 1937; Dragutin Kniewald, Dr. Ivan 
Merz, Zagreb 1932; B. Polonijo, Bl. Nikola Tavilić i njegovo doba, 
Zagreb 1939; O. Knezović, Život i rad fra Didaka Buntića, Zagreb 
1938; B. Murgić, Život, rad i misli dra. Ante Radića, Zagreb 1937. Bio- 
grafijski rječnici: S. Ljubić, Dizionario biografico degli uomini illustri 
della Dalmazia, Beč-Zadar 1856; I. Kukuljević, Slovnik umjetnikah 
jugoslavenskih, Zagreb 1858—60; M. Grlović, Album zaslužnih Hrvata 
XIX. stoljeća, Zagreb 1898—1900; S, Bašagić, Znameniti Hrvati Bošnjaci 
i Hercegovci u turskoj carevini, Zagreb 1931; K. Stošić, Galerija ugle- 
dnih Šibenčana, Šibenik 1936. Kako je teško provesti razgraničenje 
između biografija, biografijskih portreta i studija, vidi se i iz ovih 
djela: K. Šegvić, Luka Botić, Zagreb 1930; B. Vodnik, Stanko Vraz, 
Zagreb 1909; A. Barac, Vladimir Nazor, Zagreb 1918; K. Eterović, Fra 

A. Kačić Miošić, Dubrovnik 1922; K. Pavletić, Život i pjesnička djela 
Franje Markovića, Zagreb 1917; M. Ujević, Hranilović, Zagreb 1933; 
E. Štampar, Josip Eugen Tomić, Zagreb 1939. U romansirane biografije 
i hagiografije idu: A. Kassowitz-Cvijić, Lisinski u kolu Ilira, Zagreb 
1919; Alba Limi (M. Šufflay), Kostadin Balšić, Zagreb 1920; Z. Milko- 
vić, Buđenje, Zagreb 1939; Isti, Braća Seljani, Zagreb 1940; I. Kršnjavi, 
Božji vitez, Zagreb 1925; Isti Božji sirotan, Zagreb 1926; V. Deželić 
sin, Sofiju odabra, Zagreb 1927; Isti, Sedam puta udarani, Zagreb 1928; 
Stefa Jurkić, Sv. Katarina Sienska, Zagreb 1934; Sida Košutić, Sluga 
vječne mudrosti, Zagreb 1930; M. Soljačić, Bijeli svetac, Zagreb 1934. 
Neke prevedene biografije: Chesterton, Otac zapadne kulture, Zagreb 
1939; André Maurois, Disračli, Zagreb 1939; Stefan Zweig, Magellan, 
Zagreb 1939; Isti, Erazmo Rotterdamski, Zagreb 1936; B. Frank, Miguel 
Cervantes, Zagreb 1936; A. Saager, Mazzini, Zagreb 1937; Gina Kaus, 
ане Velika, Zagreb 1939; Georgij Solovejčik, Potemkin, Zagreb 


LIT.: Vodnik-Jagić, Povijest hrvatske književnosti, Zagreb 1913; D. 
Bogdanovié, Pregled knjizevnosti hrvatske i srpske, 3. izd., Zagreb 
1933; P. Kolendić, Biografska dela Ignjata Durdevica s uvodom Pavla 
Popovića »O radu na dubrovačkoj biografijie, Beograd 1935; J. Jelenić, 
Bio-bibliografija franjevaca Bosne Srebrenicke, Zagreb 1925; F. šišić, 
Priručnik izvora hrvatske historije, Zagreb 1914. P. G. 

Biografije (Zitija) su najoriginalniji i najbolji spisi u 
srpskoj sredovječnoj književnosti. One su pisane najčešće 
po uzoru bizantinskih biografija, ali osim retorskih po- 


hvala, čudesa i legenda sadrže i vrlo mnogo dragocjenih 


povijesnih podataka. U njima su opisani životi gotovo svih 
vladara iz dinastije Nemanjića kao i životi istaknutih po- 
glavara sredovječne srpske crkve. Neke od njih imaju i 
visoku književnu vrijednost. Stare srpske biografije idu 
kronološki ovim redom: Žitije St. Nemanje (pisano izme- 
đu 1208—16), koje je napisao Nemanjin sin Sava kao 
uvodnu glavu za tipik manastira Studenice; Zitije Nema- 
njino od Stevana Prvovjenčanog (završeno 1216), mnogo 
veće od Savina i puno povijesnih podataka; Žitije sv. Save 
i žitije St. Nemanje od Domentijana (prvo pisano 1243 ili 
1254, a drugo 1264; prvo od njih vrlo značajno i puno 
podataka); Zitije sv. Save od  Teodosija (pisano poč. 
14. st), preradba Domentijanova djela, ali književno 
mnogo bolje pisana; Žitije kraljeva i arhiepiskopa srpskih 
od arhiep. Danila, obilan zbornik biografija, koji je počeo 
Danilo (t 1337), a nastavili njegovi učenici; djelo je vrlo 
značajno kao povijesni izvor; Žitije Stevana Dečanskog 
od Grigorija Camblaka (pisano oko 1407—9), više ha- 
giografskoga karaktera; Žitije despota Stevana Lazarevića 
od Konstantina filozofa (pisano oko 1432) više je povi- 
jesni nego hagiografski spis, pisan vrlo učeno, ali teškim 
stilom; vrlo značajno i pouzdano kao povijesni izvor; Ži- 
tije cara Uroša od patrijarha Pajsija, pisano više po pre- 
danju nego po povijesnim izvorima. 

Od žitija poglavara srpske crkve pored onog o sv. Savi 
važnija su: Žitije Arsenija І., Arhiep. Danila, i dr. Pored 
Ovih velikih i opširnih žitija srpskih vladara i ahiepiskopa 
postoji i dobar broj kratkih žitija, pisanih za potrebe od- 
nosnih prazničkih dana. Biografije starih srpskih vladara 
izdala je u prijevodu S. K. Z. (br. 180, 257, 265, 282). D. P. 


BIOKEMIJA, nauka, koja se bavi proučavanjem živih 
bića bilo u pogledu njihova kemijskog sastava, bilo u po- 
gledu kemijskih procesa, koji se u organizmu uz normalne 
i patološke prilike razvijaju. Već se davno kemijskom ana- 
lizom utvrdilo, da se tjelesa živih bića grade od istih ele- 
menata, koje inače susrećemo u anorganskom svijetu. Tako 
je na pr. čovječje tijelo izgrađeno od t. zv. biogenih ele- 
menata (počela): vodika, kalija, natrija, kalcija, magnezija, 
željeza, mangana, klora, joda, fluora, ugljika, kisika, sum- 
pora, fosfora, dušika i veoma malene količine silicija. Našli 
su u tragovima i cink, olovo, živu, brom i arsen, no nije 
sigurno, da li su ti posljednji elementi normalni sastavni 
dijelovi tijela. Spominjemo na pr., da željezo dolazi u obliku 
različitih spojeva kod odrasla čovjeka u količini od 3 gr. Od 
te količine otpadaju oko 2 gr na hemoglobin, pigment crvenih 
krvnih tjelešaca, koji služi prenošenju atmosferskog kisika. 
Kalcij tvori pretežni sastavni dio životinjskog pepela, dok 
množina ugljika iznosi 50% suhe tvari organizma. U obliku 
spoja s kalcijem dolazi na pr. fluor u većim količinama 
u kostima i zubima, a ima ga u tragovima i u krvi, mli- 
jeku, mozgu i mokraći. Sumpor dolazi pretežno kao sa- 
stavni dio bjelančevine, a fosfor u obliku kalijeva fosfata 
fosfat dolazi u kostima. Fosfate nalazimo u svim sokovima 
tijela. U organskoj vezi dolazi fosfor u lecitinu i drugim 
fosfatidima te u nukleinskim kiselinama. Od osobite je 
važnosti množina natrija, kalija i kalcija u krvi i u ostalim 
tjelesnim sokovima. Pokazalo se, da je množina tih iona 
u krvi i u ostalim tjelesnim sokovima ista kao i u moru, 
tako da na 100 iona natrija dolaze otprilike 2 iona kalija 

i 2 iona kalcija. Mnogi fiziolozi misle, da ta relacija spo- 
menutih iona u krvi i u moru može poslužiti kao dokaz, 
da se prvi život razvio u moru. Sidney Ringer došao je na 
osnovi svojih istraživanja do zaključka, da je najprikladnija 
otopina, u kojoj možemo istraživati životne pojave razli- 
čitih organa bilo žabe bilo sisavaca ona, koje je sastav 
0,65—0,95%% NaCl + 0,02 КСІ + 0,02% CaCle. To je t. zv. 
Ringer-ova otopina, u kojoj također dolaze ioni Na+, K+ 
i Cat u gore spomenutom omjeru. Fiziolog J. Loeb istra- 
žujući u čemu je to djelovanje, došao je do zaključka, da 
su to elektrokemijske pojave, koje služe tome, da održe 
optimalno fizikalno-kemijsko stanje protoplazme. 

Isto je tako važno proučavanje množine vode u orga- 
nizmu kao cjelini i u pojedinim organima u različitim pri- 
likama. Tako se na pr. tijelo odrasla čovjeka sastoji od 65% 
vode. Tijelo novorođenčeta sadržava više vode od tijela 
odrasla čovjeka. Više od polovice ukupne množine vode u 
tijelu nalazi se u mišićima. Na krv otpada samo 5%. Mayer 
i Schaeffer su utvrdili, da je množina vode, koja se u 
nekom organu kod kralježnjaka nalazi u normalnim prili- 
kama u nekom momentu razvitka, odnosno starosti, go- 
tovo konstantna vrijednost. Važnost vode vidi se i u tome, 
što njene fizikalne osobitosti vrše veliku zadaću kod razli- 
čitih, . poimence -fizičko-kemijskih procesa u organizmu. 
Osim određivanja kemijskoga sastava čitavog organizma 
ili pojedinih organa s obzirom na pojedine elemente od- 
nosno spojeve, koji u njima dolaze, imade veliko značenje 
i proučavanje kemijskih osobitosti onog osnovnog sastava, 
u kome se zbivaju životne pojave, a to je protoplazma. 
Reinke i Rodewald su 1883 proveli prvu kemijsku analizu 
protoplazme. 

Osim kemijskog izučavanja pojedinih organa ide u po- 
dručje biokemije i izučavanje kemijskih svojstava i razli- 
čitih sokova u organizmu, kao na pr. krvi, limfe i različi- 
tih sekreta. Ovamo idu i veoma važne fizikalne odnosno 
fizikalno-kemijske osobitosti krvi. Od tih osobitosti spo- 
minjemo, da specifična težina krvi varira između 1,045— 
1,075. U patološkim slučajevima, osobito u slučaju teških 
anemija, može ta vrijednost pasti do 1,035. Relativni visko- 
zitet krvi pokazuje izrazite individualne oscilacije i iznosi 
4—5,5. Specifična električna vodljivost krvi iznosi 40—60 
X 10-4 Jedna od veoma važnih fizičko-kemijskih osobi- 
tosti krvi sastoji se u tome, što je njena kemijska reakcija 
uza svu raznolikost procesa, koji se u tijelu zbivaju, u po- 
gledu aktualnog aciditeta gotovo konstantna. Aktualna re- 
akcija krvi gotovo je neutralna, odnosno veoma malo skre- 
nuta prema alkaličnoj strani. To je svojstvo krvi određeno 
odnosom između ugljične kiseline i natrijeva bikarbonata 
u krvnoj plazmi. 

U područje biokemije idu i pitanja razgradnje hrane u 
probavnom traktu, odnosno primanje komponenata razgra- 
dene hrane u tijelo (resorpcija). U ovo područje idu pita- 
nja o djelovanju različitih fermenata, koji sudjeluju kod 
spomenutog razgrađivanja hrane. 

I pitanja o djelovanju hormona i vitamina idu isto tako 
u područje biokemije. No možda je ipak pitanje tvarne 
izmjene jedno od najvažnijih u biokemiji. Tvarna je iz- 
mjena važna oznaka svakog organizma. Izmjenom tvari 
ugljikovih hidrata, masti, bjelančevine i nukleinskih sup- 

stanca oslobađa se iz tih spojeva energija, koja je orga- 
nizmu potrebna kod različnih životnih pojava. Množinu 
energije, koju sadržavaju ovi spojevi, određujemo kalori- 
metrički time, što puštamo, da ti spojevi izgore u atmosferi 
čistoga kisika, a nastalu toplinu izrazujemo u gr- ili kg-ka- 
lorijama; tako na pr. 1 gr glikogena ima 4191 gr-kal., škroba 
4206 gr-kal., čovječje masti 9540 gr-kal., maslaca 9230 gr-kal., 
etilni alkohol 7082 gr-kal. Kako dolazi do izgaranja tih spo- 
jeva na pr. kod čovjeka pri tjelesnoj temperaturi od 37% C, 
dok za to u laboratoriju trebamo mnogo veće temperatu- 
re, također je jedno od osnovnih pitanja biokemije. P. J. 
BIOKOVO, planina pored srednjega dijela dalmatinske 
obale. Kod stanovnika u podnožju čuju se i oblici »Bia- 
kovo« i »Biakova«. Prema Akademijinu rječniku Biokovo 
bi bio oblik posvojnoga pridjeva od imena Bijelko. 
Sjeverozapadna granica B-ova prema omiškoj Dinari je 
prijevoj Dupci (288 m), a jugoistočna prema planini Riliću 
prijevoj Nevistina Stina—Osoje (oko 550 m). Ovim grani- 
cama odgovaraju na obali zalivi Velika i Mala Vrulja. 
Ovako ograničeno Biokovo dugo je 36 km, a najveća mu 
je širina 9:5 km. Najviši je vrh Sv. Jure (1762 m) u sre- 
dišnjem dijelu, dok se u sjeverozapadnom oštro izdiže 
teško pristupačni Sv. Ilija (1640 m), a u jugoistočnom Kimet 
(1563 m) i neposredno iznad Makarske Vošac (1421 m). 
Sastav i reljef. Greben je Biokova nesimetričan: prema 
moru pada odsječeno, mjestimice iz visine od 1000 m, dok 
je prema kopnu pad mnogo postepeniji. Ovaj je nesime- 
trični greben sastavljen uglavnom iz kredinih vapnenaca 
nejednakih petrografskih osobina. Pored jedrih ima breči- 
jastih i pločastih vapnenaca, a mjestimice i dolomita. U 
obodnim dijelovima nalazimo pored mlađih vapnenaca 
eocenske flišne naslage lapora, glina i pješčanika. Najpro- 
straniji pojas ovih naslaga prostire se duž obale između 
zaliva Velike i Male Vrulje. Sve se ove naslage pružaju 
dinarski, od SZ prema JI, i padaju prema SI, tako da gre- 
ben Biokova predstavlja prema JZ poleglu antiklinalu. 
Nabiranje je mlađe od taloženja eocenskih naslaga. Ja- 
mačno je bilo i mlađih okomitih pomjeranja, osobito duž 
uzdužnih linija, kao što je linija visokoga primorskog od- 
sjeka. Ova pomjeranja geološki su vrlo mlada, njima su 
zahvaćene i neke breče. Materijal breča i plazina postao je 
razaranjem vapnenačkih odsjeka, osobito u toku diluvija. 
Tektonski oblici znatno su izmijenjeni mlađim erozionim 
procesima. U srednjem dijelu B-a, između grebena Šibenika 
(1463 m), Sv. Jure, Vošca i Kimeta, sačuvani su tragovi 
visoke zaravni, koja je postala fluvijalnom erozijom. Još 
bolje su sačuvane površi u kopnenom podnožju B-a: oko 
Zadvarja, Grabovca i u udolini Župa—Rašćane. 
Fluvijalnu eroziju zamijenio je na vapnenačkom zemlji- 
štu krški proces, kojim su osnovni oblici normalne erozije 
znatno izmijenjeni. Oblici krša razvijeni su uglavnom ra- 
zmjerno prema visini zemljišta. Najviši dijelovi Biokova 
zajedno s onim Velebita predstavljaju najdivlji krš uopće. 
Vrletne dumače, duboke jame »bezdanice«, japage i lede- 
nice oteščavaju kretanje i daju kraju jeziv izgled. Ledenice 
su jame redovno s pećinom. U njima se preko zime nago- 
mila snijeg, koji se otapanjem i ponovnim zaleđivanjem 
pretvara u led. Ove prirodne tvornice leda imaju i pri- 
vredni značaj. U nižim dijelovima i u podnožju B-a krški 

vredni značaj. U nižim dijelovima i u podnožju B-a krški 
su oblici slabije razvijeni u okomitom pravcu i zemljišta su 
mnogo prohodnija. Jedino su se na vrlo pogodnim mje- 
stima razvili veći oblici. 

Na Razvalama, u sjeveroistočnom podnožju Sv. Jure, 
sačuvani su morfološki tragovi diluvijalnih ledenjaka. Na- 
rod je dao dobro ime velikoj količini rastresenog materi- 
jala, koja čini opreku goloj i krševitoj okolini. 

Reljef flišnih naslaga u primorju, koje zadržavaju vode, 
i danas preinačuje fluvijalna erozija potoka, koji postaju 
od vrela na granici fliša i vapnenaca. Izmjena vapnenačkih 
grebena i manje otpornih lapora i glina uvjetuje različite 
oblike obale. 

Hidrografija. Vapnenački sastav zemljišta određuje hi- 
drografske osobine. Kroz bezbroj pukotina i šupljina pro- 
bijaju velike količine padalina, koje prima biokovski gre- 
ben. Jedino se u ledenicama duže zadrže hrpe snijega i 
leda. U jugozapadnom podnožju dodirom propustljivih 
vapnenaca i nepropustljivih fliša izbijaju brojna i stalna 
vrela. Ona opskrbljuju vodom primorska naselja (Vrutak 
Makarsku) i omogućuju vrtlarstvo na flišnom zemljištu. Po 
obodu manjih flišnih ploha u zaleđu izvori su malobrojni 
i privremeni. U flišnim terenima podnožja i u udubinama 
gline po Biokovu kopaju se i otvoreni bunari, ali se stano- 
vnici vapnenačkih terena snabdjevaju vodom poglavito iz 
javnih i privatnih čatrnja. 

Podneblje. Greben B-a pruža se usporedo s obalom i u 
neposrednoj njezinoj blizini, zato dolaze u najvećoj mjeri 
do izražaja sve planinske klimatske odlike i posljedice 
položaja. Područje pravog sredozemskog podneblja ogra- 
ničeno je na obalu, široku samo par stotina metara. U po- 
dnožju visokog odsjeka vlada blago podneblje sredozemnog 
značaja, dok je u višim pojasima klima vrlo opora. Nepo- 
sredno izdizanje planine iznad obale i visoki vapnenački 
odsjek uvjetuju jaku buru, najneugodniji čimbenik u pod- 
neblju makarskoga primorja. 

lako je njihova horizontalna udaljenost od mora samo 
par kilometara, imaju mjesta u zaleđu vrlo malo odlika 
sredozemskog podneblja. Visoki dijelovi B-a pokazuju izra- 
zite odlike planinskog podneblja. Zime su vrlo oštre, hrpe 
snijega se zadržavaju sve do mjeseca srpnja, a ljeta su 
dosta svježa i znatno vlažnija od podnožja. Podnebni utje- 
caj Biokova naročito se vidi u rasporedu padalina. Oblaci, 
koje s mora dogone vlažni vjetrovi, izliju padaline na jugo- 
zapadnoj, primorskoj strani, tako da je kopnena sjevero- 
istočna strana znatno suša. Meteorološka postaja, koja bi 
radila u najvišim dijelovima visokog odsjeka, na pr. ispod 
vrha Šibenika ili Vošca, sigurno bi pokazivala godišnju 
količinu padalina do 4 m kao i slično položene postaje na 
padinama Orjena i Velebita. 

Biljni i životinjski svijet. Zbog položaja i visine B. po- 
kazuje izrazite razlike u biljnom pokrivaču. U podnožju 
dozrijevaju limuni, a oko vrha raste planinsko bilje. Pojas 
primorskoga fliša ima izrazito sredozemni biljni sag, koji 
je samo na najslabijim zemljištima sačuvao svoj prvobitni 
izgled u obliku zimzelenog drveća i grmlja. Primorje je 
uglavnom prekriveno kulturnim biljem: maslina, loze, smo- 
kve i dr, a na slabijim su zemljištima zasađene šume 
alepskoga bora. Vertikalni vapnenački greben je vrlo nepo- 
voljan za razvitak vegetacije zbog velike strmine obronaka 
i žestoke bure. Osim toga utjecao je čovjek u znatnoj mjeri 
na biljni pokrov i izmijenio njegovo prvotno lice potisku- 
jući u prvom redu šume. »Šume pokazuju velike razlike 
prema ekspoziciji i nadmorskoj visini. Na primorskim 
obroncima seže zimzelena vegetacija do podnožja stijena 
glavnog bila B. u visini od 230—300 m. Povrh toga nalazi 
se vrlo utjecan pojas šume hrasta medunca i crnog graba, 
u kome se na strmijim položajima javlja crni bor, dok je 
najviši pojas izgrađen od bukve. Na sjevernim padinama 
javlja se uz bukvu i jela, koja pokriva tu i tamo veće povr- 
Sine, Primorske kamenjare, koje su nastale potiskivanjem 
šume, zapremaju danas goleme površine, dok su planinske 
vrištine zapremile malene plohe« (Horvat). Planinske ru- 
dine vrlo su ograničene, ali pokazuju mnoge osobitosti. 
U vegetaciji stijena ističe se endemična biokovska zečina 
(Centaurea biokovensis), a na točilima se obilno javlja me- 
kinjak (Drypis spinosa). 

Šarenilu biljnoga pokrivača dobro odgovaraju i razlike u 
životinjskom svijetu. Podnožje B-a oživljava krik galeba, a 
nad vrhovima dostojanstveno kruže orlovi. Krševi i vrleti 
B-a carstvo su lisice, kune, jazavca i drugih sličnih zvijeri. 

Opadanje stočarstva omogućilo je povratak vukova iz bo- 
sanskih šuma. I domaće su životinje prilagođene uvjetima 
života. U biokovskom kršu najbolje se snalazila koza, ali 
je zbog štetnog utjecaja morala biti zabranjena. Sitne ovce 
pokazuju, kako su se teško prilagodile kršu i oskudnim 
travnim pašama. Gajenje stoke krupnog zuba ima samo 
oskudnih uvjeta u zaleđu, dok se u primorju gaji samo 
ona s najskromnijim zahtjevima (mazga i magare). 

Privreda. U gospodarskom životu okolnog stanovništva 
B. je vrlo važan činilac. Primorska sela imaju, zahvaljujući 
isključivo B-u, stočarstvo kao sporednu privrednu granu. U 
zagorskim selima stočarstvo je isto toliko važna privredna 
grana kao i zemljoradnja. Preko cijelog ljeta stoka pase 
na biokovskim pašnjacima oko stalnih staja i privremenih 
stanova; tu se skuplja i hrana za zimu. Poslije zabrane 
gajenja koze, za koju nije trebalo spremati »zimnicu«, zna- 
tno je opalo biokovsko stočarstvo. 

B. ima velik značaj i u poljodjelstvu. Svaki dolac i lastva 
marljivo su obrađeni, na njima se gaje poglavito krumpir 
i različno povrće. Dok podnožje strada od čestih ljetnih 
suša, visoki dijelovi B-a primaju padaline mnogo više i češće 
i zato daju bolji i sigurniji prinos. 

Znatne zalihe biokovskih šuma opskrbljuju bliže i dalje 
podnožje gorivim drvom, a u bližem podnožju podmiruju 
dobar dio potreba u građevinskom drvetu. Na žalost, šume 
se nerazumno iskorišćuju i svake se godine njihovo pro- 
stranstvo smanjuje, osobito onih boljih. 

Naslage leda u biokovskim ledenicama podmiruju za 
vrijeme ljetnih žega potrebe u okolnim mjestima i daju 
za vrlo naporan rad skromnu zaradu najsiromašnijim i naj- 
vrednijim stanovnicima. 

Prijelaz preko B-a vrlo je težak. Ono dijeli kao. moćan 
zid primorje od zaleđa. Tek su na njegovu sjeverozapa- 
dnom i jugoistočnom kraju mogli biti izgrađeni putovi 
između ovih privredno različnih krajeva. Put preko Dubaca 
mnogo je pogodniji i ima veću važnost. Brojnim i napor- 
nim zavojima penje se cesta prema Rodića Stazi, koja je 
za vrijeme zimskih snjegova često neprohodna. Teško pro- 
hodnim »oputinama« vezano je svako naselje s B-a i preko 
njega sa suprotnim podnožjem. 

Razvoj putničarstva u makarskom primorju privukao je 
i veću pažnju na ljepote i osobitosti B-a. Izgradnja moderne 
planinske kuće pod Vošcom znači početax intenzivnijega 
planinarenja. Za mlađe i smjelije planinare strme padine i 
vertikalni odsjek znače pravu napast i dobar ispit. Skro- 
mniji mogu skratiti napor iz zaleđa vožnjom do prijevoja 
Turije, a iz primorja do Rodića Staze. Svima B. obilno 
nagrađuje napor opojnom planinskom svježinom, ljepotom 
krajolika i nezaboravnim i prostranim vidicima. 

LIT.: J. Cvijić, Bildung und Dislozierung der Dinarischen Rumpf- 
flichen, Petermanns Mitteilungen, Gotha 1909; I. Horvat, Istraživanje 
vegetacije Biokova, Orjena i Bjelašnice, Ljetopis akad. sv. 53. 1941; 
Z. B. Milojević, Dinarsko primorje i ostrva u našoj kraljevini, Beograd 
1933; J. Roglić, Glacijalni tragovi na Biokovu, posebna izdanja Geogr. 
društva, Beograd 1932; Isti, Biokovo. Geomorfološka ispitivanja, posebna 
izdanja Geogr. društva, Beograd 1935; I. Rubić, Ispaša na Biokovu, 


Hrvatski geogr. glasnik br. 1, Zagreb 1929; R. Schubert, Geologija Dal- 
macije, Zadar 1909. J. R-č. 


BIOLITI su taložno kamenje, nastalo uz sudjelovanje 
živih bića, na pr. koraljni i litotamnijski vapnenci, pa 
ugljeni. Dijele ih u zoogene ili fitogene b., prema tomu, 
jesu li živa bića bile životinje ili biljke, te u kaustobiolite 
i akaustobiolite, prema tomu, mogu li gorjeti ili ne. Lj. B-ć. 

BIOLOGIJA. Ime i opseg. Biologija je znanost o Zivim 
bićima ili organizmima, koji u neobično velikoj mnogo- 
likosti nastavaju biosferu. Ona proučava živa bića s naj- 
različitijih gledišta: traži zakone njihove građe i među- 
sobne srodnosti, ispituje pojave života, koji se u njima 
zbivaju, zakone njihova udruživanja, prilagodbe na oko- 
linu, njihovo raširenje na površini zemlje, njihov postanak 
i razvitak i napokon njihovo nastupanje u prošlosti zemlje. 

Spoznaja, da u prirodi postoje, osim pojedinih bića, ra- 
zličnih biljaka i životinja, još i zajednice bića, dovela je 
početkom 20. st. do diobe biologije u dva zasebna dijela: 
u idiobiologiju ili znanost o pojedinim bićima i biosociolo- 
giju ili znanost o zajednicama bića. Razdioba proizašla je 
zapravo iz razlikovanja flore i vegetacije i primijenjena je 
na cijelu biologiju (Riibel, Gams, Du Rietz, Braun-Blanquet 
i dr.). Tako b. u najširem smislu, kako se danas redovno 
shvaća, obuhvaća cijelu znanost o živim bićima i njihovim 
zajednicama. Često se međutim u prijašnje doba govorilo 
još o »biologiji u užem smislu«. Ta je biologija obuhva- 
ćala zapravo samo odnose živih bića prema okolini. Ona 
se danas obično naziva ekologijom. 

Često se spominje pojam »opća biologija«. Taj pojam 
definiraju razni istraživači vrlo različno (Hertwig, Hart- 
mann i dr.), a Tschulok razumijeva pod njim takvo prika- 
zivanje biološke građe, u kojem se ističu u prvom redu za- 
jednička pitanja svih živih bića, i biljaka i životinja. Tako 
raspravlja na pr. opća b. o staničnom ustrojstvu i fiziolo- 
škim funkcijama svih živih bića ili prikazuje općenite 
zakone nasljeđivanja, razvitka i regeneracije ili ispituje 
zakone zadruživanja, bit areala, disjunkcije, endeme i t. d. 
Pravo uzeto, obuhvaća opća b. opće, zajedničke osebine 
svih živih bića. Naprotiv ograničuje se t. zv. posebna ili 
specijalna b. na izvjesne skupine i prikazuje njima svoj- 
stvene zakone. 

S obzirom na objekt istraživanja dijeli se b. na botaniku 
ili znanost o biljkama i zoologiju ili znanost o životinjama. 
Osim toga može se posebno lučiti antropologija. Nema 
sumnje, da znanost o čovjeku, ukoliko se tiče njegovih 
tjelesnih osobina, pripada u zoologiju. Ipak treba — s obzi- 
rom na posebnu metodiku i neobično značenje i važnost 
samog čovjeka, koji je ne samo objekt, nego i subjekt 
bioloških ispitivanja — odijeliti antropologiju kao posebnu 
biološku znanost od zoologije. To opravdava napose uska 
povezanost antropologije kao biološke znanosti s ostalim 
znanostima o duševnom stvaranju čovjeka. 

Kod životnih zajednica postoji međutim tako često me- 
đusobna povezanost ne samo biljaka, nego i životinja, a i 
čovjeka, da je lučenje posebne biljne i životinjske socio- 
logije u mnogo slučajeva vrlo teško. Danas se doduše još 
odvojeno proučavaju biljne i životinjske zajednice, ali 
brzim napretkom biljne sociologije u današnjim danima 
(Braun-Blanquet, Du Rietz, Rübel, Aljehin) (— sociologija 
bilja) stvoreni su preduvjeti za ispitivanje životinjskog 
svijeta u naravnim životnim zajednicama (šumama, sava- 
nama, stepama, tundrama i t. d.), koje je već dosada 
dovelo do zanimljivih zaključaka. 

Uz zajedničke probleme biosociologije ima dakako i 
posebnih problema, koji zanimaju samo biljni ili samo 
životinjski svijet. Dok se međusobni odnosi bilja po na- 
šem današnjem znanju mogu svesti uglavnom na nesvije- 
sno takmičenje, to zajednice života u životinjskom svijetu 
određuju redovno instinkti. Naprotiv čovjek kao razumno 
biće stvara svoje posebne zajednice, koje tek jednim dije- 
lom pripadaju u područje istraživanja biologije, dok u 
svom glavnom i najvećem dijelu prelaze već u područje 
ispitivanja duhovnih znanosti. 

Povijesni razvitak. Iako je biologija po svojem imenu, 
metodama i problemima suvremena znanost, koja je tokom 
19. i početkom 20. st. proživjela neobično snažan razvitak, 
to ipak njezini početci sežu vrlo daleko. Njezine grane, 
botanika i zoologija, nalaze svoj početak zapravo u ljekar- 
stvu, ali je njihov razvitak bio, kako ističe Tschulok, 
bitno različit. Kod biljaka tražio je čovjek sredstvo za 
liječenje, dok je kod životinja tražio analogije s bolestima 
čovjeka i njihovim liječenjem. Isipitivanje životinja bilo 
je zato svestranije i raznovrsnije. Tako su se razvile već 
vrlo rano različite zoološke discipline, ali je zato zoologija 
mnogo duže ostala tek granom medicine, dok se botanika 
mnogo samostalnije razvila. 

Prvo opsežnije sakupljeno znanje o živim bićima, iz 
kojega možemo zaključiti na dulji razvitak biologije već u 
starom vijeku, nalazi se kod Aristotela. Njegova se djela 

i pored mnogih nedostataka odlikuju upravo nevjerojatnom 
oštrinom opažanja i pokazuju, kako je taj veliki filozof 
bio i velik biolog, koji je poznavao ne samo znatan broj 
biljaka i životinja, nego je istraživao i njihovu građu, ra- 
zvitak, životne pojave i njihov sistem. Aristotel je uveo u 
znanost mnoge pojmove, od kojih su neki i danas od 
osnovnog značenja (na рг. бов »vrsta«). Od biologa sre- 
dnjega vijeka ističe se napose dominikanac Albertus 
Magnus. On je znatno produbao znanje o živim bićima 
posebno s obzirom na srednjoevropske prilike. 

Ipak se može početak biologije kao suvremene znanosti 
staviti u drugu polovicu 17. st. Otkrićem mikroskopa i 
temeljnim istraživanjima Roberta Hookea, Nehemije Gre- 
wa, Marcella Malpighija, Jana Schwammerdama, Antuna 
van Leeuwenhoeka i dr. otvara se pred očima čovjeka ne 
samo novi svijet dotad neslućenih živih bića (— praživi, 
— mikrobi) nego se prodire i u nutrinu građe dotad po- 
znatog živog svijeta. To je doba otkrića stanice, tog osno- 
vnog sastavnog dijela sviju živih stvorova na zemlji. 

Ovdje ne ćemo prikazati ni u glavnim crtama razvoj 
biologije do danas, nego upućujemo čitaoca na pojedine 
biološke znanosti i pojedine istaknute biologe. Ipak mo- 
ramo istaknuti, da je razvitak biologije nakon otkrića mi- 
kroskopa krenuo brzim korakom, pa se odonda jedno za 
drugim nižu nova razdoblja u otkrivanju neslućenih tajna 
u građi i životu živih bića. Neobično važno razdoblje u 
razvitku biologije stvara Karlo Linnć. On uvodi u nepre- 
gledni kaos poznatih biljnih i životinjskih bića red, stva- 
rajući jednostavnu terminologiju i binarnu nomenklaturu. 
Linnć daje svakoj biljnoj i životinjskoj vrsti dvostruko 
ime: ime roda, kojem pripada, i njeno posebno vrsno ime, 
na pr. Salix babylonica — vrba strmogled, S. viminalis — 
vrba bekva, S. caprea — vrba iva. Na taj način rješava 
Linnć ne samo pitanje imena vrste, nego i njenu pripa- 
dnost rodu. Tako je uz novi, općenito razumljivi jezik u 
znanosti omogućen i pregled golemom mnoštvu živih bića. 
Od kolikog je to značenja, pokazuje činjenica, da je do- 
sad poznato preko milijun vrsta životinja, od toga preko 
A milijuna vrsta samo kukaca. Broj je biljaka mnogo 
manji i iznosi tek nekih pola milijuna vrsta. 

Uporedo sa snažnim napretkom sistematike razvijale su 
se i druge biološke grane. Kratak pogled na razvitak bio- 
logije pokazuje u tom pogledu neobično važne epohe, koje 
Su vezane uz imena Cuviera, Hallera, Joh. Miillera i dr. 
Nije na pr. potrebno posebno isticati, od kako su golemog 
značenja za cijelu biologiju bila istraživanja L. Pasteura. Ta 
su istraživanja u zajednici s mnoštvom praktičara (Koch, 
Roux, Behring i dr.) skrenula medicinu na nove putove. 

Svestranim proučavanjem vanjske i unutarnje građe, ra- 
zvojnih stadija i sistematike biljnoga i životinjskog svijeta 
udarene su osnove za razvojne teorije Lamarcka i Dar- 
wina, koje su skrenule biologiju novim smjerom. Nasuprot 
dotadanjem shvaćanju o stalnosti vrsta dolazi misao o 
njihovoj promjenljivosti i naravnom razvitku. J. B. La- 
marck nalazi u samoj vrsti sposobnost, da se prilagodbama 
na vanjske podražaje mijenja (lamarkizam), dok Ch, Dar- 
win nalazi u prirodnom izboru (selekcija) silu, koja u borbi 
za opstanak iz neodređenih promjena odabire ono, što je 
najpodesnije, i proizvodi konačno nove oblike sposobnije 
za život (darvinizam). Misao o promjenljivosti vrsta i o 
prirodnom razvitku živih bića prokrčila je brzo put ne 
samo u krugu biologa, nego i u širim slojevima, te je pro- 
izvela golem utjecaj na životni nazor čovjeka 19. st. Zani- 
mljivo je međutim, da se u to doba među najistaknutijim 
predstavnicima biologije našlo ljudi, koji su se usprotivili 
novim privlačivim teorijama (Cuvier, Grisebach, Wigand 
i dr.). lako kasniji razvitak evolucionističkih teorija poka- 
zuje upravo temeljne razlike u shvaćanjima pojedinih 
istraživača (neodarvinizam, neolamarkizam), to je ipak 
misao o razvitku organskog svijeta ostala jednim od sre- 
dišnjih pitanja biologije. 

Nova epoha nastaje u b. produbljenim istraživanjima 
stanice, otkrićem hromosoma i upoznavanjem zakona o na- 
sljeđivanju. Samim otkrićem biljne i životinjske stanice 
bilo je doduše riješeno jedno temeljno pitanje od najopće- 
nitije zanimanja, ali su istom istraživanja Schleidena, 
Schwanna, Purkinjea, Strasburgera i dr, pokazala neobično 
značenje toga otkrića, koje je nakon upoznavanja hromo- 
soma u vezi sa zakonima o nasljeđivanju skrenulo b. po- 
sve novim putem, Otkrićem zakona o nasljeđivanju po 
Gregoru Mendelu još u prošlom stoljeću i snažnim razvit- 
kom genetike (Tschermak, Correns, Morgan, Blakeslee, 

Baur, Vavilov i drugi) stvara se nova epoha u razvitku b., 
koja je proizvela ne samo golem utjecaj na naše shvaćanje 
o živim bićima u teoretskom pogledu, nego je našla važnu 
primjenu u praksi. Istraživanja genetike, napose o muta- 
cijama i zakonima križanja, donose posve nove poglede i 
na sam razvitak živih bića. Du Rietz drži, da ta istraži- 
vanja znače ponovno vraćanje na stalnost vrsta. Lotsy na 
osnovi najnovijih istraživanja genetike zabacuje cijelu filo- 
geniju, o kojoj je prije napisao golema djela, dok Hayata 
proglašuje vrste nepromjenljivima i vječnima, a postanak 
novih tumači samo novom kombinacijom gena. 

U razvitku suvremene b. ističu se još dvije važne pojave 
od epohalnog značenja. Jedno je otkriće hormona, a drugo 
snažni razvitak biosociologije. Nauka o hormonima (v.) 
snažno je utjecala na shvaćanje životnih pojava u orga- 
nizmima i iznijela nove poglede na život ne samo od veli- 
kog teoretskog, nego i praktičnog značenja. 

Od neobičnog je značenja za samu b. znanost o socijal- 
nim odnosima živih bića. Ona je dovela do spomenute 
diobe b. u idiobiologiju i biosociologiju. Dok je predme- 
tom istraživanja idiobiologije na pr. pčela ili mrav, kao 
zasebno biće ili kao sistematska jedinica (vrsta, rod, poro- 
dica), to je predmetom istraživanja biosociologije zajednica 
života pčela ili mravi izražena u košnici ili mravinjaku. 
Isto je tako bitno različno ispitivanje pojedine bukve ili 
hrasta od ispitivanja bukove ili hrastove šume. Živa se 
bića združuju pod određenim uvjetima života u životne 
zajednice (> zadruga biljna). 

Biosociologija je po svojim problemima i istraživanjima 
posve nova znanost. Ukoliko obuhvaća cijeli svijet živih 
bića, ona se nalazi u početku, ali već dosadašnjim rezul- 
tatima pokazuje se njezino neobično veliko teorijsko i 
praktično značenje. Mjesto izraza biosociologija upotre- 
bljava se u novije doba, napose u ruskoj književnosti, bio- 
cenologija — po životnim zajednicama ili biocenozama. 

Razdioba i sustav biologije. Sve većim razvitkom botanike 
i zoologije početkom 19. st. pojavila se potreba, da se sku- 
pljeno znanje svede u sustav. Prvi takav pokušaj seže do De 
Candollea, koji 1814 u svom velikom priručniku botanike 
donosi i prvi sustav botaničke znanosti. Iako je taj sustav 
obuhvatio zaista cijelu botaničku znanost, ipak nije naišao 
na općenito priznanje. G. 1843 izlazi Schleidenov priručnik, 
koji provodi posve novu diobu botanike. Polazeći od pret- 
postavke, da u prirodi postoji materija i sile, koje pokreću 
tu materiju, nastoji on primijeniti ovu razdiobu i na bota- 
niku, koja je po njemu tek dio fizike. Schleiden ističe, da 
nam se kod živih bića nameću dva problema, problem 
oblika i problem života. Prema tome postoje dvije glavne 
discipline: morfologija i fiziologija, Schleiden ne pozna u 
svom sustavu na pr. sistematike, a cijeli Linnćov rad sma- 
tra prolaznim, tek pripremom, koja još nema naučnog zna- 
čaja. Schleidenov je sustav proizveo neobično jak utjecaj 
ne samo na botaniku 19. st., nego se je odrazio i u samoj 
zoologiji, gdje dolazi do punog izražaja u Hackelovu su- 
stavu zoologije. 

Međutim je napredak bioloških znanosti stajao u jasnoj 
protimbi s ovim ukočenim sustavima, koji nisu obuhvatali 
mnogih važnih dijelova biologije. Unatoč tomu zadržava 
se Schleidenova osnovna misao u većini botaničkih i zoolo- 
ških priručnika sve do današnjeg dana. Međutim 1910 S. 
Tschulok u djelu Das System der Biologie in Forschung 
und Lehre podvrgava kritici sve dotadašnje sustave i iznosi 
sasvim nov sustav bioloških znanosti, koji znači važnu 
prekretnicu u razvitku b. Tschulok prikazuje najprije po- 
vijesni razvitak b., a zatim njezinu razdiobu, Po načinu 
istraživanja dijeli se b. redovno u eksperimentalnu i ne- 
eksperimentalnu. Ova se potonja naziva osim toga opi- 
snom, historijskom ili poredbenom, Kod toga se ističe če- 
sto, napose u širim krugovima, neka prednost, što više su- 
periornost eksperimentalnog istraživanja prema neeksperi- 
mentalnom. Zato se često bilo kakvim manipulacijama 
s biljkama i životinjama pridaje veća važnost nego opaža- 
njima i uspoređivanjima jedva zamjetljivih osobina živih 
bića, iz kojih se mogu izvesti najdalekosežniji zaključci. 
Razlogom je tome nedvojbeno veća zornost eksperimental- 
nog rada. Tako na pr. djeluje mnogo snažnije na slušače 
lijepi Halesov pokus o kolanju vode drvenim dijelovima 
jorgovana, negoli Hofmeisterova utvrđivanja homologija u 
razvitku stablašica, iako ova predstavljaju nedvojbeno je- 
dan od najsnažnijih triumfa znanosti i logičnog mišljenja 
uopće. Tschulok pokazuje, da razdioba na eksperimentalnu 
i poredbenu biologiju nije logično opravdana, niti se sam 

eksperimenat moZe uvijek pravilno definirati. Neki su bio- 
lozi, u prvom redu Hertwig i Driesch, pokušali definirati 
eksperimentalno istraživanje kao ustanovljenje uzročnih 
veza. Prema tomu je pokus sredstvo za uzročnu spoznaju. 
Tschulok međutim pokazuje, da se uzročne veze mogu 
utvrditi i bez pokusa. Pokus je samo jedan put za usta- 
novljenje logičnih veza, ali nije jedini. »Činjenica je«, veli 
isti pisac, »da se krug istraživanja, koja se zbog svoje 
tehničke prirode zovu eksperimentalnima, ne podudara 
s krugom istraživanja, koja po svojoj logičnoj prirodi za- 
služuju predikat eksperimentalnog po definiciji istih pri- 
rodoslovaca«. Zato treba naći novo načelo u razdiobi bio- 
logije po načinu istraživanja, a to nalazi Tschulok u diobi 
b. na biotaksiju i biofiziku. Pod biotaksijom razumijeva 
»znanstveno istraživanje i sažimanje pojava organske pri- 
rode s obzirom na idealne odnošaje, a pod biofizikom 
znanstveno istraživanje i sažimanje pojava s obzirom na 
realne odnošaje. Jednom su predmet bioloških istraživanja 
pojmovi ili idealni odnošaji, a drugda realni odnošaji«. »Za 
logično je ograničenje ovih obiju vrsta istraživanja posve 
sporedno, da li je eksperimentalno ili nije«. Postojanje 
realnih odnošaja između padanja lišća i nastupa nepovoljna 
godišnjeg doba za primanje vode može se utvrditi čistim 
opažanjem bez sudjelovanja eksperimenta. Zbiljski odno- 
šaji između nazočnosti vapna u tlu i nazočnosti određenih 
vapnenih biljaka mogu se isto tako utvrditi bez pokusa. 

S formalnog gledišta mogu se dakle u b, lučiti biofizička 
i biotaktička istraživanja. Kod toga treba napose istaći, 
da se stvarni odnosi mogu prikazivati samo uzročno, dok 
se idejni odnosi mogu prikazivati i uzročno i svrhovito 
(teleologijski). 

sim ove razdiobe s formalnoga gledišta Tschulok po- 
stavlja i novu razdiobu s materijalnog gledišta. On ističe 
sedam materijalnih gledišta, koja su bezuvjetno potrebna, 
ali koja su ujedno i dovoljna, da na osnovi današnjeg 
stanja znanosti obuhvate sve spoznaje o živim bićima. Na 
taj način dobiva se sedam bioloških disciplina, i to: 
1. klasifikacija ili taksonomija — utvrđivanje i svrstavanje 
Zivih bića po stupnju sličnosti; 2. morfologija — zakoni- 
tosti vanjske i unutarnje građe; 3. fiziologija — životne 
pojave u bićima; 4. ekologija — prilagodbe živih bića na 
okolinu; 5. horologija — raspoređenje bića u prostoru; 
6. hronologija — vremensko nastupanje živih bića u pro- 
šlosti zemlje i 7. genetika — postanak živih bića. 

Sve druge, često mnogo spominjane biološke discipline, 
mogu se kao grane priključiti spomenutima; tako je na pr. 
anatomija samo unutarnja morfologija, a isto tako onto- 
genija ili morfogenija, dok je naprotiv filogenija dio gene- 
tike povezane sa sistematikom. 

U b. luče se često još pojedine discipline s obzirom na 
neke važne skupine biljnih ili životinjskih bića. One su 
nastale zbog posebnog i svestranog bavljenja ovim skupi- 
nama. Tako se razvila na pr. bakteriologija, koja obrađuje 
sve pojave bakterijskog organizma, lihenologija, koja ispi- 
tuje lišajeve, entomologija kukce, ornitologija ptice i t. d. 
Sve te razdiobe, iako imaju svoje veliko praktično zna- 
čenje, nemaju teoretske osnove. 

Na priloženoj skrižaljci prikazano je raščlanjenje biolo- 
gije па Tschulokovim zasadama uglavnom po Du Rietzu. 
Iz te se skrižaljke razabira, da se obje velike grane biologije 
mogu jednako raščlaniti sa sedam gledišta i da prema tomu 
postoji nasuprot sistematike pojedinih bića sistematika za- 
jednica, ili nasuprot ekologije pojedinih bića — poznate pod 
imenom autekologije — još i ekologija životnih zajednica 
ili sinekologija, nasuprot autohorologije sinhorologija i t. d. 

Metode istraživanja. U biološkim istraživanjima najuže 
je povezan teoretski i praktički rad, a metode su istraži- 
vanja tako raznolike i mnogolike, da ih je nemoguće na 
ovom mjestu prikazati. Uska povezanost biologije s fizi- 
kom, kemijom, klimatologijom, pedologijom, geologijom 
i geografijom s jedne strane i psihologijom s druge strane, 
Očituju se na svakom koraku. Praktična biološka istraži- 
vanja povezana su često već u samoj prirodi uz sabi- 
ranje biljaka i životinja iscrpljivim statističkim, orograf- 
skim, klimatskim, pedološkim i fizikalno-kemijskim istra- 
Zivanjima, a u laboratoriju počevši od jednostavnih pokusa 
do profinjenih citoloških i morfoloških metoda. U bogatim 
muzejima svijeta sabrana je skupocjena građa, a u razli- 
čitim biološkim institutima ispituju se građa, razvitak i ži- 
votne pojave sviju živih bića najrazličitijim metodama. 
Te metode prikazane su kod pojedinih znanosti. Biologija 
je usko povezana i s mnogim praktičnim granama, tako 

PREDMET ISTRAZIVANJA 
Pojedina bića э 
(čovjek, životinja, Zadruge bića 
biljka) 
BIOSOCIOLO- 
IDIOBIOLOGIJA GIJA 
(Biocenologija) 
1. Utvrđivanje i svr- | Sistematika ili Sistematika za- 
stavanje živih bića | klasifikacija druga (biosocio- 
PO stupnju sličnosti | (taksonomija) loška sistematika) 
< 2. Zakonitosti vanj- M G 
= i : T orfologija (gra- 
2 ат unutarnje | Morfologija ja 
> qe > қ 
S 3. Životne pojave Fiziologija оой ga 
E 4. Odnos prema oko- | Ekologija Ekologija zadruga 
a lini (autekologija) (sinekologija) 
= 5. Raspored и pro- "Horologija Horologija zadru- 
S storu (autohorologija) ga (sinhorologija) 
£a 
3 6. Raspored и pro- | Hronologija Hen Me: 
ы šlosti zemlje (paleontologija) loei 
gija) 
7. Postanak živih bića | Genetika Genetika zadruga 

















Sustav biologije po Tschuloku ond i Du Rietzu (1921) 
(nesto izmijenjen 


da su cijele grane prešle u krug liječnika, ljekarnika, go- 
spodara i šumara, a da ipak nisu izgubile veze s biologi- 
jom. Da spomenemo na pr. bakteriologiju u vezi s liječni- 
štvom, ili nauku o nasljeđivanju i fiziologiju hranidbe u 
vezi s gospodarstvom, ili uzgajanje šuma u vezi s biljnom 
sociologijom i t. d. 

Mehanizam ili vitalizam. Svijet se živih bića odlikuje 
mnogim značajnim osobinama. Često nalazimo skladno dje- 
lovanje upravo neobično savršenih tvorevina. U biljnom 
svijetu zapanjuju posebno građeni i prilagođeni cvjetovi, 
savršeni uređaji za hvatanje kukaca kod mesožderih bi- 
ljaka, vanredne prilagodbe na okolinu i t. d., a cijeli je 
Životinjski svijet niz prekrasnih primjera, da u živoj pri- 
rodi postoji očita svrhovitost. Postanak i razvitak svakoga 
živog bića, pa i onog najjednostavnijeg, krije u sebi obilje 
neobjašnjenih pitanja. Jedni biolozi (Schleiden, Verworn 
i dr.) pokušavaju sva ta pitanja protumačiti posve meha- 
ničkim učincima (mehanisti), dok drugi (Reinke, Driesch, 
Wasmann i dr.) nalaze posebne, nutarnje razvojne zakone 
upravljane višom životnom silom (vitalisti). Dok su neki 
biolozi gledali u svakom živom biću savršeno djelo Božje 
(Praesentemque refert quaelibet herba Deum), dotle drugi 
nalaze samo mehaničke zakone i nastoje organizam svesti 
na mehanizam, tako da nema načelne razlike između živog 
i neživog, da je botanika tek grana fizike i da biologija 
nema svojih posebnih problema (Schleiden). Potkraj 19. i 
početkom 20. st. isticao je veoma velik broj biologa svoje 
mehanističko shvaćanje, dok se u najnovije doba sve više 
javlja vitalističko shvaćanje. 

Značenje biologije. Dok su fizika i kemija našle punu 
primjenu u tehnici, koja je dostigla neslućene rezultate i 
proizvela golem utjecaj na život suvremenog čovjeka, i bio- 
logija je našla svoje veliko polje primjene u medicini, 
ljekarstvu, šumarstvu, gospodarstvu i napokon u samoj 
tehnici. U tim strukama i tim zvanjima, kojima su biolo- 
loške discipline upravo osnovne znanosti, povezana je usko 
teorija i praksa, Iz posve teoretskih problema, na pr. iz pi- 
tanja, da li živa bića nastaju iz mrtve tvari ili samo iz žive 
(generatio aequivoca seu spontanea) proizašli su upravo 
osnovni praktički rezultati. Pasteurovim istraživanjima u 
tom smjeru nije utvrđena samo činjenica, da svako biće 
nastaje samo od živog (omne vivum ex vivo), nego je 
ujedno udaren temelj uzgoju mikroba i s tim u vezi suvre- 
menoj medicini. Iz Mendelovih pokusa križanja različnih 
odlika graška proizašla je golema zgrada nauke o naslje- 
divanju, na kojoj se danas osniva moderno gospodarstvo. 

Spoznaja, da samo svestrano poznavanje živih bića, nji- 
hovo obuhvaćanje sa sviju mogućih gledišta, može dovesti 
do što potpunije spoznaje o njihovu postanku, životu i 
njihovoj smrti — ta spoznaja određuje ravnopravnost i 
jednaku važnost sviju bioloških disciplina. Mnogi problemi 
u biologiji, koji su naoko bili bez ikakvog većeg značenja, 
pokazali su se kasnije neobično važnima. Iz pomnih istra- 

živanja građe raznih biljnih i životinjskih vrsta utvrđene 
su često jedva zamjetljive razlike pojedinih odlika i pod- 
vrsta, Ta morfološka istraživanja, koja su prvobitno zani- 
mala samo sistematičare, a velikom su dijelu biologa bila 
upravo zazorna, postala su osnovom nauke o podvrstama 
ili rasama, koja je poznata danas i u najširim krugovima 
i proizvela je po svojim socijalno-političkim zaključcima 
snažan utjecaj na kulturni i gospodarski život današnjice. 

‚В. ima svoje golemo teoretsko značenje. Spoznaja o je- 
dinstvu organskog svijeta, koji obuhvaća jednako zelenu 
travku i sitnog crvića, kao і samog čovjeka, jest nedvojbeno 
jedna od najvećih tekovina znanosti. Ipak ostaje osnovno 
Pitanje b. o biti života i postanku živih bića neriješeno i 
povezuje biologiju s filozofijom i religijom, Zato su biolo- 
Ski problemi vazda zaokupljali nesamo širok krug istra- 
živača, nego su znatno utjecali i na široke obrazovane slo- 
jeve. Biološka pitanja, pa i ona najhipotetskije prirode, 
raspravljana sa znanstvenog gledišta, dovela su do neobično 
zanimljivih pogleda i poticaja na razvitak same b., ali pre- 
nesena na političko, socijalno, etičko ili religiozno područje 
dovodila su do teških smutnja, kako je to odlično prikazao 
Hertwig u svojoj raspravi Zur Abwehr des ethischen sozia. 
len und politischen Darwinismus (1916). Te činjenice upu- 
ćuju, da je potrebna veća opreznost u zaključivanju o 
neobično složenim i zakučastim pitanjima b. nego se to 
činilo u prijašnje doba, kad su se — napose u nekim popu- 
larnim prikazima (Hàückel) — posve hipotetske stvari pri- 
kazivale kao gotove činjenice i iz njih se izvodili najda- 
lekosežniji zaključci. 

LIT.: V. V. Aljehin, Geografija rastenij, Moskva 1938; Allgemeine 
Biologie, Kultur der Gegenwart, I. sv., Leipzig-Berlin 1915; L. v. Berta- 
lanffy, Theoretische Biologie, sv. 1., Berlin 1932; J. Braun-Blanquet, 
Pflanzensoziologie, Berlin 1928; G. E. Du Rietz, The fundamental Units 
of biological Taxonomy, Svensk Botanisk Tidskrift 1930; Isti, Zur me- 
thodologischen Grundlage der modernen Pflanzensoziologie, Beč 1921; 
A. Guillermond i G. Mangenot, Précis de Biologie végétale, Pariz 1937; 

Hartmann, Allgemeine Biologie, 2. izd., Jena 1933; R. Hertwig, Ab- 
stammungslehre und neuere Biologie, Jena 1927; S. Horvatić, Biosocio- 
logija ili biocenologija?, Alma Mater Croatica, Zagreb 1941; W. A. 
Locy, Biology and its Makers, New York 1910, Second Edition (nje- 
mačko izdanje: Die Biologie und ihre Schópfer, Jena 1915); J. P. Lotsy, 
Vorlesungen über Deszendenztheorien, І.-П., Jena 1906—08; Em. Rádl, 
Geschichte der biologischen Theorien, L—II., Leipzig 1909; J. Reinke, 
Einleitung in die theoretische Biologie, Berlin 1911; S. Tschulok, Das 
System der Biologie in Forschung und Lehre, Jena 1910; J. v. Uexküll, 
1 heoretische Biologie, Berlin 1928; E. Wasmann, Die moderne Biologie 
und die Entwicklungstheorie, Freiburg 1906; R. Woltereck, Grunaziige 
einer allgemeinen Biologie, Stuttgart 1932. I. H. 


BIOLOGIZAM (u filozofiji) znači nastojanje, kako bi- 
smo isključivo u životnoj stvarnosti našli odgovore na sva 
filozofijska pitanja. U prvom redu dolazi pitanje spoznaje: 
koja je njezina funkcija? Spoznavanje je, kažu biologisti, 
životni akt i kao takav ide za održanjem života, svršno je 
namijenjen podizanju života, njegovu usavršenju ili ko- 
risnom unapređenju. Koristonosnost, uspjeh — to je mje- 
rodavno za istinitu spoznaju. Po tom su principu biologisti 
na stajalištu pragmatizma: praksa odlučuje o istini, a ne 
teorija, t.j. istina se od neistine razlikuje na osnovi pra- 
ktičnog ocjenjivanja (vrednovanja) o tome, što je za život 
vrijedno. Utoliko je istina relativna, vrijedi samo s obzi- 
rom na nas, zapravo s obzirom na duševnu ili psihičku našu 
organizaciju. Po tom su aspektu biologisti u vezi sa psiho- 
logizmom: što god spoznajemo, odraz je subjekta, naše 
psihe, a nema stvarnosti, o kojoj bismo znali nešto neza- 
visno od nas i našeg života. Nema također nikoje istine, 
koja bi nezavisna bila od vremena ili historijskog razvoja; 
utoliko dolazi do izražaja biološko-evolucionistički histo- 
ricizam. Istina je proizvod biološke selekcije: što je ži- 
votnom održanju primjereno, daje spoznaji veću vrije- 
dnost, stoga je spoznajni razvitak upravljen ili svršno 
usmjeren pridizanju života. U prilagođivanju životnim 
prilikama vođeno je spoznanje »osnovnim i općim psiho- 
loškim principom« (Cornelius) ekonomije mišljenja (po 
Machu). Čovjek se doista, kao i životinje, ravna u svojoj 
djelatnosti prema spoznatim životnim okolnostima, ali 
biologisti misle, da su te okolnosti (da li animalnoga ili 
intelektualnog, individualnoga ili socijalnog... života?) 
jedine mjerodavne za istinu, a ipak imade mnogo istina, 
za koje se to ne može s pravom reći. Premda se u znanosti 
nastoji ekonomski postići najveći uspjeh, to ne znači, da 
bi se do znanstvenih rezultata vazda dolazilo samo putem 
prilagođivanja životnim okolnostima, kako uče biologisti. 
Nietzsche na pr. tvrdi, da neistina nije nikakav prigovor 
sudu, ako on služi životu. Modernisti (na pr. E. Le Roy) 
uče, da za neki nazor o svijetu i životu nije mjerodavno, 
da li sadržava istinu, nego se pita, da li pogoduje životu, 

njegovoj snošljivosti i moralnom usavršenju. Biologisti 
kao etičari smatraju život normom moralnog razlikovanja 
u zle i dobre čine, ali pri tom ne mogu odrediti na osnovu 
čega je život mjerodavan za moralnost. Životna se energija, 
doduše, kadgod očituje u moralnom pregnuću (na pr. u 
samozataji, u oživotvorbi socijalnih vrijednosti), ali to ne 
znači, da bi biološka znanost mogla odlučivati u pitanju 
moralnosti. Biologizam dakle ide predaleko, kad život 
smatra jedino mjerodavnom stvarnošću u pitanjima spo- 
znajnih i etičkih vrijednosti. Tim svojim nazorom ulaze 
biologisti u krug suvremene »filozofije života«, koja ističe 
emocionalni i instinktivni život nasuprot intelekta, iracio- 
nalizam i zrenje nasuprot logički postepenog obrazlaganja. 
Ovamo pripadaju W. James, H. Poincaré, E. Mach, Berg- 
son, Simmel, Klages..., a među njihovim su kritičarima 
osobito Husserl, Rickert... St. Z; 
BIOLOSKI FAKTORI, napose elementi klime (toplina, 
vlaga, tlak zraka, sunčano svijetlo, zračni elektricitet, vje- 
tar i dr.), hrana i vježba vrgana znatno utječu na sva 
živa bića. Utjecaj klime se odrazuje ili izravno na koži 
i organima za disanje ili neizravno posredovanjem živaca 
kože u sveukupnoj izmjeni tvari. Životinje toplih klimat- 
skih krajeva imaju tanju kožu; u poredbi sa životinja- 
ma hladnih klimatskih pojasa razmjerno je debeo najgor- 
nji sloj kože (epidermis), a slabije je razvijen donji sloj, 
t. j. potkožno tkivo (subcutis). Epidermalne tvorevine 
(dlake, rogovi, papci, kopita) su u toplim klimatskim po- 
jasima obično jače razvijene. Hladnoća povisuje, toplina 
snizuje izmjenu tvari u životinjskom organizmu. S tim u 
vezi može se reći, da do stalne granice toplina povoljno 
djeluje i na neke razvojne procese, kao što su ranije do- 
zrijevanje, zacjeljivanje rana i dr., koliko za to postoje 
genetski preduvjeti. Općenito djeluje i vlaga nepovoljnije 
na izmjenu tvari nego suh zrak, no zbog povezanosti ovoga 
faktora s faktorima: temperaturom, svijetlom, tlakom zraka 
i dr. učinak je različit. Jasnije se očituje utjecaj sniženog 
tlaka zraka u gorskim krajevima, a s tim u vezi i smanje- 
nog sadržaja kisika u njemu, zbog čega dolazi, napose u 
većim visinama, do nedovoljnog snabdijevanja krvi kisikom i 
do lošije oksidacije. U životinjskom organizmu dolazi zbog 
toga do dubljeg i ubrzanog disanja, povećanja hemoglobina 
u krvi, što u većim visinama ipak ne može nadomjestiti 
nedostatak kisika, a posljedica je tome t. zv. gorska bolest 
kod životinja i ljudi (na pr. pojava kod himalajskih ekspe- 
dicija). Svijetlo izaziva na slabo pigmentiranoj ili ne- 
pigmentiranoj koži upale (erythema solare), podražujući 
osobito svojim kratkovalovnim, kemijski aktivnim ultra- 
ljubičastim zrakama krvne žile i izazivajuči u koži stva- 
ranje zaštitnog pigmenta (boje, melanina). Svijetlo pospje- 
šuje opču i mineralnu izmjenu tvari, stvaranje krvi, rast, 
a djeluje povoljno i na živčani sustav. U tami se zbog 
smanjene izmjene tvari životinje brže utove. Vježbom, 
t. j. pravilnom i trajnom upotreboin organa (na pr. trai- 
ning kod konja za utrke), pospješuje se njihov razvitak 
u razvojnom razdoblju (mišičje, kosti, probavni organi, 
organi za disanje i optok krvi, mozak, mliječni, spolni i 
dr. organi). Vrlo je izdašan utjecaj hrane napose na iz- 
gradnju kostura, mišičja, probavnih organa i fizioloških 
Jnd životinje (tovnost, mliječnost, radna sposobnost 
i аг.). A 
BIOLOŠKI SPEKTAR — Biljka, životni oblici. 
ВІОМЕТКІЈА (od grč. Bios »Zivot«, ućroor »mjera«) 
primjenjuje matematičko-statističke metode pri istraživa- 
nju živih bića, jednako kod oblika, kao i kod njihovih 
radnja, pa se radi toga razlikuje biometrija oblika i biome- 
trija funkcija. Potonja može se bolje provesti samo kod 
bića, za koja su dovoljno usavršene fiziološke metode, a 
to je gotovo jedino kod sisavaca, gdje se može doći do 
točnijih brojčanih rezultata. Mnogo opširnije i točnije 
može se provesti biometrija oblika, koja je potrebna kod 
proučavanja varijabilnosti i nasljeđivanja. 
Biometričkom metodom može se dobro i eksaktno poka- 
zati variranje svakog biča, jer i istovrsna biča nisu nikada 
posve i potpuno jednaka, nego se radi varijabilnosti po- 
malo razlikuju u svim svojstvima. Mnoga se od njih mogu 
i mjeriti, pa se njihov karakter može izraziti i brojkama, 
koje se onda mogu sređivati i uspoređivati. Biometrička 
mjerenja, izvedena na mnogo različitih vrsta i s najrazli- 
čitijim svojstvima, koja se mogu mjeriti, brojiti, vagati 
i t. d., pokazala su, ako se obrađuje dovoljan broj jedi- 
naka, da se variranje uglavnom izražava u frekvencionom 


ili Qućteletovom poligonu i u najpotpunijem slučaju u kri- 
vulji vjerojatnosti. 

Ova pravilnost u variranju zove se Qućteletov zakon po 
belgijskom matematičaru L. A. J. Qućteletu, koji je bio- 
metrički proučio visinu kod 25.878 sjevernoameričkih do- 
brovoljaca. Oni su bili visoki od 60—76 palaca, pa ih je 
razdijelio u 17 razreda i u svaki je dodijelio broj vojnika, 
koji su bili iste visine. Kod toga dodjeljivanja se poka- 
zalo, da ni izdaleka ne dolazi u svaki razred isti broj voj- 
nika, nego u neke da ih otpada vrlo malo, a u druge da 
dolazi 10, 50 i 100 puta više. Kad je poredao razrede i broj 
vojnika, onda se vidjelo, da je najviše vojnika srednje vi- 
sine, a nižih i viših da simetrično biva postepeno sve manje: 

Kod tog niza brojeva opazio je već sam Qućtelet, da je 
vrlo sličan izračunanoj binomskoj formuli (a--b)n. Stavi- 
mo li u nju neku brojku, da je proračunamo, izađe niz 
brojeva, kojemu se često vrlo približuje niz nekog vari- 
ranja. Iz (a+b) izlazi a9--6a5b--15a'b?--20a3b? 4- 15a?b4 4- 
6ab5+b5, a ako je a=b=1 izađe konačno: 

Lor 625 15 Tea) k IBS GT tz. 


od srednje vrijednosti simetrično padaju veće i manje 
vrijednosti, kod variranja plus i minus varijante. Kad se 
ove brojke predoče grafički, onda se pokaže binomska 
krivulja. Unesemo li idealne brojeve u Qućteletove razre- 
de američkih vojnika, kao što je učinjeno gore u 3. redu, 
vidimo, da se vrlo dobro podudaraju. 

Na biometrički je način proučeno takvo kolebljivo va- 
riranje kod mnogo živih bića. Davenport je mjerio vari- 
ranje broja rebara na lijevoj plosnatoj školjki kapice 
(Pecten opercularis), Weldon je brojio gornje zubiće na 
rostrumu račića kozice (Palaemonetes varians), Mayer broj 
radijarnih kanala meduze (Pseudoclytia pentata), Duncker 
šipčice u leđnoj peraji ribe mali balavac (Acerina cernua), 
Bumpus je proučio variranje kućice morskoga puža (Lito- 
rina litorea), Petersen broja šipčica u repnoj peraji ribe 
obliša (Pleuronectes), Voris broja ljusaka u bočnoj pruzi 
sjevernoameričkog šarana (Pimapheles notatus), Hefferau 
broj zubića na rubu čeljusti crva mnogočekinjaša (Nereis 
limbata), Tower šare na vratnom štitu koloradovske zlatnice 
it. d. U svakom slučaju su našli, da se ovo fluktuantno 
variranje uglavnom ravna po Qućteletovu zakonu variranja 
po binomskoj formuli, ali dakako da je to samo jedan slu- 
čaj, jer se variranje vrši na više različitih načina, da vari- 
jacijska krivulja ima dva vrha ili više njih i t. d. 

Po ovoj matematičko-statističkoj metodi vidimo, da u 
svakoj vrsti ili čistoj pasmini i lozi postoji neprekinut niz 
varijanata između dvije krajnosti. One su povezane svim 
prijelazima, ali većina jedinaka se sabrala oko osrednje vri- 
jednosti. Prostor između krajnjih vrijednosti.je veličina 
variranja ili fluktuacija svojstva, pa se radi toga takvo 
variranje zove fluktuantno (kolebljivo) variranje. М. F-k. 

Belgijski antropolog Qućtelet je prvi u biologiji primi- 
jenio matematiku (1871). Iza njega slijede: Galton, Pear- 
son Weldon, Bateson Johannsen i dr. 

Dva su uzroka, da neko svojstvo organizma nije u po- 
tomstvu posvema stalno. Između potomaka s podjednakim 
nasljedivim osebinama promjenljivost je svojstava uvje- 
tovana vanjskim činiocima (toplina, vlaga, svijetlo, hrana), 
pod kojima se pojedini organizmi i pojedini organi razvi- 
jaju (modifikacija). 

U populaciji pak je varijacija jednog istog svojstva 
uzrokovana genetskom razlikom (naslijeđenom) pojedinih 
organizama, kao i modifikacijom. 

Promjenljivost svojstva nekog organizma varira oko 
aritmetičke sredine ili srednje vrijednosti (M) dobivene 
mjerenjem tog svojstva na varijantama, koje se nalaze na 
jednom individuumu (na pr. veličina listova na nekoj biljci), 
bilo na više individua (na pr. visina biljaka izvjesne sorte). 
Plus-varijante su one koje su veće, a minus-varijante one, 
koje su manje od srednje vrijednosti. Način, kako reagira 
neki organizam na vanjske faktore, zovemo njegovom 
reakcionom normom. Reakciona je norma nasljediva. 

Najveći otklon u pozitivnom i negativnom smjeru od 
srednje vrijednosti zovemo varijacionom širinom izvjesnog 
svojstva. Manjih razmaka od srednje vrijednosti ima naj- 
više, a najvećih razmaka ima najmanje. Ako frekvenciju 
za pojedine razmake grafički prikažemo, dobit ćemo kri- 
vulju, koju zovemo varijacionom, Galtonovom ili Qué- 
teletovom krivuljom. Ova se krivulja više ili manje podu- 
dara s binominalnom ili normalnom krivuljom. Normalna 
ili binominalna krivulja prikazana je na priloženoj slici, 
te je konstruirana na osnovi binominalne formule (a + b)n, 
а kojoj а= b i n = о, 

Najvažnije su točke ove krivulje: sredina krivulje, te 
one točke krivulje projicirane na apscisu, gdje centralna 
konkaviteta prelazi u lateralnu konveksitetu. Sredina kri- 
vulje drži ravnotežu između lijevog i desnog ramena 
krivulje te je prema tome aritmetička sredina ili srednja 
vrijednost (M) od minus- i plus-varijanata. 

Druge dvije spomenute točke važne su opet radi toga, 
što mjere relativnu širinu krivulje, a time i varijabilitet 
svojstva istraženog broja varijanata. 

Biometrički možemo obrađivati kako kvantitativna 
tako i kvalitativna svojstva. Prema tome dijelimo varija- 
cije odnosnih svojstava na a) kvantitativne i b) kvalita- 
tivne. Iz dobivenih varijaciono-statistiókih brojeva moZemo 
izvoditi valjane zaključke samo onda: a) ako je istraživani 
materijal biološki jednoličan; smjesa različnih genotipova 
ili isti genotipus, koji je smjesa varijanata izraslih pod 
vrlo različitim prilikama, nepodesni su za varijaciono-stati- 
stička istraživanja, b) ako se istražuje dovoljno velik broj 
varijanata. 

Kao primjer 
služi ovo: 

Iz naše šomodske pšenice i to čiste linije (potomstvo 
homocigotne biljke) odabrali smo redom bez naročita iz- 
bora 400 biljaka, da bismo ustanovili prosječnu duljinu klasa 
i prosječan broj klasića na klasu. Od svake biljke odabrali 
smo samo klas glavne vlati. Izmjerili smo najprije duljinu 
svakog pojedinog od ovih 400 klasova, a onda broj klasića 
na svakom klasu. Duljina klasova varirala je od 6 do 15 
em. Ako pojedine varijante smjestimo u razrede s razma- 
kom od 0,5 cm (ovaj razmak zovemo areal), onda nastaje 
ovaj varijacioni red: 


za biometrička istraživanja neka po- 





Duljina 
klasa u cm | 6 |6.5| 7|7.5| 8|8.5| 9|9.5|10| 10.5|11| 11.5|12| 12.5113| 13.5|14| 14.5115 





Razredna 

frekvencija | 3| 8 |12123 |27| 39 |48| 56 |45| 37 |26| 21 |18| 14 |10| 7 | 4| 2 

Broj klasiča na onih 400 klasova varira od 11 do 25. Ako 
ove varijante razmjestimo u razrede s razlikom od jednoga 
klasiča, dobit čemo varijacioni red, kako slijedi: 








"S klas. |11112/13/14/15/1617 18 19/20/2102/232425| Ukupno 
trekvencija | 31016|2841|59,5749|3829251915| 7| 4| n= 400 


Prosječnu duljinu klasa u ovoj pšeničnoj sorti izraču- 
namo po formuli za srednju vrijednost M = A + a RE. 
U toj je formuli A aproksimativna srednja vrijednost, 
koju izaberemo po volji kao sredinu bilo kojeg razreda u 
varijacionom redu na pr.: A = 10,25 cm. Ovoj vrijednosti 


а 
moramo ili pribrojiti ili od nje odbiti a = pa ćemo 


dobiti pravu srednju vrijednost; a je razredni areal (u 
našem je slučaju 0,5 cm); p je frekvencija varijanata u 
razredu; n je broj svih varijanata. Za svaki razred treba 
da ustanovimo, za koliko je areala (a = 0,5 cm) udaljen 
od aproksimativne srednje vrijednosti. Frekvenciju vari- 
janata svakog razreda napose multipliciramo s udaljenošću 
od A. Tako dobijemo p. a. Sumu (X) svih p. a. podijelimo 
onda sa n. Zatim sve to pomnožimo s arealom a5 
cm. Na taj bi način u našem slučaju našli, da je prosječna 
duljina klasa M = 10,01 cm. 

Na isti način možemo izračunati i prosječan broj kla- 
sića u klasu, koji je u našem slučaju M = 17,5. 

Varijabilitet svojstava izračunavamo pomoću standardne 
devijacije: 





o= ta ра! — b? 
n 

U našem je primjeru varijabilnost ili standardna devija- 
cija za duljinu klasa £ 1,699 cm, a za broj klasića + 2,034. 

Standardna devijacija je apsolutno mjerilo varijabiliteta. 
Ako želimo porediti varijabilnost dvaju različitih svoj- 
stava, na pr. duljinu klasa i broj klasića, onda se služimo 
1006 


M 

Neka se svojstva organizma pojavljuju uvijek zajedno. 
U tom slučaju kažemo, da između njih postoji neka za- 
visnost ili korelacija. Stupanj takve zavisnosti, ako je ona 
linearna, izračunavamo po Bravaisovoj formuli za korela- 
cioni koeficijent (r) r "rani koji izračunavamo 

хОу 
iz korelacione tabele. Jedno svojstvo označimo sa x te ga 
zovemo suponiranim, a drugo sa y, a zovemo ga relativnim 
svojstvom. 

Korelacija može biti pozitivna ili negativna. Što je zavi- 
snost između dvaju svojstava veća, to je korelacioni koe- 
ficijent veći. Korelacioni koeficijent kreće se od 0 do 1. 
Po gornjoj formuli izračunat je iz korelacione tabele ko- 
relacioni koeficijent za duljinu i broj klasića na klasu 
navedene pšenice, te iznosi r = 0,871. To znači, da su ova 
dva svojstva međusobno jako povezana. 

Pomoću formule za regresiju (R) možemo izračunati za 
koliko se mijenja jedno svojstvo, ako se drugo promijeni 
za jednu jedinicu R =r Z ili R=rž 

Ox оу 

Pomoću posebnih formula možemo brojčano izraziti 
event. asimetriju i akcesivnost varijacione krivulje. 

Da bismo ustanovili, koliko možemo iz svih do sada вро- 
menutih varijaciono-statističkih vrijednosti neko svojstvo 
ispravno ocijeniti, treba da pronađemo granice, u kojima 
se te vrijednosti kreću. U tu svrhu služimo se t. zv. 
srednjom (m) ili vjerojatnom (E) pogreškom. Srednja 
а 
Vn 


od standardne devijacije: m, — y od varijacionoga 
2n 





varijacionim koeficijentom v — 


pogreška od srednje vrijednosti (M) glasi: т у= 





eficijenta my —-— (ako je v ili my = = 100 
koeficijent ja; ек « 10) ili ixl 1.205) 
1—r 


(ako je v >10); od korelacionoga koeficijenta mr = Ya: 


n 
Vjerojatnu pogrešku dobijemo, ako srednju pogrešku 
multipliciramo s faktorom 0,6745. 
Varijaciono-statistički možemo istražiti i kvalitativna 


svojstva, i to pomoću posebnih formula. 

LIT.: E. Czuber, Die statistischen Forschungsmethoden, Beč 1921; F. 
Bernstein, Variations- und Erblichkeitsstatistik, Handbuch der Verer- 
bungswissenschaft, Berlin 1929; W. Johannsen, Elemente der exakten 
Erblichkeitslehre, Jena 1926; A. Tavčar, Varijaciona statistika u ekspe- 
rimentalnoj poljoprivredi, Izdanje Ministarstva poljoprivrede i voda, 
Ln is 1929; E. Weber, Variations- u. Erblichkeits-Statistik, München 

BIONDELLI, Bernardino, * Verona 14. III. 1804, T Milan 
ll. VII. 1886, talijanski pisac, lingvist i numizmatik, Više 
je popularizator nego stručnjak u prelaznoj periodi između 
opisne i naučne lingvistike. Jedan je od rijetkih Talijana, 
koji se u ono doba zanima za Slavene i piše o njima. Gla- 
vne je svoje članke iz područja lingvistike sabrao u knjizi 
Studi linguistici (Milan 1856), u kojoj se bavi uporednom 
gramatikom, talijanskim narječjima i stranim kolonijama u 
Italiji. Tu u poglavlju »Colonie slave« govori samo o Slo- 
vencima u Furlanskoj; ne spominje hrvatskih kolonija u 
južnoj Italiji (pokrajini Campobasso, nekoć napuljska po- 
krajina Molise), za koje onda nije još znao učeni svijet ni 

u Italiji ni u inozemstvu; tek ih je 1852 Medo Pucić otkrio 
preko G. De Rubertisa (v.) i o tome izvijestio u zadarskom 
Osservatore dalmato (5. IV.—23. VI. 1853). On piše i o 
narodnim pjesmama, od kojih prevodi Zenidbu Maksima 
Crnojevića. B. se u svom Atlante linguistico d'Europa (od 
koga je izašao samo I. svezak Sullo svolgimento delle lin- 
gue europee, Milan 1841) pozabavio i pitanjem slavenskih 
jezika i kultura na osnovi čeških istraživača (Dobnera, Do- 
brovskoga, Jungmanna, Safarika i dr.); zagovara panslavi- 
stičku zamisao jednog međuslavenskog jezika. Dao je još 
Saggio sui dialetti gallo-italici (Milan 1853—56) i nekoliko 
numizmatičkih članaka. 

LIT.: V. Inama, u Rendiconti del R. Istituto lombardo XXL, 1888; 
M, Rešetar, Die serbokroatischen Kolonien Süditaliens, Beč 1911; P. S. 


Pasquali, u Rivista italiana di letteratura dialettale IV., 1932; A. Cronia, 
Per la storia della slavistica in Italia, Zadar 1933. M i 


. D-ié. 

BIONDI, 1. Ernesto, Ж Morolo (Ciociaria) 30. VI. 1855, 
f Rim 5. IV. 1917, talijanski kipar. Učio je u Rimu, gdje 
mu je bio učitelj Girolamo Matin. U prvo je vrijeme izra- 
divao sitne brončane statuete s motivima s Istoka i iz sta- 
rog Rima. Istakao se svojim bronéanim kipom sv. Franje 
Asiškog, a osobito velikom brončanom grupom Saturnalija 
(Rim, Galleria Nazionale d'Arte Moderna). Izradio je i ne- 
koliko velikih spomenika (Montija i Varasa, osnivača repu- 
blike Chile, u Santiagu de Chile; spomenik Slobode u Fro- 
sinonu). 


LIT.: A. Corna, Dizionario della storia dell'arte in Italia, Piacenza 
1915. А. Sch. 


2. Gian Francesco (Biundović), * Hvar 1574, T Aubon- 
ne u Svicarskoj 


historióar i romano- 
pisac. Potječe od sta- 
re hvarske obitelji, 
koja se od 16. st. 
zvala Biundović, ka- 
ko se pišu još i nje- 
govi roditelji, а ka- 
ko je i on sam za- 
bilježen na krštenju. 
Promijenio je oblik 
svoga prezimena, jer 
je živio u stranom 
svijetu. Učio je pra- 
vo u Italiji. Najpri- 
je je neko vrijeme 
odvjetnik u Hvaru, a 
zatim seli u Mletke, 
odakle ide kao taj- 
nik dvojice mletačkih 
poslanika na put u 
Pariz i u Turin. Kao 


1644, talijanski 

GIAN FRANCESCO BIONDI 


ее političar učinio је 
Bl é z mnogo usluga mleta- 
Zagreb, Riso csesinur filozofskog čkoj republici; otkrio 


jena pr. zavjeru pro- 
tiv Dubrovnika, koju je smatrao »nepoštenom i nekori- 
snom za Mletke«. Pod utjecajem Rabljanina Markantuna 
Dominisa, odmetnutog splitskog biskupa, Biondi se udaljio 
od katoličke Crkve i pristao uz kalvinizam. 

Nezadovoljan životom u Mlecima ide u London na 
dvor kralja Jakova l., gdje piše veliku povijest engleskih 
građanskih ratova (1377 do 1509): Historia delle guerre 
civili d'Inghilterra tra le due case di Lancastro e Jorc 
(I. izd. Mleci 1637—47, IL. izd. Bologna 1647), koju Hen- 
тік Carey, knez od Montmoutha, prevede па engleski 
(London 1724). Zbog građanskih i vjerskih borba u Engle- 
skoj Biondi napušta London i povlači se na tiho imanje 
svoje žene u Švicarsku, u Aubonne, gdje je u miru proveo 
posljednje godine života baveći se knjigom. 

Premda je Biondijevo glavno djelo spomenuta povijest, 
on je najviše poznat kao autor trilogije sečentističkih 
romana: Eromena (Mleci 1624), La donzella desterrata 
(Camerino 1632; s predgovorom datiranim u Londonu 
1626), Coralbo (Mleci 1632; s predgovorom datiranim u 
Londonu 1632), koje su onda najradije čitali, i to ne 
samo u Italiji (kroz 40 godina Eromena je izašla sedam, 
Donzella i Coralbo svaki po pet puta), nego i u drugim 
zemljama, gdje ih također i prevode (Eromenu je 1633 
preveo Audigie na francuski, a Kristian Hofman von 
Hofsmanwaldan na njemački). Bili su to najpoznatiji 
romani u Italiji onoga doba. To su u talijanskoj knji- 
ževnosti prvi primjeri takvih »herojsko-galantnih« го- 
mana, u kojima se pisac nastoji barem donekle držati 
vjerojatnosti i stvarnosti, te se prema tome odvajaju od 

dotadašnjih fantastičnih, bajoslovnih viteških romana. 
Biondijevi barokni sečentistički romani imadu sva obilježja 
tadašnjega ukusa, koji je obožavao Marinijevu izvještačenu 
maniru; u njima nema pjesničkog osjećaja, jer je pripo- 
vjedaču jedino do toga, da privuče pažnju samom razno- 
likošću i čudnovatošču događaja. 

LIT.: Le glorie degl'Incogniti o vero gli uomini illustri della Accade- 
mia de' Signori Incogniti, Mleci 1647; A. Albertazzi, Romanzi e roman- 
zieri del Cinque e Seicento, Bologna 1891; Isti, ЇЇ romanzo, Milan 1904; 
S. Ljubić, O odnošajih medju republikom Mletačkom i Dubrovačkom, u 
Radu 53, Zagreb 1880; V. V. Makušev i M. Sutflay, Isprave za odnošaj 
Dubrovnika prema Veneciji, u Starinama XXXI., Zagreb 1905; D. Gru- 
ber, Zavjera protiv Dubrovnika, u Savremeniku, l., Zagreb 1906; А. 
Petravič, I. Е. Biondi, u Novim studijama i portretima, Osijek 
1910; G. Novak, Hvar, Beograd 1924; Isti, Ivan Franjo Biundović, Jugo- 
slavenska Njiva, VIII., Zagreb 1924; B. Croce, Nuovi saggi sulla 
letteratura italiana del Seicento, Bari 1931. M. D-ić. 


1 
BIONDO, Flavio, Ж Forli (Emilia) 1392, + Rim 1463, 
talijanski humanistički historičar, namješten u papinoj 
kuriji, autor velike povijesti Historiarum ab inclinatione 
Romanorum decades (1453), geografsko-povijesnog opisa 
Italije Italia illustrata (1453) i dr. povijesnih djela s mno- 
go pue pogleda, osobito obzirom na važnost srednjeg 
vijeka. i 
SITU A. Masius, Flavio Biondo, sein Leben und seine Werke, Leipzig 


1879; B. Nogara, Scritti inediti e vari di F. B., con introduz., Rim 1927; 
A. Campana, Biondo Flavio da Forli, Imola 1928. M. D-ić. 


BIONOMIJA (od grč. ¿os »život«, vouos »zakon«), ime 
nauke, koje upotrebljavaju u Engleskoj i Sjev. Americi 
(»bionomics«) za zakone organskog života, za način života 
Životinja i biljaka, za odnose bića prema okolišu i medu- 
sobno, životne navike i odgovore (reakcije) bića; slično 
obrađuje »biologija u užem smislu« ili ekologija (v.). K.B. 

BIONI, Paolo, * Šibenik 1. VI. 1806, t Šibenik 5. V. 1848, 
šibenski graditelj. Učio je u Šibeniku, Splitu i Zadru, a 
arhitekturu u mletačkoj akademiji, gdje je 1830 i 1831 na- 
građen za svoje arhitektonske crteže i perspektive. Vratio 
se 1836 u Šibenik, a 1839 imenovan je inžinirom i nadzor- 
nikom cesta. Osobitu je pažnju priklonio šibenskoj stolnoj 
crkvi, pa je 1845 izradio njene tlocrte i crteže, po kojima 
se imao izvesti njezin popravak. Načinio je i njezin drveni 
model, Svoje prijedloge za popravak crkve skupio je u 
izvještaju Cenni storici ed artistici sull'insigne Cattedrale 
di Sebenico. Njegovi su prijedlozi bili prihvaćeni, sredstva 
za popravak namaknuta, a on imenovan nadzornikom i 
upraviteljem radova. Počeo je izrađivati detaljne crteže, 
koje je 1847 skupio u referatu Decorazioni d'ornamenti 
dell'insigne Cattedrale di Sebenico, disegnati e ritratti dal 
vero dal cittadino Paolo Bioni. U daljem radu spriječila ga 
je rana smrt. Po njegovim nacrtima izvedena je kapela 
porodice Fontana u Zablaću i oltar sv. Križa u šibenskoj 
varoškoj crkvi. Njegova osnova za novo šibensko kazalište 
nije izvedena. 


LIT.: L Kukulje zič-Sakcinski, Slovnik umjetnikah jugoslavenskih, Za- 
greb 1858; Don K. Stošić, Galerija uglednih Šibenčana, Šibenik 1936. A. Sch. 


BIONT (od grč. В:о» »živo biče«), ро E. Haeckelu (1866) 
u Generelle Morphologie, I, str. 332, termin za fiziologijsku 
jedinku (individuum) kao samostalno biće. K. B. 

BIOSFERA (od grč. Blos »život« i opata »kugla«), oblast 
žive tvari, biljaka i životinja. Ona omata površinu Zemlje, 
obuhvatajući jedan dio troposfere, svu hidrosferu i jedan 
dio litosfere, i to koru trošenja. Za postajanje minerala 
biosfera je vrlo važna, jer živa tvar također sudjeluje u 
kemijskoj povijesti Zemljine kore. Živa tvar je izvor ener- 
gije, koja uzrokuje prirodne kemijske reakcije ili posta- 
janje minerala. Ona sabira atome kemijskih elemenata iz 
Zemljine kore, da ih opet preda toj kori, gdje će služiti 
za razvitak različnih minerala. F.T. 

Biosfera je sav životni prostor na Zemlji, koji su na- 
selila živa bića, od najviših gora do najdubljeg mora. 
Samo malo ima mjesta na Zemlji, gdje ne mogu živjeti 
nikakva živa bića, kao na prostranom polarnom ledu i 
velikim ledenjacima, ili u ždrijelima vulkana. Prema sred- 
stvu (mediju), u kojem se zadržavaju živa bića, razliku- 
jemo vodena i uzdušna bića, a kako se slatke vode znatno 
razlikuju od mora, ima biosfera tri velika životna područja 
(biocikla): more, slatke vode i kopno. 

Svako ovo životno područje ima posebne i različite 
uvjete za život, na koje su na pr. sve životinje posebno 
prilagođene, pa po tome razlikujemo morske, slatkovodne 
i kopnene životinje. U svakom životnom području ima više 
različitih životnih pokrajina (biohora), kao što su na pr. 
morska obala, pučina, tekućice, šume, pustinje i t. d. I u 
životnim pokrajinama ima još znatnih razlika između nji- 
hovih pojedinih dijelova, jer ima na pr. različitih morskih 
obala, kao primjerice pjeskovita, muljevita, pećinasta obala 

i t. d. Takvi ograničeni dijelovi životnog prostora zovu se 
stanište (biotop). N. F-k. 
BIOSKOP — Kinematograf. 

BIOŠTICA je rječica u istočnom dijelu srednje Bosne. 
Duga je 44 km. Izvire ispod sjevernih ogranaka Romanije; 
kod mjesta Olova spaja se s rječicom Stupčanicom i 
utječe u Krivaju, desni pritok Bosne. NJE! 

BIOT, Jean Baptiste, * Pariz 1774, + Pariz 1862, fran- 
cuski fizičar. Bio je možda odviše konzervativan u teo- 
retskim pitanjima, ali vrlo zaslužan kao eksperimentator 

i plodam pisac znanstvenih 
1 djela. Pokazao je, da se kod 
Aragoove kromatične polari- 
zacije u slučaju kvarca radi 
o vrtnji ravnine polarizacije 
svjetlosti. Našao je i ispitao 
takvu vrtnju u raznim teku- 
ćinama te je osnivač polari- 
metrije. Biot i Savart poka- 
zali su 1820, da električna 
struja u dugačkoj nategnutoj 
žici djeluje na magnetski pol 
silom, koja je obrnuto raz- 
mjerna udaljenosti pola od ži- 
ce (— elektr. struja, elektro- 
dinamika). St.H 

BIOTA — Tuja. 

BIOTAKSIJA — Biologija. 

BIOTIP je skupina indivi- 
dua, koji imaju jednaki geno- 
tip. Potomstvo homozigotnih 
biotipa je homogeno, dok potomstvo heterozigotnih biotipa 
nije (> nasljeđivanje). M. D-c. 

Biotip, čista loza, je potomstvo nastalo samooplodnjom 
jedne jedinke (i ev. još partenogenezom, vegetativnim 
razmnožavanjem ili najviše od braće neke čistokrvne pa- 
smine). Ali ni sve jedinke takve čiste loze, koje su geno- 
tipički identične, nisu jednake, nego se i kod njih također 
opaža fluktuantno variranje, koje se može izraziti mate- 
matičko-statističkom metodom (> biometrija). 

Unutar čiste loze ne djeluje više nikakav probir (selek- 
cija). Njezin genotipički sastav ostaje stalan unatoč feno- 
tipičkim varijacijama, koje se javljaju u svakom pokolje- 
nju, izazvane od različitih faktora okoliša. Sve su te fluk- 
tuantne varijacije samo potpuno individualne i nimalo ne 
utječu na genotipički sastav čiste loze. N. F-k. 

.  BIOTIT, mineral iz grupe tinjaca (liskuna). Kristalizira 
monoklinski, ali mu kristali pokazuju heksagonski kroj, 
a su obično pločasti. Kala se savršeno smjerom plohe 
aznoga pinakoida; možemo ga iskalati u vrlo tanane 

listiće, koji su elastični i dadu se savijati. Sjaja sedefasta 

s емен u metalni. Providan, neproziran. Odlikuje se 

jakim pleohroizmom. Kod nekih se vidi i asterizam. To je 
magnezijski tinjac sastava  [SiO4]s (AIFe)e (MgFe)» (KH)s. 

Magnezij i aluminij redovno su jednim dijelom zamije- 

njeni željezom, zbog čega je biotit crn. Gdje je željeza 
manje, može biti zelen, tamnozelen, svijetlosmeđ. Neki, 

kad ih zahvati metamorfoza, postaju zlatnožute boje i 
kovna sjaja; takve zovu macinim zlatom. Od svih tinjaca 

biotit je najrasprostranjeniji. Vrlo je važan sastavak mno- 

gih eruptivnih stijena i nekih kristalastih škriljaca. 

Biotitni škriljac, stijena iz grupe kristalastih škriljaca, 
sastavljena uglavnom od kremena i biotita. Javlja se obično 
u društvu gnajsa. Kod nas ga ima prilično uz gnajse u 
Moslavačkoj gori, u slavonskom sredogorju (Crni Vrh, Pa- 
puk, Krndija, Psunj) i u Motajici planini u Bosni. F. T. 

BIOTOP — Stanište. 

BIOZE — Šećeri. : 

BIPEDI (lat. bipes »dvonoZac«), dvonoga bića, gdje је 
samo jedan par nogu; ili kod kopnenih kraliješnjaka sa 
četiri noge (Quadrupedi), gdje samo stražnje noge nose ti- 
jelo, a prednje noge služe za letenje, hvatanje i dr. К.В. 

BIPINARIJE, lutajuće, planktijske bilateralno simetrične 
ličinke u moru mncgih zvjezdača (Asteroidea), imaju dvo- 
struku trepetljikastu vrpcu, pa je polje nad ustima okru- 
ženo: posebnom vrpcom (-> bodljikaši). K.B. 

BIPLAN (lat. bis »dvaput« i planum »ravnina«) ili dvo- 
plošnjak je dvokrilni aeroplam. Gotovo svi prvi aeronau- 
tički pioniri bavili su se konstrukcijom dvokrilnih aero- 
plana, jer je to onda bilo najpraktičnije. Braća Wilbur i 
Orwille Wright konstruirali su prvi dvokrilni aeroplan. 
Izveli su na njemu u Americi 17. XII. 1903 let, koji je trajao 








JEAN BAPTISTE BIOT 

59 sekunda. Kasnije su izvršeni mnogi pokusi i usavrša- 
vanja, tako da je dvokrilni aeroplan već 1905 ostao u zraku 
38 minuta. Gradnja dvokrilnih aeropiana bila je sve do 
završetka svjetskog rata u prednosti pred jednokrilnim 
aeroplanima ili monoplanima, Poslije 1930 zauzeli su prvo 
mjesto jednokrilni aeroplani (monoplani), jer su se po- 
kazali mnogo bolji, brži i praktičniji. Gotovo svi današnji 
ratni i prometni aeroplani su jednokrilci (monoplani), osim 
nekih aeroplana za školu i vježbu, koji su zadržali pri- 
jašnji oblik dvokrilaca (biplana). NP: 

BIPOLARNE KOORDINATE — Koordinate. 

BIR — Lukno. 

BIRAČ (turski Birče, Berče), ime za kraj u Bosni oko 
grada Vlasenice, ograničen pl. Javorom i Laziča Brdom, 
kotom 548 m, Samaiom i Gradinom. Oko 70% B. je pod 
šumom, a plodna zemljišta ima oko 30%. Stanovništvo se 
bavi poljoprivredom i stočarstvom. Uspijevaju kukuruz, 
pšenica, zob, krumpir, šljiva i orah. Naročito mnogo ovaca, 
goveda i svinja. Privredno središte B. je Vlasenica. P. V-č. 

Ime se B. javlja tek u tursko doba. U vrijeme bosanske 
nezavisnosti vjerojatno Zupa s istoimenim gradom, na brdu, 
ispod koga danas leže dva sela Podbirač. Osim ovoga Gor- 
njeg B. postoji još Donji B., zapadno od Vlasenice oko rje- 
čice Drinjače. Odbačeno je mišljenje, da je B. istovetan sa 
sredovječnim Borčem (—> Borač.) 

LIT.: M. Filipović, Grad i župa Birač (Jugoslovenski istoriski časopis 
V., 1939). Ј. SE. 

BIRČANIN, Ilija, * Suvodanj pod Medvednikom oko 
1764, t Valjevo 23. I. 1804, knez valjevske Podgorine uoči 
Karađorđeva ustanka i jedan od najuglednijih Srba onog 
vremena u beogradskom pašaluku. Pogubljen je u Valjevu 
prilikom poznate sječe knezova, po odluci beogradskih 
dahija, da se obezglavi narod u Srbiji i onemogući ustanak, 
što je u stvari i bilo neposredan povod Karađorđevu 
ustanku. ET 

BIRET (lat. birretum od galskolat. birrus »plašt s kuku- 
ljicom«), pokrivalo glave s tvrdim okruglim ili četvero- 
uglastim srednjim dijelom i tvrdim rubom 
ili rogovima različita oblika. Naziva se i 
baret (franc. bćret, berret, barrette). U 
srednjem se vijeku biret toliko upotre- 
bljavao, da su postojali posebni cehovi, 
u koje su se udruživali obrtnici, koji su 
ga pravili. Iz bareta ili bireta razvila su 
se vremenom različita muška i ženska 
pokrivala glave, kao fesovi, vojničke kape, sportske kape, 
kape različitih zvanja i udruženja i t. d. U. 

Klerički biret je tvrdo, četvorouglasto pokrivalo glave 
(zato se zove i kvadrat), a ima 3 ili 4 tvrde izbočine 
na gornjoj površini. 
Upotrebljava se u li- 
turgijskim činima, ali 
nikada kod molitava 
u strogom smislu. Kar- 
dinali nose crveni bi- 
ret, biskupi i prelati 
ljubičasti, ostali sve- 
čenici crni. B. S. 

BIRETA. Sprava za 
točno odmjerivanje 
raznih količina tekući- 
ne, koja služi u ana- 
litičkoj kemiji. Sastoji 
se od staklene cijevi 
razdijeljene obično na 
1/10 ccm. Kod t. zv. mi- 
krobireta cijev je raz- 
dijeljena na 1/20—1/100 
cem. Dolje je cijev za- 
tvorena ili staklenim 
pipcem (na slici de- 
sno), ili Bunsenovim 
ventilom, koji se sa- 
stoji od kratke gume- 
ne cijevi, u kojoj se nalazi kratak stakleni štapić ili ku- 
glica (na slici lijevo). Pritiskom na gumenu cijev možemo 

propustiti tekućinu iz cijevi. 


BIRHAR, pleme u Prednjoj Indiji — Indija Prednja, 
Munda. t 

BIRK, Alfred, * Zidani Most 1855, inZinir. Tehniku 
svršio u Beču, djelovao kao inžinir Južnih željeznica, a 
od 1897 profesor njem. tehn. visoke škole u Pragu. Vrlo 

plodan tehnički pisac na području cesta i željeznica. Naj- 
važnija su mu djela Der Wegebau, Negrelli u. seine Zeit, 
Der Suezkanal, Die Strassen d. Altertums it.d. Surađivao 
je u velikim djelima Geschichte d. Eisenbahnen d. oesterr. 
ung. Monarchie, Enzyklopädie d. Eisenbahnwesens, Hand- 
buch d. Ing. Wissenschaften it. й. Sabrao је mnoštvo gra- 
de s područja povijesti inžinirskog umiječa kao i životo- 
pisne podatke zaslužnih inžinira. Kao inžinir shvatio je 
poeziju tehnike, pa se uspješno ogledao i na tom knjiže- 
vnom polju. Živi u Pragu. 

IZVORI: Biografski arkiv Tehn. fakulteta u Zagrebu. 

LIT.: Tehnički list god. VIL, Zagreb 1925. 


BIRKA — Ovčarstvo, pasmine. 

BIRKELAND, Christian, X Oslo 13. XII. 1867, 1 Tokio 
18. VI. 1917, norveški fizičar. Bio od 1898 profesor fizike 
na sveučilištu u Oslou. Sudjelovao u norveškim polarnim 
ekspedicijama 1899—1900 i 1902—1903. Znatni su njegovi 
radovi na području Zemljinog magnetizma i sjevernog svi- 
jetla. U zajednici sa S. Eydeom pronašao je metodu ve- 
zivanja dušika iz zraka na kisik pomoču električnog luka, 
pri čem se stvara dušikov oksid (NO), koji na zraku pre- 
lazi u dušikov dioksid (NOs), a taj s vodom daje dušičnu 
kiselinu (HNOS). S. M. 

BIRKENHEAD, Frederic Edwin Smith, Earl of, * Bir- 
kenhead 12. VII. 1872, T 30. IX. 1930, engleski drZavnik. 
Nauke je dovráio u Oxfordu, gdje je bio i docent za 
noviju povijest, zatim odvjetnik u Liverpoolu i Londonu. 
G. 1906 izabran je u donju kucu, u kojoj se odluéno za- 
lagao za carinsku reformu. Kao član konzervativne stranke 
suzbijao je zakonske nacrte liberalnoga kabineta, osobito 
Parliament bill, koji je Asquith podastro 1911. G. 1912 B. 
bijaše vođa konzervativne stranke u parlamentu. Za irske 
krize 1914 suzbijao je liberalnu vladu Asquith-Lloyd Geor- 
gea. Kad je buknuo svjetski rat, priključio se Asquithu, 
koji ga je postavio na čelo ureda za tisak. Ovu je službu 
doskora napustio i stupio u vojsku. Kod obrazovanja koali- 
cione vlade 1915 postade generalnim državnim odvjetni- 
kom, a 1918 lordom-kancelarom u kabinetu Lloyd Georgea, 
te donju kuću zamijeni gornjom. Bio je jedan od glavnih 
suradnika Lloyd Georgea kod izradbe utanačenja za pri- 
znanje slobodne države Irske. Kad je konzervativna stranka 
1922 protiv njegova savjeta zbacila Lloyd Georgea, B. nije 
bio izabran u novo konzervativno ministarstvo Bonar 
Lawa. G. 1924 stupi u drugi kabinet Baldwina kao državni 
tajnik za Indiju i tu čast zadrža do listopada 1928. Ista- 
knuo se kao odvjetnik, govornik, novinar, osobito kao 
Zagovornik odlučne i jake politike i toryevske demokra- 
cije. Izdao je: Points of view (1922), Contemporary perso- 
nalties (1924), Fourteen English judges (1926) i Law, life 
and letters (1927). JEANS 

BIRKHOFF, George David, * Overitel (Michigan) 1884, 
američki matematičar. Bavi se topološkim istraživanjima, 
teorijom linearnih diferencijalaih jednačaba, teorijom line- 
arnih diferencija, teorijom funkcija, dinamikom sistema, 
elastičnom statikom i elektronskim sastavom tvari. Izdao je 
Relativity and modern Physics, The origin, nature and 
influence of Relativity i Dynamical Systems. 5.8. 

BIRLING (Pierling), Ivan, Ж Zagreb 31. V. 1775, t Za- 
greb 1852, zagrebački kanonik i posveć. biskup, hrvatski 
pisac. U Zagrebu je učio sve škole od gimnazije (1788) do 
teologije (1798). Zaređen je za svećenika 1798. Najprije je 

io kapelan u Brdovcu, ali je već 1799 u župi sv. Marka 
postao prebendar sv. Križa. Odavle je 1827 prešao na 
kaptol za kanonika, na kom je položaju postigao još i ove 
časti: prepošt sv. Augustina de Insula s. Lazari, posvečeni 
biskup skopienski, prepošt čazmanski i kanonik pojac. Od 
njegovih mnogih radova, od največe česti prijevoda, štam- 
pom je izdana samo Nova skupsložena zagrebečka sokačka 
kniga u šesteh razdeljenjih zadržajuča naredbe 554 jestvine 
pripravljati, Vu Zagrebu, vu Novoselskoj slovotiski, 1843, 
8°, 213 str.; ostali, većinom pastoralnoga sadržaja, ostali su 
u rukopisima. 

LIT.: P. J. Šafarik, Geschichte der südslav. Literatur, III.; Stj. Ma- 
tkovié, Recensio episcoporum-i t. d., s. v. »Dirling«. F. F. 

BIRMA (engl. Burma, kod urodenika Mranma »jaki«), 
do 1937 dio indijskoga carstva, sada je posebna engleska 
kolonija, u sjeverozapadnoj- Indokini. 

Glavni dio B. predstavlja izrazitu geografsku cjelinu. 
Središnji dio zemlje čini depresija, kojom teče Iravadi. 
Iz planinskoga čvora na istočnom kraju Himalaje razgra- 
njuju se rubna gorja. Gorje Pathai (3830 m) i gorje Arakan 
Yoma (3300 m), koja imaju nastavak u Andamanskim i 

Nikobarskim otocima, čine zapadnu granicu B. Sastoje se 
iz paleozojskih i arhajskih stijena, djelomično prekrivenih 
mlađim mezozojskim i tercijarnim naslagama. Gorje Kat- 
ѕсһіп, koje se preko vapnenačke visoravni Schan i preko 
manjih izdvojenih masiva nastavlja na poluotoku Malaki, 
Čini istočnu granicu. Sastoji se iz paleozojskih naslaga. 
Nisko gorje Pegu Yoma pruža se također u podnevničkom 
pravcu i izdvaja donje porječje Iravadija od rijeke Sit- 
tang. Iz ove se cjeline izdvajaju vlažne primorske ravnice. 
Obala Tenasserima s otočjem Mergui svojim oblicima 
sjeća na našu dalmatinsku obalu. Središnja depresija, rubne 
planine i njihovo pružanje SJ elementi su, koji određuju ` 
geografske odlike B. 

Ljetni jugozapadni monsun izlučuje na obali i primor- 
skim padinama gorja velike količine oborina (mjestimice 

do 5000 mm), središnja 
je depresija dosta suha 
(750—1000 mm). U pla- 
ninskim krajevima na 
sjeveru i sjeveroistoku 
povečava se količina 
kiša (1000—2000 mm.). 
<išom bogati primorski 
dijelovi odlikuju se stal- 
nim i visokim tempera- 
turama, dok su u sredi- 
šnjem dijelu dnevna i 
sodišnja kolebanja zna- 
tno veča od onih u pla- 
ninskim krajevima. 

Rubne su planine od- 
-edile podnevnički pra- 
vac tokova i učinile gla- 
vni dio B.hidrografskom 
cjelinom, koju odvo- 
dnjavaju Iravadi i njeni 
pritoci. U životu B. 
lravadi znači ono, što 
Nil u životu Egipta, 
Menam u životu Sijama. 
Iz tercijarnih pješčanih naslaga središnjeg dijela odnosi Ira- 
vadi velike kolićine materijala i izgrađuje prostranu deltu. 
Planina Pegu Yuma dijeli manje porječje rijeke Sittang, 
dok Salwen odvodnjava samo istočne granične dijelove. 

Raspodjela oborina i kolebanje temperatura odrazuju se 
na biljnom pokrovu i na životinjskom svijetu. Na primor- 
skim stranama obalskih planina nalazimo vječno zelenu 
tropsku prašumu, koja na obali počinje mangrovama i 
s visinom se postepeno mijenja. Središnji dio je savana 
s izdvojenim palmama i akacijama, a stalne tokove prati 
uzak pojas šume. Na planinskim su grebenima monsunske 
šume, koje u sušnoj periodi gube lišće. Gustim šumama 
vladaju leopard i tigar, dok je slon, mirni gospodar sa- 
vane, dosta utamanjen. Veliki broj raznovrsnih otrovnih 
zmija neugodan su stanovnik B. Rijeke su bogate ribama, 
a raznolike ptice oživljavaju lijepe krajolike. 

Privredni život B. tijesno je povezan s fiziogeografskim 
osobinama, ali je za njegov razvoj od velikoga značaja 
najnovija prošlost zemlje. Do engleske okupacije savane 
središnjega dijela bile su glavna privredna površina, koju 
su često napadali i pljačkali ratoborni planinski narodi. 
Poslije toga počeli su se jače iskorišćavati bogati pri- 
morski dijelovi. U srednjoj B. moraju se obrađena zemlji- 
šta navodnjavati, a u planinskim krajevima sjevernog i 
istočnog dijela izdvojena sela obrađuju male iskrčene po- 
vršine, Od polovine prošloga stoljeća dobivena su u pri- 
morskim krajevima, osobito u velikoj delti rijeke Iravadi, 
krčenjem šuma, kopanjem odvodnih kanala i izgradnjom 
nasipa velika polja plodne zemlje. Riža je glavna kultura 
na novim zemljištima. G. 1925 bilo je u B. rižom zasijano 
11,500.000 ha, a žetva je dala oko 7,000.000 tona, od toga 
su izvezena blizu dva 
milijuna. B. je najveći 
svjetski proizvodnik i 
izvoznik riže. Znatno 
manji značaj imaju ra- 
zlične druge kulture: 
sladorna trska, sezam, 
duhan, različna žita, pa- 
muk, kokosova palma, 
banane, ananas, čaj idr. 
U novije se doba zbog 
velikog privrednog zna- 
čenja kaučuka širi gaje- 
nje biljke hevea. Sto- 
čarstvo je slabo razvi- 
jeno, jer je budistima 
zabranjeno jesti stočar- 
ske proizvode. 

I rudno blago ima ve- 
liko značenje u privredi 
B. Iz miocenskih pješča- 
nih naslaga u primor- 
skom i kontinentalnom 
podnožju gorja Arakan 
Yoma kao i na otocima 

RANGOON, Male pagode i paviljoni Šve Dagon pagode 
(Orbis terrarum) 


Ramri i Cheduba dobivaju se velike količine petroleja. 
Od 1921—25 prosječni godišnji proizvod bio je 1,110.442t. 
Od Yenanyanuga, gdje su glavni izvori, petrolej se vodi 
posebnim cijevima (pipe line) do Rangoona (500 km). 
Pored dragih ruda, srebra, nešto zlata, rubina i safira, B. 
ima bogate rudnike olova, cinka, a na krajnjem jugu i 
kositera. 

Iz prostranih monsunskih šuma srednjega i istočnoga 
dijela dobivaju se velike količine dragocjenog teak-drveta, 
koje predstavlja važan dio birmanskoga bogatstva. Uz 
brodogradnju veleobrt je ograničen samo na prvu preradbu 
glavnih domačih proizvoda: ljuštionice riže, rafinerije 
petroleja, prerada teak-drveta i sl. Vrijednost uvoza stalno 
raste zbog jačanja kupovne moči stanovnika, ali bogatstvo 
kolonije dolazi do izražaja u gotovo dvostruko vrednijem 
izvozu. 

B. je otvorena prema jugu na Martaban zaliv. Kroz 
ova je vrata najlakši pristup i u prostrane pokrajine za- 
padne i jugozapadne Kine. U tome je medunarodna poli- 
tičko-saobračajna važnost B. Iravadi, plovna do Bhamo-a 
(1600 km), glavna je prometna žila. Njom se kreče veliki 
dio bogatstva zemlje. Pritok Chindwin plovan je 700 km. 
Manje je važna rijeka Sittang, a Salwen samo za splavi. 
I glavne željezničke pruge imaju podnevnički pravac. Nji- 
hovo vezanje preko pokrajine Yunnan s glavnim putovima 
Kine nailazilo je na francusku utakmicu iz Indokine. Ali 
u današnjem kinesko-japanskom ratu imaju veliko značenje 
putovi, koji se nastavljaju na birmanske željeznice, jer 
se Kina može snabdijevati jedino preko njih. 

Pojačanim iskoriščavanjem bogatstva zemlje i uredenjem 
prometnih veza poraslo je blagostanje domačeg stano- 
vništva i izazvalo doseljavanje stranaca, naročito Indijaca 
i Kineza. Na prostoru od 604.511 km? živi 14.667.146 stan. 
(1931) t. j. 24 na 1 km. Birmanci, mongoloidi tibetske 
grupe, čine većinu stanovništva. lako brojčano daleko 
najjači, oni se boje nametljivih doseljenika, naročito go- 
spodarski jakih Indijaca; odatle i pokret za izdvajanje iz 
indijskog carstva. U rubnim krajevima zemlje živi više 
manjih naroda: ratoborni Katschin, Schan i Laos na sje- 
veroistoku, Arakanezi na jugozapadu, Mon i Kareji na 

jugoistoku. Budizam je glavna vjera, pored koje se broj- 
čano gube animizam, islam i kršćanstvo. Iako je B. primila 
vjeru iz Kine, ostale odlike njene kulture ukazuju na 
susjedstvo Indije. 

B. se obično dijeli na Dolnju i Gornju B., u prvoj je 
glavni grad Rangoon (>> Rangoon), a u drugoj Mandalay 
(147.932 stan.), glavni grad i kulturno središte predengleske 
B., a danas veliko raskršće putova. U rižom bogatom 
primorju još su važne luke Akyab (37.000 stan.), Bassein 
(42.000) i Moulmein (65.000), a nešto je dalje od obale 
povijesni grad Pegu. 

Povijest B. ispunjena je međusobnim borbama pojedinih 
pokrajina. U tu su se borbu često miješali stranci, pogla- 
vito Kinezi. Početkom 18. st. Alampor, gospodar Gornje 


B. pokorio je i ujedinio uz englesku pomoć gotovo cijelu ` 


B. Njegovo su djelo dovršili nasljednici. Početkom 19. st. 
(1824) počinju Englezi osvajanje B. Engleski se posjed 
postepeno širio od obale dublje u kopno. U jesen 1885 
uhvatili su Englezi posljednjeg kralja Thebawa, a u 
ožujku slijedeće godine podložili B. vicekralju Indije. Da 
bi zadovoljila zahtjeve Birmanaca, izdvojila je 1. IV. 1937 
Engleska B. iz indijskog carstva i stavila ju pod neposredan 
nadzor ministarstva kolonija. 


LIT.: H. J. Werhli, Zur Wirtschafts-Geographie von Ober-Burma und 
der Nordlichen Schan-Staaten, Zürich 1906; J. Dautremer, La Birmanie, 
Pariz 1912; H. Th. White, Burma (Provincial Geographies of India), 
Cambridge 1923; L. D. Stamp, The vegetation of Burma, London 1925; 
E. Klute, Handbuch det geographischen Wissenschaft. Vorder- und Süd- 
asien, Potsdam s. a.; P. V. de la Blache i L. Gallois, Geographie uni- 
verselle, sv. IX.: Asie de moussons, drugi dio, Pariz 1929. J. R-č. 


BIRMANSKI JANTAR — Birmit. 

BIRMINGHAM 1. je veliki veleobrtni grad srednje 
Engleske. Ima 1,002.603 stan. (1931) i po broju stanovnika 
drugi je engleski grad. 

Okolina B. bogata je kamenim ugljenom i Zeljezom. 
Primjenom parnog stroja, koji je ovdje pronašao Watt, 
počelo se rudno blago intenzivno iskorišćavati i preradi- 
vati u B. Danas je B. veliko središte engleske ratne indu- 
strije i glavni proizvodnik sitne metalne robe: noževi, vijci, 
pera, različna roba od mesinga, dvokolice, samovozi, loko- 
motive, strojevi za brodove i sl. Mnogo je razvijena pre- 
rada zlata i srebra. U B. je najveća engleska kovnica 
metalnog novca. Uz moćna veleobrtna poduzeća veliko 
značenje imaju i mali zanatlije, i to je, pored brige za ra- 
dnički život, učinilo, da B. nema izrazitih društvenih 
suprotnosti, koje su oznaka velikih veleobrtnih gradova. 

Šuma dimnjaka i debeo oblak dima najglavnije su 
vanjske oznake grada. Jezgra je B. stari i nezdravi grad, 
uskih i krivudavih ulica. Oko njega se razvio moderni 
grad sa širokim ulicama, trgovima i velikim šetalištima, 
a još dalje su lijepe četvrti vila. Razvojem veleobrta širio 
se B. i spajao s manjim okolnim mjestima. Iz grofovije 
Werwickshire, kojoj je prvotno pripadao, proširio se 
gradski teritorij toliko, da se danas prostire u tri grofo- 
vije. Veleobrtni razvoj učinio ga je i važnim trgovačkim 
i novčanim središtem. B. je čvorište brojnih željezničkih 
pruga i plovnih kanala, kojima se vrši velika razmjena 
sirovina i tvorničkih proizvoda. 

Od 1900 B. ima sveučilište, sjedište je katoličkog nad- 
biskupa i anglikanskog biskupa. Ima umjetničku akade- 
miju, visoku tehničku školu, veliku gradsku knjižnicu, 
muzeje, velike bolnice i oporavilišta, kao i različne druge 
kulturne i društvovne ustanove. 

B. se spominje već u Domesday book (Liber iudicarius 
Angliae) iz 11. st. Stradao je u građanskim ratovima, a 
1832 je bio središte liberalnog reformat. pokreta. J. R-é. 

Birmingham, današnji centar engleske čelične indu- 
strije, spominje se već u Domesday booku (prvoj grunto- 
vnici engleskoga kraljevstva) Vilima I. Osvojitelja pod 
imenom Bermingeham. Važniju ulogu u historiji počinje 
B. dobivati tek u doba Cromwellove vlade, kada je (1643) 
snabdijevao parlamentarne trupe oružjem, zbog čega ga 
princ Rupert kazni potpunim uništenjem. Kad je poslije 
restauracije za Karla II. došla u običaj moda metalnog 
nakita, ojačao je B. toliko, da je sve do danas zadržao 
prvenstvo među industrijskim gradovima svijeta. Pogotovu 
se od pronalaska parnog stroja (1780) razvija njegova 
industrija progresivno do današnjeg svog opsega. J. G-c. 

2. Grad sa 270.000 stanovnika u USA, glavno prometno 
i industrijsko mjesto na sjeveru savezne države Alabame, 
u jednoj dugodolini gorja Appalachi. Nastao je 1871 u 
predjelu rudnika bogatih ugljenom i željezom, gdje se 





AMARAPURA, Ruševine pagode 

željezna rudača u visokim pećima odmah tali i prerađuje. 
Polovina stanovništva su bijelci. O. O 

BIRMIT (birmanski jantar) jantaru slična smola. Tamno- 
smeđ, rijetko crven, a još rjeđe kao vino žut. Trenjem 
postaje negativno električan, a elektricitet zadržava dulje 
vremena. Pri izgaranju razvija osebujan aromatičan miris 
i malo podražuje sluznice. Nalazi se u posteocenskim slo- 
jevima sjeverno od Mogaunga u gornjoj Birmi (odatle ime). 
Već u 18. st. priređivali su od njega Kinezi uresne pre- 
dmete, pa i danas priređuju od njega biserke (perle), 
naušnice, krunice i cigarluke (smotnike). IC. 

BIRNEY James Gillespie, Ж 1792, + 1857, američki poli- 
tičar, dva puta kandidirao za predsjednika Sjedinjenih 
država na čelu stranke, koja se zalagala za ukidanje ropr 
stva (Liberty Party). G. 1834 oslobađa svoje robove. Iste 
godine objavljuje »Letter on Colonization«. G. 1837 iza- 
bran je tajnikom američkog društva, za ukidanje ropstva 
(American Anti-Slavery Society). Propagirao je istu ideju u 
Velikoj Britaniij i u svrhu njezinog uspjeha osnovao anglo- 
američko društvo za ukidanje ropstva (Anglo-American 
Anti-Slavery Solidarity). J. T-a. 

BIRO, 1. Lajos, Ж 1856, + 1931, madžarski svjetski putnik 
i pisac, prošao Novu Gvineju, Javu, Prednju Indiju. Svoju 
važnu etnografsku zbirku ostavio budimpeštanskom naro- 
dnom muzeju. Hćt év Uj-Guineában (Sedam godina u 
Novoj Gvineji), 1924, broji se među značajne svjetske pu- 
topise. Poslije 1925 radio nekoliko godina na poziv Ke- 
mala Ataturka u Turskoj, gdje je uređivao i upotpunjavao 
turske etnografske zbirke. 

2. Lajos, Ж 1880, moderni madžarski pripovjedač i 
dramski pisac, publicist, od 1918 državni tajnik za vanjske 
poslove. Poslije sloma madžarske revolucije živi u Engle- 
skoj i Americi. Novele su mu pune dramske snage, silnog 
zamaha i zbijenog sadržaja, drame smjesa poezije i velike 
rutine. Posvetio se i filmu, te je danas mnogo traženi: pi- 
sac filmskih rukopisa. 

BIBL.: Roman Don Juan három éjszakája (Tri noći don Juanove) i u 
hrv. prijevodu ZB, 1918; Huszonegy novella (Dvadeset i jedna novela): 
Harminc novella (Trideset novela); drame: Bálványrombolók (Rušitelji 
idola); Férfiak (Muškarci); Sárga liliom (Žuti ljiljan); A diadalmas 
asszony (Pobjedonosna žena). EE: 

BIROBIDZAN. Autonomna Zidovska sovjetska republi- 
ka u istočnoj Sibiriji, ima 36.490 km? i oko 60.000 stano- 
vnika; leži u najjužnijem kuku rijeke Amura; kroz B. ide 
posljednji dio sibirske željeznice od Blagovješčenska u 
Habarovsk. G. 1928. izlučen je taj židovski teritorij iz 
Republike Dalekoga Istoka. . 


BIROKRAT, od franc. bureau (v.) i grč. xgarezr »vla- 
dati«. Tom se riječju općenito označuje činovnik, ali redo- 
vno i u posebnom značenju takav činovnik, koji je posve 
okupljen dnevnim svojim poslom i pored njega ne vidi 
svrhu, radi koje se taj posao vrši. Zato daje veliku važnost 
formalnostima, pazi na vanjsko održavanje propisa, gubi 
se u sitnicama, drži se slova zakona bez razumijevanja za 
stvarnost, precjenjuje svoj rad. Sustav, gdje prevladava 
takvo uskogrudno shvaćanje, zove se birokratizam. On je 
štetan za opće probitke, zato ga žigošu satirom (sv. Biro- 
kracije, Monsieur Lebureau) i kritikom. Suvremena država 
spoznala je tu štetnost i suzbija birokratski duh kod svojih 
oblasti shodnijim odgojem, izborom i nadzorom činovništva, 
a donekle i posebnim uredbama kao na pr. uvođenjem 
laičkih prisjednika sa savjetujučim glasom, obvezatnim 
traženjem mišljenja stručnjaka, savjetujućih odbora ili 
staleških tijela, imenovanjem stručnjaka referentima i t. d. 

BIROLLA, Gvidon, * Trst 12. VI. 1881, slovenski slikar 
i grafičar. Živi u Zagorju na Savi. Učio je u školi za umje- 
tnički obrt u Ljubljani i u bečkoj akademiji. U Beču bio je 
jedan od osnivača akademijskog umjetničkog društva Ve- 
sna, koje je imalo zadaću promicati slovensku narodnu 
umjetnost. Slikao je krajolike u ulju, akvarelu i gouacheu, 
a istaknuo se i svojim crtežima i grafičkim listovima. 
U posljednje vrijeme nije više aktivan. 

LIT.: Slovenski biografski leksikon, 1., Ljubljana 1925—1932. A. Sch. 


BIRON, malo mjestance u jugozap. Francuskoj, po kome 
je nosila markiški i vojvodski naslov porodica Gontaut, 
koja je od 16. do 18. st. dala više vojskovođa (maršala). 
Hótel Biron u Parizu danas je Rodinov muzej. 


BIRON, Ernst, * Kalnezeem (Kurlandija) 23. XI. 1690, 
+ 29. XII. 1772, ruski državnik. Potomak je kurlandske 
plemićke porodice, koja je potekla iz Westfalena i već 
1638 dobila poljsko plemstvo, a od 1737—95 vladala kne- 
ževinom Kurlandijom. B. je bio tajnik Ane Ivanovne, udo- 
vice kurlandskoga kneza Friedricha Wilhelma. Kada je 
ona 1630 postala ruska carica, učinila ga je svojim vrho- 
vnim dvorskim meštrom. U toj službi postupao je vrlo 
oštro protiv staroruske stranke. U iistopadu 1740 imeno- 
vala ga je carica na samrti regentom za svoga malodobnog 
nasljednika Ivana VI., no več 20. studenoga srušio ga je 
Miinnich i prognao u Sibiriju, odakle se vratio istom za 
vlade Petra III. g. 1762. Katarina II. vratila mu je kneže- 
vinu Kurlandiju, no on se je odrekao u korist svoga sina 
Petra. 

BIRSAGIUM izvode neki iz madžarske riječi birság, što 
znači globa, premda imade dokaza, da je taj naziv posto- 
jao, dok se u Evropi nije za Madžare još ni znalo. Drugi 
ga svode na sredovječnu lat. riječ. bursa (iz grč. »kesa«). 
U širem se smislu razumijeva pod tom riječi svaka novčana 
kazna zbog protupravnog djela. Ali u užemu su tehničkom 
značenju staroga našeg prava to samo one kazne, kojih 
sud ne određuje po glavnom predmetu spora, nego mimo- 
gred zbog sakrivljenog protupropisnog ponašanja stranaka 
u toku postupka. 

Glavni je takav procesni prekršaj bila t. zv. calumnia 
(kleveta), koju bi onaj počinio, koji je protupropisno ili 
bez zakonskog temelja u prijevarnoj nakani tužio nekoga 
ili makar i neformalni postupak poveo protiv njega, samo 
da ga uznemiruje. Tako na pr. tko bi istu stvar u isto 
doba potraživao pod dva razna pravna naslova (sub duplici 
colore) ili pred dva razna suda (duplici iudiciaria via), da 
dobije dvije osude i provede dvije ovrhe. U takvu bi 
slučaju krivac, za kaznu, gubio uopće svoje potraživanje, 
a uz to se osuđivao i na globu od 200 forinti. Tko bi pak 
nedostojnim riječima ili nedoličnim kakovim djelom pred 
sudom povrijedio svetost mjesta i dostojanstvo vlasti, 
kažnjavao bi se, zbog oskvrnuća sudišta: violatio sedis 
iudiciariae, na globu od 100 forinti. Na isto takvu globu 
osuđivali su se, uz dužnost da naknade protivnoj stranci 
parnične troškove, i oni, koji bi obijesno vodili parnicu. 
To je bila poena temere litigantium za one, koji bi u prvoj 
instanciji izgubljenu parnicu tjerali sve do vrhovnog su- 
dišta, a da ne bi ni kod kojeg suda dobili nikakova ni- 
malo povoljnog rješenja. Odvjetnicima bi se zbog povrede 

dužnosti njihova zvanja oduzimalo pravo zastupanja stra- 
naka pred sudom (stallum agendi), što se zvalo silen- 
tium procuratorum: odvjetnička šutnja. Tako na pr. ako 
bi odvjetnik bio u dogovoru s protivnikom svoje stranke, 
pa bi mu odavao njene tajne; ako bi zlonamjerno, u ne- 
vrijeme, napustio preuzetu parnicu; ako bi ometao nagodbu 
među strankama; ako bi uskratio poslušnost sudskom nalogu, 
da zastupa siromašnu stranku; ako bi krivotvorio isprave ili 
se znalice krivotvorenima služio; ako bi kao zastupnik 
siromašne stranke dopustio, da mu se obeća quota litis: 
izvjesni dio parničnog dobitka. Prema području nadležno- 
sti suda, koji je kaznu izrekao, bila je i odvjetnička šutnja 
općenita (silentium universale), djelomična (s. partiale) ili 
posebna (s. singulare), a svaka je od njih opet mogla biti 
ili trajna (s. perpetuum) ili privremena (s. temporaneum). 
Inače bi se odvjetnici, koji su se pred samim sudom ogri- 
ješili bilo time, što su bez propisanog ovlašćenja zastupali 
stranke (ob defectum mandatariatus) ili su nedoličnim ili 
uvredljivim izrazima u parničnim razjašnjenima (ob ale- 
gationes asperas vel laesivas) vrijeđali sud ili stranku, 
kažnjavali t. zv. otkupom jezika: emenda linguae, koji se 
sastojao iz globe od 100 forinti. Zakonski su se iznosi birsa- 
gija u daljim stadijima postupka (u postupku odbijanja, pa 
obnove) i podvostručavali i početverostručavali, ali u 16. st. 
su se već dosuđivali samo u jednostrukim iznosima. Da- 
pače, ako bi osuđeni odmah platio globu ili barem položio 
kakav simbol plaćanja, na pr. prsten, pečatnik ili mač, 
onda bi mu se globa snizivala na !/4 pa i ako ne bi 
odmah platio, ni položio kakav znak plaćanja, ali bi za- 
molio sud, da pošalje koga s njime kući, da preuzme no- 
vac, onda bi mu se globa snizila na 1⁄2. Tek ako bi se 
birsagium morao ovršno utjerati, onda bi se naplatio 
potpuni zakonski iznos. Od ubranih su birsagija */s pri- 
pale, po pravilu, sucu, a !/s protivniku globljenoga. M.L-č. 

BIRUNI (Muhamed ben Ahmed Abu Raihan al Biruni), 
Ж Kovarezm (Kiva), predgrađe Birun 973, umro Gazna u 
Afganistanu 1048, arapski učenjak, rodom Iranac. Pisao je 
o matematici, astronomiji, fizici, povijesti i t. d., a bio je 
i pjesnik. 

IT.: Suter-Wiedemann, Sitzungsberichte phys.-med. Sozietät, Erlan- 
gen 1920—21. St. H. 

BISAG. Mjesto i dvor u nekadašnjoj zagrebačkoj župa- 
niji, na glavnoj cesti, koja vodi od Zagreba prema Va- 
raždinu. Najstariji posjednici bili su gospodari i Greben- 
grada, a darom prelazi u ruke porodice, koja će se prozvati 
Bisački (Bikszadi). Ženidbom dobiva Bisag (po Ani, kćeri 
posljednjega Bisačkoga, Petra) Nikola Kaštelanović od Sv. 
Duha. Članovi toga važnog slavonskoga plemićkog roda 
uzdržaše do 16. st. grad u vlasti. Nad vratima sada po- 
rušene ulazne kule nalazio se grb Kaštelanovića (polovina 
orla s jedne strane, dvije poprečne grede s druge). Jednom 
su se pojagmili i plemići Svetački za Bisagom, ali ipak 
ostaju Kaštelanovići vlasnici. U 17. st. gospodar je Juraj 
Zrinski. Dijelove toga dobra posjeduju i članovi familije 
Gereczy, pa Ratkajevi, kasnije Patačići. Konačno zago- 
spoduju tu grofovi Draškovići, Кой su prodali cijeli po- 
sjed nekoj madžarskoj banci. U poratno je doba grad 
u rukama nekoga ratnoga bogataša, koji ga dijelom sruši, 
a dijelom posve neukusno nadogradi. Kasnije je tu boravio 

pen Milan Begovič kao gospodar ostatka nekada ve- 
ikoga dvora. 

U glasovitom kodeksu Patačičevu narisan je stari Bisag, 
dok je još bio utvrdeni burg u ravnici: silni su šanci opa- 
sivali burg. No pomalo se burg pretvarao u dvor. Možda 
je ulazna kula bila najstariji dio dvora, koji je poslije rata 
uništen. Kasnije, kad je burg postajao dvorom, izvedene 
su četiri okrugle kule, dakako bez obrambene zadače. Oko 
četverostranog dvorišta sazidane su prostorije za stanova- 
nje i kapelica s neobičnim oltarom, koji je medutim ta- 
koder nestao. (51; S. 

B. je pripadao i Antunu pl. Jankoviću, koga je Šenoa 
prikazao u svome Diogenesu kao opreku tadašnjem &ire- 
nju tuđinštine u Hrvatskoj. Kad je 1755 ispod Kalnika 
buknula seljačka buna, navališe buntovnici i na Jankovicev 
dvorac. Buntovnike je rastjerala vojska, koju je doveo 
podban Ivan Rauch. R. H-t. 

BISANTI (Bizanti ili BiZanti) je stara kotorska porodica, 
koja je od 11. st. dala mnogo odličnih ljudi. Tako se znade, 
da je papa Ivan XIX. posvetio 1028 jednog člana ove poro- 
dice za nadbiskupa u Bariju (f 1035). Drugi je B. 1069 po- 
stao biskupom u Napuljskoj kraljevini; treći je B. postao 
1071 biskupom u Traniju; četvrti je bio također biskup u 
Traniju, a o njemu znademo, da mu je papa Urban II. po- 
vjerio 1099 vođenje procesa za kanonizaciju bl. Nikole 
Pellegrina; peti B. postao je 1197 biskupom u Biscegli 
(pokr. Bari); šesti B. postao je 1380 nadbiskupom u Ace- 
ranzi (pokr. Bari). 

ešto više se znade o kasnijim znamenitijim članovima 
porodice B. Tako je Marin B. bio na glasu pomorski ka- 
petan; on je sudjelovao u ugarsko-mletačkom ratu 1378—79 
i u kasnijim borbama između Mletaka i Turaka; uvijek na 
mletačkoj strani. U bitki kod Lepanta (1571) istakao se 
kao zapovjednik kotorske galije Jeronim B., koji je tu i 
poginuo. 

Iz obitelji B. bilo je i nekoliko kotorskih biskupa. Prvi 
od njih Tripo (1460—1540) sudjeluje na Later. koncilu, a 
biskupovao je od 1513 do 1532, kad se odrekao biskupije 
na korist svoga sinovca Luke (% 1503). Luka se bavio pje- 
sništvom, 1562 sudjelovao je na Tridentskom koncilu, 27. 
travnja 1565 vodio je sprovod bl. Ozane Kotorske, a iste 
se godine odrekao biskupije u korist svoga brata Pavla. 
Ovaj je uživao glas učenoga bogoslovskog pisca. G. 1576 
odrekao se svoje biskupije i preselio u Udine, gdje je vršio 
službu generalnog vikara kardinala Ivana Grimanija. U 16. 
st. živjela su tri književnika iz porodice B.: Marijan je bio 
latinski pjesnik; Tripun je bio doktor prava i filozofije 
i na glasu humanist, profesor na sveučilištima u Bologni i 
Perugiji: Juraj (> Giorgio B.) bio je latinski i talijanski 
pjesnik. 

LIT.: Bigarellae Hieronymi Oratio in funere Pauli Bisantii Episcopi 
Catharensis..., Mleci 1587; La Dalmazia 1846—1848; G. Gelcich, Me- 
morie storiche sulle Bocche di Cattaro, Zadar 1880; S. Ljubić, Dizio- 
nario biografico; G. Sabalich, Huomeni d' arme in Dalmazia, Zadar 
1908; Schematismus Dioec. Catharensis pro a. 1907; D. Farlati, ШІугі- 
сит sacrum, sv. V.; Archivio storico per Trieste..., Rim 1886, sv. ЙІ.; 


D. Kórbler, Talijansko pjesništvo u Dalmaciji 16. vijeka, Rad НА 212, 
Zagreb. A. Mi-ć. 


BISANTI, Giorgio, * Kotor, autor ljubavnoga kanconijera 
na talijanskom Rime amorose (Mleci 1532). Cijenio ga je 
njegov suvremenik i sugrađanin, talijanski pjesnik Lodo- 

vico Pasquali, koji mu je spjevao u čast dva soneta. B-jeva 
je zbirka pjesama po vremenu prvi talijanski štampani 
kanconijer iz Dalmacije i jedan među prvim pokušajima 
povratka k pravoj Petrarkinoj poeziji; kanconijer je veli- 
kog reformatora i učitelja novog petrarkizma Petra Bemba 
(v.) izašao 1530. B. nije bio majstor u pravljenju stihova, 
ali je nastojao i oblikom i duhom približiti se što više 
Petrarki ne povodeći se za bijednim petrarkistima 15. st. 
To su sve ljubavni, politički i pobožni stihovi kao i kod 
velikog trečentiste. Iako možda ima osjećaja, ipak tu nema 
poezije. 

LIT.: G. Praga, Le rime amorose di G. B. da Cattaro, u Archivio 


storico per la Dalmazia, knj. XXVIL, sv. 157—158, Rim 1939. Tu su ta- 
kođer preštamnane sve pjesme Bisantijeve veoma rijetke knjige. M. D-ič. 


BISANTIUS — Bizantski novci. 

BISCEGLIE, grad u provinciji Bari na Jadranskom moru 
s 33.000 stan. Poput svih večih središta u ovom primorju, 
sazdan je jednim dijelom uz more, pa se sastoji od sredo- 
vječnoga grada s uskim i vijugavim ulicama i od moder- 
noga dijela s ravnim i širokim ulicama. Bisceglie je izvo- 
zno središte stolnoga grožda i trešanja. Trgovina mu se 
večim dijelom odvija kopnom, jer ima malu i slabu luku 
samo za ribarske lade. Ima katedralu romansko-apulijskoga 
stila iz 12. st. U srednjem je vijeku B. imao malu mor- 
naricu, koja je trgovala s dalmatinskim gradovima. D. Z. 


BISCHOFF, 1. Friedrich, * Neumarkt (Šleska) 26. I. 1896, 
njemački noviji romantik. Velike su umjetničke vrijedno- 
sti pjesme Gottwanderer i Gezeiten. U romanu Die gol- 
denen Schlösser, 1935, isprepleće se priča i zbilja na način 
starijih romantičkih pripovijesti, na pr. Fouqućove Undine. 
U čarobno opisani šleski kraj simbolički je upletena sud- 
bina prekrasnog nahočeta Agnete, kojoj nitko ne može da 
odoli, dok jednoga dana ne iščezne na tajanstven način. 
S lirskom zbirkom Schlesischer Psalter, 1906, postavio је 
pjesnik spomenik svojoj užoj domovini, služeći se moti- 
vima iz prošlosti i sadašnjosti i uspomenama iz svog 
djetinjstva. С. $. 

2. Gottlieb W., Ж Dürkheim 1797, + Heidelberg 11. IX. 
1854, njem. botaničar. Bio je profesor botanike u Heidel- 
bergu. Još danas je osnovno botaničko djelo njegov Hand- 
buch der botanischen Terminologie, štampano u Niirnbergu 
1843—44. Р RP: 

3. Gustav, Ж Word kod Nürnberga 18. I. 1792, + Bonn 
29. XI. 1870, njemački kemičar. Od 1819 bio je profesor 
na sveučilištu u Bonnu, postao je jednim od osnivača geo- 
kemije. Najpoznatije mu je djelo Lehrbuch der chemischen 
und physikalischen Geologie (1. izd., Bonn 1848—1854, 2. 
izd., Bonn 1863—1866). S. M. 

BISCHOFIT — Bišofit. 

BISCOTTINI, Umberto, * Pistoia 20. IV. 1901, talijanski 
publicist i kritičar. U časopisu IH Giornale di politica e di 
letteratura, koji je osnovao (1923) i koji uređuje, te u ra- 
zličitim djelima, bavi se ponajviše pitanjima Talijana izvan 
granica kraljevine Italije (na Korzici, na Malti i dr.). Nas 
napose zanima knjiga Sull'italianità della Dalmazia (Li- 


vorno 1930). 

BIBL.: Glavna su mu djela: Fiorita di poesia corse (1923), A. Oriani 
pensatore ed artista (19%); La vita e le opera di C. Balbo (1926), Sul 
pensiero religioso di С. Garibaldi (1927), L'anima della Corsica STA 
L'isola persa (putopis o Korzici, 1930), Poeti del Risorgimento (1932), 
Larte e l'anima del Morgante (1932), Introduzione alla Corsica (1940), 
Colore di Malta (putopis, 1941). U svim tim radovima prevladava poli- 
tički interes. U originalnoj knjizi Pinocchio, uomo qualunque (1941) 
duhovito primjenjuje na odrasle dječji moral popularnog Collodijeva 
vragolana Pinocchio. Urednik je i rimskog časopisa »Romana«. . D-ič. 


BISEKSUALNOST — Dvospolnost. 

BISER (njem. Perle) proizvode neke vrste školjki (biser- 
nice). One živu većim dijelom uz morsku obalu u dubini 
od 15 do 30 m u koraljnim skupinama. Veličine su 10 
do 30 cm, a oblika okrugla ili ovalna. Samu zaštitnu ne- 
simetričnu koru pravi školjka izlučujući sluzavu tvar va- 
pnenastoga sadržaja, koja s vremenom otvrdne. Školjke 
vade ronioci iz mora i stavljaju na sunce. Nakon nekog 
vremena životinje uginu, a školjka se sama otvara. Vanj- 
ski je dio školjke dosta neugledan, zeleno sive zaštitne 
boje, tvrd i pokriven biljnim i životinjskim organizmima. 
Unutarnji je dio glađi i svjetliji, bijele i bijelo sivkaste 
boje, koja se prelijeva u zrcalnim duginim bojama. Ovaj 
je unutarnji dio vrijedan i cijenjen, jer se dade rezanjem 
i bušenjem obrađivati u različne vrijedne predmete, iako 
mu je tvrdoća velika (3 do 4). To je pravi sedef (njem. 
Perlmutter). Sami biseri nastaju u školjci na unutarnjoj 
strani kore, i to na ozlijeđenim mjestima, gdje se dugo 
vremena stvaraju. 

LANAC OD EMAJLIRANA CVIJEĆA, urešen obiljem sitnoga bisera 
(16. st.) 


Zagreb, Riznica prvostolne crkve 


Kroz ozlijeđena mjesta unutarnjega oklopa školjke pro- 
dre u nutarnjost strano tijelo (pijesak, jaje, sitni organizmi, 
kapljice tekućine), te se oko toga stvori biserna tvar, koja 
je istoga kemijskog sastava kao i oklop školjke. Tako 
biseri rastu dugo vremena. Oni su većim dijelom okrugloga 
oblika, a njihova vrijednost raste prema veličini i prema 
boji. Najviše se cijene biseri u bojama, kojih ima sive, 
zelenkaste, plave, crvene, štoviše i crne boje. 

Biseri se ubrajaju među drago kamenje i cijene po težini 
u karatima. Služe kao ukrasni predmeti. Obično se nanižu 
na konce u jednom redu ili u više njih te se nose kao nakit 

BISER 


oko vrata, oko ruku, u kosi i t. d. Njima se ukrašuju i 
različni nakiti (bižuterija): broševi, grivne, naušnice, prste- 
nje, ukosnice, škrinjice, pepeonici, kutije za cigarete i 
šibice, okviri za slike i t. d. 

Biserne školjke živu u svim vrućim morima. Najviše ih 
ima u Crvenom moru, Perzijskom zalivu, Indijskom oceanu 
(Ceylon, Sunda, Manilla), u Tihom Oceanu (Fidži, Tahiti, 
i New Zealand), u istočnoj Africi (Zanzibar i Madagascar), 
u Kalifornijskom zalivu i morima Srednje Amerike. Ri- 
ječne školjke vade se u glavnom iz rijeke Mississippija 
i njenih pritoka kao i iz nekih indijskih rijeka. 

Biseri se i umjetno uzgajaju, štoviše, većina je bisera iz 
umjetnog uzgajališta, bilo iz rijeka bilo iz plićih mora. Ro- 
nioci vade školjke posebnim napravama, iznose ih na obalu 
te im ozljeđuju oklope ubodom oštrim predmetima, a zatim 
tako ozlijeđene stavljaju u uzgajališta. Nakon više godina 
školjke se ponovno vade i pregledaju, jesu li u njima na- 
stali biseri i kako su veliki. 

U industriji i umjetnom obrtu važni su i sami oklopi 
ovih školjki. Od njih se prave različni sedefni nakiti. Ali 
se danas sedef pravi i na umjetan način iz celuloida, umje- 
tne smole, galalita i t. d. Pa i pravi su biseri danas po- 
tisnuti, jer se imitiraju od drva, kosti, kamenog oraha, 
plemenitih i neplemenitih kovina, porcelana, stakla, umje- 
tnog jantara i galalita, ali najviše od stakla. Stakleni se 
biseri prave od tankih staklenih cijevi, koje se iznutra 
prevlače bisernom esencijom, t. j. tvarju, koja se je dobila 
od oklopa prave bisernice. Glavna je industrija umjetnih 
bisera u Tiringiji, Beču, Gablonzu, Parizu i Mlecima. Pra- 
vim su biserima slični i voštani, koji se prave od sedefa, 
a unutarnjost im se ispunja voskom. 


LIT.: V. Grafe, Handbuch der organischen Warenkunde, I.-V.. Stutt- 
gart 1927—1930. F. Ko-é. 


Kulturno-povijesni pregled. Prirodna biserna zrnca ili 
imitacije dobivene iz različnoga ukrasnog materijala omi- 
ljeli su dio nakita čovjeka od najstarijih vremena do danas. 
Među preostatcima čovjeka kamenog doba nalazimo nizove 
sitnih raznobojnih kamenčića, koštanih kuglica, sjemenja 
i školjaka, koje je čovjek vješao oko vrata. Običaj ukra- 
šivanja je toliko omiljen, da se i danas kod primitivnih 
naroda često čitav odjevni inventar sastoji od nekoliko 
ukrasnih nizova ili pregača izrađenih od sitnoga koštana ili 
kamenita materijala. Pravi biser nalazimo kao ukras naj- 
više u visoko razvijenim kulturama, jer je za dobivanje 





BISERNI PRIVJESCI iz 16. st. 
Beč, Carska riznica 


pravoga bisera potrebna posebna organizacija rada i pažnja 
kod priređivanja za ukras. Osim toga traže se i naročite 
vrste bisera. 

Što se tiče tehničke upotrebe bisera, velika se zrna uzi- 
maju pojedinačno, te se njihovu prirodnom obliku prilju- 
bljuju oblici čitavoga nakita ili predmeta, koji ukrašuje. 
Sitnija zrnca u kombinaciji s drugim draguljima služe za 
granuliranje zlatnih ili brokatnih podloga. U vezovima na 
žicu nanizana zrnca svojim sjajem i reljefom pojačavaju 
kolorističke kontraste ili se stapaju u sklad zlatnih orna- 
menata. 

Prednjoazijska, indijska, kineska i klasična kulturna po- 
dručja upotrebljavaju biser u vanredno delikatnim kombi- 
nacijama i oblicima nakita. Kruškoliki oblik prirodnog bi- 
sera dao je vjerojatno i njegovo latinsko ime perula odno- 

sno pirula, mala kruška. U klasičnim ukrasima primjenjuju 
se biserna zrnca optočena zlatom i drugim dragim kame- 
nom. Seobom naroda vrijednost i potražnja bisera nije 
spala, nego je još više tražen ovaj materijal, koji su rano- 
sredovječni zlatarski majstori znali ukusno nizati i primje- 
njivati na raznolikim nakitima kao i na odijelu. Kršćanska 
je crkva preuzela i kićenje biserom te mu je dala naročiti 
smisao, uzimajući njegovu čistoću za simbol čistoće Božje 
ljubavi. Na crkvenom posuđu, odijelima i knjigama, što- 
više i na namještaju nastavlja se primjena bisera kroz 
povijest evropske kulture i umjetnosti. Renesansa, barok i 
sve umjetničke epohe proširile su potražnju i upotrebu 
bisera toliko, da su se morali tražiti surogati pravih bisera, 
koji su, lijepo aranžirani, mogli dostojno nadomjestiti 
dragocjeni biser. 

U našem narodu postoji od starine običaj ukrašivanja 
reprezentativnih predmeta biserom. Taj je običaj jednim 
dijelom naslijeđe pradavnih vremena, a drugim je dijelom 
uslovljen utjecajima 
Istoka i Italije. U ju- 
žnim i istočnim kraje- 
vima naročito je omi- 
ljelo vezenje odijela 
biserom, pa se u tù 
svrhu upotrebljava bi- 
ser iz Ohridskog i Pre- 
spanskog jezera, a u 
najnovije vrijeme i 
umjetni biser, uzgojen 
u farmama bisernih 
školjaka. O bisernom 
vezu govori se i u na- 
šoj narodnoj pjesmi, 
pa se tu opisuju biser- 
ni ukrasi kao i način, 
kojim se postižu naro- 
čiti efekti. Biser se u 
većini slučajeva veze 
zlatnim nitima. U Dal- 
maciji je običaj ukra- 
šivanja biserom poja- 
čan utjecajem, što su 
ga ondje vršili Mleci, 
koji su u doba rene- 
sanse i baroka bili sje- 
dište proizvodnje bi- 
sernog ukrasa. U sjeve- 
rozapadnoj Hrvatskoj 
ustupa biser mjesto ša- 
renom tekstilnom vezu, 
ali se i ovdje pojavljuje 
u pojedinačnim kom- 
paktnim grupama, sigurno pod utjecajem Bosne. Da biser 
sve više nestaje iz narodne nošnje, razlozi su ekonomske 
naravi, kao i utjecaj grada na selo. 

LIT.: M. von Boehn, Das Beiwerk der Mode, München 1928. M. G-c. 

BISER, list za širenje prosvjete među muslimanima u 
Bosni i Hercegovini, počeo je 1912 izdavati, dva puta na 
mjesec, u Mostaru Muhamed-Bekir Kalajdžić, a uređivao 
ga je Musa Ćazim Ćatić. Za rata nije izlazio. Ponovno 
izišao. 1918 (do 15. X.). B. je pokrenut, jer se iza prestanka 
Behara i Gajreta osjećala velika potreba za poučnim šti- 
vom među muslimanima. Nije zastupao nijedan politički 
smjer pišući u čisto islamskom duhu i donoseći izvorne 
radove iz bosanske muslimanske književnosti, zatim prije- 
vode iz turske, arapske i evropske književnosti, prikaze 
stranih djela, crtice iz islamske povijesti i narodno blago 
bosansko-hercegovačkih muslimana. M. O. 

BISERKA KOKOŠ — Peradarstvo. 


BISERNICA, najmanja (sopranska) tamburica u tambu- 
raškom zboru; ima trup nalik na gitaru; sve 4 žice ugo- 
dene su u istom tonu de. Njezina se dionica u tambura- 
škoj partituri piše u violinskom ključu, ali za oktaru kru- 
pnije, i to u opsegu di do es, pa prema tomu zvuči upravo 
od de do ел. D.S 

BISERNICA — Sušica kod domaćih životinja. 

BISERNI SKOLJKAS je u prvome redu prava bisernica 
(Meleagrina margaritifera) u moru Perzijskog zaliva, Indij- 
skog oceana, oko otoka Tihog oceana, u Crvenom moru, 
u zatonima Paname i Meksika, te na kalifornijskoj obali. 
Pričvršćena je za podmorski greben morskom svilom ili bi- 


KRUNA GOTSKOGA KRALJA 
RECCESWINTHA (7. st.) 

susom (v.), između plašta i školjke luči se oko zrna pijeska 
ili oko začahurene ličinke nametničkog crva sedef u obli- 
ku dragocjenog bisernog zrna (orijentalni biser), koji je 
zapravo bolesna tvorevina. Ronioci sabiru pod morem bi- 
sernice, pa se s njih otkida biser, ispire i brusi. Biserna 
zrna manje vrijednosti nalazimo i kod riječne bisernice 
( Margaritana margaritifera) iz gorskih potoka sjeverne i 
srednje Evrope i Sjeverne Amerike, a stvaraju se i kod 
drugih mekušaca. 

BISHOPOV KOLUT, optička pojava, koju je kao crve- 
nosmeđi kolut oko sunca na vedrom nebu prvi motrio 
Bishop 1883 u Honoluluu nakon velike erupcije vulkana 
Krakatoa. Kolut je zapravo neka vrsta »vijenca«, t. j. 
poznate optičke pojave, koja nastaje kad bojadisani krug 
ogibom svijetla na sitnim kapljicama vode, kad oblak 
prekriva Sunce ili Mjesec. Bishopov kolut nastao je ogibom 
svijetla na sitnim česticama vulkanske prašine izbačene 
visoko u atmosferu. Vanjski polumjer koluta bio je oko 
22"; širina samoga koluta oko 10% nutarnji prostor između 
koluta i Sunca bjelkast s prijelazom u plavo. Kolut se 
mogao povremeno motriti sve do proljeća 1886, a viđen 
je i kasnije iza erupcije nekih vulkana (Soufričre, Mont 
Pelće) u god. 1902. 

LIT.: Pernter-Exner, Meteorologische Optik, II. izd. 1922. M. Ko. 

BISKAJSKI ZALIV, španj. Golfo de Vizcaya, franc. 

Golfe de Gascogne, veliki zaliv Atlantskog oceana medu 
planinskom obalom Spanjolske na J i nizinskom obalom 
Francuske na 1, dubok preko 5000 m; na zlu glasu kod po- 
moraca radi čestih oluja i gotovo neprekidne magle, ali 
obilno lovište srđela i tuna, osobito u španjolskim vodama. 
Luka ima malo, na francuskom primorju Arcachon i Ba- 
yonne, a na španjolskom Bilbao i Santander, ali je pristup 
u njih težak zbog jakog mlatanja mora. N. Ž. 
7 BISKRA, oaza u francuskom Alžiru, 1300 ha i 160.000 
stabala datula, šest berberskih naselja i evropska četvrt, 
osnovana od Francuza 1844, ukupno 11.700 stan., zimsko kli- 
matsko lječilište na sjevernom rubu Sahare, željeznička i 
vojnička postaja. A.M. S; 

BISKRA — Weber Alberto 

BISKUP (grč. ёлёохолов »nadzornik«, »predstojnik«, »po- 
glavar«). Visoki dostojanstvenik u kat. crkvi. Biskupi su kao 
nasljednici apostola redovni poglavari (ordinarii) u poje- 
dinim teritorijalno omedenim područjima crkve. Biskupstvo 
(episkopat) zauzima po kat. vjerskoj istini (dogmi) prvi i 
najviši stupanj u bogoslužnoj hijerarhiji, a niži u pogla- 
varskoj, jer je ovdje ispod papinstva (primat) i u ovisnosti 
od njega. Biskupova je bogoslužna vlast, koju dobiva po- 
svećenjem (ređenjem, rukopoloženjem), potpuna i najviša: 
i papa je u tom obziru samo biskup. Punina ove vlasti 
dolazi napose do izražaja u tom, što je samo biskup može 
ređenjem prenositi na druge. Biskup izvršuje bogoslužnu 
vlast valjano uvijek i svagdje, ali dopušteno, samo ako je 

u zajedništvu s papom. Poglavarsku vlast (jurisdikciju) 
dobiva postavljanjem (papinskim imenovanjem, praeconi- 
satio). Po toj vlasti bissup je vrhovni crkveni poglavar 
na području (u biskupiji), kojemu je na čelu, ali ostaje 
ipak podređen papi, koji je prvi i vrhovni poglavar cijele 
kat. crkve. 

U biskupiji pripada biskupu potpuno cjelokupna crkve- 
na poglavarska vlast: zakonodavna, sudačka i kaznena. 
Tu je on u središtu vjerskog života i crkvenih interesa, 
vrhovni gospodar u pogledu vjerskog naučavanja, bogo- 
služja i crkv. zapta. »Gdje je biskup, 
tamo je crkva« (sv. Ignacije muč. 
T 107) i »Biskup je u crkvi, a crkva 
u biskupu, i tko nije s biskupom, 
nije sa crkvom« (sv. Ciprijan + 258); 
to su načela, koja od prvih vjekova 
vrijede u kat. crkvi. Biskupe prema 
sadašnjem općem crkv. pravu slobo- 
dno imenuje papa. U konkordatima 
(v.) se izuzetno priznaje kod toga 
stanoviti utjecaj državnoj vlasti. Od 
kandidata se sada traži: da je rođen 
iz zakonitog braka, da je navršio 
najmanje 30 g., da je barem 5 g. 
svećenik, da je uzorna života i u 
pravilu doktor sv. bogoslovlja ili kanonskog prava. Biskupi 
su rezidencijalni, sa sjedištem, koji imaju upravu i sjedište 
(rezidenciju) u određenoj im biskupiji, ili su samo titularni 
(naslovni), koji ne izvršuju poglavarske vlasti u svojoj 
biskupiji, od koje nose samo naslov, budući da ona više 
ne postoji. Takvi se posvećeni biskupi obično pridjeljuju 
za pomoć rezidencijalnima kao koadjutori s pravom ili bez 
prava nasljedstva (pomoćni biskupi). 

LIT.: Ferraris, Prompta biblioteca can. (1763), ed. novissima, Rim 1899; 
Bouix, Tractatus de Episcopo, 2. izd., Pariz 1862; Barbosa, De officio 
et potestate Episcopi, Mleci 1707; Andreucci, De officio ef potestate 
Episcopi, 1766; Michels, L'origine de l'épiscópat, Louvain 1900; Ermoni, 
Les origines de l'épiscopat, Pariz 1911; Póschl, Bischofsgut und Mensa 
Episcopalis, Bonn 1909; Stutz, Der Geist des Cod. lur. Can., Stuttgart 
1918; Hilling, Das Personenrecht des С. J. C., Paderborn 1924; Chelodi, 
Jus de Personis, Trident, 2. izd., 1927; Hofmeister, Bischof und Dom- 
kapitel, Neresheim 1931. Fr. H. 

U istočnoj s Rimom sjedinjenoj Crkvi imaju biskupi 
u glavnom jednaki značaj kao i u zapadnoj (latinskoj) 
Crkvi. I u istočnoj od Rima odvojenoj (raskolničkoj) crkvi 
postoje biskupi (episkopi) kao crkveni hijerarhijski pogla- 
vari u pojedinim eparhijama (eparhijski arhijereji). Za epi- 
skope se u istočnoj od Rima odvojenoj crkvi uzimaju od 
vremena, kako je u njoj dokinuto neženstvo (celibat) sve- 
ćenika (jereja), isključivo kaluđeri (arhimandrite). Evan- 
gelici (protestanti) ne priznavaju bogoslužne hijerarhije ni 
svećeničkog reda, pa su po njihovoj nauci za izvršivanje 
bogoslužja i crkvenog poglavarstva svi vjernici načelno spo- 
sobni. Ipak je i kod evangelika zadržana služba i naslov 
biskupa, ali crkveno ustrojstvo i poglavarsko uređenje nije 
u svim protestantskim zemljama jednako. U Engleskoj za- 
držano je biskupijsko ustrojstvo posvema, pa postoje i 
dalje biskupije i biskupi. U Njemačkoj prešla je biskupska 
poglavarska vlast na svjetovne knezove (summus episco- 
patus), koji je prenose na postavljene od njih biskupe. 
I kod nas ima evangelička crkva augsburškog vjeroispo- 
vjedanja svojega biskupa u Zagrebu. U. 

Biskupska insignia (obilježja biskupske vlasti) kod bogo- 
služja jesu danas u rimskom obredu prsten, mitra, ruka- 
vice, papuče, štap i križ, a kod metropolite i palij. 


Prema današnjem crkvenom pravu ne smiju klerici no- 
siti prstena, osim ako im to dopušta samo pravo ili apo- 
stolski privilegij. Po samom ga pravu nose kardinali, bi- 
skupi, opati i prelati nullius. Isprva je prsten označivao 
samo razliku između običnog svećenika i biskupa, te je 
imao značaj pontifikalnog ukrasa bez liturgijskog znače- 
nja. Kad je u srednjem vijeku prsten dobio i liturgijsko 
značenje, rado mu se davalo simboličko tumačenje, po 
kojem je biskup posebnim načinom vezan uz Crkvu 
i vjeru. 

Mitra je znak biskupske (ili kardinalske) časti, no mogu 
je u smislu liturgijskih propisa nositi i oni, koji imadu 
usum pontificalium, ako i nijesu biskupi ili kardinali. U 
Rimu se počela nositi mitra sredinom 10. st. Caeremoniale 
episcoporum 1. 17, 1.--4. razlikuje tri vrste mitre: mitra 

LIK BISKUPA U SVEČANOM ORNATU NA RELIKVIJARIJU 
SV. KRISTOFORA IZ 12. ST. 
Rab, Stolna crkva 


simplex (osobito za veliki petak i kod službe za pokojne), 
mitra auriphrygiata (nosi se u dane, kad je propisana lju- 
bičasta liturgijska boja) i mitra pretiosa (za svečane 
zgode). 

Rukavice su iz običnog života preuzete i u liturgiju, da 
očuvaju biskupove ruke čistima za žrtvu i da ih ukrase. 
Danas se biskupske 
rukavice za liturgijske 
funkcije izrađuju od 
svile, a ukrašene su 
križićem. Bojom treba 
da odgovaraju boji 
dana, ali mjesto crnih 
rukavica uzimaju se 
ljubičaste.  Rukavice 
nosi biskup samo kod 
pontifikalne mise, a i 
to samo do pranja ru- 
ku prije prikazanja. 

Papuče se ravnaju 
po boii dana, ali na 
veliki petak i kod slu- 
žbe za pokojne nije 
biskup odjeven u li- 
turgijsku obuću. Obi- 
čajem je uvedeno, da 
je liturgijska obuća 
od svile. Nije potre- 
bno, da je na papuča- 
ma izvezen križ. U 
Rimu smije biti izve- 
zen križ samo na pa- 
pučama, što ih nosi 
papa. 

Biskupski štap ја- 
vlja se u 6. st. u Ga- 
liji i Španjolskoj, a u 
ll. st. upotrebljavaju 
biskupi gotovo po či- 
tavom svijetu zavinuti 
štap, samo u Rimu 
nosi papa ravni, a ne 
zavinuti. Bit će da su 
prvotno nosili štap 
opati, pa su onda bi- 





KIP SV. MARTINA IZ SENJA 
Lik biskupa u ornatu iz 14. st. 
Zagreb, Hrv. nar. arh. muzej 

(Fotografijski arhiv Drž. konzervatorskog zavoda) 
KAZULA UKRAŠENA BISEROM (Rad 16. i 17. st.) 

BISKUP — BISKUPIJA 





(Foto V. Živić) 
BISKUPIJA, Ostatci temelja starohrv. bazilike sv. Marije 


skupi preuzeli od njih taj običaj. Biskupski se štap u litur- 
gijskim funkcijama nosi tako, da je zavinuti dio okrenut 
prema puku. 

Križ, što ga danas biskupi nose na prsima, bio je pr- 
votno jednostavni encolpium, a službenim je uresom bi- 
skupa postao tek u kasnom srednjem vijeku. U doba 
Inocencija III. nosio je rimski biskup križ oko vrata na 
prsima. Potkraj 13. st. već su mnogi biskupi redovno nosili 
ovaj križ na prsima, ali to još nije bilo propisano. Prije toga 
držao je biskup u ruci križ sa svetim moćima, kako to ima- 
mo još sačuvano na relikvijariju sv. Kristofora u Rabu iz 
12. st. U zbornoj crkvi u Bribiru čuva se i danas još takav 
križ, što su ga biskupi do u 13. st. nosili u ruci. Iz ovog 
Se križa razvio t. zv. pacifikal, koji je i danas još u ne- 
kim našim krajevima u običaju kod ophoda. 

Palij je već u 5. st. bio na kršćanskom zapadu znak 
rimskoga pape i onih biskupa, kojima ga je dao papa. Na 
prijelazu iz 8. u 9. st. nose palij redovno metropoliti. 
Palij je izrađen od vune, koja barem djelomično potječe 
od ona dva jaganjca, koji se na dan sv. Agneze blago- 





(Foto V. Živić) 
BISKUPIJA, Tegurij iz crkve sv. Marije 
Knin, Muzej hrv. starina 

BISKUPIJA, Nova spomen crkva, Ivan Meštrović 


slivlju u crkvi St. Agnese fuori le mura u Rimu. Novi se 
paliji blagoslivlju i onda pohranjuju u srebrnoj kutiji na 
grobu sv. Petra i Pavla. Prema can. 279. metropolit ne 
smije palij nikomu ni pokloniti ni posuditi, niti ga smije 
poslije smrti nekomu ostaviti, već treba da bude sahranjen 
zajedno sa svojim palijem. Potkraj prvog tisućljeća javlja 
se kao počasni znak biskupa, pretežno na području rimskog 
carstva, t. zv. rationale, kao u neku ruku nadomjestak za 
palij. Sada nose rationale samo još rijetki biskupi, na pr. 
u Eichstiittu, Paderbornu i Krakovu. Rationale se nosi, 
upravo kao i palij, samo kod pontifikalne mise. Na reli- 
kvijariju sv. Kristofora u Rabu iz 12. st. vidimo biskupe 
s rationalom. 

LIT.: J. Braun, Die liturg. Paramente in Gegenwart und Vergang., 
Freiburg i. B. 1924; D. Kniewald, Liturgika, Zagreb 1937. D. K-d. 

BISKUPIJA. Prostorno omedena samoupravna jedinica u 
teritorijalnoj organizaciji kat. crkve, kojom upravlja 
biskup kao crkveni poglavar. Zove se i dijeceza (od lat. 
dioecesis, grč. Ó:0/x5o:e »okružje«, »područje«). Više bi 
skupija sačinjava crkv. pokrajinu (provinciju) na čelu 
s metropolitom, koji ima naslov nadbiskupa; njegova je 
biskupija zato nadbiskupija. U onom teritorijalnom dijelu 
kat. crkve, u kojemu nije uvedena redovna uprava (t. zv. 
misijsko područje), nema biskupija, nego ih zamjenjuju 
apostolski vikarijati i prefekture. Fr.H. 

BISKUPIJA, današnje selo, 7 km jugoistočno od Knina, 
na polju Kosovu. Samim imenom podsjeća na nekadašnje 
sijelo biskupa (kninskog). Inače se u srednjem vijeku pod 
tim imenom ne spominje. To je položaj, koji Hrvatska 
kronika naziva »u petih crikvah na Kosovi«, što je 1939 
utvrđeno iskopinama. Od početka vladanja kralja Zvoni- 
mira stoluje biskup hrvatski stalno kod Knina, a Zvonimir 
mu gradi oko 1077 katedralu, koja je bila posvećena 
sv. Mariji. Posveti te crkve prisustvovao je i sam Zvoni- 
mir 1089. Za hrvatske dinastije sezala je jurisdikcija hrvat- 
skih biskupa od zidina dalmatinskih gradova do Drave. 
Propašću kraljevstva i osnutkom zagrebačke biskupije 
(1094) gube hrvatski (kninski) biskupi i па kompetenci- 
jama (funkcionari na dvoru hrvatskih kraljeva, u kralj. 
kancelariji i kuriji) i na teritoriju. С. 1185 spao je teritorij 
kninskog biskupa na tri županije (Knin polje, Vrlika i 
Pset), štoviše gubi se već i onako prazan naziv hrvatskog 
biskupa. 

Biskupija nam je sačuvala golemo arheološko blago, 
koje je svjedokom visoke onodobne civilizacije Hrvata. 
Upravo izdašnost sela Biskupije davala je snage fra Luji 
Marunu pri njegovim prvim radovima 1886, te je mogao 
osnovati Prvi muzej hrvatskih spomenika 1893, što je sve 
skupa usko vezano za početke hrvatske arheološke zna- 
nosti. U Biskupiji se u razdoblju 1889—1894 kopalo u više 
navrata, a radilo se na četiri položaja. Tada su otkrivene 
tri crkve, i to na Crkvini, Stupovima i Lopuškoj Glavici. 
G. 1939 otkrivena je još jedna, četvrta, crkva na Buko- 
rovića Podvornici. Peta crkva nije otkopana, ali zna se, 
da joj je položaj ispod današnje grčko-istočne crkve sv. 
Trojice, a bila je, kako Vinalić opisuje 1746 godine, »osme- 
rokutna zgrada okrugla oblika, čini se, da je bila starinska 
crkva«. Trobrodna katedrala svete Marije па Crkvini (do 

danas još rimokat. groblje) najveća je po dimenzijama, a 
po dekorativnim ostatcima najobilnija dosada poznata 
starohrvatska crkva. Pronađeno je mnogo arhitektonskih 
dijelova, ponajvećma ukrašenih pleternom ornamentikom, 
kao i dijelova s natpisima, ali na žalost sve je to jako 
oštećeno. Od natpisa najveću historijsku vrijednost ima 
fragmenat sa sadržajem DUX GLO(riosus). Taj se naime 
odnosi na jednoga hrvatskoga kneza, kojemu na žalost ne 
znamo imena. U crkvi se našlo i reljefa, među njima jedan 
lik Majke Božje, kojega je izradba vrlo zanimljiva, jer 
odaje tehniku, što podsjeća na onodobno slikarstvo ikona. 
Našao se i lik hrvatskog dostojanstvenika, kojim je bila 
urešena tranzena, a koji nam pruža jak prinos za pozna- 
vanje nošnje u 11. i 12. st. Vrijedno je istaći ostatak lika 
jednog svećenika, na čijoj se glavi zapaža tonzura, kao i 
reljef Majke Božje s Isusom na krilu. Oko katedrale pro- 
stiralo se veliko, stećcima pokriveno groblje, koje je Marun 
isprevrtao i našao u njemu mnoštvo kovinskih predmeta 
(neke još iz poganskog doba Hrvata): ostruga, mačeva, 
kopalja, strelica, a naročito naušnica i prstenja. Na Stupo- 
vima su se našli temelji trobrodne bazilike 10. st., poduprte 
potpornjacima (odatle današnji naziv Stupovi), iz koje 
potječu prekrasni ostatci crkvenog ukrasa, po kojemu se 
može suditi, da je ukras izradila vrlo vješta ruka. 
Na Lopuškoj Glavici otkrivena je mala crkvica 9. st., 
gdje je nađeno nekoliko dekorativnih kamenih ulomaka. 
Na Bukorovića Podvornici pronađena je jednobrodna 
crkva, koja je bila poduprta nutarnjim i vanjskim pot- 
pornjacima. Od ovih se našao samo jedan dekorativni 
ulomak grede, i to kao materijal uzet za blizi dječji grob. 
Uokolo crkve nađeno je groblje s nakitnim prilozima. 
LIT.: M. Barada, Episcopus Chroatensis, Croatia Sacra, Zagreb 1931; 
Don F. Bulić, Hrvatski spomenici u kninskoj okolici, 1885; Radićevi ra- 
dovi u Starohrvatskoj Prosvjeti; F. Šišić, Gdje je bio samostan sv. Bar- 
tula, a gdje crkva sv. Marije?, Ekskurs ІП.; Isti, Povijest Hrvata u 
vrijeme narodnih vladara, Zagreb 1925, 690—695. 5; С. 
Nova spomen-crkva sv. Marije u Biskupiji. Da počaste 
slavnu uspomenu svojih vladara, franjevci (gvardijan o. 
Bernardin Topić) s kninskim rodoljubima podigoše 1938 
spomen-crkvu kralju Zvonimiru pokraj temelja starohrvat- 
ske bazilike i starohrvatskoga groblja u Biskupiji. Crkva je 
djelo Ivana Meštrovića. Iznad ulaza podiže se stara nad- 
grobna ploča s groblja u Biskupiji, na kojoj je uklesan lik 
Krista-kralja (djelo Meštrovića). Druga nadgrobna ploča 
s uklesanim starim simbolima viteštva, ljiljanom, mačem i 
krstom, uzidana je na apsidi, licem prema Dinari. Unu- 
trašnjost crkve, posvećena hrvatskoj prošlosti, ukrašena je 
freskama Joze Kljakovića. Središnja freska prikazuje 
kralja Zvonimira, kako se kune na križ okružen dostojan- 
stvenicima i velikašima svog doba. Svetište dijeli tegurij 
sa spomen-natpisom. Iznad oltara jest mramorni kip Gospe 
s Djetetom na krilu u nadnaravnoj veličini, u hrvatskoj 
opi nošnji dalm. Zagore (dar i djelo Ivana Meštro- 
viča). 





Knin, Muzej hrv. starina 





(Foto V. Živić) 
BISKUPIJA, Starohrvatske pozl. ostruge hrv. velikaša iz grobova u crkvi sv. Marije 

BISKUPSKA KAPI- 
CA, lipica ili krespin 
(Epimedium alpinum 
L.), je trajna zelen iz 
biljne por. žutikovica 
(v.). Ima valjkast po- 
danak i uspravnu nad- 
zemnu stabljiku, koja 
nosi na gornjem dijelu 
jedan jedini dvostruko 
prstasto sastavljen list 
s 3 srcaste liske na sva- 
kom, a na vrhu ima 
metličast paštitac pro- 
stolatičnih,  zvjezda- 
stih, četveročlanih, ta- 
mno grimiznih cvjeto- 
va sa žutim pavjenči- 
ćem, koji je sastavljen 
od 4 vrećasta, iznad 
latica smještena med- 
nika. Raste kod nas 
dosta često u šikara- 
ma i šumama kao svoj- 
stvena vrsta šume kit- 
njaka i običnoga gra- 
ba. Osim naše vrste, 
koja je uglavnom ve- 
zana na slovenske i 
hrvatske krajeve (»ilir- 
ski florni elemenat«), 
poznato je još oko 20 
vrsta istog roda, od 
kojih se mnoge i uz- 
gajaju. S. Н-6. 

BISKUPSKI  NO- 
VAC je pučki naziv 
za složene, poput 
novca pločaste, članke 
od stapke izumrlih i 
okamenjenih stapčara 
(Crinoidea), što se 
nalaze u slojevima 
gornjeg ljušturnog va- 
pnenca srednje Njema- 
čke, koje u Thüringenu 
zovu Bonifacijevim 
pfenigima. K. B. 

BISMARCK, Otto Eduard Leopold, Ж Schönhausen 1. IV. 
1815, + Friedrichsruh 30. VII. 1898, knez, vojvoda od Lauen- 
burga, prvi kancelar Njemačkog carstva, sin konjaničkoga 
kapetana Ferdinanda von Bismarcka (1771—1845) i Lujze 
Vilhelmine, rođene Mencken. U Berlinu je ponadao gim- 
naziju, a 1832—35 sveučilište u Göttingenu. Nakom očeve 
smrti postade zastupnikom u saskom pokrajin- 
skom saboru i stade se sistematski spremati za 
državnika. Stao je na stranu kraljevstva, a protiv 
liberalnih zahtjeva zemaljskih poglavica, protivio 
se primanju Židova u javne službe i pobijao 
unionističku politiku u parlamentu u Erfurtu. 
Surađivao je u novini Kreuzzeitung i stalno 
radio na stvaranju jake stranke, vjerne kralju. 
Ostvarenje jakoga pruskoga kraljevstva smatrao 
je preduvjetom za rješenje njemačkog pitanja. 
G. 1851 imenova ga kralj Friedrich Wilhelm IV. 
legacionim savjetnikom kod poslanstva saveznog 
vijeća u Frankfurtu na Majni. Tu je upoznao 
slabe i nepopravljive strane Njemačkog saveza, 
kakav bijaše stvoren na Bečkom kongresu god. 
1815, stekao uvjerenje, da Pruska ne može ra- 
čunati na iskreno prijateljstvo srednjih i malih 
njemačkih država, ali da ih se ne treba ni bo- 
jati, i da se može osloboditi skrbničke vlasti 
Austrije. Ali novo ministarstvo Hohenzollern- 
Schleinitz nije htjelo prekinuti postojeće savezne 
veze. Poslan je 5. III. 1859 iz Frankfurta za po- 
slanika u Petrograd, odakle vrlo pažljivo prati 
razvoj njemačkog pitanja, a još više iz Pariza, 
kamo je došao za poslanika 24. V. 1862. Iste go- 
dine (24. IX.) postade pruski ministar vanjskih 
posala i podjedno dođe na čelo čitavom ministar- 

BISKUPSKA KAPICA 


BISMARCK 


IVAN MESTROVIC, Gospa 
Biskupija, Nova spomen crkva 


stvu. Odluéno je istupio za reorganizaciju vojske protiv 
zastupničke kuće, koja se uporno držala svog proračunskog 
prava, pa je i vladao bez proračuna. 

Uto je već bio uzeo u ruke rješenje »njemačkog pita- 
nja«. U siječnju 1863 obavijesti Austriju, neka vodstvo u 
Njemačkoj ili podijeli s Pruskom ili neka računa sa su- 
kobom s Pruskom. Pokušaj Austrije, da njemačko pitanje 
riješi prema svojoj zamisli na zboru knezova u Frank- 
furtu u kolovozu 1863, osujeti time, što je sklonuo kralja 
Wilhelma, da ne prisustvuje ovome zboru. Niegova nje- 
mačka i šlezvig-holštajnska politika nije 
1863—1864 naišla na razumijevanje. Kad 
je na kraljevu želju sklopio s Austrijom 
ugovor u Gasteinu i time odgodio sukob, 
dobi 1865 naslov grofa. Opet se obnovilo 
nepovjerenje u njegovu vanjsku politiku, 
razmahala se ustavna borba, a 7. V. 1866 
jedan đak izvrši na nj atentat, koji nije 
uspio. 8. IV. 1866 predobi Italiju za sa- 
veznika u budućem ratu protiv Austrije. 
Teškom mukom skloni kralja na rat. Ne- 
očekivani uspjeh Pruske u sukobu s Au- 
strijom 1866 i mir u Pragu od 23. VIII. 
1866 omogućio je Bismarcku, da Pruskoj 
izvojšti prvenstvo u sjevernoj Njemačkoj 
i uspostavi užu vezu između sjeverne Nje- 
mačke i južnoameričkih država. Za sve 
to dobi od države počasni dar od 400.000 
talira, kojim iznosom kupi dobro Varzin 
u Pomoraniji. Do tada opozicionalno ra- 
spoložena narodno-liberalna stranka stade 
ga odlučno podupirati, a susretljivošču 
prema malim državama steče naklonost 
njihovih knezova kod raspravljanja o 
ustavu sjeverno-njemačkog saveza. Odred- 
be toga ustava uspješno je branio u kon- 
stituwrajućem saboru, u prvom redu opće 





BISKUPIJA, Vrh ciborija iz crkve 
sv. Marije 


Knin, Muzej hrv. starina 


595 





JOZA KLJAKOVIĆ, Kralj Zvonimir 
Biskupija, Nova spomen crkva 


direktno izborno pravo za sabor i odgovornost saveznoga 
kancelara. Pristavši s jedne strane, da se Londonskim ugo- 
vorom od 11. V. 1867 stavi pod opću garanciju neutralnost 
Luxemburga, posluži se pitanjem nasljedstva na španjol- 
skom prijestolju, da Francuska navijesti Pruskoj rat, koji 
je imao dovesti do stvaranja Njemačkog carstva. Prati 
kralja u ratu i iz glavnog stana vodi vanjsku politiku. Za 
rata je spretno izbjegao opasnosti, koja se javila otvara- 
njem Istočnog pitanja sa strane Rusije i Londonskom kon- 
ferencijom na kojoj je sudjelovala i Francuska, a koja je 
svoj rad završila ugovorom od 13. III. 1871. 
Navijestivši okružnicama od 13. i 16. IX. 
1870, da će se granice Njemačke poma- 
knuti dalje prema zapadu radi osiguranja 
u budućnosti, odbio je svako upletanje 
stranih država u mirovna  utanačenja 
ističući, da je Njemačka sama izvojštila 
pobjedu i da će sama sklopiti mir. U Ver- 
saillesu je završio dogovore s južno-nje- 
mačkim državama o pitanju njihova stu- 
panja u Njemačko carstvo, pa je ovo i 
proglašeno u samom. Versaillesu 18. I. 
1871. Mir s Francuskom uglavio je sam 
10. V. 1871 u Frankfurtu na Majni. Nakon 
toga postade prvi kancelar Njemačkog 
carstva, bi uzdignut u kneževski stalež i 
dobi veliku domenu u Lauenburgu. Kupio 
je i dvorac Friedrichsruh, koji se tu na- 
lazi. Nakon njemačko - francuskog rata 
odlučno je ustrajao u t. zv. kulturnoj bor- 
bi (Kulturkampf), koja se vodila 1872 do 
1886 između katoličke crkve i države u 
Njemačkom carstvu, naročito u Pruskoj 
(> kulturna borba). U prvim godinama 
ove borbe izrekao je u saboru više govora, 
u kojima je zagovarao potrebu sigurnosti 
države protiv zahvata sa strane pape. G. 

1879 istupi svojom novom carinskom i gospodarskom poli- 
tikom. Kako se tim povodom protiv njega digoše liberalci, 
stao je napuštati kulturnu borbu i tražio izmirenje s dosa- 
danjim protivnicima. Kad je novo carinsko zakonodavstvo 
diglo dohotke države i omogućilo razvoj pojedinih grana 
veleobrta, latio se društvovnih reforma, da bi udovoljio 
opravdanim zahtjevima radništva i suzbio utjecaj soci- 
jalne demokracije. U tome je naišao na opreku liberalaca, 
nastojeći uzalud da ih oslabi i podijeli. Kad je napredna 
stranka zauzela izričito opozicionalno držanje, morao se 
prisloniti na centrum-stranku i učiniti joj znatne ustupke. 
Teškom mukom i nakon dugih pregovora isposlovao je, da 
su prihvaćeni zakoni o bolesničkim blagajnama, o osigu- 
ranju za slučaj nezgode, o osiguranju protiv starosti i 
nemoći. 

Na području vanjske politike, da bi paralizirao ideju 
odmazde (revanche), koja se stala javljati u Francuskoj, 
izradio je sklapanje Trocarskog saveza između Njemačke, 
Austro-Ugarske i Rusije; predsjedao 1878 kongresu u Ber- 
linu, koji je rješavao Istočno pitanje (v.); 1879 uglavio je 
Dvojni savez između Njemačke i Austro-Ugarske; 1881 
obnovio je Trocarski savez (v.), a 1882 doveo je do ostva- 
renja Trojnog saveza između Njemačke, Austro-Ugarske i 
Italije. Sudjelovao je i kod obnove ovoga saveza 1887 


(> Trojni savez). Ustalivši normalne odnose s kontinen- 
talnim državama, dao se 1884 na stjecanje njemačkih kolo- 
nija; spretnom diplomatskom akcijom oslabio protivljenje 
Engleske i održao 1885 u parlamentu velik govor o vanj- 
Skoj i kolonijalnoj politici. 


Nakon smrti Wilhelma I. 
(9. III. 1888) ostade Bismarck 
i dalje u službi. Radi razila- 
ženja s Wilhelmom II., naroči- 
to u pitanju zakona o socija- 
listima, podnese 18. III. 1890 
ostavku, koja mu je ovoga pu- 
ta bila prihvaćena. 20. III. dobi 
naslov vojvode od Lauenbur- 
ga. С. 1891 izabran je zastu- 
pnikom u parlamentu, ali se 
u njemu nikada nije javio. U 
štampi i u razgovorima pobi- 
jao je politiku novoga kurza, 
što ju je zastupao njegov na- 
sljednik grof Leon G. Caprivi, 
državni kancelar do 1894. Na- 
petost između Bismarcka i 
OTTO v. BISMARCK, F. Lenbach vodećih krugova zaoštrila se 

n 4 и povodu Bismarckovih sao- 
pcenja o ugovoru o uzajamnom osiguranju (Rückversiche- 
rungsvertrag), koji je postojao između Njemačke i Rusije 
1887—1890. Carevi pokušaji, da bi se sporovi izgladili, 
nijesu imali uspjeha. Nakon B-ve smrti car je ponudio po- 
rodici, da bude mrtvo tijelo sahranjeno u kneževskoj grob- 
nici nove stolne crkve u Berlinu, ali ga je porodica, po 
pokojnikovoj želji, pokopala u parku Friedrichsruh-a. 

LIT.: Bismarck, Gedanken und Erinnerungen, izdanje Cotta, Stuttgart- 
Berlin 1922; Bismarck, Die gesammelten erke, Berlin 1924—1935; H. 
Blum, Fiirst Bismarck und seine Zeit, Eine Biographie fiir das deutsche 
Volk, München 1895—1896; O. Klein-Hattingen, Bismarck und seine 
Welt, Berlin 1902—1904; J. Kreutzer, Ofto von Bismarck, Sein Leben 
und sein Werk, Leipzig 1900; O. Küsel, Bismarck, Beitrüge zur inneren 
Politik, Berlin 1934; M. Lenz, Geschichte Bismarcks, Leipzig 1902; E. 
Ludwig, Bismarck, Geschichte eines Kümpfers, Berlin 1926; E, Marcks, 
Bismarck, Eine Biographie, 1815—1851, Stuttgart-Berlin 1939; P. Matter, 
Bismarck et son temps, Pariz 1905--1908; А, Matthias, Bismarck, sein 
Leben und sein Werk, München 1915; B. M. Pearl, Bismarckian Policy 
of Conciliation with France, 1875—1885, Philadelphia 1935; H. Plehn, 
Bismarcks auswärtige Politik nach der Reichsgründung, Miinchen-Berlin 
1920; W. Schussler, Bismarck, Leipzig 1925. J. N. 


BISMARCKOV ARHIPELAG, nekoliko vulkanskih otoka 
u Melaneziji, na istoku Nove Guineje. Najveći je otok 
New Britain (37.800 km?, nekada Neu Pommern), pa New 
Ireland (7.250 km?, nekad Neu Mecklenburg), Lavongai 
(Neu Hannover), Manus (Admiralitetski otoci) i čitav vi- 
jenac vulkanskih otoka, a nastavak im je Salomon otočje. 
Od 1885 pod protektoratom njemačkim, od konca svjet- 
skoga rata (1919) pripadaju teritoriju Nove Guineje kao 
mandatno područje Australije. Stanovnici (180.000) su 
mješanci Polinezijaca i Malajaca. Trguje se naročito ko- 
kosovim palmama. М. $. 

BISSAGOS-OTOCI (portug. Пћаѕ dos Bijagos), skupina 
otoka u Portugalskoj Guineji, pred ušćem rijeke Geba, oko 
30 većih i manjih otoka vulkanskog podrijetla (najveći 
Orango), s mnogo grebena i stijena; niski, močvarni, za- 

šumljeni, plodni (zemlj. orasi, kakao, kava, vosak), ali vrlo 
nezdravi. Na otoku Bolama je glavni grad istoga imena 
(4000 stan.), gdje je guverner otočja. Stanovnici su pomi- 
ješana crnačka i druga urodenička plemena. M.S. 
BISSOLO, Francesco, Ж oko 1470 (?), + Mleci 20. IV. 1554, 
talijanski slikar. G. 1492 bio je pomočnik Giovannija Bel- 
linija pri radovima u dvorani Velikog viječa mletačke 
Duždeve palače, pa je vjerojatno, da mu je ovaj bio uči- 
teljem. Važnije su njegove slike: Preobraženje (u mletačkoj 
crkvi S, Maria Mater Domini, 1513—14); Bogorodica na 
prijestolu i sveci (Lastovo, iz godine 1516), na kojoj je na- 
vodno u jednom liku prikazan glasoviti tiskar Boninus 
de Boninis, pa nekolike oltarske slike (u crkvama S. Flo- 
riano in Campagna u Fanzolu, S. Andrea u Trevisu, SS. 
Annunziata u Genovi, Chiesa della Madonna u Trestu, 
Zupnoj crkvi u Goggiju). Ima od njega slika i u evropskim 
javnim i privatnim zbirkama u Berlinu, Budimpesti, Düssel- 
dorfu, Leipzigu, Londonu, Padovi, Palermu i Mlecima). B. 
je čedan nasljedovač svog učitelja. Pogdjegdje opaža se u 
njegovim slikama i utjecaj Giorgionov. Značajne su crte 
njegove umjetnosti lijep meki kolorit i reka nujnost likova. 


LIT.: A. Venturi, Storia dell'arte italiana, VII. 4., Milan 1915; L. 
Coletti, Intorno a F. B. (Bolletino d'Arte VIIL), Rim 1928—29. A. Sch. 


BISSON, Alexandre-Charles-Auguste, Ж Briouze 1848, 
T Pariz 1912, francuski pisac komedija i vaudevillea. Bis- 
sonovi su radovi brzo osvojili najšire mase svojom lako- 
ćom i vedrim humorom. Poznatija su mu djela: Un lycée 
de jeunes filles (1881), Le Dćputć de Bombignac (1884), 
Ma gouvernante (1887), Les surprises du divorce (1890). U 
djelima Jalouse (1897), Monsieur le directeur (1895) po- 
kušao je dati komediju karaktera i karikirati loše pojave 
u francuskom društvu. Komadom Le cotróleur des wagons- 
lits (1898) dokazao je, da je majstor vaudevillea. 

U Zagrebu su prikazivani ovi njegovi komadi: Gospodin 
ravnatelj, 1896; Historijski dvorac, 1903; Kontrolor spava- 
ćih vagona, 1899; Maškarada, 1925; Paunovo perje, 1908; 
Pokojni Toupinel, 1891; Posljedice raspita, 1890; Put u 
Italiju, 1881; Rue Pigalle br. 115, 1883; Skrbnik, 1888; 
Strana žena, 1910; Vrli suđar, 1903; Zastupnik Bombignaca, 
1896. 

LIT.: L. Ganderax, Le député de Bombignac d'Al. Bisson, Revue des 
Deux Mondes, 63, p. 934—945. D. St. 

BISTA — Poprsje. 

BISTICCI, Vespasiano da, * 1421, + 1498, knjižar u Fi- 
renci. Poslovao je isključivo rukopisnim književnim dje- 
lima. Za prepisivanje iz starih izvornika, ponajviše staro- 
klasičnih latinskih i grčkih kodeksa, kao i djela starih 
crkvenih otaca, i za njihovo dalje umnožavanje zaposlivao 
je pokatkad do pedeset vještih pisara. Lično je izabirao 
pisce, dopremao izvorne rukopise, određivao izradbu i 
ukrašivanje prijepisa i pokazao se u tomu kao velik 
majstor. Tiskane knjige smatrao je s estetičke strane ma- 
nje vrijednima. 

Bio je u poslovnoj i prijateljskoj vezi s mnogim odlični- 
cima svoga vremena, a njegova je radionica bila omiljeno 
mjesto sastanaka i naučnih pobuda za duševnu elitu fi- 
rentinsku kao i za onu iz ostale Italije i iz drugih zemalja. 
S Cosimom  Medicejskim, Federikom de  Montefeltre- 
Urbinskim i brojnim drugim odličnicima prijateljevao je 
i bio im posrednik i dobavljač kod uređivanja njihovih 
znamenitih i dragocjenih biblioteka. U nizu onih, koji su 
Vespasiana zaštićivali i od njega naručivali, nalazio se 
i ugarsko-hrvatski kralj Matija Korvin, koji je dobrim 
dijelom njemu zahvaljivao sastav i razvitak svoje čuvene 
biblioteke. 

B. je potkraj života sređivao u dokolici svoje uspomene 
na suvremene, dijelom i lično mu poznate, odlične ličnosti 
i ostavio potomstvu vanredno značajan i zanimljiv zbornik 
životopisa: Vite di uomini illustri del secolo XV., u koje- 
mu je sabrao sto dvadeset i četiri što opširnije i što kraće 
biografije papa, kraljeva i drugih vladara i velmoža, kar- 
dinala, nadbiskupa i biskupa, državnika i književnika kao 
i nekih slavnih žena onoga stoljeća. Djelo, kojim je s nekim 
ograničenjem dobio častan pridjevak Plutarha Quattro- 
centa, cijeni se kao vjerno duševno ogledalo svoga vre- 
mena. Priopćeno je u novije doba više puta tiskom, a 
osobito se cijeni kritički po izvornim rukopisima obra- 
đeno izdanje L. Fratija (Bologna, 1892—93). 

Među uvrštenim biografijama važne su za stariju hrvat- 
sku kulturnu povijest biografije pečujskog biskupa Ivana 
Česmičkoga (Janus Pannonius), slavnog latinskog pjesnika, 
i njegova rođaka i pokrovitelja nadbiskupa ostrogonskog 

BISTRA, Pjesma »Tiček nam popeva...« 


Ivana Viteza od Srednje. Imena ovih umnih Hrvata sjaju se 
u povijesti renesanse u 15. st. Oni su u zajednici sa čitavom 
plejadom svojih zemljaka snažno unapređivali kulturu i 
u Ugarskoj, zemlji njihova javnog djelovanja, kao dosto- 
janstvenici okupljeni na budimskoj kraljevskom dvoru. 
Njihovi životopisi iz Vespasianova pera, koji je lično 
poznavao i osobito cijenio Ivana Česmičkog, najvrednija 


su svjedočanstva za njihovo hrvatsko podrijetlo i narodnost. 
LIT.: J. Abel, Adalékok A Humanismus Tčrtćnetćhez Magyarorszá- 

gon, Budimpešta 1880; V. Rossi, Il Quattrocento, Milan 1934; P. Schub- 

ring, Vespasiano da Bisticci, Jena 1914. M. B-r. 


BISTOLFI, Leonardo, Ж Casal Monferrato 14. III. 1859, 
talijanski kipar. Učio je od 1876 do 1879 u Milanu (Brera). 
Od 1880 Zivi u Turinu. Rana su njegova djela (kao, na pri- 
mjer, Pralje i Seljaci u rimskoj Galeria nazionale d'arte 
moderna) još naturalistička, često i groteskna, dok dalja, 
kao Ljubavnici i Suton označuju prijelaz prema ideali- 
stičkom, ponešto sentimentalnom i manirističkom stilu nje- 
govih kasnijih radova, koji su gotovo svi od reda grobni 
spomenici. Među njima se ističu: Sfinga, San, Ljepota smrti, 
Žrtva, Ljubav i život. B. je izradio spomenik Segantinija, 
Zanardellija, Carduccija i Garibaldija. Nazvali su ga »ki- 


parom bola i smrti«. 
LIT.: U. Ojetti, L. B. (Ritratti d'artisti italiani), Milan 1911. А, Sch. 


BISTRA, Gornja i Dolnja, dva sela u Hrv. Zagorju, na 
sjeverozapadnom podnožju Medvednice u kotaru donjo- 
stubičkom, međusobno udaljena 4.5 km. Gornja B. ima 
1183 stan., a Dolnja 678. Kat. župa B., kojoj je sjedište 
danas u susjednom selu Poljanici, spominje se već 1209. 
U Gornjoj B. nalazi se lijepi dvor, sagrađen sredinom 18. 
st. po francuskom uzoru od grofa Krste Oršića. U okolici 
B. sačuvala se lijepa narodna nošnja. Z. D-i. 

Bistra (s naglaskom Bistra) je danas središte etnograf- 
ski zanimljiva i razmjerno još vrlo dobro sačuvana kraja, 
koji se ističe osobitom (»bistranjskom«) nošnjom. Ta је 
nošnja obuhvatala područje župa Brdovec, Pušća i Bistra, 
no danas je bolje održana samo u B. Muško (gotovo već 
posve napošteno) odijelo bilo je u glavnom jednako drugim 
muškim nošnjama iz zagrebačke okolice: jednostavne gaće 
s resama, jednostavna košulja (s vrlo malo sitnog bijelog 
veza, ponajviše oko vrata, na ramenima i na ošvicama ru- 
kava), oko vrata svilen rubac, zatim prsluk s gajtanima, smeđa 
ili bijela suknena (»darovčena«) hala (surina, kaput), obilno 
ukrašena crvenim gaj- 
tanima, čizme i malen 
okrugao šeširić, k tomu 
kožna torba sa crvenim 
vunenim poklopcem ; 
zimi još kožuh (dug 
kao i hala) tamnožute 
(oker) boje, obrubljen 
crnim krznom i ukra- 
šen aplikacijama crve- 
ne i žute kože, suknene 
bijele hlače s gajtani- 
ma, a nekad i čoha, 
duga (»stubicka«) ka- 
banica od jednakog ma- 
terijala i s jednakim 
ukrasom kao i hala. 
Ženska se nošnja još 
dobro drži,a svojim se 
karakterističnim  obil- 
nim ukrasom, bojama i 
krojem živo ističe me- 
du ostalim hrvatskim 
nošnjama panonske zo- 
ne (v. slike u prilogu). 
Dijelovi su joj: ople- 
ček s otvorenim ruka- 
vima (inače su na sjever 





(Foto V. Tkalčić) 


BISTRA, Tipična peć s ognjištem 
u seljačkoj kući 





od Kupe i Save gotovo uvijek nad šakom stegnuti), iznad 
opleća rubača (suknja), obješena na poramenicama preko 
ramena, pas od crvena sukna ili od platna s utkanim ukra- 
som i fertun (pregača); zimi i kožunec bez rukava, obru- 
bljen bijelim krznom i ukrašen ornamentima, slikanima 
gumi-bojom, rjeđe kožuh, jednak muškomu. Može se naći 
još i drugi oblik odjeće (célaca, plahtača), kod kojega 
su opleće i rubača u jednoj cjelini. Materijal je nekad 
bilo domaće — ponajviše konopljeno — platno, nabrano 
u sitne nabore, poslije kupovni pamučni »vales« (platno 
s uzdignutim prugama kao nadomjestak za mučno slagane 
nabore), a danas domaći »vales«, koji su naučili praviti 
seoski tkalci. Rubača je straga mnogo niže spuštena nego 
sprijeda, što je jedna od karakteristika bistranjske nošnje. 
Prsa, ramena i rukavi opleća niže lakta, pa stražnja strana 
rubače i gotovo čitav fertun pokriti su gusto tkanim ukra- 
som, koji žene još dopunjuju vezivom, tako da se na mje- 
stima gotovo i ne vidi platna. Taj je ukras nekad bio 
crvene ili crne boje, zatim tamnije crveno-ljubičaste (»vi- 
šnjevate«), a danas se uz crnu opet uvodi crvena boja; u 
maloj mjeri upotrebljavaju se (i to samo u čipkama oko 
vrata, rukava i fertuna, i u vezivu između tkanog ukrasa) 
u novije vrijeme i druge boje (žuta, zelena, ružičasta). 





(Foto M. Gavazzi) 
BISTRA, Veća zadružna kuća iz Poljanice 


Obuća su i kod žena čizme (danas već i cipele, osobito 
ljeti), а na glavi nose kupovne (većinom bijele ili žute) 
rupce. Nekad su udate žene nosile veliku, naročitim na- 
činom složenu, peču (v. slike). Pod pečom ili rupcem imaju 
udate žene roge, t. j. pletenice smotane na zatiljku oko 
naročite drvene ili željezne naprave (spletki) i pokrivene 
kapom od šarene kupovne tkanine. 

Osim nošnje dobro su održani oko Bistre i neki drugi 
dijelovi stare narodne kulture (na pr. niske drvene kuće, 
pobijeljene i pokrivene slamom), a naročito se ističu brojne 
popijevke s mnogim arhaističkim elementima u jeziku i 
sadržaju (lirske, baladne i obredne, naročito žetelačke 
popijevke) i s lijepim melodijama razvijene muzičke građe. 

LIT.: V. Tkalčić, Seljačke nošnje u području Zagrebačke gore, Na- 
rodna Starina, sv. 10., Zagreb 1925. B. B-ć. 


BISTRA PLANINA, gorski masiv u Makedoniji kod 
Kičeva. Osnovu B. P. čine paleozojski filiti, tinjci, i pje- 





Šetal se, šetal Miko mlad 
Čez jeden liepi vinograd. 
Za ruku vodi Janicu, 
Svoju predragu ženicu. 
Govoril Miko Janice: 

»Oj Janek, Jano, Janica! 
Zminulo nam je devet let 
I desetoga jeden dan, 


Kaj si med nami poroda nie. 


Ja si bum išel po drugu, 
Po drugu, mladu Lenkinu.« 
»Daj ti ju Boze dopelat 
I za tri dane pokopat!« 
Dopelal Miko Lenkinu, 





Janica zible sinke dva. 
»Oj Janek, Jano, Janica, 
Ciji su ove sinki dva?« 
»Moji su, moji obedva! 
Po Zivem oéku pastriči, 
Po žive majke siročićil« 
Uzel je Mike sablicu, 
Odsekel je Lenke glavicu: 
»To naj bu tebe, Lenko ma, 
Tera si mene spačila, 
Tera si mene spačila 
Od me predrage Janice!« 


Pred tri ju dane dopelal, 
Za tri ju dane pokopal. 


Iz Dolnje Bistre. 


DOLNJA BISTRA, Pjesma »Šetal se, šetal. . .« 

ščenjaci, a glavnu masu trijaski vapnenjaci i dolomiti. Vi- 
soka je oko 1.600 m, s vrhovima: Trebiška Čuka (2.151 m), 
Medenica (2.162 m), Čaušica (2.005 m), Maliter (1.955 m), 
Čurkov Dol (2.111 m), Tri Bari (1.945 m), Bistra (2.020 m). 
Na visini se gaji nešto žita, a polovina planine je pod 
šumom. Gorski pašnjaci počinju od 1.600 m na više; na 
njih Mijaci izgone ljeti stoku. Podnožjem B. P. vodi put 


Debar-Tetovo i put Debar-Kičevo. 
LIT.: T. Smiljanić, Stočarstvo na Bistri, Stogovu, Krčinu i Korabu 
(Pos. izd. Geogr. dr., sv. 12, Beograd 1932). P. V-€. 


BISTRICA, 1. Rječica ponornica na Livanjskom polju u 
Bosni, izvire iznad Livna i sastavlja se s ponornicom 
Studbom. 

2. Lijevi pritok Drine u Bosni, dug 51.5 km, izvire ispod 
Treskavice planine, a utječe u Drinu niže Foče. wp. 

3. (Haliakmon), rijeka u zapadnoj grčkoj Makedoniji, 
duga 314 km. U gornjem toku teče smjerom SZ-JI i pro- 
tječe kotlinu Anaselica, a tada zakreće u pravom kutu 
prema SI i utiece u Solunski zaliv. Z. D-i. 

BISTRICA (u Zagorju) — Marija Bistrica. 

BISTRICA bila je isprva okružje župe Moravačke, u 
kojoj je zapremala sjeverozapadnu stranu, gdje se danas 
nalazi područje općine marijobistričke. Moravačka župa 
sastojala se od Glavice i Moravča u jugozapadnom kraju, 
Zeline i Psarjeva и jugoistočnom, Bedenice u sjevero- 
istočnom dijelu i Bistrice sjeverno od planine do potoka 
Krapine. Granice Bistrice poznate su od 1209, a bile su 
ove: s istoka potok Žitomir od utoka u Krapinu do izvora, 
s juga planina oko vrela potoka Bistrice, a sa zapada potok 
Pinja. Na Krapini je Bistrica medašila sa župom Zagor- 
skom, a na Pinji sa Zagrebačkom. Na tom području po- 
stojala su u vremenu od 13. do 16. st. pored Bistrice i 
sela: Banovčak, Brdarovec, Brezovec, Globočec, Gorica, 
Gorjanec, Gradina, Hum, Koprivnjak, Laz (Vražji Laz), 
Lipša Gorica, Lisičji Jarek, Međurečje, Mesarovci, Obrež, 
Pesji Jarek, Podgorje, Podgrađe, Podvorci, Poljanica, Pur- 
garija, Ropanjevci, Selkovec, Selnica, Sušenbreg, Tugonica, 
Venekovci, Vinski Vrh, Zdečice i Žitomir (Žitomer, Žito- 
merci). Sva su ta sela s vremenom, a najviše u 18. st., sve- 
dena na ova mjesta: Bistricu s Podgorjem, Globočec, Hum, 
Laz, Podgrađe, Poljanicu, Selnice, Sušenbreg (Sušobreg), 
Trstenik, Tugonicu i Žitomir. U B-i podignuta je rano crkva 
sv. Petra, koja je već oko 1330 bila župna za cijelo po- 
dručje. Veći dio Moravča pripadao je u crkvenoj organi- 
zaciji pod arhiđakonat zagrebački, kojemu je bistrička 
župa bila krajnja prema Zagorju i Kalniku. U B-i je sa- 
zidan i tvrdi grad, za koji znamo, da je postojao već u 
početku 14. st. Pod njim je onda nastalo Podgrađe s jedne, 
a Purgarija s druge strane. Tako se B. razvila i u trgovište, 
koje je zadovoljavalo svoju okolinu. Bistričko područje u 
vremenu od 12. do 16. st. nije bilo naseljeno u većem 
razmjeru, kao ni drugi veliki posjedi uz potok Krapinu. 
Stara šuma obuhvatala je velik dio bistričkoga zemljišta, 
koje je i inače ležalo pod šumovitom Planinom. Tako je 
za to vrijeme bilo slabo nastanjeno i cijelo Moravče, u 
kojem se nalazilo samo pet župa, premda je područje mo- 
ravačko bilo razmjerno prostrano. Za uspješno razvijanje 
naselja u tom kraju nije ni 16. st. bilo prikladno u onoj 
ratnoj nevolji, ali većega robljenja i plijenjenja bistričko 
područje nije doživjelo. Oko 1550 svega je na bistričkom 
području bilo oko 250 kmetskih i dvadesetak plemićkih 
kuća. Od toga ih je u distriktu Lazu bilo nekih 150, u Bi- 
strici 76, u Šušenbregu 10, u Globočcu 4 i u Žitomiru 10 
kuća. Laz je i u 14. st. bio dobro naseljen, te ga je kao 
unosno dobro još 1337 poklonio posjednik Nikola Lud- 
breški zagrebačkom kaptolu, koji je od toga posjeda imao 
nekoliko stoljeća velik prihod. Kotaru laskom pripadao je 
iHum i dio Podgorja. U smirenijim prilikama u drugoj poli 
16. st. poraslo je i naselje bistričkoga područja, u koje su 
plemićki posjednici naselili i po koju kmetsku porodicu iz 
okoline. Prema popisu iz 1599 bilo je na tom zemljištu i 
dijelu današnje Bistrice, Poljanice, Tugonice, Selnice, Pod- 
građa i Žitomira 136 kmetskih kuća, tako da ih je s 
Lazom i Podgorjem bilo svega oko 300. U to vrijeme bile 
su plemićke posjedničke porodice na bistričkom području: 
Berzaj, Istvanf' Kastelanfi, Kerečenji i Fodroci, koje su 
sve imale posjeda u nekoliko sela. Stari bogatiji plemići 
bili su i Konjski, koji su držali po nekoliko kmetova u 
Globočcu i Sušenbregu, i Tremci, kojima su pripadali dije- 
lovi Globočca, Gorjanca i Žitomerja. U tom posljednjem 
mjestu stara su vlasteoska porodica bili i Žitomirski. U 
samoj B-i plemićki su posjednici bili i Gereci, Antolkovići, 

Kalinski i Strugari, koji su inače podrijetlom iz drugoga 
dijela Moravča. U selu Globočcu po nekoliko su kmetova 


sxi ze 


B-i su plemičke kurije stajale u blizini crkve sv. Petra, a 
u Purgariji bilo je 1599 svega 13 kuča, od kojih i danas 
Born Brlečići, Milićki i Milošići, dok su Drakšići sada u 
ušenbregu i Poljanici, a Mezaci u Selnici. Za 350 godina 
starosjedilačko se naselje na bistričkom području vrlo 
dobro razvijalo. Gotovo sve stare porodice, popisane 1599, 
održale su se do danas u većem ili manjem broju kuća, u 
jednom ili više sela. Prema jedno 1500 stanovnika iz spo- 
menute godine sada na tom području imade oko 12.000 
ljudi, od kojih 40% i danas otpada na staro zemljište Laza. 
Osim toga ovaj je kraj dao i mnogo naseljenika i bližoj 
okolini i daljim, istočnijim stranama, a osobito Zagrebu. 
Naseljivanje se vršilo dakako i na to bistričko područje, 
najviše u 18. i 19. st., kada su krčevinama dobivane nove 
oratne zemlje i vinogradi. Ipak stare porodice iz 16. st. 
čine na tom području i danas veliku većinu, pogotovu u 
selima, koja nisu proširivana. Mlado je stanovništvo naj- 
jače u samoj B-i, koja se počela u 19. st. naglo podizati. 
Stara je Purgarija proširena. Uz dobro razvijanje bistričko 
je područje dobilo značaj onih naselja, u kojima su se 
stare, plodne porodice razvriježile u veći broj kuća, što 
svojom množinom čine veću čest stanovništva u selu, Oso- 
bito su značajna u tom pogledu stara razvijena sela Glo- 
bočec, Laz, Hum, Podgorje i Poljanica. U Globočcu žive 
stare porodice: Babići, Kovačići, Kožiči, Prugovečki i Ro- 
gari, svaki s dvadesetak domova, do 130 kuća; u Lazu: 
Cikovići, Čukelji (41 kuća), Dijanići, Dolčići (23 kuće), 
Gabudi (35 k.), Kušti i Mikuši (33 k.) do 180 domova; u 
Humu: Habazini, Košci, Kralji, Kušići, Meštrovići, Obadi, 
Prlići, Šimunci i Tkalčići do 120 kuća. Selo Podgorje ima 
9 starih razvijenih porodica: Cukmane, Muheke, Odorjane, 
Ozimce, Petriće, Piske, Šćurice, Škrlce i Vedrine, koji čine 
oko 110 domova. U Tugonici samo Lackovići imaju preko 
20 kuća, a Hajnići, Mesari, Platušići i Šimunci preko 10 
svaki. Pojedine od tih starosjedilačkih porodica raširene 
su i po drugim selima. Habazina i Ozimaca bit će danas 
na cijelom području i do 40 kuća svakih. Dobro su razvi- 
jeni i Pozajići u Selnici i Pezići u Podgrađu, koji su se 
oboji raseljivali i u druga mjesta. Od starih plemićkih po- 
sjedničkih porodica na tom zemljištu održali su se Rogari, 
koji su prešli na ratarsku privredu. Oni su bili posjednici 
u Globočcu, gdje ih i danas ima 23 kuće. Plemići jednoselci 
u Globočcu, Vukesi i Fijani, razvili su do danas u tom 
selu prvi 5, a drugi 3 kuće. Prvi plemićki posjednici u B-i 
bili su Okići (Acha), koji su B-u držali već od 12. stoljeća. 
Ludbreški su sazidali oko 1300 u B-i i kaštel, koji je u po- 
četku 16. st. bio već izgorio i sasvim je bio zapušten. U 
16. st. neko su vrijeme gospodari bistričkoga područja oko 
grada bili Bradači, koji su u tri loze bili inače plemići 
ladomerački. Iza njih mijenjali su se posjednici bistri- 
čki, a najposlije su taj stari posjed u osnovi stekli Hel- 
lenbachi. 

Župa Moravačka održala se do 14. st. u svojoj organiza- 
ciji, a onda je prešla u Zagrebačku županiju, koja je u 
to vrijeme zahvatila sve male stare župe oko sebe s jedne 
i s druge strane Save. Tada je i B. postala dio te nove 
velike županije, u kojoj je činila posebno malo okružje 
oko svoga tvrdoga grada. 

Kada je stvarana upravna dioba na kotare, bistričko je 
područje potpalo pod stubički kotar. Žitomir, koji je ne- 
koliko stoljeća bio sastavni dio Bistrice, od 17. st. prelazi 
u sjeveroistočni dio Moravča, u okružje bedeničko, s kojim 
će onda poslije ući u kotar Sv. Ivan Zelina. Tomu je 
svakako bio razlog, što je Žitomir s okolinom rano potpao 
u crkvenoj upravi pod župu Svih svetih u Bedenici, a ne 
pod župu sv. Petra u Bistrici. Ostalo staro područje i 
danas čini općinu Mariju Bistricu. 

LIT.: Diplom. zbor. Kralj. Hrv., Dalm. i Slav., III. Zagreb 1905, IX. 
Zagreb 1911, XI. Zagreb 1913, XIII. Zagreb 1915; I. Bojničić, Kra- 
ljevske darovnice, odnoseče se na Hrvatsku, Vjesnik zemalj. arhiva 
VII., Zagreb 1905; F. Rački, Popis župa zagrebačke biskupije 1334 i 1501 
godine, Starine IV., Zagreb 1872; Conscriptiones dicarum comitatuum 


Crisiensis, Varasdiensis et Zagrabiensis, 1543—1601 u Kr. zem. arhivu 
u Zagrebu. S. P-ć. 


BISTRICA ŠLJIVA — Šljiva 

BISTUE VETUS i B. nova, rimska naselja u Bosni. B. v. 
spominje Tab. Peut. i Geogr. Rav. 211, 15, a B. n. Tab. 
Peut. Po natpisu CIL III. 12765 i po brojnim iskopinama, 
nađenim kod Zenice, zna se, da je ondje bila B. Ondješnja 

(Foto V. Čurčić) 

proširena i plodna dolina bila je kao stvorena za gradsko 
naselje. B. vetus je današnja Varvara, nad izvorom Rame, 
dok je B. nova današnja Zenica. Ova potonja bila je mu- 
nicipij (CIL III. 12761, 12765, 12766). Gradski se teri- 
torij pružao sve do Fazlića (CIL III. 12761). Tu je kasnije 
bilo i sjedište biskupa Andrije (episcopus Bestoensis eccle- 
siae), koji je bio na pokrajinskim crkvenim saborima u 
Solinu u g. 530 i 532 (Kukuljević, Cod. dipl. I. 195.). 

LIT.: C. Patsch u PWR III., 505. Z.D 

BISTVO, bit, bitak — Biće. 

BISTVOVANJE, opstanak, postojanje (lat. existentia, 
njem. Dasein). Kad na pr. kažemo, da Bog bistvuje ili 
eksistira, hoćemo time reći, da on nije samo nešto mišlje- 
no, u razumu (umu), nego da jest nešto neovisno od našeg 
mišljenja: postoji zbiljski ili realno. Razlika je na pr., ako 
samo mislim na svoju bol, ili ako ona zbiljski postoji; u 
prvom je slučaju ona samo nešto mišljeno, idealno (u ideji 
ili u misli), ali može da bistvuje realno, i toliko je to 
realno moguće bistvovanje. Kažem li »čovjek« i pri tome 
mislim na čovjeka uopće (univerzalno), kakav u zbiljnosti 
ne postoji — jer zbiljski postoji samo ovaj ili onaj po- 
jedini čovjek, shvaćam time nešto idealno što je realno 
moguće. Kažem li, da je čovjek »vrsta« (species) ili da 
se po razumnosti razlikuje od drugih osjetilnih živih bića 
(životinja), ne može ono, što znači izraz »vrsta«, postojati 
realno, nego je isključivo nešto mišljeno ili umsko, pa se 
obično naziva bićem uma (ens rationis); tako samoumski 
postoji na pr. sljepoća, praznina, ograničenje. Namjesto 
»bistvuje« kažemo također »jest«, na pr. Bog jest. Ali 
glagol »biti« (esse, sein) ne mora uvijek značiti isto, što 

i bistvovati, nego može označivati ili ono, što bistvuje, 
ili što može da bistvuje, t j. subjekt bistvovanja ili 
biće (v.). Sr Z. 

BISUS (byssus) morska svila, što je izlučuje u obliku 
niti posebna žlijezda na stopalu nekih školjkaša za pri- 
čvršćenje njihovo na kamenju i drugim predmetima u 
moru (— Biserni školjkaš, dagnja, periska). K 

BISUTUN je sadašnje ime vrlo stare utvrde na uzvisini 
u gorskoj kosi na istoku doline Kirmanshah u Perziji. U 
starom vijeku zvalo se je mjesto Bagaestana, a arapski 
pisci srednjega vijeka pišu Behistün. Mjesto je poznato po 
tome, što se ondje našao veoma znamenit spomenik iz 
vremena perzijskoga kralja Darija 1. Histaspesa (522—486 
pr. Kr.). Na jednoj stijeni iskopana je niša, a u njoj su 
isklesani likovi, oko kojih su napisi u klinastom pismu. 
Prikazan je kralj kako stoji na ispruženu sužnju, okrenut 
prema poprsju boga sunca Auramazde. Kralja prate dva 
vojnika, a prema kralju ide devet zarobljenika sa svezanim 
rukama na leđima, privezani jedan o drugoga lancem, koji 
ide svakome oko vrata. Natpisi su pisani u tri jezika: staro- 
perzijskom, elamitskom i babilonskom. U njima govori 
kralj o ustanku, koji ga je zatekao, kada je stupio na prije- 
stolje, a koji je on ugušio. Na koncu opominje kralj svoje 
nasljednike, da ne štede himbene i nasilne ljude, nego da 
ih strogo kazne, a prolazniku preporuča, da ne uništi spo- 
menik, nego da ga pročita. 


LIT. Weissbach, Die Keilinschriften der Achaemeniden, Leipzig 1911; 
Sarre, Die Kunst des alten Persiens, Berlin 1925. V.H 


BIŠĆE je naziv za istočni dio Mostarskog polja oko ušća 
Bune u Neretvu. Tu je u srednjem vijeku bio grad s dvor- 
cem bosanskih kraljeva. Navode se i stariji oblici: Bišče 
i Bisče. N. 

BISEVO 


Spominje se više puta u 14. i 15. st. Možda je postojalo 
i naselje istog imena. edo D 

BIŠEVO (tal. Busi) je otočić (6,8 km?) jugozapadno od 
Visa sa istoimenim naseljem od 192 stanovnika (1931). 
B. je sastavljeno od vapnenaca, a najviši vrh je Straženica 
(240 m). U sredini je kraško ulegnuče — Polje, oko kojega 
je glavni dio naselja. Veči dio otočiča je obrastao crnogo- 
ricom i zimzelenim sredozemnim Zbunjevima. Stanovnici se 
bave zemljoradnjom i ribarstvom. Naročito gaje 
lozu. Selo ima osnovnu školu, a pripada katoličkoj 
župi u Komiži. Iz Komiže je i najlakši pristup na 
B., koje mnogo posjećuju zbog Modre spilje, po 
kojoj je otočić naročito poznat. 

Na strmim vapnenačkim obalama more je me- 
haničkim razaranjem i kemijskim rastvaranjem 
obrazovalo veliki broj spilja, pa i Modru spilju na 
istočnoj obali, koja je za javnost otkrivena 1884. 
Sunčana svjetlost prodire do stjenovitog dna i od- 
bijajući se kroz morsku vodu obasjava spilju čaro- 
bnom modrom bojom. Svojom ljepotom može se 
ova spilja takmičiti s onom na otoku Capriju. J. R-ć. 


BIŠKUPEC, selo u neposrednoj blizini Varaždi- 
na, u kotaru varaždinskom. Sjedište općine i kat. 
župe, koja se spominje 1501. Od 1215 bio leno za- 
grebačkih biskupa, pa mu odatle i ime. Z. D-i. 

BISOFIT  (bischofit), magnezijski mineral iz 
grupe haloida. Kristalizira monoklinski. Obično 
se javlja u zrnastim i lisnatim, a kadikad i vlakna- 
stim nakupinama. Staklasta je sjaja, a može biti 

mutan; proziran je, a dolazi i providan. Tvrdoća mu je 
1—2; a specifična težina 1:59 do 1:65. Blaga je opipa. To 
je magnezijski klorid s vodom МӘСІ». 6H:sO. Na uzduhu 
postaje brzo vlažan. U vodi se lako topi. Gorkoslana je 
okusa. Nalazi se po ležištima kalijskih soli, gdje je postao, 
kao i oni, kristalizacijom iz slanih jezera. Može se razviti 
raspadanjem karnalita djelovanjem vode. Nazvan je po 
njemačkom kemičaru G. Bischofu. B. 


B.I. T. — Medunarodna organizacija rada. 


BITINIJA (Bithynia) nazivao se u starome vijeku teri- 
torij u sjeverozapadnoj Maloj Aziji, ograničen otprilike na 
zapadu Propontidom i rijekom Rindakom, na istoku Par- 
tenijem, na jugu mizijskim Olimpom i Sangarijem. Medu- 
tim je Bitinija od 7. st. pr. Kr. do vremena, kada je po- 
stala rimska provincija, bila katkada i manja, a katkada je 
širila svoje granice i preko spomenutih linija. U starom 
vijeku bila je to šumovita zemlja, a takva je dobrim dije- 
lom i danas. Kroz nju su išli putovi na zapad u Prusu, Ni- 
keju i Nikodemiju, a na istok u Herakleju, Dusu i Klau- 
diopol. Najstariji stanovnici B-e, za koje povijest znade, 
bili su Bebriki, frigijsko pleme, koje je poštivalo Prijapa, 
boga plodnosti polja i vinograda, a i rata. Bebrike je zabi- 
lježila priča o Argonautima, koja kaže, da je na azijskoj 
strani Bospora vladao bebrički kralj Amiks. U historijsko 
doba, u 7. st., naselilo se u zemlju tračko pleme Bitinijci, 
koji dadoše ime zemlji i asimiliraše brzo Bebrike. Ti Tra- 
čani-Bitinijci, surovi ratnici, napadali su grčke koloniste 
na obali, a naročito koloniju Astak. Lidijski kralj Alijat 
(po Herodotu 617—560) podjarmi Bitinijce. Kasnije se 
združiše grčke kolonije Bizant i Halkedon pa uz pomoć 
evropskih Tračana napadoše Bitiniju (416 pr. Kr.), oplja- 
čkaše zemlju i poklaše velik broj ljudi. Kad su Perzijanci 
osvojili gotovo cijelu Malu Aziju, potpala je B. pod nji- 
hovo gospodstvo. Bila je uvrštena u treću satrapiju. Per- 
zijanci pustiše, da Bitinijcima vladaju njihovi vlastiti gla- 
vari, koji su bili perzijski vazali. Kad je perzijska država 
oslabila, ti vladari ojačaše. Sačuvala nam se lista bitinij- 
skih vladara od 5. st. dalje. Ti su Dedals (70464076, oko 
435), Botir (Bore oas), Bas (Bas, 377/6—328/7), Zipet (Zvroi- 
tne, 327/6—280/76). Za vrijeme Basa prodre Aleksandar 
Veliki u Aziju, Bas se održao. Zipet je vladao za vrijeme 
borba između dijadoha. Kad je 301 Lizimah pokušao poko- 
riti B-u, potuče mu Zipet dvojicu vojskovođa. U to je vri- 
jeme Zipet uzeo naslov kralja. On očuva svoju nezavisnost 
i za Seleuka i za Antioha I. Taj hrabri vladar osnova grad 
Zipetion (Zvnotriov) Za njegova sina Nikomeda učvrsti B. 
svoju nezavisnost. Nikomed uze za svoje plaćenike Gale, 
koji se kasnije smiriše više u unutrašnjosti Male Azije. 
Nikomed, prijatelj grčke kulture, osnova grad Nikomediju 
na mjestu starog Astaka. Njegova nasljednika Ziaela 
(Zeanhas) ubiše galski plaćenici (oko 235). Sin Ziaela Pru- 
sija 1. oženi se Apamom, sestrom makedonskoga kralja 
Filipa V., kojemu je bio saveznik u I. makedonskom ratu. 
U ratu između Rima i Antioha I. bio je Prusija na strani 
Rima. Nezadovoljan mirom zarati se Prusija s pergamskim 
kraljem Eumenom. Ratne mu je operacije vodio Hanibal, 
koji sagradi grad Prusu. Poslije mira, u kom je Prusija 
morao vratiti osvojeno, tražili su Rimljani od njega, da im 
predade Hanibala. Prije predaje Hanibal se otrovao. Do- 
skora umre i Prusija. Iza nesposobnog Prusije II. dođe 
Nikomed IL, koji je inače bio dobar vladar, premda je bio 
vazal Rima. Njegov nasljednik Nikomed III. Filopator pri- 
siljen od Rima napade Mitridata VI. (89), koji zbog toga 
Započe rat protiv Rima. U miru poslije prvog Mitridatova 
rata (84 pr. Kr.) dobi Nikomed III. natrag sve krajeve, koje 
je za vrijeme rata bio izgubio. Umro je 74 ostavivši opo- 
ručno svoju državu Rimu. Rimljani je pretvoriše odmah u 
rimsku provinciju. Protiv toga diže se Mitridat. On nije 
priznavao oporuke Nikomeda IIL, nego je tražio Bitiniju 
Za jednog Filopatorova sina, koji je bio pribjegao k njemu. 
Mitridat prodre u proljeću 74 pr. Kr. u Bitiniju i započe 
.t. zv. treći Mitridatov rat (74—65), koji svrši potpunom 
pobjedom Rima. Granice rimske provincije Bitinije bile su 
između donjega toka Rindaka i ušća Sangarija, na sjeveru 
joj je granica bila Crno more, a na jugu Olimp. Doskora 
je B. spojena s Pontom u jednu provinciju, koja se zvala 
Pontus et Bithynia. Na čelu provincije stajao je propretor, 
u carsko doba pretorijski prokonzul, ali je ona imala dva 
sabora, jedan za Bitiniju, drugi za Pont. Za Dioklecijana 
bila je Bitinija neko vrijeme središte rimske politike, jer 
je Nikomedija postala carskom prijestolnicom. 

BITOLJ 


IZVORI: Herodot, Tukidid, Ksenofon, Polibije, Skilaks, Diodor, Li- 

Tie. Храна, Apijan, Asklepijad iz Mirleje (Bithyniaka); natpisi и CIL 
li СІС. 

LIT.: E. Meyer, Geschichte des Altertums, I., 2., IV., 1.; Kretschmer, 
Einleitung in die Geschichte der griechischen Sprache; Niese, Geschichte 
der griechischen und makedonischen Staaten, l.—III., Gotha 1893—1900; 
B. Niese, Grundriss der rómischen Geschichte, München 1923. С.М. 


BITKA. Pod bitkom razumijevamo taktičko ili strate- 
gijsko djelovanje, u kome se nastoje polučiti taktički 
uspjesi ili strategijski ciljevi. Bitka je međutim više takti- 
čko djelovanje, koje nastaje pripremanim ili iznenadnim 
sudarom neprijatelja. Pri tom ulaze u borbu sve vrsti 
oružja, osobito sve vrsti pješadijskoga oružja, a u novijim 
ratovima ulazi u borbu zrakoplovstvo i tankovi. Bitka na- 
staje navalom odnosno obranom jednog ili drugog nepri- 
jatelja. Svršava se uspjehom, koji može biti taktički ili 
strategijski, ili neuspjehom, također od taktičkog ili stra- 
tegijskog značaja. Taktički su uspjesi, kada se bitkom 
osvoje stanoviti važni prostori i unište manji dijelovi vojske 
i materijala. Strategijski su uspjesi, kada se bitkom dobi- 
vaju važni prostori, koji mogu biti odlučni za konačni 
ishod rata; osim toga, strategijski je uspjeh, kad se uništi 
cijela vojska, odnosno pripravi uništenje cijele vojske ili 
većeg njenog dijela, te se time približi konačnoj pobjedi 
u ratu. 

Bitka materijalom. Bitka materijalom ne razlikuje se od 
bitke u modernom ratovanju, jer se svaka bitka bije mate- 
rijalom. Ime bitke materijalom nastalo je u svjetskom 
ratu, kada su se u teškim borbama na Sommi 1917 i 1918 
i saveznička i njemačka vojska borile za uspjeh uz upo- 
trebu topova, mužara, bacača mina, plinova, plinskih gra- 
nata, najmodernijeg pješačkog oružja uz pomoć snažnog 
zrakoplovstva, da se donese odluka i probije fronta. Bitka 
materijalom karakterizirana je bila time, da se zapravo 
nijesu postigli veći strategijski teritorijalni uspjesi već je- 
dino tim velikim i teškim materijalom uništio na mjestu u 
rovovskim bitkama i napadajima veći dio neprijateljske 
vojske, ali je pri tom stradala i vojska napadača. U tim 
bitkama materijalom bili su na objema stranama veliki gu- 
bitci: od 23. VI. do 26. XI. 1916 poginulo je preko 500.000 ljudi 
kod Nijemaca, a kod Antante oko 750.000 ljudi. SI. P-ć. 


BITLIS, grad u Armeniji, 1500 m visoko, u dolini, koja 
vodi u Mezopotamiju, 60.000 stan., naseljen Kurdima 
(35.000 stan.), Armencima, Turcima i Jakobitima; proizvodi 
voće, duhan i pamuk izvoze se u Erzerum i k Tigrisu. M. $. 

BITNICA — Baterija. 


BITOLJ, grad u Makedoniji, na zap. obodu Bitoljskog 
polja, pod Peristerom. Vis. nad morem 630 m. Sredinom B-a 
protječe Dragor, planinska rijeka, ozidana s obje strane 
keja. Oko njega je najljepši dio grada srednjoevropskog iz- 
gleda. Južnim krajem B-a protječe rječica Kur-deres. Turci 
i Arnauti žive u mahalama s desne strane Dragora, а kršća- 
ni većinom s lijeve strane. Kako je Bitoljsko-prilepska ko- 
tlina, Pelagonija za grčko-rimskoga doba, najvažnija žitnica 
z. Macedonije, B. je središte žitne trgovine za sve okolne 
krajeve. Grad ima mnogo trgova: najuređeniji je bezistan, 
pokriveno tržište iz 17. st. 

Grad je dobio ime od riječi obitelj (samostan). Pod 
imenom Butelion spominje se B. početkom 11. st. za vri- 
jeme cara Samuila, najmlađeg sina makedonskoga kneza 

BITOLJ — BITUMEN 


Nikole. Križarski putopisac Tirski navodi sredinom 12. st., 
da prost narod zove taj bogati grad Bitoljem. Kada su 
Turci krajem 14. st. zauzeli ovo mjesto, nazvali su ga Mo- 
nastir (manastir) po manastiru Bukovu, oko 4 km južno 
od grada, dok ga turski pisci 17. st. zovu Toli-Monastir, 
što bi moglo biti Bitolj-Manastir. B. je naročito napredovao 
u 19. st., osobito od 1894, kada je željeznicom spojen sa 
Solunom. Poslije balk. rata 1912 pripao je Srbiji; izgubio je 
dosta muslimana, u svjetskom ratu 1916—1918 znatno je 
stradao od bombardiranja, a 1922 od eksplozije ratnog pli- 
jena. Osim toga je novim razgraničenjem veći dio Bitolj- 
skoga polja pripao Grčkoj. Stanovništvo se stoga smanji- 
valo, a grad siromašio. Ali se B. oporavlja i jača, naročito 
otkada je opet otvorena pruga prema Solunu. G. 1941 pri- 
pao je Bugarskoj. 

B. je 1921 imao 28.420 stan., a 1931 ima 5.836 kuća i 33.024 
stan.: povećanje 16.2%. Broj kršćana se povećavao, a mu- 
slimana i židova smanjivao. G. 1931 ima kršć. oko 70%, 
musl. i židova oko 30% (19%+11%); 15% su Turci, 4% 


Arnauti. 

LIT.: J. Cvijić, Osnove za geografiju i geologiju Makedonije i Stare 
Srbije, 1911; J. Dedijer, Nova Srbija (SKZ 154, 1913); K. Kostić, Naši 
novi gradovi na jugu (SKZ 168, 1922). P. V-é 


V-é. 
BITONTO, gradić u provinciji Bari s 32.000 stan. Izdiže 
se 118 m nad morem u tipičnom sredovječnom izgledu. 
Ratarsko je središte: ima žitarica, loze, maslina, rogača i 
ostalog južnog voća. Po kakvoći ulja Bitonto je na glasu 
u Italiji. Poznat je po katedrali iz 12. st, koja znači 
potpun razvitak romanike po uzoru glasovite crkve sv. 
Nikole u glavnom gradu ove pokrajine. Osim toga ima u 
Bitontu nekoliko crkava, palača i loža vanredne umjetničke 
vrijednosti i ljepote od gotičkih do najfinijih renesansnih 
oblika. Naročito se ističe palača Sylos-Labini. Nastao je 
kao grčka kolonija Bytontynon. ЮЖ; 
BITORAJ, gora u Gorskom Kotaru, diže se iznad malog 
Ličkog polja, najviši su vrhunci Viševica 1428 m i Bitoraj 
1385 m. Z. D-i. 
BITOVNIT (bytownit), mineral iz odjela glinenaca. Pri- 
pada bazičnom nizu plagioklasa. Važan je mineral kao 
sastavak eruptivnih bazičnih i neutralnih stijena, naročito 
gabra, bazalta, andezita, porfirita, dijabaza i t. d. Nazvan 
je po nalazištu kod Bytowna u Kanadi. ЕЗ; 
BITOVNJA je planina na granici Bosne i Hercegovine 
između Neretvice i željezničke pruge od sedla na Ivan 
planini do Konjica. Na sjeveru se ogranci te planine pro- 
stiru sve do Kreševa u Bosni. Najviši vrh 1700 m. М.Р. 





BITTEROVE PRUGE 
Mreže Bitterovih pruga na sjeverno i na južno magnetičnoj pločici 
monokristala ferosilicija uz okomit pravac magnetskog polja. 
Povećanje 240 puta. 


BITTEROVE PRUGE. Iz koloidnih suspenzija y—Fe2Os 
u vodi ili u alkoholu talože se čestice na poliranim plo- 
hama feromagnetičkih kovina u magnetskom polju na mje- 
stima nehomogenosti magnetizacije. Istraživanja su izve- 
dena većinom na monokristalima ferosilicija i njihovim 
aglomeratima. Ako je magnetsko polje paralelno s površi- 
nom, ponajviše se opažaju paralelne pruge, približno oko- 
mite na pravac polja (Bitter 1932). Kad je magnetsko polje 
okomito na plohu monokristala, vidi se mreža krivudavih 
pruga, složenih od oblika L i T. Ako je ploha južno magne- 
tična, tamne pruge pokrivaju sredine onih mjesta, koja su 
bijela, kad je ploha sjeverno magnetična, i obrnuto (sl. 1). 

Na nemagnetičnoj plohi vide se oba sustava pruga super- 
ponirana, ali slabije izražena (Мс Keehan i Elmore, 1934). 
Opaža se mikroskopom. Mreže ove druge vrsti Bitterovih 
pruga smatraju se granicama skupina područja spontane 
magnetizacije. — Magnet. Ke 

BITTNER, Julius, Ж Beč 1874, + Beč 1939, operni sklada- 
telj (u Beču je do 1920 radio u sudačkoj struci), čija su 
djela napisana najvećim dijelom u stilu pučke opere. Naj- 
veći uspjeh postigoše opere Der Musikant i Das hóllisch 
Gold. Skladao je još 10 opera i druga kazališna glazbena 
djela, orkestralne skladbe, komornu glazbu, crkvene sklad- 
be, popijevke, zborove. 

LIT.: R. Specht, J. B., eine Studie, Miinchen 1921. S. S-i. 

BITUMEN, skupno ime za prirodne ili iz prirodnih tvari 
običnom destilacijom dobivene tekuće ili čvrste, taljive i 
u sumporougljiku topive smjese ugljikovodika. O točnom 
ograničenju tog pojma ne vlada jednodušnost u literaturi: 
neki autori pod imenom b. razumijevaju samo čvrste uglji- 
kovodike navedenih svojstava, dok drugi zahvaćaju njime 
i prirodne plinovite ugljikovodike, ili također produkte do- 
bivene iz prirodnih tvari nesamo običnom, već i razornom 
destilacijom, t. j. sastojine raznih katrana, koje se inače 
bolje nazivaju paklinama. Smjese tamnih bitumena s mi- 
neralnim tvarima nazivaju se općenito asfaltima (v.), ali 
se opet asfaltima (ili asfaltitima) nazivaju i neki tamni pri- 
rodni ugljikovodici, koji ne sadržavaju nikakvih mineral- 
nih tvari, ili ih sadržavaju vrlo malo. Prihvati li se gore 
na prvom mjestu navedena definicija bitumena, mogu se 
bitumeni i bituminozni materijali, dakle čvrsti odn. tekući 
ugljikovodici navedenih svojstava, koji se u prirodi nalaze 
čisti ili u smjesama, razdijeliti prema tome, da li se bar 
većim dijelom daju osapuniti ili ne. Prvoj grupi onda pri- 
padaju bitumeni sapropelnog voska, montanog voska i fosil- 
nih smola, a u drugu zemna ulja i ostatci od njihove desti- 
lacije (zemno-uljni asfalti) te produkti izlučeni kod njihove 
rafinacije sumpornom kiselinom (zemno-uljni kiselinski 
asfalti), pa ozokerit ili zemni vosak, i konačno prirodni 
asfalt, odn. asfaltno kamenje i asfaltiti. U tehnici se pod 
bitumenom redovito razumijevaju samo produkti dobiveni 
običnom destilacijom iz t. zv. asfaltno-baznih zemnih ulja. 
Ova pri običnoj destilaciji zaustavljaju mekane i srednje 
tvrde bitumene, a pri destilaciji uz duhanje uzduha ili uz 
upotrebu vakuuma daju tvrde bitumene. Tvrdi bitumen; 
dobiven destilacijom pod vakuumom, ne sadržava više uljnih 
tvari, te je stoga krt i lomljiv, ali jako otporan prema 
kemijskim učincima, pa se upotrebljava na pr. za zaštitne 
namaze na željeznim konstrukcijama. Kod duhanja uzduha 
kroz rastaljeni mekani bitumen nastaje povišenje tališta 
bez znatnog istjeravanja ulja, pa je stoga tako dobiveni 
tvrdi bitumen i u hladnom stanju rastezljiv. Takav bitumen 
pogodan je za pravljenje (umjetnih) asfalta za taracanje 
ulica i cesta. (Zemno-uljni) bitumen upotrebljava se osim 
Za taracanje ulica (— asfalt) još za izolacione namaze na 
građevinama, za pravljenje lakova i firnisa (— asfalt), za 
impregnaciju prostijih tkanina (plahte za kola, vrpce za 
izolaciju željeznih cijevi), za pravljenje krovne ljepenke 
(— asfalt) i masa za pokrivanje krovova, za pravljenje izo- 
lacionih masa u elektrotehnici i ljepila, kao dodatak kau- 
čuku za automobilske pneumatike (mineralna guma) i dr. 
Upotreba bitumena kao namaza za temelje građevina i za 
metalne konstrukcije pod zemljom i u korodirajućoj atmo- 
sferi osniva se na tom, što ne propušta vodu, a otporan je 
protiv kemijskih učinaka. Namazi se sastoje bilo od oto- 
pina bitumena u pogodnim otapalima (benzol, benzin i dr.) 
uz neke dodatke, bilo od emulzije bitumena u vodi, ili 
se za mazanje prosto upotrijebi rastaljeni bitumen. 

Ime bitumen davalo se i nekim rjeđe upotrebljavanim 
slikarskim bojama, koje se sastoje od mljevenog bitumino- 
znog (smeđeg) ugljena ili asfalta. Izraz bituminozan ozna- 
čuje, da se tvar, na koju ga primjenjujemo, sastoji velikim 
dijelom od bitumena, ili da sadržava bitumen, ili također 
da je bitumenu slična. R. P. 

»Bitumen« je hrvatsko društvo na dionice za iskori- 
šćavanje zemnog ulja i plina, s temeljnom glavnicom od Kn 
3,000.000. Među osnivačima bila je (1920) i Prva hrvatska 
štedionica u Zagrebu. Poduzeće je imalo u početku oko 240 
istražnih rudnih prostora s oko 2.000 km? površine, i to 
poglavito u koprivničkom, čazmanskom, novogradiškom i 
velikogoričkom kotaru. 

Društvo »Bitumen« započelo je odmah iza svoga osnutka 
opsežnim geološkim istraživanjima, te je ustanovilo na kon- 
cesioniranim područjem brojne geološke strukture, podesne 

za istraživanje na plin i ulje. Po svršetku tih radnja bilo je 
koncesionirano područje smanjeno na 650 km. Istraživa- 
njima se ustanovilo, da pokraj opsežnih antiklinala postoje 
brojne brahiantiklinale mlađih tercijarnih formacija. Većina 
antiklinala i kupola pripada geološki pliocenskoj formaciji, 
dok se produktivne naslage nalaze unutar valencienezijskih 
naslaga. Na području Rešetara kod Nove Gradiške prva 
bušetina dosegla je dubinu od 1.501 m, te su nabušena dva 
plinska horizonta: prvi horizont bio je kod 340 m, te je 
dao oko 20.000 m? plina na dans kalorijom od 8.369, a drugi 
horizont bio je kod 480 m dubine. Druga bušetina u Rešeta- 
rima dosegla je dubinu od 508 m, no nije nabušen ni je- 
dan plinski horizont. Površina antiklinala u Rešetarima 
sačinjava kongerijske naslage, te leži nedaleko poznatih iz- 
danaka nafte u Bačin Dolu, koji su vezani na gornje mio- 
censke naslage. Nedaleko Rešetara kod Petrovog sela nalaze 
se već dugo poznati izdanci zemnog ulja. Dalja su se bu- 
šenja vršila kod sela Bregi, nedaleko Ivanićgrada, te su do- 
segla dubinu od 582 m. Ova bušetina nije još prešla levan- 
tinske naslage, te je iz tehničkih razloga morala biti obu- 
stavljena. Bušetina Marinovac, sjeverno od Križevaca, do- 
segla je dubinu od 1.133 m, a kod 500 m nađeno je nešto 
ulja. Dubinska bušetina kraj Ormoža, koja je dosegla du- 
binu od cca. 960 m, postavljena je u svrhu istraživanja 
dubljih miocenskih naslaga. Vrlo interesantne manje istra- 
žne prostore posjeduje »Bitumen« u Klisu kod Virovitice, 
kao i kod Kutine. 

Od 1938 provađani su intenzivni geološki radovi u Kra- 
varskom kod Velike Gorice, te su ustanovljene izvanredno 
opsežne strukture. To je područje pokriveno mladim plio- 
censkim naslagama, koje sačinjavaju brojne antiklinale i 
kupole. Područje Kravarsko pripada sistemu nabora, u ko- 
jem se nalazi cijeli niz antiklinala i brahiantiklinala; tako 
na pr. svršava os jedne antiklinale kod Kravarskoga u smjeru 
sjeverozapad—jugoistok. Izvanredno povoljni geološki re- 
zultati bili su povodom, da je društvo »Bitumen« tamo po- 
stavilo dubinsku bušetinu, koja je pokazala vrlo dobre 
rezuitate. Nabušene su produktivne svite valencienezijskih 
naslaga kod 520 m, te su u dubini do 750 m pronađeni 
vrlo jaki znaci zemnog plina. Daljnjim bušenjem došlo 
se već kod 820 m na lapor, gdje su se mogli ustanoviti 
tragovi ulja. Bušetina je produbljena do 1025 m. Sva kon- 
cesionirana područja »Bitumena« istraživat će se najmo- 
dernijim geofizikalnim metodama, a nakon toga nastavit 
će se bušenjem najmodernijim Rotary-aparatima do najveće 
tehnički moguće dubine. K. G-n. 

BITUMINIT, bituminozni ugljen, boghed-ugljen. Organski 
mineral iz grupe fosilnih smola, u kojima se može elemen- 
tarnom analizom odrediti ugljik, vodik i malo kisika. Po 
svom postanku razlikuje se bituminit od drugog fosilnog 
ugljevlja. On je postao od jednostaničnih vodenih biljaka i 
sićušnih životinjica. I kemijski se razlikuje od fosilna 
ugljevlja. Kemijski mu je sastav CaoHes0s,s. Boje je smeđe. 
Ima ga u kamenom ugljenu od Torbane (zovu ga i torba- 
nitom) u Škotskoj i drugdje. F. Т, 

BITUMINOZNI DOLOMIT sadržava neku količinu 
bitumena, od koga je smeđe, mrkosmeđe, a negdje i crne 
boje. Kad ga drobimo ili lomimo, pušta veoma neugodan 
vonj, zbog čega ga zovu smrdljivim dolomitom. Poput bi- 
tuminoznih dolomita ima i bituminoznih vapnenjaka. Neki 
od vapnenaca sadržavaju veću ili manju količinu ugljena 
u vidu crna praška, od koga su crni; takve vapnenjake zo- 
vemo antrakonitima (od grč. dv9gaŠ »sjajni ugljena i xov/« 
»prah«). Bituminozni dolomiti, a nešto i bituminozni va- 
pnenjaci prilično su rasprostranjeni po hrvatskom Kršu, a 
naročito lijepih bituminoznih dolomita ima po Lici. Oni 
su zrnaste strukture i veoma se lako drobe u pijesak. — 
Ibtiolski dolomit. Pl 

BITUMINOZNI VAPNENAC — Bituminozni dolomit 
— Ihtiolski dolomit. 

BITZIUS, Albert — Jeremias Gotthelf. 

BIUNDOVIĆ, Ivan Franjo — Biondi Gian Francesco. 

BIURET. Mokraćevina (karbamid, urea) grijana do 150 
—160" prelazi u biuret (amid alofanske kiseline): 

НМ. СО. МН» + BEN . СО. NH: >» 


mokraćevina 
> H:N . CO . NH . CO. NH: + МН: 
biuret amonijak 


Otopimo li biuret u vodi i dodamo otopini natrijeve lužine 
i bakrena sulfata, nastat će intenzivna ljubičasta boja 
(biuret reakcija). Istu reakciju daju tvari, koje sadržavaju 
dva i više —CO.NH: ostatka ili sličnih skupina. Bjelan- 

KAFERSKI BIVOL 


čevine ili proteini daju također biuret reakciju s bakre- 
nim solima u alkalijskom mediju. M. D-ć. 

BIVOL, pripada porodici šupljorožaca (Cavicornia), rodu 
goveda (Bovidae). Stoji u tom rodu na najnižem razvojnom 
stepenu. Od ostalih goveda razlikuje se naročito gradnjom 
lubanje, jer tjemene kosti sežu i na njenu prednju povr- 
šinu, te uslijed toga lubanja ima obao oblik. B-i su nezgrapne 
životinje, laganih pokreta, pokriveni debelom kožom i ri- 
jetkom grubom dlakom. Filipinski b. Mindaro (Bubalus min- 
dorensis) stoji na sredini između Anoa i indijskog Arni 
bivola (Bubalus arni). Indijski b. bio je u prošlosti mnogo 
više raširen. Danas živi u istočnoj Indiji. Visok је 18—2m 
i do 1500 kg težak. Rogovi su mu vrlo veliki, do 2 metra. 
Redovito je jednobojan, tamno siv do crn, ali ima i tamno 
do svijetlo smeđih. Arni je vrlo snažan te može biti i 
opasan čovjeku, a upušta se uspješno i u borbu s tigrom 
i slonom. 

Od divljeg indijskog bivola potječe domaći b., te mu je 
naročito u domovini sličan. Domaći b. je vrlo raširen u 
južnoj Aziji, Južnom Japanu i Kini, u Južnoj Evropi i 
Egiptu. U vrućim krajevima je b. vrlo vrijedna domaća ži- 
votinja i naročito potreban za kulturu riže, koja je močvar- 
na biljka. B. je u prvom redu vrlo snažna radna životinja. 
No i mlijeko bivolice, kojega može dati u prosjeku 1300 
litara, ima lokalno dosta veliko značenje. Odlikuje se vi- 
sokim % masti, 7—9%. Meso mladih bivola je ukusno, od 
starijih žilavo i ima miris po mošusu. B. H. 

BIWA, japanski glazbeni instrument sa žicama, vrst 
lutnje (mandoline) sa 4 žice, koje se trzaju malim štapićem; 
na razmjerno vrlo kratkom vratu smještene su 4 prečnice. 
Najstariji primjerci b. sačuvani su do danas u riznici 
Sho-šo-in u Nari u Japanu, a potječu iz 8. st. pos. Kr. B.Š. 

BIWAK (franc. bivouac, od njem. Beiwacht), vojnički 
logor pod slobodnim nebom, na polju ili šumi, kad nije 
moguće ukonačiti vojnike u mjestima ili zgradama, što 
biva osobito u pokretnom ratu. U b. ostaju čete u svojem 
taktičkom ustrojstvu, zbijene po satnijama, bitnicama, boj- 
nama, pukovima, eskadronima. Pri tom one zadržavaju 
potpunu spremu, odlažu se puške i oružje kraj samih voj- 
nika. Mjesto bivakiranja ne smije biti vlažno ili podvodno, 
ali ipak je u blizini vode, po mogućnosti dobro zaklonjeno, 
ako je moguće, kraj kakvoga naselja. SI. P-€. 

BIWALD, Leopold, * Beč 1731, t Graz 1805, isusovac, 
profesor fizike na sveučilištu u Grazu. Njegovo učevno 
djelo o fizici izašlo je u više izdanja počevši od 1767, na 
pr. 3. izd. pod naslovom Institutiones physicae in usum 
philosophiae auditorum u 2 knjige 1774. Djelo je propisao 
zagrebački biskup Galjuf 1773 za kr. akademiju zagre- 
bačku, koja se tada osnivala. Pisac u njemu iznosi na 
premnogim mjestima Boškovićevu nauku i opsežne citate 
iz Boškovićevih djela. 

LIT.: Varičak, O dvjestagodišnjici ... 
XIII. i posljednje: Klaić, Hrv. Kolo VIL, 
worterbuch. 


BIXBIT — Biksbit. 
BIXIO, Gerolamo (Nino), Ж Genova 2. X. 1821, + Atjein 
(Malajski otoci) 16. XII. 1873, vršio je od mornara do ge- 


Boškovića, 1910—1912, str. 
1912; ori ar 
t. H. 


gova zasluga, što se u vrijeme borba s Austrijom i u rato- 

BIZAMSKA ROVKA 


vima oko ujedinjenja Italije istaknuo kao neustrašiv borac, 
organizator, zapovjednik i propagator. Poslije ujedinjenja 
pošao je na putovanje na malajske otoke, gdje je umro od 
kolere. 

BIZAM, mirišljiva izlučina posebnih žlijezda (> mošak); 
krzno bizamske rovke i ondatre (v.). K. B. 

BIZAM PATKA — Patka 

BIZAMSKA ROVKA (Myogale), sisavac iz hrpe kukco- 
ždera iz porodice krtica. Debela je i kratka tijela, a 
stražnje su joj noge duže od prednjih i udešene za plivanje. 
Oči malene, ušaka nema, nos je produžen u dugačko po- 
kretno rilo za pipanje i hvatanje plijena, koji tura u usta 
poput slona. Pod repom je moškatna žlijezda, koja izlu- 
čuje vrlo mirišljiv mošak. Poznamo dvije južnoevropske 
vrste: Myogale (Desmana) moschata, 42 em velika (ide 
među najveće kukcoždere), živi na jezerima južne Rusije 
i zapadne Azije na način vidre u vodi, a hrani se crvima, 
puževima i ličinkama kukaca; love je zbog krzna (srebrni 
bizam), koje je slično kao u dabra i ondatre (bizamskog 
štakora). Druga vrsta M. pyrenaica je manja (25 cm), a živi 
na sjeveru Španjolske. K. B. 

BIZAMSKI STAKOR -> Ondatra. 

BIZAMSKO GOVEDO ili moškatni bik (Ovibos mo- 
schatus), takoprstaš, preživač, šupljorožac, bliži srodnik 
gnua. Nalik je na preko 2 m velikog dugodlakavog ovna. 
Gusta dlaka pokriva mu i lice; vrat debeo i kratak, noge 
kratke i snažne, do papaka pokrivene dugom tamnosme- 
đom dlakom. Par centimetara kratak rep sakriven u krzno, 
da se ne smrzne od studeni u polarnim krajevima. Uške 
također kratke, zaštićene krznom, oči malene, nozdrve 
velike s izvrsnim njuhom, a na velikoj i širokoj glavi šiljati 
svinuti rogovi, koji osnovom leže na čelu. Živi u malenim 
stadima na Grónlandu i u polarnoj Sjevernoj Americi. Od 
bizamskoga goveda poznato je danas nekoliko različitih 
oblika. Meso mu oštro miriše po mošku (bizam), a love 
ga poradi mesa i kože. Prije, za ledenog doba, bijaše raspro- 
stranjen po velikom dijelu sjeverne Evrope. K. B. 

BIZANT, grad — Carigrad. 

BIZANTINIZAM, postupak svojstven ljudima iz Bizanta, 
koji su se isticali govorljivošću, prekomjernom učtivošću, 
otmenošću u društvenom saobraćaju. S vremenom, kad je 
ceremonijal bizantskog dvora uveden po zapadnim dvoro- 
vima, osobito u Španjolsku, dobio je naziv b. nepovoljan 
prizvuk i značio je nagomilavanje suvišnosti u društvenom 
saobraćaju iu lijepoj knjizi, često sa svrhom obmanjivanja, 
stvaranja krivih predodžaba, skretanja pažnje s bitnog na 
suvišno. Ako je taj prigovor često značio pretjerano pripi- 
sivanje ljudima iz Bizanta dvoličnosti i sklonosti prema 
spletkarenju, ne smijemo zaboraviti, da su, osobito barbari, 
u ranijem srednjem vijeku gledali s nepovjerenjem na go- 
vorničku i diplomatsku spretnost bizantinskih političkih 
emisara. Tako su langobardski kraljevi zabranjivali svojim 
dvoranima svako općenje s bizantinskim vlastima u Raveni. 
Kasnije su Mlečani prigovarali bizantinizam caru Aleksiju 
Komnenu, što im je oduzeo obećane dalmatinske gradove 
(1108). U 18. st., stoljeću prosvijetljenosti, predbacivane 
su istočnoj crkvi kao b. težnja za prekomjernim prepira- 
njem, nesnošljivost, kompliciranost i suvišnost obrednika, 
a to osobito Montesquieu i Gibbon. B. su oštro osuđivali 
također Voltaire i J. J. Rousseau. To je vrijeme, kad se 


kod samih Grka osuđivala težnja za uspostavom bizant- 
skoga carstva i mjesto toga tražilo osnivanje nacionalne 
grčke države. 

BIZANTSKO CARSTVO (Bizant, Istočno-rimsko carstvo). 

SADRŽAJ: Povijest, 603; Bizantska kultura, 606; Bizantska 
filozofija, 619; Bizantska glazba, 619; Bizantska književnost, 621; 
Bizantska umjetnost, 623; Bizantski novci, 644; Bizantsko pravo, 
2d Bizantologija, 646; Bizantologija kod Slavena, 646; Bizanta, 

Povijest. Kao početak bizantske povijesti može se sma- 
trati doba Konstantina Velikog, kada je kršćanstvo postalo 
službena religija rimskog imperija, i kada je njegovo 
državno središte definitivno preneseno na Istok osniva- 
njem nove prijestolnice na Bosporu (na onom mjestu, gdje 
se nalazila stara grčka kolonija Byzantion), Konstantinova 
grada (grč. Konstantinopolis) ili Carigrada. Bizantska po- 
vijest nastavak je rimske povijesti, a B. c. nije drugo no 
prema istoku orijentirani dio rimskog imperija na kršćan- 
skoj podlozi. Osnovu bizantskog državnog sistema sačinja- 
vaju upravne reforme Dioklecijana i Konstantina, a du- 
hovne osnove B. c. čine kršćanska vjera i helenistička 
kultura. Unutarnje jedinstvo etnografski šarenog carstva 
održavalo se radi rimske državne ideje i kršćanske vjere u 
njenom specifičnom grčkom obliku. Time se tumači i na- 
ročito tijesna suradnja države i crkve u B. c. Na čelu 
države stajao je car, čija je vlast bila apsolutna. Ograni- 
čenja, na koja je carska vlast, naročito u rano-bizantsko 
doba, nailazila kod senata, vojske i narodnih dema (t. zv. 
cirkuskih stranaka Modrih i Zelenih), s vremenom su bi- 
vala sve neznatnija. Po svojoj državnoj i privrednoj struk- 
turi B. c. se iz osnova razlikovalo od ostalih sredovječnih 
državnih tvorba. To je bila strogo centralistička država, 
kojom je upravljao ogroman dobro školovan birokratski 
aparat. Usto je B. c. raspolagalo velikim novčanim sred- 
stvima, koja su pritjecala iz poreskih prihoda i iz razgra- 
njene trgovine. A dobra organizacija бете uprave i vi- 
soko razvijena novéana privreda bile su glavni razlog, da 
se B. c. u tolika stoljeća moglo održati protiv neprijatelja, 
koji su ga sa svih strana ugrožavali. 

U 4. i 5. st. razvitak В. c. stoji u znaku vjerskih sporova 
i velike krize, izazvane seobom naroda. Od doba Konstan- 
tina Velikog kršćanstvo je gospodarilo u B. c. i sve više 
prodiralo u bizantski život. Poganska reakcija cara Julijana 
Apostate (361—363) bila je samo epizoda, premda su se 
izvjesni ostatci poganstva održali sve do 6. st. Međutim je 
sama kršćanska crkva bila uznemirivana unutarnjim kri- 
zama, koje su utjecale i na javni život B. c. Sporovi oko 
arijanizma u 4., oko nestorijanizma i naročito oko mono- 
fizitizma u 5. st. bili su i politički od najvećeg značenja. 
Osuđen na IV. općem crkvenom saboru u Halkedonu (451), 
monofizitizam je postao glavni izraz sirskog i koptskog 
separatizma. Svi su pokušaji bizantske vlade za izmirenjem 
ostali uzaludni. Jaz između Bizanta i njegovih istočnih 
provincija bivao je sve veći. 

Strahovite najezde barbarskih plemena, kojima je zapa- 
dna polovina carstva podlegla, duboko su uzdrmale i nje- 
gov istočni dio. U čuvenoj bitki kod Drinopolja (378) sa- 
trli su zapadni Goti i carsku vojsku i ubili samog cara 
Valensa. Krajem 4. st. preplavili su Goti pod Alaribom 
balkanski poluotok sve do južne Grčke. Alarihov odlazak 
u Italiju (402) stvorio je privremeno olakšanje, jer su ne- 
koliko decenija kasnije otpočeli strahoviti napadaji Huna, 
koji su prisilili carstvo na plaćanje danka. A čim je, po- 
slije smrti Atiline (453) i raspada njegova carstva, prestala 
ova bijeda, pojavili su se na Balkanu Ostrogoti (t. zv. 
istočni Goti). Kako prije Vizigoti (t. zv. zapadni Goti) 
tako su sada Ostrogoti dobivali zemlje za naseljavanje i 
zauzimali visoka mjesta u državnoj upravi, a naročito u 
vojsci. Carstvo se nalazilo pred opasnošću, da padne pot- 
puno pod vlast Germana. Ali dok je Zapad 476 podlegao 
ovoj opasnosti, gušće naseljeni i privredno jači Istok pre- 
brodio je krizu i postepeno se oslobodio Germana. 

Za Justinijana I. (527—565) bizantska je vlast pokušala 
osloboditi zapadne zemlje, da bi uspostavila rimski im- 
perij u njegovim starim granicama. Uz teške borbe, vo- 
dene na Istoku protiv Perzijanaca, istaknuti Justinija- 
novi vojskovođe, Belizar i Narzes, izvršili su taj veličan- 
stveni pothvat. S velikom brzinom osvojio je Belizar Van- 
dalsko carstvo u sjevernoj Africi (534), a poslije dugih 
dramatskih borba oteta je Ostrogotima i cijela Italija (555). 
Istovremeno oduzet je Vizigotima jugozapadni dio Španjol- 
ske s Balearima. Sredozemno more nanovo je postalo unu- 

tarnje more carstva. Sjaj Justinijanova doba očitovao se iu 
velikom kulturnom poletu, koji je dobio svoj simbolički izraz 
u podizanju crkve sv. Sofije u Carigradu. Ali najveće djelo 
Justinijanova doba bila je kodifikacija rimskog prava; stvo- 
ren je čuveni Corpus iuris civilis, donedavna bitan ele- 
menat pravnog života evropskih naroda, kojega se države 
danas nastoje osloboditi. Justinijanovi vanjsko-politički 
uspjesi, koji su stajali državu ogromnih žrtava i potpuno 
iscrpli njene snage, nisu bili duga vijeka. Opasnost od 
perzijske invazije postajala je sve veća, a na Balkanu je 
otpočelo prodiranje Slavena. U Italiju, tri godine nakon 
Justinijanove smrti, upali su Langobardi (568), te se veli- 
čanstvena Justinijanova zgrada počela rušiti. Od oblasti na 
zapadu, koje su se još dale spasti, car Maurikije (582—602) 
stvorio je Ravenski i Kartaški eksarhat. Prije svega pak 
trudili su se Justinijanovi nasljednici da sačuvaju položaj 
carstva barem na Istoku, i vodili su ogorčene borbe protiv 
Perzije. Ali ni tu se katastrofa nije mogla otkloniti. Po- 
četkom 7. st. perzijska je invazija postala neodoljiva: 613 
pala je Antiohija, 614 Jeruzalem, 619 izgubljen je Egipat, 
žitnica B. c. A s druge strane su se približavali Carigradu 
Avari. 

Međutim je 622 veliki car Heraklije (610—641) otpočeo 
svoju protunavalu. U bitki kod Ninive (627) zadao je per- 
zijskom carstvu Sasanida smrtonosan udarac. Sirija, Pale- 
stina i Egipat vraćeni su B. c. S druge strane bili su Avari 
odbijeni od Carigrada i do nogu potučeni (626). Ovi basno- 
slovni uspjesi B. c. zasluga su velikih reforama, koje je 
Heraklije bio proveo u najtežem trenutku, da bi osposobio 
državu za život i borbu. Carstvo je dobilo militaristički 
karakter podjelom centralnih pokrajina u vojne okruge, 
teme; umjesto dotadašnje najamničke vojske stvorena je 
domaća vojska, a vojnici su bili naseljeni u novo stvorenim 
temama; podupiralo se slobodno seljaštvo, a time se spre- 
čavao proces feudalizacije i postizavalo povećanje poreskih 
prihoda; potpuno je reorganiziran upravni aparat i poreski 
sistem. Ovaj Heraklijev reformatorski rad, nastavljen i 
upotpunjen za njegovih nasljednika, dao je B. c. novo obi- 
lježje. Nov je oblik dobilo carstvo i u kulturnom pogledu: 
završio se proces transformiranja antikno-rimskog imperija 
u sredovječnu grčku carevinu; od doba Heraklijeva i vlada 
se počela služiti isključivo grčkim jezikom, a narodni grčki 
naslov basileus postao je službeni naslov bizantskih vla- 
dara. 

Međutim zadesila je B. c. na Istoku nova katastrofa, 
koja je uništila sve plodove bizantske pobjede nad Perzi- 
jom. Arapi su 634 upali u Siriju, potukli carsku vojsku 
kod Jarmuka (636), osvojili nesamo Siriju nego i Palestinu 
(638), Mezopotamiju (639) i Egipat (641). Monotfizitsko sta- 
novništvo tih pokrajina podvrglo se drage volje Arapima, 
da bi se oslobodilo vlasti mrskih Bizantinaca. Idućih dece- 
nija Arapi su zavladali i latinskom Afrikom i utvrdili 
svoju prevlast na moru. Opasnost je bila najveća za Kon- 
stantina IV. (668—685), kada su Arapi svake godine upadali 
u Malu Aziju, a 675 počeli su opsjedati Carigrad. Ta je 
strahovita opsada ostala bez rezultata, a odlučnu bitku pod 
zidovima Carigrada dobili su 678 Bizantinci spalivši arap- 
sku flotu t. zv. grčkom vatrom. Ovo je bio preokret svjet- 
sko-historijskog značenja: prvi put je arapsko provalji- 
vanje energično zaustavljeno, i time je nesamo B. c. nego 
i cijeli kršćanski svijet za nekoliko stoljeća bio spasen od 
invazije s te strane. 

Kada su pak nakon propasti Heraklijeve dinastije (711) 
u B. c. izbili nemiri, doprli su Arapi do Carigrada. Ali 718 
je Leon III. (717—741), osnivač sirske dinastije, nanovo 
porazio Arape pod zidovima bizantske prijestolnice. Istina, 
Arapi su i nadalje uznemirivali B. c., ali njihovi napadaji 
nisu više ugrožavali sam opstanak carstva. Međutim doži- 
vjelo je B. c. jaku unutarnju krizu uslijed ikonoborstva, 
koje je počelo za Leona IIL, a koje je za njegova sina 
Konstantina V. (741—775) postiglo svoj vrhunac. B. c. se 
podijelilo na dva neprijateljska tabora. Uz to je ikono- 
borstvo pogodovalo daljnom razmimoilaZenju izmedu Cari- 
grada i Rima, a prema tome i slabljenju bizantskih pozicija 
na Zapadu. Padom Ravene izgubilo je B. c. 750 svoj oslo- 
nac u sjevernoj i srednjoj Italiji, a krunjenjem Karla Veli- 
kog (800) za rimskog cara obnovljen je rimski imperij. 
Premda se to nikako nije slagalo s državno-pravnim shva- 
ćanjem Bizantinaca, ipak je B. c., uzdrmano ratovima s Bu- 
garskom, moralo priznati carski naslov svom nadmoćnom 
suparniku (812). Već oko 680 bili su Bugari došli na Bal- 
kan i stvorili državu, koja je s vremenom tako osilila, da 

je Bugarska postala ozbiljan neprijatelj B.c. Konstantin V. 
još je nanosio poraze Bugarima, ali se kasnije odnos 
snaga izmijenio na štetu B. c. Od moćnog kana Kruma 
bio je Bizant više puta poražen. Car Nikifor I. (802—811) 
pao je na bojištu, te su 813 Bugari doprli do Carigrada. 
Iza Krumove iznenadne smrti (814) sklopi Bizant s njego- 
vim nasljednikom mir. 

Nakon pobjede ikonodula (pristaša restauracije kulta 
ikona) pod caricom Irenom па VII. općem crkvenom sa- 
boru (787) počeo je 815 ponovni period ikonoborstva. Tek 
843 uspostavljen je konačno kult ikona. Pobijanje ikono- 
borstva označivalo je pobjedu grčko-kršćanskog duha nad 
kulturnim utjecajima Istoka i otvorilo za B. c. epohu veli- 
koga kulturnog cvjetanja. Bizantska crkva razvijala je ši- 
roku misionarsku djelatnost, naročito kod slavenskih na- 
roda. Apostoli Slavena, braća Ćiril i Metod, učinili su 
kršćanstvo pristupačnijim za Slavene, stvorivši slavenska 
pismena i prevevši Sv. Pismo na slavenski. G. 864 primili 
su kršćanstvo i Bugari, i poslije dužega kolebanja između 
Rima i Carigrada pristali uz bizantsku crkvu. Utakmica 
oko Bugarske pooštrila je stari antagonizam između oba 
svjetska centra, pa je za patrijarha Focija došlo do otvo- 
renog sukoba između rimske i grčke crkve, koji je nago- 
vijestio konačni raskol 1054. Od 867 vladala je u B. c. 
slavna makedonska dinastija, koje se veličina očituje i u 
zakonodavnoj djelatnosti Vasilija I. (867—886) i Leona VI. 
(886—912) te u književnom i naučnom radu Konstantina VII. 
(913—959), pogotovu u velikim osvajanjima Nikifora Foke 
(963—969), Ivana Cimiska (969—976) i Vasilija П. (976— 
1025). Istina, početkom 10. st. bila se Bugarska osilila kao 
nikada prije. Veliki bugarski vladar Simeon (893—927) te- 
Zio je za tim, da sruši B. c. i da ga zamijeni novom grčko- 
bugarskom carevinom. On je već sebi prisvojio ponosni na- 
slov cara Bugara i Grka; više puta je tukao bizantsku voj- 
sku i dolazio do samog Carigrada. Ali je Carigrad ostao 
neosvojiv, dok je s druge strane Simeon bio uznemirivan 
srpskim ustancima i bio poražen u ratu s Hrvatima. Ipak 
je velika opasnost prestala tek iznenadnom Simeonovom 
smrću (927). Sada je B. c. moglo da za više decenija uspo- 
stavi mir s Bugarima i da preuzme inicijativu u ratu s Ara- 
pima. Bizantska navala na Istoku pretvorila se za Nikifora 
Foke u niz velikih uspjeha. Zauzevši Kretu i Cipar uspo- 
stavio je Foka bizantsku prevlast u istočnom dijelu Sredo- 
zemnog mora, a zatim je preko Kilikije upao u Siriju; 969 
bizantska je vojska ušla u Antiohiju, koja se više od 300 
godina nalazila pod arapskom vlašću. Ivan Cimisko je za- 
vršio osvajanje Sirije i prodro čak u Palestinu. Ujedno je 
postigao velike uspjehe i na Balkanu, gdje se bio učvrstio 
ruski knez Svjatoslav. Ovaj je došao na poziv Nikifora 
Foke, ali umjesto očekivane pomoći, počeo je, podloživši 
sebi Bugarsku, ozbiljno ugrožavati B. c. Sjajnom pobje- 
dom kod Silistrije Cimisko istjera Svjatoslava i postade 
gospodarom Bugarske. Kako su nakon Cimiskove smrti u 
B. c. izbili teški građanski ratovi, buknuo je na Balkanu 
ustanak protiv bizantske vlasti, iz koga je proizašlo veliko 
Samuelovo carstvo. Svladavši svoje unutarnje neprijatelje, 
uhvatio se Vasilije IL. u koštac sa Samuelom; ta je 

borba bila jedna od najteZih u cijeloj bizantskoj historiji. 
Nakon napornih ratova u toku više decenija Vasilije sruši 
Samuelovu moć i uzme pod svoju vlast skoro cijeli bal- 
kanski poluotok (1018). Osvajanja svojih prethodnika na 
Istoku zaokružio je aneksijom većeg dijela Armenije (1021). 
Tako su se stoljetne borbe Bizantinaca u Aziji i na Bal- 
kanu završile triumfom B. c. Sada je B. c. sezalo od 
Sirije do Dunava i od Kavkaskih planina do Jadrana. 
Duhovni utjecaj B. c. širio se i još mnogo dalje, jer je 
Rusija, primivši sv. Krst iz Bizanta (988), za više stoljeća 
potpala pod bizantski utjecaj. 

Za vrijeme ovog ogromnog poleta vanjsko-političke moći 
odigravao se unutar bizantske države vrlo opasan proces, 


` koji je imao dalekosežne posljedice. Ojačani veleposjed 


(sustav latifundija) širio se na račun manjeg posjeda slo- 
bodnih seljaka i vojnika, koji je od 7. st. sačinjavao glavnu 
osnovu bizantske vojničke i ekonomske snage. Bizantski 
carevi, počevši od Romana I. (920—944), s najvećom su se 
energijom odupirali ovom procesu. Ipak se i pored mnogo- 
brojnih zakonskih odredaba, objavljenih u korist manjeg 
seoskog posjeda, ekspanzija veleposjeda nije dala zausta- 
viti. Vasilije II. bio je posljednji car, koji se borio protiv 
feudalnih sila. Njegovi slabi nasljednici kapitulirali su pred 
moći plemstva. Za epigona makedonskog doma (1025— 
1057) i za slabe dinastije Duka (1059—1078) propao je onaj 
veličanstveni državni sistem, na kome se od Heraklijeva 
doba osnivala moć B. c. Otpočela je feudalizacija carstva, 
popraćena brzim opadanjem vojničkih i seljačkih imanja. 
Naročito kobne posljedice imalo je slabljenje vojske, koju 
su predstavnici civilnog plemstva, epigoni makedonske di- 
nastije i Duke, potpuno zanemarili. Na bizantskim grani- 
cama pojavili su se novi ratoborni narodi. Tako su 1071 
Seldžuci uništili bizantsku vojsku kod Mantzikerta, te je 
uskoro gotovo cijela Mala Azija došla pod njihovu vlast. 
Iste su godine Normani pod Robertom Guiskardom zauzeli 
Bari, posljednje uporište B. c. u Italiji; a 1081 se Robert 
Guiskard iskrcao kod Drača. Vojni udar, koji je 1081 do- 
veo na prijesto Aleksija I. Komnena, najboljeg predsta- 
vnika vojničkog maloazijskog plemstva, spaslo je u za- 
dnjem času B.c. od sigurne propasti. Normanska opasnost 
odbijena je uz pomoć mletačke mornarice i jenjala za neko 
vrijeme nakon smrti Roberta Guiskarda (1085). Strahoviti 
napad Pečenega, koji su ugrožavali sam Carigrad, svladao 


je Aleksije pomoću Kumana (1091), a zatim je uspio odbiti 
i najezdu samih Kumana. Sada se car mogao obratiti Sel- 
džucima u Maloj Aziji, ali ga je u tome spriječio iznenadni 
dolazak križara, koji je stavio B. c. pred nove, vrlo zamr- 
šene probleme. Istina, Aleksije je pomoću križara oteo Tur- 
cima Nikeju, uspostavio bizantsku vlast u zapadnoj Maloj 
Aziji, ali je postanak križarskih država u Siriji i Palestini 
ometao careve osnove oko restauracije bizantske vlasti na 
Istoku. Naročito je normanska kneževina u Antiohiji ugro- 
žavala bizantske interese. Nakon duže borbe i u Aziji i u 
Epiru pobijedio je Aleksije normanskog kneza Boemunda, 
ali je tek njegov sin Ivan II. zauzeo Antiohiju, a njegov 
unuk Manuel I. konačno podložio nepokornu kneževinu. 

Vanjsko-politički položaj i ugled B. c. bio je usposta- 
vljen energičnim ratovanjem Aleksija I. (1081—1118) i 
Ivana II. (1118—1143). No carstvo nije imalo više svoju 
nekadašnju unutarnju snagu. Kao nagradu za pomoć protiv 
Roberta Guiskarda Mlečani su prema ugovoru od 1082 
dobili pravo slobodna trgovanja u B. c., pa su uskoro za- 
gospodarili cijelom bizantskom prekomorskom trgovinom. 
Obrambena snaga carstva mogla se uspostaviti samo na 
taj način, da su veleposjednici davali državi vojnike, pri- 
majući za uzdarje zemljišta u upravu (proniju). Pronijari 
dobivali su velika imunitetska prava, što je značilo sla- 
bljenje centralne vlasti. Uz to su znatan dio bizantske voj- 
ske sačinjavali strani najamnici. Imperijalistička politika 
Manuela I. (1143—1180) nije dakle mogla uspjeti, jer nije 
odgovarala realnim snagama B. c. Manuelov pokušaj da 
osvoji Italiju doživio je slom i prouzročio stvaranje anti- 
bizantske koalicije na Zapadu. A kako je Manuel zbog 
svoje osvajačke politike na Zapadu bio zanemario istočne 
probleme, doživjeli su Bizantinci 1176 od Seldžuka kod 
Miriokefalona katastrofalan poraz. To je konačno uzdr- 
malo bizantski položaj u Maloj Aziji. Andronik I., zadnji 
Komnen, uzalud je kušao vanjskoj i unutarnjoj politici 
države dati nov pravac. Pod slabom dinastijom Angela 
počelo je naglo opadanje B. c. Već 1186 oslobodili su se 
Bugari bizantske vlasti i stvorili drugo bugarsko carstvo. 
Odlučni udarac zadan je B. c. sa Zapada. Velikom duždu 
Enriku Dandolu pođe za rukom, da pokrene četvrti kri- 
žarski rat protiv B.c., koje je smetalo mletačkim težnjama 
za gospodstvom na Istoku. G. 1204 osvojiše Mlečani i kri- 
žari Carigrad, a na ruševinama В. с. nastao je niz latinskih 
feudalnih država: Latinsko carstvo u Carigradu, Solunska 
kraljevina, Atenska kneževina, Ahajska ili Morejska kne- 
ževina u Peloponezu. Mlečani su osnovali više važnih kolo- 
nija na Istoku i zaposjeli glavne otoke i luke na cijelom 
putu do Helesponta. Potisnuti Bizantinci sakupili su se oko 
tri centra: u Aziji je nastalo pod Laskarima Nikejsko car- 
stvo, koje je postalo i crkveno središte Bizantinaca, a pod 
Komnenima manje značajno Trapezuntsko carstvo; u Evro- 
pi stvorila se Epirska despotovina pod Angelima. Neko se 
vrijeme činilo, da će Epirska despotovina preuzeti vodstvo 
u borbi Bizantinaca protiv Latina. Despot Teodor (1215— 
1230) snažno je širio svoju moć, osvojio Solunsku kralje- 
vinu i krunio se za cara. Ali teški poraz, koji mu je 1230 
zadao bugarski car Ivan Asen IL, učini kraj njegovu poletu. 
Sada je vodstvo konačno pripalo Nikeji. Njezin veliki car 
Ivan III. Vatac (1222—1254) ujedini većinu bizantskih 
zemalja na račun svojih grčkih suparnika i Latinskog car- 
stva, koje se nalazilo u dubokom opadanju. Vojska Mi- 
haela VIII. Paleologa (1259—1282) ušla je 1261 u Carigrad 
skoro bez otpora. 


Restaurirano B.c. životarilo je oko 200 godina pod di- 
nastijom Paleologa. Novu veliku opasnost, koja je zaprije- 
tila od sicilskoga kralja Karla Anžuvinskog, otkloni Mihael 
VIII. poslije duge i naporne borbe svojom genijalnom pre- 
govaračkom vještinom. U njegove diplomatske poteze spa- 
da i unija s rimskom crkvom (1274 u Lyonu), koja je 
uostalom bila kratka vijeka. Da bi se oslobodio prevlasti 
Mlečana, Mihael sklopi savez s Genovežanima. Njegovi 
nasljednici su također pokušavali izigravati obe talijanske 
republike jednu protiv druge, ali radi stalnog slabljenja 
carstva dolazila je bizantska privreda i pomorska snaga u 
sve veću zavisnost čas od jedne čas od druge pomorske 
republike. Međutim od konca 13. st. stadoše Bizant ugro- 
žavati Osmanlije i Srbi. Protiv Osmanlija, koji su bili 
zauzeli skoro cijelu Malu Aziju, pozove Andronik II. 
(1282—1328) čuvene katalonske plaćenike (1302), ali se ovi 
uskoro okrenuše protiv samih Bizantinaca, strahovito pu- 
stošeći bizantske zemlje. 

Borbe oko prijestolja između Andronika II. i njegova 
unuka Andronika III. (1320—1328) otvaraju nesretno razdo- 
blje građanskih ratova, koji su B. c. posve iscrpli. Naročito 
kobne posljedice imali su strahoviti građanski ratovi izme- 
du Ivana VI. Kantakuzena i Ivana V. Paleologa (1341— 
1347 i 1351—1355), popraćeni socijalno-revolucionarnim bu- 
nama t. zv. Zelota, koji su za više godina postali gospodari 
Soluna. U te unutrašnje borbe stalno su se miješale strane 
sile na poziv samih zaraćenih stranaka. Srpska je moć po- 
stigla za Dušana (1331—1355) svoj vrhunac. Stvorivši na 
račun B. c. i Bugarske veliku državu i uzevši naslov cara 
Srba i Grka Dušan je namjeravao osvojiti cijeli Balkanski 
poluotok s Carigradom. Prerana smrt velikog srpskog vla- 
dara oslobodila je B. c. od te pogibli. Još veća mu je 
opasnost prijetila od Osmanlija. Poslije pada Bruse (1326), 
Nikeje (1329) i Nikomedije (1337) prodrli su Osmanlije na 
Bospor i uskoro prešli i u Evropu. G. 1354 učvrstili su se 
u Galipolju, zatim su prodrli u Trakiju i zauzeli Drinopolje 
(1362), koje je postalo sultanova rezidencija i baza za 
daljnje osmanlijske vojne akcije na Balkanu. Prva njihova 
žrtva bili su slavenski narodi. Srbija je 1389 doživjela Ko- 
sovo, a Bugarska je 1393 konačno svladana i postala turska 
provincija. B. c. je sa- 
mo za 60 godina pre- 
živjelo svog nekada- 
šnjeg rivala, ali je bilo 
ograničeno na užu oko- 
linu Carigrada, neko- 
liko otoka i udaljenu 
oblast Peloponeza, dok 
se sam bizantski car 
smatrao vazalom tur- 
skog sultana. Napokon 
je sultan Bajazit (1389 
—1402) otpočeo sa siste- 
matskom blokadom Ca- 
rigrada. No dok je car 
Manuel II. tražio po- 
moć zapadnih država, 
Osmanlije su 1402 kod 
Angore pretrpjeli kata- 
strofalan poraz od Ti- 
murovih Mongola, a 
time je za B. c. nastalo 
neočekivano olakšanje, 
to više što su između 
Bajazitovih sinova iz- 
bile ogorčene prijestol- 
ne borbe. Ali oslablje- 
no B. c. nije to olakša- 
nje moglo iskoristiti. Osmanlijsko je carstvo za Murata II. 
(1421—1451) nanovo preuzelo svoju osvajačku politiku. 
Istina, Muratov se pokušaj da zauzme Carigrad na juriš 
izjalovio (1422), Ali za B. c. nije bilo više spasa, jer su se 
sve nade u pomoć Zapada pokazale uzaludnima. Crkvena 
unija, sklopljena 1439 u Firenci, razočarala je obje strane, 
a iz Ugarske pokrenuta zajednička vojna akcija kršćanskih 
naroda protiv Osmanlija propala je 1444 kod Varne, kao što 
je 1396 bila propala slična akcija kod Nikopolja. Kada je 
na osmanlijski prijesto stupio Muhamed II. (1451), kucnuo 
je Bizantu zadnji čas. Nakon vrlo opsežnih pripremnih 
radova, s ogromnom vojskom, bogato snabdjevenom novim 
navalnim oružjem, Muhamed je u travnju 1453 poduzeo 
veliki juriš na bizantsku prijestolnicu, koju je branilo svega 
nekoliko hiljada ljudi. Uza svu junačku obranu ove male 
vojske i jačinu zidova Carigrad je 29. V. 1453 podlegao 
nadmoćnom neprijatelju. Posljednji bizantski car Kon- 
stantin XI. pao je na bojištu. Morejska despotovina u Pelo- 
ponezu, koja je u toku posljednjih decenija bila doživjela 
epohu naročitog uspona, osvojena je 1460, a iduće godine 
palo je pod tursku vlast i Trapezuntsko carstvo. 

Osmanlije su u znatnoj mjeri preuzeli bizantske upravne 
metode i ustanove, kao što su to u svoje vrijeme i Arapi 
bili učinili u pokorenim bizantskim oblastima. Historijski 
od još mnogo većeg značenja bio je kulturni utjecaj Bi- 
zanta na kršćanske narode. Srbi, Bugari i Rusi preuzeli su 
od Bizantinaca zajedno s kršćanskom vjerom najglavnije 
elemente kulture kao i osnovna pravna shvaćanja i naj- 
važnije državne ideje. Vjernost tradicijama, primljenim iz 
Bizanta, pomogla je južnim Slavenima, da sačuvaju svoju 
narodnost pod turskim jarmom, dok je moskovska Rusija, 

koja se uskoro poslije propasti B. c. oslobodila tatarskog 
jarma, preuzela bizantsko nasljedstvo i, nadahnuta bizant- 
skim državnim idejama, stvorila najveće pravoslavno car- 
stvo. Mnogo duguju B. с. i zapadno-evropski narodi, jer su 
se oni preko Bizanta upoznavali s antiknom kulturom, 
grčkom umjetnošću, književnošću i filozofijom kao i s rim- 
skim pravom. Time što je B. c. sačuvalo blago antikne 
kulture, omogućena je bila duhovna obnova evropskog Za- 
pada u kasnijem srednjem vijeku i u doba renesanse. 

LIT.: Ch. Diehl, Histoire de l'Empire byzantin, 2. izd., Pariz 1934 
(srpski prijevod I. izd. Istorija Vizantiskog carstva, Beograd 1933); Ch. 
Diehl et G. Marcais, Le monde oriental de 395 a 1081, Pariz 1936; J. B. 
Bury, A History of the Later Roman Empire, I.—II., London 1923; Isti, 
A History of the Eastern Roman Empire, London 1912; J. Kulakovskij, 
Istorija Vizantii, 1.—1П., Kijev 1912—1915; Е. Uspenskij, Istorija vizan- 
tijskoj imperii, I.—IL, Petrograd 1914—1927; А, Vasiljev, Histoire de 
l'Empire byzantin, 1.--П., Pariz 1932 (rusko izdanje, Petrograd 1917/25; 
englesko izdanje, Madison 1928); G. Ostrogorsky, Geschichte des by- 
zantinischen Staates, München 1940. 


Kulturna historija: Ch. Diehl, Byzance, Grandeur et Décadence, Pa- 
riz 1919; A. Heisenberg, Staat und Gesellschaft des byzantinischen Rei- 
ches, Leipzig-Berlin 1923; N. H. Baynes, Byzantine Empire, London 
1926; St. Runciman, Byzantine civilisation, London 1932 (francuski prije- 
vod, Pariz 1934), J. Bidlo, Vizantijska kultura (prev. M. Prelog), Za- 
greb. 1924. G.O 


Bizantska kultura svoj- 
stvena je državi, koja 
je imala svoje kulturno 
političko središte u Bi- 
zantu ili Carigradu, da- 
našnjem Istambulu, te 
se po tome zvala bi- 
zantskom državom ili 
samo Bizantom. Kako 
su u Bizantu došli do 
izražaja kršćanski kul- 
turni elementi u vezi 
s pojavama romanske, 
helenističke, iranske, pa 
i ilirske kulture, kojih 
su nosioci bili baš ka- 
sni rimski carevi, sma- 
tra se, da je b. k. pro- 
izvod stapanja svih 
ovih sastavnih čimbe- 
nika. Po razvojnim stu- 
pnjevima moramo ra- 
zlikovati kod nje: 1. 
predjustinijansko doba 
(330—518), 2. doba Ju- 
stinijanove dinastije 
(518—610), 3. doba He- 
raklijeve dinastije (610 
—117), 4. doba izaurijske i frigijske dinastije (717—867), 5. do- 
ba makedon, dinastije (867—1081), 6. doba Komnena i Andela 
(1081—1204), 7. doba nikejskoga carstva (1204—1261), 8. doba 
Paleologa (1261—1453) i 9.doba narodne crkve (1453—1812). 

1. Predjustinijansko doba (330—518). Kao začetnik b. k. 
moZe se smatrati Konstantin Veliki (312—337), iako su se 
prije njega Dioklecijan, odabirući kao prijestolnicu Niko- 
mediju, i Aurelijan, uvodeći ceremonijal krunidbe, podi- 
zanja na prijestolje i ljubljenja skutova, svijesno odalečili 
od rimskih predložaka i približili istočnim. Konstantin 
Veliki sazvao je nakon svoga obraćenja sabor u Nikeji 
(325) i odlučio, da će ovjekovječiti svoj duševni preporod 
time, što će on, podrijetlom Dardanac, podići Novi Rim 
na mjestu dardanske Troje, otkud je Eneja pobjegao preko 
Kartage u Italiju i udario time temelje Starom Rimu. Osni- 
vanje Novoga Rima proslavljeno je međutim 11. V. 330 
ondje, gdje je postojala od 660/59 pr. Kr. naseobina Me- 
garana, Bizant, na najužem mjestu bosporskog tjesnaca 
(širina 600 m). U novu naseobinu dovedeni su pripadnici 
najodličnijih rimskih porodica kao društvena elita, dok je 
puk već s početka govorio grčki. 

Grčki jezik uhvatio je maha već pod Julijanom Otpa- 
dnikom (361—3), koji je htio promicati mnogoboštvo, slu- 
žeći se u početnim školama tekstovima iz Homera, Hezioda 
i Herodota, dok su kršćani, kojima su ti tekstovi bili za- 
branjeni, prenosili psalme u ritmu Pindarovih oda, Penta- 
teuh u heksametrima i Evanđelja u obliku Platonovih 
razgovora. Poslije Julijanove smrti dobro je poslužila 
grčkoj naobrazbi činjenica, da su sve te knjige bile napi- 
sane gotovo isključivo na grčkom jeziku. Latinski se jezik 
doduše upotrebljavao u vojsci i sudnici pod Teodozijem 

Mladim (408—450) i uživao neku ravnopravnost s grčkim 
u novoosnovanoj carigradskoj visokoj školi. Ali je grčki 
jezik prevladao u crkvenim saborima u Carigradu, Efezu i 
. Halkedonu. Ovaj je posljednji sabor, priznavajući prven- 
stvo rimske crkve, podredio carigradskoj patrijaršiji Pont 
i Malu Aziju, a u Evropi Trakiju, dakle istočni dio balkan- 
skoga trupla. Položaj Carigrada brzo je odskočio prema 
Antiohiji i Aleksandriji, pa čak i prema samom Rimu, jer 
je grad bio sjedište cara i senata. K tome je dolazilo živo 
. učešće samoga naroda, okupljenoga pod svojim obrtničkim 
zastavama, u svim javnim poslovima. Narod bi naime, 
okupljen pod plavim i bijelim, zelenim i crvenim zasta- 
vama, na trkalištu izražavao svoje odobravanje ili nego- 
dovanje svakom državnom činu. Osobito je narod ustajao 
protiv miješanja stranaca (Gota) u državne poslove. Pa i 
samoga je cara prilikom uzdizanja na prijestolje patri- 
jarh morao predstaviti narodu. To je isto vrijedilo, u slu- 
čaju naknadnoga careva vjenčanja, za caricu, pa i za odli- 
čnije crkvene, vojničke i političke dostojanstvenike. Oko 
plave i bijele zastave obično su se okupljali pripadnici 
uglednijih obrta, koji su zastupali ideju cjelokupnoga car- 
stva, dok su iza zelene i crvene zastave išli ljudi iz širih 
slojeva, opojeni gorljivim nacionalizmom carigradske, pre- 
težno grčke množine, i zagrijani za sva dogmatska pitanja. 
Idejne borbe, koje se vode u Carigradu, dolaze do izraža- 

ja u samoj književnosti. Već je Euzebije u svojoj crkvenoj 
književnosti isticao, da ga manje zanimaju junačka djela 
vojska, a mnogo više borbe za vječne istine. Crkvenu pro- 
šlost slavili su Sokrat iz Carigrada, Sozomen, Teodoret, 
Filostorgije. Paladije iz Helenopola, opisujući živote ispo- 
snika u egipatskoj Tebaidi, isticao je potrebu pojedinca, 
da u samoći spasava od grube okoline svoje duhovno blago. 
Mnoštvo je s ushićenjem slušalo propovjednike, koji su, 
kao Ivan Zlatousti, Grgur od Nazijanza i Grgur od Nise, 
unijeli veliku ozbiljnost u društveni život prijestolnice. 
Unutrašnji sklad duše, koja se smirila s Bogom, pokušao 
je izraziti u novim ritmima crkvenih pjevanja Roman 

Melod. 

No dok su u crkvenom životu dolazili do riječi muškarci 
(crkva, ecclesia, znači naime prvenstveno zborište, gdje 

žena nije dolazila do riječi), opaža se velik utjecaj umnih 
žena u zatvorenosti društvenih salona. Žene iz boljih kru- 
gova nisu se smjele pojaviti na ulici poslije sunčanoga za- 
laska, a uopće ne bez koprene na licu u Bizantu, Siriji, 
Egiptu, Libiji i Španjolskoj. Pa i u privatnim kućama prosto- 
rije za ženske bile su ograđene od prostorija za muškarce. 
Sa svim tim već pod Teodozijem Mlađim (408—50) dru- 
štveni je život življi zahvaljujući sestri njegovoj Pulheriji 
i ženi obraćenici Atenaidi-Eudokiji. U to se doba njeguje 
pripovjedalačka književnost, romani, ljubavni epi: Muzej, 
Hero i Leandar; Longo, Dafnis i Hloja; Kolut, Otmica 
lijepe Helene; Nono, Dionysiaka (diovvotaxd); Heliodor, 
Aethiopica (Аѓ9ъолиха) s epizodom upotrijebljena u Ver- 
dijevoj Aidi; nasljedovanje Homera; epigrami; prigodne 
dvorske pjesme (eklazije). Carigrad je ugodna društvena 
sredina, čuvena zbog zanimljivih prepiraka i umnih razgo- 
vora. Usto se grad već počeo kititi zgradama u vrijeme, 
kad je Rim bio u opadanju zbog pohoda Gota i Vandala 
i zbog političke i gospodarske zapostavljenosti. Graditelji 
s istoka gradili su presvođene gradnje kao u Iranu i Arme- 
niji. Za njih ima primjera i na zapadu u Rimu (Santa 
Maria Antica) i u Solinu (Dioklecijanova palača). Umje- 
tnici iz Egipta i prednje Azije, osobito iz Sirije, pravili su 
po istočnim uzorima mozaike, česme, ljetnikovce, čak i 
tvrđavne zidine, tako vrata carskoga dvora, znamenitu 
Portu, a osobito proizvode tkalačke umjetnosti, ćilimarstva 
i zidnih tapiserija s prikazivanjima iz života svetaca, mrtve 
i žive prirode. Tom vremenu pripada manastir sv. Ivana 
Studionskoga (džamija Mir-Ahor) u Carigradu. 

2. Doba Justinijanove dinastije (518—610), s povećanim 
blagostanjem i s opadanjem ostrogotske i vandalske moći, 
nadahnuto je težnjom za uspostavljanjem mediteranskoga 
obujma staroga carstva. Justinijan I. (527—566), podrijetlom 
iz romanskoga dijela poluotoka, htio je uspostaviti prevlast 
latinskoga jezika. Suprotnu težnju zastupa žena mu, umna 
Teodora, podrijetlom cirkuska plesačica, koja se sama 
uzdigla od razvrata do društvenoga ugleda. 

Političkom uspostavljanju carstva imalo je odgovarati 
izjednačenje zakonodavstva u Kodeksu (deset knjiga, 7. IV. 
529), u Pandektama ili Digestama (16. XII. 533, izvodi sta- 
rijih zakona) i u Priručniku ili Institucijama (21. XI. 533). 
Justinijanove su Novele, za razliku prema Zakoniku, na- 
pisane na grčkom jeziku. 

Izjednačenju istočnih i zapadnih krajeva u zakonodavstvu 
imalo je odgovarati izjednačenje u crkvenim propisima. 
Ali ni tu nije Justinijan imao uspjeha. Kao što se je rimska 
stolica bunila protiv Henotika cara Zenona, tako su se 
bunile istočne crkve protiv Justinijanova pristajanja uza 
Zapad, osobito Aleksandrija i Antiohija. Usto je zemljo- 
pisni položaj Carigrada u istočnom kutu Sredozemnoga 
mora isključio trajnije utjecanje u zapadnom smjeru. 
Zato se Justinijanova politika mogla voditi samo uz opse- 
žnu kulturnu ekspanziju u knjizi i graditeljstvu. 

U knjizi se ističu povjesničari Prokopije, Agatija, Me- 
nandar i razvučeni Teofilakt Simokata. Prokopije opisuje 
nesamo gotski rat i veličanstvene zgrade, podignute pod 
Justinijanom, nego u Historia arcana, spletke i nezgodnu 
stranu carigradskoga dvora. Pouku o dvorskim svečano- 
stima daje Katastaza Petra Patrikija. Evagrije je opisao 
crkvenu povijest od efeškog sabora (431) do kraja 6 st. 
Ivan iz Lidije sastavio je popis vlasti i službenika pod 
Justinijanom. Opseg carstva sa 64 pokrajine i 912 gradova 
prikazuje Hieroklov Sinekdem  (Xvvéxóguos). Kozma Indi- 
kopleust daje vodič za Indiju i Kitaj morskim i karavan- 
skim putem, a njegovi su navodi dijelom potvrđeni nala- 
zima novaca u prednjoj Indiji. U to doba pada prijenos 
svilene bube iz Kitaja u Bizant. I Etiopija dolazi pod utje- 
caj bizantskoga crkvenog ustrojstva. 

Crkvene prepirke stvaraju brojne polemičke spise. Neka 
su djela namijenjena široj publici, kao Malalina Kronika, 
neka opet obrani oprečnih gledišta, kao  monofizitska 
crkvena povijest Ivana iz Efeza. Leontije iz Bizanta, pre- 
piruči se s nestorijancima, manikejcima i monofizitima, 
primijenio je kao kasniji skolastičari, Aristotelovu metodu. 
Mnogo je čitana i prevedena Ljestvica k nebu, putokaz 
k savršenstvu. Živo su prikazani sa zanimljivim pojedino- 
stima o bizantskom društvenom životu životopisi svetaca 
Cirila iz Skitopolisa. Moshov Duhovni vrt (Ағи) nježan 
je opis isposničkih mjesta u svetoj zemlji. Dvorskoj knji- 
ževnosti pripada opis Sv. Sofije Pavla Silencijarija. 

Crkve sv. Sofije i sv. Apostola iz vremena Konstantina 
Velikog, spaljene prilikom bune zvane »Nika«, podignute 

su pod Justinijanom nanovo. Za Sv. Sofiju dopreman je 
mramor iz svih krajeva carstva, a vjernici su dali srebro, 
zlato, slonovu kost, drago kamenje. Gradnju pod carevim 
nadzorom vršili su kroz 5 godina Antemije iz Trala i Izidor 
iz Mileta, ali se veliko kube s 40 prozora srušilo još za 
Justinijana te je zamijenjeno manjim. Pred crkvom je nekad 
bilo dvorište s mramornom česmom. U unutrašnjost je vo- 
dilo 9 mjedenih vrata, a srednji portal bijaše za cara. Brojne 
slavenske legende govore o toj crkvi, a Strzygowski misli, 
da je građena po armenskim predlošcima. Po uzoru crkve 
sv. Apostola građen je Sv. Marko u Mlecima. 

B. k. rasprostranila se, nakon Justinijanovih pobjeda, 
po sjevernoj Africi, Španjolskoj, južnoj Francuskoj. Redo- 
vnici i trgovci je unose čak u Britaniju. Osobito je Ravena, 
glavni grad eksarhata, nastojala, da svojim palačama, 
crkvama, zidinama, obrtničkim »sestijerima« i grčkim no- 
šnjama i običajima boljih krugova bude što vjernija slika 
prijestolnice. Na Justinijanovo vrijeme sjećaju crkve sv. 
Vida (s. Vitale) i sv. Apolinara u luci »Classia« s mozai- 
cima, koji prikazuju s jedne strane Justinijana s dvorskim 
dostojanstvenicima, a s druge Teodoru s dvorskim damama. 

3. Doba Heraklijeve dinastije (610—717). Pod Justinija- 
nom je još postojala nada za uspostavljanjem kulturnoga 
jedinstva između istočnoga i zapadnoga dijela rimskoga 
svijeta. Neuspjeh njegove politike prenio je glavnu kul- 
turnu ulogu sa zapadnoga na istočni, sa staroga na novi 
Rim, s romanske na bizantinsku kulturnu struju. Doduše, 
baš pod Heraklijevom dinastijom Rim je svojim misio- 
narskim radom povezao uza sebe Germane, dok je baš oko 
bizantskih granica u muslimanstvu nastala vjerska protu- 
struja, koja je isključivala svaki kompromis s kršćanstvom 
i išla za uništenjem samoga carstva. Ali ako je Rim htio 
utjecati na još uvijek mnogoboštvom natrunjene Germane, 
trebao je za svoj misionarski rad kulturne elemente, koji 
su mu dolazili izravno iz Bizanta. Osobito u germanskim 
državama, kod Vizigota i Franaka, očuvanje je rimskih 
tradicija bilo moguće samo s pomoću učenih biskupa, koji 
su često grčke narodnosti ili poznaju grčki jezik. Njima 
su kraljevi dopuštali široki upravni djelokrug, oslobađali 
su ih od grofovske sudbenosti, a sama je crkva u zapadnim 
krajevima dizala bolnice, sirotišta i škole točno po uzoru 
istočnih krajeva. K tome je na zapadu vjera premalo pro- 
dubljena, a da bi se omogućilo zapadanje u krivovjerstvo. 
Crkvena organizacija seoske župe ili parohije, kult svetaca, 
prve organizacije isposnika (eremita) i redovnika (cenobita) 
crpu ponajviše iz bizantskih predložaka, premda je sustav 
pokore često prilagođen barbarskom sustavu mirenja krvi. 
Ali je, isto kao mnogobožačka »aretalogija«, kasnija knji- 
ževnost životopisa svetaca crpla iz istočnih motiva, kao što 
su najprije u bizantskim sredinama opet uspostavljene 
starogrčke ustanove azila. Između nosilaca b. k. u ono 
vrijeme vrijedi spomenuti brojne bizantske trgovce, koji 
sačinjavaju posebne naseobine gotovo u svim sredozemnim 
gradovima. 

Vjerska povezanost s Germanima i oprečnost prema 
Arapima nije isključila rasprostranjenost b. k. prema 
istoku. Štoviše, prvi kalifi u Siriji i Egiptu ostavili su ne- 
taknut gospodarski život i društveno ustrojstvo Bizanta. 
U privatnom su životu Arapi uveli čak tijesnu povezanost 
žene uz kuću (harem) i upotrebu jašmaka (feredže). 

Opseg Heraklijevih pobjeda opjevao je Georgije iz Pizi- 
dije u Epinikiju (Eis a» хата Пгооф» čnorgarelav Hoaxhelov vov 
Baodćos)iu Heksameronu (Ežanusoov) upoređujući ih s pobje- 
dama Aleksandra Velikoga. Borba za opstanak, koja se vodila 
protiv Arapa u Siriji, Palestini, Egiptu, Maloj Aziji i pred 
samim Carigradom, protiv Vizigota u Španjolskoj, protiv 
Avara i Slavena na Balkanskom poluotoku daje b. k. bor- 
beno, gotovo strastveno obilježje. Sve više prevladava 
mišljenje, da se stara mnogobožačka knjiga ima odbaciti. 
Najviše se čitaju pobožne knjige i vojničke taktike (Ma- 
vrikijeva, Leonova). Vojnička uprava nadjačava građansku, 
car Konstans II. hoće čak upravljati rimskom crkvom, daje 
zatvoriti papu Martina 1. i stoluje u Palermu. Pretežno 
grčka Ravena crkveno je odvojena od Rima, a u Rimu su 
postavljeni pape grčke narodnosti. Među doseljenim Sla- 
venima i balkanskim Romanima su postojale kulturne 
veze, kad su Konstantin IV. i Justinijan П. preselili oko 
680 brojne slavenske plemenske dijelove u Malu Aziju, 
gdje stupaju u vezu s Arapima, kasnije s Turcima, dok je 
mnogo Grka naseljeno u Italiju. Pod vojničkom potrebom 
dobivaju obrtnička društva nalog, da naoružaju odrede 
za mjesnu obranu. Isti nalog daju carevi i doseljenim ple- 

menima u ugovorima, koji se zovu »pakton« i koji se po- 
vode za ugovorima perzijskih careva Khavada i Hozroja. 

Odbacivanje klasičke knjige i procvat pučkoga govora 
dovode do sastavaka sličnih Malalinoj Kronici (Zoovoyeapta): 
to su spisi Ivana iz Antiohije i t. zv. Uskršnja kronika 
(Erıroun yoóvov). Pobožne spise ostavili su Maksim Homologet, 
jeruzalemski patrijarh Sofronije, koji je 3 godine branio 
svoj grad od Arapa, i Leontije, biskup Neapola na Kipru. 
ЖЕНЕ kanon Andrije Ктебапіпа i danas je mio u ruskoj 
crkvi. 

Biz. graditeljski slog prenosi se u susjedne krajeve: njime 
je građena Omarova džamija u Jeruzalemu (687—690), ka- 
tedrala u Edžmijadzinu, dalmatinske crkve, posvečene 
ravenskim svecima. 

Bijeg grčkih kaluđera u Italiju donio je onamo biz. pi- 
smenost, koju je širio canterburyski nadbiskup Todor. 
Rodom iz Tarsa u Maloj Aziji, donio je u Britaniju evan- 
đelje iz Lindisfarna. Dionizije Exiguus napisao je svoju 
zbirku po nalogu salonitanskoga nadbiskupa Maksima. U 
Španjolskoj je Izidor, biskup Seville, podrijetlom Bizanti- 
nac, osim gotske povijesti napisao Etimologiju ili Orgines 
(Originum seu etymologium libri XX), gdje je skupio 
kulturno blago iz starine, koje se, po njegovu mišljenju, 
imalo svakako prenijeti na daljnja pokoljenja. 

4. Doba izaurijske i frigijske dinastije (717—867). Izaurij- 
ska, zapravo sirijska dinastija, s Leonom III. uvela je u 
produhovljeni bizantski život racionalističko shvaćanje, 
kako je najbolje odgovaralo praktičnim nazorima vojničkih 
krugova. Leonu III. pripisuju seoski i pomorski zakon 
(vónos yewpy1x0s, vouos vavrixos) i eklogu, izvod Justinijanova 
zakonodavstva. S kulturnoga gledišta važan je carev stav 
u pitanju poštivanja ikona. 

Za njega je prevladavanje duhovnoga stajališta prema 
stajalištu vojničkih potreba značilo gotovu opasnost za 
samu državu, koja nije trebala filozofe nego borce. Zato 
se car protivio kaluđerstvu kao sukrivcu neborbenosti i 
sujevjerja. A sujevjerje je bilo pripisivanje čudotvornoga 
djelovanja ikonama. Školstvo, koje je dotle bilo slobodno, 
stavljeno je pod državni nadzor. U manastir se je smjelo 
ići tek nakon dovršene vojne vježbe. Obogaćeni vojni na- 
bavljači, osobito Židovi, bili su proganjani. 

CRKVA AJA SOFIJA U CARIGRADU 
Gore: Crkva s istočne strane; dolje: Glavna lađa sa sjevera (C. Fossati, Aya Sofia) 

Gore: KRIST NA PRIJESTOLJU, Slika u crkvi Baouita u Egiptu; 
dolje: USKRSNUCE LAZAROVO, slika u crkvi Pantanassa u Mistri 
(Ch. Diehl, La peinture byzantine) 

dolje: Car Justinijan s pratnjom 

TOKRATOR, DJEVICA NA PRIJESTOLJU 
Mozaik u katedrali u Monrealu 
(Ch. Diehl, La peinture byzantine) 

FRESKO SLIKE U CRKVI DOKIARION NA ATOSU 

Ova je oštra politika prouzročila protivljenje crkvenih 
krugova i bijeg kaluđera iz Grčke u Dalmaciju i Italiju. 
Rim je protiv Langobarda potražio franačku zaštitu i time 
se politički odvojio od Carigrada. Kad je udovica Leona IV., 
Atenjanka Irena, u II. nikejskom saboru, htjela provesti 
smirenje u crkvi, nije se time mogla zapriječiti krunidba 
Karla Velikoga (800) i konačno razdvajanje zapadnoga 
svijeta od istočnog. Mleci i dalmatinski gradovi ostali su 
pod Bizantom u ahenskom ugovoru (811), ali su otpali, 
kad je opet prevladala ikonoborska struja. Zabranu pošti- 
vanja ikona i moći ukinula je udovica cara Teofila Teo- 
dora 11. III. 843. 


Pod carevima t.zv. frigijske dinastije (820—867) pobu- 
nili su se krajišnici i kmetovi, predvođeni od Tome, Sla- 
vena iz Male Azije, tražeći za sebe osobnu nezavisnost 
protiv gospode, vlasnika pograničnih dobara, koji su od 
njih tražili vršenje teških služba. 

Strastvenost borbe oko ikona, koja je prešla i na dru- 
štveno polje, dovela je opet do jačega procvata filozofske 
i povijesne književnosti. Na polju filozofije istakli su se 
u prilog ikonama studionski kaluđeri i Ivan Damascenski, 
koji je osim brojnih borbenih spisa iznio sistematski prikaz 
nauke o vjeri u Izvoru znanja (Шут) yvooews). Njime se po- 
služio sv. Toma Akvinski u djelu Summa Theologiae. Sv. 
Ivanu Damascenskom pripisuje se roman o Barlaamu i 
Josafatu, zapravo prepričavanje legende. o Budi. Od stu- 
dionskih kaludera kasnije su se istakli iguman Todor i 
Ignacije, Fotijev protivnik. Medu umnim ženama osim 
carice Teodore spominje se kaluderica i pjesnikinja Kasija, 
koja je uz pobožne pjesme pisala duhovite epigrame. 

Za širi puk služile su kronografije Georgija Sindela 
I, o Уфу xelioc) i sigrijanskog igumana Teofana Homologeta. 
Kratku povijest svoga vremena napisao je patrijarh Niki- 
for. Mnogo Citana i prevodena je kronika Georgija Hamar- 
tola (Grešnika). 

Poslije smirenja između države i crkve osnuje Bardia, 
brat carice Teodore, svoju visoku školu u 7 odjela sa sje- 
dištem u samom dvoru. Tri odjela (trivium) posvećena su 
gramatici, retorici i dijalektici, a ostala 4 (quadrivium) 
aritmetici, geometriji, astronomiji i glazbi. Nastava je bila 
besplatna, Čitali su se klasični filozofi i pisci. Nastavnike 
je plaćala država. Između njih se isticao svojom učenošću 
Fotije, koji je potisnuo s patrijaršijske stolice sv. Ignatija 
Studionskog, sina cara Mihaela I. Fotije je bio velik go- 
vornik i veoma spretan u razgovoru. Tako je nadmudrio 
papine legate prilikom parnice s Ignatijem. On je sabrao, 
kako pokazuje njegov popis Mvo:0B:8/ov, i mnoštvo starih 
rukopisa te pozivao k sebi učene ljude bez razlike vjere i 
osvjedočenja, da ih prepišu ili da iz njih prave bilješke. 
Njegov je dvor tako postao čitaonica i stjecište učenjaka, 
pa je pobudio zavist samoga cara. 

Ignatijev i Fotijev predšasnik na carigradskoj patrijar- 
škoj stolici bio je učeni ikonoborac Ivan Gramatik, koga 
su suvremenici držali za vrača. Ikonoborac je bio i izba- 
čeni solunski nadbiskup Leon Matematičar, učitelj sv. Ći- 
rila na Bardinoj visokoj školi. 


5. Doba makedonske dinastije (867—1081) nastalo je za- 
pravo već pod Teofilom i njegovom ženom Teodorom, 
kad su se ljudi dosjetili, koliko je moralne osamljenosti 
` donijela Bizantu beskompromisna politika surove vojničke 
stranke maloazijskih krajišnika. Španjolska, južna Fran- 
cuska, Irska i Britanija izgubile su kulturne veze s Bizan- 
tom, a konflikt s Rimom doveo je do t.zv. obnove zapa- 
dnoga carstva i do izgrađivanja benediktinaca u ulozi pio- 
. nira romanske kulture i protivnika bizantske. Bizant je 
htio staviti branu franačkom romanstvu, ako ne kod Sasa, 
gdje je služba Božja na narodnom jeziku ukinuta pod 
papom Grgurom IV. (829), a to kod moravskih Slavena, 
(i time staviti temelje biz. kulturi i političkom prodiranju u 
srednjoj i istočnoj Evropi. Ta je politika bila veoma blizu 
svome ostvarenju, kad su tri člana makedonske dinastije, 
Vasilije Il. i njegove sestre Teofano i Ana, vladali isto- 
dobno Bizantom, Njemačkom i Rusijom. No već u doba 
ugovora kod Verduna (843), kad je država Karla Velikoga 
pokazala znakove jasnoga opadanja, opaža se u Bizantu 
dotle nenaslućena građevna i prometna živahnost. Dru- 
štveni život pokazuje dobrih i loših karakternih crta, ali 
svakako znatan broj istaknutih ličnosti. Privlačna snaga 
Carigrada jača je nego ikad. Otmjenost društvenoga saobra- 
ćaja, ljepota i dragocjenost nošnje i nakita, čedna elegan- 
cija žena, koje su daleko hvaljene zbog svoje savršene 

uglađenosti i korektnosti, sve to daje prijestolnici i pored 
neke licemjerne i neiskrene vanjštine vanredno ugodan, 
gotovo topao, duboko oduhovljen značaj. Tomu ima za- 
hvaliti uspjeh svoje politike i u najtežim trenutcima Leon 
Mudri, kad je mogao dignuti protiv bugarskoga cara Si- 
meuna srpskoga kneza Petra Gojnikoviča, zatim Madžare, 
a protiv Madžara Pečenege, i opet protiv Bugara i Ma- 
džara hrvatskoga kralja Tomislava. Još veći uspjeh značilo 
je predobivanje Rusa, koje se, dakako, izvršilo u tri na- 
vrata, ali je započelo s pokrštavanjem Svjatopolka i s vjen- 
čanjem Vladimira i Ane. 

Bardina visoka škola sprema sada misionare u slavenske 
i tatarske zemlje. Da im poravna putove, traži biz. car 
sporazum s Rimom i vraća Ignatija na carigradsku stolicu. 
Nakon Ignatijeve smrti (879) Fotijevim je nastojanjem 
patrijaršijski dvor natkrilio carski u položaju kulturnoga 
središta, tako da je između svjetovne i duhovne vlasti 
došlo do natjecanja i čak do borbe prilikom četvrtoga 
vjenčanja Leona Mudrog sa Zoom, majkom Konstantina 
Porfirogeneta. Istok doživljava tako već u 10. st. veću 
strogost crkvene stege pod patrijarhom Nikolom Mistikom 
i čak reformu u redovništvu prije Clunyja time, što je 
gora Atos dobila nove isposnike pod vodstvom Atanasija. 

Ekonomski procvat doveo je do reforme zakonodavstva. 
Justinijanovi zakoni redom su morali biti prevedeni na 
grčki jezik, jer više nitko nije znao latinski. Anakatartaza 
(dvaxaddoracis) znači izvod starijih odredaba, epanagoga 
(éxavayoy5) izvod novijih. Priručnik (fredyeto») je uvod u 
pravno znanje, podijeljen u 40 naslova. Leon Mudri izdao 
je Bazilike, potpuni zakonik, koji međutim nije u cjelini 
došao do nas, ali su nam sačuvani naslovi u t. zv. Tipucitu 
(zi zov xetrar »gdje se što nalazi«). Fotijev utjecaj dolazi 
do izražaja u tome, što su iz zakonika ikonoborskih careva 
Leona III. i Konstantina V. izostavljene odredbe, koje su 
nam sačuvane u ruskoj »kormčaja kniga«. 

Vremenu Leona Mudroga pripisuje se knjiga eparha ili 
prefekta. Carigradski eparh ili prefekt bio je odgovoran za 
javni poredak u gradu i na tržištima. Zato je morao suditi 
obrtnicima, među kojima je postojala specijalizacija do u 
tančine, tako da se pojedini obrtnik mogao baviti samo 
onim poslom, koji je strogo pripadao njegovu djelokrugu. 

Međutim je dalje trajala društvena podvojenost između 
velikih posjednika, koji su htjeli prisvojiti svu vlast, pa i 
na štetu careva, kako se vidjelo u vrijeme Nikifora Foke, 
Ivana Cimiska, Barda Sklera i Barda Foke. Veliki posje- 
dnici iz Male Azije nisu posve umuknuli ni onda, kad je 
Vasilije II. svladao posljednju dvojicu. Štoviše, s neuspje- 
sima činovničke vladavine dolazili su sve više do utjecaja. 
Treba međutim dopustiti, da su baš činovnici i donekle 
intelektualci svojim popuštanjem skrivili napredovanje Tu- 
raka u Maloj Aziji i osnivanje ikonijskog sultanata. Tako 
je u dva navrata, pod Leonom Mudrim (907) i pod Kon- 
stantinom X. (1081) Bizant sveden na najuže granice. Ali 
bizantinske su se ustanove sačuvale kroza stoljeća u izgu- 
bljenim krajevima: u južnoj Italiji, u Maloj Aziji i u južnoj 

Rusiji. Ime grada Bazela (Bao/lea) u Švicarskoj sjeća па 
cara Vasilija IL, čija je sestra Teofano dugo tu boravila. 
Nastojanje carskoga dvora, da se ističe pred patrijaršij- 
skim kao rasadnik znanosti i umjetnosti, opaža se kod ca- 
reva osobito u vrijeme Konstantina Porfirogeneta. Zanema- 
rujući državne poslove tjerao je druge na rad i dao sasta- 
viti enciklopedijske rječnike, koji su se ticali praktičnih i 
teoretskih znanosti. U knjizi o ceremonijama, kojoj je pre- 
dložak Katastaza (Ilsoi лойт xaraordoeos) Petra Patri- 
kija, opisuje dvorske svečanosti, krštenja, vjenčanja, 
krunidbe, pogrebe careva i carskih princeva, crkvene sve- 
čanosti i primanja poslanstava. Posebne odredbe predvi- 
đaju imenovanja namjesnika, vojskovođa, patricija. Sve su 
te svečanosti, ma koliko se činile isprazne, preuzete od Bi- 
zanta u svim apsolutističkim dvorovima, osobito u Fran- 
cuskoj za Luja XIV., u carskoj Rusiji i u Turskoj, koja je 
najvjernije sačuvala biz. dvorske obrede sve do 1920. 

Na književnom polju Teofanova je Kronografija (xoovo- 
уоаріа). našla svoje nastavljače u djelima Josipa Genesija 
i Teodora Dafnopata. Konstantin iz Roda opisao je crkvu 
sv. Apostola, Simon Metafrast živote svetaca. Ukusna je 
zbog svoje zbirke pjesama antologija Konstantina Kefale. 
Suida je izdao svoj leksikon. Areta iz Cezareje istakao se 
je tumačenjima Euzebija i Apokalipse. Patrijarh Nikola 
Mistik ostavio je 150 pisama. Leon Đakon opisao je kao 
očevidac ratove Foke, Cimiska i Vasilija II. Ivan Geome- 
tar je u Putu k raju usporedio patnje naroda pogođena ra- 
tom s patnjama grešnika i njegove čežnje za duševnim 
mirom. Poviješću su se bavili Simon Magistar, Leon Gra- 
matik, Teodozije s Melitene i nastavljač Hamartolove Kro- 
nike. Kristofor iz Mitilene u jampskim je trimetrima žigo- 
sao mane svoga vremena. 

Vrijeme ratobornoga i učenjacima nesklonoga Vasilija 
II. znači zastoj. Pod Konstantinom IX. osnovana je filo- 
zofska i pravna visoka škola. Nastavnici su dobivali svilena 
odijela i poklone o Uskrsu, a morali su se povući u mana- 
stir, da se potpuno posvete znanosti. Na čelo filozofske 
škole dolazi Konstantin, kao kaluđer Mihael Psel, koji je 
ostao pod devet careva posve dvorski čovjek i napisao 
naduvenu Povijest posljednjih sto godina (Bvčavrwwijs (ото- 
olas ёхатоутаетцоіѕ, 976—1077). Maloazijski ratovi stvorili 
su podlogu za bizantijsku junačku narodnu pjesmu, od koje 
je jedan primjer ep o Digenisu Akriti. »Digenis« znači čo- 
vjeka dvojakoga podrijetla, t. j. muslimanskoga оса i 
kršćanske majke, »akrita« znači krajišnika. Junak je pje- 
sme valjda Sejid Batal Gazi, ubijen od Leona III. kod 
Akrojnija (740). Komentar »Bazilika« napisao je Mihael 
Atalijat. 

U građevinskom slogu prevladavaju pod carevima make- 
donske dinastije orijentalni motivi. Zgrade su svečane, ali 
nisu ukočene, skladnost crta je sačuvana. Od Vasilija I. 
potječu t. zv. Nova crkva i carski dvor Kenurgion. Kao 
obrednik izrađena je u Carigradu knjiga o svecima kroz 
crkvenu godinu (Menologium) pod Vasilijem II. s vanre- 
dnim minijaturama. Takvo slikarstvo imaju crkve s Atosa, 
crkva u Dafni blizu Atene i kapadokijske crkve, urezane 
u kamenu. 1 

Doba makedonske dinastije doba je nove saobraćajne 
organizacije po suhu i po moru. U ranijem srednjem vijeku 
lađe su male, brodar s mornarima sačinjava poslovnu zaje- 
dnicu, u koju stupaju trgovci-putnici. Nesigurnost od po- 
morskih razbojnika traži putovanja u stanovito doba go- 

dine u pratnji ratnih brodova. Svaki je brod pored brodara 
i pomoraca imao svoju oružanu momčad ili družinu pod 
zapovjedništvom kapetana kao kod oružane pratnje u ka- 
ravanskom prometu Bližega Istoka. Kao posrednik između 
vlasnika lađe i vlasnika tereta služio je, kao u karavanskom 
saobraćaju, pisar. Njegove bilješke, unesene u brodarsku 
knjigu, uživaju javnu vjeru pred sudom grada, kamo je 
lađa upućena. 

Po nalasku biz. novaca iz 9. st. na Gotlandu čini se, 
da su biz. trgovci pod makedonskom dinastijom išli Crnim 
morem uz Don i Dnjepar te niz Dvinu u Baltik i tu zamje- 
njivali svoje proizvode za krzna i robove, koje su im izru- 
čivali Normani (Skandinavci). Kao luke dolaze u obzir 
prema zapadu Vineta, Rujana (Rügen), Ljubica (Lübeck), 
Bjorko. = 

Uspjeh ovih poslova doveo je Skandinavce do toga, da 
sami zaposjednu porječje Dvine, Dona i Dnjepra i da 
osnuju rusku državu, koja je potkraj 10. st. zaprijetila Bi- 
zantu, Drugi ogranak Skandinavaca, t. zv. Normani, ugni- 
jezdio se je u francuskoj Normandiji i u drugoj polovini 
11. st. osvojio bizantsku južnu Italiju. Kako su i ovi Nor- 
mani htjeli ići na Carigrad, uzdigla je nova opasnost voj- 
ničku dinastiju Komnena. 

6. Doba Komnena i Anđela (1081—1204), posjednika voj- 
ničkih dobara u Maloj Aziji, doba križarskih ratova i nor- 
manskih nastojanja protiv carstva. Križarski ratovi imali 
su dovesti do kulturnoga zbliženja: s jedne su strane Bi- 
zantinci križarima posrednici za poznavanje Istoka, a s dru- 
ge se strane Bizant sve više otvara viteškim idealima Za- 
pada. Normanska nastojanja padaju u vrijeme, kad je car- 
stvu prijetila opasnost s turske i s pečeneške strane. Da se . 
obrani, moralo je tražiti mletačku pomoć, ustupiti dalma- 
tinske gradove i dati Mlečanima tako opsežne trgovačke 
povlastice u Carigradu i po Levantu, da je time stvoren 
precedens za druge talijanske gradove. Kad se Manuel I. 
upustio u rat protiv Ugarske i Hrvatske, Normani prova- 
liše u Beotiju i Atiku, sjedišta tkalačkoga veleobrta, odakle 
su tkalci odvedeni u Italiju i Flandriju. Genovežani i Pi- 
zanci su se takmičili s Mlečanima usred samoga Carigrada 
potiskujući bizantsku trgovinu čak po Crnom moru. To 
izazove kratak, ali bezuspješan otpor poslije smrti Manuela 
I. Njegov rođak Andronik I. kao predstavnik grčkoga na- 
cionalizma protiv »latinskih nametnika« zbačen je poslije 
pada Soluna (1185). Bolje sreće nije bila ni dinastija An- 
đela, koja se je imala boriti s Bugarima i Srbima i kojoj je 
zaprijetio već Henrik VI, sin Fridrika Barbarose i norman- 
ske baštinice Konstance. Na svršetku, kad je u samoj kući 
Anđela došlo do borbe oko prijestolja, uspjelo je Mleča- 
nima svrnuti na Carigrad IV. križarski rat. Grad je osvo- 
jen 13. IV. 1204 i opljačkan. Križari, koji su se divili »je- 
dinstvenoj ljepoti njegovih crkava i palača«, uništili su ne- 
brojene umjetnine, spalili knjižnice, odnijeli iz crkava dra- 
gocjenosti i svetačke moći. Krilati konji s trkališta rese i 
danas trg sv. Marka u Mlecima. Carstvo je podijeljeno, 
a sam je Carigrad podijeljen u 8 dijelova, od kojih su tri 
dobili Mlečani. Na mjesto grčkoga uveden je latinski obred, 
a prvi latinski patrijarh bio je Mlečanin Tomo Morosini. 
Partenon, crkva sv. Djevice u Ateni, predata je latinskom 
svećenstvu. Peloponezom su vladali Francuzi. To je bio 
tragičan preokret poslije blistavoga uspona Bizanta pod 
Komnenima. 

Sva je vlast bila prepuštena, u dotle neviđenom obimu, 
caru. To ističe pseudofotijski nomokanon patrijarha Teo- 
dora Balsama, ali traži ujedno od cara, da bude branitelj 
patrijarhove samostalnosti prema Rimu. Zbilja, prvi je 
Komnenac, Aleksij L, dao velike povlastice Atosu. Pod 
njim je Hristodul osnovao manastir na Patmu, otoku Apo- 
kalipse. Ivan Komnen dao je podignuti s manastirom Panto- 
kratorom veliku bolnicu i medicinsku školu. 

Vjerska svijest traži u vrijeme Manuela I. dublje osnove. 
Već je Konstantin (Mihael) Psel dao sastaviti opis krivo- 
vjerstava svoga vremena. Njegov učenik Ivan Italac (iz 
Italije) došao je do slaba glasa, jer je više cijenio Aristo- 
tela i Platona od samih crkvenih pisaca. Njegov se neopla- 
tonizam naime ne bez razloga poređivao s istovremenim 
Abćlardovim nazorima. Kad je Manuel I. poražen od Tu- 
raka kod Miriokefala (17. IX. 1176), pokušao je Teofilakt 
Bugarski sa svojim spisom o Latinskim zabludama, da ra- 
zlici jedne i druge crkve dade što blaži izraz i da time 
pripremi podlogu jedinstvu crkava. 

U drugoj polovini 12. st. ekonomska se blokada, pod ko- 
jom se Bizant već počinjao gušiti, osjeća na društvenom 

stanju. Država ne može pokrivati svojih troškova i zato 
treba preuzimače javnih tereta, koji su ujedno primali kao 
pokriće za preuzete dužnosti manastirska ili druga zapu- 
štena dobra na upravu (haristikariji). Vrijednost je novca, 
stvar nečuvena kroz 600 godina, oslabljena. Cijene su zbog 
toga kolebale usprkos strogom tržnom nadzoru. Zato se 
mnogo zamjeralo lakoumnom raskošju Manuela I. Sa svim 
tim, pripovijeda Benjamin od Tudele, Carigrad je živio u 
sjaju. Ljudi su se odijevali raskošno i bavili čitanjem. Trži- 
šte je pokazivalo šarenilo nošnja iz Mezopotamije, Rusije, 
Njemačke, Lombardije, Španjolske, Turkestana, Nubije. Ni 
Bagdad nije bio tako živahan. Naličio je Parizu pred revo- 
lucijom. Manuel I. nastojao je povećati povlastice već povla- 
štenoga staleža. Krunske zemlje nije smio kupiti svatko, 
nego samo odlični ljudi. Obrtna društva razlikovala su se 
po svojim zastavama i po nošnjama svojih pripadnika. Ali, 
i to se zamjeralo Manuelu I., nije stao na putu stvaranja 
kartela, koji su uništavali male obrtnike 


Dok je tako malo građanstvo bilo u beznadnom opa- 
danju, čitali su se po salonima stari pisci: Heziod, Platon, 
Tukidid, Polibije. Jezik općenja je atički iz 4. st. pr. Kr. 
Ana Dalasena, majka Aleksija Komnena, svaki je dan kod 
ručka raspravljala o kojem klasičkom odlomku. Njezin sin 
Aleksije pisao je spise »protiv krivovjeraca«. Muzama je 
posvećena Aleksijeva oporuka u stihovima sinu Ivanu. Kći 
Aleksijeva Ana i njezin muž Nikifor Brijenije povjesničari 
su: ovaj potonji u Ksenofontovu slogu, dok je Ana sveča- 
nija. Mlađi joj brat, sevastokrator Izak, ostavi oktateuh, 
vodič kroz knjižnicu Saraja u 8 knjiga, i prispodobu staro- 
grčke s bizantskom narodnom pjesmom. Manuel I. napisao 
je pohvalu astrologije. 

Njegova je okolina skroz učena. Na dvoru su boravili 
Eustatije Solunski, Teodor Prodrom, Konstantin Manas. 
Mannuelova šurjakinja Irena bila je učena i duhovita. Nje- 
gov je dvorski povjesničar Ivan Kinam. Ali je sve to već 
živjelo u duhu starine. Tako su dva brata iz Hone u Frigiji, 
Mihael i Niketa, imali sto muka, da se razumiju s naro- 
dom. Prvoga, kad je kao nadbiskup Atene propovijedao 
s Partenona, nitko nije razumio. Niketa je iste poteškoće 
imao i u upravnoj službi; napisao je povijest 1118—1206 i 
obranu istočne crkve. 

Mladeži je služio kao primjer zbog svoje moralne ozbilj- 
nosti đakon Sv. Sofije, kasniji solunski nadbiskup Eustatije, 
čija su predavanja o Homerovim i Pindarovim pjesmama 
sačuvana isto kao i dopisivanje, pa i opis normanske navale 
na Solun. 

Drugi đakon Sv. Sofije, Pselov učenik Teofilakt s Eubeje, 
stolovao je na Ohridu. Đakon Sv. Sofije bio je Solunja- 
nin Mihael, koji je zajedno sa Soterikom Panteugenom 
kažnjen s krivovjerstva zbog spisa Timariona (Tiuaolor), 
imitacije Lukijanovih dijaloga, gdje je žigosao carigradsko 
društvo. Uz njega se može spomenuti bizantski novinar 
Ivan Ceces, neiscrpljiv kao pisac i pjesnik (12.000 stihova), 
koji je svoj komentar k llijadi i Odiseji posvetio carici 
Ireni, rođenoj Njemici Berti, »najhomerskijoj vladarici 
Carigrada«, Pristojniji mu je brat i suradnik Izak, inače 
filolog i stihotvorac. Teodor Prodrom, nećak kijevskoga 
metropolita Ivana, pisca ruske kronike, pučki je proleta- 
rac. Njegov romam Rodante i Dosiklo (Та xarà PočavIyv 
xai Лооихд ға) mnogo je bio čitan. Elegantnoj publici služio 
je svojim opisima događaja Konstantin Stilbo. Georgije 
Kedren je pisac, a Ivan Skilic prepisivač iste kronike. 
Povijest su još pisali Ivan Zonara, Konstantin Manas i 
Mihael Glika. 

Drugo zlatno doba bizantske umjetnosti (prvo je Justi- 
nijanovo), koje je započeto pod makedonskom dinastijom, 
nastavljeno je pod Komnenima, ali i na tom polju, kao 
i u književnosti, opažamo znakove afektirane umišljenosti. 
Kao stari Grci, smatraju i Bizantinci toga vremena sve 
druge narode barbarima. Njihovo je slikarstvo međutim 
vjerno reproduciralo prirodu, i to u živim bojama. Indi- 
vidualne su crte česte i zanimljive. Graditeljstvo je rasko- 
šno. Komnenima su jednostavne linije palače makedon- 
skih vladara preoskudne. Njihovi su dvorovi Bukoleon 
(lavlja usta kao u Mlecima) i Blaherne pri dnu Zlatnoga 
roga. Vanredno usklađena bijaše crkva Chora (Kahrije- 
džamija) s mozaicima, istovremenim s onima Sv. Marka 
u Mlecima (1095). Bizantskog su tipa mnoge sicilske crkve 
i crkva božićnica u Betlehemu. Bizantskih freska ima iz 
toga vremena po Italiji i Rusiji. Iz Carigrada su se izvo- 
zile rezbarije od slonove kosti, lončarski proizvodi, sta- 
klarije, kameje. 

Težnja za povratkom starini, toliko zastupana pod Ko- 
mnenima, našla je svoj odjek — pod utjecajem brojne bi- 
zantske emigracije u vrijeme Andronika I. — u Italiji. Tu 
se kroz 13. st. vodi borba između latinskoga i talijan- 
skoga jezika. 

7. Doba nikejskoga carstva (1204—1261) doba je latin- 
skoga carstva u Carigradu, kratkotrajne solunske kralje- 
vine, kneževine Ahaje u Peloponezu i atensko-tebanske 
kneževine. Ostatci bizantske države okupili su se u Nikeji, 
u Trapezuntu i u Epiru. Nova je bugarska država, kao 
u Simeonovo vrijeme, zavladala kao carstvo Balkanom. 

Intelektualci iz Carigrada, koji nisu prije pobjegli u 
Italiju, okupili su se u hladovini Nikeje, gdje je vladao 
Teodor Laskar, šurjak po prvoj ženi Stjepana Prvovjen- 
čanoga. Carigradski patrijarh Ivan Kamater sklonio se u 
Bugarsku. U Nikeji je stoga poslije bugarskih pokolja po 
Trakiji bilo dosta pristalica unije s Rimom, uz koju su 
cijenu Genovežani, mletački suparnici, obećavali uspostavu 
staroga carstva. Protivniji su Rimu Epirani, osobito nji- 
hovi nadbiskupi u Ohridu i Naupaktu. Prvi od njih, Dmi- 
tar Homatijan, okrunio je epirskoga despota Teodora 
Andđela za cara. 

U vrijeme uspona Bugarske pod Ivanom II. Asenom i 
u vrijeme opasnosti latinskoga carstva vjenča se car Ivan 
nikejski s Konstancom, kćerkom Fridrika II. Sicilija je opet 
dobila grčke škole. Sin Ivana i Konstance-Ane, Teodor 
Laskar II. pravi je učenjak: pod njim je Nikeja kulturna 
prijestolnica Istoka. Kad je Mihael Paleolog, zbacivši Iva- 
na IV. i potukavši Epirce natrag zauzeo Carigrad s pomoću 
Genovežana, kojima je u Nimfeju priznao iste povlastice, 
kakve su imali Mlečani, govorio je učeni Senakherim o 
katastrofi bizantske kulture. 

U zaposjednutoj Grčkoj ostali su kler i služba kao na- 
kon normanske okupacije južne Italije. Grčki biskupi južne 
Italije (Nikola od Otranta) utjecali su u prilog unije s Ri- 
mom, ali s prividnim uspjehom. Protiv unije ustao je efe- 
ški biskup Nikola Mezarit, dok je Genovežaninu papi Ino- 
cenciju IV. uspjelo dobiti pristanak Nikifora Blemida. 

Budući da su nikejski vladari pad carstva pripisivali dru- 
štvenoj nesređenosti, uveli su smišljene socijalne reforme. 
U gospodarstvu se je imala postići nezavisnost od stranoga 
uvoza. Književnici se bave ratarstvom, stočarstvom, pera- 
darstvom, vinogradarstvom. Dižu se žitnice, grade se ceste, 
suzbija se nezaposlenost, nastoji se, da u zemlji bude dosta 

robe. Seljaci su bili zadovoljni. Za oskudice u Turskoj 
izmijenjeno je brašno s turskim tkaninama i draguljima. 
Porezi su bili umjereni. Granice su utvrđene. Izgrađene su 
bolnice i sirotišta. Oštro se kažnjavala podmitljivost. Veliki 
je posjed podijeljen. Carine protiv raskoši bijahu visoke, 
a pogađale su osobito Mlečane. 

Usprkos turskoj blizini duševni je život bujan. Ljudi su 
veličali Korint zbog glazbe, Tesaliju zbog tkanina, Filadel- 
fiju zbog kožarstva, a Nikeju kao sijelo mudrosti. Tu se 
najbolje snalazio atenski metropolit Mihael Honijat ili 
Akominat. Ivan III. dao je izraditi nastavne nacrte, a 
putem prepisivača stvarao je seoske knjižnice. Ministar 
nastave je Nikifor Blemid i uz njega Georgije Akropolit. 
Blemid je sam bio učitelj retorike, filozofije, prirodnih 
nauka, ljekarstva, matematike, geometrije, fizike, zvjezdar- 
stva. Znamenita je njegova škola u manastiru Latri kod 
Mileta. Georgije Akropolit po carevu je nalogu išao po 
okupiranoj Grčkoj, da spasava ili prepisuje stare rukopise. 
Nikifor Blemid, koji je mnogo putovao, ostavio je svoje 
bogate putne bilješke. Njegova preradba Aristotelove logike 
služila je i po Zapadu, a adaptacija psalama prihvačena je 
u ruskim i srpskim crkvama. Blemidov spis o vladaru 
(prethodnik Machiavellijeva I principe), Baouxós блогів, 
traži od pojedinca, koji ima vladati svojim narodom, da 
najprije uči vladati samim sobom i ugušiti ljubav i mržnju, 
osobito osvetljivost. Blemid i Georgije Akropolit, iako su 
željeli povratak Carigrada, žalili su u svojim starim godi- 
nama za Nikejom. Akropolitova povijest ide do 1261. 
I car Teodor Laskar, odan klasičnoj naobrazbi, bio je više 
profesor negoli vladar. 

Osim spomenutoga Nikole Mezarita, biskupa efeškog, 
koji je opisao u tančine nekoliko monumentalnih zgrada 
po Zapadu, istakao se kao crkveni pisac njegov brat Ivan. 
Mnogo je čitana bezvrijedna Joelova kronika. Naprotiv je 
epitalam Nikole Irenika prigodom svadbe Ivana III. i Kon- 
stance značajan zbog opisa dvorskih obreda kod vjenčanja 
i zbog sloga grčkih narodnih pjesama. 

Križarski ratovi donijeli su nekoliko ljubavnih romana 
o Beltandru i Hrizanci (“uynows #čatosros BehJdvdpov тот 
“Poualov) i o Kalimahu i Hrizoroji (Ta хата KolAluayov xai 
Xovooóóor), koji su po svoj prilici preradbe istočnih motiva. 

Ohrid se htio mjeriti s Nikejom. Od Ivana Apokauka 
imamo obilato dopisivanje kao i od Georgija Krfskog i 
Dmitra Homatijana. Sva se trojica ističu kao oštri proti- 
vnici Rima. Homatijan je odlučno utjecao na Srbiju, koja 
se prije toga vremena držala više zapadnoga pravca. No 
dok su Ohriđani pisali više pučkim jezikom, zbog čega je 
krfski metropolit Georgije Bardan prekoren od Mihaela 
Honijata, voli Nikeja više starogrčki i time znači stjego- 
nošu renesanse. Širenju grčke umjetnosti donose svoj 
prinos umjetnici, koji bježe iz latinskoga Carigrada u 
susjedne zemlje sve do samih Mletaka. 

8. Doba Paleologa (1261—1453). Pod Paleolozima kul- 
turna su nastojanja u sve većem nerazmjeru s političkim 
stanjem. Bizant se hoće duševno nadživjeti uoči materijal- 
noga umiranja. Država Mihaela VIII. (1261—1282) raspala 
se poslije njegove smrti. Sam je Carigrad bio iznakažen 
od križara, koji su pretvarali kuće u konjušnice i palače 

u vojne stanove. A intelektualci, naviknuli na nikejsku 
tišinu, nisu voljeli bučni prizor iznakažene i podivljale 
prijestolnice. Za njih nije glavno bilo carstvo, trulo i izne- 
moglo, nego stara slava grčkoga naroda. Namjesto bizant- 
ske imala je doći nacionalna grčka kultura. Iz Carigrada 
bježe sada opet umjetnici u pokrajinu. Mistra u Pelopo- 
nezu dobiva svoje prve freske kao Komnenova crkva 
Chora, freske posve slične talijanskim primitivima. 

Nesretna je vladavina Andronika II., čije je potomstvo 
po drugoj ženi Jolanti od Monferrata vladalo u gornjoj 
Italiji do 16. st. Andronik II. dijelio je vlast sa sinom 
Mihaelom IX. Kad je ovaj umro zbog lakoumnosti sina, 
mlađega Andronika, nastade sukob između unuka i djeda, 
i ovaj bude zbačen. Andronik IIL, sklon pustolovinama i 
lovu, umro je mlad i ostavio sina Ivana V. (1341—1391). 
Zbog regentstva zaratiše se carica udovica Апа i Ivan 
Kantakuzen, koji se kao Ivan VI. zacari, ali je bio prisiljen 
zatvoriti se u manastiru. Sada se carstvo sastojalo od neko- 
liko otoka i Trakije, dok su Turci vladali Galipoljem. Usto 
je Ivan V. imao protiv sebe sinove Andronika IV. (1346 
do 1349) i Ivana VII. (1390), podržavanog od Bajezida. 
Naslijedio ga je učeni Manuel II. (1391—1425), muž Jelene 
Dragaševič, koga naslijediše dva sina, Ivan VIII. (1425 do 
1448) bez djece i Konstantin XI. (1448—1453), okrunjen u 
Mistri. Sofija, kči njegova nečaka Andrije, vjenčala se s ve- 
likim knezom moskovskim Ivanom Vasiljevičem III. Moskva 
je time preuzela zastavu dvoglavoga orla i nasljedstvo 
bizantskoga carstva (treči Rim). 

Medutim su najprije Hohenstaufovci (Manfred), zatim 
Anžujci, kao nasljednici normanskih kraljeva, htjeli osvo- 
jiti Drač, Solun, Carigrad i obnoviti latinsko carstvo. No 
Francuzi su poubijani dobrim dijelom od grčkoga stano- 
vništva Sicilije (sicilska večernja). 

Na mjesto francuskih vitezova došli su u Bizant kao 
plačenici Katalonci ili almugavare. Imali su nadomjestiti 
stare krajišnike (akrite). Kad je njihov zapovjednik de Flor 
(Blum) ubijen, zauzeli su Atenu i osnovali vojvodinu, koja 
je trajala 80 godina. Pod njima je obnovljena bogorodičina 
crkva u Partenonu, koje su ljepotu mnogo hvalili kao 
»najdragocjeniji dragulj na svijetu«. Akropola je nanovo 
utvrđena. U Ateni je otvorena pod Kataloncima filozofska 
škola. Kad je Nikeja u ono vrijeme osvojena od Turaka, 
pošli su preostali ondješnji intelektualci u Atenu i Mistru. 

U Carigradu su se dalje vodile neprestane borbe među 
Genovežanina iz Galate, opkoljene tvrdim zidinama, i 
Mlečanima iz Pere. I druge talijanske općine, pa i Du- 
brovnik, imali su svoje zatvorene naseobine u (Carigradu, 
kratko vrijeme čak Marseille i Barcelona. 

Međutim susjedne su države, tako Bugarska, a osobito 
Milutinova i Dušanova Srbija, prisvojile u svome unutra- 
šnjem državnom i crkvenom uređenju bizantske oblike. 
Pod Milutinom je mlada i hirovita Simonida umjela dati 
dvoru čisto bizantsku vanjštinu. Dušan je opet, premda 
sin bugarske majke, dugo živio u Carigradu i potpuno 
vladao onim grčkim jezikom, koji se govorio na zapadnom 
dijelu poluotoka. Srpskoga patrijarha Dušan je dao potvr- 
diti od kaluđerstva na Atosu. 

Kad su poslije Dušanove smrti turski brodovi pljačkali 
po Atosu, sagradiše kaluđeri t. zv. meteorske manastire u 
Tesaliji. Poslije pada Galipolja (1354) bježalo se iz Cari- 
grada, tvrdi Dimitar Cidon, u Italiju, Španjolsku i preko 
Herkulovih stupova čak u Englesku. Kad su Turci zauzeli 
Jedrene, bili su u stanju zabraniti Ivanu V. popravak cari- 
gradskih zidina. Genoveški prihodi od carina nadmašili su 
7 puta bizantske. Iz Crnog mora Genovežani su donijeli 
kugu u Carigrad (1348), koja se širila po cijelom Zapadu. 
Razorno djelovanje kuge opisali su po Tukididu Kanta- 
kuzen i Boccaccio. Kad je Carigradom vladao Andronik IV., 
izgrađena je minijaturna luka na Tenedu s gatom od mra- 
mornih stupova. Na brežuljku je bila gradska tvrđava, koja 
je služila kao uzor za Castel Nuovo kod Napulja i za Jajce. 

Poslije smrti Ivana V. (1391) jedva je Manuel II. po- 
bjegao iz turskoga taoštva, da se dade okruniti. Inače je 
bio prisiljen, kao kasniji »arhonti«, da surađuje kao vojsko- 
vođa s Turcima (početak stvaranja tursko-grčkog carstva). 

Ali premda je Manuel II. uviđao neminovnost turskoga 
nadvladanja, ipak ga je prejako vukla čežnja za starom 
veličinom. Zato putuje po Zapadu k papi u Avignonu, bo- 
ravi u Louvreu u Parizu, poklanja samostanu sv. Denisa 
rukopis Dionizija Areopagite. Bizantske umjetnine poklo- 
njene su Martinu V. (1395—1410) i Ferdinandu I. od Ara 
gonije (1412—16). Iz opsjednutoga Carigrada bježe pravi 

Grci na Peloponez u Mistru, gdje ima pribjega iz Male 
Azije. Peloponez, uvelike slavenski, dobiva sada nanovo 
grčko obilježje, a Mistra je nova Nikeja. Dvor pelopone- 
skih despota građen je u stilu dvorova talijanskih knezova 
toga vremena. Tu su boravili učenjaci, te su se čitali dano- 
mice klasični pisci. Gemist Pleton tumačio je Platonova 
djela. Pred Korintom je podignuta monumentalna zidina 
protiv Turaka nalik na Valerijanovu protiv Gota. 

Gemist je htio uvesti po nikejskom uzoru opsežne soci- 
jalne uredbe. Tri su staleža imala postojati: 1) hranitelji 
(seljaci, vinogradari, pastiri), 2) njihovi pomagači (stočari) 
i 3) čuvari javnoga poretka, na čelu im sam vladar. Domo- 
branstvo je imalo vršiti vojnu dužnost, a neborci su imali 
plaćati poreze. Svako nepokretno dobro pripada državi. 
er авн misli nisu daleko od Rousseau-ovih u Contrat 
social. 

Poslije prve podsade (1422), poslije smrti Manuela II. 
(1425) i poslije turskog osvajanja Soluna (1430), koji su 
Paleolozi htjeli povjeriti Mlečanima, da od njega naprave 
druge Mletke, vidio je Bertrandon de la Brocquičre cari- 
gradske visoke zidine, ruševine starih dvorova, basnoslovno 
lijepu caricu Mariju s Trapezunta i prisustvovao u crkvi 
sv. Sofije prikazu misterija trojice dječaka bačenih od 
Nabukodonozora u goruću peć. Car Ivan VIII. pitao ga je 
za sudbinu Jeanne d'Arc, spaljene od Engleza. 

Car Ivan VIIL, da dobije pomoć sa Zapada, bio je na 
saboru u Firenci pristao na crkvenu uniju s Rimom. Me- 
đutim je učeni Alfons V. iz Napulja htio krenuti na Bal- 
kanski poluotok i obnoviti staru slobodu u duhu renesanse. 

Pošto je Konstantin Paleolog posve potisnuo Mlečane 
s Peloponeza, bio je njegov dvor upravo sjajan: svi su se 
istaknuti intelektualci tadašnje Grčke još jednom nalazili 
na okupu, a k njima su dolazili kao na hodočašće tali- 
janski humanisti (Filelfo). y 

I Konstantinov protivnik Muhamed II. nastojao je oku- 
piti oko sebe učene ljude i čak glasovite slikare (Bellini). 
Za razliku prema grčkom nacionalizmu Paleologa isticao 
se je kao pravi tursko-bizantski car, kao predstavnik obno- 
vljenoga jedinstva prednje Azije i Balkana. 

Puk u Carigradu bio je protiv crkvene unije, koju je 
imao provesti u Sv. Sofiji, ranije moskovski metropolit, 
kasnije kardinal, Izidor. Već se onda tražio sporazum s osva- 
jačem. Kad je grad pao u turske ruke, govorilo se po 
Carigradu, da je to kazna Božja, jer su vlastodršci otpali 
od stare vjere. Pad su Carigrada različito opisali Georgije 
Frantzes, Kristobul, Maloazijac Duka, Laonik Halkokondil, 
Nikola Barbar, Rus Nikola Iskinder. Talijan Puseulo na- 
pisao je o padu grada epsku pjesmu u 4 spjeva Constan- 
tinopolis. Na 30. V. 1453 dade Muhamed II. ispjevati hvale 
proroku u Sv. Sofiji. Grad je zatim opljačkan, ali mu je 
šteta, tvrdi se, bila manja negoli 1204. Folijanti iz knji- 
žnice na Saraju služili su Turcima kao gorivo. Iza Cari- 
grada došao je red na Atenu (1456), Mistru i Trapezunt 
(1461). Partenon je pretvoren u džamiju. Kardinal Besarion 
vidio je s padom Carigrada propast uma pred silom. Eneja 
Silvije Piccolomini tvrdio je, da su opet umrli Homer i 
Platon. No s padom Carigrada propao je i pokret za 
crkvenu uniju; potaknut iz čežnje za očuvanjem bizantske 
nezavisnosti imao je svoje protivnike i na katoličkoj i na 
bizantskoj strani. Zapadni su vladari htjeli obnoviti latin- 
sko carstvo. A bizantski su zeloti iz pučkih slojeva mrzili 
učene prelate i voljeli pučku nego učenu crkvu. Umjere- 
njaci su tražili naprotiv od crkve, da se podredi političkim 
potrebama, jer da onda može najbolje služiti državi. Na 
čelu zelota stajao je nikejski patrijarh Arsen, koji je tvrdio, 
da su postupci Mihaela VIII. bezbožni i kobni za državu. 

Kad je Arsen prognan, išli su njegovi pristalice u prostim 
odijelima (caxxogogot) od kuće do kuće i bunili narod protiv 
vlasti. Pomilovani od Andronika II. postigli su, da mogu 
odlučiti o izboru patrijarha kaluđeri s Atosa. Sada je izvr- 
šena eparhijska podjela crkava, podređenih carigradskoj 
patrijaršiji u Kavkazu, Krimu, Rusiji, Galiciji i Litvi. 

U 14. st. javljaju se u crkvi hezihijasti, ljudi, koji hoće 
živjeti u miru, ali protivnici crkvene unije. Na mjih je 
navalio Barlaam, redovnik iz grčke Kalabrije. Prepirka je 
bila filozofska. Hezihijasti su bili mističari i tražili doticaj 
s Bogom u molitvi. Za njih se zauzeše solunski nadbiskup 
Grgur Palama i Nikola Kabasila. Kroz četiri stupnja, govo- 
rahu, idu duše, koje traže Boga; duše su: šutljive; one, koje 
već uspijevaju; one, koje su uspjele i rijetko savršene. 

Protivljenje uniji bilo je zbog tih utjecaja tako jako, da 
je Petrarca tvrdio, da su Grci još žešći protivnici kršćan- 

stva od samih Turaka. Pokret protiv unije nije se stišao 
ni 1439 prilikom firentinskoga sabora, kad je bilo jasno, 
da samo zapadne države mogu spasiti Bizant. Josip Brije- 
nije tvrdio je, da zapadnjaci ne misle spasiti Bizant, mego 
obnoviti pod Alfonsom V. latinsko carstvo. 

Pošto je izjava o jedinstvu crkava proglašena u Santa 
Maria del Fiore, a grčki učenjaci pogošćeni u vladarskim 
dvorovima Ferrare i Firence, izjavili su se protiv unije 
istočni patrijarsi. 

Izjava o uniji sačuvana je u Laurentiani. Carigradski 
patrijarh Josip Paleolog, koji je umro u Firenci, pokopan 
jeu Santa Maria Novella, a u Rimu se nalazi lik Ivana VIII. 
i na portalu crkve sv. Petra basreljef, u kojem je prika- 
zano, kako se je car ukrcao u Carigradu na putu u Rim, 
kako je došao u Ferraru, kako je boravio u Firenci i kako 
je otputovao iz Mletaka. 

No u Carigradu, gdje su vladali GenoveZani i Mlečani, 
nije uvijek zaduženi car mogao imati ugleda. A sam je 
grad pored lijepih zgrada imao mnogo ruševina. Crkve su 
propadale, a stanovnici bez zarade navikli su na besposli- 
čenje. Da car uzmogne pokriti troškove, morao je ustupati 
državna dobra. Dragocjenosti same krune često su bile 
zalagane. Nikefor Gregora ruga se bijedi carskoga stola. 
Često nije bilo sredstava za prehranu vojske. Ratarstvo se 
zanemarivalo. Krajišnika. ili akrita bilo je nestalo, a veliki 
su posjednici već gledali, kako će se najbolje nagoditi 
s Turcima primajući islam. U Galati i Peri, poslovnim 
središtima Carigrada, kaže Francesco Balducci Pegolotti, 
nema uopće bizantske trgovine, već postoje samo mletačke, 
genoveške i katalonske. Genova je imala po Crnom moru 
svoje naseobine, svaku s posebnim statutom. Novac se 
uopće nije kovao poslije. Manuela II. Ali dvorski ceremo- 
nijal, u tolikoj suprotnosti s bijedom, sudeći po Kodinoj 
knjizi, ostaje netaknut. 

Pored tolike bijede škole su u punom cvatu, imaju pito- 
maca iz svih grčkih krajeva i sa samoga Zapada. Klasički 
su se pisci gutali. U predvečerje pada čitali su se Hero- 
dotovi opisi perzijskih ratova. Nesamo Solun i Mistra, 
nego i daleki Trapezunt njegovali su lijepu knjigu. I ca- 
revi su pisali, tako Mihael VIII. svoj životopis, Manuel II. 
bogoslovne radnje o podrijetlu Duha Svetoga i o musli- 
manskim krivovjerstvima. Njegovo dopisivanje sa Zapada 
bogato je i puno zanimljivih pojedinosti. Ivan Kantakuzen, 
kao car Ivan VL, kao monah Joasaf, ostavio je zanimljive 
uspomene. 

Uopće, Bizant je imao u ovo doba najbolje povjesničare. 
Tako je Pahimer u heksametrima opisao svoj život, a u 
prozi povijest od 1261—1308. Manje je važna grčka povijest 
od rođenja Kristova do 911 od Nikefora Kalista Ksanto- 
pula. Mnogostruk je rad Nikefora Gregore, čija povijest 
ide od 1204 do 1359, ali je previše subjektivna. Tursku 
podsadu 1422 opisao je Ivan Kanan. Drugi Kanan, Kanan 
Laskar, opisao je put kroz sjeverne zemlje. Pad Soluna 
(1430) opisao je Ivan Anagnost. Georgije Frantzes, opi- 
sivač pada Carigrada, vodi svoju povijest od 1258 do 1476. 
Iz Mistre se Frantzes sklonio u Mletke. Njegov je stil 
jednostavan i lak. Drugi opisivač toga pada, Duka, dugo 

je Zivio u nadi na Lezbu. Laonik Halkokondil divi se Tur- 
cima i upravo im Zeli pobjedu. Njegov je stil pokraj sve 
načitanosti slobodan i prirodan. Efremova kronika od 
10.000 stihova ide od Julija Cezara do 1261. 


Za uniju se je zalagao žestoki i promjenljivi Ivan Bek, 
koji je čitajući Blemidove spise od protivnika unije postao 
njezin pristalica. Dimitar Kidon iz Soluna uvršten je među 
katoličke svece; preveo je na grčki »Sumu« sv. Tome 
Akvinskoga. Kidon je jedan od prvih Grka, koji je stajao 
u stalnoj umnoj vezi s Italijom. Za uniju se je borio i 
Besarion, jedan od najjačih predstavnika renesanse. 

Među protivnicima unije istakli su se Georgije s Kipra, 
Patrijarh carigradski, Marko, nadbiskup efeški, pa i prvi 
carigradski patrijarh pod Turcima Genadije Sholarije, bo- 
goslov i filozof visoke naobrazbe. U pitanjima Aristotelove 
i Platonove filozofije oštro se je prepirao s Gemistom 
Pletonom. Njegove »Žalbe« sadržavaju mnogo pojedinosti 
o stanju Grka pod Turcima. 

Mnogo su pisali hezihijasti Gregorije Sinaita, Gregorije 
Palama (66 molitava za meteore) i Nikola Kabasila, koji 
se je mnogo poslužio djelom lažnoga Dionizija Areopagite. 
Kabasila, kasnije nadbiskup u Solunu, napisao je »sedam 
riječi (zapravo poglavlja) za nasljedovanje Kristovo« zna- 
tno prije Tome od Kempisa, čije je djelo izašlo tek u 15.st. 

Gemist Pleton sa svojim neoplatonizmom već se odvaja 
Od stroge vjere. Njegova je uloga važna u talijanskoj rene- 
sansi. Pleton je zavolio Mistru i tu je pokopan. Kad je 
grad pao u turske ruke, odnesen je njegov lijes u Rimini, 
u grobnicu porodice Malatesta. Njegova pisma i njegova 
djela mnogo su čitana. Gemistovo djelo o zakonima slu- 
žilo je kao primjer utopiji Tome Moorea. Njegova je 
težnja, da u kršćanstvu oživljava nanovo mnogobožačku 
ljepotu. Njegovo oduševljenje za Platona zanijelo je i sta- 
roga Cosima de'Medici, koji se našao spreman podupirati 
osnivanje platonske akademije u Firenci. Tu je Gemist 
napisao djelo o razlikama između Platona i Aristotela. 

Pod starijim Andronikom hvaljena je rječitost Georgija 
s Kipra, patrijarha carigradskog. Njegov sljedbenik, Ni- 
kefor Humno, pisao je raspravu o retorici. Mazaris se 
trudio, da nasljeduje Lukijana od Samozate u svojem Silasku 
u pakao (Eridrula Мабаов èv “А:доъ), istovremenom s Dan- 
teovom Komedijom, i u Budnom sanjaocu. 

Filolozi iz 14. st. često su »korigirali« po svome ukusu 
stare tekstove. Pisci iz kasno rimskog vremena dobivali su 
izgled atičkog pisca iz Periklova vremena. Takve je izmjene 
izvršio Maksim Planud, koji je mnogo pisao i preveo na 
grčki rimske pisce (Katon, Ciceron, Cezar, Ovidije). Gra- 
matiku i rječnik klasičnoga jezika napisao je Mihael Mo- 
shopul. Stara filozofija našla je poštovaoca u Teodoru 
Metohitu, koji se bavio i socijalnim pitanjima. Nikefor 
Gregora bio mu je učenik. Metohitova razmatranja, skop- 
čana s anegdotama i dosjetkama, sjećaju na Montaigneove 

eseje. Kitnjast je i pun slatke miline njegov opis života u 
manastiru Chori. Bogato je dopisivanje i mnoge sholije 
ostavio Toma Magistar. Dimitar Triklinije tumačio je па 
uzoran način Pindara, Esbila, Sofokla, Euripida, Aristo- 
fana i Teokrita. Harmenopul je proučio i predjustinijansko 
pravo u svom Heksabiblu. Njegovo djelo služi kao priruč- 
nik u Grčkoj i Besarabiji. 

Liječništvo stoji pod arapskim utjecajem,ali su i zapadne 
škole, osobito Pariz, bile u cijeni. U matematici i zvje- 
zdarstvu dolazili su opet do časti Euklid i Ptolemej. 

Među dvorskim pjesnicima spominju se Manuel Holobol 
i Manuel Fil. O praktičnom zvjezdarstvu pisao je jedan 
Teodor od Melitene. Usto je izdao spis o mudrosti (£s т)» 
owpyooovvyv) і političku pjesmu od 3000 stihova. Cini se, da 
je Teodor imao tu pred očima Boccacciovo djelo L'amo- 
rosa visione. 

Morejska kronika (9000 stihova) opisuje latinsku vlast 
na Peloponezu, po svoj prilici prijevod s mletačkog. Roman 
u stihovima Libistro i Rodamna sličan je ranijem o Bel- 
trandru i Hrizanci: mladić sanja o suđenici prije nego što 
se sretne s njom, ali je mora zadobiti teškim borbama. U 
15. st. javlja se grčki prijevod romana o Fioru i Bianko- 
fioru, oko 2000 stihova u pučkom govoru. 

U Mistri dolazi do izražaja slikarstvo u načinu renesanse. 
Nekad se mislilo, da su Giotto i Trecento začetnici toga 
sloga. Strzygowsky i Th. Schmidt misle, da je Sirija utje- 
cala na Bizant, a Bizant na Zapad. Ch. Diehl misli na slu- 
čajnu istovremenost književnoga i umjetnoga pokreta. 

Nakon uspostavljanja stare države došlo je, misli Diehl, 
do novoga kulturnoga vrenja. D. V. Ajnalov je, uspoređu- 
jući mozaike u Chori i u Sv. Marku u Mlecima, mislio, da 
je Italija utjecala na Bizant. O. Dalton ide u tom dalje. 
G. Millet međutim misli, da su iste stare oblike nadahnuli 
istodobno novim životom bizantski i talijanski umjetnici. 

Što se bizantskih krajeva tiče, dolaze tu u obzir Mistra i 
Atos. Atos je međutim dosegao vrhunac svoje slave u 
16. st. s Manuelom Panselinom iz Soluna. U Madridu i 
Parizu sačuvani su rukopisi i ikone ove periode, osobito 
rukopis povijesti Ivana Kantakuzena i prikaz hezihijasti- 
čkoga sabora. ` 

B. k. pokazuje kroz to doba mnogo svjeZine i samo- 
niklosti. Sve se to, doduše, oslanja na idealizirano prika- 
zivanje starine, a k njoj bjeZe ljudi iz tmurne sadašnjosti 
u Nikeji, u Carigradu poslije 1261, u Mistri i u Italiji, 
izmučenoj unutrašnjim ratovima. Uz to Bizant i Italija 
stradaju istodobno od križara i doživljuju teške unutrašnje 
poremećaje. Gotovo bi se u tim prilikama moralo govoriti 
o istodobnoj. renesansi južne Evrope. Ali talijanski je na- 
rodni organizam bio svjež i sazrio rano s Petrarcom i Boc- 
cacciom. U Grčkoj je naprotiv narodni pokret zapriječen 
u svom zamahu unutrašnjom negibljivošću državnoga orga- 
nizma. Uz to je neposredna, svakodnevna opasnost kočila 
polet mlađega pokoljenja. Ali taj je polet, skučen kod 
kuće zbog unutrašnjih i vanjskih razloga, utjecao na nepo- 
srednu okolinu i djelovao neizbrisivo na naše krajeve i 
Italiju. Težnja za proučavanjem starih predložaka javila 
se je naime već pod Komnenima u Carigradu i našla novu 
pobudu u očajnoj borbi za spasenje povraćenoga carstva. 
Već su Talijani 14. st., Petrarca i Boccaccio, za razliku 
prema Danteu, ljudi novoga vremena. A obojica su slušala, 
osim Barlaama, surovoga i odvratnoga, ali načitanoga, Leon- 
tija Pilata, također iz južne Italije. Redovnici po južnoj 
Italiji čuvali su dalje grčke rukopise. Roger Bacon javio 
je iz Engleske papi, kako je mnogo naučio s grčkim redo- 
vnicima Kalabrije. Francuzima su ti ljudi govorili »grisois«. 
Na tako pripravljenom zemljištu u trenutku nacionalnog 
umiranja južnoitalskih Grka vršila se seoba učenih Grka. 

Carigrađanin Manuel Hrizolora imao je već kod kuće 
mnoštvo talijanskih slušalaca (Guarino), kad je pozvan u 
Firencu. Odavle je prešao u Milan i u Paviju. Nakon po- 
vratka stalno je zastupao Bizant na zapadnim dvorovima. 
Nastup mu je bio dostojanstven. Znanju znao je dati punu 
težinu; tako je bez sumnje jedan od reprezentativnijih 
učitelja, koji su se pojavili u talijanskim predavaonicama. 
Iza Hrizolore nisu zaostajali ni Gemist, ni Besarion, »La- 
tinorum Graecissimus et Graecorum Latinissimus«. Svoju 
bogatu zbirku rukopisa Besarion je poklonio Mlecima, a 
sačinjava osnovu »Marciane«. Besarionova je slika na ulazu 
knjižnice. р x" 

Uzalud je Besarion do posljednjega trenutka pokušavao, 
da pobudi zapadne dršave na rat protiv Turske, ne bi li 

ipak opet uspostavio Bizant. Književna nastojanja, latinski 
prijevodi klasičnih pisaca; studije o staroj filozofiji, sve je 
to išlo za tim, da pokaže, koliko Evropa gubi time, što 
prepušta propadanju zemlju, gdje su nastale te dragocje- 
nosti. 

Bizant je u trenutku svoga pada Evropi dao najbolje 
svoje sinove i najznačajnije svoje spomenike. Nije bilo 
zemlje u Evropi od Njemačke do Španjolske, od Engleske 
do Rusije, kamo nije došlo nosilaca biz. kulture. U dvorski 
život unijeli su Grci učtivost i značajnost, ali i suvišnost 
svojega ceremonijala, kojim se pod učenim Alfonsom V. 
kitila i Aragonija. Talijane su učili znanju o državi i o 
politici. Nitko nije bio sposobniji od njih, da iskiti svoje 
misli u ugodnim oblicima, da im dade što potpuniji izraz, 
da sve to uskladi nekom uzvišenošću. Ova uzvišenost, ova 
otmjenost Bizanta na umoru najsjajnija je ostavština, koju 
je jedna velika sredina dala ikada čovječanstvu. 

9. Doba narodne crkve (1453—1812) ide od vremena 
pada Carigrada do sloma političkoga značaja patrijaršije 
pod Selimom II. S mirom u Bukureštu 1812 Bizant je ko- 
načno prestao, a na njegovo je mjesto stupila, odvojena 
moralno i materijalno od svoje bizantske sredine, mo- 
derna Grčka. Tri su čimbenika dala svoje obilježje kul- 
turnom životu Carigrada: car, patrijarh i narod, okupljen u 
svojim obrtničkim društvima. Kad je car umro, predstavljao 
bi patrijarh novoga vladara narodu. U Sv. Sofiji patrijarh 
Genadij Sholarije bio je pri molitvi, kad se je pojavila tur- 
ska vojska. Između osvajača i duhovnoga starješine osvoje- 
ne zemlje došlo je do pregovora, nakon kojih je patrijarh 
predstavio carigradskom puku Muhameda II. u svojstvu no- 
voga cara. Muhamed II. obećao je, da će istočnoj crkvi 
ostaviti potpunu samoupravu u njoj određenom obimu, da 
će priznati za patrijarha, isto tako kao i bizantski carevi, 
onoga, koga mu kler i narod predloži za potvrdu. Patri- 
jarsi su imali biti oslobođeni od harača, a carigradskim je 
obrtnicima sultan značio zaštitu od konkurencije talijan- 
skoga obrta. Sultan je zato, štiteći istočnu crkvu i domaću 
privredu, u pravom smislu i s mnogo više snage ispunio 
zadaću bizantskoga cara. K tome je narodno lice Carigrada 
ostalo nepromijenjeno, dok su Turci prevladali u onim 
kotarima, gdje se vršila sultanova vlast, oko Sarajskoga 
rta i u prostoru Sv. Sofije. Od novoga su stanja stradale 
odlične porodice, arhonti. Teško stanje nastupilo je odmah, 
pošto je sultan preuzeo vlast i па se prenio vrhovno vla- 
sništvo nad cijelim nepokretnim dobrom podređenih mu 
krajeva. Svako vlasništvo na dobru, koje je pridrZano 
državi, stjecalo se je samo koncesijom. Pripadnici odličnih 
rodova prelazili su, slobodnom odlukom, na islam, da do- 
biju ovakve koncesije. Oni, koji to nisu htjeli, tražili su 
utočišta u Erdelju, Poljskoj i osobito u Rusiji, na dvoru 
Sofije Paleologine, koja je iz svoga »terema« ruskoj poli- 
tici dala pravac prema Carigradu. Što je patrijaršiji davalo 
osobit značaj, činjenica je, da su istočni patrijarsi Aleksan- 
drije, Jerusalema i Antiohije priznali prvenstvo carigrad- 
ske stolice. Usto je obim samoga Carigrada proširen. Grad 
se pod Muhamedom IL, i pogotovo pod Sulejmanom IL, 
obogatio i osilio. Ruševine su uklonjene. 

Položaj je bizantskih emigranata, kulturne aristokracije, 
u tim prilikama ispao iz stvarnosti. Oni su izumirali ne 
ostavljajući nasljedstva ili ostavljajući takvo nasljedstvo, 
koje je izgubilo doticaj s domovinom. 

No što se Carigrad mogao brzo oporaviti od pokolja 
1453, razlog je u tome, što je sam osvajač podlegao čaru 
bosporske. prijestolnice. Zato traže sultani pristanak cari- 
gradske svjetine, štite domaću privredu i traže sebi savjet- 
nike u redovima samih Bizantinaca. I zbilja, svi oni, koji 
su svoju crkvu htjeli učiniti nezavisnom od rimske, od 
Kaira do Moskve i od Mletaka do Krete, bili su dosta 
brzo posve pouzdani sultanu. Često su sultani povjeravali 
utjerivanje poreza samim Bizantincima. Porezni zakupnici 
sačinjavaju nesamo novčano, nego i društveno novu silu, 
t. zv. arhonte, koji su u isto vrijeme pravni i poslovni 
zaštitnici svoje crkve. Među njima se isticao Mihael Kan- 
takuzen, koji je, potplaćujući nekoliko vezira, dospio na 
utjecajni položaj, dok nije raskrinkan i pogubljen. Ali za 
njegovim su primjerom išli drugi arhonti, oprezniji i sret- 
niji od njega. Njihov je utjecaj bio tako velik, da su čak 
kavkaski krajevi (Georgija i Iberija) opet osjećali uspo- 
menu stare pripadnosti Bizantu. Svoju samoupravu sačuvali 
su Atos, Sinaj, Patmo, meteorski samostani u Tesaliji. Emi- 
granti, koji su se nastanili u Rumunjskoj, nisu, za razliku 
prema onima na zapadu, izgubili doticaja s domovinom, 

nego su višem društvu dunavskih krajeva dali posvemašnje 
bizantinsko ili levantinsko obilježje. Mnogo se bizantinskih 
porodica iz Trapezunta sklonilo u perzijsku Armeniju i u 
krajevima zapadnoga kavkaskog Primorja. Svi ovi gledaju 
na patrijaršiju kao na svoje kulturno središte.“ 

Ali dok su emigranti po zapadnim dvorovima gajili fa- 
natičnu mržnju prema barbarima svih vremena, pa bili oni 
Perzijanci, Germani ili Turci, ovi su istočni emigranti osje- 
ćali istu nesklonost prema zapadnjaštvu u crkvenom i kul- 
turnom životu. 

Ovu je struju pokušala ublažiti mletačka republika, koja 
je imala brojne posjede u Grčkoj, osobito neka pristaništa 
na Peloponezu, na Kreti i Kipru. U vojnoj službi repu- 
blike bilo je pripadnika bizantskih rodova (Paleolozi, Kom- 
neni, Ralli, Kalergi, Vlasti, Notare). U Padovi je grčki 
jezik sačinjavao predmet, koji se povjeravao Bizantincima 
boljih rodova. Dugo su Grci kao stratioti bili u mletačkoj 
službi. Još se 1612—18 govorilo, da bi jedan Paleolog iz 
Mantove kao Konstantin XII. imao dospjeti na bizantsko 
prijestolje. Onda je po zapadnim školama bizantologija bila 
u ponovnoj časti. Čitaju se braća Honijati, Ana Komnena, 
Zonara, Pahimer, Kedren, Halkokondil, Meursius izdaje 
spise Konstantina Porfirogeneta. Ali sa svim tim pozna- 
vanje je staroga Bizanta sve površnije. Nekoliko pustolova, 

oji su se izdavali za despote grčkih otoka (Jakob Bazilik, 
despot Paranaksije), dospjelo je čak na moldavsko prije- 
stolje s naslovom bazileja. 

Carigrađani su s omalovažavanjem gledali na ta nasto- 
janja. Sultani su međutim naseljavali u grad nesamo Turke, 
nego i Grke iz trakijskih gradova u kuće, koje su eni- 
granti bili napustili ili u one, kojih su vlasnici ili ubijeni il; 
po mani Doseljenika su tako davali Trapezunt, Eubeja, 

ilija. 

Patrijarhov stari dvor pretvoren je u kovnicu, polovica 
carigradskih crkava pretvorena je u džamije. Za kršćane 
je sačuvan samostan Studion, ali su se tu nastanili Armenci 
koji su svake godine davali sultanu 1000 zlatnika. Armenci 
su imali i crkvu sv. Jurja, najljepšu poslije sv. Sofije. 
Patrijarh je boravio u dvoru kod Sv. Parasheve kod Sas- 
Koja. Svaki put, kad je carski princ obrezivan, išli su u 
čestitke patrijarh i armenski biskup. 

Židovska naseobina (40.000) bila je bogata. Potkraj 16. st. 
došli su i Španjolci. Njihove su žene umjele dobiti pristup 
ЗЕ Do glasa je dosao don José Miquez, vojvoda otoka 

aksa. 

Talijanima, zapravo Levantincima, potvrdene su samo- 
uprave njihovih crkvenih zajednica. Procesije su bile slo- 
bodne, a bilo je i mješovitih brakova. Manje su naseobine 
sačinjavali Francuzi, Nijemci, osobito Sasi iz Erdelja. U 
Carigradu su imali svoje utočište pretendenti na ugarsko, 
vlaško, moldavsko prijestolje, pa čak i Mlečani. a 

Pripadnici starih bizantskih kuća, koji su u Carigradu 
došli do ugleda, zvali su se arhonti. Nekima su priznate 
državne zemlje i neki novčani prihod (sov?) od 100 aspri 
svake godine, a da nisu mijenjali vjeru. Poturice, pripadnici 
starih rodova, stanovali su oko Saraja. Neki su opet dobi- 
vali u zakup carine. 

Svima je ovima sultan bio izravni nasljednik bizantskih 
careva. To je vrijedilo osobito za one sultane, koji su, kao 
Murat IIL, bili sinovi grčke majke. Muhamed II. čak se je 
služio u dopisivanju s Mlecima samo grčkim jezikom. Nota- 

rijatski spisi glase »po carskom ovlašćenju« (2% Baouhexij: 
ščovotas). Osim Hrizopege u Galati, gdje su pjevali dje- 
čaci, primala je posebne povlastice zajednica Otoka prin- 
čeva blizu Carigrada, koji su bili na glasu zbog ljepote 
ondješnjih žena. Otok Halke bio je počivalište carigrad- 
skoga patrijarha isto kao Sozopol na Crnom moru. Parte- 
non u Ateni bio je džamija, ali su se male atenske crkve 
držale bizantskih predaja. Narječje zajednice sv. Trojstva 
na Peloponezu činilo se Hopfu najbliže starom grčkom. 

Otoci su dalje imali slobodu kao pod Bizantom. Sultan 
je tražio od njih »viglu«, t. j. stražarenje protiv gusara, 
a nije dizao janjičara ni tražio vršenje kuluka. Vladari 
otoka zovu se kao pod Bizantom  ččovordorar xal ёлітоолог. 
Parom, otkuda je bila majka Murata III., i Naksom vladao 
je 1620 neki »Hrvat« Gašpar Gratiani. Hij, dugo pod Ge- 
novom, imao je glasoviti manastir s mozaicima iz vremena 
Konstantina X. Škola mu je bila »jedina utjeha naših duša, 
ljubljena i pobožna kuća za svu Heladu«. Mitilenske crkve 
imale su posebnoga arhonta, koji je upravljao svetištima 
Bogorodice, Limona, Mirtidiotise, sv. Mihaela. Na Rodu je 
iza pada vladavine križarskih vitezova vladao metropolit, 
dok je patrijarh imao stavropigiju sv. Mihaela u Kamiri- 
dionu. Kos se dičio svetištem svete Gospe od milosrđa 
(Аециоийтовв). Kao u mnogobožačko vrijeme svaki je otok 
sačuvao svoje svečanosti i mjesne pobožnosti. U tipicima 
iz turskoga vremena zabilježen je stari domaći ustav. Čak 
daleki Trapezunt sačuvao je svoje banove (8é»cor), grad- 
ske suce (duumviri, 00001) i vojvode (zolćuaoyo1). 

I Atoska je gora sačuvala svoje uređenje, ali je njezino 
kaluđerstvo bilo podijeljeno u stranke. Dugo je Atonja- 
nima uspijevalo, da svoje ljude uzdižu na patrijaršijsku 
stolicu. Samostani su i povrh razmirica između Esfigmena, 
Hilendara, Filoteje i Velike Lavre pažljivo čuvali svoje ru- 
kopise, potpomagani od rumunjskih, kasnije od ruskih vla- 
dara. Teško su podnosili, da su se carigradski patrijarsi 
miješali u njihove stvari. 

Kasnije su uređeni odnosi Carigrada prema Antiohiji, 
Aleksandriji i Jeruzalemu. Do polovine 16. st. naime istočni 
su patrijarsi domaći ljudi iz Egipta, Sirije i Palestine. Ali 
1534 jeruzalemski je patrijarh Grk German. Pod Sulejma- 
nom П. patrijarh Sofronije, učeni Grk, već je umio zaoku- 
piti pod svojom sudbenošću sveta mjesta. G. 1565 umro je 
u 116. godini aleksandrijski patrijarh Joakim, poštivan kao 
čudotvorac. Iza toga se, doduše, zabranjuju u Aleksandriji 
grčke knjige. Velika zaostalost opaža se u Antiohiji. Patri- 
jarh je živio na Libanonu, a vjernici su mu bili raštrkani i 
zapušteni. Isto kao antiohijski patrijarh podržavao je i bi- 
skup Gore Sinajske veze sa Zapadom i primio (1581) po- 
klone od Habsburgovaca. Do ugleda je došao Sinaj, kad je 
njegov biskup Kozma postao carigradski patrijarh. Na Sinaj 
su došli i kasniji carigradski patrijarsi, Jeremija III. (1733), 
Kiril V. i Kalinik. 

S početkom 17. st. lokalne su samouprave u opadanju. 
Grčke zajednice po Italiji (u Mletcima, Padovi, Ankoni, 
Livornu, Mesini) uživaju još neku samostalnost. Međutim 
Padova je još uvijek kulturno stjecište zapadnih Grka. 

I sultani su se u prvo vrijeme zanimali za grčke knjige. 
Za Muhameda II. tvrdi se, da je volio Carigrad kao i Teo- 
dorik i Simeun. Kako su pod njim prolazili prvi patrijarsi, 





BIZANTSKO CARSTVO 


ne zna se. Simeun iz Trapezunta platio je prilikom imeno- 
vanja pristojbinu od 1000 zlatnika. 


No već rano carigradska je stolica bila predmet opasnih 
prepiraka. Sultanija Mara Branković podizala je na patri- 
jaršijski položaj ljude svoga povjerenja. Za Peloponeža- 
nina Dioniza pristojbina je podignuta na 2000 zlatnika. Iza 
Srbina Rafajila i Grka Manasa opet je postao patrijarhom 
Simeun iz Trapezunta. Iza sultanije Mare njezina su svojta, 
zatim moldavski knezovi i na svršetku atoski monasi svoja- 
tali pravo, da predlažu patrijarha. Za neko su vrijeme Mle- 
čani nastojali, da Grke na Peloponezu i na otocima zado- 
biju za priznavanje prvenstva rimske stolice. Arsen, glaso- 
viti sin Mihaela Apostolija i tumač Euripida, otpremljen 
je stoga od patrijarha u Monembasiju, ali je sam prešao na 
uniju. Iskustvo rata oko Kipra, u kojem je grčko svećenstvo 
stajalo na turskoj strani, prouzročilo je, da su Mlečani 
napustili Arsena i priznali patrijaršijsku vlast na Pelopo- 
nezu i ionskim otocima. 

Do jačanja patrijarhova položaja dolazi potkraj 16. st. 
Dok je za uspostavljanje svoje vlasti patrijarh morao puto- 
vati od Peloponeza do Kavkaza i od Podunavlja do Egipta, 
a jedva je raspolagao crkvama, koje su ga mogle pogostiti 
(stavropigije), kasnije mu takva putovanja nisu više bila 
potrebna, jer je otpremao svoje punomoćnike, t. zv. eksar- 
he. Dok su patrijarha ta putovanja stavljala u opasnost, 
da mu se stolica proglasi ispražnjenom, što je donosilo sul- 
tanu novu pristojbinu za imenovanje (do 4000 zlatnika), 
postignut je od velikog vezira Ibrahima 1537 ferman, po 
kojem su tri istočne patrijaršije i njihove metropolije pod- 
vrgnute carigradskom patrijarhu. 

Ujedinjenje područja grčko-istočne crkve kao u vrijeme 
Nikifora Foke dovelo je međutim do borbe s crkvama sla- 
venske službe u negdašnjoj Srbiji. Za njih i za sve crkve 
u Bosni sve do same Posavine ustrojena je 1557 pod veli- 
kim vezirom Mehmedom Sokolovićem pećka patrijaršija. 

Prostrano područje grčke crkve dalo joj je nesamo veće 
prihode, nego i značaj države u državi. Uz patrijarha stoje 
arhonti, pripadnici odličnih rodova, koji stvaraju u Cari- 
gradu patrijaršijsko vijeće, posebno zakonodavno tijelo za 
imovinska i crkveno-kulturna pitanja. Vijeće je pazilo na 
to, da muftije ne izdaju fetve, kojima bi se trošne crkve 
pretvarale u džamije. Iza vijeća stajao je carigradski puk u 


. svojim obrtničkim društvima. Stitnici tih društava bijahu 


baš arhonti. 


Sada ima patrijarh svoj dvor nalik na carski sa svojim 
ministrima (logotetima), arhivarima, rizničarima, protono- 
tarima, ekonomima, arhiđakonima i primicerijima. Isto kao 
car, bio je patrijarh predstavljan narodu prilikom ustoli- 
čenja od arhijereja i arhonata. Zakonik za crkve podređene 
patrijaršiji zove se »tomos«. 

Sultan je, kao i bizantski carevi, tražio od patrijaršije 
učitelje za svoju mušku djecu. Crkvenim su svečanostima . 
prisustvovali predstavnici dvora, čak i veliki veziri (Soko- 
lović). 

Da veže uza se nepokorne pokrajine, nastojao je patri- 
jarh kulturno dići svoje svećenstvo. Opet zna Bizant za 
glasovite nastavnike. Mnogi su, kao Teodozije Zygomala iz 
Nauplije, crpli svoje znanje na Zapadu. Drugi su preuzeli 
tumačenje starih tekstova (Matej Kamariotis). Crkvenu 
pjesmu njegovao je Manuel iz Korinta. Neki nastavnici 
kupe oko sebe po desetak pitomaca i putuju s njima za 
usavršavanje svoga znanja po Italiji. Učenik Arsena od 
Monembasije, Ivan Zygomala stalno je imao po 15 pito- 
BAM Cesto su sami arhonti uzdrZavali i potpomagali 
škole. 

Potreba za školovanjem klera osjetila se u jačoj mjeri 
nakon pojave isusovaca u Podunavlju i po Peloponezu 
(1582). Nadovezivanje na bizantsku predaju vrši se sada 
po primjeru Rima. Carigrad je naime poslije 1453, isto kao 
Rim poslije 476, prestao sa službenim zapisivanjem doga- 
daja (fasti) Ali je, isto kao Rim ranijega srednjeg vijeka, 
Carigrad imao mjesto fasta svoju pontifikalnu knjigu. Po- 
katkada se još pišu kronike od postanka svijeta. Isto tako 
kao papa u 7. i 8. st. stupa patrijarh u odnose s inostra- 
nim dvorovima. Grb je patrijaršije bizantski dvoglavi orao. 
U crkvi preblažene Djevice (лошиахаовотов) Mihael Duka 
i njegova žena, rođena Marija Paleologina, kitili su svojim 
slikama svod oko grobnice Aleksija Komnena. 

Turci su na ta nastojanja gledali u težim vremenima 
s nepovjerenjem. Selim I. je bezobziran. Paleolozi Andro- 
nik, Nikola, Teodor i Demetrije po njegovu su nalogu po- 

gubljeni. Kasnije su odnosi divana s patrijaršijom bolji. 
Dorotej iz Monembasije hvali u svom Biblion historikon 
Murata III. 

Do trvenja je dolazilo, kad su se nedostojni ljudi doče- 
pali patrijarhova položaja. Pijančevanja, potkupljivost, ne- 
znanje nisu rijetke pojave. Pripadnici klera često su trgo- 
vali mesom, mlijekom, namirnicama. Neki su opet prija- 
vljivali i čak klevetali arhonte pred turskim vlastima. Kad 
je moskovska crkva proglašena patrijaršijom, nastojao je 
Carigrad školstvom ojačati svoj ugled. Arhonti dolaze opet 
do riječi. Među njima su pripadnici carigradskih, ali i malo- 
azijskih porodica. Basnoslovno je bogat bio »Satanov sin« 
Mihael Kantakuzen, brodovlasnik, trgovac i veliki posje- 
dnik u isto vrijeme, koji je svojom raskoši zasjenjivao 
same vezire i uznemirivao Portu, dok nije uhvaćen i pogu- 
bljen. Andrija Halkokondil isticao se je svojom trgovinom 
s Rusijom. Demetrije Halkokondil bio je u isto vrijeme 
nastavnik i trgovac, a imao je i zbirku slika i rukopisa. 


Slom velikog Mihaela Kantakuzena prijetio je, da će uro- 
diti kobnim posljedicama za patrijaršiju. Mihael je imao 
dvorac u Anhijalu, držao je u zakupu solila i ribarnice 
cijeloga carstva, dobivao je od sultana za krzna svake go- 
dine po 60.000 zlatnika, mogao je staviti sultanu na raspo- 
laganje do 60 galija. Pred njim je jahala oružana pratnja. 
Žena mu je je bila kći vojvode Mirčeta i vojvotkinje 
Cajne. Kći iz prvoga braka dobila je opremu od 20.000 du- 
kata. Svoja pisma pečatio je dvoglavim orlom. Bio je go- 
spodar Paranaksije. Kad je pogubljen (3. III. 1578), pro- 
dana mu je imovina na dražbi. Ljudi su se divili svilenim 
i brokatnim opravama, krznima, ćilimovima, zidnim zavje- 
sama, draguljima. Nije čudo, da je Kantakuzen odlučivao 
o položaju velikoga vezira i da je poklonima držao u zavi- 
snosti turske paše. Poslije njegova pogubljenja veliki je 
vezir omogućio sinu njegovu Androniku, da kupi očinsku 
kuću u Carigradu. 

Primjer Mihaela Kantakuzena naveo je arhontske poro- 
dice na to, da sklone dio svoje imovine izvan Carigrada. 
Otuda nastaje iseljavanje arhonata u Moldaviju. Porodice 
bježe od raskoši. Muškarci su većinom veliki trgovci i isto- 
dobno sakupljači umjetnina. Žene im međutim vole svilene 
oprave i mnoštvo dragulja. Oko svake crkve okupljao se 
narod (4«ós) većinom mali obrtnici. Da se iskažu pred dru- 
gima, arhonti su voljeli govoriti klasičkim starim jezikom. 

Nekoliko ovih arhonata vladalo je u Moldaviji. Krunidbu 
je onda vršio patrijarh ili moldavski metropolit točno po 
bizantskom obredniku. Veza između Carigrada, Moskve, 
Egipta, Trapezunta (Georgije, Mingrelije, Abkazije i Ibe- 
rije) podržavali su putujući kaluđeri, ponajviše s Atosa. 
Za putnike, koji su dolazili k patrijarhu u Carigrad posto- 
jalo je posebno svratište (seraj). 


Nastojanja pape Klementa VIIL, da Grke nagovori na 
uniju, djelovalo je povoljno na politiku Porte prema patri- 
jarhu. U veljači 1601 patrijarh je dobio novi stan u blizini 
dvostrukoga svjetionika (4urlopavdotov) ili Fanara. Zgrada, 
gdje je patrijaršija smještena, morala je biti preuređena. 
Kasnije su se tražili »simbolički« prinosi iz svih biskupija 
podloženih Carigradu. Tako su doprinijeli do gradnje pa- 
lače na Fanaru Trakija, Helada, Ahaja, Ilirik, Kampanija 
(oko Soluna), Helespont, Mizija, Makedonija, Tesalija, Sri- 
jem, Ligdonija, Pelagonija, Dalmacija, t. j. sve pokrajine 
negdašnjeg carstva. 

Veze između arhontskih porodica i Moldavije u toliko 
su bile korisne za patrijaršiju, što je otuda dobivala obilate 
prinose. Arhonti su naime trgovci na veliko i nabavljači 
sultanova dvora, a roba im je prolazila kroz Moldaviju. 
Karavanski je saobraćaj bio također dobrim dijelom u 
grčkim (i armenskim) rukama. A za slučaj, da bi pojedinac 
pao u nemilost kod turskih vlasti, bila mu je uvijek crkva 
posljednje utočište. 

Štoviše, neko se vrijeme činilo, da će staro carstvo na- 
novo oživjeti u Moldaviji. Murat IIL, sin jedne Grkinje, 
vjenčao se je s kćerju vojvode Mirčeta Čobana i Ćajne, 
praunuke Đurđa Brankovića, po istom obredu kao sultanica 
Mara. Moldavski vojvode dobili su stari dvor Mihaela 
Kantakuzena nedaleko od Bogdan-saraja, negdašnjeg stana 
Varanga i Rusa. Patrijarh, koji je posredovao kod toga 
vjenčanja, dobio je t. zv. »čauševu kuću«, bogatu starim 
vazama. Moldavski vojvode pokazuju i kasnije veliku dare- 
žljivost, tako Minija i Radul u prilog »Meteorita«, Bar- 
laamovih sljedbenika, i Mihael Hrabri u prilog same 
patrijaršije. 

Pisci su zato veličali Mihaela: tako Georgije Palamed u 
jednom epu po uzoru Tassova Gerusalemme liberata i 
am pjesnik Stavrin, koji ga isporeduju s Digenom Akri- 
om. 

U teži je položaj došla patrijaršija u vrijeme Kirila Lu- 
karija, rodenog 1. XI. 1573 na Kreti, valjda rodaka dubro- 
vačkoga povjesničara Petra Lukarija. Kiril se je nalazio 
pred odlučnom djelatnošču isusovaca, koji su, oslanjajuči 
se na francusko poslanstvo u Carigradu, imali veze i sa 
samim Divanom, te su nastojali zbaciti sve one patrijarhe, 
koji bi se protivili uniji s Rimom. Carigrad je sada popri- 
šte mračnih spletaka, a sam Kiril Lukari pet puta je progo- 
njen. Sudeči po njegovim vezama s erdeljskim vojvodom 
Bethlenom i nizozemskim kalvinovcima reklo bi se, da je 
bio protivan isusovcima. Proturimska mu je stranka medu- 
tim predbacila, da je dao posvetiti za moskovskoga patri- 
jarha Filareta, 

To je bilo vrijeme velike novčane bijede za predstavnike 
staroga Bizanta. Desno i lijevo tražile su se potpore, a 
Moskva i Moldavija bile su prisiljene dati patrijarhu pri- 
hode nekih svojih crkava. Ondje su se smjestili kaluderi- 
slikari, kojih su djela još danas sačuvana. 

Medutim Lukari je dao donijeti iz Rima grčka slova za 
tiskaru, koja je smještena u Fanaru i izdala, osim djela 
Melentija Pigasa protiv prvenstva rimske crkve, crkveni 
udžbenik i prijevod Sv. Pisma. No tek što je taj prijevod 
izašao iz Fanara, naden je Kirilo Lukari mrtav 7. VII. 1638. 

Obvezana Španjolcima i Armencima u Peri, izložena 
nasiljima velikih vezira, koji su se bogatili od zbaci- 
vanja patijaraha (Partenije II. dao je 140.000 zlatnika), 
patrijaršija je spala na tanke grane. Partenije IL, Joani- 
kije, Kiril IIL, Atanasije III. i Pajsije izmijenili su se, če- 
sto po nekoliko puta, na patrijaršijskom položaju. Spletka- 
renja izmedu patrijaršije i dvora bila su na dnevnom redu. 
S padom pojedinoga vezira redovito je bio skopčan pad 
patrijarhov. Kad je zaštitnik Partenija II. pao u nemilost, 
uhvačen je i pogubljem sam Partenije, a tijelo mu je ba- 
čeno s vješala u more. 

To je navelo moldavskoga vojvodu Vasilija, da se za- 
uzme za carigradsku crkvu. Bio je okrunjen po bizantskom 
cbredniku i zvao se kao bizantski vladar Vasilije III. Nje- 
gov nasljednik Minija preuzeo je čak kao grb bizantskog 
dvoglavog orla i htio preurediti, na veliko zgražanje Dosi- 
tija, patrijarha jeruzalemskog, cijelu istočnu crkvu. 

U drugoj polovini 17. st. dodu na glas učeni ljudi (di- 
daskali, filozofi, književnici). Opet se čitaju stari crkveni i 
svjetovni pisci (Sozomen, Teodoret, Kedren). Zakonske 
knjige Leona Mudroga (Bazilike) opet su u počasti. Opet 
zauzimaju prva mjesta u crkvenom zboru pripadnici starih 
rodova, koji su se bili razbjegli pred nasiljima sultanovih 
miljenika. Težnja je, da se viši položaji pridržavaju pri- 
padnicima staroga plemstva. Tako se za patrijarha Dioniza 
IV. (1660) mislilo, da je potomak Komnena. 

Poslije turskoga poraza kod Beča (1683) nastoji Porta, 
da se više oslanja na duhovnu vlast patrijarha i da diže 
njezin ugled. Da priveže dunavske vojvodine, postavljao bi 
im sultan kao vladare pripadnike bizantskih rodova. S time 
dolazi do novoga ugleda sama patrijaršija. Ali se pored 
carigradskoga ističu učenošču i drugi patrijarsi, osobito 

jeruzalemski Dositije i Hrizanto Notara. Njihovim nasto- 
janjima ima se zahvaliti novi procvat knjige. 

Antim iz Iberije piše pohvalu Konstantina Velikoga i 
ponavlja prepirku o prednosti Platonove ili Aristotelove 
filozofije. Panajoti Nikuzije daje narodima i zemljama kla- 
sične nazive kao i Ana Komnena. Demetrije Kantakuzen 
razlikuje Helene od barbara. Nikola Mavrokordat citira 
stare Grke. Bizantska se povijest proučava iz starih pisaca 
i iz neobjelodanjenih vrela. Rukopisi se skupljaju desno i 
lijevo. Carigradske starine, koje je opisao Gilije, opet su 
predmet proučavanja. Nikefor Gregora i Laonik Halko- 
kondil čitaju se nanovo. 

Ovo oživljavanje staroga Bizanta ide uporedo s istica- 
njem istočne prema zapadnoj crkvi. Pri tome se pooštrava 
nepodnošljivost prema onim Grcima, koji su radi stalnoga 
doticaja sa Zapadom postali pristupačni zapadnoj kulturi. 
Najjače se izražava ta težnja u životopisima Dositija jeru- 
zalemskoga i u njegovu prikazu istočnih crkvenih sabora. 
Tu on opisuje odnose crkve prema državi pod Rimom, pa 
sve do turskoga vremena, i prelazi na vladavine bizantskih 
careva. Hvali Justinijana, kudi Paleologe, jer su bili skloni 
uniji. Živ je njegov prikaz narodnoga pokreta (Nika) protiv 
Justinijana, Fokine vladavine, Heraklijevih ratova, doži- 
vljaja Justinijana IL, ikonoborstva. Krivnju za raskol crka- 
va pripisuje Dositije samo Rimu. Kad Dositije opisuje sta- 
nje crkve u 16. st., udara nemilosrdno po svim onima, koje 
on smatra krivovjercima, osobito po Kirilu Lukariju. Naj- 
teže izraze ima za križarska pustošenja 1204. 

Dositije je rođen u Arošovu blizu Korinta. Iz susjedne 
Arte bio je pisac crkvene povijesti Melentije, pitomac 
sveučilišta u Padovi, gdje je učio liječništvo i filozofiju 
(iatrofilozof). Dugo je živio pod mletačkom vlašću na Pelo- 
ponezu. Zato je njegov prikaz mnogo umjereniji, a vođen 
je težnjom, da u pitanju reformacije prisvoji Luterovo i 
Kalvinovo stajalište. U razlici prema Dositiju, koji ne na- 
pada Turke, Melentije je očito nadahnut nacionalnom i 
vjerskom mržnjom prema njima. 

Od vremena renesanse je Padova čuvar bizantske tra- 
dicije. Leon Alatije zastupao je misao ujedinjenja istočne 
i zapadne crkve. Drugi su helenisti međutim prožeti ide- 
jama 18. st., tako da ih u Grčkoj drže za bezbožnike. 

Carigradska akademija, koja je pod Kirilom Lukarijem 
došla do glasa, imala je kao upravitelja Atenjanina Teofila 
Skordala, koji je 1609—1614 bio liječnik i nastavnik u Mlet- 
cima. Skordal i braća Zygomala bili su oduševljeni za 
protestantizam na veliko zgražanje pobožnoga patrijarha 
Dositija, Učen je bio tumač kod Porte Panajoti Nikuziie. 
sin nekoga krznara, sakupljač starih rukopisa. Skordalov 
je nećak, Ivan Kariofil, pristalica njegova mišljenja, prisi- 
ljen ostaviti Carigrad. Konstantinu Kantakuzenu, stolniku u 
Vlaškoj, povjerio je svoj priručnik dogmata istočne crkve. 
Učenik mu je Aleksandar Mavrokordat, koji je zbog svoga 
znanja zapadnih jezika, postao glavni tumač kod Porte. 

U Bukureštu su radili Nikola Keramej i Todor iz Tra- 
pezunta, hvaljeni kao nastavnici. Kostur, Arta, Patmo dobi- 
vaju nove škole. Glasovit je zavod u Jedrenima (1721). 


BIZANTSKO CARSTVO 


Carigradski snovi zavode (70070110) zna za dva odjela: 
jedan za znanosti, a drugi za književnost. Do potpune 
obnove carigradske »Velike škole« došlo je pod Aleksan- 
drom Mavrokordatom u studenom 1709. Njegov je učenik 
bio Ivan Komnen, koji je za stolnika Konstantina napisao 
Životopis cara Ivana VI. Kantakuzena. Pitomac talijanskih 
škola bio je Sebast Kimenet iz Trapezunta, koji se u svojim 
spisima iskazuje kao protivnik rimske crkve. 

Polovica 18. st. zna za putujuće učenjake, koji idu iz 
Italije u Vlašku i u Trapezunt mimoilazeči Carigrad. 
Kakavela s Krete učio je dugo u Leipzigu i Beču prije 
nego što je išao u Rumunjsku. Od Konstantina Duke ostalo 
je dopisivanje u starogrčkom slogu. Cezarije Daponte napi- 
sao je u isto vrijeme poeme Vrt gracija i Ogledalo žena, 
a Ilija Menijat, Grk iz Mletaka, postao je upravitelj pa- 
trijaršijskih škola u Carigradu. 

U carigradskom društvu poštovalaca staroga Bizanta pi- 
sala su se djela o državi uopće. Tako je po njima Dimitar 
Kantemir, moldavski vojvoda, prije Montesquieua, zamislio 
spis o »usponu i propadanju carstva«. 


Ljudi čitaju nanovo Homera, Sofokla, Ezopa, Euripida, 
Pindara, Ksenofonta, Tukidida, Plutarha, Demostena, Izo- 
krata. Ali i crkveni oci, osobito Gregorije od Nazijanza, 
Vasilije Veliki i Ivan Zlatousti predmet su pažnje. Uspo- 
mene na stari Bizant, koji je toliko prisutan u svakodne- 
vnom životu, izbljeđuju prema proučavanju stare Grčke. 


U početku 18. st. može se opaziti dublja promjena. Do 
toga se vremena o mogućnosti zbacivanja turskog jarma 
nije uopće raspravljalo. Patrijarh, kao drugi ustavni čim- 

enik, priznavao je sultana kao zakonitoga nasljednika 
bizantskih careva i predstavnika bizantske države. Što je 
više Turska opadala, to se više politika patrijaršijskoga 
dvora upravljala izvan državnih granica. Ali onda je prvo 
mjesto zauzimala bizantska carska ideja. Već su moldavski 
vojvode, na uznemirenje crkvenih krugova, mislili na uspo- 
stavljanje Bizanta s moldavskoga odskočišta. U početku 
18. st. stupi па mjesto Moldavije Rusija Petra Velikoga. 
Doduše, patrijarh se boji pristati na uspostavljanje Bizanta 
s ruske strane. Ali je kulturni pokret toga vremena otvo- 
reno upravljen u tome pravcu. Promjena se vidi po drža- 
nju najodličnijih predstavnika istočne crkve. Dok se jeru- 
zalemski patrijarh Dositije snažno branio od pomisli, da bi 
mogao išta raditi protiv same turske države, njegov nećak 
i nasljednik Hrizanto Notara zauzima slobodnije stajalište. 
Hrizanto je boravio u Padovi i u Parizu. U Parizu je došao 
do uvjerenja, da bi samo Rusija mogla uspostaviti staro 
carstvo. Zato boravi Hrizanto najradije blizu ruske granice 
u Jašiju, osniva glasovitu školu i knjižnicu, a Carigrad sma- 
tra kao privremeno prolazište, 

Međutim je dolazio iz Francuske novi pokret, filozofske 
misli 18. st., suprotne pojmu carstva, koje je već osuđeno 
nazorima Montesquieua, Voltairea i enciklopedije. Štoviše, 
sam se je Montesquieu u svojoj radnji o usponu i propa- 
danju staroga Rima posve oštro oborio na Bizant. Malo 
ranije je Gibbon iznio o Bizantu jednako nepovoljno mi- 
šljenje. 

No što je Fanar većma uviđao, da je bizantska carska 
ideja u izumiranju, to je jače bilo njegovo nastojanje, da 
toj ideji nađe ostvaritelja u moskovskom vladaru. Već u 
17. st. metropolit Filadelfije Gerasim pozivao je cara Ale- 
ksija, da protjera Azijate iz Evrope i da slijedi primjer 
Aleksandra Velikoga. Od toga trenutka nisu prestajali po- 
Zivi ruskim carevima, da obnove bizantsku državu. Ne 
može se reći, da su ti pozivi bili bez odjeka. Pitanje se 
činilo posve blizu svome ostvarenju, kad je Katarina II. u 
savezu s Josipom II. krenula u rat, da svome mlađem unuku 
Konstantinu osvoji bizantsku državu. 


U tom se pravcu kreću kulturne pojave fanarske sredine. 
Kod nje se ističu svojim vezama s Rusijom pripadnici dru- 
štva krznara, bogati ljudi, pripravni podupirati patrijarha, 
osobito kad treba podmiriti pristojbinu za sultanovu po- 
tvrdu, i da dižu škole po otocima i u večim trgovištima. 
Medu Fanariotima su tumači za strane jezike, koji znaju 
za državne tajne. Iz fanariotske sredine biraju veziri voj- 
vode Vlaške ili Moldavije, koji nemaju utjecaj domačih 
knezova, ali se pokazuju darežljivi prema crkvi. Pripadnici 
fanariotskih porodica imaju stolicu u patrijaršijskoj crkvi. 
Njihovom pomoću patrijaršija je uspijevala držati u podlo- 
žnosti biskupije staroga carstva. Kad su 1766 i 1767 Peć i 
Ohrid došli pod Carigrad, bio je čak najveći opseg bizant- 
skog carstva pod carigradskom patrijaršijom. 

Stari crkveni običaji iz bizantskih vremena u 18. st. još su 
uvijek na snazi: tako uskrsni ples obrtničkih društava i 
javne svečanosti, koje su trajale tri dana, a obrtnička su 
društva učestvovala u crkvenim zborovanjima. 


S vremenom su dobivali pravo na stolicu u crkvi i 
odlični ljudi iz pokrajine, ali se od njih tražilo, pa bili i 
negrčkog podrijetla, da se kulturno prilagode carigradskoj 
sredini. 

Prevladavanje starih nazora vidi se i iz predsmrtne po- 
ruke Nikole Mavrokordata njegovu sinu Aleksandru (1729). 
Otac je tražio od sina, ma kakvo god bilo njegovo stanje, 
da nipošto ne napusti kuću, koju su u Carigradu sagradili 
pradjedovi, arhonti, otmjeni, pobožni, darežljivi prema 
svojoj crkvi. 

Ovaj konzervativni duh nije se međutim sačuvao kod 
Grka u inozemstvu, a bilo ih je u zatvorenim vjerskim 
zajednicama po većim gradovima od Leipziga i Beča do 
Marseillea, Londona i američke Filadelfije. Grka je bilo 
također u Mlecima i u Trstu. Na ove su djelovale filozof- 
ske ideje, koje su ih odvajale od stare čežnje njihove fana- 
riotske sredine. Ta je čežnja još živa neposredno pred 

` francuskom revolucijom. Atanas Hypsilanti je, opisujući 
bizantsku veličinu (zà шетд тў» &loow), još izrazio, povrh 
raznolikosti raspravljenoga predmeta, nadu u uspostavu 
Bizanta. Sve je teže bilo vjerovati u to poslije mira 1774 
i u vrijeme napoleonskih ratova. Kod Grka se javljaju 
dvije struje: jedna konzervativna, bizantska, a druga pre- 
vratnička, narodno-grčka. Grčkim nacionalistima nije do 
uspostavljanja staroga Bizanta, nego do osnivanja jedne od 
starih predaja nezavisne narodne države. Narodne težnje 
od francuskom revolucijom isticao je vatreni Konstantin 
igas, pjesnik i borac, koji je 1798 ubijen po naredbi je- 
dnoga paše. Međutim su se još 1814 ustrojila dva društva 
(ғгово4о4), jedno u Ateni kulturnoga značaja (7) érarple rov 
grhouovoav), a drugo u Odesi, političkoga značaja (7 srala 
vov guhuxov) s izričitom težnjom za uspostavljanjem 
staroga carstva. Na čelu pokreta bijahu braća Aleksandar 
i Nikola Ypsilanti, pripadnici stare fanariotske porodice. 
Ali je »sveta četa« nastradala u sukobu kod Dragačana. 
To je bio posljednji pokušaj uskrsavanja staroga Bizanta. 
Od toga vremena sačinjavaju pristalice »velike ideje« samo 
neznatnu manjinu. 


Posljednji period bizantske kulture najviše je pridonio 
tome, da se pojmu Bizanta daje nepovoljan značaj. Nema 
sumnje, da se Bizantincima oko Fanara moraju pripisati 
osjetljivi moralni nedostatci: prevrtljivost, težnja za spletka- 
renjem, neiskrenost, podmuklost pokraj sve slabije na- 
obrazbe. Opadanje književne proizvodnje, površnost, ne- 
znanje, lakoumnost prosuđivanja, tako svojstvena Levan- 
tincima, težnja za isticanjem vanjskih prednosti pored unu- 
trašnje praznine, sve to sačinjava ubitačnu protusliku pre- 
ma kulturnom stanju 15. st., u kojem je Bizantu bila dosu- 
đena tako uzvišena uloga u umnom preporodu Evrope. 


Ali ne smijemo zaboraviti, da je duševno bolovanje bi- 
zantskog društva u 15. st. veoma brzo zatrovalo tursku 
sredinu i da je opet utjecaj te sredine kroz dugo vrijeme 
morao djelovati ubitačno na moral podjarmljenih Bizanti- 
naca. Nesigurnost, u kojoj se je nalazila Porta pred tim 
uvijek budnim, umno jačim podložnicima, stvarala je nepo- 
vjerenje, koje se je trenutno znalo izroditi u bezobzirnu 
i nepromišljenu strahovladu pored dugih razmaka potpune 
apatičnosti. Posljedica toga morala je biti kod Bizantinaca 
neosjetljivost prema prednostima kulture i sve manja spo- 
sobnost za stvaranje novih kulturnih dobara. Kako je u tim 
prilikama samo jedna crkva mogla pružiti posljednju za- 
štitu od sigurne propasti, nije bizantska kultura mogla više 
zastupati šire vidike, nego se je ograničila na zastupanje 
svojega užeg vjerskog interesa. AD; 

Bizantska filozofija. Početak bizantske ere obično se 
stavlja u doba cara Justinijana, iako se protiv toga 
iznose mnogi opravdani prigovori političke i kulturne pri- 
rode. Navodno zatvaranje novoplatonske škole atenske 
(529) ne predstavlja granicu između antikne helenske i 
kršćanske misli, već ima samo simboličko značenje, jer je 
pobjeda u znaku križa zapravo izvojštena već prije toga, 
dok su tragovi i ostatci staroga duha grčkoga i poslije toga 
potrajali i uminuli istom negdje u 9. st. Još od diobe rim- 
skoga carstva pomalo se stvarao grčko-bizantski krug sa 
svojom nacionalnom, političkom i kulturnom osebitosti, po- 
najprije u prelaznom razdoblju, do kraja 6. st. Izgradnja 

kršćanske nauke u to doba u povodu i u borbi s hereti- 
čkim teologijskim spekulacijama pretežito se upire na pla- 
tonske tradicije potječući iz Origenove škole, neko vrijeme 
osobito zastupane u Gazi od Prokopija, Eneje, Zaharije, 
dok novoplatonsku misao nastoji izmiriti s kršćanstvom 
tobožnji Dionizije Areopagita, koji je imao znatan utjecaj 
na skolastiku. Novoplatonizmu priklanja se Leontije Bi- 
zantinac i Maksim Ispovijedalac (Maximus Confessor). Ari- 
stotelovu metodu i principe uvodi u vjersku nauku Ivan 
Filipon i Nemesije, ali odlučan utjecaj tu dobiva ona 
tek po Ivanu iz Damaska, koji, stavljajući filozofiju u slu- 
žbu teologije, postaje prvi skolastik, što naučno utvrđuje 
i sustavno prikazuje krščanski nazor, i time prethodi pravcu, 
koji se na Zapadu razvio osobito od 9. do 13. st., uzeo 
silan mah i iznio mnoge mislioce,- dok je Ivan iz D. u 
istočnoj crkvi ostao glavni i najznačajniji njegov pred- 
stavnik (— Ivan Damaščanin). Njegovo djelovanje pada 
u vrijeme potpuna zastoja znanosti, književnosti i umjet- 
nosti, kad je i filozofski duh bio klonuo, pa se očituje 
ponajviše samo u sabiranju i tumačenju misli znamenitih 
učitelja i u spisima za pouku i moralno-religijsko unapre- 
đenje. Osim Ivana Damaščanina ističu se u to doba još 
Teodor iz Karije, Andrija s Krete, Tarazije. 

Novi duševni život, po čemu i pravi bizantski period, na- 
staje početkom 9. st. Interes za klasičnu literaturu i zna- 
nost oživljuje, spisi starih grčkih pisaca počinju se tra- 
Žiti, rukopisi se sabiru, i mnogo je djelo u tom nastojanju 
spaseno od propasti. Od cara Leona Isaurijca zatvorena 
carigradska škola uspostavlja se, i filozof Leon Bizantinac, 
učenik starijega Psela, samo po imenu poznata mislioca, po- 
činje predavanja u njoj. Filozofijska misao nastavlja se ve- 
ćinom u izmjeničnoj prevagi Platonove ili Aristotelove 
nauke. Aristotelov pravac drži patrijarh Fotije, dok se 
njegov učenik Areta zalaže za Platona, a brinuo se i 
za to, da se sačuvaju Platonova djela. Iza duljega vremena 
pretežno školskoga zanimanja i rada, koje nije došlo do 
većega značenja, osobito se ističe Konstantin (Mihael) 
Psel (v.), pročelnik filozofa na akademiji, osnovanoj od 
Konstantina Monomaha, oštro pobijajući Aristotela i živo 
zauzet za Platona, u sukobu s drugom, također učiteljem 
u akademiji, kasnijim  patrijahom Ivanom Ksifilinom. 
Nasljednik Pselov u časti pročelnika, Ivan Па! (v.), kao 
i učenik njegov Mihael Efežanin pokazuju interes i za 
Aristotela. Znatniji predstavnici bizantske filozofije, po- 
najviše Aristotelova pravca, jesu u 12. st. Eustratije, 
metropolita nicejski, Teodor, iz Smirne, Nikolaj iz Me- 
tone; u 13. st. Nikefor Blemid, Georgije Pachymer, 
Monah Sofonija; u 14. st. Teodor Metohit, Nikefor Hu- 
mno, car Ivan VI., Konstantin i dr. Najistaknutiji pred- 
stavnik platonizma u 14. st. je Nikefor Gregora. Glavni 
predstavnici mističke struje jesu osobito opat Simeon 
(1092), Gregorije Palama i Nikolaj Kabasila. Za prevo- 
đenje latinskih spisa filozofskih na grčki zaslužni su naro- 
čito gramatik Maksim Planud, Gregorije Akindyn i Deme- 
trije Kydon, koji su kao mnogi drugi u pojedinim raspra- 
vama ili u pismima obrađivali filozofijske teme, često u 
vezi s vjerskim i crkveno-političkim pitanjima, kakovo je 
Е pr. poslije crkvenoga raskola bilo pitanje odnosa prema 

imu. 

S padom Carigrada (1453) završava se bizantska era ne 
samo politički, nego i kao zasebna kulturno-historijska po- 
java. Interes za grčku obrazovanost, smisao za jezik, po- 
vijest i estetsku kulturu prenosi se međutim na Zapad i 
ulazi u humanistički pokret, u kojem bizantski učenjaci 
ostaju posrednici između staroga i novoga vijeka, a sura- 
đuju u njem osobito: G. Gemist Pleton, koji zajedno 
s kardinalom Besarionom oživljava studij Platonove nauke; 
na strani pristaša Aristotelove filozofije, ujedno kao pro- 
tivnik Pletonov ističe se uz patrijarha Genadija osobito 
Georgije iz Trapezunta i Teodor Gaza, kao predstavnik 
čistoga aristotelizma na osnovi originalnih grčkih djela. 

LIT.: K. Krumbacher, Geschichte der byzant. Litteratur, 2. izd., Mün- 
chen 1897; Ueberweg, Grundriss der Gesch. d. Philos., II. dio, Mittlere 
oder die patristische und scholastische Zeit, izd. M. Baumgartner, 10. 
izd. 1915. A. B-a. 

Bizantska glazba. Pod tim se naslovom razumijeva za- 
pravo glazba sredovječne grčke crkve, jer je njezino sje- 
dište bilo u Carigradu (Bizantu); od svjetske glazbe iz toga 
doba sačuvale su se samo aklamacije (v.). I bizantskoj 
glazbi, kao i sredovječnom Grgurovu koralu (glazbi za- 
padne crkve), nauka traži prve izvore na Istoku, dijelom 

SREDNJOBIZANTSKA NOTACIJA. Menej iz g. 1374 
(Iz djela V. Beneševića »Monumenta Sinaitica«, tab. 81.) 


i u pjevanju u židovskim bogomoljama i hramu, jer je 
temelj pijevu prvih kršćana upravo psalmodija (v.) kao i 
pjevanje kàntika (cantica, v.). Prve vijesti o razvitku kr- 
šćanskog pjevanja potječu iz Sirije: iz Damaska i Edese 
širilo se to pjevanje u prvim stoljećima kršćanstva, a bilo 
je osnovano na pučkom pjevanju te proniknuto glazbenim 
elementima Blizoga Istoka. Novost, uvedena od sirijskih 
pjesnika (Efrem u 4. stoljeću), bila je u tome, što je me- 
trika stihova bila upravljena po naglasku, a uvedene su 
bile i kitice (strofe). Napjev je pjesnik izmišljao zajedno 
sa stihovima prve kitice, a sve su se daljnje kitice pjevale 
po istom tom napjevu, pa su pojedini stihovi morali prema 
tome sadržavati jednaki broj slogova. Takvu je crkvenu 
himničku poeziju preuzela bizantska crkva i razvila je 
tijekom stoljeća u nove forme: troparije i kontakije, a 
od 8. st. i kanone. Bizantsko pjevanje (slično pjevanju 
ostalih kršćanskih crkava Blizog Istoka) njegovalo je tri 
vrste crkvenih popjevaka: 1. svečano čitanje evanđelja, 
koje se nazivalo evpovnoit; 2. bujnu melodiku, koja 
se razvila u himnama i antifonama; 3. aklamacije, kojima 
su se pozdravljali vladari i crkveni dostojanstvenici. 


Glavni dio bizantske glazbe čine himne. Njihov se 
razvitak može podijeliti u dva razdoblja: jedno seže od 
6. do 10. st., a drugo od 1l. do 15. Najslavniji su tvorci 
himna u 6. i 7. st. Roman i Sergije. Glavni oblik njihovih 
himna, kontakij, sastojao se od 20 do 30 podjednakih ki- 
tica; na početku su bile do tri kitice različitoga metra kao 
uvod; ostale su kitice imale još i jednaki pripjev. Početna 
slova pojedinih kitica činila su akrostih, kakav je bio prije 
već uobičajen u poeziji semitskih naroda. Drugi oblik bi- 
zantske glazbe, kanon, uveo je kretski biskup Andrija (oko 
650 do 720). Kanon je pjesmotvor velikoga opsega; sasto- 
jao se od devet (ili osam) oda s više kitica. Sadržaj je 
vezan više ili manje sa starozavjetnim kanticima, uvijek 
u jednakom poređaju. Kako su svi kantici hvalospjevi, 
osim pjesme, što je govori Mojsije na umoru, to se u ka- 
nonu često izostavljala druga oda, ali su je ipak brojili, 
pa je iza prve ode slijedila odmah treća. Svaka je oda 
imala svoj napjev (ećeuos), po kojemu su se pjevale 
sve njezine kitice. Glavno je djelo biskupa Andrije Veliki 

kanon. Drugi su ugledni pjesnici-skladatelji kanona Ivan 
Damaščanski i Kuzma Jeruzalemski. Njihova su djela saču- 
vana u zapisima još iz g. 1000. Ivanu Damaščanskomu 
pripisuju najveći broj tekstova u zborniku  Uxrenyos. 
On je taj zbornik zajedno s Kuzmom uredio dodajući 
mnoge nove pjesmotvore. Naziv toga zbornika potječe od 
poređaja tekstova prema osam glazbenih tonova (1208). U 
drugoj polovini 9. st. zbila se važna promjena. Do toga 
doba pjesnici su sami stvarali i napjeve svojim djelima; 
bili su prema tome melodi. U 9. i 10. st. počeli su dijeliti 
te dvije djelatnosti. Napisan je velik broj tekstova za 
nove kanone, a pjevali su ih po već poznatim i uobičajenim 
napjevima; zato se pjesnici toga doba nazivaju himno- 
grafi. Kanon je postao sastavni dio bizantske liturgije; time 
je počelo drugo razdoblje u pjesništvu kanona, koje je po- 
trajalo do 11. st, kad je završen i razvitak liturgije. No 
tad se počela razvijati sve bujnija melodika, osobito u 13. 
i 14. st. Tvorci samih novih melodija nazivali su se me- 
lurgi ili majstores. Stariji napjevi bili su jednostavni 
(ovvTouov и ов), a novi kićeni (deyo» učlos). U početku 
15. st. prestaje i to razvijanje melodike, pa se u crkvene 
pijevnike uvrštavaju nove popijevke, samo rijetko, i to 
prigodice. 

Najglavnije su knjige bizantske crkvene glazbe ove: 1. 
triodion, koji sadržava službe korizmenoga doba do Uskrsa; 
naziv je knjizi postao zbog toga, jer se u to doba izvode 
kanoni od po tri ode (mjesto uobičajenih devet); 2. pen- 
tekostarion, koji sadržava službe od Uskrsa do prve ne- 
djelje po Duhovima; 3. oktoechos, koji sadržava službe od 
prve nedjelje po Duhovima do korizmenoga doba; u njemu 
su skupine od osam tonarija za nedjeljne službe Božje, 
poredanih po osam tonova (ryos); 4. parakletik, koji je 
zapravo suvremeni prošireni oktoechos; 5. meneji u 12 
knjiga, koji sadržavaju službe za blagdane svetaca cijele 
godine; tu su i legende o svecima i himne u slavu njihovu. 


Svi su napjevi u tim knjigama zapisani povrh tekstova 
posebnom notacijom: bizantskim neumama. Ove je uspjelo 
odgonetnuti tek u novije vrijeme, jer se zapisi najstarijih 
rukopisa bizantske crkve veoma razlikuju od onih iz 
kasnijega doba (13. st.); dok su neumirani kodeksi rimske 
crkve (od 9. st.) veoma slični čak i onima, u kojima su 
neume — prema Guidonovu postupku — upisane u crto- 
vlje. U početku 19. st. grčko svećenstvo nije uopće znalo 
više čitati rukopisnih zapisa melodija. Po reformi, što ju je 
1820 proveo Hrisant (Xoloavos) iz Madita, biskup u 
Draču u Albaniji, dali su starim znacima novo, samovoljno 
odabrano značenje, pa se od toga doba počelo prema tom 
značenju izvoditi liturgijsko pjevanje u grčkim crkvama. 

Ipak je i starija bizantska notacija danas dobro poznata. 
Znakovi su te notacije već od davnine označivali intervale 
(za razliku od neuma latinskih zbornika, koje nisu nigda 
označivale intervala). Najstariji su znakovi, ekfonetski, 
služili najviše u knjigama s evanđeljima i lekcijama. Sama 
notacija razvijala se stoljećima, pa se razlikuju tri vrste: 
od 8. do 12. st. paleobizantska notacija s crtama i točkama; 
od 12. do 15. st. srednjobizantska (okrugla) notacija; od 
15. do 19. st. kasnobizantska (kukuzelska) notacija. Kako 
se za čitanje ove posljednje notacije sačuvalo dosta malih 
priručnika, »papadika«, s uputama za čitanje, to je pošlo 
za rukom odgonetnuti najprije ovu notaciju (O. Fleischer, 
H. Riemann, A. Gastouć). Kasnije su H. J. W. Tillyard i 
E. Wellesz našli jedan nezavisno od drugoga ključ za čita- 
nje srednjobizantske notacije. Ovi su istraživači na temelju 
podataka bizantskih pisaca o glazbenoj teoriji utvrdili, da 
t. zv. bezglasni znakovi notacije označuju upravo ritam- 
ske vrijednosti. Starija istraživanja bizantske glazbe ba- 
vila su se najviše ispitivanjem tonaliteta i njihovih odnosa 
prema starogrčkim ljestvicama i sredovječnim latinskim 
tonovima (tonus): osim toga uočila su i utjecaje Blizoga 
Istoka na melodijsku strukturu napjeva bizantske glazbe. 

Danas je objelodanjen već veći broj starih zbornika bi- 
zantske glazbe. U novije vrijeme zanima se za to u Dan- 
skoj K. Jeppesen, koji uređuje Acta musicologica. Prepi- 
suju se stare melodije sve od 12. st. Poznata su imena pje- 
snika-skladatelja, meloda, himnografa i melurga. Među 
melodima ističe se i jedna žena: ugledna Bizantinka Ka- 
sija spjevala je i skladala početkom 9. st. veći broj crkvenih 
popjevaka, koje su se sačuvale zajedno s napjevima. Bile 
su cijenjene već za vrijeme njezina života: najpoznatija su 
tri t. zv. idiomela, o rođenju Spasitelja, o rođenju sv. 


BIZANTSKO CARSTVO 


Ivana Krstitelja i za veliku srijedu. Bizantska je glazba 
vršila znatan utjecaj na bugarsku (v), rusku (v.) i srpsku 
crkvenu glazbu (v.). 

LIT.: O. Fleischer, Neumenstudien, sv. III., Berlin 1904; H. Riemann, 
Studien zur byzantinischen Musik, Leipzig 1915; A. Gastouć, Catalogue 
des Mss. de musique byzantine, Pariz 1907; H. J. W. Tillyard, Byzan- 
tine Music and Hymnography, London 1923; E. Wellesz, Byzantinische 
Musik, Jedermanns Bücherei, Breslau 1927. B. $. 

Bizantska književnost. Dok je na zapadu širenjem 
rimskoga gospodstva latinski jezik zavladao i izvan 
granica Italije u provincijama Hispaniji, Galiji i sjevernoj 
Africi, tako da se je iza diobe carstva Zapadno rimsko 
carstvo sastojalo iz jedinstvenoga polatinjenog područja, 
nije se u Istočnom carstvu latiniziranje provincija izuzevši 
Rumunjsku nikada ozbiljno ni pokušavalo. Kada se je 
Istočno carstvo od Zapadnog posve bilo odijelilo, našlo 
je u grčkom jeziku ekvivalentnu nadoknadu latinskoga, 
ali za greciziranje Istoka nije bilo nužnih preduvjeta, 
te se raznojezični dijelovi carstva nikako nijesu prilju- 
bili središtu, t. j. Bizantu. Grci uopće nijesu imali asimi- 
lacione snage niti političke sposobnosti, da bi po primjeru 
Rimljana inorodnim plemenima znali nametnuti svoj jezik. 
Povrh toga suko- 
bili su se u Aziji 
sa konzervativnim 
prastarim istočnja- 
čkim kulturama, 
kojih nije bilo mo- 
guče pobijediti. 

Tako se gospod- 
stvo grčkoga jezika 
ograničilo na po- 
sve usko područje, 
jer je većina ne- 
helenskih naroda, 
kao Armenci, Gru- 
zijci, Sirci, Arapi, 
Kopti, Bugari, Srbi 
i Hrvati, iako su 
došli pod utjecaj 
ili u sklop Bizant- 
skog carstva, oču- 
vala nacionalno 
obilježje, u prvom 
redu narodni jezik. 
Taj  nepremostivi 
jaz izmedu struk- 
ture Istočnog i Za- 
padnog  rimskoga 
carstva pokazao se 
osobito kod pokr- 
štavanja provin- 
cija. 

Na Zapadu se to izvršilo posve jednolično s pomoču la- 
tinske liturgije, dapače i kod neromaniziranih sjevernih 
Germana. Tako je latinski jezik u zapadnoj Evropi za- 
držao svoj dominantni položaj u službi Božjoj, diplomat- 
skom saobračaju, u nauci i dosta dugo u literaturi. Na 
istoku razvile su se prilike drugačije. Premda je grčki jezik 
imao starije pravo od latinskog da postane sveopčim 
crkvenim jezikom, ipak on nije nikada na istoku bio tako 
raširen kao latinski na zapadu. Sveto Pismo bude naime 
vrlo rano prevedeno na armenski, gruzijski, sirski, koptički, 
gotski i na slavenske jezike, kako se je i propovijedalo i 
služba Božja obavljala na tim jezicima. I za crkveni raskol 
bile su odlučne jezične i nacionalne razlike, tako da su 
dogmatske nesuglasice bile od sporednoga značaja. 

Udaljivši se od stare grčke kulture i helenizma počivala 
je bizantska kultura na kršćanstvu, i to u njegovu orijen- 
talnom obliku. U Bizantu je već pod Konstantinom Velikim 
(324—337) vjera postala državnom funkcijom, a car je kroz 
cio srednji vijek kraj svih crkvenih sabora bio vrhovni 
sudac i u vjerskim pitanjima. Za Konstantina Velikog još 
su mnogi književnici pogani, dok je službeni jezik latinski, 
država se nazivlje rimskom, a sami Bizantinci Rimljanima 
(grč. Pouato:). Justinijan І. zatvara 529 atensko filozofsko 
učilište. Tim je povukao granicu između grčke starine i 
bizantskog srednjeg vijeka. Do Justinijana bijahu carevi 
Rimljani, od njega dalje su Grci ili helenizirani barbari 
(sam Justinijan bio je Ilirac). On je zadnji car, koji je 
vladao cijelim područjem oko Sredozemnoga mora, gdje 
se iza Aleksandra Velikoga bila raširila helenistička kul- 

tura od Eufrata u Aziji do Masilije u Galiji, od nilskih 
obala do dalmatinskih otoka. Iza Justinijana vladaju bi- 
zantski carevi samo Istokom, a Zapadno rimsko carstvo se 
seobom naroda raspada na bezbroj barbarskih područja. 
Dok je dakle kontinuitet Zapadnog rimskog carstva bio 
iza 476 prekinut provalom Germana i za nuždu 800 obno- 
vljen od Karla Velikoga, nema u Bizantskom carstvu nikakva 
prekida od postanka njegova 395 do pada Carigrada 1453. 
Bizantinci doduše službeno zovu Carigrad Novim Rimom 
(H »swríoa Раил) Grčko ime nije više oznaka rase, nego 
posve osebujne kulture. Carevi se okružuju dvorjanicima, 
vrlo kompliciranim ceremonijalom, najviši funkcionari po- 
staju vladajućom kastom, a narod nema nikakva udjela u 
upravi. Sve to naliči na azijske despotije, a klanjanje pred 
carem sjeća na istočnjačke silnike. Greciziranje zakona 
zapravo je također približavanje pravnih običaja azijskom 
shvaćanju. Zapadna se crkva mnogo mirnije razvijala, rije- 
šivši kristološke probleme nepokolebivim ugledom sv. Au- 
gustina. U Bizantu vodile su se stoljećima ogorčene borbe 
radi prirode Kristove i njegova odnosa prema Duhu Sve- 
tom. Sve se to odrazuje u književnosti kao i svađa oko 
svetačkih slika, ko- 
ja se  razmahala 
pod utjecajem isla- 
ma, koji slika ne 
poznaje. Stišavši tu 
borbu postaje isto- 
čna grčka crkva 
jedinstveno nacio- 
nalna, pogotovu ka- 
da se je odcijepila 
od Rima. Tako su 
cijelom životu sre- 
dovječnog Bizanta 
udarile žig vjerske 
svađe i teološke 
rasprave. Istom 11. 
st. pod Komneni- 
ma mijenja oblik 
te ukočene arhai- 
stičke kulture. 

To su historij- 
ske pretpostavke 
za razvitak bizant- 
Ske literature, ko- 
ja seže od Justini- 
jana do pada Ca- 
rigrada. Provincije 
pri tom dolaze ma- 
lo u obzir, sav kul- 
turni Zivot graviti- 
ra prema carskom 
dvoru u Bizantu. Razdoblja te literature jesu: I. cvjetanje 
od Justinijana do Heraklija (527 do 641), II. nazadovanje 
(641 do 850), III. ponovni uspon od Fotija do Komnena 
(od 9. do 11. st.) i IV. klasicizam za Komnena i Paleologa 
(12, :do: ;15:78t.): 


Na kraju prve periode izgubi Istoóno carstvo sve ne- 
grčke pokrajine: Slaveni zaposjedoše Balkan do Pelopo- 
neza, muslimani oteše Siriju i Egipat, a u Hispaniji zago- 
spodovaše Goti. U drugoj periodi bile su sve sile carstva 
usredotočene u borbi protiv Arapa, dakle se malo moglo 
raditi na kulturnom polju. U trećoj periodi obnavlja učeni 
patrijarh Fotije klasične studije, ali prekida sve veze sa 
zapadnom crkvom. Četvrti period pada u doba obnove 
carstva, te se odlikuje vrijednim historiografskim i enciklo- 
pedijskim literarnim djelima. Estetsko mjerilo može se 
upotrijebiti samo za malen dio književnih djela bizantske 
literature. Ona je većim dijelom naučnoga karaktera bez 
personalne note. Sve je daleko od narodnoga života, jer 
se retorska, gramatička i teološka učenost cijenila preko 
mjere. 

Kako je literatura bila pisana umjetnim, arhaističkim 
jezikom, nije ju priprosti narod uopće mogao razumjeti. 
Učeni Grci bili su se već za cara Augusta posve udaljili 
od pučkog govora, povodeći se za atičkim narječjem i za 
starim grčkim klasicima 5. i 4. st. pr. Kr. Za izučavanje 
toga jezika bilo je potrebno znanje gramatike. Humanisti 
Fotijeva vremena spasili su mnogo vrijednih starih rukopisa i 
mnoge ostatke klasične starine, od kojih su mnogi iza pada 

Carigrada u 15. st. bili preneseni u Italiju i tamo oplodili 
humanizam i renesansu. 

U 1. razdoblju bizantske literature prevladavaju pisci 
istočnjaci. Tipičan je primjer Roman, pokršteni sirski 
Židov, opat manastira Studiona. On je najveći bizantski 
pjesnik crkvenih himna, koji je stvorio time najoriginalniju 
vrstu bizantske poezije. Iako se je ugledao u sirske uzore, 
njegove su himne spjevane osebujnim jezikom te se odli- 
kuju jakim vatrenim čuvstvovanjem. Stih se temelji na na- 
glasku. Toga se principa držao i sv. Grgur Nazijanski. U 
ovaj period ide i legendarna romansa o Barlaamu i Jozafatu, 
koja je prevedena na mnoge evropske jezike. Bogoslovski 
pisci bave se kristološkim kontroverzama i komentiraju 
Bibliju. Najveći historik toga razdoblja je Prokopije, koji je 
glavni historijski izvor za Justinijanovu eru, opisavši stvarno 
i dobrim jezikom Justinijanove ratove protiv Perzijanaca, 
Gota i Vandala. Nešto osebujnoga su kronike svijeta, u 
kojima se nekritički, bez ikakve više kulture, opisuje po- 
vijest počevši od stvorenja svijeta. Prototip je kronika 
posve neukog monaha Malale Antiolijskog i Agatije. Te 
su kronike mnogo prevođene i na slavenske jezike. Za 2. 
inače neprodukti- 
vni period karak- 
terističan je Ivan 
Damaščanski u 8. 
st. kao pjesnik hi- 
mna. U svojim 
ostalim spisima ni- 
je nimalo origina- 
lan, čime se oso- 
bito ponosi. Treći 
period obilježen je 
nastojanjem patri- 
jarha Fotija, da se 
prepiše i komen- 
tira što više starih 
grčkih klasika. Ti- 
me je zadužio uče- 
ni svijet kasnijih 
pokoljenja kao i 
nastojanja za Karla 
Velikog u benedi- 
ktinskim samosta- 
nima. Fotijev uče- 
nik car Leon VI. 
Filozof dade sasta- 
viti izmedu 887 do 
893 Pravnu enci- 
klopediju u 60 sve- 
zaka. I car Kon- 
stantin VII. Porfi- 
rogenet  Zivio je 
samo za nauku. Pod njegovom zaštitom nastala su velika 
enciklopedijska djela i tako je mnogo spasio iz stare lite- 
rature za potomstvo. I neku povijesnu realnu enciklope- 
diju bio je zasnovao, koja bi se imala sastojati iz izvadaka 
grčkih historiografa. Za Slavene je osobito važan njegov 
spis De administrando imperio. U isto vrijeme nastala je 

nthologia palatina (epigrami) Konstantina Kefale te ha- 
giografije (životopisi svetaca) i vrlo vrijedna kompilatorska 
radnja: Suidin leksikon. To djelo sadržava mnoge izvatke 
iz inače izgubljenih djela grčke starine i veliki broj grč- 
kih dijalektičkih oblika. Svestran pisac 11. st. je Mihael 
Psel, profesor filozofije, carski ministar, inače kaluđer. On 
je pobudio interes za Platonovu filozofiju. Njegova je po- 
vijest razdoblja od 976 do 1077, doduše pristran, ali ipak 
vrlo važan izvor. 

U 4. razdoblju za obnove carstva pod sjajnom vlada- 
vinom dinastije Komnena cvala je historiografija. Neki 
povjesničari pripadali su samoj carskoj porodici. Djela 
cara Aleksija Komnena pripovijeda njegov zet Nikefor 
Brienije (Bryennios), a iza njegove smrti nastavlja to djelo 
njegova žena Ana Komnena. Potonja je bila neobično obra- 
zovana žena, te je pisala klasičnim grčkim jezikom nena- 
trunjenim nikakvim dijalekticizmima. Nadbiskup Eusta- 
tije Solunski (T oko 1192), komentirao je opširno Ilijadu 
i Odiseju, pisao o reformi samostanskog života i o načinu, 
kako bi se Carigrad opskrbio vodom, da bi mogao odoljeti 
opsadi neprijatelja. Nadbiskup atenski Mihael Akominat 
(f 1220) pjevao je Zalobne jambe o propadanju nekoć tako 

slavne Atene. U 12. st. se takoder razvio bizantski lju- 
bavni roman, kojemu su tipične osobine raznolika isku- 
Senja ljubavnika, pustolovine, brodolomi, dok ljubavni par 
napokon ne biva združen. Po uzoru toga romana sastavljali 
su putujući pjevači zapadne Evrope svoje pučke epe u 
doba križarskih ratova. Francuska pučka knjiga Huon de Bor- 
deaux, Ariostov Orlando furioso, Tassov Gerusalemme libe- 
rata i Wielandov Oberon sadržavaju tipične motive bizant- 
skog ljubavnog romana. Pod dinastijom Paleologa (iza pro- 
pasti Latinskog carstva, od polovice 13. st. dalje) cvala je 
filozofija. Kritičar par excellence bio je Dmitrije Triklinije, 
izvanredan poznavalac Eshila. Polihistor u najboljem smislu 
riječi bio je Nikefor Gregora: teolog, hagiograf і povje- 
snik svojega vremena (1204—1359), gramatik i retorik. Kao 
astronom spremao je reformu Julijanskog kalendara. Za- 
dnje dane Bizantskog carstva opisali su Laonik Halko- 
kondil i Ivan Duka. Najznatnije i najvrednije, što je 
bizantska književnost stvorila, ide u područje povijesnih 
i filoloških disciplina. Isto tako je i retorika i epistolo- 
grafija (poslanice, pisma) dobro zastupana. Od pjesničkih 
vrsta voljeli su Bizantinci didaktičku poeziju, u kojoj 
opisuju stare grčke 
umjetnine. Tako 
ide i ta vrsta pje- 
sništva zapravo u 
red prozaičkih na- 
stojanja bizantskih 
učenjaka oko ob- 
nove stare grčke 
kulture. Jedina pje- 
snička vrsta, koja 
je zbilja originalna 
i oblikom i sadr- 
žajem, jesu himne 
(>> Roman). 
Daleko od glav- 
noga grada, na 
krajnjim granica- 
ma, cvala je od 12. 
st. dalje posve 
osebujna narodna 
poezija, koja do- 
nekle odgovara ro- 
manskim i  ger- 
manskim literatu- 
rama kasnijeg sre- 
dnjeg vijeka, sa- 
mo što to bizant- 
sko narodno pjesni- 
štvo nije odgova- 
ralo ukusu učenog 
sloja, te od njega 
nije nikada bilo priznato kao jednako vrijedno ili ekvi- 
valentno naučnoj, inače slabo originalnoj bizantskoj lite- 
raturi. Biser kasnoga grčkog narodnog pjesništva je ciklus 
o narodnom junaku krajišniku Digenisu Akriti, sinu emira 
i Grkinje, dakle dvojakog podrijetla: i muslimanskog i 
krščanskog. Pjesme slave njegova junačka djela, što ih 
je počinjao na granicama carstva u Kapadokiji i Mezo- 
potamiji protiv Saracena i Seldžuka. Još danas pjevaju 
o njemu Grci na otoku Cipru, štoviše, i Kozaci na 
stepama južne Rusije spominju ga u svojim pjesmama. 
Priča o Digenisu A. potječe iz 12. i 13. st, a nama po- 
znate redakcije pjesama o njegovim junačkim djelima iz 
15.—17. st. Druge historijske pjesme pjevaju o padu Ca- 
rigrada i junačkoj smrti zadnjeg cara u obrani prijestol- 
nice, o magičnoj gradnji mosta Arta u Epiru (sjećajući na 
Zidanje Skadra). Nadalje je narod pjevao o Trojanskom 
ratu, o Aleksandru Velikom, o kristijaniziranom životu 
Budhinu: Baarlam i Jozafat, poznavao je romantičke 
viteške epe Flore i Blancheflor (v.), Petra Provansalskog 
Lijepu Magelonu, Reineke Fuchs, dakle motive, koji su 
dijelom došli sa Zapada. Ta infiltracija romansko-ger- 


manskih sujeta nastala je posredovanjem Mletaka. Kada 
su se iza pada Carigrada učeni ljudi sa svojim vrijednim 
rukopisima spasli u Italiju, ostala je jedina pučka knji- 
ževnost, koja je još u 16. i 17. st. cvala na Kreti, a u 


18. st. na Jonskim otocima. 


LIT.: Krumbacher, Geschichte der byzant. Litteratur, 1897. С. S. 

Bizantska umjetnost. I. Povijest i razdioba. Bizantska 
umjetnost je grana kršćanske umjetnosti sa središtem u 
Carigradu, a u svojim prvim početcima bila je rekapitula- 
cija i dalje oblikovanje starokršćanske umjetnosti. Razvila 
se u 5. st. iz maloazijskih, sirijskih i aleksandrijskih eleme- 
nata, koje je obrađivala na osnovi grčke kasnoantikne tra- 
dicije, a u vrijeme, kada je pobjedničko kršćanstvo impe- 
rativno tražilo nove oblike. Drugim riječima b, umjetnost 
— umjetnost je Istočnorimskog carstva i po njemu kul- 
turno svladanog područja. Ona je savršeni izražaj njegova 
helenističko-istočnog i teokratsko-apsolutističkoga državnog 
i društvenog poretka, te helenističkim Istokom oblikovanog 
»ortodoksnog« kršćanstva u neprekinutoj i tijesnoj vezi 
s njegovom liturgijom. Ta umjetnost — koju bi možda 
trebalo nazvati kršćanskom umjetnošću Istoka — bila je 
kroz duže vremena krivo shvaćena i krivo prosuđivana. 
Do pred pedeset godina bila je b. umjetnost smatrana kao 
nastavljanje i propadanje rimske klasične umjetnosti, a 
usto bila je prikazivana kao statička umjetnost, nespo- 
sobna da napreduje i da se mijenja. Nadalje bila je tre- 
tirana kao umjetnost, koja ograničivši se na stoljeća, rop- 
ski ponavlja pravila i sadržaje, koji su stvoreni u 6. st, od 
bilo kojega genijalnog umjetnika. Danas su, međutim, mi- 
šljenja o b. umjetnosti stvarnija i pravednija. Između 4, st. 
(u kojem se rodila) i 14. st. (koje označuje njezine poslje- 
dnje napore i nastojanja) ta se umjetnost, kao i svaki živi 
organizam, razvija i mijenja poprimajući druge oblike. U 
tome vremenu (kroz punih deset stoljeća) doživjela je b. 
umjetnost i časove sjaja, i propadanja, i preporoda. B. 
umjetnost bila je od početka pod različitim utjecajima, te 
je poprimala razne izglede prema tome, koji je utjecaj 
u njoj prevladavao. 


U dugoj povijesti b. mjetnosti znanost razlikuje četiri 
razdoblja: 1. Justinijanovo odnosno prvo zlatno doba u 
6. st. 2. Ikonoklastički pokret (726—843). 3. Renesansa 
odnosno drugo zlatno doba za careva iz makedonske i 
komnenske dinastije (9.—12, st.). 4. Posljednji razvoj b. 
umjetnosti, kojega početak označuje vladanje dinastije 
Paleologa (od sredine 13. do kraja 16. st.). 





Poslije 4, i 5. st. (za koje se vrijeme postepeno zbiva 
oblikovanje kršćanske umjetnosti Istoka) nastupa u 6. st. 
za Justinijanova vladanja (527—565) prvo zlatno doba, u 
kojem je b, umjetnost poprimila svoj karakterističan oblik 
i posvetu u remek-djelima. Nikada umjetnost nije bila 
raznovrsnija, plodnija i slobodnija. Tada se susreću svi 
načini građenja i svi tipovi crkvenih zgrada: bazilike (S. 
Apollinare Nuovo u Ravenni, stolna crkva u Poreču [Pa- 
renzo], sv. Dimitrije i sv. Paraskeva u Solunu), centralno- 
kubetne crkve s poligonalnom (osmerokutnom) osnovom i 
ophodom (San Vitale u Ravenni, sv. Sergije i Bako u Cari- 
gradu), peterokubetne građevine u obliku križa (crkva sv. 
lvana Evanđelista u Efezu, sv. Apostola u Carigradu), bazi- 
like s centralnim kubetom (polubazilikalni i križno-kubetni 
tip; sv. Irena u Carigradu, sv. Sofija u Solunu, sv, Marija 
u Efezu, crkva u Kasr-ibn-Vardanu u Siriji), uzdužno pro- 
jektirane kubetne crkve s dva ili tri kubeta (Philippi u 
Makedoniji, Halabie kod Aleppa, Gerasa, Sardes i t. d.) i 
napokon tip aksijalne centralno-kubetne gradevine (sv. So- 
fija u Carigradu). BriZnim nastojanjem cara Justinijana iz- 
građeno je u to doba u Carigradu i po čitavom carstvu 
mnoštvo različnih spomenika: crkava i samostana, palača i 
tvrđava, mostova, cisterna i vodovoda, kupališta (terma), 
svratišta (pandoheja) i bolnica (hospitala) — kojih opis 
ispunja gotovo čitavo Prokopijevo djelo De aedificiis. 
Ruševine tih građevina, razasute od Dunava do podnožja 
Alpa, od Eufratovih nizina do Herkulovih stupova, doka 
zuju začudnu djelatnost carevu. Još i danas nalazimo na 
visoravnima alZirskim i tuniskim, u pustarama sinajskim, 
u osamljenim krajevima Male Azije i u napučenom Cari- 
gradu, u Solunu, Ravenni i Poreču neprolazne tragove veli- 
koga bazileusa. Na području dekoracije opaža se u to doba 
naročita sklonost polihromiji (mozaik, mramorne inkrusta- 
cije, ploče od majolike, pečene gline) i snažno nastojanje 
dematerijalizacije, koje se očituje u optičko-plošnom obra- 
đivanju zida. Preko perzijskih tkiva primila je ranobizant- 
ska umjetnost nekoliko ornamentalnih motiva, a s Istoka 
je preuzela i smisao za plošne reljefe, koji efekte oblika 
nadomještaju efektima boje. U području primijenjenih 
umjetnosti dala je Perzija Bizantu tehniku kloazoniranog 
emalja; na suvremenim predmetima od zlata, tkanine, slo- 
nove kosti i u rukopisima pojavljuje se obilježje blistave 
raskoši i svečane uzvišenosti, koje označuje stvaranje no- 
vog monumentalnog stila, 


Teška kriza, koju je prešlo grčko carstvo Istoka u 7. st., 
kao i nada sve žestok i dugotrajan ikonoklastički pokret, 
obilježili su bez svake sumnje u b. umjetnosti toga razdo- 
blja jedan momenat zastoja i opadanja (dekadence). Ali 
sasvim je neispravno mišljenje, da su ikonoklastički carevi 
iz dinastije Isaurijaca bili barbari i zakleti neprijatelji 
svake umjetnosti, želeći da ugase u začetku svaki i naj- 
manji umjetnički pothvat. Oni su doduše osuđivali i pro: 
gonili religioznu umjetnost, ali su sami bili skloni raskoši 
i svečanostima, štoviše neki su od njih bili i znatni gradi- 
telji (Teofilove konstrukcije u carigradskoj Svetoj palači). 
Ti ikonoklasti vjerojatno nisu voljeli studene i prazne 
crkve ili čedne i neurešene palače, već su jedino osjećali 
neku profanaciju u prikazivanju nevidljivog i netjelesnog 
svijeta u oblicima ljudskim, realnim. Stoga su nastojali, da 
namjesto slika, što su ih uništavali, stave nešto drugo. 
Tako je car Konstantin V. Kopronim (740—775) dao u 
carigradskoj crkvi Blaherna (pošto su mozaici s prizorima 
iz života Kristova uništeni prigodom žestokih borba pro- 
tiv slika) prikazati — po navodima jednoga suvremenog 
pisca — stabla, ptice i raznovrsne životinje okružene gran- 
čicama i viticama bršljana, u kojima su se nalazili gavrani, 
ždralovi i paunovi. U skladu s takvim ukusom nastojali 
su ikonoklasti, da uporedo s uništavanjem slika poprave i 
obnove sve ono, što u dekoraciji crkava nije imalo reli- 
giozni značaj. Posljednji ikonoklastički car Teofil (829— 
842) dao je dekorirati svoje palače u istom stilu kao i 
Konstantin V., dok je u crkvama nadomjestio stare reli- 
giozne mozaike sa slikama punim pejzaža, ptica i zvjeradi. 
Tako su ikonoklasti religioznu umjetnost nadomjestili no- 
vom, naskroz oficijelnom i profanom umjetnošću, koja je 
značajna po tome, što se ponovno vraća k primitivnoj de- 
koraciji kršćanskih crkava i antiknom pitoresknom dekoru, 
u kojem prevladavaju ornamentalni motivi uzajmljeni sa 
Istoka. Izrazita sklonost te nove umjetnosti za genre-pri- 
zore i portrete objavljuje vraćanje antiknim tradicijama 
aleksandrijskim. Na žalost, od te se nada sve aktivne, ra- 
skošne i veličajne umjetnosti nije sačuvao gotovo nijedan 

umjetnički spomenik, kao i nijedna velika građevina sa 
svojom bogatom dekoracijom. 

Dolaskom slavne makedonske i komnenske dinastije (od 
druge pol. 9. do 12. st.) započinje drugo zlatno doba b. 
umjetnosti u znaku preporoda (renesanse) — doba možda 
najsjajnije, što ga je uopće dala bizantska civilizacija. 
U razmaku od puna tri stoljeća stvorila je b. umjetnost 
toga doba niz odličnih spomenika, koji se znatno razlikuju 
od onih iz prvoga zlatnog doba, Ona je bila takva umjet- 
nost, da se po njoj ravnala ostala Evropa. Umjetnost toga 
razdoblja vraća se opet helenističkom shvaćanju, te je puna 
klasičnih uspomena na antiknu grčku kulturu, koja je uda- 
rila pečat čitavom duševnom životu toga vremena. Cari- 
grad je u to doba središte elegancije, blistavo ognjište 
divnog cvjetanja književnosti i umjetnosti — prijestolnica 
civiliziranog svijeta. Taj kozmopolitski Carigrad (10. i 11. 
st.), pun Slavena, Armenaca, Perzijaca i ljudi različnih 
rasa i narodnosti, pružao je umjetnicima, koji su radili po 
narudžbi careva, obilje divnih i slikovitih modela. Tako se 
postepeno rađala jedna carska umjetnost. Ona je po svo- 
jim nastojanjima (vraćanjem antiknim uzorima, sklonosti 
prema živom istočnjačkom kolorizmu i realizmu) postala 
uistinu stvaralačka umjetnost. Carigradski umjetnici izra- 
đuju sve ono, što je u srednjem vijeku bilo raskošno, 
skupocjeno i rafinirano: svilena tkiva, skerletna sukna, 
skupocjena veziva, sjajno nakiće, biserje, bjelokosne nje- 
žno skulptirane kovčežiće, rukopise urešene raskošnim 
minijaturama, brončane umjetnine s intarziranim srebrom 
(t. zv. niello), emalje optočene zlatom (t, zv. emaux cloi- 
sonnés d'or) i t. d. U sve tješnjem kontaktu s musliman- 
skim Istokom i s čuvenim umjetničkim spomenicima u 
Bagdadu i Damasku, bizantski su umjetnici toga doba 
sve više zavoljeli orijentalnu raskoš i čistu ornamentaciju, 
koja se po vremenu sve bujnije razvila. U tom su razdo- 
blju nastali u iluminiranim rukopisima oni prekrasni inici- 
jali, u kojima su biljke i životinje kombinirane jednom 
upravo genijalnom, a pored toga i dražesnom fantazijom. 
Car Vasilije I. (867—886) i njegovi nasljednici mnogo su 
gradili, a njihovi su graditelji umjeli, da s dosjetljivom i 
stvaralačkom fantazijom izgrade čitav niz lijepih crkava 
po uzoru sv. Sofije u Carigradu. Osim crkvene umjetnosti, 
pojavljuje se u carskim i velikaškim palačama svjetovna 
umjetnost, nadahnuta klasičnom povješću i mitologijom, 
koja je uglavnom bila stilska i ograničavala se na povije- 
sne slike i portrete. U ukrašavanju crkava i palača oči- 
tuje se osobita sklonost prema blistavoj raskoši i velikom 
sjaju. Remek-djela te umjetnosti su mozaici u manastiru 
sv, Luke u Fokidi i oni u manastiru Dafni. 

Napokon u 14. st., u doba dinastije Paleologa, doživljava 
bizantska umjetnost u početku koliko originalni toliko i 
neočekivani posljednji preporod, koji do kraja 16, st. ka- 
zuje, koliko je kršćanska umjetnost Istoka sačuvala vital- 
nosti i stvaralačke snage. Vraćajući se svojim najstarijim 
izvorima, naročito aleksandrijskoj tradiciji (koju su oži- 
vjeli suvremeni humanisti), b. umjetnost toga razdoblja 
gubi svoje apstraktno značenje u namjeri, da postane rea- 
listična i slikovita, naizmjence uzbudljiva, dramatična ili 
ljupka. Ikonografija se obogaćuje i preporađa te postaje 
čuvstvenija i toplija. Stvaraju se pojedinačne slikarske 
škole, raznovrsne po nadahnuću i stilu: carigradska škola, 
koje su mozaici u Kahrije-džamiji u Carigradu (početak 
14. st.) pravo remek-djelo; makedonska škola, koje su pred- 
stavnici ukrasili freskama crkve po Makedoniji, Srbiji i naj- 
starije crkve na Atosu (posljednji predstavnik te škole u 
16. st. bio je čuveni Emanuel Pansćlinos); kretska škola 
sa svojim freskama u Mistri. Tako Bizant po izgledu iscr- 
pen, prima — u 14, kao i u 10. st. — u dodiru s antiknom 
tradicijom snažne pobude i novu snagu. Zahvaljujući tom 
zamašnom umjetničkom pokretu, koji se može usporediti 
s talijanskom renesansom u 14. st. (kojoj međutim ne du- 
guje ništa), bizantski se utjecaj raširio još jednom među 
sve istočnoevropske narode (Bugare, Srbe, Ruse i Rumunje). 

Međutim treba u svakom od ovih razdoblja b. umjetno- 
sti oštro lučiti različite utjecaje, koji su ih inspirirali. 
U onome, što se neko vrijeme činilo kao zbijen blok, po- 
činju se pomalo razabirati protivne tradicije, koje se među- 
sobno bore ili kombiniraju, počinju se razlikovati pojedine 
graditeljske ili slikarske škole, štoviše naziru se i ličnosti 
umjetnika. Sve to dokazuje, koliko je b. umjetnost — dugo 
vremena nepoznata — bila živa, raznolika i sposobna za 
stvaralačku invenciju i originalno preobličavanje. 

Još jedna činjenica potvrđuje raznoličnost i dozvoljava, 
da se bolje utvrdi pravi značaj b. umjetnosti. Najveći 

naime dio njenih spomenika, koji su se do danas sačuvali, 
djela su religiozne umjetnosti; ali iz toga ne izlazi, da je 
isključivo crkva inspirirala tu umjetnost i njome domini- 
rala, jer je naprotiv pokraj te religiozne umjetnosti posto- 
jala u Bizantu i profana umjetnost u službi careva i velikih 
dostojanstvenika. Ona je znala ukrasiti palače velikim 
povijesnim slikama, pitoresknim prizorima  inspiriranim 
javnim životom, nada sve slikovitim i ekspresivnim por- 
tretima, sadržajima  mitologijskim i poganskim. Мевге- 
ćom je najveći dio tih spomenika, koji su prikazivali tu 
vrstu b. umjetnosti postradao. Međutim ti spomenici su tu 
postojali, pa treba i o njima voditi računa, ako se želi 
točno ocijeniti značaj kršćanske umjetnosti Istoka. 

II. Izvori, formacija i sastavni elementi. Dugo se vre- 
mena u nauci pridavao Rimu premoćan i gotovo isključiv 
utjecaj pri formaciji b. umjetnosti. Ali danas, ma da se ne 
poriče sasvim rimski utjecaj, mnogi istraživači nastoje 
— poslije proučavanja i teorija Strzygowskoga — da raz- 
jasne pitanja izvora b. umjetnosti u korist Istoka. 


Početkom 4. st., kad je kršćanstvo stvaralo oblike nove 
umjetnosti, tradicije klasične antike bile su još žive i sna- 
žne na cijelom Istoku. Veliki i cvatući sredozemni gradovi 
(Aleksandrija, Antiohija i Efez) bili su ognjišta heleni- 
stičke kulture, koju su ranije uspješno i moćno širili prema 
svome zaleđu. Na prostoru uokolo tih gradova nastala je 
u to doba originalna i zamašna civilizacija, koja je trebala 
poslužiti novoj umjetnosti i dati joj uzore. Dok je tako u 
gradovima duž obala Sredozemnog mora vladao helenizam, 
u njihovom zaleđu, t. j. u unutrašnjosti zemlje, koja je 
ostala vjernija kulturnim tradicijama primitivnoga starog 
Istoka, počeli su se sada osjećati drugi utjecaji, osobito oni 
iz Perzije, obnovljene u 3. st. pod narodnom dinastijom 
Sasanida, gdje se u pravom smislu riječi razvila neka na- 
cionalna renesansa. Perzija je naime u to doba bila stvorila 
izvornu i bujnu umjetnost, asimilirajući oblike različnih 
istočnih civilizacija i kombinirajući ih jednom vanrednom 
duhovitošću. Središte je te renesanse bilo nekoć heleni- 
Zirano područje između Eufrata i Tigrisa (Mezopotamija), 
gdje su se već od davnih vremena dizali veliki gradovi: 
Babilon, Seleucija, Ktezifon i kasnije Bagdad. U dodiru 
s iranskim svijetom, a u vezi s utjecajima, koji su dolazili 
iz semitske Mezopotamije (Edese, Amide, Nisibe) kao i iz 
udaljenijih krajeva (vjerojatno iz unutrašnjosti srednje 
Azije) — taj je helenizam ili neprimjetno opadao ili je 
dopuštao, da u nj prodiru novi utjecaji. Tako su se našle 

Gore: DJELJENJE GRIMIZA, Mozaik u Kahrič-džamiji u Carigradu, (Ch. Diehl, La peinture byzantine); dolje: KRIST NA PRIJESTOLJU, 
Mozaik u crkvi Aja Sofija u Carigradu (Th. Whittemore, The mozaics of St. Sophia of Istanbul) 

Gore: EPITAFIJ IZ SOLUNA. Atena, Muzej bizantske umjetnosti; dolje lijevo: SREBRNI TANJUR, Nekoć u zbirci Stroganov u Rimu; 


u sredini: RELJEF NA POSUDICI IZ SIMSIROVINE, Berlin Frühchristlich-byzantinische Sammlung; dolje desno: 

dvije suprotne tradicije: helenistička, koje je najsjajnije 
i najslavnije središte bila Aleksandrija, i istočna (orijen- 
talna), koje je karakteristična pravila brzo utvrdila Sirija. 
Stapanjem i povezivanjem tih dviju protivnih tradicija 
(helenističke i orijentalne), a pod utjecajem kršćanstva, na- 
stala je bizantska umjetnost. Drugim riječima moglo bi 
se reći: helenizam, orijentalizam i kristijanizam elementi 
su nove kršćanske umjetnosti Istoka. Kršćanstvo je bez 
svake sumnje dalo toj umjetnosti smisao, a helenizam na- 
čin izražavanja u svim oblicima. Istok, naprotiv, zastupan 
je pri formaciji te nove umjetnosti s više komponenata: 
Sirija je primjerice davala prve osnove ikonografije i na- 
čin upotrebljavanja plošno skulptirane dekoracije; Egipat 
je pružao sklonost višebojnoj dekoraciji, tradiciji portreta 
i iluminiranju rukopisa; Mala Azija najvažnije konstruk- 
tivno-tehničke elemente. Tako je Istok dao b. graditeljstvu 
nove oblike, kao na primjer perzijsko kube na trompe i 
pendentive (posredovanjem Male Azije i Armenije), koje 
postaje značajni arhitektonski oblik b. umjetnosti, te svo- 
đenu mezopotamsku baziliku, i to s posve novom zamisli 
pitoreskne dekoracije prožete ukusom jednoga historijskog 
i monumentalnog stila (koji je sasvim oprečan s tradicijom 
i duhom umjetnosti kršćanskih katakomba), s realističkijim 
osjećanjem u prikazivanju likova i prizora iz Svetog Pisma. 
Grčka preinačuje sve te nove elemente prema helenisti- 
čkom duhu, kombinira ih s mnogo osjećaja za klasične 
tradicije, štoviše zadržava u kršćanskoj umjetnosti veliku 
antiknu struju, koja se odražava u slikovitoj dekoraciji, 
mitologijskim sadržajima, alegorijskim likovima, u ikono- 
grafijskoj tradiciji (suprotnoj sirijskoj), u neprestanom tra- 
ženju vedrine, otmjenosti i umjerenosti. Pod tim dvostru- 
kim utjecajem (helenizma i Istoka) kroz puna dva stoljeća 
(4. i 5.) pripravlja velik i plodan umjetnički pokret u razli- 
čitim pokrajinama Istoka, triumfalan vrhunac b. umjetnosti 
u 6. st. Za tu neobičnu umjetničku aktivnost pružaju dokaz 
spomenici, koji su se sačuvali na Istoku, naročito u mrtvim 
gradovima središnje Sirije, gdje mnogobrojne crkve (Ru- 
veha, 4. st.; Mšabak, 5. st.; manastir sv. Simeona Stilite u 
Kalat Semanu, konac 5. st.; Bakirha, Kalb-Luzeh, Turmanin, 
bazilike 6. st.) svjedoće o visokoj vrijednosti poučnog 
i snažnoga graditeljstva. Drugdje, u Mezopotamiji (Rusafa, 
Amida), u Maloj Aziji (bazilike u Bim-bir-Kilissi i Kodja- 
Kalessi), u Egiptu (znatni ostatci Bijelog Deir el Abiad 
i Crvenog Deir el Ahmar samostana u Tebaidi blizu mjesta 
Sohág iz početka 5. st. i 
freske u el Bagavatu i 
Bavitu),u Mšati u Siriji 
(gdje veliki skulptirani 
friz.— nastao između 4. 
i 8. st. — kazuje vrlo 
znamenit primjer nove 
E tehnike ukrašavanja) 
otkriva se ista stvara- 
lačka djelatnost, Која 
proizvodi nove oblike 
graditeljstva, povezuje 
s dekorativnim motivi- 
ma helenističke umje- 
tnosti realističke liko- 
ve sirijske umjetnosti 
— stavlja nasuprot je- 
dne više historijske i 
dramatičke  ikonograf- 
: NE du ske tradicije aleksan- 
CRKVA SV. LUKE U KOTORU drinsku koncepciju, ko- 
ja je pitoresknija i sim- 
boličkija. S Istoka (iz Male Azije) širi se taj umjetnički 
pokret preko cijelog sredozemnog područja u Solun kao 
i u Ravennu. U Solunu je crkva sv. Dimitrija tip heleni- 
stičke bazilike s atrijem, narteksom i s tri broda odije- 
ljena kolonadama, povrh kojih se dižu arkade; crkva sv. 
Paraskeve — Eski džuma — čisti je sirijski tip bazilike, 
koji svojim raspoređajem i stilom podsjeća na crkve u 
Ruvehi i Kalb-Luzehu; crkva sv. Sofije iz 5. st.) tip je ba- 
zilike s kubetom. U Ravenni su nastale u 5. st. centralne 
građevine: mauzolej Galle Placidije (križni tlocrt s kube- 
tom) i Baptisterij ortodoksnih (osmerokutni tlocrt s ku- 
betom). Međutim, jedino Carigrad, primajući te različite 
elemente i kombinirajući ih prema helenističkom duhu, 
kojemu je bio i glavnim središtem, znao je ostvariti remek- 
djela b. umjetnosti 6. stoljeća. 



























Napokon je velika izvornost b. umjetnosti u tome, što je 
ujedinila u toku svoje povijesti dvije protivne tradicije 
(helenističku i istočnu) pune borba i mješavina, koje upravo 
tvore njezinu karakterističnu crtu. Međutim danas treba 
uistinu priznati u toj umjetnosti glavni utjecaj Sirije, a da 
se kod toga ne zaboravi na važnost, koja pripada klasičnoj 
tradiciji. Preporodi b, umjetnosti u 10, i 14. st. mogli su 
nastati zahvaljujući prije svega ustrajnosti i živosti antik- 
nog duha (Ch. Diehl). 

I. Teorije i hipoteze. O podrijetlu i postanku b. umjetnosti po- 
stoje danas u nauci razne teorije i hipoteze, koje se mogu uglavnom 
svesti na dva potpuno oprečna mišljenja povjesničara umjetnosti (t. zv. 
romanisti i orijentalisti), Duže vremena se tvrdilo, da je Rim imao 
nadmoćan i gotovo isključiv utjecaj pri formaciji kršćanske umjetnosti 
Istoka. Neki istraživači, među kojima treba u prvom redu spomenuti 
bečke naučenjake F. Wickhoffa (Wiener Genesis) i А. Riegela (Die 
spütrómische Kunstindustrie) zastupaju mišljenje, da se za prva dva 
stoljeća rimskog carstva na Zapadu razvila neka posebna rimska umjet- 
nost, koja da se jednolično raširila po čitavom onom svijetu, koji je 
politički bio podložan rimskim carevima. Ta »umjetnost rimskog carstva« 
(Komische Reichkunst) zamijenila je po njihovu mišljenju staru hele- 
nističku kulturu, koja je pomalo propadala i stvorila osnovu, na kojoj 
se je u 4. i 5. st. razvila nova kršćanska umjetnost Istoka. Tome se 
mišljenju, ali samo s obzirom na slikarstvo, priklanja i J. Wilpert 
(Die römischen Mosaiken und Maiereien), F. X. Kraus (Geschichte der 
christiichen Kunst), G. T. Rivoira (Le origini della architettura lom- 
barda), G. Dehio (Die kirchliche Baukunst des Mittelalters), Birn- 
baum, Herzfeld i još neki drugi, priznavajući doduše, da je kršćanska 
umjetnost u prvim stoljećima zahvaljivala Istoku jedan dio svoje inspi- 
racije, drže, da je iza milanskog edikta (313) Rim dao čitavom kršćan- 
skom svijetu tipove i stil, koji je poprimila ta nova umjetnost, a zatim 
da veliki umjetnički pokret koji se između 4. i 7. st. razvio u Siriji, 
Egiptu, Maloj Aziji i Carigradu, proizlazi jedino iz Rima, i da čitava 
ta umjetnost nije ništa drugo, nego neki provincijalni oblik rimske de- 
kadentne umjetnosti. Bez svake sumnje, ta se mišljenja, koja pridaju 
Rimu apsolutnu prevlast pri formaciji kršćanske umjetnosti, mogu obja- 
sniti; ali nitko se među naučenjacima nije usudio, da spomenute teorije 
kritički ispita i razradi. Nitko se nije dao na to, da na Istoku potraži 
umjetničke spomenike i da ih usporedi s onima u Rimu i tako utvrdi 
njihov postanak. Nitko se nije pitao, ne zahvaljuju li ti rimski spome- 
nici baš one značajne crte, kojima se najviše divimo, Istoku? Ipak je u 
najnovije vrijeme znanost ozbiljno reagirala protiv teorija t. zv. roma- 
nista. Na prvom mjestu treba istaknuti, da je u Francuskoj prije neko 
četrdeset godina L. Courajod (Origine de l'art roman et gothique) već 
izrijekom istaknuo zamašnu važnost Sirije pri formaciji kršćanske umjet- 
nosti. A. Choisy (L'art de batir chez les Boa) smatra, da se u b. 
umjetnosti očituje grčki duh združen s napó azijskim elementima. Rus 
D. V. Ainalov pokazao je 1900 (Helenistički izvori bizantinske umjetno- 
sti) na osnovi jasnih primjera sve ono, što b. umjetnost duguje heleni- 
stičkoj kulturi Egipta i Sirije, a osobito onom pitoresknom stilu, koji je 
naročita značajka aleksandrinske umjetnosti. U isto vrijeme ustaje odlu- 
čno protiv teorija romanista (naročito protiv perii J. Strzygowski, 
koji u svome djelu Orient oder Rom daje Istoku pri oblikovanju kršćan- 
ske um,etnosti onu ulogu, koja se je dosad pripisivala Rimu. Na temelju 
velikog niza izvrsno izabranih primjera dokazao je Strzygowski, da je 
tokom prvih triju stoljeća kršćanske ere na Istoku (u Egiptu, Siriji i 
Maloj Aziji) postojala jedna originalna kršćanska umjetnost, posve 
neovisna od bilo kakova rimskog utjecaja. Na području graditeljstva ta 
se umjetnost manifestirala u crkvenim građevinama, koje su se sačuvale 
u središnjoj Siriji i na anatolijskoj visoravni; na području slikarstva u 
djelima kao što su freske u jednoj katakombi u Palmyri iz 3. st. i u 
živim i izražajnim portretima, koji su otkriveni u el Fayumu. Na polju 
kiparstva manifestirala se ta umjetnost čitavim nizom reljefnih sarko- 
faga iz Male Azije (3. st,), pa ostatcima skulptura na pročelju crkve sv. 
Groba u Jeruzalemu, koje potječu sa Konstantinove bazilike. Proučava- 
nje svih tih umjetničkih spomenika dovodi Strzygowskoga uvijek do 
posve jednakog zaključka. On je svake godine proširivao i utvrđivao 
svoje proučavanje u nastojanju, da za volju Istoka umanji važnost hele- 
nističke umjetnosti, pa tako za nj problem o izvorima kršćanske umjet- 
nosti ne glasi kao prvotno: Istok ili Rim?, već: Helenizam ili Istok? 
On se od tada ne ustručava da na štetu helenizma dade znatan udio 
pri formaciji kršćanske umjetnosti (podjednako u graditeljstvu kao i u 
dekoraciji) semitskoj Mezopotamiji i iranskoj Perziji. »Ono što je ne- 
kada bila za antiku Helada — piše Strzygowski — postaje na polju pla- 
stičke umjetnosti novoga kršćanskog svijeta Iran (Ursprung der christli- 
chen Kirchenkunst, str. 18.). Sredozemnoj civilizaciji (prožetoj naskroz 
helenističkom kulturom), što je predstavljaju veliki grčki gradovi Egipta, 
Sirije i Male Azije — suprotstavlja Strzygowski Mezopotamiju s grado- 
vima Edesom, Nisibom, Amidom i Iran s njegovim krajnjim zapadnim 
izdankom, Armenijom. Prema mišljenju Strzygowskog treba upravo u 
Armeniji tražiti izvore čitavoga kršćanskog graditeljstva Istoka. Iz Me- 
zopotamije, gdje je već u 3. st. postojala čvrsto ustaljena kršćanska 
crkva, gdje su već veoma rano cvale teologijske škole i gdje se razvijao 
snažan umjetnički pokret (o kojemu svjedoče umjetnički spomenici: 
Amida i manastiri Tur Abdina) — kršćanska je umjetnost primila па- 
ročiti sistem bačvastih svodova, a usto i elemente, iz kojih će se obra- 
zovati njezin dekorativni sistem i njezina ikonografija. Od Irana primila 
je kršćanska umjetnost kube, i to preko Armenije, koja je — kako 
Strzygowski kaže — stvorila sve tipove kršćanskog graditeljstva Istoka: 
kube na kvadratnoj osnovi poduprto ugaonim trompama, kube na pen- 
dentive, centralni, šesterokutni ili osmerokutni tlocrt crkava, trikonhos 
i tip bazilike s kubetom, te tlocrt na grčki križ. Iz Armenije je (po 
Strzygowskom) kube došlo u Carigrad i Grčku, na Balkan i u Rusiju, 
a iz armenske su škole proizašli i oni anatolijski majstori, koji su 
gradili sv. Sofiju u Carigradu. Iz Armenije je Carigrad primio »čisto 
armenski« oblik crkve s tlorisom na grčki križ, koji je preko Male 
Azije prenesen u Carigrad, gdje se javlja u Novoj Crkvi (Nea Moni), 
koju je sagradio car Vasilije I. Na osnovi tih teorija Strzygowskoga, 
helenizam nema više nikakva značenja za formaciju i izvore kršćanske 
umjetnosti, već jedino utjecaji semitski i iranski. Prema Diehlovu mi- 
šljenju, bio je Strzygowski mnogo bliži istini, kad je u svom djelu 
Kleinasien, ein Neuland der Kunstgeschichte (str. 183) napisao: »Velika 
su helenistička središta na Istoku pripravljala porođaj nove svjetske 
(kršćanske) umjetnosti. Egipatska, sirijska i anatolijska pozadina igra 
— poredena s njima — tek podređenu ulogu«. Međutim Strzygowski ide 
i dalje u svome proučavanju problema o izvorima kršćanske umjetnosti 

Pa skreće pažnju na Indiju, kineski Turkestan i čitav euroazijski Sje- 
ver. On je doduše i sim priznao, da i tu ima još mnogo neizvjesnosti, 
Pa se više puta i sam ispravlja. Strzygowski najposlije priznaje, da su i 
Sirija i Bizant znatno utjecali u 5. i 6. st. na Armeniju, da je posredo- 
vanjem Antiohije helenizam prodirao u semitsku Mezopotamiju i da je 
pri izgradnji sv. Sofije grčki genij modificirao iranske uplive (Ursprung 
der christlichen Kunst, str. 10). Diehl smatra, da treba bezuvjetno zaje- 
dno sa Strzygowskim priznati činjenicu, da je u prva četiri stoljeća 
kršćanska umjetnost (već prema krajevima i rasama, gdje se širilo 
kršćanstvo) poprimila razne oblike, koje su joj pružale nacionalne tra- 
dicije pojedinih bilo he- 
lenističkih bilo orijen- 
talnih krajeva, i da su 
kombinirajući te oblike 
— ponajprije kršćanska 
crkva u 5. st, a ka- 
snije bizantinski dvor 
u 6. st. — postepeno 
uveli u umjetnosti na- 
čin ujedinjavanja, iz 
kojeg se onda obrazo- 
vala neka vrst državne 
umjetnosti, t.j. bizan- 
tinska umjetnost. Za- 
sluga je Strzygowskog. 
što je prvi od nauče- 
njaka razotkrio i obja- 
snio svu onu stvarala- 
čku snagu i umjetničku 
aktivnost, koja se iz- 
među 4. i 6. st. poja- 
vljuje na čitavom Istoku 
(u Siriji, Egiptu, Malo; 
Aziji, Armeniji, Mezo- 
potamiji), i što je utvr- 
dio tezu, da pri ispi- 
tivanju kršćanske i bi- 
zantinske umjetnosti ne 
smijemo više obraćati 
pozornost isključivo na 
Rim, jer je ta umjet- 
nost (koja se razvijala 
na temelju kombinacija 
starog Istoka i heleni- 
zma) imala premočan 
utjecaj na čitav krščan- 
'ski svijet, pače i na 
sim Rim. — Orijental- 
nu hipotezu o podrije- 
tlu b. umjetnosti osim 
Strzygowskog zastupa- 
ju: G. Millet (Le me 
nastére de Daphni; Mo- 
numents byzantihs de 
Mistra), R. Kondakov 
(V izantijski cerkvi i pa- 
mjatniki  Konstantino- 
polja), O, M. Dalton 
(Byzantine art and ar- 
chaeology), G. L. Bell 
(Churches and mona- 
steries of the Tur-Ab- 
din) i neki drugi na- 
učenjaci. Srednje gle- 
dište zastupa francuski 
bizantolog Ch. Diehl 
(Manuel d'art bizan- 
tin), po kojemu je b. 
umjetnost konglomerat 
triju elemenata: heleni- 
zma, orijentalizma i kri- 
stijanizma. S obzirom 
na spomenute teorije i 
hipoteze Strzygowskoga 
smatra Diehl, da iako 
treba pri rasudivanju 
problema formacije b. 
umjetnosti iskljuéiti bi- 
lo kakav utjecaj Rima 
i dati bitnu vaZnost he- 
lenizmu, koji je рго- 
Zimao sav Istok, ipak 
ne treba pri tome pu- 
stiti sasvim iz vida onu 
ulogu, koju je imala 
prijestolnica carstva, t.j. 
Carigrad. Istoga je mi- 


šljenja i E. Bertaux 
(La part de Byzance 
dans l'art byzantin), 


kad kaže, da od onoga dana, kad je Bizant voljom Konstantinovom 
Postao prijestolnicom i političkim središtem carstva, morao je on već 
silom prilika vršiti snažan upliv pri oblikovanju nove umjetnosti. Na 
liniji između romanista i orijentalista stoji također A. Colassanti (L'art 
byzantin en Italie), kad kaže, da je Strzygowski postavio pitanje: Istok 
ili Rim?, na koje se mora odgovoriti: »Rim i Istok«. L. Brćhier (L'art 
chrétien) nazire u b. umjetnosti dvije komponente: jedna je idealna 
helenistička tradicija, koja se rađa zajedno s nastajanjem Carigrada, a 
druga je manastirska i pučka, koja se oslanja na Siriju i Egipat. Spo- 
menuto srednje stanovište zastupaju također djelomično O. Wulff (Alt- 
christliche und byzantinische Kunst), J. Ebersolt (Les arts somptuaires 
de Byzance) kao i neki ruski naučenjaci. 


IV. Graditeljstvo. Prije crkve Sv. Sofije nastalo je u Ca- 
rigradu nekoliko arhitektonskih spomenika. Između ostalih 
bazilika Ivana Studiona (danas Emir-Ahor-džamija) iz 463 
(helenističkog tipa s atrijem. s trima brodovima i tribuna 








Dolje: BIN-BIR-DIREK (VODOSPREMA) U CARIGRADU 
(J. Ebersolt, Monuments d'architecture byzantine) 

ma), crkva sv. Sergija i Baka iz prve trećine 6. st. (cen- 
tralna građevina), Sv. Irena, koju je 532. dao sagraditi car 
Justinijan, a u kojoj se javlja tip bazilike s kubetom u 
neku ruku modificiran genijalnim rješenjem problema ra- 
vnoteže (osim toga zapaža se kod te crkve u zametku bi- 
Zantinski tlocrt u obliku grčkog križa). 

Aja Sofija (grč. dyra ооріа »Sveta Mudrost«), »Velika 
crkva«, kako ju je 
nazivao cijeli bi- 
zantinski srednji 
vijek — tipičan je 
spomenik, a ujedno 
ətriumf bizantske 
misli« i remekdjelo 
b. graditeljstva: cje- 
lina, koja zadivlju- 
je skladnom ljepo- 
tom svojih razmje- 
ra, remekdjelo sta- 
bilnosti i odvažno- 
sti, smjele logike i 
vješto postignute 
ravnoteže. U toj 
gradevini predsta- 
vlja nam se bizant- 
ska umjetnost na 
najsavršeniji način: 
gradevnim oblicima 
i raskošnom deko- 
racijom. Malo ima 
religioznih spome- 
nika, kojih bi se va- 
žnost mogla uspo- 
rediti s važnošču 
Aje Sofije. U njoj 
je postignut ideal, 
oko kojega je na- 
stojala čitava b. 
umjetnost. Izgra- 
dena od dvaju ar- 
hitekata  podrije- 
tlom iz Male Azije: 
Antemija iz Trala 
(Tralles) i Izidora 
iz Mileta — ona 
označuje pojavu je- 
dnoga novog stila i 
ujedno najznatniji 
i najsavršeniji stu- 
panj u razvoju toga 
stila, koji se pri- 
pravljao več u 4. i 
5. st. Kad je pri- 
godom ustanka Ni- 
ke (532) požar uni- 
štio baziliku, koju 
je nekoč bio podi- 
gnuo car Konstan- 
tin Veliki u čast 
Božje Mudrosti, 
odluči car Justini- 
jan, da je rekon- 
struira dosad neču- 
venom veličajnošču. 
Da uzmogne novu 
crkvu snabdjeti 
svom raskoši, skupljao je car po čitavom svijetu naj- 
dragocjeniji i najljepši materijal. Priča se, da su se 
carskom okružnicom pozivali svi pokrajinski namjesnici, 
da šalju u Carigrad najdragocjenije ostatke antiknih 
spomenika, koji su dolazili iz Atene, Rima, Efeza, Baal- 
beka — iz Evrope i Azije. U najznatnijim kamenolomima 
lomio se mramor: u Prokonezu bijeli, u Karistosu na 
Eubeji svijetlozeleni, u Jazosu u Kariji bijeli i crveni, 
u Šemtu u Numidiji Žuti, u Synadi u Frigiji mreškasto- 
crveni; Egipat je slao svoj porfir, dok su Tesalija i Lako- 
nija dale svoj antiknozeleni mramor. I upravo miješanjem 
tih najraznoličnijih vrsta mramora i vještim kombinacijama 
polihromije, Justinijan je potencirao tu čitavu raskoš. Ne- 

čuvenom je pored toga rasipnošću snabdijevao građevinu 
zlatom, srebrom, bjelokošću i dragocjenim kamenjem, Aja 
Sofija kazuje, da su njeni arhitekti bili umni konstruktori, 
sposobni da rješavaju najdelikatnije probleme, da prodru 
u najgenijalnije i najsuptilnije detalje arhitektonskog umi- 
jeća. Suvremeni pisci slažu se u pohvali njihove inteligen- 
cije, njihova duha i naročite invencije, njihove povodljivo- 
sti i znanja. Kod same gradnje bilo je zaposleno oko 10 ti- 
suća radnika, a gradilo se neobičnom radinošću i brzinom. 
Sam је car lično nadgledao građenje potičući pri tome re- 
vnost radnika i savjetujući često i sam u mnogočem svojim 
graditeljima. Za pet godina golemo je djelo bilo dovršeno 
te 27. prosinca 537 na najsvečaniji način posvećeno, Računa 
se, da je Justinijan potrošio na gradnju sv. Sofije oko 320 
tisuća zlatnih funti. Ali 7. V. 558 srušilo se golemo kube, sa- 
trvši pod svojim ruševinama ambon, koji se nalazio pod 
njim. Kako su u to vrijeme Antemije i Izidor bili već mrtvi, 
povjeri Justinijan izgradnju novoga kubeta nećaku Izido- 

rovu. Tako je nastalo novo, lakše i mnogo šiljatije kube; 
visina mu je iznosila 30 stopa više. Na sam Badnjak 562 
crkva je po drugi put u prisustvu cara i patrijarha posveće- 
na. Tom prigodom pročitao je Pavao Silencijarije, dvorski 
kroničar, svoje čuveno djelo Descriptio Sanctae Sophiae. 
Spoljašnjost se Aje Sofije pričinja današnjem gledaocu prilično ne- 
uglednom. Međutim izdaleka dojam biva snažniji i kao da potvrđuje ri- 
ječi Prokopijeve, koji spoljašnjost sv. Sofije uspoređuje s usidrenim 
brodom, koji se svojom gigantskom masom uzdiže nad sve ostale cari- 
gradske građevine. Sa svojim golim zidovima iz opeke ukazuje se Aja 
Sofija izvana prilično monotona i neugledna, dok je sva raskoš i sva 
smionost sačuvana u njezinoj unutrašnjosti. Nekoć se nalazio pred 
crkvom veliki atrij okružen porticima, od kojih do danas nije ostao ni 
jedan, već samo nekoliko ostataka njihovih temelja. Iz toga dvorišta 
— usred kojega je lijepa mramorna česma nekad bacala mlazove vode u 
široke basene — ulazilo se u crkvu preko dvostrukog narteksa (t. 
izvanjskog i unutrašnjeg), koji još postoji. Sama crkvena zgrada Vas 
prostran četverokut dug 77 m, a širok 71,70 m. Gledalac odmah ostaje 
zadivljen orijaškim kubetom s promjerom od 31 m, koje prekriva srednji 
brod na visini od 50 m. Čitavu konstrukciju kubeta podržavaju četiri 
velika luka počivajući na četiri gorostasna stuba (pilona). Dva od tih 
lukova (na sjevernoj i južnoj strani) ugrađena su u svojoj krivulji u 





GLAVICA U CRKVI SV. DEMETRIJA U SOLUNU 

sam zid, koji je probijen dvostrukim redom prozora, a podrZavaju ga 
kolumne na dva sprata. Naprotiv, na zapadnoj i istočnoj strani upiru 
se lukovi s velikim otvorom o dva široka polukubeta, podupirući i učvr- 
šćujući pri tome centralno kube. Ta široka polukubeta podupiru po 
dvije manje polukružne izbočine (eksedre). U sredini istočnog polukruga 
nadsvodenog polukubetom otvara se apsida, izvana poligonalna (više- 
kutna), a s unutrašnje strane kružna. Pobočne eksedre služe jednako 
kao i arkade na desnoj i na lijevoj strani za prolaz između glavnog 
broda i nadsvođenih postranih brodova, iznad kojih se dižu tribune, 
pokrivene sferickim svodovima, a vode uokolo čitave crkve. Те su 
gornje galerije (t. zv. gynaikaia) bile rezervirane za žene. Tlocrt sv. 
Sofije — te aksijalne centralnokubetne građevine — sam po sebi ne 
kazuje ništa novo i originalno. Dužinom svoga glavnog broda, kao i 
svojim izoliranim križnim svodovima, pa dvjema zonama pokrajnih 
arkada, bliži se Aja Sofija tipu bazilike s kubetom, ponavljajući na taj 
način arhitektonski tip uobičajen u Maloj Aziji već u 5. st. (carska 
arhitektura izgradila je već prije u Rimu nešto manje kompleksne gra- 
devine). Međutim taj je tip bio ostvaren u carigradskoj Aji Sofiji 
s tolikom opširnošću proporcije i skladnošću linija, s toliko neobične 
smionosti koncepcije i znanja, te s toliko sigurnosti u izgradnji, da se 
»Velika crkva« pričinja kao istinsko stvaranje, a njezini arhitekti sve 
drugo nego imitatori. Ona se ukazuje kao jedinstven građevni spomenik, 
u kojem je bizantsko graditeljstvo posvetilo u konačnom obliku bitni 
elemenat svoje strukture: gorostasno kube, koje pruža neuporediv 
primjer umne kombinacije ravnoteže, koja vanrednim grupiranjem svo- 
dova osigurava solidnost bizantinskih građevina. Prema riječima Proko- 
Pijevim predstavlja kube Aja Sofije u isti čas djelo divotno i straho- 
vito, koje ne daje dojam, da stoji na čvrstim temeljima, već naprotiv, 
kao da visi sa nebeških visina na zlatnome lancu prekrivajući crkveni 
prostor, 

Francuz Choisy u djelu L'art de bátir chez les Byzantins kaže za 
Aju Sofiju, da se sastoji u svojoj bitnosti od jednoga (središnjeg) pro- 
stora na pendentive, kojega centralni kubetni svod podupiru sa dvije 
strane (istočne i zapadne) velike niše (polukubeta učvršćena manjim 
nišama), a s druge strane (sjeverne i južne) dva velika luka (poduprta 
krepkim potpornjima sa spoljašnje strane). Prema mišljenju Choisyjevu 
ovo je primjer kombinacije dvaju različnih sistema potpornja, koji dje- 
luju uporedo ustaljujući ravnotežu čitave konstrukcije i tlaka velikog 
kubeta. Ne manje umne kombinacije zajamčuju također ravnotežu po- 
stranih brodova, a sastoje se od širokih lukova i potpornja postavljenih 
uz spoljašnje zidove. — Bez svake sumnje značajna je za b. umjetnost 
Justinijanova razdoblja unutrašnja dekoracija Aje Sofije, u kojoj se 
isticao naročito onaj profinjeno iscizelirani ornamenat, koji se poput 
čipke izdizao s bijelo-crne pozadine (»champ d'ombre«). Na visokim 
kolumnama glavnog broda i galerija nalaze se kapiteli kombinirani s le- 
žajem iz bijelog prokoneškog mramora, koji su pozlaćeni kazivali fino 
čipkasto tkivo svojih cizelovanih kubusa. Svi ti kapiteli nijesu istoga 
oblika, ali iz svih njih izbija nastojanje za istim šarenim efektom. Akan- 
tus, kao glavni ornamentalni motiv, izgubio je tu već čitav svoj pla- 
stički značaj. On se produžuje u palmete, razvija u vitice, skraćuje 
uokolo pužastih svitaka noseći monograme cara Justinijana i carice Teo- 
dore, ali ne u izbočenom reljefu, već bez snažne modelacije (poput 
kakvog veziva) obavija kamenu okosnicu kubusa. Iste motive i istu teh- 
niku zapažamo na spoljašnjim i unutrašnjim zavojima arkada, a isto 
tako i u usječcima (prijevojima) saviia akantus svoje bijelo lišće ispre- 
kidajući se na crnom polju uokolo diska od porfira i zelenog mramora. 
Jednako kao i na reljefima Mšate nalazimo i ovdje motive istočnog 
podrijetla (cvijeće, rozete, pletivo), koji ukrašuju djelomično korniže, 
obrube i okvire, a pojavljuju seina ogradama galerija. Naročitu pažnju 

pobuđuje raskoš polihromne dekoracije. Na podu su razvrstane i po- 
redane u kombinacije, koje kao da je sastavila vješta ruka slikareva, 
najraznoličnije vrste mramora svih boja, jaspisa, alabastra, porfira i 
serpentina. Stupovi su glavnog broda iz antiknozelenog mramora, a oni 
u eksedrama iz egipatskog porfira. Donji dio zidova obložen je mra- 
mornim inkrustacijama. U brodovima ima šarenih oplata, optočenih 
finim čipkastim trakama ili opet širokih vrpca isklesanih iz bijela mra- 
mora, Najdragocjenije vrste mramora i najrjeđe kombinacije nalaze se 
u apsidi, gdje neke od oplata podsjećaju svojim šarenilom i svojom 
baršunastom mekočom na istočnjačke ćilime. Nekoč su u svetištu 
(sanktuariju) iznad inkrustacija zidovi bili pokriveni srebrnim pločama, 
dok su se na krivinama kubeta i apsida, na svodovima tribuna i po- 
bočnih brodova razastirali mozaici na sjajno zlatnoj i tamnomodroj po- 
zadini. Osim toga u dekoraciji crkve sv. Sofije zauzimale su znatno 
mjesto dragocjene kovine, na prvom mjestu raskošne zlatarske umjet- 
nine. U središtu građevine, pod kubetom, dizao se ambon (propovje- 
daonica), jednako »veličajan po svojim mramornim cvjetovima kao i 
po dragocjenim umjetničkim djelima, koja su ga ukrašavala«. Zagasiti 
sjaj bjelokosti i srebra, pa bliještanje dragog kamenja miješalo se tu 
sa sjajem skupocjenih vrsta mramora. Iznad ambona dizao se baldahin 
(krov) u obliku kubeta, pokriven zlatnim pločama, urešenima dragim 
kamenjem, a na vršku proviđen križem. Ispred apside bila je veličan- 
stvena ograda, sva od cizeliranog srebra, a na njenim su kolumnama 
bile u medaljonima slike Krista, Bogorodice, arkanđela, proroka i apo- 
stola. Glavni oltar, sav od zlata i dragog kamenja, bio je biser umjet- 
nosti. Prekrasna tkiva sačinjavala su zavjesu oltara, u kojoj su svilom 
i zlatom bile utkane slike dobročinstava Justinijana i Teodore i nji- 
hovi carski likovi, sagnuti u času kad ih blagoslivlju Bogorodica i 
Krist. U dnu apside bio je smješten patrijarhov prijesto, isto tako od 
pozlaćena srebra. Prema svjedočanstvu Propokopijevu, u samom se sve- 
tištu Sv. Sofije nalazilo 40 tisuća funti čista srebra. Međutim, najsna- 
Zniji je utisak na suvremenike ostavljala ljepota rasvjete, kojom se 
crkva noću, za velikih svečanosti i blagdana rasvjetljivala. Pavao Silen- 
cijarije opširno je opisao u svojem dielu »Descriptio S. Sophiae« sre- 
brna polikandila, svjetiljke u obliku lađe, svijećnjake u obliku drveća, 
na kojima je plamen svijetlio poput cvijeta, te sve one eterične laterne 
obješene visoko gore na kružnoj osnovici centralnog kubeta. Tako je 
veličanstveno bila rasvijetljena, kaže pjesnik, »da je svijetla noć smi- 
ješeći se kao dan ovdje poprimila boju ruže«. Ta raskošna rasvjeta 
crkve podsjećala je na velik požar, objavljujući nadaleko pomorcima, 
da se približuju glavnome gradu i slavi Justinijanovoj. 

Veličajna je crkva sv. Sofije svojom originalnošću pobuđivala u su- 
vremenika i pisaca snažno i neuporedivo udivljenje. Tako je ona za 
Prokopija »prizor savršene ljepote, koji nadilazi svako očekivanje po- 
sjetioca, pa se čini nevjerojatnim onima, koji su o njoj čuli samo 
pripovijedati«. I za kasnijih je stoljeća gigantska građevina Justinija- 
nova snažno pobuđivala maštu puka, a oko kubeta sv. Sofije ovijao se 
čitav niz legenda. Kemal Atatiirk brižno se zauzeo za nedavnu posve- 
mašnju restauraciju Aje Sofije, koju je ujedno proglasio muzejem b. 
umjetnosti. 


Bizantsko je graditeljstvo osim sv. Sofije poznavalo i 
ostvarilo najrazličitije tipove crkvenih zgrada, između ko- 
jih ponajprije baziliku. Ispred nje se obično nalazio pro- 

stran atrij (namjesto starijeg peribola), kojim se dolazilo 
do crkvenog portika ili narteksa (t. j. u pročelju bazilike 
prigrađenoga otvorenog ili zatvorenog trijema); unutra- 
šnjost bazilike, koja sučelice glavnom crkvenom ulazu svr- 
šava s jednom ili s tri polukružne apside, razdijeljena je 
po dužini dugim nizovima stupova ponajčešće u tri ili pet 
brodova, od kojih je srednji obično viši. Često se iznad 
pokrajnih brodova nalaze tribune ili t. zv. matroneji (pro- 
stori za žene na emporama). Crkvena zgrada ili je pokri- 
vena drvenim krovom, kojega se konstrukcija od kosih i 
poprečnih greda prvotno vidi iz unutrašnjosti, dok se ka- 
snije javlja ravan (kasetirani) drveni strop (helenistički tip 
bazilike) ili je opet bačvasto svođena (istočni tip bazilike), 
na način kojemu treba izvore tražiti bez svake sumnje u 
Mezopotamiji (Diarbekir — stara Amida, Mayafarqin — 
stari Martyropolis, Dara, Nisiba, Turabdin, Rusafa — stari 
Sergiopolis). Sasvim originalan značaj pokazuju hauranske 
građevine na sirijskoj visoravni (bazilike u Kenavatu i 
Tafki), gdje su uslijed pomanjkanja drva za gradnju upo- 
trebljavali jednu vrst vanredno tvrdog bazalta, koji je u 
fizionomiju tih građevina spomenika unio sasvim naročitu 
crtu. Kod tih bazilika naime nema drvenog stropa i kro- 
višta, već se poprečni kameni svodovi dižu iznad crkvenog 
broda i nose ravan krov, pokriven kamenim pločama. Van- 
redne primjere prvoga građevnog tipa (iz 5. i 6. st.) pru- 
žaju nam bazilike: sv. Dimitrija (uništena požarom 1917) i 
sv. Paraskeve (Eski-džuma) u Solunu, S. Apollinare Nuovo 
i % АроШпаге in Classe u Ravenni i katedrala u Poreču 
u Istri. 

U daljim stoljećima taj već nešto arhaični tip heleni- 
stičke bazilike, čini se, postepeno iščezava zadržavajući se 
svakako još potkraj 14. i početkom 15. st. u nekim crkvama 
u Grčkoj (bazilika sv. Bazilija u Arti, 14. st.), naročito u 
Metropoli i Pantanassi u Mistri. Tip nepresvođene bazilike 
s drvenim stropom, krovištem i emporama (galerijama za 
žene) bio je rasprostranjen već u rimskoj arhitekturi za 
doba careva, tako da se u Rimu i djelomično na Zapadu 
mogao razviti bez veza s istočnim tipom. Međutim zani- 
mljiva je činjenica, da je Rim već u 2. st. u podzemnoj 
kapeli kod Porta Maggiore dao primjer svođene bazilike. 

Spajanjem karakterističnog oblika kubeta s bazilikalnim 
tlorisom kršćanske umjetnosti Istoka nastaje tip bazilike 
s kubetom, kojega najstariji primjer (iz 5. st.) susrećemo 
u Meriamliku u Kilikiji (Mala Azija). Znameniti su pri- 
mjeri toga tipa: crkva sv. Sofije u Solunu (5. st.) i crkva 
sv. Irene u Carigradu (6. st.). Carigradska Kalender-hane- 
džamija iz početka 7. st. ponavljala je u svom prvotnom 
obliku također tip bazilike s kubetom (polukružna apsida, 
kojom se ta crkva završavala, danas više ne postoji, jer 
je zamijenjena ravnim zidom). Neki naučenjaci vide u 
njoj staru crkvu Diaconisse, Који je sagradio car Mauri- 

cije. Na svojoj spoljašnjosti vrlo je jednostavna, a u unu- 
trašnjosti odlikuje se lijepim i prostranim razmjerima, te 
ponešto teškom otmjenošću (dekoracija mramornih oplata 
datira po svoj prilici iz 12. st.). Iste značajke nalazimo u 
jednoj skupini carigradskih građevnih spomenika: u Hodža- 
Mustafa-pašinoj džamiji iz kraja 6. ili početka 7. st. (nje- 
zino središnje kube podupiru dva polukubeta sa sjeverne 
i južne strane), u Gul-džamiji (nekoć erkvi sv. Teodozija) 
iz 9. st. (niše, poredane jedne iznad drugih na spoljašnjim 
stranama apsida, čini se, da su nastale u doba Komnena; 
četiri gorostasna stuba, koji u unutrašnjosti podupiru 
kube, na istočnoj strani prislanjaju se neposredno uz 
apsidu), u Atik-Mustafa-pašinoj džamiji iz 9. st., u Fenari- 
Issa-Mesdjid-dzamiji (nekoć crkva sv. Marije Panakrantos) 
iz svršetka 11. st. i u Kahrije-džamiji iz početka 12. st. 
U Rusiji javlja se taj tip u crkvi sv. Sofije u Kijevu 
(12. st.). Sve te crkve kao da čine neki prijelaz od tipa 
bazilike s kubetom k tipu tlorisa u obliku grčkog križa. 
Općenito uzevši, tip se bazilike s kubetom sačuvao u b. 
graditeljstvu sve do u 14. i 15. st. U Kotoru crkva sv. Luke 
(svršetak 12. st.) i crkva sv. Marije Infunara (Collegiata, 
1221 g.), koje su bile popravljene u 14. st, pokazuju tip 
jednobrodne istočne bazilike s kubetom. — Pored građe- 
vina uzdužnog (longitudinalnog) tlorisa svojstvenog bazi- 
lici, javljaju se od 4. st. gradevine centralnog tlorisa u 
obliku kruga (t. zv. rotonde) ili osmerokuta okrunjenog 
kubetom. Crkva sv. Sergija i Baka u Carigradu (izmedu 
526 i 537) i crkva sv. Vitala u Ravenni (između 536 i 547) 
predstavljaju odlično taj građevni tip. Jednu naročitu 
skupinu arhitektonskih spomenika tvore crkve (sagrađene 
po uzoru kapela podignutih iznad grobova mučenika), kod 
kojih se lateralni krakovi križa svršavaju s polukružnim 
apsidama, pa tako nastaje novi tip florisa u obliku tro- 
lista (t. zv. trikonhos), koji se zadržao do 14. i 15. st. u 
crkvama na brdu Atosu i Meteori (u Tesaliji), а djelo- 
mično se pojavljuje u Bugarskoj (crkva u Veluši, 14. st., 
i crkva manastira Poganovo, 14. st), u Srbiji crkve mo- 
ravske škole (svršetak 14. i početak 15. st.): Pavlica, Sme- 
derevo (crkva na groblju), Ravanica, Kruševac, Ljubo- 
stinja, Kalenić i dr., u Vlaškoj (crkva manastira Cozia, 
1387, crkva manastira Snagov, prva polovina 15. st., crkva 
u Bukovetu kraj Craiove, 16. st, i crkva u Targovištu, 
16. st.), i u Moldavskoj (crkva sv. Nikole Domneskog u 
Jassyju, 1492—1497). Grupa crkava na Atosu, u kojima 
se taj tip tlorisa postepeno povezuje s tlorisom u obliku 
grčkog križa, nastala je potkraj 10. i početkom 11. st. Naj- 
znatnija je Lavra (1004), koja je svojim skladnim propor- 
cijama poslužila kao uzor ostalim atonskim crkvama (Ivi- 
ron i Vatopedi). Toj skupini pripada i crkva Eski-Seraj 
u Solunu (11. st.) Graditelji crkve manastira Hilandara 
na Atosu (u 12.—13. st.) dodali su ispred dosad uobiča- 
jenog tipa tlorisa još jednu trobrodnu dvoranu s kubetom. 

B. graditeljstvo nastoji da udiljno primjenjuje pri for- 
maciji tlorisa svojih crkava već od najranijih vremena 
uobičajeni simbolički oblik križa sa četiri jednaka kraka 
okrunivši pri tome križište i krajnje točke krakova s pet 
kubeta. Taj su tip u 6. st. predstavljale: crkva sv. Apo- 
stola u Carigradu (porušena 1453, da načini mjesta za 
izgradnju mošeje Mehmeda IL) i crkva sv. Ivana Evan- 
đelista u Efezu. Po uzoru na crkvu sv. Apostola sagra- 

dena je kasnije crkva sv. Marka u Mlecima (1063—1065), 
а u Francuskoj crkva Saint-Front u Périgueuxu і kate- 
drala u Angoulemeu. — Ubrzo je taj simbolički oblik 
križa, koji se u 5. i 6. st. isticao na crkvenoj spoljašnosti 
(na pr. mauzolej Gale Placidije u Ravenni i brojne crkve 
u Maloj Aziji: Tomardze, Sivri-Hissar, Bin-bir-Kilisse 
i t. 4), bio ostvaren od graditelja na drugi način i to 
obrazovanjem tlorisa u obliku grčkog križa, kojega su 
četiri jednaka kraka upisana u četverokut. Čini se, da je 
taj tloris — koji od 9. st. dalje ostaje klasičnim tipom b. 
crkvenog graditeljstva — bio definitivno utvrđen u cari- 
gradskoj Novoj Crkvi (Nea Moni), što ju je sagradio 
unutar carskoga dvora Vasilije 1. u drugoj polovini 9. st., 
a koja je jednako kao i sv. Sofija poslužila kao uzor 
mnogim kasnijim građevinama. Dok kod starijega križnog 
tlorisa uglavnom nije bilo postranih brodova ili su oni, 
samo s izvanjske strane dodani, ispunjavali praznine 
izmedu krakova križa — bizantska crkva s tlorisom na 
grčki križ nalazi naprotiv u tim postranim brodovima 
bitnu osnovu svoje uravnoteženosti i prenosi na spoljašnje 
zidove tlak svoga kubeta. Crkva na grčki križ ne proiz- 
lazi dakle iz tlorisa u bliku križa (kako bi se to u prvi 
čas moglo pomišljati), več je ona naprotiv logičan dodatak 
tlorisu bazilike s kubetom. Razvoj se toga tipa pripravljao 
več od 6. st. dalje (crkva sv. Irene i Gul-džamija u Cari- 
gradu, ruševine crkava u Philippima i Pirdopu, crkva u 
Dere-Ahsy u Likiji i još neke druge). Crkva u Skripu 
(u Beotiji), sagrađena 874, pruža primjer crkve s tlorisom 
na grčki križ iz najranijeg doba razvoja, dok se konačna 
formacija toga tipa vidi u tlocrtu carigradske Kilisse- 
džamije (druga polovina 11. st.). U tlocrtu pokazuje taj 
tip oblik križa, kojega su četiri jednaka kraka presvođena 
bačvastim svodovima. Iznad mjesta, gdje se krakovi križa 
ukrštavaju (t. zv. križište) uzdiže se kube па ugaone 
trompe (orijentalni način) ili na pendentive (više uobiča- 
jeni način), koje počiva na visokom poligonalnom tam- 
buru. Na uglovima četverokuta, u koji je upisan križ, 
nalaze se četiri manja kubeta. Na zapadnoj strani crkve 
nalazi se zatvoreni narteks (proviđen također više puta 
kubetom), a pred njim nalazi se vrlo često i jedan spo- 
ljašnji narteks (t. zv. eksonarteks). Istočni se krak križa 
produžuje i završuje apsidom, a na sličan se način pro- 
dužuju i dva istočna odjeljka četverokuta tvoreći dvije 
pobočne apside polukružna ili poligonalna oblika. Uslijed 
toga poprima čitava konstrukcija oblik dugoljasta četvero- 
kuta, dok su četiri bačvasta svoda (iznad krakova križa, 
koji se ocrtava u crkvenoj unutrašnjosti) toliko uzdignuta, 
da jasno ističu sa spoljašnje strane (uokolo četverokutne 
kubetne baze) Božanski simbol križa, koji se je kod pri- 
jašnjih građevina odražavao na tlu. Ti bačvasti svodovi 
prekriveni su ponajviše krovištima na zabat, završujući na 
rubovima zidova s trouglastim ili zavojitim (polukružnim) 
frontonima, koji imaju slijepe arkade. To je ujedno osno- 
vna i karakteristična značajka svih građevina toga tlorisa, 
gdje se svaka od unutrašnjih konstruktivnih linija javlja 
i u spoljašnjosti odgovarajućom dispozicijom krovišta. Na 
taj način građevina poprima posve nov izgled: teška ku- 
bična masa b. crkava 6. st. zamijenjena je sada »nekom 
vrstom piramide«, u kojoj se svodovi i lukovi uzdižu jedni 
iznad drugih (u pravom smislu riječi »skulptiraju kubus 

crkve«), a visoko kube završuje njezin vitki obris. Neke 
bizantske crkve (Eski-Imaret-džamija u Carigradu i crkva 
sv. Pantelejmona u Solunu) upravo su klasični primjeri, 
kako su b. arhitekti bili sposobni, da s pomoću tih kombi- 
nacija istaknu sklad građevine. Mogli bi se navesti brojni 
Primjeri toga b. građevnog tipa, koji su nastali u vremenu 
od 9. do 15. st., ali spomena su vrijedni naročito oni u 
Carigradu: Budrum-džamija (svršetak 10. st), Kilisse- 
džamija (druga polovina 11. st.), Zeirek-džamija (Agios 
Pantokrator, dvije crkve spojene međusobno grobnom 
kapelom, 12. st.), Eski-Imaret-džamija (polovina 12. st.), 
Fethije-dZamija (stara crkva Bogorodice Pammakaristos, 
početak 14. st); u Solunu: Kazandilar-dZamija (crkva 
Theotokos, 1028), sv. Pantelejmon (Isakije-džamija, sredina 
12. st.), crkva sv. Apostola (Souk-Su-dZamija, iz 13.—14. sti); 
Jakub-pašina džamija (svršetak 13. st); u Ateni: crkva 
sv. Teodora (1049) i Kapnikarea (12. st.), u Mistri: crkva 
Peribleptos (14. st.); u Arti: crkva Paragoritissa (Bogorodica 
Utješiteljica, svršetak 13. st.); u Kapadociji: Čanli-Klisse 
kraj Čelteka (svršetak 10. ili početak 1l. st.); zatim Hagia 
Moni kraj Nauplije na otoku Hiju (1149) i crkva u Mer- 
baki u Argolidi (polovina 12. st.), koje se ističu i svojom 
šarolikom spoljašnjom dekoracijom (kombinacija opeka 
s fajansom). Posebnu nadasve zanimljivu gradevnu grupu 
toga tipa čine crkve, kod kojih se kube velikog promjera 
— počivajući na šesterostranom tamburu — opire o ugaone 
trompe: velika crkva sv. Luke u Fokidi (početak 11. st.), 
crkva Nea Moni u Hiju (polovina 11. st.), velika crkva u 
Dafni (svršetak 11. st.), a od manjih: crkva u Kristianu u 
Trifiliji (Mesenija, svršetak 10. i početak 11. st.) i crkva 
Panagia Lykodimu u Ateni (sredina 11. st.). Pod utjecajem 
toga tipa crkvenih građevina nastala je kasnije crkva Marto- 
rana u Palermu (12. st.) i crkva sv. Sofije u Monembasiji 
(12. st.). Kombinaciju tipa bazilike s kubetom (proviđene 
djelomično i s emporama) s tipom tlorisa na grčki križ (u 
gornjem dijelu građevine) kazuju u 14. st. neke crkve u 
Mistri (Lakonija): crkva Pantanasa, u Metropoli (sv. Dimi- 
trije), u Afendikou (Panagia Hodegetria) i Brontohionu 
(sv. Teodor). Tip tlorisa na grčki križ pojavljuje se i u 
Bugarskoj: crkva sv. Petra i Pavla u Tirnovu (14. st.), 
crkva Krista Pantokratora u Mesemvriji (14. st.) i crkva 
manastira u Zemenu (14. st); u Makedoniji: crkva sv. 
Klementa u Ohridu (1295) i crkva sv. Nauma na Ohrid- 
skom jezeru (14. st); u Rumunjskoj: crkva sv. Nikole 
Domneskog u Curtea de Argešu (14. st.); u Srbiji: Grača- 
nica, Nagoričino, Matejić i dr. 

Kod svih tih građevina treba naročito naglasiti onu do- 
mišljatost, kojom su b. graditelji znali izvesti brojne vari- 
jacije na klasičnu temu kubeta, te primijeniti i u unutra- 
šnjosti svojih konstrukcija šire i slobodnije perspektive. 
Značajna je crta u razvoju b. graditeljstva, da kubeta 
s vremenom postaju manja, viša i laganija. Prilično tešku 
i glomaznu silhuetu kubeta 6. st. zamijenila je elegantna 
silhueta kubeta 10. st. Dok su naime tamburi onih prvih 
— ponajčešće cilindrički — ostali oniski i masivni, tam- 
buri onih drugih građeni su poligonalno, s namjerom da 
njihovi ugaoni bridovi (naglašujući vertikalnu smjernicu) 
proizvedu dojam stremljenja uvis. Da to stremljenje još 
više naglase, graditelji su 10. st. bridove tih tambura ukra- 
šavali dugim i vitkim stupićima ili polukolumnama, koje 
su nosile arkade. Visoki i uski prozori u stranicama tam- 

SV. SERGIJE I BAKO 
Kijev, Muzej duhovne akademije 
(Ch. Diehl, La peinture byzantine) 


bura naglašavali su još više utisak visine i lakoće. Treba 
samo usporediti pritiješnjen oblik kubeta u Skripu (9. st.) 
i ponešto težak tambur Budrum-džamije u Carigradu i 
Kazandžilar-džamije u Solunu (10.—11. st.) s otmjenim i 
vitkim crtama profila kubeta Kilisse-džamije ili Zeirek- 
džamije (11.—12. st., pa sa znatno povišenim i lijepo 
profiliranim tamburima građevnih konstrukcija 13. i 14. st. 
kao što su crkva sv. Apostola u Solunu, crkva Markova 
manastira u Sušici, crkva manastira u Lesnovu ili crkva 
manastira Nagoričino blizu Kumanova u Makedoniji. Dok 
se modificirao oblik kubeta, povećao se i njihov broj. 
U 6. st. smatralo se iznimkom, kad bi koja crkva bila 
okrunjena s više kubeta (kao na pr. crkva sv. Apostola u 
Carigradu), ali kasnije, naročito od 11. st. postaje to isklju- 
čivim pravilom. Kubeta su se uzdizala sad iznad narteksa 
(Kilisse-džamija i Kahrije-džamija u Carigradu, Kazandji- 
lar-džamija i sv. Pantelejmon u Solunu), a sad opet iznad 
krovišta (u uglovima četverokutna tlocrta). Ima slučajeva 
(u 14. st.), da se graditelji nijesu zadovoljavali s pet ku- 
beta, več su ih stavljali i više (na рг. crkva manastira 
Gračanice blizu Skoplja). — Bizantske crkve ranijih sto- 
ljeća — sagrađene gotovo uvijek iz opeke (osim onih u 
Siriji i Armeniji) — kazivale su na svojoj spoljašnjosti 
siromaštvo u dekoraciji, pa su stoga djelovale strogo i 
monotono. Da taj nedostatak nadoknade, b. su graditelji 
počeli od 10. st. ukrašavati crkvena pročelja mnogobrojnim 
polihromnim kombinacijama. Da izvanjski izgled crkava 
postane što više šarolik, gradili su zidove naizmjence iz 
slojeva lomljenog kamenja i opeka, odijeljenih uskim 
naslagama obojenoga kreča. Po spoljašnjim zidovima, a 
naročito po apsidama, gdje se pojavljuje čitav niz ažuri- 
ranih arkada odijeljenih elegantnim stupićima, stvaraju se 
iz opeka mnogobrojne ornamentalne kompozicije. Na pra- 
znim plohama među lukovima arkada zapažaju se različne 
kombinacije, gdje se zupčasti nizovi izmjenjuju s opekama 
poredanim u geometrijske crteže. Posvud brojni dvostruki 
ili trostruki prozori prekidaju svojim dražesnim zavojitim 
lukovima (t. zv. arkaturama) monotoniju zidnih ploha. 
Ima slučajeva, gdje je upotrebljena i pečena ocaklena glina 
t. zv. fajansa (crkva u Merbaki i sv. Bazilije u Arti), a 
na nekim se rijetkim građevnim spomenicima susreću apli- 


kacije i inkrustacije dragocjenih vrsti mramora (Nea Moni 
u Hiju, sv. Marko u Veneciji). Osim toga javljaju se na 
fasadama nekih crkava kamene ploče pune izvajanih udu- 
bina, kojih konture s izrezanim festonima uokviruju sta- 
kleni krug (sv. Luka u Fokidi, crkva Male Metropole u 
Ateni). Slikovite primjere te bogate polihromije na spo- 
ljašnjosti pokazuju u 11. st. pored svjetovnih građevina 
(Tekfur-Seraj u Carigradu i kuća u Melniku u Makedoniji) 
i apside velike i male crkve sv. Luke u Fokidi, crkva Pa- 
nagia Lykodimu u Ateni i carigradska Kilisse-džamija; o 
početku 13. st. crkva manastira Hilandara na Atosu; na 
prijelazu iz 13. u 14. st. crkva sv. Apostola (Suksu-džamija) 
u Solunu i Fetije-džamija u Carigradu; u 14. i u prvoj 
polovini 15. st. neke crkve u Grčkoj (Panagia Paragoritissa 
u Arti, Brontohion, Afendiko, Pantanasa i dr. u Mistri), 
u Makedoniji (sv. Naum na Ohridu, sv. Nikita u Čučeru 
i dr.), u Bugarskoj (Mesemvrija) i Srbiji (Kruševac). Vrlo 
je ukusna i skulptirana dekoracija na vanjštini nekih 
crkava, koja se ispoljuje u onim skulptiranim parapetima, 
koji ispunjuju prozore ili opet tvore pretine (na pr. u 
Kilisse-džamiji u Carigradu, sv. Luki u Fokidi, u Torcellu, 
Kijevu i sv. Marku u Veneciji), a pojavljuju se i u dru- 
kčijoj namjeni, nego što im je bila iskonska — na krstio- 
nici u Lavri na Atosu i na spoljašnjim zidovima Male 
Metropole u Ateni. Brojni motivi te dekoracije uzeti su 
iz područja životinjskih likova (fantastične životinje, la- 
vovi, grifoni, paunovi, heraldički orlovi i dr.) ili biljnih 
likova (bordure od akantova lišća), a nadahnuti su umjet- 
nošću Istoka. O svršetku 10. st. ta vrst dekoracije poste- 
репо iščezava, pa počinju prevladavati geometrijski mo- 
tivi, pletivo četverokuta i vitice, u koje su upisane rozete, 
zvijezde, cvjetovi, izbočeni pupoljci ili križevi. Najstariji 
primjeri na taj način dekoriranih parapeta susreću se u 
sv. Luki u Fokidi i Kilisse-džamiji. Ta vješta kompozicija 
sa parapeta primjenjuje se u 11. st. na kapitele i nji- 
hove ležaje: kubična se masa prekriva finim vezivom 
stilizovanih listova, viticama vinove loze i geometrijskim 
pletivom, usred kojega se ističu križevi ili obrubljeni dra- 
gulji. Ima i kapitela ukrašenih likovima anđela i serafina 
na sve četiri strane (na pr. u Kahrije-džamiji) ili na uglo- 
vima (na pr. u Atik-Mustafa-pašinoj džamiji). Zanimljiva 

je činjenica, da uza sve to kod većine crkava toga doba 
skulptura u unutrašnjem ukrasu građevina ima tek podre- 
đeno značenje. Tako u crkvama nastalim za makedonske 
i komnenske dinastije (jednako kao i u crkvama 6. st.) 
pokrivaju zidove šarene mramorne oplate, a kubeta, apside, 
lukove i svodove blještavi mozaici. Velika crkva sv. Luke 
u Fokidi, koje je unutrašnjost ostala do danas gotovo 
netaknuta, sjajan je primjer toga veličanstvenog sistema 
dekoracije, gdje se pored mozaika javljaju na zidovima 
otmjene i skladne kombinacije sivog, crvenog i crnog 
mramora. Unutrašnjost crkve u Dafni (Atika) i sv. Marka 
u Mlecima možda je manje savršen, ali je veličajniji pri- 
mjer takve dekoracije. Iskonsku mramornu inkrustaciju (iz 
12. st.) sačuvale su neke 
carigradske crkve (Ka- 
lender - hane - džamija, 
Zeirek-džamija). Napo- 
kon i crkveni pod 
je popločan pločama 
šarenog mramora, koje 
su obrubljene trakama 
mozaika (na pr. sv. Lu- 
ka u Fokidi) pun in- 
krustacija u obliku ple- 
tiva (Iviron na Atosu), 
geometrijskih motiva ili 
Životinja  (Zeirek-dža- 
mija). 

Neobična raznolikost 
i stvaralačka vještina b. 
graditeljstva ne očituje 
se samo na polju cr- 
kvenoga graditeljstva, 
več i na vrlo rijetkim 
spomenicima svjetovno- 
ga graditeljstva. Tako 
su se u Carigradu, iz 
kasnijeg doba, sačuvali 
ostatci carske palače 
Konstantina Portiroge- 
neta, koju Turci nazi- 
vaju Tekfur-Seraj (iz 
11. ili 12, st.). Jamačno 
je ona bila jedan dio 
stare palače Blaherne. 
Na spoljašnjem šaroli- 
kom ukrasu te grade- 
vine izmjenjuju se slo- 
jevi crvenih opeka sa 
slojevima bijelog i žu- 
tog mramora tvoreći 
na taj način nadasve 
zanimljiv geometrijski 
ukras. О bizantskim 
građanskim kućama 6. 
st. i o njihovoj dispo- 
ziciji vrlo je malo po- 
znato. Većina tih kuća 
pokazuje istočni tip, te 
podsjeća па zgrade, 
koje su se sačuvale u 
mrtvim gradovima Si- 
rije (kuća u Serdjilli iz 5. st.). Velike palače, naprotiv, 
pokazuju uglavnom raspored rimske patricijske kuće. Iz 
pisanih se izvora saznaje, da je Justinijan poslije Nikine 
bune obnovio jedan dio stare carske t. zv. Svete palače 
(u 15. st. bila je već ruševna), koju je bio sagradio car 
Konstantin Veliki. Tako obnovljena ona je mnogo pod- 
sjećala na Dioklecijanovu palaču u Splitu, koja, sagrađena 
na početku 4. st., pokazuje točan tip i raspored sirijskih 
palača Antiohije (Diehl, Wulff). Zanimljive su ruševine 
palače na morskoj obali u Carigradu, koju nazivaju Justi- 
nijanovom kućom. Njezino pročelje otvara se prema moru 
na široka vrata, koja vode na balkon, dok velik dio njene 
unutrašnjosti zaprema jedna nadsvođena dvorana. Čini se, 
da je ta zgrada kasnije znatno obnovljena. Vanredne pri- 
mjere b. svjetovnoga graditeljstva Justinijanova doba po- 
kazuju prostrane podzemne carigradske cisterne: Bin-bir- 


direk (3610 m?) i Jerebatan-seraj (10293 m?), koje su se sa. 


svojim dvjema spratovima smjelo postavljenih stupova 





USKRSNUĆE LAZAROVO 
Mozaik u crkvi u Dafniju kod Atene 
(Ch. Diehl, La peinture byzantine) 


uspješno takmičile s aleksandrijskim cisternama. Kod prve 
se cisterne na prostoru od 64X56 m nalazi 212 stupova 
(visokih 4,80 m do 4,40 m), na kojima je graditelj u isti 
čas kapitel povezao s ležajem u jednu cjelinu. I Justinija- 
nov akvedukt (s dvostrukim nizom visokih arkada, koje 
se dižu iznad ponešto šiljatih lukova) kao i Sangarijev 
most u Bitiniji pružaju svojom tehničkom strukturom jasan 
dokaz vještine i smjelosti bizantskih graditelja. 

Sačuvali su se i brojni ostatci b. vojničkog graditeljstva 
(obrambeni zidovi i tvrđave). Tako se uz ostatke carigrad- 
skih bedema s visokim kulama, koji su izgrađeni naiz- 
mjence od slojeva tesanog kamena i opeka (većim dijelom 
iz prve polovine 5. st.), susreću na Istoku (u Antiohiji; 

š S „ Dari, Nikeji, Anazar- 
bu), a osobito u Africi 
(Haidra, Tebessa, Lem- 
sa, Timgad, Setif i dr.) 
znatni ostatci različnih 
tipova vojničkih kon- 
strukcija. To su soli- 
dno izgradeni utvrdeni 
gradovi opasani bede- 
mima, zasebne tvrdave, 
koje su branile strate- 
gijske točke, zatim tvr- 
dave u neposrednoj bli- 
zini gradova i male stra- 
žarnice bez tornjeva. 
Općenito uzevši, je- 
dna skupina spomenika 
b. graditeljstva proiz- 
lazi iz helenističke ško- 
le (kao na pr. u svojim 
bitnim crtama crkve 
Carigrada, Soluna i Mi- 
stre), dok se druga sku- 
pina, naprotiv, u tlocr- 
tu, obliku i tehnici nada- 
hnjuje na Istoku. Spo- 
menici su prve skupine 
obilježeni  živahnošču 
linija, umnim sastavom 
kombinacija i težnjom 
za što snažnijim ša- 
rolikim  (pitoresknim) 
efektom, sjajem i dra- 
žesti dekoracije, dok 
oni druge skupine ро- 
kazuju ozbiljnu cjelinu 
jednostavnih i umjere- 


linija u primitivnoj lje- 
poti golog kamena. 

V. Kiparstvo. Za ra- 
zliku od klasične umje- 
tnosti u b. je umjetno- 
sti kiparstvo slabo za- 
stupano, a naročito je 
velika monumentalna 
plastika sve više propa- 
dala. Ima više razloga 


. njezinu propadanju. Često se netočno tvrdi, da je istočna 


crkva izričito zabranjivala svako štovanje kipova, a davala 
prvenstvo svetačkim slikama (ikonama), iako se znade, da 


se to odnosi na kasnije doba (ikonoklastički pokret), dok . 


je prije monumentalna plastika zauzimala istaknuto mjesto 
u ukrasu crkava. Neosporna je doduše činjenica, da je pri- 
mitivno kršćanstvo već od najstarijeg vremena pokazivalo 
veću sklonost za slikarstvo, dok je s nepovjerenjem gledalo 
na kiparstvo, jer su baš na tom području umjetnosti po- 


ganski bogovi bili prikazani u svojem savršenom obliku i: 


u nadasve zavodljivim stavovima. Uvjerena da slikarstvo 
više odgovara religioznom duhu — kako to kaže jedan 
teolog — crkva je od početka znatno skučila djelatnost 
kiparevu učinivši od njega dekoratora i ornamentistu. Osim 
toga nije ni ukus toga vremena pogodovao razvoju kipar- 
stva. Pod snažnim su utjecajem Istoka, koji uvodi u deko- 
raciju nove zamisli i novu tehniku, zamijenjeni uzori an- 
tiknog kiparstva sa skulptiranim (posve ornamentalnim) 


nih oblika i strogost: 

ukrasom bez plastičkih reljefa. Drugim riječima, plastički 
efekti nadomješteni su kolorističkim efektima, t. j. tehni- 
kom, koja je linije rezala na neznatno udubljenoj površini 
kamena, umjesto da ih je modelirala iz punog materijala. 
Takvim su isticanjem crteža na površini kamena s pomoću 
kontrasta svjetlijih i tamnijih šara (t. zv. Tiefendunkel, 
franc. champ d'ombre) postignuti izvanredni šaroliki efekti. 
Na taj način postaje taj skulptirani ornament neke vrsti 


šarenim plaštem, posve neovisnim od konstrukcije. Ali ni 


takve stilističke sklonosti nijesu mogle potaknuti razvoj 
kiparske tehnike. Napokon je sve veća sklonost za čistu 
ornamentaciju prisi- 
lila umjetnika da za- 
pusti prikazivanje 
ljudskog lika. Izme- 
đu ostalog zanimlji- 
va je činjenica, da u 
mrtvim gradovima 
središnje Sirije nije 
nađen ni jedan kip 
kao ni basreljef. Ki- 
par pomalo postaje 
podređeni pomoćnik 
graditelja, a njegova 
vještina biva ogra- 
ničena na to, da po- 
jedine dijelove arhi- 
tektonske  konstru- 
kcije (kapitele, le- 
Zaje, lukove, para- 
pete; ikonostase, 
tranzene 1° t. d.) 


Tina di 


PENDAS 


umne 


ukrasi finom mre- 
žom kamenih біра- š 
ka, vitica, rozeta, E 
pletiva i  gajtana, 


ukratko čitavom ra- 
skoši svoje često te- 
ške i pretjerane de- 
koracije. Sve to 
objašnjava, zašto se 
velika kiparska pla- 
stika vrlo rijetko ja- 
vlja u b. umjetnosti. 


SCR DM Ыы 


Rimska  tradicija 
carskih kipova i po- 
vijesnih — basreljefa 
prešla je uporedo sa 
carstvom iz Rima na 
Istok. Na carigrad- 
skom forumu nala- 


zili su se nekoć 
kipovi Konstantina 
i njegovih sinova 
okružujući velik 


Konstantinov mono 
gram. I ostale su tr- 
gove Carigrada u 4 
i 5. st. krasili kipov: 
careva i carica. Imi- 
tirajući veliki Tra- 
janov stup podigli 
su Teodozije Veliki 
386 g. a Arkadije 
403 stupove, na kojima su u basreljefima bile prikazane 
njihove pobjede nad barbarima i njihovi triumfi. Od tih 
nestalih spomenika, od kojih je prvi srušen o početku 
16. st., a drugi o početku 18. st., sačuvali su se samo crteži. 
Golem brončani kip sačuvan u Barletti, u kojem neki vide 
lik cara Teodozija, jasno potvrđuje propadanje velike sta- 
tuarne plastike. Uza sve to se ipak još u 6. st. u Bizantu 
sačuvala tradicija toga svjetovnog kiparstva. Tako se u povi- 
jesnim djelima bizantskih pisaca spominju mramorni i bron- 
čani kipovi Justinijana, Teodore, Belizara, Justina II. i Sofije. 
Na carigradskom trgu Augusteonu stajao je na vrhu visoka 
brončana stupa Justinijanov konjanički kip, koji je postojao 
još u 15. st, a poznat je po jednom rijetkom crtežu iz 
toga vremena. Čini se, da to golemo djelo iz bronce ne bi 
moglo potvrditi Prokopijeve hvale, kojima on uznosi ki- 





SV. DEMETRIJE S DONATORIMA 
Solun, Crkva sv. Demetrija 
(Ch. Diehl, La peinture byzantine) 


pare svoga doba govoreći, da su im djela tako savršena, 
kao da su proizašla iz ruke Fidije, Lizipa ili Praksitela. 
Nekoliko portreta bizantskih carica (5./6. st.) kao i neko- 
liko basreljefa iz istoga vremena, koji prikazuju trke u 
hipodromu, a čuvaju se u carigradskom muzeju, djela su 
osrednje vrijednosti. Ipak je b. umjetnost ostavila iz 6. st. 
manji broj basreljefa (u drvu ili u kamenu), koji dokazuju 
da se i svjetovna i religiozna skulptura dalje razvijala. 
Tako su najznatniji spomenik drvorezbarskog umijeća 
toga doba vrata crkve sv. Sabine u Rimu (na brdu Aven- 
tinu). Njihovo je istočno podrijetlo izvan svake sumnje. 
Na 18 uokvirenih 
polja prikazani su 
prizori iz Staroga i 
Novoga zavjeta — 
od povijesti Mojsi- 
jeve i Uzašašća Ili- 
jina pa sve do doga- 
daja iz Zivota Kri- 
stova. Ajnalov je 
utvrdio izravne ve- 
ze, koje postoje iz- 
medu nekih medu 
ovim kompozicija- 
ma (kao što je na 
pr. Uzašašće lliji- 
no) s palestinskom 
ikonografijom. Prije 
svega on je istaknuo 
pitoreskne značajke 
u njihovoj izradbi, 
koje kazuju čistu 
helenističku tradici- 
ju. On posve ispra- 
vno kaže, da je pri- 
zor Uzašašća lliji- 
na sa brdom i pe- 
ćinama iz kojih iz- 
bija vrelo, svojim 
drvećem, ukratko či- 
tavim perspektivnim 
pejzažem, sa kojega 
se ističu likovi, »naj- 
bolji primjer pito- 
resknog  basreljefa, 
što nam je poznat 
iz 6. st.« — izuzevši 
jedino  bjelokosnu 
ploču u zbirci Tri- 
vulzi u Milanu. Pri- 
zor Prelaz preko 
Crvenog mora isto 
tako је značajan, 
naročito sa svojim 
realističkim detalji- 
ma. Ista nastojanja 
zapažaju se i u pej- 
zažu na prizorima 
Pozvanja  Habaku- 
kova i Molitve 
Kristove и  Getse- 
manu. Međutim po- 
red tih prizora izve- 
denih u pitoresknom 
stilu imade nekih, 
koji već podsjećaju 
na razvoj umjetnosti 6. st. To su naročito dva prizora, 
jedan koji predočuje Veličanje cara, a drugi Veličanje 
Crkve. Obadva odaju značaj i dispoziciju stanovitih mo- 
zaika. Istočni se utjecaji pojavljuju i u nizu spomenika, 
kojih je plastički ukras gotovo posve ornamentalan. To 
je skupina sarkofaga u Ravenni (iz 5. i prve polovine 6. st.), 
koji se po prikazanim sadržajima, svojoj ornamentaciji i 
stilu bitno razlikuju od rimskih. Njihova bujna i bogata 
dekoracija, često teška i prenatrpana (jaganjci, jeleni, pau- 
novi, golubovi, simetrično afrontirani uokolo vaza iz kojih 
izlaze vitice vinove loze ili uokolo monograma ili križa), 
bez svake je sumnje istočnog podrijetla. 

Postepena prevlast skulptiranog ornamenta u dekoraciji 
može se pratiti i na razvoju kapitela. Bizantska je umjet- 
nost preuzela iz klasične umjetnosti kompozitski korintski 
kapitel, koji je u Carigradu od 5. st. dalje poprimao naro- 

čiti oblik. Prijašnji bodljikavi i teški akant zamijeni puni, 
sočni akant mesnatih i zupčastih listova, koji kao da su 
naduveni i od vjetra savijeni. Oni su obično bili raspore- 
đeni u dva reda po osam listova, dok se među volutama 
mjesto jajolikog pruta nalazio uspravni list mekog akanta. 
Na taj je način stvoren za vladanja Teodozija II. novi tip 
nazvan teodozijevskim kapitelom. Najstariji primjerak toga 
kapitela, iz 463, nalazi se u bazilici sv. Ivana Studiona (da- 
nas Emir-Ahor-džamija). S pojavom toga kapitela susre- 
ćemo se po čitavom Istoku, u Solunu (Eski-džuma) i u 
Italiji. Pošto se opazilo, da težina luka, koji počiva na stupu 
štetno djeluje na vanredno fino izrađene pojedinačne česti 
kapitela, počeo se stavljati između kapitela i luka jedan 
građevni umetak, t. zv. ležaj (impost), u obliku sunovra- 
ćene krnje pirami- 
de. Taj se ležaj upo- 
trebljavao od 5. st. 
podjednako u spo- 
menicima sirijskim 
kao i afričkim (Te- 
besa, Tigzirt), u So- 
lunu (Sv. Dimitrije) 
i u Italiji, gdje se 
sačuvao do u 6. st. 
(S. Vitale u Raven- 
ni, katedrala u Po- 
reču i dr.). Ležaj je 
obično bio ukrašen 
plastikama, vitica- 
ma akanta ili vino- 
ve loze, sučelice 
postavljenim Zivo- 
tinjama, križevima 
i monogramima. 
Spajanjem kapitela 
s ležajem u jednu 
homogenu cjelinu 
stvara se nov tip, 
koji je također 
imao svoj izvor u 
sasanidskoj Perziji. 
Takav se najstariji 
primjer (bez ika- 
kova ukrasa) javlja 
528 u carigradskoj 
cisterni Bin-bir-Di- 
rek. Taj novi tip 
kapitela ima ili ku- 
bični, nešto masi- 
vni oblik sličan su- 
novračenoj pirami- 
di (na pr. sv. Sofija 
u Solunu) ili opet 
poprima nešto vi- 
tkiji i otmjeniji 
oblik, koji se pri- 
bližuje prikračenu 
čunju, t. zv. koša- 
rastom kapitelu. 
Prekrasni primjeri 
toga kapitela nalaze se u Aji Sofiji i crkvi sv. Sergija i 
Baka u Carigradu. Svi ti kapiteli gube postepeno svoj 
antikni značaj: bivaju prekriveni zamršenom mrežom ple- 
tiva i vitica ili ukrašeni na ležaju i na uglovima (umjesto 
voluta) likovima životinja i ptica (na pr. sv. Dimitrije u 
Solunu). Površinu ležaja i kapitela prekriva profinjeno, 
gotovo filigransko nakiće, često puta pozlaćeno, te sve to 
podsjeća više na zlatarski nego na skulptorski rad. Isti 
se značaj dekoracije pojavljuje i na pločama pregrada: 
koje su izdubene i probijene poput čipke (kao S. Vitale i 
S. Apollinare Nuovo u Ravenni). Ti su parapeti ukrašeni 
kotačićima na šest žbica i dugim križevima. Najposlije 
sličan ukras nalazimo u onim nježno štukiranim ornamen- 
tima ispod arkada i lukova u katedrali u Poreču i u crkvi 
S. Vitale u Ravenni. 

Istaknuto mjesto u b. skulpturi zauzimaju bjelokosne 
umjetnine. Carigrad postaje u pravom smislu riječi glavnim 
središtem rezbarstva u bjelokosti i ostaje kroz čitav rani 
srednji vijek. Pošto bizantskom umjetniku nije bilo mo- 
guće, da iz mramornih blokova kleše velike kipove, on se 
upravo majstorski dao na sitnu skulpturu u bjelokosti, 
koja je — već odavna uobičajena na Istoku — potpuno 

odgovarala bizantskom ukusu za raskoš. Stoga se u Bi- 
zantu primjenjivala bjelokost u različite svrhe: za ukra- 
šivanje pokućstva i predmeta iz građanskog života, a i za 
liturgijske predmete. Bizantski su umjetnici upravo van- 
rednom tehničkom vještinom i stilskom nježnošću skulpti- 
rali u brojnim primjercima diptihe, kovčežiće, kutijice 
(pikside), korice evangelijara, reljefne oplate za stijene 
relikvijara u obliku ormarića, biskupske stolice i dr. Ve- 
ćina tih bjelokosnih predmeta i nije drugo, nego crkveni i 
svjetovni umjetnički obrt, ali ima i znatan broj takvih, koji 
se smatraju pravim remek-djelima b. sitnorezbarstva u 
bjelokosti. I tu nailazimo na dvije oprečne tradicije, koje 
su prevladavale i u ostalim područjima b. umjetnosti, pa 
je više puta veoma teško odrediti, koje od bjelokosnih 
umjetnina (iz 5. i 
6. st.) proizlaze iz 
helenističke umje- 
tnosti Aleksandrije, 
a koja se opet na- 
dahnjuju . realisti- 
čkom umjetnošću 
Sirije (Istoka). 
Instruktivnu seriju 
tih sitnih umjetničkih 
spomenika pružaju re- 
ljefima bogato ukrašene 
izvanjske strane bjelo- 
kosnih konzularnih di- 
ptiha, često raskošno 
pozlaćenih. Takve su 
diptihe, koji su se sa- 
stojali od dviju skul- 
ptiranih bjelokosnih 
ploča, slali novoimeno- 
vani konzuli na dan 
svoga nastupa svojim 
prijateljima, visokim 
državnim dostojanstve- 
nicima, pa i samome 
caru. Upravo u tim 
konzularnim  diptisima, 
koji se redovno veoma 
lako točno  datiraju, 
može se slijediti razvoj 
te grane sitne umje- 
tnosti od početka 5. pa 
do polovine 6. st. Od 
znatnijih konzularnih 
diptiha ističu se Вое- 
thiusov (487) u Bresciji 
(Museo Cristiano), Ana- 
stazijev (517) u Parizu 
(Cabinet des médailles), 
Magnusov (518), Filo- 
ksenov (525) i Bazilov 
(541) u Firenci (Museo 
Nazionale). Pored te 
skupine spomenika ofi- 
cijelne umjetnosti — 
koji su od veče česti 
izradeni u carigradskim 
radionicama — naročito 
se ističe čuvena petero- 
djelna bjelokosna ploča 
Barberini (Pariz, Lou- 
vre). U pobjedonosnom 
konjaniku, koji je na 
toj ploči prikazan, gle- 
daju neki lik cara Ju- 
stinijana (Diehl, Ajna- 
lov) i datiraju je ispra- 
vno u 6. st., a Strzy- 
gowski vidi na njoj cara Konstantina kao braniča vjere, stavljajuči je u 
4. st. Po samoj izradbi čini se, da je ta bjelokost proizašla iz neke 
aleksandrijske radionice. Aleksandrija je več veoma rano postala jednim 
od središta bjelokosne industrije. Tu su brojni umjetnici izradivali taj 
dragocjeni materijal, koji je dolazio iz unutrašnjosti Afrike, pa nije 
čudo, da je več zareno u kršćansku plastiku prodirao slikovit hele- 
nistički elemenat. Djela, koja proizlaze iz tih rezbarskih radionica 
bjelokosti, odlikuju se svojom otmjenošču likova i njihovih kretnja, 
nježnošču nabora odječe, umjerenošču ukrasa, a pokazuju čudnovatu 
mješavinu slikovitog i monumentalnog stila. Ta se helenistička tradi- 
cija očituje več na rimskim sarkofazima, a osobito na mnogim reli- 
gioznim bjelokosnim umjetninama, koje su nastale od 4. do. 6. st. 
(na pr. plakete iz aleksandnjske nekropole, basreljef s antiknim 
prizorima na stolici u Aix de la Chapelle, a naročito prekrasna 
bjelokosna ploča u zbirci Trivulzio u Milanu iz 4. st., koja je pravo 
remek-djelo te škole). Nadalje važni su spomenici helenističke škole: 
bjelokosna piksida u riznici u Sensu (6. st.) s prizorima iz lova, 
zatim t. zv. lipsanoteka u Bresciji (sastavni dijelovi nekadašnjeg reli- 
kvijara u obliku ormariča) iz 4./5. st. s prizorima čudesa i muke Kri- · 
stove, koji podsjećaju na mozaike u S. Apollinare Nuovo u Ravenni, 
na reljefe vratiju sv. Sabine u Rimu i na minijature u Rossanskom 
evanđelju; bjelokosna ploča (dio jednog diptiha) s likom Arkanđela 
(London, Brit. muzej), koji stoji ispred jedne bogato ukrašene arkade 
držeći u rukama žezlo i zemaljsku kuglu (remek-djelo iz 5.—6. st.); 
piksida u Bologni (s prizorima čudesa Kristovih) i piksida u Berlinu, 
koju Molinier stavlja u 6. st. (s prizorima: Krist među apostolima i 
Žrtva Abrahamova). 2 
U drugim se opet djelima bjelokosnog umijeća javlja istočni utjecaj. 
Na prvome mjestu nalazi se biskupska stolica Maksimijanova u Ravenni, 
glavno i najdragocjenije djelo sirijsko-egipatske skupine spomenika iz 

0. st., a ujedno i osnovno djelo bizantskog bjelokosnog umijeća iz 
Justinijanova doba. Nastalo je bez svake sumnje u egipatskoj radio- 
nici (Diehl, Wulff) u vrijeme, kad je aleksandrijska tradicija bila već 
snažno prožeta istočnim, nesamo sirijskim, već i perzijskim utjecajima. 
Međutim A. Venturi zastupa mišljenje, da je nastala u Carigradu; J. 
Strzygowski tvrdi naprotiv, da potječe iz Antiohije, a Martroye, da je 
izrađena и Dalmaciji (na otočiću Maysanu blizu Korčule). Sirijsko- 
egipatsko podrijetlo pokazuje još čitav niz drugih sitnih plastika iz 
“bjelokosti, za koje se prije mislilo, da su proizašle iz ravenskih radio- 
nica. To su nekolike pikside, od kojih se najvažnije nalaze u muzejima 
u Londonu, Firenci i Berlinu, i peterodijelni diptisi, koji se čuvaju u 
Parizu (evangelijar u Nacionalnoj biblioteci), Berlinu i Edžmiadzinu. 
lako na svim tim djelima nema više one slikovite ornamentacije, 
Maksimijanove stolice, ipak likovi odaju još uvijek isti onaj opori i 
zdepasti tip znaćajan za likove ravenske stolice. U tu skupinu bjelo- 
kosti treba staviti i berlinski diptih s prikazom Krista i Bogorodice. 

Dok se dosad spomenute 
bjelokosne umjetnine više 
ili manje priklanjaju ale- 
ksandrijskoj tradiciji, pro- 
žetoj sirijskim utjecajima, 
jedna druga skupina spo- 
menika kazuje gotovo sa- 
svim istočni značaj. Naj- 
znatniji je spomenik te 
skupine  ravenski  diptih 
(nekad u Muranu), kojega 
dispozicija doduše podsjeća 
na peterodijelne diptihe, ali 
je njegov stil posve druga- 
čiji. Likovi su suhi i uglati, 
glave male, udovi vitki, 
dok oštar pogled očiju 
upućuje na sirijske mini- 
jature; neke crte toga di- 
ptiha odaju vezu s perzij- 
skom umjetnošću. U istu 
skupinu ide i u kulturno- 
historijskom pogledu važna 
bjelokosna ploča s relje- 
fom u Trieru, na kojoj je 
prikazan prijenos nekih re- 
likvija u Carigradu 552 go- 
dine. U tom se djelu vidi 
tijesna povezanost Carigra- 
da s Aleksandrijom (Strzy- 
gowski). Iste značajke po- 
kazuju bjelokosne ploče sa 
stolice sv. Marka u Gradu 
(Friuli), danas u Milanu, 
na kojima je pojava arhi- 
tekture u pozadini kompo- 
zicije značajan dokaz egi- 
patskog utjecaja. — Opće- 
nito uzevši, bjelokosne su 
umjetnine 6. st. doduše sa- 
čuvale neke crte aleksan- 
drijske umjetnosti (sklonost 
za slikovitost i antikni zna- 
čaj plastike), ali se taj he- 
lenistički stil (uza sve sa- 
čuvane klasične značajke) 
temeljito promijenio pod 
utjecajem Istoka. Tipovi 
postepeno  gube  antikni 
izgled, klasične se propor- 
cije mijenjaju, kretnje pod- 
sjećaju na oblike asirske i 
perzijske umjetnosti, reljef 
postaje plosnatiji, a umi- 
jeće plastičnog modeliranja 
pomalo nestaje, dok se izo- 
bličena perspektiva primje- 
njuje obratno. 

Na bjelokosne umjetnine 
6. st. nadovezuju se djela 
bjelokosnog sitnorezbarstva 
nastala u kasnijim razdo- 
bljima bizantske umjetno- 
sti. Tako se neke od saču- 
vanih bjelokosti mogu do- 
nekle djelomično  pridati 
ikonoklastičkom razdoblju. 
To su ponajprije kovčežići 
karakteristični po svojoj sasvim istočnoj ornamentaciji, koja u obliku 
široka oboda ukrašena rozetama uokviruje središnju plohu ploče, na 
kojoj se nalaze prizori profanog ili antiknog sadržaja. Tako ovdje nala- 
zimo na prizore iz lova, hipodroma, što više i iz rata, koji se odvijaju 
na tim bjelokosnim škrinjicama po uzoru onih dugačkih frizova (pojasa) 
slika, kojima su ikonoklastički carevi ukrašavali građevine svoga doba. 
Susreću se i prizori mitologijski i pastoralni, dok se na obodima kovče- 
žića rozete izmjenjuju s antiknim medaljama — dakle po svemu dekoracija, 
u kojoj nema religioznih motiva. Bez svake sumnje — bilo da se tu radi 
o oponašanju antiknih basreljefa ili o ponovnoj aktivnosti stare aleksan- 
drijske tradicije i njezinoj sklonosti za motive helenističke umjetnosti 
— postoji veza između tih kovčežića i umjetnosti jednog razdoblja, 
koje je bilo sklono poganstvu i genre-slikarstvu. Stoga se tome ikono- 
klastičkom periodu mogu sa sigurnošću pripisati najstariji između tih 
sitnih plastičkih spomenika kao na pr. kovčežić Veroli (9. st.) u lon- 
deriskom South Kensington muzeju (na njegovim su središnjim pločama 
Prikazani: Žrtva Ifigenijina, Otmica Evrope, Pegaz i različni bakhovski 
Prizori) i kovčežić iz Pirana (sada u Rimu) s prizorima hipodromskim 
i bakhovskim. Ali većina tih kovčežića pripada razdoblju makedonske 
renesanse. Tako na pr. kovžečić u firentinskom Museo Nazionale (s mi- 
tologijskim likovima, kentaurima, amoretima i genijima) i onaj u mu- 
zeju u Clunyju iz 9. st. (s realističkim prizorom bitke u dugačkom 
uskom frizu), pa kovčežić u riznici u Troyesu (s prizorima iz lova i 
carskim konjaničkim likovima) iz 10. st. Najposlije postoji nekoliko 
bjelokosnih kovčežića (iz 12. st.), koji su doduše po uzoru svjetovnih 

kovčežića zadržali izvanjske ornamentalne okvire s rozetama, dok su na 
središnjim pločama bili ukrašeni s prizorima iz Geneze. Tako je na Pr. 
Povijest Adama i Eve te Kaina i Abela prikazana na kovčežićima u 
Darmstadtu, Pesaru i u zbirci Pulszky, dok je naprotiv jedan kovčežić 
u Firenci (Museo Nazionale) ukrašen svetačkim likovima, Ima i takvih, 
na kojima su često detalji uzajmljeni iz minijatura rukopisa 6. st. 
(na pr. iz Bečke geneze, svitka Jozuina ili Oktateuha). Tako je Jozuina 
Povijest prikazana na jednom kovčežiću u Londonu (South Kensington 
muzej), povijest Josipova na kovčežiću u Sensu, a Davidova na kovče- 
žiću u Rimu (muzej Kircher). 

.Od ostalih bjelokosnih plastika iz doba b-e renesanse ističu se: 
bjelokosni diptih (nastao između 1068 i 1071), koji prikazuje Krista 
kako kruni cara Romana IV. i caricu Eudoksiju (Pariz, Cabinet des 
médailles) jedan je od najljepših spomenika iz tog područja b. umjet- 
nosti; zatim čuveni triptih Harbaville (Pariz, Louvre) iz 10./11. st. 
s Kristom na prijestolju i s brojnim svetačkim likovima u skladno na- 
boranim odjećama i ukoče- 
nim stavovima; bjelokosni 
triptih s Raspečem (Pariz, 
Cabinet des médail S i 
najposlije bjelokosna ploča 
(iz 10. st.) na kojoj je pri- 
kazana Bogorodica na pri- 
jestolju (iz zbirke Stro- 
ganov, sada u muzeju u 
Clevelandu), koja je u isti 
čas tako jednostavna i tako 
otmjena u svojoj uzviše- 
nosti. Iako se mnoge od 
tih bjelokosnih umjetnina 
očito nadahnjuju na anti- 
knim plastičkim spomeni- 
cima, ipak se u njima sre- 
tno sjedinjuje opažanje pri- 
rode s klasičnim tradici- 
jama i utjecajima Istoka. 

Napokon dva druga 
niza spomenika poka- 
zuju Zzama$nu akti- 
vnost bizantske skulp- 
torske škole drugoga 
zlatnog doba, a uz to 
i vanrednu vještinu u 
izradbi i graviranju 
dragog ili poludragog 
kamena (gliptika). To 
su različni basreljefi 
od steatita (na pr. plo- 
ča slikom svetog Jur- 
ja u manastiru Vato- 
pedi na brdu Atosu, 
iz 10. st.), koji po svo- 
joj izradbi podsjećaju 
na djela gliptike, pa 
brojne ukusno izrađe- 
ne kameje, od kojih 
je najznatnija ona od 
zelena jaspisa u car- 
skoj riznici u Beču s 
likom Bogorodice u 
stavu oranta i s ure- 
zanim natpisom imena 
cara Nikefora Botani- 
jata (1078—1081). To 
je ujedno jedini spo- 
menik Һ-е  gliptike, 
koji se može sa sigur- 
nošću datirati. Мо 
pravo je remek-djelo 
toga umijeća t. Zv. 
Pulherijina plitica od 
ofita s mnoštvom sve- 
tačkih i andeoskih likova (iz sredine 12. st.), koja se čuva 
u manastiru Xeropotamu na brdu Atosu. 

Iz područja monumentalne kamene plastike kasnijih sto- 
ljeća sačuvao se u carigradskom muzeju jedan znatno ošte- 
ćen basreljef s likom Bogorodice u stavu oranta, koji potje- 
če iz 10.—12. st. (Diehl, Wulff). Bogati nabori njezine ha- 
ljine izvedeni su u neobično plošnom crtačkom. reljefu. 
I u Dalmaciji, kao području na kojem se djelomično proši- 
rila b. kamena plastika, sačuvalo se nekoliko mramornih 
ikona, basreljefa, kapitela, kamenih ornamentiranih i pro- 
bijenih prozornih ploča t. zv. tranzena (kao na pr. ona uzi- 
dana u zvonik franjevačke crkve u Slanom) i brojnih frag- 
menata reljefa s ornamentima (na pr. fragmenat ciborija 
s likom arkanđela na otoku Koločepu iz 10.—12. st.). Ovamo 
ide i mramorni basreljef s likom Krista na prijestolju, ugra- 
den iznad sjevernih vrata katedrale u Rabu (11.—12. st.); 
basreljef s bizantskim tipom Bogorodice u stavu oranta 
s jednog ciborija iz Biskupije blizu Knina (11. st.); ciborij 
s reljefom Krista na prijestolju između dva arkanđela 

(prototip »Maiestas Domini«) iz benediktinske opatije sv. 
Stjepana pod borovima u Splitu iz druge polovine 1l. st. 
(sada uzidan iznad ulaza u splitsko groblje); bizantski kapi- 
teli iz baptisterija i atrija solinske Basilicae urbanae (danas 
u Arheološkom muzeju u Splitu i t. d.). Međutim u b. 
umjetnosti bilo je slikarstvo mnogo značajnije sredstvo 
izražavanja nego li kiparstvo. 

VI. Slikarstvo. — A. Mozaici. U živom nastojanju, da 
bi što raskošnije i veličajnije ukrasila unutrašnjost crkava, 
b. je umjetnost naročito njegovala mozaik, koji neki zbog 
njegove trajnosti s pravom nazivaju »slikarstvom za vje- 
čnost«. Iako mozaik več od početka 4. st. nalazimo u nekim 
rimskim bazilikama (S. Maria Maggiore, S. Pudenziana i 
dr.), ipak je on doživio svoj pravi cvat u b. umjetnosti. 
Upotrebljavajući najdragocjeniji materijal, mozaik je bio 
u skladu s onom težnjom za raskoši i sjajem, koja je tako 
bitna značajka umjetnosti toga vremena. Krepkim i sna- 
žnim tonalitetom svojih modrih i zlatnih pozadina (fon- 
dova) mozaik je 
proizvodio  vanred- 
ne ukrasne učinke. 
Bitni je značaj nje- 
gove tehnike bio na- 
ročito podesan, da 
uvjerljivo oživi one 
mirne i nepomične 
likove, ome dosto- 
janstvene i pleme- 
nite stavove, опе [| 
svečane kompozici- 
je hladne хеПбап- 
stvenosti i ponešto 
monotone pravilne 
simetričnosti. Upra- 
vo zbog svih tih 
razloga  zauzimlju 
mozaici važno i 
značajno mjesto u 
višebojnoj  dekora- 
ciji 6. st. te posta- 
ju jednim od naj- 
karakterističnijih iz- 
ražajnih  sredstava 
b. umjetnosti. Uza 
sve neispravnosti i 
nedostatke u poje- 
dinostima, uz nešto 
konvencionalnu ra- 
vnotežu u komnozi- 
ciji, uza svu ukoče- 
nost draperija i likova — daju tim djelima naročitu vri- 
jednost: blještavi kolorizam, bogatstvo kostima i snažne 
opreke između lica i draperija (vanredni dekorativni uči- 
nak). Stoga se mozaici (naročito oni 6. st.) još i danas 
smatraju najznatnijim djelima b. umjetnosti. 

Mnogi od velikih mozaičnih ukrasa (dekoracija) — na- 
ročito oni nastali na Istoku u 6. st. — sačuvali su se do 
danas na žalost samo nepotpuno ili uopće više ne postoje. 
Tako se u crkvi sv. Irene u Carigradu sačuvao u apsidi 
golem križ na modroj i zlatnoj osnovi, а u crkvi Panagia 
Angeloktistos na Cipru prilično oštećen apsidalni mozaik 
Bogorodice s Isusom. U čuvenoj crkvi sv. Katarine 
Aleksandrijske na brdu Sinaju prikazuje veliki mozaik iz 
vremena Justinijanova Preobraženje. Od mozaika ranijih 
stoljeća, koji su nastali na Istoku, a oslanjaju se još posve 
na tradicije kršćansko-antikne umjetnosti Konstantina Ve- 
likog spomena su vrijedni oni u središnjoj građevini sv. 
Đurđa u Solunu (živo sjećaju na mozaike u Baptisteriju 
ortodoksnih u Ravenni), koje Diehl stavlja na kraj 4. ili 
početak 5. st, pa zatim niz ornamentalno-dekorativnih 
mozaika sa helenističko-aleksandrinskim motivima iz sre- 
dine 5. st. u solunskoj bazilici sv. Paraskeve (danas Eski- 
džuma). Mozaik s prizorom Viđenja Ezekijelova u apsidi 
male crkve Hosios David na Akropoli u Solunu, što ga je 
1927 otkrio A. Xyngopulos, pokazuje značajke b. slikar- 
stva potkraj 5. i o početku 6. st. Mozaici Sv. Sofije u 
Carigradu — koji su otkriveni prije nekoliko godina 
(1931—1935) ispod naslaga žbuke, zaslugom američkog bi- 
zantologa Thomasa Whittemorea — uglavnom su djela 
kasnijih stoljeća. Čini se, da je ljudski lik bio vrlo rijedak 

na onim mozaicima Sv. Sofije, od kojih neki bez sumnje 
potječu iz 6. st. Sačuvani mozaici nalaze se: na svodu ku- 
beta, na pendentivima kubeta, u konhi apside, na zidovima, 
koji podržavaju dvije velike pobočne arkade, iznad gla- 
vnog crkvenog ulaza (u narteksu), u luneti iznad južnog 
portala (u vestibulu) i na svodovima narteksa. Diehl sta- 
vlja u 6. st. lik Arkanđela, koji se nalazi na južnom zidu 
svetišta, kao i mozaik u luneti vestibula. Na tom je mo- 
zaiku prikazana Bogorodica s Isusom sjedeći na zlatnom 
prijestolju među carem Konstantišom Velikim, koji joj 
prinosi model grada (Konstantinopola), i carem Justinija- 
nom, koji joj prikazuje model crkve sv. Sofije. Jedan drugi 
mozaik, koji se nalazi u narteksu, i to u timpanu iznad 
glavnoga crkvenog ulaza, prikazuje cara Lava VI. Mudrog 
(886—912) iz makedonske dinastije, kako pada ničice pred 
Kristom. Sa svake strane Kristu, koji sjedi na raskošnom 
prijestolju, nalazi se po jedan medaljon, u kojem su likovi 
Arkanđela Mihajla i Bogorodice. Whittemore i Diehl sta- 
vljaju taj mozaik na početak 10. st. Međutim, prvotni je 
mozaični ukras unu- 
trašnjosti Sv. Sofije 
(t. j. onaj iz 6. st.) 
bio gotovo posve 
ornamentalan, sasto- 
jeći se iz zelenih 
vitica i cvijeća. Na 
tjemenu | gorostas- 
noga kubeta sjajio 
se golem križ na 
nebu posutom zvi- 
jezdama. Sve se to 
lijepo isticalo s mo- 
dre, zlatne ili sre- 
brne mozaične po- 
zadine. To je bila 
ujedno tečevina no- 
ve (bizantske) umje- 
tnosti, kojom je na- 
domješten jasni, bi- 
jeli fond aleksan- 
drijskih slikarija. 
Svakolika ta divna 
dekoracija Sv. Sofi- 
je, taj bogati plašt 
mozaika i mramora 
— prema riječima 
Prokopijevima -- pri- 
činjala se, kao da 
iz sebe baca svije- 
tlo, umjesto da ga 
prima. 

U djelima bizantskih pisaca sačuvani su mnogi opisi broj- 
nih mozaika izvedenih u 6. st. za dekoraciju crkava. Tako 
na pr. Konstantin Rođanin i Nikola Mesarit opširno opi- 
suju u 13. st. ciklus povijesnih kompozicija s epizodama iz 
života Kristova, kojima je majstor mozaicista, nazvan Eu- 
lalije, ukrasio crkvu sv. Apostola u Carigradu. Te kompo- 
zicije nijesu bile raspoređene prema slijedu velikih crkve- 
nih blagdana, već prema vremenskom slijedu događaja, 
kao i u crkvi sv. Sergija (Srđa) u Gazi i u crkvi S. Apolli- 
nare Nuovo u Ravenni. Mozaici crkve sv. Apostola slovili 
su u 10. st. kao najznatniji u čitavom Carigradu, nadilazeći, 
štaviše, i one u crkvi sv. Sofije. Znameniti ciklus monu- 
mentalnih povijesnih mozaika iz 6. i 7. st. u crkvi sv. Dimi- 
trija u Solunu (otkriveni 1907), koji su u lađi s lijeve strane 
prikazivali zavjetne zahvale Svecu — uništen je požarom 
1917. Ostalo je samo nekoliko vrlo izražajnih fragmenata 
(naročito onaj sa sv. Dimitrijem i donatorima) na čeonoj 
strani apside pri ulazu u svetište, gdje su osim svetaca pri- 
kazani muški ili ženski likovi znatno manjih dimenzija, 
koji izriču zahvalu ili molbu onih pobožnih ljudi, koji su 
namjerice ostali anonimni. Sklad draperija, nježna otmje- 
nost stavova, ekspresivni značaj pojedinih lica — sve to 
bjelodano dokazuje vanrednu umjetničku vrijednost tih 
mozaika. Osim toga u svima sačuvanim bizantskim spome- 
nicima do toga vremena ne nalazimo primjera slične dispo- 
zicije, gdje se čini, da je svaki pojedini mozaik izveden 
na račun i za spas duše pojedinog donatora. Spomenike 
b. mozaika 6. i 7. st. treba međutim tražiti na Zapadu: u 
Ravenni (S. Apollinare Nuovo, S. Apollinare in Classe i 
naročito San Vitale), u glavnoj apsidi bazilike u Poreču 





BIZANTSKO CARSTVO 637 


(Istra) i u rimskim crkvama (Sant'Agnese, oratorij sv. Ve- 
nancija u Lateranu). 2 
Unutrašnja dekoracija bizantskih crkava 9.—12. st. nije 
se bitno promijenila od crkava 6. st. Još uvijek u njoj 
vlada ista raskoš, isto nastojanje za veličajnim utiscima, 
koji se postizavaju bogatstvom materijala i genijalnim 
kombinacijama polihromije. I sad nailazimo na t. zv. hi- 
storizovane pavimente t. j. podove sa geometrijskim moti- 
vima, biljnim viticama i raznim drugim ornamentima, 
na zidove obložene pločama od mramora i drugih ko- 
vina, na istu eleganciju ornamentalnog dekora izvrsno 
cizeliranog i živo obojenog, a naročito na istu ljepotu 
mozaika u kubetima 
i na svodovima cr- 
kava, lako se ta 
dekoracija u svo- 
jim bitnim elemen- 
tima malo promi- 
jenila, ipak su se 
znatno promijenile 
ideje, koje je na- 
dahnjuju i uvjetuju 
njezin  rasporedaj. 
Klasična renesansa, 
obogaćena neohele- 
nističkim i istočnim 
motivima, koja se 
javlja u Carigradu 
nekoliko godina po- 
slije svršetka ikono- 
klastičkih borba i 
nastupom makedon- 
ske dinastije, dala 
je mozaičnoj deko- 
raciji novi sistem, 
a zajedno s njim i 
novu ikonografiju. 
Dok se je tako po- 
malo preinačivala i obo- 
gacivala ikonografija, 
nametnuo se jedan no- 
wi poredak u таѕроге- 
daju religioznih kom- 
poziciją u crkvama. Na- 
mjesto da prikazuje 
vjernicima prizore iz 
evanđelja po vremen- 
skome slijedu i s pri- 
povjedačkim (narativ- 
nim) shvaćanjem, novi 
se dekorativni sistem 
nadahnjivao dogmatskim 
i liturgijskim idejama 
postavljajući kod toga 
za glavni cilj, da pri- 
kaže vjernicima dogme 
Crkve u njihovim naj- 
slavnijim manifestacija- 
ma i najsjajnijim apo- 
teozama. Gotovo apso- 
lutno pravilo odredilo 
je mjesto za svaku 
kompoziciju: na vrhu 
glavnoga  kubeta po- 
stavljen je lik Krista 
Pantokratora, okruženo- 
ga koncentričnim kru- 
govima anđela kao ne- 
beskom pratnjom; u 
apsidi Bogorodica koja 
stoji u stavu »orantki- 
nje« simbolizirajući Cr- 
kvu u molitvi, ili opet 
kako sjedi i drži na koljenima Božansko dijete; uokolo svetišta prizori, 
koji se odnose na euharijstisku žrtvu: Krist, kako pričešćuje apo- 
stole ili prikazuje sam svetu žrtvu uz sudjelovanje anđela, koji 
su odjeveni kao svećenici i đakoni i t. d. Tako je »Nebeska crkva« 
dobila svoje mjesto u kubetu, a »Zemaljska crkva« u svetištu. Obje 
predstavljaju nevidljivi svijet. Svi ostali dijelovi crkve namijenjeni 
su vidljivom svijetu. Tu nailazimo na svece i glavare zemaljske crkve, 
porazmještene u različitim dijelovima crkvene unutrašnjosti, i to po 
određenom redu i prema njihovom hijerarhičkom značenju. Pri crkve- 
nom ulazu prikazani su monasi, heroji asketizma; podalje mučenici, 
stupovi religije; zatim đakoni i biskupi; na zavojima velikih lukova, 
koji podržavaju kube, nalaze se likovi svetih ratnika, Dimitrija, Jurja, 
obaju Teodora i t. d.; na pendentivima evanđelisti kao neka veza 
između zemlje i neba. Na zidovima crkve i narteksa (koji dopunjuje 
crkvu) prikazane su velike crkvene svetkovine, izražaji dogme u 
12 prizora, koji doskora poprimaju najvažnije mjesto u slijedu doga- 
daja iz života Kristova i Bogorodičina: Navještenje, Rođenje, Prikaza- 
nje u hramu, Krštenje, Uskrisenje Lazarovo, Preobraženje, Ulazak u 
Jeruzalem, Raspeće, Silazak u limb (Anastasis), Uzašašće (Ascensio), 
Silaženje Duha Svetog i Smrt Bogorodičina (Dormitio Virginis). Na za- 
padnom se zidu razvija u prostranoj kompoziciji veličajna i stravična 
drama Posljednjeg suda, dok su na stijenama narteksa zauzeli mjesto 
prizori iz Bogorodičina života. Međutim, treba istaknuti, da takva stro- 

gost rasporedaja nije provedena uvijek i svagdje. Pored dogmatičkih 
uputa, koje je davao teolog, trebalo je računati i s ličnim inspiraci- 
jama i kombinacijama umjetnika i sa strukturom crkvene građevine, a 
najposlije i sa zahtjevima ukusa. Čini se, da su Prvi točni primjer i 
Prvu preciznu formulu toga novog dekorativnog sistema dali mozaici 
carigradske Nove Crkve (Nea Moni), koja više ne postoji. Opis se tih 
mozaika sačuvao u djelima Fotijevim. Bez svake sumnje, oni bi bili 
najsretnija iznašašća drugoga zlatnog doba b. umjetnosti. 


Značajan niz velikih dekoracija, sačuvanih па kršćan- 
skom Istoku (u Bizantu), dopušta upoznavanje primjene 
spomenutih načela i nastavak razvitka i napretka mozaič- 
nog umijeća u 11. st. Poslije one, još prilično stiješnjene i 
nesigurne dekoracije unutrašnjosti crkve manastira sv. Luke 
u Fokidi, u kojoj se već javlja onaj osjećaj i ukus za boje 
(koji karakterizira 
umjetnost te epohe), 
nastali su posve 
bizantski mozaici u 
crkvi sv. Sofije u 
Kijevu, pa oni ne- 
srečom znatno ošte- 
čeni u Nea Moni 
na Hiju, zatim mo- 
zaici u kubetu sv. 
Sofije u Solunu, u 
crkvi Smrti Mariji- 
ne u Nikeji (uništeni 
1923 za tursko.grč- 
kog rata). Najposli- 
je taj važan niz mo- 
zaika 1l. st. zaklju- 
čuju mozaici crkve 
u Dafni blizu Atene. 
Po umnom raspore- 
daju kompozicije, po 
draZesti crteZa, pro- 
finjenosti modelaci- 
je i ljepoti boja ti 
su mozaici tako ču- 
dna pojava, da bi 
bolje prikazivali sve 
drugo nego tu umje- 
tnost, koja se za- 
pravo neko vrijeme 
nadahnjivala antik- 
nom  tradicijom i 
živom stvarnošću sa- 
čuvavši ipak stva- 
ralačku invenciju i 
sposobnost obnavlja- 
nja. Od kraja 1l. 
st. i kroz čitavo 12. 
st. može se slijediti 
tok toga razvitka 
na mozaicima u ka- 
tedrali u  Torcellu 
(veliki prizor Po- 
sljednjeg suda), u 
crkvi sv. Marka u 
Mlecima (а kupo- 
lama, na lukovima 
i svodovima unu- 
trašnjosti). u crkvi 
San Giusto u Trstu 
(u apsidi kapele sv. 
Otajstva), na sici- 
lijanskim mozaicima u katedrali Rogera II. u Cefalù, 
u katedrali u Monrealu, u kapeli Palatini i u crkvi Mar- 
torana u Palermu, koji pokazuju, koliko je snažan (u 11. i 
12. st.) bio utjecaj Istoka, a naročito Carigrada na umjet- 
nost Zapada. — Međutim mozaik se manje usklađuje s no- 
vim umjetničkim naziranjem, koje se javlja u 14. st, a 
kazuje veću sklonost za pokretnost likova, slikovitost i 
izražajnost. Osim toga osiromašenom carstvu Paleologa 
nije ni pogodovala tako skupocjena dekoracija. Izuzetno 
susreće se samo u nekim crkvama toga doba raskošna de- 
koracija mozaika, kao na pr. u Kahrije-džamiji u Cari- 
gradu (nastala između 1310 i 1320) i u bapsteriju crkve 
sv. Marka u Mlecima (sredina 14. st). Ti mozaici tvore 
dvije velike i divotne cjeline. Gdje nije bilo mozaika, 
prekrili su zidove i svodove zanimljivi i često prekrasni 
ciklusi fresaka, od kojih je većina otkrivena i proučena u 
posljednjih 35 godina, te idu među vrlo rijetke i najzani- 
mljivije spomenike, koje je stvorila b. umjetnost. 

B. Freske. Kršćanska umjetnost nije u slikarstvu nikako 
gledala banalnu dekoraciju, već sredstvo odgoja. Otkrića 
posljednjih godina upoznala su nas u Egiptu (nekropola u 
El-Bagavatu, u Bavitu, manastir sv. Jeremije u Saqgari) i 
Siriji na srednjem tijeku Eufrata (Dura Europos, kršćan- 
ska kapela) s nekoliko fresaka iz kršćanskog doba, koje 
imaju za predbizantsko slikarstvo to veću važnost, što su 
umjetnički spomenici u razdoblju od 3. do 9. st. u tim kra- 
jevima bili prilično malobrojni. Većina se tih fresaka, na- 
ročito onih u Egiptu, nalazi u grobnim kapelama po oaza- 
ma libijske pustinje, a mnoge od njih pokazuju utjecaje 
čisto helenističke tradicije. Tako u nekropoli u mjestu 
El-Bagavat kupola jedne kapele prikazuje simboličke pri- 
zore (4. st), nalik na one u krščanskim katakombama, 


. poredane bez reda na bijeloj pozadini, koja je posuta gran- 


čicama lišća i plodova, po kojima prebiru ptice. U drugoj 
jednoj kapeli iste nekropole prikazani su alegorijski likovi 
(Mir, Pravednost, Molitva), na kojima se uz naročite grčke 
elemente pojavljuju već istočni utjecaji, i to u odjeći (oso- 
bito u liku Jone i Danijela), pa oni na taj način primaju 
neki invidualni značaj. Taj se razvoj još jasnije očituje u 
jednoj drugoj kapeli u El Bagavatu, gdje nailazimo na dug 
niz monumentalnih prizora iz N. Zavjeta. Iste razlike za. 
mjećuju se i u nedavno otkrivenim freskama nekropole u 
Bavitu u Gornjem Egiptu (iz 5. st.) pa u freskama mana- 
stira sv. Jeremije u mjestu Saggara (na pr. u prizoru 
Bogorodice između dva arkanđela). Od velikih ciklusa fre- 
saka iz doba Justinijanova sačuvali su se samo opisi suvre- 
menih bizantskih pisaca. 


Od velike su važnosti freske izvedene pod snažnim utjecajem Istoka 
u razdoblju između 6. i 8. st., a koje su se sačuvale u Rimu u nekim 
rimskim katakombama i u bazilici Santa Maria Antiqua. Otkada je u 
doba Justinijanovo u Rimu bio ponovno uspostavljen carski autoritet, 
zapaža se i sve jače prodiranje Istoka. Tako je sredinom 7. st. nastao 
i niz manastira s monasima iz Kilikije, Sirije, Grčke i Armenije. Osim 
toga nalazilo se u Rimu mnogo činovnika, hodočasnika, trgovaca, put- 
nika i bjegunaca istočnog podrijetla. Stoga nije čudo, da su se u 
Italiji (osobito u Rimu) sve više širili grčki običaji i jezik bizantskog 
Istoka. Razumljivo je, da rimska umjetnost toga doba nije mogla 
Ostati pošteđena od tih bizantskih utjecaja. Ti se utjecaji već jasno 
u Commodillinom 
cemeteriju u Rimu, gdje najznatnija freska Prikazuje Bogorodicu, sa- 
svim sirijskog tipa, s mučenicima Feliksom i Adauktom. Slične se 
freske nalaze u katakombama sv. Generoza, sv. Kaliksta i u kripti 
sv. Cecilije. Između brojnih fresaka u rimskoj bazilici S. Maria 
Antiqua osobito se ističe ona, na kojoj je prikazan ikonografijski tip 
Bogorodice Hodigitrije (6. st.). 

U razdoblju između 9. i 13. st. nastao je čitav niz nedavno otkrive- 
nih fresaka u manastirskim kapelama i kriptama u spiljama Kapadokije 
u Maloj Aziji (Togali, Quelegilar, Soghanli, Ghereme), koje uostalom 
predstavljaju više pokrajinsku i Pučku umjetnost; ta se većim dijelom 
nadahnjivala starom sirijskom tradicijom negoli monumentalnim mo- 
zaičnim dekoracijama. Stoga je taj ciklus fresaka od veće važnosti za 
kršćansku ikonografiju negoli za samu povijest umjetnosti. Naprotiv na 

freskama nastalim između 14. i svršetka 16. st. u crkvama Makedonije, 
Srbije, Bugarske, Rumunjske i Rusije, a osobito u crkvama Mistre i 
brda Atosa, pojavljuje se veliki umjetnički pokret, koji je sklon sliko- 
vitosti, traži gibanje i život, izražava se dramatski ili Patetički i voli 
kolorizam, Dvije velike slikarske škole (makedonska i kretska) razdva- 
jale su pravac toga umjetničkog pokreta. Makedonska škola obuhvaća 
znatan broj umjetničkih spomenika. Po realističkom i dramatskom zna- 
čaju njezinih kompozicija kao i po rasporedu njezine dekoracije čini 
se, da se ona snažno irspirirala na Istoku, u Siriji i u Kapadokiji. 
S druge pak strane primil: je ona iz suvremenoga talijanskog slikarstva 
mekoću kretnja, uzbudljivost stavova zadržavajući uza sve to svoj 
specifično bizantski značaj. S tehničkog gledišta, naprotiv, obrađuje 
ona svoje sadržaje s nekom širinom u tehnici freske, a usto s van- 
rednom osjećajnošću i s najsigurnijim poznavanjem boje (kolorita). 
Brojni slikarski ciklusi nadovezuju se na tu školu. To su ponajprije 
freske, kojima su bile ukrašene crkve manastira: Studenice (1314), Na- 
goričina (1317), Gračanice (oko 1321), Matejića (sredina 14. st.), Lesnova 
(1349) i drugih, gdje se također osjećala sklonost prema realizmu. Taj 
se realizam osobito zapaža na onim. mno: obrojnim izražajnim portre- 
tima darovatelja, koji su dali ukrasiti crkve. Daljnje su remek-djelo 
te škole freske u crkvi sv. Nikole Domneskog u Curtea de Argesu u 
Rumunjskoj (sredina 14 st.), koje pokazuju, kao i već spomenute, 
mnogo sličnosti s čuvenim mozaicima u carigradskoj Kahrije-džamiji. 
U Rusiji našla je c 14. st. makedonska škola svoje središte u Nov- 
gorodu i njegovoj bližoj okolici. Glavni su njezini spomenici freske u 
crkvi sv. Teodora Stratilata u Novgorodu (1370), u crkvama u Volotovu 
(1363) i Kovalevu (1380), kojih impresionisticki stil podsjeća na sredo- 
vječno slikarstvo u Srbiji. Napokon je ta ista škola u 14. i u prvoj 
polovini 15, st. dekorirala veći dio crkvi na brdu Atosu (Vatopedi, Hi- 
landar), kojih su freske kasnije bile znatno restaurirane. Djela te 
škole susreću se na Atosu još i u 16. st. Tako je između 1526 i 1540 
izradio značajne freske u crkvi Prolatona u Kariesu posljednji i naj- 
čuveniji predstavnik makedonske škole slavni i malo zagonetni Manuel 
Panselinos iz Soluna. Makedonskoj se školi suprotstavlja kretska škola. 
Ona se priklanja mnogo više bizantskoj tradiciji negoli njezina supar- 
nica, a osobina joj je: jednostavnost, jasnoća i plemenitost ne isklju- 
čujući kod toga slikovitost i dražest svojih kompozicija. Osim toga 
zadržala je kretska škola visok ideal otmjenosti, profinjenosti i umno- 
sti, te se uz fresko-slikarstvo bavila i slikanjem ikona, koje u prvom 
redu iziskuje od slikara vanredno istančani (minuciozni) i pomni način 
izradbe. Osobito dolaze do izražaja njezine velike kompozicije, koje 
brižno odijeljene jedne od drugih i uokvirene crvenim trakom (bordu- 
rom) daju utisak »pravih« ikona (t. j. svetačkih slika na drvetu). Teh- 
nička je vještina kretskih majstora neusporedljiva; njihova paleta odaje 
upravo čudesno bogatstvo i raznolikost; osim toga boja se stavlja na 
Površinu slike s pomoću sitnih i paralelnih crtica. Kretski su majstori 
ostavili u pravom smislu riječi jedno remek-djelo: freske, koje ukrašuju 
crkvu Peribleptos u Mistri (sredina 14. st.). Ovdje se naime nalaze 
djela jedne savršene umjetnosti, koja se mogu usporediti svojom točno- 
šču izražaja, uzvišenošču stila, dubinom osjećaja i naglašenom elegan- 
cijom sa najboljim djelima talijanskih slikara 14. st. To je ona na 
stijeni apside prikazana, dražesna i nadasve slikovita procesija ande- 
là iz Božanske liturgije. Naprotiv na freskama u crkvi manastira 
Pantanase (također u Mistri) boja postaje prodorna i osjeća se izvje- 
sno traženje pokreta, gibanja. U vezi s time dolazi do znatnog na- 
glašavanja prostornosti u kompoziciji (na pr. freska Uskrsnuća La- 
zarova). 


Od svršetka 14. st. kretska je škola zamijenila makedonsku školu u 
Srbiji: crkve moravske graditeljske škole, i to manastira Ravanice, Lju- 
bostinje, Rudenice i Kaleniča ukrašene su u istom . stilu, koji kazuju 
freske u Peribleptosu u Mistri. Kretski majstori zamijenili su isto tako 
i svoje protivnike (t. j. majstore makedonske škole) u Rusiji. Prema 
svršetku 14. st. ovdje se susreče jedna vrlo vješta umjetnost, koja je 
još živo podsječala na slikare ikona. Na čelu toga slikarstva nalazi se 
veliki umjetnik Teofan iz Grčke, čija su se djela sačuvala u Novgorodu 
(1378) i Moskvi (1395—1405). Iz njegove su škole izišli slikari Andrija 
Rublev (početak 15. st.) i majstor Dionizije koji je nešto kasnije, oko 
1500, freskama ukrasio manastir Terapont. Ali najviše na Atosu u 
16. st. suprotstavila se kretska škola svojom tehnikom i stilom make- 
donskoj školi, gdje je Teofan iz Krete pokolebao slavu Panselinovu i 
zajedno sa svojim učenicima zauzeo nadmočan položaj u atoskom sli- 
karstvu. Poslije velikih nastojanja i napora u prijašnjim decenijima (iz- 
medu 14. i 16. st.), kada je b. slikarstvo postiglo svoj posljednji cvat, 
nastupa sredinom 16. st. stanovito nazadovanje (dekadenca). Ta se oči- 
tuje u utvrdenom ponavljanju i hladnoči boja te u rasporedu kompozi- 
cije kao i u ikonografiji do tada utvrdenih pravila, što ih je o početku 
18. st. monah Dionizije de Fourna ukratko sastavio u vrlo rijetkom i 
praktiókom priručniku, koji nazivaju »Vodič slikarstva«. Ali prije 
nego što je to slikarstvo zastarjelo (t. j. postalo sterilno), pokazalo 
je ono između 14. i 16. st. visoke odlike u onim dugim ciklusima 
izblijedjelih fresaka, koje prekrivaju na čitavom kršćanskori Istoku 
zidove tolikih crkvi i dokazuju zamašnu vrijednost jedne velike sli- 
karske škole, koja je dala značajna djela i proslavila se imenima 
velikih i odličnih majstora. I ako je b. slikarstvo toga doba popri- 
milo od sieneške i firentinske slikarske škole izvjesne elemente i mo- 
tive, ono je istovremeno u znatno većoj mjeri utjecalo na djela nastala 
iz tih škola. | 

C. Ikone. U bizantskom slikarstvu nadasve su zanimljive 
ikone (svetačke slike na drvenim pločama). Već vrlo rano 
počeli su umjetnici slikati ikone voštanim bojama (na 
enkaustički način) ili u tehnici fempere po uzoru na egi- 
patske portrete, od kojih se našlo prekrasnih primjera u 
Fayumu i Antinoé, Osebujne značajke tih portreta javljaju 
se i na ikonama nastalima na brdu Sinaju, a slikanima 
voštanim bojama. Svi ti portreti izrađeni su u obliku popr- 
sja ispred jednoliéno zatvorene tamne pozadine i prikazuju 
Živo i istinito lice ozbiljna i teška izražaja sa široko rastvo- 
renim očima i okruglim zjenicama, postavljenim posve 
blizu nosa, s naglašenim usnicama. Ovaj je egipatsko-rim- 





d DREKA 


BJELOKOSNI TRIPTIH IZ HARBAVILLEA 


BIZANTSKO CARSTVO 





Pariz, Louvre 
(L. Brčhier, La sculpture et les arts mineurs byzantins) 


ski portretni stil znatno utjecao na razvoj b. slikarstva. Več 
se na jednom mjestu u djelima sv. Ivana Zlatoustog govori 
o slikanim portretima na način enkaustički, a i kasnija svje- 
dočanstva dokazuju, da se ta slikarska tehnika, uobičajena 
u Egiptu, upotrebljavala i u Bizantu u 6. st. i kasnije na 
izradbi svetih slika. Iz manastira na brdu Sinaju donio je 
biskup Porfirije Uspenski u muzej u Kijevu ikone, koje 
vjerojatno potječu iz doba Justinijanova (6. st.). Najzna- 
čajnija je medu njima ona, koja prikazuje Sv. Sergija i 
Baka. U tim se djelima objavlja nadmočna i značajna crta 
b. umjetnosti 6. st.: nastojanje oko što večeg realizma i 
postepeno zamjenjivanje genre-slikarstva s povijesnim, sim- 
boličkog stila s monumentalnim. U zbirci Goleniščev nalazi 
se jedna ikona iz početka 7. st., na kojoj nisu prikazani 
pojedinačni svetački likovi, več dvije narativne skupine: 
Rodenje i Krštenje Kristovo. U 9. ili 10. st. (u doba make- 
donske renesanse) datira Kondakov posve plošno zamišlje- 
nu ikonu Sv. Pantelejmona, koja se nalazi u Muzeju crkve- 
ne Akademije u Kijevu (Wulff-Alpatov stavljaju je na 
svršetak 10. st.). Dalji razvoj te slikarske vrste na prijelazu 
iz 11. u 12. st. kazuju dvije lijepe ikone s prizorom Na- 
vještenja u manastiru sv. Klementa u Ohridu. U istom se 
manastiru nalazi i jedna velika ikona, koju Kondakov sta- 
vlja u 13./14. st., a prikazuje Krista koji blagoslivlje. — 
Posebnu skupinu čine ikone izradene na način mozaičnog 
portativa, Jedna takva ikona iz 14. st., koja prikazuje 
Bogorodicu Hodigitriju, čuva se u manastiru Hilandaru. 
— Čini se, da se b. štafelajsko slikarstvo tijekom 14. i 15. 
st. još sjajnije razvilo pod utjecajem kretskih majstora. 
koji su svi bili slikari ikona. Njihova se djela nalaze u ru- 
skom Nacionalnom muzeju u Petrogradu, u Moskvi, u 
samostanu sv. Trojstva kraj Moskve i po drugim privatnim 
zbirkama (Lihačev u Petrogradu, Rjabučinski i Ostrukov u 
Moskvi, Kamenko u Kijevu). Tako se na pr. u zbirci Ostru- 


kov u Moskvi nalazi izvanredna ikona iz 15. st. s prizorom 
Ulaska Kristova u Jeruzalem. U muzejima Firence, Turina, 
Napulja i Berlina pohranjene su brojne ikone, koje nose 
imena majstora 14. i 15. st.: Andrija Rico iz Krete, Dona- 
tus i Angelus Bizamanus iz Otranta, Teodor i dr. I u 
Arheološkom muzeju u Splitu ima mala ikona s likom Bo- 
orodice i s potpisom autora: Angelus Bizamanus Grecus 

'andiotus fecit a Otronto. Ikona splitskog muzeja gotovo 
je istovetna s ikonom iz g. 1532 od istog slikara, koja se 
nalazi u zbirci ruskog povjesničara umjetnosti Lihačeva. 
Isto tako u Zagrebu, a osobito u Sarajevu, nalazi se neko- 
liko značajnih primjera kasnobizantskih ikona kretske ško- 
le. Zanimljivo je, da Kondakov spominje, da se u crkvi 
Sretenija u Moskvi nalaze slike s potpisom jednoga dal- 
matinskog slikara ikona iz 1488. U crkvi sv. Stjepana u 
Rijeci kod Dubrovnika nalazi se jedna dalmatinsko-bizant- 
ska ikona u obliku triptiha s likovima Bogorodice, sv. Stje- 
pana i sv. Ivana Evanđelista. Prema ugovoru ikonu je izra- 
dio 1534 dubrovački majstor Franjo Matijin. Na toj je 
ikoni tipično bizantsko: modeliranje lica s jakim shemati- 
čkim linijama i tretiranje nabora odjeće sitnim usporednim 
crticama. Kod glava svetaca nalaze se grčki natpisi, a na 
zapadnjačkom tipu dalmatike sv. Stjepana izvezeni su 
likovi sv. Vlaha, zaštitnika Dubrovnika. 

Općenito uzevši bizantske su ikone u Dalmaciji radovi 
više umjetničko-obrtnog značaja. Majstori tih ikona ugla- 
vnom su nepoznati, a nije poznato ni točno vrijeme njihova 
postanka (16. do 18. st.). Iste stilističke značajke provlače 
se u njima kroz više stoljeća. Pri točnijem datiranju i pro- 
učavanju tih krasnobizantskih ikona više nego stil pomažu 
njihovi ukrasni detalji, pozajmljeni iz renesanse i baroka. 
Bez svake sumnje one su vrlo zanimljive i kao spomenici 
umjetnosti i kao ilustracija kulturnih prilika u Dalmaciji, 
koja se nalazi na raskrsnici Zapada i Istoka. Najčešće se 

na tim ikonama javlja lik Bogorodice s malim Isusom u 
poznatim bizantskim ikonografijskim tipovima. Prema mi- 
šljenju Lihačeva i Kondakova Dalmacija je bila posrednica 
kod prodiranja i prenašanja tečevina talijansko-kretske 
slikarske škole u Mlecima do daleke Rusije. 


D. Minijature. Povi- 
jest b. slikarstva upot- 
punjuje se proučava- 
njem brojnih minijatu- 
rama ilustriranih pro- 
fanih i religioznih ru- 
kopisa, koji se raspo- 
reduju ро vremenu 
svoga postanka izmedu 
5. i 15. st. Ilustracija ru- 
kopisa ima svoj izvoru 
aleksandrinskoj umjet- 
nosti Egipta, odakle se 
taj običaj raširio po či- 
tavom rimskom svijetu. 
Tako je u učenom i li- 
terarno odgojenom vi- à 
sokom rimskom društvu ubrzo prevladao ukus, da se naj- 
poznatija znanstvena i književna djela ukrase ilustracijama. 
Tako je na pr. car Konstantin imao u svojoj biblioteci dva 
svitka (rotulusa) ispisana zlatnim slovima, 
koji su sadržavali Ilijadu i Odiseju, te 
jedan prekrasno ilustrirani rukopis Evan- 
đelja. Bizant je preuzeo te aleksandrinske 
tradicije i tražio je uzorke te umjetnosti 
iz Aleksandrije. Konstantin Veliki dozvao 
je u Carigrad aleksandrijske učenjake i 
osnovao biblioteku u carigradskom Okto- 
gonu. Uporedo s tim učenjacima dolazili 
su u Bizant mnogobrojni rukopisi, koje su 
b. umjetnici veoma često kopirali i tražili 
u njima nadahnuće za ilustriranje svojih 
profanih i religioznih rukopisa. 

Minijature tih rukopisa pružaju gotovo 
jedinu mogućnost, da se ispuni ona pra- 
znina u kasnijim razdobljima, iz kojih se 
nisu sačuvala djela monumentalnog sli- 
karstva. U svim iluminiranim rukopisima 
zamjećuje se tijesna veza između teksta 
i minijatura, a veoma često je sam teolog 
diktirao umjetniku sadržaj ilustracije. 
Ipak se pri minijaturama od umjetnika 
nije zahtijevala ona strogost kao kod de- 
koracije posvećenih građevina. Stoga su 
minijature mogle slobodnije interpretirati 
utvrđene teološke ideje i krepčije ista- 
knuti raznovrsne struje. U vrijeme ikono- 
klastičkog pokreta ortodoksija je upravo 
u minijaturama nalazila utočište za svoje 
vjersko oduševljenje. — Kondakovljeva 
teorija prototipa minijatura. 

Rukopisi se klasificiraju uglavnom u 
dvije odvojene velike skupine: svjetovni 
i religiozni. Kako je u Bizantinaca bila 
razvijena velika sklonost za klasičnu an- 
tiku, a osobito za djela čuvenih klasičnih 
pjesnika, oni su rukopise tih djela dali 
prepisivati i ukrasiti raskošnim minijatu- 
rama. Tako su nastali brojni ilustrirani 
svjetovni rukopisi. Međutim je i crkva 
prihvatila umijeće minijatura i svim si- 
lama nastojala potpomoći ilustraciju reli- 
gioznih rukopisa. Tako se ilustracija sve 
češće javlja u svetim rukopisima, i to u 
samom tekstu ili opet u t. zv. marginali- 
jama, a najposlije zaprema svojom kom- 
Zicijom i čitavu stranicu teksta. І u mi- 
nijaturama kao i u zidnom slikarstvu do- 
miniraju dva suprotna utjecaja, odno- 
sno dva izvora nadahnuća, koji se neprestano susreću i 
miješaju. To je u jednu ruku pitoreskna tradicija aleksan- 
drinske umjetnosti, koja je naskroz prožeta antiknim duhom, 
a u drugu ruku monumentalna tradicija azijsko-istočne umje- 
tnosti. Više nego zidno slikarstvo čuvala je minijatura svoju 
neovisnost i ostajala je vjernija pitoresknoj tradiciji, pa 
upravo u tome i leži njena neprocjenjiva važnost za b. 
umjetnost. I u ikonografiji, a osobito u ilustraciji Evande- 

lja, suprotstavljaju se dvije tradicije jedna prema drugoj: 
aleksandrinska i sirijska (antiohijska). Posve je prirodno, 
da klasični utjecaj prevladava u djelima svjetovnih autora, 
kao na pr. u rukopisu Ilijade u milanskoj Ambrosiani 
(4.—5. st.), u Virgilijevu rukopisu u Vatikanskoj biblioteci 
ES ES (4.—5. st), u minija- 
% turama Bečkog Diosco- 
rida (6. st.) i u ruko- 
pisu Nicandra u Pa- 
rizu (10. st.) te ostaje | 
do epohe Paleologa u 
rukopisima, kao što je 
na pr. onaj Hipokratov 
u Parizu (sredina 14. 
st.). Drugdje, kao na 
pr. u rukopisu Kuzme 
Indikopleusta u Vati- 
kanskoj biblioteci (6. 
st.) prevladava napro- 
tiv pitoreskna aleksan- 
drinska tradicija pro- 
žeta istočnim elementi- 
tima. Ista se sklonost realizmu miješa s helenističkim mo- 
tivima u ilustracijama različnih povijesnih knjiga, kao na 
pr. Skylic u Madridu (14. st.), Konstantin Manas Bugarski 
u Vatikanu 14. st.) i dr. 

Među knjigama Starog Zavjeta antikna 
tradicija prevladava u bečkoj Genezi (5. 
st.) i u svitku Jozuinu u Vatikanskoj bi- 
blioteci (6. ili 7. st), a slabi i postepeno 
iščezava u ilustriranim rukopisima Okta- 
teuha u carigradskoj biblioteci Seraja, u 
Vatikanu i samostanu Vatopedi na Atosu. 
Isto se može kazati i za psaltir, koji je, 
čini se, bio već veoma rano ilustriran. 
Nasuprot jednom aristokratskom izdanju 
prožetom klasičnim duhom, kako se ono 
vidi u pariskom psaltiru (Gr. 139., 10. st.), 
gdje minijature ispunjaju čitavu stranicu, 
stoji psaltir s marginalnim ilustracijama 
(t. j. na rubovima lista) čisto pučkog zna- 
čaja, nadahnut istočnim і realističkim 
motivima. Psaltir Barberini u Vatikanu 
(Gr. 372., 12. st.) i srpski psaltir u Mün- 
chenu (svršetak 14. st.) zanimljivi su pri- 
mjeri te vrste psaltira pučkoga značaja. 
Kod Evanđelja susreću se u 5. i 6. st. 
također kao i kasnije (10. i 11. st.) dva 
protivna nastojanja: helenističko, koje 
kazuje laurencijanski kodeks VI. 23. (Fi- 
renca, Bibl. Laurenziana), i istočno, koje 
se odražava u pariskom kodeksu 74. (Pa- 
riz, Nacional. Bibl.). 

Čitava jedna skupina rukopisa potvr- 
đuje sve snažniji utjecaj Istoka i tijesnu 
vezu njihovih ilustracija s čuvenim mo- 
zaicima. Dolazi do obrazovanja povije- 
snog i monumentalnog stila: na pr. Codex 
purpureus Rossanskog evanđelja (Rossa- 
no, Katedrala, svršetak 6. st.; većina ilu- 
stracija podsjeća na mozaike u ravenskoj 
crkvi S. Apollinare Nuovo), Edžmiadzin- 
sko evanđelje (6. st.) i fragmenti Evan- 
delistara iz Sinope (Pariz, Nacional. bibl., 
6. st.), a osobito Sirsko evanđelje (Firen- 
ca, Bibl. Laurenziana), koje je g. 586 mi- 
nijaturama ukrasio monah Rabula (odatle 
naziv Rabulino evanđelje). 


Evanđelistari 10. i 11. st. pokazuju isti 
dualizam stila, koji se objavljuje i u ilu- 
stracijama nekih djela najznatnijih crkve- 
nih otaca. Tako na pr. u rukopisu Grgura 
Nazijanskoga u pariskoj Nacionalnoj bi- 
blioteci (Gr. 510, druga polovina 9. st.) koji inače pred- 
stavlja jedan mnogo raniji prototip. Posve teologijskom 
značaju toga rukopisa protivi se literarna i svjetovna 
izradba puna prizora s polja i mitologijskih motiva. Ipak 
se ovdje zapaža, kao i u ostalim područjima kršćanske 
umjetnosti na Istoku, da malo po malo pod utjecajem 
crkve zamjenjuje antiknu tradiciju umjetnost strogo reli- 
giozna, koja je više prožeta dogmatskim i liturgijskim 

nastojanjima. To jasno potvrduje menolog Bazilija Il. u 
Vatikanu (svršetak 10. st) i Homilije monaha Jakova u 
Nacionalnoj biblioteci u Parizu (12. st.). Ali ostavljajući 
po strani takav razvoj minijatura ostaje uza sve to u 
svim tim djelima jedan pomen antiknog duha. S druge 
opet strane vanredni portreti, koji se nalaze u mnogim ru- 
kopisima — kao na primjer portret cara Nikefora III. Bota- 
nijata u rukopisu sv. Ivana Zlatoustog u Nacionalnoj bi- 
blioteci u Parizu (Gr. 72., 11. st.) ili opet portreti cara 
Ivana Kantakuzena u jednom rukopisu u Nacionalnoj bi- 
blioteci u Parizu (Gr. 1242., sredina 14. st.) — potvrđuju 
velik smisao opažanja i neko traženje realističkih i živih 
detalja, koji se primjećuju na mozaicima. Najposlije po- 
vijest bizantske minijature usklađuje se s općom poviješću 
bizantske umjetnosti ljepotom svoga različitog i neobično 
bogatog ornamentalnog ukrasa, koji ona duguje ponajčešće 
utjecaju perzijskoga i arapskoga Istoka. 

VII. Primijenjena umje- 


s portretima cara Justinijana (Pariz, Cabinet des médailles; 
ukraden 1831; njegov sadreni otisak nalazi se u Britskom 
muzeju u Londonu) i srebrni križ cara Justina II. u riznici 
Sv. Petra u Rimu (6. st.). I iz kasnijih stoljeća sačuvalo se 
nekoliko lijepih predmeta zlatarskoga umijeća, kao na pr. 
čakanovana i pozlaćena srebrna pločica, na kojoj su pri- 
kazane pobožne žene na grobu Kristovu (Pariz, Louvre; 12. 
st), brojne korice evangelijara, relikvijariji u obliku b. 
crkve s jednom ili više kupola (na pr. jedan u riznici sv. 
Marka u Mlecima, drugi u katedrali u Aachenu; obadva po 
svoj prilici iz 12. st.), okviri ikona i reljefno izvedene 
aureole (kao na pr. ona iz pozlaćena srebra, koja se čuva 
u manastiru Vatopedi na Atosu; 15. st.). 


Osim toga Bizantinci su njegovali i umijeće izrađivanja u 
bronci, kako se to jasno razabire na lijepim brončanim vra- 
tima Aje Sofije u Carigradu (oko 840) kao i na vratima 
crkava u Italiji (Amalfi, Salerno, crkva Monte S. Angelo 
na brdu Gargano, S. Paolo fuori le mura u Rimu), koja su 

= Е nastala u 11. st., a izvedena 





tnost u Bizantu (sitne umje- 
tnosti i umjetnički obrt). 
Ista odlična svojstva, koja 
se susreću kod bizantske 
bjelokosti, primjenjuju se i 
u foreutici, t. jj u umijeću 
obrađivanja ^ dragocjenih 
kovina, srebra i zlata. Te- 
hnika čakanovanja (t. j. 
izbijanja kovina) pa kloa- 
zoniranoga (staničastog, će- 
lijastog) emalja kao i iz- 
radba dragocjenih histori- 
zovanih tkanja (franc. les 
tissus historiés), stvaraju 
najraskošnije i najizvornije 
tvorevine b. primijenjene 
umjetnosti. Cini se, da su 
sirijske kovne i zlatarske 
radionice već u 5. i 6. st. 
bile na velikom glasu i da 
su izvozile mnogobrojne 
proizvode po čitavom sre- 
dozemnom Istoku. Među 
znamenitim djelima tih ra- 
dionica, koja su se do da- 
nas sačuvala, bez svake je 
sumnje najljepši i najzna- 
čajniji srebrni kalež iz An- 
tiohije (4.—5. st.) u zbirci 
Kučakji u New Yorku sa 
živim i izražajnim likovima 
Krista, apostola i evanđe- 
lista, koji su stavljeni u 
divan ukras plodova i 
grančica. Zatim treba posebice istaknuti niz velikih sre- 
brnih tanjura nađenih u Keriniji na Cipru (danas u Brit- 
skom muzeju u Londonu i Metropolitan muzeju u New- 
Yorku). Najljepši među njima potječu iz 6. st., a prikazuju 
u reljefu prizore iz povijesti Davidove. Vrlo je zanimljiv 
srebrni tanjur iz zbirke Stroganov, također sirijskoga po- 
drijetla (nađen u Sibiriji; 5./6. st.), na kojem je isčakano- 
van sa svake strane velikoga križa po jedan anđeo. Iz sirij- 
skih su radionica proizašle i srebrne ampule iz Monze, na 
kojima su prizori uzeti s monumentalnih kompozicija (fre- 
saka i mozaika), koje su resile crkve u Jeruzalemu, Betle- 
hemu i Nazaretu. Iste sirijske izvode kazuje i znatan broj 
srebrnih predmeta, bogato čakanovanih i pozlaćenih, kao 
na pr. više kaleža, relikvijarija (jedan srebrni nađen je u 
Sevastopolju, sada u muzeju Eremitaža u Petrogradu), pli- 
tica (dvije sa prizorom Pričesti apostola: jedna nađena u 
mjestu Riha na Orontu iz 6. st., danas u zbirci Kalebdjian, 
a druga u Strumi kraj Alepa iz 7. st., danas u muzeju u 
Carigradu), kovčežića (jedan u riznici Sancta Sanctorum u 
Rimu, 6. st.), piksida i vaza (jedna srebrna nađena u Emesu, 
sada u pariskom Louvreu). Međutim, nije samo Sirija 
imala monopol na takva djela, već su postojale znamenite 
radionice i u Aleksandriji te Carigradu. Iz Egipta potječu 
i lijepi zlatom optočeni dragulji posve helenističkog stila, 
koji su prije nekoliko godina otkriveni u Mersini, na Cipru 
i u samom Egiptu. U carigradskim su radionicama nastali: 
Justinijanov štit, nađen u Kerču (6. st.), zlatni medaljon 

su u jedinstvenoj tehnici 
povezivanja t. zv. niella i 
tauširanja (damaskiranja). 
Iz 14. i 15. st. potječu bo- 
gato ukrašena brončana 
vrata crkve atoskoga samo- 
stana Vatopedi. 

079.110 st, CR u vri 
jeme makedonske renesan- 
se, preuzeo je emalj nad- 
moćan i istaknut položaj u 
b. zlatarstvu. Tehnika kloa- 
zoniranoga emalja vuče po- 
drijetlo iz perzijske umje- 
tnosti, a počela se primje- 
njivati u Bizantu u doba 
ikonoklazma. Međutim ima 
već iz 6. i 7. st. nekoliko 
spomenika (na pr. križ u 
zbirci Sancta Sanctorum u 
Rimu iz 5.—6. st., relikvi- 
jarij u samostanu sv. Križa 
u Poitiersu, križ Nade u 
muzeju u South-Kensing- 
ton u Londonu i relikvi- 
jarij u zbirci Oppenheim), 
na kojima se uz drago ka- 
menje nalazi i kloazonirani 
emalj, pa se čini, da su se 
već u to vrijeme b. maj- 
stori počeli zanimati za to 
umijeće. Ta se tehnika 
onda postepeno prilagođi- 
vala raskoši i veličajnosti 
b. dekorativne umjetnosti. 
Na prvom mjestu treba spomenuti emaljirani križ kate- 
drale u Cosenzi (11.—12. st.), ра stauroteke (t. j. relikvi- 
jariji, koji imadu jedan komadić drva svetog križa) u 
katedrali u Limburgu na Lahni (remekdjelo b. primije- 
njene umjetnosti; 10. st.) i u riznici u Ostrogonu (10.—11. st), 
a zatim dvije lijepe ikone u riznici sv. Marka u Mlecima, 
koje prikazuju sv. Mihajla raširenih krila i s mačem u 
ruci (veća od tih ikona, na kojoj je u basreljefu prikazan 
čitav lik arkanđela, smatra se jedinstvenim djelom u či- 
tavoj povijesti b. emalja; 10.—11. st.). Isto su tako važni 
i značajni još neki predmeti iz kloazoniranoga emalja, 
kao na pr. čuvena Pala d'oro u crkvi sv. Marka u Mle- 
cima (njezini emalji potječu iz 11. i 12. st.), srebrni po- 
zlaćeni i bogato čakanovani friptih Kakhuli u Georgiji 
(11. st.), zlatni kalež s kupom iz oniksa i s medaljonima 
iz emalja u riznici sv. Marka u Mlecima (11. st.), zatim 
kruna Konstantina Monomaha u muzeju u Budimpešti 
i kruna sv. Stjepana u kraljevskoj riznici u Budimu (oba- 
dvije iz 11.). Za nas je od kulturno-povijesne važnosti 
moćnik u obliku škrinjice, izrađen u tehnici kloazoni- 
ranoga emalja, koji se nekad nalazio u riznici zagrebačke 
katedrale (danas Schlossmuseum u Berlinu; provincijalni b. 
rad 11./12. st.). 


Postepenim  osiromaBivanjem bizantskoga carstva zanemarivalo se 
umijeće zlatarstva i kloazoniranoga emalja, dok je naprotiv industrija 
historizovanih tkanja ostala do svršetka na visini, gdje je bila u kršćan- 
skoj umjetnosti Istoka. Bujnim razvojem u 6. st. pokazuje ona svu 
priklonost za raskoš, koja je toliko značajna za b. društvo onoga vre- 
mena. Egipatske nekropole Antinoe i Akhmim (stari Panopol) uščuvale 

su dragocjene primjene raznovrsnih tkanja 5.—7. st. To su u glavnom 
tunike i mrtvacke ponjave od izvezenoga platna, svilene vrpce, ogr- 
tači, jastuci s tapiserijama i dr. Ornamentalni je ukras tih tkanja kud 
i kamo savršeniji od figuralnoga. I upravo te egipatske manufakture, 
koje su bile na glasu zbog svojih dragocjenih tkiva, raširile su brzo 
svoje proizvode po čitavom Istoku, osobito u Bizantu. Pavao Silenci- 
jarije opisao je opširno jednu od zavjesa, koje su visjele između ko- 
lumna ciborija iznad glavnoga oltara carigradske sv. Sofije. I tako 
zvani rimski Liber rontificalis i djelo Agnelovo opisali su bogatstvo 
tkanja izvezenih zlatom, svilenih tkiva raskošnih boja i ukrašenih orna- 
mentima iz suhoga zlata. Teodoret iz Cira piše na pr., da se često vidi 
čitav sue Kristov izvezen ili utkan u togu jednoga kršćanskog sena- 
tora, i t. d. 

Prema sadržajima, koji su na tim tkivima prikazani, svrstavaju se 
u prvu skupinu tkiva s antiknim motivima i likovima, u drugu svilena 
tkiva karakteristična zbog svoga čisto ornamentalnog ukrasa, a u freću 
skupinu tkiva s religioznim motivima. 

Od svilenih tkiva s religioznim sadržajima najzanimljivije se čuva u 
riznici Sancta Sanctorum u Rimu, a prikazuje u medaljonima crvene 
pozadine prizor Navještenja (6./8. st.). 

Treba istaknuti, da su u 6. st. čuvene sasanidske tvornice tkiva 
(koje su već odavna bile uzajmile od Kine tehniku tkanja svile) znatno 
utjecale na tekstilne proizvode. Čitav niz dragocjenih spomenika 
jasno dokazuje b. oponašanje sasanidskih uzora (modela): to su u gla- 
vnom svilena tkiva s utkanim prizorima iz lova i s likovima konjanika. 
Prekrasni primjerci takvih tkanja sačuvani su u glasovitom paliju crkve 
sv. Ambrozija u Milanu (6. st.) i u svilenom tkivu u crkvi sv. Kuni- 
berta u Kolnu, gdje je prikazan motiv lova. Lijep primjerak sasanid- 
skoga originala razabire se na svilenom tkanju, koje se nekad nalazilo 
u crkvi sv. Uršule u Kolnu, a danas je u Industrijskom muzeju u 
Berlinu (prva polovina 7. st.). Tako je ubrzo doticaj s Istokom zami- 
jenio u tkivima stare motive novim sadržajima. Istočnjačkim su utje- 
cajem nadahnuta lijepa i velika svilena tkiva, koja su proizašla iz cari- 
gradskih radionica i pronijela slavu b. tekstilne industrije 10. st. 
ор su od tih dragocjenih i raskošnih tkanja proizvodi carskih та- 
nufaktura. 

Umiječe svilenih tkiva podržavalo se u crkvenoj umjetnosti (litur- 
gijska ruha, euharistijska vela i epitafiji) sve do 13. i 14. st., kako to 
dokazuje dalmatika Karla Velikoga (sakristija bazilike sv. Petra u 
Rimu; 14. st.) zatim lijepo euharijstisko tkivo u kolegiju Castell’ Ar- 
guato (pokrajina Piacenza) iz početka 14. st., na kojem je prikazan 
prizor Pričest apostola. '[kiva s istim sadržajem nalaze se u samostanu 
Rossikonu na brdu Atosu i u crkvi sv. Klimenta u Ohridu (15./16. st.). 
Naročitu vrst svilenih tkiva sačinjavaju t. zv. epitafiji, na kojima je 
bio prikazan lik mrtvoga Krista, simbolizirajuči na neki način mrtvačko 
velo Spasiteljevo. Takav je epitafij služio obično na Veliki petak za 
pokrivanje Kristova groba. Kompozicija, koja je na tim epitafijima 
prikazana, javlja se od 12. st. dalje, i to najprije na jednom relikvija- 
riju iz emalja u zbirci Stroganov. Najstariji epitafij nalazi se u crkvi 
sv. Klimenta u Ohridu, koji je — prema grčkom zapisu na samom 
epitafiju — poklonio toj crkvi car Andronik II. Paleolog (13./14. st.). 
Na njemu su prikazana dva anđela, odjevena u đakonske haljine, koji 
drže u ruci lepeze i sagibaju se pred likom mrtvoga Krista; u uglovima 
epitafija nalaze se simboli četvorice evanđelista. Najvažniji je bez svake 
sumnje epitafij solunski, koji kazuje savršenu ljepotu i ispravnost 
crteža (majstorsko djelo b. vezilačkog umijeća 14. st.). Na njemu se 
čudovita mješavina realizma i profinjene nježnosti uvećava još i vje- 
što postignutom i vanredno otmjenom skladnošču boja. Sam epitafij 
ukrašuje tri sadržaja (lik mrtvoga Krista i dva prizora iz pričesti apo- 
stola), Daljnji su primjeri te vrsti spomenika iz svršetka 14. st. brojna 
rumunjska vela iz manastira Cozia u Vlaškoj (danas u Muzeju u Bu- 
kureštu; 1396) pa ona u samostanu Putna u Bukovini i u Hilandaru na 
Atosu m st.). Iz 15. st. potječu raskošna ruska vela iz Suzdalja 
(danas u Historijskom muzeju u Moskvi) i vela u samostanu Sučevici 
u Moldavskoj. 

Zaključak: Za vrijeme od trinaest stoljeća b. je umjet- 
nost imala važan položaj u povijesti kulture i umjetnosti. 
U području graditeljstva stvorila je pravo remek-djelo, ca- 
rigradsku crkvu sv. Sofije, i obrazovala novi tip konstruk- 
cije: crkvu sa tlocrtom na grčki križ, koja je po svojim sli- 
kovitim kubetima postala upravo klasičnim uzorom za či- 
tav slavenski Istok, pače i sim Zapad. Da bi što dotjera- 
nije i raskošnije uljepšala unutrašnjost građevina, b. je 
umjetnost upotrijebila kombinaciju mozaika, fresaka i 
skulptirane dekoracije kao jedno od najznačajnijih sred- 
stava svoga likovnog izražavanja. Nadalje je stvorila gla- 
vne tipove kršćanske ikonografije, koju je tokom stoljeća 
razvila i obogatila vanrednim kompozicijama. Na području 
primijenjene umjetnosti osobito je njegovala i dalje razvi- 
jala tehniku kovnoga umijeća, kloazoniranoga emalja i svi- 
lenih tkiva. Njezina se originalnost sastoji u tome, što je uz 
klasičnu tradiciju znala uvijek sačuvati utjecaje Istoka. 

chi, I.—IH., Rim 1929--1936; С. Duthuit, La sculpture copte, Pariz 1931; 
D. Schlumberger, Les formes anciennes du chapiteau corinthien en Sy- 
rie, en Palestine et en Arabie, u Syria, 1933; R. Delbrück, Spátantike 
Kaiserportrüts von Constantin Magnus bis zum Ende des Westreichs, 
Berlin-Leipzig 1933; H. P. поя Studien zur Geschichte des spit- 
antiken Porträts, Oslo 1933; L. Brčhier, La sculpture et les arts mi- 
C Nm. Pariz 1936; B. Kautzsch, Kapitellstudien, Berlin-Leip- 
zig s 

Slikarstvo: N. P. Kondakov, Histoire de l'art byzantin consi- 
dere principalement dans les miniatures, I.—II., Pariz 1886—1891; Ch. 
Diehl, L'église et les mosaigues de Saint-Luc en Phocide, Pariz 1889; 
G. Millet, Les mosaigues de Daphni, Pariz 1899; Shultz-Barnsley, The 
monastery of Saint Luke of Stiris in Phokis, London 1901; Th. Schmitt, 
Kahrije-džamija (na ruskom jeziku), Sofija 1906; G. Millet, Monuments 
byzantins de Mistra, Pariz 1910; Isti, Recherches sur l'iconographie de 
l'Evangile, Pariz 1916; D. V. Ainalov, Bizantsko slikarstvo XIV. st. 
(na ruskom jeziku), Petrograd 1917; F. Cumont, Fouilles de Doura Euro- 
pos, Pariz 1922—1923; O. Wulff-M. Alpatov, Denkmiler der Ikonenmale- 
rei in kunstgeschichtliche: Folge, Dresden 1925; С. de Jerphanion, Les 
églises rupestres de Cappadoce, I.—III., Pariz 1925—1937; J. Ebersolt, 
Le miniature byzantine, Pariz 1926; G. Millet, Monuments de l'Athos, 
Pariz 1927; P. Murstov, La peinture byzantine, Pariz 1928; N. P. Kon- 
dakov, L'icone russe, Prag 1929; H. Omont, Facsimiles des miniatures 
des plus anciens manuscrits grecs de la Bibliotheque nationale, Pariz 
1929; R. Komstedt, Vormittelalterliche Malerei, Augsburg 1929; E. 
Diez-O. Demus, Byzantine Mosaics in Grece, Hosios Lucas and Daphni, 
Harward Univ. Press, 1931; Ch. Diehl, La peinture byzantine, Pariz 
1933; Th. Whittemore, The Mosaics of St. Sophia at Istambul, Pariz 
1933 i 1936; O. Demus, Die Mosaiken von San Marco in Venedig, 
1100—1300, Baden kraj Beča 1935. 

Primijenjena umjetnost: M. P. Kondakov, Histoire et 
monuments des émaux byzantins, Frankfurt 1892; J. Lessing, Die Ge- 
ng des Berliner Kunstgewerbemuseums, Berlin 1900 i d.; 
E. Molinier, Histoire générale des arts appliqués à l'industrie, IV., 
L'orfčvrerie, Pariz 1901; O. von Falke, Kunstgeschichte der Seidenwebe- 
rei, I.—II., Berlin 1913; J. Ebersolt, Les arts somptuaires de Byzance, 
Pariz 1923. 

Sirenje biz. umjetnosti: Ch. Diehl, L'art byzantin dans 
l'Italie méridionale, Pariz 1894; D. V. Ainalov-E. Redin, Katedrala Sv. 
Sofije u Kijevu (na ruskom jeziku), Petrograd 1899; E. Bertaux, L'art 
dans l'Italie méridionale, Pariz 1901; P. Muratov, Povijest slikarstva, u: 
L Grabar, Povijest ruske umjetnosti, VI. (na ruskom jeziku), Moskva 
1913; R Cattaneo, L'architettura in Italia dal secolo VI. al mille circa, 
Mleci 1888; C. Errard-Gayet, L'art byzantin d'apres les monuments de 
Litalie, de l'Istrie et de la Dalmatie, 1.—IV., Poreč 1904; G. Millet, 
L'ancien art serbe: les églises, Pariz 1919; B. Filov, L'ancien art bul- 
gare, Bern 1919; М. Jorga-G Bals, L'art roumain, Pariz 1922; N. P. Kon- 
dakov, Makedonija (na ruskom jeziku), Petrograd 1909; A. Protič, L'ar- 
chitecture religieuse Bulgare, Sofija 1924; P. Muratov, L'ancienne pein- 
ture russe, Rim 1925; P. Toesca, Storia dell'arte italiana, I., Il medioevo 
Turin 1927; М. Okunev, Monumenta artis serbicae sv. 1.—IV.. Zagreb- 
Prag 1928—1932; M. Abramić, Quelques reliefs d'origine ou d'influence 
byzantine en Dalmatie, u L'art byzantin chez le Slaves, II. str. 317. i d., 
Pariz 1932. Z. J. 


Bizantski novci. Kako je Bizantsko carstvo postojalo d 
1453, preko hiljadu godina, izišle su iz državnih kovnica 
mnogobrojne i raznolike vrste i serije zlatnog i bakrenog 
novca i ponešto srebrnog. Pred propast Zapadnorimskog 
carstva (476) bio je državni novac vrlo loš i nesigurne 
vrijednosti, pa se narod ustručavao primati i sam zlatni 
novac po njegovoj nominalnoj vrijednosti, već je radije 
u trgovini upotrebljavao kao sredstvo za plaćanje zlato 
i srebro u vaganim komadima. Prvi je pokušao da te 
nesređene novčane prilike uredi car Dioklecijan (284—305) 
svojom reformom novca, ali bez većega uspjeha. To je 
uspjelo tek caru Konstantinu Velikom (306—337) dobro 
smišljenom novčanom reformom, koja je preživjela burno 
doba seobe naroda, prihvaćena je i u Franačkoj, a održala 
se i u kasnije doba Bizant. carstva sve do njegove pro- 
pasti. Uvedena je naime zakonskim putem zlatna vrednota, 
a novčana je stopa strogo zasnovana na bazi čistoga zlata, 
i to tako, da se iz rimske libre (327,45 g) finog zlata kovalo 

BIZANTSKI NOVCI kovani za cara Justinijana I. (527—566) [1], Mavrikija (582—602) [2], 





Heraklija (610—641) [3, 4], Konstansa II. 


(641—668) [5], Konstansa VI. (780—797) [6], Teofila (829—832) [7], Teodore carice (1053—1055) [8], Mihajla VII. Dukosa (1071--1075) [9], 
Ivana II. Komnena (1118—1143) [10] 


72 zlatnika u težini od 4,55 g (327,45 : 72 = 4,55). Novi је 
zlatnik nazvan solidus (nummus), t. j. čvrst, valjan, solidan 
novac. Uz potpune solide kovale su se i polovine (semis) 
od 2,27 g i trećine (triens) od 1,52 g težine. — Srebro se 
prema Konstantinovoj reformi imalo upotrebljavati ili za 
kovanje sitnog novca, ili za trgovinu u vaganim komadima. 
Srebrni se novac zvao denar ili, novogrčki, dinar. U solid 
je išlo 18% denara, a libri zlata su odgovarala svojom vri- 
jednošću 1333 denara. Kako je ovo preračunavanje bilo do- 
sta teško, još za cara Konstantina kovan je još jedan sre- 
brni novac, kojega je 1000 komada išlo na libru zlata, pa 
je zato dobio ime milliarensis, grč. 4:1:a970:0». Jedan solid 
vrijedio je 14 milijarenza. Međutim odnos vrijednosti iz- 
među srebra i zlata znao je i u duljim vremenskim razma- 
cima biti neodređen, pa je država pri kovanju srebrnog 
novca imala gubitaka. S toga se razloga već za cara Juli- 
jana (361—363) kovao srebrni denar, propisane težine od 1/т» 
libre, u maloj količini, a kasnije je njegovo kovanje uki- 
nuto. Mjesto njega je kovan srebrni novac, zvan siliqua, 
kojega je išlo 24 komada u solid, a odgovarao je 1728-mom 
dijelu zlatne libre. — Za mali promet služili su i bakreni 
novci od 10, 8 2% i 2 grama težine. Kad su se bakreni 
novci upotrebljavali pri isplati većih svota, metali su se u 
kese u određenoj težini. Otud je bakreni novac dobio ime 
follis (= kesa). Kesa novca je vrijedila i u Bizantiji, i ka- 
snije u Turskoj, kao računska novčana jedinica. Vrijednost 
bakrenog novca označena je na pojedinim vrstama grč. slo- 
vima i rimskim brojkama, kao: M i XXXX = 1 follis ili 
40 numusa, A i XXX = 2/4 follisa ili 30 numusa, K i XX 
= 1/2 follisa ili 20 numusa, I i X = 1/4 follisa ili 10 numusa, 
i E = 1⁄4s follisa. — Bizant. novci imaju obično na licu sliku 


cara s kacigom ili bisernim dijademom, često je do njega 
lik njegova sina ili Majke Božje. Na naličju je obično mo- 
nogram Kristov (X i P) ili križ postavljen na nekoliko ste- 
penica, ili poprsje Isusovo, ili samo legenda te oznaka vri- 
jednosti. Iz početka su legenda i kružni natpis bili ispisani 
samo rimskim, a kasnije izmiješano rimskim i grčkim slo- 
vima. Mnogi bizant. novci nisu ravni, već su udubljeni kao 
zdjelica, a u umjetničkom pogledu su bez ikakva značaja. 
Slike i likovi su plitko rađeni, grubo i ukočeno crtani, bez 
ikakve su portretske osobitosti, tako da na pr. glave na 
svim novcima sliče jedna drugoj. Na dnu naličja novca 
obično je oznaka kovnice i vrijednosti: CONOB (= CON 
(stantinopolis), OB = 72). — Među bizant. novcima ističu 
se zlatnici, solidi, jer su u srednjem vijeku dugo vremena 
kolali kao jedini zlatni novac u Evropi. Za vrijeme križar- 
skih ratova proširili su se daleko na evropski Zapad pa se 
često spominju u tadanjim javnim ispravama pod imenima: 
byzantius, bisantius, besantius, bézant (d'or). U hrvatskim 
zemljama bio je solid od 7. do konca 13. st. jedini zlatni 
novac, koji se u trgovini i prometu upotrebljavao, i to pod 
imenima: solidus, s. aureus, aureus, s. romanatus, romana- 
tus, s. romanorum, byzantius, kaošto nam svjedoče brojne 
hrvatske sredovječne isprave. Uza zlatni upotrebljavao se 
kod nas i bizantski srebrni (argenteus) i osobito mnogo ba- 
kreni novac, kako to potvrđuju i dokumenti i bogati nalazi 
toga novca po hrvatskim zemljama. U dokumentima iz vre- 
mena hrvatskih narodnih vladara drugi se novac i ne Spo- 
minje, osim jedinog bizantskog. 

LIT.: J. Sabatier, Description des monnaies byzantines frappées sous 
les empereurs d'Orient depuis Arcadius jusq'à la prise de Constanti- 


nople, 2 sv.., Pariz 1862; J. Guecchi, Monete Romane, Milan 1907; Ren- 
gjeo, Prvi hrvatski novci, Sarajevo 1936. I. R-o. 

Bizantsko pravo, nazivano i »grčko-rimsko pravo«, u 
širem smislu obuhvaća pravni sustav, koji se razvio u 
istočnim dijelovima Rimskoga carstva od vremena Kon- 
stantina Velikoga i prijenosa prijestolnice u Bizant (330) 
do pada Bizanta pod tursku vlast (1453). No u užem smislu 
mislimo pod tim pravni sustav Istočno-rimskoga carstva od 
Justinijana (527—565) do propasti carstva. Do cara Justi- 
nijana govorimo naime — unatoč prijenosu prijestolnice na 
istok i unatoč s time spojenim odlučnim orijentalnim utje- 
cajima — još uvijek o rimskom (poklasičnom) pravu, ko- 
jemu se razvoj zaključuje Justinijanovom kodifikacijom. 
(> Rimsko pravo). 

Premda je težište rimske pravne djelatnosti u 4. st. bilo 
na Zapadu, javljaju se početci t. zv. bizantske ere i na tom 
polju već početkom toga stoljeća, dok od 5. st. utjecaji 
Istoka postaju sve odlučniji. U pravnim školama Berita 
i Carigrada poučava se već od početka 5. st. na grčkom 
jeziku, premda kao osnova pouke služe djela klasičnih pra- 
vnika, koja se tumače i obrađuju analitičko-eksegetskom 
metodom, sličnom kasnijoj glosatorskoj metodi. Nova 
vjera, reforme državnoga ustava i prevlast grčkoga elemen- 
ta djeluju sve više na razvitak poklasične pravne prakse. 

U takvim prilikama pokušao je car Justinijan svratiti 
svoja nastojanja opet prema Zapadu i uspostaviti staro 
Rimsko carstvo. Uz osvojenje Afrike, Italije i jugoistočne 
Španjolske i stanoviti oslon na rimskoga papu imao je tome 
poslužiti i latinski kodifikatorski rad toga zaista »poslje- 
dnjega rimskoga cara« (— Corpus iuris civilis). No mnogo- 
brojne novele, koje je Justinijan proglasio za svoga gotovo 
40-godišnjega vladanja, morale su biti pisane najvećim dije- 
lom već na grčkom jeziku, da bi ih uzmogli razumjeti ta- 
dašnji stanovnici carstva. 

Justinijanova kodifikacija ostade i nadalje osnovicom 
bizantskoga pravnog sustava, ali poslije Justinijana nasta- 
vljena orijentalizacija carstva vrlo je djelovala i na pravo, 
koje u rukama grčkih profesora i pravnika i u zakonicima 
kasnijih bizantskih careva sve više blijedi i udaljuje se od 
svojih prvotnih načela. Premda je Justinijan zabranio ko- 
mentiranje svojih Digesta, pojaviše se na podlozi njegove 
kompilacije već u 6. st. mnogi radovi za praktične školske 
svrhe i za sudsku praksu. Za tu su svrhu sastavljeni razli- 
čiti grčki prijevodi, zbirke paralelnih mjesta, kraći sadržaji 
i izvadci, a i pravi komentari pojedinih dijelova njegove 
kompilacije (indices, й 0%xes). Iz sholija uz Bazilike (vidi 
niže) znademo za takve komentare (indices) Digesta od ca- 
rigradskog profesora Teofila (Theophilus) i beritskih pro- 
fesora Doroteja (Dorotheus) i Stefana (Stephanus), a ko- 
mentar kodeksa napisao je Talelej (Thalelaeus). Teofilu se 
većinom pripisuje i opširna grčka parafraza Justinijanovih 
institucija. U 7. st. javljaju se doduše i monografijske ra- 
dnje o pojedinim pitanjima i materijama, no u isto doba 
za heraklijske dinastije pada moć carstva, njegov teritorij, 
pravna djelatnost i zakonodavstvo. Nemalo je tome prido- 
nijela i promjena etničke strukture carstva dolaskom Sla- 
vena na Balkanski poluotok i njihov dodir s rimskim car- 
stvom i pravom. 

Dok su u 6. i 7. st. ovi privatni radovi nastojali latin- 
sku i po materijama dosta nepreglednu Justinijanovu kodi- 
fikaciju približiti potrebama tadašnje (grčke) prakse, po- 
vela se za istom svrhom u 8. i 9. st. i zakonodavna djelat- 
nost isaurijske i makedonske dinastije, nastojeći u jedin- 
stvenim zakonicima sabrati sve pozitivno pravo. Tako je 
Leon III. Isaurijski (717—741) po provedenju temeljitih 
administrativnih reforma carstva proglasio sa svojim sinom 
Konstantinom V. Kopronimom 740 t. zv. Eklogu (Ехіоуй 
rav vouov). To je bila prva službena zbirka rimskoga prava 
poslije Justinijana, pisana na grčkom jeziku, koja sadržava 
mnogo novih pravnih nazora i znatnih odstupanja od Ju- 
stinijanovih načela. Iz istoga doba otprilike potječe i No- 
mos georgikos (Nduos yewoywos), t. |. ratarski zakon, koji 
ima važnost i za stanje i razvitak seljačkih i kmetskih od- 
nošaja i u hrvatskim krajevima (v. Dabinović, Nomos ge- 
orgikos u Mjesečniku 1940, gdje je štampan i Gortanov 
hrvatski prijevod toga zakona). 

Najvažniji pak zakonici poslije Justinijana nastadoše za 
moćne makedonske dinastije (867—1025). Basilije I. Make- 
donski (867—886) objavi ponajprije između 870 i 879 Pro- 
hiron (O zooóyewos vouos) t. j. priručnik, sastavljen iz poje- 
dinih dijelova Justinijanovih institucija i novela, a ponešto 
i digesta i kodeksa. Između 879 i 886 objavi njegovo novo, 
povećano izdanje, t. zv. Epanagogu (Елатауоу rov vouov) 

Za razliku od Ekloge ikonoklasta Leona vraća se ortodok- 
sni Basilije opet justinijanskim načelima. 

Basilijev sin Leon IV. Mudri (886—911) izda oko 892 
najvažniju grčku pravnu zbirku: Bazilike, koje sadržavaju 
uglavnom gradivo Justinijanove kompilacije i Prohirona. 
Tekstovi Bazilika popraćeni su sholijama, t. j. tumačenji- 
ma pojedinih mjesta, uzetima iz različitih starijih i novijih 
grčkih komentara. 

U dalje bizantsko doba nastali su opet pojedini izvadci 
iz Bazilika, a među posljednjima u 14. st. i t. zv. Heksa- 
biblos (45404010), priručnik, sastavljen od solunskog suca 
Konstantina Harmenopula. Heksabiblos se u Grčkoj uzdr- 
žao preko turskih vremena sve do modernoga doba, a od 
1835 vrijedi dapače kao zakonik, uz koji supsidijarno do- 
laze do primjene Bazilike i Corpus iuris civilis. 

Zbog političkih i susjedskih odnošaja prema Bizantu 
utjecale su navedene bizantske pravne zbirke i na razvitak 
sredovječnoga prava južnih Slavena, pa dakako i Hrvata, 
naročito u južnijim krajevima. 

Među izdavačima i obrađivačima vrela bizantskoga pra- 
va ističu se na prvome mjestu C. W. E. Heimbach i Za- 
chariá von Lingenthal. M. H-t. 

Bizantologija, filološko-historijska nauka o bizantskoj 
kulturi. Pokrenuo ju je Nijemac H. Wolf iz Ottingena 
svojom bizantskom  povijesti Byzantinische Geschichte, 
Basel 1557. Francuske bizantologe obilno je podupirao fran- 
cuski kralj Luj XIV. i njegov ministar Colbert. Charles 
Dufresne Ducange osnovao je pomoću Labbć-a i Leona 
Allatija golemu zbirku Scriptores historiae Byzantinae, 
Pariz 1648—1711, novo izdanje u 23 sv., Mleci 1722—1733. 
To je prva zbirka bizantskih historika, kojima je sam 
Ducange napisao komentar. Zatim je izdao rječnik sredo- 
vječnog grčkog vulgarnog jezika Glossarium ad scriptores 
mediae et infimae graecitatis 1688, ponovno štampan 1890, 
genealogiju bizantskih vladarskih porodica, monografiju o 
sredovječnom Carigradu. Pisao je i o latinskom carstvu 
13. st. Histoire de l'empire de Constantinople sous les Em- 
pereurs Francais, 1657. Racionalisti 18. st. i engleski historik 
E. Gibbon prikazivali su Bizant kao slabi odsjev nekadašnje 
slave rimskog imperija. Ipak su bile objelodanjivane zbirke 
bizantskih zakona i povelja, nastalih poslije Justinijana, 
t. zv. Bazilika. Kriza bizantologije nastala je, kad je J. Fall- 
merayer postavio tezu, da su Bizantinci srednjeg vijeka i 
današnji Grci potomci Slavena i Arnauta, koji su doduše 
primili grčki jezik, ali imaju u sebi vrlo malo helenske 
krvi, Iskonsko stanovništvo da su istrijebili ratovi srednjeg 
vijeka, kuga i pomori. Novi polet dobila je bizantologija 
u 19, st. radom učenog Rusa V. Vasiljevskog, koji je izda- 
vao bizantske izvore i pisao učene monografije. Kad je u 
Njemačkoj uslijed silnog razvoja klasične filologije, povi- 
jesti i arheologije u 19. st. nastalo posve drugo shvačanje 
o Grcima klasičnoga doba, negoli su ga imala prošla sto- 
lječa (Homer se još u 17. st. smatrao mnogo slabijim 
pjesnikom nego li Vergil), onda su počeli izučavati i hele- 
nizam i utjecaj helenističke kulture na sveukupnu kulturu 
evropskog zapada, pa su tako stali intenzivnije proučavati 
i bizantsku kulturu i civilizaciju. Stare predrasude 18. st. 
o bizantskoj kulturi poljuljao je iz temelja veliki njemački 
bizantolog K. Krumbacher, organizator znanstvene bizanto- 
logije na temelju kritičkih studija u posve modernom 
smislu. On je osnovao u Miinchenu internacionalni časopis 
Byzantinische Zeitschrift od 1892, nastavili su ga Heisenberg 
i Marc 1910 i F. R. Dolger od 1928 dalje, u koji pišu 
bizantolozi cijeloga svijeta. Slični časopisi su Vizantijski 
vremenik od 1894—1915 i Izvjestija. Standard-djelo o bi- 
zantskoj književnosti je Krumbacherova knjiga Geschichte 
der byzantinischen Literatur 1890. Miinchen je dobio tako- 
der i prvu stolicu iz bizantologije sa seminarom. Osnovane 
su takoder katedre u Cambridgeu (prof. Bury), Petrogradu 
(prof. Vasiljev), Leidenu (prof. Hesseling). Njemački hi- 
storičar. G. Niebuhr izdavao je Corpus scriptorum historiae 
Byzantinae od 1828 dalje, koji je nastavljen do 1897, 50 sv. 
Znatne su publikacije Byzantinisch-neugriechische Jahrbü- 
cher od 1920 dalje. U najnovije doba pokrenuti su časo- 
pisi u Rusiji, u Francuskoj, Italiji i Grčkoj. Bizantološki 
kongres u Bukureštu 1924, da se oduži uspomeni velikog 
francuskog bizantologa 17. st. Ducangea, zaključio je, da se 
u Bruxellesu izdaje časopis Byzantion: G. Š. 

Bizantologija kod Slavena. Zbog toga, što su sv. braća 
Ćiril i Metod, slavenski apostoli, bili bizantski Grci iz 
Soluna, što je stara književnost južnih Slavena upravo 

kopija bizantske, zatim što se stara historija Hrvata, 
Srba i Bugara kao i stara historija Rusa razvija u uskoj 
vezi s bizantskom, što je stara likovna umjetnost južnih 
Slavena u vezi s bizantskom i što je glazba i staro pravno 
uređenje ovih naroda isto tako u najužoj vezi s Bizantom, 
te napokon zbog pravoslavlja istočnih Slavena (sjevernih i 
južnih), koje se ne može zamisliti bez veze s Bizantom, 
zbog svih ovih razloga ima bizantologija uske veze sa slavi- 
stikom, sa starom historijom pomenutih Slavena, s nji- 
hovom umjetnošću, glazbom i pravom. Zbog toga su svi 
slavenski učenjaci, koliko se bave s pomenutim periodom 
slavenske povijesti i s pomenutim naučnim područjima, u 
isto doba i slaviti i bizantolozi ili bizantinisti. 

Velike bibliografije, što ih periodički donose o napretku 
bizantologije Krumbacherova Byzantinische Zeitschrift (sada 
u redakciji F. Dolgera) i časopis belgijskog bizantologa 
Henria Grégoirea pod naslovom Byzantion (Bruxelles, od 
1924 dalje), prikazuju iscrpno i radove slavenskih uče- 
njaka, koliko se odnose na gore pomenuta područja izu- 
čavanja. 

Od svih slavenskih naroda sistematsku bizantologiju raz- 
vili su ipak samo Rusi, premda se je već sam osnivač 
slavenske uporedne gramatike Fr. Miklošić bavio (1860 do 
1890) izdavanjem bizantskih dokumenata u zajednici sa J. 
Millerom i Theinerom. Od važnijih ruskih bizantologa 
spomenimo A. A. Vasiljeva, koji je 1917—1925 u Lenjin- 
gradu objavio u četiri monografije historiju Bizantije, J. 
Kulakovskoga, koji je u Kijevu 1910—1915 obradio u tri 
sveske historiju Bizantije (do 717; smrt ga je spriječila 
da dovrši ovo djelo), T. Uspenskoga, koji je također obra- 
dio istu historiju. Ovi autori dali su i mnoštvo drugih 
monografija iz bizantinske povijesti. Spomenimo još od 
poznatijih ruskih historičara Bizanta N. Popova, K. J. Grota 
i naročito G. Vasiljevskoga (1836—1899). Ovaj posljednji 
važan je za opći razvitak bizantologije kao međunarodne 
nauke. Velikim brojem sjajnih monografija o svakovrsnim 
bizantološkim problemima, izdavanjem novih bizantinskih 
izvora kao i svojim recenzijama on je u drugoj polovini 
19. st. oživio ovu nauku ne samo u Rusiji nego i u cijeloj 
Evropi. 

Prvu slavensku katedru za bizantologiju ili bizantinistiku 
dobilo je sveučilište u Petrogradu 1894 (prof. A. A. Vasi- 
ljev), a beogradsko 1905 (prof. D. Anastasijević). 

Među ruskim istraživačima bizantske umjetnosti ističu 
se D. V. Ainalov, N. P. Kondakov, N. Alpatov, N. Oku- 
njev i dr. Za izučavanje bizantologije Rusi su organizirali 
u Carigradu Ruskij arheologičeskij Institut, koji je izdavao 
svoja Izvjestija (od 1895—1914, 16 svezaka). Vasiljevskij i 
Regelj osnovali su u Petrogradu 1894 časopis posvećen 
bizantološkim studijama pod naslovom Vizantijskij Vre- 
menik (od 1894—1928, 25 svezaka), koji znači za rusku 
bizantinistiku isto što za njemačku pomenuti Krumbache- 
rov časopis. 

Ruski učenjaci bavili su se i izdavanjem bizantskih pi- 
sanih spomenika. Tako su 1896 izdali Fotijeva pisma Papa- 
dopulos i Kerameus, a 1908 Kulakovski vojne spise i t. d. 

Kako je gore već rečeno, historičari južnih Slavena, koli- 
ko se bave starom hrvatskom, starom bugarskom ili starom 
srpskom historijom sve do pojave Turaka, također spa- 
daju u bizantologiju. Od svih historičara ovoga razdoblja 
najizravnije je crpio obavijesti iz bizantskih vrela Konstan- 
tin Jireček u svojim djelima Geschichte der Bulgaren, Prag 
1876, Geschichte der Serben, sv. 1.—2., Gotha 1911—18. 
Osim ovih djela dao je Jireček i mnogo drugih na bizan- 
tologiji osnovanih monografija, koje se odnose na Balkan- 
ski poluotok, koliko je slavenski. I za njih je crpio podatke 
iz bizantskih vrela. 

Ovdje treba spomenuti još i А. Е. Hilferdingovu Povijest 
Srba, V. N. Zlatarskoga Povijest Bugara, kao i H. W. V. 
Temperleia i MadZara Thallóczyja, a od Rumunja A. D. 
Xenopola i Nikolu Jorgu. I rumunjska bizantologija ima 
isti karakter kao i jugoslavenska. Ona je u vezi sa pro- 
učavanjem domaće povijesti. 

Hrvatska bizantologija najviše se bavila proučavanjem 
vijesti, što ih donosi Konstantin Porfirogenet o staroj 
hrvatskoj državi. To je proučavanje započeo Fr. Rački, a 
nastavili su Manojlović, Šišić, Pavić, Tomašić, Hauptmann, 
Skok i ostali. Među hrvatskim historičarima umjetnosti 
treba spomenuti Karamana. 

Na srpskoj strani valja spomenuti naročito Stojana No- 
vakovića i Stanoja Stanojeviča. Na prvom mjestu stoje 

danas D. Anastasijević, N. Radojčić i G. Ostrogorski, autor 
odličnog priručnika Geschichte der byzantinischen Staates 
(1940). Među onima, koji ispituju srpsku sredovječnu umje- 
tnost u vezi s bizantskom, ističu se Petković, Deroko i t. d. 
Crkvenom historijom i crkvenim pravom bave se Filaret 
Granić, F. Grujić i t. d. 

Među Bugarima valja istaći kao historičare umjetnosti 
Bogdana Filova, Protića, Mijateva i t. d. 


Kod sjeverozapadnih Slavena, Čeha i Poljaka, kod kojih 
bizantologija ne dolazi u obzir za izučavanje domaće povi- 
jesti i umjetnosti, gajila se ili se gaji ova nauka samo u 
vezi sa slavističkom (lingvistikom i literarnom poviješću) 
onako, kako je to Jagić činio. Ali je ipak Slovansky ustav 
u Pragu osnovao 1929 posebni godišnjak za ove studije pod 
naslovom Byzantinoslavica, od kojega su izašla već četiri 
sveska. Među češkima bizantolozima treba spomenuti F. 
Dvornika, pokojnoga Miloša Weingarta i t. d. 

Redovnu bibliografiju o slavensko-bizantskim odnosima 
donosi pariška Revue des études slaves. 

Bizanta, književno-kulturni časopis za upoznavanje i 
zbliženje Slavena. Izdavala ga u Beogradu 1930 Bizanta, 
društvo za uzajamno upoznavanje i zbliženje Slavena, a 
uređivao ga je Stevan Babin. U časopisu su izlazili knji- 
ževni prilozi u svim slavenskim jezicima te prikazi sla- 
venskih književnosti, a na kraju je donosio i »Sveslovenski 
rečnika. NGC 

BIZELJSKO, valoviti brežuljci sjeverno od Brežica na 
slovenskoj strani donje Sutle; glasoviti vinogradi; 3300 stan. 
u 13 sela. J.R: 

BIZERTA (arap. Benzert, fr. Bizerte, tal. Biserta), ratna 
luka na sjeveroistočnoj obali Tunisa. U današnjem imenu 
naselja sačuvao se rimski naziv »Hippo Diarrhytus« (od 
grč. Jidoovrov skroz koji protiče voda«), kasniji talijanski 
»Hippone Zarito«. Iz B. se može lako gospodariti Sicilijan- 
skim tjesnacem i nadzirati kretanje između zapadnog i 
istočnog dijela Sredozemnog mora. U ovome je vojnička 
i trgovačka važnost B. Značaj položaja povećavaju odlike 
luke. Iz vanjske luke u polukružnom zalivu ulazi se 2.5 km 
dugim, 200 m širokim i 10 m dubokim kanalom u prostrano 
Bizertsko jezero. Jezero je u najvećem dijelu duboko pre- 
ko 10 m, tako da je pristupačno i najvećim brodovima. 
Kanal su prokopali Francuzi, ali je i antičko naselje imalo 
dvije luke povezane kanalom. Pored starog i bijednog na- 
selja prostire se na desnoj obali kanala nova B., u kojoj 
se naročito ističu vojničke zgrade. Naselje su osnovali Fe- 
ničani, zatim je pripadalo Kartagi i Rimljanima. U toku 
srednjeg i novog vijeka to je neznatno ribarsko mjesto 
(1881 g. samo 5000 stan.). Poslije francuske okupacije, pro- 
kopavanjem kanala (1889) i uređenjem luke (1895) grad je 
naglo napredovao. B. ima 34.798 stan. (1936), od toga bez 
vojske 6.738 Evropljana (Francuza, Talijana, Maltežana 
i dr.). J. R-č. 

BIZET, Alexandre César Léopold (poznat pod imenom 
Georges), Ж Pariz 25. X. 1838, t Bougival kraj Pariza 3. VI. 
1875, francuski skladatelj. Otac mu je bio učitelj pjevanja, 
„ a majka odlična pianistkinja. 
' Roditelji su mu bili i prvi 
učitelji u glazbi, a kasnije, na 
pariskom konzervatoriju, na 
koji dolazi već s 9 godina, 
Marmontel (za klavir), Zim- 
mermann i Gounod (za kon- 
trapunkt i fugu), Benoist (za 
orgulje) te Fr. Halévy (za 
kompoziciju). Iz svih predme- 
ta postigao je prve nagrade, 
a g. 1857 Grand prix de Ro- 
me na temelju lirske scene 
Clovis et Clotilde za sola, 
zbor i orkestar. Već g. 1854 
istupa kao kazališni sklada- 
telj s operetom La Prétresse; 
g. 1857 pobijedio je zajedno 
s Lecocquom kod natječaja, 
što ga je raspisalo kazalište Bouffes-Parisiens, s operetom 
Le docteur Miracle. God. 1858 dolazi u Rim; ondje je na- 
stala opera buffa Don Procopio (pronađena tek 1895 među 
papirima Auberovim, a izvedena 1905 u Monte Carlu), pro- 
gramna simfonija sa zborom Vasco di Gama, dva stavka 
simfonije (Marche funčbre, Scherzo), ouvertura La chasse 
d'Ossian. Vrativši se u Pariz provodi težak život; udešava 
poznatije skladbe za klavir, a nastupa i kao pianist-virtuoz. 
G. 1863 izvedena je u Théátre Lyrique opera Les pécheurs 
de perles (Biserari u Hrvatskom državnom kazalištu 1900). 
Ali ni s ovom niti sa slijedećima: La Jolie Fille de Perth, 
Djamileh (1872, Hrvatsko kazalište 1902), koja označuje 
značajnu evoluciju u B-ovu stvaranju, nije mogao zabilje- 
Ziti nikakav znatniji uspjeh. Tek glazbom k Daudetovoj 
drami L'Arlćsienne stekao je svestrano priznanje (pojedini 
dijelovi povezani su kasnije u Suitu za orkestar), a jednako 
i suitom Roma, koja je nastala iz njegove suite Souvenirs 
de Rome. Nakon mnogih odgoda, 3. III. 1875, iznijela je 
na pozornicu pariska Općra Comique Carmen, operu u 4 
čina s dijalozima, koji se govore (recitative je tek kasnije 
izradio Guiraud). Ma da se Carmen danas smatra kazali- 
šnim djelom, koje do najveće mjere znači ono, što nam 
može dati umjetnički oblik opere, ipak je kod prve izvedbe 
u Parizu primljena hladno. Njezin je skladatelj, satrven 
zbog neuspjeha, umro tri mjeseca iza toga, a da nije doži- 
vio onoga svjetskog uspjeha, koji je došao poslije nje- 
mačke praizvedbe u Konigsbergu (1879) pa u Beču i Bru- 
xellesu. (Prva je izvedba u Hrvatskom kazalištu bila 18. 
VI. 1893). 

Ostala djela: komična opera La Guzla de l'émir, dramat- 
ska ouvertura Patrie, mala suita za orkestar Jeux d'enfants, 
oko 40 popjevaka; manje vokalne skladbe za zbor ili poje- 
dine glasove, 7 klavirskih skladba i 300 transkripcija za 
klavir; zatim eseji, kritike, listovi. 

LIT.: E. Galabeit, Georges Bizet, Pariz 1877; Ch. Pigot, Bizet et son 
oeuvre (1886 i 1925); C. Bellaigue, Bizet (1891); H. Gauthier-Villars, 


Bizet (u zbirci »Musiciens celébres«); P. Voss, Bizet (1899, Reclams 
Univ. Bibl.); Ad. Weissmann, Bizet (u izdanjima R. Straussa »Musik«, 

1907); L. Landormy, Georges Bizet (u zbirci »Maitres de la Musique«, 
1924 i 1929); J. Raabe, Georges Bizet (Stockholm 1925); D. C. Parker, 
Bizet, Life and works (New York 1926 i London 1930); M. Delmas, 
Georges Bizet (1930); Nietzsche, Randglossen zu Bizets Carmen (izd. H. 
Daffner, 1912); monografije o pojedinim djelima, napose o Bizetovoj 
Carmeni. S. S-i. 


BIZMIT — Bizmutski oker. 


BIZMUT (od njem. Wismut, po području Wiesen), sim- 
bol Bi, red. br. 83, atomska težina 209-00. Tro- i peterova- 
ljana kovina, koja u mnogom pogledu čini prijelaz k me- 
taloidima. Pripada redu onih elemenata u Zemljinoj kori, 
koji svojom količinom ne prelaze 1%; ima ga u njoj oko 
0,000006%. Njegov atom vezan je što za sumpor, što za 
selen, zatim za neke metale, tako za nikalj, zlato, srebro, 
bakar, olovo. U kori trošenja raspadaju se njegovi sum- 
porni i metalni spojevi, atom mu se seli u nov položaj u 
prostoru, spaja se s kisikom ili ulazi u neke karbonate i 
silikate. U elementarnom stanju nije česta ruda. Kristalizira 
heksagonski. U kristalastim agregatima obično je prutast, 
perast, granat, dendritičan, lisnat, zrnast, a negdje ima 
oblik lima ili je jedar. Krhak, ali se poslije grijanja da 
nešto malo kovati. Metalna je sjaja, crvenkast, srebrnasto- 
bijel; često šareno (mjedeno) nahukan. Vrlo dijamagneti- 
čan, jer ga magnet odbija. Nalazi se po rudnim žilama, 
gdje su se razvile srebrne, kobaltne i bizmutske rude, za- 
tim u društvu željeznih i bakarnih sulfidskih ruda. F.T, 

Oksidične se rudače reduciraju direktno s ugljenom u 
lenčičima ili plamenim pečinama, sulfidične se prže prije 
redukcije i pretvaraju u oksid. Dobiveni sirovi bizmut čiste 
pretaljivanjem ili elektrolizom. 

Bizmut je kovina crvenkasto bijele boje, kristalinična, 
mekana (tvrdoća 2 po Mohsovoj skali) i krta (dade se 
satrti u prah). Specifična joj je težina 9.8. Slabo vodi to- 
plinu i elektricitet. Tali se kod 271°C, a kod 14909С pre- 
tvara se u paru. Na zraku prevlači se bizmut tankim slo- 
jem oksida, koji se prelijeva u raznim bojama. Na zraku 
žaren izgara modrim plamenom па trioksid (ВіғОз). 
Bizmutove soli daju s vodom netopive bazične spojeve. 
Bizmut i njegovi topivi spojevi jako su otrovni. 

Glavna je upotreba bizmuta za legure s niskim talištem, 
koje služe za brzo paljenje, električne osigurače, kovne 
kupelji za kaljenje čelika i za lijevanje klišea. Među ove 
lako taljive legure spadaju: Woodova kovina (50:09/0 bi- 
zmuta, 12:5% kositera, 12:5%% kadmija i 25% olova), talište 
65% C, i Rose-ova kovina 48:9% bizmuta, 23:6% kositera i 
27-5 % olova), talište 95°С. 

Od bizmutovih spojeva važni su oni, koji se upotre- 
bljavaju u medicini, bilo za posipavanje rana, bilo za lije- 
čenje proljeva: Bazični bizmutov nitrat. Smjesa raznih bazi- 
čnih nitrata, promjenljiva sastava, koji približno odgovaraju 
formuli BiO. NOs--H:O. Bijel u vodi netopivi prašak. Ba- 
zični bizmutov galat (dermatol, Ce«Hx(OH)sCOOBi(OH)»). 
Žut poput limuna, u vodi netopiv prašak. Bizmutov tribrom- 
fenolat, kseroform (CeH»BrsO)»BiOH+Bi»Os žuti prašak. 
Bazični bizmutov salicilat (CeH(OH)COOBiO). Bijeli u 
vodi netopivi prašak. Razni organski preparati bizmuta 
služe za liječenje sifilisa: bismogenol, bismosalvan, spiro- 
bismol i dr. 

BIZMUTIN — Bizmutski sjajnik. 

BIZMUTIT (bizmutski kalavac), mineral; obuhvata ba- 
zične bizmutske karbonate s vodom, koji su veoma kole- 
bljiva sastava; jednim su dijelom svakako koloidi, a je- 
dnim dijelom mehaničke smjese. Obično se javlja u 
pseudomorfozama ро različitim bizmutskim mineralima. 
Ima ga i grozdasta, bubrežasta; ljušturasta je loma; na 
svježim dijelovima staklasta je sjaja, inače je mutan; tvr- 
doća mu je 4—4,5, a spec. težina 6,12—7,33. Po kemijskom 
sastavu bio bi BizOs(COs-- OH) + mBi:?Os(OH,CO»), Nalazi 
se uz bizmutske minerale, iz kojih je i postao. EXE. 

BIZMUTSKI KALAVAC — Bizmutit. 

BIZMUTSKI OKER (bizmit), bizmutska ruda. Kristali- 
zira rompski (umjetni kristali). U prirodi se javlja samo 
jedar, zemljast, lisnat, pa uprskan. Dijamantna je sjaja, 
a može biti mutan, zemljast. Providan je, ali dolazi i ne- 
proziran. Zelenkastožut je, žut kao slama i sivkasto bijel. 
Loma je ljušturasta do ravna ili zemljasta. Mekan je 
i drobljiv. Spoj je bizmuta s kisikom Ві?Оз. Postaje tro- 
šenjem bizmutskih ruda, naročito bizm. sjajnika. К, 

BIZMUTSKI SJAJNIK, bizmutin, bizmutinit. Kristalizira 
rompski. Kristali su najviše igličasti, trakasti i kopljasti. 
Najviše se razvio jedar, pa u zrnastim i lisnatim nakupina- 
ma. Kala se savršeno. Metalna je sjaja i neproziran. Boje 
je olovnosive do kositrenobijele; obično je žutkasto ili bi- 

jelo nahukan. To je spoj bizmuta sa sumporom. Bi2Ss. U 
nekima zna biti još nešto malo bakra, olova, zlata, željeza, 
kobalta, arsena i antimona. Pred duvaljkom se tali (pa i 
u plamenu svijeće), a pritom vri i prska. Trošenjem pre- 
lazi u bizmutski oker, Bi2O3, ili u bazični bizmutski kar- 
bonat, t. zv. bizmutski kalavac. Nalazi se po rudnim žila- 
ma kasiterita, srebrnih i kolbaltnih ruda, a negdje u dru- 
štvu halkopirita i nikljevih ruda. Važan je za dobivanje 
bizmuta. ЕЕ: 
BIZON (Bison), govedo širokog svedenog čela, na kojem 
nosi kratke, snažne, gore svinute rogove. Mekane je i du- 
gačke resaste dlake na glavi, oko vrata i prsiju, gdje 
stvara grivu, a na podbratku bradu. Tijelo mu je vrlo 
svedeno od zatiljka do sredine leđa, pa je stražnji dio 
tijela razmjerno slabije razvit od prednjega. Rado ih drže 
u zoološkim vrtovima, gdje dobro uspijevaju i množe se. 
Evropski bizon (Bison bonasus, europaeus) najveća je ko- 
pnena životinja Evrope, 3:5 m dugačak, 550—700 kg težak; 
kestenjastosmeđe dlake, živi 30—50 godina, umnožava se 
vrlo polagano, a zadržava se kraj rijeka, u sjenovitim gu- 
štarama, u stadima od 30—40 komada, a stara ženka je 
uvijek vođa. Stari bikovi žive osamljeno, razdražljivi su i 
opasni. Stado najradije pase uveče i ujutro, kadšto i u 
noći, a jede travu, lišće, pupove i koru s drveća, osobito 
koru mladoga jasena. Njuh je u bizona izvrstan. Lako 
gazi močvaru i pliva u vodi. Evropski bizon živio je prije 
po srednjoj Evropi, a danas ga divljeg nalazimo samo još 
na Kavkazu i zaštićena u Bialoweškoj šumi u Litvi. Tu ih 
ima 600—700 kom. Kosti mu se nalaze u diluvijalnim 
naslagama Evrope pored mamuta, spiljskog medvjeda i 
tura (Bos primigenius). Američki bizon (Bison bison, ame- 
ricanus), zvan buffalo u Sjev. Americi, sličan je prvomu, 
ali je niži i kraći (3 m); ima deblju glavu, bujniju grivu, 
krače noge i rep. Rogovi su mu snažni i tupi, dlake je 
tamnosmeđe, a grive crnosmeđe. Nekoć je živio u velikim 
stadima gotovo u cijeloj Sjevernoj Americi, na prerijama, 
golemim travnatim stepama. Meso mu je osobito tečno; 
osušeno upotrebljavahu Indijanci kao zimsku hranu, a 
priugotovljeno i spremljeno u limenim kutijama služilo 
je za hranu sjevernopolarnim ekspedicijama; jezik mu se 
cijeni kao osobita delikatesa. Indijanci priređivahu od kože 
topla odijela i druge stvari, od grive konope, pa nije čudo, 
da se ovako korisnoj životinji danas smanjio broj. Danas 
je gotovo istrijebljen, a zaštićena ga nalazimo u Yellow- 
stone-parku, pa mu se u novije doba pomoću zaštitnih 
mjera ipak povećao broj (u državama Montani, Dakoti, 
Oklahomi). SB. 
Njegov diluvijalni prethodnik u Evropi Bison priscus, 
više je sličio američkom nego evropskom bizonu. U dilu- 
vijskim naslagama obala Drave. Save i Dunava nalaze se 
često ostatci B. priscusa. ДРА 
BIZOVAC, selo u Slavoniji, sa 1343 stan. uglavnom 
Hrvata, s malim brojem Nijemaca i Madžara. Ima općin- 
sko poglavarstvo valpovačkog kotara; željezničku stanicu 
na pruzi Osijek—Našice, poštu, parnu pilanu i oveći mlin. 
Rimokatolička župa osnovana je 1789. Z. D-i. 
Bizovac kod Osijeka dao je prethistorijskoj nauci je- 
dan od najbogatijih nalaza iz brončanog doba na medu- 

à BRONCANI PREDMETI IZ BIZOVCA 
a) klinasta sjekira s krilima (palštab), b) klinasta sjekira sa zarubom, 
c) i d) dva šuplja kelta, e) brončani srp, f) brončano koplje 


rječju Drave i Save, odakle su u zagrebački muzej dospjela 
332 komada. Među nalazima ima vrlo mnogo brončanih 
srpova (preko stotinu), pedesetak šupljih keltova, nekoliko 
palštaba i kopalja te' velikih narukvica, različnih ulomaka 
brončanog nakita i oruđa te hrpa čitavih i polomljenih 
brončanih kolača, koji su se trebali prerađivati u novo 
oruđe. Nalaz je u svojoj sastavini tipičan predstavnik 
ostavštine putujućeg trgovca iz brončanog doba, koji se 
bavio kupovanjem stare bronce, da je preproda ili sam pre- 
radi u nove prerađevine. Doba, kad je nalaz dospio u ze- 
mlju, ne da se točno odrediti, ali svakako većina predmeta 
pripada III., a neki nakit već i IV. periodi brončanog doba. 
LIT.: J. Brunšmid u Vjesniku hrv. arheol. društva, Zagreb 1895 GL 
BIZZA, Pacifik, * Rab 1696, + Split 1756, svećenik, 
crkveni povjesničar i mecena hrvatske književnosti. Sve 
svoje obrazovanje, gimnazijsko, filozofsko i bogoslovno, 
dobio je u Padovi, gdje je polučio i doktorat, Zaređen 1715 
Za svećenika ostao je i dalje u Italiji i tu bio pridijeljen 
o. Filipu Riceputiju (1667—1742), kome je najprije poma- 
gao skupljati građu za »Шугісит sacrum« u talijanskim 
arhivima. Kad je u istom poslu Riceputi 1720 od pape Kle- 
menta XI, bio izaslan u hrvatske i slovenske zemlje, pratio 
ga je i B., koji je taj njihov zajednički rad opisao u naro- 
čitom »Diarium itineris Illyricani«. Sam B. u iste svrhe pu- 
tovao je Dalmacijom i 1725/26. Za svoje zasluge sa »lily- 
ricum sacrum«, koje su bile tolike, da ga je Farlati (t. Ш. 
str. 558) nazvao njegovim »drugim otcem i osnivačem«, 
1738 bio je imenovan biskupom u Rabu, a kad je 1746 umro 
splitski nadbiskup Antun Kadčić, B. mu je postao naslje- 
dnikom. Na tim položajima u svakoj prilici podupirao je 
hrvatsku knjigu, a prema primjeru Zmajevićeva zadarskog 
sjemeništa i on je 1748 za poljički svećenički podmladak 
osnovao u Omišu naročito glagoljaško sjemenište. 


LIT.: O. M. Vanino Illyricum sacrum, Croatia sacra 1., 1931, Vrela 
i prinosi L, 1932; S. Ljubić, Dizionario biografico. F.F. 
BIZZARO, Balduin, Ж Dubrovnik 1823, + Dubrovnik 
1848, publicist, Svršivši u Mlecima gimnazijske i filozofske 
nauke vratio se u rodni Dubrovnik, gdje je počeo prouča- 
vati kulturnu dubrovačku prošlost. Njegovi talijanski pri- 
jevodi jadranskih pisama Engleza A. Patona, tiskani 1847 u 
Allgemeine Zeitung čuvaju se u dubrovačkoj franjev. knji- 
žnici (isp. Biblioteca di fra Innoc. Ciulich, br. 924). Е.Е. 
BIZZARRO OHMUČEVIĆ, Ivo, * Orebić 24. VI. 1782, 
T, Dubrovnik 30. IV. 1833, književnik (izgovor mu je pre- 
zimena: Bidzaro). Potomak vlasteoske obitelji dubrovačke, 
podrijetlom, po ženskoj lozi, od tuheljskih knezova Vladi- 
saljića iz Bosne. Učenik braće F. i U. Appendinija u Du- 
brovniku. Nastavlja zatim nauke u Mlecima, a boravi i u 
drugim gradovima Italije, gdje se i oženi. Tu dolazi u dodir 
s književnim krugovima, piše učene članke i pjesme, te 
stječe toliko ugleda, da postaje članom više talijanskih 
akademija. Pošto se 1817 vratio u Dubrovnik, ponovno se 
oženi, ovaj put Dubrovkinjom Nikom Zuzzeri, i dalje se 
bavi knjigom. Dopisivao se s velikim književnicima, koje 
je upoznao za svoga boravka u Italiji; njegova je korespon- 
dencija djelomično sačuvana u obiteljskom arhivu. B. ide, 
zajedno s braćom A. i T. Chersa, L. Stullijem i A. Kazna- 

čićem, u red posljednjih pisaca dubrovačkih iz vremena 
republike, samo što on nije proživio u Dubrovniku fran- 
cusku periodu, te je ostao do kraja vjeran konzervativnoj, 
klasicističkoj orijentaciji. U političkom pogledu i on se pri- 
lagođuje novim prilikama i pjeva također u čast austrij- 
skog cara Franje L, jednako kao i njegovi drugovi. B. je 
prigodni pjesnik, prevodilac, diletantski ljubitelj i saku- 
pljač starina i bibliofil. Osim nešto latinskih pjesama, sva 
su mu tiskana djela na talijanskom. Uz brojne prigodnice 
objavio je još i vijenac pjesama u smrt svoje žene, Poesie 
in morte di Maria Tarma (Firenca 1806), u kojima s mnogo 
osjećaja u klasičnom stilu obnavlja uspomenu na svoju 
ljubav. Pjevao je i pobožne pjesme. Njegove su se lirske 
pjesme toliko sviđale suvremenicima, da su ih nekoliko 
unijeli u antologiju talijanskih pjesnika, Parnaso dei poeti 
anacreontici (Mleci 1819): od tih je Bizzarovih pjesama 12 
uglazbio G. Murray, te su se i pjevale. B. je nekoliko puta 
i predavao u Mlecima, u Ateneo Veneto; u predavanju 
Elogio all'abate R. Boscovich (Mleci 1817) hvali Boškovića 
i kao književnika, iako je — kaže — on volio jednosta- 
vnost i klonio se kićenosti u svojim stihovima, jer »quando 
il sentimento ë vero, non ë mai falsa l'elocuzione, e lo stile 
dipende piu dal pensiero che dall'espressione«. B. je pre- 
vodio i na talijanski; spominje se njegov prijevod Vol- 
taireove tragedije Eriphyle. 

LIT.: &. Ljubić, Dizionario biografico degli uomini illustri della 
Dalmazia, Beč—Zadar 1856; G. Wurzbach, Biographisches Lexikon des 
Kaiserthums Österreich, I., Beč 1856; G. Marotti, u Sanctus Blasius 
IL—IH., Dubrovnik 1939—40. M. D-ič. 

BIZZIUS (Bizzi), Marin, Ж Rab oko 1570, + Rim 1625, 
barski nadbiskup. Bio je nadpop stolne crkve u Rabu. G. 
1608 imenova ga papa Pavao V. barskim nadbiskupom, pri- 
masom Srbije i upraviteljem budvanske biskupije. Dvije 
godine vršio je u Budvi biskupske dužnosti. G. 1610 dobio 
je zagovorom Mahmud-paše, rodom Rabljanina, ferman, da 
može poči u Bar. Obašao je svu svoju metropoliju i poslao 
papi Pavlu V. o tom opširan izvještaj pod naslovom Rela- 
tione della visita fatta da me Marino Bizzi, Arcivescovo 
Ф Antivari, nelle parti della Turchia, Antivari, Albania е 
Servia alla Santità di Nostro Signore Papa Paolo Quinto«. 
Obašao je Svač, Reči, Samriše, Goricu, Bušat, Daiše, Trun- 
še, Barbuleše, Đadre, Blinište, Lješ, Baldrin, Kakarikj, Kukli, 
Prizren, Janjevo, Novo Brdo, Prokuplje, Trepču i druga 
mjesta, gdje su živjeli rimokatolici. S putovanja se vratio 
u Budvu, odakle je 1611 pošao ponovno u Bar, ali je iste 
godine pobjegao u Budvu, jer su mu Turci prijetili smrću. 
Doskora je otišao na Rab, a 1612 u Rim, gdje je ostao do 
svoje smrti. G. 1624 odreče se časti barskog nadbiskupa. 
Mrtvo mu je tijelo prevezeno u Rab i sahranjeno u crkvi 


sv. Antuna. 

LIT.: F. Rački, Izvještaj barskog nadbiskupa Marina Bizzia o svojem 
putovanju god. 1610. po Arbanaskoj i staroj Srbiji, Starine XX., Zagreb 
1888; J. Marković, Dukljansko-barska metropolija, Zagreb 1902. S. A. 


BIZZORERO, Giulio, Ж Varese 20. III. 1846, + Turin 8. 
IV. 1901, glasoviti talijanski patolog. Svršivši 1866 medicin- 
ske nauke u Milanu bio je s 21 god. pozvan da mjesto 
Paola Mantegazze predaje patologiju, 1875 postao je redo- 
viti profesor opće patologije u Turinu, gdje je razvio veli- 
ku znanstvenu djelatnost. On je osnovao »Archivio per le 
scienze mediche«. Napisao je Manuale di microscopia cli- 
nica. Postavši 1890 senatorom neumorno je radio oko su- 
zbijanja malarije i tuberkuloze. | 

BJEČVE — Nošnje. 

BJARNI, Bigfusson Thorarensen, * 30. XII. 1786, T 24. 
VIII. 1841, islandski pjesnik. Stajao je pod utjecajem 
Shakespeareovom i Tegnerovim. Neobično svestran, pun 
ideja. Djela su mu zadojena istinskim i toplim rodolju- 
bljem. Smatraju ga osnivačem novoislandske književnosti. 
Dosta je i prevodio. 

BJEDRICH, Miktawš, Ж 1860, + 1930, lužičkosrpski knji- 
ževnik, surađivao je po lužičkosrpskim časopisima i ka- 
lendarima. Pisao je pripovijetke, u kojima prikazuje seo- 
ski lužičkosrpski život, s mnogo smisla za humor. Njegov 
mu vedri humor pomaže, da osvijetli nedostatke i mane 
lužičkosrpskog seljaka i radnika. Pored pripovijedaka 
pjevao je B. i omanje lirske pjesme, no težište i značaj 
njegova rada nalazi se u pripovijetkama, koje su sabrane 
u dvije knjige. Lj. J-e. 

BJEDRICH-WJELEMER, Michal, * 1855, t 1876, luži- 
čko-srpski pjesnik. U njegovim se pjesmama ističu ljuba- 
vni i društvovni motivi. Posebno obilježje daje tim pje- 
smama neka tiha sjeta i rezignacija. 





BIZZARRO OHMUČEVIĆ — BJELASICA 


BJEGOMJER, sprava za izračunavanje brzine prevalje- 
nog puta broda. > Čvor log. ZE, 


BJELAČA — Nošnje. 


BJELAJEV, Mitrofan Petrovič, Ж 1836, + 1904, osnivač 
velikog ruskog nakladničkog poduzeća, koje je izdalo 
mnogo djela ruskih skladatelja (Borodina, Rimskoga- 
Korsakova, Glazunova, Ljadova, Tanjejeva, Akimenka, 
Grečanjinova, Skrjabina i dr.). Sjedište je poduzeća u 
Leipzigu. Sav imetak svoj (oko 2 mil. rubalja) ostavio je 
B. kao zakladu za promicanje narodne ruske glazbe. Iz te 
se zaklade podjeljuju nagrade i raspisuju natječaji. B.Š. 

BJELANCE u jajetu ptica i gmazova je trećoredni ovoj 
oko pravoga jajeta s mnogo spremljene hrane, koje zo- 


- Zumancana орпа 

»bijelo oko«, zametna plocica 
bijelo Zumance 

koncentriéni slojevi biljelog i 
: Zutog Zumanca u Zumancu 

- unutrašnji list jajinje opne 

- mjehurak na tusiki 

vrpca 

. bjelance 


- spoljašnji listić jajinje opne 
7 lupina 


ZAMIŠLJENI PROSJEK KROZ KOKOŠJE JAJE 
Najveći dio zaprema bjelance 


vemo žumancem. Jedino to žumance nastane u jajinjaku; 
a radi toga što ptice i gmazovi nesu jaja na suhom, mo- 
raju biti ona dobro zaštićena, da se ne oštete i ne osuše. 
Stoga se iz žlijezda u jajovodu izluči oko žumanca debeo 
ovoj od nekoliko slojeva mekanog, providnog i sluzavog 
bjelanca i oko njega još dvoslojna opna i ljupina (— ja- 
je). Najgušći je posve unutrašnji sloj bjelanca, koji je 
prilegnut uz žumance, i taj se nastavlja prema oba vrška 
jajeta u dvije zavojite i smotane vrpce (halaze), koje drže 
žumance u sredini bjelanca. 

U kokošjem jajetu otpada po prilici polovina težine na 
bjelance. U njem ima oko 86% vode, te je koncentrirana 
otopina posebne jajne bjelančevine ovialbumina (složene 
bjelančevine glikoproteida) uz malo drugih bjelančevina, 
globulina i ovimukoida, i baš po bjelancu u jajetu dobili 
su takvi kemijski spojevi ime bjelančevine. Pri kuhanju 
se bjelance kokošjeg jajeta i drugih potrkušaca zgruša u 
bijelu čvrstu tvar, a kod većine čučavaca, kao kod vrane, 
vivka it. d., zgruša se u posve prozirnu drhtalinu, jer nema 
u njem nekih soli. Iz tog stanja ne može se bjelance više 
povratiti u prvobitno stanje, ono je denaturirano. 

Mnoge ribe prečnouste nose također jaja, koja u jajo- 
vodu dobiju još ovoj od bjelanca i oko njega još čvršći 
opneni ovoj (— morski miševi). Od nižih životinja imaju 
kopneni puževi plućnjaci jaja također omotana bjelancem 
i čvršćim ovojem, da se na uzduhu ne osuše, pa su kod 
nekih velikih puževa velika kao i golubinja. N. F-k. 

BJELANČEVINE — Proteini. 


BJELANOVIĆ, Sava, Ж Đevrske kod Skradina 15. X. 
1850 + Zadar 2. III. 1897, političar i publicist u Dalmaciji. 
Pučku i srednju školu svršio je u Zadru, a pravne nauke 
u Beču. Osim publicističko-političkog rada u dalmatinskom 
saboru, u kome je bio zastupnik od 1883, Bjelanović se 
ogledao i u književnosti; ali je njegovo glavno djelo bilo 
političko djelovanje u dalmatinskom primorju. 

LIT.: A. Gavrilović, Znameniti Srbi XIX. veka, Zagreb 1903, IL.; M. 
Car, Sava Bjelanović, 1911. R. G. 

BJELANSKO GOVEDO — Govedo. 


BJELASICA, 1. planina na granici Crne Gore i stare 
Raške, između rijeka Lima, Ravne Reke, Lepešnice, Tare, 
Drcke Reke i Kraljištice. Osnovu B. čine paleozojski škri- 
ljavci, preko kojih leže tanji slojevi vapnenca, dok su naj- 
viši dijelovi sagrađeni od kremenog škriljavca. Sa zara- 
vnjenje površi Vranjaka, oko 1.800 m, diže se vijugav 
vijenac pravca SZ-JI, na kome su najviši vrhovi Razvršje 
(Jarčeva Strana 2.032 m), Crna Glava (2.137 m), Zekova 
Glava (2.116 m), Troglav (2.075 m). Sa sredine vijenca 
odvaja se prema SI drugi, s vrhovima: Strmenica (2.122 m) 
i Strmni Pad (2.050 m). Zbog svoga petrografskog sastava 
obiluje B. vodama: izvorima, rječicama i jezerima. Na vi- 
jencu, oko riječnih izvorišta, ima tragova glacijalnog 





BJELASICA — BJELINSKIJ 


BJELASNICA, Observatorij zimi 


podrijetla, a niže njih, u dolinama Biogradske Rijeke, 
Mušovića Rijeke, Suvodola i Pešića Rijeke očuvani su mo- 
renski bedemi. Glacijalnog podrijetla su i bazeni jezera 
Biogradskog, Šiškog, Malog, Blatine, Pešića, Velikog Ursu- 
lovca i Paljevine. Velik dio B. pokriven je šumom, pre- 
težno crnogoricom i bukvom, a više ovih su pašnjaci. Južnim 
podnožjem B. vodi cesta Podgorica—Peć, jugozapadnim 
kolni put Trebaljevo—Mateševo, a istočnim put Andrije- 
vica—Berane. — Rovinski (Černogorija 1.) i Cvijić (Geo- 
morfologija 1.) zovu ovu planinu Bjelastica, a u kartama 
Vojnoga geografskog instituta s mjerilom 1:200.000 (ratno 
izdanje) i 1:100.000 označena je kao Bjelasica. 

LIT.: B. Ž. Milojević, Črna Prst, Bjelasica i Perister (Pos. izd. Geogr. 
društva, sv. 16, Beograd 1934). 

2, Planina između rijeka Crmnice, Bistrice i Orahovske 
zapadno od varošice Virpazara. Sastavljena je od trijaskih 
pješčanika i lapora, iznad kojih leže vapnenci i dolo- 
miti. Kroz njih probijaju mjestimice porfiriti. B. je visoka 
556 m i gotovo potpuno gola. — U karti Rovinskog 
(Černogorija I.) označena je kao Bjelasica, a u kartama 
Vojnog geografskog instituta s mjerilom 1:200.000 (ratno 
izdanje) i 1:100.000 kao Bijelasica. Pravno; 

BJELASTICA — Bjelasica 1. 


BJELAŠNICA, 1. planina u južnoj Bosni, zapravo velika 
visoravan, koja se nastavlja prema Ilidži i Sarajevu na 
Igman planinu, a na jugoistoku na Treskavicu. Najviši su 
vrhunci Bjelašnica (2067 m), zatim Krvavac (2062 m), 
Vlahina (2057 m) i Hranišava (1965 m). Ispod glavnog 
vrha nalazi se meteorološki opservatorij. Bjelašnica je 
jedan od omiljelih ciljeva sarajevskih planinara i skijaša. 

2. Negdje se upotrebljava i naziv Bjelasica, planina u 
Hercegovini poviše Popova polja s najvišim vrhom 1396 
m. Podnožjem te planine vodi cesta Trebinje — Ljubinje 
— Stolac. МАР; 

BJELEV AC, Abdurezak (А. Hifzi), * Mostar 8. VI. 1886, 
hrvatski novinar i književnik. Pohađao je Trgovačku 
školu u Mostaru i licej u Carigradu. Bio je poreski čino- 
vnik, a iza rata novinar. Moderni romanopisac, koji opisuje 
ljude svoga kraja kod kuće i u Turskoj, mladoturski po- 
kret i grčke revolucionarce. Napisao je zbirku crtica 
Sličice i profili (Mostar 1911) i romane Pod drugim suncem 
Mostar (1914), Minka (Sarajevo 1917, П. izd. 1921), Ana 
Zolotti (Zagreb), Rene Logotetides (Sarajevo 1920), Među 
očevim ljudima u nastavcima u Novom Vijeku, Iščahureni 
leptiri, koji je izašao u nastavcima u dnevniku Večernja 
Pošta u Sarajevu, a zatim pod naslovom Melika (ZB, Za- 
greb 1927) i Zidanje srećnog doma (Beograd). Uređivao je 
časopis Novi Vijek, 1920 u Sarajevu. A. N. 

BJELICA (Coluber longissimus, aesculapii), zmija ne- 
otrovnica, naraste 1:5 m, kadšto i preko 2 m, pa ide medu 
naše najveće zmije. Sprijeda na gornjoj strani je svijetlo- 
smeđa, a dalje straga sve tamnija, crnosmeđa, na trbuhu 
svijetložuta; u Bosni i Hercegovini dolaze i sivi primjerci. 
Baš u ove zmije pojavljuju se često albinotični primjerci. 
Bjelica zalazi i u vodu i pliva vješto, inače plazi po dr- 
veću i zidovima, a hrani se miševima, pticama i njihovim 
jajima pa gušterima. Ovu zmiju zovu i drvolaz; — colu- 
bridae. K.B. 

BJELICE, crnogorsko pleme u Katunskoj nahiji, u gla- 
vnom u granicama Bjeličke općine. Leži između planina 
Vilinjaka (1.003 m), Crnog Vrha (1.104 m), Celinca (1.316 

m), Gole Glave (1.113 m), na Zi JZ Voies Toša (921 m), 
Stavora (1.240 m), Pješivca (1.153 m), Gumnjiške Kose 
(912 m) i Dosa (883 m) na ISI i S. Zemljište B. je krševito, 
bezvodno, a stanovništvo siromašno. Ima oko 250 domova. 
Veča sela su Prediš, Resna i Mikuliči. S i SZ od B. su 
Cuce i Njeguši, JZ Ćeklići J Kosijeri, I Zagarač, a SI 
Pješivci. B. se prvi put spominju u prvoj polovini 15. st. 
Starinaca je sada manje od doseljenika. Preko B. vodi put 
Cetinje—Čevo—Danilovgrad. P. V-é. 

BJELICE, pučki naziv, kojim se u ribarnici označuju 
neke slatkovodne ribe kao: bodorka ili crvemperka 
(Leuciscus rutilus), platnica (L. virgo), crvenokica (Scar- 
dinius erythrophthalmus), jez (Idus melanotus), uklija 
(Alburnus lucidus) i dr. K. B. 

BJELIKA — Drvo. 

BJELINSKIJ, Visarion G., Ж Sveaborg 13. VI. 1810, + Pe- 
trograd 9. VI. 1848, otac samostalne ruske književne kri- 
tike. Socijalno je pripadnik besklasne inteligencije — »ra- 
znočinec« — kako se to u ono vrijeme zvalo. Djed mu je 
bio svećenik, a otac liječnik. Nakon svršenih gimnazijskih 
nauka upisao se na filozofijski fakultet u Moskvi, ali je 
zbog svojih liberalnih nazora morao nakon tri godine osta- 
viti fakultet. Još kao đak počeo se baviti književnošću, 
uglavnom prijevodima. Prvi veliki članak (zapravo esej), 
kojim je počeo svoj profesionalni književni rad, bila je 
elegija u prozi Literaturnyja mečtanija (»Molva«, 21. IX. 
1834), koja se smatra kao početak ruske književne kritike 
Мын порбе. G. 1835 preuzeo je u 
Moskvi od N. 1. Nadeždina 
uredništvo mjesečnih revija 
»Molva« i »Teleskop«, ali je 
»Teleskop« već druge godine 
bio zabranjen zbog štampanja 
»Filozofskog mira« P. J. Čaa- 
daeva. Zatim preuzima ure- 
dništvo revije»Moskovskij Na- 
bljudatelj« (Moskovski pro- 
matrač). G. 1839 preselio se 
u Petrograd, kamo ga je po- 
zvao A. A. Kraevskij za su- 
radnika revije »Otečestvenny- 
ja Zapiski«. G. 1846 surađuje 
u reviji N. A. Nekrasova »So- 
vremennik«. To su bile dvije 
najbolje, najozbiljnije i naj- 
utjecajnije mjesečne revije. 
B. je u svojim člancima ocje- 
njivao i bilježio sve važnije 
pojave ruskog književnog i kazališnog života. G. 1843 
oženio se s M. V. Orlovom, no shrva ga tuberkuloza i 
naskoro umre. 


Za svoga kratkog života stekao je B. i u ruskoj knjiže- 
vnosti i u ruskoj društvenosti ubrzo velik ugled, udarivši 
temelje ruskoj književnoj kritici i davši joj posebni značaj: 
socijalni sadržaj i prednost etičko-filozofijskih ciljeva i 
ideja nad čisto umjetničkima. Već u prvome svom članku 
(u »Knjiž. maštanja«) iznosi svoje shvaćanje književnosti 
uopće, napose ruske. Tu već pokazuje osobitu dubinu mi- 
sli, poletni idealizam i bujnost temperamenta, zbog koje 
je kasnije dobio nadimak »bijesnog Visariona« (»neistovyj 
V.«). U eksaltiranom tonu »Knjiž. mašt.« osjeća se utjecaj 
Schellingov, a kasnije Hegelov. Tvrdeći, da je književnost 
izražaj misli, osjećaja narodnog uvjerenja i osuđujući oštro 
Petra Velikog, koji je svojim reformama udaljio Rusiju 
od naroda, proglašuje ga krivcem, što u Rusiji unatoč mno- 
štvu odličnih pisaca ipak nema književnosti. To je prvi, 
odlučni i originalni pokušaj, da se ruska književnost shvati 
kao nešto cjelovito i jedinstveno, što se samo sobom organ- 
ski razvija. Kasnije B. mijenja svoje političke poglede i 
književne ideale i izmiruje se s Rusijom, — i tadašnjom i 
prošlom. B. posvećuje mnogo pažnje društveno-političkim 
pitanjima, ističući vrlo radikalno gledanje, te neki u njemu 
vide jednog od osnivača ruskog socijalizma. Ipak B. nema 
točno izrađen estetski ili socijalno-filozofijski sustav, jer je 
preveć dinamičan, s vječno nezasitnom dušom, ne mogući 
se nigdje posve zaustaviti. Ali je svagda čvrsto i odano slu- 
žio zahtjevima ljepote, pravde i istine. Kritičar po B. ima 
biti suputnik umjetniku i vodič čitaocu. Tako je kritiku 
učinio važnim književnim i društvenim faktorom. Njegovi 
članci su prava istraživanja, puna načelnih pogleda na 
umjetnost, nauku, društvo, pisana visokim stvaralackim 
nadahnućem i književnim sjajem. B. je pokazao, da je kri- 

tika samostalna knjiZevna grana, a kritióar — pravi umje- 
tnik-stvaralac. Na knjizevnost stavlja B. stroge zahtjeve, 
tražeći od nje ne zabavu, već službu vječnim idealima 
umjetnosti i društva, a preko toga i svom narodu, jer 
književnost mora biti čvrsto vezana sa životom iznoseći 
iz života unutarnji sadržaj i vanjski njegov razvitak. B-eve 
je članke čitala sva ruska inteligencija s golemim zanima- 
njem. Ti su članci bili važni događaji, koji su davali pra- 
vac društvenom ukusu i shvaćanju, a time je on postao 
pravi neslužbeni vođa ruske inteligencije. 

Od njegovih člana- 
ka su osobito zani- 
mljivi oni o Puškinu, 
Gogolju, Ljermontovu, 
Koljeovu, Močalovu, o 
ruskom narodnom pje- 
sništvu, te su sačuvali 
svoje značenje do na- 
ših dana. Napisao je i 
tragediju Dmitrij Ka- 
linin te dramu Рјаїі- 
desjatiljetnij ајааји- 
ška ili strannaja bo- 
leznj i nekoliko pje- 
sama, no ove nemaju 
osobite umjetničke vri- 
jednosti, nego samo su 
biografski zanimljive. 
Sabrana su mu djela 
izašla u 12 sv. u Mo- 
skvi (1859) i u Petro- 
gradu (1900—1910, sa- 
mo 9 sv.). Njegova je 
pisma izdao i komen- 
tirao sveuč. prof. E. A. 
Ljackij (Petrograd g. 
1913—1918). 


LIT.: A. N. Pypin, B., 
njegov Zivot i stvaranje, 
Petrograd 1876; N. O. Ler- 
ner, Bjelinskij, Petrograd 
1922; zbornik Vjenok Bje- 
linskomu, Moskva 1924; A. 
Radič, Gogolj i Bjelinski, 
Vijenac 1891. N.F. 














BJELOGLAVICA 


BJELOČNICA ~ Oko. 


BJELOGLAVICA, Dorycnium. To su niski, busenasti, 
dlakavi polugrmovi iz porodice lepirnjača (v.) s razgranje- 
nom stabljikom, koja nosi na kratkim peteljkama brojne 
prstenasto sastavljene listove, koji imadu po 3 liske i po 
2 liskama slična palistića, a na krajevima ogranaka cvjetne 
glavice s malim, bjelkastim lepirastim cvjetovima. Kod nas 
dolaze vrste D. hirsutum (L.) Ser. na suhim pašnjacima i 
kamenjarama primorskih krajeva i otoka, dok D. germani- 
cum (Gremli) Rouy i D. herbaceum Vill. rastu na suhim, 
naročito brdskim, livadama i pašnjacima na vapnenoj po- 
dlozi. S. H-ć. 

BJELOGORICA -> Crnogorica. 

BJELOKOST, krasni tvrdi i jednolični gusti zubni mate- 
rijal za skupocjene rezbarije, lako se sjajno ulašti. Od da- 
vnine mnogo njome trguju, pa po kakvoći razlikuju više 
vrsta. Pretežni dio bjelokosti dobiva se od kljova afričkog 
slona, godišnje nešto manje od milijun kilograma, pa za 
toliku količinu treba ubiti oko 60.000 slonova. Prosječno 
su kljove dugačke oko 1,5 m i teške 30—50 kg, a cijena 
dobre bjelokosti je oko 1000 Kn po kg. Mnogo manje bjelo- 
kosti dobije se od azijskog slona, tek oko pedesetina. Nje- 
gove su kljove i manje, pa su teške oko 20 kg. Dosta dolazi 
u trgovinu i fosilne bjelokosti od golemih kljova izumrlog 
mamuta iz sjevernih dijelova Sibirije. Njegove su kljove 
dugačke do 4 m, i ta je bjelokost vrlo tvrda, ali nije tako 
lijepe boje. 

Nešto se bjelokosti prodaje i od većih kljova drugih si- 
savaca. Od kljovastih velikih zubi vodenkonja, koji su du- 
gački do 70 cm i teški 4 kg, dobije se bjelokost skupo- 
cjenija od slonove, jer je jednoličnija, bijela i tvrda te ne 
požuti. Mnogo slabiju b. daju kljove morža, dugačke do 
75 cm i teške 3 kg. Malo b. se dobije i od velikih zavojitih 
kljova narvala, koje su dugačke 2—3 m. N. F-k. 


Bjelokost u umjetnosti. Prirodne osobine kosti, boja i 
sjaj njene površine kao i relativna tvrdoća, pogodna za 
obradbu tvrđim materijalom, privukle su pažnju ljudi već 
u najstarijim vremenima, tako da je umjetnost rezanja ko- 

sti jedna od najstarijih tehnika, kojom se je poslužio čo- 
vjek. Upotrebljavajući iz početka kosti bez razlike i ure- 
zujući u njih likove i oblike stvarnosti, njegova je umje- 
tnička mašta oživljavala koštane predmete nesamo po di- 
ktatu stvaralaštva, nego i voljom tvari. Tako su prirodni 
profili koštanih zglobova uvjetovali osobite predodžbe i sti- 
lizacije životinja u umjetnosti ledenog doba, a plastičnost 
materijala nukala je težnju za stvaranjem trodimenzional- 
nih kipova. Već je tada među raznolikim koštanim materi- 
jalom naročito mjesto zapremala bjelokost mamutovih 
kljova, a pošto je taj s vremenom izumro, postala je bjelo- 
kost afričkog i azijskog slona predmetom umjetničke i 
umjetnoobrtne obradbe. 

B. je eksotični umjetnički materijal i ona je kroz čitavu 
povijest evropske kulture uvožena iz dalekih zemalja, ali 
se ipak njezina povijesno- 
umjetnička vrijednost mjeri u 
glavnom mjerilom evropske, 
mediteranske i prednjoazijske 
umjetnosti. Međutim za pot- 
puno razumijevanje njezine 
povijesne uloge potrebno je 
posegnuti i izvan spomenuto- 
ga okvira. Od kljova afričko- 
ga slona, koje po mišljenju 
stručnjaka daju najbolju b., 
stvaraju primitivni urođenici 
bezbroj umjetničkih djela. 
Nakit, posuđe, reprezentati- 
vni predmeti i idoli, rezbarije 
i drugi plastični oblici, poka- 
zuju, da je obrtna tradicija 
obradbe bjelokosti i kod tih 
plemena prastara, da se pre- 
nosi kroz generacije i da po- 
kazuje neprekidno usavršava- 
nje. Iz čunjastih oblika kljo- 
va oslobađaju se umjetnički 
predmeti savršene tvorbe, a 
prirodni njihov oblik ne spu- 
tava djelotvornost mašte 
umjetnika, koji ih reže, dube 
i oblikuje. Primjerci takvih 
bjelokosnih umjetnina, koji 
se na pr.. nalaze u zagreba- 
čkom etnografskom muzeju, 
dokazuju velike napore i odli- 
čne rezultate iskonske umje- 
tničke težnje. Umjetnik iskorišćuje materijal ističući kon- 
traste svijetla i sjene na rubovima i obrisima reljefnih polja 
i prikaza. Njegov je naivni reljefni crtež bogat množinom 
plastičnih detalja, koji povezani jedinstvenim i primarnim 
ritmom daju čitavoj umjetnini osebujni i monumentalni 
karakter. 

Još bogatije oblikovanu b. nalazimo u srednjoj Aziji 
s razumljivim utjecajima visoko razvijene gospodske indij- 
ske umjetnosti, jer je veliko iskustvo anonimnih primiti- 
vaca utjecalo na reprezentativnu civilizaciju Indije. 

Iz ta dva velika izvora, centralne Afrike i Azije, b. je 
prelazila na Istok, Zapad i Evropu. Ona je postala odrazom 
bogatstva, moći i raskoši, a u toku stoljeća, pod utjecajem 
različnih sredina, mijenjali su se njezini umjetnički oblici. 

U starom Egiptu umjetnici su znali iskoristiti prirodnu 
podatnost i topli sjaj površine, tako da su egipatski kipovi 
od b. puni leZernosti i kiparske slobode, koju Egipćani u 
drugom materijalu nisu iskoristili. Slična je pojava i u 
ostalim onodobnim kulturama, kao na pr, na liku »Akro- 
bate« iz Knoza na Kreti, na kojem se odrazuje pokre- 
tnost u gibanju tijela. Kraj sve množine bjelokosnih umje- 
tnina, umjetnost rezbarenja u b. odigrala je svoju najvažni- 
ju ulogu tek u doba cvjetanja klasičnoga grčkoga kiparstva. 

Fidija i ostali umjetnici njegova vremena služe se bjelo- 
košću kod izradbe svojih najreprezentativnijih djela. Nji- 
hovu tehniku (»chryselefantina«) poznajemo na žalost samo 
po opisima starih autora, dok su same umjetnine već u 
antikno doba nestale. B. su u kiparstvu upotrebljavali u 
vezi s plemenitim kovinama i drvom, tako da su vidljivi 
dijelovi puti bili bjelokosni, a ostali detalji od drugog 
materijala. Kipari su pri tom iskorišćivali ugodni sjaj b., 
koji je podnosio diskretno koloriranje, dok je njezina pri- 
rodna mekoća dopuštala bogatu razvedenost plastičnih 
oblika. Prednosti tog načina stvaranja obogatile su iskustva 

UMJETNICKI PREDMETI IZ BJELOKOSTI 


l. Rezbarene kosti iz ledenog doba, nadene u Francuskoj, Longerie-Basse. — 2. Rezbarije na slonovoj kosti iz Konga. Zagreb, Hrv. drž. 
etnografski muzej, Zbirka D. Lermana. — 3. Bjelokosni reljefi s kasnoantiknim motivima. — 4. Indijske bjelokosne rezbarije, obojene i 
pozlaćene. Madura, 18. st. — 5. Kineski rad od bjelokosti iz poč. 17. st. — 6. Diptih. Engleski rad iz 15. st. London, Victoria and Albert 


Museum. — 7. Kip dječaka. Njemački rad iz 17. st. Zagreb, Hrv. drž. muzej za umjetnost i obrt 


BJELOKOST — BJELOKOST BILJNA 





RENESANSNI RELJEF U BJELOKOSTI. Sjeverno-talijanski rad 15. st. 
Firenca, Museo Nazionale di Bargello 

u radu na drugim tvarima i neprimjetno odgojile ukus 
grčkih umjetnika, koji su u titranju svijetla i atmosfere 
uočili bezbroj tajnih odnosa tvari i oblika. U helenističkoj 
i rimskoj umjetnosti, koje su se posve priklonile obrađiva- 
nju mramora, bila je b. radi skupoće i teškoće izradbe u 
velikim pločama, pomalo potisnuta iz monumentalnog ki- 
parstva, ali je ostao nesmanjen njezin utjecaj u sitnoj re- 
prezentativnoj umjetnosti. No kad su se granice rimskoga 
carstva na Istoku proširile, počela je pritjecati i b. u većim 
količinama. U Siriji i čitavom jugoistočnom Sredozemlju 
s Egiptom, nastale su mnogobrojne nove rezbarske radio- 
nice, koje su svojim radovima opskrbljivale gotovo čitavo 
carstvo, Klasični se motivi pomalo gube, a javljaju istoč- 
njački ukrasni principi, koji se lako povezuju sa simbo- 
:lizmom ranoga kršćanstva. Kako se više ne mogu izvoditi 
veliki građevinski i kiparski planovi, b. svojom finoćom 
nadomješta grandiozne razmjere drugih tvari. U kompozi- 
cijama i reljefima, kojih su prepuni predmeti svakodnevne 
i crkvene upotrebe, sve je izrezbareno bujnim ornamen- 
"tima i prizorima iz mitologije i Sv. Pisma. T. zv. konzu- 
larni diptisi sa svojim prizorima iz službenog života te por- 
tretima vladara i velikodostojanstvenika ostaju nam kao 
dokumenti nestalih monumentalnih kipova. Najljepši spo- 
menik te prelazne epohe jest katedra biskupa Maksimijana 
(6. st.) u Raveni, a vjerojatno je djelo sirijskih ili egipat- 
skih majstora. Njezina je drvena konstrukcija obložena re- 
ljefnim bjelokosnim pločicama, na kojima su u velikim po- 
ljima prikazani prizori iz života Kristova, a okviri polja 
ukrašeni su bogatom biljevnom ornamentikom. To je naro- 
čiti primjer skladne primjene bjelokosti na području gra- 
đevno-stolarske dekoracije. 

Od 6. st. b. je na Zapadu postala opet rijetkom, dok je 
na Istoku baš u to vrijeme proživljavala svoju kulminaciju, 
pa zato u to vrijeme dolaze u Evropu gotovi umjetnički 
produkti iz istočnih zemalja i kroz par stoljeća vrše utjecaj 
na oblike i upotrebu bjelokosti u Evropi. Neprekinuta 
tradicija stvorila je od bizantskih rezbara nenadmašive 
umjetne obrtnike, dok su ikonografski njihovi radovi sve- 
deni na izbor nekoliko temeljnih tipova, koji se s malim 
razlikama stalno ponavljaju prerađujući naslijeđene antikne 
i orijentalne motive. Kad na zapadu jača državna i crkvena 
vlast, javlja se opet težnja za reprezentacijom. Već u doba 
Karolinga bjelokosni se predmeti izrađuju u pojedinim 
samostanskim školama, a osobita je pažnja posvećena 
rezbarenju korica svetih knjiga. I dok je u prvo vrijeme 
ljudski lik gotovo posve zapostavljen, postaje on s vreme- 
nom glavnom temom tih reljefnih kompozicija, kojih okvire 
i nadalje ukrašuju fantastično isprepleteni motivi biljaka i 
Životinja. Uz stilizirane i od antike naslijeđene uzorke 
Javljaju se i realistički shvaćeni detalji, koji čitavoj toi 

skupini umjetnina daju naročitu draž. (O diptihonu iz za- 
grebačke riznice — Diptih). Cvjetanje gotike doba је 
najveće ekspanzije bjelokosne umjetnosti u Evropi. B. je 
opet postala samostalni kiparski materijal, a mnoštvo ki- 
parskih kompozicija i pokretnih oltarića pokazuje njezinu 
mnogostranu upotrebu. Oblici kipova, izvedenih iz kom- 
paktnih kljova, svojim stremljenjem i elegancijom pregiba, 
naročito bokova, pokazuju da nisu tako ispali samo slu- 
čajno zbog prirode materijala. Podatnost je materijala 
došla do najjačeg izražaja u kompozicijama Madone s dje- 
tetom, gdje je materijal opet izazvao tijesnu priljubljenost 
dvaju slobodnih tijela u pokretu. Što se tiče same tehnike, 
pazilo se nesamo na izradbu reljefa i plastičnog oblika, 
nego su oni bili prilično intenzivno kolorirani, kako nam 
to pokazuju sačuvani primjerci. Gotički su reljefi puni po- 
kreta i izražajnosti psihološkog momenta, a njihova je sa- 
vršena obradba rezultat dugotrajnih i ozbiljnih napora 
umjetnika, koji su u bjelokosti stvarali po istim visokim 
principima kao i u drugim materijalima, Osim u crkvene 
svrhe upotrebljava se b. i u profanom životu, te se od nje 
izrađuju rezbareni rogovi, dršci, korice oružja i oruđa, kao 
i reljefi ratničkog i svakodnevnog života. Baš se u tim 
djelima naročito zapažaju direktni utjecaji umjetnosti Ori- 
jenta. Bjelokosne su umjetnine tada mnogo tražene po 
čitavoj Evropi, a u produkciji prvenstvo nosi Francuska, 
u 14. st. naročito Pariz. 

Ratovi s Turcima i njihova dominacija na Istoku potkraj 
srednjega vijeka sprečavali su slobodan uvoz b. u Evropu, 
tako da su bjelokosni radovi rane i visoke renesanse spo- 
radični i ne predstavljaju naročitu prinovu. Tomu je vje- 
rojatno bio razlog prevladavanje kamena i metala. Uz po- 
sve rijetke spomenike b. je tada ograničena samo na deko- 
raciju sitnih umjetnoobrtnih predmeta i pribora. 

Doba baroka je u svojoj težnji za predočenjem životnog 
preobilja vratilo b. u krug velike umjetnosti, obogativši 
njezine likovne mogućnosti, uspostavivši liniju razvoja 
koju je prividno renesansa prekinula. To su pospješili i 
neki vanjski momenti, t. j. otvorenje pomorskih putova u 
17, i 18. st, koji su omogućili dopremu bjelokosti i uspo- 
stavili veze s kulturom dalekoga Istoka. Intimnost bjelo- 
kosnog materijala bila je podobna da zadovolji i ukus 
razmaženih generacija. Kiparstvo je ponovno postalo gla- 
vnom domenom b., a njezini su se prirodni oblici lako 
uskladili s ritmom ljudskoga tijela, dok je njezina mate- 
rijalna mekoća pružala bezbroj mogućnosti aranžmana ba- 
roknih situacija. Široki registar doživljajnih mogućnosti — 
od dramatske patetike do ugodne intime — nalazi opet 
mnoštvo umjetnika, koji sve svoje sposobnosti usredoto- 
čuju u izradbi kompozicija, za koje nisu potrebni veliki 
fizički napori, ali su pružene mogućnosti velike umjetničke 
izražajnosti. Komplicirane figuralne kompozicije izmjenjuju 
se tako s jednostavnim i elegantnim likovima i portretima, 
u kojima umjetnik može slobodno izraziti ljepotu realisti- 
čkih i draž stiliziranih detalja. Prirodna ljepota bjelokosne 
površine dolazi sada u kiparstvu do potpunog izražaja, jer 
se likovi ne prekrivaju bojom, a plastični oblici i plohe 
harmoniraju s pokretima i obrisima likova. U to vrijeme 
upotrebljavaju b. i slikari kao podlogu za minijature, jer 
im ona svojim prirodnim sjajem i tonom pojačava kolori- 
stičke efekte boje. 

B. je postala predmetom mode. Virtuozni su majstori 
izrađivali fantastične dekorativne predmete, lepeze i po- 
suđe, a umjetnici su u njoj nasljedovali djela velikih ki- 
para. No nesamo umjetnici, nego i dokoni amateri izra- 
divali su na tokarskom stanu predmete, koji svojom inven- 
cijom često ne zaostaju za djelima umjetnika. Umjetnost 
je bjelokosti u Evropi bila gotovo jedina tradicionalna 
disciplina, koja je bez velikih poremetnja prešla i u 19. st., 
ali je tada potiskivana raznovrsnim surogatima eksport- 
nom robom iz Kine i Japana i konačno industrijskom pro- 
izvodnjom prosječne robe, 

LIT.: H. Th. Bossert, Geschichte des Kunstgewerbes aller Zeiten und 
Volker, 6. sv., Berlin 1928; O. M. Dalton, Catalogue of the ivory Car- 
vings of the Christian Era of British Museum, London 1909; R. Koechlin, 
Les Ivoires gotiques francais, 2 sv., Pariz 1924; O. Pelka, Elfenbein, 
Bibliothek für Kunst und Antiquitatensammler, sv. 17.; Ch. Scherer, 
Elfenbeinplastik seit der Renaissance, Monographien des Kunstgewerbes, 


sv. 8.; W. F. Volbach, Mittelalterliche Elfenbeinarbeiten, Orbis pictus, 
sv. 11. M. G-c. 


BJELOKOST BILJNA (vegetabilna). U sjemenkama se 
nekih biljaka, najčešće palmá, nalazi vrlo tvrdo hranljivo 
staničje, koje se sastoji od stanica s jako odebljalim sti- 
jenkama. One su čvrste i obično bezbojne, često vrlo bi- 
jele, građene uglavnom od hemiceluloze. Zbog tvrdoće 

(Foto I. Horvat) 


BJELOLIST U VELEBITU 


dobile su ove sjemenke ime biljne slonove kosti, te se 
mogu upotrebljavati za pravljenje različitih predmeta, na 
pr. za izrađivanje dugmeta. Za dobivanje biljne slonove 
kosti najvažnije su sjemenke palma: Phytelephas macro- 
carpa R. et P. i Ph. microcarpa R. et P. (Južna Amerika), 
dok su manje važne: Hyphaene thebaica Mart. (tropska 
ist. Afrika) i neke vrste roda Coelococcus. F. K-n. 

BJELOLASICA (Bijela Lasica), najviši greben u Velikoj 
Kapeli, proteže se dinarskim smjerom (sjeverozapadno od 
sela Jasenka). Doseže visinu od 1533 m, i to je ujedno naj- 
viši vrh Velike Kapele. Z. D-i. 

BJELOLIST (Leontopodium alpinum Cass.) je oniska 
kserofitna biljka, zasebnoga roda iz por. glavočika. Obučen 
je sav u lijepu, bijelu i gustu pust, koja brani biljku od 
prekomjernoga isparivanja. Najviše se ističe zvjezdolik, sa- 
stavljen cvat, koji čini pet do sedam, može biti i više ili 
manje, u glavičasti paštitac skupljenih cvjetnih glavičica, 
koju svaku za sebe obuhvataju sitne, na vrhu crnkaste lju- 
štice, a sve glavičice skupa opet su obavite divnom zvije- 
zdom bijelo pustenoga pricvjetnoga lišća. Sami cvjetići gla- 
vičica sitni su i neugledni. Oni su ili dvospolni, ili samo 
ženski ili samo muški, ili bespolni, obično jednodomni. Bez 
pricvjetnoga, velikog, zvjezdolikog i napadno bjelopusteno- 
ga lišća sami cvjetići ostali bi od kukaca nezapaženi i ne- 
oplođeni. Rod bjelolista potječe iz srednjoazijskih i istočno- 
azijskih planinskih travnjaka i stepa pa tamo broji i preko 
tridesetak vrsta, dok je u Evropi zastupan samo jednom vr- 
stom, a nalazi se na teško pristupnom vapnenom stijenju 
planina Balkanskoga poluotoka, Karpata, Alpa, Apenina, 
Jure, Pireneja i Aragonskih planina. U Hrvatskoj je poznat 
bjelolist u posebnom obliku kao L. alpinum Cass. var. Kra- 
sense Derganc na Risnjaku, hrvatskom Snježniku, Bijelim i 
Samarskim Stijenama, na Bitoraju i Viševici, na Rudoj Po- 
ljani u Ličkoj Plješivici, na više mjesta u sjevernom Vele- 
bitu i na Crnopcu u južnom Velebitu, na Dinarskim plani- 
nama, u zapadnobosanskom gorju na Klekovači, Osječenici 
i Šator-planini, pa u hercegovačkim planinama Čvrsnici, 
Čabulji i Prenju. U Crnoj Gori na Durmitoru i Prokleti- 
jama još i kao var. nivale H.-M. U Srbiji na Mučanj-pla- 
nini, а u Bugarskoj — zvan »balkanska zvezda« — па 
Trojan-Balkanu i Pirin-planini. 

Ova se biljka naziva često i imenom runolist, koje je 
ovdje primijenjeno na rod Gnaphalium (> runolist). Na- 
protiv se imenom bjelolist nazivaju često vrste roda smi- 
lika (v.). 

A a Derganc, Geographische Verbreitung des Gnaphalium leon- 
topodium Scop. auf der Balkanhalbinsel i Nachtrag, Allg. bot. Zeit- 
schrift, 1905 br. 9 i 1911 br. 7/8 i 9; D. Hirc, Runolist na hrvatskim pla- 


ninama, Nar. Novine 1912, br. 251 i 252; A. Heinz, B. i njegova braca, 
Priroda VIL, 1917; K. Bošnjak, Runolist, Priroda XXIV., 1934. K. B-š-k. 


BJELOPAVLIĆI, pleme u Crnoj Gori, spominje se prvi 
put 1411. Pleme je po predaji osnovao Bijeli Pavle Duka- 
dinac, koji se naseli među starosjedioce Lužane. Nalazi se 
u plodnoj ravnici oko Zete, a ima i planine, kamo ljeti 
seljaci izvode stoku. Glavno je mjesto Danilov Grad, a 


znameniti su manastiri Ostrog i Ždrebaonik. 
LIT.: P. Šobajić, Pleme Bjelopavlići, Naselja 15. S. М. 5. 


BJELOPOLJE (Bilopolje), 1. malo krško polje u Krbavi, 
podno Plješivice; visoko je 604 m, a površina mu iznosi 
6.73 km?. Najvažniji izvori, koji trajno daju vodu, jesu 


Petkovac, Balatinovac i Kraljevac. Ima nekoliko ponora, 
koji nakon jakih kiša i poplava u susjednom Krbavskom 
polju počinju izbacivati vodu. Poplava B. nastaje samo iza 
osobito jakih jesenskih ili proljetnih kiša i traje 2—3 mje- 
seca, a dubina vode iznosi do 10 m. 

2. Selo na sjeverozapadnom rubu istoimenog polja, 6 km 
JI od Korenice, u koreničkom kotaru. Ima 344 stan. 


LIT.: A. Gavazzi, Die Seen des Karstes, Beč 1904. Z. D-i. 
BJELOREPKA — Kamenjar. 


BJELORUSI (etnografski). Premda su najmanji od tri 
ruska naroda, očuvali su razmjerno više starine u životu 
i kulturi sela nego Velikorusi i Ukrajinci. Tome je pripo- 
mogao i njihov smještaj i priroda područja, napose Polje- 
sja, obilna šumama i vodama, s mnogim posve zabitnim 
krajevima do najnovijih vremena. Bjeloruski teritorij, bar 
jednim dijelom, zajedno sa susjednim poljskim i ukrajin- 
skim, uzima se za dio pradomovine Slavena. Stoga se može 
opravdano koješta u etnografiji Bjelorusa nazirati kao di- 
rektna baština održana još iz onoga doba. — Bjeloruski 
narod se kao grana ruske (istočnoslavenske) grane Slavena 
formirao već u davna vremena (iza 8. st.) donekle kao 
individualitet, kome je jezgru dalo pleme Vjatiči (miješani 
s ograncima južnih Rusa i Poljaka — tako po teoriji A. A. 
Šahmatova) ili po drugima Radimiči, Dregoviči i dio Kri- 
viča, koji su zatim (u 13. st. i poslije) apsorbirali i Vjatiče, 
Sjevernjane, pa i reka neruska susjedna plemena i stvorili 
tako predke današnjih Bjelorusa (E. Karskij). 

Seljački su domovi B. velikom većinom brvnare, starije 
sa značajnim oblim brvnima, neotesanim uglovima i sla- 
mnim krovom; za rasvjetu su služile tanke luči na oso- 
bitoj napravi. U gospodarstvu ima još dosta starih tra- 
dicija (dok nije moderno doba tome učinilo uglavnom 
kraj): kulturno je tlo osvajao bjeloruski seljak starinskim 
načinom krčenja šume (sječom i paljenjem ostataka), oralo 
se sohom (— plug), branalo se često povaljenim stablom 
okresanih grana (veršalina). Osim ratarstva razvito je oso- 
bito i ribarstvo na brojnim vodama i zimi na ledu, a na- 
pose pčelarstvo. Ovo je dijelom bilo još u najelementar- 


nijem obliku: seljak-nalaznik u šumi označi svojim znakom: 


stabla s dupljima, u kojima su pčele, osigurava ih domi- 
šljato različnim napravama protiv medvjeda, a u određeno 
doba dolazi da vadi med i penje se do visokih duplja 
s pomoću osobite sprave od užeta (lezivo). Među jelima 
ima ih i po imenu i po načinu priređivanja veoma starih, 
tako različne kaše, u prvom redu od prosa (jahly), ječma 
ili pšenice (kućja), koje imaju važnu ulogu u mnogim 
obredima; često su pripravljene s medom; dalje talakno 
(tolokmo ili milta) od zobene krupice i kysel (ili Zur) od 
zobena brašna, uzvarena, pa tekućina procijedena i puštena 
da uskisne i postane kao žele; mnogo različnih juha i vrsta 
kruhova i t. d. Za uzvarivanje vode ili druge tekućine če- 
sto se po prastarom načinu upotrebljavalo vruće kamenje. 
Dosta je živo bilo održano i sabiranje samoraslih plodova, 
sokova različnoga drveća i meda. — Seljačko je rukotvor- 
stvo B. bilo od starine vrlo razvito i uglavnom autarkijsko. 





DJEČACI IZ OKOLICE MOGILEVA 


— 


BIE TORK OSB 








\ 

SM j ` 

“ k 

5 ` Bs еее 
poa e po. 
3 

- © 
NE 

BJELORUSI 


Obilje drva je povod, da bjeloruski seljak u zabitnijim 
krajevima sam izraduje od drva, drvene kore (osobito bre- 
zove) i lika mnoštvo potrepština i alata, pa se ta »drvena 
kultura« isticala kao značajka jednoga dijela B. Isto tako 
vrlo je dobro održano i čitavo seljačko tekstilno ruko- 
tvorstvo, gotovo potpuno onakvo, kakvo je i kod nas, s je- 
dnakim nazivima, spravama, načinom brojenja niti, tehni- 
kom rada. — Nošnje se bjeloruske razlikuju doduše nekim 
posebnostima od srodnih ukrajinskih i velikoruskih, ali bit- 
nih razlika nema, a radi se uglavnom o ženskim nošnjama, 
jer su se muške do novijih vremena veoma izjednačile 
širenjem nekih dijelova na sve strane, pa i među bjelo- 
ruske seljake (kapa sa sjenilom, poznati kroj košulje, čizme 
і dr). Kao značajna 
obuća nose se u obi- 
čne dane lapti, plete- 
ni od oširokih trakova 
lika. Ornamentika nije 
obilna i ograničuje se 
samo na neke predme- 
te (pisanice, tkani ukra- 
si na prtenoj odječi, 
nešto rezbarija). Me- 
dutim duhovna je kul- 
tura veoma obilna ra- 
znovrsnim  tvorbama. 
Osobito su brojne obre- 
dne popijevke (svad- 
bene, koledske, »ku- 
palske« t. j. svetoivanj- 
ske it.d.). S nekima 
od tih vezani su i do- 
bro održani običaji. 
Pri svadbi ima mnogo 
običaja vrlo blizih hr- 
vatskima, a čitav je 
obred redovno bio vrlo 
razveden (iza prosidbe 
— zapoiny, slijede za- 
ručyny, zatim vjenča- 
nje — vjenjec — mla- 
denci su knjaž i knja- 
hynja, svečano pečenje 





BJELORUSKINJA svadbenoga kolača — 
SARI гет = korovaja, različna pre- 
. piranja, pogađanja i zazivi, zatim posad — fingirano re- 


zanje kose mladenki, rastanak od roditeljskoga doma, sve- 
čani pohod u dom mladenca, pir, ogledanje mladenkine 
košulje, pohođani) s mnogo varijacija u pojedinostima. 
I među porodnim i pogrebnim običajima ima mnogo arhaič- 
nih sastavina (na pr. kuvadi sličnih kod poroda — Kuvada). 
I šišano kumstvo je poznato. Napose treba istaći skupal- 
ske« običaje (zvane po sv. Ivanu »Kupalu«, 24. IV.), osobito 
vatre i ples oko njih (za razliku od Velikorusa, u kojih 
nema tih običaja), s mnogo gatanja i magije na taj dan. 
S druge su strane značajna podušja za pokojnike (osobito 
o Duhovima, Uskrsu, prije Masljanice — poklada i sv. Di- 
mitrija), Ove posljednje nazivaju B. dzjady (»djedovi«), 
predcima se rezerviraju jela, oni se dijelom i direktno po- 
zivaju na blagovanje. Tipično je podušno jelo kaša s me- 
dom, zvana kućja (— koljivo), pa je po njoj dobila svoje 
ime kod B. (i Ukrajinaca) i sama badnja večer, koja 
i u B. kao i kod nas ima izrazito podušni značaj (> Ba- 
dnjak). Čitav je život seljaka B. isprepleten s mnogo prazno- 
vjerja, magije, koji su manje više površice preliveni pravo- 
slavnim vjeroispovijedanjem i kultom, — U socijalnim 
uredbama na selu ističu se također neke bjeloruske po- 
sebnosti i arhaizmi. Tako običaj sjabryna: dvojica seljaka 
gospodara postaju sjabry, svoje vrste pobratimi, ako slu- 
čajem roj pčela jednoga sjedne na posjedu drugoga, pa tim 
postane njihovo zajedničko vlasništvo; oni se paze i svoj- 
ski pomažu. Pored toga postoji i davna slavenska tradicija 
sprega (pod tim istim imenom kao kod nas). Ova, kao i 
druge različne tradicije, naći će se u jednakim ili srodnim 
oblicima i u ostalih Rusa, a ima ih osobito i u susjednih 
Ukrajinaca. — Sastav seljačke kulture B. u jezgri svojoj 
sadržava mnoštvo starih slavenskih tradicija, održanih če- 
sto vrlo svježe u prvobitnom obliku; osim toga razabira se 
različnih utjecaja došlih od susjeda Ukrajinaca (na jugu) 
i Velikorusa (na istoku i sjeveru), ali treba zabilježiti i 
dobro primjetne utjecaje poljske (osobito u duhovnoj kul- 

turi) i litavske. S etnološkoga je stajališta značajan dio 
bjeloruskoga područja, koje pokazuje nit takvih elemenata, 
koji se tu ne bi očekivali, jer su im najbliži srodnici daleko 
odatle, oko Sredozemnoga mora, tako na pr. vrsta jarma 
s teljigom »na ključ« savinutim (kao kod Hrvata na Krku 
i u Gorskom Kotaru; — jaram), neke elementarnije tehnike 
tkanja (nizom četvorastih daščica), valjanje sukna nogama 
i vrućom vodom i dr. — Novo je doba odnijelo netragom 
mnogo te tradicijske seljačke bjeloruske kulture, ali se ipak 
uza sve to još održava razmjerno dosta starine za razliku 
od nekih drugih ruskih, osobito jače industrijaliziranih 
pokrajina. 

LIT.: N. Nikiforovskij, Očerki prostonarodnago Zit'ja-byt'ja v vi- 
tebskoj Bélorussii, Vitebsk 1895; E. Romanov, Bélorusskij sbornik, 
L—IX., Vilno 1886—1912; E. Karskij, Bélorussy, 1. Varšava 1903, III. 
Moskva 1916; K. Moszynski, Polesie rzeczyckie, Varšava 1928; Dm. 
Zelenin, Russische (ostslavische) Volkskunde, Berlin-Leipzig 1927; Ma- 
tar'jaly da belaruskae bibliografii, Minsk od 1925. M. G-i. 


Bjeloruska književnost. Početak zasebne bjeloruske knji- 
Zevnosti pada u vrijeme pokorenja zap. Rusije po Litvi 
(12.—14. st.), kada se kod zapadno-ruskih plemena, koja su 
ušla u litvansku državu (Dragoviči, Poločki i Smolenski 
Kriviči, Radimiči, dio Sjevernjana), počela kao potreba 
prirodnoga otpora razvijati autohtona bjeloruska narodnost 
i kultura. 

Već u 14. st. živi posebni bjeloruski književni jezik, 
kojemu su prvi spomenici većinom prijevodi. Pod utjeca- 
jem polj. i češ. protestantizma sačinio je Е. Skorina bjelorus. 
prijevod Biblije (prema crkveno-slavenskoj i štamp. če- 
škoj 1506), psaltir (1517—19) i niz crkvenih obrednih 
knjiga u svrhu, da olakša narodu njihovo razumijevanje. 
Krajem 16. st. preveo je protestant Tjapinskij Evanđelje. 
S latinskog su prevedene Vitae sanctorum, Život sv. Ale- 
ksija, s poljskog Skargini Životi svetaca, s grčkog Život 
Varlaama i Josafata. Ovamo idu i apokrifi, prevedeni sa 
židovskog: Šestokrilac, Lopatočnik (gatanje po lopaticama), 
Logika, Tajna tajni. Od pripovijedaka prevedene su s bu- 
garskog Trojanski rat, s hrvatskog Tristan i Izolda, s če- 
škog Riter Tundal i Izreke Sibile, s poljskog Atila. Na 
taj su se način Rusi preko Bjelorusa u 16. st. po prvi put 
upoznali s ljubavnim i avanturističkim romanom. 

Prva originalna bjelorus. djela nastala su na području po- 
vijesti i prava. Tako se iz 15. st. sačuvalo više kronika 
i ljetopisa (najvažniji Avraamkov), u kojima se Litvanci 
i Rusi smatraju jednim narodom, a u zajedničke neprija- 
telje ubrajaju nesamo Poljake, nego i moskovske Ruse. 
G. 1588 nastao je veličanstven spomenik bjeloruskog prava 
Litovskij Statut (izd. Sapjeg, u 487 paragrafa). Izvori su 
mu bjelorus. i litvansko običajno pravo, Ruska Pravda, sta- 
rije bjeloruske zbirke zakona, na koje je već utjecalo 
poljsko i rimsko pravo. Statut štiti bjeloruski jezik kao 
jedini državni, daje privilegije plemstvu, uvodi smrtnu 
kaznu za uvredu kralja i umorstvo. Utjecao je na poljsko 
pravo i na zakonik ru- 
skog cara Aleksija, a 
održao se do 1840. — 
U vrijeme nastajanja 
toga znamenitog zako- 
nika piše  Evlaševski 
svoje zanimljive uspo- 
mene iz 16.st. i po- 
četka 17. st, Kmita 
Černobyljski važne re- 
ferate pretpostavljeni- 
ma (1573—74), Iv. Me- 
leško 1589 oštru satiru 
na bjelorus. plemstvo, 
koje se sve više polo- 
niziralo. Uz prve umj. 
stihove, koji se javlja- 
ju udešeni prema sila- 
bičnim poljskim stiho- 
vima, ali bez umjetni- 
čke vrijednosti, razvija 
se uvelike i teološka 
književnost. С. 1615 
štampana su dva govo- 
ra Karpoviča o prazni- 
cima, a kasnije srdačan 
govor Smotrickoga povodom smrti Karpoviča. Pojavila se 
i vjersko-polemička književnost. Moskov. izbjeglica Arte- 
mije suzbija s uspjehom arijanstvo i luteranstvo u svo- 
jim poslanicama (sred. 16. st.). Polemiku protiv katolika 
izazivaju Skargina knjiga O jedinstvu Božje crkve pod 

jednim pastirom i kalendarska reforma Grgura XIII. Satira 
i školske drame postojale su samo na latinskom, ali se 
pojavljuju intermediji i na bjelorus. jeziku (Pylinski, 1651). 
G. 1787 napisao je Moraševski na bjeloruskom dramu Seljak, 
đavo i pokajnik. Sve se ovo može smatrati kao staro doba 
bjelorus. književnosti, koje traje do konca 18. st. 
Početkom 19. st. dolazi do prvog preporoda bjelorus. knji- 
ževnosti, ali preporoda samo u smislu što originalnijeg i 
intenzivnijeg umjetničkog stvaranja. U to vrijeme, na 
samom početku preporoda, izlazi travestirana Eneida Vin- 
centa P. Rovinskog (Ж 1782, T oko 1840), pisana po uzoru 
maloruske Eneide Kotljarevskog, 1789. Međutim će taj 
preporod bjelorus. književnosti u smislu umjetničkom uskoro 
biti njezinim nazatkom u smislu nacionalnom. Promjen- 
ljiva sudbina Bjelorusa, koja ih je od prvog časa u nji- 
hovoj povijesti stavljala naizmjence pod utjecaj Poljaka, 
Litvanaca i Velikorusa, nikad im nije dopuštala, da se 
potpuno i plodno izgrade kao samostalna nacionalna je- 
dinica na velikom području gornjega Dnjepra, Njemena 
i Dvine, kao i na prostranim močvarnim područjima oko 
Pripjeta. A sad će odjednom njihova nova književnost 
doći u ruke Poljaka ili polonofila romantične narodnjačke 
škole, koji će je iskorišćivati u poljske nacionalističke 
svrhe protiv Rusije. To smeta njenom pravom autohtonom 
razvoju. Ne samo da je vlada nerado gledala, nego i pravo- 
slavni bjelorus. intelektualci odnose se prema njoj s ne- 
povjerenjem; sam pako narod nije shvatio težnje pjesni- 
ka, a ukoliko ih je i razumio, nije ih dijelio. U cijeloj 
novoj pismenosti vidio je on samo književnost poljske 
: gospode, to prije što su 
pjesnici obično prika- 
zivali odnose vlastele 
prema seljaku kao pra- 
vu idilu: vlastelin je 
kod njih otac svojih 
kmetova i neumoran 
njihov dobrotvor, dok 
je u stvari bilo sasvim 
drukčije. Osim toga 
su pjesnici polonizirali 
bjelorus. stih i jezik. 
Štoviše, jedan od vođa 
toga novog tona, Ale- 
ksandar Rypinski,izdao 
je 1840 u Parizu knjigu 
Bjalorusj, gdje je pro- 
glasio, da su Bjelorusi 
Poljaci, a Bjelorusija 
poljski kraj. Ova će 
književnost dostići vr- 
hunac 1863, za vrijeme 
poljske bune, a poslije 
njenog neuspjeha past 
će u krizu. Prvi pjesnik 
ove epohe bio je Jan 
Barščevski, koji se u 
satiri Šljahtič Zavaljnja izruguje preziranju prostog naro- 
da, ali simpatizira s Poljacima, a pisao je i sam u prvo 
vrijeme poljskim jezikom. Jan Czeczot bio je lični prija- 
telj Adama Mickiewicza, ali je pjevao čistim bjelorus. 
jezikom didaktične pjesme s temama pristupačnim seljaku: 
kakve vrline taj mora imati i kakvih se mana ima čuvati. 
Najviše je uspjeha imao plodni Vincent Dunin-Marcinke- 
vič (Ж 1807, + 1884), pjesnik najpopularnijih pjesama 40-tih 
i 50-tih godina i prevodilac 1. dijela Mickiewiczeva Pana 
Tadeusza. Sva njegova djela: Večernice, 1855, Cjekowys? 
Przecztaj 1856, Dudarz bjaloruski, 1857, pričaju u tonu idile 
o bjel. seljaku, njegovu životu, obredima; samo ep Naum, 
koji autor nije dao u javnost, prikazuje realistički bijedu i 
glad seljaka. Darewski-Veriha preveo je antiruski ep Mickie- 
wiczev Konrad Wallenrod i pisao revolucionarne polono- 
filske pjesme. Korotynski, u povodu dolaska Aleksandra II. 
u Vilno 1858, pozivao je Bjeloruse na bunu. G. 1861 izlaze 
mu revolucionarne Pjesjnji nabožnyja. G. 1863 Syrokomlja 
u pjesmi Dobruja wjesci navješta skoru bunu, Korotynski 
štampa Hutorku staroho dzieda, Kalinowski brošuruMužy- 
ckaja Pravda. — Ovo polonofilstvo moralo je izazvati 
reakciju: Apanas Kiselj i Bljus štampaju Bjasjedu i Rječ 
namijenjene seljacima, ali još mnogo važniji je glas samih 
seljaka. Prvi bjelorus. pjesnik seljačkog podrijetla Pavao 
Bahrim u Besjedi Danila sa Stepanom i anonimno izdani 

Razgovor pana s mužikom izražavaju mržnju prema go- 
spodi, s kojom seljak nema ništa zajedničko. Najpopular- 
nije djelo ovog razdoblja je anonimni humoristički ep 
Taras па Рагпаѕи, duhovita 
realistična slika života imućni- 
jih Bjelorusa (80-tih godina 
19.. st.). 

Krajem 19. i početkom 20. st. 
ističu se Selski, Marija Kosič i 
Pščolko. Prvi je preveo cijelog 
Pana Tadeusza od Mickiewicza 
i napisao didakt. brošure: Sy- 
nok, o odgoju djece, 1895, Vy- 
bizajma se u pročki protiv ise- 
ljavanja, 1896, Slova ab praklja- 
W taj garelcy, 1900, Hutorka ab 
p tom, jakaja maja być zjamlja i 
^ volja seljskamu narodu, 1906. 
Marija Kosić je prevela basne 
Krylova i ispjevala ep o iselja- 
vanju, 1903. Pščolko pripada 
narodnjacima, zna dobro bje- 
lorus. život, ali piše obično velikoruski. Na bjelorus. je- 
ziku imamo od njega priče Svidetelj, V gubernju s buma- 
goj, V tijatri, Panskoje igrišce, fine, duhovite, pisane li- 
jepim narodnim jezikom. 

Do novog, drugog procvata bjelorus. književnosti dolazi 
krajem 19. st. I ovo je razdoblje bilo pod utjecajem Po- 
ljaka i polonofila. Katolički orijentirana književnost se 
odnosila negativno prema pravoslavnim Bjelorusima, koji 
predstavljaju 4/5 naroda. Ке) je svijesno polonizirala 
bjelorus. jezik, pretpostavljala poljski silab. stih toničkom 
stihu, koji je prirođen bjelorus. jeziku. Siromašna sadrža- 
jem, tuđa dubokim suvremenim problemima i — kao sve 
nerazvijene literature — jača stihovima nego prozom ona 
po suđenju Karskog još ne daje utiska samostalne i nacio- 
nalne književnosti. Odlučna za bjeloruski pokret bila je 
1891 mala knjižica pjesama Fr, Boguševiča (pseud. Macjej 
Buračok), puna osjećaja i narodnog ponosa, prvi glas bje- 
lorus. duhovne nezavisnosti, našavši potporu i u ruskim 
intelektualnim krugovima, napose u djelima M. Gorkog i 
Val. Brjusova. Francišek Boguševič (Ж 1840, T 1900) smatra 
se ocem moderne bjelorus. literature. Njegova Dudka bje- 
laruskaja, slikajući život bjeloruskoga seljaka, proglasila 
je pravo bjelorus. jezika na književni život, a i njegovu 
punu odvojenost od ruskog. Vjeran sljedbenik Boguševiča 
bio je Ivan Nesluhovski (pseud. Janko Lučina, % 1851, 
T 1897), jednako slikar bjelorus. seoskog života. Aloj- 
zije Paškevič-Kejris izdao je dva zbornika: Skrypka bjela- 
ruskaja i Hrest na svobodu, 1906. Prvi nasljeduje Dudku 
Boguševiča, ali se odlikuje lijepim slikama bjel. prirode. 
Drugi je već u vezi s bunom 1905 i sadrži revoluc. pjesme. 

Revolucionarni doga- 
đaji 1904—1905, kao i 
reforme u vezi s njima, 
probudili su potpuno 
nacionalni osjećaj Bje- 
lorusa i dali novog slo- 
bodnog poleta bjelorus. 
pokretu. G. 1906 stvara 
se zasebna bjelorus. az- 
buka, građanska i la- 
tinska. U prvoj su iz- 
bačena slova ъ i $; m 
i u zamijenjena sa mu 
i ij u drugoj zvukovi 
ž, $, č zamjenjuju se 
poljskim Z, sz, cz. Iz- 
laze časopisi Naša do- 
lja sa revoluc. separati- 
stičkom, a zatim Naša 
` njiva sa kulturnom plat- 
formoni. Ova je okupila 
sve bjelorus. rodoljube. 

Na prvom mjestu bjel. 
literature u vrijeme iza 
1917 stoji svakako se- 
ljački sin Ivan Lucevič 
(pseud. Janka Kupala), 
* 1882, vrlo plodan, 
darovit pjesnik, dobro 

upućen u seljački život. Stavljam od kritike u isti red sa 
Ukrajincem Tarasom Ševčenkom on se u svim svojim dje- 
lima (pjesmama, dramama, pričama, novelama, pa i prije- 
vodima) vazda zalagao za preporod svog naroda i jačanje 
bjelorus. nacionalnog osjećaja. Najznatnija su mu pjesnička 
djela: Žalejka Janki Kupaly, 1908, Huslar, 1910, Šljaham 
Žyćća, 1913, Spadčyna, 1922, Beznazovnoje, 1925, i Zbor 
tvorau, 1925. Izraziti lirik, on pjeva o sebi, svojoj sudbini, 
ljubavi prema bjelorus. narodu, o bijednom ekonom., 
kultur., socijal. i pravnom stanju bjelorus. seljaka, »koji 
sve hrani, a sam jede mekinje«, o neplodnosti bjelorus. 
zemlje, teškoj bjelorus. klimi, o budučem uskrsu Bjelo- 
rusa, ali ima i veselijih pjesama, izazvanih ljepotom pri- 
rode. Pjevao je i zanimljivije novele i priče u stihu: 
Adplata kohanjnja, Pjesjnja-kazka, Dva braty, Magila ljva, 
Za čužuju jélku, Bandarouna, Advečnaja pjesjnja. Piše i 
drame: Son na kurgane, 1912, 4 umjetničke, ali nevezane 
slike; Paulinka i Prymaki (Domazetovi), 1913, lijepe kome- 
dije iz seoskog života; Raskidanaje gnjazdo, 1913. Lučevič 
je lijepo preveo i Pjesmu o pohodu Igora. 

Uz njega moramo odmah spomenuti pjesnika-seljaka 
Konstantina Mickeviča (pseudonimi Jakub Kolas, Taras 
Huška) * 1882. Teme su mu iste, koje opjeva i Lučevič, 
ali mu je jezik narodniji, originalniji i mnogo ljepši. Naj- 
bolje njegovo djelo Novaja zjamlja, 1923, prikazuje žu- 
dnju seljaka za zemljom. Njegov Symon Muzyka, 1921, 
je romantičan spjev o darovitom seljaku sviraču, koji luta 
cijelog života tražeći slobodu za svoju ličnost i umjetnost. 
Ali glavna zasluga Mickeviča leži u obradi bjelorus. proze. 
Izdao je 4 sv. pripovijedaka. Glavne su: Dudar, slika bijede 
bjelorus. seljaka. U Paleskaj glušy, napadaj na bjelorus. 
· intelektualce, koji su odani vjeri, caru i Rusiji. 

Maksim Bogdanovič (Ж 1892, + 1917) pjesnik je i pripo- 
vjedač. O Bogdanoviču v. zaseban članak. 

Samuel Plavnik (pseud. Zmitrok Bjadulja) * 1886, unio 
je u bjelorus. književnost uspomene na bjelorus. prošlost 
(Bjelarusj), misticizam, (U mukah, Rusalka, Abmylka bibl. 
motive (Tamuz i Jegova). 

Dmitrij Žilunovič (pseud. Ziška Hartny), *1857, radnik. 
Slavi rad, crta bijedu naroda, zove ga k slobodi. Njegov 
roman Soki caliny iz doba bune 1917 prikazuje sukob oca 
seljaka i sina radnika. Drama Socijalistka, Kratka Historija 
bjelorus, književnosti i ljubavne pjesme. Anotn Levicki 
(Ж 1869, T 1922) pokazao se kao odličan majstor bjelorus. 
umjetničke proze. Aleksandar Pružanski (** 1887, + 1920) 
radnik je i socijalist. Najbolje su mu pjesme upućene 
Zavičaju iz sibirskog progonstva. Kao osobito plodan dra- 
matičar pokazao se glumac Francišek Olehnovič, * 1883. 
Najbolje su mu drame: Manjka, 1918; Na včscy, 1919; 
Kalisj, 1919; Strahy zyćća, 1919, iznoseći u naturalističkim 
slikama katastrofe, koje nastaju iz najernje socijalne bijede. 

Kod svih novih bjelorus. književnika u posljednjih desetak 
godina zapaža se t.zv. literarno skretanje na lijevo. Knji- 
ževnost, koju kultiviraju većinom mlađi ljudi, najvećim je 
dijelom proletarska. Svakako među tim mladim ljudima 
ima i pjesnika i prozaika velikoga dara, kao pripovjedač 
J. Nemanskij i dramatičar K. Čornyj. U kritici se osobito 
istakla A. Navina, autorica niza studija o bjelorus. piscima, 
objavljenih 1918, i mladi T. Glybockij i N. Bajkov. 

Do dana današnjeg održalo se kao najveće blago Bjelo- 
rusa njegovo vrlo bogato narodno pjesništvo, arhaično i 
novovjeko. Možemo ga podijeliti u nekoliko skupina. Tu 
su zaklinjanja bračne sreće, od zubnih, očnih i dr. bolesti, 


od groznice, od zmija, od zvijeri. Obredne pjesme: božićne, ' 


karnevalske, proljetne, vrbičke, radovnice (Tomina nedje- 
lja), svetoduhovske, kupalske (23. lipnja), pri rođenju, 
svadbi, smrti i pogrebu. Dakle sav život Bjelorusa i sva 
godišnja doba popraćena su pjesmom. Neobredne pjesme: 
djevojačke, ljubavne, ženske, udovičke, рі)апісі, о rop- 
stvu, vojničke, robijaške, humoristične, za svaki stalež i 
svaki položaj čovjeka. Poslovice i vrlo arhaične zagonetke 
izražavaju prastare narodne nazore o životu, prirodi, na- 
rodnom moralu i vjeri. Osobito je bogata bjelorus. narodna 
poezija pričama. Ima ih vrlo realističnih, satiričnih, humo- 
rističnih, didaktičnih i fantastičnih. Bogate su sadržajem i 
bojama. Kao junake uzimaju elementarne pojave, natpri- 
rodna bića (zmajeve) zvijeri, ljude. Pobožne pjesme: polj- 
skog su podrijetla, često prožete apokrifima; pjevaju ih 
slijepci; obrađuju motive iz Biblije, života svetaca, o po- 
stanku i propasti svijeta i t. d. 
LIT.: Karskij, Geschichte d. weisruss. 


R. Trautmann i M. Vasmer, 
geschichte, 1926. 

BJELORUSKI JEZIK — Ruski jezici. 

BJELOŠ — Beluš. 

BJELOTINA je planina na granici južne Hercegovine i 
Dalmacije poviše Konavala. Najviši vrhunac 1126 m. N. P. 

BJELOTOK — Bijeli cvijet. 

BJELOUŠKA (Tropidonotus natrix), najčešća naša zmija 
neotrovnica; naraste do 150 cm, a mužjak je manji od 
ženke. Na leđima je pepeljastosiva ili škriljavomodra, po- 
suta crnim pjegama, na trbuhu je bijeložuta i crnopjegava. 
Straga na glavi ima dvije žute ili bjelkaste polumjesečaste 

pjege, koje obuhvaćaju straga crne pjege. Poznato je ne- 
koliko odlika bjelouske. Kod nas je značajna prugasta 
bjelouška (var. persa) s dvije uske uzdužne, žute ili bijele 
pruge, od zatiljka do repa; češća je u Grčkoj, Maloj Aziji 
i Perziji (Iranu). Bjelouška živi od srednje Švedske i Ru- 
sije po čitavoj Evropi do sjeverne Afrike, u ravnicama i u 
gorju do 2000 m visine, pretežno blizu vode, uz potoke i 
rijeke, kod močvara, ali i u vlažnim šumama, posvuda, 
gdje ima žaba. U vodi pliva dobro. Svaki čas isplazi du- 
boko rascijepani jezik, kojim opipava okolinu, a plijen 
uhvati ustima i zubima. Hrani se žabama i drugim vodo- 
zemcima i ribicama, pa može počiniti štetu u ribnjacima 
pastrva. U hladnoj jeseni zavuče se i prespava do proljeća. 
Ženka snese ljeti oko 30 bijelih jaja poput golubljih, ali 
mekane ljupine u šupljikavu zemlju, među vlažnu maho- 
vinu ili trulo lišće i dalje se ne brine za leglo. Kako bjelo- 
uška nije otrovna, može se hvatati rukom i lako uzgajati 
u terariju. Običnoj bjelouški srodna je kod nas kockarka 
(T. tesselatus); — colubridae, K. B. 
BJELOVAR, grad na jugozapadnom podnožju Bilo-gore, 
135 m nad morem, između potoka Plavnice i Bjelovarke, 
koji pritječu k Česmi. Ima 12.000 stanovnika. Građen je 
po tipu krajiških gradova s ulicama, koje se križaju pod 
pravim kutom, a usred grada je pravokutni glavni trg. 
Prema jugu i jugozapadu produžuju grad ulice Male i Ve- 
like Sredice, dok ga prema sjeveru produžuju Ivanovčani 
i Markovac, To su nekadašnja sela, koja su proširenjem 
grada s njim spojena i njemu pripojena. Osim ovih pripo- 
jena su gradu i sela Mlinovac, Hrgovljani i Nove Plavnice. 
Središte je naprednoga kraja, pa ima živu trgovinu stokom, 
poljskim proizvodima i drvom. Sto- 
čarstvo je u okolici vrlo napredno, 
tako da su bjelovarski sajmovi po- 
znati i u inozemstvu. Veleobrt je 
dosta razvijen, a smješten je u gla- 
vnom na periferiji grada, tako da je 
sredina grada potpuno zadržala gra- 
ničarski izgled. Grad B. ima tvorni- 
cu suhomesnate robe, dva paromlina, 
gradsku plinaru i električnu cen- 
tralu, ciglanu, pilanu, pržionicu ci- 
korije, tvornicu keksa, sapuna i leda. 
Postaja je željezničke pruge Zagreb 
—Križevci—Virovitica—Osijek i za 
ogranak prema Garešnici i Grubi- 
šnom Polju. Od javnih ustanova ima veliku župu, sudbeni 
stol, bolnicu i dva upraviteljstva imovnih općina (križeva- 
čke i đurđevačke), te realnu gimnaziju. Z. D-i. 
B. je noviji grad. U listini od 1420 spominje se kao selo 
sa sajmovima u roviškoj županiji. U pismu križevačkoga 
generala Ivana Herbersteina dvorskom ratnom vijeću ističe 
se »Gschloss Bellovar«, oko kojega su se vodili bojevi s do- 





BJELOVARSKI GRB 


660 





BJELOVAR 


(Foto Griesbach) 


seljenim Vlasima 1666. Kad je Slavonska vojna krajina 
bila u 17. st. razdijeljena u četiri kapetanije, a pojedine 
kapetanije u vojvodstva, jedan je časnik kao zapovjednik 
vojvodstva stanovao s vojnicima u B., da brani mjesto i 
okolicu od Turaka i Vlaha. U vezi s doseljavanjem Vlaha 
(Rasciani) u okolicu Severina, gdje je bilo sijelo grčko- 
istočnoga biskupa i gdje su se čuvale vlaške pravice, Her- 
berstein je tražio, da u bjelovarskom čardaku stalno boravi 
časnik katoličke vjere. B. se na zemljopisnoj karti Hrvat- 
ske od isusovca Stjepana Glavača iz g. 1673 zove Belovac 
`1 leži kraj potoka Belovacke, a na različitim kartama 18. st. 
označen je imenom Wellowar kao kaštel ili selo. 

Poslije t. zv. severinske bune odredila je 1756 Marija 
Terezija, da se u sredini onih pukovnija, koje su sačinja- 
vale Varaždinsku krajinu, sagradi prema prijedlozima ge- 
nerala baruna Filipa Becka jedno novo mjesto, gdje će se 
nastaniti krajiške oblasti. Tako su graničari počeli 1756 
graditi u B. vojničke zgrade (vojarne, skladišta i stanove 
za časnike). U svemu su podignute 43 zgrade. Kraljica je 
doduše željela, da novo gradsko naselje dobije ime Novi 
Varaždin, ali je narod ostao kod dosadašnjega naziva В 
Već 1758 nastane se u B. pukovnici križevačke i durde- 
vačke pukovnije sa svojim stožerima. Prvi je brigadni ge- 
neral u B. bio Franjo Karlo Riese. Tako postade novi 
grad dvostruko štopsko mjesto s mnogo graničarskih ča- 
snika. Kad su nekoliko godina kasnije izgrađene potrebne 
druge zgrade, preselio se iz Koprivnice ovamo i general 
barun Klefeld, zapovjednik cijele Varaždinske krajine, ali 
je zapovjedništvo varaždinskoga generalata već 1783 pre- 
mješteno u Zagreb, a u B. ostade samo brigadno zapo- 
vjedništvo dviju pukovnija. Malo pomalo dobivao je B. i 
svoje građanstvo, t. j. obrtnike i trgovce. G. 1772 uzdignut 
je na gradsku općinu s posebnim povlasticama krajiških 
gradova (Militirkommunitit). Vojnička je vlast podigla 
tvornicu svile sa 30 tkalačkih stanova. Doseljeni obrtnici 
(većinom ljudi stranih jezika) podigoše sebi kuće i posta- 
doše građani B. 

Dne 5. XI. 1761 otvorena je škola (Normal-Schule), U 
njoj su poučavali redovnici pijaristi, kojima je Marija 
Terezija darovala 1764 imanje u Rovišču. Kad je duhovni 
stol u Zagrebu 1769 odlučio, da se osnuje samostalna župa 
u B., povjerena je pastva 1771 pijaristima, a do tada su ri- 
mokatolici B. pripadali pod župu u Kapeli. Za novu župu 
sagradena je po odredbi kraljičinoj u B. velika crkva sv. 
Terezije. Temeljni joj je kamen položen 16. V. 1765, a 
blagoslovljena je 15. X. 1772. Pokraj crkve sagradiše pija- 
risti svoj kolegij, u kojemu se nastaniše 8. XI. 1774, a s 
druge strane podigoše školsku zgradu. 

Za uređenje školstva na području bjelovarske brigade 
zaslužan je pijarist Hubert Divis, koji je bio prvi nad- 
zornik škola u varaždinskom generalatu. Umro je 1790 i 
pokopan u crkvici sv. Andrije na bjelovarskom groblju. 

Poslije pavlina Andrije Kukića preuzelo je župu svje- 
tovno svećenstvo 1801. Iz toga je kruga prvi župnik Josip 
Golubić, koji je mnogo nastojao oko školstva. G. 1858 
otvorena je realka, koja se od 1901 postepeno razvila u 
potpunu realnu gimnaziju; od 1859 do 1864 postojao je 
dvogodišnji učiteljski tečaj za obrazovanje učitelja pučkih 
škola, a pored toga bijahu u B. i vojničke škole za grani- 
čarske časnike i podčasnike. U svima se podučavalo o nje- 
mačkom jeziku. 

Vojnička je uprava 1871 zamijenjena građanskom upra- 
vom banske vlasti. Od područja, na kojem su se novačile 
križevačka i đurđevačka pukovnija, uređena je bjelovarsko- 
križevačka županija sa sjedištem u B., kojoj je bio prvi 
veliki župan lvan vitez Trnski. U izborima 1872 izabran 
je narodnim zastupnikom Ivan Mažuranić, koji je kao ban 
1874 proglasio B. slobodnim kraljevskim gradom. Na po- 
velji je gradski grb, koji prikazuje čardak između dva 
graničara u staroj vojničkoj odori. Odonda se grad razvijao 
naglije. G. 1892 izgrađena je željeznička pruga od Križe- 
vaca do B. a 1900 je produžena do Virovitice, dok je 
ogranak u Garešnicu i Grubišno Polje otvoren 1912. Poslije 
svjetskog rata B. je u bivšoj Jugoslaviji izgubio 1924 župa- 
nijsku oblast i 1928 financijalno ravnateljstvo, a u obno- 
vljenoj Nezavisnoj Državi Hrvatskoj postao je 1941 gla- 
vnim gradom velike župe Bilo-gore. J. Šu-k. 

Bjelovarski ustanak g. 1941. Kad je 6. TV. 1941 došlo do 
rata između Njemačke i bivše Jugoslavije, uskratio je 
brvatski narod na poziv Poglavnika dra Ante Pavelića 
poslušnost jugoslavenskim vastima. Među mnogobrojnim 
ustancima ističe se osobito ustanak u Bjelovaru, kojemu 
se pridružila čitava Podravina između Koprivnice i Viro- 
vitice i sav bjelovarski kraj. Središte je ustanka sačinja- 
vala 108. pukovnija, koja je 8. IV. zauzela grad i progla- 
sivši hrvatsku nezavisnost privukla k sebi sve hrvatske 
vojnike s bojišta na Dravi. Vođe su bili gimn. upravitelj 
dr. Julije Makanec, avijatički satnik Ivan Mrak, narednik 
Ivan Čvek, poručnik Leopold Supančič i kotarski pred- 
stojnik Josip Verhas. Četnici su u obližnjem selu Kapeli 
umorili 11 nenaoružanih seljaka, a u samom Bjelovaru 
poginuše 9. IV. sedamnaestgodišnji gimnazijalac Milan 
Baćani, po kojem je kasnije prozvana jedna bjelovarska 
ulica, i gostioničar Đuro Matijašić. Hrvatski vojnici za- 
robiše oko 100 srpskih časnika i mnogo stotina srpskih 
vojnika. U azornom redu unatoč velikim prijetnjama odr- 
žali su se ustaše do 10. IV., kada su u grad unišle nje- 
mačke čete i kada je u Zagrebu proglašena Nezavisna 
Država Hrvatska. 

LIT.: Dr. Julije Makanec, Sjećanje na bjelovarske događaje 8.—10. 
travnja 1941, Hrvatski Narod 1., 2. i 3. X. 1941. U; 

Bjelovar u etnografskom pogledu. Kao što je B. nekad 
bio geografsko središte t. zv. Varaždinske krajine, tako 
je i danas kao neko središte posebnoga etnografskoga 
područja, koje se opsegom gotovo posve podudara s po- 
dručjem bivše Vojne krajine u tom dijelu Hrvatske. Ova- 
mo pripadaju kotari Bjelovar (gotovo čitav), Garešnica i 
Grubišno Polje, zatim sjeverni (veći) dio kotara Čazma i 
sjeveroistočni dio kotara Križevci. Karakterističan je za 
taj kraj prodor južnih elemenata — štokavsko-ijekavskih 
(ili jekavskih) u jezičnom, a dinarskih (planinskih) u etno- 
grafskom pogledu — daleko na sjever. Taj je noviji jezično- 
kulturni val prekrio u dosta jaku sloju stariju panonsko- 
kajkavsku — dijelom možda i čakavsku — podlogu, sla- 
beći postepeno prema zapadu i sjeveru. Jezično danas 
prevladava štokavština, premda još uvijek ima kajkavaca, 
i to ne samo na sjeveru i zapadu, nego i na jugoistoku u 
pojedinim selima garešničkoga kotara (u tom kotaru ima 
i nešto čakavaca, samo još nije dovoljno razjašnjeno, jesu 
li to ostatci starog stanovništva, ili možda noviji naselje- 
nici). Jače se osjeća utjecaj starog stanovništva u etno- 
grafiji, naročito u folkloru, t. j. u dijelu narodnog pjesni- 
štva i u običajima (jurjevski ophodi s »Đurajem«, Đu- 
rom«, mladićem ovijenim u zelenilo, i ivanjske »ladarice«, 
oboje s obrednim popijevkama), pa u plesovima, muzici 
i u dosta različnih igara. I narodna je — danas već gotovo 
potpuno izgubljena — »granicarska« nošnja bila panon- 
skoga tipa, s vrlo karakterističnom jednostavnošću (obično 
bijelo platno, gotovo bez ikakva ukrasa i u ženskoj nošnji, 
domaće tkanice oko pojasa, tamni ženski pršnjaci, velik 
izrez oko vrata, opanci kapičari s remenjem). Nešto više 
Zivosti davale su toj nošnji samo poculice udatih žena, 
ukrašene čipkama i lijepim šarenim vezivom diskretnih 
boja i geometrijskih ornamenata. Na zapadu (Križevci, 
Čazma, dio bjelovarskog kotara) taj je vezeni dio vrlo 
velik i kvadratičan, dok je na istoku (drugi dio bjelovar- 
skog kotara, Garešnica, Grubišno Polje) sasvim uzak, a 
poculica je pričvršćena na kosu tako nisko na zatiljku, 
da se njezine čipke na prvi pogled čine kao neki ovratnik 
(v. slike). Slična je nošnja bila i u kotarima novskom i 
kostajničkom (samo što tamo žene, kako se čini, nisu 
nosile poculica). Drugi dijelovi narodne kulture (na pr. 
gradnja drvenih kuća sa slamnim krovovima, tekstilno 


BJELOVAR — BJELOVARSKI KOTAR 


rukotvorstvo, pa i u vuni, i t. d.) još su i danas prilično 
sačuvani; sve do novijih vremena bilo je vrsnih seljaka 
izrađivača duda i svirača na njima. B. B-é. 
BJELOVARSKI KOTAR. Razvijanje naselja i migracije. 
Područje današnjega bjelovarskog kotara bilo je u vri- 
jeme plemenske organizacije dio župe križevačke, dubrav- 
ske, rovišćanske, čazmanske, česničke i grđevačke. Kasnije 
su sve te župe skupljene u jednu upravnu cjelinu, koja se 
zvala Križevačka županija. U crkvenoj organizaciji to je 
područje u zapadnom dijelu pripadalo arhiđakonatu kal- 
ničkom, u južnom čazmanskom, u sjevernom komarničkom, 
a u istočnom dijelu arhidakonatu guščanskom. Pred tur- 
ske provale bilo je dobro naseljeno, puno većih i manjih 
posjeda, s jakom plemenskom organizacijom, sa preko tri- 
deset katoličkih župa, sa nekoliko bogatih i razvijenih trgo- 
višta i velikim brojem ratarskih sela. Naselje je bilo iz 
podravske struje, kajkavskoga govora. U turskim prova- 
lama, koje su najteže i najsudbonosnije bile između 1540 
i 1552, cijelo je to područje potpuno uništeno. Stara kul- 
turna zemlja ostala je tada bez stanovništva, jer naselje 
nije prelazilo na islam, nego je u dugotrajnom četovanju 
turskih martoloza ili u velikom broju bilo odvedeno u 
roblje ili je uspjelo da izbjegne u sigurnije strane, najviše 
u Štajersku i jugozapadnu Madžarsku. Uništivši to zemlji- 
šte, Turci su svoju granicu postavili u južnijem dijelu na 
potoku Česmi, a u sjevernijem na crti, potegnutoj od toga 
potoka preko šumovitoga Bila između Grabrovnice i Viro 
vitice na Dravu. U Čazmi, koju su osvojili 1552, brzo su 
organizirali središte svoje ratne uprave sa sijelom san- 
džaka. Tada su i u Moslavinu doveli veći broj aga i mnogo 
vojske različitih vrsta, a tu u blizini oni su posjeli i dobro 
utvrdili stari Jelengrad u Garevici. S istočne strane te gore 
jake su čete postavili u grad Bršljanicu. Čazmanskomosla- 
vački sandžak oslanjao se na turska ratna središta u Veli- 
koj i u Međuriću s južne i u Kreštelovcu i u Zdencima 
sa sjeverne strane. U tom dijelu turska je granica od 1552 
imala vrlo jaka uporišta u tvrđavnom vijencu, koji su či- 
nili gradovi Virovitica, Brezovica, Soplje, Moslavina, Sla- 
tina, Stupčanica, Sirač i Pakrac. Ovako dobro utvrđeni i 
snabdjeveni razmjerno velikom vojskom Turci su onda oko 
1554 bili spremni da navaljuju dalje na zapad, na zemljište 
oko Vrbovca, Gradca, Križevaca i Ludbrega, kako bi i 
svoju granicu pomakli dalje u Hrvatsku. Videći taj teški 
položaj, ratnička organizacija na hrvatskoj strani, organi- 
zirana u slavonskoj Krajini, osigurala je stare utvrde prema 
turskoj granici oko potoka Česme u Sv. Križu, Kloštru, 
Ivaniću, Gradcu, Crkvenoj i Topolovcu. Organizacija sla- 
vonske Krajine poslije 1554 brzo se razvijala, i prema stanju 
od 1578 ona se dijelila u tri kapetanije: ivanićku, križe- 
vačku i koprivničku. Stalne krajišničke vojske bilo je te 
godine u te tri kapetanije oko 3000 ljudi. Od njih je samih 
haramija, koji su uzimani iz seljačkih kuća, bilo oko 2000. 
Prvi je uspjeh bolje organizacije slavonske Krajine bio 
taj, da su Turci već 1559 napustili Čazmu, razorivši u njoj 
tvrđavu, te su sijelo toga sandžakata prenijeli na sigurnije 
tlo s one strane Ilove, u Pakrac. Ipak su oni još bolje utvr- 
dili u to vrijeme Moslavinu, kojoj su namijenili zadatak, 
da štiti u tom kraju tursku granicu. Krajišničkom organi- 





(Foto M. Gavazzi) 

(Foto J. Zver, Garešnica) 
STARAC S DVIJE UDATE KĆERI, Garešnica 


zacijom bilo je ograničeno hrvatsko područje doduše osi- 
gurano od daljega turskoga osvajanja, ali nije bilo potpuno 
oslobođeno od teškoga četovanja martoloških Vlaha. Oni 
su, naslanjajuči se na tvrđave u Moslavini, Bršljanici i Je- 
lengradu, a osobito na Zdence, Kreštelovac, Stupčanicu i 
Viroviticu, a isprva i na Čazmu, upadali često na hrvatsko 
zemljište, da robe i plijene, gdjegod mogu. Guste šume, 
koje su se na opustošenom tlu poslije 1550 raširile, to su 
im vrlo mnogo omogućivale. Takvo ratno i političko 
stanje na tom zemljištu djelovalo je u velikoj mjeri, da se 
puste zemlje nisu dugo vremena mogle naseliti. I kršćan- 
ska i turska krajišnička organizacija pazile su pomno oso- 
bito bliže svojoj granici na to i priječile su svaki pokušaj 
u tom smjeru. Tako se dogodilo, da su Turci zauzeli Lijevo 
Poilovlje već 1545, a Čazmu 1552, a opet na to osvojeno 
područje, iako su na njemu bili gospodari gotovo 50 godina, 
nisu uspjeli naseliti, osim tvrđavnoga naselja u nekoliko 
tvrdih gradova, nikakvoga stanovništva ratarskoga ili pa- 
stirskoga značaja. Premda su oni na svojim granicama po 
našim krajevima u pravilu smještali Vlahe, koji su im tre- 
bali služiti i u ratnoj organizaciji i u gospodarstvu, Vlaha 
ne nahodimo za to vrijeme izvan tvrđava ni oko Čazme ni 
oko Moslavine. Vlasi nisu naselili ni plodnog zemljišta 
oko Bršljanice, iako su se u tome gradu 1540 ugnijezdili i 
iz njega neko vrijeme napadali i robili susjedne hrvatske 
krajeve. 

Tako je ostalo bez naselja za to vrijeme i plodno tlo oko 
Kutine i Garešnice, na kojem se Vlasi nisu usudili nasta- 
niti. U Gornjem Poilovlju prilike su u tom pogledu bile 
drugačije. Tamo je turska granica isprva tekla mnogo za- 
padnije od Ilove zahvatajući i lijevo Počesamlje, tako da 
je tursko bilo cijelo zemljište istočno od Bedenika i Čre- 
šnjevice. Već samo brdovito i šumovito tlo štitilo je tur- 
sko područje, a tvrđave na hrvatskoj strani bile su daleko. 
Tu se stoga moglo naseliti i održati jako muslimansko 
naselje u Zdencima. Planinski dio između llove i Drave 
upirao se osim toga na izvanredno jake tvrđavne vijence 
sa središtem u Virovitici i Pakracu. Stoga je tu uza samu 
granicu između Ilove i Grđenice moglo nastati vlaško na- 
selje, kojemu su znatnija mjesta bila Grubišino Polje, Se- 
kulino Polje (Rastovac), Dakovac i Bukovica (danas Spišić- 
Bukovica). 

U velikom ratovanju od 1591 do 1594 nastale su na tom 
zemljištu nove prilike. Kada je 1591 počelo živo kretanje 
pograničnih turskih vojska prema Hrvatskoj, te je i bosan- 
ski paša Hasan Predojević provalio s jakom vojskom u 
Polonje, koje je porobio i oplijenio, udarili su krajišnici sa 
granice od Ivanića do Koprivnice pod vodstvom bana 
Tome Erdedija na Moslavinu, da je unište, jer je u tom 
teškom vremenu svojim položajem slavonskoj Krajini bila 
vrlo opasna. Hrvatske su čete grad osvojile i razrušile. 
U 1594 Turci su izgubili i Sisak i Petrinju te su bili poti- 
snuti iz toga dijela Posavine. Tada su ostali i Moslavina 
sa Gračenicom, Čazma i sjeverozapadni dio Garića u 
hrvatskim rukama. Od toga vremena počinje mnogo veća 
sigurnost u cijelom Polonju i Počesamlju. Ona se još 
mnogo više povećala, kada su u početku 17. st. bile izgra- 
đene ponovno tvrđave u Čazmi i Moslavini. Pobjeda nad 
Turcima i teritorijalne promjene u korist Hrvata potakle 
su u velikoj mjeri naseljivanje pustoga zemljišta između 
Lonje, Glogovice i Čazme. Ono je počelo donekle i prije 
1594, čim se bila bolje organizirala vojna Krajina. Naselji- 
vanje u to vrijeme izazivali su i pomagali ovi čimbenici: 
U prvom redu bio je to sistem posada, koje je Krajina 
držala po tvrdim gradovima. One su se sastojale u najve- 
ćem dijelu od domaće vojske, koju su sačinjavali haramije 
i teže oboružani arkibuziri. I jedni i drugi uzimani su iz 
seljaštva i drugoga neplemenitaškog stanovništva. Kako su 
te čete bile dugo ustaničene u jednom gradu, Krajina im 
je davala u njegovu području zemlje, koje su vojnici redo- 
vito obrađivali, te su za njih pravilno i porez plaćali. Oni 
su na taj način osnivali i svoje domove i porodice, te su 
postajali barem dijelom stanovnici grada svoje posade. 
Tako su na hrvatskoj strani nastajala stalna tvrđavna na- 
selja, kao što je isto takav slučaj bio i na turskoj Krajini. 
U to tvrđavno stanovništvo u sigurnijim krajevima i u ve- 
ćim posadama unilazilo je onda, isprva u manjem broju, 
poslije u većem, ratarsko i obrtničkotrgovačko naselje. 
Ovakvo se naseljivanje počelo izvoditi osobito poslije 1579, 
kada je izvršena reorganizacija Krajine, pa su i tvrđavne 
posade porasle. Na taj su način nastala naselja u Tremi, 
Sv. Ivanu, Crkvenoj, Sv. Petru Čvrscu, Topolovcu, Kapeli 
Sv. Mandaleni, Križevcima, Ivaniću i Kloštru. Podrijetlo 
toga stanovništva moglo je biti dvovrsno: ili je ono dose- 
lilo iz najbližega susjedstva, što je bilo i sasvim prirodno, 
ili je bilo iz daljih krajeva iz onoga kmetskoga stanovni- 
štva, koje je moralo oko spomenutih tvrđava, kada su se 
podizale i popravljale, dulje vremena rabotati. Sve su te 
utvrde od Save do Drave u ratovanju od 1537 do 1552 
popaljene, porušene i razorene, tako da ih je poslije 1552 
Krajina morala potpuno obnavljati. Taj rad trajao je duže 
vremena, a vukao se sve do početka 17. st. Izvođenje 
obnavljanja bilo je u novčanom pogledu povjereno vrho- 
vnom zapovjedništvu u Gracu i Beču, a u tehničkom dijelu 
hrvatskom saboru. Teške zemljoradnje, dovoz građe i samo 
zidanje sabor je vršio rabotom. Na nju je za svaku gradnju 
određivao stanovit broj kmetova sa različitih posjeda, i to 
tako, da su pojedini porezni kotari ili velika vlastelinstva 
bili upravljani gotovo stalno kroz veći broj godina na iste 
tvrđave. Pri tom se sabor držao pravila, da rabotare raspo- 
ređuje prema blizini ili prema podesnosti puta i dovoza. 
Tako je mnogi od rabotara našao prilike, da sebi odabere 
prikladno naselje. Krajina davala je takvim naseljenicima 
i moralne i stvarne pomoći, jer se njeno područje punilo 
novim stanovništvom. Na tvrđavama današnjega bjelovar- 
skoga kotara i njegova susjedstva rabotali su u Topolovcu 
i Sv. Petru Čvrscu seljaci s posjeda Zlatara, Komora i 
Hrašćine, u Crkvenoj Zelina i Bistrica, u Sv. Ivanu Žabnu 
Moravče i Kalnik, u Dubravi, Gradcu i Lemeš-Sv. Đurđu 
kmetovi biskupovi i područje Velikoga Tabora i Konjščine, 
a u Križevcima susjedni dio Zagrebačke i Križevačke žu- 
panije. Do 1597 bilo je naselje oko Topolovca i Kapele 
najistočnije na području, koje zauzima današnji b. k. 

Od god. 1597 pa do 1604 provele su krajiške vlasti ve- 
Eko naseljivanje na tom zemljištu. One su u nekoliko ma- 
hova dovodile veće skupove naselja, koje su što milom što 
silom preseljivale s turske Krajine u Slavoniji na to svoje- 
područje. Preseljenici bili su iz vlaškoga naselja grčko- 
istočne vjere i starosjedioci Hrvati katolici. Grčko-istočnog 
je stanovništva dovedeno tom prilikom jedno 700 porodica 
sa tri turska krajiška područja u Slavoniji, od Slatine, od 
Stupčanice, Daruvara i Pakraca i od Cernika. Ono je nase- 
ljeno po pustom zemljištu u sve tri krajiške kapetanije. 
Hrvatsko katoličko naselje dovele su krajiške vojske u to 

vrijeme 1602 iz Cernika i okoline. Kratko vrijeme poslije 
toga prebjeglo je na hrvatsku stranu iz toga istoga kraja 
mnogo katoličkih hrvatskih porodica. Svega je tih kato- 
ličkih prebjega u obadvije seobe moglo biti jedno 300 
kuća. Oni su bili iz 
onoga naselja na tur- 
skoj strani, koje je no- 
silo ime Predavci. Tako 
su zvali u Slavoniji one 
starosjedioce Hrvate, 
koji su ostali u kato- 
ličkoj  vjeri, ali su 
u turskom prodiranju 
odmah prišli Turcima, 
te su unišli i u njihovu 
ratnu organizaciju. 
njoj su oni spadali u 
odrede neredovite voj- 
ske, koju su Turci po- 
dizali, kada su išli na 
robljenje i plijenjenje 
i u velikim ratnim po- 
hodima. Predavaca je 
osobito mnogo bilo u 
požeškom  sandžakatu 
: oko Virovitice, Soplja i 
(Foto J. Zver, Garešnica) Moslavine, onda u Po- 
ZENA S POCULICOM IZ GAREsNICE žeškom polju, oko Da- 
kova, Broda i Osijeka. 
Po svim tim krajevima odrZalo se i mnogo starosjedilaca 
Hrvata katolika. U pakračkom sandžakatu velike skupine 
Predavaca ležale su oko Cernika i Gradiške, gdje je oko 1600 
bilo nekoliko hiljada starosjedilaca katolika. U ostalom di- 
jelu pakračkoga sandžakata starosjedioci Hrvati, koliko ih 
je poslije turskih provala ostalo, prešli su na islam te nisu 
ulazili u predavačku ratnu organizaciju. Dovedene Pre- 
davce krajiške su vlasti naselile u ivanićkoj i križevačkoj 
kapetaniji. Do 1610 bilo je novo predavačko i vlaško na- 
selje potpuno raspoređeno, te su nastala nova sela, kojima 
je Krajina utvrdila zemlje i granice i pripojila ih svojem 
području. Naselja su nastala na starim posjedima poje- 
dinih plemićkih porodica ili na crkvenim dobrima, zbog 
čega su zapodijevane parnice između starih posjednika i 
krajiških vlasti, koje su trajale dugo kroz 17. st. Krajina 
u toj borbi nije popustila, pomagana od najviših vojničkih 
zapovjednika i samoga dvora, te je nova sela osigurala 
svojem području. Doseljenje Predavaca i Vlaha, koji su 
doveli jedno 8000 čeljadi i oko 2500 ratnika, imalo je za 
puste pogranične krajeve Počesamlja veliko značenje. Do- 
seljenici su u velikoj mjeri u čuvanju granice pomogli staro 
tvrđavno naselje, te je cijelo zemljište bilo dobro zašti- 
ćeno, a stanovanje osigurano. Od toga vremena nastalo je 
doseljivanje na te krajiške zemlje u velikom broju i sta- 
rosjedilaca Hrvata iz susjednih naseljenih krajeva. Kra- 
jiške vlasti u svakom su pogledu potpomagale i poticale 
doseljivanje. Predavci su dobili zemlje u glavnom u za- 
padnijem dijelu područja, južno od tvrđavnoga vijenca 
Trema, Sv. Petar, Sv. Ivan, Crkvena i Topolovac, koji ih 
je zajedno sa Ivanićem, Kloštrom i Križem mogao uspješno 
štititi. Tu su oni pored svoga jakoga naselja na zemljištu 
između Ivanića i Dubrave naselili nove sela: Zabrđe, Fuka, 
Lubenu, Gabrić, Cugovac, Habjanovac, Haganj, Kabal, 
Farkaševac, Žabnicu i Predavac. Dalje prema istoku Pre- 
davci su naseljeni u Rovišću i okolini, te su tu osnovali 
i selo, koje je po njima prozvano »Predavac«. Po nekoliko 
predavačkih porodica unišlo je i u Klokočevac i Plavnice, 
u Kapelu, Martinac i Diklenicu, u Botinac, Lipovo Brdo 
i u Bilogoru, u sela Moste i Zdelicu. Ubrzo su njihovo na- 
selje pojačali i doseljenici iz susjednih starosjedilačkih 
sela. Prije seobe Predavaca i Vlaha tvrđavno naselje oko 
Treme, Šv. Petra, Crkvene i Topolovca bilo je već toliko 
jako, da njihovo zemljište ti novi doseljenici nisu mogli 
zahvatiti, nego samo na obodu. Kada je onda cijelo po- 
dručje osigurano tom seobom i podizanjem tvrđava Svi- 
bovca na Česmi i Bjelovara, to tvrđavno naselie snažno je 
poraslo novim doseljivanjem iz zapadnih susjednih kra- 
jeva. Oko 1630 stanovništvo je u Tremi i bližoj okolini 
imalo oko 100 kuća, u Sv. Petru jedno 120, u Topolovcu, 
Križu i Jakopovcu oko 80 kuća. U Crkveni je pored 
tvrđave postojalo dobro nastanjeno podgrađe, koje nije 
došlo pod Krajinu, te je očuvalo gradske povlastice. Tu je 

ležao i plemićki posjed s kmetovima, koje su vlastela 
dovela iz Kalničkog podgorja i Polonja. Crkvensko je na- 
selje u 17. st. bilo razmjerno najjače na ovom zemljištu. 
Hrvatski doseljenici osim Predavaca bili su u glavnom iz 
Kalničkog podgorja, iz Polonja i od Koprivnice. Trema, 
Sv. Petar, Crkvena i Topolovac dobivali su nasljednika i 
iz novogradske, đurđevačke i drnjanske Podravine, koji su 
opet podrijetlom od Koprivnice i Ludbrega. Vlasi su u 
Počesamlje došli dvostruko jači nego Predavci, te su pre- 
ma tome stekli i veća područja. Oni su u neprekidanom 
nizu sela nastanili cijelo zemljište od granice kod Rače, 
Bedenika, Severina, Orahovca i Kapele sve do Bolča, a u 
dubinu sve do Sv. Ivana, Crkvene, Topolovca i Zdelice. 
Zapadno od Bolča pomiješali su se u nekoliko sela sa 
Predavcima te su tu doprli sve do Glogovnice. Predavci i 
tvrđavno hrvatsko naselje oko Treme i Topolovca zausta- 
vili su ih u daljem širenju. Njihova snaga bila je najjača 
oko 1620, kada su činili dvije trećine Križevačke krajine. 
Od te godine njihov je broj u razmjeru padao, jer nisu 
dobivali seobama većega prirasta, a Hrvati su novim dose- 
ljivanjem, osobito u pograničnim istočnim krajevima, ne- 
prestano rasli. Oko 1640 već su Hrvati i Vlasi na selu 
bili podjednako jaki, a u gradovima Hrvati su bili već 
mnogobrojniji. Pred tursku katastrofu koncem 17. st. naj- 
istočnija su naselja na ovom zemljištu bila do crte od 

PJESMA »Lijepo pjeva za lugom ...« iz Utiskana 
Po zapisu N. Hercigonje 


Zdelice na Trojstvo, otuda na Ciglenu, Orahovac i Bede- 
nik, a odande ma Raču i Orlovac na Česmi. U tome isto- 
čnome dijelu stanovali su do 1650 samo Vlasi. Kraj istočno 
od te crte do potoka Grđevice, kojim je tekla državna 
međa, bio je do 1690 još pust. Istočni dio oko Trojstva 
Hrvati su počeli naseljivati poslije 1650. Krajiške vlasti 
htjele su to zemljište oko tvrđave Bjelovara osigurati ka- 
toličkim stanovništvom, koje se za tu kolonizaciju javilo u 
većem broju. Ono je bilo sa područja novogradskoga i 
durdevačkoga, od Kalnika i iz naselja oko Treme i Sv. 
Petra Čvrsca. Glavni je dio naseljenika smjetšen oko stare 
doturske crkve Sv. Trojstva, koja je zapuštena stajala u 
blizini potoka Bjelovarske. Na području današnje općine 
Ivanske naseljivanje je nastalo, kada je popravkom stare 
tvrđave u Svibovcu na Česmi bila osigurana i lijeva strana 
Srednjega Počesamlja. Hrvati iz naseljenoga susjedstva 
nastanili su se u tom kraju najprije oko stare crkve sv. 
Stefana, gdje su tada postala sela Štefanje i Vlaminac. U 
isto su doba doseljeni Vlasi prešli Česmu i postavili svoje 
naselje u Nartu i Kolarevu selu. Nešto kasnije naseljena 
je i Ivanska, koja je 1679 imala već 36 domova. Doseljenici 
bili su uglavnom iz Sv. Petra Čvrsca, iz Treme i Kalničkog 
podgorja. Ispod Kalnika došlo je u Ivansku tom seobom 
i nekoliko porodica iz staroga plemstva (Crnčići, Levaki, 
Pomperi i Vrčeki). Južnije od Ivanske, podalje od tvrđave 
svibovačke, zbog straha od turskih četnika, nije stva- 
rano novo naselje sve do 1690. Kada su između 1687 
i 1691 Turci izgubili Slavoniju, Pounje i Liku, te su u 
Hrvatskoj nastale nove prilike, koje su u velikoj mjeri 
pogodovale novoj kolonizaciji, i na području, koje zauzi- 
ma današnji bjelovarski kotar, izvršena su velika kretanja 
stanovništva i naseljivanja. Činilo ih je i naselje, koje je 
već postojalo na tom tlu, pa se suseljavalo, i novo, u to 
vrijeme doseljeno iz drugih bližih i daljih krajeva. Starije 
hrvatsko stanovništvo, predavačko ili podrijetlom iz su- 

sjedstva, prelazilo je na bolje prilike u druga sela ili je 
stvaralo nove krčevine na pustom zemljištu. Najviše su 
u tom inverznom naseljivanju sudjelovala mjesta Crkve- 
na, Sv. Petar Čvrstec, Trema i Topoloavc. Ta unutarnja 
seoba bila je između 1695 i 1704 upućena osobito na ze- 
mljište oko Kapele, Diklenice, Trojstva, Rače i Ivanske, 
dakle u istočnije krajeve, gdje je pustoga tla bilo u izo- 
bilju. Tu su tada nastala nova hrvatska sela, a stara su po- 
punjena. Osim toga hrvatski su doseljenici ulazili ponešto 
i u stara vlaška sela, ili su zajedno sa Vlasima osnivali 
nova. Područje Sv. Petra Čvrsca, Treme i Topolovca 
imalo je još oko 1630 jedno 300 kuća. Ono je oko 1700 
dalo toliko naseljenika, da je u to vrijeme na njemu prema 
razmjeru bilo jedno 150 domova manje. Ostali hrvatski 
doseljenici dolazili su iz svih susjednih naseljenih krajeva, 
ali je glavna struja bila iz Kalničkog podgorja, Polonja i 
novogradske Podravine. Od Kalnika i taj put prešle su i 
mnoge plemićke porodice, koje su u Krajini i u novim 
prilikama izgubile plemstvo. Kod Vlaha bilo je inverzno 
naseljivanje i novo naseljivanje u to vrijeme isto tako jako 
kao kod Hrvata. Oni su, povezani vojnom krajišničkom 
službom, u tim novim prilikama, u većem broju iz zapa- 
dnijih sela pošli dalje na istočnije zemljište, koje je ležalo 
pusto, te su na njemu osnivali svoja nove sela. To novo 
naseljivanje pomogle su još tri vlaške struje: jedna, koja 
je velik broj grčko-istočnih došljaka dovela iz Bosne, druga, 
oja je na ovo zemljište bila upravljena, dakako u manjem 
broju, od Like, Banije i Ogulina, i treća, koja je ovamo 
došla iz staroga, gustoga vlaškoga naselja iz Male Vlaške, 
sa lijeve strane Ilove i od Grubišnoga Polja. Hrvatska 
struja naselila je i popunila staro naselje oko Kapele sv. 
Mandalene. Tada su što raširena što nanovo naseljena sela 
Kapela, Gornje Plavnice, Klokočevac, Starčevljani, Ćurilo- 
vac, Lipovo Brdo, Kloštar, Babotok, Jabučeta i Rakitnica. 
Župa oko stare crkve sv. Mandalene obnovljena je, pa je 
1704 imala 10 sela i oko 130 domova. 

U istočnom dijelu tih je godina povećano hrvatsko na- 
selje oko Trojstva, Tomaša i Ciglene, te je prema Vlaškoj 
osnovana Slovinska Ciglena. Na tom području obnovljena 
je župa, koja se prvih godina zvala Belovarska, prema po- 
toku, kraj kojega je stajala stara crkva sv. Trojstva. Župa 
je 1704 imala 9 sela i jedno 160 kuća. Stanovništvo u toj 
župi brzo je raslo, te su se oko 1730 raširila stara sela i 
nastala su nova. Župi su pripadala sela: Trojstvo, Keglje- 
vac, Dominkovica i Vrbica, rar koja Višnjevac, Maglen- 
ča, Slovinska Ciglena i Tomaš. U tom kraju naseljeno je 
u to vrijeme na velikom području stare Mušine oko drevne 
crkve selo Šandrovac. Po položaju to selo više spada s one 
strane Bila, te mu je naselje i došlo u glavnom iz Podra- 
vine, Mosta i Zdelice. Na područje Rače i Međurečja 
hrvatsko je naselje počelo prelaziti već oko 1660, pošto 
je zahvatilo Trojstvo i okolinu toga mjesta. U glavnom ono 
je naseljeno istom poslije istjeranja Turaka. Obnovljena 
župa u Međurečju (ime tome selu kasnije je pučkom eti- 
mologijom promijenjeno u Međuraču) imala je 1704 jedno 
160 kuća u 9 sela, Rači, Međurečju, Dautanu, Nevincu, 
Orlovcu, Drljanovcu, Sasovcu, Kozarevcu i Slovinskoj Ko- 
vačici. U prvim deseticama 18. st. hrvatsko naselje u toj 
župi naglo je raslo novim doseljivanjem. Ono je dolazilo 
velikim dijelom od Kalnika iz plemićkoga i neplemićkoga 
stanovništva. 

S lijeve strane Česme hrvatska struja od sv. Petra 
Čvrsca, Treme i od Polonja zahvatila je u to vrijeme 
zemljište oko već naseljenoga sela Ivanske. Tu su se na- 
lazile stare doturske crkve Sv. Đure u Đurđiću, sv. Petra 
u Petrićkoj, sv. Križa u Križiću i sv. Martina u Martincu. 
Nova su naselja osnovana tada na krčevinama oko tih 
crkava na starim selištima. Pored njih nastala su i sela 
Rastovac, Utiskani i Babinci. Isprva spadalo je to cijelo 
zemljište pod župu Štefanje. Vlasi su uspjeli da tu nasele 
jedno novo selo, Sredsku, na starom selištu. Vlasi su svojim 
novim doseljivanjem zahvatili današnji istočni dio bjelo- 
varskoga kotara. Njihova su najistočnija naselja prije te 
seobe bila Ciglena, Orahovac, Severin i Bedenik. U novoj 
seobi osnovali su već sela: Babinac, Bulinac, Pisanicu, La- 
sovac, Pupelicu, Kašljavac, Ravneš, Ribnjačku, Bedeničku, 
Bačkovicu i Čađavac s mnogobrojnim stanovništvom. Stoga 
u prvim decenijima 18. st. hrvatska struja nije ni prodirala 
na to zemljište. Oko 1730 proveden je popis stanovništva 
u varaždinskom krajišničkom generalatu, te je tom prilikom 
popisano i područje današnjega bjelovarskoga kotara. 

U drugoj polovini 18. st, a pogotovu kroz cijelo 19. st., 
hrvatsko naselje na ovom zemljištu izvanredno se dobro 
množilo i razvijalo. Stoga je još u 18. st. među Hrvatima 
nastalo veliko unutarnje raseljivanje, te je pretičak poro- 
dica selio u druga sela. Ovo raseljivanje pada upravo u 
ono vrijeme, kada se vlaško stanovništvo prestalo po- 
novo razvijati i kada je počelo nazadovati i izumirati. 
Hrvati su se onda krenuli useljavati u stara vlaška sela, 
kupujući zemlje i posjede u njima. U 19. st. naišle su nove 
hrvatske struje naseljivanja, koje su u velikoj mjeri pro- 
dirale u vlaška sela. Velik dio tih novih hrvatskih dose- 
ljenika potječe iz Kalničkog podgorja i srednjega Polonja. 
Novija je struja iz Zagorja, koja se osjeća u zapadnijem 
dijelu kotara, i iz Podravine, koja se doseljuje u istočniji 
dio, u vlaška sela oko Kapele, Trojstva, a osobito u seve- 
rinsku i pisaničku općinu. U drugoj poli 19. st. navedena 
je ovamo i hrvatska struja iz Gorskoga Kotara i Like. Ona 
je dovela jedno 250 porodica, koje su dosad razvile preko 
400 kuća. Gorani su mnogobrojniji nego Ličani, a jednih i 
drugih ima više u južnijim, nego u sjevernijim selima. 
Prema 7000 od 1730 danas Hrvata u bjelovarskom kotaru 
zajedno s gradom ima jedno 51.000. Oko 1730 Hrvati nisu 
imali većine na području Gudovca i Severina, a u Pisanici 
nije ih ni bilo. Danas su oni u severinskoj općini mnogo 
jači od Vlaha, u gudovačkoj općini pretekli su ih za ne- 
koliko stotina, a u velikopisaničkoj Hrvati nisu daleko od 
toga, da budu većina. Kako su Hrvati doseljavali na ovo 
zemljište, tako su donosili i govor kraja, iz kojega su do- 
lazili. Predavci su bili štokavci ikavskoga narječja i stare 
akcentuacije. Ostali doseljenici bili su čisti kajkavci. Ipak 
se govor tih hrvatskih naseljenika nije svagdje na tom tlu 
održao. On se manje ili više mijenjao pod utjecajem ili 
susjednih hrvatskih sela ili Vlaha iz vlaškoga naselja, u 
kojih su sela ili susjedstvo doseljenici dolazili. Predavci uz 
potok Glogovicu primili su s vremenom kajkavski govor 
svojih susjeda oko Vrbovca, Gradca i Križevaca. Oko Ka- 
pele, u Hagnju, Habjanovcu, Vukšinovcu, Kablu, Farka- 
ševcu i drugim okolnim selima, kako su od početka 16. st. 
živjeli pomiješani sa Vlasima, prešli su s vremenom na 
jekavsko narječje i novu akcentuaciju. Štokavski govor na 
tom području farkaševačke općine primili i svi oni hrvatski 
doseljenici, koji su dolazili iz susjednih kajkavskih kra- 
jeva. Takav se govorni proces proveo kod hrvatskih nase- 
ljenika svih struja i na cijelom području gudovačke, račan- 
ske, severinske i velikopisaničke općine. On je zahvatio i 
velik dio općine kapelske, cijelu općinu predavačku, jedan 
dio općine Trojstva i Ivanske. Kajkavski su govor održali 
naseljenici u Trojstvu, Cigleni, Tomašu i drugim nekim 
selima toga područja, koji se nisu mnogo miješali sa što- 
kavcima. Ipak su i oni već donekle unišli u taj proces, 
osobito u narječju. Sačuvali su svoj govor i stari kajkav- 
ski doseljenici u Topolovcu, Mostima i u okolnim selima 
tih mjesta, koji se nekoliko stotina godina naslanjaju na 
jaki niz kajkavskoga naselja od Drave do Treme i Crkve- 
ne. Tako je svoj kajkavski govor održala i Ivanska s oko- 
linom, jer je čvrsto povezana s gustim kajkavskim nase- 
ljem u Gariću i velikom dijelu Čazme. 

LIT.: R. Lopašić, Spomenici hrvatske krajine, sv. I.—III. а Monu- 
menta spectantia historiam Slavorum meridionalium, XV., XVI. i XX; 
Isti, Prilozi za poviest Hrvatske XVI. i XVIII. vijeka, Starine, XVII., 
151—231, XIX., 1—80; Е. Šišić, Hrvatski saborski spisi, I.—V.; E. La- 
szowski, Habsburški spomenici, II. i III. sv.; D. Csánki, Kórósmegye 
a XV ik században; F. Rački, Popis župa zagrebačke biskupije, Starine, 
IV., 201—229; D. Ruvarac, Srpska mitropolija karlovačka; A. Ivić, Mi- 
gracije Srba u Slavoniji tokom 16., 17. i 18. stoleća, u zbirci Srpske 
kr. akademije, Naselja i poreklo stanovništva, knj. 21; R. Lopašić, Sla- 


vonski spomenici za XVII. viek, Starine, XXX., 1—176; Warasdiner 
Generalat, І.ЛІ. u Zem. arkivu. S. P-€. 


BJELOVUČIĆI, stara pomorska, kapetanska i brodo- 
vlasnička porodica u mjestu Janjini na poluotoku Pelješcu. 
Spominje se već 1540, a dala je 27 pomorskih kape- 
tana i imala u 19. st. 27 brodova na jedra. Poznati brodovi 
te obitelji bili su nava »Danica«, bark »Vila«, bark »Ljubi- 
drag«, bark »Otac Niko« od 1500 tona, zvan admiralski 
brod Bjelovučićeve flote, bark »Mati Ane«, koja se razbila 
u Baltičkom moru. WP 


1. Ivan, * Peru 20. VI. 1889, avijatičar. Odgojen u Pa- 
тігі, od majke Francuskinje, posvetio se avijatici u školi 
Farmana (1910). Prvi je preletio iz Pariza u Bordeaux 
(1910), a 1913 preletio je Alpe od Briga do Domossole. 

ivi u inozemstvu, ali se osjeća Hrvatom. F.B. 

2. Nikola Stjepanov, * 1751, + 1834, bio je osnovatelj 
obiteljskog pomorskog poduzeća u 19. st. i općinski na- 
čelnik u Janjini. 

3. Nikola Zvonimir, * Janjina 11. IX. 1882. Učio je pučku 
školu u istom mjestu, gimnaziju u Dubrovniku, Travniku 
i Mostaru, a sveučilište u Zagrebu, Beču i Pragu. Svršio 
pravnički i filozofski fakultet (povijest). Bio odvjetnik, a 
zatim upravni sudac. Izdavao je »Hrvatsku riječ« u Du- 
brovniku. Otkrio je tobožnji grob hrvatske kraljice Mar- 
garite u Dubrovniku (v. Šišić, O hrvatskoj kraljici Mar- 
gariti, Dubrovnik 1929). Napisao je oko 40 radnja, od kojih 
je neke tiskala Hrvatska Akademija i Matica Hrvatska i 
to iz povijesti, etnografije, antropologije, te pravničke ra- 
dnje, zemljovide Hrvatske, narodne običaje, pjesme i priče 


sa Pelješca, političke i državnopravne radnje. 

BIBL.: Pjesme s Pelješca, Dubrovnik 1910; Povijest poluotoka Rata 
(Pelješca), Split 1921; Poluostrvo Rat (Pelješac) u Srpskom etnograf- 
skom Zborniku, Beograd XXIII, 1922; Crvena Hrvatska i Dubrovnik, 
Zagreb 1929; Pripovijesti iz mladih dana, Mostar 1936. 


4. Stijepo, * 1783, 1 1848, poznati pomorski kapetan, bu- 
nio se protiv francuske okupacije Dubrovačke republike, 
pa je bio zatvoren od Francuza. 

5. Stijepo, * 1847, t 1901, pomorski kapetan, općinski 
načelnik i hrvatski narodni zastupnik u dalmatinskom sa- 
boru u Zadru. Osnovao je u Sutvidu racionalno gojilište 
kamenica, zbog čega je bio odlikovan na raznim svjetskim 
izložbama. A.P 

BJELUŠINA —> Oman. 

BJELUTAK. Zrnasta vrsta kremena bijele boje. Nala- 
zimo ga uložena u kristalastim škriljavcima i paleozojskim 
stijenama više puta u velikim količinama (>> Kremen). F. Т. 

BJELUTAK — Kvarc (lampe). 

BJELYJ, Andrej (pravo ime Bugaev Boris N.), Ж Moskva 
27. X. 1880, + 1934, ruski pisac i pjesnik, jedan od vođa 

І E ruskog simbolizma. Neumor- 
no i napeto traži smisao ži- 
vota, a za pjesmu traži pravu 
bit riječi, kako bi od nje na- 
činio savršenu građu za izra- 
žaj osjećaja i misli. Knjiže- 
vni su mu uzori: Gogolj, Do-: 
stojevskij, Nekrasov, Ljeskov, ` 
Rozanov, E. T. A. Hoffmann, . 
E. A. Poe. Od njega su zbir- 
ke pjesama: Zoloto v lazuri, 
Pepeo, Korolevna i rycari, Sti- 
hi o Rossii, Poslje razluki, Ro- 
mani: Kotik Letaev, Prestu- ` 
plenie Kotika Letaeva, Sere- 
brjanyj golubj, Kreščennyj ki- 
taec, Peterburg, Moskovskyj 
čudak, Moskva pod udarom. 
Naučnokritičke su mu radnje: 
Glosolalija (o prirodi stiha), 
knjiga o Gogolju. Uspomene: 
Na rubežje dvuh stoljetij, Načalo vjeka, Meždu dvuh re- 
volucij. NE 

BJERKNES, Carl Anton, Ж Oslo 1825, + Oslo 1903, nor- 
veški matematičar i fizičar. Ispitao je matematički prividne 
sile, koje u idealnoj tekučini vladaju medu kuglama, koje 
pulziraju, t. j. periodički brzo se nadimlju i smanje. Na- 
lazi njihove analogije s električnim i magnetskim silama. 
Od 1875 izvodi pokuse, da potkrijepi teoretske rezultate. 
Postoji sveza tih istraživanja s pokusima V. Dvořáka, na 
koju upučuje V. Bjerknes (Die Kraftfelder, Braunschweig 
1909; $ 74 Dvorak's Versuch). StH: 

2. Jakob, sin Vilhelma, * Stockholm 1897, meteorolog. 
Ravnatelj vremenske službe u Bergenu (Norveška). Oso- 
bito sudjeluje praktički u radu svog oca i norveške meteo- 
rološke škole oko proučavanja polarne fronte i njezinih 
ciklona. ; 

3. Vilhelm, sin Carla Antona, * Christiania 14. III. 1862, 
fizičar i geofizičar. Profesor teoretske fizike u Stockholmu 
i Oslu; odazvavši se pozivu ureduje 1913 geofizički zavod . 
u Leipzigu i vodi ga do 1917, zatim je u Bergenu, a od 1926 
u Oslu. Osobito je značajan njegov rad na području te- 
oretske meteorologije. U zajednici sa svojim suradnicima 
osnovao je i razradio teoriju polarne fronte kao i valnu 
teoriju ciklona, te postavio sustav lineariziranih hidrodi- 
namičkih jednadžbi, po kojima je tek bio hidrodinamici 
otvoren put u teoretsku meteorologiju. Uz to je nastavio 
djelo svog oca i uspostavio daljnje hidrodinamičke analogije 
s elektrostatičkim i osobito elektrodinamičkim pojavama. 

BIBL.: Glavna su mu djela: Dynamic Meteorology and Hydrography 


(u zajednici s J. W. Sandstromom, T. Hesselbergom i O. Devikom), 
Washington 1910—1911; Vorlesungen über hydrodynamische Fernkrifte 

nach C. A. Bjerkens' Theorie, 1900—1902; Die Kraftfelder, 1909; Physi- 
Кайізсһе Hydrodynamik (u zajednici sa J. Bjerknesom, T. Bergerom 
i H. Solbergom), 1935. K. K-i. 


BJESNOGA (ooa, rabies, Wutkrankheit, franc. rage, tal. 
rabbia, engl. rabies), zarazna kontagiozna bolest domaćih 
Zivotinja, divljih mesojeda i ljudi. Infekcija nastaje uje- 
dom, no i prenošenjem sline bijesne životinje na ozlije- 
đene sluznice ili kožu. Opasnost infekcije je veća, kad je 
ugriz na licu ili na glavi. Najopasniji su ugrizi velikih 
pasa i vukova, jer su rane duboke i slabo krvare, radi 
čega krv ne može splakati virus. Uzročnik je filtrabilni 
virus, kojega ima u slini, u izlučinama nekih žlijezda (vime, 
suzne žlijezde i pankreas) i u mozgu. Slina je najinfekci- 
oznija neposredno prije pojave kliničkih znakova bolesti. 
Vjerovanje naroda, da psi pobjesne od prevelike vrućine 
ili zime, uzimanja prevruće hrane, neudovoljenog spolnog 
nagona i t. d., nije ispravno. 

Inkubacija kod mesojeda traje poprečno oko 14 dana, 
kod velikih životinja oko 1 mjesec, ali može trajati i ne- 
koliko mjeseci, pa i do 2 godine. 

Bjesnoća je bolest poznata već u starom vijeku. U Afri- 
stotelovim spisima (4. st. pr. Kr.) spominje se uz opis 
bjesnoće životinja, da bolest nastaje ugrizom bijesne ži- 
votinje. Celsus (1. st. pr. Kr.) opisuje bjesnoću životinje 
i čovjeka te preporučuje, da se rana poslije ugriza ispali, 
dok Galen (2. st. pos. Kr.) traži, da se rana izreže. Kroz 
srednji vijek provlači se krivo mišljenje, da su uzroci bje- 
snoće velika vrućina, žeđ, glad, sprečavanje spolnog nagona 
i t. d. Tako se mislilo sve do početka 19. st. Zinke je uspio 
(1804) prenijeti bjesnoću slinom bijesne životinje. Galtier 
(1879) dokazuje zarazni karakter bjesncće pokusima na 
kuniću. Louis Pasteur (1881) donosi epohalno otkriće, da 
je sijelo bolesti u centralnom živčanom sustavu. Na toj 
osnovnoj spoznaji izradio je veliki francuski istraživač 
svoju metodu aktivne imunizacije životinja i čovjeka, po- 
znatu pod imenom Pasteurovo zaštitno cijepljenje proti 
bjesnoći. Negri (1903) otkriva u ganglijskim stanicama po- 
jedinih dijelova mozga bijesnih životinja i čovjeka speci- 
fična tjelešca zvana Corpuscula Negri, koja su od velike 
važnosti za dijagnozu bjesnoće. U našem narodu zadržalo 
se do danas krivo vjerovanje o uzrocima bjesnoće. U poje- 
dinim krajevima vjeruju u različite uzroke bolesti. Narod 
zna i točno opaža, da se bolest prenosi ugrizom bijesne 
životinje, pa vjeruje, da bjesnoću uzrokuje neki sitni crvić, 
koji leži pod jezikom bijesne životinje. Posebni majstori 
po selima i danas podrezuju neukim ljudima žilu ispod 
jezika i puštaju krv, da ih oslobode od umišljenog crvića 
bjesnoće. Bjesnoća je raširena uz male izuzetke gotovo u 
svim zemljama i dijelovima svijeta osim Australije, En- 
gleske, Danske, Švedske i Norveške. Kod nas je bje- 
snoča raširena više ili manje u svim krajevima, najmanje 
u Hrvatskom Primorju, dok su otoci slobodni od bjesnoče. 
Najčešče obole psi (90% svih slučajeva bjesnoče životinja 
otpada na pse), zatim mačke, svinje, preživači, kopitari, 
divlje zvijeri (vuk, šakal, lisica i t. d.), glodavci, perad, 
majmuni i čovjek. Životinje s hladnom krvi (zmije, žabe, 
kornjače, ribe) posjeduju prirodenu otpornost prema virusu 
bjesnoče, te ne mogu oboljeti od bjesnoče. 

Bjesnoča se u prirodi javlja u obliku pojedinačnih slu- 
Cajeva ili kao lyssa-epizootija, lyssa-epidemija. Uzročnik 
bjesnoće je specifični filtrabilni neurotropni virus iz grupe 
nevidljivih mikroba, koji se mogu procijediti kroz obične 
sprave za filtriranje bakterija. Virus bjesnoće, koji postoji 
u prirodi u bijesnim životinjama, nazvao je Pasteur ulični 
virus (Virus de rue). Prirodni virus, umjetno ucijepljen 
životinjama, prouzrokuje bjesnoću nakon inkubacije od 
15—20 dana. Taj se virus mnogobrojnim prenosima (ра- 
sažama) na kuniće i morske zamorce mijenja. Tako pro- 
mijenjeni virus nazvao je Pasteur Virus fix (Pasažni 
virus), a služi za izradbu zaštitnog cjepiva (vakcine) protiv 
bjesnoće. Virus bjesnoće prenosi se na životinje i čovjeka 
najčešće ugrizom i slinom bijesne životinje kroz otvorene 
rane na koži ili sluzokoži. Od mjesta ugriza putuje virus 
perifernim živcima u centralni živčani sustav, u mozak i 
hrpteničnu moždinu. Iz mozga, gdje se razvija i množi, 
dospije u velike žlijezde slinavke, koje ga izlučuju u slinu. 
Tako slina postaje zarazna i sadrži virus u velikim koli- 
činama. Za vrijeme bolesti nalazi se virus i u drugim orga- 
nima i žlijezdama (slezena, nadbubrežna i mliječna žlijezda). 
Meso, mlijeko i krv bolesnih životinja sadržavaju samo izu- 
zetno virus bjesnoće. Razlikujemo: 1. nemirnu, furioznu i 
2. tihu, paralitičnu bjesnoću, a razlikuju se samo po sim- 

ptomima. Inkubacija iznosi 2—10 tjedana. U zaraženim 
krajevima poznate su i kraće inkubacije (1 tjedan). Ri- 
jetke su duge inkubacije od više mjeseci do 1 godine. Za 
vrijeme inkubacije životinja izgleda na oko zdrava, ali već 
8 dana prije početka bolesti izlučuje u slini virus bjesnoće 
i može ugrizom i slinom zaraziti zdrave životinje. Kod ži- 
votinja simptomi teku kroz 3 stadija (stadium melancholi- 
cum excitationis i paralyticum). U prvom stadiju psi su 
nepovjerljivi prema okolini, napose prema stranim osoba- 
ma, nemirni su, hodaju amo tamo, često zastaju i prislu- 
škuju, nenadano i bez uzroka zalaju, jako su razdražljivi, 
na vanjske utjecaje reagiraju pojačanim refleksima. Rado 
se zavuku na tamno mjesto, ali se još odazivaju pozivu 
vlasnika. Ték im je promjenljiv. Običajnu hranu ostave, ali 
jedu razne neprobavljive stvari kao kamenje, slamu, trije- 
šće, željezne predmete, 
komade kože, ližu i gri- 
zu mjesto, gdje su uje- 
deni, stenju i teško gu- 
taju. Pogled je nepo- 
vjerljiv, škilje (slika 1.) 
i zjenice su im neje- 
dnako raširene. Opaža- 
ju se već znakovi klje- 
nuti u pojedinim orga- 
nima. Bijesni psi su jako 
nemirni, nastoje pobje- 
ći, trgaju i grizu lanac, 
kako bi se oslobodili 
veza. Ako im to uspije, 
lutaju bez cilja i pre- 
vale bez odmora velike 
udaljenosti, čak i do 
100 km. Navaljuju na 
sve, što im dolazi u 
susret i upuštaju se u 
borbu sa psima bez obzira na njihov broj. U toj borbi 
bijesni pas nikada ne zalaje niti zacvili. Ako se napadnuti 
psi razbjeZe, on ih ne proganja, već produži svojim putem. 
Na čovjeka navaljuje, čim mu dođe u susret, ili mu nečim 
svrati na sebe pozornost. Glas mu je promijenjen, lajanje 
prelazi u tuljenje. Donja čeljust je obješena, usta otvore- 
na, a iz njih neprestano curi slina. U zadnjem stadiju kli- 
jenuti brzo napreduju. Od paralize stražnjeg dijela tijela ne 
može pas više ustati i ugine od opće slabosti. Bolest traje 
4—7 dana. Kod konja se javi svrbež na mjestu ugriza, pa 
nemir i jaka razdražljivost, kopanje nogama, nestalan po- 
gled, agresivnost prema drugim konjima, ljudima, a napose 
psima. Grizu razne predmete, kao na pr. jasle, često toli- 
kom žestinom, da im od toga pukne donja vilica. U bolesti 
se pojača spolni nagon, javi se griz (kolika) i paraliza. Kod 
goveda se u bjesnoći očituje nemir, razdražljivost i agre- 
sivnost. Napadaju druga goveda, ljude, a osobito pse. Ko- 
paju zemlju rogovima i nogama, promuklo muču i teško 
gutaju, dok se ne javi paraliza. Kod ovaca i koza vide se 
jednaki znakovi, ali često bez stadija bjesnila. 

Kod čovjeka osim pojava navedenih za životinje udara 
u oči velik strah, teškoća gutanja radi reflektornih grčeva 
ždrijela, jednjaka i organa za disanje. Simptoni su poznati 
pod imenom: 1. hidrofobija (strah od vode), 2. fotofobija 
(strah od svijetla), 3. aerofobija (strah od propuha), 4. 
hiperakuzija (preosjetljivost slušnoga osjetila) i 5. ozmo- 
fobija (preosjetljivost njušnoga osjetila). Ti su simptoni 
znak prenadraženosti živčanog sustava radi djelovanja vi- 
rusa i njegovih specifičnih toksina u ganglijskim stanicama 
mozga. Dijagnoza se osniva na kliničkom nalazu i rezultatu 
laboratorijskog pregleda. U ganglijskim stanicama mozga 
bijesnih životinja nalaze se ulošci, Negrijeva tjelešca. (Slika 

2). Ako se ta tjelešca ne nađu, valja cijepiti kuniće i šta- 
kore, koji, ako mozak potječe od bijesne životinje, redo- 
vito obole u roku od 10—30 dana. Profilaktično zaštitno 
cijepljenje zavisi o brzoj primjeni zaštitnog cjepiva (vak- 
cine) poslije ugriza. Klasična Pasteurova metoda izrađena 
je 1884 u Parizu, a prvo zaštitno cijepljenje izvršeno je u 
Pasteurovovu zavodu u Parizu 7. VII. 1885. S vremenom 
su nastale različne izmjene klasične metode. Svako zaštitno 
cjepivo (vakcina) protiv bjesnoće sadržava ili živi, viru- 
lentni virus, ili fizikalnim i kemijskim sredstvima osla- 
bljen virus ili mrtvi virus-fix. Najveći se stupanj imuniteta 
postizava 2—3 tjedna nakon imunizacije. Imunitet traje 
dugo (više mjeseci i godina) poslije toga vremena, poste- 
peno i nestaje, ali se može revakcinacijom pojačati. Na 
prijedlog 1. međunarodne konferencije o bjesnoći u Parizu 
1927 dopuštena je osim klasičnih metoda imunizacije i 
primjena avirulentne antirabične ether-phenol vakcine. Me- 
toda je u svijetu poznata kao rapidna standard Eter 
metoda, a izradio ju je u Pasteurovu zavodu u Novom 
Sadu između 1923—1927 dr. A. Hempt. 

Suzbijanje. Borba protiv bjesnoće kod nas osniva se na 
zakonu o suzbijanju stočnih zaraza od 1928. Stroga pri- 
mjena vet.redarstvenih mjera je najuspješnije sredstvo 
za suzbijanje bjesnoće. Te se mjere uglavnom sastoje u 
evidentiranju pasa i tamanjenju svih pasa bez gospodara. 
U svrhu točne evidencije uveden je porez na pse. Eviden- 
tirani psi nose znaćku. Bijesni psi i oni koji su došli 
s njima u dodir, moraju se ubiti. Psa, koji ugrize čovjeka, 
valja na siguran način zatvoriti i promatrati. U gradovima 
i zaraženim krajevima određuje se zatvor pasa (kontu- 
mac). Psi moraju nositi brnjicu, vode se na uzici i t. d. Ži- 
votinje, koje su sumnjive, da su zaražene, promatra vete- 
rinar kroz 3 mjeseca. Veterinarsko-redarstvene mjere mogu 
se upotpuniti cijepljenjem. Ugrizene domaće životinje, 
osim pasa, cijepe se i poslije infekcije, i to tri puta u roku 
od 3—6 dana. Cijepiti treba što prije iza ugriza. Pse i 
mačke je zabranjeno poslije infekcije cijepiti. U krajevima, 
gdje često vlada bjesnoća, cijepe se psi prije infekcije. 
Da se postigne uspjeh, valja cijepiti sve pse iste okoline. 
Cijepljenje je jednokratno. Ako u mjestu bukne bjesnoća, 
vrijede za cijepljene pse svi vet.-redarstveni propisi kao 
i za necijepljene. 

LIT.: A. Hogye., Lyssa (Holder, Beč 1897); V. Babes. Traité de la 
rage (Bailliere et fils, Pariz 1912); C. Heller, Die Schutzimpfung gegen 
Lyssa (G. Fischer, Jera 1906); A. Marie, La rage (Masson, Pariz 1901); 
Étude expérimentale sur la rage (Domet fils, Pariz 1909); A. M. Sim- 
son, Facís and problems of rabies (Washington 1912); A. Aujeszky, 
Methodik der Schutzimpfung bei Tollwut. Abt. XII; Abderhalden, Pri- 
ručnik Urban i Schwarzenberg (Berlin—Beč 1922); S. Palmović, Bjesnoća 
(Zagreb 1930, izdanje Hig. zavoda i Škola Nar. Zdravlja); Isti, Pasteu- 
rov zavod u Zagrebu od osnutka do konca 1937 (27. XII. 1918 — 31. XII. 
1937), Liječnički Vjesnik br. I., 1939; Priručnik Kolle- Wasserman i Kolle- 
Hetsch: Pisci Frosch, Marx, J. Koch i Rothermundt; Priručnik Kraus i 
Levaditi: Kraus, A. Marie; M. Nikolić, Bjesnilo (Novi Sad 1931); F. 
Schweinburg, Neuere Ergebnisse der Tollwutforschung, XX. sv., Ergeb- 
nisse der Hygiene, Bakteriologie Immunitiitsforsehung und Experim. 
Therapie (Weihardt, Berlin 1937); Remlinger i Bailly, Étude sur la rage 
(Masson, Pariz 1938). SL P. i A. 

BJEŽANJE SA SELA — Selo. 

BJORNSON, Bjórhstjerne, Ж Kvikne 8. III. 1832, + Pariz 
26. IV. 1909, norveški pripovjedač i dramatik. Uz Ibsena 
najveći predstavnik »velikog doba« moderne norv. knji- 
ževnosti, t. j. epohe borbe za emancipaciju Norveške od 
Švedske u političkom, a od Danske u kulturnom pogledu. 
G. 1852 dovršio studije, 1853—1856 živi kao pisac u Kri- 
stijaniji (Oslo), 1858 naslijedio Ibsena kao ravnatelj kaza- 
lišta u Bergenu, 1865 ravnatelj kazališta u Kristianiji. Bavi 
se politikom, 1860, pošto ga je stranka »amputirala« radi 
prevelikog radikalizma, polazi u Rim, 1862 u Njemačku i 
Pariz, 1865 vodi Christiania-teatar, 1870—71 »Mollergatens 
Theater« u Kristianiji, 1873 odlazi na jug, zatim u Nje- 
mačku, Ameriku, Pariz, 1887—88 drži turneju predavanja 
za reformu braka, 1898—99 opet je u Rimu, 1903 dobiva 
Nobelovu nagradu. Vrlo opsežni književni rad B-ov ne- 
izjednačen je, premda je u Norveškoj postigao popularnost 
daleko brže i lakše nego Ibsen, koji je mnogo dublji od 


njega, ali je B. žešći i gibljiviji. Mladež je predobio svojim" 


nacionalizmom, starije solidnošću pisanja, žene nastoja- 
njem oko reforme ženidbe, seljake svojim pripovijetkama 
iz gorštačkog života (koje su i najbolje što je stvorio: 
Synnóve Solbakken, Arne, Veseo momak i dr.). B. je širok, 
retoričan, epskiji od Ibsena, manje dramatičan, uvijek ten- 
denciozan i zato umjetnički manje jednostavan i čist. 

G. 1909 polemizira s madžarskim političarima u pariskim 
i londonskim novinama u korist Hrvata i Slovaka. Političar, 
novinar, pučki govornik i vjerski propovjednik, žrtvuje če- 

sto umjetnost konkretnoj, pra- 
ktičnoj ideji, pri čemu nije 
dovoljno strog prema sebi, ne- 
go promjenljiv, lako zagrijan. 
Nema Ibsenove unutarnje isti- 
nitosti nego više aktuelne 
borbenosti oko političkih, so- 
cijalnih i vjerskih problema 
vremena. Stoga je postao izra- 
Zajem norv. gradanskog sta- 
leZa, a mladost ga je — jer 
ne voli kompromisa — mrzila. 
Umjetnički je najjači u poe- 
tičnom, neposrednom crtanju 
. prirode i pučkog života. 

Djela mu pripovjedačka i 
dramska obuhvataju dvije pe- 
riode: 1. crtanje pučkog ži- 
vota u prip., a historijskih po- 
java u drami, od prilike do 1875; 2. realizam s borbenim 
stavom prema aktuelnim problemima, srodnost s Ibsenom. 
Pripovijetke i romani: 1. Synnóve Solbakken (1857, here- 
ditarnost, ponajbolja B.-ova prip.), Arne (1858, zauzima- 
nje za nezakonitu djecu), En glad gut (Veseo momak 1859, 
protiv staleških opreka); 2. Det flager i Byen og pa Hav- 
nen (Zastave nad gradom i lukom 1884, kompozicijski ne- 
skladan veliki roman o feminizmu, hereditarnosti, peda- 
gogiji, vjeri, životu), Pá Guds Veie (Po Božjim putovima 
1889), Stóv (1881, vjerski problemi), Mors Hander (Maj- 
čine ruke 1892, odricanje), Absalons hár (A.-ova kosa 1893, 
spor između askeze i instinkta). Drame: 1. historijske: Mel- 
lem Slagene (1856), Kong Sverre (1861), Sigurd Slembe (tri- 
logija 1861, motiv sličan Ibsenovim »Krunskim preten- 
dentima«: uspon do prijestolja pročiščenjem strasti), Si- 
gurd Jorsalfarer (1872); 2. realističke: Redaktóren (1875, 
trovanje privatnog života Zurnalizmom), En fallit (Stečaj 
1876, pogubnost spekulacije i kramarstva), Kongen (Kralj 
1877, politički stav protiv unije sa Švedskom), Leonarda 
(1878, odnos muža i žene), Det ny System (Novi sistem 
1879, istinoljubivost društva), En hanske (Rukavica 1883, 
feminizam, zahtjev monogamije muškarca), Over йупе 
(Nad snagu, 1883, 1895, na njem. prev. »Uber unsere Kraft«, 
ovisi li Božja odluka o našoj vjeri i snazi volje, pendant 
Ibsenovu »Brandu«), Laboremus (1901, socij. drama, opti- 
mizam rada i života). Pjesme: Digte og Sange (Pjesme i 
popijevke 1870, u pučkom srdačnom tonu, pravom uspje- 
hu smeta polemička nota). 

BIBL.: Samlede Voerker (sabrana djela u 12 sv.), 


1910—1911. 
Björnson, L/IL, Kristijanija REG 





BJORNSTJERNE BJORNSON 


Kristijanija 

LIT.: Ch. Collin, B. 
Nekkel, Bjórnson und Ibsen, Berlin 1921. j. M. 

BLACHOWSKI, Stefan, * Opava 19. V. 1889, poljski 
filozof. Učio je u Lavovu, Beču i Góttingenu. Od 1921 je 
redovni sveučilišni profesor u Poznanju. Borio se za oslo- 
bođenje Lavova 1919, sudjelovao je 1920 u ratu između 
Poljaka i boljševika. Uređivao je filozofski časopis »Kwar- 
talnik Psychologiczny«. 

BIBL.: Studien über den Binnenkontrast (1913), Nastawienia i spo- 
strzezenia (1917), Stiuktura typów wyobrazeniowych (1924), Sur la psy- 
chologie et la psychopathologie de la suggestion (1928), Zagadnienie 
twórczości naukowej (1928), Arithothymic inclination in youth (1930), 
Wyniki psychologji pedagogicznej (1933). J. B-ć. 

BLACK BALL LINE, brodarsko poduzeće, koje je otpo- 
čelo 1816 rekordnim vožnjama 
preko Atlantika, kako bi što 
prije stigle sirovine iz Ame- 
rike u engleska odredišta. 
Osnivanjem B.B.L. otpočelo 
je u pomorstvu doba zname- 
nitih Clippera. AUD 

BLACK, Joseph, Ж Вог- 
deaux 1728, + Edinburgh 1799, 
škotski liječnik, kemičar i fi- 
zičar. Bio je u Glasgowu pre- 
davač kemije i profesor ana- 
tomije, a od 1766 profesor ke- 
mije u Edinburghu. Otkrio je 
»vezani plin« (ugljičnu kiseli- 
nu). Unaprijedio je nauku o 
toplini, te je glavni osnivač 
kalorimetrije. Oštro je razli- 
kovao toplinu od temperature, 
uveo je pojam »kapacitet tvari 





JOSEPH BLACK 

za toplinu (specifična toplina), otkrio je latentnu toplinu 
taljenja i isparivanja. Priklanjao se tvarnoj teoriji topli- 
ne, ali je dobro lučio činjenice od hipoteza. Pobijao je mi- 
šljenje, da postoji i neka »tvar zime«. St. H. 

BLACK-BAND — Blakband. 

BLACKBURN, 1. djelatni vulkan Mount B. od 4920 m 
visine u Vrangelovu gorju (Wrangell Mountains )na Alaski. 
2. Grad na plovnom kanalu iz Leedsa u Liverpool, na za- 
padu Pennina u grofoviji Lancashire. U njemu je već u 
18. st. procvala pamučna industrija, a kasnije je na bogat- 
stvu ugljena osnovana također industrija željeza i strojeva, 
pa ima danas preko 150 tvornica i 130.000 stan. N. Z. 

BLACKBURNE, Harry Joseph, * 1841, + 1924. Najveći 
engleski šahist i jedan od najgenijalnijih majstora. Osvo- 
jio niz nagrada na turnirima. Pobjednik u Londonu 1872 
i 1886, u Berlinu 1881 i Herefordu 1886. Sačuvao je snagu 
i u dubokoj starosti. Đ.B. 

BLACKPOOL, engleski grad grofovije Lancashire na 
obali Irskoga mora, 110.000 stan. Ima znatan ribolov i lije- 
pa kupališta, koja se od zapadno-engleskih najviše poha- 
đaju. N. Z. 
BLACKSTONE, Sir William, X London 10. VII. 1723, 
т London 14. II. 1780, započeo је svoju pravničku karijeru 
kao odvjetnik. Od 1753 do 1766 predavao je na sveučilištu 
u Oxfordu u raznim svojstvima. Ta su predavanja osnovi 
njegova djela Commentaries on the laws of England u 4 
sv. (1765—1769). Ono ga je učinilo slavnim i uvrstilo među 
klasike anglosaksonskog prava. Sastoji se od uvoda i četiri 
dijela: osobna (javna i privatna) i stvarna prava, naknada 
štete (privatno nepravo) i kazneno pravo. Za života pisca 
izašlo je djelo u 8, a nakon njegove smrti u još 15 izdanja. 
Uz to je napisao više drugih djela. Bio je i član parlamen- 
ta, a umro je kao sudac visokog suda (court of common 
pleas). Pravno shvaćanje toga pisca tipično je englesko, 
konzervativno, vodeći računa o tradicijama, optimističko, 
ali i dinamičko, S. F-k. 

BLAČINA je planina na granici Bosne i Hercegovine, 
između rijeke Rame i rječice Doljanke, koja kod Jablanice 
utječe u Neretvu. Najviši vrh je Pasja Stijena 1689 m. Na 
podnožju te planine uz rijeku Ramu vodi cesta Prozor— 
Rama—Jablanica—Mostar. N.P. 

BLAGAIĆ, Kamilo, * Boričevac 16. III. 1861, + Zagreb 
7. IX. 1933, mikolog. Svršivši gimnaziju u Zagrebu i Kar- 

п lovcu studirao je и Веби рга- 
vo. Вогауебї kao student kod 
svoje sestre u Bosni skupio je 
gradu za svoju knjigu Hrvat- 
ske narodne pjesme i pripo- 
viedke iz Bosne, štampane u 
Zagrebu 1886. Bio je činovnik 
kod Zeljeznice i napredovao je 
do višeg inspektora. Već za 
službovanja u Gorskom Kota- 
ru bavio se gljivama. Kasnije 
je publicirao nekoliko radnja, 
dijelom u časopisu Hedwigia 
(1918), a dijelom u Glasniku 
Hrv. prirodosl. društva (1921 
i 1923). G. 1931 izdao je knji- 
gu Gljive naših krajeva s broj- 
nim prekrasnim bojadisanim 
tablama, koje je velikim dije- 
lom naslikao. ‚Б 

BLAGAJ, ime više hrvatskih mjesta. 1. B. na rijeci Buni, 
selo u Hercegovini u dnu Bišća polja na podnožju Podve- 
leža. Na strmom kršu iznad vrela Bune — koje probija iz 
duboke pećine, stvarajući prekrasno 
jezerce, zeleno kao smaragd — po- 
diže se stari grad B., koji narod na- 
ziva Šćepangradom po nekadašnjem 
njegovu gospodaru hercegu Stjepa- 
nu. Taj se grad spominje već kod 
Porfirogeneta za narodnih vladara 
pod imenom Bona. U njemu su 
ostatci dvora vlastele Kosačina ple- 
mena s pogledom na prekrasni lje- 
tnikovac bosanskih kraljeva, zvan 
Bišće u Podgrađu. Herceg Stjepan 
Vukčić proveo je.u njemu svoj vi- 
jek, a 1382 boravi u njemu bosan- 
ski kralj Tvrtko, gdje prima poslan- 

SLIKA BLAGAJA NA KORANI U 17. STOLJEĆU 
(Po Pieronijevu nacrtu) 


stvo dubrovačke republike. G. 1452 dolazi u tom gradu do 
sukoba između hercega Stjepana i njegova sina Vladislava. 
Vladislav ga ote ocu 1464, ali ga već 1465 zauzimlju Turci, 
koji ga konačno prepuste zubu vremena. U 17. st. B. je 
već ruševina, pa i muslimani ostaviše u njemu svoju dža- 
miju, da stvore novo naselje na Buni — današnje selo B., 
koje je već u 17. st. imalo 170 kuća. B. ima i svoju kato- 
ličku župu od g. 1628, a ima s okolišnim selima 1938 kato- 
lika, Crkva presv. Trojstva sagrađena je 1908. Kilometar 
od staroga grada nalaze se tragovi rimskoga grada. 


IT.: С. Truhelka, Naši gradovi, Sarajevo 1904; К, Draganović, Opći 
šematizam katoličke crkve u Jugoslaviji, Sarajevo 1939, V, Z, 


2. B., na rijeci Sani (pritoku Une), tvrdi grad loze Babo- 
nega, prozvane po njemu knezovi Blagajski. Podignut je 
početkom 14. st. nad dolinom potoka Lučice ili Rijeke, koja 
utječe u Sanu kod željezničke postaje Blagaj. Slabo saču- 
vane ruševine zove narod po imenu susjednoga sela Derviši- 
kula. Predgrađe postoji i danas kao selo Blagaj s obje 


strane Sane. Povijest knezova Blagajskih — Babonići. 
LIT.: Ć. Truhelka, Naši gradovi, Sarajevo 1904. J. Š-k 


BLAGAJ HRVATSKI, leži na Korani. Njemu nasuprot 
na lijevoj obali Korane bila je župna crkva već 1334, koja 
se spominje 1501 pod patronima sv. Kuzmom i Damjanom. 
U 15. st. spominje se današnji Blagaj (Hrv.) pod imenom 
Blagajskog Turnja. Dobra no Korani u okolini današnjeg 
Blagaja bijahu već 1265 u posjedu Babonića. Koncem 16. 
st. I асары obranu grada krajiške straže pod Petrom 
Radojčićem, zvanim Delišimunovićem. S knezovima Stjepa- 
nom i Franjom nestaje rod Blagajski sa Korane u Hrvat- 
skoj (Stjepan Blagajski poginu kod Zvečaja 1598). Kad su 
Hasan-pašine čete zaposjele Hrvatsku do Kupe, ostavili su 
krajišnici Blagaj. 

LIT.: R. Lopašić, Uspomena na put u Slunjsku krajinu 1865. V. Z. 

BLAGAJNA, određeni prostor unutar nekih poslovnih 
prostorija, često posebno ograđen, za uplate i isplate novca, 

ili spremište za novac, dragocjenosti, vrednosne papire i 
predmete i dr. Ova može biti: 1. ručna blagajna, za čuva- 
nje manje količine novca i vrednosnih predmeta, lako pre- 
nosiva. Gradi se u obliku kutije od čeličnog lima, s po- 
klopcem i bravom. Često sadrži i posebni uložak od drva 
ili lima s više pregrada, zgodan za sortiranje sitnog novca, 
bez osobite mehani- 
čke otpornosti i sigur- 
nosti protiv požara. 
2. Blagajna u obliku 
masivno gradenog i 
teško pokretnog orma- 
ra, s većim spremišnim 
prostorom. Glavni je 
tu zahtjev što veća 
sigurnost protiv pro- 
vale i požara. Prvi 
uzorci takovih blagaj- 
na, iz kojih se je ra- 
zvila današnja moder- 
na konstrukcija, bili 
su građeni od debe- 
le hrastovine, izvana 
obložene željeznim li- 
mom i vješto sasta- 
vljenom i ukrašenom 
bravom. Danas se gra- 
de od čvrstog čeličnog 
lima. Umjesto prija- 
šnjeg spajanja limova 
na uglovima s pomo- 
ću krutnoga željeza 
upotrebljava se pose- 
bno profilirano želje- 
zo, koje ima osim ve- 
će mehaničke otpor- 
nosti i ljepšu formu. 
Gotovo sve moderne 
konstrukcije imaju je- 
dnu vanjsku i jednu 
unutarnju limenu opla- 
tu. Radi što veće otpornosti protiv provale ispunjena je 
šupljina između te dvije oplate masivnim i armiranim be- 
tonskim zidom, čeličnim tračnicama ili drugim otpornim 
čeličnim profilima. Kod osobito čvrstih konstrukcija ima 
zid više čeličnih stijena, međusobno povezanih gusto pore- 
danim čeličnim svornicima. Preostala šupljina može se još 
ispuniti betonom. Spremišni prostor blagajne sačinjava če- 
sto posebni limeni ormarić, umetnut u unutrašnjost tako, 
da između njega i stijena ormara ostaje neki razmak, što 
treba da povećava sigurnost spremišta protiv požara. Pro- 
stor spremišta razdijeljen je u više pretinaca. Osobita se 
pažnja osvećuje konstrukciji vrata s gledišta nepropusnog 
zatvaranja te konstrukciji brave i ključeva. Otvaranje 
brave vrši se često sa dva i više različitih ključeva. Ne- 
poželjno otvaranje blagajne u neuredovno vrijeme pokušali 
su spriječiti ugradnjom posebnog mehanizma, koji auto- 
matski otvara bravu u određeno vrijeme, t. j. na početku 
uredovanja. СЕН 

BLAGAJSKI -> Babonići. 

BLAGDANSKA PECIVA — Peciva blagdanska. 

BLAGDANI ili svetkovine. Po svojoj prirodi treba čo- 
vjek u životu počešće časova, pa i dana, u kojima mu se 
duša bavi višim mislima, čuvstvima i htijenjima, da se 
tako nekako podigne, osvježi od svagdanjega rada i jedno- 
ličnosti. Budući da je društveno biće, nastoji da te časove 
duševnoga podignuća i društveno proslavi. Kako naročito 
religija može dati takvih časova i dana, ima svaka svojih 
svečanosti, kojima ljudi nastoje dočarati, nekako unaprijed 
proživjeti nebeske radosti i ujedno se obnoviti od svagda- 
šnjosti. 

Kršćanski su blagdani ili svetkovine dani, kad se spomen 
na svete događaje ili osobe slavi naročito službom Božjom, 
a u neke se i odustaje od posala, što ometaju dušu. Crkva 
ne slavi svoje blagdane, spomendane, onako kako se u 
građanskom životu slave spomendani raznih događaja i 
lica, nego ona spominjući se vjerskih događaja i osoba 
omogućuje ujedno i milosti, s pomoću kojih može kršća- 
nin proživljavati Kristov život i nasljedovati svete, jer je 
kod svake euharistijske službe tajanstveno nazočan Krist, 
koji dijeli otkupiteljske milosti. 

Pored nedjelja, bdjenja i blagdana, na koje slavimo 
tajne našeg otkupljenja, uskrsnoga i božićnog kruha, nalaze 

se u crkvenom kalendaru još i drugi blagdani. Već u 3. st. 
stalo se sve više razvijati štovanje svetih mučenika. Kad 
su za Crkvu svanuli dani slobode (313), ono je još većma 
poraslo. To je štovanje imalo mjesni značaj. Mučenike su 
štovali ondje, gdje su poginuli ili bili pokopani, zatim u 
crkvama, u koje su bila prenesena njihova tjelesa. One, 
koji su bili mučeni, ali su ostali na životu, zvali su ispo- 
vijedaocima. Poslije progona zvali su ispovijedaocima i one, 
koji nijesu bili mučeni, nego su svetim svojim životom 
svjedočili za Kristovu vjeru. Takav je prvi ispovijedalac 
bio sv. Martin, biskup u Toursu. U Rimu su štovali ispo- 
vijedioca sv. Silvestra papu. Ali kao što je štovanje muče- 
nika imalo mjesni značaj, tako je imalo i štovanje ispo- 
vijedilaca. 

Istom kad se rimski Sakramentarij u 8. i 9. st. posvuda 
na zapadu poprimio, nasta opći kalendar zapadne Crkve. 
Pomalo su u taj kalendar ulazili i novi blagdani Gospodnji, 
Bl. Djevice Marije te biskupski i redovnički sveci. Toj 
velikoj različnosti doskočio je papa Pijo V. propisavši, da 
se rimski kalendar ima posvuda držati. Pojedine su bisku- 
pije mogle s odobrenjem Apostolske Stolice imati još i 
svoj poseban kalendar. U nj mogu sada ući samo oni 
sveci, koji su se u dotičnoj biskupiji rodili, živjeli, umrli 
ili im se ondje čuvaju znatnije moći ili su napokon s njom 
u kakvoj posebnoj vezi. 

Od 4. st. svetkovali su se neki veći blagdani kroz 8 dana 
(osminom). No istom u 7. st. počeli su i blagdane nekih 
svetih svetkovati osminama, ali samo 1. i 8. dan. Od 12. i 
13. st. stale su se umnožavati osmine, i poče se svetkovati 
svaki dan u osmini. Taj je način promicao franjevački red. 
Pio V. smanji broj osmina, a Pio X., opet uvede, da se 
neke osmine slave samo 1. i 8. dan. 

U srednjem su se vijeku blagdani veoma umnožili, na- 
ročito u nekim biskupijama. Tomu se nije čuditi, jer su 
ljudi imali živu vjeru i uglavnom nisu zanemarivali mi- 
sao na vječni život. No kad je ta težnja s vremenom u 
mnogima oslabila, a socijalne se prilike pogoršale, vidjelo se, 
da ima previše zapovijedanih blagdana. Zato je papa Urban 
VIII. dokinuo neke blagdane i točno odredio, koji se bla- 
gdani imaju svetkovati kao zapovijedani po cijeloj Crkvi. 
Opomenuo je biskupe, da ne uvode novih blagdana. Neke 
su biskupije i zemlje tražile i dobile različite povlastice. 
Ponovno se pokazala potreba, i papa Pio X. je smanjio 
broj blagdana, ali je ujedno preporučio, da se na dokinute 
blagdane u crkvama vrši služba Božja, kako se i prije 
vršila, i da vjernici, ako već moraju raditi, barem budu 
kod mise i čuju riječ Božju. Sada su u cijeloj Crkvi samo 

š ovi zapovijedani bla- 
gdani: sve nedjelje, Bo- 
žić, Obrezovanje (ii 
Nova godina), Bogoja- 
vljenje, Uskrs, Uzaša- 
šče, Duhovi, Tijelovo, 
Bezgrešno Začeće Bl. 
Dj. Marije, Velika Go- 
spa, Sv. Josip (19. III.) 
Sv. Petar i Pavao, Svi 
Sveti. Ako je gdje ko- 
ji blagdan od nabroje- 
nih zakonito dokinut ili 
prenesen, ne smije se 
ništa mijenjati bez Sve- 
te Stolice. Na zapovije- 
dane su blagdane vjer- 
nici dužni pribivati sv. 
misi i ne smiju raditi 
težačkih poslova; isto 
su tako zabranjeni ja- 
vni sudski poslovi. Da- 
lje su zabranjeni saj- 
movi i druge javne ku- 
pnje i prodaje, osim 
ako je drukčiji zako- 
niti običaj, ili ako su 
dane posebne povlasti- 
ce. Nesamo mjesni or- 
dinariji, nego i župnici mogu oprostiti iz opravdana razloga 
svoje podložnike (pojedince i pojedine obitelji) od zapovi- 
jedanog svetkovanja blagdana i izvan svoga područja, a 
strance na svom području. Nezapovijedani se blagdani sla- 
ve samo u crkvama službom Božjom. Jedni se blagdani sve- 
tkuju u cijeloj Crkvi (općeniti), drugi samo u pojedinim 

biskupijama, mjestima, pokrajinama, zemljama, redovima 
(posebni). Ima blagdana, koji se svetkuju uvijek na isti dan 
u mjesecu, na pr. Božić, Obrezovanje, Bogojavljenje i dr. 
(nepomični); drugi se svetkuju na isti dan u tjednu, ali se 
njihov mjesečni datum mijenja prema svetkovanju Uskrsa, 
na pr. Uzašašće, Tijelovo i dr. (pomični). Blagdani se još 
razlikuju i obredom, većim ili manjim. Najvećeg su obreda 
s povlaštenom osminom: Uskrs i Duhovi, Bogojavljenje i 
Tijelovo, Božić, Uzašašće i nezapovijedani blagdan presv. 
Srca Isusova. Iza tih dolaze blagdani, koji su trajno smje- 
šteni na svoje nedjelje: blagdan presv. Trojstva na 1. ne- 
djelju po Duhovima, i blagdan Krista Kralja na posljednju 
nedjelju u listopadu. Iza njih se redaju drugi blagdani po 
svojim obrednim stupnjevima: neki imaju osmine, a drugi 
su bez njih. Jedni imaju bdjenja (vigilije), drugi ih ne- 
maju. 

Crkva je svojim kalendarom izradila pravo remek-djelo 
religijskih dana i blagdana. E 

LIT.: Breviarium Romanum; CJC can. 1245, 1247—1249; Kniewald, 
Liturgika; Fr. Ušeničnik, Katoliška liturgika; Eisenhofer, Handbuch der 
Kath. Liturgik, 1.; Lexikon für Theologie u Kirche, ІП. B.S. 

BLAGO, neko pokretno i nepokretno dobro, u tvarnom 
i umnom smislu, napose bogatstvo, imutak, osobito u nov- 
cima, dragocjenostima. Blago (ispor. i blašče) znači i stoku, 
živinu, što dakako sačinjava tvarno bogatstvo. — U na- 
redu je mnogo rašireno pričanje i vjerovanje o zakopanom 
blagu, koje zna i »cvasti«, t. j. očituje se plamičkom; na- 
lazi se u zemlji, pod ruševinama, u pećinama, a zakopali 
su ga Grci, Turci i t. d.; čuvaju ga zmajevi, duhovi, vra- 
' govi, tilisumi. Nalazi se s pomoću osobite trave zvane 
»raskovnik« (paprat), čarobnjačkih formula i slič. Zako- 
pano se blago može iskopati samo uz veliku opreznost (u 
svoje vrijeme, čistoća tražioca, učarani krug, neustrašivost). 

LIT.: V. Bogišić, Zbornik sadašnjih pravnih odnošaja, Zagreb 1874; 
ZNZO, V. (1900). M. S. 

BLAGODAT POPISA -> Nasljedno pravo. 

BLAGOEV, 1. Dmitrij, * Zagoričane (Kostursko) 1855, 
+ Sofija 1924, osnivač i teoretičar socijalističko-marksistič- 
koga pokreta u Bugarskoj. Srednje i visoke škole svršio je 
u Moskvi i Petrogradu. Osnovao je 1897 list »Novo vreme« 
i uređivao ga mnogo godina. Napisao je povijest socijali- 
zma u Bugarskoj i djelo o gospodarskom razvitku Bugarske. 

LIT.: М. С. Dančov i I. С. Dančov, Blgarska enciklopedija, Is 
1936. . E. 
2. Nikola P., suvremeni bugarski pravni historičar, po- 
znati profesor sveučilišta u Sofiji. Osim opsežne povijesti 
staroga bugarskog prava u 4 dijela (Istorija na staroto 
balgarsko državno pravo, 1906, 1930) ima i više rasprava 
s područja bugarske pravne i političke povijesti (Izvor 
za istorijata na bülgarskoto pravo, Responsa Nicolai 
Papae I. ad consulta Bulgarorum, Sbornik na Bálg. akad. 
VI, 1916; Knjaz Krum, Godišnik na Sofijskija univ., Jurid. 
fak. XIX., 1923—24; Proizhod i harakter na car Samuilo- 
vata daržava, isto ХХ. 1924—25; Car Boris II., isto XXV. 
1929--30). Pokušao je objasniti pojavu bogumilstva na 
temelju spisa prezbitera Kozme (+ bogumili). Učinio je to 
u dvije rasprave: Pravni i socijalni vázgledi na bogomilitč, 
1912, i Besedata na prezvitera Kozma protiv bogomilitč, 
1923. U prvoj zastupa mišljenje, da je bogumilstvo reak- 
cija starih društvenih i pravnih shvaćanja na novi dru- 
štveni i pravni poredak, koji je unosilo kršćanstvo, a u 
drugoj nastoji dokazati, da bogumilstva kao vjerskog po- 
kreta nije bilo i da je ono izmišljeno kao sredstvo poli- 
tičke borbe. U savezu s time dotaknuo se pitanja »crkve 
bosanske«, dokazujući njezinu pravovjernost. Analiza Ko- 
zmina teksta, s koje B. polazi, pokazuje nedostatke, koje 
je podložio kritici J. Trifonov u svojoj studiji Besčdata na 
Kozma Presvitera i nejnijat avtor, 1923. J.Š-k. 

BLAGOJEVIĆ, 1. Adam Tadija, * Petrijevci kod Osijeka 
oko 1746. G. 1771—97 služio u Beču kod Ilirske dvorske 
deputacije i u Ugarskoj dvorskoj kancelariji. B. je slab 
pisac, no za Slavoniju najizrazitiji propagator jozefinskih 
ideja, za koje se oduševio u Beču pod utjecajem škole pro- 
fesora Sonnenfelsa. U pjesmi Pjesnik i putnik. Nekoji do- 
gađaji prvo i posle puta Josipa П. ... u Slavoniju (Beč 
1771) napada franjevce kao protivnike Reljkovićeva pro- 
svjetnoga rada, osuđuje zulum spahijski nad kmetovima i 
simpatizira s Nijemcima, koji u Slavoniji krče putove na- 
pretku. Presadio je k nama pripovijest suvremenoga fran- 
cuskoga pisca Fr. Coyera Kinki, nikoji kokinkinezijanski 
događaji drugima zemljam hasnoviti (Beč 1771), koja u 
duhu fiziokratizma crta patnje težaka radi spahijske samo- 
volje i cehovskih privilegija. Na hrvatski je preveo i spis 
Predika od jedinstva u krstjanstvu ... rečena po Antunu 

Ružički, popu i dekanu i u arcibiskupovoj duovnikah kući 
svetog skladnogovorenja učitelju (Beč 1773), u kojoj taj 
bečki svećenik jozefinske struje zagovara uniju istočne 
crkve s Rimom. Ekonomskom podizanju Slavonije namije- 
nio je svoj prijevod Paulove knjige izdavši je pod natpisom 
Iskušani nauk, kako se ovce kroz dobro upravljenje k naj- 
boljemu stanju dovesti i u takvom uzdržati mogu (Po- 
žun 1774). 

LIT.: T. Matić, A. T. Blagojević, Rad HA, knj. 237, 1929. Т. M-ć. 

2. Desimir, Ж Topola (kragujevačka) 9. I. 1905, srpski 
pjesnik i novinar. Srednju školu i pravni fakultet završio 
je u Beogradu. Surađivao je u mnogim dnevnim i knjiže- 
vnim listovima. Od 1927 bio je stalan suradnik i ure- 
dnik beogradskog lista »Pravde«. Dosada je izdao dvije 
zbirke pjesama: Šaputanja s mostova (1924) i Karneval 
anđela (1930). D. P. 

BLAGOSLOV, 1. izraz želje, da kome bude dobro ili da 
što bude na dobro: na pr. blagoslov Boga u naknadu za 
psovke. U Sv. Pismu St. Z. se spominje blagoslov roditelj- 
ski, kraljevski, učitelja (rabina). Svećenici su imali tri za- 
ziva za blagoslov naroda, napose iza jutarnje žrtve. Kršćan- 
stvo cijeni blagoslov po primjeru Isusovu, koji je blago- 
slivljao djecu (Mrk. 10, 16), kruh (Mt. 14, 19). Liturgijski 
blagoslov (već iz 2. st.) se spaja s križanjem, polaganjem 
ruku, škropljenjem, sa svijećama (Blaževo). Kad se daje 
molitvom osobama ili stvarima kao trajno posvećenje, to 
su blagoslovine (v.); kad je samo čin, to je molitva za tje- 
lesno i duhovno dobro. Tako i blagoslov oružja, prvotno 
vitezova, zatim njihova mača za obranu od nevjernika; 
u tom smislu blagoslivljaju se i vojnici prije boja. Blago- 
slivljati je isključivo služba svećenika; đakoni smiju blago- 
sloviti tek vodu i uskrsnu svijeću; lektor kruh i nove plo- 
dove. Najstarije obrasce blagoslova sadržavaju Sakramenta- 
riji (4. st.), a od 12. st. Rituali (Rimski od 1614 na hrvatski 
ga preveo i izdao već 1640 isusovac Bartuo Kašić); u 
istočnoj crkvi Euhologiji propisuju blagoslov samo s 3 
prsta. Najviše se cijeni papinski blagoslov. On je redovno 
spojen s potpunim oprostom, bilo da ga daje sam papa 
osobno (usmeno, pismom, slikama i t. d.) ili preko biskupa 
2 puta u godini, ili preko svećenika: vjerniku na samrti, iza 
misija, duhovnih vježba, trećoredcima s odrešenjem i dr. 
Vjernici u prisutnosti biskupa ili pišući mu mole njegov 
pastirski blagoslov. Daje se blagoslov prvotno vjernicima, 
no neke mogu i drugi primiti (CJC 1149). 


2. Blagoslov kao pobožnost crkvena, većinom popodne- 
vna, večernja, kod koje se blagoslivlja s euharistijskom po- 
kaznicom (svečani; najsvečaniji na euhar. kongresima), ili 
krušnikom u znaku križa, ili samo praveći rukom znak 
križa (obični). 

LIT.: Carpo-Moretti, Caeremoniale, Turin 1932; Dudli, Das Segenbuch 
der hl. Kirche, 1936. ON. 


BLAGOSLOVINE (sakramentali) su stvari i čini, koje 
je Crkva ustanovila, da po njima krepošću svoje molitve 
pribavi vjernicima osobitu pomoć Božju. Biva to: 1. po- 
svetom sv. uljem, vodom ili samo blagoslovom osoba: 
opata, nižih klerika i redovnica; ili stvari: crkve, kaleža, 
sv. ulja, zvona, groblja, vode, zastave i t. d. Time se te 
osobe ili stvari posebno određuju za službu Božju (kon- 
stitutivne blagoslovine), pa svetogrđe čini, tko ih za drugo 
upotrijebi. 2. Zazivima molitvenim, na pr. na zaručnike, 
rodilje, bolesnike ili plodove, stan, prometala, oruđe i dr. 
3. Otklinjanjem (eksorcizam), da se neka osoba, opsje- 
dnuti, ili stvar: stan, polje oslobode utjecaja zloga duha. 
Važnije su blagoslovine pridržane biskupu ili povlaštenim 
osobama, no uz posebno ovlaštenje može ih vršiti i sve- 
ćenik ili pače niži klerik. T. zv. zapise Crkva ne odobrava. 

LIT.: CJC, 1144—1153; Kulunčić, Blagoslovine, Split 1937. J. V, 

BLAGOVIJEST ILI NAVJESTENJE MARIJINO (gré. 
evayyehouos), kršćanski blagdan, koji se svetkuje 25. ožujka 
na spomen otajstva, kad se po kreposti Duha Svetoga u 
krilu Djevice Marije začeo čovjekom Sin Božji, da otkupi 
i spasi čovječji rod. O tom pripovijeda evanđelist Luka 
(1, 26—38), da se anđeo Gabrijel prikazao Mariji u Naza- 
retu i navijestio joj, da će postati majkom Isusovom po 
Duhu Svetome. L.B: 

B. se svetkovala prema saboru in Trullo (692) na 25. 
ožujka. Prvu vijest o svetkovanju ovog blagdana u Rimu 
donosi životopis pape Sergija (687—701) u Liber Pontifi- 
calis. Budući da 25. ožujka pada u korizmu, svetkovao se 
ovaj blagdan u Španjolskoj, prema odredbi sabora u Toledu 
656, na 18. prosinca, osam dana prije Božića. Ali kad je 
i t. zv. mozarabski i galikanski obred morao konačno ustu- 

piti mjesto rimskom obredu, ustalio se blagdan B. na 25. 
ožujka. Ovaj je dan izabran po svoj prilici zato, jer se 
smatralo, da je Isus toga dana i bio začet i umro na križu. 
Takvu je predaju zabilježio već sv. Augustin (De Trinitate 
IV. 5. PL 42, 894). 

U zagrebačkom se obredu služila na B. misa »Rorate 
coeli desuper«, jamačno kao zaostatak iz doba, kad se, 
prema starogalikanskom obredu, koji čini osnovicu zagre- 
bačkog obreda, svetkovao ovaj blagdan 18. prosinca, dakle 
u Došašću. D. K-d. 

Otajstvo navještenja proželo je uvelike kršćansku knji- 
ževnost i umjetnost. U duhovnoj lirici srednjega vijeka 
veoma je čest motiv B-i (karakterističan je Ave Maris 
stella), pa i u hrvatskoj književnosti. Još je u ranom 
srednjem vijeku blagovijesna liturgija proširena u litur- 
gijsku dramu; istodobno su motiv B-i njegovale bratov- 
štine u dijaloškim laudama, pa su ga po zapadnoevropskim 
književnostima dramatizirali u crkvenoj drami (misteriju). 
Takva dramatizacija oživjela je i u novije doba (Paul 
Claudel, І/ Аппопсе faite à Marie, 1912). U hrvatskoj knji- 
ževnosti postojala je također dijaloška pjesma s motivom 
navještenja Marijina (sačuvana u Vitasovićevoj pjesmarici 
iz 1685). Dramatizacija ovog motiva izvršena je u dvjema 
crkvenim dramama iz 17. st. stoljeća: jedna od Sabe Mladi- 
nića sa Brača, a druga jamačno od fra Ivana Zadranina. 


LIT.: F. Fancev, Hrv. crkvena prikazanja, Narodna starina XI. (1932); 
V. Štefanić, Jedno nepoznato hrv. prikazanje, Nast. vjesnik XXXVIII. 
(1930). Vaš: 


Blagovijest u liturgiji i umjetnosti. Najstarije slike B. 
nalazimo u katakombama sv. Priscille i sv. Petra i Mar- 
celina, One potječu iz 2. i 3. st. i prikazuju Gospu, kako 
sjedi na katedri, a njoj zdesna andeo. Medu mozaicima 
u Santa Maria Maggiore, koji su bili izradeni za pape 
Siksta III. (432—440), vidimo sliku B-i, koja je nastala 
pod utjecajem apokrifnog Protoevandelja po Jakovu 8, 3. 
Po tom apokrifu dobila je blažena Djevica u hramu 
crvenu vunu, da iz nje kod kuče izradi jedan zastor za 
hram. Jednog je dana izašla iz kuče s vrčem u ruci, da 
donese vode. Najednom je čula glas, koji ju je pozdra- 
vljao: »Zdravo, milosti puna, Gospodin je s tobom, ti si 
blagoslovljena medu ženama«, ali nikoga nije vidjela. Pre- 
plašena vratila se brzo kuči i stala je presti. Uto opazi 


andela, koji joj reče: »Ne boj se, Marija, jer si našla milost 
u Gospodina...«. Sve do u visoki srednji vijek opaža se 
utjecaj ovog apokrifa. Tada se sve više gube tragovi apo- 
krifnih dodataka i umjetnički prikazi B-i postaju svečaniji 
i slikovitiji. Sitnoslike u liturgijskim knjigama, skulpture 
na crkvenim portalima i slike i reljefi na gotičkim olta- 
rima prikazuju sada samo Gospu i anđela. Često se Gospa 
nalazi na jednoj strani, a anđeo na drugoj, odijeljeni dru- 
gim osobama ili prizorima, tako da nije uvijek lako do- 
vesti oba ova lica u vezu. U 14. i 15. st. razvija se novi tip 
slika o Navještenju, koji se ne osniva više na podacima 
iz apokrifa, nego na priči o jednorogu. Jednorog (simbol 
Krista) bježi pred lovcem (anđeo Gabrijel!) i pred psima 
(simbolima milosrđa, pravde, istine i mira!) tražeći utočište 
u krilu Bl. Dj. U pjesmi »Jager na lovu shaja« u Citari III, 
71, vidi se jasan trap ove priče. Druge slike iz ovog doba 
ne zadovoljuju se time, da golub, kao simbol Duha Svetog, 
šalje svoje zrake u uho bl. Dj. (Logos je riječ, a riječ se 
prima uhom, kako pjeva Walter von der Vogelweide: 
»Dur ir ore emfienc si den vil süezen«), nego Bog Otac 
ili Duh Sveti šalju vidljivi Logos u uho bl. Dj. Daleko od 
ovih neukusnosti, koje su se bile udomile na sjeveru, ra- 
zvija Italija tip Navještenja, na kojem osim anđela i bl. 
Djevice vidimo i Duha Svetoga u obliku goluba, te gore 
Boga Oca, kako šalje Duha Svetoga. Tako slikaju Navje- 
štenje fra Bartolommeo, Mariotto Albertinelli, fra Angelico, 
fra Filippo Lippi. Ali i ova koncepcija nije ostala pošte- 
đena od neukusnosti, te su neki slikari u Italiji i u Nje- 
mačkoj naslikali Navještenje tako, da Bog Otac ne šalje 
samo Duha Svetoga, nego i Logos u obliku malog djeteta. 
Ove bi slike mogle navesti na krivovjerno shvaćanje, pa 
ih je zato Benedikt XIV. osudio i zabranio, Različite slike 
gornjonjemačkih škola 15. st. prikazuju Navještenje kao 
ugovor između Boga Oca i bl. Djevice: anđeo donosi Gospi 
od Boga Oca povelju s pečatima. 

Najstariji sačuvani umjetnički prikaz Navještenja Mari- 
jina u Zagrebu bit će prvi prizor, urezan u bjelokost, na 
t. zv. diptihonu u riznici zagrebačke stolne crkve iz 11. do 
12. st. U misalu čazmanskog prepošta Jurja de Topusko 
(danas u riznici zagrebačke stolne crkve) naslikao je po 
svoj prilici Julije Klović dvije miniature, koje prikazuju 
Navještenje. Navještenje u crkvi sv. Lovre u Vrboskoj na 

otoku Hvaru pripisuju neki (bez opravdana razloga) Ti- 
zianu. Doroteja Westphal (Rad HA 258) pripisuje ovu 
sliku školi ili ateljeu Paola Veronese. Na srebrnoj gotičkoj 
lađici za tamjan u riznici franjevačke crkve na Trsatu 
nalazi se na jednoj strani anđeo, a na drugoj bl. Djevica. 
Stari su hrvatski pavlini običavali ulazak u svoja svetišta 
uresiti s dva stupa. Na jednom je stupu bio anđeo, a na 
drugom bl. Djevica. Takvi su stupovi još dobro sačuvani u 
Lepoglavi, a kod Remeta slabo. Kljaković je u crkvi sv. 
Marka u Zagrebu naslikao Navještenje tako, da je odijelio 
anđela od Gospe. 


LIT.: F. Cabrol, Fćte de l'Annonciation, Dictionnaire d'Archéologie 
chrétienne et de Liturgie, Pariz 1924, I. 2, 2241—2255; H. Leclercq, 
Annonciation dans l'art, Ib. 2255—2267; Karl Künstle, Ikonographie der 
christlichen Kunst, Freiburg i. Br. 1928, I. 332—341. D. K-d. 


BLAGOVJESCENSK, grad u SSSR, na lijevoj obali 
Amura, ima 63.500 stan., središte Amurskoga kraja, osno- 
van 1856; provozi čaj, a izvozi stoku, žito, zlato, željezo. 
U gradu se nalaze naučni instituti, muzej, pučka knjižnica 
i opera. М. š. 

BLAGVA — Gljive, jestive i otrovne. 

BLAHA, Lujza, pseudonim madžarske pjevačice Lujze 
Reindl, Ж 1850, + 1926. »Slavuj madžarskog naroda«. Već 
1871 bila je primadona pučkih igrokaza i opereta na Na- 
rodnom kazalištu. Ona je jedinstvena pojava u povijesti 
madžarske glume. Njezine kreacije i sugestivno nastupanje 
izazvali su čitav niz romantičkih i idealističkih madžarskih 
pučkih gluma s plesom i pjesmom, koje su svoj smisao 
crple iz njezina tipa. Poslije nje je ovaj genre uskoro nestao, 
a na njegovo mjesto došla je madžarska pučka drama. Е.К. 

BLAHA, Inocenc Arnošt, * Krasonjov kod Humpolca 28. 
VII. 1879, sociolog i sveuč. profesor u Brnu. Specijalizirao se 
iz sociologije u Beču i Parizu. U mladosti pjesnik, pisac 
romana i pristaša t. zv. modernoga katolicizma, koji ide za 
vjerskom reformom. Udubljujući se u filozofiju i sociolo- 
giju priklonio se Masarykovu realizmu, Durkheimu i Lćvy- 
Bruhlu. Od 1930 uređuje sa Chalupnym i izdaje u Brnu 
tromjesečnik Sociologicka Revue. 

BIBL.: Sociologie sedláka a delnika, 1925; Sociologie dčtstvi, 1927; 
Dnešni krise rodinného života, 1933; Sociologie inteligence, 1937. M. M-ć. 

BLAHO, 1. Janko, * Skalica 15. XI. 1901, sin slovačkog 
budioca Pavla, lirski tenorist. Studirao je pravo u Pragu i 
pjevanje u Pragu i Milanu. Od 1927 djeluje kao stalni 
član na slovačkom narodnom kazalištu. Slovačku glazbu 
propagirao je na koncertima u različitim gradovima Slo- 
vačke i u inozemstvu. 

2. Pavel, ** Skalica 14. II. 1867, t 29. XI. 1927, liječnik, 
slovački narodni zastupnik i budilac. Dva puta otišao je u 
Ameriku, da uspostavi veze s američkim Slovacima, te su 
se američki Slovaci počeli sve više brinuti za političke, 
kulturne i gospodarske prilike u domovini. B. je bio proto- 
tip praktičnog političara. Sam nije nikad mnogo teoretizi- 
rao, ali je zato više radio. Kao zastupnik svetojanskog 
kotara 1906 sve do prevrata stupio je u revolucionarnu 
Narodnu skupštinu. Osnivao je časopise, izdavao obno- 
vljenu Novu domovu pokladnicu, širio dobru štampu među 
slovačkim pukom. Životopis Jána Kollára, koji je izdao 
kao bečki student, pokazuje, da bi se bio mogao razviti u 
sjajna književnika, ali je rijetko kad imao vremena, da 
nešto napiše. КН: 

BLAHOSLAV, Jan, Ж Pierov (Moravska) 1523, f Mor. 
Krumlov 1571, češki književnik, glazbeni pisac, filolog i 
propovjednik. Poslije nauka u Prostčjovu i Goldbergu učio 
je na sveučilištu u Wittembergu, Konigsbergu i Baselu. 
Đakon je postao 1553, naskoro i svećenik Zajednice Češke 
braće, a 1557 i biskup sa sijelom u Ivančicama. B. je naj- 
istaknutiji književnik u doba cvata češke književnosti u 
16. st. Bio je odličan poznavalac latinskog i češkog jezika, 
vrlo učen češkobratski svećenik. Ovjekovječio se prijevo- 
dom Sv. Pisma Novoga Zavjeta (1564), jer je poznavao 
duh češkog jezika i prevodio kritički, pregledavajući stare 
češke prijevode, a i glasovite prijevode drugih jezika. Taj 
je prijevod znatan i po tome, što je potakao postanje gla- 
sovitog češkog prijevoda Sv. Pisma, t. zv. »Biblije kraličke« 
(češ. Bible kralická), u koju je uzet i njegov »Novi zavjet«. 
Važna su mu još djela: Gramatika, u kojoj je iznio svoje 
bogato znanje češkog jezika; Musica, u kojoj teoretski tu- 
mači osnove glazbe; Kancional, zbirka preko 700 crkvenih 
pjesama, umjetnički odabranih; O püvodu Jednoty bratrské 
a řádu v ni, prvi pouzdani historijat češkobratske crkvene 
zajednice. 

Jezik, kome je osnove udario B. i kojim je pisana 
»Kralička biblija«, bio je kroz 250 godina obrazac knjiže- 
vnog češkog jezika; njim su se služili Komensky, Palacky 
i Kollár. B. je po tome jedan od najzaslužnijih čeških 
jezičnih zakonodavaca. 

LIT.: Sbornik Blahoslavüv, 1923. Lj. J-e. 


BLAINE, James Gillespie, * West Brownsville (Pennsyl- 
vania) 31. I. 1830, + Washington 27. I. 1893, američki drža- 
vnik. Isprva bio profesor matematike u Kentuckyu, zatim 
se posvetio zakonodavstvu i novinarstvu. G. 1854 preseli 
seu Maineipreuze vodstvo drZavne republikanske stranke. 
Bio je član kongresa (1862—1876) i tri puta njegov pred- 
sjednik i zatim (1876—1881) član senata. Kao republikanski 
kandidat za predsjednika bi pobijeđen od demokrata Cle- 
velanda. G. 1884 pa 1889—1892 bijaše državni tajnik. Za- 
lagao se za panameričku politiku i uspio je, da se 1889 
sazove panamerički kongres, kome je predsjedao pet mje- 
seci. B. bijaše sjajan govornik, spretan političar i polemičar 
te je pridonio proširenju utjecaja Sjedinjenih Država. 
Američki je politički život ocrtao u djelu Twenty Years 
e (1884—1886) i izdao svoje Political discussions 

1 k 

BIBL.: M. A. Dodge, Biography of James G. Blaine, Norwich (Con- 
necticut) 1895; C. E. Standwood, James G. Blaine, Boston 1905. J.N. 

BLAKBAND (black-band, engl. black »ern«) je bitu- 
menskim tvarima crno obojeni siderit, ET. 


BLAKE, 1. Robert, * 1599, 4 1657, engleski admiral i član 
parlamenta. Počeo vojnu karijeru na kopnu za vrijeme 
građanskoga rata između kralja Karla I. i parlamenta. 
G. 1649 preuzima zapovjedništvo flote u borbi protiv roja- 
lističkih brodova, koje potuče kod Kartagene. G. 1652 i 
1653 vodi uspješne operacije protiv nizozemske flote, za- 
tim po nalogu Cromwellovu protiv Tunisa, a napokon 
protiv Španjolske. Ovu vojnu završava pobjedom kod St. 
Cruza na Tenerifi, gdje je uništio španjolsku flotu. Na 
povratku je umro na svom admiralskom brodu. AFB. 

2. William, * London 28. XI. 1757, + London 12. VIII. 
1827, bio je osebujan slikar, bakrorezac i pisac. Učio 
je najprije u Parsovoj školi u londonskom Strandu, a od 
1771 kod Jamesa Basire-a, bakroresca londonske Society 
of Antiquaries, po čijem je nalogu dvije godine kasnije 
crtao skulpture u Westminster Abbey-u i drugim london- 
skim crkvama. 


G. 1778 ušao je u Royal Academy School i počeo slikati 
u akvarelu sitne povijesne slike, izloživši jednu od njih 
(Smrt grofa Godwina) 1780 u londonskoj akademiji. Slikar 
Thomas Stothand upoznao ga je s Johnom Flaxmanom, 
koji je pored Heinricha Fuessli-a najjače utjecao na nje- 
gov dalji razvoj. Njegova žena, Catherine Boutcher, bila 
mu je vjerna druga u životu punom stradanja i bijede, a 
pomagala mu je pri tiskanju i koloriranju njegovih bakro- 
reza. Smrt njegova brata Roberta (1787) kosnula ga se du- 
boko, pa je odonda počeo ertati svoja mistična prividenja. 
B. je tvrdio, da mu je mrtvi brat u jednoj viziji saopčio 
način, na koji je on kasnije ilustrirao, rezao i kolorirao 
svoja djela. Mnogo ga je pomagao Thomas Butts, kupu- 
jući njegove crteže. G. 1797 izvodi B. velik broj crteža za 
Youngove Night Thoughts, od kojih je više njih rezao u 
bakar i iste godine izdao zajedno s tekstom. G. 1800 
polazi B. u Felpham kraj Bognora u Sussexu, gdje izra- 
duje crteže za djelo Life of Cowper pjesnika Hayleya. 
Vrativši se 1803 u London ilustrira svoja dva mistična epa 
Milton i Jerusalem. U isto je vrijeme utvrdio svoju teoriju 
o umjetnosti, koju je dosta nesuvislo obrazložio u spisu 
Descriptive Catalogue, izdanom povodom izložbe svojih 
djela 1809. U ovoj se izložbi istakao sa slikom, koja je 
prikazivala motiv iz Chaucerovih The Canterbury Tales. 

Do svoje je smrti Zivio u najveóoj bijedi. G. 1818 upo- 
znao je slikara Johna Linnella, koji je kod njega naručio 
Crteže za starozavjetnu knjigu Job i za Danteov Pakao. 
Linnell ga je upoznao s astrologom i umjetnikom Johnom 
Varleyom, za kojega je izvodio svoje glasovite vizionarne 
portrete pokojnih povijesnih ličnosti. Za svoju umjetnost 
kaže B. sam, da je »vizionarna ili imaginativna«. Nastojao 
je, da svojim djelima iskrsne »zlatno doba« umjetnosti, u 
kojemu bi bilo jedino božanstvo »umjetnost kao religija« 
i »imaginacija« (stvaralačka mašta). Bio je uvjeren, da 
umjetnička inspiracija ima svoj korijen jedino u umjetniku 
samom i da mu ne dolazi iz vana. B. nije nikad slikao 
uljenim bojama, zabacujući njihove šarene draži i smatra- 
jući velike koloriste Correggija, Tiziana, Rembrandta i 

Rubensa neprijateljima prave umjetnosti. SluZio se nekom 
modificiranom temperom, koju je nazivao »fresco«. 

Pri tiskanju svojih »proročkih knjiga« služio se isto tako 
svojom osobitom tehnikom, nekom vrstom visokog tiska. 
To su njegovi t. zv. »tiskani crteži« (Printed Drawings), 
koji se, podsjećajući na drvoreze, sastoje u tome, da su 
obris crteža i boje s ljepenke otisnuti na crtački papir 
s pomoću naročitog pigmenta. Na suvremenu je englesku 
umjetnost utjecaj B-ov bio neznatan. Istom engleski pre- 
rafaeliti, koji su ga smatrali svojim pretečom (a osobito 
D. G. Rossetti), počeli su ga oduševljeno veličati. Njegova 
se »ekspresionistička« umjetnost počela mnogo cijeniti 
prvih desetljeća 20. st. 

LIT.: A. Gilchrist, The life of W. B., »pictor ignotus«, London 1865; 
P. Alfassa, Un peintre, poéte visionnaire (Revue de l'art ancien et mo- 
derne), Pariz 1900; I. Langridge. W. B., a study of his life and art 
work, London 1905; F. Benoit, B.. le visionnaire, Pariz 1907; A. G. B. 
Russel u Thieme-Beckerovu ALBK, IV., Leipzig 1910. A. Sch. 

Kao književnik je B., nakon početničkih Pjesničkih crteža 
(Poetical Sketches, 1783), u kojima se zapaža utjecaj Ossia- 
na i pjesnika 17. st., objavio 1789 Pjesme nedužnosti (Songs 
of Innocence), u kojima se prvi put očituje njegova mi- 
stika, tada još sastavni dio njegove osebujne lirike, dok 
je u kasnijim djelima mistična crta prevagnula na štetu 
umjetničkih odlika. Osnovna je tema Pjesama nedužnosti 
sveobuhvatna nazočnost božanske ljubavi i suosjećanja u 
nesreći i u tuzi. 

Između prve dvije zbirke pjesama napisana je satira 
Otok na mjesecu (An Island in the Moon, rukopis iz 
1784), u kojoj se javlja prijezir prema eksperimentalnoj 
znanosti i »racionalnoj filozofiji«, koji je došao do punog 
izraza u kasnijim »proročkim« knjigama. Poput Pjesama 
nedužnosti i Knjiga o Theli (The Book of Thel, 1789) go- 
vori o općem duhu uzajamne ljubavi i žrtvovanja sama 
sebe. Tiriel (napisan 1789) priča o tiraninu Tirielu, protiv 
koga se bune njegova vlastita djeca. Tu se ističe B-ovo 
nijekanje svakog autoriteta i teorija, da je svako znanje 
intuitivno. 

G. 1790 B. objavljuje svoje glavno satirično djelo u prozi: 
Vjenčanje neba i pakla (The Marriage of Heaven and 
Hell). U tom djelu odlučno zauzima svoje revolucionarno 
stajalište: nijekanje materije, vječne kazne i autoriteta. 
U Francuskoj revoluciji (The French Revolution, 1791), u 
Americi (America, 1793) i u Vizijama kćeri albionskih 
(Visions of the Daughters of Albion, 1793). B. dalje raz- 
vija svoju pobunu prema utvrđenim zakonima. U Fran- 
cuskoj revoluciji vidi prvi korak prema općoj emancipaciji 
od robovanja autoritetu. U Americi spor između Engle- 
ske i njenih prekomorskih posjeda također naviješta uspo- 
stavu ideala potpune slobode. U Vizijama kćeri albionskih 
pjesnik se okomljuje na fizičku i moralnu, kako on veli, 
tiraniju zakona. Pjesme iskustva (Songs of Experience, 
1794) stoje u opreci s Pjesmama nedužnosti. Namjesto ve- 
drine prijašnjeg djela dolazi osjećaj mraka tajinstvenosti 
i moći zla. Tu opet nailazimo na pobunu protiv zakona, 
= tobože sputavaju slobodu, i na glorifikaciju duha lju- 

avi. 

U »proročkim« knjigama B. je nastojao prikazati u nizu 
epskih pjesama postanak, razvoj i konačni cilj čovječan- 
stva. U tu svrhu on je zamislio svoju vlastitu mitologiju, 
u kojoj su glavna lica Urizen, začetnik moralnih zakona, 
i Ore, vječni buntovnik. U prve tri proročke knjige: The 
Book of Urizen (1794), The Book of Ahania i The Book 
of Los (1795) B. nastoji dokazati lažnost konvencionalnog 
etičnog duha i nepostojanje materije. U djelima Europe 
(1794) i The Song of Los (1795) prelazi na razmatranje 
značenja emancipacije po francuskoj revoluciji. U djelu 
Vala (1797) opet nalazimo osnovni dualizam slobode i za- 
kona, antitezu anarhije i vlasti, oličene u Orcu i Urizenu. 
U preradi tog djela, koje je pjesnik prekrstio u Četiri Zoa 
(The Four Zoas), javlja se nov elemenat: otkriće praštanja 
u Kristu. G. 1804 B. je počeo pisati svoja dva posljednja 
simbolična djela: Milton i Jerusalem. Milton se vraća iz 
' vječnosti, da ispravi zablude, koje je izazvao njegov izgu- 
bljeni raj; njegov duh ulazi u B-a, koji sad pripovijeda 
Kristovu nauku samopožrtvovnosti i praštanja. U Jerusa- 
lemu B. izlaže svoju teoriju o pjesničkoj mašti (imagi- 
nation), koja je stvarni i vječiti svijet, kojemu je vegeta- 
bilni svemir samo blijeda sjena; svijet mašte je svijet 
vječnosti, krilo Božje, u koje ćemo se svi vratiti nakon 
smrti vegetabilnog tijela. Dok je radio na tim zamašnijim 

djelima, B. je pisao lirske pjesme, od kojih su neke ušle 
u sve antologije engleske lirike (na pr. A Cradle Song, 
Never seek to tell thy love i t. d.). 


Radi svoje povučenosti i neshvatljivosti B. nije mnogo 
utjecao na svoje suvremenike, premda su Wordsworth, Co- 
leridge, Southey i Lamb poznavali i cijenili mnoga njegova 
djela. Ipak je rijetko koji pisac tako neposredno i na to- 
liko načina reagirao na ideje 10mantizma. Već po svom 
temperamentu B. je stajao u opreci prema klasičnoj tra- 
diciji, prema njezinu poštivanju intelekta i nepovjerenju 
prema mašti i ushićenju. U njegovu lirskom pjesništvu, 
koje je sam cijenio manje od svojih mističnih spisa, oči- 
tuje se novi romantični duh nekoliko godina prije, nego 
što se drugdje pojavio. Prije Wordswortha on je stvorio 
jednostavnu i otmjenu pjesničku dikciju. Njegova roman- 
tična naklonost prema neobičnom i strašnom nagoviješta 
dolazak Keatsa i Shelleya. Njegova ljubav prema slobodi 
srodna je sa sličnim osjećajem kod Wordswortha, Cole- 
ridgea i Southeya, a osobito sa Shelleyevom pobunom pro- 
tiv konvencija. Mnogo je godina poslije smrti ostao nepo- 
znat. Od tog vremena snaga i originalnost njegovih djela 
dobile su priznanje i dale B-u mjesto među najvećim en- 
gleskim književnicima i umjetnicima. 

BIBL.: Najbolje potpuno kritično izdanje priredio С. Keynes u 
3 sv. (The Writings of W. B.). 

LIT.: A. Gilchrist, Life of W. B., 1863; A. C. Swinburne, A Critical 
Essay on W. B., 1868; A. Symons, W. B., 1907; P. Berger, W. B. Mysti- 
cisme et poésie, Pariz 1907; J. P. R. Wallis, Blake, Cambridge Hist. of 
Eng. Lit., 1914; A. Nicoll, W. B. and his Poetry, 1922; M. Wilson, Life 
of B., 1927; O. Burdett, W. B., 1927. J. T-a. 

BLAKESLEE, Albert Francis, * Geneseo, N. Y. 9. XI. 
1874, američki genetičar. Radio je u evropskim laborato- 
rijima 1904—06; predavao na Harvardu 1906—07. Bio je 
profesor botanike na Connecticut, agrikulturnom fakultetu 
u Storrs, Conn. 1907—15; član genetičkog odjela na 
Carnegie Institution, Cold Spring Harbor, N. Y: 1915; 
direktor 1935. NajvaZniji su mu radovi: seksualnost kod 
gljiva (Mucor), citogenetički studij Dature (s J. Bellingom), 
gdje su našli haploidne, triploidne i tetraploidne oblike i 
također oblike s višim brojem kromozoma; križanja između 
Datura vrsti, proizvodnja poliploida sa kolhicinom i naslje- 
đivanja okusa kod ljudi. M. D-c. 


BLANC, 1. Albert, barun, Ж Chambéry (Franc. Savoja) 
10. ХІ. 1835, + Turin 31. V. 1904, talijanski diplomat, jedan 
od posljednjih iz Cavourove &kole, koji ga je vrlo cijenio 
i povjeravao mu posebne zadaće. Bio je poslanik и Ma- 
dridu, Bruxellesu, Washingtonu i Miinchenu, 1881—1883 
generalni tajnik ministarstva vanjskih poslova za ministra 
Mancinija, zatim se vraća na mjesto poslanika u Madrid, 
a 1886 postaje poklisarom u Carigradu, gdje je ostao do 
svog umirovljenja 1891. G. 1892 bi imenovan senatorom. 
U drugoj vladi Crispija (1893—1896) bio je ministar vanj- 
skih poslova. Bio je dobar pravnik i diplomat i sudjelovao 
je u rješavanju mnogih međunarodnih pitanja. Njegova 
vanjska politika nastavila je politiku njegovih predšasnika 
s obzirom na Trojni savez, s obzirom na veze Italije s En- 
gleskom kao i u pitanju čuvanja mira u Evropi. Skupio je 
lijepu zbirku umjetnina, osobito otkad se povukao u pri- 
vatan život. 

BIBL.: De la monarchie reprćsentative en Italie, u Revue des deux 
Mondes, 1859; Mémoires politiques et correspondance diplomatique de 
Joseph de Maistre, Z izd., Pariz 1859; Correspondance diplomatique de 
Joseph de Maistre (181i—1817), 2 sv., Pariz 1860. J. М. 

2. Louis, * Madrid 28. X. 1811, + Cannes 6. XII. 1882, 
francuski političar, povjesničar i politički pisac. Od 
1830 živi u Parizu, gdje je surađivao u mnogim listovima, 
a sam je nekoje uređivao. G. 1848 izabran je za člana pri- 
vremene vlade i postavljen za predsjednika t. zv. luxem- 
bourškog povjerenstva, koje je trebalo riješiti pitanje rada. 
Pod njegovim utjecajem proglasila je vlada kao jedno od 
svojih načela t. zv. »pravo na rad«, t. j. dužnost države, da 
se pobrine za to, da svaki građanin bude imao mogućnosti 
zarade. Nakon poraza revolucije B. bježi u Englesku, gdje 
je ostao do pada Drugoga carstva. Ondje je pisao mnoga 
povijesna djela o francuskoj revoluciji. G. 1870 vraća se 
u Francusku, 1871 je izabran za člana Ustavotvorne skup- 
štine kao protivnik komunarda, a 1876 u parlament, kojemu 


je ostao članom do smrti, zastupajući umjereno radikalna 


načela. 

U ranijim djelima B. je predstavnik neke vrste socijali- 
zma. Radnici se trebaju udružiti u proizvođačke zadruge 
(ateliers sociaux), koje bi se isprva oslanjale na državnu pri- 
pomoć, a kasnije bi se osamostalile. Proizvod bi se dijelio 

prema načelu: »svatko prema svojim sposobnostima, sva- 
kome prema njegovim potrebama«. Misao o proizvođačkim 
zadrugama s državnom vjeresijom kao sredstvom za uvo- 
denje socijalizma preuzeo je od njega Lassalle. »Narodne 
radionice«, koje je 1848 osnovala privremena vlada, samo 
su parodija njegove ideje, te su očito trebale da joj umanje 
vrijednost pred javnošću. У 


Važnija su mu djela: Organisation du travail, 1840; Histoire de dix 
ans, 1830—1840, 5 sv., 1841—44; Le socialisme, Droit au travail, 1848; 
Histoire de la révolution francaise, 12 sv., 1847—1862; La révolution de 
février au Luxembourg, 1848; Pages d'histoire de la révolution de février 
1848, 1850; Révélations historiques, 2 sv., 1859; Histoire de la révolution 
de 1848, 2. sv., 1870; Questions d'aujourd'hui et demain, 5 sv., 1873—1884; 
Dix ans de l'histoire d'Angleterre, 10 sv., 1879—1881; Discours politiques, 
1882; Histoire de la constitution du 25 février 1875, 1883. .V-r. 


BLANCH, Luigi, * Lucera 29. III. 1784, + Napulj 7. VIII. 
1872, talijanski povjesnicar, po zvanju vojnik, odgojen u 
vojnoj akademiji u Napulju, sudjeluje u vojnama Napo- 
leonova vremena i poslije naročito u Rusiji (1812), Nje- 
mačkoj (1813) i Italiji (1815). I za restauracije mu ostaje 
čin satnika. Svoje misli o vojničkoj znanosti i povijesti u 
njihovu odnosu prema drugim područjima znanja i prema 
socijalnim problemima iznio je u svojoj najpoznatijoj 
knjizi Della scienza militare considerata nei suoi rapporti 
colle altre scienze e col sistema sociale (1832—34; poslje- 
dnje izdanje Bari 1910). V. P-k. 

BLANCHE, 1. August Teodor, * Stockholm 17. IX. 1811, 
T Stockholm 30. XI. 1868, švedski publicist i dramatičar. 
Napisao je više pučkih komedija i igrokaza, koji se ističu 
vanrednim humorom, uzimajući motive iz njemačkih, dan- 
skih i francuskih drama. Takva mu je komedija Läkaren, 
Ett resande teatersállskap, 1848, te historička drama En- 
gelbrekt och hans dalkarlar, 1846. Pisao je i romane u ma- 
niri Francuza Sue-a: Sonen af Sóder och Nord, gdje je pri- 
kazao parisku revoluciju 1848. Najvise se proslavio crti- 
cama iz stockholmskog Zivota Bilder ur verkligheten, koje 
se odlikuju humorom te pripovjedalačkim talentom. Kao 
političar istakao se svojim govorima u Riksdagu (parla- 
mentu) i kod svečanih zgoda. U Riksdagu i kao publicist 
zauzimao se za slobodu umjetnosti protiv kazališne cen- 
zure, za ujedinjenje Italije i za nezakonitu djecu. U sporu 
s Norveškom pristajao je uz Norvešku. F.B. 

2. Jacques-Emile, * Pariz 1. II. 1861, francuski slikar. 
Učitelji su mu bili Gervex i Humbert, ali je na nj 
je jedan od najboljih 


najznatnije utjecao Whistler. B. 





JACQUES-EMILE BLANCHE, Portret Waltera Sickerta 

suvremenih irancuskih portretista, virtuoz kolorita. Portre- 
tirao je najznamenitije suvremene ličnosti svog vremena: 
Prousta, Gidea, Barrčsa, Rodina, Thaulowa, Moorea, De- 
bussya, Jammesa, Adama i druge. Njegove se slike nalaze u 
Luxembourgu, pa u galerijama u Lyonu, Rouenu, Mlecima, 
Bruxellesu, Miinchenu, Frankfurtu na М., Budimpešti, Du- 
blinu i Barceloni. Istaknuo se i kao pisac i napisao: Essais 
et portraits, Pariz 1912; Propos de peinture de David à 
Degas, Pariz 1919; De Gauguin à la Revue Négre, Pariz 
1928, pa mnoge članke u francuskim i engleskim umjetni- 
čkim revijama. 

LIT.: F. Monod u Thieme-Beckerovu ALBK, IV., Leipzig 1910. А. Sch. 

BLANCO, KAP (španj. »bijeli rt«), rt sjeverozapadne 
Afrike. To je 25 m visoka pješčanička stijena na kraju 
malog poluotoka u španjolskoj koloniji Rio de Oro na 
obali Atlantskog oceana. OVO: 


BLAND BILL (ili Alison-Silver Bill) je valutni zakon, 
koji su u kongresu USA 28. II. 1878 progurali vlasnici sre- 
brnih rudača, da zaustave pad cijena srebra. Po tom za- 
konu uvedena je dvojna vrednota (valuta) mjesto zlatne, 
koja je postojala od 1853. Državna kovnica dobila je na- 
log, da se mjesečno iskuju najmanje dva, a najviše 4 
milijuna komada srebrnih dolara, koji su bili tekući novac, 
jer se srebro uz zlato priznalo plaćevnim sredstvom u rela- 
ciji 1:16. Državna blagajna bila je ovlaštena, da izdaje 
doznačnice za srebrne dolare, koji su se kod nje (najmanje 
10) ulagali. Ove doznačnice (certificates of deposit) postale 
su vrlo omiljelo plaćevno sredstvo, jer su se njima mogle 
plaćati carine i sve javne daće. Mjesečno kovanje od 
2 do 4 milijuna komada srebrnih dolara ukinuto je Win- 
dom ili Sherman Billom od 14. VII. 1890, pa je odlučeno, 
da se u buduće mjesečno nabavi 414 milijuna unca srebra, 
a za to da se izdaju Treasury-notes. Uza sve to ipak je 
vrijednost srebra i dalje padala. DK 


BLANDONA, postaja na rimskoj cesti Iader-Scardona. 
Spominje je It. Ant. p. 272. Kod Ptolemeja II. 16, 10. 
čitamo Blavova. Dok jedni, a medu njima i Jelić (Glasnik 
Bos. herc. muz. 1898), drže, da je to valjda Vrana na 
istoimenom jezeru, gdje su nađeni i natpisi CIL 2856, 
9949, 9951, 9954, misle drugi, da je Blandona Trojan-grad 
među Tinjem i Vranom. 

LIT.: C. Patsch u PWR III., 557. Z.D. 


BLANKIT je tehnički naziv za natrijev bisulfit, koji 
služi istim svrhama kao i kalijev bisulfit ili metasulfit i 
slobodna sumporasta kiselina (> konzerviranje). М.М 

BLANKOVIĆ, Dominko —> Bianchi. 


BLANKVERS (engl.-njem.) je stih uzlaznoga ritma bez 
rime, koji se kod nas obično naziva jampski kvinar, jer se 
sastoji od pet jampskih stopa, dakle od deset slogova bez 
sroka. Takav dolazi prvi put u Trissinovoj tragediji Sofo- 
nisba (1515), a poslije se njim služe u drami, Tasso u 
Aminti i Guarini u Vjernom pastiru (Pastor fido), samo 
što je taj stih kod Talijana češće jedanaesterac (preko- 
brojni jampski kvinar), a uz to ima i srok (rimu). Henry 
Horward prenio ga je u Englesku u svom prijevodu Enejide, 
а u 16. st. prelazi u englesku dramu, gdje postaje domi- 
nantan, te je pravi dramski stih Shakespearea i njegovih 
suvremenika, a poslije je u drami napušten, no uzdigao ga 
je ponovno Milton u Izgubljenom raju, učinivši ga giblji- 
vijim i raznolikijim, prema situacijama, koje crta. 18. st. 
opet ga je uspostavilo u engleskoj dramatici (Otway, Lee, 
Dryden), ali ga je u to doba zapala presudna uloga u nje- 
mačkoj klasičnoj dramatici, gdje je postao isključivim sti- 
hom dijaloga kod Lessinga, Schillera, Goethea i njihovih 
nasljednika. Prema tim uzorima uveo ga je kod nas Franjo 
Marković u drami Benko Bot i u Karlu Dračkom (obje 
1872) te je otada i kod nas zagospodovao dramom. Prije 
njega, stari dalmatinski i dubrovački pjesnici služili su se 
dvanaestercem, Gundulić je spjevao Dubravku naizmjence 
u dvanaestercu i osmercu (sve sa srokom), dok su prepo- 
roditelji u 19. st. (Demeter, Preradović, Bogović) uzeli u 
drami narodni deseterac, koji je nezgodan, jer je izrazito 
epski stih. Francuski vers blanc ne znači isto, nego se tim 
izrazom označuju samo stihovi bez sroka, bez obzira na 
dužinu. 

LIT.: J. Schipper, Englische Metrik, 1881—1888; J. A. Symonds, Blank 
Verse, 1895; W. 'Thomas, Le Décasyllabe romain et sa fortune en 
Europe, 1904. Lj. M. 

BLANQUI, 1. Adolphe Jéróme, * Nizza 21. XI. 1798, 
T Pariz 28. I. 1854. Kao ekonomist u početku svoga rada 
pristaša liberalističke struje, a pripada smjeru J. B. Say-a, 

prvog profesora politióke ekonomije u Francuskoj, koga je 
1833 i naslijedio kao profesor na školi za umjetnički obrt 
(arts-et-mćtiers); 1838 izabran je za člana Akademije mo- 
ralnih znanosti; predaje i na trgovačkoj školi, kojoj je 
ravnatelj od 1830. Često putuje po Francuskoj, Engleskoj, 
Italiji, Španjolskoj, Balkanu, sjevernoj Africi i t. d. Bio je 
prvi glavni urednik liberalnog gospodarskog časopisa Jour- 
nal des Economistes. Glasovito mu je djelo Histoire de 
l'économie politique en Europe u dva sv. (1837). Osim 
putopisa o Engleskoj, Španjolskoj, Korzici, Alžiru, Bugar- 
skoj, ponovno o Španjolskoj, izdao je još djela: Résumé 
de l'histoire du commerce et de l'industrie 1826, Notice 
sur Huskisson et sa réforme économique 1840, Précis élé- 
mentaire d'économie politique 1842, Notice sur la vie et 
les ouvrages de J. B. Say 1840, Les classes ouvriéres en 
France, 2 sv. 1848, Cours d'économie industrielle. U po- 
sljednjim se djelima vidi znatan utjecaj saint-simonizma 
i napuštanje gospodarskog liberalizma klasične škole. M.I. 


2. Louis Auguste, Ж Puget-Thćniers 7. II. 1805, + Pariz 
1. 1. 1881, francuski revolucionarac. Sudjelovao je u fran- 
cuskim ustancima 1830, 1839, 1848 i 1871. Bio je nekoliko 
puta osuđen na smrt i pomilovan na dugogodišnji zatvor. 
Tek je 1879 konačno pušten na slobodu i proveo ostatak 
života u mirnoj agitaciji. Po svojim idejama bio je revo- 
lucionarni socijalist. Tražio je, da radnici obore gra- 
đanski demokratski poredak i uvedu diktaturu proletari- 
jeta. Od predšasnika t. zv. znanstvenoga socijalizma naj- 
više se približio Marxu, koji se upoznao s njegovim ide- 
jama već za vrijeme svoga boravka u Parizu te u periodi 
I. internacionale, gdje su blankistički delegati bili rado 
primljeni, ali i kritizirani. Nakon njegove smrti čine nje- 
govi pristaše posebnu socijalističku struju u Francuskoj do 
1904/5, kad ulaze u Francusku ujedinjenu socijalističku 
stranku. 

BIBL.: L'armée esclave et opprimée, 1880; Critique sociale, 1885; La 
patrie en danger, 1871, sabrani članci, koji su izlazili 1870 u listu istog 
imena, 

LIT.: Beer, Opća historija socijalizma i socijalnih borba, 1933. V. V-r. 

BLANJA (blanjalo, hoblić), stolarsko oruđe za izgladi- 
vanje drvenih površina, koja se često upotrebljava i za 
obrađivanje drva u naročitim oblicima. Sastoji se od drve- 
nog ili željeznog vodila (trupa), u kojem je utaknuto sje- 
čivo (nož, rezalo), ve- 
činom učyrščeno kli- 
nom. Na prednjoj stra- 
ni nalazi se često t. zv. 
nos ili rožič, koji se 
kod blanjanja drži li- 
jevom rukom, dok se 
desna upire o vodilo. 
Drvo, koje se blanjom 
obraduje, redovno se 
učvršćuje и "stružnici 
(stolarskoj klupi). Za 
prvu obradbu grubih 
dasaka služi blanja sa 
vrlo izvijenim sječivom, duga 25 do 27 cm., strug, a zatim 
za finiju obradbu kratka (25 do 30 cm duga) blanja gladić 
s ravnim sječivom. Za obradbu dugih ravnih ploha kao i 
za obradbu manjih ploha, koje moraju biti sasvim ravne, 
služi vrlo dugačka blanja svlak, 60 do 75 cm duga. Ako 
treba izgladiti neku plohu, uz koju se uzdiže u tupom ili 
pravom kutu druga ploha, mora se upotrijebiti vjenčenjak, 
blanja, kojoj sječivo prelazi preko čitave širine donjeg di- 
jela blanje i strši još nešto dalje postrance. Za izravnanje 
dna udubina, u koje ne može ući vjenčenjak, upotrebljava 
se temeljnjak s oštricom u obliku slova L. Kod obrađiva- 
nja vrlo tvrdog ili nepravilno izraslog drva upotrebljava 
se zubna blanja s nazupčanom oštricom sječiva, koje je 
gotovo okomito učvršćeno u blanji. Zubnom blanjom mogu 
se također učiniti hrapavima površine drva, da o njih jače 
prione ljepilo, sadra ili slično. Osim ovih ima mnogo razno- 
vrsnih blanja za naročite potrebe. Strojne naprave za bla- 
njanje su blanjalice u obliku valjaka ili ploča, u kojima 
su učvršćena sječiva. Ti valjci ili ploče brzo se okreću (do 
20.000 okretaja u minuti) i blanjaju predmet, koji im se 
primakne. I. B-h. 

BLANJA POLJSKA -> Tlo, strojevi, a i ratila za obra- 
đivanje. 

BLASFEMIJA (grč. Bidrro »ružim, grdim« i фит »glas«), 
riječju učinjena uvreda Bogu, izravno ili neizravno. Covje- 
ku učinjena zove se pogrda (contumelia). Može se počiniti 

i pisanom riječju. B. je težak grijeh, koji se u Starom Za- 
vjetu kažnjavao smrću (Lev. 24, 15). A.Ž. 

Kazneni zakon (§ 162.) uvršćuje b. među kažnjiva djela 
protiv javnoga mira i poretka: huljenje Boga priznate 
vjeroispovijesti ili javno ruženje obreda ili običaja slavlje- 
nja Boga je prestup kaZnjiv zatvorom do godinu dana. S. F-k. 

BLASCHKE, Wilhelm, * 1885, njem. matematičar. Uče- 
nik W. Wirtingera u Beču; od 1919 profesor na sveuč. u 
Hamburgu. Radi poglavito na području diferencijalne geo- 
metrije, specijalno afine, zatim integralne geometrije te 
topologije. Glavna su mu djela Vorlesungen über Diffe- 
rentialgeometrie u 3 sv. i Vorlesungen über Integral- 
geometrie u З dijela; pokrenuo je zbirke rasprava različitih 
autora pod skupnim naslovima Über affine Differential- 
geometrie i Integralgeometrie. Osim toga izdaje kao ravna- 
telj matem. seminara sveuč. u Hamburgu seriju Abhandlun- 
gen aus dem Mathem. Seminar Hamburg, a surađuje i kod 
zbirke Hamburger mathem. Einzelschriften. Sve su to va- 
žne edicije za današnju matem. nauku. Topološke rasprave 
izašle su mu po raznim matem. časopisima. R. 

BLASIOLIS, Jakov de — Blažiolović. 

BLASS, Friedrich, * Osnabrück 22. I. 1843, + Halle 5. III. 
1907, njem. klas. filolog. Bio je profesor klasičnih jezika na 
sveučilištu u Kielu. Bavio se ponajviše proučavanjem grč- 
koga govorništva. Iz ovog područja izdao je Die attische 
Beredsamkeit, Leipzig 1868—80, u 3 sv.; Die griechische 
Beredsamkeit in dem Zeitraum von Alexander bis auf Au- 
gustus, 1865. Važno mu je djelo Über die Aussprache des 
Griechischen, 3. izd. 1888. Izdao je brojne tekstove grčkih 
klasika. P. M-o. 

BLASTOIDEA (grč. Blaoros »pup, klica«, sos »izgled«) 
ili morski pupovi, izumrli razred koljena bodljikaša. Kra- 
tkog su držala ili bez njega, pupu slični s pravilno građenom 
peterokrakom čaškom, koja je sastavljena od 13 glavnih 
dijelova. Razlikujemo pravilne (regulares) morske pupove 
s drškom i nepravilne (irregulares) bez drška, Živjeli su u 
formacijama silura, devona i karbona. J.P-k. 

BLASTOM (od grč. Blaordvo  »bujam«, lat. tumor), 
novotvorba, oteklina, jedna od znanstveno najzanimlji- 
vijih patoloških pojava u tkivu, s vrlo velikim brojem 
varijacija po svojoj gradi i raznolikim biološkim svoj- 
stvima. U novotvorbi vidimo jače i brže odvijanje životnih 
procesa, u prvom redu umnožavanje stanica nekog tkiva. 
Ova biološka oznaka blastoma je bitna za ponašanje novo- 
tvorbe. Kao prvi znak neprestanog umnožavanja tkiva no- 
vostvoreno se tkivo nakuplja na jednom mjestu u čvor 
različite veličine. Nastala novotvorba ne stoji ni u kakvu 
odnosu s okolnim tkivom, niti je zavisna od organizma, 
na рг. u pogledu regulacije rasta i prehrane ili svrsishodnosti, 
nego se razvija sasvim samostalno, Blastomi su sasvim 
samostalni, a od organizma samo oduzimaju hranu i u to- 
liko su s njim u vezi. Oni rastu sami iz sebe, tako da su 
im stanice na okupu (ekspanzivni rast), ili se stanice novo- 
tvorbe probijaju i prodiru u okolno tkivo iskoriščujuči 
njegove pukotine za širenje (infiltrativni rast). Iz gore re- 
čenog izvodi se ova definicija: Blastom je neprestano umno- 
žavanje tkivnih stanica, od kojih se stvara samostalan 
ograničen čvor, uklopljen u nekom tkivu ili sa sjedištem 
na nekom organu. 

Novostvoreno tkivo nema sve oznake tkiva, iz kojeg je 
poteklo, pa kažemo, da je atipično. Nekad se ono iz- 
gledom više približuje ishodnom tkivu, homojotipični 
b. ili manje sliči ishodnom tkivu heterotipični b. 
Ako tkivo blastoma uopće nema sličnosti ni s jednim raz- 
vijenim tkivom, nego sliči na embrionalno tkivo, kažemo, 
da je b. nezreo, u protivnom slučaju je zreo. Ako je raspo- 
red tkiva u blastomu kao u nekom organu, kažemo, da je 
organoidan, a histioidan je, ako nema te oznake. 
Prema biološkim svojstvima tumora i njihova značenja za 
organizam razlikujemo benigne i maligne blastome. 

Benigni blastom znači, da nastala oteklina ne na- 
nosi štetu organizmu i da mu od nje ne prijeti opasnost. 
To je zato, što benigni b. sporo raste, ne metastazira i 
oštro je ograničen od okoline. Takvi su na pr. fibrom, li- 
pom, osteom, miksom i t. d. Ali benigan tumor, iako sam 
po sebi nije opasan, može izazvati opasne pojave na pr. 
polipi pilorusa i crijeva sprečavaju prolaz crijevnog sadr- 
Zaja, novotvorbe tvrde mozgovne opne oštećuju pritiskom 
mozak, miomi maternice izazivaju jaka krvarenja sluznice. 

Maligni blastom ili tumor je pravi bič čovječan- 
stva. Velik postotak smrtnosti pada na njegov račun. Sta- 

nice malignog blastoma rastu brzo, uništavaju svojim pro- 
diranjem i infiltracijom okolna tkiva i organe (alteracija 
i destrukcija) isključujući ih od funkcije. Ako su ti organi 
od životne važnosti, smrt je neminovna. Stanice malignih 
tumora probijaju u limfne i krvne žile i prenose se u uda- 
ljene dijelove tijela, gdje stvaraju nove čvorove t. zv. 
metastaze ili sekundarne tumore, koji i na ovim mje- 
stima bezgranično rastu i nanose istu štetu te znače istu 
opasnost kao i na mjestu prvotnog razvitka. U tu vrstu 
opasnih novotvorba ide rak (karcinom) i sarkom. U ma- 
lignim blastomima stvaraju se radi vrlo živahne razgradnje 
tvari (disimilacije) u stanicama i raspadanja tkiva (пе- 
kroza) otrovne tvari, koje znače dalju opasnost za orga- 
nizam. Djelovanje tih otrovnih tvari očituje se u naglom 
mršavljenju i opadanju snage organizma (kaheksija). Dalj- 
nja oznaka malignih tumora jesu recidivi. To znači, 
ako se odstrani tumor, na istom mjestu se ponovno stvara 
oteklina iz preostalih stanica, koje su se rasprostranile u 
okolno tkivo i nisu se mogle izvaditi. U glavnom ova bio- 
loška svojstva čine opasnom i sudbonosnom ovu grupu 
novotvorba, protiv koje se znanost i liječnici, doduše 
s nekim uspjehom, ali vrlo teško bore. 

Sistematika blastoma se provela u glavnom prema nji- 
hovoj mikroskopskoj građi. Govorimo o tumoru veziva, 
glatke muskulature i t. d., ili općenito o mezenhimalnim 
tumorima, ako oni imaju građu potpornog tkiva. Među 
ove ide: fibrom (vezivni t), osteom (koštani t.), 
lipom (t. od masnog tkiva), miom (t. mišića), h o n- 
drom (hrskavični t), miksom (sluzavi t) i t. d. Svi 
nabrojeni tumori su benigni. Maligni mezenhimalni tumori 
su sarkomi. Nekad histološki imaju sličnost s kojim 
od potpornog tkiva, te govorimo o fibrosarkomu, osteo- 
sarkomu, miksosarkomu i t. d. Ako im je građa sasvim 
nezrela, heterotipična, nazivamo ih po obliku stanica (sar- 
coma rotundocellulare, fusocellulare, polymorphocellulare 
i sarcoma gigantocellulare). U benigne epitelne tumore (fi- 
broepitelijalni tumori) idu: papilomi, epiteliomi (na 
pr. kože), adenomi, cistadenomi i strume (tu- 
mori žlijezda s unutrašnjom sekrecijom), a u maligne epi- 
telijalne tumore: rak, horioepitelium i vjerojatno 
disgerminom. Tumori živčevlja su na pr. neurom 
igliom. Tumori se mogu međusobno i kombinirati. Tako 
imamo osteofibrom, ostehondrosarkom, karcinosarkom. Ako 
u novotvorbi nalazimo tkivo karaktera i potpornog i epi- 
telnog (iz ekto- ili entoderma), govorimo o miješanim tu- 
morima. Ako u tumoru nalazimo elemente od sva tri 
zametna listića (na pr. vezivo, kožu i žlijezde slinovnice) 
nazivamo ga teratom. 


Postoje mnogobrojna tumačenja o uzrocima tumoroznog 
rasta. Virchow je postavio, jednu od prvih, teoriju forma- 
tivnih podražaja ne davajući točnu definiciju samih podra- 
žaja, koji bi izazvali tumorozni rast. Kasnije se otkrilo u 
eksperimentima, da različni kemijski (katran) i fizikalni 
podražaji mogu izazvati tumore. Tražio se i zamišljeni spe- 
cifični uzročnik stvaranju tumora analogno kao kod za- 
raznih bolesti (Doyen, Sanfelice, Smith, Blumenthal i drugi), 
ali su se brzo otkrile pogreške. Hormoni (osobito sekusualni) 
i vitamini su se mnogo istraživali u pogledu njihova zna- 
čenja za postanak tumora. Došlo se do zaključka, da ne 
postoji specifični uzrok za postanak tumora, nego da je po- 
trebno više faktora, koji leže i u samoj stanici i izvan nje, 
da bi se stvorio tumor. 

Blastom kod domaćih životinja nalazi se često sličan kao 
i kod čovjeka, tako kod goveda, konja, pasa, ali i kod 
peradi, napose kokoši (ovarij). I kod Životinja b. može biti 
bezazlen, neopasan (b. benignum), t. j. ne oštećuje mnogo 
organizam, osim možda svojom veličinom kao na pr. bra- 
davica, tvorba od tučnog tkiva (lipom) ili vezivnog tkiva 
(fibrom) i t. d., a zna biti i opasan (b. malignum), na pr. 
rak (karcinom) ili sarkom. Lj. 7 

BLASTOMERA — Bražđenje. 


BLASTOMIKOZA (blastomycosis od grč. Blaorde »pu- 
poljak« i uvxns »gljivica«), bolest izazvana posebnim glji- 
vicama kvasovcima, koji se množe pupanjem, a mogu se 
ponekad naći i u normalnom želucu. Oboljenje se očituje 
obično na koži u obliku čvorića i većih oteklina, koje se 
gnojno razmekšaju. Osim kože obolijevaju i unutrašnji 
organi, rjeđe živčani sustav. Čvorići su posljedica stvaranja 
granulacionog tkiva, bogatog vlaknima; njih su prije za- 
mjenjivali sa sarkomom. Sanfelice je — u uvjerenju, da se 
radi o sarkomu — opisao blastomicete kao uzročnike tumora. 

U granulacionom, upalnom tkivu nalazimo velik broj orija- 
ških stanica s gljivicama u njihovoj protoplazmi. SOS 

B. kod domaćih životinja razmjerno česta kronička bo- 
lest kopitara, konja, mazga, magaraca (Lymphangioitis 
epizootica) kao gnojna upala kožnih i potkožnih limfnih 
Zilica i područnih limfnih čvorova. Prouzročena je po- 
sebnom gljivicom kvasovaca, Cryptococcus farciminosus. 
U koži ekstremiteta, vrata i glave pojavljuje se najčešće 
u obliku niza bolnih čvorova, apscesa i čirova. Ostane 
li proces ograničen na jedno područje, može se za 4 do 6 
nedjelja smiriti i izliječiti, no često se zna ponavljati, a 
i proširivati, napose u hladnim i vlažnim godišnjim do- 
bama, češće u umjerenom nego vrućem podneblju. B. 
može pobuditi sumnju na sakagiju. 13.7. 

BLASTULA (grč. Blaoros »klica, mladica, rastenje«) je 
stanje u zametnom razvoju mnogih mnogostaničnih živo- 
tinjskih biča, kojim završava braždenje jajeta. Kad kod 
braždenja nastane veča hrpa mladih stanica ili blasto- 
mera, onda u njenoj sredini nastane šupljina ispunjena te- 
kučinom, braždenska šupljina ili blastocel, Blastomere se 
poredaju na površini i tako načine najjednostavnije epi- 
telno staničje, koje pravi šuplju lopticu blastulu. 

Blastula je najprva ličinka mnogostaničnih životinja, pa 
je nalazimo kod mnogih i različitih odjela, kao kod spu- 
žava, mješinaca, rebraša, bodljikaša, crva turbelarija, ko- 
lutičavaca i obliča, kolnjaka, nekih raka, mekušaca, mje- 
ščičnica, amfioksa, žaba. Kod nekih životinja izade pače 
ličinka u tom stanju iz jajnih obvojaka, a da može samo- 
stalno živjeti i kretati se, ima svaka stanica na površini 
bič, pa takva blastula pliva kao najjednostavnija ličinka. 

Ali i medu praživima ima i danas takvih, koji stalno žive 
u obliku blastule, kao na pr. neki bičaši volvox. Prema 
tome bi blastula imala posebno značenje u povijesti ko- 
ljena, i po sličnosti s predcima bila bi palingenetičko stanje 
(> biogenetički osnovni zakon). Ali i kod onih životinja, 
kod kojih ne može nastati tipična blastula, pojave se po 
svršenom braždenju takva stanja, u kojima se lako može 
prepoznati, da odgovaraju blastuli. N. F-k. 


BLAŠKOVIĆ, 1. Andrija, * Ivanić-grad 28. XI. 1726, 30. 
III. 1796 (ubijen), isusovac (15. X. 1743), profesor filozofije, 
teologije i kanonskog prava u zagrebačkoj akademiji. Nu- 
mizmatičar, arheolog, historičar. Bavio se spomenicima i 
poviješću rimske kolonije Andautonije (Ščitarjevo). 

BIBL.: Tiskana djela: 1. Dissertationum Pars 1. occasione recens eruti 
marmoris ab  Andautoniensi Pannoniae Saviae republica Imperatori 
Traiano Decio olim dedicati concinnata ... fol. (Trattner, Zagreb 1781). 
Dissertatio I. Itineraria et decora Pannoniae Saviae complexa, str. 1—96. 
ll. De titulis imperatorum et forma reipublicae Andautoniae, str. 1.—72. 
111. Imperii Decii Augusti Chronologia: inscriptionis Sztenevecensis aetas 
et causa dicuntur, str. 1.—52. — Pars II. Occasione alterius reperti mar- 
moris Herenniae Etruscillae Augustae ... fol. (Trattner, Zagreb 1781). 
Dissertatio IV. In Schitarievensis marmoris inscriptionem, str. 1—15. 
V, De urbe altera et finibus reipublicae Andautoniae..., str. 1—20. 
VI. De urbe tertia reipublicae Andautoniensis . . ., str. 1—20. — Pars III. 
Jus Andautoniensium et res Pannoniae Saviae amplius illustrantur . . . fol. 
(Trattner, Zagreb 1782). Dissertatio VII. De jure et forma regiminis 
urbis ac populi seu Andautoniensis sive huic consimilium, str. 1—33. 
Kao prvi dio (liber I.) Historiarum Шугісі ab ultima gentis et nominis 
memoria izdao je 1793 B. kod Trattnera raspravu De origine nominis et 
gentis Шугісае, str. 1—70, a 1794 u biskupskoj tiskari u Zagrebu izašle 
su sve ove rasprave u 4 toma s istom paginacijom pod naslovom Histo- 
ria universalis Illyrici ab ultima gentis et nominis memoria: u četvrtom 
tomu ima netom spomenuta De origine..., a u trećem osma disertacija: 
Vetustas, eminentia, discrimen et fines Pannoniae Saviae. Praesidum 
Pannoniae series i t. d., str. 1—140. U rukopisu ostavio nekoliko hist. 
rasprava na lat. jeziku. M. V, 

2. Fabijan, * Makarska, 1819, biskup. Odgojio ga je 
stric Stjepan, makarski biskup. Kao klerik odlazi u lo- 
retski »ilirički« kolegij, gdje je učio filozofiju i teologiju. 
Poslije se vraća u rodnu Makarsku, gdje je u dijecezan- 
skim službama prošao različite položaje od kapelana do 
generalnog vikara uz starca biskupa-strica. Kad je 17. 
XI. 1776 biskup Stjepan umro, izbor za njegova naslje- 
dnika pao je na Fabijana, i tako su se za skoro sto go- 
dina (1730—1819) na stolici makarskih biskupa zaredala 
dva Blaškovića: Stjepan (1731—1776) i Fabijan (1777—1819). 
Književnik Iv. Jos. Pavlović-Lucić u životopisu Fabijanovu 
naročito ističe njegovu učenost, svećeničke vrline i revnost 
te njegovu skrb za škole, koje bi odgajale svećenički pod- 
mladak. Svoju revnost zasvjedočavao je i mnogim hrvat- 
skim pastirskim poslanicama, koje je djelomice objavio u 
naročitoj knjizi I. J. Pavlović-Lucić pod natpisom: Edicta, 
sanctiones, decreta, epistolae pastorales, adhortationes et 
homiliae quedam dc. &c Ill. ac. Rev. Dni Fabiani Blasco- 
vich, Macarensis in Dalmatia episcopi, quas ad cleri & po- 
puli Macarensis utilitatem in unum collegit, typisque vul- 
gavit... (Mleci 1797). Е. Е. 

3. Pero, * Karlovac 25. VI. 1883, hrvatski pukovnik. 
Pučku je školu svršio kod franjevaca u Karlovcu, ka- 
detsku u Trstu. Služio je u Beču, Budimpešti, Segedinu, 
Temešvaru i Beloj Crkvi. Kao časnik ostao je uvijek u do- 
diru s domovinom i svakim hrvatskim pokretom. Služio je 
i kao pionir i geodet, a istakao se kao nastavnik kadetske 
škole u Kamenici, gdje je bio učitelj cijeloj generaciji da- 
našnjih hrvatskih časnika. Putovao je po svim evropskim 
zemljama i opisao svoja putovanja. U prošlom svjetskom 
ratu, kao djelatni časnik uvijek u prvim redovima, sudjelo- 
vao je s bosansko-hercegovačkom pukovnijom br. 3 iz Tu- 
zle, bio devet puta odlikovan i izvan reda unaprijeđen za 
satnika. Bio je jedan od onih časnika, koji su cijeli rat pro- 
veli na ratištu te zbog toga bili isticani kao rijedak primjer 
ustrajnosti. Pri kraju rata zarobili su ga Francuzi u bor- 
bama na Piavi i odveli u Francusku. Poslije rata služio je 
kratko vrijeme u kraljevoj gardi, iz vojske istupio kao ma- 
jor te se posvetio privredi. Na tom polju također je imao 
uspjeha; osnovao je sa sinom tvornicu tkanina. Bio je je- 
dan od osnivača Hrvatskoga kluba u Beogradu i njegov 
predsjednik do propasti Jugoslavije. Bio je član Braće 
Hrvatskoga Zmaja, Hrvatskoga Radiše, Napretka, Griča 
i t, d. i suradnik u njihovim upravama. Kad je proglašena 
Nezavisna Država Hrvatska, odmah postaje pukovnik i 
preuzima zapovjedništvo bosanske divizijske oblasti. G. 
1917 izašle su u Budimpešti njegove pjesme o vojevanju 
Bošnjaka pod naslovom BH 3, a 1939 knjiga Sa Bošnjacima 
u Svjetskom ratu, koja se ističe vjernim prikazom brojnih 
bitaka, bojeva i ostalih ratnih događaja, u kojima je sudje- 
lovao. Pisao je i putopise (Čaba na Ajvatovici) i brojne 
članke o industriji. SI. Р-с. 

BLATA, 1. periodički plavljena krška depresija na istoč- 
noj padini između Visokog Vrha (1125 m), Pištenika (822 
m) i Plaške Glavice (794 m). Trajanje poplava i visina ni- 
voa mijenjaju se prema količini oborina. 

2. Na sjeveroistočnom rubu plavljenog dijela depresije 
leži selo Blata, željeznička postaja na pruzi Zagreb—Split; 
općina Plaški, kotar Ogulin. 

3. Selo pored Ferdinandovca na desnoj obali Drave; opći- 
na Ferdinandovac, kotar Đurđevac. 

4. Selo u močvarnom kraju oko vrela Rakitnice; općina 
Dolenja Vas, kotar Kočevje. J. R-č. 

BLATINA. Tako se zovu tri periodično plavljene krške 
depresije na otoku Mljetu. Jedna, u sjeverozapadnom di- 
jelu, najniži dio Blatskog polja. Druga je u jugoistočnom 
dijelu, nedaleko zaliva Sovre, a treća, najmanja, sjeverno 
od sela Požure. Druga i treća su depresije malog promjera. 
Dno Blatinà je ispod morske razine, nivo promjenljiv, ljeti 
i presuše. Voda je malo brakična (»buncata«), tako da ljeti 
služi za napajanje stoke i navodnjavanje. J. R-č. 

BLATINA — Vinova loza. 

BLATNA KIŠA je češće opažena prirodna pojava, kod 
koje s kišom (ili snijegom) pada sitan prah i taloži se na 
površini zemlje. Prah je žučkast, crvenkast, smedast ili 
siv, pada katkada i suh bez oborina, a ako je pao sa sni- 
jegom, daje mu značajnu boju. Zabačeno je mišljenje iz 
19. st, da taj prah potječe iz svemira izvan Zemlje (»pa- 
satna prašina«), pa se u novije doba drži, da mu izvori- 
štima treba smatrati široka, pretežno suptropska, suha po- 
dručja i pustinje, a manjim dijelom i žive vulkane. Prah 
uzdižu jaki vjetrovi, a prenose ga široke struje tropskog 





(Foto J. Dulovits, Budapest) 
S BLATNOG JEZERA 


zraka, katkad u vrlo velikoj visini i količini, i talože ga če- 
sto na vrlo opsežnim područjima i vrlo daleko od izvorišta. 

LIT.: J. Goldberg i M. Kovačevič, Der Schlammregen in Jugoslawien 
am 3. und 4. Mai 1933; Hrv. geogr. glasnik sv. 5., Zagreb 1934. M. Ko. 


BLATNO JEZERO (madž. Balaton tava i njem. Platten- 
see od slav. blato, u starini lat. Peiso), največe jezero u 
Srednjoj Evropi, na jugozapadnom podnožju Bakonjske 
šume u Madžarskoj. To je »madžarsko more«, 106 m nad 
morem, a zaprema površinu od 596 km? (sa susjednim mo- 
čvarama do 660 km"). Dugo je oko 80 km, a široko 4—13 
km. Dubina mu je neznatna (3—4 m), središnja 2 m, a 
najdublje je 11 m južno od poluotoka Tihany-a, koji ga 
dijeli u dva nejednaka dijela. Voda je redovito plava, za 
oluje zelena, u sjeni oblaka olovna, bogata ribama (»fo- 
gos«). Jezero je nastalo ujedinjenjem četiriju diluvijalnih 
depresija. Obala je strma jedino pored Bakonjske šume, a 
istočna obala je ravna. Opseg jezera iznosi 197 km. Imade 
mnogo pritoka, a največi su Zala i Tapoleza. Voda se pod 
utjecajem stepskoga podneblja jako isparuje, a odvodi je 
i Sió, koji s Kaposom teče u Dunav, no otjecanje vode 
regulira se branom na kanaliziranoj tekučici Sió. Južna 
obala je nadaleko plosna, pa se po njoj napajaju stada 
stoke i mnoštvo djece igra s valovima bez ikakve pogi- 
belji. Terase na strani Bakonjske šume pokrite su vočkama 
i vinovom lozom, selima, vilama i kupalištima, medu ko- 
jima se ističe kupalište Balatonfüred. Na bazaltnom polu- 
otoku Tihany-u čini opatija sa zavjetnom crkvom milo- 
vidan ukras. Dalje na sjeverozapadu kod kupališta 'Ta- 
poleze dižu se vulkanska brda (Badacsony, Csobáncz, Gu- 
lács, Tothegy i dr.), gdje rode izvrsna vina Madžarske. 
Na istočnoj strani je znatno kupalište Siofok. Blatno je- 
zero ide u red najboljih istraženih jezera na svijetu. 

LIT.: Resultate der wissenschaftlichen Erforschung des Plattensees, 
22 sv., Budimpešta 1897—1920. Noži 

BLATNY, Lev, Ж 1894, + 1930, češki pripovjedač i dra- 
matičar, bolovao je od tuberkuloze, pa se to odrazilo i u 
njegovu književnom radu; neprestano je osječao, kako 
nit njegova života može biti prekinuta smrču, pa se odatle 
u svojim pripovijetkama i dramama očituje kao »čovjek 
oštre intelektualne i voljne pažnje i koncentriranosti«. Oda- 
tle i njegova ironija i groteska. Njegove su zbirke pripo- 
vijedaka Vitr v ohradč, 1923; Povidky v kostkach, 1925; 
Regulace, 1927; Povidky z hor, 1927, i Housle v mrako- 
drapu, 1928. U ekspresionističkim dramama oštro kritizira 
građansko društvo. Drame su mu Tři, 1920; Kokokodák, 
1922; Vystéhovalci, 1923; Riše miru, 1927; Smrt na prodej, 
1929. B. je bolji pripovjedač nego dramatičar. S ljubavlju 
prikazuje pometenost ljudskog srca, kad u miran tok ži- 
vota padne nešto nelogično, iracionalno, neka izvanljudska 
snaga, kao rat, zločin, nagon, fiksna ideja, smrt i sl. 

LIT.: F. Gótz, Básnicky dnešek, Prag 1931; K. Sezima, Masky a mo- 
dely, 1930. Lj. J-e. 

BLATO, 1. najveće mjesto na otoku Korčuli, ali zbog 
povijesnog značaja i položaja gradić Korčula ima prven- 
stvo, zato se za B. kaže, da je najveće selo u Dalmaciji. 
G. 1931 imalo je B. 7.700 stan., koji se uglavnom bave 
ratarstvom, B. je sjedište općine, ima kotarski sud, poreznu 
upravu, rasadnik za južne kulture, bolnicu, dom narodnog 
zdravlja, građansku školu i druge manje upravne ustanove. 


BLATO — BLAZNAVAC 


B. nije na moru, održava prometne veze preko Vele 
Luke, s kojom je povezano automobilskom cestom. Pored 
toga ima posebna manja pristaništa: Prigradicu na sjever- 
noj i Prižbu na južnoj obali otoka. 

Mjesto je dobilo ime po istoimenoj krškoj depresiji, koju 
danas već zovu Blatsko polje. Prije je ovo polje bivalo 
periodički plavljeno. Bilo je godina, kad nije dolazilo do 
poplava, a ponekad se događalo, da se polje više godina 
uzastopce ne presuši. Prokopavanjem odvodnog tunela 
prema sjeveru, u uvalu Bristvu, poplave su sasvim sprije- 
čene, a polje većinom zasađeno lozom. 


2. Selo u srednjem toku rijeke Cetine, krajiška općina, 
kotar splitski. Tu je most preko rijeke i raskršće putova, 
koji dolaze iz Splita, Sinja, Imotskog i Metkovića. 

3. Selo na desnoj obali Save, jugoist. od Zagreba pored 
ceste Zagreb—Karlovac. Ima 510 stam. (1931). 

4. Selo u krškoj uvali na sjeverozapadnom dijelu otoka 
Mljeta, kotar dubrovački, općina Babino Polje. Plavljeni 
dio uvale zove se Blatina. 

5. Sjeverozapadni dio Imotskog polja. Često se dodaje 
epitet »prološko«, ali se u narodu kaže samo »Blato«. U 
B-u ostaje voda s promjenljivom razinom i površinom preko 
cijele godine. Pri najvišem nivou (257 m) dubina vode ne 
prelazi 5:5 m, ali ima provalija, koje su znatno dublje 
(Jezero 41:2, Krenica 8:5 m). Najveća površina je oko 
2-5 km?, Otok u B-u je poznat kao utočište imotskih franje- 
vaca pred turskim navalama. 

6. Rječica u Makedoniji, lijeva pritoka Crne rijeke, od- 
vodnjava Prilepsko polje. Dužina 35 km, sliv 898-2 km?.- 

Napomena: Ima još manje važnih mjesta s imenom В., 
jer je ovaj naziv za mjesta u močvarnim i plavljenim kra- 
jevima kod nas dosta čest. JE Re 

BLATTIDAE — Zohari. 

BLAU, 1. Otto, Ж Nordhausen (Saska) 21. ГУ. 1828, + Odesa 
26. II. 1879, učenjak i njemački konzul. G. 1852 počeo je 
služiti u pruskom poslanstvu u Carigradu, a onda ga nala- 
zimo kao konzula u Trapezuntu, Sarajevu (1864—1872) i 
Odesi. G. 1861 bio je član međunarodnog povjerenstva za 
umirenje ustanka u Crnoj Gori i Hercegovini, koje je ra- 
dilo od svibnja do 29. X. B. je pritom ponajviše boravio 
u Mostaru. Bio je dobar poznavalac Istoka i istočnih je- 
zika. Napisao je oko 20 radova o Bosni i susjednim ze- 
mljama. Najvažniji su: Bosnisch-tiirkische Sprachdenkmáler 
(Leipzig 1868), Annalen bosnischer Kirchengeschichte bis 
1244 (Gorlitz 1872) i Reisen in Bosnien und der Herzego- 
wina (Berlin 1877). Uz to je sastavio prvi herbarij bosan- 
sko-hercegovačkog bilja. 

LIT.: D. P. Blau, Leben und Wirken eines Auslanddeutschen im vori- 


gen Jahrhundert, Erinnerungen an Dr. Otto Blau, Berlin 1928; Nastavni 
jesnik, XXXVII., str. 367—374. H. K. 


2. Tina, Ж Beč 15. XI. 1847, + Beč 31. VIII. 1916, nje- 
mačka slikarica. Učitelji su joj bili Schiffer u Beču i Lin- 
denschmidt u Miinchenu. G. 1884 udala se za slikara bitaka 
Heinricha Langa. Slikala je krajolike, na pr. Proljeće u 
Prateru. U. 

BLAUBEUREN, grad u Wiirttembergu, 514 m nad m. 
Ima 3700 stan. U gradu je stari benediktinski samostan, 
osnovan 1095, a obnovljen između 1466 i 1502. B. je jedan 
od rijetkih samostana iz doba kasne gotike, koji su se sa- 
čuvali u Njemačkoj. U crkvi sagrađenoj od 1491 do 1499 
nalazi se veličanstveni glavni oltar od G. Erharta. Pobočne 
oltare su izradili Zeitblom, Strigel i dr. Pokraj crkve nalazi 
se gotski samostan s kaptolskom dvoranom sa dvije lađe, 
u kojoj su sačuvani brojni nadgrobni spomenici iz 14. i 15. 
st. Samostan je 1534 pretvoren u evangeličku samostansku 
školu, a 1817 u evangeličko bogoslovsko sjemenište. I ostale 
građevine u B. su starijega datuma. Tako je bolnica sagra- 
đena 1420, a gradska vijećnica 1593. 

BLAUMANIS, Rudolf, Ж 1861, + 1908, najglasovitiji pi- 
sac letonski. Kako je sam bio seljačko dijete, pisao je po- 
najviše o životu letonskih seljaka. Njega nisu zanimala 
društvovna ni politička pitanja nego svagdašnji život se- 
ljaka. Njegova drama Indrani prikazivana je s velikim 
uspjehom i u inozemstvu. On sam je preveo mnoga svoja 
djela na njemački jezik. Tako su u Rigi izašle Novellen 
(1921), Durch den Sumpf (novele, 1922), Die Indras, Drama 
aus dem lettischen Volksleben (1921). 

BLAVATSKY, Helena Petrovna, Ж 12. VIII. 1831, T Lon- 
don 8. V. 1891, kći ruskog generala Petra Hahna. Ona je 
začetnica novoindijske teozofije. Kao dijete pokazivala je 
sklonost vidovitosti i općenju s duhovima. U 17. godini 
prekinula je veze s rodom i udala se za državnog savjet- 

nika Nikefora Blavatskoga. Nakon 3 mjeseca ostavi muža, 
ode u svijet i provodi pustolovni život. Od 1848 do 1874 
neprestano luta svijetom. U Carigradu se ponovno uda za 
nekog pjevača Mitrovića. No i njega ostavi. U Africi i Pa- 
rizu bavi se spiritizmom. G. 1867 boravi u Italiji, gdje se 
pridružila Garibaldijevim dobrovoljcima. Iza toga ide u 
Indiju, gdje se bavi spiritizmom. Iz Indije otišla je 1873 u 
Ameriku, gdje su 1875 ona i novinar H. Steele Olcott osno- 
vali »Teozofsko društvo«. G. 1878 otišla je B. s Olcottom u 
Indiju. Olcott je tvrdio, da je on utjelovljeni indijski kralj 
Asoka iz 3. st. pr. Kr., dok je B. propovijedala, da posjeduje 
»čudotvorni sanduk«, u kojem se nalazi mudrost, što su je 
u nj stavili mahatme, tajni učitelji mudrosti, koji su došli 
s Himalaje. Hodgson, koji je po nalogu »Društva za psi- 
hičko istraživanje« u Londonu imao istražiti nauku nje- 
zinu o »čudotvornom sanduku« i o tajnim učiteljima 
mahatma, ovako je karakterizirao H. Blavatsky: »Mi ne 
smatramo gđu Blavatsky niti trubom skrivenih gledalaca 
(mahatma) niti običnom pustolovkom. Mi smo mišljenja, 
da je ona stekla pravo na spomen, kakvu dugujemo naj- 
savršenijoj, najlukavijoj i najzanimljivijoj varalici u povi- 
jesti«. Njezina su glavna djela: Otkrita Izida, Ključ k teo- 
zofizmu, Tajna nauka (3 sv.) i Opća teozofia. 

LIT.: M. Heimbucher, Theosophie u. Anthroposophie, 1922; L. Bopp, 
Theosoph. Menschen u. Meinungen, 1923; A. Mager, Theosophie “и. 
Christentum, 1926; S. Bakšić, Teozofija, 1934. Št, B. 

BLAVET, Emile-Raymond, * Cournonterrai (kod Mont- 
pelliera) 1838, t Pariz 1924, francuski pisac. Isprva je bio 
profesor, a zatim se posvetio novinarstvu u pokrajini, a 
kasnije u Parizu. Od brojnih mu romana spominjemo: 
La Princesse rouge (1882), Dent pour dent (1883), Dalila 
(1902), L'homme sans nom (1904). Pisao je i kazališne ko- 
made, tako: Mon oncle Barbassou (zajedno s F. Carréom, 
1891), Monte Cristo (1894), Les Chouans (1894). Od puto- 
pisa spomenut ćemo Au pays des Malgaches (1897) i Souve- 
nirs (1924). 

BLAVOR (Ophisaurus apus) do 1 m velik, tamnoZut 
gušter, sličan zmiji, ali s dugačkim repom i bez nogu, je- 
dino ima kršljetke stražnjih nogu. Hrani se miševima, ma- 

lenim pticama, gušterima, puZevima, skakavcima, a Zivi u 
zapadnoj Aziji i jugoistočnoj Evropi; ima ga u Istri, Dal- 
maciji i Hercegovini i dalje sve do Grčke. K. B. 

Blavor (blaor, blor, glavor, rum. baldur, grč. zlog), 
velika neotrovna zmija, za koju narod kazuje, da je prija- 
teljica čovjeku i da ga brani od drugih zmija, s kojima se 
rado bije i svladava ih. Po pričanju svaki blavor zakolje 
12 zmija, a 13. njega; zato vele, da ga ne valja ubiti, a tko 
ga ubije, osam mu je dana nazatka. M. S. 

BLAZNA — Zmija. 

BLAZNAVAC, Milivoje Petrović, * Blaznava 4. V. 1824, 
+ Beograd 24. III. 1873, srpski vojnik-političar, Stupivši u 
vojsku postaje 1845 pobočnik kneza Aleksandra. U Beču 
nadzire 1848 prognanoga kneza Miloša, koji se tada bavi 
mišlju, da se vrati u Srbiju. Po njegovu nagovoru putuje 
Miloš u Zagreb, gdje je uz pomoć Gajevu ta njegova na- 
mjera onemogućena. Kasnije postaje načelnik vojnog odjela 
u ministarstvu unutrašnjih poslova. Poslije pada kneza 
Aleksandra i povratka Miloševa 1858 povlači se u svoje 
selo, a 1865 postavlja ga knez Mihajlo za ministra vojske. 
Protiv I. Garašanina zastupa 1867/8 politiku mira s naslo- 
nom na Austriju. Kada je smrću kneza Mihajla 1868 ispraž- 
njeno prijestolje, B. spriječi izbor novoga kneza naredbom 
vojsci, da iskliče knezom maloljetna kneževa bratića Mi- 
lana. Kako je imao uza se vojsku i liberale, ishodi uz po- 
moć Austrije, da narodna skupština utvrdi Milanovo pravo 
nasljedstva i da njega samoga izabere u namjesništvo. 

Rusija ga smatra glavnim svojim protivnikom. Zajedno 
s J. Ristićem, koji ga postepeno potiskuje u vođenju drža- 
vnih poslova, daje zemlji 1869 slobodoumniji ustav. Poslije 
proglasa kneževe punoljetnosti 1872 preuzima B., tada već 
general, predsjedništvo vlade i ministarstvo vojske, na ko- 
jem je položaju 1873 i umro. 

LIT.: F. Šišić, Knez Miloš u Zagrebu 1848, Jug. Njiva, Zagreb VIII./1, 
1924; SI. Jovanović, Druga vlada Miloša i Mihaila, Beograd 1923; Isti, 
Vlada Milana Obrenovića 1., Beograd 1926. J. š-k. 

BLAZNIK, Jožef, Ж Idrija 7. II. 1800, + Ljubljana 23. VI. 
1872, ljubljanski tiskar i nakladnik. Svršivši nauke u Lju- 
bljani otišao je u inozemstvo te se u Grazu, Regensburgu 
i Mainzu izvježbao u svim granama svoje struke. Nakon 10 
godina vratio se 1828 u 
Retzerovu (bivšu Gass- 
lerovu odnosno J. F. 


Egerovu) tiskaru i u 
svibnju 1829 oženio Re- 
tzerovom kćerkom. Od 
rujna 1829 vodi pod 
svojim imenom tu ti- 
skaru, koja je postala 
prvom ljubljanskom ti- 
skarom. U svoju knjigu 
rada bilježio je B. vla- 
storučno sve izvršene 
radove, navodeći vrije- 
me i naklade te godi- 
šnje obračune. Te dije- 
lom sačuvane bilješke 
dragocjen su izvor za 
povijest njegove tiskare 
i za slovenski knjižni 
konzum u 1829—1858. 


Za manje potrebe svoje 
tiskare uredio je i pri- 
prostu ljevaonicu. Za 
metelčičare, pristaše pi- 
sma, što ga je izmislio 
Metelko, naručio je u 
proljeće 1829 iz Beča 
metelčicu, a od 1840 
prvi je u Kranjskoj 
štampao бајісот  (pi- | 
smom Lj. Gaja). Od 
1832 tražio je bez uspje- 
ha, da smije tiskati 
školske knjige za Iliri- 
ju, što je bio monopol 
bečke središnje naklade. 
Isto tako nije imao sre- 
će s molbom, da nje- 
mačkoj reviji Carniolia, 
koju je u studenome 
1838 preuzeo od L. Kor- 
deša u svoju nakladu, 
smije dodavati sloven- 
ski. književni prilog, 
odnosno prilog tehni- 
čkog i gospodarskog sa- 
držaja. С. 1841 postigao . 
je, da je vlada posre- 
dovanjem nadvojvode 
Ivana dopustila Novice 
kao glasilo kranjske kmetijske družbe. B. je Novice štampao 
od 5. VII. 1843, a 1850 preuzeo ih u svoju nakladu. No naj- 
popularnijim učinila je njegovo ime Velika pratika, pučki 
kalendar sličan Zagrebačkom šoštaru, koji je od 1846 
izdavala Kranjska kmetijska družba, a tiskar i nakladnik 
bio je Blaznik. Pratika je ulazila u narod svake godine u 
45.000 i još više primjeraka. Tiskaru je 1847 upotpunio lito- 
grafijom, koja se odlikovala finom i preciznom izradbom, 
pogotovu kod nekih muzikalija s kaligrafskim pismom (Gr- 
lica, pa K. Mašekova Cecilija). Od portreta treba spome- 
nuti portret P. P. Glavara (1848), bana Jelačiča (1849), 
biskupa Wolfa i dr. Za Slovensko društvo izradio je i 
zemljovid Obraz zemlje. Prema Lutterovu crtežu izdao je 
u svojoj nakladi u 250 primjeraka nacrt Ljubljane (1853). 
Poznate su i njegove reprodukcije Kurz-Goldsteinovih 
kranjskih nošnja (1884/5, 1927) i iz novijeg doba od nje- 
govih nasljednika izdani faksimil rukopisa Prešernovih 
Poezija (1908). Među njegovim, za slovensku književnost 
važnim štampanim djelima od posebne su važnosti Kranj- 





POSJEDNJA STRANA TISKANOG ZAGREBAČKOG LATINSKOG 
BREVIJARA OD G. 1484 

ska Čbelica, Prešernov Krst pri Savici, Poezije, Smoletova 
izdanja i publikacije Slovenske Matice. U vlastitoj nakladi 
izdao je nešto prijevoda Krištofa Schmida, Vodnikove 
Kuharske bukve (knjige) u novom izdanju, Dolinarovu 
pjesmaricu, Korytkovu zbirku Slovenskih pesmi kranjskega 
naroda, Bleiweisove čitanke za niže razrede gimnazije, 
Levstikove Pesmi. Sa ožujskom revolucijom i u doba pri- 
vremene slobode štampe dao je Slovencima prvi politički 
list Slovenija (od 1848 do ožujka 1850), a zatim prvi slo- 
venski službeni list Ljubljanski časnik (1850/1). Od 1848 ti- 
skao je crkveni list Zgodnja Danica, koju je 1852 preuzeo 
u svoju nakladu. Iza njegove smrti prešlo je poduzeće u vla- 
sništvo »Blaznikovih de- 
dičev«, dok ga nije go- 
dine 1920 preuzelo novo 
osnovano dioničko dru- 
štvo. U lipnju 1929 do- 
pustilo je ljubljansko 
sveučilište, da se tiska- 
ra nazove Univerzitet- 
na tiskarna. 


LIT.: Slovenski biografski 
leksikon, І., 41; Spominski 
zbornik Slovenije, 1939. 1,5-т. 


BLAZONIRANJE 
(franc. riječ) znači pra- 
vilno opisivanje grbova 
tehničkim izrazima pre- 
ma pravilima heraldike. 

BLAŽ, sv., biskup gra- 
da Sebaste u Armeniji, 
mučenik za cara Dio- 
klecijana (> Vlaho, sv.). 

BLAŽEK, Tomo, * 
Peteranec 7. III. 1807, 


T Varaždin 23. II. 1846, 
pjesnik. Pučku njem. 
školu svršio u rodnome 
mjestu, gimnaziju u Va- 
raždinu. U zagrebačkom 
sjemeništu počeo učiti 
teologiju, ali ju je zbog 
bolesti napustio. Svr- 
šivši pravoslovnu aka- 
demiju u Zagrebu po- 
stao je odvjetnik u Va- 
raždinu. Počeo je knji- 
Zevno djelovati pišuči 
latinske i njemačke pje- 
sme, ali je u jeku iliri- 
zma stao pisati hrvat- 
ski. Zbirku pjesama iz- 
dao mu je poslije nje- 
gove smrti Antun Ni- 
jemčić (Političke pje- 
sme, Zagreb 1848). Bla- 
žek je čitao i volio stra- 
ne pisce, napose fran- 
cuske (Bćranger). Žive- 
ći izvan hrvatskog knji- 
ževnog centra, kritički 
je gledao na književno 
stvaranje Iliraca. U nje- 
govim pjesmama ima 
refleksija, ozbiljnosti, životne gorčine, reskosti (a u neob- 
javljenim pjesmama i lascivnosti). A. В-с. 


BLAŽEKOVIĆ, 1. Dragutin, * Osijek 26. X. 1828, + Ce- 
lovec 7. IV. 1893, austrijski general, namjesnik u Dalmaciji, 
vojnički pisac, potomak stare plemićke turopoljske obitelji, 
koja još i danas postoji u selu Kurilovcu. Svršivši nauke, 
stupio je u vojsku kao časnik 1843, vojevao s hrvatskim 
krajišnicima 1848-49 u talijanskoj vojni, 1866 proti Prusima 
na Majni i 1878 u vojni za okupaciju Bosne. Od 1875 služi 
u Zadru kao pobočnik (adlatus) dalmatinskih namjesnika 
Rodića, Jovanovića i Cornaroa, 1882 postaje generalom u 
Boki Kotorskoj, a iza smrti gen. Cornaroa (т Zadar 6. IV. 
1886) imenovan je njegovim nasljednikom kao vojnički i 
civilni namjesnik u Dalmaciji. G. 1886 posta generalmajor 
1 izuzetno je ujedno promaknut za podmaršala. Poznavao 
je dobro odnose u Dalmaciji i ostavio u narodu lijepu us- 
pomenu, jer je kao pokrajinski poglavar postupao vazda 
nepristrano, kao vojnik od glave do pete, neutralan prema 

političkim i narodnosnim pitanjima. Predlagao je pohrva- 
ćenje ureda u Dalmaciji, ali kad u tom nije uspio, dao 
je g. 1890 ostavku, a malo zatim bio na molbu umirovljen. 
Napisao povijest pukovnije Mecklenburg-Strelitz. M. S. 


2. Milivoj, * Zagreb 14. II. 1886, izdavač i književnik. 
Srednju školu svršio u Zagrebu, filozofijski fakultet po- 
lazio u Zagrebu i Pragu. Služio kao gimnazijski profesor 
u Krapini i Zagrebu. U novinama i časopisima (Savreme- 
nik, Jugoslavenska. njiva, Nova Evropa i t. d.) pisao član- 
ke o različitim kulturnim i socijalnim pitanjima. Zasebno 
izdao dramu Prva ljubav (Zagreb 1917) i političko-socijalni 
spis Hrvatski seljak u novoj državi (Zagreb 1919). Pseud. 
Milivoj B. Janković. Djelovao je mnogo kao izdavač (Hu- 
moristička knjižnica, zbirka Naši pjesnici, školske knjige 
ЕРСІН A. B-c. 

BLAŽENAK, Geum. 
To su trajne zeleni iz 
porodice ružičnjača s 
rasperjanim ili na tro- 
je razdijeljenim listo- 
vima i dvospolnim, u 
oskudne paštitce zdru- 
ženim cvjetovima s 5 
latica i lapova i s 
brojnim prašnicima i 
tučkovima. Plodovi su 
vratovima. Kod nas je 
najčešći G. urbanum 
L., koji raste pogla- 
vito po listopadnim 
šumama і šikarama. 
Ostale su vrste raši- 
rene u planinama. Na 
vlažnim mjestima ra- 
ste G. rivale L. s bi- 


vima i prekrasni G. 
coccineum  Sibth. et 
Sm., koji imade poput 
cigle crvene cvjetove. 
Na planinskim rudi- 
nama silikatnog gorja 
obilno je raširen žuti 
G. montanum L., a na 
vapnenim i silikatnim 
stijenama balkanskih 
planina endemiéni G. 
bulgaricum Panč. Mno- 
ge se vrste b. uzgajaju 
u vrtovima. S. H-é. 

BLAZENSTVO (lat. beatitudo) rješava pitanje o smislu 
i svrsi čovječjega života. Činjenica je, da svi ljudi po pri- 
rodi teže k sreći trajnoj i konačnoj, a ne kakvoj privre- 
menoj. Sreća je (subjektivno) stanje potpune duševne smi- 
renosti. Vrhunac njezin tvori blaženstvo. Po kršćanskom 
naziranju na svijet i život nema objekta blaženstva (sreće) 
u redu stvorenih stvari, jer su one sve prolazne; opstoji 
samo izvan njih (objektivno) u vječnom nestvorenom naj- 
višem i najsavršenijem dobru, Bogu, t. j. u duhovnom (inte- 
lektualnom) sjedinjenju s Njim nakon smrti. 


Ostali se stari i moderni vjerski i filozofski sistemi 
opredjeljuju prema načelu, s kojega polaze. Tako na pr. 
budizam nalazi konačnu sreću u nirvani, brahmanizam u 
svemirskom sjedinjenju duša nakon seoba, islam u rajskom 
životu, dosuđenom čovjeku pojedincu i dr. 

LIT.: Sv. Toma, S. th. L—IL, q. 2, a. 1—8; Wittmann, Grundfragen 
der Ethik, München 1923; Živković, Osnovno moralno bogoslovlje, Za- 
greb 1938, I., 60, 142. a 

BLAŽEVIĆ, 1. Ivan, * Trebinje 7. VIII. 1895 od obitelji, 
koja potječe iz Crikvenice, kanonik i rektor bogoslovije 
u Senju, bogoslovski pisac. Poslije svršenih bogoslovskih 
nauka u Innsbrucku katehet i profesor na gimnaziji u 
Senju do 1933, kada kao kanonik organizira obnovljeno 
sjemenište i bogosloviju. Izdao je popularne bogoslovske 
knjige u nakladi Društva sv. Jeronima: Obrana vjere 
(1931); Pučka dogmatika (1932); Pučka moralka (1933). 
Preveo je Dva srca od M. Delly, Nemezu od P. Bour- 
geta i Nasljeduj Krista od T. Kempenca. Urednik je 
književne naklade »Fides« u Senju i suradnik Hrvatske 
Enciklopedije. PET. 

KARL BLECHEN, Pećina s dva samostanca u napuljskom zalivu 


2. Petar (Pietro di Blasio), slikar u Ninu u drugoj po- 
lovini 17. st. Za ninsku crkvu sv. Anselma naslikao je 
oltarsku sliku, na kojoj je prikazao sv. Antuna, kojemu 
mali Isus sjedeći na krilu Bogorodičinu daje ljiljan. Na 
donjoj strani slike bio je grb, dokaz, da je slikar bio 
plemićkoga roda. Slika je bila signirana »Pietro di Biasio 


Pitor. 1673«. 
LIT.: I. Kukuljevič-Sakcinski, Slovnik umjetnikah jugoslavenskih, 
Zagreb 1858. A. Sch 


BLAŽIČEK, Oldřich, Ж Slavkovice u Moravskoj 5. I. 1887, 
češki slikar. Učio je od 1905 do 1909 u praškoj školi za 
umjetnički obrt, a od 1909 do 1912 u praškoj akademiji, 
gdje mu je bio učitelj Hanuš Schwaiger. Putovao je po 
Italiji, Dalmaciji, Rumunjskoj i Slovačkoj. Od 1921 je pro- 
fesor u češkoj Tehničkoj visokoj školi u Pragu. A. Sch. 

BLAŽIOLOVIĆ (de Blasiolis), Jakov, glagoljaš i senjski 
biskup (1501—13). Njegov prijevod djela talij. franj. Mi- 
chaele de Carcano Confesionale izdao je štampom u Senju 
1496 pop Blaž Baromić. Е.Е 

BLAŽ IZ МОКАУСА (Blasius de Morawcha), + Zagreb 
1495, kanonik i arhiđakon kaptola zagrebačkog. Bio je ro- 
dom iz sela Glavnice u župi Moravču (danas župi Kašina). 
Oko 1460, u vrijeme unutarnjih trvenja između biskupskih 
takmaca, predložio je kaptol B. za vikara. U godinama 
1462—1467 učio je kao kanonik crkveno pravo u Padovi 
kod čuvenog učitelja doktora Angela de Castro. Svršivši 
s izvrsnim uspjehom nauke postigne naslov Decretorum 
doctor (ili Doctor juris canonici). U Metropolitanskoj knji- 
žnici zagrebačkoj čuva se njegovom rukom pisan opsežan 
kodeks cjelokupnoga crkvenog prava s bilješkom: Patavii 
1463. Sub clarissimo utriusque juris Doctore d. Angelo de 
Castro. Per me Blasium de Morawcha canonicum Zagra- 
biensem, scholarem juris canonici, hic liber feliciter explicit. 
U istoj se knjižnici nalaze i daljna predavanja Anđela de 
Castro, pisana 1465—1467 od kanonika B. Moravčanina i 
Martina od Građene kao i rukopisni kodeks kanonika B.: 
»Nicolaus Siculus et Alexander de Nevo. Lecturae super 
V. 1. decretalium« od 1467. С. 1473 spominje se В. kao 
kanonik magistar, a 1478 kao kalnički arhiđakon (»Archi- 
diaconum de Kemlek«), kojim je dodatkom ovjekovječeno 
njegovo ime i na najstarijem tiskanom zagrebačkom bre- 
vijaru od 1484 (»Impressum Venetiis per Erhardum radtold 
de augusta«). Od prerijetkog tog izdanja, koje su na poti- 
caj biskupa Osvalda Thuza (1466—1499) za tisak priredili 

kanonici Blaž iz Moravéa i Duro Bekšinski rodom iz Iva- 
nića, sačuvala su se samo dva primjerka, jedan u Vati- 
kanskoj, drugi u Szechenijevoj muzejskoj knjižnici u 
Budimpešti. B. je bio sahranjen u stolnoj crkvi u Zagrebu 
do oltara sv Pavla. Njegov brat Ivan, arhiđakon gorički, 
dao je na nadgrobnu ploču od crvena mramora uklesati: 
Joannes de Morawcha, archidiaconus goricensis sibi suoque 
fratri Blasio D. D. archid. Kemlek MCCCCXCV. die s. 
Vincentii vita functo facere curavit. 

LIT.: Lj. Ivančan, Podatci o zagrebačkim kanonicima 1193--1924 
(rukopis); Dr. Kniewald, Obred i obredne knjige Zagrebačke stolne 
crkve 1094—1788, Zagreb 1940; I. Tkalčić, Tisak bogoslužnih knjigah 
staroga zagrebačkoga obreda, Katolički List, 1895. M. B-r. 
BLECH, Leo, Ж Aachen 
1871, njemački dirigent 
i skladatelj. Najprije je 
bio trgovac, kasnije je 
učio glazbu u Berlinu 
(privatni učenik Hum- 
perdinckov). Kao diri- 
gent i ravnatelj opera 
djelovao je u Pragu, 
Berlinu i Beču. Kao di- 
rigent bio je profinjeni 
tumač  skladateljevih 
zamisli. U skladbama je 
svojim teZio za pleme- 
nitim izrazom pučke 
melodike, kao i veliki 
njegov učitelj. 
Skladao je popijevke, 
skladbe za klavir, sim- 
fonijske slike, zborove 
uz pratnju orkestra, te 
opere. U Zagrebu se iz- 
vodila njegova opera u 
jednom činu Pod peča- 
tom (VWersiegelt) god. 
1915 B.Š 





KARL BLECHEN, Autoportret 


BLECHEN, Karl, ж Kottbus, 29. VII. 1798, + Berlin 23. . 


VII. 1840, njemački slikar. Učio je od 1822 dalje u berlin- 
skoj akademiji, a kasnije kod pejzažista P. L. Lütkea. Bora- 
veći u Dresdenu i Švicarskoj došao je u tješnju vezu sa 
slikarima realistom J. Chr. C. Dahlom i romantikom K. D. 
Friedrichom, koji su znatno utjecali na njegov dalji razvoj. 
Vrativši se u Berlin postao je po preporuci F. K. Schinkela 
slikarom kazališnih dekoracija, ali je uz to slikao krajolike 
i izvodio litografije. Presudan je za nj bio boravak u Ita- 
liji, 1828/29, koji je potpuno izmijenio njegov dotadašnji 
romantično-dekorativni način slikanja krajolika. Vrativši se 
u Njemačku našao je B. u bankaru Broseu mecenu, koji je 
od vremena do vremena od njega kupio oko šezdeset slika 
(koie se od 1891 nalaze u berlinskoj Nacionalnoj galeriji). 
G. 1831 postaje B. profesorom slikanja krajolika u berlin- 
skoj akademiji. Po- .... ум 

sljednje godine svo- 
ga  kratkog  Zivota 
proveo je zamračena 
uma. Slike B-ove, na- 
stale prije puta u Ita- 
liju, posve su roman- 
tične i dekorativne 
podjednako u motivi- 
ma i tehnici. Neke od 
njih pokazuju utjeca- 
je starih nizozemskih 
pejzažista Ruisdaela, 
Hobbeme i Everdin- 
gena. U slikama, stu- 
dijama i crtežima, 
koje je izveo u Ita- 
liji, odvaja se B. od 
romantike i postaje 
pretečom modernog 
impresionizma. Posli- 
je povratka u Berlin 
podliježe ponovno 
utjecaju romantike i 
slika opet brižno 
komponirane idealne 
krajolike. 


LIT.: G. I. Kern, K. B., 
Berlin 1910. A. Sch. 





BLEDSKO JEZERO S KARAVANKAMA U POZADINI 


BLED, zajedničko ime najslikovitije i mnogo opjevane 
(Prešern) divotne alpske pokiajine, na samom podnožju vi- 
sokog planinskog masiva Triglava, izmedu obadvije Save, 
s ljupkim jezerom, oko kojega se nalaze: Grad sa Zupnom 
crkvom, Zagorica, Zelece, Mlino, Suvobor, Zazer, Dolge 
njive i Rečica s brojnim hotelima i vilama, promenadama 
i parkovima, kupalištima i pristaništima za čamce, 2800 
stan. Bled je dijelom ravan, a dijelom opkoljen s preko 
12 više manje samostalnih brežuljaka, koji se dižu do 250 
m iznad ravni. Osobit dojam u toj idiličnoj pokrajinskoj 
slici čini stari grad, koji se izdiže na vrhu modrikaste 
stijene 139 m okomito iznad jezera, i Bledski otok, stršeći 


20 m iz površine jezera sa svojom Marijinom crkvom i 


»zvonom želja«, koje nikad ne miruje. U primjerenoj uda- 
ljenosti kao visoko zaleđe prekrasne pokrajinske roman- 
tike stoji na istočnoj strani Save strmi Stol (2236 m). Da- 
režljivost prirode i rad čovjeka pretvorili su Bled u po- 
znato svjetsko klimatsko i termalno ljetovalište, jezersko 
kupalište, visinsko lječilište i mjesto za skijanje (Po- 
kljuka 1300 m, 13 km daleko), uporište upravo svih vrsta 
sporta (i golfa) i sastajalište mondenog društva. Stari grad 
(dvorac) s jezerom bio je od 1004 do 1830 vlasništvo bi- 
skupa iz Briksena, a danas je u posjedu države. Bled s Po- 
kljukom ima dvije željezničke stanice: prvu »Bled-Jezero« 
iznad Rečice, drugu »Lesce — Bled« na drugoj strani Save 
Dolinke. Zahvaljujući svome položaju usred najljepših 
krajeva Bled je vrlo prikladno ishodište za izlete u sutje- 
sku Vintgara (v.) i u rupe Pokljuke te za planinske ture 
na Karavanke i Triglav. 


Bledsko jezero (475 m), najveća privlačivost Bleda, na- 
tječe se s najslikovitijim jezerima ostalih Alpa. Površina 
jezera iznosi 1:452 km*. Boje je tamnozelene, ponešto pro- 
Zirne i ljeska se, kad nema vjetra, kao da je obasuto 
biserima. 

Srednja mu je dubljina 22 m, najveća između Otoka i 
Zake 30:6 m. Ruši se kod Mlinova u Jezćrnicu u malim 
slapovima 53 m duboko, a polovicu km daleko utječe u 
Savu Bohinjku. Pritoci mu dolaze iz vrela i močvarnog 
tla. Kako pritječu još i topla vrela, postizava ljeti do 
249 C te je toplo do kasne jeseni. Sve to utječe povoljno i 
na uzduh i na podneblje bledskoga kraja. Radi toga je 
Bledsko jezero ljeti omiljelo kupalište i jedrilište, a zimi, 
kad se jako smrzne, vrlo posjećivano sklizalište i sanjka- 
lište; sastajalište gostiju u sva godišnja doba. 

LIT.: Ed. Richter, Atlas der ósterreich. Alpenseen, 1896. 

Bledske Toplice, zemnoalkalična željezom bogata hipo- 
terma stalne temperature 23" С, pokazuje prema drugima 
hipotermama istih sastavina velike prednosti. J.R. 


BLEDIT (blódit), mineral. Kristalizira monoklinski. Kri- 
stali su prizmatskog kroja. Najviše je jedar, gust, zrnast. 
Tvrdoća mu je 2,5—3,5, a specifična težina 2,22—2,28. Sta- 
klasta je sjaja. Bezbojan, bijel, svijetlo siv, žutkast, crven- 
kast, modrušast. Okusa je gorko slana. To je magnezijski 
natrijski sulfat s vo- 
dom MgNas(SO4) . 
4H:20. U vodi se lako 
topi. Nalazi se po 
nekim ležištima ka- 
mene soli, pa oko sla- 
nih jezera po astra- 
hanskoj stepi, naro- 
čito oko ušća Volge 
i dr. Ime je dobio po 
kemičaru Blódu. F.T. 

BLEFARITIS (gré. 
Bligaoov »vjeda«) jest 
upala vjeđa, naročito 
rubova vjeđa, a dijeli 
se na dva glavna 
oblika: b. squamosa, 
kod koje se između 
trepavica stvaraju sit- 
ne sivkaste ljuskice 
većinom na  sebo- 
roičnoj bazi, i b. ul- 
cerosa, kod koje se 
| stvaraju sitni бігібі 
i vrijedovi, koji su 
pokriveni krasticama. 
Posljedica je dugo- 
(Foto Putnik) trajne upale rubova 

vjeđa ispadanje i ne- 


BLEFARITIS — BLES 


pravilan rast trepavica, odebljanje rubova vjeda i stvaranje 
ektropiuma. B. chronica može biti često u vezi s kron. kata- 
rom spojnice, a b. angularis nastaje zbog infekcije Morax- 
Axenfeldovim diplobacilima. B. se može razviti i na temelju 
slabokrvnosti, skrofuloze, ekcematoze, suženja odvodnih 
suznih kanala i uslijed podražaja vjetrom, dimom, praši- 
nom, vrućinom i kemičkim sredstvima. Blefarochalasis jest 
olabavljenje kože gornje vjeđe, tako da visi poput vrećice; 
blefarofimoza je prividno suženje vjeđnog rasporka. U zbi- 
lji prekriva okomiti nabor kože djelomično vanjski kut 
vjeđa, pa se čini, da je vjeđni rasporak skraćen; blefaro- 
plegia jest klijenut mišića vjeđa, osobito gornje vjeđe; ble- 
faropiosis jest spuštena gornja vjeđa prirođeno ili zbog 
klijenuti mišića, koji podiže gornju vjeđu; blefarospasmus 
jest grčevito stiskanje vjeđa zbog kloničnog i toničnog grča 
mišića vjeđe. Simptomatični bl. nastupa kod bolnih oboljenja 
оКа, a esencijalni kod zdravih očiju; blefaroplastika jest 
operacija, kojom se nadoknađuje jedan dio vjeđe, ili čitava, 
nakon odstranjenja tumora vjeđe ili kada manjka jedan dio 
ili cijela vjeđa; blefarorrhaphia je operacija, kojom se sašije 
djelomice ili potpuno vjeđni rasporak; blefarotomia jest 
operativno cijepanje vanjskog očnog ugla kod blefarospa- 
zma; blefarostat jest instrumenat za izvrtanje vjeđa. Z.P. 
BLEGAŠ, 1562 m, najviši vrh gorskoga grebena, koji se 
pour. između dolina obadviju Sora od zapada do Škofje 
oke (Ljubnik 1024 m s planinarskom kućom). J.R 
BLEIBTREU, 1. Hedwig, Ж Linz 23. XII. 1868, austrijska 
glumica. Od 1893 u bečkom Burgtheateru, kojemu je od 
godine 1924 počasni član. Isticala se oplemenjenom glumom 
u klasičnim tragedijama. Gostovala u Zagrebu god. 1928 
s družinom Burgtheatera. DH 
2. Karl, Ж Berlin 13. I. 1859, + Locarno 30. I. 1928, pjesnik 
i pisac, zastupnik naturalizma, novijeg Sturma i Dranga i 
novije romantike, nasljedovalac Byrona. Svojim djelima 
pokazao je kao i drugi naturalisti, da konsekventnog natu- 
ralizma nema, premda ga je nastojao oZivotvoriti vrlo dra- 
stičnim sredstvima. Nitko, pa ni naturalisti ne mogu prirodu 
ocrtati onakvu, kakva uistinu jest, nego kako je oni vide. 
Prostornost pozornice i ograničeno vrijeme prikazivanja, kao 
i materijal, naime jezik, kojim pjesnici naturalisti hoće da 
prikažu prirodu, sprečavaju ih baš u tome, da je vjerno 
prikažu. Glavna im je zasluga, što su pokazali, da se i 
umjetnost mora obazirati na socijalne forme novog doba. 
B. je bio redaktor časopisa Gesellschaft i napisao progra: 
matički spis Revolution der Literatur. Realističke historij. 
ske drame Schicksal, Weltgericht, patološke novele Schlechte 
Gesellschaft. Romani o Napoleonu I. i Bismarcku, lite- 
rarno-historijska i povijesna djela. С. 8. 
4 BLEIWEIS, Janez, * Kranj 
“ 19. ХІ. 1808, t Ljubljana 29. 
| | XI. 1881, liječnik, novinar i 
političar. Pučku i srednju ško- 
lu svršio je u rodnom mjestu 
i Ljubljani, a sveučilište u 
Beču, gdje je postao 1832 do- 
ktorom medicine, 1833 magi- 
strom primaljstva i 1835 vete- 
rinarom. G. 1841 došao je za 
profesora veterine і sudske 
medicine na medicinsku i ki- 
rurgijsku školu u Ljubljani; 
1849 postao je ravnateljem 
potkivačke i veterinarske ško- 
le, a 1856 pokrajinskim vete- 
rinarom. Od 1842 je tajnik 
Kmetijske družbe; tu mu je 
iduće godine povjereno ure- 
dništvo Novica, koje uređuje 
do smrti. Radio je politički 
kao općinski savjetnik u Ljubljani (1850—68) i zastupnik 
seoskih općina Ljubljana-Vrhnika u pokrajinskom saboru 
od 1861 do smrti. Kao liječnik veterinar, tajnik Kmetijske 
družbe i urednik Novica dolazio je u dodir sa svim sloje- 
vima slovenskoga naroda i upoznao osobito gospodarske i 
zdravstvene potrebe slovenskoga svijeta. Posvetio je mnogo 
publicističkog rada veterinarskom, stočarskom i uopće go- 
spodarskom obrazovanju slovenskog seljaka i obrtnika, 
napisavši i sam najvažnije knjige iz tih područja ili ih ude- 
sivši prema njemačkim piscima. Mnogo je tih pouka i uputa 
objavio u Novicama i u Pratiki, koju je uređivao kao »se- 
stricu« Novica od 1845 dalje. Novice su imale osobito zna- 
čenje u gospodarskom, političkom i kulturnom životu Slove- 

nije. Bile su iza ljubljanskih Novica Valentina Vodnika prve 
i dugo vremena jedine slovenske novine, tako da je Blei- 
weis s njima osvojio vodeće mjesto i imao odlučnu riječ 
— »očetovstvo« — među Slovencima. Spajale su sve Slo- 
vence u jednu čitalačku obitelj, jer su donosile pouke 
za seljake i obrtnike, prve slovenske nezgrapne i nekri- 
tične znanstvene sastavke, beletristiku, politička razma- 
tranja i polemike, dakle sastavke sa svih područja, na 
kojima su slovenski pisci surađivali i za koja su se tada 
Slovenci mogli zanimati. Prebrodile su pokrajinsku ras- 
cjepkanost slovenskoga pravopisa, uvele »gajicu« (Gajev 
pravopis s dijakritičnim znakovima) i s uspjehom se odu- 
pirale umjetnim jezičnim tvorbama Iliraca i njihovih na- 
sljednika. Čitavo »doba čitaonica«, sve kulturne, gospo- 
darske i političke organizacije imali su u Novicama svoje 
glasilo i u Bleiweisovim uputama svoje mjerilo. Političko 
značenje dobile su Novice 1848. Kao politički zahtjev ista- 
kle su samostalnu, ustavnu i monarhijsku Austriju, koja 
treba da bude pravedna svima narodima, nepovredivost 
vjere i zaštitu slovenske narodnosti. Bleiweis se isprva 
kolebao između povijesnog i narodnog gledišta, bio proti- 
van preslobodoumnim reformama te se zauzimao samo za 
najjednostavnija narodna prava, za uvođenje slovenskoga 
jezika u škole, urede i javni život. Prema vlastitom priča- 
nju on je doduše već u doba revolucije zagovarao pred 
nadvojvodom Ivanom kao cilj sjedinjenu Sloveniju, ali se 
je tek 1870 s ostalim slovenskim zastupnicima kranjskog 
pokrajinskog sabora izjavio za sjedinjenje svih zemalja, 
gdje živu Slovenci, u jednu administrativnu i po moguć- 
nosti drZavnopravnu cjelinu. Nakon vveljačkog ustava 
1861 opet je istaknuo slovenski politički program: razvitak 
narodnosti i njegovanje narodnog jezika, jedinstvenu i jaku 
Austriju na ustavnoj osnovi i što opširniju autonomiju 
svake pokrajine i svakog naroda. Dosljedno tome stavljao 
je u pokrajinskom saboru nove prijedloge za pravo sloven- 
skoga jezika u pučkim i srednjim školama, državnim ure- 
dima, za osnivanje slovenske pravne akademije, odnosno 
sveučilišta i t. d. U pitanjima, što su zasijecala u politička 
i privredna prava najširih pučkih slojeva, bio je do kraja 
konzervativan i to ga je dovelo u tijesne veze s hijerarhi- 
jom i njemačkim plemstvom. Tome plemstvu rado je pri- 
uštio i slovenske mandate za državni sabor, jer je očekivao, 
da će se ono zauzeti i utjecajnim vezama ostvariti sloven- 
ske zahtjeve. Bleiweisova nekritičnost u literarnim i znan- 
stvenim pitanjima, njegovo podcjenjivanje prave umjetno- 
sti, veličanje pseudoumjetničkog rodoljubnog ріевпіко- 
vanja, njegova oportunistička politika i njegovo autokrat- 
stvo u svim kulturnim i političkim pitanjima dovelo ga je 
u sukob s mlađom generacijom. U literarnim i kulturnim 
pitanjima usprotivili su mu se Levstik i Stritar (1858, 
1866); Levstik je stajao u prvom redu njegovih političkih 
protivnika, kada je Bleiweisova skupina zamišljala nje- 
mačke političke novine. Osnivanjem Zvona (1870) i Slo- 
venskog Naroda (1873) dobili su opozicionalni »mladoslo- 
venci« svoje literarno odnosno političko glasilo. Bleiweis 
nije bio ideološki borac, vidio je samo svagdanje i najbliže 
gospodarske, političke i kulturne potrebe naroda, zagovarao 
ih i za njih se borio. Bio je zastupnik konzervativne skupine 


slovenskog naroda, ala tra i crkvenih krugova. 
LIT.: Bleiweisov zbornik; Prijatelj, Kulturna in politična zgodovina 
Slovencev, I.—IV., Sperans, Razvoj slovenskegs narodnega vprašanja; 
Lončar, Politično življenje Slovencev, s literaturom; Slovenski biografski 
leksikon, s literaturom. SREO, 


BLEMID, Nikefor, Ж Carigrad oko 1197, + kod Ematije 
kraj Efeza oko 1272, istaknuti bizantski učenjak. Bio je 
učitelj kasnijeg cara Todora II. Laskarisa (1254— 1258). 
Napisao je mnogobrojna djela iz područja filozofije, 
zemljopisa, teologije, retorike, a bavio se i pjesništvom. 
Sačuvana nam je njegova vrlo zanimljiva autobiografija 
(1264—65). 

BLENORAGIJA — Blenoreja. 

BLENOREJA (blennorrhoea, od Amos »sluz« i éw 
»tečem«) znači, općenito, sluzavo-gnojno, kataralno izluči- 
vanje. Obično je to sinonim za gonoreju, a osobito za 
gonoroičnu upalu oka. F.K. 

BLERIOT, Louis, Ж Cambrai 1872, + Pariz 1936, francu- 
ski inZinir i avijaticar. Izgradio je monoplan, kojim je 31. 
X. 1908 izveo prvi let nad Francuskom, a prvi je preletio i 
kanal La Manche 25. VII. 1909. Vožnja je trajala 27 mi- 
nuta. Po B. su nazvani prvi aeroplani u Francuskoj. Sl. P-ć. 

BLES (de Bles, Blesius, Blesio, u Italiji nazvan Civetta), 
Henri, met de, Ж Bouvignes ili Dinant (kneževina Ličge) 

oko 1500 (?), + Ferrara ili Liège 1550 (?), flamanski slikar. 
Na njegov je razvoj najviše utjecao Joachim Patenier. 
Djelovao je i u Italiji, gdje su njegove slike mnogo cije- 
nili. Najznatnija se njegova djela nalaze u galerijama u 
Amsterdamu, Antwerpenu, Bruxellesu, Dresdenu, Ham- 
burgu, Strassburgu, Baselu, Beču, Napulju i Lisabonu. 
Svoje je slike signirao ćukom, koji sjedi na drvetu. Otuda 
mu i tal. pridjevak. U krajolicima, koji zapremaju najveće 
dijelove njegovih slika, prikazivao je bajno drveće, go- 
leme pećine čudnovatih oblika, gradove i morske obale, 
grupirajući sve to veoma vješto u slikovitu i fantastičnu 
cjelinu. Likove na njegovim slikama izvodili su često drugi 


slikari. 
LIT.: F. Winkler, Die altniederlündische Malerei, Berlin 1924. А. Sch. 


BLICHER, Steen Steensen, * Vium (kod Viborga) 11. X. 
1782, + Spentrup 26. III. 1848, danski pjesnik i pripovjedač 
iyllandske stepe, učio teologiju i strane jezike, poglavito 
engleski. Postavši pastorom počeo pisati novele, tako: 
Morten Borup, Sóren Kanne te Brudstykker af en Lansby- 
degns Dagbog (Izvadci iz dnevnika seoskog crkovnjaka), 
1842, Juleferierne (Božićni praznici), Hostferierne (Jesenski 
praznici), Prosten i Vejlby (Svećenik u Vejlbyu). U svojim 
pjesmama prikazao je Jylland i jyllandski dijalekat: Sne- 
klokken (visibabe). B. je bio pristaša novog narodnog po- 
kreta, koji je otpočeo 1840 u danskom narodu, te je oku- 
pljao mladež na brdu Himmelbjergu na sportske sastanke, 
gdje su se držali i patriotski govori i pjevale patriotske 
pjesme. Zbirka njegovih novela izašla 1905. F.B. 

BLIDINJE JEZERO, na granici Bosne i Hercegovine, iz- 
među Vran-planine i Čvrsnice na 1183 m. Površina mu je 
3.2 km?, a dubina 3—4 m. N.P. 

BLIHA je mala rijeka u sjeverozapadnoj Bosni. Izvire 
ispod Grmeč planine, duga je 24 km, a utječe u Sanu s 
desne strane poviše Sanskog Mosta. ME 

BLIJESAK — Sijevanje. 

BLISTAČE, hrastove piljenice iz zone srca, dobivene re- 
zanjem trupca u radijalnom smjeru. Njihove dugačke stra- 
nice poprečnog presjeka okomite su na godove, odnosno one 
su paralelne sa sržnim tracima. Na oba lica pokazuju bli- 
stače radijalnu teksturu. Ime im potječe od sjaja drveta, 
koji je najizrazitiji na radijalnom presjeku, jer je na tom 
presjeku površina sržnih trakova najveća i najglađa. I. H-t. 

BLISTAVCI, grupa sulfidnih minerala. Blistaju jakim 
dijamantnim sjajem. Dok je većina sulfidnih minerala me- 
talna sjaja i prema tome neprozirna, blistavci su kadšto 
već i providni. Tvrdoća im je mala. Krhki su. Kemijski 
im je sastav vrlo različit. p.d 

BLISTER, engleski naziv za preparate s babcima (Lytta 
vesicatoria Fabr.-Cantharides — engl. Blister beetle), od- 
nosno s njihovom glavnom djelatnom tvari — kantaridi- 
nom. Dolaze kao masti, tekućine i melemi, a služe u vete- 
rini kao iritancija, vezikancija i afrodiziaka. B.A. 

BLITVA (Beta vulgaris ssp. cicla), podvrsta obične repe. 
B. rezanka goji se kao povrće zbog lišća, koje se priprema 
kao špinat. Rebrasta b. ili mangold goji se zbog širokih 
odebljalih lisnih peteljaka, koje se pripremaju za jelo poput 
šparge. Zahtijeva dobro gnojeno, duboko obrađeno tlo. 
Sij se u proljeće (ožujak do svibnja), a dospijeva za 
potrošnju čitavo ljeto i u jesen. Listovi se postepeno režu, 
dok biljka iz srca ponovno ne istjera nove listove. B. 
rezanka može se sijati u kolovozu te se rasađuje u jesen. 
Ona daje još u jesen lišće za rezanje, ali glavni prirod daje 
slijedeće proljeće, pošto je na polju prezimila. Od re- 
braste blitve ima veći broj oplemenjenih, pače i ukrasnih 
šarenih sorta s lišćem i rebrima u raznim bojama, crven- 
kastoj, krvavo crvenoj, ljubičasto grimiznoj, žutoj i još 
mnogim drugima. URE 

BLITVENICA, greben na pučini pred otokom Žirjem, 
jugozapadno od Šibenika (43° 37” sjev. šir. i 15936" ist. duž.). 
Na njemu je velik svjetionik, koji ima domet svjetlosti 
16,13 nautičkih milja (29,87 km). Svjetionik na Bl. je važan 
za plovidbu u srednjem Jadranu. J. R-č. 

BLIZANCI — Dvojci. 

BLIZANCI (Gemini), zviježde u zodijaku. Njegove su 
najsjajnije zvijezde Kastor i Poluks. Kod nas se vide u 
večernjim satovima od studenoga do svibnja. A. Ob. 

BLIZINSKI, Jozef, X Varšava 1827, t Krakov 1893, polj- 
ski komediograf. Od mnogobrojnih komedija najuspjelija 
je Pan Damazy, 1877, nagradena 1878. Patriotska komedija 
Dzika rožycka, 1889, vrlo je poetična. Zadnja mu je drama 
Chwast, 1893, realistična. Pisao je i humoreske i brošure o 
barbarizmima u poljskom jeziku, 1888. J. B-č. 


BLES — BLOCH 


BLIZNA — Tkanje. 

BLIZNENJE — Ovčarstvo. 

BLIZZARD, snježni vihori naročito u zapadnom dijelu 
sjeverne Amerike; javljaju se obično na stražnjoj (za- 
padnoj) strani putujučih barometrijskih minimuma kao 
nagle provale vrlo hladnog polarnog uzduha uz vrlo jake 
sjeverne vjetrove, sa silnom vijavicom kao brašno sitnog, 
suhog snijega. Uzrokuju znatan pad temperature i opasni su 
za život ljudi, životinja i vegetacije. Katkada za vrijeme 
blizzarda temperatura i poraste, vjerojatno zbog jakog 
miješanja toplijeg uzduha iz visine s hladnim na tlu. M. Ko. 

BLIŽNJI. čovjek, društvovno biće, nužno je upućen na 
sebi slične, na svoje bližnje. Riječ »bližnji« isprva ozna- 
čuje one, koji su nam bliže od svih ostalih: rodbina, pa 
susjedstvo, bratstvo, pleme. Kršćanstvo je proširilo pojam 
bližnjega na svakoga čovjeka, na čitav ljudski rod. Naj- 
bliži je čovjek sam sebi. Ljubav počinje od nas samih. 
Čovjek mora učiniti najprije sve, što je dužan prema sebi, 
brinuti se za potrebna sredstva, kako bi savjesno izvršio 
svoju dužnost, a ne smije iz obzira prema drugima povri- 
jediti vlastitu savjest. Međutim on ne smije misliti samo 
na svoju udobnost ne obazirući se na druge, niti samo na 
svoju korist, ako je to na štetu bližnjih. 

Društvovna je harmonija moguća, ako se dovedu u sklad 
sebeljublje i društvovni osjećaj. Osjećaj za dobro i za zlo 
svoga bližnjega proizlazi iz razuma, to je zapovijed pri- 
rodnoga zakona. Ovo sasvim prirodno shvaćanje bližnjega 
ili humanitarnost stvara ćudorednu osnovu ljudskog dru- 
štva. Kršćansko shvaćanje bližnjega nadilazi ovo prirodno 
shvaćanje. Tek po kršćanstvu bližnji postaje nov pojam, i 
to po intenzivnosti samoga pojma, u osnovi kojega je sa- 
držano vremensko i vječno određenje, kao i po eksten- 
zivnosti obuhvatajući sve ljude pa čak i neprijatelje. Gla- 
vna je zapovijed kršćanstva: Ljubi bližnjega svoga kao 
samoga sebe. Iz čitavoga Evanđelja neprestano proizlazi 
misao jedinstva u ljubavi. Tek na ovom shvaćanju bli- 
žnjega može se provesti pravedni društvovni poredak i 
međunarodna uzajamnost i suradnja. Ovakva nauka o bli- 
žnjemu rodila je veličanstvena djela milosrđa za ublaži- 
vanje bijede svojim bližnjima (Caritas). Pa i sva djela 
humanitarnosti, koja u novije vrijeme poduzimaju laička 
udruženja, izviru, pa bilo to i nesvijesno, iz kršćanske 
nauke o ljubavi prema bližnjemu. B. P. 

BLOCH, 1. Ernest, * Ženeva 1880. Učio je glazbu u Ze- 
nevi, Bruxellesu, Frankfurtu n. M. i Münchenu. Iza dvo- 
godišnjeg boravka u Parizu bio je najprije dirigent u Lau- 
sanni, zatim profesor glazbe u Ženevi. G. 1916 otišao u 
Ameriku, gdje je bio profesor i ravnatelj konzervatorija u 
više mjesta, napokon u San Franciscu. Skladao je simfonij- 
ska djela, opere, komornu glazbu i dr. B. 5. 

2. Ivan, Ж Delmenhorst 8. IV. 1872, + Charlotten- 
burg 19. XI. 1922, poznati liječnik i specijalist za kožne i 
spolne bolesti u Berlinu, bavio se pitanjima spolnog Zivota 
i napisao: Das Sexualleben unserer Zeit, 1906. Knjiga je 
doživjela nekoliko izdanja, a predstavljala je u ono vrije- 
me pravu enciklopediju nauke o spolnom životu. Bloch se 
istakao i svojim djelom: Ursprung der Syphilis. A.Š-r. 





ABRAHAM BLOEMAERT, Arg i Merkur 
Beč, Liechtensteinsche Galerie 


BLOCKX — BLOK 





DVORAC BLOIS, Stubište Franje I. 


BLOCKX, Jan, Ж Antwerpen 1851, + Antwerpen 1912, 
jedan od najistaknutijih flamanskih nacionalnih skladatelja. 
Uéio je glazbu u Bruxellesu i Leipzigu. Postavši profeso- 
rom, poslije i ravnateljem flamanskog konzervatorija, bavio 
se i dirigentskim radom. Glavna su mu djela: veliki zbo- 
rovi sa solima uz pratnju orkestra, te više Opera, sve na 
flamanske tekstove, В; 5; 

BLODEK, Vilim, Ж 1834, + 1874, češki skladatelj, flautist 
i pianist, učio je u praškom konzervatoriju. Samo je 3 go- 
dine bio privatni učitelj glazbe u Poljskoj, pa je več 1860 
postao profesorom praškog konzervatorija. Škladao je operu 
u jednom činu U zdencu (prva izv. u Pragu 1867; u Zagre- 
bu 1885); nedovršena ostade opera Zidek. Osim toga na- 
pisao je veči broj muških zborova, popijevaka, klavirskih 
skladba, te jednu veliku misu i jednu uvertiru. 

LIT.: Jerik, V. B., Prag 1906. 

BLODIT —- Bledit. 

BLOEMAERT, Abraham, * Dordrecht 1564, + Utrecht 
27. 1. 1651, nizozemski slikar i bakrorezac. Sa svojim ocem 
Cornelisom, uvaženim kiparom, pošao je u Hertogenbosch, 
a odande u Utrecht. Učio je u Utrechtu, a poslije u Parizu, 
gdje su mu bili učitelji Jean Bassot i Hieronymus Fran- 
cken. Na njegov su umjetnički razvoj utjecali nizozemski 
»romanistički« slikari, a naročito Frans Floris. Nastojao je 
osnovati jednu idealističku nizozemsku slikarsku školu, pa 
je rado prikazivao motive iz Starog i Novog Zavjeta te iz 
klasične mitologije. Slikao je i portrete, mrtve prirode i 
krajolike, a crtao predloške za crkvene prozore i kartone za 
gobeline. Znatnija su njegova djela Nioba (Kjóbenhavn), 
Arg i Merkur (Beč, Galerija Liechtenstein), Lazar (Min- 
Chen) i Atalanta (Haag). Šam je izradio samo nekoliko 
bakropisa, ali su tim brojniji bakrorezi, što su ih drugi 
bakroresci izveli po njegovim slikama. — Njegov sin Cor- 
nelis (1630—1680) istaknuo se kao slikar i grafičar. Učitelji 
su mu bili njegov otac i Gerard van Honthorst, a u bakro- 
rezu Crispin de Passe. Boravio je u Parizu i Italiji. Poslije 
živi u Utrechtu. Naročito je važan njegov utjecaj na fran- 
cuske grafičare. — I drugi sinovi Abrahamovi bili su umjet- 
nici. Tako Frederik (1610—1669), koji se istakao kao 

bakrorezac, i Hendrick (1601—1672), slikar genre-slika, por- 
treta i mitologijskih prizora. 

LIT.: E.W. Moes u Thieme-Beckerovu ALBK, IV., Leipzig 1910. А. Sch. 

BLOEMFONTEIN, glavni grad države Oranje u Južno- 
afričkom Savezu, klimatsko lječilište za plućne bolesti, u 
zaklonjenoj dolini Burske visoravni, 1.400 m nad m., že- 
ljezničko čvorište, 62.000 stan. (30% Evropljana). U gradu 
su anglikanski biskup, najviše sudište Saveza, razne škole, 
Živa trgovina vunom. A MUS: 

BLOIS, grad na srednjem dijelu toka Loire u Francuskoj. 
Glavni je grad départementa Loire et Cher i sjediste bisku- 
pije, vaZna raskrsnica prometnih putova i prijelaz preko 
Loire, poznat po industriji kože, trgovini vinom, drvima i 
žitom. Ima 26.025 stan. (1936). 

Na brežuljku usred grada je krasni i mnogo posjećivani 
dvorac, sagrađen u 13. st., a kasnije tri puta dograđivan, 
tako da se u njemu odrazuje francuska građevinska umjet- 
nost od 13. do 17. st. U francuskoj prošlosti je više puta 
imao važnu ulogu. Tu su boravile, pa i kao zatočenici, 
kraljevske ličnosti, sastajali se staleži i dr. Kasnije, osobito 
za vrijeme revolucije, teško je oštećen. Obnovljen čuva 
se kao narodni spomenik, u njemu je i gradska biblioteka. 
U B. ima još nekoliko umjetničkih spomenika (katedrala, 


crkva Sv. Nikole i dr.). J. R-č. 
BLOK, automatski blok, blokovni sigurnosni uređaji 
— Željeznice. 


BLOK, Aleksandr A., Ж 1880, + 1921, ruski pjesnik, dra- 
matičar i kritičar, po ocu njemačkog podrijetla, a po ma- 
teri potomak ruske plemićke porodice Beketov; žena mu je 
kći znamenitog ruskog kemičara Mendelejeva. 

Prve pjesme objavljuje 1903. 
Prva mu je zbirka simboličkih 
pjesama: Stihi o Prekrasnoj 
dame (1904), a onda zbirke: 
Nečajannaja radosti (1907), 
Italijanskie stihi (1909), pa 
lirske drame Balagančik, 1906, 
Roza i krest, 1912 i dr. 

Suradivao je u sovjetskim 
prosvjetnim ustanovama; 1920 
je predsjednikom Sveruskog 
saveza pjesnika, Pod dojmom 
boljševičke revolucije nastao 
je njegov pjesmotvor Dvenad- 
catj, 1918, pa onda Skiti, te 
članak Inteligencija i revo- 
lucija. Ж i 

B. je čisti lirik nesamo u / ! 
pjesmama, nego i u svojim 
dramama i kritikama (lirska ALEKSANDR BLOK 
publicistika). Pjesnickim su 
mu učiteljima bili isprva Zukovski i Fet, a onda simbolik 
i mistik Vladimir Solovjev. Najčistija mu je lirika u misti- 
čno-erotičkim Pjesmama o Prekrasnoj dami (1894—1984), 
gdje slavi kroz Ljubav i Ljepotu božansku, vječnu dušu 
svemira, Mudrost (Sofija). 

U zbirci pjesama Neočekivana radost (1907) več se oda- 
lečuje od mutne mistike i daleke apstrakcije. Ruska stvar- 
nost, s muklom podzemnom tutnjavom izmedu dviju revo- 
lucija, zaokuplja i B.; uz to vrši na nj utjecaj i nova po- 
ezija V. Brjusova, dinamičkog urbaniste s nekom socijalno- 
političkom intonacijom (Zidar). Pjesnik napušta sferu 
azurnih modrina i spušta se u zagušljiva velegradska pod- 
zemlja, gdje u zadimljenim krčmama susreće svoju Pre- 
krasnu Damu u liku mračne i zamišljene Neznanke ili čak 
i u ruhu slobodne, drske i bezobrazne ciganke s gradskog 
asfalta. To su za nj nove književne teme, novi socijalno- 
politički vidici. 

Pjesničko predosjećanje tih vremena odjeknulo je na 
njegovoj liri davno prije boljševičke revolucije u Stihovima 
o Rusiji, Na Kulikovom polju (1908), u Odmazdi (Vozme- 
zdie, 1910—1918) i u Jambima (1907—1914). 

B. je međutim prihvatio boljševičku revoluciju samo kao 
simbol buntovnosti i borbe za nove i bolje životne sadr- 
žaje: u stvari je on ipak bio i ostao tuđ revoluciji i sve 
više razočaran tokom njezina razvoja za prvih godina 
(1917—1921). Od daljih lutanja i patnja izbavila ga je smrt 
u 4l. g. života. < 

U formalnom pogledu obilježuje pjesnički rad B-ov važnu 
razvojnu fazu u povijesti ruskog pjesništva. B. napušta si- 
labotoničku verzifikaciju (osnovanu na načelu broja slo- 
gova po stopama) u korist toničkoga stiha (osnovanog na 

broju naglašenih slogova), te su ga neke pjesničke slobo- 
štine učinile u formalnom pogledu pretečom ruskoga futu- 
rizma. Izuzetna naime muzikalnost i zvukovni sadržaj nje- 
govih stihova daju njegovoj poeziji naročitu melodičnost 
punu posebne, upravo iracionalne draži i sugestivnosti. B. 
je i kao pjesnik Prekrasne dame i kao pjesnik Neznanke, 
te drske ciganke s velegradskog asfalta, čisti romantik, koji 
životnu stvarnost, bila ona plod apstraktne filozofske ima- 
ginacije ili zbiljskog dodira s realnošću, zaodijeva u sim- 
bole tipično romantične fakture. 

Na hrvatski su Dvanaestoricu preveli: J. Badalić (Vije- 
nac, 1927) i І. Kunjina Aleksander (Književnik, 1935). 
Neznanku, Skićane i Rusiju preveo J. Badalić (Iz savr. 
ruske književnosti. Pjesme A. B. Z., 1927), nekoliko lirskih 

jesama T. Prpić (Ruska lirika, Zagreb 1939), a esej Inte- 
ektualci i revolucija A. B. Šimić (Savremenik, 1923). 

BIBL.: Sobr soč., Berlin 1923; Izbr. stihotvor., Moskva-Leningrad 
1927; Pisma, Leningrad 1927; Dnevnik 1911—1916 i 1917—1921, Leningrad 
1928; Autobiografija u Ruskoj lit. XX. st., knj. 6, Moskva 1914. 

LIT.: M. M. Beketova, А. B., SPB, 1922; K. Cukovski, Ob A. B., Le- 
ningrad 1928; T. Medvedev, Dramy i poemy A. B., Petrograd 1922; 
L. D. Trocki, Lit. revoluc., 2. izd., Moskva 1924; P. S. Kogan, Lit. etih 
let, 3. izd., Iv., Voznesensk 1925; Z. Hippius, Mon ami lunaire, Mer- 
cure de France, 1923; N. I. Fedorov, U spomen Bloku 1880—1930, No- 
vosti, Zagreb 16. XI. 1930;. Riječ, Zagreb 1931, br. 33; J. Badalič, Iz 
savr. rus. knjiž., Pjesme A. B., Zagreb 1927. J. B. 

BLOKADA (franc. blocus), odavno poznata mjera u ratu 
na moru, kojom se zatvara pristup brodovima na odredene 
dijelove neprijateljske obale. U sličnom obliku bila je po- 
znata još u 16. st., a več u slijedečim stolječima protivile 
su se neutralne zemlje priznati blokade, koje nisu bile 
održavane dovoljnim snagama, t. zv. papirnate blokade. 
Pariska deklaracija propisala je 1856, da blokada mora biti 
efektivna, t. j. stvarno održavana dovoljnim snagama, da 
bi bila pravovaljana. Odredbe Londonske deklaracije iz 
1909, koje su gotovo sve države unijele u svoje mornaričke 
propise, potvrdile su to načelo dodajuči, da če se o efek- 
tivnosti odlučiti prema stvarnim prilikama. Deklaracija je 
dalje odredila i druge uvjete i detalje za blokadu, večinom 
prema ranijim običajima, tako uvjet, da blokada mora biti 
deklarirana, objavljena, i to objavom, izdatom od vlade ili 
od zapovjednika pomorskih snaga, i da mora biti notifici- 
rana neutralnim zemljama i mjesnim vlastima blokirane 
zone uz točnu oznaku granica blokiranog područja, počet- 
ka blokade i roka, u kojem neutralni brodovi mogu napu- 
stiti blokiranu zonu. Po njenim propisima mora se blokada 
nepristrano primijeniti na brodove svih zastava, a blokirati 
se može samo neprijateljska ili od neprijatelja zauzeta 
obala. Neutralnim trgovačkim brodovima može se u slu- 
čaju pomorske nužde dopustiti ulazak u blokirane luke i 
izlazak iz njih. 

Blokada ne smije zatvoriti pristup neutralnim lukama ili 
obalama. Privremeno napuštanje blokade, zbog slabog vre- 
mena, ne smatra se obustavom. Smanjenje ili proširenje 
blokiranog područja mora se objaviti novom deklaracijom. 
Neutralni brod, koji bi pokušao prodor blokade, zaplje- 
njuje se za kaznu sa svojim teretom, koliko "on ne može 
dokazati, da još nije mogao znati za blokadu. Zapljena 
može uslijediti samo, ako je brod uhvačen na djelu pro- 
dora, i ako je njegovo neprekidno gonjenje počelo u po- 
dručju vršenja blokade. Ovaj pravni oblik blokade je ra- 
nije, osobito još u 19. st., na pr. u Secesijskom ratu, bio 
od velike važnosti, ali on se u modernim prilikama rijetko 
upotrebljava, jer su brodovi, koji vrše blokadu u blizini 
neprijateljske obale, izloženi napadima podmornica i dru- 
gih sredstava. Takva je blokada stoga u ratu 1914—18 samo 
rijetko bila proglašena, a t. zv. blokada Njemačke od strane 
saveznika bila je samo zatvaranje pomorskog prometa i 
dovoza robe u Njemačku uopče, pa i preko neutralnih 
susjednih zemalja, primjenom mjera protiv kontrabande. 
Kod toga nije izraz blokada nikada službeno bio upo- 
trijebljen. Slično vrijedi i za blokadu i kontrabandu u ratu 
1939-41. I podmornička blokada ili podmornički rat nisu 
imali pravni oblik blokade (> Kontrabanda, Podmornički 
rat). U mirno doba upotrebljava se katkada t. zv. mirna 
blokada kao sankcija proti jednoj zemlji, a naročito od 
strane drugih država, tako na pr. blokada obale Crne Gore 
1913 od strane velikih sila. Mirna blokada je u glavnom 
slična ratnoj. V.A.B. 

BLOKE, kraška visoravan istočno od Cerkničkoga jezera 
(550 m) s prelaznim cestama u Dolenjsko. Prosječno 750 m 
iznad mora. Na njezinu sjeveru Slivnica (1.114 m), na jugu 
Blošček (1.035 m). Ima 50 sela s 3.000 stan. (Nova Vas 
250 stan.). Polovicom u sjenokošama i pašnjacima, ljeti 

škola jedriličarstva, zimi mnogo posječivano skijaško mje- 
sto. JR: 

BLOK-KNJIGE (nizozem.-njem. Bom osobit na- 
čin štampanja knjiga, prije nego se raširio Gutenbergov 
izum tiskanja pomičnim lijevanim slovima. Razvio se iz 
tehnike drvoreza, kojim su od 1. pol. 15. st. do 1530 u 
južnoj Njemačkoj umnažali svete slike, bibličke scene i sl. 
Služio je poput kipova gotskih katedrala i prikazivanja 
crkvenih drama vjerskoj zornoj obuci. Oko pol. 15. st. 
stali su urezivati u drvene ploče od kruškovine ili šimši- 
rovine slike s kratkim tekstom, koji je služio kao tumač 
slikama, premazivali cijelu stranu bojom i štampali t. j. 
prenosili je na papir. Isprva bi pojedini list bio otštam- 
pan samo na jednoj strani. Ta je tehnika osobito cvala u 
Nizozemskoj i u Njemačkoj u 2. pol. 15. st. Sadržaj blok- 
knjiga bio je duhovni ili svjetovni: Biblia pauperum, Spe- 
culum humanae salvationis, Apokalipsa, Mrtvački ples, Ars 
moriendi, Ars minor (Donatova latinska gramatika za po- 
četnike, prepisivana i preštampavana od 4.—18.), kalen- 
dari, hiromantike i t. d. G. 8. 

BLOKMOTOR sastavljen je od više cilindara postavlje- 
nih uporedo, ali tako, da su svi izliveni u jednom komadu 
— bloku. Takva je izvedba kruća, dopušta točniju i jedno- 
stavniju obradu, ali je odljev kompliciraniji. Napose po- 
desna izvedba za serijsku fabrikaciju motora, tako za auto- 
mobilske i avionske motore. Razvodni je mehanizam zašti- 
ćeniji od prašine, a optok rashladne vode jednostavniji. 
Otežan je opravak, a ne može se izmijeniti pojedine ci- 
lindre. F й 

BLONDEL, 1. Francois, Ж Ribemont (Aisne) 1617, + Pariz 
21. L 1686, francuski arhitekt i teoreticar. Bio je isprva 
matematičar. Od 1652 do 1655 putovao je po Njemačkoj, 
Nizozemskoj, Skandinaviji, Austriji i Italiji. Na svojim 
diplomatskim poslanstvima bio je u Carigradu i Egiptu. 
G. 1666 imenovan je nadzornikom građevina u Antilama. 
Vrativši se u Pariz postaje 1669 vrhovnim nadzornikom 
pos gradevina. Po njegovim su nacrtima gradene u 

arizu Porte Saint-Bernard (porušena) i, najznatnije nje- 
govo djelo, Porte Saint-Denis, a u Rochefortu arsenal. 
Izveo je i nacrt za berlinski Zeughaus, što ga je kasnije 
izgradio J. A. Mering. U svojim teoretskim djelima B. je 
vjeran sljedbenik arhitektonskih pravila klasične antike. 
Kao arhitektu uzor mu je talijanska visoka renesansa. 

BIBL.: Cours d'architecture enseigné dans l'Académie royale d'archi- 
tecture, Pariz 1675— 1683; Comparaison de Pindare et d'Horace, Pariz 
1673; Résolution des quatre principaux problèmes d'architecture, Pariz 
1673; Nouvelle maniere de fortifier les places, Pariz 1684. 

LIT.: Thieme-Becker, ALBK, IV., Leipzig 1910; H. Lemonnier, Procés 
verbaux de l'Académie royale d'architecture, I., Pariz 1911. А. Sch. 

2. Georges, Ж Dijon 8. Ш. 1856, profesor trgovinske poli- 
tike na École libre des sciences politiques i na École libre 
des sciences sociales u Parizu. Učio na francuskim i nje- 
mačkim sveučilištima. Najprije profesor na pravnom fa- 
kultetu u Lyonu i Lillu. Obrađivao znanstveno i publici- 
stički pitanja trgovinske i veleobrtne politike, a napose je 
prikazivao gospodarske prilike u Njemačkoj. Dobar po- 
znavač hrvatskih krajeva i agrarnih problema. Predavao 
više put na Pučkom sveučilištu u Zagrebu i podržavao 
najživlje veze s hrvatskim ekonomistima. Ističu se sitniji 
članci i o Hrvatskoj i hrvatskim piscima. 

BIBL.: Važnija su mu djela: Etudes sur les populations rurales de 
l'Allemagne et la crise agraire, Pariz 1897; L'essor industriel et com- 
mercial du peuple allemand, Pariz 1898; Les transformations sociales de 
l'Allemagne contemporaine, Pariz 1898; La concurrence étrangère et le 
relévement économique de la France, Chartres 1902; La politique pro- 


tectionniste en Angleterre, Pariz 1904; La situation économique et 
sociale des Etats-Unis, Pariz 1905. M.I 


3. Jacques-Francois, * Rouen 17. I. 1705, + Pariz 9. I. 
1774, francuski arhitekt i teoretičar. Osnovao je u Pa- 
rizu umjetničku školu, prvu, u kojoj se učila , arhitek- 
tura. Borio se protiv nastranosti stila Luja XIV., a po- 
stavljao je u arhitekturi temelje klasicističkom stilu Luja 
XVI. boreći se protiv pretjerane ornamentike, preobilja 
kiparskih ukrasa i bujne slikovitosti. Preporučao je savje- 
stan studij antiknih uzora. Na žalost nije imao prilike 
provesti svoja načela praktički u građevinama, jer je naj- 
veći dio njegovih osnova ostao neizveden. Među njima su 
znatnije one za urbanističko preuređenje gradova Cam- 
braia i Strassburga. Jedino je u Metzu po njegovim nacr- 
tima regulirana okolina katedrale, iako su i oni ostali dije- 
lom neizvedeni, a dijelom bili kasnije preudešeni. Sudeći po 
sačuvanim nacrtima bio je B. ne samo izvrstan teoretičar, 
nego i jedan od najznatnijih arhitekata svoga vremena. 


BIBL.: De la distribution des maisons de plaisance, Pariz 1737—8; 
Discours sur la maniére d'étudier l'architecture, Pariz s. a.; L'archi- 

fecture frangaise, Pariz 1752—56; Discours sur la nécessité de l'étude de 
l'architecture, Pariz 1754; Cours d'architecture civile, Pariz 1771—77; 
Description des fétes données par la ville à l'occasion du mariage d'Eli- 
sabeth de France et de Dom Philippe d'Espagne, Pariz 1740. 

LIT.: A. Prost., J.-F. B. et son oeuvre, Metz 1860; Thieme-Becker, 
ALBK, IV., Leipzig 1910. A. Sch 


4. Maurice, * Dijon 2. XI. 1861, francuski filozof, pro- 
fesor u Lilleu, a zatim u Aixu. 

Osnovne misli svoje filozofije izložio je u doktorskoj 
disertaciji L'Action. U njoj se radi o tom, da se ispita, 
ima li ljudski život neki smisao i neku svrhu. Na to moći 
ćemo odgovoriti samo, ako uočimo, da je život u svojoj 
biti djelatnost, akcija. Pitanje je života pitanje akcije. Pod 
akcijom ne razumijeva samo ljudske čine u strogom zna- 
čenju riječi, nego sve, što se u čovjeku zbiva. »L'action 
c'est toute la vie, c'est la réalité immanente en nous«. 
»Etre, c'est essentiellement agir« Djelovanje je najopće- 
nitija i najkonstantnija činjenica ljudskog života. Ali čo- 
vjek djelujući ustanovljuje silan nerazmjer između onoga, 
što zna, i onoga, što hoće. Vidi, da u naravnom redu nje- 
gove želje i težnje ne mogu biti zadovoljene. Ljudska 
narav takva, kakva jest, sa svojom determiniranošću, traži 
nadopunu (un surcroit). To znači, da čovjeku treba neko biće 
više od njega, da mu treba Bog. Sama dakle njegova akcija 
traži Boga. »Čovjek teži, da bude bog: da bude bog bez 
Boga i proti Bogu, da bude bog po Bogu i s Bogom: to 
je dilema«, pred kojom se on nalazi. U tom je strašna 
veličina čovjeka: on hoće, da Boga više nema za nj. Nje- 
govo biće ostaje bez Bića. I kad Bog prihvati ovu osa- 
mljenu volju, to je propast. To je smrt akcije. Tko je 
htio ništavilo, imat će ga i upoznat će ga. Živjeti, napro- 
tiv, punim ljudskim životom može čovjek, samo ako se 
otvori Božjoj nadnaravnoj akciji. Ali zar nije i sama već 
riječ: »nadnarav« sablazan za filozofiju? Nimalo! Treba 
samo ispitivati stvari. Tko djeluje i hoće da razumije svoje 
djelovanje, zna sigurno i to, da smo mi nesposobni sami 
sebe zadovoljiti, pa i nesposobni očuvati se od propasti, da 
svi naši čini i propusti, čitavo naše biće traži nešto, čega 
mi ne nalazimo sami u sebi: pomoć, koja nas podupire: 
Boga i njegovu milost. Tako promatranje vodi nužno čo- 
vjeka nadnaravnome, i stoga je nadnaravno dio potpune 
filozofije. »Punina filozofije nije u umišljenoj nadutosti, 
nego u proučavanju vlastite nedostatnosti i sredstava, koja 
su mu uostalom pružena, da tome pomognu«. To postulira- 
nje nadnaravnoga dodatka nije zahtjev katoličkog nazi- 
ranja na svijet, već zahtjev filozofije kao takve. Filozofija 
tome nužno vodi. Ona dokazuje, da u čovjekovoj nutrini 
ima praznina, koju može ispuniti samo Objava, objavljena 
vjera. Prema tome pitanje objavljene vjere nije u prvom 
redu i neko osobito vanjsko pitanje. To je naše, nutarnje 
pitanje. Kad bi trebalo držati, da Objava dolazi čitava 
izvana, kao empirička činjenica, ona bi bila posve neshva- 
tljiva. Ali potreba objave izbija iz naše nutrine. Filozofija 
akcije neodoljivo vodi objavljenoj vjeri, koja jedina zado- 
voljava i omogućuje sve zahtjeve čovjekove, a ta obja- 
vljena vjera jest katolicizam. 

Ova isključivo filozofijska razmatranja nisu u Blonde- 
lovim namjerama imala nikakva apologetskog značaja. Tek 
nakon tri godine, kad se zametnula debata o tome shva- 
ćanju, izložio je on svoje poglede o zahtjevima moderne 
misli u stvari apologetike. Po tom shvaćanju može tra- 
dicionalna apologetika imati svoju vrijednost na polju po- 
vijesti, morala i t. d., ali on niječe, da bi filozofijski bila 
moguća druga apologetika osim imanentističke, naime one, 
koja polazi od nutrine čovjekove, od nužnih potreba i 
zahtjeva, i koja traži nadnaravni dodatak. Objava se ne 
može čovjeku imperativno nametati, ako mu ne treba. Ona 
ne može biti kao naredba kakva tiranina, kao težak teret 
ili mrtvo slovo. Ako to bude, ona će biti neshvatljivo 
miješanje u čovjekov život i kao takva protunaravna i 
protuvjerska. Objava dakle treba da odgovara najdubljem 
zahtjevu ljudske nutrine. Takve su misli i takvi su zahtjevi 
moderne filozofije. »Moderna misao... smatra pojam ima- 
nencije kao sam uvjet filozofije;... (to je misao), da ništa 
ne može ući u čovjeka, što na neki način ne izlazi iz njega 
i ne odgovara potrebi ekspanzije«. I zato ona može pri- 
hvatiti katolicizam samo, ako se on podudara s dubokim 
zakonima ljudskoga bića. Potrebno je stoga ispitati duhovni 
život čovjekov i vidjeti, da li je sam sebi dovoljan ili za- 
hvaća izvan sebe. Stvarno ispitivanje te naravi pokazuje, 
kako je već ustanovljeno u čisto filozofijskom razmatranju, 
da mu je potrebit jedan dodatak. Taj mu je potrebit, ali ga 
on ne može sam zadobiti. U njemu ima nešto, što ga 


traži, ali nema sila, koje bi mu omogućile, da ga ostvari. 
Ipak čovjek jasno uviđa, da upravo o tom dodatku zavisi 
postignuće njegove ljudske punine, i obratno, da odbaci- 
vanje tog dodatka znači konačnu njegovu propast. »Pre- 
pušten sam sebi i zatvoren za viši život, kojega izvor nema 
u sebi, čovjek je osuđen tim samim, što se nije izmijenio.« 
Po tim se je tvrdnjama činilo, da B. miješa naravni i nad- 
naravni poredak, da postavlja u čovjeka apsolutni zahtjev 
za objavom tako, da bi se Bog nužno morao objaviti. Stoga 
je pred navalom kritike nastojao ublažiti te svoje tvrdnje 
i istaći, da dodatak milosti i božanskoga života ne traži 
narav, uzeta apstraktno, nego narav, kakova je sada u čo- 
vjeku. Sve je te misli nastojao B. produpsti u svojim no- 
vijim čisto filozofijskim djelima. Svojom duhovnošću, kaže 
u ovima B., čovjek nije smiren prema Bogu. Razumom on 
spoznaje njegov opstanak, uviđa, da je on prvi uzrok i 
konačni cilj, najveće dobro, izvor svake sreće, pa stoga 
teži, da ga posjeduje, kako bi postao u njemu sretan. To 
konkretno stanje, u kome se čovjek nalazi, predlaže B., da 
nazovemo nadnaravnim, état transnaturel, stanje nespo- 
kojstva prema Bogu. 


; BIBL.: L'Action, Pariz 1893, novo izd. u dva sv., I. 1935, II. 1936, Pa- 
riz; Lettre sur les exigeances de la pensée contemporaine en matiére 
d'apologétique et sur la méthode de la philosophie dans l'étude du pro- 
bléme religieux, S. Dizier 1896; Les principes élémentaires d'une Logique 
de la Vie morale u Bibliothéque de Congrés intern. de Philosophie, Pa- 
riz 1900; Histoire et Dogme, La Chapelle-Montligeon 1904; Le proces de 
l'intelligence, Pariz 1922; La Pensée, L, La gćnese de la pensée et les 
Paliers de son ascension spontanée, П., Les responsabilités de la pensée 
ei la possibilité de son achévement, Pariz 1934—1935; L'Etre et les 
res. D. С. 


BLONDEL DE NÉELLE ili de Nesle, francuski trubadur 
na koncu 12. st. O njegovu Zivotu nema nikakovih vijesti. 
Njegov nadimak de Néelle ili de Nesle ne označuje njegov 
rodni kraj na pouzdan način. Ipak je vjerojatno, da je B. 
potjecao iz okoline Bćthunea, i, kako su mnoge njegove 
pjesme posvećene dobro poznatom trubaduru Cononu iz 
Bethunea, može se ustvrditi, da je živio koncem 12. i po- 
četkom 13. st. 

Uz njegovo ime veže se ova legenda: B. je bio pelivan 
ili menestrel, kojega je kralj Rikard Lavljeg Srca dugo 
uzdržavao na svom dvoru. Na povratku s jedne križarske 
vojne 1192 ovaj vladar doživio je brodolom na obalama 
Jadrana. Austrijski vojvoda dade ga uhvatiti i zatvoriti u 
dvorcu Diirrensteinu na Dunavu. U Engleskoj nijesu dugo 
znali što je s kraljem. No B. se zakleo, da će ga pronaći. 
Dugo je lutao i slučaj ga napokon dovede u Diirrenstein, 
pod zidine dvorca. Utamničeni ga kralj opazi i počne pje- 
vati prve stihove pjesme, koju je on nekad sastavio uz 
B-ovu pomoć, a znali su je samo njih dvojica. Tako je 
menestrel doznao, da je kralj zatočen u tom dvorcu. Brzo 
se vrati u Englesku i obavijesti engleske velmože o svom 
otkriću. Ovi se požuriše da pošalju austrijskom vojvodi 
veliku otkupninu, pa tako Rikard bude odmah pušten na 
slobodu. Najstariji tekst koji spominje ovu legendu jest 
Chronique de Rains, koja po prilici seže u zadnje godine 
12. st. (objelodanio ju je Louis Paris, 1837). Ova priča je 
unešena uz neke izmjene u Anciennes chroniques de Flan- 
dre. U 16. st. napisao je Fauchet dug sadržaj, prema ruko- 
pisu, koji je on posjedovao, a koji se danas nalazi u Naro- 
dnoj knjižnici u Parizu. Ta legenda nadahnula je u 18. st. 
roman La four ténébreuse od gđice Lhćritier de Villaudon, 
iz kojega je Sedaine crpao sujet za operu Richard Coeur- 
de-Lion, prvi put prikazanu 21. IV. 1784. Ne treba isticati, 
da ova legenda nema nikakovu povijesnu vrijednost. B-ove 
ljubavne pjesme, 25 na broju, izdao je Prosper Tarbé, u 
Reimsu 1862, pod naslovom Les oeuvres de Blondel de 
Néelle i L. Wiese u Dresdenu 1904. РОО, 

BLONSKI, Pjotr, Ж 1863, pedagoški pisac i ideolog so- 
vjetske škole. Poslije boljševičke revolucije on je među 
prvim teoretičarima nove »jedinstvene radne škole«, koja 
bi imala svima bez razlike pružiti mogućnost obrazovanja. 
Uz Krupskuju pokušava poznatim formulama: priroda (na- 
turalizam), rad (industrijalizacija) i društvo (socijalizam) 
obuhvatiti sve zadatke uzgoja i škole. Glavna djela: Radna 
škola, 2 sv., Moskva 1919; Pedologija, Moskva 1925; Te- 
melji pedagogike, Moskva 1925; Pedologija u narodnoj 
školi, Moskva 1927; Pamćenje i mišljenje, Moskva 1935. 
Jače naglašavanje prirodnih i društvenih nauka dovodi 
pedagogiju u usku vezu i ovisnost s biologijom i sociolo- 
gijom. Iz teorije historijskog materijalizma izvodi B. smjer- 
nice komunističke škole u teoriji i praksi. Oduševljavajući 
se za industrijalizacju zagovara »politehničko obrazovanje«, 
koje se stječe i u tvornicama i zavodima. Pedologiju zasniva 

sociologijski ističući zavisnost dječjeg duševnog razvoja 
od društvenih uvjeta. Praktično provođenje pedologijskih 
ideja nalazi u kompleksnom sustavu rada i obuke. B. je 
uz Pinkeviča, Lunačarskog, Pistraka i druge najvjerniji tu- 
mač marksističke pedagogije, a skupa s njima morao se i 
povući zbog očitog neuspjeha školske politike. Vodstvo 
sovjetske škole preuzeli su novi ljudi, koji traže pojačanje 
discipline, ukinuće đačke samouprave, uvođenje ocjena i 
godišnjih ispita kao i drugih nekih sredstava školskog rada 
prije revolucije. 

LIT.: Handbuch der Erziehungswissenschaft, V/3; Die Pädagogik der 
Gegenwart in grossen Kulturlindern, I. (J. Schróteler), München 1933; 
St. Pataki, Sovjetska škola, Zagreb 1934; Zjenkowski, Ruska pedagogika 


u XX. v., Beograd 1938; O »Pedologiji« Blonskog, V. Pejhelj, Učitelj, 
Beograd 1935. M. D. 


BLOODHOUND (engl., njem. Bluthund — pas koji traga 
za krvlju) pripada najstarijoj pasmini engleskih pasa. Na- 
raste u visinu 58—69 cm. Cijelo tijelo mu pokazuje snagu, 
dok oblik glave, koja na čelu nosi duboke nabore, označuje 
psa plemenite pasmine. Uši su mu nerazmjerno dugačke, 
te sežu daleko preko nosa. S obzirom na njegov izvanredni 
njuh i snagu upotrebljavali su ga već u 11. st. za proga- 
njanje i hvatanje ljudi. U vrijeme ratova, koje je vodio 
kralj Henrik VIII. protiv Francuza i kraljica Elizabeta 
protiv Iraca, mnogo je upotrebljavan za proganjanje i hva- 
tanje neprijateljskih vojnika. Kasnije je služio čuvarima 
lova za proganjanje zvjerokradica i traženje nastrijeljene 
divljači, dok se danas najviše upotrebljava kao pratilac i 
čuvar. Na Kubi služi proganjanju zločinaca. 

LIT.: A. Gräfin vom Hagen, Die Hunderassen, str. 71. P 

BLOY, Léon, Ж Périgueux 11. VII. 1846, + Bourg-la-Reine 
3. XI. 1917, franc. pisac romana, esejist, pamfletist i publi- 
cist. Prvotno je učio umjetnost, zatim se posve predao 
književnosti, živeći u krajnjem siromaštvu sve do smrti, 
najviše u Parizu, neko vrijeme u Nizozemskoj i Danskoj, 
te u manjim mjestima. Nakon sasvim neobična života s 
prostitutkom Anom-Marijom Roulć (Veronikom u romanu 
Le Dćsespćrć), koja je obratila njega, a on nju, te ko- 
načno umrla u ludnici, oženio se Jeannom Molvech, kćer- 
kom danskog pjesnika. Uz Claudela i Pćguya B. je naj- 
genijalniji predstavnik katoličke obnove u franc. knjiže- 
vnosti uoči rata 1914. Glavno je težište njegova rada kri- 
tička kronika ljudi i pojava njegova vremena (8 knjiga 
»dnevnika«). Romani, pisani na ključ (à clef), prika- 
zuju žive ličnosti suvrem. pariskog intelektualnog života. 
Intransigentan nacionalist i tradicionalist, neumoljiv u do- 
sljednom, praktičnom, neposrednom kršćanstvu, B. je ge- 
nijalno dubok, pronicav, obuhvatan. Beskompromisan u 
težnji za Apsolutnim, zaklet neprijatelj polovičnosti, osre- 
dnjosti kod protivnika Crkve i kod vjernika. Sad neispo- 
redivo dobar, svijetao, velik, sad ogorčen, žučljiv pa i ne- 
pravedan. »Za neke duhove, koje je sretno poštedjela 
vrtoglavica svakog ponora, od vrha do dna, slučaj L. B.-a 
nejasna je zagonetka. Ali... ima lomnih duša, koje traže 
ljepotu u tminama, i kod kojih bi mirnija apologetika osta- 
la bez učinka. Ni čista teologija ne bi djelovala na njih, 
jer im je razum suviše omlitavio zabludom; oni misle, 
da je poslušnost vjeri nespojiva sa smionošću razuma ili 
s igrom i iskrenošću umjetnosti i ljepote; napokon, osre- 
dnjost velikog broja kršćana zapanjuje ih. B.... ulijeva 
tim izgladnjelim dušama predosjećaj Božje slave.« (J. Ma- 
ritain). »Sablažnjeni«, mnogi »slavni« suvremenici okružili 
su B.-a i njegova djela »zavjesom šutnje«, ali gromovi nje- 
govih invektiva čiste knjiž. i socijalnu atmosferu. Bez njega 
io bi nemoguć snažni uspon franc. katol. književnosti: 
kritika katol. života, prodorna analiza grijeha i strasti, »su- 
pranaturalizam« Mauriaca, Bernanosa, Daniel-Ropsa pa i 
Claudela i dr. 


BIBL.: Romani: Le Désespéré, 1886, pored B-a u romanu su: Bourget, 
A. Daudet, Mendès, Claudel i dr.); La Femme pauvre, 1897 (Huysmans, 
Péladan, Villiers de l'Isle Adam, de Groux i dr.). Pamfleti i invektive: 
Le Pal, tjednik, 1885; Exegese des lieux-communs, 1902 i 1913; Les der- 
niéres Colonnes de l'Eglise, 1903; Belluaires et Porchers, 1905, i dr. 
Eseji: La Chevaličre de la Mort (Marija Antoaneta), 1896; Les Funé- 
railles du Naturalisme, 1891; Le Salut par les Juifs, 1906; Le Sueur de 
Sang 1870—71, 1893; Celle qui pleure: N.-D. de La Salette, 1908; L'Ame 
de Napoléon, 1912; Jeanne d'Arc et l'Allemagne, 1915; Constantinople 
et Byzance, 1917, i dr. Dnevnici: Le Mendiant ingrat, 1898; Dix-sept 
mois en Danemark, 1904; Quatre ans de Captivité à Cochons-sur-Marne, 
1905; L'Invendable, 1904; Le Vieux de la Montagne, 1911; Le Pelerin de 
l'Absolu, 1914; Au Seuil de l'Apocalypse, 1916; La Porte des Humbles, 
1920. B-ov lični utjecaj vrlo je znatan (Korespondencija), a književni 
Taste sve više. Presudan je za mladu književnost u Danskoj, Nizozem- 
skoj, Češkoj, Italiji (Papini) i dr. Njegovu zanimljivu ličnost prikazali 
su u romanima: L. Daudet, Mendčs, Péladan, Rosny st., Daniel Rops, 
Marika Stjernstedt i dr. Na hrv. preveden samo mali esej: Beethoven 
Vincenta d'Indyja, u knjiž. kalendaru »Zrno« za 1919, Sarajevo 1918. 


BLONSKI — BLUDNJA 


LIT.: S. Fumet, Mission de L. B.; Laquerričre i Bollery, Biblio- et 
Iconographie de L. B.; o utjecaju L. B-a na strane knjiž.: O. Forst- 
Battaglia, Katholische Leistung in der Weltgeschichte der Gegenwart, 
Freiburg i. Br. 1934. Lj. M. 

BLÜCHER, Gebhard Leberecht, knez od Wahlstatta, 
* Rostock 16. XII. 1742, + Krieblowitz (Šleska) 12. XII. 
1819, pruski vojskovođa. Obitelj je iz prastarog meklen- 
burškog plemstva. Isprva uđe 
u švedsku vojsku, a pošto je 
bio za sedmogodišnjeg rata 
zarobljen, uđe u prusku voj- 
sku. Odlikovao se kao konja- 
nički časnik protiv revolucio- 
narne Francuske 1793—1794. 
Najvažnije je njegovo djelo- 
vanje s  glavarom stožera 
Gneisenauom  protiv Маро- 
leona 1813. Odlikovao se je 
naročito kod Katzbacha, War- 
tenburga i Mokerna protiv 
Macdonalda i Marmonta. Ušao 
je prvi u Leipzig i postao 
generalfeldmaršal. Osvojio je 
Pariz 30. III. 1814 u zajednici 
s glavninom kneza Schwar- 
zenberga te postao knez od 
Wahlstatta (prema mjestu 
borbe kod Katzbacha). Još 
važnija je njegova uloga kod Lignyja u Belgiji, gdje je i 
sam bio malo ne zarobljen i njegovi zborovi bačeni, da se 
kod Waterlooa sjedine s Wellingtonom 18. VI. 1815 i ko- 
načno Napoleona potuku kod majura Belle Alliance, po 
kojem je ta sudbonosna bitka prozvana. Dne 7. VII. i. g. 
osvojio je ponovno Pariz. Kasnije mu je postavljen čitav 
niz spomenika. Jedan je od najpopularnijih vojskovođa 
svijeta. SI. P-é. 

BLUDNA DJELA — Kažnjiva djela protiv javnog mo- 
rala. 


BLUDNJA (zabluda), njezin utjecaj u privatnom pravu. 
— U više pogleda može biti od pravne važnosti pitanje, je 
li netko pri svom djelanju ili propuštanju imao o nekoj 
okolnosti ispravnu predodžbu, odnosno, je li uopće za neku 
okolnost znao. U slučaju neispravne predodžbe govori se 
o bludnji u užem smislu, a u slučaju nedostatka svake pre- 
dodžbe o nekoj okolnosti, o neznanju. Oboje zajedno u 
pravnom je pogledu izjednačeno te spada pod pojam blu- 
dnje u širem smislu. Prema tome, da li se b. odnosi na 
pravne propise ili pak na neke faktične okolnosti, razli- 
kuje se u pravnoj nauci b. u pravu (error juris) i b. u 
činjenicama (error facti). B. u podređivanju činjenica pod 
pravno pravilo ili je b. u pravu ili b. u činjenicama prema 
tome, jesmo li u bludnji glede onoga, pod što moramo 
podređivati, ili glede onoga, što podređujemo. 

O važnosti bludnje u privatno-pravnome pogledu može 
se općenito reći ovo: Ima slučajeva, gdje neko djelanje, 
koje je samo po sebi nevaljano, ima, ako je učinjeno u 
bludnji, bar u nekom pogledu posljedice valjanoga dje- 
lanja (na pr. kad se u ženidbi, koja zbog izvjesnih, zako- 
nom određenih ženidbenih zapreka, nije tvrda, rodi dijete, 
a bar jedan od roditelja nije znao za dotičnu zapreku, 
smatra se dotično dijete zakonitim: $ 160. Ogz.). Nadalje 
daje zakon onome, tko je radio u bludnji, pravna sredstva, 
da se zaštiti od štetnih posljedica svoje bludnje (na pr. 
kad je platio, što nije bio dužan: $ 1431. Ogz.; kad je u 
bludnji preuzeo uz naplatu manjkavu stvar: 88 922.—933. 
Ogz.; kad je zbog svoje bludnje prikraćen preko polovice: 
S 934. Ogz.). B. je važna і u drugim smjerovima. Tako 
na pr. ako je ispričljiva, utemeljuje pravno važan čin 
»dobre vjere«. 

Najvažnije od općenitih pitanja, koja se tiču pravne 
važnosti bludnje, jest pitanje: kakav je utjecaj bludnje, u 
kojoj se netko nalazio, kad je poduzimao neki pravni 
posao. Treba razlikovati dvije načelno različite vrste sluča- 
jeva, i to one, gdje se radi o t. zv. poslovnoj bludnji, te 
one, gdje se radi o t.zv. bludnji u motivu. Poslovna b. je 
ona, koja se tiče nečega, što spada u sadržaj (okvir) sa- 
moga posla. Pojavljuje se u dvojakome obliku: kao b. u 
očitovanju i kao poslovna b. u užem smislu. O b. u očito- 
vanju govorimo, kada netko nesvijesno očituje nešto drugo 
negoli što je htio očitovati. Ne slažu se objektivni smisao 
očitovanja i volja očitovateljeva. Tako na pr. kad nam se 
potkrala pogreška u govoru ili pismu; kad smo htjeli pre- 

dati odredenu stvar, pak smo zabunom predali neku drugu 
stvar; kad smo od dva različita sastavka ugovora htjeli 
potpisati jedan, ali zabunom smo potpisali drugi. O po- 
slovnoj b. u užem smislu govorimo onda, kada je netko 
ono, što je očitovao, zaista i htio očitovati, ali samo zato, 
što je imao neispravnu predodžbu o nečemu, što spada u 
sam sadržaj posla (o nekoj točki posla). Na pr. netko 
sklopi ugovor, kojim kupuje neku stvar, misleći, da je to 
neka druga stvar; netko proda zlatni prsten za vrlo nisku 
cijenu, jer misli, da je taj prsten samo pozlaćen. ili obrat- 
no, kupi za previsoku cijenu neki pozlaćeni prsten, jer 
misli, da je zlatan; vlasnik samovoza namjesti za upra- 
vljača nekog čovjeka, jer krivo misli, da je taj vješt upra- 
vljanju; i t. d.-B. u motivu je ona, koja se odnosi na neku 
okolnost izvan samoga posla, i to takvu, koja je dotičnika 
potakla na taj posao ili koja je razlogom, da je stvorio 
onakvu volju, kakvu je očitovao. Na pr. netko je kupio 
pokućstvo, da ga dade svojoj kćeri kao opremu prigodom 
udaje; međutim do vjenčanja nije došlo. Ili netko kupi 
zemljište, jer misli, da će ga odmah moći skuplje prodati; 
međutim on se prevario, jer je cijena zemljištu pala. 

Prema propisima Ogz. utjecaj bludnje nije kod svih 

pravnih poslova jednak. Ogz. nije o tome postavio jedin- 
.stvenih propisa, nego je pitanje utjecaja bludnje uredio 
posebice za ženidbenu pogodbu, za očitovanje posljednje 
volje i napokon za obligatorne ugovore. Na ostale pravne 
poslove (napose stvarno-pravne ugovore) primjenjuju se 
odnosni zakonski propisi po mogućnosti analogno. 

1. Bludnja kod ženidbene pogodbe (sklapanja ženidbe). 
Zakon uvažava bludnju, koliko »se je dogodila u osobi 
budućega muža ili žene«, t. j. uvažava bludnju u identi- 
čnosti osobe, s kojom se sklapa brak. Zakon određuje, da 
takva b. »uništuje privoljenje na ženidbu« ($ 57.), t. j. že- 
nidba se može pobijati. Pobijati može ženidbu ne samo 
ona strana, koja se kod sklapanja ženidbe nalazila u takvoj 
bludnji, nego i druga strana, ako za njezinu bludnju nije 
znala ($ 95.). Osim toga može muž ženidbu pobijati onda, 
ako je poslije vjenčanja našao, da je žena noseća od dru- 
goga, ako je dakle bio u bludnji u tome pogledu ($ 58.). 
Ostale bludnje muža i žene nemaju za opstojnost ženidbe 
nikakvog značenja ($ 59.). Prema tome je napose bez zna- 
čenja b. u motivu (na pr. netko je uzeo za ženu izvjesnu 
osobu, jer je mislio, da će mu donijeti velik miraz, ali u 
tom se prevario). Razumije se, da ženidba nije valjana, 
ako se koja strana, dajući privoljenje na ženidbu, nalazila 
u bludnji o sadržaju svoga očitovanja, ako dakle nije zna- 
la, da očituje privoljenje na ženidbu (na pr. zbog nepo- 
znavanja jezika, u kojem se vjenčanju obavljalo). 

II. Bludnja kod očitovanja posljednje volje. Tu treba 
razlikovati prije svega, je li to b. u očitovanju ili poslovna 
b. u užem smislu ili napokon b. u motivu. O bludnji u 
očitovanju radit će se onda, ako ostavitelj uopće ne će 
očitovati svoju posljednju volju (na pr. ispravu, koja sadr- 
žava postavljanje nasljednika potpisao je pomutnjom). U 
tom slučaju njegovo očitovanje пе vrijedi. O poslovnoj 
bludnji u užem smislu radi se, kada je ostavitelj doduše 
htio očitovati svoju posljednju volju, ali je izvjesnu od- 
redbu učinio samo zbog toga, što je imao krivu predodžbu 
o nekoj točki njezina sadržaja. Takva ostaviteljeva b. ima 
za posljedicu nevaljanost ostaviteljeve odredbe onda, ako 
je bitna (8 570.) Zakon pak kaže, da je bitna, »ako se 
oporučitelj pomeo u osobi, koje se htio spomenuti, ili u 
, stvari, koju je htio zapisati«. Ova dva slučaja istaknuta 

. su u zakonu samo kao posebni primjeri bitne bludnje. No 
o njoj se može raditi i u drugim slučajevima, kao na pr. 
onda, kada se ona tiče svojstva stvari (netko je u poslje- 
dnjoj volji odredio, da svoj »pozlaćeni« sat ostavlja 
svome slugi, no ispostavlja se, da je taj sat uistinu zlatan 
і da ostavitelj to nije znao). Bitna b., dokle size, čini oči- 
tovanje posljednje volje nevaljanim. — O bludnji u motivu 
radi se kod očitovanja posljednje volje onda, kada je 
ostavitelj očitovao nešto, što je uistinu htio očitovati, ali 
ga je na stvaranje odluke, da dotičnu odredbu učini, po- 
takla neispravna predodžba o nekoj okolnosti, koja ne 
spada u sadržaj samoga očitovanja. Po Ogz. utječe takva 
b. samo onda na valjanost očitovanja posljednje volje, 
»ako bi se dokazalo, da se volja oporučiteljeva oslanjala 
jedino i samo na taj krivi uzrok«. Tako na pr. onda, kad 
se može dokazati, da je ostavitelj neku osobu samo zato 
postavio svojim nasljednikom, jer je krivo mislio, da mu 
je ona spasila život. Ako se ne može dokazati, da se volja 

ostaviteljeva oslanjala jedino na neki krivi motiv, ne utječe 
taj krivi motiv na valjanost očitovanja posljednje volje 
ni onda, ako je ostavitelj naveo taj krivi motiv u svom 
očitovanju ($ 572.). — Posljedica bludnje, kakva se kod oči- 
tovanja posljednje volje uvažava (koja je bitna), jest ta, 
da se dotična odredba može pobijati kao nevaljana. Pobi- 
jati može samo netko, u čijem je neposrednom interesu, 
da se dotična odredba proglasi nevaljanom, t. j. onaj, čije 
je nasljedno pravo dotičnom odredbom tangirano bilo u 
svojoj opstojnosti, bilo u svom opsegu. To mogu biti za- 
konski nasljednici, oporučni nasljednici, nasljednik u slučaju 
nevaljane odredbe zapisa, država po $ 760. Pravo pobi- 
janja zastaruje u roku od 3 godine ($ 1487). Posebne pro- 
pise postavlja zakon za slučaj, kad je ostavitelj u svojoj 
posljednjoj volji mimoišao jedno od svoje djece ili jedinog 
svog nužnog nasljednika (potomka), jer mu nije bila po- 
znata opstojnost njegova ($$ 777., 7/8.). Tu je jedan slučaj 
bludnje u motivu posebice normiran. 

III. Bludnja kod sklapanja pogodaba (obligatornih ugo- 
vora). Kod pitanja utjecaja bludnje na obligatorne ugo- 
vore treba razlikovati naplatne (onerozne) i nenaplatne 
(lukrativne) ugovore, t. j. one, kod kojih se za činidbu 
jedne strane daje protučinidba druge, te one, kod kojih 
se činidba daje bez ikakve naplate. 


Kod naplatnih pogodaba b. djeluje samo onda, ako uz 
činjenicu, da se jedna strana nalazila u bludnji, postoje još 
neke okolnosti. Zakonodavac je smatrao, da treba zaštititi 
onoga, koji se oslanjao na očitovanje drugoga ugovornika. 
Zato zakon onoga, koji je sklapajući pogodbu očitovao 
nešto u bludnji, veže na njegovo očitovanje, ako su okol- 
nosti takve, da bi obaziranje na njegovu bludnju vrijeđalo 
opravdano povjerenje drugoga ugovornika. Polazeći odatle 
odredio je zakon, da se kod naplatnih pogodaba b. jedno- 
ga ugovornika uzima uopće u obzir samo onda, ako postoji 
koji od ovih uslova: a) Ako je bludnji jednog ugovornika 
dao povoda drugi ugovornik time, što ga je namjerno ili 
nepažnjom ili bez ikakve krivnje zaveo u bludnju ($ 871.). 
Zakon govori o uvodenju u bludnju »lažnim izvješćima«. 
No pod tim se ne razumijevaju samo hotimični krivi na- 
vodi, već uopće objektivno krivi (neispravni) navodi. Da 
bi se u tom pogledu uklonila svaka sumnja, novelom III. 
Ogz-a (koja vrijedi i kod nas u dalmatinskom pravnom 
području) izmijenjen je tekst zakona (8 871.) tako da se 
više ne govori o uvođenju u bludnju lažnim izvješćima, već 
je mjesto toga stavljeno: »ako je bludnji dala povoda druga 
strana«, b) Ako jedan ugovornik nije doduše nikako dao 
povoda bludnji drugog ugovornika, ali mu je ta b. bila 
poznata (arg. a minori iz $ 876. i $ 871. nov.). c) Ako jedan 
ugovornik nije drugoga ugovornika ni zaveo u bludnju niti 
je za nju znao, ali mu je ta b. »iz okolnosti u oči pasti 
morala« ($ 876. i $ 871. nov.). Novelom III. određeno je još 
i to, da se pogodba može pobijati zbog bludnje i onda, ako 
je ugovornik, koji je sklapao pogodbu, svoju bludnju pra- 
vodobno razjasnio drugom ugovorniku. »Pravodobno« zna- 
či: prije negoli je drugi ugovornik, oslanjajući se na dano 
mu očitovanje, započeo raditi nešta, što je u savezu s do- 
tičnim ugovorom. Osim toga je novelom III. riješeno i pi- 
tanje, što vrijedi onda, kad nečije ugovorno očitovanje 
nije stiglo drugome ugovorniku u onome obliku, u kojemu 
je učinjeno, jer ga je hotice ili nehotice iskrivio netko, 
kime se očitovatelj poslužio u svrhu saopćenja (na pr. 
glasnik, tumač, brzojavni ured), Prema odredbi, uvrštenoj 
novelom u zakon, ima se takav slučaj prosuđivati jednako 
kao i slučaj očitovanja učinjenoga u bludnji. To znači, da 
prema onome, kome je očitovanje dano, ovo vrijedi onako, 
kako mu je stiglo, osim onda, kad postoje onakvi uslovi, 
uz kakve je nekome dopušteno kod ugovora pozivanje na 
svoju bludnju. 


Po Ogz. utječe b. kod naplatnih ugovora samo uz 
navedene uslove. No njezin utjecaj nije uvijek isti. Prema 
tome, čega se bludnja tiče, daje zakon onome, koji se kod 
sklapanja ugovora nalazio u bludnji, ili pravo zahtijevati, 
da se ugovor proglasi nevaljanim, ili pak pravo zahtijevati 
»primjerenu naknadu«. Zbog kakve bludnje ima mjesta 
prvom, a zbog kakve drugom zahtjevu, to određuje zakon. 
Onakva b., zbog koje se može po zakonu ugovor pobijati, 
zove se u pravnoj nauci bitnom, a onakva, zbog koje se mo- 
že tražiti samo »primjerena naknada«, zove se nebitnom 
bludnjom kod ugovora. Po zakonu je u tom smislu bludnja 
bitna ponajprije onda, ako se tiče »glavne stvari ili bitne 
kakvoće njezine, koju su ugovarajuće strane imale pred 

očima i na koju su smjerale očitovanjima svojim« ($ 871.). 
Pod glavmom stvari ne razumijeva se samo stvar, o kojoj 
se sklapa pogodba, nego uopće sve ono, što dotičnu po- 
godbu individualizira. O bludnji u glavnoj stvari radi se 
dakle i onda, ako se b. tiče vrsti pogodbe (na pr. netko 
misli, da sklapa kupoprodajnu pogodbu, dok uistinu skla- 
pa samo pogodbu o posudbi). Isto tako je b. bitna i onda, 
ako se tiče koje bitne točke onakvog ugovora, kakav se 
sklapa (na pr., ako se kod kupoprodajnog ugovora tiče 
predmeta ili cijene, kod najamne pogodbe stvari, koja se 
iznajmljuje). Za rješenje pitanja, je li koja »kakvoća« 
stvari bitna i je li prema tome i b. o toj kakvoći bitna ili 
nije, nema jedinstvenoga pravila. To zavisi od vrsti ugo- 
vora te od prometnog shvaćanja. Svojstvo stvari katkada 
je tako važno, da o njemu zavisi i pitanje, kojoj vrsti stvar 
pripada (na pr. krivotvorene poštanske marke nisu stvar 
iste vrsti kao i originalne pošt. marke). U drugim opet 
slučajevima svojstvo stvari nije ni od kakve važnosti (na 
pr. kad netko kupuje zemljište u svrhu, da na njem sa- 
gradi kuću, posve je neodlučno, je li to zemljište livada, 
oranica, vinograd ili je pusto). I neka okolnost, koja je 
inače nebitna, može kod nekog ugovora zadobiti voljom 
stranaka značenje bitne okolnosti. To će biti onda, kada su 
ugovornici za neku »pobočnu okolnost« očitovali, »da je 
osobito hoće ili namjeravaju« ($ 872.). Tako na pr. kada 
je netko, kupujući psa, izričito istakao, da hoće kupiti 
lovačkoga psa; ako taj pas nije podesan za lov, bio je 
kupac u bitnoj bludnji. Bitna može biti kod ugovora i b. 
u osobi onoga, s kim se ugovor sklapa. Zakon određuje, 
da je takva b. onda bitna, »ako pogodba bez te bludnje 
ne bi bila napravljena« ($ 873.). To se tiče i bludnje u 
identičnosti osobe i bludnje u svojstvima te osobe. 

Bitna b. ima kod ugovora, ako uopće postoje zakonski 
uslovi za pozivanje na bludnju (v. gore pod a—c), tu po- 
sljedicu, da se ugovornik, koji se u takvoj bludnji nalazio, 
nije dužan držati ugovora ($ 871.). On može pogodbu pobi- 
jati, jer je ona njemu u prilog ništava. Pobijati može 
pogodbu bilo tužbom na proglašenje ništavosti, bilo prigo- 
vorom u parnici, ako ga protivnik tuži na ispunjenje. Pro- 
tivnik može zahtjev na ukinuće pogodbe otkloniti time, da 
se izjavi spremnim priznati pogodbu onako sklopljenom, 
kako ju je drugi ugovornik mislio sklopiti. Bude li pogodba 
ukinuta, može ugovornik, koji ju je pobijao, tražiti od pro- 
tivnika povrat svega, što mu je možda već bio dao u ime 
ispunjenja, ali je i sam dužan protivniku vratiti sve koristi, 
koje je imao od te pogodbe (8 877.). Ako je ugovornik, 
koji pobija pogodbu zbog svoje bitne bludnje, bio na skla- 
panje pogodbe zaveden »lukavštinom«, ima još pravo tra- 
Ziti od onoga, koji ga je zaveo, »zadovoljenje za štetne 
posljedice«. Pod »lukavštinom« ima se razumijevati na- 
mjerno (dolozno) zavođenje u bludnju, odnosno izrablji- 
vanje tuđe bludnje u takvim prilikama, gdje je po shva- 
ćanju poštenoga prometa trebalo upozoriti ugovornika na 
njegovu bludnju. »Zadovoljenje za štetne posljedice« znači 
ovdje naknadu štete, koju zavedeni možda trpi još i onda, 
kad je ugovor, na čije je sklapanje bio zaveden, proglašen 
nevaljanim. Takvu svoju štetu mora zavedeni dokazati. 
Taj zahtjev ima zavedeni protiv drugoga ugovornika, ako 
ga je taj zaveo. Ako ga je pak zaveo netko treći, ima 
zahtjev protiv njega, a protiv drugog ugovornika samo 
onda, ako je taj u djelanju trećega dioništvovao ili ako je 
za to djelanje očito morao znati (SS 874., 875.). — Pravo 
pobijanja pogodbe zbog bludnje zastaruje u roku od 3 go- 
dine od dana saznanja za bludnju, a u slučaju lukavštine 
tek u redovitom zastarnom roku od 30 godina ($ 1487.). 

Nebitna je b. ona, koja »se ne tiče glavne stvari, niti 
koje bitne njezine kakvoće, nego kakve okolnosti pobočne«, 
za koju strane nisu očitovale, »da je osobito hoće ili na- 
mjeravaju« ($ 872.). Isto tako je b. nebitna i onda, kad se 
dogodila u pogledu osobe onoga, kome je obećanje bilo 
učinjeno, koliko bi pogodba bila doduše i bez te bludnje 
napravljena, ali na drugi način ($ 873.). — I zahtjev zbog 
nebitne bludnje pretpostavlja opstojnost onih uslova, uz 
koje zakon uopće dopušta kod naplatnih ugovora pozi- 
vanje na bludnju (v. gore pod a—c). No taj zahtjev ne 
ide kod nebitne bludnje tako daleko, kao što kod bitne 
bludnje. Ne može se naime pogodba pobijati, već se može 
tražiti samo »primjerena naknada«. To znači, da pogodba 
ostaje na snazi, ali se može tražiti, da se ona u prilog 
ugovornika, koji ju je sklapao u (nebitnoj) bludnji, preina- 
či na taj način, da se razmjerno povisi protučinidba, koju 
je pogodbom obećao drugi ugovornik, ili da se razmjerno 

snizi činidba, koju je ugovornik, koji je radio u bludnji, 
pogodbom obećao. — Prema noveli ІП. Ogz. može se i 
zbog nebitne bludnje pogodba pobijati u slučaju lukav- 
štine. Zahtjev zbog nebitne bludnje nije u tom slučaju 
ograničen na »primjerenu naknadu« ($$ 870. i 875. nov.). 
Osim zahtjeva, koji se odnosi na samu pogodbu, ima u 
slučaju svoje nebitne bludnje ugovornik, koji je u nju bio 
zaveden lukavštinom, pravo zahtijevati »zadovoljenje za 
štetne posljedice« od drugoga ugovornika ili od trećega 
onako, kao što i u slučaju, kad je bio lukavštinom zave- 
den u bitnu bludnju. — I zahtjev na »primjerenu naknadu« 
može se ostvariti ili tužbom ili prigovorom te zastaruje, 
osim u slučaju lukavštine, za 3 godine (8 1487). — B. u 
motivu nema na naplatne ugovore u pravilu nikakvog utje- 
caja ($ 901.). Pogodba ostaje u cijelosti valjana, ma da je 
koji ugovornik bio na njezino sklapanje potaknut krivim 
motivom. Ogz. izrično ne određuje nikakvu iznimku ni 
za slučaj, kada je takvu bludnju izazvao drugi ugovornik 
lukavštinom, t. j. hotimičnim lažnim prikazivanjem ili na- 
mjernim zatajivanjem. Ipak velika većina pravnih pisaca 
dolazi tumačenjem, odnosno analognim primjenjivanjem iz- 
vjesnih zakonskih propisa, do zaključka, da se u slučaju 
lukavštinom izazvane bludnje u motivu ugovor može po- 
bijati. Novela Ш. u tom je pogledu odredbe Ogz. nado- 
punila gore već spomenutom općom odredbom, da se nije 
dužan držati ugovora onaj, koga je druga strana na nj 
navela lukavštinom. 

Kod nenaplatnih pogodaba sama činjenica bludnje ovla- 
šćuje obvezanika na pobijanje pogodbe. To se izvodi argu- 


mento а minori ad majus odatle, što se nenaplatne po- 


godbe mogu pobijati pače zbog bludnje u motivu, ako se 
volja onoga, koji čini nenaplatnu namjenu, oslanjala jedino 
na krivi motiv (8 901. u vezi s $ 572.). Prema tome za ро- 
bijanje nenaplatnih pogodaba nisu potrebni uslovi, koje 
Ogz. propisuje kod naplatnih pogodaba (v. gore). Tako 
na pr. ako netko pokloni drugome džepni sat, a ispostavi 
se, da je mislio, da je taj sat samo pozlaćen, dok je 
uistinu zlatan (poslovna bludnja), može taj sat tražiti na- 
trag i onda, ako onaj, kome ga je poklonio, nije njegovu 
bludnju ni prouzročio, niti je za nju znao, niti je za nju 
morao znati, baš tako, kao što bi mogao sat tražiti natrag 
i onda, kad bi ga bio poklonio nekome s toga razloga, što 
ga je u bludnji držao spasiteljem svoga života (b. u mo- 
tivu). 

I u teoriji i u praksi uzima se, da zakonske odredbe o 
utjecaju bludnje kod obligatornih ugovora treba analogno 
primjenjivati i na druga očitovanja, koja se imaju učiniti 
nekome drugome (na pr. na otkaz, na izjavu o ukinuću 
nekoga trajnog obligatornog odnošaja, koji se takvom izja- 
vom može ukinuti, ili na odustaju od pogodbe, gdje je ona 
moguća, na očitovanje, kojim vjerovnik pristaje, da na 
mjesto dosadašnjeg dužnika stupi drugi). Novelom III. ta- 
kva je odredba unesena u sam zakon ($ 876.). Posebnu 
odredbu ima Ogz. o utjecaju bludnje na sklapanje na- 
godbe (>> Nagodba). М.Р]. 


BLUE BOOKS и Vel. Britaniji zbirke zapisnika i doku- 
menata raznog sadržaja, koje se izdavaju po nalogu parla- 
menta. Nazvane su ovako po najčešće modroj boji omota. 
Iz njih su se kasnije razvile zbirke akta o diplomatskim 
pregovorima, nota, izvještaja, naročito dopisivanja mini- 
starstva s engleskim predstavnicima u stranim državama, 
koje su se podastirale parlamentu. Prve b. b-s potječu iz 
1681. Dok su u početku bile namijenjene samo unutarnjoj 
potrebi, 1836 bile su predane i javnosti. 

LIT.: E. Satow, A guide to diplomatic practice, 2. izd. LN. 

BLUE PETER nazvana je u pomorskom brodarstvu 
signalna zastava P internacionalnog signalnog kodeksa, 
koja se vije: kad brod odlazi iz pristaništa. A.P. 

BLUE RIBAND, modra vrpca Oceana, je simbolički 
znak pobjede u rekordnom prijevozu preko mora. Početkom 
prošlog stoljeća započela je borba između pojedinih bro- 
dova u brzom dovozu dobara. Borba je započela u vrije- 
me, dok se još plovilo jedrima. To je bilo znamenito vri- 
jeme Clippera (> Black Ball Line, > Clipper) Modra 
vrpca prelazila je od broda na brod, prema tome koji bi 
brod pojedine godine postigao najveću brzinu. Najveća 
borba vodila se na pruzi Australija—Engleska. Kada su se 
pojavili brodovi na paru, borba za modru vrpcu Oceana 
bila je prenesena na sjeverni Atlantik, gdje je i danas vrlo 
aktualna. Nastala je borba za pomorski prestiž. Mnogi su 
brodovi građeni samo radi prestiža. Kod njih je najgla- 

vnije brzina, dok svi ostali razlozi, napose i ekonomski, 
stupaju u pozadinu. Na početku te borbe među brodovi- 
ma, na sjevernom Atlantiku bio je prvi rekorder engleski 
brod Great Western (1838) s maksimalnom brzinom od 8.2 
morskih milja na sat, a decenijima je bilo na čelu englesko 
parobrodarsko društvo Cunard Line. Englezima su preuzeli 
prvenstvo Amerikanci, a od Amerikanaca prešla je jedno 
vrijeme na francusku zastavu, da se uvijek u određenim 
vremenskim razmacima vraća natrag Engleskoj. U 1862 tra- 
jala je vožnja između Engleske i New Yorka 8 dana i 3 
sata. Pred svršetak prošlog stoljeća Njemačka počinje gra- 
diti svoje brodove za ovu borbu, pa je brod Kaiser Wil- 
helm der Grosse 1897 postigao brzinu od 22.8 morskih 
milja na sat i osvojio modru vrpcu. G. 1902 prelazi mo- 
dra vrpca na kratko vrijeme u ruke Nizozemaca. Englezi 
nijesu htjeli izgubiti modru vrpcu, pa su s Cunardovim 
brodom Mauretania 1907 osvojili ponovno modru vrpcu u 
rekordnoj vožnji od 5 dana i 3 sata brzinom od 27.36 
morskih milja na sat. Dvadeset i dvije godine nema kon- 
kurenta Mauretaniji. Tek 1929 otmu Nijemci ponovno 
vrpcu za sebe prekooceanskim gorostasom od 51.656 br. 
reg. tona Bremenom, koji je prevalio put preko mora u 
4 dana 17 sati 42 min. Ova pobjeda bila je znak za pomor- 
ske narode, da započnu s novim brodogradnjama, kako bi 
Nijemcima oteli modru vrpcu na moru. Nakon Bremena 
u borbu su ušli Talijani i njihov Rex osvaja svjetski re- 
kord 1934 brzinom od 28.92 morskih milja na sat. Tali- 
janima preotmu 1935 modru vrpcu Francuzi sa svojom 
Normandie od 83.423 br. reg. tona, koja je u vremenu od 
3 dana 22 sata preplovila Ocean brzinom od 31.20 morskih 
milja na sat. Konačno je bio na redu opet jedan engleski 
brod Queen Mary od 81.235 br. reg. tona parobrodarskog 
društva Cunard White Star Limited, koji je 1938 prevalio 
put od 2.938 morskih milja za 3 dana, 20 sati i 42 minuta 
brzinom od 31.69 morskih milja na sat, te je time posti- 
gao najveću brzinu u povijesti brodarstva. Pobjednički 
brod ne vije danas više kao nekada modru vrpcu, te je 
ona postala samo simbolom dotičnog rekorda u brzini pre- 
voza preko Atlantika. Prije nekoliko godina osnovao je 
američki bogataš Hales skupocjenu alegoričku trofeju, koju 
dobiva poduzeće s najbržim brodom. A.B. 
BLUES (engl. »modro«), t. j. popijevke sanjarskog, »mo- 
drog« ugodaja, upravo sentimentalne plesne popijevke u 
četiričetvrtinskoj mjeri; njihov je izvor u popijevkama 
američkih crnaca (nigger-song). Te su popijevke postale 
temeljem modernoga američkog društvenog plesa ove 
vrste, koja je poznata i pod imenom rag-time. Redovno se 
odvija u mirnom pokretanju dvodijelne mjere (alla-breve). 
Pijevnim značajkama tih popjevaka najbolje odgovaraju 
veće notne vrijednosti, ali se u njima nalaze i mnoge sin- 
kope, naročito pod utjecajem jazz-orkestara. ES. 
BLUM, Léon, * Pariz 1872, francuski političar židovskog 
podrijetla. Napustivši odvjetništvo stupa u državnu službu 
kao činovnik Državnog vijeća (1895). Bavi se umjetničkom 
i kazališnom kritikom (u »Gil Blas« i »Comoedia«). U 
doba Dreyfusove afere pristaje uz socijalizam te sa Jau- 


résom i Briandom osniva »L'Humanité« С. 1919—1928 
nar. zastupnik okružja Seine, zatim okružja Narbonne. 
Predsjednik socijalističke stranke, osnivač ljevičarskog 


bloka, B. sastavlja vladu ljevičarsko-centrumaške koalicije 
(»pučka fronta«, 1936). Podpredsjednik u Chautempsovoj 
vladi (1937), ponovno sastavlja vladu 1938, ali odstupa 
nakon pripojenja Austrije Njemačkoj. Nakon primirja 
s Njemačkom 1940 protiv B-a, koji je zatočen, poveden 
je postupak zbog odgovornosti za izgubljeni rat. J.N. 

BLUMAUER, Aloys, Ж Steyer 21. XII. 1755, + Beč 17. 
III. 1798, njem. pjesnik, isusovac, iza ukinuća reda dvorski 
cenzor. Napisao nekada mnogo čitanu, na mjestima neugla- 
đenu, štoviše i prostačku travestiju Vergilijeve Enejide 
Abenteur des frommen Helden Aneas, prema Francuzu Scar- 
ronu, rugajući se protivnicima racionalizma. GE 

BLUME, Klement, Ж Billerbeck (Westfalen) 1862, + Ko- 
nigstein 1932, njem. isusovac (od 1878), znameniti himno- 
log, istraživač sredovječne latinske literature. 


BIBL.: Analecta hymnica medii aevi (55 sv., 1886—1922, do 1909 
s Drevesom); Hymnologische Beitráge (4 sv., 1897 [1930]) i dr. M. V. 


BLUNCK, Hans Friedrich, * Altona 3. IX. 1888, sin 
seoskog učitelja, jedan od najznačajnijih njem. pjesnika i 
pripovjedača sadašnjosti. Učio pravo za svjetskog rata u 
Flandriji, kasnije sindik sveučilišta u Hamburgu, 1933 do 
1935 predsjednik njem. akademije spisatelja. Živi u Mol- 
lenhofu u Holsteinu. B. trilogija romana Urvátersaga obu- 

hvata ove dijelove: 1. Gewalt iiber das Feuer, 2. Kampf 
der Gestirne i 3. Streit mit den Gottern, te je puna mit- 
ske intuicije. Isto tako su važni romani: Werdendes Volk, 
Die grosse Fahrt, Konig Geiserich. Posve osebujne su i 
B-ove balade i priče. С. 8. 
BLUNTSCHLI, Johann Kaspar, * Zürich 7. VII. 1808, 
t Karlsruhe 21. X. 1881, švicarsko-njemački pravnik, državo- 
slovac i političar. G. 1833 postaje sveuč. profesor u Zü- 
richu, 1848 u Münchenu, 1861 u Heidelbergu. Djelatno je 
učestvovao u političkom životu kantona Zürich te je go- 
dinama bio članom, kasnije predsjednikom velikoga vijeća, 
a kad je zbog političkih opreka ostavio domovinu, djelovao 
je iu Njemačkoj politički i bio je članom badenskoga sa- 
bora. Napisao je mnogo znanstvenih djela i istakao se za- 
konodavnim radom izradivši građanski zakonik za kanton 
Zürich, a znamenit je i njegov pokušaj kodifikacije među- 
narodnoga prava (Das moderne Völkerrecht, 1868), preve- 
den na mnoge strane jezike. Djelom Allgemeines Staats- 
recht (2 sv., 1852, 5. izd. Lehre vom modernen Staat, 


1875—6) mnogo je utjecao na tadanju nauku o državi. 
LIT.: Holtzendoríf, B. und seine Verdienste um die Staatswissen- 

schajten, 1882; Meili, J. K. B. und seine Bedeutuns für die moderne 

Rechtswissenschaft, 1908. A 


BLUTHNER, Julije Ferdinand, * 1824, + 1910, osnivač 
znamenite tvornice klavira, koji uživaju veliki ugled u ci- 
jelom svijetu. Napisao je zajedno s Gretschelom Lehrbuch 
des Pianofortebaues, XI. izd. Berlin 1929. B. S. 

BLJEDOBOLJA — Kloroza. 

BLJESAK — Sijevanje. 

BLJUŠT (Tamus communis L.), biljni rod por. Dioscore- 
aceae. Iz gomoljasto odebljale trajne podzemne stabljike 
nastaje kod ove povijuše nadzemna stabljika, duga i do 
3 m. Listovi su trokutasto srcasti i s peteljkom. Iz li- 

snih pazušaca izbijaju u jače ili slabije produženim cva- 
tovima neugledni i jednospolni, dvodomni, cvjetovi. Plod 
je jako crvena i okrugla boba. Bljušt raste u zimzelenim i 
listopadnim šumama po zapadnoj i južnoj Evropi, Pre- 
dnjoj Aziji, sjevernoj Africi i na Kanarima (sredozemno- 
atlantski florni element). Kod nas ga ima u svim krajevi- 
ma zimzelenog i hrastovog pojasa. U gomoljima se nalaze 
igličasti kristali, zbog čega ti dijelovi draže i pale kožu 
pa se zato i upotrebljavaju u pučkoj medicini, osobito 
protiv reume. U Dalmaciji jedu mladice ove biljke» koje 
dijelovi u odraslom stanju mogu biti i otrovni. F. K-n. 
BLJUŠTAC, Bryonia, por. bundevnjače (v.), i to B. alba 
L. i B. dioeca Jacq., rastu kao trajne penjačice po Zivicama 
i ogradama nizinskih područja. Korijen je debeo, repi sli- 
čan, a duga i tanka stabljika razvija vitice i srcolike, pe- 
terokrpaste listove. Cvjetovi su pravilni, jednospolni, ze- 
lenkasto bijeli i u cvatovima razvijeni. Kod prve su vrste 
cvjetovi jednodomni, a plodovi kuglasti i crni. Dolazi 
samo u nekim evropskim zemljama. Cvjetovi su druge 
vrste dvodomni, a bobe skerletno crvene. Sireg je pro- 
stranstva od prve. Kod nas dolaze obje divlje, mnogo se 
sade, osobito prva, u živicama za ukras i kao lijek. Za lije- 
čenje se upotrebljava jako razvijeno korijenje obih vrsta 
(Radix Bryoniae). Ono je gorkog i gadnog okusa, te se 
upotrebljava mnogo kod uloga, vodene bolesti, upale plu- 
ća, kod proljeva, za rane i t. d. Inače su to opasne biljke, 
koje mogu izazvati jaki proljev i grčeve pa i smrt. F. K-n. 
BLJUVANJE (vomitus) jedna od mnogih zaštitnih 
reakcija organizma, pojavljuje se kod čovjeka, među si- 
savcima jedino kod dvokopitara i mesoždera, i kod svih 
nižih kralježnjaka. Predznaci su mu skoro uvijek subjekti- 
vne pojave mučnine (nausea) popraćene bljedoćom, znoje- 
njem, slabošću mišića, ubrzanjem bila i disanja, poveća- 
nim stvaranjem sline. U želucu se već u ovom prethodnom 
stanju čvrsto zatvara pilorus (otvor između želuca i dva- 
naesnika), da se spriječi prijelaz želučana sadržaja u 
dalje dijelove probavnog aparata. Želučana stijena je ola- 
bavljena, a tek s početkom bljuvanja stegne se grčevito 
pilorički dio želuca, otvori se ušće jednjaka u želudac, 
koje je normalno stalno stisnuto, te se istodobnim steza- 
njem ošita (diafragme) i mišića prednje trbušne stijenke 
izvrši ponovno nagli pritisak na trbušne organe uklju- 
čivši želudac. Time se sadržaj želuca potisne u jednjak i 
budući da se pravovremeno zatvori i ulaz iz ždrijela u 
grkljan i veza ždrijela s nosom, može se sadržaj želuca 
izbaciti napolje normalnim putem bez prodiranja u organe 
disanja. Kod ponovnog bljuvanja priključuje se ovim kret- 
njama i stezanje glatkog mišičja dvanaesnika u obratnom 
pravcu (antiperistaltika), kojim se utjera u želudac žuč i 
pomiješa s ostalim želučanim sadržajem. Redosljedom, ko- 
jim pojedini spomenuti mišići stupaju kod bljuvanja u 
akciju, upravlja u centralnom živčanom sistemu posebni 
centar za bljuvanje, smješten u produljenoj moždini (me- 
dulla oblongata). Do bljuvanja dolazi: 1. djelovanjem po- 
dražaja na ovaj centar (patološki procesi u mozgu, migre- 
na, nagomilavanje raspadnih produkata u krvi zbog kro- 
ničnog oboljenja bubrega, neki specifični otrovi, kao apo- 
morfin). 2. refleksnim putem, kad jaki podražaji djeluju 
na one organe, kojih osjetila i s njima spojeni centripe- 
talni (senzitivni) živci imadu anatomsku i funkcionalnu 
vezu s centrom za bljuvanje. To su ždrijelo (mehaničko 
podraživanje, na pr. prstom), sam želudac (hrana lošeg 
sastava, razni otrovi nakon progutanja, osobito bakreni 
sulfat, cinkov sulfat, emetin, vinski kamen za bljuvanje, 
t. j. kalijev i antimonijev tartrat), upalni procesi na po- 
trbušnici, oboljenja bubrega i mokraćnih putova, jako po- 
draživanje vestibularnog aparata kao organa ravnoteže 
(njihanje, morska bolest) i t. d. Bljuvanje na početku tru- 
dnoće može biti znakom samo pojačane živčane podra- 
žljivosti, naročito autonomnog živčanog sistema, u težim 
slučajevima postoji več poremećenje mijene tvari kao 
uzrok bljuvanja. Kod raznih bolesti je bljuvanje veoma 
često, osobito kod djece, a biva izazvano djelovanjem spe- 
cifičnih otrovnih (toksičnih) spojeva. ES. 
B. kod domaćih životinja. Od domaćih životinja naj- 
lakše povraćaju mesojedi, svinje i perad, preživači teže 
(valja lučiti od preživanja), a najteže kopitari, kod kojih 
je povraćanje čak veoma loš znak. Činjenica, da sve Zivo- 
tinje ne povraćaju jednako lagano, tumači se raznolikom 
nadražljivošću centra za povraćanje i centripetalnih niti 
vagusa. Fiziološko povraćanje opaža se kod ptica grabi- 

lica. Uzroci su povraćanju različiti: najčešće bolesti želu- 
ca, pa prenatrpanost želuca hranom, strana tijela i tumori 
želuca, bolesti mozga i t. d. I zbog neprohodnosti crijeva 
može doći do sekundarnog raširenja želuca i do povraća- 
nja. Psi, mačke i svinje povraćaju kod katara grla, pa se 
radi toga često kod njih vidi povraćanje. Dugo povraćanje 
može dovesti, među ostalim, i do tetanije. A. S. 

BLJUVARA — Gljive, jestive i otrovne. 

BOA -> Udavke. 


BOA, dalmatinski otok Čiovo. Spominju ga Tab. Peut. i 
Geogr. Rav. 408, 5. Plinije Nat. hist. III. 152 zove ga Bova; 
Amijan Marcelin piše ... im insulam Delmatiam Boas 22, 
3, 6, i ... ad Boas Delmatiae locum 22, I, 23. Prema 
Mommsenu CIL III. p. 393. pripadao je taj otok zajedno 
sa susjednim Trogirom (Tragurium) grčkoj koloniji Visu 
kao U 4. st. pos. Kr. zadržavali su se tu državni zato- 

enici. 

LIT.: C. Patsch u PWR III., 572. Z.D. 

BOABDIL, španjolski oblik za Abu Abd'Alláh, poslje- 
dnji emir Granade 1482/83 i 1486/92; dočepao se prijestolja 
u borbi protiv svoga oca Abu l'Hassana, ali mu Ferdinand 
Aragonski već 1487 ote Malagu, 1488/89 zauze i istočni dio 
emirata i poče 1491 opsjedati samu Granadu. Kapitulaci- 
jom 1492 prestade arapska vlast u Španjolskoj. B. primi 
gradić Andarax u feud, ali pred intrigama kršćana već idu- 
će godine uzmače u Maroko, gdje je i umro. F.H. 

BOAS, Franz, ** Minden (Westfalen) u Njemačkoj 9. VII. 
1858, etnolog i antropolog svjetskoga glasa, bio je docent 
u Berlinu i Worcesteru (Mass., U. S. A.), od 1895 na Ame- 
rican Museumu of Natural History, od 1896 profesor an- 
tropologije na Columbia sveučilištu u New Yorku. Istra- 
Zivao je život Indijanaca i Eskima, naročito u Brit. Colum- 
biji, Aljaski i dr.; organizirao je Jesup North-Pacific eks- 
pediciju sa ciljem, da ispita kulturne veze sjeverozapadne 
Amerike i sjeverne Azije. Plodan pisac. Većina radova u 
izdanjima Bureau of Ethnology Smithsonova instituta u 
Washingtonu. 


BIBL.: The Growth of Children, 1896, 1904; Changes in Form of Body 
of Descendants of Emmigrants, 1911; The Mind of Primitive Man, 
1911; Kultur und Rasse, 1913; Handbook of American Indian Languages, 
1911; Primitive Art, 1927, i t. d Z. V. 


BOB — Mahunjače. 

BOB — Saone. 

BOBA — Plod. 

BOBADILLA, 1. Francisco de, * u Aragonu sredinom 15. 
st, + 1502, španjolski plemić, kojemu je ime postalo po- 
znato u vezi s optužbom protiv Krištofa Kolumba. Več 
za drugog putovanja Kolumbova dolazile su u Španjolsku 
iz novoga kraja protiv Kolumba tužbe (1495) na lošu 
upravu, od kojih se on opravdao iza povratka u domo- 
vinu. Iza njegova odlaska na treće putovanje (1489) Ko- 
lumbovi neprijatelji nastave spletkarenjem na dvoru kod 
kralja Ferdinanda i kraljice Izabele optužujući ga, da 
kani od Španjolske odcijepiti nove krajeve. B-u pošalju 21. 
III. 1499 sa širokim ovlastima da provede istragu. U kolo- 
vozu 1500 dođe on u San Domingo, zatvori Kolumba i 
obadva njegova brata te ih pošalje u Španjolsku. Pred kra- 
ljem se Kolumbo nesamo opravda, nego ga i sklone, te je 
svrgao B-u i na njegovo mjesto imenovao za namjesnika 
Nicolás-a de Ovando (1501). Ovaj dođe u veljači 1502 па 
Hispaniolu, optuži B-u zbog različitih zloporaba i pošalje 
u Španjolsku u lipnju 1502. Na tom putu zahvati oluja 
brod, koji potone. 

2. Nikola, Ж Bobadilla del Camino 1507, T Loreto 1590, 
španj. isusovac, jedan od drugova sv. Ignacija Lojole. Pri 
izgradnji Ustanova is. reda više smetao nego koristio. Teo- 
log i savjetnik na državnim saborima u Njemačkoj (1542— 
48), mnogo cijenjen od knezova i biskupa zbog požrtvo- 
vnog rada za katoličku obnovu. Pobijao je augsburški Inte- 
rim, zato izgubi naklonost Karla V. i morade ostaviti 
Njemačku. Prvi je isusovac, koji je djelovao u hrvatskim 
krajevima: u Zadru 1559 i 1560, u Dubrovniku 1559—61. 

LIT.: G. Boero (1879), Astrain, Hist. de la Comp., II. i IIL; »Vrela 
i prinosi« 3, 4—7; Vanino, Da li je Ivan Gundulić bio isusovački đak? 
(»Obzor« br. 187—8, 1938). M.V. 

AK — Svisci. 

BOBALI (Babali, Babalius, Bobalius, de Bobaliis) — 
Bobaljević. 

BOBALIĆ, prezime načinjeno u novije vrijeme, a ispra- 
vno je samo Bobaljević (v.), jer su se dubrovačka prezi- 
mena, koja svršavaju na -i, u hrvatskom jeziku govorila 
s produženjem osnove s -ović i -ević. Dakle, prema Bobali, 
Giorgi, Tudisi, Vetrani i t. d., hrvatski su oblici glasili 


BOBALIC — BOBBIO 


samo: Bobaljević, Đurđević, Tudišević, Vetranović, a ne, 
kako se kadšto govori i piše: Bobalić, Đorđić, Tudišić, 
Vetranić i t. d. F.F. 

BOBALJEVIĆ prezime je jednoga prastarog dubrova- 
čkog vlasteoskog roda, koji je u 15.—16. st. s pomoću pučke 
etimologije počeo svoje prezime izvoditi od hrvatske ime- 
nice »bob«, a onda, prevedavši je latinskom riječi »faba« 
prema običajima humanista, načinio predaju, da dubrova- 
čki Bobaljevići vuku svoju lozu od starorimskih Fabiusa, 
koji da su prešli u drevni Epidaur, a zatim u Ragusium- 
Dubrovnik. Prema navodima Fr. Račkoga B-ći su starinom 
upravo iz dalmatinske Hrvatske (Stari pisci hrvatski, VIII.). 

U prošlosti grada Dubrovnika B-ći se inače pojavljuju 
sasvim sigurno od 13. st. Za prve njegove članove veže se 
predaja spominjući, da su se vladavini kneza tiranina 
Damjana Jude bila usprotivila najprije tri B-ća: braća 
Domanja, Vlaho i Vukša, zbog čega su morali prebjeći u 
Bosnu. Kad je kasnije protiv tiranina spremao zavjeru, uz 
pomoć Mlečana, vlastelin Pero Beneša, tome su se opet 
protivila braća B-ći Miše i Vid nalazeći, da je slobodi Du- 
brovnika veća opasnost u pomoći Mlečana nego u tiraniji 
Damjana Jude. Prema navodima Orbinija sve se to imalo 
zbivati oko 1215 ili 1262. U jednoj i drugoj prilici predaja 
čuva stav B-ća kao spomen na primjere iskrenog domo- 
ljublja. 

Prvi pouzdano zasvjedočeni članovi vlasteoskog roda 
B-ća, koji se potvrđuju iz isprava, javljaju se tek od 1359, 
a zvali su se Miše (Mihail), Paskal i Vlaho (Blasius). Za- 
cijelo su se B-ći po prvome od ove trojice počeli nazivati 
i Mišetići, jer. je to prezime u dubrovačkim ispravama 
1405 prvi počeo nositi njegov sin Vukša, zvan inače i 
Volcij Michaelis de Babalio. Brat Mišin Paskal već je 
1370 dubrovački kanonik, a 1405 trebao je poći kao župnik 
u rudarsko naselje Novo Brdo na Kosovu polju (isp. Smi- 
čiklas, Cod. diplom. XII, 618, XIII, 686, XIV, 640; K. 
Jireček, Spomenici srpski, str. 108). Osim toga postojao 
je u Dubrovniku i pučanski rod Bobaljevića, pa se nalazi 
spomenut u indeksu kodeksa »Genealogije familija pu- 
čkih Antuninskih«. Iz abecednoga niza ovoj grani su pri- 
padali Franjo i Miho, obadva zvana i »Kuko«, i s njima 
je i s djecom im u potresu od 1667 kuća izumrla. 

Kulturno-književna povijest Dubrovnika zabilježila je 
više imena iz roda B-ća, od kojih su jedni književnici i 
učenjaci, drugi opet samo veliki ljubitelji književnosti, 
odnosno samo pomagači književnih i kulturnih nastojanja 
svojih sugrađana i rodnoga grada uopće. 

Evo nekoliko znatnijih abecednim redom: 

Domanja (Dominik) B. živio je u prvoj polovini 14. st. 
i bio svećenik i kanonik. Po pripovijedanju J. Lukarevića 
i M. Orbinija ušao je u službu bosanskoga bana Stjepana 
Kotromanića i u toj se službi, pored ostaloga, učinio Za- 
služnim za suzbijanje bogomilstva u Bosni, što je prije 
svega pridonijelo sređenju tamošnjih političkih prilika pa 
je bilo od velike koristi i banovini, naročito za njena su- 
koba sa srpskim carem Dušanom. Kavanjin je D-nji u svo- 
joj velepjesni posvetio jednu cijelu kiticu (isp. X. 25). 

Frano B., zvan Kuko (pučanin), živio je i djelovao pot- 
kraj 16. i na početku 17. st. Ignjat Đorđić (Đurđević) u 
spisu »Vitae et carmina illustrium Rhacusinorum« spominje 
ga samo po imenu, čemu Appendini dodaje, da ima nje- 
govu zbirku pjesama, koju je skupio sam Đorđić nazvavši 
ih »Poesie di Cuco il Seniore«. Jedan njegov talijanski so- 
net tiskan je uz nekoliko izdanja Bunićeve »Mandaliene 
pokornice«, a njegova hrvatska pjesma »Skazovanje Troje 
užežene« sačuvana je u više rukopisnih prijepisa. 

Makarij B. živio je i djelovao u mljetskom benediktin- 
skom samostanu potkraj 15. st.; bio vrlo obrazovan, 
odlično poznavao grčki, hebrejski i latinski, a zbog sveta i 
čista života pripisivala mu se moć proricanja. U benedik- 
tinskom samostanu sv. Jakova u Dubrovniku čuvala se 
njegova slika navodno još u 18. st. 

Marin Mišetić B., brat Savkov, potporom prednjega Ma- 
kad je pisana njegova oporuka. Bio je veliki ljubitelj knji- 
ževnosti i školstva pa je za školovanje dubrovačke vrije- 
dne a siromašne mladeži dijelio velike potpore i osnivao 
zaklade, iz kojih su bili podignuti domovi za vlasteoske, a 
naročito za pučanske kćeri. Kad je 1594 Dubrovniku za- 
prijetio napadajem odmetnik Hasan Cicada Kalabrežanin, 
Marin je rodnom gradu stavio na raspolaganje svoj golemi 
imetak, i napadaj je bio uspješno odbit. 

Marin Mišetić B., brat Savkov, potporom prednjega Ma- 
rina izdao je u Mlecima talijanske pjesme Savkove posve- 
tivši ih rođaku Marinu Andrije B., kome je svoje povijesti 
1601 posvetio i Dum Mavar Orbini, a još prije jedno svoje 
djelo (»Phytognomonica«) Napuljac Giambattista Porta. 

Matej Frana B. živio je i djelovao na početku 16. st. i 
bio, kao i Makarij, učen teolog i vladao grčkim jezikom, iz 
kojega je preveo na latinski sva djela sv. Bazilija. U vri- 
jeme Orbinijevo taj se prijevod još čuvao u dubrovačkom 
benediktinskom samostanu sv. Jakova. 

Miho B., zvan Kuko, živio je i djelovao sredinom 17. st. 
Prema Cervi pripadao je, kao i Frano, pučanskoj grani B. 
Najprije u Dubrovniku pjevao je hrvatski, a kad se dulje 
vremena poradi trgovačkih poslova bavio u Napulju, slagao 
je talijanske epigrame, od kojih je jedan, posvećen Vinku 
Komnenu, tiskan u djelu Laur. Miniata: Le glorie cadute 
dell’ antiquissima et augustissima famiglia Comnena... 
(Mleci 1673). 

Savko (Sabo, Sabino) Mišetić, zvan Glušac, * Dubrovnik 
1529/30 i tu + 1585. Otac mu je Miše Savkov, koji je uz 
Savka imao još pet sinova (Džona, Lovru, Andriju, Šiška 
i Marina) i tri kćeri. Život mu je bio od prve mladosti bu- 
ran. Osvećujući uvredu nanesenu ocu, S. je 1547/8 i 1555/6 
dopao tamnice pa i progonstva, koje je djelomično provo- 
dio na Balkanu i čak na Siciliji. U veliko vijeće ušao je 
10. I. 1550, a jedno vrijeme kao kaštelan službovao je u 
Pozvidu i u Stonu. Inače je najveći dio života živio povu- 
čeno, naročito otkad je prije 1557 bio sasvim oglušio. Bio 
je ljubitelj knjiga i književnosti, pjevao hrvatske i tali- 
janske lirske pjesme, u kojima se i on kao i njegov drug 
Miho Monaldi u svojim talijanskim pjesmama nastojao 
donekle otresti manire petrarkista Šiška Menčetića pa i 
Dinka Ranjine, čime je već on išao stazama, kojima je 
poslije njega pošao Dinko Zlatarić. To se očituje i iz nje- 
gove vedre anakreontske pjesme. O slavni naš Bako... 
S M. Monaldijem on je osnivač prve dubrovačke književne 
akademije Složnih (»dei Concordi«). Od njegove zacijelo 
bogatije književne ostavštine sačuvala se u novije vrijeme 
nađena sitna zbirka Pjesni razlike s 2 »poslanice« i 12 »pje- 
sni ljuvenih« i jedna od Čubranovićeve nezavisna Jeđupka. 
Nakon njegove smrti braća Šiško i Marin skupiše njegove 
talijanske pjesme i izdadoše ih 1589 u Mlecima pod natpi- 
som Rime amorose e pastorali e satire. Prigodom smrti sje- 
tiše ga se prijatelji i suvremenici Miho Bunić i Dinko Zla- 
tarić hrvatskim, a Miho Monaldi talijanskim pjesmama. 
Njegove hrvatske pjesme tiskane su u VIII. knj. »Starih 
pisaca hrvatskih«, a još prije u III. sv. Kukuljevićevih »Sta- 
rih pjesnika hrvatskih«. 

Vuk (Volcius Blasii de Bobalio) B. živio je polovicom 
15. st. U zbirci pjesama dubrovačkog kancelara Ivana Lovre 
Regina, koja je, kako misli prof. M. Rešetar, cijela nastala 
1435—1469, ima 10 pjesama posvećenih »Ad volcium boba- 
lium patricium Ragusinum«, u kojima pored ostaloga Regin 
hvali Vukovu odanost knjizi i njegovu knjižnicu, u kojoj 
da se nalaze i Petrarkine pjesme. Spominjanje slatke lire 
i zelenog vijenca, kojim želi ovjenčati Vuka, upućuje na to, 
da je i Vuk pjevao pjesme, najvjerojatnije latinske. 

LIT.: O Bobaljevićima ima najpouzdanije podatke Ser. Cerva-Crije- 
vić u knjizi Bibliotheca Ragusina, in qua Ragusini scriptores eorumque 
gesta et scripta recensentur i po njemu Seb. Dolci u Fasti litterario- 
Ragusini sive virorum litteratorum, qui usque ad annum MDCCLXVI in 
Kagusina claruerunt ditione (Mleci 1767); P. Kolendić, Biografska dela 


Ignjata Đurđevića, Beograd 1935; Jean Dayre, Dubrovačke studije, 
Zagreb 1938. F.F 


BOBANOVIĆ, Mato, Ж Kuna na poluotoku Pelješcu 1884, 
agronom. Po dovršetku Gospodarskog učilišta u Križevcima 
i Više vinogradarsko-voćarske škole radi kao vinarski nad- 
zornik na unapređivanju dalmatinskoga vinogradarstva. Od 
1923 glavni je suradnik Poljodjelskoga vjesnika, a napisao 
je nekoliko knjiga iz vinogradarstva (na pr. Radnje oko 
vina, Split 1922 i dr.). . 29,0. 

BOBBIO, gradić u talijanskoj provinciji Pavia, sjedište 
biskupije, nastao oko benediktinske opatije, koju je 612 
irski misionar sv. Kolumban, došavši s drugim irskim 
vjesnicima vjere u doba Merowinga, osnovao na rijeci 
Trebiji. U doba Karla Velikoga bio je B. središte duhovne 
kulture u Italiji Iz kataloga znamenite samostanske knji- 
žnice, koji potječe iz 10. st., vidimo, da je tamo bilo obilje 
knjiga vjerskog i svjetovnog sadržaja, sastavljenih ili pre- 
pisanih u B., dok je najstariji dio te znamenite knjižnice 
bio donesen iz Irske. Ostatci tih rukopisa s osobito vri- 
jednim palimpsestima nalaze se danas u Vatikanskoj, Lau- 
rencijanskoj, Turinskoj, Napuljskoj i Bečkoj državnoj knji- 

žnici. Neki su rukopisi dospjeli čak u Francusku fara 


Sku. 28: 

BOBČEV, 1. Nikola, Ж Elena 10. XII. 1863, t Sofija 23. 
III. 1938, bugarski pisac. Srednju je školu svršio u Nikola- 
jevu u Rusiji kao pitomac bugarskoga konvikta, a filozofiju 
u Leipzigu kod Wilchelma Wundta. Služio je najprije na 
srednjoj školi, a poslije je postao ravnatelj te nadzornik 
kod ministarstva prosvjete u Sofiji. Postao je članom bu- 
garske Akademije nauka i bio glavni suradnik pravničke 
Bugarske zbirke. Napisao je i jedan članak za Jagićev Zbor- 
nik. Bio je mnogogodišnji odbornik i urednik časopisa 
Slavjanskoga glasa, Slavjanskoga kalendara iSlavjanske bi- 
blioteke. Prigodom njegove 70-godišnjice te 50-godišnjice 
književnoga rada izdalo je Slavjansko društvo svečani spo- 
men-broj Slavjanskoga glasa. B. je pisao o pedagoškim, kul- 
turnim i književnim pitanjima, a naročito o etnografiji 
Macedonije te o pitanju Slavena u bivšoj Austro-ugarskoj 
monarhiji. Pisao je i o hrvatskim političarima i književni- 
cima: o Radiću, Gaju, Vrazu, Đalskome. 

2. Stefan бауоу, Ж Elena, 2. II. 1853, + Sofija 8. IX. 1940, 
bugarski učenjak i književnik. Pučku i srednju školu svršio 
je u Eleni kraj Trnova, odakle krene u Carigrad na medi- 
cinske nauke, kojih nije svršio, 
jer se stao baviti politikom. 
G. 1877 odlazi u Bukurešt, 
središte bugarskih političkih 
emigranata. Međutim je bu- 
knuo rusko-turski rat, u kojem 
je sudjelovao i B. Iza toga je 
u Moskvi svršio pravne nau- 
ke. G. 1899 je u Plovdivu, 
glavnom gradu Istočne Ru- 
melije, gdje postaje ministrom 
pravosuđa. Iza svrgnuća kne- 
za Aleksandra Battenberga 
živi u Sofiji do smrti. Tu 
je postao odvjetnik, pa pro- 
fesor za bugarsko i slavensko 
pravo na Visokoj školi, ka- 
snije sveučilištu Sv. Klimenta 
(1902). Bio je i urednik Juridi- 
českog Pregleda (1893—1933) 
te Blgarske Zbirke (1894—1933). G. 1912 ministar je pro- 
svjete, a 1913 poslanik Bugarske u Petrogradu. Več je 1885 
bio zastupnik Istočne Rumelije u sobranju u Sofiji, a i 
kasnije kroz više godina. G. 1920 utemeljio je u Sofiji 
privatno slobodno sveučilište, danas državno, kojim je 
upravljao do svoje duboke starosti. G. 1884 postaje čla- 
nom bugarske Akademije nauka, a doskora i članom dopi- 
snikom akademija u Pragu, Krakovu, Petrogradu, Moskvi 
i Zagrebu. Bio je i član Slavenskog instituta u Pragu te 
počasni član mnogih slavenskih književnih i političkih dru- 
štava, predsjednik Društva bugarskih književnika, Slaven- 
ske Besede te Slavjanskoga društva u Sofiji. Ovo je društvo 
utemeljio prije 30 g. te mu bio doživotni počasni predsje- 
dnik. Dugo vremena bio je urednik Slavjanskoga glasa, 
Slavjanskog Koledara i Slavjanske Biblioteke. U tim se 
izdanjima raspravljalo i o hrvatskom pitanju. Napisao je 
mnogo rasprava i djela: Sbornik na blgarskitje juridiceski 
običaji, Plovdiv-Sofija 1897—1927; Staroblgarski pravni spo- 
menici, Sofija 1903; Istorija na blgarsko pravo, Sofija 1910; 
Blgarsko običajno pravo, Sofija 1917; Simeonska Blgarija, 
Sofija 1928; Cerkovno pravo, Sofija 1927; Istočna Rumelija, 
Sofija 1924; Rimsko i vizantinsko pravo v stara Blgarija, 
Sofija 1925; Blgarija i Slavjanstvo, Sofija 1934; Stranici iz 
mojata diplomaticeska misija v Petrograd, Sofija 1940 i 
mnogo drugih. B. je poznavao i govorio grčki, turski, fran- 
cuski, ruski i.hrvatski. Neka su njegova djela imala među- 
narodno značenje. Posjećivao je sve slavenske glavne gra- 
dove, kada bi se desio kakav narodni događaj. Bio je 
glavni organizator i predsjednik sveslavenskoga kongresa u 
Sofiji 1910, na kojemu su sudjelovali i Hrvati. S Hrvatima 
je mnogo simpatizirao. Kada je 1905 bio u Zagrebu kongres 
umjetnika, književnika i novinara, B. je prisustvovao kon- 
gresu te se upoznao s većinom hrvatskih najodličnijih 
prvaka. Taj boravak u Zagrebu opisao je u brošuri Majski 
dni v Zagreb, Sofija 1905. Proučavajući odnošaj Hrvata 
s Madžarima posjetio je sve prvake sviju stranaka u Za- 
grebu i 1907 objelodanio u Blgarskoj zbirci raspravu Meždu 
hrvatskije borci za narodna prava. B. je bio u Zagrebu 
opet 1908 kao predsjednik društva umjetnosti Lade; i taj 

je svoj boravak opisao u Slavjanskom Glasu. Kada se je 
1909 slavila 100 godišnjica rođenja Ljudevita Gaja otkri- 
ćem njegova spomenika u Krapini, bio je prisutan i B. i 
izrekao lijep govor u slavu preporoditelja hrvatskog na- 
roda i hrvatske književnosti. Proslavu je opisao u brošuri 
Edin hrvatski praznik, Sofija 1909. Slavjansko društvo pro- 
slavilo je 25-godišnjicu njegova književnoga rada, a za 
50-godišnjicu izdalo je Spomen-knjigu (1913) s popisom 
svih njegovih djela i članaka, kojih je više stotina. G. 1933 
predsjedao je kongresu slavenskih pravnika na sveučilištu 
Komenskoga u Bratislavi te je imenovan počasnim dokto- 
rom ondješnjega sveučilišta. Za jubilarni broj Obzora 1936 
napisao je članak Strossmayer i Bugari. G. 1938 prosla- 
vljena je skromno njegova 85-godišnjica, na koju su se 
osvrnule sve slavenske i hrvatske novine. B. je naročito 
ljubio Hrvate. S njim je nestalo posljednjeg preporodi- 
telja bugarskoga naroda i sadašnje bugarske države. Е.В. 

BOBČEVSKI, Benedikt, * Varna 1896, bugarski dirigent 
i skladatelj. Učio glazbu u Beču i Miinchenu, od 1926 do 
1941 dirigent narodne opere u Sofiji, poslije glazbeni ure- 
dnik Radio-Sofija. Istakao se kao skladatelj opere Knez 
Otšelnik, koja je 1931 izvedena u Sofiji, i velikim brojem 
solističkih i zbornih pjesama u narodnom duhu. G.K. 

BOBICA — Mahunjače. 

BOBICA — Ikrica. 


BOBIĆ, 1. Bernardo, hrvatski (zagrebački) barokni slikar 
iz druge polovine 17. st. Naslućuje se, da je umro između 
g. 1693 i 1698. Zvali su ga i Bernardo Bubić (Bubich), ali 
se u sačuvanim suvremenim ugovorima (koji se čuvaju u 
Arhivu prvostolnoga Kaptola zagrebačkoga) uvijek vlasto- 
ručno potpisuje Bernhardt Bobich. Kada i gdje se je rodio 
i je li bio u kakvoj rodbinskoj vezi sa slovenskim slikarom 
Jurjem Vubičem ili Bobičem (izvorni potpis »Georg Wu- 
bitsch«, sredina 17. st.) iz Mostah kod Kamnika, nije utvr- 
đeno. Jedino se zna, da je B. bio slikar prvostolnog Ka- 
ptola, dakle stalno nastanjen u Zagrebu, gdje je radio, a 
vjerojatno i umro. Osim toga zanimljiva je činjenica, da 
se u jednom nedavno nađenom popisu porezovnika staroga 
Zagreba (Gornjega grada) iz 1699 (koji je pohranjen u Hrv. 
drž. arhivu u Zagrebu) spominje »domus haeredum Ber- 
nardi Bobbich pictoris«. Prema tome je slikar B. nekad 
imao i u slobodnoj, kraljevskoj općini na brdu Gradcu je- 
dnu kuću. U literaturi ga kod nas pod imenom Bubić, Bo- 
bić prvi spominje Ivan Kukuljević-Sakcinski, ali na žalost 
ne među pojedinim biografijama umjetnika u svome pozna- 
tom Slovniku, već samo u knjizi Prvostolna crkva zagre- 
bačka, 1856, i to na osnovu već spomenutih ugovora sa za- 
grebačkim Kaptolom o slikanju pojedinih oltara (Bobićeve 
ugovore za njegove radove u crkvi Sv. Katarine u Zagrebu 
pronašao je Ž. Jiroušek prije nekoliko godina u Madžarskom 
drž. arhivu u Budimpešti). Tek se u najnovije vrijeme na- 
stoji kritički objasniti njegova nadasve zanimljiva umjet- 
nička ličnost, koja je za nas od velike kulturno-povijesne 
važnosti. B. je kao religiozni slikar u prvom redu izrađivao 
po narudžbama brojne oltarne slike za crkve u Zagrebu 

ao i za one u njegovoj bližoj i daljoj okolici. Međutim 
bavio se također pozlaćivanjem i polihromiranjem (boja- 
disanjem) svetačkih kipova i oltara. Od ove zacijelo veoma 
obilne umjetnikove djelatnosti sačuvalo se do danas veo- 
ma malo (— Barok). Neke su vjerojatno od njegovih slika 
tijekom vremena kojekuda raznesene, netragom nestale ili 
propale, a neke opet možebit postoje još i danas na svo- 
jim prvotnim mjestima iskvarene u crteZu i kolorizmu od 
neukusnih »restauracija«, osobito onih u prvoj polovini 19. 
st., pa je teško u njima otkriti B-ev značajni kolorizam 
i fakturu ispod gustih namaza novih boja. B-eva slikarska 
djela, koja nam je ostavio, govore rječito o njemu kao 
majstoru sjajnih umjetničkih kvaliteta, izvanredne stvara- 
lačke sposobnosti, silne i poletne izražajne snage i neslu- 
čene dosjetljivosti, a to treba osobito naglasiti pri opčeni- 
tom rasudivanju majstorove umjetničke ličnosti. Nije is- 
ključeno, da su B-evo najranije djelo u Zagrebu bile slike 
na pročeljima stare Kaptolske viječnice (sagradene 1674-75, 
porušene 1877; poznate samo po jednoj staroj Standlovoj 
fotografiji), koje mu zacijelo i donose pravo na kasniji 
više puta u ugovorima ponavljani naslov: »pictor et civis 
Areae Nostrae Capitularis«. Od ostalih dosada malo po- 
znatih B-evih djela zauzimlju najznatnije i najistaknutije 
mjesto krilne slike na oltaru sv. Ladislava (dovršene 1. 
VIII. 1691), nekoć u stolnoj crkvi zagrebačkoj (danas u 
Hrvatskom drž. muzeju za umjetnost i umjetnički obrt u 

Zagrebu). Izvorno ih je bilo dvanaest, a sada ih ima samo 
još devet. Na njima su vremenski prikazani događaji iz 
života svetoga kralja Ladislava, osnivača zagrebačke bi- 
skupije. To izvanredno B-evo djelo zahvaljuje zacijelo za 
neke povijesne detalje na njemu prikazane izravno samom 
Pavlu Ritteru-Vitezoviću, koji od 90-ih godina 17. st. stalno 
boravi u Zagrebu, kao i suvremenim tiskanim djelima Jurja 
Ratkaja, zagrebačkog kanonika i povjesničara. Za nas je 
kod tih slika najvažniji i najbitniji ponajprije njihov nada- 
sve zanimljiv posve povijesni sadržaj prožet religioznim 
duhom, a zatim i njihova estetska vrijednost s obzirom na 
suvremeno slikarstvo. Prizori iz vremena osnutka zagre- 
bačke biskupije (oko 1094) obiluju aluzijama na suvremene 
događaje. Tako primjerice izrađujući sliku Ladislav u ratu 
s Kumanima aludira B. na suvremene ratove Hrvata s Tur- 
cima (protuosmanlijska je ofenziva upravo u to doba u 
punom zamahu; Turci bježe kao na slici Kumani). Na 
drugom opet prizoru Hrvatski velikaši pred kraljem Ladi- 
slavom i kraljicom Jelenom Lepom u prednjem je planu 
snažno naglašena Vitezovićeva politička ideja potrebe cje- 
lokupnosti pojedinih hrvatskih zemalja (velikaši pokazuju 
Ladislavu starodrevne grbove Trojednoga kraljevstva). Na 
slici Graditelj prikazuje Ladislavu nacrte gradnje zagreba- 
čke Katedrale pomišlja B. na 1643 godine od graditelja 
Hansa Albertala izgrađeni novi južni zvonik, koji je ka- 
snije znatno postradao za katastrofalnog zagrebačkog po- 
žara 1645 (na slici se u pozadini vide radovi na »obnovi« 
zvonika, pročelja i crkvenog krova). — Već je Ivan Kuku- 
ljević-Sakcinski dobro zamijetio, da su B-eve slike rađene 
»po načinu mletačkom«, odnosno »po ukusu škole mleta- 
čke«. I doista, iz svih B-evih slika izbija i u njihovoj kom- 
poziciji i u kolorizmu snažan utjecaj mletačke slikarske 
škole i njezinih velikih predstavnika: Tiziana, Tintoretta, 
Palme Mlađega i drugih. Na osnovi toga mogli bismo re- 
ći, da je B. tražio svoga učitelja i uzore u samim Mlecima, 
odnosno, da je zacijelo bio ondje školovan. Djela toga 
prvog zagrebačkog impresionističkog slikara i »praoca Ra- 
čića i Kraljevića« prožima nečuvena krepčina tvorne snage 
i umjetničkog htijenja. On razvija na svojim slikama do 
gotovo izvanrednog savršenstva sva postojeća izražajna 
slikarska sredstva (snažni efekti svijetla i sjene, zagasita 
ružičasta boja inkarnata, koja je u opreci s crvenim cino- 
berom odjeće, patetičke kretnje, brojni kontraposti i dr.). 
B-eve su slike proračunane na stajalište gledaočevo odozdo. 
Jako naglašena, tipično barokna, diagonalna smjernica gi- 
banja u dubinu još samo povećava na njegovim slikama 
dramatski dojam. Crtež je njegov siguran i ispravan. S 
estetskog stanovišta leži možebit najveće B-evo značenje 
u njegovu koloritu. Umjesto glatkog, izjednačenog objekti- 
vističkog načina susreće se na njegovim slikama pastozni, 
subjektivistički (u širokim namazima) izvedeni način slika- 
nja. Najjače svijetlo stavlja Bobić više puta u pozadinu 
slike, pa na taj način postizava sjajne efekte (na pr. na 
slici Darivanje prvog zagrebačkog biskupa Duha). Ovakva 
lica sa zasjenjenim i neobično naglašenim dubokim očnim 
šupljinama prikazivao je na svojim djelima i B-ev suvre- 
menik Talijan Giuseppe Maria Crespi, kasnobarokni mac- 
chietista (v.). Naročito treba istaknuti ono posve tintoret- 
tovsko rominjanje i treperenje svijetla na površini odjeće 
(kostima) prikazanih likova (na pr. na liku dječaka, koji 
leči okrenut leđima ispred prijestolja kralja Ladislava). 
U nekim se svojim kompozicijama (kao na pr. na slici 
Silaženje Duha Svetoga) B. povodi izravno za Tizianom. — 
lako je B-evo slikarstvo posljedica nauka u stranom svije- 
tu, ipak izbija iz njega osebujni, lokalni značaj, i to ne 
samo na površini, u suvremenim kostimima, u koje je on 
zaodjenuo svoje likove slikajući kod toga pomno nošnju 
svoga vremena, već u unutrašnjosti, t. j. u njihovoj du- 
hovnosti. Veći broj fizionomija na njegovim slikama dje- 
luju kao tipični izražajni portreti tadašnjeg vremena (na 
pr. likovi velikaša s grbovima, portret graditelja i dr.). 
Ukratko B-u je uspjelo prikazati tip Hrvata 17. st. Nje- 
govo slikarstvo u našoj umjetničkoj tradiciji ostaje samo- 
stalna pojava, a njegova su djela još i danas kadra po- 
novno oživjeti prošle događaje. 

LIT.: I. Kukuljević-Sakcinski, Prvostolna crkva zagrebačka, Zagreb 
1856; I. Krst. Tkalčić, Prvostolna crkva zagrebačka nekoć i sada, Za- 
greb 1885; A. Schneider, Popisivanje i fotografijsko snimanje umjetni- 
čkih spomenika zagrebačkih, u Ljetopisu Hrv. Akad. sv. 50, Zagreb 
1938; 2. Jiroušek, B. Bobić, hrvatski slikar baroka, Jut. List, Zagreb 
3. I. 1939; 7. Horvat, Kultura Hrvata kroz 1000 godina, Zagreb 1939. Ž.J. 

2. Franjo, Ж 1677, + 1728, lepoglavski pavlin, slikar 
(> Barok). 

BOBINAC, Krunoslav, * Senj 25. IV. 1871, t Zagreb 7. 
XI. 1908, hrvatski statističar. Gimnaziju i pravne nauke 
svršio u Zagrebu. Još kao 
sveučilištarac radio je u hr- 
vatskom statističkom uredu u 
Zagrebu, gdje je brzo napre- 
dovao sve do zamjenika rav- 
natelja. 


BIBL.: Vjenčanja, porod i pomor 
u kraljevini Hrvatskoj i Slavoniji 
1897/98 po narodnostima; Razvitak 
poštarstva i brzojavstva; Statistika 
časopisa od 1881—1898 и  kralje- 
vini Hrvatskoj i Slavoniji. 


LIT.: Vjesnik Kr. zem. statist. 
ureda u Zagrebu, IL, 1900. R.S-r. 
BOBINET (njem. Tull) je 
lagana pamučna rijetka tka- 
nina, kod koje se žice tako 
prepleću i vežu, da daju rupice 
u formi šesterokuta. Vezanje 
žica kreće se u horizontal- 
nom, vertikalnom i роргеё- 
nom pravcu, te se tako b. raz- 
likuje od ostalih šupljikastih tkanina, kod kojih su rupice 
uvijek u obliku pravokutnika. F. Ko-č. 
BOBINSKIJ, Vasilj, Ж 1898, ukrajinski pjesnik. Poezija 
mu je puna lirskog osjećanja, sa snažnim motivima i sa- 
držajima. Najpoznatije su mu zbirke Tajna tancju, Nič 
kohanja, Poeziji, Slova v stini, kao i zanimljiva poema 
Smert Franka. S. G-ć. 
BOBOLA, Andrija sv., poljski isusovac (od 1611), Ж 1592 
u sandomir. palatinatu, mučenik 16. V. 1657. Uvjerljivom 
riječju i dobrotom predobio mnogo raskolnika za crkv. 
jedinstvo. U Janowu podnese strahovite muke, kakve ri- 
jetko spominje povijest mučenika. Tijelo, vanredno saču- 
vano, počiva u isusovačkoj crkvi u Varšavi. Proglašen blaž. 
1853, svetim 1938. Svetkovina 16. V., u isusovaca 21. V. 
Životopisi: L. Rocci, Vita del P. Andrea Bobola, Rim 1924; 
A. Alfirević, Bl. Andrija Bobola, Zagreb 1929. M. V. 
BOBORYKIN, Pjotr D., Ж Nižnij-Novgorod 1836, + Lu- 
gano 1921, ruski pisac srednjeg talenta, ali fine pronica- 
vosti i oštrog promatranja. Realist-psiholog, dao je u svojim 
brojnim djelima iscrpivu i objektivnu sliku ruskog života 
druge polovice 19. i početka 20. st. Od mnogih njegovih 
romana spominjemo: Žertva večernjaja, Solidnyja dobro- 
djeteli, Kitaj-Gorod, Vasilij Terkin, Na sud. Mnogo je pi- 
sao za kazalište i o kazalištu. Napisao je iiscrpivu knjigu o 
evropskom romanu. G. 1885 i 1897 izašla su njegova sa- 
brana beletristička djela u 12 sv. М.Е, 
BOBOVAC, kraljevski grad (»stolno mésto«), u središnjoj 
Bosni, na strmoj stijeni ispod planine Red, sat hoda uda- 
ljen od varoši Sutiske. Spominju ga izvori 14.—15. st. kao 
osobito utvrđeno mjesto, u kojem se čuvala kruna kra- 
ljevstva. Često je podsjedan. G. 1463 osvajaju ga Turci 
treći dan opsade, što je dalo povoda glasini, da ga je 
predao sam branič, negdašnji »manihej« Radak. Večina 
izvora spominje krvavu borbu i topove, koje je pod gra- 
dom salio možda Nijemac u turskoj službi, Jörg iz Nürn- 
berga. U grad je smještena janjičarska posada. G. 1502 
posvjedočeno je postojanje brojnog muslimanskog življa 
u okolini, očito domaćeg podrijetla. Grad je napušten 1626. 

LIT.: Vj. Klaié, Poviest Bosne, 1882; Lj. Thallóczy (prev. M. Sufflay), 
Povijest Jajca, 1916; F. Babinger, Eine unverwertete Quelle zur bosni- 
schen Geschichte, Morgenblatt, Zagreb 28. I. 1934; H. Kreševljaković, 
Jedan novi prilog povijesti grada Bobovca u Bosni, Hrvatski Dnevnik, 
Zagreb 21. I. 1940; Gl. Elezović, Turski izvori za istoriju Jugoslovena, 
Brastvo XXVL, Beograd 1932. J. š-k. 


BOBOVAC, vrsta željezne rude limonita. Razvio se u 
bobicama, sitnu zrnju različne veličine od prosena do ku- 
kuruzna zrna. ET: 

BOBRZYNSKI, Michal, * Krakov 1849, t Poznanj 3. VII. 
1935, poljski historičar i političar. Profesor pravne povijesti 
u Krakovu 1877. Osim mnogobrojnih studija iz povijesti 
poljskoga prava izdao je kapitalno djelo Dzieje Polski 
w zarysie, 1879, koje je proširivao, pa u IV. izd. 1929—31 
obuhvaća 3 sveska. Glavna mu je ideja, da je u državi 
potrebna jaka vlast, koja udovoljava potrebama naroda 
i osjeća, koje su to potrebe, bez obzira, da li državom 
vlada monarh ili tko drugi. Nastojao je da dokaže, kako 
je Poljska postigla visok stepen snage i razvitka, kad je 
narod stvorio jake i svijesne organe vlasti, a porazi države 
bili su posljedica slabe vlade, koja nije osjećala općih po- 
treba. Tome se imaju pripisati diobe Poljske, jer su 
susjedi uvijek znali iskoristiti slabost poljske vlade. To je 
djelo izazvalo u Poljskoj proteste, jer se do tog doba učilo, 
da su diobe Poljske posljedica lakomosti susjednih država. 
Od 1885 ulazi B. u politički život kao konzervativac i pri- 
staša kompromisa između Poljaka i habsburške monarhije 
smatrajući tu politiku najrealnijom. Kao podpredsjednik 
zemaljskog školskog vijeća poduzima borbu protiv nepi- 
smenosti u Galiciji (1891—1901). Od 1902 predaje poli- 
tičko pravo u Krakovu. U travnju 1908 imenovan namje- 
snikom Galicije nakon umorstva Andrzeja Potockoga, ko- 
jega je ubio Ukrajinac Sičinjski. Kao namjesnik brine se 
Za oporavak administracije i za ublaženje poljsko-ukrajin- 
skoga spora, i to podizanjem ukrajinskih (rusinskih) gi- 
mnazija i izmjenom izbornoga zakona. Za 5 godina na- 
mjesnikovanja nije uspio provesti svoje osnove, jer je 
naišao na žestoku opoziciju narodne demokracije i biskupa 
virilista u galicijskom saboru. U svibnju 1913 odstupio je 
i otputovao u Italiju. G. 1917 imenovan je ministrom za 
Galiciju, ali je predao demisiju, jer nije bilo nade, da bi 
se austro-poljsko pitanje moglo riješiti onako, kako je on 
zamišljao. Za vrijeme rata brani svoju tezu raspravama; 
O nasza przyszlošč i Dialog o zasadach i kompromisach. 
Poslije oslobođenja Poljske piše W'skrzeszenie paristwa pol- 
skiego (u dva sveska 1920—1925) i Nasi historycy wobec 
wojny šwiatowej (1920). G. 1919 preselio se u Poznanjsku. 
B. je kao učenjak i kao državnik bio čovjek odvažan i bor- 
ben, pristaša zapadne civilizacije, bojeći se ruskog utjecaja 
na Poljsku. Bio je liberalac i pristaša autoritatizma i vlade 
elite. Ukrajincima je priznavao pravo na kulturni razvitak 
u granicama Poljske. Preporod naroda vidio je u prosvjeti, 
blagostanju, samosvijesti i u smislu za organizaciju skup- 
noga života. J. B-ć. 

BOBSLEIGH —- Saone. 

BOBULA, Jan, Nep., Ж Liptovsky Hardek 1844, + Budim- 
pešta 1903, slovački graditelj i publicist. Kao eklektik je 
izradio nacrt za prvu Svetlicu (dvoranu) Matice slovačke 
u Turč. Sv. Martinu kombinirajući slog renesanse i empi- 
rea. Kad je bila Matica slovačka zatvorena i njezin imutak 
zaplijenjen od madžarske vlade, bila je zgrada izgrađena 
samo do polovice. Osnovao je slovačku stranku pomire- 
nja, koja je 1868 počela izdavati Slovačke novine, u ko- 
jima su Jan Mally, Palárik i dr. radili na prijateljskom 
sporazumu s Madžarima, ali Madžari nisu željeli spora- 
zuma s narodnostima. Kad je vlada zatvorila Maticu slo- 
vačku i slovačku gimnaziju, morala je likvidirati i stranka 
pomirenja. B. je poslije postao član gradskog zastupstva 
u Budimpešti i zastupnik ugarskog parlamenta. 

LIT.: Szendrei Szentiványi, Magyar képzómüvészék lexikona, Budim- 
pešta 1912; L. V. Rizner, Bibliografia slovenského pisomnictva, I. (A-F, 
Matica slovenská, 1929); H. Kalnoki, Bobula János szereplése kózéle- 


tünkben, Budimpešta 1879; Culen, Novinár a pedagog, Spolok sv. Voj- 
techa, Trnava 1933. J. А-5. 


ВОСАКІС, Spiro, Ж Budva 2. XII. 1878, slikar. Učio je 
slikarstvo u Mlecima. Slikao masnom bojom portrete, 
genre-slike i motive iz bosanskog života. Napisao je više 
članaka i prikaza u domaćim časopisima. .S. M. 

BOCCACCINO, Boccaccio, Ж Ferrara oko 1467, + Fer- 
rara 1524 ili 1525, talijanski slikar. Učio je u Ferrari, gdje 
su na nj utjecali Ercole Grandi i Ercole di Roberti, a 
kasnije, u Mlecima, Bellini, Alvise Vivarini, Giorgione, a 
naročito Cima di Conegliano. Djelovao je u Genovi, Mi- 
lanu, Ferrari i Cremoni. U stolnoj crkvi u Cremoni slikao 

je od 1515 do 1519 freske s motivima iz života Bogorodičina 
i Kristova. Značajnija su njegova djela slike Put na Kal- 
variju (London, Nacionalna galerija), Zaruke sv. Katarine 
(Mleci, Akademija) i La Zingarella (Firenca, galerija Pitti). 
— Njegov sin Camillo (1501—1546), slikar, djelovao je u 
Parmi i Cremoni. Na nj su najviše utjecali Correggio i 
Pordenone. 

LIT.: Thieme-Becker, ALBK, IV., Leipzig 1910; A. Venturi, Storia 
dell'arte italiana, VII. 3. i 4., Milan 1914—1915. A. Sch. 

BOCCACCIO, Giovanni, Ж vjerojatno Pariz 1313, + Cer- 
taldo (Toskana) 21. XII. 1375, talijanski književnik. 
Rodio se kao sin trgovca iz Certalda B. di Chelino, 
koji se nastanio u Firenci, i nepoznate Francuskinje, 
možda Giovanne, zavedene i odmah ostavljene. Nakon 
Giovannine smrti pozove otac maloga u Firencu. Još 
vrlo mlada (ne poslije 1328) pošalje ga otac u Napulj, 
gdje je imao poslovnih veza: ondje se B. trebao uputiti u 
trgovinu. Budući da mu ta vrsta zanimanja nije bila po 
čudi, pristade otac, da Giovanni uči kanonsko pravo. U 
to se doba on potpuno predao radostima sredine, u kojoj 
je živio: bio je u vezi i sa samim dvorom, gdje su se mnogi 
književnici sakupljali oko mecene kralja Roberta Anžu- 
vinskoga. Život mu je tada bio lagan i veseo između nauka, 
kojima se odavao sa strašću autodidakta, i lijepih žena. Mla- 
dost je Boccacciova u znaku jedne žene, po svoj prilici ne- 
zakonite kćeri samoga kralja, koja se zvala Maria d'Aqui- 
no, a on ju je nazivao Fiammettom. Upoznao ju je, kako 
sam pripovijeda, u crkvi sv. Lovre jedne Velike subote, 
jednako kao što je i Petrarca upoznao svoju Lauru u 
nekoj drugoj crkvi na Veliki petak. U tim je autobiograf- 
skim podacima i previše očit literarni kalup, no sigurno 
je, da je B. bio ljubljen i da je ljubio nesamo platonski 
neku lijepu gospođu, i da ga je ona ubrzo ostavila (1339). 
Oko 1340 pozove ga otac natrag u Firencu. Osobito u 
prvim godinama mučila ga je čežnja za Fiammettom i za 
Napuljem, gdje je živio svijet ljepote, viteštva i ljubavi, 
svijet njegova Decamerona. Bio je zatim u Ravenni i u 
Forliju, i možda se 1348 vratio u Napulj (no Fiammette 
više nije bilo). Nakon očeve smrti, 1349, stalno se nastanio 
u Firenci. U tom je deceniju dao svoje remek-djelo Deca- 
meron. To je vrhunac Boccacciova života i umjetnosti. 
Kasnije dolazi do obrata, jer B. nije nikada potpuno rije- 
šio svoj ekonomski problem. Ipak on uživa ugled, tako da 
više puta vrši važne političke i časne službe. No iznad 
svega on je književnik, koji je sada, u svojim zrelim godi- 
nama, gotovo sam uplašen moralnom i literarnom smio- 
nošću svojih mladenačkih djela, pa se odlučno odbija od 
njih. Poslije Decamerona, izuzevši Corbaccio — djelo lična 
i prigodna karaktera — te posljednjih mu spisa u čast 
Dantea i možda gdjekoje lirske pjesme, B. piše još samo 
latinski i samo djela ozbiljne erudicije, odvrativši se od 
vedre fantazije, koju je slijedio u ranijim djelima i koja 
mu je davala posebno mjesto među piscima njegova doba. 
Napustivši neposredni kult pjesništva dao se na tumačenje 
poezije drugih i na sabiranje djela drugih pjesnika. U nje- 
govu se životu sve moglo promijeniti osim gotovo religio- 
znoga kulta za literaturu. Za drugi dio njegova života oso- 
bito je važno njegovo prijateljstvo s Petrarkom, komu se 
je veoma divio, jednako kao i Danteu. Upoznao ga je 
osobno 1350 u Firenci. Sastao se s njim još nekoliko puta, 
ali zato je među njima postojalo življe dopisivanje. To 
je prijateljstvo služilo na čast obojici velikana po iskre- 
nosti, nepristranosti i skromnosti, kojom je B. u prijatelju 
Petrarki vidio učitelja, što ga je uputio, da svoj »duh 
upravi prema vječnim stvarima«. I jamačno utjecaju hu- 
manista Petrarke valja pripisati Boccacciov obrat prema 
latinskom jeziku i erudiciji. U času duševne krize B. je 
htio spaliti svoja djela i prodati svoju knjižnicu, i jedino 
su ga savjeti prijatelja Petrarke odvratili od toga. Tada se 
povukao u Certaldo svojih predaka, odakle je izašao samo 
jednom, da iskaže počast drugom velikom pjesniku, Danteu, 
i da u Danteovoj poeziji još jedamput izrazi smisao svoga 
života. Firentinci su ga naime pozvali, da javno čita »Ko- 
mediju« u crkvi S. Stefano di Badia. Tumačio je prvih 17 
pjevanja »Pakla«, sve dok se nije razbolio. Gotovo je sim- 
bolično, da je njegovo posljednje djelo posvećeno Danteu, 
kome se on iskreno divio, branio ga u svakoj prilici i čiju 
je biografiju, Trattatello in laude di Dante, napisao prije 
više godina (između 1357 i 1362). 

Prvo je Boccacciovo djelo mali spjev u tercinama, La 
caccia di Diana. Znatno je važniji opsežni roman u prozi 
Filocolo (prema grčkom »ljubavna stradanja«), sastavljen 

na poticaj Fiammette (započet oko 1331). Tu je B. pate- 
tičnu zgodu Florija i Biancofiore, vrlo raširenu u zapadnoj 
pučkoj literaturi, zaodjenuo visokim književnim tonom i 
ukrasio je klasičnim reminiscencijama i kićenom latinskom 
frazeologijom. Oko 1338 nastaje spjev u oktavama Filo- 
strato (»pobijeđeni od ljubavi«), u kojemu je radnja naj- 
prije sretna, a zatim nesretna ljubav Trojila prema nepo- 
stojanoj Hrisejidi na pozadini trojanskoga rata; građu je 
pralna ili neposredno uzeo iz djela Roman de Troie od 

enoita de Sainte-Morea, no u tom je djelu B. izrazio i 
svoje lično iskustvo. U Napulju je nastao (možda 1339 do 
1340) i drugi spjev u oktavama, Tezejida, kojim je B. tali- 
janskoj literaturi htio dati herojski ep, ugledajuči se u 
Stacijevu Tebajidu i Vergilijevu Enejidu, no ljubavni je 
motiv ipak i tu na prvom mjestu. S Ninfale d' Ameto (ili 
Commedia delle Ninje Fiorentine, izmedu 1341 i 1342) ula- 
zimo u firentinski ciklus. To je roman iz pastirske sredine, 
dijelom u prozi, dijelom u tercinama; alegorični mu oblik 
potječe od Dantea, a protkan je realističkim i prikriveno 
autobiografskim momentima; to je več zrelije djelo. Go- 
tovo je suvremen (1342) spjev Amorosa visione u tercinama, 
u kojem je nasljedovanje Dantea još očitije. Iz tog je vre- 
mena (prije 1343) i Elegia di Madonna Fiammetta u prozi, 
u kojoj su vjerojatno zamijenjene uloge, pa se Fiammetta 
tuži, što ju je Panfilo, t. j. B., napustio; roman je u prvom 
redu umjetničke koncepcije; autor tu promatra svoje do- 
življaje pažnjom psihologa i umjetnika, a ne više samo 
okom prevarena ljubavnika. No najuspjelije je medu ovim 
djelima drugog reda Ninfale fiesolano u oktavama (izmedu 
1343 i 1346), koje nastaje neposredno prije Decamerona. 
U spjevu iz pastirskoga Zivota — sredine, koja se svidala 
u doba Rinascimenta, — autor jos jedamput pripovijeda 
povijest jedne ljubavi, ljubavi pastira Africa i nimfe Men- 
sole; obje su te osobe prikazane s poznavanjem ljudskoga 
srca. 

Glavno je Boccacciovo djelo Decameron (t. j. knjiga de- 
set dana), napisano izmedu 1348 i 1353. Sto novela, od 
kojih je djelo sastavljeno, uklopljeno je u jednu arhitek- 
tonsku cjelinu: B. zamišlja, da se za vrijeme kuge od 1348, 
koju prikazuje jakim bojama, sedam mladih žena i tri mla- 
dića odlučilo skloniti u prirodu, kako bi izbjegli pošasti i 
zaboravili zlo, koje je snašlo njihov grad; tu oni petnaest 
dana provode idiličan život u igrama, plesu, pjesmama i 
šetnjama usred prirode, dotjerane poput lijepe gospođe. 
Po jedno od tih lica naizmjence upravlja kao kralj ili kra- 
ljica elegantnom i rafiniranom družbom, koja je kao mali 
renesansni dvor, i onaj, koji upravlja, daje svaki dan osim 
petka i subote temu, o kojoj se priča. U tim pričama vlada 
ljubav, s veselim ili tužnim svršetkom, i ta je ljubav takva, 
kakvu je mogao zamisliti čovjek kao B.: sinteza duše i 
sjetila; ljubav, koja će se kasnije nazvati »platonskom«, ne- 
samo da nije u suprotnosti s tjelesnom ljubavi, već nije 
ni zamišljena kao samostalna duševna bitnost. Odatle ška- 
kljiv karakter većine novela. Romantička je kritika opće- 
nito smatrala, da u Decameronu imamo »ljudsku komediju« 
nakon Danteove »božanske komedije«, i da je za Boccaccia 
sredovječni svijet, koji je bio usmjeren samo prema nebu, 
zauvijek zašao, te da u središtu svijeta više nije Bog, nego 
čovjek, kao kasnije u Rinascimentu. U tome ima mnogo 
istine; no kao što ni srednji vijek nije bio posve zaoku- 
pljen idejom božanskoga, tako nije ni Rinascimento posve 
zaboravio na Boga. A ni B. nije bio samo nasmijani vese- 
ljak, kako se predugo mislilo; moderna je kritika istaknula 
neku ozbiljnost njegova duha, kojom on promatra i točno 
prikazuje svoj vlastiti svijet, ma kakav on bio; ta se ozbilj- 
nost očituje i u obliku prezira svih hipokrizija, te iskrenog 
zanosa za ljudski duh, za slobodu i konstruktivnu inteli- 
genciju, onu inteligenciju, koju on cijeni u velikanima pro- 
šlosti, u latinskim piscima, u Danteu ili Petrarki, a koju 
cijeni i u njenim manje uzvišenim oblicima: u oštroumno- 
sti, u sposobnosti iskorišćivanja prilika, pa štaviše i u lu- 
kavštini. 1 »saviezza«, duševna ravnoteža, samo je jedan 
oblik inteligencije. Ne može se reći, da je komični ele- 
menat glavni u Decameronu; uz komičnost tu je i mnogo 
ljudskoga bola, tragedija i elegija; ima tu i junaštva i vi- 
teštva. B. nije skeptičan ni moralno indiferentan; samo 
je njegov moral drukčiji od morala njegovih prethodnika, 
n. pr. od Danteova morala. Druga je bitna točka, koju je 
moderna kritika osvijetlila, da B. nije uvijek namješten 
pisac, koji se služi obiljem kićenih latinskih rečenica; B. 
se takvom frazeologijom služio samo onda, kad mu se či- 
nilo, da to zahtijeva uzvišenost sadržaja ili svojstva prika- 

zanih ličnosti; ali kadgod je trebalo, on je znao biti ožet 
i gotovo nervozan pisac. Uvijek naduti i ledeno svečani 
bili su samo njegovi imitatori. 

Nakon Decamerona dao je B. jedno djelo manje umje- 
tničke vrijednosti: Corbaccio ili Labirinto d'amore (1354 
do 1355). To je žučljiva satira protiv udovice, koja ga je 
izvrgla ruglu; satira, koju poljepšavaju fina psihološka 
opažanja, i koja se odnosi upravo na sve žene. Treba spo- 
menuti još i lirske pjesme, koje je pjevao za vrijeme či- 
tavog svog života, osobito u mladosti, od kojih najljepše 
rese pojedine dane Decamerona. 

Velika je napokon važnost B. kao humanista. Njemu 
dugujemo prvi latinski prijevod Homerovih ера, što ga je 
on naručio u Leonzija Pilata, kojega je (od 1360—62) u tu 
svrhu dao imenovati lektorom firentinskog Studija. Njemu 
i njegovu prijatelju Petrarki dugujemo prvo svijesno upra- 
vljanje duhova prema svijetu klasike. S toga gledišta 
valja promatrati njegove latinske spise: Bucolicum carmen 

(1351—66), a naročito djela erudicije: opsežnu mitološku 
enciklopediju De genealogiis deorum gentilium (1350 do 
1360), u kojoj je vrlo značajna obrana pjesništva protiv 
optužaba crkvenih ljudi; zatim De casibus illustrium vi- 
rorum i De claris mulieribus (između 1356 i 1364), od kojih 
prvo djelo prikazuje pad slavnih ljudi, počevši od Adama, 
a drugo slavne žene, tamo od Eve pa do napuljske kraljice 
Giovanne; napokon alfabetski rječnik (između 1362 i 1366) 
pod naslovom De montibus, silvis, fontibus, lacubus, flu- 
minibus, stagnis et paludibus, et de nominibus maris, za 
upotrebu čitaocima starih pjesnika. 


BIBL.: Teseida, krit. izd. S. Battaglia, Firenca 1938; sva su druga 
djela na talijanskom jeziku ponovno štampana u odličnim izdanjima, u 
zbirci Scrittori d'Italia, Bari; Commento alla Divina Commedia e gli 
altri scritti intorno a Dante, D. Guerri, I—IIL, 1918; Filostrato i Nin- 
fale fiesolano, V. Pernicone, 1937; Filocolo, S. Battaglia, 1938; Elegia 
аһ Madonna Fiammetta, V. Pernicone, 1939; Rime, Amorosa visione i 
Caccia di Diana, V. Branca, 1939; Ameto, Lettere (volgari) i Corbaccio, 
N. Bruscoli, 1940; Bucolicum carmen i Opere latine minori u istoj 
Zbirci A. F. Massera, 1928; druga latinska djela samo u izdanjima 
15. i 16. st. Najbolje je izdanje Decamerona dao A. Е. Masser, I.—II., 
Bari 1927. Komentirana izdanja izabranih novela dali su: R. Fornaciari, 
3. izd., Firenca 1915; A. Momigliano, Milan 1924; V. Pernicone, 2. izd., 
Firenca 1936; L. Russo, Firenca 1939; i antologija: N. Sapegno; Dal 
Decameron e dalle opere minori, Firenca 1936. 


LIT.: V. Branca, Linee di una storia della critica al »Decameron« 
con bibliografia, Milan-Genova 1939; M. Landau, G. B., sein Leben 
und seine Werke, Stuttgart 1877 (tal. prijevod s dodatcima od C. Antona 
Traversija, Napulj, 1881—82); Isti, Die Quellen des Dekameron, 2. izd., 
Stuttgart 1881; H. Hauvette, Boccace, Pariz 1914; S. Battaglia, Schemi 
lirici nell'arte del B. u Archivum romanicum, XIX., 1935; L. Di Fran- 
cia, Novellistica, 1., Milan 1924;; U. Bosco, I! Decameron, Rieti 1929; 
A. Schiaffini, Tradizione e poesia nella prosa d'arte italiana dalla lati- 
nità medioevale a С. B., Genova 1934; G. Petronio, Л Decameron, Bari 
1935; N. Sapegno, Il Trecento, Milan 1938. U. B. 

Boccaccio u hrvatskoj književnosti. Od trojice velikih 
talijanskih klasika Trecenta — Dantea, Boccaccia, Petrarke 
— samo je posljednji jače utjecao na hrvatske knjiže- 
vnike, i to zato, što je Petrarca liričar. Boccaccio kao 
pripovjedač nije ostavio dubljeg traga. Pa ipak se i kod 
nas može naći nekoliko primjera različitih utjecaja Boc- 
cacciovih djela. Zanima nas i pitanje izvora Boccacciovih 
pripovijesti i njihovih kasnijih preradbi, jer je kod starih 
pisaca hrvatskih višeput teško odrediti, odakle im baš 
slična građa i inspiracija. Iz knjiga su pak, osobito iz po- 
božnih, prodrle i u narod neke priče; tako je na pr. vjero- 
jatno preko Zrcala različitih događaja (Mleci 1780) dalma- 
tinskog franjevca Mate Zoričića postala pučka pričica 
Đavolak, koju je Zoričić mogao uzeti iz Decamerona (uvod 
četvrtog dana) ili iz talijanskog zbornika pripovjedaka 
Novellino 13. st. ili iz nekog trećeg izvora (T. Maretić, 
Zbornik za nar. život VIL, Zagreb 1902). Karakteristično 
je za učena asketa Marka Marulića, da je od Boccacciovih 
knjiga u svojoj knjižnici imao samo dvije rasprave: latin- 
sku Geneologia deorum i talijansku Trattatello in laude di 
Dante, a nijedno od njegovih beletrističnih djela (P. Ko- 
lendić, Marulićeva oporuka, Split 1924). Već kod prvih du- 
brovačkih pjesnika, Šiška Menčetića i Džore Držića, nala- 
Zimo neke tragove Decamerona (četvrti dan, šesta novela; 
Stari pisci hrvatski IL, 2. izd. Zagreb 1937, str. 90—91, 
402—3; J. Torbarina, Italian influence on the poets of the 
Ragusan republic, London 1931). U komediji Mande Marina 
Držića glavni motiv nevjerne žene i prevarena muža, a i 
neke sporedne radnje, potječu direktno ili indirektno iz 
Decamerona (sedmi dan, 4. i 8. novela; treći dan, 6. i 9. 
novela, slično kao i u Moličrovu Georgeu Dandinu; P. Po- 
povič, Iz književnosti, L, Beograd 1906; T. Matić, Rad HA 
166, Zagreb 1906). Petar Zoranić dobro je poznavao B-ove 
pastirske romane Атею i Ninfale fiesolano, jer ih višeput 
slijedi u svojim Planinama (T. Matić, Archiv fir slav. 
Philologie, XIX., 1897; Isti, P. Zoranić, Zadar 1909). Bez 
sumnje je Nikola Nalješković imao ono izdanje Decamero- 
na, koje je priredio njegov veliki prijatelj Antonio Brucioli 
(Mleci 1538; J. Torbarina, ibidem). Sabo Bobaljević, opisu- 
jući kako provodi dan u Dubrovniku, kaže, da iza ručka i 
na popodnevnoj šetnji uživa čitajući Decameron (Rime, 
Mleci 1589, 7. satira). Volio je dakle tu knjigu za razono- 
du, ali ona nije ostavila traga u njegovim stihovima. Igna- 
cije (Dordič) Đurđević za četiri svoje pjesničke pripovijesti 
Razlike zgode nesrećne ljubavi (1, 7, 8, 9) uzeo je građu 
iz Decamerona (Stari pisci hrvatski XXIV., Zagreb 1918, 
174—205); I. Kasumović, Nastavni vjesnik XXL, 1913; Isti, 
Rad HA 205, Zagreb 1914). Prema tome, premda ovo nije 
potpun pregled negdašnjih Boccacciovih veza s nama, ne 
može se kazati, da je njegov utjecaj bio velik i značajan: 
njegova pjesnička djela nisu naime odgovarala tradicional- 
nom duhu i formama stare hrvatske književnosti, a učene 

su mu rasprave prelazile krug interesa većine naših starih 
pisaca. 

Zanimljivo je, da talijanski historičar Fr. Serdonati, rek- 

tor dubrovačke škole (1570—81), dodaje dvjema Boccaccio- 
vim povijesnim djelima različite vijesti iz hrvatske povijesti, 
na pr. o hrvatskom kralju Zvonimiru, o Hrvoji, o Bosancima, 
o Korčulankama i dr. (J. Torbarina, ibidem); tako su se u 
tim knjigama sačuvali neki spomeni iz naše prošlosti. 
. Tek u najnovije doba počeli su kod Hrvata izlaziti pri- 
jevodi Decamerona i gdjekoji članak o B. Slično je i s dje- 
lima drugih talijanskih klasika, jer se naši potpuni prije- 
vodi s talijanskoga javljaju tek na kraju 19. st., i to stoga, 
što su naši pređi u Dalmatinskoj Hrvatskoj čitali u origi- 
nalu ta djela, a nijesu trebali prijevoda, dok se u hrvat- 
skom zaleđu tada nije posvećivalo mnogo pažnje talijan- 
skim piscima. Potpuni su prijevodi Decamerona: anonimni 
u Varaždinu 1918, jedan Vj. Štefanića i drugi Sedmaka u 
Zagrebu, oba 1923, te još jedan bezimeni u Zagrebu 1930. 
Obzor je (1881, br. 16—24) donio prijevod talijanskoga 
članka o B., »Život, vijek i djelo«. Mnoga od tih izdanja 
nijesu književnoga karaktera. Po njima se ne može suditi 
o Boccacciovu utjecaju na modernu hrvatsku književnost, 
a nije se još našlo tragova njegove poezije u djelima naših 
novijih književnika. M. D-ić. 

BOCCANEGRA, Simone, + Genova 13. III. 1363, prvi . 
dužd u Genovi, prvi put od 23. IX. 1339. Njegov je izbor 
potvrda prevlasti gibelina u državi. Vladavina mu bijaše 
mudra i blaga, a posebno je vodila brigu o potrebama 
Republike na Istoku. Za njegove je vlade proglašen zakon, 
po kojem dužd nije mogao biti plemić ni gvelf, a uz dužda 
je moralo stajati vijeće od 15 pučana. Njegovi protivnici 
plemići uspjeli su, da je bio svrgnut 23. XII. 1344, ali je 
dvanaest godina kasnije ponovno izabran duždem (15. XI. 
1356). Tada je pokazao veću strogost prema nutarnjim 
neprijateljima. 

Njegov život najbolje svjedoči o preobražajima različnih 
talijanskih država 14. st. od općine (komune) prema kneže- 
vini. 

LIT.: F. Ercole, Dal Comune al Principato, Firenca 1928; L. A. Mu- 
ratori, Rerum Italic. scriptores, XVII. A. Уз. 

BOCCARDI, Giovanni i Francesco, talijanski minijatori. 
Giovanni di Giuliano, zvan Boccardino Vecchio, roden je 
u Firenci 1460, gdje je i umro 1529. Bio je jedan od po- 
sljednjih medu velikim firentinskim renesansnim minija- 
torima. С. 1486 ukrašuje za firentinsku crkvu S. Egidio 
raskošan psaltir. Poslije toga izrađivao je minijature u 
mnogim rukopisima Medicejske knjižnice, od kojih je neke 
bio naručio kralj Matija Korvin. Sa svojim sinom Fran- 
cescom i drugim majstorima ilustrira antifonare u Monte- 
cassinu, a poslije povratka u Firencu rukopise za različne 
firentinske crkve. Kasnije je djelovao u Perugiji i Sieni. 
Posljednje su njegovo djelo minijature u rukopisu Pande- 
kata, što ih je 1526 izveo po nalogu firentinske signorije. 
— Njegov sin Francesco di Giovanni, zvan Boccardino 
Giovane, rođen je u Firenci, gdje je i umro 12. XII. 1547. 
Radio je najprije u zajednici s ocem u Montecassinu, a 
kasnije u Perugiji. Njegove se minijature razlikuju od 
očevih traženim efektima i manjom brižljivošću izvedbe. 


LIT.: P. D'Ancona, La miniatura fiorentina, Firenca 1914; N. Gnoli, 
Pittori e miniatori nell' Umbria, Spoleto 1923. A. Sch. 


BOCCATI, Giovanni di Piermatteo zvan, Ж Camerino 
oko :1420, spominje se posljednji put u prosincu 1480, 
talijanski slikar. G. 1445 dolazi u Perugiju, gdje steče 
građansko pravo. Najranije je sačuvano njegovo djelo, 
nastalo 1446—47, velika oltarska slika Madonna del Per- 
golato (Perugia, Pinakoteka). Naročito su lijepe na toj 
slici glavice anđela, koji pjevaju, pa sličice na predeli (bazi 
oltarne slike), zacijelo najbolje, što ih je uopće naslikao. 
One su tako vrsne, te je gotovo teško vjerovati, da ih je 
naslikao pokrajinski majstor. Od 1463 do 1470 djeluje B. u 
Camerinu i izrađuje slike za crkve u Castel Sta Maria kod 
Camerina i Madonna delle Lagrime u Seppiu kod Pioraca. 
G. 1468 dovršio je svoje najveće djelo golemi poliptih za 
crkvu u Belfortu sul Chiante, pa sliku Madonna dell'Or- 
chestra (Perugia, Pinakoteka). G. 1473 datirana je slika 
Bogorodice sa svecima (nekoć u palači Pietrangeli u Or- 
vietu, danas u Budimpešti). Među drugim sačuvanim sli- 
kama treba istaći Krista na križu (nekoć u zbirci Gualino 
u Turinu). B. je kasni gotičar, a na njegovu su umjetnost 
znatno utjecali Domenico Veneziano, Filippo Lippi i Piero 


della Francesca. 
LIT.: B. Feliciangeli, Sulla vita di G. B. da Camerino, San Severino 
1906; M. Gnoli, РіНогі e miniatori nell' Umbria, Spoleto 1923; R. van 

Marle, The Development 
of the Italian Schools of 
Painting, XV. А. Sch. 


BOCCHERINI, Lui- 
gi, * Lucca 19. II. 
1743, т Madrid 28. V. 
1805. Učio je glazbu 
u. Lucci i Rimu. S 


Manfredijem koncer- 
tirao je po Evropi; 
1768 u Parizu, gdje 
je B. izdao prve svo- 
je komorne skladbe. 
Iduće godine nastu- 
pila su oba umjetni- 
ka u Madridu. B. 
ostade u Madridu do 
smrti, najprije kao 
infantov komorni vir- 
tuoz, poslije kao kra- 
ljev dvorski kapel- 
nik. Kako je više 
stvari napisao za pru- 
skoga kralja Friedri- 
cha Wilhelma II., 
ovaj mu je podije- 
lio naslov dvorskoga 
skladatelja. B. je ka- 
snije u Madridu iz- 
gubio mjesto dvor- X 
skoga kapelnika, pa je zadnje godine života proživio u 
oskudici. Već prve B-jeve skladbe pokazuju potpuno svla- 
davanje skladateljske tehnike i brigu oko izrazite dina- 
mike, sve pod utjecajem znamenite mannheimske škole 
i njezina osnivača J. Stamitza. I takav je Boccherini ostao 
i u cjelokupnome svom skladateljskom djelu: veoma 
mekan u izražaju, a u isti mah naklonjen virtuoznom 
tretiranju solističkih instrumenata. B-jeva djela doskora 
padoše u zaborav, i to s nepravom. B. je napisao 91 gu- 
dački kvartet, 125 gudačkih kvinteta (ponajviše s dvije 
dionice violoncella), 54 gudačka tria (najvećma za dvije 
violine i violoncello), 12 klavirskih kvinteta, 18 kvinteta 
za gudački kvartet i obou (ili flautu), 16 seksteta, 2 
okteta, duete, sonate za violinu i t. d., 20 simfonija, 4 
koncerta za violoncello i orkestar te mnogo crkvenih 
skladba (mise, Stabat mater, kantate), 2 oratorija, vilhan- 
cicos i t. d. Najveći dio Boccherinijevih djela čuva se u 
rukopisu u: Kr. knjižnici u Berlinu. 

LIT.: R. Sondheimer, B. e la sinfonia in do-maggiore (Rivista musi- 
cale i t. d., 1920); G. Malfatti, L. B., 1905. . S. 

BOCCIONI, Umberto, * Reggio Calabria 19. X. 1882, 
Т Sorte (Verona) 17. VIII. 1916, talijanski slikar, kipar i 
književnik. Od 1898 do 1902 učio je u Rimu, gdje mu je 
učitelj bio Giacomo Ralla. Kasnije je boravio u Parizu i 
Petrogradu, od 1904 do 1906 u Mlecima i Padovi. Upo- 
znavši se s F. T. Marinettijem osniva t. zv. »futuristički 
pokret« i izdaje 1910 dva njegova manifesta, jedan načelni i 
drugi tehnički, koji su već uglavnom sadržavali sva futu- 
ristička načela. G. 1912 prire- 
duje prvu futurističku izlo- 
žbu slika u Parizu, koja je 
onda prenesena u Bruxelles, 
London i Berlin, a 1913 opet 
u Parizu prvu izložbu svojih 
plastičkih djela. Svoja je na- 
čela iznio u spisima Pittura e 
scultura futuriste: dinamismo 
plastico, Milan 19422; II teatro 
sintetico futurista, Milan 1913. 
Sveukupna njegova literarna 
djela izdao je u Folignu 1927 
F. T. Marinetti (Opera com- 


plete), 
LIT.: С. Sarfatti, U. B. (Vita 
d'Arte, XVI.), 1917. A. Sch. 
BOCHNIA, gradić u zapad- 
noj Galiciji, na sjevernoj stra- 
ni Karpata nedaleko od Visle. 
Tu su u miocenskoj glini i 
pješčanicima velika okna soli, 
sa 30 km udaljenom Wielicz- 
kom  najznatnije solane u 
Evropi, koje daju do 100.000 t 





GIOVANNI BOCCATI, Madonna del pergolato 
Perugia, Pinacoteca 





UMBERTO BOCCIONI, Smijeh 
London, Sackville Gallery 

soli na godinu (> 
Wieliczka). M. $. 
BOCHUM, grad u 
Vestfalskoj, zapadna 
Njemačka (315.000 
stan.). Leži gotovo na 
polovici puta izmedu 
Essena i Dortmunda. 
je postao velik 
rudarsko - veleobrtni 
grad, jer se južnije 
od njega  prostire 
ugljenom bogati ruhr- 
ski kraj, a na sjeveru 
mineralima bogata 
zona. Pored velikih 
rudarsko - veleobrtnih 
poduzeća središte je 
brojnih upravnih i 
stručnih ustanova, ži- 
ve trgovine i bankar- 
stva. U B. je raskršće 
važne pruge Berlin— 
Dortmund — Kóln s 
više sporednih puto- 
va. B. se ubraja me- 
đu najugodnije nje- 
mačke veleobrtne 
gradove, jer je bogat 
zelenilom te vrlo li- 
jepo i pravilno graden, s plohama zgrada omedenim 
drvećem i cvijećem. J. R-é. 
BOCK, 1. Fedor von, * Kiistrin 3. XII. 1880, njemački 
vojskovođa, generalfeldmaršal. Stupa u vojsku 1898, uz pre- 
kide je 1912—19 u glavnom stožeru. Za svjetskoga rata 
1917 odlikovan je za zasluge na bojnom polju redom Pour 
le mérite. G. 1938 zapovijeda vojskama, koje su zaposjele 
Istočnu Marku, postaje general-pukovnik i organizira au- 
strijsku vojsku u sastavu njemačke. U vojni protiv Poljske 
(1939) zapovijeda sjevernom skupinom vojska te dobiva 
red Željeznoga križa. U vojni protiv Francuske (1940) 
s istom skupinom vojska na desnom krilu pobjeđuje u Ni- 
zozemskoj, Belgiji, Flandriji te u Francuskoj na Sommi i 
Seini. Nakon toga bude imenovan general-feldmaršalom. 
U vojni protiv Sovjetske unije (od 22. VI. 1941) zapovijeda 
skupini vojska na srednjem dijelu fronte i prodire iza po- 
bjede na granici (Bialystok, Minsk) prema Smolensku. 
U ruke njegovih vojska pada veliko mnoštvo zarobljenika 
i ratnog materijala. Za daljega napredovanja (u listopadu 
1941) B. probija središnju sovjetsku frontu, kojom je zapo- 
vijedao maršal Timošenko, i opkoljivanjem sovjetskih sila 
kod Brjanska i Vjazme, izvršenim najprije od tankovnih 
skupina generala Guderiana, uništava 8 sovjetskih vojska, 
koje su se sastojale od 80 divizija. U toj bitki zarobljeno 
je nekoliko stotina hiljada sovjetskih vojnika i zaplijenjeno 
ili uništeno mnoštvo ratnog materijala. Nakon te bitke B. 
nastupa prema Moskvi, Sl. P-ć. 
2. Ivan Petar, * Esch sur 
Alzette (Luxemburg) 9. III. 
1865, isusovac, profesor, pisac. 
U red je stupio l. IX. 1884, 
zareden 25. VII. 1898. Djelo- 
vao je kao profesor u Trav- 
niku u nadbiskupskoj gimna- 
ziji. Od 1902 (osim 1910) do 
1937 kao prof. teologije u Sa- 
rajevu, zatim u Zagrebu dušo- 
brižnik. U Vrhbosni i Životu 
i u njemačkim revijama na- 
pisao je mnogo teoloških ras- 
prava i u različitim listovima 
mnogo znanstvenih i religio- 
zno poučnih članaka. Objelo- 
danio je knjigu Die Brotbitte 
des Vaterunsers (Parderborn 
1911), koja je prevedena na 
francuski (Notre Pain quoti- 
dien, Pariz 1912). J: Ë. 
BOCKH, 1. August, Ж Karls- 
ruhe 24. XI. 1785, + Berlin 3. 
VIII. 1867, klasični filolog i 





698 


BOCKH — BOCKLIN 





ARNOLD BOCKLIN, Otok mrtvih (Treća slika) 
Berlin, Privatni posjed 


začetnik grčke naučne epigrafike, poznavalac klasične sta- 
rine rijetke erudicije, sveučilišni profesor u Heidelbergu i 
Berlinu. Pod filologijom je razumijevao izučavanje sve- 
ukupne klasične starine, protiveći se posve formalističkim 
metodama leipziške filološke Hermannove škole. B-ova 
veća djela vrijede još uvijek kao polazna točka svakog 
dalle izučavanja. 

Kirchhoff i dr.; Staatshaushaltung der Athener, 3. izd. 1886; Urkunden 


über das Seewesen: Encyklopidie und Methodologie der philologischen 
Wissenschaft, 2. izd. 1886 i kritičko izdanje Pindara. G. Š; 


2. Richard, * Berlin 28. III. 1824, + Berlin 5. XII. 
1907, njemački statističar. Od 1852—1855 namješten u pru- 
skom statističkom uredu. Njegovo djelo Allgemeine Ueber- 
sicht der Veróffentlichungen aus der administrativen Sta- 
tistik der verschiedenen Staaten (Berlin 1856) još je i da- 
nas vrlo poučno za upravnu statistiku. Ponovno pozvan 
(1861) u pruski statistički ured razvija (do 1875) silnu 
djelatnost (Die statistische Bedeutung der Volkssprache als 
Kennzeichen der Nationalität, Berlin 1866). U daljim go- 
dinama (do 1906) objelodanjuje mnoge narodno-statističke 
i političke studije, u kojima se ističe kao dobar poznavalac 
narodnosnih prilika. G. 1875 izdao je znamenito djelo 
Sterblichkeitstafel fiir den preussischen Staat. Njegova me- 
toda, koja je prihvaćena u svim modernim statističkim ure- 
dima, ne uzima se samo za sračunavanje o pomoru, nego se 
može upotrijebiti za sve pojave ljudskoga života, koje 
uopće možemo brojiti i mjeriti. Iste godine preuzeo je 
upravu berlinskoga gradskog statističkog ureda, Kao aka- 
demski nastavnik djelovao je od 1862 do smrti. 

LIT.: L. Bernhard, Bóckh Richard, Handw. d. Staatsw. II. R. S-r. 

BOCKLIN, Arnold, Ж Basel 16. X. 1827, + S. Domenico 
di Fiesole 16. I. 1901, njemački slikar. Već u baselskoj 
gimnaziji upoznao je najznatnija djela pjesništva i umjet- 
nosti klasične antike. Imao je uz to prilike, da proučava 
crteže Hansa Holbeina, koji se čuvaju u Baselu. Protiv 
očeve volje, a po zagovoru majke i Wilhelma Wacker- 
nagela, svoga profesora, mogao je B. 1845 poći u umjet- 
ničku akademiju u Düsseldorfu, gdje je, osjećajući naročitu 
sklonost za krajolik, ušao u školu Johanna Wilhelma Schir- 
mera, slikara povijesnih i herojskih krajolika. U Diissel- 
dorfu je ostao dvije godine crtajući i slikajući ponajviše 
krajolike. U proljeće 1847 polazi sa svojim drugom slika- 
rom Rudolfom Kollerom u Bruxelles i Antwerpen, da se 
usavrši u figuralnom slikarstvu. Tu su ga se duboko doj- 
mili veliki nizozemski i flamanski slikari 17. st. U jesen 
1847 boravi B. neko vrijeme u Ženevi kod slikara alpskih 
krajolika A. Calame-a, a u siječnju 1848 polazi u Pariz, gdje 
je živio u velikoj oskudici, doživljujući tu sve nedaće revo- 
lucionarnih dana te godine. Od jeseni 1848 do veljače 1850 


Corpus inscriptionum graecarum, 1828 i d., nastavili Curtius, 





boravi u Baselu, slikajući gorske krajolike, a u proljeće 1850 
polazi u Rim. Rimski je boravak bio presudan za dalji 
razvoj majstorov. U Rimu su znatno na nj utjecali rimski 
krajolici Gasparda Dugheta i slike njemačkog slikara Franza 
Drebera. Krajolici, koje je naslikao u to vrijeme, nadmašuju 
znatno svekoliko dotadašnje njemačko slikarstvo krajolika. 
Među njima su važniji: Kentaur i nimfa (Berlin, Nacionalna 
galerija), Pan i pastir (München, Schackova galerija), Rimski 
krajolik (motiv s puta između 
Albana i Ariccije) i Siringa 
bježi pred Panom (Dresden). 
G. 1853 oženio se B. mladom 
rimskom pučankom Angelom 
Pascucci, koju je često portre- 
tirao, a koja mu je bila vjer- 
nom drugaricom u čestim teš- 
kim časovima. G. 1857 vraća 
se u Basel. G. 1858 izveo je 
freske u blagovaonici kuće 
konzula Wedekinda u Hanno- 
veru. G. 1859 postizava u Mün- 
chenu prvi veliki uspjeh dru- 
gom redakcijom svojeslike Pan 
u šašu (Miinchen, Nova pina- 
koteka). U to se vrijeme B. 
upoznao s grofom A. Fr. Scha- 
ckom, koji ga je obilno potpo- 
magao i pozvao kao profe- 
sora u novo osnovanu umjet- 
ničku akademiju u Weimaru, 
gdje je (zajedno s Lenbachom i Begasom) djelovao do je- 
seni 1862. G. 1862 vraća se B. ponovo u Rim. Iste je godine 
bio u Napulju i Pompejima. Dojmovi toga drugog boravka 
majstorova u Italiji ogledaju se zorno u nujnom motivu 
njegove poznate slike Zaselak na morskom žalu, koju je 
1864/65 naslikao u nekoliko neznatno izmijenjenih vari- 
janata. G. 1866 vraća se B. u Basel, gdje izvodi freske u 
tamošnjem muzeju i u Sarrasinovoj vrtnoj kući. Za toga 
boravka u Baselu nastale su slike Pieta (Basel) i Proljeće 
ljubavi (Minchen, Schackova galerija). Od 1871 živi u 
Münchenu. Četiri godine, što ih je tu proboravio, bile su 
najplodnije, a možda i najsretnije u njegovu životu. 
Majstorska su djela toga razdoblja: Borba kentaura (Basel), 
Pieta (Berlin, Nacionalna galerija), Nasrtaj gusara (Bre- 
slau), Morska idila (Minchen, Schackova galerija) i poznati 
Autoportret sa smrću koja gudi (Berlin, Nacionalna gale- 
rija). U svima njima razabira se značajan razvoj kolorizma, 
oblika i inspiracije. B. napušta svoju prijašnju impresio- 
nističku tehniku. Kolorizam njegovih slika, koji je dotada 


(Foto Scherl) 
ARNOLD BOCKLIN 

bio nježan i prozračan, biva sve krepči. Ljudski i polu- 
ljudski likovi zapremaju sve veći prostor na slikovnoj 
plohi. Dok je dotada slikao uljenim bojama, služi se otada 
ponajviše temperom. Od jeseni 1878 do travnja 1885 dje- 
luje B. u Firenci. Tu nastaje niz majstorskih slika, jedno- 
stavnijih, ali veličajnijih, nego što su bile pređašnje, kao: 

Triton i Nerejida, Gaj blaženih, pet primjeraka Otoka 

mrtvih, Ruševine kraj mora, Odisej i Kalipsa i Igra valova. 

Od 1885 do 1892 živi B. u Hottingenu kraj Züricha. U to 

se vrijeme tijesno sprijateljio s Gottfriedom Kellerom. 

Glavna su djela toga razdoblja: Igra najada, Morska idila, 

Vita somnium breve i Venus Genetrix. Od g. 1892 pobo- 
= lijeva B. udaren od kapi. Oporavivši se boravi na talijan- 

skoj Rivijeri, gdje je izveo niz slika s već prije obrađenim 

motivima. G. 1895 nastanio se u svojoj vili u S. Domenico 

di Fiesole. Pri posljednjim slikama pomogao mu je njegov 

sin Carlo. 

O značenju i vrijednosti B-ove umjetnosti mnogo se ra- 
spravljalo. Bilo je žestokih napadaja i prekomjerna hva- 
ljenja. B. bio je u prvom redu slikar krajolika. Još je 1895 
J. Meier-Graefe tvrdio, da su slikari krajolika škole fontai- 

.nebleauske, poređeni s Bócklinom, jednostavni specijalisti. 

Nema sumnje, da je B. u svoje krajolike znao više stavljati 

ljudske i napola ljudske likove (koji nisu uvijek najsretnije 
- crtani i modelirani) uzete bilo iz klasične antikne mitolo- 

gije, bilo iz svijeta sredovječnih njemačkih priča, bilo stvo- 
rene vlastitom maštom. Na tom je polju B. vanredan pripo- 
vjedač. Svakako nije nekadašnje prekomjerno oduševljenje 
za majstorovu umjetnost bilo uvjetovano umjetničkim mo- 
tivima, već više novelističkim i anegdotnim sadržajem nje- 
govih slika, koje su gdjekad i odviše ilustrativne, ako ih 
poredimo sa slikama Feuerbacha i Marćesa. Uza sve to 

ima B. svoje određeno značenje u evropskom slikarstvu u 

drugoj polovini 19. st. R. Muther je s pravom primijetio, 

: Š da bi bio pusti snobizam, 
kad bi se htjelo zanije- 
kati obilje ljepote, koja 
ispunja životno djelo 
majstorovo. 

LIT.: Н. Wolfflin, A. B. 
Festrede, Basel 1897; A. Haen- 
deke, 4. B., Hamburg 1890; 
H. A. Schmid, A. B., eine 
Auswahl der hervorragendsten 
Werke des Künstlers in Pho- 
togravüren, 1.—4., 
1892—1901; M. Lehrs, A. B., 
München 1897; H. v. Tschudi, 
Die Werke Bócklins in der 
Nationalgalerie, München 
1901; G. Floeske, Zehn Jahre 
mit Bócklin, München 1901; 
Fr. v. Ostini, B., Bielefeld- 
Leipzig 1904; A. Thode, A. 
B., Heidelberg 1905; J. Meier- 
Graefe, Der Fall B., Stuttgart 
1905; H. A. Schmid u Thieme- 
Beckerovu ALBK, IV., Leip- 
zig 1910; F. Runkel-C. Bó- 
cklin, Neben meiner Kunst, 
Flugstudien, Briefe und Per- 
sónliches von und über A. B., 
Berlin 1910: G. Floerke, A. 






B. und seine Kunst, München 
STJEPAN BOCSKAY 1921. А Ste 


BOCSKAY, Stjepan, Ж 1557, + 29. XII. 1606, erdeljski 
knez. Centralizam i protureformacija cara Rudolfa IL, a 
prije svega njegova odredba iz god. 1604, prema kojoj 
madžarski sabor nije smio raspravljati o vjerskim pita- 
njima, izazvaše veliko nezadovoljstvo i pobunu, kojoj B. 
stupi na čelo. Erdeljski ga nezadovoljnici izaberu za kneza, 
doskora se pridruže i gornjomadžarski, a sultan, videći u 
njemu careva protivnika, pošalje mu krunu (1605). Pod 
utiskom te tursko-madžarske opasnosti privoli Rudolf II. 
na pregovore s B-jem, koje povede i završi carev brat 
nadvojvoda Matija, sklopivši 23. VI. 1606 mir u Beču. Car 
daje u tom miru madžarskim magnatima, plemićima, slo- 
bodnim gradovima i kraljevskim trgovištima osim izvjesnih 
političkih prava još i slobodu vjere, a B-u predade Erdelj 
i pogranične sjeverne županije s kneževskim naslovom, ali 
pod svojom vrhovnom vlašću. ЕН: 

BOČAC (u srednjem vijeku Bossatium), selo u dolini 
Vrbasa, 30 km sjeverno od Jajca s ostatkom staroga grada 
na okuki nad Vrbasom. U njemu je veleobrt drva; ima 
preko 250 stan. Koricem 15. i početkom 16. st. spominje 
se kao predstraža Jajca i jedan od važnijih gradova ja- 
jačke banovine. Već u to doba B. bijaše varoš sa svojim 








OSTATCI GRADA BOČCA 


sucem ispod grada, a bio je pod zaštitom kraljevske vlasti. 
G. 1494 spominju se kao kastelani Bočca Dionizije Dabi- 
šević i Juraj Popović. G. 1516 zauzimlju grad Turci, odakle 
povremeno napadaju Jajce i okolinu. MiZ: 

BOCAC bio je dio Buške župe, koji je zapremao zemlji- 
šte oko donjega dijela potoka Bakovca, na području da- 
našnjega Gornjega Kosinja i Kruščice. Zapisan je razmjerno 
vrlo rano. Još kralj Petar Krešimir podjeljuje rapskom 
biskupu »iuppam Licche, iuppam Bucani et Bochachi« 
1071, a 1111 kralj Koloman potvrduje tu povelju i navodi 
Bočać u riječima »iuppam Bucani et Bocachi«. U kasnijim 
hrvatski pisanim spomenicima bilježe ga u množini i u 
jednini u obliku Bočaći i Bočać. Danas u narodu u kosinj- 
skom kraju postoji oblik Bočađ i Bočaj, ovaj drugi prema 
čakavskom izgovoru, po kojem od stare grupe dj nastaje 
glas j. U tom današnjem obliku s vremenom je ć prešlo 
na kraju riječi u đ, što se događa i inače u nas u jeziku. 

Bočać je zauzimao od prilike jednu petinu stare Buške 
župe. Do dolaska Turaka navode u njegovu području mje- 
sta: Kosinj, Srakvinu, Hotilju Vas, Buke, Botuke, Malu Vas 
i Psiviće. Od njih prva dva postoje i danas, a selu Bu- 
cima pokazuje položaj ona uzina potoka Like, u kojoj na- 
staje buk. To je od prilike zemljište današnjega južnog 
dijela sela Poljanke i sjevernoga kraja Kruščice. Jedan dio 
buka pripadao je Psivićima, koji su prema tome ležali na 
ostalom dijelu današnje Kruščice. Zapravo su postojali 
Veliki i Mali Psivići, te su se ovi drugi nalazili na području 
današnjega Crnoga Vrila. Tu u blizini bila je i Hotilja 
Vas, u kojoj su na potoku Liki stajali mlinovi. Botuci i 
Mala Vas ležali su podalje od Like prema Bakovcu. Posje- 
dnici u Bočaću bili su kao i inače u Buškoj župi članovi 
plemena Stupića i Frankopani. Od Stupića zapisani su na 
tom zemljištu Lackovići, Gašparinići i Markovići. Lacko- 
vići su držali i jedan dio samoga Kosinja, po čemu su 
zvani i Kosinjski. Oni su sagradili na brdu povrh toga mje- 
sta tvrd grad, koji nosi ime Bočaj ili Bočađ. Kosinjske su 
birali u rotne suce stola buškoga, a jedan je Kosinjski bio 
i knez buški. Najveći su posjednici u Bočaću bili, dakako, 
Frankopani, koji su imali zemlje u svim dijelovima toga 
područja. Anž Frankopan kupio je potkraj 15. st. od Ko- 
sinjskih i grad Bočaj, koji je načinio središtem svoga veli- 
koga bočaćkoga posjeda. Na području bočaćkom posto- 
jale su dvije crkve, jedna u selu Kosinju, a druga u Psivi- 
ćima. Kosinjskoj crkvi vide se ruševine u blizini grada 
Bočaja. Posvećena je bila sv. Ani. Njezin položaj poka- 
zuje, da je i doturski Kosinj bio izgrađen u jednom dijelu 
sjevernije nego danas. U Psivićima je crkva imala posvetu 
Bl. Djevici Mariji. Bila je sazidana kraj neke stare utvrde 
na podesnu položaju. U njoj je Juraj Kosinjski podigao 
jedan od oltara, a Anž Frankopan poklonio je dohodak te 
crkve samostanu u Zažićnu. 

Na bočaćkom području nije do dolaska Turaka nijedno 
naselje steklo trgovačko-obrtničko značenje. Najjaču soci- 
jalnu važnost na tom zemljištu imao je Kosinj, ali i 
njega još 1499 zovu selom. Kada je Anž Frankopan kupio 
od Kosinjskih grad Bočaj, dopustio je, da stanovnici sela 
Kosinja grade kuće pod tim gradom. Time je stvorio pri- 
liku, da se razvije bočaćko podgrađe, koje bi bilo s vre- 
menom steklo trgovačko-obrtnički značaj. Turska provala 
zaustavila je taj razvitak. Od brodova na desnu stranu 
Like osobitu je važnost imao onaj u Velikim Psivićima, 
kojim se dolazilo u selo Banj-Dvor, a odonud na Perušić. 
Brod je ležao u blizini stare utvrde i crkve sv. Marije, gdje 

je zbog zgodna poloZaja prijelaz bio od starine, te su 
banski dvori na desnoj strani Like bili dobro povezani s 
Bočaćem i s tim dijelom Bužana. Starina toga broda objaš- 
njava i spomenutu utvrdu u Psivićima, koja je sagrađena 
u drevno doba, svakako radi toga, da štiti taj važni prijelaz 
preko Like i put u banske dvore na toj strani. Hrvatski 
pisani spomenici, koji opisuju Psiviće, zovu tu utvrdu 
»gračšćina«, riječju, koja je u ono vrijeme značila, što 
danas kazuju izrazi »gradina« i »gradac«. Gračšćini su pri- 
padali još pod konac 15. st. veliki dijelovi gorske šume, 
paše i sječe, te se otuda vidi, da je ta utvrda potjecala iz 
razdoblja od 9.—12. st., kada je bila jedna od plemenskih 
utvrda u tom kraju, pa je imala i vezu sa spomenutim 
banskim dvorima u Banj-Dvoru na desnoj strani Like. Sva- 
kako je psivićka gračšćina nastala na starijoj gradini iz 
prethrvatskoga vremena. Na to upućuje i samo ime Psivići, 
jer osnova kod te riječi nije hrvatska, a to isto pokazuje i 
ime sela Botuci. Možda je iz toga prethrvatskoga vremena 
i sama riječ Bočać, koju je teško objasniti iz hrvatske 
toponomastike. U prodiranju Turaka od 1522—1527 raselio 
se Bočać kao i sav kraj oko njega. Turci nisu Bočać ni 
naseljivali, jer mu je područje ležalo suviše blizu granice, 
nego su njihovi Vlasi pasli svoja stada po tom zemljištu, 
koliko su imali prilike. Poslije odlaska Turaka krajiške su 
vlasti u taj zapušteni kraj dovele nove doseljenike, koji su 
došli u tri struje. Dvije od njih bile su hrvatske, a treću 
su činili Vlasi s turskoga područja. Jedna je hrvatska 
struja dovela naseljenike od Ogulina i Gornjega Pokuplja, 
a druga iz bunjevačkoga naselja od Liča i Podgorja. Hrvati 
iz obje struje vrlo su se dobro razvijali, dok je vlaška već 
u svojoj osnovi bila slaba, naselivši samo sa nekoliko po- 
rodica sjeverni dio nekadašnjega Bočaća, gdje je nastalo 
selo Zamost. Ogulinci i Pokupci osnovali su mjesta: Kosinj 
Gornji, Bakovac, Ribnik, Podjelar, Poljanku, Ruju i Su- 
šanj, a Bunjevci Kruščicu. Prvi su donijeli sa sobom čakav- 
ski govor, koji je s vremenom pod utjecajem susjednih Bu- 
njevaca i Vlaha izgubio mnogo od svojih značajaka. 
LIT.: D. šurmin, Hrvatski spomenici, sv. l., Mon. hist. juridica Slav. 
merid., vol. VL, Zagreb 1898; L. Thallóczy i S. Barabas, Codex diplo- 


maticus comitum de Frangepanibus, sv. IL, Mon. Hungariae historica, 
38., Budimpešta 1913. S. 


BOČATA VODA — Brakična voda.' 

BOČNA PRUGA u zoologiji je poseban niz mehaničkih, 
tlačnih osjetila kod riba, koja se obično protežu od glave 
do repne peraje po bokovima tijela u posebnim kanalima 
punim sluzi. Kako su ljuske iznad njih probušene rupi- 
cama, vidi se njihov položaj kao pruga već izvana na ribi 
(> Ribe). Osjetilima bočne pruge zamjećuje riba tlak od 
strujanja vode i kad se približava obali ili kamenu, pa se 
snalazi i u mutnoj vodi i noću. Slični kanali razgranjeni 
su i na glavi riba, a imaju ih i ličinke vodozemaca kao i 
vodozemci (v.), koji se zadržavaju u vodi. N.F-k. 

BOČNICA (tal. murata, njem. Schiffswand) je ograda 
brodske palube s obje strane broda, koja služi za zaštitu 
palube od valova i za sigurnost osoba, kada se brod kod 
nevremena valja. Е. 5-6. 

BODALJ, šuplja nazupčena iglica ili sulica (lanceta) pče- 
linjeg žalca, koji se kod pčeline obrane ili napadaja zabode 
u tuđe tijelo. Kraj svakog zupca na bodlju nalazi se vrlo 
malena rupica, kroz koju ulazi otrov u ranu prigodom ubo- 
da. Otrov dolazi na ranu također izvana, kroz tok, u kojem 
je b. smješten. Iza uboda svaka pčela ubrzo ugine, jer se 
cijeli aparat žalca otkine od pčelinjeg tijela zajedno sa 
živčevljem i otrovnim mjehurićem. P. W-n. 

BODDEN su plosnati zatoni na izrezuckanoj obali Pret- 
pomorja i Mecklenburga. Oni daleko prodiru u kopno, 
imaju ponajviše vrlo nepravilne obalne crte, uz koje su pli- 
čine i badovi. Ti su zatoni nastali slazenjem kopna pod 
more, koje je poredno ulazilo u one udubine. 

LIT.: F. Machatschek, Geomorphologie, Berlin 1934. A.G. 

BODE, 1. Rudolf, * Kiel 1881, učenik Dalcroze-ove škole, 
Utemeljio je posebni gimnastički sistem, koji se osniva na 
ritmu. Glavni je princip njegova sistema, da svaka vježba 
djeluje na čitavo tijelo, dakle t. zv. totalni sistem. Njegov 
je sistem u Njemačkoj jako raširen. ЕВ: 

2. Wilhlem, von, * Kalvórde (Braunschweig) 10. XII. 
1845, + Berlin 1. III. 1929, njemački muzeolog i povjesniéar 
umjetnosti. Učio je najprije pravo na sveučilištima u Got- 
tingenu i Berlinu i postao 1867 referendarom u Braunsch wei- 
gu. Poslije je učio povijest umjetnosti i arheologiju u Ber- 
linu i Beču, gdje su mu bili učitelji Hotho, Eggers, Sickel 
i Conze. G. 1872 postaje asistent berlinske galerije, 1890 
njen ravnatelj, a 1906 generalni ravnatelj berlinskih mu- 

zeja, koju je službu vršio 
do 1920. U svrhu studija i 
nabavljanja umjetnina propu- 
tovao je u mnogo navrata či- 
tavu Evropu i Ameriku. Veli- 
ke je zasluge stekao za suvre- 
meno preuređenje berlinskih 
galerija i muzeja, a naročito 
za osnutak Kaiser-Friedrich- 
Museuma u Berlinu i njegovih 
odjeljenja za  starokrščan- 
sku, bizantsku, islamsku i isto- 
čnoazijsku umjetnost. Po nje- 
govim su stručnim uputama 
uređeni i mnogi drugi muzeji 
u Njemačkoj, pa brojne pri- 
vatne zbirke. Bio je često sre- 
tne ruke pri nabavljanju umje- 
tničkih djela za povjerene mu 
| : zbirke. Kao povjesničar umje- 
tnosti bio je jedan od najboljih poznavača nizozemskog 
slikarstva (naročito Rembrandta) i plastike talijanske re- 
nesanse. Svoj život, često ogorčavan i sa strane svojih 
pretpostavljenih i s one stručnih drugova, opisao je u djelu 
Mein Leben (Berlin 1930), a svoju djelatnost kao ravnatelj 
muzeja u spisu Fiinfzig Jahre Museumsarbeit (Bielefeld- 
Leipzig 1922). Dr. I. Beeth izdao je o njegovoj sedamdeset- 
godišnjici prigodni spis Verzeichnis der Schriften von Wil- 
helm von Bode (Berlin-Leipzig 1915), u kojemu je pobrojao 
515 njegovih djela, spisa i članaka. 

BIBL.: Geschichte der deutschen Plastik (Berlin 1885); Beschreiben 
des Verzeichnis det Gemälde Rembrandts, u zajednici s Hofstede de 
Groot-om (Pariz disse Denkmiler der Renaissance-Sculptur Tosca- 
nas in historischer Anordnung (München 1892—1905); Vorderasiatische 
Kniipfteppiche aus àlterer Zeit (Leipzig 1902); Florentinische Bildhauer 
der Renaissance (Berlin 1902); Altpersische Knüpfteppiche (Leipzig 1906); 
Die italienischen Bronzestatuetten der Renaissance (Berlin 1906—1912); 
Rembrandt und seine Zeitgenossen (Leipzig 1906); Franz Hals, Sein Le- 
ben und seine Werke (Berlin 1914); Die Meister der hollündischen und 
flimischen Malerschulen (Leipzig 1917); Elsheimer (Berlin 1920); Botti- 
celli (Berlin 1923); Adriaen Brouwer (Berlin 1924). 

LIT.: W. von Seidlitz u Zeitschrift für bildende Kunst, IX., Leipzig 
1897/98; M. Liebermann u Kunst und Künstler, Berlin 1906/7; A. Gold- 
schmidt u Jahrbuch der Preussischen Kunstsammlungen, XXXVII., 
Berlin 1916; Th. Demmler u Repertorium für Kunstwissenschaft, XLVI., 
Leipzig 1925; B. Güterbock i C. v. Bezold u Zeitschrift für bildende 
Kunst, LIX., Leipzig 1925/26; W. Waetzold u Repertorium für Kunst- 
wissenschaft, Leipzig 1929. A. Sch. 

BODEL, Jean, + Arras 1210, francuski pjesnik i mene- 
strel. Opjevao je borbe Karla Velikoga u Saksonskoj u 
djelu La chanson des Saisnes, U drami Jeu de saint Nicolas 
izmjenjuju se vjerski i svjetski motivi. U pjesmotvoru 
Congé, ispjevanom u četrdeset stanza, B., koji je ogubavio, 


pozdravlja iz bolnice prijatelje u Arrasu. 
LIT.: E. Raymond, Les Congés de J. Bodel, Romania IX.; G. Paris, 
La littérature franceise au moyen Age, Pariz 1890. D. št. 


BODELE, prostrana uleknina usred Sahare između dru- 
gih dviju, naime između Čadskoga jezera na JZ i uleknine 
Borku na SI, oko 170 m nad morem, dakle 70 m niža od 
površine Čadskoga jezera, te ju je Nachtigal 1871 smatrao 
zavalom, u koju je koritom Bahr el Ghazal otjecala nabu-' 
jala voda Čadskoga jezera. Kosturi jezerskih riba i školj- 
ke izginulih Zivotinja odaju proslost uleknine. U njoj Zive 
nomadska plemena pastira Tibbu ili Tub. Nema većeg 
naselja. Francusko-engleskim ugovorom od 1908 priznati 
su i Bodele i Borku Francuskoj, koja ih je zaposjela 1914 
i pripojila autonomnoj koloniji Čad u Francuskoj Ekva- 
torskoj Africi. A.M. S. 

BODENSKO JEZERO leži na sjevernom podnožju Alpa, 
a protječe ga rijeka Rajna. Duža os (63,5 km) jezera pruža 
se SZ—JI, a kraća (14 km) JZ—SI. Obale na JI, SI i SZ 
pripadaju Njemačkoj, a jugozapadna obala Švicarskoj. 
Jezero je dobilo ime po negdašnjem carskom dvorcu Bod- 
mann na obali Iberlinškog zaliva. Razina vode (srednja 
395 m) koleba 2 m radi velikih promjena u vodostaju 
Rajne. Zbog topljenja alpinskih ledenjaka donosi Rajna 
ljeti velike količine vode i izdiže razinu jezera. Za vrijeme 
hladnih zimskih mjeseci donosi Rajna malo vode, i razina 
je tada najniža. Prema sjeverozapadu jezero je produženo 
u obliku dugačkog i uzanog zaliva (Uberlinger See), u kome 
je lijepi otočić Mainau, a gotovo je sasvim izdvojeno 
Donje jezero (Untersee) sa dva ogranka (Gnaden- i Zeller- 
see). U Donjem je jezeru otok Reichenau. 

Duboka kotlina jezera (najveća dubina 252 m, prema sre- 
dnjoj razini) velika je depresija, koju je poslije otapanja 
ostavio diluvijalni rajnski ledenjak. Manje pristaša ima mi- 
šljenje, prema kome je depresija B. j. posljedica mladih 

tektonskih pokreta. Tomu bi mišljenju geomorfološki išla 
: u prilog osobito sjeveroistočna strma i jednostavna strana 
jezera. Rajna, zatim Argen, Schussen i drugi manji pritoci 
donose pri visokom ljetnom i proljetnom vodostaju mnogo 
pijeska i mulja, proširuju delte i zasipavaju jezero. 

Prostrano »Švapsko more« mnogo utječe na klimu oko- 
line. Na otočiću Mainau rastu čempresi, a padine okolnih 
bregova zasađeno su pitomim voćnjacima i vinogradima, 
koji daju poznato »jezersko vino«. Brojni gradići na obali 
uživaju blagu klimu i imaju vrlo slikovit izgled. Na vrletnoj 
alpinskoj pozadini odskače pitomi i slikoviti bodenski 
krajolik, koji spada među prve naseljene dijelove Evrope. 
Na B. j. dosta je razvijen i ribolov (pastrva i dr.). Posebni 
naučni zavodi proučavaju odlike jezerske vode i život u 
njoj. 

Na B. j. je živ parobrodarski promet, kome osobito na- 
gle i snažne oluje proljetnoga fena (Föhn) čine poteškoće, 
a jezeru opravdavaju nadimak mora. Od kružne obalske 
željeznice vodi u različnim pravcima više pruga, tako da 
kraj oko B. j. predstavlja važan prometni čvor. Posebni 
brodovi (Eisenbahntrajekte) prevoze izravne vlakove iz 
Romanshorna na švicarskoj obali u njemačke luke Frie- 
drichshafen i Wasserburg i obratno. Sve ove odlike učinile 
su predjel oko B. j. zgodnim za odmor i zabavu te pri- 
vlače velik broj posjetilaca. 

LIT.: A. Penk, Der Bodensee, Beč 1902; Smidle, Die diluviale Geolo- 
gie der Bodenseegegend, Braunschweig 1914. J. R-ć. 

BODENSTEDT, Friedrich, v., Ж Peine 22. IV. 1819, 
T Wiesbaden 18. IV. 1892, član Münchenskog pjesničkog 
kola, proputovao Armeniju, Kavkaz i Malu Aziju. Kao što 
je Goethe u zbirci »Westóstlicher Divan« slavio Istok, a 
drugi pisci, u prvom redu romantici, opisivali Indiju i 
prevodili iz istočnih jezika, tako se i B. zagrijavao za Ori- 
jent, zaodjenuvši vlastite misli u istočnjačko ruho. Imao je 
doduše silan uspjeh, ali su mu pjesme banalne kao i misli 
u njima izrečene. Zbirka Lieder des Mirza Schaffy (1851) 
nisu prijevodi, kako nas pjesnik hoće da uvjeri, nego po 
uzoru anakreontika svježe i slikovite pjesme, u kojima se 
propovijeda vedro i bezbrižno uživanje života. Inače je B. 
spretan prevodilac strane lirike: perzijske u zbirci Der 
Sünger von Schiras, Lieder und Sprüche des Omar Chajam, 
t. j. pjesme i mudre rečenice Omara Hajama, koji je u 
prošlome vijeku bio osobito cijenjen u Engleskoj. B. je 
prevodio i Shakespeareove drame i sonete, a pisao je i pri- 
povijesti i romane. Osim toga bio je žurnalist i potkraj 
60-tih godina intendant kazališta u Meiningenu. 5; 

BODENSTEIN, Andreas — Karlstadt. 


BODEŽ je udarno oružje, koje se sastoji od drška i &i- 
ljate, na obadvije strane nabrušene oštrice, koja se ne 
može preklapati. U staro kameno doba izrađivali su b-e od 
kosti, u mlađe kameno doba od kremena, a u brončano 
doba od bakra i mjedi. U asirsko, kretsko-mikensko, babi- 
lonsko i staroegipatsko doba izrađivali su b-e već na umjet- 
nički način. U željezno doba prave se b-i od svih vrsta 
željeza, a osobito od čelika. Od 13. st. bodež je važan dio 
viteškog oružja, a u 15. st. služe se njime svi građani. 
Oblik postaje raznovrstan. U novije doba bodež iščezava, 
jer ga zamjenjuje vatreno oružje. Održao se uglavnom kao 





701 


ukrasno oružje, na pr. kod ratne mornarice i kao sastavni 
dio odore nekih činovnika. Korice i držak prave se od ra- 
zličita materijala i imadu različitu boju. Primitivci nižih 
kulturnih i civilizacijskih krugova upotrebljavaju još i da- 
nas bodež svakojakih oblika od kamena, životinjskih ro- 
gova, kostiju i t. d. SI. P-6. 

BODIN, kralj zetski, sin kralja Mihajla. Kada je 1073 
izbio ustanak u Makedoniji, otac ga je poslao u pomoć po- 
bunjenicima s vojskom, i oni su ga u Prizrenu proglasili 
za cara. Poslije izvjesnih uspjeha Grci ga poraziše i zaro- 
biše na Kosovu kod Pauna. Držan je neko vrijeme u Cari- 
gradu, zatim u Antiohiji, odakle se spasio pomoću Mle- 
čana. Kao kralj (1081—1101) iskoristio je borbu Bizanta 
s Normanima i proširio svoju vlast nad Bosnom i Raškom, 
ma da nije uvijek sretno prolazio (jednom ga štoviše 
Grci poraziše i opet zarobiše). Kroz njegovu državu prošli 
su križari za prvog križarskog rata pod Rajmundom, grofom 
tuluskim (1096—1097), koga je Bodin dočekao u Skadru. 
Poslije toga gubi mu se trag. Bodin je bio posljednji znat- 
niji vladalac stare Zete. Poslije njega ona naglo opada, 
dok je Stevan Nemanja nije pridružio Raškoj. 

LIT.: F. Rački, Borba južnih Slovena za državnu neodvisnost u 11. 
vieku, Rad 24—32, preštampala S.K. A. 1931; A. Petrović, Knjaz Kon- 
stantin Bodin, Zbornik Lamanskog, 1883. M.J.D. 

B. se, prema t. zv. Ljetopisu popa Dukljanina, sukobio i 
s Dubrovnikom. Goneći neke svoje rođake, koji su u nje- 
mu našli utočište, opsjeo je grad i tobože ga zauzeo. Prema 
mjesnoj predaji sagradio je tom prilikom utvrdu, koja se 
dizala na mjestu, gdje danas stoji crkvica sv. Nikole na 
Prijekom. Dubrovčani su je nazvali Burgus ili Bodinov 
grad, a kasnije je obuhvatili gradskim bedemom. J. Š-k. 

BODIN, 1. Charles, Ж Rennes 12. III. 1867, T Rennes 8. 
VIII. 1939. Nakon svršenih nauka postaje najprije docent, 
pa redovni profesor na pravnom fakultetu u Rennesu na ka- 
tedri političke ekonomije. Prvi je njegov važniji rad Essai 
dune conception et d'un ordonancement scientifique de 
Гёсопотіе, koji izlazi u Revue d'Economie politique 
1920. Glavno mu je djelo Principes de science ćconomique. 
Cours élémentaire d'économie simple (Pariz 1926), kojim 
napušta tradicionalni način izlaganja političke ekonomije. 
Njegova knjiga Économie dirigée, économie scientifique 
(Pariz 1932) sadrži oštru kritiku dirigirane privrede. 1934 
izlazi mu Le probleme du corporatisme en France. B. je 
jedan od osnivača pokrajinskog lista Ouest-Eclair. B. ide 
u red najistaknutijih ličnosti kršćanskoga socijalnog po- 
kreta u Francuskoj. Bio je i članom glavne komisije »Se- 
maines sociales de France«. B.L. 

2. Jean, Ж Angers 1529 ili 1530, + Laon 1596, francuski 
drZavoslovac. Najprije predaje pravo u Toulouse-u, a za- 
tim je (1561) odvjetnik u Parizu, gdje se uglavnom bavi 
pisanjem svojih brojnih djela, kojima naskoro stječe velik 
ugled, pače i naklonost vladara. G. 1567 stupa u državnu 
službu, 1571 u službu kraljeva brata vojvode od Alencona, 
a iza smrti ovoga (1576) postaje državnim zastupnikom u 
Laonu. G. 1576 osobito se ističe kao zastupnik trećeg sta- 
leža pokrajine Vermandois na zasjedanju staleža (Etats 
gćnćraux) u Bloisu, napose zagovara vjersku snošljivost, 
ali baš zbog svoga posredovnog stajališta u ona nemirna 
vremena nema uspjeha u politici, gubi naklonost kraljevu, 
te se povlači u Laon. Ondje nastavlja svoj književni rad 
do konca svoga vijeka i umire od kuge. 

BIBL.: Među ostalim napisao je B.: Methodus ad facilem historiarum 
cognitionem (1566); La response au paradoxe de M. de Malestroict 
touchant le faict des monnaies et l'enchérissemment de toutes choses 
(1568); Six livres de la République (1576, latinski De republica, 1586, 
izdano u mnogo izdanja i prevedeno na sve znatnije jezike); Recueil 
de tout ce qui s'est negotié en la compagnie du Tiers Estat de France 
en l'assemblée générale... de Blois (1577); Juris universi distributio 
(1578); La démonomanie des sorciers (1596), Heptaplomeres (ostalo u 
rukopisu, izdano djelomično 1841, potpuno 1857). 

LIT.: Baudrillart, Jean B. et son temps, Pariz 1853; Chauviré, Jean 
B., auteur de République, Paris 1916; Moreau-Reibel, Jean B. et le 
droit public comparé dans ses rapporís avec la philosophie de l'histoire, 
Pariz 1933; Gardot, Jean B. Sa place parmi les fondateurs du droit 
international, Recueil des cours Akademije za med. pravo u Haagu, 
sv. 50., 1934; Fickel, Der Staat bei B., Leipzig 1934. LN: 

Svojim mnogim djelima, a napose »republikom«, koja je 
vršila silan utjecaj na pisce kasnijih stoljeća, B. je stekao 
osobit značaj u državoslovnim znanostima uopće, a navla- 
stito se smatra jednim od osnivača nauke o državi, dok je 
djelom Methodus dao prvi pokušaj filozofije povijesti. U 
»republici« B. daje pravnu konstrukciju države, kako se 
bila do njegova doba razvila, pošto je vladarima uspjelo 
skršiti staleže i usredotočiti u svojoj ruci svu vlast. Glavna 
je značajka te države suverenost (v.), koja po Bodinu ulazi 

u znanost državnoga prava te je — dašto mijenjajući zna- 
čenje u različnim razdobljima i kod različnih pisaca — 
ostala jedan od temeljnih pojmova državnog i međuna- 
rodnog prava. Ona je neotuđiva i nedjeljiva. Po tome je B. 
teoretičar apsolutne monarhije, koja je tada zavladala za 
nekoliko stoljeća. Zbog toga svog gledanja, blizog stvarno- 
sti, i zbog učenosti uživa B. kasnije toliki ugled. Ipak je i 
suvereni vladar vezan Božjim zakonima i propisima pri- 
rodnog prava. Zanimljivo je Bodinovo naučanje o utjecaju 
podneblja na ustavno uređenje država: hladni sjever nagi- 
nje demokraciji, topli jug despociji, a za krajeve umjerena 
podneblja odgovara monarhija. J.A. 

Bodin je obradio i mnoga pitanja narodnoga gospo- 
darstva. Problem skupoće naročito je zanimao ondašnju 
Evropu, jer su se cijene u prvoj polovici 16. st. gotovo 
popeterostručile. B. dokazuje, da su poskupici uzroci velik 
priliv zlata i srebra u Evropu iz novootkrivene Amerike, 
stvaranje monopola u privredi putem sporazuma među 
trgovcima i zanatlijama, loše žetve i preveliki izvoz Zita- 
rica te raskoš bogataša i često prekivanje novca. Obilju 
zlata i srebra ne treba se protiviti, ali monopole i raskoš 
treba suzbijati intervencijom državne vlasti i ostvarenjem 
načela slobodne trgovine. Ipak preporučuje izvozne carine 
za one francuske proizvode, koje inozemstvo nužno treba, 
zabranu izvoza za sve sirovine, potrebne za preradu u ze- 
mlji, visoke zaštitne carine za uvoz stranih veleobrtnih pro- 
izvoda te umjerene carine za uvoz stranih veleobrtnih 
proizvoda i za uvoz stranih sirovina za preradu u zemlji. 
Po ovim je nazorima B. merkantilist kao i po tom, što se 
zalaže za množenje pučanstva, dok se nazorima o utjecaju 
klime i prirodnih zakona na razvoj narodnoga gospodar- 
stva i zahtjevom slobodne trgovine donekle približuje na- 
zorima fiziokrata i gospodarskih liberalista. B. je jedan 
od prvih iznio t. zv. kvantitetni zakon o novcu. 

Šesta knjiga »republike« posvećena je financijama, a sa- 
država već potpuno sređeni sustav državnih prihoda (do- 
mene, ratni plijen, darovi, porezi i danci saveznika, uvo- 
zne i izvozne carine i porezi). B. zastupa misao, da se 
porezi mogu uvoditi samo kao izvanredni prihod države 
u izvanrednim prilikama. Zagovara opću poreznu obvezu, 
zbog čega daje prednost realnim porezima, koji oteščavaju 
oslobođenje povlaštenih slojeva pučanstva. Z IL 

BODINI (Bodwoij. Ptolemej, III., 5, 10, kaže, da to ple- 
me stanuje u zemlji Sarmata na Dnjepru. Neki drZe, da su 
Bodini istovjetni s Herodotovim Budinima (v.). To medutim 
nije vjerojatno (teško je protumačiti promjenu glasa o u 
u). Stoga će biti bliže istini naslućivanje 'Tomaschekovo, da 
se tu radi o slavenskim plemenima. On drži, da se u tom 
imenu nalazi korijen riječi voda. To bi dakle bilo slaven- 
sko pleme, koje je bilo nastanjeno kraj vode. 

LIT.: C. Tomaschek, PWR Ш., 591. Z. D. 

BODIO, Luigi, Ж Milan 12. X. 1840, + Rim 2. XI. 1920, 
talijanski statistióar. G. 1864 profesor narodnoga gospodar- 
stva na Istituto tecnico u Livornu, 1868 redoviti profesor 
trgovačke geografije i statistike u Mlecima, 1872 generalni 
ravnatelj talijanskoga statističkog ureda u Rimu, osnivač 
Međunarodnoga statističkog instituta, od 1909 njegov pred- 
sjednik. Uređivao je bilten tog instituta. Od 1900 do 1904 
generalni komesar za iseljivanje, od 1908 predsjednik Con- 
siglio della statistica. Izdavao je i uređivao Annuario sta- 
tistico Italiano. 

BIBL.: Sui documenti statistici del regno d'Italia, Firenca 1867; Della 
statistica nei suoi rapporti coll' economia politica e colle altre scienze 
affini, Milan 1869; Di alcuni indici misuratori del movimento economico 
in Italia, Rim 1896 i dr. 

LIT.: Földes, Luigi Bodio, Allgemeines statistisches Archiv, XVIII., 
Meitzel, Bodio Luigi, Handw. der Staatswiss., II. R. S-r. 

BODJANSKIJ, Osip, ** 1808, t 1876, ukrajinski slavist, 
historičar, arheolog, etnograf, filolog i literarni historičar. 
G. 1837 izrađuje naučnu dicertaciju O narodnoj pojeziji 
slavjanskih plemen (Moskva 1837). Posjetio je u naučne 
svrhe među ostalim Češku, Šlesku, Ugarsku i Moravsku. 
Vrativši se natrag dobio je 1842 u Moskvi katedru i bio 
je profesor sveučilišta sve do 1863. Pristavši otvoreno uz 
ukrajinstvo već od mladih dana radio je u svakom pogle- 
du, a napose na književnom polju sve do smrti samo za 
dobro domovine. Pod pseudonimom Boda-Varvinec štam- 
pao je po različnim ruskim časopisima ukrajinsku poeziju. 
Pod pseudonimom Zaporožeja Iska Materinki izdao je 
Naski ukrajinski kazki (Moskva 1835), a pod pseudonimom 
Mastak pisao je oglede iz ukrajinske književnosti. Osim 
etnografije bavio se i izdavanjem starih ukrajinskih ljeto- 


pisa. U Čtenijah Moskovskaho Obščestva istoriji i drevno- 
stej Rosijskih, koju B. izdaje od 1846—1877 u 100 svezaka, 
štampao je bogat i vrijedan materijal iz ukrajinske historio- 
фан Istorija Rusov, Ljitopisi Samovidcja, Simonovskaho, 

aruljskaho, Riheljmana, Dijariuš Hanenka i t. d.). Nje- 
govim nastojanjem izlazi u Moskvi velika zbirka Ja- 
kova Holovackog Narodnija pjesni Halickoj i Uharskoj 
Rusi (1863—65). Već rano imao je skupljeno oko 8000 ukra- 


;jinskih narodnih pjesama, ali ih na žalost nije objavio. 


Mnogo je također prevodio Šafarika i Palackog. Svoje je 
rasprave objavljivao i u »Obščestva istoriji i drevnosteji 
pri mosk. univ.«, a od gore spomenutih djela, po mnoštvu 
sabranog materijala, vrlo se cijeni O vremeni proishožde- 
nija slavjanskih pismen (1855). 

LIT.: A. A. Kotljarevskij, O. M. Bodjanskij. Istor.-bibliohrafič, po- 
minka. Soc. sv. Il. Spb. 1889; N. Vasilenko, M. Bodjanskij i jeho 
zasluhi dlja izucenija Malorosiji, Kijev 1904 (z »Kievsk. Star.« 1903); 
Ivan Franko, O. Bodjanskij. Nacionalniji kolorit u kazkah Bodjanskaho 
»Naski ukr. kazki«, Lavov 1903; O. Hruševskij; Z ukr. kulturnaho i 
naukovaho žitja v sered. XIX. v. (pro Maksimovyéa, Bodjanskaho ta 
Kostomarova). »Zapiski М. Т. im Ševčenka«, sv. 74; S. Jafremov, 
Istorija ukrajinskaho pismenstva, sv. I., str. 290. S. G-6. 


BODLEIANA — Knjižnica. 
BODLEY, 1. George Frederick, Ж Hull 17. III. 1827, + 21. X. 


1907, engleski arhitekt. Ucio je od 1840 kod Sira Gilberta. 


Scotta. Poslije je boravio u Francuskoj, gdje je na nj 
znatno utjecala francuska gotika. Od 1860 dalje povodi se 
za starom engleskom arhitekturom 14. st. prilagođavajući je 
dosta originalno suvremenim zahtjevima. Gradio je ponaj- 
više crkve. Pod francuskim utjecajem stoje njegove crkve 
u Brightonu i Scarboroughu. Glavna su djela njegova dru- 
gog razdoblja crkve u Liverpoolu, Cowleyu i Folkestoneu. 
Od 1870 dalje izvodi najveći dio svojih djela u zajednici 
s Th. Garnerom. Izveo je nacrte za katedrale u S. Fran- 
cisku i Washingtonu (айла ove posljednje nastavio je 
poslije njegove smrti Henry Vaughan, njegov učenik). B. 
je izveo i mnoge profane građevine, naročito škole u Lon- 
donu, Oxfordu i Cambridge-u. Bio je umjetnik profinjena 
ukusa, pjesnik i glazbenik. 

LIT.: E. Warren, Life and works of G.F.B. (Transactions of the 
Royal Institute of British Arhitects), London 1940; Thieme-Becker, 
ALBK, IV., Leipzig 1910. A. Sch. 

2. Sir Thomas, Ж Exeter 2. III. 1545, 1 London 28. I. 1613, 
engleski učenjak i diplomat, 1597 napustio je diplomatsku 
službu i sasvim se posvetio ponovnoj izgradnji sveučilišne 
knjižnice u Oxfordu, koja je bila uništena za reformacije. 
Knjižnica je otvorena 1603 te je bila prva knjižnica mo- 
dernoga naučnog značaja, a još i danas po Bodleyu nosi 
naziv Bodleiana. — Knjižnica. M.R. 

BODLJAČA (Onopordon) je biljni rod iz porodice glavo- 
čika (v.). To su velike, dvogodišnje, bodljikave zeleni, sa 
široko okriljenim stabljikama. nejednoliko perasto krpa- 
stim ili iscijepanim listovima i velikim cvjetnim glavica- 
ma, koje su sastavljene od brojnih grimiznih, ljubičastih 
ili bijelih cjevastih cvjetova, a obavite jajastim ili okru- 
glim ovojem od lancetastih, kožastih, bodljikavih ovojnih 
listića. Kod nas je razmjerno najčešća vrsta O. acanthium 
L., koja raste posvuda uz putove, ograde, željeznice, zi- 
dove, vinograde kao i po pustim, neobrađenim mjestima 
i ruševinama. U našem primorju i po otocima raste na 
jednakim mjestima bjelopustenasta vrsta bodljače O. illy- 
ricum L., koja se inače u nekim zemljama gaji u novije 
doba u vrtovima kao uresna biljka, jednako kao i vrste 
O. bracteatum Boiss. et Heldr. i O. Sibthorpianum Boiss. 
et Heldr. S. H-6. 

BODLJIKA u zoologiji je vrlo česta epidermalna tvore- 
vina različita postanka. Kod nekih sisavaca izrasle su dlake 
u čvrste i krute bodljike, kao kod ježa, dikobraza, nekih 
tobolčara i kljunatih ježaka. Posebnu bodljiku imaju na 
kraju repa neki majmuni i zvijeri, kao lav i dr. Jake ko- 
štane bodljike izrasle su u tvrdim perajama riba tvrdo- 
perka, a na zubastim ljuskama prečnousta nosi svaka 
koštana pločica uzdignutu bodljiku kao zubić. 

Posebne vapnenaste bodljike imaju ježinci i srodne mor- 
ske životinje, koje tvore posebno životinjsko koljeno bo- 
dljikaša (v.). Bodljike su izrasle i na kućicama nekih pu- 
ževa, kao i na površini školjaka nekih školjkaša. Posebni 
odio morskih pauénjaka ima na kraju tijela jaku streli- 
častu bodlju, pa se označuju kao bodljaši (Xyphosura). 
Kod mješinaca su se u zadruzi bodljave hidraktinije (Hy- 
dractinia echinata) posebni polipi preobrazili u jake bo- 
dljike, među koje se stisnu ostali članovi zadruge. Dugačke 
i tanke bodljike imaju još i neki morski praživi, tako 
vapnenaste globigerine (v.), a kremene mnogi radiolariji (v.). 


BODLJIKA — BODONI 


Kamena vodozila 


Madreporna ploča 


SHEMA VODOŽILNOG SUSTAVA U BODLJIKAŠA 


Različite bodljike dolaze i na hitinskoj koži kukaca, 
osobito kod gusjenica i drugih ličinaka, ali su one samo 
znatno pojačane dlake. Posebne pak bodljike u bodljivim 
sisalima kukaca (komaraca, stjenica, buha), su preobraženi 
usni dijelovi, osobito čeljusti. N. 

BODLJIKA —- Organ biljni. 

BODLJIKARE — Gljive. 

BODLJIKAŠI (Echinodermata), mnogostanične, isključivo 
morske životinje, koje su u odraslom stanju radijski si- 
metrične, iako neki oblici pokazuju bilateralno simetričnu 
građu. Tijelo je bodljikaša petorozrakasto izgrađeno, pa 
ga možemo presjeći sa 5 ravnina u polovice, koje su sve 
po dvije simetrične. Na donjem, oralnom polu glavne osi 
smještena su usta, a suprotni pol je aboralni. Na tijelu 
razlikujemo ambulakralna polja s ambulakralnim nožicama 
(radii ili ambulacra), a između njih su interambulakralna 
polja bez tih nožica (interradii ili interambulacra). Tijelo 
im je u koži zaštićeno i poduprto skeletom od vapnenih 
pločica, često s bodljikama. Bodljikaši se lagano kreću 
ambulakralnim nožicama, koje za svoje ispružanje primaju 
vodu od vodožilnog ili ambulakralnog sustava kanala. Taj 
kanalni sustav započinje interradijalno smještenom, po- 
roznom vapnenom, sitastom, madrepornom pločom u sti- 
jenci tijela, pa kroz nju može ulaziti morska voda. Od te 
ploče spušta se kamena vodožila vapnenih stijenka i spaja 
se s prstenastom vodožilom, koja obuhvaća prednji dio 
probavila. Na prstenastoj vodožili smješteni su veći mje- 
huri (Polijevi), kao rezervoari za vodu. Od prstenaste vo- 
dožile odvaja se 5 radijskih vodožila s mjehurićima (ampu- 
lama) i prionljivim ambulakralnim nožicama. Stezanjem 
ampula tjera se voda u nožice. Ambulakralne nožice su 
mješinice, koje imaju kadšto na kraju prianjaljku, kojom 
se prisišu za podlogu; nožice se ispruže, kad u njih navali 
ved. iz vodoZilnog sustava, a kad se isprazne, onda se 
uvuku. Ako se prionljive noZice prihvate za podlogu, tada 
se njima može privući tijelo i kretati se u tom pravcu. 
Svim radovima u tijelu upravlja živčevlje u obliku prstena 
oko probavila pod ustima i od živčanih trakova u radijima. 
Oko usta je i prstenasta krvožila s radijalnim ograncima 
i dvije krvožile duž crijeva. Bodljikaši su većinom razlu- 
čena spola; spolne žlijezde smještene su interradijski na 
unutrašnjoj stijenci tjelesne šupljine. Jajinjaci se prepo- 
znavaju po žučkastoj ili crvenkastoj boji, а sjemenovnici 
(testes) su bijeli. Jaja su u bodljikaša malena, izbačena iz 

tijela oplođuju se u morskoj vodi. Iz oplođenog jajeta iz- 
lazi bilateralno simetrična ličinka, koja pluta i preobra- 
žava se u radijski simetričan oblik odraslog bodljikaša. 
Ličinke bodljikaša mogu biti: bipinarije, brahiolarije, auri- 
kularije i pluteji (v.). Morske struje nose neko vrijeme te 
ličinke, i one se spuštaju na morsko dno, gdje se pre- 
obraze u odrasla bodljikaša, pa im se pritom neki dije- 
lovi tijela izgube, a drugi izrastu. Neki se bodljikaši 
(zvjezdače i zmijače) razmnažaju i nespolno, diobom: ti- 
jelo im se raspolovi, i svaka polovica regenerira simetričnu, 
potrebnu polu tijela. Druge opet zvjezdače mogu od jedno- 
ga kraka tijela izgraditi cijelu životinju. I inače pokazuju 
bodljikaši veliku sposobnost regeneracije, pa obnavljaju 
izgubljene krakove na tijelu. Svi bodljikaši žive u moru, 
zadržavaju se ponajviše na dnu i kreću se polagano, a 
neki su prirasli. Hrane se morskim biljem ili životinjama, 
osobito mekušcima, a trpovi i neki nepravilni ježinci hrane 
se organskim sitnižem, što su ga progutali s pijeskom, 
stapčari pak hvataju među krakove sitniž, što im pada 
s morske površine. Među bodljikašima razlikujemo: stap- 
бате, zvjezdače, zmijače, ježince i trpove (v.) Bodljikaše 
su mnogi naučno istraživali, osobito Joh. Miller (1854), 
oba Agassiza, I. Mečnikov, H. Carpenter, Hubert Ludwig, 
O. Hamann, K. Heider, K. Grobben, a jadranske C. Heller, 
E. Marenzeller, Ed. Graeffe i dr. K. B. 
BODMER, Johann Jakob, * Greifensee u Švicarskoj 19. 
VII. 1698, t Zürich 12. I. 1793, švicarski pisac, profesor 
švicarske povijesti. Dok 
je Gottsched učio, da 
pjesniku ne treba pri- 
rođenog dara, nego da 
se pjesništvo dade na- 
učiti, da ono treba pru- 
žati užitak i pouku, ka- 
ko bi time pjesnik ste- 
kao ugled i pristup na 
kneževske dvorove, do 
tle su Švicari Bodmer i 
Breitinger pobijali for- 
malističku — trivijalnost, 
naglašavali ргігойепі 
pjesnički dar i tražili 
od pjesnika fantaziju i 
slikovit način izraZava- 
nja, upućujući na Mil- 
tona i Homera. Ali ni 
oni nisu imali pravog 
razumijevanja za poezi- 
ju, dok su Ezopovu ba- 
snu proglasili najvišom 
vrstom pjesme. Važna 
su B-ova djela: Von dem 
Einflusse und Gebrau- 
che der Einbildungskraft (1727), Von dem W'underbaren 
in der Poesie (1740), Kritische Betrachtungen über die 
poetischen Сетдіде der Dichter (1741). B. je bio velik 
pristalica Klopstocka i napisao nekoliko biblijskih epa. 
Izdavao je s Breitingerom po uzoru engleskih moralnih 
tjednika Spectator i Tatler: Diskurse der Mahlern (1721). 
U njemu se ne obrađuje politika nego ćudoredno, vjersko 
i društveno vladanje onoga vremena, a govor je i o 
literarnim temama, ali bez one širine pogleda, koju 
nalazimo u engleskim uzorima. Bodmer i Breitinger od- 
vračali su Nijemce od ukočenog klasicizma po francu- 
skim uzorima, a zagovarali nasljedovanje Engleza Miltona 
i Shakespearea. B. je svojim zaslužnim izdanjima spome- 
nika sredovječne njemačke poezije potaknuo romantičare, 
da se zainteresiraju za narodnu prošlost. Na početku 


19. st. nastala germanistika nastavila je B-ov izdavački rad. 
BIBL.: Proben der alten schwibischen Poesie des 13 Jhdt., 1748; 
Fabeln aus den Zeiten der Minnesinger, 1757, Kriemhildens Rache 
(2. dio Niebelungenlieda), Die Klage (Tužaljka nakon pogibije nibe- 
lunskih junaka), 1757; Sammlung von Minnesingern, 2 sv., 1758 (t. zv. 
velika heidelberška rukopisna zbirka dvorske lirike). С. 5. 


BODNAROV, Stevan, Ж Gospođinci (Bačka) 12. XII. 
1905, slikar i kipar. Svršio Umjetničku školu u Beogradu 
i učio u Parizu. Živi u Beogradu. Slika uljem krajolike, 
portrete, enterijere i mrtvu prirodu. Kao kipar radi por- 
trete, figure i plakete. Izlagao je u Beogradu, Zagrebu i 
Parizu, a samostalno u Beogradu i Novom Sadu. 5. M. 

BODONI, Giambattista, * Saluzzo (Italija) 1740, + Par- 
ma 1813, znameniti knjigotiskar. Izučio je tiskarstvo u oče- 
voj čednoj radionici. S 18 godina namješten je u tiskari 

HRVATSKI »OCE МА5« (GLAGOLJICOM) 
G. P. Bodoni, Oratio dominica in CLV linguas versa et expressa, 
Parma 1806 


De Propaganda Fide u Rimu. Po vlastitom nagnuću uputio 
se na učilištu Sapienze u izučavanje istočnih i drugih stra- 
nih alfabeta i priklonio se rezanju i lijevanju slova ure- 
đujući i popunjujući ujedno 
golemi stari pismovni mate- 
rijal kod Propagande. G. 1768 
povjereno mu je uređenje 
državne tiskare u Parmi, gdje 
je skoro neprekidno djelovao 
do svoje smrti. Usto je uredio 
i vlastitu tiskaru. U najvećoj 
mjeri oduševljen za svoje 
umijeće, nadaren profinjenim 
ukusom, raspolagao je rije- 
tkom tehničkom spremom u 
izvršavanju besprikornih svo- 
jih radova u svakom pogledu. 
Uz savršeno jasna, u njegovoj 
radionici izrađena, lijepa pi- 
smena služio se vazda najbo- 
ljim vrstama papira i tiskar- 
skih boja, a pravilnosti i do- 
tjeranosti sloga posvećivao je osobitu pažnju. Postizavao 
je, po stručnom sudu, pravu ljepotu pomoću krajnje jedno- 
stavnosti. Bio je jednako odličan kao stvaralac slova i kao 
tiskar. Pape, kraljevi i sav kulturni svijet obasuše ga pri- 
znanjem i počastima, a u Parmi podignuti mu spomenik i 
bogata literatura o njemu i njegovoj djelatnosti dokazuju 
uvažavanje njegova rada i u sadašnjosti. 

Među remek-djelima njegove tiskare nalaze se brojna 
uzorna, dijelom umjetnički ilustrirana, divot-izdanja. Spo- 
mena vrijedno izdanje Oratio dominica in CLV linguas 
versa et exoticis characteribus plerumque expressa (1806) 
(»Oče naš«, prijevod na 155 jezika, također i na hrvatskom, 
glagoljskim i latinskim slovima). Iz dugog niza starih kla- 





GIAMBATTISTA BODONI 
(Po portretu A. Appianija) 


BODONI — BOETIJE 


sika krasna su izdanja latinskih prijevoda Hezioda i Teo- 
krita, dvaju slavnih Dubrovčana Rajmunda Kunića i Ber- 
narda Zamanje (1785—1803), a sa stručnog gledišta važan 
je Bodonijev Manuale tipografico, izašao poslije njegove 
smrti (1818). 

LIT.: Bertieri, L'arte di G. B. Bodoni, Milan 1913; G. Barbčra, G. B. 


Bodoni, Genova 1913; P. Trevisani, Bodoni, Epoca Vita Arte, Milan 
1940. M. B-r. 


r. 
BODRICI, u povijesnim vrelima samo Abodriti ili Obo- 
driti. 1. Pleme u Južnih Slavena (> Abodriti); 2. skupno 
ime za grupu plemena u Baltičko-polapskih Slavena (-- 

Obodriti). J. S-k. 
BODULI (s dugim silaznim akcentom na o) podrugljiv 
je naziv, što ga daje hrvatsko kopneno pučanstvo otoča- 
nima Hrvatima u sjevernom Jadranu, naročito u Kvarner- 
skom zalivu. U novije doba prenosi se ovaj naziv i na sta- 
novništvo srednjodalmatinskih otoka. U dubrovačkom arhi- 
posu naziv je nepoznat. U srednjoj Dalmaciji (u Sinjskoj 
rajini i trogirskom Zagorju) postoji izvedenica Bodulac 
(s dugim uzlaznim na u) kao podrugljiv naziv za otočane 
i primorce srednje Dalmacije uopće. O Bodulima (ili Bo- 
dulcima) postoje mnoge dosjetke, koje ih prikazuju kao 

ljude tobože ograničene pameti. ў 
Naziv је, jednako kao і morlak za kopneno dalmatinsko 
pučanstvo, mletačkoga podrijetla. U vrijeme mletačkog 
vladanja nazivali su Mlečani podrugljivo dalmatinske voj- 
nike pješake Bodoli. To je mletački pridjev bodolo, bodo- 
leto, koji se upotrebljava za odebela i malena čovjeka (ili 
ženu). Analogno otočani nazivaju stanovnike kopna Vla- 


sima, a one od Kraljevice do Novoga Kircima. 
LIT.: Mažuranić, Dodatci uz Prinose za Hrv. pravnopovj. rječnik, Za- 
greb 1923, str. 2, Boerio, Dizionario veneto. Р. 8. 


BOERHAAVE, Herman, * Voorhout kod Leidena 31. 
XII. 1668, + Leiden, 23. ІХ. 1738, nizozemski kemičar, lije- 
čnik, lektor medicine u Leidenu (1701), profesor medicine 
i botanike (1709) te kemije (1718—29), glasovit učitelj i 
sistematičar; naglašava fizikalni 
smjer u fiziologiji. Najvažnija su 
mu djela Elementa chemiae, Pa- 
riz 1724, i Aphorismi de cogno- 
scendis et curandis morbis in 
usum doctrinae medicae, Leiden 
1709, gdje je na zbijen način pri- 
kazao sve medicinsko znanje 
svoga vremena. H.I 

BOET (Bon9óc), grčki kipar iz 
Halkedona u Bitiniji. Radio je u 
2. st. pr. Kr. Najpoznatija je nje- 
gova brončana grupa, koja pri- 
kazuje dječaka, što davi gusku. 
Od te se grupe sačuvalo više ko- 
pija, tako u Parizu (Louvre), 
Miinchenu (Gliptoteka), Rimu 
(Kapitolinski muzej). No najva- 
žniji su njegovi radovi u toreu- 
tici (lat. caelatura), kako se zvalo 
obrađivanje kovina, napose sre- 
bra i bronce, za razliku od skulp- 
ture, koja obrađuje kamen, glinu i drvo. U pjesmi Culex, 
koja se pripisuje Vergiliju, spominje se u st. 67. Boethi... 
toreuma. Jedna se vrsta cizeliranih počivaljka za blago- 
vaonicu zvala, kako kaže Porfirije uz Hor. Epist. 1. 5. 1., 
»lecti Boethiaci«. .D. 

BOETHIUS, Daniel, Ж 1751, + 1810, profesor u Upsali. 
Pristajući najprije uz empiristički smjer prislanja se 1789 
Kantovoj nauci, uvodi je u Švedsku i zastupa u oštroj borbi 
s protivnicima (Christiernin, Leopold, Fremling), u kojoj 
mu vjerno pomaže mladi drug Benjamin Hoijer, također 
profesor и Upsali. Njegovu djelovanju ima se pripisati, 
da se švedska filozofija razvija pod utjecajem njemačkoga 
»transcendentalizma«, iako ga je već on sam na svoj način 
umjeravao, a i kasniji mislioci su ga u tom slijedili, tražeći 
osebit izražaj vlastitoga narodnog duha. A. B-a. 

BOETIJE (Anicius Manlius Torquatus Severinus Boethius); 
* Rim oko 480, + Pavia 524 ili 525 pos. Kr., rimski državnik 
i filozof, »zadnji Rimljanin, a prvi skolastik« (Grabmann). 
Bio je u velikoj časti na dvoru ostrogotskoga kralja Teo- 
dorika, gdje je vršio najviše službe. Nakon dugih kontro- 
verzija, izazvanih napose djelom De consolatione philoso- 
phiae, u kojem ne dolazi do izražaja piščev katolicizam, 
konačno je teologijskim spisima Boetijevim dokazana ne- 
opravdanost sumnje u to, da je bio katolik. Plemenitost i 





BOET, Dječak s guskom 
Rim, Museo Capitolino 

moralnu veličinu toga 
čovjeka dovoljno svje- 
doči činjenica, da je 


brila čaščenje Boetija 
kao mučenika (Lav 
XIIL). Za neke vele- 
izdaje bi oklevetan od 
zavidnika, da je uple- 
ten u urotu, te je ba- 
čen u tamnicu u Pa- 
viji, gdje je nakon 
dugog tamnovanja po- 
gubljen. 

Boetije je plodan pi- 
sac. Napose se istakao 
brojnim prijevodima i 
komentarima Aristote- 
telovih djela, ali nam 
se nisu svi sačuvali. 
Sačuvani su prijevodi 
i komentari Aristote- 
lovih Kategorija te 
Peri hermeneias, a iz- 
gubljen je prijevod 
Analytica posteriora. 
U spisima De sancta 
Trinitate te Liber con- 
tra Eutychen et Ne- 
storium primjenjuje 
već aristotelizam na 
teologijskom podru- 
čju, te se može u tom 
smatrati upravo prete- 
čom sv.Tome Akvinca, 
a svojim je klasičnim 
definicijama  (blažen- 
stva, vječnosti, osobe 
it. d.) te uopće svojim 
logičkim radovima vr- 
šio velik utjecaj na 
sredovječnu filozofiju. 
»Boetije je uz Augu- 
stina najveći autoritet 
za тапа skolastiku«, 
veli Hertling, a slično 
i Grabmann. Boetijeva 
djela De institutione musica i De institutione arithmetica 
temelj su cijeloga znanja i umijeća na tom području za 
Cijeli srednji vijek. Ali najraširenija i najčitanija mu je 
knjiga De consolatione philosophiae, libri 5, pisana u 
tešnim danima tamnovanja. Tu daje s filozofijskoga gle- 
dišta odgovore na najvažnija pitanja nazora o svijetu i 
životu. Kao jedna od najčitanijih knjiga u srednjem vijeku 
bila je često izdavana, prevođena (na engleski ju je preveo 
kralj Alfred Veliki, + 901) i komentirana, a poslužila je i 
kao uzor filozofima, teolozima i pjesnicima. 

Još u 14. st. nazivlju Boetija »noster summus philoso- 
phus«; uz Aristotela on je upravo »filozof« srednjega vi- 
jeka. Njegova se djela čitaju, tumače (komentiraju) i 
prevode stoljećima. On je posrednik između zapada 
i Aristotela, primjenjuje Aristotelovu filozofiju na teolo- 
gijsko područje, stvara pritom i fiksira filozofijsku i 
teologijsku terminologiju te tako pomaže Aristotelu, da 
je došao do većeg ugleda i štovanja u kršćanskoj nego u 
grčkoj filozofiji. 

LIT.: Sanc, Providnost Božja, Zagreb 1939; Bazala, Povijest filozofije, 
dio IL, Zagreb 1909; Grabmann, Geschichte der scholastischen Methode, 
L. Freiburg 1909; Überweg-Geyer, Grundriss der Geschichte der Philo- 
sophie, П., Berlin 1928; Migne, Patrologia Latina, LXHIL-EXIW. K.G. 

BOFFRAND, Gabriel-Germain, * Nantes 7. V. 1667, 
f Pariz 18. III. 1754, francuski arhitekt. U Parizu učio je 
kiparstvo kod Girardona, a arhitekturu kod Mansarda, ko- 
jemu je pomagao pri njegovim radovima u Oranžeriji u 
Versaillesu i na Place Vend&me. Kasnije je radio u grado- 
vima Nancyju i Lunćvilleu za lotaringijskog vojvodu Leo- 
polda. U Parizu je sagradio nekoliko palača (d'Argenson, 
Mesme, Montaran, Montmorency), kraj Bruxellesa dvorac 
Bouchefort, a kraj Mainza čuvenu Favoritu. Kao arhitekt 
slijedio je klasičnu tradiciju, a kao dekorator bio je jedan 
od osnivača t. zv. »rćgence«-stila. Najljepše je njegovo 
djelo u tom području unutrašnja dekoracija nekadašnjeg 

Hótel de Soubise. Istakao se i kao pisac djelima: Descrip- 
tion de ce qui a été pratiqué pour fondre en bronze d'un 
seul jet la figure équestre de Louis XIV élevée pour la 
ville de Paris, Pariz 1743, i Livre d'architecture, Pariz 1745. 

LIT.: P. Patte, Discours sur l'importance de l'étude de l'architecture 
avec un abrégé de la vie de M. Boffrand, Pariz 1754; Thieme--Becker, 
ALBK, IV., Leipzig 1910; H. Lemonnier, Procés verbaux de l'Académie 


Royale d'Architecture, IV. i V., Pariz 1915; L. Réau, L'art frangais sur 
le Rhin au XVIIe siécle, Pariz 1922. A. Sch. 


BOG je središnji pojam kulturne povijesti čovječanstva 
i ujedno mjerilo kulturne visine za pojedinca čovjeka i za 
Cijele narode. 

1. Ime. Imena, koja ljudski jezici daju Bogu, nepotpuno, 
ali značajno ističu (meta)fizičku ili moralnu uzvišenost 
Božju. Tako u Indoevropljana jezična skupina »kentum« 
ističe više fizičku (korijen: div »svijetlo, nebo«), a skupina 
»satem« više moralnu uzvišenost (korijen: bhaga »poda- 
šan, dobar biti«). Hrvatsko ime Bog ide u skupinu »satem« 
te se izvodi od staroindijskoga bhagas (»onaj, koji daje; 
gospodar«); to vrijedi i za ostale slavenske jezike, od kojih 
slovenski, ruski i bugarski imaju posve isti, a ostali slični 
oblik. Germansko ime Gott (drugi oblici: God ili Gud) 
nema do danas jasne etimologije, ali u svakom slučaju 
(gu-dam »Biće, koje valja štovati«, ili »kojega se valja bo- 
jati« ili »koje valja zazivati«, ili napokon »kojemu valja 
Zrtvovati«) označuje Biće veoma uzvišeno iznad čovjeka. 
Romanska su imena (Iddio ili Dio, Dieu, Diós) različiti 
oblici latinskoga Deus, kojemu je kao i grčkom Zevs ko- 
rijen »div« (»svijetlo, nebo«). Semitski jezici označuju 
Boga riječju El (još i oblici: Elohim, Illah, Allah), što 
označuje moć, veličinu. Sasvim posebno mjesto zauzima 
židovsko ime Jahve (»Onaj, koji jeste), jer ga jedva mo- 
žemo protumačiti bez posebne objave, a predočuje vrhunac 
ljudske misli u pojmovanju Boga. 

2. Pojam. Vulgarni pojam, koji je sad svjesnije sad ne- 
svjesnije dobro sviju naroda, crta nam Boga kao nadze- 
nialjsko ili upravo najviše Biće, od kojega zbog neke uz- 
ročne veze zavisi svijet, napose čovjek. Te se crte već u 
vulgarnom poimanju približavaju sad slabije sad jače poj- 
mu apsolutnoga Bića, Stvoritelja svijeta, kako pokazuje 
etnologija i povijest religija. Znanstveno (filozofijski) iz- 
brušeni pojam crta nam Boga kao Apsolutno, t. j. prvo, 
bezuvjetno i potpuno Biće, koje samo nema uzroka, nego 
je uzrok svega, što postoji, i razlog svega, što je uopće mo- 
guće, te stoga i smisao i svrha svega. Uz malu promjenu 
možemo prihvatiti definiciju Vacherota: Bog je pravo 
apsolutno Biće, jer je Biće nad bićima, Uzrok sviju uz- 
roka i Cilj sviju ciljeva. 

FILOZOFIJA O BOGU 

Čovjek može stjecati svoje znanje o Bogu prirodnim svi- 
jetlom razuma i natprirodnom vjerom. Stoga nam teologija 
govori o »prirodnoj i natprirodnoj objavi«, koje se među 
sobom slažu, jer se istina istini ne protivi. Filozofiju vodi 
Prirodno svijetlo razuma ili »prirodna objava«. 

1. Spoznaja Boga: Na Pitanje, da li je prirodna spoznaja 
Boga moguća, valja protiv teorije urođene ideje o Bogu 
(inativizam) te protiv fradicionalizma, koji smatra objavu 
i pouku jedinim izvorom te spoznaje, bezuvjetno odgo- 
voriti jesno. To izlazi već odatle, što je nauka o urođe- 
nim idejama uopće, a o ideji o Bogu napose, naprosto ne- 
spojiva s iskustvenim činjenicama, što ih svatko opaža na 
samom sebi; a tradicionalizam opet ne može izbjeći pro- 
tivurječja, kad smatra, da čovjek može razumno prihvatiti 
svjedočanstvo Boga, o kojem uopće ne zna, da li postoji. 
U drugu opet ruku ta je spoznaja posredna, t. j. mi je 
stječemo tek zaključivanjem pomoću načela uzročnosti 
tako, da u ovom životu nema nikakva neposredna zrenja 
Božje biti ili Boga samoga. Tvrdnju, da najprije i neposre- 
dno spoznajemo Boga, a sve ostalo tek u njemu (ontolo- 
gizam), te tvrdnju, da Boga bez zaključivanja zremo ne- 
posredno u stvorenim stvarima (iluminacionizam, fenome- 
nologizam), i opet pobija već jednostavna refleksija na 
vlastito znanje o Bogu. Ako protiv činjenica nema do- 
kaza, onda je naša spoznaja Boga u jednu ruku moguča, ali 
u drugu opet samo posredna (pomoću zaključivanja), 

Jasno je iz dosle rečenoga, da je spoznaja Boga stvar 
razuma te da stoga nikako ne može biti proizvod nera- 
zumnih (iracionalnih) faktora. Eksistenciju Božju zahtije- 
vaju logički razlozi, a nipošto nerazložne potrebe ljudskoga 
bića, kako bi to htjeli iracionalizam i modernizam. Uz lo- 
gički izvod iracionalizma, da »nije Bog stvorio čovjeka, 
nego čovjek Boga«, ostaje pogled na život i svijet logičkim 
torzom, nedovršenom besmislenom rečenicom. Stoga se i 

pojedini zastupnici iracionalizma ne usuđuju uvijek povući 
toga izvoda iz svojega nauka, a nerazložnost iracionalizma 
dokazuje i činjenica, da su vjera u Boga i uvjerenje o Bo- 
žjoj eksistenciji isključivo dobro (vlastitost) ljudskoga roda 
i tako očito povezani s onim u čovjeku, što ga dijeli i ra- 
zlikuje od svega ostaloga na ovom svijetu, to jest s njego- 
vim razumom i slobodom. 

2. Dokazi za eksistenciju Božju: Premda je za logičko 
opravdanje uvjerenja o eksistenciji Božjoj dovoljan i je- 
dan jedini siguran ili valjan dokaz, ipak su filozofi od naj- 
starijih vremena (Platon, Aristotel) iznosili po više njih. 
Klasični su dokazi sv. Tome Akvinca, poznati pod imenom 
»quinque viae« (pet putova k Bogu). Obično razlikujemo 
kozmologijske, koji polaze od tvornih uzroka, te svršne 
(finalne) dokaze za eksistenciju Božju, koji polaze od reda 
i svršnosti u svijetu. Često se dijele i na metafizičke, fizi- 
čke i moralne dokaze, koji dobivaju ime prema tome, da li 
im je polazna točka koji opći zakon, bez kojega se stvari 
ne dadu ni zamisliti, ili zakon, bez kojega barem ne bi 
mogle eksistirati, ili napokon zakon, koji se odnosi na ljud- 
sko slobodno djelovanje. Ako na pr. polazim od nenužno- 
sti sviju stvari na ovom svijetu te izvodim eksistenciju 
nužnoga Bića, dobivam metafizički dokaz; ako tražim 
logičko opravdanje reda i Života, pitajući za njihov izvor, 
dobivam fizički; ako li napokon tražim razumsko opravda- 
nje za apsolutnost dužnosti ili moralne obveze, izvodim 
moralni dokaz za eksistenciju Božju. Dokazi za eksistenciju 
Božju pružaju potpunu izvjesnost. Ipak ta sigurnost ostaje 
uglavnom u granicama t. zv. slobodne izvjesnosti. Slobo- 
dna izvjesnost ne znači, da se ona možda ne osniva na 
stvarnoj nužnosti ili očevidnosti ili da пе isključuje 
svaku pametnu sumnju. Slobodna izvjesnost znači samo to, 
da je psihologijski naš dojam očevidnosti, kako radi neo- 
sjetnosti i uzvišenosti predmeta (Boga), tako i radi posre- 
dnosti spoznaje njegove (dugim dokazivanjem), slabiji nego 
u slučajevima, u kojima naš razum radi objektivne i su- 
bjektivne očevidnosti nema ni vremena ni mogućnosti okli- 
jevati sa svojim sudom. Tako onda obično mora volja 
skloniti razum, da i povuče onaj zaključak (prizna Boga), 
za koji se uvjerio, da je logički opravdan. To je posredo- 
vanje volje to potrebitije, što različiti iracionalni faktori 
(kao na pr. strah pred posljedicama, koje valja povući za 
cijeli život iz eksistencije Božje) mogu smetati mirno pro- 
suđivanje razuma. Ti, dakle, faktori više odvode od Boga, 
nego dovode; oni baš otvaraju vrata ateizmu. 


Kao primjer neka nam posluži jedan od metafizičkih 
dokaza. Iskustvo svjedoči, da postoje različite stvari, koje 
danas jesu, a sjutra nisu, te prema tome mogu jednako 
eksistirati i ne eksistirati, ili kraće: koje nenužno eksisti- 
raju. No stvari, koje nenužno eksistiraju, ne daju se ni 
zamisliti bez barem jednoga Bića, koje bezuvjetno i nužno 
eksistira, a to Biće zovemo Bogom. Da nenužna bića 
bezuvjetno zahtijevaju nužno Biće, jasno је odatle, 
što bismo u protivnom slučaju zapali u protivurječje, jer 
bi valjalo reći, da ta bića eksistiraju, a da nemaju onoga, 
što se traži za eksistenciju, ili da eksistiraju bez dovoljna 
razloga. Jer nenužna bića očito nemaju sama od sebe eksi- 
stenciju, budući da bi u takvu slučaju morala uvijek eksi- 
stirati ili, drugim riječima, ne bi bila nenužna, nego 
nužna bića. Moraju, dakle, primiti od druguda ono, što je 
za eksistenciju potrebito. Ako to primaju i opet od ne- 
nužna bića, onda ovo također traži za svoju eksistenciju 
novo biće, i to se ponavlja tako dugo, dok napokon ne 
dođemo do nužnoga Bića, koje više ne eksistira nenu- 
žno, nego mora postojati od vijeka do vijeka, jer ima 
samo od sebe sve, što se traži za eksistenciju. Taj se za- 
ključak ne može izigrati time, da uzmemo beskonačni niz 
nenužnih bića, koja bi jedna od drugih zavisila u svojoj 
eksistenciji. Jer ако u tom nizu nema ni jednoga člana, 
koji ima sam od sebe sve, što se traži za eksistenciju, niti 
bi sam eksistirao niti bi mogao dati drugome, da eksistira, 
budući da nitko ne daje onoga, čega nema, pa prema tome 
ne bi od cijeloga niza ništa eksistiralo, a to se protivi Ci- 
njenicama. Moramo, dakle, priznati, da mora postojati 
nužno ili apsolutno biće, koje zovemo Bogom. 

Ali sad nastaje pitanje, kako valja zamišljati Boga: 
kao osobno, od svijeta različno Biće, ili s ovim svijetom 
istovetno božanstvo, kako ga zamišljaju spiritualistički i 
materijalistički monizam. Logički nas razlozi sile, da se 
odlučimo za ono prvo, kako ćemo odmah vidjeti. 


3. Božja bit i Božja svojstva: Pošto smo naime dokazali, 
da mora postojati Apsolutno ili nužno Biće, koje ima 
eksistenciju samo od sebe, dobili smo premisu, plodnu 
mnogim izvodima. Jer oznaka »imati eksistenciju sam od 
sebe« ili, što je isto, »biti sama eksistencija«, nesamo da 
je prva oznaka, koja Boga luči od svega ostaloga, nego je 
ujedno korijen, iz kojega niču sva ostala njegova svojstva, 
za koja mi znamo. To drugim riječima znači, da je oznaka 
»imati eksistenciju sam od sebe« ili »biti sama eksistencija« 
Božja bit, koja se nama očituje osobito onim svojstvima, 
što iz nje slijede logičkom silom. Pokaže li se sada, da je 
makar i jedno od tih svojstava posve protivno svojstvima 
svijeta, jasno je, da ovaj svijet ne može biti Bog, jer ne 
može u isti mah neko svojstvo imati i ujedno ga nemati, 
ili drukčije: monizam ili panteizam logički je nemoguć. 

Iz apsolutnosti Božjega Bića ili iz toga, što ima eksisten- 
ciju sam od sebe, slijedi ponajprije, da je Bog apsolutno 
nepromjenljiv. Jer kako Apsolutno Biće ima samo od sebe 
sve ono, što se traži za njegovu konkretnu eksistenciju, i 
ne može ni časa biti bez toga, to ono mora neminovno i 
neprestano biti onakvo, kakvo je, ili drugim riječima: mora 
biti apsolutno nepromjenljivo. Očigledno je opet prema 
pjesnikovim riječima: »Stalna na tom svijetu samo mijena 
jest«, da je sav svijet i sav tijek događaja na svijetu pod- 
vrgnut neprestanim promjenama ili bitno promjenljiv. Ako 
dakle nepromjenljivo i promjenljivo nije isto, očito je i 
Bog drugo, a svijet drugo. Slično slijedi iz apsolutnosti 
Božjega Bića, da je Bog neizmjerno savršen, zatim jedan 
jedini, apsolutno jednostavan, vječan i neizmjeran — sve 
svojstva, od kojih se ni jedno ne može pripisati svijetu ni 
onda, kad bi se mogao zamisliti kao beskrajna materija, 
koja se neprestano razvija (evolvira). Jer i pustivši po 
strani pitanje, da li se materija može logički zamišljati kao 
beskrajna, već sama evolucija pokazuje, da ona ne može 
biti Apsolutno Biće. Razvijati se očito znači mijenjati se 
bilo gubeći. što si imao, bilo osobito stječući, čega nisi 
imao. Prvo ie, kako smo gore pokazali, kod Apsolutnog 
Bića nemoguće, a drugo nemoguće uopće kod bilo kojeg 
bića bez ovisnosti od drugih bića ili bez pomoći izvana, 
pa je pogotovu nemoguće kod Apsolutnoga Bića kao 
Prvoga, od kojega potječu i zavise sva ostala. 

4. Odnos Boga prema svijetu: Kako iz dosadašnjih izvoda 
slijedi, Bog je kao Apsolutno Biće Prvo od sviju, te sva 
ostala bića potječu i zavise od njega, jer od njega, koji 
jedini ima sam od sebe eksistenciju ili upravo jest sama 
eksistencija, moraju dobiti eksistenciju. Iz toga odmah sli- 
jedi, da je Bog morao svijet stvoriti, t. j. proizvesti bez 
ikakve pomoći, tvari (materijala) i oruđa, kad ništa nije 
moglo nastati bez njega. Prema tome je odnos Boga prema 
svijetu odnos uzroka prema učinku, i to odnos prvoga 
uzroka prema učinku ili odnos Stvoritelja prema stvorenju. 

Odnos prvoga uzroka znači potpunu i neprekidnu ovi- 
snost učinka (svijeta) o uzroku (Bogu). U tom slučaju uči- 
nak potječe sasvim od uzroka, koji ga je proizveo iz ni- 
čega, pa je učinak tako ovisan od uzroka, da ga ovaj mora 
neprestano uzdržavati i sudjelovati kod svakoga njegova 
djelovanja, jer stvorenje iz svojega ništa ne može samo 
ništa zagrabiti. Bog dakle uzdržava i upravlja svijet; upra- 
vlja ga k cilju, koji može biti samo on sam, jer Bog zbog 
svoje apsolutne neodvisnosti ne može imati nikakva cilja 
izvan sebe. Tako je Bog »Biče nad svim bičima, Uzrok 
sviju uzroka i Cilj sviju ciljeva«. 

Iz odnosa Božjega prema svijetu dadu se izvesti daljna 
svojstva, koja popunjuju našu sliku o Bogu i daju joj kon- 
kretniji oblik. Buduči da je Bog uzrok svega, što se na 
svijetu nalazi, to mora posjedovati i sva savršenstva, što 
ih nalazimo na svijetu, jer nitko ne daje onoga, čega sam 
nema, i nikada ne može učinak biti savršeniji od uzroka. 
Moramo dakle reči, da je Bog duhovno i.osobno Biče, kad 
je mogao stvoriti čovjeka; da je živo biče, kad je stvorio 
život na zemlji i t. d. Pa buduči da kao Apsolutno Biče 
mora posjedovati sva savršenstva u neizmjernom stupnju. 
to možemo reči, da je Apsolutni Duh, sim Život, Mudrost, 
Svetost i sl. Zbog iste neizmjernosti u savršenstvu i mo- 
ramo ukloniti od Boga sve, što je ograničeno, negativno i 
nesavršeno na svijetu. 

Tako nas eto filozofija, otklanjajuči svaki apriorizam u 
dokazivanju Božje eksistencije, vodi k Bogu a posteriori te 
»via affirmationis, negationis et excellentiae«, t. j. skidajuči 
savršenstva s ovoga svijeta, toga djela Božjega, čisteči ih od 
nesavršenosti i ograničenosti i dižuči do njihove potpunosti 
pomalo izraduje analogan pojam o tom tajanstvenom Biču. 

TEOLOGIJA O BOGU 

Bog je središnji predmet teologije. Ona crpe istine o 
Bogu iz svojih izvora i na svoj način. Neke od tih istina 
potvrđuju rezultate filozofijskoga istraživanja, a druge nas 
uvode u tajne Božjega Bića, o kojima bez teologije i nje- 
Zinih izvora (objave: sv. Pisma, predaje, crkv. učiteljstva) 
ne bismo imali ni pojma. Dakako da teologija unosi novoga 
Svijetla te popunjuje i naše znanje čisto filozofijskih 
istina o Bogu. Iznijet ćemo najprije te istine u svijetlu teo- 
logije, a onda pokazati, kako pojedinac čovjek, napose vjer- 
nik, konkretno dolazi do svojega uvjerenja o Božjoj eksi- 
stenciji. O tajnama Božjega Bića ne ćemo ovdje govoriti. 

1. Filozofijske istine o Bogu u svijetlu teologije: Teolo- 
gija — pri tom mislimo na katoličku — veoma jasno uči, 
da svaki normalni čovjek može prirodnim svijetlom razuma 
sigurno spoznati Boga. Vatikanski crkveni sabor (1870) veli: 
»Ako tko tvrdi, da nije moguće iz stvorenih stvari priro- 
dnim svijetlom razuma spoznati Boga jednoga i pravoga, 
Stvoritelja i Gospodina našega, neka je izopćen« (Dz 1806 
cfr. 1785). Braneći tako sposobnost ljudskoga uma spoznati 
vlastitim silama Boga, Crkva zabacuje tradicionalizam i 
ateizam, panteizam, sve vrste filozofijskog i teologijskog 
agnosticizma te iracionalizma. Namjerno se ništa ne veli o 
znanstvenom dokazu za eksistenciju Božju; njegova se mo- 
gućnost ističe u zakletvi Pija X. protiv modernizma (Dz 
2145). S pravom se sabor pozivlje za svoj nauk na sv. Pa- 
vla apostola (Rimlj. 1, 20 sl.), na kojega se može pozvati i 
onda, kad uči, da je Bog nedokučiv (incomprehensibilis — 
Dz 1782), jer prema sv. Pavlu Boga spoznajemo samo »kroz 
ogledalo, u zagonetki« (1 Kor. 13, 12), a Njega samoga ne 
možemo vidjeti (1 Tim. 6, 16; cfr. Iv. 1, 18). Time kato- 
lička nauka otklanja sve vrste intuicionizma (imanentizam, 
fenomenologizam, modernizam); za nju je moguća prirodna 
spoznaja Boga, jasna, sigurna i posredna. Time teologija 
potvrđuje filozofijsku nauku. Ali je i nadopunjuje tvr- 
dnjom, da osim ovoga puta »prirodne objave« postoji još 
jedan: put »natprirodne objave Božje«. Vatikanski sabor i 
opet jezgrovito skuplja cijelu crkvenu predaju, kad izričito 
veli: »Ipak se svidjelo Božjoj mudrosti i dobroti očitovati 
sama sebe i vječne odluke svoje volje ljudskom rodu dru- 
gim, i to natprirodnim putem« (Dz 1785). I sabor određuje: 
»Ako tko tvrdi, da nije moguće ili da nije od koristi, da 
čovjek iz Božje objave nauči, kako će štovati Boga, neka 
je izopćen« (Dz 1807). Kao potvrdu iz Sv. Pisma navodi sv. 
Pavla: »Bog, koji je nekada mnogo puta i različitim nači- 
nom govorio ocima po prorocima, progovori nama u ove 
posljednje dane po Sinu« (Hebr. 1, 1 sl.). 

Utvrdivši tako nauk o dva puta, koji nas jednako vode 
k Bogu — razum i vjeru, kojom primamo objavu Božju, 
teologija crpe iz Božje objave istine o Božjem Biću i nje- 
govim svojstvima, koje onda nastoji razumskim principima 
proniknuti i među se povezati. Tako nam katolički nauk 
prikazuje Boga kao Biće stvarno i bitno od svijeta različno 
i nada nj neizmjerno uzvišeno: »Za njega (Boga)«, veli 
Vaticanum, ... »valja reći, da je stvarno i bitno različan od 
svijeta, u sebi i sam po sebi nada sve blažen (dakle mu 
svijet ne treba!) te iznad svega, što je osim njega i što 
možemo zamisliti, neiskazano uzvišen« (Dz 1782). Time je 
žigosan (materijalistički) monizam: »Ako tko tvrdi, da je 
jedna ista bit Božja i supstancija ili bit sviju stvari, neka 
je izopćen« (Dz 1803). Pozitivno određujući Božju narav 
uči nas teologija, da je Bog »pojedinačka (individualna), 
posve jednostavna i nepromjenljiva duhovna supstancija« 
(Dz 1782) ili čisti Duh. Razumljivo je dakle, da Crkva za- 
bacuje panteistički monizam i sve njegove suvrstice: »Ako 
tko tvrdi, da su konačne stvari, bilo tjelesne i duhovne bilo 
samo duhovne, proizišle (emanirale) iz Božje supstancije« 
— zabacuje se dakle emanacijski kako apsolutni tako i 
dualistički panteizam; »ili da Božja bit postaje sve time, 
što se očituje ili razvija (evolvira)« — zabacuje se evolu- 
cijski panteizam (Schelling); »ili napokon, da je Bog opće 
ili neodređeno Biće, koje samo sobom postaje sve to odre- 
đenije i tako stvara vasionu stvari, svrstanu u rodove, vrste 
i pojedinke, neka je izopćen« — zabacuje se idealistički 
panteizam (Hegel). Sve su to teologijske istine, koje se pot- 
puno slažu s filozofijskim izvodima, i tako se uzajamno 
potvrđuju. 

Određujući Božju bit iznosi teologija pred nas klasično 
mjesto iz Sv. Pisma, gdje se Bog sam razlikuje od sviju 
ostalih bića time, što je »Onaj, koji jest« (Izl. 3, 14: »Bog 
reče Mojsiju: Ja sam, koji jesam... Ovako kaži...: Onaj. 
koji jest, posla me k vama«). Bog je dakle Biće, koje samo 

jest, t. j. sama eksistencija, i time se razlikuje od svih 
ostalih bića. 

Ne manjom jasnoćom iznosi pred nas katolička nauka o 
Bogu i njegova svojstva. Tako jasno uči, da je Bog apso- 
lutno ili neizmjerno savršen, apsolutno jednostavan i nesa- 
stavljen bilo od bitnih bilo od nebitnih dijelova, jedan je- 
dini (što se u Sv. Pismu napose i neprestano ističe), živi i 
pravi Bog, vječan i neizmjeran, nepromjenljiv i svemoguć: 
»Sveta katolička apostolska rimska Crkva vjeruje i ispo- 
vijeda, da je jedan pravi i živi Bog, Stvoritelj i Gospodar 
neba i zemlje, svemoguć, vječan, neizmjeran, nedokučiv, 
neizmjeran razumom i voljom te svakim savršenstvom... 
individualna, posve jednostavna i nepromjenljiva duhovna 
supstancija« (Dz 1782). Tako vatikanski crkveni sabor zbija 
nauku Sv. Pisma i cijele crkvene predaje. Bog je prema 
tome supstancijska Spoznaja ili Sveznanje (»neizmjeran ra- 
zumom«) te razumije potpuno najprije sama sebe, a onda i 
sve ostalo, što eksistira izvan njega (u teologijskom jeziku: 
»scientia visionis«) ili je samo moguće (»scientia simplicis 
intelligentiae«); zna i slobodne ljudske čine (prema moli- 
nizmu: »scientia media«), ali tim znanjem nipošto ne ništi 
slobode, iako nam ostaje sakriveno, kako Bog može znati 
slobodne čine svojih stvorova (kontroverzija tomizma i 
molinizma »de auxiliis«). 

Jednako je Bog i sama Ljubav (»neizmjeran voljom«), 
jer je ljubav vrhunac djelovanja volje. Njom ljubi nemi- 
novno sama sebe kao skup sviju dobara, kao vrhunac i 
mjerilo sviju fizičkih i moralnih vrijednosti. Iz toga izlazi 
onda, da sve izvan sebe može htjeti i ne htjeti, odnosno 
slobodno hoće, jer je sve to neisporedivo manje vrijedno 
od njega i ne treba mu. Kad hoće bića izvan sebe, i tada ih 
može htjeti samo tako, da ih sve upravi na se kao na cilj, 
a to biva time, što se na njima očituje Božje savršenstvo, 
odnosno kod razumnih bića i time, što to savršenstvo spo- 
znavaju i priznavaju (materijalna i formalna slava Božja). 
Stoga ne može htjeti nikakva zla radi njega samoga, nego 
fizičko zlo može htjeti samo radi dobra s njime povezana, 
da se tako ljepše očituje Božje savršenstvo, dok moralnoga 
zla ili grijeha prema izričitoj nauci Sv. Pisma i predaje ne 
može uopće htjeti, nego ga može samo pripustiti. Tako nam 
teologija riše svojstva Božjega Bića (atributa essentiae s. 
quiescentia) i Božjega djelovanja (att. activitatis s. ope- 
rosa). 

Odnos svijeta prema Bogu prikazuje nam katolička teo- 
logija potpunom ovisnošću, kojoj je temelj stvaranje iz ni- 
čega, t. j. bez ikakva materijala, oruđa i pomoći, čistom 
odlukom volje, te neprestano uzdržavanje i upravljanje 
svijeta. Vatikanski crkveni sabor skuplja taj vjekovni nauk 
Crkve ovim riječima: »Ovaj jedini pravi Bog, ne idući za 
tim, da poveća ili stekne svoje blaženstvo (sreću), nego da 
očituje svoja savršenstva, koja daje svojim stvorenjima, 
dobrotom svojom i neizmjernom moći posve je slobodno 
(liberrimo consilio) stvorio iz ništa na početku vremena 
jednako i jedna i druga stvorenja, duhovna i tjelesna, ...a 
onda čovjeka kao zajedničko, sastavljeno od duha i tijela.« 
A sve, što je stvorio, Bog svojom Providnošću štiti i upra- 
vlja« (Dz 1783—84). Odatle onda i definicije istoga sa- 
bora: »Ako tko ne prizna, da su svijet i sve njegove stvari 
bilo duhovne bilo tjelesne cijelim svojim bićem od Boga iz 
ničega proizvedene; ili tvrdi, da Bog nije stvarao voljom, 
slobodnom od svake sile, nego da je tako morao stvarati, 
kako mora sebe ljubiti; ili niječe, da je svijet stvoren na 
slavu Božju, neka je izopćen« (Dz 1805). 

2. Kako dolazi vjernik do obične (spontane) spoznaje 
Boga ili »vjere u Boga«? Do spoznaje Boga dolazimo ra- 
zumskim uviđanjem, a za Boga znamo i iz objave. Stoga 
Crkva traži od svojih vjernika i vjeru u Boga te se pri tom 
poziva i na Sv. Pismo, u kojem čitamo: »Bez vjere nije 
moguće ugoditi Bogu, jer onaj, koji hoće da dođe k Bogu, 
valja da vjeruje, da ima Bog i da plaća onima, koji ga 
traže« (Hebr. 11, 6). No može li se nešto znati i ujedno 
vjerovati? Čisto teorijski uzevši teolozi se razilaze na tom 
pitanju. Jedni sa sv. Tomom Akvinskim misle, da se ne 
može nešto zbilja znati (iz vlastita iskustva ili umovanja) 
i ujedno vjerovati, pa stoga tumače tu dužnost vjerovanja 
tako, da je odnose na tajne Božjega Bića (na pr. presv. 
Trojstvo), a radi njihove povezanosti s eksistencijom Bo- 
žjom i na samu eksistenciju. Drugi sa sv. Albertom Veli- 
kim, Suarezom i drugima misle, da se može posjedovati 
stalno (habitualno) znanje o nečemu, što se u danom mo- 
mentu može ipak i vjerovati, jer se prihvaća i radi tuđega 
svjedočanstva. Međutim praktički nije teško razumjeti, 

odakle dužnost vjerovanja u svakom slučaju i bez obzira 
na teorijske raspre. 

Spoznaja Boga naime niče doduše, kako dobro opaža 
Scheeben, spontano iz nutarnje sile razuma i bez potpuno 
svijesna zaključivanja, učena studija i osobite pouke. Ali 
valja dobro razlikovati logički sastav te spoznaje kao uvje- 
renja od psihologijskoga nastajanja njegova. Logički se ili 
objektivno rađa spontana spoznaja Boga iz vanjskoga isku- 
stva [vjerovanja starijima, odgojem (poukom), kulturnom 
baštinom okoline, u kojoj se čovjek nalazi], kojem se pri- 
družuju momenti vlastitoga nutarnjeg života (strah i nada, 
čežnja i želja), da onda dozrije na refleksiji o jednom i 
drugom, povezanoj sa zaključivanjem, osobito iz ljepote, 
reda i svršnosti u svijetu te iz glasa savjesti. Tako je već i 
spontana spoznaja Boga očevidna i logička, te se znanstvena 
od nje ne razlikuje bitno, nego samo većim stupnjem ja- 
snoće i svijesti o razlozima. 

Subjektivno uzeta spoznaja Boga (s obzirom na svoje 
konkretno psihologijsko nastajanje) pokazuje nam, da lo- 
gički ili objektivni sastav te spoznaje mora proći kroz pri- 
zmu cijele osobnosti čovjekove, što se ne sastoji samo od 
razumnosti, nego i od volje te čuvstvenosti njegove, koje 
mogu i te kako utjecati na razum, podupirući ili smetajući 
njegovo pravilno djelovanje. Logički je sastav spoznaje 
Boga sam po sebi posve sposoban roditi pravu i potpunu 
izvjesnost, ali će njegov dojam na razum velikim dijelom 
zavisiti o cijelom čovjekovu raspoloženju prema istini o 
eksistenciji Božjoj i njezinim logičkim posljedicama. Tako 
je uvijek u ljudskom životu, kad se radi o priznavanju ili 
izvođenju činjenica i njihovu tumačenju, ako naše sklono- 
sti i naša čuvstvenost nisu prema njima ravnodušni. Tada 
dolazi do izražaja cio čovjek prema onoj: »Quidquid reci- 
Pitur, recipitur per modum recipientis — Štogod te se pri- 
ma, prima se na tebi svojstven način«. Razumljivo je 
dakle, da će u konkretnim slučajevima spontano uvjerenje 
o Božjoj eksistenciji nicati u prvom redu iz razumskih 
motiva, ali onda i nerazumskih, koji će to više gubiti od 
svoje nerazumnosti, što se volja i čuvstva (sklonosti) manje 
otimlju nadzoru (kontroli) razuma. Može stoga doći do 
situacije ili i do cijele periode u čovjekovu životu (osobito 
na pr. u t. zv. prelazno doba), kad će nerazumski faktori 
sprečavati ili barem jako smetati spoznaju Boga, a kasnije 
mogu je opet podupirati, ako čuvstva i volja poslušno sli- 
jede razum. Tako se onda može i kod spontane prirodne 
spoznaje Boga govoriti o »vjeri u Boga«, jer ta spoznaja 
neprestano traži, da se upravo cijeli čovjek preda Bogu, 
ako hoće da je stekne ili stečene ne izgubi (Rimlj. 1, 18 sl.). 

Uzmemo li još u obzir, da Crkva traži od svojih vjernika 


natprirodnu vjeru, koja niče iz kreposti vjere, ulivene па. 


sv. krštenju, onda razumijemo opravdanost zahtjeva vjer- 
nicima, da vjeruju i u samu eksistenciju Božju. Normalno 
će u kršćanina i prirodna spoznaja Boga rasti uporedo 
s natprirodnim vjerovanjem, iz kojega niče, i koje utjecaj 
uklanja iracionalne smetnje prirodnoj spoznaji, da se lakše 
razvija. Tako je natprirodna vjera (kao ulivena krepost) u 
kršćanina ontologijski prije prirodne spoznaje, premda je 
ova logički prije natprirodne vjere. Tim eto putem dolazi 
pojedinac čovjek i vjernik do spoznaje i vjere u jednoga 
pravoga i živoga Boga. A kako je u tom pogledu s poje- 
dinim narodima i s cijelim ljudskim rodom, pokazat će nam 
povijest religija. 


POVIJEST RELIGIJA O BOGU 


1. Teorije. Prikazi povijesti religije često su više iznosili 
znanstvene teorije o vjeri nego činjenice iz povijesti reli- 
gije. Tako na pr. historijsko-mitologijska škola na početku 
prošloga stoljeća, a pogotovu kasnija evolucijska struja u 
etnologiji. Pa i kod današnjih prikaza povijesti vjere ne 
valja toga smetnuti s uma, makar se činilo, da se izvodi 
osnivaju na golim činjenicama. Katkad im je na dnu posve 
skeptičko-agnostički, a katkad čak i otvoreno negativni stav 
prema Bogu i religiji. I one teorije, koje zauzimaju pozi- 
tivni stav prema Bogu, znaju biti jednostrane te iz svega 
bogatstva, što ga sa sobom donosi ideja o Bogu, previše 
ističu u povijesnom prikazivanju religije sad logički, sad 
moralno-socijalni, sad opet čuvstveni elemenat. Jer svi su 
ti momenti bez sumnje imali svoje značenje kod shvaćanja 
Boga i kod pojedinaca i kod pojedinih naroda. Ali nera- 
zmjerno isticanje bilo kojega od njih budi dojam, da ideja 
Božanstva nema više ništa zajedničko u različitih naroda, 
dojam, koji očito ne odgovara činjenicama. Tako na pr. 
Hegelov panlogizam dosta zanemaruje u povijesnom pri- 

kazu ideje o Bogu sve osim čiste misli; za Comtea je ta- 
kođer jedini razum svojim zabludama odgovoran za »teo- 
logijski« pa metafizički te napokon znanstveni stadij čo- 
vječanstva. Dok je Comte nalazio na početku »teologijskih« 
lutanja čovječanstva fetišizam, koji je gledao Boga u ne- 
kim posebnim predmetima, dotle je Spenceru početak ma- 
nizam ili štovanje pređa, Tyloru animizam ili pridavanje 
duše najprije nekim dijelovima, a onda i cijeloj prirodi, 
Preussu pak čaranje (magija), koje prisvaja sebi moć nad 
Bogom. Svim tim povijesnim prikazima religije leži na dnu 
jednostrano isticanje logičkoga, mislenoga. 

Kod drugih opet prožimlje cijelo prikazivanje etički mo- 
menat. Tako napose kod Fichte-a, koji je Kantovu »Kritiku 
praktičnog uma« proveo do kraja pa nesamo zahtijevao 
Boga zbog ćudoređa, nego ćudoređe učinio upravo kolijev- 
kom Božanstva. Drugi gledaju u Bogu tek personifikaciju 
ćudorednih ideala, misao, koja je prenesena čak i na poli- 
tičko područje. Tako je za Karla Marxa i za Durkheimovu 
školu potreba društva i društvenosti majka misli na Boga, 
koji da je tek čuvar društvenog poretka! Slično i Wundt. 

Danas je mnogo raširenije tumačenje ideje o Bogu iz 
čuvstvenosti čovjekove (R. Otto). Prema tomu je shvaćanju 
»sveto« ili »Numinosum« nešto iracionalno i neosobno te 
kao čisto religijsko nema ništa ni s ćudoređem. Filozofija 
vrijednosti i fenomenologija hoće da zna čak za neko po- 
sebno ćutilo vrednovanja, u kojem se rađa vjera u Boga. 
Psihoanalitičko tumačenje ideje o Bogu s pomoću »Edi- 
pova kompleksa« također je tipičan primjer vjerskog 
iracionalizma, koji je jedva vrijedan pažnje. 

2. Činjenice. Ostanemo li kod golih činjenica, moramo 
priznati, da ideja o Bogu znači neisporedivo veće bogatstvo 
od svega navedenoga, da je zajedničko dobro svega čovje- 
čanstva te da je kadra zadovoljiti opravdano težnje cije- 
loga ljudskog bića. 

Pođemo li od primitivnih naroda, moramo priznati, da se 
zadnjih decenija položaj stubokom promijenio time, što su 
rezultati Lang-Schmidtove škole sasvim onemogućili teorije 
evolucionističke etnologije. Darvinistička je etnologija tvr- 
dila, da je današnjim primitivnim narodima Bog sasvim 
nepoznat, pa budući da su ti narodi živi spomenici prvih 
dana čovječanstva, da ljudi uopće isprva nisu ni imali ideje 
o Bogu. Sad je međutim sigurno, da se nad kolijevkom čo- 
vječanstva sjaji zvijezda čistog monoteizma. Evolucionisti- 
čka etnologija zabrazdila je stoga, što nije imala ni pojma 
o strogoj tajnosti (disciplina arcani), u kojoj se drži naj- 
dragocjenija baština plemena — vjera u Boga — kod inici- 
jacija. Opće usvojeni slijed temeljnih slojeva primitivnih 
kultura uz pomoć prehistorije te njihovo točnije upozna- 
vanje na terenu s dubljim shvaćanjem samih primitivaca, 
kod kojih treba steći povjerenje, utvrdio je vjerski i mo- 
ralno čisti pojam o jednom Bogu kod najstarijih naroda, 
koji se nalaze na stupnju selačkih lovaca, na pr. kod afri- 
čkih Pigmejaca i jugoistočnih Australaca. Prema Schmid- 
tovim izvodima taj je Bog osoban, nevidljiv ili duhovan, 
Stvoritelj svijeta i čovjeka te kod nekih naroda čak iz 
ničega stvara. On je svemoćan, vječan, zakonoša, čuvar i 
osvetnik moralnog reda. Najraširenije mu je ime otac, 
znak njegove dobrote. Najstarije žrtve nisu hrana pokoj- 


nika, kako su tvrdili evolucionisti, nego prvine od divljih ` 


plodova i životinja kao hvala daritelju berbe i lovine. 
Onako čista ideja o Bogu, kao što je na pr. Gudatrigatvitl 
kod Vijot u Kaliforniji ili Vatauineva kod stanovnika 
Ognjene Zemlje, sasvim je samonikla i u skladu s umskim 
ietičkim stupnjem tih naroda, plod mišljenja i vrednovanja. 
Već i najprimitivniji čovjek, koji se teško bori s prirodom, 
zna" za uzročnost barem vlastite volje pa tako neminovno 
dolazi na misao o Stvoritelju, koji voljom iz ljubavi stvara 
svijet. 4 

Prijelaz iz prakulture и socijalno zapletenije srednje pri- 
mitivne i kasnije kulture često muti bistrinu te vjere u je- 
dnoga Boga. Tako nastaju, pored sve općenitijega štovanja 
pokojnika, u matrijarhatu primitivnih poljodjelaca mjese- 
čeva mitologija i animizam (у.), a kod lovaca-obrtnika 
sunčeva mitologija i totemizam (v.). Istom ti kasniji kul- 
turni stupnjevi dovode do nastranosti, koje su evolucio- 
nističke teorije htjele metnuti na početak. Pri tom ne valja 
gubiti s vida, da i te nastranosti nisu nikada posve uništile 
misli na jedno Najviše Biće. To vrijedi osobito za nomad- 
ske (selačke) stočare u svim njihovim stupnjevima razvitka 
(— religija primitivnih naroda). 

Što se tiče kulturnih naroda, i ako je taj naziv kao su- 
protnost primitivnog naroda neopravdan, pokazalo je znan- 

stveno istraZivanje, da apsolutnoga ili potpunog politeizma, 
u kojem bi svi bogovi bili jednaki, uopće nije ni bilo u 
nama poznatoj prošlosti. Nazovemo li vjerski sustav, u 
kojem su niži bogovi podvrgnuti jednomu najvišem bogu, 
relativnim monoteizmom, onda smijemo reći, da je čovje- 
čanstvo dosele ispovijedalo samo barem relativni mono- 
teizam. Taj je onda, dakako, kod pojedinih naroda dobio 
različite suvrstice unošenjem logičkih, moralnih i čuvstve- 
nih momenata. Tako prevladavaju logički elementi u spe- 
kulativnim indijskim sistemima te uz nešto utilitarističkih 
primjesa u Egiptu i u starogrčkim misterijima, kod kojih 
se radi osobito o plodnosti, što je daje božanstvo. U Per- 
ziji (parsizam) i u Kini (taoizam) jače se ističe etički, u 
Japanu (šintoizam) te u kineskom konfucijevstvu politički 
i socijalni elemenat. Slično je s rimskom religijom te 
s islamom na njegovu početku. Čuvstveni momenat pro- 
žimlje sve religije osobito u pobožnim vježbama priprostog 
naroda, koji je glavni čuvar predaja, tako važnih za vjer- 
ski život. Ipak se osobito ističe čuvstvo u hinduizmu te 
srodnim kasnijim oblicima budhizma u Kini i Japanu. 

Kako je već bilo rečeno, sa svim tim promjenama ipak se 
kao crvena nit provlači misao jednoga najvišeg božanstva, 
kojoj smo dali ime: relativni monoteizam. To je ime dobilo 
još veće opravdanje, otkako je Max Müller upozorio na či- 
njenicu henoteizma. Ta činjenica svjedoči, da pristaše 
mnogoboštva kraj svega vjerovanja u više bogova zazi- 
vljući kojega od njih ipak očituju uvjerenje, kao da je on 
najviši i jedini. To dokazuje, da je ono za vjeru tako zna- 
čajno potpuno i neograničeno predanje po ljubavi i po- 
uzdanju upravljeno samo na jednoga. 

Radi potpunosti prikaza moramo još istaknuti, da se iz- 
nad shvaćanja sviju starih naroda diže vjera u jednoga 
Boga u Starom Zavjetu tako čisto i uzvišeno, da joj nema 
premca. To je činjenica, koju tumači samo objava. W. 
Schmidt i Lemonnyer smatraju vjerojatnim, da je objava 
i zajednički izvor monoteističkih elemenata kod svih na- 
roda. Svakako je iz povijesti religije jasno jedno: Prema 
svjedočanstvu cijele dosele nam poznate povijesti čovje- 
čanstva ljudski je rod uvijek ispovijedao barem relativni 
monoteizam. Mišljenje, da ima naroda bez vjere, što ga je 
Zastupao još i Lubbock na početku ovoga stoljeća, potpuno 
je napušteno. Put čovječanstva k Bogu vodi od početnog 
monoteizma kroz žalosne zablude opet natrag čistom mono- 
teizmu. 

BOG U KRSCANSKOJ UMJETNOSTI 


Onoga, kojemu je ime Ja JESAM, koji je početak i cilj 
svega, ne možemo naravskim načinom shvatiti, kako je u 
sebi, već o njemu sebi stvaramo neki pojam pomoću ana- 
logije prema vidljivom svijetu i našoj prirodi, koja je ra- 
zumna i osjetna. Zato i ljudska umjetnost ne može božan- 
stvo prikazati drugačije, nego antropomorfno i simbolički. 
Pogani su svoje bogove prikazivali poput ljudi, jer su i oni 
spoznali, da je Bog osoban, da je u njega razum i slobodna 
volja, a mi da smo rod Božji. Zato je bilo relativno lako 
umjetnički prikazati i Zeusa i Marsa i Junonu i Veneru. No 
kršćanski je Bog jedan u naravi, a u toj su naravi tri osobe: 
Otac, Sin i Duh Sveti. Kako će kršćanski umjetnik prika- 
zati ovaj misterij? — Najstariji umjetnički prikaz presv. 
Trojstva spominje Paulin od Nole, kad opisuje mozaički 
ukras bazilike sv. Feliksa u Noli. U apsidi je bazilike sv. 
Feliksa bilo prikazano presv. Trojstvo posve simbolički: 
janje je bilo simbol Isusa, golub simbol Duha Svetoga, a 
ruka Božja u oblacima simbol Boga Oca. Sva su tri sim- 
bola preuzeta iz sv. Pisma. А 

Krajem prvog tisućljeća pojavljuje se slika presv. Troj- 
stva, u kojoj su sve tri božanske osobe prikazane antro- 
pomorfno, kao tri čovjeka, koji sjede na jednom prijesto- 
lju. Najstariji sigurni pokušaj ovakvog prikazivanja presv. 
Trojstva nalazi se u jednom rukopisu sv. Dunstana, nad- 
biskupa u Canterburyu (908). U drugom se tisućljeću odr- 
žaje ovaj način prikazivanja presv. Trojstva sve do u 16. 
st. Svaka božanska osoba ima svoj atribut: Bog Otac 
krunu ili zemaljsku kuglu, Bog Sin križ, a Duh Sveti go- 
luba ili knjigu zakona. Već se u 13. st. čuju glasovi protiv 
ovakvog prikazivanja presv. Trojstva, jer ono ne odgovara 
dogmi o jedinstvu naravi triju božanskih osoba. Bilo je i 
pokušaja, da se presv. Trojstvo prikaže u obliku kipa triju 

sjedinjenih ljudskih tjelesa ili kao jedno tijelo s tri glave. 
Molanus zove ovakve kipove: figmentum diabolicum, a 
Benedikt XIV.: monstrum. Ovakve i slične slike i kipovi 
dali su povod sinodi u Pistoji da prijeđe u drugi ekstrem 
i da proglasi sve slike ргеву- Trojstva nedostojnima i po- 
gibeljnima. Ovu je pretjeranu tvrdnju osudio Ріо VI. 
apostolskom  konstitucijom »Auctorem fidei« 28. VIII. 
1794, a već prije bio je Benedikt XIV. 


presv. Trojstvo i klanjaju mu se na nebu i na zemlji. U 
stvari to nije slika o svim svetima, nego slika presv. Troj- 
stva, kako mu se klanja nebo i zemlja. 

U kasnoj renesansi i baroku nastaje konačno onaj tip 
slika presv. Trojstva, koji je i danas uobičajen u našim 
crkvama: Bog Otac i Bog Sin sjede na nebeskom prijestolu 
ili na kugli zemaljskoj, a Duh Sveti lebdi među njima 
ili nad njima. Ove su slike u sebi sjedi- 





svojom konstitucijom od 1. X. 1745 
zabranio prikazivanje presv. Trojstva 
u obliku triju ljudskih osoba. Papa 
Urban VIII. zabranio je već 11. VIII. 
1628 slike presv. Trojstva s jednim 
tijelom i tri glave ili tri lica i osudio 
ih kao krivovjerne. Fra Barolomeo je 
naslikao presv. Trojstvo s jednim ti- 
jelom i tri lica na votivnoj slici grada 
Firence (Uffizi). Od mnogobrojnih sli- 
ka presv. Trojstva u obliku triju ljudi 
spominjemo samo minijaturu u Hortus 
deliciarum Herrade von Landsperg iz 
12. st. i Topferaltar iz g. 1500 u Badenu 
kod Beča, te u misalu Dominika Kal- 
manlechi i zagrebačkog biskupa Osval- 
da (f 1499) u riznici stolne crkve u 
Zagrebu. 

Od 13. st. dalje vole umjetnici pri- 
kazati krunjenje Gospino tako, da ovaj 
svečani čin izvršuje presv. Trojstvo, 
a ne više sam Isus, kako je to bio obi- 
čaj od 12. st. Hans Holbein stariji na- 
slikao je za samostan sv. Katarine u 
Augsburgu krunjenje Gospino, gdje 
Bog Otac kruni Gospu, a njemu s obje 
strane sjedi Sin i Duh Sveti u ljudskom 
obličju. U molitveniku kraljevskog ri- 
zničara Etienna Chevaliera naslikao je 
Jean Foucquet 1455 sitnosliku, na kojoj 
je druga božanska osoba ostavila za- 
jednički prijesto, da kruni Gospu, koja 
kleči, a na prijestolju sjedi Bog Otac 
i Duh Sveti u ljudskom obličju. Na 
glavnom je oltaru stolne crkve u Frei- 
burgu i. Br. Hans Baldung naslikao 
krunjenje Gospino tako, da je Duh 
Sveti poprimio oblik goluba. Isto tako 
slika krunjenje Gospino i Velasquez u 
Museo del Prado u Madridu, ali kod 
njega je Bog Otac obilježen — ćelom. 

I Navještenje Marijino daje priliku 
umjetnicima, da prikažu presv. Troj- 
stvo, tako na pr. Veit Stoss u svom 
znamenitom andeoskom pozdravu u 
Niirnbergu, Israhel van Meckenem, Fi- 
lippo Lippi i majstor E. S. 

Prirodno je, da su umjetnici, ako i 
začudo vrlo rijetko, i krštenje Isusovo 
upotrijebili u svrhu, da prikažu presv. 
Trojstvo, točno po izvještaju evanđe- 
lja. Nad Isusom lebdi golub, a gore se 
u oblacima pojavljuje Bog Otac. Naj- 
starija je slika ove vrste u kodeksu 
monaha Rabule 586, tek se naravski u 
oblacima ne javlja lično Bog Otac, ne- 
go samo Božja ruka. I Rafael je u svo- 
joj slici u samostanu San Severo u 
Perugii sličnim načinom prikazao presv. 
Trojstvo, okruženo anđelima i svecima. 

U srednjem je vijeku bila vrlo omi- 
ljela slika presv. Trojstva u obliku t. 
zv. Gnadenstuhla. Bog Otac sjedi na 
svom prijestolju ili na oblacima i na 


dugi, te objema rukama drži Raspetoga Sina na križu, a 


nad križem ili nad Očevom glavom lebdi Duh Sveti u obli- 
ku goluba. Prva se takva slika nalazi na nekom staklenom 
prozoru iz početka 12. st. u St.-Denisu: Bog Otac stoji u 
Aminadabovim kolima i drži Raspetoga na križu objema 
rukama. Duha Svetog još nema na toj slici, ali u jednoj 
sitnoslici iz 12. st. u Perpignanu već dolijeće golub s desna, 
a pod kraj 12. st. lebdi golub pred Očevim prsima na sitno- 
slici u Troyesu. Najljepša i najsvečanija slika ove vrste jest 
Diirerova slika, prozvana po svim svetima, koji okružuju 

nile izvjesne momente starog antropo- 
morfnog tipa (Bog Otac i Bog Sin) i 
simboličkog tipa, kako se presv. Troj- 
stvo očituje kod Isusova krštenja (Duh 
Sveti). Najveličanstvćnija će slika pre- 
sv. Trojstva ovoga tipa biti presv. Troj- 
stvo u minchenskoj pinakoteci, što ga 
je naslikao Rubens. 

Prema sv. Augustinu Contra Faust. 
XVIII. slikali su manihejci presv. Troj- 
stvo na taj način, što su nacrtali jedan 
trokut. Možda se i inače nalazi simbo- 
lički označeno presv. Trojstvo u onim 
kršćanskim natpisima Afrike, gdje je 
nacrtan trokut u vezi s Kristovim mo- 
nogramom. Ма presv. Trojstvo ima 
podsjećati i skupina triju zečeva tako 
uokrug poredanih, da im se uši sastaju 
u trokutu; svaki zec ima samo po je- 
dno uho, ali na prvi mah izgleda, kao 
da ima dva. Ima i drugih neobičnih 
simboličkih prikaza presv. Trojstva, 
kao па pr. tri orla, lava ili ribe s je- 
dnom glavom. Do danas se sačuvao 
istokračni trokut s upisanim Božjim 
okom kao simbol presv. Trojstva. Ušao 
je u običaj iza reformacije. 

Boga Oca prikazuje starokršćanska 
umjetnost tek od 4. st. dalje, a i to 
redovno samo simbolički rukom, koja 
viri iz oblaka i koja često drži vijenac 
slave nad Isusom ili kojim svecem. Na 
nekim sarkofazima prikazan je Bog 
Otac i kao dostojanstven starac. Cesto 
puta nastupa mjesto Boga Oca napro- 
sto druga boZanska osoba, tako na pr. 
na mozaicima u Santa Maria Maggiore. 
Takav se običaj održao sve do u 12. 
st. U 13. st. počinju umjetnici prika- 
zivati Boga Oca po Danijelovu videnju 
kao antiquus dierum (Dan 7, 9.) s du- 
gom kosom i sijedom bradom. U 14. 
st. pretvara se ovaj lik u Francuskoj 
u lik kralja, u Italiji u lik pape s tro- 
strukom krunom, a u Njemaékoj u lik 
сата s carskim insignijima na sveča- 
nom prijestolju. Ovim su razvitkom 
umjetnici napustili biblijsko tlo i za- 
odjeli božanstvo u kraljevski sjaj svoje 
zemlje. Stoga veliki umjetnici talijan- 
ske renesanse traže nove puteve, ali se 
, pritom odviše oslanjaju na antiku. Naj- 
veličanstvenije likove Boga Oca stvo- 
rio je Michelangelo na svodu Sikstin- 
ske kapele i Rafael u viđenju proroka 
Ezekijela, sada u Palazzo Pitti u Fi- 
renci. 

Aleksandar VIII. osudio je 1690 jan- 
zenističku nauku, da je nedostojno 
postaviti u krščanskom hramu sliku ili 
kip (simulacrum) Boga Oca. 

Druga je božanska osoba po svojoj 
naravi bliža ljudskoj umjetnosti od 
svoga vječnoga oca. Drugu božansku 
osobu prije njezina utjelovljenja po Duhu Svetom u pre- 
čistom krilu Blažene Djevice nisu umjetnici prikazivali 
osim sasvim rijetkih izuzetaka. Kako ni ovi izuzetci nisu 
uspjeli, neka svjedoči samo rezbarska ilustracija nicejskog 
Vjerovanja na kornim klupama u gradskoj kapeli u Sieni 
iz 15. st. Kod riječi: »Et in unum Dominum lesum Chri- 
stum, filium Dei unigenitum« prikazuje nepoznati drvo- 
rezbar Boga Oca, a na njegovim prsima glavu Boga Sina. 
Kod stavka: »Et ex Patre natum ante omnia saecula« već 
je Logos prikazan kao dječak. Konačno drži Bog Otac je- 

dnu ploču, a u njezinu središta blista poput sunca glava 
Logosa: »Deum de Deo, lumen de lumine, Deum verum 
de Deo vero«. 

Uspjeliji su Isusovi simboli: jaganjac i dobri pastir, što 
ih susrećemo već u katakombama, a osnivaju se neposre- 
dno na Bibliji. Uz pelikana i Kristov monogram zadržao 
se jaganjac sve do danas u kršćanskoj umjetnosti kao 
simbol Kristov. U literarnoj je simbolici bila riba (ZXOY») 
veoma uobičajen Kristov simbol prvih kršćanskih vreme- 
na. I u katakombama veoma često nalazimo ribu, te je 
dugo bilo neosporno, da riba, osobito u vezi sa sidrom, 
ostima, kruhom i vinom, označuje Krista. Poslije Wilper- 
tovih istraživanja ova je teza uzdrmana, te noviji ikono- 
grafi u ribi, koja je naslikana u katakombama, ne gledaju 
simbola Krista, nego simbol čudotvornog nahranjenja ili 
simbol vjernika. Ipak se onima, koji su godinama i godi- 
nama promatrali slike u katakombama, čini i odviše hiper- 
kritičkim, kad ne bismo ribu u savezu s kruhom i vinom 
u kripti Lucine htjeli priznati jasnim simbolom presv. 
euharistije. Teško je ograničiti ovu simboliku isključivo 
na literarno područje. 

Duha Svetog prikazuje kršćanska likovna umjetnost u 
prilici goluba, jer je u tom obličju sašao nad Isusa kod 
njegova krštenja, te u prilici plamenih jezika, jer je tako 
sišao nad apostole. Prije su ga znali slikati i kao mladića, 
ali je Benedikt XIV. osudio i zabranio takve slike, jer se 
Duh Sveti nije nikad objavio u ljudskom obličju. Drugu 
božansku osobu, otkad je postala čovjekom, i ne možemo 
drugačije slikati nego kao čovjeka, a Bog se Otac u St. Z. 
prorocima javio u viđenjima kao dostojanstvenik antiquus 
dierum, pa stoga nije neprikladno, da ga i umjetnost kao 
takva prikazuje. Kad je Duh Sveti simboliziran prilikom 
goluba, tada golub imade oko glave nimbus, u kome je 
upisan križ. Kojiput su umjetnici znali goluba staviti u 
sredinu između Oca i Sina i učiniti ga isto tako velikim 
poput Oca i Sina. Ove su slike teološki dobronamjerno 
mišljene, ali ne djeluju estetski lijepo, ili barem proizvode 
neko čuđenje. U obliku plamenih jezika slika se Duh Sveti 
redovno samo kako silazi nad apostole, inače samo u 
obliku goluba. 

LIT.: H. Leclercq, Dieu, Dictionnaire d'Archéologie et de Liturgie, 


IV/1, Pariz 1920; Karl Künstle, Ikonographie der christlichen Kunst, I 
Freiburg i. B. 1928. D. K-d 


BOGAERT, Martin van den, zvan Desjardins, * Breda 
u Nizozemskoj 1640, t Pariz 2. V. 1694, dvorski kipar 
kralja Luja XIV. Učio je u Antwerpenu i Parizu, gdje je 
došao u vezu s kiparom Jacquesom Buirettom. Izišao je 
doskora na glas i postao profesorom, a kasnije i ravnate- 
ljem pariske kraljevske akademije. Izveo je brojne kipove 
Za pariske crkve i privatne palače. G. 1686 izveo je za 
Place des Victoires spomenik kralja Luja XIV., koji je 
porušen za revolucije. Od ovog su se spomenika sačuvali 
nekoliki fragmenti, danas u Louvru, gdje se nalaze nje- 
gova portretna poprsja Colberta i Mignarda. U perivoju u 
Versaillesu stoji jedno od njegovih najboljih djela, kip 
Dijane u lovu. B. je izveo i nekoliko grobnih spomenika. 


LIT.: S. Lami, Dictionnaire des sculpteurs de l'école française sous le 
regne de Louis XIV, Pariz 1906; Thieme-Becker, ALBK, IV. A. Sch. 


BOGAŠINOVIĆ, 1. Petar, Dubrovčanin, t u visokoj sta- 
rosti 18. I. 1700, hrvatski pjesnik i književnik. Iako je bio 
sin uglednoga dubrovačkog liječnika Tome B., opet je nje- 
govo obrazovanje moralo biti vrlo oskudno, kad je dugi niz 
godina (»a puero ad senectutem fere«) bio samo brijač, a 
kraće vrijeme i pisar u Lastovu. Prema riječima Seb. Cerve- 
Crijevića kao književnik nije uživao nikakav ugled, i to ne 
zbog zanata, kojim se bavio, nego zbog slabe vrijednosti 
svojih književnih djela, koja osim žena i obrtnika i nije 
nitko čitao. Ipak mu je otac posvetio u spomen 3 latinska 
epigrama, svećenik Matija Francesković dva, a dominikanac 
Jerolim de Philippi jedan. Najvažniji mu je književni rad 
Obkruženje Beča grada od cara Mehmeta i Kara-Mustafe 
velikoga vezira (Linc 1684, Padova 1685, Mleci 1703), u 
kojem je u dva pjevanja opjevao tursku opsadu Beča od 
1683, u kojoj su se bile proslavile i hrvatske čete predvo- 
dene carskim generalom Petrom Bern. Ricciardijem Du- 
brovčaninom, počasnim županom hrvatske Like, i upravo 
njemu B. je i posvetio to svoje pjesničko djelo. U neugle- 
dnim izdanjima Petar B. je izdao još i ove sitne knjižice: 
Enjiga molitvena S. Antuna od Padove (Padova 1685), Ofi- 
Cij sv. Josipa (ondje 1685), Oficij sv. Dominika (ondje 
1086) i Oficij sv. Benedikta (ondje 1686). Osim toga u istoj 
padovanskoj tiskari 1686 upravo on je spremio za tisak 
pjesničku parafrazu Sedam psalama Davidovih Dubrov- 
čanina Stijepa Dordič-Durdeviča (+ 1632). 

2. Lukrecija, Dubrovkinja, udata Budmani, t 1800, hrvat- 
ska pobožna pjesnikinja. Po rođenju pripada pucanskom 
rodu kao i pjesnik Petar Tome B. Prema rasporedbi, kako 
je dubrovačku književnost rasporedio Fr. M. Appendini u 
svojim »Notizie istorico chritiche«, ona je zauzela mjesto 
u glavi, koja raspravlja o Gundulićevoj »Osmanidi« i dru- 
gim »poemima« dubrovačke književnosti. Spominjući je 
iza Petra B., Appendini kaže, da i njeni poemi »Život 
Tobijin«, »Posluh Abrahama patriarke« i »Zivot Josefa 
patriarke« zavreduju manju pažnju. Osim ta tri poema 
i ona je, kao i Anica Boškovič, napisala i jedan »Razgovor 
pastirski o Božiču« kao i više pobožnih pjesama. F.F. 

BOGAVČIĆ, Frano don, hrvatski pjesnik iz splitskoga 
kruga Maruličevih učenika. To se može suditi po njegovoj 
pjesmi U hvalu i uzvišenje blažene dive Marije, koja je 
sačuvana medu pobožnim pjesmama u rukopisnom zborni- 
ku Trogiranina Ivana Lulića od 1615, gdje je izrijekom 
obiljezena kao njegova (»Bogavčić imenom don Frane tuj 
pravi — u pisni složenom slavnu divu slavi«). Budući da 
se pjesma anonimno nalazila u Lucićevu »Vrtlu«, bila je 
tiskana u izdanju Marulićevih »Pjesama« (isp. Stari pisci 
hrv., I, str. 214—215) kao Marulićeva. Bogavčići su stari- 
nom Splićani. 

LIT.: Fr. Fancev, Nova poezija Marka Marulica, Rad 245. TO: 

BOGDAN, srpski velikaš. Upravljao je oblašću između 
Strumice, Soluna i Sera poslije smrti cara Dušana. Poslije 
bitke na Marici (1371) priznao je tursku vlast. Svakako 
nije identičan sa Bogdanom, koji se u istom kraju spo- 
minje prvih decenija 15. st. (možda njegov sin ili unuk). 
Misli se, da je to Ljutica Bogdan narodnih pjesama. 

LIT.: St. Novaković, Srbi i Turci XIV. i XV. veka, 132. M. J. D. 

BOGDAN, 1. Ioan, * Brašov (Sedmogradska) 1864, + Bu- 
kurešt 1919, rumunjski profesor slavistike na sveučilištu u 
Bukureštu. Učio je slavistiku i historijske nauke u Beču 
(kod Jagića) i u Njemačkoj. Kao predsjednik historijske 
komisije Rumunjske Akademije organizirao je kritičko iz- 
davanje i znanstveno komentiranje slavensko-rumunjskih 
historijskih spomenika i uređivao Buletinul Comisiei isto- 
rice a Romániei. Tako je 1905 pod naslovom Documente 
privitoare la relatiile Tari româneşti cu Braşovul si cu Tara 
ungureascá in sec. XV si XVI izdao zbirku slavenskih li- 
stina (s rumunjskim prijevodom) o rumunjsko-madZarskim 
odnosima u 15. i 16. st. Zbirci je napisao vaZam predgovor 
o staroj rumunjskoj diplomatici. G. 1913 izdao je u 2 sv. 
listine o Stjepanu Velikom (Documentele lui Stefan-cel- 
Mare). Poslije smrti izašlo je 1922 njegovo izdanje srednjo- 
bugarskog teksta Manassesove kronike s rječnikom. Kao 
suradnik i urednik časopisa Convorbiri literare (književni 
razgovori) objavio je također seriju važnih historijskih 
studija, tako o rumunjskim naseljima zvanim Ohaba (1906) 
i o hrisovulju kralja Milutina (god. XXIV.). U Zborniku 
u slavu V. Jagića objavio je studiju o jeziku najstarijih 
slavenskih listina u Moldavskoj. Kao historičara zanimala 
su ga najviše tri pitanja: 1. socijalna organizacija kneže- 
vine Muntenije (Vlaške), 2. vojnička organizacija Moldav- 
ske u 15. st., kada Stjepan Veliki, vladar ove zemlje, uje- 
dinjuje prvi put Rumunje, 3. postanak institucije vojvoda 
u rumunjskim zemljama. Po njegovu mišljenju preuzeli su 
Rumunji ovu instituciju od Slavena prije dolaska Madžara, 
i to između 6. i 9. st., zajedno s institucijom knezova. 
Rumunjske vojvode bili su predstavnici interesa knezova 
kod vladara. U Rumunja se ova institucija dalje razvijala 
neovisno od sličnih institucija u slavenskim državama na 
Balkanskom poluotoku (Origenea voivodatului la Romani, 
Rum. Akademija 1902, Analele, ser. II., knj. XXIV.). Na- 
slijedio ga je na slavističkoj stolici P. Cancel. 

LIT.: V. Jagić, J. Alexandru i P. Cancel, nekrolog u Archivu für 


Slawische Philologie, sv. XXXVIL, Berlin 1918; P. P. Panaitescu, lon 
Bogdan si studiile de istorie slavă la Romani, Valenii-de-Munte, 1928. Р. S. 


2. B. (Bogdany, zapravo Bohdan), Jakub, * Prešov 1660, 
1 Finchley kraj Londona 1724. U Englesku je došao s nizo- 
zemskim osvajačima za Vilima II. Oranskog. Slikao je 
ondje dekorativni panneau i mrtvu prirodu sa cvijećem i 
životinjama u duhu nizozemskih majstora 17. st, i to za 
kraljevske palače Hampton Court, Buckingham i St. James 
u službi kraljice Marije i Ane. Mnoga se njegova djela na- 
laze u zbirkama engleskog i nizozemskog plemstva. 

LIT.: H. Walpone, Anecdotes of Painting in England, 1871; G. Tćrey, 
Orsz. magyar Széjmüv., Muzeum Rćgi képtárával katalogusa, Budimpe- 
šta 1924; J. Cincik, Jakub Bohdan, anglicky dvorny maliar zo Slovenska 
(1660—1724), Matica Slovačka 1935; Vl. Wagner, Profil slovenského vy- 
tvarného umenia, Matica Slovačka 1935. 17967 


3. Martin, Ж Narta koncem 16. st., + 11. XII. 1647. Učio 
je po svoj prilici u Bologni na hrvatskom zavodu. Godine 
1610 postao je zagrebački kanonik, a 1616 rektor bolonj- 


712 BOGDAN — BOGDANOVIC 


skog zavoda. U poslu toga zavoda. boravio je do 1621 u 
Rimu. G. 1629 postao je katedralni arcidakon, 1638 zagre- 
bački prepozit, a 1643 i zagrebački biskup. Kada je zagre- 
bačka stolna crkva 1645 pogorjela, a 1646 se djelomično i 
porušila, uložio je mnogo mara oko njezine obnove. B. K. 
4. Petar, Ж na Kosovu oko 1618—1626, + Priština 1689. 
Kao Propagandin pitomac učio u »ilirskom« kolegiju u 
Loretu. G. 1656 postao biskup skadarski i administrator 
barske nadbiskupije (1656—1671); nakon ostavke strica 
mu Andrije Bogdana (1677) postao nadbiskup skopski i 


aš = administrator katoličke 
r УЫ 






crkve u Srbiji. С. 1685 
pobjegao je pred Tur- 
cima u Mletke. Uz po- 
moć kardinala G. Bar- 
bariga izdao je u Pado- 
vi 1685 na talijanskom 
i albanskom jeziku: Cu- 
neus Prophetarum de 
Christo Salvatore Mun- 
di et eius Evangelica 
Veritate, sa slikom au- 
tora na naslovnom li- 
stu. Na početku knjige 
nalazi se pohvalna po- 
| ruka na hrvatskom je- 
Ziku: »Petru Bogdanu, 


| arcibiskupu  Skopskom 
‚ i vladarstva Serpskoga 
poglavici  duhovnomu 


Pettar Ricciardi, knez 
| od Like Poklon i Po- 

zdravlyenie. Iz Bieca na 
5. VIII. 1685« i stihovi 
Petra Dabbe od Summe. 
Iza toga slijede latinski 
sastavci i pjesnički di- 
tirambi: Andrije Zma- 
jevića, nadbiskupa barskog; Pavla Rittera (Vitezovića); 
Matije Tomazea, plemića Dalmatinca; Luke Bogdana i 
drugih. Isto djelo izdano je 1691 i 1702 pod promi- 
jenjenim naslovom: L'infallibile verita della cattolica fede, 
ali uz stari tekst. Zanimljivi su njegovi izvještaji Sv. Sto- 
lici o stanju katolika u Srbiji i Albaniji (A. Theiner, Mo- 
numenta Slav. Merid. II). 

LIT.: Legrand-Guys, Bibliographie albanaise, Pariz-Atena 1912; М. 
Premrou, Katolički nadbiskupi u Skoplju, Glasnik skopskog učenog 
društva 1/2, 1926; I. Dujčev, ll cattolicesimo in Bulgaria nel sec. XVII, 
Rim 1937. M. B-r. 


5. Vlaho, Ж Dubrovnik 13. II. 1843, + Dubrovnik 5. ІП. 
1910. U Dubrovniku je svršio gimnaziju, a filozofiju u Beču. 
Kako je znao gotovo sve slavenske i ostale evropske jezike, 
učini ga talijanski poklisar u Beču markiz Pepoli svojim 
tajnikom. Proputovao je Italiju, Francusku i Istok. Na na- 
govor prof. Mussaffije imenuje Bogdana toskanski veliki 
vojvoda Ferdinand IV. svojim tajnikom. Njegovu djecu 
naučio je hrvatski i s njima se dopisivao. Živeći u tuđini 
pratio je neumorno događaje u domovini i s glavnijim po- 
litičkim ljudima ostao je u kontaktu. U zadarskom »Na- 
rodnom listu« pisao je političke članke, dok je nekoje 
članke objelodanjivao u francuskim i njemačkim novi- 
nama. Sabrao je mnogo podataka, koji se odnose na dubro- 
vačku povijest, tako: odnosi dubrovačke republike i dvora 
toskanskoga, o Mariji Tereziji u odnosu s Boškovićem i t. d. 
Na putu u Dubrovnik 1908 izgubi svoje rukopise. Bavio se 
i heraldikom. 

BOGDANIĆ, 1. Martin, splitski kipar u drugoj polovini 
15. st. U splitskim ispravama 1472 i 1473 spominje se, da je 
kupio neka zemljišta, kuće i stare rimske zidine. O njego- 
vim se djelima ništa ne zna. 


LIT.: 1. Kukuljević-Sakcinski, Slovnik umjetnikah jugoslovenskih, Za- 
greb 1858. A. Sch. 


2. Mirko Danijel, Ж Virovitica 1762, + Budimpešta 1802. 
Otac (Nikola) poslao ga na nauke te je posljednjih godina 
devetoga decenija učio i u Zagrebu, gdje je 1780 svršio 
filozofski fakultet. Poslije toga odlazi i zbog daljih nauka, 
a naročito radi službe najprije u Vel. Varadin, Peštu i 
Beč. U 25. godini života postao vanredni profesor na aka- 
demiji u Vel. Varadinu, a zatim su mu prosvjetne vlasti 
namijenile prvo slobodno mjesto na peštanskoj sveučilišnoj 
zvjezdarnici, koje je kao opservator i dobio 1786 i tu onda 
ostao do konca života. 


луд, 


PETAR BOGDAN, Cuneus Prophetarum 
Padova 1685 


Prije nego se sasvim predao matematici i astronomiji ba- 

vio se mišlju, da uzradi književno za svoj narod u Hrvat- 
skoj, Slavoniji i Dalmaciji. Tako je potkraj 1791 bio zami- 
slio pokrenuti hrvatske latiničke novine Ephemerides Illy- 
ricae latinis Litteris. Njegova odnosna molba, koja sama 
nije sačuvana, bila je u veljači 1792 najprije proučavana u 
iliričkoj dvorskoj kancelariji, a zatim mu je podijeljena i 
dozvola za izdavanje. Kad mu je godinu dana kasnije za 
cenzora novina bio imenovan episkop Petrović, prekida se 
njegovo nastojanje oko njihova izdavanja. 
. U isto doba počeo je izdavati svjetsku povijest, od koje 
je pod natpisom Događaji svieta (u Beču kod Josipa Bau- 
meistera, 1792) ugledao svijetlo samo »Dio Le. Djelo je 
posvetio svom ocu, kojemu u posveti zahvaljuje za brigu 
oko svoje obrazovanosti, da bi u životu mogao biti od 
koristi pored ostaloga naročito svom »domorostvu«. Jezik, 
kojim je knjiga napisana, jest ijekavska štokavština, mje- 
stimice ponešto opora, kako sam u Predgovoru objašnjava, 
naročito zbog toga, jer je već »preko dvadeset godina«, što 
je od svoga djetinjstva »odaljen od rođene države«, a osim 
toga je »veći dio života u tegu matematskomu proveo«. 

LIT.: Hrvatska revija X (1937) str. 525; Ljetopis akad. 49 (1937) 


str. 105, 118—119; Građa za povijest književnosti hrvatske XIII, 
str. 314—5. F.F 


BOGDANOV, 1. A. (pseud. A. A. Malinovskoga), * 1873, 
+ 1928, ruski sociolog i književni kritičar, zagovornik ko- 
lektivističkog načela pri izgradnji proletarske kulture (O 
proletarskoj kulturi, 1924). J. B. 

2. Vehid (Vaso), * Pančevo 2. X. 1902, književnik. Pučku 
Skolu polazio u Panéevu, gimnaziju u Panéevu i Vel. 
Bečkereku, filozofski fakultet u Beogradu i Beču. Gimna- 
zijski profesor (Novi Vrbas, Veliki Bečkerek, Subotica, Za- 
greb). Člancima o političkim, književnim i socijalnim pi- 
tanjima surađivao u časopisima i novinama (Literatura, Sa- 
vremena stvarnost, Hrvatska revija, Danas, Pečat, Knji- 
ževnik, Izraz). 

BIBL.: Zasebna izdanja: Nad grobom agrarne reforme, Beograd 1926; 
Ustanak Srba u Vojvodini, Subotica 1928; Nacionalno i socijalno u 
madžarskoj revoluciji 1848/49, Zagreb 1935; Savremeni književni i kul- 
turni problemi, Zagreb 1935; Hrvatsko pitanje, Zagreb 1936; Ante Star- 
čević i hrvatska politika, Zagreb 1937; Ante Starčević i socijalna prav- 
da, Zagreb 1937. Pseudonimi: N. Kostin, L. Josipović, i t. d. A. B-c. 


BOGDANOVIĆ, 1. Antun (Diodati), Ж Lastovo, t Rim 
1660 u odmakloj dobi kao kanonik i nadpop crkve sv. Je- 
ronima. Filozofiju i pravo svršio u Rimu. Kao glasoviti pra- 
vnik s velikom je vještinom u Rimu zastupao dubrovačku 
republiku u nekim poslovima. Njegove su pravne rasprave 
nestale, a Cerva je još znao, da ih čuva njegova obitelj 
na Lastovu. ` 

2. David, Ж Brod n. S. 11. V. 1869, književni historičar. 
Gimnaziju je dovršio u Požegi, filozofijski fakultet s dok- 
toratom u Zagrebu. Profesor u pokrajini i Zagrebu, gdje 
je kao srednjoškolski ravnatelj umirovljen. Radnjama iz 
hrvatske književnosti i gramatike surađivao je u Nasta- 
vnom vjesniku, Školskom vjesniku i različitim novinama. 
U Zagrebu je izdao knjige: Antologija hrvatske lirike 
(1924), Pregled književnosti hrvatske i srpske (I. sv. u 3 
izd.: 1914, 1915, 1932; П. i III. sv. 1919). Spremio antolo- 
giju Narodne pripovijetke hrvatske i srpske (Zagreb 1914) 
i Izabrane narodne pjesme hrvatske i srpske, s uvodom i 
bilješkama. Priredio je šesto izdanje Petračićeve i Milerove 
Hrvatske čitanke za više razrede srednjih škola (1926). 
U nakladi knjižare Kugli izdavao je: Uzorna djela iz hrvat- 
ske i svjetske književnosti (Mažuranić, Smrt Smail-age 
Čengića, Demeter, Teuta), Hrvatske pripovjedače (Jurko- 
vić, Bogović, Korajac) i Srpske pripovjedače (Ljubiša, Gli- 
šić, Veselinović). E; Š; 

3. Emin (Milan), ** Dubranec-Dubranjci u Turopolju 23. 
XI. 1876, knjiZevnik. Po ocu zvao se Srabec i pripada je- 
dnoj od najstarijih zagrebačkih obitelji, pa je kasnije 
promijenio ime u B. Pučku školu svršio u rodnome mje- 
stu, gimnaziju i pravo, s doktoratom, u Zagrebu. Od 
1901—1939 gradski činovnik u Zagrebu, radeći u svim gra- 
nama uprave. Bio je na čelu većeg broja odsjeka, a od 1936 
ravnatelj magistrata. Vršio usto različite funkcije u Društvu 
gradskih činovnika grada Zagreba, u odboru Saveza gra- 
dova, uređivao glasilo »Gradska općina«. 

Izvorna su mu književna djela: Žabovački preporod (po- 
litička komedija iz predratnih vremena, nagradila Matica 
hrv. kazal. dobrovoljaca), dodatak Ogrizovićevoj prigodnici 
Slava njima, napisan o proslavi stote godišnjice I. Ku- 
kuljevića (1916), članci i rasprave književ. i nauč. sadržaja 
u novinama i časopisima. Priredio za štampu nekoliko slu- 
žbenih izdanja općine grada Zagreba, s komentarima. 


BOGDANOVIC — BOGHAZKOI 


Najvažniji je njegov prevodilački rad. Preveo je mnoga 
dramska i druga djela s engleskog, francuskog, njemačkog, 
talijanskog, madžarskog, ruskog, češkog i slovenskog jezika. 
Preveo veći broj Shakespeareovih drama: Hamlet, Otelo, 
Kralj Lear, Romeo i Julija, Kralj Rikard III, Julije Cezar, 
Antonije i Kleopatra, Mletački trgovac, Zimska priča, San 
ljetne noći, Mnogo vike ni zašto, Na tri kralja, Ukroćena 
goropadnica, Komedija zabluda. Devet prijevoda izdala 
MH, a jedan (Hamleta) Pozorišna biblioteka, u kojoj je 
izišao i njegov prijevod Byronova Kaina. Prevodio je još 
Eshila (Orestija, prema njemačkoj preradbi), Aristofana 
(Lisistrata, prema njemačkom), Euripid-Werfela (Trojanke) 
Hoffmansthala (Čovjek, izd. Društvo sv. Jeronima), Dosto- 
jevskoga (Igrač, Narodna knjižnica), Ljermontova (Junak 
našega doba, Narodna knjižnica), Johna Stuarta Milla (O 
slobodi) i dr. A. B-c. 

4. Franjo, * Vis oko 1790, dalmatinski slikar. Oko 1830 
otišao je u Italiju i Francusku, odakle se više nije vratio 
kući. Slikao je oltarske slike, među kojima Kukuljević 
spominje onu u župnoj crkvi u Komiži, koja prikazuje 
Bezgrešno začeće Bl. D. M. sa svecima Andrijom i Vinkom, 
signiranu »Fran. Bogdanovich inv.«. Ostale se njegove slike, 

o Kukuljeviću, nalaze u crkvama u Kaštelima između 

plita i Trogira. 

LIT.: I. Kukuljević-Sakcinski, Slovnik umjetnikah jugoslavenskih, 
Zagreb 1858. A. Sch. 

5. Ippolit F., Ж Perevoložna 3. I. 1744, + na imanju 
kraj Kurska 18. I. 1803, ruski pjesnik i folklorist. Pisao i 
prevodio prilično mnogo, izdavao i vlastiti časopis Peter- 
burgskij V jestnik, ali je ostavio ime u povijesti ruske knji- 
ževnosti zbog poema Dusenjka, koji pripada t. zv. frivolno- 
gracioznoj poeziji (poésie légére), a pod znatnim je utje- 
cajem La Fontaineove pripovijesti Les Amours de Psyché. 
Taj je poem, pisan laganim i elegantnim stihom, imao golem 
uspjeh, stvarajući nov pravac u razvitku ruske književnosti, 
jer je to jedan od prvih i odlučnih koraka na putu k reali- 
zmu. Utjecao je i na Puškina (poem Ruslan i Ljudmila). 
Sabrana B-ova djela izašla su 1818—19. Osim toga je B. 
sakupio i izdao u 3 sv. ruske narodne poslovice, zauzevši 
time mjesto među prvim ruskim folkloristima. NE. 

6. J. Mato, Ж Komiža na otoku Visu 1882, hrvatski ise- 
ljenik i veliki industrijalac u San Diegu (Kalifornija). U 
26. godini života iselio se 1908 u San Pedro u Kali- 
forniju, gdje se bavio ribarenjem, najprije malim motorom, 
a od 1913 imao je već veći brodić sa 30 KS (tada naj- 
veći brod u Kaliforniji za hvatanje ribe). G. 1915 bavi 
se trgovinom ribe na veliko; 1917 s petoricom drugova ise- 
ljenika osniva tvornicu konzerva s kapitalom od 12.000 
dolara, koja već 1920 zaposluje do 200 radnika s kapitalom 
od 75.000 dolara. Za krize 1925 preuzimlje sam s jednim 
drugom tvornicu, ustraje u poslu s uspjehom, jer 1936, 
kad je Bogdanović nakon 28 godina izbivanja posjetio 
svoju. domovinu, raspolagala je tvornica kapitalom od 
750.000 dolara. U njoj je zaposleno oko 1000 radnika. Dne- 
vno prima 1800 tona sardela, t. j. oko 180 naših vagona. Tu 
ribu konzervira u kutijama, pravi umjetni gnoj i ulje od 
ribe. Tvornica nosi naziv »French Sardine Co. Inc.«. Ribu 
izvozi u sve dijelove svijeta. Bogdanović je velikim prino- 
som kao predsjednik omogućio gradnju Doma hrvatskog 
naselja u San Pedru s troškom od 40.000 dolara (oko tri 
milijuna kuna). I inače je velik mecena svih socijalnih i 
prosvjetnih pothvata naših iseljenika u Kaliforniji. M.B. 

7. Maksim, Ж 1891, t 1917, bjeloruski pjesnik. Piše čistim 
narodnim jezikom bez polonizama. Štih mu je lijep, 
forma pjesme fina i raznovrsna. Uz rodoljubne motive o 
narodnoj bijedi (Staraja Belarusj) obrađuje i motive lične, 
te motive općeljudske prirode (U začarovanym carstvi). 
Bavio se i kritikom. ZR 

8. fra Marijan, Ж Kreševo u početku 18. st., + 7. I. 1772, 
apostolski muž, obnovitelj kreševskoga samostana poslije 
požara (1767), biskup (od 1768). Pisac ljetopisa Protocollum 
conventus Cresceviensis (izd. Jelenić, Ljetopis franj. samo- 
stana u Kreševu, Sarajevo 1918). SUD. 

BOGDO-OLA (»sveto brdo), najviši vrhunac (6.918 m) 
istoimenoga gorskog lanca u srednjoazijskom gorju istočnog 

ienšana. 

BOGENSPERK (429 m), stari grad iznad Litije u Slov. 
U 17. st. boravište J. V. Valvasora, prijatelja P. Rittera- 
Vitezovića. Ji Ro 

BOGETIĆ, Petar Aleksandar, + Split 1784, historičar i 
arheolog. Rodio se u Splitu, gdje je i umro, kad je tamo 
harala kuga. Bavio se arheologijom proučavajuči Diokle- 

BOGENŠPERK 
(Valvasor, Die Ehre des Herzogthums Krain) 


cijanovu palaču u Splitu i rimske iskopine u Solinu, te 
napisao Inscriptiones antiquae ex marmoribus Saloni- 
tanis. Istraživao je i život znamenitih Splićana. R. H-t. 

Kako tvrdi o. Dan. Farlati (Illyricum sacrum III. 5.) bio 
je odlično obrazovan, a svojim bavljenjem pa i poznava- 
njem prošlosti rodnoga grada od velike je pomoći bio i sa- 
mom Farlatiju u njegovu radu. Andr. Ciccareli u svojim 
Opuscoli riguardanti la storia degli uomini illustri di Spalato 
(Dubrovnik 1811) na str. 46—51 izdao je Bogetićev Catalo- 
gus virorum illustrium Spalatensium. FR, 

BOGETIC JANDREŠIĆ, fra Mijo, * Bogetić pod Pro- 
minom oko 1590, T Šibenik 16. XI. 1662, provincijal Bosne 
Srebrene (1647—1650) u neobično burno doba kandijskoga 
rata. Istakao se vanrednom energijom u radu oko oslo- 
bođenja kninsko-drniške krajine; mjesto napuštenoga Vi- 
sovca (1648—1675) podiže samostan Sv. Lovre u Šibeniku; 
podupire književna nastojanja Posilovića i Papića, koji mu 
posvećuju svoja djela. 

LIT.: P. Kolendić, Fra Pavao Posilović..., Rad HA, knj. 206, Za- 
greb 1915. St.P. 


BOGGIANI Guido, Ж Omegna (Novara) 1861, + Gran 
Chaco 1901, talijanski umjetnik i istraživač. Polazi slikarsku 
akademiju u Milanu, izlaže 1881 i postizava odlične uspje- 
he. G. 1887 ide u Buenos Aires i odatle polazi kao istra- 
živač u unutrašnjost Paraguayja. Ondje živi do 1893 u 
ličnom dodiru s plemenima Chamacoco i Caduvei ili 
Mbaya. Povrativši se u Italiju objelodanio je rezultate 
svoga etnografskog istraživanja, a istodobno je izlagao 
svoje slike, izrađene u Americi, i aktivno sudjelovao u 
rimskom književnom i umjetničkom životu. Glavno mu 
je djelo Viaggi di un' artista nell' America Meridionale: i 
Caduvei (Rim 1895). Ponovno se vratio u Paraguay (1896) 
i nastavio etnografska istraživanja među plemenima oko 
Gran Chaca, gdje su godinu dana poslije nepoznate smrti 
pronađeni njegovi ostatci. Kao slikar bio je oduševljeni 
ljubitelj prirode i zračnih, svijetlih pejzaža. D. 2. 

BOGHAZKOI, malo selo u Maloj Aziji, 150 km istoëno 
od Ankare. U njegovoj se okolici nalaze znamenite ruše- 
vine i skulpture na peéinama. Na tom se mjestu mnogo 
iskapalo, otkako je te ostatke otkrio 1834 Texier. G. 
1907—1912, a i kasnije, iskapali su tu Winkler, Puchstein 
i dr, pa su se otkrile ruševine jakih i dobro sačuvanih 
gradskih zidova s vratima, ukrašenim reljefima, te ostatci 
velikih palača i hramova, koji imaju sasvim neobične tlo- 
rise. Pokazalo se, da su to ostatci nekadašnjega glavnog 
grada Hetita Hattuša, osnovanog negdje oko g. 2000 pr. 
Is. Najvažniji nalaz u tim ruševinama bili su arhivi, u ko- 
jima se našlo oko 13.000 zemljanih ploča s natpisima u 
klinastom pismu. Natpisi su pisani u šest jezika, te su 
različitoga sadržaja: povijesni spisi, listovi, međunarodni 
ugovori, zakoni, liturgijski tekstovi, opisi različnih sveča- 
nosti, mitologija. Bili su to dobro uređeni arhivi s inven- 
tarima. Najviše je natpisa pisano u hetitskom jeziku, koji 
pripada indoevropskim jezicima, a međunarodni ugovori 
pisani su akadskim jezikom, koji je u ono vrijeme bio 
međunarodni diplomatski jezik. Na osnovi toga vanredno 
bogatoga materijala protumačio je hetitski jezik profesor 
češkoga sveučilišta u Pragu Fridrik Hrozny. Iz tih natpisa 

saznajemo povijest Hetita i njihova glavnoga grada Hattu- 
ša. Hetitska je država preživjela dvije periode, stariju i 
noviju, a grad Hattuša najbolje je cvao u novoj državi 
(oko 1400—1200). Oko 80 pr. Is. stapa se hetitska država 
s velikom frigijskom državom. Tada gubi svoju važnost 
grad Hattuša i postaje neznatniji pokrajinski grad, dok 
glavni grad postaje 200 km udaljeni Gordij. Pisani mate- 
rijal, nađen u ruševinama oko Boghazkóia, osvijetlio nam 
je i najstariju povijest maloazijskih naroda i država. 

IT.: V. K. Müller, Die Architektur von Boghazkóy, Mitteilungen 
des Deutschen arch. Institutes im Athen 42 (1917); K. Bittel, Ruinen 
von Boghazkóy, Berlin-Leipzig 1937. Mnoge radnje Hroznog o hetit- 
skom jeziku razasute su po različitim časopisima. Gramatiku jezika 
dao nam je u najnovije doba Joh. Friedrich, Hethitisches Elementar- 
buch, Heidelberg 1940; Fr. Hrozný, Die älteste Geschichte Vorder- 
asiens, Prag 1940. V.H. 

BOGHEDSKI UGLJEN, bogheadski ugljen, boghed, 
boghead, vrsta bituminoznoga iosilnoga ugljena, nazvana 
tako po njegovu nalazištu u Škotskoj. Mutan, crn, često i 
smeđast; žilav, čvrst, ljušturasta loma. Pod udarcima daje 
drvenasti zvuk. U tankim izbruscima propušta smeđastu 
boju i tako izbrušen pokazuje pod mikroskopom mnoštvo 
krupnijih, žućkasto providnih bituminoznih tjelešca iz- 
vjesne građe, koja su uklopljena u tamnoj osnovi, a koja 
nisu ništa drugo nego fosilne alge (t. zv. boghedske alge), 
iz kojih je boghed i postao. Te su alge bile bogate uljem i 
bitumenom, koji je ušao u boghed. Negdje je onečišćen 
škriljavom tvari, pa tako prelazi u uljevite škriljavce. Ne- 
gdje prelazi u bituminozne škriljavce tako, da između njega 
i tih škriljavaca nema oštre granice, zbog čega je bliži tim 
škriljavcima nego ugljenu. Vrlo je važan materijal, jer se 
iz njega dobivaju pri prekapljivanju (destilaciji) teški 
vgljikovodici i mineralna ulja. Poznat je u Škotskoj kod 
Torbanehilla (zovu ga zato i torbanitom) nedaleko Bath- 
sate, zatim u Autunu u Francuskoj, u Novom Južnom Wa- 
lesu, u okolici Irkutska i drugdje. | Rd 

BOGINO, Giambattista, Ж Turin 21. VII. 1701, + 9. П. 
1784, talijanski drZavnik. Punu je djelatnost razvio za vlade 
sardinskoga kralja Karla Emanuela Ш. Savojskoga (1730 
do 1773) provodeči kao njegov ministar mnoge financijalne, 
administrativne i sudske reforme. Pridizao je ratarstvo, gra- 
dio ceste, uveo javnu poštu, podupirao sadnju duhana. 
Njegova je zasluga, da se Sardinija iza očajne španjolske 
uprave počela pridizati i duhovno približavati Italiji. V. P-k. 

BOGINJE (ospe, ospice, koze, kozice, stroka, lat. variola). 

Boginje kod čovjeka. Nazivaju ih obično velike boginje 
za razliku od malih boginja (v.). Boginje su vrlo opasna i 
priljepčiva bolest. 

U početku bolesti pojavljuju se teške opče pojave, a na 
sluznicama i koži karakterističan osip. Pojave se naime 
nadignute crvene mrljice, zatim se u njihovoj sredini 
stvore mali mjehuriči ispunjeni prozirnom tekučinom, koja 
se kasnije ognoji; napokon nastanu kraste, a kad one otpa- 
dnu, ostanu tipične brazgotine (»kozičavo lice«). Moderna 
diagnoza lakših, nejasnih slučajeva (variolois) postavlja se 
po Paulovoj metodi (t.j. kad se prenese sumnjiv materijal 
na rožnicu kuniča, u njoj se mikroskopom vide t. zv. 
Guarnerijeva tjelešca). 

Kliničke forme boginja jesu: l. Variola discreta, srednje 
teška bolest sa rijetkim, po cijelom tijelu posutim eflore- 
scencama, koje ne konfluiraju (t. j. mjehuriči se ne spa- 
jaju skupa); 2. Variola gravis confluens; 3. V ariola haemor- 
rhagica pustolosa po Curschmannu (u mjehurićima ima 
krvi, i odatle ime »erne koze«); 4. Variola modificata 
(variolois), gdje su svi simptomi ublaženi: 5. Alastrim, 
koji je najblaži oblik boginja. Komplikacije su naročito 
ove: teške bronhitide i upala pluča, furunkuloza kože, koja 
može završiti sepsom, upala očne rožnice, koja može do- 
vesti do sljepoče, upala srednjeg uha, bubrega i mozgovnih 
opna, zatim bunovna stanja i t. d. Prognoza je ozbiljna. 
Necijepljena dojenčad umire u 60—75%, ponajviše radi 
nastale sepse. Manje umiru djeca, koja su prije cijepljena, 
ali nisu ponovno cijepljena (variolois). Najbolja je profi- 
laksa zakonski obavezno cijepljenje odnosno ponovno cije- 
pljenje cijelog pučanstva. Gdje več postoji endemija, treba 
provesti najstrožu izolaciju bolesnika i nadziranje njihove 
okoline. Liječenje bolesnika zapravo je samo simptomat- 
sko. Uz opče higijenske mjere najpovoljnije djeluje crveno 
svijetlo (crvena prozorska stakla, crveni zastori, crvene 
Zarulje i zidovi i uopče »crvena soba«). Ako takva soba 
nije pri ruci, onda je po ratnim iskustvima najbolje, da se 
što prije, a svakako več prije ognojenja mjehuriča namaže 
čitava koža lica i ostalog tijela koncentriranom otopinom 
kalijeva permanganata. Interno: prontosilpreparati. 


BOGHAZKOI — BOGISIC 


B. se javljaju među necijepljenim pučanstvom u prvom 
redu kao prava dječja bolest. Uz djecu su prije obaveznog 
cijepljenja obolijevali i odrasli, koji u djetinjstvu nisu pre- 
boljeli tu bolest. Prije uvođenja cijepljenja b. nijesu šte- 
djele ni najviše ni najniže slojeve pučanstva, te su bile, 
uz ostalo, kobne za propast nekih primitivnih naroda kod 
prvog dodira s Evropljanima (na pr. Indijanci u nekim 
krajevima za otkrića Amerike). B. su vrlo opasne osobito 
kod vojske, ako cijepljenje nije savjesno provedeno. 

LIT.: Mayerhofer-Dragišić, Pedijatrija, Zagreb 1939; Jochman-Hegler, 
Lehrbuch d. Infektionskrankheiten, 1924; Nobécourt-Babonneix, Traité 
de medicine des enfants, Pariz 1934, Е.М. 

B. kod Zivotinja. Ta se bolest javlja kod ovaca redovno, 
kod svinja i koza rjeđe, a zahvaća čitavo tijelo, jednako 
kožu i sluznice; kod konja i goveda obično je ograničena 
na neka mjesta, na pr. na usta ili na vime. I kod peradi se 
javlja po uzročniku i po simptomima slična bolest nazvana 
b. i difterija peradi. Sliku b. — pod Bedrenica. 

Uzročnici bolesti su vrlo sitne, mikroskopom nevidljive 
klice, t. zv. filtrabilni virusi. Vjerojatno je, da su uzroč- 
nici svim nabrojenim vrstama boginja bili prvotno jednaki, 
ali su se postepeno priljubili svojim stalnim gospodarima, 
pa se danas među uzročnicima, recimo ovčjih i kravljih 
boginja, pojavljuju neke razlike. Najveću srodnost poka- 
zuju čovječje b. s kravljima. Kravlje se b. dadu pre- 
nijeti na čovjeka, ali ostanu ograničene na mjesto, na 
koje su prenesene, i nikad ne izazivaju opće oboljenje slično 
pravim ljudskim boginjama. Ipak i te ograničene kravlje 
ospice ostavljaju kod čovjeka višegodišnju otpornost pro- 
tiv pravih ljudskih boginja. Na toj činjenici osnovano je 
jedno od najstarijih i najpouzdanijih cijepljenja protiv za- 
raznih bolesti. Ljudi se cijepe kravljom limfom, da ne 
dobiju b. U svakoj zemlji se u posebnim zavodima nave- 
liko dobiva i priprema kravlja limfa, kojom se svake go- 
dine cijepe milijuni djece. Kod nas se izrađuje to cjepivo 
u Zavodu za animalna cjepiva u Zagrebu. 

Ovčje b. su najozbiljnija zaraza, koja uzrokuje u svim 
ovčarskim krajevima svijeta ozbiljne štete. Bolesne ovce, 
osute po čitavom tijelu i po sluznicama, leže nekoliko dana 
u groznici, ne jedu i ne pasu, pa dosta često i uginu. Ugi- 
nuća ima dosta, osobito kad se b. pojave zimi, pa su bole- 
sne ovce izvrgnute velikim nepogodama. Ako bolesne ovce 
i ozdrave, šteta je opet dosta velika. U doba mužnje ne- 
stane mlijeka, janje ugine, vuna je slabija, a koža sasvim 
neupotrebljiva. Ovca boluje par nedjelja, a bolest se vuče 
mjesecima u većem stadu, jer ne obole sve ovce odjednom, 
već u većim grupama. Kad se bolest uvuče u neke krajeve i 
velike pašnjake, dešava se, da se godinama ne oslobode ove 
prave napasti za ovčarstvo pojedinih krajeva. 

Srećom danas raspolažemo izvrsnim cjepivom za zaštitu 
još zdravih ovaca. Francuskim je veterinarima uspjelo iz- 
raditi maju za cijepljenje ovaca, koja je apsolutno neško- 
dljiva, a sigurno zaštićuje od bolesti. Na taj način možemo 
u najkraće vrijeme bolest ograničiti ili je sasvim presjeći, 
jer cijepljene ovce ne mogu više godina oboljeti. Otkako 
se kod nas izrađuje to cjepivo, nije se ta opasna bolest jače 
raširila, iako se svake godine unosi iz susjednih zemalja. 

Kravlje b. se rjeđe javljaju i nisu opasne, jer su 
ograničene na vime i okolinu. Često ih nalazimo u proljeće, 
pa se misli, da ih goveda dobiju od djece, kod koje se u 
to vrijeme vrši cijepljenje. 

Isto su tako rijetke i konjske i kozje b.; kod svinja se 
češće javljaju pa nanose katkada ozbiljnu štetu. Čini se, 
da su svinjske b. najsrodnije kravljim, jer se kravljom 

Kod peradi nalazimo b. u zanimljivom obliku. Pro- 
mjene na glavi, kresti i resici ispod kljuna vrlo su slične 
ostalim boginjama, ali su redovno praćene bolesnim nasla- 
gama na sluznici kljuna i grkljana, po čemu je ta bolest 
nazvana i difterijom, jer je vrlo nalik na difteriju drugih 
životinja i ljudi. I protiv tih ospica ima sigurno cjepivo, 
koje se dobiva prenošenjem uzročnika boginja s goluba na 
goluba. RU 

BOGIŠA, pored perunika hrv. naziv za biljku Iris ger- 
manica, die Schwertlilie, po juž. Dalmaciji. Tu je kod 
Hrvata sačuvan jedan trag mitologijskog vjerovanja o sta- 
rom slavenskom božanstvu Perunu. M.S. 

BOGIŠIĆ, Baltazar, * Cavtat 7. XII. 1834, + Rijeka 
24. IV. 1908, pravnik. Iza pravnih nauka u Munchenu, 
Berlinu i Beču stekao je doktorat u Beču (1864), a još 
prije doktorat filozofije u Giessenu raspravom Uber die 
Ursachen der Niederlagen des deutschen Heeres im hus- 

sitischen Kriege (1862). Od 
1863 činovnik je dvorske knji- 
žnice u Beču, 1868 krajiški 
školski nadzornik u Temišva- 
ru, pa u Petrovaradinu, a od 
1869 sveučilišni profesor u 
Odesi. Na molbu kneza Ni- 
kole upućuje ga ruski car 
1874 u Crnu Goru, da izradi 
zakonik privatnoga prava za 
tu državu. U tu svrhu B. se 
daje na dugogodišnja istraži- 
vanja i proučavanja te boravi 
mnogo u Parizu. Međutim je 
1877 izradio prijedlog za ure- 
đenje pravosuđa u Bugarskoj. 
Plod njegova zakonodavnoga 
rada je Imovinski zakonik za 
knjaževinu Crnu Goru, izdan 
1888, a popravio ga je 1898. 
Dovršivši zakonik vrača se u Rusiju i ishodi umirovljenje. 
G. 1893 do 1899 je ministar pravosuđa u Crnoj Gori, a po 


BALTAZAR BOGIŠIĆ 


.tom živi do smrti većinom u Parizu baveći se znanstve- 


nim radom. Glavni je predmet toga rada kroz cijeli život 
narodno pravo. Izradivši naputak za skupljanje građe na- 
rodnog običajnog prava sabira veliku građu iz mnogih 
krajeva, koju objavljuje u golemom svesku Zbornik sada- 
šnjih pravnih običaja južnih Slovena (izd. Akademije, Za- 
greb 1884). Nastavljajući taj rad u Rusiji putuje Kavka- 
zom, da prouči pravne običaje ondašnjih naroda. U svom 
Imovinskom zakoniku uspio je pretočiti živo narodno pra- 
vo u zakonski oblik, uskladiti ga s novovjekim potrebama 
naroda, kome je zakon namijenjen, i tako osigurati razvoj 
zakonskoga prava u skladu s narodnim pravnim shvaća- 
njem. U njegovo doba bio je rad na sabiranju i istraživanju 
narodnog prava nov, pa je B. iznašao za nj i metodu, a isto 
tako je išao vlastitim putem kod izrađivanja crnogorskog 
zakonika. O tom je i napisao raspravu A propos du Code 
civil de Monténégro; quelques mots sur les principes et la 
méthode adoptés pour sa confection (Bruxelles 1886, pre- 
vedeno na mnoge jezike). I ostala brojna djela, izdana u 
Hrvatskoj, Rusiji i Srbiji, bave se starijim i suvremenim 
narodnim pravom. Mnoge je rasprave objavio i na fran- 
cuskom i njemačkom jeziku. Napose je proučavao staro 
dubrovačko pravo (Glavnije crte obiteljskog prava u sta- 
rom Dubrovniku, Rad HA, sv. 5.; izdanje Liber statutorum 
civitatis Ragusii, zajedno s K. Jireéekom, Zagreb 1904). 
U raspravi De la forme dite inokosna de la famille rurale 
chez les Serbes et les Croates (1884) dokazuje, da izmedu 
zadruge i inokosne obitelji nema bitne pravne razlike, jer 
su one samo dva razna oblika seljačke obitelji, u kojima 
vladaju jednaka temeljna pravna shvaćanja naroda. B. je 
također važan kao sakupljač narodnih pjesama te od njega 
potječe izdanje starohrvatskih bugarštica s temeljitom uvo- 
dnom raspravom o bugaršticama (Narodne pjesme iz sta- 
rijih, najviše primorskih zapisa, Beograd 1878). Znanstve- 
nim radom stekao je B. velik ugled u stranom svijetu, pa 
su prema njemu pisali o pravu južnih Slavena, a napose 
o zadruzi najznatniji tadanji pravnici i sociolozi (Sumner 
Maine, Le Play i dr.). Osobito je zapažen Imovinski za- 
konik (preveden na 5 svjetskih jezika) i u njemu izraženo 
shvaćanje B. o ulozi i pozivu zakonodavaca. Imovinu je 
ostavio rodnom mjestu Cavtatu, gdje se nalazi njegova 
knjižnica i muzej, a na obali mu je podignut spomenik. 

LIT.: I. Strohal, Valtazar B., Ljetopis HA i Mjesečnik 1908; K. Vojno- 


vić, Opšti imovinski zakonik za Crnu Goru obzirom па ostalo crno- 
gorsko zakonodavstvo, Rad 96. J. A 


BOGNER, Josip, *Vinkovci 6. II. 1906, + Zagreb 14. III. 
1936, književnik. Pučku školu i gimnaziju svršio je u 
Vinkovcima, filozofski fakultet s doktoratom u Zagrebu. 
Kao stipendist francuske vlade proveo je godinu dana na 
studijama u Parizu. Služio na gimnazijama u Varaždinu, 
Cupriji, Vinkovcima i Zagrebu. Bavio se književnom kri- 
tikom, pa je u raznim časopisima (Vijenac, Književnik, Ri- 
ječ, Savremenik, Hrvatska revija, S. K. G., 15 dana, Hrv. 
kolo) štampao veći broj prikaza i rasprava, od kojih su 
najznatnije: Hrvatsko-srpska poslijeratna lirika (Savreme- 
nik, 1929), Počeci ekspresionizma u hrv. književnosti, Od 
ekspresionizma do nadrealizma (Književnik, 1929, 1930), 
Subjektivizam u modernoj književnosti, Od  naturalisti- 
čkog teatra do teatra groteske (Hrv. revija, 1930, 1932). Pri- 
kazao je suvremene naše dramske pisce Kulundžića, Be- 
govića i Feldmana (Hrv. revija, 1929, 1935, 1936) i pripo- 


vjedače Vilovića i Budaka (15 dana, 1932, 1934). Naročito 
je volio svoga zemljaka Ivana Kozarca (Hrv. revija, 1935). 
Uz to je i prevodio (Jean Giono, Žetva; Albert Londres, 
Put u Buenos Aires). МВА. 

BOGOČIN, 1. unešićki brijeg (vis. 477 m) па unešićkoj 
zaravni u općini drniškoj. Ime mu dali poganski Hrvati, 
koji su na B-u vršili bogoštovne čine. Za turskih ratova 
palili su na В-и kresove i njima davali znakove o kretanju 
turske vojske. Na B-u je prethistorijska gromila i ostatak 
zida. Groblje na podnožju B. iskopavao je o. Marun. Tu 
se našlo srebrnih i pozlaćenih ornamentalnih ukrasa (5.—8. 
st.). Stotinu metara sjeverno od tog nazališta leži kato- 
ličko groblje, na kojem tridesetak starohrvatskih stećaka 
svjedoči tradiciju od preko tisuću godina. 

2. B. prominski, humak sa starim gradom na visoravni 
prominske župe, općine Oklaj, uz rijeku Krku u selu Bo- 
getić. Narod ga zove i Vilingrad. Stari grad Bogočin spo- 
minje se dvaput u ispravama 15. st. Gradom su gospodarile 
velmože Martinušići, a zadnji su mu gospodari bili gospoda 
Bogetići. 

LIT.: »Starohrvatska Prosvjeta« g. III. br. 2; Kukuljević, Acta cro- 
atica 1. NIE. 


BOGOHULSTVO — Blasfemija. 

BOGOJAVLJENJE (grč. Ezupavea ili Geopaveta), 

Blagdan B., koji se danas slavi 6. siječnja, prvi spominje 
Klement Aleksandrijski (Stromata 1/21, PG 8, 888.). Kra- 
jem 3. st. slavi se blagdan B. na kršćanskom Istoku kao 
svetkovina Isusova rođenja i krštenja u Jordanu. Na Za- 
padu je najkasnije početkom 4. st. uvedena božićna svet- 
kovina kao blagdan rođenja Isusova. Nešto kasnije pri- 
hvatio je od kršćanskog Istoka blagdan B. Rim, čitava 
Italija, Španjolska i Galija. Krajem 4. i početkom 5. st. 
slavi već čitavo kršćanstvo B. na dan 6. siječnja, a blagdan 
Rođenja Isusova na dan 25. prosinca. 

Na kršćanskom se Zapadu pod B. više ističe ukazanje 
Zvijezda i poklonstvo mudraca s Istoka kao i pretvorba 
vode u vino u Kani Galilejskoj, ali se spominje i Isusovo 
krštenje po sv. Ivanu Krstitelju. U rimskom su obredu 
ostala bogojavljenja zapravo spominju uzgredice, a najviše 
se ističe bogojavljenje trima mudracima s Istoka. Stoga se 
danas blagdan B. shvaća kao svetkovina poziva poganskih 
naroda u kršćanstvo, kao dan posvećen misijama. U istoč- 
noj je crkvi nasuprot glavna pažnja skrenuta na Isusovo 
krštenje u Jordanu i na bogojavljenje, koje je s time u 
vezi. Zato se u istočnoj crkvi na B. dijeli svečano krštenje. 

U rimskom je obredu god davnine uobičajeno, da se na 
blagdan Bogojavljenja poslije evanđelja svečanim načinom 
objavljuju pomične svetkovine one godine počevši od ne- 
djelje Sedamdesetnice do I. nedjelje u Došašću. 

U istočnoj se Crkvi danas osobito svečanim načinom 
blagoslivlje voda. Taj se običaj bio udomio djelomice i u 
zapadnoj Crkvi. Za blagdan B. donosi t. zv. Missale anti- 
quissimum zagrebačke stolne crkve iz 11. st. (MR 165, fol. 
21) blagoslov vode »sicut mos est grecorum«. Taj se obred 
sačuvao u Zagrebu do pred nekoliko decenija, a bio je 
uveden i drugdje, osobito u Ugarskoj. Rimska kongrega- 
cija obreda zabranila je dekretom od 17. V. 1890 (DA 3730) 
upotrebu blagoslova vode po istočnom obredu u zapadnoj 
Crkvi, a 6. XII. 1890 propisala je kraći obred, kojim se 
može blagosloviti voda uoči B. 

Kod nas je na B. uobičajen i blagoslov kuća, koji se vrši 
prema rimskom obredniku. Blagoslov zlata, tamjana i mire 
vrši se danas u zapadnoj Crkvi prema obrascu rimskog 
obrednika, Zagrebački misal iz 1511 propisuje па B. po- 
sebni dugački blagoslov frium munerum pretiosorum. 

Na B. vršila se prema spomenutom Missale antiquissi- 
mum zagrebačke stolne crkve iza 9. responzorija u matutinu 
obredna igra Triju Kraljeva, zvana Tractus stellae. Tekst 
je ove igre objelodanio Franjo Fancev u Narodnoj starini 
1925, IV. Ova obredna igra nastala je po svoj prilici u 
vezi s liturgijskim običajem, da se iza 9. responzorija u 
božićnoj noći i na B. vrlo svečanim načinom pjeva evan- 
delje Mat. 2, 1—12, koje se i danas prema rimskom misalu 
moli kao posljednje evanđelje u svečanoj dnevnoj božić- 
noj misi. Neki se spomen ili trag ove obredne igre na B. 
sačuvao u zagrebačkoj stolnoj crkvi sve do u 18. st. (vidi: 
D. Kniewald, Proprium de tempore u zagrebačkoj stolnoj 
crkvi 1094—1788, Zagreb 1941). Stara hrvatska nabožna 
književnost obrađivala je motiv Triju Kraljeva u pojedi- 
načnim pjesmama, kao što je Tri Kralja jahahu i Ta 
zvezda ta je izešla, koju donosi Cithara octochorda (v.), 
a u 17. st. postojalo je i jedno hrvatsko crkveno prika- 
zanje o Trima Kraljevima. 

BOGOJAVLJENJE U ZAGREBACKOM MISALU IZ 15. ST. 
Zagreb, Metropolitanska knjiZnica, MR 170. 


Sam dogadaj poklonstva mudraca s Istoka opisuje evan- 
delje ovako: »Kad se Isus rodi u Betlehemu u Judeji... 
dođu mudraci s istoka u Jeruzalem govoreći: ,Gdje je 
kralj židovski, što se rodio, jer vidjesmo njegovu zvijezdu 
na istoku i dođosmo, da mu se poklonimo"... I ušavši u 
kuću nađoše dijete s Marijom, materom njegovom, padoše 
ničice i pokloniše mu se, pa otvoriše blago svoje i izniješe 
mu darove: zlato i tamjan i smirnu« (Mat. 2,1,2,11). »Ne 
znamo točno, odakle su došli. Jedni misle Perziju, drugi 
Babiloniju, a treći Arabiju. Ne znamo, koliko ih je bilo. 
Nisu bili kraljevi. Bili su učeni ljudi, mudraci, koji su se 
bavili prirodnim znanostima i pobožni« (F. Zagoda). 

Sredovječna je predaja ograničila broj mudraca na tri, 
dok ih sirska predaja broji dvanaest. Čini se, da se prvi 
put javljaju imena triju mudraca u Excerpta latina bar- 
bari, cod. lat. 4884 pariske Nacionalne biblioteke iz 7. ili 
8. st.: »Magi autem vocabantur Bithisarea, Melichior, Ga- 
thaspa«. U t. zv. Missale antiquissimum zagrebačke stolne 
crkve imamo ista imena, ali u drugom obliku: Aurum Ga- 
spar thus Melciar mirram Balthasar. U spisu Excerptiones 
Patrum, koji je navodno napisao Beda Venerabilis, nalazimo 
nesamo imena, nego i opis vanjske pojave triju mudraca. 
Prema kronici Roberta de Thorignyja (izd. Delisle, Rouen 
1872, IL) dobio je sv. Eustorgije (315—331) tjelesa sv. 
»triju kraljeva« i prenio ih iz Carigrada u Milan, gdje su 
sahranjena u sarkofagu, koji se i danas čuva u Sant'Eustor- 
gio. G. 1158 pronađen je ovaj sarkofag, a 1164 prenesena 
su mrtva tjelesa sv. »triju kraljeva« u Koln. Hildesheim- 
ski biskup Ivan Schadland napisao je 1364/5 Liber de gestis 
ac trina trium regum translatione. Podatke je navodno 
crpao s istoka, možda iz Armenije. Tu je već Melkior 
kralj Nubije i Arabije, Baltazar kralj Godolije i Sabe, a 
Gašpar kralj Tarsa i otoka Egryzoulla. Kraljevima su 
evanđeoski mudraci proglašeni zato, jer su bogoslovi sma- 
trali, da se njihovim darivanjem ispunja proročanstvo: 
»Reges Tharsis et insulae munera offerent, reges Arabum 
et Saba dona adducent« (Ps. 71, 10.). 


B. u umjetnosti. Najstariju sliku poklonstva mudraca 
s Istoka ima Cappella greca u katakombama sv. Priscile u 
Rimu. Potječe iz početka 2. st. Dok su ovdje prikazana 
tri mudraca, u kripti bl. Djevice u katakombama sv. Petra 
i Marcelina u Rimu iz prve polovice 3. st. naslikana su 
samo dvojica, a dvojicu ima i cubiculum 54. istih kata- 
komba. Loculus katakomba sv. Domitile iz prve polovice 
4. st. (možda iz razloga simetrije) ima naslikana četiri 
mudraca, kako donose svoje darove, dok Gospa s Djete- 
tom sjedi u sredini. Na jednoj vazi iz crnog mramora 
(4. st.) u Kircherovu muzeju u Rimu donosi šest mudraca 
svoje darove. Na sarkofazima 4. i 5. st. prikazano je po- 
klonstvo mudraca kao i u katakombama, ali su samo tri 
mudraca. 

U monumentalnoj se umjetnosti kasne antike, koja stoji 
pod utjecajem iz Carigrada, razvija drugi tip poklonstva 
mudraca. Dok se prikaz Bogojavljenja na nadgrobnim spo- 
menicima može патугі povijesnim tipom, monumentalna 
umjetnost stvara slike, na kojima je Gospa postala kralji- 
com neba, a mudraci knezovima i kraljevima. Najstarija 
ovakva, do danas sačuvana slika nalazi se među mozaicima 
na triumfalnom luku u Santa Maria Maggiore u Rimu. 
izrađenim za Siksta III. (432—440). Sto godina mlađa je 
slika u mozaiku u S. Apollinare Nuovo u Ravenni iz doba 
cara Justinijana (527—565). Vrhunac razvitka ovoga hie- 
ratsko-simboličkog shvaćanja predstavlja mozaik u apsidi 
Santa Maria in Trastevere od Cavallinija. 


Krajem 12. st. prikazuje Benedetto Antelami u timpanu 
baptisterija u Parmi poklonstvo triju mudraca na način, 
koji je u 13. i 14. st. prodro i u nordijske zemlje: najstariji 
mudrac kleči na zemlji bez krune na glavi i dariva malog 
Isusa; drugi, muž u zreloj dobi, nosi krunu na glavi i stoji 
držeći u ruci jednu posudu, te pokazuje trećemu, mladiću 
s krunom na glavi, zvijezdu, koja se pokazuje na nebu nad 
štalicom. Tako prikazuju poklonstvo mudraca mnogi sre- 
dovječni portali. Na drugim je opet pročeljima prikazan 
gotovo dramatskim načinom odlazak mudraca s Istoka, nji- 
hove rasprave s Herodom, poklonstvo malomu Isusu i 
povratak u domovinu. 


Talijanska je renesansa od Giotta do Leonarda da Vinci 
stvorila poseban tip poklonstva Triju Kraljeva, pun nad- 
naravnog dostojanstva i života. Ali kad je broj udionika 
u tom prizoru postajao sve većim, a sjaj odjeća sve boga- 
tijim, i kad su sv. Tri Kralja postala zapravo portretima 
znamenitih suvremenika, tada (u 16. st.) poprima poklon- 
stvo Triju Kraljeva sve više svjetovni značaj. Giovanni da 
Fiesole slika bl. Djevicu s malenim Isusom, kojemu se kla- 
njaju sv. Tri Kralja. Ghirlandaio i Filippino Lippi slikaju 
Gospu kao kneginju, koja pokazuje svog sinka bogatoj 
rodbini. 

U njemačkom i nizozemskom slikarstvu razvija se tema 
Bogojavljenja od Rogiera van der Weyden do Diirera. 
U Кбіпи su nastale mnoge slike sv. Triju Kraljeva. Oko 
1440 naslikao je Stjepan Lochner svoju znamenitu sliku 
u stolnoj crkvi u Kólnu. Na njemačku je umjetnost u 
znatno većoj mjeri utjecala slika sv. Triju Kraljeva, što 
ju je za St. Kolumbu u Kolnu naslikao Rogier van der 
Weyden oko 1450. Tu se čitav prizor odvija kao povijesni 
događaj, a biblijska su lica zapravo portreti tadašnjih kne- 
zova. Diirerova slika sv. Triju Kraljeva u tribuni Uffizija 
u Firenzi (1509) može se smatrati najljepšom slikom Bogo- 
javljenja, koja je nastala na njemačkom području. 

Najljepša sitnoslika zagrebačkih liturgijskih kodeksa, 
koja prikazuje Bogojavljenje, potječe iz kraja 15. st., a 
nalazi se u misalu čazmanskog prepošta Jurja de Topusko, 
što ga je 1495 pisao svećenik Matej iz Miletinca. Taj se 
misal čuva u Metropolitanskoj knjižnici u Zagrebu (sign. 
MR 70). 


LIT.: H. Leclercq, Ерірһапіе, Dictionnaire d'Archéologie chrétienne et 
de Liturgie, V., Pariz 1922, 197—201; Isti, Mages, ondje X., Pariz 1931; 
980—1067; K. Künstle, Ikonographie der christlichen Kunst, 1., Freiburg 
i. B. 1928, 354—365. D. K-d. 


BOGOLJUBOV, Efim, Ж Kijev 1889. Borio se dva 
puta za áampionat u šahu. Osvojio je 15 prvih nagrada na 
turnirima. Najveće pobjede: Pistyan 1922, Moskva 1925 i 
Kissingen 1928. Velik taktičar i klasičan u napadu. D. B. 

BOGOMOLJCI, 1. U ruskoj pravoslavnoj crkvi naziv 
za hodočasnike u Palestinu, osobito u Jeruzalem. 

2. Vjerski pokret, što se pojavio u mnoštvu naroda u 
Srbiji nakon svjetskog rata od prilike između 1920 i 1930, 
poznat i pod drugim imenima. Mnoštvo je naroda osjećalo 
neodoljivu potrebu intenzivnijeg vjersko-bogoštovnog ži- 
vota, pa bi se skupljalo po nedjeljama i blagdanima u 
crkvama ili na njihovim ruševinama, da vrši zajedničke 
molitve i druge vjerske pobožnosti. 


LIT.: F. Grivec, Pravoslavlje, Ljubljana 1918; R. Rogošić, Srpska > 


crkva u Acta conventus pro studiis orientalibus, anno 1925 in urbe 
Ljubljana celebrati, Ljubljana 1925. KO. 

BOGOMOLJKA (Mantis religiosa), kukac, ravnokrilac, 
velik 7 cm, na dugačkom prednjem prsnom kolutiću nosi 
malenu glavu, dugačkim prednjim nogama lovi druge kukce, 
živi u srednjoj i južnoj Evropi. 

BOGORAZ, Vladimir G., (pseud. Tan), Ж Taganrog 
1864, + Petrograd 1936, ruski pisac, pjesnik i etnograf, 
karakterističan zastupnik idejno-stranačkog revolucionar- 
nog pjesništva. Živeći u trajnom progonstvu u Sibiru teme- 
ljito je proučio folklor i etnografiju onih tada još slabo 
poznatih krajeva i opisao ih u naučnim djelima i pripo- 
vijestima. Književna djela izašla su mu u Petrogradu 1911— 
1912 u 10 sv., dok je Ruska akademija nauka izdala 1900 ova 
njegova stručna djela: Obrazcy materjalov po izučeniju 
čukotskago jazyka i folklora i Materjaly po izučeniju ču- 
kotskago jazyka i folklora, sobrannye v  Kolymskom 
okrugje, a također Cukotskie razskazy. N.F. 

BOGORODIČIN OTOK — Gospa od Škrpjela. 

BOGORODIČINO KOLO — Horo. 


BOGOROV (Bogojev), Ivan Andreja, * Karlovo 1818, 
T 1892, bugarski pisac. U Karlovu svršio početne škole, 
a duhovno sjemenište u Odesi i medicinu u Parizu. Bavio 
se poglavito novinarstvom i jezikoslovljem. Napisao je 
više djela, tako: Prvička blgarska gramatika (1844); Upu- 
tvanije na blgarski rječnik (1869); Frensko-blgarski rječnik 
(1869); Blgarsko-frenski rječnik (1871); Čista blgarska na- 
kovalnja za slatkodumstvo (1878—79). Uređivao je u Leip- 
zigu prve bugarske novine Blgarski Orel (1846). EB; 


BOGOSLOVIJE, katoličke. Kat. je crkva od svog po- 
stanka nastojala oko odgoja i naobrazbe svojega duhovni- 
čkog podmlatka. Već su apostoli okupljali oko sebe i 
poučavali svoje nasljednike, a tako su kasnije činili i bi- 
skupi i obični Svećenici. Okupljali su i podučavali u svojim 
domovima i u naročitim biskupskim odgojilištima one, koji 
su imali stupiti u kler kao službenici Crkve. Ta odgojilišta 
i škole za kandidate svećeništva prve su kat. bogoslovije, 
jer se u njima učila u prvom redu vjerska nauka, nauka o 
Bogu (teologija, bogoslovlje). U srednjem su v. izdane za 
te škole točne odredbe u crkvenim zakonima, napose od 
Aleksandra ІП. (1179), Inocenta ІП. (1215) i Grgura IX. 
(1274). Takve su bogoslovske škole imale i velike crkvene 
redovničke družbe (benediktinci, franjevci, dominikanci 
i t. d.) od svojega postanka. Počevši od 13. st. počela su 
se osnivati u zapadnoj Evropi (Bologna, Pariz, Padova) 
i t. d. sveučilišta kao visokoškolska naučna društva na- 
stavnika i đaka (univerziteti). Sva ta sveučilišta (Prag 
1348, Beč 1365, Budim 1467 i t. d.) nastadoše s pomoću, 
zaštitom i povlasticama papa, pa je njima svagdje pri- 
ključena i kat. bogoslovija (teološki fakultet) tako, da 
odonda postoje dvije vrsti kat. bogoslovija: bogoslovski 
fakulteti i nefakultetska bogoslovska učilišta. Ova su ne- 
fakultetska bogoslovska učilišta spojena redovito s bi- 
skupijskim sjemeništima (sjemenišne bogoslovije) ili s re- 
dovničkim kućama (redovničke bogoslovije). Veliki je 
crkveni sabor u Tridentu (1545—1563) izdao (1563) zna- 
meniti dekret (Sess. 23 de ref. c. 18) o uzgoju i nastavi 
duhovne mladosti u sjemeništima. Tridentske su odredbe 
zadržane i proširene u novom crkv. zakoniku (1917), pa 
vrijede i danas za nefakultetske bogoslovije; za kat. bo- 
goslovske fakultete sadržani su sadašnji crkveni propisi 
u znamenitoj konstituciji Pija XI. «Deus scientiarum Do- 
minus«, 24. V. 1931. 





717 


Takova su crkvena odgojilišta i škole postojale bez 
sumnje već u prvim st. kršćanstva i u hrvatskim krajevi- 
ma, a ima sigurnih povijesnih podataka za to, da je i kod 
nas u srednjem vijeku bilo biskupskih (sjemenišnih) i re- 
dovničkih bogoslovskih škola. Zagrebačko bogoslovsko 
sjemenište osnovano je prema trident. propisima 1564 
(bisk. Juraj Drašković), a đakovačko 1806, (bisk. A. Man- 
dić). Zagreb. sjem. bogoslovija postala je osnutkom hrv. 
sveučilišta (1874), kat. bogoslovskim fakultetom. Isto je 
tako osnutkom sveučilišta u Ljubljani (1924), tamošnja 
sjem. bogoslovija pretvorena u fakultet. Kraj toga postoje 
i dalje druge kat. bogoslovije kao nefakultetska bogoslov- 
ska učilišta, kojima pripada naslov »visoka bogoslovska 
škola« (po zaključku Biskup. konferencija, 22. X. 1937). 
Takve su sjemenišne bogoslovije u: Splitu, Sarajevu, Se- 
nju, Đakovu i Mariboru, te franjevačke u: Makarskoj, Sa- 
rajevu i Mostaru. 


LIT.: (Novija inozemna): Stephen d' Irsay, Histoire des Univer- 
sites francaises et étrangéres des origines à nos jours, 2 sv., Pariz 
1935; René Aigrain, Les Universités Catholi ues, Pariz 1935; Langasco, 
De institutione clericorum in disciplinis нні Legislatio cano- 
nica, Rim 1936; S. Congreg. de Sem., Enchiridion clericorum: Documenta 
Ecclesiae sacrorum alumnis instituendis, Rim 1938 


Domača literatura: Sveučilište Kralj. SHS u Zagrebu, Spomenica 
Akademičkoga Senata, Zegreb 1925; V. Klaić, Preteče Sveučilišta; Isti, 
Postanje i razvitak sveučilišta; Fr. Barac, Teološki fakultet; Matija 
Pavić, Biskupsko sjemenište u Đakovu 1806—1906, Đakovo 1911; Fr. 
Plevnjak, Prilozi za kulturnu povijest hrv. svećenstva, Zagreb 1910: 
Pavao Lončar, Crkva i škola, Zagreb 1925; 5. Urlić, Crtice iz dalma- 
tinskoga školstva, Zadar 1919; B. Cuvaj, Građa za povijest školstva, 
sv. L—XL, Zagreb 1910—1913. Fr, H. 

BOGOSLOVLJE  (teogija) predstavlja od vremena 
krščanstva nauku o Bogu, njegovoj biti i svojstvima. U 
pretkrščansko je doba značila ta riječ govor o bogovima 
prema mitskom shvačanju pojedinih naroda. Grci su He- 
rodota i Hezioda, svoje pisce o mitskom djelovanju bo- 
žanskih lica, nazivali »teolozima« (Gros »bog«, 40708, Лоуѓа 
»riječ, nauka«). Preko sv. Otaca je preuzela taj izraz 
kršćanska nauka o Bogu, razumijevajući prvenstveno pod 
njim nauku o presv. Trojstvu: Ocu Stvoritelju, Kristu Ot- 
kupitelju, i Duhu Svetom Posvetitelju. Kršćansko bogoslo- 
vlje (katoličko, pravoslavno, protestantsko) ima osnovne 
pojmove manje više zajedničke, ali se katolicizam i pravo- 
slavlje u mnogim, pa i u bitnim nazorima odvajaju od 
učenja protestantskih vjerskih zajednica. 


Kršćansko (katoličko) bogoslovlje dijeli se na: naravno 
(teodiceja) nauka o Bogu na osnovi razumskoga shvaćanja 
i zaključivanja; nadnaravno (teologija) nauka o Bogu, isti- 
nama i sredstvima spasenja na osnovi Božje objave preko 
starozavjetnih proroka i Isusa Krista. Sustavna se njegova 
izgradnja razvijala od jednostavnih početaka (tumačenja 
objave) do solidno razvedenog zdanja, koje se danas pred- 
stavlja u tri glavna dijela: povijesni (biblijske nauke, po- 
vijest, etnologija), dogmatski (apologetika, dogmatika, mo- 
ral) i praktični (kan. pravo i pastoral). Od ranih vijekova 
kršćanstva pronijeli su ga kroz prve borbe za opstanak t. 
Zv. apostolski oci i apologeti. Nastankom kršćanske ere 
bujno se razvilo djelovanje crkvenih otaca (4—8 st.), nji- 
hovih nastavljača i komentatora; za visokoga skolastičkog 
perioda (11.—14. st.) bogoslovlje je prva i najodličnija 
nauka, Zapadanje skolastike, humanizam, renesansa, crkve- 
ni raskol 16. st., buđenje prirodnih nauka potiskuju zani- 
manje za bogoslovlje. Tridentski je sabor (1545—1563) usta- 
novio smjernice za razvoj katoličkoga bogoslovlja i kršćan- 
skoga praktičnog života; pokušaji, nastali u vremenu iza 
toga (deizam, galikanizam, febronijanizam, jozefinizam, 
ontologizam, tradicionalizam, modernizam i dr.) razbili 
su se posvuda o Petrovu stijenu, negdje s više negdje s 
manje štete po Crkvu, ali su dobrim dijelom i pomogli so- 
lidnoj izgradnji, zdravim pogledima i naučnoj kritičnosti 
teološke nauke. Od vatikanskoga sabora (1870) razvilo se 
kat. bogoslovlje do visoka stupnja i po svojim jakim pred- 
stavnicima uvelike utječe u pozitivnom smislu na razvoj 
kulturnoga shvaćanja, a važi kao korektiv novim destruk- 
tivnim ideologijama sve do naših dana. 

Znanstveni karakter modernoga bogoslovlja određuju: 
jedinstvo objekta (određeni sklop istina), vlastita metoda 
(crkveni autoritet ne poništava nego čuva) i sistematika u 
razvijanju znanstvenih spoznaja. Unutar granica prirodne 
spoznaje nema sukoba između prave znanosti i bogoslov- 
Skih istina; izvan tih granica pomažu nauci hipoteze( pret- 
postavke), gdje je svatko, kakvagod naziranja bio, slo- 
bodan, ali ujedno i vezan onim, što je utvrđena istina; ona 
je jedina svrha svakoga znanstvenog istraživanja. 

Hrvatska je bogoslovska nauka, kao i hrvatska knjizev- 
nost uopće, vrlo ranoga podrijetla. Stara je naša knjiže- 
vnost mahom bogoslovskoga značaja s moralno-pastoral- 
nom svrhom. Glagoljaška je književnost preteča radovima 
iz bogoslovske struke, koji su nakon iznašašća tiska izla- 
zili kod nas štampani na hrvatskom narodnom jeziku (Sil- 
vestar Bedričić, 1507, Bazilije Gradič, 1566, Šime Budinić, 
1582, Matija Divković, 1611, Bartol Kašić, 1631, fra Mihajlo 
Radnić, 1683, Antun Kadčić, 1729, fra Marko Dobretić, 1782, 
Maksimilijan Vrhovac, 1822, i dr. Od osnutka sveučilišta 
u Zagrebu kod nas je bogoslovska knjiga znatno napredo- 
vala u svima svojim granama, manje u strogo znanstvenom, 
a više u naučno-popularnom smjeru. Za to su bile odlučne 
potrebe praktičnoga života, obrana vjere i Crkve. Istakli 
su se na tom polju: Marković, Štadler, Bujanović, 5110116, 
Kržan, Iveković, Belaj, Ruspini, Jelenić, Palunko i dr. 

LIT.: P. Wyser, Theologie als Wissenschaft, 1938; Chenu, Position de 
la théologie, Rev. des sciences phil. et theol. 24/1935; Bujanović, Teolo- 
gija kao znanost, Kat. List, 15/1923; Grabić, Teologija kao znanost u 
franj. školi, Bogosl. Smotra, V., 1914. A. Z. 

BOGOSLOVSKA SMOTRA (»Ephemerides theologicae«) 
glavno je stručno glasilo »Hrvatske bogoslovske akademije« 
u Zagrebu od 1923. Časopis je pokrenuo prof. J. Pazman 
1910 u suradnji s Edgarom Leopoldom kao posebni prilog 
»Katoličkog lista«. Prve dvije godine su pokretači ujedno i 
urednici časopisa. Od III. godišta (1912) uređuju B. S. pro- 
fesori Pazman i Fr. Barac sve do 1919, kad je zbog poratnih 
neprilika izašla samo u 2 broja i po tom prestala. Istom 
1923 počinje B. S. ponovno izlaziti kao glavno glasilo Hrv. 
bogosl. akademije u redakciji profesorskog zbora bogo- 
slovskog fakulteta, pod odgovornim uredništvom prof. S. 
Bakšiča, a od 1925 i prof. A. Živkoviča. G. 1939 preuzi- 
maju uredništvo profesori Gračanin i Oberški. Opseg se 
od to doba povečava na 6 svezaka po 5 araka godišnje. 

U stručnim radovima B. S. zastupane su u ovih 30 go- 
dina sve grane bogoslovske znanosti (apologetika, dogma- 
tika, biblikum, moral, pastoral, crkveno pravo i povijest) 
uz skolastióku filozofiju, tako da se o razvoju moderne 
bogoslovske znanosti u Hrvata ne moZe govoriti bez osvr- 
tanja na B. S. kao na prvo i glavno hrvatsko bogoslovsko 
glasilo. Osim bivših i sadašnjih profesora fakulteta, tiskali 
su u B. S. svoje radove: F. Bulić, I. Bock, P. Butorac, 
J. Cenkić, P. Grabić, 1. Guberina, D. Mandić, Т; Pavić; 
S. Ritig, A. Spiletak, F. Šanc, H. Bošković, U Talija, 
M. Vanino, A. Zaninović i dr. А. 7. 

BOGOSLUŽJE. Već Plutarh opaža, da ima država bez 
zidova, bez zakona, bez kovanog novca, ali nitko još nije 
vidio jednog naroda bez Boga, bez molitve, bez vjerskih 
čina i bez žrtava. Najnovija istraživanja potvrđuju naj- 
obilnije ovu činjenicu. Osjećaj se nemoći, podložnosti, 
straha, ali i prošnje, ufanja i čašćenja božanstva očituje 
i kod najprimitivnijih naroda glazbom, pjesmom, plesom, 
svečanostima, ophodima, molitvom, žrtvama, štovanjem 
i t. d. Ovi su obredi danas kojiput nerazumljivi i dana- 
šnjim urođenicima, premda ih oni vrše kao posvećenu i 
nepovredivu pradjedovsku predaju. Ovi su obredi bogo- 
služja primitivnih naroda pogotovo nerazumljivi Evroplja- 
ninu, koji je tako daleko od životnih prilika primitivnih 
naroda. Bogoslužje je primitivnih naroda često izmiješano 
čaranjem i sujevjerjem, ali posvuda vidimo činjenicu, da 
u svim narodima postoji nesamo vjera u božanstvo, kako 
je to opazio več Seneka, nego i privatni i javni izražaj 
te vjere, koji se očituje u različitim oblicima štovanja 
božanstva. 

Štovanje božanstva očituje se već u samim činima uma 
i volje, kao podložnosti, straha, prošnje, zahvalnosti, od- 
govornosti za vlastite čine pred božanstvom, pokori i lju- 
bavi. Ali štovanje se božanstva ne ograničuje samo na 
unutrašnje duševne čine, nego teži za tim, da bude i vanj- 
skim načinom izraženo. Ovo vanjskim načinom izraženo 
štovanje božanstva zovemo bogoslužjem ili bogoštovljem. 

Bogoslužje je posve lično ili privatno, kad je izražaj 
vjere pojedinaca. Ono je zajedničko, kad se vrši na oči- 
gled sviju, ali bez posebnog svećenika, koji bi posredovao 
između božanstva i ljudi. Ono je javno, kad ga obavlja 
svećenik kao zastupnik Božji prema ljudima i kao po- 
srednik između ljudi i Boga. Prvi se oblik razvio osobito 
u mističnoj Indiji, drugi u Islamu i kasnije donekle u 
protestantizmu, a treći, zajedno s prvim, u starom zavjetu 
i u kršćanstvu: »jer svaki veliki svećenik, koji se od ljudi 
uzima, za ljude se postavlja na službu Bogu, da prinosi 
darove i žrtve za grijehe« (Hebr. 5, 1.). 


I zajedničko i javno bogoslužje nalazimo već kod po- 
ganskih naroda autoritativno uređeno, osobito kod Egip- 
ćana i Rimljana. Katoličkim se javnim bogoslužjem prema 
kan. 1256 crkvenog zakonika smatra ono bogoslužje, koje 
se vrši u ime Crkve, po osobama, što ih je Crkva za tu 
službu odredila, i činima, što ih propisuje Crkva. Kršćan- 
sko javno bogoslužje, kako ga uređuje Crkva, zove kan. 
1257. crkvenog zakonika liturgijom. Liturgija (grč. letrovoy/a) 
znači uopće javnu službu ili čin, što ga пе vrši poje- 
dinac u svoje ime, nego u ime zajednice. S vremenom se 
primjena ove riječi stegnula na vjersku zajednicu i samo 
na bogoslužne čine, koji se vrše u ime kršćanske zajedni- 
ce, a naročito na žrtveno bogoslužje. 

Pravi je predmet bogoslužja neposredno ili posredno 
uvijek samo Bog, jer se svakim bogoslužnim činom ne- 
posredno ili posredno odaje čast Bogu, pa i onda, kad se 
ti čini izravno odnose na Blaženu Djevicu, svece, anđele, 
svete moći ili svete slike, budući da u svecima i po njima 
slavimo Gospodina. Prema kan. 1255. $ 1. iskazuje kato- 
lička Crkva Presvetom Trojstvu i svakoj pojedinoj Bo- 
žanskoj osobi, napose Kristu Gospodinu pod sakramen- 
talnim prilikama, cultum latriae; Blaženoj Djevici cultum 
hyperduliae; svecima, anđelima i blaženim cultum duliae. 
Poštovanje, koje se iskazuje svetim moćima i svetim sli- 
kama zove kan. 1255. 8 2. cultus relativus, jer se zapravo ne 
odnosi na onu tvar, kojoj se po vanjskim znacima iskazuje 
poštovanje, nego na onu osobu, kojoj su pripadale svete 
moći, ili koju prikazuje svete slike, a po njima kona- 
čno Bogu. 

Glavni je i prvotni liturg u svakom kršćanskom bogo- 
služnom činu sam Spasitelj, vječni veliki svećenik N. Z. 
(Hebr. 7, 25.). Crkva u ime Njegovo povjerava svećeni- 
cima, da kao vidljivi zamjenici i pomoćnici Kristovi vrše 
svoju svetu službu u ime Kristovo i u ime Crkve, kao 
posrednici između Boga i ljudi: U širem su smislu i svi 
vjernici, u koliko su članovi crkvene zajednice, koja je 
moralni vidljivi nosilac liturgije, sveto svećenstvo, koje 
prinosi duhovne žrtve (I. Petr. 2, 5.). U tom su smislu i svi 
vjernici liturgi pa ne prisustvuju samo pasivno svetim 
obredima, posebice sv. misi, ne »slušaju« samo sv. misu, 
nego je i »mole«, zajedno sa svećenikom, te aktivno, na 
svoj način, sudjeluju kod bogoslužja. Zato i poziva sve- 
ćenik kod sv. mise vjernike: »orate fratres, ut meum ac 
vestrum sacrificium acceptabile Нак, a onda u kanonu 
moli: »Hanc igitur oblationem servitutis nostrae, sed et 
cunctae familiae tuae...« Tijekom srednjega vijeka sveto 
je svećeništvo svih vjernika bilo ponešto potisnuto u po- 
zadinu i tumačeno više asketski nego liturgijski. Ali iza 
Motuproprija Pija X. 1903 i apostolske konstitucije Pija 
XI. 1928 o crkvenom pjevanju i liturgiji ne može više biti 
sumnje o tomu, da su i pjevači i narod kod liturgije li- 
turgi. Ovim je ujedno dan pouzdan uputak onim nasto- 
janjima, koja se zovu liturgijskim pokretom ili liturgij- 
skom obnovom. Cilj ovih nastojanja nije samo u tomu, 
da se emocionalni život vjernika obogati umjetničkim do- 
življajima, kojima obiluje liturgija, pa ni u tomu, da vjer- 
nici samo razumiju liturgiju i da je pasivno prate, nego da 
je — ostajući u granicama, što ih određuje dogma, crkveno 
pravo i liturgijski propisi — zajedno sa svećenikom i vrše 
te da budu zajedno sa svećenikom i klerom uopće Ecclesia 
orans. 


LIT.: Huby, Manuel d'Histoire de religions, Pariz 1912; Anwander, 
Die Religionen der Menschheit, Freiburg i. Br. 1927; W. Schmidt, Der 
Ursprung der Gottesidee, Münster 1928; Isti, Handbuch der vergleichen- 
den Religionsgeschichte, Miinster 1929; D. Kniewald, Liturgika, Zagreb 
037. D. K-d. 


BOGOTA. Visoravan od 1750 km? u Kolumbiji, 2500 
m nad morem, nekad plitko jezero, opkoljeno na istoku 
višim i na zapadu nižim kosama Kordiljera. Rio Bogota od- 
vodnjuje prema jugu golu visoravan u rijeku Magdalenu 
praveći jaki slap Teguendama od 139 m visine. 

2. Glavni grad usred republike Kolumbije, leži na za- 
padnoj strani istočnih Kordiljera u visini od 2640 m na 
spomenutoj visoravni. Klima grada je vlažna (1614 mm), 
ali jednolična, umjerena i zdrava. Rječice Rio San Fran- 
cisco i Rio San Augustin, koje teku u Rio B., dijele grad u 
tri dijela. I ako su tu vrlo česti potresi (strahoviti potres 
1827), grad se širi naglo, a zauzima vrlo velik prostor i 
zato, jer se kuće grade većim dijelom samo na jedan kat. 
Ima lijepu katedralu, mnoge crkve i samostane, knjižnicu, 
zvjezdarnicu, muzej, botanički vrt i sveučilište., Osnovao 
ga je 1538 Španjolac Gonzalo Ximenez de Quesada na 

mjestu starog Tensaquilla u području Chibeha. Danas ima 
420.000 stan. U blizini se prostiru plantaže za kavu, sla- 
dor i kakao. Izvozi nešto soli, ugljena i dragulja. Prometu 
i trgovini najviše smeta gorovitost zemlje. O. O. 


BOGOVIĆ, Mirko, * Varaždin 2. II. 1816, + Zagreb 4. 
V. 1893, književnik i političar. Pučku školu polazio u Kri- 
ževcima, gimnaziju u Varaždinu, filozofiju u Zagrebu. 
G. 1833—40 služio u vojsci. Kadetsku školu svršio u Pe- 
trovaradinu. G. 1840 napustio vojničku službu. Privatno 
učio pravo i položio ispite u Zagrebu. G. 1844 položio i 
odvjetnički ispit (u Pešti). Od 1842 vršio različite službe 
(bilježnik banske stolice, začasni podbilježnik zagrebačke 
županije, prisjednik sudbenog stola križevačke županije, 
prisjednik sudbenog stola u Aradu, 1846 odvjetnik, 1847 
aktuar u ugarskom inspektoratu na Rijeci, 1848 Jelačićev 
povjerenik u Turopolju, Varaždinu it.d., član banskoga 
vijeća). Usto je sudjelovao u svim znatnijim hrvatskim 
nacionalnim pothvatima svoga vremena. U srpanjskom su- 
kobu 1845 teško ranjen. G. 1848 veoma živ u borbi protiv 
Madžara. Za apsolutizma bio je vrlo žestok protivnik te 
vladavine u Hrvatskoj; kao urednik »Nevena« zatvoren, 
što je u listu štampao jednu pjesmu Ivana Filipovića. Na- 
kon obnove ustava bio jedan 
od glavnijih hrvatskih politi- 
čara: bio je član hrvatskoga 
sabora i gradski zastupnik u 
Zagrebu. Prigodom novog ure- 
đenja habsburške monarhije 
postao odrešit pristalica unije 
s Madžarima. To ga je odije- 
lilo od dotadašnjih političkih 
sumišljenika. G. 1867 postao za- 
grebačkim velikim županom, 
1871—1875 bio ministarski sa- 
vjetnik u Pešti. Poslije umi- 
rovljenja živio u Zagrebu. 

Bogović je počeo književno 
raditi početkom četrdesetih 
godina štampajući prijevode, 
pjesme i članke (Croatia, Na- 
rodne novine, Danica) U 
toku svoje književničke dje- 
latnosti štampao je pjesme, pripovjetke, političke članke, 
književno-povijesne, povijesne i dr. sastavke u velikom broju 
(Jugoslavenske novine, Narodne novine, Siidslawische Zei- 
tung, Kolo, Naše gore list, praški list Union, i t. d.). Za- 
sebno je izdao više knjiga pjesama (Ljubice, Zagreb 
1844, Smilje i kovilje, Zagreb 1847, Domorodni glasi, Ri- 
jeka 1848, 4 knjige Vinjaga, Zagreb 1861, 1862, 1874, 1878, 
Slike i prilike, Zagreb 1878, Strelice, Zagreb 1879), tri dra- 
me (Frankopan, Zagreb 1856, Stjepan, posljednji kralj bo- 
sanski, Zagreb 1857, Matija Gubec, Zagreb 1859), knjigu 
Pripovijesti (Zagreb 1859), neke političke brošure (Politische 
Rückblicke in Bezug auf Kroatien, Zagreb 1861, Zur bosni- 
schen Frage, Zagreb 1880, Eine Lanze für den Schiffahrts- 
Kanal Rugvica-Agram, Zagreb 1881, Ursachen und Wir- 
kungen, Zagreb 1884). — Glavna njegova djela izdala je 
MH u tri knjige (Zagreb 1893, 1894, 1895). Milivoj Srepel 
izdao je iz njegove ostavštine Posmrtne pjesme (Zagreb 
1895). — Sam Bogović je izdao Pjesme Antuna Nijemčića 
(Zagreb 1851), uređivao je 1852 »Neven«, 1853 »Kolo«, bio 
je tajnik povjesničkog društva, član kazališnog odbora, 
urednik Gospodarskog lista. Pored izvornih radova štampao 
je narodne pjesme, zagonetke, i t. d., što ih je sam skupio. 


Bogovićev književni rad u uskoj je vezi s njegovom 
javnom djelatnošću. Po svojoj plodnosti pripadao je B. 
među najproduktivnije hrvatske pisce pedesetih godina, a 
po značenju bio je najznatniji predstavnik hrvatskoga knji- 
ževnog života u doba apsolutizma. Poslije povratka ustava 
njegova je književnička djelatnost jenjala. 


U mlađim godinama pjevao je lirske, ponajviše ljubavne 
pjesme, po modi onoga vremena (po uzoru narodne pjesme 
i Dubrovčana). Kad su se politički odnosi između Hrvata i 
Madžara zaoštrili, stao je pisati političke pjesme, sokoleći 
svoj narod na borbu i odlučnost. U doba apsolutizma, kad 
se veći dio književnika bio povukao, htio je književnost 
učiniti sredstvom narodnog otpora. U tom je duhu ure- 
divao »Neven«, a svoje drame prožeo aktualnim poli- 
tičkim tendencijama i socijalnim pogledima (mržnja prema 
Habsburgovcima, simpatije prema Madžarima, misao о 

društvenoj pravdi). Svojim pripovijestima htio je hrvatsku 
javnost odvratiti od čitanja u stranim jezicima i zagrijati 
je za hrvatsku prošlost. Zato su njegovi spisi vršili jak 
utjecaj na hrvatsku omladinu njegova vremena. Poslije 
njegova preokreta u politici i prejake povezanosti s Madža- 
rima nestalo je i simpatija prema njemu, i u posljednjim 
svojim knjigama iz 1878 izražava on bolno i resko svoja 
razočaranja u ljudima, mizantropiju i uvjerenje o besmi- 
slenosti života. 

Bogovičeva djela važna su literarno-historijski. Stihovi u 
njegovim zbirkama bili su okretno napisani, pa ih je pri- 
jazno primila i javnost i kritika. Njegove tri drame pripa- 
daju medu prve hrvatske tragedije visokog stila, a ujedno 
sadrže važna nacionalna, socijalna i moralna pitanja. Svo- 
jim pripovijestima Bogovič pripada medu tvorce hrvatske 
novele, osobito historijske. Njegova stvaralačka snaga ipak 
nije bila jednaka njegovim literarnim težnjama. Njegove 
se drame doimaju s pozornice drveno. Najviše uspjeha 
imao je Matija Gubec — zbog misli, kojima je prožet. 

LIT.: D. Deželič, Životopis Mirka Bogoviča, Zagreb 1862; M. Šrepel, 
O životu i radu Mirka Bogovića, Bogovićeva pjesnička djela, III., 1895; 
F. Marković, O tragičnom problemu u Bogovićevu Stjepanu, posljednjem 
kralju bosanskom, Rad 145; A. Barac, Mirko Bogović, Rad 248. A.B-c. 

U listu Croatia 1841 priopćio je B. svoju njemačku 
pjesmu Der blinde Sänger, ljubavne pjesme Wo ist Ruhe 
i Die Metamorphose, sonet An I... U istom je listu preveo 
nekoliko pjesama iz Vrazove zbirke. 

LIT.: Deželić Iz njemačkog Zagreba. 5, Т. 

BOGOVIĆKA PLANINA je jugoistočni ogranak planine 
Romanije u Bosni. Prostire se zapadno od krškoga polja 
Glasinac, a sjev.-ist. od sela Bogovići, do kojega vodi vele- 
obrtna željeznica od Podgraba, na pruzi Sarajevo—Više- 
grad. B. p. dobro je pošumljena visoravan (1000 do 2000 
m) s najvišim vrhom na Igrištima (1288 m.). J. R-č. 

BOGUMILI (Богомили, oč Воуоийог), kršćanska vjerska 
sekta, koja se pojavila u Bugarskoj za cara Petra (927 do 
969). Naziv potječe od imena tobožnjega začetnika hereze, 
bugarskoga popa Bogumila (prijevod grč. imena Oedgrlos), 
u kojem ga obliku spominje najstariji protivnik njegove 
nauke, prezbiter Kozma, po vremenu najbliži njegovu dje- 
lovanju. Značajno je pak, da Kozma ne daje to ime here- 
ticima, koje pobija, niti ih tako naziva svjedok prvih po- 
četaka sekte, carigradski patrijarh Teofilakt (933--956). 
Premda je oblik Bogumil prvobitan i dosta čest, ipak je 
upotreba oblika Bogomil u vrelima češća, pa je kao takav 
ušao taj izraz i u nazivlje mjesta. Nije još sasvim utvr- 
đeno, kada je Kozma sastavio svoju neizrečenu »Besćdu na 
jeres'«, ali je to bez sumnje učinio poslije smrti cara Petra 
969, jamačno neposredno poslije te godine, kako misli 
njezin izdavač M. G. Popruženko. 

Bogumil je prema Kozminu prikazu počeo prvi naučavati 
herezu u bugarskoj zemlji. Kozma je ne izvodi iz nekih 
starijih hereza niti ističe kakvu sličnost s njima. On ne 
daje ni sustavni prikaz nauke, protiv koje se bori. Smatra 
kao nepodobno, da iznese sve »basne«, kojima đavo uči 
heretike, i kojima oni zamjenjuju crkvene »zakone«. Iz 
njegova razlaganja još proizlazi, da heretici izvraćaju riječi 
evanđelja, objašnjavajući ih po volji alegorijama. Nije ni 
on uvijek dosljedan u svojim tvrdnjama. Bez smetnje 
podnosi i takav nesklad, kakav dijeli optužbu o ručnom 
radu heretika na sam dan Uskrsa od načelnog isticanja 
njihova nerada i života na račun drugih. 

Prezbiter Kozma crta sljedbenike popa Bogumila kao 
ljude, koji se razlikuju od drugih svojim držanjem. Oni su 
krotka obraza i blijedi od mnogoga posta; ne govore i 
ne smiju se grohotom, već su spokojni i šutljivi. Ta je 
skromnost po uvjerenju Kozminu pritvorna, jer oni oba- 
siplju bogate hulom, nenavide oceve, izlažu poruzi starje- 
šine i kore boljare, a svoje uče, da ne slušaju vlastelu i da 
ne daju dužne rabote ni caru ni gospodaru. Oni optužuju 
popove, da žive u lijenosti, i napadaju crkvene činove, 
odričući im božansko podrijetlo. Prezirući svećenstvo oba- 
vljaju sami među sobom ispovijed, pa ne isključuju od 
toga ni žene. Kako crkve smatraju raspućem, a liturgiju 
i različite molitve brbljanjem, klanjaju se danju i noću u 
svojim kućama, izgovarajući samo molitvu Gospodnju. Pri 
їсте ne prave znak križa, jer ga se odriču kao »vražde 
Boga«, uzroka Kristovoj smrti. Sijeku pače križeve, izrađu- 
jući od njih oruđe, i odbacuju sakramenat krsta. Poriču 
nadalje pretvorbu i tvrde, da je hostija prosto brašno. Kri- 
stove riječi na posljednjoj večeri tumače u prenesenom 

smislu; »tijelom nazivaju četveroevanđelje, a krvlju djela 
apostolska«. Uvijek s evanđeljem u rukama ne priznaju 
Stari Zavjet i odriču svetost prorocima. »Ne slušamo Da- 
vida ni proroka — govore — već samo evanđelje, niti ži- 
vimo po Mojsijevu zakonu, već po apostolskom.« Ivana 
Krstitelja zovu pretečom Antikrista, a ni ostalim svetite: 
ljima »ne daju slave« O Bogorodici izmišljaju koješta i 
ne primaju knjiga o Kristovu rođenju. Primjenjujući na 
ikone riječi apostola Pavla o kumirima, ne klanjaju se ni 
ikonama. Varkom označuju čudesa, koja se zbivaju nad 
svetim moćima, i ne vjeruju čudesima samoga Gospoda. 
Davola nazivaju njihovim tvorcem, kao što vjeruju, da je 
upravo on stvorio sve, što je vidljivo, nebo i zemlju, čo- 
vjeka i svu tvar Božju. »Sve postoji po volji đavola: nebo, 
sunce, zvijezde, uzduh, zemlja, čovjek, crkve, kriZevi...« 
Toga tvorca tvarnoga svijeta zovu i mamonom. Ima ih, 
koji gledaju u njemu otpalog anđela, ali je nekima pače 
mlađi sin Boga. Smatraju pak slugama mamona sve one, 
koji jedu mesnu hranu i piju vino, koji uzimlju žene i 
podaju se životu ovoga svijeta. 

Bugarski bogumili nisu ostavili za sobom ni jednog doku- 
menta o svome vjerovanju i nauci, a ni ustrojstvo njihovo 
nije poznato. Uloga, koju su imali u apokrifnoj književno- 
sti, i koja se nekad prosuđivala kao izrazito stvaralačka, 
svedena je danas uglavnom na posredništvo između obilne 
grčke produkcije te vrste i stare crkvenoslavenske knjige. 
Nema apokrifa, o kojem bi se moglo sigurno ustvrditi, da 
je nastao u njihovim redovima, kao što nema ni misli, koja 
se ne bi mogla naći u bilo kojem starijem krivovjerju 
dualističkoga kova. 

Kozma je napadao Bogumilovu nauku kao novost. No- 
vom pojavom naziva je i patrijarh Teofilakt u sačuvanom 
pismu caru Petru, ali je ipak — na temelju careva prikaza 
— ocjenjuje kao »manihejstvo, smiješano s pavlićanstvom«, 
kao davnu herezu, koja se nanovo pojavila. Dok Kozma 
nalazi za svoj stav vlastiti izražaj, patrijarh šalje caru 
samo tekst anateme protiv pavlićana, koja je bila propi- 
sana za sve crkve, pa i rimsku. U 14 članaka osuđuje se 
ovdje vjerovanje u dva načela i u đavola kao tvorca ma- 
terijalnog svijeta; zatim doketizam, nauka o prividnom 
utjelovljenju Kristovu, sa svim njezinim posljedicama u 
pogledu Bogorodice i euharistije; napokon odbijanje Sta- 
rog Zavjeta i zahtjev za potpunom spolnom suzdržljivošću. 


Pavlićanstvo je u to doba bilo već poznato Bugarima. 
Ta je sekta zauzimala neku sredinu između iranskoga mraz- 
daizma i kršćanstva, a razvila se iz starijega manihejstva 
potkraj 7. st. Njezini su sljedbenici dovodili svoje ime u 
vezu s apostolom Pavlom, koga su osobito cijenili; pro- 
tivnici su ga izvodili ponajviše iz imena sinova manihejke 
Kalinike iz Samosate, Pavla i Ivana (odatle oblik pauliki- 
jani). Sekta se za vrijeme borbe protiv ikona proširila te- 
čajem 8. st. u Siriji i Armeniji. Vojnički organizirani pa- 
vlićani naseljeni su 757 i 778 na granici prema Bugarskoj, 
a poslije 971 provedena je i treća njihova seoba u okolinu 
Plovdiva. Ima podataka o misiji Armenaca, monofizita i 
maniheja — kako su još običavali nazivati pavlićane — 
među Bugarima, kada su u drugoj polovini 9. st. prelazili 
na kršćanstvo. Premda su se pavlićani održali na sjeveru 
Armenije do 19. st., ipak se u jednom spisu bugarskoga 
podrijetla iz srednjega vijeka smatra upravo Bugarska ko- 
lijevkom njihove sekte. Oni su s vremenom napučili podu- 
navsku nizinu, i tek pri kraju 16. i na početku 17. st. obra- 
tili su ih u cijelosti bosanski franjevci, ali su u plovdiv- 
skom kraju zadržali kao katolici ime pavlićana do danas. 


Uskoro poslije pojave bogumilstva opaža se na strani 
protivnika namjera, da njegovim imenom okrste i nauku 
masalijana (v.). U nekim se rukopisima pače tvrdi, da su 
masalijani prozvani tada bogumilima, odnosno babunima, i 
da su bili ovima učitelji, a ima pisaca, koji pripisuju i danas 
masalijanstvu osobit udio u postanku Bogumilova učenja. 


Sekta tih »molitv'nika« (svyzzw. — euhiti) izbila je na 


površinu u 4. st., nalazeći utočište ponajviše u samostanima. 
Ime euhiti duguje temeljnom članku svoje vjere, da se 
čovjek može izbavit' đavola u sebi samo ustrajnom moli- 
tvom. 

Srodnost različnih heretičkih učenja, kao i nekritičnost 
protivnika, po kojima ih gotovo isključivo upoznajemo, 
doveli su do toga, da su bogumilskim imenom obuhvaćene 
mnoge sekte različnoga postanka, u osnovi dualističke. To 
su markionisti ili teodosijani, koji ne priznaju sve knjige 
Novoga Zavjeta; navatiani, osuđeni 680, koji su govorili o 

sebi, da su katari (xaJaoot »čistic); fundaiti ili »torbeši« 
(то?уда »torba«), od kojih su oni u Macedoniji prešli na 
islam, a oni u Albaniji bili pokatoličeni i još se danas 
služe starim imenom; napokon ikonoklasti, u kojih se uče- 
nju opaža jak utjecaj pavlićanstva. Iz te »mnogoličnosti« 
bogumilstva, kako se izražava neki grčki rukopis 12. st., 
izvire prije svega nesklad u prikazivanju bogumilske nauke 
i nemogućnost, da joj se točno utvrdi prvobitan oblik. 

Bogumilstvo se rađalo pod mnogim utjecajima, među ko- 
jima je od važnosti i poganska baština nedavno pokršte- 
noga naroda. Ali niegovo korijenje prodire duboko u dru- 
štvenu i gospodarsku zbilju, iz koje se izdiglo. Primanjem 
kršćanstva nije premošten društveni jaz, koji je dijelio 
povlašteni sloj turanskih osvajača-boljara od podjarmljenih 
slavenskih seljaka. U doba znatnih gospodarskih promjena, 
koje su pratile Simeunove vojne, taj se jaz proširio. Dru- 
štvena je prevlast boljara porasla s razvojem novoga po- 
vlaštenog staleža, svećenstva, i dok su se ti slojevi bogatili, 
narod je padao u sve veću bijedu i počeo je gubiti osobnu 
slobodu. Društvena je napetost pojačana ovisnošću o Bi- 
zantiji u doba cara Petra, kao i općenitom slabošću drža- 
vne vlasti, koja je mogla naći potpore još samo u crkvi. 
Petrovo vladanje tvori zapravo »neprekinuti niz političkih 
i socijalnih kriza«, u kojem je crkva postajala doduše go- 
spodarski i politički moćnija, ali je naglo opadala u moral- 
nom i prosvjetnom pogledu. Bogumilstvo je dalo oduška 
nezadovoljstvu naroda s društvenim i političkim redom. 
Ono je to moglo učiniti samo u vjerskom obliku, Crkva je 
već utisnula svoj pečat životu u zemlji i ujedno je stavila 
pod svoje okrilje društveni i politički red, a dualističke 
su nauke pružile bogumilstvu teoretsku podlogu za otpor. 

Poslije prvoga naleta zamrlo je bogumilstvo pod priti- 
skom bizantske moći. Grčki pisci iz toga vremena ne do- 
nose o njemu vijesti do kraja 11. st, ali se i tada ističu 
više plovdivski pavlićani. U 12. st. prenosi se težište borbe 
u Bizantiju. Tek u početku 13. st., kada su prilike u Bu- 
garskoj bile u koječem slične onima za vladanja cara Pe- 
tra, stupa opet bogumilstvo na poprište državne politike. 
Na poticaj cara Borila, kome je vladavina bila potresana 
teškim političkim borbama, održan je 1211 prvi bugarski 
crkveni sabor, posvećen u cijelosti pitanju bogumila. U 
zborniku, koji je tada po carevu nalogu preveden iz 
grčkoga i nadopunjen nekim suvremenim vijestima u vezi 
sa saborom i njegovim radom, osuđuje se na dva mjesta i 
pop Bogumil. Tu odjekuje opet stara optužba o njemu kao 
sijaču manihejske hereze, ali se još napose ističe, da je on 
izmije$ao manihejstvo s masalijanstvom. I dok se na je- 
dnom mjestu optužba zadovoljava samo osudom doke- 
tizma, na drugom se nižu članci, u kojima se nekim suvi- 
slim redom ponavljaju i dopunjuju tvrdnje prezbitera 
Kozme, razasute po njegovoj besjedi. Satana, tvorac vidlji- 
ve tvari i prvih ljudi, naziva se još ikonom kiši i gradu 
i svemu, što proizlazi od zemlje. Od njega potječu knjige 
bogovidca Mojsija, proroka Ilije te ostalih proroka i patri- 
jarha, pa mu prema tome pripada cijeli Stari Zavjet, koji 
bogumili odbacuju. On sudjeluje u začetku svakoga čovje- 
ka i ne napušta ga do rođenja, a ni tada se ne dâ odagnati 
krštenjem, već samo molitvom i postom. On je poslao 
Ivana Krstitelja i ustanovio krštenje vodom, zbog čega se 
bogumili krste izgovarajući samo riječi Očenaša. Njegove 
su izmišljotine služba Božja i kult svetitelja. Radi toga 
odbacuju bogumili i crkve, kao i crkvenu pjesmu, moleći 
Očenaš na bilo kojem mjestu, ne klanjaju se časnom križu 
i ikonama te izlažu ruglu i primanje tijela Gospodnjega. 
Bez unutrašnje veze s ovim člancima stoji još osuda pogan- 
skih običaja o Ivanj-danu. 

Sinodik je cara Borila posljednji spomenik, iz koga se 
još može izvesti manje ili više pouzdan zaključak o pojavi 
i nauci bugarskih bogumila. Proučavanje njegova teksta, 
kao ni kritična analiza ostalih vrela ne daju rješenja 
bez ostatka. Pogotovu to vrijedi o podatcima, koji sli- 
jede tečajem 13. i 14. st. Ukoliko oni potječu s domaćeg 
tla, govore o pojedinačnim slučajevima, ponajviše u vezi 
s moćnim pokretom atonskih hesihasta. U vrijeme cara 
Ivana Aleksandra bavili su se tom pojavom crkveni sabori, 
osobito onaj 1360 u Trnovu, premda se ni tada nije obra- 
tila pitanju onolika pažnja, na kakvu nailazimo u grčkim 
vrelima. Vanjske vijesti, koje se ne daju ovjeriti domaćim 
svjedočanstvima, govore o hereticima, kojih je Bugarska 
prepuna u doba političkog uspona pod Ivanom Asénom 
II. (1238) i neposredno poslije njega (1253). Tim su vije- 
stima popraćene političke i vojničke akcije ugarskih vla- 

dara protiv Bugarske. Značajno je u tom pogledu osvojenje 
Vidina od strane Ludovika 1. i misija, koju su u tom kraju 
obavili franjevci od 1366—1369. Vrela, dostojna vjere, bi- 
lježe tih godina obraćanje pravoslavnih, a donekle i pavli- 
ćana. Svega jedan svjedok, negdašnji heretik, a zatim do- 
minikanac-inkvizitor, Rajnerije Sacchoni, spominje 1230 u 
svom popisu dualističkih crkava »crkvu Bugarske« (eccle- 
sia Burgariae) i »crkvu Dragovićku« (ecclesia Dugunthiae), 
iz kojih izvodi podrijetlo ostalih. Nije još objašnjeno pi- 
tanje opstanka i područja tih crkava, od kojih bi prva 
zastupala umjereniji, a druga dosljedniji dualizam. Na za- 
padu je doista vladalo uvjerenje, da su dualističke sekte 
kasnoga srednjeg vijeka potekle iz Bugarske, pa je za njih 
u porabi izraz »Bulgarorum haeresis«. Dokazano je tako- 
đer, da su zapadni dualisti, patareni i katari, stajali u vezi 
s bogumilima i da su neke od svojih spisa preveli iz sla- 
venskih rukopisa bugarskog podrijetla. S padom Bugarske 
pod Turke potkraj 14. st. nestaje bogumilima traga; prela- 
Zenje s bogumilstva na islam nije dokazano nijednim slu- 
čajem. Pojava heretika u Bugarskoj ostaje do 17. st. ogra- 
ničena samo na pavlićane. 

Kako prva pojava obnovljenoga manihejstva u zapadnoj 
Evropi pripada početku 11. st., postavlja se još uvijek pita- 
nje o njegovu podrijetlu. Prevladava doduše mišljenje, da 
su ostatci prvobitnoga manihejstva nestali oko 9. st. i da 
je sekta obnovljena pod utjecajem bugarskih bogumila, ali 
neke činjenice nameću i druge poglede. Značajno je, da su 
dualisti na evropskom zapadu izloženi žestokim progonima 
onda, kada se u vrelima ne može naći siguran podatak o 
njihovu postojanju u zapadnom dijelu Balkanskoga polu- 
otoka. Vijesti o hereticima u tim krajevima ponajviše su 
kasnog postanka, često odijeljene stoljećima od vremena, 
na koje se odnose. Ostale pak, bliže događajima, sadrža- 
vaju tvrdnje toliko općenite prirode, da se s njihovom 
pomoću ne može objasniti širenje bogumilstva prema za- 
padu. Prva pojava »heretika« u Bosni na početku 13. st. 
pada u doba, kada su francuski katari bili već politički 
faktor velike snage. 

Postoje u bizantskoj književnosti spisi, u kojima je riječ 
o bogumilima ili se pobija njihova nauka. »Ali iz ovih se 
grčkih izvora — kaže Rački — nije ništa doznalo o po- 
četku bogomilske vjere, a malo o njezinu među južnimi 
Sloveni širenju.« Najvažniji je među njima spis monaha 
Eutimija, prozvanog Zigaben, u njegovu velikom dogmat- 
skom priručniku, koji je sastavio po želji cara Aleksija 
1115. Njemu je poznato bugarsko podrijetlo bogumilskog 
imena, ali se prikaz nauke, koji je izradio na temelju iskaza 
herezijarha Vasilija (+ 1118) i vlastitih istraživanja, пе 
podudara u svemu s tvrdnjama prezbitera Kozme. Razlike 
su u nekim člancima velike i ponekad se sasvim isklju- 
čuju. A upravo je Panoplia Eutimijeva postala riznicom za 
sve, koji su iz bilo kojih pobuda pristupali kasnije pitanju 
bogumilstva. Kada je bugarski patrijarh Eutimije opisivao 
život moglenskog episkopa llariona, koji je živio nekih 


dvjesta godina prije (око 1100—1164), i koga jedan bugar- · 


ski prolog 13.—14. st. naziva »voinom na bog(o)mili«, on 
je preveo od riječi do riječi odlomke Panoplije, stavljajući 
ih u usta Ilarionova. Na taj su način nastale njegove dispu- 
tacije s hereticima, manihejima i monofizitima, ali su na 
kraju progonjeni samo bogumili. Poticaj za te progone pri- 
pisuje pisac žitija caru Manuelu. Ima međutim dovoljno 
podataka o armenskim naseljima u Makedoniji, u kojima 
su živjeli i monofiziti i pavlićani (maniheji). U 9. st. spo- 
minje se, štaviše, posebna crkvena organizacija armenskih 
pavlićana u kosturskom kraju. 

Neke podatke o bogumilima sadržava i legenda o zet- 
skom vladaru Ivanu Vladimiru (+ 1016), ali se njezin tekst 
sačuvao samo u grčkoj redakciji iz kraja 17. st. Odnos 
teksta prema slavenskom originalu, koji je svakako posto- 
jao, nije potpuno rasvijetljen, a ni prvobitan tekst nije još 
utvrđen. U t. zv. ljetopisu popa Dukljanina iz kraja 12. st., 
u kome legenda već postoji u svojoj jezgri, nema spome- 
nutih podataka, premda bi se njima mogao još više uzve- 
ličati lik pobožnoga kneza-mučenika, koji je kasnije uvr- 
šten i među svetitelje. 

Postoje starosrpski rukopisi, koji u člancima, prevedenim 
iz grčkoga, predaju prokletstvu bogumile-babune (+> Ba- 
buni), ili se dotiču u nekoj vezi heretika uopće. Od zna- 
čenja su pak samo oni, koji govore izričito o bosanskim 
hereticima, kao i žitije Nemanje iz pera Prvovjenčanoga. 
U doba, kada su u Carigradu, zaslugom novih raspra o 
jednoj izreci Ivanova evanđelja, oživljena sjećanja na staro 

arijanstvo, Nemanja je prema sinovu saopćenju progonio 
u svojoj zemlji one, koji su slijedili Arijevo učenje. U 
tome prikazu nema mjesta bogumilima ni po imenu ni po 
sadržini osuđenog krivovjerja. Povijesnim vrelima nije ni- 
šta poznato ni o bijegu progonjenih heretika u Zahumlje 
i Bosnu. Prve vijesti o hereticima u Bosni govore 1200 o 
utočištu, koje je ondje pruženo »patarenima« iz dalmatin- 
skih gradova. Od toga je vremena tištala Bosnu teška 
sumnja, da sakriva prave mahineje, omražene katare i 
patarene zapadno-evropskih strana. Ta je sumnja pogo- 
dila prije svega bosanske redovnike, »krstjane«, i »crkvu 
bosansku«, u kojoj su oni tvorili hijerarhiju. Žig krivo- 
vjerja ponijeli su »krstjani« na sebi do kraja. (— Bosna: 
»Crkva bosanska«.) 

LIT.: М. С. Popruženko, Kozma Presviter, bolgarskij pisatel na X. 
veka (Bilgarski Starini XIL, 1936); Isti, Sinodik carja Borila (Balgar- 
ski Starini VIII. 1928); N. P. Blagojev, Pravni i socijalni vzgledi na 
bogomilite, Sofija 1912; Jord. Ivanov, Bogomilski knigi i legendi, Sofija 
1925; V. N. Zlatarski, Istorija na bálgarsküta država prez srednite ve- 
kove, L, 2., Sofija 1927; C. Schmidt, Histoire et doctrine de la secte des 
Cathares ou Albigeois, 1849; I. Dollinger, Beitrčige zur Sektengeschichte 
des Mittelalters, 1890; F. Rački, Bogomili i Patareni (Rad VII, VIII i 
X): J. Sidak, Problem »bosanske crkve« u našoj historiografiji (Rad 
259, 1937). J. š-k. 


BOGURODZICA, je najstariji spomenik poljskoga je- 
zika. To je pjesma Bogorodici; kasnije je postala prvom 
narodnom poljskom himnom. Mišljenja o vremenu postan- 
ka te pjesme znatno se razlikuju. Autorstvo te pjesme pri- 
pisivali su. prema tradiciji 16. vijeka sv. Vojćehu iz 10. st., 
no sudeći po jeziku sačuvanoga teksta nije starija od 14. st. 
Prof. A. Briickner pripisivao je autorstvo te pjesme fra- 
njevcu Boguchwalu, koji je tu pjesmu navodno složio oko 
1280 kao ispovjednik Kinge (Kunigunde), udove poljskoga 
vladara Boleslava Stidljivoga. Kasnije je isti Briickner sudio, 
da je nastala oko 1250. Heck misli, da je nastala sredinom 
14. st. u Gnjeznu; Bruchnalski joj traži podrijetlo u Kra- 
kovu, Łoś krajem 13. st., Wierzbowski pripisuje autorstvo 
sv. Jacku Odrowažu oko 1230. Najstariji je tekst iz 15. st. 
s notama. J. B-č. 

BOGUSLAWSKI, 1. Antoni, * Varšava 1889, poljski 
književnik. Pravne nauke svršio u Montpellieru, sada je 
bojnik u mirovini. Izdao zbirku pjesama Honor i ojczyzna 
1927, zatim pjesmice za vojnike i za djecu. Preveo na polj- 
ski ep Smrt Smail-age Čengića (Varšava 1931) i neke naše 
narodne pjesme u istoj biblioteci. J. B-6. 

2. Eduard Romuald, * Varšava 1848, t Varšava 19. III. 
1917, poljski povjesničar i publicist. Polazi do 1865 gimna- 
ziju u Suwalki; na sveučilištu (Glavna škola) u Varšavi uči 
1865—69 filološke i povijesne nauke. Predaje zatim na pri- 
vatnim školama povijest i klasične jezike. G. 1908 postaje 
član Naučnoga društva u Varšavi. Najznatniji je zastupnik 
mišljenja o autohtonom podrijetlu Slavena. Domišlja se, 
da su Hrvati istovjetni s Karpima, dosad nepoznate na- 
rodne pripadnosti, koje je car Maksimiljan naselio oko 295 
pos. Kr. u Panoniji oko današnjega Pećuha. Polazeći s pret- 
postavke o autohtonom čakavskom i kajkavskom stanovni- 
štvu Ilirika misli, da su Karpi-Hrvati donijeli sa sobom 
štokavsko narječje. Glagoljicu smatra starijom od gotskog 
pisma, a sv. Ćirila njezinim reformatorom. 


BIBL.: Počatky Chorwaciji illiryjskej, Krakov 1893; Historya Slowian, 
2 knj., Krakov-Varšava 1888 i 1899; Methode und HA kmetici dor Erfor- 
schung der vorhistorischen Zeit in der Vergangenheit der Slawen, 
Berlin 1902 (poljski 1901); Einfiihrung in die Geschichte der Slawen, 
Jena 1904 (i ruski); Dowody autochtonizmu Slowian, Spraw. Tow. nauk. 
Warsz. W. antr. IV., 1912. 

LIT.: F. Šišić, Nova mišljenja o pravijeku Slavena, o seobi Hrvata i 
o postanku glagolice, Hrvatsko Kolo VI., Zagreb 1910; Isti, Povijest 
Hrvata u vrijeme narodnih vladara, Zagreb 1925. 


3. Wilhelm Józef, Ж Lachovka 1825, + Petrograd 1901, 
poljski povjesničar. Učio je do 1851 pravne i političke 
nauke na sveučilištu u Petrogradu i stupio zatim u službu 
min. rata. G. 1858 putuje u Lužicu, gdje počne skupljati 
gradu o prošlosti Lužičkih Srba. Plod je njegova rada prva 
potpuna povijest toga slavenskog naroda, koju izdaje 1861 
pod naslovom Rys dziejow serbo-lužyckih (znatno prera- 
deno i prošireno izdanje na lužičko-srpskom jeziku pri- 
redio je 1884 M. Hornik). Povijest baltičko-polapskih Sla- 
vena prikazao je u 4 knj. svoga djela Dzieje Slowiari- 
szczyzny pólnocnozachodniej do połowy XIII. v., Poznanj 
1887—1900. J. Š-k. 

4. Wojciech, Ж 1757, + 1829, ravnatelj kazališta u Poljskoj, 
glumac i dramatičar. Započeo je vojničku karijeru, napu- 
stio vojsku i posvetio se kazalištu. Debitirao je 1778 u 
Varšavi. U burna vremena diobe Poljske organizira kaza- 
lišne trupe po različitim poljskim gradovima, naročito u 
Vilnu, Varšavi i Lavovu, putujući po čitavoj Poljskoj. Kad 

je 1810 osnovano državno ravnateljstvo kazališta i otvo- 
rena prva glumačka škola u Varšavi, B. vodi 2 kazalište i 
školu kao privatni poduzetnik uz subvenciju od 36.000 zlo- 
tyh kroz 4 godine. Zatim je vodio putničke družine i borio 
se za interese udruženja glumaca. B. je udario osnove 
poljskom kazalištu u Varšavi, Vilnu, Lavovu, Poznanju i 
Kaliszu i odgojio čitava pokoljenja glumaca. Osim kome- 
dija za vrijeme kralja Stanislava Augusta počeo je davati 
opere, koje su do toga vremena priređivali u Poljskoj samo 

alijani. Pisao je librete (Krakowiacy i Gorale, opera J. 
Stefani-ja 1794, prikazuje se do danas), mnogo komedija i 
igrokaza, prevodio Shakespeara (Hamlet), Moličra (Ško- 
la žena), napisao monografiju Dzieje Teatru Narodowego 
i Dramaturgiju za glumačku školu. Njegov sin Stanislaw 
(1805—1870) pisao je komedije, a unuk Wladyslaw (1838— 
1909) bio je kazališni kritičar. J. B-ć. 

BOHAČ, Antonin, * 5. III. 1882, češki statističar. Osvi- 
jetlio je statističkim podatcima mnoga poglavlja iz života 
češkoga, slovačkog i uopće slavenskih naroda. Bavio se 
znanstveno studijem statistike i socijalnih nauka. Bio je 
činovnik drž. statist. ureda bivše Čehosl. republike. 

BIBL.: Glavni su mu radovi: Obyvatelstvo ČSR; Hospodářské a so- 
cidlni poměry obyvatelstva ČSR ve světle ščit4ni lidu; Sídla a statistika 
slovanských národů; Boj o české menšiny i dr. Lj. J-e. 

BOHDANOWICZOWA, Ana, * 1858, 1893, poljska 
slikarica, učenica Andriollija i Gersona, studirala u Parizu 
i tamo stalno živjela i izlagala., Nekoliko puta nagrađena 
u Parizu, Krakovu, Münchenu. Portreti i krajolici. J.B-é. 

BOHEMA (franc. la bohème odn. le bohème, od le bo- 
hémien »ciganin«), napola genijalni, napola nemarni svijet 
đaka, umjetnika i književnika u pariskim četvrtima Mont- 
martrea, Quartier Latina i Montparnassa, najprije u doba 
političke i književne romantike. Oznaka b. potječe iz 
Murgerova romana Scènes de la vie de bohème (1851), po 
kom su nastale dvije opere (Puccinijeva i Leoncavallova), 
a u uvodu mu se nalazi dosta idealizirani prikaz što du- 
ševnog, što socijalnog stanja toga umjetničkog svijeta. »To 
je rasa tvrdoglavih sanjara, kojima je umjetnost ostala 
vjerom, a ne zanatom, pleme uvjerenih zanesenjaka, ko- 
jima je dovoljno da pogledaju jedno remek-djelo, pa da 
ih obuzme groznica... Tu bohemu sastavljaju mladi ljudi, 
za koje se kaže. da ,bude nadu', i oni, koji su ostvarili 
nade, $to su ih budili, ali koji si zbog nebrige, zbog plašlji- 
vosti ili zbog nepoznavanja praktičnog života umišljaju, da 
je sve rečeno, kad je remek-djelo dovršeno, pa čekaju... 
da piedestali sami dođu i da se postave pod njihove 
noge... Uostalom oni su logični u svom nerazboritom 
heroizmu, ne otima im se ni jauk ni plač i podnose pasivno 
mračnu i strogu sudbinu, koju sami sebi kroje.« Samo 
Murgerovo djelo roman je o tri grizete (Mimi, Musette i 
Fémie) i četiri junaka, od kojih je jedan (Marcel) slikar 
u ateljeru bez pokućstva sa slikama, koje prikazuju pokuć- 
stvo, drugi (Schaunard) muzičar s glasovirom bez tipaka 
i grozomornim simfonijama, dok je treći (Rodolphe) pje- 
snik, a svaki od njih ima svoju djevojku, samo je četvrti 
(Colline) nema, no zato ima vazda pune džepove knjiga 
u starom filozofskom kaputu i jedinu tješiteljicu — čas 
vedru, a čas rezigniranu filozofiju oskudice. Svi ti junaci 
Murgerova romana, pjesnici i slikari, koji nemaju šta za- 
gristi, a ipak se svaki dan nasite u drugoj gostionici, jer 
su stvoreni na pretpostavci mogućoj samo u epohi blago- 
stanja, naime: da će od tri bijedna gladnice, koji nemaju 
baš ništa, jedan ipak naći svaki dan po jedan zlatnik, koji 
će ih svu trojicu održati na razini; ti neodoljivi konkvi- 
stadori, koji u nejednakim cipelama, »šarenim« košuljama 
i prazna želuca polaze na galantna osvajanja, pa se danas 
nađu kod neke divne glumice, a sutra spavaju »na petoj 
grani« »treće platane« u drvoredu Elizejskih Poljana; 
uvijek dobre volje, vedri i spremni na grozne igre riječi, 
kojima će zablenuti »filistre« i »mecene«; stvarajući veli- 
čanstvena remek-djela, kojima će steći siguran glas i doći 
ravno u Akademiju, slikajući uz to umjetničke natpise za 
izloge i pišući reklamne stihove o vodici za zube — sav 
je taj kostur romana u stvari dosta nevjerojatan, no pisac 
ga je zaodio duhovitošću i srdačnošću i izgradio velikom 
vještinom slikanja. Svijet njegova romana živi u nerazdru- 
živu prijateljstvu, i sve se među tim junacima odvija vrlo 
jednostavno: mladići bogati mladošću, a djevojke srcem, 
i oni će to podijeliti bratski, u nekoliko veselih scena, koje 
će dakako svršiti na koncu sentimentalno, s bolom, a piscu 
zajamčiti uspjeh. Inače je roman osrednje vrijednosti, ne 
dostižući ni izdaleka umjetničku visinu Manone, u stvari 
također pustolovne boemkinje. I Victor Hugo (u romanu 





BOHEMI, V. Giraud 


Les Misérables) imao je također poglavlja о bohemima, 
ali su ona duboko potresna, pa se kod njega na pr. odnos 
između raskalašena đaka Tholomyčsa i siromašne &velje 
Fantine svršava očajem i beznađem, i tu tek zapravo 
započima grandiozna Hugoova tragedija. 

Roman H. Murgera bio je tek prikaz idealizirane pariske 
boheme iz prvih vremena romantike, dok su bohemi u 
svim vremenima u stvari pustolovi, očajnici, izbjeglice iz 
društva i sušta umjetnička i ljudska nevolja. Novija knji- 
ževna povijest pruža nam iscrpljive prikaze o nekoliko 
slavnih bohemskih skupina. Prvu, u kojoj su kraj drugih 
stekli književno ime Théophile Gautier i Arsène Hous- 
saye, opisao je u svojoj Bohčme galante genijalni i nesrečni 
Gćrard de Nerval, kojega nađoše jednog jutra obješena na 
uličnoj svjetiljci. O drugoj, koju je opisao Henri Murger, 
iznio je vjerodostojna svjedočanstva A. Delvau (Henri 
Murger et la boheme, 1856). Champfleury (Souvenirs des 
Funambules) i Alphonse Daudet (Trente ans de Paris) 
opisuju takoder bohemske vesele i duhovite cenakule, u 
kojima se kretahu, a tako isto i Firmin Maillard (Les 
derniers bohémes). 

Boheme iz epohe simbolizma, od Baudelairea do knjiže- 
vnih cenakula oko Verlainea i Rimbauda, Andrća Gidea i 
Oscara Wildea, Morćasa i njegova društva sve do godina 
ocvjetavanja simbolističkoga pokreta negdje oko svjetske 
izložbe 1900 opisao je u tri knjige Ernest Raynaud (La 
Mélée symboliste). Noviju parisku bohemu poslije simbo- 
lista opisuje ponajviše opisivač noćnoga, apaškoga Pariza 
Francis Carco (De Montmartre au Quartier Latin; Bohéme 
d'artiste). Matoš, koji je također proveo jedan dio života 
u bohemiziranju (o tom jedan članak Milana Predića u Knji- 
ževniku 1928 i drugi Andrća Rouveyrea u Savremeniku 
1926), opisuje ih sa grozom u malom eseju Boemski život 
(Djela, XIL): »Boema je, bez sumnje, više talenata sahra- 
nila no što ih je iznijela na vidjelo. Za sistematičan rad 
potreban je redovan život, i zato boemi stvaraju relativno 
malo... U glavnome, pariska Boema pojava je više štetna 
no korisna. Lomi karaktere, talente, i živote. Stvarajući 
abnormalne ljude, stvara abnormalnu književnost. Ona Jọ 
leglo najužasnijeg, intelektualnog proletarijata, gnijezdo 
intelektualne i socijalne anarhije, centar ,suhih plodova’ i 
„promašenih? eksistencija s amoralnim, antisocijalnim i 
antikulturnim instinktima ... Boem je biće crnih nokata, 
duge, masne kose i brade, u balonskim pantalonama, ši- 
rokom šeširu i prljavoj košulji. On se ne pere, jer „čisti 
se ne peru’, kako reče pjesnik Morčas. Nije higijenican, 
jer mnogo ljubi, malo jede, mnogo puši, pije i diskutuje. 
Usred najkomplikovanijeg modernizma živi kao u šumi, 
primitivno, kao degenerisan amerikanski divljak ...«. 

Danas više nema boheme u stilu Murgera i Gérarda de 
Nervala. Postala je nemogućom. Novi društveni odnosi, 
na svim stranama barem donekle uređene nakladničke pri- 
like i osnivanje književničkih i umjetničkih društava stvo- 
rili su nove, bolje uvjete umjetničkom životu i stvaranju. 
Boheme nestaje, ili bolje, ona je tek kao neko vrijeme prvih 
umjetničkih zanosa i pokusna stanica za život. Nije više 
prvi korak u Akademiju, bolnicu ili mrtvačnicu (kao u 
vrijeme Murgera), nego u stvarni Život rada, koji pruža 
najljepše (jer zaslužene) nagrade. Gotovo-da još samo 
u sjećanju živi Quartier Latin Rodolpha, Marcela, Collina 
i njihovih prijateljica, a oko njega Pariz u magli i dimu, 
gdje se u novim oblicima rađaju ljubav, sreća, slava i 
ljudski ponos kraj svih poniženja, sumnja i romantičnih, 


neostvarivih iluzija. Lj. W. 


BOHEMUND — BÖHM 


' -BOHEMUND (Boemund), Ж oko 1058, + 17. Ш. 1111, 
vojvoda od Tarenta i knez Antiohije, sin Roberta Guis- 
carda, normanskoga gospodara južne Italije. Namijenivši 
baštinu sinu Rogeru prepusti Robert starijem B-u Tarent 
і Otranto. U težnji, da mu na račun Bizanta nađe bolju 
naknadu na Balkanskom poluotoku, nije imao uspjeha. 
Prva križarska vojna pruži i opet B-u priliku, da dođe do 
vlastite države. Zajedno sa sinovcem Tankredom pridruži 
se križarima i istakne u borbama svojom odlučnošću i 
hrabrošću. Njegovom je zaslugom oduzeta Seldžucima 1098 
Antiohija, nedavno još bizantska; on je zadrži kao kneže- 
vinu usprkos zakletvi, koju je položio bizantskom caru 
Aleksiju I. Otada je prisiljen braniti svoj novi posjed i 
protiv cara i protiv Seldžuka. Ropstvo, koga je dopao u 
borbi s emirom od Sivasa 1100, odredilo je pravac i svrhu 
novom pohodu križara, koji je poduzet 1191: trebalo je 
izbaviti proslavljenoga B-a i krenuti pod njegovim vod- 
stvom na samo sjedište kalifata, Bagdad. Smioni je po- 
kušaj propao; tek 1103 iskupljuju Armenci slobodu B-u. 
Kad se vratio u Antiohiju, odmah je nastavio borbu. 
Teškoće, na koje je pritom naišao, probude u njemu staru 
misao o napadaju na shizmatički Bizant sa zapada. G. 
1104 odlazi u Italiju i Francusku; s njime počinje red 
knezova, koji su kasnije često dolazili s istoka, da na 
zapadu izmole pomoć. S pristankom pape okupi oko sebe 
preko 30 tisuća križara, s kojima opsjedne u jesen 1107 
bizantski Drač. Te su pripreme potaknule cara Aleksija, 
da iste godine ugovori savez s kraljem Kolomanom; tom 
prilikom odstupi mu dalmatinske gradove i otoke, koje su 
tada držali Mlečani. Ovi pomognu Kolomanu, da za vri- 
jeme dugotrajne opsade Drača prijeđe u proljeće 1108 
s vojskom u Apuliju i podsjedne B-ove gradove Brindisi i 
Monopoli; hrvatsko-ugarske čete bore se i pod Dračem. 
Opkoljen s kopna i mora izmoli B. mir, u kojem se za 
posjed Antiohije prizna doživotnim vazalom Bizanta. U 
svoju se kneževinu nije više vratio, prepustivši je kao 
namjesniku Tankredu, koji se nije ni obazirao na ugla- 
vljeni mir. — Iz braka s Konstancom, kćeri francuskoga 
kralja Filipa I., rodio se B-u sin Boemund (IL), koji je 
vladao Antiohijom od 1126—1131; poginuo je u borbi sa 
Saracenima. Njegovi su nasljednici istog imena vladali 
Antiohijom do 1268, a grofovijom Tripolis, koju su stekli 
1187, do 1289. G. 1288 umre posljednji muški odvjetak 
toga roda B. VII. 


LIT.: F. Šišić, Povijest Hrvata u vrijeme narodnih vladara, Zagreb 
1925; B. Kugler, Geschichte der Kreuzziige, Berlin 1891, 2. izd.; W. 
Norden, Das Papsttum und Byzanz, Berlin 1903; R. Bailery Yewdale, 
Bohemond 1., prince of Antiochia, Madison Wisconsin, 1925. J. $-k. 


BOHINEC, Valter, Ж Volosko (Istra) 12. VIII. 1898, geo- 
graf. Svršio srednju školu u Ljubljani, sveučilišne nauke u 


J.R. 

BOHINJEC, Peter, * Visoko (kod Kranja) 21. II. 1864, 
T Duplje (kod Kranja) 14. XII. 1919, slovenski pisac. Svr- 
біубі gimnaziju i bogosloviju u Ljubljani službovao je na 
župama u Horjulu, Škocjanu i Dupljama. Pisao je u Lju- 
bljanskom zvonu i u različnim katoličkim listovima crtice 
iz seoskog života (Sirota Jerica, Vragometov student, Ja- 
rem pregrehe, Na nepritrjenih mostnicah, Žganjar i dr.), hi- 
storijske priče (Najmlajši mojster, Zadnji gospod Kamen- 

(Foto Ravnik) 

ski, Za staro pravdo, Glagoljaš Stipko), zatim povijesne 
spise i putopise. Nešto je i prevodio sa češkoga i francu- 
skoga. Z.D. 
BOHINJSKA BISTRICA, ljetovalište i zimovalište uz 
šumnu rijeku toga imena u istočnom dijelu Bohinja (512 m, 
1300 stan.). Željeznička postaja na pruzi prema Gorici i 
Trstu (tunel 987 m), 6 km od Bohinjskoga jezera, a po 
18 km od Bleda, odnosno Savice. JR. 
Bohinjsko jezero (530 
m), 'ezero ispod Tri- 
glava (3,2 km?), duga- 
čko do 4 km, u istoč- 
rome dijelu duboko do 
45 m. Na sjeveru ga 
okružuju stjenoviti Je- 
zerski robjé (Pršivec 
1761 m), a na jugu &u- 
moviti Mirniki (Rjava 
skala, s »Kočom na 
Voglu«, 1548 m). Naj- 
više mu vode pritječe 
od zapada Savicom (v.) 
kroz ravni Ukanec, na- 
dalje iz virova na dnu 
»ovremeno također iz 
Pečine Govica, što zi- 
jeva visoko na sjever- 
noj obali iznad povr- 
šine. Uzduž nenaselje- 
ne južne obale vije se 
cesta iz Bohinjske Bi- 
strice (v.) u Ukanec (hotel Zlatorog) i k slapu Savice. I 
istočna obala jezera oko znamenite crkve sv. Janeza i 
Fužine uredena je za goste, koji trebaju odmora. Visoko 
iznad bohinjske kotline, bliže Triglavu, redaju se visinska 
lječilišta Gorjuše (976 m), Koprivnik (969 m), Uskovnica 
(1300 m) i Komna (v., 1520 m). J.R. 
BOHLAU, Helene * Weimar 22. IX. 1859, udovica tur- 
skog liječnika Al-Rašid-beya, zastupnica njem. simbolisti- 
čkog romana na impresionističkoj podlozi. Njezini junaci 
čeznu za slobodom iz svoje filistarske okoline. Čežnja za 
ljepotom najviši joj je stupanj ljubavi. Romani Rangier- 
bahnhof (1896) i Halbtier (1899), zalažu se, doduše nešto 
nametljivo, za ženska prava. Das Haus zur Flamm (1907) 
slavi opće čovječansku ljubav. Svjež i pun humora je ro- 
man Ratmadelsgeschichten (1888), a autobiografski je ro- 
man Isebies (1911). Pune lirskog zamaha i toplog osjećanja 
su pripovijesti, koje se događaju u Weimaru Goetheova 


vremena  (Sommerbuch). 
BIBL.: Gesammelte Werke, 1914 i d. С. 5. 


ВОНМ, 1. August v. Bóhmersheim, Ж Веб 27. IV. 1858, 
T 19. X. 1930, poznati geograf. Do 1918 bio je profesor na 
sveučilištu u Cernovicama, a otada u Grazu. Važna su mu 
djela: Die Einteilung der Ostalpen (1887), Geschichte der 
Morinenkunde (1901) i dr. A.G. 

2. Károly, Ж 1846, + 1911, profesor u Kološvaru, naj- 
znatniji madžarski filozof, zastupa pozitivistički, u gla- 
vnom na Comteovoj nauci orijentirani fenomenalizam. Naše 
spoznavanje određeno je ljudskim načinom shvaćanja, te 
se ograničuje na utvrđivanje pojava i njihovih zakonskih 
veza. Objekt i subjekt su uzajamno povezani, korespon- 
dentni nizovi spoznajnih određenja, koji predstavljaju svi- 


( r. institut, Ljubljana) 

jet s dviju strana: jednu čine izrazi ili slike o onom, što 
jest (ontologijska određenja), drugu pak izrazi o onom, što 
vrijedi (aksiologijska određenja). Ostvarenje vrednota je 
zadatak čovjeka. Nauka B.-ova naišla je na velik odjek i 
stekla pristaše, među kojima se ističu napose С. Bartok 
i B. Varga. Glavno mu je djelo Čovjek i njegov svijet, 
1883—1912 (na madžarskom jeziku). A. B-a. 

> 3. Max Hildebert, Ж Birkenruh (Liveland), 16. III. 
1891, narodoznanac, upravitelj odjela za narodnosna i ple- 
menska pitanja na zavodu, koji se bavi Nijemcima u po- 
graničnim krajevima i izvan Reicha (Institut für Grenz- 
und Auslanddeutschtum) u Berlinu. Od 1933 profesor je 
teorije i sociologije naroda na sveučilištu u Jeni. Pravi 
je osnivač znanosti o narodu svojim djelom Das eigenstàn- 
dige Volk (1932). „©; 

4. Theobald, * München 1794, t München 1881, zna- 
meniti virtuoz na flauti, dugogodišnji član dvorske ka- 
pele, skladatelj virtuoznih koncertnih skladba za flautu; 
odlikovao se duhovitim dotjerivanjem konstrukcije svoga 
instrumenta. Njegov je sustav konstrukcije kasnije prene- 
sen i na druge drvene sviraljke, pa je preobrazio iz teme- 
lja njihovo građenje. B. je uzeo kao polaznu točku svojim 
konstruktivnim novotarijama akustičke temelje: kod odre- 
divanja rupica za prebiranje valja težiti za najboljom re- 
sonancom. On je promijenio i menzuru flaute, dao povećati 
rupice za prebiranje toliko, da ih prsti sviračevi ne pre- 
krivaju potpuno. Zvuk B-ove flaute pun je i sočan, za ra- 
zliku od sitnog zvuka starije flaute. Sam je B. napisao o 
svojim izumima prikaz Über den Flótenbau und die neueste 
Verbesserungen desselben (1847). B. š. 

BOHM-BAWERK, Eugen, Ж Brno 12. II. 1851, + Kramsach 
27. VIII. 1914, austrijski narodno-gospodarski teoretičar. Uz 
Karla Mengera i Fridrika Wiesera bio je jedan od osnivača 
i glavnih predstavnika t. zv. austrijske ili bečke ekonomske 
škole. Kao profesor političke ekonomije djelovao je na 
sveučilištu u Innsbrucku (1881—1889) i Beču (1904—1914). 
Od 1889 do 1895 pripremao je u ministarstvu financija 
reformu sistema austrijskih izravnih poreza, koja je uza- 
konjena 1896. Triput je bio austrijski ministar financija 
(1895, 1897—98 i 1900—1904). Od 1911 bio je predsjednik 
bečke akademije znanosti. U svojim je djelima potanko 
obradio vlastitu novu teoriju kamata (>> Kamati), t. zv. 
teoriju ažija, koja se temelji na razlici u ocjenjivanju vri- 
jednosti gospodarskih dobara u sadašnjosti i budućnosti, 
nadalje feorije vrijednosti i kapitala. Može se reći, da je 
svojim teorijama dao novo tumačenje cjelokupnom gospo- 
darskom zbivanju. Glavnom polaznom točkom svih nje- 
govih načelnih teoretskih razmatranja valja smatrati vri- 
jeme i njegov utjecaj na gospodarski proces (Schumpeter). 
Uvijek se naime ispoređuju dva elementa, razlučena vre- 
menom: zaliha potrošnih dobara, koja postoje u danom 
času, i količina potrošnih dobara, koja će se predvidivo 
proizvesti u nekom budućem dužem ili kraćem razdoblju. 
B. B-ova teorija vrijednosti počiva uglavnom na zasadi o 
graničnoj korisnosti, t. j. na empirijskoj pretpostavci, da 
ljudi mjere korist i ugodnost, koju im pruža posjed nekog 
gospodarskog dobra, žrtvom, koju moraju za to pridonijeti 
davanjem drugog dobra. Pritom se ispoređuju različne ugo- 
dnosti i neugodnosti posjedovanih i željkovanih dobara po 
intenzitetu korisnosti i po količini dobara, kojima poje- 
dinac raspolaže. Osnovicu je ovoj teoriji već prije dao 
bečki učenjak Karlo Menger (1871), a gotovo istodobno 
su je neovisno jedan od drugoga iznijeli Englez W. Jevons 
(1871) i Švicarac Walras (1874), no B. B. je teoriju opširno 
razradio i dao joj cjelovit oblik i sadržaj. Njegove su teo- 
rije potpuno odvojile ekonomsku znanost od umovanja 
starijih škola, napose klasične i historijske, i utrle širok 
put znanstvenom istraživanju na posve novoj osnovici ne 
samo u Njemačkoj, nego i u ostalom svijetu. Kraj svih 
kritika i nedostataka, koji su pronađeni kod rasprava 
o njegovim nazorima, može se reći, da se cijela suvremena 
ekonomska teorija osniva dobrim dijelom na načelnim 
zasadama, koje su postavili B. B. i njegova škola. 

BIBL.: Rechte und Verhältnisse vom Standpunkte der volkswirtschaft- 
lichen Güterlehre, Innsbruck 1881; Kapital und Kapitalzins, I. Geschi- 
сте und Kritik der Kapitalzinstheorien, IL: Positive Theorie des Ka- 
bitals (4. izd. Jena 1921). 

LIT.: Schumpeter, Das wissenschaftliche Lebenswerk Eugen von 


B. B. (Zeitschrift für Volkswirtschaft, Sozialpolitik und verwa tna, 
5. cah, 1914); B. Dimitrijevič, Osnovni problem vrijednosti, Zanta 
V. 


09. А 

BOHME, Jakob, * 1575, t 1624, njemački mistik, nazvan 
philosophus teutonicus, po zanimanju postolar, odan vjer- 
sko-filizofijskom umovanju proučava Sveto Pismo, te pod 


ВОНМ — BOHMER 


utjecajem Paracelzove fantastične filozofije o prirodi kao 


i Schwengfeldovih i Weigelovih mističkih spisa razvija pan- 
teistički zanesen nazor, koji ujedinjuje objavljenje Božje i 
stvaranje svijeta. Osnov i izvor svega čini neizmjerno i 


“vječno biće Božje, izvan kojega isprva ništa nema, a kako 


je samo u sebi jedinstveno, ništa se o njem ne može ni 
iskazati. Proces stvaranja nastaje tako, da se svedržni 
osnov razdvaja u stvaralačku silu i u stvorenje, koje kao 
nešto drugo proizlazi iz nje, i ona se u njem očituje: Bog 
se objavljuje u stvorenoj prirodi. Slično kao kod starijih 
gnostika B. nastoji prikazati, kako se u filozofijskom shva- 
ćanju svemoć Božja najprije razrješuje u tri osnovne sile, 
koje se javljaju u izvršnoj vlasti triju anđeoskih carstva, i 
raščlanjuje u sedam glavnih svojstava, na kojima se muči 
(riječ qualitas zanosi na misao »Qual«, njem. »muka«) ostva- 
renje u prirodi. U povodu preuzetnosti Luciferove raspada 
se svijetlo svijeta u plamen ljubavi i oganj mržnje, a krug 
svijeta u nebo i pakao, između njih nastao je zemaljski 
svijet i u njem je čovjek na vječitu kušnju stavljen izme- 
đu dobra i zla. Panteistička pretpostavka, da je svijet oči- 
tovanje božanske moći, nuka na posljedak, da je zlo u 
samom Bogu osnovano. Ništa nema u svijetu, što ne bi 
bilo dobro i zlo, a tako je i s drugim oprekama; sve su 
one u biću Božjem sadržane i dolaze do izražaja u procesu 
stvaranja. Bog se javlja u ograničenjima, koja izlaze na 
vidjelo u oprekama. I kao što se svijetlo ne bi razabiralo, 
da nema tmine, tako se i sve ostalo ističe i raspoznaje u 
odnosu s onim, što mu je suprotno. Ta se činjenica do- 
nekle ublažuje Paracelzovom mišlju, da je zapravo u sva- 
koj stvari sva sila Božja, samo je pojedinačno obilježje 
njihovo vidljivo istaknuto. Međutim se stanje, koje tako 
nastaje po nuždi stvaranja, u zemaljskom krugu pogoršava 
tim, što taj krug stoji pod antagonizmom nebeskih i pa- 
klenih vlasti. Zemaljski svijet i život na njem vječito je 
u kušnji, da se nađe izvan veze s izvorom bitka, od kojega 
sve zavisi i dobiva svoju namjenu, te se čini, kao da je 
nešto sam za se. To odvajanje od Božjega osnova prevodi 
metafizički nužno zlo u moralnu zloću. Bitak bez Boga, 
otimajući se službi Božjega objavljenja, ukazuje se kao 
odmetnički istup i lutanje u grešnoj misli, što vodi k za- 
htjevu prevladati varavi utisak svijeta i naći spasenje u 
težnji za Bogom. Tečaj prirode dolazi pod vid moralna 
preobražaja u pouzdanju, da će konačno iz njega nestati 
zle sile i kroz tvar prosinuti duhovni smisao. Čovjek pak 
nalazi put k Bogu, kad se odvrati od priviđaja svijeta te 
upozna vezu stvari i njihovu zavisnost od Boga. To se ne 
postizava osjetnim opažanjem ni razumskim razmatranjem, 
nego poniranjem u dubinu duše. Bog se nalazi i saznaje u 
mističkom dodiru sa stvaralačkom silom. Od držanja pre- 
ma svijetu zavisi čovjekova sreća ili prokletstvo. Nebo ili 
pakao je u nama prema tome, da li se čovjek mišlju i 
srcem veže na pojavnost ili traži zadovoljstvo u preda- 
nosti u milost božju. Bóhmeov je sustav simboličkim tu- 
mačenjem isprepleten složaj vjerskih predodžbi, teozofskih, 
često maglovitih izvoda i prirodnonaučnih misli, ne bez 
poetičkoga poleta, koji se često rado pridružuje vjersko- 
tilozofijskom umovanju. U svojim dosta brojnim djelima 
B. je upozorio na važnost narodnoga jezika za izražaj 
duha, ali njegov način je često opor ne samo zbog toga, 
što je njemački jezik za onda još uopće bio neizgrađen 
za filozofijsku upotrebu, nego i zbog toga, što je trebalo 
stvoriti terminologiju napose za zakučaste misaone izvode, 
a pri tom je nestručno filološko postupanje dovelo i do 
nezgrapnosti, koje su bile odlučne i za mišljenje. Bóhmeova 
je nauka našla odziva ne samo u Njemačkoj, nego i u Ho- 
landiji i u Engleskoj u teozofskom krugu; od filozofa stoje 
pod njegovim utjecajem naročito F. Baader i onda Schel- 
ling. 

BIBL: Izbor pod naslovom J. Bóhmes Schriften priredio Maizier, 
Leipzig 1938. 

LIT.: Prikaz života i rada daje Clasen, B. J., Sein Leben und theosoph. 
Werke, 1855; u novije vrijeme Deusen, Jakob B., 1897. A. B-a. 


BOHMER, Johann Friedrich, * Frankfurt na M. 22. IV. 
1795, t Frankfurt na M. 22. X. 1863, njemački historičar. 
Njegova su glavna djela zbirka izvora za njemačku sredo- 
vječnu povijest Fontes rerum Germanicarum (4 toma; 1843 
—1868), a naročito Regesta chronologico-diplomatica regum 
atque imperatorum Romanorum (1831), koja su obuhvaćala 
razdoblje od 911—1313, a uz Monumenta Germaniae uda- 
rila temelj kritičnom istraživanju njemačke sredovječne 
povijesti. U zasebnom djelu Regesta chronologico-diploma- 
tica Karolorum (1833) obradio je i doba Karolinga. Poslije 

je još sam popunio i proširio svoja Regesta do 1349. Opo- 
rukom je osigurao sredstva za novo izdanje, koje izlazi 
pod naslovom Regesta i donosi u izvadcima povijesnu gra- 
đu, sačuvanu u ispravama, analima i piscima. dje 
BOHM-ERMOLLI, Eduard, Ж Ancona 21. II. 1856, 
+ Troppau 10. XII. 1941, austrijski vojskovođa. Postao je 
general 1911. U svjetskom ratu vodio je drugu austrijsku 
vojsku u Galiciji i Karpatima. Uzalud je kušao osloboditi 
Przemysl od ruske opsade. Poslije prodora ruske vojske 
kod Gorlica 2. V. 1915 pobijedio je kod Grodeka i osvojio 
Lavov 22. VI. 1915. G. 1916—17 odupirao se ofenzivi Bru- 
silova i Kerenskoga, a 1918 je poveo austrijske čete u Ukra- 
jinu i postao feldmaršal. SI. P-é. 
BOHNEL, Miroslav Bediich, Ж 1886, češki književnik, 
ušao je u književnost romanom Vinohradšti (1919), u ko- 
jem prikazuje moral i prilike u češkom glavnom gradu. 
Napisao je i oštru satiru iz učenjačkog svijeta Chlapík 
(1923), ali se zatim kao srednjoškolski profesor dao sasvim 
na prikazivanje srednjoškolskog đačkog života u doba, kad 
se mladež svom snagom stala iživljavati u različitim 
sportskim igrama. U svojim je djelima s naročitom ljubav- 
lju obrađivao seksualne probleme omladinaca, uživljava- 
jući se u mladenački život, sa željom, da djeluje i ćudo- 
redno i odgojno. Takvi su mu romani: Nemravni (1927), 
Rašeni (1928), Finish (1931), Divoká (2 izd. 1932), Zralá 
(1933) i Rozpuk (1934). Djela mu se mnogo čitaju. Na 
hrvatski jezik preveo je J. Nikšić njegov roman Neobu- 
zdana (Zagreb 1941). Lj. J-e. 
BOHNIČEK, Stjepan, * Vinkovci 15. XII. 1872. Mate- 
matiku i fiziku učio u Beču, gdje je i doktorirao (diserta- 
cija: Beziehungen zwischen zahlentheoretischen Funktio- 
пеп...); u naučne svrhe boravio u Parizu i Gottingenu; 
gimn. prof. u Vinkovcima i Zagrebu; 1904 habilitirao se za 
privatnog docenta u Zagrebu; 1907 imenovan učiteljem 
algebre na zagr. sveuč. i izabran članom dopisnikom Ju- 
gosl. akademije; 1909 izvanredni sveuč. prof.; 1920 povje- 
rena su mu predavanja iz matematike na Gospodarsko- 
šumarskom fakultetu u Zagrebu, a 1921 izabran je redo- 
vnim prof. za matematiku na istom fakultetu uz obvezu, 
da na filozofskom fakultetu predaje algebru i teoriju bro- 
jeva; umirovljen je 1933. Ne obazirući se na njene primjene, 
shvaća matematiku apstraktno i kao umjetnost. Uspješno 
se bavio teorijom brojeva (napose zakonima recipročnosti 
— aritmetika), algebarskim formama i t. d. t 
BIBL.: O zakonu recipročnosti za bikvadratne ostatke 'potencija u 
tijelu imaginarnih brojeva, Rad 154; O nekim aritmetickim funkcijama 
Rad, 158; K teoriji relativno bikvadratnoga brojnoga tijela, Rad. 163; 
O zakonu recipročnosti za ostatke ln-tih potencija u algebarskim broj- 
nim tjelesima, ako je 1 prost broj, Rad 165; O zakonu recipročnosti 
za ostatke osmih potencija u tijelu osmih okružnih jedinica, Rad 165; 
leorija ostataka potencijala u algebarskim brojnim tjelesima, Rad 177; 
kvadratne forme u algebarskim brojnim tjelesima, Rad 181; O jedini- 
cama u kružnim tjelesima 2n-tih korijena jedinice, Rad 185; Kriteriji 
za rješivost diofantske jednadžbe t'—Du* = —1, Rad 223; K teoriji 
tijela 2n-tih korijena jedinica, Rad 234. Osim toga je pisao u Math. 
Ann. i u Sitz. Ber. d. Ak. d. Wiss., Beč. D. K. 


BOHOMOLEC, Franciszek, Ж 1720, + 1784, isusovac, otac 
poljske publicistike. Rodio se u Bijeloj Rusiji od oca, koji 
je isusovačkom redu dao tri sina, a zatim i sam postao 
isusovac. Školovao se u Rimu. Napisao je Branič poljskoga 
jezika (Rozmowa o jezyku polskim, 1752). školskom teatru 
dao je niz komedija, poticao je na rad na području pjesni- 
štva poljskog: Zabawki oratorskie, 1759. Pokrenuo je izda- 
nje poljskih historika, izdao je pjesme Kochanowskoga i dr. 
Osnovao i izdavao Wiadomości Warszawskie i. Kurjer 
Warszawski, od 1765 do 1784 uređivao Monitor, koji je 
tada okupljao svu elitu duha. J. B-é. 

BOHORIČ, Adam, učitelj i prvi slovenski“ gramatičar. 
Rodio se u prvoj polovici 16. st. na štajerskoj strani krške 
okolice, a umro najvjerojatnije koncem istoga stoljeća u pro- 
gonstvu u Njemačkoj. Nakon sveučilišnih studija u Witten- 
bergu, gdje je bio učenikom humanista i reformatora Melan- 
chtona, napustio je sveučilište, premda nije polučio stupanj 
magistra. Tada je u Krškom otvorio školu, a od 1566 do 1582 
i od 1595 do 1598 bio je ravnatelj latinske škole u Lju- 
bljani. Bio je mnogostrano obrazovan čovjek i jedini znat- 
niji lajički predstavnik humanistično-protestantske kulture 
kod Slovenaca. Istakao se kao promicatelj crkvenog pjeva- 
nja, kao jezikoslovni i pravopisni pregledavač rukopisa, kao 
organizator školstva i kao samostalni školski pisac i grama- 
tičar. Glavno njegovo djelo je prva slovenska slovnica 
Areticae. horulae (Wittenberg 1584). Ona je nastala pri- 
ы Bohoričeve jezične revizije Dalmatinova prijevoda 

iblije; naslanjala se na sistem Melanchtonove latinske 

slovnice, a u jezikoslovnom pogledu obnavljala je ideje 
Sebastijana Krelja. U predgovoru je imala snažan prepo- 
rodni manifest upravljen plemićkoj mladeži, neka podupire 
knjigu na slovenskom jeziku, koji je dio najvećega jezika 
na svijetu. Rodoljubni zanos te gramatike nije zamro za- 
jedno s reformacijom u Sloveniji, nego je živio u pretisku 
i prijevodu do Pohlina, koji je njene preporodne misli u 
svojoj slovnici obnovio i produbao, a preko nje taj je za- 
nos prešao i na romantično i moderno doba. 

LIT.: Slovenski biograf. leksikon, s. v.; Fr. Kidrič, Zgodovina slo- 
venskega slovstva. A. S-k. 

BOHORIČICA je najstarije slovensko književno pismo, 
a nazvana je po slovničaru Adamu Bohoriču, iako nije 
isključivo njegovo djelo, već je u biti Trubarova preudezba 
njemačkoga pisma za slovensko-dolenjsko narječje, kako 
ga je sredinom 16. st. dao Trubar prvi put u gotskom obli- 
ku odštampati u slovenskoj knjizi. No Trubar se nije sli- 
jepo povodio za njemačkim pismom, već je i iz latinske 
grafike uzeo znakove za v i h, a razlikovao je dugo i 
kratko s (f, s) kao znakove za dva glasa s i z. Kako nije 
primio ni njemačko ch, pisao je znakove za njemačke 
nepčane suglasnike u kombinacijama s latinskim h, dakle 
zh za ë, fh za ši sh za Z. No pri tom upotrebljavanju 
nije bio dosljedan, kao što nije razlikovao ni u i v, pa 
i i j. Tih nedosljednosti nije uklonio ni iza 1555, kad je 
na poticaj humanista i reformatora Petra Pavla Vergerija 
zamijenio goticu latinicom. To je pokušao učiniti prote- 
stantski pisac Sebastijan Krelj, koji je između 1566 i 1567 


` iznio prijedlog o dosljednom razlikovanju piskavih i nep- 


čanih suglasnika te o razlikovanju glasova u i v. Taj je 
prijedlog isprva naišao na otpor, no najutjecajniji sloven- 
ski protestantski pisci drugog razdoblja, A. Bohorič i J. 


Dalmatin, počeli su ga postepeno uvoditi, dok ga nije Bo- 


horič u cjelini primio u Dalmatinov prijevod Biblije (1581) 
i dodao još razliku između і i j, što je (1584) uzakonio u 
svojoj slovnici. S tim su reformama Slovenci pretekli sva 
druga narodna pisma latinskoga podrijetla, koja su primila 
razlikovanje između u i v pa i i j tek kasnije, ili ga 
uopće nisu primila. Slovenci su pisali bohoričicom negdje 
do sredine 19. st, kad su se konačno nakon ljutih abe- 
cednih i kulturnih bojeva odlučili za ilirsku gajicu. 


LIT.: A. Breznik, Slovenska slovnica za srednje šole, 4 izd.; Fr. Ki- 
drič, Zgodovina slovenskega slovstva, 1929 do 1938. A. S-k 


BOHORINA, sredovječni rudnik u Srbiji u Podrinju 
kod današnjeg sela Borine. Spominje se više puta u prvoj 
polovini 15. st., kada je u njoj postojala i dubrovačka ko- 
lonija. Rudnici su radili i za vrijeme Turaka. 


LIT., M. Dinić, Bohorina, Prilozi za književnost, jezik, istoriju i 
folklor, XIH., 1933, 67). M. J. D. ; 

BOHR, Niels, Ж Kjobenhavn 
1885, danski teorijski fizičar. 
Od 1916 je profesor na sve- 
učilištu u Kjobenhavnu. С. 
1922 nagrađen je Nobelovom 
nagradom za fiziku. Njegova 
teorija spektralnih serija pri- 
mjenjuje na Rutherfordov 
atom nauku o kvantima. Pri 
tom se uvodi pojam atomskih 
stacionarnih stanja, t. j. ta- 
kvih, kada elektroni atomske 
ljuske — protivno »klasičnoj« 
nauci — unatoč kruženju oko 
atomske jezgre ne izbijaju 
energije. B-ov uvjet frekven- 
cije određuje: frekvenciju v 
izbijenog fotona (čestice svje- 
tlosti) i glasi, da je energija 
toga fotona hv = Ei—E», gdje 
Hu je h Planckova konstanta (v.), 
E: energija atoma prije izbijanja svjetlosti, E» energija 
poslije izbijanja. Važno B-ovo načelo korespondencije po- 
kazuje vezu kvantne i klasične teorije. Za B-ovu nauku o 
atomu, »atom Rutherforda i Bohra« > Atom, 12. V.V: 

BOHUMIN (polj. Bogumin, njem. Oderberg) bio je do 
ožujka 1939 velika pogranična postaja, sjeveroistočno 
od Moravske Ostrave. Imao je 6.951 stan. (1921). Ovdje 
su se križali vlakovi, koji su dolazili iz Poljske, Njema- 
čke u Č. S. R. i obratno. Gubitkom različnih upravnih 

ustanova (u prvom redu carinskih i redarstvenih), znatno 
.je opao značaj B. 


BOHUMIN NOVY (N. Oderberg; prije Sunychl, njem. 
Schónichel) je važno veleobrtno mjesto, nešto sjeveroisto- 

čnije od B., u blizini prijašnje poljske granice. Imao je 9.607 
stam. (1921). Središte je raznovrsnog kovinarskog i ke- 
mijskog veleobrta, rafinerije nafte, ljuštionice riže i dr. 
Oba B. zapravo čine dio velike veleobrtne cjeline, ko- 
joj je središte Moravska Ostrava. J. R-ć. 
BOHUN, Peter, Ж Velično 1822, + Biala (Šleska) 20. V. 
1879, slovački slikar i grafičar; Učio je u Pragu, gdje je 
ilustrirao bakrorezima Presslovu botaniku, a kao romantik 
posvećivao je pažnju slovačkoj narodnoj nošnji. Nacrtao 
je i kolorirao litografije 6 skupina slovačkih nošnja i por- 
tretirao istaknute slovačke rodoljube, tvorce slovačke re- 
volucije 1848 i 1849, a u vrijeme osnutka Matice slovačke 
portrete Jozefa M. Hurbana, M. M. Hodže, Ljudevita štú- 
ra, Janka Francisci-a (slov. narodna galerija u Turč. Sv. 
Martinu), autora himne Hej Slovaci, Samuela Tomišika, 
Andreja Siádkovica i dr. Od njega potječu krajolici Vi- 
sokih Tatra, Vel. Revuca, mnogo oltarskih slika, osobito 
u sjev. Slovačkoj. Od većih figuralnih kompozicija znatno 
je Čitanje jozefinskog patenta (u slov. narodnom muzeju 
u Turč. Sv. Martinu, nedovršeno). ©, 
BOHUTINSKY, 1. Gustav, Ж Szokola Hutta (Ugarska) 
1877, t 1914 kao Zrtva rata. Podrijetlom Ceh. Srednju &kolu 
polazio je u Hrvatskoj, a visoku gospodarsku školu u Beču. 
G. 1905 imenovan je učiteljem, a 1908 profesorom za ople- 
menjivanje bilja Višeg gospodarskog učilišta u Križevci- 
ma, gdje je bio i predstojnik Postaje za istraživanje sje- 
menja. On je prvi u Hrvatskoj naučno i praktično radio 
na oplemenjivanju gospodarskog bilja. Osobite zasluge је 
stekao uzgojem t. zv. prolifik-pšenice, koja se još i danas 
u Hrvatskoj najviše proizvodi. Bio je suosnivačem i uredni- 
kom naučne revije Gospodarska smotra. 
BIBL.: Radove iz svoje struke objelodanjivao je Bohutinsky naročito 
u časopisima Gospodarska smotra, Berichte der Deutsch. botanischen 
Gesellschaft, Monatshefte für Landwirtschaft, Landwirtschaftliche Presse 
i dr. Važniji radovi: Križanje pšenice Square head x Banatska brkulja, 
Gospodarska smotra, g. IL; Jedan slučaj spontanog križanja ječma če- 
tveroreca sa dvorecem (Hordeum tetrastichum Keke x H. distichum L.), 


Gospodarska smotra, g. ІП.; Entwicklungsabweichungen beim Mais, Be- 
richte der Deutsch. bot. Gesellschaft, sv. XXXII. El 


2. Milan, * Križevci 20. XI. 1907, hrvatski kipar. Učio 
je u zagrebačkoj Obrtnoj školi i Akademiji likovnih 
umjetnosti, gdje su mu bili učitelji R. Valdec i F. Kršinić. 
Kasnije je nastavio studij u rimskoj akademiji i boravio 
duže u većim gradovima Italije. Vrativši se u Zagreb 
bavio se najprije dekorativnim kiparskim poslovima, a 
poslije i slobodnim umjetničkim stvaranjem. Izradio je 
niz portretnih poprsja (Šenoa, Kozarac, Tesla). Među nje- 
govim većim radovima ističe se spomenik Ivana pl. Zajca 
Gi posjedu opčine grada Zagreba) i brončani kip Dječak 
na Krešimirovu trgu u Zagrebu). Izlagao je u mnogim 
umjetničkim izložbama u Zagrebu. A. J-k. 

BOIARDO, Matteo Maria, * Scandiano (Reggio Emilia) 
1441 (ili 1440), + Reggio 19. XII. 1494, talijanski pjesnik. 
Clan stare plemićke obitelji (conte). Učio je najprije u 
Ferrari, tadašnjem središtu pjesničke i humanističke kul- 
ture. Zatim je bio namješten na dvoru prinčeva Este u 
Ferrari, gdje se i oženio; princ Ercole ga je imenovao ka- 
petanom Modene, a malo kasnije poglavarom u Reggiu. 
Bio je ispravan čovjek plemenitih osjećaja i savršen ka- 
valir. Počeo je pjevati na latinskom jeziku pastirske ekloge 
po Vergilijevu uzoru. Pokazao je svoju humanističku 
kulturu prevodeći i prerađujući na talijanski klasična 
grčka i latinska djela (Herodota, Ksenofonta, Lukijana, 
Apuleja, Kornelija Nepota); Grke prevodi s latinskih pri- 
jevoda. Dao je također deset talijanskih ekloga, ali se tek 
u njegovu ljubavnom kanconijeru na talijanskom (s la- 
tinskim natpisom, prema Ovidiju, Amorum libri tres. 
Reggio 1499) očituju mnoge odlike mladoga ljubavnog pje- 
snika. To je najljepši talijanski kanconijer 15. st., a malo 
ga je koji natkrilio i u 16. st. Ma da je i ta zbirka lirike 
konvencionalna u svom sastavu i u temama i ma da je 
i ona petrarkistička, ipak je puna svježine novih slika i 
liónoga pjesničkog izraza: nadahnuće potječe iz nutrine 
pjesnikova bića, iz iskrenog osjećanja. Ljubav je glavno 
vrelo pjesničke inspiracije і u ostalim Boiardovim dje- 
lima. B. je poznat najviše kao autor velikoga viteškog epa 
Orlando Innamorato, na kojem je radio mnogo godina 
(od 1476 do smrti) i u punoj mjeri pokazao svoj velik 
talenat. Prva su dva djela u prvom izdanju izašla 1483 
u Reggiu, a prvo potpunije izdanje 1495 u Scandianu. 
Građu crpe iz francuskog ciklusa pjesama o Karlu Veli- 
kom, koji je tada bio veoma popularan u Italiji, a usto 
također mnogo elemenata iz drugog t. zv. bretonskog ci- 

klusa francuskih romana. B. je volio viteški svijet, zaba- 
vljala su ga tradicionalna pričanja, osobito pripovijesti o 
ljubavi nekih legendarnih lica. Tako mu je omiljela vite- 
ška ljubav, da mu je taj motiv nadahnuo njegovo remek- 
djelo (Amor primo trovó rime e versi... — Amore 6 
quel che dà gloria, E che fa l'uomo degno ed onorato«. 
Orl. Inn. II, 4, 2; II, 18, 3). Sadržaj je spjeva sav u nizu 
dvoboja i avantura oko legendarne okosnice: borbe, koje 
Karlo Veliki sa svojim vojskovođama Orlandom, Ranal- 
dom i dr. vodi protiv nekrsta. Ali taj historičko-legendarni 
događaj ostaje potpuno u pozadini. Glavno su epizode, jer 
je B. majstor u slikanju takih prizora, a nije kadar da 
solidno izgradi veliku i složenu konstrukciju. U velikoj 
raznolikosti predmeta pjesnik ne nalazi jačeg elementa, 
koji bi svu tu građu povezao i produbao. Radi toga je 
cio spjev samo niz lijepih i zanimljivih pripovijesti o 
mnogim viteškim ljubavima. Boiardov se Orlando veoma 
sviđao; malo kasnije ga je preradio i pokvario Francesco 
Berni (v.), tako da je za neko vrijeme potisnuo u poza- 
dinu Boiardovo djelo, koje je upravo u svom prvotnom 
obliku sve do danas sačuvalo svoju neospornu pjesničku 
vrijednost. Čini se, da Boiardova poezija kod nas nije 
ostavila tragova; jedan je njegov sonet preveo O. Delorko 
(Talijanska lirika, Z. B., Zagreb 1939). 


BIBL.: Le poesie volgari e latine di M. M. B., a cura di A. Solerti. 
Bologna 1894. M. M. B., Il Canzoniere (Amorum libri). Introd. e note 
di C. Steiner. Turin 1917. Orlando Innamorato di M. M. B., a cura 
di Fr. Foffano. I—III, Bologna 1906—07 Orlando Inn. M. M. B. Con 
introd, e note di Fr. ЕоНапо, I—III. Turin 1926. Le рій belle pagine 
di M. M. B., scelte da A. Panzini. Milan 1924. Tutte le opere di 
M. M. B., a cura di A. Zottoli, I—II. Milan 1936—37. 


LIT.: Studi su M. M. B. Bologna 1894, F. De Sanctis, L'Orlando 
Inn. u Scritti vari inediti e rari, a cura di B. Croce. I. Napulj 1898. 
C. Bertoni, Nuovi studi su M. M. B. Bologna 1904. Fr. Foffano, 
Il poema cavalleresco. II, Milan 1905. A. Panzini, M. М. B. Messina 
1918. G. Reichenbach, M. M. B. Bologna 1928; id., L'Orl. Inn. di 
M. М. B. Firenza 1936. А Zottoli, B. Firenza 1937. A. Simone, Il 
Canzoniere di M. M. B. Biella 1939. M. D-č. 

BOIČ, Gema, Ж Zagreb 29. VI. 1883, + Beč 15. XII. 1914, 
hrvatska glumica, koja je većinom djelovala na njemačkim 
pozornicama. Debutirala 1902 u Zagrebu u Djevici Orlean- 
skoj. Zatim učila glumu u Frankfurtu i Beču. U Njemačkoj 
nastupala u Berlinu, Beču, Bresslauu, Liibecku, Diisseldorfu 
i Kolnu. Sugestivno je iznosila dramske uloge, noseći u sebi 
tragiku vječnog nezadovoljstva sa samom sobom. Otrovala 
se u nastupu depresivne melankolije. 

LIT.: L. Stahl, Gemma Boić. Dem Gedichtnis einer Künstlerin, Hei- 
delberg 1914. 

BOIC-BOYD, William, rodom iz Žumberka, američki 
senator u drZavnom saboru Ohia za okrug Cuyahoga, Clev. 
O. (USA). Istakao se kao zakonodavni stručnjak i inicija- 
tor zakonskih prijedloga u korist radništva te je predložio 
usvajanje zakona za osiguranje protiv besposlice. Na kon- 
venciji god. 1936 izabran je podpredsjednikom Hrvatske 
Bratske Zajednice u USA. G. 1939 posjetio je staru domo- 
vinu. M.B 


BOIELDIEU, 1. Francois Adrien, * Rouen 15. XII. 1775, 
t Jarcy kraj Pariza 8. X. 1834, francuski skladatelj. Već 
kao dijete pjeva u crkvenom zboru i uči početke glazbenih 
nauka, a 1793 izvedena je prva njegova mala opera La fille 
coupable. Iza toga odlazi u Pariz, gdje je upoznao mnoge, 
osobito francuske glazbenike. Tu je skladao nekoliko ma- 
njih opera i napisao nekoliko instrumentalnih djela (za 
glasovir i harfu). Nauku o kompoziciji učio je samo prak- 
tički. Upute su mu privatno davali Mćhul i Cherubini. 
Možda je tako sačuvao prostodušnost i prirođenu svježu 
invenciju. G. 1803 odselio se u Petrograd, gdje je boravio 
do 1810 i kao dvorski skladatelj napisao više opera. Iza 
povratka u Pariz postizava prvi veliki uspjeh operom 
Jean de Paris (1812). Kad je 1817 iza Mćhula imenovan 
profesorom kompozicije na pariskom konzervatoriju, skla- 
dao je posebnom pažnjom operu Le chaperon rouge. Naj- 
veći je uspjeh postigao operom La dame blanche (1825). 
Iza toga prestao skladati. Bijelu gospođu prikazivao je na 
njemačkom jeziku Musik-Verein (Glazbeni zavod) u Za- 
grebu 1828 i 1832; u hrvatskoj je operi davana 1900. 


LIT.: A. Pougin, B., sa vie et ses oeuvres..., Pariz 1875; E, Duval, 
B., notes et fragments inedits, Pariz 1883, 


2. Adrien Louis Victor, Ж 1815, + 1883, sin pređašnjega, 
bio skladatelj opera i jedne mise. B.S. 
BOILEAU, Nicolas (nazvan Despréaux), Ж Pariz 1. XI. 
1636, t Pariz 13. III. 1711, francuski pjesnik. Bio je upućen 
u svećenički stalež, ali on, svršivši kolegij d'Harcourt i 
zatim kolegij u Beauvaisu, prijeđe na pravo i postane 

odvjetnikom 1656. No njegova sklonost upućivala ga je na 
književnost, pa se B. nakon smrti svoga oca (1657), koji 
mu je ostavio malen imetak, posvetio sasvim pjesništvu. 

Njegova prva satira je iz 1660. G. 1662 napisao je Stances 
sur l'Ecole des Femmes, posvečene Moličreu, s kojim se bio 
sprijateljio. Tada se čvrsto sprijateljio i s Furetičreom, 
Chapelleom, La Fontaineom (1664), Racineom, koji je ta- 
kođer tada bio početnik (1664), i Le Vayerom. Do 1665 na- 
pisao je najznatnije satire (IL, IV., V. i VII. od 1663 do 
1664, III. 1665), koje nije objelodanio, no općinstvo ih je 
ipak upoznalo po rukopisnim prijepisima. Pošto je 1665 
u Nizozemskoj izašlo jedno nedopušteno izdanje, B. je 
odlučio da ih tiska (1666). Njegove satire izazvale su među 
književnicima, osobito u krugu t.zv. »prćcieux«, živo uzbu- 
đenje i žestoke odgovore 
Boursaulta (Le portrait 
du peintre) i Cotina (La 
Satyre des Satyres). Nje- 
gov Discours sur la Sa- 
tire (1668) dokazao je, 
da je B. ostao vjeran 
svome putu. Njegovi ne- 
prijatelji, okupljeni oko 
Chapelaina i Perraulta, 
spriječili su, te B. nije 
dobio kraljevske potpo- 
re, i pokušali su da mu 
se uskrati pravo tiskanja 
knjiga. No pošto je 1669 
dobio pristup na dvor 
Luja XIV., kojemu je 
gđa. de Montespan pri- 
kazala njegovu Epitre 
au Roi, on je dobio više 
snage, da odolijeva pro- 
tivnicima, te je nasta- 
vio svoje djelo jedna- 
kom odlučnošću, ali s 
manje strastvene žesti- 
те. Od 1669--1674 B. 
piše l'Art poétique, le 
Lutrin i nekoliko poslanica Epitres. Tek 1676 dospio je 
prvi put u popis knjiZevnika, koji uZivaju kraljevsku pot- 
poru. 1677 imenovan je kraljevskim povjesnikom, a 
1684 primila ga je konačno Francuska akademija za člana. 
Od tada je malo objelodanjivao. Njegova X. satira (Sur 
les Femmes) objelodanjena je 1694, satira XI. (Sur le faux 
honneur) 1701, a XII. satira (Sur l'équivoque) tek nakon 
njegove smrti. S BE E 

Starost mu je ojadila gluhoća, zatim smrt njegovih pri- 
jatelja i pojava nove književne škole, koja mu se činila 
potpunom propašću ukusa. Tako je B. umro gotovo pot- 
puno osamljen u dobi od 74 godine. 

B-ovo književno djelo u stihovima obasiže Satires (12 
na broju), Epitres (također 12), l'Art poétique (u 4 pje- 
vanja), le Lutrin (6 pjevanja), Poćsies diverses (među ko- 
jima je najznamenitija Ode sur la prise de Namur, 1693) 
te nekoliko epigrama, Epigrammes. 


` U prozi je napisao Dissertation sur Joconde i Dialogue 
des héros de romans (oboje objelodanjeno bez njegove 
privole), prijevod Traité du Sublime zajedno s Réflexions 
critiques sur Longin (1694) te pisma. 

Kod B-a preteže kritičar i teoretičar nad pjesnikom, 
premda se ne smije suditi o njegovoj pjesničkoj vrijednosti 
jedino po njegovim polemičkim ili didaktičkim spisima. 
On je umio dati klasičnoj doktrini izražaj, možda malko 
uzak, ali jasan i odlučan. B. je gotovo nepogrešivom sigur- 
nošću ukusa prepoznao među svojim suvremenicima naj- 
veće umjetnike, branio ih protiv nepravde kritičara i 
ljubomore takmaca te potkopao pred javnošću neke varave 
ili pretjerane veličine. 

Njegovi sudovi upiru se o stalna načela, koja se lako 
mogu izvesti iz njegova djela Art poétique: književno 
djelo mora se temeljiti na razumu, oplođenu osjećajem i 
maštom. Taj razum treba primijeniti na proučavanje pri- 
rode i na traženje istine. Čudesna sredstva umjetnosti 
mogu svaki izgled prirode i istine učiniti lijepim. U tom 
proučavanju i traženju pisac će naći vodiče i uzore kod 
starinskih pisaca, jer su ljepota i istina vječne i istovjetne. 
kroz sva vremena. 

Potanja pravila, što proizlaze iz ovih osnovnih smjer- 
nica, potvrđuju ono, čemu nas uče starinski pisci, ili odre- 
đuju uvjete umjetničke sličnosti, koja zadovoljava razum 
(na pr. tri jedinstva u tragediji, dioba vrsta, pravila o stilu 
i o stihu i t. d.). Kakogod se danas ova nauka činila 
ograničenom, njezin je utjecaj na B-ove suvremenike bio 
golem, no manji negoli se to misli, jer su oni bili stvorili 
svoja remek-djela prije nego što je on izašao na glas (Mo- 
ličre, La Fontaine), bilo premašili ga osjećajnošću i ge- 
nijem (Racine). Slijedeće stoljeće kao i zakašnjeli opona- 
šatelji klasika sve do prvih godišta 19. st. smatrali su B-a 
»zakonodavcem na Parnasu«. Njegov ugled bio je u ono 
doba neprijeporan, ali je on također dobrim dijelom bio 
odgovoran za tadanje siromaštvo tragedije i nekih posve- 
ćenih oblika lirike, kao i jednog sasvim formalističkog 
nazora o epskom pjesništvu. B-ova je zasluga, da je po- 
spješio odbacivanje nekih mana: precioznosti, burlesknosti 
i kićenosti, te da je propovijedao plemenitost umjetnosti 
i dostojanstvo pisca. Kao umjetniku B-u nedostaje smio- 
nosti i poleta,ali njegov stih je čvrst, dobro građen; malko 
je doduše jednoličan, ali sadrži jasan, živahan, točan izra- 
žaj, katkada poput aksioma; pokazuje osjećaj za šarolikost 
i sposobnost, da snažnim ili zlobnim crtama prikaže djela, 
pokrete ili kretnje, koje je pjesnik opazio (vidi Lutrin, 
Repas ridicule, Embarras de Paris). Njegova umjetnost, 
koja je u isti mah skrupulozna i puna živahnosti, predsta- 
vlja ujedno sliku njegova značaja. 

BIBL.: Oeuvres completes, izd. Berriat de Saint-Prix, 4 sv., 1830, izd. 
J. Bainville, 5 sv., 1928—1935. Kritički su izdane samo Satires (1932) i 
Epitres (1937), a objelodanio ih je A. Cahen u Collection des Textes 
francais modernes. Bilješkama popraćena školska izdanja su bezbrojna. 
Correspondance de Boileau et de Brossette, izd. A. Laverdet, 1858. 

LIT.: E. Magne, Bibliographie générale des oeuvres de N. B.-D., 
2 sv. 1929; P. Morillot, B., 1891; G. Lanson, B., 1892; Brunetičre, L'esthé- 
tique de B. (Etudes critiques, VI); A. Albalat, »L'Art poétique« de B., 
1929; E. Faguet, Histoire de la poésie frangaise de la Renaissance au 
Romantisme, 1931; N. Th. Noss, La sensibilité de B., 1932; G. Mau- 
gain, B. et l'Italie, 1912. J. D-e. 

BOILER (engl), sud (kotao), u kojem se dovodi teku- 
čina do vrijenja; grijalice za toplu vodu; kotao za proizvo- 
dnju pare, na pr. za pogon parnog stroja (pregrijač pare ne 
spada u boilere); varilac t. j. onaj koji vari. F. B-ć. 

BOILLY, Louis-Léopold, * La Bassé (Nord) 5. VI. 1761, 
T Pariz 4. І. 1845, francuski slikar i grafičar. Učio је u 
Douai-u i Arrasu. 1785 dolazi u Pariz, gdje djeluje do 
svoje smrti. Kao slikar povodio se za tehnikom starih ni- 
zozemskih majstora Terborcha i Gerarda Dou-a. B. bio je 
najznatniji, najplodniji i najpopularniji genre-slikar u vri- 
jeme revolucije i prvih desetljeća 19. st. i prikazivao na 
veoma duhovit i slikovit način pariški život ovoga vre- 
mena. Najznatnije su njegove slike (poznate po brojnim 
reprodukcijama u bakrorezu i litografiji): Une réunion 
d'artistes dans l'atelier d'Isabey (Louvre), Houdon dans 
son atelier (Cherbourg), Le départ des conscrits (Pariz, 
Musée Carnavalet), L'arrivée de la diligence (Louvre), La 
famille Gohin (Pariz, Musée des Arts decoratifs), sve od 
reda nastale izmedu 1800 i 1815, a zbog toga jo$ sasvim 
klasicističke. Motive njegovih ostalih slika kazuju njihovi 
natpisi: Le cadeau. L'amour couronné, Les chagrins de 
l'amour, Le vieux jaloux, La partie d'écarté, Les grimaces 
(koja je znatno utjecala na Daumiera) i druge. B. se ista- 
kao i svojim litografijama. 

LIT.: Н. Нагіѕѕе, L. L. B., peintre, dessinateur et litographe, 
Pariz 1898; P. Marmotten, Le peintre L. B., Pariz 1913. А. Sch. 


BOINE, Giovanni, * Finalmarina (Finale Ligure) 2. IX. 
1887, t Porto Maurizio 16. V. 1917, talijanski književnik. 
Doživio je bolnu intimnu dramu u borbi između različitih 
ideologija na početku 20. st., što se odrazuje u njegovim 
fragmentarnim djelima, kritikama, polemikama i bilješka- 
ma, gdje s misli prelazi na sliku, sa slike na misao (Fram- 
menti; Frantumi; Deliri, 1918), gdje se njegova proble- 
mima rastrgana duša u grčevima napreže, da otkrije isti- 
nu prelazeći preko prazne retorike. U svom je autobio- 
grafskom romanu Il peccato (1914) prikazao, kako se s ne- 
gativnog prelazi na pozitivan život. Njegova su djela zato 
iskrena i karakteristična svjedočanstva duševne krize prvih 
decenija našega stoljeća. 

BIBL.: Frantumi. Il peccato ed altre cose. Plausi e botte, Modena 
19383 i 19393; La ferita non chiusa, Modena 1939. 

LIT.: G. V. Amoreti, G. B. e la letteratura italiana contemporanea, 
Bonn i Leipzig 1922; G. Pellizzi, Gli spiriti della vigilia, Firenca 1924; 
A. Tilgher, Ricognizioni, Rim 1924; G. Papini, Ritrafti italiani, Firenca 
1932; A. Gargiullo, Lett. italiana del Novecento, Firenca 1940. М. D-ić. 


BOIS DE BOULOGNE (Bulonjska šuma) je najveće pa- 
risko šetalište (872 ha) i omiljelo izletište Parižana. Leži u 
sjeverozapadnom dijelu Pariza, na desnoj obali Seine. B. d. 

BULONJSKA SUMA 
(Bois de Boulogne) 


B. je ostatak prostranije šume, u kojoj su za vrijeme mo- 
narhiie kraljevi i bogata vlastela lovili i zabavljali se u 
lijepim dvorcima (Chateau de Madrid, Bagatelle i Cha- 
teau de la Muette). Napoleon je šumu preuredio u šetali- 
šte, koje su poslije ruski i engleski vojnici mnogo oštetili. 
G. 1852 pripala je šuma pariskoj općini, koja ju je s veli- 
likim troškom preuredila u jedno od najljepših svjetskih 
šetališta. Pored divnih drvoreda iskopana su velika umjet- 
na jezera s otočićima i povezana malim tokovima. 
B. je ne samo mjesto za osvježavanje već i zabavu: na 
jugoistoč. je strani trkalište d'Auteuil, a na sjeverozapa- 
dnom kraju, pokraj Seine, još veće trkalište Longchamp 
i prostor za vježbanje. Na sjeveroistočnom kraju je veliki 
zvjerinjak za aklimatizaciju životinja. г J.R-é. 

BOISGUILEBERT, Pierre le Pesant sieur de, * Rouen 
1646, + Rouen 1714, francuski ekonomski pisac. Svojom kri- 
tikom merkantilizma, a napose Colbertove ekonomske poli- 
tike preteča fiziokrata, koji je svojim spisima znatno na 
njih utjecao. Pobijajući zasadu merkantilizma, da se bo- 
gatstvo stječe samo zlatom i srebrom, dokazuje, da se ono 
stječe i unapređivanjem poljodjelstva, koje su merkantilisti 
zanemarivali. Napose ističe veliko nazadovanje poljodjel- 
ske proizvodnje i kupovne snage seljaštva u ondašnjoj 
Francuskoj kao dokaz, kako je merkantilistička politika 
pošla naopakim putem, jer poljodjelstvu treba osigurati 
povoljne cijene za njegove proizvode. Zato zagovara uki- 
danje privilegija za industriju, zaštitnih carina i tlake kao 
giavnih uzročnika propadanja poljodjelstva. Njemu su »po- 
ljodjelstvo i trgovina dvije sise države«. Tako je on već 
uglavnom iznio i obrazložio glavna načela fiziokratske 
nauke: postojanje prirodnih privrednih zakona, osnovnu 
važnost poljodjelstva u narodnom gospodarstvu i poreznu 
reformu. x 

BIBL.: Le détail de la France sous le régne présent (1697); Le factum 


de la France (1707). Sabrana djela izdana su 1707 pad naslovom: Testa- 
ment politique du maréchal de Vauban. 525, 


У. L. 

BOISROBERT, Francois Le Metel, de, * Caen 1592, 
T Pariz 1662, francuski knjiZevnik iz Normandije. U Rouenu 
je vršio službu odvjetnika u Normandskom parlamentu. 
Kasnije je ušao u službu kraljice Marije Médicis, koju je 
slijedio u Blois, kamo je bila prognana. Za tog progonstva 
zadobije milost Richelieuovu. Vrativši se u Pariz pisao je 
ugodne stihove i baletna libreta za zabavu dvora: Ballet 
des Bacchanales i Grand Ballet de la Reine. U njegovoj 
pratnji ide u Englesku Henriette-Marie de France, i on svo- 
jom veselosti skreće na sebe pažnju Karla I. Doskora, za- 
moren životom lutalice, ostavlja službu Marije Médicis i 
prilazi Richelieuu. Njegove. riječi i priče, koje su raspršile 

kardinalovu sjetu, osigurale su mu doskora velik ugled. Za- 
tim B. boravi u Rimu, gdje mu je njegova veselost pribavila 
dragocjene koristi. Papa mu Urban VIII. sav očaran daruje 
posjed u Bretagni, a zbog toga on oblači svećeničko odi- 
jelo. Nakon smirenja, vrativši se na dvor, B. postepeno 
dobije silan utjecaj. Čitava književnost tog razdoblja du- 
guje njemu prihode, potpore i namještenja, koja su osigu- 
ravala život. Njemu se čak ima zahvaliti osnutak francu- 
ske Akademije. Zbog toga su i suvremenici nazvali prve 
članove Akademije siročad Boisroberta. Osim mnogih pri- 
godnica izdao je B. postepeno roman Histoire indienne 
d'Anaxandre et d'Orazie (1629) i dvije kolektivne zbirke 
pjesama: Le Parnasse royal i Sacrifice des Muses (1635); 
zatim Paraphrase sur les sept psaumes de la Pénitence de 
David (1627) i napokon brojna tragikomična i komična 
djela, koja su mu osiguravala knjiZevnu slavu. U isto vri- 
jeme gomilao je kanonikate u Normandiji i Maini, prio- 
rate i opatije po Bourgogni, rente i dohotke svih vrsta. 
Bio bi najbogatiji pjesnik tog doba, da ga kartanje i raska- 
iašenost nisu često uništili. Prema kraju svog života Ri- 
chelieu je bio prisiljen da ga progna po kraljevoj naredbi. 
Nakon Richelieuove smrti B. izgubi sav svoj ugled i po- 
miri se sa sudbinom, da bude zajedljiv pjesnik i zabavan 
čovjek. Nekoliko godina pred smrt tiskao je svoje Epistres 
(1647 i 1659), zbirku nestašnih, a često odličnih pjesama, 
1 svezak Nouvelles héroiques et amoureuses (1657) i 18 
komedija i tragikomedija. »S manje grube originalnosti 
nego Saint-Amant i fine zlobe Scaronove, on se zadovo- 
ljava imenom ,humorista' 17. vijeka« (E. Magne). 


LIT.: E. Magne, Le plaisant abbé de B., Pariz 1909; M. Cauchie, 
Documents pour servir à l'histoire du XVIe siècle, Pariz 1924. Р. СІ. 


BOISSERÉE, braća: Sulpiz, Ж Köln 2. VIII. 1783, + Bonn 
2. IV. 1854, i Melchior, Кбіп 23. IV. 1786, + Bonn 14. V. 
1851; prvi znatniji njemački sabirači umjetnina i istra- 
živaoci umjetnosti. Vrativši se iz Pariza u Koln stvorili su 
1804 odluku, da sabiru: slike starih njemačkih i nizozem- 
skih majstora, koje su u vrijeme sekularizacije izbacivane 
iz crkvi i samostana i ležale tako reći na ulici: Tako je 
nastala njihova znamenita zbirka, kasnije znatno upotpu- 
njavana G. 1814 preselili su se s njom u Heidelberg, a 1819 
u Stuttgart, dok je nije najposlije za sto dvadeset tisuća 
talira kupio bavarski kralj Ludovik 1. Zbirka je 1836 ušla 
u münchensku Pinakoteku, samo četrdeset slika ostalo je 
u Niirnbergu (danas u tamošnjem Germanskom muzeju). 
Ali se braća B. nisu zadovoljavala sabiranjem umjetnina, 
nego su odlučili, da ih i naučno obrade u želji, da napišu 
povijest sjeverno-evropskog slikarstva i kiparstva. Ova je 
golema zamisao samo dijelom oživotvorena, pa je Sulpiz 


' B. izdao 1824—31 djelo Geschichte und Beschreibung des 


Domes zu Kóln, a 1831—33 Denkmale der Baukunst von 


VII. bi XIII. Jahrhundert am Niederrhein. 

LIT.: E. Firmenich-Richartz, Die Brüder B., Jena 1916; G. Ring, Die 
Brüder B. als Kenner und Sammler (Kunstchronik), Leipzig 1917; 
W. Watzoldt, Deutsche Kunsthistoriker, I., Leipzig 1921. A. Sch. 


BOITO, Arrigo, Ж Padova 24. П. 1842, + Milan 10. VI. 
1918, talijanski skladatelj, libretist i pjesnik. Glazbu je 
učio kod Mazzucata na milanskom konzervatoriju. G. 1862 
i 1869 putovao je u inozemstvo, pa je tada upoznao nje- 
mačku glazbu i reformna nastojanja Wagnerova. Kao 
skladatelj najprije je istupio s kantatama za zbor i orke- 
star. G. 1868 izvedena je prva njegova opera Mefistofele, 
najprije sa slabim uspjehom u Milanu, poslije s vrlo ve- 
likim uspjehom u Bologni i u više kazališta u Njemačkoj. 
Operu Nerone (iz 1900) dovršio je Toscanini (1924). Kao 
skladatelj nije se dakle mnogo isticao, ali je više radio 
kao vrlo vješt libretist, napose za opere Ponchiellija, 
Verdija (Ofello i Falstaff) i drugih talijanskih skladate- 
lja. Svoje je pjesme i novele izdavao pod pseudonimom 
Tobia Gorrio. Opera Mefistofele prikazivana je prvi Peg 
u Zagrebu 1901. B. S. 


KONAC II. SVESKA 


Tiskanje dovršeno 20. prosinca 1941. 

